
Esipuhe 


Vaikka Platonin keskeinen asema maailman suurten filoso- 
fien ja kirjailijoiden joukossa on yleisesti tunnustettu, on 
hänen tuotannostaan ollut suomeksi saatavilla vain muutama 
teos vanhentuneina käännöksinä. Esillä oleva laitos pyrkii 
korvaamaan tämän puutteen. Tarkoituksemme on saattaa 
julkisuuteen seitsemässä niteessä kaikki ne teokset, joita 
yleensä nykyään pidetään Platonin itsensä kirjoittamina, 
sekä joukko kiistanalaisia ja epäperäisiksi katsottuja kirjoi- 
tuksia. 

Teokset on suomennettu suoraan kreikan kielestä. Suomen- 
noksissa on pyritty paitsi luettavuuteen myös luotettavuuteen 
siten, että käsikirjoitukset on tarkastettu useaan otteeseen 
sekä filologiselta että filosofiselta kannalta. Tekstin pohjana 
ovat J. Burnetin Oxford-editio sekä ranskalainen ns. Bude- 
editio (Collection des Universites de France); tulkinnanvarai- 
sissa kohdissa on joskus turvauduttu muiden tutkijoiden 
mielipiteisiin. Kunkin niteen lopussa on osasto teosten 
lyhyitä esittelyjä sekä vähimmäismäärä yksityiskohtien seli- 
tyksiä. 

On monta eri käsitystä siitä, missä järjestyksessä Platon 
kirjoitti teoksensa ja missä järjestyksessä ne tulisi julkaista. 
Suomennoksemme on ryhmitetty siten, että kahteen ensim- 
mäiseen niteeseen on sijoitettu ne autenttiset teokset, joita 
nykyään yleisesti pidetään varhaisteoksina tai jotka muodol- 
taan vastaavat näitä; kolmannessa ja neljännessä niteessä on 
Platonin ns. keskikauteen kuuluvia kirjoituksia; viimeisissä 
niteissä ovat selvästi myöhäiset teokset sekä muutama dialogi 
ja kirje, joiden autenttisuus on kyseenalainen. 

Marginaalissa olevat numerot ja kirjaimet edustavat vakiin- 
tunutta viitejärjestelmää, joka perustuu H. Stephanuksen 
editioon vuodelta 1578. Niteiden selitysosastoissa noudate- 
taan tätä numerointia viitteiden kohdistamisessa. 

Homeros-sitaateissa on käytetty Otto Mannisen suomen- 
nosta; Platonin Homeros-teksti tosin poikkeaa jossain mää- 

rin meillä käytössä olevasta, mutta poikkeamat ovat yleensä 
epäolennaisia. 


Ilman Suomen Kulttuurirahaston, Suomalaisen kirjallisuuden 
edistämisvarojen valtuuskunnan ja Taiteen keskustoimikun- 
nan apurahoitusta ei Platon-suomennoshanketta olisi voitu 
toteuttaa. Toimituskunta esittää saamastaan tuesta parhaat 
kiitoksensa. 


Helsingissä, helmikuussa 1976 


Holger Thesleff 
Tuomas Anhava Jaakko Hintikka 


Apologia 
eli Sokrateen puolustuspuhe 


Suomentanut Marianna Tyni 


Tämän teoksen selitykset sivulla 279 


(Sokrates puhuu sen jälkeen kun syyte on esitetty.) 


Ateenan miehet! Fn tiedä, minkä vaikutuksen syyttäjäni ovat 17a 
tehneet teihin. Minulta ainakin oli unohtua kuka olen, niin 
vakuuttavasti he puhuivat — vaikkei heidän sanoissaan ollut 
juuri nimeksikään totta. Merkillisintä kaikessa siinä perättö- 
mässä oli se, että teidän muka pitäisi varoa, etten minä petä 
teitä loistavalla puhetaidollani. Minusta on julkeaa mennä 
väittämään sellaista hyvin tietäen, että minä heti kumoan b 
moisen väitteen osoittautumalla kaikkea muuta kuin loista- 
vaksi puhujaksi ... tai ehkä heistä sellainen, joka puhuu 
totta, onkin hyvä puhuja. Siinä tapauksessa minä kyllä voisin 
myöntää olevani puhuja, joskaan en heidän makunsa mukai- 
nen. Niin kuin jo sanoin, he eivät ole puhuneet totta juuri 
nimeksikään, mutta se, mitä minä tulen teille esittämään, 
pitää paikkansa joka sana. 

Heidän hienoja ilmaisujaan ja valikoituja sanojaan minä en 
kuitenkaan käytä, ateenalaiset, en toden totta, enkä ole c. 
etukäteen suunnitellut puheeni rakennetta. Esitän teille asiat 
siinä järjestyksessä kuin ne tulevat mieleeni ja uskon, että se, 
mitä sanon, on oikein. Älköön kukaan odottako minulta 
muuta: eihän tässä iässä sovi enää tulla oikeuteen kertomaan 
keksittyjä kuin mikäkin nulikka. 

Pyydän hartaasti, Ateenan miehet: älkää kummeksuko 
minua älkääkä keskeyttäkö, vaikka puhun samalla tavoin 
kuin siellä missä olen tottunut puhumaan, torilla rahanvaih- 

d tajien pöytien luona, missä moni teistä on ollut minua 


18 a 


kuuntelemassa. Sillä niin on asia, että vasta nyt seitsemän- ` 
kymmentä täytettyäni olen ensi kertaa oikeuden edessä, enkä 
siis tiedä, miten täällä on tapana puhua ja esiintyä. Jos olisin 
muualta muuttanut, antaisitte minulle varmasti luvan käyttää 
kotoista murrettani. Pyydän että olette nytkin oikeudenmu- 
kaisia ettekä puutu esitystapaani, millainen se sitten onkin, 
vaan kiinnitätte huomionne pelkästään siihen, puhunko totta. 
Minusta hyvän tuomarin kuuluu tehdä niin. Hyvän puhujan 
taas tulee puhua totta. 

Aluksi on paikallaan puolustautua niitä vääriä syytöksiä 
vastaan joita minusta on kauan sitten esitetty, ja niitä 
vastaan, jotka sellaisia ovat esittäneet, sitten vasta myöhem- 
piä syytöksiä ja niiden esittäjiä vastaan. Monethan minua 
ovat teille syytelleet ja puhuneet paljon perättömiä. Tällaista 
on ollut tekeillä jo vuosikausia ja näitä syyttäjiä minä 
pelkään enemmän kuin Anytoksen kannattajia, vaikka hekin 
ovat vaarallisia. Ovathan sellaiset miehet sentään vielä 
vaarallisempia, jotka ovat ehtineet saada monet teistä puolel- 
leen kertomalla teille jo lapsuudessanne valheita viisaasta 
miehestä nimeltä Sokrates, joka tutkii taivasta ja manalaa ja 
kääntää mustan valkoiseksi. Ateenan miehet, juuri tällaisten 
juorujen levittäjät ovat minun kannaltani vaarallisia syyttä- 
jiä, koska kuulijat luulevat, että ihminen, joka tutkii sellaista, 
ei pidä edes jumalia arvossa. Sitä paitsi näitä tällaisia 
syyttäjiä on paljon ja he ovat esittäneet syytöksiään pitkään, 
jo silloin, kun monet teistä olivat vielä lapsia tai nuoria ja 
siksi herkkäuskoisia. Siten he ovat itse asiassa käyneet 
oikeutta syytetyn poissaollessa ja kenenkään puolustamatta. 
Kaiken huipuksi on mahdotonta edes nimetä heitä, ellei nyt 
joku sitten satu olemaan komediankirjoittaja. 

Hankalimpia tässä asiassa ovat juuri ne, jotka ovat 
panetelleet minua pelkkää ilkeyttään ja vastoin totuutta — 
joukossa tosin lienee sellaisiakin, jotka ovat uskoneet olevan- 
sa oikeassa puhuessaan minusta pahaa — koska heitä ei voi 
haastaa tänne kuulusteltaviksi. Minun on pakko taistella 
varjoja vastaan eikä kuulusteluihini vastaa kukaan. 

Myöntänette siis, että minulla on kahdenlaisia syyttäjiä: 

toiset ovat esittäneet syytöksensä vasta äskettäin, toiset 
aikoja sitten, kuten sanoin. Uskonette myös, että minun on 
paikallaan puolustautua ensin viimeksi mainittuja vastaan. 
Heitähän tekin olette ensimmäiseksi kuunnelleet ja heidän 
syytöksensä olivat paljon painavampia kuin myöhemmin 
esitetyt. 

Hyvä, Ateenan miehet. Minun on siis nyt esitettävä 
puolustukseni ja käytävä näin lyhyessä ajassa kumoamaan 
väärää käsitystä, jonka te olette minusta omaksuneet aikojen 
mennen: Toivon, että onnistun ja että puolustukseni perii 
voiton, jos siitä vain on hyötyä molemmille osapuolille. 
Tiedän kuitenkin, että se on vaikeaa, ja olen melko hyvin 
selvillä asian luonteesta. Käyköön niin kuin jumala suo, 
minun on joka tapauksessa toteltava lakia ja puolustaudutta- 
va. i 

Aloittakaamme alusta: Mikä oikeastaan oli se syytös, 
jonka nojalla minua alettiin panetella ja johon Meletos uskoi 
haastaessaan minut oikeuteen? Mitä minun panettelijani itse 
asiassa sanoivat? Parasta, että esitän heidän sanansa niin 
kuin lukisin syytekirjelmää: »Sokrates syyllistyy rikokseen ja 
menettelee asiattomasti, kun tutkii manalaa ja taivasta, 
kääntää mustan valkoiseksi ja opettaa muitakin tekemään 
samoin.» Tähän tapaan se kai kuuluisi. Olettehan itsekin 
nähneet Aristofaneen komedian, missä Sokrates kulkee ym- 
päri ja väittää kävelevänsä pilvissä ja puhuu kaikenlaista 
päätöntä, josta minä en tiedä tuon taivaallista. Tätä en sano 
missään nimessä siksi, että halveksisin sellaista tietoa, jos 
suinkin vain joku on sillä tavalla viisas — varjelkoon minua 
joutumasta puolustautumaan Meletosta vastaan niin vaka- 
vassa asiassa — vaan minulla ei yksinkertaisesti ole mitään 
tekemistä niiden asioiden kanssa, hyvät Ateenan miehet. 
Monet teistä voivat todistaa tämän puolestani ja vaadinkin 
teitä valistamaan toinen toistanne. Sanokaa te, jotka olette 
kuulleet minun puhuvan — eikä teitä olekaan vähän — 
sanokaa toisillenne, onko kukaan teistä koskaan kuullut 
minun puhuvan mitään sen suuntaistakaan. Sitten tiedätte, 
että kaikki muukin, mitä ihmiset minusta sanovat, on saman 
arvoista. 

Sellaisissa puheissa ei siis ole mitään perää. Perää ei ole 
siinäkään, että muka ottaisin maksusta opettaakseni ihmisiä, 
jos olette kuulleet jonkun sellaista väittävän. Vaikka hienoa- 
han minusta olisi kyetä opettamaan ihmisiä niin kuin 
Leontinoin Gorgias, Keoksen Prodikos tai Hippias Eliksestä. 
Hehän saavat kaupungissa kuin kaupungissa nuoret hylkää- 
mään omat kansalaisensa, joiden kanssa he sentään voivat 
seurustella ihan ilmaiseksi mielensä mukaan, ja maksamaan 
heidän seurastaan vielä kiitollisina kaupan päälle. Olen 
kuullut, että täällä on parhaillaankin joku viisas mies, 
paroslainen syntyjään. Tapasin sattumalta Hipponikoksen 
pojan Kalliaan, joka yksin syytää rahaa sofisteille enemmän 
kuin kaikki muut yhteensä. Minä kysyin Kalliaalta, jolla on 
kaksi poikaa: 

— Kuule, Kallias, jos nuo sinun poikasi olisivat varsoja tai 
vasikoita, eikö sinun pitäisi palkata ohjaaja kouluttamaan 
heistä hyviä ja jaloja asiaankuuluvissa taidoissa? Kysymyk- 
seen tulisi silloin hevosten kasvattaja tai maanviljelijä, vai 
mitä? Kun he nyt kuitenkin ovat ihmisiä, niin kenet sinä aiot 
ottaa heitä ohjaamaan? Kuka hallitsee ihmiselle ja valtion 
kansalaiselle kuuluvat taidot? Olet varmaankin pohtinut 
asiaa, kun sinulla kerran on poikia. Onko sellaista ohjaajaa 
vai eikö ole? 

— Ontietysti, Kallias vastasi. 

— No kuka ja mistä hän on ja mihin hintaan hän opettaa? 

— Euenos Paroksesta. Hän ottaa viisi minaa. 

Sanoin, että Euenos on onnenpoika, jos hän tosiaan 
kykenee sellaiseen ja on niin erinomainen opettaja. Pakahtui- 
sin itsekin ylpeydestä, jos tietäisin niin paljon. Mutta kas kun 
minä en tiedä, Ateenan miehet. 

— Mutta mitä sinä sitten puuhailet, Sokrates, haluaisi joku 
teistä ehkä huomauttaa. — Miksi sinua oikein on paneteltu? 
Fi kai sinusta puhuttaisi niin paljon, jos puuhasi eivät olisi 
kummempia kuin muidenkaan. Kyllä sinun on täytynyt tehdä 
jotain, mitä muut eivät tee. Sano nyt, mitä se on, ettei meidän 
tarvitse turvautua hätiköityihin päätelmiin. 

Joka näin sanoo, puhuu mielestäni asiaa. Yritän nyt tehdä 
selväksi teille, mihin huono maineeni pohjimmiltaan perus- 

tuu. Kuunnelkaa siis. Mahdollisesti jotkut teistä luulevat, että 
pilailen. Päinvastoin: voitte luottaa siihen, että kaikki, mitä 
sanon, on totta. 

Asia on niin, Ateenan miehet, että olen saanut tämän 
maineeni jonkinlaisesta viisaudesta enkä mistään muusta. 
Millaisesta viisaudesta sitten on kysymys? Ehkäpä jonkinlai- 
sesta ihmisviisaudesta, pelkään nimittäin olevani juuri sillä 
tavalla viisas. Ne miehet taas, joista äsken puhuin, lienevät 
viisaita jollakin inhimillistä korkeammalla tasolla, muuta en 
osaa sanoa. Minä en missään tapauksessa sellaista tietoa 
omaa, vaan joka niin väittää, valehtelee mustatakseen minua. 
Ateenan miehet, älkää keskeyttäkö minua, vaikka teistä 
tuntuisikin, että mahtailen. En aio puhua omalla suullani: 
takana on arvovaltaisempi puhuja. Vetoan Delfoin oraakke- 
liin kysymyksessä mahdollisesta viisaudestani ja sen luon- 
teesta. 

Tehän tunnette Khairefonin. Hän oli minun toverini nuo- 
resta pitäen ja kuului sitä paitsi samaan puolueeseen kuin 
useimmat teistä, oli mukana taannoisessa maanpaossa ja 
palasi Ateenaan yhdessä teidän kanssanne. Tiedätte varmasti 


myös, miten kiihkeästi hän ajoi kaikkea, mihin hän innostui. 


Kerrankin hänellä oli otsaa mennä Delfoihin kysymään — 
malttakaa mielenne miehet, kun sanon — onko olemassa 
ketään viisaampaa kuin minä. Pythia vastasi, ettei ollut. 
Koska Khairefon itse on kuollut, paikalla on hänen veljensä 
valmiina todistamaan sanani. 

Kuulkaahan nyt, miksi puhun tällaisia. Aion osoittaa teille 
mistä pahat puheet ovat saaneet alkunsa. Kuultuani asiasta 
ajattelin mielessäni: Mitä kummaa jumala oikein sanoo ja 
mitä siinä on takana? Enhän minä omasta mielestäni ole 
viisas ollenkaan. Mitä sitten jumala tarkoittaa sanoessaan, 
että olen viisain kaikista? Ei kai jumala valehdellakaan voi, 
siihen hänellä ei ole oikeutta. Ihmettelin pitkän aikaa oraak- 
kelin vastauksen merkitystä. Viimein päädyin vastahakoisesti 
etsimään selitystä seuraavalla tavalla. Käännyin erään vii- 
saana pidetyn miehen puoleen varmana siitä, että niin jos 
ensinkään kykenisin kumoamaan ennustuksen ja osoitta- 
maan oraakkelille, että tässä nyt on minua viisaampi mies, 

vaikka sinä sanoit, että minä olen viisain. Ottaessani hänestä 
selvää — nimeä on turha mainita, riittää kun sanon, että 
kysymyksessä oli eräs poliitikko — ja keskustellessani hänen 
kanssaan tulin siihen tulokseen, että vaikka tätä miestä moni 
piti viisaana ja varsinkin hän itse, hän ei itse asiassa ollut. 
Sitten yritin osoittaa hänelle, että hän vain luuli olevansa 
viisas, vaikka ei ollut. Silloin hän suuttui minulle ja monet 
läsnäolijat myös. Lähdin pois ja ajattelin itsekseni, että sitä 
miestä viisaampi minä ainakin olin. Tuskinpa meistä kumpi- 


kaan mitään suurta ja hienoa tiesi, mutta se mies luuli 


tietävänsä, vaikka ei tiennyt, minä taas en edes luule, kun en 
tiedäkään. Minusta tuntui, että juuri se, etten luule tietäväni 
sellaista mitä en tiedä, teki minut ainakin vähän häntä 
viisaammaksi. 

Sen jälkeen käännyin erään toisen henkilön puoleen, jota 
pidettiin häntä viisaampana, mutta tulin samaan tulokseen, ja 
tämäkin mies suuttui minulle ja samoin monet muut. Tämän 
jälkeen aloin kulkea yhden luota toisen luo. Huomasin kyllä, 
että minuun suututtiin ja olin sekä pahoillani että peloissani, 
mutta katsoin, että minun oli pakko pitää arvossa jumalan 
sanoja. Siksi minusta oli välttämätöntä yrittää selvittää 
ennustuksen sisältöä kysymällä sitä kaikilta, jotka jotain vain 
näyttivät tietävän. Ja koira vieköön, Ateenan miehet, totta 
puhuen minulle kävi niin, että arvostetuimmatkin miehet 
osoittautuivat lähes tietämättömiksi, kun yritin ottaa asioista 
selvää oraakkelinlausetta ajatellen. Toisaalta monet huonom- 
pina pidetyt vaikuttivat järkevämmiltä kuin he. Lienee 
parasta, että teen teille selkoa vaivalloisesta vaelluksestani, 
jonka tarkoituksena oli todistaa oraakkelin sanat oikeiksi. 

Poliitikkojen jälkeen käännyin tragedioiden ja dityrambien 
kirjoittajien ja muiden runoilijoiden puoleen. Uskoin joutuva- 
ni kerralla kiinni siitä, että olen heitä tietämättömämpi. 
Mainitsin heidän tuotannostaan otteita, jotka tuntuivat huo- 
lellisimmin sepitetyiltä ja kysyin, mitä he olivat tarkoittaneet. 
Tein sen oppiakseni samalla heiltä jotakin. Hävettää tunnus- 
taa totuus, kuulijani; oli miten oli, minun on kuitenkin 
kerrottava se teille. Itse asiassa melkein jokainen läsnäolija 
olisi kyennyt puhumaan paremmin siitä mitä he runoissaan 

käsittelivät. Lyhyessä ajassa minulle selvisi, ettei runoilijoi- 
denkaan työ perustu viisauteen, vaan jonkinlaisiin luontaisiin 
lahjoihin. He toimivat jumalallisen innoituksen vallassa niin 
kuin tietäjät ja ennustajat. Sellaiset puhuvat paljon hyvää ja 
kaunista, mutta eivät ymmärrä puhumastaan mitään. Minus- 
ta runoilijat näyttivät potevan samaa vaivaa, mutta huoma- 
sin, että kyky runoilla sai heidät kuvittelemaan, että he olivat 
poikkeuksellisen viisaita muissakin asioissa, vaikka eivät sitä 
olleet. Menin pois ja arvelin mielessäni olevani yhtä paljon 
viisaampi runoilijoita kuin poliitikkojakin. 

Viimein käännyin käsityöläisten puoleen. Olin hyvin selvil- 
lä siitä, etten itse tiennyt juuri mitään, mutta että käsityöläi- 
sillä oli paljonkin hyödyllistä tietoa. En pettynyt toiveissani: 
he tiesivät sellaista, mitä minä en tiennyt ja sikäli he olivat 
viisaampia kuin minä. Mutta, Ateenan miehet, olin huomaa- 
vinani, että hyvät ammattimiehet syyllistyivät samaan virhee- 
seen kuin runoilijat: he uskoivat ammattitaidon tekevän 
heistä viisaita myös muissa ja hyvinkin tärkeissä asioissa. 
Heidän viisautensa kaatui juuri tähän harhakäsitykseen. 
Tämä pani minut kysymään itseltäni oraakkelin sanoja 
ajatellen, halusinko mieluummin olla oma itseni sellaisena 
kuin olin, ilman heidän viisauttaan ja samalla ilman heidän 
tyhmyyttään, vai halusinko itselleni molemmat. Vastasin 
itselleni ja oraakkelin sanoille, että tahdoin mieluimmin olla 
se mikä olin. 

Ateenan miehet! Juuri tämä etsiskely on herättänyt monella 
taholla kiivasta ja katkeraa vihaa minua kohtaan. Se on 
pannut alulle panettelun vyöryn ja saanut ihmiset kutsumaan 
minua pilkkanimellä viisas”. Kuulijat näet luulevat minua 
viisaaksi aina siinä asiassa, missä kulloinkin kuulustelen 
muita. Tosiasiassa jumala on se, joka tässä on viisas, ja 
puheena olevassa oraakkelinlauseessa hän ilmoittaa, ettei 
inhimillinen viisaus ole juuri minkään arvoista. Ei hän liioin 
puhuessaan Sokrateesta tarkoita varsinaisesti minua; hän 
vain käyttää nimeäni esimerkkinä. Yhtä hyvin hän voisi 
sanoa näin: Ihmiset, se teistä on viisain, joka Sokrateen 
tavoin ymmärtää, ettei oikeastaan ole ollenkaan viisas. 

Oraakkelin sanat mielessäni yritän edelleenkin ottaa selvää 

siitä, voisinko pitää ketään kaupunkilaista tai muualta 
tullutta viisaana. Kun sitten joku ei mielestäni ole viisas, 
autan jumalaa paljastamalla asianlaidan. Tältä työltäni mi- 
nulle ei ole jäänyt aikaa paljon mihinkään sellaisiin toimiin, 
joita valtio ja oma talouteni vaativat, ja niin olen nyt 
köyhääkin köyhempi siksi, että palvelen jumalaa. 

Monet nuoret miehet, joilla on varakkaat vanhemmat ja 
paljon joutoaikaa, seurailevat minua omasta aloitteestaan. 
Heistä on hauskaa kuunnella, miten kuulustelen ihmisiä, ja 
toisinaan he matkivat minua ja rupeavat itse kuulustelemaan 
muita. Silloin he huomaavat, että on valtava määrä sellaisia, 
jotka luulevat jotain tietävänsä, mutta tietävät vain vähän tai 
eivät mitään. Ne, joita nämä nuoret kuulustelevat, eivät 
kuitenkaan suutu heille vaan minulle, ja sanovat että Sokrates 
on paha mies ja turmelee nuorisoa. Kun heiltä sitten kysyy, 
mitä sellaista Sokrates tekee ja opettaa, mikä turmelee 
nuorisoa, he eivät osaa vastata mitään, koska he eivät tiedä. 
Salatakseen epävarmuutensa he sitten sanovat sellaista, mikä 
voidaan heittää kaikkia filosofian harrastajia vastaan, nimit- 
täin että hän tutkii taivasta ja manalaa, ei välitä jumalista ja 
kääntää mustan valkoiseksi. He eivät kaiketi haluaisikaan 
sanoa totuutta, sitä että Sokrates osoittaa heidän olevan 
tietävinään, vaikka eivät tiedä mitään. 

Koska nämä ihmiset ovat arkoja arvostaan ja toimeliaita ja 
koska heitä on paljon, ja koska he puhuvat minusta yhtäpitä- 
västi ja vakuuttavasti, he ovat puhuneet teidät ympäri 
syytöksillään, joita he ovat esittäneet niin kauan ja hartaasti. 
Juuri se sama, mistä äsken puhuin, sai Meletoksen, Anytok- 
sen ja Lykoninkin hyökkäämään minua vastaan. Meletos oli 
vihoissaan runoilijoiden puolesta, Anytos käsityöläisten ja 
poliitikkojen, Lykon puhujien. Niin kuin jo alussa sanoin, 
ihmettelisin kyllä, jos minun onnistuisi näin vähässä ajassa 
kumota se syytösten tulva, jonka te olette saaneet kuulla. 

Siinä teille totuus, Ateenan miehet; en ole salannut enkä 
peitellyt mitään. Olen yhtäkaikki melko varma siitä, että 
minua juuri siksi vihataan. Se todistaa, että puhun totta ja 
että minua on paneteltu sillä tavalla ja siitä syystä, kuin olen 
esittänyt. Tarkastelittepa asiaa nyt tai myöhemmin, tulette 

huomaamaan, että se on näin. 

Tämä riittäköön puolustuksekseni, mitä tulee ensimmäisten 
syyttäjieni esittämiin väitteisiin. Seuraavaksi yritän puolus- 
tautua myöhempiä syyttäjiäni ja Meletosta vastaan, joka 
sanoo olevansa hyvä ja valtion parasta ajatteleva mies. 

Tarkastelkaamme ensiksi heidän syytekirjelmäänsä, niin 
kuin teimme edellistenkin syyttäjien kohdalla: »Sokrates», 
siinä todetaan, syyllistyy rikokseen, koska hän turmelee 
nuorisoa eikä kunnioita valtion jumalia, vaan joitakin vierai- 
ta daimoneja». Tällainen siis on heidän syytteensä. Käy- 
käämme se nyt kohta kohdalta läpi. 

Meletos sanoo minun syyllistyvän nuorison turmelemiseen. 
Minä puolestani sanon, että Meletos itse tässä toimii rikolli- 
sesti leikkiessään vakavilla asioilla. Hän haastaa ihmisiä 
syyttä suotta oikeuteen ja on välittävinään tosissaan asioista, 
jotka eivät ole koskaan merkinneet hänelle mitään. Yritän nyt 
tehdä teillekin selväksi, että asia on näin. 

— Sanohan minulle, Meletos, eikö sinulle olekin tärkeää, 
että nuoriso kehittyisi mahdollisimman hyväksi? 

— Tietenkin on. 

— Sano sitten näille tässä, kuka pystyy tekemään nuorista 
parempia. Tietysti tiedät sen, koska asia kerran on sinulle 
tärkeä. Sanot löytäneesi sen, joka turmelee heitä ja haastat 
minut siitä syytettynä oikeuteen. Sano siis myös näille 
valamiehille, kuka tekee nuoret paremmiksi. — Huomaatko, 
Meletos? Et osaa sanoa mitään, vaan vaikenet. Etkö yhtään 
häpeä? Eikö tässä jo ole riittävästi todistetta siitä, että asia ei 
merkitse sinulle mitään? No, sano nyt hyvä mies, kuka tekee 
nuorista parempia! 

— Lait. 

— En minä sitä kysy. Kysyn, kuka ihminen, kuka sellainen, 
joka nyt ensiksikin tuntee nämä samaiset lait. 

— Nämä tuomarit täällä, Sokrates. 

— Mitä sinä tarkoitat? Pystyvätkö he kasvattamaan nuori- 
soa ja tekemään siitä paremman? 

— Ilman muuta. 

— Kaikkiko vaiko vain jotkut heistä? 

— Kaikki. 

— Hyvin sanottu, kautta Heran! Siinä meillä on hyödyllistä 
väkeä kerrakseen. — No, entä yleisö sitten? Pystyykö tämä 
kuulijakuntakin tekemään nuorista parempia? 

— Pystyvät hekin. 

— Entä neuvoston jäsenet? 

— Neuvoston jäsenet myös. 

— Turmelevatko kansankokouksen osanottajat nuorisoa, 
Meletos? Vai tekevätkö hekin sitä paremmaksi? 

— Tekevät paremmaksi. 

— Sittenhän kaikki ateenalaiset näyttävät tekevän nuorisos- 
ta hyvää ja kunnollista paitsi minä. Minä vain yksin turmelen 
sitä. Näinhän sinä sanot? 

— Täsmälleen. 

— Melkoiseen onnettomuuteen sinä minut oletkin tuomin- 
nut. — Vastaahan vielä tähän: Koskeeko tämä myös hevosia? 
Onko vain yksi ihminen, joka tärvelee niitä, kaikki muut 
tekevät niistä parempia? Eikö asia pikemminkin ole päinvas- 
toin: ainoastaan yksi, korkeintaan muutama ihminen kykenee 
kehittämään niitä paremmiksi, nimittäin hevosten kasvatta- 
jat. Enemmistö vain turmelee hevoset joutuessaan niiden 
kanssa tekemisiin ja käyttäessään niitä. Eikö tämä koske 
yhtä hyvin muitakin elollisia kuin hevosia, Meletos? Aivan 
varmasti koskee, riippumatta siitä, mitä sinä ja Anytos 
sanotte. Mikä olisikaan nuorten ollessa, jos vain yksi ihminen 
pystyisi tärvelemään heidät, kaikki muut sitä vastoin olisivat 
heille hyödyksi? — Ei, Meletos, sinä olet kyllä riittävän 
selvästi osoittanut, ettet ikinä ole välittänyt nuorisosta, ja 
sinusta huomaa heti, ettei niillä asioilla, joiden nojalla olet 
haastanut minut oikeuteen, ole sinulle mitään merkitystä. 

— Sano meille vielä, Meletos, onko parempi elää kunnollis- 
ten vai kelvottomien kansalaisten joukossa? Vastaa jo, hyvä 
ystävä, eihän kysymykseni ole edes vaikea. Eikö ole niin, että 
kelvottomat kansalaiset tekevät pahaa niille, joiden kanssa 
ovat tekemisissä, hyvät taas hyvää? 

— Aivan niin. 

— Kukahan mahtaisi toivoa itselleen lähimmäisiltään mie- 
luummin pahaa kuin hyvää? Vastaa, mies! Johan lakikin 
käskee vastata! Voiko kukaan haluta itselleen vahinkoa? 

— Ei tietenkään. 

— Entä edelleen: Oletko haastanut minut tänne siksi, että 
turmelen nuorisoa tahallani, vaiko siksi, että teen niin 
tahattomasti? 

— Siksi, että teet niin tahallasi. 

— Ihanko totta? Olisitko sinä kaikessa nuoruudessasi niin 
paljon minua vanhaa viisaampi, että sinä tietäisit pahojen 
aina tekevän lähimmilleen pahaa ja hyvien hyvää, mutta 
minun tietämättömyyteni olisi niin määrätön, että en ymmär- 
täisi edes lähimmäisteni voivan vahingoittaa minua, jos 
turmelen heidät? Ettäkö minä tekisin niin pahan teon ehdoin 
tahdoin, niin kuin sanoit? Ei, sitä en usko, eikä varmasti 
kukaan muukaan. Asia on niin, että joko en turmele ketään, 
tai jos turmelen, teen sen tahattomasti. Kummassakin ta- 
pauksessa sinä puhut perättömiä. Jos turmelen ihmisiä 
tahattomasti, syyllistyn rikkomukseen, jollaisesta ei ole tapa- 
na haastaa ketään oikeuteen, vaan opettaa ja neuvoa kaikessa 
hiljaisuudessa. Onhan selvää, että lakkaan tekemästä taha- 
tonta pahaa, kun viisastun. Mutta sinä olet karttanut seuraani 
etkä ole tahtonut opettaa minua. Olet sen asemesta haastanut 
minut oikeuteen, mihin laki määrää rangaistusta eikä opetus- 
ta tarvitsevat. — Mutta minähän olenkin jo tehnyt selväksi, 
Ateenan miehet, että Meletos ei ole koskaan piitannut näistä 
asioista vähääkään. 

— Sano nyt kuitenkin, Meletos, millä tavoin minä sinun 
mielestäsi turmelen nuorisoa. Varmaan kai siten kuin syyte- 
kirjelmässä sanottiin: opettamalla nuoria väheksymään niitä 
jumalia, joihin valtio uskoo, ja palvomaan vieraita jumaluuk- 
sia, vai miten? Niinhän sinä sanot: minä turmelen ihmisiä 
opettamalla heitä? 

— Kyllä, juuri niin minä sanon. 

— Niiden samaisten jumalien nimessä, joista nyt on puhe: 
sano se vielä selvemmin sekä minulle että näille miehille 
täällä. Minä en ainakaan ymmärrä, mitä sinä tarkoitat. 
Sitäkö että opetan ihmisiä uskomaan joihinkin jumaliin ja 
itse uskon niihin enkä ole kokonaan jumalankieltäjä enkä siis 
siinä mielessä syyllinen, mutta että uskon eri jumaliin kuin 
valtio. Tästäkö sinä minua syytät? Vai väitätkö, etten usko 

jumaliin ollenkaan ja opetan toisetkin olemaan uskomatta? 

— Väitän, ettet usko jumaliin ollenkaan. 

— Mihin sinä merkillinen mies oikein pyrit? Enkö minä 
muka usko niin kuin muutkin ihmiset, että aurinko ja kuu 
ovat jumalia? 

— Fi kautta Zeuksen, tuomarit! Hänhän sanoo aurinkoa 
kiveksi ja kuuta maaksi! | 

— Luuletko sinä syyttäväsi Anaksagorasta? Noinko sinä 
väheksyt läsnäolijoita? Pidätkö heitä niin sivistymättöminä, 
etteivät he tiedä, että Anaksagoraan kirjat vilisevät juuri 
tuollaisia väitteitä? Kyllä kai minä opetan nuorille asioita, 
joista he pahimmassa tapauksessa saavat maksaa drakhman 
orkhestrassa voidakseen nauraa Sokratesta, joka menee 
väittämään omikseen näitä merkillisiä oppeja. Sellaisenako 
sinä minua taivas nähköön pidät? Enkö minä tosiaankaan 
usko minkäänlaisiin jumaliin? 

— Et takuulla. 

— Etpä kuulosta vakuuttavalta. Minusta tuntuu, ettet itse- 
kään usko sanojasi. — Ateenalaiset! Minä pidän tätä miestä 
röyhkeänä lurjuksena ja röyhkeyttään ja nulikkamaista yli- 
mielisyyttään hän on syytteensäkin nostanut. Ilmeisesti hän 
on sepittänyt arvoituksen kokeillakseen, että »mahtaako se 
Sokrates suuressa viisaudessaan huomata, että pilailen ja 
puhun toista kuin ajattelen, vai pystynkö vetämään häntä 
nenästä ja kuulijoita saman tien» Minusta hän ainakin 
syytöksessään puhuu itsensä kanssa ristiin. Yhtä hyvin hän 
voisi sanoa: »Sokrates syyllistyy rikokseen, koska hän ei 
usko jumaliin, vaan uskoo jumaliin.» On kai tällainen sentään 
lapsellista. Tarkastelkaamme nyt yhdessä, miehet, mikä 
minut saa tulkitsemaan hänen sanansa näin. Vastaa sinä 
meille, Meletos. — Teitä kuulijoita muistutan siitä, mitä jo 
alussa teiltä pyysin: älkää häiritkö minua, vaikka puhun 
omalla tavallani. 

— Meletos, voiko kukaan uskoa ihmistöiden olemassao- 
loon, mutta ei ihmisten? Antakaa Meletoksen vastata, älkää- 
kä häliskö vähän väliä! — Uskooko joku hevosten käytön 
olemassaoloon, mutta ei hevosten? Entä huilunsoiton, mutta 
el huilunsoittajien? Ei se ole mahdollista, hyvä mies. Jos et 

kerran itse tahdo vastata niin minä sanon sen sekä sinulle että 
näille kuulijoille. Vastaa kuitenkin siihen, mitä nyt kysyn: 
voiko joku uskoa daimonien vaikutukseen mutta ei daimonei- 
hin? 

— Ei voi. 

— Kiitos että vastasit, vaikka edes vasten tahtoasi ja 
kuulijakunnan painostuksesta. Eikö ole niin, että sanot minun 
uskovan daimonien vaikutukseen ja opettavan muitakin 
uskomaan siihen, oli se nyt sitten tuttua tai tuntematonta? 
Katsot minun joka tapauksessa uskovan daimonien vaikutuk- 
seen ja olet esittänyt sen valaehtoisesti syytekirjelmässäsikin, 
eikö totta? Jos taas uskon daimonien vaikutukseen, minun on 
pakko uskoa myös daimoneihin, vai mitä? Kyllä minun on. 
Katson vaikenemisesi myöntymisen merkiksi. Emmekö sitten 
pidä daimoneja jumalina tai jumalten jälkeläisinä? Pidämme- 
kö vai emmekö pidä? 

— Pidämme kyllä. 


— Jos minä siis uskon daimonien olemassaoloon ja jos « 


daimonit ovat eräänlaisia jumalia, sinä teet juuri sitä, mitä 
minä tarkoitin arvuuttamisella ja pilanteolla: kun myönnät, 
että uskon daimoneihin, toteat samalla, että minä, joka en 
usko jumaliin, kuitenkin teen niin. Jos taas daimonit ovat 
jonkinlaisia jumalten äpärälapsia tai nymfien ja muiden sen 
tapaisten olentojen jälkeläisiä, niin kuin sanotaan, niin kuka 
voisi uskoa jumalten lasten olemassa oloon, mutta ei juma- 
liin? Sehän olisi yhtä hassua, kuin jos uskoisi, että on 
olemassa hevosten ja aasien jälkeläisiä, muuleja nimittäin, 
mutta ei hevosia eikä aaseja. — Ei, Meletos, en näe mitään 
syytä ajatella muuta, kuin että olet haastanut minut oikeuteen 
joko kokeillaksesi minua tai koska et tiennyt, mistä todelli- 
sesta rikoksesta minua syyttäisit. Et pysty millään keinoin 
vakuuttamaan ketään täysijärkistä siitä, ettei daimoneihin ja 
jumaliin uskominen olisi yksi ja sama asia aivan yhtä hyvin 
kuin se, että ei usko daimonien, jumalten ja herosten olevan 
olemassa. 

Ateenan miehet, koska en ole syyllinen Meletoksen kirjel- 
mässä mainittuun rikokseen, ei nähdäkseni ole aihetta pitem- 
pään puolustukseen; tämä riittäköön. Tiedätte kaikki todeksi 

sen, mitä jo aiemminkin olen sanonut: monet vihaavat minua 

kiihkeästi. Se minut kaataa jos on kaataakseen, ei Meletos 

eikä Anytos eikä suuren yleisön pahansuova panettelu. 

Sellainen on ennenkin kaatanut monia hyviä miehiä ja tulee 

uskoakseni vastakin niin tekemään. Kenenkään ei tarvitse 
b pelätä, että minä olisin viimeinen. 

Ehkä jonkun tekisi mieli sanoa: Etkö sinä Sokrates yhtään 
häpeä, että olet ehdoin tahdoin ryhtynyt hengenvaaralliseen 
puuhaan? Siihen minä vastaisin, niin kuin olisi oikeus ja 
kohtuus: Olet väärässä, jos sinun mielestäsi ihminen saa 
välittää hengenvaarasta. Jos mies on mistään kotoisin, hän 
ajattelee toimiessaan vain sitä, tekeekö hän väärin vai oikein, 
hyvän vaiko huonon miehen töitä. Sen mukaan, mitä sinä 

c sanot, olisivat kaikki Troijassa kaatuneet sankarit ja jumalten 
jälkeläiset huonoja miehiä, Thetiksen poikakin, joka paljon 
mieluummin kuoli kuin sieti vääryyttä. Kun hän oli valmis 
surmaamaan Hektorin, hänen äitinsä, joka sentään oli juma- 
latar, sanoi hänelle muistaakseni tähän tapaan: »Poikani, jos 
kostat ystäväsi Patrokloksen kuoleman ja surmaat Hektorin, 
olet itsekin kuoleman oma ja ?niin heti jälkeen Hektorin on 
sinun määräsi selvä?.» Tämän kuultuaankin Akhilleus halvek- 
si yhä kuolemaa, koska hänestä oli paljon pahempaa jättää 

d kostamatta ystävänsä puolesta ja elää kunniattomana. »Olen 
valmis kuolemaan», hän sanoi, »heti kun olen rankaissut 
pahantekijää. En tahdo jäädä tänne kaikkien pilkattavaksi 
liki laivojen kaarevakeulain, taakkana maalle?.» Et kai sinä 
luule, että hän välitti hengenvaarasta? 

Ateenan miehet! Jos totta puhutaan, asia on näin: taistelu- 
rivistössä jokaisen on pysyttävä parhaaksi katsomallaan 
paikalla tai siellä, minne päällikkö on hänet määrännyt ja 
uhmattava kuolemaa ja mitä vaaraa hyvänsä karttaakseen 
häpeää. Ateenan miehet! Aikoinani minä Poteidaiassa, Amfi- 
poliksessa ja Delionissa uhmasin kuolemaa niin kuin muut- 

e kin ja pysyin sillä paikalla, minne teidän valitsemanne 
päälliköt olivat minut määränneet. Olisihan paha asia, jos 
minä nyt jättäisin paikkani kuoleman pelosta tai jostakin 
muusta syystä, kun jumala on määrännyt minut elämään 

29a filosofiaan paneutuen ja tutkistellen itseäni ja muita, niin kuin 

uskon ja oletan. Se olisi paha teko ja silloin olisi totisesti 
paikallaan haastaa minut oikeuteen sillä perusteella, etten 
usko jumaliin, vaan vähät välittäen oraakkelin sanoista 
pelkään kuolemaa ja luulen olevani viisas vaikka en ole. 
Sitähän kuolemanpelko on: että luulee olevansa viisas, 
vaikka ei ole. Ihminen kuvittelee silloin tietävänsä sellaista, 
mitä e1 tiedä. Kukaan ei nimittäin tiedä, mitä kuolema on; 
ties vaikka se olisi ihmisen suurin onni. Kuitenkin ihmiset 
pelkäävät sitä, ikäänkuin hyvinkin tietäisivät sen pahimmaksi 
onnettomuudekseen. Eikö sentään se, että luulee tietävänsä 
sellaista, mitä ei tiedä, ole niin suurta tietämättömyyttä, että 
sietää hävetä? — Kuulijat, jos minä yleensä mitenkään olen 
ihmisten enemmistöä parempi ja jos missään asiassa voisin 
väittää olevani muita viisaampi, niin ehkä juuri tässä: kun 
kerran en tiedä mitään tuonpuoleisesta, en liioin kuvittele 
tietäväni. Sen sitävastoin kyllä tiedän, että on pahaa ja 
häpeällistä tehdä väärin ja samoin olla tottelematta itseään 
parempaa, oli tämä sitten jumala tai ihminen. Ja sellaista 
pahaa, minkä tiedän pahaksi, minä luonnollisesti pelkään ja 
kartan enemmän kuin sellaista, mistä en tiedä, vaikka se 
sattuisikin olemaan hyvää. 

Jos te nyt siis vapautatte minut vastoin Anken tahtoa — 
hänhän on sanonut, että minua ei olisi pitänyt alun perin 
haastaa tänne, ellei kuolemantuomiota katsota ainoaksi 
vaihtoehdoksi, koska minun vapauttamiseni merkitsisi kaik- 
kien teidän poikienne lopullista tuhoa; silloinhan he vasta 
oikein innostuisivat Sokrateen oppeja seuraamaan — jos te 
siis nyt sanotte minulle: »Sokrates, me emme tee niin kuin 
Anytos vaatii, vaan vapautamme sinut, mutta sillä ehdolla, 
että et enää jatka tutkistelujasi etkä harrasta filosofiaa. Jos 
sinut vielä siitä puuhasta tavataan, olet kuoleman oma», jos 
siis olette valmiit vapauttamaan minut mainitsemillani eh- 
doilla, niin vastaan teille näin: »Kiitän teitä lämpimästi, 
Ateenan miehet. Kuuntelen kuitenkin mieluummin jumalaa 
kuin teitä enkä aio lakata harrastamasta filosofiaa niin kauan 
kuin elän ja hengitän. Tulen edelleen aina tavatessani 
neuvomaan ja opastamaan teitäkin ja sanomaan tapani 
mukaan: Voi sinua, hyvä mies! Olet viisaudestaan ja voimas- 

taan kuulun mahtavan Ateenan kansalainen, etkä yhtään 
häpeä! Haalit itsellesi rahaa, mainetta ja kunniaa minkä 
kynnelle kykenet, mutta viisaudesta, totuudesta ja sielusi 
parantamisesta sinä vähät välität etkä vaivaa sillä päätäsi 
ollenkaan.» Jos joku väittää vastaan, ja sanoo hyvinkin 
välittävänsä, en sittenkään heti päästä häntä ja lähde pois, 
vaan kysyn ja tutkin ja tiukkaan edelleen. Jos minusta tuntuu, 
ettei hän ole omaksunut hyvettä, vaikka sanoo, moitin häntä 
siitä, että asioista tärkeimmät merkitsevät hänelle vähiten ja 
arvottomimmat eniten. Näin minä teen nuorille ja vanhoille, 
vieraille ja ateenalaisille ja teille ateenalaisille ennen muitta, 
koska te olette minulle läheisimpiä. Tietäkää, että se on 
jumalan käsky. Se, että minä tottelen jumalaa, on uskoakseni 
parasta, mitä teille tässä valtiossa voi tapahtua. Kierrän 
kaikkialla vakuuttamassa teille nuorimmasta vanhimpaan, 
että sielun saamisesta mahdollisimman hyväksi täytyy välit- 
tää ennen aineellista hyvinvointia ja rikkautta ja enemmän 
kuin siitä. Minä sanon kaikille näin: Vauraudesta ei synny 
hyvettä, mutta hyveestä syntyy vaurautta ja kaikkea mahdol- 
lista hyvää niin yksityiselle ihmiselle kuin valtiollekin. 

Jos minä tällaista puhuessani turmelen nuorisoa, kai siitä 
sitten on vahinkoa. Jos joku väittää minun puhuvan muuta, 
hän väittää perättömiä. Sanon teille, ateenalaiset: totelkaa 
Anytosta tai olkaa tottelematta, päästäkää minut vapaaksi 
tai olkaa päästämättä, mutta pitäkää mielessänne, että minä 
en alo muuttaa toimintaani, en vaikka minun olisi kuoltava 
kuinka monta kertaa. 

Älkää häliskö, Ateenan miehet! Tehkää niin kuin olen 
pyytänyt, antakaa minun puhua rauhassa ja kuunnelkaa. 
Uskoisin, että kuuntelemisesta on teille jopa hyötyä. Älkää 
ihmeessä huutako, vaikka puhun vielä lisää sellaista, mikä on 
omiaan herättämään hälinää. 

Jos te surmaatte minut, aiheutatte enemmän vahinkoa 
itsellenne kuin minulle, koska olen se, mikä sanon olevani. 
Eivät Meletos ja Anytos voi vahingoittaa minua. Miten he 
siihen pystyisivät? Minun käsitykseni mukaan ei huonompi 
ihminen voi vahingoittaa parempaansa. Hän voi tietysti 
surmata tämän, ajaa tämän maanpakoon ja evätä kansalais- 

luottamuksen. Sellaista ehkä hän ja muutkin pitävät suurena 
onnettomuutena, mutta en minä. Minusta on paljon suurempi 
onnettomuus tehdä niin kuin Anytos nyt on tekemässä: 
yrittää riistää ihmiseltä henkeä epäoikeudenmukaisesti. — 
Ateenan miehet! Nyt en puhu ollenkaan omasta puolestani, 
niin kuin voisi luulla. Ei, toimin teidän parhaaksenne, koska 
en tahdo teidän surmaamalla minut erehtyvän käyttämään 
väärin jumalalta saamaanne lahjaa. Jos te nimittäin surmaat- 
te minut, te ette vähällä löydä toista miestä, joka — kuulostaa 
ehkä hullunkuriselta — yhtä hellittämättä olisi kaupunkimme 
kimpussa kuin jumalan lähettämä paarma, joka ahdistaa 
suurta ja jalorotuista, mutta juuri siksi vähän laiskaa ja 
hoputtamisen tarpeessa olevaa hevosta. Sellaisena paarmana 
luulen jumalan määränneen minut panemaan liikettä tähän 
kaupunkiin; kaiket päivät minä kierrän ympäri ja istahdan 
milloin minnekin taivuttelemaan, moitiskelemaan ja herätte- 
lemään itsekutakin teistä. 

Vähällä ette löydä toista samanlaista, miehet; uskokaa 
minua ja säästäkää henkeni. Voi olla, että olette harmissanne, 
niin kuin teidät olisi herätetty päiväunilta; läimäytätte minua, 
surmaatte minut Anytoksen mieliksi ja torkutte taas kaikessa 
rauhassa lopun ikäänne, ellei sitten jumala huolehtivaisuu- 
dessaan lähetä toista samanlaista kimppuunne. 

Että juuri jumala on lähettänyt minut kaupungin avuksi, 
sen huomaatte seuraavasta: en välitä omista asioistani enkä 
puutu niihin, en ole huolehtinut taloudestani vuosikausiin, 
vaan paneudun kokonaan teidän asioihinne ja yritän saada 
jokaisen teistä ajattelemaan hyvettä niin kuin olisin isänne tai 
vanhempi veljenne. Eivät ihmiset yleensä tee näin. Toiminta- 
ni olisi käsitettävää, jos olisin jotenkin hyötynyt siitä tai 
jakanut neuvojani maksua vastaan. Voitte kuitenkin itse 
todeta, etteivät edes syyttäjäni ole saaneet tänne ketään 
todistamaan, että koskaan olisin saanut tai vaatinut maksua, 
vaikka heillä muuten on otsaa syyttää minua vaikka mistä. 
Onhan sitäpaitsi köyhyytenikin jo riittävä todiste siitä, että 
puhun totta. 

Ehkä tuntuu kummalliselta, että kuljen jakamassa neuvoja 
mies mieheltä ja puutun muiden ihmisten asioihin, mutta en 

rohkene esiintyä teidän kaikkien edessä julkisesti neuvomas- 
sa valtiota. Syynä tähän on seikka, josta olette kuulleet 
minun puhuvan monesti ja monessa yhteydessä: se, että 
minulla on tapana saada jonkinlainen daimonin merkki — 
siitähän Meletos teki pilaa syytekirjelmässäänkin. Olen pie- 
nestä pitäen kuullut toisinaan tällaisen äänen, joka varoittaa 
minua ryhtymästä johonkin, mutta ei koskaan kehota minua 
tekemään mitään. Se juuri pitää minut erossa valtion asioista 
ja mielestäni aivan oikein. Tiedätte hyvin, Ateenan miehet, 
että jos olisin sekaantunut niihin, olisin ollut tuhon oma jo 
aikoja sitten, eikä minusta olisi ollut hyötyä enempää teille 
kuin itsellenikään. Älkää olko minulle vihaisia, kun puhun 
totta. Ei yksikään ihminen pysy hengissä täällä eikä muualla- 
kaan, jos hän jaloista ja epäitsekkäistä vaikuttimista asettuu 
vastustamaan niitä monia vääryyksiä ja laittomuuksia, joita 
valtiossa tapahtuu. Ei, sen joka vilpittömästi taistelee oikeu- 
denmukaisuuden puolesta, on tehtävä se yksityishenkilönä 
eikä julkisesti, jos mieli pysyä hengissä edes vähän aikaa. 
Tästä minulla on esittää teille vakuuttavia esimerkkejä, ei 
sanoja vaan tekoja — niitähän te pidätte arvossa. 

Kuulkaa siis, mitä minulle on tapahtunut, jotta tietäisitte, 
etten milloinkaan anna kuoleman pelosta periksi sellaiselle, 


. joka tekee väärin, vaan olen mieluummin valmis antamaan 


henkeni. Se, mitä aion teille nyt kertoa, on melko tavallinen 
juttu, mutta se on totta. 

Ateenan miehet, minä en ole koskaan hoitanut mitään 
muuta valtion virkaa, mutta neuvoston jäsenenä olen ollut. 
Meidän piirikuntamme Antiokhis sattui olemaan prytaani- 
vuorossa silloin, kun te tahdoitte langettaa yhteistuomion 
kaikille niille kymmenelle päällikölle, jotka Arginusain meri- 
taistelussa olivat jättäneet kaatuneitten ruumiit keräämättä. 
Yhteistuomio oli laiton, kuten itsekin kaikki totesitte sittem- 
min. Minä olin silloin prytaaneista ainoa, joka yritin estää 
teitä menettelemästä lainvastaisesti ja äänestin toisin. Tein 
näin, vaikka puhujat olivat valmiita asettamaan minut syyt- 
teeseen ja pidättämään minut, ja vaikka te innokkaasti 
yllytitte heitä, vaaransin mieluummin henkeni lain ja oikeu- 
den puolesta kuin kannatin teikäläisiä vankeusrangaistuksen 

ja kuolemantuomion pelosta. 

Tällaista saattoi tapahtua silloin, kun valtiossa vielä oli 
voimassa kansanvalta. Kun sitten siirryttiin harvainvaltaan, 
kolmenkymmenen hallitus kutsui minut ja neljä muuta miestä 
tholokseen. Saimme määräyksen käydä noutamassa salamis- 
lainen Leon Ateenaan teloitettavaksi. Samantapaisia toimek- 
siantojahan he järjestivät monille saadakseen mahdollisim- 
man paljon kanssarikollisia. Siinäkin tilanteessa osoitin 
sanojen asemesta teoilla, että — jos saan käyttää kansano- 
maista ilmaisua — minä viis veisaan kuolemasta, mutta 
kartan ehdottomasti lainvastaista ja jumalatonta toimintaa. 
Niin voimakas kuin tämäkin hallitus oli, se ei saanut minua 
uhkaamallakaan tekemään mitään laitonta. Kun olimme 
poistuneet tholoksesta, muut lähtivät Salamikseen hakemaan 
Leonia, mutta minä menin kotiin. Luultavasti minut olisi siitä 
hyvästä tuomittu kuolemaan, ellei kolmenkymmenen hallitus 
olisi pian sen jälkeen hajonnut. Tämän kaiken voi monikin 
teille todistaa. - 

Luuletteko tosiaan, että olisin pitkäänkään pysynyt hengis- 
sä toimimalla julkisessa elämässä niin kuin hyvän miehen 
tulee ja tekemällä sitä vielä mahdollisimman tehokkaasti, niin 
kuin on oikein? Sellainen ei ole onnistunut yhdellekään 
ihmiselle. 

Yhtä kaikki olen koko ikäni ollut se, millaisena olen nyt 
itseni teille esittänyt. Sekä julkisuudessa että yksityisesti olen 
aina puolustanut oikeudenmukaisuutta väistymättä kenen- 
kään tieltä, niidenkään, joita panettelijat nyt sanovat oppi- 
laikseni. Minä en kuitenkaan ole koskaan ollut kenenkään 
opettaja. En tosin ole koskaan kieltänyt ketään, en vanhaa 
enkä nuorta kuuntelemasta, jos huvittaa, kun puhun tai 
puuhailen omiani, mutta sitä en tee, että maksusta keskusteli- 
sin ja kieltäytyisin siitä muuten. Kyselen mielelläni yhtälailla 
rikkailta ja köyhiltä ja keneltä tahansa, joka vain tahtoo 
kuunnella minua ja vastailla kysymyksiini. Oli siitä sitten 
hyötyä tai ei, vastuullisena minua ei ole oikein pitää; enhän 
ole koskaan luvannut opettaa kenellekään mitään enkä ole 
liioin opettanut. Jos joku väittää oppineensa tai saaneensa 
kuulla minulta jotain sellaista, mitä muut eivät ole saaneet 

kuulla, hän ei puhu totta. 

Miksi sitten jotkut ovat niin pitkään viihtyneet seurassani? 
Kuulkaa koko totuus, Ateenan miehet! Koska heistä on 
hauskaa kuunnella, miten kyselen sellaisilta, jotka luulevat 
olevansa viisaita, mutta eivät ole. Mukavaahan sellainen on. 
Mutta, kuten jo olen sanonut, minut on jumala määrännyt 
tähän tehtävään ennustusten ja unien välityksellä ja kaikilla 
mahdollisilla tavoilla, joilla yhteys jumalaan saa ihmisen 
toimimaan. 

Ateenalaiset, tämä kaikki on totta ja helposti todistettavis- 
sa. Jos kerran olen parhaillani turmelemassa nuorisoa ja olen 
toisia jo turmellut, niin eikö sellaisten, jotka vanhemmiten 
ovat huomanneet saaneensa minulta nuoruudessaan huonoja 
neuvoja, pitäisi nyt astua esiin syyttämään minua kostaak- 
seen kokemansa vääryyden? Jos ei heillä itsellään olisi siihen 
halua, luulisi jonkun heidän omaisensa, isän tai veljen tai 
muun sukulaisen nyt huomaavan tulla kostamaan, jos joskus 
olisin tehnyt pahaa. Näen, että täällä on tuollaisia isiä 
paljonkin. Ensiksikin tuolla istuu Kriton, ikätoverini samasta 
demoksesta, Kritobuloksen isä, sitten on Lysanias Sfettokses- 
ta ja hänen poikansa Aiskhines. Sitten on vielä kefisialainen 
Antifon tuossa, Epigenoksen isä. Lisäksi täällä on sellaisia, 
joiden veljet ovat olleet paljon seurassani, kuten Theozoti- 
doksen poika Nikostratos, Theodotoksen veli — ja Theodotos 
on kuollut eikä hän siis ole voinut pyytää veljeään tulemaan 
tänne — edelleen tuolla on Paralios, Demodokoksen poika; 
Theages oli hänen veljensä. Tuossa istuvat Aristonin pojat 
Adeimantos ja Platon sekä Aiantodoros ja hänen veljensä 
Apollodoros. Voisin mainita täältä monta muutakin sellaista, 
jotka Meletos olisi puheessaan voinut nimetä todistajikseen. 
Jos se häneltä silloin unohtui, hän voi tehdä sen nyt. Kas 
siinä, tarjoan hänelle paikkani; hän puhukoon, jos on 
puhuttavaa. 

Miehet, te näette, että tilanne on päinvastainen; kaikki 
nämä omaiset täällä ovat valmiita auttamaan minua, turmeli- 
jaa ja pahantekijää, niin kuin Meletos ja Anytos väittävät. 
Niillä, jotka olen turmellut, saattaa tosin olla aihetta puolus- 
taa minua. Mutta voiko näiden nuorten omaisilla, vanhoilla 

miehillä, joita minä en ole päässyt turmelemaan, olla mitään 
muuta syytä asettua minun puolelleni kuin se yksinkertainen 
tosiasia, että he kaikki tietävät Meletoksen valehtelevan ja 
minun puhuvan totta? 

Olkoon, miehet. Siinä se, mitä minulla on esittää puolus- 
tuksekseni, ellei ehkä vähän lisää samanlaista. Voi olla, että 
yhtä jos toistakin teistä harmittaa ajatus siitä, että on itse 
vaarattomamman haasteen saatuaan kerjännyt kyyneleet 
silmissä armoa tuomareilta mukanaan lapsensa ja lankonsa 
näyttääkseen mahdollisimman säälittävältä. Minähän en tee 
mitään sellaista, vaikka käsittääkseni olen hengenvaarassa. 
Voi olla, että tämä havainto saa jonkun teistä ärtymään 
minuun ja äänestämään suutuksissaan minua vastaan. Jos 
näin jonkun kohdalla on — en tosin usko sitä — luulen, että 
minun on paikallaan sanoa hänelle näin: »Ystäväni, on 
minullakin omaisia. Käyttääkseni Homeroksen sanoja en ole 
syntyä tammien, en kivikallion luoma, vaan toki ihmisien 
sukujuurta”. Minullakin on perhe, kolme poikaa, yksi jo 
nuorukaisiässä, kaksi vielä pientä. En silti ole tuonut heitä 
tänne enkä aio pyytää teiltä vapauttavaa äänestystä.» 

Miksi sitten en tee sitä? Se ei johdu omahyväisyydestä eikä 
siitä, että halveksisin teitä, Ateenan miehet. Riippumatta 
siltä, pelkäänkö kuolemaa vai enkö, pidän sekä omaa että 
teidän ja koko valtion mainetta ajatellen vääränä tehdä niin. 


Sitä vaatii jo ikänikin ja se käsitys, mikä ihmisillä — oikein tai - 


väärin — on, että Sokrates on jollakin tavoin muita parempi. 
Hävettää edes ajatella, että teistäkään kukaan tavallista 
viisaampi, urhoollisempi tai muuten muita etevämpi käyttäy- 
tyisi siten. Kuitenkin olen nähnyt huomattavien miesten usein 
esiintyvän oikeudessa mitä merkillisimmällä tavalla, niin 
kuin luulisivat joutuvansa kokemaan kauheita kuoleman 
jälkeen ja katsoisivat vapauttavan tuomion merkitsevän 
kuolemattomuutta. Minusta he ovat häpeäksi valtiolle. Johan 
vieraat kuulevat, etteivät Ateenan parhaatkaan miehet ole 
naisväkeä kummempia, vaikka ateenalaiset itse ovat valin- 
neet heidät valtion virkoihin ja kunniatehtäviin. Ateenan 
miehet! Älkää tehkö niin, jos pidätte itseänne minkään 
arvoisina, älkääkä hyväksykö, jos näette muiden käyttäyty- 

vän sillä tavoin. Tehkää selväksi, että langetatte kärkkääm- 
min tuomion sellaiselle, joka häpäisee koko valtion yrittämä!- 
lä kerjätä sääliä oikeudessa, kuin sellaiselle, joka esiintyy 
rauhallisesti. 

Vaikka emme ajattelisikaan mainettamme, en pidä oikeu- 
denmukaisena pyyntöjen esittämistä tuomarille enkä sillä 
perusteella saatua vapauttavaa tuomiota. Sen asemesta tuo- 
maria tulee valistaa ja hänet on yritettävä saada vakuuttu- 
neeksi asian oikeasta laidasta. Eihän tuomari ole virassaan 
pitääkseen oikeutta pilkkanaan, vaan jakaakseen sitä. Hän on 
sitä paitsi vannonut, että ei ole puolueellinen, vaan tuomitsee 
lakien mukaan. Me emme saa totuttaa teitä tuomareita 
rikkomaan valaanne, ettekä te saa tottua siihen. Kumpikaan 
osapuoli ei silloin käyttäytyisi jumalien tahdon mukaisesti. 
Älkää siis vaatiko minua, Ateenan miehet, käyttäytymään 
tavalla, jota en pidä hyvänä, oikeudenmukaisena enkä hurs- 
kaana, älkää varsinkaan, kun Meletos tuossa on Zeus 
vieköön syyttänyt minua juuri jumalattomasta käytöksestä. 
Onhan selvää, että jos tekisin mieliksenne ja kävisin pyyn- 
nöilläni teidän valantehneiden tuomareiden kimppuun, opet- 
taisin samalla teitä olemaan uskomatta jumaliin ja puolustus- 
puheestani tulisikin syytös minua itseäni vastaan siitä, että en 
usko jumalien olevan olemassa, vaikka asia on aivan päin 
vastoin: minä uskon jumaliin enemmän kuin kukaan syyttä- 
jistäni. 

Jätän nyt teidän ja jumalien huoleksi langettaa minulle 
sellainen tuomio, mikä on sekä minulle että teille parhaaksi. 


(Sokrates puhuu sen jälkeen kun hänet on todettu syylliseksi.) 


On montakin syytä siihen, etten ole pahoillani tapahtuneesta, 
siltä että olette tuominneet minut syylliseksi. Yksi niistä on 
se, ettei päätös ollut odottamaton. Enemmänkin ihmettelen 
äänimäärien keskinäistä suhdetta: olisin odottanut paljon 
suurempaa enemmistöä. Nyt olisi tuomioni ilmeisesti ollut 
vapauttava, jos vaivaiset kolmekymmentä ääntä olisi annettu 
toisin. Meletos ainakaan ei nähdäkseni ole saanut syytöstään 
näytetyksi toteen. Päinvastoin, elleivät Anytos ja Lykon olisi 

hekin ryhtyneet syyttämään minua, Meletos olisi ilman 
muuta joutunut maksamaan tuhannen drakhman sakot, kos- 
ka hän ei olisi saanut puolelleen viidettäkään osaa äänistä. 

Kuitenkin Meletos vaatii minulle kuolemanrangaistusta. 
No hyvä, Ateenan miehet. Minkälaista rangaistusta minä 
sitten itse haluaisin ehdottaa? Ansioni mukaista tietenkin, vai 
mitä? Siis millaista? Miten minua pitäisi rankaista tai 
millainen sakko minun olisi maksettava siitä, etten ole 
pysynyt aloillani, vaan olen pitänyt itseäni liian hyvänä 
— pelastamaan nahkani antautumalla enemmistön tavoin haali- 
maan omaisuutta ja vaalimaan taloutta, tavoittelemaan soti- 
laallisia johtotehtäviä, puhumaan kansankokouksissa, osal- 
listumaan poliittiseen toimintaan ja valtion sisäisiin kahinoi- 
hin. En suostunut elämään tavalla, joka olisi ollut yhtä 
hyödytön sekä teille että minulle. Sen sijaan otin tehdäkseni 
jokaiselle erikseen suurimman hyvän työn, minkä ihminen 
mielestäni voi toiselle tehdä: yritin saada teidät uskomaan, 
että tärkeämpää kuin mikään muu on kehittää itsensä 
mahdollisimman hyväksi ja viisaaksi ja että valtion paranta- 
minen on tärkeämpää kuin mikään muu julkinen toiminta. 
Samalla tavoin yritin opettaa teidät suhtautumaan kaikkeen. 

Mitä olen tästä kaikesta ansainnut? Jotakin hyvää, ateena- 
laiset, mikäli minut todella halutaan palkita ansioni mukaan. 
Sen pitäisi olla jotakin minulle sopivaa hyvää. Mikä sitten 
sopisi köyhälle hyväntekijälle, joka haluaa itselleen vapaa-ai- 
kaa voidakseen rauhassa opastaa teitä? Ei mikään niin hyvin 
kuin oikeus syödä prytaneionissa valtion kustannuksella. Se 
Sopisi paljon paremmin minulle kuin sellaiselle, joka on 
voittanut pari- tai nelivaljakolla Olympian kisoissa. Sellainen 
saa ihmisen pitämään itseään onnellisena, mutta minä saan 
hänet olemaan onnellinen. Sitä paitsi olympiavoittaja ei ole 
elatuksen tarpeessa, mutta minä olen. Niin että jos minun 
pitäisi ehdottaa itselleni oikeudenmukaista tuomiota, ehdot- 
taisin juuri sitä: oikeutta syödä prytaneionissa. 

Luultavasti puhun mielestänne nytkin ylimielisesti, samaan 
tapaan kuin äsken säälin kerjäämisestä. Asia on pikemmin- 
kin päinvastoin. Olen itse varma siitä, etten tahdo tehdä 
kenellekään tahallani pahaa, mutta teitä en saa uskomaan 

sitä. Se johtuu siitä, että meillä on ollut niin vähän tilaisuutta 
keskustella keskenämme. Luulen että saisin teidät uskomaan, 
jos meillä olisi samanlainen laki kuin paikoin muualla, että 
kuolemantuomiosta päättämiseen käytetään aikaa enemmän 
b kuin yksi päivä. Ei ole helppoa kumota raskauttavia syytök- 
siä niin lyhyessä ajassa kuin nyt on tarjolla. Koska olen 
vakuuttunut siitä, etten tee väärin ketään kohtaan, en tieten- 
kään tee väärin itsellenikään. En siis myönnä tehneeni 
minkäärilaista pahaa enkä aio liioin ehdottaa sen mukaista 
rangaistusta. Mitäkö pelkään? Meletoksen vaatimaa kuole- 
manrangaistustako, josta, niin kuin jo olen sanonut, en edes 
tiedä, onko se hyvää vai pahaa? Valitsisinko muka mieluum- 
min jonkin sellaisen rangaistuksen, jonka varmasti tiedän 
pahaksi? Esimerkiksi vankeusrangaistuksen? Ja istuisin sit- 
c ten vankilassa kulloistenkin yhdentoista virkamiehen orjana. 
Entä sakot? Saisin virua vankina, kunnes kaikki olisi 
maksettu. Asia on niin kuin jo olen sanonut: minulla ei ole 
rahaa, millä maksaa. Mitä jos ehdottaisin itselleni karkoitus- 
ta maanpakoon? Siihen voisitte suostuakin. Kovin vain on 
henki minulle kallis, ellei järkeni sano heti, ettei muualla sen 
paremmin siedettäisi minua ja puheitani, kun ette kerran te 
minun omat maanmieheni ole niitä sietäneet. Nehän ovat 
d käyneet teille niin kiusallisiksi ja vihatuiksi, että yritätte 
päästä niistä kerralla eroon. Kuka niitä tosiaankaan sietäisi? 
Olisi tosiaan kaunista minun ikäiseni miehen lähteä maanpa- 
koon ja kuljeksia elämänsä loppuun kaupungista toiseen. 
Tiedän hyvin, että nuoriso kyllä kuuntelisi puheitani joka 
paikassa niin kuin täälläkin. Jos ajaisin heidät pois, he 
puolestaan panisivat vanhemmat ihmiset häätämään minut 
matkoihini. Jos taas en tekisi sitä, heidän isänsä ja muut 
e sukulaisensa tekisivät sen pelastaakseen heidät minun käsis- 
täni. 

Joku voi sanoa tähän: Etkö sinä Sokrates voi lähteä täältä 
jonnekin ja elää hiljaa ja omissa oloissasi? — Joitakuita teistä 
on tavattoman vaikeaa saada uskomaan tätä mitä nyt sanon. 
Jos kerron, että minun on mahdoton lakata toimimasta, 
koska se olisi tottelemattomuutta jumalaa kohtaan, luulette, 

38a että se on sitä minun ironiaani. Vielä vähemmän uskotte, jos 

sanon, että ihmisen suurin hyvä on puhua päivästä päivään 
hyveestä ja siitä kaikesta, mikä on ollut aiheena kuulemis- 
samme keskusteluissa ja silloin kun olen tutkistellut itseäni ja 
muita, ja että elämä ilman tätä tutkistelua ei ole elämisen 
arvoista. Asia on joka tapauksessa niin kuin sanon, vaikka ei 
ole helppoa saada teitä uskomaan sitä. Sitä paitsi en ole 
tottunut ajattelemaan, että ansaitsisin jotakin pahaa. 

Jos siis minulla vain olisi rahaa, maksaisin mielelläni 
minkä tahansa vaaditun summan; mitä vahinkoa siitä minul- 
le olisi? Mutta minulla ei ole sitä, ellette sitten tuomitse 
minua maksukykyni mukaisiin sakkoihin. Minan verran 
pystyisin ehkä maksamaan. Toivon saavani sen suuruiset 
sakot. 

Ateenan miehet! Platon, Kriton, Kritobulos ja Apollodoros 
tässä käskevät minun ehdottaa kolmeakymmentä minaa ja 
lupautuvat itse takaajiksi. Sen suuruista sakkorangaistusta 
siis ehdotan. Näissä miehissä teillä on luotettavat takaajat. 


(Sokrates puhuu sen jälkeen kun hänet on 
tuomittu kuolemaan.) 


Ateenan miehet! Kovin lyhyt on se aika, jonka olette 
voittaneet antamalla halukkaille tilaisuuden parjata tätä 
valtiota ja syyttää teitä Sokrateen, viisaan miehen, kuolemas- 
ta. Ne, jotka tahtovat arvostella teitä, tulevat nimittäin 
sanomaan minua viisaaksi, piti se paikkansa tai ei. Jos 
olisitte jaksaneet odottaa vielä vähän, toiveenne olisi toteutu- 
nut itsestään; näettehän, että olen jo vanha ja lähellä 
kuolemaa. Tämä, mitä sanon, ei koske teitä kaikkia, vain 
niitä, jotka ovat äänestäneet kuolemantuomioni puolesta. 
Heille minulla on vielä muutakin sanottavaa. Ehkä luulette, 
etten pystynyt keksimään tarpeeksi sanoja vakuuttaakseni 
teidät syyttömyydestäni, ja että olisin halunnut tehdä ja 
sanoa kaiken voitavani jotta saisin vapauttavan tuomion. 
Näin ei ollut. En pystynyt olemaan tarpeeksi röyhkeä enkä 
julkea, enkä tahtonut puhua niin kuin ehkä mieluimmin 
olisitte kuulleet minun puhuvan: itkien ja voihkien ja tehden 
ja sanoen kaikenlaista, mitä olette tottuneet muilta kuule- 
maan, mutta mitä minä pidin arvolleni sopimattomana. Olin 

alun perinkin sitä mieltä, ettei minun pidä alentua nöyristele- 
mään vaaran edessä, enkä ollenkaan kadu tapaani puolustau- 
tua. Paljon mieluummin kuolen siksi, että olen puhunut niin 
kuin olen, kuin eläisin siksi, että olin puhunut toisin. 
Oikeudenistunto ja sota ovat tilanteita, joissa en minä eikä 
kukaan saa panna parastaan vain keksiäkseen, miten pelas- 
taisi nahkansa. Taistelussa saa usein nähdä, miten miehet 
heittävät aseensa ja kääntyvät anomaan armoa ahdistajiltaan 
saadakseen pitää henkensä. Tietysti kaikissa vaaratilanteissa 
on keinoja selvitä hengissä, jos ihmisellä vain riittää häikäile- 
mättömyyttä kaikkensa tekemiseen. Miehet, ei kuoleman 
karttaminen ole vaikeaa, mutta pahuuden karttaminen on, 
sillä se on kuolemaakin nopeampi. Minut, joka olen vanhuut- 
tanı kömpelö, on nyt tavoittanut hitaampi näistä kahdesta, 
mutta minun etevät ja terävät syyttäjäni ovat jääneet no- 
peamman kynsiin, nimittäin pahuuden. Te olette nyt tuomin- 
neet minut kuolemaan, mutta teidät on totuus tuominnut 
olemaan epäoikeudenmukaisia ja kelvottomia. Meidän mo- 
lempien on pakko tyytyä oikeuden päätökseen. Näin oli 
varmaan määrä käydä ja uskon että se on paikallaan. 
Seuraavaksi haluan lausua teille ennustuksen, tuomitsijani; 
olenhan tilanteessa, missä ihmiset niitä eniten lausuvat, 
kuoleman kynnyksellä. Sanon teille, jotka olette tuominneet 
minut kuolemaan, että tulette heti minun kuolemani jälkeen 
saamaan rangaistuksen, joka kautta Zeuksen on paljon 
pahempi kuin minun. Olette toimineet siinä uskossa, että 
pääsette tekemästä tiliä elämästänne, mutta minä sanon, että 
teidän käykin aivan päinvastoin. Saatte kimppuunne vain 
lisää kuulustelijoita, kaikki ne, joita minä nyt olen pitänyt 
aisoissa, vaikka se on jäänyt teiltä huomaamatta. Mitä 
nuorempia he ovat, sitä kiihkeämmin he hyökkäävät ja sitä 
vihaisemmiksi te tulette. Jos te luulette surmaamalla ihmisiä 
estävänne toisia arvostelemasta teitä vääränlaisesta elämästä, 
olette erehtyneet. Ei sellainen ratkaisu ole kovinkaan kestävä 
eikä kaunis. Kaunein ja helpoin tapa päästä arvostelusta on 
se, että e1 yritä estää toisia puhumasta, vaan pyrkii kehittä- 
mään itseään mahdollisimman hyväksi. — Nyt, kun olen 

lausunut tämän ennustuksen teille, tuomitsijani, jätän teidät 
rauhaan. 

Niiden kanssa, jotka ovat äänestäneet vapauttavan tuomion 
puolesta, keskustelisin mielelläni tapahtuneesta niin kauan 
kuin viranomaisilla on muuta puuhaa eikä minun tarvitse 
vielä mennä sinne, missä tuomioni pannaan täytäntöön. 
Miehet, olkaa kanssani siihen asti; mikä meitä estää juttele- 
masta keskenämme niin kauan kuin on aikaa. 

Koska te olette ystäviäni, haluan selvittää teille, mitä tämä 
minulle tapahtunut itse asiassa merkitsee. Tuomarit — teitä on 
oikein sanoa tuomareiksi — minua on kohdannut merkillinen 
asia. Tavanomainen daimonin merkki on ennen varoittanut 
minua vähän väliä ja hyvinkin pienissä asioissa, milloin olin 
toimimaisillani väärin. Niin kuin itsekin huomaatte, minulle 
on nyt tapahtunut sellaista, mitä yleensä pidetään pahimpana 
mahdollisena onnettomuutena. En kuitenkaan saanut daimo- 
nilta varoittavaa merkkiä, en silloin kun lähdin kotoa, en 
tänne oikeuden eteen astuessani enkä missään vaiheessa 
puhuessani täällä, vaikka se muualla on usein keskeyttänyt 
minut. Nyt se ei ole asettunut vastustamaan minua missään, 
mitä tässä asiassa olen tehnyt tai sanonut. Mitäkö luulisin 
syyksi tähän? Minäpä sanon: Tapahtunut taitaakin olla 
minulle onneksi ja olemme kaikki väärässä, jos luulemme 
kuolemaa onnettomuudeksi. Minulle tämä ainakin on vakuut- 
tava todiste siitä. Mitä syytä tutulla merkilläni olisi olla 
varoittamatta minua, ellen olisi toimimassa omaksi parhaak- 
seni? 

Voimme huomata muustakin, että on täysi syy toivoa 
tapahtuneen olevan minulle hyväksi. Kuolemanhan täytyy 
olla joko täydellinen loppu, niin etteivät mitkään aistit enää 
kuoleman jälkeen toimi, tai sitten jonkinlainen muutos, niin 
kuin sanotaan; sielun siirtymistä täältä jonnekin muualle. Jos 
tosiaan kuolema on sitä, ettei aisti mitään, vaan ikäänkuin 
nukkuu unta näkemättä, niin sehän on ihmiselle suunnaton 
voitto. Jos pitäisi panna rinnakkain unetta nukuttu yö ja 
kaikki muut elämän yöt ja päivät, vertailla niitä toisiinsa ja 
sanoa, miten moni yö tai päivä olisi ollut sitä unetonta yötä 

e onnellisempi, niin luulen, ettei edes Persian kuningas löytäisi 

montakaan, puhumattakaan tavallisesta ihmisestä. Jos siis 
kuolema on sitä, pidän sitä suurena voittona. Eihän ikuisuus 
tunnu silloin yhtä yötä pitemmältä. Jos taas kuoleminen on 
muutto täältä toiseen paikkaan, ja jos kaikki vainajat tosiaan 
ovat siellä, niin kuin sanotaan, mikä sen suurenmoisempaa 
olisi, hyvät tuomarit? Päästä eroon niistä, jotka täällä 
väittävät olevansa tuomareita ja saada Hadeksessa kohdata 
todelliset tuomarit, Minos, Rhadamanthys, Aiakos, Triptole- 
mos ja muut jo elämässään oikeudenmukaiset sankarit ja 
jumalien jälkeläiset, joiden siellä sanotaan jakavan oikeutta; 
mitä pahaa sellaisessa muuttamisessa voisi olla? Mitä itse 
antaisittekaan, jos saisitte seurustella Orfeuksen, Musaiok- 
sen, Hesiodoksen ja Homeroksen kanssa? Minä ainakin 
kuolen mielelläni vaikka tuhannesti, jos tämä kaikki on totta. 
Miten onnellinen olisinkaan paikassa, missä voisin kohdata 
Palamedeen ja Telamonin pojan Aiaksen ja kaikki epäoikeu- 
denmukaisen tuomion muinaiset uhrit ja verrata kokemaani 
heidän kohtaloonsa — se ei tosiaankaan olisi hullumpaa. 
Mikä parasta, saisin tutkia ja kuulustella heitä samalla tavoin 
kuin teitä täällä ja ottaa selville, kuka heistä on viisas ja kuka 
vain luulee olevansa, mutta ei ole. Mitä antaisittekaan, 
tuomarit, jos saisitte kuulustella sitä miestä, joka toi niin 
mahtavan sotajoukon Troijaan, tai Odysseusta tai Sisyfosta — 
voisin mainita tuhansia miehiä ja naisia. Olisi mittaamaton 
onni, jos voisi tavata heidät ja keskustella heidän kanssaan ja 
tutkistella heitä. Ainakaan siellä ei surmata ketään siitä 
hyvästä. Paitsi että ihmiset muutenkin ovat siellä onnellisem- 
pia kuin täällä, heidän ei edes tarvitse enää ollenkaan kuolla, 
jos on totta, mitä sanotaan. 

Tuomarit, älkää tekään pelätkö kuolemaa. Pitäkää mieles- 
sänne se totuus, ettei ihmiselle voi tapahtua mitään pahaa, ei 
elämässä eikä kuolemassa, jos hän on hyvä, vaan jumalat 
pitävät hänen asioistaan huolen. Ei sekään, mitä minulle nyt 
on tapahtunut, ole tapahtunut itsestään. Tiedän hyvin, että 
minun oli jo aika kuolla ja päästä eroon tämänpuolisista 
asioista. Siksi e1 merkkinikään minua varoittanut ja siksi en 
ole ollenkaan vihoissani syyttäjilleni enkä niille, jotka äänes- 

tivät kuolemantuomioni puolesta. EFi niin, että he olisivat 
tienneet tämän kaiken syyttäessään ja äänestäessään; he 
luulivat kyllä vahingoittavansa minua. Siinä mielessä heitä 
on syytä moittia. 

Yhtä kuitenkin pyydän heiltä. Miehet, kun poikani kasva- 
vat aikuisiksi, kostakaa tekoni kiusaamalla heitä niin kuin 
minä olen kiusannut teitä, jos teistä vain näyttää, että raha tai 
mikään muu on heille hyvettä tärkeämpää. Ja jos he luulevat 
olevansa jotakin vaikka eivät ole, moittikaa heitä niin kuin 
minä teitä, että he eivät välitä siitä, mistä ihmisen pitää 
välittää ja luulevat itsestään suuria, vaikka eivät ole minkään 
arvoisia. Jos sen teette, olemme saaneet teiltä ansiomme 
mukaan, sekä poikani että minä. 

Nyt on jo aika lähteä, minun kuolemaan ja teidän jatka- 
maan elämää. Kumman osa on parempi, sen tietää yksin 
jumala. 

Suomentanut Marianna Tyni 


Tämän dialogin selitykset sivulla 283 


SOKRATES Miten sinä tähän aikaan täällä olet, Kriton? 43a 
Aikaistahan nyt kai vielä on. 

KRITON On kyllä. 

SOKRATES Miten pitkällä aamu mahtaa olla? 

KRITON Alkaa valjeta. 

SOKRATES Kas että sait vartijan päästämään sinut sisään. 
KRITON Hän tuntee jo minut, minähän käyn täällä niin usein. 
Olen sitä paitsi ollut hänelle vähän avuksi. 

SOKRATES Oletko jo ollut täällä kauankin? 

KRITON Aika kauan. 

SOKRATES Miksi sitten istuit hiljaa etkä herättänyt minua b 
heti? 

KRITON Olen jo pitemmän aikaa ihmetellyt, miten hyvin sinä 
nukut. Itse olen unettomampi ja ahdistuneempi kuin ikinä 
soisin olevani. Annoin äsken tahallani sinun nukkua rauhas- 
sa, että aikasi kuluisi mukavammin. Olen aina ihaillut 
elämänasennettasi ja varsinkin nyt, kun näen, miten tyynesti 
ja kevyesti suhtaudut tähän onnettomuuteesi. 

SOKRATES Fi tämänikäisen miehen kannata surra kuolemaa. c 
KRITON Fi muita sinun ikäisiäsi näy vanhuus estävän 
suremasta samanlaisissa onnettomuuksissa. 

SOKRATES Pitää kyllä paikkansa. No, sano nyt kuitenkin, 
mitä sinä täällä tähän aikaan teet. 

KRiron Olen tuomassa raskasta viestiä. Vaikka eihän se sitä 
sinulle näytä olevan, mutta minulle ja kaikille sinun ystäville- 

si se kyllä on raskas ja surullinen, minulle ehkä eniten. 


41 


KRITON 


SOKRATES Mikä sitten? Joko täällä on se laiva Deloksesta, 
d jonka tultua minun pitää kuolla? 
KRiron Ei vielä, mutta siltä on jo tullut tänne muutama 
henkilö. He astuivat maihin Sunionissa. Heidän mukaansa se 
tulee varmasti tänään ja huomenna sinun on kuoltava, 
Sokrates. 
SOKRATES Kaikin mokomin minun puolestani, jos se on 
44a jumalten tahto. En tosin usko, että se tulee tänään. 
KRITON Mikset muka usko? 
SOKRATES Sanon heti. Minun kai pitää kuolla laivan saapu- 
mista seuraavana päivänä, vai mitä? 
KRITON Niinhän ne sanovat, jotka asioista päättävät. 
SOKRATES Fn usko, että laiva tulee tänään. Luulen että se 
tulee vasta huomenna. Päättelen sen unesta, jonka näin yöllä 
vähän ennen kuin heräsin. Niin että annoit minun nukkua 
oikeaan aikaan. 
KRITON Millainen se uni oli? . 
SOKRATES Kaunis ja viehkeä valkopukuinen nainen oli 
b puhuttelevinaan minua nimeltä ja sanovinaan minulle: »Sok- 
rates, ehdit Fthian taas mehumaille, kun ilta on kolmas.» 
KRITON Omituinen uni. 
SOKRATES Minusta se oli täysin selvä. 
KRiron Taisi olla liiankin. Pyydän siitä huolimatta vielä 
kerran: tee minulle mieliksi, Sokrates, ja pelasta henkesi. Jos 
kuolet, se ei merkitse minulle vain yhtä onnettomuutta, 
sellaisen ystävän menettämistä, jollaista en löydä toista. Sen 
lisäksi monet, jotka eivät tunne meitä kahta tarpeeksi hyvin, 
luulevat, että en välittänyt pelastaa sinua, vaikka olisin 
c voinut, jos vain olisin pannut omaisuuteni peliin. Ei mikään 
voisi olla pahempaa, kuin saada sellainen maine, että pitää 
rahaa tärkeämpänä kuin ystäviään. Eivät ihmiset ikinä usko, 
että me halusimme sinun pakenevan täältä, mutta sinä itse et 
tahtonut tehdä sitä. 
SOKRATES Miksi meidän niin pitäisi välittää ihmisten mielipi- 
teistä? Järkevimmät tulevat uskomaan, että on tapahtunut se, 
mikä onkin ja muiden ajatuksista ei ole väliä. 
d KRITON Kai sinä Sokrates itsekin näet, että ihmisten enem- 
mistön mielipiteillä on merkityksensä? Juurihan tässä on 


42 


KRITON 


tullut selväksi, että kansa kykenee aiheuttamaan vakaviakin 
ikävyyksiä. Se voi suistaa pahimpaan mahdolliseen onnetto- 
muuteen kenet tahansa, joka joutuu sen hampaisiin. 
SOKRATES Jospa ihmisten enemmistö pystyisikin tekemään 
todella pahaa pystyäkseen sitten myös tekemään todella 
hyvää! Nyt heistä ei ole kumpaankaan. He eivät kykene 
tekemään ketään enempää järkeväksi kuin järjettömäksikään, 
vaan toimivat kaikessa umpimähkään. 

KRITON Olkoon vaikka niinkin. Sano nyt joka tapauksessa: 
et kai sinä vain pelkää, että ilmiantajat järjestävät hankaluuk- 
sia minulle ja muille ystävillesi, jos viemme sinut salaa täältä 
pois? Että menetämme omaisuutemme tai että meille tapah- 
tuu jotain vielä pahempaa? Jos olet sellaisista asioista 
huolissasi, unohda ne. Tekisimme oikein, vaikka uhmaisim- 
me suurempaakin vaaraa pelastaaksemme sinut. Usko nyt 
minua ja tee niin kuin sanoin. 

SOKRATES Onhan se kaikki minua huolestuttanut niin kuin 
moni muukin asia. 

Krrron Älä sitten anna sen enää huolestuttaa. Ensiksikin on 
henkilöitä, jotka ovat valmiita auttamaan sinut pakoon 
hyvinkin pienestä maksusta. Toisekseen luulisi sinun huo- 
manneen, miten helppo on lahjoa nämä ilmiantajat; voimme 
varmasti vaientaa heidät mitättömällä summalla. Uskoisin, 
että minulla on itselläni tarpeeksi rahaa ja sehän on kaikki 
sinun käytettävissäsi. Jos kuitenkin olet huolissasi minusta ja 
ajattelet, ettei minun omaisuuttani saisi panna peliin, täällä 
on vieraspaikkakuntalaisia valmiina tekemään sen. Yksi 
heistä, thebalainen Simmias on jo varannutkin tarkoitukseen 
riittävän summan ja Kebes ja monet muut tekevät sen tarpeen 
tullen mielellään. Älä siis sitä peläten kieltäydy pakenemasta, 
niin kuin jo sanoin. Älä liioin vaivaa päätäsi sillä, mistä 
oikeudessa puhuit, ettet muka tulisi toimeen, jos lähtisit täältä 
muualle. Olisit tervetullut moneenkin paikkaan. Jos esimer- 
kiksi haluat mennä Thessaliaan, minulla on siellä ystäviä, 
jotka pitävät sinua arvossa ja huolehtivat turvallisuudestasi, 
niin ettei kukaan siellä pääse tekemään sinulle pahaa. Sitä 
paitsi et minun mielestäni menettele oikein, jos antaudut 
silloin kun voisit yhtä hyvin pelastaa henkesi. Järjestät 

itsellesi ehdoin tahdoin vihamiestesi mieleisen kohtalon, juuri 
sen, mihin nekin pyrkivät jotka haluavat tuhota sinut. Lisäksi 
sinä minun nähdäkseni jätät poikasi heitteille, jos lähdet 
heidän luotaan, vaikka voisit jäädä huolehtimaan heistä ja 
kasvattamaan heitä. Sinun ansiostasi he joutuvat elämässään 
tuuliajolle ja heidän osakseen tulee todennäköisesti tavano- 
mainen orpojen kohtalo. Ihmisen ei pitäisi hankkia lapsia 
ollenkaan, ellei jaksa kantaa vastuuta heidän hoidostaan ja 
kasvatuksestaan. Minusta sinä valitset nyt helpomman tien. 
Kyllä sentään sellaisen, joka koko ikänsä on kehunut 
ajattelevansa hyvettä, pitää ottaa kantaakseen hyvälle ja 
kunnolliselle miehelle kuuluvat velvollisuudet. Johan minä 
saan hävetä sekä sinun että meidän sinun ystäviesi puolesta. 
Ihmisethän luulevat, että silkkaa pelkuruuttamme olemme 
hoitaneet huonosti tämän sinun asiasi: ensin päästimme sen 
tarpeettomasti oikeuteen, sitten se siellä käsiteltiin tunnetuin 
tuloksin ja nyt tulee sitten vielä tämä ivanaurun aihe, että 
meidän luullaan kehnouttamme ja arkuuttamme livistäneen 
karkuun, koska emme ole pelastaneet sinua — enempää kuin 
sinä itsekään — vaikka se olisi helposti käynyt päinsä, jos 
meistä vain olisi ollut yhtään mihinkään. Pidä varasi, ettei 
tämä vielä ole häpeäksi niin sinulle kuin meillekin, onnetto- 
muudesta puhumattakaan. Harkitse nyt vielä yhden kerran — 
oikeastaan asian pitäisi jo olla päätetty. Kaiken on oltava 
valmista tänä yönä; jos vielä odotamme, se ei enää onnistu. 
Usko minua ja tee niin kuin pyydän! 

SOKRATES Arvostan kovasti alttiuttasi, ystäväni; kunhan 
vielä ajaisit oikeaa asiaa. Jos näin ei ole, alttiutesi on sitä 
vaarallisempi, mitä suurempi se on. Meidän on nyt syytä 
tarkastella, onko tehtävä niin kuin pyydät, vai eikö ole. Ei 
tämä ole minussa mitään uutta. Olen aina noudattanut 
toiminnassani vain sellaisia periaatteita, joita harkinnan 
jälkeen olen pitänyt parhaina. Enhän minä voi luopua 
entisestä kannastani vain siksi, että nyt on käynyt näin. Ei, 
periaatteeni eivät ole muuttuneet paljonkaan, vaan arvostan 
ja kunnioitan jokseenkin samoja asioita kuin ennenkin. 
Ellemme nyt keksi mitään parempaa, voin vakuuttaa, että en 
suostu, en vaikka enemmistön mahti pelottelisi meitä kuin 

lapsia peikoilla ja uhkaisi nykyistäkin enemmän kahleilla ja 
kuolemalla ja omaisuuden takavarikoimisella. — Mikähän nyt 
olisi sopivin tapa tarkastella asiaa? Jospa palaamme ensiksi 
kysymykseen mielipiteistä. Olimmeko aikoinamme oikeassa, 
kun sanoimme, että joitakin mielipiteitä kannattaa kuunnella, 
toisia ei? Vai onko asia niin, että olimme kyllä olevinamme 
oikeassa ennen kuin minut tuomittiin kuolemaan, mutta nyt 
on käynyt ilmi, että sanoimme niin vain jotakin sanoaksem- 
me, että se itse asiassa olikin pelkkää hölynpölyä? — Minun 
tekee mieli yhdessä sinun kanssasi tutkia, onko tämä uusi 
tilanne muuttanut käsityksiäni asiasta vai olenko samaa 
mieltä kuin ennenkin, onko paras unohtaa aiempi kanta vai 
pitääkö se mielestämme edelleenkin paikkansa. Muistaakseni 
ne meistä, jotka tuntuivat puhuvan järkeä, sanoivat, kuten 
minäkin äsken, että muutamia ihmisten mielipiteitä kannat- 
taa hyvinkin arvostaa, toisia taas ei. Eikö se muka ole sinusta 
hyvin sanottu? Sikäli kuin ihminen voi ennalta tietää, sinä et 
kuole huomenna eikä edessä olevan onnettomuuden pitäisi 
vaikuttaa sinun mielipiteisiisi. Ajattele siis nyt, eikö tämä ole 
vakuuttavasti sanottu: ei ihmisten kaikista mielipiteistä pidä 
välittää, vaan joistakin pitää, toisista ei. Sama koskee 
mielipiteitten esittäjiä: joitakin on pidettävä arvossa, toisia ei. 
No, mitä sanot? Eikö tämä ole oikein? 

KRITON On se. 

SOKRATES Hyviä mielipiteitä on syytä pitää arvossa, huonoja 
ei, vai mitä? 

KRITON Kyllä. 

SOKRATES Hyviä mielipiteitä kai on järkevillä ihmisillä, 
huonoja niillä, jotka eivät ole järkeviä. 

KRITON Niinpä kai. 

SOKRATES Entä mitä me aikoinamme sanoimme seuraavasta. 
Pitääkö urheilijan kuunnella kaikkien kehuja, moitteita ja 
mielipiteitä, vaiko vain lääkärin ja valmentajan, siis yhden 
miehen? 

KRITON Vain sen yhden. 

SOKRATES Hänen on siis paikallaan pelätä tämän yhden 
ihmisen moitteita ja ilahtua hänen kiitoksistaan, mutta olla 
välittämättä siitä, mitä muut sanovat, vai mitä? 

KRITON Sehän on selvä. 

SOKRATES Hänen pitää siis toimia ja harjoitella, syödä ja 
juoda siten kuin hänen asiantunteva ohjaajansa katsoo 
parhaaksi, ei siten kuin muut sanovat. 

KRITON Niin on. 

SOKRATES No hyvä. Jos hän ei tottele tätä yhtä ihmistä vaan 
piittaamatta hänen mielipiteistään ja kehotuksistaan noudat- 
taa asiantuntemattomien ja kaiken maailman ihmisten neuvo- 
ja, eikö hän silloin suostu sellaiseen, mikä on pahaa? 

KRITON Tietenkin. 

SOKRATES Millaisesta pahasta silloin on kysymys? Mihin 
osaan tätä tottelematonta urheilijaa se vaikuttaa? 

KRITON Luonnollisestikin ruumiiseen. Sehän tärveltyy. 
SOKRATES Aivan oikein. Eikö tämä enemmittä esimerkeittä 
pidä paikkaansa aina, myös silloin kun on kysymys oikeasta 
ja väärästä, rumasta ja kauniista, hyvästä ja pahasta, niin 
kuin nyt? Miksi me kuuntelisimme ja pelkäisimme muiden 
mielipidettä mieluummin kuin yhden arvostettavan ja kun- 
nioitettavan asiantuntijan? Jos emme tottele häntä, turmelem- 
me ja vahingoitamme sitä osaa meissä, jonka oikea tekee 
paremmaksi ja väärä huonommaksi. Vai mitä arvelet? 
KRITON Luultavasti asia on niin. 

SOKRATES Edelleen, kannattaako meidän enää elää, jos 
emme tottele asiantuntijoita ja siten tärvelemme sen, minkä 
terveellinen tekee paremmaksi ja epäterveellinen huonom- 
maksi — sehän on ruumis, eikö niin? 

KRiITON Niin on. 

SOKRATES No, kannattaako meidän elää, jos olemme turmel- 
leet ruumiimme ja tehneet siitä raihnaisen? 

KRiron Ei missään tapauksessa. 

SOKRATES Onko meillä sitten syytä elää silloin, jos meissä on 
pilalla se, mitä vääryys vahingoittaa ja minkä oikea tekee 
paremmaksi? Vai pidämmekö oikean ja väärän tyyssijaa 
meissä ruumistamme huonompana, mikä tämä tyyssija sitten 
onkin? 

KRITON Emme suinkaan. 

SOKRATES Fnemmänhän meidän kai sitä pitäisi arvostaa, vai 
mitä? 

KRITON Paljonkin enemmän. 

SOKRATES Toisin sanoen, ystäväni, meidän ei pidä välittää 
paljoakaan siitä, mitä ihmiset meistä sanovat. Tärkeätä on 
vain totuus, ainoa asiantuntija siinä, mikä on oikein ja mikä 
väärin. Olit siis äsken väärässä, kun ajattelit, että meidän on 
välitettävä siitä, mitä ihmiset pitävät oikeana, kauniina, 
hyvänä tai päinvastaisena. Mutta ainahan joku tietysti voi 
sanoa, että ihmisten enemmistöllä on valta ottaa meidät 
hengiltä. 

KRITON Niin kuin varmasti sanookin. Siinä sinä olet oikeas- 
sa. 

SOKRATES Yhtä kaikki olen samaa mieltä kuin ennenkin siitä 
mitä nyt olemme käsitelleet. — Vieläkö pitää paikkansa se, 
ettei tärkeintä ole elää, vaan elää hyvin? Mieti sitä. 

KRiron Kyllä se pitää paikkansa. 

SOKRATES Pitääkö sekin edelleen paikkansa, että hyvin, 
oikein ja kauniisti ovat yksi ja sama asia? 

KRITON Pitää. 

SOKRATES Jos me kerran olemme tästä kaikesta yhtä mieltä, 
meidän on seuraavaksi tarkasteltava, onko minun oikein 
yrittää paeta täältä ilman ateenalaisten suostumusta, vai eikö 
ole? Jos se tuntuu oikealta, yritämme tehdä niin, jos ei, on 
paras unohtaa koko asia. Sinun huolesi rahan tuhlaamisesta, 
ihmisten puheista ja lasten kasvatuksesta taitavat joka ta- 
pauksessa olla niitä ihmisten tavallisia huolia, samojen 
ihmisten, jotka arvelematta olisivat valmiit surmaamaan 
lähimmäisensä ja herättämään heidät heti kohta taas henkiin, 
jos sellainen vain kävisi päinsä. Pysyäksemme päättelyssäm- 
me meidän on nyt mietittävä vain sitä, mistä juuri oli puhe: 
teemmekö oikein, jos minä pakenen ja sinä autat minua ja 
maksamme kiitollisina niille, jotka ovat valmiina järjestä- 
mään minut täältä pois, vai olisiko itse asiassa väärin 
menetellä niin. Jos käy ilmi, että se olisi väärin, silloin emme 
saa välittää, vaikka tänne jääminen mitään tekemättä merkit- 
sisikin kuolemaa tai mitä tahansa. Pääasia on, että emme tee 
mitään väärää. 

KRriIron Olet oikeassa. Mieti nyt sitten, miten meidän pitää 
tehdä. 

SOKRATES Mietitään yhdessä, ystäväni. Sano heti, jos pystyt 
esittämään vastaväitteitä. Minä lupaan myöntää, jos olen 
erehtynyt. Jos taas et pysty siihen, lakkaa lopultakin hoke- 
masta, että minun pitää lähteä täältä pois vastoin ateenalais- 
ten tahtoa. Minusta on suurenmoista, jos saan sinut tekemään 
niin, mutta en tahdo pakottaa sinua siihen. Kuuntele nyt, 
aloitanko tarkastelun mielestäni tarpeeksi vakuuttavasti ja 
vastaa kysymyksiini niin kuin sinusta tuntuu oikealta. 
KRITON Minä yritän. 

SOKRATES Onko niin, että ihminen ei saa tehdä millään 
tavoin tahallisesti väärin? Vai saako jollakin tavoin tehdä 
väärin, jollakin toisella taas ei? Pitääkö paikkansa — mistä 
monesti ennen olemme olleet yhtä mieltä — ettei väärin 
tekeminen ole milloinkaan hyvää eikä oikein. Vai ovatko 
kaikki entiset yksimieliset puheemme haihtuneet näissä muu- 
tamissa päivissä taivaan tuuliin? Me kaksi vanhaa miestä 
keskustelimme sentään vakavasti keskenämme: olimmeko 
huomaamattamme koko ajan kuin pikku lapsia? Ehkä asia 
sittenkin on niin kuin aikoinamme sovimme: riippumatta 
siitä, mitä ihmiset sanovat, välittämättä siitä, mitä joudumme 
kärsimään, väärin tekeminen on aina pahaa ja häpeällistä 
sille, joka niin tekee. Katsommeko, että asia on niin? 

KRITON Kyllä se on niin. 

SOKRATES Väärin ei siis saa tehdä millään tavalla? 

KRITON Ei saa. 

SOKRATES Jos kerran väärin ei saa tehdä millään tavalla, ei 
kai saa edes vastata vääryydellä vääryyteen, vaikka useim- 
mat ovat sitä mieltä että saa? 

KRITON Ilmeisestikään ei. 

SOKRATES Entä paha sitten, saako sitä tehdä? 

KRITON Ei tietenkään. 

SOKRATES Onko oikein vai väärin vastata pahalla pahaan, 
niin kuin useimpien mielestä saa tehdä? 

KRITON Väärin. 

SOKRATES Pahan ja väärän tekeminen eivät siis mitenkään 
eroa toisistaan. 

KRITON Olet oikeassa, eivät ne eroa. 

SOKRATES Vääryyteen ei siis saa vastata koskaan vääryydel- 


48 


KRITON 


lä eikä mihinkään kohteluun vedoten saa tehdä toiselle 
pahaa. — Älä vain myönnä tällaista vastoin todellista mielipi- 
dettäsi. Tiedät hyvin, että aniharva on tai tulee koskaan 
olemaan tätä mieltä. Eikä niillä, jotka ovat näistä kysymyk- 
sistä eri mieltä, ole keskenään mitään yhteistä; he joutuvat 
pakostakin halveksimaan toistensa asenteita. Mieti nyt hyvin 
tarkasti, oletko tosiaan kanssani samaa mieltä ja voimmeko 
aloittaa keskustelumme siltä pohjalta, että ihmisellä ei ole 
milloinkaan oikeutta tehdä väärin, ei vastata vääryyteen 
vääryydellä eikä edes puolustautua pahoja tekoja vastaan 
tekemällä itse pahaa. Luovutko mieluummin leikistä ja oletko 
jo alun perin eri mieltä kanssani? Tämä on ollut minun 
kantani aina ja on edelleenkin. Sano, jos sinun kantasi on 
toinen, ja anna minun kuulla se. Jos kuitenkin olet samaa 
mieltä kuin ennenkin, kuuntele, mitä nyt sanon. 

KRITON Olen entisellä kannallani ja yhtä mieltä kanssasi. 
Anna kuulua. 

SOKRATES Menen siis seuraavaan asiaan tai pikemminkin 
kysymykseen: jos ihminen on myöntänyt jonkin asian ol- 
keaksi, onko hänen toimittava sen mukaisesti, vai saako hän 
menetellä vastoin omia puheitaan? 

KRrrron Hänen on toimittava sen mukaisesti. 

SOKRATES Harkitse asiaa tältä pohjalta. Jos me nyt lähdem- 
me täältä ilman valtion suostumusta, emmekö silloin tee 
väärin ja vielä sellaisille, joille kaikkein viimeiseksi saa tehdä 
niin? Olemmeko vielä samaa mieltä siitä, mikä on oikein? 
KRITON En osaa vastata kysymykseesi. En ymmärrä mitä 
tarkoitat. | 

SOKRATES Katsotaan asiaa toiselta kannalta. Jos lait ja tämä 
valtio tulisivat luoksemme juuri kun olisimme lähdössä 
karkuun — vai miten sitä pitäisi nimittää? — ja kysyisivät 
minulta: »Sanopa mitä sinä oikein olet tekemässä? Ilmeisesti 
aiot omalta osaltasi mitätöntää meidät lait ja koko valtion. Et 
kai kuvittele että sellainen valtio voisi pysyä pystyssä, missä 
julistetut tuomiot eivät merkitse mitään, vaan yksityiset 
ihmiset voivat kumota ja mitätöntää ne?» Mitä me siihen ja 
sen sellaiseen sanoisimme? Puhujilla kyllä olisi paljonkin 
sanottavaa, ainakin sen lain puolustukseksi, joka määrää 

langetetut tuomiot päteviksi. — No, mitä me vastaisimme? 
Ettäkö valtio on tehnyt meille vääryyttä ja langettanut 
epäoikeudenmukaisen tuomion? Niinkö? 

KRITON Niin juuri. aivan niin! 

SOKRATES Ja lait vastaisivat näin: »Eikö meillä ole sellainen 
sopimus, että valtion langettamiin tuomioihin on tyydyttä- 
vä?» Jos me jäisimme ihmettelemään. lait ehkä jatkaisivat 
tähän tapaan: »Älä sinä Sokrates yhtään ihmettele sitä, mitä 
me sanoimme, vaan vastaa. Kysyminen ja vastaaminenhan 
on sinun oma tuttu menetelmäsi. Sano nyt jo, minkä syytteen 
nojalla sinä käyt tuhoamaan meitä ja tätä valtiota? Emmekö 
me ole alun perin saattaneet sinua maailmaan ja eikö isäsi 
meidän avullamme saanut äitiäsi puolisokseen niin että 
saattoi siittää sinut? Sano nyt näille avioliittolaeille tässä. 
moititko heitä kelvottomiksi?» »En moiti», minä vastaisin. 
»Entäs sitten ne lait, jotka koskevat lapsen elatusta ja 
kasvatusta, ne, joiden nojalla sinustakin on aikoinaan pidetty 
huolta? Eivätkö sellaiset lait muka ole hyviä, jotka ovat 
määränneet isäsi kasvattamaan sinua sekä henkisesti että 
ruumiillisesti?» — »Hyviähän ne ovat», minä vastaisin. »No 
hyvä, kun sinut kerran on siitetty, huollettu ja kasvatettu, voit 
tuskin väittää, ettet olisi meidän kasvattimme ja palvelijam- 
me niin kuin isäsi ja äitisi ja kaikki esivanhempasikin. Jos 
näin on, kuvitteletko, että sinulla on yhtäläiset oikeudet kuin 
meillä ja että sinä voit tehdä meille samaa kuin me sinulle? 
Isällesi ja isännällesi — jos sinulla sellainen on — et saa 
maksaa mitään samalla mitalla, et vastata moitteilla moittei- 
siin etkä lyödä takaisin, jos sinua lyödään. Miten sinä sitten 
saisit tehdä niin isänmaallesi ja sen laeille? Väitätkö sinä, 
joka niin tosissasi pidät lukua hyveestä, tekeväsi oikein, kun 
ryhdyt kaikin keinoin tuhoamaan meitä lakeja ja isänmaatasi 
sillä perusteella, että olemme halunneet tuhota sinut, koska se 
meistä oli paikallaan? Sellaistako sinun viisautesi lopultakin 
on? Etkö tiedä, että kaikki järkevät ihmiset ja jumalatkin 
pitävät isänmaataan arvokkaampana, kunnioitettavampana, 
pyhempänä ja tärkeämpänä kuin omaa isäänsä, äitiään ja 
kaikkia esivanhempiaan yhteensä? Kun valtio on suuttunut, 
sitä on kunnioitettava syvemmin, sen tahtoon on taivuttava 

nöyremmin ja sille on oltava mieliksi enemmän, kuin jos isä 
on vihainen. Elleivät selitykset auta, on tehtävä mitä se 
käskee, ja sen määräämät rangaistukset on otettava tyynesti 
vastaan. Isänmaa voi määrätä ihmisen lyötäväksi tai vangit- 
tavaksi, se voi lähettää hänet sotaan haavoittumaan ja 
kaatumaan; kaikki tämä täytyy tehdä ja niin on oikein. 
Ihminen ei saa taipua eikä väistyä eikä jättää paikkaansa. 
Niin sodassa ja oikeudessa kuin muuallakin on tehtävä, mitä 
valtio ja isänmaa käskevät, ellei onnistu osoittamaan oikeam- 
paa menettelytapaa. Väkivaltaa ei ole lupa tehdä isälle eikä 
äidille; vielä vähemmän sitä saa tehdä isänmaalle.» — Mitä 
me sanoisimme tähän? Ovatko lait oikeassa? 
KRITON Kyllä ne nähdäkseni ovat. 
SOKRATES »Mietihän vielä, Sokrates», voisivat lait sitten 
sanoa, »volemmeko oikeassa, jos sanomme, ettei tämänhetki- 
nen aikeesi ole meitä kohtaan oikein? Me olemme saattaneet 
sinut maailmaan, hoitaneet ja kasvattaneet sinut ja taanneet 
sinulle kaikki mahdolliset edut niin kuin muillekin kansalai- 
sille. Siitä huolimatta voimme sanoa antaneemme jokaiselle 
halukkaalle täysi-ikäiselle ateenalaiselle oikeuden ottaa omai- 
suutensa ja lähteä, minne mieli tekee, jos tämä valtiojärjestel- 
mä ja me lait emme kelpaa. Jos tämä valtio lakeineen ei ole 
jollekulle mieleen, yksikään meistä ei estä eikä kiellä häntä 
lähtemästä siirtolaiseksi tai vaikkapa muuttamasta kaikkine 
omaisuuksineen kokonaan toiseen maahan. Toisaalta kat- 
somme, että se, joka jää tänne, vaikka tuntee tapamme hallita 
ja jakaa oikeutta, sitoutuu samalla noudattamaan kaikkia 
käskyjämme. Joka ei sittenkään tottele, tekee mielestämme 
kolminkerroin väärin. Me olemme hänen huoltajiaan ja 
vanhempiaan ja hän on luvannut totella meitä, mutta ei 
tottele eikä edes yritä puhumalla taivuttaa meitä, jos olemme 
epäoikeudenmukaisia. Me emme ole julistaneet ankaraa 
käskyä tehdä niin kuin vaadimme. Ei, me olemme auliisti 
antaneet kaksi mahdollisuutta, joko yrittää taivuttaa meitä 
tai totella. Siitä huolimatta hän ei tee kumpaakaan. 

Juuri samaan sinä nyt syyllistyt, Sokrates, jos toteutat sen, 
mitä mielessäsi liikkuu. Itse asiassa sinä olet muita ateenalai- 
sia syyllisempi.» Jos minä sanoisin tähän: »Miten niin?», lait 

antaisivat varmasti takaisin niin kuin pitääkin sanomalla, 
että minä jos kukaan ateenalaisista olen sitoutunut tottele- 
maan heitä. Ne sanoisivat: »Meillä on pitävät todisteet siitä, 
että valtio ja me olemme kelvanneet sinulle. Jos et olisi 
hyväksynyt meitä varauksettomammin kuin kukaan, miksi 
sitten olet pysynyt täällä itsepäisemmin kuin yksikään toinen 
ateenalainen? Ethän ole ikinä matkustanut täältä minnekään 
katselemaan ympärillesi; lukuun ottamatta yhtä käyntiä 
Isthmoksen kisoissa et ole käynyt missään, paitsi minkä 
joskus olet sodassa ollut. Et ole tehnyt ulkomaanmatkoja niin 
kuin muut etkä ole välittänyt tutustua muihin kaupunkeihin 
ja niiden lakeihin. Me ja meidän kaupunkimme on aina 
riittänyt sinulle. Valintasi on ollut ehdoton meidän hyväk- 
semme ja olet ehdottomasti sitoutunut noudattamaan tämän 
valtion järjestelmää. Lapsesikin olet saattanut täällä maail- 
maan, koska me olemme olleet sinulle mieleen. Vielä oikeu- 
dessa olisit voinut ehdottaa rangaistukseksesi maanpakoa ja 
tehdä valtion suostumuksella sen, minkä nyt aiot tehdä ilman 
sen lupaa. Silloin sinä vakuutit kirkkain silmin että kuolet 
mielelläsi, ja sanoit valitsevasi sen mieluummin kuin maan- 
paon. Nyt sinä et yhtään näy häpeävän silloisia puheitasi, ja 
koskapa aiot mitätöntää meidät, et ilmeisesti kunnioita meitä 
ollenkaan. Aiot karata kuin kurjin orja ja rikkoa kaikki ne 
sitoumukset, jotka velvoittavat sinut elämään sovussa meidän 
kanssamme. Vastaa nyt meille: etkö ole sitoutunut elämään 
meidän käskyjemme mukaan ja osoittanut sen myös toimin- 
nallasi etkä vain pelkillä sanoilla?» 

Mitä meidän pitäisi tällaiseen vastata? Mitä muuta me 
voisimme kuin myöntää, että lait ovat oikeassa? 
KRIron Emme mitään. 
SOKRATES Silloin lait varmaan jatkaisivat: »Eikö niin, että 
kukaan ei ole pakottanut sinua niihin sopimuksiin, jotka nyt 
aiot rikkoa, ei johtanut sinua harhaan eikä vaatinut sinulta 
päätöksiä ilman miettimisaikaa? Ei, sinulla on ollut seitse- 
mänkymmentä vuotta aikaa lähteä tiehesi, jos et olisi pitänyt 
meistä tai jos sopimukset olisivat olleet sinusta epäoikeuden- 
mukaisia. Et ole muuttanut Spartaan etkä Kreetalle, joiden 
lakeja olet myötääsi kiitellyt, etkä mihinkään muuhunkaan 

kaupunkiin, et kreikkalaiseen etkä muunmaalaiseen. Et ole 53a 
hievahtanut täältä sen vertaa kuin rammat tai sokeat tai 
mitkä tahansa vammaiset. Olet pitänyt tästä valtiosta niin 
paljon enemmän kuin muut ateenalaiset ja meistä laeista 
luonnollisesti saman tien. Kuka nyt pitäisi kaupungista ilman 
lakeja? Etkö aiokaan nyt pysyä sopimuksissamme? Pysyt 
kyllä, jos tottelet meitä etkä tee itseäsi naurettavaksi lähte- 
mällä tästä kaupungista. 

Mieti seuraavaksi, mitä hyvää teet itsellesi ja ystävillesi jos b 
luovut sopimuksistasi ja rikot niitä vastaan. Lienee selvää, 
että ystäväsi olisivat vaarassa joutua jättämään kotinsa ja 
lähtemään maanpakoon tai menettämään omaisuutensa. Jos 
sinä itse sitten menisit johonkin lähimmistä kaupungeista, 
esimerkiksi Thebaan tai Megaraan — niissähän on hyvät lait 
— sinut otettaisiin valtion vihollisena vastaan. Jokainen 
kotikaupungistaan välittävä ihminen suhtautuisi sinuun epä- 
luuloisesti ja pitäisi sinua lakien kumoajana. Sillä tavalla sinä 
vain saisit tuomarisi vakuuttumaan tuomiosi oikeudenmukai- 
suudesta. Lakien kumoajaa on luonnollisesti helppo pitää c 
myös nuorten ja ymmärtämättömien ihmisten turmelijana. — 
Entä jos karttaisit sellaisia kaupunkeja, joissa on hyvät lait ja 
kunnon ihmisiä? Olisiko elämä sinulle silloin elämisen 
arvoista? Ja jollet sellaisia karttaisi, olisiko sinulla muka 
otsaa keskustella kunnon ihmisten kanssa — ja mistä sitten? 
Samastako kuin täälläkin, siitä että hyve ja oikeudenmukai- 
suus, laki ja laillisuus ovat tärkeintä ihmiselle? Eikö menette- d 
lysi tuntuisi mauttomalta? Kyllä sen ainakin pitäisi tuntua. 
Mutta sinä aiot silti lähteä pois näiltä mailta, esimerkiksi 
Thessaliaan, Kritonin tuttavien luo. Siellä jos missään ele- 
tään vailla kuria ja järjestystä ja sikäläisistä olisi varmasti 
hauskaa kuulla, miten karkasit vankilasta hullunkurisessa 
valepuvussa, vaikkapa talonpojan nahkanuttu niskassasi, 
jottei kukaan tuntisi sinua — niinhän karkureilla on tapana. 
Miten on, etkö sentään luule ihmisten ihmettelevän, että noin 
vanha mies, jolla tuskin on montakaan elinvuotta jäljellä, on 
niin julkean elämänhaluinen, ettei piittaa tärkeimmistäkään e 
laeista? Ehkä niin ei sanota, ellet loukkaa ketään. Mutta jos 
sen teet, saat kuulla paljonkin nöyryyttäviä sanoja. Olet 

kaikkien alapuolella ja kaikkien orja. Ja mitä muuta sinä 
siellä Thessaliassa voisit tehdä kuin mässäillä, elää niin kuin 
olisit mennyt sinne varta vasten juhlimaan? Missä olisivat 
sinun kaikki puheesi hyveestä ja oikeudenmukaisuudesta? — 
Vai lastesiko vuoksi tahdot elää? Huolehtiaksesi heistä ja 
kasvattaaksesi heitä? Entä sitten? Veisit heidät Thessaliaan 
elätettäviksi ja kasvatettaviksi, niin että heistä tulisi kaiken 
kukkuraksi vielä muukalaisia, vai mitä? Ehkä et aiokaan 
tehdä niin. Ehkä uskot, että he saisivat paremman kasvatuk- 
sen täällä, jos sinä muuttaisit muualle. Kyllähän sinun 
ystäväsi pitäisivät heistä huolen. Luuletko siis, että he 
huolehtisivat kyllä lapsistasi täällä, jos sinä menisit Thessa- 
liaan, mutta eivät tekisi sitä, jos muuttaisit Hadekseen? Kyllä 
sinun pitäisi uskoa, että nämä sinun ystäväsi tekisivät sen, jos 
heistä yleensä on mihinkään. 

Sokrates, tottele meitä, jotka olemme sinut kasvattaneet! 
Älä aseta oikeuden edelle lapsiasi, älä elämääsi äläkä mitään 
muutakaan. Silloin sinulla on tämä kaikki esittää puolustuk- 
seksesi niille, jotka Hadeksessa jakavat oikeutta. Jos sitä 
vastoin toteutat aikeesi, ei menettelysi osoittaudu hyödylli- 
seksi, oikeudenmukaiseksi eikä hurskaaksi, ei itsesi eikä 
ystäviesikään kannalta täällä maan päällä sen paremmin 
kuin tuonpuoleisessakaan. Jos nyt kuolet, kuolet vääryyden 
uhrina, et tosin meidän lakien, vaan ihmisten toimesta. Jos 
taas pakenet ja vastaat niin häpeällisesti vääryydellä vääryy- 
teen, rikot lupauksesi ja yhteiset sopimuksemme ja teet pahaa 
niille, joille sitä vähiten saisi tehdä. itsellesi, ystävillesi, 
isänmaallesi ja meille laeille. Silloin me olemme sinulle 
vihoissamme niin kauan kuin elät, eivätkä veljemme, Hadek- 
sen lait, ota sinua yhtään sen suopeammin vastaan, kun 
tietävät, että halusit omalta osaltasi tuhota meidätkin. Älä 
siis tee, niin kuin Kriton käskee, vaan tottele mieluummin 
meitä!» 

Tiedätkö, tällaista olen kuulevinani, niin kuin Kybelen 
papit ovat hurmoksissaan kuulevinaan huilujen ääntä. Nämä 
sanat kaikuvat ja kohisevat korvissani niin etten kuule 
mitään muuta. Ainakin tällä hetkellä sinun on turha puhua 

minulle toista. Voit silti tietenkin tehdä sen, jos luulet saavasi 


jotain aikaan. 
KRrITon Ei minulla ole enää mitään sanottavaa. 


SOKRATES Hyvä. On paras tyytyä tähän, koska se on e 
jumalan tahto. 

Suomentanut Marja Itkonen-Kaila 


Tämän dialogin selitykset sivulla 285 


LYSIMAKHOS Nikias ja Lakhes, nyt te olette nähneet tämän 178a 
asetaistelijan esityksen. Melesias ja minä emme heti aluksi 
sanoneet, miksi pyysimme teidät mukaamme sitä katsomaan. 
Nyt me selitämme asian, sillä haluamme puhua teille aivan 
avoimesti. Jotkut tosin pitävät tällaista naurettavana, ja jos 
heiltä kysyy neuvoa, he eivät sano mitä mieltä ovat vaan 
puhuvat kysyjän mieliksi muuta kuin ajattelevat. Mutta me b 
uskomme, että te olette kyllin hyviä asiantuntijoita ja sanotte 
mielipiteenne meille suoraan, ja siksi olemme pyytäneet 
teidät neuvonantajiksi eräässä asiassa, jonka nyt kerromme 
teille. 

Asia, johon tämä minun esipuheeni on tähdännyt, on 179a 
seuraava. Nämä kaksi ovat meidän poikiamme. Tämä tässä 
on Melesiaan poika, Thukydides nimeltään kuten isoisänsä- 
kin. Tämä toinen on minun poikani. Hänkin on isoisänsä 
kaima, annoimme nimittäin hänelle minun isäni mukaan 
nimen Aristeides. Olemme päättäneet huolehtia heistä mah- 
dollisimman hyvin emmekä aio tehdä niin kuin isät tavalli- 
sesti tekevät, antaa poikien tehdä mitä huvittaa sitten kun he 
ovat varttuneet nuorukaisiksi, vaan nyt vasta oikein alamme 
parhaamme mukaan pitää heistä huolta. Tiedämme että teillä 
on itsellännekin poikia ja ajattelimme, että te jos ketkään b 
olette miettineet, millainen kasvatus tuottaisi parhaan tulok- 
sen. Mutta ellette ehkä ole kiinnittäneet tähän huomiota, 
haluamme muistuttaa että tätä ei sovi lyödä laimin ja pyytää 

teitä yhdessä meidän kanssamme ajattelemaan poikien paras- 
ta. 

Teidän on syytä kuulla, mistä meidän päätöksemme johtuu, 
vaikka se viekin vähän aikaa. Melesiaalla ja minulla on 
tapana aterioida yhdessä, ja pojat ovat mukana aterioilla. 
Kuten jo aluksi sanoin, puhumme nyt teille aivan avoimesti. 
Me molemmat voimme kertoa nuorukaisille monista isiemme 
suurteoista, heidän toiminnastaan sodan ja rauhan aikana 
liittolaistemme tai oman valtiomme hyväksi. Mutta kummal- 
lakaan meistä ei ole mitään omia tekoja kerrottavanaan. 
Saamme hävetä sitä poikiemme edessä ja moitimme isiämme 
siitä että he antoivat meidän nuoruusiässä viettää iloista 
elämää sillä aikaa kun itse hoitivat muiden asioita. Kerrom- 
me tätä pojillemme esimerkkinä ja sanomme, että jos he eivät 
huolehdi itsestään eivätkä kuuntele meitä, he jäävät maineet- 
tomiksi, mutta jos he huolehtivat, heistä voi tulla nimensä 
arvoisia. He ovatkin luvanneet tehdä kuten sanomme. Me 
tuumimme nyt, minkälainen opiskelu tai harjoitus kehittäisi 
heidät kunnon miehiksi. Joku suositteli meille asetaistelua 
nuorelle miehelle erinomaisena oppiaineena; hän kehui juuri 
tuota miestä, jonka esityksen te äsken näitte, ja käski meidän 
mennä häntä katsomaan. Ajattelimme, että on syytä lähteä 
itse seuraamaan hänen esitystään ja ottaa teidät mukaan 
katsojiksi ja samalla, jos teille sopii, neuvonantajiksi ja 
auttajiksi poikiamme koskevassa asiassa. 

Tästä me halusimme keskustella teidän kanssanne. Nyt on 
teidän vuoronne neuvoa meitä ja sanoa, kannattaako mieles- 
tänne tuota taitoa opetella vai ei. Kertokaa myös, voitteko 
suositella jotakin muuta nuorelle miehelle sopivaa oppiainet- 
ta tai harjoitusmuotoa, ja sanokaa haluatteko olla meidän 
apunamme. 

NiIAs Minusta teidän ajatuksenne on erinomainen. Olen 
valmis tulemaan mukaan ja luulisin että Lakhes myös. 

LAKHES Aivan oikein. Lysimakhoksen äskeinen huomautus 
omasta isästään ja Melesiaan isästä oli minusta tosiaan 
osuva, se sopii heihin, meihin ja yleensä kaikkiin, jotka 
hoitavat valtioiden asioita. Niin kuin Lysimakhos totesi, 
lapset ja ylipäänsä kaikki omat asiat tahtovat jäädä heiltä 

hoitamatta ja hunningolle. Siinä sinä olet aivan oikeassa, 
Lysimakhos. Mutta sitä minä en ymmärrä, miksi sinä pyydät 
näiden poikien kasvatuksessa apua meiltä etkä tältä Sokra- 
teelta. Hänhän on samalta paikkakunnalta kuin sinäkin ja on 
sitä paitsi aina siellä mistä on saatavissa jotakin hyvää oppia 
tai harjoitusta, sellaista mitä sinä etsit näille nuorukaisille. 
LYsmmAKHOos Niinkö, onko tämä Sokrates kiinnostunut näis- 
tä asioista? 

LAKHES Nimenomaan. 

NiKIAS Minä voin varmaan kertoa tästä yhtä hyvin kuin 
Lakhes. Juuri vähän aikaa sitten hän hankki minun pojalleni 
musiikinopettajan, Agathokleen oppilaan Damonin, joka on 
mainio musiikkimies ja muutenkin verraton opettaja tuon 
ikäisille pojille. 

LYSMAKHOS Minun ikäpolveni ei enää tunne näitä nuorem- 
pia, koska me pysyttelemme ikämme vuoksi enimmäkseen 
kotona. Mutta jos sinullakin, Sokrates, on jokin hyvä neuvo 
naapurillesi, niin sano toki. Se olisi sitä paitsi oikeus ja 
kohtuus, koska sinä olet isäsi Sofroniskoksen kautta minun 
ystäväni. Isäsi ja minä olimme aina hyvät ystävykset ja 
toverukset, meillä ei koskaan ollut riitaa niin kauan kuin hän 
eli. Mutta tästä, mitä nyt on puhuttu, muistuu mieleeni 
jotakin. Nämä nuorukaiset mainitsevat kotona jutellessaan 
usein Sokrateen ja kehuvat häntä kovasti. Minä en ole 
koskaan tullut kysyneeksi, puhuvatko he Sofroniskoksen 
pojasta. Sanokaapa pojat, onko tämä se Sokrates, josta te 
olette aina puhuneet? 

Porka Juuri sama. 

LYsmAKHos Mainiota, Sokrates, on oikein että tuotat kun- 
niaa isällesi, joka oli erinomainen mies, varsinkin kun kaikki 
on meidän välillämme yhteistä. 

LAKHES Älä vain päästä tuota miestä käsistäsi, Lysimakhos! 
Minä olen muulloinkin nähnyt hänen tuottavan kunniaa 
paitsi isälleen myös isänmaalleen. Silloin kun paettiin Delio- 
nista, me peräännyimme yhtä matkaa, ja voin vakuuttaa että 
jos muut olisivat käyttäytyneet niin kuin hän, valtiomme olisi 
pysynyt pystyssä eikä olisi silloin luhistunut niin surkeasti. 
LYsmAKHos Sokrates, nyt saitkin hienon kiitoksen näiltä 

miehiltä, joiden sanaan voi luottaa, ja vielä tällaisessa 
asiassa. Minusta on todella hauska kuulla kuinka hyvässä 
maineessa sinä olet, ja voit uskoa että toivon sinulle kaikkea 
hyvää. Sinun olisi pitänyt jo aikaisemmin käydä meillä ja 
pitää meitä ystävinäsi, siihen sinulla on täysi oikeus. Nyt 
tästä päivästä lähtien, kun kerran olemme uudistaneet tutta- 
vuutemme, sinun täytyy tosiaan ruveta tapaamaan meitä ja 
tutustua meihin ja näihin nuoriin, niin että te yhdessä 
jatkaisitte meidän entistä ystävyyttämme. Toivottavasti teet 
näin, me kyllä muistutamme sinua usein. Mutta mitä te nyt 
sanotte siitä, mistä me aluksi puhuimme? Mitä mieltä olette? 
Onko näiden poikien syytä opetella asetaistelua vai ei? 
SOKRATES Minä yritän parhaani mukaan neuvoa tässä 
asiassa ja tehdä kaiken muunkin mitä pyydät. Mutta on kai 
sopivinta, että minä nuorempana ja kokemattomampana 
ensin kuuntelen opikseni, mitä näillä toisilla on sanottavana. 
Jos minulla on siihen jotakin lisättävää, selitän kantani ja 
yritän saada sinut ja nämä toiset hyväksymään sen. Niin, 
Nikias, ehkä jompikumpi teistä puhuu ensin. 

Nik1As Mikäpä siinä. Minun mielestäni tämä oppi on nuorille 
miehille monella tavoin hyödyllinen. On hyvä, että nuoret 
käyttävät vapaa-aikansa tavanomaisten ajanvietteiden sijasta 
tällaiseen harrastukseen. Ensinnäkin se vahvistaa ruumiin- 
kuntoa, sillä se on yhtä vaativaa ja voimia kysyvää kuin 
mikä tahansa muukin urheilumuoto, ja lisäksi se samoin kuin 
ratsastus sopii erinomaisesti vapaalle miehelle. Sitä kilpailu- 
muotoa varten, jossa me ateenalaiset olemme mestareita ja 
jossa me joudumme kilpailemaan, saavat todellista valmen- 
nusta vain ne jotka harjoittelevat sota-aseiden käyttöä. Tästä 
opista on hyötyä itse taistelussakin, kun on sodittava rinta- 
massa muiden kanssa. Suurimmaksi hyödyksi se on kuiten- 
kin silloin, kun rivistöt murtuvat ja on taisteltava mies miestä 
vastaan, kun ajaa takaa vihollista joka yrittää torjua ahdista- 
jansa, tai itse pakenee ja koettaa selvitä takaa-ajajastaan. 
Sille joka sen hallitsee ei yksi mies eikä juuri suurempikaan 
joukko mahda mitään, vaan hän on kaikissa tilanteissa 
ylivoimainen. Sitä paitsi se herättää hänessä halun perehtyä 
toiseen arvokkaaseen opinalaan, sillä jokainen joka on 

oppinut taistelemaan täydessä varustuksessa haluaa oppia 
seuraavan tiedonalan, taktiikan, ja omaksuttuaan sen ja siinä 
kunnostauduttuaan hän ryhtyy opiskelemaan sodanjohtotai- 
toa. On selvää, että kaikki tämän alan tiedot ja taidot ovat 
kunniakkaita ja arvokkaita oppia ja hallita, ja niihin on ensi 
askeleena juuri tämä oppiaine. Voimme vielä tehdä sen 
tärkeän lisäyksen, että tämä tiedonala tekee miehen sodassa 
paljon urheammaksi ja rohkeammaksi kuin hän muuten olisi. 
Ja sopii myös mainita, vaikka tämä voi tuntua turhan- 
aikaiselta, että se tekee miehen uljaamman näköiseksi silloin 
kun hänen pitää näyttää uljaammalta, niin että hänen uljas 
muotonsa tekee hänet vihollisen silmissä pelottavammaksi. 
Kuten sanottu, Lysimakhos, minun mielestäni sitä kannattaa 
opettaa pojille, ja syyt olen jo esittänyt. Mutta jos Lakheella 
on jotakin muuta sydämellään, minustakin olisi hauska 
kuulla se. 

LAKHES Hyvä Nikias, ei oikeastaan mistään tiedonalasta voi 
mennä sanomaan, ettei sitä kannata opetella. Varmaan olisi 
hyvä osata kaikkea. Jos tuo asetaistelu todella on opinala, 
niin kuin sen opettajat väittävät ja niin kuin Nikias sanoo, 
silloin sitä kannattaa opetella. Mutta ellei se olekaan mikään 
opinala, vaan ne jotka lupaavat opettaa sitä ovat huijareita, 
tai jos se on vain merkityksetön opinala, mitä hyötyä sen 
opettelusta silloin on? Puhun näin siksi, että jos se olisi 
todella tärkeää, se ei varmasti olisi jäänyt spartalaisilta 
huomaamatta. Hehän käyttävät koko elämänsä vain niiden 
tietojen ja taitojen hankkimiseen, jotka tekevät heistä sodassa 
ylivoimaisia. Mutta vaikka he eivät olisi sitä huomanneet- 
kaan. tämän taidon opettajat olisivat kyllä keksineet, että 
kreikkalaisten joukosta juuri spartalaiset harrastavat eniten 
tämän alan asioita: niinpä sellainen. joka spartalaisten 
keskuudessa saisi mainetta tästä taidostaan, pystyisi ansaitse- 
maan hyvin muidenkin kreikkalaisten keskuudessa — aivan 
niin kuin joku tragediarunoilija, joka on täällä meillä hyvässä 
maineessa. Sillä jos joku pitää itseään hyvänä tragediakirjai 
lijana, ei hän kiertele Attikan ulkopuolella esiintymässä 
muissa kaupungeissa vaan tulee suoraan tänne ja. esiintyy 
takäläisille. niin kuin onkin luonnollista. Sen sijaan olen 

huomannut Spartan olevan asetaistelijoille koskematon py- 
häkkö. He eivät astu sinne varpaankärjelläänkään vaan 
kiertävät sen kaukaa ja esiintyvät mieluummin missä tahansa 
muualla, etenkin sellaisten edessä jotka itsekin myöntävät 
olevansa sodankäynnissä monia muita huonompia. 

Sitä paitsi, Lysimakhos, olen nähnyt monia heistä itse 
toiminnassa ja tiedän millaisia he ovat. Näkeehän sen 
siitäkin, että on suorastaan sääntönä, ettei kukaan asetaiste- 
lun harjoittaja ole koskaan hankkinut mainetta sodassa, 
vaikka kaikilla muilla aloilla pääsevät kuuluisuuteen juuri 
sellaiset jotka ovat alaan erityisesti perehtyneet. Näihin 
toisiin verrattuna asetaistelijat tuntuvat olevan erikoisen 
kovaonnisia. Tuonkin Stesilaoksen me näimme äsken näytte- 
levän taitojaan ja pröystäilevän suuren yleisöjoukon edessä, 
mutta minä olen kerran muualla päässyt näkemään parem- 
min, kun hän vasten tahtoaan joutui esiintymään tositilan- 
teessa. Laiva, jolla hän palveli sotilaana, kävi kuorma-aluk- 
sen kimppuun. Hänellä oli taisteluvälineenään sirppikeihäs, 
mainio ase, niin kuin hän itsekin oli muita mainiompi. Muuta 
hänestä ei olisikaan kertomista, mutta kannattaa kuulla 
miten kävi tuon nerokkaan keksinnön, sirppi-keihäsyhdistel- 
män. Kesken taistelun se takertui vihollislaivan köysistöön ja 
juuttui kiinni. Stesilaos yritti turhaan tempoa sitä irti. Laivat 
olivat ohittamassa toisiaan, ja ensin hän juoksi laivaa pitkin 
pitäen kiinni keihäästä. Mutta kun toinen laiva oli mennyt 
kokonaan ohi ja alkoi kiskoa häntä mukanaan, koska hän 
yhä piteli keihäästä, hän antoi sen liukua kouransa läpi 
kunnes vain varren nipukka oli hänen kädessään. Kuormalai- 
van miehet nauroivat ja taputtivat käsiään hänen asennolleen, 
ja joku heitti kiven laivan kannelle hänen jalkoihinsa. Silloin 
hän päästi keihään irti. Nähdessään kuormalaivan kyljessä 
roikkuvan sirppikeihään eivät sotalaivankaan miehet pysty- 
neet enää pidättämään nauruaan. Kukaties on perää siinä 
mitä Nikias sanoo, mutta minun kokemukseni tästä asiasta 
ovat tämänlaatuisia. 

Kuten aluksi sanoin, jos tämä on vain merkityksetön 
opinala tai sitä vain väitetään opinalaksi vaikka se ei 
olekaan, ei kannata yrittää opetella sitä. Ja olen varma, että 

jos joku pelkuri kuvittelee hallitsevansa sen, se vain tekee 
hänet uhkarohkeammaksi ja hänen todellinen luonteensa 
paljastuu sitä selvemmin. Rohkeaa taas ihmiset pitävät 
silmällä, ja jos hän vähänkään haksahtaa, hän saa kuulla 
kunniansa. Toiset eivät katso suopeasti sitä joka on osaavi- 
naan tällaista, niin että ellei kunnostaudu aivan erikoisesti, 
joutuu kyllä naurunalaiseksi jos väittää hallitsevansa tämän 
opinalan. Tätä mieltä olen siis sen opiskelusta, Lysimakhos. 
Ja niin kuin jo alussa sanoin, ei pidä päästää Sokratesta 
menemään vaan on kysyttävä, mitä hän arvelee asiasta. 
LYsmMmAKHOos Minä kysyn nyt siis sinulta, Sokrates. Meidän 
neuvostossamme näköjään tarvitaankin erotuomaria. Jos 
nämä kaksi olisivat olleet yksimielisiä, se ei olisi ollut 
välttämätöntä. Mutta kuten näet, Lakhes oli päinvastaista 
mieltä kuin Nikias, joten sopii kuulla sinuakin, kumman 
puolella olet. 

SOKRATES Kuinka niin? Aiotko sinä tehdä niin kuin meistä 
enemmistö suosittelee? 

LyYsImMAKHOos Mitä muutakaan sitten voisi tehdä? 

SOKRATES Entä sinä, Melesias, aiotko tehdä samoin? Jos 
sinun pitäisi neuvotella siitä, miten poikasi olisi harjoiteltava 
urheilukilpailuja varten, noudattaisitko enemmistön neuvoa 
vai sen, joka on opiskellut ja harjoitellut hyvän valmentajan 
johdolla? 

MELESIAS Tietenkin jälkimmäisen. 

SOKRATES Luottaisitko enemmän häneen kuin kaikkiin mei- 
hin neljään? 

MELESIAS Luultavasti. 

SOKRATES On siis ratkaistava asiantuntemuksen eikä luku- 
määrän perusteella, jos halutaan päästä oikeaan ratkaisuun. 
MELESIAS Niin tietysti. 

SOKRATES Nytkin on siis ensin mietittävä, onko joku meistä 
sen alan asiantuntija, josta me neuvottelemme, vai ei. Jos on, 
silloin on toteltava yksin häntä välittämättä muista; ellei, on 
etsittävä käsiin joku muu. Vai katsotteko, Melesias ja 
Lysimakhos, että kyseessä on vain vähäpätöinen asia? Eikö 
nyt ole kysymys teidän tärkeimmästä omaisuudestanne? Se 
millaisiksi pojat kehittyvät, tuleeko heistä kunnollisia vai ei, 

vaikuttaa koko perheen tulevaisuuteen. 

MELESIAS Se on totta. 

SOKRATES Asiaa on siis harkittava tarkoin. 

MELESIAS Varmasti. 

SOKRATES Palatakseni äskeiseen: millä tavoin me tutkisimme 
asiaa, jos haluaisimme saada selville, kuka meistä on paras 
urheilukilpailujen asiantuntija? Eikö paras ole se, joka on itse 
opiskellut ja harjoitellut ja jolla on ollut hyviä tämän alan 
opettajia? 

MeLESIASs Kyllä minun mielestäni. | 

SOKRATES Mutta eikö vielä tätäkin ennen ole kysyttävä, 
mihin me oikein etsimme opettajaa? 

MEeLESIAs Kuinka niin? 

SOKRATES Ehkä tämä selventää asiaa. Minun nähdäkseni me 
emme ole aluksi sopineet, mistä oikeastaan neuvottelemme. 
Mikä on se ala, jota varten me pohdimme, kuka on 
asiantuntija ja saanut alan opetusta ja kuka ei? 

Nik1As Eikö sitten ole kysymys siitä, kannattaako nuorten 
miesten opetella asetaistelua vai ei? 

SOKRATES On kyllä. Mutta jos harkitaan, onko jotakin 
lääkettä käytettävä silmävoiteena vai ei, onko mielestäsi 
silloin perimmältään kysymys lääkkeestä vai silmistä? 
NikI1As Silmistä. 

SOKRATES Entä kun mietitään, onko hevoselle pantava 
suitset vai ei ja milloin, on kai kysymys hevosesta eikä 
suitsista? 

Nrıas Niin on. 

SOKRATES Toisin sanoen, jos jotakin asiaa harkitaan tiettyä 
tarkoitusta varten, silloin on kysymys juuri tuosta tavoittees- 
ta eikä keinosta, jolla tavoitteeseen päästään. 

Nias Niin kyllä. 

SOKRATES Siis on myös otettava selville, onko neuvonantaja 
erikoistunut sen asian käsittelyyn, jonka vuoksi me pohdim- 
me jotakin tiettyä kysymystä. 

Nik1As Ehdottomasti. 

SOKRATES Nythän me tarkastelemme tätä oppiainetta näiden 
nuorten miesten sielun vuoksi, eikö niin? 

NikIAS Niin. 

SOKRATES Nyt on sitten tutkittava, onko joku meistä erikois- 
tunut sielun käsittelyyn ja pystyy käsittelemään sitä oikein, ja 
onko jollakulla ollut hyviä opettajia. 
LAKHES Mutta etkö ole nähnyt sellaisia jotka ovat ilman 
opettajia perehtyneet johonkin alaan paremmin kuin toiset 
opettajien johdolla? 
SOKRATES Olenhan minä. Mutta vaikka he sanoisivat olevan- 
sa hyviä ammatinharjoittajia, sinä et uskoisi heitä, elleivät he 
pystyisi esittämään taidostaan jotakin hyvää näytettä, mie- 
luummin useampaakin. 
LAKHES Se on kyllä totta. 
SOKRATES Lysimakhos ja Melesias ovat nyt siis pyytäneet 
meiltä, Lakhes ja Nikias, neuvoja poikiensa suhteen siinä 
toivossa, että näiden sielu kehittyisi mahdollisimman hyväk- 
si. Jos väitämme saaneemme tällä alalla opetusta, meidän on 
osoitettava heille opettajamme, jotka ensinnäkin ovat itse 
hyviä ja lisäksi ovat käsitelleet monien muiden nuorten 
ihmisten sieluja ja opettaneet todistettavasti myös meitä. Jos 
taas joku meistä sanoo ettei hänellä ole ollut opettajaa, hänen 
täytyy voida esittää joitakin omia aikaansaannoksiaan ja 
osoittaa, ketkä ateenalaiset tai muukalaiset, ovatpa he orjia 
tai vapaita, ovat tunnetusti heidän ansiostaan kehittyneet 
hyviksi. Ellemme voi esittää mitään tällaista, meidän on 
ottaa sitä riskiä, että turmelemme ystäviemme pojat ja 
saamme ankarat syytökset meille läheisiltä ihmisiltä. 
Lysimakhos ja Melesias, kerron heti että minua ei kukaan 
ole opettanut näissä asioissa, vaikka olen nuoresta asti 
halunnut sitä. Minä en pysty maksamaan palkkiota sofisteil- 
le, ainoille jotka ovat ilmoittaneet voivansa tehdä minusta 
hyvän ja kunnon kansalaisen. Itse en ole tähän mennessä 
pystynyt keksimään tätä taitoa, mutta en ihmettelisi vaikka 
Nikias ja Lakhes olisivat sen hankkineet tai oppineet. He 
ovat minua varakkaampia ja pystyvät hankkimaan muilta 
opetusta, ja he ovat myös vanhempia, niin että heillä on ollut 
aikaa keksiä tuo taito. He ovat varmaan pystyviä kasvattajia, 
sillä he eivät olisi niin rohkeasti sanoneet mielipidettään siitä 
mitkä harrastukset ovat nuorukaiselle hyviä ja mitkä huono- 

ja, elleivät he uskoisi itse olevansa siitä tarpeeksi hyvin 
selvillä. Muuten minä luotan heihin, mutta se minusta on 
merkillistä, että he olivat eri mieltä. 

Minulla on nyt pyyntö sinulle, Lysimakhos. Aivan niin 
kuin Lakhes äsken sanoi, että sinä et saa päästää minua 
käsistäsi vaan sinun on kysyttävä minun mielipidettäni, minä 
"vaadin nyt, että sinä et päästä Lakhesta ja Nikiasta mene- 

e mään vaan kysyt heiltä tällä tavoin: »Sokrates sanoo, ettei 
hän ymmärrä tätä asiaa eikä pysty ratkaisemaan, kumpi 
teistä on oikeassa, sillä hän ei ole itse keksinyt eikä voinut 
oppia keneltäkään näitä asioita. Sanokaa te kumpikin, 
Lakhes ja Nikias, kuka on ollut teidän etevin opettajanne 
nuorison kasvatusta koskevissa kysymyksissä ja oletteko 
oppineet joltakulta sen mitä tiedätte vai keksineet itse; jos 
olette oppineet, kuka teillä kummallakin on ollut opettajana 

187a ja ketkä muut ovat tämän alan asiantuntijoita? Ellei teillä 
valtion asioiden vuoksi ole aikaa, me voisimme mennä heidän 
luokseen ja lahjoilla tai pyytelyillä tai molemmilla taivuttaa 
heidät pitämään huolta omistamme ja teidän pojistanne, niin 
ettei heistä tulisi kunnottomia miehiä jotka saattavat esi-isän- 
sä häpeään. Jos taas olette itse keksineet sen, osoittakaa 
meille, keitä muita olette huolenpidollanne saaneet kehitty- 

b mään kelvottomista kunnon miehiksi. Sillä jos te nyt vasta 
alatte toimia kasvattajina, teidän on otettava huomioon, ettei 
uhkayrityksenne kohteena ole kuka hyvänsä vaan omat 
poikanne ja ystävienne pojat; varokaa ettei teille käy niin 
kuin sananparren ruukuntekijälle, joka aloitti kaikkein suu- 
rimmasta ruukusta. Sanokaa siis, mikä näistä vaihtoehdoista 
sopii teihin ja mikä ei.» Niin, Lysimakhos, kysy tätä heiltä 
äläkä vain päästä heitä menemään. 

c LYSIMAKHOS Hyvät ystävät, Sokrates puhuu mielestäni aivan 
totta. Teidän on kuitenkin itse päätettävä, Nikias ja Lakhes, 
haluatteko vastata tällaisiin kysymyksiin. Melesias ja minä 
olisimme tietysti tyytyväisiä, jos suostuisitte antamaan selvi- 
tyksen kaikesta mitä Sokrates kysyi. Niin kuin jo alussa 
mainitsin, me pyysimme teidät sitä varten neuvonantajiksi, 
että arvelimme näiden asioiden ilman muuta olevan sydän- 
tänne lähellä. Teidän poikannehan ovat samoin kuin meidän- 

kin jo melkein siinä iässä, että on ajateltava heidän kasvatus- 
taan. Ellei teillä ole mitään sitä vastaan, puhukaa ja tarkaste]- 
kaa asiaa yhdessä Sokrateen kanssa, esittäkää vuorotellen 
mielipiteitänne. Sokrates oli aivan oikeassa siinä, että neuvot- 
telumme koskee tärkeintä mitä omistamme. Miettikää siis, 
onko parasta menetellä näin. 

NikKIAS Sinä näyt tosiaan tuntevan Sokrateen vain hänen 
isänsä kautta. Olet kai tavannut hänet vain lapsena, kun näit 
hänet isänsä kanssa muiden paikkakuntalaisten joukossa 
temppelissä tai jossakin muussa väenkokouksessa. Sen jäl- 
keen kun hän on tullut aikuiseksi, et näköjään ole ollut 
tekemisissä hänen kanssaan. 

LYSIMAKHOS Kuinka niin? 

NiKIAs Sinä et tunnu tietävän, että jos joku joutuu Sokrateen 
tuttavaksi ja puheisiin hänen kanssaan, hän pyörittelee toista 
keskustelun kuluessa niin että vaikka toinen olisi alkanut 
puheen aivan muusta aiheesta, hän ei voi lopettaa ennen kuin 
on joutunut antamaan selonteon itsestään ja kertomaan millä 
tavoin elää ja on siihen asti elänyt. Ja kun hän on joutunut 
tähän, Sokrates ei päästä häntä ennen kuin on tutkinut kaiken 
juurta jaksain. Minä itse olen tottunut häneen ja tiedän että 
hänen käsittelyynsä joutuu pakostakin, tiedän itsekin joutu- 
vani. Minusta on nimittäin hauska keskustella hänen kans- 
saan, enkä näe mitään pahaa siinä että meitä muistutetaan 
entisistä ja nykyisistä huonoista teoistamme. Vastedes toimii 
varmasti viisaammin, ellei pelkää tätä käsittelyä vaan haluaa 
Solonin esimerkin mukaan yhä oppia niin kauan kuin elää 
eikä kuvittele, että vanhuus ilman muuta tuo tullessaan 
viisauden. Minusta ei ole ollenkaan outoa eikä epämiellyttä- 
vää joutua Sokrateen tutkittavaksi. Oikeastaan olen jo pitkän 
aikaa tiennyt, että kun Sokrates on mukana, keskustelumme 
ei tule koskemaan näitä poikia vaan meitä itseämme. Kuten 
sanottu, minä olen valmis keskustelemaan Sokrateen kanssa 
niin kuin hän haluaa. Eri asia on, mitä mieltä Lakhes on 
tästä. 

LAKHES Minun mielipiteeni tällaisista keskusteluista on 
yksinkertainen tai ehkä pikemminkin kaksinkertainen. Minua 
voisi pitää yhtä aikaa keskustelujen ystävänä ja vihollisena. 

Kun kuulen sellaisen miehen keskustelevan hyveestä tai 
jostakin viisauden lajista, joka todella on mies ja puheidensa 
veroinen, minulle tuottaa suurta nautintoa nähdä kuinka 
puhuja ja hänen sanansa ovat sopusoinnussa keskenään. 
Todella »musikaalinen» on mielestäni juuri tällainen mies, 
joka ei viritä kauneimpaan sopusointuun vain lyyraa tai 
jotakin viihdesoitinta vaan oman elämänsä, niin että siinä 
sanat ja teot ovat sopusoinnussa — ei joonialaisessa, ei 
myöskään fryygialaisessa eikä lyydialaisessa sävellajissa 
vaan nimenomaan doorilaisessa, ainoassa tosikreikkalaisessa 
sävellajissa. Hänen ääntään kuuntelen nautinnokseni, niin 
että minua voisi pitää keskustelujen ystävänä; otan niin 
innokkaasti vastaan kaiken mitä hän sanoo. Päinvastaisessa 
tapauksessa puhuja harmittaa minua sitä enemmän mitä 
paremmin hän tuntuu puhuvan, ja silloin voisi luulla minun 
vihaavan keskusteluja. 

Sokrateen puheita minä en tunne, mutta aikaisemmin olen 
tutustunut hänen tekoihinsa, ja ne kyllä oikeuttavat hänet 
käyttämään kauniita sanoja ja puhumaan kuinka suoraan 
tahansa. Jos hänellä on sekin taito, suostun kuuntelemaan 
hänen neuvojaan ja annan hyvin mielelläni hänen tutkia 
itseäni. Minulla ei ole mitään oppimista vastaan; yhdyn 
Solonin sanoihin mutta teen niihin erään lisäyksen: haluan 
vanhetessani oppia yhä lisää, mutta vain kunnon miehiltä. 
Hän suostukoon siihen vaatimukseeni, että opettajani itse on 
hyvä, sillä muuten oppiminen käy minulle vastenmieliseksi ja 
minua vielä luullaan kovapäiseksi. Onko opettajani ehkä 
minua nuorempi tai vielä tuntematon tai muuta vastaavaa, se 
on minulle samantekevää. Lupaan, Sokrates, että saat opet- 
taa ja koetella minua niin paljon kuin tahdot, ja saat myös 
oppia sen mitä minä puolestani tiedän. Olen ajatellut sinusta 
tällä tavoin siitä päivästä lähtien, jolloin me yhdessä olimme 
vaarassa ja sinä annoit vakuuttavan näytteen siitä että sinulla 
on hyvettä jota voi jakaa muille. Puhu siis niin kuin mielesi 
tekee äläkä välitä meidän ikäerostamme. 

SOKRATES Emme näköjään voi ainakaan valittaa, että teiltä 
puuttuisi halua neuvotella ja harkita asiaa meidän kanssam- 
me. 

LYSIMAKHOS Asia riippuu nyt meistä, Sokrates; pidän nimit- 
täin sinuakin meikäläisenä. Rupea sinä nyt minun puolestani 
tutkimaan tätä poikiemme asiaa ja mieti mitä meidän on 
kyseltävä näiltä toisilta, keskustele heidän kanssaan ja anna 
samalla itsekin neuvoja. Minä olen jo niin vanha, että 
unohdan usein mitä minun piti kysyä ja mitä muut ovat 
sanoneet. Jos välillä keskustellaan muusta, asiat eivät tahdo 
pysyä mielessäni. Puhukaa te nyt ja tarkastelkaa keskenänne 
tätä aihetta, minä kuuntelen ja teen sitten Melesiaan kanssa 
niin kuin te ehdotatte. 


SOKRATES No niin, Nikias ja Lakhes, tehdään niin kuin 


Lysimakhos ja Melesias toivovat. Äsken me yritimme miet- 
tiä, ketkä ovat opettaneet meille kasvattamisen taitoa tai 
keitä muita me itse olemme kehittäneet paremmiksi, ja 
varmasti olisikin hyvä tutkia tätä meidän omalta kohdaltam- 
me. Mutta luulisin että myös seuraavanlainen tarkastelutapa 
johtaa samaan tulokseen, ja se ehkä lähtee vielä enemmän 
perusteista asti. Olettakaamme näin: meidän on annettava 
neuvoja siitä, miten jokin tietty ominaisuus on helpoimmin ja 
parhaimmin hankittavissa. Tiedämme, että jos se liittyy 
johonkin tiettyyn sei' kaan, se tekee tämän toisen paremmak- 
si, ja me myös pystymme liittämään sen tähän. Totta kai me 
silloin myös tunnemme tämän ominaisuuden itsensä. Ehkä 
ette ymmärrä mitä tarkoitan, mutta selitän niin että teidän on 
helpompi käsittää. 

Jos tiedämme, että näkö liittyneenä silmiin tekee ne 
paremmiksi, ja jos lisäksi pystymme liittämään silmiin näön, 
tietysti silloin myös tiedämme, mitä on tuo näkö, jonka 
helpoimmasta ja parhaasta hankkimistavasta meidän on 
annettava neuvoja. Sillä jos emme tiedä, mitä on näkö tai 
kuulo, meistä ei ole silmä- tai korvalääkäriksi eikä sano- 
maan, millä tavoin kuulo tai näkö on helpoimmin hankitta- 
vissa. 

LAKHES Se on totta. 

SOKRATES Nämä toiset ovat nyt siis pyytäneet meitä neuvo- 
maan, millä tavoin heidän poikansa voisivat omaksua sie- 
luunsa hyveen ja tulla sen avulla paremmiksi. Eikö niin? 
LAKHES Niin juuri. 

SOKRATES Fikö silloin edellytetä, että ymmärrämme mitä 
hyve on? Sillä ellei meillä olisi mitään käsitystä siitä mitä se 
on, kuinka voisimme kenellekään neuvoa, millä tavoin sen 
voisi parhaiten omaksua? 

LAKHES Emme kai voisikaan. 

SOKRATES Välitämme siis ymmärtävämme, mitä se on. 
LAKHES Niin. 

SOKRATES Jos ymmärrämme jonkin asian, voimme kai myös 
sanoa mitä se on. 

LAKHES Totta kai. 

SOKRATES Kuitenkaan, hyvä ystävä, ei ole syytä ruveta heti 
tarkastelemaan hyvettä kokonaisuudessaan, se taitaisi olla 
lijan suuri urakka. Katsotaan ensin, pystymmekö ymmärtä- 
mään siitä jonkin osan. Tarkastelumme tulee näin varmaan 
helpommaksi. 

LAKHES Tehdään vain kuten haluat. 

SOKRATES Minkä hyveen osa-alueista me nyt valitsemme? 
Kai sen, joka tuntuu olevan asetaistelun opetuksessa päämää- 
ränä? Tavallisesti katsotaan, että sen päämääränä on urheus, 
eikö totta? 

LAKHES Niin kyllä. 

SOKRATES On siis ensin yritettävä sanoa, mitä urheus 
oikein on. Sen jälkeen tarkastelemme, millä tavoin nuoret 
miehet voivat omaksua sen ja missä määrin se on omaksutta- 
vissa harjoituksen ja opiskelun avulla. Mutta yritä nyt 
vastata kysymykseeni: mitä urheus on? 

LAKHES Hyvänen aika, sehän on helppo sanoa. Jos joku 
tahtoo pysyä rivistössä paikallaan, pitää puolensa vihollisia 
vastaan eikä lähde pakoon, totta kai hän on urhea. 

SOKRATES Olet kyllä oikeassa. Mutta en kai puhunut kyllin 
selvästi, niin että oli minun syyni, ettet vastannut siihen mitä 
kysymykselläni tarkoitin vaan puhuit aivan muuta. 

LAKHES Miten niin? 

SOKRATES Selitän jos osaan. Se on varmaan urhea, joka 
pysyy paikallaan ja taistelee vihollisia vastaan, niin kuin 
sanoit. 

LAKHES Niinhän minä väitän. 

SOKRATES Niin minäkin. Mutta entä se, joka ei pysy 

paikallaan vaan pakenee ja taistelee samalla vihollisia vas- 
taan? 

LAKHES Kuinka niin pakenee? 

SOKRATES Esimerkiksi skyyttalaisten sanotaan taistelevan 
yhtä hyvin paetessaan kuin ajaessaan vihollista takaa, ja 
Aineiaan hevosia kehuessaan Homeros sanoo niiden osaavan 
»vainoten kiitää kohti ja väistyä ees- sekä taapäin». Hän 
kiittää Aineiasta itseäänkin siitä että tämä tiesi mitä pelko on 
ja nimittää häntä »pelon mestariksi». 

LAKHES Ja syystä kyllä, sillä hän puhui sotavaunuista. 
Sinäkin puhut skyyttalaisista ratsumiehistä. Skyyttalainen 
ratsuväki taistelee tuolla tavoin mutta kreikkalainen jalkavä- 
ki niin kuin minä sanoin. 

SOKRATES Paitsi spartalaisten, eikö totta. Sanotaanhan, että 
kun spartalaiset joutuivat Plataiaissa vastatusten kilpisotu- 
rien kanssa, he eivät halunneet jäädä paikalleen taistelemaan 
vaan pakenivat, ja kun persialaisten rivistöt olivat hajaantu- 
neet, he kääntyivät ja taistelemalla ratsumiesten tavoin 
saavuttivat voiton. 

LAKHES Se on totta. 

SOKRATES Kuten äsken sanoin, on minun syyni ettet vastan- 
nut oikein, sillä en kysynyt oikealla tavalla. Tarkoitukseni ei 
ollut kysyä sinulta vain jalkaväensotilaiden urheudesta vaan 
myös ratsuväensotilaiden ja ylipäänsä kaikkien sotilaiden, 
eikä vain sotilaiden vaan myös niiden jotka osoittavat 
urheutta meren vaaroissa, jotka ovat urheita sairauksien ja 
köyhyyden keskellä ja poliittisessa elämässä; eikä edes vain 
niiden jotka suhtautuvat urheasti tuskiin ja pelkoihin vaan 
niidenkin jotka taistelevat rohkeasti haluja ja nautintoja 
vastaan, pysyen paikallaan tai paeten niitä — onhan toki 
niitäkin, jotka ovat urheita tällaisissa asioissa. 

LAKHES Varmasti on. 

SOKRATES Kaikki nämä ovat siis urheita, toiset heistä vain 
osoittavat urheutta nautintojen, toiset tuskien, toiset halujen, 
toiset pelkojen suhteen. Toiset taas osoittavat samojen asioi- 
den kohdalla pelkuruutta. 

LAKHES Niin kyllä. 

SOKRATES Minä halusin tietää, mitä nämä molemmat kyvyt 

ovat. Yritä nyt uudelleen selittää, ensin urheudesta: mikä on 
tämä kyky, joka on kaikissa näissä tapauksissa sama? Vai 
etkö vieläkään ymmärrä mitä tarkoitan? 

LAKHEs En oikein. 

SOKRATES Tarkoitan samaa kuin jos kysyisin nopeudesta: 
mikä on tämä kyky, joka ilmenee juoksussa, lyyransoitossa, 
puheessa, oppimisessa ja monessa muussa ja jota voimme 
osoittaa jokseenkin kaikessa mitä ylipäänsä kannattaa maini- 
ta, käsien, jalkojen, suun, äänen, älyn toiminnoissa? Näin kai 
sinäkin sanoisit, vai kuinka? 

LAKHEs Juuri noin. 

SOKRATES Jos nyt minulta kysyttäisiin: »Sokrates, miten sinä 
selität sen kyvyn, jota kaikissa näissä tapauksissa nimität 
nopeudeksi?» niin vastaisin, että sanon nopeudeksi kykyä 
tehdä paljon lyhyessä ajassa, oli sitten kyseessä puhuminen, 
juokseminen tai mikä tahansa. 

LAKHES Se on kyllä oikea selitys. 

SOKRATES Yritä sinä nyt antaa vastaava selitys urheudesta: 
mikä on tuo nautinnossa, tuskassa ja kaikissa äsken luetel- 
luissa tapauksissa samana ilmenevä kyky, josta käytetään 
nimitystä urheus? 

LAKHES Sanoisin että se on jonkinlaista sielun lujuutta, jos 
kerran on selitettävä sen yleinen luonne. 

SOKRATES Sehän juuri on selitettävä, jos haluamme vastata 
kysymykseemme. Mutta en oikein usko, että pidät kaikkea 
lujuutta urheutena. Ajattelen näin, koska olen melko varma, 
Lakhes, että urheus kuuluu sinun mielestäsi kaikkein kiitettä- 
vimpiin asioihin. 

LAKHES Totta kai jaloimpiin. 

SOKRATES Ja järkevään toimintaan liittyvä urheus on kiitet- 
tävää ja hyvää? 

LAKHES Aivan varmasti. 

SOKRATES Entä järjettömyyteen liittyvä? Se kai on päinvas- 
toin vahingollista ja pahaa? 

LAKHES Niin on. 

SOKRATES Sanoisitko sitä kiitettäväksi, mikä on pahaa ja 
vahingollista? 

LAKHES Niin ei tietenkään voi sanoa. 

SOKRATES Et siis myönnä tällaisen lujuuden olevan urheutta, 
koska se ei ole kiitettävää mutta urheus on. 

LAKHES Niin juuri. | 
SOKRATES Sinun mukaasi siis järkevä lujuus on urheutta. 
LAKHES Niin. 

SOKRATES Tarkastellaanpa, missä suhteessa järkevä. Kaikes- 
sako, suuressa ja pienessä? Esimerkiksi jos joku osoittaa 
lujuutta siten että kuluttaa järkevästi rahaa koska tietää 
kuluttamalla ansaitsevansa enemmän, sanoisitko häntä ur- 
heaksi? 

LAKHES En, varjelkoon. 

SOKRATES Entä lääkäriä, joka ei myönny vaan pysyy lujana, 
kun hänen poikansa tai joku muu sairastaa keuhkotulehdusta 
ja pyytää juotavaa tai syötävää? 

LAKHESs En tietenkään. 

SOKRATES Entä sellainen mies, joka viisaasti laskelmoiden 
pysyy sodassa lujana ja taistelunhaluisena, koska tietää että 
toiset ovat tulossa apuun ja että hänellä on vastassaan omia 
kumppaneitaan vähäisempi ja heikompi joukko ja lisäksi 
hänen asemansakin on edullisempi — jos mies tällaisen 
järkevyyden ja taustatuen turvin pysyy lujana, kumpaa 
sanoisit urheammaksi, häntä vai vihollisarmeijan miestä, 
joka aikoo seistä lujasti paikallaan? 

LAKHES V ihollisarmeijan miestä, niin minä sanoisin. 
SOKRATES Kuitenkin hänen lujuutensa on järjettömämpää 
kuin tuon toisen. 

LAKHES Totta kyllä. 

SOKRATES Pitäisit siis myös taitavaa ratsumiestä, joka pysyy 
lujana ratsuväentaistelussa, vähemmän urheana kuin ratsu- 
miestä jolla ei ole taitoa? 

LAKHES Niin pitäisin. 

SOKRATES Samoin sellaista joka kestää koska on taitava 
linkoaja, jousiampuja tai muuta vastaavaa? 

LAKHES Aivan niin. 

SOKRATES Ja niitä jotka aikovat laskeutua kaivoon tai 
sukeltaa ja osoittaa lujuutta tässä tai jossakin muussa 
samantapaisessa asiassa, vaikka heiltä puuttuu taitoa, heitä- 
kin sanot urheammiksi kuin niitä joilla on tarpeellinen taito? 

LAKHES Ei kai muutenkaan voi sanoa. 

SOKRATES EFi, jos kerran on tätä mieltä. 

LAKHES Minä ainakin olen. 

SOKRATES Kuitenkin nämä antautuvat vaaraan ja osoittavat 
lujuutta järjettömämmällä tavalla kuin ne jotka toimivat 
samoin mutta hallitsevat asian. 

LAKHES Siltä vaikuttaa. 

SOKRATES Mehän totesimme vähän aikaa sitten, että järjetön 
uhkarohkeus on moitittavaa ja vahingollista? 

LAKHES Juuri niin. 

SOKRATES Ja olimme yhtä mieltä siitä että urheus on 
kiitettävää. 

LAKHES Niin olimme. 

SOKRATES Nyt taas sanomme, että järjetön lujuus, joka on 
moitittava asia, on urheutta. 

LAKHES Siltä näyttää. 

SOKRATES Onko tämä nyt sinun mielestäsi oikeaa puhetta? 
LAKHES No ei tosiaankaan. 

SOKRATES Sinä ja minä emme siis ole, käyttääkseni sinun 
sanojasi, doorilaisessa sävellajissa, sillä meidän tekomme ja 
sanamme eivät ole sopusoinnussa keskenään. Tekojemme 
perusteella joku voisi kai uskoa meitä urheiksi, mutta ei 
varmastikaan sanojemme perusteella, jos kuulisi tämän mei- 
dän keskustelumme. 

LAKHES Se on ihan totta. 

SOKRATES No niin, onko mielestäsi tilanne meidän kohdal- 
lamme niin kuin olla pitääkin? | 

LAKHES Kaukana siitä. 

SOKRATES Sopiiko siis, että tietyssä määrin noudatamme 
omia sanojamme? 

LAKHES Missä määrin ja mitä sanoja? 

SOKRATES Niitä joiden mukaan on oltava lujana. Jos sinulle 
sopii, meidänkin on tässä tarkastelussamme pysyttävä lujasti 
paikallamme. Muutenhan juuri urheus nauraa meille päin 
silmiä, kun emme urheasti etsi sitä, vaikka kukaties juuri 
lujuus on urheutta. 

LAKHES Minä olen valmis jatkamaan. Olen vain tottumaton 

tällaisiin keskusteluihin. Toivoisin pystyväni antamaan sinul- 
le paremman vastuksen ja minua tosiaan kiukuttaa, etten 
kykene ilmaisemaan ajatuksiani. Uskon ymmärtäväni mitä 
urheus on, mutta jotenkin vain en pystynyt äsken tavoitta- 
maan sitä, en osannut pukea sitä sanoiksi enkä selittää mitä 
se on. 

SOKRATES Hyvä ystävä, kunnon metsästäjän on jatkettava 
takaa-ajoa eikä annettava periksi. 

LAKHESs Niin on, ehdottomasti. 

SOKRATES Sopiiko, että pyydämme Nikiaan mukaan metsäs- 
tysretkelle? Hän voi olla meitä kekseliäämpi. 

LAKHES Sopii toki. 

SOKRATES Nikias, jos voit, tule auttamaan ystäviäsi, jotka 
ovat keskustelussaan joutuneet myrskyn kouriin ja eksyneet 
suunnastaan. Näethän, että olemme aivan neuvottomia. 
Kerro mitä ajattelet urheudesta, niin päästät meidät tästä 
pulasta ja samalla omakin kantasi vahvistuu. 

NikIAs Minä olen jo pitkän aikaa ajatellut, että te ette ole 
määritelleet urheutta oikealla tavalla. Ette käytä hyväksenne 
erästä erinomaista toteamusta, jonka olen aikaisemmin kuul- 
lut sinun suustasi. 

SOKRATES Mikä se oli? 

Nik1IAs Olen usein kuullut sinun sanovan, että jokainen 
meistä on hyvä siinä missä hän on viisas ja huono siinä missä 
on tietämätön. 

SOKRATES Aivan totta, pitää paikkansa, Nikias. 

NikIASs Jos siis urhea on hyvä, hän on tietysti myös viisas. 
SOKRATES Kuulitko, Lakhes? 

LAKHES Kuulin, mutta en oikein ymmärrä mitä hän puhuu. 
SOKRATES Minä uskon ymmärtäväni; hän tarkoittaa ilmei- 
sesti että urheus on eräänlaista viisautta. 

LAKHES Millaista viisautta? 

SOKRATES Sitä sinun kai pitäisi kysyä Nikiaalta. 

LAKHES Tosiaankin. 

SOKRATES Nikias, selitä nyt hänelle, millaista viisautta 
urheus sinun mielestäsi on. Ei kai se ilmene huilunsoittotaito- 
na? 


TI 


195a 


LAKHES 


Nıas EFi tietenkään. 

SOKRATES Eikä lyyransoittotaitona? 

Nxıas Ei. 

SOKRATES Millaista viisautta se sitten on? Mitä se koskee? 
LAKHES Sinä teet hänelle oikein hyviä kysymyksiä. Sano- 
koon nyt, mitä hän sillä tarkoittaa. 

NikI1As Minä tarkoitan sitä, että tietää mikä on sodassa ja 
kaikessa muussakin pelättävää ja mikä on vaaratonta. 
LAKHES Puhuupa hän merkillisesti. 

SOKRATES Miten niin? 

LAKHESs Mitenkö? Kyllä kai viisaus on aivan muuta kuin 
urheus. 

SOKRATES Ei Nikiaan mukaan. 

LAKHESs Ei tosiaankaan, mutta hän puhuukin puuta heinää. 
SOKRATES Meidän pitäisi opettaa häntä eikä moittia. 

Nxıas EFi, Lakhes vain näköjään haluaa osoittaa että minä 
puhun pötyä, koska äsken todettiin hänen itsensä tekevän 
niin. 

LAKHES Aivan, ja yritän todistaa sen. Sinä puhut pötyä. 
Eivätkö esimerkiksi lääkärit tiedä, mitä sairauksissa on 
pelättävä? Vai urheatko sen sinun mielestäsi tietävät? Vai 
sanotko sinä lääkäreitä urheiksi? 

Nıas En tietenkään. 

LAKHESs Etkä varmaan maanviljelijöitäkään. Ja kuitenkin he 
tietävät mitä viljelijän on pelättävä, ja samoin kaikki muutkin 
ammatinharjoittajat ovat selvillä siitä mitä heidän ammatis- 
saan on syytä pelätä ja mitä ei. Silti tämä ei tee heitä sen 
urheammiksi. 

SOKRATES Nikias, mitä sinä arvelet Lakheen puheista? 
Minusta niissä on kyllä jotakin. 

NiKIAS Jotakin, mutta se ei pidä paikkaansa. 

SOKRATES Kuinka niin? 

NikI1As Hän kuvittelee lääkärien tietävän potilaista muutakin 
kuin että he osaavat sanoa mikä näille on terveellistä ja mikä 
vahingollista. Kuitenkin he tietävät vain tämän verran. 
Lakhes, luuletko että lääkärit ymmärtävät, onko jonkun 
syytä pelätä enemmän paranemista vai sairautta? Etkö usko, 
että monille olisi parempi olla nousematta tautivuoteeltaan 

kuin siltä nousta? Sanohan, onko mielestäsi kaikkien parem- 
pi elää — eikö monille kuolema olisi parempi? 

LAKHES Kyllä varmaan. 

NikIAs Uskotko, että samat asiat ovat pelottavia niille joille 
kuolema olisi parempi ja niille joille elämä? 

LAKHES En. - 

NikIAS Katsotko nyt, että lääkärit pystyvät ratkaisemaan 
tämän ja samoin kuka tahansa ammattimies, paitsi se joka 
tietää mitä on pelättävä ja mitä ei ja jota minä nimitän 
urheaksi? 

SOKRATES Lakhes, käsitätkö mitä hän tarkoittaa? 

LAKHESs Käsitän, että hän sanoo urheiksi ennustajia, sillä ei 
kai kukaan muu voi tietää, kenen on parempi elää kuin 
kuolla. Nikias, sanotko nyt olevasi ennustaja vai myönnätkö, 
ettet ole ennustaja etkä siis myöskään urhea? 

Nik1IAs Miten niin? Osaako ennustaja muka ratkaista, mitä 
pitää pelätä ja mikä on vaaratonta? 

LAKHESs Kyllä minun mielestäni, kukas muukaan? 

Nik1As Hyvä mies, paljon ennemmin se josta minä puhun. 
Ennustajanhan pitää vain tuntea ennemerkit, odottaako 
jotakuta kuolema, sairaus tai omaisuuden menetys, voitto tai 
tappio sodassa tai jossakin muussa kilpatilanteessa. Mutta 
onko ihmisen parempi kokea vai olla kokematta tällaista, sitä 
ei kyllä ennustaja pysty ratkaisemaan sen enempää kuin 
kukaan muukaan. 

LAKHES Sokrates, minä en ymmärrä mihin hän pyrkii. Hän ei 
selitä, kuka hänen mielestään on urhea — ei ennustaja, ei 
lääkäri eikä kukaan muukaan, ellei hän ehkä tarkoita 
jotakuta jumalaa. Minusta Nikias ei tahdo rehellisesti myön- 
tää puhuvansa pötyä vaan kiertelee ja kaartelee peittääkseen 
epävarmuutensa. Sinä ja minäkin olisimme voineet äsken 
kierrellä tuolla lailla, jos olisimme pelänneet sitä että muut 
näkevät meidän puhuvan ristiriitaisesti. Siinä olisi vielä 
jotakin mieltä, jos olisimme puhumassa oikeuden edessä. 
Mutta kannattaako tällaisessa keskustelussa turhan päiten 
yrittää tehdä vaikutusta tyhjillä sanoilla? 

SOKRATES Fi minun mielestäni. Mutta ehkä Nikias uskoo 
hyvinkin puhuvansa asiaa eikä puhu vain puhumisen vuoksi. 

Kysytään tarkemmin, mitä hän tarkoittaa. Jos osoittautuu, 
että hänen puheissaan on perää, yhdymme hänen ajatuksiin- 
sa, muussa tapauksessa neuvomme häntä. 

LAKHES Jos sinä haluat kysyä häneltä, niin kysy. Minä 
katson kysyneeni jo kylliksi. 

SOKRATES Mikäpä siinä, tämä kyselyhän on yhtä hyödyllistä 
sinulle ja minulle. 

LAKHES Niin juuri. 

SOKRATES Nikias, kerro minulle tai paremminkin meille, sillä 
asia on Lakheen ja minun yhteinen: sinun mukaasi urheus 
siis on tietoa siitä mikä on pelättävää ja mikä vaaratonta? 
NiKIAs Aivan niin. 

SOKRATES Ja tätä tietoa ei ole kaikilla, koska ei lääkäri eikä 
ennustajakaan tiedä sitä eikä myöskään ole urhea, ellei hanki 
tätä tietoa itselleen. Näinhän sinä sanoit? 

NiKIAS Juuri niin. 

SOKRATES Siis kuten sananlasku sanoo, sitä ei joka sika 
tiedäkään eikä siis voi olla urhea. 

NikIAs EFi minun mielestäni. 

SOKRATES Sinä et näköjään pidä urheana edes Krommyonin 
karjua. En laske leikkiä, sillä katson että jos väittää tällaista, 
ei voi sanoa mitään eläintä urheaksi. Muutenhan myöntää 
samalla eläinten olevan niin viisaita, että leijona, pantteri tai 
vaikka villisika tietää sen minkä ymmärtäminen on useimmil- 
le ihmisille liian vaikeaa. Ja jos selittää urheuden niin kuin 
sinä, on myönnettävä että leijona, hirvi, härkä ja apina ovat 
kaikki luonnostaan yhtä urheita. 

LAKHES Totisesti, sinä puhut järkeä. Nikias, vastaa meille 
suoraan: ovatko nuo eläimet, joiden me kaikki myönnämme 
olevan urheita, mielestäsi meitä viisaampia, vai uskallatko 
sinä päinvastoin kuin muut sanoa etteivät ne ole edes 
urheita? 

NiKIAS Minä en sano urheaksi eläintä enkä mitään muuta- 
kaan joka ei ymmärrä pelätä vaaraa. Sellainen on mielestäni 
vain pelon puutetta ja älyttömyyttä. Luuletko että sanon 
urheiksi lapsia, jotka eivät ymmärtämättömyydessään osaa 
pelätä mitään? Pelon puute ja urheus eivät minusta ole sama 
asia. Urheutta ja harkintakykyä on mielestäni aniharvoilla, 

sen sijaan harkitsematonta uhkarohkeutta, uskaliaisuutta ja 
pelon puutetta vaikka kuinka monilla — miehillä, naisilla, 
lapsilla ja eläimillä. Sitä mitä sinä ja useimmat muutkin 
nimittävät urheudeksi, minä sanon uhkarohkeudeksi; urheu- 
deksi sanon vain sellaista järkevyyttä josta juuri puhuin. 
LAKHESs Katso nyt, Sokrates, kuinka hän luulee tekevänsä 
vaikutuksen sanoillaan. Sellaisilta, jotka ovat kaikkien mie- 
lestä urheita, hän yrittää riistää tämän kunnian. 

NiIKIAs En sentään, älä ole huolissasi. Tunnustan että sinä 
olet viisas ja Lamakhos myös, jos nimittäin te olette urheita, 
ja samoin monet muutkin ateenalaiset. 

LAKHES Tuohon minä en sano mitään vaikka olisi aihetta; 
muuten sanot että puhun niin kuin aiksonelainen ainakin. 
SOKRATES Älä sanokaan. Sinä et ole tainnut huomata, että 
Nikias on saanut tuon viisautensa ystävältämme Damonilta, 
ja hän taas seurustelee paljon Prodikoksen kanssa. Juuri 
Prodikos on kuulemma kaikista sofisteista taitavin tekemään 
eroa tällaisten sanojen välillä. 

LAKHES Sellainen hienostelu sopiikin paremmin sotfisteille 
kuin miehelle, jota valtio pitää kyllin arvokkaana johtajak- 
seen. 

SOKRATES Mutta hyvä ystävä, sillä joka on ylimmässä 
johtoasemassa, sopii olla myös ylintä järkevyyttä. Minusta 
kannattaa tutkia vielä lähemmin, mitä Nikias oikein tarkoit- 
taa urheudella. 

LAKHES Nyt saat itse tutkia. 

SOKRATES Niin minä aion tehdäkin. Älä silti luule että 
vapautan sinut keskustelusta, vaan ole tarkkana ja mieti 
sinäkin mitä tässä puhutaan. 

LAKHES Tehdään niin, jos se on sinun mielestäsi tarpeen. 
SOKRATES Kyllä se on. No niin, Nikias, sano nyt asia meille 
alusta alkaen. Muistat kai, että keskustelumme alussa me 
tarkastelimme urheutta yhtenä hyveen osana? 

NIKIAS Aivan niin. 

SOKRATES Ja sinäkin myönsit että se on vain yksi osa ja että 
on olemassa muitakin osia, joita kaikkia yhdessä nimitetään 
hyveeksi. 

Nikl1As Se on selvä. 

SOKRATES Mutta puhummeko me molemmat samasta asias- 
ta? Minä tarkoitan urheuden lisäksi järkevyyttä, oikeuden- 
mukaisuutta ja muuta tällaista. Niin kai sinäkin? 

Nik1As Tietysti. 

SOKRATES Hyvä, tästä olemme siis yhtä mieltä. Nyt on 
katsottava, onko sinulla ja meillä ehkä erilainen käsitys siitä 
mikä on pelättävää ja mikä vaaratonta. Esitämme oman 
käsityksemme, ja jos olet toista mieltä, saat esittää meille 
mielipiteesi. Meidän mielestämme pelättävää on se mikä 
herättää pelkoa, vaaratonta se mikä ei herätä pelkoa. Pelkoa 
ei aiheuta aikaisempi eikä nykyinen vaan odotettavissa oleva 
paha, sillä pelko on tulevan pahan odotusta. Etkö sinäkin 
ajattele näin, Lakhes? 

LAKHESs Juuri noin. 

SOKRATES Nikias, tämä on siis meidän käsityksemme: 
pelättäväksi sanomme tulossa olevaa pahaa, vaarattomiksi 
taas niitä tulevia asioita, jotka eivät ole pahoja tai jotka ovat 
hyviä. Sanoisitko sinä samalla lailla vai toisella tavoin? 
Nıkıas Samalla lailla. 

SOKRATES Ja näiden asioiden tietämistä sinä sanot urheudek- 
si? 

Nik1As Täsmälleen. 

SOKRATES Tarkastellaan vielä erästä kolmatta seikkaa, olet- 
ko siitäkin samaa mieltä kuin me. 

NikI1As Mikä se on? 

SOKRATES Minä selitän. Lakhes ja minä olemme sitä mieltä, 
että olipa tieto minkälaatuista hyvänsä, se ei jakaudu eri 
lajeihin, joista yksi koskisi menneisyyttä ja sitä miten asia on 
tapahtunut, toinen nykyhetkeä ja sitä miten asia parhaillaan 
tapahtuu, kolmas sitä miten odotettavissa oleva asia voisi 
parhaiten tapahtua ja aikanaan tapahtuu. Uskomme, että 
tieto on koko ajan sama. Ajatellaan esimerkiksi terveyden- 
hoitoa: lääketiede on ajasta riippumatta yksi ja sama eikä 
muutu toiseksi sen mukaan tarkasteleeko se tämänhetkistä, 
aikaisempaa vai tulossa olevaa tapahtumaa. Sama on suhde 
maanviljelytaidon ja maan tuotteiden välillä. Mitä tulee 
sota-asioihin, voitte itsekin todistaa, että päälliköntaito pys- 
tyy erinomaisesti ottamaan huomioon kaiken muun ohella 

myös sen mikä on odotettavissa. Se ei katso olevansa 
velvollinen palvelemaan ennustustaitoa vaan päinvastoin 
pitää sitä palvelijanaan, koska itse tietää paremmin senhetki- 
set ja tulevat sotatapahtumat. Lakikin määrää, että sotapää!- 
likkö on ennustajan yläpuolella eikä ennustaja sotapäällikön. 
Voimme kai sanoa näin, Lakhes? 

LAKHES Voimme. 

SOKRATES No niin, Nikias, katsotko samoin kuin mekin, että 
samoja asioita, yhtä hyvin tulevia, menneitä kuin tämänhetki- 
siäkin, koskeva tieto on samaa? 

NikIAs Kyllä minustakin asia on niin. 

SOKRATES Ja urheus on kuten sanot tietoa siitä mikä on 
pelättävää ja mikä vaaratonta, eikö niin? 

Nias Niin. 

SOKRATES Totesimme, että pelättävää on odotettavissa oleva 
paha, vaaratonta odotettavissa oleva hyvä. 

NIKIAS Aivan niin. 

SOKRATES Ja tieto on sama jos se kerran koskee samoja 
asioita, olipa kyseessä tulevaisuus tai mikä aika tahansa. 
Nıas Niin on. 

SOKRATES Urheus ei siis ole tietoa pelkästään siitä mikä on 
pelättävää ja mikä vaaratonta. Sehän ei rajoitu koskemaan 
vain tulevaa hyvää ja pahaa vaan myös tämänhetkistä ja 
aikaisempaa, ylipäänsä minkäaikaista tahansa, kuten muut- 
kin tiedon lajit. 

NiKIASs Siltä näyttää. 

SOKRATES Vastauksessasi selitit siis urheudesta vain suunni!- 
leen kolmasosan, vaikka kysymyksemme koski koko urheu- 
den olemusta. Ja niin kuin näkyy, sinun sanoistasi seuraa nyt, 
että urheus ei ole tietoa vain siitä mikä on pelättävää tai 
vaaratonta, vaan se on itse asiassa tietoa kaikesta hyvästä ja 
pahasta, minkäaikaisesta tahansa. Selitys on muutettava 
tähän muotoon, vai kuinka? 

NiIAS Siltä minustakin näyttää. 

SOKRATES Jos nyt joku tuntee kaiken mikä on hyvää ja tietää 
täydelleen, millaista se on tällä hetkellä ja vastedes ja on ollut 
aikaisemmin, ja samoin tuntee sen mikä on pahaa, onko 
mielestäsi hyve hänen kohdallaan vielä epätäydellistä? Kat- 

sotko että siltä ihmiseltä vielä puuttuu järkevyyttä, oikeuden- 
mukaisuutta ja hurskautta, joka yksin pystyy suhteessaan 
jumaliin ja ihmisiin varautumaan siihen mikä on pelättävää 


e ja mikä ei ja saamaan aikaan hyvää, koska hän osaa hoitaa 

oikein välinsä heidän kanssaan? 

NiKIAS Sinä taidat puhua järkeä. 

SOKRATES Äsken selittämäsi ei siis ollutkaan hyveen osa 
vaan hyve kokonaisuudessaan. 

NiKIAS Siltä näyttää. 

SOKRATES Mehän sanoimme urheuden olevan yksi hyveen 
osa-alue. 

Nias Niin sanoimme. | 

SOKRATES Mutta tämän määritelmän mukaan se ei nähtäväs- 
ti olekaan. 

Nik1As Ei näköjään. 

SOKRATES Emme siis ole saaneet selville, mitä urheus on. 
NikIAs Ilmeisesti emme. 

LAKHES Voi Nikias, minä tosiaan luulin sinun saavan sen 
selville, kun sinä suhtauduit niin ylimielisesti minuun silloin 
kun vastasin Sokrateelle. Olin jo aivan varma, että sinä 
pystyisit Damonin viisauden avulla keksimään sen. 

NiKIAS Mainiota! Sinua ei enää ollenkaan vaivaa se että 
äsken nähtiin, ettet tiedä urheudesta tuon taivaallista. Yrität 
vain saada minutkin samaan valoon etkä ilmeisesti ole 
yhtään huolissasi, vaikka et itse tiedä koko asiasta sen 
enempää kuin minäkään; ja kuitenkin jokaisen joka luulee 
olevansa jotakin pitäisi olla siitä selvillä. Käyttäydyt tosiaan 
niin kuin ihmisten tapa on, kiinnität huomiota vain muihin 
etkä ollenkaan itseesi. Minä uskon nyt puhuneeni kylliksi 
tästä aiheesta, ja jos jotakin on jäänyt sanomatta, korjaan sen 
myöhemmin Damonin — jota sinä katsot asiaksesi pilkata 
vaikka et ole koskaan häntä nähnytkään — ja muiden avulla. 
Kun olen varmistanut asian, olen valmis opettamaan sinua- 
kin. Sinä näyt tosiaan olevan opetuksen tarpeessa. 

LAKHES Olet totisesti viisas mies. Silti minä annan Lysimak- 
hokselle ja Melesiaalle sen neuvon, että he jättäisivät poikien- 
sa kasvatuksessa meidät syrjään mutta eivät päästäisi Sokra- 

testa käsistään, niin kuin jo alussa sanoin. Jos omat poikani 
olisivat tämän ikäisiä, tekisin samoin itsekin. 

NiKIAS Minäkin olen sitä mieltä, että jos Sokrates suostuu 
ottamaan huolehtiakseen pojista, ei tarvitse etsiä ketään 
muuta. Uskoisin myös ilomielin oman Nikeratokseni Sokra- 
teen huostaan, jos Sokrates vain suostuisi, mutta aina kun 
mainitsen tästä hänelle, hän suosittelee muita ja kieltäytyy 
itse. Mutta ehkäpä Sokrates myöntyy paremmin sinun pyyn- 
töösi, Lysimakhos. 

LYSIMAKHOS Se olisi oikeus ja kohtuus, sillä minäkin olisin 
valmis tekemään hänen hyväkseen paljon sellaista mitä en 
suostuisi tekemään monellekaan muulle. Mitä sanot, Sokra- 
tes? Myönnytkö ja ryhdyt kanssamme huolehtimaan siitä, 
että nämä pojat kehittyvät mahdollisimman hyviksi? 
SOKRATES Olisi väärin kieltäytyä auttamasta toista kehitty- 
mään mahdollisimman hyväksi. Jos äskeisissä keskusteluis- 
samme olisi käynyt ilmi, että minä tiedän asiat mutta nämä 
kaksi eivät, olisi oikein pyytää juuri minua tähän tehtävään. 
Mutta me kaikki olemme nyt yhtä neuvottomia. Olisiko siis 
joku meistä asetettava muiden edelle? Minun mielestäni ei 
ketään. Mutta koska tilanne on tämä, annan teille neuvon: 
miettikää itse, onko siitä hyötyä. Mielestäni, hyvät ystävät — 
kukaan ei toki kerro tätä eteenpäin — meidän on kaikkien 
yhdessä etsittävä mahdollisimman hyvä opettaja ensin itsel- 
lemme, sillä sitä me tarvitsemme, ja sitten näille nuorille 
miehille. Emme saa säästää rahaa emmekä mitään muuta- 
kaan. En neuvoisi meitä jättäytymään tähän missä nyt 
olemme. Jos meille nauretaan, kun tämän ikäisinä haluamme 
vielä mennä kouluun, sopii vain vedota Homeroksen sanaan, 
ettei puutteenalaisen auta häpeillä. Ei pidä piitata toisten 
puheista, meidän on yhdessä huolehdittava itsestämme ja 
pojista. 

LYSIMAKHOS Minun mielestäni ehdotuksesi on hyvä. Van- 
himpana minä olen sitäkin innokkaampi oppimaan yhdessä 
näiden nuorten miesten kanssa. Mutta minulla on sinulle 
vielä eräs pyyntö. Tule huomenna minun luokseni heti 
aamulla, muistakin varmasti, niin että voimme neuvotella 

asiasta. Nyt tältä kertaa voimme lopettaa tähän. 
SOKRATES Teen kuten haluat ja tulen luoksesi aamulla jos 
jumala suo. 

lyhyempi dialogi 


Suomentanut Marianna Tyni 


Tämän dialogin selitykset sivulla 289 


EuDikKos Miksi olet hiljaa, Sokrates? Mikset ota kantaa 363a 
Hippiaan pitkään esitelmään? Etkö voisi osoittaa suosiotasi 
sille, mitä hän sanoo, tai edes väittää vastaan, jos hän 
mielestäsi on jossakin asiassa väärässä? Varsinkin nyt, kun 
meitä on tässä enää muutama innokas filosofian harrastaja 
paikalla — sitähän me ainakin välitämme olevamme. 

SOKRATES Tosiaankin, tekisi kyllä mieleni saada vähän 
lisävalaistusta Hippiaalta eräisiin seikkoihin, joita hän äsken 
sanoi Homeroksesta. Olen näet kuullut isäsi Apemantoksen b 
sanovan, että Ilias on Odysseiaa parempi runoelma ja että se 
johtuu Akhilleuksen paremmuudesta Odysseukseen verrattu- 
na. Hänen käsityksensä mukaan edellinen runoelma rakentuu 
Akhilleuksen henkilöhahmon varaan, jälkimmäinen Odys- 
seuksen. Juuri näiden kahden miehen keskinäisestä parem- 
muudesta haluaisin nyt kuulla Hippiaan käsityksen; onhan 
hän tässä sentään esittänyt meille yhtä ja toista niin muista 
runoilijoista kuin Homeroksestakin. c 
EubiKos Hippias ei varmastikaan kaihda vastata, jos kysyt 
häneltä jotakin. Vai miten on, Hippias? Etkö vastaakin, jos 
Sokrates esittää sinulle kysymyksen? Miten siihen suhtautui- 
sit? 

HirePIASs Olisihan merkillistä, jos kieltäytyisin vastaamasta 
Sokrateelle — minä joka matkustan sentään kotoani Eliksestä 
jokaikisiin olympialaisiin ja asetun siellä temppeliin valmiina 
keskustelemaan mistä tahansa valmistamastani aiheesta ja d 
vastaamaan mihin kysymyksiin ihmiset ikinä vain haluavat! 

364a SOKRATES Kyllä sinun kelpaa, jos jokaisissa olympialaisissa 
astut temppeliin sielu viisaudesta varmana. Ihmettelen, tulee- 
ko yksikään urheilija kilpailuihin niin lujasti kuntoonsa 
luottaen, kuin sinä sanot luottavasi älyysi. 
HiePIAs Minulla on täysi syy luottaa itseeni. Siitä asti kun 
rupesin käymään olympialaisissa en ole kertaakaan tavannut 
ketään, joka olisi ollut minua missään suhteessa parempi. 

b SOKRATES Puheistasi voin päätellä, että viisautesi maine on 
suureksi kunniaksi sekä Eliksen kaupungille että omille 
vanhemmillesi. Mutta mitä sinä nyt sanoisit Akhilleuksesta ja 
Odysseuksesta? Kumpaa pidät parempana ja millä perusteel- 
la? Äsken, kun meitä oli paljon paikalla ja sinä pidit 
esitelmääsi, en oikein pysynyt mukana. En näet rohjennut: 
kysellä, koska väkeä oli niin salin täydeltä ja pelkäsin 
häiritseväni sinua kysymyksilläni. Nyt meitä sen sijaan on 
vähemmän ja Eudikoskin tuossa käskee kysyä, niin että selitä 

c nyt meille tarkkaan, mitä sanoit näistä kahdesta miehestä. 
Miten he sinun mielestäsi eroavat toisistaan? 

HiePIAS Olen valmis käymään äskeistäkin yksityiskohtai- 
semmin läpi kaiken sanomani niin heistä kuin muistakin. 
Väitän siis, että Homeros on kuvannut Troijaan tulleista 
miehistä Akhilleuksen parhaaksi soturiksi, Nestorin viisaim- 
maksi ja Odysseuksen ovelimmaksi. 

SOKRATES Voisitko olla niin ystävällinen, ettet naura minulle 
vaikka minun on niin vaikea ymmärtää mitä sanot ja vaikka 

d kysyn vähän väliä uudelleen? Yritä vastailla minulle kärsi- 
vällisesti ja ystävällisesti. 

HiePIAs Rumastihan tekisin, jos en osoittaisi ymmärtämystä 
ja vastaisi sinulle ystävällisesti, kun sentään juuri sitä opetan 
toisillekin ja saan vielä siitä palkkaakin. 

SOKRATES Hyvä. Katsos, kun sanoit, että Akhilleus on 

e kuvattu urheimmaksi ja Nestor viisaimmaksi, silloin luulin 
vielä ymmärtäväni. Mutta kun sitten väität, että runoilija on 
kuvannut Odysseuksen ovelimmaksi, en totta puhuakseni 
enää ollenkaan ymmärrä, mitä sinä sillä tarkoitat. Sano nyt, 
jos sitten hyvinkin käsittäisin, eikö Homeros ole kuvannut 
Akhilleustakin ovelaksi? 

HiePIAs Fi ensinkään, vaan äärimmäisen mutkattomaksi ja 

vilpittömäksi mieheksi. Muun muassa pyyntöjaksossa, koh- 
dassa, missä nämä kaksi keskustelevat keskenään, hän panee 
Akhilleuksen sanomaan Odysseukselle näin: 


Laerteen jalo poika Odysseus, mies monineuvo! 365a 
Kaiketi täytyy siis mun mieleni lausua julki, 
kuinka ma aattelen itse ja kuink? on käypäkin, ettei 
turhaan kärttävä ois mua toinen teistä ja toinen. 
Hadeen portteja niin en viero ma kuin sitä miestä, 
toisia mielessään joka hautoo, toisia haastaa. b 
Siksipä myös sanon, parhaaks? minkä ma arvelen itse. 


Antamalla Akhilleuksen sanoa näin Odysseukselle hän ku- 
vaa samalla kummankin miehen luonteita. Akhilleus on 
vilpitön ja mutkaton, Odysseus ovela ja vilpillinen. 

SOKRATES Nyt alan jo ymmärtää: nähtävästi tarkoitat 
ovelalla vilpillistä. 

HiePIAs Täsmälleen. Juuri sellaisena Homeros esittää Odys- 
seuksen monin paikoin sekä Iliaassa että Odysseiassa. c 
SOKRATES Homeroksen mielestä oli siis ilmeisesti eri mies 
vilpitön ja eri mies vilpillinen, ei koskaan sama. 

HiePIAs Ja miksi ei olisi ollut? 

SOKRATES Onko asia sinustakin niin? 

HiPPIAs Ilman muuta. Olisihan paha asia, ellei niin olisi. 
SOKRATES Jätetään nyt Homeros rauhaan. Häneltähän emme 
voi kysyä, mitä hän milloinkin on runoillaan tarkoittanut. 
Vastaa sen sijaan sinä teidän molempien puolesta, kun kerran d 
otat asian ajaaksesi ja olet samaa mieltä Homeroksen kanssa. 
HiePIAs Olkoon sitten, mutta kysy lyhyesti, mitä haluat. 
SOKRATES Vältätkö, että vilpilliset ihmiset sairaitten tavoin 
eivät kykene tekemään mitään, vai kykenevätkö he? 

HiePPIAS Sanon, että he kykenevät hyvinkin, varsinkin pettä- 
mään toisia. 

SOKRATES Sinun käsityksesi mukaan he siis ovat toimintaky- e 
kyisiä ja ovelia, vai mitä? 

Hippias Niin ovat. 

SOKRATES Ovatko he petollisia ja ovelia tyhmyyttään ja 
ymmärtämättömyyttään vaiko pahanilkisyyttään ja tiettyä 
älykkyyttään? 

HiePIAs Ennen muuta ilkeyttään ja älykkyyttään. 

SOKRATES Sittenhän he nähtävästi ovat älykkäitä. 

HiePIASs Niin totta vie ovatkin, liiankin älykkäitä. 

SOKRATES Tietävätkö he älykkyydessään mitä tekevät, vai 
eivätkö tiedä? 

HiePIAS Tietävät varsin hyvin. Siksihän he juuri tekevät 
pahaa. 

SOKRATES Kun heillä nyt on tämä tietonsa, ovatko he silloin 
tietämättömiä vai viisaita? 

HiePePIAS Viisaita, nimenomaan mitä pettämiseen tulee. 
SOKRATES Hetkinen. Katsotaanpa, mitä sinä itse asiassa 
sanot. Väität, että vilpilliset ihmiset ovat vilpillisyydessä 
kykeneviä, älykkäitä, tietäviä ja viisaita. 

HiePIAs Niin väitän. 

SOKRATES Eri ihmiset ovat vilpittömiä ja eri ihmiset vilpilli- 
siä, ja he ovat toistensa äärimmäiset vastakohdat, niinkö? 
HiePIAs Niin sanoin. 

SOKRATES Fdelleen: sinun käsityksesi mukaan jotkut kykene- 
vät ja viisaat ihmiset on nähtävästi luettava vilpillisiin. 
HipePIAs Ilman muuta. 

SOKRATES Kun sanot, että vilpilliset ihmiset ovat vilpillisyy- 
dessä kykeneviä ja viisaita, tarkoitatko, että he kykenevät 
halutessaan olemaan vilpillisiä, vaiko että he ovat kyvyttö- 
miä niihin asioihin, joissa he ovat vilpillisiä? 

HiePIAs Tarkoitan edellistä. 

SOKRATES Kaiken kaikkiaan siis vilpilliset ovat viisaita ja 
kykeneviä olemaan vilpillisiä. 

HiePIAS Niin ovat. 

SOKRATES Ihminen, joka ei kykene harjoittamaan vilppiä ja 
on tietämätön, ei liene vilpillinen? 

HiePIAs EFi. 

SOKRATES Kykenevä on jokainen, joka kykenee halutessaan 
tekemään sitä, mitä haluaa. En tarkoita tässä sairauden tai 
muun vastaavan seikan aiheuttamaa toimintakyvyttömyyttä, 
vaan sellaista kykenemistä, kuin että esimerkiksi sinä kyke- 
net halutessasi kirjoittamaan minun nimeni. Etkö sinäkin 
sano kykeneväksi sellaista, joka pystyy tähän? 

HiePIAS Sanon. 

SOKRATES Sinähän olet perehtynyt aritmetiikkaan, vai mitä? 

HiePIAs Erittäin hyvin. 

SOKRATES Jos joku kysyy sinulta, paljonko on kolme kertaa 
seitsemän sataa, etkö pystyisikin antamaan oikean vastauk- 
sen nopeammin ja varmemmin kuin kukaan, jos haluat? 
Hippias Ilman muuta. 

SOKRATES Eikö se johdu siitä, että olet kykenevin ja viisain 
tällä alalla? 

HiePIAS Johtuu. 

SOKRATES Oletko pelkästään kykenevin ja viisain aritmetii- 
kassa, vai oletko siinä myös paras? 

HiePIAS Tietenkin myös paras. 

SOKRATES Olet siis kykenevin antamaan oikeita vastauksia 
tältä alalta esitettyihin kysymyksiin? 

HiePIlAs Uskon olevani. 

SOKRATES Entä virheellisiä vastauksia? Vastaahan seuraa- 
vaan kysymykseen yhtä suurenmoisen suopeasti kuin tähän- 
kin asti, Hippias. Oletetaan, että joku kysyisi sinulta, paljon- 
ko on kolme kertaa seitsemän sataa, ja sinä tahtoisit 
valehdella antamatta milloinkaan oikeaa vastausta. Pystyisit- 
kö juuri sinä parhaiten tekemään niin ja aina samalla lailla 
antamaan väärän vastauksen, vai pystyisikö aritmetiikkaan 
perehtymätön henkilö siihen paremmin kuin sinä, vaikka sinä 
tahtoisitkin sen tehdä? Vai onko asia ennemmin niin, että 
aritmetiikkaan perehtymätön, joka haluaa valehdella, saattai- 
si pelkkää tietämättömyyttään antaa useinkin sattumalta ja 
tahattomasti oikean vastauksen, mutta sinä, joka olet asian- 
tuntija, osaisit valehdella aina kun tahtoisit? 

HiePIAs Asia on, niin kuin nyt sanot. 

SOKRATES Onko vilpillinen ihminen vilpillinen muissa asiois- 
sa, mutta ei laskennossa, jossa hän ei ikinä voisi valehdella? 
HiepelAs Totta kai hän on laskennossakin vilpillinen. 
SOKRATES Nähdäksemme siis ihminen voi olla vilpillinen 
myös aritmetiikassa. 

HiePIAs Kyllä voi. 


SOKRATES Millainen tämä henkilö sitten olisi? Eikö hänen 


pitäisi kyetä valehtelemaan voidakseen olla vilpillinen, jos 
pidämme kiinni siitä, mitä sinä äsken totesit? Jos oikein 
muistan, sanoit, ettei ihminen voi olla vilpillinen, ellei hän 

kykene harjoittamaan vilppiä. 

HirePIAs Muistan kyllä, että sanoin niin. 

SOKRATES Eikö äsken käynyt ilmi, että sinä olet kaikkein 
kykenevin harjoittamaan vilppiä aritmetiikassa? 

HiePePIAs Niinhän minä sanoin. 

SOKRATES Etkö ole kaikkein kykenevin myös puhumaan 
totta, mitä aritmetiikkaan tulee? 

HiepePIAS Ilman muuta. 

SOKRATES Sittenhän sama henkilö kykenee antamaan aritme- 
tiikassa oikeita ja vääriä vastauksia, nimittäin se, joka 
hallitsee hyvin tämän alan, toisin sanoen aritmeetikko. 
HiePIAs Pitää paikkansa. 

SOKRATES Kukapa muu siis voisi olla vilpillinen aritmetiikas- 
sa, kuin se, joka on siinä hyvä; sillä hyvähän siihen juuri 
kykenee. Samalla hän kuitenkin on myös vilpitön. 

HiePIAs Nähtävästi. 

SOKRATES Näetkö nyt, että tässä asiassa sama henkilö on 
sekä vilpillinen että vilpitön, eikä vilpitön ole yhtään vilpillis- 
tä parempi, juuri koska kysymyksessä on yksi ja sama 
henkilö eikä kaksi toisilleen vastakohtaista, niin kuin sinä 
asken arvelit. 

HiePIASs Siltä näyttää, ainakin tässä asiassa. 

SOKRATES Haluatko, että tarkastelemme jotakin muuta ta- 
pausta? 

HiePIAs Tarkastellaan vain, jos tahdot. 

SOKRATES Sinähän olet perillä myös geometriasta? 

HipPIAs Pitää paikkansa. 

SOKRATES Eikö yksi ja sama henkilö pystykin parhaiten sekä 
valehtelemaan että puhumaan totta myös geometrisista ku- 
vioista, nimittäin geometrikko? 

HiePIAs Pystyy. 

SOKRATES Onko tässä asiassa hyvä joku muu kuin hän? 
HiePIAs Ei ole. o 

SOKRATES Eikö siis hyvä ja viisas geometrikko pysty 
parhaiten kumpaankin? Ja jos yleensä joku on vilpillinen 
geometrisissä kysymyksissä, hänen täytynee olla juuri tällai- 
nen hyvä geometrikko. Hän näet pystyy harjoittamaan 
vilppiä, huono ei. Mehän olemme sopineet siitä, ettei sellai- 

nen voi olla vilpillinen, joka ei pysty harjoittamaan vilppiä. 
HipePIAs Pitää paikkansa. 

SOKRATES Katsotaanpa vielä kolmatta tapausta, tähtitieteili- 
jää. Tähtitieteeseenhän sinä väität olevasi perehtynyt vielä 
paremmin kuin edellisiin aloihin, vai mitä? 

HiePIAS Niin olen. 

SOKRATES Eikö tähtitieteessäkin päde sama sääntö? 

HiePIAs Nähtävästi. 

SOKRATES Jos siis tähtitieteessä joku on vilpillinen, sen 
täytyy olla hyvä tähtitieteilijä, joka kykenee valehtelemaan, 
eikä sellainen, joka ei siihen pysty. Hänhän ei olisi asiantunti- 
ja. 

HiePIAS Siltä näyttää. 

SOKRATES Siispä tähtitieteessäkin sama henkilö on vilpitön ja 
vilpillinen. 

HiePIAS Ilmeisestikin. 

SOKRATES No niin. Käy nyt vain kaihtelematta mielessäsi 
läpi kaikki tiedonalat ja katso, löydätkö poikkeusta tästä 
säännöstä. Hallitsethan sentään useimmat alat paremmin 
kuin kukaan muu. Niin ainakin olen kuullut sinun kehuskele- 
van torilla pankkipöytien ääressä, missä kahlasit läpi koko 
suuren ja kadehdittavan tietämyksesi. Kerroit muun muassa, 
että olit kerran tullut olympialaisiin alusta loppuun itse 
valmistamassasi asussa. Esimerkiksi sormus — siitä sinä 
aloitit — oli kuulemma itse tekemäsi; osaat näet kaivertaa. 
Omaa tekoasi oli toinenkin, oikein sinettisormus. Kaapimen 
ja Öljypullonkin olit valmistanut itse. Myös jaloissasi olleet 
sandaalit kerroit itse suutaroineesi ja kutoneesi viitan ja 
paidankin, joka oli päälläsi. Ja se oli kuulijoista kaiken 
huippu ja ennen kuulumaton viisauden näyte, että vyökin, 
jonka olit kietaissut paitasi ympäri, hieno kuin rikkaitten 
persialaiset punosvyöt, oli ihan itse tekemäsi. Tämän kaiken 
lisäksi sanoit mukanasi olleen eepoksia ja muita runoja, 
tragedioita ja dityrambeja ja kaiken maailman proosaa. Ja 
kaikilla äsken mainituilla tiedonaloilla sanoit olleesi parempi 
kuin kukaan muu, ja vielä musiikissa ja kieliopissa, puhumat- 
takaan paljosta muusta, sikäli kuin oikein muistan. Ai niin, 
olinpa vähällä unohtaa loistavan muistiinpainamistaitosi, 

josta ylpeilit. Paljon olenkin varmaan unohtanut kaikesta 
siitä, mitä silloin kerroit. Mutta tämähän minun piti sanoa: 
Mieti nyt mielessäsi kaikkia taitojasi — ja niitähän kyllä 
riittää — ja vielä muidenkin taitoja; sano, keksitkö yhtäkään, 
jossa keskinäisen sopimuksemme puitteissa vilpillinen ja 
vilpitön olisivat kaksi eri henkilöä, eivätkä yksi ja sama? 
Ajattele mitä viisaudenalaa tai.monitaitoisuutta hyvänsä, tai 
miksi nyt sitten mitäkin tahdot nimittää. Ajattele; etpä keksi, 
ystäväni, sillä sellaista ei ole. Vai osaatko nimetä jonkin? 
HipePIAs En osaa, näin suoralta kädeltä ainakaan. 

SOKRATES Etkä tule luullakseni osaamaankaan. Nähdäksesi, 
olenko oikeassa, palauta mieleesi, mihin tulokseen päättelym- 
me on vienyt. | 

HiePIAs Nyt en oikein ymmärrä, mitä tarkoitat, Sokrates. 
SOKRATES Et taida käyttääkään hyvää muistiinpalauttamis- 
taitoasi. Ilmeisesti se ei ole mielestäsi tarpeen. Hyvä, minä 
autan sinua muistamaan. Etkö tiedä sanoneesi, että Akhilleus 
on vilpitön, mutta Odysseus vilpillinen ja ovela? 

HiePIAs Muistan sanoneeni. 

SOKRATES Etkö sitten huomaa käyneen ilmi, että vilpillinen 
ja vilpitön ovat yksi ja sama henkilö? Siten Odysseus on 
vilpitön, jos kerran vilpillinenkin ja Akhilleus puolestaan 
vilpittömyydessään yhtä aikaa vilpillinen. Nämä kaksi mies- 
tä eivät siis mitenkään eroa toisistaan eivätkä ole toistensa 
vastakohtia, vaan keskenään samanlaisia. 

HiPPIAS Aina sinä Sokrates olet tuollainen. Solmit sanoja ja 
tartut keskustelun hankalimpaan kysymykseen, puutut pikku- 
seikkoihin etkä suostu väittelemään mistään aikeesta koko- 
naisuutena. Kyllä minä jos haluat, pystyn nytkin todista- 
maan monella tavoin ja pitävästi, että Homeros on kuvannut 
Akhilleuksen Odysseusta paremmaksi ja vilpittömäksi mie- 
heksi, Odysseuksen sitä vastoin juonikkaaksi ja monissa 
asioissa vilpilliseksi ja Akhilleusta huonommaksi. Esitä sinä, 
jos tahdot, omat perustelusi sille, että asia on päin vastoin. 
Sillä tavalla toisillekin selviää helpommin, kumpi meistä on 
oikeassa. 

SOKRATES Enhän minä, hyvä Hippias, suinkaan väitä, ettet 
sinä olisi minua viisaampi. Minulla vain on tapana kuunnella 

aina hyvin tarkoin, kun joku puhuu, varsinkin, jos pidän 
puhujaa viisaana miehenä. Se, että kyselen kyselemistäni ja 
palaan asioihin yhä uudelleen ja vertailen päätelmiä toisiinsa, 
johtuu vain halustani ymmärtää, mitä puhuja tarkoittaa. Jos 
en arvosta puhujaa, en liioin kysele mitään enkä välitä siitä, 
mitä hän puhuu. Tästä on helppo päätellä, ketä pidän 
viisaana: kun olen hartaasti kiinnostunut jonkun puheista ja 
esitän hänelle kysymyksiä oppiakseni uutta omaksi hyödyk- 
seni. Niinpä nytkin kiinnitin huomiota siihen, mitä sanoit 
kohdasta, jossa Akhilleus sinun käsityksesi mukaan puhutte- 
lee Odysseusta petkuttajana. Ihmettelen, mahdatko olla oi- 
keassa; eihän Odysseus, vaikka häntä sanotaan ovelaksi, 
näytä valehtelevan missään kohdin, Akhilleus sitävastoin 
osoittautuu ovelaksi sinun sanojesi mukaan. Hänhän valehte- 
lee. Sanottuaan nimittäin vähän aiemmin sen, minkä sinä jo 
mainitsit, että 


Hadeen portteja niin en viero ma kuin sitä miestä, 
toisia mielessään joka hautoo, toisia haastaa, 


hän hiukkasta myöhemmin ilmoittaa, ettei suostu Odysseuk- 
sen eikä Agamemnonin pyyntöihin eikä aio ollenkaan enää 
jäädä Troijaan. Silloin hän sanoo näin: 


aamull' uhraan Zeulle ja muillekin taivahisille, 
lykkään lainehikolle ja täyteen laivani kuormaan, 
niin näet, jos halu lie ja sa huolinet moisia nähdä, 
kuink’ yli Hellesponton veen kalavilkkuvan uivat 
varhain purteni pois, urot uuraat airoja kiskoo. 
Mulle jos suotuisan suo matkan suuri Poseidon, 
ehdin Fthian taas mehumaille, kun ilta on kolmas. 


Vähän ennemmin hän on moittinut Agamemnonia tähän 
tapaan: 


Vaan nyt Fthiaan lähdenkin minä keulavin laivoin; 
laatuisamp' olo on kotimaillani; täällä ma koota 
riistaa, rikkautt? aio en, kunnianpolkija, sulle! 


Vaikka hän puhuu tällaista ensin tovereittensa, sitten koko 
sotajoukon kuullen, mikään ei viittaa siihen, että hän valmis- 

tautuisi matkaan tai aikoisi vetää laivat vesille purjehtiakseen 
kotiin. Ei, hän selvästikin vähät välittää totuudesta ja 
valehtelee aivan sujuvasti. Halusin alun perin kuulla sinun 
mielipiteesi juuri siksi, että olen epätietoinen siitä, kumman 
miehen runoilija on kuvannut paremmaksi. Minusta he ovat 
näet yhtä hyviä, eikä ole ollenkaan helppo ratkaista heidän 
keskinäistä paremmuuttaan enempää vilpillisyydessä, vilpit- 
tömyydessä, kuin missään muussakaan hyveessä. Siinä mie- 
lessä he ovat yhdenvertaisia. 

HiePIAS Sinä et näe asiaa oikein, Sokrates. Akhilleus ei 
valehdellessaan selvästikään tee sitä pahaa tarkoittaen, vaan 
tahtomattaan, siksi että sotajoukkoa kohdannut epäonni 
pakottaa hänet jäämään avuksi. Mutta kun Odysseus valehte- 
lee, hän tekee sen tahallaan ja juonikkuuttaan. 

SOKRATES Nyt sinä Hippias kyllä petkutat minua kuin 
paraskin Odysseus itse. 

HiePePIAS En sinne päinkään. Mitä oikein tarkoitat ja mihin 
tähtäät? 

SOKRATES Kun sanot, ettei Akhilleus valehtele tahallaan, 
vaikka hän Homeroksen mukaan on paitsi petkuttaja, myös 
mitä kieroin juonittelija. Hänhän itsevarmuudessaan osoit- 
tautuu Odysseustakin taitavammaksi pettäessään tätä ilmi 
tulematta; jopa siinä määrin taitavammaksi, että uskaltaa 
puhua omaa itseäänkin vastaan eikä Odysseus huomaa 
mitään. Eihän mistään, mitä Odysseus sittemmin sanoo, käy 
ilmi, että hän olisi huomannut Akhilleuksen valehtelevan. 
HiePePIAs Mitähän kohtaa mahdat tarkoittaa? 

SOKRATES Etkö muista, että hän vähän sen jälkeen, kun on 
Odysseukselle sanonut lähtevänsä aamulla matkaan, puhuu 
Aiakselle vallan muuta eikä suinkaan sano olevansa lähdössä 
pois. 

HiePIAs Missä sitten? 

SOKRATES Kun hän sanoo näin: 


Ennen huolia en sodast? aio ma hurmehisesta, 

kuin sotikuulun lie Priamon vesa, loistava Hektor 
leiriä myrmidonein sekä laivojakin liki tullut, 
surmaten miehiä Argos-maan, tulin pursia polttain. 
Vaan oman ukseni eessä ja tumman laivani luulen 


98 


HIPPIAS (LYHYEMPI DIALOGI) 


talttuvan Hektorin, vaikk? iso oiskin taistelointo. 


Voisitko kuvitella Thetiin poikaa ja viisaan Kheironin kas- 
vattia niin hajamieliseksi, että hän ensin moittisi ankarasti 
pettureita ja seuraavassa hetkessä ilmoittaisi Odysseukselle 
lähtevänsä pois fa Aiakselle jäävänsä Troijaan? Eiköhän hän 
ennemminkin pidä Odysseusta yksinkertaisena ja itseään tätä 
parempana juonittelijana ja valehtelijana? 

HiePIAs Fi minusta, Sokrates. Hän on vain hyvänahkaisuut- 
taan tullut toisiin ajatuksiin ja puhuu siksi eri lailla Aiakselle 
kuin Odysseukselle. Odysseus sitä vastoin hautoo aina 
taka-ajatuksia, puhuipa sitten totta tai valehteli. 

SOKRATES Nähtävästi Odysseus on sitten Akhilleusta parem- 
pi. 

HiePIAs Ei sinne päinkään. 

SOKRATES Miten niin ei? Emmekö äsken juuri tulleet siihen 
tulokseen, että tieten tahtoen valehtelevat ovat parempia, 
kuin ne, jotka tekevät niin tahattomasti? 

HiePIAs Kuinka sellaiset voisivat olla parempia, jotka tahal- 
laan tekevät vääryyttä ja juonittelevat ja saavat pahaa 
aikaan? Annetaanhan sentään niille tietääkseni helposti 
anteeksi, jotka tekevät niin tietämättään. Johan laitkin mää- 
räävät tahallisesta pahanteosta ja valehtelemisesta paljon 
ankarammat rangaistukset kuin tahattomasta. 

SOKRATES Huomaatko nyt miten oikeassa olin, kun sanoin 
olevani sinnikäs kyselijä viisaita tavatessani? Se onkin kai 
melkein ainoa hyvä puoleni, muutenhan minusta ei ole 
mihinkään. Enhän ole mistään asiasta kunnolla perillä, enkä 
tiedä niiden todellista laitaa. Siitä on paras todiste se, että 
aina kun osun yksiin teidän maankuulujen viisaiden kanssa, 
joiden tietävyyttä koko Kreikka vannoo ja vakuuttaa, näytän 
itse ihan tietämättömältä. Olen nimittäin suoraan sanoen 
joka asiasta eri mieltä kanssanne. Ja onko enää selvempää 
todistetta oppimattomuudesta kuin se, että on eri mieltä kuin 
viisaat miehet? Mutta yksi erinomainen ominaisuus on 
pelastukseni: Minä kun en häpeä oppia uutta, vaan yritän 
ottaa selvää asioista ja kyselen ja olen ylen kiitollinen, jos 
minulle vastataan, minkä myös aina olen tuonut julki. En 

näet koskaan väitä mitään toisilta oppimaani omaksi oival- 
luksekseni, vaan ylistän neuvojani viisautta ja puhun kaikille 
siltä, mitä olen häneltä oppinut. Niinpä en nytkään yhdy 
siihen, mitä sanot, vaan olen jyrkästi eri mieltä kanssasi. 
Tiedän kyllä hyvin, että se johtuu minusta, siitä, että olen 
sellainen kuin olen; en halua liioitella kykyjäni. Yhtä kaikki 
minulla on tästä asiasta täysin vastakkainen käsitys kuin 
sinulla. Minusta ne ihmiset, jotka tieten tahtoen vahingoitta- 
vat toisia, aiheuttavat pahaa, valehtelevat, pettävät ja erehty- 
vät, ovat parempia kuin ne, jotka tekevät sitä tahattomasti. 
Kuitenkin minusta toisinaan tuntuu, että asia onkin päinvas- 
toin, enkä ole käsityksestäni varma, luonnollisestikin siksi, 
että olen niin tietämätön. Kohdallani on nyt tapahtunut 
ikäänkuin käänne, ja tällä hetkellä minusta ne, jotka tekevät 
väärin tahallaan, ovat parempia kuin tahattomasti niin 
tekevät. Tämän hetkisestä tilastani syytän äskeistä keskuste- 
luamme. Sen nojallahan juuri olen tullut siihen tulokseen, että 
harkiten pahaa tekevät ovat tietämättään pahaa tekeviä 
parempia. Ole sinä nyt hyvä äläkä kieltäydy parantamasta 
sieluani. Jos näet parannat sieluni tietämättömyyden vaivas- 
ta, teet minulle paljon suuremman palveluksen, kuin jos 
parantaisit ruumiini taudista. Mutta siltä varalta, että mielesi 
tekisi puhua pitkään, sanon etukäteen, ettet sillä tavalla 
onnistu parantamaan minua, enhän edes pystyisi seuraamaan 
sanojasi. Jos sitä vastoin suostut vastaamaan kysymyksiini 
äskeiseen tapaan, olet suureksi avuksi ja tuskinpa itsellesi- 
kään vahingoksi. Minulla lienee täysi oikeus pyytää sinulta- 
kin apua, Eudikos. Sinähän minut sait ryhtymään keskuste- 
luun Hippiaan kanssa, niin että pyydä sinä nyt minun 
puolestani häntä vastaamaan, jos hän ei muuten suostu. 
EunDixos Enpä usko, että meidän tarvitsee Hippiasta kahdesti 
käskeä. Hänhän on nimen omaan ilmoittanut olevansa 
valmis vastaamaan kenen kysymyksiin tahansa. Vai miten on 
Hippias, etkö sinä niin sanonut? 

HiePIAsS Sanoin kylläkin, mutta kuule, Eudikos, Sokrates ei 
koskaan pysy asiassa, ja vaikuttaa melkein siltä, kuin hän 
tekisi niin kiusallaan. 

SOKRATES Enhän minä sitä toki tahallani tee, Hippias hyvä. 

Silloinhan minä olisin sinun puheittesi mukaan mahdottoman 
viisas mies. Se tapahtuu aivan tahtomattani, niin että anna 
minulle anteeksi. Sinähän sanot, että pitää antaa anteeksi, jos 
joku tekee pahaa tahtomattaan. 

Eupros Älä nyt kieltäydy, Hippias. Vastaa Sokrateelle, 
mitä ikinä hän kysyykin, tee se sekä meidän että omien 
lupaustesikin takia. 

HipPePIAS Hyvä on, minä vastaan, kun sinä kerran pyydät. 
Kysy mitä haluat. 

SOKRATES Haluan hartaasti käydä uudelleen läpi sen, mitä 
olemme puhuneet saadakseni selville, kummat ovat parem- 
pia, tieten tahtoen vaiko tahtomattaan väärin tekevät. Uskoi- 
sin oikeimmaksi ryhtyä tarkastelemaan asiaa seuraavalla 
tavalla. Vastaahan tähän: Sanotko jotakuta hyväksi juoksi- 
jaksi? 

HiePIAS Sanon. 

SOKRATES Ja huonoksi? 

HiePIAs Kyllä. 

SOKRATES Eikö hyvä juoksija ole sellainen, joka juoksee 
hyvin ja huono sellainen, joka juoksee huonosti? 

HiePIAS On. 

SOKRATES Eikö sellainen juokse huonosti, joka juoksee 
hitaasti ja sellainen hyvin, joka juoksee nopeasti? 

HiePIAs Kyllä. 

SOKRATES Juoksussa siis nopeus on hyvä ja hitaus paha 
asia? 

HiePIAs Entä sitten? 

SOKRATES Kumpi on parempi juoksija, sellainenko, joka 
juoksee hitaasti tahallaan, vaiko sellainen, joka tekee niin 
tahattomasti? 

HiePIAs Joka juoksee hitaasti tahallaan. 

SOKRATES Juokseminenhan on tekemistä? 

HiePIAs On toki. 

SOKRATES Jos se kerran on tekemistä, siitä syntynee jokin 
suoritus? 

HiePIAs Pitää paikkansa. 

SOKRATES Joka juoksee huonosti, saa aikaan huonon ja 
ruman suorituksen juoksun alalla. 

HieplaAs Niin tietenkin. 

SOKRATES Ja huonosti juoksee se, joka juoksee hitaasti? 
HiePIAs Kyllä. 

SOKRATES Eikö hyvä juoksija saa aikaan tällaista huonoa ja 
rumaa suoritusta tahallaan ja huono tahattomasti? 

HiePIAS Siltä tuntuisi. 

SOKRATES Onko siis niin, että juoksussa se, jonka suoritus on 
tahattomasti huono, on kehnompi kuin tahallaan huonosti 
juokseva. 

HiePIAs On, ainakin kun juoksusta on puhe. 

SOKRATES Entä painissa? Kumpi on parempi painija, sekö, 
joka kaatuu tahallaan, vaiko se, joka tekee niin tahtomat- 
taan? 

HiePPIAs Nähdäkseni se, joka kaatuu tahallaan. 

SOKRATES Onko painissa huonompaa ja rumempaa kaatua 
vai kaataa? 

HiePIAs K aatua. 

SOKRATES Sittenhän painissakin se, joka tieten tahtoen saa 
aikaan huonon ja ruman suorituksen, on parempi kuin se, 
jolle käy niin tahattomasti. 

Hippias Siltä näyttää. 

SOKRATES Entä muut ruunmiilliset suoritukset? Eikö ruumiil- 
taan voimakkaampi pystykin kahdenlaisiin suorituksiin: voi- 
makkaisiin ja heikkoihin, rumiin ja kauniisiin? Niin että 
huonon ruumiillisen suorituksen saa voimakkaampi aikaan 
tieten tahtoen, heikompi sitävastoin tahtoi tai ei. 

HiePIAS Niin näyttää olevan, myös mitä ruumiinvoimiin 
tulee. 

SOKRATES Entä sitten kaunis liikunta? Jos ihminen liikkuu 
luonnostaan kauniisti, eikö hän silloin rumasti liikkuessaan 
teekin sitä tahallisesti, liikkeiltään kömpelö taas tahtomat- 
taan? Vai mitä arvelet? 

HiePIASs Asia on niin kuin sanot. 

SOKRATES Tahallinen kömpelyys siis perustuu hyvään ruu- 
miilliseen suorituskykyyn, tahaton sitä vastoin huonoon? 
HiePIAs Nähtävästi. 

SOKRATES Mitä sitten arvelet äänestä? Kumpaa sanoisit 
paremmaksi, ääntäkö, joka laulaa tahallaan väärin, vaiko 

ääntä, joka tekee niin tahtomattaankin? 

HiePIAs Sellaista, joka laulaa väärin tahallaan. 

SOKRATES Ja huonommaksi sellaista, joka tahtomattaan 
laulaa väärin? 

HieelAs Kyllä. 

SOKRATES Tahdotko itsellesi mieluummin hyvää vai pahaa? 
HiepeI1As Hyvää. 

SOKRATES Tahtoisitko siis mieluummin tahallaan vaiko 
tahattomasti ontuvat jalat? 

HiePIAs Tahallaan. 

SOKRATES Eikö rampuus ole vika ja kömpelyyttä? 

HiePIAS On. | 

SOKRATES Eikö likinäköisyys ole silmien huonoutta? 

HiePelAs Kyllä on. 

SOKRATES Millaiset silmät haluaisit itselläsi mieluummin 
olevan, sellaisetko, joilla näkee hämärästi ja väärin, jos 
tahtoo, vaiko sellaiset, joilla näkee huonosti tahtomattaan- 
kin? 

HiePIASs Joilla näkee huonosti vain, jos tahtoo. 

SOKRATES Oletko siis sitä mieltä, että omista huonoista 
suorituksistasi tahalliset ovat parempia kuin tahattomat? 
HiePIAs Olen. 

SOKRATES Eikö sama sääntö päde kaikkeen muuhunkin 
vastaavaan, kuten korviin ja nenään, suuhun ja eri aisteihin: 
Ihminen haluaa eri ruumiinosiensa toimivan mieluummin 
tahallisesti kuin tahattomasti huonosti, koska edelliset ovat 
hyviä ja jälkimmäiset huonoja? 

HipePIAS Niin arvelen. 

SOKRATES Entä edelleen: Millaisella työvälineellä on parem- 
pi työskennellä? Sellaisellako, joka toimii haluttaessa huo- 
nosti, vaiko sellaisella, joka toimii huonosti, vaikka niin ei 
haluta? Onko esimerkiksi sellainen perämela parempi, jolla 
ohjaa harhaan tahtomattakin, vaiko sellainen, jolla ohjaa 
väärin vain jos itse tahtoo? 

Hrrrias Sellainen, jolla ohjaa väärin vain kun niin haluaa. 
SOKRATES Eikö sama koske jousta ja lyyraa ja huilua ja 
kaikkea muutakin? 

HiepclAs Koskee. 

'Sa SOKRATES Millainen luonteenlaatu on parempi hevosella, 
sellainenko, että sillä voi ratsastaa huonosti, jos tahtoo, vaiko 
sellainen, että niin käy ratsastajan tahdosta riippumatta? 
HiePIAS Sellainen, että sillä voi halutessaan ratsastaa huo- 
nosti. 

SOKRATES Sellainen luonteenlaatu on siis hevosella parempi? 
HiePIAs Niin on. 

SOKRATES Hyväluonteisella hevosella on siis mahdollista 
suorittaa hevosen luonteenlaadusta riippuvia tehtäviä tieten 
tahtoen huonosti, huonolla hevosella niin käy tahtomattakin? 
HiePIAs Täsmälleen. 

SOKRATES Eikö sama koske koiria ja kaikkia muitakin 
eläimiä? 

HirePIAs Kyllä koskee. 

SOKRATES Entä onko jousimiehellä parempi sellainen luon- 
teenlaatu, että hän harhaan ampuessaan tekee sen tahallaan, 

b vaiko sellainen, että hän tekee niin tahtomattaankin? 

HiePIAs Että hän tekee niin tahallaan. 

SOKRATES Sellainen luonteenlaatu sopii siis paremmin jou- 
siammuntaan? 

HiePIAs Kyllä. 

SOKRATES Siis sellainen luonteenlaatu, joka panee toimimaan 
väärin tahattomasti, on huonompi kuin sellainen, jonka 
ansiosta ihminen tekee niin tahallaan? 

HiePIAS Niin on, mitä jousiammuntaan tulee. 

SOKRATES Entä sitten lääkintätaito? Eikö siinäkin sellainen 
luonteenlaatu ole parempi, joka vahingoittaessaan ruumista 
tekee sen tieten tahtoen? 

HiePIAS On. 

SOKRATES Sillä alalla siis luonteenlaatu, joka saa tahallaan 
pahaa aikaan, on parempi kuin sellainen, joka saa sitä aikaan 
tahtomattaankin. 

HiePIAS Niin on. 

c SOKRATES Entä sitten kitaran ja huilun soitto ja kaikki muut 
tiedot ja taidot? Eivätkö paremman luonteenlaadun aikaan- 
saamat huonot, rumat ja virheelliset suoritukset olekin 
tahallisia ja huonomman luonteenlaadun tahattomia? 
HiePIAs Siltä näyttää. 

SOKRATES Kai me sitten haluamme orjiemmekin olevan 
luonteeltaan mieluummin sellaisia, että he erehtyvät ja 
tekevät pahaa tahallaan, kuin että he tekevät sitä vahingossa. 
Edellisethän ovat parempia työssään. 

HiePIAs Pitää paikkansa. 

SOKRATES Entä oma luonteenlaatumme? Emmekö tahtoisi, 
että se olisi mahdollisimman hyvä? 

HiePIASs Tietenkin tahtoisimme. 

SOKRATES Eikö se sitten ole parempi, jos se panee tekemään 
pahaa ja erehtymään tahallaan, kuin jos niin käy tahattomas- 
ti? 

HiPePIAS Olisihan sentään hirveää, jos tahallaan väärin 
tekevät olisivat parempia kuin sellaiset, jotka tekevät sitä 
tahtomattaan. 

SOKRATES Siihen päätelmäänhän keskustelumme johtaa. 
HiePIAs Ei minusta. 

SOKRATES Luulin jo, että olisit samaa mieltä. Vastaahan 
taas: Onko oikeudenmukaisuus kyky vai tieto vai onko se 
kumpaakin? Jotakin näistä kolmestahan sen on oltava, vai 
mitä? | 

HiePIAS Pitää paikkansa. 

SOKRATES Jos oikeudenmukaisuus on sielunkyky, kykene- 
vämpi sielu on kai oikeudenmukaisempi? Meidän mielestäm- 
mehän sellainen sielu oli parempi, eikö totta? 

HiePIAS Niin on. 

SOKRATES Entä jos oikeudenmukaisuus on tietoa? Eikö 
silloin viisaampi sielu ole oikeudenmukaisempi ja tietämättö- 
mämpi vähemmän oikeudenmukainen? 

HiePIASs Pitää paikkansa. 

SOKRATES Jos taas oikeudenmukaisuus on kumpaakin, eikö 
silloin sellainen sielu ole oikeudenmukaisempi, joka omaa 
sekä kykyä että tietoa, kun taas tietämätön on sitä vähem- 
män? Eikö asia pakostakin ole näin? 

HiePePIAs Nähtävästi. 

SOKRATES Eikö ole käynyt ilmi, että kykenevämpi ja vii- 
saampi sielu on samalla parempi ja kykenee paremmin sekä 
kauniisiin että rumiin suorituksiin kaikissa asioissa? 

HiePIAs Onpa niinkin. 

376a SOKRATES Kun sellainen sielu saa aikaan ruman suorituksen, 

se tekee sen tahallaan, kykynsä ja taitonsa ansiosta. Nämä 
taas, joko toinen tai molemmat, sisältyvät nähdäkseni oikeu- 
denmukaisuuteen. 
HiePIAs Siltä näyttää. 
SOKRATES Epäoikeudenmukaisuus on pahan, oikeudenmu- 
kaisuus hyvän tekemistä, vai mitä? 
HiePIAS Niin on. 
SOKRATES Eikö sitten kykenevämpi ja parempi sielu toimikin 
tahallisesti ollessaan epäoikeudenmukainen, huono sitä vas- 
toin tahattomasti? 
HiePIAs Niin näyttää olevan. 

b SOKRATES Hyvä ihminenhän on sellainen, jolla on hyvä sielu 
ja huono sellainen, jolla on huono sielu? 
HiePIAS Niin on. 
SOKRATES Sittenhän hyvälle ihmiselle on ominaista tahalli- 
nen epäoikeudenmukaisuus, huonolle tahaton, jos kerran 
hyvällä ihmisellä on hyvä sielu. 
HiePIASs Tietenkin on. 
SOKRATES Kuka siis muu kuin hyvä ihminen voisi olla se, 
joka tekee tahallaan väärin, rumasti ja epäoikeudenmukaises- 
ti, jos sellaista on olemassa? 
HiePIAS Miten minä voisin olla samaa mieltä kanssasi, kun 
sanot tuollaista? 
SOKRATES Enhän minäkään voi. Yhtä kaikki se on väistämä- 

c tön tulos keskustelustamme. Sanoinhan sinulle jo aikaa 
sitten, että horjun puolelta toiselle, enkä koskaan pysy 
pitkään samalla kannalla. Mutta eihän ole mikään ihme, jos 
minä tai joku muu tavallinen ihminen on epävarma mielipi- 
teissään. Mutta se on paha asia, jos edes te viisaat miehet ette 
ole asiastanne varmoja. Silloinhan me emme löydä oikeaa 
tietä edes teihin turvautumalla. 

Tämän dialogin selitykset sivulla 292 


SOKRATES Terve, Ion! Mistä sinä olet näille maille tullut? 530a 
K otoasiko Efesoksesta? 

Ion En, tulen Epidauroksesta, Asklepioksen juhlilta. 

SOKRATES Pidetäänkö Epidauroksessa myös runonlausujien 
kilpailuja jumalan kunniaksi? 

Ion Kyllä pidetään, samoin kuin muidenkin taiteiden alalla. 
SOKRATES No olitko mukana kilpailemassa? Ja kuinka kävi? 
Ion Tuli ensimmäinen palkinto. b 
SOKRATES Mainiota! Koetetaan sitten voittaa myös panatee- 
nalaiskisoissa. | 

Ion Niin tapahtuukin, jos jumala suo. 

SOKRATES Tiedätkö, Ion, minä olen usein kadehtinut teidän 
runonlausujien taitoa. Minun käy kateeksi, kun te saatte 
ammattinne vuoksi aina esiintyä edustavina ja kauniissa 
asuissa. Lisäksi te joudutte olemaan tekemisissä monien 
hyvien runoilijoiden kanssa, ennen kaikkea Homeroksen, 
joka on runoilijoista parhain ja jumalaisin, ja teidän täytyy € 
oppia tarkkaan paitsi hänen sanansa myös hänen ajatuksen- 
sa. Eihän voi olla hyvä runonlausuja, ellei ymmärrä mitä 
runoilija sanoo. Lausujan on tulkittava kuulijoille runoilijan 
ajatukset, ja sitä on mahdotonta tehdä hyvin ellei tajua 
runoilijan tarkoitusta. Kaikki tämä on minusta kadehditta- 
vaa. 

Ion Oikein sanottu. Juuri tämä on vaatinut minulta ammatis- 
sani eniten työtä, ja uskon pystyväni puhumaan Homerokses- 

ta paremmin kuin kukaan toinen. Ei Lampsakoksen Metro- 

doros, ei Thasoksen Stesimbrotos, ei Glaukon eikä kukaan 
muu ole milloinkaan pystynyt esittämään Homeroksesta niin 
monia kauniita ajatuksia kuin minä. 

SOKRATES Mainiota! Sinä suostut varmaankin esittämään 
taitoasi minulle. 

Ion Kannattaa kyllä kuulla, kuinka olen kartuttanut Home- 
roksen kunniaa. Mielestäni olen ansainnut Homeroksen 
ihailijoilta kultaisen seppeleen. 

SOKRATES Varaan joskus aikaa niin että voin kuunnella 
sinua. Tällä kertaa haluaisin vain kysyä, hallitsetko näin 
hyvin pelkästään Homeroksen vai myös Hesiodoksen ja 
Arkhilokhoksen? 

Ion En muita, Homeroksen ainoastaan. Minusta siinä on 
kylliksi. 

SOKRATES Puhuvatko Homeros ja Hesiodos joistakin asiois- 
ta samalla tavoin? 

Ion Kyllä toki, monistakin asioista. 

SOKRATES Pystyisitkö sinä selittämään paremmin sen mitä 
Homeros sanoo kuin sen mitä Hesiodos? 

Ion Samalla lailla, nimittäin sen mistä he puhuvat samalla 
tavoin. 

SOKRATES Entä sen mistä he puhuvat eri tavoin? Esimerkiksi 
ennustustaidosta puhuu sekä Homeros että Hesiodos. 

Ion Niin kyllä. 

SOKRATES No niin, kun nyt nämä kaksi runoilijaa puhuvat 
ennustustaidosta osittain samalla tavalla, osittain eri tavoin, 
kumpi osaisi selittää heidän sanansa paremmin, sinä vai joku 
hyvä ennustaja? 

Ion Hyvä ennustaja. 

SOKRATES Jos olisit ennustaja ja pystyisit selittämään sen 
mistä he puhuvat samalla tavoin, etkö osaisi selittää myös 
sen mistä he puhuvat eri tavalla? 

Ion Tietysti. 

SOKRATES Kuinka sitten on mahdollista, että hallitset Home- 
roksen mutta et Hesiodosta etkä muita runoilijoita? Vai 
puhuuko Homeros eri asioista kuin kaikki toiset runoilijat? 
Eikö hän käsittele enimmäkseen sotaa, ihmisten — hyvien ja 
huonojen, ammatinharjoittajien ja muiden — keskinäistä 

kanssakäymistä, jumalien suhdetta toisiinsa ja ihmisiin, 
taivaan ja manalan ilmiöitä, jumalien ja puolijumalien 
alkuperää? Eikö Homeros ole runoillut juuri tästä kaikesta? 
Ion On, se on totta. 
SOKRATES Entä muut runoilijat, eivätkö hekin ole käsitelleet 
samoja aiheita? 
Ion Ovat, mutta he eivät ole runoilleet samalla tavalla kuin 
Homeros. 
SOKRATES Kuinka sitten, huonomminko? 
Ion Paljon huonommin. 
SOKRATES Ja Homeros paremmin? 
Ion Paremmin, se on varmaa. 
SOKRATES Kallis ystävä, jos on monta keskustelemassa 
matemaattisista luvuista ja yksi puhuu muita paremmin, kai 
silloin tämän hyvin puhuvan pystyy erottamaan muiden 
joukosta? 
Ion Kyllä pystyy. 
SOKRATES Sekö, joka erottaa myös ketkä puhuvat huonosti, 
vai joku muu? 
Ion Se. 
SOKRATES Kai sellainen, joka hallitsee aritmetiikan? 
Ion Niin. 
SOKRATES Entä jos joukko ihmisiä keskustelee terveellisistä 
ruoista ja yksi heistä puhuu paremmin kuin muut, käykö 
silloin niin että joku erottaa muiden joukosta tämän joka 
puhuu parhaiten, joku toinen taas sen joka puhuu huonom- 
min, vai erottaako sama henkilö nämä molemmat? 
Ion Sama tietenkin. 
SOKRATES Kuka? Miksi häntä sanotaan? 
Ion Lääkäriksi. 
SOKRATES Voimme siis yleistäen sanoa, että jos useat 
puhuvat samoista asioista, niin aina sama henkilö erottaa 
kuka puhuu hyvin ja kuka huonosti. Sillä jollei hän erota, 
kuka puhuu huonosti, hän ei tietenkään voi erottaa myöskään 
sitä joka puhuu hyvin, jos nimittäin on puhe samasta asiasta. 
Ion Pitää paikkansa. 
SOKRATES Sama pystyy siis arvioimaan molemmat? 
Ion Niin. 

SOKRATES Sanot siis, että Homeros ja toiset runoilijat, muun 
muassa Hesiodos ja Arkhilokhos, puhuvat samoista aiheista 
mutta eri tavoin, niin että yksi puhuu hyvin, toiset huonom- 
min? 

Ion Niin sanon, ja totta se on. 

SOKRATES Jos kerran erotat sen joka puhuu hyvin, kai sinun 
pitäisi erottaa myös ketkä puhuvat huonommin. 

Ion Niin varmaankin. 

SOKRATES Emme siis ole väärässä, jos sanomme Ionin 
hallitsevan yhtä hyvin Homeroksen ja muut runoilijat. 
Sinähän itse myönnät, että sama henkilö on pätevä arvostele- 
maan kaikkia jotka puhuvat samoista aiheista ja että melkein 
kaikki runoilijat käsittelevät samoja aiheita. 

Jon Mutta mistä oikein johtuu, Sokrates, että kun on puhe 
jostakusta muusta runoilijasta, minä tuskin jaksan seurata, en 
osaa sanoa juuri mitään ja kerta kaikkiaan nukahdan, mutta 
jos mainitaan Homeros, minä heti havahdun, mielenkiintoni 
herää ja minulla on vaikka kuinka paljon sanottavaa? 
SOKRATES Hyvä ystävä, se on helppo arvata. Näkee ettet 
kykene puhumaan Homeroksesta ammattitaitosi ja tietojesi 
perusteella. Jos kykysi johtuisi taidosta, pystyisit käsittele- 
mään kaikkia muitakin runoilijoita, sillä runotaitohan muo- 
dostaa kokonaisuuden, eikö niin? 

Ion Niin. 

SOKRATES Jos ajatellaan mitä tahansa muuta alaa kokonai- 
suutena, tarkastelutapa on siis kaikilla aloilla sama. Haluat- 
ko kuulla lähemmin, mitä tarkoitan? 

Ion Totta kai haluan, kuuntelen mielelläni teitä viisaita. 
SOKRATES Kunpa asia olisikin niin kuin sanot. Mutta 
viisaitahan olette juuri te, runonlausujat, näyttelijät ja ne 
joiden teoksia te esitätte; minä sanon vain totuuden niin kuin 
asiaan perehtymättömältä voi odottaa. Mitä tulee äskeiseen 
kysymykseeni, katso nyt kuinka yksinkertainen, mutkaton ja 
järkeenkäypä on minun toteamukseni, että tarkastelutapa on 
sama jos alaa ajatellaan kokonaisuutena. Mutta otetaanpa 
esimerkki. Onhan olemassa sellainen ala kuin maalaustaide, 
joka on oma kokonaisuutensa? 

Ion On. 

SOKRATES Ja on olemassa ja on ollut aikaisemminkin paljon 
maalareita, hyviä ja huonoja? 

Ion Niin on. 

SOKRATES Tiedätkö jonkun, joka pystyy selittämään, mitä 
Polygnotos, Aglaofonin poika, on maalannut hyvin ja mitä 
ei, mutta ei pysty selittämään samaa muista maalareista? Ja 
kun näytetään toisten maalarien töitä, häntä alkaa nukuttaa, 
hän ei ymmärrä asiaa eikä osaa sanoa mitään, mutta kun 
hänen on sanottava mielipiteensä Polygnotoksesta — tai kuka 
yksityinen maalari nyt onkin kyseessä, — hän havahtuu, 
kuuntelee kiinnostuneena ja pystyisi puhumaan kuinka pal- 
jon hyvänsä? 

Ion Fn tosiaankaan. 

SOKRATES Entä kuvanveiston alalla, oletko nähnyt ketään 
joka pystyy selittämään missä taiteilija on onnistunut hyvin, 
esimerkiksi Daidalos, Metionin poika, Epeios, Panopeuksen 
poika, Samoksen Theodoros tai joku muu yksityinen kuvan- 
veistäjä, mutta torkkuu käsittämättä asiaa eikä keksi mitään 
sanottavaa, jos on puhe muiden kuvanveistäjien töistä? 

Ion Sellaista en tosiaan ole nähnyt. 

SOKRATES Ja jos ajattelemme huilun- tai lyyransoittajia, 
laulutaiteilijoita tai runonlausujia, tuskin olet koskaan näh- 
nyt sellaistakaan, joka osaisi hyvin selittää Olymposta, 
Thamyrasta, Orfeusta tai Ithakan runonlaulajaa Femiosta, 
mutta ei ymmärtäisi mitään efesolaisesta Ionista eikä osaisi 
sanoa, mitä tämä esittää hyvin ja mitä huonosti. 

Ion En voi väittää vastaankaan. Mutta tiedän vain, että 
osaan puhua Homeroksesta paremmin kuin kukaan toinen ja 
silloin asioita aivan tulvii mieleeni. Kaikki muutkin sanovat 
minun puhuvan hyvin. Ja toisista taas en osaa puhua. 
Käsitätkö mistä se voi johtua? 

SOKRATES Käsitän kyllä, ja selitän nyt sinulle, mistä näkö- 
jään on kysymys. Se että pystyt hyvin käsittelemään Home- 
rosta, ei johdu ammattitaidosta, kuten äsken jo sanoin. Sinut 
panee liikkeelle jumalallinen voima, samantapainen kuin on 
siinä kivessä, jota Euripides nimittää magnesialaiseksi mutta 
tavalliset ihmiset Herakleen kiveksi. Tämä kivi vetää puo- 
leensa rautarenkaita, mutta lisäksi siitä siirtyy voimaa ren- 

e kaisiin niin että ne kykenevät itse kiven tavoin vetämään 


534a 


puoleensa muita renkaita. Rautarenkaat saattavat tällä ta- 
voin tarttua toisiinsa pitkäksi ketjuksi, ja kaikkiin niihin 
siirtyy voimaa tuosta kivestä. Samalla lailla runotar antaa 
itse joillekuille jumalallisen innoituksen, ja kun innoittuneet 
tartuttavat haltioitumisen toisiinkin, heistä syntyy ketju. 
Kaikki hyvät eeppiset runoilijat luovat kauniit runoelmansa 
jumalallisen innoituksen ja hurmion vallassa, eivät taidol- 
laan. Samoin on hyvien lyyrikkojen laita: niin kuin korybant- 
tihurmion valtaamat ovat tanssiessaan järjiltään, siten eivät 
lyyriset runoilijatkaan ole järjissään silloin kun he luovat 
kauniita runojaan. Antautuessaan harmonian ja rytmin vietä- 
viksi he haltioituvat ja joutuvat hurmoksiin, ja niin kuin 
hurmioituneet bakkantit mielenhäiriössä ammentavat joesta 
mettä ja maitoa, saman kokevat lyyriset runoilijat sielussaan, 
kuten he itsekin sanovat. Runoilijathan kertovat meille, 
kuinka he kuin mehiläiset imevät runotarten puutarhojen ja 
laaksojen mettä pulppuavista lähteistä runoja ja mehiläisten 
tavoin lennellen tuovat niitä meille. He puhuvat totta. 
Runoilija on hauras olento, siivekäs ja pyhä, eikä pysty 
luomaan ennen kuin saa jumalallisen innoituksen ja menettää 
järkensä ja ymmärryksensä. Niin kauan kuin se on tallella, 
kukaan ei pysty runoilemaan eikä toimimaan oraakkelina. 
Koska kyky runoilla ja käsitellä kauniilla tavalla eri aiheita — 
niin kuin sinäkin käsittelet Homerosta — ei johdu omasta 
taidosta vaan on jumalallinen lahja, heistä kukin pystyy 
runoilemaan hyvin vain sitä mihin runotar on innoittanut: 
kuka dityrambeja, kuka ylistysrunoja, kuka tanssilauluja, 
kuka kertovia runoelmia, kuka jambeja. Muussa he kaikki 
ovat kyvyttömiä. Hehän eivät puhu näin oman taitonsa 
ansiosta vaan jumaluuden vaikutuksesta, sillä jos he taitonsa 
perusteella osaisivat puhua hyvin yhdestä aiheesta, he osaisi- 
vat puhua kaikesta muustakin. Jumaluus riistää heiltä järjen 
ja käyttää heitä samoin kuin oraakkeleita ja jumalallisia 
ennustajia palvelijoinaan, jotta me kuulijat näkisimme, ettei- 
vät nuo arvokkaat puheet ole heistä lähtöisin, hehän ovat 
menettäneet järkensä: puhujana on itse jumaluus, joka heidän 
välityksellään saattaa äänensä meidän kuuluviimme. Erin- 

omainen todiste tästä on khalkislainen Tynnikhos, joka ei 
kirjoittanut ainoatakaan mainitsemisen arvoista runoa paitsi 
tuon voittolaulun, jota kaikki laulavat. Se on lauluista 
kauneimpia, todellakin »runotarten löytö», kuten hän itse 
sanoo. Juuri hänen kohdallaan jumaluus osoittaa mielestäni 
tämän selvimmin, jotta me näkisimme etteivät nämä kauniit 
runot ole inhimillistä alkuperää ja ihmisten tekemiä vaan 
jumalallisia ja jumalten töitä; runoilijat ovat vain jumalien 
tulkkeja, kukin sen jumalan haltioittama jonka valtoihin on 
joutunut. Tämän osoittaakseen jumaluus on saattanut kaik- 
kein vähäisimmän runoilijan kautta ilmoille kaikkein kau- 
neimman laulun. Vai enkö mielestäsi ole oikeassa? 

Ion Olet ehdottomasti. Sinun sanasi koskettavat minun 
sieluani, Sokrates. Uskon että juuri tämän jumalallisen lahjan 
ansiosta hyvät runoilijat tulkitsevat meille sitä mikä on 
jumalista lähtöisin. 

SOKRATES Te runonlausujat tulkitsette siis edelleen runoilijoi- 
den teoksia? 

Ion Sekin pitää paikkansa. 

SOKRATES Olette siis tulkkien tulkitsijoita? 

Ion Niin juuri. 

SOKRATES Sano nyt minulle vielä yksi asia, ja vastaa 
vilpittömästi kysymykseeni. Kun esität hyvin jotakin runoel- 
maa ja saat yleisön perin juurin järkyttymään, esimerkiksi 
kun kerrot miten Odysseus syöksähtää kynnykselle, paljastaa 
itsensä kosijoille ja ravistaa nuolet jalkoihinsa, tai miten 
Akhilleus syöksyy Hektorin kimppuun, tai kun kuvaat 
liikuttavasti Andromakheta, Hekabeta tai Priamosta — oletko 
silloin täysissä järjissäsi? Vai siirrytkö itsesi ulkopuolelle ja 
uskot että sielusi haltiotilassa osallistuu niihin tapahtumiin 
joista kerrot, Ithakassa, Troijassa, siellä mikä milloinkin on 
runoelman tapahtumapaikkana? 

Ion Osasit tosiaan antaa selvän todisteen. Vastaan aivan 
vilpittömästi. Kun esitän jotakin liikuttavaa kohtausta, kyy- 
neleet tulvahtavat silmiini, pelottavissa ja hirveissä kohtauk- 
sissa hiukseni nousevat kauhusta pystyyn ja sydämeni jyskyt- 
tää. i 

SOKRATES Voimmeko sanoa ihmisen olevan täysissä järjis- 

sään, jos hän kirjava viitta yllään, kultaseppelein koristautu- 
neena itkee uhritoimituksissa ja juhlissa vaikka kukaan ei ole 
vienyt häneltä mitään? Tai jos hän pelkää seistessään yli 
kahdenkymmenentuhannen ystävällismielisen ihmisen edes- 
sä, joista kukaan ei ryöstä häneltä mitään eikä tee pahaa? 
Ion Totta puhuen emme. 

SOKRATES Tiedätkö, että te saatte saman aikaan myös 
useimmissa katsojissa? 

Ion Tiedän mainiosti. Katselen aina ylhäältä korokkeelta, 
kuinka he itkevät, katsovat minua järkyttyneinä ja kauhistu- 
vat sanojani. Minun täytyy seurata heitä silmä tarkkana, sillä 
jos itketän heitä, saan itse nauraa sitten kun otan vastaan 
palkkiotani, mutta jos nauratan, saan itkeä koska menetän 
palkkioni. 

SOKRATES Huomaatko siis, että katsoja on viimeinen niistä 
renkaista, jotka Herakleen kiven vaikutuksesta saavat toinen 
toisestaan voimaa niin kuin sanoin? Keskimmäisenä olet 
sinä, runonlausuja ja näyttelijä, ensimmäisenä itse runoilija. 
Johtamalla voiman toisesta toiseen jumaluus vetää kaikkien 
näiden kautta ihmisten sielua minne vain tahtoo. Runottareen 
liittyneistä renkaista taas lähtee kuten tuosta kivestä sivu- 
suuntaan pitkä ketju kuorotanssijoita, kuoronharjoittajia ja 
näiden apulaisia. Runoilijat ovat suorassa kosketuksessa 
runottariin, yksi yhteen, toinen toiseen; he ovat runotarten 
»haltioittamia», runottaret ovat toisin sanoen ottaneet heidät 
haltuunsa. Näihin ensimmäisiin renkaisiin, runoilijoihin, on 
vuorostaan kiinnittynyt muita, jotka saavat heistä jumalalli- 
sen innoituksen. Jotkut saavat haltioituksensa Orfeukselta, 
jotkut Musaiokselta, useimmat Homerokselta. Näitä olet 
sinäkin, Icn, sinuakin haltioittaa Homeros. Kun esitetään 
jonkun muun runoilijan teosta, sinä nukut etkä osaa sanoa 
mitään, mutta kun esitetään Homerosta, havahdut heti, 
sielusi tanssii ja asioita tulvii mieleesi. Sillä kykysi puhua 
Homeroksesta ei pohjaudu taitoon eikä tietoihin vaan juma- 
lalliseen lahjaan ja haltioitumiseen. Samalla tavoin korybant- 
tihurmion vallassa olevat tajuavat kirkkaasti vain sen juma- 
lan sävelmän jolta ovat saaneet haltioituksensa, ja siihen 
heillä on eleitä ja sanoja ehtymätön määrä; muista he eivät 

välitä. Sinäkin, Ion, pursuat sanottavaa jos mainitaan Home- d 
ros, muista et tiedä mitään. Kysyit minulta, miksi olet näin 
ehtymätön Homeroksen mutta et muiden kohdalla. Syy on se 
että kykysi ylistää Homerosta ei johdu omasta taidostasi 
vaan se on jumalallinen lahja. 

Ion Puhut kyllä hyvin. Mutta niin hyvin et millään ihmeellä 
pysty puhumaan, että minä uskoisin olevani hullu ja hurmok- 
sissa silloin kun ylistän Homerosta. Varmasti et ajattelisi- 
kaan niin, jos kuulisit minun puhuvan Homeroksesta. 

SOKRATES Kuuntelen sinua hyvin mielelläni, mutta en ennen 
kuin vastaat tähän kysymykseeni: mistä Homeroksen käsitte- e 
lemistä aiheista sinä pystyt puhumaan hyvin, ethän miten- 
kään voi kaikesta? 

Ion Saat uskoa että joka ainoasta. 

SOKRATES Et kai sentään sellaisesta, mitä et itse tunne mutta 
josta Homeros puhuu? 

Ion Mistä sellaisesta Homeros puhuu, mitä minä en tunne? 
SOKRATES Homeroshan puhuu monessa kohden paljon eri 537a 
ammateista, esimerkiksi vaununajajan taidosta. Sanon kohta, 
jos saan mieleeni ne säkeet. 

ION Anna minä sanon, minä muistan kyllä. 

SOKRATES No niin, lausu ne sanat joilla Nestor varoitti 
poikaansa Antilokhosta radan kaarteesta, kun pidettiin kilpa- 
ajot Patrokloksen kunniaksi. 


ION — vaunuissas vasemmalle sa laiteeseen punossorjaan 

hiukkasen kallistau, hepo oikeanpuolinen vauhtiin b 
vinhaan ruoskien kiihdä ja huutaen, höllitä ohjat, 

vaan vasen ohjaa niin liki maalia, ett? ihan on kuin 

syrjää tuon kiven pyyhältäis napa pyöräsi sorjan. 

Vaan varo, merkkiä koskettaa älä anna sen — 


SOKRATES Se riittää. Kumpi nyt voi arvioida paremmin, c 
lääkäri vai vaununajaja, puhuuko Homeros näissä säkeissään 
oikein vai e1? 

Ion Vaununajaja tietenkin. 

SOKRATES Siksikö että hänellä on tarpeellinen taito vai 
jostakin muusta syystä? 

Ion Siksi että hänellä on taito. 

SOKRATES Jumaluus on siis varannut kutakin taitoa varten 

tietyn tehtävän, jonka alan ammattimies hallitsee. Sitä minkä 
hallitsemme perämiehentaidon turvin, emme hallitse lääkä- 
rintaidon avulla. 

Ion Emme tietenkään. 

SOKRATES Ja minkä hallitsemme lääkärintaidon avulla, sitä 
emme hallitse kirvesmiehentaidolla. 

Ion Emme niin. 

SOKRATES Sama kai koskee kaikkia taitoja: minkä hallitsem- 
me toisen taidon avulla, sitä emme hallitse toisen avulla. 
Vastaa kuitenkin ensin tähän: myönnätkö että kaksi eri taitoa 
ovat kaksi eri asiaa? 

Ion Myönnän. 

SOKRATES Sen perusteella että tieto toisessa tapauksessa 
käsittää eri asioita kuin toisessa, minä sanon näitä kahta eri 
taidoiksi. Niin kai sinäkin? 

Ion Niin. 

SOKRATES Sillä jos myös jokin toinen tieto käsittäisi samat 
asiat, mitä syytä silloin olisi puhua kahdesta eri taidosta, kun 
kummankin alue kerran olisi sama? Minä esimerkiksi tiedän 
että tässä on viisi sormea, ja sinä tiedät saman. Jos kysyisin, 
tiedämmekö me molemmat tämän saman asian saman tai- 
don, nimittäin laskutaidon, vai eri taitojen avulla, vastaisit 
varmasti että saman. 

Ion Aivan. 

SOKRATES Vastaa nyt kysymykseen, jonka aioin esittää jo 
äsken. Päteekö mielestäsi seuraava kaikkiin taitoihin: saman 
taidon avulla hallitaan aina samat asiat, mutta toisen taidon 
avulla niitä ei hallita; koska kyseessä on eri taito, sen avulla 
hallitaan eri asiat? 

Ion Kyllä se on minun käsitykseni. 

SOKRATES Sellainen, jolta puuttuu tietty taito, ei siis pysty 
oikealla tavalla arvioimaan tuon taidon piiriin kuuluvia 
sanoja tai tekoja? 

Ion Ei. 

SOKRATES Jos ajatellaan runonsäkeitä, jotka lausuit äsken, 
niin tiedätkö sinä vai vaununajaja paremmin, puhuuko 
Homeros oikein vai ei? 

Ion Vaununajaja. 

SOKRATES Sinähän olet runonlausuja etkä vaununajaja. 

Ion Niin. 

SOKRATES Onko runonlausujan taito toinen kuin vaununaja- 
jan? 

Ion On. 

SOKRATES Jos se on toinen, se on toista alaa koskevaa tietoa. 
Ion Niin on. 

SOKRATES Entä kun Homeros kertoo, kuinka Nestorin 
jalkavaimo Hekamede antaa haavoittuneelle Makhaonille 
ohrajuomaa — hän sanoo tähän tapaan: 


— siihen kaas sekotellen 
Pramnen viiniä, kaaputtain kutunjuustoa joukkoon 
vaskisin kaapimin, myös valahuttaen valkeat jauhot. 


Onko nyt lääkärintaidon vai runonlausujataidon asiana 
arvioida, onko Homeros tässä oikeassa vai ei? 

Ion Lääkärintaidon. 

SOKRATES Tai kun Homeros sanoo: 


— syöverihin kuin painava lyijy hän vaipui, 
silmoineen joka vie häränsarvisen sorvatun putken, 
suljuen aaltoihin kalan surmaks ahmivasuisen — 


niin kuuluuko kalastajan vai runonlausujan taidon alaan 
arvioida hänen sanansa ja se pitävätkö ne paikkansa vai 
eivät? 

Ion Tietenkin kalastajan taidon. 

SOKRATES Jos sinä vuorostasi olisit tässä kyselijänä ja 
kysyisit: »Sokrates, koska sinä pystyt Homerokselta löytä- 
mään asioita, joiden arvioiminen kuuluu näiden eri taitojen 
piiriin, yritä nyt löytää myös sellaisia seikkoja jotka ovat 
ennustajan ja ennustustaidon alaa. Millaisista asioista hänen 
on kyettävä ratkaisemaan, onko runoilija esittänyt ne hyvin 
vai huonosti?» — niin saat kuulla kuinka helposti voisin antaa 
sinulle oikean vastauksen. Homeros puhuu siitä Odysseiassa 
monessa kohdin, esimerkiksi silloin kun ennustaja Theokly- 
menos, Melampuksen jälkeläinen, lausuu kosijoille: 


Voi, polopäiväiset, mikä on paha päätynyt teille? 

Yö päät, kasvot kaihtavi, kaikk’ alas jalkoja myöten, 
kuuluu tuskan voihke, ja kyynelet poskia kastaa, 
vihmotut on verin seinät, on kaunoiset katon orret. 
haamuja täynnä on tuoll’ esipylvähiköt, piha kaikki, 
joit? Erebos pimeäänsä jo kutsuu; sammunut päivä 
taivaalt? on, kaikk? ilmat on peittänyt kaamea synkeys. 


Hän puhuu siitä myös monessa Iliaan kohdassa, esimerkiksi 
kuvatessaan muureilla käytyä taistelua. Siinä hän sanoo: 


Sil’ yli mennä kun mielivät, niin tuli liitävä lintu, 
päin vasent' iliolaisten äärt yläilmojen kotka, 
kauhea kynsissään veriruskea, viel? eläväinen 
käärme, mi kiemurrellen vain yhä kiukkua kiehui. 
Taapäin viskaten pään sepä ryöstäjätään puri rintaan 
kaulan alle, ja tuskissaan sen kotka jo päästi 

maahan kouristaan, ja se kirposi joukkojen keskeen, 
kotkapa kiljuen kiiti nyt pois kera viimojen vieväin. 


Näiden ja muiden tämäntapaisten kohtien tutkiminen ja 
arvioiminen kuuluu minun mielestäni ennustajalle. 

Ion Olet oikeassa. 

SOKRATES Sinä myös, kun sanot noin. Olen nyt valinnut 
sinulle Odysseiasta ja Iliaasta näytteitä siitä mikä on ennus- 
tajan, lääkärin ja kalastajan alaa. Koska olet perehtynyt 
Homerokseen paremmin kuin minä, valitse sinä nyt vuorosta- 
si sellaisia kohtia jotka ovat runonlausujan ja runonlausujan- 
taidon alaa, sellaisia joiden tutkiminen ja arviointi kuuluu 
ennen kaikkea runonlausujalle. 

Ion Kaikki kohdat, niin minä väitän. 

SOKRATES Et kai voi sanoa, että kaikki! Vai oletko sinä niin 
lyhytmuistinen? Eihän huono muisti sovi lausujalle. 

Ion Mitä minä sitten olen unohtanut? 

SOKRATES Etkö muista, kun itse sanoit että runonlausujan 
taito on toinen kuin vaununajajan? 

Ion Muistan. 

SOKRATES Ja myönsit, että koska se on toinen, se hallitsee 
toiset asiat. | 

Ion Niin. 


120 


ION 


SOKRATES Ja myönsit, että koska se on toinen, se hallitsee 
toiset asiat. 

Ion Niin. 

SOKRATES Sinun mukaasi runonlausujantaito ei hallitse 
kaikkea eikä myöskään lausuja itse. 

Ion Kaiken paitsi ehkä tuollaisia asioita. 

SOKRATES »Tuollaisilla» sinä tarkoitat kai sitä mikä kuuluu 
muiden taitojen piiriin. Mutta mitä se sitten hallitsee, ellei 
kerran kaikkea? 

Ion Mielestäni sen miten miehen on puhuttava ja miten 
naisen, miten orjan ja vapaan, päällikön ja alaisen. 

SOKRATES Tarkoitat siis, että runonlausuja tietää paremmin 
kuin perämies, miten päällikön on puhuttava kun laiva on 
merellä myrskyssä? 

Ion Ei vaan perämies. 

SOKRATES Mutta jos joku on sairaana, runonlausuja tietää 
lääkäriä paremmin, miten hänen päällikkönsä on puhuttava? 
Ion Ei silloinkaan. 

SOKRATES Mutta sanot hänen tietävän, mikä sopii orjalle? 
Ion Niin. 

SOKRATES Esimerkiksi jos orja on härkäpaimenena, runon- 
lausuja siis tietää mutta härkäpaimen ei, millaisilla puheilla 
on rauhoitettava hurjistuneet härät? 

Ion Ei sentään. 

SOKRATES Mutta tietää miten kehräävän naisen on puhuttava 
villan käsittelystä? 

Ion Fi. 

SOKRATES Sen sijaan hän tietää, miten päällikkönä toimivan 
miehen on puhuttava kannustaakseen sotilaita? 

Ion Kyllä, sellaiset asiat runonlausuja tietää. | 
SOKRATES Katsos vain, onko runonlausujan taito samaa kuin 
sotapäälliköntaito? 

Ion Minä ainakin tietäisin miten päällikön pitää puhua. 
SOKRATES Saattaahan sinussa olla sotapäällikönkin vikaa. 
Olettakaamme että olisit hyvä ratsastamaan ja soittamaan 
lyyraa; silloin osaisit erottaa hyvät ja huonot ratsuhevoset. 
Mutta jos kysyisin, kumman taidon perusteella erotat hyvät 


121 


d 


541la 


ION 


ratsuhevoset, ratsastus- vai lyyransoittotaidon, mitä vastai- 
sit? 

Ion Ratsastustaidon. 

SOKRATES Ja jos osaisit erottaa hyvät lyyransoittajat muista, 
myöntäisit kai että erotat heidät lyyransoittajana etkä ratsu- 
miehenä? 

Ion Niin. 

SOKRATES Sinä pystyt siis arvioimaan sotataitoon kuuluvia 
asioita. Johtuuko tämä siitä että sinussa on sotapäällikköä 
vai siitä että olet hyvä runonlausuja? 

Ion Eihän siinä ole mitään eroa. 

SOKRATES Mitä, eikö ole eroa? Ovatko runonlausujan ja 
päälliköntaito yksi ja sama asia vai kaksi eri asiaa? 

Ion Yksi ja sama. 

SOKRATES Jos joku on hyvä runonlausuja, hän on siis myös 
hyvä sotapäällikkö? 

Ion Täsmälleen. 

SOKRATES Ja joka on hyvä sotapäällikkö, on myös hyvä 
runonlausuja? 

Ion En minä sitä usko. 

SOKRATES Mutta uskot että hyvä runonlausuja on myös hyvä 
sotapäällikkö? 

ION Aivan varmasti. 

SOKRATES Sinähän olet Kreikan paras runonlausuja? 

Ion Ehdottomasti. 

SOKRATES Oletko sitten myös Kreikan paras sotapäällikkö? 
lon Kyllä varmasti. Olen oppinut sen Homerokselta. 
SOKRATES Jos sinä kerran olet Kreikan paras sekä päällikkö- 
nä että runonlausujana, miksi ihmeessä kiertelet pitkin 
Kreikkaa esittämässä runoja? Miksi et johda sotajoukkoja? 
K atsotko että kultaseppeleellä kruunattu runonlausuja on 
kreikkalaisille välttämätön mutta sotapäällikkö tarpeeton? 
Ion Meidän valtiommehan on teidän hallinnassanne, myös 
sotilaallisesti, eikä se tarvitse sotapäällikköä. Teidän ja 
Spartan valtiot taas eivät valitsisi minua päälliköksi, te 
katsotte selviävänne yksinkin. 

SOKRATES Voi hyvä Ion, etkö tunne kyzikoslaista Apollodo- 
rosta? 

Ion Kuka hän on? 


SOKRATES Ateenalaiset ovat monta kertaa valinneet hänet d 


päällikökseen vaikka hän on muualta kotoisin. Samoin 
androslaisen Fanostheneen ja Herakleideen Klazomenaista; 
hekin ovat muukalaisia, mutta koska he ovat näyttäneet 
mihin kelpaavat, meidän valtiomme on asettanut heidät 
päälliköiksi ja muihinkin johtovirkoihin. Eikö se sitten 
valitsisi päällikökseen ja korottaisi kunniaan efesolaista 
Ionia, jos katsoisi hänet sen arvoiseksi? Olettehan te efesolai- 
set alkuaan ateenalaisia, eikä Efesos jää jälkeen mistään 
muusta kaupungista. Mutta jos se sinun väitteesi pitää 
paikkansa, että kykysi ylistää Homerosta perustuu taitoosi ja 
tietoihisi, teet väärin: olet vakuuttanut minulle tietäväsi 
Homeroksesta paljon hienoja asioita ja luvannut esittää niitä, 
mutta syöt sanasi etkä yritäkään esittää mitään. Et suostu 
sanomaan edes missä sinä oikein olet niin etevä, vaikka olen 
kauan ja hartaasti pyytänyt. Sinä muuttelet muotoasi aivan 
kuin Proteus, kiemurtelet sinne tänne, lopulta luiskahdat 
käsistäni ja ilmestyt takaisin sotapäällikkönä, ettei sinun vain 
tarvitsisi näyttää kuinka hyvin hallitset kaiken Homerosta 
koskevan viisauden. Niin kuin jo sanoin, jos osaat puhua 
Homeroksesta oman taitosi perusteella ja ensin lupaat esittää 
minulle taitoasi ja sitten syöt sanasi, teet väärin. Mutta ellei 
kykysi perustukaan omaan taitoosi, vaan jumalallisen lahjan 
ansiosta Homeros saa sinut haltioitumaan, niin että — kuten 
sinusta aikaisemmin sanoin — pystyt puhumaan runoilijoista 
paljon kauniita asioita vaikka et itse tiedä niistä mitään, 
silloin et tee väärin. Valitse nyt, kumpi haluat mieluummin 
olla meidän silmissämme, väärintekijä vai jumalallinen. 

Ion Onhan siinä suuri ero. Kyllä on paljon kunniakkaampaa b 


olla jumalallisen maineessa. 

SOKRATES Me suomme siis sinulle tämän kunniakkaamman 
osan: sinä et ylistä Homerosta oman taitosi perusteella vaan 
koska olet jumalallinen. 

Suomentanut Marja Itkonen Kaila 


Tämän dialogin selitykset sivulla 295 


EUTHYFRON Mitä on tapahtunut, Sokrates? Miksi sinä et ole 2a 
Lykeionissa keskustelemassa vaan odottelet täällä kuningas- 
arkontin hallin luona? Eihän sinun kai sentään tarvitse 
selvittää arkontin edessä mitään oikeusjuttua niin kuin 
minun. 

SOKRATES Hyvä Euthyfron, ateenalaiset eivät ainakaan 
nimitä minun tapaustani tavalliseksi oikeusjutuksi. Kyseessä 
on virallinen syyte. 

EUTHYFRON Mitä ihmettä, onko joku nostanut sinua vastaan b 
syytteen? Minä en ainakaan usko, että sinä itse voisit syyttää 
ketään. 

SOKRATES En voisikaan. 

EUTHYFRON Vaan joku muu sinua? 

SOKRATES Aivan. 

EUTHYFRON Kuka? 

SOKRATES Tuskin itsekään tunnen koko miestä, näyttää 
olevan vielä nuori ja tuntematon. Hänen nimensä taisi olla 
Meletos, Pitthoksen demoksesta. Satutko muistamaan — 
pitthoslainen Meletos, suoratukkainen, lyhytpartainen ja 
konkkanenäinen? 

EuTHYFRON Fi tule mieleeni. Millaisen syytteen hän on c 
esittänyt? 

SOKRATES Millaisenko? Varsin kunnioitettavan, sanoisin. 
Onhan melkoinen saavutus, että hän on näin nuorena 
ymmärtänyt näin tärkeän asian. Hän sanoo nimittäin tietä- 
vänsä, millä tavoin nuorisoa turmellaan ja keitä sen turmeli- 

jat ovat. Kyllä hän varmaan on viisas mies. Ja nähtyään, 
kuinka minä tietämättömyydessäni turmelen hänen ikätove- 
reitaan, hän menee esittämään minusta syytöksen valtiolle 
kuin omalle äidilleen. Minun mielestäni hän on meidän 
poliitikoistamme ainoa joka aloittaa oikealla tavalla. Onhan 
oikein huolehtia ensin nuorista, niin että he kehittyvät 
mahdollisimman hyviksi, niin kuin kunnon maamies huoleh- 
tii ensin nuorista taimista ja vasta sitten muista. Meletoskin 
varmaan perkaa ensin pois meidät, jotka turmelemme nuoria 
versoja, kuten hän väittää. Sitten hän arvatenkin ryhtyy 
huolehtimaan vanhemmista ja tuottaa valtiolle suurta siu- 
nausta. Muuta ei voi odottaa tällaisen alun jälkeen. 
EUTHYFRON Toivoisin niin, mutta pelkään että käy päinvas- 
toin. Minusta hän aloittaa vahingoittamalla valtiota aivan 
ytimestä, kun yrittää loukata sinua. Mutta kerro, millä 
tavalla sinä muka turmelet nuorisoa? 

SOKRATES Hyvin kummallisella, ainakin näin ensi kuulemal- 
ta. Minä kuulemma keksin jumalia omasta päästäni, ja koska 
olen sepittänyt uusia jumalia enkä usko entisiin, hän on 
nostanut minua vastaan syytteen. Niin hän sanoo. 
EUTHYFRON Nyt minä ymmärrän. Tämä johtuu siitä jumalal- 
lisesta äänestä, jonka sinä sanot usein kuulevasi. Sinä teet 
muka uudistuksia uskontoon, ja siksi hän on nostanut 
syytteen. Hän menee oikeuden eteen puhumaan sinusta 
pahaa, koska tietää että tällaiset panettelut uppoavat hyvin 
kansaan. Nauravathan ihmiset minullekin niin kuin olisin 
päästäni vialla, kun kansankokouksessa puhun heille uskon- 
nosta ja ennustan tulevia tapahtumia, ja kuitenkin kaikki 
ennustukseni ovat pitäneet paikkansa. Ihmiset kadehtivat 
sellaisia kuin sinä ja minä, mutta heistä ei pidä välittää. On 
mentävä rohkeasti heitä päin. 

SOKRATES Hyvä Futhyfron,eihän se vielä mitään, että ihmiset 
nauravat. Ateenalaisia ei tunnu vaivaavan vaikka he näkisi- 
vätkin jonkun olevan toisia etevämpi, kunhan tämä vain ei 
rupea jakamaan muille viisauttaan. Mutta jos he epäilevät 
hänen tekevän toisiakin viisaammiksi, silloin he kiukustuvat, 
liekö sitten syynä kateus kuten sanoit vai jokin muu. 
EUTHYFRON Minulla ei ole mitään halua kokeilla, miten he 

tässä asiassa suhtautuvat minuun. 

SOKRATES Sinä olet ehkä heidän mielestään pidättyväinen, he 
ajattelevat että et halua opettaa viisauttasi muille. Omasta 
puolestani pelkään heidän kuvittelevan, että minä ihmisrak- 
kaudessani latelen ajatuksiani kenelle hyvänsä, enkä vain 
ilmaiseksi vaan olen valmis vielä maksamaankin, jos joku 
vain suostuu kuuntelemaan. Kuten sanoin, jos he nyt aikovat 
nauraa minulle niin kuin he tekevät sinulle, niin eihän olisi 
hassumpaa viettää aikaansa oikeudessa nauraen ja laskien 
leikkiä. Mutta jos he ovat tosissaan, silloin ei kukaan tiedä 
miten tässä käy, paitsi te ennustajat. 

EUTHYFRON Ehkei tämä ole mitään vakavaa, etköhän sinä 
saa asiasi onnellisesti ajetuksi niin kuin minäkin varmaan 
omani. 

SOKRATES Minkälainen tämä sinun asiasi on? Oletko syyttä- 
mässä vai puolustautumassa? 

EUTHYFRON Syyttämässä. 

SOKRATES Kenet sinä yrität saada lankaan? 

EUTHYFRON Erään sellaisen, että muut pitävät minua aivan 
hulluna. 

SOKRATES Kuinka niin? Osaako hän lentää? 

EUTHYFRON Kaukana siitä, hän on jo ikäihminen. 

SOKRATES Kuka hän on? 

EUTHYFRON Minun Isäni. 

SOKRATES Hyvä mies, oma isäsi? 

EUTHYFRON Juuri niin. 

SOKRATES Mitä hän on oikein tehnyt? Mistä sinä syytät 
häntä? 

EUTHYFRON Murhasta. 

SOKRATES Taivaan vallat! Euthyfron, tavalliset ihmiset eivät 
totisesti ymmärrä, mikä on oikein. Ei kuka hyvänsä pystyisi 
menettelemään oikein tällaisessa asiassa, vaan ainoastaan se 
joka on päässyt viisaudessa pitkälle. 

EUTHYFRON Hyvin pitkälle, sen takaan. 

SOKRATES Surmasiko isäsi jonkun sukulaisen? Tai sehän on 
selvä, ethän sinä kenenkään vieraan vuoksi syyttäisi häntä 
murhasta. 

EUTHYFRON On naurettavaa, että teet eron siinä oliko 

surmattu vieras vai sukulainen. Sillähän vain on merkitystä, 
oliko surmaajalla teon tehdessään oikeus puolellaan. Jos oli, 
asia on sillä selvä, jos ei, surmaaja on asetettava syytteeseen, 
vaikka hän asuisi kattosi alla ja aterioisi pöydässäsi. Onhan 
yhtä suurta jumalien häpäisemistä, jos tietää asian ja silti 
asuu yhdessä tällaisen ihmisen kanssa eikä puhdista itseään 
ja häntä nostamalla asiasta syytettä. 

Tämä vainaja oli minun palkkatyöläiseni; kun viljelimme 
maata Naksoksessa, hän oli siellä meidän palveluksessamme. 
Kerran hän juovuspäissään suuttui eräälle meidän orjallem- 
me ja tappoi tämän. Isäni sidotti hänet käsistä ja jaloista, 
heitätti hänet kuoppaan ja lähetti sitten tänne miehen kysy- 
mään lainselittäjältä, mitä olisi tehtävä. Sillä välin hän jätti 
sidotun miehen oman onnensa nojaan, sillä tämähän oli 
murhaaja eikä olisi väliä vaikka hän kuolisi. Ja niin kävikin. 
Nälkä, kylmyys ja kahleet saivat miehen menehtymään 
ennen kuin sanantuoja palasi lainselittäjän luota. Nyt isäni ja 
muut sukulaiset ovat vihaisia, kun minä murhamiehen takia 
syytän isääni murhasta. He väittävät, ettei isäni tappanut 
häntä, ja vaikka olisi tappanutkin, vainaja oli itse murhaaja 
eikä mokomasta tarvinnut välittää. Heidän mielestään pojan 
on jumalatonta syyttää isäänsä murhasta; he eivät ymmärrä, 
mitä jumalalliset lait sanovat hurskaudesta ja jumalattomuu- 
desta. 

SOKRATES Uskotko sinä sitten ymmärtäväsi niin hyvin 
kaiken jumalallisista laeista ja siitä mikä on hurskasta tai 
jumalatonta, että kun tilanne on tällainen kuin kerroit, 
uskallat nostaa syytteen isääsi vastaan? Etkö pelkää, että 
menettelet ehkä itsekin jumalattomasti? 

EutHYFRON Eihän minusta olisi mitään hyötyä, eihän Eu- 
thyfron eroaisi mitenkään muista ihmisistä, ellen olisi tarkoin 
selvillä kaikesta tästä. 

SOKRATES Verraton mies, minun olisi parasta ruveta sinun 
oppilaaksesi ja vedota Meletokseen ennen kuin joudun 
oikeuteen vastaamaan hänen edessään. Sanoisin, että olen 
aina pitänyt tärkeänä uskonnollisten asioiden tuntemista, ja 
nyt kun hän väittää minun ruvenneen kevytmielisesti uudista- 
maan uskontoa ja syyllistyvän siinä vääryyteen, olen ruven- 

nut sinun oppilaaksesi. Jatkaisin näin: »Meletos, jos myönnät 
Euthyfronin olevan näissä asioissa viisas, voit uskoa minun- 
kin suhtautuvan niihin oikealla tavalla. joten sinulla ei ole 
syytä haastaa minua oikeuteen. Jos taas et myönnä sitä, 
syytä ennemmin tätä opettajaani kuin minua. Hänhän turme- 
lee vanhuksia, nimittäin minua ja omaa isäänsä, minua 
opetuksillaan, isäänsä kurittamalla ja rankaisemalla häntä.» 
Ellei hän usko minua eikä luovu syytteestään tai syytä minun 
Sijastan] sinua, minun kannattaa esittää oikeuden edessä 
nämä samat seikat joilla yritin vedota häneen. 

EUTHYFRON Totta vieköön, jos hän yrittäisi syyttää minua, 
löytäisin kyllä hänen heikon kohtansa, ja oikeudessa meillä 
olisi paljon enemmän puhumista hänestä kuin minusta. 
SOKRATES Hyvä ystävä, tiedän sen, ja siksi juuri haluan tulla 
oppilaaksesi. Olen huomannut ettei Meletos sen enempää 
kuin kukaan muukaan tunnu edes näkevän sinua, mutta 
minun lävitseni hän on nähnyt niin terävästi ja selvästi, että 
on nostanut minua vastaan syytteen jumalattomuudesta. 
Mutta kerro nyt se minkä äsken vakuutit tietäväsi: jos 
ajatellaan murhaa tai muita asioita, millaista sinun mukaasi 
on hurskaus ja jumalattomuus? Eikö hurskaus ole kaikissa 
asioissa yksi ja sama, jumalattomuus taas kaiken hurskauden 
vastakohta, ja mitä tahansa jumalattomaksi sanotaankin, se 
on aina yhtäläistä ja hahmoltaan samaa? 

EUTHYFRON Juuri niin. 

SOKRATES Kerro siis, mitä hurskaus ja jumalattomuus sinun 
mielestäsi ovat. 

EUTHYFRON Minä kerron. Hurskautta on se mitä minä olen 
parhaillaan tekemässä, se että asettaa syytteeseen väärinteki- 
jän joka syyllistyy murhaan, temppelinryöstöön tai muuhun 
sentapaiseen, olipa hän oma isä tai äiti tai kuka hyvänsä, ja 
jumalattomuutta on olla saattamatta häntä syytteeseen. K at- 
so nyt, kuinka vahvan todisteen esitän siitä että tämä on 
jumalallinen laki — olen myös muille esittänyt sen todisteeksi 
siltä, että on oikein panna jumalaton vastaamaan teoistaan, 
kuka hän onkin: pitäväthän ihmiset Zeusta kaikkein parhaa- 
na ja oikeudenmukaisimpana jumalana, vaikka myöntävät- 
kin hänen kahlehtineen isänsä, joka oli rikollisesti nielaissut 

omat lapsensa, ja tämän taas silponeen oman isänsä saman- 
tapaisista syistä. Kuitenkin ihmiset ovat minulle vihaisia, kun 
syytän isääni vääryydestä. Heidän puheensa jumalista ja 
minusta menevät aivan ristiin. 

SOKRATES Senköhän vuoksi minä olenkin joutunut syyttee- 
seen, että minun on vaikea kuunnella kun ihmiset puhuvat 
jumalista tuollaista? Siinä kai minun siis sanotaan tehneen 
väärin. Mutta kun sinä joka olet hyvin selvillä kaikesta tuosta 
hyväksyt sen, täytynee meidän muidenkin antaa periksi. Mitä 
muutakaan voisimme sanoa, kun itse kerran myönnämme 
ettemme tiedä kaikesta tuosta mitään? Mutta sano nyt Zeun 
nimessä, uskotko tosiaan että tällaista on tapahtunut? 
EuUTHYFRON Uskon, ja on tapahtunut vielä merkillisempiäkin 
asioita, joista tavalliset ihmiset eivät tiedä mitään. 

SOKRATES Uskotko että jumalat todella sotivat toisiaan 
vastaan, tappelevat ja ovat keskenään verivihollisia? Kaikkea 
tällaistahan runoilijat puhuvat ja maalarit ovat kuvanneet 
näitä aiheita meidän temppeleihimme, ja myös jumalattaren 
vaippa, joka suuressa panateenalaisjuhlassa kuljetetaan Ak- 
ropoliille, on kirjailtu täyteen tämäntapaisia kuvia. Pitäisikö 
meidän myöntää että kaikki tämä on totta? 

EUTHYFRON Ei vain tämä. Sanoinhan jo äsken, että jos haluat 
voin kertoa sinulle jumalista paljon muutakin, jonka kuulles- 
sasi varmasti ällistyt. 

SOKRATES Epäilemättä, mutta kerro siitä joskus kun on 
parempaa aikaa. Yritä nyt sen sijaan vastata selvemmin 
siihen mitä äsken kysyin. Et ole vielä antanut tarpeeksi hyvää 
selitystä siitä mitä hurskaus on, sanoit vain että hurskasta on 
se mitä parhaillaan teet, kun syytät isääsi murhasta. 
EUTHYFRON Ja aivan oikein sanoinkin. 

SOKRATES Varsin mahdollista. Mutta myönnät kai, että 
hurskasta voi olla moni muukin asia. 

EUTHYFRON Voi kyllä. 

SOKRATES Kai muistat, että en pyytänyt sinua selittämään 
kaikkien hurskaiden asioiden joukosta yhtä tai kahta, vaan 
tekemään selkoa nimenomaan siitä hahmosta, joka juuri 
tekee hurskauden hurskaudeksi. Myönsithän, että kaikki 
jumalaton on aina hahmoltaan samaa ja vastaavasti myös 

kaikki hurskas. Vai etkö muista? 

EUTHYFRON Muistan. 

SOKRATES Selitä siis mikä tämä hahmo on, niin että voin 
pitää sitä silmieni edessä apuna ja mallina: jos jokin sinun tai 
jonkun muun toiminta on sen mukainen, voin sanoa sitä 
hurskaaksi, mutta en jos se on erilainen. 

EUTHYFRON Voinhan minä selittää sen sinulle jos haluat. 
SOKRATES Haluan kyllä. 

EUTHYFRON Se mikä on jumalille rakasta on hurskasta, se 
mikä ei ole heille rakasta on jumalatonta. 

SOKRATES Loistavaa, nyt vastasit juuri niin kuin tarkoitin. 
En tosin tiedä vielä onko vastauksesi oikea, mutta totta kai 
sinä osoitat sen oikeaksi. 

EUTHYFRON Tietenkin. 

SOKRATES Nyt on siis syytä tarkastella, mitä sanomme. 
Jumalien rakastama asia tai ihminen on hurskas, jumalien 
vihaama on jumalaton. Hurskas ja jumalaton eivät ole samaa 
vaan toistensa täydelliset vastakohdat, eikö niin? 
EUTHYFRON Juuri niin. 

SOKRATES Onko tämä toteamus mielestäsi oikea? 
EUTHYFRON On. i 

SOKRATES Ja me totesimme myös, että jumalat riitelevät 
keskenään, ovat erimielisiä ja toistensa vihollisiakin? 
EUTHYFRON Niin totesimme. — 

SOKRATES Millaiset erimielisyydet sitten voivat aiheuttaa 
suuttumusta ja vihollisuuksia? Tarkastellaanpa asiaa tältä 
kannalta. Jos sinä ja minä olisimme eri mieltä siitä kumpi 
kahdesta luvusta on suurempi, tekisikö tämä erimielisyys 
meistä vihamiehet ja suuttuisimmeko me toisillemme? Em- 
mekö ennemminkin ryhtyisi laskemaan ja pääsisi pian yhteis- 
ymmärrykseen? 

EUTHYFRON Kyllä varmasti. 

SOKRATES Ja jos olisimme eri mieltä esineiden koosta, 
pääsisimme erimielisyydestämme mittaamalla ne? 
EUTHYFRON Niin. 

SOKRATES Ja painoa koskevan erimielisyyden voisimme kai 
ratkaista punnitsemalla? 

FUTHYFRON Tietysti. 

SOKRATES Millaisessa tapauksessa sitten erimielisyyttä olisi 
niin mahdoton selvittää, että meistä tulisi vihamiehiä? Ehkä 
et pysty heti vastaamaan, mutta minä ehdotan näin: silloin 
kun kyseessä on oikea ja väärä, kaunis ja ruma, hyvä ja paha. 
Jos sinusta, minusta ja muista ihmisistä ylipäänsä tulee 
toistemme vihamiehiä, eikö se tapahdu juuri tällaisten asioi- 
den vuoksi? Olemme niistä eri mieltä emmekä kykene 
pääsemään tyydyttävään ratkaisuun. 

EUTHYFRON Aivan, tämä on juuri sitä erimielisyyttä jota 
tarkoitat, ja noista asioista se johtuu. 

SOKRATES Entä jos jumalilla on jotakin erimielisyyttä, eikö 
sekin johdu samoista syistä? 

EUTHYFRON Varmasti. 

SOKRATES Hyvä Euthyfron, sinun mukaasi siis eri jumalat 
pitävät eri asioita oikeina tai väärinä, kauniina tai rumina, 
hyvinä tai pahoina. Eiväthän he riitelisi keskenään elleivät 
olisi niistä eri mieltä, vai kuinka? 

EUTHYFRON Se on totta. 

SOKRATES Eikö kukin jumala rakasta sitä mitä pitää kaunii- 
na, hyvänä ja oikeana ja vihaa niiden vastakohtia? 
EUTHYFRON Kyllä varmasti. 

SOKRATES Sinun mielestäsi siis heistä toiset pitävät samoja 
asioita oikeina ja toiset väärinä. Juuri niistä kiistellessäänhän 
he riitaantuvat ja joutuvat sotaan keskenään. Näinhän asia 
on? 

EUTHYFRON Niin. 

SOKRATES Jumalat ilmeisesti toisaalta vihaavat ja toisaalta 
rakastavat samoja asioita, samat seikat ovat heille mieluisia 
ja vastenmielisiä. 

EUTHYFRON Siltä näyttää. 

SOKRATES Tämän mukaan samat asiat ovat myös hurskaita 
ja jumalattomia. 

EUTHYFRON Niin taitavat olla. 

SOKRATES Hyvä ystävä, siinä tapauksessa sinä et vastannut 
kysymykseeni. Enhän minä kysynyt, mikä on yhtä aikaa 
hurskasta ja jumalatonta. Mutta se mikä on jumalille mieluis- 
ta, on nähtävästi samalla jumalille vastenmielistä. Siksi ei ole 
mikään ihme, vaikka sinun tekosi, oman isäsi rankaiseminen, 

on Zeukselle mieluinen mutta Kronokselle ja Uranokselle 
vastenmielinen, Hefaistokselle mieluinen mutta Heralle vas- 
tenmielinen, ja vastaavasti myös muille jumalille, jos he ovat 
siitä eri mieltä. 

EUTHYFRON Minä en usko kenenkään jumalan olevan eri 
mieltä siitä, että sen on saatava rangaistus joka vastoin 
oikeutta surmaa toisen. 

SOKRATES Oletko sitten kuullut jonkun ihmisen väittävän, 
ettei sitä pitäisi rangaista, joka surmaa vastoin oikeutta tai 
tekee vastoin oikeutta jotakin muuta? 

EUTHYFRON Ainahan tällaista väitetään, etenkin oikeuden 
edessä. Ihmiset syyllistyvät vaikka kuinka moniin vääryyk- 
siin, ja sitten he tekevät ja puhuvat mitä tahansa välttyäkseen 
rangaistukselta. 

SOKRATES Hekö myöntävät tehneensä väärin ja silti väittä- 
vät, ettei heitä pidä rangaista? 

EUTHYFRON Eivät tietenkään. 

SOKRATES Eivät he sitten tee ja puhu mitä tahansa. Eivät kai 
he sentään rohkene väittää, että jos he ovat tehneet vääryy- 
den, heitä ei pidä rangaista. He väittävät etteivät ole tehneet 
väärin, eikö niin? 

EUTHYFRON Se on totta. 

SOKRATES He eivät siis vältä ettei väärintekijää pidä rangais- 
ta, vaan kiistelevät ennemminkin siitä, kuka on väärintekijä, 
mitä hän on tehnyt ja milloin. 

EUTHYFRON Niin juuri. 

SOKRATES Eiköhän jumalien laita ole samoin, jos he kerran 
riitelevät siitä mikä on oikein ja mikä väärin, kuten sinä 
sanot, ja jotkut väittävät toisten tehneen väärin, jotkut taas 
eivät? Sillä varmasti ei jumalista eikä ihmisistä kukaan 
julkene välttää, ettei väärintekijää pitäisi rangaista. 
FUTHYFRON Se pitää suurin piirtein paikkansa. 

SOKRATES Ihmisten ja jumalien keskinäiset riidat — jos 
jumalat ylipäänsä riitelevät — koskevat siis aina yksityisiä 
tekoja. Jostakin teosta syntyy erimielisyyttä, toisten mielestä 
se on oikein, toisten mielestä väärin. Eikö totta? 

EUTHYFRON Totta. 

SOKRATES No niin, selitä nyt minulle, että viisastuisin: millä 

perusteella sinä uskot, että tuo mies kaikkien jumalien 
mielestä sai surmansa vastoin oikeutta? Hän oli siis palkka- 
työläinen ja teki murhan, ja kun vainajan isäntä oli sidottanut 
hänet, hän menehtyi kahleisiinsa ennen kuin isäntä oli ehtinyt 
tiedustella lainselittäjiltä, mitä hänelle pitäisi tehdä. Ja mistä 
tiedät, että pojan on oikein syyttää isäänsä murhasta tällaisen 
miehen tähden? Yritä nyt osoittaa minulle selvästi, että 
b kaikki jumalat ehdottomasti pitävät tätä menettelyä oikeana. 
Jos pystyt vakuuttavasti todistamaan sen, tulen loppuikäni 
ylistämään sinun viisauttasi. 
EUTHYFRON Se ei taida olla mikään pieni tehtävä, mutta 
kyllä minä osaisin mainiosti todistaa sen. 
SOKRATES Ymmärrän, minä olen sinun mielestäsi hidasälyi- 
sempi kuin tuomarit. Totta kai sinä heille osoitat, että 
tuollainen teko on väärä ja kaikki jumalat vihaavat sellaista. 
EUTHYFRON Osoitan aivan selvästi, jos he vain kuuntelevat 
minua. 
SOKRATES Varmasti kuuntelevat, jos huomaavat sinun puhu- 
c van hyvin. Mutta minun mieleeni juolahti eräs ajatus sillä 
aikaa kun äsken puhuit, ja mietin näin: » Vaikka Euthyfron 
kuinka selvästi osoittaisi kaikkien jumalien pitävän tuollaista 
kuolemaa oikeudenvastaisena, olisinko oppinut häneltä yh- 
tään sen enempää siitä mitä on hurskaus ja jumalattomuus? 
Tuo teko olisi siis jumalille vastenmielinen, mutta äsken 
totesimme, ettei hurskautta ja sen vastakohtaa voida määri- 
tellä tällä tavoin, koska ilmeni että jumalien vihaama on 
samalla jumalille rakasta.» Vapautan siis sinut tästä tehtäväs- 
tä. Jos haluat, sovitaan että kaikki jumalat pitävät tuota 
d tekoa oikeudenvastaisena ja vihaavat sitä. Mutta meidän on 
nyt korjattava määritelmämme siihen muotoon, että se mitä 
kaikki jumalat vihaavat on jumalatonta, mitä kaikki rakasta- 
vat on hurskasta; se mitä toiset rakastavat ja toiset vihaavat, 
ei ole kumpaakaan tai on molempia. Sopiiko, että määritte- 
lemme nyt tällä tavoin hurskauden ja jumalattomuuden? 
EUTHYFRON Sopii minun puolestani. 
SOKRATES Kyllä minunkin. Mieti nyt kuitenkin, pystytkö 
tältä pohjalta helpoimmin selittämään minkä lupasit. 
e EUTHYFRON Kyilä minä väittäisin, että se mitä kaikki 

jumalat rakastavat on hurskasta, ja tämän vastakohta, jota 
kaikki jumalat vihaavat, on jumalatonta. 

SOKRATES Onko meidän nyt syytä tutkia, pitääkö tämä 
paikkansa, vai hyväksymmekö sen ilman muuta? Uskomme- 
ko niin helposti itseämme ja muita, että jos joku vain sanoo 
asian olevan näin, olemme heti samaa mieltä? Eikö hänen 
sanojaan pitäisi tutkia lähemmin? 

EUTHYFRON Pitäisi kai, mutta minusta tämä on nyt määritel- 
ty hyvin. 

SOKRATES Pian näemme sen paremmin. Mietihän tätä: 
rakastavatko jumalat hurskasta siksi että se on hurskasta, vai 
onko se hurskasta siksi että jumalat rakastavat sitä? 
EUTHYFRON Nyt en ymmärrä, mitä tarkoitat. 

SOKRATES Yritän esittää selvemmin. Puhumme kannettavas- 
ta ja kantavasta, johdettavasta ja johtavasta, näkyvästä ja 
näkevästä. Ymmärrät kai, että nämä ovat eri asioita ja myös 
mikä ero niillä on? 

EUTHYFRON Luulisin ymmärtäväni. 

SOKRATES Siis myös »rakastettu» merkitsee muuta kuin 
»rakastava»? 

EUTHYFRON Tietenkin. 

SOKRATES Sanohan nyt, onko »kannettava» kannettavana 
siksi että sitä kannetaan vai jostakin muusta syystä? 
EUTHYFRON Juuri siksi. 

SOKRATES Ja »johdettava» siksi että sitä johdetaan ja »näky- 
vä» siksi että se nähdään? 

EUTHYFRON Aivan niin. 

SOKRATES Kohdetta ei siis nähdä siksi että se näkyy, vaan se 
näkyy siksi että se nähdään; sitä ei johdeta siksi että se on 
johdettavana vaan se on johdettavana siksi että sitä johde- 
taan; sitä ei kanneta siksi että se on kannettavana vaan se on 
kannettavana siksi että sitä kannetaan. Käsitätkö jo, mitä 
minä tarkoitan? Tarkoitan sitä, että se mikä tapahtuu tai on 
jonkin toiminnan kohteena, ei tapahdu siksi että se on 
tapahtumassa, vaan se on tapahtumassa siksi että se tapah- 
tuu; eikä tuo toiminta kohdistu kohteeseen siksi että se on 
kohteena, vaan se on kohteena siksi että toiminta kohdistuu 
siihen. Vai oletko toista mieltä? 

EUTHYFRON En suinkaan. 

SOKRATES Ja »rakastettuna» oleminen merkitsee tapahtumis- 
ta tai kohteena olemista? 

EUTHYFRON Aivan niin. 

SOKRATES Eikö tässäkin pidä paikkansa sama kuin äsken: 
kohdetta ei rakasteta siksi että se on rakastamisen kohteena, 
vaan se on kohteena siksi että sitä rakastetaan? 

EUTHYFRON Varmasti. 

SOKRATES Mitä sitten voidaan sanoa hurskaudesta? Kaikki 
jumalat rakastavat sitä, niinhän sinä sanoit? 

EUTHYFRON Niin. 

SOKRATES Siksikö että se on hurskasta vai jostakin muusta 
syystä? 

EUTHYFRON Juuri siksi. 

SOKRATES Asia on siis niin, että sitä rakastetaan koska se on 
hurskasta eikä että se on hurskasta koska sitä rakastetaan. 
EUTHYFRON Tuo tuntuu pitävän paikkansa. 

SOKRATES Sitä vastoin se mikä on jumalille rakasta, on heille 
rakasta ja mieluista juuri siksi että he rakastavat sitä? 
EUTHYFRON Tietysti. 

SOKRATES Silloin ei jumalille rakas ole samaa kuin hurskas 
eikä hurskas samaa kuin jumalille rakas niin kuin sinä väität, 
vaan ne ovat eri asioita. 

EUTHYFRON Kuinka niin? 

SOKRATES Koska totesimme, että hurskasta rakastetaan siksi 
että se on hurskasta; se ei ole hurskasta siksi että sitä 
rakastetaan. Eikö niin? 

EUTHYFRON Niin. 

SOKRATES Sen sijaan jumalille rakas on heille rakasta juuri 
tämän rakkauden vuoksi, siksi että he rakastavat sitä; he 
eivät rakasta sitä siksi että se on heille rakasta. 

EUTHYFRON Se on totta. 

SOKRATES Hyvä Euthyfron, mikäli jumalille rakas ja hurskas 
olisivat sama asia, ja jos jumalat rakastaisivat hurskasta siksi 
että se on hurskasta, niin silloin he myös rakastaisivat sitä, 
mikä on heille rakasta, juuri siksi että se on heille rakasta; ja 
jos jumalille rakas olisi heille rakasta siksi että he rakastavat 
sitä, silloin myös hurskas olisi hurskasta siksi että he 

rakastavat sitä. Huomaat nyt, että tilanne on niiden kohdalla 
päinvastainen, koska ne ovat aivan eri asioita. Toinen saa 
osakseen rakkautta siksi että sitä rakastetaan, toista rakaste- 
taan siksi että se saa osakseen rakkautta. Kun kysyin sinulta, 
mitä hurskaus on, sinä et näköjään halunnut selvittää sen 
todellista olemusta; mainitsit vain toiminnan jonka kohteena 
hurskaus on, nimittäin että kaikki jumalat rakastavat sitä. 
Mutta mitä se itse on, sitä et ole vielä sanonut. Toivoisin ettet 
enää salaisi sitä, vaan aloittaisit jälleen alusta ja kertoisit, 
mitä tämä hurskaus oikein on, saakoon se sitten osakseen 
jumalien rakkautta tai mitä muuta tahansa; tästähän me 
emme ole eri mieltä. Selitä nyt suoraan, mitä hurskaus ja 
jumalattomuus ovat. 

EUTHYFRON Minä en yksinkertaisesti osaa selittää mitä 
tarkoitan. Kaikki meidän oletuksemme tuntuvat lähtevän 
omille teilleen, ne eivät suostu pysymään paikallaan. 
SOKRATES Sinun sanasihan muistuttavat minun esi-isäni 
Daidaloksen veistoksia! Jos minä olisin ne esittänyt, olisit 
varmasti pilkannut minua, kun tuon sukulaisuuden vuoksi 
minunkin sanaveistokseni karkailevat eivätkä suostu pysy- 
mään aloillaan. Mutta itsehän sinä olet nuo lähtökohdat 
esittänyt, joten pitäisi keksiä jokin muu pilapuhe. Eiväthän ne 
tosiaankaan pysy paikoillaan, kuten itsekin huomaat. 
EUTHYFRON Minusta juuri tuo pila sopii mainiosti näihin 
sanoihin. Enhän minä ole pannut niitä liikkeeseen ja siirty- 
mään paikoiltaan, vaan sinä tässä Daidalos olet. Minun 
puolestani ne olisivat kyllä pysyneet paikallaan. 

SOKRATES Ystävä hyvä, minä olen näköjään vielä taitavampi 
kuin Daidalos, sillä hän teki vain omat veistoksensa liikku- 
viksi mutta minä saan liikkeelle omieni lisäksi myös toisten 
aikaansaannokset. Ja suurenmoisinta minun taidossani on se, 
että olen taitava vastoin tahtoani. Haluaisin mieluummin 
saada sanani pysymään liikkumatta paikallaan kuin omistaa 
Daidaloksen taidon lisäksi vielä Tantaloksen rikkaudet. 
Mutta leikki sikseen. Koska olet näköjään mukavuudenhalui- 
nen, autan itse sinua selittämään minulle mitä hurskaus on. 
Älä nyt vielä väsähdä! Mitä arvelet, onko hurskaus ehdotto- 
masti aina myös oikeudenmukaista? 

EUTHYFRON K yllä on. 

SOKRATES Onko sitten kaikki oikeudenmukainen myös hurs- 
kasta? Vai onko niin, että kaikki hurskaus on kyllä oikeuden- 
mukaista, mutta kaikki oikeudenmukainen ei ole hurskasta 
vaan osa siitä on hurskasta, osa taas jotakin muuta? 
EUTHYFRON Nyt en oikein pysy mukana. 

SOKRATES Kuitenkin olet yhtä paljon minua nuorempi kuin 
viisaampi. Johan minä sanoin, että viisautesi ylenpalttisuus 
tekee sinut mukavuudenhaluiseksi. Mutta yritä nyt ryhdistäy- 
tyä! Ei ole vaikea ymmärtää mitä tarkoitan. Tarkoitan juuri 
päinvastaista kuin runoilija, joka sanoo: 


Zeusta, luojaa, kaiken tämän aikaansaajaa 
mainita et tahdo. Missä pelko, siellä arkuus. 


Tässä minä olen toista mieltä kuin runoilija. Kerronko 
miten? 

EUTHYFRON No kerro. 

SOKRATES Fn sanoisi, että missä on pelko, siellä on arkuus. 
Monet, jotka pelkäävät sairauksia, köyhyyttä ja muuta 
vastaavaa, tuntevat todellista pelkoa, mutta eivät he aristele 
sitä mitä pelkäävät. Vai mitä sinä arvelet? 

EUTHYFRON Niin kyllä. 

SOKRATES Sen sijaan missä on arkuus, siellä on myös pelko. 
Sillä jos aristelee ja häpeää jotakin tekoa, eikö samalla aina 
pelkää joutuvansa huonoon maineeseen? 

EUTHYFRON Kyllä pelkää. 

SOKRATES Fi siis ole oikein sanoa »missä pelko, siellä 
arkuus», vaan missä on arkuus, siellä on myös pelko; ei 
arkuutta ole kaikkialla missä on pelkoa. Pelkohan on jotakin 
laajempaa kuin arkuus. Arkuus on osa pelkoa aivan niin kuin 
pariton luku on osa lukua yleensä. Emme sano, että missä on 
luku, siellä on myös pariton luku, vaan missä on pariton 
luku, siellä on myös luku yleensä. Kai sinä nyt pysyt 
mukana? 

EUTHYFRON Mainiosti. 

SOKRATES Tätä minä äsken tarkoitin kysyessäni, onko niin 
että missä on oikeudenmukaisuus, siellä on myös hurskaus, 

vai että missä on hurskaus, siellä on kyllä oikeudenmukai- 
suus, mutta missä on oikeudenmukaisuus, siellä ei ole aina 
hurskautta, sillä hurskaushan on osa oikeudenmukaisuutta. 
Voimmeko sanoa näin vai oletko toista mieltä? 

EUTHYFRON Fn, kyllä olen samaa mieltä. Minusta se on 
oikein sanottu. 

SOKRATES Katsotaan sitten eteenpäin. Jos hurskaus on osa 
oikeudenmukaisuutta, meidän pitäisi kai saada selville, mikä 
oikeudenmukaisuuden osa hurskaus on. Jos äskeiseen esi- 
merkkiin palatakseni kysyisit, mikä luvun osa on parillinen 
luku ja millainen luku se on, vastaisin: sellainen joka on 
jaollinen kahdella. Eikö niin? 

EUTHYFRON Niin. 

SOKRATES Yritä sinä nyt selittää minulle, millainen osa 
oikeudenmukaisuutta hurskaus on. Voisin sitten sanoa Mele- 
tokselle, ettei hänen tarvitse enää tehdä minulle vääryyttä 
eikä syyttää minua jumalattomuudesta, koska olen jo kylliksi 
hyvin oppinut sinulta, mikä on pyhää ja hurskasta ja mikä ei. 
EUTHYFRON Minun käsitykseni mukaan pyhyys ja hurskaus 
on se oikeudenmukaisuuden osa, joka käsittää huolenpidon 
jumalista. Muu osa oikeudenmukaisuutta on huolenpitoa 
ihmisistä. 

SOKRATES Se oli hieno määritelmä. Haluaisin kuitenkin 
kuulla hiukan lisää. En oikein ymmärrä, mitä sinä tarkoitat 
»huolenpidolla». Et kai tarkoita, että jumalista huolehditaan 
samalla tavalla kuin kaikesta muustakin? Sanomme esimer- 
kiksi, että hevosista ei kuka tahansa osaa huolehtia, ainoas- 
taan hevosmies. Eikö totta? 

EUTHYFRON Totta. 

SOKRATES Hevosmiehen alana on siis huolenpito hevosista. 
EUTHYFRON Niin. 

SOKRATES Eikä koirista osaa huolehtia kuka tahansa, ainoas- 
taan metsämies. 

EUTHYFRON Se on totta. 

SOKRATES Metsämiehen alana on siis huolenpito koirista. 
EUTHYFRON Niin. 

SOKRATES Ja karjanhoitajan alaa on karjasta huolehtiminen. 
EUTHYFRON Niin on. 

SOKRATES Hurskaus ja pyhyys ovat siis huolenpitoa jumalis- 
ta, sitähän sinä tarkoitat? 

EUTHYFRON Sitä juuri. 

SOKRATES Eikö huolenpidolla pyritä aina samaan tulokseen? 
Voidaan sanoa että siitä on aina etua ja hyötyä huollettaval- 
le; esimerkiksi hevoset hyötyvät ja tulevat parempaan kun- 
toon, kun hevosmiehet huolehtivat niistä. Eikö asia ole näin? 
EUTHYFRON On. 

SOKRATES Samoin koirat hyötyvät metsämiesten huolenpi- 
dosta, karja karjanhoitajien ja niin edelleen. Vai onko 
huolenpidon tarkoituksena ehkä huollettavan vahingoittami- 
nen? 

EUTHYFRON Hyvät ihmiset, ei tietenkään. 

SOKRATES Vaan hyödyttäminen? 

EUTHYFRON Tietysti. 

SOKRATES Siis koska hurskaus on huolenpitoa jumalista, se 
hyödyttää jumalia ja tekee heidät paremmiksi? Olisitko 
valmis myöntämään, että tehdessäsi jotakin hurskasta paran- 
nat jotakuta jumalaa? 

EUTHYFRON Taivas varjelkoon, en toki. 

SOKRATES En minäkään usko että tarkoitat sitä, enhän nyt 
sentään. Mutta juuri siksi kysyinkin, mitä sinun mielestäsi on 
huolenpito jumalista, koska ajattelin ettet voi tarkoittaa 
tuota. 

EUTHYFRON Ajattelit oikein, en tosiaankaan tarkoita sitä. 
SOKRATES Hyvä. Mutta millaista huolenpitoa jumalista 
hurskaus sitten on? 

EUTHYFRON Samanlaista jota orjat osoittavat isännilleen. 
SOKRATES Ymmärrän, se on siis eräänlaista jumalien avusta- 
mista. 

EUTHYFRON Juuri sitä. 

SOKRATES Voitko sanoa, mihin tulokseen pyritään silloin kun 
avustetaan lääkäriä? Kai terveyteen, eikö niin? 

EUTHYFRON Niin. 

SOKRATES Entä mikä on tuloksena, kun avustetaan laivanra- 
kentajia? 

EUTHYFRON Totta kai laiva. 

SOKRATES Ja talonrakentajia avustettaessa talo? 

EUTHYFRON Niin. 

SOKRATES Sanohan nyt, hyvä ystävä, mihin tulokseen pyri- 
tään avustamalla jumalia? Tottahan sinä tiedät sen, kun 
sanot hallitsevasi jumalia koskevat asiat paremmin kuin 
kukaan muu. 

EUTHYFRON Pitää paikkansa. 

SOKRATES Kerro siis ihmeessä, mitä verratonta jumalat 
oikein saavat aikaan silloin kun he käyttävät meitä avustaji- 
naan? 

EUTHYFRON Monia hienoja asioita. 

SOKRATES Niinhän sotapäällikötkin. Heidän tärkein aikaan- 
saannoksensa on kuitenkin helppo sanoa: he hankkivat 
sodassa voiton. Eikö totta? 

EUTHYFRON Totta. 

SOKRATES Myös maanviljelijät saavat paljon hienoa aikaan, 
mutta heidän tärkein saavutuksensa on ravinnon hankkimi- 
nen maasta. 

EUTHYFRON Aivan niin. 

SOKRATES Entä jumalat? Mikä on kaikista heidän hienoista 
aikaansaannoksistaan tärkein? 


14a 


EUTHYFRON Äsken jo sanoin, että on melkoinen työ oppia b 


tarkkaan kaikki nämä asiat. Mainitsen vain, että jos osaa 
rukoillessaan ja uhratessaan puhua ja toimia jumalille mielei- 
sellä tavalla, se on hurskautta ja tuottaa siunauksen sekä 
yksityisille perheille että valtioille. Päinvastainen on jumalat- 
tomuutta, joka saattaa sekasortoon ja tuhoaa kaiken. 
SOKRATES Jos olisit halunnut, olisit voinut vastata kysymyk- 
seeni suoraan ja paljon lyhyemmin. Huomaan selvästi, että 
sinua ei huvita opettaa minua. Olit jo vähällä tehdä sen, kun 
käänsitkin selkäsi; jos olisit vastannut, olisin saanut tietää 
sinulta jo tarpeeksi hurskaudesta. Mutta kysyjän kuten 
rakastajankin täytyy mennä sinne minne toinen vie. Siis, mitä 
sinun mukaasi merkitsee hurskas ja hurskaus? Eräänlaista 
oppia uhraamisesta ja rukoilemisesta, niinhän se oli? 
EUTHYFRON Aivan niin. 


SOKRATES Uhraaminenhan on lahjojen antamista jumalille ja d 


rukoileminen on heiltä pyytämistä? 
EUTHYFRON Juuri sitä. 

SOKRATES Tämän määritelmän mukaan hurskaus olisi siis 
oppia siitä miten jumalille osoitetaan pyyntöjä ja annetaan 
lahjoituksia. 

EUTHYFRON Sinä olet ymmärtänyt erinomaisesti mitä sanoin. 
SOKRATES Hyvä ystävä, minähän janoan sinun viisauttasi ja 
jännitän tarkkaavaisuuttani, ettei yksikään sinun sanasi 
valuisi hukkaan. Mutta kerro, millaista tämä jumalien avus- 
taminen on. Sanoit siis sen olevan pyyntöjen esittämistä ja 
lahjojen antamista? 

EUTHYFRON Niin sanoin. 

SOKRATES Eikö oikeaa pyytämistä ole se, että pyydämme 
heiltä sitä mitä heiltä tarvitsemme? 

EUTHYFRON Mikä muukaan? 

SOKRATES Ja oikeaa antamista se, että annamme heille 
vastalahjaksi sellaista mitä he tarvitsevat meiltä? Eihän se 
olisi oikein taitava lahjoittaja, joka antaisi toiselle sellaista 
mitä hän ei tarvitse. 

EUTHYFRON Se on aivan totta. 

SOKRATES Hurskaus näyttää siis olevan jonkinlaista jumalien 
ja ihmisten välistä kauppiastaitoa? 

EUTHYFRON Vaikka kauppiastaitoa, jos niin haluat nimittää 
sitä. 

SOKRATES En minä ollenkaan halua, ellei se pidä paikkaansa. 
Mutta sano, mitä hyötyä jumalille on lahjoista, joita he 
saavat meiltä? Jokaisellehan on selvää, mitä he itse meille 
antavat; eihän meillä ole mitään hyvää mikä ei olisi heidän 
antamaansa. Mutta millä tavoin meidän lahjamme hyödyttä- 
vät heitä? Vai onko tämä kaupankäynti niin paljon edulli- 
sempaa meille, että me saamme heiltä kaiken hyvän mutta he 
eivät meiltä mitään? 

EUTHYFRON Uskotko sinä siis, että jumalat hyötyvät siitä 
mitä he saavat meiltä? 

SOKRATES Hyvä Euthyfron, mitä nämä meidän lahjamme 
sitten olisivat? 

EUTHYFRON Kunnioitusta, arvonantoa, sitä että miellytämme 
heitä, kuten äsken sanoin — mitäpä muutakaan? 

SOKRATES Hurskaus on siis jumalille miellyttävää, mutta ei 
hyödyllistä eikä heille rakasta? 

EUTHYFRON Ennen kaikkea rakasta, niin minä uskon. 
SOKRATES Hurskaus on siis jälleen sitä mikä on jumalille 
rakasta? 

EUTHYFRON Juuri niin. 

SOKRATES Vieläkö sinä tämän jälkeen ihmettelet, että sanasi 
eivät pysy aloillaan ja lähtevät omille teilleen? Ja syytätkö 
minua Daidalokseksi joka panee ne liikkeeseen, vaikka itse 
olet paljon taitavampi Daidalosta, kun saat ne kiertämään 
kehää? Etkö huomaa, että meidän keskustelumme on kierty- 
nyt takaisin lähtökohtaansa? Muistat kai, kuinka vähän 
aikaa sitten totesimme, etteivät hurskaus ja se mitä jumalat 
rakastavat ole samaa vaan aivan eri asioita. Vai etkö muista? 
EUTHYFRON Muistan. 

SOKRATES Etkö näe, että nyt sanot hurskaudeksi sitä mikä on 
jumalille rakasta? Eikö se ole juuri sitä mitä jumalat 
rakastavat? 

EUTHYFRON On kyllä. 

SOKRATES Meidän äskeinen tuloksemme ei siis ollut oikea, 
tai jos se oli oikea, niin nyt me olemme väärässä. 

EUTHYFRON Niin kai sitten. 

SOKRATES Meidän on siis vielä kerran ruvettava alusta asti 
tutkimaan, mitä hurskaus on; minä en kyllä vapaaehtoisesti 
luovuta ennen kuin saan tietää sen. Älä torju pyyntöäni, vaan 
kokoa nyt kaikki ajatuksesi ja kerro totuus. Sinähän sen 
tiedät jos kukaan, ja sinua on pideltävä kiinni niin kuin 
Proteusta kunnes sanot sen. Sillä ellet tietäisi tarkoin mitä 
hurskaus ja jumalattomuus on, et olisi voinut ryhtyä palkka- 
työläisen vuoksi syyttämään vanhaa isääsi murhasta. Olisit 
pelännyt, että tämä uhkayritys saattaa sinut alttiiksi jumalien 
vihalle, jos et menettelisikään siinä oikein, ja olisit hävennyt 
myös ihmisten edessä. Mutta olen varma, että sinä katsot 
tietäväsi tarkoin mikä on hurskasta ja mikä ei. Kallis 
Futhyfron, kerro siis äläkä salaa ajatuksiasi. 

EUTHYFRON Joskus toisen kerran. Nyt minulla on vähän 
kiire, täytyy tästä lähteä. 

SOKRATES Voi sinua, mitä teet! Lähdet ja teet tyhjäksi suuret 
toiveeni, juuri kun uskoin että saisin sinulta tietää mikä on 
hurskasta ja mikä ei ja selviäisin sen avulla Meletoksen 

syytöksestä. Olisin osoittanut hänelle, että Euthyfronin an- 

siosta tunnen nyt jumalia koskevat asiat enkä enää tietämät- 
l6a tömyydestä rupea kevytmielisesti tekemään niissä uudistuk- 

sia, ja että pystyisin elämään tästä lähtien parempaa elämää. 

Suomentanut Marianna Tyni 


Tämän dialogin selitykset sivulla 298 


Edellisenä päivänä olin palannut Poteidaian leiristä ja huvit- 153a 
telin käymällä pitkästä aikaa tutuissa paikoissa. Taureaan 
palestrassa vastapäätä Basilen temppeliä tapasin paljon 
väkeä, joitakin vieraita mutta enimmäkseen tuttuja. 

Nähdessään minun astuvan odottamatta sisään he tervehti- 
vät minua jo kaukaa joka taholta. Khairefon ryntäsi maltta- b 
mattomaan tapaansa kaikkien keskeltä puristamaan kättäni 
ja kysyi, miten olin selvinnyt taistelusta; vähän ennen 
lähtöämme oli Poteidaiassa ollut taistelu, josta he juuri olivat 
kuulleet. 

— Niin kuin näet, minä vastasin. 

— Täällä kerrotaan, että taistelu oli kova ja monta tuttua 
kaatui, hän jatkoi. c 
Pitää paikkansa, myönsin. 

— Olitko sinä mukana taistelussa? 

— Olin. 

Tule istumaan ja kerro. Emme ole kuulleet siitä lähes- 
kään kaikkea. 

Khairefon vei minut istumaan Kallaiskhroksen pojan Kri- 
tiaan viereen. Asetuin palikoilleni, tervehdin Kritiasta ja 
muita ja kerroin leirikuulumisista minkä itse kukin tahtoi 
tietää. d 

Kun näistä asioista oli puhuttu tarpeeksi, minä puolestani 
aloin kysellä mitä Ateenaan kuului. 

Halusin kuulla kuinka oli filosofian laita ja oliko nuorissa 
miehissä ketään erityisen viisasta, kaunista tai molemmissa 

154a suhteissa mainittavaa. Silloin Kritias vilkaisi ovelle, mistä oli 
tulossa sisään joukko keskenään kinastelevia poikia ja toinen 
joukko heidän perässään. 

— Näyttää siltä, Sokrates, että saat piankin tietää niistä 
kauniista, hän sanoi. — Nuo ovat nimittäin tällä hetkellä 
kauneimpana pidetyn pojan seuralaisia ja ihailijoita. Minusta 
tuntuu, että hän on itsekin tulossa tänne. 

— Kuka hän on ja kenen poika, kysyin. 

— Varmasti tunnetkin hänet; hän tosin oli vielä lapsi, kun 

b lähdit. Kharmides, setäni Glaukonin poika, serkkuni siis. 

— Tietysti minä hänet tunnen; eikä hän hullumpi lapsi 
ollutkaan. Hänestä kai on tullut jo melkein aikuinen. 

— Kohta näet minkä kokoinen ja näköinen hänestä on 
tullut. 

Tuskin Kritias oli ehtinyt tämän sanoa, kun Kharmides 
astui sisään. 

Minähän nyt en kelpaa mittaajaksi, jos kauneutta arvioi- 
daan, ystäväni, koska jokseenkin kaikki nuoret ovat minusta 

c kauniita. Kharmides kuitenkin hämmästytti minua kookkaa!l- 
la vartalollaan ja viehättävyydellään ja minusta näytti, että 
kaikki läsnäolevat olivat häneen rakastuneita, niin hämmen- 
tyneitä ja kiihdyksissään he olivat hänen tulostaan. Ja 
perässä seurasi vielä paljon muita ihailijoita. 

Fi siinä ole juuri ihmettelemistä, että me miehet tunsimme 
niin, mutta huomasin nuorten poikienkin pienintä myöten 

d katsovan häntä kuin jumalan kuvaa. 

Khairefon kääntyi puoleeni ja kysyi mitä arvelin pojasta. 

— Kauniit kasvot, vai mitä? 

— Totisesti. 

— Mutta jos hän riisuisi vaatteensa, et huomaisi hänellä 
kasvoja olevankaan. Hän on kauttaaltaan niin kaunis. 

Kaikki olivat samaa mieltä kuin Khairefon. Minä sanoin, 
että pojan täytyy pahus vieköön olla kerrassaan vastustama- 
ton, niinkuin he hänestä puhuivat, jos hän vain vielä omaa 
yhden pienen avun. 

— Minkä sitten, kysyi Kritias. 

e — Että hän on hyvin kehittynyt myös sielultaan, vastasin. — 
Luulisi hänen sitä olevankin, onhan hän sinun sukuasi. 

— Hän on jalo ja hyvä siinäkin suhteessa. 

— Emmekö sitten voisi riisua sitä puolta hänestä esiin ja 
tarkastella sitä ulkonäön asemesta. Kai hän jo tuossa iässä 
mielellään keskustelee? 

— Ilman muuta, hänhän on kiinnostunut filosofiasta ja 
sitäpaitsi hän on sekä muiden että itsensä mielestä kirjallises- 
tikin lahjakas. 

— Se lahja juontaa juurensa siteistänne Soloniin, Kritias. 
Etkö kutsuisi poikaa tänne ja esittelisi häntä minulle? Tuskin 
hänen olisi sopimatonta keskustella kanssamme vaikka onkin 
aika nuori, kun sinä sentään olet paikalla, serkku ja holhooja. 

— Olet oikeassa, kutsutaan hänet tänne. 

Kritias kääntyi palvelijansa puoleen. — Poika, kutsu Khar- 
mides tänne. Sano, että esittelen hänet lääkärille. Hän voisi 
tämän kanssa keskustella vaivoista, joista hän taannoin 
valitti kärsivänsä. 

Minulle Kritias huomautti: 

— Kharmides sanoi tosiaan jonkin aikaa sitten, että hänen 
päänsä tuntuu raskaalta aamuisin ylös noustessa. Mikä sinua 
estää teeskentelemästä, että tiedät jonkin päänsärkylääk- 
keen? 

— Ei mikään. Tulkoon tänne vain. 

— Hän tulee varmasti. 

Ja Kharmides tuli ja sai tullessaan aikaan naurunremakan. 
Jokainen meistä siinä istujista näet tyrkki toistaan tehdessään 
innoissaan tilaa viereensä Kharmideelle ja lopulta oli reunim- 
maisena istuvista toisen noustava ylös ja toisen me kaadoim- 
me pitkin pituuttaan maahan. 

Kharmides asettui istumaan minun ja Kritiaan väliin. 
Silloin, ystäväni, tunsin jo itseni epävarmaksi ja urhea 
aikomukseni keskustella hänen kanssaan vaivatta ja kevyesti 
oli tipotiessään. Kun sitten Kritias sanoi, että minä olin se 
mies, joka tiesi lääkkeen, ja poika katsahti minuun kuvaa- 
mattomalla tavalla kääntyen puoleeni aikeissa esittää kysy- 
myksen, ja kaikki palestrassa olijat keräytyivät piiriksi 
ympärillemme, silloin minä äkkiä näin hänen viittansa alle. 
Minua kuumotti enkä ollut enää itseni herra ja ajattelin, että 
Kydias totisesti tuntee rakkauden, kun hän varoittaa ystä- 

väänsä kauniista pojasta: Katsokoon kauris leijonan kohda- 
tessaan, ettei joudu sen hampaisiin. Minusta tosiaan tuntui, 


e että olin itse joutunut sellaisen pedon saaliiksi. 

Kun hän sitten kysyi tiesinkö päänsärkylääkkeen, sain 
sentään jotenkin vastatuksi, että tiesin. 

— Mikä se sitten on, hän kysyi. 

Minä vastasin, että se on eräs kasvi, mutta että kasviin 
liittyy loitsu. Jos kasvin nauttii loitsun myötä, se parantaa 
ihmisen kokonaan, ilman loitsua lääkkeestä ei ole mitään 
hyötyä. 

— Minäpä kirjoitan sen heti muistiin, hän sanoi. 

— Vainko jos annan luvan, vai kirjoitatko muutenkin? 

Jos annat, Sokrates, hän sanoi ja nauroi. 

Olkoon. Mistä muuten tiedät nimeni? 

Olisi loukkaus olla tietämättä. Sinusta puhutaan paljon- 
kin minun ikäisteni kesken. Sitä paitsi muistan jo lapsena 
nähneeni sinut Kritiaan seurassa. 

— Sepä hyvä, sitten minun onkin helpompi selittää sinulle 
avoimesti millaisesta loitsusta on kysymys. Äsken en vielä 
oikein tiennyt miten saisin osoitetuksi sinulle sen vaikutuk- 
sen. Se on näet sellainen, ettei se voi parantaa pelkkää päätä. 
Olet ehkä kuullut, että jos hyvän lääkärin luokse menee joku 
siksi, että hänen silmänsä ovat kipeät, lääkäri sanoo, ettei hän 
voi ottaa parantaakseen pelkkiä silmiä vaan että hänen on 
samalla hoidettava koko päätä, jos mieli saada silmät 
kuntoon. Tai että on järjetöntä kuvitella, että päätä voi hoitaa 
yksinään välittämättä ruumiista. Tämän periaatteen nojalla 
he määräävät ruokavalioitaan koko kehoa varten pyrkien 
siten hoitamaan ja parantamaan osat kokonaisuuden muka- 
na. Etkö olekin huomannut, että näin sanotaan ja näin on? 

— Olen kyllä. 

— Onko se sinusta oikein ja oletko hyväksynyt sen? 

— Ehdottomasti. 

Kun hän näin antoi tukea minulle, sain uutta rohkeutta ja 
itseluottamukseni alkoi vähä vähältä palata. Näin toipuneena 
sanoin hänelle: 

— Samoin on sen loitsun laita, josta puhuin. Opin sen 
sotaväessä eräältä Zalmoksiin traakialaiselta lääkäriltä. 

Heistähän sanotaan, että he pystyvät vaikka herättämään 
ihmisen kuolleista. Tämän traakialaisen mielestä kreikkalai- 
set ovat oikeassa siinä mihin äsken viittasin, mutta hän lisäsi, 
että heidän kuninkaansa Zalmoksis, joka on jumala, tapasi 
sanoa näin: Niin kuin silmiä ei voi käydä parantamaan 
hoitamatta samalla päätä eikä päätä hoitamatta ruumista, 
siten ei ruumistakaan voi hoitaa erillään sielusta. Se, että on 
paljon tauteja, joita kreikkalaiset lääkärit eivät osaa paran- 
taa, johtuu juuri siitä: he eivät tunne sitä kokonaisuutta joka 
pitää hoitaa. Jollei se ole terve, ei sen osakaan voi olla. 
Hänen sanojensa mukaan sielusta saa alkunsa kaikki, niin 
hyvä kuin pahakin ruumiissa ja koko ihmisessä, ja sielusta se 
virtaa ulos esimerkiksi pään kautta silmiin. Tuota kokonai- 
suutta siis on hoidettava ensiksi ja eniten, jos haluaa saada 
pään ja muut ruumiin osat terveiksi. Sielun lääkkeeksi 
traakialainen sitten neuvoi tiettyjä loitsuja ja näillä loitsuilla 
hän tarkoitti kauniita ja hyviä sanoja. Sellaiset sanat synnyt- 
tävät järkevyyttä ihmisen sieluun ja jos sitä on siinä mukana 
on jo helppo tehdä terveeksi pää ja muu ruumis. Neuvoessaan 
sitten minulle lääkkeen ja loitsut hän sanoi näin: Toivottavas- 
ti kukaan ei saa sinua hoitamaan tällä lääkkeellä päätään 
antamatta sinun ensin hoitaa sieluaan näillä loitsuilla. Sillä 
siinä juuri eräät lääkärit tekevät virheen, että he yrittävät 
hoitaa erikseen ihmisen sielun- ja ruumiinterveyttä. 

Ja hän kielsi minua ehdottomasti tekemästä toisin kenen- 
kään pyynnöstä, olipa pyytäjä miten rikas, ylhäinen tai 
kaunis hyvänsä. Minä puolestani noudatan hänen tahtoaan — 
silloin vannomani valakin velvoittaa minut siihen — ja saat 
minulta lääkkeen päänsärkyysi vasta kun ensin olet antanut 
minun hoitaa sieluasi traakialaisen määräämillä loitsuilla. 
Ellet suostu, en voi auttaa sinua. 

Kun Kritias kuuli, mitä puhuin, hän sanoi: 

— Olisipa pojalle päänsärky onneksi, jos hän sen takia saisi 
älynsäkin parannetuksi. Eipä silti, Kharmides ei tunnu 
erottuvan ikäisistään pelkältä ulkonäöltään, vaan myös siinä, 
mihin sanot loitsun auttavan. Puhuit järkevyydestä, niinhän? 

— Pitää paikkansa. 

— Tiedä sitten, että hän näyttää olevan selvästi muita 

järkevämpi sen lisäksi, ettei missään muussakaan ole heitä 
huonompi, ikänsä sallimissa rajoissa tietenkin. 

— Sinun kuuluukin olla noita muita parempi, Kharmides, 
sanoin. — Enhän usko, että kukaan täällä olijoista pystyy 
osoittamaan ateenalaista perhettä, josta olisi aihetta odottaa 
parempaa ja jalompaa jälkikasvua kuin teidän. Niin Anak- 
reonilta ja Solonilta kuin monilta muiltakin runoilijoilta on 
säilynyt ylistyslauluja isäsi suvusta, joka polveutuu Dropi- 
deen pojasta Kritiaasta, koska sen piirissä esiintyi niin paljon 
kauneutta, kunnokkuutta ja kaikkea, mitä yleensä onnena 
pidetään. Ja samaa voidaan sanoa äitisi suvusta. Aina kun 
setäsi Pyrilampes esiintyi lähettiläänä Persian suurkuninkaan 
tai kenen hyvänsä Aasian hallitsijan hovissa, ei kukaan siellä 
ollut ihmisten mielestä niin kaunis ja etevä kuin hän. Eikä 
äitisi suku muutenkaan ole yhtään isäsi puoleista huonompi. 
Sellaisen suvun vesana sinun pitääkin olla kaikessa ensim- 
mäinen. 

— Mitä ulkonäköösi tulee, et sinä Glaukonin poika näytä 
jäävän jälkeen kenestäkään teikäläisestä. Jos vielä olet 
järkevä ja muutenkin hyvänluonteinen niinkuin tässä väite- 
tään, on sinua todella onni suosinut, Kharmides. Asia on nyt 
näin: jos sinussa tosiaan jo on järkevyyttä niin kuin Kritias 
sanoo, ja olet jo tarpeeksi järkevä, et tee mitään Zalmoksiin 
enempää kuin hyperborealaisen Abariinkaan loitsuilla, vaan 
voin antaa sinulle päänsärkylääkkeen sellaisenaan. Mutta jos 
katsot vielä olevasi loitsujen tarpeessa, sinun on saatava 
kuulla ne ennenkuin annan lääkkeen. Sano siis itse, oletko 
samaa mieltä Kritiaan kanssa siinä, että sinulla on jo 
tarpeeksi järkevyyttä, vai puuttuuko sitä sinulta vielä? 

Kharmides punastui ja näytti entistäkin kauniimmalta: hän 
oli niin nuori, että ujous puki häntä. Ja sitten hän vastasi, 
eikä muuten yhtään hullummin, ettei hänen ollut helppo 
suoralta kädeltä myöntää eikä kieltää. 

— Jos sanon, etten ole järkevä, se on omituista puhetta, kun 
omasta itsestä on kysymys, ja samalla leimaisin silloin 
valehtelijoiksi Kritiaan ja monet muut, joiden mielestä olen 
järkevä, kuten äsken kuulit. Jos taas myönnän olevani, kehun 
itseäni, ja se taas kuulostaisi yhtä pahalta. Niin etten siis 

tiedä, mitä sinulle vastaisin. 

Sanoin Kharmideelle, että hän oli nähdäkseni oikeassa ja 
että minusta oli paras yhdessä yrittää ottaa selvää siitä miten 
hänen laitansa tässä asiassa oli. Silloin hänen ei olisi pakko 
puhua vastoin tahtoaan enkä minä joutuisi toimimaan lääkä- 
rinä tilannetta tuntematta. 

— Jos siis sinulle sopii, sanoin, — tarkastelisin mielelläni 
asiaa yhdessä sinun kanssasi. Jos ei, annetaan olla. 

— Sopii mainiosti. Valitse sinä vain mieleisesi tapa tutkia. 

— Tätä pidän parhaana menetelmänä. On selvää, että jos 
sinussa on järkevyyttä, sinulla on siitä jonkinlainen käsitys. 
Onhan sellaisen ominaisuuden oltava jotenkin aistittavissa, 
jos se jossakin on. Sinulla siis pitäisi olla jonkinlainen 
mielipide siitä, mitä ja millaista on järkevyys. Etkö usko, että 
näin on? 

— Uskon niin. 

— Eikö tuo sinun uskosi merkitse sitä, että kun kerran osaat 
kreikkaa, osannet myös sanoa, mitä sinun mielestäsi on se, 
mihin uskot? | 

— Niin kai. 

— Jotta nyt pääsisimme sen jäljille, onko sinussa järkevyyt- 
tä vai eikö, sano mitä sinun mielipiteesi mukaan järkevyys 
on. 

Kharmides oli ensin epävarma eikä tahtonut vastata. Sitten 
hän kuitenkin sanoi, että järkevyys on hänen käsittääkseen 
sitä, että toimii aina sopivalla ja maltillisella tavalla olipa 
sitten kysymyksessä käveleminen tai keskustelu tai mikä muu 
hyvänsä. — Kaikenkaikkiaan järkevyys, jota tarkoitat, hän 
sanoi, on nähdäkseni eräänlaista rauhallisuutta. 

— Mahdatkohan olla oikeassa? Sanotaan kylläkin, että 
rauhalliset ovat järkeviä. Katsotaan onko siinä perää. Sano, 
eikö järkevyys ole kaunis ja kiitettävä ominaisuus? 

— Tietenkin. 

— Kumpi on koulussa kiitettävämpää, suorittaa sama 
kirjoitustehtävä nopeasti vai rauhallisesti? 

— Nopeasti. 

— Entä lukea? Nopeasti vai hitaasti? 

— Nopeasti. 

— Eikö ole paljon kiitettävämpää myös soittaa kitaraa 
nopeasti ja painia vauhdikkaasti, kuin tehdä nämä rauhalli- 
sesti ja hitaasti? 

— On. 

— Entä nyrkkeily? Eikö sama koske sitäkin? 

— Ilman muuta. 

— Fikö juoksussa ja hyppäämisessä ja kaikissa ruumiillisis- 
sa suorituksissa ripeä ja nopea toiminta ole kiitettävää ja 
hidas ja rauhallinen moitittavaa? 

— Siltä näyttää. 

— Meistä siis näyttää siltä, että kun ruumiillinen toiminta 
on kysymyksessä, ei suinkaan rauhallisuus, vaan mahdolli- 
simman suuri nopeus ja ripeys on kiitettävintä. 

— Pitää paikkansa. 

— Järkevyyshän on jotakin kiitettävää? 

— Niin on. 

— Eikö sitten ruumiillisen toiminnan osalta rauhallisuus 
olekaan järkevämpää, vaan nopeus, jos kerran järkevyys on 
kiitettävää? 

— Niin kai. 

— Entä kumpi on kiitettävämpää, jatkoin, oppivaisuus vai 
hidasoppisuus? 

— Oppivaisuus. 

— Onko oppivaisuus sitä, että omaksuu asioita nopeasti ja 
hidasoppisuus sitä, että omaksuu rauhallisesti ja hitaasti? 

— On. 

— Entä kumpi on kiitettävämpää, muistaa ja painaa mie- 
leensä asioita nopeasti ja ripeästi vai rauhallisesti ja hitaasti? 

— Nopeasti ja ripeästi. 

— Eikö edelleen mielenvireys ole eräänlaista sielun terä- 
vyyttä pikemmin kuin rauhallisuutta? 

— Pitää paikkansa. 

— Eikö myös ole kiitettävintä, että ymmärtää kuulemansa 
mahdollisimman nopeasti eikä rauhallisesti, tapahtuipa se 
sitten koulussa tai soitonopettajan luona tai missä tahansa 
muualla? 

— Onhan se. 

— Mitä sitten tulee sielun kykyyn arvioida tilanteita ja 

tehdä päätöksiä, ei kai saamattomin päätöksen tekijä ja 
ratkaisun keksijä ansaitse tunnustusta, vaan se, joka suoriu- 
tuu tästä vaivattomimmin ja nopeimmin? 

— Pitää paikkansa. 

— Eikö siis kaikessa toiminnassamme, niin sielullisessa 
kuin ruumiillisessa, nopeus ja ripeys tunnu olevan kiitettä- 
vämpää kuin hitaus ja rauhallisuus? 

— Pahalta näyttää. 

— Järkevyys ei siis olekaan rauhallisuutta eikä järkevä 
elämäntapa rauhallista, mikäli pysymme siinä väitteessä, että 
järkevä ihminen toimii kiitettävällä tavalla. Kävihän ilmi, 
että kahdesta vaihtoehdosta rauhallinen toiminta harvoin jos 
koskaan on nopeaa ja ripeää toimintaa kiitettävämpää. Ja 
vaikka rauhalliset teot eivät olisi millään lailla vähemmän 
kiitettäviä kuin ripeät ja nopeat, ei rauhallinen toiminta vielä 
sittenkään olisi suurempaa järkevyyttä kuin ripeys ja nopeus 
enempää kävelemisessä, puhumisessa kuin missään muussa- 
kaan, eikä rauhallinen elämäntapa toimeliasta kiitettävämpi. 
Mehän lähdimme todistelussamme siitä, että tervejärkisyys 
on jotakin kiitettävää, ja on osoittautunut, että nopeat teot 
eivät ole yhtään vähemmän kiitettäviä kuin rauhalliset. 

— Taidat olla oikeassa. 

— Kharmides, jatkoin minä, — pinnistä vielä vähän ajatuk- 
siasi ja tutki itseäsi. Kun sitten olet saanut selville, millaiseksi 
järkevyys sinut tekee ja millaista sen sillä perusteella täytyy 
olla, tee oma päätelmäsi ja sano suoraan ja reilusti, miltä se 
sinusta näyttää. 

Kharmides mietti tiukasti vähän aikaa ja sanoi sitten: 

— Minun nähdäkseni järkevyys panee tuntemaan häpeää ja 
tekee ihmisestä häveliään ja on siis samaa kuin häveliäisyys. 

— Hyvä. Etkö äsken myöntänyt, että järkevyys on kiitettä- 
vää? 

— Myönsin. 

— Eivätkö sitten järkevät ihmiset ole myös hyviä? 

— Kyllä. 

— Onko sellainen sitten kiitettävää, mikä ei tee meistä 
hyviä? 

— Ei tietenkään. 

— Järkevyys ei siis ole pelkästään kiitettävä, vaan myös 
hyvä ominaisuus? 

— Niin luulisin. 

— No, onko sinusta Homeros oikeassa, kun hän sanoo, että 


eip? ujo olla ja arka sen auta, ken alla on puutteen? 


— On. 

— Sittenhän häveliäisyys on sekä hyvä että huono ominai- 
SUUS. 

— Siltä näyttää. 

— Mutta järkevyys on pelkästään hyvä, koska sen läsnäolo 
tekee hyviksi ne, joilla se on, mutta ei pahoiksi. 

— Asia taitaa tosiaan olla niinkuin sanot. 

— Sitten ei järkevyys taidakaan olla häveliäisyyttä. Se kun 
on hyvä ominaisuus, häveliäisyys sitä vastoin sekä hyvä että 
huono. 

— Olet nähdäkseni oikeassa. Mutta haluaisin tietää, mitä 
ajattelet eräästä toisesta järkevyyden tulkinnasta, jonka juuri 
muistin kuulleeni jostakin. Sen mukaan järkevää on sen 
toiminta, joka hoitaa omat asiansa. Mietihän, onko tämän 
tulkinnan esittäjä mielestäsi oikeassa. 

— Olet kelvoton kuullut sen Kritiaalta tai joltakulta muulta 
viisaalta, minä sanoin. 

— Ilmeisesti joltakulta muulta, huomautti siihen Kritias. — 
Ei ainakaan minulta. 

— Mitä väliä sillä on, keneltä minä olen sen kuullut, sanoi 
Kharmides. 

— Fi niin mitään, sanoin minä. — Eihän tässä sitä tutkita, 
kuka niin on sanonut, vaan sitä, pitääkö se paikkansa. 

— Sanopa muuta, vastasi Kharmides. 

— Vaikka ihmettelenpä, jos saamme selville, mitä tuo 
tulkinta oikein tarkoittaa, jatkoin. — Sehän on kuin mikäkin 
arvoitus. 

— Miten niin? 

— Koska se, joka sanoi, että järkevää on sen toiminta, joka 
hoitaa omat asiansa, ei voinut tarkoittaa kirjaimellisesti sitä 

mitä sanoi. Vai eikö sinusta opettaja toimi, kun hän kirjoittaa 
tai lukee? 

— Toimii toki. 

— Kirjoittaako ja lukeeko hän sinun tietämältäsi vain omaa 
nimeään ja sitäkö hän teille oppilailleenkin opettaa? Ettekö 
sentään kirjoita yhtä lailla vihamiestennekin nimiä ja omian- 
ne ja ystävienne nimiä? 

— Yhtä lailla. 

— Onko se sinusta turhanpäiväistä ja järjetöntä puuhaa? 

— Eihän toki. 

— Eikä toimintanne kuitenkaan ole omien asioiden hoita- 
mista, jos kerran lukeminen ja kirjoittaminen on toimintaa. 

— Onhan se tietenkin. 

— Ja lääkärintoimi ja rakentaminen ja kutominen ja minkä 
tahansa taidon harjoittaminen on sekin kaiketi toimintaa? 

— Luonnollisesti. 

— Entä sitten valtio; luuletko että sitä voidaan hallita 
sellaisen lain nojalla, joka määräisi jokaisen itse kutomaan ja 
pesemään vaatteensa, valmistamaan kenkänsä ja öljypullon- 
sa ja kaapimensa ja kaikki muutkin tarvikkeensa, niin että 
jokainen toimittaisi omat asiansa toisten asioihin puuttumat- 
ta? 

— Fi nähdäkseni, sanoi Kharmides. 

— Mutta jos valtiota hallitaan järkevästi, niin eikö sitä 
silloin hallita hyvin? 

— Tottakai. 

— Silloinhan se, että tällä tavalla toimii omat asiansa 
hoitaen ei taidakaan olla järkevyyttä. 

— Eipä näytä olevan. 

— Niin että, kuten äsken sanoin, se joka väitti järkevyydek- 
si sitä toimintaa, että hoitaa omat asiansa, puhui arvoituksia, 
ellei sitten ollut ihan yksinkertainen. Vai kuulitko sen 
joltakulta hölmöltä? 

— Ei hän mikään hölmö ollut, päinvastoin. Minusta hän 
tuntui varsin viisaalta mieheltä. 

— Sitten hän nähdäkseni tosiaan esitti arvoituksen: niin 
vaikealta tuntuu ymmärtää, mitä se tarkoittaa, että toimii 

omat asiansa hoitaen. 

— Niin kai sitten. 

— Mitä se nyt sitten voisi tarkoittaa, että toimii hoitaen 
omat asiansa? Osaatko sanoa? 

— En totisesti. Mutta voihan olla, ettei sekään osaa, joka 
niin sanoi. Näin sanoen Kharmides hymyili hiukan ja vilkaisi 
Kritiaaseen. 

Kritias oli selvästikin jo hyvän aikaa yrittänyt hillitä 
kunnianhimoista haluaan väitellä Kharmideen ja muiden 
kanssa eikä lopulta enää malttanut vaieta. Luulen melko 
varmasti olleeni oikeassa, kun arvelin, että Kharmides oli 
juuri Kritiaalta kuullut kyseisen järkevyyden tulkinnan. 
Kharmides puolestaan halusi siirtää vastuun väitteestä Kri- 
tiaan harteille ja yritti varovasti kiinnittää tämän huomiota 
siihen, että häntä vastustettiin. Se oli Kritiaalle liikaa. 
Minusta näytti, että hän oli Kharmideelle vihainen kuin 
tragedian kirjoittaja näyttelijälle, joka esittää huonosti hänen 
kirjoittamaansa näytelmää. Hän vilkaisi poikaan ja sanoi: 

— Vai olet sinä sitä mieltä, että jos itse et tiedä, mitä se 
tarkoitti, joka sanoi järkevyyden olevan sitä, että toimii omat 
asiansa hoitaen, sanojakaan ei sitä tiedä? 

Silloin minä puutuin asiaan: 

— Eihän siinä ole mitään merkillistä, jos tuon ikäinen poika 
e1 sitä ymmärrä, hyvä Kritias. Sinun sen sijaan odottaisin 
ymmärtävän, jo ikääsi ja kokemustasikin ajatellen. Niin että 
jos olet sen käsityksen kannalla, että järkevyys on toimimista 
omat asiansa hoitaen, kuten Kharmides sanoi, minusta olisi 
paljon hauskempaa pohtia sinun kanssasi, pitääkö käsitys 
paikkansa. | 

— Kannatan tosiaan käsitystä ja olen valmis puolustamaan 
sitä. 

— Hauskaa, sanoin minä. — Sano sitten, oletko myös minun 
kanssani samaa mieltä siitä, mistä äsken puhuin, että kaikki 
käsityöläiset tekevät jotakin? 

— Varmasti. 

— Tekevätkö he vain omia töitään vai muidenko myös? 

— Muiden myös. 

— Ovatko he järkeviä silloin, kun he tekevät muita kuin 
omia töitään? 

— Miksi eivät olisi? 

— Totta kai minunkin mielestäni, mutta ihmettelen vähän 
sellaista, joka lähtee siitä, että järkevyys on toimimista omat 
asiansa hoitaen, eikä sitten kuitenkaan kiellä, että nekin ovat 
järkeviä, joiden toimena on huolehtia muidenkin asioista. 

— Olenko minä muka myöntänyt, että niiden toiminta on 
järkevää, jotka puuttuvat toisten asioihin, jos sanon järkevik- 
si niitä, jotka tekevät toisten töitä? 

— Sanohan, eikö sinusta tekeminen ja toimiminen ole yksi 
ja sama asia? 

— Fi toki, hän vastasi. — Ei liioin työn suorittaminen ja b 
tekeminen. Sen olen oppinut Hesiodokselta, joka sanoo, ettei 
työ ole mikään häpeä. Jos hän olisi pitänyt työnä tai sen 
suorittamisena tai toimintana sellaista, mistä äsken puhuitt, 
luuletko hänen myös sanovan, ettei kenellekään ole häpeäksi 
tehdä kenkiä tai myydä suolakalaa tai olla porttona? Tuskin- 
pa vain. Luulen, että hänenkin mielestään tekeminen oli eri 
asia kuin toimittaminen ja työn suorittaminen, ja tekeminen 
joskus häpeäksi, milloin se ei ole kiitettävää; työ sitävastoin c 
ei voi olla häpeä milloinkaan. Hän näet kutsui työksi 
sellaista, minkä ihminen tekee kiitettävällä ja hyödyllisellä 
tavalla, ja sen tekemistä työn suorittamiseksi ja toiminnaksi. 
Lisäksi on sanottava, että vain sellaista hän pitää itselle 
kuuluvana ja omana, mutta kaikkea vahingollista vieraana. 
Siksi on syytä uskoa, että Hesiodos ja kuka tahansa oikein 
ajatteleva pitää järkevänä vain sen ihmisen toimintaa, joka 
hoitaa omat asiansa. 

— Arvasin jo melkein ensi sanoistasi, minä sanoin, — että d 
pyrit nimittämään itselle kuuluvia asioita hyviksi ja hyvien 
asioiden tekemistä toimimiseksi eli toimittamiseksi. Olenhan 
minä sentään kuullut Prodikoksenkin ties kuinka monta 
kertaa luokittelevan sanojen merkityksiä. Mutta minun puo- 
lestani saat määritellä joka sanan merkityksen ihan miten 
haluat. Riittää, kun kulloinkin sanot, mitä käyttämälläsi 
sanalla tarkoitat. Aloita nyt alusta uudelleen ja selkeämmin: 

sanotko järkevyydeksi sitä, että tekee tai toimittaa — tai miten 
nyt sitten haluatkin — hyviä asioita? 

— Sanon. 

— Se siis ei ole järkevä, joka toimittaa moitittavia asioita, 
vaan se, joka toimittaa hyviä. 

— Eikö sinusta sitten asia ole niin, hyvä mies? 

— Älähän nyt. Ei meidän sitä pidä tutkia, mitä mieltä minä 
olen, vaan sitä, mitä sinä sanot tähän. 

— No hyvä. Minä sanon, että se, joka ei tee hyvää, vaan 
pahaa, ei ole järkevä, vaan se, joka tekee hyvää, mutta ei 
pahaa. Määrittelen siis selvin sanoin järkevyydeksi hyvän 
toimittamisen. 

— Ja miksi et olisi oikeassakin, minä sanoin. — Sitä vain 
ihmettelen, etteivät sinun mielestäsi järkevät ihmiset tiedä 
olevansa järkeviä. 

— Eihän asia minusta niin ole, Kritias sanoi. 

— Etkö hetki sitten sanonut, ettei mikään estä käsityöläisiä 
olemasta järkeviä, vaikka tekevätkin toisten töitä? 

— Sanoin. Entä sitten? 

— Fi mitään. Sano vain, tekeekö sinun nähdäksesi lääkäri, 
joka parantaa jonkun, sekä itseään että potilastaan hyödyttä- 
vän teon? , 

— Nähdäkseni tekee. 

— Eikö tällaista toimittava ihminen teekin velvollisuuten- 
sa? 

— Tekee. 

— Eikö ihminen, joka tekee velvollisuutensa, olekin järke- 
vä? 

— On toki. 

— Tietääkö lääkäri pakostakin, milloin hänen hoitotoimen- 
piteensä ovat hyödyllisiä ja milloin eivät? Ja jokainen 
käsityöläinen, milloin hän hyötyy toimittamastaan työstä, 
milloin ei? 

— Ei välttämättä. 

— Toisinaan siis saattaa tapahtua, että lääkäri on toiminut 
hyödyksi tai vahingoksi tietämättä itse kummalla tavalla hän 
on toiminut. Kuitenkin hän sinun mukaasi on toiminut 
järkevästi, jos hänen toimintansa on ollut hyödyllistä. Vai 

etkö näin sanonut? 

— Sanoin. 

— Eikö siis ilmeisestikin toisinaan ole niin, että lääkäri 
toimii hyödyllisesti ja siis järkevästi ja on järkevä tietämättä 
Itse, että toimii näin? 

— Se nyt ei sentään ole mahdollista. Jos sinun mielestäsi 
edellä puhumani johtaa sellaiseen päätelmään, perun mie- 
luummin jotakin siitä enkä edes häpeä tunnustaa erehtyneeni, 
kunhan minun vain ei tarvitse myöntää, että ihminen voisi 
olla järkevä tuntematta itseään. Melkein sanoisin järkevyy- 
den olevan nimenomaan sitä, että tuntee itsensä ja asettuisin 
Delfoin piirtokirjoituksen laatijan kannalle. Se on näet minun 
luullakseni tarkoitettu jumalan tervehdykseksi sisääntulijoille 
»iloitselv-sanan asemesta, koska kirjoittajan mielestä ei ole 
ollut paikallaan toivottaa ihmisille iloa eikä ihmisten kehot- 
taa toisiaan iloitsemaan vaan olemaan järkeviä. Siten jumala 
tervehtii temppeliin astujia toisin kuin ihmiset, ja luulen että 
kirjoittaja on ajatellut juuri niin. Hän tarkoittaa, että jumala 
sanoo jokaiselle sisääntulijalle nimenomaan »ole järkevä»; 
hän vain ilmaisee asian hiukan arvoituksellisesti, kuin tietäjä 
ikään. »Tunne itsesi» ja »ole järkevä» merkitsevät nimittäin 
samaa, niin sanoo piirtokirjoitus ja niin sanon minä. Se on 
kuitenkin helppo tulkita väärin, ja niin ovat uskoakseni 
tehneet ne, jotka myöhemmin ovat lisänneet paikkaan sellai- 
sia kirjoituksia kuin »kohtuus kaikessa» ja »takuu on tuhok- 
si». He nimittäin ovat luulleet, että »tunne itsesi» on elämän- 
ohje eikä jumalan tervehdys sisäänastujille. Ollakseen yhtä 
hyviä ohjeen antajia he sitten ovat kirjoittaneet kirjoituksen- 
sa. Ja nyt saat kuulla, miksi olen sanonut kaiken tämän: 
peruutan kaikki aiemmat puheeni. Ehkä sinä olit vähän 
enemmän oikeassa, ehkä minä; mitään selvää emme kuiten- 
kaan saaneet sanotuksi. Mutta nyt saat luvan sanoa minulle, 
etkö myönnä järkevyyden olevan sitä, että tuntee itsensä. 

— Mutta Kritias, sanoin minä, — sinähän käyt kimppuuni 
kuin tietäisin valmiiksi sen, mitä kysyn ja pystyisin vastaa- 
maan myöntävästi, jos vain tahtoisin. Asia ei toki ole niin, 
vaan yritän selvittää kutakin ongelmaa yhdessä sinun kanssa- 
si juuri koska en tiedä itse vastausta. Kunhan nyt ensin olen 

tarkastellut asiaa, olen valmis kyllä vastaamaan joko myön- 
tävästi tai kieltävästi Mutta anna minun ensin miettiä 
rauhassa. 

— Mieti ihmeessä, Kritias vastasi. 

— Mietin, mietin. Jos siis järkevyys on jonkin tuntemista, 
lienee selvä, että se on jonkinlaista tietoa jostakin, vai mitä? 

— On. Se on tietoa omasta itsestä. 

— Eikö myös lääketiede ole tietoa, nimittäin tietoa terveelli- 
sestä. 

— On toki. 

— Jos sinä nyt kysyisit minulta, mitä hyötyä meille on 
lääketieteestä tietona terveellisestä ja mitä se tuottaa meille, 
sanoisin, että paljonkin. Sehän tuottaa meille terveyttä, ja 
terveyshän on arvokas asia, vai oletko toista mieltä? 

— Fn suinkaan. 

— Ja jos kysyisit minulta, mitä meille tuottaa rakennustai- 
to, joka on tietoa rakentamisesta, sanoisin, että asumuksia. 
Sama koskee muitakin aloja. Kun sinä nyt sanot, että 
järkevyys on tietoa itsestään, sinunkin pitäisi osata vastata, 
jos joku kysyisi sinulta: »Kritias, mitä kiitettävää ja nimensä 
veroista meille tuottaa järkevyys tietona omasta itsestä?» No, 
sanohan! 

— Sinähän tutkit asiaa väärällä tavalla. Tämä tieto ei ole 
luonteeltaan samanlaista kuin muut, niin kuin eivät nekään 
keskenään. Sinä kuitenkin suoritat tutkimusta ikään kuin ne 
olisivat kaikki samanarvoisia. Sano samantien, mitä aritme- 
tiikka ja geometria tuottavat tulokseksi samalla tavoin kuin 
rakennustaito talon ja kutomataito vaatteen; esimerkkejä 
voisi luetella vaikka kuinka paljon. Osaatko osoittaa niistä 
tulokseksi samanlaiset tuotteet? Etpä osaa. 

— Olet oikeassa, minä sanoin. — Mutta sen minä kyllä 
pystyn sinulle sanomaan, minkä tietämistä mikin noista 
tiedoista on, eikä se ole koskaan samaa kuin tieto itse. Niinpä 
esimerkiksi aritmetiikka on tietoa parillisista ja parittomista 
luvuista ja niiden keskinäisistä suuruussuhteista. Vai mitä? 

— Pitää paikkansa. 

— Ja kuitenkin parillisuus ja parittomuus on eri asia kuin 
aritmetiikka itse. 

— Niin tietenkin. 

— Ja punnitsemistaito on tietoa kevyemmästä ja painavam- b 
masta; kuitenkin kevyt ja painava ovat eri asioita kuin itse 
punnitsemistaito. Oletko samaa mieltä? 

— Olen. 

— Sano sitten myös, minkä sellaisen tietämistä järkevyys 
on, joka on eri asia kuin järkevyys itse. 

— Siinäpä se, hän sanoi. — Tutkiessasi, missä suhteessa 
järkevyys eroaa kaikista muista tiedoista sinä päädytkin 
etsimään siitä yhtäläisyyttä muiden kanssa. Sellaista ei 
kuitenkaan ole olemassa, koska kaikki muut tiedot ovat c 
jonkin toisen asian tietämistä, mutta eivät oman itsensä, ja 
vain järkevyys tietoa sekä muista tiedoista että siitä itsestään. 
En suinkaan väitä, että tämä olisi jäänyt sinulta huomaamat- 
ta, mutta minusta tuntuu, että teet juuri niinkuin äsken kielsit 
tekeväsi: käyt vastustamaan minua ja unohdat asian, jota oli 
määrä tutkia. 

— Miten kovasti sinua vastustankin, minä sanoin, — voitko 
kuvitella, että tekisin sitä mistään muusta syystä kuin miksi 
tarkkailen kriittisesti omiakin sanojani: koska pelkään vahin- d 
gossa luulevani, että tiedän jotakin, mitä itse asiassa en tiedä. 
Sanon taas kerran, että tutkin asiaa ennen kaikkea itseni 
takia ja ehkä myös ystävieni. Vai etkö usko, että on varmaan 
hyväksi kaikille ihmisille, jos saadaan selville miten minkin 
asian laita todellisuudessa on? 

— Uskon ehdottomasti. 

— Vastaa sitten arkailematta seuraavaan kysymykseen 
harkintasi mukaan, äläkä välitä siitä, joudutko asettumaan 
Kritiasta vai Sokratesta vastaan. Kiinnitä koko huomiosi e 
vain itse asiaan ja katso tarkoin, mikä on tulos. 

— Hyvä on, teen niinkuin sanot, koska puhut mielestäni 
asiaa. 

— Sano siis, mikä on sinun käsityksesi järkevyydestä. 

— Sanon siis, että se yksin kaikista tiedoista on tietoa sekä 
siitä itsestään että muista tiedoista. 

— Eikö se sitten liene myös tietoa tiedon puutteesta, kun 
kerran tiedostakin? 

— On toki. 

— Siis vain se, joka on järkevä, voi tuntea itsensä ja 
kykenee saamaan selville, mitä tietää ja mitä ei ja pystyy 
yhtä lailla havaitsemaan, mitä joku toinen tietää ja arvelee 
tietävänsä, koska todella tietää tai arvelee tietävänsä, mutta 
ei itse asiassa tiedä; mutta kukaan muu ei tähän pysty. Ja 
terveen järjen omaaminen ja järkevyys ja itsensä tunteminen 
on nimenomaan sitä, että tietää, mitä tietää ja mitä ei. 
Näinhän sinä sanot? 

— Niin juuri. 

— Kolmas kerta toden sanoo, minä jatkoin. — Aloittakaam- 
me vielä kerran alusta ja tutkikaamme ensiksi, onko ihmisen 
yleensä mahdollista tietää siitä, minkä tietää, että hän sen 
tietää, ja siitä, mitä ei tiedä, ettei sitä tiedä. Jos se tosiaan 
osoittautuu mahdolliseksi, selvittäkäämme sen jälkeen, mitä 
hyötyä siitä tiedosta saattaisi olla. 

— Tutkikaamme toki, Kritias sanoi. 

— Katsohan sitten, onnistutko ehkä paremmin kuin minä, 
joka en tässä pääse puusta pitkään. Selitänkö miksi? 

— Selitä toki, sanoi Kritias. 

— Eikö ole niin, että jos se, mitä äsken sanoit, pitää 
paikkansa, kaikesta tuosta muodostuu yksi ja sama tieto, 
joka on tietoa sekä siitä itsestä että muista tiedoista että 
lisäksi vielä tiedon puutteestakin? 

— Täsmälleen. 

— Katso nyt, miten mielettömiä yritämme väittää, hyvä 
ystävä. Jos yrität soveltaa ajatusta muihin asioihin, luulen, 
että huomaat miten mahdoton se on. 

— Missä ja miten? 

— Näin: mieti, voitko kuvitella näkemistä, joka ei kohdistu 
samoihin asioihin kuin tavanomainen näkeminen, vaan siihen 
itseensä ja muuhun näkemiseen ja niin ikään siihen, että ei 
näe. Eikä se liioin, niin näkemistä kuin onkin, välitä 
havaintoa mistään väristä, vaan itsestään ja muusta näkemi- 
sestä. Voiko sinun mielestäsi sellaista olla olemassa? 

— Fitosiaankaan. 

— Entä sitten kuulemista, joka ei ole minkään äänen 
kuulemista, vaan itsensä ja muun kuulemisen kuulemista ja 
sen kuulemista että ei kuule? 

— Eisellaistakaan voi olla olemassa. 

— Yritä vielä tarkastella kaikkia aisteja yhdessä: voisiko 
sinun mielestäsi mikään niistä aistia itsensä, mutta ei mitään 
sellaista, mitä tavallisesti aistitaan? 

— Ei minun nähdäkseni. 

— Entä voisitko kuvitella halua, joka ei kohdistuisi mihin- 
kään nautintoon, vaan itseensä ja muihin haluihin? 

— En. 

— Etkä varmaankaan tahtoa, joka ei tahdo mitään hyvää, 
vaan itseään ja muuta tahtoa? 

— En. 

— Entä sitten rakkautta, joka ei olisi minkään kauniin 
rakastamista, vaan sen itsensä ja muun rakastamisen rak- 
kautta? 

— En, sanoi Kritias. 

— Oletko koskaan havainnut pelkoa, joka kohdistuisi sii- 
hen itseensä ja muihin pelkoihin, mutta ei mihinkään pelotta- 
vaan? 

— En ole. 

— Entä mielipidettä, joka olisi mielipide siitä itsestään ja 
muista mielipiteistä, mutta ei mistään sellaisesta, mistä 
ihmisillä tavallisesti on mielipide? 

— Fn tosiaankaan. 

— Ja kuitenkin me väitämme, että on olemassa tietoa, joka 
e1 ole minkään tiedonalan tuntemista, vaan ainoastaan sen 
itsensä ja muun tietämisen. 

— Niin väitämme. 

— Eikö sitten olisi kummallista, jos sellainen todella olisi 
olemassa? Mehän emme yritä todistaa, ettei ole, vaan 
tutkimme yhä voiko sellaista olla. 

— Olet oikeassa. 

— Edelleen: tämä sanottu tieto on jonkin asian tietämistä, 
ja sille on ominaista, että sillä on kohde. Vai mitä? 

— Ilman muuta. 

— Me sanomme myös, että suuremmalle on ominaista, että 
se on suurempi kuin jokin vertailukohde? 

— Pitää paikkansa. 

— Ja nimenomaan suurempi kuin jokin pienempi vertailu- 

kohde, kun se kerran on tätä suurempi? 

— Luonnollisesti. 

— Jos me nyt keksisimme jotakin suurempaa, joka olisi 
suurempaa kuin muu suurempi ja suurempi kuin se itse 
olematta kuitenkaan vertailukohdettaan suurempi, sen ei kai 
auttaisi olla muuta kuin samalla itse itseään pienempi, jos 
kerran jokin on sitä itseään suurempikin, vai mitä? 

— Pakostakin, Kritias sanoi. 

— Eikö edelleen ole niin, että jos jokin on kaksinkertaista 
sekä muuhun kaksinkertaiseen että itseensä verrattuna, sen 
pitäisi olla oma puolikkaansa? Eikö kaksinkertainen ole 
kaksinkertaista juuri omaan puolikkaaseensa verrattuna? 

— Ihan totta. 

— Eikö silloin se, mikä on enemmän kuin se itse, olekin 
samalla vähemmän kuin se itse ja itseään painavampi 
samalla itseään kevyempi ja itseään vanhempi itseään nuo- 
rempi ja niin edelleen? Jos jonkin ominaisuuden tai kyvyn 
kohteena tai vertailukohteena on se itse, eikö sillä täydy olla 
sama olemus kuin kohteellaankin? Tarkoitan tätä: esimerkik- 
si kuuleminen, sehän ei ole minkään muun kuin jonkin äänen 
kuulemista, vai mitä? 

— Kyllä. 

— Jos se nyt onkin itsensä kuulemista, siihen täytyy liittyä 
ääni. Muuten se ei voisi kuulla itseään. 

— Täsmälleen. 

— Ja jos, hyvä ystävä, näkeminen on sen itsensä näkemistä, 
sen täytyy itse olla värillinen, koska väritöntä ei voi nähdä. 

— Eitietenkään. 

— Huomaatko nyt, Kritias, että osittain on mahdotonta, 
osittain hyvin epätodennäköistä, että voisi olla olemassa 
ominaisuus tai kyky, jonka kohteena olisi se itse. Sillä mitä 
kokoon ja määrään ja vastaaviin asioihin tulee, se on täysin 
mahdotonta, eikö totta? 

— Täysin. 

— Mitä taas tulee kuulemiseen ja näkemiseen tai siihen, että 
liike liikuttaisi itse itseään ja lämpö lämmittäisi, sitäkin toiset 
pitävät epätodennäköisenä, mutta eivät välttämättä kaikki. 
Tarvitaan kuitenkin etevä mies, hyvä ystävä, erittelemään 

kaikki nämä eri tilanteet huomioon ottaen, onko niin, ettei 
mikään olemassa oleva kyky voi kohdistua itseensä, vaan 
aina johonkin muuhun, vai onko se joissakin tapauksissa 
mahdollista, joissakin ei. Tai että jos onkin olemassa jotakin 
itseensä kohdistuvaa, onko sellaista se tieto, jota me nimitäm- 
me järkevyydeksi. Minä en ainakaan usko pystyväni erittele- 
mään näitä asioita. Niinpä en osaa sanoa varmasti, onko 
tieto tiedosta mahdollinen enempää kuin sitäkään, jos sellai- 
nen tieto vaikka olisikin olemassa, hyväksynkö järkevyyden 
sellaiseksi, ennen kuin olen selvittänyt, olisiko siitä meille 
sellaisena mitään hyötyä. Sillä sellainen tunne minulla on, 
että järkevyys on jotakin hyödyllistä ja hyvää. Todista nyt 
sinä Kallaiskhroksen poika — sinähän väität, että järkevyys 
on tietoa tiedosta ja tietämättömyydestä — ensiksikin, että se 
mitä äsken sanoin on mahdollista, ja sitten, että se on paitsi 
mahdollista myös hyödyllistä. Sitten kenties tyytyisin siihen, 
mitä sanot järkevyyden olemuksesta. 

Kun Kritias kuuli tämän ja huomasi, etten ole varma 
asiastani, hänen kävi niinkuin ihmisen, joka näkee toisten 
haukottelevan ja alkaa itsekin haukotella: häneen näytti 
tarttuvan minun epävarmuuteni. Mutta aina yhtä kiitoksenki- 
peänä hän häpesi kuulijoita eikä halunnut myöntää, ettei 
osannut selvitellä asiaa niin kuin olin kehottanut häntä, vaan 
kätki tietämättömyytensä pyöreisiin puheisiin. Päästäksem- 
me tarkastelussamme eteenpäin minä sanoin silloin: 

— Jos suostut, Kritias, sopikaamme nyt aluksi, että tieto 
tiedosta on mahdollinen; myöhemmin voimme sitten selvit- 
tää, onko asia todella niin vai eikö. Jos siis oletamme sen 
mahdolliseksi, miten se sitten tekisi helpommaksi tietää, mitä 
ihminen tietää ja mitä ei? Sitähän me nimenomaan sanoimme 
Itsensä tuntemisen ja järkevyyden olevan, vai mitä? 

— Sitä juuri, Kritias vastasi, — ja näin voitaneen päätellä. 
Niillä on sitä paitsi tietty keskinäinen yhteys. Jos näet joku 
omaa tiedon, joka tuntee itsensä, hän lienee samalla omaa- 
mansa tiedon kaltainen. Sillä tavoinhan esimerkiksi sellainen, 
jolla on nopeutta, on nopea, jolla kauneutta, kaunis, ja jolla 
jonkin asian tuntemusta, asiantunteva. Se taas, joka omaa 
itsetuntemusta, lienee itsensä tunteva. 

— En minä sitä ollenkaan kiellä, minä sanoin, — että se, 
joka omaa itsetuntemusta, tuntisi samalla itsensä; mutta 
mikä pakko sellaisen tuntemuksen omaavalla on tietää, mitä 
hän tietää ja mitä ei? 

— Koska se on yksi ja sama asia. 

— Fhkä niin, minä sanoin. — Taidan vain olla yhtä tyhmä 
kuin ennenkin, kun en taaskaan ymmärrä, miten itsensä 
tunteminen voi olla sama asia kuin että tietää mitä tietää ja 
mitä ei. 

— Mitä tarkoitat, kysyi Kritias. 

— Tätä: pystyykö pelkkä tieto tiedosta selvittämään enem- 
pää kuin että jokin on tietoa jokin toinen taas ei? 

— Ei pysty enempään kuin juuri siihen. 

— Onko samaa tietoa se, että tietää tai ei tiedä mikä on 
tervettä, tai että tietää tai ei tiedä, mikä on oikeudenmukais- 
ta? 

— Ei suinkaan. 

— Sen sijaan toinen on ymmärtääkseni lääketiedettä, kol- 
mas valtiotaitoa ja ensin mainittu yksinkertaisesti vain tietoa. 

— Niin kaiketi. 

— Jos nyt siis kuvittelemme, että joku ei ymmärrä mitään 
terveellisyydestä eikä oikeudenmukaisuudesta, vaan ainoas- 
taan tietämisestä, koska omaa tiedon vain siitä, niin eikö 
tällainen henkilö pysty havaitsemaan sekä itsessään että 
toisissa jonkin tiedon olemassaolon ja jonkin asian tuntemuk- 
sen? 

— Kyllä pystyy. 

— Mutta miten hän tämän tiedon avulla voi tietää, mitä hän 
tai joku muu tietää? Terveydenhän ihminen tuntee lääketie- 
teen eikä järkevyyden avulla ja harmonian musiikkitieteen 
eikä järkevyyden avulla ja rakentamista koskevat asiat 
rakennustaidon eikä järkevyyden avulla, ja niin edelleen, vai 
mitä? 

— Siltä näyttää. 

— Mutta jos kerran järkevyys on yksinomaan tiedon 
tietämistä, miten kukaan pystyy sen avulla tietämään, että on 
perillä terveyteen liittyvistä kysymyksistä tai rakennustaidos- 
ta? 

— Fi mitenkään. 

— Sittenhän sellainen, joka ei tiedä tätä, ei voi tietää, mitä 
hän tietää, vaan ainoastaan, että tietää jotakin. 

— Siltä näyttää. 

— Järkevyys ei toisin sanoen taidakaan olla sen tietämistä, 
mitä tietää ja mitä ei, vaan ainoastaan sen tilan, että tietää ja 
että ei tiedä. 

— Pahalta näyttää. 

— Eikä tällainen henkilö siis voi toisestakaan, joka sanoo 
tietävänsä jotakin, tietää, tietääkö tämä vai eikö tiedä sitä, 
mitä väittää tietävänsä. Nähtävästi hän tietää vain sen, että 
tällä jokin tieto on, mutta mistä asiasta, sitä ei järkevyys auta 
häntä saamaan selville. 

— Siltä näyttää. 

— Eikä hän liioin pysty erottamaan toisistaan sellaista, 
joka tekeytyy lääkäriksi ja sellaista, joka todella on lääkäri, 
enempää kuin muitakaan asiantuntevia ja -tuntemattomia. 
Tarkastellaanpa asiaa seuraavasti: jos järkevä henkilö tai 
kuka hyvänsä tahtoo saada selville, kuka todella on lääkäri ja 
kuka ei, eikö hän menettele näin: varmastikaan hän ei ryhdy 
keskustelemaan tämän kanssa lääketieteestä — lääkärihän ei, 
kuten sanoimme, tiedä muista kuin terveyteen ja sairauteen 
liittyvistä asioista — vai mitä? 

— Niin juuri. 

— Tietämisestä hän taas ei tiedä mitään; senhän olemme 
sopineet kuuluvan vain järkevyydelle. 

— Ihan niin. 

— Eikä lääkäri siis tiedä mitään lääketieteestäkään, koska 
kerran sekin on tietoa. 

— Pitää paikkansa. 

— Järkevä henkilö havaitsee kyllä, että lääkäri tietää 
jotakin. Ja kun hänen pitää yrittää saada selville, millaisesta 
tiedosta on kysymys, hän luonnollisestikin tarkastelee, minkä 
asioiden tietämistä se on. Vai eikö kaikki tieto määräydy sen 
mukaan, minkälaista, toisin sanoen, minkä tietämistä se on? 

— Siten juuri. 

— Ja lääketiede määriytyy erilaiseksi kuin muut tiedonalat 
sen nojalla, että se on terveyteen ja sairauteen liittyvien 

asioiden tietämistä. 

— Pitää paikkansa. 

— Eikö sen, joka haluaa tutkia jotakin lääketieteen piirissä, 
tule tehdä se niissä asioissa, joita lääketiede koskee, eikä 
sellaisissa, mitkä ovat lääketieteen ulkopuolella? 

— Tietenkin. 

— Jos siis haluaa menetellä oikealla tavalla, on tutkittava 
terveyteen ja sairauteen liittyvissä asioissa pysyen, missä 
määrin lääkäri on niistä perillä. 

— Nähtävästi. 

— Eikö tutkija tällöin tarkkaile lääkärin sanoja ja toimintaa 
nimenomaan siinä mielessä, onko ne oikein sanottu ja oikein 
suoritettu? 

— Pakostakin. 

— Pystyykö kukaan ilman lääketieteellistä tietoa keskuste- 
lemaan näistä asioista? 

— Ei varmaankaan. 

— Eikä siis nähtävästi kukaan muu kuin lääkäri, ei edes 
sellainen, joka on järkevä; hänhän olisi silloin paitsi järkevä, 
vielä lääkärikin. 

— Pitää paikkansa. 

— Itse asiassa siis, jos järkevyys on ainoastaan tietoa 
jonkin tiedon läsnäolosta ja tiedon puutteesta, se ei auta 
selvittämään, hallitseeko lääkäri alansa vai ei, teeskenteleekö 
hän, vai luuleeko tosiaan hallitsevansa. Sama koskee minkä 
tahansa muunkin alan asiantuntijaa, oman alan asiantuntijoi- 
ta lukuun ottamatta. Tämähän on tilanne kaikilla aloilla. 

— Siltä näyttää, sanoi Kritias. 

— Mutta mitä hyötyä meille enää olisi järkevyydestä, 
Kritias, jos se olisi sellaista? Jos se sen sijaan alkuperäisen 
olettamuksemme mukaisesti olisi sitä, että ihminen on selvillä 
siitä, mitä tietää ja mitä ei, ja siitä, tietääkö vai ei, ja pystyy 
havaitsemaan saman toistenkin kohdalla, silloin, sanoisin, 
järkevyydestä olisi meille kovastikin hyötyä. Jos me omai- 
simme terveen järjen, me olisimme aina erehtymättömiä, ja 
yhtä lailla kaikki hallitsemamme ihmiset. Emme näet kävisi 
itse hoitamaan asioita, joista meillä ei ole tietoa, vaan 
osaisimme valita siihen tarkoitukseen asiantuntijat. Emmekä 

me antaisi hallitsemiemme ihmisten hoitoon muuta kuin 
sellaisia asioita, joita he osaisivat toimittaa oikein, toisin 
sanoen sellaisia, jotka he tuntisivat. Sillä tavoin jokainen 
yksityinen talous tulisi järkevyyden ohjaamana hyvin hoide- 
tuksi ja valtio hyvin hallituksi, samoin kuin kaikki, minkä 
johdossa olisi järkevyys. Kun virheet olisi poistettu ja 
erehtymättömyys olisi johtavana periaatteena, silloin kaikki 
ne, jotka olisivat tämän tilanteen piirissä, toimisivat pakosta- 
kin joka suhteessa kiitettävästi ja hyvin, ja koska he silloin 
menestyisivät, he olisivat onnellisia. Emmekö juuri tällaista 
tarkoittaneet järkevyydestä puhuessamme, kun sanoimme, 
miten hyvä olisi tietää, mitä joku tietää ja mitä ei? 

— Juuri sitä, Kritias vastasi. 

— Mutta nyt huomaat, ettemme ole mistään löytäneet 
sellaista tietoa. 

— Huomaan kyllä, hän sanoi. 

— Ehkä kuitenkin järkevyydestä sellaisena, millaiseksi sen 
nyt olemme todenneet, tietona tiedosta ja tiedon puutteesta, 
voisi sen omaavalle olla se hyöty, että hän oppisi helpommin 
kaiken minkä oppii, ja että kaikki tuntuisi hänestä selkeäm- 
mältä, kun hän oppimansa lisäksi olisi selvillä myös siihen 
liittyvästä tiedosta. Hän osaisi ehkä arvioida paremmin myös 
muita itse oppimissaan asioissa, kun taas ne, joilta järkevyys 
puuttuu, tekisivät sen heikommin ja häonommin. Eikö meille 
mahdakin olla järkevyydestä juuri jotakin tämän tapaista 
hyötyä, ja me vain tavoittelemme jotakin suurempaa ja 
yritämme nähdä sen merkittävämpänä kuin mitä se itse 
asiassa onkaan? 

— Saattaapa olla niinkin, Kritias sanoi. 

— Ehkä, sanoin minä. — Tai ehkä se, mitä olemme etsineet, 
onkin hyödytöntä. Päättelen näin siitä, että minusta eräät 
järkevyyteen liittyvät seikat tuntuvat omituisilta, jos järke- 
vyys on sitä miltä näyttää. Jos tahdot, voimme tarkastella 
asiaa siltä pohjalta, että myönnämme tiedon tiedosta mahdol- 
liseksi ja pidämme toisaalta kiinni siitä, mitä alussa sovimme 
järkevyyden olevan, nimittäin sitä, että on selvillä siitä, mitä 

Minusta näet tuntuu siltä, Kritias, ettei päätelmämme ollut 
oikea, kun äsken sanoimme, että järkevyys siten käsitettynä 
olisi kovasti hyödyksi talouden ja valtion hoidon johtavana 
periaatteena. 

— Miten niin, kysyi Kritias. . 

— Kun sanoimme niin itsestään selvänä asiana, että ihmi- 
sille olisi erinomainen etu, jos jokainen tekisi vain asioita, 
jotka tuntee ja jättäisi muun asiantuntijoiden huoleksi. 

Eikö asia sitten ole juuri niin? 
Ei minusta. 
Puhut totisesti kummia. 

— Sitäpä juuri, koira vieköön, siltä minustakin tuntuu. 
Siksihän sanoinkin hetki sitten, että eräät asiat oudoksuttivat 
minua ja että pelkäsin meidän tarkastelevan asiaa väärin 
perustein. Sillä totisesti, vaikka järkevyys olisikin juuri 
sellaista kuin sanoimme, ei minusta ole yhtään selvää, että se 
olisi meille hyväksi. 

— Kuinka niin, sanoi Kritias. — Selitä, että me muutkin 
saisimme tietää, mitä sinä tarkoitat. 

— Kuulehan sitten kuvitelmani, tulipa se sitten sarvi- tai 
norsunluuportista: jos siis järkevyys tosiaan hallitsisi meitä, 
ja olisi sellaista, miksi sen olemme määritelleet, mitä muuta 
siitä seuraisi kuin että kaikki toiminta tapahtuisi eri tiedon- 
alojen mukaisesti, eikä kukaan onnistuisi petkuttamaan meitä 
väittämällä esimerkiksi olevansa laivuri, vaikkei ole, eikä 
yksikään lääkäri eikä sotapäällikkö eikä kukaan muukaan 
voisi ilmi tulematta teeskennellä tietävänsä mitään, mitä ei 
todellisuudessa tiedä. Mitä muuta hyötyä meille siitä koituisi 
kuin että olisimme ruumiiltamme nykyistä terveempiä ja että 
me pelastuisimme vaaratilanteista merimatkalla tai sodassa? 
Että astiamme ja vaatteemme ja jalkineemme ja muut esineet 
olisivat kaikki asiantuntevasti valmistettuja, kuten kaikki 
muukin, koska turvautuisimme vain todella ammattitaitoisiin 
käsityöläisiin? Jos tahdot, voimme vielä lukea ennustustai- 
donkin tulevaisuuden tuntemistaidoksi ja ajatella, että järke- 
vyys voisi hallita sitä ja että sen avulla voisimme torjua 
petkuttajat ja asettaa todelliset tietäjät ennustamaan tulevai- 
suuttamme. Myönnän, että tällaisissa olosuhteissa ihmiset 

toimisivat asiantuntevasti — järkevyys luonnollisestikin pitäi- d 


si huolta siitä, ettei tiedon puute vahingossakaan pääsisi 
häiritsemään — mutta sitä, että asiantuntevasti toimiessamme 
samalla toimisimme hyvin ja olisimme onnellisia, sitä emme 
vielä tästä voi päätellä, Kritias hyvä. 

— Mutta, sanoi Kritias, — tuskin löydät muuta tapaa päästä 
menestyksen huipulle, jos hylkäät asiantuntevan toiminnan. 

— Neuvo nyt vielä vähän minua, minä sanoin. — Minkä 
alan asiantuntemusta tarkoitat? Nahkurin ammatinko? 

— En tosiaankaan. 

— Vaskentaonnanko sitten? 

— En sinne päinkään. 

— Villanvalmistuksenko sitten, vai halonhakkuun vaiko 
jonkin muun vastaavan? 

— En missään tapauksessa. 

— Sittenhän emme enää pysykään siinä väitteessä, että se, 
joka toimii asiantuntevasti, on onnellinen. Minusta nimittäin 
näyttää, ettet sinä pidäkään näiden alojen asiantuntijoita 
onnellisina, vaan rajaat sellaisiksi vain joidenkin tiettyjen 
alojen asiantuntijat. Ehkä tarkoitatkin äsken mainitsemaani 
ennustajaa, joka tuntee tulevaisuuden? 

— Häntä ja muitakin, Kritias vastasi. 

— Ketä sitten? Et kai sellaista ihmistä, joka menneitten ja 
tulevien lisäksi tuntisi kaikki nykyisetkin asiat ja tietäisi ihan 
kaiken? Jos nyt oletamme, että sellainen ihminen olisi 
olemassa, niin tokko voit nimetä ketään, joka kykenisi 
toimimaan asiantuntevammin? 

— En tosiaankaan. 

— Siihen kuitenkin vielä kaipaisin vastausta, mikä näistä 
monista tiedoista sitten tekisi hänet onnelliseksi? Kaikkiko 
yhtä lailla? 

— Fi suinkaan yhtä lailla, Kritias vastasi. 

— No mikä sitten eniten? Mikä osa nykyisen tai tulevan tai 
menneen tuntemuksesta? Lautapelitaitoko? 

— Mitenkä niin muka lautapelitaito? 

Entä aritmetiikan tuntemus? 
Ei toki. 
No terveellisen sitten? 

— Se jo paremmin. 

— Mutta se tieto, jota nyt lähinnä tarkoitan; mitä tällainen 
henkilö sen avulla tietää? 

— Hyvän ja pahan, Kritias vastasi. 

— Voi sinua onnetonta, minä sanoin. — Riepotat minua 
ympäriinsä ties miten kauan ja salaat, ettei asiantunteva 
toiminta olekaan se, mikä saa ihmisen menestymään ja 
olemaan onnellinen, eivätkä edes kaikki tiedonalat yhteensä, 
vaan pelkästään yksi ja ainoa tieto, tieto hyvästä ja pahasta. 
Jos sinä nyt, Kritias, poistat tämän tiedon muiden tietojen 
joukosta, tekeekö silloin lääketiede ihmiset vähemmän ter- 
veiksi, tuottaako nahkurin taito huonompia jalkineita ja 
kutomataito kehnompia vaatteita? Pelastaako laivurintaito 
vähemmän ihmisiä hukkumasta mereen ja sotataito kuole- 
masta sotaan? 

— Ei yhtään vähempää, Kritias sanoi. 

— Mutta, Kritias, minä sanoin, — jos meiltä puuttuu tämä 
tieto, meille ei noista tiedonaloista koidu mitään hyvää eikä 
hyödyllistä. 

— Olet oikeassa. 

— Mutta ei sekään tieto ole ilmeisesti järkevyyttä, jos 
kerran järkevyyden tehtävänä on hyödyttää meitä. Tarkoitta- 
mani tietohan ei ole tietoa tiedosta ja tiedon puutteesta, vaan 
hyvästä ja pahasta. Joten jos se on hyödyllistä, järkevyyden 
on silloin oltava jotakin muuta. 

— Miten niin se ei voisi olla hyödyllistä, Kritias huomautti. 
— Jos kerran järkevyys on nimenomaan tietoa muista tiedon- 
aloista ja peräti hallitsee niitä, eikö se silloin, koska se 
hallitsee myös tietoa hyvästä, ole meille hyödyksi? 

— Kaipa saman tien sitten järkevyys on se, mikä parantaa 
lääketieteen asemesta ja tekee kaiken muunkin, mikä itse 
asiassa olisi eri ammattien tehtävänä. Emmekö muka jo 
kauan sitten todistaneet, että se on yksinomaan tietoa 
tiedosta ja tiedon puutteesta eikä mistään muusta? Eikö asia 
ole näin? 

— Näkyy olevan. 

— Järkevyys ei siis tee terveeksi? 

— Fi tietenkään. 

— Terveydenhoito kuuluu toisen ammattitaidon piiriin? 

— Toisen. 

— Järkevyydestä ei liioin koidu hyötyä. Senhän me äsken 
jätimme toisen tiedonalan huoleksi, vai mitä? 

— Pitää paikkansa. 

— Miten sitten järkevyys voisi olla hyödyllistä, jos siitä 
kerran ei koidu minkäänlaista hyötyä? 

— Ei nähtävästi mitenkään. 

— Huomaatko nyt, miten aiheellinen oli pelkoni ja miten 
perustellusti syytin itseäni siitä, etten tarkastele järkevyyttä 
alkuunkaan oikealla tavalla? Jos minusta vähänkään olisi 
suorittamaan tarkastelua hyväksyttävästi, ei kai silloin voisi 
käydä niin, että ominaisuus, jota olemme pitäneet kiitettä- 
vimpänä kaikista, osoittautuukin hyödyttömäksi. Nyt olem- 
me kuitenkin kärsineet tappion joka suhteessa, emmekä pysty 
keksimään, mikä ihmeen asia se oikein on, jolle nimenantaja 
on antanut nimeksi järkevyys. Pääsimme yksimielisyyteen 
monesta asiasta, jotka sitten lähemmin tutkittaessa eivät 
pitäneetkään paikkaansa. Muun muassa sovimme, että järke- 
vyys on tietoa tiedosta, mutta tutkimus kumosi käsityksem- 
me sen sijaan että olisi tukenut sitä. Tulimme edelleen 
yhdessä siihen tulokseen, että kyseinen tieto olisi muidenkin 
tiedonalojen tehtävien tuntemusta, vaikkei sekään pitänyt 
tutkittaessa paikkaansa; ja näin me teimme, jotta saisimme 
järkevän henkilön olemaan selvillä siitä, mitä hän tietää ja 
mitä ei. Tällaista me sovimme suurieleisesti, ottamatta 
ensinkään huomioon sitä, ettei kenenkään ole mahdollista 
omata minkäänlaista tietoa siitä, mitä ei ollenkaan tiedä. 
Niinhän me näet sovimme, että ihminen tietää, mitä ei tiedä. 
Voisiko enää kuvitella mitään järjettömämpää? Ja vaikka me 
olimme niin täynnä hyvää tahtoa ja yrittämisen halua, ei 
tutkimuksemme auttanut meitä löytämään totuutta. Ei, se piti 
meitä pilkkanaan ja osoitti ylimielisesti hyödyttömäksi kali- 
ken, minkä alun alkaen olimme yhdessä sopineet järkevyyden 
olemukseksi. Vähemmän harmissani tästä olen itseni vuoksi. 
Mutta sinun takiasi, Kharmides, minua suututtaa kovasti, jos 
sinä kaikessa kauneudessasi ja mielesi järkevyydessä et 
tosiaankaan nyt etkä koskaan elämässäsi saisi järkevyydestä- 

sı mitään hyötyä. Ja vieläkin enemmän minua harmittaa 
traakialaisen loitsu, jos se onkin täysin hyödytön sen jälkeen 
kun sen ensin olen suurella vaivalla opetellut. Näin huonosti 
en kuitenkaan usko asioiden olevan. Pikemminkin minä itse 
olen huono tutkija. Olen näet edelleenkin sitä mieltä, että 
järkevyys on erinomainen ominaisuus, ja että sinä olet 
onnellinen, jos omaat sen. Katso vain, onko sinussa sitä, ja 
selviätkö ilman loitsua. Jos on, neuvoisin sinua mieluimmin 
pitämään minua pelkkänä suunsoittajana ja kelvottomana 
suorittamaan minkäänlaista tutkimusta, itseäsi sen sijaan sitä 
onnellisempana, mitä järkevämpi olet. 

Tähän Kharmides vastasi: 

— Fn totta totisesti tiedä, onko minussa sitä vai ei. Miten 
minä voisin tietää sellaista, mistä tekään kaksi ette pääse 
selville, kuten väität. En kuitenkaan oikein usko sinua, 
Sokrates, vaan luulen, että olen kovastikin sen loitsun 
tarpeessa. Omasta puolestani olen valmis kuuntelemaan sitä 
sinulta päivät pitkät, kunnes sanot, että riittää. 

— Olkoon, ja tee niin, Kharmides, sanoi Kritias. — Mutta 
jos sinä tosiaan teet niin kuin sanot ja suostut kuuntelemaan 
Sokrateen loitsuja poikkeamatta hänen opetuksistaan mis- 
sään asiassa, sitä minä pidän sinun taholtasi järkevyyden 
osoituksena. 

— Ajon noudattaa niitä tinkimättä, sanoi Kharmides. — 
Kelvotonhan minä olisin, jos en tottelisi sinua, joka sentään 
olet holhoojani, enkä tekisi, mitä käsket. 

— Niin minä käsken, sanoi Kritias. 

— Teen kuten käsket, ja aloitan tästä paikasta, sanoi 
Kharmides. 

— Ja mitä te kaksi sitten kaavailette minun tehtäväkseni, 
minä kysyin. 

— Emme kaavaile, vaan olemme päättäneet, sanoi Kharmi- 
des. 

— Alotko käyttää pakkokeinoja jättämättä minulle itselleni 
ratkaisuvaltaa? 

— Aion, koska holhoojani tuossa käskee. Mieti siinä valos- 
sa, mitä aiot tehdä. 

— Eihän minulle jää mitään mietittävää, minä vastasin. — 

Jos sinä ryhdyt johonkin vaikka väkipakolla, kuka sinua 
pystyisi vastustamaan? 

— Älä sitten yritä sinäkään, Kharmides vastasi. 

— En aiokaan, minä sanoin. 

viertä kulkevaa tietä. Panopsin lähteen pikku portilla kohta- 
sin sattumalta Hieronymoksen pojan Hippothaleen ja Ktesip- 
poksen Paianian demoksesta. He seisoskelivat siellä yhdessä 
joidenkin muiden nuorten miesten kanssa. Minut nähdessään 
Hippothales huudahti: 

— Hei, Sokrates, mistä sinä tulet ja minne olet menossa? 

— Akatemiasta, minä vastasin. — Olen menossa Lykeioniin. 

— Tule ihmeessä tänne meidän luoksemme, hän sanoi. — 
Etkö ehtisi poiketa? Varmasti maksaa vaivan. 

— Minne minun sitten pitäisi poiketa ja keitä kaikkia teitä 
siellä on? 

— Tänne, Hippothales vastasi ja osoitti jonkinlaista hallia, 
joka oli vastapäätä muuria ja jonka ovi oli auki. — Vietämme 
tuolla aikaa. Siellä on paljonkin kauniita nuoria. 

— Mikä kumman halli se on ja mitä te siellä puuhaatte? 

— Se on vasta valmistunut palestra. Enimmäkseen me 
keskustelemme siellä ja meistä olisi hauskaa, jos sinä tulisit 
mukaan. 

— Hyvä, minä sanoin. — Kuka siellä muuten opettaa? 

— Ystäväsi ja ihailijasi Mikkos. 

— Sillä lailla! Sittenhän ei opettajassa ole vikaa. Mikkos on 
kelpo sofisti. 

— Etkö tulisi sisään? Näkisit keitä siellä on. 

— Olisi mukavaa kuulla ensin, ketä katsomaan minä olen b 


menossa ja kuka siellä on se kaunis poika. 

— Kuka kenenkin mielestä. 

— No kuka sinusta? Sanohan! 

Kysymykseni sai hänet punastumaan. 

— Voi sinua, Hippothales Hieronymoksen poika, minä 
sanoin. — Ei sinun tarvitse enää sanoa, oletko rakastunut vai 

c etkö. Huomaan kyllä, että olet ja vielä pahan kerran. Eihän 
minusta muuten ole mihinkään, mutta sellainen jumalten 
lahja, tai mikä lienee, minulla on, että heti näen kuka on 
rakastunut, tai kehen joku on rakastunut. 

Tämän kuullessaan Hippothales punastui kahta enemmän. 
Silloin Ktesias sanoi: 

— Hienoa, Hippothales, että punastelet etkä kehtaa sanoa 
pojan nimeä Sokrateelle. Sinähän ottaisit hänet lyhyessä 
ajassa hengiltä, jos kävisit puhumaan pojasta tavalliseen 
tapaasi. Meidät hän on jo puhunut kuuroiksi ja olemme 

d kurkkua myöten Lysistä täynnä. Ja annahan olla, kun hän ei 
ole ihan selvä, silloin voimme keskellä yötäkin herätä 
Lysiksen nimeen! Eikä pahinta ole kuitenkaan vielä se mitä 
hän puhuu, vaan se kun hän alkaa mättää meihin runojaan ja 
muita kirjallisia tekeleitään. Ja sitäkin hassumpaa on, että 
hän jopa laulaa pojasta sanoin kuvaamattomalla äänellä ja 
meidän on kestettävä sekin. Ja nyt hän sitten punastuu, kun 
sinä kysyt onko hän rakastunut. 

e — Tämä Lysis taitaa olla ihan nuori, päätellen siitä, ettei 
nimi sano minulle mitään. 

— Hänestä ei juuri käytetä sitä nimeä, Ktesippos selitti. — 
Hän kulkee vielä isänsä nimellä; tämähän on varsin tunnettu 
henkilö. Olen varma, että tunnet pojan hyvinkin ulkonäöltä; 
se riittääkin hyvin hänen tuntomerkikseen. 

— Sanokaa sitten, kenen poika hän on. 

— Hän on Aiksonesta kotoisin olevan Demokrateen vanhin 
poika. 

— Kas mokomaa, Hippothales, minä sanoin. — Oletkin 
löytänyt kaikin tavoin jalon ja viehättävän kohteen tunteille- 
si. Esitä nyt sitten minulle jotain sellaista kuin näille 
muillekin. Haluaisin tietää, osaatko puhua rakastetustasi 

205a oikealla tavalla sekä hänelle että toisillekin. 

— Otatko tosiaan vakavasti sen, mitä Ktesippos sanoo, 

kysyi Hippothales. 

— Aiotko ehkä väittää, ettet olekaan rakastunut siihen 
poikaan, josta hän puhuu? 

— En toki, mutta sitä kyllä, etten sepittele hänestä runoja 
enkä muutakaan sellaista. 

— Hän ei ole terve, Ktesippos huomautti. — Puhuu mitä 
sylki suuhun tuo. 

— En minä välitä kuulla mittoja enkä säveltä siitä, mitä 
ehkä olet pojasta sepittänyt, vaan ajatuksen, niin että minulle 
selviää, miten suhtaudut häneen, sanoin minä siihen. 

— Ktesipposhan sen sinulle voi kertoa, Hippothales sanoi. 
— Hänhän sen tietää ja muistaa ihan tarkkaan, jos kerran on 
joutunut kuuntelemaan minua kuollakseen niin kuin väittää. 

— Taatusti tiedänkin, sanoi Ktesippos. — Ja se on kerras- 
saan naurettavaa kaikki, Sokrates. Vai eikö muka se ole 
naurettavaa, että ihminen on rakastunut johonkuhun ja 
suhtautuu häneen toisin kuin muut eikä kuitenkaan keksi 
sanoa hänestä mitään omaperäistä, mitään, mitä lapsikin ei 
osaisi? Koko kaupunkihan laulaa Demokrateesta ja pojan 
isoisästä Lysiksestä ja koko sukukatraasta, sen rikkauksista 
ja kilpa-ajotalleista ja voitoista Delfoissa, Isthmoksessa ja 
Nemeassa ratsuilla ja nelivaljakoilla. Tästä kaikesta hän 
sitten laatii runoa ja proosaa, ja vieläkin ikivanhemmista 
asioista. Tässä eräänäkin päivänä hän esitti meille runon 
siitä, miten joku Lysiksen esi-isä, joka muka oli Zeuksen ja 
paikkakunnan kantaisän tyttären poika, kestitsi Heraklesta 
sukulaisenaan —- mummojen juttuja. Kaikkea tällaista hän 
lausuu ja laulaa ja pakottaa meidätkin kuuntelemaan. 

— Voi Hippothales, miten naurettava sinä tosiaankin olet, 
sanoin minä tähän. — Sepität itsellesi ylistysrunoja ja lauluja 
ennen kuin edes olet voittanut mitään. 

— Enhän minä niitä itselleni sepitä, Hippothales puolustau- 
tui. 

— Niin sinä luulet. 

— Mitä tarkoitat? 

— Sinuunhan tuollaiset laulut eniten kohdistuvat, minä 
sanoin. — Jos näet onnistut valloittamaan tuollaisen pojan, 
laulusi ja runosi ovat kunniaksi juuri sinulle ja tosiaan kuin 

ylistyslauluja voittajalle ainakin. Mutta jos hän pääsee 
sinulta pakoon, näytät sitä naurettavammalta, mitä mahta- 
vampia ylistysrunoja olet sepittänyt. Sitä suurempi onnihan 
sinulta silloin on mennyt sivu suun. Ystäväni, se, joka on 
viisas rakkausasioissa, ei ylistä tunteittensa kohdetta ennen 
kuin on saanut tämän valloitetuksi, koska pelkää, miten 
asiassa viimein käy. Ja toisaalta kauniit pojat luulevat pian 
itsestään liikoja ja käyvät ylpeiksi, jos heitä kehuu ja ylistää. 
Etkö usko, että näin on? 

— Pitää paikkansa. 

— Ja mitä ylpeämmiksi he käyvät, sitä vaikeampi heitä on 


tavoittaa. 


— Niin varmaan. 

— No millaisena metsästäjänä pidät miestä, joka metsällä 
liikkuessaan metelöi ja pelottaa riistan entistäkin vaikeam- 
maksi tavoittaa? 

— Huonona tietenkin. 

— Samaten osoittaa taiteellisen kyvyn puutetta, jos jonkun 
laulu ärsyttää toisia sen sijaan, että se kiehtoisi heitä. 

— Olen samaa mieltä. 

— Pidä sitten myös huoli ettet runoja sepittäessäsi syyllisty 
kaikkeen tähän. Eihän kai sinunkaan mielestäsi sellainen 
runoilija voi olla hyvä, joka aiheuttaa runoillaan itselleen 
vahinkoa? 

— Ei tietenkään, Hippothales vastasi. — Sehän olisi ihan 
järjetöntä. Olen tosiaan samaa mieltä kanssasi kaikesta siitä, 
mitä olet sanonut. Jos vain vielä tiedät muutakin, mitä olisi 
hyvä sanoa tai tehdä, että olisi pojalle mieleen, niin neuvo 
ihmeessä. 

— Sitä ei ole helppo sanoa, minä vastasin. — Mutta jos 
järjestät niin, että saan keskustella pojan itsensä kanssa, 
pystyn ehkä osoittamaan, mitä sinun pitää puhua hänelle 
niiden laulujen ja runojen sijasta, joita nämä tässä kertovat 
sinun sepittelevän. | 

— Se el ole vaikeaakaan, hän sanoi. — Jos vain menet sisään 
K tesippoksen kanssa ja istuudut keskustelemaan, luulen, että 
hän kyllä tulee luoksesi. Hän nimittäin kuuntelee hyvin 
mielellään keskusteluja. Hallissa vietetään parhaillaan Her- 

mes-juhlia, niin että siellä on paljon poikia ja nuoria miehiä. d 
— Niin, kuten sanoin, hän tulee varmaan heti kohta luoksesi. 
Ja jos ei tule, niin onhan hän tuttu Ktesippoksen kanssa 
tämän serkun Meneksenoksen kautta, joka on hänen paras 
ystävänsä. Niin että Ktesippos voi kutsua hänet, ellei hän 
muuten satu tulemaan. 

— Tehdään niin, minä sanoin, pyysin Ktesippoksen mukaa- 
ni ja menin palestraan. Toiset seurasivat jäljessämme. e 

Sisään tultuamme havaitsin, että pojat olivat jo uhranneet 
ja toimitus läheni loppuaan. Kaikki olivat juhla-asussa ja 
pelasivat noppaa. Paljon poikia oli pelaamassa ulkona 
pihalla, muutamat taas leikkivät parillista ja paritonta pukeu- 
tumishuoneen nurkassa noppakuutioilla, joita heillä oli pal- 
jon pienissä vasuissa; toisia seisoi ympärillä katselemassa. 
Näiden joukossa oli myös Lysis. Siinä hän seisoi poikien ja 207a 
nuorten miesten keskellä seppelöitynä ja kaikkia muita 
kauniimpana. Eikä hän ollut maineensa veroinen vain ulko- 
naisessa kauneudessa, vaan hänellä oli myös miellyttävä 
käytös. 

Me kävimme istumaan vastapäiselle seinustalle, missä oli 
rauhallista, ja aloimme keskustella jostakin. Lysis kääntyi 
tavan takaa vilkaisemaan meitä ja hänen teki selvästikin 
mieli tulla luoksemme. Siinä vaiheessa hän kuitenkin vielä 
epäröi eikä kehdannut tulla yksin, mutta sitten saapui b 
Meneksenos pihalta pelaamasta, ja nähdessään minut ja 
Ktesippoksen kävi seuraamme istumaan. Silloin Lysis seurasi 
häntä ja istuutui hänen viereensä. Muitakin tuli paikalle, niin 
myös Hippothales. Kun hän huomasi miten paljon kuulijoita 
paikalle ilmaantui, hän vetäytyi seisomaan heidän taakseen 
paikkaan, missä ei luullut Lysiksen näkevän häntä: hän ei 
näet tahtonut pojan kiusaantuvan ihailijansa läsnäolosta. 
Näin hän siis asettui kuuntelemaan keskustelua. 

Minä puolestani vilkaisin Meneksenosta ja aloitin: 

— Sanohan sinä Demofonin poika, kumpi teistä kahdesta 
on vanhempi? 

— Siitä me väittelemme vieläkin. 

— Siitäkin voisi väitellä kumpi teistä on jalosukuisempi. c 

— Niin voisi. 

— Ja yhtä hyvin siitä kumpi teistä on kauniimpi. 

Molemmat nauroivat. 

— Sitä taas kumpi teistä on rikkaampi, en aio kysyä. Tehän 
olette ystäviä keskenänne, vai mitä? 

— Olemme, he myönsivät. 

— Sanotaan, että ystävien omaisuus on yhteistä, niin että 
siinä suhteessa teissä ei voi olla mitään eroa, mikäli tuo väite 
ystävyydestä pitää paikkansa. 

Pojat olivat samaa mieltä. 

Tämän jälkeen aioin kysyä, kumpi heistä oli oikeudentun- 
toisempi ja viisaampi, mutta silloin tuli Meneksenosta hake- 
maan joku, joka sanoi liikunnanvalvojan kutsuneen häntä; 
luullakseni tämä oli parhaillaan uhraamassa. Niinpä Menek- 
senos lähti pois. Minä aloin sen sijaan kysellä Lysikseltä: 

— Isä ja äiti kai rakastavat sinua kovasti, Lysis? 

— Tottakai 

— Eivätkö he siis toivo, että olisit mahdollisimman onnelli- 
nen? 

— Luonnollisesti. 

— Arveletko, että ihminen voi olla onnellinen, jos hän on 
orjan asemassa eikä saa tehdä mitään, mitä tahtoo? 

— Eitoki, hän vastasi. 

— Jos siis isäsi ja äitisi rakastavat sinua ja tahtovat, että 
olet onnellinen, kaipa he silloin tekevät parhaansa, että olisit 
sitä? 

— Totta kai. 

— Antavatko he siis sinun tehdä, mitä haluat, eivätkä 
koskaan moiti eivätkä estä sinua tekemästä mielesi mukaan? 

— Päinvastoin, estävät toki ja monissakin asioissa. 

— Mitä sinä oikein tarkoitat, minä sanoin. — He tahtovat, 
että olet onnellinen ja estävät sinua kuitenkin tekemästä, mitä 
haluat? Sanohan minulle: Jos tahtoisit tarttua ohjiin ja ajaa 
isäsi vaunuja kilpailuissa, eikö hän antaisi sinun tehdä sitä? 
Estäisikö hän sen? 

Ei tietenkään antaisi. 

Kuka niitä sitten saa ajaa? 

— Isällä on palkattu ajaja. 

Mitä sinä sanot? Antaako hän palkollisen käsitellä 

hevosiaan mielensä mukaan mieluummin kuin sinun ja vielä b 
maksaakin siitä? 

— Ja miksikä ei, sanoi Lysis. 

— Kai sinä sentään muulivaljakon saat huostaasi, ja jos 
tahtoisit lyödä sitä, saisit tehdä niin? 

— Miten minä niin saisin tehdä? 

— Mitä tarkoitat? Eikö muka kukaan saa lyödä muuleja? 

— Saa tietenkin muulinajaja. 

— Onko hän orja vai vapaa? 

— Orja. 

Sitten he ilmeisesti pitävät orjaakin omaa poikaansa 
parempana ja uskovat omaisuutensa mieluummin orjalle kuin 
sinulle ja antavat tämän tehdä mielensä mukaan, mutta 
kieltävät sinua. — No sano vielä tämäkin: Saatko määrätä c 
omasta itsestäsi, vai eikö sitäkään ole uskottu sinulle? 

— Miten he niin voisivat tehdä? 

— Päättääkö joku toinen sitten puolestasi? 

— Tuo kaitsija tuolla. 

Ei kai vain hänkin ole orja? 
Onpa niinkin, oma orjamme. 

— Johan on hirveää, minä sanoin, — että orja määräilee 
vapaata ihmistä. Millä tavoin tuo kaitsija sitten sen tekee? 

— Hän saattaa minut kouluun. 

— Ei kai vain ole niin, että opettajatkin koulussa määräile- d 
vät sinua? 

— Totta kai he määräilevät. 

— Kovin monta herraa ja käskijää isäsi on pannut sinua 
määräilemään. Mutta kun menet kotiin äitisi luo, kai hän 
sentään antaa sinun tehdä mitä tahdot, jotta olisit onnellinen? 
Kai sinä saat koskea villoihin ja kangaspuihin, kun hän 
kutoo? EFi kai hän kiellä sinua tarttumasta pirtaan tai 
sukkulaan tai muuhun, mitä kankaankudonnassa tarvitaan? 

Lysis nauroi. 

— Hän ei vain estäisi, vaan saisin vielä selkäänikin, jos e 
sellaista tekisin. 

— Tavaton, et kai vain ole tehnyt mitään pahaa isällesi tai 
äidillesi? 

— En toki. 

— Mistä ihmeestä he sitten oikein mahtavat sinua rangais- 
ta, kun estävät sinua niin tarkkaan olemasta onnellinen ja 
tekemästä, mitä tahdot? Sinähän saat olla aamusta iltaan 
jonkun käskettävänä, etkä sanalla sanoen voi tehdä juuri 
mitään mielesi mukaan. Eihän sinulle ole perheesi paljosta 
omaisuudestakaan ilmeisesti mitään hyötyä, kun kaikki muut 
saavat päättää sen käytöstä mieluummin kuin sinä. Ei edes 
tuosta jalosta ruumiistasi ole sinulle mitään iloa, vaan sitäkin 
valvoo ja hoitaa toinen. Sinä vain et saa määrätä mistään 
etkä tehdä mitään, mitä haluaisit. 

— Minä en ole vielä täysi-ikäinen. 

— Ei sekään voi olla syynä, sinä Demokrateen poika, minä 
sanoin. — Antavathan isä ja äiti sinun huoleksesi yhtä ja 
toista odottamatta sitä, että tulet täysi-ikäiseksi. Jos he 
esimerkiksi haluavat, että heille luetaan tai kirjoitetaan 


b jotakin, he antavat sen tehtäväksesi sinulle mieluummin kuin 


d 


kenellekään muulle talossanne, vai mitä? 

— Pitää paikkansa. 

— Eikö sinun ole silloin lupa aloittaa kirjoittaminen tai 
lukeminen mistä kirjaimesta haluat? Ja jos otat lyyran, eivät 
vanhempasi estä sinua pingottamasta ja päästämästä mitä 
kieltä milloinkin haluat, tai näppäilemästä niitä sormin tai 
plektralla. Vai estävätkö he? 

— Eivät tietenkään. 

— Mikähän voisi olla syynä siihen, että he näissä asioissa 
eivät estä sinua, mutta noissa äsken mainituissa estävät? 

— Luulisin sen johtuvan siitä, että jälkimmäiset asiat minä 
osaan, edellisiä en. 

— Voi olla, hyvä ystävä, minä sanoin. — Isäsi ei siis 
odotakaan täysi-ikäisyyttäsi antaakseen sinun hallita omai- 
suuttaan, vaan uskoo sinulle sekä itsensä että omaisuutensa 
sinä päivänä, jona arvelee, että sinä ymmärrät asioita 
paremmin kuin hän. 

— Niin minä luulen, hän sanoi. 

— Ehkä, minä sanoin. — Entäs sitten tämä: Pitääkö naapu- 
rinne samaa asiaa rajapyykkinä kuin isäsi? Luuletko, että 
hän uskoo taloutensa sinun hoitoosi sitten, kun katsoo sinut 
itseään asiantuntevammaksi, vai haluaako hän säilyttää 

määräämisvallan itsellään? 

— Luulen, että hän uskoo sen minulle, Lysis sanoi. 

— No, luuletko Ateenan kansan uskovan asiansa sinulle, 
kun huomaa, että sinulla on tarpeeksi järkeä? 

— Kyllä luulen. 

— Entä sitten itse Persian suurkuningas? Luuletko, että hän 
antaisi vanhimman poikansa, josta aikanaan tulee koko 
Aasian herra, panna lihakeittoon mitä mielii, jos me tulisim- 
me paikalle ja saisimme hänet uskomaan, että olemme hänen 
poikaansa paremmin perillä lihakeiton keittämisestä? Vai 
saisimmeko me tehdä sen mieluummin? | 

— Me varmaankin. 

— Eikä hän antaisi poikansa panna keittoon yhtään mitään. 
Me sitä vastoin saisimme työntää pataan vaikka kourakau- 
palla suolaa, jos vain haluaisimme? 

— Niinpä kai. 

— Entä jos hänen poikansa silmät tulisivat kipeiksi? Antai- 
siko hän tämän koskea itse silmiinsä, vaikka tietää, ettei tämä 
ole mikään lääkäri, vai estäisikö hän tätä tekemästä niin? 

— Estäisi. 

— Mutta jos hän pitäisi meitä lääkäreinä, hän antaisi 
meidän vaikka avata pojan silmät ja hieroa niihin tuhkaa, 
koska luottaisi asiantuntemukseemme. 

— Olet oikeassa. 

— Fdelleen: eikö hän uskoisi kaikkea muutakin mieluum- 
min meidän kuin itsensä ja poikansa huoleksi, jos arvelisi, 
että me olemme heitä paremmin asioista perillä? 

— Pakostakin, Lysis sanoi. 

— Näin siis on, Lysis hyvä. Ne asiat, joista olemme perillä, 
kaikki uskovat meidän huoleksemme, niin kreikkalaiset kuin 
muukalaiset, miehet kuin naiset. Sellaisissa asioissa saamme 
tehdä mitä tahdomme, eikä kukaan estä meitä siitä tieten 
tahtoen. Niissä asioissa meillä on vapaat kädet ja valta 
hallita muita. Ne kuuluvat meille, koska saamme ne tuotta- 
maan hyötyä. 

Niissä asioissa taas, joita emme ymmärrä, kukaan ci anna 
meidän tehdä mitä tahdomme, vaan kaikki yrittävät estää 
meitä siitä minkä voivat; eivätkä vain sivulliset, vaan jopa 

oma isä ja äitikin, tai jos on joku vieläkin läheisempi 
ihminen. Niissä asioissa meidän on toteltava muita, koska ne 
eivät ole meidän alaamme, emmekä saa niitä tuottamaan 
hyötyä. Myönnätkö, että näin on? 

— Myönnän. 

— Entä olemmeko jonkun ystäviä ja välittääkö joku meistä 
sellaisissa asioissa, joissa meistä ei ole mitään hyötyä? 

— Ei kukaan. 

— Fi siis edes isäsi välitä sinusta sellaisessa asiassa, missä 
olet hyödytön, eikä ylimalkaan kukaan kenestäkään? 

— Siltä näyttää, Lysis sanoi. 

— Jos nyt sinusta tulee viisas, poikani, kaikki ovat ystäviäsi 
ja läheisiäsi, koska olet hyödyllinen ja hyvä. Jos taas ei, 
silloin ei kukaan ole ystäväsi, ei edes isäsi eikä äitisi eivätkä 
omat sukulaisesikaan. Voiko siis ihminen olla itsetietoinen 
asioissa, joista hänellä ei ole riittävästi tietoja? 

— Miten voisi? 

— Jos siis olet vielä opettajan tarpeessa, et vielä tiedä 
tarpeeksi. 

— Pitää paikkansa. 

— Koska et vielä tiedä, et myöskään voi olla itsetietoinen? 

— En toki omasta mielestänikään. 

Kun kuulin, mitä hän vastasi, vilkaisin Hippothaleeseen ja 
olin vähällä päästää suustani tökeryyden. Mieleeni näet 
juolahti sanoa, että tällä tavoin, Hippothales, pitää poikien 
kanssa keskustella, niin, että he tuntevat nuoremmuutensa ja 
ymmärtämättömyytensä, eikä niinkuin sinä, niin että he 
käyvät ylimielisiksi ja röyhkeiksi. Onneksi huomasin, miten 
hän taisteli mielessään ja oli hämmentynyt kuulemastaan, ja 
muistin myös, ettei hän halunnut Lysiksen näkevän häntä, 
vaikka seisoikin lähellä. Minä siis pidättäydyin sanomasta 
mitään. 

Sillä välin Meneksenos tuli takaisin ja istuutui Lysiksen 
viereen samaan paikkaan mistä oli lähtenytkin. Lysis kääntyi 
puoleeni ja sanoi hiljaa lapsekkaan tuttavalliseen sävyyn, 
salaa Meneksenokselta: 

— Sokrates, sano Meneksenokselle sama kuin minullekin. 

— Sano sinä se itse hänelle, minä vastasin. — Sinähän olit 

koko ajan niin tarkkana. 

— Niin kyllä olinkin, hän sanoi. 

— Paina sitten tarkoin mieleesi, mitä kuulit, niin että pystyt 
esittämään. sen hänelle selvästi. Jos unohdat jotakin, voit taas 
kysyä minulta, kun seuraavan kerran tapaamme. 

— Voit luottaa siihen. Teen varmasti niin. Mutta puhu 
vaikka jotakin muuta härelle, että minäkin saisin kuulla, 
ennen kuin meidän on aika mennä kotiin. 

— Tehdään sitten niin, kun kerran käsket. Mutta katsokin, 
että tulet apuun, jos Meneksenos käy kimppuuni. Vai etkö 
muka tiedä, että hän on kiistelijä? 

— Varmasti tiedän, hän sanoi. — Siksihän juuri tahdonkin, 
että keskustelet hänen kanssaan. 

— Jottako tekisin itseni naurunalaiseksi? 

— Ei sinne päinkään, vaan jotta panisit hänet matalaksi. 

— Millähän tavalla? Se ei ole ollenkaan helppoa; hän on 
kova poika, Ktesippoksen oppilas. Näethän sitä paitsi, että 
Ktesippos on itsekin paikalla. 

— Älä välitä, sen kuin vain alat keskustella hänen kans- 
saan. 

— Keskustellaan sitten. 

Kun me siinä puhelimme tähän tapaan, Ktesippos puuttui 
asiaan: 

— Mitä te kaksi siellä heittäydytte eriseuraisiksi ettekä 
anna muiden tulla mukaan keskusteluun? 

— Tulkaa ihmeessä, minä sanoin. — Tämä Lysis tässä ei 
oikein ymmärrä kaikkea, mitä puhun. Hän arvelee Menekse- 
noksen tietävän paremmin ja käskee kysyä tältä. 

— Mikset sitten kysy, Ktesippos sanoi. 

— Aloinkin juuri kysyä, minä sanoin. — Ja vastaakin sitten, 
Meneksenos. On eräs asia, jota olen aina kovasti halunnut, 
niin kuin kaikki haluavat jotakin. Yksi tahtoo hevosia, toinen 
koiria, joku kultaa, toinen kunniaa. Minua sellainen ei 
kiinnosta ollenkaan. Sen sijaan haluaisin intohimoisesti omis- 
taa ystäviä. Haluaisin itselleni hyvän ystävän paljon mie- 
pä toden totta mieluummin kuin hevosen tai koirankin. Tai, 
koira vieköön, ottaisin mieluummin ystävän kuin kaiken 

Dareioksen kullan tai vaikkapa itsensä Dareioksen. Niin 
mahdottomasti minä pidän ystävistä. Kun minä katson sinua 
ja Lysistä, en voi muuta kuin ihmetellä ja päivitellä sitä, että 
noin nuorella iällä kykenette nopeasti ja helposti hankkimaan 
niin arvokasta omaisuutta, ja että sinä, Meneksenos, olet 
saanut Lysiksestä itsellesi noin hyvän ystävän, ja Lysis 
puolestaan sinusta. Minä olen jo niin pitkällä, etten edes 
tiedä, millä tavalla ihmisestä tulee toisen ystävä. Juuri sitä 
nyt tahtoisin kysyä sinulta, Meneksenos, joka olet sen 
kokenut. Sano nyt minulle: jos joku rakastaa toista, kumpi on 
silloin kumman ystävä? Onko se, joka rakastaa, rakastaman- 
sa henkilön ystävä, vaiko rakkauden kohde sen, joka häntä 
rakastaa? Vai eikö siinä ole mitään eroa? 

— Fi siinä minun käsittääkseni ole mitään eroa, Menekse- 
nos sanoi. 

— Miten niin ei, minä sanoin. — Tuleeko sitten molemmista 
yhtälailla ystäviä, jos vain toinen rakastaa toista? 

— Niin minun nähdäkseni. 

— Miten sitten? Onhan tapauksia, joissa se, joka rakastaa, 
ei saa osakseen vastarakkautta. 

— On kylläkin. 

— Entä edelleen: Voi kai olla niinkin, että se, joka rakastaa, 
saa osakseen vihaa? Näyttäähän tilanne joskus olevan 
sellainen esimerkiksi nuorta poikaa rakastavan miehen ja 
pojan välillä. Toisella, joka on kovasti rakastunut, saattaa 
olla sellainen tunne, että hän ei saa osakseen vastarakkautta, 
tai että toinen peräti vihaa häntä. Vai eikö asia sinun 
mielestäsi ole näin? 

— Täsmälleen, hän sanoi. 

— Eikö tällaisessa tilanteessa toinen rakasta ja toinen ole 
rakkauden kohde? 

— Kyllä. 

— No kumpi sitten on kumman ystävä? Onko se, joka 


rakastaa, rakastamansa henkilön ystävä silloinkin, kun saa 


osakseen välinpitämättömyyttä tai vihaa? Vai onko rakkau- 
den kohde sen ystävä, joka häntä rakastaa? Vai onko ehkä 
niin, että jos rakkaus ei ole molemminpuolista, kumpikaan ei 
ole kummankaan ystävä? 

— Siltä näyttää, Meneksenos sanoi. 

— Nyt onkin siis käsityksemme asiasta muuttunut. Mehän 
katsoimme äsken, että jos vain toinenkin rakastaa, molemmat 
ovat ystäviä keskenään. Nyt taas olemme sitä mieltä, ettei 
kumpikaan ole toisen ystävä ellei rakkaus ole molemminpuo- 
lista. 

— Niinhän se taitaa olla. 

— Toisin sanoen mikään, mitä joku rakastaa, ei voi olla 
hänelle rakasta, ellei se osoita vastarakkautta. 

— Nähtävästi ei. 

— Sittenhän ei esimerkiksi kukaan, jota hevoset eivät 
rakasta, voi rakastaa hevosia, ei liioin viiriäisiä enempää kuin 
viiniä tai urheiluakaan; ei edes viisautta, ellei viisaus puoles- 
taan rakasta häntä. Vai onko niin, että ihminen voi rakastaa 
kaikkea tätä ilman, että se kuitenkaan on hänelle rakasta. 
Silloinhan se runoilija on väärässä, joka sanoo, että 


onnellinen se, joka rakastaa lapsiaan, 
ajokoiriaan ja hevosiaan 
ja kaukaa tullutta vierasta ... 


— Fi minusta, Meneksenos sanoi. 

— Onko hän sitten sinun mielestäsi oikeassa? 

— On. 

— Se, mitä ihminen rakastaa, on siis rakasta hänelle 
silloinkin, kun se ei osoita vastarakkautta ja jopa vihates- 
saankin. Ovathan pikkulapsetkin vanhemmilleen rakkainta 
maailmassa, vaikka eivät vielä itse kykene rakastamaan, 
saattavatpa osoittaa vihaakin, jos äiti ja isä rankaisevat heitä. 

— Niinhän asia taitaa olla. 

— Jos pidämme kiinni tästä periaatteesta, ei ystävä olekaan 
se, joka rakastaa, vaan rakkauden kohde. 

Ilmeisesti. 

Ja vihollinen on vihan kohde, eikä se, joka vihaa. 

Siltä näyttää. 

Sittenhän monet ovat vihollistensa rakkauden kohteita ja 
monet ystäviensä vihaamia, monet vihollistensa ystäviä ja 
ystäviensä vihollisia, jos kerran on niin, että rakas on 

rakkauden kohde eikä se, mikä rakastaa. Minusta, ystäväni, 
on kuitenkin järjetöntä tai pikemminkin mahdotonta olla 
vihollisensa ystävä ja ystävänsä vihollinen. 

— Taidat olla oikeassa. 

— Jos se nyt sitten on mahdotonta, niin voisiko sen sijaan 
sellainen, mikä rakastaa jotakin, olla rakasta rakkauden 
kohteelle? 

— Nähdäkseni voisi. 

— Samoin sellainen mikä vihaa jotakin, voisi olla vihansa 
kohteen vihollinen. 

— Pakostakin. 

— Emmekö silloin joudu uudelleen myöntämään todeksi 
sen, mistä taannoin puhuimme: että on useinkin mahdollista 
olla sellaisen ystävä, mikä ei vastaa ystävyyteen, usein 
vihollisenkin; nimittäin silloin, kun ihminen rakastaa sellais- 
ta, mikä ei osoita vastarakkautta tai peräti vihaa häntä. 
Edelleen joudumme myöntämään, että on mahdollista olla 
sellaisen vihollinen, mikä ei vastaa vihaan tai on jopa ystävä; 
nimittäin silloin, kun ihminen vihaa sellaista mikä omasta 
puolestaan ei tunne vihaa, tai peräti rakastaa häntä. 

— Pahasti siltä näyttää, Meneksenos sanoi. 

— Mitä sitten tehdä, minä sanoin, jos eivät ne, jotka 
rakastavat jotakuta, ole ystäviä, eivätkä rakkauden kohteet 
eivätkä edes sellaiset, joiden rakkaus on molemminpuolista? 
Pitäisikö meidän yrittää keksiä vielä muita ystäväehdokkaita 
näiden lisäksi? 

— Tottavie, en minä enää tiedä, mitä tässä pitäisi tehdä, 
Meneksenos vastasi. 

— EFi kai vain ole niin, Meneksenos, että olemme lähteneet 
tarkastelemaan asiaa kokonaan väärällä tavalla? 

— Siltä minusta tuntuu, sanoi siihen Lysis ja punastui 
samassa. Luulen, että häneltä pääsi tuo huomautus vahingos- 
sa, kun hän siinä korva tarkkana kuunteli, mitä puhuttiin, 
niin tarkkana, että se näkyi jo päälle päin. Minä puolestani 
halusin keskeyttää hetkeksi Meneksenoksen; toisaalta minua 
myös ilahdutti Lysiksen kiinnostus filosofiaan. Niinpä kään- 
nyin hänen puoleensa ja sanoin: | 

— Taidat olla oikeassa, Lysis. Jos olisimme tarkastelussam- 


196 


LYSIS 


me lähteneet alunperin oikealle tielle, emme olisi nyt näin 
eksyksissä. Älkäämme enää jatkako sitä tietä — tämä tutki- 
mus on näet minusta kuin mikäkin vaikeakulkuinen tie — 
vaan kääntykäämme toisaalle, suuntaan johon jo olemme 
poikenneetkin: tarkastelkaamme asiaa sen valossa, mitä 
runoilijat ovat sanoneet. Hehän ovat meille kuin viisauden 
isiä ja oppaita oikeaan. 

Se mitä he sanovat ystävistä ja siitä, ketkä sellaisia ovat, on 
aivan paikallaan. Mutta he sanovat myös, että jumala itse 
tekee ihmisistä ystäviä keskenään johdattamalla heidät tois- 
tensa luo. Luullakseni kohta kuuluu tähän tapaan: 


. niin jumal yhdenkaltaisten ain? yhtyä suokin 


ja tutustuttaa heidät toisiinsa. Onko tämä kohta sinulle tuttu? 

— On toki, Lysis sanoi. 

— Fikö eteesi ole sattunut myös viisaitten kirjoituksia, 
joissa sanotaan samaa: että samankaltainen rakastaa pakos- 
takin samankaltaista? Tarkoitan niitä viisaita miehiä, jotka 
kirjoituksissaan pohtivat luonnon ja maailmankaikkeuden 
olemusta. 

— On kyllä. 

— Ovatko he oikeassa? 

— Voiolla, Lysis vastasi. 

— Niin, minä sanoin, — voi olla, että puoliksi, voi olla, että 
kokonaankin, mutta me emme sitä ymmärrä. Meistähän 
näyttää, että mitä lähemmäksi paha ihminen joutuu toista 
pahaa ihmistä ja mitä enemmän hän on tällaisen seurassa, 
sitä enemmän hän alkaa tätä vihata; tämä toinenhan tekee 
hänelle pahaa, eivätkä pahantekijä ja pahanteon kohde voi 
olla ystäviä keskenään. Eikö asia ole näin? 

— On. 

— Siinä mielessä se, mitä he sanovat, on puoliksi väärin, 
olettaen tietenkin, että pahat ihmiset ovat toistensa kaltaisia. 

— Olet oikeassa. 

— Minä luulenkin runoilijoiden tarkoittavan sitä, että hyvät 
ihmiset ovat toistensa kaltaisia ja ystäviä keskenään, kun 
taas pahat eivät ole milloinkaan edes oman itsensä kaltaisia — 


197 


214a 


C 


d 


215a 


b 


LYSIS 


onhan olemassa sellainen sanontakin — vaan ailahtelevia ja 
epävakaisia. Ja tuskinpa sellaisesta voi koskaan tulla kenen- 
kään kaltaista ja kenenkään ystävää, joka ei ole samanlainen 
edes itsensä kanssa. Eikö asia sinustakin ole näin? 

— On. 

— Tähän juuri luulen niiden viittaavan, jotka sanovat 
kaltaisia kaltaistensa ystäviksi: että hyvä ihminen yksin voi 
olla toisen hyvän ihmisen ystävä, mutta paha ihminen ei 
milloinkaan todella ystävysty enempää hyvän kuin pahan- 
kaan kanssa. Oletko samaa mieltä? 

Meneksenos nyökkäsi. 

— Nyt me siis tiedämme jo, millaiset ihmiset ovat ystäviä 
keskenään. Keskustelumme osoittaa, että sitä ovat hyvät 
ihmiset. 

— Siltä tosiaan näyttää. 

— Niin minustakin, sanoin. — Jokin tässä asiassa kuitenkin 
häiritsee minua. Katsotaan, pahus vie, mikä minut oikein 
panee epäilemään. Tekeekö juuri samanlaisuus kaltaisesta 
kaltaisensa ystävän ja onko samanlaisista ihmisistä mitään 
hyötyä toisilleen? Tai paremminkin näin: voisiko kaltaisesta 
olla kaltaiselleen mitään sellaista hyötyä tai vahinkoa, mitä 
tämä ei itsekin voisi aiheuttaa itselleen? Tai voisiko hän 
kokea mitään, mitä hän ei voisi kokea omasta toimestaankin? 
Miksi tosiaankaan sellaiset välittäisivät toisistaan, joista ei 
ole toisilleen mitään apua? Onko se mitenkään mahdollista? 

— Eiole. 

— Entä miten sellainen voi olla ystävä, mistä ei pidetä? 

— Fi mitenkään. 

— Sittenhän kaltainen ei olekaan kaltaisensa ystävä; hyvä 
ihminenkin lienee toisen hyvän ihmisen ystävä vain siksi, että 
on hyvä, eikä siksi, että on tämän kaltainen? 

— Niin kai. 

— Mutta eikö hyvyys tee hyvästä ihmisestä itseriittoista? 

— Tekee. 

— Itseriittoinen ei ole minkään tarpeessa juuri itseriittoisuu- 
tensa takia? 

— Ilmeisesti ei. 

— Eikai se, joka ei ole minkään tarpeessa, välitä mistään? 

— Ei tietenkään. 

Joka ei välitä, ei myöskään rakasta. 
Ei tosiaankaan. 

Eikä se ole ystävä, joka eirakasta. 
Nähdäkseni ei. 

— Miksi meistä sitten ylimalkaan hyvät ihmiset olisivat 
toistensa ystäviä? Hehän eivät kaipaa toisiaan, kun ovat 
erillään, koska ovat siinäkin tilanteessa itseriittoisia, eikä 
heistä ole silloinkaan toisilleen mitään hyötyä, kun he ovat 
yhdessä. Miksi sellaiset ihmiset välittäisivät toisistaan? 

— Eikai siihen ole mitään syytä, Lysis vastasi. 

— Eivätkä sellaiset voi olla keskenään ystäviä, jotka eivät 
välitä toisistaan. 

— Pitää paikkansa. 

— Katso nyt, Lysis, miten pahasti olemme ampuneet ohi. 
Mehän olemme olleet väärässä jokseenkin alusta loppuun, 
vai mitä? 

— Miten niin? 

— Muistin tässä juuri kuulleeni jonkun sanovan, että 
kaltainen olisikin kaltaisensa ja hyvä ihminen hyvän ihmisen 
pahin vihollinen. Sanoja veti tuekseen itsensä Hesiodoksen, 
väittäen, että savenvalaja vihaa savenvalajaa, laulaja laulajaa 
ja kerjäläinen kerjäläistä. Hän sanoi, että kaikissa muissakin 
asioissa samankaltainen käy väkisinkin kateelliseksi ja pa- 
hansuovaksi toiselle samankaltaiselle, erilainen sitä vastoin 
ystävystyy erilaisen kanssa. Köyhän on näet pakko olla 
rikkaan ystävä ja heikon voimakkaan ystävä, koska he 
tarvitsevat näiden apua. Samoin on sairaan oltava lääkärin 
ystävä ja jokaisen tietämättömän välitettävä ja pidettävä 
sellaisesta, joka tietää. Hän meni todistelussaan vieläkin 
pitemmälle ja sanoi, etteivät samanlaiset voi missään tapauk- 
sessa ystävystyä keskenään, vaan asia on aivan päinvastoin 
ja vastakohdat ne keskenään ystäviä ovat. Hänen käsityksen- 
sä mukaan kaikki olemassa oleva kaipaa nimenomaan 
vastakohtaansa eikä kaltaistaan, kuten esimerkiksi kuiva 
kosteaa, kylmä lämmintä, karvas makeaa, terävä tylsää, 
tyhjä täyttymistä, täysi tyhjentymistä ja niin edelleen. Vasta- 
kohdat näet ravitsevat toisiaan, kun taas kaltainen ei hyödy 

kaltaisestaan mitään. Kaiken lisäksi hän oli minusta nokkela 
mies, ja hän esitti sanottavansa hyvin. Mitä mieltä te olette 
siitä? 

— Hyvin sanottu, Meneksenos vastasi, — ainakin kun sen 
näin kuulee. 

— Sanommeko siis, että vastakohdat ovat keskenään par- 
haat ystävät? 

— Ilman muuta. 

— Olkoon niin, minä sanoin. — Mutta eikö se ole omituista, 
Meneksenos? Johan ne kaikkitietävät, vastakohtiin ihastu- 
neet sofistitkin kohta ryntäävät kysymään meiltä, eikö 
sentään viha ole ystävyyden räikein vastakohta. Mitä me 
vastaamme heille? Eikö meidän ole pakko myöntää, että he 
ovat oikeassa? 

— On tietenkin. 

— Silloin he sanovat, että ovatko siis ystävä ja vihollinen 
ystävät keskenään. 

— Eihän se ole mahdollista, Meneksenos sanoi. 

— Entä sitten oikeudenmukainen ja väärämielinen, järkevä 
ja järjetön, hyvä ja paha? 

— Eivät ne minusta voi olla ystäviä keskenään. 

— Mutta pakkohan niiden on olla, jos kerran ystävyys 
perustuu vastakohtaisuuteen. 

— Niin tietysti on. 

— Eivät siis enempää samanlaiset kuin vastakohtaisetkaan 
voi olla ystäviä keskenään. 

— Niin kai sitten. 

— Tarkastellaanpa vielä yhtä mahdollisuutta. Ehkä emme 
ole tulleet ottaneeksi huomioon sellaista vaihtoehtoa, ettei 
tosi ystävyyttä synnykään minkään äskenmainittujen kesken, 
vaan hyvän ystävä tulee sellaisesta, mikä itsessään ei ole 
hyvä eikä paha, ja juuri siitä syystä. 

— Mitä tarkoitat, Meneksenos kysyi. 

— Voi tavaton, minä sanoin, — en itsekään tiedä. Itse 
asiassa koko juttu on niin vaikea, että päätäni huimaa. Ettei 
vain vanha sananparsi olisi oikeassa: missä kaunis, siinä 


ystävä. Kaunishan on kuin jotakin pehmeää, sileää ja 


liukasta; luultavasti se juuri siksi niin helposti häviää ja 

liukuu käsistämme. Minä näet väitän tässä, että se mikä on 
hyvää on myös kaunista. Etkö usko? 

— Uskon ilman muuta. 

— Minä aavistan myös, että asia on näin: tällaisen kauniin 
ja hyvän ystävä on sellainen, mikä itsessään ei ole hyvä eikä 
paha. Ja nyt saat kuulla, mihin tällä tähtään. Minun 
nähdäkseni on olemassa eräänlainen kolminaisuus: hyvä, 
paha ja sellainen, mikä ei ole kumpaakaan. Mitä sinä siitä 
arvelet? 

— Olen samaa mieltä. 

— Hyvä ei voi olla hyvän ystävä eikä paha pahan; ei liioin 
hyvä pahan. Siihenhän todistelussamme äsken päädyimme. 
Silloin on jäljellä vain kaksi mahdollisuutta, mikäli yleensä 
mikään on minkään ystävä: joko sellainen, mikä ei ole hyvä 
eikä paha, on hyvän ystävä, tai sitten se on itsensä kaltaisen 
ystävä. Pahan ystäväksihän ei mikään voi tulla. 

— Pitää paikkansa. 

— Taannoin sanoimme, etteivät myöskään toistensa kaltai- 
set voi olla ystäviä keskenään. 

— Aivan niin. 

— Sellainen, mikä ei ole hyvä eikä paha, ei siis voi saada 
ystävää kaltaisestaan, vai mitä? 

— Ilmeisestikään ei. 

— Tästä seuraa, että hyvän ystäväksi voi tulla vain sellai- 
nen, mikä ei ole enempää hyvä kuin pahakaan. 

— Näyttää väistämättömältä, Meneksenos sanoi. 

— No niin, pojat, minä jatkoin. — Onko nyt sitten se, mitä 
olen sanonut, hyvä ohjenuora meille? Jos esimerkiksi ajatte- 
lemme tervettä ruumista, niin sehän ei ole lääkärinavun eikä 
minkään muunkaan avun tarpeessa. Se tulee toimeen omin 
voimin; yksikään terve ihminen ei siis ole lääkärin ystävä 
terveytensä tähden, eikö niin? 

— Eiole. 

— Mutta sairas sitävastoin on sairautensa takia. 

— Luonnollisesti. 

— Sairaus on paha asia, lääkintätaito taas hyödyllinen ja 
hyvä. 

— Kyllä. 


201 


217a 


LYSIS 


— Mitä ruumiiseen tulee, se, että se on ruumis, ei tee siitä 
enempää hyvää kuin pahaakaan. 

— Niin on asia. 

— Mutta sairaus saa ruumiin pitämään lääkintätaitoa mie- 
luisena ja arvostamaan sitä. 

— Niin arvelen. . 

— Toisin sanoen sellaisesta, mikä itsessään ei ole hyvä eikä 
paha, tulee pahan läsnäolon vuoksi hyvän ystävä. 

— Nähtävästi. 

— Selvästikin ennen kuin siihen tullut paha on tehnyt sen 
itsensä pahaksi. Eihän sellainen, joka jo on paha, enää välitä 
hyvästä eikä ole hyvän ystävä. Niinhän me sanoimme; ettei 
paha voi olla hyvän ystävä? 

— Ei voi. 

— Tarkatkaapa nyt sanojani. Väitän, että jotkin asiat ovat 
kokonaan sellaisen asian kaltaisia, joka on niissä läsnä, 
jotkin taas eivät. Jos esimerkiksi jokin esine maalataan 
jonkin väriseksi, tämä väri on siinä läsnä. 

— Aivan niin. 

— Onko maalattu esine silloin kokonaan sen värinen, 
millaiseksi se on maalattu? 

— En ymmärrä, Meneksenos sanoi. 

— Katsotaan toisella tavalla. Jos joku sivelisi sinun ruskeat 
hiuksesi valkealla maalilla, olisivatko ne silloin valkeat, vai 
näyttäisivätkö ne vain siltä? 

— Näyttäisivät. 

— Kuitenkin valkoisuus olisi niissä läsnä. 

— Niin olisi. 

— Eivätkä hiuksesi kuitenkaan olisi yhtään entistä val- 
keammat, vaan huolimatta tuosta valkoisuuden läsnäolosta 
ne eivät itsessään olisi enempää valkeat kuin mustatkaan. 

— Pitää paikkansa. 
= — Mutta kun vanhuus antaa niille valkean värin, silloin ne 
ovat läsnäolevan värin kaltaiset ja kokonaan valkeat. 

— Luonnollisesti. 

— Niinpä nyt kysynkin, ovatko ne asiat, joissa jokin 
ominaisuus on läsnä, aina sen kaltaisia, vai ovatko ne sitä 
vain silloin, kun on kyse tietynlaisesta läsnäolosta. 

— Jälkimmäinen vaihtoehto on parempi, Meneksenos sa- 
nol. 

— On siis tapauksia, joissa sellainen, mikä itsessään ei ole 
hyvä eikä paha, ei vielä ole paha, vaikka paha on siinä läsnä, 
ja tapauksia, joissa se on jo tullut pahaksi. 

— Täsmälleen. 

— Eikö juuri tämä pahan läsnäolo saa sitä kaipaamaan 
hyvää siinä tapauksessa, että se ei ole vielä ehtinyt tulla itse 
pahaksi? Mutta kun tämä läsnäolo on jo tehnyt sen pahaksi, 
se menettää kyvyn kaivata ja rakastaa hyvää, koska se ei 
silloin enää ole *ei paha eikä hyvä”, vaan pelkästään paha. 
Paha taas, kuten sanottu, ei ole hyvän ystävä. 

— Eipä ole. 

— Tällä perusteella voisimme myös sanoa, etteivät sellaiset 
enää välitä viisaudesta, jotka jo ovat viisaita, olivatpa. he 
jumalia tai ihmisiä. Eivätkä myöskään sellaiset, jotka ovat 
tietämättömiä pahuuteen asti, koska kukaan paha ja oppima- 
ton ei välitä viisaudesta. Jäljelle jäävät silloin ne, joissa tosin 
on tietämättömyyden paha, mutta joita se vielä ei ole ehtinyt 
tehdä niin tietämättömiksi ja oppimattomiksi, etteivät he 
tajuaisi olevansa tietämättömiä niissä asioissa, joissa he sitä 
ovat. Sillä tavoin juuri ne, jotka eivät ole hyviä eivätkä 
pahoja, rakastavat viisautta, mutta eivät pahat eivätkä hyvät. 
Siihen tulokseenhan me äsken tulimme, etteivät vastakohdat 
eivätkä toistensa kaltaiset voi olla ystäviä keskenään. Vai 
ettekö muista? 

— Muistamme toki, pojat sanoivat. 

— Kas niin, Lysis ja Meneksenos, nyt me siis olemme 
saaneet lopullisesti selville, mikä on rakasta ja mikä ei. Olipa 
sitten kysymys sielusta tai ruumiista tai mistä tahansa, me 
väitämme, että pahan läsnäolo tekee hyvän ystäväksi sellai- 
sen, mikä itsessään ei ole hyvä eikä paha. 

Pojat olivat tästä kerrassaan samaa mieltä kanssani. Itsekin 
olin hyvin iloinen, niin kuin saaliiseensa tyytyväinen metsäs- 
täjä. Mutta sitten mieleeni iski ties mistä sellainen kummalli- 
nen epäilys, ettei päätelmämme sittenkään ollut oikea. Har- 
missani sanoin samantien: 

— Pahus vieköön, Lysis ja Meneksenos, pelkäänpä että se 

rikkaus oli unta vain. 

— Mitä nyt, Meneksenos kysyi. 

— Taisimme äsken viisastella itsemme pussiin, mitä ystä- 
vyyteen tulee. 

— Miten niin? 

— Katsotaanpa asiaa näin: Jos joku on ystävä, hän on 
kaiketi jonkun tai jonkin ystävä? 

Pakostakin. 

— Onko hänen ystävyydellään tavoite ja syy, vai eikö ole? 

— On jokin tavoite ja syy. 

— Onko se, minkä vuoksi joku rakastaa jotakin, rakkauden 
tavoite ja syy siksi, että se on hänelle rakasta, vaiko siksi, että 
se ei ole rakasta eikä vastenmielistä? 

— Nyten oikein ymmärrä, Meneksenos sanoi. 

— Etpä kai, minä vastasin. — Mutta tarkastellaan asiaa 
toisella tavalla, niin sinun on ehkä helpompi pysyä mukana, 
ja itsekin olen paremmin selvillä siitä mitä puhun. Äsken 
sanoimme, että sairas on lääkärin ystävä, eikö totta? 

— Niin sanoimme. 

— Eikö sairaus ole hänen ystävyytensä syy ja terveys sen 
tavoite? 

— Kyllä on. 

Onko sairaus paha asia? 
Tottakai. 

— Entä terveys, minä kysyin, onko se hyvä vai paha, vai 
eikö se ole kumpaakaan? 

— Hyvä, sanoi Meneksenos. 

— Luullakseni me sanoimme, että ruumis, joka itsessään ei 
ole hyvä eikä paha, on sairauden, toisin sanoen pahan, takia 
lääkintätaidon ystävä, mikä puolestaan on hyvää. Tämän 
lääkintätaidon edustaman ystävyyden tavoitteena on terveys, 
ja terveys on hyvä asia, vai mitä? 

— On. 

Onko terveys mieluinen vai epämieluinen asia? 
Mieluinen. 

Sairaus taas on vihattava asia. 

Pitää paikkansa. 

Toisin sanoen sellainen, mikä ei ole hyvä eikä paha, on 

hyvän ystävä pahan ja vihattavan takia, tavoitteenaan hyvä 
ja mieluinen. 

— Nähtävästi. 

— Tässä tapauksessa ystävyys siis syntyy sellaisen takia, 
mikä on vihattavaa, koska tavoitteena on sellainen, mikä on 
mieluista. 

— Siltä näyttää. 

— Hyvä on, minä sanoin. — Kun nyt on päästy näin 
pitkälle, pojat, on syytä olla tarkkana, ettei joudu harhaan. 
Jääköön nyt sikseen se, että tällä tavoin kahdesta mieluisesta 
on tullut ystäviä keskenään ja siis samalla kahdesta toisensa 
kaltaisesta, minkä sanoimme olevan mahdotonta. Tarkaste]l- 
laan sen sijaan seuraavaa, ettei äsken sanomamme harhaut- 
taisi meitä. Mehän sanomme, että lääkintätaito on mieluinen 
asia, jonka tavoitteena on terveys. 

— Niin sanomme. 

— Eikö myös terveys ole mieluinen asia? 

— Ilman muuta. 

— Jos se on mieluinen asia, se on sitä jonkin tavoitteen 
vuoksi. 

— Niin on. 

— Ja tavoitteena on jotakin mieluista, mikäli pysymme 
siinä, mistä äsken sovimme. 

— Ilman muuta. 

— Eikö sekin taas puolestaan ole mieluista jonkin toisen 
tavoitteena olevan mieluisan asian vuoksi? 

— Kyllä. 

— Eikö meidän nyt olekin pakko joko lakata etenemästä 
tällä tavoin tai tulla johonkin perimmäiseen kohtaan, josta ei 
enää johda tietä mihinkään uuteen mieluisaan asiaan, vaan 
jossa on saavutettu jonkinlainen perusmieluinen, jonka voim- 
me nimetä tavoitteeksi kaikissa niissä tilanteissa, missä jokin 
asia on mieluista? 

— Selvästikin on pakko. 

— Tarkoitan sitä ettemme vain erehtyisi pitämään mieluisi- 
na kaikkia niitä asioita, joista olemme sanoneet, että ne ovat 
mieluisia sen ja sen tavoitteen vuoksi; asioita, jotka ovat 
pelkkiä heijastumia perusmieluisesta, joka ehkä onkin ainoa 

todella mieluinen ja rakas. Ajatellaanpa asiaa tähän tapaan: 
Jos esimerkiksi joku pitää jostakin kovasti, kuten esimerkiksi 
isä saattaa pitää pojastaan enemmän kuin mistään muusta, 
mitä hänellä on, eikö olekin mahdollista, että juuri hänen 
rakkautensa tähän poikaan saa hänet arvostamaan suuresti 
myös jotakin muuta? Jos hän vaikkapa huomaisi poikansa 


e juoneen keisonmyrkkyä, eikö hän arvostaisi suuresti viiniä, 

mikäli arvelisi sen voivan pelastaa pojan hengen? 
Epäilemättä. 
Eikö hän pitäisi arvossa myös viiniastiaa? 

— Ilman muuta. 

— Olisivatko saviastia ja hänen poikansa silloin hänelle 
samanarvoiset? Tai kolme mitallista viiniä ja hänen poikan- 
sa? Vai eikö asia ole ennemminkin niin, ettei arvostus itse 
asiassa kohdistu siihen, mikä on olemassa jotakin tarkoitusta 
varten, vaan siihen, mitä varten se on olemassa? Me 
sanomme usein, että raha on meille tärkeää. Tämänkään 


— asian laita on tuskin todellisuudessa näin. Mitä itse asiassa 


arvostamme on se — mitä se sitten lieneekin — mitä varten 
raha ja sen sellainen on valmistettu. 

— Täsmälleen. 

— Eikö tämä päde myös siihen, mikä on mieluista? Kun 
sanomme pitävämme jostakin jonkin muun mieluisen asian 
tähden, se on vain tapa ilmaista sama asia. Todella mieluista 
on luultavasti vain se, mihin kaikki nuo muut mieluiset 
tavoitteet loppujen lopuksi johtavat. 

— Luultavasti asia on niin, Meneksenos sanoi. 

— Eikö tästä voida päätellä, että sellainen, mikä on todella 
mieluista, ei ole sitä minkään muun mieluisen saavuttamisek- 
si? 

— Voidaan. 

— Nyt on siis selvitetty, ettei se, mikä on mieluista, ole sitä 
minkään muun mieluisen saavuttamiseksi. Mutta eikö nimen- 
omaan hyvä ole mieluista? 

— Nähdäkseni on. 

— Eikö hyvä ole mieluista pahan takia? Tarkoitan tätä: 
Ajatellaan, että äsken mainitusta kolminaisuudesta, hyvän, 
pahan ja sellaisen, joka ei ole hyvää eikä pahaa, vain kaksi 

jätetään ja paha otetaan pois, niin ettei sillä ole sijaa 
ruumiissa, sielussa eikä missään muussakaan osassa sitä, 
mikä ei ole hyvää eikä pahaa. Mitä hyötyä meille silloin enää 
on hyvästä? Eikö se ole täysin hyödytön? Jos mikään ei enää 
voisi vahingoittaa meitä, emmehän me silloin olisi minkään 


avun tarpeessa. Kävisi ilmi, että me juuri pahan takia d 


välitämme ja pidämme hyvästä, koska hyvä on mielestämme 
lääke pahaa vastaan ja paha puolestaan sairaus. Jos taas 
sairautta ei ole, ei lääkettäkään tarvita. Onko nyt sitten 
tosiaan niin, että me, jotka olemme hyvän ja pahan välillä, 
välitämme hyvästä pahan takia, mutta sellaisenaan siitä ei 
ole mitään hyötyä meille? 

— Nähtävästi asia on niin, Meneksenos sanoi. 

— Sittenhän se perusmieluinen, josta olemme puhuneet, on 
olemukseltaan erilaista kuin kaikki muut mieluiset asiat, 
jotka johtavat siihen ja ovat mieluisia tavoitteenaan jokin 
muu mieluinen: nehän ovat kaikki mieluisia jonkin muun 
mieluisen saavuttamiseksi, se taas näyttää olevan olemuksel- 
taan täysin päinvastainen: se on osoittautunut mieluiseksi 
jonkin vihattavan takia. Jos vihattava katoaa, se nähtävästi 
lakkaa olemasta meille mieluista. 

— Nyten ole samaa mieltä, Meneksenos sanoi. 

— No pahus, minä sanoin. — Jos paha häviää maailmasta, 
eihän kenelläkään ole sitten enää nälkä eikä jano eikä 
muutakaan sellaista? Vai olisiko tosin näläntunne olemassa 
kun kerran ihmisiä ja muitakin elollisia on olemassa, mutta 
se el enää olisi haitaksi? Janokin olisi olemassa ja kaikki 
muutkin tarpeet, mutta ne eivät olisi pahaksi, koska paha 
kerran olisi hävinnyt? Vai onko naurettavaa edes kysyä, mitä 
silloin olisi ja mitä ei? Kuka sen näet voisi tietää. Sen me 
kuitenkin tiedämme, että nyt on olemassa sekä haitallista että 
hyödyllistä nälkää, vai mitä? 

— Aivan niin. 

— Sama koskee janoakin ja kaikkia muitakin tarpeita; 
toisinaan niistä on vahinkoa, toisinaan hyötyä, joskus ci 
kumpaakaan. 

— Täsmälleen. 

— Jos nyt paha häviää, miksi sellainen häviäisi mukana, 

mikä ei ole pahaa? 

— Ei miksikään. 

— Toisin sanoen tarpeet, jotka itsessään eivät ole enempää 
hyviä kuin pahojakaan, säilyisivät, vaikka paha häviäisi? 

— Siltä näyttää. 

— Onko mahdollista, että ihminen ei välitä sellaisesta, mitä 
tarvitsee ja mistä pitää? 

— Fi minun nähdäkseni. 

— Vaikka paha häviäisikin, jäisi siis sentään mieluisia ja 
rakkaita asioita jäljelle? 

— Kyllä. 

— Mutta jos se, että jokin on mieluista, johtuu pahasta, 
silloinhan ei voisi olla ystävyyttä minkään välillä, jos paha 
häviäisi. Sillä jos syy katoaa, ei sellaista voi enää olla, minkä 
olemassaolo perustuu tähän syyhyn. 

— Olet oikeassa. 

— Emmekö ole sopineet siitä, että pitäminen kohdistuu 
johonkin ja että sillä on syy? Uskoimme myös siinä vaihees- 
sa, että sellainen, mikä itsessään ei ole hyvää eikä pahaa, 
pitää hyvästä pahan takia. 

— Pitää paikkansa. 

— Nyt kuitenkin näyttää siltä, että ystävyys johtuukin 
jostakin muusta syystä. 

— Niin näyttää. 

— Eikö itse asiassa ole niinkuin äsken sanoimme, että 
pitämiseen on syynä halu, ja sellainen, mikä haluaa jotakin, 
pitää tarvitsemastaan ja pitää nimenomaan silloin kun 
tarvitsee sitä. Se siis, mitä aiemmin puhuimme ystävyydestä, 
oli silkkaa hölynpölyä ja tuulesta temmattu tarina. 

— Pahasti siltä näyttää. 

— Mitä edelleen sellaiseen tulee, mikä tarvitsee jotakin, 
minä jatkoin, se kai tarvitsee sitä mikä siltä puuttuu? 

— Kyllä. 

— Se, miltä puuttuu jotakin, on sen ystävä, mitä siltä 
puuttuu. 

— Niin arvelisin. 

— Sellaiselta puuttuu jotakin, miltä jotakin on otettu pois. 

— Luonnollisesti. 

— Näyttää siis olevan niin, että rakkaus, ystävyys ja halu 
kohdistuvat sellaiseen, mikä luonnostaan kuuluu jollekin, 
Lysis ja Meneksenos. 

Pojat sanoivat olevansa samaa mieltä. 

— Jos te siis olette ystäviä keskenänne, te kuulutte jotenkin 
luonnostanne yhteen. 

— Niin varmaankin, he sanoivat. 

— Ja jos joku yleensä tarvitsee toista, pojat, ja rakastaa ja 
pitää tätä ystävänään, se ei ole mahdollista ellei hän kuulu 
jotenkin luonnostaan yhteen rakkautensa kohteen kanssa, 
joko sielultaan tai joltakin sielun ominaisuudeltaan tai 
tavoiltaan tai ulkonäöltään. 

— Ihan niin, Meneksenos sanoi. Lysis oli hiljaa. 

— Hyvä on, minä sanoin. Olemme siis sitä mieltä, että 
sellaisesta pitää pakostakin, minkä kanssa luonnostaan kuu- 
luu yhteen. 

— Siltä näyttää, Meneksenos sanoi. 

— Silloinhan poikienkin on pakko pitää miehistä, jotka 
rakastavat heitä vilpittömästi eivätkä teeskentele. 

Lysis ja Meneksenos nyökkäsivät vähän vaimeasti, mutta 
Hippothales punastui ja kalpeni vuorotellen pelkästä ihastuk- 
sesta. Minä puolestani halusin vielä kertaalleen tarkistaa 
päätelmämme ja sanoin: 

— Mikäli jonkin kanssa luonnostaan yhteenkuuluva ja 
samanlainen ovat kaksi eri asiaa, Lysis ja Meneksenos, 
saatamme nähdäkseni olla jotakuinkin oikeassa siinä, mitä 
nyt olemme sanoneet ystävyyden olemuksesta. Mutta jos 


luonnostaan yhteenkuuluva ja samanlainen ovatkin yksi ja- 


sama asia, silloin olemme vaikeassa tilanteessa. Meidän 
pitäisi näet silloin hyljätä se väitteemme, että samanlaiset 
juuri samanlaisuudessaan ovat toisilleen hyödyttömiä. On- 
han väärin myöntää, että kukaan voisi pitää hyödyttömästä. 
Sanokaa, kun tässä olemme ikään kuin juopuneet omista 
puheistamme, tahdotteko nyt antaa periksi, ja sanoa, että 
luonnostaan yhteenkuuluva on eri asia kuin samanlainen? 

— Ilman muuta. 

— Katsommeko nyt, että hyvä on sitä, mikä missäkin on 
luontaista ja paha sitä, mikä on vierasta? Vai olemmeko sitä 

mieltä, että pahan kanssa kuuluu luonnostaan yhteen paha, 
hyvän kanssa hyvä ja sellaisen kanssa, mikä ei ole hyvä eikä 
paha, kuuluu yhteen sellainen, mikä ei ole hyvä eikä paha? 

Pojat hyväksyivät jälkimmäisen vaihtoehdon. 

— No niin, pojat, minä jatkoin. — Olemme nyt siis palan- 
neet takaisin siihen ystävyyden määritelmään, jonka jo äsken 
hylkäsimme. Tällä tavoinhan väärämielinen on yhtä hyvin 
väärämielisen ystävä ja paha pahan kuin hyvä hyvän. 

— Siltä näyttää, he sanoivat. 

+ — Entä edelleen? Jos väitämme, että hyvä ja luontainen 
ovat yhtä, silloinhan tullaan siihen, että vain hyvät voivat 
ystävystyä keskenään. 

— Pitää paikkansa. 

— Mutta tämänkin mahdollisuuden me kiistimme jo aikai- 
semmin. Ettekö muista? 

— Muistamme. 

— Vieläkö keksitte jonkin tavan lähestyä tätä kysymystä? 
Vai ettekö tosiaankaan? Minun täytyy nyt vielä kerrata 
kaikki mitä on sanottu, niinkuin viisaat miehet oikeusjuttua 
ajaessaan. Jos tosiaan mikään mainitsemistamme vaihtoeh- 
doista ei kelpaa ystäväksi, vaikka kävimme läpi niin monta 
mahdollisuutta, etten enää edes kaikkia muista, eivät rakaste- 
tut eivätkä rakastavat, eivät samanlaiset eivätkä erilaiset, 
eivät hyvät eivätkä luonnostaan yhteenkuuluvat, silloin en 
tosiaankaan enää tiedä, mitä sanoa. 

Mielessäni oli näin sanomalla houkutella keskusteluun joku 
varttuneemmista. Mutta silloin sukelsivat parahiksi esiin 
Lysiksen ja Meneksenoksen kaitsijat kuin pahat henget, 
mukanaan poikien pikkuveljet. He kehottelivat ja käskivät 
poikia lähtemään kotiin; oli näet jo myöhä. Aluksi aioimme 
kuulijoiden kanssa lähteä saattamaan heitä, mutta kaitsijat 
eivät piitanneet meistä tuon taivaallista, vaan komensivat 
entistä kiivaammin poikia lähtemään puhuen vihaisesti keh- 
noa kreikkaa. Arvelimme, että he olivat vähän päissään 
Hermes-juhlien jäljiltä ja sen vuoksi mahdottomia käsitellä. 
Niinpä jäimme ilman poikien seuraa ja hajaannuimme kukin 
tahollemme. Minä en kuitenkaan malttanut olla huutamatta 
poikien perään, kun he jo olivat menossa: 

— Lysis ja Meneksenos, teimmepä molemmat itsemme 
naurunalaisiksi, sekä minä, vanha mies, että te kaksi. Kas 
kun kuulijamme sanovat nyt pois mennessään, että nuokin 
tuossa ovat olevinaan ystäviä keskenään — luen tässä itseni 
teihin — eivätkä edes saa selvää siitä, mikä ystävä on.- 

Suomentanut Kaarle Hirvonen 


Tämän dialogin selitykset sivulla 305 


YSTÄVÄ Mistä sinä siihen ilmestyit, Sokrates? Varmaankin 309a 
taas väijymästä vilahdusta Alkibiadeen nuoruudenkukoistuk- 
sesta? Minäkin näin hänet pari päivää sitten, ja kyllä hän 
näytti kauniilta vieläkin, vaikka on jo mies — sillä näin 
meidän kesken sanoen, Sokrates, hän on jo mies, leukakin jo 
kasvaa partaa. 

SOKRATES Entä sitten? Etkö sinä ole Homeroksen ihailija? Ja 
hän sanoo: »Haituvat poskillaan iän kukkeudess? ihanim- b 
man» — juuri niin kuin Alkibiadeella nyt onkin! 

YSTÄVÄ Mitenkäs asiat nyt ovat? Tulet kai hänen luotaan? 
Miten nuorukainen suhtautuu sinuun? 

SOKRATES Hyvin, luullakseni, ainakin vielä hetki sitten, sillä 
hän puhui paljon puolestani ja tuki minua väittelyssä; hänen 
luotaanhan minä juuri tulen. Haluan kuitenkin kertoa sinulle 
jotakin merkillistä: vaikka hän oli läsnä, en kiinnittänyt 
häneen mitään huomiota ja monta kertaa unohdin hänet 
kokonaan. 

YSTÄVÄ Mitä ihmettä teidän välillänne on voinut tapahtua? c 
Ethän sinä ole mitenkään voinut löytää ketään häntä kau- 
nilmpaa ainakaan täältä Ateenasta. 

SOKRATES Kyllä olen, vielä paljon viehättävämmänkin. 

YSTÄVÄ Mitä sinä sanot? Jonkun täkäläisen vai muukalai- 
sen? 

SOKRATES Muukalaisen. 

YSTÄVÄ Mistä kotoisin? 

SOKRATES Abderasta. 

YSTÄVÄ Ja tuo vieras oli mielestäsi niin viehättävä, että hän 
näytti sinusta Kleiniaan poikaa kauniimmalta? 

SOKRATES Miksikä ei, hyvä ystävä? Täytyyhän suurimman 
viisauden myös näyttää kauneimmalta. 

YSTÄVÄ Sinä olet siis juuri tavannut jonkun viisaan miehen? 
SOKRATES Viisaimman nyt elävistä ihmisistä, jos myönnät 
että Protagoras on viisain. 

YSTÄVÄ Mitä sinä oikein puhut? Onko Protagoras tullut 
kaupunkiin? 

SOKRATES Jo toissa päivänä. 

YSTÄVÄ Ja sinä tulet siis juuri häntä tapaamasta? 

SOKRATES Niin. Ja olen puhunut ja myös kuullut paljon. 
YSTÄVÄ Etkö selostaisi meille keskusteluanne, jos sinulla on 
aikaa? Istu tähän; tämä orja nouskoon pois. 

SOKRATES Hyvin mielelläni, ja olen vain kiitollinen, jos 
viitsitte kuunnella. 

YSTÄVÄ Samoin me sinulle, jos sinä viitsit kertoa. 

SOKRATES Sittenhän kiitollisuus olisi molemminpuolista. 
Kuunnelkaahan siis. 


Juuri viime yönä, vielä aamuhämärissä kolkutti oveani 
kovasti sauvallaan Hippokrates, Apollodoroksen poika ja 
Fasonin veli. Kun ovi avattiin, hän ryntäsi sisään ja huusi: — 
Sokrates, nukutko sinä vai oletko jo hereillä? Minä tunsin 
hänen äänensä ja sanoin: — Hippokratesko se siellä? Et kai 
tuo mitään huonoja uutisia? 

— En toki, hän vastasi, — päinvastoin hyviä. 

— Puhu sitten, minä sanoin. — Kerro mitä on tapahtunut ja 
miksi tulet näin aikaisin? 

— Protagoras on tullut, sanoi Hippokrates ja tuli vuoteeni 
ääreen. 

— Johan hän tuli toissa päivänä, minä sanoin. — Vasta 
nytkö sinä sen kuulit? 

— Niin, eilen illalla, sanoi Hippokrates. Samalla hän 
hapuili pimeässä jakkaraa, istuutui vuoteeni jalkopäähän ja 
kertoi: 

— Kuulin sen vasta illalla myöhään, kun olin tullut Oinoes- 
ta. Orjani Satyros oli karannut ja minä aioin ilmoittaa 


216 


PROTAGORAS 


sinulle, että lähtisin ajamaan häntä takaa, mutta jotenkin se 
unohtui. Kun palattuani olimme jo syöneet illallisen ja 
aloimme mennä makuulle, kertoi veljeni että Protagoras oli 
tullut. Ajattelin lähteä heti luoksesi, mutta huomasin sitten 
että oli jo liian myöhä. Olin niin väsynyt, että nukahdin heti, 
ja noustuani kiiruhdin suoraa päätä tänne. 

Koska tiedän miten päättäväinen hän on ja kiihkeä, minä 
kysyin: ` 

— Mitä se sinua liikuttaa? Onko Protagoras tehnyt sinulle 
jotakin vääryyttä? 

Hippokrates nauroi ja sanoi: 

— Totta vieköön, kyllä on, sikäli että hän on yksin viisas 
eikä tee minua myös sellaiseksi. 

— Älähän nyt, minä sanoin. — Kun vain annat hänelle 
rahaa ja suostuttelet häntä, niin kyllä hän tekee viisaan 
sinustakin. 

— Kunpa se olisikin sillä selvä! sanoi Hippokrates. — 
Silloin en kyllä säästäisi omaani enkä ystävieni omaisuutta. 
Mutta juuri siksi minä tulinkin nyt tänne, että sinä puhuisit 
hänelle minusta. Minä olen itse liian nuori enkä sitä paitsi ole 
koskaan nähnyt Protagorasta enkä kuullut hänen puhuvan; 
minähän olin vielä lapsi, kun hän viimeksi kävi täällä. Kaikki 
ylistävät häntä ja sanovat, että hän on taitavampi puhumaan 
kuin kukaan muu. Lähdetään nyt heti hänen luokseen, jotta 
varmasti tapaamme hänet kotoa! Hän asuu kuulemma 
K alliaan, Hipponikoksen pojan luona. Mennään nyt heti! 

Minä vastasin: 


— Emme me vielä voi mennä sinne, hyvä ystävä, nyt on 


vielä liian aikaista. Mutta noustaan ja siirrytään tuonne 
pihalle. Kävellään siellä ja tapetaan aikaa, kunnes päivä 
valkenee; sitten lähdetään. Protagorashan oleskelee enim- 
mäkseen sisällä, niin että ole huoleti, kyllä me varmaan 
tapaamme hänet kotoa. 

Sen jälkeen me nousimme ja menimme pihalle kävelemään. 
Minä halusin kokeilla hänen päättäväisyyttään ja esitin 
hänelle muutamia kysymyksiä. 

— Sanopa minulle, Hippokrates, minä sanoin, — kun sinä 
nyt aiot mennä Protagoraan luo ja maksaa hänelle saamasta- 

si opetuksesta: mikä hän sinun mielestäsi on? Ja miksi sinä 
itse haluaisit tulla? Kuvittele vaikka, että aiot mennä Kos- 
saarelta olevan kaimasi, asklepiadi Hippokrateen, luo ja 
maksaa hänelle opetuksesta. Jos silloin joku kysyisi sinulta: 
»Sanohan minulle, Hippokrates, kun aiot maksaa palkkiota 
Hippokrateelle, niin minä häntä pidät?» Mitä siihen vastaisit? 

— Sanoisin että lääkärinä, hän vastasi. 

— Entä miksi haluaisit itse tulla? 

— Lääkäriksi, hän vastasi. 

— Entä jos aikoisit mennä argoslaisen Polykleitoksen tai 
ateenalaisen Feidiaan oppiiin ja maksaa siitä heille ja joku 
kysyisi, minä miehinä sinä pidät Polykleitosta ja Feidiasta, 
kun maksat heille, niin mitä vastaisit? 

— Sanoisin heitä kuvanveistäjiksi. 

— Ja miksikä itse aikoisit? 

— Kuvanveistäjäksi tietysti. 

— No hyvä, minä sanoin. — Nyt me olemme menossa 
Protagoraan luo valmiina maksamaan palkkion sinun opetta- 
misestasi, omilla varoillamme jos ne riittävät taivuttamaan 
hänet, mutta jos eivät, niin käytämme lisäksi myös ystävien 
varoja. Jos nyt joku meidän intomme nähdessään kysyisi: 
»Sanokaahan minulle, Sokrates ja Hippokrates, mikä oikein 
on tämä Protagoras, jolle te aiotte maksaa nuo rahat?» — niin 
mitä vastaisimme hänelle? Miksi Protagorasta yleensä sano- 
taan? Feidiasta sanotaan kuvanveistäjäksi ja Homerosta 
runoilijaksi, mutta mitä nimitystä käytetään Protagoraasta? 

— Sofistiksihan häntä sanotaan kuten hyvin tiedät, vastasi 
Hippokrates. 

— Me siis menemme hänen luokseen, koska hän on sofisti, 
ja maksamme rahat sen vuoksi? 

— Nimenomaan siksi. 

— Jos joku nyt vielä kysyisi sitäkin, miksi sinä toivot 
tulevasi Protagoraan opissa? 

Hippokrates vastasi punastuneena — oli jo sen verran 
päivänvaloa, että saatoin nähdä hänet selvästi, — että jos 
tämä tapaus oli samanlainen kuin edelliset, niin selväähän 
oli, että hänestä tulisi sofisti. 

— Varjelkoon, minä sanoin, — eikö sinua hävettäisi esiintyä 

sofistina kreikkalaisten parissa? 

— Totta puhuen hävettäisi. 

— Mutta ehkä sinä et odotakaan saavasi Protagoraan luona 
sellaista opetusta, vaan samantapaista kuin olet saanut 
alkeisopettajalta, musiikinopettajalta ja urheiluvalmentajal- 
ta? Sinä et ole opiskellut heidän edustamiaan aloja ryhtyäk- 
sesi ammattilaiseksi, vaan ainoastaan sivistääksesi itseäsi 
kuten sopiikin riippumattomalle ja vapaasyntyiselle miehel- 
le? 

— Minustakin Protagoraan antama opetus näyttää pikem- 
minkin sellaiselta, myönsi Hippokrates. 

— Tiedätkö sitten, mitä nyt aiot tehdä, vai etkö ole 
huomannut mistä on kysymys? minä kysyin. 

— Mitä tarkoitat? 

— Sitä vain että aiot luovuttaa sielusi käsiteltäväksi miehel- 
le, joka on kuten sanoit sofisti. Mutta mahdatko edes tietää, 
mikä sofisti oikein on? Ja jollet sitä tiedä, et myöskään tiedä, 
mille annat alttiiksi sielusi, hyvälle vai pahalle vaikutukselle. 

— Luulen sentään tietäväni, Hippokrates sanoi. 

— Sano sitten, mikä sofisti on sinun mielestäsi. 

— Minä sanoisin, Hippokrates vastasi, — että hän tuntee 
tiedon alaan kuuluvat asiat, kuten itse sanakin ilmaisee. 

— Voihan taidemaalareista ja puusepistäkin sanoa, että he 
tuntevat tiedon alaan kuuluvat asiat, sanoin minä. — Mutta 
jos joku kysyisi meiltä, millaisia asioita taidemaalarit ym- 
märtävät, niin vastaisimme kai, että kuvien tekoon tarpeelli- 
sia, ja vastaavasti sanoisimme muissakin tapauksissa. Mutta 
jos joku kysyisi, missä asioissa sofisti on viisas, mitä 
vastaisimme? Minkä taidon hän hallitsee? 

— Sanoisimme kai, että hän on asiantuntija tehokkaan 
puhetaidon opettamisessa. 

— Ilmeisesti puhuisimme siinä totta, minä vastasin, — mutta 
emme kuitenkaan koko totuutta. Sillä vastaushan vaatii vielä 
kysymään, mistä asioista sofisti opettaa puhumaan tehok- 
kaasti. Aivan niin kuin soitonopettajakin tekee meidät taita- 
viksi myös puhumaan siitä taidosta jota hän opettaa meille, 
toisin sanoen lyyransoitosta. Eikö niin? 

— Niin. 

— Hyvä on. Mutta mistä asioista sofisti opettaa puhumaan 
tehokkaasti? Selvää kai että juuri siitä, minkä hän itse tietää? 

— Ilmeisesti. 

— Entä mikä on nyt se asia, jonka suhteen sofisti on 
asiantuntija ja tekee myös oppilaansa sellaiseksi? 

— Totta vieköön, sanoi Hippokrates, — enhän minä osaa 
enää vastata sinulle! 

Minä jatkoin: 

— Entä nyt? Näetkö mille vaaralle aiot panna sielusi 
alttiiksi? Jos sinun olisi uskottava ruumiisi jonkun huostaan 
etkä voisi etukäteen tietää, tuleeko siitä kelvollinen vai kehno, 
sinä kyllä perin pohjin harkitsisit, luottaako häneen vai ei; 
kutsuisit neuvottelemaan ystäväsi ja omaisesi ja pohtisit 
monta päivää. Mutta kun kyseessä on sielu, ruumista paljon 
arvokkaampi — riippuuhan koko elämäsi onni tai onnetto- 
muus siitä, onko sielustasi tullut hyvä vai huono — niin et 
kysy isältäsi etkä veljeltäsi etkä meiltä ystäviltäsi, onko sinun 
uskottava se tuon tänne tulleen muukalaisen haltuun vai ei. 
Sanoit kuulleesi hänestä illalla, ja nyt aamulla varhain 
ryntäät tänne harkitsematta lainkaan asiaa. Et edes kysy 
neuvoa, olisiko sinun uskottava itsesi hänen haltuunsa vai ei. 
Olet valmis käyttämään omat ja ystäviesi rahat täysin 
vakuuttuneena siitä, että sinuh on ehdottomasti liityttävä 
Protagoraaseen. Kuten itse sanot, et tunne häntä etkä ole 
koskaan keskustellut hänen kanssaan, mutta nimität häntä 
sofistiksi, vaikka päivänselvästi et edes tiedä, mikä on tämä 
sofisti, jonka haltuun haluat jättäytyä. 

Tämän kuultuaan Hippokrates sanoi: 

— Siltä näyttää sen perusteella mitä sanot. 

— Eikö sinustakin sofisti ole eräänlainen kauppias, myyjä 
joka tarjoaa tavaroita joilla sielua ravitaan? Ainakin minusta 
hän näyttää sellaiselta. 

— Millä sitten sielua ravitaan? 

— Opetuksilla tietenkin, vastasin minä. — Ja hyvä ystävä, 
miksi ei sofistikin myytäväänsä ylistäessään pettäisi meitä 
kuten ruumiin ravinnonkin myyjät, kauppias ja kaupustelija? 
Sillä nämä eivät itsekään tiedä, mikä heidän myymistään 
tavaroista on ruumiille hyödyksi, mikä vahingoksi, vaan he 

kehuvat kaikkea mitä myyvät; eivätkä sitä tiedä myöskään 
ostajat, ellei joku heistä satu olemaan urheiluvalmentaja tai 
lääkäri. Samoin myös omien oppiensa levittäjät kulkevat 
kaupungista toiseen myyden ja tyrkyttäen kaikille halukkaille 
ja kehuvat kaikkea mitä pitävät kaupan. Ja varmaan heidän- 
kin joukossaan on sellaisia, jotka eivät tiedä mikä heidän 
myymistään tavaroista on hyödyksi, mikä vahingoksi sielul- 
le. Aivan samassa asemassa ovat heidän asiakkaansakin, ellei 
joku heistä satu olemaan sielun asioihin perehtynyt. Jos sinä 
siis sattumalta olet asiantuntija tällä alalla ja tiedät mikä on 
hyödyllistä ja mikä vahingollista, voit turvallisesti ostaa 
opetusta sekä Protagoraalta että keneltä tahansa muulta: 
mutta jollet ole, niin pidä varasi, rakas ystävä, ettet pelaa 
uhkapeliä ja vaaranna sitä mikä on itsellesi läheisintä. Onhan 
vaara paljon suurempi opetusten kuin ruokatarvikkeiden 
ostamisessa. Jos joku ostaa kauppiaalta ruokia ja juomia, 
hän voi viedä ne pois erillisissä astioissa; ennen kuin hän syö 
ja juo nämä aineet ja ne joutuvat hänen ruumiiseensa, hän voi 
säilyttää niitä kotonaan, ja hän voi kutsua asiantuntijan ja 
kysyä tältä, mitä niistä voidaan nauttia ja mitä ei, vieläpä 
miten paljon ja milloin, joten siinä kaupassa ei riski ole suuri. 

Mutta opetuksia ei voi kantaa astiassa, vaan palkkion 
maksamisen jälkeen on pakko omaksua opetus sieluunsa ja 
oppimisen jälkeen lähteä, olipa opetus sitten vahingoittanut 
tai hyödyttänyt. Näitä asioita meidän on tarkasteltava myös 
itseämme vanhempien miesten kanssa, sillä me olemme vielä 
liian nuoria päättämään näin tärkeästä kysymyksestä. Nyt 
kuitenkin käydään tuumasta toimeen ja mennään sitä miestä 
kuulemaan; sitten kuultuamme neuvottelemme myös muiden 
kanssa, sillä eihän Protagoras ole siellä yksin vaan mukana 
on myös elisläinen Hippias, luultavasti myös keoslainen 
Prodikos ja vielä monia muita viisaita. 

Näin päätimme ja lähdimme matkaan. Kun saavuimme 
ovelle, pysähdyimme siihen keskustelemaan jostakin kysy- 
myksestä, joka oli tullut matkalla puheeksi. Jotta asia ei jäisi 
avoimeksi vaan saisimme sen selväksi ennen sisään menoa, 
selsoimme oven edessä ja keskustelimme, kunnes pääsimme 

joku eunukki, kuunteli meitä salaa ja ilmeisesti hän oli jo 
tuskastunut taloon tulevien sofistien paljouteen. Kun sitten 
kolkutimme, hän avasi oven ja meidät nähtyään sanoi: 

— Äh, taas sofisteja! Ei hänellä ole aikaa! Ja samalla hän 
kiukkuisesti tarttui oveen molemmin käsin ja tempaisi sen 
kiinni kaikin voimin. Me kolkutimme uudelleen, ja hän 
vastasi meille oven takaa: 

— Hyvät ihmiset, ettekö jo kuulleet, ettei hänellä ole aikaa? 

— Mutta, hyvä mies, minä sanoin, — emme me tulleet 
K alliaan luo emmekä ole sofisteja, voit olla huoleti. Tulimme 
vain koska haluamme tavata Protagoraan, niin että ilmoita 
vain meidät. 

Tästä huolimatta mies vain vastahakoisesti avasi meille 
oven. 

Kun astuimme sisään, tapasimme Protagoraan kävelemäs- 
tä edestakaisin sisäpihan pylväikössä, ja aivan hänen kan- 
noillaan käveli samoin edestakaisin kaksi seuruetta. Toisella 
puolella olivat Kallias Hipponikoksen poika ja hänen veli- 
puolensa äidin puolelta Paralos Perikleen poika, sekä Khar- 
mides Glaukonin poika. Toisella puolella olivat Perikleen 
toinen poika Ksanthippos, Filippides Filomeloksen poika ja 
mendeläinen Antimoiros, joka on maineikkain Protagoraan 
oppilaista ja työkseen opiskelee tullakseen itsekin sofistiksi. 
Henkilöt, jotka kulkivat heidän perässään keskustelua kuun- 
nellen, näyttivät enimmäkseen olevan muukalaisia, joita 
Protagoras vetää puoleensa kaikista kaupungeista joiden 
kautta hän vaeltaa; kuin Orfeus hän hurmaa heidät äänellään 
ja he seuraavat häntä lumoutuneina. Ihailijakuorossa oli 
muutama myös meidän kaupungistamme. Tuota kuoroa 
katsellessani nautin eniten siitä, miten somasti he kaikki 
väistivät Protagorasta: aina kun hän kääntyi ja muut hänen 
mukanaan, kuulijat jakautuivat hyvässä järjestyksessä hänen 
molemmille puolilleen ja kaaressa kiertäen sijoittuivat taas 
osuvasti hänen taakseen. 

»Näyttihe jälkeen tuon,» kuten Homeros sanoo, myös 
elisläinen Hippias, joka istui korkeassa nojatuolissa vasta- 
päätä olevassa pylväikössä. Hänen ympärillään istuivat 
penkeillä Eryksimakhos Akumenoksen poika, myrrhinolai- 

nen Faidros, Andron Androtionin poika ja muukalaisten 
joukossa eräitä hänen maanmiehiään ja joitakin muita. He 
näyttivät kyselevän Hippiaalta luonnontieteellisiä ja tähtitie- 
teellisiä asioita, ja hän vastasi korkealta istuimeltaan kullekin 
ja selvitteli kysyttyjä seikkoja. 

»Tantalos siell? oli myös.» Kaupungissamme oli näet 
käymässä myös keoslainen Prodikos, ja hän asui huoneessa, 
jota Hipponikos oli aikaisemmin pitänyt varastosuojana. Nyt 
oli Kallias vieraiden paljouden vuoksi tyhjentänyt senkin 
majapaikaksi muukalaisille. Prodikos oli vielä makuulla 
kietoutuneena vällyihin ja peitteisiin, melko moniin kuten 
näytti. Viereisillä vuoteilla istuivat Pausanias Kerameikoksen 
demoksesta ja hänen kanssaan vielä aivan nuori poika, 
luullakseni hyvää sukua ja lahjakas, ainakin ulkomuodoltaan 
hyvin kaunis. Olin kuulevinani että hänen nimensä oli 
Agathon enkä ihmettelisi lainkaan, vaikka hän olisi ollut 
Pausaniaan poikalemmikki. Tämän pojan lisäksi siellä näkyi 
olevan kaksi Adeimantosta, Kepiksen ja Leukolofideen pojat, 
ja eräitä muita. Täältä ulkoa en kyennyt seuraamaan heidän 
keskusteluaan, niin mielelläni kuin olisinkin kuullut Prodi- 
kosta — hänhän vaikuttaa minusta viisaudessa verrattomalta, 
jumalaiselta suorastaan — sillä hänen syvä äänensä synnytti 
huoneessa semmoisen kumun että se sotki sanat. | 

Tuskin olimme tulleet sisään, kun perästämme jo saapuivat 
Alkibiades jota sinä sanot kauniiksi, hyvällä syyllä minunkin 
mielestäni, sekä Kritias Kallaiskhroon poika. 

Kun olimme tulleet sisälle ja katselleet vähän aikaa tätä 
kaikkea, menimme Protagoraan luo ja minä sanoin: 

— Protagoras, minä ja tämä Hippokrates olemme tulleet 
tapaamaan sinua. 

— Haluatteko keskustella kanssani yksityisesti, hän kysyi, 
— vai muiden läsnäollessa? 

— Meille sillä ei ole väliä, sanoin minä. — Kun olet ensin 
kuullut tulomme syyn, niin päätä itse. 

— Minkä vuoksi sitten olette tulleet? hän kysyi. 

— Tämä Hippokrates tässä on syntyperäinen ateenalainen, 
Apollodoroksen poika, hienosta ja rikkaasta perheestä, ja 
näyttää luonnonlahjoiltaankin olevan kenen tahansa ikätove- 

c rinsa veroinen. Hän haluaa nähtävästi päästä johtavaan 

asemaan valtiossa ja sen päämäärän hän uskoo parhaiten 
saavuttavansa opiskelemalla sinun johdollasi. Päättele nyt jo 
tästä, luuletko olevan syytä keskustella näistä seikoista 
yksityisesti vai muiden kuullen. 

— Oikein teet, Sokrates, hän sanoi, — kun harkitset asiaa 
minun kannaltani. Sillä ajattelehan vain muukalaista, joka 
käy suurissa kaupungeissa ja taivuttaa juuri parhaat nuoru- 
kaiset luopumaan omaisten ja vieraiden, vanhojen ja nuorten 
seurasta ja liittymään vain hänen piiriinsä ja kehittämään 
itseään hänen johdollaan. Hyvin varovainen on hänen niin 
toimiessaan oltava, sillä se aiheuttaa melkoista kateutta ja 
muuta vihamielisyyttä ja juonittelua. 

Minä puolestani väitän sofistiikan olevan ikivanhaa perua. 
Sitä harjoittaneet entisaikojen miehet vain ovat naamioineet 
ja kätkeneet sen eri tavoin, koska ovat pelänneet sen 
aiheuttavan vihaa: eräät, kuten Homeros, Hesiodos ja Simo- 
nides, ovat pukeneet sen runouden muotoon, toiset taas 
Orfeuksen ja Musaioksen seuraajien tavoin ovat naamioineet 
sen mysteerimenoiksi ja ennuslauseiksi. Muutamien olen 
huomannut verhonneen sen jopa voimisteluun; näitä ovat 
tarentumilainen Ikkos ja yhäkin kenelle tahansa sofistille : 
vertoja vetävä selymbrialainen Herodikos, joka alunperin oli 
Megarasta. Musiikin taas on ottanut naamioksi maanmie- 
hemme Agathokles, joka on suuri sofisti, ja keoslainen 
Pythokleides sekä monet muut. Kaikki nämä, kuten jo 
sanoin, käyttivät siis noita taitoja verhona välttääkseen 
kateutta. Mutta minä en ole tässä asiassa heidän kanssaan 
samaa mieltä. He eivät lainkaan saavuttaneet tarkoitustaan, 
sillä he eivät jääneet huomaamatta kaupunkien mahtimiehil- 
tä, joiden varalta salailua harjoitettiin — varsinainen kansa ei 
suoraan sanoen huomaa mitään, vaan toistaa kuorossa mitä 
johtajat sille sanovat. Ja kun yrittää piileksiä mutta ei 
kykenekään pysymään salassa vaan joutuu ilmi, niin jo sen 
yrittäminenkin on suurta hulluutta ja tekee pakostakin 
ihmiset yhä vihamielisemmiksi. Hehän pitävät sellaista ih- 
mistä päälle päätteeksi konnana. 

Minä olen sen vuoksi menetellyt aivan päinvastoin ja 

myönnän avoimesti olevani sofisti ja sivistäväni ihmisiä. Ja 
tätä varokeinoa, olemuksensa myöntämistä eikä kieltämistä, 
minä pidän edellistä parempana. Sitä paitsi olen turvautunut 
muihinkin keinoihin, ja niinpä — jumalan suosiolla sanoen — 
minulle ei ole koitunut mitään vahinkoa siitä että olen 
myöntänyt olevani sofisti. Ja kuitenkin olen jo hyvin kauan 
harjoittanut tätä tointa ja ikääkin on minulle karttunut 
paljon. Eihän joukossanne ole ketään, jonka isä en voisi olla. 
Joten kaikista näistä syistä minusta on paljon mieluisampaa, 
jos sallitte käsitellä asiaa kaikkien täällä olevien kuullen. 

Mutta minä epäilin, että hän halusi näyttää erinomaisuut- 
taan Prodikokselle ja Hippiaalle ja pöyhkeillä sillä, että me 
olimme tulleet häntä ihailemaan. Siksi sanoin: 

— Miksi emme kutsuisi myös Prodikosta ja Hippiasta 
seuralaisineen kuuntelemaan meitä? 

— Kaikin mokomin, sanoi Protagoras. 

Kallias kysyi: — Haluatteko että järjestämme oikein istun- 
tosalin, niin että voitte keskustella istualtanne? 

Ehdotus hyväksyttiin. Ja iloisessa innossamme saada kuul- 
la niin viisaita miehiä me jokainen tartuimme penkkeihin ja 
vuoteisiin itse ja järjestimme ne Hippiaan luo; penkit olivat 
näet siellä jo ennestään. Sillä välin saapuivat myös Kallias ja 
Alkibiades ja toivat mukanaan Prodikoksen, jonka he olivat 
saaneet jalkeille, ja hänen seuralaisensa. 

Kun olimme kaikki istuutuneet, Protagoras sanoi minulle: 

— Esitähän nyt, Sokrates, kun kaikki uudetkin tulokkaat 
ovat paikalla, mitä äsken kerroit minulle tästä nuorukaisesta. 

— Aloitan siis samoin kuin äskenkin, minä vastasin, — 
kertomalla miksi olemme tulleet. Tämä Hippokrates tuntee 
kovaa halua liittyä oppilaspiiriisi. Ja hän sanoo, että kuulisi 
mielellään mitä hyötyä hänellä olisi siihen liittymisestä. 
Tämä vain on asiamme. 

Protagoras sanoi tähän heti: 

— Nuori mies, jos liityt minun piiriini, niin voit odottaa, 
että seurassani vietetyn päivän jälkeen palaat kotiin parem- 
maksi kehittyneenä ja aivan samoin seuraavana. Päivä 
päivältä kehityt aina vain paremmaksi. 

Sen kuultuani minä sanoin: 

— Tuossa nyt ei ole mitään ihmeellistä, tuohan on aivan 
luonnollista. Sillä vaikka sinä olet jo vanha ja viisas, niin jos 
joku opettaisi sinulle sellaista mitä et vielä tunne, niin totta 
kai kehittyisit paremmaksi. Asiaan on käytävä toisin. Kuvit- 
telepa että tämä Hippokrates äkkiä muuttaisikin mielensä ja 
haluaisi liittyä tuon äsken tänne tulleen nuoren miehen, 
Herakleiasta kotoisin olevan Zeuksippoksen oppilaaksi. Hän 
menisi tämän luo niin kuin nyt sinun luoksesi ja saisi kuulla 
tulevansa paremmaksi ja kehittyvänsä tämän seurassa joka 
päivä. Jos hän nyt kysyisi: »Missä suhteessa sanot minun 
tulevan paremmaksi ja kehittyvän?» niin Zeuksippos vastaisi 
hänelle että maalaustaiteessa. Ja jos hän olisi thebalaisen 
Orthagoraan puheilla ja kuultuaan saman kuin sinulta kysyi- 
si häneltäkin, missä suhteessa hän tulisi päivittäin parem- 
maksi hänen seurassaan, niin hän tietysti sanoisi että huilun- 
soitossa. Vastaa nyt siis sinäkin tälle nuorukaiselle ja 
minulle, kun kysyn hänen puolestaan: »Jos tämä Hippokrates 
liittyy Protagoraaseen ja oltuaan päivän hänen seurassaan 
palaa kotiinsa parempana ja samoin muinakin päivinä, niin 
missä asiassa hän on kehittynyt ja minkä suhteen?» 

Kysymykseni kuultuaan Protagoras vastasi: 

— Sinä kyselet hyvin, ja minusta on nautinto vastata niille 
jotka tekevät hyviä kysymyksiä. Minun luonani Hippokrates 
ei joudu kokemaan samaa kuin toisten sofistien luona, sillä 
nuo toiset kohtelevat nuorukaisia häpeällisesti. Kun nämä 
ovat välttäneet ammattiopetusta, niin sofistit väkisin palaut- 
tavat heidät sen pariin ja opettavat aritmetiikkaa, astrono- 
miaa, geometriaa ja musiikkia. — Tämän sanoessaan Protago- 
ras vilkaisi Hippiasta. — Mutta minun luokseni tullut saa 
oppia vain sitä minkä vuoksi on tullutkin. Ja se opetus koskee 
taitoa hoitaa omat asiansa, siis miten kukin hallitsee huone- 
kuntansa ja taloutensa, ja valtion asioissa taas miten tulla 
vaikutusvaltaisimmaksi johtamaan niitä käytännön toimin ja 
puhein. 

— Pysynköhän nyt sanojesi perässä? minä kysyin. — Mi- 
nusta tuntuu, että sinä puhut yhteiskunnallisesta taidosta ja 
lupaat tehdä oppilaistasi hyviä kansalaisia. 

— Juuri sen tehtävän minä tarjoudun suorittamaan, hyvä 
Sokrates. 

— Jopa sinulla on sitten hallussasi jalo taito, minä sanoin, — 
jos olet sen todella saavuttanut. Sinunlaisellesi minun ei sovi 
sanoa muuta kuin mitä todella ajattelen. Katsos, minä en ole 
uskonut, että yhteiskunnallista taitoa voidaan opettaa. Toi- 
saalta on vaikea olla uskomatta mitä sanot. Olen kuitenkin 
velvollinen selittämään, miksi arvelen ettei sitä voi oppia eikä 
opettaa toiselle. 

Minä näet pidän — samoin kuin muutkin kreikkalaiset — 
ateenalaisia viisaana kansana. Nyt kuitenkin totean, että kun 
me kokoonnumme kansankokoukseen ja kyseessä on jokin 
valtion rakennushanke, niin rakennuksia suunniteltaessa kut- 
sutaan asiantuntijoiksi rakentajia; jos taas on kyseessä 
laivojen rakentaminen, niin laivanrakentajia, ja vastaavasti 
kaikissa muissa asioissa, joita pidetään mahdollisina oppia ja 
opettaa muille. Mutta jos neuvoja yrittää antaa joku muu, 
jota kansa ei pidä ammattimiehenä, olkoon hän muuten 
miten komea, rikas tai jalosukuinen tahansa, niin häntä ei 
kuunnella. Päinvastoin kansa pilkkaa ja meluaa, kunnes 
puhumista yrittänyt melun nujertamana luopuu itse tai sitten 
jousimiehet vetävät hänet alas korokkeelta tai karkottavat 
kokouksesta prytaanien käskystä. Sillä tavalla siis menetel- 
lään asioissa, joiden katsotaan vaativan ammattitaitoa. 

Mutta kun on neuvoteltava jostakin valtion hallintoa 
koskevasta asiasta, voi neuvojaan nousta antamaan yhtäläi- 
sesti puuseppä, seppä, suutari, kauppias ja laivuri, rikas ja 
köyhä, ylhäinen ja alhainen. Näitä ei kukaan herjaa kuten 
edellisessä tapauksessa siitä, että he yrittävät neuvoa vaikka 
elivät osaa mitään eivätkä ole käyneet kenenkään opissa. 
Nähtävästi katsotaan, ettei tällaisia asioita voida opettaa. 

Eikä näin ole laita vain valtion asioissa, vaan myös 
yksityiselämässään meidän viisaimmat ja parhaimmat kansa- 
laisemme ovat kykenemättömiä siirtämään omaa hyvettään 
toisille. Niinpä Perikles, näiden kahden nuorukaisen isä, on 
antanut heille erinomaisen kasvatuksen kaikessa mikä käy 
päinsä opettajien avulla. Mutta juuri sitä taitoa, jossa hän itse 

on etevä, hän ei opeta heille eikä luovuta heitä siinä 
kenenkään muunkaan ohjattavaksi. Niinpä he 'kuljeskelevat 
vapaina kuin elukat laitumella löytääkseen ehkä sattumalta 
jostakin itselleen hyvettä. Tai toinen esimerkki: kun samainen 
Perikles toimi tämän Alkibiadeen nuoremman veljen Klei- 
niaan holhoojana, hän peläten Alkibiadeen turmelevaa vaiku- 
tusta eristi Kleiniaan hänestä ja sijoitti kasvatettavaksi 
Arifronin perheeseen. Mutta ennen kuin kuusi kuukautta oli 
kulunut, Arifron antoi pojan takaisin, kun ei tiennyt mitä 
olisi tälle tehnyt. Ja voisin mainita sinulle vielä hyvin monia 
muitakin miehiä, jotka kyvykkyydestään huolimatta eivät ole 
pystyneet tekemään paremmaksi ketään omaista tai vierasta. 

Kaiken tämän perusteella minä en pidä hyveen opettamista 
mahdollisena. Mutta kun kuulen sinun väitteesi, alan epäröi- 
dä ja uumoilla että siinä on jotakin perää, sillä uskon sinun 
hankkineen laajan kokemuksen, oppineen paljon ja myös itse 
tutkineen asioita. Jos sinulla siis on vakuuttavia todisteita 
siitä, että hyve on opetettavissa, niin älä nyt salaa niitä 
meiltä, vaan esitä ne. 

— En suinkaan salaa, sanoi Protagoras. — Mutta esitänkö 
asian teille myytin muodossa kuten vanhus nuorisolle, vai 
etenenkö perustelemalla? 

Monet läsnäolijoista pyysivät häntä käsittelemään asiaa 
kummalla tavalla hän vain halusi. 

— No sitten minusta on hauskempaa kertoa myytti, sanoi 
hän. — Olipa kerran aika, jolloin jumalat jo olivat olemassa, 
mutta kuolevaisia olentoja ei vielä ollut. Kun myös näille 
säädetty syntymisen aika koitti, muovasivat jumalat ne maan 
uumenissa maasta ja tulesta ja kaikesta sellaisesta mitä 
sekoitetaan tuleen ja maahan. Kun he olivat aikeissa saattaa 
nämä luodut ilmoille, he antoivat Prometheuksen ja Epimet- 
heuksen tehtäväksi varustaa ne kullekin sopivilla kyvyillä. 
Epimetheus pyysi Prometheukselta, että hän saisi jakaa. 
»Kun minä olen jakanut, niin sinä sitten tarkastat,» hän sanoi, 
sai Prometheuksen suostumaan ja suoritti jaon. 

Jakaessaan hän antoi joillekuille voimaa ilman nopeutta, 
näitä heikommille taas nopeutta; toiset hän varusti aseilla, 
toisille hän korvaukseksi aseettomuudesta antoi jonkin muun 

keinon suoriutua. Niille jotka hän hahmotti pienikokoisiksi, 
hän jakoi siivet pakenemista varten tai maanalaiset pesät; 
niitä taas, joille hän lisäsi kokoa, hän suojeli juuri sen avulla. 
Ja samoin hän jakoi kaiken muunkin tasapuolisesti. Näin 
järjestellessään hän huolehti, ettei mikään laji kuolisi suku- 
puuttoon. 

Kun hän oli näin turvannut eläimet keskinäiseltä tuholta, 
hän ryhtyi laatimaan suojakeinoja Zeun säätämiä vuodenai- 
koja vastaan. Hän verhosi eläimet tuuheisiin karvoihin ja 
paksuihin nahkoihin, jotka riittäisivät torjumaan pakkasen 
mutta myös kuumuuden, ja näin niillä jokaisella myös olisi 
makuulle mennessään sama tuttu ja luontainen peite. Toisten 
jalat hän varusti kavioilla, toisten kynsillä ja paksulla 
verettömällä anturanahalla. Sitten hän huolehti erilajisten 
eläinten erilaisesta ravinnosta: toisille maan ruohoa, toisille 
puiden hedelmiä, eräille juuria; joillekin hän antoi ravinnoksi 
toisten eläinten lihan. Näille hän sääti niukan lisääntymisen, 
niiden saaliseläimille taas runsaan, turvaten siten lajin säily- 
misen. 

Nyt tämä Epimetheus ei kuitenkaan ollut kovin viisas eikä 
huomannut, että hän oli jakanut kaikki kyvyt eläimille. 
Jäljellä ja aivan varustamattomana oli vielä ihmissuku eikä 
hän tiennyt mitä tehdä. Hänen siinä ymmällä ollessaan tuli 
Prometheus tarkastamaan jakoa ja totesi, että kaikki muut 
elolliset olivat sopusuhtaisesti varustettuja, mutta ihminen oli 
alaston ja paljasjalkainen, verhoton ja aseeton. Mutta oli jo 
koittanut päivä, jolloin myös ihmisen piti nousta maan 
uumenista valoon. 

Keksiäkseen ihmisille jonkin keinon suoriutua Prometheus 

käsitöissä sekä tulen — ilman tultahan ei kukaan olisi voinut 
heidän taitoaan omaksua tai käyttää mihinkään — ja lahjoitti 
ne ihmisille. 

Sillä tavalla ihminen siis sai elämässään tarvittavat taidot, 
mutta ei yhteiskunnallista viisautta; se oli Zeun hallussa. 
Prometheuksen ei ollut mahdollista enää tunkeutua Zeun 
asuntoon Olympoksen akropoliille; sitä paitsi Zeun vartijat 
olivat pelottavia. Sen sijaan hän pääsi huomaamatta Athenen 

e ja Hefaistoksen yhteiseen työpajaan, jossa he harjoittivat 

mielitaitojaan. Varastettuaan Hefaistokselta ne taidot, joihin 
tarvittiin tulta, ja Atheneita muut taidot hän antoi ne 
ihmiselle. Siten ihmisellä on mahdollisuudet elää ja tulla 
toimeen. Prometheuksen taas kerrotaan myöhemmin joutu- 
neen Epimetheuksen vuoksi syytteeseen varkaudesta. 

Koska ihminen näin pääsi osalliseksi sellaisesta mikä 
kuuluu jumalille, niin ensiksi hän ainoana eläimistä alkoi 
kunnioittaa jumalia, koska oli heille sukua, ja ryhtyi rakenta- 
maan alttareita ja pystyttämään jumalien kuvapatsaita. Toi- 
seksi hän pian taidollaan kehitti puheen ja sanat ja keksi 
asunnot, vaatteet, jalkineet ja peitteet ja kaikki maan tuotta- 
mat ravintoaineet. Näin varustettuina ihmiset kuitenkin aluk- 
si asuivat hajallaan eikä heillä ollut kaupunkeja. Eläimet 
myös tuhosivat heitä, kun he olivat kaikessa niitä heikompia, 
sillä vaikka heidän käsityötaitonsa riittikin ruoan hankkimi- 
seen, niin se ei kuitenkaan riittänyt sodassa eläimiä vastaan. 
Heillähän ei vielä ollut valtiotaitoa, josta sotataito on yksi 
osa. Niinpä he pyrkivät kokoontumaan yhteen ja suojele- 
maan itseään rakentamalla kaupunkeja. Mutta ollessaan 
yhdessä he tekivät vääryyttä toisilleen, kun heillä ei ollut 
yhteiskunnallista taitoa, ja niin he jälleen alkoivat hajaantua 
ja joutuivat alttiiksi tuholle. 

Silloin Zeus peläten koko meidän lajimme tuhoutuvan 
lähetti Hermeen tuomaan ihmisille häpeän ja oikeuden 
tuntoa, jotta ne saisivat aikaan järjestystä ja ystävyydensitei- 
tä kaupungeissa. Hermes kysyi Zeulta, millä tapaa hän 
antaisi häpeän- ja oikeudentunnon ihmisille: »vJaanko minä ne 
kuten muutkin taidot on jaettu? Nehän on jaettu näin: yksi 
jolla on lääkärintaitoa riittää huolehtimaan monista tavalli- 
sista kansalaisista, samoin muutkin ammattimiehet. Sijoitan- 
ko myös häpeän- ja oikeudentunnon samoin vai jaanko sen 
tasan kaikille ihmisille?» 

»K aikille», sanoi Zeus, »jokainen saakoon osansa. Eihän 
syntyisi yhteiskuntia, jos näitä ominaisuuksia olisi vain 
harvoilla kuten on muiden taitojen laita. Sitä paitsi säädä 
minun nimissäni tällainen laki: joka ei kykene tuntemaan 
häpeää ja oikeutta muiden tavoin, on yhteiskunnan vitsaukse- 

na surmattava.» 

— Tästä syystä siis, Sokrates, ateenalaiset kuten muutkin 
kansat ajattelevat, että kun on kysymys kyvykkyydestä 
rakennustaidon tai jonkin muun ammatin alalla, vain harvoil- 
la on oikeus sanoa mielipiteensä; ja jos joku näiden piirien 
ulkopuolelta yrittää neuvoa, ateenalaiset eivät siedä sitä, 
kuten sanoit, ja siinä he tekevät oikein minunkin mielestäni. 
Mutta kun he käyvät neuvottelemaan yhteiskunnallisen hy- 
veen alaan kuuluvista asioista, jolloin aina tarvitaan oikeu- 
denmukaisuutta ja harkintaa, he tietenkin sallivat jokaisen 
kansalaisen puhua. Sillä jokainenhan on osallinen tästä 
hyveestä, koska muuten ei voisi olla yhteiskuntia. Siinä on 
tämän menettelyn syy. 

Mutta jotta et luulisi erehtyväsi, kun myönnät että kaikki 
ihmiset todellakin arvelevat joka miehellä olevan osansa 
oikeamielisyydestä ja muista kansalaishyveistä, esitän asiasta 
vielä seuraavan todisteen. Jos on kysymys muista kyvyistä, 
esimerkiksi jos joku sanoo olevansa hyvä huilunsoitossa tai 
jossakin muussa taidossa vaikka ei olekaan, niin kuulijat 
pilkkaavat tai suuttuvat, kuten sanoit, ja omaiset tulevat 
asettelemaan häntä kuin hullua. Toisin on laita, jos kyseessä 
on oikeamielisyys tai jokin muu kansalaishyve: vaikka 
kuulijat tietävätkin jonkun epäoikeudenmukaiseksi, niin jos 
hän rehellisesti ja julkisesti myöntää olevansa sellainen, tuota 
toden puhumista, jota äsken pidettiin harkitsevuutena, pide- 
täänkin nyt hulluutena. Ja he sanovat että kaikkien pitää 
sanoa olevansa oikeudentuntoisia, olivat he sitten tai eivät, ja 
että se joka ei edes teeskentele oikeudentuntoista on hullu. 
Jokaisenhan on näet pakko jollakin tavoin olla osallinen siitä 
tai sitten hän ei ole ihminen. 

Kun nyt jokainen ilman muuta hyväksytään neuvottele- 
maan tämän hyveen alaan kuuluvista asioista, syynä on se 
että kaikkien arvellaan olevan siitä osallisia. Näin minä siis 
väitän. Tämän jälkeen koetan todistaa, että sitä ei pidetä 
luontaisena eikä itsestään syntyvänä vaan opittavana hyvee- 
nä ja että ne, joilla tämä hyve on, ovat ponnistellen 
hankkineet sen itselleen. 

Milloin ihmiset katsovat toisten osaksi tulleen pahan 

johtuvan luonnosta tai sattumasta, he eivät närkästy eivätkä 
neuvo, opeta tai rankaise siitä kärsiviä heitä muuttaakseen, 
vaan säälivät heitä. Kuka esimerkiksi olisi niin mieletön, että 
yrittäisi jotakin sellaista rumien, pienikokoisten tai heikkojen 
ihmisten suhteen? Tämä johtuu varmaankin siitä, että kaikki 
tietävät inhimillisten avujen ja puutteiden johtuvat luonnosta 
tai sattumasta. Mutta jos jollakulla ei ole niitä ominaisuuk- 
sia, joita uskotaan saatavan ponnistellen, harjoittelemalla ja 
oppimalla, vaan päinvastaisia huonoja taipumuksia, saa hän 
niiden vuoksi osakseen suuttumusta, rangaistuksia ja nuhtei- 
ta. Niihin kuuluvat epäoikeudenmukaisuus, palvonnan lai- 
minlyönti ja yleensä kaikki kansalaishyveiden vastainen. 
Näissä asioissa jokainen närkästyy ja ojentaa jokaista; tätä 
kansalaismoraalia pidetään siis ponnistellen ja oppimalla 
hankittuna. 

Jos tarkastelet, Sokrates, lakeja rikkoneiden rankaisemista 
ja sen vaikutuksia, huomaat että ihmiset pitävät hyvettä 
mahdollisena oppia. Kukaan ei näet rankaise pahantekijöitä 
sen vuoksi, että he ovat tehneet pahaa, ellei sitten kosta 
harkitsematta kuin eläin. Se joka ryhtyy rankaisemaan 
harkiten, e1 rankaise tapahtuneen rikoksen vuoksi — eihän 
tehtyä saa tekemättömäksi — vaan tulevaisuutta silmällä 
pitäen, niin ettei syyllinen itse enää tee väärin eivätkä 
myöskään hänen rangaistuksensa näkijät. Kun hän ajattelee 
näin, hän ajattelee samalla että hyve on opittavissa; hänhän 
rankaisee pelottaakseen. Tämä mielipide siis on kaikilla jotka 
rankaisevat julkisessa elämässä tai yksityisesti. Väärintekijöi- 
nä pidettyjä kurittavat ja rankaisevat kaikki, myös ateenalai- 
set, omat maanmiehesi, joten sen perusteella myös ateenalai- 
set kuuluvat niihin, jotka pitävät hyvettä mahdollisena oppia 
ja saavuttaa. 

Nyt olen mielestäni riittävästi todistanut, että kansalaisesi 
ovat oikeassa ottaessaan huomioon sepän ja suutarin, kun he 
neuvottelevat poliittisista asioista, ja että he lisäksi pitävät 
mahdollisena hyveen opettamista ja oppimista. 

Vielä on jäljellä yksi pulma. Ihmettelit, miksi parhaat 
kansalaiset hankkivat pojilleen hyvän opetuksen kaikessa, 
mikä riippuu opettajista, ja tekevätkin heistä kykeneviä 

näissä asioissa, mutta juuri siinä missä he itse ovat eteviä, he 
eivät pysty tekemään heistä muita parempia. Tällä kertaa, 
Sokrates, en enää kerro myyttiä, vaan esitän perusteluni. 

Mietihän nyt: onko vai ei olemassa jotakin, josta kaikilla 
kansalaisilla on pakko olla osansa, jotta yhteiskunta olisi 
yleensä mahdollinen? Tässä on ratkaisu pulmaasi, muuta 
ratkaisua ei ole. Sillä jos sellainen seikka on olemassa eikä se 
ole kirvesmiehen, sepän eikä savenvalajan taitoa vaan oikea- 
mielisyyttä, harkintaa ja hurskasta elämistä, lyhyesti sitä 
mitä sanon kansalaiskunnoksi; jos nämä ovat sitä mistä 
kaikkien on oltava osallisia ja minkä mukaan jokaisen täytyy 
toimia, vaikka hän haluaisikin oppia tai tehdä toisin, eikä 
kukaan saa toimia ilman sitä; jos siitä osatonta tulee opettaa 
ja rangaista, oli hän lapsi, mies tai nainen, kunnes hän 
rangaistuna parantaa tapansa, tai jos hän ei huoli opetuksesta 
eikä rangaistuksesta, hänet täytyy parantumattomana ajaa 
maanpakoon tai surmata; jos siis asiat ovat luonnostaan näin 
ja siitä huolimatta parhaimmat kansalaiset opettavat pojil- 
leen muita taitoja mutta eivät tätä, niin miten kummallisina 
noita parhaita kansalaisia onkaan pidettävä! He pitävät sekä 
yksityisessä että julkisessa elämässä mahdollisena opettaa 
sitä, sen olemme jo todistaneet. Mutta vaikka se voidaan 
opettaa ja kasvatuksessa juurruttaa, he siis opettavat pojil- 
leen muita taitoja, joiden puutteesta ei ole kuolemanrangais- 
tuksen vaaraa. Sitä vastoin semmoisissa asioissa, joissa 
hyveeseen opettamattomille ja kasvattamattomille lapsille voi 
koitua kuolema ja karkotus ja vielä omaisuuden takavari- 
kointi, sanalla sanoen koko perheen tuho — semmoisissa he 
eivät siis opettaisi ja kaikin tavoin huolehtisi lapsistaan? 
Kyllä kai sentään, Sokrates? 

Itse asiassa he alkavat opettaa ja ohjata varhaisesta 
lapsuudesta ja jatkavat sitä niin kauan kuin elävät. Niin pian 
kuin lapsi alkaa ymmärtää puhetta, tekevät imettäjä, äiti, 
kaitsija ja isä itse kaikkensa, jotta lapsi kehittyisi mahdolli- 
simman hyvätapaiseksi. Jokaisella sanallaan ja teollaan he 
opettavat ja osoittavat, mikä on oikeudenmukaista tai väärä- 
mielistä, kaunista tai rumaa, hurskasta tai jumalatonta, mitä 
on tehtävä ja mitä kartettava. Ja jos hän tottelee auliisti, 

hyvä; muuten he uhkauksin ja lyönnein oikaisevat häntä kuin 
kieroutunutta ja käyristynyttä puuta. 

Kun tämän jälkeen lapsi lähetetään opettajien luo kouluun, 
velvoitetaan nämä huolehtimaan paljon enemmän lasten 
hyvästä käytöksestä kuin kirjaimista ja lyyransoitosta. Opet- 
tajat pitävät siitä huolen, ja kun lapset tuntevat kirjaimet ja 
alkavat ymmärtää kirjoitusta niin kuin aikaisemmin puhetta, 
opettajat panevat heidät penkeille lukemaan suurten runoili- 
joiden teoksia ja pakottavat heidät oppimaan niitä ulkoa. 
Niissä on paljon hyviä neuvoja ja myös kuvauksia ja 
ylistyksiä, joissa kiitellään muinaisia suurmiehiä, ja niin 
pojat saavat halun jäljitellä heitä ja ponnistella tullakseen 
heidän kaltaisikseen. 

Samoin musiikinopettajat puolestaan huolehtivat mielen- 
maltista ja siitä etteivät lapset opi pahoille tavoille. Kun 
lapset ovat oppineet soittamaan, he opettavat näitä esittä- 
mään toisten suurten runoilijain, laulurunoilijoiden teoksia 
lyyran säestyksellä. Näin he pakottavat rytmin ja harmonian 
juurtumaan lasten sieluihin, jotta nämä kehittyisivät sävyi- 
sämmiksi ja opittuaan tajuamaan rytmiä ja harmoniaa 
olisivat kelvollisia puhumaan ja toimimaan. Koko ihmiselä- 
mähän tarvitsee rytmiä ja harmoniaa. 

Edelleen he lähettävät pojat valmentajan luo, jotta näin 
kehittyneellä älyllä olisi käytössään karaistunut ruumis ja 
jotta pojat eivät sodassa ja muissa toimissa joutuisi häpeään 
kehnon ruumiillisen kunnon vuoksi. 

Näin tekevät kaikkein vaikutusvaltaisimmat. Vaikutusval- 
taisimpia ovat rikkaimmat: heidän poikansa alkavat koulun- 
käyntinsä varhaisimmassa iässä ja lopettavat sen viimeiseksi. 

Kun pojat ovat päässeet koulusta, yhteiskunta puolestaan 
pakottaa heidät oppimaan lakinsa ja elämään niitä noudat- 
taen. Se ei salli heidän toimia oman mielensä mukaan, vaan 
menettelee aivan niin kuin opettaja, joka vielä kirjoitustaidot- 
tomille lapsille piirtää ensin puikolla ohuet kirjainmallit ja 
antaa heille sitten vahataulun, johon heidän pitää kirjoittaa 
kirjainten ääriviivoja seuraten. Samoin antaa yhteiskunta 
heidän eteensä lait, muinaisten hyvien lainsäätäjien säädök- 
set, ja pakottaa heidät niiden mukaan hallitsemaan ja 

olemaan hallittuina. Se rankaisee jokaista joka niistä poik- 
keaa, ja sen rangaistuksen nimi on teillä kuten monin paikoin 
muuallakin »oikaisu», ikään kuin se olisi oikeuden suoritta- 
maa ojennusta. Vaikka sekä yksityisesti että julkisesti pyri- 
tään näin tarmokkaasti hyveeseen, sinä ihmettelet tätä, 
Sokrates, ja pohdit voisiko hyvettä opettaa! Ei siinä ole 
mitään ihmettelemistä; mutta siinäpä olisi, jollei sitä voisi. 
Mistä sitten johtuu että niin monista ansiokkaiden isien 
pojista tulee kelvottomia? Minä selitän sinulle senkin. Se ei 
ole ensinkään kummallista, jos olin oikeassa kun sanoin 
yhteiskunnan olemassaolon edellyttävän, että kukaan ei saa 
olla tietämätön tästä yhdestä asiasta: hyveestä. Jos on kuten 
sanoin — ja niin toki on — niin ajattele mitä taitoa tahansa, 
joka vaatii harjoitusta tai opetusta. Oletetaan esimerkiksi, 
ettei voisi olla yhteiskuntaa, jollemme kaikki olisi huilunsoit- 
tajia, jokainen kykynsä mukaan. Kaikki opettaisivat toisil- 
leen huilunsoittoa, sekä yksityisesti että julkisesti; huonosti 
soittavia rangaistaisiin eikä kukaan kieltäisi keneltäkään tätä 
opetusta — kuten ei nytkään tietoja oikeasta eikä lakeja 
keneltäkään kadehdita eikä salata niin kuin muita taitoja. 
Uskon näet että meitä hyödyttää keskinäinen oikeamielisyys 
ja hyve, ja sen vuoksi jokainen selittää ja opettaa auliisti 
toisille lakeja ja sitä mikä on oikein. Jos me siis yhtä 
innokkaasti ja auliisti opettaisimme toisillemme huilunsoit- 
toa, niin uskoisitko silloin, Sokrates, että hyvien huilunsoitta- 
jien pojista tulisi parempia huilunsoittajia kuin huonojen 
pojista? Minä en kyllä usko, vaan luulen että kenen pojalla 
sattuisi olemaan eniten taipumusta huilunsoittoon, hänestä 
tulisi kuuluisa taiteilija, kun taas lahjaton poika jäisi maineet- 
tomaksi. Hyvän huilunsoittajan poika voisi usein osoittautua 
kehnoksi ja toisaalta kehnon poika hyväksi. Mutta joka 
tapauksessa kaikki olisivat melkoisia soittajia verrattuina 
maallikkoihin ja sellaisiin, joilla ei ole taipumuksia lainkaan. 
Usko minua — samoin on tässä: kaikkein väärämielisinkin 
niistä, jotka ovat kasvaneet lainkuuliaisuudessa, on suoranai- 
nen oikeudenmukaisuuden mestari verrattuna ihmisiin, joilla 
ei ole sivistystä, ei oikeusistuimia eikä lakeja eikä pakkoa 
piitata hyveestä mitään — jotka ovat samanlaisia villejä kuin 

ne joita runoilija Ferekrates näytelmässään kuvasi viime 
vuonna Lenaia-juhlassa. Jos sellaiseen joukkoon joutuisit 
kuin tuo epäihmisten kuoro, sinäkin varmasti mielihyvin 
kohtaisit Eurybatoksen ja Frynondaan ja kaipaisit kiihkeästi 
täkäläisten ihmisten konnuutta. Mutta meidän oloissamme 
sinä olet aivan hemmoteltu, Sokrates, kun jokainen parhaan 
kykynsä mukaan opettaa hyvettä — sinun mielestäsi tosin ei 
kukaan! Sehän on niin kuin etsisit kreikan opettajaa etkä 
löytäisi ainoatakaan. Ja jos etsisit sellaista joka meillä 
opettaisi käsityöläisten pojille ammattia, jonka isä ja hänen 
ammattitoverinsa parhaansa mukaan ovat heille jo opetta- 
neet, et luultavasti löytäisi ketään joka pystyisi opettamaan 
heille lisää. En usko, Sokrates, että olisi helppo löytää 
opettajaa heille, mutta varsin helppoa olisi löytää opettaja 
ammattitaidottomille. Sama koskee hyvettä ja kaikkia muita- 
kin aloja: jos joku vähänkin muita paremmin kykenee 


b johtamaan meitä hyveeseen, on oltava kiitollinen. 


Sellaisena pidän minäkin itseäni ja mielestäni osaan jopa 
paremmin kuin muut auttaa toisia kehittymään jaloiksi 
kunnon miehiksi. Pidän tätä työtä vaatimani palkkion arvoi- 
sena, arvokkaampanakin, ja niin tuntuvat myös oppilaani 
arvelevan. Sen vuoksi olen järjestänyt palkkion maksun 
seuraavasti. Kun joku on ollut minulla opissa, hän maksaa 
vaatimani summan jos haluaa. Mutta jollei, hän menee 
temppeliin, ilmoittaa valaehtoisesti minkä arvoisina pitää 
saamiaan opetuksia, ja maksaa sitten vain sen verran. 

Myytin muodossa ja samalla perustellen olen nyt osoitta- 
nut, Sokrates, että hyvettä voi opettaa ja että myös ateenalai- 
set ovat sitä mieltä. Myös olen osoittanut, ettei ole mitenkään 
merkillistä, jos hyvillä isillä on kehnoja poikia ja kehnoilla 
taas hyviä. Monesti ei ammattimiehen poikaa voi verrata- 
kaan isäänsä, ei esimerkiksi Polykleitoksen poikia, samani- 


äisiä kuin tämä Paralos ja tämä Ksanthippos, joista ei vielä 


voi sanoa samaa — he ovat kovin nuoria ja heistä voi vielä 
toivoa paljon. 

Tämän verran ja näin puhuttuaan Protagoras vaikeni. Minä 
tuijotin häntä vielä pitkään lumoutuneena ja halukkaana 
kuulemaan, jos hän vielä sanoisi jotakin. Mutta kun tajusin 

että hän todella oli lopettanut, ryhdistäydyin ja Hippokratec- 
seen katsahtaen sain sanotuksi: 

— Apollodoroksen poika, miten kiitollinen olenkaan sinul- 
le, kun sait minut tulemaan tänne! On mainio asia että olen 
saanut kuulla tämän mitä Protagoras puhui. Tähän asti olen 
luullut, ettei mikään inhimillinen keino tee hyviä hyviksi, 
mutta nyt olen siitä vakuuttunut. Yksi pieni vaikeus tässä 
tosin vielä on, mutta sen Protagoras tietenkin helposti 
selvittää minulle, kun hän on jo valaissut näin paljon muuta. 

Jos näet jonkun kansanpuhujan kanssa ryhtyy keskustele- 
maan näistä samoista asioista, saa varmaan kuulla samanta- 
paisen esityksen, Perikleeltä tai joltakin muulta merkittävältä 
puhujalta. Mutta jos sitten tekee jonkin lisäkysymyksen, he 
ovat kuin kirjat, eivät pysty vastaamaan eivätkä itse kysy- 
mään mitään, vaan aivan kuin pronssimalja lyötäessä soi ja 
värähtelee pitkään jollei siihen tartuta, samoin myös puhujat: 
pleneenkin kysymykseen he vastaavat puhumalla loputto- 
miin. Protagoras sitä vastoin ei vain kykene pitämään pitkiä 
kauniita puheita kuten tämä äskeinen, vaan myös kysyttäessä 
vastaamaan lyhyesti; tai jos hän kysyy itse, hän pystyy 
odottamaan ja kuuntelemaan vastausta — taito joka on 
harvoille suotu. Nyt minulta ei puutu kuin aivan vähän, 
Protagoras, ja jos vastaat seuraavaan kysymykseen, olen 
täysin tyytyväinen. 

Sinä sanot että hyvettä voi opettaa, ja sinua jos ketä minä 
uskon. Vain yhtä asiaa puheessasi jäin ihmettelemään — auta 
nyt minut tästä pälkäästä. Sinähän sanoit, että Zeus lähetti 
ihmisiin oikeuden- ja häpeäntunnon, ja sitten sinä monella 
kohtaa puhuit oikeamielisyydestä, järkevyydestä, hurskau- 
desta ja muusta sellaisesta, että ne ovat yhtä ja samaa, 
hyvettä. Selitä nyt aivan täsmälleen tämä, onko hyve yksi 
kokonaisuus ja sen osia oikeamielisyys, järkevyys ja hurs- 
kaus, vai ovatko nämä vain yhden ja saman kokonaisuuden 
eri nimityksiä? Tätä minä vielä olen vailla. 

— Tuohon on kovin helppo vastata, sanoi Protagoras. — 
Nuo ominaisuudet, joita kysymyksesi koskee, ovat osia 
hyveestä joka on yksi ainoa kokonaisuus. 

— Ovatko ne osia samassa mielessä kuin suu, nenä, silmät 

ja korvat kasvoissa? Vai niin kuin kullan osat, jotka eivät 
eroa toisistaan ja kokonaisuudesta mitenkään muuten kuin 
että ovat isoja tai pieniä? | 

— Edellisessä mielessä minun nähdäkseni, siis niin kuin 
kasvojen osat suhteessa kasvoihin. 

— Kuinka on, kysyin nyt, — voivatko ihmiset omaksua 
kuka minkin osan hyvettä, vai saako yhden omaksumalla 
väistämättömästi ne kaikki? 

— Ei suinkaan. Monet ovat urheita mutta väärämielisiä, 
toiset taas oikeamielisiä olematta viisaita. 

Viisaus ja urheus ovat siis nekin osia hyveestä? 

Ne ne vasta ovatkin, ja suurin kaikista on viisaus. 

Ja kukin niistä on toista ja toisenlaista kuin muut? 

— On. 

Onko niillä jokaisella myös oma toiminto, kuten kasvo- 
jen eri osilla? Silmähän ei ole samaa kuin korva eikä toimi 
samoin, ja muut osat eivät nekään ole toistensa kaltaisia 
toiminnoissaan eivätkä muuten. Onko nyt niin, että myös- 
kään hyveen osat eivät muistuta toisiaan, eivät ne itse eivätkä 
niiden toiminnot? Ilmeisesti niin on, jos vertaus kerran pitää 
paikkansa? 

— Niin on tosiaan, vastasi Protagoras. Siihen minä sanoin: 

— Mikään hyveen muu osa ei siis ole samanlainen kuin 
tieto tai oikeamielisyys, tai urheus, tai järkevyys, tai hurs- 
kaus? 

— Fi. 

— Hyvä, sanoin minä, — pohditaanpa sitten yhdessä, 
millainen mikin niistä on. Ensiksikin: onko oikeamielisyys 


c jotakin tiettyä vaiei? Minusta se on, entä sinusta? 


— Minusta myös. 

— Entäpä jos joku kysyisi minulta ja sinulta: »Sanokaahan 
minulle, Protagoras ja Sokrates, tuosta tietystä, jota juuri 
nimititte oikeamielisyydeksi — onko se itse oikea- vai väärä- 
mielistä?» Minä vastaisin hänelle että oikeamielistä. Mutta 
miten sinä äänestäisit? Samoin kuin minä? Vai toisin? 

— Samoin. 

— Minä siis vastaisin kysyjälle, että oikeamielisyys on 
oikeamielisenä olemista. Etkö sinäkin? 

— Kyllä. 

— Jos hän edelleen kysyisi: »Tehän sanotte että on myös 
sellaista kuin hurskaus?» me kai vastaisimme myöntävästi. 

— Kyllä. 

— Jos hän jatkaisi: »Ja sekin on teidän mielestänne jotakin 
tiettyä?» niin me myöntäisimme, vai kuinka? 

Protagoras myönsi senkin. 

— »Onko teistä tämä tietty itsessään jumalatonta luontecl- 
taan vai hurskasta?» Jos joku kysyisi tällaista, minä suuttui- 
sin ja vastaisin: »Älä rienaa, ihminen! Mikä sitten hurskasta 
olisi jollei hurskaus itse?» Entä sinä? Etkö vastaisikin 
samoin? 

— Varmasti. 

— Mutta jos hän tämän jälkeen kysyisi meiltä: »Mitä te taas 
äsken sanoittekaan? Kuulinko ehkä väärin? Minusta te 
väititte hyveen osien olevan sellaisessa suhteessa toisiinsa, 
ettei mikään niistä ole toisen kaltainen.» Siihen minä vastai- 
sin: Kun kuulit minun sanovan niin, kuulit väärin — muun 
kuulit oikein. Tämä Protagoras niin vastasi, minä vain 
kysyin.» Silloin hän varmaan kysyisi: »Onko totta mitä tuo 
sanoo, Protagoras? Väitätkö että hyveen osat eivät ole 
toistensa kaltaiset? Sinäkö väität sellaista?» Mitä vastaisit 
hänelle? 

— Pakko olisi myöntää, vastasi hän. 

— Mutta kun tämä on myönnetty, mitä sitten vastaisimme, 
jos hän jatkaisi kysymällä: »Siispä hurskaus ei ole luonteel- 
taan oikeamielistä eikä oikeamielisyys hurskasta vaan jota- 
kin mikä ei ole hurskasta. Eikä hurskaus ole oikeamielistä 
vaan väärämielistä, ja oikeamielisyys taas on jumalatonta!» 
Mitä vastaisimme siihen? Omasta puolestani minä sanoisin 
että oikeamielisyys on hurskasta ja hurskaus oikeamielistä. 
Myös sinun puolestasi, jos sallisit vastaisin samoin, että 
oikeamielisyys on joko samaa kuin hurskaus tai ainakin 
hyvin samankaltaista ja että mikään ei niin muistuta oikea- 
mielisyyttä kuin juuri hurskaus eikä mikään niin hurskautta 
kuin oikeamielisyys. Mieti nyt, kiellätkö minua vastaamasta 
näin vai oletko samaa mieltä? 

— Minusta asia ei ole aivan niin yksinkertainen, vastasi 

Protagoras, — että ilman muuta voisin myöntää oikeamieli- 
syyden olevan hurskasta ja hurskauden oikeamielistä. Minus- 
ta siinä on eroa. Mutta mitäpä siitä! Jos haluat, niin sovitaan 
pois että oikeamielisyys on hurskasta ja hurskaus oikeamie- 
listä. 

— Mutta minäpä en halua. Minä en välitä tutkistella »jos 
sinä haluat» ja »jos sinusta näyttää», minä tahdon tutkistella 
minua ja sinua. Sanon »minua» ja »sinua» siinä uskossa, että 
asia selviää parhaiten, kun jätetään tykkänään pois tuo »jos». 

— Niin, sanoi Protagoras, — tietyssä suhteessa oikeamieli- 
syys todella muistuttaa hurskautta, sillä kaikki muistuttaa 
jossakin suhteessa kaikkea muuta. Tietyssä suhteessa muis- 
tuttaa jopa valkoinen mustaa, kova pehmeää ja samoin 
kaikki muut näköjään mitä jyrkimmät vastakohdat toisiaan. 
Totesimme äsken, että kasvojen osilla on eri toiminnot ja että 
ne eivät ole toistensa kaltaisia; jotenkin ne silti muistuttavat 


. toisiaan ja ovat toistensa kaltaisia. Jos haluat, voit siten kyllä 


todistaa, että kaikki muistuttaa kaikkea. Kuitenkaan ei ole 
oikein sanoa samanlaisiksi asioita joissa on vain jotakin 
samanlaista — eikä erilaisiksi asioita joissa on vain jotakin 
erilaista — olipa niiden samanlaisuus kuinka vähäistä tahan- 
sa. 

Se hämmästytti minua ja sanoin hänelle: 

— Sellainenko on siis sinusta oikeudenmukaisen ja hurs- 
kaan suhde, että he ovat vain vähän samanlaisia? 

— Fi niin, mutta asia ei myöskään ole niin kuin sinä näyt 
arvelevan. 

— No hyvä, sanoin minä, — jätetään tämä kysymys, koska 
tunnut pitävän sitä kiusallisena, ja tarkastellaan toista kohtaa 
puheestasi. Onko sellaista mitä nimität järjettömyydeksi? 

Hän vastasi myöntävästi. 

— Fikö sen suora vastakohta ole viisaus? 

— Siltä minustakin näyttää, hän sanoi. 

— Kun ihmiset toimivat oikein ja hyödyllisesti, näyttävätkö 
he silloin sinusta toimivan järkevästi vai päinvastoin? 

— Järkevästi. 

— Jahe ovat järkeviä järkevyyttään? 

— Tietenkin. 

— Ne jotka menettelevät väärin, toimivat siis järjettömästi 
eivätkä ole järkeviä niin toimiessaan? 

— Olen samaa mieltä. 

— Siis järjettömästi toimiminen on järkevästi toimimisen 
vastakohta? 

Hän myönsi sen. 

— Eivätkö siis järjettömät teot synny järjettömyydestä, 
järkevät taas järkevyydestä? 

Protagoras yhty: tähän. 

— Jos jotakin tehdään voimalla, niin se tehdään voimak- 
kaasti, ja jos jotakin heikkoudella, niin heikosti? 

Hän oli samaa mieltä. 

— Ja jos jotakin nopeudella, nopeasti, ja jos jotakin 
hitaudella, hitaasti? 

— Niin. 

— Sama toimintatapa aiheutuu samasta, päinvastainen 
päinvastaisesta? 


Hän yhtyi tähän. 

— No hyvä, minä sanoin, — onko olemassa kaunista? 
— On. 

— Onko sille muuta vastakohtaa kuin ruma? 
— Ei ole. | 

— Entä edelleen, onko olemassa hyvää? 

— On. 

— Onko sille muuta vastakohtaa kuin paha? 
— Eiole. 

— Entä onko äänessä sellaista kuin korkeus? 
— On. 


— Onko sille muuta vastakohtaa kuin äänen mataluus? 

— Fiole muuta. 

— Siispä vastakohtia on kulloinkin vain yksi yhtä kohden 
eikä useita. 

Hän myönsi että asia on näin. 

— Hyvä, tehdäänpä yhteenveto siitä mistä olemme yhtä 
mieltä. Olemme sopineet että vastakohtia on vain yksi eikä 
useampia yhtä kohden? 

— Niin olemme. 

— Ja että päinvastaiset toimintatavat aiheutuvat päinvastai- 
sista syistä? 

— Niin. 

— Ja olemme sopineet, että mikä tehdään järjettömästi, 
tehdään päinvastoin kuin järkevästi tehty? 

— Kyllä. 

— Järkevästi tehty tehdään järkevyydestä, järjettömästi 
tehty taas järjettömyydestä? 

— Niin tehdään. 

— Kun siis toinen suoritetaan päinvastoin kuin toinen, se 
aiheutuu päinvastaisesta? 

— Niin. 

— Toinen siis tehdään järkevyydestä, toinen järjettömyy- 
destä? 

— Niin. 

— Päinvastoin? 

— Aivan niin. 

— Ne siis aiheutuvat päinvastaisista syistä? 

— Niin. 

Siis järjettömyys on järkevyyden vastakohta? 

Ilmeisesti. 

Muistatko nyt, miten taannoin olimme yhtä mieltä siitä, 
että järjettömyys on viisauden vastakohta? 

Hän myönsi sen. 

— Jaettä vastakohtia on vain yksi yhtä kohden? 

— Sitä mieltä olen. 

— Kummasta väitteestä me nyt luovumme, Protagoras? 
Siltäkö että vastakohtia on vain yksi yhtä kohden, vai siitäkö 
jonka mukaan viisaus ja järkevyys tosin ovat osia hyveestä, 
mutta eivät ole samaa vaan kuten kasvojen osat erilaisia 
sinänsä ja toiminnoissaan? Kummasta siis luovumme? Näis- 
tä kahdesta väitteestä ei yhdessä synny kovinkaan hyvää 
musiikkia: ne eivät laula samaa säveltä eivätkä soinnu 
yhteen. Ja miten laulaisivatkaan, kun vastakohtia voi olla 
vain yksi yhtä kohden eikä useampia, kun taas järjettömyy- 
dellä, joka on yksi ja ainoa, näyttää olevan vastakohtina sekä 

viisaus että järkevyys? Onko nyt asia näin vai jotenkin 
toisin? 

Hän myönsi että asia on näin, joskin kovin vastahakoisesti. 

— Siispä järkevyys ja viisaus ovat yhtä? Ja taannoin meistä 
näytti siltä, että oikeamielisyys ja hurskaus ovat miltei 
samaa. Jatketaan, Protagoras, pohtikaamme väsymättä asia 
loppuun asti. Näyttääkö sinusta vääryyttä tekevä ihminen 
toimivan järkevästi? 

— Minä toki häpeäisin myöntää sitä, hän sanoi, — vaikka 
sangen monet ovatkin sitä mieltä. 

— Suuntaanko nyt väitteeni heitä vai sinua vastaan? kysyin 
minä. 

— Jos haluat, niin väittele ensin tuota ihmisten tavallista 
kantaa vastaan. 

— Minulle sillä ei ole väliä, kunhan vastaat minulle, oletko 
itsekin samalla kannalla vai et. Minä tutkistelen ennen 
kaikkea tuota kantaa, mutta seurauksena voi hyvinkin olla, 
että siinä tutkistellaan sekä minut, joka kysyn, että sinut, joka 
vastaat. 

Aluksi Protagoras oli ujostelevinaan ja moitti kysymystä 
hankalaksi. Sitten hän kuitenkin suostui vastaamaan. 

— Vastaahan sitten, minä sanoin, — alusta alkaen. Näyttää- 
kö sinusta siltä, että on ihmisiä jotka toimivat järkevästi 
tehdessään vääryyttä? 

— Miksipä ei. 

— Järkevyys taas on sinun mukaasi perin pohjin ymmärtä- 
mistä? 

— Niin on. 

— Perin pohjin ymmärtäminen taas merkitsee, että ollaan 
hyvin selvillä siitä, että tehdään vääryyttä? 

— Miksipä ei, hän sanoi. 

— Onko näin siinä tapauksessa, että heille käy hyvin 
vääryyttä tehdessään vai silloin, kun heille käy huonosti? 

— Kun heille käy hyvin. 

Lienet sitä mieltä että on jotakin hyvää? 
Olen sitä mieltä. 
Onko hyvää se mikä on hyödyksi ihmisille? 

— Zeun nimeen, sanoi Protagoras, — minä pidän hyvänä 
sellaistakin, mikä ei ole hyödyksi ihmisille. 

Minusta näytti että Protagoras oli jo hämmentynyt, tuskas- 
tunut ja heittäytymässä poikkiteloin. Ja kun huomasin hänen 
olevan sellaisella mielellä, pidin varani ja kysyin leppeästi: 

— Tarkoitatko nyt sellaista mikä ei ole hyödyksi kenelle- 
kään ihmiselle vai sellaista mikä ei ole ylipäätään hyödyksi? 
Sanotko myös sellaista hyväksi? 

— En suinkaan, vastasi hän. — Mutta tiedän paljon ihmisille 
hyödyttömiä ruokia, juomia, lääkkeitä ja lukemattomia mui- 
ta asioita ja taas toisia, jotka ovat hyödyllisiä; ja vielä 
sellaisia, jotka eivät ole ihmiselle kumpaakaan, mutta kyllä 
hevosille, ja eräät vain nautakarjalle, eräät koirille. Jotkut 
taas eivät millekään näistä mutta kyllä puille, ja niistä 
edelleen jotkut puiden juurille hyviä, lehdille pahoja. Esimer- 
kiksi lanta on hyväksi kaikkien kasvien juurille pantuna, 
mutta jos sitä heittelee silmuille ja nuorille versoille, niin se 
tuhoaa kaiken. Samoin öljy on turmiollista kaikille kasveille 
ja erityisen vahingollista eläinten mutta ei ihmisten karvoille, 
joille se tekee hyvää samoin kuin koko ruumiille. Hyvä on 
slis niin kirjavaa ja moninaista, että se voi samalla olla 
ihmisruumiille hyväksi ulkonaisesti, mutta sisällisesti erittäin 
pahaksi. Sen vuoksihan kaikki lääkärit kieltävät sairaita 
käyttämästä Öljyä, paitsi ravinnossaan aivan vähäistä mää- 
rää, joka juuri riittää poistamaan epämiellyttävän hajun 
ruoista ja särpimistä. 

Hänen päätettyään tähän kaikki läsnäolijat osoittivat me- 
luisasti suosiotaan hyvästä puheesta. Minä puolestani sanoin: 

— Protagoras, minä olen huonomuistinen ihminen, niin että 
jos joku puhuu minulle pitkään, minä helposti unohdan mistä 
oli puhe. jos minä olisin huonokuuloinen, sinä varmaan 
ymmärtäisit puhua äänekkäämmin minulle kuin muille: 
samoin, kun nyt olet tekemisissä lyhytmuistisen kanssa, niin 
tiivistä ja lyhennä vastauksiasi, jotta voin seurata sinua. 

— Mitä sinä tarkoitat lyhyillä vastauksilla? Sitäkö että 
vastaisin lyhyemmin kuin asia vaatii? 

— En suinkaan. 

— Vaan tarpeen mukaan? hän kysyi. 

— Niin. 

— Vastaanko sitten sen mukaan kuin minusta näyttää 
tarpeelliselta vai sen mukaan kuin sinusta? 

— Minä olen kuullut, että sinä pystyt itse ja osaat opettaa 
toisetkin puhumaan yhdestä ja samasta asiasta joko pitkään, 
vaikka niin ettei esitys lopu koskaan, tai sitten lyhyemmin 
kuin kukaan. Jos siis mielit keskustella minun kanssani, 
käytä jälkimmäistä tapaa, puhu lyhyesti. 

— Hyvä Sokrates, minä olen antautunut moniin väittelyihin 
ihmisten kanssa. Jos olisin tehnyt niin kuin sinä vaadit ja 
keskustellut niin kuin vastustaja haluaa, minä en varmaan 
näyttäisi sen kummemmalta kuin kuka tahansa muukaan 
eikä Protagoraan maine kiirisi kautta Hellaan. 

Minä kyllä tajusin ettei hän ollut tyytyväinen tähänastisiin 
vastauksiinsa ja ettei hän enää hevin jatkaisi keskustelua 
kysymyksiin vastaten. Arvelin sen vuoksi ettei minun enää 
kannattaisi jäädä tällaiseen seuranpitoon ja sanoin: 

— Hyvä Protagoras, en minä vaadi että meidän keskuste- 
lumme on kuljettava sinun toiveittesi vastaisesti. Minä olen 
valmis keskusteluun kanssasi milloin vain suostut käymään 
sitä niin että pystyn sinua seuraamaan. Kuten kerrotaan ja 
itsekin väität, sinä kykenet keskustelemaan sekä pitkin että 
lyhyin puheenvuoroin, sinähän olet viisas mies. Mutta minus- 
ta ei ole pitkiin puheisiin vaikka kovasti tahtoisinkin. Sinä 
sen sijaan osaat molemmat tavat, ja siksi sinun pitäisi tehdä 
minulle myönnytys, jotta keskustelua voisi syntyä. Mutta 
sinä et halua, enkä minä ehdi jäädä kuuntelemaan sinun 
pitkiä puheitasi, minun on näet mentävä muualle. Minä siis 
lähden, vaikka mielelläni olisin sinua kuunnellut. 

Näin sanoen nousin lähteäkseni. Mutta noustessani tarttui 
Kallias minua oikealla kädellään kädestä ja vasemmalla tästä 
viitasta ja sanoi: 

— Me emme päästä sinua. Jos sinä menet, keskustelumme 
el suju enää niin kuin tähän asti. Jää toki, mieluummin kuin 
mitään minä kuuntelisin sinun ja Protagoraan väittelyä. Tee 
nyt meille kaikille mieliksi. 

Minä olin jo noussut lähteäkseni ja vastasin: 

— Hipponikoksen poika, olen aina ihaillut harrastustasi 


245 


335a 


336a 


PROTAGORAS 


viisauteen, ja myös nyt ylistän ja arvostan sitä! Tekisin 
kernaasti mieliksesi, jos suinkin voisin. Mutta tässä tilantees- 
sa on kuin pyytäisit minua juoksemaan samaa tahtia huippu- 
kuntoisen himeralaisen Krisonin kanssa tai ottamaan kiinni 
jonkun kestävyys- tai pitkänmatkanjuoksijan ja pysymään 
hänen rinnallaan. Siihen pyyntöön vastaisin, että vielä har- 
taammin kuin sinä minun puolestani minä itse soisin pysyvä- 
ni heidän vauhdissaan. Mutta siihen en pysty. Jos haluat 
nähdä minun ja Krisonin juoksevan rinta rinnan, sinun on 
pyydettävä häntä hellittämään. Minä en kykene juoksemaan 
nopeasti, mutta hän pystyy hidastamaan. Jos siis haluat 
kuunnella minua ja Protagorasta, pyydä häntä vastaamaan 
samalla tavalla kuin alussa, lyhyesti ja vain siihen mitä 
kysyn. Mitä tästä keskustelusta muuten tulee? Minä olen aina 
luullut, että keskustellen seurusteleminen ja puheen pitäminen 
kansalle ovat eri asioita. 

— Mutta kuule, sanoi Kallias, — eiköhän Protagoras ole 
oikeassa, kun hän edellyttää että hän saa keskustella kuten 
haluaa ja sinä kuten sinä haluat. 

Alkibiades puuttui nyt puheeseen sanoen: 

— Fi asia aivan noin ole, Kallias. Sokrateshan tässä 
myöntää, ettei hänestä ole puhumaan pitkään, ja tunnustaa 
Protagoraan siinä paremmakseen. Mutta keskustelussa, ja 
kun on annettava sana sanasta ja otettava sanasta kiinni, hän 
on niin etevä että ihmettelisin jos hän tunnustaisi ketään 
paremmakseen. Jos nyt Protagoras puolestaan myöntää 
keskustelussa olevansa Sokratesta huonompi, tyytyy Sokra- 
tes siihen. Mutta jos hän ei myönnä, niin ryhtyköön keskuste- 
lemaan, kysyköön ja vastatkoon kehräämättä joka kysymyk- 
sen perään pitkää puhetta. Sillä tavoin hän antamatta sanaa 
sanasta pitkittää, kunnes monelta kuulijoista unohtuu mistä 
oikein oli kysymys. Sokrates ei kyllä unohda, sen voin taata, 
vaikka leikillään sanookin olevansa huonomuistinen. Sokra- 
teen kanta näyttää kohtuullisemmalta, se on minun mielipi- 
teeni, sanokoon kukin omansa. 

Alkibiadeen jälkeen puhui muistaakseni Kritias kääntyen 
Prodikoksen ja Hippiaan puoleen: 

— Minusta Kallias näyttää olevan kovin Protagoraan puol- 

ta. Alkibiades taas tavoittelee kiihkeästi voittoa kaikessa 
mihin milloinkin ryhtyy. Meidän ei tule yhtyä kilpailuun 
enempää Sokrateen kuin Protagoraan puolella, pyytäkääm- 
me vain, etteivät he kumpikaan jätä tätä keskustelua kesken. 

Kun Kritias oli puhunut näin, sanoi Prodikos: 

— Minusta sinä olet oikeassa, Kritias. Kuulijoiden täytyy 
tällaisissa vuoropuheissa suhtautua kumpaankin keskusteli- 
jaan puolueettomasti, mutta ei silti tasapuolisesti. Asiassahan 
on ero: kuunneltava on puolueettomasti mutta arvostusta ei 
pidä jakaa tasapuolisesti, vaan viisaammalle enemmän, vä- 
hemmän tietävälle vähemmän. Omasta puolestani siis pyy- 
dän teitä, Protagoras ja Sokrates, myöntymään pyyntöömme 
ja kiistelemään muttei riitelemään keskenänne mielipiteistän- 
ne. Voivathan näet ystävätkin keskenään hyväntahtoisesti 
kiistellä, mutta vastustajat ja vihamiehet riitelevät toisiaan 
"vastaan. Näin tästä tilaisuudesta tulisi mahdollisimman 
onnistunut, sillä te keskustelijat saisitte meiltä kuulijoilta 
suurta arvonantoa, vaikka me emme teitä ylistäisikään. 
Arvonanto on lähtöisin kuulijoiden vilpittömästä mielestä, 
ylistely on usein vain valehtelemista vastoin todellista käsi- 
tystä. Me kuulijat taas saisimme siten suurta iloa, joskaan 
emme nautintoa. Sillä ilo syntyy uuden oppimisesta ja siitä 
että ymmärrys osallistuu itse ajattelemiseen, nautinto taas 
syömisestä tai jostakin muusta ruumiin mieluisesta kokemuk- 
sesta. 

Prodikoksen puhuttua tämän hyvin monet läsnäolijat osoit- 
tivat suosiotaan. Hänen jälkeensä puhui viisas Hippias: 

— Arvoisat läsnäolijat. Teidän kaikkien minä katson ole- 
van sukulaisia, omaisia ja saman valtion kansalaisia itse 
luonnon, en ihmisten lain kannalta. Sillä samanlainen on 
luonnostaan sukua samanlaiselle, laki taas on ihmisten 
tyranni ja pakottaa paljoon vastoin luontoa. Koska me 
tunnemme asioiden luonnon, olemme helleeneistä viisaimpia, 
ja koska juuri sen vuoksi olemme saapuneet tähän koko 
Hellaan viisauden tyyssijaan ja tämän kaupungin upeimpaan 
ja vauraimpaan taloon, olisi meille häpeäksi, jollemme 
esittäisi mitään tämän arvoasemamme arvoista, vaan olisim- 
me typerysten lailla erimielisiä. Minä puolestani pyydän ja 

neuvon teitä, Protagoras ja Sokrates, kohtaamaan toisenne 
puolitiessä meidän toimiessamme ikään kuin erotuomareina. 
Siten sinun ei pidä vaatia sellaista keskustelun äärimmäistä 
tarkkuutta, joka saattaisi viedä liialliseen suppeuteen, jollei se 
miellytä Protagorasta, vaan päästää ja hellittää puheesi 
ohjaksia, jotta sanasi loisivat meille suurenmoisemman ja 
upeamman vaikutelman. Toisaalta ei Protagoraan pidä kaik- 
ki purjeet levällään paeta myötätuulessa puhumisen ulapalle, 
jonne ei maata näy, vaan kumpikin pysyköön kohtuudessa. 
Tehkää siis niin ja neuvoani seuraten valitkaa joku erotuoma- 
riksi, puheenjohtajaksi ja viranomaiseksi, joka valvoo että 
teidän molempien puheenvuorot ovat pituudeltaan suhteelli- 
sia. 

Tämä miellytti läsnäolijoita ja kaikki osoittivat suosiotaan. 
Kallias sanoi ettei hän päästä minua ja muut pyysivät meitä 
valitsemaan puheenjohtajan. Siihen minä sanoin: l 

— Olisi nöyryyttävää valita erotuomari keskustelullemme. 
Sillä jos valitaan joku joka ei ole meidän veroisemme, ei ole 
oikein että huonompi arvostelee parempiaan; jos taas vali- 
taan meidän veroisemme, ei sekään olisi oikein, sillä meidän 
veroisemme myös toimisi samalla tavoin kuin me, joten hänet 
olisi valittu turhaan. Entäpä jos valitsette meitä paremman? 
Todellisuudessa on kuitenkin mielestäni mahdoton löytää ja 
valita tätä Protagorasta viisaampaa. Jos taas valitsette 
jonkun joka ei ole parempi — vaikka niin väittäisitte — on jo se 
Protagoraalle nöyryyttävää, että hänelle valitaan valvoja 
kuin jollekin tyhjäntoimittajalle; minulle se kyllä olisi saman- 
tekevää. Jotta kumminkin tämä yhdessäolo ja keskustelu 
jatkuisivat niin kuin toivotte, olen aina valmis seuraavanlai- 
seen menettelyyn. Jollei Protagoras halua vastailla, kysyköön 
hän, niin minä vastaan ja yritän samalla osoittaa miten 
minun mielestäni pitäisi vastata. Kun minä sitten olen 
vastannut kaikkeen mitä hän tahtoo kysyä, suostukoon hän 
vuorostaan samoin vastaamaan minulle. Jos hän silloin ei 
näytä haluavan vastata juuri siihen mitä kysytään, niin minä 
yhdessä teidän kanssanne pyydän häntä kuten te äsken 
minua, että hän ei tärvelisi yhdessäoloa. Eikä siihen tarvita 
ketään erityistä puheenjohtajaa, vaan te kaikki hoidatte 

yhdessä tätä tointa. 

Tähän yhtyivät kaikki. Protagoras oli kyllä hyvin vastaha- 
koinen, mutta hänet taivutettiin lupaamaan, että hän kyselec 
ja kylliksi kyseltyään lyhyesti vastaa tehtyihin kysymyksiin. 
Hän aloitti sitten kyselynsä tähän tapaan: 

— Olen sitä mieltä, Sokrates, että miehen kasvatuksessa on 
tärkeintä vakuuttava runouden tuntemus. Tarkoitan, että on 
kyettävä arvostelemaan, mitkä runoilijain esitykset ovat 
oikein tehtyjä, mitkä eivät, ja osattava eritellä yksityiskohtia 
ja kysyttäessä perustella käsityksiään. Ja se mitä nyt kysyn, 
koskee nimenomaan keskustelumme aihetta, nimittäin hyvet- 
tä, mutta runouden alalle siirrettynä; se on ainoa ero. 
Simonides sanoo jossakin kohdassa Skopaalle, thessalialai- 
sen Kreonin pojalle: 


On kyllä vaikeaa tulla kelpo mieheksi, 
todella, saavuttaa täysi jalkojen, 
kätten ja järjen sopusointu. 


Tunnetko tämän runon? Vai lausunko sen kokonaan? 

— Ei tarvitse, vastasin, — minä tunnen sen ja olen pohtinut- 
kin sitä paljon. 

— Mainiota, hän sanoi. — Onko se sinusta oikein ja hyvin 
tehty vai ei? 

— Erittäin hyvin ja oikein, minä sanoin. 

— Mutta onko runo mielestäsi hyvin tehty, jos runoilija 
puhuu siinä itseään vastaan? 

— Fi, minä vastasin. 

— Tutki sitä sitten tarkemmin, hän neuvoi. 

— Hyvä ystävä, olen tutkinut sitä tarpeeksi. 

— Tiedät siis, että hän sanoo samassa runossa vähän 
myöhemmin: 


Minusta ei Pittakos, vaikka oli viisas, 


puhunut oikein, kun sanoi: 
on vaikeaa olla kunnon mies. 


Huomaatko että runoilija itse puhuu tässä ja että hän teki 
niin edellisessäkin kohdassa? 


249 


339a 


340a 


PROTAGORAS 


— Tiedän sen, minä vastasin. 

— Näyttävätkö sinusta nämä kohdat olevan sopusoinnussa 
keskenään? kysyi Protagoras. 

— Kyllä minusta, vastasin. Samalla kuitenkin pelkäsin 
hänen keksineen jotakin ja jatkoin: — Eikö sinusta? 

— Kuinka voisin pitää johdonmukaisena ihmistä, joka 
sanoo nämä molemmat asiat? Ensiksi hän sanoo, että on 
todella vaikeaa tulla kelpo mieheksi. Vähän tuonnempana 
runossa hän unohtaa sen ja arvostelee Pittakosta, joka on 
sanonut aivan samaa, nimittäin että on vaikeaa olla kunnon 
mies; hän ei siis hyväksy Pittakokselta samaa kuin on itse 
sanonut. Ja onhan selvää, että kun hän arvostelee sitä, joka 
sanoo samaa kuin hän, niin hän arvostelee myös itseään, ja 
on siis jommassakummassa kohden väärässä. 

Monet kuulijat osoittivat meluisasti suosiotaan hänen sa- 
nottuaan tämän. Ja hänen sanansa ja niiden saamat suosion- 
osoitukset vaikuttivat aluksi minuunkin kuin hyvän nyrkkei- 
lijän tyrmäävä isku, silmissä musteni ja päätä huimasi. 
Niinpä minä — totta puhuen vain voittaakseni aikaa miettiä, 
mitä runoilija oli tarkoittanut — käännyin Prodikoksen 
puoleen ja puhuttelin häntä: 

— Eikö Simonides ollutkin sinun maanmiehesi? Sinun 
velvollisuutesi on tulla hänen avukseen. Voin kai minä kutsua 
sinua niin kuin Homeroksen mukaan Skamandros Akhilleuk- 
sen ahdistaessa kutsui avukseen Simoeista: 


Suistamahan kera käy väki miehen tuon, veli armas! 


Niin kutsun minäkin nyt sinua, ettei Protagoras kaada meiltä 
Simonidesta. Sillä Simonideen pystyssä pitämiseen tarvitaan 
juuri sinun vivahteentajuasi, jolla erotat tahtomisen ja halua- 
misen eri asioiksi, siihen tapaan kuin äsken meille hienosti 
esitit. Mieti siis nyt oletko kanssani samaa mieltä. Minusta 
Simonides ei puhu itseään vastaan. Mutta ensiksi, Prodikos, 
sanohan tarkoittavatko sinusta »tulla joksikin» ja »olla» 
samaa vai eri asioita. 

— Tietenkin eri asioita, Prodikos sanoi. 

— Eikö nyt Simonides ensimmäisessä kohdassa ilmaissut 

oman kantansa, että on todella vaikeaa tulla kelpo mieheksi? 

— Olet oikeassa. 

— Pittakosta hän arvostelee, minä jatkoin, — mutta ei siksi 
että tämä olisi sanonut samaa, niin kuin Protagoras luulee, 
vaan koska tämä sanoi aivan muuta. Eihän Pittakos sanonut 
Simonideen tavoin, että on vaikeaa tulla kelpo mieheksi, vaan 
että on vaikeaa olla kunnon mies. Ja kuten Prodikos tässä 
todistaa, »olla» ja »tulla joksikin» eivät suinkaan ole samaa, 
hyvä Protagoras. Mutta jos ne eivät ole samaa, ei Simonides 
puhu itseään vastaan. Prodikos ja moni muu varmaan sanoisi 
niin kuin Hesiodos, että on vaikeaa tulla hyväksi, »koska 
jumalat ovat säätäneet että hyve kysyy hikeä. Mutta sen 
huipulle päästyä se on helppo omistaa, vaikka hankkiminen 
olikin vaikeaa». 

Tämän kuultuaan Prodikos kiitteli minua. Protagoras sitä 
vastoin sanoi: 

— Sinun nostosi, Sokrates, kaataa vielä enemmän kuin se 
mitä yrität nostaa. 

Minä vastasin: 

— No sitten olen suoriutunut huonosti ja olen kuin entinen 
lääkäri: parannan ja tauti vain pahenee. 

— Niin tosiaan on asia, hän sanoi. 

— Kuinka niin? kysyin. 

— Perin tietämätön olisi runoilija, jos väittäisi hyveessä 
pysymisen olevan niin yksinkertaista, vaikka juuri se on 
kaikkien ihmisten mielestä vaikeampaa kuin mikään. 

— Sattuipa totisesti hyvin, sanoin minä, — kun osui tämä 
Prodikos olemaan paikalla meidän keskustellessamme. Näyt- 
tää siltä, hyvä Protagoras, että Prodikoksen viisaus on 
jumalallista ja ikivanhaa, jo Simonideesta lähtöisin tai vielä 
aikaisempaa. Mutta sinä, joka olet niin monista asioista 
perillä, näyt olevan aivan ummikko tässä, et edes sen vertaa 
perehtynyt kuin minä, joka olen ollut Prodikoksen opissa. 
Tuntuu kuin et oivaltaisi että Simonides ehkä on ymmärtänyt 
»vaikealla» toista kuin sinä. Siis samaan tapaan kuin Prodi- 
kos oikaisee minua joka kerta »hirveästä», kun kiittäessäni 
sinua tai jotakuta muuta sanon, että Protagoras on hirveän 
viisas mies, ja kysyy enkö häpeä sanoa hyvää hirveäksi. 

Hirveähän on pahaa; ei kukaan koskaan sano että rikkaus on 
hirveää tai rauha tai terveys, vaan puhutaan hirveästä 
sairaudesta, hirveästä sodasta, hirveästä köyhyydestä, koska 
kerran hirveä on pahaa. Kukaties Keos-saarelaiset ja Simoni- 
des myös ymmärtävät »vaikealla» pahaa tai jotain muuta, 
mitä sinä et tiedä. Kysytään siis Prodikokselta, hän on oikea 
mies selittämään Simonideen kielenkäyttöä. — Mitä Simoni- 
des tarkoitti »vaikealla», Prodikos? 

— Pahaa. 

— Ja kun Pittakos sanoo että on vaikeaa olla kunnon mies, 
Simonides arvostelee häntä aivan kuin olisi kuullut sanotta- 
van että on paha olla kunnon mies. 

— Ja mitä muuta Simonides muka voisi tarkoittaa? Prodi- 
kos kysyi. — Hän arvostelee Pittakosta siitä, ettei tämä 
osannut valita oikein sanojaan, kun oli Lesbos-saarelta ja 
barbaarisen kielen vaikutuspiirissä kasvanut. 

— Kuulitko, Protagoras, mitä Prodikos nyt sanoi? Onko 
sinulla sitä vastaan huomauttamista? 

— Fi asia ollenkaan noin ole, Prodikos, vastasi siihen 
Protagoras. — Olen varma siitä, että myös Simonides tarkoitti 
»vaikealla» samaa kuin me muut, ei suinkaan pahaa vaan sitä 
mikä ei ole helppoa, mikä on monien vaikeuksien takana. 

— Sitä minäkin luulen Simonideen tarkoittaneen, minä 
sanoin, — ja uskon että Prodikos tietää sen mainiosti. Hän 
vain laskee leikkiä ja näyttää kokeilevan, pystytkö puolusta- 
maan omaa vältettäsi. Sen ettei Simonides tarkoita »vaikeal- 
la» »pahaa», todistaa selvästi hänen heti seuraava lauseensa: 


Se etuoikeus on vain jumalalla. 


Tietenkään hän ei voi tarkoittaa, että on paha olla kunnon 
mies, kun hän heti perään sanoo että vain jumala pystyy 
siihen, että vain jumalalla on se etuoikeus. Muutenhan 
Prodikos olisi sanonut Simonidesta heittiöksi eikä »Keoksen 
onnenheitoksi». Mutta sen, mitä Simonides minun mielestäni 
tarkoitti tuossa runossa, olen valmis selittämään, jos haluat 
näytteen minun runoudentuntemuksestani — siitä mistä äsken 
puhuit. Mutta jos tahdot, niin kuuntelen sinua. 

Näihin sanoihini Protagoras vastasi: 

— Puhu jos mielesi tekee, Sokrates. 

Myös Prodikos ja Hippias kehottivat minua innokkaasti. 

— Yritän siis, sanoin, — selittää teille mitä ajattelen tästä 
runosta. Kreetassa ja Spartassa on harrastettu viisautta 
kauemmin ja laajemmalti kuin missään muualla Kreikassa, 
ja niillä seuduin on myös sofisteja eniten. Mutta aivan niin 
kuin ne sofistit joista Protagoras puhui he kieltävät sen ja 
esiintyvät tietämättöminä, jotta ei huomattaisi heidän olevan 
kaikista helleeneistä viisaimmat, vaan luultaisiin heitä asetai- 
toisimmiksi ja urheimmiksi; sillä he ajattelevat että jos 
tiedettäisiin missä he ovat ylivertaisia, ryhtyisivät kaikki 
harjoittamaan sitä, viisautta. Sen he salaavat ja siten johtavat 
harhaan spartalaisuuden ihailijat muissa valtioissa, niin että 
nämä heitä matkiessaan ruhjovat korvansa, nyrkkeilevät 
kädet nahkahihnoihin kiedottuina, treenaavat treenaamasta 
päästyään ja kulkevat lyhyissä viitoissa, aivan kuin sparta- 
laisten ylivertaisuus helleenien joukossa perustuisi tuommoi- 
seen. Mutta spartalaiset haluavat esteettä ja avoimesti kes- 
kustella omien sofistiensa kanssa ja ovat jo tuskastuneet 
salailuun, ja niinpä he karkottavat luotaan muukalaiset, sekä 
ihailijat että muut, ja seurustelevat sitten sofistiensa kanssa 
kenenkään tietämättä. Toisaalta he samoin kuin kreetalaiset 
eivät salli nuorukaistensa käydä muissa valtioissa unohta- 
massa mitä heille on opetettu. Ja näissä kahdessa valtiossa on 
paitsi miehiä myös naisia, jotka ylpeilevät saamastaan 
kasvatuksesta. 

Seuraavasta seikasta ehkä huomaatte, että puhun totta ja 
että spartalaiset mitä oivallisimmin kasvatetaan harrasta- 
maan viisautta ja puhetaitoa. Vähäpätöisimmänkin spartalai- 
sen kanssa keskustellessa voi todeta, että tämän puheet 
enimmäkseen ovat vähäpätöisiä, mutta kesken kaiken hän voi 
singota huomionarvoisen, lyhyen ja ytimekkään lausuman, 
kuin taitava keihäänheittäjä, niin että keskustelukumppani 
vaikuttaa aivan lapselta hänen rinnallaan. 

Että spartalainen henki on paljon enemmän viisauden kuin 
ruumiin harjoittamisessa — koska vain täydellisen kasvatuk- 
sen saanut mies pystyy esittämään moisia lausumia — sen 

ovat oivaltaneet monet aikalaisemme ja myös entisaikojen 
ihmiset. Heitä ovat miletoslainen Thales, mytileneläinen 
Pittakos, prieneläinen Bias, meidän Solonimme, lindoslainen 
Kleobulos, kheneläinen Myson ja seitsemänneksi heidän 
joukkoonsa luettu spartalainen Khilon; kaikki he ihailivat 
spartalaista kasvatusta, pyrkivät siihen ja oppivat siitä, ja 
kuka tahansa voi heidän sanomikseen mainituista lyhyistä 
mietelauseista todeta, että heidän viisautensa oli sieltä peräi- 
sin. He myös kokoontuivat Delfoihin ja omistivat Apollonille 
tämän temppeliin viisautensa ensi hedelminä piirtokirjoituk- 
set, joita nyt toistelevat kaikki: »Tunne itsesi» ja »Kohtuus 
kaikessa». 

Mutta minkä vuoksi nyt puhun tästä? Osoittaakseni että 
näiden muinaisten viisaudenharrastukselle oli ominaista 
eräänlainen lakoninen lyhytsanaisuus. Ja erityisesti levisi 
tämä viisaiden ylistämä Pittakoksen lause: »On vaikeaa olla 
kunnon mies.» 

Simonides, joka tavoitteli viisaan mainetta, tajusi että jos 
hän tuon mietelauseen seljättäisi niin kuin kuuluisan painijan 
ja voittaisi sen, hän saisi suuren maineen aikalaistensa 
joukossa. Minun käsitykseni mukaan hän siis on sepittänyt 
koko runonsa tätä mietelausetta vastaan, sen kumoamiseksi. 
Tarkastelkaamme sitä nyt kaikki yhdessä, jotta nähdään 
olenko oikeassa. 

Runo vaikuttaisi heti alkuunsa järjettömältä, jos Simonides 
ainoastaan tahtoisi väittää, että on vaikeaa tulla kelpo 
mieheksi, ja liittäisi mukaan »kyllä»-sanan muuten vain. 
»K yllä» näyttää aivan tarkoituksettomalta, jollei otaksuta 
Simonideen jotenkin väittävän Pittakoksen mietelausetta 
vastaan. Pittakos oli sanonut »on vaikeaa olla kunnon mies» 
ja Simonides kiistää: »Ei niin, mutta on kyllä todella vaikeaa 
tulla kelpo mieheksi, hyvä Pittakos.» Hän ei sano »todella 
kelpo mieheksi, ei siis liitä sanojaan ikään kuin olisi »todella 
kelpo miehiä» ja toisia jotka tosin ovat kelpo miehiä mutta 
eivät todella kelpoja — sehän olisi typerää eikä Simonideen 
tapaista. On kaiketi niin, että »todella» on runotekstissä 
siirtynyt ja viittaa Pittakoksen lausumaan, aivan kuin kuvit- 
telisimme keskustelun jossa Pittakos sanoo: »Oi ihmiset, on 

vaikeaa olla kunnon mies» ja Simonides vastaa: »Oi Pittakos, 
olet väärässä. Ei olla kelpo mies vaan tulla kelpo micheksi, 
saavuttaa täysi jalkojen, kätten ja järjen sopusointu — se on 
vaikeaa, todella!» 

Tuo alkuun liitetty »kyllä» ja samoin »todella» näyttävät 
siis olevan oikeilla paikoillaan. Myös koko jatko todistaa, 
että näin on tarkoitettu. Kohta kohdalta voisi monellakin 
tapaa osoittaa miten hyvin tämä runo on sepitetty — se on 
peräti viehättävästi ja huolellisesti tehty. Olisi kuitenkin liian 
pitkällistä käydä se sillä tavoin läpi. Mutta selvitelkäämme 
sen yleisluonne ja tarkoitus, joka kautta runon epäilemättä on 
Pittakoksen mietelauseen kumoaminen. 

Vähän tuonnempana Simonides nimittäin sanoo — suorasa- 
naisesti ilmaisten — näin: on kyllä todella vaikeaa tulla kelpo 
mieheksi, mutta se on mahdollista joksikin aikaa. Sen sijaan 
on mahdotonta, ihmiselle ylivoimaista kelpo mieheksi tul- 
tuaan pysyä sellaisena, »olla kunnon mies» — kuten sinä 
Pittakos sanot — sillä »se etuoikeus on vain jumalalla», 


vain huono voi olla se mies 
jonka vastustamaton turmio maahan lyö. 


Kenet lyö maahan vastustamaton turmio? Ilmeisestikään ei 
taitamatonta, hänhän on aina maassa. Aivan niin kuin 
maassa jo viruvaa ei kaadeta, vaan ainoastaan seisaalta 
voidaan lyödä maahan, ei makuulta, samoin voi vastustama- 
ton turmio lyödä maahan vain vastustuskykyisen, ei kyvytön- 
tä. Äkillinen kova myrsky voi tehdä perämiehen avuttomaksi, 
huono sää maamiehen ja jokin vastaava seikka lääkärin. Sillä 
kunnon miehestä voi myös tulla huono, kuten todistaa muuan 
toinen runoilija sanoen: 


Mutta kelpo mies on vuoroin huono vuoroin kunnon mics. 
Huonosta sitä vastoin ei voi tulla huonoa, hän voi vain olla 
huono. Kun siis »vastustamaton turmio lyö maahan» vastus- 


tuskykyisen viisaan kelpo miehen, »vain huono voi olla 
mies». Sinä Pittakos väität että on vaikeaa olla kunnon mics; 

tosiasiallisesti on vaikeaa vaikka mahdollista tulla kunnon 
mieheksi, mutta mahdotonta olla kunnon mies. 


Joka toimii hyvin, on kelpo mies, 
joka huonosti, on huono. 


Mitä on »hyvä toiminta» luku- ja kirjoitustaidossa, mikä 
tekee miehen siinä hyväksi? Oppiminen, tietenkin. Miten 
toimimalla tulee hyväksi lääkäriksi? Tietenkin siten, että 
oppii parantamaan sairaita. Mutta »joka toimii huonosti, on 
huono». Kenestä siis tulee huono lääkäri? Tietenkin siitä, 
joka ensiksi on lääkäri ja toiseksi on hyvä lääkäri; hänestä 
voi tulla huonokin. Meistä lääkintätaidon maallikoista ei 
huonostikaan toimien voi tulla lääkäreitä — eikä rakennus- 
mestareita eikä muuta sellaista — ja siitä josta ei huonosti 
toimien tule lääkäriä ei tietenkään voi tulla huonoa lääkäriä. 

Samoin voi kelpo miehestä tulla huono vanhuuden tai 
liikarasituksen tai sairauden vuoksi tai muusta sellaisesta 
syystä, sillä juuri tiedon tai taidon menettänyt toimii huonos- 
ti. Mutta huonosta ei voi tulla huonoa, hän on jo; jotta 
hänestä voisi tulla huono, hänestä täytyy ensin tulla hyvä. 
Niinpä myös tuo runon kohta tähtää siihen,että on mahdo- 
tonta olla kelpo mies, siis pysyvästi kelpo, mutta saman 
henkilön on mahdollista tulla kelpo mieheksi ja taas huonok- 
s1. K auimmin ovat parhaat ne, joita jumalat rakastavat.» 

Tämä kaikki on siis sanottu Pittakosta vastaan ja käy vielä 
selvemmäksi jatkosta, jossa sanotaan: 


En ryhdy tavoittelemaan mahdotonta, 

en tuhlaa elämääni turhaan toiveeseen: 

en etsi moitteetonta ihmistä meidän joukostamme 
jotka nautimme avaran maan antimia. 

Jos löydän sellaisen, niin kerron teille. 


Yhtä ankarasti hän kaikkialla runossa hyökkää Pittakoksen 
mietelausetta vastaan: 


Sitä kiitän ja rakastan 
tieten tahtoen ken ei pahaa tee. 
Mutta pakkoa vastaan eivät taistele jumalatkaan. 

Myös tämä on suunnattu tuota samaa väitettä vastaan. Sillä 
Simonides ei ollut niin sivistymätön, että olisi sanonut 
kiittävänsä niitä, jotka eivät tahallaan tee mitään pahaa — 
ikään kuin olisi olemassa sellaisia jotka tekevät pahaa 
tahallaan! Minä näet olen melko varma siitä, ettei kukaan 
viisas mies arvele kenenkään ihmisen hairahtuvan tahallaan 
tai tekevän omasta tahdostaan pahoja ja häpeällisiä tekoja; 
hän tietää varsin hyvin, että kaikki jotka tekevät pahoja ja 
häpeällisiä tekoja, tekevät niin vastoin tahtoaan. Niinpä ci 
Simonideskaan sano kiittävänsä sitä, joka ei tieten tahtoen 
tee pahaa, vaan sanoilla tieten tahtoen» hän tarkoittaa 
itseään. Hän näet ajatteli, että kunnon mies joutuu uscin 
pakottamaan itsensä jonkun ystäväksi ja kiittäjäksi. Ihmiscl- 
lä voi esimerkiksi olla vastenmielinen äiti, isä, isänmaa tai 
joku muu sellainen. Pahaluontoiset ihmiset näyttävät olevan 
tällaisesta suorastaan hyvillään; moittien ja syytellen hc 
tuovat esiin vanhempiensa tai isänmaansa kehnouden, jotta 
ihmiset eivät huomaisi miten he itse ovat lyöneet näitä laimin 
ja moittisi heitä siitä. Niinpä he soimaavat näitä yhä 
enemmän ja tahallaan keksivät vielä uusia vihoittelun aiheita 
entisten lisäksi. Sen sijaan kunnon miehet eivät ole huomaa- 
vinaan tuollaisia epäkohtia vaan pakottavat itsensä kiittä- 
mään. Vaikka he suuttuisivat jostakin vanhempiensa tai 
isänmaan taholta kokemastaan vääryydestä, he pakottautu- 
vat tyyntymään ja leppymään, vieläpä rakastamaan ja 
ylistämään omiaan. 

Varmasti Simonides huomasi monesti itsekin joutuneensa 
ylistelemään tyrannia tai muuta mahtimiestä pakosta eikä 
omasta tahdostaan. Siksi hän myös sanoo Pittakokselle: »En 

luinen», sillä 


minulle riittää, kun mies ei ole huono 

eikä aivan avuton, vaan on tervejärkinen 

ja tietää mikä on valtiossa oikein ja hyödyllistä, 
häntä minä en moiti, 

en ole kärkäs moittimaan. 

Hölmöjen suku vain on luvuton, 

niin että jos joku pitää arvostelemisesta, saa hän heistä 
kylliksi aihetta. 


Kaikki on kaunista, missä ei ole rumaa joukossa. 


Tällä ei Simonides tarkoita, että kaikki on valkeaa, missä ei 
ole mustaa joukossa — sehän olisi monessa suhteessa nauret- 
tavaa — vaan että hän moittimatta hyväksyy myös keskinker- 
taisen. Hän sanoo: »Minä en etsi moitteetonta ihmistä meidän 
joukostamme, jotka nautimme avaran maan antimia. Jos 
löydän sellaisen, niin kerron teille» — koska minulla ei silloin 
olisi ketä ylistää; vaan minulle riittää keskinkertainen, joka ei 
tee mitään pahaa, »sillä sitä kiitän ja rakastan» — ja tässä hän 
käyttää Mytilenen murretta ikään kuin sanoisi Pittakokselle 
nuo sanat »sitä kiitän ja rakastan tieten tahtoen» (tieten 
tahtoen» -sanojen jälkeen on pidettävä tauko) — »joka ei tee 
mitään rumaa», sillä on myös sellaisia joita kiitän ja rakastan 
vasten tahtoani. Niinpä en moittisi sinuakaan, Pittakos, jos 
olisit sanonut jotakin keskinkertaisen järkevää ja totta. Mutta 
sinä valehtelet minkä jaksat ja vielä näin tärkeistä asioista, 
kuvitellen puhuvasi totta, ja sen vuoksi minä moitin sinua.» 

Tätä siis Simonides on minun käsittääkseni tarkoittanut 
tehdessään tuon runon, Prodikos ja Protagoras. 

Hippias sanoi tähän: 

— Mielestäni sinä olet hyvin tulkinnut tämän runon, Sokra- 
tes. Myös minulla on siitä valmiina hyvä puhe, jonka voin 
esittää teille, jos haluatte. 

— Kyllä vain, Hippias, sanoi Alkibiades, — mutta joskus 
toiste. Nyt on aika noudattaa sopimusta, jonka Protagoras ja 
Sokrates tekivät keskenään. Protagoras saa vielä tehdä 
kysymyksiä, jos haluaa, ja Sokrates vastatkoon; mutta jos 
Protagoras mieluummin vastaa, kysyköön Sokrates. 

— Minä puolestani annan Protagoraan vapaasti valita, 
kumpi on hänestä mieluisempaa, minä sanoin. — Mutta jos 
hän suostuu, niin jätetään laulut ja runot. Sen sijaan, 
Protagoras, suorittaisin mielelläni kanssasi loppuun niiden 
asioiden tarkastelun, joita kyselin sinulta ensiksi. Runoudesta 
keskusteleminen on minusta kerrassaan samanlaista kuin 

mitättömien ja sivistymättömien ihmisten juomingit. Kun hc 
sivistymättömyyttään eivät kykene maljojen ääressä pitä- 
mään seuraa toisilleen omilla äänillään ja puheillaan, hc 
kalliilla hinnalla palkkaavat vieraan äänen, huilun äänen, 
pitävät sitten seuraa sen avulla ja nostavat näin huilunsoitta- 
jattarien palkkioita. Mutta kun pitoseurueen muodostavat 
sivistyneet kelpo miehet, ei siinä tarvita tanssijattaria eikä 
huilun- tai harpunsoittajattaria, vaan he kykenevät pitämään 
seuraa omalla äänellään ilman tuollaisia hupsutuksia ja 
lapsellisuuksia, ja he pystyvät puhumaan ja kuuntelemaan 
säädyllisesti, kukin vuorollaan, vaikka joisivat viiniä paljon- 
kin. Myöskään tämäntapaisissa kokoontumisissa, joissa on 
mukana sellaisia miehiä kuin monet meistä sanovat olevansa, 
ei tarvita mitään vierasta ääntä eikä runoilijoita. Runoilijoilta 
ei voi kysyä mitä he ovat tarkoittaneet, ja kun heihin sitten 
vedotaan keskustelussa, niin toiset tulkitsevat heitä yhdellä, 
toiset toisella tavalla, ja näin väitellään saamatta selvää 
tulosta. Tuollaisia keskusteluja kaihtavat ne, jotka pystyvät 
seurustelemaan keskenään ja ottamaan omilla perusteluillaan 
vuorollaan mittaa toisistaan. Minusta meidän kahden pitäisi 
seurata juuri heitä, jättää sikseen runoilijat ja keskustella 
omin neuvoin pyrkien selvyyteen totuudesta ja toisistamme. 
Jos haluat jatkaa kyselemistä, olen valmis vastaamaan 
sinulle. Mutta jos toisin haluat, vastaa sinä minun kysymyk- 
siini, jotta saamme pohdituksi loppuun asian joka jäi kesken. 

Tähän tapaan puhuin, mutta Protagoras ei selvästi ilmais- 
sut, kumpi vaihtoehto häntä miellytti. Silloin Alkibiades 
kääntyi Kalliaan puoleen ja sanoi: 

— Tekeekö Protagoras sinun mielestäsi oikein, kun ei 
suostu selvästi sanomaan, haluaako hän vastata vai ei? 
Minusta hän ei tee oikein. Hänen pitäisi joko ryhtyä 
väittelemään tai sanoa ettei halua väitellä, jotta tiedämme 
hänen kantansa, ja Sokrates voi sitten keskustella jonkun 
toisen kanssa tai muut keskenään niin kuin mieli tekee. 

Protagoras näytti joutuvan hämilleen näistä Alkibiadeen 
sanoista ja Kalliaan pyynnöistä, joihin melkein kaikki läs- 
näolijat yhtyivät. Vastahakoisesti hän taipui keskusteluun ja 
käski minun kysellä häneltä. Minä sanoin: 

— Älä nyt luule, Protagoras, että haluan keskustella kans- 
sasi minkään muun takia kuin tarkastellakseni seikkoja, 
joista olen ymmällä. Minä näet pidän varsin osuvana 
Homeroksen säettä: 


Kahden kulkien toist’ äly toisen on auttelemassa. 


Sillä niin ihmiset pystyvät paremmin kaikkeen, sekä työnte- 
koon että pohtimaan ja päättämään, »mutt yksin jos mitä 
miettii,» ihminen heti rientää etsimään kunnes tapaa jonkun, 
jolle voi siitä kertoa ja saada asiaan varmistuksen. Niinpä 
minä keskustelen sinun kanssasi mieluummin kuin kenen- 
kään toisen. Arvelen sinun parhaiten kykenevän tarkastele- 
maan kaikkea, mistä kunnon mies haluaa selvyyttä, ja 
eritoten hyvettä. 

Kenet muunkaan voisin valita? Sinähän et vain pidä itseäsi 
sivistyneenä ja ansiokkaana miehenä kuten monet muut, 
jotka epäilemättä itse ovatkin päteviä, mutta eivät pysty 
tekemään muita samanlaisiksi. Sinä sen sijaan olet oivallinen 
itse ja pystyt tekemään toisistakin oivallisia, ja sinä luotat 
itseesi siinä määrin, että kun muut salaavat tämän taitonsa, 
niin sinä kuulutat sitä julkisesti kautta koko Kreikan, olet 
omaksunut sofistin nimen, esiinnyt sivistyksen ja hyveen 
opettajana ja olet ensimmäisenä vaatinut siitä maksua. 
Kuinka voisin nyt jättää pyytämättä sinut mukaan pohti- 
maan näitä asioita ja antamaan vastauksia ja neuvoja? 
Mahdotonta! 

Nyt soisin sinun palauttavan mieleesi eräitä seikkoja, joita 
aluksi kysyin sinulta, ja tarkastelevan niitä yhdessä minun 
kanssani. Kysymys kuului muistaakseni näin: ovatko viisaus, 
järkevyys, urheus, oikeamielisyys ja hurskaus vain saman 
asian viisi eri nimeä? Vai onko niillä jokaisella erityinen 
olemuksensa ja toisista eroava toimintonsa? Ja sinä vastasit, 
etteivät ne ole saman asian eri nimityksiä vaan kukin niistä 
tarkoittaa erityistä asiaa, vaikka ne kaikki ovat hyveen osia. 
Ne eivät kuitenkaan ole kuten kullan osat keskenään yhtäläi- 
siä ja samaa kuin se kokonaisuus johon kuuluvat, vaan kuten 
kasvojen osat erilaisia kuin se kokonaisuus johon kuuluvat ja 

samoin keskenään, niin että niillä kullakin on oma toiminton- 
sa. Jos yhä olet samaa mieltä kuin äsken, sano se. Mutta jos 
olet toista mieltä, esitä kantasi; enkä minä vedä sinua tilille, 
vaikka nyt vastaat toisella tavalla. En oikeastaan hämmästyi- 
si lainkaan, vaikka olisit silloin vastannut noin vain minua 
koetellaksesi. 

— Kyllä minä edelleen olen sitä mieltä, Protagoras vastasi, 
— että ne kaikki ovat osia hyveestä ja että neljä niistä on 
varsin lähellä toisiaan, kun taas urheus eroaa varsin paljon 
kaikista muista. Huomaat minun puhuvan totta, kun ajattelet 
että voit löytää paljon ihmisiä jotka ovat peräti väärämielisiä, 
jumalattomia, hillittömiä ja oppimattomia mutta silti erittäin 
urhoollisia. 

— Odotahan vähän, minä sanoin. — Kannattaa tarkastella 
väitettä. Sanotko urheita miehiä rohkeiksi vai joksikin muuk- 
si? 

— Vieläpä uhkarohkeiksi, hän sanoi, — tilanteissa joissa 
useimmat pelkäävät. 

— No hyvä. Pidätkö sinä hyvettä kauniina asiana ja 
tarjoudutko opettamaan sitä koska se on kaunista? 

— Totta kai, verrattoman kauniina, kaiken järjen mukaan, 
ellen sitten ole mieletön. 

— Onko se osaksi rumaa, osaksi kaunista, vai onko se 
kauttaaltaan kaunista? 

— Kauttaaltaan mitä kauneinta. 

Tiedätkö ketään joka rohkeasti sukeltaa kaivoon? 
Tiedän toki: sukeltajat. 

Senkö vuoksi että he tietävät ja taitavat ammattinsa vai 
muusta syystä? 

— Sen vuoksi että he tietävät ja taitavat. 

— Ketkä ovat rohkeita taisteltaessa ratsain? Harjaantuneet 
ratsumiehet vai ratsastustaidottomat? 

— Harjaantuneet ratsumiehet. 

— Entä kevytaseisina? Taitavat pyöreän kilven käyttelijät 
vai taitamattomat? 

— Taitavat kilven käyttelijät. Ja samoin kaikessa muussa- 
kin — jos siihen tähtäät — ovat ammattinsa tietävät ja taitavat 
rohkeampia kuin ne joilla ei ole tietoja ja taitoja. Ja he taas 

ovat rohkeampia opittuaan tiedon ja taidon kuin ennen sitä. 

— Olet kuitenkin tavannut, minä sanoin, — kaikilla näillä 
aloilla henkilöitä, joilla ei ole tarpeellisia tietoja ja taitoja ja 
jotka silti ovat olleet rohkeita. 

— Se on totta, hän myönsi, — jotkut jopa uhkarohkeita. 

— Eivätkö nuo rohkeat ole myös urheita? 

— Silloinhan urheus olisi rumaa, hän sanoi, — hehän ovat 
hulluja. 

— Millaisia sitten sanot urheiksi? kysyin. — Etkö tarkoita- 
kaan niitä jotka ovat rohkeita? 

— Kyllä, edelleen. 

— Mutta juurihan nuo niin rohkeat miehet näyttivät olevan 
hulluja eivätkä suinkaan urheita? Ja sitä ennen olivat 
rohkeimpia tietävät ja taitavat, ja siis urheimpia, minkä 
mukaan viisaus on urheutta? 

— Sinä et toista oikein minun vastaustani, sanoi Protago- 
ras. — Kun kysyit minulta, ovatko urheat rohkeita, vastasin 
myöntävästi; mutta minulta ei kysytty, ovatko rohkeat 
urheita. Jos olisit kysynyt sitä, olisin vastannut etteivät 
kaikki. Etkä sinä ole osoittanut mitenkään vääräksi sitä 
myöntämääni seikkaa, että urheat ovat myös rohkeita. Sitten 
sinä osoitat että ne, joilla on tietoja ja taitoja, ovat rohkeam- 
pia kuin olivat ennen oppimistaan ja harjaantumistaan ja 
rohkeampia kuin tietämättömät ja taitamattomat, ja tällä 
perusteella luulet että urheus ja viisaus ovat samaa. Jos 
jatkaisit tuolla tavoin, uskoisit kai pian myös voiman olevan 
viisautta. Ensin voisit todistelutapasi mukaan kysyä minulta, 
ovatko voimakkaat tehokkaita, ja minä myöntäisin. Sitten 
kysyisit, ovatko ne joilla on tietoa painista, tehokkaampia 
kuin tietämättömät ja he itse ennen kuin oppivat tietonsa, ja 
minä myöntäisin senkin. Näiden myöntöjeni jälkeen sinä 
voisit samanlaisten todisteiden avulla väittää, että koska olen 
myöntänyt tämän, niin viisaus on voimaa. 

Mutta minä en myönnä missään enkä tässäkään, että 
tehokkaat ovat voimakkaita, vaikka voimakkaat ovatkin 
tehokkaita. Eihän tehokkuus ole samaa kuin voimakkuus, 
vaan tehokkuus aiheutuu tietämisestä tai hulluudesta ja 
innosta, voimakkuus sen sijaan luontaisista edellytyksistä ja 

ruumiin oikeasta kehittämisestä. Eikä myöskään äskceisessä 
tapauksessa rohkeus ja urheus ole sama asia. Urhcat ovat 
kyllä rohkeita, mutta kaikki rohkeat eivät suinkaan ole 
urheita. Rohkeutta ihminen saa sekä taidosta että innosta ja 
hulluudesta samoin kuin tehokkuuttakin, urheutta sen sijaan 
luontaisista edellytyksistä ja sielun oikeasta kehittämisestä. 

— Myönnätkö sinä, Protagoras, että jotkut ihmiset elävät 
onnellisina, toiset onnettomina? minä kysyin. 

Hän myönsi. 

— Elääkö ihminen mielestäsi hyvin, jos hän elää huolten ja 
tuskien ahdistamana? 

— Ei. 

— Entä jos hän on elänyt nauttien elämästään, eikö hän 
silloin näytä sinusta eläneen hyvin? 

— Näyttää kyllä. 

— Siis miellyttävä elämä on hyvä, epämiellyttävä paha? 

— Niin, jos eläessään nauttii kauniista ja oikeasta. 

— Mitä nyt, Protagoras? Et kai sinä ajattele — niin kuin niin 
monet ihmiset — että jotkut miellyttävät asiat ovat pahoja ja 
jotkut tuskalliset hyviä? Jos kerran jokin on miellyttävää, 
niin eikö se ole myös hyvää — sikäli kuin siitä ei aiheudu 
muuta? Ja toisaalta: eikö tuskallinen samoin ole pahaa, kun 
se kerran on tuskallista? 

— En tiedä, Sokrates, voinko vastata yhtä oikopäätä kuin 
sinä kysyt, että kaikki miellyttävä on hyvää ja kaikki 
tuskallinen pahaa. Lienee kuitenkin varminta vastata — eikä 
vain nyt tämän vastauksen vaan koko elämäni kokemusten 
kannalta — että on olemassa miellyttävää joka ei ole hyvää, 
samoin tuskallista joka ei ole pahaa, mutta myös sellaista 
joka on; ja kolmanneksi on sellaista joka ei ole kumpaakaan, 
ei pahaa eikä hyvää. 

— Sinä siis sanot miellyttäviksi asioita joihin sisältyy 
mielihyvää tai jotka tuottavat mielihyvää. 

— Juuri niin. 

— Kun kysyn, eikö miellyttävä ole samassa määrin hyvää 
kuin miellyttävääkin, niin sehän merkitsee samaa kuin 
kysyisin, eikö itse mielihyvä ole hyvää. 

— Tarkastellaan nyt asiaa, niin kuin sinäkin aina sanot, 

Protagoras vastasi. — Ja jos tarkastelun tulos on väitteen 
mukainen ja miellyttävä ja hyvä näyttävät olevan samaa, 
olemme siis yhtä mieltä, mutta jollei, niin sitten kiistämme 
sen. 

— Haluatko sinä johtaa tätä tarkastelua vai johdanko 
minä? | 

— On oikein että sinä johdat, kun olet keskustelun aloitta- 
nutkin, Protagoras sanoi. 

— Me voimme ehkä valaista asiaa seuraavalla tavalla, minä 
sanoin. — Jos joku arvioidessaan ulkonäöstä ihmisen tervey- 
dentilaa tai ruumiillista suorituskykyä näkisi hänestä vain 
kasvot ja kädet, hän sanoisi: »Riisuhan nyt ja näytä minulle 
rintasi ja selkäsi, jotta voin tutkia tarkemmin.» Jotain tuon 
tapaista kaipaan minäkin tähän tarkasteluun. Todettuani, 
että mielipiteesi hyvästä ja miellyttävästä on se minkä sanoit, 
pitänee sanoa näin: »Riisuhan nyt Protagoras, ja näytä 
toinenkin puoli ajattelustasi: mitä mieltä olet tiedosta? Onko 
sinulla sama kanta kuin ihmisillä yleensä vai jokin toinen? 
Useimmat ajattelevat, ettei tiedolla ole mitään voimaa ja ettei 
siitä ole johtamaan eikä hallitsemaan; ei mihinkään sellai- 
seen. Heidän mielestään on tavallista, että ihmisellä tosin on 
tietoa, mutta se ei häntä ohjaa, vaan jokin muu: milloin into, 
milloin mielihyvä, toisinaan ahdistus, toisinaan rakkaus, 
usein pelko. Lyhyesti: orja, jota nuo kaikki muut raahaavat 
mukanaan. Oletko siis tästä samaa mieltä vai pidätkö tietoa 
hyvänä ja uskotko sen pystyvän hallitsemaan ihmistä? Siis 
niin, että hyvän ja pahan tuntevaa ei kukaan voi pakottaa 
tekemään toisin kuin tieto käskee, ja että järki on riittävä 
turva ihmiselle? 

— Ajattelen juuri niin kuin sanoit, sanoi Protagoras. — 


Minulle jos kenellekään olisi häpeäksi, jollen pitäisi viisautta 


ja tietoa kaikkein mahtavimpina inhimillisistä ominaisuuksis- 
ta. 

— Totta ja oikein puhuttu, sanoin minä. — Mutta tiedäthän 
etteivät useimmat ihmiset usko sinua eivätkä minua. He 
väittävät, että monet kyllä tietävät mikä on parasta, mutta 
eivät silti halua tehdä niin, vaikka voisivatkin, vaan tekevät 
toisin. Ja aina kun olen kysynyt mikä siihen mahtaa olla 

syynä, minulle on vastattu, että ne jotka toimivat noin, ovat 
antaneet vallan mielihyvälle, ahdistukselle tai jollekin muulle 
mistä äsken puhuin. 

— Hyvä Sokrates, ihmiset taitavat puhua paljon muutakin 
mikä ei pidä paikkaansa. 

— Yritä sitten yhdessä minun kanssani saada ihmiset 
uskomaan ja ymmärtämään millainen on tuo tila, jota hc 
sanovat nautintojen valtaan joutumiseksi ja joka heidän 
mukaansa tekee kyvyttömäksi menettelemään oikein vaikka 
tietäisikin mikä on oikein. Sillä jos sanoisimme: »Te cettc olc 
oikeassa, ei ole totta mitä puhutte», he kaiketi kysyisivät: 
»Protagoras ja Sokrates, jollei meidän tilamme ole se, että 
olemme joutuneet nautintojen valtaan, niin mikä se on? Miksi 
te sitä nimitätte? Sanokaapa se.» 

— Mutta miksi piitata siitä, mitä mieltä ihmiset yleensä 
ovat, Sokrates? Hehän puhuvat mitä sylki suuhun tuo. 

— Ellen erehdy, tämä voi auttaa meitä keksimään missä 
suhteessa urheus on muihin hyveen osiin, minä sanoin. — Jos 
vielä pysyt äskeisessä päätöksessämme, jonka mukaan minä 
johdatan keskustelua tavalla jonka katson parhaiten valaise- 
van asiaa, niin seuraa minua. Mutta jollet halua, jätetään asia 
sikseen, jos sinusta niin on parempi. 

— Fi, hän sanoi, — sinä olet oikeassa. Jatka kuten olet 
alkanut. 

— Oletetaan, minä sanoin, — että he toistamiseen kysyvät 
meiltä: »Mitä teidän mielestänne sitten on se, mitä me 
sanomme nautintojen vallassa olemiseksi?» Vastaisin ehkä 
näin: »Kuunnelkaa, niin minä ja Protagoras yritämme selit- 
tää sen teille. Tehän tarkoitatte, että kun on joutunut 
esimerkiksi syömisen, juomisen ja rakkauden eli nautintojen 
valtaan, tekee sellaista minkä kuitenkin tietää olevan pahaa?» 
He vastaisivat myöntävästi. Silloin me kaksi kysyisimme 
heiltä edelleen: »Missä mielessä sanotte näitä asioita pahoik- 
si? Siinäkö mielessä, että ne tuottavat hetkellistä mielihyvää 
ja ovat kaikki miellyttäviä? Vai siksikö että niiden seuraukse- 
na on sairautta ja köyhyyttä ja paljon muuta sellaista? 
Olisivatko ne joka tapauksessa pahasta, silloinkin kun jokin 
niistä ei aiheuttaisi vahinkoa vastedes vaan pelkästään iloa 

tavalla tai toisella?» Mitäpä muuta he vastaisivat kuin että ne 
eivät ole pahasta hetkellisesti tuottamansa mielihyvän vaan 
myöhempien seuraustensa, tautien ja muun sellaisen vuoksi? 

— Noin minäkin uskon ihmisten yleensä vastaavan, Prota- 
goras sanoi. 

— »Se mikä aiheuttaa sairautta tuottaa kärsimystä, ja mikä 
aiheuttaa köyhyyttä tuottaa samoin kärsimystä, eikö niin?» 
Tämän he varmaankin myöntäisivät. 

Protagoras oli samaa mieltä. 

— »Sittenhän te olette sitä mieltä, hyvät ystävät, kuten minä 
ja Protagoras väitämmekin, että nuo asiat ovat pahoja vain 
koska ne päättyvät kärsimykseen ja riistävät muut nautin- 
not.» Myöntäisivätkö he senkin? 

Olimme molemmat tästä yhtä mieltä. 

— Entä jos kysyisimme heiltä aivan päinvastaista: »Hyvät 
ystävät, kun sanotte että jotkut hyvät asiat ovat tuskallisia, 
niin tarkoitatte kai semmoista kuin urheiluharjoituksia, sota- 
retkiä ja lääkärien toimenpiteitä, polttamista, leikkaamista, 
lääkehoitoa ja paastoamista? Nehän ovat hyviä, vaikka ovat 
tuskallisia.» Varmaan he myöntäisivät tämän? 

Protagoras yhtyi siihen. 

— »Sanotteko niitä hyviksi sen takia, että ne aiheuttavat 
hetkellistä kovaa tuskaa ja kipua? Vai siksi että niistä 
myöhemmin koituu terveyttä ja ruumiin hyvinvointia, että ne 
pelastavat valtion tai tuottavat valtaa ja vaurautta?» He kai 
valitsisivat jälkimmäisen vaihtoehdon? 

Protagoras oli samaa mieltä. 

— »Ovatko ne hyviä vain siksi että niistä viime kädessä on 
tuloksena mielihyvää tai että ne ainakin lopettavat tai ennalta 
ehkäisevät tuskia? Vai voitteko mainita jonkin muun tulok- 
sen kuin nautinnon ja tuskan, jota ajatellen sanotte niitä 
hyviksi?» Tuskin he keksisivät muuta? 

— En minäkään usko, sanoi Protagoras. 

— »Siis te tavoittelette nautintoa, koska se on hyvää, ja 
kartatte tuskaa, koska se on pahaa?» 

Protagoras oli samaa mieltä. 

— »Te siis pidätte tuskaa pahana ja nautintoa hyvänä, 
koska sanotte iloakin pahaksi, jos se riistää suuremmat 

nautinnot kuin itse tuottaa tai aiheuttaa tuskia jotka ovat 
suurempia kuin sen tuottamat nautinnot? Sillä jos te jostakin 
muusta syystä, jotakin muuta tulosta ajatellen sanoisitte iloa 
pahaksi, osaisitte sen varmaan meillekin sanoa. Mutta sitäpä 
ette osaa.» 

— Eivät minunkaan mielestäni, sanoi Protagoras. 

— »Eikö myös tuskan tuntemisen laita ole samoin? Sanottc- 
han tuskaakin hyväksi, jos se poistaa suuremmat tuskat kuin 
itse aiheuttaa tai tuottaa nautintoja jotka ovat suurempia 
kuin tuskat. Sillä jos teillä olisi jokin muu kuin tämä tulos, 
jota ajatellen sanoisitte itse tuskaa hyväksi, voisitte sanoa sen 
meillekin. Mutta te ette pysty siihen.» 

— Siinä puhut totta, Protagoras sanoi. 

— »Jos te taas, hyvät ihmiset, vuorostanne kysyisitte minul- 
ta: Minkä ihmeen takia sinä puhut tuosta niin paljon ja niin 
monella tapaa? niin vastaisin: Suokaa minulle anteeksi. 
Ensiksikään ei ole helppo osoittaa, mitä te tarkoitatte kun 
puhutte nautintojen valtaan joutumisesta. Ja toiseksi koko 
todistelu on sen varassa. Mutta te voitte vielä perua puheen- 
ne, jos pystytte jotenkin osoittamaan, että hyvä on muuta 
kuin nautintoa ja paha muuta kuin kärsimystä. Riittääkö 
teille, että elätte elämänne miellyttävästi ja tuskattomasti? 
Jos se riittää ja jollette voi osoittaa mitään hyvää tai pahaa, 
joka ei päätyisi nautintoon ja tuskaan, niin kuunnelkaa mitä 
nyt sanon. 

Minä näet väitän että jos asia on näin, on naurettavaa 
teidän sanoa, että ihminen tietäen pahan pahaksi usein 
kuitenkin tekee sitä — vaikka voisi jättää tekemättäkin — 
koska nautinnot ovat vallanneet ja sokaisseet hänet. Ja 
samoin on, kun sanotte, että vaikka ihminen tietää mikä on 
hyvää, hän ei halua tehdä sitä niiden hetkellisten nautintojen 
vuoksi, joiden valtaan on joutunut. Näiden puheiden nauret- 
tavuus käy selväksi, jos emme käytäkään monia nimityksiä — 
nautintoa ja tuskaa, hyvää ja pahaa; koska ilmeni että 
kyseessä on vain kaksi asiaa, käytämme niistä vain kahta 
nimeä, ensin hyvää’ ja ”pahaa”, sitten ?nautintoa' ja ?tuskaa”.» 

Tästä sovittuamme sanomme sitten vain, että vaikka 
ihminen tietää pahan pahaksi, hän silti tekee sitä. Ja jos joku 


267 


355a 


356a 


PROTAGOR AS 


kysyy syytä, vastaamme että hän on joutunut jonkin valtaan. 
»Minkä valtaan?» kysyy toinen. Mutta me emme voikaan 
enää sanoa »nautinnon valtaan», koska »nautinnon» nimeksi 
tuli hyvä». Vastaamme siis vain että jonkin valtaan. »Mutta 
minkä valtaan?» hän tiukkaa. »Hyvän valtaan», on meidän 
pakko vastata. Jos nyt kyselijä sattuu olemaan julkea, hän 
nauraa ja sanoo: »Johan puhutte hassuja! Joku tekee pahaa 
tietäen että se on pahaa ja että sitä ei pitäisi tehdä — hyvän 
valtaan joutuneena! Hyvän jonka ei siis pitäisi saada voittoa 
pahasta, vai mitä?» Me vastaisimme tietenkin, että sen ei 
pitäisi, muutenhan se, jonka sanoimme olleen nautintojen 
vallassa, ei olisi hairahtunut. »Mutta minkä asian suhteen», 
hän varmaan kysyisi, »hyvä on vähemmän arvoista kuin 
paha tai paha kuin hyvä? Onko toinen niistä suurempi ja 
toinen pienempi? Onko toista enemmän ja toista vähem- 
män?» Meillä ei olisi siihen mitään sanomista. »Sitten on 
selvää», hän sanoisi, vettä tuolla valtaan joutumisella tarkoi- 
tatte suuren pahan ottamista pientä hyvää vastaan.» Näin on 
tämän asian laita. 

Otetaan nyt jälleen nimitykset nautinto ja tuska noille 
samoille asioille. Silloin sanomme että kun ihminen on 
joutunut nautinnon valtaan, hän tekee jotakin tuskallista — 
äsken sanoimme pahaa — vaikka hän tietää sen tuskalliseksi; 
ja on selvää, että nautinnon ei tule voittaa. Voidaanko 
nautinnon ja tuskan arvoa verrata muuten kuin määrällisesti, 
toisin sanoen toteamalla kumpi on suurempi ja kumpi 
pienempi, kumpaa on enemmän ja kumpaa vähemmän, 
kumpi on vahvempaa ja kumpi heikompaa? Sillä jos joku 
sanoisi: Mutta onhan suuri ero, Sokrates, tämänhetkisellä 
nautinnolla ja tulevalla nautinnolla tai tuskalla», niin minä 
kysyisin: »Onko eroa muun kuin nautinnon ja tuskan 
suhteen? Eihän näet mitään muuta eroa voi olla. Aseta siis 
taitavan punnitsijan tavoin vaakaan nautinnot ja tuskat, 
läheiset ja etäiset, ja sano kumpia on enemmän. Jos punnitset 
nautintoja nautintoja vastaan, on aina otettava ne jotka ovat 
suurempia ja joita on enemmän, jos taas tuskallista tuskallis- 
ta vastaan, ne joita on vähemmän ja jotka ovat pienempiä. 
Jos jossakin tilanteessa punnitset nautintoja tuskia vastaan ja 

tietyllä tavalla toimien nautinnot voittavat tuskat — joko 
sitten läheiset nautinnot voittavat etäiset tai päinvastoin, on 
toimittava niin; mutta jos tuskat ovat voitolla, ei ole niin 
toimittava. Ei kai asia voi muuten olla, ystävät?» kysyisin 
tietäen hyvin, että he eivät voisi sanoa muuta. 

Se oli myös Protagoraan mielipide. 

— »Kun asia nyt on näin, niin sanokaa minulle», jatkaisin, 
»näyttääkö teistä sama suuruus läheltä katsottuna suurem- 
malta ja kaukaa pienemmältä, vai miten?» He myöntäisivät. 
»Ja samoin paksuus ja paljous? Myös samat äänet tuntuvat 
läheltä vahvemmilta, kaukaa heikommilta?» He myöntäisivät 
senkin. »Jos nyt onnemme riippuisi siitä, että teemme tai 
valitsemme sellaista mikä on kookasta, mutta vältämme ja 
jätämme tekemättä sen mikä on vähäistä, niin mikä mahtaisi 
pelastaa elämämme? Mittaamistaito vai näkövaikutelma? 
Viimeksimainittuhan harhauttaisi meitä ja saisi meidät usein 
valitsemaan nurinkurisesti, niin että joutuisimme katumaan 
tekojamme ja valintojamme. Mittaamistaito sen sijaan tekisi 
tyhjäksi tuon näköharhan ja näyttämällä totuuden tekisi 
sielumme pysyvästi levolliseksi, kun se omistaisi totuuden, ja 
näin se turvaisi elämämme.» Myöntäisivätkö ihmiset näillä 
perusteilla, että mittaamistaito meidän elämämme pelastaisi 
eikä mikään muu? 

Protagoras vastasi myöntävästi. 

— »Entä jos elämämme pelastus riippuisi parittoman tai 
parillisen valinnasta ja olisi tiedettävä, milloin pitää ottaa 
suurempi, milloin pienempi luku, tai kyettävä näkemään 
parittomien ja parillisten lukujen suhteita — olkoot ne sitten 
lähellä tai kaukana — niin mikä silloin pelastaisi elämämme? 
Eiköhän vain tieto, nimenomaan mittausta koskeva, sillä 
sehän on taitoa määrittää ylimäärä ja alijäämä? Ja kun 
kyseessä on pariton ja parillinen, niin tämä tieto on aritme- 
tiikkaa.» Olisivatko ihmiset kanssamme samaa mieltä vai 
eivät? 

Protagoras uskoi, että he olisivat yhtä mieltä. 

— »Mainiota, ystävät! Mutta kun elämämme pelastus näytti 
riippuvan nautinnon ja tuskan oikeasta valinnasta — siitä 
valitsemmeko runsaamman vai vähäisemmän, suuremman 

vai pienemmän, etäisemmän vai läheisemmän — niin eikö 
ensiksikin tämä ylimäärän ja alijäämän sekä yhtäsuuruuden 
-toteaminen ole mittaamista?» 

— Sitä juuri. 

— »Ja koska se on mittaamista, sen täytyy olla taitoa ja 
tietoa.» 

— Sen he varmasti myöntäisivät. 

— »Millaista taitoa ja tietoa se on, sitä tarkastelemme 
toiste. Mutta jo se että se on tietoa riittää siihen todisteluun, 
joka minun ja Protagoraan on esitettävä vastaukseksi kysy- 
myksiinne. 

Tehän kysyitte, jos muistatte vielä — me olimme silloin 
Protagoraan kanssa päässeet yksimielisyyteen siitä, ettei ole 
mitään tietoa mahtavampaa ja että missä sitä vain on, se aina 
hallitsee sekä nautintoa että kaikkea muuta; te taas väititte 
nautinnon usein saavan valtaansa myös sellaisen ihmisen, 
jolla on tarvittava tieto, mutta me olimme toista mieltä — niin 
sen jälkeen te kysyitte meiltä: ”Protagoras ja Sokrates, jollei 
meidän tilamme ole se että olemme joutuneet nautintojen 
valtaan, niin mikä se on? Miksi te sitä nimitätte? Sanokaapa 
se! Jos olisimme silloin heti vastanneet teille, että se on 
oppimattomuutta, olisitte ehkä vain nauraneet meille. Mutta 
jos te nyt yritätte nauraa meille, joudutte nauramaan myös 
itsellenne. 

Tehän myönsitte, että kun ihmiset valitsevat väärin nautin- 
tojen ja tuskien, toisin sanoen hyvän ja pahan välillä, heidän 
erehdyksensä johtuu tiedon puutteesta. Eikä kyseessä ole 
vain tieto, vaan kuten äsken jo myönsitte, mittausoppi. Mutta 
kuten hyvin tiedätte, tehdään tiedon puutteessa väärä teko 
sen vuoksi, ettei ole saatu oppia. Niinpä on nautinnon valtaan 
joutuminenkin mitä suurinta oppimattomuutta. Tämä Prota- 
goras sanoo olevansa tuon puutteen parantaja, samoin myös 
Prodikos ja Hippias. Mutta te uskotte sen olevan jotain 
muuta kuin oppimattomuutta ettekä mene itse ettekä lähetä 
poikianne oppimaan niiden luo — sofistien — jotka opettavat 
näitä asioita. Sanotte että niitä on mahdoton oppia ettekä 
rahoistanne tarkkoina halua maksaa heille mitään, ja niin 
teiltä sekä yksityiset että valtion asiat sujuvat huonosti.» 

Näin kai Protagoras ja minä olisimme vastanneet ihmisille 358a 
yleensä. Mutta nyt minä kysyn Protagoraan kanssa teiltä, 
Hippias ja Prodikos — sillä olkoon keskustelu myös teille 
avoin — puhunko totta vai en. 

Kaikkien mielestä olin puhunut aivan totta. 

— Oletteko siis yhtä mieltä siitä, että mieluinen on hyvää, 
tuskallinen pahaa. Jätän nyt sikseen Prodikoksen erittelyn 
nimityksistä. Sanotpa mieluista ilahduttavaksi tai nautitta- 
vaksi, Prodikos, tai miten niitä suvaitsetkin nimitellä, niin b 
vastaa kysymykseeni suoraan. | 

Prodikos naurahti ja antoi suostumuksensa; samoin muut- 
kin. 

— Mutta mitä arvelette tästä, ystävät? minä jatkoin. — 
Kaikki toiminnat jotka tähtäävät kivuttomaan ja miellyttä- 
vään elämään ovat kai kauniita? Ja kaunis teko on hyvä ja 
hyödyllinen? 

Kaikki olivat samaa mieltä. 

— Jos siis miellyttävä on hyvää, niin kukaan joka tietää tai 
arvelee, että on olemassa parempaakin kuin se mitä hän tekee c 
— ja että se on myös mahdollista — ei tee enää sitä, kun on 
tarjolla parempaakin. Eikä itselleen myöten antaminen ole 
mitään muuta kuin oppimattomuutta, itsensä voittaminen 
taas on viisautta. 

Kaikki olivat samaa mieltä. 

— Edelleen, tehän sanotte sellaista ihmistä oppimattomaksi, 
jolla on väärä ja paikkansa pitämätön mielipide hyvin 
tärkeistä asioista? 

Siitäkin olivat kaikki yhtä mieltä. 

— Mitä muuta nyt voi päätellä, minä jatkoin, — kuin että 
kukaan ei vapaasta tahdostaan etsiydy pahaan eikä sellaiseen d 
mitä arvelee pahaksi. Uskon ettei ole edes inhimillisen 
luonnon mukaista etsiytyä sellaiseen mitä pitää pahana, eikä 
hyvään. Ja milloin on pakko valita kahdesta pahasta, kukaan 
e1 valitse suurempaa jos voi valita pienemmän. 

Kaikesta tästäkin olivat kaikki samaa mieltä. 

— Noniin, sanoin, — onko olemassa jotakin, jota te sanotte 
peloksi ja kauhuksi? Ja onko se samaa, mitä minä tarkoitan? 
Puhun nyt sinulle, Prodikos. Minä tarkoitan sillä eräänlaista 

pahan odottamista, sanoittepa te sitä sitten peloksi tai 
kauhuksi. 

Protagoraan ja Hippiaan mielestä pelko ja kauhu olivat 
juuri sitä, mutta Prodikos piti sellaisena vain pelkoa, ei 
kauhua. 

— Eihän sillä ole mitään väliä, Prodikos, minä sanoin, — 
sillä kysymys on tästä. Jos aikaisemmin esitetty on totta, niin 
kuka ihminen haluaisi etsiytyä sellaiseen mitä pelkää, jos voi 
tehdä toisin? Eikö myöntämistämme seikoista seuraa, että se 
on mahdotonta? Onhan sovittu, että mitä ihminen pelkää, 
sitä hän pitää pahana. Mutta mitä pidetään pahana, sitä ei 
tavoitella eikä siihen etsiydytä vapaaehtoisesti. 

Siitäkin oltiin yhtä mieltä. 

— Kun tämä nyt on lähtökohtana, Prodikos ja Hippias, 
minä sanoin, — niin puolustakoon Protagoras vastaustaan, 
jonka äsken antoi. En tarkoita sitä mitä hän sanoi aivan 
aluksi, nimittäin että kun hyveessä on viisi osaa, niistä 
mikään ei ole toisen kaltainen, vaan jokaisella on oma 
toimintonsa. Tätä en tarkoita vaan hänen myöhempää väitet- 
tään, että neljä niistä on ilmeisen yhtäläisiä keskenään mutta 
yksi eroaa muista suuresti, nimittäin urheus. Sen hän sanoi 
ilmenevän seuraavasta todistelusta. »Voit löytää, Sokrates, 
ihmisiä jotka ovat peräti jumalattomia, väärämielisiä, hillittö- 
miä ja oppimattomia mutta silti erittäin urhoollisia. Ja siitä 
huomaat, että urheus eroaa suuresti muista hyveen osista.» 
Minä jo silloin ihmettelin kovasti tätä vastausta ja vielä 
enemmän nyt tutkittuani sitä teidän kanssanne. 

Minähän kysyin häneltä, sanoisiko hän urheita rohkeiksi, 
ja hän myönsi heidät jopa uhkarohkeiksi. — Muistatko, 
Protagoras, vastanneesi niin? 

Protagoras myönsi muistavansa. 

— No hyvä, sanohan meille, missä asioissa väität uhkaroh- 
keiden olevan urheita. Samoissako kuin pelkurit? 

En suinkaan, hän vastasi. 

— Siis toisenlaisissa vaaroissa? 

— Niin. 

Antautuvatko pelkurit vaarattomiin mutta urheat pelot- 
taviin asioihin? 

— Niinhän ihmiset sanovat, hyvä Sokrates. 

— Se on totta, minä sanoin. — Mutta en kysy sitä, vaan 
mihin sanot urheiden antautuvan. Sellaisiinko vaaroihin, joita 
he pitävät pelottavina, vai sellaisiin joita eivät pidä? 

— Mutta sehän on mahdotonta, Protagoras sanoi, — sen 
perusteella mitä olet aikaisemmin todistanut. 

— Siinäkin olet oikeassa, minä myönsin. — Jos todistelum- 
me on oikea, kukaan ei ryhdy sellaiseen mitä pitää pelottava- 
na. Mehän totesimme, että itselleen myöten antaminen on 
oppimattomuutta. 

Protagoras myönsi että asia on näin. 

— Sen sijaan kaikki, sekä pelkurit että urheat, ryhtyvät 
sellaiseen jota pitävät vaarattomana. Siinä mielessä pelkurit 
ja urheat ryhtyvät samoihin asioihin. 

— Mutta Sokrates, ne asiat joihin pelkurit ja urheat antau- 
tuvat, ovat aivan vastakkaisia. Jälkimmäiset haluavat mennä 
sotaan, edelliset eivät. 

— Onko sotaanmeno kaunista vai häpeällistä? 

— Kaunista. | 

— Kun se on kerran kaunista, se on myös hyvää, kuten 
olemme aikaisemmin myöntäneet. Mehän olemme yhtä miel- 
tä siitä, että kaikki kauniit teot ovat hyviä. 

— Puhut totta. Minäkin olen aina ajatellut samoin. 

— Ja oikeassa oletkin. Mutta ketkä eivät sinun mukaasi 
halua mennä sotaan, vaikka se onkin kaunista ja hyvää? 

— Pelkurit. 

— Jos se on kaunista ja hyvää, se on myös miellyttävää? 

— Niinhän me olemme sopineet. 

— Tietävätkö pelkurit mitä tekevät, kun eivät halua ryhtyä 
siihen mikä on kauniimpaa, parempaa ja miellyttävämpää? 

— Jos myönnämme tuonkin, teemme tyhjäksi sen minkä 
olemme aikaisemmin sopineet. 

— Entä urhea? Hän kai ryhtyy siihen mikä on kauniimpaa, 
parempaa ja miellyttävämpää? 

— Se on pakko myöntää. 

— Ylipäänsä kun urheat pelkäävät, heidän pelkonsa ei ole 
häpeällistä, ja kun he ovat rohkeita, heidän rohkeutensa ei ole 
häpeällistä? 

— Se on totta. 
— Jollei se ole häpeällistä, niin se on kaunista. 
Niin on. 
— Ja jos se on kaunista, se on hyvää. 
— Niin. 
Sen sijaan pelkurit ja hullut päinvastoin tuntevat häpeäl- 
listä pelkoa pelätessään ja osoittavat häpeällistä rohkeutta 
rohjetessaan? 

— Se on totta. 

— Mutta he osoittavat tuota häpeällistä ja pahaa rohkeutta 
vain tietämättömyyttään ja oppimattomuuttaan. 

— Niin on asia. 

— Edelleen, kun pelkurit ovat pelkureita, onko syynä 
mielestäsi pelkuruus vai urheus? 

— Pelkuruus. 

— Mutta hehän näyttävät olevan pelkureita, koska eivät ole 
oppineet mikä on pelättävää. 

— Aivan niin. 

— He ovat siis pelkureita oppimattomuuttaan? 

— Niin ovat. 

— Mutta syynä siihen, että he ovat pelkureita, on mielestäsi 
pelkuruus? 

— Niin. 

— Eikö oppimattomuus sen suhteen, mikä on pelättävää ja 
mikä ei, ole juuri pelkuruutta? 

Protagoras nyökkäsi. 

— Mutta nythän, minä jatkoin, — urheus on pelkuruuden 
vastakohta? 

— Niin on. 

— Siis viisaus ja taitavuus siinä, mikä on pelättävää ja mikä 
ei, on vastakohta oppimattomuudelle näissä asioissa? 

Siihenkin Protagoras vielä nyökkäsi. 

— Mutta oppimattomuus näissä asioissa on pelkuruutta? 

Tähän hän nyökkäsi vain vaivoin. 

— Siis viisaus ja taitavuus siinä, mikä on pelättävää ja mikä 
ei, on urheutta, koska se on vastakohta näitä asioita 
koskevalle oppimattomuudelle? 

Siihen hän ei enää halunnut nyökätäkään vaan vaikeni. 
Minä sanoin: 

— Miksi, Protagoras, et myönnä etkä kiellä, kun kysyn 
sinulta? 

— Vie asia itse loppuun, hän sanoi. 

— Yhtä kysyisin sinulta vielä, minä sanoin. — Näyttääkö 
sinusta yhä, kuten silloin alussa, että jotkut ihmiset ovat 
erittäin oppimattomia mutta silti hyvin urheita? 

— Onpa sinulla kova halu saada minut pysymään vastaaja- 
na, Protagoras sanoi. — Teen siis mieliksesi ja sanon, että 
myöntämiemme seikkojen perusteella se näyttää olevan 
mahdotonta. 

— Minä en tosiaankaan, vakuutin, — tee näitä kysymyksiä 
minkään muun takia kuin saadakseni nähdä, mikä on hyveen 
suhde sitä ympäröiviin käsitteisiin ja mitä hyve oikeastaan 
on. Tiedän että sitten kun se on tullut selväksi, se valaisee 
kirkkaasti myös tuota toista kysymystä, josta me olemme 
kumpikin pitäneet niin pitkiä esityksiä — minä olen väittänyt 
että hyve ei ole opittavissa ja sinä että se on. 

Minusta tuntuu, että tämä lopputulos johon olemme kes- 
kustelussamme päässeet, ihmisen tavoin syyttää ja pilkkaa 
meitä. Jos sillä olisi ääni, se varmaan sanoisi: »Olettepa te 
omituisia, Sokrates ja Protagoras! Sinä väitit aluksi, ettei 
hyvettä voi opettaa, mutta nyt kiellät innokkaasti oman 
kantasi ja koetat todistaa, että kaikki asiat ovatkin tietoa — 
myös oikeamielisyys, järkevyys ja urheus. Tästähän saa 
nimenomaan sen käsityksen, että hyvettä voi opettaa. Sillä 
jos hyve olisi jotain muuta kuin tietoa — niin kuin Protagoras 
koettaa selittää — sitä ei tietenkään voisi oppia. Mutta jos sen 
todetaan olevan kokonaan tietoa niin kuin sinä, Sokrates, 
väität, niin olisihan kumma jollei sitä voisi oppia. Protagoras 
kyllä aluksi piti mahdollisena opettaa sitä, mutta nyt hän 
tuntuu päinvastoin väittävän, että se itse asiassa on kaikkea 
muuta kuin tietoa ja siten myös kaikkein vähimmin opetetta- 
VISSA.» 

Kun näen, Protagoras, kuinka tässä kaikki on sotkeutunut 
ja mennyt aivan päälaelleen, minun tekee kovasti mieli saada 

siihen selvyyttä. Nyt kun olemme käyneet nämä asiat läpi, 
soisin että voisimme selvittää myös mitä hyve on ja jälleen 
tarkastella, voiko sitä opettaa vai ei — jottei tuo kertomuksesi 
Epimetheus vain hämäisi ja pettäisi meitä tarkastelun aikana 
niin kuin hän laiminlöi meidät kykyjen jaossa, kuten kerroit. 


: Tuossa sadussa minua miellytti Prometheus paljon enemmän 


kuin Epimetheus. Hänen esimerkkinsä mukaisesti minäkin 
mietin -kaiken etukäteen elämässäni ja toiminnassani. Ja 
kuten jo alussa sanoin, niin tarkastelisin sinun kanssasi hyvin 
mielelläni näitä kysymyksiä, jos vain haluat. 

Protagoras vastasi siihen: 

— Kiitän sinua innostasi, Sokrates, ja keskustelun johtami- 
sesta. Minä en muutenkaan usko olevani kehno ihminen, 
mutta kaikista vähiten olen kateellinen. Sinustakin olen 
monille sanonut, että tapaamistani ihmisistä, etenkin ikäisis- 
täsi, ihailen sinua eniten enkä lainkaan ihmettelisi, jos sinut 
luettaisiin viisaudestaan kuuluisimpien miesten joukkoon. 
Näistä asioista keskustelemme joskus toiste, kun haluat. Nyt 
on aika ryhtyä muihin toimiin. 

— Tehdään niin, minä sanoin, — jos haluat. Minunkin piti 
kuten sanoin mennä jo kauan sitten, mutta jäin tänne kauniin 
Kalliaan mieliksi. 

Tällaisen keskustelun jälkeen me hajaannuimme. 

Apologia 


Sokrates oli kauan naurattanut, oudoksuttanut ja suututtanut 
Ateenan porvaristoa. Useat komediankirjoittajat olivat teh- 
neet hänestä pilkkaa; meille on säilynyt Aristofaneen ?Pilvet 
(ensiesitys v. 423 eKr), missä Sokrates esiintyy aito »sofisti- 
na». Alituisella tunkeilevalla, ironisella ja näennäisesti de- 
struktiivisella kyselemisellään hän oli hankkinut itselleen 
runsaasti vihamiehiä, ja monet vanhemmat pitivät poikiensa 
oleskelemista Sokrateen seurassa hyödyttömänä ja vaaralli- 
senakin vetelehtimisenä. Hänen asenteensa perinteisiin arvoi- 
hin näytti arveluttavalta. Ja olipa hänen tuttavapiiriinsä 
kuulunut täysin moraalittomia ihmisiä ja huonomaineisia 
ylimyksiä kuten Alkibiades ja Kritias. Kun Ateena oli 
lopullisesti hävinnyt peloponnesolaissodan ulkonaisten ja 
sisäisten verilöylyjen jälkeen, ei Sokrateen tapaiselle oudolle 
kiusankappaleelle enää jaksettu nauraa. Tietyt piirit järjesti- 
vät v. 399 eKr niin, että hänet pantiin syytteeseen nuorison 
turmelemisesta ja jumalattomuudesta. 

Syytteen nosti muodollisesti Meletos, melko tuntematon 
runoilija, jonka Sokrates ilmeisesti oli vihastuttanut (ks. 
Euthyfron 2b). Varsinaisina aloitteentekijöinä näyttävät kui- 
tenkin olleen maltillisten demokraattien silloinen johtaja, 
nahkuriverstaan omistaja Anytos (ks. Menon) sekä puhuja 
Lykon. Syyttäjien ja syytetyn kuuleminen ja tuomion langet- 
taminen kuului valamiehistölle, joka koostui n. 500 arpomal- 
la valitusta kansalaisesta. Pienellä ääntenenemmistöllä Sok- 
rates tuomittiin kuolemaan. Syyttäjät eivät luultavasti alun- 

perin kaavailleet näin ankaraa rangaistusta. Tulokseen vai- 
kutti epäilemättä syytetyn välinpitämätön tai suorastaan 
uhmaava esiintyminen oikeuden edessä. — Dialogissa Kriton 
Platon esittää Sokrateen vankilassa odottamassa tuomion 
täytäntöönpanoa; paljon myöhemmin kirjoitetussa Faidon- 
dialogissa hän kuvailee Sokrateen viimeisiä hetkiä. 

Emme tiedä täsmälleen mitä Sokrates lausui oikeudessa 
puolustuksekseen. Meille on säilynyt myös Ksenofonin kir- 
joittama esitys Sokrateen puolustuspuheesta (suomenn. K se- 
nofon: Sokrates?. Helsinki 1960), joka todennäköisesti on 
eräiltä osin lähempänä historiallista totuutta kuin Platonin 
esitys, vaikka Ksenofon (päinvastoin kuin Platon) ei ollut 
tilaisuudessa läsnä. Esitykset ovat varsin erilaiset. 

Platonin kirjoittama Sokrateen puolustuspuhe? eli Apolo- 
gla on vapaasti muotoiltu vastaamaan Platonin käsitystä 
oppi-isästään ja puolustustilaisuudesta. Teos on tarkoitettu 
Sokrateen persoonallisuuden kuvaukseksi ja hänen maineen- 
sa puhdistamiseksi, ei historialliseksi asiakirjaksi. Se koostuu 
kolmesta osasta. Ensimmäinen ja pisin puhe vastaa syytök- 
siin. Tämän jälkeen (35e) edellytetään, että valamiehet 
toteavat Sokrateen syylliseksi. Toisessa puheessa Sokrates 
käyttää Ateenan oikeuskäytännön suomaa tilaisuutta ehdot- 
taa itselleen kohtuullista rangaistusta. Kun kuolemantuomio 
kuitenkin langetetaan, Sokrates esittää kolmannen puheensa 
(38c) valamiehilleen, missä hän rauhallisesti suuntaa ajatuk- 
set kuolemaan, varoittaa vastustajiaan tuomion seurauksista 
ja lausuu kannattajilleen lohduttavia sanoja. 

Apologia on mahdollisesti Platonin ensimmäinen julkisuut- 
ta varten tarkoitettu teos; joka tapauksessa se lienee kirjoitet- 
tu 390-luvulla. Tietyt asialliset ristiriitaisuudet (esim. 33ab/ 
36c) sekä retoriikan, ironian ja yksinkertaisen välittömyyden 
sekoituksessa esiin tulevat kömpelyydet eivät kenties luon- 
nehdi ainoastaan Sokratesta, vaan voivat selittyä myös 
kirjoittajan harjaantumattomuudesta. Teos antaa runsaasti 
todisteita siitä, että Platon oli vilpittömästi vakuuttunut 
Sokrateen kutsumuksesta ja hänen merkityksestään ihmisenä 
ja älyllisenä herättäjänä. Sen filosofinen anti on kuitenkin 
vähäinen. 

18b, d, 19b Nämä aikaisemmat syytökset tarkoittavat lähinnä 
komediankirjoittajien, mm. Aristofaneen, Sokrateesta piirtämää 
irvikuvaa. Aristofaneen Pilvet? oli esitetty jo v. 423; siihen 
viitataan kohdassa 19c. 

19e-20b Sofisteja Gorgiasta ja Hippiasta Platon esittelee saman- 
nimisissä dialogeissa. Hippias ja Prodikos esiintyvät Protagoras- 
dialogissa, jonka keskustelu tapahtuu Kalliaan talossa. Paroslainen 
Euenos on verrattain vähän tunnettu runoilija ja sofisti. 

20b Mina = 100 drakhmaa, silloisissa oloissa varsin huomattava 
rahasumma. 

20d-23b Useissa ns. nuoruudendialogeissa Platon pyrkii osoitta- 
maan, että Sokrateelle, päinvastoin kuin näennäisesti »viisaille» 
(sofoi), on tunnusomaista juuri »viisauden» puutteen tiedostaminen. 
Runoilijoiden »viisauteen» Platon usein suhtautuu suorastaan hal- 
veksivasti (22bc; kohdassa 4la on ironiaa; vrt. Ion ja Valtio III ja 
X). On otettava huomioon, että Meletos oli runoilija (23e). 

21a Valamiehistö koostui enimmäkseen demokraateista, jotka 
olivat olleet maanpaossa ns. kolmenkymmenen tyrannin hirmuval- 
lan aikana v. 404-403. Sokrates ei ollut puoluemies, mutta 
tiedettiin että hänellä oli ystäviä myös tyrannien? keskuudessa, 
vaikka hän ilmeisesti ei kannattanut heidän toimenpiteitään (vrt. 
32cd). 

2le »Koira vieköön» (ne ton kyna) on puoleksi leikillinen 
kirousformula, jota Platon antaa ainoastaan Sokrateen käyttää. 

24bc Meletoksen syytteessä esiintyvät sanat daimonia kaina, 
»vieraita (tai uusia) jumaluuksia». Ainakin osittain tällä epämääräi- 
sellä sanonnalla tarkoitettiin Sokrateen kuuluisaa »sisäistä ääntä», 
josta tämä käytti nimitystä daimonion (vrt. 31d, 40a). 

26d Anaksagoras oli 400-luvun keskivaiheilla pantu syytteeseen 
Ateenassa »jumalattomista» opeistaan ja persialaismielisyydestä. 
Hänen kirjansa ”Luonnosta”' oli kuitenkin hyvin suosittu. »Drakhma 
orkhestrassa» on kiistanalainen kohta: se tarkoittanee joko kirjan 
tai teatterin pääsylipun hintaa. 

28c Thetiksen poika: Akhilleus. 

28de Sokrates oli osallistunut rivimiehenä taisteluihin, joita 
käytiin tässä mainituilla paikkakunnilla peloponnesolaissodan en- 
simmäisessä vaiheessa 420-luvulla. 

30e »Paarma»: myöps tarkoittaa samalla »kannusta». 

32b-d Sokrates viittaa tapahtumiin Arginusain meritaistelun 

jälkeen v. 406 sekä Ateenan oligarkkien hirmuvallan aikana (vrt. 
21a). Ateenan 50 prytaania muodostivat 500 miehen neuvoston 
(bile) eräänlaisen työvaliokunnan; jokainen Ateenan kymmenestä 
piirikunnasta (fyle) asetti vuoronperään prytaanit runsaan kuukau- 
den ajaksi. Kokoukset pidettiin torin varrella sijaitsevassa pyöreäs- 
sä rakennuksessa, josta käytettiin nimitystä tholos (32cd) tai 
prytaneion (36d). 

33c »Yhteys jumalaan», oikeastaan »jumalallinen lahja» (theiä 
moira), josta sokraatikkojen kirjoituksista päätellen Sokrates oli 
paljon puhunut. Hän tarkoitti tällä ilmeisesti agnostisen epämääräi- 
sesti sitä osuutta, joka ihmisellä on jumalallisessa. 

33e-34a Tässä mainituista Sokrateen ystävistä eräät (Kriton, 
Adeimantos, Apollodoros) esiintyvät henkilöinä Platonin dialogeis- 
sa (Demodokos ja Theages epäperäisissä dialogeissa). Aiskhines 
kirjoitti itse sokraattisia dialogeja, joista on säilynyt katkelmia. 

36de Prytaanit aterioivat tholos-rakennuksessa; ansioituneille 
henkilöille voitiin myöntää erityisenä kunnianosoituksena oikeus 
osallistua valtion kustannuksella prytaanien ateriaan. 

37bc »Yksitoista virkamiestä» (hoi hendeka) tarkoittaa virkamies- 
kollegiota jolla oli eräänlaiset poliisiviranomaisten valtuudet. 

40c-42 Puheen lopussa sekoittuvat modernia lukijaa kenties 
yllättävällä tavalla vakavuus ja ironia. On otettava huomioon, että 
kuoleman jälkeinen elämä ei ollut virallisen uskonnon kannalta 
dogmaattinen tosiasia, ja monien mielestä se ei ollut edes toivotta- 
vaa. Niiden kuuluisuuksien joukossa, joita Sokrates »toivoo» 
tapaavansa Manalassa (saadakseen asettaa heidän »viisautensa» 
kyseenalaiseksi!), esiintyy Sisyfoskin, joka on mytologian suurim- 
pia huijareita ja rikollisia. Kohdassa ei ole juuri mitään uskonnolli-- 
seen näkemykseen viittaavaa; Platon on vielä Sokrateen tavoin 
agnostikko. Tärkeintä on Platonille se, että Sokrates elää edelleen 
maan päällä, jollei ruumiillisesti niin henkisesti. 

Kriton 


Kriton-dialogi muodostaa jatkon Apologialle (Sokrateen 
puolustuspuheelle). Sokrates on nyt vankilassa odottamassa 
kuolemantuomion täytäntöönpanoa. Tämä on lykkääntynyt 
erään uskonnollisen juhlan vuoksi (43cd). Sokrateen vanha 
ystävä Kriton käy tapaamassa häntä yrittääkseen ystävien 
puolesta viimeisen kerran taivuttaa häntä pakenemaan vanki- 
lasta ja asettumaan asumaan johonkin muuhun kaupunkiin. 
Tätä varten on tehty kaikki tarvittavat järjestelyt. Tosiasialli- 
sesti Sokrateen vihamiehetkin toivoivat tällaista ratkaisua. 
Dialogi esittää Platonin näkemyksen siitä, miksi Sokrates 
valitsi kuoleman. Se on tavallaan Sokrateen ystävien puolus- 
tus niitä vastaan, jotka väittivät että olisi voitu tehdä 
enemmän Sokrateen auttamiseksi. Samalla se on Sokrateen 
persoonallisuuden ja eettisen ryhdin kuvaus. Tässä painote- 
taan ensimmäistä kertaa sitä sokraattista periaatetta, että on 
parempi kärsiä vääryyttä kuin tehdä vääryyttä (vrt. Gorgias 
ja Valtio I). Ihmisten yläpuolelle Platon asettaa valtion lait, 
jotka edustavat tietynlaista absoluuttista oikeutta. Vaikka 
Sokrates onkin tuomittu lakien tulkinnan perusteella, jota 
voidaan pitää vääränä, hän ei itse halua rikkoa niitä vastaan 
välttämällä niiden nimessä langetettua tuomiota, koska yh- 
teiskunnan edut vaativat että lakeja noudatetaan (50b). 

43cd Theseuksen muiston kunniaksi lähetettiin kerran vuodessa 
Ateenasta Delos-saarelle Apollonille pyhitetty laiva, jossa olevat 
nuorukaiset suorittivat tiettyjä palvontamenoja. Laivan poissaolon 
aikana ei kuolemantuomiota saatu panna täytäntöön Ateenassa 
(vrt. Faidon 58a) Myös dialogin tunnelman kannalta tämä on 
olennainen seikka. Nyt vallitsee pyhä rauha. 

44b Lainaus on Iliaan kohdasta (9.363), missä Akhilleus uhkaa 
jättää akhaialaiset ja lähteä kotiinsa Fthiaan. Fthia-nimeen liittyy 
assosiaatio »kuolla»-merkitsevään verbiin. Valkeapukuinen nainen 
vie ajatukset Eleusiin mysteerimenoihin, jotka takasivat vihitylle 
kuolemanjälkeisen onnellisen elämän. 

52b Isthmoksen urheilukisoja vietettiin Korintin kannaksella, siis 
el kovinkaan kaukana Ateenasta. 

53b Vaikkei v. 399 vallinnut sotatila, Theba ja Megara suhtautui- 
vat perinteisesti vihamielisesti demokraattiseen Ateenaan ja sieltä 
tulleihin sofisteihin. 

54b Manalan (Haadeksen) tuomareista Sokrates on puhunut 
enemmän Apologiassa (41a). 

54d Kybelen (Suuren Äidin) kulttitanssijat (korybantit) esiintyvät 
muutenkin Platonilla (esim. Ion 533e) esimerkkinä vinnoituksesta», 
joka ei ole ihmisestä itsestään lähtöisin. Tämä Kritonin kohta 
henkii pikemminkin lievää itseironiaa kuin uskonnollista vakau- 


musta. 
H.T. 

Lakhes 


Teos kuuluu niiden eettisten dialogien joukkoon, joissa 
käsitellään yhtä niistä neljästä tai viidestä perushyveestä 
(arete), jotka perinteisen kreikkalaisen käsityksen mukaan 
kunnon miehen tulee omata. Lakheen aiheena on »urheus» 
(andreiä), kuten Euthyfronin on »hurskaus» Kharmideen 
»järkevyys» tai »maltti» ja Valtion ensimmäisen kirjan (joka 
lienee alunperin ollut itsenäinen dialogi) »oikeamielisyys». 
Samoin kuin näiden, Lakhes-dialogin keskustelu on näennäi- 
sesti tulokseton. Protagoras-dialogia, missä pari jaksoa on 
omistettu »urheudelle» (349d-351b, 359a—-360d), Lakhes 
muistuttaa sikäli, että tässä käsitellään nimenomaan myös 
kysymystä hyveen opettamisesta. Kirjalliselta kannalta La- 
khes on (jo keskusteluun osallistuvien henkilöiden määrän 
vuoksi) vivahteikkaampi kuin Euthyfron, joskaan ei Protago- 
raan vertainen. 

Ei ole kuitenkaan löytynyt oikein luotettavia perusteita, 
joiden mukaan Lakhes voitaisiin ajoittaa edes relatiivisesti. 
Tutkijoiden enemmistön mielestä Lakhes on Platonin var- 
haisteoksia. 

Sokrates esiintyy tällä kertaa »hienossa seurassa», ja tämä 
onkin varmaan yksi syy siihen että Platon on antanut hänen 
alussa pysytellä taustalla ja vasta vähitellen puuttua keskus- 
teluun. Lysimakhos ja Melesias ovat kuuluisien isien vähem- 
män kuuluisia poikia: Lysimakhoksen isä oli *oikeamielinen' 
Aristeides, Ateenan johtavia miehiä persialaissotien aikana; 
Melesiaan isä, Thukydides, oli tunnettu etevänä poliitikkona 

ja Perikleen päävastustajana. Näiden pojista ei ole »tullut 
mitään». Platonin luonnehdinnan mukaan he ovat käytökse]- 
tään moitteettomia, mutta pintapuolisen puheliaita vanhoja 
herrasmiehiä. He toivovat nyt omille pojilleen tehokkaampaa 
koulutusta kuin itse ovat saaneet ja pyytävät ystäviltään 
Lakheelta ja Nikiaalta neuvoa. Kumpikin näistä on arvossa 
pidetty korkea upseeri. Lakhes, joka kaatui taistelussa v. 418, 
on tavallaan »urheuden» perikuva, ja hän esiintyykin dialo- 
gissa vähemmän harkitsevana kuin Nikias, joka strategina ja 
maltillisena poliitikkona ehti tehdä Ateenalle suuria palveluk- 
sia ennen kuin hänen liiallinen varovaisuutensa vei ateenalai- 
sen retkikunnan tuhoon Sisiliassa v. 413. Nikias tuomittiin 
tämän johdosta kuolemaan. Nämä henkilöhahmot ovat Pla- 
tonille varmaan lapsuudenmuistoja. 

Kun Lakhes ja Nikias esittävät erilaisia käsityksiä asekou- 
lutuksen tarpeellisuudesta nuorukaisten kasvatuksessa, Sok- 
rates siirtää keskustelun filosofisemmalle tasolle. Sokrateen 
mielestä nuorukaisten ohjaamisessa on kysymys kasvatuksen 
tavoitteesta, joka on sielun kehittäminen mahdollisimman 
hyväksi (186a). Tämä tavoite edellyttää, että ymmärrämme, 
mitä hyve on (190b). Hyve kokonaisuudessaan on kuitenkin 
niin laaja asia, että tarkastelun kohteeksi otetaan vain se 
hyveen osa, joka on asetaistelun päämääränä, eli urheus. 
Aluksi Lakhes pyrkii määrittelemään urheuden, mutta ereh- 
tyy mainitsemaan vain erään esimerkin urheudesta. Sokra- 
teen tehtyä selväksi, että hän haluaisi tietää mikä on se 
ominaisuus, joka on kaikissa (urheuden) tapauksissa sama 
(191e), Lakhes vastaa, että urheus on jonkinlaista sielun 
lujuutta. Kaikenlainen sielun lujuus ei kuitenkaan voi olla 
urheutta, eikä edes kaikki järkevä sielun lujuus ole urheutta. 

Kun Nikias sitten liittyy mukaan keskusteluun, Sokrates ja 
hän päätyvät yhdessä siihen, että »urheus on eräänlaista 
viisautta» (194d), tarkemmin sanottuna tietoa siitä, mikä 
(odotettavissa oleva) on pelättävää ja mikä vaaratonta. 
Sokrateen mukaan tieto on kuitenkin yksi ja sama koski se 
sitten menneisyyttä, nykyisyyttä tai tulevaisuutta. Koska 
Nikias myöntää tämän lisäksi sen, että pelättävää on odotet- 
tavissa oleva paha ja vaaratonta odotettavissa oleva hyvä, 

urheus samastuu yleensä hyveeseen, joka on Sokrateen 
mukaan tietoa hyvästä ja pahasta. Ja näin kysymys urheuden 
erikoisluonteesta näyttää sittenkin jäävän avoimeksi. 

Dialogin keskeisenä ajatuksena on se, että hyveitä ei voida 
eritellä ja että hyve on tietoa. Lysimakhos ja Melesias 
pyytävätkin lopussa Sokratesta eikä asekoulutuksen opetta- 
jaa ryhtymään poikien kasvattajaksi. Sokrates toteaa kuiten- 
kin, että kaikki ovat yhtä lailla kasvatuksen tarpeessa mitä 
tietoon tulee, nimenomaan hän itse. Ja lukijan on tiedettävä, 
että poikien kasvatus itse asiassa epäonnistui (Theaitetos 
150e). 


Selityksiä 


178a Raskasaseinen asetaistelija, jonka esitys on äsken päättynyt, 
on nimeltään Stesilaos (183c); hän on meille tuntematon henkilö. 

180d »Naapurillesi»: kreikkalaisessa tekstissä käytetty sana 
(demotes) edellyttää, että Lysimakhos ja Sokrates asuivat samassa 
kaupunginosassa. 

I8ld Nikiaan ja Lakheen puheenvuoroissa käsitellään asetaiste- 
lua ikäänkuin se olisi ammattitaitoon (tekhne) verrattava opinala 
(mathema) tai tiedonala (epistöme). Näin Platon valmistaa maape- 
rää ajatukselle että »hyve» (»kunto», arete) on tietoa. 

188d »Sävellaji» tarkoittaa tässä yhteydessä tietynlaista lyyran 
viritystä. Ajatus ns. doorilaisen virityksen »tosikreikkalaisuudesta» 
edustaa sentapaista spekulaatiota, jota Damon (ks. alh.) tiettävästi 
viljeli. 

189a Viittaus ateenalaisen poliitikon ja runoilijan Solonin (k. n. 
560) usein lainattuun säkeeseen. 

191e »K yky»: tässä kohdassa (ja vastaavasti esim. 189e, missä on 
suomennoksessa käytetty »ominaisuus»-sanaa) Platon kirjoittaa 
epämääräisesti ». . . mitä nämä molemmat ovat», »mikä on se joka 
...?» tms. »Kyky»-käsite (dynamis) esiintyy eksplisiittisesti kreik- 
kalaisessa tekstissä vasta 192b. 

192cd »Kiitettävä»: Platon käyttää kalos-adjektiivia, oik. »kau- 
nis», »hyvä». 

194de Sokrateen oppia että »hyve on tietoa» voidaan suhteellisen 
helposti soveltaa urheuteen mm. siksi, että »viisaus» (sofia) tämän 
ajan arkikielessä saattaa tarkoittaa myös »etevyyttä», »taitavuutta». 
— » Vaaraton» (tharraleos), vrt. Protagoras 359c. 

196de Krommyonin karjun surmasi tarun mukaan Theseus. 

197c Lamakhos, Nikiaan adjutantti, oli Lakheen tavoin osoitta- 
nut uhkarohkeutta taisteluissa. Aiksone oli Ateenan kaupungin 
läheisyydessä sijaitseva kylä, josta Lakhes oli kotoisin; sen asuk- 
kaita pidettiin riidanhaluisina. 

197d Damon oli musiikinopettaja ja sofisti (vrt. 180cd, 188d, 


200ab). Prodikoksesta enemmän Protagoras-dialogissa. 
P.O. H.T. 

Hippias (lyhyempi dialogi) 


Dialogi luetaan yleensä Platonin nuoruudenteoksiin kuulu- 
vaksi. On jopa arveltu että se on kirjoitettu ennen Sokrateen 
kuolemaa, koska Sokrateelle on annettu hieman arveluttavia 
»sofistin» piirteitä, joita ei odottaisi hänen kannattajiensa 
tuoneen julki oikeudenkäynnin jälkeen; tämä on tuskin 
luotettava ajoitusperuste (vrt. Protagoras). Dialogin aitoudes- 
takin on kiistelty, mutta Aristoteles viittaa siihen tavalla, 
joka tuntuu osoittavan että hän on pitänyt sitä Platonin 
tekemänä. 

Platonin nimissä on säilynyt toinenkin, laajempi Hippias- 
dialogi, jota tutkijoiden enemmistö on pitänyt epäperäisenä. 

Nimihenkilö, elisläinen Hippias, oli Protagoraan jälkeen 
kuuluisin 400-luvun vaeltavista »viisaudenopettajista», sofis- 
teista. Hänen harrastuksensa olivat todella ensyklopediset: ne 
ulottuivat matematiikasta ja mnemotekniikasta historiaan ja 
käsityöläistaitoihin. Tässä dialogissa hän esiintyy Homerok- 
sen selittäjänä. Dialogin kolmas henkilö, 'Eudikos, on Hip- 
piaan ihailijoita, jonka isä (363ab) näyttää harrastaneen 
Homerosta. 

Dialogin eräs sivutarkoitus on arvostella tavanomaisia 
käsityksiä Homeroksen runoista samoin kuin sitä, että niistä 
Hippiaan tavoin etsittiin sellaista tietoa, mitä niissä ei ole. 

Yleisen käsityksen mukaan Iliaan Akhilleus oli Homerok- 
sen sankareista urhein ja Odysseian nimihenkilö ovelin. 
Lisäksi pidettiin edellistä näistä kahdesta parempana miehe- 
nä. Sokrates parodioi Hippiaan omaa selitysmenetelmää 

osoittamalla, että Akhilleus puhui ristiriitaisesti. Joko hän 
tekee sen tahallaan, jolloin hän on Odysseusta ovelampi 
(koska tämä ei huomaa Akhilleuksen »oveluutta»), tai tahat- 
tomasti, jolloin hän on Odysseusta kykenemättömämpi va- 
lehtelija, siis huonompi mies. 

Keskustelun pääpaino on kuitenkin toisaalla. Homeroksen 
tulkinta vie keskustelijat pohtimaan yleistä ongelmaa kyvyn 
(dynamis) ja tiedon (epistemöe) luonteesta. Kuka oikeastaan 
tietää, kuka ei, ja kuka on kykenevä, kuka kykenemätön? 
Eräs luonteva erotteluperuste näyttäisi olevan suorituskyky 
ja tuloksellisuus. Silloin »kykenevä on jokainen, joka kykenee 
halutessaan tekemään sitä, mitä haluaa» (366bc) Samoin 
joku tietää (osaa) jotakin, jos hän halutessaan voi osoittaa 
osaamisensa. Kirjoitustaitoinen kirjoittaa halutessaan, mate- 
maatikko ratkaisee alansa tehtäviä, jne. 

Toisaalta se, joka tietää (osaa) jotakin, voi pyrkiä myös 
tuottamaan kykynsä tavallisten tulosten vastakohtia. Esim. 
lääkäri, joka on lääkäri juuri siksi, että voi halutessaan 
tuottaa terveyttä, voi haluta (tahallaan) sairauden aikaansaa- 
mista. Tiedämme, että näin tapahtuu joskus, ja silloin 
kykenevä asiantuntija voi jälleen saada haluamansa tuloksen, 
vieläpä paremmin kuin maallikko. Tämä huomio koskee 
kaikkia niitä spesiaalitietoja ja taitoja, joista Hippiaan 
kaltainen sofisti voi ylpeillä. 

Moraalin alalla saatu tulos on kuitenkin täysin paradoksaa- 
linen. Jos hyve on kykyä ja/tai tietoa, vkuka muu kuin hyvä 
ihminen voisi olla se, joka tekee tahallaan väärin» (376b)? 
Sokrates lisää kuitenkin: »... jos sellaista (hyveellistä, joka 
tekee tahallaan väärin) on olemassa». Hyvä ihminen ei tee 
pahaa tahallaan eikä halua sitä. Sokrates ei tässä suinkaan 
luovu yleisestä kannastaan (ns. Sokrateen paradoksi), että 
hyve on tietoa. Päinvastoin vihjataan, että voimme sanoa 
enemmän: vain hyve on tietoa, jos tietoa mitataan suoritusky- 
vyllä (tuloksellisuudella). Muut inhimilliset tiedot ja kyvyt, 
kuten lääkärin, matematiikan ym. voivat tuottaa normaalien 
tulosten lisäksi myös näille vastakohtaisia tuloksia; yksi hyve 
tuottaa sille tyypillisiä (hyviä) tekoja. 

Selityksiä 


363cd Elis ei sijaitse kovinkaan kaukana Olympiasta, ja olympia- 
laiskisoja vietettiin joka neljäs vuosi: Hippiaan mahtipontinen 
vastaus sisältää siis tyhjää liioittelua. 

366bc Metafysiikassaan (IX.5) Aristoteles luonnehtii rationaalisia 
kykyjä (joita on vain niillä, joilla on sielu) juuri sillä, että ne voivat 
tuottaa vastakkaisia tuloksia. Edelleen Aristoteles soveltaa tässä 
Hippiaan kohdassa tavattavaa kykenevyyden luonnehdintaa: jos 
joku haluaa jotakin ja kykenee tekemään sen niissä olosuhteissa, 
missä hänellä sanotaan olevan tuo kyky, hän ehdottomasti myös 
tekee sen. 

366c Sokrates sanoo, että Hippias on »harjaantunut», »perehty- 
nyt» (empeiros) aritmetiikkaan, ei, että hän tietää siitä. Platonilla 
harjaantuneisuus johonkin ei vielä ole tietoa (episteme). Vähän 
myöhemmin (368c) hän ironisesti sanoo Hippiaan »taitavuutta» 
»vilsaudek si» (sofia), mikä vastaa yleistä käsitystä. Huomattakoon 
kuitenkin, että tässä ehkä nähtävä Hippiaan »tietojen»väheksymi- 
nen on oikeutettu vain Platonin (tai Sokrateen) tiedonkäsityksen 
mukaan. Kaiken sen valossa, mitä historiallisesta Hippiaasta 
tiedetään, hän oli monilla aloilla varsin kykenevä tavallisten 
mittapuiden mukaan. Nämä mittapuut asetetaan kuitenkin kyseen- 
alaisiksi tässä dialogissa. 

375a »Luonteenlaatu» (psykhe): ihmisen kohdalla puhuisimme 
»sielusta». Psykhe voi olla eläimellä, kuten tässä, joskus jopa 
kasvillakin; kreikan kielessä se usein tarkoittaa yleensä »elämän- 
prinsiippiä». 

U.R. H.T. 

Ion 


Ion-dialogissa Platon esittää Sokrateen keskutelukumppani- 
na maineensa kukkuloilla olevan rapsodin, vaeltavan runon- 
lausujan. Rapsodit, jotka esittivät juhlissa eeppisten runoili- 
joiden teoksia, olivat muinoin muodostaneet arvossapidetyn 
ammattikunnan. Sokrateen aikana jotkut heistä olivat otta- 
neet ohjelmaansa myös runoelmien selittämisen ja pyrkivät 
näin rinnastumaan muodissa oleviin sofisteihin, kierteleviin 
»viisauden opettajiin». 

Sokrates suhtautuu Ioniin ensi repliikeistä lähtien ironisesti. 
Hän asettaa ammattitaidostaan ylpeän rapsodin kuulusteluun 
paljastaakseen hänen omahyväisyytensä. Ion on erikoistunut 
Homerokseen, muista runoilijoista hän ei ole kiinnostunut 
eikä pysty heitä selittämään. Sokrates osoittaa, että Ionin 
Homeroksen tuntemus ei voi perustua runonlausujan taitoon, 
ammatilliseen osaamiseen: koska kaikki runous on samaa 
kokonaisuutta ja Ion hallitsee siitä vain osan, hän ei voi olla 
runouden ammattilainen. Mutta edes Homerosta hän ei 
hallitse lausujantaidon perusteella. Homeroksella on lukuisia 
kohtia, jotka ovat muiden ammatti-ihmisten — lääkärin, 
vaununajajan, kalastajan — alaa, eivät runonlausujan; »lausu- 
jantaitoa» ei loppujen lopuksi näy olevan olemassakaan. Mitä 
Ionille jää jäljelle? Sokrates tekee yllättävän johtopäätöksen: 
koska Ionin kyky ei voi johtua ammattitaidosta, sen takana 
täytyy olla jumalallinen innoitus. Sokrateen kehitellessä 
teesiään Ion joutuu yhä ahtaammalle, kunnes hänen viimein 
ei auta muu kuin Sokrateen yllytyksestä tunnustautua juma- 

lalliseksi. Ainakin näennäisesti päädytään siihen, että runoili- 
jan samoin kuin rapsodin kyky perustuu jumalalliseen lah- 
jaan eikä hänen omaan taitoonsa. 

Itsetietoisen rapsodin nolaaminen on kuitenkin dialogissa 
vain näennäinen pääteema. Keskeisenä aiheena on runoili- 
joiden ja heidän tulkkiensa kyvyn lähde: jumalallinen innoi- 
tus, inspiraatio, enthusiasmos. Teoksen keskelle sijoittuvissa 
kahdessa laajassa puheenvuorossa, joissa esiintyy kuuluisa 
magneettivertaus (533d), Platon antaa Sokrateen käsitellä 
runollista inspiraatiota melko moniselitteisellä tavalla. Erään 
tulkintamahdollisuuden mukaan Sokrates esittää olennaisesti 
vakavasti otettavan opin runouden luonteesta: sen mukaan 
hyvälle runoudelle on tyypillistä pikemminkin tietty haltioitu- 
minen kuin tunnollinen ammattitaito (vrt. esimerkiksi roman- 
tiikan käsitystä runoudesta). Tämä käsitystapa oli kyllä 
tunnettu Kreikassa ennen Platonia, mutta se on ristiriidassa 
sen niinikään yleisen käsityksen kanssa, että runoilijalla on 
ammattitaitoa (tekhne) ja omaperäistä viisautta (softa). On 
joka tapauksessa kyseenalaista, onko Platon todella uskonut, 
että kaikki runous on inspiroitua. Riippumatta siitä, miten 
Sokrateen sanat tulkitaan ja miten eri aspekteja painotetaan, 
lienee Platonin oma kanta ymmärrettävä niin, että hän 
asettaa runoilijoiden ja heidän tulkkiensa »viisauden» kyseen- 
alaiseksi siinäkin tapauksessa, että heidän taiteensa on 
»inspiroitua». Dialogi liittyy näin ollen siihen runoutta ja 
runoilijan asemaa vastaan suunnattuun kritiikkiin, joka hui- 
pentuu Valtion HI ja X kirjassa. Nimenomaan inspiraatio- 
teemaan Platon palaa Faidroksessa. 

Koska yleisen käsityksen mukaan tieto (episteme) ja taito 
(tekhne) olivat laajalti samoja asioita, Sokrates käyttää näitä 
käsitteitä todistelussa toistensa sijasta. Tähänkin liittyy 
todennäköisesti ironiaa, sillä ei ole luultavaa, että Platonin 
tiedonkäsitys Ionissa poikkeaisi olennaisesti lyhyemmässä 
Hippias-dialogissa esitetystä. 

Dialogin sisällöstä on varsinkin 1800-luvulla tahdottu 
löytää epäperäisyyteen viittaavia piirteitä. Epäilyistä on 
kuitenkin nykyään yleensä luovuttu. Teos ajoitetaan usein 
390-luvun loppupuolelle, tosin varsin epävarmoin perustein 

(vrt. 541cd). Nimihenkilö, efesolainen rapsodi Ion, on meille 
muuten tuntematon. 


Selityksiä 


530b Panateenalaiskisat: Ateenan tärkein uskonnollinen juhla 
(heinä-elokuun vaihteessa). Sen yhteyteen kuului erilaisia kilpailuja. 

530cd Metrodoros, Stesimbrotos ja Glaukon olivat tunnettuja 
Homeroksen selittäjiä. 

531a Hesiodos oli ensi sijassa eepikko kuten Homeroskin, mutta 
Arkhilokhos (600-luvulla), joka tunnetaan ennen kaikkea iskevien 
satiiristen jambien sepittäjänä, edustaa täysin toisenlaista runou- 
denlajia. 

532e-533c Tässä mainitut taiteilijat ovat Polygnotosta (ja Ionia) 
ja mahdollisesti Theodorosta lukuun ottamatta myyttisiä henkilöi- 
tä, joiden kohdalla »asiantuntemus» voi tuskin olla mahdollista. 
Valikoima vastaa Sokrateen ironis-leikillistä asennetta. 

533d Nimitys »Magnesian kivi» eli magneetti näyttää esiintyneen 
ensimmäisen kerran Euripideen Oineus-tragediassa (ei säilynyt). 
Kahden nimityksen rinnastaminen vastaa erästä homeerista sanon- 
tatyyppiä, missä ensin mainitaan »jumalien» käyttämä nimitys ja 
sitten »ihmisten» käyttämä. Tämän analogian mukaan Euripides 
olisi jumala. Ironiaa. 

533e-534a Korybantit olivat Kybelen (Suuren Äidin) pappeja; 
bakkantit, Dionysoksen naispalvojat, kuuluvat pikemminkin myto- 
logiaan. 

534d Tynnikhos on muuten lähes tuntematon henkilö. On syytä 
uskoa että hänen paiaaninsakaan (Apollon-hymni) ei ollut aivan 
niin moitteeton kuin Sokrates väittää. 

536b Musaios on kuten Orfeuskin täysin tarunomainen laulaja. 

537de Sokrateen todistelu perustuu käsitykseen, että kullakin 
taidolla (tekhne) on oma toimialansa tai tehtävänsä (ergon). 

541cd Tiettyihin vähemmän tunnettuihin sotapäällikköihin sekä 
historiallisiin oloihin viitataan tässä tavalla, jonka on uskottu 
osoittavan että dialogi on kirjoitettu n. 392 eKr. Tulkinnat ovat 
kuitenkin osaksi kiistanalaisia. 

541e Proteus: Odysseian 4. laulussa esiintyvä merijumaluus, joka 
alituisesti muutti ulkomuotoaan. 

P.O. M.I.K. H.T. 

Euthyfron 


Dialogin nimihenkilö, ateenalainen Euthyfron, näyttää olleen 
tunnettu uskonnollisten menojen ja oraakkelien »ekspertti», 
jumalanmies, joka katsoi omaavansa yli-inhimillisiä lahjoja. 
Dialogin eräs tarkoitus on osoittaa, että hänen »viisautensa» 
(sofia) onkin vain näennäistä, kuten esim. Ionin ja sofistien. 
' Hänen täydelliseksi vastakohdakseen Platon asettaa Sokra- 
teen. Sokrateen oma »sisäinen ääni», daimonion, mainitaan 
dialogissa ohimennen (3b, vrt. Apologia), mutta lukijan on 
ymmärrettävä, että Sokrates on järkensä välityksellä luotetta- 
vammassa yhteydessä »jumalalliseen» kuin Euthyfron. 
Euthyfron tapaa Sokrateen, joka on saanut tietää itseään 
vastaan nostetusta syytteestä. Euthyfron taas on uskonnolli- 
sessa fanaattisuudessaan nostanut syytteen omaa isäänsä 
vastaan. Koska molemmat syytteet koskevat jumalattomuut- 
ta, Sokrates saa aiheen kysyä, mitä hurskaus ja jumalatto- 
muus ovat. Dialogissa esiintyvät pienoiskoossa Platonin 
dialogien monet tyypilliset piirteet. Euthyfron erehtyy ensiksi 
antamaan esimerkin hurskaudesta sanoessaan, että se mitä 
hän parhaillaan tekee on hurskautta (5d). Sokrateen selitettyä 
tarkemmin, että hän haluaisi tietää sen olennaisen ominaisuu- 
den, »hahmon» (eidos tai idea), joka juuri tekee hurskauden 
hurskaudeksi, Euthyfron esittää muodollisesti oikean määri- 
telmän: »Se mikä on jumalille rakasta on hurskasta, se mikä 
ei ole heille rakasta on jumalatonta». Sokrates osoittaa tämän 
määritelmän johtavan ristiriitoihin, ja Euthyfron esittää 
lukuisia muita ehdotuksia käsitteen määrittelemiseksi. Kuten 

yleensä Platonin ns. varhaisdialogeissa ei tässäkään päädytä 
mihinkään hyväksyttyyn määritelmään. | 

Uudemman tutkimuksen valossa on ilmeistä, että Platon 
tässä samoin kuin muissa tämänkaltaisissa dialogeissa (vrt. 
eritoten Lakhes, Kharmides ja Lysis) »tietää enemmän» kuin 
antaa Sokrateen lausua. Myös pienet loogiset kompastukset 
lienevät tahallista leikittelyä. Dialogin ajatuskulusta ja hy- 
veen ja sen osa-alueiden määrittely-yrityksistä on vaikea 
tehdä johtopäätöksiä dialogin relatiivisen ajoituksen suhteen. 
Jossain määrin huoleton asenne Sokratesta uhkaavaan tuo- 
mioon tuskin merkitsee, että teos on kirjoitettu ennen tuo- 
mion langettamista, kuten joskus on luultu. Päinvastoin se 
tuntuu viittaavan siihen, että Sokrateen kuolemasta on jo 
kulunut aikaa. 


Selityksiä 


2a Lykeion: urheiluhalli (gymnasion), jossa sittemmin myös Aristo- 
teles opetti. Kuningasarkontti (arkhön basileus): se Ateenan kol- 
mesta vuodeksi kerrallaan valitusta korkeimmasta virkamiehestä, 
jonka tehtäviin kuului mm. tutkimusten suorittaminen uskonnolli- 
sissa ja vastaavissa rikosasioissa. Sokratestahan oli syytetty mm. 
jumalattomuudesta (vrt. 3bc). 

2b Meletos: ks. Apologia. Demos (oik. »kansa») tarkoittaa tässä 
Ateenan piirikunnan (fyle) osaa. 

4c Naksos-saari oli ateenalaisten maanviljelijöiden (kleruukkien) 
asuttama 400-luvun keskivaiheilta alk aen. 

5c Tässä ja seuraavassa Platon käyttää »hurskaasta» kahta 
adjektiivia ikäänkuin ne olisivat synonyymeja, eusebes ja hosios. 
Jälkimmäiseen liittyy samalla ajatus »jumalien hyväksymästä 
käyttäyty misestä». 

5d, 6de. Platonin idea-opin juuret ovat osaltaan Sokrateen 
käsitteen määrittely-yrityksissä, joissa pyritään löytämään se piirre 
tai olemus, joka on yhteinen saman käsitteen yksityisille esiintymil- 
le. On mahdollista että sanat eidos ja ideä, »hahmo», jo tässä 
dialogissa edustavat idea-opin terminologiaa. Vrt. 6e »esikuva» 
(paradeigma), joka niinikään kuuluu idea-opin yhteyteen (Valtio V 
472c, VI 484c, IX 592b). 

8b Kronos oli tarun mukaan kukistanut isänsä Uranoksen, 
Zeus vastaavasti isänsä Kronoksen (vrt. 6a). Hefaistoksen suhde 

vanhempiinsa, Zeukseen ja Heraan, ei ollut hyvä. Tietenkin Platon 
suhtautuu ironisesti näihin myytteihin. 

10a-e Kysymyksessä on syvällinen eettinen ongelma, jota Platon 
lähestyy pyrkimällä osoittamaan, että »aktiivisuus» on »passiivi- 
suutta» primaarisempi. Ongelman eräs aspekti kuuluu: käskevätkö 
jumalat meidän tehdä tekoja, koska ne ovat hyviä tai oikeita, vai 
ovatko tekomme hyviä tai oikeita, koska jumalat käskevät meidän 
tehdä niitä? Platon kallistuu ensin mainitulle kannalle ja sijoittaa 
täten viitteenomaisesti »hurskauden idean» jumalien yläpuolelle. 

11b-d Sokrateen isä oli ollut ammatiltaan kuvanveistäjä ja 
saattoi näin pitää ammattikuntansa »esi-isänä» myytin Daidalosta, 
joka valmisti niin erinomaisia veistoksia, että ne pystyivät liikku- 
maan. Vrt. 15b. 

12a Sitaatti on ns. eeppiseen kyklokseen kuuluvasta runosta, 
jonka tekijä on tuntematon. 

15d Proteus: vrt. Ion 541e. 

P.O. H.T. 

Kharmides 


Tässä kuten eräissä muissa dialogeissa (Lysis, Protagoras, 
Euthydemos, Pidot, Faidon, Valtio ja Parmenides) Platon 
noudattaa epäsuoran ('referoidun”) dialogiesityksen muotoa, 
mikä tarjoaa runsaasti mahdollisuuksia taustakuvaukseen, 
henkilöluonnehdintaan ja muutenkin esityksen elävöittämi- 
seen. Näiden »kerrottujen dialogien» kirjalliset ansiot ovatkin 
yleensä ilmeisempiä kuin draamallisten dialogien. 
Kharmideen kertojana on Sokrates. Nimihenkilö Kharmi- 
des, Platonin eno, esiintyy dialogissa hyvin kasvatettuna, 
lupaavana ja viehättävänä nuorukaisena. Hänessä näyttää 
ruumiillistuvan eettinen käsite sofrosyne, »tervejärkisyys», 
»arvostelukyky», »harkitsevuus», »maltti», josta dialogista 
keskustellaan. Tiedämme kuitenkin, että hän mieheksi vartut- 
tuaan liittyi äärioikeistoon, jonka toiminnalle peloponneso- 
laissodan loppuvaiheessa oli kaikkein vähiten tunnusomaista 
söfrosyne; hän kaatui taistelussa demokraatteja vastaan v. 
403. Dialogissa esiintyy edelleen Kharmideen ja Platonin 
vanhempi sukulainen Kritias, lahjakas kirjailija ja poliitikko, 
josta sittemmin tuli »kolmenkymmenen tyrannin» johtaja ja 
joka kaatui samassa taistelussa kuin Kharmides. Dialogi on 
epäilemättä kirjoitettu monta vuotta näiden tapahtumien 
jälkeen ja sen taustana on eräänlainen traaginen tietoisuus 
teorian ja käytännön välisistä ristiriidoista (vrt. esim. Kri- 
tiaan oppia »omien asioiden hoitamisesta» 161b). Vaikka 
Platon tunsi henkilökohtaista sympatiaa näitä sukulaisiaan 
kohtaan, hän ei voinut hyväksyä tyrannien hirmuvaltaa. 
Dialogin neljäs henkilö Khairefon on Sokrateen vähemmän 

tunnettuja ystäviä. 

Kharmideessa käsitellään siis kysymystä, mitä »järkevyys» 
tai varvostelukyky» (söfrosyne) on. Saamme kuitenkin 
tietää enemmän siitä, mitä se ei ole. Niinpä järkevyys ei ole 
rauhallisuutta tai häveliäisyyttä. »Toimia omat asiansa hol- 
taen» ei liioin kelpaa järkevyyden määritelmäksi, vaan jää 
pikemminkin »arvoitukseksi» (162ab), jollei selitetä lähem- 
min, mitä tarkoitetaan (vrt. Valtio V 453b—-454c). Kritiaan 
esittämä (varsin mielivaltainen) tulkinta Delfoin tunnetusta 
piirtokirjoituksesta »tunne itsesi» johtaa keskustelijat käsit- 
telemään ajatusta järkevyydestä tiedon tietona. Sokrates 
herättää kysymyksen, onko tiedon tieto (joka olisi muuta 
kuin pelkkä tieto) yleensä mahdollista. Vastaus on varauksel- 
linen ei. 

Platonin ajan tiedonkäsitys poikkeaa oleellisesti omastam- 
me. Usein oletetaan, että tieto on kyky (dynamis), joka kuten 
kaikki kyvyt tuottaa joitakin tuloksia. Toisaalta tieto on 
tietoa jostakin, kuten aritmetiikka on tietoa parillisesta ja 
parittomasta. Hyvin usein Platonilla nämä kaksi ajatteluta- 
paa sulautuvat yhdeksi; vaikka ne Kharmideessa mainitaan 
erikseen, eivät mitkään keskustelun johtopäätöksistä perustu 
tähän erotteluun. 

Edelleen, eri tiedonaloilla ja tiedoilla yleensä on tyypilliset 
kohteensa. Tämän käsityksen syitä ei Kharmideessa käsitel- 
lä, vaan sitä käytetään päinvastoin premissinä. Koska »taval- 
lisen» tiedon kohteena on aina jokin muu kuin tieto, ei ole 
todennäköistä, että olisi sellaista tietoa, jossa näin ei olisi. 
» Tiedosta» erillinen »tiedon tieto» on ehkä mahdollinen 
eräänlaisena tiedon tunnistamistaitona, kykynä sanoa josta- 
kusta, onko hänellä tietoa vai ei. Tämä kyky ei kuitenkaan 
voi kertoa, mitä ja mihin soveltuvaa sen tunnistama tieto on. 
Siten tämä tiedon »tieto» on varsin heikkoa eikä kelpaa 
luonnehtimaan järkevyyttä. Tässä »tavallinen» tieto pystyy 
enempään (ts. paitsi tunnistamaan tiedon, myös kertomaan, 
mitä ja mihin soveltuvaa tuo tieto on). 

Vaikka olettaisimme, että tiedon tieto on (vastoin edellisiä 
oletuksia) mahdollista ja järkevyys on tiedon tietoa siten, että 
järkevä tietää, mitä tietää, mitä ei (eikä vain tietääkö jotakin 

vai ei) ja sama pätisi myös muiden tietoon ja tietämättömyy- 
teen, jää jäljelle ongelma. Tehokkuus tosin lisääntyisi, koska 
jokainen osaisi ryhtyä siihen, mitä osaa, ja voitaisiin asettaa 
sopiva henkilö jokaiseen tehtävään. Mutta järkevyys ei 
ilmeisesti neuvoisi, mihin tulee ryhtyä. Ryhdymme tavallises- 
ti yrityksiin, joita pidämme »hyvinä» tai »hyödyllisinä». Näitä 
tai muita arvoja on kuitenkin vaikea sijoittaa aikaisemman 
episteemisten käsitteiden analyysin kaavaan. 


Selityksiä 


153a Ateenalaiset piirittivät Khalkidiken niemimaalla sijaitsevaa 
Poteidaiaa peloponnesolaissodan alussa v. 431-429. — Tässä 
kohdassa mainituista Ateenan rakennuksista ei ole tarkkaa tietoa. 
Palestra tarkoittaa painihallia. Basile on saattanut olla traakialai- 
nen jumaluus. 

155d Kydias: vähän tunnettu lyyrikko. 

156d Poteidaia sijaitsi lähellä Traakiaa, pohjoista barbaarimaata, 
jota Platonin aikana pidettiin noitien ja ihmeellisten uskomusten 
tyyssijana. Zalmoksis on tarunomainen traakialainen (oik. getalai- 
nen) noitahahmo. 

157e Platonin äidin sukua koskevan ylistyksen tarkoituksena on 
kokeilla Kharmideen arvostelukykyä (sofrosyne). Ylistyksessä on 
todennäköisesti liioittelua, vaikka me emme pysty tätä näkemään. 

158b Abaris: Zalmoksiin kaltainen, pohjoiseen »hyperborealai- 
seen» satumaahan sijoittuva noita. Myöhemmin kerrottiin hänen 
käyneen myös Kreikassa. 

159c »Kiitettävä»: kreikan kalos merkitsee samalla myös »kau- 
nista». Kreikkalaisille esteettiset ja eettiset arvot (kuten kauneus ja 
hyvyys) olivat paljon lähempänä toisiaan kuin nykyisessä ajattelu- 
tavassa. Lisäksi kumpiinkin liittyi vahva suorituskyvyn tai kelpoi- 
suuden korostaminen. 

163b Ero »tekemisen» (poiein) ja »toimimisen» (prattein) välillä 
on tilapäinen itse Kharmideessakin, eikä Platon yleensä sitä tee. 
Tässäkään ero ei ole tekemisen ja toimimisen välillä sanojen 
tavallisessa merkityksessä, vaan arvokkaampi tekeminen (toimimi- 
nen) erotetaan vähempiarvoisesta. 

163d Prodikos, kuuluisa sofisti. 

164e »Iloitse», khaire, on tavallinen kreikkalainen tervehdyssana. 

173a Vrt. Odysseia 19,560—567: todet unet tulevat ihmisille 
sarviportista, muut unet norsunluuportista. 

174cd Platon ei tässä tee eroa hyödyllisen ja hyvän välillä. Itse 
asiassa dialogissa odotetaan, että järkevyys olisi hyödyllistä (vrt. 
175a), ja yleisemmin, että »kiitettävä» (kalon) olisi hyödyllistä (vrt. 
175b). Olisi väärin nähdä Platonissa tai Sokrateessa maailmalle 
vieras idealisti siksi, että he antavat »hyvälle» ja »hyveelle» sen 
paikan ajattelussaan mikä niillä siellä on; kuten Kharmides-dialogi- 
kin osoittaa, kreikkalaisten käsitys »hyvästä» ja »hyveestä» poik- 
keaa perinjuurin modernista, paljolti kristinuskon värittämästä 


käsityksestä. Vrt. nootti 159c edellä. 
U.R. H.T. 

Lysis 


Dialogin aiheena on /iliä, »ystävyys» tai »rakkaus»; ei 
niinkään erös, »eroottinen rakkaus». Eräissä suhteissa Lysis 
muistuttaa Kharmides-dialogia, myös muodon puolesta. Ker- 
tojana on jälleen Sokrates. Nimihenkilö, nuori Lysis, hänen 
ystävänsä Meneksenos sekä näiden ihailijat, nuorukaiset 
Hippothales ja Ktesippos, edustavat eri tavoin ystävyys-kä- 
sitteen yleisesti omaksuttuja aspekteja. Näiden henkilöiden 
myöhemmät kohtalot ovat meille tuntemattomia, mutta kes- 
kustelun taustalla tuntuu piilevän ajatus, että todellinen 
ystävyys» on jotakin muuta kuin näiden poikien välisten 
suhteiden perusteella saattaisi uskoa. | 

Ulkonaisesti katsoen dialogi on monien muiden Platonin 
ns. varhaisdialogien tavoin määritelmän hakemista; ja kuten 
muulloinkin, kaikki esitetyt ehdotukset osoittautuvat epätyy- 
dyttäviksi. Lysis poikkeaa kuitenkin monista muista »tulok- 
settomista» dialogeista eräässä suhteessa. Vaikka etsittyä 
vastausta ei löydetäkään, yleensä tiedämme joko muualta tai 
itse dialogissa olevien vihjeiden perusteella, mikä se on, tai 
ainakin miltä suunnalta Platonin (tai Sokrateen) omaa kantaa 
on etsittävä. Lysiksestä tai muualta Platonin tuotannosta on 
vaikea löytää Platonin (tai Sokrateen) omaa teoriaa ystävyy- 
destä (filid), ja on ehkä liian kaukaa haettu etsiä sitä 
Aristoteleen eettisistä kirjoituksista, kuten on joskus ehdotet- 
tu. 

Mahdollisesti Platon haluaa vihjata, että Sokrateen »poika- 
rakkaus», joka on samalla »viisaudenrakkautta» (filosofiä), 

on filian korkeampi ilmentymä (vrt. 211d-212a, 219c). Siinä 
tapauksessa näyttää todennäköiseltä, että tässä häämöttävä 
oppi filian abstraktisesta kohteesta on sittemmin sulautunut 
Platonin erös-oppiin sellaisena kuin se esitetään Pidoissa ja 
Valtiossa. 

Keskustelussa siirrytään ripeästi yhdestä määrittelyehdo- 
tuksesta toiseen. Siten dialogi on varsin edustava silmäys 
ajan filosofiseen asevarastoon, jossa vanhaa luonnonfiloso- 
fiaa täydentävät sofistien uudet teoriat ja analyyttinen lähes- 
tymistapa sekä Sokrateen oma arvofilosofia. 


Selityksiä 


203a Akatemian mainitseminen saattaa olla merkki siitä, että 
dialogi on kirjoitettu Platonin Akatemian perustamisen (380-luvu!l- 
la) jälkeen. Se että Aristoteles myöhemmin opetti Lykeionin 
gymnasionissa on tietenkin ajoitukseen nähden merkityksetöntä. 
Demos: ks. Euthyfron 2b. 

204a Urheilun opettaja Mikkos on »sofisti»n koska hän opettaa 
julkisesti, kenties maksua vastaan. 

207a »Seppelöitynä»: äskeisen uhritoimituksen johdosta nuoru- 
kainen kantaa pientä seppelettä päässään. 

209e Ajatus Persian kruununperillisen keittopuuhista on oudok- 
suttanut 1800-luvun filologeja, jotka mm. tämän kohdan perusteella 
pyrkivät selittämään dialogin epäperäiseksi. 

212e Runoilija lienee Solon. Sitaatti on tällaisenaan moniselittei- 
nen, ja Sokrates käyttää sitä sofistien tavoin omiin tarkoituksiinsa. 

212e—213d Osoitettuaan, että kansanomainen käsitys (omaiset 
ovat »ystäviä») on epätyydyttävä, Sokrates siirtyy käsittelemään 
lupaavampaa ajatusta. Voisiko »ystävän» käsitettä selventää viit- 
taamalla vastaavaan tunteeseen (rakkauteen)? Tämä mahdollisuus 
torjutaan. Yleensä Sokrateen käsiteanalyysin erityispiirre on torjua 
käsitteen määrittely jonkun tai joidenkuiden kokemien tai tunte- 
mien tai tekemien asioiden avulla. Hyvin usein Sokrates kiirehtii 
ensiksi kiistämään tällaiset (behavioristiset tai yleensä psykologi- 
set) lähestymistavat. Tässä erityistapauksessa Sokrateen argumentti 
ei ole kovin vahva, ja Platon on todennäköisesti tästä tietoinen. On 
tosin empiirinen tosiseikka, että voi rakastaa saamatta vastarak- 
kautta (rakkaus ei ole symmetrinen relaatio). Silti usein katsotaan 
että todelliset ystävät rakastavat toisiaan. Se että »rakastaminen» 

(filein) voi olla yksipuolista, ei estä ketään sanomasta, että 
»ystävänä» (filos) oleminen on olemista toisena osapuolena molem- 
minpuolisessa rakastamisessa. Samoin voidaan sanoa, että ystävä 
on (mahdollisesti yksipuolista) rakkautta tunteva tai rakkauden 
kohde. Jos tästä seuraa, että joskus on sanottava ystävän vihaavan 
(tms.), on tosin kyseessä tavallisen kielen kannalta omituinen 
ilmaisu, mutta ei mitään loogisesti ristiriitaista. Kohtaa tulkittaessa 
on myös otettava huomioon, että kreikan filos-adjektiivia voidaan 
käyttää sekä ystävyyden- tai rakkaudentunteen subjektista (»josta- 
kin pitävä») että sen objektista (»rakas», »mieluinen»). 

214a Runoilija on Homeros (Odysseia 17.218). 

214a—215e Keskustelu samankaltaisten ja erilaisten keskinäisestä 
vetovoimasta osoittaa perehtyneisyyttä varhempien luonnonfiloso- 
fien (kuten Herakleitos, Empedokles ja Anaksagoras) oppeihin. Se 
»joku», johon Sokrates viittaa (215c), on meille tuntematon. 

216c Tässä kuten seuraavassakin on runsaasti Pitojen erös-oppia 
ennakoivia ajatuksia. 

218d Syyn ja tavoitteen erottelu tässä tuo mieleen Aristoteleen 
finaalisen syyn (= tavoite). Sokraatikkojen ajattelussa tavoitteita 
korostava (tarkoitushakuinen) piirre on vahva. 

219c Periaate, että syiden sarjalla täytyy olla ensimmäinen piste, 
on ollut kovin suosittu myöhemmässä traditionaalisessa filosofias- 
sa ja teologiassa (jossa ensimmäinen syy = Jumala). Mahdollisesti 
Platon tässä tarkoittaa »hyvän ideaa». 

223a »Kehnoa kreikkaa»: rikkaiden perheiden pojilla oli tavalli- 
sesti mukanaan lastensaattaja (paidagögos), usein Kreikan ulko- 
puolelta tuotu orja, jonka tehtävänä oli valvoa ettei pojalle mitään 
tapahtunut hänen liikkuessaan ulkona. 

U.R. H.T. 

Protagoras 


Protagoras on laaja ja kirjallisesti loistokas dialogi. Platonin 
varhaisimpiin teoksiin se tuskin voi kuulua, vaikka eräät 
tutkijat ovatkin tahtoneet ajoittaa sen jopa Sokrateen kuole- 
maa varhemmaksi. Toiset sijoittavat sen suhteellisen myöhäi- 
seksi, mutta katsovat kuitenkin sen syntyneen ennen Valtion 
pääosaa. Tärkeä olisi tietää, onko se kirjoitettu ennen 
Gorgiasta ja Menonia vai näiden jälkeen; Platon näyttää 
näissä dialogeissa suhtautuvan eettisiin ongelmiin jossain 
määrin toisin, ja kirjallinen otekin on niissä selvästi toisenlai- 
nen. Tässä ei voida ottaa kantaa monimutkaiseen ajoitusky- 
symykseen. 

Sokrates kertoo anonyymille ystäväjoukolle siitä keskuste- 
lusta, jota hän on äsken käynyt kuuluisien »viisaudenopetta- 
jien» kanssa. Sokrateen päävastustaja selostetussa keskuste- 
lussa on häntä huomattavasti vanhempi abderalainen Prota- 
goras, kunnioitettu ja ihailtu »käytännöllisen filosofian pro- 
fessori». Platon tuntuu suhtautuvan häneen huomattavasti 
myötämielisemmin kuin sofisteihin yleensä; hänen Protago- 
ras-kuvastaan ei puutu ironisia piirteitä, mutta se on olennai- 
sesti sympaattinen. On pantava merkille, miten Protagoras ja 
Sokrates vähitellen vaihtavat asemaa keskenään. Kumpikin 
joutuu luopumaan aikaisemmasta kannastaan, tavallaan 
identiteetistäänkin. Kun Protagoras lopettaa luennoimisen, 
Sokrates alkaa luennoida. Sokrateesta tulee keskustelun 
johtaja, mutta saadakseen yliotteen hänen on turvauduttava 
selvästi »sofistisiin» keinoihin. Näiden kahden päähenkilön 

lisäksi esiintyy dialogissa melkoinen joukko sivuhenkilöitä, 
joista eräät osallistuvat keskusteluun. Prodikos ja Hippias 
ovat Protagorasta nuorempia sofisteja. Kritias, Platonin 
sukulainen (ks. Kharmides), on sofistipiirejä lähellä oleva 
kirjailija ja poliitikko. Alkibiades on sama lahjakas ja 
monien ihailema mutta häikäilemätön poliittinen seikkailija, 
jonka alulle panema Sisilian retki vei Ateenan perikadon 
partaalle; Pidoissa Platon on piirtänyt hänestä persoonalli- 
semman kuvan. Hippokrates on sofistiikasta kiinnostunut 
nuorukainen. Kallias, jonka talossa keskustelu tapahtuu, on 
tunnettu mesenaatti. 

Dialogi on myös filosofisesti (ja filosofian historian kannal- 
ta) merkittävä, joskin varsin ongelmallinen. Siinä esiintyy 
Sokrateen käsitys hyveestä, joka useissa Platonin dialogeissa 
on tärkeä mutta verrattain näkymätön taustatekijä. Tämä 
käsitys kiteytyy Protagoraassa kolmeksi väitteeksi: 

(1) hyve on tietoa 

(2) kaikki hyveet ovat yhtä 

(3) kukaan ei tee väärin tahallaan (tietäen tekevänsä 
väärin). 

Dialogin »virallinen» teema, kysymys siitä, voidaanko 
hyvettä opettaa, liittyy tietenkin kiinteästi näihin väitteisiin. 
Sokrates katsoo, että hyvettä voi opettaa vain, jos väite (1) 
pätee. 

Väitteisiin (1)-(3) liittyy monia vaikeuksia, joista Sokrates 
(ja Platon) olivat tietoisia. Protagoraassa ongelmaksi tulevat 
(1) ja (2). »Urheus» (andrei) oli kreikkalaisille perinnäisesti 
hyve. Päällisin puolin se kuitenkin eroaa suuresti muista (vrt. 
(2)). Liioin ei ole selvää, että urheuteen pätisi väite (1). 
Vastaukseksi Sokrates esittää dialogin loppupuolella erään- 
laisen hedonistisen kalkyylin ennakoiden näin (muiden muas- 
sa) utilitaristi Jeremy Benthamia. 

Ihmisen teoilla on miellyttäviä tai epämiellyttäviä seurauk- 
sia; jotkin teot näyttävät tässä suhteessa neutraaleilta. Hedo- 
nistisessa kalkyylissa tehdään oletus, että erilaisille nautin- 
noille (ja tuskille) voidaan antaa (nähtävästi lukuina ilmaista- 
via) arvoja. Jos hyvä on nautintoa, voi hyveen sanoa olevan 
tietoa tekojen seurauksista ja näiden seurausten »nautintoar- 

vosta» (joka tuskan tapauksessa on oletettava negatiiviseksi). 
Laskemalla tekojen, tekojen seurausten jne. arvot yhteen 
voidaan »laskea» jonkin teon kannattavuus; ilmeisesti tällai- 
nen tieto mahdollistaa nautinnon maksimoinnin myös pitkäl- 
lä tähtäimellä. Ilmeisesti tämä käsitys hyvästä toimii urheu- 
den ollessa kyseessä vähintään yhtä hyvin kuin muiden 
hyveiden (esim. viisauden) kohdalla, jos oletetaan, että hyve 
on tietoa. 

On keskusteltu paljon siitä, esittikö Sokrates (tai Platon) ' 
hedonistisen kalkyylin vakavassa mielessä. Joka tapauksessa 
on mielenkiintoista huomata, että intellektualistinen (väitteet 
(1)—<(3) toteuttava) tiedonkäsitys on Protagoraassa Sokrateel- 
le tärkeämpää kuin hedonistisen kalkyylin sisältämien utilita- 
rististen ajatusten vastustaminen tai vähätteleminen. 

Sofistiikan ja erityisesti Protagoraan ymmärtämisen kan- 
nalta dialogi (ja varsinkin Protagoraan pitkä luento 320c- 
328d) on merkittävä. Ilmenee, että monet Protagoraan 
käsitykset (esim. laista ja rangaistuksesta) ovat varsin moder- 
neja. Näyttää myös siltä, että Protagoraan paljon keskustelua 
herättänyt teoria kaiken suhteellisuudesta (»ihminen on kai- 
ken mitta») ei suinkaan ollut tarkoitettu riistämään pohjaa 
moraalilta. Protagoraan mukaan esim. yhteiskuntamoraali 
perustuu toisaalta ihmisen luontaiseen sosiaalisuuteen ja 
toisaalta niihin käytännön pelisääntöihin (tapaan, nomos), 
joita yhdessä eläminen vaatii. Nämä pelisäännöt ovat Prota- 
goraan mukaan selvästikin välttämättömiä, ja ne saavat 
ilmaisunsa kaupunkivaltioiden (suurelta osalta perinnäisissä) 
laeissa ja tavoissa. Koska lait ja tavat ovat eri valtioissa 
erilaiset ja muuttuvat samassakin valtiossa ajan mukana, ei 
ole olemassa absoluuttista moraalia. Platon itse ei kannatta- 
nut tätä teoriaa eikä Protagoraan relativismia muuallakaan 
(esim. tietoteoriassa), mutta dialogi ei liioin tue sitä joskus 
esitettyä käsitystä, että Platon olisi pitänyt Protagoraan 
tapaisia sofisteja huijareina. 

309a Huhuttiin, että Sokrates oli ollut Alkibiadeen rakastaja; 
Platon torjuu tämän Pidoissa. 

311b Tunnettu koslainen lääkäri Hippokrates kuului sukuun, 
joka piti esi-isänään Asklepiosta, lääketaidon tarunomaista perus- 
tajaa. 

312c »... tuntee tiedon alaan kuuluvat asiat» on vapaa suomen- 
nos; sananmukaisesti suunnilleen »tuntee sen mikä on viisasta» (tön 
sofön epistemona). Kreikan arkikielessä »viisas» (sofos, josta 
sofistes, »sofisti») on myös »taitava», ja seuraavassa tarkoitetaankin 
ammattimiehen »taitavuutta». 

315b, c Sitaatit ovat Odysseian Manalan-kuvauksesta (11,601; 
582). Sokrates on joutunut muinaisuuden urhojen pariin kuin 
Odysseus konsanaan. 

316d-317b Protagoraan ”luennossa mainitut henkilöt ovat meille 
osaksi pelkkiä nimiä. 400-luvulla vallinneen käsityksen mukaan 
runoilijat olivat sofisteja, »viisaita», »viisaudenopettajia». 

318de Protagoras — yhteiskuntafilosofi ja politiikan taidon 
opettaja — ei näytä olleen yhtä kiinnostunut erityistieteistä kuin 
muut sofistit. 

319c Jousimiehet: ?yhdentoista virkamiehen? (vrt. Apologia 37bc) 
alaiset poliisit, jotka usein olivat skyyttalaisia orjia. Prytaanit: 
eräänlainen vuorotteleva kaupunginvaltuusto (vrt. Apologia 32b). 

320d Prometheus ja Epimetheus: vrt. 361d. Taru Prometheukses- 
ta ihmiskunnan auttajana esiintyy ensin Hesiodoksella, sitten esim. 
Aiskhylok sella. 

322d Erilaisten inhimillisten toimintojen (älylliset toiminnat 
mukaanlukien) vertaaminen käsityöläisten taitoihin (tekhnai) on 
Sokrateen (ja Platonin) ajattelussa tavallista. Tämän ns. »käsityö- 
läismaliin» merkitystä Sokrateen ja sokraatikkojen filosofialle on 
usein painotettu. Tässä (vrt. myös 319a) ja muualla, esim. hippo- 
kraattisissa kirjoituksissa, on merkkejä siitä, että mainittu malli 
olisi ollut tuttu jo ennen Sokratesta toimineille sofisteille. 

323a »Harkinta»: vanha perushyve söfrosyne, oik. »tervejärki- 
syys», tarkoittaa sekä »harkitsevuutta» että »maltillista käyttäyty- 
mistä». Vrt. Kharmides. 

327d Ko. Ferekrateen komedia esitettiin luultavasti v. 419 eKr, 
mutta kohdasta 319e päätellen Perikles (k. 429) on vielä elossa. — 
Eurybatos ja Frynondas olivat tunnettuja rosvoja. 

328cd Kuuluisan kuvanveistäjän Polykleitoksen pojat epäonnis- 

tuivat taiteilijan uralla. Vrt. 319e. 

333a Jos jokaisella käsitteellä on vain yksi vastakohta, sekä 
viisaus että harkitsevuus voivat olla harkitsemattomuuden vasta- 
kohtia vain jos ne ovat yksi ja sama asia. Mutta tämän Protagoras 
on kieltänyt aikaisemmin (329e). 

337a Sofisti Prodikos oli erityisen kiinnostunut sanojen merkitys- 
eroista. 

339b Se Simonideen runo, jota tässä ja seuraavassa analysoi- 
daan, ei ole säilynyt meille muuta tietä. Sokrateen tulkinta on 
mielivaltaisuudessaan sofistisen runoselityksen parodiaa. 

339c Mytileneläinen (lesboslainen) Pittakos oli yksi arkaaisen 
ajan seitsemästä viisaasta (343a). 

340d Vrt. Hesiodos, Työt ja päivät 289-292. 

341a »Ikivanhaa viisautta»: vrt. 316d. 

341de Prodikos oli kotoisin Keos-saarelta; keios on samalla 
»paras heitto noppapelissä». 

342a Heti Sokrateen ”luennon' alusta ilmenee, että hän ei ole 
vakavissaan. »Viisaudenharrastus» (filosofia) oli kaikkein vähiten 
suosittu juuri Kreetassa ja Spartassa. 

344e Kreikan eu präattein merkitsee »toimia hyvin» mutta myös 
»menestyä». Simonides on todennäköisesti käyttänyt sanoja jälkim- 
mäisessä merkityksessä. 

345de Tilannetta, jossa joku tekee pahaa tahallaan (tietäen 
tekemänsä teon olevan paha), ns. äkrasiä (akrateia), ei Sokrateen 
mukaan voinut syntyä. 

349e Sokrates käyttää tässä ja seuraavassa (myös 359c) tharra- 
leos-adjektiivia, jolla on merkitykset »rohkea», »luottavainen», 
»vaaraton»; vrt. Lakhes 194e. 

350c-e Hieman yksinkertaistaen Protagoraan päätelmä on seu- 
raava: jos urheat ovat rohkeita ja viisaat (= ne joilla on tietoa) ovat 
rohkeita, ei tästä seuraa, että viisaat ovat urheita, koska jotkut 
rohkeat eivät ole urheita. 

356d »Elämämme pelastus», mahdollisesti viittaus pythagoralai- 
seen lukumystiikkaan. 

359a vAivan aluksi»: 329d—-330b; »p»myöhempää» 349b-d. 

361d Prometheuksen nimi merkitsee »ennalta miettivää». Epime- 
theuksen nimen voidaan tulkita tarkoittavan »jälkeenpäin mietti- 


vään. 
U.R. H.T. 

Platonin (427—347 eKr.) teokset ovat pysyvästi ajankohtaista filosofian perustaa. 
Jo antiikin aikana esitettiin kaikki ne keskeiset ongelmat, joita länsimainen ajattelu 
meidän päiviimme asti on pohtinut. Melkein samaa voi sanoa Platonista yksinään: 
A.N. Whiteheadin tunnetun lauseen mukaan koko länsimainen filosofia on joukko 
reunahuomautuksia Platonin teoksiin. 

Nämä vuoropuhemuotoiset tutkielmat eivät ole pelkästään filosofian monument- 
teja. Osuva ja vivahteikas keskustelijain kuvaus, esityksen laaja asteikko todistelus- 
ta paatokseen, ironiasta runollisuuteen tekevät niistä elävää kirjallisuutta. Siitä 
osaltaan johtunee, että tämä lähes kahden ja puolen vuosituhannen takainen 
teossarja on tiettävästi kokonaisuudessaan säilynyt jälkimaailmalle. 

Aikaisempina aikoina on suomeksi ollut saatavilla seitsemän Platonin dialogia. 
Filosofisesti ja kielellisesti ajanmukaisten käännösten tarve on jo kauan ollut 
tuntuva, ja kun klassisen kreikan kielen suomentajakunta on ilahduttavasti 
kasvanut, on käynyt mahdolliseksi saada aikaan täydellinen suomenkielinen 
Platon-laitos. Sen toimittaa ja julkaisee professori Holger Thesleffin johdolla 
työskentelevä toimikunta suomentajineen ja asiantuntijoineen. 


Käsillä oleva osa, toinen seitsemästä, sisältää viisi suhteellisen varhaista teosta. 
Gorgias, yksi »suurista dialogeista», esittää mukaantempaavasti Platonin yhteis- 
kunnallisen idealismin ja hänen vastalauseensa käsityksille voimakkaampien 
luonnollisesta oikeudesta. Menonissa on kysymyksenä, voidaanko hyvettä opettaa, 

K ALLIKLES Sodasta ja taistelusta sanotaan viisaan miehen 
myöhästyvän, Sokrates — 

SOKRATES — mutta ei juhlasta, niin, olemmeko me sitten 
jostakin juhlasta myöhässä? 

K ALLIKLES Olette, ja hienosta juhlasta, sillä juuri äsken 
lopetti Gorgias loistavan esitelmänsä. 

SOKRATES Tämän Khairefonin syy, hän viivytti meitä torilla. 
K HAIREFON Älä välitä, minä korjaan vahingon jos aiheutin- 
kin. Gorgias on minun ystäväni, hän pitää meille esitelmänsä 
uudelleen milloin vain haluat, nyt heti tai joskus myöhemmin. 
K ALLIKLES Luuletko tosiaan että Sokrates haluaisi kuulla 
Gorgiasta? 

K HAIREFON Sitä vartenhan me tänne tulimme. 

K ALLIKLES Siinä tapauksessa olette koska vain tervetulleita 
minun talooni, Gorgias asuu minun luonani ja esitelmöi teille 
mielellään. 

SOKRATES Kiitos, mutta luuletko että hän on valmis vastaa- 
maan meidän kysymyksiimme ja keskustelemaan? Minä 
haluan tietää miten hänen taitonsa vaikuttaa, mitä se on mitä 
hän ammatikseen opettaa. Esitelmän muuten hän voi jättää 
toiseen kertaan, kuten Khairefon tässä ehdotti. 

K ALLIKLES Paras että puhut hänen itsensä kanssa. Siinä 
juuri oli yksi Gorgiaan esitelmän kohta: hän kehotti läsnäoli- 
joita esittämään minkä tahansa kysymyksen, ja hän lupasi 
vastata siihen. 

SOKRATES Mainiota. Khairefon, kysy sinä häneltä. 

K HAIREFON Mitä? 

SOKRATES Kysy mikä hän on. 

K HAIREFON Mitä sinä tarkoitat? 

SOKRATES Sitä että jos hän olisi esimerkiksi kenkien tekijä, 
hän vastaisi olevansa suutari. Ymmärrätkö? 

K HAIREFON Ymmärrän, ja minä kysyn häneltä. Gorgias, 
onko totta mitä Kallikles sanoo, että sinä lupaat vastata 
mihin tahansa kysymykseen? 

GOoRGIAs Kyllä, totta se on, juuri vastikään minä niin 
lupasin, ja sivumennen sanoen ei kukaan ole kysynyt minulta 
mitään uutta moneen vuoteen. 

K HAIREFON Sitten sinulle ei tuottane vaikeuksia vastata 
minunkaan kysymykseeni. 

GORGIAS Antaa kuulua. 

PoLos Mitä jos minä vastaisin sinulle, Khairefon? Luulen 
että Gorgias on väsynyt, hän on puhunut niin pitkään jo. 

K HAIREFON Mitä sinä kuvittelet? Että pystyisit vastaamaan 
paremmin kuin Gorgias? 

PoLos Mitä merkitystä sillä on — jos minun vastaukseni 
tyydyttää sinua? 

K HAIREFON Ei mitään tosiaan. Vastaa sinä sitten. 

PoLos Kysy. 

K HAIREFON Kysymys kuuluu: jos Gorgias olisi taitava 
samalla alalla kuin hänen veljensä Herodikos, niin miksi me 
silloin nimittäisimme häntä? Samaksi kuin Herodikosta? 
Poros Tietenkin. 

K HAIREFON Olisi siis oikein nimittää häntä lääkäriksi? 
PoLos Kyllä. 

K HAIREFON Entä jos hän olisi taitava samalla alalla kuin 
Aristofon Aglaofonin poika, tai tämän veli, niin miksi 
meidän silloin olisi häntä nimitettävä? 

PoLos Maalariksi tietenkin. 

K HAIREFON Mutta millä alalla Gorgias on taitava? Ja miksi 
meidän olisi häntä nimitettävä? 

Poros Khairefon, ihmisillä on erilaisia taitoja jotka on 
hankittu käytännön kokemuksella, ja jos elämä perustuu 
kokemukseen sitä ohjaa taito; kokemattomuus jättää kaiken 
sattuman varaan. Eri ihmiset ovat perehtyneet eri taitoihin eri 

tavalla, parhaat taidoista parhaisiin. Ystävämme Gorgias 
kuuluu ihmisten parhaimmistoon, ja taito johon hän on 
perehtynyt on kaikista jaloin. 

SOKRATES Polos näyttää harjaantuneen hyväksi sanankäyt- 
täjäksi, Gorgias — mutta hän ei pidä mitä Khairefonille 
lupasi. 

GoRGIas Kuinka niin? 

SOKRATES Minusta hän ei oikein vastaa kysymykseen. 
GORGIAS Kysy itse, ole hyvä. 

SOKRATES Minä kysyisin mieluummin sinulta, jos vain olet 
halukas vastaamaan. Sillä jo siitä mitä Polos äsken sanoi, 
kävi ilmi että hän on perehtynyt paremmin niin sanottuun 
puhetaitoon kuin keskustelutaitoon. 

Poros Mitä sinä tarkoitat? 

SOKRATES Kun Khairefon kysyi millä alalla Gorgias on 
taitava, sinä rupesit ylistämään hänen taitoaan ikään kuin 
joku olisi sitä moittinut, mutta et vastannut kysymykseen 
mikä taito se on. 

PoLos Enkö minä muka sanonut että se on kaikista taidoista 
jaloin? 

SOKRATES Kyllä. Mutta nyt ei kukaan kysy minkä arvoinen 
Gorgiaan taito on, vaan mikä se on, ja miksi Gorgiasta niin 
ollen olisi nimitettävä. Vastaa yhtä selvästi ja ytimekkäästi 
kuin vastasit Khairefonin kysymyksiin aluksi: millä alalla 
Gorgias on taitava ja miksi meidän on häntä nimitettävä? Tai 
Gorgias, parempi on jos sinä itse sanot miksi meidän on 
sinua nimitettävä — mikä on sinun taitosi? 

GORGIAS Sokrates, se on puhetaito. 

SOKRATES Sinua voi siis nimittää puhujaksi? 

Gorgias Kyllä, ja hyväksi puhujaksi, jos suvaitset nimittää 
minua siksi mikä minä — Homeroksen lailla puhuakseni — 
uskallan kehua olevani. 

SOKRATES Toivoisin voivani nimittää sinua siksi. 

GORGIAS No nimitä. 

SOKRATES Ja voimmeko edelleen sanoa että sinä kykenet 
myös muista tekemään puhujia? 

GORGIAS Juuri sitähän minä teen ammatikseni, enkä ainoas- 
taan täällä Ateenassa vaan muuallakin. 

SOKRATES Suostutko siihen että jatkamme keskustelua kuten 
tähän asti, kysyen ja vastaten, ja sinä jätät toistaiseksi 
pitemmät puheet, sellaiset jollaisen Polos äsken aloitti? Pidä 
kiinni lupauksestasi ja vastaa esitettyihin kysymyksiin ly- 
hyesti. 

GORGIAS Tietyt kysymykset vaativat pitkän vastauksen, 
mutta minä yritän olla mahdollisimman lyhytsanainen. Kuu- 
luuhan sekin taitooni että pystyn sanomaan asian lyhyemmin 
kuin kukaan muu. 

SOKRATES Sitä kykyä tässä tarvitaankin. Anna näyttö lyhyt- 
sanaisuudestasi, pitkät puheet jätä tuonnemmaksi. 

GORGIAS Saat näyttösi, ja sinun on pakko myöntää ettet 
koskaan ole kenenkään kuullut puhuvan lyhyemmin. 
SOKRATES No hyvä. Sinä siis sanot hallitsevasi puhetaidon 


d ja pystyväsi tekemään toisestakin puhujan. Saanko nyt 


450a 


kysyä: mitä puhetaito koskee? Esimerkiksi kutomataito 
koskee vaatteiden valmistamista, vai kuinka? 

GoRGIAs Kyllä. 

SOKRATES Ja sävellystaito sävelmien? 

GOoRGIAs Kyllä. | 

SOKRATES Kyllä kyllä! Gorgias,-minä ihailen sinua, lyhyem- 
min tuskin voisi vastata. 

GORGIAS Luulen olevani melko taitava siinä suhteessa. 
SOKRATES Tunnut olevan. Sano siis yhtä lyhyesti puhetai- 
dosta: mitä se koskee? 

GORGIAS Puhumista. 

SOKRATES Millaista puhumista? Esimerkiksi sellaista joka 
opettaa sairaita elämään niin että paranevat? 

GORGIAS Fi. 

SOKRATES Puhetaito ei siis koske kaikkea puhumista? 
GORGIAS Fi tietenkään. 

SOKRATES Mutta se tekee ihmisistä taitavia puhumaan? 
GORGIAS Kyllä. 

SOKRATES Ja myös ymmärtämään sitä mistä puhuvat? 
GORGIAS No tietenkin. 

SOKRATES Mutta eikö myös lääkärintaito, joka äsken mai- 
nittiin, opeta ihmisiä ymmärtämään sairaita ja puhumaan 
heistä? 

GORGIAS Luonnollisesti. 

SOKRATES Siis myös lääkärintaito koskee puhumista? 
GORGIAS Kyllä. 

SOKRATES Puhumista sairauksista? 

GORGIAS Aivan. 

SOKRATES Ja eikö urheilijan taito koske puhumista hyvästä 
ja huonosta ruumiinkunnosta? 

GORGIAS Nimenomaan. 

SOKRATES Ja samoin on muiden taitojen laita — jokainen 
niistä koskee puhumista asioista jotka juuri siihen taitoon 
kuuluvat. 

GORGIAS Ilmeisesti. 

SOKRATES Miksi sitten et nimitä muita taitoja puhetaidoksi, 
jos kerran nimität puhetaidoksi taitoa joka koskee puhumis- 
ta? | 

GORGIAS Siksi että pätevyys muissa taidoissa perustuu lähes 
yksinomaan käsityöhön ja näppäryyteen, mutta puhetaito ei 
ole mitään käsityötä vaan toteutuu ja vaikuttaa pelkästään 
puheen kautta. Sen takia minä väitän että puhetaito koskee 
puhumista, ja uskon olevani oikeassa. 

SOKRATES Fn tiedä ymmärränkö täysin mitä tarkoitat, mut- 
ta se selviää kohta. Sano, onko olemassa erilaisia taitoja? 
GORGIAS Kyllä. 

SOKRATES Nythän näistä taidoista eräissä tarvitaan paljon 
käsityötä ja vain vähän puhumista, joissakin ei tarvita 
puhumista ollenkaan vaan työ voidaan suorittaa hiljaisuudes- 
sa, sellaisia ovat maalaustaito, kuvanveisto ja monet muut. 
Näiden taitojen kanssa puhetaito ei ilmeisestikään ole mis- 
sään tekemisissä? 

GoRgGias Käsität minut aivan oikein. - 

SOKRATES Toisaalta on taitoja joissa kaikki saavutetaan 
puhumisen kautta, niissä ei tarvita käsityötä lainkaan tai sitä 
tarvitaan hyvin vähän, sellaisia taitoja ovat esimerkiksi 
aritmetiikka ja laskutaito ja geometria ja lautapeli ja monet 
muut taidot, joista toisissa tarvitaan yhtä paljon puhumista 
kuin tekemistä, useimmissa kuitenkin puhumista enemmän 
kuin tekemistä, niin että ne toteutuvat ja vaikuttavat koko- 
naan puhumisen kautta. Näihin jälkimmäisiin taitoihin sinä 

kaiketi luet puhetaidon? 

GORGIAS Kyllä. 

SOKRATES Ja kuitenkin uskoisin ettet sinä halua nimittää 
mitään noista taidoista puhetaidoksi, vaikka sinä kirjaimelli- 
sesti ottaen sanoitkin että puhetaito on taito joka vaikuttaa 
puhumisen kautta — joku näsäviisas voisi kysyä: »Sanotko 
sinä siis aritmetiikkaa puhetaidoksi, Gorgias?» Mutta en 
usko että sinä nimittäisit aritmetiikkaa tai geometriaa puhe- 
taidoksi. 

GoRGIias Fn tosiaankaan. 

SOKRATES Vastaa nyt minun kysymykseeni loppuun saakka. 
Kun puhetaito kuuluu taitoihin joissa puhumisella on hallit- 
seva asema, mutta kun myös muita sellaisia taitoja on, niin 
kerro meille mikä on asia johon puhetaito puhumisen kautta 
vaikuttaa. Oletetaan että joku kysyisi minulta äsken mainit- 
semistani taidoista, esimerkiksi: »Mitä on aritmetiikka?» 
Minä vastaisin kysyjälle kuten sinä äsken minulle, että 
aritmetiikka kuuluu taitoihin jotka vaikuttavat puhumisen 
kautta. Jos hän sitten kysyisi: »Mitä tuo puhe koskee?» minä 
vastaisin että parillisia ja parittomia lukuja, miten paljon 
niitä kumpiakin on. Ja jos hän kysyisi: »Mitä sinun mielestäsi 
sitten laskutaito on?» vastaisin että myös se vaikuttaa 
puhumisen kautta, ja jos kysyjä jatkaisi: »Puhumisen mistä?» 
vastaisin kuin ponsienesittäjät kansankokouksessa että ”muu- 
ten kuten edellä”, toisin sanoen että laskutaitoa koskee sama 
mitä edellä todettiin aritmetiikasta, siinäkin käsitellään paril- 
lisia ja parittomia lukuja, mutta toisin kuin aritmetiikka se 
tutkii parillisten ja parittomien lukujen keskinäisiä ja sisäisiä 
suhteita. Edelleen, jos minulta kysyttäisiin astronomiasta, 
sanoisin että sekin vaikuttaa kokonaan puhumisen kautta, ja 
jos kysyjä jatkaisi: »Puhumisen mistä, Sokrates?» vastaisin 
että tähtien ja auringon ja kuun liikkeistä, niiden nopeuksista 
toisiinsa nähden. 

GORGIAS Se olisi aivan oikein vastattu. 

SOKRATES Ja nyt on sinun vuorosi vastata: puhetaito kuuluu 
niihin taitoihin jotka toteutuvat ja vaikuttavat puhumisen 
kautta, eikö niin? | 

GoRGIAs Kyllä. 

SOKRATES Puhumisen mistä? Mitä koskevat sanat joita 
puhetaito käyttää? 

GOoRGIAs Tärkeintä ja parasta mitä ihminen voi tehdä. 
SOKRATES Tuo oli moniselitteisesti sanottu eikä tehnyt mi- 
nua yhtään viisaammaksi. Sinä olet varmaan juhlissa kuullut 
viisun jossa laulajat luettelevat mikä elämässä on parasta: 
ensiksi terveys, toiseksi kauneus, kolmanneksi kuten laulun 
tekijä sanoo rehellisin keinoin hankittu rikkaus”. 

GoRGIAas Kyllähän minä tuon viisun tunnen, mutta miten se 
tähän kuuluu? 

SOKRATES Ajattelehan että laulun tekijän kehumien elämäni- 
lojen tuottajat, toisin sanoen lääkäri ja urheiluvalmentaja ja 
liikemies nyt tällä hetkellä tulisivat tähän, ja lääkäri ensim- 
mäisenä sanoisi: »Sokrates, Gorgias petkuttaa sinua, ei hänen 
taitonsa suinkaan tuota suurinta hyvää ihmisille, vaan mi- 
nun.» Kysyisin häneltä mikä hän on ja hän vastaisi että 
lääkäri. Minä jatkaisin: »Mitä sinä väität? Että sinun taitosi 
tuottaa ihmisille suurimman hyvän?» » Varmasti», hän vastai- 
si, »sillä mikä on ihmisille suurempi hyvä kuin terveys?» 
Hänen jälkeensä sanoisi urheiluvalmentaja: »Minäkin ihmet- 
telen jos Gorgias pystyy osoittamaan, että hänen taitonsa 
tuottaa jotakin parempaa kuin minun.» Kysyisin häneltäkin 
mikä hän on, mikä on hänen alansa. »Minä olen urheiluval- 
mentaja», hän sanoisi, »ja minun virkani on tehdä ihmisistä 
ruumiillisesti kauniita ja voimakkaita.» Urheiluvalmentajan 
jälkeen tulisi liikemiehen vuoro, hän todennäköisesti katsoisi 
noita toisia syvästi halveksien ja sanoisi: »Mitä luulet 
Sokrates, pystyykö sen enempää Gorgias kuin kukaan 
muukaan tuottamaan mitään sen suurempaa hyvää kuin 
rikkaus?» Me kysyisimme häneltä: »Mitä? Oletko sinä 
rikkauden tuottaja?» »K yllä.» »Mikä sinä sitten olet?» »Liike- 
mies.» »No onko sitten rikkaus sinun mielestäsi kaikista 
suurin hyvä?» me kysyisimme. »Mikä sen voittaisi?» sanoisi 
hän. »Mutta tämä meidän Gorgiaamme on toista mieltä ja 
väittää että hänen taitonsa tuottaa suuremman hyvän kuin 
sinun taitosi», me sanoisimme. Varmasti hän silloin kysyisi: 
»Ja mitä se olisi? Sano, Gorgias.» Kuvittele Gorgias että nuo 
miehet ja minä esittäisimme sinulle juuri tuon kysymyksen: 

mitä on se mitä sinä sanot ihmisen suurimmaksi hyväksi ja 
minkä tuottaja väität olevasi? — Mitä vastaisit? 

GORGIAS Se on se hyvä mikä on todella suurin, se mikä 
antaa ihmisille henkilökohtaisen vapauden ja samalla vallan 
hallita muita, kullekin omassa valtiossaan. 

SOKRATES Ja mitä tämä sitten merkitsee? 

GORGIAS Se merkitsee sitä että ihminen puheellaan kykenee 
taivuttamaan tuomarit tuomioistuimessa, neuvosmiehet neu- 
vostossa, kansalaiset kansankokouksessa, ylipäätään minkä 
tahansa julkisen kokouksen osanottajat; jos sinulla on tämä 
kyky, sinä teet lääkäristä orjasi, urheiluvalmentajasta teet 
orjasi, ja osoittautuu että tuo sinun liikemiehesi kerää 
rikkauksia mutta ei enää omaan pussiinsa vaan toiselle — 
sinulle joka kykenet puhumaan ja taivuttamaan joukot 
puolellesi. 

SOKRATES Nyt minusta tuntuu että sinä olet päässyt hyvin 
lähelle sitä mitä tarkoitat puhetaidolla, ja jos en ymmärrä 
väärin, sinun mielestäsi puhetaito on uskon tuottaja, siinä sen 
koko päämäärä ja tarkoitus. Vai väittäisitkö että puhetaito 
pystyy johonkin muuhunkin kuin vain kuulijoiden vakuutta- 
miseen? 

GoRGIAs En edes yritä — sinun määritelmäsi on minusta 
aivan oikea — juuri tuo on puhetaidon päätehtävä. 

SOKRATES Kuuntele sitten, sillä minä olen varma ja vakuut- 
tunut siitä, että jos ylipäätään joku keskustelussa haluaa 
saada selville mistä on kysymys, niin minä. Ja samaa 
uskoisin sinusta. 

GORGIAS Mihin sinä nyt tähtäät? 

SOKRATES Odota. Minä en ihan totta vielä täysin käsitä, 
mitä on tämä puhetaidon kyky saada ihmiset uskomaan, ja 
mitä asioita se koskee. Luulisin kyllä arvaavani miten 


* ajattelet näistä kahdesta asiasta, mutta kysyn kumminkin: 


mitä on puhetaidon kyky saada ihmiset uskomaan, ja mitä 
asioita se koskee? Jos uskon arvaavani vastauksen, miksi 
kysyn enkä vastaa itse? Se ei johdu sinusta, vaan siitä että 
haluan keskustelun menevän eteenpäin itse aihetta mahdolli- 
simman paljon valaisten. Ajattele onko kysymykseni oikein 
asetettu. Jos kysyisin sinulta esimerkiksi, millainen maalari 

on Zeuksis, ja sinä vastaisit että hän on kuvien maalaaja, 
cikö olisi oikein jos kysyisin sinulta edelleen: millaisten 
kuvien, ja missä niitä on? 

GORGIAS Tietysti se olisi oikein. 

SOKRATES Ja se olisi oikein siksi että on olemassa myös 
muita maalareita, jotka maalaavat muunlaisia kuvia? 
GORGIAS Aivan niin. 

SOKRATES Mutta ellei olisi olemassa muita maalareita kuin 
Zeuksis, sinun vastauksesi olisi riittänyt? 

GORGIAS Niin tietenkin. 

SOKRATES Sano nyt puhetaidosta, onko se sinun mielestäsi 
ainoa vai onko muitakin taitoja jotka saavat uskomaan? 
Minä täsmennän: jos joku opettaa jotakin asiaa, taivuttaako 
hän opetettavansa uskomaan sen asian jota hän opettaa? 
GORGIAS Mutta sehän on itsestään selvää. 

SOKRATES Jos nyt palaamme taitoihin joista puhuimme, niin 
eivätkö aritmetiikka ja aritmeetikot opeta meille, miten isoja 
luvut ovat? 

GoRGaias Kyllä. 

SOKRATES Siis saavat meidät uskomaan? 

GORGIAS Aivan. 

SOKRATES Silloinhan myös aritmetiikka on uskon tuottaja? 
GORGIAS Ilmeisesti. 

SOKRATES Jos joku nyt kysyisi, millä lailla se saa meidät 
uskomaan ja mihin, vastaisimme että kysymyksessä on 
parillisten ja parittomien lukujen suuruuden oppiminen. 
Samoin voisimme muista mainitsemistamme taidoista sanoa 
että ne saavat uskomaan, ja sanoa myös millä tavoin ja mitä 
ne saavat uskomaan. Eikö totta? 

GoRGIAs Kyllä. 

SOKRATES Puhetaito ei siis ole ainoa taito joka on uskon 
tuottaja? 

GORGIAS Ilmeisesti ei. 

SOKRATES Ja koska puhetaito ei ole ainoa taito joka pystyy 
siihen, vaan niitä on muitakin, on oikeutettua esittää sama 
kysymys kuin maalarin tapauksessa: millä tavalla puhetaito 
saa uskomaan, ja mitä? Vai onko tällainen kysymys sinusta 
epäoikeutettu? 

GORGIAS Minusta se on täysin oikeutettu. 

SOKRATES Siinä tapauksessa vastaa kysymykseen. 

GORGIAS Puhetaito on, kuten jo sanoin, kyky taivuttaa 
ihmiset puolelleen oikeudenkäynneissä ja muissa julkisissa 
kokouksissa, ja kysymys on oikeasta ja väärästä. 

SOKRATES Minä odotinkin sinun tarkoittavan tuollaista ky- 
kyä ja tuollaista kohdetta. Älä ihmettele jos minä vastedeskin 
otan esille asioita jotka tuntuvat itsestään selviltä; kuten 
sanottu teen sen siksi että keskustelu etenisi johdonmukaises- 
ti, en kiusatakseni sinua, vaan jotta me emme tottuisi 
ennakolta arvaamaan toistemme ajatuksia ja viemään sanaa 
suusta toisiltamme; ei — minä haluan sinun kehittelevän omia 
näkemyksiäsi omalla tavallasi, omista olettamuksistasi läh- 
tien. 

GORGIAS Mielestäni ajatuksesi on oikea. 

SOKRATES Siinä tapauksessa saan kai ottaa esille uuden 
kysymyksen: onko sinun mielestäsi olemassa sellaista asiaa 
kuin tietää”? 

GoRGIAs Kyllä on. 

SOKRATES Entä sellaista asiaa kuin luulla”? 

GORGIAS Kyllä. 

SOKRATES Onko tietää? sama kuin 'luulla”, ovatko siis tieto 
ja luulo sama asia vai kaksi eri asiaa? 

GORGIAS Minun mielestäni ne ovat eri asioita. 

SOKRATES Siinä olet oikeassa, kuten huomaat seuraavasta. 
Oletetaan että sinulta kysyttäisiin: »Gorgias, onko olemassa 
väärää ja oikeaa luuloa?» Epäilemättä vastaisit että sinun 
mielestäsi on. 

GORGIAS Niin vastaisin. 

SOKRATES Mutta onko olemassa väärää ja oikeaa tietoa? 
GORGIAS Ei. 

SOKRATES Luulo ja tieto eivät siis voi olla sama asia. 
GORGIAS Eivät. 

SOKRATES Mutta nythän sekä ne jotka tietävät että ne jotka 
luulevat, saadaan uskomaan? 

GoRGIias Kyllä. 

SOKRATES Onko meidän siis ajateltava että on kahdenlaista 
kykyä saada uskomaan, toinen jolle uskottelu onnistuu tietoa 

antamatta, toinen joka antaa tietoa? 

GORGIAS Aivan niin. 

SOKRATES Kumman vakaumuksen oikeasta ja väärästä pu- 
hetaito luo oikeudenkäynneissä ja muissa julkisissa kokouk- 
sissa? Sellaisen joka perustuu luuloon ilman tietoa, vai 
sellaisen joka perustuu tietoon? 

GORGIAS Ilman muuta sellaisen joka perustuu pelkkään 
luuloon. 

SOKRATES Puhetaito tuntuu siis tuottavan luuloon perustu- 
van vakaumuksen oikeasta ja väärästä, ei opetukseen perus- 
tuvaa? 

GORGIAS Aivan niin. 

SOKRATES Ja puhuja ei pyri opettamaan oikeuksille ja muille 
kokouksille mikä on oikein ja mikä väärin, vaan yrittää 
ainoastaan saada ne uskomaan. Eihän suurelle joukolle 
ihmisiä niin rajoitetussa ajassa pystyisikään opettamaan niin 
vaikeaa asiaa. 

GORGIAS Ei todellakaan. 

SOKRATES No hyvä, katsotaanpa nyt mitä me puhetaidolla 
todella tarkoitamme; sillä minä en yksin pysty oivaltamaan 
mitä se on. Kun julkinen kokous valitsee virkaan lääkärin tai 
laivanrakentajan tai minkä tahansa ammattimiehen, niin ei 
kai silloin kysytä neuvoa puhujalta? Luonnollista on että 
jokaisessa vaalissa on valittava pätevin. Ei myöskään muure- 
ja pystytettäessä tai satamia ja telakoita rakennettaessa 
turvauduta puhujaan vaan rakennusmestariin; samoin silloin 
kun on kysymys sotapäälliköiden valinnasta tai taistelujärjes- 
tyksestä tai asemien miehityksestä, kysytään neuvoa sotilail- 
ta eikä puhujilta. Eikö näin ole, Gorgias? Kun sinä ilmoitat 
olevasi puhuja ja puhetaidon opettaja, minä haluan kuulla 
sinulta itseltäsi mitä sinun taitosi koskee. Nyt minä ajattelen 
yhtä paljon sinun etuasi kuin omaani; sillä varmasti täällä on 
paikalla joku joka haluaisi ruveta sinun oppilaaksesi, itse 
asiassa minä näenkin tuolla muutaman sellaisen, useampia- 
kin, mutta heitä ehkä ujostuttaa kysyä sinulta. Niin että kun 
minä kysyn sinulta, kuvittele että he kysyvät samalla: »Mitä 
hyötyä meille on siitä että tulemme sinun oppilaiksesi, 
Gorgias? Millaisissa asioissa me sitten voimme antaa neuvo- 

ja valtiolle? Vainko niissä jotka koskevat oikeaa ja väärää, 
vai myös sellaisissa jotka Sokrates äsken mainitsi?» Yritä 
vastata heille. 

GoRGIAs Kyllä, minä yritän selvittää sinulle puhetaidon 
koko mahdin; sinä olet johdatellut keskustelua hyvin. Sinä 
varmasti tiedät että Ateenan muurit ja laivatelakat rakennet- 
tiin osaksi Themistokleen, osaksi Perikleen neuvosta, ei 
rakennusmestarien. 

SOKRATES Niin kerrotaan Themistokleesta, ja minä itse olin 
kuulemassa kun Perikles neuvoi meitä rakentamaan keskim- 
mäisen muurin. 

GoRGIAs Ja yleensäkin kun on kysymys sellaisista ratkai- 
suista joista sinä puhuit, tekevät puhujat ehdotuksen ja saavat 
tahtonsa läpi, olethan sinä sen huomannut. 

SOKRATES Mutta sehän minua ihmetyttääkin ja juuri sen 
takia minä yhä uudestaan kysyn, mihin puhetaidon mahti 
perustuu. Sillä se vaikuttaa minusta suorastaan hirvittävältä 
kun katson sitä tältä kannalta. | 
GORGIAS Jos sinä tietäisitkin, miten puhetaito alistaa valtan- 
sa alle melkein kaikki muut taidot. Kerron sinulle vakuutta- 
van esimerkin. Minä olen usein veljeni ja muitten lääkärien 
kanssa käynyt sairaan luona, joka ei ole suostunut ottamaan 
lääkettä tai antanut lääkärin leikata tai polttaa itseään; ja 
siinä missä lääkäri ei ole saanut potilasta taivutetuksi, minä 
olen, enkä millään muulla kuin juuri puhetaidolla. Väitän 
edelleen että jos puhuja ja lääkäri yhdessä menisivät mihin 
tahansa kaupunkiin, ja heidän siellä pitäisi kilpailla kansan- 
kokouksen tai jonkin muun kokouksen edessä siitä kumpi 
heistä olisi sopivampi valtionlääkärin virkaan, ei lääkärillä 
olisi mitään mahdollisuuksia vaan valituksi tulisi se joka 
osaa puhua, mikäli hän sitä haluaisi. Sama pitää paikkansa 
mistä tahansa virasta kilpailtaessa: puhuja saisi itsensä 
valituksi virkaan kuin virkaan ennen muita hakijoita, sillä ei 
ole asiaa josta puhuja suuren yleisön edessä ei puhuisi 
uskottavammin kuin alan ammattimies. Sitä on puhetaito ja 
niin suuri sen mahti! Mutta tietenkin puhetaitoa on käytettä- 
vä yhtä harkiten kuin muita sellaisia taitoja joissa kilpaillaan. 
Jos ihminen onkin oppinut taitavaksi nyrkkeilijäksi, painijak- 

si tai aseenkäyttäjäksi, niin että pystyy lyömään yhtä hyvin 
ystävänsä kuin vihollisensa, tarkoituksena ei ole että hän 
käyttää tätä taitoaan kaikkia ihmisiä vastaan, hakkaa ja 
haavoittaa ja tappaa ystäviään. Jos joku urheilukoulussa on 
kehittynyt vahvaksi ja taitavaksi nyrkkeilijäksi ja sitten 
menee ja pieksee isänsä tai äitinsä, jonkun omaisensa tai 
ystävänsä, niin ei siitä jumalan tähden voi syyttää urheiluval- 
mentajia tai aseenkäytönopettajia, lähettää heitä maanpa- 
koon. Sillä he ovat opettaneet taitonsa muille, jotta sitä 
käytettäisiin vihollisia ja pahantekijöitä vastaan, itsepuolus- 
tukseen eikä hyökkäykseen; jotkut vain kääntävät opetuksen 
nurin ja käyttävät voimaansa ja taitoaan väärin. Eivät siis 
opettajat ole pahoja ja tuomittavia, eikä itse taito, vaan sen 
väärinkäyttäjät. Sama koskee puhetaitoa: puhuja pystyy 
puhumaan ketä tahansa vastaan ja mistä aiheesta tahansa, 
lyhyesti sanoen hän pystyy asiassa kuin asiassa paremmin 
kuin kukaan muu taivuttamaan joukot puolelleen, mutta ei 
hänen silti pidä mennä riistämään lääkäriltä kunniaa vain sen 
vuoksi että hän pystyy siihen, eikä keneltäkään muultakaan 
ammattimieheltä. Ei, hänen on käytettävä taitoaan oikeuden- 
mukaisella tavalla, aivan kuten urheilijankin omaansa. Ja jos 
joku on kehittynyt hyväksi puhujaksi mutta käyttää kykyään 
ja taitoaan väärin, ei pidä tuomita ja lähettää maanpakoon 
hänen opettajaansa. Opettaja on opettanut taitonsa jotta sitä 
käytettäisiin oikealla tavalla, mutta oppilas on kääntänyt 
opetuksen nurin — hänet on syytä tuomita ja lähettää 
maanpakoon ja tappaa, ei hänen opettajaansa. 

SOKRATES Sinä olet kuten minäkin ollut mukana monessa 
keskustelussa, ja sinun on täytynyt huomata ettei osapuolten 
ole helppoa määritellä toisilleen aihetta josta ovat aloittaneet, 
oppien ja opettaen päätyä lopputulokseen, vaan he joutuvat 
riitaan ja toinen väittää ettei toinen ole puhunut oikein tai 
selkeästi, ja niin he suuttuvat ja olettavat toisen puhuvan 
ainoastaan ollakseen parempi, voittaakseen vastustajan pi- 
kemmin kuin etsiäkseen selvyyttä käsiteltävään asiaan. Jos- 
kus keskustelu saa ikävän lopun, kun osapuolet erotessa 
sättivät toisiaan niin pahanpäiväisesti että kuulijoita jo 
harmittaa kun ovat sellaisten miesten takia vaivautuneet. 

Miksi sanon tämän? Koska minusta tuntuu ettet sinä nyt 
puhu aivan johdonmukaisesti vaan väität puhetaidosta jota- 
kin muuta kuin ensiksi. Ja nyt minä pelkään sanoa sinua 
vastaan, koska sinä voit kuvitella että minä en puhu jotta asia 
tulisi selväksi, vaan nujertaakseni sinut. Jos olet samanlainen 
kuin minä, jatkan mielelläni tätä sinun kuulusteluasi; mutta 
jos et ole, lopetan tähän. Millainen minä sitten olen? Minä en 
pane pahakseni jos minut kumotaan silloin kun en puhu totta, 
ja Itse olen kärkäs kumoamaan toisen silloin kun hän ei puhu 
totta, minä olen yhtä valmis kumoamaan kuin tulemaan 
kumotuksi mutta pidän parempana jälkimmäistä, sillä onhan 
parempi itse vapautua suurimmasta pahasta kuin vapauttaa 
siitä toinen. Ja ihmisen kannalta suurimpana pahana pidän 
sitä että hänellä on virheellinen käsitys asioista joista tässä 
olemme keskustelleet. Jos ajattelet samoin kuin minä, jatke- 
taan keskustelua, mutta jos haluat lopettaa niin mikäpä siinä, 
lopetetaan. 

GORGIAS Ajattelen täsmälleen samoin kuin sinä, mutta 
meidän olisi ehkä ajateltava myös kuulijoitamme. Sillä ennen 
kuin te tulitte, minä pidin laajan esitelmän, ja jos me nyt 
ryhdymme keskustelemaan se voi venyä pitkään. Meidän on 
otettava huomioon heidät, ehkä me viivytämme jotakuta jolla 
olisi tärkeämpääkin tekemistä. 

K HAIREFON Gorgias ja Sokrates, kuulette kai että yleisö 
äänekkäästi vaatii teitä jatkamaan, ja ainakin minä omasta 
puolestani toivon ettei minulle koskaan tulisi mitään niin 
tärkeää tekemistä, että se pakottaisi minut jättämään näin 
mielenkiintoisen keskustelun kuulematta. 

KALLIKLES Oikein Khairefon, minäkin olen kuunnellut mo- 
nia keskusteluja, mutta täytyy sanoa etten ole koskaan 
mistään niin nauttinut kuin nyt tästä. Niin että minunkin 
puolestani keskustelkaa vaikka koko päivä! 

SOKRATES Minulla ei ole mitään sitä vastaan jos vain 
Gorgias suostuu. 

GORGIAS Häpeähän minun nyt enää olisi kieltäytyä, kun 
olen ilmoittanut vastaavani kaikkiin mahdollisiin kysymyk- 
siin. Kun ihmiset siis haluavat, niin aloita sinä keskustelu ja 
kysy mitä haluat. 

SOKRATES Hyvä on. Salli minun kiinnittää huomiotasi erää- 
seen seikkaan joka kummastuttaa minua sinun sanoissasi. 
Mutta ehkä sinä olet oikeassa ja minä ainoastaan ymmärtä- 
nyt sinut väärin. Sinä sanot että pystyt tekemään puhujan 
kenestä tahansa joka tulee sinun oppiisi? 

GORGIAS Kyllä. 

SOKRATES Ja se merkitsee sitten sitä että hän voittaa ihmiset 
puolelleen olipa kysymys mistä asiasta tahansa, ei opettama!- 
la heitä vaan pelkästään uskottelemalla? 

GORGIAS Aivan niin. 

SOKRATES Sinä sanoit suorastaan että puhuja on terveyttä 
koskevissa kysymyksissä uskottavampi kuin lääkäri ... 
GORGIAS Niin sanoin — uskottavampi kansan edessä. 
SOKRATES Kansalla sinä tarkoitat tietämättömiä, eikö niin? 
Sillä niiden mielestä, jotka tietävät jotakin asiasta, hän ei voi 
olla uskottavampi kuin lääkäri. 

GORGIAS Olet oikeassa. 

SOKRATES Mutta jos hän on uskottavampi kuin lääkäri, eikö 
hän silloin ole uskottavampi kuin se joka tietää? 

GORGIAS On. 

SOKRATES Vaikka hän ei ole lääkäri? 

GORGIAS Niin. 

SOKRATES Ja se joka ei ole lääkäri, ei voi tietää sitä minkä 
lääkäri tietää. 

GORGIAS Ei tietenkään. 


SOKRATES Tietämättömien mielestä tietämätön siis on uskot- 


tavampi kuin se joka tietää, jos kerran puhuja on uskotta- 
vampi kuin lääkäri — eikö tämä ole selvä johtopäätös? 
GoRGIAs Tässä tapauksessa kyllä. 

SOKRATES Mutta eikö puhujan ja puhetaidon suhde kaikkiin 
muihin taitoihin ole sama? Puhujan ei tarvitse tietää varsinai- 
sista asioista mitään, hänen on vain keksittävä keino millä 
saa tietämättömät ihmiset uskomaan, että hän tietää enem- 
män kuin ne jotka tietävät todella? 

GORGIAS Mutta Sokrates, eikö ole suuri etu ettei tarvitse 
oppia muita taitoja kuin tämä yksi ainoa, ja silti ei ole 
ammattimiehiä yhtään huonompi? 

SOKRATES Onko tuo puhujalle etu vai haitta, siihen palaam- 

me kohta jos se vain vie keskustelua eteenpäin; sitä ennen 
haluan kuitenkin kysyä onko puhujan suhde oikeaan ja 
d väärään, rumaan ja kauniiseen, hyvään ja pahaan sama kuin 
hänen suhteensa lääkärin ja muiden ammattimiesten taitoon, 
nimittäin ettei hän itse asiassa tiedä mikä on hyvää tai pahaa, 
kaunista tai rumaa, oikeaa tai väärää, mutta saa tietämättö- 
män ihmisen uskomaan että hän, itse yhtä tietämätön, tietää 
enemmän kuin se joka tietää todella? Vai täytyykö tulevan 
e puhujan tietää tällaiset asiat ja olla niiden tuntija jo ennen 
kuin hän tulee sinun luoksesi oppimaan puhetaitoa? Jos tulija 
on tietämätön niin ethän sinä, puhetaidon opettaja, opeta 
hänelle tällaisia asioita — se ei kuulu sinun virkaasi — vaan 
koulutat hänet niin että kansa uskoo hänen tietävän, vaikka 
hän ei tiedä, uskoo että hän on hyvä mies vaikka hän ei sitä 
ole — teetkö sinä näin? Vai etkö sinä pysty opettamaan 
hänelle puhetaitoa ollenkaan, jos hän ei etukäteen tiedä 
totuutta näistä asioista? Miten asia oikein on, Gorgias? 
460a Jumalan tähden, tee mitä lupasit ja selvitä meille puhetaidon 
koko mahti! 
GORGIAS Kuulehan nyt, minä luulisin että jos joku ei 
tuollaisia alkeita tiedä, hän voi ne minultakin oppia. 
SOKRATES Hetkinen! Nyt sinä sanoit jotain tärkeää. Jos sinä 
teet jostakin ihmisestä puhujan, hänen on tiedettävä mikä on 
oikein mikä väärin, joko jo sinulle tullessaan tai sitten sinulta 
opittuaan. 
GoRGIias Kyllä. 
b SOKRATES Hyvä, ja sano nyt, eikö se joka on oppinut 
rakentamaan ole rakennusmestari? 
GORGIAS On. 
SOKRATES Ja se joka on oppinut säveltämään säveltäjä? 
GoRGIAS Kyllä. 
SOKRATES Ja se joka on oppinut parantamaan sairaita on 
lääkäri, ja saman periaatteen mukaisesti jokainen joka on 
oppinut jotakin, mitä tahansa, on sitä miksi hänen oppinsa 
hänet tekee? 
GoRGIAs Epäilemättä. 
SOKRATES Se joka on oppinut mikä on oikein, on oikeuden- 
tuntoinen, eikö niin? 

GoRGIAs Kyllä. 

SOKRATES Ja oikeudentuntoinen tekee oikeita tekoja? 
GORGIAS Ilman muuta. 

SOKRATES Puhujan täytyy siis olla oikeudentuntoinen, ja 
oikeudentuntoisen täytyy haluta tehdä oikein? 

GORGIAS Siltä näyttää. 

SOKRATES Siitä seuraa, että puhuja ei koskaan halua tehdä 
väärin. | 

GORGIAS Siltä vaikuttaa. 

SOKRATES Muistathan mitä vasta sanoit, ettei urheiluval- 
mentajaa pidä tuomita eikä ajaa maanpakoon jos nyrkkeilijä 
käyttää taitoaan väärin, ja samoin ei myöskään pidä tuomita 
ja ajaa maanpakoon puhetaidon opettajaa jos puhuja käyttää 
taitoaan väärin, vaan sen sijaan tämä puhuja itse — etkö sinä 
näin sanonut? 

GORGIAS Sanoin. 

SOKRATES Mutta nyt näyttääkin siltä ettei puhuja koskaan 
ole tehnyt väärin. Vai mitä? 

GORGIAS Niin. 

SOKRATES Ja aivan keskustelumme alussa todettiin, että 
puhetaito ei koske puhumista parillisista ja parittomista 
luvuista, vaan oikeasta ja väärästä, eikö niin? 

GORGIAS Kyllä. 

SOKRATES Kuullessani sinun sanovan noin ajattelin ettei 
puhetaito koskaan voisi olla mitään väärää, kun siinä kerran 
aina on kysymys siitä mikä on oikein. Mutta kun sinä sitten 
vähän myöhemmin sanoit että puhuja saattaa käyttää tal- 
toaan väärin, minä hämmästyin tätä epäjohdonmukaisuutta; 
siksi sanoin että jos sinusta kuten minusta on vain hyödyllis- 
tä tulla kumotuksi, kannattaa jatkaa keskustelua, muuten on 
parempi lopettaa. Tarkastellessamme asiaa lähemmin olem- 
me nyt todenneet, ja sinäkin olet huomannut, että puhujan on 
mahdotonta käyttää taitoaan väärin, mahdotonta haluta 
mitään väärää. Koira vieköön, mikään lyhyt keskustelu ei 
riitä tämän ongelman selvittämiseen. 

Poros Mitä sinä oikein ... uskotkohan sinä vakavissasi 
itsekään siihen mitä nyt sanot puhetaidosta? Kun Gorgiasta 
hävetti myöntää ettei puhuja tiedä, mikä on oikeaa ja 

kaunista ja hyvää, ja kun hän sitten sanoi että hän opettaisi 
jos joku näistä asioista tietämätön tulisi hänen oppiinsa, ja 
kun sitten tästä myönnytyksestä hänen esitykseensä ehkä 
johtui jonkinlainen ristiriita — ja sekös sinua riemastuttaa, 
kun ensin olet johdattanut toisen ansaan petollisilla kysy- 
myksilläsi! — kenen kuvittelet myöntävän ettei hän tiedä mikä 
on oikein eikä pysty opettamaan sitä muille? Kyllä keskuste- 
lun johdattaminen tällä lailla on hyvin epähienoa. 

SOKRATES Rakas Polos, juuri sitä varten me hankimme 
ystäviä ja lapsia, että kun me itse olemme tulleet vanhoiksi ja 
kompastelemme, niin te nuoremmat nostaisitte meidät pys- 
tyyn ja ohjaisitte oikeaan niin sanoissa kuin teoissa. Jos nyt 
minä ja Gorgias kompastumme sanoissamme, niin nosta sinä 
meidät pystyyn ja ohjaa oikeaan — se on suorastaan sinun 
velvollisuutesi — ja jos siinä mistä me olemme olleet yhtä 
mieltä jokin kohta on sinun mielestäsi väärin, minä olen 
valmis perumaan puheeni — mutta yhdellä ehdolla! 

PoLos Millä ehdolla? 

SOKRATES Että yrität hillitä tuota monisanaisuutta johon 
heti alkuun lankesit. 

PoLos Mitä? Eikö minun muka ole puhuessani lupa käyttää 
niin monta sanaa kuin haluan? 

SOKRATES Olisihan se tosiaan kova kohtalo jos sinulta juuri 
Ateenassa, jossa puhumisen vapaus on suurempi kuin mis- 
sään muualla Hellaassa, riistettäisiin tämä vapaus. Mutta 
ajattele asian toista puolta: kun sinä pidät pitkiä puheita etkä 
halua vastata kysymyksiin, eikö silloin puolestaan minun 
kohtaloni olisi kova ellen saisi vapaasti mennä tieheni, pois 
kuuntelemasta sinua? Mutta jos sinua todella kiinnostaa 
tämä keskustelu ja sinä haluat nostaa sen pystyyn ja ohjata 
oikeaan, käyttääkseni äskeistä ilmaisuani, niin hylkää hyljät- 
tävät ja kysy ja vastaa vuorostasi, kuten minä ja Gorgias, 
kumoa ja tule kumotuksi. Oletan että sinä väität tietäväsi sen 
minkä Gorgiaskin? 

PoLos Kyllä. 

SOKRATES Sinultakin saa kysyä mitä tahansa, ja sinä pystyt 
vastaamaan? 

PoLos Varmasti. 

SOKRATES Valitse, haluatko kysyä vai vastata. 

PoLos Minä kysyn, sinä saat vastata. Kun Gorgias sinun 
mielestäsi ei tiedä mitä puhetaito on niin sano sinä: mitä se 
on? 

SOKRATES Kysytkö sinä nyt mikä taito se on? 

PoLos Nimenomaan. 

SOKRATES Sanoakseni suoraan mitä ajattelen — minun mie- 
lestäni se ei ole mikään taito. 

PoLos Mutta mitä puhetaito sinun mielestäsi sitten on? 
SOKRATES Jotakin minkä sinä sanot tehneesi taidoksi erääs- 
sä kirjoituksessasi jonka äskettäin luin. 

PoLos Mitä jotakin? 

SOKRATES Se on jonkinlainen käytännön kyky. 

PoLos Sinusta puhetaito on käytännön kyky? 

SOKRATES Se on minun mielipiteeni, sinä voit olla toista 
mieltä. 

PoLos Käytännön kyky — tehdä mitä? 

SOKRATES Tuottaa jonkinlaista iloa ja mielihyvää. 

PoLos Eikä puhetaito sinustakin siis ole hyvä asia, kun se 
pystyy tuottamaan iloa ihmisille? 

SOKRATES Hyvänen aika, Polos! Joko minä esitin sinulle 
puhetaidon määritelmäni, koska sinä kiiruhdat kysymään 
eikö puhetaito minustakin ole hyvä asia? 

PoLos No etkö sinä sanonut että se on jonkinlainen käytän- 
nön kyky? 

SOKRATES Kun sinusta mielihyvän tuottaminen on niin 
arvokasta, etkö haluaisi olla vähän mieliksi minullekin? 
Poros Totta kai. 

SOKRATES Kysy millaisena taitona pidän keittotaitoa. 

PoLos No millainen taito on keittotaito? 

SOKRATES Se ei ole minkäänlainen taito. Mutta mikä se on? 
Kysy! 

PoLos Mikä se sitten on? 

SOKRATES Jonkinlainen käytännön kyky. Kyky tehdä mitä? 
Kysy! 

PoLos Tehdä mitä? 

SOKRATES Tuottaa jonkinlaista iloa ja mielihyvää. 

Poros Keittotaito ja puhetaito ovat siis sama asia? 

SOKRATES Eivät sama asia vaan saman harrastuksen eri 
muotoja. 

PoLos Minkä harrastuksen? 

SOKRATES Ettei vain olisi epähienoa sanoa totuutta; sillä 
Gorgias saattaa luulla että minä teen pilkkaa hänen taidos- 
taan. Mutta enhän minä voi tietää, koskeeko se mitä aion 
sanoa myös Gorgiaan harjoittamaa puhetaitoa, edellä käy- 
dystä keskustelusta kun ei ole lainkaan käynyt selville mitä 
hän puhetaidolla tarkoittaa. Mutta se mitä minä puhetaidolla 
tarkoitan, on erään vähemmän kiitettävän harrastuksen eräs 
laji. 

GORGIAS Minkä harrastuksen? Sano äläkä minua pelkää. 
SOKRATES Niin, minä tarkoitan harrastusta joka ei niinkään 
vaadi taitoa kuin vaistoa, rohkeutta ja luontaista taipumusta 
tulla toimeen ihmisten kanssa: käytän siitä yleisnimitystä 


mielistely”. Tämä harrastus saa monia muotoja, joista yksi 


on juuri keittotaito — sehän tuntuu olevan taito, mutta minun 
mielestäni se ei ole mikään taito vaan käytännön kyky ja 
harjaantumus. Muita muotoja ovat puhetaito sekä kosmetiik- 
ka ja sofistiikka, joten meillä on neljä eri muotoa ja niillä 
kullakin oma alueensa. Jos Polos nyt haluaa kysyä niin 
kysyköön. Sillä hän ei vielä ole saanut tietää millaisena 
mielistelyn muotona minä puhetaitoa pidän — häneltä jäi 
huomaamatta etten minä ollut vastannut tuohon kysymyk- 
seen, kun hän jo riensi tiedustelemaan pidänkö minä puhetai- 
toa hyvänä asiana. Enkä minä aiokaan sanoa pidänkö 
puhetaitoa jonakin hyvänä vai jonakin pahana, ennen kuin 
ensin olen sanonut mitä se mielestäni on. Eihän se olisi oikea 
menettely, Polos. Jos siis haluat tietää niin kysy, millaisena 
mielistelyn muotona minä pidän puhetaitoa. 

PoLos No minä kysyn, sano millaisena. 

SOKRATES Mahdatkohan sinä ymmärtää minun vastaukse- 
ni? Minun mielestäni puhetaito on politiikan erään alalajin 
varjokuva. 

PoLos Mutta onko se sinusta jotain kaunista vai rumaa? 
SOKRATES Rumaa. Sillä minä pidän pahaa rumana. Vastaan 
sinulle nyt olettaen että sinä ymmärrät mitä minä tarkoitan. 
GORGIAS En edes minä ymmärrä mitä sinä puhut. 

SOKRATES Ei mikään ihme, sillä minä en ole vielä ilmaissut 
asiaani kyllin selvästi, mutta kun tämä Polos on sellainen 
varsa, nuori ja innokas. 

GORGIAS Jätä siis hänet rauhaan ja sano minulle, mitä 
tarkoitat väittäessäsi että puhetaito on politiikan jonkin 
alalajin varjokuva. | 

SOKRATES Hyvä on, minä yritän selittää mitä ymmärrän 
puhetaidolla; jos erehdyn, Polos oikaiskoon. Vastaa, onko 
olemassa ruumis ja sielu? 

GORGIAS Tietenkin. 

SOKRATES Ja sinun mielestäsi kumpikin voi olla joko hyväs- 
sä tai huonossa kunnossa? 

GoRGIAs Kyllä. 

SOKRATES Entä hyvässä kunnossa vain näennäisesti? Tar- 
koitan että on ihmisiä jotka uskovat olevansa hyvässä 
ruumiillisessa kunnossa, ja kenenkään muun kuin lääkärin tai 
urheiluvalmentajan on vaikea huomata ettei näin ole. 
GORGIAS Pitää paikkansa. 

SOKRATES Ja pitää paikkansa yhtä hyvin sielun kuin ruu- 
miinkin suhteen — kumpikin voi näyttää terveeltä mutta ei 
sitä ole. 

GORGIAS Totta. 

SOKRATES Hyvä, ja nyt sitten näemme pystynkö minä 
tarkemmin selvittämään sinulle ajatukseni. Ruumis ja sielu 


ovat kaksi eri asiaa joita vastaa kaksi eri taitoa. Sitä joka 


pitää huolen sielusta sanon politiikaksi, mutta sille joka pitää 
huolen ruumiista minulla ei ole mitään yleisnimitystä, sillä 
vaikka ruumiin hoito on yksi kokonaisuus siinä on kaksi 
puolta, nimittäin urheilu ja lääkitseminen; politiikassa vastaa 
lainsäädäntö urheilua, oikeudenmukaisuus lääkitsemistä. 
Kahdella parilla on yhteisiä piirteitä, koska ne käsittelevät 
samoja asioita, lääkitsemisellä urheilun ja oikeudenmukai- 
suudella lainsäädännön kanssa, mutta samalla niiden välillä 
on eroja. Kun meillä näin on neljä yhden taidon alalajia, 
joista kaksi huolehtii sielun ja kaksi ruumiin parhaasta, 
huomaa mielistelytäaito tämän — ei niin että tietäisi, vaan 
vaistoamalla — ja jakautuu itsekin neljään osaan, luikertelee 
mainittujen alalajien sisään ja uskottelee olevansa se minkä 

sisään on luikerrellut; mutta mielistely ei ole kiinnostunut 
ihmisen parhaasta, se houkuttelee hetken nautinnolla ja 
harhauttaa tyhmän uskomaan, että juuri se on hyödyllisin 
kaikista. Keittotaito luikertelee lääkärintaidon sisään ja 
väittää tietävänsä mikä on ruumiille parasta ravintoa, niin 
että jos kokin ja lääkärin pitäisi lasten tai älynlahjoiltaan 
lapsentasoisten aikuisten edessä kilpailla siitä, kumpi heistä 
paremmin ymmärtää mitkä ruoat ovat hyödyllisiä ja mitkä 
vahingollisia, lääkäri kuolisi nälkään. Tätä minä sanon 
mielistelyksi, ja sanon että se on rumaa, Polos — sillä minä 
puhun nyt sinulle — koska se tähtää nautintoon ajattelematta 
mikä on ihmisen parhaaksi. Siksi se ei minusta ole mikään 
taito, vaan pelkkä käytännön kyky, se ei tarkkaan tiedä 
kenelle se tarjoaa tuotteitaan ja millaisia tuotteita se tarjoaa, 
eikä se siis myöskään pysty selvittämään asiaan vaikuttavia 
tekijöitä. Minä en voi nimittää taidoksi puuhailua, joka ei voi 
tehdä tiliä itsestään. Jos olet eri mieltä, olen valmis puolusta- 
maan kantaani. 

Lääkärintaidon valepuvussa esiintyy siis kattotaidoksi sa- 
nottu mielistelyn muoto; samalla tavalla esiintyy urheilijan- 
taidon valepuvussa kosmetiikka, joka on alhaista, valheellis- 
ta, rahvaanomaista ja epähienoa, se harhauttaa viivoilla ja 
väreillä, karvanpoistoaineilla ja vaatteilla, houkuttelee miehet 
tavoittelemaan väärää kauneutta sen oikean sijasta jonka saa 
urheilusta. 

Etten puhuisi liian pitkään haluan sanoa sinulle geometrik- 
kojen tapaan — uskoisin että sinä nyt kykenet seuraamaan — 
että keittotaito on samassa suhteessa lääkärintaitoon kuin 
itsensä kaunistaminen urheiluun. Tai paremminkin, että 
sofistiikka on samassa suhteessa lainsäädäntöön kuin itsensä 
kaunistaminen urheiluun, ja että puhetaito on samassa suh- 
teessa oikeudenmukaisuuteen kuin keittotaito lääkärintai- 
toon. Täten eroavat puhetaito ja sofistiikka toisistaan, mutta 
kun ne myös ovat lähellä toisiaan, sekoittuvat puhujat ja 
sofistit toisiinsa ja harrastavat samoja asioita, eivät tiedä 
mitä tehdä itsensä kanssa kuten eivät muut ihmiset tiedä mitä 
tehdä heidän kanssaan. Sillä jos sielu ei ohjaisi ruumista vaan 
ruumis ohjaisi itse itseään, jos sielu ei päättäisi ja ratkaisisi 


28 


GORGIAS 


mikä kuuluu keittotaitoon ja mikä lääkärintaitoon, vaan 
ruumis saisi päättää ja ratkaista, sen nautinnon perusteella 
minkä mikäkin sille tuottaa, niin silloin rakas Polos, silloin 
toteutuisivat Anaksagoraan sanat — jotka sinä tunnet hyvin — 
ja kaikki sekoittuisi yhteen eikä lääkärintaitoa, terveyttä ja 
keittotaitoa voisi erottaa toisistaan. 

Ja näin olet kuullut mitä puhetaito minun mielestäni on: se 


on sielulle samaa kuin keittotaito ruumiille. Ehkä olen ollut. 


epäjohdonmukainen, kun en antanut sinun puhua pitkään ja 
Itse kuitenkin olen ollut näin monisanainen: mutta minulle 
annettaneen anteeksi, sillä kun puhuin lyhyesti sinä et 
ymmärtänyt eikä minun vastauksestani ollut sinulle mitään 
iloa, sinä kaipasit selitystä. Jos minulle vastaavasti ei ole 
mitään iloa sinun vastauksistasi, voit sinäkin puhua pitkään, 
mutta jos minä ymmärrän vastauksesi anna minun käyttää 
niitä hyödyksi, sehän on vain oikein. Ja nyt voit tehdä mitä 
haluat minun vastaukseni kanssa! 

Poros Sinä väität että puhetaito on mielistelyä? 

SOKRATES Minä sanoin että se on eräs mielistelyn laji. Jos 
sinä tuossa iässä olet noin huonomuistinen, niin miten sinun 
vanhemmiten käy? 

PoLos Väitätkö sinä että hyville puhujille annetaan valtiois- 
sa vähän arvoa, koska heitä pidetään mielistelijöinä? 
SOKRATES Oliko tuo kysymys vai puheen aloitus? 

PoLos Kysymys. 

SOKRATES Minusta heille ei anneta mitään arvoa. 

PoLos Miten niin ei anneta mitään arvoa? Eikö heillä muka 
ole eniten valtaa valtioissa? 

SOKRATES Fi. Jos nimittäin olet sitä mieltä että valta on 
hyväksi haltijalleen. 

PoLos Totta kai olen sitä mieltä. 

SOKRATES Siinä tapauksessa sanon minä että puhujilla on 
valtioissa kaikkein vähiten valtaa. 

PoLos Miten niin? Eivätkö he ole kuin itsevaltiaat? Tappa- 
vat kenet haluavat, ryöstävät omaisuuksia ja ajavat ihmisiä 
maanpakoon mielensä mukaan! 

SOKRATES Koira vieköön, joka kerta kun sinä sanot jotain 

jätät minut epävarmaksi, oletko esittänyt mielipiteen vai 
kysymyksen. 

Poros Se oli kysymys. 

SOKRATES Oli sitten, rakas ystävä — mutta siinä tapauksessa 
sinä esität kaksi kysymystä yhdessä. 

PoLos Miten niin kaksi kysymystä? 

SOKRATES Sinä sanoit että puhujat itsevaltiaiden tavoin 
tappavat kenet haluavat ja ryöstävät omaisuuksia ja ajavat 
ihmisiä maanpakoon mielensä mukaan? 

PoLos Sanoin. 

SOKRATES No minun mielestäni siinä on kaksi kysymystä 
yhdessä, ja minä vastaan niihin molempiin. Minä väitän 
rakas Polos, että puhujilla ja itsevaltiailla on valtioissa valtaa 
kaikkein vähiten, kuten jo sanoin. Sillä he eivät käytännölli- 
sesti katsoen tee lainkaan sitä mitä haluavat, vaan sitä mikä 
heitä miellyttää. 

PoLos Eikö se muka ole valtaa? 

SOKRATES Fi ainakaan Poloksen mielestä. 

PoLos Mitä? Juuri sitähän minä väitin! 

SOKRATES Et hitossa — sinähän sanoit että valta on hyväksi 
sen haltijalle! 

Poros Niin sanoin. 

SOKRATES Pidätkö sinä hyvänä sitä minkä typerys tekee kun 
se häntä miellyttää, ja onko se sinun mielestäsi valtaa? 

Poros Ei. | 

SOKRATES Sinun on siis osoitettava että puhujat ovat järke- 
viä ihmisiä ja että puhetaito on todellinen taito eikä mieliste- 
lyä, ja niin olet kumonnut minut. Mutta jos sinä et pysty 
kumoamaan minua, eivät puhujat jotka valtioissa tekevät 
mielensä mukaan, eivätkä myöskään itsevaltiaat saa aikaan 
mitään hyvää. Valta on, niin sinä väität, hyvä asia, mutta 
sinäkin olet sitä mieltä että jos harkitsemattomasti tekee mitä 
mieleen tulee, se on paha asia, eikö niin? 

Poros Kyllä. 

SOKRATES Miten puhujilla ja itsevaltiailla olisi suuri valta 
valtioissa, ellei Polos pysty kumoamaan Sokratesta ja osoit- 
tamaan että he tosiaan tekevät mitä haluavat? 


b PoLos Tämä mies — 

SOKRATES Minä väitän että he eivät tee mitä haluavat. 
Kumoa minun väitteeni! 

PoLos Etkö sinä juuri myöntänyt että he tekevät mikä heitä 
miellyttää? 

SOKRATES Olen sitä mieltä edelleenkin. 

PoLos Siis he tekevät mitä haluavat. 

SOKRATES Sitä mieltä en ole. 

PoLos Vaikka he tekevät mikä heitä miellyttää? 

SOKRATES Vaikka. 

Poros Tuo on kieroa ja järjenvastaista puhetta! 

SOKRATES Älähän kiihdy, poloinen Polos, puhuakseni sinun 
laillasi, mutta jos sinulla on jotain kysyttävää niin kysy, 
osoita että minä olen väärässä. Jos sinulla ei ole kysyttävää, 
vastaa. | 

PoLos Minä vastaan, saadakseni selville mitä sinä tarkoitat. 
SOKRATES Uskotko että ihmiset haluavat sitä mitä he mil- 
loinkin tekevät, vai sitä minkä takia he mitäkin tekevät? Jos 
he esimerkiksi ottavat lääkärin määräyksestä lääkettä, niin 
haluavatko he sitä mitä tekevät, nimittäin ottaa lääkettä ja 
kärsiä, vai-haluavatko he sitä minkä takia he ottavat lääkettä, 
nimittäin parantua? 

PoLos Tietenkin he haluavat parantua. 

SOKRATES Ja kun ihmiset lähtevät merille tai muuten hoita- 
vat asioitaan, se ei ole sitä mitä he haluavat — kuka nyt 
huvikseen purjehtisi, antautuisi vaaralle alttiiksi ja näkisi 
vaivaa? Ei, he haluavat sitä mikä on matkan tarkoitus: he 
purjehtivat rikastuakseen. 

PoLOos Se on selvä. 

SOKRATES Eikö kaiken muun suhteen ole samoin, niin että 
jos joku tekee jotakin tietyssä tarkoituksessa, hän ei halua 
sitä mitä tekee, vaan sitä minkä takia hän sen tekee? 

PoLos Totta. 

SOKRATES Entä onko olemassa mitään mikä ei olisi joko 
hyvää tai pahaa tai sitten näiden väliltä, ei hyvää eikä pahaa? 
PoLos Sehän olisi mahdotonta. | 

SOKRATES Ovatko viisaus, rikkaus, terveys ja niin edelleen 
sinun mielestäsi hyviä asioita, niiden vastakohdat pahoja? 
PoLOos Kyllä. 

SOKRATES Entä sitten asiat jotka eivät ole hyviä eivätkä 
468a pahoja, joissa joskus on jotain hyvää, joskus jotain pahaa, 

joskus ei kumpaakaan — ovatko ne jotain sellaista kuin 

istuminen, käveleminen, juokseminen ja purjehtiminen, jota- 

kin sellaista kuin kivet ja puut ynnä muut? Tällaisia asioita 

sinä kai ajattelet, vai onko jotakin muuta mistä sanot ettei se 

ole hyvää eikä pahaa? 

PoLos Ei, kyllä ne tuollaisia asioita ovat. 

SOKRATES Tehdäänkö nyt tällaisia samantekeviä asioita 

siksi, että saavutettaisiin jotain hyvää, vai tehdäänkö hyvää 

jotta saavutettaisiin jotain samantekevää? 

PoLos Tietysti samantekeviä asioita tehdään siksi että saa- 

vutettaisiin jotain hyvää eikä päinvastoin. 

b SOKRATES Kävellessämme me siis kävelemme saavuttaak- 
semme jotakin hyvää, ajattelemme että kävelemisestä on 
meille hyötyä, ja samasta syystä me seisomme milloin 
seisomme, saavuttaaksemme jotain hyvää, eikö ole näin? 
PoLos Kyllä. 

SOKRATES Ja jos me tilaisuuden tullen tapamme ihmisen, 
ajamme hänet maanpakoon tai riistämme häneltä hänen 
omaisuutensa, teemme sen siinä uskossa että siitä on meille 
hyötyä vai kuinka? 

PoLos Aivan niin. 

SOKRATES Nyt siis olemme päässeet yksimielisyyteen siitä 
että jos teemme jotakin jonkin muun takia, me emme halua 

c sitä mitä teemme vaan sitä minkä takia sen teemme? 

Poros Totta. 

SOKRATES Me emme siis halua teurastaa, karkottaa ja 
ryöstää ihmisiä ilman mitään syytä, vaan ainoastaan jos siitä 
on meille hyötyä; jos siitä on meille vahinkoa, me emme 
halua tehdä sitä. Mehän haluamme hyviä asioita, kuten sinä 
sanot, mutta sellaisia jotka eivät ole sen enempää hyviä kuin 
pahojakaan me emme halua, emme myöskään pelkästään 
pahoja. Vai mitä sanot? Olenko minä oikeassa? Mikset 
vastaa? 

d PoLOos Sinä olet oikeassa. 

SOKRATES Olemme siis yhtä mieltä tähän saakka: jos joku, 
olipa hän sitten itsevaltias tai puhuja, tappaa toisen ihmisen, 

ajaa hänet maanpakoon tai riistää häneltä hänen omaisuuten- 

sa ja luulee tästä hyötyvänsä, kun todellisuudessa kärsiikin 

vahingon, niin eikö hänen silloin voida sanoa tekevän niin 

kuin häntä miellyttää? 

PoLos Kyllä. 

SOKRATES Mutta tekeekö hän mitä haluaa jos hän toimii 

omaksi vahingokseen? Vastaa! 

PoLos Ei kai siinä tapauksessa. 

SOKRATES Onko nyt tuollaisella ihmisellä suuri valta valtios- 

sa? Jos olet edelleen sitä mieltä että valta on hyväksi 

haltijalleen — 

PoLos Ei, hänellä ei ole suurta valtaa. 

SOKRATES Minä olin siis oikeassa väittäessäni että ihmisellä, 

joka valtiossa voi tehdä mikä häntä miellyttää, ei ole suurta 

valtaa ja että hän ei tee sitä mitä hän haluaa. 

PoLos Ikään kuin sinä et olisi iloinen jos sinulla olisi lupa 

tehdä valtiossa mitä sinua miellyttää! Ikään kuin et olisi 

kateellinen nähdessäsi että joku voi tappaa toisen ihmisen, 

riistää häneltä hänen omaisuutensa tai vangita hänet! 

SOKRATES Tarkoitatko oikeudella vai vääryydellä? 

Poros Eikö se ole yhtä kadehdittavaa kummassakin tapauk- 

sessa? 

SOKRATES Varo sanojasi Polos! 

PoLos Miksi? 

SOKRATES Fi pidä kadehtia niitä joilla ei mitään kadehditta- 

vaa ole, sellaisia onnettomia voi ainoastaan sääliä. 

PoLos Mitä, sanotko sinä onnettomiksi niitä joista minä nyt 

puhun? 

SOKRATES Miksi en sanoisi? 

PoLos Onko sinusta se joka mielensä mukaan tappaa jonkun 
ja tekee siinä oikein — kurja ja säälittävä? 

SOKRATES Hän ei ole minusta säälittävä mutta ei myöskään 

kadehdittava. 

PoLos Mutta etkö sinä äsken sanonut että hän on säälittävä? 

SOKRATES Minä sanoin että se joka tappaessaan tekee väärin 

on säälittävä; mutta ei sekään joka tappaessaan tekee oikein 

ole mitenkään kadehdittava. 

PoLos Mutta kai sinusta ainakin se jonka tappaminen on 

väärin, on onneton ja ansaitsee sääliä? 

SOKRATES Vähemmän kuin se joka tappaa, vähemmän kuin 
se jonka tappaminen on oikein. 

PoLos Kuinka niin? 

SOKRATES Siksi että kaikkein pahinta on tehdä väärin. 
PoLos Sekö tosiaan on pahinta? Eikö ole pahempi asia 
kärsiä vääryyttä? 

SOKRATES Ei missään nimessä! 

PoLos Sinä siis mieluummin kärsisit vääryyttä kuin tekisit 
väärin? 

SOKRATES Minä en halua kumpaakaan; mutta jos olisi 
pakko joko tehdä väärin tai kärsiä vääryyttä, niin minä 
kärsisin vääryyttä mieluummin kuin tekisin väärin. 

PoLos Sinä et haluaisi olla itsevaltias? 

SOKRATES En — jos sinä tarkoitat itsevaltiudella samaa kuin 
minä. 

PoLos Minä tarkoitan sillä sitä mitä jo sanoin, että miehellä 
on valtiossa valta tehdä mitä parhaaksi katsoo, tappaa, ajaa 
maanpakoon, miten häntä vain huvittaa. 

SOKRATES Rakas ystävä, kuuntelehan nyt huolella ja yritä 
sanoa vastaan. Kuvittele että me olisimme torilla väentun- 
goksessa, minulla olisi tikari kainalossa ja sanoisin sinulle: 
»Polos, minä olen saanut ihmeellisen vallan, minä olen 
mahtava kuin itsevaltias nyt. Jos minä katson että jonkun 
näistä ihmisistä on heti kuoltava, hän kuolee myös. Jos minä 
haluan että hänen päänsä murskataan tai hänen vaatteensa 
revitään, se myös tapahtuu. Niin suuri valta on minulla tässä 
valtiossa!» Jos sinä et uskoisi minua ja minä silloin näyttäisin 
sinulle tikaria, sinä luultavasti sanoisit: »Sokrates, tuolla 
tavallahan kenellä tahansa olisi suuri valta — voisi polttaa 
mielensä mukaan talot ja Ateenan telakat ja kolmisoudut ja 
kaikki laivat, sekä valtion että yksityiset — mutta eihän se ole 
suurta valtaa että tekee mitä mieleen juolahtaa!» Vai mitä 
sanoisit? 

Poros Ei tietenkään tuossa tapauksessa. 

SOKRATES Miksi sitten et hyväksyisi tuollaista valtaa? 
Poros Sehän on itsestään selvää. 

SOKRATES No mikset? 

PoLos Siksi että se joka tekisi jotain tuollaista joutuisi ilman 
muuta kiinni ja saisi rangaistuksen. 

SOKRATES Jarangaistus on paha asia? 

Poros Tietenkin. 

SOKRATES Taas sinä rakas ystävä väität, että jos ihmiselle 
on hyötyä siitä että hän tekee niin kuin häntä huvittaa, se on 
hyvä asia ja merkitsee suurta valtaa; mutta jos siitä on 
hänelle vahinkoa se on paha asia ja merkitsee vähän valtaa. 
Mutta jos tarkastellaan asiaa toiselta kannalta: emmekö 
päässeet yksimielisyyteen siitä että joskus on hyvä asia tehdä 
sellaista mistä puhuimme, tappaa ja karkottaa ja ryöstää, 
joskus ei? 

PoLos Kyllä. 

SOKRATES Tästä siis olemme sinä ja minä yhtä mieltä? 
PoLos Kyllä. 

SOKRATES Mutta milloin on hyvä tehdä jotain tuollaista? 
Mihin sinä asetat rajan? 

Poros Jos vastaisit itse kysymykseesi. 

SOKRATES Minä vastaan, jos sinusta on mukavampi kuulla 
se minun suustani, ja sanon että tuollaiset teot ovat hyviä jos 
ne ovat oikein, pahoja jos ne ovat väärin. 

PoLos Sinua on muka vaikea kumota, mutta eikö nyt 
lapsikin pystyisi osoittamaan että sinä et ole oikeassa? 
SOKRATES Siinä tapauksessa olen hyvin kiitollinen tuolle 
lapselle, samoin sinulle jos kumoat minut ja vapautat minut 
lyhmyydestäni. Älä väsy auttamaan ystävää, vaan todista 
vääräksi minun väitteeni! 

PoLos Minä teen sen, ja nyt ei sinun kumoamiseesi tarvita 
mitään historiallisia tapauksia; se mitä tapahtui vasta joku- 
nen päivä sitten riittää kumoamaan sinut ja osoittamaan, että 
on monia jotka tekevät väärin mutta silti ovat onnellisia. 
SOKRATES Mitä sinä tarkoitat? 

PoLos Sinä kai tiedät että Arkhelaos Perdikkaan poika 
hallitsee nykyään Makedoniaa? 

SOKRATES Olen kuullut. 

PoLos Onko hän sinun mielestäsi onnellinen vai onneton? 
SOKRATES Fn tiedä, Polos — en ole tavannut miestä. 

PoLos Mitä? Pitäisikö sinun tavata hänet, etkö voi suoralta 

kädeltä sanoa että hän on onnellinen? 

SOKRATES Fn tietenkään. 

Poros Sittenhän sinä et arvaa sanoa edes Suurkuningasta 
onnelliseksi. 

SOKRATES En tosiaankaan, enhän tiedä hänen kasvatukses- 
taan enkä oikeudentunnostaan. 

PoLos Mitä? Niistäkö onni on riippuvainen? 

SOKRATES Niin minun oppini mukaan. Oikea ja hyvä ihmi- 
nen, mies ja nainen, on onnellinen, mutta väärä ja paha 
ihminen on onneton. 

PoLos Sinun oppisi mukaan Arkhelaos on onneton? 
SOKRATES Niin, jos hän on tehnyt väärin. 

PoLos Tehnyt väärin! Hänellä ei ollut vähäisintä oikeutta 
siihen valtaan joka hänellä nyt on, sillä hänen äitinsä oli 
Perdikkaan veljen Alketaan orja, lain mukaan hän itsekin siis 
oli Alketaan orja ja jos hän olisi tehnyt oikein, hän palvelisi 
nyt orjana Alketasta ja olisi sinun oppisi mukaan onnellinen. 
Saman opin mukaanhan hän nyt on sanomattoman onneton 
koska on tehnyt mitä hirveimpiä rikoksia. Ensiksi hän kutsui 
laillisen omistajansa, setänsä Alketaan luokseen, muka luo- 
vuttaakseen hänelle takaisin vallan jonka Perdikkas oli 
häneltä riistänyt. Kun hän oli kestinnyt Alketasta ja tämän 
poikaa Aleksandrosta, omaa serkkuaan ja melkein ikätove- 
riaan, juottanut heidät humalaan, hän heitti heidät vaunuihin 
ja kuljetti pois yön pimeydessä, tappoi heidät ja hävitti 
ruumiit. Mutta näiden rikosten jälkeen hän ei likimainkaan 
tuntenut itseään maailman onnettomimmaksi ihmiseksi. Hän 
e1 katunut, päinvastoin. Hänellä oli veli, Perdikkaan laillinen 
poika, seitsenvuotias jolle valta lain mukaan kuului; mutta 
Arkhelaos ei halunnut tulla onnelliseksi tekemällä oikein, 
kasvattamalla pojan ja luovuttamalla vallan hänelle. Ei, 
kohta edellisen tapauksen jälkeen hän heitti pojan kaivoon ja 
hukutti hänet; pojan äidille Kleopatralle hän kertoi, että 
poika oli ajanut takaa hanhea, pudonnut kaivoon ja hukku- 
nut. Kun hän näin ollen on koko Makedonian pahin 
rikollinen, hän on kaikista makedonialaisista onnettomin, ei 
onnellisin, ja varmasti on monia ateenalaisia, sinä etunenäs- 


d sä, jotka mieluummin vaihtaisivat osia kenen tahansa make- 

donialaisen kanssa mutta eivät Arkhelaoksen. 

SOKRATES Heti tämän keskustelun alussa minä kehuin että 
sinä minun mielestäni olet saanut hyvän koulutuksen puhetai- 
dossa, mutta et ole kiinnittänyt yhtä suurta huomiota 
keskustelutaitoon. Tuo oli siis vastaväite jolla lapsikin minut 
kumoaisi! Nyt sinä siis tosiaan kuvittelet kumonneesi minun 
väitteen! että se joka tekee väärin ei ole onnellinen? Mutta 
rakas ystävä, miten sinä olisit minun väitteeni kumonnut? 
Enhän minä missään kohdassa ole samaa mieltä kanssasi. 
PoLos Koska et halua olla. Mutta varmasti sinä ajattelet 
samalla lailla kuin minä. | 
SOKRATES Voi hyvä ystävä, sinä yrität kumota minut puhe- 
taidolla, niin kuin vastustaja oikeudessa yritetään kumota. 
Sielläkin toinen kuvittelee nujertaneensa toisen, kunhan on 
marssittanut monia hyvämaineisia todistajia tukemaan väit- 
teitään, ja vastapuolella on vain yksi todistaja tai ei yhtään. 
Mutta tällaisella todistuksella ei ole mitään arvoa silloin kun 
pyritään totuuteen; sillä yksi ihminen voi kaatua monien 
arvovaltaisten todistajien väärään todistukseen. Ja tässä 
meidän riitajutussamme asettuisivat melkein kaikki ateenalai- 
set ja muukalaiset sinun puolellesi, jos haastaisit heitä 
todistajiksi minua vastaan, kumoamaan minun väitettäni. 
Halutessasi voisit haastaa todistajaksi Nikiaan Nikeratoksen 
pojan, ja hänen kanssaan hänen veljensä jotka lahjoittivat 


nuo kolmijalat Dionysoksen temppeliin, ja sitten voisit 


haastaa Aristokrateen Skellioksen pojan, jonka antama on se 
kaunis uhrilahja Python Apollonin temppelissä ... niin, 
voisit haastaa vaikka koko Perikleen suvun tai minkä 
tahansa täkäläisen suvun, miten vain! Minä yksinäni en olisi 
samaa mieltä sinun kanssasi, etkä sinä pystyisi minua siihen 
pakottamaan, et vaikka hankkisit kuinka monia vääriä 
todistajia joiden avulla yrittäisit riistää minulta sen minkä 
minä omistan, nimittäin totuuden. Mutta jos minä en saa 
sinua todistamaan vaikka yksinäsi sen puolesta mitä minä 
tässä esitän, olen sitä mieltä etten ole saanut mitään mainitta- 
vaa aikaan tällä keskustelulla; ja vastaavasti et sinäkään ole 
saanut mitään aikaan ellen minä vaikka yksinäni suostu 
todistamaan sen puolesta mitä sinä esität — muut eivät tässä 

nyt merkitse mitään. Sillä on kaksi tapaa kumota vastustaja, 
toinen sinun ja yleensä maailman tapa, toinen minun tapani — 
verrataan niitä toisiinsa niin näemme miten ne eroavat. 
Eiväthän asiat joista me tässä väittelemme ole suinkaan 
vähäpätöisiä, ei, pikemminkin ne ovat sellaisia asioita että on 
kunniaksi niistä tietää ja häpeäksi olla tietämättä. Ratkaiseva 
kohta on tämä: onko mahdollista tietää kuka on onnellinen 
kuka ei? Ja nyt pääsemme takaisin aiheeseemme. Sinun 
mielestäsi ihminen joka on paha ja tekee väärin, voi silti olla 
onnellinen — sinähän pidit Arkhelaosta pahana mutta väitit 
että hänssilti on onnellinen. Voimmeko sopia siitä että tämä 
on sinun mielipiteesi? 

Poros Kyllä. 

SOKRATES Mutta minusta se on mahdotonta — tässä siis yksi 
kohta josta olemme eri mieltä. Hyvä. Mutta onko väärinteki- 
jä onnellinen vielä silloin kun hän saa oikeudenmukaisen 
rangaistuksen? 

PoLos Ei tietenkään, silloin hän on onnettomista onnetto- 
min. 

SOKRATES Mutta jos väärintekijä e1 saa rangaistusta hän 
sinun käsityksesi mukaan on onnellinen? 

Poros On. 

SOKRATES Mutta minun mielipiteeni mukaan se joka tekee 
väärin on onneton joka tapauksessa, onnettomampi jos hän ei 
saa rangaistusta, vähemmän onneton jos hänet tuomitaan ja 
hän saa rangaistuksen jumalilta ja ihmisiltä. 

Poros Sinä esität mahdottomia ajatuksia. 

SOKRATES Minä yritän saada sinut olemaan kanssani samaa 
mieltä rakas ystävä, sillä ystävänä minä sinua pidän. Seuraa- 
vista seikoista me olemme eri mieltä, eikö niin? Minä sanoin 
että on pahempi asia tehdä väärin kuin kärsiä vääryyttä. 
Poros Aivan. 

SOKRATES Sinun mielestäsi oli pahempi kärsiä vääryyttä. 
Poros Niin. 

SOKRATES Sitten minä sanoin että ne jotka tekevät väärin 
ovat onnettomia, sinä kumosit minun väitteeni. 

Poros Niin kumosin. 

SOKRATES Kuten luulet. 

PoLos Mutta minä olen oikeassa! 

SOKRATES Sitten sinä sanoit että ne jotka tekevät väärin ovat 
onnellisia, jos selviävät rangaistuksetta. 

Poros Totta. 

SOKRATES Mutta minä sanon heitä kaikkein onnettomim- 
miksi, niitä jotka saavat rangaistuksensa vähemmän onnetto- 
miksi: alotko kumota tämänkin väitteen? 

PoLos Se on vähän vaikeampi kumota kuin edellinen, 
Sokrates. 

SOKRATES Ei, se ei ole vaikeampi kumota vaan mahdoton, 
sillä totuutta ei voi kumota. 

PoLos Mitä sinä yrität väittää? Jos joku joutuu kiinni siitä 
että hän rikollisesti yrittää kaapata itsevaltiuden, ja hänet 
vangitaan, hänet lyödään piinapenkkiin kidutettavaksi, häntä 
kutistetaan, häneltä poltetaan silmät, hän saa kokea kaikki 
mahdolliset kauheudet, saa nähdä vaimonsa ja lastensa 
kärsivän samat tuskat, ja lopulta hänet ristiinnaulitaan tai 
tervataan ja poltetaan elävältä — että hän silloin olisi 
onnellisempi kuin jos hän välttäen rangaistuksen olisi kohon- 
nut itsevaltiaaksi valtiossa ja eläisi koko elämänsä tehden 
mitä huvittaa, oman kansan ja muukalaisten kadehtimana ja 
ihailemana — sanotko sinä että tämä väite on mahdoton 
kumota? | 

SOKRATES Nyt sinä pelottelet möröillä Polos, sen sijaan että 
yrittäisit kumota minut; äsken haastoit todistajia. Virkistäpä 
vähän minun muistiani: sanoitko sinä »rikollisesti yrittää 
kaapata itsevaltiuden»? 

PoLos Sanoin. 

SOKRATES Siinä tapauksessa ei kumpikaan ole onnellisempi, 
c1 se joka rikollisesti kohoaa itsevaltiaaksi eikä se joka saa 
siltä rangaistuksen, sillä kahdesta onnettomasta ei kumpi- 
kaan ole onnellisempi. Mutta onnettomampi näistä kahdesta 
on se joka selviää rangaistuksetta ja kohoaa itsevaltiaaksi. 
Mitä nyt? Sinä naurat? Onko tämä taas jokin uusi tapa 
kumota vastustaja — että hänen väitteelleen nauretaan sen 
sijaan että yritettäisiin kumota se? 

Poros Eikö sinut ole kumottu sillä että kukaan ihminen ei 
myöntäisi todeksi sitä mitä sinä sanot? Kysy vaikka näiltä 
jotka ovat täällä! 

SOKRATES Minä en ole mikään poliitikko, ja niinpä viime 


* vuonna hefätin naurua neuvostossa, kun en osannut huoleh- 


tia äänestyksestä joka tuli minun tehtäväkseni, kun meidän 
piirikuntamme oli arvottu puhemiehistöksi. Älä siis kehota 
minua toimeenpanemaan äänestystä läsnäolevien joukossa, 
mutta jos sinulla ei ole mitään parempaa keinoa minun 
kumoamisekseni, niin jätä kuten sanottu asia minulle ja 
koettele sitä todistusta jota minä katson tässä tarvittavan. 
Minä pystyn haastamaan tuekseni vain yhden todistajan, 
nimittäin sen jonka kanssa väittelen, hänen äänestyksestään 
minä osaan huolehtia mutta joukkojen kanssa minä en 
väittele, ne ajatelkoot mitä ajattelevat. Haluatko sinä vastata 
minun kysymyksiini ja asettua alttiiksi vastaväitteille? Minä 
nimittäin vakaasti uskon sinun ja muidenkin olevan sitä 
mieltä että on pahempi asia tehdä väärin kuin kärsiä 
vääryyttä, pahempi asia välttää rangaistus kuin kärsiä se. 
Poros Ja minä sanon etten minä eikä kukaan muu ole tuota 
mieltä — kyllä sinä itsekin mieluummin tekisit väärin kuin 
kärsisit vääryyttä! 

SOKRATES En! Etkä myöskään sinä eikä kukaan muukaan. 
PoLos Täsmälleen päinvastoin: sekä sinä että minä että 
kuka tahansa. 

SOKRATES Vastaatko nyt kysymyksiin? 

PoLos Sen kun kysyt, minä olen ihan utelias. 

SOKRATES Hyvä on. Oletetaan että minä aloitan alusta, siis: 
kumpi sinusta on pahempaa, se että tekee väärin vai se että 
kärsii vääryyttä? 

Poros Että kärsii vääryyttä. 

SOKRATES Entä kumpi on rumempaa, se että tekee väärin vai 
se että kärsii vääryyttä? Vastaa. 

PoLos Se että tekee väärin. 

SOKRATES Jos kerran rumempaa, niin eikö myös pahempaa? 
Poros Ei mitenkään. 

SOKRATES Minä ymmärrän — sinusta kaunis ja hyvä toisaal- 
ta, ruma ja paha toisaalta eivät ole sama asia. 

PoLos Eivät todellakaan. 

SOKRATES Mennään eteenpäin. Kun puhut kauniista asiois- 
ta, kuten ihmisruumiista, väreistä, muodoista, äänistä, har- 
rastuksista, niin etkö sanokin niitä kauniiksi aina jollakin 
perusteella? Ajatellaan ensiksi vaikkapa ihmisruumista: etkö 
sano sitä kauniiksi jos se on tarkoituksenmukainen, jos siitä 
on hyötyä, tai sitten siksi että se tuottaa katsojalle nautintoa? 
Onko sinulla jotain muita perusteita sanoa ihmisruumista 
kauniiksi? 

Poros Ei. 

SOKRATES Ja samoin sanot muotoja ja värejä, kaikkea 
muutakin kauniiksi sillä perusteella että siitä on joko nautin- 
toa tai hyötyä tai kumpaakin? 

PoLos Niin. 

SOKRATES Sama koskee myös ääniä, kaikkea musiikkia? 
PoLos Kyllä. 

SOKRATES Ja lait ja tavat mahtuvat nekin tämän määritel- 
män sisään: ne ovat kauniita siksi että niistä on hyötyä tai 
nautintoa tai kumpaakin. 

Poros Totta. 

SOKRATES Koskeeko tämä myös tiedon kauneutta? 

PoLos Mitä suurimmassa määrin. Ja sinun määritelmäsi 
Sokrates, se on kaunis, kun määrittelet kauneuden nautinnon 
ja hyödyn perusteella. 

SOKRATES Ja ruma voidaan määritellä vastakohtien, tuskan 
ja vahingon perusteella? 

PoLos Epäilemättä. 

SOKRATES Jos kahdesta kauniista toinen on kauniimpi, se 
johtuu siitä että se voittaa toisen jommassakummassa suh- 
teessa tai kummassakin, että siitä on enemmän hyötyä tai 
nautintoa tai kumpaakin? 

PoLos Niin. 

SOKRATES Ja jos kahdesta rumasta toinen on rumempi, se 
johtuu siitä että se voittaa toisen jommassakummassa suh- 
teessa tai molemmissa, että siitä on enemmän tuskaa tai 
vahinkoa tai kumpaakin? 

PoLos Niin. 

SOKRATES Hyvä. Entä mitä äsken sanottiin väärin tekemi- 

sestä ja vääryyden kärsimisestä? Etkö sinä sanonut että 
vääryyden kärsiminen on pahempaa, väärin tekeminen ru- 
mempaa? 

PoLos Sanoin. 

SOKRATES Jos väärin tekeminen on rumempaa kuin vääryy- 
den kärsiminen, se johtuu siitä että se aiheuttaa enemmän 
tuskaa tai vahinkoa tai kumpaakin — eikö tämä väistämättö- 
mästi seuraa aikaisemmin sanotusta? 

Poros Kyllä. 

SOKRATES Tutkitaan nyt ensin onko tuskallisempaa tehdä 
väärin kuin kärsiä vääryyttä, toisin sanoen onko väärinteki- 
jän kokema tuska suurempi kuin vääryyden kohteen? 

PoLos Ei missään tapauksessa. 

SOKRATES Väärin tekeminen ei tuskan aiheuttajana siis voita 
vääryyden kärsimistä? 

PoLos Ei varmastikaan. 

SOKRATES Jos se ei tuskan aiheuttajana voita, se siis ei voita 
kummassakin mainituista suhteista? 

Poros Ilmeisesti ei. 

SOKRATES Jäljelle jää siis mahdollisuus että se voittaa 
toisessa suhteessa? 

Poros Niin. 

SOKRATES Vahingon aiheuttajana? 

Poros Niin. 

SOKRATES Jos väärin tekeminen voittaa vahingon aiheuttaja- 
na, se on pahempaa kuin vääryyden kärsiminen, eikö niin? 
PoLos Ilmeisesti. 

SOKRATES Mutta eikö koko maailma vasta äsken ollut sinun 
kanssasi samaa mieltä, että väärin tekeminen on rumempaa 
kuin vääryyden kärsiminen? 

Poros Kyllä. 

SOKRATES Ja nyt huomataan että se on pahempaa? 

Poros Siltä vaikuttaa. 

SOKRATES Ja sinä valitsisit sen mikä on sekä rumempi että 
pahempi? Älä epäröi vastata, Polos. Sinulle ei koidu mitään 
vahinkoa siitä että antaudut tutkittavaksi rohkeasti kuin 
lääkärin edessä, vastaat kyllä tai ei kun minä kysyn. 

PoLos Minä en valitsisi niin kuin sinä nyt sanot. 

SOKRATES Entä joku toinen? 

Poros Ei kukaan muukaan, jos asia esitetään noin. 
SOKRATES Minä siis olin oikeassa kun sanoin, etten minä 
etkä sinä eikä kukaan muukaan ihminen mieluummin tekisi 
väärin kuin kärsisi vääryyttä; sillä näistä kahdesta on väärin 
tekeminen pahempi asia. 

PoLos Siltä se nyt näyttää. 

SOKRATES Huomaatko nyt, miten erilaisia nämä kaksi todis- 
tamistapaa ovat jos niitä vertaa? Sinun kanssasi ovat samaa 
mieltä kaikki paitsi minä, mutta minulle riittää jos sinä 
ainoana olet samaa mieltä minun kanssani ja todistat minun 
puolestani, sinä yksin saat tässä asiassa äänestää ja muista 
emme välitä. Mutta riittäköön, mennään eteenpäin ja pohdi- 
taan toista kysymystä josta olimme eri mieltä: onko se että 
syyllinen kärsii rangaistuksen kaikista suurin paha, kuten 
sinä sanoit, vai onko pahempi jos hän pääsee rangaistuksetta, 
kuten minä sanoin? Kysytään ensin näin: onko rangaistuksen 
kärsiminen sama asia kuin se että saa oikeudenmukaisen 
ojennuksen rikoksestaan? 

PoLos Kyllä se on sama asia. 

SOKRATES Ja eikö sinun ole edelleen myönnettävä, että 
kaikki oikeudenmukainen on kaunista siinä määrin kuin se 
on oikeudenmukaista? Harkitse tarkoin ja vastaa. 

PoLos Kyllä asia niin on. 

SOKRATES Entä edelleen: jos joku tekee jotakin, täytyy 
tekemisen pakostakin kohdistua johonkin? 

Poros Se on selvä. 

SOKRATES Ja kohde kokee juuri sen tekemisen, jonka tekijä 
häneen kohdistaa, ja saman laatuisena? Esimerkiksi: jos joku 
lyö, täytyy olla jotakin mitä hän lyö? 

Poros Tietysti. 

SOKRATES Jos lyöjä lyö lujaa tai nopeasti, tulee lyöty 
lyödyksi juuri sillä tavalla? 

PoLos Kyllä. 

SOKRATES Siis lyöty kokee juuri sen kärsimyksen jonka 
lyöjä aiheuttaa? 


43 


476a 


471a 


GORGIAS 


Poros Luonnollisesti. 

SOKRATES Ja jos joku polttaa, on pakostakin jotain mikä 
palaa? 

Poros Selvä se. 

SOKRATES Ja jos hän polttaa pahasti tai tuskallisesti, täytyy 
sen mikä tulee poltetuksi palaa samalla lailla? 

Poros Niin tietysti. 

SOKRATES Ja sama jos joku leikkaa — jokin tulee leikatuksi? 
PoLos Kyllä. 

SOKRATES Ja jos haava on iso tai syvä tai tuskallinen, 
leikattu kokee sen sellaiseksi? 

PoLos Epäilemättä. 

SOKRATES Nyt sano, oletko yleisesti ottaen samaa mieltä 
kuin minä, että se mitä tekemisen kohde kokee vastaa sitä 
mitä tekijä tekee? 

Poros Olen samaa mieltä. 

SOKRATES Kun nyt olemme yhtä mieltä tähän saakka, niin 
sano onko rangaistuksen kärsiminen kokemista vai tekemis- 
tä? 

Poros Tietysti kokemista. 

SOKRATES Mutta siihen tarvitaan myös tekijä? 

Poros Tietysti, se joka rankaisee. 

SOKRATES Ja se joka rankaisee oikealla tavalla, rankaisee 
myös oikeudenmukaisesti? 

PoLos Kyllä. 

SOKRATES Tekeekö hän silloin oikein vai väärin? 

PoLos Oikein. 

SOKRATES Siis se jota rangaistukseksi kuritetaan, kokee 
jotakin mikä on oikeudenmukaista? 

PoLos Epäilemättä. 

SOKRATES Ja me olimme yksimielisiä siitä, että se mikä on 
oikeudenmukaista on myös kaunista? 

Poros Kyllä. 

SOKRATES Siispä se joka rankaisee tekee jotakin mikä on 
kaunista, se jota rangaistaan, kokee jotakin mikä on kaunis- 
ta? 

Poros Niin. 

SOKRATES Ja jos se on kaunista, se on myös hyvää, sillä 

kaunishan oli joko jotakin miellyttävää tai jotakin hyödyllis- 
tä. 

PoLos Niin. 

SOKRATES Se joka kärsii rangaistuksen kokee siis jotakin 
mikä on hyvää? 

PoLos Siltä tuntuu. 

SOKRATES Ja hänelle on siitä hyötyä? 

Poros Niin. 

SOKRATES Mutta onko se sellaista hyötyä kuin minä tarkoi- 
tan: muuttuuko sen ihmisen sielu paremmaksi jota rangais- 
taan oikeudenmukaisesti? | 

PoLos Todennäköisesti. 

SOKRATES Rangaistus vapauttaa hänen sielunsa pahasta? 
Poros Niin. 

SOKRATES Eikö se merkitsekin sitä että hän vapautuu kaik- 
kein suurimmasta pahasta? Katso asiaa näin: kun on 
kysymys ihmisen taloudellisesta tilasta, onko olemassa muu- 
ta pahaa kuin köyhyys? 

PoLos Ei tosiaan. 

SOKRATES Entä kun on kysymys ihmisruumiista: eikö silloin 
pahaa ole heikkous, sairaus, rumuus ja niin edelleen? 

PoLos Kyllä. 

SOKRATES Katsotko että myös sielulla on oma pahansa? 
PoLos Kyllä tietysti. 

SOKRATES Ja sielun pahana pidät vääryyttä, tietämättömyyt- 
Lä, pelkuruutta ja niin edelleen? 

Poros Aivan. 

SOKRATES Nyt meillä siis on taloudellinen tila, ruumis ja 
sielu, nämä kolme, ja kolme niihin liittyvää pahaa, nimittäin 
köyhyys, sairaus ja vääryys? 

Poros Aivan niin. 

SOKRATES Mikä näistä kolmesta pahasta on rumin? Eikö 
vääryys ja ylipäätään sielun paha? 

PoLos Ehdottomasti. 

SOKRATES Jos se on rumin, on se myös pahin. 

PoLos Mitä sinä tarkoitat, Sokrates? 

SOKRATES Tätä: se mikä on ruminta, on sitä aina siksi että 
se aiheuttaa eniten tuskaa tai vahinkoa tai kumpaakin, kuten 

me aikaisemmin yksimielisesti totesimme. 

PoLos Se on totta. 

SOKRATES Mutta emmekö me nyt juuri todenneet, että 
vääryys ja yleensä sielun paha on kaikkein ruminta? 

PoLos Kyllä. 

SOKRATES Ja se on ruminta siksi että se aiheuttaa eniten 
tuskaa tai vahinkoa tai molempia? 

PoLos Ilman muuta. 

SOKRATES Eikö siis ole tuskallisempaa olla epäoikeudenmu- 
kainen, hillitön, pelkurimainen ja tietämätön kuin köyhä ja 
sairas? 

PoLos Ei, tuo ei mielestäni seuraa edellä sanotusta. 
SOKRATES Koska sielun paha sinun mielestäsi ei ole ruminta 
siksi että se aiheuttaa eniten tuskaa, sen täytyy olla sitä siksi 
että se aiheuttaa hirvittävän suurta ja ennen näkemätöntä 
pahaa ja vahinkoa. | 
PoLos Ilmeisesti sitten. 

SOKRATES Mutta se mikä aiheuttaa eniten vahinkoa on kai 
kaikista suurin paha? 

PoLos Fpäilemättä. 

SOKRATES Siis vääryys ja hillittömyys ja muu sielun paha on 
ylipäänsä suurinta pahaa? 

Poros Siltä näyttää. 

SOKRATES Hyvä, sano nyt mikä taito vapauttaa ihmisen 
köyhyydestä — liikemiehentaito vai kuinka? 

PoLos Kyllä. 

SOKRATES Entä sairaudesta — lääkärintaito ehkä? 

PoLos Niin tietysti. 

SOKRATES Mikä taito sitten vapauttaa ihmisen pahuudesta ja 
vääryydestä? Jos et heti keksi vastausta, kysy itseltäsi mihin 
ja kenen luokse viemme ruumiiltaan sairaat. 

Poros Lääkärin luo. 

SOKRATES Entä ne jotka tekevät väärin ja käyttäytyvät 
kurittomasti? 

PoLos Tarkoitat varmaan että tuomarin luo? 

SOKRATES Että saisivat rangaistuksen? 

PoLos Niin. 

SOKRATES Ja eivätkö ne jotka rankaisevat oikein, rangaistes- 
saan käytä oikeutta? 

Poros Epäilemättä. 

SOKRATES Liikemiehentaito vapauttaa siis köyhyydestä, lää- 
kärintaito sairaudesta, oikeus kurittomuudesta ja vääryydes- 
tä? 

Poros Ilmeisesti niin. 

SOKRATES Mikä näistä kolmesta on kaunein? 

PoLos Mistä kolmesta? 

SOKRATES Liikemiehentaidosta, lääkärintaidosta, oikeudes- 
ta? 

PoLos Oikeus on ilman muuta kaunein. 

SOKRATES Jos se kerran on kaunein, se on sitä siksi että se 
luottaa eniten nautintoa, hyötyä tai kumpaakin? 

PoLos Kyllä. 

SOKRATES Onko nautinnollista olla lääkärin hoidossa, naut- 
tivatko hoidettavat siitä? 

Poros Sitä en usko. 

SOKRATES Mutta se on heille hyödyksi? 

Poros Kyllä. 

SOKRATES Sillä se vapauttaa paljosta pahasta, sen takia 
kannattaa kärsiä tuskaa, tullakseen terveeksi. 

Poros Niin tietenkin. 

SOKRATES Kumpi on ruumiistaan onnellisempi, se joka on 
lääkärin hoidettavana vai se joka ei ole sairastunutkaan? 
PoLos Jälkimmäinen tietenkin. 

SOKRATES Sillä onnea ei ole se että vapautuu pahasta, vaan 
se ettei ole ollenkaan sen satuttama. 

PoLos Totta. 

SOKRATES Kumpi on onnettomampi kahdesta jotka ovat 
sairaita joko ruumiiltaan tai sielultaan, se joka hoidetaan 
pahasta vapaaksi, vai se jota ei hoideta vaan joka jää 
sairaaksi? 

PoLOos Se jota ei hoideta on ilmeisestikin onnettomampi. 
SOKRATES Ja eikö rangaistuksen kärsiminen merkinnyt va- 
puutumista suurimmasta pahasta, sielun pahasta? 

PoLos Kyllä. 

SOKRATES Sillä oikeus palauttaa ihmisen järkeen ja oikeu- 
dentuntoon ja on lääke sielun pahaan. 
Poros Aivan niin. 

e SOKRATES Onnellisin on siis se ihminen jolla ei ole sielus- 
saan pahaa, — senhän osoitettiin olevan kaikista suurin paha? 
PoLos Ilmeisesti. 

SOKRATES Ja toiseksi onnellisin se joka vapautuu sielun 

pahasta? 

PoLos Niin ilmeisesti sitten. 

SOKRATES Vapautuu sillä että häntä ojennetaan, moititaan ja 

rangaistaan? 

PoLos Niin. | 

SOKRATES Ja huonoimmin elää se joka elää vääryydessä 

pääsemättä siitä vapaaksi? | 

Poros Epäilemättä. 

SOKRATES Mutta juuri niinhän elää se joka tekee törkeimpiä 
479a rikoksia ja on pahin rikollinen, mutta jota ei nuhdella eikä 

ojenneta eikä rangaista — ja juuri näin ovat Arkhelaos ja 

muut itsevaltiaat ja puhujat ja mahtimiehet asiansa järjestä- 

neet, niinhän sinä väität! 

PoLos Olet oikeassa. 

SOKRATES Eikö heitä voisi melkein verrata ihmiseen jota 

vaivaavat pahimmat sairaudet mutta joka lääkärien edessä 

onnistuu olemaan vastaamatta ruumiinsa vioista ja tulemaan 

parannetuksi, koska hän lapsen lailla pelkää polttamisen ja 

b leikkaamisen aiheuttamaa kipua — eikö tämä ole sattuva 
vertaus? 

PoLos On kyllä. 

SOKRATES On kuin tällainen ihminen ei tietäisi mitä on 
terveys ja ruumiin kunto. Siitä mistä pääsimme yksimielisyy- 
teen, voi edelleen päätellä että ne jotka yrittävät paeta 
rangaistusta käyttäytyvät samalla tavalla, he näkevät ran- 
gaistukseen liittyvän kivun mutta ovat sokeita sen tuottamal- 
le hyödylle eivätkä tiedä, miten paljon onnettomampaa on 
elää sairaan sielun kuin sairaan ruumiin kanssa, sielun joka 
on turmeltunut ja rikollinen ja epäpyhä. Ja sitten he tekevät 

c kaikkensa välttääkseen rangaistuksen ja ollakseen vapautu- 
matta kaikkein suurimmasta pahasta, he hankkivat rahaa ja 

ystäviä, yrittävät oppia puhumaan mahdollisimman uskotta- 
vasti. Mutta jos olemme päätelleet oikein, huomaatko mitä 
keskustelustamme seuraa? Vai teemmekö yhteenvedon? 
PoLos Miten haluat. 

SOKRATES Eikö tulokseksi tullut, että vääryys ja vääryyden 
tekeminen on kaikkein suurin paha? 

PoLos Kyllä. 

SOKRATES Ja että tästä pahasta vapauttaa rangaistus? 

Poros Se on ilmeistä. 

SOKRATES Mutta se että jää rangaistuksetta merkitsee että 
paha pysyy? 

Poros Niin. 

SOKRATES Väärin tekeminen on siis vasta toiseksi suurin 
paha. Ensimmäinen ja kaikkein suurin paha on että ihminen 
tekee väärin ja selviää rangaistuksetta. 

PoLos Siltä vaikuttaa. 

SOKRATES Mutta ystävä, emmekö me juuri tästä väitelleet? 
Sinä sanoit Arkhelaosta onnelliseksi, koska hän vältti ran- 
gaistuksen vaikka oli syyllistynyt mitä törkeimpiin rikoksiin; 
minä olin sitä mieltä että Arkhelaos, niin kuin kuka hyvänsä 
joka tekee väärin kärsimättä rangaistusta, on pakostakin 
kaikista ihmisistä onnettomin; edelleen, että se joka tekee 
väärin on aina onnettomampi kuin se joka kärsii vääryyttä; 
ja vihdoin, että se joka selviää rangaistuksetta on onnetto- 
mampi kuin se joka kärsii rangaistuksen. Enkö minä näin 
sanonut? 

PoLos Sanoit. 

SOKRATES Janyt on osoitettu että minä olin oikeassa? 
Poros Siltä näyttää. 

SOKRATES Mutta jos näin on, niin mitä suurta hyötyä 
puhetaidosta silloin voi olla? Sillä siitä mistä olemme 
päässeet yksimielisyyteen seuraa, että ihmisen tulee kaikin 
tavoin varoa tekemästä väärin, koska se aiheuttaa hänelle 
niin paljon vahinkoa. Eikö totta? 

PoLos Kyllä. 

SOKRATES Ja jos hän tai joku hänen huolehdittavistaan tekee 
väärin, hänen on omasta aloitteestaan mentävä sinne missä 
hän nopeimmin saa rangaistuksen, hänen on riennettävä 

tuomarin luokse kuin lääkärille, ennen kuin vääryyden tauti 
ehtii muuttua krooniseksi ja tehdä sielun parantumattomasti 
sairaaksi. Vai mitä muuta voimme sanoa jos pidämme kiinni 
siitä mistä jo sovimme? Eikö tämä ole ainoa johtopäätös 
minkä voimme tehdä? 

PoLos Niin se tuntuu olevan. 

SOKRATES Jos tarkoituksemme on puolustaa omia tai van- 
hempiamme, ystäviemme, lapsiemme tai isänmaamme teke- 
miä vääryyksiä, puhetaidosta ei siis ole meille mitään hyötyä. 
Mutta siitä saattaa olla hyötyä sille joka ei puolusta vaan 
syyttää, ennen kaikkea itseään mutta myös läheisiään ja ketä 
tahansa joka on tehnyt väärin. Tämä ihminen ei yritä salata 
vääryyttä vaan vetää sen päivänvaloon, jotta syyllinen saisi 
rangaistuksen ja paranisi, ja hänen on pakotettava itsensä 
olemaan pelkäämättä, astumaan hammasta purren ja miehek- 
käästi ikään kuin lääkärin leikeltäväksi ja poltettavaksi. Hän 
ei ajattele kipua vaan tavoittelee vain sitä mikä on hyvää ja 
kaunista. Jos hän on teoillaan ansainnut ruoskaa, hän antaa 
ruoskia itsensä, jos kahleet hän antaa kahlita itsensä, jos 
sakot hän antaa sakottaa, jos maanpaon hän antaa ajaa 
maanpakoon, jos kuoleman hän antaa tappaa. Hän itse on 
ensimmäisenä syyttämässä itseään tai läheisiään, ja puhetai- 
toa hän käyttää siihen että syylliset vapautuisivat suurim- 
masta pahasta, vääryydestä. Olemmeko tätä mieltä? 

PoLos Minusta sinä kyllä puhut mahdottomia, mutta sen 
perusteella mitä aikaisemmin todettiin se on johdonmukaista. 
SOKRATES On siis joko hyljättävä se tai hyväksyttävä tämä. 
PoLos Aivan niin. 

SOKRATES Ajatellaan sitten päinvastaista tapausta, että mei- 
dän pitäisi vahingoittaa toista ihmistä, joko vihamiestämme 
tai ketä tahansa. Oletetaan ettei tämä vihamies ole tehnyt 
väärin meitä kohtaan — sitä meidän on varottava — vaan 
jotakin kolmatta kohtaan. Eikö meidän nyt olekin kaikin 
tavoin, sekä sanoin että teoin, yritettävä estää häntä saamas- 
ta rangaistusta ja joutumasta tuomarin eteen? Mutta jos hän 
joutuu, meidän on tietenkin tehtävä kaikkemme että hän 
pääsisi pakoon eikä saisi rangaistusta: jos hän on varastanut 
suuren summan rahaa, pitäköön sen älköönkä antako takai- 


50 


GORGIAS 


sin vaan käyttäköön kaiken laittomasti ja jumalattomasti 
omiin ja läheistensä tarpeisiin, ja jos hän teoistaan on 
ansainnut kuoleman niin mieluummin jääköön henkiin ja 
eläköön ikuisesti pahuudessaan, tai ainakin niin kauan kuin 
sellainen elämä on mahdollista. Tällaisiin tarkoituksiin puhe- 
taito minusta kelpaa ja siitä on hyötyä, mutta sille joka ei aio 
tehdä väärin siitä on kovin vähän hyötyä jos ollenkaan; 
ainakaan tässä keskustelussa ei mitään sellaista ole ilmennyt. 
K ALLIKLES Kuule Khairefon, onko Sokrates vakavissaan vai 
laskeeko hän leikkiä? 

K HAIREFON Minä sanoisin että hän on enemmän kuin 
vakavissaan — mutta mikset kysy häneltä itseltään? 

K ALLIKLES Minä kysyn tosiaan. Sokrates, sano oletko sinä 
vakavissasi vai lasketko leikkiä? Sillä jos sinä olet vakavissa- 
si ja jos se mitä sanot on totta, niin silloinhan meidän 
ihmisten koko elämä on ylösalaisin, me teemme aivan 
päinvastoin kuin meidän pitäisi. 

SOKRATES Ellei ihmisillä olisi yhteisiä tunteita, jos kohta 
vaihtelevia ihmisestä ihmiseen, vaan jokaisen ihmisen tunteet 
olisivat vain hänelle ominaisia, ei olisi helppoa välittää 
tunteitaan toiselle. Sanon näin koska olen huomannut että 
meillä kahdella on samat tunteet, nimittäin kaksi rakkautta 
kummallakin, minulla Alkibiades Kleiniaan poika ja filoso- 
fia, sinulla Ateenan demos ja Demos Pyrilampeen poika. Ja 
minä olen myös huomannut ettet sinä kaikessa etevyydessäsi 
pysty väittämään vastaan, sanoivat nämä sinun rakastettusi 
mitä tahansa ja miten tahansa, vaan sinä horjut sinne ja 
tänne. Jos Ateenan demos ei kokouksessaan ole jostakin 
asiasta samaa mieltä kuin sinä, sinä muutat kantaasi ja sanot 
mitä kansa haluaa; sama koskee Pyrilampeen nuorta kaunis- 
ta poikaa. Sinulla ei ole voimaa vastustaa rakastettujesi 
sanoja ja ajatuksia, ja jos joku ihmettelisi niitä mahdotto- 
muuksia joita sinä heidän takiaan suustasi päästät, milloin 
missäkin yhteydessä, sinä vastaisit jos puhuisit totta, että ellei 
kukaan saa sinun rakastettujasi lopettamaan tuollaisia puhei- 
ta et sinäkään niitä lopeta. Kuvittele nyt että minunkin 
puheeni on tuollaista toistoa äläkä ihmettele että puhun niin 
kuin puhun. Yritä vaientaa filosofia joka on minun rakastet- 

tuni! Rakas ystävä, filosofia sanoo mitä sinä kuulet minun 
sanovan, ja se on paljon vähemmän häilyväinen kuin minun 
toinen rakastettuni, sillä Kleiniaan poika puhuu tänään yhtä 
huomenna toista, mutta filosofia puhuu aina yhtä ja samaa. 
Sen sanoja sinä nyt ihmettelet, sen puhetta sinä äsken 
kuuntelit. Ja se sinun nyt on kumottava, osoitettava että 
kaikista pahinta ei ole tehdä väärin ja selvitä rangaistuksetta, 
kuten minä väitin; jos et pysty tätä väitettä kumoamaan, 
minä vannon koiran, egyptiläisten jumalan nimeen että 
Kallikles ei tule ikinä olemaan yhtä mieltä itsensä kanssa 
vaan eri mieltä itsensä kanssa elämänsä loppuun asti. 
Omasta puolestani minä soisin että minun lyyrani olisi 
epävireessä eikä minun kustantamani kuoro osaisi laulaa, 
jopa koko maailman soisin olevan eri mieltä minun kanssani 
mieluummin kuin että minä itse olisin riitasointuinen ja 
puhuisin itseäni vastaan. 

K ALLIKLES Minusta sinä puhut nulikkamaisesti, kuin olisit 
varsinainen kansankiihottaja, ja sinä puhut niin sen takia että 
Polos syyllistyi itse samaan virheeseen josta hän syytti 
Gorgiasta. Poloshan sanoi, että kun sinä olit kysynyt 
Gorgiaalta opettaisiko tämä — jos joku tulisi hänen luokseen 
haluten oppia puhetaitoa mutta tietämättä mitään oikeasta ja 
väärästä — tulokkaalle myös tätä asiaa, oli Gorgias pelkkää 
häveliäisyyttään vastannut myöntävästi koska tavalliset ih- 
miset olisivat suuttuneet, jos hän olisi vastannut kieltävästi — 
ja tämän myöntymyksen vuoksi Gorgiaan oli sitten ollut 
pakko puhua itseään vastaan, ja juuri sellaisestahan sinä 
riemastut. Silloin Polos pilkkasi sinua ja minun mielestäni 
aiheellisesti; mutta nyt hän on itse langennut samaan ansaan. 
Minä kaikkea muuta kuin ihailen Polosta, kun hän meni 
myöntämään että on rumempaa tehdä väärin kuin kärsiä 
vääryyttä, sillä tämän myöntymyksen ansiosta sinä sait hänet 
pauloihin ja suitset hänen suuhunsa; hän ei kehdannut sanoa 
mitä hän ajatteli. Sillä sinä Sokrates olet sellainen, että 
samalla kun sanot etsiväsi totuutta johdatat keskustelun 
karkeisiin ja kansanomaisiin toteamiin, joiden kauneus ei ole 
luontoa vaan sovittua tapaa. Luonto ja sovittu tapa ovat 
toistensa vastakohtia. Jos joku siis on arka eikä uskalla sanoa 

mitä ajattelee, hän pakostakin puhuu ristiriitaisesti. Tämän 
hienouden sinä olet huomannut ja käytät väittelyssä sellaista 
ovelaa temppua, että jos toinen puhuu sovitun tavan mukai- 
sesti, sinä äkkiä esität kysymyksen joka on luonnon mukai- 
nen, ja päinvastoin, jos toinen puhuu luonnosta puhut sinä 
vuorostasi sovittuun tapaan. Juuri näin sinä menettelit äsken 
kun te keskustelitte väärin tekemisestä ja vääryyden kärsimi- 
sestä. Kun Polos puhui siitä mikä sovitun tavan mukaan on 
ruminta, sinä jatkoit keskustelua itsepintaisesti luonnon 
pohjalta. Luonnon mukaanhan vääryyden kärsiminen on 
rumempaa koska se on suurempi paha, mutta sovitun tavan 
mukaan ruminta on tehdä väärin. Vääryyden kärsiminen ei 
ole todellisen miehen osa vaan orjan, jolle kuolema on 
parempi kuin elämä; jos häntä kohdellaan väärin ja sorre- 
taan, hän ei pysty auttamaan itseään eikä huollettaviaan. 
Mutta minä luulen että sovitut tavat ja lait ovat juuri 
heikkojen ihmisten ja enemmistön luomia; itselleen ja omaksi 
edukseen he laativat lakeja ja jakavat kiitosta ja moitetta. 
Pelotellakseen voimakkaampiaan, niitä jotka kykenisivät 
ottamaan heiltä vallan, he selittävät että on rumaa ja väärin 
pyrkiä toisten yläpuolelle, ja vääryys on heidän mukaansa 
juuri sitä että haluaa enemmän kuin muut; eivätköhän he 
kannata tasa-arvoisuutta juuri siksi että ovat huonompia. 
Tämän mukaisesti sanoo sovittu tapa vääräksi ja rumaksi 
sitä että joku haluaa enemmän kuin muut, tavallinen kansa; 
mutta luonto osoittaa että paremmalle kuuluu enemmän kuin 
huonommalle, vahvemmalle enemmän kuin heikommalle. 
Sekä muiden elävien olentojen että ihmisten keskinäiset, niin 
jopa kokonaisten valtioiden ja sukujen keskinäiset suhteet 
todistavat monin tavoin, että vahvemmalla on oikeus hallita 
heikompaansa ja omistaa enemmän kuin tämä. Minkä oikeu- 
den nojalla Kserkses hyökkäsi Hellaaseen tai hänen isänsä 
skyyttien kimppuun? Tai — tapauksia voisi luetella tuhansit- 
tain. Kyllä nämä miehet toimivat oikeuden mukaan, jumalan 
tähden, minä sanon että he toimivat luonnon oman lain 
mukaan, mutta eivät ilmeisestikään sen lain mukaan jota me 
noudatamme kun valitsemme miehistämme parhaimmat ja 
voimakkaimmat jo nuorina, kesytämme heidät kuin he 

484a olisivat leijonia, teemme heistä orjia loitsuin ja lauluin, 
selitämme heille että tasa-arvoisuus on välttämätöntä, että se 

on kaunista ja oikein. Mutta jos syntyisi mies jolla on 
tarpeeksi voimaa, hän karistaisi päältään ja repisi ja heittäisi 
menemään kaiken tämän, polkisi jalkoihinsa meidän kaa- 
vamme ja taikasanamme, meidän loitsumme ja luonnonvas- 
taiset lakimme, ja hän, orja kohoaisi meidän herraksemme — 

b siinä loistaisi luonnon oikeus kirkkaana. Minusta tuntuu kuin 

* Itse Pindaros tukisi minua siinä laulussa jossa hän sanoo että 


laki on sekä kuolevaisien 
että kuolemattomain kuningas, 


sillä se, hän jatkaa, 


tekee vallasta oikeuden, harjoittaa 
väkivaltaa vahvalla kädellä; tämän todistavat 
Herakleen urotyöt sillä ostamatta — 


jotenkin näin se menee, minä en osaa laulua ulkoa mutta 
Pindaros tarkoittaa, että Herakles vei Geryoneen härät 
ostamatta niitä tai saamatta niitä lahjaksi, sillä luonnon 
c oikeus sanoo että heikompien ja huonompien härät ja muu 
omaisuus kuuluu vahvemmille ja paremmille. Tämä on 
totuus jonka sinäkin huomaat, jos jätät filosofian ja siirryt 
tärkeämpiin asioihin. Onhan filosofia miellyttävä harrastus, 
Sokrates, jos sitä harjoittaa kohtuullisessa määrin ja sopivas- 
sa iässä; mutta jos sen parissa askartelee tarpeettoman 
pitkään, se pelkästään turmelee. Ihminen voi olla lahjakaskin, 
mutta jos hän harjoittaa filosofiaa liian vanhaksi asti hän jää 
d pakostakin tietämättömäksi kaikista niistä asioista jotka 
täytyy tietää, jos aikoo kehittyä täysimittaiseksi ja arvoste- 
tuksi kansalaiseksi. Hän ei tunne kaupungin lakeja eikä kieltä 
jota ihmisten yksityisessä ja julkisessa kanssakäymisessä 
sopii käyttää, ei tiedä mitään inhimillisistä nautinnoista tai 
tarpeista tai ylipäätään ihmisluonnosta. Kun tällaiset ihmiset 
sitten ottavat hoitaakseen jonkin yksityisen tai valtiollisen 
e asian, he tekevät itsensä naurunalaisiksi, kuten poliitikot 
todennäköisesti tekisivät itsensä naurunalaisiksi jos tulisivat 
mukaan teidän keskusteluihinne ja väittelyihinne. Euripides 

on oikeassa sanoessaan: »Jokainen loistaa siinä, omistautuu 
sille ja uhraa suurimman osan päivästään siihen missä hän on 
paras.» Sitä alaa jolla ihminen on huono hän karttaa ja 
halveksii, mutta omaa alaansa hän ylistää, itserakkaudesta, 
koska hän siten kuvittelee ylistävänsä itseään. Oikeinta on 
olla kiinnostunut kummastakin: kasvatuksen osana filosofia 
on hyvä asia eikä nuorelle miehelle ole mikään häpeä 
harrastaa filosofiaa, mutta kun vanhempi mies yhä vain 
filosofoi, niin se on naurettavaa. Minä suhtaudun filosofeihin 
kuin aikamiehiin jotka jokeltavat ja matkivat lasta. Kun näen 
pienen lapsen joka sammaltaa ja jokeltaa, se on minusta vain 
hauskaa, se on pakotonta ja lapsen ikään sopivaa; vastenmie- 
listä on jos pikkulapsi puhuu selkeästi ja varmasti, se piinaa 
korvia ja vaikuttaa pakotetulta. Mutta kun aikuinen mies 
jokeltaa ja matkii lasta, hän vaikuttaa naurettavalta ja 
epämiehekkäältä ja ansaitsisi piiskaa. Aivan samoin minusta 
on mieluisaa nähdä nuoren miehen harrastavan filosofiaa, 
minusta $e on hänelle sopivaa ja luonnollista, kun sitä vastoin 
sellaisessa nuoressa miehessä joka ei harrasta filosofiaa on 
jotain luonnotonta, kuin hän ei koskaan haluaisi toimittaa 
mitään jaloa ja suurta. Mutta kun minä näen vanhemman 
miehen yhä harrastavan filosofiaa, koska hän ei osaa luopua 
siltä, niin sellainen mies ansaitsisi piiskaa. Sillä vaikka hän 
olisi lahjakaskin, hänestä tulee pakostakin kuten sanoin 
epämiehekäs, kun hän pakenee keskuspaikkoja ja toreja joilla 
miehet — kuten runoilija sanoo — kasvavat täyteen mittaansa, 
ja sen sijaan piiloutuu loppuelämäkseen johonkin nurkkaan 
jossa sitten kuiskailee kolmen tai neljän nuorukaisen kanssa, 
sanomatta koskaan mitään rohkeaa, suurta, vapaan miehen 
arvolle sopivaa. 

Minä ajattelen sinusta hyvin ystävällisesti, Sokrates, ehkä 
vähän samoin kuin Zethos Amfionista Euripideen näytelmäs- 
sä jota äsken lainasin. Minun tekee näet mieleni sanoa sinulle 
samoin kuin Zethos sanoi veljelleen: Sokrates, sen mistä 
sinun pitäisi huolehtia sinä laiminlyöt, jalon sielusi sinä 
kätket lapselliseen käytökseen. Oikeudessa et osaa esittää 
asiaasi niin kuin kuuluu, et sanoa sitä mikä on todennäköistä 
tai uskottavaa, et antaa pätevää neuvoa. Äläkä nyt suutu 

minulle, minä ajattelen sinun parastasi! Eikö sinusta ole 
häpeä olla tuossa tilassa, samassa tilassa kuin kaikki muut- 
kin jotka ovat vieneet filosofian harrastuksensa mahdotto- 
muuksiin? Ajattele että joku ottaisi tuollaisen miehen kiinni 
ja toimittaisi vankilaan, väittäisi että sinä olet tehnyt rikok- 
sen jota sinä et ole tehnyt — sinä tiedät ettet pystyisi 
mitenkään auttamaan itseäsi, sinä olisit kuin puulla päähän 
lyöty etkä saisi sanaa suustasi. Ja kun sitten joutuisit 
oikeuden eteen, niin vaikka syyttäjä olisi millainen typerys ja 
lurjus, sinut tuomittaisiin ilman muuta kuolemaan jos syyttä- 
jä sitä vaatisi. Mitä viisasta voi olla »taidossa joka luonnos- 
taan lahjakkaasta miehestä tekee heikon», niin ettei hän pysty 
auttamaan itseään, ei pelastamaan suurimmissa vaaroissa sen 
enempää itseään kuin ketään toistakaan, vaan sallii vihamies- 
ten ryöstää omaisuutensa ja joutuu elämään lainsuojattoma- 
na omassa valtiossaan? Sellaista miestä on lupa — käyttääk- 
seni vähän karkeaa ilmaisua — rangaistuksetta vetää turpiin. 
Niinpä rakas ystävä, usko minua ja »lopeta jo tuo väittämi- 
nen, opiskele käytännöllisten asiain taitoa, hanki itsellesi 
viisaan nimi; jätä toisten huoleksi hienoudet» — hullutukset, 
järjettömyydet — sillä »niiden kanssa asut köyhää taloa». Älä 
kilpaile hiustenhalkojien kanssa, kilpaile niiden kanssa joilla 
on kultaa ja kunniaa ja muita elämän siunauksia yllin kyllin. 
SOKRATES Jos minun sieluni olisi kultaa, etkö usko että 
olisin iloinen jos löytäisin kiven jolla kultaa koetellaan, 
parhaan sellaisen? Sen luokse minä veisin sieluni ja jos tuo 
kivi ja minä silloin olisimme yksimielisiä siitä, että minun 
sieluni on hyvin hoidettu, niin minä tietäisin olla tyytyväinen 
tilaani enkä enää tarvitsisi mitään muuta koetusta! 

K ALLIKLES Mitä sinä tarkoitat? 

SOKRATES Sitä vain että minä uskon sinussa löytäneeni 
tuollaisen jumalanlahjan. 

K ALLIKLES Miten niin? 

SOKRATES Minä olen varma että jos sinä olet samaa mieltä 
kuin minun sieluni, olen todella löytänyt totuuden. Minun 
mielestäni sillä joka aikoo koetella sielun, saada selville 
elääkö se oikein vai ei, täytyy olla tietoa, hyvää tahtoa ja 
suorasukaisuutta — ja niitä kaikkia sinulla on. Olen tavannut 

monia jotka eivät ole pystyneet koettelemaan minua, koska 
eivät ole olleet viisaita niin kuin sinä; toiset ovat kyllä 
riittävän viisaita, mutta eivät halua sanoa minulle totuutta, 
koska eivät ole kiinnostuneita minusta niin kuin sinä; nämä 
kaksi vierasta, Gorgias ja Polos, ovat viisaita miehiä ja 
- ystäviäni mutta heiltä puuttuu suorasukaisuutta ja he ovat 
turhan häveliäitä. Eikö totta? Menihän heidän häveliäisyy- 
tensä niin pitkälle, että kumpikaan heistä ei kaihtanut monien 
ihmisten kuullen puhumasta itseään vastaan, niin tärkeistä 
asioista kuin olikin kysymys. Mutta sinulla on ominaisuudet 
jotka noilta toisilta puuttuvat: olet saanut hyvän kasvatuk- 
sen, kuten monet ateenalaiset voisivat kertoa, ja olet valmis 
auttamaan minua. Mistä minä sen tiedän? Anna kun kerron. 
Minä tiedän, että te neljä yhdessä, sinä, Teisandros Afidnes- 
ta, Andron Androtionin poika ja Nausikydes Kholargoksesta 
opiskelitte yhdessä; ja kerran kuulin teidän keskustelevan 
siitä, miten pitkälle opiskelua tulisi jatkaa. Te tulitte siihen 
lopputulokseen, ettei opintoja pitäisi viedä äärimmäisyyksiin, 
te kehotitte toisianne varomaan ettette liika viisaiksi tulemal- 
la huomaamatta turmelisi itseänne. Kun siis nyt kuulen sinun 
antavan minulle saman neuvon jonka annoit parhaille ystä- 
villesi, se on minulle riittävä osoitus siitä että todella 
suhtaudut minuun myönteisesti. Ja että pystyt puhumaan 
suorasukaisesti ja ujostelematta, niin väität itse ja sitä 
todistaa myös äskeinen puheesi. Nyt käsiteltävässä asiassa 
voinemme siis menetellä seuraavasti. Jos sinä olet jostakin 
väitteestä samaa mieltä kuin minä, voidaan katsoa että kun 
sekä sinä että minä olemme sen tutkineet, tämä riittää eikä 
sitä tarvitse enää alistaa mihinkään muuhun tutkimukseen. 
Sillä mahdotonta olisi että sinä olisit minun kanssani samaa 
mieltä siksi että sinulta puuttuu viisautta, tai turhasta 
häveliäisyydestä, vielä vähemmän siksi että haluaisit pettää 
minua; sillä olethan sinä kuten itsekin sanot, minun ystäväni. 
Niinpä siis, kun sinä ja minä olemme päässeet jostakin 
asiasta yksimielisyyteen, olemme löytäneet myös totuuden. 
Ja mikäpä olisi tärkeämpi kysymys kuin se josta sinä minulle 
äsken luennoit: Millainen ihmisen tulisi olla, mitä harrastaa 
ja kuinka kauan, ensin nuorena ja sitten vanhempana? Jos 

minä omassa elämässäni en tee jotakin oikein, niin voit olla 
varma että minä en erehdy tahallani vaan tietämättömyyttä- 
ni. Älä siis lopeta vaan neuvo edelleenkin minua, osoita 
sormella mitä minun on tavoiteltava, sano miten minä 
saavutan sen. Jos saat minut kiinni sellaisesta, että tänään « 
olen kanssasi samaa mieltä mutta huomenna en teekään sitä 
mihin tänään suostuin, pidä minua täydellisenä hölmönä 
äläkä enää tuhlaa aikaasi niin arvottomaan olentoon. Mutta 
sano minulle nyt vielä kerran: mitä sinä ja Pindaros tarkoitat- 
te luonnon oikeudella? Sitäkö että vahvempi saa väkivallalla 
riistää heikomman omaisuuden, parempi hallita huonompia, 
kelpo ihminen omistaa enemmän kuin kelvoton? Tätäkö sinä 
sanoit oikeudeksi, vai muistanko minä väärin? 

KALLIKLES Niin minä sanoin ja sanon edelleenkin. 
SOKRATES Mutta tarkoitatko sinä paremmalla samaa kuin 
vahvemmalla? Minä en oikein ymmärtänyt mitä sinä äsken 
halusit sanoa, tarkoititko sinä vahvemmilla voimakkaampia, 
sitä että heikompien on toteltava voimakkaampia, mihin 
tunnuit viittaavan kun sanoit että isot valtiot hyökkäävät 
pienten kimppuun luonnon oikeudella, siksi että ne ovat 
vahvempia ja voimakkaampia — onko siis vahvempi ja 
voimakkaampi ja parempi sama asia? Vai onko mahdollista 
olla parempi mutta samalla alempi ja heikompi, vahvempi 
mutta samalla huonompi? Vai onko parempi määriteltävä 
samoin kuin vahvempi? Tähän kysymykseen haluan sinulta 
yksiselitteisen vastauksen. Ovatko siis vahvempi ja parempi 
ja voimakkaampi sama asia vai eri asioita? | 

K ALLIKLES Minä vastaan yksiselitteisesti että ne ovat sama 
asia. 

SOKRATES Eikö luonnon mukaan monta ole vahvempi kuin 
yksi? Ja monet säätävät lakeja yhtä vastaan, kuten sinä 
sanoit? 

K ALLIKLES Totta. 

SOKRATES Monien säätämät lait ovat siis vahvempien säätä- 
miä? 

K ALLIKLES Aivan. 

SOKRATES Siis myös parempien? Vahvemmathan olivat si- 
nun käsityksesi mukaan myös parempia. 

K ALLIKLES Kyllä. 

SOKRATES Ja heidän lakinsa ovat luonnon mukaan hyviä 
lakeja, koska ne ovat vahvempien säätämiä? 

K ALLIKLES Kyllä. 

SOKRATES Mutta eivätkö nuo monet sinun mukaasi olleet 
sitä mieltä että oikeus on tasa-arvoisuutta, ja että on 
rumempaa tehdä väärin kuin kärsiä vääryyttä? Onko näin 
vai ei? Älä nyt anna minkään häveliäisyyden johtaa itseäsi 
harhaan vaan vastaa: ovatko monet vai eivätkö he ole sitä 
mieltä, että on oikein jos kaikilla on yhtä paljon eikä toisilla 
enemmän kuin toisilla, ja että on rumempaa tehdä väärin 
kuin kärsiä vääryyttä? Ole ystävällinen ja vastaa, jotta minä 
vahvistuisin uskossani — kun noin terävä mies on kanssani 
samaa mieltä! Jos sinä olet samaa mieltä. 

K ALLIKLES Kyllä minä olen, joukon mielipide on tosiaan 
tuo. 

SOKRATES Se että on rumempaa tehdä väärin kuin kärsiä 
vääryyttä, ja se että oikeus on tasa-arvoisuutta ei siis ole 
ainoastaan sovitun tavan vaan myös luonnon mukaan ajatel- 
tu. Mutta nyt näyttää siltä että sinä et puhunut totta, kun 
sanoit että sovittu tapa ja luonto ovat toistensa vastakohtia, 
etkä siis myöskään moittinut minua oikeutetusti kun väitit 
että minä tämän tietäen hämäsin keskustelussa. Sinun mu- 
kaasihan minä olisin kääntänyt keskustelun sovittuun tapaan, 
kun toinen puhui luonnosta, ja luontoon kun hän puhui 
sovitusta tavasta. 

K ALLIKLES Tämä mies ei ikinä lakkaa saivartelemasta! Eikö 
sinua hävetä, kun vielä tuossa iässä takerrut sanoihin ja teet 
suuren numeron jostakin puheen lipsahduksesta? Luuletko 
sinä tosiaan että minä vahvemmalla tarkoitan muuta kuin 
parempaa? Enkö minä ole koko ajan sanonut että minusta 
parempi ja vahvempi on sama asia? Et kai sinä kuvittele 
minun väittävän, että jos joukko orjia ja roskaväkeä, jossa ei 
varteenotettavaa ole muu kuin ehkä ruumiinvoima, kerääntyy 
yhteen ja tulee jotain sanoneeksi, niin se on muka laki? 
SOKRATES Mutta sinä viisas, noinko sinä nyt puhut? 

K ALLIKLES Täsmälleen. | 
SOKRATES Rakas ystävä, minä aloin jo vähän aikaa sitten 

ajatella että sinun täytyy vahvemmalla tarkoittaa jotain 
tuollaista, ja minä kysyn nyt uudestaan ollakseni asiasta 
aivan varma. Sinä et ilmeisesti tahdo sanoa että kaksi on 
parempi kuin yksi, tai että sinun orjasi ovat parempia kuin 
sinä koska he ovat sinua voimakkaampia. Mutta mitä sinä 
tahdot sanoa? Mitä sinä oikeastaan tarkoitat paremmilla kun 
et kerran voimakkaampia? Ja ole minulle lempeämpi opetta- 
ja, tai minä karkaan sinun koulustasi! 

K ALLIKLES Sinä ivailet. 

SOKRATES Mutta Zethoksen nimessä, saman Zethoksen jota 
sinä taannoin käytit hyväksi ivaillaksesi minulle! Ole kiltti ja 
sano kumminkin: keitä sinä tarkoitat paremmilla? 

K ALLIKLES No etevämpiä. 

SOKRATES Etkö sinä huomaa että sinä itse nyt leikit sanoilla, 
selvittämättä mitään? Voisitko sanoa, tarkoitatko sinä pa- 
remmilla ja vahvemmilla järkevämpiä vai jotain muuta? 

K ALLIKLES Juuri sitä, järkevämpiä. 

SOKRATES Sinun käsityksesi mukaan siis yksi järkevä mies 
usein on tuhansia typeriä vahvempi, hän hallitkoon, nuo 
toiset tyytykööt olemaan hallittuja, ja sillä joka hallitsee 
täytyy myös olla enemmän kuin hallittavilla — näin ymmär- 
rän sinun ajatuksesi, ja minä en saivartele nyt — jos kerran 
yksi on tuhansia vahvempi. 

K ALLIKLES Tulkitset minut aivan oikein. Ja minä sanon 
luonnon oikeudeksi sitä että se joka on parempi ja järkeväm- 
pi hallitsee, että hänellä on enemmän kuin huonommilla. 
SOKRATES Hetkinen! Ajattelehan seuraavaa esimerkkiä. 
Monta ihmistä on koolla niin kuin meitä nyt tässä, meillä on 
yhteensä paljon syötävää ja juotavaa, me olemme erilaisia, 
toiset ovat voimakkaita toiset heikkoja, mutta yksi meistä on 
lääkäri, hän on meitä muita järkevämpi mitä ruokaan tulee, 
samalla kun hän tietenkin on voimakkaampi kuin jotkut ja 
heikompi kuin jotkut toiset — eikö hän ole meitä muita 
parempi ja vahvempi koska hän on meitä järkevämpi juuri 
tässä yhdessä suhteessa? 

K ALLIKLES Ilman muuta. 

SOKRATES Pitäisikö hänen myös saada ruoasta suurempi osa 
kuin meidän, kun hän kerran on meitä parempi? Vai pitäisikö 

hänen, joka tässä suhteessa hallitsee, suorittaa ruoanjako 
Itseään mitenkään suosimatta, ettei tästä olisi hänelle vahin- 
koa? Tulisiko hänen vain saada enemmän kuin toiset, 
vähemmän kuin toiset? Ja jos hän sattuisi olemaan kaikista 
heikoin, niin tulisiko hänen, kaikista parhaan saada vähiten? 
Kallikles, miten on? 

K ALLIKLES Sinä puhut ruoista ja juomista ja lääkäreistä! 
Minä puhun jostain ihan muusta! 

SOKRATES Mutta etkö sitten ole sitä mieltä että järkevämpi 
on parempi? Vastaa kyllä tai ei. 

K ALLIKLES Kyllä. 

SOKRATES Mutta eikö sen joka on parempi pitänyt saada 
enemmän? 

K ALLIKLES Ei syömistä ja juomista! 

SOKRATES Ahaa, ehkä vaatteita sitten? Pitääkö parhaalla 
kutojalla olla kaikista suurin asu, pitääkö hänellä olla eniten 
kaikkein hienoimpia vaatteita? 

K ALLIKLES Eitässä ole vaatteista kysymys! 

SOKRATES Kengistäkö sitten? Tietysti sen joka kenkäalalla 
on järkevin ja paras täytyy saada enemmän kuin muut: 
suutarilla pitää olla isommat kengät ja enemmän kenkiä kuin 
muilla. 

K ALLIKLES Kenkiä! Ei tässä kengistäkään ole kysymys! 
SOKRATES Ai, no ehkä sinä sitten tarkoitat että järkevän ja 
kunnollisen maanviljelijän pitää saada enemmän siemenvil- 
jaa kuin muut saavat? 

K ALLIKLES Sinä toistat koko ajan samaa! 

SOKRATES Niin toistan, koska puhun koko ajan samasta 
asiasta. 

K ALLIKLES Koko ajan niin! suutareista ja vanuttajista ja 
kokeista ja lääkäreistä, ikään kuin niillä olisi mitään tekemis- 
tä aiheen kanssa. 

SOKRATES Mikset sinä sitten sano, missä suhteessa pitää olla 
järkevämpi ja muita vahvempi, jotta ansaitsisi enemmän? 
Sinä et halua että minä teen ehdotuksia, mutta miksi et itse 
sano mitään? 

K ALLIKLES Minähän olen sanonut jo! Ensinnäkään minä en 
tarkoita vahvemmalla mitään suutareita tai kokkeja, vaan 

miehiä jotka ovat järkeviä valtion asioissa, osaavat hoitaa 
niitä, sekä järkeviä että rohkeita, sellaisia jotka pystyvät 
toteuttamaan suunnitelmansa eivätkä pelkuruuttaan väsy 
kesken. 

SOKRATES Huomaatko rakas ystävä, miten erilaisia ovat 
minun sinuun ja sinun minuun kohdistamat syytökset? Sinä 
moitit minua siitä että minä puhun koko ajan samaa; minä 
taas väitän että sinä et kahta kertaa puhu samalla tavalla 
samasta asiasta. Ensin sinä määrittelit paremmat ja vahvem- 
mat voimakkaammiksi, sitten järkevämmiksi, nyt esität taas 
jotain uutta: että vahvemmat ja paremmat ovat rohkeita. 
Sano nyt vihdoin ja viimein, millaisia ihmisiä sinä pidät 
parempina ja vahvempina ja missä suhteessa he ovat sitä? 

K ALLIKLES Minähän sanoin jo että tarkoitan niitä jotka ovat 
järkeviä ja rohkeita poliitikkoina — sellaisille kuuluu valtioi- 
den hallitseminen, ja on oikein että hallitsevilla on enemmän 
kuin hallittavilla. 

SOKRATES Ja myös enemmän kuin heillä itsellään. 

K ALLIKLES Miten niin? 

SOKRATES Keitä hallitsevat hallitsevat? Itseään? 

K ALLIKLES Mitä sinä nyt tarkoitat? 

SOKRATES Jokainenhan on oman itsensä hallitsija. Vai eikö 
ole tarpeen että hallitsee itseään, ei vain muita? 

K ALLIKLES Mitä sinä tarkoitat itsensä hallitsemisella? 
SOKRATES En mitään sen monimutkaisempaa, ainoastaan 
sitä mitä sillä yleensä tarkoitetaan, että ihminen on tervejär- 
kinen ja pitää itsensä kurissa, hillitsee himonsa ja halunsa. 

K ALLIKLES Kyllä sinä olet viehättävä! Nyt sinä väität 
hulluja tervejärkisiksi. 

SOKRATES Kuinka niin? Enhän minä mitään sellaista sano- 
nut. 

K ALLIKLES Nimenomaan. Juuri sitä sinä sanot. Miten ku- 
kaan voisi orjana olla onnellinen? Minä sanon sinulle 
suoraan mikä luonnon mukaan on kaunista ja oikein. Sen 
joka tahtoo elää todella, on annettava halujensa kehittyä, hän 
ei saa estää niitä, ja kun ne ovat kehittyneet täyteen 
mittaansa, hänellä on oltava rohkeutta ja älyä palvella niitä 
ja täyttää kaikki niiden toiveet. Mutta minä en usko että 

kansa kykenee tähän, ja sen vuoksi se soimaa niitä jotka 
kykenevät, se häpeää, se yrittää kätkeä heikkoutensa, leimaa 
hillittömyyden kuten sanottu rumaksi, orjuuttaa ne jotka 
luonnon mukaan ovat parempia; kun se ei pysty hankkimaan 
täydellistä tyydytystä haluilleen se pelkurimaisesti ylistää 
itsekuria ja oikeamielisyyttä. Ajattele miestä joka on synty- 
nyt kuninkaan poikana, tai miestä jolla on sellaiset ominai- 
suudet että hän kykenee keräämään käsiinsä vallan, tyran- 
nian tai dynastian — mikä olisi tämän miehen kohdalla 
rumempaa ja pahempaa kuin itsekuri ja oikeamielisyys? 
Hankkisiko tällainen mies, joka voi kenenkään estämättä 
nauttia kaikista elämän hyvyyksistä, ehdoin tahdoin herrak- 
seen joukkojen lait ja torut ja porut? Eikö sinun hieno 
oikeamielisyytesi ja itsekurisi tekisi hänet vain onnettomaksi, 
kun hän ei voisi olla anteliaampi ystävilleen kuin vihollisil- 
leen, niin hallitsija kuin onkin? Kuule nyt Sokrates, totuus 
jota sinä sanot etsiväsi on, että ylellisyys ja hillittömyys ja 
vapaus — jos niillä vain on varallisuutta takanaan — ne ovat 
elämän hyve ja onni, kaikki muu on rihkamaa, ihmisten 
välisiä luonnonvastaisia sopimuksia, roskapuhetta! 
SOKRATES Minä ihailen sinun rehellistä tapaasi käsitellä 
aihettamme: sinä sanot suoraan sen mitä muut ajattelevat 
mutta eivät halua esittää julkisesti. Minä pyydänkin nyt ettet 
missään tapauksessa keskeyttäisi, jatka kunnes käy todella 
selväksi miten meidän on elettävä. Sinä väität, eikö niin, että 
oikea ihminen ei saa hillitä halujaan, hänen tulee antaa niiden 
kehittyä täyteen mittaansa ja sitten tyydyttää ne keinolla tai 
toisella, ja että tämä on hyve? 

K ALLIKLES Kyllä, niin minä väitän. 

SOKRATES Ei siis ole oikein sanoa että ne jotka eivät mitään 
tarvitse ovat onnellisia? | 

K ALLIKLES Siinä tapauksessahan kivet ja vainajat olisivat 
kaikkein onnellisimpia. 

SOKRATES Mutta kyllä elämä sellaisena kuin sinä sen esität 
on hirvittävää sekin. En ihmettelisi vaikka Euripides olisi 
oikeassa sanoessaan: 

Kenties elämä onkin kuolemaa, 
kuolema elämää? 


Itse asiassa me ehkä olemme kuolleita. Olen kuullut erään 
viisaan miehen kerran sanovan niin. Ruumis on meidän 
hautamme ja se sielun alue, jossa halut asuvat, on helposti 
vaikutettavissa ja liikuteltavissa äärimmäisyydestä toiseen. 
Ja tätä oli muuan nokkela mies, todennäköisesti sisilialainen 
tai italialainen, muka tarkoittanut sanaleikillään: ajatellen 
sielun herkkäuskoisuutta, vastaanottoalttiutta hän vertasi sitä 
astiaan, ymmärtämättömiä ihmisiä hän sanoi vihkimättömik- 
si — mikä samalla tarkoittaa vuotavaa — ja vihkimättömien 
sitä sielunaluetta, jolla halut asuvat ja joka näillä on hillitön 
ja vettä pitämätön, sanoi hän astiaksi joka on täynnä reikiä, 
koska sitä ei voi koskaan tyydyttää. Päinvastoin kun sinä 
Kallikles, hän julistaa että Hadeksessa — hän johtaa kuole- 
manvaltakunnan nimen *näkymätöntä' merkitsevästä sanasta 
aeides — asuvista ovat kaikkein onnettomimpia nämä vihki- 
mättömät eli vuotavat, he saavat kantaa reikäiseen astiaan 
vettä siivilällä. Siivilällä hän tarkoitti sielua, niin tuo viisas 
kertoja minulle sanoi, ja juuri tällainen ymmärtämättömien 
sielu on, täynnä reikiä ja vettä pitämätön, koska siltä puuttuu 
usko ja muisti. Tämä on totta kyllä hieman monimutkaista 
mutta valaisee sitä mitä minä mahdollisuuksieni mukaan 
yritän todistaa sinulle: että sinun on muutettava käsityksesi 
ja valittava hillittömän ja kohtuuttoman elämän sijasta 
kurinalainen elämä, joka mukautuu ja tyytyy siihen mitä sillä 
on. Joko sinä taivut uskomaan, että kurinalaiset ihmiset ovat 
onnellisempia kuin hillittömät? Vai onko niin, että vaikka 
minä esittäisin miten monia opettavaisia vertauksia, sinä et 
alo muuttaa mieltäsi? 

K ALLIKLES Jälkimmäinen on todennäköisempää, Sokrates. 
SOKRATES Minä kerron sinulle joka tapauksessa toisen ver- 
tauksen, joka edustaa samaa koulukuntaa kuin äskeinen. 
Voitkohan hyväksyä seuraavan kuvauksen kahden erilaisen 
ihmisen, kurinalaisen ja hillittömän elämästä. Kahdella mie- 
hellä on kummallakin monta astiaa. Toisen astiat ovat ehjiä 
ja täysiä, yhdessä viiniä, toisessa hunajaa, kolmannessa 

maitoa ja niin edelleen, kaikki astiat täynnä jotakin. Lähteet 
joista tämä kaikki hänelle virtaa ovat vähiä ja niukkoja, 
niiden ääreen pääsee vain vaivalla ja tuskalla, mutta kun 
hänen astiansa kerran ovat täynnä hänen ei tarvitse täyttää 
niitä enää eikä huolehtia, hän saa olla rauhassa. Samalla 
vaivalla ja tuskalla pääsee toinen mies samojen lähteiden 
ääreen, mutta hänen astiansa ovat reikäisiä ja kelvottomia, 
hänen on täytettävä niitä yötä päivää ellei halua kokea 
hirvittäviä tuskia. Kun näiden kahden elämä on tällaista, niin 
voitko vielä sanoa hillitöntä onnellisemmaksi kuin sitä joka 
on kohtuullinen? Saako tämä vertaus sinut myöntämään että 
kurinalainen elämä on miellyttävämpää kuin hillitön? 

K ALLIKLES Ei saa, Sokrates — eihän miehellä jonka astiat 
ovat täynnä, enää ole mitään nautintoa jäljellä, hänen 
elämänsä on kuten sanoin kiven elämää, sillä kun hän on 
kerran astiansa täyttänyt hänellä ei enää ole sen enempää 
iloja kuin surujakaan. Nautittavaa elämässä on se että saa 
mahdollisimman paljon sisäänsä. 

SOKRATES Mutta jos saa paljon sisäänsä eikö silloin ole 
laskettava paljon uloskin? Ja se vaatii isot reiät vai kuinka? 

K ALLIKLES Tietysti. 

SOKRATES Ahmattilinnun elämästä sinä siinä tapauksessa 
puhut etkä vainajan tai kiven. Sano tarkoitatko sinä jotain 
sellaista, että kun ihmisellä on nälkä hän syö? 

K ALLIKLES Sitä juuri. 

SOKRATES Ja kun hänellä on jano hän juo. 

K ALLIKLES Aivan niin. Kun ihmisellä on haluja ja hän 
pystyy ne tyydyttämään, hänen elämänsä on iloista ja 
onnellista. 

SOKRATES Loistavaa rakas ystävä, jatka vain samaa rataa 
äläkä ujostele; ujostella ei sovi minunkaan. Sanohan nyt 
aluksi: jos ihmistä kutittaa ja hän haluaa raapia itseään, niin 
onko hänen elämänsä onnellista jos hänellä on rajattomat 
mahdollisuudet raapia itseään, jos hän elää koko elämänsä 
itseään raapien? 

K ALLIKLES Sinä olet kiero — todellinen kansanpuhuja! 
SOKRATES Sillähän minä säikytin Poloksen ja Gorgiaan 
asken, saatoin heidät häpeään, mutta sinä et varmaankaan 

säiky etkä häpeile, sinähän olet rohkea mies. Vastaa pois 
vaan. 

K ALLIKLES No minä vastaan että tuollainen itsensä raaput- 
taja eläisi miellyttävästi. 

SOKRATES Ja jos miellyttävästi niin myös onnellisesti? 

K ALLIKLES Kyllä. 

SOKRATES Jos jatkan kysymistä — koskeeko tämä ainoastaan 
pään raapimista? Harkitse tarkoin mitä vastaat, ajattele että 
minä jatkan muihin ruumiinosiin ja äärimmäisenä esimerkki- 
nä kysyn sinulta ilopoikien elämästä, eikö se ole surkeaa, 
rumaa ja onnetonta — vai rohkenetko sinä väittää että hekin 
ovat onnellisia, kunhan vain saavat mikä heitä miellyttää? 

K ALLIKLES Sokrates, eikö sinua hävetä viedä keskustelua 
tällaiselle alueelle? 

SOKRATES Kallis ystävä, minäkö olen keskustelun johonkin 
vienyt, eikö pikemminkin se, joka summamutikassa väittää 
että ne jotka nauttivat ovat onnellisia riippumatta nautinnon 
laadusta — siis se, joka ei tee mitään eroa hyvien ja pahojen 
nautintojen välillä? Sano nyt vielä kerran — onko miellyttävä 
ja hyvä sinusta sama asia, vai onko olemassa jotakin mikä on 
miellyttävää mutta ei hyvää? 

K ALLIKLES Puhuisin ristiin jos sanoisin että ne ovat eri 
asioita, ne ovat siis sama asia. 

SOKRATES Mutta nyt sinä rikot meidän sopimuksemme, sinä 
et etsi minun kanssani totuutta rehellisesti, kun puhut vastoin 
parempaa tietoasi. 

K ALLIKLES Niinhän sinäkin puhut. 

SOKRATES Siinä tapauksessa me kumpikin teemme väärin. 
Mutta rakas ystävä, mieti nyt vielä onko millainen nautinto 
tahansa aina jotakin hyvää; sillä jos niin on, ovat ilmeisenä 
seurauksena sellaiset inhottavuudet joihin minä vihjasin, ne 
ja kaikenlaista muuta. 

K ALLIKLES Niinhän sinä luulet. 

SOKRATES Pidätkö sinä tosiaan vakavasti kiinni väitteestäsi? 
K ALLIKLES Kyllä. 

SOKRATES Sinä olet halukas jatkamaan keskustelua? 

K ALLIKLES Ehdottomasti. 

SOKRATES No vastaa sitten tähän kysymykseen: katsotko 

että on olemassa jotakin mitä voi sanoa tiedoksi? 

K ALLIKLES Kyllä. 

SOKRATES Etkö sinä vähän aikaa sitten sanonut että on 
olemassa rohkeutta, joka liittyy tietoon? 

K ALLIKLES Niin sanoin. 

SOKRATES Sitten sanoit että rohkeus ja tieto ovat eri asioita? 
K ALLIKLES Aivan. 

SOKRATES Sanoisitko nyt ovatko nautinto ja tieto sama asia 
vai eri asioita? 

K ALLIKLES Tietenkin eri asioita, senkin suuri viisas! 
SOKRATES Jarohkeus ja nautinto ovat eri asioita? 

K ALLIKLES Totta kai. 

SOKRATES Painakaamme mieleen: Kallikles Akharnaista sa- 
noo että miellyttävä ja hyvä ovat sama asia, mutta tieto ja 
rohkeus ovat eri asioita, eri asioita keskenään ja eri asioita 
kuin hyvä. 

K ALLIKLES Entä Sokrates Alopekesta, onko hän samaa 
mieltä vai ei? 

SOKRATES Ei. Ja hän luulee ettei Kallikleskaan ole sitä 
mieltä, jos hän on rehellinen itselleen. Sanohan, eivätkö hyvä 
onni ja huono onni olekin toistensa vastakohtia? 

K ALLIKLES Ovat tietysti. 

SOKRATES Jos ne ovat toistensa vastakohtia, eivätkö ne 
silloin sulje toisensa pois, kuten terveys ja sairaus? Ihminen 
ei voi olla samalla kertaa sekä terve että sairas, eikä hän voi 
päästä eroon yhtaikaa sairaudesta ja terveydestä. 

K ALLIKLES Mitä sinä nyt ajat takaa? 

SOKRATES Ota esimerkiksi mikä ruumiinosa tahansa ja 
ajattele. Jos ihmisellä on silmät sairaat, sitä sanotaan 
silmäsairaudeksi vai kuinka? 

K ALLIKLES Totta. 

SOKRATES Voivatko nämä sairaat silmät samaan aikaan olla 
terveet? | 

K ALLIKLES Eivät tietenkään. 

SOKRATES Entä kun ihminen on päässyt eroon silmäsairau- 
destaan, onko hän samalla päässyt eroon silmiensä tervey- 
destä, siis eroon sekä sairaudesta että terveydestä? 

K ALLIKLES Ei tietenkään. 

SOKRATES Se olisi kummallista ja järjenvastaista, vai mitä? 
K ALLIKLES Niin tosiaan olisi. 

SOKRATES Sairaus ja terveys siis vuorottelevat? 

K ALLIKLES Aivan. 

SOKRATES Voidaanko samaa sanoa voimasta ja heikkoudes- 
ta? 

K ALLIKLES Kyllä. 

SOKRATES Nopeudesta ja hitaudesta? 

K ALLIKLES Kyllä. 

SOKRATES Eivätkö ihmisen elämässä samalla lailla vuorotte- 
le hyvä ja onni, paha ja onnettomuus? 

K ALLIKLES Aivan. 

SOKRATES Jos siis tapaamme jotakin josta ihminen pääsee 
eroon samalla kun hänellä edelleen on se, se jokin ei voi olla 
mikään hyvä tai paha. Olemmeko yhtä mieltä? Harkitse 
tarkoin ennen kuin vastaat. 

K ALLIKLES Olen täysin samaa mieltä. 

SOKRATES Palataan siihen mistä äsken oltiin yhtä mieltä. 
Oliko nälkä sinusta miellyttävä vai tuskallinen asia? Tarkoi- 
tan nälän näkemistä. 

K ALLIKLES Tuskallinen tietysti; miellyttäväksi asiaksi minä 
sanoin sitä että saa syödäkseen silloin kun on nälkä. 
SOKRATES Aivan, minä olen samaa mieltä, mutta itse nälkä, 
se on tuskallista vai kuinka? 

K ALLIKLES Kyllä. 

SOKRATES Samoin jano? 

K ALLIKLES Kyllä. 

SOKRATES Jatkanko vielä vai oletko jo samaa mieltä, että 
kaikki halut ja tarpeet ovat tuskallisia? 

K ALLIKLES Olen samaa mieltä, ei tarvitse jatkaa. 

SOKRATES Hyvä. Mutta jos saa juodakseen silloin kun on 
jano, se on miellyttävää? 

K ALLIKLES Kyllä. 

SOKRATES Äskeisessä lauseessa sisältyi sanaan jano” kuiten- 
kin jotain tuskallista? 

K ALLIKLES Kyllä.. 

SOKRATES Ja juoda merkitsee tarpeen tyydyttämistä ja on 
siis nautinto? 

K ALLIKLES Aivan. 

SOKRATES Nautinto sisältyy juomiseen? 

K ALLIKLES Niin. 

SOKRATES Silloin kun janottaa? 

K ALLIKLES Niin. 

SOKRATES Ja se että janottaa on tuskallista? 

K ALLIKLES Niin. 

SOKRATES Huomaatko mikä johtopäätös tästä seuraa? Se 
joka juo janoon, tuntee samaan aikaan tuskaa ja nautintoa, 
nämä kaksi tunnetta osuvat yhteen sekä paikallisesti että 
ajallisesti, oli sitten kysymys ruumiin tai sielun tunteista, sillä 
el ole merkitystä. Pitääkö paikkansa? 

K ALLIKLES Kyllä. 

SOKRATES Mutta sinä olit myös sitä mieltä että ihminen ei 
voi olla samanaikaisesti onnellinen ja onneton? 

K ALLIKLES Se on totta. 

SOKRATES Toisaalta myönsit että ihminen voi samalla ker- 
taa kokea tuskaa ja nauttia? 

K ALLIKLES Niin. 

SOKRATES Kun siis nautinto ei ole samaa kuin onni, eikä 
tuska samaa kuin onnettomuus, ei miellyttävä ole samaa kuin 
hyvä. 

K ALLIKLES Minä en käsitä sinun saivartelujasi. 

SOKRATES Kyllä sinä käsität, älä tekeydy hölmöksi! Men- 
nään eteenpäin niin saat nähdä miten viisas olit ruvetessasi 
neuvomaan minua. Eikö ihminen samanaikaisesti lakkaa 
juomasta ja tuntemasta nautintoa jonka juominen aiheuttaa? 

K ALLIKLES Minä en nyt ymmärrä ... 

GORGIAS Älähän nyt Kallikles, vastaa edes meidän takiam- 
me, haluaisimme kuulla keskustelun loppuun. 

K ALLIKLES Mutta kun Sokrates on aina tuollainen, Gorgias 
— hän ottaa esille toisarvoisia kysymyksiä ja. väittelee 
pikkuasioista. 

GORGIAS Mitä se haittaa? Eihän se sinun vastuullasi ole, 
anna Sokrateen väitellä omalla tavallaan. 

K ALLIKLES Hyvä on sitten, anna tulla lisää pikkumaisia 
kysymyksiäsi, kun kerran Gorgias haluaa. 

SOKRATES Minä kadehdin sinua, kun sinut on vihitty suu- 

rempiin mysteereihin ennen kuin pienempiin; minä olen 
luullut ettei se ole sallittua. Vastaa nyt siihen kysymykseen 
johon jäit: eikö ihminen lakkaakin samanaikaisesti olemasta 
janoinen ja tuntemasta nautintoa jonka juominen aiheuttaa? 
K ALLIKLES Kyllä. 

SOKRATES Sama juttu nälän ja muiden tarpeiden suhteen, ne 
lakkaavat samaan aikaan kuin nautinto? 

K ALLIKLES Kyllä. 

SOKRATES Siis tuska ja nautinto lakkaavat samanaikaisesti? 
K ALLIKLES Niin. 

SOKRATES Mutta hyvä ja paha eivät lakkaa samanaikaisesti, 
senhän sinä myönsit — vai etkö enää ole sitä mieltä? 

K ALLIKLES Olen. Mutta mihin sinä pyrit? 

SOKRATES Tahdon sanoa että hyvä ei ole samaa kuin 
miellyttävä, eikä paha samaa kuin tuskallinen; nautinto ja 
tuska voivat lakata samanaikaisesti mutta eivät hyvä ja paha, 
ne ovat eri asioita. Miten siis nautinto voisi olla samaa kuin 
hyvä, tuska samaa kuin paha? Jos haluat voit tarkastella 
asiaa toiselta näkökannalta, vaikka minä luulen ettei sitäkään 
kautta päästä yhteisymmärrykseen. Eivätkö hyvät sinunkin 
mielestäsi ole hyviä siksi että heillä on hyvä hallussaan, 
samoin kuin kauniit ovat kauniita siksi että heillä on kaunis 
hallussaan? 

KALLIKLES Aivan. 

SOKRATES Sanotko sitten hölmöjä ja heikkoja miehiä hyvik- 
si? Äsken sinä kuitenkin sanoit hyviksi rohkeita ja viisaita 
miehiä. Vai kuinka? 

K ALLIKLES Niin se oli. 

SOKRATES Oletko joskus nähnyt tyhmän lapsen iloitsevan? 

K ALLIKLES Kyllä. 

SOKRATES Fntä oletko nähnyt tyhmän miehen iloitsevan, tai 
surevan? 

K ALLIKLES Olen kyllä — mutta mihin sinä pyrit? 

SOKRATES Fn mihinkään. Mutta vastaa. 

K ALLIKLES No olen nähnyt. 

SOKRATES Kummat iloitsevat tai surevat enemmän, viisaat 
vai tyhmät? 

K ALLIKLES Ei kai siinä eroa ole. 

SOKRATES Vastausriittää. Oletko nähnyt pelkuria sodassa? 
K ALLIKLES Totta kai. 

SOKRATES Kummat sinun mielestäsi iloitsivat enemmän kun 
vihollinen lähti pakoon, pelkurit vai rohkeat? 

K ALLIKLES Molemmat yhtä paljon. Tai ainakin melkein. 
SOKRATES Ei ole väliä. Kuitenkin myös pelkurit iloitsevat? 

K ALLIKLES Kyllä. 

SOKRATES Entä tyhmät? 

K ALLIKLES Hekin. 

SOKRATES Entä sitten vihollisen edetessä, kärsivätkö siitä 
vain pelkurit vai kärsivätkö myös rohkeat? 

K ALLIKLES Molemmat kärsivät. 

SOKRATES Yhtä paljon? 

K ALLIKLES Todennäköisesti kärsivät pelkurit enemmän. 
SOKRATES Silloinhan he vihollisen paetessa myös iloitsevat 
enemmän? 

K ALLIKLES Niin kai sitten. 

SOKRATES Eikö siis ole niin että tyhmät ja viisaat, pelkurit ja 
rohkeat kärsivät ja iloitsevat yhtä paljon, pelkurit ehkä 
kuitenkin enemmän? 

K ALLIKLES Aivan. 

SOKRATES Mutta viisaat ja rohkeathan ovat hyviä, pelkurit 
ja tyhmät pahoja? 

K ALLIKLES Totta. 

SOKRATES Hyvät ja pahat iloitsevat ja kärsivät melkein yhtä 
paljon? 

K ALLIKLES Aivan. 

SOKRATES Siis hyvät ja pahat ovat melkein yhtä hyviä ja 
pahoja? Vai ovatko pahat ehkä enemmän hyviä? 

K ALLIKLES Nyt minä en tottavie ymmärrä. 

SOKRATES Etkö nyt muista että hyvät olivat hyviä koska 
heillä on hyvä hallussaan, pahat pahoja koska heillä on paha 
hallussaan? Ja että nautinnot olivat hyvä asia, tuskat paha 
asia? 

K ALLIKLES Aivan niin. 

SOKRATES Ja eikö hyvä — siis nautinnot — ole niiden hallussa 
jotka iloitsevat jos iloitsevat? 

K ALLIKLES Kyllä. 

SOKRATES Ne jotka iloitsevat ovat siis hyviä, koska hyvä on 
heidän hallussaan? 

K ALLIKLES Niin. 

SOKRATES Ja niillä, jotka kärsivät, on paha hallussaan, siis 
tuskat? | 

K ALLIKLES Kyllä. 

SOKRATES Ja toisaalta ne jotka kärsivät, kärsivät siksi että 
heillä on paha hallussaan? Vieläkö olet tätä mieltä? 

K ALLIKLES Aivan niin. 

SOKRATES Hyviä ovat siis ne jotka iloitsevat, pahoja ne jotka 
kärsivät? / 

K ALLIKLES Kyllä. | 
SOKRATES Hyvää ja pahaa on siis enemmän tai vähemmän 
tai tasan jaettuna, sen mukaisesti kuin on nautintoa ja 
tuskaa? 

K ALLIKLES Aivan niin. 

SOKRATES Viisailla ja tyhmillä, pelkureilla ja rohkeilla on 
nautintoa ja tuskaa yhtä paljon, pelkureilla ehkä kuitenkin 
enemmän? 

K ALLIKLES Niin. 

SOKRATES Vedetään nyt yhdessä johtopäätökset siitä missä 
olemme päässeet yksimielisyyteen. Sanotaanhan että on hyvä 
toistaa ja tarkistaa kahteen ja kolmeenkin kertaan se mikä on 
hyvää. Me olemme sitä mieltä että viisas ja rohkea mies on 
hyvä, vai kuinka? 

K ALLIKLES Kyllä. 

SOKRATES Tyhmä ja pelkuri on paha? 

K ALLIKLES Kyllä. 

SOKRATES Se joka on iloinen on hyvä? 

K ALLIKLES Kyllä. 

SOKRATES Se joka kärsii on paha? 

K ALLIKLES Kyllä. 

SOKRATES Hyvä ja paha iloitsevat ja kärsivät kumpikin, 
paha kenties kuitenkin enemmän? 

K ALLIKLES Niin. 

SOKRATES Siis paha on yhtä hyvä ja paha kuin hyvä, tai 
pikemminkin hieman parempi? Eikö myös tämä johtopäätös 
ole tehtävä, jos lähdetään siitä että miellyttävä ja hyvä ovat 

sama asia? Onko muuta mahdollisuutta? 

KALLIKLES Minä olen nyt pitkään kuunnellut sinua, olen 
koko ajan myönnellyt ja tullut huomaamaan, että jos sinulle 
leikillä antaa jotakin sinä tarraudut siihen ja pidät kiinni kuin 
pikkulapsi. Et kai sinä kuvittele etten minä niin kuin kuka 
tahansa pitäisi toisia nautintoja hyvinä, toisia pahoina? 
SOKRATES Kuulehan, sinä olet kiero, sinä kohtelet minua 
todella kuin lasta, sanot ensin yhtä sitten toista ja yrität sillä 
johtaa minua harhaan. Minä en olisi uskonut että sinä 
ainakaan tieten tahtoen hämäisit, pitihän sinun oleman 
minun ystäväni. Nyt huomaan erehtyneeni joten minun on 
kuten sanotaan otettava mitä annetaan, tyydyttävä siihen 
miten smulta saan. Minun on siis ymmärrettävä niin, että 
sinun mielestäsi toiset nautinnot ovat hyviä, toiset pahoja? 

K ALLIKLES Aivan niin. 

SOKRATES Hyödylliset ovat hyviä, vahingolliset pahoja? 

K ALLIKLES Täsmälleen. 

SOKRATES Ja hyödyllisiä ovat ne jotka saavat aikaan jotain 
hyvää, vahingollisia ne jotka saavat aikaan pahaa? 
KALLIKLES Aivan. 

SOKRATES Tarkoitat esimerkiksi niitä ruumiin nautintoja 
joista äsken puhuimme, syömistä ja juomista: ilmeisesti sanot 
hyviksi sellaisia nautintoja jotka lisäävät ruumiin terveyttä, 
voimaa tai muuta hyvää, pahoiksi sellaisia joiden vaikutus on 
päinvastainen? 

K ALLIKLES Aivan. 

SOKRATES Ja samalla tavalla on olemassa hyviä kärsimyksiä 
ja pahoja kärsimyksiä? 

K/ALLIKLES Ilmeisesti. 

SOKRATES Fikö näin ollen ole valittava ja tavoiteltava hyviä 
nautintoja ja hyviä kärsimyksiä? 

K ALLIKLES Tietenkin. 

SOKRATES Kartettava pahoja? 

K ALLIKLES Aivan niin. 

SOKRATES Sillä hyvän vuoksihan meidän on tehtävä kaikki 
minkä teemme, kuten Polos ja minä sovimme jos muistat. 
Oletko sinäkin samaa mieltä, että hyvä on kaikkien meidän 
tekojemme tavoite, että meidän on tehtävä kaikki minkä 

500a teemme hyvän vuoksi eikä päinvastoin? Liitytkö sinä kol- 
mantena kannattamaan tätä? 
K ALLIKLES Ilman muuta. 
SOKRATES Niin kuin kaiken muun tekemisen, niin on myös 
nautintojen tavoitteena hyvä, eikä päinvastoin? 
K ALLIKLES Olet oikeassa. 
SOKRATES Pystyykö nyt kuka tahansa päättämään, mitkä 
nautinnot ovat hyviä ja mitkä pahoja, vai tarvitaanko siinä 
asiantuntemusta? 
K ALLIKLES Sitä siinä tarvitaan. 
SOKRATES Palautetaanpa nyt mieleen mitä minä tästä asias- 
ta sanoin Polokselle ja Gorgiaalle. Minähän sanoin kuten 
b ehkä muistat, että on toimintoja joiden tavoitteena on 
nautinto ja jotka eivät tuota mitään muuta, eivät myöskään 
tiedä paremmasta ja pahemmasta; mutta sitten on toisia 
toimintoja jotka tietävät hyvästä ja pahasta. Niistä joiden 
tavoitteena on nautinto mainitsin keittotaidon, jota en pitänyt 
minään taitona vaan käytännön kykynä, niistä taas joiden 
tavoitteena on hyvä minä mainitsin lääkärintaidon. Ja nyt 
minun on pyydettävä, ystävyyden nimessä Kallikles, älä 
kuvittele että sinun pitää laskea leikkiä minun kanssani, älä 
vastaa mitä sylki suuhun tuo äläkä vastoin sitä mitä ajattelet; 
c äläkä myöskään pidä minun sanojani leikinlaskuna. Sinä 
huomaat kyllä mitä tämä keskustelu koskee, sehän koskee 
kysymystä joka ei voi olla askarruttamatta vähäjärkisintäkin 
ihmistä enemmän kuin mikään muu, kysymystä siitä miten 
meidän tulee elää. Silläkö tavalla jota sinä minulle tyrkytät 
sanoen sitä kypsän miehen elämäntavaksi: että puhuu kan- 
sankokouksessa, harjoittaa puhetaitoa ja politikoi niin kuin te 
nykyään politikoitte? Vai onko parempi elää harrastaen 
d filosofiaa? Miten nämä kaksi elämäntapaa eroavat toisis- 
taan? Ehkä on parasta ensin määritellä ne, kuten minä jo 
yritin tehdä, ja kun olemme määritelleet ne ja päässeet 
yksimielisyyteen siitä, onko näiden kahden elämäntavan 
välillä olennainen ero, tutkia miten ne eroavat toisistaan ja 
kumpi niistä meidän olisi valittava. Etkö sinä vieläkään 
ymmärrä mitä minä tarkoitan? 
K ALLIKLES Fn todellakaan. 

SOKRATES Minä selitän tarkemmin. Mehän pääsimme yksi- 
mielisyyteen siitä että toisaalta on olemassa sellainen asia 
kuin hyvä, toisaalta sellainen asia kuin nautinto; että nautin- 
to ei ole sama asia kuin hyvä; vihdoin että kummankin 
saavuttamiseksi on olemassa toimintatavat ja keinot — oletko 
tähän asti samaa mieltä? 

K ALLIKLES Olen samaa mieltä. 

SOKRATES Hyvä, mennään eteenpäin. Olinko minä sinun 
mielestäsi oikeassa siinä mitä vielä sanoin näille kahdelle, 
Polokselle ja Gorgiaalle, että keittotaito ei ole mikään taito 
vaan käytännön kyky, kun sen sijaan lääkärintaito on taito? 
Sanoin että lääkäri on tutkinut potilaan, hän tietää syyn 
siihen mitä hän tälle tekee ja pystyy selittämään kaiken; sen 
sijaan keittotaito saavuttaa tavoitteensa, joka on nautinto, 
ilman mitään tietoja, se ei ole tutkinut nautintoa eikä sen 
syitä, se ei oikeastaan tarvitse mitään laskelmia vaan toimii 
itsestään mitään tiliä tekemättä, pelkän harjoituksen ja 
kokemuksen varassa, sen mukaisesti mitä se aikaisemminkin 
on tehnyt tuottaakseen nautintoa. Mieti nyt ensin onko tämä 
mielestäsi oikein, ja sitten onko olemassa samantapaisia 
toimintoja jotka koskevat sielua, toimintoja joista toiset 
perustuvat tietoon ja ovat kiinnostuneita sielun parhaasta, 
toiset halveksivat sitä ja kuten rinnakkaistapauksessa ajatte- 
levat yksinomaan nautintoa, sielun nautintoa ja miten se 
saavutetaan, välittämättä tutkia mitkä nautinnot ovat hyviä 
mitkä pahoja, pääasia että ne tuottavat tyydytyksen, oli se 
sitten sielulle hyväksi tai pahaksi. Minun mielestäni sellaisia 
toimintoja on, ja minä sanon niitä mielistelyksi, oli sitten 
kysymys ruumiista tai sielusta tai mistä tahansa mille 
halutaan tuottaa nautintoa ajattelematta onko nautinto hyvä 
vai paha asia. Oletko samaa mieltä meidän kanssamme vai 
panetko vastaan? 

K ALLIKLES En pane vastaan, olen samaa mieltä jotta keskus- 
telu ystäväni Gorgiaan mieliksi saataisiin nopeammin pää- 
tökseen. 

SOKRATES Pitääkö sanottu paikkansa vain yhden sielun 
suhteen vai myös kahden tai useampien? 

K ALLIKLES Se pitää paikkansa myös kahden tai useampien 

SOKRATES On siis mahdollista miellyttää monia ihmisiä 
yhtaikaa ajattelematta heidän parastaan? 

K ALLIKLES Se on mahdollista. 

SOKRATES Voitko nyt sanoa millä toiminnoilla on tuollainen 
vaikutus? Tai mieluummin anna minun kysyä ja vastaa sinä, 
mitkä minun mainitsemistani toiminnoista ovat sellaisia 
mitkä eivät. Otetaan ensimmäiseksi huilunsoitto — eikö se 
sinunkin mielestäsi tavoittele yksinomaan nautintoa, ajattele- 
matta mitään muuta? 

K ALLIKLES Totta on. 

SOKRATES Entä muut samantapaiset, kuten esimerkiksi lyy- 
ransoitto kilpailuissa? 

K ALLIKLES Sama koskee sitä. 

SOKRATES Entä mitä sanot kuorolaulusta ja dityrambirunou- 
desta — eivätkö nekin kuulu tähän? Vai ajatteleeko joku 
Kinesias Meleen poika että hänen on sanottava jotain 
sellaista, joka tekee kuulijat paremmiksi, vai yrittääkö hän 
pelkästään miellyttää? 

K ALLIKLES Kinesiaasta voi olla vain yhtä mieltä. 

SOKRATES Entä sitten hänen isänsä Meles, sanoisitko että 
hän ajatteli kuulijoiden parasta, kun hän lauloi lyyran 
säestyksellä? Hänestä kyllä on vaikea sanoa sitäkään että 
hän olisi pyrkinyt miellyttämään, niin piinallista kuultavaa 
hänen laulunsa oli. Mutta vastaa, eikö kaikenlainen lyyramu- 
siikki ja dityrambirunous ole keksitty nimenomaan nautin- 
non vuoksi? / 

KALLIKLES Olen samaa mieltä. 

SOKRATES Entä sitten kunnianarvoisa ja niin ihmeellinen 
tragediarunous — mihin se pyrkii? Onko sen päämääränä 
pelkästään miellyttää katsojia vai yrittääkö se olla sanomatta 
sellaista, mikä tosin miellyttää katsojia mutta on heille 
pahaksi, ja sen sijaan sanoa ja laulaa julki sellaista mikä ei 
miellytä katsojia mutta on heille hyödyksi? Kumpaan sinun 
mielestäsi tragediarunous pyrkii? 

K ALLIKLES Itsestään selvää on että se pyrkii lähinnä tuotta- 
maan katsojille nautintoa ja iloa. 

SOKRATES Mutta sehän on juuri sitä mitä me äsken nimitim- 
me mielistelyksi? 

K ALLIKLES Niin on. 

SOKRATES Jos runoudelta riisutaan melodia, rytmi ja mitta, 
mitä jää jäljelle muuta kuin puhetta? 

K ALLIKLES Ei mitään muuta. 

SOKRATES Ja se on puhetta joka on osoitettu suurelle 
joukolle ihmisiä? 

K ALLIKLES Aivan. 

SOKRATES Runous on siis puhetta joukoille. 

K ALLIKLES Kyllä. 

SOKRATES Runouden taito on siis puhetaitoa joukkojen 
edessä — vai eivätkö runoilijat sinunkin mielestäsi teattereissa 
harjoita puhetaitoa? 

K ALLIKLES Kyllä. 

SOKRATES Nyt olemme siis keksineet puhetaidon lajin, joka 
on osoitettu yhtä lailla miesten, naisten ja lasten, vapaiden ja 
orjien joukolle, lajin jota me emme voi arvostaa korkealle 
koska se meistä on mielistelyä. 

K ALLIKLES Totta. 

SOKRATES Hyvä. Mutta mitä meidän olisi sanottava siitä 
puhetaidon lajista, joka yrittää vaikuttaa Ateenan kansanko- 
koukseen ja vapaiden miesten kokouksiin muissa valtioissa? 
Tuntuuko sinusta että puhujat siellä aina tavoittelevat sitä 
mikä on parasta, pyrkivätkö he siihen että heidän puheensa 
tekisi kuulijoista niin hyviä kuin mahdollista? Vai yrittävätkö 
hekin vain olla kansalaisille mieliksi, niin että he oman 
etunsa vuoksi unohtavat yhteisen hyvän, leikkivät kansan 
kanssa kuin lasten, pyrkivät pelkästään huvittamaan sitä, 
hukkaamatta ajatustakaan sille tekeekö heidän puheensa 
ihmisistä parempia vai pahempia? 

K ALLIKLES Tuohon kysymykseen ei voi vastata pelkästään 
kyllä tai ei. Sillä on puhujia jotka tosiaan ajattelevat kansan 
parasta, ja sitten on sellaisia joita sinä kuvasit. 

SOKRATES Tuo vastaus riittää. Jos puhetaitoa siis on kah- 
denlaista, niin toinen laji on mielistelyä ja rumaa kansankii- 
hotusta, toinen laji sitä vastoin, jalompi laji pyrkii huolehti- 
maan kansalaisten sielun parhaasta, tekee kaikkensa sanoak- 
seen mikä on parasta, miellytti se sitten kuulijoita tai ei. 
Sellaista puhetaidon lajia sinä et ole koskaan tavannut. Tai 


TI 


503a 


504a 


GORGIAS 


jos olet, kerro minullekin — kuka olisi sellainen puhuja? 

K ALLIKLES En minä tosiaankaan pysty nykyään elävien 
puhujien joukosta mainitsemaan ketään sellaista. 

SOKRATES Entä edesmenneiden joukosta, voitko mainita 
edes yhden josta ateenalaisilla olisi aihetta sanoa, että he 
hänen puhujantoimintansa ansiosta tulivat paremmiksi kuin 
olivat aikaisemmin olleet? Minä en tiedä ketään. 

K ALLIKLES Mitä! Etkö koskaan ole kuullut sanottavan että 
Themistokles oli hyvä mies, samoin Kimon ja Miltiades, ja 
Perikles joka vasta kuoli ja jonka sinä itsekin olet kuullut 
puhuvan? - — 

SOKRATES Olivathan he hyviä miehiä, niin, jos hyveellä 
tarkoitetaan sitä mitä sinä ensin sanoit, että pystyy tyydyttä- 
mään omat ja muiden tarpeet; mutta jos asia ei ole noin vaan 
siten kuin meidän oli pakko myöntää keskustelussamme 
myöhemmin, että eräiden tarpeiden tyydyttäminen tekee 
meidät paremmiksi, eräiden toisten sitä vastoin pahemmiksi, 
ja meidän tulisi tyydyttää edelliset tarpeet mutta ei jälkim- 
mäisiä, ja että tarvitaan erityistä taitoa näiden kahden 
erottamiseksi toisistaan, niin voitko vielä sanoa että joku 
noista mainituista oli hyvä mies? 

K ALLIKLES En osaa vastata. 

SOKRATES Fhkä osaisit jos tutkisit tarkemmin. Mietitään nyt 
rauhallisesti, oliko kukaan mainituista minun kuvailemani 
kaltainen. Eikö hyvä mies, joka puhuessaan ajattelee mikä on 
parasta, puhu johdonmukaisesti, ei umpimähkään? Ajattele 
muita ammattimiehiä, eiväthän he ota kappaleita umpimäh- 
kään vaan valitsevat ne niin että työ saa halutun muodon. 
Ajattele vaikka maalareita, rakennusmestareita, laivanraken- 
tajia, mitä tahansa ammattimiestä: he panevat kappaleet 
tiettyyn järjestykseen ja pakottavat ne sopimaan toisiinsa 
riidattomasti, niin että kokonaisuudesta tulee säännöllinen ja 
järjestynyt. Tämä koskee kaikkia ammattimiehiä, myös 
urheiluvalmentajia ja lääkäreitä, joista aikaisemmin oli puhe: 
he luovat järjestystä ja johdonmukaisuutta ihmisen ruumii- 
seen. Oletko samaa mieltä? 

K ALLIKLES Kyllä. 

SOKRATES Talo jonka rakentamisessa on noudatettu järjes- 

tystä ja johdonmukaisuutta on hyvä talo, mutta epäjärjestyk- 
seen rakennettu on huono? 

K ALLIKLES Totta. 

SOKRATES Sama koskee laivaa? 

K ALLIKLES Kyllä. 

SOKRATES Voimmeko sanoa samoin omasta ruumiistamme? 
K ALLIKLES Ilman muuta. 

SOKRATES Entä sielusta? Onko sielu hyvä silloin kun se on 
epäjärjestyksessä, vai ainoastaan silloin kun siinä vallitsee 
järjestys ja johdonmukaisuus? 

K ALLIKLES Aikaisemmat sopimuksemme edellyttävät jäl- 
kimmäistä. 

SOKRATES Miksi sanotaan sitä minkä ruumiin järjestys ja 
johdonmukaisuus saa aikaan? 

K ALLIKLES Tarkoitat kai terveyttä ja voimaa? 

SOKRATES Niin tietysti. Ja miksi sanotaan sitä minkä sielun 
järjestys ja johdonmukaisuus saa aikaan? Yritä keksiä ja 
sano, niin kuin äskeisessä tapauksessa. 

K ALLIKLES Miksi et sano itse? 

SOKRATES Jos niin on sinusta mukavampi, minä sanon. Sinä 
saat sitten sanoa oletko samaa mieltä, mutta jos et ole sinun 
on välitettävä vastaan etkä saa antaa periksi. Minusta siis 
ruumiin johdonmukaista järjestystä sanotaan terveeksi, ja 
siltä seuraavat terveys ja yleensä ruumiin kunto. Onko näin? 

K ALLIKLES Kyllä. 

SOKRATES Ja sielun järjestystä ja jonhdonmukaisuutta nimite- 
tään vastaavasti oikeudeksi ja laiksi, se tekee ihmiset lainkuu- 
liaisiksi ja johdonmukaisiksi ja siitä seuraa oikeudentunto ja 
itsekuri. Eikö niin? 

K ALLIKLES Kyllä. 

SOKRATES Eikö hyvä ja pätevä puhuja pidä silmämääränään 
juuri tätä, sekä sanoissa jotka hän osoittaa ihmisten sieluille, 
että kaikissa teoissaan, ottipa hän sitten tai antoi? Eikö 
hänellä aina ole mielessään miten voisi istuttaa oikeudentun- 
ioa kansalaisten sieluihin ja kitkeä niistä pois vääryyden, 
istuttaa itsekuria ja kitkeä pois hillittömyyden, yleisesti 
sanoen miten istuttaa hyveitä ja kitkeä pois paheet? Oletko 
samaa mieltä vai et? 

K ALLIKLES Olen samaa mieltä. 

SOKRATES Sillä mitä hyödyttää antaa sairaalle, huonokun- 
toiselle ruumiille ylettömästi ruokaa, makeita juomia tai 
muuta hyvää, mikä järkevästi ajatellen on sairaalle yhtä 
vahingollista kuin jos hänelle ei annettaisi mitään, tai 
suorastaan vahingollisempaa? Puhunko oikein? 

K ALLIKLES Kyllä. 

SOKRATES Sillä minusta ei ihmisen elämä ole paljon arvoista 
jos hänen ruumiinsa on surkeassa kunnossa — silloin on 
surkeassa kunnossa elämäkin. Eikö niin? 

K ALLIKLES Kyllä. 

SOKRATES Kun ihminen on terve, lääkärit yleensä antavat 
hänen syödä silloin kun hänen on nälkä ja juoda silloin kun 
on jano, antavat ihmisen tyydyttää halunsa; mutta silloin kun 
ihminen on sairas, lääkärit eivät anna hänen tyydyttää 
halujaan juuri ollenkaan. Oletko edelleen samaa mieltä? 

K ALLIKLES Kyllä. 

SOKRATES Eikö sama koske myös ihmisen sielua? Niin 
kauan kun sielu on paha, toisin sanoen typerä, hillitön, 
väärämielinen ja jumalaton, sen halut on pidettävä aisoissa, 
ei ole annettava sen tehdä mitään muuta kuin sellaista mikä 
auttaa sitä paranemaan. Kyllä vai ei? 

K ALLIKLES Kyllä. 

SOKRATES Näin siksi että se on parasta sielulle itselleen? 

K ALLIKLES Aivan niin. 

SOKRATES Eikö halujen pitäminen aisoissa ole sielun kuritta- 
mista? 

K ALLIKLES Kyllä. 

SOKRATES Kurittaminen on siis sielun kannalta parempi 
kuin hillittömyys, jota sinä aikaisemmin pidit parempana? 

K ALLIKLES Minä en jaksa seurata sinua, kysy välillä joltakin 
toiselta. 

SOKRATES Tässä meillä on mies joka ei kestä tulla autetuksi 
eikä alistu siihen mistä keskustellaan, kuriin nimittäin. 

K ALLIKLES Minusta on täysin samantekevää mitä sinä väi- 
tät, tähänkin asti olen vastaillut sinulle vain Gorgiaan takia. 
SOKRATES Hyvä on sitten, mutta mitä me nyt teemme? 
Jätämmekö keskustelun puolitiehen? 

K ALLIKLES Sen saat sinä päättää. 

SOKRATES Mutta sanotaan että »keskustelua ei saa jättää 
puolitiehen, se täytyy päättää ettei se juoksentele päättömä- 
nä»: vastaa siis jäljelläoleviinkin kysymyksiin, jotta pääsem- 
me päähän asti. 

K ALLIKLES Millainen tyranni sinä olet! Kuuntele minun 
neuvoani ja jätä tämä keskustelu, tai jatka jonkun muun 
kanssa. i 
SOKRATES Kuka muu haluaa? Emme kai me jätä keskuste- 
lua puolitiehen? 

K ALLIKLES Etkö sinä voisi päättää keskustelua yksinäsi, 
joko niin että puhut suoraan tai niin että vastaat itse omiin 
kysymyksiisi? 

SOKRATES Täytyykö minun siis Epikharmoksen tavoin sa- 
noa että »missä kaksi miestä puhui, siinä saa nyt riittää 
yksi»? Kai se sitten on pakko. Mutta siinä tapauksessa 
meidän on kaikkien oltava kiinnostuneita, siitä, mikä on totta 
ja mikä valhetta tässä kysymyksessä: totuuden selville 
saaminen on meidän yhteinen etumme. Minä esitän oman 
näkemykseni, mutta jos minä jonkun mielestä teen vääriä 
johtopäätöksiä, hänen on keskeytettävä minut ja kumottava 
minun väitteeni. Sillä minä en sano sitä minkä sanon siksi 
että tietäisin kovinkaan paljon, vaan minä olen tutkija siinä 
missä tekin, ja jos vastaväittäjä sanoo jotakin paikkansapitä- 
vää olen minä ensimmäisenä hänen kanssaan samaa mieltä. 
Tämän sanon olettaen että keskustelu teidän mielestänne on 
saatettava päätökseen; jos olette toista mieltä, jätetään koko 
asia ja lähdetään omille teillemme. 

GORGIAS Minun mielestäni meidän ei tule erota ennen kuin 
sinä olet saattanut keskustelun päätökseen; samaa mieltä 
näyttävät olevan muutkin. Minä omasta puolestani kuulisin 
mielelläni mitä sinulla vielä on sanottavaa. 

SOKRATES Minä olisin halunnut jatkaa keskustelua tämän 
Kallikleen kanssa, Gorgias — antaakseni Amfionin vastauk- 
sen Zethoksen puheeseen. Mutta kun sinä, Kallikles, et halua 
jatkaa keskustelua niin kuuntele kuitenkin minua ja keskeytä, 
jos minä sinun mielestäsi olen jossakin kohdassa väärässä. Ja 
jos sinä kumoat minut, minä en suutu sinulle niin kuin sinä 

c suutuit minulle, vaan olen säilyttävä sinut muistossani suu- 

rimpana hyväntekijänäni! 

K ALLIKLES Puhu hyvä ihminen, saata keskustelu yksinäsi 
päätökseen. 

SOKRATES Kuuntele siis, minä toistan keskustelun alusta 
lähtien. . 

Ovatko miellyttävä ja hyvä sama asia? — Eivät, siitä 
olimme K allikles ja minä yhtä mieltä. 

Onko miellyttävää tavoiteltava hyvän tähden vai hyvää 
miellyttävän tähden? — Miellyttävää hyvän tähden. 

Onko miellyttävää se minkä hallussapidosta me nautimme, 
hyvää se minkä hallussapito tekee meidät hyviksi? — Kyllä. 

Mutta me olemme hyviä ja mikä tahansa on hyvä siksi että 
siinä on jokin hyve. — Tämä on minusta välttämätöntä, 
Kallikles. 

Mutta hyve, työvälineen, ruumiin, sielun tai elävän olennon 
hyve ei parhaimmassa muodossaan ole sattuman aikaansaan- 
nos, vaan seuraus siitä oikeasta ja johdonmukaisesta järjes- 
tyksestä mikä kullekin on annettu. Onko näin? — Minä väitän 
että on. 

Hyve siis on riippuvainen järjestyksestä ja johdonmukai- 
suudesta? — Olen sitä mieltä. 

Hyvän tekee hyväksi sen oma sisäinen järjestys? — Se on 
minun mielipiteeni. 

Ja sielu jossa vallitsee järjestys on parempi kuin sielu jossa 
vallitsee epäjärjestys? — Tietysti. 

Sielu jossa vallitsee järjestys on järjestynyt sielu? — 
Luonnollisesti. 

Ja järjestynyt sielu on järkevä? — Varmasti. 

Järkevä sielu taasen on hyvä. Muuhun tulokseen minä en 
voi tulla, Kallikles, mutta jos olet eri mieltä niin sano. 

K ALLIKLES Jatka vain hyvä ihminen. 

SOKRATES Jatkan sanomalla että jos järkevä sielu on hyvä, 
niin silloin sen vastakohta, siis typerä ja hillitön sielu on 
paha. — Totta. 

Se joka on järkevä täyttää velvollisuutensa jumalia ja 
ihmisiä kohtaan; muutenhan hän ei olisi järkevä. — Näin on 
ilman muuta. 

Ihmisiä kohtaan hän tekee niin kuin on oikeudenmukaista, 
jumalia kohtaan niin kuin on hurskasta; ja se joka tekee niin 
kuin on oikeudenmukaista ja hurskasta, on oikeudenmukai- 
nen ja hurskas. — Tietenkin. 

Ja hänen täytyy olla myös rohkea; sillä järkevän miehen 
velvollisuus ei ole tavoitella tai karttaa sitä mitä hänen ei 
pidä tavoitella tai karttaa vaan sitä mitä hänen pitää, oli se 
sitten asioita tai ihmisiä, nautintoja tai tuskia, ja hänen on 
kannettava kärsivällisesti se mikä hänen kannettavakseen 
tulee. Tästä seuraa väistämättä, Kallikles, että järkevä ihmi- 
nen, jonka totesimme olevan oikeudenmukainen, rohkea ja 
hurskas, myös on täydellisen hyvä ihminen, joka tekee hyvin 
ja kauniisti kaiken minkä tekee. Se joka tekee hyvää on 
autuas ja onnellinen; mutta paha ihminen joka tekee pahaa 
on onneton. Mutta tätä jälkimmäistä sinä ylistit, hillitöntä 
joka on järkevän vastakohta. 

Tämä on .minun näkökantani, näitä väitteitä pidän tosina. 
Ja jos ne ovat tosia, täytyy sen joka haluaa olla onnellinen 
pyrkiä itsekuriin, harjoittaa itseään siinä. Sen sijaan hillittö- 
myyttä hänen on paettava minkä jaloistaan pääsee, mieluim- 
min elettävä niin ettei mitään kuritusta tarvita; mutta jos hän 
tai joku hänen läheisistään, yksilö tai kokonainen kaupunki 
tarvitsee kuritusta, oikeuden tulee tapahtua, sillä se joka tekee 
väärin kärsimättä siitä rangaistusta ei voi olla onnellinen. 
Tämä on minusta se päämäärä johon elämässä on tähdättä- 
vä, sitä kohti jännitettävä niin omat kuin valtionkin voimat. 
Oikeudentunto ja itsekuri ovat onnellisen ihmisen tunnusmer- 
kit, hän ei salli halujensa riehua vapaina eikä pyri niiden 
tyydyttämiseen, se on ryövärin elämää ja päättymätöntä 
vaivaa. Tuollaista ihmistä eivät rakasta toiset ihmiset eivätkä 
jumalat, sillä elämä hänen kanssaan on mahdotonta ja ilman 
yhteiselämää taas ei ole ystävyyttä. Viisaat sanovat, Kallik- 
les, että yhteiselämä ja ystävyys, järjestys ja järki ja 
oikeudentunto sitovat taivasta ja maata, jumalia ja ihmisiä, ja 
että kaikkeutta juuri siksi sanotaan Kosmokseksi, mikä 
tarkoittaa järjestystä, eikä epäjärjestykseksi tai hillittömyy- 
deksi. Mutta tätä sinä et tunnu ajatelleen, niin viisas kuin 
oletkin; sinä unohdat geometrisen tasa-arvoisuuden suuren 

vallan niin jumalien kuin ihmisten joukossa, ja kun et piittaa 
geometriasta kuvittelet että juuri riistoa ja hillittömyyttä 
onkin harjoitettava. Siispä, meidän on nyt joko kumottava se 
väite, että onnelliset ovat onnellisia oikeudentuntonsa ja 
itsekurinsa tähden ja onnettomat onnettomia pahuutensa 
tähden, tai sitten, jos tuo väite on tosi, meidän on katsottava 
mitä siitä seuraa. Ja siitä seuraa juuri se mitä minä edellä 
sanoin ja mistä sinä Kallikles kysyit, laskinko minä leikkiä 
vai olinko vakavissani sitä mieltä, että ihmisen pitää oikeu- 
dessa syyttää sekä itseään, poikaansa että ystäväänsä, jokais- 
ta joka tekee väärin, ja että tähän hänen sopii käyttää 
puhetaitoa. Edelleen oli totta se minkä sinä luulit Poloksen 
myöntäneen todeksi pelkkää häveliäisyyttään, nimittäin että 
samassa määrin kuin väärin tekeminen on rumempaa kuin 
vääryyden kärsiminen, se on myös pahempaa. Ja vihdoin on 
osoittautunut todeksi myös se, minkä Gorgias Poloksen 
mukaan pelkkää häveliäisyyttään myönsi todeksi, nimittäin 
että sen joka haluaa kehittyä hyväksi puhujaksi, täytyy olla 
oikeudentuntoinen ja tietää mikä on oikein. 

Tämän jälkeen, tutkitaanpa oletko sinä oikeassa, kun moitit 
minua siitä etten pysty auttamaan itseäni enkä ystäviäni tai 
läheisiäni, en pelastamaan heitä suurimmista vaaroista, että 
olen toisten armoilla kuin lainsuojaton jolle kuka tahansa saa 
tehdä mitä tahansa, vaikka vetää turpiin — käyttääkseni sinun 
reipasta ilmaisuasi — ryöstää tai ajaa maanpakoon, äärim- 
mäisessä tapauksessa vaikka tappaa; sinun mielestäsi ihmi- 
nen ei voi olla tämän häpeällisemmässä asemassa. Mitä 
mieltä minä olen, se on sanottu jo useaan kertaan mutta 
mikään ei estä sanomasta sitä vielä kerran: minä sanon siis, 
että minulle ei suurin häpeä ole se että joku vetää minua 
turpiin syyttä suotta, eikä se että minun rahakukkaroani tai 
minun ruumistani pidellään pahoin, ei, se on paljon rumem- 
paa ja pahempaa sille joka minua lyö, sille joka pahoinpitelee 
minua tai minun omaisuuttani. Minulta voi varastaa, minut 
voi tehdä orjaksi, talooni voidaan murtautua, minulle saa 
ylipäätään tehdä mitä tahansa väärää, ja aina se on rumem- 
paa ja pahempaa sille joka sen tekee kuin minulle joka siitä 
kärsin. Nämä totuudet, jotka minä aikaisemmin tässä keskus- 

telussa olen esittänyt samalla tavalla kuin nyt, on lyöty 
paikalleen ja niitattu raudanlujin ja teräksisin sanoin, käyt- 
tääkseni minäkin hieman rohkeaa ilmaisua. Niin että jos sinä 
tai joku sinuakin yritteliäämpi nuorukainen ei niitä murra, 
tätä asiaa ei voi sanoa oikein mitenkään muuten kuin niin 
kuin minä nyt olen sanonut. Minun kantanihan on aina ollut, 
että minä en tiedä miten nämä asiat ovat, mutta toisaalta en 
ole tavannut ketään, en nytkään teidän joukostanne, joka 
pystyisi sanomaan mitään muutakaan olematta naurettava. 
Näin ajattelen edelleenkin, ja jos olen oikeassa ja väärin 
tekeminen siis on suurin paha sille joka tekee väärin, ja jos 
vain yksi paha mahdollisesti on vielä tätäkin suurempi, 
nimittäin se ettei se joka tekee väärin saa rangaistusta, niin 
mikä silloin on sellainen apu että ihminen joutuu todella 
naurunalaiseksi, ellei hän pysty antamaan sitä? Eikö sellai- 
nen apu joka torjuu suurimman meitä uhkaavan pahan? Ja 
kaikkein ruminta on olla kykenemätön antamaan sellaista 
apua itselleen, ystävilleen ja läheisilleen, toiseksi ruminta se 
ettei kykene antamaan apua joka torjuu toiseksi suurimman 
pahan, kolmanneksi ruminta se ettei kykene antamaan apua 
joka torjuu kolmanneksi suurimman pahan, ja niin edelleen: 
mitä suurempi paha, sitä suurempi kunnia pystyä auttamaan 
sen torjumisessa ja sitä suurempi häpeä olla pystymättä. 
Kallikles, olenko oikeassa? 

K ALLIKLES Kyllä sinä olet. 

SOKRATES Näistä kahdesta pahasta, väärin tekemisestä ja 
vääryyden kärsimisestä, pidämme siis väärin tekemistä suu- 
rempana, vääryyden kärsimistä pienempänä pahana. Mutta 
mitä ihminen tarvitsee auttaakseen itseään näitä kumpaakin 
vastaan, säästyäkseen sekä väärin tekemisen että vääryyden 
kärsimisen pahalta? Voimaa vai halua? Toisin sanoen, jos 
ihminen haluaa ettei hänelle tehdä vääryyttä, riittääkö se, vai 
tarvitseeko hän myös voimaa suojellakseen itseään vääryy- 
deltä? | 

K ALLIKLES Tietysti siihen tarvitaan voimaa. 

SOKRATES Entä suojellakseen itseään väärin tekemiseltä? 
Riittääkö se ettei halua tehdä väärin, vai tarvitaanko lisäksi 
voimaa ja taitoa? Ihminenhän tekee väärin ellei hän ole 

oppinut sitä mitä pitää tehdä ja harjoitellut sitä. Sillä 
emmekö me, Polos ja minä olleetkin oikeassa kun aikaisem- 
min tässä keskustelussa totesimme, ettei kukaan tee väärin 
ehdoin tahdoin vaan että kaikki jotka tekevät väärin tekevät 
niin vasten tahtoaan? Vastaahan tähän! 
K ALLIKLES Myönnetään, Sokrates — jotta sinä saisit vietyä 
esityksesi päätökseen. 
SOKRATES Ilmeisesti tarvitaan siis sekä voimaa että taitoa, 
jotta välttyisi tekemästä väärin? 
K ALLIKLES Aivan niin. 
SOKRATES Mikä taito sitten varjelisi meitä joutumasta vää- 
ryyden uhriksi, varjelisi kokonaan tai mahdollisimman pit- 
källe? Haluan tietää oletko samaa mieltä kuin minä; minusta 
näet tuntuu että tässä onnistuakseen täytyisi olla hallitsevas- 
sa asemassa valtiossa, ellei suorastaan itsevaltias, tai joka 
tapauksessa valtaapitävien myötäilijä. 
K ALLIKLES Aivan niin — ja huomaatko sinä miten valmis 
minä olen kehumaan sinua silloin kun puhut järkeä? 
SOKRATES Mutta puhunko järkeä myös seuraavassa? Minus- 
ta tuntuu että ihminen ystävystyy helpoimmin kaltaisensa 
kanssa, kuten vanhat viisaat jo sanoivat: samanarvoiset 
keskenään. Pitääkö paikkansa? 
K ALLIKLES Kyllä. 
SOKRATES Jos siis valtiota hallitsee raaka ja sivistymätön 
itsevaltias ja samassa valtiossa elää joku häntä paljon 
hyveellisempi mies, niin tyranni pelkää häntä eikä voi 
koskaan tulla hänen läheiseksi ystäväkseen. 
K ALLIKLES Se on totta. 
SOKRATES Eikä hän myöskään voi ystävystyä miehen kans- 
sa joka on selvästi häntä paheellisempi, eihän kukaan voi 
pitää halveksimaansa ihmistä ystävänään. 
K ALLIKLES Tuokin on totta. 
SOKRATES Jos tyrannilla siis minkään arvoista ystävää on, 
tämän on oltava samanluonteinen kuin hän itse, pidettävä ja 
oltava pitämättä samoista asioista kuin hän, ja sen lisäksi 
toteltava ja palveltava häntä vastaan sanomatta. Mutta 
tällaisella miehellä onkin sitten suuri valta valtiossa eikä 
kukaan tee hänelle vääryyttä rankaisematta. Eikö asia ole 
näin? 

K ALLIKLES On. 

SOKRATES Ja jos tuossa valtiossa joku nuorukainen tulisi 
miettineeksi, millä keinolla saisi paljon valtaa ja varjelisi 
itsensä vääryyksiltä, niin eikö tämä olisi hänen tiensä: että 
hän nuoresta pitäen opettelee iloitsemaan ja kärsimään 
samoista asioista kuin hänen herransa ja yrittää mahdollisim- 
man paljossa olla hänen kaltaisensa? 

K ALLIKLES Totta puhut. 

SOKRATES Ja näin hän saavuttaa päämääränsä, varjelee 
itsensä vääryyksiltä ja on suuren vallan haltija, kuten te 
sanoisitte. 

K ALLIKLES Aivan niin. 

SOKRATES Mutta välttyykö hän myös tekemästä väärin? 
Eikö pikemminkin päinvastoin, jos hänen on yritettävä olla 
yhtä väärämielinen kuin hänen herransa on, ja hänellä on 
suuri vaikutusvalta herraansa? Minusta tuntuu että hänellä 
nyt on tilaisuus tehdä vääryyttä niin paljon kuin haluaa, 
ilman että hän saa siitä rangaistusta, vai mitä? 

K ALLIKLES Tietenkin niin. 

SOKRATES Ja hänen päälleen lankeaakin suurin paha, kun 
hän pilaa ja turmelee sielunsa matkimalla herraansa ja 
käyttämällä valtaansa. 

K ALLIKLES Aina sinä osaat kääntää kaiken päälaelleen! 
Etkö muka tiedä että se joka matkii itsevaltiasta voi 
halutessaan tappaa sen joka ei matki, voi halutessaan ryöstää 
hänen omaisuutensa? 

SOKRATES Minä tiedän rakas Kallikles, enhän minä kuuro 
ole! Sinä ja Polos ja melkein kaikki muutkin ovat jankutta- 
neet sitä tuhanteen kertaan. Mutta kuuntele sinä välillä 
minua: totta kyllä hän voi halutessaan tappaa, mutta siinä 
tapauksessa tappaa paha hyvän ja kunnollisen. 

K ALLIKLES Eikö juuri se ole kuohuttavaa? 

SOKRATES Fi sen mielestä jolla on järkeä, kuten meidän 
keskustelummekin on osoittanut. Vai onko sinusta tärkeintä 
yrittää elää mahdollisimman kauan, kehittää itsessään sellai- 
sia taitoja jotka pelastavat vaaroista? Niin kuin puhetaitoa, 
joka auttaa oikeuden edessä ja jota sinä kehotat minua 
harrastamaan. 


K ALLIKLES Syytä tosiaan olisi. 

SOKRATES Sanohan rakas ystävä, onko uimataito sinusta 
jotakin kovin suurenmoista? 

K ALLIKLES No ei mitenkään. 

SOKRATES Niin, ja kuitenkin myös uimataito pelastaa ihmi- 
siä kuolemalta, kun he joutuvat tilanteeseen jossa sellaista 
taitoa tarvitaan. Mutta jos uimataito on sinusta liian mitätön 
esimerkki, otan merkittävämmän, nimittäin peränpitotaidon, 
joka äärimmäisistä vaaroista pelastaa ihmisen ruumiin ja 
hengen ja hänen omaisuutensa, aivan kuten puhetaito. Mutta 
se on vaatimaton ja säädyllinen taito, se ei rehvastele eikä 
väitä tehneensä mitään merkillistä ja suurenmoista, vaikka se 
palvelee meitä siinä missä puhetaitokin. Ajattele että se vain 
kahden obolin maksusta kuljettaa meidät Aiginasta tänne, 
eikä ota kahta drakmaa enempää pitemmästäkään matkasta, 
kun se Egyptistä tai Pontoksesta tuo turvallisesti kotisata- 
maan kaiken minkä mainitsin, matkustajan, hänen lapsensa 
ja omaisuutensa ja naisväkensä. Tämä on suuri saavutus, 
mutta mies jolla on tämä taito ja joka on tehnyt näin paljon, 
nousee laivasta ja kävelee rannalla mitenkään leventelemättä. 
Ilmeisesti hän ymmärtää ajatella, ettei hän tiedä keille 
matkustajista on ollut hyötyä ja keille vahinkoa siitä että hän 
on pelastanut heidät hukkumasta; hän tietää etteivät he 
maihin astuessaan ole yhtään parempia ihmisiä kuin laivaan 
noustessaan, eivät ruumiiltaan eivätkä sielultaan. Hän päätte- 
lee näin: jos joku ruumiiltaan on vaikeasti ja parantumatto- 
masti sairas, hänelle on vain pahaksi jos hän ei huku ja kuole, 
ja perämiehen taidosta ei siis ole mitään hyötyä hänelle; 
mutta sielu on arvokkaampi kuin ruumis, ja niin ollen sille 
joka sielultaan on vaikeasti ja parantumattomasti sairas, on 
vielä vähemmän hyötyä siitä että hän jää henkiin ja pelastuu 
mereltä, oikeudesta tai mistään vaaran paikasta. Turmeltu- 
neen ihmisen ei ole hyvä elää, sillä hänen elämänsä voi olla 
ainoastaan onnetonta. 

Tämän takia perämies ei ole ylpeä itsestään vaikka hän 
onkin meidän pelastajamme, ei myöskään sotakoneen raken- 
taja joka joskus saattaa pelastaa meidät siinä kuin sotapää!- 
likkö, perämies tai joku muu; pelastaahan koneenrakentaja 
joskus kokonaisia kaupunkeja. Sinä et kuitenkaan pitäne 

häntä asianajajan veroisena? Jos hän puhuisi niin kuin te ja 
ylvästelisi saavutuksillaan, niin uskotko Kallikles että hän 
hautaisi teidät sanojensa alle, hän väittäisi että kaikkien 
pitäisi olla koneenrakentajia, hän kehottaisi meitä harrasta- 
maan koneenrakennustaitoa koska se on kaikista taidoista 
arvokkain, ja pystyisi myös perustelemaan sanansa. Kuiten- 
kin sinä halveksit häntä ja hänen taitoaan ja nimität häntä 
koneenrakentajaksi kuin pilkalla, et antaisi hänen pojalleen 
tytärtäsi puolisoksi etkä itse huolisi hänen tytärtään. Mutta 
jos mietit millä perusteella sinä ylistät omaa taitoasi, niin 
mitä oikeutta sinulla on halveksia koneenrakentajaa ja muita 
äsken mainitsemiani? Tiedän mitä sinä vastaisit: että olet 
parempi ja parempaa syntyperää. Mutta jos parempaa ei ole 
se mitä minä pidän parempana, vaan ihminen on hyveellinen 
kunhan vain pelastaa itsensä ja omaisuutensa, eikä sillä ole 
mitään merkitystä millainen hän on, niin silloinhan sinun 
matala käsityksesi koneenrakentajasta, lääkäristä ja muista 
ammattimiehistä jotka juuri ovat meidän pelastajiamme, 
muuttuu naurettavaksi. Mutta rakas ystävä, mieti eikö jaloa 
ja hyvää sittenkin ole jokin muu kuin pelastaminen ja 
pelastuminen! Eikö todellisen miehen ole luovuttava pyrki- 
myksestä elää niin ja niin kauan, lakattava rakastamasta 
omaa elämäänsä yli kaiken, jätettävä sellaiset asiat jumalan 
haltuun ja naisten tavoin myönnettävä että kukaan ei voi 
paeta kohtaloaan? Sen jälkeen hänen sopii harkita miten hän 
parhaiten voi käyttää hänelle suodun ajan. Onko hänen 
sopeuduttava sen valtion muotoon jossa hän elää? Onko 
esimerkiksi sinun sopeuduttava Ateenan kansaan, tultava 
niin sen kaltaiseksi kuin mahdollista, jos aiot olla sille 
mieliksi ja saada poliittista valtaa? Olisiko siitä mitään 
hyötyä sinulle tai minulle, vai kävisikö meille niin kuin 
Thessalian noidille jotka ottivat kuun taivaalta: että me kyllä 
saisimme vallan, mutta menettäisimme samalla sen mikä on 
meille rakkainta? Jos sinä kuvittelet että joku pystyy opetta- 
maan sinulle miten voit olla merkittävä tässä kaupungissa, 
ellet samalla toteuta vallitsevaa politiikkaa, vaan poikkeat 
siitä joko parempaan tai huonompaan suuntaan, niin silloin 
minun on sanottava että sinä erehdyt. Sillä ei riitä että sinä 

matkit ateenalaisia, sinun täytyy olla heidän kaltaisensa 
luonnoltasi, jos todella haluat miellyttää heitä, niin, ja 
hyvänen aika, jos haluat miellyttää rakastettuasi Pyrilam- 
peen poikaa. Se joka pystyy tekemään sinusta eniten heidän 
kaltaisensa, pystyy tekemään sinusta myös sellaisen valtio- 
miehen ja puhujan kuin haluat; sillä ihmiset pitävät sellaises- 
ta puheesta johon ovat tottuneet, mutta suuttuvat muunlaises- 
ta. Mutta ehkä sinä olet toista mieltä? Onko sinulla jotain 
huomautettavaa tähän? 

K ALLIKLES Minä en oikein ymmärrä. Jotenkin minusta 
tuntuu että sinä olet oikeassa, mutta minä olen niin kuin 
kaikki muutkin etten usko sinua. 

SOKRATES Sinä haluat mielistellä kansaa, ja tuo halu vastus- 
taa minua; mutta jos me tutkimme näitä asioita useampaan 
kertaan ja tarkemmin, sinä uskot minua kyllä. Muistathan 
että oli kaksi tapaa hoitaa ruumista ja sielua, toisen päämää- 
ränä oli nautinto, toisen taas ruumiin ja sielun paras, joka ei 


.merkinnyt niiden hemmottelua vaan vastustamista. Emmekö 


me sopineet tästä? 

K ALLIKLES Kyllä. 

SOKRATES Ja se tapa jonka päämääränä on nautinto, ei 
pohjimmaltaan ole muuta kuin alhaista mielistelyä — näinhän 
se oli? 

K ALLIKLES Kuten haluat. 

SOKRATES Toinen tapa pyrkii tekemään sen mitä hoidetaan, 
oli se sitten ruumis tai sielu, mahdollisimman hyväksi? 

K ALLIKLES Niin. 


* SOKRATES Eikö meillä tule olla tämä sama päämäärä hoi- 


taessamme valtiota ja kansalaisia: yrittää tehdä molemmat 
mahdollisimman hyviksi? Sillä muuten, jos niiden mielenlaa- 
tu jotka tulevat hankkimaan itselleen suuren omaisuuden, 
valtion viran tai yleensä valtaa, ei ole jalo ja hyvä, ei ole 
mitään hyötyä tehdä heille muitakaan palveluksia. Eikö asia 
ole näin? 

K ALLIKLES Ihan miten haluat. 

SOKRATES Jos me siis haluamme astua valtion palvelukseen 
ja innostamme toinen toistamme rakentamaan muureja, 
laivatelakoita tai mahtavia temppeleitä, niin eikö meidän 

ensin pidä tutkia itseämme ja ottaa selville olemmeko perillä 
rakennustaidosta, keneltä olemme sen oppineet? Vai kuinka? 
K ALLIKLES Niin tietenkin. 

SOKRATES Toiseksi meidän on harkittava olemmeko kos- 
kaan rakentaneet talon, itsellemme tai jollekin ystävälle, ja 
onko tuo talo kaunis vai ruma; jos me silloin toteamme, että 
meillä on ollut hyvät ja arvostetut opettajat, ja että olemme 
menestyksellisesti rakentaneet monia kauniita taloja opetta- 
jien avustuksella mutta myös ilman heitä, oman taitomme 
varassa — siinä tapauksessa saattaisivat järkevätkin miehet 
ryhtyä julkisiin rakennustöihin. Mutta jos meillä ei olisi 
esittää ketään opettajaa, ja meidän tilillämme olisi vain 
joitakin vähäarvoisia tai kokonaan arvottomia taloja — 
silloinhan olisi mieletöntä ryhtyä julkisiin rakennustöihin, 
kehottaa toinen toistamme ryhtymään? Eikö totta? 

K ALLIKLES Totta. 

SOKRATES Eikö sama koske kaikkia tapauksia? Jos esimer- 
kiksi kehottaisimme toinen toistamme astumaan valtion 
palvelukseen siinä uskossa että olemme taitavia lääkäreitä, 
niin emmekö ensin kysyisi, minä sinusta ja sinä minusta: 
Mutta jumalan tähden, miten on Sokrateen oman terveyden 
laita? Ja onko Sokrates parantanut ainoatakaan vapaata 
miestä tai orjaa? Ja minä tietenkin kysyisin sinusta samoin. 
Ja jos me silloin huomaisimme ettei kukaan, ei muukalainen 
eikä kaupungin asukas, ei mies eikä nainen ole meidän 
avullamme tullut yhtään terveemmäksi — ei, Kallikles! Eikö 
ole toden totta naurettavaa jos ihmiset menevät niin pitkälle 
hulluudessaan, että pyrkivät valtion palvelukseen ja kehotta- 
vat toisia samankaltaisia pyrkimään, vaikka eivät ensin ole 
yksityisesti harjoitelleet, milloin epäonnistuen milloin onnis- 
tuen, ja täten hankkineet itselleen riittävää pätevyyttä? 
Sanotaan ettei ruukuntekijä hienoimmalla vaasilla opettele — 
eikö tämä olisi yhtä järjetöntä? 

K ALLIKLES Kyllä. 

SOKRATES Mutta nyt rakas ystävä, kun sinä jo aloittelet 
valtion palveluksessa, kehotat minuakin siihen ja suutut kun 
en ole kiinnostunut, niin eikö ole paikallaan että esitämme 
toisillemme joitakin kysymyksiä? Tähän tapaan: onko Kal- 

likles tehnyt kansalaisia paremmiksi? Voidaanko mainita 
joku joka ennen oli paha, väärämielinen, hillitön ja typerä 
mutta josta nyt Kallikleen avulla on tullut kunnon ihminen? 
Kaupunkilainen tai vieras, orja tai vapaa — voitko mainita 
jonkun? Edes yhden jonka sinun seurasi on tehnyt parem- 
maksi ihmiseksi? Ehkä sinulla on jokin esimerkki siltä ajalta 
kun olit yksityishenkilö etkä esiintynyt julkisesti vielä — miksi 
epäröit vastata? 

K ALLIKLES Sinä haastat riitaa. 

SOKRATES En missään tapauksessa, minä kysyn koska ha- 
luan todella tietää millä tavoin sinun mielestäsi valtion 
asioita olisi hoidettava. Kun sinä rupeat niitä hoitamaan, 
pidätkö ainoana päämääränäsi sitä että teet meistä mahdolli- 
simman hyviä kansalaisia? Vai emmekö ole useita kertoja 
tulleet siihen tulokseen että se on politiikon ensimmäinen 
velvollisuus? Vai kuinka? Emmekö me siihen tulokseen 
tulleet? Kyllä tulimme — minä vastaan sinun puolestasi. Jos 
tämä on se politiikka jota hyvän miehen on valtiossaan 
ajettava, niin palauta mieleesi vähän aikaa sitten mainitsema- 
si nimet, Perikles Kimon Miltiades Themistokles, ja sano 
oletko edelleen sitä mieltä että he olivat esimerkillisiä 
kansalaisia. 

K ALLIKLES He olivat. 

SOKRATES Koska he olivat esimerkillisiä, niin ilmeisesti he 
kaikki tekivät kansalaisista entistä parempia? 

K ALLIKLES Kyllä. 

SOKRATES Kun Perikles piti ensimmäisen puheensa kansalle, 
ateenalaiset olivat pahempia kuin silloin kun hän piti viimei- 
sen puheensa? 

K ALLIKLES Ilmeisesti. 

SOKRATES Ei hyvä ystävä, ei ilmeisesti vaan väistämättä, sen 
perusteella mistä olemme sopineet — jos hän nimittäin oli 
hyvä kansalainen. | 

K ALLIKLES Mihin sinä pyrit? 

SOKRATES En mihinkään, mutta vastaahan minulle — ollaan- 
ko tosiaan sitä mieltä että ateenalaiset Perikleen avulla 
tulivat paremmiksi, eikö päinvastoin väitetä että he hänen 
ansiostaan rappeutuivat? Minä olen näet kuullut sanottavan 

että juuri Perikles teki ateenalaisista laiskoja ja pelkurimai- 
sia, tyhjänpuhujia ja rahanahneita, koska hän ensimmäisenä 
maksoi luottamusmiehille palkkaa. 

K ALLIKLES Tuo on Spartan hännystelijöiden puheita! 
SOKRATES Mutta se mitä nyt sanon ei ole kenenkään 
puheita, vaan sinä tiedät yhtä hyvin kuin minä että Periklestä 
alussa pidettiin suuressa arvossa, ateenalaiset eivät puhuneet 
hänestä pahaa sanaa. Tämä siis silloin kun he olivat 
huonompia, mutta sitten kun heistä Perikleen avulla oli tullut 
hyviä ja jaloja, hänen elämänsä loppupuolella, he tuomitsivat 
hänet varkaudesta, hyvä etteivät kuolemaan, ja ilmeisesti 
siksi että pitivät häntä pahantekijänä. 

K ALLIKLES Mutta eihän tuo Perikleestä pahaa miestä tee! 
SOKRATES Eikö? Ajattelehan miestä joka hoitaisi aaseja, 
hevosia ja härkiä niin että eläimet rupeaisivat potkimaan, 
puskemaan ja puremaan isäntäänsä, vaikka ne eivät aikai- 
semmin ole osoittaneet mitään merkkejä villeydestä — kai 
tällaista miestä sanottaisiin kelvottomaksi eläintenhoitajaksi? 
Vai eikö sinusta eläintenhoitaja ole kelvoton, jos elukat 
tulevat hänen hoitoonsa kesyinä ja hän tekee niistä villimpiä? 
K ALLIKLES Myönnetään, sinun mieliksesi. 

SOKRATES Vastaa minun mielikseni vielä tähän kysymyk- 
seen: eikö myös ihminen ole elävä olento? 

K ALLIKLES Totta kai. 

SOKRATES Perikles oli siis ihmistenhoitaja? 

K ALLIKLES Niin. 

SOKRATES Jos Perikles nyt hoiti ihmisiä kuten hyvän valtio- 
miehen tulee, niin eikö ihmisistä — kuten jo totesimme — 
hänen hoidossaan olisi pitänyt tulla oikeamielisempiä, ei 
väärämielisempiä? 

K ALLIKLES Tietenkin. 

SOKRATES Homeros sanoo että oikeamieliset ovat myös 
lempeitä — mitä sinä sanot? 

K ALLIKLES Se on totta. 

SOKRATES Mutta Perikleen hoidossa ihmiset muuttuivat vil- 
limmiksi, ja vielä häntä itseään kohtaan, mitä hän kai 
kaikkein viimeksi tarkoitti. 

K ALLIKLES Haluatko minun olevan samaa mieltä? 

SOKRATES Jos sinusta tuntuu että puhun totta. 

K ALLIKLES Olkoon sitten niin. 

SOKRATES Samalla kun ihmisistä tuli villimpiä heistä tuli 
myös väärämielisempiä, pahempia? 

K ALLIKLES Myönnetään. 

SOKRATES Tämän mukaan Perikles siis ei ollut hyvä valtio- 
mies? | 

K ALLIKLES Fi, nimittäin sinun päättelysi perusteella. 
SOKRATES Eikä minkään sen perusteella minkä sinä olet 
myöntänyt todeksi! Mutta ajatellaan Kimonia. Eivätkö sa- 
mat ihmiset joita hän oli palvellut, ajaneet häntä maanpa- 
koon ettei heidän olisi kymmeneen vuoteen tarvinnut kuulla 
hänen ääntään? Eikö Themistokleelle käynyt samoin? Ja 
eikö Marathonin voittaja Miltiades äänestetty heitettäväksi 
alas jyrkänteeltä, minkä vain prytanien väliintulo esti? Jos 
nämä neljä olisivat olleet hyviä miehiä, kuten sinä väität, he 
eivät olisi joutuneet kokemaan mitään tällaista. Eiväthän 
hyviä ajajia ole ne jotka alussa kyllä pysyvät vaunuissa 
mutta putoavat myöhemmin, sitten kun ovat kouluttaneet 
hevoset ja oppineet ajamaan. Tämä koskee taitoja yleensäkin, 
val mitä sanot? 

K ALLIKLES Kyllä. 

SOKRATES Näyttää siis olevan totta se mitä aikaisemmin 
totesimme, ettei tämä kaupunki ole synnyttänyt yhtään hyvää 
valtiomiestä. Sinä olit minun kanssani samaa mieltä nykyisin 
elävistä, mutta et edesmenneistä, ja esimerkiksi otit nuo neljä 
miestä. He ovat nyt osoittautuneet samanlaisiksi kuin nykyi- 
sin elävät. Jos he olivat puhujia he eivät käyttäneet hyväk- 
seen todellista puhetaitoa — silloinhan he eivät olisi kukistu- 
neet — eivätkä myöskään sitä sen alalajia jota sanoin 
mielistelyksi. 

K ALLIKLES Mutta Sokrates, eihän kukaan nykyisin elävistä 
ole yltänyt sellaisiin tekoihin kuin nuo miehet! 

SOKRATES Voi rakas ystävä, minä en moiti heitä valtion 
palvelijoina, he palvelivat valtiota ja täyttivät valtion toivo- 
mukset paremmin kuin nämä nykyiset, olen samaa mieltä. 
Eri asia on, pystyivätkö he muuttamaan noita toivomuksia, 
estämään niitä toteutumasta, toisin sanoen pystyivätkö he 

joko suostuttelemalla tai pakottamalla tekemään kansalaiset 
paremmiksi, mikä on jokaisen kunnon kansalaisen ainoa 
pyrkimys. Ei, tässä suhteessa he eivät vähääkään eronneet 
näistä nykyisistä, vaikka olivatkin etevämpiä rakentamaan 
laivoja, muureja, telakoita ynnä muuta. Mutta me olemme 
naurettavia tässä keskustelussa: koko ajan kierrämme takai- 
sin samaan pisteeseen emmekä ymmärrä toisiamme. Ellen 
erehdy, sinä olet monta kertaa huomannut ja myöntänyt, että 
on olemassa kahdenlaista ruumiiseen ja kahdenlaista sieluun 
kohdistuvaa toimintaa. Toinen on palvelevaa: jos meidän 
ruumiimme on nälkäinen, janoinen tai palveleva, tämä 
toiminta tuottaa ruokaa ja juomaa, vaatteita ja peitteitä ja 
jalkineita, mitä ruumis milloinkin tarvitsee — käytän tahallani 
samoja kuvia kuin aikaisemmin, jotta sinä ymmärtäisit. 
Mainittuja tavaroita saa myyjältä tai tukkukauppiaalta; 
leipuri, kokki, kutoja, suutari, parkitsija valmistaa niitä; eikä 
ole mikään ihme että näitä hankkijoita ja valmistajia pitävät 
sekä he itse että muutkin ihmisruumiin hoitajina. He eivät 
näet muista että on olemassa myös urheilijan- ja lääkärintai- 
to, joka on ihmisruumiin todellinen hoitaja ja jonka tulee olla 
kaikkien muiden taitojen yläpuolella, käyttää hyväkseen 
niiden saavutuksia, koska se tietää mitkä ruoat ja juomat 
ovat terveyden kannalta hyödyllisiä mitkä vahingollisia, mitä 
nuo toiset eivät tiedä. Mitä ihmisruumiin hoitoon tulee, ovat 
muut taidot orjan ja palvelijan asemassa, urheilijan- ja 
lääkärintaito on herra. Sama koskee myös sielua, minä 
sanon, ja sinä tunnut ensin ymmärtävän ja olet samaa mieltä. 
Sitten vähän ajan päästä sinä töksäytät: Eikö valtiolla muka 
ole ollut hyviä ja kunnollisia palvelijoita? Ja kun minä sitten 
kysyn keitä sinä mahdat tarkoittaa, keitä valtiomiehiä voisit 
mainita, sinä vastaat samalla lailla kuin jos hyviä urheiluval- 
mentajia kysyttäessä vastaisit tosissasi: Leipuri Thearion, 
Mithaikos joka on kirjoittanut sisilialaisen keittokirjan, viini- 
kauppias Sarambos — kaikki päteviä ihmisruumiin hoitajia, 
tuottaahan ensimmäinen erinomaista leipää, toinen ruokaa, 
kolmas viiniä. | 
Luultavasti sinä suuttuisit jos minä silloin sanoisin: Hyvä 
mies, sinä et ymmärrä mitään urheilusta, puhut pelkistä 

palvelijoista ja tarpeiden tyydyttäjistä, jotka eivät tiedä mikä 
ruumiille on hyvää ja hyödyllistä. He pystyvät kyllä täyttä- 
mään ja lihottamaan ihmisen, saavat siitä jopa kiitosta, mutta 
pitemmän päälle ihminen heidän takiaan laihtuu alkuperäi- 
sestäkin painostaan. Tietämättömät eivät kuitenkaan osaa 
syyttää näitä syöttäjiään sairauksistaan ja laihtumisestaan, 
ei, he syyttävät niitä jotka nyt yrittävät auttaa heitä neuvoil- 
laan, nyt kun aikaisempi ylikuormitus on tehnyt heidät 
sairaiksi. He syyttävät ja haukkuvat auttajiaan ja yrittävät 
vahingoittaa heitä kaikin tavoin, mutta noita edellisiä, pahan 
todellisia aiheuttajia he ylistävät. Sinä Kallikles teet aivan 
samoin, kun kehut miehiä jotka lihottivat ateenalaisia, antoi- 
vat heille mitä he halusivat. He tekivät kaupungista suuren, 
sanotaan, eikä huomata että noiden menneisyyden miesten 
ansiosta kaupunki nyt on turvonnut ja mätä. He unohtivat 
itsekurin ja oikeuden ja täyttivät kaupungin satamilla, laiva- 
telakoilla, muureilla, tullimaksuilla ja muulla jonninjoutava]- 
la. Kun sitten vaikeudet tulevat, kansalaiset syyttävät nykyi- 
siä neuvonantajiaan mutta kehuvat Themistoklesta ja Kimo- 
nia ja Periklestä, jotka ovat pahan todelliset aiheuttajat. Pidä 
vain varasi, sillä menettäessään kaiken, sekä sen mitä ovat 
hankkineet että sen mitä heillä alkuaan oli, saattavat he 
hyökätä sinun ja ystäväni Alkibiadeen kimppuun, vaikka te 
ette olekaan heidän onnettomuuteensa syypäitä, korkeintaan 
kanssarikollisia. Minä saan seurata järjetöntä näytelmää, 
mutta kuulemani mukaan valtiomiehet entisaikaan olivat 
täsmälleen samanlaisia. Olen huomannut että jos valtio 
kohtelee poliitikkoa rikollisena, tämä suuttuu ja raivoaa, kun 
hänelle muka tehdään vääryyttä: Valtio jolle minä olen 
tehnyt niin suuria palveluksia, tuhoaa minut! Näin kuuluu 
huuto, mutta se on valhetta. Sillä jos valtio tuhoaa päämie- 
hensä, se ei koskaan ole epäoikeudenmukaista; niitä jotka 
sanovat itseään valtiomiehiksi voi hyvin verrata niihin jotka 
sanovat itseään sofisteiksi. Sillä niin viisaita kuin sofistit 
ovatkin, he syyllistyvät tähän järjettömyyteen: he väittävät 
olevansa hyveen opettajia, mutta syyttävät usein oppilaitaan 
siitä että nämä tekevät heille vääryyttä, jättävät palkkion 
maksamatta tai ovat muuten kiittämättöminä. Voiko olla 

mitään mielettömämpää kuin että ihmiset, joista on tullut 
hyviä ja oikeudenmukaisia kun opettaja on kitkenyt heistä 
pois vääryyden ja istuttanut sen sijaan oikeudentunnon, 
tekisivät vääryyttä jota heissä ei ole? Kallikles, sinä teet 
minusta väkisin kansanpuhujan kun et suostu vastaamaan 
kysymyksiini. 

K ALLIKLES Etkö sinä pysty puhumaan jos sinulla ei ole 
ketään vastaamassa kysymyksiin? 

SOKRATES Tunnunpa vain pystyvän; mutta ainakin nyt 
minun puheenvuoroni venyvät pitkiksi sen takia että sinä et 
suostu vastaamaan. Mutta ystävyyden nimessä, vastaa tähän 
kysymykseen: eikö ole ristiriitaista jos joku ensin sanoo 
tehneensä ihmisestä hyvän ja sitten moittii häntä, koska tämä 
hänen hyväksi tekemänsä ihminen yhtäkkiä onkin paha? 

K ALLIKLES Onhan se ristiriitaista. 

SOKRATES Oletko huomannut että tähän syyllistyvät nime- 
nomaan ne, jotka väittävät olevansa hyveen opettajia? 

K ALLIKLES Olen kyllä, mutta miksi puhua ihmisistä jotka 
ovat täysin arvottomia? 

SOKRATES Miksi puhua ihmisistä jotka väittävät olevansa 
valtion päämiehiä ja kaikin tavoin huolehtivansa valtion 
menestyksestä, mutta sitten tilaisuuden tullen valittavat miten 
turmeltunut se on? Onko näiden ja noiden välillä eroa? Niin 
rakas ystävä, sofisti ja puhuja ovat sama tai melkein sama 
asia, kuten jo Polokselle sanoin; mutta tietämättömyydessäsi 
sinä kuvittelet että puhetaito on jotakin suurenmoista, tuo 
toinen ala jotakin halveksittavaa. Itse asiassa kuitenkin 
sofistiikka on yhtä paljon puhetaitoa ylempänä kuin lainsää- 
däntö on lainkäyttöä ja urheilu lääkärintaitoa ylempänä. 
Mutta käsittääkseni puhujat ja sofistit ovat ainoita jotka eivät 
saa moittia kasvattejaan, jos nämä tekevät heille vääryyttä, 
elleivät he samaan hengenvetoon moiti itseään siitä etteivät 
ole olleet miksikään hyödyksi niille joita ovat luvanneet 
auttaa. Eikö totta? 

K ALLIKLES Kyllä. 

SOKRATES Samalla nämä ovat ainoat joilla on varaa olla 
vaatimatta etukäteen palkkiota hyvistä teoistaan, jos nimit- 
täin on totta mitä he lupaavat, että he tekevät ihmisistä 

parempia. Mutta jos ihmiselle on tehty muu palvelus, jos 
esimerkiksi valmentaja on kouluttanut hänestä nopean juok- 
sijan, hän voisi jättää palkkion maksamatta jos valmentaja 
on luottanut hänen rehellisyyteensä eikä ole sopinut maksus- 
ta ja ottanut rahoja samalla kun toinen on saanut nopeutensa. 
Sillä eivät ihmiset tietääkseni tee väärin siksi että ovat hitaita 
jaloistaan, vaan siksi että ovat väärämielisiä. Vai kuinka? 
KALLIKLES Olet oikeassa. 

SOKRATES Sen joka kitkee toisesta ihmisestä pois vääryyden, 
ei siis tarvitse pelätä että tämä ihminen tekisi hänelle 
vääryyttä. Hänellä on varaa tuollaiseen hyväntekeväisyyteen 
jos hän tosiaan pystyy tekemään ihmisistä hyviä. Oletko 
samaa mieltä? 

K ALLIKLES Olen. 

SOKRATES Sen sijaan ei ole mitenkään rumaa ottaa palkkiota 
neuvoista jotka koskevat rakentamista ynnä muuta sellaista? 
K ALLIKLES Ilmeisesti ei. 

SOKRATES Mutta kun on kysymys siitä, miten ihminen tulee 
niin hyväksi kuin mahdollista ja pystyy mahdollisimman 
hyvin hoitamaan omansa ja valtion asiat, pidetään häpeälli- 
senä olla antamatta ilmaista neuvoa? 

K ALLIKLES Niin kyllä. 

SOKRATES Ja ilmeisesti siksi että tämä on ainoa hyvä työ, 
joka vastaanottajassaan herättää halun tehdä hyvää takaisin. 
On hyvä merkki jos tällainen hyväntekijä saa työstään 
korvauksen, huono merkki jos hän ei saa. Pitääkö paikkan- 
sa? 

K ALLIKLES Kyllä. 

SOKRATES Kummalla tavalla sinä nyt kehottaisit minua 
palvelemaan valtiota, onko minun lääkärin lailla tapeltava 
ateenalaisten kanssa tehdäkseni heidät paremmiksi, vai onko 
minun kumarreltava ja oltava mieliksi valtiolle? Ole rehelli- 
nen! Sano loppuun saakka mitä ajattelet, niin kuin sinä 
alussakin sanoit. Puhu edelleen suoraan. 

K ALLIKLES On oltava valtiolle mieliksi. 

SOKRATES Sinä siis todella kehotat minua mielistelyyn? 

K ALLIKLES Sano sitä miksi haluat, mutta muussa tapaukses- 

sa sinua kohdellaan kuin halvinta orjaa. Jos sinä et suos- 
EU s 

SOKRATES Älä nyt taas aloita — että kuka tahansa joka vain 
haluaa voi tappaa minut — ettei minun tarvitsisi toistaa 
vastaustani: että silloin tappaisi paha hyvän. Äläkä myös- 
kään sano että minulta voidaan ryöstää kaikki minkä 
omistan, sillä siinä tapauksessa minun on toistettava, ettei 
siitä olisi ryöstäjälle mitään hyötyä koska hän käyttäisi 
väärin sitä minkä on vääryydellä ottanut, jos väärin niin 
rumasti, jos rumasti niin itsensä vahingoksi. 

KALLIKLES Sinä tunnut luottavan siihen, ettei sinulle voi 
sattua mitään sellaista, ikään kuin asuisit jossain muualla, 
ikään kuin joku alhainen ja turmeltunut ihminen ei voisi 
vetää sinua oikeuteen. 

SOKRATES Typerähän minä olisin jos en uskoisi että tässä 
kaupungissa voi kenelle tahansa sattua mitä tahansa. Mutta 
sen tiedän varmasti, että jos joudun oikeuteen ja alttiiksi 
vaaroille joista sinä puhut, niin se ihminen joka vetää minut 
oikeuteen on paha, eihän hyvä ihminen syytä viatonta. 
Minusta ei siinä olisi mitään kummallista jos minut tuomit- 
taisiin kuolemaan. Tiedätkö miksi minä odotan sitä? 

K ALLIKLES Sano ihmeessä. 

SOKRATES Pidän itseäni yhtenä harvoista ateenalaisista, et- 
ten sanoisi ainoana joka tavoittelee todellista politiikan 
taitoa; omassa ajassani minä olen ainoa todellinen poliitikko. 
Kun minä puhun en yritä puhua ihmisten mieliksi, ajattelen 
heidän parastaan enkä sitä mikä on mukavinta, ja kun en 
halua turvautua niihin hienoihin konsteihin joita sinä minulle 
suosittelet, minulla ei ole oikeuden edessä mitään sanottavaa. 
Sama minkä sanoin Polokselle sopii tähän: minut tuomittai- 
siin niin kuin tuomittaisiin lääkäri, jonka kokki olisi haasta- 
nut vastaamaan lapsituomioistuimen edessä. Miten lääkäri 
tuossa tilanteessa vastaisi jos häntä syytettäisiin näin: »Pojat, 
tuo mies on tehnyt teille paljon pahaa, varsinkin nuorimpia 
teistä hän kiusaa kuoliaaksi leikkelemällä ja polttamalla, 
laihduttamalla ja tukehduttamalla, hän saattaa teidät epätoi- 
voon juottamalla teille kamalan makuisia juomiaan, pakottaa 

teidät näkemään nälkää ja janoa, toisin kuin minä joka 
tarjoilen teille koko maailman herkkuja!» Mitä luulet että 
lääkäri pystyisit vastaamaan tässä vaikeassa tilanteessa? Jos 
hän sanoisi totuuden: »Rakkaat pojat, kaiken minkä olen 
tehnyt minä olen tehnyt teidän terveytenne takia» — niin 
miten luulisit noiden tuomarien suhtautuvan? Eikö siitä 
nousisi valtava vastalausemyrsky? 
K ALLIKLES Epäilemättä. 
b SOKRATES Jalääkäri olisi ymmällä, ei tietäisi mitä sanoa? 
K ALLIKLES Se on varmaa. 
SOKRATES Samalla lailla kävisi minulle oikeuden edessä. 
Minä tiedän sen. Enhän minä pystyisi kertomaan mistään 
nautinnoista joita olen kansalle tuottanut; mutta niitä ja vain 
niitä se pitää hyvinä töinä ja etuisuuksina, vaikka minä en 
kadehdi niiden suojia sen enempää kuin saajiakaan. Jos joku 
väittää että minä turmelen ja eksytän nuorisoa, tai että pidän 
pilkkanani vanhempia puhumalla heistä kitkerin sanoin 
yksityisesti tai julkisesti, minun on turha sanoa niin kuin asia 
c on: »Se mitä olen sanonut ja tehnyt on ollut oikein, mitään 
muuta kuin teidän etuanne, herrat tuomarit, en ole ajatellut.» 
Ja sen takia saan ottaa vastaan sen mikä annetaan. 
K ALLIKLES Oletko sinä tosissasi sitä mieltä että miehellä on 
kaikki hyvin, jos hän joutuu tuohon tilanteeseen ja on 
kykenemätön auttamaan itseään? 
SOKRATES Kyllä, jos hänellä vain on esitettävänään se 
puolustus, josta sinä olet monta kertaa ollut minun kanssani 
samaa mieltä, että se pitää ihmisellä olla — toisin sanoen jos 
d hänen puolustuksensa on se ettei hän koskaan ole sanonut 
eikä tehnyt mitään väärää, ei jumalille eikä ihmisille. Olem- 
mehan me useaan kertaan olleet yhtä mieltä siitä että tämä on 
kaikkein kestävin puolustus. Jos minut tuomittaisiin siitä että 
olen kykenemätön puolustamaan ja auttamaan itseäni tai 
muita tällä puolustuksella, minä häpeäisin, tuomittiin minut 
sitten monien tai harvojen tai ainoastaan oman itseni edessä. 
Jos minun pitäisi kuolla siksi että olen tuolla tavoin kykene- 
mätön, se harmittaisi minua; mutta jos minun pitää kuolla 
siksi että olen kykenemätön puhumaan mielistelevästi, näkisit 
e minun kantavan kuoleman kevyesti. Sillä ei kukaan, joka ei 

ole täydellinen typerys ja pelkuri, pelkää kuolla, vaan väärin 
tekemistä ihminen pelkää; sillä kaikista onnettomuuksista 
pahin on se jos ihminen joutuu alas Hadekseen sielu täynnä 
vääryyttä. Jos sopii, kerron sinulle tarinan joka osoittaa että 
näin on. 

K ALLIKLES Lopeta vain tarinaan, nyt kun olet kaiken muun 
sanonut. 

SOKRATES Kuuntele niin saat kuulla — aloittaakseni kuten 
tarinankertojat — hyvin kauniin tarinan, jota sinä luultavasti 
pidät satuna mutta minä tosikertomuksena. Tarkoitukseni on 
kertoa sinulle totuus. Kuten Homeros mainitsee, jakoivat 
Zeus, Poseidon ja Pluton keskenään vallan jonka olivat 
perineet isältään. Kronoksen aikana oli laki, joka on aina 
vallinnut ja vallitsee yhä vielä jumalten luona, että ihminen 
joka on elänyt elämänsä oikeamielisesti ja hurskaasti, kuol- 
tuaan pääsee Autuaiden saarille jossa hän elää täydellisen 
onnen tilassa, kaiken pahan saavuttamattomissa; mutta se 
joka on elänyt väärämielisesti ja jumalattomasti, joutuu 
koston ja rangaistuksen vankilaan, jonka nimi on Tartaros. 
Kronoksen aikana ja vielä pitkän aikaa Zeunkin hallitessa 
tuomitsivat elävät eläviä, ja tuomio langetettiin samana 
päivänä kuin ihminen oli kuoleva. Tuomioista tuli epäoikeu- 
denmukaisia; niin tulivat Pluton ja Autuaiden saarten esimie- 
het Zeun puheille ja valittivat, että kumpaankin paikkaan tuli 
ihmisiä aiheettomasti. Zeus sanoi: »Minä teen siitä lopun. 
Nykyiset tuomarit tuomitsevat huonosti. Se johtuu siitä että 
tuomittavilla on vaatteet päällä tuomiota annettaessa; heidät- 
hän tuomitaan heidän vielä eläessään. Monilla on paha sielu, 
mutta he ovat pukeutuneet kauniiseen ruumiiseen ja syntype- 


rään ja rikkauteen, ja tuomion hetkellä ilmestyy paljon. 


todistajia todistamaan, että nämä ihmiset ovat eläneet hurs- 
kaasti. Tuomarit sokaistuvat, ja heillä itselläänkin on vaatteet 
päällään, silmät ja korvat ja koko ruumis sielun edessä kuin 
verhona. Sekä tuomittavien että tuomarien vaatetus on 
häiriöksi. Ensiksi ihmisiltä on otettava pois kyky ennakolta 
tietää kuolinhetkensä. Nyt he tietävät sen. Prometheusta on 
jo käsketty ottamaan heiltä pois tämä kyky. Toiseksi heidät 
on tuomittava alastomina; heidät on tuomittava kuolleina. Ja 

myös tuomarin täytyy olla alasti, kuollut, niin että hän 
pelkkänä sieluna katselee kuolleen sielua heti kuoleman 
jälkeen. Sielu on nyt erossa kaikista sukulaisistaan ja siltä 
ovat kaikki koristukset jääneet maan päälle. Näin tulee 
tuomiosta oikea. Minä olen tiennyt tämän asian jo aikaisem- 
min ja niinpä olen asettanut tuomareiksi omat poikani, 
Minoksen ja Rhadamanthyksen Aasiasta, Aiakoksen Euroo- 
pasta; kuoltuaan nämä kolme tuomitsevat ihmisiä niityllä, 
jolla on kolmen tien kohtauspaikka. Siitä lähtee kaksi tietä, 
joista toinen vie Autuaiden saarille, toinen Tartarokseen. 
Aasiasta tulevat tuomitsee Rhadamanthys, Euroopasta tule- 
vat Aiakos; Minokselle annan korkeimman tuomiovallan 
niissä tapauksissa, joista nuo kaksi ovat epävarmoja. Näin 
tulevat ihmiset tuomituiksi viimeiselle matkalleen mahdolli- 
simman oikeudenmukaisesti.» 

Tällainen oli minun kuulemani kertomus ja minä uskon että 
se on totta. Tästä kertomuksesta vedän seuraavan johtopää- 
töksen. Kuolema ei minun mielestäni ole muuta kuin noiden 
kahden, ruumiin ja sielun ero toisistaan, ja kun ne ovat 
eronneet, säilyttää kumpikin oman olemuksensa melkein 
samanlaisena kuin se oli elämässä. Ruumis siis pitää muoton- 
sa, ja siinä näkyvät selvästi sekä hoidon että onnettomuuk- 


= sien jäljet. Esimerkiksi jos ihminen joko luonnostaan tai 


harjoituksen vuoksi tai molemmista syistä oli pitkä eläes- 
sään, hän on pitkä myös kuoltuaan, jos hän oli lihava 
eläessään hän on lihava myös kuoltuaan, ja niin edelleen. 
Sillä joka eläessään oli mieltynyt pitkään tukkaan on pitkä 
tukka myös kuoltuaan. Jos ihminen oli ryöväri ja hänellä oli 
ruumiissaan tappelun, ruoskan tai jonkin muun jättämiä 
arpia, ne näkyvät myös kuolleessa ruumiissa; samoin näkyy 
jos hänen jäseniään on rikottu tai pahoinpidelty. Sanalla 
sanoen, millaiseksi ruumis elämän kuluessa muovautui, sel- 
lainen se on jonkin aikaa kuoleman jälkeen, joko täsmälleen 
tai melkein. Sama koskee minun käsittääkseni sielua: siinä on 
kaikki näkyvissä kun ruumis sen edestä on riisuttu pois, 
kaikki sen syntymäpiirteet, samoin kaikki se mitä ihmisen 
erilaiset toimet ovat siihen jälkiä jättäneet. Kun sielut sitten 
astuvat tuomarin eteen, esimerkiksi Aasiasta tulleet Rhada- 

manthyksen eteen, tämä pysähdyttää ja tutkii jokaisen sielun, 
tietämättä kenelle se kuuluu. Niinpä hänen eteensä saattaa 
tulla Suurkuninkaan tai jonkun muun kuninkaan tai hallitsi- 
jan sielu, eikä hän näe siinä mitään tervettä, vaan se on 
ruoskaniskujen merkitsemä ja täynnä väärien valojen ja 525a 
rikosten arpia, joita hänen tekonsa ovat hänen sieluunsa 
painaneet. Se on suorastaan vääntynyt valheista ja petoksista 
eikä siinä mikään ole suoraa, koska hän on elänyt kaukana 
totuudesta. Rhadamanthys näkee että sielu on epäsuhtainen 
ja ruma, mielivallan ja ylellisen elämän, röyhkeyden ja 
ailahtelevaisuuden vääristämä, ja hän katsoo sitä ja lähettää 
sen suoraa tietä ja häpeällisesti vankilaan, jossa se saa kärsiä 
ansaitsemansa rangaistuksen. 

Rangaistus on luonteeltaan kahdenlainen. Se joka kärsii b 
oikeudenmukaisesti, joko muuttuu paremmaksi ja rangais- 
tuksesta niin ollen on hänelle hyötyä, tai sitten hänestä tulee 
varoittava esimerkki muille, niin että he hänen kärsimyksensä 
nähdessään pelästyvät ja muuttuvat paremmiksi ihmisiksi. 
Ne joille on hyötyä siitä että jumalat ja ihmiset rankaisevat 
heitä, ovat niitä joiden rikokset ovat sovitettavissa; tuska ja 
kärsimys tekee heidät paremmiksi, niin tässä elämässä kuin 
tulevassa, eikä ole muuta keinoa millä rikoksesta voi vapau- 
tua. Mutta niistä jotka ovat syyllistyneet kaikkein pahimpiin c 
rikoksiin ja ovat parantumattomia, tulee varoittavia esimerk- 
kejä muille. Rangaistuksesta ei ole heille itselleen mitään 
hyötyä, ovathan he parantumattomia, mutta muille on hyö- 
tyä siitä että he näkevät rikollisten joutuvan rikostensa takia 
ikuisesti kärsimään mitä hirveimpiä, tuskallisimpia, pelotta- 
vimpia vaivoja. Varoittavina esimerkkeinä heidät on pantu 
esille Hadeksen vankilassa, kaikkien sinne saapuvien väärinte- 
kijöiden nähtäväksi ja opiksi. Olen varma että Arkhelaos d 
joutuu tähän joukkoon, jos on totta se mitä Polos hänestä 
kertoi, samoin kaikki muut tuontapaiset itsevaltiaat; minä 
uskon että suurin osa näistä varoittavista esimerkeistä on 
juuri itsevaltiaita, ruhtinaita ja muita valtiollisia merkkimie- 
hiä. Sillä nämä syyllistyvät kaikkein pahimpiin rikoksiin, 
koska heillä on valta. Tästä todistaa Homeroskin, kuninkai- 
den ja ruhtinaiden hän antaa Hadeksessa kärsiä ikuisia e 

rangaistuksia, Tantaloksen, Sisyfoksen, Tityoksen; sen sijaan 
kukaan ei ole esittänyt että joku Thersites, tai joku muu 
tavallinen ihminen joka on tehnyt pahaa, olisi parantumatto- 
mana tuomittu ankarimpaan rangaistukseen. Sillä tällaisella 
ihmisellä ei minun käsittääkseni elämässään ollut mahdolli- 
suutta tehdä pahimpia rikoksia, ja siksi hän myös oli 
onnellisempi kuin: nuo joilla oli valta. Ei Kallikles, valtaa 
pitävien joukosta löytyvät pahimmat ihmiset! Mikään ei 
tietenkään estä että heissäkin on hyviä miehiä, ja silloin heitä 
on mitä suurin syy ihailla. Sillä on raskasta ja kaiken 
ylistyksen ansaitsevaa elää elämänsä oikein, silloin kun on 
loputtomasti valtaa ja mahdollisuuksia tehdä väärin. Sellaisia 
miehiä on vähän, mutta niitä on, sekä meillä että muualla, : 
hyveellisiä ja kunnollisia miehiä jotka oikeudentuntoisesti 
täyttävät velvollisuutensa. Yksi heistä, Aristeides Lysimak- 
hoksen poika on saavuttanut kuuluisuutta kaikkialla Hellaas- 
sa. Mutta yleensä ne joilla on valtaa ovat pahoja ihmisiä. 
Kun Rhadamanthys saa eteensä pahan sielun, hän ei kuten 
sanottu tiedä ihmisestä yhtään mitään, ei kuka hän on tai 
millaista syntyperää, ei mitään muuta kuin sen että hän on 
paha. Ja kun hän on tämän nähnyt, hän lähettää asianomai- 
sen Tartarokseen, leimattuaan hänet ensin parannettavan tai 
parantumattoman merkillä, ja Tartaroksessa hän kärsii hä- 
nelle kuuluvan rangaistuksen. Toisinaan taas Rhadamanthys 
saa eteensä hurskaudessa ja totuudessa eläneen ihmisen 
sielun, yksityisen kansalaisen tai jonkun muun — minä väitän 
Kallikles että luultavimmin filosofin, joka on hoitanut oman 
työnsä eikä ole sekaantunut toisten asioihin. Hänestä Rhada- 
manthys tulee iloiseksi ja lähettää hänet Autuaiden saarille. 
Samoin Aiakos; nämä kaksi jakavat oikeutta sauva kädessä, 
mutta Minoksella on kultainen sauva, hän istuu ja vartioi 
toimitusta sellaisena kuin Homeros kertoo Odysseuksen 
hänet nähneen: »Hän pitää kädessään kultaista sauvaa ja 
lukee lakia kuolleille.» Kallikles, minä uskon että tämä on 
totta, ja minä mietin miten minun sieluni olisi mahdollisim- 
man puhdas sillä hetkellä kun näytän sen tuomarille. Siitä 
kunniasta jota maailma tavoittelee minä en välitä, haluan 
ainoastaan löytää totuuden ja elää niin hyvin kuin osaan, ja 

sitten kun kuolen, kuolla niin hyvin kuin osaan. Samaan 
kehotan muitakin ihmisiä, sen mukaan kuin kykenen, ja 
sinuakin minä kehotan tähän elämäntapaan ja tähän kilpai- 
luun, jota pidän kaikkia muita tämän maailman kilpailuja 
tärkeämpänä. Ja minä moitin sinua siitä ettet pysty autta- 
maan itseäsi, kun se tutkimus ja tuomio tulee josta minä tässä 
olen puhunut. Kun sinä joudut tuomarin eteen, Aiginan 
pojan, ja hän ottaa sinut ja vie, sinä olet yhtä sanaton ja 
pyörryksissä kuin minä maallisen oikeuden edessä, ehkä saat 
häpeällisesti korvillesi ja pahasti selkääsi. | 

Tämä voi sinusta tuntua vanhojen ämmien sadulta, jota 
sinä halveksit, ja halveksisit syystä jos meidän tutkimuksem- 
me löytäisi jotakin parempaa ja todempaa. Mutta nyt olet 
nähnyt että te kolme, jotka olette koko Hellaan viisaimpia 
miehiä, sinä ja Polos ja Gorgias, ette pysty osoittamaan että 
olisi elettävä jotenkin muuten kuin näin, jos haluaa kuoleman 
jälkeen hyötyä. Siitä mitä on sanottu vain tämä pysyy 
järkkymättä ja kestää kumoamatta: mieluummin on vältettä- 
vä väärin tekemistä kuin vääryyden kärsimistä. Ihmisen ei 
ole yritettävä näytellä hyvää, vaan hänen on oltava hyvä, 
sekä yksityisessä että julkisessa elämässä, ja jos joku on 
jossakin paha, häntä on kuritettava. Parasta sen jälkeen että 
ihminen on oikeudentuntoinen, on se että hän ojennuksen ja 
rangaistuksen avulla tulee oikeudentuntoiseksi. Kaikkea mie- 
listelyä on varottava, sekä oman itsen että muiden, sekä 
enemmistön että vähemmistön mielistelyä. Puhetaidon kuten 
kaiken inhimillisen toiminnan on palveltava oikeutta. 

Seuraa minua niin johdatan sinut sinne missä olet onnelli- 
nen niin elämässä kuin kuolemassa, kuten tässä on osoitettu. 
Älä välitä jos joku pilkkaa sinua tyhmäksi, suo jumalan 
tähden hänelle se ilo että saa lyödä sinua korville, sillä 
mikään ei voi vahingoittaa sinua jos olet hyveen asialla ja 
todella kunnon mies. Jos me harjoittelemme yhdessä, me 
voimme tarpeen tullen osallistua myös yleisten asioiden 
hoitoon, tai neuvottelemme siitä mikä on sopivinta. Olemme- 
han silloin viisaampia päättämään kuin nyt. Siinä tilassa 
jossa me nyt olemme olisi rumaa jos kehuisimme jotakin 
olevamme, me jotka emme koskaan ole samasta asiasta 

samaa mieltä, emme silloinkaan kun on kysymys kaikkein 
tärkeimmästä. Niin tietämättömiä me olemme! Ottakaamme 
oppaaksemme se lopputulos johon tässä on tultu, että paras 
elämäntapa on harjoittaa oikeutta ja hyvettä niin elämässä 
kuin kuolemassa. Tätä tietä tulee meidän kulkea ja kehottaa 
muitakin kulkemaan, mutta sitä tietä jolle sinä olet minua 
houkutellut, meidän tulee varoa. Sillä se ei ole minkään 
arvoinen, Kallikles. 

Tämän dialogin selitykset sivulla 302 


MeENon Osaatko sanoa, Sokrates, voiko hyvettä opettaa? 
Tai voiko siihen harjaantua? Vai syntyykö se ihmiseen 
luonnostaan tai jotenkin muuten, ei siis harjaannuksella eikä 
oppimalla? 

SOKRATES Kuule Menon, ennen vanhaan pidettiin Kreikassa 
thessalialaisia arvossa hevostenkasvattajina ja vauraana vä- 
kenä. Nykyisin on syynä ilmeisesti myös viisaus, varsinkin 
mitä tulee toverisi Aristippoksen maanmiehiin larissalaisiin. 
Siitä saatte kiittää Gorgiasta. Kun hän tuli Larissaan, hän 
teki viisauden rakastajia aleuadien ja muiden thessalialaisten 


parhaimmistosta, niinkuin nyt tuostakin sinun rakastajastasi 


Aristippoksesta. Gorgias se varmaan on teidät siihenkin 
koulinut, että uskallatte pelotta ja auliisti vastata vaikka 
minkälaisiin kysymyksiin, niin kuin sellaisten sopiikin, jotka 
ovat asioista perillä. Hänhän tarjoutuu itsekin vastaamaan 
kenelle hyvänsä kreikkalaiselle millaisiin kysymyksiin tahan- 
sa. Täällä on tilanne aivan päinvastainen. Meillä vallitsee 
suorastaan viisauskato ja luulen melkein, että viisaus on 
näiltä main kaikonnut teille Thessaliaan. Jos esität täkäläisi!- 
le äskeisen kysymyksen, kaikki nauravat sinulle ja sanovat: 
»Sinähän minua vasta onnellisena pidät. Mistä minä tiedän 
voiko hyvettä opettaa vai ei, kun en edes ole selvillä siitä, 
mitä koko hyve yleensä on.» Ihan samoin on minun laitani, 
Menon. Olen siinä suhteessa yhtä köyhä kuin muutkin 
ateenalaiset ja tyytymätön itseeni, kun en tiedä hyveestä 
yhtään mitään. Ja jos ei tiedä mitä jokin on, kuinka silloin 

voisi tietää millaista se on? Vai luuletko sinä, että joku, joka 
ei tunne Menonia ollenkaan, voisi tietää onko hän kaunis tai 
rikas tai jalosukuinen vaiko ehkä aivan päinvastaista? Olisi- 
ko se sinusta mahdollista? | 

Menon Ei. Mutta etkö sinä Sokrates muka tosiaankaan 
tiedä edes mitä hyve on? Sellaisetko terveiset saamme sinulta 
kotiin vietäviksi? | 
SOKRATES Eikä se vielä riitä. Sanokaa samalla, etten usko 
tavanneeni ketään muutakaan, joka sen tietäisi. 

MENOon Miten niin? Etkö muka tavannut Gorgiasta, kun hän 
oli täällä? 

SOKRATES Tapasin toki. 

MENON Eikö hän sitten mielestäsi tiennyt sitä? 

SOKRATES Minulla on huono muisti. En pysty tähän hätään 
sanomaan miltä minusta silloin tuntui, mutta ehkä hän tiesi. 
Sinä varmaan tiedät mitä hän sanoi, ja voit palauttaa sen 
uudelleen mieleeni. Tai sano oma käsityksesi asiasta. Se kai 
on sama kuin Gorgiaan. 

MENON Niin on. 

SOKRATES Jätetään siis Gorgias rauhaan, eihän hän ole edes 
paikalla. Sano mieluummin itse, mitä hyve sinun mielestäsi 
on. Ehkä käy vielä niin hyvin, että saat minut valheesta 
kiinni, jos selviää että sinä ja Gorgias tiedättekin mitä hyve 
on, vaikka minä juuri sanoin etten ole tavannut ketään, joka 
tietäisi. 

MENON Helppohan se on sanoa. Ensiksikin, jos haluat 
kuulla mikä on miehen hyve, asia on aivan yksinkertainen, 
sillä miehen hyve on kyetä hoitamaan valtion asioita ja 
kohdella tällöin ystäviään hyvin ja vihamiehiään huonosti. 
Samalla hänen tulee pitää varansa, ettei joudu itse kärsimään. 
Jos taas haluat kuulla mikä on naisen hyve, sekin on äkkiä 
selvitetty. Naisen tulee hoitaa taloutta hyvin, pitää huoli 
kodin sisäisistä asioista ja olla kuuliainen miehelleen. Sitten 
on vielä erikseen tyttölapsen hyve, poikalapsen hyve ja 
esimerkiksi vanhemman miehen, orjan ja vapaan hyve. Niitä 


on vielä paljon muitakin, niin ettei ole yhtään vaikea sanoa 


mitä hyve on. Kaikkea toimintaa varten on jokaisena 
ikäkautena jokaiselle meistä jokaista tekoa varten olemassa 

tietty hyve ja käsittääkseni yhtä lailla pahe. 

SOKRATES Minulla vasta hyvä onni on. Yhtä hyvettä olin 
etsimässä ja kokonainen parvi sinulla oli piilossa! Parvesta 
puheen ollen, olettakaamme, että kysyisin sinulta millainen 
on mehiläinen olemukseltaan ja sinä sanoisit, että niitä on 
paljon erilaisia. Mitä silloin vastaisit, jos kysyisin sinulta: 
»Sekö, että ne ovat mehiläisiä, tekee niistä monia ja monen- 
laisia ja keskenään erinäköisiä, vai johtuuko se jostain 
muusta, esimerkiksi kauneudesta tai koosta tai sen tapaises- 
ta?» Sanohan mitä vastaisit sellaiseen kysymykseen. 

MENON Sanoisin, ettei se, että ne ovat mehiläisiä, tee niistä 
toisistaan poikkeavia. 

SOKRATES Entä jos sitten sanoisin: »Mikä on se nimenomai- 
nen ominaisuus, joka yhdistää ne ja tekee niistä keskenään 
samankaltaisia? Voitko nimetä sen?» Osaisitko vastata mi- 
nulle? 

MENON Osaisin. 

SOKRATES Sama koskee hyveitäkin. Vaikka niitä on paljon 
ja monenlaisia, niillä on kaikilla jokin yhteinen hahmo, jonka 
perusteella ne juuri ovat hyveitä. Sen, joka haluaa kysyttäes- 
sä pystyä selvittämään mitä on hyve, on syytä ottaa tämä 
huomioon oikealla tavalla. Ymmärrätkö mitä tarkoitan? 
Menon Uskoisin ymmärtäväni, mutta en niin hyvin kuin 
tahtoisin. 

SOKRATES Tarkoititko vain hyvettä kun esitit mielipiteenäsi, 
että miehillä on omansa ja naisilla omansa ja kaikilla muilla 
samaten, vai ajatteletko samoin esimerkiksi terveydestä tai 
koosta tai voimasta? Onko mielestäsi miehellä eri terveys 
kuin naisella? Vai onko terveys hahmoltaan aina samanlaista 
riippumatta siitä onko kysymys miehen vai naisen vaiko 
jonkun muun terveydestä? 

MENON Mielestäni miehellä ja naisella on sama terveys. 
SOKRATES Entä koko ja voima? Jos nainen on voimakas, 
onko hänen voimansa olemus ja hahmo sama kuin miehen? 
Tekeekö hänet voimakkaaksi sama voima? Kun puhun 
samasta voimasta tarkoitan, että voima ei ole voimana 
mitenkään erilaista naisessa tai miehessä. Vai onko se sinusta 
erilaista? 

Menon Fi. 

SOKRATES Onko sitten hyve sinänsä jotenkin erilaista esi- 
merkiksi lapsessa ja vanhemmassa henkilössä tai miehessä ja 
naisessa? 

MENON Minusta tämä on jo taas vähän eri asia. 

SOKRATES Miten niin? Etkö sanonut, että miehen hyve on 
hallita hyvin valtiota, naisen taloutta? 

MENON Sanoin. 

SOKRATES Onko mahdollista hallita hyvin valtiota tai talout- 
ta tai mitään muutakaan hallitsematta sitä järkevästi ja 
oikeudenmukaisesti? 

Menon Ei tietenkään. 

SOKRATES Eikö siis ole niin, että ne, jotka hallitsevat 
oikeudenmukaisesti ja järkevästi, hallitsevat oikeudenmukai- 
suuden ja järkevyyden avulla? 

MENON Pakostakin. 

SOKRATES Siispä kumpikin, sekä mies että nainen, tarvitse- 
vat samoja asioita, oikeudenmukaisuutta ja järkevyyttä, 
ollakseen hyviä? 

MENON Siltä näyttää. 

SOKRATES Entä lapsi ja vanhus? Voivatko he sitten olla 
hyviä, jos he ovat kurittomia ja epäoikeudenmukaisia? 
Menon Eivät tietenkään. 

SOKRATES Siis vain, jos he ovat järkeviä ja oikeudenmukai- 
sia? 

MENON Niin. 

SOKRATES Kaikki ihmiset ovat siis hyviä samalla tavalla, 
koska samat ominaisuudet tekevät heistä hyviä. 

MENON Nähtävästi. 

SOKRATES Tuskin he olisivat hyviä samalla tavoin, ellei 
heissä olisi sama hyve. 

MENON Eivät tietenkään. 

SOKRATES Kun nyt kerran kaikkien hyve on sama, yritä 
muistaa mitä Gorgias väittää sen olevan ja sinä kaiketi myös. 
MENON Se on kykyä hallita ihmisiä, jos kerran haluat kuulla 
sen, mikä mielestämme on kaikille hyveille yhteistä. 
SOKRATES Sitä juuri haluan. Onko se sitten sinusta lapsessa- 
kin hyve ja onko isännän hallitseminen orjan hyve? Onko se 

enää orja, joka hallitsee toista? 

Menon Ei oikeastaan. 

SOKRATES Ei se siltä näytä, ystäväiseni. Mietihän vielä tätä: 
sanot, että hyve on kykyä hallita. Eikö meidän pitäisi lisätä 
siihen, että se on kykyä hallita oikeudenmukaisesti, ei 
epäoikeudenmukaisesti? 

MENON Luullakseni. Oikeudenmukaisuushan on hyve. 
SOKRATES Onko se hyve vaiko eräs hyve? 

MENOon Mitä sinä sillä tarkoitat? 

SOKRATES Samalla tavalla voisin puhua mistä tahansa. 
Esimerkiksi pyöreydestä voisin sanoa, että se on eräs muoto, 
en pelkästään että se on muoto. Tämä johtuu siitä, että on 
olemassa muitakin muotoja. 

MENON Olet oikeassa. Sanonhan minäkin, ettei oikeudenmu- 
kaisuus ole ainoa hyve. 

SOKRATES Sano sitten mitä muita hyveitä on olemassa. Minä 
ainakin osaisin luetella muita muotoja, jos kysyisit. 

MENON Urheus on mielestäni hyve, ja järkevyys ja viisaus ja 
jalomielisyys. Onhan niitä vaikka kuinka paljon. 

SOKRATES Taas olemme samassa. Olemme löytäneet monta 
hyvettä yhtä etsiessämme, vähän toisin vain kuin äsken. 
Mutta sitä yhtä, joka on kaikille yhteinen, emme pysty 
löytämään. | 

MENON Hyveiden joukosta en taida pystyä sitä yhtä löytä- 
mään niin kuin muista asioista. 

SOKRATES Etpä kai. Mutta minä yritän nyt auttaa meitä 
eteenpäin parhaani mukaan. Senhän sinä ymmärrät, että 
seuraava pätee joka asiassa: jos joku kysyy sinulta niinkuin 
minä äsken »mikä on muoto», ja sinä vastaat, että »pyöreys» 
ja hän sitten taas kysyisi kuten minäkin »onko pyöreys muoto 
vai onko se eräs muoto», sinä varmasti vastaisit, että se on 
eräs muoto. 

MENON Aivan niin. 

SOKRATES Eikö se johdu siitä, että on olemassa muitakin 
muotoja? 

MENON Johtuu. 

SOKRATES Jos sinulta edelleen kysyttäisiin, mitä muita, 
osaisit luetella sellaisia, vai mitä? 

MENON Osaisin. 

SOKRATES Ja jos sinulta samalla tavoin joku kysyisi mitä 
väri on, ja sinä vastaisit, että valkoinen, ja kysyjä tahtoisi 
tietää onko valkoinen väri vai onko se eräs väri, sanoisit 
varmaankin, että se on eräs väri, koska värejä on muitakin. 
Menon Niin tekisin. 

SOKRATES Jos kysyjä käskisi sinun luetella muita värejä, 
luettelisit sellaisia, ja ne olisivat kaikki värejä yhtä hyvin kuin 
valkoinenkin, eikö totta? 

MENON Pitää paikkansa. 

SOKRATES Kuvittele, että hän jatkaisi ajatusta niin kuin 
minäkin teen ja sanoisi: »vAina me vain päädymme moneen. 
Älä jatka enää noin. Kun kerran käytät koko joukosta yhtä 
nimikettä ja sanot kaikkia vain muodoiksi, vaikka ne olisivat 
toisilleen vastakkaisia, niin mikä silloin käsittää yhtä lailla 
ympyrän kuin suorankin? Mitä siis voisit nimittää pelkästään 
muodoksi, etkä nimenomaan ympyräksi tai suoraksi?» Tästä- 
hän on kysymys? 

MENON Niin on. 

SOKRATES Et kai sinä silloin sano ympyrää enempää ympy- 
räksi kuin suoraksikaan tai suoraa enempää suoraksi kuin 
ympyräksikään? 

MENON Ilmeisesti en sano. 

SOKRATES Etkö nimenomaan sano, että ympyrä ja suora 
ovat yhtä lailla muotoja, ja että toinen ei ole sitä yhtään 
vähempää kuin toinen? 

MeENon Pitää paikkansa. 

SOKRATES Mitä sitten on se, mitä sanomme muodoksi? Yritä 
selittää. Jos joku kysyisi sinulta tällä tavoin muodosta tai 
väristä, niin kyllä kai hän ihmettelisi, jos sinä sanoisit: »En 
minä hyvä mies ymmärrä, mitä sinä tahdot enkä tajua mitä 
sinä sanot» Varmaan hän vastaisi sinulle: »Etkö ymmärrä, 
että haluan vain tietää, mikä on niissä kaikissa -samaa?» 
Ajattele nyt, etkö sinä jo osaisi vastata kysymykseen »mikä 
on samaa ympyrässä ja suorassa ja kaikessa mitä sanot 
muodoiksi?» Yritä sanoa, että oppisit vähitellen vastaamaan 
myös kysymykseen »mitä on hyve?» 


b MENON Parempi, että sinä sanot, Sokrates. 

SOKRATES Pitäisikö minun muka tehdä sinulle mieliksi? 
MENON Kyllä vain. 

SOKRATES Suostutko sitten itsekin vastaamaan, kun kysyn 
sinulta hy veestä? 

MENON Suostun. 

SOKRATES Meidän kannattaa yrittää kovasti. Asia on sen 
arvoinen. 

MENON Ilman muuta. 

SOKRATES Hyvä. Yrittäkäämme saada sinulle selväksi mitä 
on muoto. Mieti, hyväksytkö tämän määritelmän: muoto on 
se, mikä yksin kaikissa kappaleissa aina liittyy väriin. 
Riittääkö tämä, vai haluatko vielä yrittää määritellä sitä 
jotenkin muuten? Itse olisin vallan tyytyväinen, jos noinkin 
hyvin edes määrittelisit minulle hyveen. 

MENON Mutta sehän on ihan järjetön määritelmä! 

SOKRATES Miten niin järjetön? 

MENON Sinä sanot, että muoto on se, mikä aina liittyy 
väriin. No hyvä. Entä jos joku sanoisi, ettei ole väristä 
selvillä yhtään sen paremmin kuin muodostakaan. Mitä 
hyötyä luulet määritelmästäsi olevan hänelle? 

SOKRATES Paljonkin. Jos kysyjä olisi joku noista viisaista 
kiistelijöistä ja väittelijöistä, sanoisin hänelle: »Näin sanon 
minä. Ellen ole oikeassa, sinun asiasi on tarttua sanoihini ja 
esittää vastaväitteesi». Mutta jos on kysymys ystävien väli- 
sestä keskustelusta, niin kuin nyt sinun ja minun, on 
paikallaan vastata ystävällisemmin ja dialektisemmin. Silloin 
ei riitä se, että sanoo totta, vaan asiat on sanottava sellaisin 
sanoin, että kysyjä alusta pitäen myöntää ymmärtävänsä ne. 
Sillä tavoin minä nyt aion yrittää puhua sinulle. Sano siis 
minulle: onko olemassa sellaista, mitä nimität lopuksi? 
Tarkoitan lopulla sen tapaista kuin esimerkiksi ääri tai reuna, 
nehän ovat molemmat samaa. Prodikos varmaan olisi eri 
mieltä kanssamme, mutta sinä varmaan joka tapauksessa 
sanot, että jokin päättyy tai loppuu. Sellaista minä nyt 
tarkoitan, en mitään sen moniselitteisempää. 

MENON Niin sanon, ja luulen ymmärtäväni, mitä tarkoitat. 
SOKRATES Entä edelleen: onhan sellaisia käsitteitä kuin 
pinta ja kappale, esimerkiksi geometriassa? 

MENON On. 

SOKRATES Jokohan tältä pohjalta ymmärrät, mitä minä 
sanon muodoksi. Se mitä nyt sanon koskee kaikkea muotoa. 
Muoto on nimittäin se, mihin kappale loppuu. Lyhyesti 
sanoen siis muoto on kappaleen raja. 

Menon Entä sitten väri? 

SOKRATES Älä ole nenäkäs. Vaadit vanhempaa miestä vas- 
taamaan kysymyksiisi, mutta itse et suostu palauttamaan 
mieleesi, mitä Gorgias sanoo hyveen olevan. 

MENON Kunhan ensin vastaat, sitten sanon sinulle. 
SOKRATES Sokeakin arvaa heti kun kuulee sinun puhuvan, 
että olet kaunis ja että sinulla on rakastajia. 

MENON Mistä muka? 

SOKRATES Siitä, että keskustellessasi komentelet koko ajan 
kuin hemmoteltu ylimys ainakin, joka on tottunut käskemään 
niin kauan kuin on nuori ja kukkea. Sitä paitsi olet tainnut 
huomata, että olen heikko nuorten miesten kauneudelle. Teen 
siis mieliksi sinulle ja vastaan. 

MENON Siinä teetkin tosiaan minulle mieliksi. 

SOKRATES Haluatko, että vastaan Gorgiaan tapaan? Silloin 
sinun lienee helpointa pysyä mukana. 

Menon Haluan tietenkin. 

SOKRATES Ettekö te puhu jonkinlaisista kappaleiden virtauk- 
sista Empedokleen mukaan? 

MENON Nimenomaan. 

SOKRATES Ja huokosista, joihin ja joiden kautta virtaukset 
liikkuvat? 

MENON Täsmälleen. 

SOKRATES Sanotte myös, että jotkut virtaukset sopivat tiet- 
tyihin huokosiin, toiset taas ovat pienempiä tai suurempia 
kuin ne? 

Menon Niin on asia. 

SOKRATES Ja on myös sellaista, mitä sanot näöksi, eikö niin? 
MENON On. 

SOKRATES Nyt »jo ymmärrä mitä lausun», niin kuin Pinda- 
ros sanoisi. Väri on näköön sopiva ja sille havaittava 
kappaleen muodosta lähtevä virtaus. 

MENON Olet mielestäni vastannut kysymykseeni erinomai- 
sesti, Sokrates. 

SOKRATES Vastasin ilmeisesti tavalla, johon olet tottunut. 
Varmaan huomaat pystyväsi samoin selittämään äänen, 
tuoksun ja paljon muuta sellaista. 

MeENon Niin pystynkin. 

SOKRATES Vastaukseni oli korkealentoinen, ja siksi pidit 
siitä enemmän kuin antamastani muodon määritelmästä. 
MENOon Pitää paikkansa. 

SOKRATES Mutta minusta tuntuu, että asia ei ole niin. 
Oikeastaan olen siitä vakuuttunut, sinä Aleksidemoksen 
poika. Viimeksi mainittu oli parempi. Ja sinäkin olisit vielä 
samaa mieltä kanssani, ellet joutuisi lähtemään pois täältä 
ennen mysteerejä, niin kuin eilen sanoit, vaan voisit jäädä 
vihkiytymään. 

MENON Voisin ehkä jäädäkin, jos puhuisit minulle enemmän 
tuollaista. 

SOKRATES Fi minulta sellaiseen puhumiseen halua puutu, ei 
sinun eikä itsenikään tähden. Pelkään vain etten juuri pysty 
siihen. Mutta yritä sinäkin lunastaa lupauksesi ja sanoa mitä 
hyve on kokonaisuutena. Lakkaa tekemästä yhdestä monta, 
niin kuin ihmisillä on tapana leikillään sanoa, kun joku 
rikkoo jotakin. Pidä hyve kokonaisena ja ehjänä ja sano mitä 
se on. Olethan saanut minulta mallin. 

MENON Minusta hyve on, niinkuin runoilija sanoo, sitä että 
rakastaa kaunista ja pystyy sitä tuottamaan. Sitä juuri minä 
sanon hyveeksi, että tavoittelee kaunista ja myös pystyy 
saamaan sitä aikaan. 

SOKRATES Jos joku tavoittelee kaunista, tavoitteleeko hän 
samalla mielestäsi myös hyvää? 

MENonN Ehdottomasti. 

SOKRATES Ajattelet siis, että on olemassa sellaisia, jotka 
tavoittelevat pahaa, ja toisaalta sellaisia, jotka tavoittelevat 
hyvää? Etkö usko, että kaikki tavoittelevat hyvää? 

Menon Eivät minusta. 

SOKRATES Jotkut siis tavoittelevat pahaa? 

MENON Niin. 

SOKRATES Tarkoitatko, että he tekevät niin, koska luulevat 
pahaa hyväksi vaiko että he tavoittelevat pahaa hyvin tietäen, 
että se on pahaa? 

MENON Uskoakseni kumpikin on mahdollista. 

SOKRATES Sinun mielestäsi on siis mahdollista, että joku 
tavoittelee pahaa, vaikka tietää sen pahaksi? 

MENON Nimenomaan. 

SOKRATES Mitä tarkoitat »tavoittelemisella»? Sitäkö että 
tavoittelija saisi kohteen itselleen? 

MENON Niin tietenkin. 

SOKRATES Siksikö, että hän arvelee pahan olevan hyödyksi 
sille, joka sitä saa? Vai tietääkö hän, että paha vahingoittaa 
sitä, kehen se kohdistuu? 

MENON Toiset arvelevat, että siitä on hyötyä, toiset tietävät 
sen vahingoittavan. 

SOKRATES Luuletko, että ne, jotka uskovat pahan olevan 
hyödyllistä, tietävät pahan pahaksi? 

MENON Fn minä sitä usko. 

SOKRATES Jos ihminen ei tiedä tavoittelevansa pahaa, vaan 
luulee tavoitteenaan olevaa pahaa hyväksi, emme kai voi 
sanoa hänen varsinaisesti tavoittelevan pahaa. Toisin sanoen 
tietämättömyyttään pahaa tavoittelevan ihmisen tavoitteena 
onkin itse asiassa hyvä. 

Menon Niinpä taitaa olla. 

SOKRATES Ne taas, jotka, niin kuin sinä sanot, tavoittelevat 
pahaa siinä uskossa, että se vahingoittaa kohdettaan, ovat 
tietoisia siitä, että aiheuttavat itse itselleen vahinkoa? 

MENON Pakostakin. 

SOKRATES Eivätkö he pidä vahinkoa kärsiviä surkuteltavina 
juuri siksi, että nämä kärsivät vahinkoa? 

MENON Täytyy myöntää. 

SOKRATES Eivätkö heistä surkuteltavat ole onnettomia? 
Menon Niin uskoisin. 

SOKRATES Tahtooko joku olla surkuteltava ja onneton? 
MENON Ei minun nähdäkseni. 

SOKRATES Siispä kukaan ei halua pahaa, koska ei halua olla 
onneton. Mitä muuta surkuteltavuus voisi olla kuin että 
tavoittelee pahaa ja aiheuttaa sitä itselleen. 

MENON Taidat olla oikeassa, Sokrates. Kukaan ei halua 
pahaa. 

SOKRATES Etkö äsken sanonut, että hyve on hyvän halua- 
mista ja sen tuottamiseen pystymistä? 

MENON Sanoin. 

SOKRATES Jos nyt sanotaan näin, niin eikö tämä haluaminen 
olekin mahdollista kaikille? Siinä suhteessa ei siis kukaan ole 
toista parempi? 

MENON Ilmeisesti. 

SOKRATES Mutta on selvää, että jos yleensä joku on toista 
parempi, hän on sitä kykenemisessä. 

MENON Niin tietenkin. 


SOKRATES Sinun käsityksesi mukaan hyve siis on kykene- - 


mistä hyvän tuottamiseen. 

MENON Nähdäkseni esittämäsi otaksuma on täysin oikea. 
SOKRATES Katsotaanpa sitten oletko oikeassa. Mahdollisesti 
puhut täyttä asiaa. Sanot siis, että hyvän tuottamiseen 
pystyminen on hyve? 

MENON Aivan niin. 

SOKRATES Eivätkö hyvää mielestäsi edusta esimerkiksi sel- 
laiset asiat kuin terveys ja rikkaus? 

MENON Kyllä, ja samoin kullan:ja hopean hankkiminen ja 
kunnianosoitukset ja valtion virkoihin pääseminen. 
SOKRATES Onko siinä kaikki, mitä pidät hyvänä? 

MENON On, kyllä siinä on kaikki. 

SOKRATES No hyvä. Kullan ja hopean hankkiminen on hyve, 
sanoo suurkuninkaan perhetuttava Menon. Haluatko lisätä 
siihen, että rikkauksien hankkimisen on tapahduttava oikeu- 
denmukaisesti ja kunniallisesti, vai onko se sinusta silloinkin 
hyve, kun se tapahtuu epäoikeudenmukaisin keinoin? 

MENON Ei tietenkään ole. 

SOKRATES Se on siis silloin pahe. 

MENON Ilman muuta. | 

SOKRATES Nähtävästi siis rahan hankkimiseen täytyy liittyä 
oikeudenmukaisuus, järkevyys, kunniallisuus tai jokin muu 
hyveen osa. Ellei liity, se ei ole hyve, vaikka se tuottaakin 
hyvää. 

MENON Miten muutenkaan? 

SOKRATES Kai köyhänä pysyminen on sitten sekin hyve, jos 
se johtuu siitä, ettei ole hankkinut epäoikeudenmukaisesti 
rikkauksia itselleen tai muille? 

MeNOon Nähtävästi. 

SOKRATES Sellaisen hyvän kuin rikkauksien hankkiminen ei 
siis taida olla yhtään enempää hyve kuin sen hankkimatta 
jättäminenkään. Hyvettä on vain se mikä tapahtuu oikeuden- 
mukaisesti, kun taas se mikä tapahtuu ilman oikeudenmukai- 
suutta ja sen sellaista, on pahetta. 

MENON Asia näyttää pakostakin olevan niinkuin sanot. 
SOKRATES Emmekö juuri äsken sanoneet, että oikeudenmu- 
kaisuus, järkevyys ja muut sellaiset asiat ovat hyveen osia? 
MENON Sanoimme. 

SOKRATES Sittenhän sinä pidät minua pilkkanasi! 

Menon Miten niin muka? 

SOKRATES Vaikka minä juuri pyysin, ettet hajottaisi ja 
pilkkoisi hyvettä ja annoin sinulle mallinkin miten vastata, 
sinä mistään piittaamatta kuitenkin sanot, että hyve on sitä, 
että pystyy tuottamaan hyvää oikeudenmukaisesti. Oikeu- 
denmukaisuutta taas pidät osana hyvettä. 

MeENon Pitää paikkansa. 

SOKRATES Sen perusteella minkä myönnät todeksi, hyve siis 
on mitä tahansa toimintaa, missä on mukana jokin hyveen 
osa? Sinun käsityksesi mukaanhan oikeudenmukaisuus ja 
muut sen kaltaiset asiat ovat hyveen osia. Mitäkö tällä 
tarkoitan? Sitä, että kun minä pyydän sinua sanomaan mitä 
hyve on kokonaisuutena, sinä et vastaa sinne päinkään, vaan 
sanot hyveeksi mitä tahansa toimintaa, missä vain jokin 
hyveen osa on mukana. Puhut kuin olisit jo selittänyt mitä 
hyve kokonaisuutena on ja niin kuin minä tietäisin sen 
silloinkin, kun sinä jaat sen osiin. Minusta tuntuu, Menon 
hyvä, että on syytä aloittaa alusta ja kysyä sinulta uudelleen 
mitä hyve on, kun kerran sanot, että sitä on kaikki toiminta, 
missä vain jokin osa siitä on mukana. Yhtä hyvinhän voisi 
sanoa, että hyvettä on kaikki, mikä tapahtuu oikeudenmukai- 
sesti. Etkö sinäkin usko, että on paikallaan aloittaa alusta ja 
esittää sama kysymys uudelleen? Vai luuletko, että on 
mahdollista tuntea jokin hyveen osa ellei tiedä, mitä hyve on 

MENON Enpä luule. 
SOKRATES Muistatko kun vähän aikaa sitten vastasin kysy- 
mykseesi, joka koski muotoa? Silloinhan sovimme, ettei 
vastausta saa perustaa asioihin, joista ei vielä ole päästy 
yhteisymmärrykseen. 
MENON Siinä teimme ihan oikein. 
SOKRATES Älä sitten sinäkään, hyvä ystävä, kuvittele voivasi 
selvittää kenellekään mitä hyve on puhumalla sen osista niin 
kauan kuin vielä on ratkaisematta mitä hyve kokonaisuutena 
on. Älä yritä ratkaista sillä tavoin mitään muutakaan asiaa, 
vaan anna esittää uudelleen kysymys, mitä hyveen täytyy 
olla; sitten vasta voit puhua niin kuin puhut. Olenko 
mielestäsi aivan väärässä? 
Menon Et, vaan oikeassa. 
SOKRATES Vastaa sitten alusta alkaen. Mitä sanotte hyveen 
olevan, sinä ja kumppanisi? 
MENON Kuule, Sokrates, kyllä minä tiesin jo ennen kuin 
sinut tapasin, että sinä aina esiinnyt tietämättömänä ja yrität 
tehdä muutkin tietämättömiksi. Nyt minusta tuntuu, että sinä 
vedät minua nenästä ja noidut minut ja laulat minut suohon, 
niin etten enää tiedä mistään mitään. Jos saan vähän laskea 
leikkiä niin sanon, että olet täsmälleen kuin sähkörausku, 
ulkomuodoltasi ja muutenkin. Sen koskettamisestahan menee 
taju, ja sinä olet nyt tehnyt minulle jotain sen tapaista. Minä 
en tosiaankaan ole enää tajuissani, en sielultani enkä kieleltä- 
ni, enkä osaa vastata sinulle mitään. Olenhan sentään 
hyveestäkin keskustellut monen kanssa ja monen monta 
kertaa, ja mielestäni jopa varsin taitavasti. Nyt en kuitenkaan 
osaa edes sanoa mitä se on. Mielestäni teet viisaasti, kun 
pysyt täällä Ateenassa. Jos menisit johonkin muuhun kau- 
punkiin, sinut äkkiä ajettaisiin noitana pois. 
SOKRATES Olet aika lurjus, Menon. Melkein onnistuit, hui- 
puttamaan minua. 
MENON Ja miten ihmeessä? 
SOKRATES Taidan arvata miksi vertasit minua sähköraus- 
kuun. 
Menon Miksi luulisit? 
SOKRATES Jotta minä vertaisin sinua johonkin. Tiedän hy- 
vin, että kaikki kauniit pojat pitävät siitä, että heitä verrataan 

johonkin, sehän on heille vain eduksi. Onhan sekin tietysti 
kaunista, mikä on kauniin kaltaista. Mutta minäpä en aio 
verrata sinua mihinkään. Jos sähkörausku, joka tekee muut 
tajuttomiksi, on itse yhtä tajuton, muistutan sitä, muuten en. 
Enhän minä siksi tee toisista tietämättömiä, että itse tietäisin, 
vaan juuri siksi että itse tiedän kaikkein vähiten. Nytkään 
minä en tiedä mitä hyve on. Sinä olet ehkä ennen tiennyt, 
mutta minuun koskettuasi olet nyt kuin tietämätön ainakin. 
Haluan kuitenkin tarkastella ja tutkia yhdessä sinun kanssa- 
si mitä se voisi olla. 

MENON Miten sinä muka aiot tutkia sellaista, mistä et edes 
tiedä mitä se on? Millaista tavoittelet, kun etsit sellaista, mitä 
et tunne? Ja jos löydät sen, mistä tunnistat sen juuri siksi, 
mistä et mitään tiedä? 

SOKRATES Ymmärrän kyllä mitä yrität sanoa. Huomaatko 
vetoavasi tuttuun eristiseen käsitykseen, ettei ihminen voi 
tutkia enempää sitä minkä tietää kuin sitäkään mitä ei tiedä? 
Miksi hän näet sellaista tutkisi minkä tietää, sehän on hänelle 
jo tuttua, eikä tutkiminen siis ole tarpeen. Sitä taas mitä hän 
ei tiedä, hän ei voi tutkia, koska ei tiedä, mitä tutkii. 

Menon Eikö asia sitten sinun mielestäsi ole niin? 

SOKRATES Ei minusta. 

MENON Osaatko selittää miksi? 

SOKRATES Osaan. Olen kuullut viisaitten miesten ja naisten 
sanovan jumalallisista asioista ... 

MENON Sanovan mitä? 

SOKRATES Sellaista mikä minun mielestäni on totta ja hyvin 
sanottu. 

MENON Mitä se sitten on ja ketkä niin sanovat? 

SOKRATES Niin sanovat papit ja papittaret, joiden mielestä 
on tärkeää osata ilmaista käsityksensä niistä asioista, joiden 
kanssa he ovat tekemisissä. Samaa sanoo myös Pindaros ja 
monet muut jumalaiset runoilijat. Mietihän, ovatko he mieles- 
täsi oikeassa. He nimittäin sanovat, että ihmisen sielu on 
kuolematon, ja että se toisinaan poistuu — siten he nimittävät 
kuolemista — toisinaan taas syntyy uudelleen, mutta ei 
koskaan katoa. Siksi ihmisen on elettävä elämänsä mahdolli- 
simman hurskaasti. Sillä 

joka Persefonelle on sovittanut entiset kärsimykset 
sen sielu palaa maan päälle päivän valoon 
yhdeksän vuoden mentyä. 

Sellaisista kasvaa jaloja kuninkaita, 

voimassa mahtavia ja viisaudessa suuria miehiä. 
Ihmiset sanovat heitä sankareiksi 

ajasta aikaan. 


Koska siis sielu on kuolematon ja syntyy moneen kertaan 
uudelleen ja on nähnyt kaiken maan päällä ja kaiken 
manalassa ja yleensä kaiken olemassa olevan, ei ole mitään, 
mitä se ei olisi oppinut tietämään. On luonnollista, että 
ihminen pystyy hyveestä ja muusta palauttamaan mieleensä 
sellaista, minkä hän ennestäänkin on tietänyt. Koska kerran 
kaikki, mitä on olemassa, on yhteistä alkuperää, ja koska 
sielu on saanut tietää kaiken, ei mikään estä ihmistä 
saamasta selville kaikkea, jos hän yhdenkin asian pystyy 
palauttamaan mieleensä (tätä mieleen palauttamista on tapa- 
na nimittää oppimiseksi), kunhan vain on rohkea eikä väsy 
tutkimaan. Sillä tutkiminen ja oppiminen on kokonaan 
tällaista mieleen palauttamista. Siksi ei pidä uskoa mainit- 
tuun eristiseen käsitykseen. Se tekee meistä saamattomia ja 
kuulostaa mukavalta velttojen korvissa, mutta tämä toinen 
käsitys tekee meistä uutteria ja tiedonhaluisia. Minä uskon, 
että se on oikea käsitys ja haluan siksi tutkia yhdessä sinun 
kanssasi, mitä hyve on. 

MENON Hyvä on. Mutta mitä sinä tarkoitat sillä, että me 
emme opi, vaan se mitä kutsumme oppimiseksi, onkin 
mieleen palauttamista? Voitko opettaa minulle yksityiskoh- 
taisemmin, mitä se merkitsee? 

SOKRATES Sanoinhan jo äsken, että olet aika lurjus, Menon. 
Pyydät minua opettamaan, vaikka juuri olen sanonut, ettei 
ole oppimista, vaan ainoastaan mieleen palauttamista. Yrität 
saada minut oikopäätä puhumaan itseni pussiin. 

MENON Taivaan tähden, Sokrates. Ei minulla sellaista ollut 
mielessä. Käytin sitä sanaa vain tavan vuoksi. Mutta yritä 
jotenkin osoittaa, että asia on niinkuin sanot. 

SOKRATES Se ei ole helppoa, mutta yritän sinun vuoksesi. 
Käske tänne noista monista palvelijoista joku, niin osoitan 

sen sinulle hänen avullaan. 

MENON Selvä. Sinä siellä, tule tänne! 

SOKRATES Onko tämä orja kreikkalainen ja puhuuko hän 
kreikkaa? 

MENON Totta kai. Hän on meillä syntynyt. 

SOKRATES Tarkkaa sitten miltä sinusta vaikuttaa; muistaako 
hän vai oppiiko hän minulta? 

MENON Olen tarkkana. 

SOKRATES Sanohan poika, tiedätkö, että tämä kuvio on 
neliö? 

ORJA Tiedän. 

SOKRATES Neliö on siis kuvio, jossa on neljä samanmittaista 
sivua, nämä tässä? 

ORJA Kyllä. 

SOKRATES Ovatko nämä sen halkaisijat myös samanmittai- 
set? 

ORJA Ovat. 

SOKRATES Kyllä kai samanlainen kuvio voi olla pienempi tai 
suurempi kuin tämä tässä? 

ORJA Voi kyllä. 

SOKRATES Jos tämä sivu on kahden jalan mittainen ja tämä 
myös kahden, niin monenko jalan mittainen on koko neliö? 
Katsohan nyt. Jos tämä sivu on kahden jalan mittainen ja tuo 
vain yhden, kuvio on kooltaan kaksi jalkaa, eikö niin? 

ORJA Niin on. 

SOKRATES Jos toinenkin sivu on kahden jalan mittainen, eikö 
tuloksena ole silloin kaksi kertaa kaksi jalkaa? 

ORJA On. 

SOKRATES Neliö on siis kaksi kertaa kaksi jalkaa? 

ORJA Niin. 

SOKRATES Paljonko on kaksi kertaa kaksi jalkaa? Laske ja 
sano. 

ORJA Neljä. 

SOKRATES Eikö olekin mahdollista piirtää kaksi kertaa 
suurempi mutta samanmuotoinen kuvio, jonka kaikki sivut 
ovat yhtä pitkiä, niin kuin tässäkin kuviossa? 

ORJA On. 

SOKRATES Kuinka monta jalkaa sellainen on? 

ORJA Kahdeksan. 

SOKRATES Yritähän nyt sanoa minulle kuinka pitkä on 
sellaisen neliön kukin sivu, kun tämän neliön sivun pituus on 
kaksi jalkaa. Mikä siis on kaksi kertaa suuremman neliön 
sivu? 

ORJA Selvähän se, että kaksinkertainen. 

SOKRATES Huomaatko, Menon, että minä en opeta tälle 
pojalle mitään, ainoastaan kysyn. Ja nyt hän luulee tietävän- 
sä mikä on kahdeksan jalan laajuisen neliön sivun mitta, vai 
mitä arvelet? 

MENON Siltä näyttää. 

SOKRATES NO, tietääkö hän? 

Menon Eipä tosiaankaan. 

SOKRATES Mutta hän luulee, että sellaisella on kaksinkertai- 
nen sivu. 

MENON Niin luulee. 

SOKRATES Katsohan nyt miten hän palauttaa asian mieleen- 
sä kohta kohdalta, niinkuin pitääkin. — No, poika, arveletko 
siis, että tarvitaan kaksinkertainen sivu, jotta saataisiin 
kaksinkertainen kuvio? En tarkoita sellaista, joka on tuolta 
pitkä ja täältä lyhyt, vaan joka sivulta samanmittaista, 
niinkuin tämä tässä, mutta kaksi kertaa isompaa, kahdeksan 
jalan laajuista. Oletko edelleen sitä mieltä, että siihen 
tarvitaan kaksinkertainen sivu? 

ORJA Olen. 

SOKRATES Eikö tästä sivusta tule kaksinkertainen, jos jat- 
kamme sitä toisella samanpituisella? 

ORJA Tulee. 

SOKRATES Sanot siis, että neljästä näin pitkästä sivusta 
muodostuu kahdeksan jalan neliö? 

ORJA Sanon. 

SOKRATES Piirretään tähän lisää, niin että saamme neljä 
sellaista sivua. Tätäkö nyt sanot kahdeksan jalan laajuiseksi 
neliöksi? 

ORJA Sitä juuri. 

SOKRATES Mutta eikö tässä ole neljä neliötä, joista jokainen 
on yhtä iso kuin tuo neljän jalan laajuinen? 

ORJA On tosiaan. 

SOKRATES Kuinka suuri se sitten on? Eikö se ole neljä kertaa 
niin suuri? 

ORJA Niinpä kai. 

SOKRATES Onko neljä kertaa niin suuri kaksinkertainen? 
ORJA NO ei tietenkään. 

SOKRATES Vaan kuinka monikertainen? 

ORJA Nelinkertainen. 

SOKRATES Kaksinkertaisesta sivusta ei siis muodostukaan 
kaksinkertaista, vaan nelinkertainen kuvio? 

ORJA Olet oikeassa. 

SOKRATES Neljä kertaa neljä on kuusitoista, vai mitä? 

ORJA Niin on. 

SOKRATES Millainen sitten pitää sivun olla, jotta saisimme 
kahdeksan jalan neliön? Äskeisestähän tuli nelinkertainen. 
ORJA Niin tuli. 

SOKRATES Tällaisen sivun puolikkaasta taas muodostui nel- 
jän jalan suuruinen neliö? 

ORJA Niin teki. 

SOKRATES No hyvä. Eikö kahdeksan jalan neliö ole puolet 
tästä, mutta kaksinkertainen tuohon toiseen verrattuna? 
ORJA On. 

SOKRATES Eikö kahdeksan jalan neliö siis muodostu pitem- 
mästä sivusta kuin jälkimmäinen, mutta lyhyemmästä kuin 
edellinen? 

ORJA Siltä minustakin näyttää. 

SOKRATES Hienoa. Vastaa nyt sen mukaan kuin sinusta 
tuntuu oikealta. Eikö edellinen sivu ollut neljän jalan, 
jälkimmäinen kahden jalan mittainen? 

ORJA Oli. 

SOKRATES Siispä kahdeksan jalan suuruisen neliön sivun on 
oltava pitempi kuin kahden jalan mittainen sivu, mutta 
lyhyempi kuin neljän jalan mittainen. | 
ORJA Niin on. 

SOKRATES Yritä sanoa miten pitkä sen sinun mielestäsi 
pitäisi olla? 

ORJA Kolmen jalan pituinen. 

SOKRATES Jos meidän täytyy saada kolmen jalan mittainen 
sivu, niin lisäämme tähän kahden jalan sivuun puolet tuosta 

toisesta, ja siinä on heti kolme jalkaa. Tässähän on kaksi ja 
tuossa yksi, eikö niin? Ja tällä toisella sivulla samoin tässä on 
kaksi jalkaa ja tuossa yksi lisää. Näin syntyy tarkoittamasi 
neliö. 

ORJA Niin syntyy. 

SOKRATES No mutta jos tämä sivu on kolmen jalan mittai- 
nen ja tämä samoin kolmen, niin eikö koko neliö silloin ole 
kolme kertaa kolme jalkaa? 

ORJA Näyttää olevan. 

SOKRATES Kuinka paljon on kolme kertaa kolme jalkaa? 
ORJA Yhdeksän. 

SOKRATES Kuinka suuri piti kaksinkertaisen kuvion olla? 
ORJA Kahdeksan jalkaa. - 

SOKRATES Kolmen jalan sivuista ei siis muodostu kahdeksan 
jalan neliötä? 

ORJA Eipä tosiaankaan. 

SOKRATES Vaan minkälaisista sivuista? Yritä sanoa täsmäl- 
lisesti. Ellet tahdo laskea, näytä millaisista. 

ORJA Voi taivas, en minä tiedä. 

SOKRATES Huomaatko, Menon, miten pitkällä poika jo on 
muistamisen tiellä? Ensiksi hän ei tiennyt, enempää kuin 
nytkään, miten pitkä on kahdeksan jalan suuruisen neliön 
sivu, mutta luuli tietävänsä ja vastasi meille rohkeasti 
käsityksensä mukaan tietämättömyyttään huomaamatta. Nyt 
hän sitävastoin on selvillä tietämättömyydestään eikä enää 
luule tietävänsä, kun ei kerran tiedä. 

MENON Olet oikeassa. 

SOKRATES Mutta hänellä on nyt parempi ote siihen asiaan, 
jota hän ei tiedä. 

MENON Kyllä minustakin. 

SOKRATES Olemmeko aiheuttaneet hänelle vahinkoa tehdes- 
sämme hänet tietämättömäksi ja tavallaan tajuttomaksi niin 
kuin sähkörausku? 

MENON Emme minun mielestäni. 

SOKRATES Olemme toisin sanoen auttaneet häntä lähemmäk- 
si tietoa asian todellisesta laidasta. Nyt hän on valmis 
halukkaasti tutkimaan miten asia on, koska ei tiedä sitä; 
hetki sitten hän väitti epäröimättä monen kuullen ja moneen 

c kertaan ja luullen olevansa oikeassa, että kaksinkertaisella 

neliöllä täytyy myös olla kaksinkertainen sivu. 

MENON Nähtävästi. 

SOKRATES Luuletko, että hän olisi ikinä ryhtynyt tutkimaan 
tai opettelemaan mitään niin kauan kuin luuli tietävänsä, 
vaikkei tiennyt? Eikö näin käynyt vasta sitten, kun hän oli 
todennut tietämättömyytensä ja joutunut ymmälle ja hänessä 
heräsi tiedonhalu? 

MENON Totta se on. 

SOKRATES Oliko hänellä siis hyötyä tajuttomuudentilastaan? 
Menon Uskoakseni. 

SOKRATES Kohta saat nähdä, että tämä poika, joka vielä on 
tietämätön, pääsee asiasta perille minun johdollani, vaikka en 
opeta häntä vaan ainoastaan kyselen. Tarkkaahan, huomaat- 
ko minun kertaakaan opettavan tai selittävän hänelle mitään 
tai yleensä tekevän muuta kuin kyselevän hänen omia 
mielipiteitään. Sanohan poika, eikö tämä ole neljän jalan 
suuruinen kuvio? Ymmärrätkö? 

ORJA Ymmärrän. 

SOKRATES Mehän voimme piirtää sen viereen toisen yhtä 
suuren, eikö niin? 

ORJA Niin voimme. 

SOKRATES Ja vielä kolmannen, joka on yhtä suuri kuin nämä 
molemmat. 

ORJA Niin. 

SOKRATES Ja sitten voimme vielä täydentää tämän kulman. 
ORJA Kyllä. 

SOKRATES Eikö tässä silloin ole neljä yhtä suurta neliötä? 
ORJA On. 

SOKRATES Kuinka monikertainen neliö tämä siis on kaiken- 
kaikkiaan? 

ORJA Nelinkertainen. 

SOKRATES Mutta meidänhän piti saada kaksinkertainen, 
etkö muista? 

ORJA Muistanhan minä. 

SOKRATES No, tässä on nyt viiva, joka on piirretty kulmasta 
kulmaan ja jakaa kahtia kaikki nämä neliöt. 

ORJA Niin on. 

SOKRATES Eikö siitä synny neljä yhtä pitkää viivaa, jotka 
rajaavat tätä neliötä? 
ORJA Syntyyhän siitä. 
SOKRATES Mieti nyt. Miten suuri on tämä neliö? 
ORJA En käsitä. 
SOKRATES Eikö jokainen viiva erottanut puolikasta kustakin 
neljästä neliöstä tänne sisäpuolelle? 
ORJA Kyllä. 
SOKRATES Kuinka monta sellaista puolikasta on tässä ne- 
liössä? 
ORJA Neljä. 
SOKRATES Entä tässä yhdessä neliössä? 
ORJA Kaksi. 
SOKRATES Mitä on neljä verrattuna kahteen? 
ORJA Kaksinkertainen. 
SOKRATES Kuinka monen jalan suuruinen tämä neliö siis 
on? 
ORJA Kahdeksan. 
SOKRATES Millainen sen sivu on? 
ORJA Tuollainen kuin äsken piirsit. 
SOKRATES Siis sellainen, joka ulottuu neljän jalan neliön 
kulmasta kulmaan? 
ORJA Niin. 
SOKRATES Oppineet sanovat sitä lävistäjäksi. Jos siis kut- 
summe sitä lävistäjäksi, niin sinun mukaasi kaksinkertainen 
neliö muodostuu sen lävistäjän pituisista sivuista? 
ORJA Ihan niin. 
SOKRATES Mitä arvelet, Menon, eivätkö kaikki hänen vas- 
tauksensa olleet hänen omia mielipiteitään? 
Menon Kyllä olivat. 
SOKRATES Mutta eihän hän tiennyt mitään, niinhän me 
sanoimme hetki sitten. 
MENON Olet oikeassa. 
SOKRATES Hänessä olivat siis nämä mielipiteet valmiina, vai 
mitä? 
MENON Niin olivat. 
SOKRATES Tietämättömässä siis piilee oikeita mielipiteitä 
siltä, mitä hän ei tiedä? 
129 

MENON Siltä näyttää. 

SOKRATES Tällaiset mielipiteet ovat aluksi hänen mielessään 
sekavina, mutta jos häneltä kysytään samaa asiaa moneen 
kertaan ja monella tavoin, hän loppujen lopuksi tietää sen 
yhtä tarkoin kuin kuka tahansa. 

MENON Ilmeisesti. 

SOKRATES Hän herää tietämään kenenkään opettamatta vain 
siten, että häneltä kysytään. Hän siis löytää tiedon omasta 
itsestään. 

MENON Kyllä. 

SOKRATES Eikö se, että löytää tiedon omasta itsestään, ole 
mieleen palauttamista? 

MENON On tosiaankin. 

SOKRATES Entä tämä orja? Saiko hän jostakin sen tiedon 
mikä hänellä nyt on vai onko hän omannut sen aina? 

MeENOonN Hän on omannut sen aina. 

SOKRATES Siinä tapauksessa hän on siis aina tiennyt. Jos 
hän joskus on tietonsa saanut, niin ei varmaan ainakaan tässä 
elämässä. Vai onko joku opettanut hänelle geometriaa? Joka 
tapauksessa hän kykenisi samaan missä tahansa geometriaan 
liittyvässä asiassa ja samoin kaikilla muilla opinaloilla. Onko 
joku siis opettanut hänelle kaiken? Sinunhan se pitäisi tietää, 
jonka kotona hän on syntynyt ja kasvanut. 

MENON Tiedän aivan varmasti, ettei hänelle ole mitään 
opetettu. 

SOKRATES Omaako hän nuo mielipiteet vai eikö? 

MENON Näyttää pakostakin omaavan. 

SOKRATES Jos hän ei ole saanut niitä tässä elämässä, niin 
eikö jo ole selvää, että hän on saanut ja oppinut ne jolloinkin 
muulloin? 

MENON Nähtävästi. 

SOKRATES Eikö kysymys ole silloin ajasta, jolloin hän ei ole 
ollut ihmisenä? 

MENON Kyllä. 

SOKRATES Jos oikeat mielipiteet, jotka kysymysten avulla 
kehkeytyvät tiedoksi, ovat hänessä silloin kun hän ei ole 
ihmisenä, ja silloin kun hän sitä on, niin eikö oppi ja tieto ole 

hänen sielussaan aina? Onhan selvää, että hän aina joko on 
tai ei ole ihminen. 

MENON Siltä näyttää. 

SOKRATES Jos totuus olemassa olevasta on aina sielussam- 
me, sielu kai on silloin kuolematon ja sen, joka juuri nyt ei 
satu jotain tietämään — toisin sanoen muistamaan — kannat- 
taa rohkeasti ryhtyä tutkimaan asiaa ja palauttamaan sitä 
mieleensä, vai mitä? 

MENON Jotenkin minusta tuntuu, että sinä olet oikeassa, 
Sokrates. 

SOKRATES Siltä minustakin tuntuu. Muusta en tosin menisi 
takuuseen, mutta sen puolesta olen valmis kykyjeni mukaan 
taistelemaan sanoin ja teoin, että olemme parempia, urheam- 
pia ja vähemmän saamattomia, jos uskomme että meidän on 
tutkittava sellaista mitä emme tiedä, kuin jos pidämme 
mahdottomana saada siitä selkoa ja tarpeettomana tutkia 
sitä. 

MENON Siinäkin sinä olet mielestäni oikeassa. 

SOKRATES Kun nyt kerran olemme päässeet yksimielisyy- 
teen siitä, että sitä mitä ei tiedä, pitää tutkia, sallitko, että 
alamme yhdessä tutkia mitä on hyve? 

MENON Ilman muuta. Tai kuitenkin, Sokrates, pohtisin 
mieluimmin sitä asiaa mitä ensimmäiseksi kysyin. Tahtoisin 
kuulla sinun käsityksesi siitä, pitääkö hyvettä käsitellä 
opittavissa olevana vaiko sellaisena, mikä ihmisessä on 
luonnostaan tai jollakin muulla tavalla. 

SOKRATES Jos minä saisin hallita sinuakin enkä vain itseäni, 
emme tutkisi onko hyve opittavissa vai ei, ennen kuin 
olisimme saaneet selville mitä se yleensä on. Kun sinä nyt 
kuitenkaan et edes yritä hallita itseäsi, koska tahdot olla 
vapaa, mutta sekä yrität että osaat hallita minua, annan 
sinulle periksi; mitäpä minä muutakaan. Nähtävästi meidän 
on siis tutkittava millaista on jokin, mitä emme vielä tunne. 
Jos nyt kuitenkin vähän tinkisit komennostasi ja antaisit 
oletuksen turvin tutkia voiko hyvettä oppia vai ei. Kun sanon 
»oletuksen turvin», tarkoitan menetelmää, jota geometrikot 
usein käyttävät. Jos esimerkiksi joku kysyisi heiltä, onko 

mahdollista siirtää tämä suorakaide tuon ympyrän kehälle, 
he vastaisivat: »En tiedä vielä onko se mahdollista, mutta 
luullakseni tehtävässä on hyötyä tällaisesta oletuksesta: jos 
suorakaide on sellainen, että kun se piirretään tämän ympy- 
rän halkaisijalle, suorakaide jää ympyrän sisäpuolelle sen 
kanssa yhdenmuotoisen suorakaiteen verran. Tällöin tilanne 
on nähdäkseni erilainen sen mukaan, onko vai eikö ole 
mahdollista sovittaa kuviota näin. Tämän oletuksen avulla 
olen valmis sanomaan sinulle, onko mahdotonta siirtää tuota 
suorakaidetta kolmioksi ympyrään, vai käykö se päinsä.» 
Samalla tavoin meidänkin kannattaa oletuksen avulla tarkas- 
tella, onko hyve — josta emme tiedä edes mikä ja millainen se 
on — opetettavissa vai eikö se ole. Siis: mikä osuus sielunelä- 
mässämme hyveellä täytyy olla, jotta se olisi tai ei olisi 
opetettavissa? Ensiksikin, jos se on jotakin muuta kuin tietoa, 
onko se silloin opetettavissa vai eikö ole, tai niinkuin äsken 
sanoimme, mieleen palautettavissa — älkäämme tehkö eroa 
näiden ilmaisujen välillä — siis: onko hyve silloin opetettavis- 
sa? Vai onko ilman muuta selvää, ettei ihminen voi oppia 
mitään muuta kuin tietoa? 

MENON On minun nähdäkseni. 

SOKRATES Jos siis hyve on jonkinlaista tietoa, on selvää, että 
sitä voidaan opettaa. 

MENON Totta kai. 

SOKRATES Siitä saimme äkkiä selvän, että jos hyve on 
sellaista, se on opetettavissa, jos toisenlaista, silloin ei. 
MENON Niin saimme. 

SOKRATES Seuraavaksi on nähdäkseni tarkasteltava, onko 
hyve tietoa vai onko se jotakin muuta kuin tieto. 

MENON Se on minustakin seuraava tarkastelun kohde. 
SOKRATES Siis miten on? Voimme tuskin katsoa hyveen 
olevan mitään muuta kuin hyvää. Lähtenemme siitä oletuk- 
sesta, että hyve on jotakin hyvää, vai mitä? 

MENON Ehdottomasti. 

SOKRATES Jos on olemassa jotakin hyvää, joka ei ole tietoa 
eikä yhteydessä tietoon, hyve kenties ei olekaan mitään 
tietoa. Jos taas ei ole olemassa mitään hyvää, mikä ei kuulu 

tiedon piiriin, lienemme oikeassa, jos otaksumme hyveen 
olevan jonkinlaista tietoa. 

MENON Niin on asia. 

SOKRATES Mehän olemme hyviä, jos meissä on hyve? 
MENON Niin olemme. 

SOKRATES Jos olemme hyviä, olemme hyödyllisiä, koska 
kaikki hyvä on hyödyllistä, eikö totta? 

MeENOon Kyllä. 

SOKRATES Silloinhan hyvekin on jotain hyödyllistä, vai 
mitä? 

MENON Pakostakin, sen perusteella, mitä olemme sopineet. 
SOKRATES Tarkastellaanpa nyt kohta kohdalta, millaiset 
asiat ovat meille hyödyllisiä. Terveys on, niin väitämme, ja 
voima ja kauneus ja rikkaus tietysti. Niitä ja niiden kaltaisia 
asioita meidän on tapana sanoa hyödyllisiksi, eikö niin? 
MENON Totta. 
SOKRATES Toisinaan kuitenkin sanomme samoja asioita 
vahingollisiksi. Vai oletko eri mieltä? 

MeENon En, kyllä asia on niin. 

SOKRATES Mietihän nyt, mikä näitä asioita ohjaa silloin kun 
ne ovat hyödyllisiä, ja mikä silloin kun ne ovat vahingollisia. 
Eikö ole niin, että niistä on hyötyä, jos niitä käytetään oikein, 
muuten vahinkoa? 

MENON Nimenomaan. 

SOKRATES Tarkastelkaamme samalla tavalla vielä sielua. 
Onhan olemassa sellaista kuin harkitsevuus ja oikeudenmu- 
kaisuus ja urheus ja oppivaisuus ja hyvämuistisuus ja 
jalomielisyys ja niin edelleen? 

Menon Pitää paikkansa. 

SOKRATES Mietihän, eikö ole niin, että näistä asioista ne, 
jotka näyttävät olevan jotain muuta kuin tieto, toisinaan ovat 
vahingoksi, toisinaan hyödyksi? Kuten esimerkiksi urheus, 
ellei se ole järkevää toimintaa vaan uhkarohkeutta. Eikö 
ihminen kärsi vahinkoa, jos hän on järjettömästi rohkea, ja 
hyödy, jos hän on sitä järkevällä tavalla? 

MENON Kyllä. 

SOKRATES Eikö harkitsevuuden ja oppivaisuuden laita ole 

samoin? Se mitä opimme ja saamme aikaan käyttäen 
järkeämme, hyödyttää meitä, muuten siitä on vahinkoa? 
MeNon Ehdottomasti. 

SOKRATES Eivätkö kaiken kaikkiaan kaikki sielun hankkeet 
ja aikaansaannokset ole meille onneksi, jos niitä ohjaa järki, 
muuten onnettomuudeksi? 

MENON Siltä näyttää. 

SOKRATES Jos siis hyve kuuluu sielun piiriin ja sen on oltava 
välttämättä jotakin hyödyllistä, sen täytyy olla järjellistä 
toimintaa. Mikään sielun piiriin kuuluva asiahan ei sellaise- 
naan ole hyödyllistä eikä vahingollistakaan, vaan vasta järki 
tai sen puute tekee siitä jompaakumpaa. Tämän perusteella 
hyveen on oltava järjellistä toimintaa, jos se kerran on 
hyödyllistä. 

MENON Niin minustakin. 

SOKRATES Eikö sama koske myös rikkautta ja sen sellaista, 
joiden äsken sanoimme olevan väliin hyödyksi, väliin vahin- 
goksi? Kun järki on ohjaamassa, tekee se kaikista sieluun 
liittyvistä asioista hyödyllisiä, kun järki puuttuu, ne ovat 
vahingollisia. Samoin kai kun sielu käyttää ja ohjaa niitä 
oikein, se tekee niistä hyödyllisiä, mutta kun se tekee tämän 
väärin, niistä tulee vahingollisia, vai mitä? 

MENON Ilman muuta. 

SOKRATES Järkevä sielu ohjaa siis toimintaa oikein, järjetön 
taas virheellisesti? 

MENON Juuri niin. 

SOKRATES Eikö tätä voida itse asiassa soveltaa kaikkeen? 
Kaikki ihmisessä on riippuvuussuhteessa sieluun, kaikki 
sielussa taas järjen käyttöön, edellyttäen että sen halutaan 
olevan hyvää. Sen perusteella hyödyllisyys olisi järjen käyt- 
töä. Mutta mehän olemme sitä mieltä, että hyve on hyödyllis- 
tä, eikö niin? 

MENON Niin olemme. 

SOKRATES Sittenhän olemme myös sitä mieltä, että hyve on 
järjen käyttöä joko kokonaan tai osittain? 

MENON Mielestäni se, mitä sanot, on hyvin sanottu. 
SOKRATES Jos asia on näin, eivät hyvät ihmiset liene hyviä 
luonnostaan? 

MeENonN Nähdäkseni eivät. 

SOKRATES Ehkä voimme ajatella vielä näinkin: Jos ihmiset 
voisivat syntyä hyviksi, meillä varmasti olisi erityisiä henki- 
löitä syntyjään hyvien nuorten tunnistamiseksi. Näiden hy- 
viksi julistamia poikia me sitten vartioisimme sinetöityinä 
Akropoliilla huolellisemmin kuin kultaa, jottei kukaan pääsi- 
s1 tärvelemään heitä, vaan he voisivat vartuttuaan olla 
hyödyksi valtiolle. 

Menon *' Niinpä kai. 

SOKRATES Jos nyt kuitenkaan hyvistä ihmisistä ei tule 
sellaisia syntyessään, tuleeko heistä opettamalla? 

MENON Nähdäkseni asian täytyy olla niin. Ja oletuksemme 
nojalla on selvää, että jos hyve kerran on tietoa, se on 
opetettavissa. 

SOKRATES Varmaankin, pahus vieköön. Kunhan vain emme 
olisi siinä tehneet väärää päätelmää. 

MENON Mutta mielestämme olimme äsken aivan oikeassa. 
SOKRATES Ei se riitä, että me olimme mielestämme oikeassa 
äsken. Sen mitä sanomme, on pädettävä sekä nyt että 
myöhemmin, muuten siitä ei ole mihinkään. 

MENON Mitä sinä oikein tarkoitat? Millä perusteella sinä nyt 
hylkäät päätelmämme etkä enää usko, että hyve on tietoa? 
SOKRATES Sanon sen sinulle, Menon. Sitä minä en kiistä, 
että hyve on opetettavissa, jos se on tietoa. Mutta mitä tulee 
epäilykseeni, ettei se ehkä olekaan tietoa, tarkkaahan, onko 
epäröintini oikeutettua. Vastaahan tähän. Jos jotakin asiaa 
voidaan opettaa, esimerkiksi hyvettä tai jotain muuta, eikö 
silloin pidä olla myös opettajia ja oppilaita? 

MENON Kyllä minun ymmärtääkseni. 

SOKRATES Jos taas katsomme asiaa toisin päin, lienee 
aihetta otaksua, ettei sellainen asia ole opetettavissa, missä ei 
ole opettajia eikä oppilaita? 

MENON Pitää paikkansa. Mutta eikö sinun mielestäsi sitten 
ole olemassa hyveen opettajia? 

SOKRATES Olen useinkin yrittänyt löytää sen opettajia, 
mutta en ole parhaalla tahdollanikaan onnistunut. Kuitenkin 
olen etsinyt yhdessä monien sellaisten kanssa, joita pidän 
asiaan parhaiten perehtyneinä. — Katsohan, Menon, miten 

sopivasti ystävämme Anytos onkaan paikalla! Tulkoon 
mukaan selvittämään asiaa, pätevämpää miestä tuskin voi- 
simme keksiä. Ensinnäkin Anytoksen isä on rikas ja viisas 
Anthemion, joka ei ole rikas ansiottaan eikä siksi, että olisi 
saanut omaisuutensa joltakin niinkuin thebalainen Ismenias, 
joka taannoin sai Polykrateen rahat, vaan omaa viisauttaan 
ja tarmokkuuttaan. Hän ei liioin ole pöyhkeä eikä ylimielinen 
eikä epämiellyttävä kansalainen, vaan hyväkäytöksinen ja 
vaatimaton mies. Sitä paitsi hän on ateenalaisten enemmistön 
mielestä kasvattanut ja kouluttanut hyvin tämän poikansa 
päätellen siitä, että Anytos valitaan valtion arvostetuimpiin 
virkoihin. Sellaisen miehen kanssa on paikallaan selvittää 
onko olemassa hyveen opettajia, ja jos on, keitä he ovat. — 
Tule nyt sinä, Anytos, yhdessä minun ja ystäväsi Menonin 
kanssa selvittämään, ketkä voisivat olla opettajia tässä 
asiassa, josta keskustelemme. Mieti näin: Jos tahtoisimme, 
että tästä Menonista tulisi hyvä lääkäri, keitä olisivat 
opettajat, joiden luokse lähettäisimme hänet? Kaiketi lääkä- 
reitä? 

ANYTOS Luonnollisesti. 

SOKRATES Entä jos haluaisimme hänestä hyvän suutarin? 
Emmekö lähettäisi häntä suutareiden luo oppiin? 

ANYTOs Lähettäisimme. 

SOKRATES Sama kai koskee muitakin ammatteja? 

ANYTOS Ilman muuta. 

SOKRATES Palataanpa vielä samaan asiaan. Jos siis haluam- 
me, että hänestä tulee hyvä lääkäri, teemme oikein lähettäes- 
sämme hänet lääkärien oppiin. Eikö tämä tarkoita sitä, että 
teemme harkitsevasti, jos lähetämme hänet oppiin mieluum- 
min sellaisten luo, jotka sanovat hallitsevansa alan kuin 
sellaisten, jotka eivät sitä tee, ja valitsemme opettajiksi 
sellaisia, jotka lupaavat opettaa jokaista, joka on halukas 
tulemaan heidän luokseen oppiin ja ottavat siitä maksun. 
Emmekö lähetä häntä oikeaan paikkaan, jos teemme näin? 
ANYTOs Lähetämme. 

SOKRATES Eikö huilunsoiton ja muiden taitojen laita ole 
samoin? Onhan järjetöntä, jos ihmisestä halutaan esimerkiksi 
huilunsoittaja, mutta ei lähetetäkään häntä sellaisten luo, 

jotka lupaavat maksusta opettaa kyseisen taidon, vaan 
annetaan asia joidenkin muiden huoleksi, jotka eivät edes ole 
olevinaan opettajia ja joilla ei ole ainuttakaan oppilasta siinä 
taidossa, jonka tahdomme lähettämämme henkilön oppivan. 
Eikö tällainen olisi sinusta sulaa mieilettömyyttä? 

ANYTOS Olisi totta vie, ja tietämättömyyttä myös. 

SOKRATES Oikein. Nyt sinun pitää vielä yhdessä minun 
kanssani neuvotella ystävääsi Menonia koskevassa asiassa. 
Katsos, hän on jo monet kerrat sanonut tahtovansa oppia 
sellaisen viisauden ja hyveen, joka auttaa ihmistä hoitamaan 
oikein taloutta ja hallitsemaan valtiota, huolehtimaan van- 
hemmistaan ja ottamaan vastaan ja lähettämään matkaan 
tuttuja ja vieraita hyvän miehen tavoin. Mietihän, keiden 
luokse meidän olisi lähetettävä hänet sitä oppimaan? Eikö 
sen nojalla, mitä äsken sanottiin, ole selvää, että hänet pitäisi 
lähettää oppiin sellaisten luo, jotka lupaavat opettaa hyvettä 
ja jotka ilmoittavat olevansa jokaisen kreikkalaisen käytettä- 
vissä määräämäänsä maksua vastaan? 

ANYTOs Ketkä sitten sinun mielestäsi olisivat sellaisia? 
SOKRATES Tiedät vallan mainiosti. Ne, joita kutsutaan sofis- 
teiksi. 

ANYTOS Voi Herakles, älä heistä puhu, Sokrates. Toivon 
totisesti, ettei kukaan perheestäni, ystävistäni, tuttavistani tai 
vieraistani ikinä tulisi niin hulluksi, että menisi sofistien 
nyljettäväksi. Mitä muuta he muka tekevät kuin nylkevät ja 
rosvoavat jokaisen joka heidän kanssaan on tekemisissä? 
SOKRATES Mitä sinä oikein tarkoitat? Että he olisivat erilai- 
sia kuin kaikki muut, jotka sanovat hallitsevansa jonkin 
hyödyllisen taidon? Väitätkö, että he tärvelevät sen, mitä 
heidän vastuulleen on uskottu, sen sijaan että tekisivät siitä 
paremman? Ja siitä he vielä häpeilemättä vaativat maksua? 
Minun on tosiaan vaikea uskoa sinua. Tiedän eräänkin 
Protagoraan, joka juuri samaisella tiedolla hankki yksin 
rahaa enemmän kuin Feidias ja kymmenen muuta kuvanveis- 
täjää yhteensä, niin loistavia teoksia kuin Feidiaskin sentään 
loi. Jalkineenkorjaajat ja vaatteenpaikkaajat eivät ikinä on- 
nistuisi kolmeakymmentä päivääkään ilmi tulematta lähettä- 
mään saamiaan töitä entistä kehnompina takaisin, vaan 

kuolisivat äkkiä nälkään. Puhut totisesti kummia, jos väität, 
että Protagoras olisi kyennyt enemmän kuin neljäkymmentä 
vuotta salaa koko Kreikanmaalta tärvelemään kanssaan 
seurustelevia ihmisiä ja lähettämään heidät entistä huonom- 
pina takaisin. Muistaakseni hän kuoli lähes seitsemänkym- 
mentävuotiaana harjoitettuaan sitä ennen ammattiaan neljä- 
kymmentä vuotta, ja koko sen ajan ja vielä tänäkin päivänä 
hänen maineensa on ollut nuhteeton. Eikä tämä koske vain 
Protagorasta. Samanlaisia miehiä voisin nimetä vaikka kuin- 
ka monta, sekä vanhempia että nuorempia kuin hän. Haluat- 
ko nyt meidän sanovan, että he pettävät ihmisiä ja turmelevat 
nuorisoa tieten tahtoen, vaiko että he pettävät myös itseään? 
Niinkö vähämielisiksi meidän pitäisi väittää näitä miehiä, 
joita jotkut pitävät viisaimpina kaikista ihmisistä? 

ANYTOS Päinvastoin, Sokrates, itse he ovat kaikkea muuta 
kuin vähämielisiä. Sen sijaan sitä kyllä ovat ne nuoret miehet, 
jotka antavat heille rahaa, vielä enemmän ne omaiset, jotka 
antavat lapsensa heille oppiin, ja kaikkein eniten kaupungit, 
jotka sallivat heidän tulla eivätkä aja heitä pois, vaikka olisi 
saman kaupungin asukkaasta kysymys. 

SOKRATES Onko joku sofisti loukannut sinua, Anytos, vai 
miksi olet heihin niin suuttunut? 

ANYTos En pahus soikoon ole ikinä ollut tekemisissä yhden- 
kään heikäläisen kanssa enkä antaisi kenenkään perheestäni- 
kään olla! 

SOKRATES Sittenhän sinulla ei ole mitään kokemusta heistä? 
ANYTOS Ei ikinä! 

SOKRATES Kuinka maailmassa sinä voit tietää, onko sellai- 
nen asia hyvä vaiko huono, joka on täysin kokemuspiirisi 
ulkopuolella? 

ANYTOS Ihan helposti. Tunnen sellaisia, joilla on kokemusta; 
samantekevää, onko sitä minulla itselläni. 

SOKRATES Taidat olla tietäjä. Muuten en ymmärrä, miten 
voit olla selvillä siitä kaikesta, minkä nojalla arvostelet 
sofisteja. — Mutta eihän meidän sitä pitänyt selvittää, keiden 
luokse Menonin olisi mentävä tullakseen huonoksi; he voivat 
minun puolestani hyvin olla vaikka sofisteja, jos tahdot. Tee 
sen sijaan hyvä työ perheystävällesi ja sano meille, kenen 

opissa tässä suuressa kaupungissa hän kehittyisi arvostetuksi 
siinä hyveessä, josta äsken puhuit. 

ANYTÖos Mikset sano sitä hänelle itse? 

SOKRATES Sanoinhan jo, keitä minä pidän hyveen opettajina, 
mutta sinusta mielipiteeni ei ollut mistään kotoisin. Ehkä olet 
oikeassakin. Mutta sano nyt sinä omasta puolestasi, keitä 
ovat ne ateenalaiset, joiden puoleen Menonin pitää kääntyä. 
Sano mikä nimi hyvänsä. 

ANYTOS Mitä hän yhdellä nimellä? Kuka tahansa kunnon 
jalosukuinen ateenalainen, jonka hän tapaa, pystyy tekemään 
hänestä paremman kuin sofistit, jos hän vain suostuu kuunte- 
lemaan. 

SOKRATES Ovatko nämä kunnon jalosukuiset ateenalaiset 
sellaisia itsestään? Pystyvätkö he opettamaan toisille sellais- 
ta, mitä kukaan ei ole opettanut heille? 

ANYTOS Arvelen heidän saaneen oppinsa vanhemmiltaan ja 
edeltäjiltään, jotka hekin ovat olleet jalosukuisia kunnon 
kansalaisia. Vai etkö myönnä, että tässä kaupungissa on ollut 
paljon hyviä miehiä? 

SOKRATES Nähdäkseni täällä on nykyisinkin miehiä, jotka 
ovat hyviä huolehtimaan valtion asioista, ja on ollut ennen 
vieläkin enemmän. Mutta onko heillä mahtanut olla myös 
hyviä hyveen opettajia? Siitähän meillä nyt on puhe. Mehän 
ryhdyimme pohtimaan sitä, voiko hyvettä opettaa, emme 
sitä, onko täällä hyviä miehiä tai onko joskus ollut. Ja jos me 
kerran pohdimme sitä, meidän on myös pohdittava, ovatko 
nykyiset ja entiset hyvät miehet osanneet siirtää hyveensä 
toisiinkin, vai onko asia niin, ettei ihminen voi antaa hyvettä 
kenellekään eikä saada sitä toiselta. Sitä juuri me Menonin 
kanssa alun perin tutkimme. Mietihän nyt asiaa omista 
lähtökohdistasi. Eikö Themistokles ollut mielestäsi hyvä 
mies? 

ANYTOS Kuka sitten, ellei hän? 

SOKRATES Eikö hän mielestäsi ollut myös hyvä opettaja, jos 
hyvettä yleensä voi opettaa toiselle? 

ANYTOS Varmaankin oli, jos tahtoi. 

SOKRATES Etkö sitten usko, että hän olisi tahtonut tehdä 
muistakin jaloja kunnon miehiä, varsinkin omasta pojastaan? 

Vai luuletko, että hän pelkkää karsauttaan oli tahallaan 
opettamatta tälle omaa hyvettään? Olet kai sentään kuullut, 
että Themistokles kasvatti poikansa Kleofantoksen hyväksi 
ratsumieheksi? Hän pysyi seisaallaankin hevosen selässä ja 
pystyi siitä asennosta heittämään keihästäkin, ja moneen 
muuhunkin merkilliseen hän pystyi. Näin hänen isänsä 
kasvatti häntä ja teki hänestä etevän kaikessa, mihin vain 
hyviä opettajia löytyi. Etkö ole kuullut vanhojen puhuvan 
siitä? 

ANYTOS Olen toki. 

SOKRATES Luontaisesta lahjattomuudesta siis hänen poi- 
kaansa tuskin voidaan syyttää? 

ANYTOS Tuskinpa vain. 

SOKRATES Entäs sitten? Oletko kuullut kenenkään nuoren 
tai vanhan sanovan, että Themistokleen pojasta Kleofantok- 
sesta olisi tullut hyvä ja viisas mies, niin kuin hänen isänsä 
oli? 

ANYTOS En kylläkään. 

SOKRATES Pitäisikö meidän uskoa, että hän tosin halusi 
kasvattaa poikaansa mainituissa taidoissa, mutta sellaisessa 
viisaudessa, jonka hän itse omasi, hän ei tahtonut tehdä tästä 
yhtään naapureita kummempaa, vaikka hyvettä olisikin 
voinut opettaa? 

ANyTOS Fi asia varmaankaan niin ole. 

SOKRATES Se siis tuosta hyveen opettajasta, jota sinäkin 
pidät yhtenä entisaikojen parhaista miehistä. Katsotaan 
sitten toista tapausta, Aristeidesta. Etkö myönnä, että hän oli 
hyvä mies? 

ANYTOS Ilman muuta. 

SOKRATES Eikö hänen poikansa Lysimakhos saanut parem- 
paa kasvatusta kuin kukaan muu ateenalainen kaikessa, 
missä vain opettajia on? Tuliko tästä muita kummempaa 
miestä? Olettehan ikätoverit ja voit nähdä, millainen hän on. 
Ja edelleen voimme vielä ottaa esimerkiksi vaikka Perikleen. 
Sinähän tiedät, että tällä suunnattoman viisaalla miehellä oli 
kaksi poikaa, Paralos ja Ksanthippos? 

ANYTOS Tiedän. 

SOKRATES Senkin sinä tiedät, että hän opetti heidät sellaisik- 


140 


MENON 


si ratsumiehiksi, ettei parempia ollut koko Ateenassa. Musii- 
kissa, runoudessa, puhetaidossa ja muussakin hän kasvatti 
heistä kenen tahansa veroisia. Luuletko, ettei hän tahtonut 
tehdä heistä hyviä miehiä? Uskon, että hän tahtoi, mutta 
hyvettä vain ei voi opettaa. Huomataksesi, että se on ollut 
mahdotonta varsin monille, eikä suinkaan vain kehnoimmille 
ateenalaisille, ajattele vielä Thukydidestä. Hänkin kasvatti 
miehiksi kaksi poikaa, Melesiaan ja Stefanoksen. Paitsi että 
hän koulutti heidät muutenkin hyvin, he lisäksi painivat 
paremmin kuin yksikään ateenalainen; toisen hän näet oli 
pannut oppiin Ksanthiaalle, toisen Eudorokselle. Näitähän 
siihen aikaan pidettiin etevimpinä painijoina, etkö muista? 
ANYTOs Muistan kuulleeni. 

SOKRATES Olisiko hän muka opettanut lapsilleen sellaista, 
mistä joutuu maksamaan, mutta jättänyt opettamatta sellai- 
sen, millä olisi voinut tehdä heistä ilmaiseksi hyviä miehiä, 
jos hyvettä voisi opettaa? Mutta ehkä Thukydides olikin 
kehno mies ja ehkä hänellä ei ollutkaan ystäviä enemmän 
kuin muilla yhteensä. — Ei, hän oli suurta sukua ja hänellä oli 
paljon vaikutusvaltaa Ateenassa ja muuallakin Kreikassa. 
Jos hyvettä voisi opettaa, hän olisi kyllä pystynyt löytämään 
Ateenasta tai muualta miehen kasvattamaan pojistaan hyviä, 
ellei itse hallintotoimiltaan olisi ehtinyt sitä tehdä. Mutta 
katsos, Anytos, hyve ei ole opetettavissa. 

ANYTOS Sinulta näkyy sujuvan helposti ihmisten panettele- 
minen. Minä puolestani kehottaisin sinua pitämään varasi, 
jos suvaitset ottaa neuvosta vaarin. Jos muuallakin on 
helpompi tehdä ihmisistä huonoja kuin hyviä, niin tässä 
kaupungissa varsinkin. Luulen, että itsekin sen tiedät. 
SOKRATES Tiedätkö, Menon, Anytos taitaa olla vihainen 
minulle, eikä kummakaan. Ensiksikin hän luulee, että minä 
puhun pahaa noista suurmiehistä, ja toiseksi hän luulee itse 
olevansa yksi heistä. Hän ei vielä tiedä, mitä pahan puhumi- 
nen on, mutta jos se joskus selviää hänelle, hän lakkaa 
olemasta minulle vihainen. — Sano nyt sinä vuorostasi, eikö 
teidän kaupungissanne ole jaloja kunnon miehiä? 

MENON Onhan toki. 

SOKRATES No sitten: tarjoutuvatko he mielellään opetta- 


141 


95a 


MENON 


maan nuoria ja myöntävätkö he olevansa hyveen opettajia? 
Sanovatko he, että hyvettä voi opettaa? 

Menon Eivät totta vie. Toisinaan saa kuulla, että niin on, 
toisinaan he taas sanovat, ettei sitä voi oppia. 

SOKRATES Voimmeko katsoa, että he olisivat opettajia asias- 
sa, josta eivät itsekään pääse yksimielisyyteen? 

MENON Emme minun mielestäni. 

SOKRATES No hyvä. Ovatko sitten sofistit hyveen opettajia? 
Hehän yksin väittävät sitä olevansa. 

MENON Kukaan ei ole koskaan kuullut Gorgiaan väittävän 
sellaista ja ihailen häntä siinä. Hänellä on päinvastoin tapana 
pilkata sellaisia, jotka lupaavat opettaa hyvettä. Hän on sitä 
mieltä, että ihmisistä pitää kasvattaa eteviä puhujia. 
SOKRATES Sofistit eivät siis mielestäsi olekaan hyveen opet- 
tajia? 

Menon En osaa sanoa. Minun laitani on niin kuin ihmisten 
yleensä; toisinaan minusta vaikuttaa siltä, toisinaan ei. 
SOKRATES Tiedätkö, että sinä ja muut hallintomiehet ette ole 
ainoita, joista hyve toisinaan tuntuu olevan opetettavissa, 
toisinaan ei? Runoilija Theognis sanoo ihan samaa. 

MENON Missä runossa? 

SOKRATES Hän sanoo eräässä elegiassaan, että 


juo ja syö niiden kanssa, joilla on valta 
ja ole heille mieleen. 

Sillä jaloilta miehiltä opit jaloa mieltä, 
mutta huonojen seurassa 

menetät senkin, mitä sinulla on. 


Siinä hän puhuu hyveestä, niin kuin katsoisi sen olevan 
opittavissa, eikö totta? 

Menon Siltä vaikuttaa. 

SOKRATES Vähän myöhemmin hän sanoo näin: 


Jos ymmärryksen voisi panna miehen mieleen, 


niin ne, joilla sellainen taito olisi, 


saisivat kokoon mahtavan omaisuuden, 
eikä hyvän isän poika olisi huono, 
kun hän vain kuuntelisi hyviä puheita. 

Mutta opettamalla 
et huonosta miehestä voi tehdä hyvää. 


Huomaatko, että Theognis puhuu ristiin itsensä kanssa? 
MENON Niin näkyy tekevän. 

SOKRATES Keksitkö mitään muuta alaa, jolla opettajiksi 
itseään välttäviä ei kukaan pidä sellaisina, vaan päin vastoin 
tyhminä ja tietämättöminä juuri heidän omalla alallaan? 
Alaa, josta siinä arvostetut ja tunnustusta saaneet toisinaan 
sanovat, että sitä ei voi ollenkaan opettaa, toisinaan taas, että 
voi? Ovatko asiastaan niin epävarmat ihmiset sinusta päteviä 
opettajia millään alalla? 

MENON Eivät ihmeessä! 

SOKRATES No jos eivät sofistit osaa opettaa hyvettä eivätkä 
toisaalta sellaisetkaan, jotka itse ovat siinä kunnostautuneet, 
on kai selvää, ettei kukaan muukaan osaa. 

MENON Ymmärtääkseni. 

SOKRATES Jos ei ole opettajia, ei kai ole oppilaitakaan? 
Menon Nähdäkseni asia on niin kuin sanot. 

SOKRATES Olemmeko yhtä mieltä siitä, että asia, jossa ei ole 
opettajia eikä oppilaita, ei ole myöskään opittavissa? 

MENON Olemme. 

SOKRATES Mistään ei näytä löytyvän hyveen opettajia, vai 
mitä? 

Menon Ei näytä. 

SOKRATES Ja kuten sanottu, jos ei ole opettajia, ei ole 
oppilaitakaan? 

MENON Siltä vaikuttaa. 

SOKRATES Sittenhän hyve ei taidakaan olla opittavissa. 
MENON Nähtävästi ei, mikäli olemme tutkineet asiaa oikein. 
Ihmettelen nyt kovasti, mahtaako hyviä miehiä ollakaan, tai 
jos on, mistä heitä tulee. 

SOKRATES Pelkään, että ainakin sinä ja minä olemme kehno- 
ja miehiä. Ehkei Gorgias ole opettanut tarpeeksi sinua eikä 
Prodikos minua. Siksi onkin paras, että kohdistamme nyt 
huomion itseemme ja yritämme saada selville, kuka pystyisi 
tekemään meistä edes jossakin mielessä parempia. Ajattelen 
juuri äskeistä tutkimustamme ja sitä, miten naurettavasti 

meiltä jäi huomaamatta, ettei tieto olekaan ainoa, mikä ohjaa 
ihmiset toimimaan oikein ja hyvin. Luulen, että meiltä jäi 
samalla tavoin oivaltamatta, miten miehistä tulee hyviä. 
Menon Mitä sinä tarkoitat? 

SOKRATES Tätä: me olimme aivan oikein yhtä mieltä siitä, 
että hyvien miesten on ehdottomasti oltava hyödyllisiä, eikö 
niin? 

MENON Niin olimme. 

SOKRATES Emmekö olleet oikeassa siinäkin, kun sanoimme, 
että he ovat hyödyllisiä, jos ohjaavat asioitamme oikealla 
tavalla? 

MENON Kyllä. 

SOKRATES Mutta kun väitämme, ettei ihminen osaa ohjata 
mitään oikein, ellei hän ole järkevä, niin taisimme tehdä 
väärän päätelmän. | 
Menon Miten niin? 

SOKRATES Minä selitän. Jos joku tuntee tien Larissaan tai 
minne tahansa muualle ja käyttää sitä itse ja neuvoo sen 
muillekin, eikö hän silloin ohjaa ihmisiä oikein ja hyvin? 
MENON Ilman muuta. 

SOKRATES Entä jos jollakulla on tästä tiestä oikeaan osuva 
mielipide, vaikka hän ei ole itse kulkenut sitä eikä tunne sitä, 
eikö tällainenkin ihminen osaa neuvoa oikein? 

Menon Totta kai. 

SOKRATES Niin kauan kuin ihmisellä on oikea mielipide 
siitä, mistä toisella on oikea tieto, hän ilman tietoakin on yhtä 
hyvä opas kuin se joka tietää, koska kerran hänen luulonsa 
on oikea. 

Menon Niin on. 

SOKRATES Oikea mielipide siis ohjaa oikeaan toimintaan 
aivan yhtä hyvin kuin oikea tieto. Tätä me emme hyveen 
olemusta tutkiessamme ottaneet huomioon. Mehän sanoim- 
me, että vain mielekäs tieto ohjaa oikeaan toimintaan. 
Kuitenkin oikea mielipide tekee saman. 

Menon Nähtävästi. 

SOKRATES Oikea mielipide on siis yhtä hyödyllinen kuin 
tieto? 

MENON Paitsi että se, jolla on oikea tieto, osuu aina oikeaan, 

mutta se, jolla on oikea mielipide, vain toisinaan. 

SOKRATES Miten niin? Jos ihmisellä on oikea mielipide 
jostakin, eikö hän osu aina oikeaan, niin kauan kuin hänen 
käsityksensä ikinä vain on oikea? 

MENON Näyttää väistämättömältä. Mutta jos asia kerran on 
niin, ihmettelen kovasti, miksi tietoa pidetään niin paljon 
suuremmassa arvossa kuin oikeaa mielipidettä, ja miksi ne 
yleensä ovat kaksi eri asiaa. 

SOKRATES Tiedätkö itse, miksi ihmettelet, vai sanonko sen 
sinulle? 

MENON Sano ihmeessä. 

SOKRATES Koska et ole kiinnittänyt huomiota Daidaloksen 
patsaisiin. Ehkä niitä ei ole siellä teillä. 

MENON Mihin sinä tuolla tähtäät? 

SOKRATES Nekin pysyvät vain sidottuina paikallaan, muuten 
ne juoksevat karkuun? 

MENON Entä sitten? 

SOKRATES Kahlitsemattomien Daidaloksen patsaiden omis- 
taminen ei ole sen suurempi onni kuin omistaa karkaileva 
orja — eihän sellainen pysy talossa. Kahlittu sen sijaan on 
suuri aarre, sillä ne ovat hienoja teoksia. Sanon tämän oikeita 
mielipiteitä ajatellen. Nekin ovat nimittäin hieno asia ja niistä 
on paljon hyötyä, niin kauan kuin niitä on. Ne vain eivät 
tahdo pysyä pitkään, vaan pyrkivät karkaamaan ihmisen 
sielusta. Siksi ne eivät ole paljonkaan arvoisia, ennen kuin ne 
on kahlittu tiedolla niiden perusteista. Ja tämä, Menon hyvä, 
on mieleen palauttamista, josta jo pääsimme yksimielisyy- 
teen. Kun ne siis on näin sidottu, ne muuttuvat ensin tiedoksi 
ja sitten pysyviksi. Sillä tavoin tieto on arvokkaampaa kuin 
oikea mielipide ja tiedon erottaa oikeasta mielipiteestä juuri 
se, että tieto on sidottu. 

MENON Siihen tapaan asia totta vie varmaan on. 

SOKRATES Mutta minäkään en itse asiassa puhu tiedon vaan 
arvelun pohjalta. Se, että tieto ja oikea mielipide ovat kaksi 
eri asiaa, on kuitenkin enemmän kuin pelkkä arvelu. Päin 
vastoin, jos yleensä mitään tiedän — enkä usko, että sitä on 
paljon — tämä kai olisi luettava tiedon piiriin. 

MENON Olet oikeassa, Sokrates. 

SOKRATES Miten niin? Eikö sitten olekaan totta, että oikea 
mielipide tuottaa yhtä hyvän tuloksen kuin tieto, kun se ohjaa 
toimintaa? 

MENON Oikeassa sinä siinäkin minusta olet. 

SOKRATES Oikea mielipide ei siis ole toimintaa ohjaamassa 
yhtään huonompi kuin tieto, eikä mies, jolla on oikea 
mielipide, ole huonompi kuin mies, joka tietää. 

Menon Niin on asia. 

SOKRATES Olemme sopineet siitä, että hyvä mies on hyödy!l- 
linen, eikö totta? 

MENON Olemme. 

SOKRATES Jos nyt se mahdollinen hyöty, mitä hyvistä 
miehistä on valtiolle, voi perustua kumpaan hyvänsä, tietoon 
tai oikeaan mielipiteeseen, mutta kumpikaan näistä ei ole 
ihmisessä luonnostaan, ei tieto eikä mielipide ... vai luuletko 
sinä, että jompikumpi niistä on? 

Menon En luule. 

SOKRATES Jos siis kumpikaan näistä asioista ei ole olemassa 
luonnostaan, ihmiset tuskin sitten ovat hyviäkään luonnos- 
taan. 

Menon Eivät tosiaankaan. 

SOKRATES Ihmiset eivät siis ole hyviä luonnostaan. — Seu- 
raavaksi tarkastelimme, voivatko he oppia sellaisiksi. 

MENON Niin teimme. 

SOKRATES Emmekö tulleet siihen tulokseen, että jos hyve on 
tietoa, sitä voidaan opettaa? 

MENON Tulimme. 

SOKRATES Ja että se olisi tietoa, jos sitä voisi oppia? 

MENON Aivan niin. 

SOKRATES Edelleen että se olisi opetettavissa, jos olisi 
olemassa oppilaita, muuten ei? 

Menon Niin juuri. 

SOKRATES Mutta mehän olemme sopineet, että hyveen opet- 
tajia ei ole. 

MENON Niin olemme. 

SOKRATES Sittenhän me olemme sopineet myös, että se ei ole 
opittavissa ja että se ei ole tietoa, vai mitä? 

Menon Pitää paikkansa. 


146 


MENON 


SOKRATES Kuitenkin olemme yhtä mieltä siitä, että se on 
hyvä asia, eikö niin? 

MENON Olemme kylläkin. 

SOKRATES Ja että hyvää ja hyödyllistä on se, mikä ohjaa 
ihmistä oikein? 

MENON Kyllä. 

SOKRATES Mutta että oikeaan ohjaa ihmistä vain kaksi 
asiaa, oikea mielipide ja tieto. Ihminen, joka omaa nämä, on 
oikein toimiva johtaja — sehän ei perustu ihmisen ohjaukseen, 
mikä sattumalta sujuu oikein. Siis ne kaksi asiaa, joita 
ihminen tarvitsee pystyäkseen ohjaamaan toisia oikeaan, 
ovat oikea mielipide ja tieto. 

MENON Siltä minustakin näyttää. 

SOKRATES Mutta hyvettähän ei voi opettaa, joten se ei 
synnykään tiedon avulla. 

Menon Eipä kai. 

SOKRATES Siispä mainituista kahdesta hyvästä ja hyödylli- 
sestä asiasta toinen putoaa pois, eikä tieto olekaan mukana 
ohjaamassa valtion hallintoa. 

MENON Ei minun nähdäkseni. 

SOKRATES Silloin sellaiset miehet kuin Themistokles ja 
muut, joista Anytos puhui, eivät johtaneetkaan valtiota 
viisauden turvin eivätkä he olleet saavuttaneet asemaansa 
siksi, että olisivat olleet viisaita. He eivät olleet hyviä tiedon 
perusteella ja siksi he varmaan eivät toisistakaan kyenneet 
tekemään kaltaisiaan. 

MeENOon Vaikuttaa siltä, että asia on niin kuin sanot. 
SOKRATES Jos tieto putoaa pois, jäljelle jää enää hyvä maine. 
Sen turvin hallintomiehet ohjaavat valtiota ja todellista tietoa 
heillä on yhtä paljon kuin ennustajilla ja selvänäkijöillä. 
Puhuvathan nämäkin usein totta innoituksen vallassa, vaikka 
eivät tiedä mitään siitä, mistä puhuvat. 

MENON Niinhän asia taitaa olla. 

SOKRATES Eikö ole paikallaan kutsua jumalaisiksi sellaisia 
miehiä, jotka järkeensä turvautumatta pystyvät kaikkien 
parhaaksi teoin ja sanoin hoitamaan monet tärkeät asiat? 
MENON Varmasti on. 

SOKRATES Täydellä syyllä voimme siis sanoa jumalaisiksi 

d kaikkia noita ennustajia ja selvänäkijöitä ja runoilijoita niin 


100a 


ikään. Ja vähintään yhtä hyvällä syyllä voimme väittää, että 
hallintomiehet ovat jumalaisia ja innoittuneita, hengen val- 
taamia ja jumalan täyttämiä silloin kun he hoitelevat suuria 
ja tärkeitä asioitaan tietämättä yhtään mitään siitä, mistä 
puhuvat. 

MeENon Kyllä. 

SOKRATES Onhan naisillakin tapana sanoa hyviä miehiä 
jumalaisiksi. Ja kun spartalaiset ylistävät hyvää miestä, hekin 
sanovat, että hän on »jumalainen mies». 

MENON Ja ovat oikeassa. Mutta Anytos voisi olla vihainen, 
kun sanot noin. 

SOKRATES Viis minä siitä. Hänen kanssaan minulla on 
tilaisuus keskustella toistekin. — Jos me nyt olemme onnistu- 
neet suorittamaan todistelumme alusta loppuun oikein, lienee 
tuloksena, että hyve ei synny itsestään, eikä sitä liioin voi 
opettaa. Ihmisissä, joissa se on, se on jumalaisesta sallimuk- 
sesta eikä sillä ole mitään tekemistä järjen kanssa, ellei sitten 
löydy sellaista hallintomiestä, joka osaisi tehdä toisistakin 
hallintotaitoisia. Hänestä voisikin sitten meidän elävien pa- 
rissa sanoa samaa, mitä Odysseus sanoi Teiresiaasta mana- 
lassa: että hän yksin elää ja hengittää, muut häälyvät 
varjoina. Jos hyveestä puhutaan, niin sellainen mies olisi 
tosiaan täällä kuin ainoa elävä varjojen joukossa. 

MENON Puhut hienosti, Sokrates. 

SOKRATES Päätelmämme nojalla hyve siis näyttää olevan 
jumalan lahjana niissä, joissa se on. Todelliseen selvyyteen 
asiasta pääsemme vasta sitten, kun ensin olemme tutkineet, 
mitä hyve itsessään on, ja vasta sen jälkeen sitä, miten se 
ihmiseen ilmaantuu. 

Nyt minun on mentävä pois. Yritä sinä saada ystäväsi 
Anytos uskomaan se, mistä nyt olet itse tullut vakuuttuneek- 
si, ettei hän olisi niin jyrkkä. Jos onnistut, olet avuksi 
ateenalaisille. 

SOKRATES Mistä sinä tulet, Meneksenos, toriltako? 
MENEKSENOS Niin. Olin myös neuvoston kokouksessa. 
SOKRATES Mitä ihmettä sinä siellä teit? Nyt arvaankin: 
katsot, että olet saanut kasvatusta ja filosofista sivistystä jo 
tarpeeksi, niin että olet nyt täysinoppinut ja voit ruveta 
harrastamaan tärkeämpiä asioita. Aiot kai jo näin nuorella 
iälläsi ryhtyä hallitsemaan meitä vanhempia, niin että aina 
olisi joku teidän suvustanne huolehtimassa meistä? 
MENEKSENOS Jos sinä annat luvan ja kehotat minua, olen 
valmis antautumaan valtiolliselle uralle, muussa tapauksessa 
en. Tällä kertaa kuitenkin menin neuvoston istuntoon, koska 
olin kuullut, että siellä oli tarkoitus valita puhuja kaatuneiden 
muistojuhlaan. Tiedät kai, että piakkoin järjestetään hautajai- 
set? 

SOKRATES Tiedän. Kenet he valitsivat? 

MENEKSENOS Eivät ketään, asia lykättiin huomiseen. Luul- 
tavasti valitaan Arkhinos tai Dion. 

SOKRATES On varmasti monessakin mielessä kaunista kaa- 
tua sodassa. Vaikka kaatunut olisi ollut köyhäkin, hän saa 
kauniit ja komeat hautajaiset, ja vaikka hän olisi ollut kuinka 
mitätön, hänelle pitävät ylistyspuheita viisaat miehet, jotka 
eivät suinkaan puhu miten sattuu vaan ovat pitkän aikaa 
valmistelleet esitystään; he kuvailevat kauniisti asianomaisen 
todellisia ja olemattomia ominaisuuksia, käyttävät korukieltä 
ja vuodattavat sellaisia ylistyksiä, että aivan lumoavat 
meidän sielumme. He kuuluttavat kaikin tavoin valtiomme 

kunniaa, ylistävät kaatuneita, kaikkia esi-isiämme ja meitä 
elossa oleviakin, niin että minäkin joudun vallan ylevään 
mielentilaan, kun minua näin ylistetään. Aina kun kuuntelen 
heitä, joudun lumouksen valtaan ja tunnen muuttuneeni 
kädenkäänteessä suuremmaksi, uljaammaksi ja kauniimmak- 
si. Usein minulla on seurassani myös vieraita, ja puhetta 
kuunnellessaan hekin alkavat äkkiä nähdä minut arvokkaam- 
massa valossa. He suhtautuvat minuun samalla tavalla kuin 
koko kaupunkiimme: sekin näyttää heistä entistä ihailtavam- 
malta, niin vakuuttavia ovat puhujan sanat. Tämä ylevä olo 
säilyy minussa kolme päivää ja ylikin; puhujan sanojen kaiku 
sol korvissani niin kauan, että vasta neljäntenä tai viidentenä 
päivänä vaivoin muistan kuka ja missä olen. Siihen asti olen 
luullut olevani jossakin autuaiden saarella. Niin taitavia 
nämä meidän puhujamme ovat. 

MENEKSENOS Aina sinä teet pilaa puhujista, Sokrates. Minä 
luulen, että sillä, joka tällä kertaa valitaan, ei tule olemaan 
helppo tehtävä. Valitsemisesta on päätetty niin äkkiä, että 
puhuja joutuu esiintymään melkein valmistautumatta. 
SOKRATES Kuinka niin, hyvä ystävä? Heillähän on kaikilla 
puheita valmiina, ja kyllä niitä pystyisi pitämään valmista- 
mattakin. Jos joutuisi ylistämään ateenalaisia peloponneso- 
laisten edessä tai peloponnesolaisia ateenalaisten edessä, 
silloin pitäisi olla hyvä puhuja pystyäkseen vakuuttamaan 
kuulijoita ja saadakseen suosionosoituksia. Mutta kun yleisö- 
nä ovat juuri ne joita on ylistämässä, ei vaadi suurtakaan 
taitoa päästä hyvän puhujan maineeseen. 

MENEKSENOS Niinkö luulet? 

SOKRATES No varmasti. 

MENEKSENOS Luulisitko pystyväsi itse puhumaan, jos tilan- 
ne vaatisi ja neuvosto valitsisi sinut? 

SOKRATES Fn hämmästyisi vaikka pystyisinkin. Onhan mi- 
nulla ollut etevä puhetaidon opettaja, nainen joka on muo- 
vannut monta hyvää puhujaa ja varsinkin erään, joka kohoaa 
kaikkien muiden helleenien yläpuolelle: Perikleen, Ksanthip- 
poksen pojan. 

MENEKSENOS Kuka hän on? Tarkoitatko Aspasiaa? 
SOKRATES Häntä juuri, ja toinen on Konnos, Metrobioksen 

poika. Nämä kaksi ovat olleet opettajiani, toinen musiikin ja 236a 
toinen puhetaidon alalla. Kun mies on saanut tällaisen 
kasvatuksen, ei ole ihme jos hän on hyvä puhuja. Mutta 
sellainenkin joka on saanut huonomman kasvatuksen kuin 
minä, jolla on ollut musiikinopettajana esimerkiksi Lampros 

ja puhetaidon opettajana rhamnuslainen Antifon, pystyisi 
kyllä hankkimaan suosiota ylistämällä Ateenassa ateenalai- 
sia. 

MENEKSENOS Mitä sinulla olisi sanottavaa, jos joutuisit 
puhumaan? 

SOKRATES Omasta takaa tuskin mitään, mutta kuulin eilen 
Aspasian esittävän hautajaispuheen, joka oli tarkoitettu juuri b 
tähän juhlaan. Hän oli saanut tietää, että ateenalaiset 
aikoivat valita puheen pitäjän, niin kuin sinäkin mainitsit, ja 
esitti minulle miten olisi puhuttava, osittain suoralta kädeltä. 
Osan hän oli miettinyt jo aikaisemmin, varmaankin silloin 
kun hän laati hautapuheen jonka Perikles esitti, niin että nyt 
hän vain liitti yhteen palasia joita silloin oli jäänyt yli. 
MENEKSENOS Mahtaisitko muistaa, mitä Aspasia puhui? 
SOKRATES Johan olisi ihme ellen muistaisi, olenhan minä 
ollut hänen opissaan. Hyvä etten saanut selkääni, jos unohdin c 
jotakin. 

MENEKSENOS Etkö antaisi minun kuulla tuota puhetta? 
SOKRATES Toivottavasti opettajani ei suutu, jos esitän hänen 
puheensa muille. 

MENEKSENOS Ei varmasti. Tee nyt minun mielikseni ja esitä 
Aspasian puhe tai kenen vain haluat. Puhu nyt vain! 

SOKRATES Mutta sinä voit vielä ajatella, että tämmöinen 
vanha mies on ruvennut leikkimään, ja naurat minulle. 
MENEKSENOS En missään tapauksessa. Puhu nyt! 

SOKRATES Kai minun sitten on suostuttava, kun sinä näin 
pyydät. Jos pyytäisit minua tanssimaan alasti, suostuisin kai d 
siihenkin, koska olemme täällä kahden kesken. Kuule siis. 
Sikäli kuin muistan, hän alkoi puhumalla itse kaatuneista, ja 
tällainen oli hänen puheensa: 


Juhlamenot, joita näillä vainajilla on oikeus odottaa, ovat jo 
tulleet heidän osakseen, ja kun ne nyt on suoritettu, he 

lähtevät kohtalon säätämälle matkalleen, saattajinaan kaikil- 
la yhteisesti valtio, kullakin erikseen omaisensa. Mutta myös 
puheella on osoitettava kunnioitusta näille miehille; se on lain 
määräys, ja se on myös velvollisuus. Kaunis puhe saa 
kuulijat muistamaan ja kunnioittamaan niitä, jotka ovat 
suorittaneet kauniita tekoja. Puheessa on ylistettävä kaatu- 
neita heidän ansioinsa mukaisesti ja annettava eläville lem- 
peää rohkaisua: lapsia ja veljiä on kehotettava jäljittelemään 
näiden miesten urheutta; isille, äideille ja isovanhemmille, 
mikäli he ovat elossa, on suotava lohdutusta. 

Millainen puhe olisi tähän tarkoitukseen sopivin? Miten 
meidän olisi ryhdyttävä ylistämään näitä jaloja miehiä, jotka 
eläessään tuottivat urheudellaan iloa omaisilleen ja jotka 
uhrasivat henkensä hankkiakseen elossa oleville pelastuksen? 
Mielestäni heitä on ylistettävä luonnon antamien edellytysten 
mukaisesti, aivan niin kuin heistä sen mukaisesti tuli kunnon 
miehiä. Heistä tuli kunnon miehiä, koska he olivat syntyneet 
kunnon miehistä. Ylistäkäämme siis ensin heidän jaloa 
syntyperäänsä, sitten heidän kasvuolojaan ja kasvatustaan, ja 
osoittakaamme sen jälkeen, kuinka suurenmoisia heidän 
saavutuksensa olivat ja kuinka he olivat kaiken tämän 
arvoisia. 

Heidän jalon syntyperänsä ensimmäisenä edellytyksenä oli 
heidän esi-isiensä alkuperä. Nämä eivät olleet vieraasta 
maasta tulleita muukalaisia, joiden jälkeläiset, nämä vainajat 
siis, olisivat asuneet tässä maassa toisten alustalaisina, vaan 
jälkeläiset olivat tämän maan alkuperäisiä asukkaita, jotka 
elivät ja asuivat todella omassa synnyinmaassaan. Heitä ei 
kasvattanut äitipuoli kuten muita vaan oma äiti, se maa jossa 
he asuivat, ja nyt kuoltuaan he lepäävät kotiseudullaan, joka 
on heidät synnyttänyt, kasvattanut ja jälleen ottanut hel- 
maansa. Ensimmäiseksi on siis aiheellista ylistää heidän 
äitiään; samallahan saa ylistyksen myös heidän syntyperän- 
sä. 

Tämä maa ansaitsee kaikkien ihmisten ylistyksen, ei vain 
meidän, ja monestakin syystä. Näistä ensimmäinen ja tärkein 
on, että se on jumalien rakastama. Todisteena on tämän 
maan omistuksesta kilpailleiden jumalien riita ja sen ratkai- 

su. Jos kerran jumalat ovat ylistäneet tätä maata, kuinka ei 
kaikkien ihmistenkin tulisi sitä ylistää? Ja toiseksi sitä on 
ylistettävä siksi, että aikana jolloin koko maa tuotti ja 
synnytti kaikenlaisia elollisia olentoja, sekä villipetoja että 
laiduntavia eläimiä, meidän maamme ei tuottanut petoja 
vaan säilyi niistä puhtaana. Sen sijaan se elollisten olentojen 
joukosta valitsi ja synnytti ihmisen, joka on älyllisesti muiden 
olentojen yläpuolella ja yksin tunnustaa oikeuden ja jumalien 
olemassaolon. 

On olemassa tärkeä todiste sille, että juuri tämä maa on 
synnyttänyt näiden miesten esi-isät ja myös meidän esi-isäm- 
me. Jokaisella synnyttäjällä on sopivaa ravintoa vastasynty- 
neelle. 

Tästä erottaa, onko nainen todella synnyttänyt lapsen vai 
ei: ellei hänellä ole lastaan varten ravinnon lähteitä, lapsi on 
vaihdokas. Meidän maamme ja äitimme osoittaa selvästi 
synnyttäneensä ihmiset. Ensimmäisenä ja tuohon aikaan 
ainoana se tuotti vehnää ja ohraa, joka on ihmiselle sopivinta 
ja parhainta ravintoa, ja osoitti näin todella synnyttäneensä 
tuon olennon. Tällaisia todisteita on pidettävä vielä päteväm- 
pinä maan kuin naisen kohdalla, sillä eihän maalla ole ollut 
esikuvanaan naisen raskaudentila ja synnytys vaan naisella 
maan. Maa ei ole kitsaasti varjellut viljaansa vaan on antanut 
sitä myös muille. Sittemmin se on lapsiaan varten ryhtynyt 
tuottamaan myös oliivipuun hedelmiä, jotka antavat voimaa 
ponnistuksiin. Ravittuaan ja hoivattuaan heitä miehuusikään 
asti se on tuonut heille johtajiksi ja opettajiksi jumalat. Nämä 
jumalat, joiden nimet meidän on tässä yhteydessä sivuutetta- 
va, ovat järjestäneet meidän elämämme, jokapäiväisiä tarpei- 
tamme ajatellen he ovat opettaneet ensimmäiseksi meille 
crilaiset taidot, maamme puolustusta varten he ovat neuvo- 
neet meille aseiden valmistuksen ja käytön. 

Tällainen syntyperä ja kasvatus oli siis näiden vainajien 
cs1-isillä. He elivät itse järjestämänsä valtiomuodon turvin, 
josta tässä on aiheellista lyhyesti mainita. Valtiomuoto 
kasvattaa ihmiset; hyvä tekee heistä hyviä, päinvastainen 
huonoja. On syystä osoittaa, että meidän esi-isämme kasvoi- 
vat hyvän valtiomuodon alaisina, joka teki hyviä heistä 

samoin kuin se on tehnyt nykyisestä polvesta, johon nämä 
vainajatkin kuuluvat. Valtiomuotohan oli sama silloin kuin 
nykyäänkin, aristokratia, joka meillä nytkin on voimassa ja 
joka on vallinnut lähes aina noista ajoista lähtien. Yksi 
nimittää sitä demokratiaksi, toinen joksikin muuksi, mutta 
todellisuudessa se on aina aristokratia, jolle kansa on antanut 
hyväksymisensä. Kuninkaita meillä on ollut aina; toisinaan 
he ovat perineet tämän arvon, toisinaan heidät on valittu. 
Valtiomme pääasiallinen hallitsija on kuitenkin kansa, joka 
antaa virat ja vallan niille joita se kulloinkin pitää parhaina. 
Ketään ei suljeta pois heikkouden, köyhyyden tai maineetto- 
man syntyperän vuoksi, eikä ketään myöskään päinvastaisis- 
ta syistä koroteta kunniaan kuten muissa valtioissa, vaan 
voimassa on vain yksi sääntö: se jota pidetään viisaana tai 
hyvänä, on johtaja ja hallitsija. Tämä valtiomuoto pohjautuu 
meidän synnynnäiseen tasa-arvoomme. Muut valtiot koostu- 
vat kaikenlaisesta eriarvoisesta väestöstä ja siksi niiden 
valtiomuodotkin, tyrannin- ja harvainvalta, ilmentävät eriar- 
voisuutta. Niiden asukkaista muutamat pitävät toisia orji- 
naan ja nämä heitä hallitsijoinaan. Mutta me ja meikäläiset, 
jotka olemme kaikki veljeksiä ja saman äidin synnyttämiä, 
emme pidä itseämme toistemme orjina emmekä hallitsijoina. 
Synnynnäinen tasa-arvoisuutemme pakottaa meidät pyrki- 
mään myös oikeudelliseen tasa-arvoon, isonomiaan, ja sen 
vuoksi me emme keskuudestamme hyväksy johtajiksi muita 
kuin sellaisia, jotka ovat kunnollisen ja järkevän maineessa. 
Koska näiden kaatuneiden isät, jotka olivat myös meidän 
isiämme, ja samoin nämä vainajat itse olivat jaloa syntyperää 
ja kasvaneet täydellisessä vapaudessa, he saattoivat esittää 
kaikkien nähtäväksi monia jaloja tekoja sekä yksityisessä 
että julkisessa elämässä. He katsoivat, että vapauden vuoksi 
on taisteltava helleenien puolesta helleenejä vastaan ja kaik- 
kien helleenien edestä barbaareja vastaan. Kuinka he pitivät 
puolensa Eumolposta, amatsoneja ja vieläkin varhaisempia 
maahanhyökkääjiä vastaan ja kuinka he puolustivat argolai- 
sia kadmolaisia vastaan ja heraklideja argolaisia vastaan, 
tämän kaiken asianmukaiseen kuvaamiseen ei aika riittäisi. 
Sitä paitsi runoilijat ovat jo säkeissään kauniisti ylistäneet 

heidän urheuttaan ja tehneet sen kaikille tunnetuksi, ja jos me 
yrittäisimme samaa pelkässä puheessa, jäisimme helposti 
tappiolle. Katsonkin, että voimme sivuuttaa nämä asiat, 
koska ne ovat jo saaneet osakseen niille kuuluvan kunnian. 
Mutta on toisia mainetekoja, jotka eivät ole vielä tuottaneet 
kenellekään runoilijalle ansaittua mainetta, koskemattomia 
aiheita, joista haluan mainita antaakseni niille tunnustusta ja 
kehottaakseni muita käsittelemään niitä lauluissaan ja muis- 
sa runoissaan siten kuin näiden tekojen suorittajat ansaitse- 
vat. Seuraavassa esitän niistä ensimmäiset. 

Persialaisille, jotka hallitsivat Aasiaa ja aikoivat alistaa 
orjakseen Euroopan, asettivat sulun tämän maan jälkeläiset, 
meidän esi-isämme. On oikein ja velvollisuus mainita ennen 
muita heidät ja ylistää heidän urhoollisuuttaan. Mutta jos 
haluamme ylistää sitä oikealla tavalla, se on puheessamme 
nähtävä siitä aikakaudesta käsin, jolloin koko Aasia oli jo 
kolmannen kuninkaan orjuuttama. Ensimmäinen, Kyyros, oli 
vapautettuaan persialaiset pöyhkeydessään orjuuttanut sa- 
malla kertaa omat maanmiehensä ja heidän valtiaansa, 
meedialaiset, ja hallitsi myös muuta osaa Aasiasta aina 
Egyptiin asti. Hänen poikansa alisti valtaansa Egyptin ja 
Libyan niin pitkälle kuin pystyi tunkeutumaan. Kolmas, 
Dareios, ulotti maavoimiensa avulla valtansa skyyttien maa- 
han asti ja hallitsi laivoineen merta ja saaria, niin ettei 
kukaan kuvitellut pystyvänsä häntä vastustamaan. Kaikkien 
ihmisten mielet oli orjuutettu. Näin monta suurta ja sotaista 
kansaa oli Persian valtakunta alistanut orjikseen. 

Sitten Dareios syytti meitä ja eretrialaisia vehkeilystä 
Sardeista vastaan, ja käyttäen tätä tekosyynä hän lähetti 
matkaan viisisataatuhatta miestä kuorma- ja sota-aluksilla 
sekä kolmesataa laivaa. Päällikön Datiksen hän käski tuoda 
mukanaan vankeina eretrialaiset ja ateenalaiset, mikäli tämä 
halusi säilyttää henkensä. Datis purjehti Eretriaan, jossa 
hänellä olivat vastassaan tuon ajan helleenien maineikkaim- 
mat soturit, eikä näidenkään lukumäärä ollut vähäinen. Hän 
kukisti heidät kolmessa päivässä, ja estääkseen ketään 
pääsemästä pakoon haravoi koko heidän maansa seuraavalla 
tavalla: tultuaan Eretrian rajalle hänen sotilaansa tarttuivat 

toisiaan kädestä ja muodostivat mereltä toiselle ketjun ja 
kulkivat läpi koko maan voidakseen sanoa kuninkaalle, ettei 
yksikään ollut päässyt heiltä pakoon. Samanlaisin aikein he 
saapuivat Eretriasta Marathoniin varmoina siitä, että voisivat 
pakottaa ateenalaiset samaan ikeeseen kuin eretrialaiset ja 
viedä heidät vankeinaan. Toisessa tapauksessa he onnistui- 
vat, toinen jäi yritykseksi, mutta kukaan helleeneistä ei tullut 
eretrialaisten avuksi eikä myöskään ateenalaisten, lukuun 
ottamatta spartalaisia, jotka saapuivat taistelun jälkeisenä 
päivänä; kaikki muut pysyttelivät peloissaan kotonaan ja 
kiittivät onneaan, kun itse olivat sillä kertaa pelastuneet. 

Jos voisi siirtyä takaisin tuohon aikaan, tajuaisi niiden 
miesten urheuden, jotka Marathonissa pysäyttivät barbaarien 
sotavoimat, rankaisivat heidän ylimielisyytensä ja ensimmäi- 
sinä pystyttivät voitonmerkin barbaareista saadun voiton 
kunniaksi: he näyttivät toisille tien osoittamalla, ettei persia- 
laisten mahti ollut voittamaton ja että suurimmankin luku- 
määrän ja mahtavimmankin rikkauden on väistyttävä urheu- 
den tieltä. Väitän, etteivät nuo miehet ole ainoastaan lihallisia 
isiämme vaan myös meidän ja kaikkien tämän mantereen 
asukkaiden vapauden isiä. Kiinnittäen katseensa heidän 
urotyöhönsä uskalsivat helleenit myöhemminkin antautua 
taistelemaan olemassaolonsa puolesta, sillä olivathan heillä 
opettajinaan Marathonin sankarit. 

Ensimmäinen palkinto kuuluu siis näille miehille, mutta 
toinen palkinto on annettava Salamiin ja Artemisionin 
meritaistelun voittajille. Olisi paljonkin kerrottavaa heidän 
saavutuksistaan, siitä millaiset hyökkäykset he kestivät maal- 
la ja merellä ja kuinka he torjuivat ne. Mutta mainitsen sen 
mikä mielestäni on myös heidän kohdallaan kauneinta: he 
täydensivät Marathonin sankarien työn. Nämä olivat osoitta- 
neet helleeneille ainoastaan sen, että maalla taisteltaessa 
kyetään vähäisinkin voimin torjumaan suuret barbaarijou- 
kot; meritaistelusta ei vielä ollut kokemusta, ja persialaisten 
uskottiin lukumääränsä ja rikkautensa, taitonsa ja voimansa 
ansiosta olevan merellä voittamattomia. Nuo silloiset meri- 
taistelijat ansaitsevat ylistyksen siksi, että he vapauttivat 
helleenit jatkuvasta pelosta, jota suuri laivojen ja miesten 

ylivoima oli heissä aina herättänyt. Molemmat, sekä Marat- 
honin soturit että Salamiin meritaistelijat, ovat siis olleet 
muiden helleenien opettajia: heidän ansiostaan nämä ovat 
oppineet ja tottuneet olemaan pelkäämättä barbaareja sen 
enempää maalla kuin merelläkään. 

Niistä urotöistä, jotka ovat turvanneet Kreikan olemassao- 
lon, on mieslukuun ja urhoollisuuteen nähden asetettava 
kolmanneksi Plataiain taistelu, joka jo oli spartalaisten ja 
ateenalaisten yhteinen saavutus. He torjuivat yhdessä suun- 
nattoman vaaran, ja tästä urhoollisuudestaan he saavat 
ylistyksen nyt meiltä ja vastedes jälkipolvilta. Mutta sen 
jälkeenkin monet Kreikan valtiot olivat vielä barbaarien 
puolella, ja itse kuninkaan ilmoitettiin suunnittelevan jälleen 
hyökkäystä Kreikkaan. Meidän ei siis sovi jättää mainitse- 
matta myöskään niitä, jotka saattoivat päätökseen edeltäjien- 
sä työn Kreikan pelastamiseksi raivaamalla meren puhtaaksi 
barbaareista. He olivat niitä, jotka kävivät Eurymedonin 
laivataistelun, tekivät sotaretken Kyprokseen ja purjehtivat 
Egyptiin ja moneen muuhunkin maahan; heitä on muistettava 
ja heille on oltava kiitollisia, koska he pakottivat persialais- 
ten kuninkaan pelkäämään oman turvallisuutensa puolesta 
sen sijaan että hän olisi suunnitellut helleenien tuhoa. 

Valtiomme kesti loppuun tämän sodan, jossa se puolusti 
itseään ja muita samaa kieltä puhuvia barbaarien hyökkäyk- 
seltä. Mutta kun rauha oli solmittu ja valtiomme oli kunnias- 
saan, sen osaksi tuli sama kuin yleensäkin menestyneiden 
osaksi tulee ihmisten taholta: ensin kateus ja kateuden jäljissä 
viha. Siksi meidän valtiomme joutui vasten tahtoaan sotaan 
helleenejä vastaan. Sodan puhjettua ateenalaiset taistelivat 
Tanagrassa spartalaisia vastaan boiotialaisten vapauden puo- 
lesta, ja kun taistelu päättyi ratkaisemattomana, tapahtumien 
jatko ratkaisi tilanteen. Spartalaiset perääntyivät ja jättivät 
pulaan ne joita olivat tulleet auttamaan, meikäläiset taas 
saavuttivat kahden päivän kuluttua voiton Oinofytassa ja 
oikeudenmukaisesti palauttivat takaisin ne, jotka oli vastoin 
oikeutta ajettu pakoon. He olivat persialaissotien jälkeen 
ensimmäiset, jotka puolustivat helleenien vapautta helleenejä 
vastaan; he olivat uljaita miehiä, he vapauttivat ne joita 

olivat tulleet auttamaan, ja he olivat ensimmäiset, jotka on 
julkisin kunnianosoituksin laskettu tähän hautaan. 

Kun sota sen jälkeen laajeni ja kaikki helleenit hyökkäsivät 
hävittämään meidän maatamme ja maksoivat alhaisella 
tavalla kiitollisuudenvelkansa valtiollemme, meikäläiset voit- 
tivat heidät meritaistelussa ja vangitsivat Sfakteriassa heidän 
spartalaiset päällikkönsä. Vaikka he olisivat voineet surmata 
nämä, he säästivät heidän henkensä, luovuttivat heidät 
takaisin ja tekivät rauhan; he olivat sitä mieltä, että heimolai- 
sia vastaan on taisteltava vain voittoon asti eikä yhden 
valtion yksityisen vihan vuoksi pidä syöstä tuhoon koko 
Kreikkaa, mutta barbaareja vastaan on taisteltava kunnes 
heidät on tuhottu kokonaan. On siis syytä ylistää näitä 
miehiä, jotka sotivat tuon sodan ja lepäävät nyt tässä: jos 
joku väittää, että aiemmin barbaareja vastaan käydyssä 
sodassa jotkut olivat ateenalaisia urhoollisempia, nämä mie- 
het ovat osoittaneet väitteen vääräksi. He osoittivat sen 
voittamalla sodan silloin kun koko Kreikka oli noussut heitä 
vastaan ja kukistamalla muiden helleenien johtajat, voitta- 
malla omin voimin nämä miehet joiden kanssa yhdessä he 
olivat aikaisemmin lyöneet barbaarit. 

Tämän rauhan jälkeen puhkesi kolmas ankara ja odotta- 
mattomia käänteitä saanut sota, jossa kaatui paljon urheita 
miehiä; hekin lepäävät tässä. Monet heistä kaatuivat Sisilias- 
sa, jonne he olivat ehtineet pystyttää lukuisia voitonmerkkejä 
puolustaessaan Leontinoin asukkaiden vapautta. Valansa 
mukaisesti he olivat purjehtineet näiden avuksi noille seuduil- 
le, mutta kun valtiomme joutui välimatkan pituuden vuoksi 
vaikeuksiin eikä pystynyt auttamaan, heidän oli luovuttava 
yrityksestä ja retki päättyi onnettomasti. He ovat kuitenkin 
saaneet malttinsa ja urhoollisuutensa vuoksi vihollisiltaan ja 
vastustajiltaan enemmän kiitosta kuin muut ihmiset saavat 
ystäviltäänkään. Monet taas kaatuivat Hellespontoksen meri- 
taisteluissa otettuaan yhtenä päivänä haltuunsa kaikki vihol- 
lisen laivat ja voitettuaan lisäksi suuren määrän muita. 

Mainitessani sodan ankarasta ja odottamattomasta luon- 
teesta tarkoitin sitä, että kateus meidän valtiotamme kohtaan 
kasvoi muiden helleenien keskuudessa niin suureksi, että he 

julkenivat ryhtyä neuvottelemaan perivihollisensa Persian 
kuninkaan kanssa, jonka olivat yhdessä meidän kanssamme 
karkottaneet maasta, ja yksityisellä sopimuksella he toivat 
hänet, barbaarin, takaisin helleenejä vastaan sekä kokosivat 
kaikki helleenit ja barbaarit meidän valtiotamme vastaan. 
Silloin saatiin nähdä, millainen oli valtiomme voima ja 
uljuus. Kun sen jo uskottiin kukistuneen ja laivat olivat 
saarroksissa Mytilenen luona, meikäläiset toivat avuksi kuu- 
sikymmentä laivaa, joissa olivat itse miehistönä. Nämä 
miehet, joiden suuresta urhoollisuudesta kaikki ovat yhtä 
mieltä, voittivat vihollisen ja vapauttivat ystävänsä. Heidän 
osakseen tuli kuitenkin ansaitsematon kohtalo, sillä heidän 
ruumiitaan ei pelastettu merestä eivätkä he nyt lepää tässä. 
Heitä on aina muistettava ja ylistettävä, sillä heidän urheu- 
tensa ansiosta emme voittaneet ainoastaan tuota meritaiste- 
lua vaan koko sodan; heidän ansiostaan valtiomme sai sen 
maineen, ettei sitä voida milloinkaan voittaa, vaikka kaikki 
yhdessä asettuisivat sitä vastaan. Tämä maine pitääkin 
paikkansa, sillä meidät on voittanut oma eripuraisuutemme, 
eivät muut. Heille me olemme yhä vieläkin voittamattomia, 
mutta olemme itse kukistaneet itsemme, olemme tuottaneet 
itsellemme tappion. 

Kun sitten muiden kanssa oli saatu aikaan sopu ja rauha, 
me kävimme omaa sisäistä sotaamme sillä tavoin, että jos 
ihmisten ylipäänsä on määrä käydä sisällissotia, itsekukin 
varmaan soisi tuon koettelemuksen omalle valtiolleen juuri 
tuossa muodossa. Kuinka sopuisasti ja veljellisesti ja vastoin 
muiden helleenien odotuksia Pireuksen ja itse kaupungin 
asukkaat mukautuivatkaan elämään keskenään, kuinka mal- 
tillisesti he saattoivatkaan päätökseen sodan Eleusista vas- 
taan! Kaiken tämän sai aikaan todellinen heimolaisuus, joka 
synnyttää vahvan, sukulaisuuteen perustuvan ystävyyden, ei 
sanoissa vaan teoissa. Myös niitä, jotka tuossa sodassa saivat 
toistensa kädestä surmansa, on muistettava, ja meidän on 
rukouksin ja uhrein, tämänkaltaisin muistojuhlin ja rukoile- 
malla niitä, joiden vallassa he nyt ovat, yritettävä parhaam- 
me mukaan sovittaa heidät keskenään, koska itsekin olemme 
tehneet keskenämme sovinnon. He eivät joutuneet toistensa 

vihollisiksi pahuudesta eivätkä vihasta vaan onnettomuuden 
vuoksi. Me elävät olemme itse heidän todistajiaan. Olemme 
synnyltämme samoja kuin he, ja me annamme toisillemme 
anteeksi sen mitä olemme tehneet ja mitä olemme saaneet 
kärsiä. 

Tämän jälkeen täydellinen rauha palautui valtioomme ja 
olot tyyntyivät jälleen. Me olimme antaneet anteeksi barbaa- 
reille sen että he olivat täysin mitoin kostaneet meille kaiken 
pahan mitä me olimme heille tehneet, mutta helleeneille 
emme voineet antaa anteeksi sitä miten he olivat palkinneet 
meidän hyvät työmme liittoutumalla barbaarien kanssa, 
ryöstämällä laivat, jotka olivat aikoinaan pelastaneet heidät, 
ja repimällä muurit, joiden hinnalla olimme estäneet heidän 
omia muurejaan sortumasta. Valtiomme päätti olla enää 
puolustamatta helleenejä toistensa ja barbaarien orjuutuksel- 
ta ja menetteli tämän mukaisesti. Kun me olimme tällä 
kannalla, spartalaiset luulivat meidän, vapauden tukipylväi- 
den, luhistuneen; he katsoivat nyt tehtäväkseen muiden 
orjuuttamisen ja myös toteuttivat sen. 

Onko minun syytä enää jatkaa? Eihän tämän jälkeen ole 
enää kyse muinaisista eikä muille sattuneista tapahtumista. 
Tiedämme itse, kuinka argolaiset, boiotialaiset ja korinttilai- 
set, helleenien parhaat, joutuivat pelon vallassa turvautu- 
maan valtiomme apuun. Ja mikä ihmeellisintä, myös suurku- 
ningas joutui sellaiseen ahdinkoon, ettei hän voinut toivoa 
pelastusta muualta kuin tästä meidän valtiostamme, jota hän 
oli ollut niin innokas tuhoamaan. Jos joku haluaisi esittää 
valtiotamme vastaan jonkin aiheellisen syytöksen, ainoa 
hyväksyttävä moite olisi se, että se on aina ollut liian 
sääliväinen ja valmis palvelemaan heikompaansa. Tuossa- 
kaan tilanteessa se ei kyennyt pysymään lujana ja pitämään 
kiinni päätöksestään, ettei puolustaisi orjuudelta ketään 
sellaista, joka oli sille tehnyt vääryyttä, vaan antoi periksi ja 
tuli apuun. Helleeneitä se auttoi itse ja pelasti heidät orjuu- 
desta, niin että he pysyivät vapaina siihen asti kunnes 
taas itse orjuuttivat itsensä. Sen sijaan kunnioituksesta 
Marathonin, Salamiin ja Plataiain voitonmerkkejä kohtaan 
se ei tohtinut itse auttaa suurkuningasta vaan salli ainoastaan 

pakolaisten ja vapaaehtoisten lähteä avuksi, ja kuten kaikki 
myöntävät, se pelasti kuninkaan. Se rakensi itselleen muurit 
ja laivaston, ja koska se pakotettiin sotaan, se hyväksyi 
sodan ja taisteli paroslaisten puolesta spartalaisia vastaan. 
Mutta suurkuningas alkoi pelätä meidän valtiotamme, ja 
nähdessään spartalaisten merisodan sujuvan huonosti hän 
halusi luopua meistä. Hän ilmoitti pysyvänsä liitossa meidän 
ja muiden liittolaistensa kanssa sillä ehdolla, että saisi 
hallintaansa mantereen helleenit, jotka spartalaiset olivat 
aikaisemmin luovuttaneet hänelle; hän oletti, ettei tähän 
suostuttaisi ja hän saisi näin tekosyyn omalle luopumiselleen. 
Useimpien liittolaistensa kohdalla hän oli laskenut väärin, 
sillä korinttilaiset, argolaiset, boiotialaiset ja muut liittolaiset 
olivat valmiit tähän luovutukseen ja sitoutuivat valallisesti 
antamaan mantereen helleenit kuninkaalle rahallista korvaus- 
ta vastaan. Me yksin emme katsoneet voivamme::suostua 
luovuttamaan heitä emmekä vannomaan valaa. Valtiomme 
henki on näin jalo ja vapaa, näin vahva, terve ja luonnostaan 
baraareille vihamielinen, koska olemme aitoja helleenejä, 
vailla pienintäkään barbaarisekoitusta. Meidän joukossamme 
el ole ketään Pelopsia, Kadmosta, Aigyptosta, Danaosta ja 
keitä kaikkia heitä onkaan, synnyltään barbaareja mutta lain 
mukaan helleenejä; me tämän maan asukkaat olemme aitoja 
helleenejä, emme mitään puolibarbaareja, ja siksi valtioomme 
on juurtunut puhdas viha kaikkea vierasta kohtaan. Jäimme 
kuitenkin jälleen yksin, koska emme suostuneet tekemään 
häpeällistä ja jumalatonta tekoa, luovuttamaan helleenejä 
barbaareille. Jouduimme samaan tilanteeseen, joka oli aikai- 
semminkin johtanut meidät tappioon, mutta jumalan avulla 
suoriuduimme sodasta paremmin kuin silloin. Sodan päät- 
tyessä meillä olivat muurimme, laivamme ja siirtokuntamme 
tallella, ja yhtä vähällä selviytyivät vihollisemmekin. Mutta 
myös tässä sodassa menetimme uljaita miehiä, Korintissa 
vaikean maaston vuoksi ja Lekhaionissa petoksen uhreina. 
Uljaita olivat myös ne miehet, jotka vapauttivat suurkunin- 
kaan ja karkottivat spartalaiset mereltä. Muistutan näin teitä 
heistä; tällaisia miehiä teidän sopii ylistää ja kunnioittaa. 
Olen tehnyt selkoa lukuisista uljaista teoista, joita ovat 

tehneet ne miehet, jotka tässä lepäävät, ja myös muut jotka 
ovat antaneet henkensä valtiomme puolesta. Vielä paljon 
lukuisampia ja uljaampia ovat kuitenkin ne teot, jotka ovat 
jääneet mainitsematta. Kaiken kertomiseen tarvittaisiin mon- 
ta päivää ja yötä, eikä sekään vielä riittäisi. Näitä miehiä 
muistaen on itsekunkin kuin taistelutanterella kehotettava 
heidän jälkeläisiään, että he eivät saa väistyä isiensä paikalta 
eivätkä perääntyä pelkureina. Te uljaiden miesten pojat, minä 
itsekin kehotan teitä nyt ja vastedes aina kun tapaan jonkun 
teistä. Muistutan ja vaadin teitä pyrkimään niin kunnon 
miehiksi kuin suinkin. Tällä hetkellä on velvollisuuteni sanoa, 
mitä isämme lähtiessään vaaraa päin käskivät meidän ilmoit- 
taa jälkeenjääville, mikäli heille itselleen jotakin sattuisi. 
Esitän teille sen, mitä itse olen heiltä kuullut ja mitä he nyt, 
päättäen siitä mitä he silloin sanoivat, tahtoisivat sanoa teille, 
jos se kävisi päinsä. Kuvitelkaa kuulevanne heidän omasta 
suustaan sen minkä nyt ilmoitan. Näin he puhuivat: 
»Poikamme! Todisteena sille, että olette urheiden isien 
jälkeläisiä, on juuri tämä juhlatilaisuus. Me olisimme voineet 
elää kunniattomasti, mutta valitsimme kunniakkaan kuole- 
man sen sijaan, että olisimme saattaneet häpeään teidät ja 
teidän jälkeläisenne sekä häpäisseet omat isämme ja kaikki 
edelliset sukupolvet. Katsoimme, että sille joka häpäisee 
sukunsa, ei elämä ole enää elämisen arvoista, eikä hänellä ole 
ainoatakaan ystävää ihmisten eikä jumalien joukossa, ei 
maan päällä eikä kuoltuaan maan alla. Minkä hyväksi 
ponnistelettekin, muistakaa sanamme: noudattakaa ponniste- 
luissanne miehuutta. Tiedättehän, että ilman sitä ovat kaikki 
rikkaudet ja kaikki pyrkimykset kunniattomia ja häpeällisiä. 
Rikkaus ei tuo kunniaa, jos omistaja on epämiehekäs, sillä 
sellainen mies ei kerää rikkauksia itselleen vaan muille. 
Samoin ei ruumiillinen kauneus ja voima tunnu heikossa ja 
kehnoluonteisessa miehessä olevan paikallaan, päinvastoin; 
se vain kiinnittää muiden huomion häneen ja korostaa hänen 
heikkouttaan. Kaikki oikeamielisyydestä ja muusta hyveestä 
erillinen taitavuus on pelkkää nokkeluutta, ei viisautta. 
Pyrkikää siis kaikin tavoin, ensimmäiseksi, viimeiseksi, kai- 
kissa tilanteissa kohoamaan meidän ja edellisten sukupolvien 

yläpuolelle maineikkuudessa. Muussa tapauksessa tietäkää, 
cttä jos me voitamme teidät miehuudessa, voitto tuottaa 
meille häpeää, mutta jos jäämme tappiolle, tappio saa meidät 
onnellisiksi. Parhaiten varmistatte meille tappion ja itsellenne 
voiton, jos päätätte olla käyttämättä väärin ja turmelematta 
csi-isienne mainetta. Tiedätte, että itseään arvossa pitävälle 
miehelle ei mikään ole enemmän häpeäksi kuin että hän 
nauttii arvonantoa esi-isiensä maineen, ei oman itsensä 
ansiosta. Jälkeläisille periytynyt isien maine on tosin kaunis 
ja suurenmoinen aarre. Mutta häpeällistä ja epämiehekästä 
on käyttää aarretta hyväkseen, muodostuupa se omaisuudes- 
ta tai maineesta, ja olla jättämättä sitä edelleen jälkeläisilleen, 
koska ei ole itse pystynyt hankkimaan omaisuutta eikä 
kunniaa. 

Jos asetatte tämän tavoitteeksenne, saavutte ystävinä mei- 
dän luoksemme sitten kun kohtalonne kerran saattaa teidät 
tänne. Mutta jos lyötte tämän laimin ja osoittaudutte pelku- 
reiksi, kukaan ei ota teitä suopeasti vastaan. Tämä olkoon 
kehotuksena pojillemme. 

Isiämme ja äitejämme taas, mikäli he vielä ovat elossa, on 
jatkuvasti kehotettava kantamaan onnettomuutensa niin ke- 
veästi kuin suinkin, jos sellainen sattuu heidän kohdalleen. Ei 
pidä ryhtyä valittamaan heidän kanssaan — heidän suruaan ei 
enää tarvitse lisätä, tässä onnettomuudessa on heille kylliksi; 
sitä on parannettava ja lievitettävä muistuttamalla,että juma- 
lat ovat kuulleet heidän hartaimman toiveensa. Eiväthän he 
toivoneet pojilleen kuolemattomuutta vaan että heistä tulisi 
uljaita ja maineikkaita; tämä on suurin hyvä, ja tämän he 
ovat saavuttaneet. Kuolevaisen ei ole helppoa saada kaikkea 
clämässä sujumaan mielensä mukaan. Jos he kantavat onnet- 
tomuuden urheasti, nähdään että he todella ovat urheiden 
poikien isiä ja itsekin urheita. Mutta jos he masentuvat, herää 
epäilys, että joko he eivät olekaan meidän isiämme tai sitten. 
ne, jotka ovat ylistäneet meitä, ovat valehdelleet. Toivotta- 
vasti ei tarvitse ajatella kummallakaan tavoin, toivottavasti 
me saamme parhaat ylistykset vanhemmiltamme, jotka käy- 
töksellään osoittavat todella olevansa urheiden miesten van- 
hempia. 

Jo muinoin on pidetty osuvana sanontaa ?Ei mitään liiaksi’. 
Se on todellakin hyvin sanottu. Jos kaikki tai ainakin lähes 
kaikki mikä vie onneen riippuu miehestä itsestään eikä 
toisista ihmisistä, joiden onnistumisen tai epäonnistumisen 
varassa hänenkin kohtalonsa häilyisi, silloin hän on parhaal- 
la tavalla varustautunut elämään. Sellainen mies on järkevä, 
sellainen on urhea ja viisas. Saipa hän rikkauksia tai lapsia 
tai menettipä nämä, hän noudattaa tätä sananpartta: hän ei 
riemuitse eikä sure liiaksi, koska luottaa itseensä. Tätä me 
odotamme myös omaisiltamme, ja toivomme ja väitämme 
heidän olevan tällaisia. Osoitamme nyt itsekin olevamme 
samanlaisia, sillä emme liiaksi sure emmekä pelkää, vaikka 
meidän olisi tällä hetkellä kuoltava. Pyydämme siis, että 
myös isämme ja äitimme omaksuvat loppuiäkseen tämän 
ajatustavan. Toivomme heidän tietävän, että he eivät tuota 
meille eniten tyydytystä itkemällä ja valittamalla; jos vaina- 
jilla on jotakin tajua elävistä, nämä voivat kaikkein vähiten 
ilahduttaa heitä tällä tavoin, vahingoittamalla itseään ja 
kestämällä huonosti onnettomuutensa. Päinvastoin, kanta- 
malla sen kevyesti ja hillitysti he ilahduttavat meitä eniten. 
Meidän elämämme on saava kauneimman lopun, joka voi 
tulla ihmisen osaksi, ja siksi sitä pitäisi ennemmin ylistää 
kuin valittaa. Huolehtimalla vaimoistamme ja lapsistamme 
sekä heidän toimeentulostaan ja kiinnittämällä tähän kaiken 
huomionsa vanhempamme unohtaisivat parhaiten onnetto- 
muutensa ja kykenisivät elämään kauniimmalla, oikeammal- 
la ja meille mieluisemmalla tavalla. 

Tämä riittää kehotukseksi omaisillemme. Valtiota taas 
haluaisimme kehottaa huolehtimaan isistämme ja pojistam- 
me, jälkimmäisistä kasvattamalla heitä hyvin, edellisistä 
turvaamalla ansaitusti heidän vanhuudenpäivänsä. Tiedäm- 
me kuitenkin, että ilman meidän kehotustammekin tästä 
kaikesta pidetään huolta niin kuin tuleekin.» 

Te kaatuneiden lapset ja vanhemmat, tämän kaiken he 
pyysivät meitä ilmoittamaan teille, ja sen ilmoittaminen on 
minulle erittäin mieluinen tehtävä. Itse pyydän heidän puoles- 
taan, että te kaatuneiden lapset pyrkisitte heidän kaltaisik- 
seen ja te kaatuneiden omaiset olisitte omalta kohdaltanne 

rauhallisia, koska me tulemme sekä yksityisesti että valtion 
puolesta turvaamaan vanhuudenpäivänne ja huolehtimaan 
teistä, milloin vain joudumme tekemisiin kanssanne. Valtion 
huolenpitohan on teille tuttua; se on säätänyt sodassa 
kaatuneiden lapsia ja vanhempia koskevia lakeja ja huolehtii 
heistä, ja se on antanut ylimmälle viranomaiselle erityisen 
määräyksen suojella kaatuneiden isiä ja äitejä loukkauksilta. 
Lasten kasvatuksessa se on itse mukana, ja jotta lapset 
mahdollisimman vähän tuntisivat olevansa orpoja, se omak- 
suu heidän pieninä ollessaan isän tehtävät. Kun he saavutta- 
vat miehuusiän, valtio antaa heidän lähteä hallitsemaan 
omaisuuttaan ja luovuttaa heille täydellisen asevarustuksen. 
Antamalla heille nämä heidän isiensä uljuuden välineet se 
muistuttaa heitä isien urotöistä, ja on myös hyvä enne, että he 
lähtevät aseistautuneina ja voimakkaina hallitsemaan isiensä 
liettä. Itse kaatuneita valtio ei milloinkaan lakkaa kunnioitta- 
masta; joka vuosi se järjestää heille kaikille yhteisesti samat 
juhlamenot, joita vietetään jokaisen kunniaksi erikseen, lisäk- 
si kilpailuja urheilun, ratsastuksen, laulun ja tanssin alalla. Se 
on todellakin ottanut toimiakseen kaatuneiden perillisenä ja 
poikana, poikien isänä ja vanhempien huoltajana, joka koko 
ajan kaikin tavoin huolehtii kaikista heistä. Tämän muistami- 
nen saakoon teidät kantamaan helpommin onnettomuutenne. 
Sillä tavoin olette kaikkein rakkaimpia sekä vainajille että 
eläville. Sillä tavoin teidän on helpointa tehdä palveluksia ja 
ottaa niitä vastaan. 

Esittäkää siis nyt muiden kanssa vainajille yhteinen valitus, 
kuten tapa vaatii, ennen kuin poistutte täältä. 


— Niin, Meneksenos, tällainen oli miletolaisen Aspasian 
puhe. 

MENEKSENOS Kautta Zeun! Onnellinen Aspasia — nainen ja 
pystyy laatimaan tuollaisia puheita! 

SOKRATES Ellet usko, tule mukaani, niin saat itse kuulla 
kuinka hän puhuu. 

MENEKSENOS Olen minä useinkin tavannut Aspasian ja 
tiedän minkälainen nainen hän on. 

SOKRATES No niin, tottahan sinä ihailet häntä ja olet hänelle 

kiitollinen tästä puheesta. 

MENEKSENOS Minä olen siitä erittäin kiitollinen hänelle — tai 
sille toiselle, jolta olet sen kuullut, kuka hän sitten onkin. Ja 
haluan kiittää myös sinua, joka esitit sen minulle. 

SOKRATES Kiitos. Ellet anna minua ilmi, voin myöhemmin 
esittää sinulle vielä monta hienoa valtiollista puhetta, joita 
hän on sepittänyt. 

MENEKSENOS Ole huoleti, en anna sinua ilmi. Voit rauhassa 
esittää ne. 

SOKRATES Sen teen. 

Tämän dialogin selitykset sivulla 310 


KRITON Kenen kanssa juttelit eilen Lykeionissa, Sokrates? 
Väkeä ainakin oli mahdottomasti. Yritin päästä kuulemaan, 
mutta en saanut selvää. Kurkkimalla onnistuin sentään 
näkemään teidät. Mies ei tainnut olla täkäläisiä. Kuka hän 
oikein oli? 

SOKRATES Kumpaa tarkoitat? Kaksihan heitä oli. 

KRITON Sitä, joka istui kolmantena sinusta oikealle. Välis- 
sänne oli Aksiokhoksen poika. Näkyy muuten kasvaneen 
kovasti; taitaa olla jokseenkin meidän Kritobuloksen ikäinen. 
Kritobulos vain on heiveröinen ja tämä taas hyvin kehittynyt 
ja kaunis ja ilmeisesti muutenkin sellainen kuin jalosukuisen 
nuoren miehen sopii olla. 

SOKRATES Se, josta kysyit, on Euthydemos. Vasemmalla 
puolellani istui hänen veljensä Dionysodoros. Hänkin otti 
osaa keskusteluun. 

KRITON En tunne kumpaakaan; uusia sofisteja arvatenkin. 
Mistä he ovat kotoisin ja millaista heidän viisautensa on? 
SOKRATES Mitä sukujuuriin tulee, he kai ovat jostain Khiok- 
sesta kotoisin ja sieltä muuttaneet Thurioihin. Lähdettyään 
Sitten taas pakosalle Thurioista he ovat kuljeskelleet täällä 
päin jo vuosikausia. Kysyit heidän viisauttaan. Se on 
uskomaton, he ovat aivan kaikkitietäviä. Nyt minulle vasta 
on selvinnyt, mitä pankratiasti, kaikkien lajien urheilija, itse 
asiassa on. Nämä kaksi miestä osaavat totisesti taistella millä 
tavalla tahansa. Enkä minä tarkoita sellaisia suorituksia, 
joihin kaikkien tuntemat Akarnanian veljekset pystyvät. 

Hehän hallitsevat vain ruumiillisen ottelun tekniikan. Nämä 
kaksi ovat ylivoimaisia siinäkin, koska ovat hyvin perillä 
aseiden käytöstä ja perehdyttävät siihen mielellään muutkin 
maksua vastaan. Sen lisäksi he ovat erinomaisen taitavia 
niissäkin otteluissa, mitä oikeussaleissa käydään, ja pystyvät 
opettamaan kenet tahansa puhumaan ja kirjoittamaan ol- 
keuspuheita. Ennen he olivat eteviä vain näillä aloilla, mutta 
nyt he ovat kruunanneet uransa pankratiasteina omaksumal!- 
la ainoan vielä jäljellä olevan taistelulajin niin perusteellises- 
ti, ettei kenenkään kannata edes yrittää asettua heitä vastaan. 
He ovat kehittyneet sanataistelussa niin taitaviksi, että 
pystyvät hyökkäämään aina kaikkea vastaan, mitä muut 
esittävät, oli se sitten totta tai ei. — Minä aion muuten mennä 
heidän oppiinsa, Kriton. Hehän sanovat pystyvänsä lyhyessä 
ajassa tekemään kenestä tahansa yhtä etevän. 

KRITON Älä ihmeessä! Etkö pelkää olevasi liian vanha? 
SOKRATES Mitä vielä, miksi minä sitä pelkäisin? Varsin- 
kaan, kun tiedän, että nämä miehet itsekin vasta vanhalla 
iällä paneutuivat kyseiseen viisasten taitoon, minkä minäkin 
nyt haluan oppia, eristiikkaan. Viime vuonna he eivät vielä 
olleet viisaita, eivätkä sitä edellisenä. Ainoa, mikä minua 
huolettaa, on se, että minusta voi olla heille harmia samalla 
tavalla kuin Konnokselle, joka vieläkin opettaa minulle 
lyyransoittoa. Muut oppilaat nauravat minua ja pilkkaavat 
Konnosta ukkojen opettajaksi. Ettei vain näille miehille 
kävisi samoin. Jospa he pelkäävät sitä itsekin eivätkä halua 
minua oppilaakseen? Konnoksen luokse olen houkutellut 
muitakin ikäisiäni ja aion yrittää tässä asiassa samaa keinoa. 
Etkö sinäkin voisi tulla heille oppiin? Pojissasi meillä on 
hyvä syötti: heitä halutessaan he varmasti suostuvat opetta- 
maan meitäkin. 

KRITON Mikäpä siinä, jos sinusta siltä tuntuu. Kerro sentään 
ensin, millaista näiden miesten viisaus on, että tiedän, mitä 
me heiltä opimme. 

SOKRATES Pikemmin kuin arvaatkaan. Täytyy tosiaan sa- 
noa, että kuuntelin tarkkaan ja muistan myös kaiken. Yritän 
kertoa sen sinulle juurta jaksain. Kiitos onnellisen sattuman 
istuskelin yksin pukuhuoneessa, juuri siinä, missä minut näit, 

ja olin jo aikeissa lähteä. Tehdessäni lähtöä sain kuitenkin 
tavanomaisen daimonin merkin ja kävin takaisin istumaan. 
Hetken kuluttua nämä kaksi tulivat sisään, Euthydemos ja 
Dionysodoros, mukanaan koko joukko oppilaita, sikäli kuin 
saatoin havaita. He ryhtyivät kuljeksimaan pitkin katettua 
käytävää ja ehtivät tehdä pari kolme kierrosta, kun paikalle 
ilmestyi samainen Kleinias, jonka sinä ihan oikein sanoit 
kovasti kasvaneen. Häntä seurasi iso lauma ihailijoita, 
‘muiden muassa Ktesippos-niminen nuori mies Paianiasta, 
kaunis kelpo poika, ehkä nuoruuttaan vähän ylimielinen. 
Kun Kleinias näki ovelta minut istumassa yksin, hän tuli 
suoraan luokseni ja istuutui minusta oikealle, niin kuin 
sanoit. Hänet huomatessaan Euthydemos ja Dionysodoros 
pysähtyivät ensin puhelemaan keskenään vilkuillen kuitenkin 
tavan takaa meihin — tiedän sen, koska pidin heitä tarkoin 
silmällä. Sitten hekin tulivat istumaan, Euthydemos pojan 
viereen, Dionysodoros vasemmalle puolelleni. Muut läsnäoli- 
jat asettuivat kuka minnekin. 

Minä tervehdin kumpaakin miestä, enhän ollut nähnyt heitä 
aikoihin. Sitten sanoin Kleiniaalle: 

— Kuulehan poika, näiden kahden miehen viisaus ei ole- 
kaan pikkutietoa. Sodankäynnistä he tietävät kaiken, mistä 
sotapäällikön on oltava selvillä, rintaman järjestämisestä 
joukkojen johtamiseen ja aseiden käyttöön. Sen lisäksi he 
pystyvät opettamaan ihmisen tulemaan toimeen omin voimin 
oikeudessa, jos on kärsinyt vääryyttä. 

Sanani herättivät halveksuntaa Euthydemoksessa ja Diony- 
sodoroksessa. He katsahtivat hymyillen toisiinsa ja Euthyde- 
mos sanoi: 

— Tuota kaikkea me teemme nykyisin sivutöiksemme. 

Minä sanoin kummissani: 

— Jos se on jäänyt sivutöiksi, niin teillä on varmaan jotain 
ihmeen hienoa tekeillä. Sanokaa taivaan nimessä, mitä se on. 

— Uskomme osaavamme opettaa hyvettä paremmin ja 
nopeammin kuin kukaan muu. 

— Siunatkoon, sanoin minä. — Siinä onkin tehtävää kerrak- 
seen. Mistä te sellaisen aarteen olette löytäneet? Ja minä kun 
puhuin teistä aina vain siinä uskossa, että te olette parhaiten 

perillä aseiden käytöstä. Sitä te ainakin minun muistaakseni 
kuulutitte, kun viimeksi olitte täällä. Mutta jos teillä tosiaan 
on sellainen tieto kuin sanotte, olen valmis puhuttelemaan 
teitä kuin jumalia ainakin. Olkaa siis minulle armollisia ja 
antakaa anteeksi äskeiset sanani. Katsotaan kuitenkin ensin, 
puhutteko totta. Lupaatte niin suuria, ettei kai ole mikään 
ihme, jos epäilen. 

— Voit luottaa siihen, että asia on, niin kuin sanoimme, 
Sokrates. 

— Sitten te kyllä olette minusta autuaampia kuin Persian 
kuningas kaikessa mahtavuudessaan. Sanokaa vielä, aiotteko 
jotenkin osoittaa viisautenne, vai miten olette nähneet hyväk- 
si menetellä? 

— Siksihän juuri olemme täällä, osoittaaksemme ja opet- 
taaksemme sen kaikille, jotka tahtovat kuulla. 

— Menen vaikka takuuseen siitä, että kaikki joilla sitä 
tietoa ei ole, tahtovat sen saada, minä etunenässä ja sitten 
tämä Kleinias tässä ja vielä Ktesippos ja kaikki nämä 
muutkin. Osoitin Euthydemokselle Kleiniaan ihailijoita, jot- 
ka olivat jo ehtineet kerääntyä ympärillemme. Euthydemos 
oli ilmeisesti kumartuessaan keskustelemaan kanssani estä- 
nyt kauempana istuvaa Ktesipposta näkemästä Kleiniasta. 
Voidakseen nyt paremmin katsella poikaa ja toisaalta ute- 
liaana kuulemaan keskustelumme Ktesippos oli ensimmäise- 
nä noussut paikaltaan ja asettunut seisomaan meitä vastapää- 
tä. Muut olivat sitten seuranneet hänen esimerkkiään ja 
siirtyneet piiriin ympärillemme, paitsi Kleiniaan ihailijat, 
myös Euthydemoksen ja Dionysodoroksen seuralaiset. Heitä 
minä siis tarkoitin sanoessani, että kaikki olivat valmiita 
kuulemaan. Ktesippos myönteli innokkaasti niin kuin muut- 
kin ja kaikki kehottivat yhteen ääneen Euthydemosta ja 
Dionysodorosta osoittamaan viisautensa voiman. 

— Tehkää nyt kaikin mokomin mieliksi näille toisille ja 
samalla minullekin, minä sanoin. — Pankaa viisautenne 
näytteille! On selvää, että sen osoittaminen on monessakin 
mielessä vaikea tehtävä. Sanokaa kuitenkin, pystyttekö teke- 
mään hyvän vain sellaisesta miehestä, joka jo on vakuuttunut 
siitä, että hänen on saatava oppinsa juuri teiltä? Vai tuleeko 

sellaisestakin hyvä, joka ei vielä ole siitä varma, koska ei 
chkä ylimalkaan usko hyveen olevan opetettavissa, tai koska 
ci pidä teitä oikeina opettajina? Miten on, sisältyykö tähän 
teidän taitoonne sekin tehtävä, että saatte myös epäuskoisen 
uskomaan, että hyvettä voidaan opettaa ja että sen parhaiten 
oppii juuri teiltä? Vai onko se jo toinen taito? 

— Se sisältyy tähän samaan taitoon, sanoi Dionysodoros. 

— Te siis pystytte parhaiten nykyään elävistä ohjaamaan 
ihmistä filosofiaan ja hyveen kehittämiseen, vai mitä? 

— Uskoaksemme. 

— Jättäkää sitten muut asiat toiseen kertaan ja antakaa nyt 
taidostanne vain seuraavanlainen näyttö: osoittakaa tälle 
nuorelle miehelle tässä, että hänen tulee paneutua filosofiaan 
ja tavoitella hyvettä. Sillä tavoin teette mieliksi sekä minulle 
että muille. Asia on nimittäin niin, että minä ja kaikki nämä 
läsnäolijat tahdomme hartaasti, että hänestä tulisi mahdolli- 
simman hyvä. Hänen isänsä on vanhemman Alkibiadeen 
poika Aksiokhos ja nykyinen Alkibiades on hänen serkkun- 
sa. Hänen nimensä on Kleinias. Hän on kovin nuori ja juuri 
siltä syystä pelkäämme, että joku ehtii meistä edelle ja 
turmelee hänet ohjaamalla hänen kiinnostuksensa toisaalle. 
Te olette siis tulleet juuri parhaiksi; keskustelkaa pojan 
kanssa kokeeksi tässä meidän kuultemme, jos se sopii 
suunnitelmiinne. 

Tuskin sain tämän sanotuksi, kun Euthydemos jo vastasi 
rohkeasti ja itsevarmasti. 

— Sopii mainiosti, Sokrates, jos poika vain on valmis 
vastaamaan. 

— Kyllä hän siihen on tottunut, minä sanoin. — Näillä tässä 
on tapana useinkin tehdä hänelle kysymyksiä ja keskustella 
hänen kanssaan. Luulisin hänen hyvinkin uskaltavan vastata 
kysymyksiinne. 

Sitä, mitä tämän jälkeen tapahtui, onkin jo vaikeampi 
kertoa. Ei ole mikään pikku juttu palauttaa mieleen kohta 
kohdalta niin suunnatonta viisauden määrää. Parasta kutsua 
aluksi apuun runottaria ja Muistia, niin kuin runoilijat 
tekevät. Jos nyt oikein muistan, niin Euthydemos aloitti 
jotenkin tähän tapaan. 

— Sanohan, Kleinias, kummat oppivat, viisaat vai oppimat- 
tomat? 

Kysymys oli vaikea. Poika punastui ja vilkaisi epävarmana ` 
minuun. Huomasin hänen hämmennyksensä. — Älä välitä, 
Kleinias, sanoin. — Vastaa vain rohkeasti sen mukaan kuin 
sinusta tuntuu. Varmasti siitä on sinulle suurta hyötyä. 

Tässä välissä Dionysodoros kumartui puoleeni hymyillen 
koko naamallaan. — Voin kertoa sinulle etukäteen, että pojan 
vastaus kumotaan, oli se sitten mikä hyvänsä, hän kuiskasi. 

Juuri kun hän sanoi tämän, Kleinias vastasi ennen kuin 
ehdin kehottaa häntä olemaan varuillaan, että ne oppivat, 
jotka ovat viisaita. 

— Onko sinun mielestäsi olemassa opettajia? kysyi silloin 
Euthydemos. 

Poika myönsi. 

— Opettajathan opettavat niitä, jotka oppivat, vai mitä? 
Niin kuin soitonopettaja ja lukutaidonopettaja opettavat 
koulussa sinua ja muita poikia, ja te opitte? 

Kleinias myönsi tämänkin. 

Ette kai te oppiessanne tiedä vielä sitä, mitä te opitte? 
Emme. 

Oletteko te sitten viisaita, kun ette tiedä sitä? 

Emme tietenkään. 

Jos kerran ette ole viisaita, te kai olette oppimattomia? 
Ihan niin. 

— Kun te siis opitte sellaista, mitä ette tiedä, te opitte 
oppimattomina, eikö totta? 

Poika nyökkäsi. 

— Siispä juuri oppimattomat oppivat, eivätkä viisaat, niin 
kuin sinä luulit! 

Dionysodoroksen ja Euthydemoksen seurue päästi tässä 
kohden hyväksyvän naurunremakan, kaikki yhtä aikaa kuin 
kuoro johtajan käskystä. Dionysodoros puuttui puheeseen 
antamatta pojalle hetkenkään hengähdysaikaa. 

— Kun opettaja lukee teille jotakin, Kleinias, jääkö se, mitä 
hän lukee, mieleen viisaille vai oppimattomille? 

— Viisaille, sanoi Kleinias. 

— Viisaathan ne sitten oppivat, eivätkä oppimattomat. 

Vastasit äsken väärin Euthydemokselle. 

Miesten kannattajat olivat pakahtua nauruun ihailusta 
heidän viisauttaan kohtaan. Me muut olimme ällistyksestä 
mykkiä. Euthydemos huomasi hämmästyksemme ja jatkoi 
edelleen pojan kuulustelua, jotta ihastelisimme häntä vieläkin 
cnemmän. Seuraava kysymys oli kahtaalle kääntyvä kuin 
taitava tanssiaskel. 

— Miten on, oppivatko oppivaiset sellaista, minkä he 
tietävät vaiko sellaista, mitä eivät tiedä? 

— Tämä on samanlainen kysymys kuin äskenkin, kuiskasi 
Dionysodoros taas korvaani. 

— Taivas, minä sanoin. — Johan sekin oli hieno kuin mikä. 

— Kaikki meidän kysymyksemme ovat yhtä kiertämättö- 
miä, hän jatkoi. 

— Ilmankos oppilaanne näkyvätkin pitävän teitä niin ar- 
vossa, minä vastasin. 

Sillä välin Kleinias oli vastannut Euthydemokselle, että 
oppivaiset oppivat sellaista, mitä eivät tiedä. Tämä jatkoi 
kyselemistä entiseen tapaan. 

— Miten niin? Etkö sinä tunne kirjaimia? 

— Tunnen. 

— Kaikkiko? 

Kleinias myönsi. 

— Jos nyt joku lukee jotain, eikö hän lue kirjaimia? 

Kleinias myönsi tämänkin. 

— Silloinhan hän lukee sellaista, mikä on sinulle tuttua, jos 
kerran tunnet kaikki kirjaimet, vai mitä? 

— Pitää paikkansa. 

— Entä sitten? Onko asia muka niin, että sinä et opi 
sellaista mitä sinulle luetaan, mutta sellainen oppii, joka ei 
tunne kirjaimia? 

— Ei, kyllä minä opin. 

— Silloinhan sinä opit sellaista, minkä tiedät, kun kerran 
tunnet kaikki kirjaimet. 

Poika myönsi. 

— No sitten sinä vastasit äsken väärin. 

Tuskin Euthydemos oli sanonut tämän, kun Dionysodoros 
nappasi pallon ja- heitti sen pojalle uudelleen. 

— Euthydemos vetää sinua nenästä, Kleinias. Sanohan, 
eikö oppiminen ole tiedon saamista siitä, mitä oppii? 

— On, sanoi Kleinias. 

Tietäminen taas on sitä, että jo omaa tiedon, vai mitä? 
Niin on. 

— Setaas, että ei tiedä, on sitä, ettei vielä omaa tietoa. 

Kleinias oli samaa mieltä. 

— Hankkiiko ihminen sellaista, mitä hänellä: on, vaiko 
sellaista mitä hänellä ei ole? 

— Sellaista, mitä ei ole. 

— Myönsit äsken, että tietämättömät ovat sellaisia, joilta 
puuttuu jotain. 

Poika nyökkäsi. 

— Sittenhän ne jotka oppivat, kuuluvat niihin, jotka hankki- 
vat jotain, eivätkä niihin, joilla on. 

— Pitää paikkansa. 

— Toisin sanoen tietämättömät oppivat, eivätkä ne, jotka 
tietävät. 

Sitten Euthydemos kävi seljättämään Kleiniasta vielä kol- 
mannen kerran. Huomasin, että pojalla alkoi jo olla hartiat 
maassa. Järjestääkseni hänelle hengähdystauon ennen kuin 
häneltä menisi sisu kokonaan sanoin rohkaisevasti: 

— Sinun on turha ihmetellä, vaikka nämä miehet tuntuvat- 
kin puhuvan kummia. Et taida huomatakaan, mitä heillä on 
mielessä: samanlaiset menot kuin korybanttien vihkijuhlassa 
silloin kun vihittävä asetetaan pyhälle istuimelle. Sielläkin 
ensin tanssitaan ja pilaillaan, niin kuin tiedät, jos sinut jo on 
vihitty. Samalla tavoin nämäkin nyt tanssivat piirissä ympä- 
rilläsi suodakseen sinulle sen jälkeen vihkimyksen. Voit 
katsoa saaneesi tietää vasta ensimmäiset sofistien pyhistä 
salaisuuksista. Prodikoksen mukaan on näet ensin opittava 
tuntemaan sanojen oikea merkitys. Tässä tarkoituksessa 
nämä miehet ovat nyt osoittaneet sinulle, ettet ollut selvillä 
siltä, että sanaa 'oppia' käytetään toisaalta tiedon hankkimi- 
sesta asiassa, jossa sitä ei ennestään ole ja toisaalta siitä, että 
ihminen jo omaamansa tiedon valossa tarkastelee jotain, mitä 
tapahtuu tai puhutaan. Tosin jälkimmäistä tavallisesti sano- 

taan ymmärtämiseksi, mutta toisinaan oppimiseksikin. Sinul- 
ta vain on jäänyt huomaamatta, niin kuin nämä miehet 
osoittavat, että samaa sanaa voidaan käyttää toisilleen 
vastakkaisissa tapauksissa, toisaalta ihmisestä, joka tietää, 
toisaalta tietämättömästä. Samantapainen oli heidän toinen- 
kin kysymyksensä, joka koski sitä, oppivatko ihmiset sellais- 
ta, minkä tietävät, vaiko sellaista, mitä eivät tiedä. Sellainen 
on oppimisella leikkimistä, ja sitä juuri tarkoitin sanoessani, 
että he pilailevat kanssasi. Leikiksi minä sanon sitä siksi, ettei 
ihminen yhtään paremmin ymmärrä asioiden todellista lai- 
taa, vaikka oppisi kaikki heidän temppunsa, mutta käyttä- 
mällä hyväkseen sanojen merkityseroja voi kyllä kampata ja 
seljättää kenet vain. He tavallaan nykäisevät tuolin istuutu- 
van alta ja nauravat sitten katketakseen, kun näkevät toisen 
pyllähtävän nurin. — Ymmärräthän, että he ovat tähän asti 
pitäneet sinua pilkkanaan. Seuraavaksi he varmasti siirtyvät 
itse asiaan ja minä teen omasta puolestani parhaani auttaak- 
seni heitä täyttämään lupauksensa. Hehän sanoivat aikovan- 
sa osoittaa, että he omaavat sen viisauden, jonka avulla 
ihminen voi löytää hyveen. Ilmeisesti he ovat nähneet 
parhaaksi pilailla ensin kanssasi. — No niin, Euthydemos ja 
Dionysodoros, etteköhän jo ole leikkineet tarpeeksi. Nyt 
teidän on aika ohjata poika näkemään, miten viisauteen ja 
hyveeseen voi pyrkiä. Ensin aion kuitenkin esittää oman 
käsitykseni asiasta ja samalla tehdä selväksi, miten toivon 
teidän puhuvan siitä. Jos teen sen mielestänne asiantuntemat- 
tomasti ja naurettavalla tavalla, älkää pilkatko minua. Se, 
että uskallan esiintyä teidän kuultenne näin kylmiltäni johtuu 
vain suunnattomasta halustani päästä perille viisaudestanne. 
Yrittäkää siis kuunnella nauramatta, te ja oppilaanne. — 
Vastaapa sinä Aksiokhoksen poika seuraavaan. Tahdomme- 
ko kaikki, että meidän on hyvä olla? Vai onko kysymys 
naurettava juuri niin kuin pelkäsin? Sellaista on kai mieletön- 
tä edes kysyä; kuka nyt ei tahtoisi, että hänellä olisi hyvä 
olla? 

— Ei tietenkään kukaan, Kleinias sanoi. 

— Hyvä, minä jatkoin. — Miten meidän sitten voisi olla 

hyvä, niin kuin tahdomme? Sitenkö, että meillä olisi paljon 
hyvää? Vai kyselenkö entistä tyhmempiä? Tietenkin asia on 
niin, eikö totta? 

— Niin on. 

*— Entä mikä meistä sitten on hyvää? Näin helppo kysymys 
tuskin vaatii kovinkaan ajattelevaista vastaajaa. Kuka tahan- 
sa osaa sanoa, että rikkaus on hyvä asia, vai mitä? 

— Ilman muuta. 

— Entä terveys ja kauneus ja muu ruumiillinen hyvinvoin- 
ti? 
— On sekin. 

— Fikö sekin ole hyvä, että on jalosukuinen ja vaikutusval- 
tainen ja että saa osakseen arvostusta työssään? 

— Kyllä. 

— Mitä hyvää vielä voisimme keksiä? Mitä sanot järkevyy- 
destä, oikeudenmukaisuudesta ja urheudesta? Olemmeko 
. sinusta oikeassa vai väärässä, kun pidämme niitä hyvinä 
asioina? Joku voisi olla eri mieltä kanssamme. Mikä on sinun 
käsityksesi? 

— Minusta ne ovat hyviä. 

— Selvä. Entä mitä sanoisimme viisaudesta? Minkä paikan 
sille varaisimme? Onko se hyvä asia vai mitä arvelet? 

— Hyvä. 

— Ajattele tarkkaan, olisiko meiltä vielä voinut unohtua 
jokin mainitsemisen arvoinen hyvä asia. | 

— Ei mikään minun nähdäkseni, sanoi Kleinias. 

Silloin minulla välähti. 

— Siunatkoon, olemme tainneet unohtaa kaikkein parhaim- 
man asian. 

— Minkä sitten? kysyi Kleinias. 

— Hyvän onnen, minä vastasin. — Tyhminkin osaa sanoa, 
että se on parasta maailmassa. 

— Olet oikeassa. 

Mutta minä tulin jo toisiin ajatuksiin. 

— Vähältä piti, Kleinias, etteivät vieraat saaneet aihetta 
nauraa meille. 

— Miten niin? 

— No kun taas kävimme puhumaan hyvästä onnesta, 

vaikka sen jo kerran olemme maininneet. 

— Mitä sinä oikein tarkoitat? Kleinias kysyi. 

— Eikö muka ole naurettavaa ottaa uudelleen esille jo aika 
päivää käsitelty asia ja puhua samaa kahteen kertaan? 

— Miten niin kahteen kertaan? 

— Viisaushan juuri on hyvää onnea. Senhän tajuaa lapsi- 
kin. 

Kleinias ihmetteli; niin nuori ja tietämätön hän vielä on. 
Kun huomasin hänen kummastuksensa, jatkoin tähän ta- 
paan. 

— Etkö muka tiedä, että huilunsoitossa onnistuu parhaiten 
huilunsoittaja? 

— Tiedän. 

— Kirjoittaminen ja lukeminen kai onnistuu parhaiten sen 
alan opettajilta? 

— Niin tietenkin. 

— Ja eivätkö edelleen hyvät ja viisaat perämiehet yleensä 
onnistu parhaiten selviytymään meren vaaroista? 

— Luonnollisesti. | 

— Jos.olisit sodassa, kumman kanssa mieluummin jakaisit 
vaarat ja onnen vaihtelut, viisaan vaiko taitamattoman 
päällikön? 

— Viisaan. 

— Antaisitko viisaan lääkärin hoitaa sinua mieluummin 
kuin taitamattoman, jos olisit vaikeasti sairaana? 

— Viisaan. 

— Eikö asia ole niin, että uskot onnistuvasi paremmin 
viisaan kuin osaamattoman avulla? 

Kleinias myönsi, että olin oikeassa. 

— Viisauden avulla ihminen siis onnistuu kaikessa. Eihän 
viisaus voi missään erehtyä, vaan osuu pakostakin aina 
oikeaan ja menettelee oikein, muuten se ei olisi enää 
viisauttakaan. 

Onnistuimme loppujen lopuksi tavalla tai toisella pääse- 
mään yksimielisyyteen siitä, että asia oli pääpiirteittäin näin: 
sc, jolla on viisautta, ei ole sen kummemman hyvän onnen 
larpeessa. Sovittuamme tästä aloin uudelleen kysellä mitä 
Kleinias arveli asioista, joista aiemmin olimme sopineet. 

— Mekai tulimme siihen tulokseen, että olisimme onnellisia 
ja meidän olisi hyvä olla, jos meillä olisi paljon hyvää. 

Kleinias myönsi. 

— Tekisikö kaikki se hyvä meidät onnellisiksi pelkällä 
olemassaolollaan vai pitäisikö sen jotenkin hyödyttää meitä? 

— Pitäisi. 

— Olisiko siitä meille hyötyä, jos sitä vain olisi meillä, 
mutta emme käyttäisi sitä? Olisiko meille hyötyä esimerkiksi 
ruuasta ja juomasta, jos meillä olisi sitä paljon, mutta emme 
söisi emmekä joisi? 

— Ei tietenkään. 

— No hyvä. Jos ajattelemme, että joukolla ammattimiehiä 
olisi kaikki valmiina, mitä he työhönsä tarvitsevat, mutta he 
eivät käyttäisi näitä tarvikkeita, menestyisivätkö he vain 
siksi, että heillä olisi kaikki, mitä ammattimiehellä pitää olla? 
Jos esimerkiksi rakennusmestarilla olisi kaikki tarvittavat 
työkalut ja riittävästi puutavaraa, mutta hän ei rakentaisi 
mitään, olisiko hänellä omistamistaan tarvikkeista mitään 
hyötyä? 

— Fi tietenkään, Kleinias sanoi. 

— Jos joku omistaisi rikkauksia ja kaikkea sellaista hyvää, 
mistä vähän aikaa sitten puhuimme, mutta ei käyttäisi sitä 
mihinkään, tekisikö pelkkä omistaminen hänet onnelliseksi? 

— Ei tosiaankaan. 

— Jos siis ihminen haluaa tulla onnelliseksi, ei nähtävästi- 
kään riitä, että hänellä on kaikkea mainitunlaista hyvää, vaan 
hänen on myös käytettävä sitä, koska omistamisesta sinänsä 
ei ole mitään hyötyä. 

— Olet oikeassa, Sokrates. 

— Mutta jos ihminen sekä omistaa hyvää että käyttää sitä, 
riittääkö se jo tekemään hänet onnelliseksi, Kleinias? 

— Nähdäkseni se riittää. 

— Vainko jos hän käyttää sitä oikein, vai tekeekö se hänet 
onnelliseksi muutenkin? 

— Vain jos hän käyttää sitä oikein. 

— Juuri niin. Se että käyttää jotain väärin saattaa nimittäin 
minun ymmärtääkseni olla jopa vaarallisempaa kuin se, että 
ei käytä sitä ollenkaan. Edellinenhän on paha asia, jälkim- 

mäinen taas ei ole paha eikä hyvä. Eikö asia ole näin? 

— Pitää paikkansa. 

— Entä edelleen: eikö rakennustarvikkeiden käyttäminen 
oikealla tavalla ole mahdollista ainoastaan rakennustaidon 
turvin? 

— Nimenomaan. 

— Fi kai peltiseppäkään voi valmistaa astioita oikein 
muuten kuin tiedon avulla? 

— Ei. 

— Onko myös alussa mainitsemiemme hyvien asioiden, 
rikkauden, terveyden ja kauneuden osalta tieto se, minkä 
johdolla ihminen päätyy oikeaan käyttöön, vai onko se jokin 
muu? 

— Ei, kyllä se on tieto. 

— Toisin sanoen tieto auttaa ihmistä kaikessa omistamises- 
sa ja toiminnassa saavuttamaan onnen lisäksi kyvyn toimia 
oikein. 

— Pitää paikkansa. 

— Onko sitten taivaan nimessä mistään mitään hyötyä 
ilman tietoa ja viisautta? Eikö ihmisellä ilman järkevää tietoa 
ole enemmän hyötyä vähästä omaisuudesta ja toiminnasta 
kuin paljosta? Tarkoitan tätä. Eikö se, joka tekee vähemmän, 
tee myös vähemmän väärin ja eikö se, joka tekee vähemmän 
väärin, tee vähemmän pahaa ja eikö se, joka tekee vähemmän 
pahaa, ole myös vähemmän onneton? 

— Juuri niin. 

— Kumpi saa aikaan vähemmän, rikas vaiko köyhä? 

— Köyhä. 

Heikko vai voimakas? 

Heikko. 

Maineeton vai maineikas? 

Maineeton. 

Saako pelkuri aikaan vähemmän kuin urhea ja itsensä 
allitseva ihminen? 

— Kyllä. 

— Samoin kai laiska vähemmän kuin ahkera. 

Kleinias oli samaa mieltä. 

— Ja hidas vähemmän kuin nopea ja likinäköinen ja 

huonokuuloinen vähemmän kuin tarkkanäköinen ja herkkä- 
kuuloinen, vai mitä? 

Kaikesta tästä olimme samaa mieltä. 

— Loppujen lopuksi, sanoin sitten, — näyttää asia olevan 
niin, ettei yhtäkään luettelemistamme hyvistä asioista voida 
sanoa hyväksi sellaisenaan. Päinvastoin, jos niitä ohjaa 
tietämättömyys, ne ovat pahoja ja mitä enemmän niistä on 
hyötyä huonolle ohjaajalleen, sitä pahempia ne ovat. Jos taas 
niitä ohjaa järkevyys ja viisaus, ne ovat vastaavasti parem- 
pia. Itsessään ne eivät ole kumpaakaan. 

— Vaikuttaa siltä, että olet oikeassa, sanoi Kleinias. 

— Muuta tuskin voimme tästä päätellä, kuin että mikään 
muu kuin viisaus ja tietämättömyys ei ole hyvää eikä pahaa. 
Näistä kahdesta viisaus on hyvä asia, tietämättömyys taas 
paha. 

— Aivan niin. 

— Käydään nyt vielä läpi loputkin. Haluamme siis kaikki 
olla onnellisia. Äsken totesimme, että onnelliseksi tulee 
käyttämällä sellaista, mitä omistaa ja nimenomaan käyttä- 
mällä sitä oikein. Kyvyn onnistua tässä taas antaa tieto. Eikö 
silloin jokaisen olisi kaikin keinoin yritettävä tulla mahdolli- 
simman viisaaksi? 

— Kyllä. 

— Jos nyt pitää viisautta tärkeämpänä kuin rahaa, niin 
usko, Kleinias, ettei ole mikään häpeä anoa sitä nöyrästi 
isältään ja kasvattajiltaan, ei ystäviltään eikä varsinkaan 
niiltä, jotka väittävät rakastavansa anojaa — vähät siitä, 
ovatko he ateenalaisia vai muualta tulleita. Fi rakastajan tai 
kenen tahansa palveleminen ja heidän tahtoonsa alistuminen- 
kaan ole nöyryyttävää, jos tekee sen siksi, että on valmis 
mihin tahansa kunnialliseen palvelemiseen halusta tulla 
viisaaksi. Etkö ole samaa mieltä? 

— Minusta olet ihan oikeassa. 

— Jos nyt sitten viisaus on opetettavissa eikä synny 
ihmiseen itsestään. Tätähän emme ole vielä ollenkaan tutki- 
neet emmekä ole ottaneet siihen mitään kantaa. 

— Kyllä se minun nähdäkseni on opetettavissa, Kleinias 
sanoi. 


184 


EUTHYDEMOS 


Minä tulin iloiseksi. 

— Hienoa, poikaseni! Kauniisti tehty, että päästit minut 
tutkimasta työllä ja tuskalla, voiko viisautta opettaa vai eikö 
voi. Kun nyt kerran olet sitä mieltä, että sitä voi opettaa ja 
että se on ainoa, mikä takaa ihmisen onnellisuuden ja 
menestyksen, pidät varmasti myös välttämättömänä harras- 
taa filosofiaa ja aiot tehdä niin itsekin. 

— Ilman muuta, Sokrates, niin paljon kuin mahdollista. 

Tällaista minusta oli hauska kuulla. Käännyin Euthyde- 
moksen ja Dionysodoroksen puoleen. 

— Tässä on nyt esimerkki siitä, miten minun mielestäni 
pitää ohjata ihmistä filosofiaan. Ehkä puhuin asiantuntemat- 
tomasti ja turhan monimutkaisesti. Tehköön nyt jompikumpi 
teistä saman ammattitaidolla ja pätevästi. Jos ette tahdo 
tehdä niin, voitte jatkaa siitä, mihin jäin. Tehkää johdonmu- 
kaisesti selväksi tälle pojalle, onko hänen omaksuttava kaikki 
olemassa oleva tieto, vai riittääkö jokin tietty tieto tekemään 
hänet onnelliseksi ja hyväksi ja jos, niin mikä. Kuten alussa 
sanoin, meille on erittäin tärkeää, että hänestä tulee viisas ja 
hyvä. 

Näin minä sanoin, Kriton. Sitä, mitä sen jälkeen tapahtui, 
seurasin erittäin huolellisesti ja tarkkailin, miten he kävisivät 
tehtävään käsiksi ja mikä olisi heidän lähtökohtansa pojan 
ohjaamisessa viisauden ja hyveen tavoitteluun. Vanhempi 
heistä, Dionysodoros, otti ensimmäisen puheenvuoron ja me 
muut katsoimme häneen saadaksemme kohta kuulla jotain 
ainutlaatuista. Niin me saimmekin. Se, mitä mies sanoi, oli 
tosiaan vertaansa vailla ja sinunkin kannattaa saada tietää, 
miten omiaan hänen sanansa olivat ohjaamaan ihmistä 
hyveeseen. 

— Sanokaahan, Sokrates ja te kaikki, jotka väitätte halua- 
vanne pojasta viisasta, hän aloitti, — lasketteko leikkiä vai 
oletteko ihan tosissanne? 

Arvelin heidän luulleen, että me pilailimme, kun kehotimme 
heitä keskustelemaan pojan itsensä kanssa ja uskoin että 
hekin siksi nyt laskivat leikkiä eivätkä olleet vakavissaan. 
Vakuutin entistä tarmokkaammin, että me olimme kovasti 
tosissamme. 

— Katso vain, ettet joudu perumaan puheitasi, sanoi Dio- 
nysodoros. 

— Olen jo katsonut. En peru mitään. 

Te siis haluatte, että pojasta tulee viisas? 
Nimenomaan. 

— Onko Kleinias nyt viisas, vai eikö hän ole? 

- Ei hän ainakaan itse katso olevansa. Hän ei ole omahy- 
väinen. 

— Te puolestanne toivotte, että hän ei olisi tietämätön, vaan 
että hänestä tulisi viisas? 

Me myönsimme toivovamme. 

— Toisin sanoen tahdotte, että hänestä tulee jotakin, mitä 
hän nyt ei ole ja että hän lakkaa olemasta se, mikä hän nyt 
on? 

Minä hämmennyin kuulemastani. Dionysodoros käytti heti 
tilaisuutta hyväkseen. 

— Mutta jos tahdotte, että hän lakkaa olemasta se, mikä 
hän nyt on, tahdotte ilmeisesti hänen kuolevan. Mistä 
sellaiset ystävät ja rakastajat ovat kotoisin, jotka toivovat 
hartaasti rakastamansa pojan kuolemaa? 

Tämä sai Ktesippoksen suuttumaan pojan puolesta. 

— Kuule sinä Thurioin mies, sanoisin että paha sinut 
periköön, jos se ei olisi sopimatonta! Mikä sinut panee 
valehtelemaan minusta ja näistä muista sellaista roskaa, että 
minä muka haluaisin tuon pojan kuolemaa? 

— Älä, sanoi siihen Euthydemos. — Onko sinusta valehtele- 
minen mahdollista? 

— On totta vie, jos en ole hulluksi tullut! 

— Sitenkö, että puhuu kyseessä olevasta asiasta, vaiko niin, 
että ei puhu? 

— Niin että puhuu. 

— Jos puhuu siitä, ei kai puhu mistään muusta, kuin juuri 
siltä, mistä on puhe? 

— Ei tietenkään, Ktesippos vastasi. 

— Se, mistä on puhe, on kaiketi jokin määrätty olemassa 
oleva asia? 

— Niin on. 

— Jos siis joku puhuu siitä, hän puhuu sellaisesta, mikä on 
olemassa? 

— Kyllä. 

— Jos joku puhuu sellaisesta, mikä on olemassa, hän 
luonnollisesti samalla puhuu sellaisesta, mikä on olemassa 
todella, vai mitä? Niin että jos Dionysodoros kerran puhuu 
sellaisesta, mikä on olemassa, hän myös puhuu totta, eikä 
valehtele sinusta yhtään mitään. 

— Totta kai, Euthydemos, mutta se, joka sanoo niin kuin 
Dionysodoros äsken, ei puhu sellaisesta, mikä on olemassa. 

— Olematonta kai ei ole olemassa? jatkoi Euthydemos. 

— Ei. 

Olematon ei siis voi olla olemassa missään? 

— Ei voi. 

— Onko kenenkään mahdollista tehdä sellaista, mitä mis- 
sään ei ole? 

— Ei minun ymmärtääkseni. 

— Entä puhujat? Eivätkö he toimita mitään, kun he pitävät 
puheita? 

— Toimittavat tietenkin. 

— Kun he toimittavat, he siis tekevät jotakin? 

— Niin. 

* Ja puhuminen on jonkin toimittamista ja tekemistä, 
niinkö? 

—- On. 

— Sittenhän kukaan ei voi puhua sellaista, mitä ei ole. 
Hänhän tekee silloin jotain ja sinä myönsit, ettei olematonta 
voi tehdä. Sinun omien sanojesi mukaan ei siis kukaan voi 
valehdella, vaan jos Dionysodoros yleensä jotain sanoo, hän 
puhuu totta ja sanoo sellaista, mikä on olemassa. 

— Hyvä on, sanoi Ktesippos. — Ehkä hän tekee niin 
jossakin mielessä, mutta hän ei puhu asiasta sellaisena, kuin 
se todella on. 

— Mitä sinä tarkoitat? kysyi Dionysodoros. — Osaako joku 
sitten sanoa, millaisia asiat todella ovat? 

— Kyllä. Hyvät kunnon miehet ja sellaiset, jotka puhuvat 
totta. 

— Eikö hyvä sitten ole hyvää ja paha pahaa? 

K tesippos myönsi näin olevan. 

— Sanot, että hyvät kunnon miehet osaavat sanoa, millaisia 
asiat todellisuudessa ovat? 

— Sanon. 

— Sittenhän hyvät ihmiset puhuvat pahasta pahaa, jos he 
puhuvat siitä sellaisena, kuin se todella on. 

— Tottahan toki, varsinkin pahoista ihmisistä. Ja jos minun 
mielipiteestäni välität, niin katso ettet itse kuulu niihin, joita 

e hyvät ihmiset sanovat pahoiksi. Paina mieleesi tämä: hyvät 
puhuvat pahoista pahaa! 

— Ja suurista tietenkin suuria ja lämpimistä lämpimiä 
sanoja. 

— Ilman muuta. Ja kylmistä he puhuvat kylmästi ja 
sanovat, että heidän juttunsakin jättävät kuulijat kylmiksi. 

— Sinä solvaat, Ktesippos, sen sinä pahus vie teetkin! sanoi 
Dionysodoros. 

— Enkä pahuksessa, Ktesippos vastasi. — Minähän pidän 
sinusta ja yritän neuvoa sinua kuin ystävää ainakin, ettet 
ikinä enää tulisi puhumaan minulle päin naamaa sellaisia 
tökeryyksiä, että minä muka haluaisin niiden kuolemaa, 

285a jotka merkitsevät minulle enemmän kuin mikään. 

Minusta tuntui, että he alkoivat haastaa riitaa keskenään ja 
käännyin leikkiä laskien Ktesippoksen puoleen. 

— Minun mielestäni meidän sopii kuunnella, mitä miehillä 
on sanottavana, kun he kerran suostuvat puhumaan. Nyt ei 
ole hiuksen halkominen paikallaan. Jos he tosiaan tietävät 
sellaisen tavan tappaa, että ihminen muuttuu huonosta ja 
ymmärtämättömästä kunnolliseksi ja järkeväksi, jos he to- 
siaan ovat itse keksineet tai jostain oppineet, miten voi 

b tappaa niin, että kehnona surmattu palaa kunnollisena 
elävien kirjoihin — mikäli he sen tosiaan osaavat tehdä ja 
miksi oikeastaan eivät osaisikin; huonojen muuttamisen 
hyviksihän he juuri ovat ilmoittaneet uudeksi taidokseen — 
voimme kai antaa periksi. Surmatkoot pojan ja tehkööt 
hänestä järkevän ja meistä kaikista saman tien. Jos te nuoret 

c pelkäätte, minä voin ryhtyä kaarialaiseksi ja asettua uhriksi 
puolestanne. Olen jo niin vanha, että voin surutta antautua 
Dionysodoroksen käsiin niin kuin hän olisi uusi Medeia. 
Surmatkoon minut, keittäköön minut ja tehköön minulle mitä 
tahtoo, kunhan minusta tulee kunnollinen. 

Silloin Ktesippos sanoi: 

— Minäkin olen valmis antamaan vieraiden tehdä itselleni, 
mitä tahtovat, vaikka nylkisivät minut vieläkin perusteelli- 
semmin kuin tähän asti. Pääasia, ettei nahastani tule säkkiä, 
niin kuin Marsyaasta, vaan hyve. Dionysodoros tuossa 
näyttää luulevan, että minä olen hänelle vihainen. En minä 
sitä ole, sanon vain vastaan, kun hän väittää minusta 
sellaista, mikä ei ole oikein. Älä sinä hyvä ystävä sano 
vastaan väittämistä solvaamiseksi; solvaaminen on ihan 
toinen juttu. 

— Tarkoitatko sinä, että on olemassa jotain sellaista kuin 
vastaan väittäminen? kysyi Dionysodoros. 

— Ja varmasti on. Et kai sinäkään Dionysodoros sentään 
kuvittele, ettei vastaan väittämistä olisi olemassa? 

— Et varmastikaan voi todistaa kuulleesi, että joku olisi 
väittänyt jotakuta toista vastaan. 

— Olet oikeassa. Mutta voin osoittaa nyt ja tässä, että 
kuulen Ktesippoksen väittävän Dionysodorosta vastaan. 

— Seisotko sanojesi takana? 

— Varmasti. 

— Nohyvä. Onko jokaisella käsitteellä sitä vastaava sana? 

— On tietenkin. 

— Vastaavatko nämä sanat käsitteiden olemusta vai eivät- 
kö? 

— Vastaavat. 

— Mikäli oikein muistan, Ktesippos, todistimme hetki 
sitten, ettei kukaan puhu toisin kuin asiat ovat. Kävihän ilmi, 
ettei kukaan voi sanoa sellaista, mitä ei ole. 

— Mihin sinä oikein pyrit? Mitä tuo kaikki siihen kuuluu, 
vältämmekö me kaksi toisiamme vastaan vai emmekö? 

— Väitämmekö me toisiamme vastaan, jos sanomme mo- 
lemmat samaa samasta asiasta? Emmekö silloin ole yhtä 
mieltä? 

— Olemme. 

— Entä jos kumpikaan ei sano asiasta mitään, onko silloin 
kysymys vastaan väittämisestä? Silloinhan kumpikaan ei 
edes muista koko asiaa, eikö totta? 

— Pitää paikkansa. 

— Jos taas minä puhun yhdestä asiasta ja sinä toisesta, 

väitämmekö silloin toisiamme vastaan? Sinä et puhuisi siitä, 
mistä minä puhuisin. Voiko sellainen väittää vastaan, joka ei 
sano mitään? 

Ktesippos vaikeni. Minä puutuin puheeseen, koska ihmette- 
lin sitä, mitä Dionysodoros oli sanonut. 

— Mitä sinä Dionysodoros oikein tarkoitat? Olen kuullut 
tuon saman asian monet kerrat, mutta aina se kummastuttaa 
minua yhtä paljon. Johan siitä puhuivat Protagoraan kannat- 
tajat ja monet muut ennen häntäkin. Minusta se on kummalli- 
nen ajatus ja kumoaa paitsi kaiken muun, myös oman 
itsensä. Etköhän sinä ole juuri oikea mies selittämään, miten 
asian laita loppujen lopuksi on. Onko siis valehteleminen 
mahdotonta? Siitähän on kysymys, vai mitä? Ihminen voi 
joko puhua totta tai ei mitään, niinkö? 

— Niin juuri. 

— Onko niin, että valehdella ei voi, mutta virheellisen 
käsityksen voi omata? 

— Eiihminen voi omata edes virheellistä käsitystä. 

— Virheellistä käsitystä ei siis ylipäänsä ole olemassakaan? 

— Ei. 

— Sittenhän ei ole tietämättömyyttäkään eikä tietämättö- 
miä ihmisiä. Sehän olisi jo tietämättömyyttä, että omaisi 
virheellisen käsityksen jostain asiasta, eikö niin? 

— Tietenkin. 

— Ja niin taas ei voi olla? 

— Ei. 

— Tuon sinä sanot vain sanoaksesi jotain erikoista. Et kai 
tosissasi ajattele, ettei tietämätöntä ihmistä olisi olemassa- 
kaan? 

— Yritä osoittaa, että olen väärässä. 

— Voiko sen mukaan, mitä olet esittänyt, sitten osoittaa 
jonkun olevan väärässä, jos kerran kukaan ei voi valehdella? 

— Ei voi, pisti Euthydemos väliin. 

— Eikö Dionysodoros juuri käskenyt minun tehdä niin? 

— Kuinka joku voisi käskeä tekemään olematonta? Voitko 
sinä? | 

— Jos teen niin, Euthydemos, se johtuu siitä, että en 
kunnolla ymmärrä viisaita ja hienoja ajatuksianne, minulla 

on niistä vain jonkinlainen kömpelö aavistus. Anna anteeksi, 
jos kysyn tyhmiä. Katsohan nyt. Jos ei ole mahdollista 
valehdella eikä omata virheellistä käsitystä eikä olla tietämä- 
tön, niin voiko silloin edes toimia väärin? Ihminenhän ei voi 
erehtyä siinä, mitä tekee. Ettekö te niin juuri väitä? 

— Täsmälleen. | 

— Nyt tulee se tyhmä kysymys. Jos kukaan ei voi tehdä, 
sanoa eikä edes ajatella mitään virheellisesti, niin ketä te 
sitten taivaan nimessä olette tulleet opettamaan? Äskenhän te 
sanoitte osaavanne parhaiten kaikista opettaa hyvettä jokai- 
selle, joka vain haluaa oppia. 

Dionysodoros puuttui puheeseen. 

— Joko sinä Sokrates olet vanhuudenhöperö? Muistat 
kyllä, mitä alussa sanoimme ja senkin sinä muistat, mitä 
minä toissa vuonna sanoin, mutta siitä et osaa sanoa mitään, 
mistä nyt on puhe. 

— Katsos kun ne ovat niin vaikeita asioita. Ja onko se 
kummakaan, nehän ovat viisaiden sanoja. Tätäkin, mitä 
viimeksi sanoit, on mahdottoman vaikea käsittää, tätä 'et 
osaa sanoa mitään”. Mitä sinä sillä tarkoitat, Dionysodoros? 
Sitäkö, etten voi osoittaa sanojanne vääriksi? Vai mikä ajatus 
sinun mielestäsi piilee sanonnassa en osaa sanoa mitään”? 

— Siihen, mitä sinä sanot, ei ainakaan ole vaikea ottaa 
kantaa. Vastaahan kun kysyn. 

— Minäkö vastaisin, ennen kuin sinä olet vastannut minul- 
le? 

— Etkö aio vastata? 

— Onko se sinusta kohtuullinen vaatimus? 

— On toki. 

— Millä perusteella muka? Siksikö, että sinä olet tullut 
tänne suuressa viisaudessasi sanomaan meille, milloin jonkun 
sopii vastata ja milloin ei? Siksikö sinä nyt et itse vastaa 
mitään, että tiedät sen tarpeettomaksi? 

— Sinä soitat vain suutasi vastaamatta kysymykseeni. Tee 
nyt niin kuin sanon ja vastaa, kun kerran olet myöntänyt 
minut viisaaksi. 

— Kai minun sitten on pakko totella. Sinähän se täällä 
määräät. Sen kuin sitten kysyt. 

— Ajattelevatko vain ne, joilla on sielu, vaiko myös 

sellaiset, joilla ei ole? 

Ne, joilla on sielu. 

Tiedätkö mitään sanaa, jolla olisi sielu? 

Fn totta vie. 

Miksi sitten äsken kysyit, mikä oli sanojeni ajatus? 
Miksi muutenkaan kuin siksi, että yksinkertaisuudessani 
erehdyin. Vai enkö ehkä erehtynytkään, vaan olinkin oikeas- 
sa sanoessani, että sanoilla oli ajatus? Erehdyinkö sinun 
mielestäsi vai enkö? Jos en erehtynyt, et sinäkään voi väittää 
vastaan, vaikka olisit kuinka viisas, etkä siis osaa sanoa 
mitään. Jos taas erehdyin, olet silloinkin väärässä, koska olet 
väittänyt, ettei erehtyminen ole mahdollista. Ja nyt en vetoa 
siihen, mitä toissa vuonna sanoit. Näyttää siltä, Euthydemos 
ja Dionysodoros, että väitteenne pyörii paikallaan ja kaatui- 
lee vanhaan tuttuun tapaansa itse yrittäessään kaataa muita. 
Tätä tosiasiaa ei edes teidän taitonne voi muuksi muuttaa, 
niin eteviä sanankäyttäjiä kuin olettekin. 

Ktesippos yhtyi puheeseeni. 

— Merkillisiä te tosiaan olettekin, te Thurioin miehet tai 
khioslaiset tai miksi teitä nyt sitten pitäisi nimittää. Puhutte 
päättömiä ihan kirkkain silmin. 

Yritin rauhoittaa Ktesipposta, koska pelkäsin uutta riitaa. 

— Kuulehan kun sanon sinulle saman, minkä vähän aikaa 
sitten sanoin Kleiniaalle: sinä et ymmärrä, miten tavaton 
näiden miesten viisaus on. He vain eivät halua vakavissaan 
paljastaa sitä meille, vaan leikkivät Proteusta, tuota egypti- 
läistä sofistia, ja tekevät meille silmänkääntötemppuja. Me 
taas matkimme Menelaosta emmekä päästä heitä kynsistäm- 
me ennen kuin he ilmaisevat todellisen tietonsa. Varmasti 
saamme heistä irti ihmeellisiä asioita, kunhan he ensin 
lakkaavat leikkimästä. Pyytäkäämme ja kehottakaamme ja 
rukoilkaamme heitä näyttäytymään oikeassa hahmossaan. 
Minusta tuntuu kuitenkin parhaalta, että itse taas ensin 
osoitan heille, millaisessa hahmossa toivoisin heidän näyttäy- 
tyvän. Aloitan siitä, mihin viimeksi jäin ja käyn kaiken läpi 
parhaani mukaan. Ehkä saan houkutelluksi heidät säälimään 
ja surkuttelemaan vilpittömiä ponnistuksiani niin että he 

itsekin lopulta suostuvat olemaan tosissaan. — Autahan sinä 
Kleinias minua muistamaan, mihin lopetimme. Emmekö 
mahtaneet viimeksi sopia jotakin sen tapaista, että ihmisen 
tulee harrastaa filosofiaa? 

— Niin se oli, sanoi Kleinias. 

— Jafilosofia on tiedon hankkimista, eikö niin? 

— Niin on. 

— Minkälainen tieto on meidän kannaltamme oikeaa? 
Eiköhän yksinkertaisesti sellainen, josta on meille hyötyä? 

— Luonnollisesti. 

— Mahtaisiko meille olla hyötyä siitä, että tietäisimme 
aina, missä milloinkin on eniten kultaa haudattuna maahan? 

— Kyllä kai. 

— Mutta johan me ajat sitten olemme selvittäneet, ettei 
meille olisi siitä mitään hyötyä. Se tieto ei olisi minkään 
arvoinen, vaikka saisimme kullan esiin ilman mitään vaivan- 
näköä, edes maata kaivamatta, ei vaikka osaisimme tehdä 
kivistä kultaa. Kävihän ilmi, ettei kullasta olisi meille yhtään 
mitään hyötyä, ellemme myös osaisi käyttää sitä. Vai etkö 
muista? 

— Muistanhan minä. 

— On ilmeistä, ettei mistään muustakaan tiedosta ole 
mitään hyötyä, ei liikemiestaidosta, ei lääkärintaidosta eikä 
mistään, minkä avulla ihminen saa jotakin aikaan, ellei hän 
osaa aikaansaannostaan käyttää, eikö niin? 

— Pitää paikkansa. 

— Sen perusteella, mitä olemme sopineet, ei edes kyvystä 
tehdä itsensä kuolemattomaksi, jos sellaista kykyä on, olisi 
ihmiselle mitään hyötyä, ellei hän osaisi käyttää hyväkseen 
kuolemattomuuttaan. 

Kaikesta tästä olimme yksimielisiä. 

— Me siis tarvitsemme sellaista tietoa, poikaseni, jossa 
kyky saada jotain aikaan yhtyy kykyyn käyttää tätä aikaan- 
saannosta hyväksi. 

— Nähtävästi. 

— Esimerkiksi lyyranvalmistajat eivät likimainkaan omaa 
sellaista tietoa. Sillä alallahan kyky tuottaa ja kyky käyttää 
eivät käy yksiin. Taito valmistaa lyyra ja taito soittaa sitä 

ovat aivan erilaiset. Eikö asia ole näin? 

Hän yhtyi tähän. 

— Emme me ole huiluntekotaidonkaan tarpeessa. Sehän on 
edellisen kaltainen taito. 

Kleinias oli samaa mieltä. 

— No taivaan tähden, jos me oppisimme kirjoittamaan 
puheita, olisiko siinä se tieto, jota tarvitsemme tullaksemme 
onnellisiksi? 

— Enpä usko, huomautti Kleinias. 

d — Millä perusteella, minä kysyin. 

— Tiedän puheenkirjoittajia, jotka eivät osaa itse esittää 
laatimiaan puheita, niin kuin lyyrantekijätkään eivät osaa 
soittaa lyyraa, vaan heidän aikaansaannoksiaan käyttävät 
hyväkseen toiset henkilöt. Puheenkirjoituksessakin on siis 
selvästi erikseen taito saada aikaan ja taito käyttää. 

— Olet perustellut käsitystäsi riittävästi. Puheenkirjoitustai- 
to ei siis tee ihmistä onnelliseksi. Luulisin kuitenkin, että 

e etsimämme tieto löytyy jostakin sieltä päin. Aina kun olen 
osunut yksiin tällaisten puheenkirjoittajien kanssa, he ovat 
tuntuneet minusta ylettömän viisailta ja heidän taitonsa 
jumalaiselta ja ylevältä. Ei se ole oikeastaan ihmekään, sehän 
on osa loihtimistaitoa eikä jää siitä itse asiassa paljoakaan 

290a jälkeen. Loitsuilla voidaan hallita käärmeitä ja hämähäkkejä 
ja skorpioneja ja muita eläimiä ja erilaisia tauteja. Puheilla 
taas voidaan hallita tuomareita ja kansankokouksen osanot- 
tajia ja muita ihmisiä ja vaikuttaa heidän mielipiteisiinsä. Vai 
oletko eri mieltä? 

— Ei, olen aivan samaa mieltä kanssasi, sanoi Kleinias. 

— No mistä vielä etsisimme? Osaatko ehdottaa jotain 
ammattia? 

— Fi aavistustakaan. 

Minäpä luulen keksineeni. 
Minkä sitten? 
Minusta tuntuu, että sodanjohtotaito on loppujen lopuksi 
se, minkä avulla ihmisestä tulee onnellinen. 
— Ei minusta. 
— Miksi ei? 
— Mitä muuta se on kuin ihmistenmetsästystaitoa? 

— Entä sitten? 

— Eihän metsästystaidosta ole muuta hyötyä, kuin että 
osaa ajaa takaa ja ottaa kiinni. Saatuaan kiinni sen, mitä ovat 
ajaneet takaa, metsästäjät tai kalastajat eivät osaa tehdä 
saaliilleen mitään, vaan antavat sen ruuanvalmistajille. Geo- 
metrikot ja tähtitieteilijät ja aritmeetikot, jotka hekin taval- 
laan ovat metsästäjiä — eiväthän he tee itse matemaattisia 
kuvioita, vaan löytävät sellaisia, jotka jo ovat olemassa — 
eivät hekään osaa itse käyttää keksimiään kuvioita, vaan 
luovuttavat ne dialektikkojen käyttöön, elleivät ole ihan 
älyttömiä. 

— Hyvä on, sinä kaunis ja viisas Kleinias. Oletko varmasti 
oikeassa? 

— Olen. Samalla tavoin sotapäällikötkin luovuttavat saa- 
liikseen saamansa kaupungin tai leirin valtiomiesten haltuun, 
koska eivät itse osaa käyttää saalistaan, ihan niin kuin 
siis etsimme sellaista taitoa, jonka avulla sen itsensä tuotta- 
maa tai hankkimaa tulosta myös voidaan käyttää niin, että 
tulemme autuaiksi, silloin meidän on etsittävä muualta. 
KRITON Väitätkö sinä Sokrates, että se poika sanoi tuon 
kaiken? 

SOKRATES Etkö usko? 

KRITON En pahus soikoon. Jos hän pystyy tuollaiseen, hän ei 
ole enää Euthydemoksen eikä minkään muunkaan kasvatta- 
jan tarpeessa. 

SOKRATES Ehkä minä muistan väärin. Jospa Ktesippos sanoi 
sen. 

KRITON Ktesippos muka? 

SOKRATES Sen ainakin tiedän, etteivät Euthydemos ja Dio- 
nysodoros voineet sitä sanoa. Mutta entä jos paikalla olikin 
jokin korkeampi voima, joka sanoi niin? Mitä sinä Kriton 
siitä mahdollisuudesta arvelet? Ainakin kuulin kaiken ihan 
selvästi. 

KRITON Varmasti, ja hyvin korkea olikin! Mutta kerro nyt, 
vieläkö etsitte muita tietoja? Löysittekö yleensä ollenkaan 
ctsimäänne? 

SOKRATES Mistä me sen olisimme löytäneet? Naurettaviksi 

sen sijaan onnistuimme itsemme tekemään. Olimme kuin 
lapsia, jotka ajavat takaa pikkulintuja: jokaisen tiedon 
luulimme aina saavamme kiinni, mutta aina ne pyrähtivät 
pakoon. Turha minun on kaikkea juurta jaksain kertoa. Kun 
keksimme kuninkaallisen taidon ja tutkimme, olisiko se 
mahdollisesti omiaan tekemään onnelliseksi, jouduimme kuin 
labyrinttiin. Kun jo luulimme päässeemme perille, löysimme- 
kin itsemme alkupisteestä emmekä olleet yhtään viisaampia 
kuin ryhtyessämme etsimään ensimmäisen kerran. 

KRITON Miten teille niin saattoi käydä? 

SOKRATES Se on helposti kerrottu. Tulimme siihen tulokseen, 
että valtiomiestaito ja kuninkaallinen taito ovat yksi ja sama 
asia. 

KRITON Entä sitten? 

SOKRATES Tälle luovuttavat sotataito ja kaikki muutkin 
täidot aikaansaannoksensa hallittaviksi, koska se on ainoa, 
joka osaa niitä käyttää. Mielestämme oli jo aivan selvää, että 
siinä oli etsimämme tieto ja se, joka panee valtion asiat 
oikealle tolalle; se taito, joka Aiskhyloksen säkeiden mukaan 
»yksin seisoo valtiolaivan perässä ohjaten ja halliten kaikkea 
yhteiseksi hyväksi». 

KRITON Ettekö sitten muka olleet oikeassa? 

SOKRATES Päättele itse, kunhan ensin olet kuullut kaiken. 
Kokemuksesta viisastuneina tarkastelimme asiaa edelleen 
seuraavaan tapaan. Mitä meille koituu siitä, että kuninkaalli- 
nen taito ohjaa kaikkea? Koituuko siitä yleensä mitään? — 
Tottakai, sanoimme toisillemme. Niin sinäkin varmasti olisit 
sanonut, vai mitä? 

KRITON Niin olisin. 

SOKRATES Mitä sitten sanoisit sen tuloksena olevan? Jos 
minä esimerkiksi kysyisin sinulta, mitä lääketiede saa aikaan 
hallitessaan kaikkea, mitä sen alaan kuuluu, etkö vastaisi, 
että se saa aikaan terveyttä? 

KRITON Vastaisin. 

SOKRATES Ajattele sitten teikäläistä maanviljelystä hallitse- 
massa kaikkea, mitä siihen kuuluu. Mitä se tuottaa? Maan- 
kasvun, eikö totta? 

KRITON Pitää paikkansa. 

SOKRATES Mitä kuninkaallinen taito sitten kaikkea hallites- 
saan tuottaa? Kysymys ei taidakaan olla yhtä helppo. 
KRITON Eipä tosiaankaan. 

SOKRATES Ei se ollut meistäkään. Mutta varmaa on, että jos 
se on etsimämme tieto, siitä täytyy olla jotain yoya 

KRITON Niin on. 

SOKRATES Hyvästä taas olimme Kleiniaan kanssa sopineet, 
cttä se ei voi olla mitään muuta kuin tietoa. 

KRITON Niinhän sinä sanoit. 

SOKRATES Kävi ilmi, että mikään, mitä valtiomiestaito saa 
aikaan — ja sitähän on paljon, vauraudesta vapauteen ja 
tyytyväisyyteen — ei ole itsessään hyvää eikä pahaa. Vain 
siinä tapauksessa, että tämä taito tekee ihmisistä viisaita ja 
tarjoaa heille tietoa, se on omiaan hyödyttämään heitä ja 
tekemään heidät onnellisiksi. 

KRITON Se on totta. Niinhän te olitte sopineet, mikäli olet 
esittänyt keskustelunne oikein. 

SOKRATES No, tekeekö kuninkaallinen taito ihmisistä viisai- 
ta ja hyviä? 

KRITON Miksi ei tekisi? 

SOKRATES Tekeekö se kaikista ihmisistä hyviä kaikissa 
suhteissa? Ja siitäkö ihmiset saavat kaiken tietonsa, myös 
suutarit ja rakennusmestarit ja kaikki muutkin? 

KRITON Eikai sentään. 

SOKRATES No minkä tiedon me siitä sitten saamme? Ja 
miten käyttäisimme sitä? Sen ei pitäisi tuottaa meille mitään 
sellaista tulosta, mikä itsessään ei ole hyvää eikä pahaa. 
Mitäpä muutakaan tietoa se silloin tarjoaisi kuin oman 
itsensä? Yrittäkäämme nyt vastata kysymykseen, mitä se 
sitten on ja miten me voimme käyttää sitä hyväksemme. 
Sanoisimmeko sitä tiedoksi, jonka avulla kykenemme teke- 
mään muista ihmisistä hyviä? 

K RITON Juuri niin. 

SOKRATES Mitä varten he sitten olisivat hyviä ja kunnolli- 
sia? Olisiko meidän lisättävä, että tehdäkseen taas puolestaan 
muista hyviä, jotta nämä tekisivät edelleen sellaisia muista? 
Emme pysty lopultakaan löytämään mitään tarkoitusta sille, 
että he olisivat hyviä, kun kerran hylkäsimme sen tuloksen, 

minkä sanoimme valtiomiestaidosta koituvan. Tästä tulee 
loputon hokema ja silti olemme yhtä kaukana ellemme 
entistäkin kauempana tavoitteestamme, sellaisen tiedon löy- 
tämisestä, joka tekisi meistä onnellisia. 

KRITON Taisitte tosiaan joutua hankalaan tilanteeseen. 
SOKRATES Tilanne oli tosiaan niin hankala, että minäkin jo 
huusin täyttä kurkkua apuun Euthydemosta ja Dionysodo- 
rosta kuin Kastoria ja Polydeukesta ainakin. Rukoilin heitä 
pelastamaan minut ja Kleiniaan sanojen ristiaallokosta ja 
viimeinkin vakavissaan kertomaan meille, mikä on se tieto, 
jonka turvin voimme elää onnellisina elämämme loppuun 
asti. 

KRITON Suostuiko Euthydemos sitten pyyntöösi? 

SOKRATES Totta kai. Näin itsevarmasti hän aloitti. 

— Haluatko, että kerron, mikä tämä tieto on, jonka selville 
saamisessa ette näy pääsevän puusta pitkään, vai osoitanko, 
että sinulla jo on se, Sokrates? 

— Älä ihmeessä, ystäväni, onko se sinun vallassasi? minä 
kysyin. 

— Onhan toki. 

— Osoita sitten, että minulla on se jo. Se on helpompaa 
kuin oppia uutta enää tässä iässä. 

— Vastaahan tähän. Tiedätkö sinä mitään? 

— Tiedän toki, mutta vain pikkuasioita. 

— Riittää. Onko sinusta mahdollista, että jokin ei olisi sitä, 
mitä se on? 

Ei tietenkään. 

Sinä siis tiedät jotain? 

Niin tiedän. | 

Jos tiedät, olet kai asiantunteva? 

Olen tietenkin siinä asiassa, minkä tiedän. 

— Fi se muuta asiaa. Jos kerran olet asiantunteva, tiedät 
pakostakin kaiken, eikö niin? 

— En, pahus vie. Onhan paljon sellaista, mitä en tiedä. 

— Jos et tiedä jotain, et ole asiantunteva, vai mitä? 

— En siinä asiassa, mitä en tiedä. 

— Tekeekö se muka sinusta vähemmän asiantuntematto- 

man? Äsken sinä kuitenkin väitit olevasi asiantunteva. Siispä 
sinä sekä olet että et ole jotain, vieläpä yhtä aikaa! 

— Puhut painavia sanoja, Euthydemos, kuten sanotaan. 
Miten minä nyt sitten omaan tämän tiedon, jota etsimme? 
Näinkö? Kun kerran ei ole mahdollista yhtä aikaa olla ja ei 
olla jotakin, tiedän kaiken, jos tiedän yhdenkin asian — enhän 
voi yhtä aikaa olla sekä asiantunteva että asiantuntematon — 
ja jos tiedän kaiken, omaan myös sen tiedon, josta nyt on 
kysymys. Tätähän sinä tarkoitat ja tässä on koko jutun ydin? 

— Väität itse itseäsi vastaan, Sokrates. 

— Miten niin? Etkö ole itse samassa veneessä? Minä 
puolestani olen valmis mihin tahansa uhkayritykseen kahden 
niin hyvän ystävän kanssa kuin sinä ja Dionysodoros. 
Sanohan nyt, eikö teidänkin laitanne ole niin, että tiedätte 
joitakin asioita, joitakin taas ette? 

— Ei suinkaan, sanoi Dionysodoros. 

Mitä kummaa? Ettekö sitten tiedäkään mitään? 

Tottakai tiedämme. 

Tiedätte siis kaiken, jos yleensä tiedätte mitään. 

Kaiken. Ja niin tiedät sinäkin, jos tiedät yhdenkin asian. 
Taivaan vallat, miten ihmeellistä! Olemme saaneet kuul- 
la tosiaan suurenmoisen asian. Mahtavatko muutkin ihmiset 
tietää kaiken vai eivätkö he tiedä mitään? 

— Eihän ole mahdollista, että he tietäisivät jotain ja jotain 
muuta taas eivät. Silloinhan he olisivat yhtä aikaa asiantunte- 
via ja asiantuntemattomia. 

— No miten asia sitten on? 

— Kaikki tietävät kaiken, jos yleensä mitään. 

— Sano ihmeessä, Dionysodoros, nyt kun vaivani on 
palkittu ja vihdoinkin olette vakavissanne, oletteko te kaksi 
ihan todenteolla kaikesta perillä? Esimerkiksi rakennustai- 
dosta tai nahkurinammatista? 

— Olemme. 

Osaatteko korjata kenkiä? 

— Osaamme pohjatakin niitä. 

Tiedättekö myös tähtien ja hiekkajyvästen lukumäärän? 
Ilman muuta. Epäilitkö, ettemme myöntäsi sitä? 

Ktesippos puuttui puheeseen. 

— Esittäkää ihmeessä jokin todiste, niin että voimme uskoa 
teitä. 

— Millainen todiste? 

— Tiedätkö esimerkiksi, miten monta hammasta Euthyde- 
moksella on ja tietääkö Euthydemos, kuinka monta sinulla? 

— Eikö sinulle riitä, että sanomme tietävämme kaiken? 

— Ei. Tehkää vielä tämä ja todistakaa puhuvanne totta. Jos 
sanotte, miten monta hammasta teillä kummallakin on ja 
annatte meidän laskemalla todeta, että olette oikeassa, silloin 
uskomme kaiken muunkin. 

Euthydemos ja Dionysodoros huomasivat olevansa pilan- 
teon kohteina eivätkä suostuneet tähän. Kaikkiin Ktesippok- 
sen kysymyksiin he vastasivat vain sanomalla tietävänsä 
kaiken. Ktesippos kyseli lopulta heidän tietojaan kaikissa 
mahdollisissa asioissa hävyttömyyksiin asti. Miehet tekivät 
urheasti vastarintaa ja väittivät itsepintaisesti tietävänsä 
kaiken aina hyökkäysvalmiina kuin villisiat. Viimein minä- 
kään en voinut muuta kuin kysäistä, osasiko Dionysodoros 
tanssiakin. 

— Tottakai, hän vastasi. 

— Oletko ehkä peräti niin viisas, että osaat vielä tuossa 
lässä esittää miekkatanssia ja kävellä nuoralla? 

— EFiole mitään, mitä emme osaisi. 

— Oletteko päässeet kaikesta perille vasta nyt, vai oletteko 
tienneet kaiken aina? 

— Olemme tienneet aina. 

— Lapsinakin ja jo heti syntyessänne, niinkö? 

Molemmat vastasivat myöntävästi. Meistä tämä tuntui 
uskomattomalta. 

— Etkö usko, Sokrates? kysyi Euthydemos. 

— En muuta, kuin että te ilmeisesti olette viisaita. 

— Jos vain vastaat kysymyksiini, saan sinutkin omasta 
puolestasi myöntämään samat uskomattomat asiat. 

— Siihen suostun ilomielin. Jos oma viisauteni tosiaan on 
vain jäänyt minulta huomaamatta ja sinä nyt pystyt osoitta- 
maan, että itse asiassa tiedänkin ja olen aina tiennyt kaiken, 
niin voisinko ikinä suurempaa aarretta löytää. 

— Vastaa sitten. 

— Heti kun vain kysyt jotain. 

Oletko missään asiantunteva? 

— Olen. 

Tapahtuuko tietämisesi saman vaiko jonkin muun avul- 
la, kuin mikä tekee sinut asiantuntevaksi? 

— Saman kuin se, minkä avulla olen asiantunteva, mikäli 
tarkoitat sielua. Sitähän sinä kai tarkoitat, vai mitä? 

— Häpeäisit, Sokrates! Rupeat esittämään minulle vastaky- 
symyksiä. 

— Ei sitten. Sano sinä, miten minun pitää menetellä. Teen 
mielelläni, niin kuin käsket. Jos en ymmärrä kysymystäsi, 
pitääkö minun sittenkin vastata mitään kysymättä? 

— Kai sinä sentään oletat jotain sen suhteen, mitä tarkoi- 
tan? 

— Oletan kylläkin. 

— Vastaa sitten olettamuksesi mukaan. 

— Jos sinun kysymyksesi ajatus on aivan toisen suuntainen 
kuin minun olettamukseni ja minä vastaan sen mukaisesti, 
niin oletko tyytyväinen, vaikka vastaisin kokonaan asian 
vierestä? 

— Olen, mutta nähdäkseni et sinä. 

— En, enkä liioin aio vastata ennen kuin tiedän, mitä 
tarkoitat. 

— Jos et aio vastata olettamuksesi mukaan, se johtuu siitä, 
että olet ikuinen jaarittelija ja luvattoman yksinkertainen. 

Huomasin, että hän oli vihainen minulle, koska sotkin 
hänen sanansa enkä antanut hänen puhua itseäni ansaan. 
Sitten muistin, että Konnoskin aina suuttuu minulle, kun en 
noudata hänen ohjeitaan, lakkaa auttamasta minua ja väittää 
minua tyhmäksi. Kun nyt kerran olin päättänyt mennä 
tämänkin miehen oppiin, katsoin parhaaksi tehdä hänelle 
mieliksi, ettei hän vain hylkäisi minua huonona oppilaana. 
Siksi sanoin: 

— Tehdään sitten, niin kuin katsot parhaaksi, Euthydemos. 
Kai sinä ammattimiehenä tiedät minua paremmin, miten 
pitää keskustella. Minähän olen pelkkä maallikko. Aloita 
taas alusta koko kyseleminen. 

— Vastaa sitten tähän. Jos tiedät jotain, tiedätkö sen jonkin 
avulla? 

— Kyllä, sielun avulla. 

— Taas sinä vastaat enemmän kuin sinulta kysytään. En 
minä kysynyt, minkä avulla sinä tiedät, vaan tiedätkö jonkin 
avulla. 

— Anna anteeksi huono käytökseni, vastasin vahingossa 
liikaa. Vastaan uudelleen pelkästään, että tiedän jonkin 
avulla. 

— Onko se, minkä avulla tiedät, aina sama, vai vaihteleeko 
se tilanteen mukaan? 

— Seon aina sama, silloin kun jotain tiedän. 

Etkö voi lakata vastailemasta ohi kysymysten? 

Pelkään vain, että sana aina? voi johtaa meidät harhaan. 
Ei meitä, mutta ehkä sinut. Vastaa nyt. Onko se, minkä 
avulla tiedät, aina sama? 

— On se, jos kerran en saa sanoa ?silloin kun tiedän”. 

— Sinä siis tiedät aina saman asian avulla. Jos kerran teet 
niin, tiedätkö sen avulla kaiken, vai onko niin, että tiedät 
jotain sen, jotain taas jonkin muun avulla? 

— Tiedän saman asian avulla kaiken, minkä tiedän. 

— Jataas ohi! 

— Hyvä, minä vedän takaisin 'minkä tiedän”. 

—- En minä pyytänyt sinua vetämään mitään takaisin. 
Vastaa vain tähän. Voitko tietää kaiken, ellet tiedä kaikkea? 

— Kummahan olisi, jos voisin. 

— Nyt voit lisätä, mitä ikinä haluat, sanoi siihen Euthyde- 
mos. Olet joka tapauksessa myöntänyt tietäväsi kaiken. 

— Tietenkin, koska sanoilla 'minkä tiedän’ ei ole mitään 
merkitystä. 

— Sinähän sanoit tietäväsi aina sen avulla, millä tiedät, 
silloin kun tiedät, tai miten nyt haluatkin asian ilmaista. Joka 
tapauksessa sanoit tietäväsi aina ja samalla kaiken. Luonnol- 
lisesti tiesit kaiken jo lapsena ja syntyessäsi ja jo silloin kun 
sinua siitettiin. Tiesit kaiken jo ennen kuin sinua olikaan, jo 
ennen maata ja taivasta, jos kerran olet tiennyt aina. Ja tulet 
totta vie aina tietämään kaiken, jos minä vain niin haluan! 

— Halua sitten ihmeessä, korkeasti kunnioitettu Euthyde- 

mos, jos asia tosiaan on, niin kuin sanot. En kuitenkaan 
oikein usko sinun pystyvän siihen, ellei veljesi Dionysodoros- 
kin halua samaa. Silloin ehkä voisin uskoa. Tietysti minun on e 
vaikea epäillä, ettenkö tietäisi kaikkea, kun kerran niin 
suunnattoman viisaat miehet sen sanovat, mutta vastatkaa 
nyt kuitenkin yhteen kysymykseen. Voinko esimerkiksi väit- 
tää tietäväni, että hyvät miehet ovat väärämielisiä? No, 
Euthydemos, tiedänkö sellaista vai enkö tiedä? 

— Tiedät tietenkin. 

— Mitä? 

— Tiedät, että hyvät miehet eivät ole väärämielisiä. 

— Sen olen tiennyt kauan enkä minä sitä kysynyt. Mutta 297a 
olenko minä jostain voinut saada sellaisen tiedon, että he 
ovat väärämielisiä? 

— Etole. 

— Sittenhän minä en tiedä sitä. 

— Sotket koko jutun, tokaisi Euthydemos Dionysodorok- 
selle. — Tuolla lailla käy ilmi, että hän ei tiedäkään ja sitten 
hän on samalla kertaa sekä tietämätön että tietävä. Dionyso- 
doros punastui. 

— Mitä sinä sanot, Euthydemos? minä kysyin. — Eikö 
kaikkitietävä veljesi olekaan mielestäsi oikeassa? b 

Dionysodoros tarttui välittömästi sanoihini. 

— Olenko minä muka Euthydemoksen veli? 

— Anna Euthydemoksen ensin rauhassa osoittaa minulle, 
että tiedän hyvät miehet väärämielisiksi. Älä estä minua 
oppimasta. 

— Sinä kiertelet, Sokrates, etkä tahdo vastata, sanoi Diony- 
sodoros. 

— Onko se kummakaan, jos yritän välttää yhteenottoa 
kahden kanssa, kun yksikin teistä saa minut häviölle? Olen 
sentään Heraklesta paljon huonompi eikä hänkään selvinnyt c 
kahdesta hirviöstä, Hydrasta, joka ilmeisesti oli sofisti, koska 
se viisaudessaan kasvatti heti kaksi päätä tilalle, jos siltä 
yhden iski poikki, ja toisesta sofistista meriravusta, joka 
ymmärtääkseni oli juuri parahiksi noussut maihin auttamaan 
kumppaniaan. Kun tämä viimeksi tullut vainosi Heraklesta 
uhkaavasti iskien sanoillaan vasemmalta, hän kutsui paikalle 

veljenpoikansa Iolaoksen ja selvisi tämän avulla tilanteesta 


d ehjin nahoin. Pelkään vain, että minun Iolaokseni saa aikaan 

enemmän pahaa kuin hyvää. 

— Kun kerran niitä lauluja laulat, niin sano saman tien, 
oliko Iolaos enemmän Herakleen veljenpoika kuin sinun? 
kysyi silloin Dionysodoros. 

— Paras kai minun on vastata. Tiedän mainiosti, ettet jätä 
minua rauhaan kysymyksinesi, koska haluat estää Euthyde- 
mosta kertomasta minulle tietojaan. 

— Novastaa sitten. 

— Vastaan, että Iolaos oli Herakleen veljenpoika ja ettei 
hän mitenkään voinut olla minun. Eihän hänen isänsä ollut 
minun veljeni Patrokles, vaan Herakleen veli Ifikles. Nimet 
vain vähän muistuttavat toisiaan. 

— Sinun veljesi on siis Patrokles? 

— On. Tosin meillä on eri isä, mutta äiti on sama. 

— Hän siis sekä on että ei ole sinun veljesi? 

— Niin. Hän ei ole veljeni isän puolelta. Hänen isänsä on 
Khairedemos, minun taas Sofroniskos. 

— Siis Sofroniskos oli isä ja Khairedemos oli myös isä? 

— Nimenomaan. Sofroniskos minun ja Khairedemos Pat- 
rokleen. 

— Oliko Khairedemos mitään muuta kuin isä? 

— Kyllä. Hän oli jotain muuta kuin minun isäni. 

— Toisin sanoen hän oli isä ja samalla jotain muuta kuin 
isä. Oletko sinä sama kuin kivi? 

— Pelkään pahoin, että sinun mielestäsi olen. Omasta 
mielestäni en. 

— Olet siis jotain muuta kuin kivi. 

— Olen. 

— Jos kerran olet jotain muuta kuin kivi, et ole kivi. Jos olet 
jotain muuta kuin kultaa, et ole kultaa. 

— Pitää paikkansa. 

— Ja jos Khairedemos on jotain muuta kuin isä, hän ei 
ilmeisestikään ole isä. 

— Ilmeisesti ei sitten. 

— Jos taas Khairedemos on isä, puuttui Euthydemos 
puheeseen, — silloin Sofroniskos on jotain muuta kuin isä eikä 

niin ollen voi olla isä. Sinä Sokrates olet siis isätön. 

K tesippos tuli mukaan keskusteluun hänkin. 

— Eikö teidän oman isänne laita ole ihan samoin? Hänhän 
on jotain muuta kuin minun isäni. 

— Kaikkea vielä, sanoi Euthydemos. 

— Onko hän sitten muka sama? 

— Nimenomaan. 

— Enpä välittäisi. Mutta onko hän vain minun isäni, vai 
onko hän mahdollisesti muidenkin ihmisten isä? 

— Muiden myös. Vai luulitko, että hän voisi yhtä aikaa olla 
ja ei olla isä? 

— Taisin tosiaan luulla. 

— Miten sitten esimerkiksi kulta? Eikö sekään ole kultaa, 
vaikka on kultaa? Eikö ihminen ole ihminen, vaikka on 
ihminen? 

— Älähän nyt, Euthydemos, sanoi K tesippos. — Sinä et pidä 
asioita oikeassa järjestyksessä. Onhan aika paksua jos sinun 
isäsi on kaikkien isä. 

— Mutta kun hän on. 

— Ihmistenkö vain, vai onko hän myös hevosten ja muiden 
clukoiden isä? 

— Kaikkien. 

— Kaiäitisikin sitten on kaikkien äiti? 

— Niin onkin. 

— Siis merisiilienkin äiti. 

— Niin on sinunkin äitisi. 

Sittenhän sinä olet vasikoiden ja koiranpentujen ja 
porsaidenkin veli. 

— Niin sinäkin. 

— Sitä paitsi isäsi on koira. 

— Ja sinun isäsi. 

— Sen sinä Ktesippos muuten myönnät todeksi nopeammin 
kuin arvaatkaan, jos vain vastaat kysymyksiini, huomautti 
tähän Dionysodoros. — Onko sinulla koiraa? 

— On ja kurja onkin. 

— Onko sillä pentuja? 

— On, isänsä veroisia. 

Koirasihan on niiden isä, eikö niin? 

Näin itse, kun se astui nartun. 
— No hyvä. Koirahan on sinun? 
Täsmälleen. 

— Se On siis isä ja se on sinun, joten voimme todeta, että isä 
on sinun ja sinä olet koiranpentujen veli. 

Dionysodoros jatkoi nopeasti, ennen kuin Ktesippos ehti 
sanoa mitään. 

— Vastaahan minulle vielä. Lyötkö sinä koskaan koiraasi? 

Ktesippos nauroi. — Lyönhän minä, kun en sinuakaan voi. 

— Sittenhän sinä lyöt omaa isääsi. 

— Parempi olisi, että löisin teidän isäänne siitä hyvästä että 
hän on siittänyt niin mainioita poikia. Totisesti, Euthydemos, 
teidän ja veljienne koiranpentujen isälle mahtaa koitua paljon 
hyvää viisaudestanne. 

— Ei kukaan tarvitse hyvää paljon, ei isäni etkä sinä. 

— Sitten et sinä itsekään, Euthydemos. 

— Eikä kukaan muukaan. Sanohan, onko sinusta sairaan 
hyvä vai paha ottaa lääkettä, jos hän on sen tarpeessa? Tai 
jos joku menee sotaan, onko hänen parempi ottaa aseita 
mukaan kuin mennä aseettomana? 

— On minusta. Tällä kertaa puhut oikeaa asiaa. 

— Sen tulet vielä näkemään. Vastaahan tähän. Olet siis sitä 
mieltä, että ihmisen on hyvä ottaa lääkettä, kun hän on sen 
tarpeessa. Eikö hänen silloin pitäisi saada tätä hyvää mah- 
dollisimman paljon? Kaikkein parasta olisi, jos joku juottaisi 
hänelle kärrynkuorman pärskäjuurta, vai mitä arvelet? 

— Totta kai, jos potilas olisi Delfoin kolossin kokoinen. 

— Ja koska on hyvä, että sodassa on aseita mukana, olisi 
kaiketi parasta, että keihäitä ja kilpiä olisi mahdollisimman 
monta. 

— Totta kai. Uskotko sinä, että yksi keihäs ja yksi kilpi 
riittäisi? 

— Uskon. 

— Sillä tavoin sinä kai aseistaisit Geryoneen ja satakätisen 
Briareoksenkin. Olisin luullut sinua ja kumppaniasi vanhoina 
aseenkäyttäjinä vähän nokkelammiksi. 

Euthydemos sulki suunsa. Dionysodoros puolestaan palasi 
aiempiin kysymyksiin. 


206 


EUTHYDEMOS 


— Onko sinusta hyvä omistaa kultaa? 

Mitä enemmän, sen parempi. 

Eikö ihmisellä pitäisi olla hyvää aina ja kaikkialla? 
Tottakai. 

Totesit, että kulta on hyvä asia. 

Niin totesin. 

— Kai kultaa siinä tapauksessa pitäisi olla mukana aina ja 
joka paikassa ja omassa itsessä ennen muuta. Kolme talenttia 
kultaa vatsassa, talentti päässä ja kultastateeri kummassakin 
silmässä ihminen kai olisi onnellisimmillaan. 

— Olen kuullut kerrottavan, Ktesippos sanoi, — että sellai- 
sia skyyttejä pidetään onnekkaimpina ja ansioituneimpina, 
joilla on paljon kultaa pääkalloissaan. Pääkallot taas ovat 
heidän omiaan vähän samaan tapaan kuin minulla on koira 
isänä, niin kuin sinä Euthydemos äsken sanoit. Vielä kum- 
mallisempaa on sitten, että kun he juovat kullatuista kallois- 
taan, he siis pitelevät omaa päätä kädessä ja katselevat sitä 
sisäpuolelta. 

— Näkevätkö skyytit ja muut sellaista, minkä näkeminen 
on mahdollista? kysyi Euthydemos. 

— Tietenkin. 

— Entä sinä? 

— Minä myös. 

— Näetkö meidän vaatteemme? 

— Näen. 

— Niiden näkeminen on siis mahdollista? 

— Täysin mahdollista. 

— No mitä ne näkevät? 

— Eivät yhtään mitään! Mutta sinä varmaan luulit, etteivät 
ne pysty näkemään. Oletko niin yksinkertainen? Taidat olla 
unessa, vaikka et nuku, ja jos sellainen olisi mahdollista, 
sanoisin että puhut sanomatta mitään. 

— Eikö muka ole mahdollista vaieta ääneen? kysyi Diony- 
sodoros. 

Ei mitenkään, Ktesippos vastasi. 

— Entälausua jotain ilman ääntä? 

Vielä vähemmän. 

Etkö sitten lausu jotain ilman ääntä olevaa, kun sanot 

kivi? tai puu? tai ?rauta”? 

— En ainakaan, jos olen pajassa. Siellähän voin sanoa, että 
raudasta lähtee mahtava ääni, kun sitä taotaan. Siinä sinä siis 
viisaudestasi huolimatta puhuit vahingossa tyhjää. Mutta 
sanohan vielä, miten on mahdollista vaieta ääneen. 

Minusta näytti, että Ktesippos ylitti itsensä pojan takia. 

— Kun olet vaiti, Euthydemos kysyi, — etkö ole sitä 
kaikissa suhteissa? 

— Olen. 

— Sittenhän olet vaiti myös ääneen, jos kerran olet sitä 
kaikessa. 

Miten niin? Eikö kaikki siinä tapauksessa ole hiljaa? 
— Fi suinkaan, Euthydemos vastasi. 
Mitä ihmettä? Puhuuko se sitten? 

— Seosa siitä, mikä puhuu. 

— Enhän minä sitä kysynyt, vaan puhuuko kaikki vai onko 
se hiljaa. 

— Fi kumpaakaan ja kumpaakin, tarttui Dionysodoros 
puheeseen. 

— Ja tähän sinä et osaa sanoa mitään, se on varmaa. 

K tesippos puhkesi hänelle ominaiseen remakkaan nauruun. 

— Euthydemos, veljesi tässä on antanut todistuksensa 
päättyä kaksiselitteisesti. Niinpä hän on hävinnyt ja minä 
voitin kiistan. 

Kleiniaan ihastunut nauru sai Ktesippoksen pöyhistymään 
ainakin kymmenkertaiseksi. Minä puolestani uskon, että 
Ktesippos oli ovelana miehenä oppinut taitonsa samaisilta 
sofisteilta. Niin viisaita ei nykymaailmassa ole muita. Kysäi- 
sin Kleiniaalta: 

— Miksi sinä naurat niin kauniille ja vakaville asioille? 

— Oletko sinä Sokrates muka nähnyt joskus jotain kaunis- 
ta? pisti Dionysodoros väliin. 

— Paljonkin, minä sanoin. 

— Onko se ollut samaa, kuin kauneus itse? 

— Menin ihan ymmälleni ja ajattelin, että siinä oli minulle 
oikea rangaistus siitä, että olin yleensä avannut suuni. Sanoin 
kuitenkin, että se oli eri asia kuin itse kauneus, mutta että 
kaikessa kauniissa on kauneutta mukana. 

— Toisin sanoen, jos mukanasi on härkä, olet härkä ja 
koska minä olen nyt sinun seurassasi, olet Dionysodoros. 

— Älä taivaan nimessä! minä huudahdin. 

— No miten sitten jostakin tulee jotakin jos siihen liittyy 
jotakin? 

— Sitäkö sinä et ymmärrä? kysyin. Minun teki niin mieli 
näiden miesten viisautta, että aloin jo matkia sitä omin 
neuvoin. 

— Miten minä tai kukaan muukaan voisi ymmärtää sellais- 
ta, mitä ei ole olemassakaan, Dionysodoros vastasi. 

— Mitä sinä oikein sanot? Eikö muka kaunis ole kaunista 
ja ruma rumaa? 

— Vain jos olen sitä mieltä. 

— Etkö sitten ole? 

— Olen tietenkin. 

— Ja sama on samaa ja muu muuta. Eihän muu voi 
mitenkään olla samaa, senhän ymmärtää lapsikin: muu on 
muuta. Tämän sinä olet varmasti tahallasi jättänyt huomiot- 
ta, koska käsittääkseni hallitsette kyllä dialektiikan kuin 
hyvä käsityöläinen ammattinsa eri työvaiheet. 

— Oletko sitten selvillä siitä, mitä millekin käsityöläiselle 
kuuluu? Tiedätkö esimerkiksi, missä ammatissa takominen 
on paikallaan? 

— Sepän. 

— Kenen kuuluu tehdä saviastioita? 

— Savenvalajan. 

— Entä missä ammatissa on paikallaan teurastaa ja nylkeä 
ruho, paloitella, keittää ja paistaa lihat? 

— Kokin. 

— Ja joka tekee sen, mikä on paikallaan, toimii oikein, eikö 
niin? 

— Ehdottomasti. 

— Mitä kokkiin tulee, sanoit äsken, että siinä ammatissa 
nylkeminen ja paloittelu on paikallaan. 

— Valitettavasti sanoin. Anteeksi. 

— Jos siis joku teurastaa ja paloittelee, keittää ja paistaa 
kokin, hän menettelee aivan oikein. Ja sepän takominen ja 
savenvalajan valaminen on sekin oikein tehty. 

— Voi Poseidon, minä sanoin. — Tämä on kyllä jo viisau- 
tenne kruunu! Mahtaako se koskaan tulla minun osakseni ja 
omakseni? 

— Huomaisitko edes sitä, jos se olisi sinulla? 

— Varmasti, Jos sinä tahtoisit minun huomaavan. 

— Luuletko sitten tietäväsi, mikä on sinun? 

— Jos et sinä sano toisin. Sinustahan kaikki alkaa ja 
Euthydemokseen päättyy. 

— Sekö mielestäsi on sinun, mitä hallitset ja mitä sinulla on 
oikeus käyttää haluamallasi tavalla? Onko esimerkiksi härkä 
tai lammas silloin sinun, kun sinulla on vapaat kädet myydä 
se, antaa se pois tai uhrata se mille jumalalle mielesi tekee, 
muuten ei? 

Arvasin, että heillä oli jotain nerokasta mielessään ja olin 
utelias kuulemaan, mitä se olisi. Siksi sanoin: 

— Aivan oikein, vain sellainen on minun. 

Elolliseksi kaiketi nimität sellaista, millä on sielu? 
Pitää paikkansa. 

— Myönnät, että vain sellaiset elolliset ovat sinun, joita 
sinulla on oikeus käyttää hyväksesi sillä tavoin, kuin äsken 
sanoin? 

— Myönnän. 

Dionysodoros piti pienen tauon sen näköisenä, kuin aikoisi 
sanoa jotain hyvinkin tärkeää: Sitten hän kysyi: 

— Sanohan Sokrates, onko Isien Zeus sinunkin jumalasi? 

Arvasin jo, mihin kysymys tähtäsi. Yritin livahtaa karkuun 
ja pyristelin kuin kala verkossa. 

— Ei ole, Dionysodoros, sanoin viimein. 

— Ihmisparka, ethän sinä ole ateenalainenkaan, ellei sinulla 
ole isiltä perittyjä jumalia, ei temppeleitä eikä mitään 
muutakaan hyvää ja kaunista. 

— Pidä sinä Dionysodoros kielesi kurissa äläkä rupea 
röyhkeäksi. Siinä minulla on isien temppelit ja kaikki, kuin 
muillakin ateenalaisilla. 

— Sitten kai ei muillakaan ateenalaisilla ole Isien Zeusta 
jumalana. 

— Sitä nimitystä ei käytetä joonialaisten parissa, ei täältä 
muuttaneiden eikä täällä asuvien. Pikemminkin sanomme 

olevamme Apollonin jälkeläisiä, koska Ion oli hänestä 
syntyisin. Zeusta kutsumme kotien ja fratrioiden suojelijaksi, 
samoin suojelee fratrioita Athene. 

— Riittää jo. Sinulla on siis Apollon, Zeus sekä Athene. 
Niin on. 

— Hekai ovat sinun jumaliasi? 

— He ovat esi-isiäni ja valtiaitani. 

— Sinun joka tapauksessa. Sinähän myönsit, että he ovat 
sinun, vai mitä? 

— Niin, myönsin. Mitä muutakaan olisin voinut tehdä? 

— Eivätkö jumalatkin ole elollisia olentoja? Sanoithan, että 
ne ovat elollisia, joilla on sielu. Kai heillä sentään on se? 

— On. 

— Siis he ovat elollisia. 

— Ovat. 

— Totesit, että sellaiset elolliset olennot ovat sinun, joita 
voit antaa pois tai myydä tai uhrata mille jumalalle haluat. 

— Niin totesin. Eikä minulla enää ole, minne livistää. 

— Sano suoraan. Jos kerran Zeus ja muut jumalat ovat 
sinun, sinulla kai on myös oikeus myydä tai luovuttaa heidät 
pois tai tehdä heille mitä tahansa sellaista, mitä muillekin 
elollisille olennoille? 

Minä mykistyin kuulemastani kauhistuneena. Ktesippos 
puolestaan kiiruhti apuun. 

— Voi tuhannen tulimmaista, johan oli hienoa! 

— Onko tuhat tulimmainen, vai onko tulimmaisia tuhat? 
kysyi Dionysodoros. 

— Poseidon, mitä puheita! Minä luovun. Nämä miehet ovat 
voittamattomia. 

taivaaseen. He nauroivat ja metelöivät ja olivat pakahtua 
riemuunsa. Aluksi olivat vain Euthydemoksen ihailijat huuta- 
neet suosiotaan parhaissa kohdissa, mutta lopulta minusta 
tuntui, kuin Lykeionin pylväätkin olisivat hyppineet innosta. 
Minäkin olin niin poissa tolaltani, että kielsin ikinä missään 
nähneeni niin viisaita miehiä. Olin itse asiassa niin heidän 


viisautensa pauloissa, että kävin kehumaan ja ylistämään c 


heitä tähän tapaan. 

— Voi teitä onnellisia! Millaiset luonnonlahjat teillä täytyy- 
kään olla, kun lyhyessä ajassa olette oppineet hallitsemaan 
eristiikan vaikean ja vaativan alan. Kaikkien erinomaisten 
asioiden joukossa, joita esityksenne on tarjonnut, on suuren- 
moisimpia se, että ette yhtään välitä ihmisten enemmistön 
mielipiteistä, ette edes arvossa pidetyistä ja korkeassa ase- 
massa olevista miehistä, vaan ainoastaan kaltaisistanne. 
Tiedän nimittäin hyvin, että vain muutamat harvat kaltaisen- 
ne ihailevat sanojanne, muita teidän väittelymenetelmäänne 
turvautuminen hävettäisi enemmän kuin sen uhriksi joutumi- 
nen. Voin mainita vielä toisenkin ihailtavan piirteen esityk- 
sessänne. Kun sanotte, ettei ole olemassa hyvää eikä kaunis- 
ta, ei valkoista eikä mitään muutakaan ja että ylimalkaan 
mikään ei eroa toisestaan, suljette kyllä tehokkaasti ihmisten 
suut. Mutta se, että näköjään saatte omatkin suunne tukkoon, 
se on jo jotakin ja tekee esityksenne miellyttäväksi kuunnella. 
Tärkeintä kuitenkin on, että tämä teidän taitonne on suunni- 
teltu sellaiseksi, että sen pystyy kuka tahansa omaksumaan 
uskomattoman nopeasti. Ktesippos on tästä hyvä esimerkki. 
Näinhän itse, miten hän kykeni matkimaan teitä suoralta 
kädeltä. Mutta niin hienoa kuin itsessään onkin, että voitte 
helposti opettaa taitonne toisillekin, varoittaisin teitä kuiten- 
kin esiintymästä suuren kuulijakunnan edessä. Jos he oppivat 
liian nopeasti, te saatatte piankin jäädä palkkiotta. Puhukaa 
kaikkein mieluimmin vain keskenänne, ja jos otatte keskuste- 
lukumppaniksenne jonkun sivullisen, valitkaa sellainen, joka 
maksaa teille. Jos olette järkeviä, varoitatte oppilaitannekin 
ryhtymästä väittelyyn kenenkään muun kuin teidän tai 
toistensa kanssa. Katsos, Euthydemos, harvinainen on aina 
arvossaan, mutta halvinta on vesi, vaikka se on hyvää, niin 
kuin Pindaros sanoo. Mutta päästäkää nyt joka tapauksessa 
minut ja Kleinias oppilaiksenne. 

Vaihdoimme vielä muutaman sanan tuohon tapaan ja 
lähdimme sitten pois. Mitä sinä nyt arvelet, Kriton? Oletko 
valmis lähtemään näiden miesten oppiin? He ovat valmiit 
opettamaan ketä tahansa maksua vastaan ja sanovat, ettei 
lahjojen puute eikä ikä estä ketään omaksumasta helposti ja 
nopeasti heidän viisauttaan. Sinun kannaltasi lienee sitä 

paitsi tärkeää tietää sekin, etteivät edes arkipäivän tehtävät 
ole mitenkään haitaksi tässä asiassa. 

KRITON Ainahan minusta on hauskaa kuulla ja oppia uutta, 
mutta pelkään pahoin kuuluvani juuri niihin, jotka eivät ole 
Euthydemoksen kaltaisia. Mieluummin olisin vastaajana 
kuin käyttäisin itse heidän menetelmiään. Niin hassua kuin 
minun onkin käydä neuvomaan sinua, taidan kuitenkin 
kertoa mitä kuulin eräältä toiselta läsnäolleelta, joka sattu- 
malta tuli minua vastaan kotimatkallaan. Hän on oikeuspu- 
hujia, varsin viisaana pidetty mies. — Terve, Kriton, hän 
sanoi. — Kas kun sinä et välitä kuunnella, mitä sanottavaa 
niin viisailla miehillä on! — En päässyt lähellekään, minä 
sanoin. — Väkeä oli niin paljon. — Olisi kannattanut olla 
kuulemassa, mies jatkoi. — Miten niin? minä kysyin. — No, 
että olisit kuullut niiden puhuvan, jotka ovat tuollaisessa 
väittelytaidossa tämän hetken etevimpiä. — Mitä sinä sitten 
pidit heidän esityksestään, kysyin. — Samaa kuin aina, kun 
kuulen sellaisten jauhavan tyhjää tyhjänpäiväisistä asioista ja 
olevan äänessä turhan takia. Jotenkin tuohon tapaan mies 
selitti. — Onhan filosofia sentään hieno asia, minä sanoin. — 
Mitä hienoa siinä muka on, hyvä mies? Olisitpa ollut 
äskenkin paikalla, niin olisit saanut hävetä ystäväsi puolesta. 
Hän sitten on kummallinen. Ruveta nyt väittelemään sellais- 
ten miesten kanssa, jotka puhuvat ihan mitä sylki suuhun tuo, 
kunhan saavat sanotuksi vastaan. Ja heitä sentään pidetään 
sen alan parhaina, niin kuin äsken jo sanoin. Ei, Kriton, hän 
sanoi. — Koko touhu on yhtä järjetöntä ja naurettavaa kuin 
nekin, jotka sitä harrastavat. 

Mitä minuun tulee, Sokrates, olen hänen kanssaan eri 
mieltä siitä, mitä hän sanoi tuosta koko touhusta’. Mutta 
arvostellessaan sitä, että joku ryhtyy julkisesti keskustele- 
maan sellaisten miesten kanssa, hän oli aivan oikeassa. 
SOKRATES Tuollaiset miehet ansaitsevat kaiken kunnioituk- 
sen. Enempää en osaa vielä sanoa. Oliko tämä filosofiaa 
moittiva vastaantulija niitä, jotka itse esiintyvät oikeudessa, 
puhujia, tarkoitan? Vai kuuluuko hän puhujien taustavoi- 
miin, niihin, jotka kirjoittavat oikeuspuheita? 

KRITON Ei hän suinkaan mikään puhuja itse ole, liekö 

koskaan oikeussalissa käynytkään. Mutta hän kuuluu olevan 
etevä asiantuntija ja kirjoittavan loistavia puheita. 

SOKRATES Ymmärrän. Niistä miehistä olinkin juuri aikeissa 
puhua. Nimenomaan heitä tarkoitti Prodikos ihmisillä, jotka 
ovat filosofin ja valtiomiehen väliltä ja kuvittelevat olevansa 
viisaampia kuin kukaan muu. He kuvittelevat vielä lisäksi, 
että monet muutkin pitävät heitä sellaisina ja että vain 
filosofit estävät heitä kiipeämästä maineeseen. He ovat 
varmoja siitä, että jos he vain saisivat filosofit näyttämään 
merkityksettömiltä, he itse näyttäisivät kiistattomasti ansain- 
neen voitonseppeleen. He uskovat olevansa todellisuudessa 
viisaampia kuin muut, ja kun he kompastuvat omiin sanoi- 
hinsa, he syyttävät Euthydemosta ja hänen kannattajiaan. 
Ilmeisesti heillä on täysi syy pitää itseään viisaina. Sen 
mukaisesti, mikä on todennäköisesti oikein he yhdistävät 
toisiinsa filosofiaa ja valtiotaitoa sopivassa suhteessa ja 
omatessaan sitten tarvittavan määrän kumpaakin he käyttä- 
vät hyväkseen viisauden hedelmiä asettumatta itse alttiksi 
vaaroille tai kamppailuille. 

KRITON Ovatko he sitten sinun mielestäsi oikeassa? Kyllä- 
hän heidän puheissaan on sentään jotain, mikä tehoaa. 
SOKRATES Asia on juuri niin kuin epäiletkin. Heidän sanan- 
sa ovat tehoavia pikemmin kuin tosia. Heitä on vaikeaa 
saada ymmärtämään, että ihminen tai mikä tahansa, mikä on 
kahden asian välissä ja osallinen vähän kumpaankin, on 
pahaa parempi ja hyvää huonompi, jos hyvästä ja pahasta on 
kysymys. Jos taas nämä asiat ovat molemmat hyviä mutta eri 
tavoin, niin se, mikä on niiden välissä, on kumpaakin 
huonompi siinä suhteessa, missä kumpikin on hyvä. Vain se, 
mikä on kahden erilaisen pahan välissä ja koostuu niistä, on 
niitä kumpaakin parempi osallisuuttaan vastaavassa määrin. 
Jos nyt filosofia ja valtiotaito ovat molemmat hyviä asioita, 
joskin eri tavoin, ei kannata välittää miehistä, jotka ovat 
niiden välissä. Hehän ovat huonompia kuin kummankaan 
alan edustajat. Jos taas toinen näistä asioista on hyvä ja 
toinen huono, tällaiset miehet ovat hyvän alan edustajia 
huonompia, mutta parempia kuin huonon alan edustajat. Jos 
molemmat alat, joiden välissä he ovat, olisivat huonoja, 

ainoastaan silloin heitä kannattaisi kuunnella. Tuskin nämä 
miehet kuitenkaan ovat valmiit myöntämään, että nämä alat 
olisivat molemmat huonoja tai edes että toinen niistä olisi. 
Niinpä he sitten ovatkin molemmilla aloilla muita huonom- 
pia, vaikka he ovat kumpaankin osallisia: huonompia kuin 
filosofit siinä, mikä filosofiassa on hyvää ja huonompia kuin 
valtiomiehet siinä, mikä valtiotaidossa on hyvää. He siis ovat 
viisaudessa vasta kolmannella sijalla, vaikka pyrkivät ole- 
maan ensimmäisinä. Mutta heille pitää antaa anteeksi heidän 
halunsa eikä heille kannata olla vihainen. On vain muistetta- 
va, että he ovat mitä ovat. Onhan syytä hyväksyä jokainen, 
joka esittää järkevän ajatuksen ja on valmis seisomaan 
sanojensa takana. 

KRITON Minä tässä olen huolissani pojistani, niin kuin usein 
olen jo sinulle sanonutkin. En oikein tiedä, miten järjestäisin 
heidän asiansa. Nuorempihan on vielä pieni, mutta Kritobu- 
los on jo siinä iässä, että hän tarvitsee jonkun, joka osaa 
ohjata häntä eteenpäin. Aina kun olen sinun kanssasi, 
minusta alkaa tuntua naurettavalta nähdä yleensä niin paljon 
vaivaa kaikenlaisissa lapsia koskevissa asioissa, kuten nyt 
esimerkiksi avioliiton järjestämisessä niin, että lapset saisivat 
mahdollisimman hyväsukuisen äidin, tai raha-asioiden hoita- 
misessa niin, että heistä tulisi mahdollisimman rikkaita, 
mutta laiminlyödä kokonaan kasvatus. Mutta kun sitten taas 
katselen niitä, jotka väittävät osaavansa kasvattaa nuoria, 
minä pelästyn ja huomaan pitäväni heitä toinen toistaan 
kummallisempina, jos toden sanon. En tosiaankaan keksi, 
miten saisin parhaiten poikani harrastamaan filosofiaa. 
SOKRATES Etkö sinä ystäväni tiedä, että kaikilla aloilla 
huonoja on paljon, eikä heistä kannata välittää. Hyviä taas 
on vähän, mutta he ovatkin sitten kullan arvoisia. Miten on, 
pidätkö arvossa urheilua tai liikemiestaitoa, puhetaitoa tai 
sotataitoa? 

KRITON Paljonkin. 

SOKRATES Eikö kuitenkin suurin osa ihmisistä käyttäydy 
naurettavasti yrittäessään suorittaa näillä aloilla vaadittavia 
tehtäviä? 

K RITON Olet kyllä aivan oikeassa. 

SOKRATES Kartatko siksi kaikkea sellaista ja yritätkö pitää 
poikasikin siitä erossa? 

KRITON Ei kai se olisi oikein. 

SOKRATES Eikä sinun pidä niin tehdäkään. Älä siis välitä 
siitä, mitä filosofian harrastajat sanovat, olivat he sitten 
hyviä tai huonoja. Tarkastele sen sijaan huolellisesti itse 
filosofiaa ja jos havaitset sen hyödyttömäksi, yritä estää 
muitakin kuin vain omia poikiasi hakeutumasta sen pariin. 
Jos taas toteat, niin kuin luulen, että se on itsessään hyvä 
asia, pyrkikää pelkäämättä filosofeiksi, sekä sinä itse että 
poikasi. 

Suomentanut Marja Itkonen-K aila 


Tämän dialogin selitykset sivulla 314 


HERMOGENES Pyydämmekö siis Sokrateen mukaan tähän 
keskusteluun? 

K RATYLOSs Ellei sinulla ole mitään sitä vastaan. 
HERMOGENES Niin, Sokrates, Kratylos tässä väittää, että 
joka asialla on luonnostaan oma oikea nimensä. Ei siis, että 
jonkin keskinäisen sopimuksen nojalla olisi alettu nimittää 
tiettyä asiaa tietyllä äännejaksolla, vaan niin että kaikki 
nimitykset ovat sekä kreikkalaisilla että barbaareilla samalla 
tavoin luonnostaan oikeita. Minä kysyin, onko hänen nimen- 
sä todella Kratylos vai ei. Hän sanoi, että on. »Entä 
Sokrateen nimi?» minä kysyin. »Sokrates», vastasi hän. »Siis 
kaikkiin muihinkin ihmisiin pätee se, että mitä nimeä me 
kustakin käytämme, se on hänen nimensä?» Tähän hän 
sanoi: »Sinun nimesi ei ainakaan ole Hermogenes, vaikka 
kaikki maailman ihmiset nimittäisivät sinua siten.» Halusin 
tietää mitä hän tarkoitti, mutta kun kysyin, hän ei selittänyt 
vaan tekeytyi salaperäiseksi ja antoi ymmärtää tietävänsä 
jotakin sellaista, että jos hän paljastaisi sen minulle, minun- 
kin olisi pakko olla samaa mieltä ja väittää samoin. Jos 
pystyt tulkitsemaan Kratyloksen oraakkelinsanat, kuuntelen 
mielelläni. Mutta jos sinulle sopii, haluaisin vielä mieluum- 
min kuulla mitä mieltä sinä itse olet tästä: millä tavoin 
asioiden nimitykset ovat oikeita? 

SOKRATES Hermogenes Hipponikoksen poika, vanha sanan- 
lasku sanoo, että kauniista asioista on vaikea päästä perille. 
Eikä sanojen tunteminenkaan ole mikään helppo opinala. Jos 

minä olisin jo kuullut Prodikoksen viidenkymmenen drakh- 
man luennot, joiden seuraaminen kuulemma tekee näissä 
asioissa täysinoppineeksi, saisit varmasti heti tietää, mikä 
tässä on totuus. Mutta olen kuunnellut vain yhden drakhman 
luennon enkä siis tunne totuutta. Olen kuitenkin valmis 
tutkimaan sitä yhdessä sinun ja Kratyloksen kanssa. Ja ettei 
muka Hermogenes olisi sinun todellinen nimesi, siinä Kraty- 
los taitaa laskea leikkiä. Hän ajattelee, että sinä haluat 
rikkauksia mutta et koskaan onnistu hankkimaan niitä. 
Mutta kuten sanottu, näistä asioista on vaikea saada selkoa; 
meidän on yritettävä yhdessä tarkastella, kumpi teistä on 
oikeassa, sinä vai Kratylos. 

HERMOGENES Olen usein keskustellut tästä Kratyloksen ja 
monien muidenkin kanssa. Minun on vaikea uskoa että sanat 
voisivat olla oikeita muulla tavoin kuin siten, että ne 
perustuvat keskinäiseen päätökseen ja sopimukseen. Mieles- 
täni oikea nimi on se, joka jollekin asialle annetaan, ja jos 
nimi vaihdetaan toiseksi eikä entistä enää käytetä, uusi nimi 
on aivan yhtä oikea kuin aikaisempi. Annammehan me 
palvelijoillemmekin uusia nimiä, eikä uusi nimi ole ainakaan 
vähemmän oikea kuin entinen. Millään asialla ei ole nimeä 
luonnostaan, vaan nimi perustuu käyttäjiensä levittämään 
tapaan ja tottumukseen. Mutta jos ei näin ole laita, olen 
valmis kuuntelemaan Kratylosta ja ketä tahansa muutakin ja 
oppimaan heiltä. 

SOKRATES Tuossa voi olla perää, Hermogenes. Katsotaanpa. 
Siis se, millä asiaa on ruvettu nimittämään, on sen nimi? 
HERMOGENES Niin minun mielestäni. 

SOKRATES Olipa nimen antaja joku yksityinen tai koko 
valtio? 

HERMOGENES Niin. 

SOKRATES Jos minä nimitän jotakin — esimerkiksi sitä jota 
me nyt sanomme ihmiseksi — jos minä nimitän sitä hevoseksi 
ja sanon ihmiseksi sitä mitä nimitetään hevoseksi, niin sen 
nimi on edelleen julkisesti ihminen mutta minulle yksityisesti 
hevonen, ja päinvastaisessa tapauksessa minulle ihminen ja 
muille hevonen? Tätäkö sinä tarkoitat? 

HERMOGENES Niin. 

SOKRATES Vastaa sitten: onko mielestäsi olemassa sellaisia 
asioita kuin toden puhuminen ja valehteleminen? 
HERMOGENES On. 

SOKRATES Siis jokin puhe on totta ja jokin toinen valhetta? 
HERMOGENES Juuri niin. 

SOKRATES Ja puhe joka esittää asiat niin kuin ne ovat, on 
totta, se taas joka esittää ne niin kuin ne eivät ole, on 
valhetta? 

HERMOGENES Niin. 

SOKRATES Puheessa voidaan siis esittää sellaista mitä on 
olemassa ja sellaista mitä ei ole? 

HERMOGENES Voidaan kyllä. 

SOKRATES Onko tosi puhe totta kokonaisuutena mutta ei 
osiltaan? 

HERMOGENES Ei, kyllä osatkin ovat totta. 

SOKRATES Sitenkö, että suuret osat ovat totta mutta pienet 
eivät, vai kaikkiko? 

HERMOGENES Kaikki tietysti. 

SOKRATES Voitko mainita jonkin puheen osan, joka olisi 
pienempi kuin sana? 

HERMOGENES En, se on kaikkein pienin. 

SOKRATES Voidaan siis lausua sana, joka kuuluu sellaiseen 
puheeseen mikä on totta? 

HERMOGENES Niin. 

SOKRATES Ja tämä sana on totta? 

HERMOGENES Niin. 

SOKRATES Ja valheellisen puheen osa on valetta? 
HERMOGENES On. 

SOKRATES Jos kerran voidaan puhua, voidaan myös lausua 
sekä tosi että valheellinen sana? 

HERMOGENES Tietysti. 

SOKRATES Asian nimi on siis aina se, minkä joku sanoo sen 
nimeksi? 

HERMOGENES Niin on. 

SOKRATES Ja niin monta nimeä kuin joku sanoo asialla 
olevan, niin monta sillä myös on, kun hän vain ne sanoo? 
I[ERMOGENES Minä en ainakaan ymmärrä että nimi voisi 
olla oikea muulla tavoin kuin siten, että minä voin nimittää 

asioita jollakin itse antamallani nimellä, sinä taas toisella | 
jonka sinä vuorostasi olet antanut. Saman voi nähdä eri 
maissakin: toisinaan niissä kaikissa on eri nimet samoille 
asioille, kreikkalaisilla keskenään erilaiset nimitykset ja 
barbaareilla taas toiset kuin kreikkalaisilla. 

SOKRATES Kuinka on, Hermogenes, onko mielestäsi myös 
asioilla oma erilainen olemuksensa eri ihmisille, kuten Prota- 
goras väittää sanoessaan, että ihminen on kaiken mitta? Siis ` 
että asiat ovat minulle sellaisia kuin ne minusta näyttävät, * 
sinulle taas sellaisia kuin ne sinusta näyttävät. Vai ajattelet- ' 
ko, että niillä on oma pysyvä olemuksensa? 

HERMOGENES Minä olen ollut niin epätietoinen, että olen 
välillä päätynyt Protagoraankin kannalle, vaikka en usko- 
kaan hänen olevan oikeassa. 

SOKRATES Oletko joutunut jo niin pitkälle, että katsot ettei 
voi olla olemassa hyvin kelvotonta ihmistä? 

HERMOGENES Fn missään tapauksessa, tuntuu olevan hyvin- 
kin kelvottomia ihmisiä ja vielä paljon. Sen olen usein saanut 
kokea. 

SOKRATFS Mutta et vielä usko, että voi olla hyvin kunnolli- 
siakin ihmisiä? 

HERMOGENES Ani harvoja. 

SOKRATES Siis sentään uskot? 

HERMOGENES Uskon. 

SOKRATES Mitä ajattelet asiasta — ne jotka ovat hyvin 
kunnollisia, ovat hyvin järkeviä, aivan kelvottomat taas ovat 
aivan järjettömiä, niinkö? 

HERMOGENES Niin varmaankin. 

SOKRATES Jos Protagoras puhuu totta ja totuus on se, että 
asiat ovat niin kuin ne itse kustakin näyttävät, voivatko 
silloin toiset meistä olla järkeviä ja toiset järjettömiä? 
HERMOGENES Eivät tietenkään. 

SOKRATES Ja olet varmaankin vakuuttunut siitä, että jos on 
olemassa järkevyyttä ja järjettömyyttä, Protagoras ei oikeas- 
taan voi puhua totta. Eihän toinen voisi todellisuudessa olla 
toista järkevämpi, jos kullekin olisivat totta hänen omat 
käsityksensä. 

HERMOGENES Aivan niin. 

SOKRATES Mutta et kai myöskään ajattele kuten Euthyde- 
mos, että kaikki asiat ovat kaikille samoja, samanaikaisesti ja 
aina. Eiväthän toiset voisi olla kunnollisia ja toiset kelvotto- 
mia, jos kaikissa olisi aina yhtäläisesti hyvettä ja pahuutta? 
HERMOGENES Se on totta. 

SOKRATES Jos siis kaikille ei kaikki ole samanaikaisesti ja 
aina samaa mutta kaikki asiat eivät myöskään ole jokaiselle 
erilaisia, silloin täytyy asioilla olla jokin pysyvä olemus, joka 
ei riipu meistä eikä ole meidän vallassamme. Ne eivät siis 
häily sinne tänne meidän mielikuvituksemme mukaan, vaan 
niiden oleminen perustuu niiden omaan luontaiseen olemuk- 
seen. 

HERMOGENES Niin minäkin luulen. 

SOKRATES Onko näin vain asioiden laita vai koskeeko sama 
myös tekoja? Eikö tekeminenkin ole eräs asioiden laji? 
HERMOGENES Varmasti on. 

SOKRATES Teotkin siis tehdään niiden oman luonteen eikä 
meidän käsityksemme mukaisesti. Jos esimerkiksi yritämme 
leikata jotakin esinettä, voimmeko leikata miten tahansa ja 
millä tahansa? Vai onko niin, että jos pyrimme leikkaamaan 
esineen sekä leikkaajan että leikattavan kannalta luonnonmu- 
kaisella tavalla ja luontaisella välineellä, leikkaaminen onnis- 
tuu ja pystymme tekemään sen oikein, mutta jos teemme sen 
luonnonvastaisella tavalla, epäonnistumme emmekä pääse 
tulokseen? 

HERMOGENES Niin uskon. 

SOKRATES Ja jos yritämme polttaa jotakin, ei pidä polttaa 
minkä tahansa käsityksen mukaisesti vaan oikean, siis sen 
joka on kulloinkin luonnonmukainen sekä poltettavan että 
polttajan kannalta, ja luontaisin keinoin? 

HERMOGENES Niin. 

SOKRATES Ja samoin on kaiken muunkin laita. 
HERMOGENES Aivan niin. 

SOKRATES Eikö puhuminenkin ole tekemistä? 

HERMOGENES On. 

SOKRATES Jos ihminen puhuu sillä tavoin kuin hänen oman 
käsityksensä mukaan on puhuttava, puhuuko hän silloin 
oikein? Vai onko niin, että jos hän puhuu sillä tavalla ja sillä 

keinoin kuin asioista on puhujan ja puhuttavan kannalta 
luonnonmukaista puhua, hän onnistuu puheessaan, mutta 
päinvastaisessa tapauksessa epäonnistuu eikä pääse tulok- 
seen? 

HERMOGENES Uskon, että asia on noin. 

SOKRATES Nimittäminen on osa puhetta, eikö niin? Puhehan 
muodostuu juuri nimittämisestä. 

HERMOGENES Aivan niin. 

SOKRATES Myös nimittäminen on tekemistä, koska puhumi- 
nenkin on asioihin kohdistuvaa tekemistä? 

HERMOGENES Niin. 

SOKRATES Totesimme, että teot eivät riipu meistä vaan niillä 
on tietty oma luonteensa? 

HERMOGENES Niin. 

SOKRATES Jatkaaksemme johdonmukaisesti: asioita on siis 
myös nimitettävä sillä tavalla ja sillä keinoin kuin nimittäjän 
ja nimitettävän kannalta on luonnonmukaista niitä nimittää, 
ei millä tavalla tahansa? Ja tällöin onnistumme nimittämises- 
sä, muussa tapauksessa emme? 

HERMOGENES Niin uskon. 

SOKRATES No niin. Jos jotakin on leikattava, sanomme että 
se on leikattava jollakin? 

HERMOGENES Niin. 

SOKRATES Ja jos jotakin on kudottava, se on kudottava 
jollakin? Ja jos on porattava, on porattava jollakin? 
HERMOGENES Alvan niin. 

SOKRATES Ja jos jotakin on nimitettävä, sitä on nimitettävä 
jollakin? 

HERMOGENES Aivan. 

SOKRATES Millä porataan? 

HERMOGENES Poralla. 

SOKRATES Millä kudotaan? 

HERMOGENES Sukkulalla. 

SOKRATES Millä nimitetään? 

HERMOGENES Nimellä. 

SOKRATES Aivan oikein. Nimikin on siis työkalu. 
HERMOGENES Se on totta. 

SOKRATES Kysyn nyt: mikä työkalu sukkula on? Eikö se ole 
työkalu, jolla kudomme? 

HERMOGENES On. 

SOKRATES Mitä teemme, kun kudomme? Erotamme sukku- 
lalla yhteenkietoutuneita loimi- ja kudelankoja toisistaan, 
eikö niin? 

HERMOGENES Niin. 

SOKRATES Vastaavaan tapaan voisi sanoa porasta ja muus- 
takin, vai kuinka? 

HERMOGENES Aivan niin. 

SOKRATES Voiko näin sanoa myös nimestä? Jos nimi on 
työkalu, mitä teemme silloin kun nimitämme? 

HERMOGENES En osaa sanoa. 

SOKRATES Emmekö silloin opeta jotakin toisillemme ja erota 
toisistaan asioita niiden luonteen mukaan? 

HERMOGENES Juuri niin. 

SOKRATES Nimi on siis työkalu, jolla opetetaan ja erotellaan 
olemusta samoin kuin sukkulalla erotellaan kudosta. 
HERMOGENES Niin. 

SOKRATES Sukkulahan on kutojan työkalu? 

HERMOGENES Tietysti. 

SOKRATES Kutoja käyttää sukkulaa hyvin, nimittäin kutomi- 
seen sopivalla tavalla, ja opettava käyttää sanaa hyvin, 
nimittäin opettamiseen sopivalla tavalla. 

HERMOGENES Niin. 

SOKRATES Kun kutoja käyttää sukkulaa, kenen tuotetta hän 
silloin käyttää hyvin? 

HERMOGENES Puusepän. 

SOKRATES Onko kuka tahansa puuseppä vai vain se, jolla on 
tämä taito? 

HERMOGENES Se jolla on taito. 

SOKRATES Kun poraaja käyttää poraa, kenen tuotetta hän 
silloin käyttää hyvin? 

HERMOGENES Sepän. 

SOKRATES Onko kuka tahansa seppä vai se, jolla on sepän 
taito? 

HERMOGENES Se jolla on taito. 

SOKRATES Hyvä. Kenen tuotetta opettava käyttää silloin 
kun hän käyttää sanaa? 

HERMOGENES En tiedä. 

SOKRATES Etkö osaa sanoa, kuka antaa meille sanat joita 
käytämme? 

HERMOGENES En tosiaankaan. 

SOKRATES Mitä arvelet, eivätkö ne ole eräänlaisia säädök- 
siä? 

HERMOGENES Taitavat olla. 

SOKRATES Sanaa käyttäessään opettava käyttää siis sanan- 
säätäjän tuotetta. 

HERMOGENES Ilmeisesti. 

SOKRATES Onko mielestäsi sanansäätäjä kuka tahansa vai 
vain se, jolla on tämä taito? 

HERMOGENES Sec jolla on taito. 

SOKRATES Sanan käyttöönotto ei siis ole kenen tahansa 
työtä vaan jonkinlaisen sananlaatijan, sanokaamme häntä 
vaikkapa sanan- tai nimensäätäjäksi;, hän on varmaankin 
harvinaisin kaikista ammattimiehistä. 

HERMOGENES Nähtävästi. 

SOKRATES Mietihän, mitä nimensäätäjä pitää esikuvanaan 
säätäessään nimiä. Ajattele äskeisiä esimerkkejä. Mitä puu- 
seppä pitää esikuvanaan tehdessään sukkulaa? Kai jotakin 
sellaista mikä luonnostaan on omiaan kutomiseen? 
HERMOGENES Niin varmasti. 

SOKRATES Entä jos keskeneräinen sukkula särkyy, onko 
hänellä uutta tehdessään esikuvana tuo särkynyt sukkula vai 
se muoto, jonka mukaan hän oli särkyneenkin tehnyt? 
HERMOGENES Se kai. 

SOKRATES Voisimme siis hyvin nimittää sitä sukkulan to- 
delliseksi olemukseksi. 

HERMOGENES Niin voisimme. 

SOKRATES Olipa sukkulat valmistettava ohutta tai paksua 
kangasta, pellavaa, villaa tai mitä tahansa varten, niillä 
täytyy kaikilla olla sukkulan muoto, ja lisäksi kullekin on 
annettava juuri sen tehtäville luontaiset ominaisuudet. 
HERMOGENES Aivan niin. 

SOKRATES Samoin on muidenkin työkalujen laita. Kun on 

keksinyt, millainen työkalu parhaiten luontuu mihinkin, se on 
siirrettävä materiaaliin, joka vastaa sen tehtävää, ei mielival- 
taisesti vaan luonnonmukaisella tavalla. On siis osattava 
muovata raudasta kuhunkin eri tarkoitukseen luontuva pora. 
HERMOGENES Niin on. 

SOKRATES Ja puusta kuhunkin tarkoitukseen luontuva suk- 
kula. 

HERMOGENES Niin. 

SOKRATES Mehän totesimme, että kuhunkin kangaslaatuun 
soveltuu luonnostaan tietynlainen sukkula, ja samoin on laita 
muussakin. 

HERMOGENES Niin on. 

SOKRATES Siis, hyvä ystävä, myös tuon nimensäätäjän on 
osattava muovata äänteistä ja tavuista kuhunkin tarkoituk- 
seen luontuva sana, ja ollakseen pätevä sanansepittäjä hänen 
on aina sanoja laatiessaan ja ottaessaan niitä käyttöön 
pidettävä esikuvanaan sanan todellista olemusta. Jokainen 
nimensäätäjä ei tosin muovaa sanoja samoista tavuista, 
mutta on huomattava, ettei myöskään jokainen seppä, joka 
valmistaa samaa työkalua samaan tarkoitukseen, muovaa 
samaa rautaa. Mutta jos seppä vain antaa työkalulle saman 
hahmon vaikka käyttääkin eri rautaa, työkalu on oikea, olipa 
se tehty meillä tai jossakin muussa maassa. Vai kuinka? 
HERMOGENES Juuri niin. 

SOKRATES Samoin perustein on siis arvioitava myös meikä- 
läistä ja vierasmaalaista nimensäätäjää. Käyttipä hän mitä 
tavuja tahansa, jos hän vain antaa kullekin sanalle sille 
ominaisen muodon, hän on yhtä hyvä nimensäätäjä; asiaan ei 
vaikuta se onko hän täkäläinen vai jostakin muualta. 
HERMOGENES Aivan niin. 

SOKRATES Kuka osaa ratkaista, onko puuaineeseen siirretty 
sukkulalle ominainen muoto? Sen tekijäkö, puuseppä, vai sen 
käyttäjä, kutoja? 

HERMOGENES Eiköhän pikemminkin sen käyttäjä. 

SOKRATES Kuka käyttää hyväkseen lyyrantekijän työtä? 
Eikö juuri se joka osaa parhaiten ohjata sen tekemistä ja osaa 
valmiista tuotteesta arvioida, onko se hyvin tehty vai ei? 
HERMOGENES Juuri niin. 

SOKRATES Kuka siis? 

HERMOGENES Lyyransoittaja. 

SOKRATES Kuka käyttää hyväkseen laivanrakentajan tuotet- 
ta? 

HERMOGENES Perämies. 

SOKRATES Kuka pystyy parhaiten ohjaamaan nimensäätäjän 
työtä ja arvioimaan se tulosta, sekä meillä että muissa 
maissa? Kai sen käyttäjä? 

HERMOGENES Niin. 

SOKRATES Siis se mies joka osaa esittää kysymyksiä? 
HERMOGENES Niin juuri. 

SOKRATES Ja myös antaa vastauksia? 

HERMOGENES Niin. 

SOKRATES Mitä nimeä voi käyttää siitä joka osaa kysellä ja 
antaa vastauksia? Dialektikko, eikö niin? 

HERMOGENES Juuri niin. 

SOKRATES Puusepän tehtävä on siis valmistaa peräsin perä- 
miehen johdolla, jos hän haluaa saada peräsimestä hyvän. 
HERMOGENES Niin varmasti. 

SOKRATES Nimensäätäjällä täytyy ilmeisesti olla ohjaaja- 
naan dialektikko, jos hän haluaa antaa onnistuneita nimiä. 
HERMOGENES Niin. 

SOKRATES Niinpä, hyvä Hermogenes, nimien antaminen ei 
ole mikään yhdentekevä asia, kuten sinä luulet, eikä keiden 
tahansa keskinkertaisten tehtävissä. Kratylos on oikeassa 
väittäessään, että asioilla on nimet luonnostaan ja ettei 
kenestä hyvänsä ole nimien laatijaksi. Siihen kelpaa vain se, 
joka pitää esikuvanaan kunkin seikan luontaista nimeä ja 
kykenee muovaamaan sen muodon kirjaimista ja tavuista. 
HERMOGENES Fn pysty väittämään sinua vastaankaan, Sok- 
rates. Silti en oikein osaa uskoa tuota kaikkea näin äkkiä; 
uskoisin sinua ehkä paremmin, jos osoittaisit mitä tarkoitat 
sillä että asioilla on luonnostaan oikeat nimet. 

SOKRATES Kallis Hermogenes, en minä sellaista väitä. Olet 
unohtanut sen mitä äsken sanoin, että en tunne asiaa mutta 
olen valmis tutkimaan sitä kanssasi. Nyt kun olemme 
yhdessä tutkineet sitä, on vastoin alkuperäistä oletustamme 
käynyt ilmi sen verran, että sana on jossakin mielessä 

luonnostaan oikea ja ettei kuka tahansa pysty antamaan 
mille asialle tahansa oikeaa nimeä. Vai kuinka? 
HERMOGENES Aivan niin. 

SOKRATES Tämän jälkeen voimme siis tarkastella, mitä tämä 
sanan »oikeus» on, jos se kiinnostaa sinua. 

HERMOGENES Sehän minua juuri kiinnostaa. 

SOKRATES Tutki siis asiaa. 

HERMOGENES Miten sitä voi tutkia? 

SOKRATES Paras tapa on tutkia sitä yhdessä asiantuntijoiden 
kanssa, joiden suosioon päästään maksamalla heille rahaa. 
Tarkoitan sofisteja, joille myös veljesi Kallias on maksanut 
suuria summia. Sillähän hän on päässyt viisaan maineeseen. 
Mutta koska sinä et saa itse määrätä perinnöstäsi, sinun on 
kauniisti pyydettävä veljeäsi opettamaan mikä on näissä 
asioissa oikeaa, niin kuin hän on itse oppinut Protagoraalta. 
HERMOGENES Sehän olisi järjetön pyyntö — minä, joka en 
ollenkaan hyväksy Protagoraan Totuutta’, haluaisin muka 
kuulla tämän totuuden mukaista puhetta, niin kuin hyvinkin 
arvostaisin sitä. 

SOKRATES Ellei tämä miellytä sinua, sinun on ruvettava 
Homeroksen ja muiden runoilijoiden oppilaaksi. 
HERMOGENES Mitä Homeros sitten sanoo nimistä? Missä 
hän puhuu niistä? 

SOKRATES Monessakin kohden. Tärkeimpiä ja hienoimpia 
ovat ne kohdat, joissa hän tekee eron niiden nimien välillä 
joita ihmiset ja jumalat käyttävät samoista asioista. Hän 
antaa varmasti näissä kohdissa tärkeitä ja arvokkaita tietoja 
siitä millä tavoin nimet voivat olla oikeita. Onhan selvä, että 
jumalat käyttävät oikeita ja luontaisia nimiä. Vai mitä luulet? 
HERMOGENES Jos jumalat ylipäänsä käyttävät jotakin ni- 
meä, totta kai he käyttävät oikeaa. Mutta mitä sinä oikein 
tarkoitat? 

SOKRATES Tiedät kai, että kertoessaan Troijan joesta, joka 
kävi kaksintaistelun Hefaistoksen kanssa, Homeros sanoo: 


. . . Skamandros 
kielell? ihmisien, jumaloiltapa sai nimen Ksanthos. 

HERMOGENES Tiedän. 

SOKRATES No niin, eikö olisi suurenmoista tietää, miksi on 
oikein käyttää tuosta joesta nimeä Ksanthos eikä Skamand- 
ros? Tai toinen esimerkki: kun Homeros sanoo eräästä 
linnusta: 


. . . tunturilinnun tuon, nimiään joka khalkis 
kielell? on jumalain, mutt? ihmisienpä kymindis, 


niin onko sinusta turhanpäiväistä oppia, miksi »khalkis» on 
tälle linnulle paljon oikeampi nimi kuin »kymindis»? Tai 
vastaavasti Batieia- ja Myrina-nimistä ja monista muista, 


b joita esiintyy Homeroksella ja muilla runoilijoilla? Nämä 


saattavat kuitenkin olla meille liian vaikeita tulkita. Luulisin, 
että on ihmisjärjelle sopivampaa ja helpompaa tarkastella 
Skamandriosta ja Astyanaksia, jotka molemmat Homeros 
mainitsee Hektorin pojan niminä, ja katsoa mitä hän ehkä 
sanoo niiden sopivuudesta. Tunnet tietysti ne säkeet, joissa 
nämä nimet esiintyvät. 

HERMOGENES Totta kai. 

SOKRATES Mitä arvelet, kumpi oli Homeroksen mielestä 
oikeampi nimi pojalle, Astyanaks vai Skamandrios? 
HERMOGENES En osaa sanoa. 

SOKRATES Entä jos sinulta kysyttäisiin)n kummat osaavat 
mielestäsi antaa oikeampia nimiä, järkevät vai järjettömät? 
HERMOGENES Tietenkin sanoisin, että järkevät. 

SOKRATES Ovatko valtion tehtävissä miehet vai naiset mie- 
lestäsi järkevämpiä, noin kokonaisuutena katsoen? 
HERMOGENES Miehet. 

SOKRATES Tiedät kai, että Homeroksen mukaan Troijan 
miehet käyttivät Hektorin pojasta Astyanaks-nimeä. Ska- 
mandrios hän oli siis naisten puheissa, koska kerran Astya- 
naks oli miesten käyttämä nimi. 

HERMOGENES Niin varmaankin. 

SOKRATES Kyllä kai Homeroskin piti Troijan miehiä vii- 
saampina kuin heidän vaimojaan. 

HERMOGENES Eiköhän. 

SOKRATES Astyanaks oli siis hänen mielestään pojalle oi- 

keampi nimi kuin Skamandrios. 

HERMOGENES Ilmeisesti. 

SOKRATES Katsotaanpa, mistä tämä johtuu. Itse hän ilmai- 
see erinomaisella tavalla sen syyn, hänhän sanoo Hektorista: 


sil olit yksin turva sa porttien, muurien ylhäin. 


Isä oli siis yksin suojellut kaupunkia, kuten Homeros kertoo, 
ja tämä oikeutti nimittämään poikaa tuon kaupungin val- 
tiaaksi [Astyanaks]. 

HERMOGENES Siltä tuntuu. 

SOKRATES Niinkö? Minä en kyllä oikein itse ymmärrä tätä. 
Ymmärrätkö sinä, Hermogenes? 

HERMOGENES Fn, totta vieköön. 

SOKRATES Mutta kuulehan, eikö Homeros itse antanut ni- 
men myös Hektorille? 

HERMOGENES Kuinka niin? 

SOKRATES Tämä nimi on minusta verrattavissa Astyanak- 
siin, ja molemmat kuulostavat kreikkalaisilta. Anaks [valtias] 
ja Hektor [omistaja] merkitsevät suunnilleen samaa, niistä 
näkee että ne ovat kuninkaan nimiä. Jos on jonkin valtias, on 
tietysti myös sen omistaja; jos kerran vallitsee jotakin, on 
saanut sen haltuunsa ja omistaa [ekhei] sen. Vai puhunko 
mielestäsi perättömiä, erehdynkö kun uskon vainuavani mitä 
Homeros ajatteli siitä millä tavoin nimet voivat olla oikeita? 
HERMOGENES Et toki, olet varmaankin oikeilla jäljillä. 
SOKRATES Onhan oikein nimittää leijonan jälkeläistä leijo- 
naksi ja hevosen hevoseksi. En nyt puhu epäsikiöistä, 
sellaisista kuin jos hevonen synnyttää jotakin muuta kuin 


hevosen, vaan tarkoitan lajinsa luonnollisia jälkeläisiä. Jos' 


hevonen vastoin luontoa synnyttää vasikan, joka on sonnin 
luonnollinen jälkeläinen, sitä ei pidä nimittää varsaksi vaan 
vasikaksi, ja jos ihmisen saama jälkeläinen ei ole ihminen, 
sitä ei ole nimitettävä ihmiseksi. Samoin on puiden ja kaiken 
muunkin laita. Vai oletko toista mieltä? 

HERMOGENES Samaa mieltä. 

SOKRATES Hyvä. Varo vain etten vie sinua harhaan! Tämän 
mukaanhan myös kuninkaan jälkeläistä on nimitettävä ku- 

ninkaaksi. Ilmaistaanko sama asia niillä vai näillä tavuilla, 
on yhdentekevää, samoin se lisätäänkö vai poistetaanko jokin 
kirjain, kunhan vain asian olemus tulee sanassa selvästi esiin. 
HERMOGENES Mitä tarkoitat? 

SOKRATES EFi tämä ole mitenkään monimutkaista. Meillähän 
on kirjaimillekin nimet, mutta ne eivät ole samoja kuin itse 
kirjaimet paitsi neljässä tapauksessa: e, y, o ja 0. Muiden 
vokaalien ja konsonanttien nimet me muodostamme lisää- 
mällä niihin toisia kirjaimia, ja kunhan vain saamme esiin 
kirjaimen ominaisen tehtävän, on oikein käyttää siitä sitä 
nimeä joka ilmaisee sen meille. Esimerkiksi beeta: huomaat, 
ettei €:n, t:n ja a:n lisäämisestä ole mitään haittaa, vaan tämä 
sana kokonaisuudessaan ilmaisee nimensäätäjän tarkoitta- 
man kirjaimen luonteen. Näin hyvin hän on pystynyt anta- 
maan nimet kirjaimille. 

HERMOGENES Taidat olla oikeassa. 

SOKRATES Eikö samoin ole kuninkaan laita? Kuninkaasta- 
han syntyy kuningas, hyvästä hyvä, kauniista kaunis ja niin 
edelleen, kustakin lajista vastaavanlainen jälkeläinen, ellei 
synny epäsikiötä. Niistä on siis käytettävä samaa nimeä. 
Tavuissa voi olla vaihtelua, niin että asiantuntematon voi 
luulla niitä eri nimiksi vaikka ne ovat samoja. Luulemmehan 
me samoja lääkärien rohtojakin eri aineiksi, jos niissä on 
toinen väri tai tuoksu, mutta lääkäri, joka kiinnittää huo- 
mionsa vain niiden tehtävään, ei anna lisäaineiden hämätä 
itseään, ja hänelle ne ovat samoja. Samoin sanojen asiantun- 
tja pitää silmällä niiden merkitystä eikä hämmenny, vaikka 
jokin kirjain olisikin lisätty, siirretty toiseen paikkaan tai 
otettu pois, tai vaikka sanan merkitys olisi ilmaistu aivan eri 
kirjaimin. Äskeisissä nimissä Astyanaks ja Hektor ei ole 
muuta yhteistä kirjainta kuin t, ja silti ne merkitsevät samaa. 
Entä montako yhteistä kirjainta on näillä ja nimellä Arkhe- 
polis [kaupungin hallitsijal? Kuitenkin se ilmaisee saman 
asian. On monia muitakin nimiä, jotka merkitsevät nimeno- 
maan kuningasta. Toiset taas merkitsevät sotapäällikköä, 
esimerkiksi Agis [johtaja], Polemarkhos [sotapäällikkö] ja 
Eupolemos [hyvä soturi], jotkin taas lääkäriä kuten Iatrokles 
[kuuluisa lääkitsijä] ja Akesimbrotos [ihmisten parantaja]. 

Löytäisimme varmasti paljon muitakin nimiä, jotka ovat 
tavuiltaan ja kirjaimiltaan erilaisia mutta merkitykseltään 
samoja. Oletko samaa mieltä? 

HERMOGENES Ilman muuta. 

SOKRATES Niille, jotka ovat syntyneet luonnonmukaisesti, 
on annettava samat nimet. 

HERMOGENES Aivan niin. 

SOKRATES Entä niille jotka syntyvät luonnonvastaisesti, 
muodoltaan epäsikiöinä? Esimerkiksi kun hyvä ja hurskas 
mies saa jumalattoman jälkeläisen, eikö asia ole kuten 
äskeisessä tapauksessa: jos hevonen synnyttää vasikan, sitä 
ei pidä nimittää synnyttäjänsä vaan lajinsa mukaan? 
HERMOGENES Niin juuri. 

SOKRATES Myös hurskaan miehen jumalattomalle jälkeläi- 
selle on annettava lajinsa mukainen nimi. 

HERMOGENES Niin on. 

SOKRATES Fi siis nimeä Theofilos [jumalalle rakas] tai 
Mnesitheos [jumalaa muistava] tai muuta sentapaista, vaan 
merkitykseltään päinvastainen, jos halutaan nimien olevan 
oikeita. 

HERMOGENES Ehdottomasti. 

SOKRATES Esimerkiksi Oresteen nimi tuntuu oikealta, liekö 
sitten sattuma antanut hänelle tämän nimen tai joku runoilija, 
joka on sillä halunnut ilmentää hänen luonteensa raakuutta, 
hurjuutta ja vuoristolaisuutta [oreinon]. 

HERMOGENES Siltä vaikuttaa. 

SOKRATES Hänen isälläänkin oli näköjään luonteensa mu- 
kainen nimi. 

HERMOGENES Ilmeisesti. 

SOKRATES Sellainen mies kai on Agamemnon, joka pystyy 
sitkeästi viemään aikeensa päätökseen ja toteuttaa etevyyten- 
sä ansiosta sen mitä on päättänyt. Todisteena tästä on hänen 
sotajoukkonsa sitkeä viipyminen Troijan edustalla. Nimi 
Agamemnon osoittaa siis hänen olleen ihailtava [agastos] 
viipymisensä lepimone] vuoksi. Myös Atreus tuntuu saaneen 
oikean nimen. Hän murhasi Khrysippoksen ja käyttäytyi 
raa'asti Thyestestä kohtaan, mikä kaikki oli hyveelle [aref6] 
vahingollista ja tuhoisaa l[ätera]. Nimi on tosin hiukan 

muuntunut ja hämärtynyt, niin ettei se kaikille ilmaise tämän 
miehen luonnetta, mutta ne jotka ovat perehtyneet nimiin, 
näkevät selvästi mitä Atreus merkitsee. Myös jos ajatellaan 
sanoja taipumaton lateires|, peloton latreston] ja tuhoisa 
[äteron], tuo nimi on hänelle juuri oikea. Mielestäni myös 
Pelopsilla on sopiva nimi, sen merkityshän on "lähelle 
näkevä”. 

HERMOGENES Kuinka siis? 

SOKRATES Hänestähän kerrotaan, että hän surmatessaan 
Myrtiloksen ei lainkaan pystynyt aavistamaan eikä etukäteen 
näkemään sukunsa tulevia kohtaloita ja sitä odottavia onnet- 
tomuuksia. Pyrkiessään millä keinoin hyvänsä saamaan 
Hippodameian puolisokseen hän näki vain sen mikä oli 
käsillä ja lähellä — sitähän pelas merkitsee. Samoin Tantalok- 
sen nimi on oikea ja vastaa hänen luonnettaan, kuten 
jokainen voi todeta, jos on totta mitä hänestä puhutaan. 
HERMOGENES Mikä siis? 

SOKRATES Jo eläessään hän koki monia hirveitä onnetto- 
muuksia, lopuksi maansa täydellisen tuhon, ja kuoltuaan 
hänellä oli manalassa päänsä yläpuolella kivenjärkäle, jonka 
vaappuminen [talanteia] sopii ihmeen hyvin hänen nimeensä. 
Ja tuntuu aivan siltä, että joku on halunnut sanoa hänen 
olevan onnettomin kaikista |talantatos] mutta on naamioinut 
nimen tuntemattomaksi ja sanonut sen sijaan Tantalos. 
Jotenkin tähän tapaan kai tarinan kulku on antanut hänelle 
nimen. Myös Zeulla, jota väitetään Tantaloksen isäksi, 
tuntuu olevan täsmälleen sopiva nimi, vaikka sitä ei ole 
helppo huomata. Zeun nimi on jo sinänsä aivan kuin todistus. 
Mehän olemme jakaneet sen kahtia ja käytämme toiset toista, 
toiset toista puoliskoa: toiset käyttävät hänestä nimeä Zena, 
toiset Dia. Kun ne liitetään yhteen, ne ilmaisevat jumalan 
luonteen, niin kuin toteamuksemme mukaan nimen onkin 
tehtävä. Juuri Zeus, kaikkeuden valtias ja kuningas, on meille 
ja kaikille muillekin elämän varsinainen aiheuttaja: tällä 
jumalalla, jonka kautta [di hon] kaikki elolliset aina saavat 
elää [zen], on siis todella oikea nimi. Kuten sanoin, nimi on 
jakautunut kahteen osaan, Dia ja Zena. Se että Zeus on 
Kronoksen poika, voi tuntua ensi kuulemalta herjaukselta, 

mutta on aivan järkeenkäypää, että hän on suuren älyn 
[dianoia] jälkeläinen. Kronos tarkoittaa näet samaa kuin 
koros; se ei merkitse ?poikaa? vaan järjen [nus] puhtautta 
|[katharon] ja sekoittumattomuutta |akeraton]. Kronos vuo- 
rostaan on tarun mukaan Uranoksen poika. Taivaan ilmiöi- 
den tarkastelulla on sopiva nimi, Urania, toisin sanoen horösa 
ta ano [yläilmoihin näkevä]; tähtitieteilijöiden mukaan tämä 
synnyttää järjen puhtautta, ja taivaalla [4ranos] on siten 
oikea nimi. Jos muistaisin, keitä vielä varhaisempia jumalien 
kantaisiä Hesiodos mainitsee sukuluettelossaan, voisin edel- 
leen tutkia kuinka oikeita heidän nimensä ovat; jatkaisin 
kunnes saisin selville, pystyykö mihinkään vai ei tämä 
viisaus, joka on yhtäkkiä ties mistä tupsahtanut päähäni. 
HERMOGENES Hyvä Sokrates, sinähän lausut oraakkelisano- 
ja niin kuin jumalallisen inspiraation saaneet papit. 
SOKRATES Tämä viisaus on varmasti tarttunut minuun pros- 
paltalaisesta Euthyfronista, olin nimittäin aamulla kauan 
hänen luonaan ja kuuntelin häntä korva tarkkana. Saades- 
saan inspiraation hän täyttää korvani jumalaisella viisaudel- 
laan ja valtaa koko sieluni. Meidän on varmaankin tehtävä 
näin: tänään käytämme tätä viisautta hyväksemme ja suori- 
tamme sanojen tarkastelun loppuun, mutta huomenna karko- 
tamme sen luotamme ja puhdistaudumme, jos vain löydäm- 
me jonkun papin tai sofistin, joka osaa toimittaa tällaisia 
puhdistuksia. Eikö niin? 

HERMOGENES Se sopii hyvin. Minä haluaisin mielelläni 
kuulla vielä lisää nimistä. 

SOKRATES Tehdään siis niin. Nyt olemme keksineet eräänlai- 
sen mallin. Mistä meidän olisi parasta aloittaa tarkastelu, 
niin että näkisimme, onko nimissä itsessään todiste sille 
etteivät ne ole syntyneet umpimähkään vaan ovat tavalla tai 
toisella oikeita? Heerosten ja ihmisten nimet voivat johtaa 
meitä harhaan, sillä ne on usein annettu esi-isien nimien 
mukaan ja ne ovat monessa tapauksessa aivan sopimattomia, 
kuten alussa totesimme. Usein ne taas ilmaisevat jonkin 
toivomuksen, kuten Eutykhides [onnellinen], Sosias [pelasta- 
jal, Theofilos [jumalalle rakas] ja monet muut. Sellaiset pitää 
mielestäni jättää syrjään. Todennäköisesti löydämme oikeita 

nimiä parhaiten sellaisten asioiden piiristä, jotka ovat luon- 
teeltaan ikuisia, sillä niiden kohdalla on nimien säätäminen 
vaatinut erityistä tarkkuutta. Jotkut niistä saattavat vielä olla 
jonkin ihmistä jumalallisemman mahdin antamia. 
HERMOGENES Olet ehkä oikeassa. 

SOKRATES Eikö olisi syytä aloittaa Jumalista ja tarkastella 
ensin, millä tavoin heidän oma nimityksensä on oikea? 
HERMOGENES Todennäköisesti. 

SOKRATES Minä aavistelen, että asia on näin: varhaisimmilla 
Kreikan asukkailla oli luultavasti vain ne samat jumalat joita 
monet barbaarit nykyäänkin palvovat, aurinko, kuu, maa, 
tähdet ja taivas. He näkivät näiden kaikkien alituisesti 
liikkuvan ja rientävän eteenpäin, ja tämän rientämisen [thein] 
vuoksi he nimittivät niitä jumaliksi [theoi]. Opittuaan myö- 
hemmin tuntemaan muitakin jumalia he alkoivat käyttää 
kaikista samaa nimitystä. Luuletko että tässä on jotakin 
perää? 

HERMOGENES Varmasti paljonkin. 

SOKRATES Mitä tarkastelisimme sitten seuraavaksi? 
HERMOGENES Vaikkapa daimoneja. 

SOKRATES Mitähän sana daimones, daimonit, tosiaan mer- 
kitsee? Kuuntele nyt, olenko mielestäsi oikeassa. 
HERMOGENES Puhu vain. 

SOKRATES Tiedätkö keitä daimonit Hesiodoksen mukaan 
ovat? 

HERMOGENES En. 

SOKRATES Etkö tiedä, että hänen mukaansa syntyi ensiksi 
kultainen ihmissuku? 

HERMOGENES Sen tiedän. 

SOKRATES Hänhän sanoo siitä näin: 


Mutta sitten tuon suvun kohtalona oli sammua pois, 
ja nyt heidän sanotaan olevan pyhiä maan henkiä, 
jaloja, onnettomuuden torjujia, kuolevaisten suojelijoita. 


HERMOGENES Entä sitten? 
SOKRATES Luulen ettei hän tarkoittanut kultaisella suvulla 
sellaista, joka on kultaa, vaan hyvää ja jaloa. Tämä näkyy 

siitä, että hän nimittää meitä rautaiseksi suvuksi. 
HERMOGENES Totta. 
SOKRATES Jos nykyään elävien joukossa on joku hyvä 
ihminen, Hesiodos olisi varmaankin sanonut myös hänen 
kuuluvan kultaiseen sukuun, eikö totta? 
HERMOGENES Luultavasti. 
SOKRATES Eivätkö hyvät ihmiset juuri ole järkeviä? 
HERMOGENES Ovat. 
SOKRATES Tätä juuri luulisin hänen tarkoittavan daimoneil- 
la. Koska he ovat järkeviä ja viisaita [daemones], hän nimitti 
heitä daimoneiksi. Vanhassa kielessä nämä sanat merkitsivät- 
kin samaa. Hesiodos ja monet muutkin runoilijat sanovat 
aivan oikein, että kun joku hyvä mies kuolee, hän saa nauttia 
suurta kunniaa ja arvonantoa ja hänestä tulee daimoni — 
tämän nimen hän saa järkevyytensä vuoksi. Samalla tavoin 
minäkin uskon, että jokaisessa hyvässä miehessä on daimoni- 
suutta sekä eläessään että kuoltuaan, ja on oikein nimittää 
häntä daimoniksi. 
HERMOGENES Olen aivan samaa mieltä. Entä mikä on 
heeros? 
SOKRATES Se on helppo huomata. Heidän nimensä, joka on 
vain hiukan muuntunut, osoittaa heidän syntyneen rakkau- 
desta. 
HERMOGENES Kuinka niin? 
SOKRATES Tiedät kai, että heerokset ovat puolijumalia? 
HERMOGENES Entä sitten? 
SOKRATES He ovat kaikki syntyneet siten että joku jumala 
on rakastunut kuolevaiseen naiseen tai joku kuolevainen 
jumalattareen. Huomaat tämän paremmin, jos ajattelet van- 
haa Attikan murretta. Siitä näet, että heerosten nimi sopiak- 
seen tähän tarkoitukseen eroaa vain hiukkasen heidän aiheut- 
tajansa, rakkauden [eros], nimestä. Heidän nimensä voidaan 
käsittää joko näin tai siten, että he olivat viisaita miehiä ja 
eteviä puhujia ja dialektikkoja, jotka osasivat kysellä [erötän] 
ja kietoa sanoja yhteen leirein], sillä sanojen kietominen on 
puhumista. Niin kuin sanoin, Attikan murteen mukaan 
heerokset olivat puhujia ja kyselijöitä, ja heerosten heimo 
kuuluu siis reettorien ja sofistien sukukuntaan. Tässä ei ole 

mitään vaikeutta, vaikeampi on sen sijaan ymmärtää, miksi 
ihmisestä käytetään nimeä anthröpos. Osaatko sanoa? 
HERMOGENES Hyvä ystävä, kuinka minä osaisin? Ja vaikka 
ehkä voisinkin keksiä sen, en edes yritä. Sinä kuitenkin keksit 
paremmin. 

SOKRATES Näköjään uskot Euthyfronin inspiraatioon. 
HERMOGENES Totta kai. 

SOKRATES Se on oikein. Minä tunnen nyt saaneeni kerta 
kaikkiaan hienon oivalluksen, ja ellen pidä varaani, viisastun 
tänään vielä liikaa. Kuuntelehan nyt. Ensinnäkin on huomat- 
tava, että antaessamme nimiä lisäämme usein tarkoituksetto- 
masti sanoihin kirjaimia tai otamme niitä pois tai muutamme 
sanan korkoa. Esimerkiksi saadaksemme sanonnasta Dii 


b filos [Zeulle rakas] nimen poistamme siitä toisen i:n ja 


äännämme keskitavussa nousevan koron sijasta laskevan: 
Difilos. Toisinaan päinvastoin lisäämme kirjaimia pois ja 
äännämme laskevan koron sijasta nousevan. 

HERMOGENES Se on totta. 

SOKRATES Näin on nähtävästi käynyt myös ihmisen nimes- 
sä. Sanonnasta on tullut nimi, kun siitä on poistettu yksi 
kirjain, a, ja loppu on muutettu korottomaksi. 

HERMOGENES Millä tavoin? 

SOKRATES Näin: sana anthropos merkitsee, että kun kaikki 
muut elolliset olennot ovat kykenemättömiä tutkimaan, har- 
kitsemaan ja tarkastelemaan näkemäänsä, ihminen jotakin 
havaittuaan tarkastelee [anathrei] ja harkitsee sitä mitä on 
nähnyt lopoöpen]. Kaikkien elävien joukossa on siis vain 
ihmisestä oikein käyttää nimeä anthropos eli anathrön ha 
opope, ”joka tarkastelee näkemäänsä”. 

HERMOGENES Kas vain! Saanko nyt kysyä erästä asiaa, 
jonka haluaisin mielelläni kuulla? 

SOKRATES Kaikin mokomin. 

HERMOGENES Tämä seikka liittyy äskeiseen. Mehän sanom- 
me, että ihmisellä on sielu ja ruumis. 

SOKRATES Niin? 

HERMOGENES Yritetään eritellä niitä samoin kuin olemme 
tehneet tähänkin asti. 

SOKRATES Tarkoitat, että katsomme kuinka oikeita nimityk- 

set »sielu» ja »vruumis» tuntuvat olevan? 

HERMOGENES Niin. 

SOKRATES Näin suoralta kädeltä luulisin, että ne jotka ovat 
antaneet sielulle [psykhe] sen nimen, ovat ajatelleet tähän 
tapaan: sielun läsnäolo ruumiissa suo ruumiille elämän, 
koska se antaa sille hengityskyvyn ja virvoittaa [anapsykhon| 
sitä; tämän virvoittavan voiman puuttuessa ruumis tuhoutuu 
ja kuolee. Siksi he ovat antaneet sille nimen psykhe. Tai 
odotahan sentään, nyt keksin toisen selityksen, jota Euthyf- 
ron ja hänen kannattajansa pitäisivät uskottavampana, äskei- 
nen kai olisikin heistä naurettava ja kömpelö. Kuuntele siis, 
oletko samaa mieltä. 

HERMOGENES Kerro. 

SOKRATES Mikä hallitsee ja kuljettaa ruumiin koko luontoa 
ja saa sen elämään ja liikkumaan? Eikö juuri sielu? 
HERMOGENES Se juuri. 

SOKRATES No niin. Uskot kai Anaksagorasta siinä, että järki 
ja sielu hallitsevat myös kaiken muun olevaisen luontoa ja 
luovat siihen järjestyksen? 

HERMOGENES Uskon. 

SOKRATES Tuolle voimalle, joka liikuttaa [okhei] ja hallitsee 
lekhei] luontoa [ysin], sopii siis hyvin nimeksi fysekhö. 
Tämä taas voidaan sanoa hauskemmin muodossa psykhe. 
HERMOGENES Ihan totta, ja tuo kuulostaa myös taidok- 
kaammalta. 

SOKRATES Niinhän se onkin. Kuitenkin tämän sanan alkupe- 
rä tuntuu aika hullunkuriselta. 

HERMOGENES Mitä sitten olisi sanottava seuraavasta sanas- 
ta? 

SOKRATES Siis ruumiista [söma]? 

HERMOGENES Niin. 

SOKRATES Siitä voidaan ilmeisesti antaa erilaisia selityksiä, 
ja jos sanaa hiukankaan muutetaan, niitä tulee vielä lisää. 
Jotkut sanovat sen olevan sielun hauta [sema], jossa sielu 
tällä hetkellä on kätkettynä. Ja koska sielu ilmaisee [semai- 
nei] kaiken ilmaistavansa sen avulla, sema olisi siitäkin 
syystä oikea nimi. Minä kuitenkin pidän todennäköisenä, että 
lämä nimi on orfilaisten antama: sielu, joka on kärsimässä 

ansaitsemaansa rangaistusta, on teljetty ruumiiseen aivan 
kuin vankilaan, jotta se olisi siellä säilössä [sözetai]. Siihen 
asti kunnes se on sovittanut rikkomuksensa, ruumis on, kuten 
itse sanakin osoittaa, eräänlainen säilytyspaikka [söma], eikä 
sanasta edes tarvitse muuttaa yhtään kirjainta. 

HERMOGENES Tuo tuntuu riittävältä selitykseltä. Entä voim- 
meko saman menetelmän mukaan, jota äsken käytit puhues- 
sasi Zeun nimestä, tarkastella myös millä tavoin muiden 
jumalien nimet ovat oikeita? 

SOKRATES Hyvä Hermogenes, jos meillä on järkeä päässäm- 
me, paras menetelmä on todeta, ettemme tiedä jumalista 
mitään, emme heistä itsestään emmekä niistä nimistä, joita he 
itsestään käyttävät — hehän tietenkin käyttävät todellisia 
nimiä. Toiseksi paras menetelmä on tehdä niin kuin meillä on 
tapana rukoillessamme: koska emme muuta tiedä, nimittä- 
käämme heitä niillä nimillä, jotka heitä miellyttävät, mitä ja 
mistä peräisin ne sitten ovatkin. Minusta tämä on hyvä 
sääntö. Ehdottaisin, että ensin ikään kuin huomautamme 
jumalille, ettemme yritä tarkastella heitä —- emmehän kuvitte- 
le olevamme siihen päteviä — vaan ihmisiä, sitä mitä he ovat 
ajatelleet antaessaan jumalille nimiä. Tästä jumalat eivät voi 
pahastua. 

HERMOGENES Tuo tuntuu sopivalta, tehdään niin. 

SOKRATES Aloitamme kai Hestiasta niin kuin tapa on? 
HERMOGENES Se on paikallaan. 

SOKRATES Mitähän se on ajatellut, joka on antanut Hestialle 
tämän nimen? 

HERMOGENES Vaikea tuohonkin on vastata. 

SOKRATES Eikö totta, Hermogenes, ensimmäiset nimenanta- 
jat eivät ole olleet mitään tavallisia ihmisiä. He tutkivat 
syntyjä syviä ja aprikoivat asioita puolin ja toisin. 
HERMOGENES Kuinka niin? 

SOKRATES Näistä nimistä saa sellaisen vaikutelman, ja jos 
tarkastelee samoja nimityksiä muissa murteissa, huomaa 
yhtä selvästi mihin niillä on pyritty. Esimerkiksi siitä minkä 
nimi meidän kielessämme on %siä [olemus, olevaisuus], 
käyttävät toiset nimitystä essiä, toiset ösiä. Kun ajatellaan 
näistä nimityksistä edellistä, on aivan johdonmukaista nimit- 

tää asioiden olemusta Hestiaksi, ja kun mc itse toisaalta 
sanomme Hestiaksi sitä mikä on lesti] mukana olevaisuudes- 
sa, Hestian nimi on myös tältä kannalta oikea; ?olevaisuus' 
on ilmeisesti ollut muinoin myös meidän kielessämme essiä. 
Myös jos ajattelee uhritoimituksia, huomaa nimenantajien 
ymmärtäneen asian tällä tavoin, sillä totta kai ne ihmiset 
uhrasivat ensimmäiseksi juuri Hestialle, jotka nimittivät 
kaikkea olevaisuutta Hestiaksi. Ne taas, jotka käyttivät siitä 
nimeä Osiä, ajattelivat kai samaan tapaan kuin Herakleitos, 
että kaikki olevainen on liikkeessä, mikään ei pysy paikal- 
laan; kaiken syy ja aiheuttaja olisi siis työntävä [ðthün] 
voima, jolle sopiva nimitys oli ösiä. Mutta riittää jo tästä, 
emmehän tiedä asiasta mitään. — Hestian jälkeen sopii 
tarkastella Rheaa ja Kronosta. Kronoksen nimeä olemmekin 
jo tutkineet — mutta ehkä olinkin aivan väärässä. 
HERMOGENES Miksi niin? 

SOKRATES Mieleeni lennähti juuri parvi viisaita ajatuksia. 
HERMOGENES Millaisia? 

SOKRATES Tuntuu naurettavalta esittää niitä, mutta kukaties 
niissä on jotakin perää. 

HERMOGENES Kuinka siis? 

SOKRATES On kuin näkisin Herakleitoksen lausumassa am- 
moisia viisauksia, varmaankin Kronoksen ja Rhean aikaisia, 
joista Homeroskin puhui. 

HERMOGENES Mitä sinä oikein tarkoitat? 

SOKRATES Herakleitoshan lausuu, että kaikki liikkuu [khö- 
rei] eikä mikään pysy paikallaan, ja hän vertaa kaikkea 
olevaista virran juoksuun ja toteaa, ettei kahta kertaa voi 
astua samaan virtaan. 

HERMOGENES Se pitää paikkansa. 

SOKRATES Eikö siis se, joka antoi jumalien kantavanhemmil- 
le nimet Rhea ja Kronos, ajatellut juuri niin kuin Heraklei- 
tos? Vai onko pelkkä yhteensattuma, että hän antoi molem- 
mille virtaamista |rheuma] merkitsevän nimen? Homeroskin 
sanoo: 


Okeanos, jumalain perijuuri, ja myös emo Tethys. 

Muistaakseni myös Hesiodos sanoo näin. Samoin Orfeus 
lausuu: 


Ensimmäisenä astui avioon hyökyvä Okeanos 


c ja nai sisarensa Tethyksen, saman äidin tyttären. 


403a 


Katso nyt, kuinka tämä kaikki sopii yhteen ja viittaa samaan 
kuin Herakleitoksen sanat. 

HERMOGENES Tuo saattaa pitää paikkansa. Mutta en ym- 
märrä mitä Tethyksen nimi tarkoittaa. 

SOKRATES Siitähän näkee melkein suoraan, että siihen kät- 
keytyy lähteen nimi. Sanat ?siivilöitynyt? |diattömenon| ja 
*suodattunut? [ethumenon] kuvaavat lähdettä, ja nimi Tethys 
on pantu kokoon näistä kahdesta sanasta. 

HERMOGENES Tuohan on jo aika hienoa, Sokrates. 
SOKRATES Eikö olekin! Entä seuraavaksi? Zeun olemme jo 
käsitelleet. 

HERMOGENES Niin olemme. 

SOKRATES Puhutaan sitten hänen veljistään Poseidonista ja 
Plutonista ja myös Plutonin toisesta nimestä. 

HERMOGENES Sopii hyvin. 

SOKRATES Kuvittelisin näin: joku ihminen — se joka ensim- 
mäisenä käytti Poseidonista tätä nimeä — oli kävelemässä, ja 
silloin meri pysäytti hänet ja aivan kuin kahlitsi hänen 
jalkansa, niin ettei hän voinut kulkea eteenpäin. Tuota 
voimaa hallitsevalle jumalalle hän antoi nimen Poseidon, 
koska tämä oli kuin jalkakahle [posidesmon]. Kirjain e on 
varmaankin lisätty siihen vain koristeeksi. Mutta ehkei asia 
ollutkaan näin, vaan s:n sijalla oli ensin kaksi 1:ää, koska 
tämä jumala tietää paljon [polla eidös]. Tai kukaties hänen 
nimensä johtuu siitä että hän on »järisyttäjä» [ho seiðn]; 
nimeen on vain lisätty p ja d. Pluton vuorostaan on saanut 
nimensä siitä että hän antaa rikkautta, rikkaushan [plūtos] 
nousee esiin maan uumenista. Hades-nimen taas useimmat 
ihmiset uskovat merkitsevän näkymätöntä l[aeides], ja tämän 
nimen pelosta he nimittävät tuota jumalaa Plutoniksi. 
HERMOGENES Mitä mieltä sinä itse olet? 

SOKRATES Ihmisillä näyttää olevan monenlaisia harhakäsi- 

tyksiä tämän jumalan vallasta, he pelkäävät häntä aivan 
syyttä. Häntä pelätään, koska meistä jokainen kerran kuol- 
tuaan joutuu ikuisesti olemaan hänen luonaan, ja sekin on 
pelottavaa että sielu lähtee hänen luokseen alastomana, vailla 
ruumiin suojaa. Minun mielestäni taas kaikki, tuon jumalan 
mahti ja hänen nimensä, viittaa samaan suuntaan. 
HERMOGENES Mihin? 
SOKRATES Selitän mitä ajattelen. Sanohan, kumpi pystyy 
lujemmin sitomaan elollisen olennon johonkin tiettyyn paik- 
kaan, pakko vai kaipaus? 
HERMOGENES Kaipaus, ehdottomasti. 
SOKRATES Etkö usko, että monet pakenisivat Hadeksen 
luota, ellei hän sitoisi sinne menijöitä kaikkein lujimmalla 
kahleella? 
HERMOGENES Varmasti. 
SOKRATES Jos hän kerran sitoo heidät vahvimmalla kahleel- 
la, tuo kahle ei siis ole pakko vaan jokin kaipaus. 
HERMOGENES Ilmeisesti. 
SOKRATES On olemassa monenlaista kaipausta, eikö totta? 
HERMOGENES On. 
SOKRATES Jos hän tahtoo saada heidät sidotuiksi kaikkein 
voimakkaimmalla kahleella, hän siis kahlitsee heidät kaik- 
kein voimakkaimmalla kaipauksella. 
HERMOGENES Niin. 
SOKRATES Onko olemassa voimakkaampaa kaipuuta kuin 
halu olla jonkun toisen seurassa, jotta itse tulisi paremmaksi? 
HERMOGENES Fi varmasti ole. 
SOKRATES Voimmekin sanoa, ettei kukaan halua palata 
sieltä tänne, eivät edes seireenit, vaan he samoin kuin kaikki 
muutkin ovat joutuneet lumouksen valtaan: niin kauniita 
sanoja osaa Hades siis puhua. Tästä päätellen hän on 
täydellinen sofisti ja kaikkien siellä olevien suuri hyväntekijä. 
Lähettäähän hän tänne meillekin niin paljon hyvää, hänellä 
on siellä niin suuri yltäkylläisyys, että hän on sen vuoksi 
saanut nimekseen Pluton. Ja ettei hän suostu olemaan 
ihmisten kanssa niin kauan kuin nämä vielä elävät ruumiissa, 
vaan hyväksyy heidät seuraansa vasta kun sielu on puhdistu- 
nut kaikesta ruumiillisesta pahasta ja ruumiin haluista — eikö 

tämä osoita filosofin mielenlaatua? Eikö se todista hänen 
oivaltaneen, että näin hän pystyy pitämään heidät luonaan 
sitomalla heidät hyveen kaipuulla, mutta jos heillä olisi vielä 
ruumiin kiihko ja hulluus tallella, ei edes hänen isänsä 
Kronos kykenisi pidättämään heitä luonaan vaikka köyttäisi 
heidät kuuluisilla kahleillaan? 

HERMOGENES Voi hyvinkin olla noin. 

SOKRATES Eikä nimi Hades ollenkaan johdu sanasta aei- 
des, näkymätön, vaan nimensäätäjä on antanut Hadekselle 
tämän nimen siksi että hän tuntee kaiken kauniin [kala 
eidenai]). 

HERMOGENES Hyvä on. Mitä sitten voidaan sanoa Demete- 
ristä, Herasta, Apollonista, Athenesta, Hefaistoksesta, Arees- 
ta ja muista jumalista? 

SOKRATES Demeter on ilmeisesti saanut nimensä siitä että 
hän on ravinnon lahjan antaja [dosin tes edoödes didiisa] niin 
kuin äiti [meter]. Hera taas on rakastettu [erate], sanotaan- 
han Zeun rakkaudesta menneen hänen kanssaan naimisiin. 
Tai ehkäpä nimensäätäjä on taivaan ilmiöitä tarkastellessaan 
antanut ilmalle [der] nimen Hera ja naamioinut nimen 
siirtämällä sen lopun alkuun, kuten voit huomata jos lausut 
Heran nimen monta kertaa peräkkäin. Nimiä Ferrefatta ja 
Apollon monet pelkäävät, nähtävästi koska eivät ymmärrä 
niiden oikeaa merkitystä. He muuttavat nimen muotoon 
Fersefone, ja se vie ajatukset murhaan [fone]. Kuitenkin nimi 
ilmaisee tämän jumalattaren viisauden: koska kaikki on 
liikkeessä [eromena], silloin on toki viisautta se, mikä 
kykenee tarttumaan lefaptomenon], koskettamaan [epafon] 
ja seuraamaan perässä [epakoluthein]. Tälle jumalattarelle, 
joka on näin viisas — juuri hänen viisautensa vuoksihan viisas 
Hadeskin elää yhdessä hänen kanssaan — ja joka pystyy 
koskettamaan sitä mikä on liikkeessä [epaf& tū feromenill, 
olisi oikea nimitys »Ferepafa» tai jotakin siihen tapaan. 
Ihmiset ovat kuitenkin pitäneet helppoa ääntämistapaa tär- 
— keämpänä kuin totuutta ja ovat muuttaneet nimen muotoon 
Ferrefatta. Ja kuten sanoin, myös Apollon-jumalan nimeä 
monet pelkäävät, koska se muka merkitsee jotakin tuhoavaa 
lapollynai]. Olet kai huomannut tämän? 

HERMOGENES Totta kai, olet aivan oikeassa. 

SOKRATES Kuitenkin se mielestäni sopii erinomaisesti ku- 
vaamaan tämän jumalan tehtäviä. 

HERMOGENES MIllä tavoin? 

SOKRATES Yritän selittää mitä ajattelen. Ei mikään muu 
sana liittyisi paremmin tämän jumalan neljään tehtävään. 
Sehän sivuaa niistä jokaista ja tavallaan ilmentää niitä 
kaikkia: musiikkia, ennustustaitoa, lääkintätaitoa ja jousiam- 
muntaa. 

HERMOGENES Selitä toki, tuo nimihän tuntuu olevan vallan 
merkillinen. 

SOKRATES Hyvin yhteen sointuva pikemminkin, sehän kuu- 
luu musiikin jumalalle. Ensiksi: puhdistautuminen sekä lää- 
kinnän ja ennustamisen vaatimat puhdistusmenot, lääke- ja 
ennusyrteillä suitsuttaminen, näihin liittyvät kylvyt ja pirs- 
kottamiset — eikö tämän kaiken tarkoituksena ole saada 
ihminen ruumiiltaan ja sielultaan puhtaaksi? 

HERMOGENES On tietysti. 

SOKRATES Eikö juuri tämä jumala ole se joka puhdistaa, 
pesee puhtaaksi [apoliiön] ja vapauttaa lapolyön tuollaisesta 
pahasta? 

HERMOGENES Hän juuri. 

SOKRATES Kun hän lääkitsijänä parantaa, vapauttaa ja pesee 
puhtaaksi, Apoluon [pesevä] olisi hänelle oikea nimi. Ennus- 
lustaitonsa, totuudenrakkautensa ja vilpittömyytensä [hap- 
lün] vuoksi — nämä kaksihan merkitsevät samaa — hän taas 
ansaitsisi hyvin sen nimen joka hänellä on thessalialaisten 
parissa: kaikki Thessalian asukkaat käyttävät tästä jumalasta 
nimeä Aplun. Ja koska hän jousiampujana hallitsee aina [aei] 
nuolensa [bolön], hän on Aeiballon [aina ampuva]. Mitä 
musiikkiin tulee, on huomattava että a-kirjaimella on usein 
merkitys ?”yhdessä? [homti], kuten sanoissa akoliithos [seura- 
lainen] ja akoitis [vaimo]. Tässä on siis kysymyksessä 
'yhdessä kiertäminen? [homu polesis], nimittäin sekä taivaan- 
napojen |[poloi] ympäri tapahtuva yhteinen kiertoliike että 
laulun melodiaan sisältyvä kiertoliike eli yhteissointi; musii- 
kin ja tähtitieteen tuntijat ainakin väittävät kaiken kiertävän 
harmonisesti yhdessä. Tämä jumalahan johtaa harmoniaa 

pitämällä kaikkea yhteisessä kiertoliikkeessä [homopolön] 
jumalien ja ihmisten parissa. Samoin kuin käytämme sanois- 
ta homokeleuthos [matkakumppani] ja homokoitis |vuode- 
kumppani] muotoja akoliithos ja akoitis, joissa homo- on 
vaihdettu a:ksi, samoin olemme nimen Homopolon muutta- 
neet muotoon Apollon ja lisänneet vielä toisen 1:n, koska 
nimi muuten olisi osunut yksiin tuhoajaa |apolön] merkitse- 
vän sanan kanssa. Vielä nytkin jotkut ovat näkevinään siinä 
tämän merkityksen ja pelkäävät sen tarkoittavan jotakin 
tuhoisaa, koska tajuavat sen väärin. Mutta niin kuin juuri 
mainitsin, tämä nimi sivuaa jumalan kaikkia tehtäviä: hän on 
vilpitön, aina ampuva, puhdistava ja yhteisen kiertoliikkeen 
johtaja. 

Muusat ja musiikki ovat nähtävästi saaneet nimensä pyrki- 
misestä [mosthai], etsimisestä ja viisaudenrakkaudesta, Leto- 
jumalatar taas suopeudestaan. Hänhän on aina myöntyväi- 
nen lethelömön], mitä häneltä sitten anotaankin. Tai ehkäpä 
selitys on hänen murteellisessa nimityksessään, monethan 
sanovat häntä Lethoksi; tämä nimi varmaan johtuu siitä ettei 
hänen luonteensa [erhos| ole tyly vaan lempeä ja rauhallinen 
|Jeion]. Artemis lienee saanut nimensä terveydestään larte- 
mes] ja siveydestään, hänhän rakasti neitsyyttä. Tai ehkä 
tämän nimen antaja halusi nimittää häntä ”hyveen tuntevaksi 
laretes histör] tai kenties sellaiseksi, joka vihaa hedelmöitys- 
tä? |aroton misesäsa], jonka mies aikaansaa naiselle. Jokin 
näistä syistä tai ehkä kaikki yhdessä on saanut nimenantajan 
käyttämään jumalattaresta tätä nimeä. 

HERMOGENES Entä Dionysos ja Afrodite? 

SOKRATES Voi Hipponikoksen poika, kysyt vaikeita asioita! 
Näiden jumalien nimille voidaan kuitenkin antaa sekä vaka- 
va että leikillinen selitys. Vakavaa saat kysyä muilta, 
leikillisen voin kyllä hyvin esittää, pitäväthän nämä jumalat- 
kin leikinlaskusta. Dionysoksen nimi voisi leikkimielessä olla 
Didoinysos, ”viinin antaja? [ko didiis ton oinonl], ja viinin 
loinos] nimeksi sopisi erinomaisesti oionus, koska se saa 
juojansa usein kuvittelemaan loiesthai] että heillä on järkeä 
[nus], vaikka se juuri heiltä puuttuu. Afroditen suhteen ei ole 
mitään syytä väittää Hesiodosta vastaan, vaan voimme kuten 

hänkin uskoa Afroditen saaneen nimensä merenvaahdosta 
lafros], josta hän syntyi. 

HERMOGENES Mutta sinä olet ateenalainen, Sokrates; älä siis 
unohda Athenea äläkä Hefaistosta ja Aresta. 

SOKRATES Se ei tosiaankaan olisi sopivaa. 

HERMOGENES Ei tosiaan. 

SOKRATES Athenen toisen nimen selittäminen ei ole vaikea 
asia. 

HERMOGENES Minkä siis? 

SOKRATES Mehän käytämme hänestä nimeä Pallas. 
HERMOGENES Aivan niin. 

SOKRATES Osumme varmasti oikeaan, jos päättelemme hä- 
nen saaneen tämän nimen asetanssista. Jos hyppelemme 
ilmaan tai nostelemme jotakin käsissämme, eikö tämä ole 
hyppimistä |pallesthai] ja hypittämistä [pallein], tanssimista 
ja tanssittamista? 

HERMOGENES Sitä juuri. 

SOKRATES Tästä syystä hänen nimensä on Pallas. 
HERMOGENES Se on oikea nimi. Entä hänen toinen nimensä? 
SOKRATES Athene siis? 

HERMOGENES Niin. 

SOKRATES Se onkin visaisempi kysymys. Ennen vanhaan 
ihmisillä oli Athenesta näköjään sama käsitys kuin nykyään 
Homeroksen tuntijoilla. Heistähän useimmat sanovat Home- 
rosta selittäessään, että hänellä Athene edustaa järkeä [nüs] 
ja älyä. Nimenantaja näkyy ajatelleen jumalattaresta samaan 
tapaan ja menneen vielä pitemmälle, sillä hänen mukaansa 
Athene on jumalan järki [theŭ noesis], koskapa hän sanoo 
tämän olevan hä theonoä; hän vain käyttää murteellisesti €:n 
sijaan ä:ta ja jättää pois i:n ja s:n. Mutta ehkei asia ollutkaan 
näin, vaan hän on antanut jumalattarelle nimen Theonoe, 
koska tämä muita paremmin tuntee jumalalliset asiat [ta 
theia notisa]. Mikään ei estä ajattelemasta niinkään, että 
jumalatar edusti luonteen älyllisyyttä? [en tö ethei noesis] ja 
nimenantaja halusi siksi antaa hänelle nimen Ethonoe. Joko 
hän itse tai myöhemmin jotkut muut muuttivat sen sitten 
mielestään kauniimpaan muotoon Athena. 

HERMOGENES Entä miten selität Hefaistoksen? 

SOKRATES Tarkoitat varmaan [€] tuota jaloa valon tuntijaa” 
|faeos histör]? 

HERMOGENES Niin juuri. 

SOKRATES Jokainenhan näkee että hän on Faistos [loistava]: 
tähän on vain lisätty €-kirjain. 

HERMOGENES Hyvin mahdollista, paitsi jos sinulla on jokin 
toinen selitys, niin kuin melkein luulen. 

SOKRATES Siltä varalta kysy pian Areesta. 

HERMOGENES No kysytään sitten. 

SOKRATES Fiköhän Ares ole saanut nimensä miehekkyydes- 
tään larren] ja urheudestaan [andreion], tai ehkäpä kovuu- 
destaan ja taipumattomuudestaan, siitähän käytetään sanaa 
arraton. Joka tapauksessa Ares siis sopii sodan jumalan 
nimeksi. 

HERMOGENES Oikein hyvin. 

SOKRATES Mutta siirrytään nyt jumalten tähden pois juma- 
lista, sillä minua pelottaa puhua heistä. Voit sen sijaan kysyä 
minulta jotakin muuta, niin näet mitä maata Euthyfronin 
varsat ovat. 

HERMOGENES Teen sen, mutta kysyn kuitenkin vielä Her- 
meestä, koska Kratylos tässä väittää etten minä ole Hermo- 
genes. Yritetään tutkia mitä Hermes-nimi merkitsee, niin 
näemme pitääkö hänen väitteensä paikkansa. 

SOKRATES Nimi Hermes tuntuu viittaavan puhumiseen. 
Hänhän on tulkki |hermöneus], sanansaattaja, varas, petolli- 


nen puheissaan j ja taitava kaupanteossa, ja kaikki tämmöinen 


toiminta perustuu puheen mahtiin. Äsken totesimme, että 
eirein [kietominen, puhuminen] on kielen käyttämistä, ja sana 
emesato, jota Homeros käyttää usein, merkitsee keksimistä. 
Näiden kahden seikan vuoksi nimensäätäjä aivan kuin 
määrää miten meidän on nimitettävä tuota jumalaa, joka on 
keksinyt puheen ja kielen: »Ihmiset! Sitä joka on keksinyt 
puhumisen [fo eirein emösatol], teidän on syytä kutsua 
nimellä Eiremes.» Nykyään me nimitämme häntä mielestäm- 
me kauniimmalla nimellä Hermeeksi. 

HERMOGENES Toden totta, Kratylos taitaa olla oikeassa kun 
väittää etten minä ole Hermogenes. En tosiaankaan ole 
mikään kekseliäs puhuja. 

SOKRATES Sekin on ymmärrettävää, että Hermeen pojalla 
Panilla on kaksinainen luonto. 

HERMOGENES Millä tavoin? 

SOKRATES Kuten tiedät, puhe ilmaisee kaikkea |pän] ja saa 
kaiken alituisesti pyörimään [polei aei] ja kiertämään, ja sitä 
on kahta lajia: todellista ja valheellista. 

HERMOGENES Aivan niin. 

SOKRATES Se osa puhetta joka on totta, on sileää ja 
jumalaista, ja se asustaa ylhäällä jumalien parissa. Valhe sen 
sijaan asuu alhaalla tavallisten ihmisten joukossa, ja se on 
karheaa [trakhy] ja pukkimaista, tragikon. Enitenhän tarua ja 
valhetta esiintyykin juuri tragedian kuvaamassa elämässä. 
HERMOGENES Se pitää paikkansa. 

SOKRATES Niinpä sille, joka ilmoittaa kaiken |[pän] ja panee 
kaiken aina kiertämään [aei polön], on Pän aipolos |vuohi- 
paimen Pan] oikea nimi. Tämä Hermeen kaksiluonteinen 
poika on yläruumiiltaan sileä, alaosastaan karhea ja pukin 
muotoinen. Pan on joko itse puheen ruummiillistuma tai 
ainakin puheen veli, koska hän kerran on Hermeen poika; 
siinähän ei ole mitään merkillistä, että veljekset muistuttavat 
toisiaan. Mutta niin kuin jo sanoin: siirrytään nyt, hyvä 
ystävä, pois jumalien parista. 

HERMOGENES Ainakin näiden, jos haluat. Mutta ei kai 
mikään estä sinua tarkastelemasta sellaisia jumaluuksia kuin 
aurinko, kuu ja tähdet, maa, eetteri ja ilma, tuli ja vesi, vuosi 
ja vuodenajat? 

SOKRATES Paljonhan sinä vaaditkin. Mutta olkoon menneek- 
si, jos sitä toivot. 

HERMOGENES Toivoisin kyllä. 

SOKRATES Mitä tahtoisit kuulla ensiksi? Tarkastelemmeko 
ensin aurinkoa [helios], josta sinäkin aloitit? 

HERMOGENES Sopii hyvin. 

SOKRATES Asia tulee varmasti selvemmäksi, jos käytetään 
doorilaista sanaa — doorilaisethan sanovat hälios. Tämä kai 
johtuu siitä, että nouseva aurinko kerää [hälizein] ihmiset 
yhteen, tai siitä että se matkallaan kiertää |heilein iðn] aina 
maan ympäri. Selitys voi olla siinäkin, että se matkatessaan 
tekee kirjavaksi kaiken maasta kasvavan, ja kirjavaksi 

tekeminen on samaa kuin monenlaiseksi tekeminen laiolein]. 
HERMOGENES Entä kuu [selene]? 

SOKRATES Sen nimi taitaakin saattaa Anaksagoraan noloon 
asemaan. 

HERMOGENES Kuinka niin? 

SOKRATES Hänhän ilmoitti äskettäin kuun saavan valonsa 
auringosta, mutta tämä nimi osoittaa, että se on tiedetty jo 
kauan sitten. 

HERMOGENES Miten niin? 

SOKRATES Sanat selas [loiste] ja fös [valo] merkitsevät 
samaa. 

HERMOGENES Aivan. 

SOKRATES Jos Anaksagoraan koulukunta on oikeassa, kuun 
valo on aina yhtä aikaa uusi [neon] ja vanha [henon], sillä 
kiertäessään jatkuvasti kuun ympäri aurinko luo siihen yhä 
uutta valoa, ja myös vanha, edellisen kuukauden aikainen 
valo säilyy siinä. 

HERMOGENES Aivan totta. 

SOKRATES Monet käyttävät kuusta nimeä selänaiä. 
HERMOGENES Niin käyttävät. 

SOKRATES Koska kuussa säilyy aina uusi ja vanha valo 
[selas neon kai henon ekhei aei], kaikkein sopivin nimi sille 
olisi selaenoneoaeia, mutta se on lyhennetty muotoon selä- 
naia. 

HERMOGENES Tuo sanahan on aivan kuin jostakin dityram- 
bilaulusta. Mitä voisit sitten sanoa kuukaudesta ja tähdistä? 
SOKRATES Kuukausi [meis] johtuu kai sanasta meiüsthai 
[vähentyä], joten sen pitäisi oikeastaan kuulua meies. Tähdet 
[astra] lienevät saaneet nimensä salamasta |astrape]; tämän 
oikeampi nimi olisi vuorostaan anastrope, koska se saa 
kasvot kääntymään ylös [ta öpa anastrefei], mutta siitä 
käytetään nykyään kauniimmalta kuulostavaa sanaa astrape. 
HERMOGENES Entä tuli [pyr] ja vesi [hydör]? 

SOKRATES Pyr-sanaa en ymmärrä. Joko Euthyfronin muusa 
on minut hylännyt tai tämä on todella vaikea sana. Mutta 
pian näet, millä keinolla minä selviän kaikesta mitä en käsitä. 
HERMOGENES Miten? 

SOKRATES Sanon kohta. Vastaahan: voitko selittää pyr-sa- 
nan merkityksen? 

HERMOGENES Fn todellakaan. 

SOKRATES Kuule siis, mitä minä epäilen. Tiedämme että 
kreikkalaiset, etenkin barbaarien alaisina asuvat, ovat omak- 
suneet barbaareilta monia sanoja. 

HERMOGENES Entä sitten? 

SOKRATES Jos yrittää selvittää tällaisten sanojen oikeaa 
merkitystä kreikan eikä sen kielen kannalta, josta sana on 
peräisin, ei tietenkään pääse puusta pitkään. 

HERMOGENES Se on selvä. 

SOKRATES Eiköhän vain pyr-sanakin ole barbaarista alkupe- 
rää. Siihen ei ole helppo päästä käsiksi kreikan kielen kautta, 
sen sijaan fryygialaiset käyttävät tulesta tätä sanaa, vain 
hiukan toisenmuotoisena. Samoin on sanojen hydör [vesi], 
kynes [koirat] ja monien muiden laita. 

HERMOGENES Totta. 

SOKRATES Niille ei pitäisi väkisin keksiä selityksiä, vaikka 
niistä jotain voisikin sanoa. Jätän siis pýr- ja hydör-sanat 
syrjään. Ilman [4€r] nimi taas saattaa johtua siitä, että se saa 
kohoamaan lairei] maasta ylös, tai siitä että se aina virtaa 
[aei rhei] tai että sen virtauksesta syntyy tuuli. Runoilijatkin 
käyttävät tuulenhenkäyksistä nimeä atai; ehkäpä runoilija 
voisi sanoa aetorrhiis lilman henkäys] niin kuin hän sanoisi 
pneumatorrhiis [tuulen henkäys]. Sanasta aither [eetteri] 
arvelen, että sen oikea muoto olisi aeitheer, koska se jatku- 
vasti rientää virraten ilmojen halki [aei thei peri ton dera 
rheön]. Sanan gê [maa] merkitys näkyy selvemmin, jos 
käytetään muotoa gaia. Tämä olisi äidin, synnyttäjän, oikea 
nimitys Homeroksenkin mukaan, sillä hän käyttää muotoa 
gegaasi tarkoittaessaan että jokin on syntynyt. Se siitä. Entä 
seuraavaksi? 

HERMOGENES Vuodenajat ja molemmat vuotta merkitsevät 
sanat. 

SOKRATES Kun ääntää sanan hörai [vuodenajat] kuten ennen 
vanhaan Attikan murteessa, hörai, huomaa sanan merkityk- 
sen. Vuodenajat ovat hörai, koska ne erottavat [hörizein| 

toisistaan talvet ja kesät, tuulet ja maan hedelmät; hörai 
olisikin siis niille oikea nimi. Vuoden molemmat nimitykset, 
eniautos ja etos, taas merkitsevät nähtävästi samaa. Äsken- 
hän totesimme, että Zeun nimi on jakautunut kahtia, niin että 
toiset käyttävät muotoa Zena, toiset Dia. Samoin on tässä 
tapauksessa: siitä mikä saattaa ilmoille kasvit ja elolliset 
olennot ja oman itsensä piirissä tarkastelee niitä, toiset 
käyttävät nimeä etos, koska se tarkastelee l[etazeil], toiset 
nimeä eniautos, koska se tarkastelee itsensä piirissä [en 
heautö]. Koko sanonta siis kuuluu to en hautö etazon, 
'itsessään tarkasteleva”, ja siitä on jakamalla saatu kaksi 
sanaa, eniautos ja etos. 

HERMOGENES Sinä aina vain edistyt, Sokrates. 

SOKRATES Tunnen itsekin päässeeni jo pitkälle viisauden 
tiellä. 

HERMOGENES Olet todella päässyt. 

SOKRATES Mitähän sinä pian sanotkaan! 

HERMOGENES Tämän sanaluokan jälkeen haluaisin mielellä- 
ni nähdä, millä tavoin ne kauniit sanat ovat oikeita, jotka 
liittyvät hyveeseen: järki, ymmärrys, oikeudenmukaisuus ja 
muut sentapaiset. 

SOKRATES Nyt usutitkin melkoiset sanat liikkeelle. Mutta 
kun kerran olen pukenut leijonan taljan ylleni, ei auta 
arkailla. On siis ryhdyttävä tutkimaan järkeä, ymmärrystä, 
käsittämistä, tietoa ja kaikkia noita kauniita sanoja joista 
puhuit. 

HERMOGENES Missään tapauksessa emme saa luopua yri- 
tyksestä. 

SOKRATES Koira vieköön, taisin äsken olla hyväkin oraakke- 
li. Huomasin, että muinaisille nimenantajille oli käynyt aivan 
samoin kuin monille nykyajan viisaille: yrittäessään saada 
selville olevaisen olemusta he hyörivät niin, että joutuvat 
päästään pyörälle ja kaikki näyttää heidän silmissään pyöri- 
vän ja kieppuvan. He eivät huomaa, että tämä käsitys johtuu 
heidän omasta sisäisestä kiihkostaan, vaan luulevat olevaisen 
olemusta todella tällaiseksi. Mikään ei siinä muka ole lujaa ja 
pysyvää, kaikki virtaa ja ajelehtii, kaikki on pelkkää liikettä 
ja syntymistä. Tämän sanon ajatellen kaikkia niitä sanoja, 

joita meidän pitäisi nyt tarkastella. 

HERMOGENES Kuinka niin? 

SOKRATES Ft ehkä pannut merkille, että kaikki äskeiset 
sanat tuntuvat liittyvän liikkumiseen, virtaamiseen ja synty- 
miseen. 

HERMOGENES En tosiaan huomannut. 

SOKRATES Jo heti ensiksi mainitsemamme sana viittaa sel- 
västi tähän. 

HERMOGENES Mikä se olikaan? 

SOKRATES Järki [fronesis]. Sehän on samaa kuin liikkeen ja 
virtaamisen taju? [foräs kairhi noesis], mutta sen voi käsittää 
myös olevan liikkeen tuottamaa hyötyä’ [/oräs onösis]; joka 
tapauksessa se liittyy liikkumiseen. Ymmärrys [gnöme] taas 
merkitsee selvästi *syntymisen tarkastelua? ja vartioimista' 
[gons nömesis]. Edelleen, itse järjellinen ajattelu [noesis] on 
"uuden kaipausta? [ned hesis], ja se että asiat ovat uusia, 
merkitsee että ne ovat alituisesti syntyviä; se joka on laatinut 
sanan neoesis, onkin halunnut osoittaa sielun pyrkivän juuri 
tähän. Muinoin ei näet sanottu nosis, vaan €:n sijasta 
lausuttiin kaksi e:tä: noeesis. Järkevyys |sofrosyne] taas on 
äsken tarkastelemamme järjen tallellaoloa [söterid frone- 
seos]. Tieto |episteme] osoittaa, että jokainen sielu, joka vain 
on jonkin arvoinen, seuraa [hepetai] asioita niiden liikkuessa, 
jäämättä jälkeen ja rientämättä niiden edelle; siksi sanaan 
pitäisi lisätä e ja sanoa epeisteme. Ymmärrys [|synesis] tuntuu 
olevan samaa kuin päättelykyky |syllogismos], ymmärtämi- 
nen [synienai] taas merkitsee samaa kuin tietäminen; se 
osoittaa sielun kulkevan yhdessä [symporeuesthai] asioiden 
kanssa. Mutta viisaus |sofid] tarkoittaa liikkeen koskettamis- 
ta. Tämä on melko hämärä ja vieraalta kuulostava sana, 
mutta sopii muistaa runoilijoiden usein käyttävän sanaa 
esythe [syöksyi], kun he sanovat jonkun lähtevän äkkiä 
liikkeelle. Erään kuuluisan lakonialaisen miehen nimikin oli 
Soos, mikä Lakonian murteessa tarkoittaa vauhdikasta. 
Viisaus |sofiä] merkitsee siis liikkeen koskettamista [epafe], 
kun kaiken olevaisen ajatellaan olevan liikkeessä. Hyvällä 
lagathon] tarkoitetaan sitä mikä kaikessa on luonnostaan 
ihailtavaa |agaston]. Kun kaikki olevainen on liikkeessä, osa 

siitä vaeltaa nopeasti, osa hitaasti. Kaikki ei siinä ole 
ihailtavaa vaan ainoastaan se mikä on nopeaa [fhoon], ja 
nimitys agathon koskee siis vain tätä ihailtavaa osaa. 

Oikeuden mukaisuus [dikaiosyne] tarkoittaa oikean ymmär- 
tämistä? |dikait synesis], kuten on helppo päätellä. Itse 
dikaion (oikea, oikeudenmukainen) on sen sijaan vaikea sana. 
Monet ovat siitä yksimielisiä tiettyyn määrään asti, mutta 
sitten mielipiteet hajaantuvat. Ne jotka katsovat kaiken 
olevan liikkeessä, olettavat että valtaosa kaikesta vain vael- 
taa edelleen, mutta tämän kaiken läpi kulkee jotakin muuta, 
josta kaikki syntyvä on syntyisin. Tämä jokin on hyvin 
nopeaa ja kevyttä. Sehän ei voi kulkea kaiken olevaisen läpi, 
ellei se ole tavattoman kevyttä, niin ettei mikään voi pidättää 
sitä, ja tavattoman nopeaa, niin että kaikki muu tuntuu sen 
rinnalla pysyvän paikoillaan. Koska se hallitsee kaikkea 
muuta kulkemalla sen läpi ldiaion], dikaion on sille oikea 
nimitys; sana on vain saatu sointuvammaksi lisäämällä 
siihen k. Kuten mainitsin, monet ovat yksimielisiä dikaion- 
sanan merkityksestä tähän saakka. Mutta minä olen kovin 
halunnut saada asian selväksi ja olen seuraamalla salaisia 
opetuksia saanut tietää, että tuo oikeudenmukaisuus on 
samalla myös syy — sillä syyhän on se minkä kautta [di ho] 
jotakin syntyy —, ja minulle sanottiin että erityisesti sen 
vuoksi on oikein käyttää sitä nimitystä. Kun tämän kuultuani 
tiedustelin heiltä kohteliaasti: »Jos asia on näin, mitä sitten 
on oikeudenmukaisuus?», he antoivat minun ymmärtää että 
kyselin liikaa ja olin ylittänyt sopivuuden rajat. He sanoivat 
minun saaneen jo tietää tarpeeksi, ja jotta saisin asiasta 
kyllikseni, he rupesivat puhumaan kuka mitäkin eikä yksi- 
mielisyydestä enää ollut tietoakaan. Eräs heistä sanoi, että 
oikeudenmukaisuus, dikaion, on aurinko, sillä se yksin 
hallitsee kaikkea olevaisuutta kulkemalla sen läpi [diaiön] ja 
polttaen [kaðn] sitä. Kun ihastuneena tästä hienosta vastauk- 
sesta mainitsin siitä eräälle toiselle, hän nauroi minulle ja 
kysyi, eikö sitten ihmisten parissa ole lainkaan oikeudenmu- 
kaisuutta auringonlaskun jälkeen. Kun kovasti halusin tietää 
hänen oman mielipiteensä, hän sanoi että oikeudenmukaisuus 
on tuli; tätä on vaikea käsittää. Eräs kolmas sanoi ettei se ole 

tuli itse vaan tulessa oleva kuumuus. Neljännen mielestä 
kaikki nämä selitykset olivat naurettavia: oikeudenmukai- 
suus on järki, kuten Anaksagoras sanoo; hänen mukaansa- 
han järki on kaikesta riippumaton ja mihinkään sekoittuma- 
ton, ja vaeltaen kaiken halki se pitää kaikkea järjestyksessä. 
Minä käsitän nyt tästä kaikesta vielä paljon vähemmän kuin 
silloin, kun rupesin ottamaan selvää siitä mitä oikeudenmu- 
kaisuus on. Mutta sen nimitystähän me olimme tutkimassa; 
tällä tavoin se siis nähtävästi on saanut nimensä. 
HERMOGENES Vaikuttaa ihan siltä kuin et puhuisikaan omia 
ajatuksiasi vaan olisit kuullut tuon joltakulta muulta. 
SOKRATES Entä muu mitä olen puhunut? 

HERMOGENES Ei muun kohdalla tuntunut siltä. 

SOKRATES Kuuntele siis, ehkäpä onnistun edelleenkin uskot- 
telemaan sinulle, että puhun omasta päästäni. Mitä meillä nyt 
oikeudenmukaisuuden jälkeen vielä onkaan jäljellä? Urheutta 
landreiä] emme ole tainneet vielä käsitellä. Epäoikeudenmu- 
kaisuus |adikidä] on tietenkin este, joka haittaa sitä mikä 
kulkee läpi [diaion], sanasta andreiä taas näkee että urheus 
on saanut nimensä taistelussa. Jos kaikki olevainen virtaa, 
siinä oleva taistelu on tietenkin vastakkaista virtausta [enan- 
tia rhoe]. Kun andreiä-sanasta otetaan pois d, syntyy sana 
anreia, joka osoittaa tämän selvästi. Urheutta ei tietenkään 
ole minkä tahansa virtauksen vastavirtaus, vaan ainoastaan 
sellainen, joka kulkee päin oikeudenvastaista virtausta; eihän 
urheutta muuten ylistettäisi. Samaten miehekkyys [arren] ja 
mies laner] liittyvät tähän vastavirtaukseen [anö rho6]. 
Nainen [gyne] merkitsee ilmeisesti synnyttämistä [gon6]. 
Naaras |thely] on saanut nimensä nisästä [hee]; nisähän saa 
poikaset kukoistamaan [fethelenai] niin kuin kastelu saa 
kasvit. 

HERMOGENES Siltä vaikuttaa. 

SOKRATES Itse sana kukoistaa” [thallein] kuvaa mielestäni 
poikasten kasvun nopeutta ja äkillisyyttä. Sanan laatija on 
aivan kuin pyrkinyt ilmentämään tätä muodostamalla tuon 
sanan sanoista thein [juosta] ja hallesthai [hypätä]. Mutta 
sinähän et ollenkaan huomaa, että minä olen siirtynyt radalta 
syrjään, kun olen päässyt tasaiselle maalle. Meillä on vielä 

monia tärkeäntuntuisia kysymyksiä jäljellä. 

HERMOGENES Se on totta. 

SOKRATES Meidän on muun muassa tutkittava taito [tekhne] 
-sanan merkitystä. 

HERMOGENES Ehdottomasti. 

SOKRATES Jos siitä poistetaan t ja lisätään kh:n ja n:n sekä 
n:n ja €:n väliin o, saadaan sana ekhonoe, joka merkitsee 
järjen omistusta? [heksis nü]. Eikö totta? 

HERMOGENES Onpa se kiven takana. 

SOKRATES Voi hyvä ystävä, etkö tiedä että alkuperäiset 
sanat ovat aivan hautautuneet kaiken alle, kun niistä on 
haluttu tehdä näyttävämpiä? Ääntämisen helpottamiseksi on 
kirjaimia lisätty ja poistettu, sanoja on käännelty ja väännel- 
ty niiden kaunistamiseksi ja muuten vain aikojen kuluessa. 
Eikö esimerkiksi ole kummallista, että sanaan katopitron 
[peili] on lisätty r? Jotka menettelevät näin, eivät välitä 
totuudesta vaan pelkästään siitä miten suutansa suipistaisi- 
vat. He lisäävät alkuperäisiin sanoihin kaikenlaista, kunnes 
lopulta yksikään ihminen ei ymmärrä sanan merkitystä. 
Niinpä sfinksiäkään ei enää äännetä fiks vaan sfinks, ja sama 
pätee moneen muuhunkin sanaan. 

HERMOGENES Tuo on aivan totta. 

SOKRATES Jos sanoihin saisi lisätä ja niistä poistaa mitä 
haluaa, silloinhan asia muuttuisikin helpoksi ja mikä tahansa 
sana saataisiin sopimaan mihin tahansa asiaan. 
HERMOGENES Se on totta. 

SOKRATES Totta hyvinkin. Mutta sinun pitäisi viisaana 
valvojana pitää huolta siitä mikä on kohtuullista ja todennä- 
köistä. 

HERMOGENES Toivon vain, että pystyn siihen. 

SOKRATES Sitä minäkin toivon, hyvä Hermogenes. Mutta älä 
rupea turhantarkaksi, 


etten heikkenis, ei menis uljuus multa ja voima. 


Pääsen nimittäin esitykseni huippukohtaan sitten kun olem- 
me taidon jälkeen saaneet tutkituksi myös kekseliäisyyden 
[mekhane]. Sana mekos [pituus] merkitsee tavallaan suuruut- 

ta, joten mekhane tarkoittaa ilmeisesti suureen tulokseen 
pääsemistä lanein] ja koostuu näistä osista. Ja nyt on aika 
päästä tuohon huippukohtaan, josta mainitsin: on ryhdyttävä 
tutkimaan hyve l|arete]- ja pahuus [kakiä]- sanojen merkitys- 
tä. Edellistä en vielä pysty näkemään, mutta jälkimmäinen 
tuntuu päivänselvältä, se ainakin sopii kaikkeen mitä edellä 
on sanottu. Koska kaikki asiat ovat liikkeessä, silloinhan 
kaikki mikä liikkuu huonosti [kakös ion] on pahuutta 
[kakiä]. Yhteisnimitys ”pahuus? koskee erityisesti sitä asioihin 
suuntautuvaa huonoa liikettä, joka tapahtuu sielussa. Mitä 
tämä huono liikkuminen’ oikein on, se näkyy myös sanasta 
pelkuruus?, jota emme vielä ole käsitelleet; hyppäsimme sen 
yli, vaikka sitä olisi pitänyt tarkastella urheuden jälkeen. 
Mutta olemme tainneet hypätä yhden ja toisen muunkin 
sanan yli. Pelkuruus [deiliä] merkitsee vahvaa sielun kahlet- 
ta. Merkitseehän sana lian [liiaksi] eräänlaista vahvuutta, ja 
pelkuruus on siis sielun kahle [desmos], liiallinen [/iän] ja 
kaikista suurin. Myös neuvottomuus laporiä] on pahaa ja 
samoin ilmeisesti kaikki muukin, joka estää liikkumista ja 
etenemistä |poreuesthai]. ”Huono liikkuminen? näyttää siis 
merkitsevän pidäkkeiden ja esteiden häiritsemää kulkua, ja 
kun sitä tapahtuu sielussa, sielu täyttyy pahuudella. Kun 
tällaisen nimenä on pahuus, silloin hyveen larete] täytyy olla 
päinvastaista. Se merkitsee ensinnäkin häiriötöntä kulkua, 
toiseksi se osoittaa että hyvässä sielussa virtaaminen on aina 
vapaata, ja niinpä se, mikä aina virtaa [aei rheon] esteettö- 
mästi ja vailla pidäkkeitä, sai nimekseen tämän sanan. Sen 
oikea nimitys olisi aeireite tai kukaties hairete, joka osoittaisi 
että tämä tila on kaikkein toivottavin [hairetotate]; sana olisi 
vain supistunut muotoon arete. Sanot minun ehkä minun nyt 
sepittelevän omiani, mutta minä väitän, että jos äskeinen 
selitykseni pahuudesta on oikea, silloin on myös tämä hyveen 
nimitys oikea. 

HERMOGENES Mitä sitten merkitsee sana paha ikakon], 
jonka avulla olet juuri selittänyt paljon muuta? 

SOKRATES Se on tosiaan kummallinen ja vaikeasti tulkittava 
sana. Minun täytyy taas turvautua äskeiseen keinooni. 
HERMOGENES Mikä se oli? 

SOKRATES Selitän sen olevan vierasta alkuperää. 
HERMOGENES Olet varmaankin oikeassa. Voimme kai nyt 
jättää nämä sanat ja siirtyä tarkastelemaan, miten voidaan 
perustella sanoja ”kauneus? ja ”rumuus.. 

SOKRATES Rumuus laiskhron] -sanan merkitys on mielestäni 
päivänselvä, ja se pitää yhtä kaiken äsken esitetyn kanssa. 
Nimensäätäjä näyttää johdonmukaisesti tuominneen kaiken 
mikä estää ja pidättää asioita niiden virratessa eteenpäin, ja 
tässä tapauksessa hän on sille mikä ’aina pidättää virtausta’ 
[aei iskhon ton rhin] antanut nimen aeiskhorrhiin; se on 
meillä supistunut muotoon aiskhron. 

HERMOGENES Entä kauneus [kalon]? 

SOKRATES Se on vaikeampi huomata. Kuitenkin sana itse 
ilmaisee asian, vain korko ja o:n pituus on muuttunut. 
HERMOGENES Miten siis? 

SOKRATES Tämä sana merkitsee kaikesta päättäen ajatusta. 
HERMOGENES Mitä tarkoitat? 

SOKRATES Mistä mahtaa johtua, että joka asialla on nimen- 
sä? Eikö se aiheudu nimen antamisesta? 

HERMOGENES Epäilemättä. 

SOKRATES Eikö tätä ole juuri ajatus, joko jumalien tai 
ihmisten tai molempien? 

HERMOGENES On. 

SOKRATES Eikö se, joka on antanut asioille nimet, ole juuri 
sama joka nimittää [fo kalun] niitä, eli siis ajatus? 
HERMOGENES On varmaankin. 

SOKRATES Se mikä on järjen ja älyn aikaansaannosta, on kai 
kiitettävää, ja mikä ei ole, moitittavaa? 

HERMOGENES Ehdottomasti. 

SOKRATES Lääkintätaito suorittaa lääkintää, rakennustaito 
saa aikaan rakennuksia. Vai kuinka? 

HERMOGENES Se on totta. 

SOKRATES Ja kauneus [kalon] saa aikaan kauniita asioita? 
HERMOGENES Niin juuri. 

SOKRATES Mehän totesimme, että se on ajatus? 
HERMOGENES Aivan. 

SOKRATES Kauneus, kalon, on siis aivan oikea nimitys 
järjelliselle ajatukselle, koska se saa aikaan sellaista mitä me 


ihailemme ja nimitämme kauniiksi. 
258 


KRATYLOS 


HERMOGENES Varmasti on. 

SOKRATES Onko meillä vielä jotakin tämän tapaista käsitte- 
lemättä? 

HERMOGENES Hyvään ja kauniiseen liittyvät sanat: hyödyl- 
linen, kannattava, edullinen, tuottoisa, ja niiden vastakohdat. 

SOKRATES Hyödyllisen [symferon] merkityksen voit itsekin 
huomata, jos ajattelet mitä äsken puhuimme. Se tuntuu 
olevan tiedon lepisteme] veli, sillä sehän merkitsee juuri 
sielun yhteisliikettä kaikkien asioiden kanssa. Siitä, mitä 
tämä yhteinen liike saa aikaan, käytetään nimityksiä symfe- 
ron l|yhteenvievä] ja symforä, koska sekin on mukana 
yhteisessä kiertoliikkeessä [symperiferesthai]). 

HERMOGENES Taitaa olla noin. 

SOKRATES Tuottoisa [kerdaleon] johtuu sanasta tuotto, ker- 
dos. Sanan merkitys käy selväksi, jos d vaihdetaan n:ksi: se 
merkitsee samaa kuin hyvä, mutta toiselta kannalta. Kaiken 
läpi liikkuessaan hyvä sekoittuu [kerannytai] kaikkeen, ja 
juuri tätä merkitystä nimenantaja halusi tuolla nimellä 
ilmentää. Hän kuitenkin vaihtoi n:n sijalle d:n ja äänsi sen 
kerdos. 

HERMOGENES Entä '*kannattava”? 

SOKRATES Kannattava [1ysitelän] merkitsee mielestäni toista 
kuin kauppiaiden kielenkäytössä, jossa se tarkoittaa sellaista 
mikä peittää kulut. Koska se on kaikkein nopeinta koko 
olevaisuudessa, se ei salli asioiden pysähtyä eikä liikkeen 
päästä loppuun, seisahtua ja lakata, vaan aina kun liike on 
päättymäisillään, se jälleen vapauttaa liikkeen ja takaa sille 
jatkuvuuden ja kuolemattomuuden. Sille mikä vapauttaa 
[Jei] liikkeen päättymiseltä [telos], on annettu nimi lysitelän. 
Edullinen |öfelimon] taas on vierasperäinen sana, jota Home- 
ros usein käyttää muodossa ofellein; tämä merkitsee kasvat- 
tamista ja aikaansaamista. 

HERMOGENES Entä näiden vastakohdat? 

SOKRATES Näiden kielteisiä vastineita on mielestäni turha 
käydä läpi. 

HERMOGENES Mitkä ne ovat? 

SOKRATES Hyödytön, epäedullinen, kannattamaton ja tuot- 
tamaton. 

SOKRATES Sen sijaan on syytä tarkastella vahingollista ja 
haitallista. 

HERMOGENES Niin on. 

SOKRATES Vahingollinen [blaberon] tarkoittaa ?virtaamista 
vahingoittavaa [blapton ton rhin]. *V ahingoittava? [blapton] 
taas on se mikä ”haluaa tarttua [būlomenon hapteinl. 
Tarttuminen on samaa kuin kahlitseminen, ja sitähän nimen- 
säätäjä joka yhteydessä paheksuu. Se mikä haluaa tarttua 
virtaukseen? |biälomenon haptein rhin] olisi oikein nimitetty- 
nä bulapteriin, mutta siitä käytetään kaunisteltua muotoa 
blaberon. 

HERMOGENES Ovatpa nämä sinun sanasi konstikkaita, Sok- 
rates. Äsken kun sanoit »bulapterun», näytit aivan siltä kuin 
olisit puhaltamassa Athenen hymnin huilupreludia. 
SOKRATES Hermogenes hyvä, ei se ole minun syyni vaan 
niiden jotka ovat sepittäneet tämän sanan. 

HERMOGENES Niin kylläkin. Entä mitä ”haitallinen? merkit- 
see? 

SOKRATES Mitähän haitallinen |zemiödes] tosiaan tarkoit- 
taa? Nyt saat nähdä, Hermogenes, kuinka oikeassa olin kun 
sanoin, että lisäämällä ja poistamalla kirjaimia on sanojen 
merkitystä muutettu suuresti. Joskus aivan pienikin väännös 
on muuttanut merkityksen päinvastaiseksi, esimerkiksi sanas- 
sa deon [tarpeellinen]. Muistin tämän siitä mitä juuri aioin 
sanoa: tämä meidän hieno uusi kielemme on hämärtänyt 
velvollisuus- ja haitallinen-sanojen sisällön ja keikauttanut 
niiden merkityksen päälaelleen, kun taas entinen kieli toi 
molempien merkityksen selvästi esiin. 

HERMOGENES Mitä tarkoitat? 

SOKRATES Minä selitän. Ennen vanhaanhan meidän kieles- 
sämme käytettiin runsaasti 1:tä ja d:tä, ja näin tekivät etenkin 
naiset, sillä heillähän vanha puhetapa säilyy parhaiten. Mutta 
nykyään käytetään 1:n sijasta e:tä tai €:tä ja d:n sijasta z:tä, 
koska se muka kuulostaa komeammalta. 

HERMOGENES Kuinka siis? 

SOKRATES Esimerkiksi päivä? on nykyään hemerä, mutta 
muinoin sanottiin himerä tai hemerä. 

HERMOGENES Se on totta. 

SOKRATES Näethän, että vain tuo muinainen sana osoittaa 
sepittäjänsä tarkoituksen: kun odottavien ja kaipaavien [hi- 
meirisin] ihmisten riemuksi pimeys muuttui valoksi, tälle 
annettiin nimi himerä. 

HERMOGENES Niin varmaankin. — 

SOKRATES Mutta nykyinen hemerä on niin muhkea sana, 
ettei sen merkitystäkään enää tajua. Jotkut tosin arvelevat 
päivän saaneen nimensä siitä, että se tekee rauhalliseksi 
[hemeros]. 

HERMOGENES Niin tosiaan. 

SOKRATES Tiedät myös, että zygon lies] oli ennen vanhaan 
dyogon. 

HERMOGENES Niin oli. 

SOKRATES Zygon-sanan merkitystä ei voi nähdä, sen sijaan 
dyogon on aivan oikea nimitys sille mikä sitoo yhteen kaksi 
[dyo] eläintä vetämistä [agdge] varten. Nykyään kuitenkin 
sanotaan zygon. Muitakin esimerkkejä olisi vaikka kuinka 
paljon. 

HERMOGENES Niin varmaankin. 

SOKRATES Samoin sana deon näin lausuttuna merkitsee 
päinvastaista kuin kaikki hyvään”? liittyvät sanat. Vaikka 
deon, tarpeellinen, on yksi hyvän hahmo, kuulostaa siltä kuin 
se olisi liikkeen este ja kahle [desmos], siis *vahingollisen' 
veli. 

HERMOGENES Siltä tosiaan kuulostaa. 

SOKRATES Toisin on silloin kun käytetään vanhaa nimitystä, 
joka on paljon todennäköisemmin oikea kuin nykyinen. Se on 
sopusoinnussa kaikkien äsken mainittujen hyvää merkitse- 
vien sanojen kanssa, jos e korvataan i:llä, joka siinä on 
aikaisemmin ollut: dion [läpi kulkeva], ei deon [sitova], 
merkitsee tuota hyvää, jota nimensäätäjä ylistää. Hän ei siis 
ole menetellyt ristiriitaisesti antaessaan nimiä. Tarpeellinen, 
edullinen, kannattava, tuottoisa, hyvä, hyödyllinen ja suotui- 


sa merkitsevät samaa, ne ovat vain eri nimityksiä sille mikä- 


liikkuu ja saa aikaan järjestystä. Tämä on koko ajan saanut 
osakseen kiitosta, se taas mikä pidättää ja sitoo, on saanut 
moitetta. Ja jos sanassa zemiödes [haitallinen] muutat mui- 
naisen ääntämistavan mukaisesti z:n d:ksi, huomaat että 

tämä sana, demiödes, merkitsee ?sitä mikä sitoo liikkuvan? 
[dün to ion]. 

HERMOGENES Entä nautinto, kärsimys, halu ja muut sen 
tapaiset sanat? 

SOKRATES Ne eivät tunnu kovin vaikeilta. Nautinto |hedone] 
on ilmeisesti saanut nimensä siitä että se tähtää hyötyyn [he 
onêsis]; siihen on vain lisätty d, niin ettei sanota heone vaan 
hedone. Kärsimyksen [/ype] nimi johtuu riutumuksesta [dia- 
lysis], joka tässä tilassa valtaa ruumiin. Harmi [aniä] on 
sellaista mikä estää liikettä [ienai]. Tuska [algedön] on 
luultavasti vierasperäinen sana, joka on johdettu sanasta 
algeinos |tuskallinen]. Murhe [odyne] merkitsee kärsimyksen 
tunkeutumista lendysis] mieleen. Vaiva [akhthedön] kuvaa, 
kuten jokainen näkee, liikkeen raskautta [akhthos]. Riemu 
[kharä] merkitsee nähtävästi sielun laajentumista [diakhysis] 
ja sen vaivatonta virtausta [rho]. Viehätys [terpsis] johtuu 
viehkeydestä [terpnon], joka aivan kuin hiipii [herpei] sielun 
halki henkäyksen [pno] tavoin. Oikea nimitys olisi herpnän, 
mutta ajan mittaan se on muuttunut muotoon ferpnon. 
Hilpeys leufrosynel ei kaipaa selityksiä, jokainen näkee sen 
saaneen nimensä siitä, että sielu mukautuu hyvin yhteiseen 
liikkeeseen [eu symferesthai]. Olisi oikein sanoa euferosyne, 
mutta me sanomme eufrosynö. Myöskään halu [epithymiä] ei 
ole vaikea sana: se on selvästikin mieleen tulevalle [epi ton 
thymon isal voimalle annettu nimitys. Thymos | mieli] taas 
on saanut nimensä sielun kuohunnasta [fhysis] ja kiehunnas- 
ta. Himon [himeros] nimitys johtuu siitä virtauksesta, joka 
rajuimmin tempaa sielun mukaansa. Se virtaa kiihkeästi 
[hiemenos rhei] ja kohdettaan tavoitellen [efiemenos] ja 
vuolaudellaan [hesis tes rhoes] tempaa rajusti sielun mukaan- 
sa, ja kaiken tämän voimansa vuoksi se on saanut nimen 
himeros. Kaipaus |pothos] -sana taas osoittaa, ettei tämä 
tunne kohdistu mihinkään läsnä olevaan vaan sellaiseen mikä 
on jossakin muualla [allothi pä ontos] ja poissa [apontos]. 
Pothos on siis sen tunteen nimi, josta käytetään nimeä 
himeros silloin kun kohde on läsnä; kun kohde on poissa, 
tunteen nimi on pothos. Rakkaus [erös] virtaa [esrei] sieluun 
ulkoapäin, ja koska tämä virtaus ei ole alkuisin kokijasta 

itsestään vaan siirtyy häneen ulkopuolelta silmien kautta, sen 
nimenä oli muinoin esros — siihen aikaan käytimme 0:n 
sijasta o:ta. Nyt on o vaihdettu ō:ksi ja sanomme erös. Entä 
onko vielä jotakin, jota meidän pitäisi mielestäsi tarkastella? 
HERMOGENES Mitä arvelet *käsityksestä? ja muista sen tapai- 
sista sanoista? 

SOKRATES Käsitys [doksa] johtuu joko takaa-ajosta [diök- 
sis], sillä sieluhan ajaa takaa tietoa asioiden olemuksesta, tai 
jousella [tokson] ampumisesta. Tämä tuntuukin todennäköi- 
semmältä, sillä oiesis [arvelu] viittaa samaan suuntaan. 
Sehän ilmentää sielun kiitoa loisis] kohti tietoa asioiden 
olemuksesta, aivan kuten pyrkimys [bule] on tavallaan 
ampumista [bo/e] ja tahtominen [bulesthai] ja harkitseminen 
|[Dileuesthai] ovat tähtäämistä. Kaikki nämä sanat tuntuvat 
doksa-sanan tavoin kuvaavan ampumista, aivan kuten niiden 
vastakohta abulid [neuvottomuus] merkitsee harhalaukausta 
latykhiä]: ampuja ei ole osunut siihen mihin ampui, siihen 
mihin hän tahtoi, tarkoitti ja tähtäsi. 

HERMOGENES Tuo on jo vähän liian vinhaa menoa, Sokra- 
tes. 

SOKRATES Olen jo loppusuoralla. Haluan vielä selittää sanan 
pakko”, koska se liittyy edellisiin, ja sanan *'vapaaehtoinen”. 
Vapaaehtoinen [hekision] ilmaisee sellaista mikä väistyy 
eikä pane vastaan, sellaista mikä väistää liikettä [eikön tö 
ionti], nimittäin tahdon mukaista liikettä. Pakollinen [anan- 
kaion] ja vastusteleva, tahdon vastainen, liittyy erehdykseen 
ja tietämättömyyteen, ja se on kuin vaellusta halki vaikeakul- 
kuisten, jyrkkien ja tiheikköisten rotkojen [anke], joissa 
matka on täynnä esteitä. Nimitys anankaion johtuukin 
ilmeisesti juuri tästä vertaamisesta rotkovaellukseen. Mutta 
niin kauan kuin vielä jaksan, meidän ei pidä hellittää. Älä 
sinäkään hellitä, kysy vain! 

HERMOGENES Kysyn nyt tärkeimpiä ja kauneimpia nimiä, 
totuutta”, valhetta”, *olevaa? ja sitä mikä juuri on keskuste- 
lumme aiheena, *sanaa? [onoma]. Mistä se on saanut nimen- 
sä? 

SOKRATES Merkitseehän sana maiesthai jotakin? 
HERMOGENES Merkitsee, tutkimista. 

SOKRATES Näyttää siltä kuin onoma olisi lyhennetty lausees- 
ta, joka merkitsee: *se on olevainen [on], johon [hä] tutkimus 
[zetema] kohdistuu?. Tämä siis on onoma. Helpommin tämän 
huomaa sanasta onomaston [nimitettävä]: se ilmaisee selvästi 
'olevaisen olevan sitä mikä on tutkittavana? [on hä masma 
estin]. Sana ?totuus? [aletheia] on samoin lyhennetty toisista 
sanoista: sanonnalla alerheia on kuvattu kaikkeuden jumalal- 
lista liikettä, ”?)umalaista harhailu& [alë theia]. Valhe [pseu- 
dos] on taas liikkeen vastakohta. Tässä sanassa jälleen 
paheksutaan sitä mikä on estettynä ja pakotettuna lepää- 
mään, sillä sitä verrataan nukkuviin |heudisi]; sanaan lisätty 
ps tosin peittää merkityksen näkyvistä. On [oleva] ja üsiä 
loleminen, olemus] merkitsevät samaa kuin alethes [tosi], 
mutta niistä on poistettu i. On on näet samaa kuin ion 
[kulkeva] ja ük on [olematon] samaa kuin ük ion [kulkema- 
ton |; jotkut lausuvatkin sen tällä tavoin. 

HERMOGENES Olet uljaasti iskenyt hajalle nämä sanat, Sok- 
rates. Mutta jos kysyttäisiin, millä tavoin sanat ”kulkeva? 
lion], virtaava’ [rheon] ja ”sitova? [dän] ovat oikeita — 
SOKRATES Niin mitä vastaisimme, sitä kai tarkoitat? 
HERMOGENES Sitä juuri. 

SOKRATES Keksimmehän me äsken keinon, miten pystymme 
antamaan järkevältä tuntuvan vastauksen. 

HERMOGENES Mikä keino se olikaan? 

SOKRATES Jos emme ymmärrä jotakin sanaa, voimme sanoa 
sen olevan vierasta alkuperää. Myös noista sanoista saattaa 
jokin todella olla tällainen, tai ehkä sanat ovat niin vanhoja, 
että niiden alkumuotoa on mahdoton löytää. Kun sanoja on 
väännelty joka suuntaan, ei olisi mikään ihme, vaikka 
muinainen puhetapa olisi nykyisestä yhtä kaukana kuin jokin 
barbaarikieli. 

HERMOGENES Se ei ole lainkaan mahdotonta. 

SOKRATES Päinvastoin todennäköistä. Mutta hätäkeinot ei- 
vät tässä auta, asiat on yritettävä tutkia selviksi. Eräs seikka 
on kuitenkin huomattava: jos tiedustellaan niitä sanontoja, 
joista tietty sana on johdettu, ja sen jälkeen taas kysellään 
niitä, joista nuo sanonnat vuorostaan on johdettu, ja jatke- 
taan näin loputtomiin, niin eikö vastaajan ole viimein pakko 

HERMOGENES Luultavasti. 

SOKRATES Millä kohden hänellä olisi syytä luopua ja lopet- 
taa? Eikö silloin, kun hän pääsee niihin perussanoihin, jotka 
Jos ne todella ovat tällaisia, silloin ei enää voi osoittaa, että 
ne on pantu kokoon muista sanoista. Äsken esimerkiksi 
totesimme, että agathon [hyvä] on muodostettu sanoista 
agaston lihailtava] ja thoon [nopea]. Voisimme varmaankin 
sanoa, että thoon vuorostaan on johdettu joistakin muista 
sanoista ja nämä taas muista. Mutta jos päädymme sellai- 
seen, joka ei enää pohjaudu mihinkään muihin sanoihin, 
silloin meillä on oikeus sanoa, että olemme tavoittaneet 
alkutekijän,. Emme enää voi yrittää palauttaa sitä toisiin 
sanoihin. 

HERMOGENES Olet varmasti oikeassa. 

SOKRATES Ovatko äsken kysymäsi sanat siis alkutekijöitä? 
Pitäisikö nyt jollakin muulla menetelmällä tutkia, millä 
tavoin ne ovat oikeita? 

HERMOGENES Kyllä varmaankin. 

SOKRATES Todennäköisesti, sillä kaikki edellä esitetyt sanat- 
han näyttävät palautuvan näihin. Jos asia on näin, kuten 
uskon, sinun pitää nyt auttaa minua niiden tarkastelussa. 
Muuten voin tulla sanoneeksi tyhmyyksiä, kun puhun siitä 
millä tavoin perussanoja voidaan pitää oikeina. 
HERMOGENES Puhu vain, minä autan kykyni mukaan. 
SOKRATES Olet varmaan yhtä mieltä kanssani siitä, että 
jokainen sana ensimmäisestä viimeiseen on oikea vain yhdel- 
lä ja samalla tavalla ja että kukin niistä on sana aivan siinä 
kuin muutkin. 

HERMOGENES Juuri niin. 

SOKRATES Äsken läpikäymämme sanat olivat oikeita sillä 
tavoin, että ne kaikki ilmensivät kyseisen asian luonnetta. 
HERMOGENES Aivan niin. 

SOKRATES Tämä on ominaista yhtä hyvin perussanoille kuin 
niistä johdetuille sanoille, jos ne kerran ovat sanoja. 
HERMOGENES Aivan. 

SOKRATES Johdetut sanat pystyivät tekemään sen perussano- 
jen kautta. 

SOKRATES Hyvä. Entä millä tavoin perussanat, jotka eivät 
enää pohjaudu mihinkään muihin sanoihin, pystyvät mahdol- 
lisimman hyvin ilmentämään asioita — niin kuin niiden on 
pystyttävä, jos ne kerran ovat sanoja? Vastaahan seuraa- 
vaan. Ellei meillä olisi ääntä eikä kieltä mutta haluaisimme 
selvittää toisillemme asioita, emmekö yrittäisi esittää niitä 
käsillämme, päällämme ja vartalollamme niin kuin kuuromy- 
kät tekevät? 

HERMOGENES Kuinkapa muutenkaan. 

SOKRATES Jos haluaisimme esittää jotakin ylhäällä olevaa ja 
kevyttä, jäljittelisimme kai tuon asian luonnetta nostamalla 
käden kohti taivasta, jos taas jotakin alhaalla olevaa ja 
painavaa, laskisimme käden kohti maata. Jos tahtoisimme 
esittää juoksevaa hevosta tai jotakin muuta eläintä, yrittäi- 
simme tietysti jäljitellä sitä vartalonliikkeillämme mahdolli- 
simman hyvin. 

HERMOGENES Tuo on varmasti aivan totta. 

SOKRATES Esittäminen vartalon avulla tapahtuisi siis siten, 
että vartalolla jäljiteltäisiin sitä mitä halutaan esittää. 
HERMOGENES Niin. 

SOKRATES Kun taas haluamme esittää jotakin äänellämme, 
kielellämme ja suullamme, eikö esitys tapahdu silloin niin, 
että näiden avulla jäljittelemme tuota asiaa? 

HERMOGENES Niin tietysti. 

SOKRATES Sana on siis jäljiteltävän asian äänijäljitelmä, ja 
äänellä jäljittelevä nimittää asian, kun hän jäljittelee sitä. 
HERMOGENES Varmasti on noin. 

SOKRATES Päinvastoin, tämä ei varmastikaan ole vielä hyvä 
määritelmä. 

HERMOGENES Kuinka niin? 

SOKRATES Silloin meidän olisi pakko myöntää, että kun 
ihmiset matkivat lampaita, kukkoja ja muita eläimiä, he 
matkiessaan nimittävät niitä. 

HERMOGENES Se on totta. 

SOKRATES Pitääkö se sinusta paikkansa? 

HERMOGENES Fi. Mutta sano, Sokrates, millaista jäljittelyä 
sana sitten on. 

SOKRATES Nimittämisestä ei minun mielestäni ole kysymys 

ensinnäkään silloin, kun jäljittelemme asioita musiikin tai 
runouden keinoin, vaikka silloinkin jäljittely tapahtuu äänen 
avulla. Toiseksi emme nimitä myöskään silloin, kun jäljitte- 
lemme samoja asioita, joita musiikki tai runous jäljittelee. 
Tarkoitan tätä: onhan kullakin asialla ääni ja muoto, monilla 
myös väri? 

HERMOGENES On toki. 

SOKRATES Näiden ominaisuuksien jäljittelyssä tarvittava tai- 
to ei kuitenkaan ole nimittämistaitoa vaan soitto- ja maalaus- 
taitoa. Vai kuinka? 

HERMOGENES Niin. 

SOKRATES Entä edelleen: eikö joka asialla ole myös oma 
olemuksensa, aivan niin kuin sillä on väri ja muut mainitse- 
mamme ominaisuudet? Ja eikö värillä ja äänellä ole kummal- 
lakin oma olemuksensa ja samoin kaikella muullakin, minkä 
ylipäänsä voi sanoa olevan olemassa? 

HERMOGENES Uskon niin. 

SOKRATES Jos nyt joku pystyisi jäljittelemään kunkin asian 
olemusta kirjaimin ja tavuin, hän toisi silloin ilmi mitä mikin 
asia on, eikö niin? 

HERMOGENES Ehdottomasti. 

SOKRATES Miksi nimittäisit sitä joka kykenee tähän? Äskeis- 
ten sanoit olevan soittajia, runoilijoita ja maalareita. Entä 
tämä? 

HERMOGENES Hän on ilmeisesti se jota jo kauan olemme 
etsineet: nimenantaja. 

SOKRATES Jos se on totta, nyt pitäisi tarkastella äsken 
kysymiäsi sanoja, virtaamista”, ”*kulkemista' ja estämistä’; 
on tutkittava, onko vai ei nimenantaja onnistunut kirjainten 
ja tavujen avulla tavoittamaan niiden luonteen ja jäljittele- 
mään niiden olemusta. 

HERMOGENES Niin juuri. 

SOKRATES Ensin on katsottava, ovatko nämä ainoita perus- 
sanoja vai onko niitä vielä enemmänkin. 

HERMOGENES Eiköhän ole muitakin. 

SOKRATES Todennäköisesti. Mutta millaista erottelutapaa 
jäljittelijä käyttää jäljittelynsä lähtökohtana? Kun kerran 
asioiden olemusta jäljitellään tavuin ja kirjaimin, eikä kaik- 

kein paras tapa ole eritellä ensin kirjaimet, aivan kuten 
rytmin tutkijat erittelevät ensin eri kirjainten ja sitten eri 
tavujen arvot ja vasta sen jälkeen siirtyvät tarkastelemaan eri 
rytmejä? 

HERMOGENES Kyllä on. 

SOKRATES Meidänkin pitäisi siis ensin erottaa toisistaan 
vokaalit, sitten lajeittain konsonantit ja umpiäänteet — näin- 
hän tämän alan asiantuntijat sanovat — sekä sellaiset jotka 
eivät ole vokaaleja mutta eivät umpiäänteitäkään, ja tämän 
jälkeen vokaalien eri lajit. Kun olemme erotelleet kaiken 
tämän, on eriteltävä kaikki asiat jotka tarvitsevat nimen ja 
tarkasteltava, onko niissä sellaisia, joihin kaikki muut olevai- 
set palautuvat niin kuin ne olisivat kirjaimia ja joista voi 
nähdä niiden oman olemuksen sekä sen, jakautuvatko ne eri 
lajeihin samalla tavoin kuin kirjaimet. Kun olemme tutkineet 
hyvin tämän kaiken, pystymme soveltamaan kutakin sanaa 
sen mukaan kuinka hyvin se vastaa kohdettaan. Toisinaan on 
yhden sanan vastineeksi annettava yksi kirjain, toisinaan 
useampien kirjainten yhdistelmä, aivan niin kuin maalaritkin 
tavoitellessaan yhdennäköisyyttä käyttävät joskus pelkkää 
purppuraa, joskus jotakin muuta väriä ja toisinaan sekoitta- 
vat yhteen useita värejä, esimerkiksi kuvatessaan ihonväriä 
tai muuta vastaavaa — siis sen mukaan millaista väriä mikin 
kuva näyttää vaativan. Tällä tavoin mekin osoitamme asioille 
vastaavat kirjaimet, tarvittaessa yhtä kohti yhden taikka 
sitten useampia, jolloin sepitämme niin sanottuja tavuja, ja 
tavut liitämme yhteen sanoiksi ja sanonnoiksi. Sanoista ja 
sanonnoista rakennamme suuren ja kauniin kokonaisuuden. 
Kuten äskeisessä esimerkissä tehtiin maalaustaidon avulla 
kuva, siten me saamme nyt nimittämis- tai puhetaidon avulla 
— kuinka sitä nyt nimitettäisiinkin — aikaan puhutun kielen. 
Tai oikeastaan emme me, innostuin hiukan liikaa. Kielen 
nykyinen kokoonpano on jo muinaisten ihmisten työtä. Sen 
sijaan meidän, mikäli pystymme asiantuntevasti tutkimaan 
kaikkea tällaista, on eriteltävä kieli osiinsa ja tarkastettava, 
onko alkuperäiset ja myöhemmät sanat laadittu oikein vai ei. 
Sanojen liittäminen toisiinsa umpimähkään olisi kai huono ja 
kelvoton menetelmä. 

HERMOGENES Niin varmaankin. 

SOKRATES No niin, uskotko pystyväsi suorittamaan tällaisen 
erottelun? Minä en ainakaan osaisi. 

HERMOGENES Fn kyllä sitten minäkään. 

SOKRATES Luovummeko siis kokonaan? Entäpä jos yrittäi- 
simme sen verran kuin pystymme, vaikka emme paljon 
kykenisikään näkemään? Vähän aikaa sitten sanoimme 
jumalille, ettemme tiedä totuudesta mitään mutta koetamme 
tulkita ihmisten käsityksiä heistä. Samalla tavoin voimme nyt 
ryhtyä tähän tehtävään, kun sanomme itsellemme, että jos 
meidän tai jonkun muun pitäisi tehdä tuo erottelu, se olisi 
todellisuudessa tehtävä niin kuin äsken olen esittänyt, mutta 
näissä oloissa meidän on toimittava vain kykyjemme mu- 
kaan. Mitä arvelet, oletko samaa mieltä? 

HERMOGENES Olen täsmälleen samaa mieltä. 

SOKRATES Tuntuu ehkä naurettavalta, että asioita yritetään 
selvittää sen perusteella, miten niitä on onnistuttu jäljittele- 
mään kirjaimin ja tavuin. On kuitenkin pakko tehdä niin. 
Tutkiessamme, miten perussanat ovat oikeita, meillä ei ole 
parempaakaan mittapuuta, paitsi jos teemme niin kuin 
tragediakirjailijat, jotka pulaan joutuessaan turvautuvat ko- 
neisiin ja lennättävät paikalle jumalia. Mekin voisimme 
päästä pälkähästä sanomalla, että ensimmäiset sanat ovat 
jumalien säätämiä ja siis oikeita. Olisiko tämä meidän 
kannaltamme paras selitys? Vai se että olemme lainanneet 
nämä sanat joiltakin barbaareilta, jotka ovat meitä vanhem- 
pia? Vai että sanat ovat niin ikivanhoja, ettei niitä enää voi 
tutkia sen enempää kuin barbaarisanojakaan? Nämä kaikki 
olisivat hätäratkaisuja, näppäriä kylläkin, silloin kun ei 
tahdota järkevästi perustella sitä miten perussanat ovat 
oikeita. Ellei syystä tai toisesta olla selvillä tästä, on 
mahdoton tietää myöskään ovatko myöhemmät sanat oikei- 
ta: nämähän joudutaan selittämään edellisten pohjalta, joista 
ei siis tiedetä mitään. Sen joka väittää olevansa sanoista 
perillä, on tietenkin kyettävä antamaan selvät tulkinnat 
nimenomaan ensimmäisistä sanoista; muussa tapauksessa 
hän tietäköön, että hänen selityksensä johdetuista sanoista 
ovat pelkkää pötyä. Vai oletko eri mieltä? 

HERMOGENES En missään tapauksessa. 

SOKRATES Tunnen, että omat ajatukseni perussanoista ovat 
aivan yliampuvia ja naurettavia. Esitän ne kuitenkin sinulle, 
jos haluat. Mutta jos keksit jotakin parempaa, yritä sinä 
vuorostasi kertoa minulle. 

HERMOGENES Yritän. Puhu vain rohkeasti. 

SOKRATES Ensinnäkin r-kirjain tuntuu minusta ilmaisevan 
kaikkinaista liikettä, olevan liikkeen väline. Emme vielä ole 
todenneetkaan, miksi liikkeen nimenä on kinesis. Sen pitäisi 
selvästikin kuulua iesis, sillä ennen vanhaan emme käyttäneet 
pitkää vaan lyhyttä e:tä. Alkuosa johtuu vierasperäisestä 
sanasta kiein, joka merkitsee kulkemista [ienai]. Muinainen 
sana nykyisen kielemme mukaisessa muodossa kuuluisi siis 
iesis, mutta kun on otettu käyttöön vieras sana kiein, 
vaihdettu lyhyt e pitkään ja lisätty n, on päädytty nykyiseen 
muotoon kinöesis. Lepotila taas on kulkemisen vastakohta 
| apofasis ti ienai], mutta sana on kaunistettu muotoon stasis. 
Kuten sanoin, sanojen laatija on pitänyt r-kirjainta sopivana 
välineenä liikkeen kuvaamiseen, sillä hän on käyttänyt sitä 
usein tähän tarkoitukseen. Ensinnäkin itse sanoissa rhein 
[virrata] ja rhoe [virtaus] hän jäljittelee liikettä tämän 
kirjaimen avulla, samoin sanoissa tromos [tärinä] ja trekhein 
[rientää], edelleen sellaisissa sanonnoissa kuin krüein [lyödä], 
thrauein [murskata], ereikein [repiä], thryptein [rikkoa], 
kermatizein [särkeä], rhymbein |kierittää], joissa kaikissa 
hän käyttää kuvaamiseen nimenomaan r-kirjainta. Hän var- 
maankin huomasi, että sitä lausuttaessa kieli pysyy vähiten 
aloillaan; silloin se tärisee eniten, ja siksi hän käytti tätä 
kirjainta näiden sanojen muodostamiseen. 

I-kirjainta hän taas on käyttänyt sellaisessa mikä on 
kevyttä ja nopeinta liikkumaan kaiken läpi. Siksi hän 
jäljittelee kulkemista [ienai] ja kiitämistä |hiesthai] i-kirjai- 
men avulla. F:ää, ps:ää, s:ää ja z:tä äännettäessä syntyy 
voimakas ilmavirta, ja niiden avulla hän on muodostanut 
kuvailevia nimiä kuten psykhron [kylmä], zeon [kiehuva], 
seiesthai | järkkyä] ja seismos [järistys]. Jäljitellessään sellais- 
ta mikä muistuttaa tuulta nimenantaja näyttää useimmiten 
käyttävän näitä kirjaimia. T:tä ja d:tä äännettäessä taas kieli 

painautuu litteäksi, ja tätä hän näkyy käyttäneen hyväkseen 
jäljitellessään sitomista? [desmos] ja *pysähtymistä? [stasis]. 
Todettuaan kielen liukuvan eniten 1:ää äännettäessä hän on 
sitä kuvaten muodostanut sanan leion [sileä], samoin itse 
sanan olisthanein [liukua], edelleen Jiparon [kiiltävä], kollö- 
des [liimainen] ja kaikki muut samantapaiset sanat. Kun 
kielen liw'untaa vielä tehostaa g:n vaikutus, hän on käyttänyt 
sitä laatiessaan kuvailevat sanat gliskhron [sitkeä], glyky 
[makea] ja gloiðdes [tahmea]. Hän on huomannut, että n:ää 
äännettäessä ääni tulee sisältäpäin, ja on tämän kirjaimen 
avulla nimittänyt käsitteet endon [sisässä] ja entos [sisäpuo- 
lella]. A-kirjaimella hän kuvaa laajuutta [megala] ja €-kirjai- 
mella pituutta [mekos], koska nämä kirjaimet ovat laajoja. 
Pyöreyden [gongylon] ilmaisemiseen hän tarvitsi o:ta ja 
sekoitti tuohon sanaan eniten juuri tätä kirjainta. Vastaavasti 
nimensäätäjä näyttää soveltaneen kaikkia muitakin kirjaimia 
ja tavuja ja muodostaneen kullekin asialle oman merkkinsä ja 
nimensä, ja näistä hän on jäljittelyn avulla liittänyt yhteen 
loput sanat. 

Niin, Hermogenes, tämä on minun käsitykseni siitä millä 
tavoin sanat ovat oikeita. Mutta Kratyloksella on ehkä 
muuta sanottavaa. 

HERMOGENES Niin kuin jo alussa sanoin, Kratylos on monta 
kertaa aiheuttanut minulle päänvaivaa, kun hän väittää että 
sanat ovat tietyllä tavalla oikeita mutta ei selitä, millä tavalla. 
Minä en saa selville, puhuuko hän tästä aina näin hämärästi 
tahallaan vai tahattomasti. Kratylos, sano nyt Sokrateen 
kuullen, hyväksytkö sen mitä Sokrates puhui sanoista vai 
onko itselläsi jotakin parempaa esitettävää? Jos on, puhu. 
Saat sitten oppia lisää Sokrateelta tai opettaa itse meitä 
molempia. 

KRATYLOS Johan nyt, Hermogenes! Luuletko että on helppo 
näin äkkiä oppia tai ruveta opettamaan, varsinkaan tällaista 
asiaa joka tuntuu olevan tärkeimpiä mitä on olemassa? 
HERMOGENES En tietenkään. Mutta niin kuin Hesiodos 
osuvasti sanoo: vähään kannattaa lisätä vähänkin. Jos pystyt 
hiukankaan edistämään tätä asiaa, älä kieltäydy. Tee Sokra- 
teelle palvelus, ja olet sen kyllä velkaa minullekin. 

SOKRATES Huomaa, Kratylos, minä en ollenkaan väitä 
olevani oikeassa. Olen vain tarkastellut omia käsityksiäni 
b yhdessä Hermogeneen kanssa. Voit siis puhua rohkeasti, jos 
sinulla on parempia ajatuksia, minä olen valmis kuuntele- 
maan. En ihmettelisi vaikka sinulla olisikin jotakin parempaa 
esitettävänä, olethan sinä tutkinut näitä asioita itse ja ollut 
muidenkin opissa. Jos sinulla on jotain parempaa sanottavaa, 
saat merkitä minutkin oppilaaksesi. 
KRATYLOS Olen tosiaan harrastanut näitä asioita, niin kuin 
c sanoit, ja voisin varmasti ottaa sinut oppilaakseni. Pelkään 
vain, että joudun päinvastoin sanomaan sinulle niin kuin 
Akhilleus sanoo Aiaalle sovunpyyntökohtauksessa: 


Aias, urhojen pää, Telamonin poika sa aimo! 
Haastoit kohdalleen, kuin mun sydämestäni melkein. 


Sinun oraakkelilauseesi vastaavat aivan minun omia ajatuk- 
siani. Lienetkö sitten saanut inspiraatiosi Euthytfronilta vai 
joltakin muulta muusalta, joka on jo kauan vaikuttanut 
sinussa vaikka et ole sitä huomannutkaan. 

d SOKRATES Hyvä Kratylos, olen itsekin jo kauan ihmetellyt 
viisauttani enkä oikein luota siihen. Siksi on syytä tarkastella 
uudelleen, mitä tässä olen esittänyt. Ei ole mitään pahempaa 
kuin itsepetos, onhan kauheaa että petkuttaja on koko ajan 
paikalla eikä poistu hetkeksikään. Täytyy siis koko ajan 
pitää silmällä sitä mitä aikaisemmin on puhuttu, ja kuten 
runoilija sanoo, katsoa samalla kertaa eteen- ja taaksepäin. 

e Nytkin on siis katsottava, mitä olemme sanoneet. Sanoimme 
sanan olevan oikea silloin kun se ilmaisee asian luonteen. 
Voimmeko pitää tätä riittävänä määritelmänä? 

KRATYLOS Minun mielestäni se riittää mainiosti. 
SOKRATES Nimet on annettu opetusmielessä? 
KRATYLOS Niin juuri. 
SOKRATES Voimmeko sanoa, että nimien antaminenkin on 
tietynlainen taito, jossa on omat ammattimiehensä? 
KRATYLOS Totta kai. 
SOKRATES Keitä he ovat? 
429a KRATYLOS Niitä joista alussa puhuit: nimensäätäjiä. 

SOKRATES Voimmeko katsoa, että tämä taito on verrattavis- 
sa muihin ihmisten keskuudessa tavattaviin taitoihin? Tar- 
koitan tätä: ovatko maalareista toiset huonoja ja toiset 
hyviä? 

KRATYLOS Ovat. 

SOKRATES Ja paremmat tekevät kauniimpia töitä, siis maa- 
lauksia, toiset taas huonompia? Ja samoin rakentajista toiset 
tekevät kauniimpia taloja, toiset rumempia? 

KRATYLOS Niin. 

SOKRATES Siis myös nimensäätäjistä toiset saavat aikaan 
kauniimpia ja parempia töitä, toiset rumempia ja huonom- 
pia? 

KRATYLOS Niin en enää sanoisi. 

SOKRATES Et siis ole sitä mieltä, että säädöksistä toiset ovat 
parempia, toiset huonompia? 

KRATYLOS En varmasti. 

SOKRATES Sitten et kai myöskään ajattele, että sanoista yksi 
on huonompi ja toinen parempi? 

KRATYLOS En varmasti. 

SOKRATES Siis kaikki sanat ovat oikeita? 

KRATYLOS Jos ne vain ovat sanoja. 

SOKRATES Entä Hermogeneen nimi, josta jokin aika sitten 
oli puhetta? Onko meidän sanottava, ettei se ole hänen 
nimensä, jollei hän millään tavoin polveudu Hermeestä, vai 
että se tosin on hänen nimensä mutta ei oikea? 

KRATYLOS Minun mielestäni se ei ole hänen nimensä, se vain 
näyttää siltä. Todellisuudessa se kuuluu jollekulle toiselle, 
jolla on nimeä vastaava luonne. 

SOKRATES Ja se, joka sanoo häntä Hermogeneeksi, ei siis 
edes valehtele? Eihän häntä oikeastaan voi edes sanoa 
Hermogeneeksi, jos hän kerran ei ole. 

KRATYLOSs Kuinka niin? 

SOKRATES Tarkoitat varmaan, että valehteleminen ylipäänsä 
on mahdotonta? Siihenhän väitteesi vie. Monet ovat näin 
väittäneet sekä nykyään että ennen muinoin, hyvä Kratylos. 
KRATYLOS Kun ylipäänsä puhuu sitä mitä puhuu, kuinka ei 
silloin puhuisi sellaista mikä on olemassa? Eikö valehtelemi- 
nen ole juuri sitä että puhuu sellaista mitä ei ole? 

SOKRATES Ystävä hyvä, tuo on liian hienoa puhetta minun 
ikäiselleni miehelle. Vastaisitko kuitenkin tähän: katsotko. 
että epätotta ei voi sanoa mutta kyllä väittää? 

KRATYLOS Ei voi väittääkään. 

SOKRATES Eikä virkkaa eikä lausua? Jos joku vaikkapa 
tapaa sinut vieraisilla, puristaa kättäsi ja sanoo: »Terve, sinä 
ystäväni Ateenasta, Hermogenes Smikrionin poika!» — niin 
puhuuko, väittääkö, sanooko, lausuuko hän nämä sanat tälle 
Hermogeneelle eikä sinulle? Vai eikö kenellekään? 
KRATYLOS Minun mielestäni hän vain ääntää ne, ei muuta. 
SOKRATES Hyvä niinkin. Ääntääkö hän silloin totta vai 
valhetta? Vai onko osa siitä totta, osa valhetta? Tämäkin jo 
riittäisi. | 
KRATYLOS Väitän, että hän saa aikaan pelkkää hälyä ja 
liikuttaa huuliaan tyhjän päiten, niin kuin kumauttaisi prons- 
siastian soimaan. 

SOKRATES Yritetään nyt päästä jonkinlaiseen yhteisymmär- 
rykseen. Myönnät kai, että nimi ja sen omistaja ovat kaksi eri 
asiaa? 

KRATYLOS Myönnän. 

SOKRATES Ja että sana on asian jäljitelmä? 

KRATYLOs Ehdottomasti. 

SOKRATES Ja myös maalaukset ovat asioiden jäljitelmiä, 
vain toisella tavoin? 

KRATYLOS Niin. 

SOKRATES Hyvä. Ehkä vain en ymmärtänyt äskeistä väitet- 
täsi, saatat hyvinkin olla oikeassa. Voidaanko vai ei näitä 
molempia, maalauksia ja sanoja, viedä yhteen ja ryhmitellä 
niiden asioiden kanssa, joiden jäljitelmiä ne ovat? 

KRATYLOS Voidaan. 

SOKRATES Mieti nyt tätä ensin. Voidaanko miehen muotoku- 
va liittää mieheen, naisen naiseen ja niin edelleen? 

KRATYLOS Totta kai. 

SOKRATES Ja päinvastoin miehen kuva liittää naiseen ja 
naisen kuva mieheen? 

KRATYLOS Kyllä niinkin. 

SOKRATES Ryhmitelläänkö nämä kuvat kummassakin ta- 
pauksessa oikein vai vain toisessa? 

KRATYLOS Vain toisessa. 

SOKRATES Siis silloin kun kuhunkin kohteeseen liitetään se 
mikä siihen kuuluu ja mikä on sen kaltainen. 

KRATYLOS Niin. 

SOKRATES Ettei meille tulisi riitaa sanoista näin ystävien 
kesken, voit toivottavasti hyväksyä mitä nyt sanon. Jos nuo 
jäljitelmät, siis kuvat ja sanat, on liitetty kohteisiinsa tällä 
tavoin, sanon niiden kumpienkin olevan oikeita, ja sanojen 
sanon sitä paitsi olevan myös tosia. Jos taas kohteisiin on 
liitetty tai niiden yhteyteen ryhmitelty niitä vastaamattomat 
jäljitelmät, sanon niitä vääriksi, ja kun kyseessä ovat sanat, 
ne ovat lisäksi valheellisia. 

KRATYLOS Mutta ehkä onkin niin, että kuvat voidaan liittää 
kohteisiin väärin mutta sanoja ei voida. Ehkäpä sanat ovat 
ehdottomasti aina oikeita. 

SOKRATES Kuinka niin? Mitä eroa niillä on? Eikö voi mennä 
miehen luo ja sanoa: »Tässä on sinun kuvasi» ja samalla 
esittää miehen kuvaa tai yhtä hyvin jonkun naisen kuvaa? 
Esittämisellä tarkoitan sitä, että hänen annetaan havaita se 
näköaistin avulla. 

KRATYLOS Voi kyllä. 

SOKRATES Entä eikö voi mennä uudelleen saman miehen luo 
ja sanoa: »Tämä on’ sinun nimityksesi»? Nimityshän on 
jäljitelmä kuten maalauskin. Tarkoitan, että eikö hänelle voi 
sanoa: »Tämä on sinun nimityksesi» ja sitten antaa hänen 
havaita kuuloaistin avulla oman itsensä jäljitelmän, sanomal- 
la ”mies”, tai yhtä hyvin naissukupuolen jäljitelmän, sanomal- 
la *”nainen?? Mitä sanoisit, eikö tämä ole mahdollista? Eikö 
näin voi joskus tapahtua? 

KRATYLOS Suostun myöntämään tuon, Sokrates. Sovitaan 
niin. 

SOKRATES Kauniisti tehty, jos asia vain on näin. Siitä ei siis 
enää tarvitse riidellä. Jos kerran sanatkin voidaan liittää 
kohteisiin näillä tavoilla, voimme toista tapaa sanoa toden 
puhumiseksi, toista valehteluksi. Jos tämä pitää paikkansa ja 
on mahdollista yhdistää nimet väärin, niin ettei kohteisiin 
liitetä asiaankuuluvaa nimeä vaan kenties aivan asiaankuulu- 
maton, silloin voidaan tehdä samoin myös sanonnoille. Ja jos 

sanat ja sanonnat voidaan asettaa näin, silloin voidaan 
kokonaiset lauseetkin, sillä lauseethan ovat ymmärtääkseni 
juuri näiden yhdistelmiä. Vai mitä, Kratylos? 

KRATYLOS Juuri niin, tuo on hyvin sanottu. 

SOKRATES Me voimme verrata perussanoja maalauksiin. 
Niissä voidaan tuoda esiin kaikki asiaankuuluvat värit ja 
muodot, mutta voidaan myös olla tuomatta, jotakin saate- 
taan jättää pois, jotakin lisätä ja vahvistaa. Eikö niin? 
KRATYLOS Niin. 

SOKRATES Ja kun kaikki tuodaan esiin, saadaan aikaan 
kauniita maalauksia ja kuvia; jos jotakin lisätään tai jätetään 
pois, silloinkin saadaan aikaan maalauksia ja kuvia, mutta 
huonoja. 

KRATYLOS Niin. 

SOKRATES Entä kun asioiden olemusta jäljitellään tavuin ja 
kirjaimin? Eikö vastaavasti ole niin, että kun kaikki asiaan- 
kuuluva tuodaan ilmi, syntyy kaunis kuva, toisin sanoen 
sana, mutta jos vähänkin jätetään pois tai lisätään, syntyy 
tosin kuva mutta se ei ole kaunis? Toiset sanat ovat siis hyvin 
ja toiset huonosti tehtyjä. 

KRATYLOs Näköjään. 

SOKRATES Näköjään toinen on hyvä sanojen laatija, toinen. 
huono? 

KRATYLOS Niin. 

SOKRATES Mehän nimitimme sanojen laatijaa nimensäätä- 
Jäksi. 

KRATYLOS Niin. 

SOKRATES Kuule nyt, jos pidämme kiinni siitä mitä äsken 
totesimme, tässä on laita samoin kuin muillakin aloilla: yksi 
on hyvä nimensäätäjä, toinen huono. 

KRATYLOS Totta. Mutta huomaa, Sokrates: kun sijoitamme 
oikeinkirjoituksen mukaisesti sanoihin nämä kirjaimet, a:n, 
b:n ja kaikki muut ja jos nyt poistamme, lisäämme tai 
muutamme jonkin niistä, emme voi sanoa että tuo sana on 
vain väärin kirjoitettu. Tuota sanaa ei ole kirjoitettu lainkaan, 
sillä se muuttuu heti toiseksi, jos sille tapahtuu näin. 
SOKRATES Kenties emme nyt katso asiaa oikealta kannalta. 
KRATYLOs Kuinka niin? 

SOKRATES Noin käy ehkä sellaisten asioiden, joiden koko 
olemassaolo riippuu jostakin luvusta. Esimerkiksi kymmenen 
tai mikä muu luku tahansa: jos siitä vähennetään tai siihen 
lisätään jotakin, se muuttuu heti toiseksi. Mutta on aivan eri 
asia, onko jokin oikea laadultaan ja onko kuva kokonaisuute- 
na oikea: ollakseen kuva se ei missään tapauksessa saakaan 
tuoda esiin kaikkia laadullisia ominaisuuksia, joita sen 
kuvaamassa kohteessa on. Mieti olenko oikeassa. Olisiko 
kyseessä kaksi eri asiaa, Kratylos ja Kratyloksen kuva, jos 
joku jumala, tyytymättä kuvaamaan vain sinun värejäsi ja 
muotoasi kuten maalarit, esittäisi myös kaiken mitä on 
sisälläsi, toisi esiin vartalon pehmeyden ja lämmön ja panisi 
siihen liikkeen, sielun ja ajatuskyvyn sellaisina kuin ne 
sinulla ovat, sanalla sanoen asettaisi viereesi täydellisen 
kaksoisolentosi? Olisiko siinä Kratylos ja Kratyloksen kuva 
vai kaksi Kratylosta? 

KRATYLOS Sanoisin, että kaksi Kratylosta. 

SOKRATES Huomaat siis, että kuvan samoin kuin nimenkin 
sopivuudelle on löydettävä jokin muu selitys, eikä pidä 
välttämättä edellyttää, että jos kuvasta jotakin jää pois tai 
tulee lisää, se ei enää ole kuva. Kai olet nähnyt, ettei kuvissa 
ole likimainkaan kaikkea mitä niiden kuvaamissa kohteissa 
on? 

KRATYLOS Olen kyllä. 

SOKRATES Sanoillahan olisi hullunkurinen vaikutus niihin 
asioihin, joiden nimiä ne ovat, jos ne olisivat joka suhteessa 
näiden kaltaisia. Kaikki kaksinkertaistuisi ja olisi mahdoton 
sanoa, kumpi on asia ja kumpi nimi. 

KRATYLOS Se on totta. 

SOKRATES Myönnä siis rohkeasti, että sanoista yksi voi olla 
laadittu hyvin ja toinen huonosti. Älä vaadi että niissä ovat 
kaikki kirjaimet paikallaan, niin että ne ovat täsmälleen 
samanlaisia kuin esittämänsä asiat, vaan myönnä että muka- 
na voi olla myös asiaankuulumaton kirjain. Ja jos kirjain, 
silloin myös lauseessa sana; jos sana, myönnä että virkkeessä 
voi olla asioita vastaamaton lause ja silti asia saadaan 
nimitetyksi ja esitetyksi, kunhan vain sen yleishahmo säilyy 
siinä. Näin oli laita kirjainten nimityksissä, jos muistat mitä 

Hermogenes ja minä vähän aikaa sitten puhuimme. 

K RATYLOS Kyllä muistan. 

SOKRATES Hyvä. Jos tuo yleishahmo säilyy, asia tulee 
sanotuksi, vaikka kaikki siihen kuuluva ei olisikaan mukana. 
Jos mukana on kaikki, asia sanotaan hyvin, jos vain 
vähäisen, se sanotaan huonosti. Myöntäkäämme siis, ystävä, 
että asia joka tapauksessa saadaan sanotuksi; muuten jou- 
dumme niin kuin aiginalaiset maksamaan sakkoja myöhään 
ulkona liikkumisesta, kun käy ilmi että olemme tosiaankin 
päässeet asioista perille sopimattoman myöhään. Tai sitten 
saat keksiä paremman selityksen väitteellesi, että kaikki 
sanat ovat oikeita, etkä voi silloin myöskään myöntää, että 
sana on asian esittämistä tavujen ja kirjainten avulla. Sillä jos 
pidät kiinni molemmista väitteistä, puhut pakostakin ristirii- 
taisesti. 

KRATYLOS Tuo on asiallista puhetta, myönnän että olet 
oikeassa. 

SOKRATES Olemme siis tästä yhtä mieltä. Voimme siirtyä 
tarkastelemaan seuraavaa kysymystä. Mehän sanomme, että 
sanassa täytyy olla asianmukaiset kirjaimet, jotta se olisi 
hyvin laadittu? 

KRATYLOS Niin. 

SOKRATES Asianmukaiset? kirjaimet ovat niitä, jotka ovat 
asioiden kaltaisia? 

KRATYLOS Aivan niin. 

SOKRATES Tällaisia ovat siis hyvin laaditut sanat. Huonossa 
sanassa taas kirjaimet ovat kai enimmäkseen asianmukaisia 
ja kohteen kaltaisia, koska sana kerran on kuva, mutta siinä 
voi olla myös jotakin asiaan kuulumatonta, ja sen takia sana 
el voi olla hyvä eikä hyvin laadittu. K atsommeko että asia on 
näin? 

KRATYLOs Turhahan tässä on riidellä, vaikka minua ei 
kylläkään tyydytä se väite, että tietty nimitys tosin on 
olemassa mutta soveltuu huonosti kohteeseen. 

SOKRATES Etkö myönnä sitäkään, että sana on asian esitys? 
K RATYLOS Sen kyllä. 

SOKRATES Eikö mielestäsi voi sanoa, että toiset sanat on 

pantu kokoon varhemmista sanoista ja toiset ovat perussano- 
ja? 

KRATYLOS Kyllä voi. 

SOKRATES Mutta jos perussanojen on oltava sisä esityk- 
siä, voitko ehdottaa jonkin paremman keinon millä ne 
saataisiin esittämään kohteitaan, kuin että niistä tehdään niin 
kohteidensa kaltaisia kuin suinkin? Vai pidätkö enemmän 
siitä Hermogeneen ja monen muunkin väitteestä, että sanat 
perustuvat sopimukseen ja esittävät asioita niille, jotka ovat 
sanoista keskenään sopineet ja tuntevat etukäteen nuo asiat? 
Se, millä tavoin sana on oikea, olisi siis sopimusasia, 
samantekevää olisiko asia sovittu sellaiseksi kuin se nyt on 
vai päinvastaiseksi, niin että esimerkiksi mitä nyt sanotaan 
pieneksi, nimitettäisiin suureksi, ja mitä nyt sanotaan suurek- 
si, nimitettäisiin pieneksi. Kumpi tapa sinusta on parempi? 
KRATYLOS On ehdottomasti parempi kuvata esitettävä asia 
samankaltaisuuden avulla kuin jollakin sattumanvaraisella 
tavalla. 

SOKRATES Oikein hyvä. Ja jos kerran sanan on määrä olla 
asian kaltainen, silloin täytyy siis niiden kirjainten, joista 
perussanat muodostetaan, luonnostaan olla noiden asioiden 
kaltaisia? Selitän tarkemmin. Puhuimme äsken maalaukses- 
ta. Olisiko siitä saatu todellisen kaltaista, elleivät maalaami- 
seen käytettävät väriaineet luonnostaan vastaisi niitä kohtei- 
ta, joita maalaustaide jäljittelee? Eikö se olisi mahdotonta? 
KRATYLOS Olisi. 

SOKRATES Samoin eivät sanatkaan voisi koskaan vastata 
kohdettaan, elleivät ensin sanojen muodostamiseen käytettä- 
vät perusosat vastaisi niitä asioita, joiden jäljitelmiä sanat 
ovat. Ja nämä osat, joista sanat muodostetaan, ovat kirjai- 
mia, eikö niin? 

KRATYLOS Niin. 

SOKRATES Tarkastellaan nyt asiaa yhdessä niin kuin äsken 
Hermogeneen kanssa. Siis: katsotko meidän olevan oikeassa 
vai väärässä, kun sanomme r-kirjaimen muistuttavan vauh- 
tia, liikettä ja kovuutta? 

KRATYLOS Mielestäni olette oikeassa. 

SOKRATES Ja I:n sileyttä, pehmeyttä ja muuta mitä silloin 
sanoimme? 

KRATYLOS Niin. 

SOKRATES Tiedätkö, että se mistä me käytämme nimitystä 
sklerotes [kovuus] on Eretrian murteessa skleroter? 
KRATYLOS Tiedän hyvin. 

SOKRATES Muistuttavatko siis sekä r että s samaa asiaa, niin 
että tuo sana merkitsee r-loppuisena eretrialaisille samaa kuin 
meille s-loppuinen, vai merkitseekö se heille jotakin muuta? 
KRATYLOS Se merkitsee molemmille samaa. 

SOKRATES Siinäkö mielessä, että r ja s ovat samanlaisia, vai 
että ne eivät ole? | 

KRATYLOS Siinä että ne ovat. 

SOKRATES Ovatko ne siis joka suhteessa samanlaisia? 
KRATYLOS Ainakin siinä, että ne molemmat ilmentävät 
liikettä. 

SOKRATES Entä sanaan sklerotes sisältyvä 1-kirjain, eikö se 
ilmaise kovuuden vastakohtaa? 

KRrATYLOs Ehkä sen ei kuuluisikaan olla siinä. Äskenhän 
sinä luettelit Hermogeneelle sanoja ja poistit ja lisäilit 
kirjaimia tarpeen mukaan, mielestäni aivan oikein. Ehkäpä 
tässäkin pitäisi olla l:n asemesta r. 

SOKRATES Mainiota. Mutta emmekö me ymmärrä toisiam- 
me, kun sanotaan skleros [kova], kuten tuo sana siis nykyään 
lausutaan? Ja etkö sinä ymmärrä mitä minä nyt puhun? 
KRATYLOs Hyvä ystävä, ymmärränhän minä. Se johtuu 
tottumuksesta. 

SOKRATES Tarkoitatko tottumuksella jotakin muuta kuin 
yhteistä sopimusta? Eikö tottumus ole juuri sitä, että lausues- 
sani tuon sanan ajattelen tiettyä asiaa ja sinä ymmärrät 
minun ajattelevan sitä? Vai kuinka? 

KRATYLOS Juuri niin. 

SOKRATES Jos sinä ymmärrät lausumani sanan, silloin olen 
ilmaissut sinulle jotakin? 

KRATYLOS Niin. 

SOKRATES Mutta olen ilmaissut sen tavalla, joka ei vastaa 
sitä mitä ajattelen, koska 1-kirjain ei muistuta kovuutta, kuten 

sanoit. Jos näin on laita, silloinhan olet mielessäsi sopinut 
sen, ja se miten sana on »oikea» perustuu siis sopimukseen, 
koska asia voidaan ilmaista sekä sitä vastaavilla että vastaa- 
mattomilla kirjaimilla, kunhan niistä on sovittu ja niihin on 
totuttu. Ja vaikka tottumus ja sopimus olisivatkin aivan eri 
asioita, ei voisi sanoa ilmauksen perustuvan vastaavuuteen; 
se perustuu tottumukseen, sillä tottumus näköjään sallii 
ilmaista asioita sekä niitä vastaavin että vastaamattomin 
keinoin. Kun nyt olemme myöntäneet tämän — ymmärrän 
sinun vaitiolosi myöntymiseksi —, on selvää että sopimus ja 
tottumus osaltaan auttavat ilmaisemaan sitä mitä me puheel- 
lamme tarkoitamme. Ajattelehan esimerkiksi lukuja: mistä 
luulet saavasi kullekin luvulle sitä vastaavan nimen, ellei 
myös oma sopimus- ja päätösvaltasi saa olla määräämässä, 
milloin sanat ovat oikeita? Olisin itsekin tyytyväinen, jos 
sanat vastaisivat asioita mahdollisimman tarkoin. Todelli- 
suudessa tuo vastaavuus taitaa kuitenkin olla kiven takana, 
niin kuin Hermogenes sanoi, ja siksi on sanojen sopivuutta 
tutkittaessa pakko turvautua tuohon rahvaanomaiseen seli- 
tykseen, yhteiseen sopimukseen. Ehdottomasti parhaalla ta- 
valla puhuttaisiin varmaankin silloin, kun kaikista tai ainakin 
useimmista asioista käytettäisiin vastaavaa eli siis asianmu- 
kaista sanaa, päinvastaisessa tapauksessa taas puhuttaisiin 
huonoimmalla tavalla. Mutta vastaa nyt vielä tähän: mikä on 
sanojen tehtävä ja mitä hyvää ne saavat meille aikaan? 
KRATYLOSs Minä sanoisin, että ne opettavat; yksinkertainen 
totuus on se, että joka tuntee sanat, tuntee myös asiat. 
SOKRATES Tällä tarkoitat kai sitä, että kun tietää millainen 
sana on — ja sehän on sellainen kuin asiakin — tietää myös 
itse asian, koska se on vastaavanlainen kuin sana ja koska 
yksi ja sama taito riittää kaikkien toisiaan vastaavien 
asioiden käsittelyssä. Tätä kai tarkoitat sillä että joka tietää 
sanat, tietää myös asiat. 

KRATYLOs Täsmälleen niin. 

SOKRATES No niin, sinä sanot siis sanojen opettavan meille 
asioita. Katsotaanpa, millä tavoin ne opettavat ja onko ehkä 
olemassa jokin toinenkin tapa, mutta huonompi kuin tämä, 

vai onko tämä ainoa. Kumpaa luulet? 

KRATYLOs En usko että on mitään toista tapaa, tämä on 
ainoa ja paras. 

SOKRATES Onko se siis samaa kuin asioiden löytäminen, niin 
että se joka on löytänyt sanat, on löytänyt myös asiat, joiden 
nimiä sanat ovat? Vai onko oppimisessa käytettävä tätä 
menetelmää mutta etsimisessä ja löytämisessä jotakin toista? 
KRATYLOS Myös etsiminen ja löytäminen tapahtuu ehdotto- 
masti tämän saman menetelmän mukaan ja samalla tavoin. 
SOKRATES Mietitään asiaa, Kratylos. Jos asioita etsiessään 
seuraa niiden nimiä ja tarkastelee niiden merkitystä, eikö ole 
suuri vaara joutua harhaan? 

KRATYLOs Millä tavoin? 

SOKRATES Se joka ensimmäisenä antoi asioille nimet, nimitti 
ne tietysti sen mukaan, minkälaisina hän niitä piti. Niinhän 
me oletamme, vai kuinka? 

KRATYLOS Niin. 

SOKRATES Mutta jos hänen käsityksensä ei ollutkaan oikea 
ja hän nimitti ne käsityksensä mukaisesti, miten käy meidän, 
jotka seuraamme häntä? Voimmeko olla menemättä har- 
haan? 

KRATYLOs Mutta ehkä asia ei olekaan näin. Onhan nimen- 
antajan pakko tuntea asiat, joille hän antaa nimet. Muussa 
tapauksessa ne eivät olisi nimiä, kuten aikaisemmin olen 
sanonut. Parhaana todisteena siitä, ettei nimenantaja ole 
erehtynyt totuudesta, on sanojen yhdenmukaisuus. Olet kai 
itsekin puhuessasi huomannut, kuinka sanat on kaikki muo- 
dostettu samalla tavoin ja samansuuntaisesti? 

SOKRATES Hyvä Kratylos, ei tuo todista mitään. Jos nimen- 
antaja on aluksi erehtynyt, hän on hyvinkin voinut pakottaa 
myös kaiken muun yhdenmukaisesti samaan kaavaan. Geo- 
metrisissa tehtävissäkin saattaa ensin tapahtua pieni ja 
huomaamaton virhe, ja siitä seuraa suuri joukko muita, jotka 
kuitenkin johdonmukaisesti liittyvät toisiinsa. Siksi jokaisen 
pitäisi aina kaikissa asioissa huolellisesti harkita ja tutkia, 
onko hänen tehtävänsä lähtökohta oikea vai ei; jos tämä on 
tutkittu kyllin tarkkaan, muu sujuu sen mukaisesti. Mutta 
silti ihmettelisin, jos sanat todella olisivat keskenään yhden- 

mukaisia. Palataanpa takaisin äskeiseen keskusteluun. Tote- 
simme sanojen ilmaisevan meille asioiden olemuksesta sen, 
että kaikki kulkee, liikkuu ja virtaa. Tätä kai ne sinunkin 
mukaasi osoittavat? 

KRATYLOS Sitä juuri, ja oikein osoittavatkin. 

SOKRATES Otetaan ensiksi uudelleen esille sana episteme 
[tieto] ja tarkastellaan sen kahtalaista merkitystä. Se tuntuu 
pikemminkin tarkoittavan, että se pysäyttää [histesi] sielum- 
me asioiden kohdalla, kuin että se liikkuisi yhdessä asioiden 
mukana. Onkin oikeampaa lausua episteme-sanan alkuosa 
näin kuin me lausumme, sen sijaan että lisäisimme siihen e:n 
ja sanoisimme epeisteme; e:n sijasta siihen on syytä lisätä i. 
Sana bebaion (luja) taas jäljittelee perustaa [basis] ja paikoil- 
laan olemista eikä liikettä. Samoin historia |tutkiskelu] 
merkitsee liikkeen pysäyttämistä |histesi ton rin). Myös 
piston [uskollinen] merkitsee selvästi sellaista mikä pysäyttää 
[histan]. Jokainen näkee sanan mnemö [muisti] tarkoittavan 
sielun pysymistä paikoillaan [mone] eikä liikkumista. Toi- 
saalta hamartiä [erehdys] ja svmforä [onnettomuus] näyttä- 
vät sananmukaisesti merkitsevän samaa kuin ymmärrys, tieto 
ja kaikki muut arvokkaita asioita tarkoittavat sanat. Myös 
sanoilla amathiä [tietämättömyys] ja akolasiä |kurittomuus] 
tuntuu olevan suunnilleen sama merkitys: amathiä tarkoittaa 
nähtävästi sellaisen vaellusta, joka kulkee yhdessä jumalan 
kanssa [hama theö iontos], ja akolasiä on selvästikin asioiden 
seuraamista [akolithiä]. Sanat, joita pidämme kaikkein pa- 
himpien asioiden niminä, näyttävät siis olevan aivan saman- 
laisia kuin parhaiden asioiden nimitykset. Jos rupeaisi etsi- 
mään, löytäisi varmasti paljon muitakin sanoja, joiden 
perusteella voisi päinvastoin uskoa nimenantajan halunneen 
osoittaa, että asiat eivät liiku eivätkä kulje eteenpäin vaan 
pysyvät paikallaan. 

KRATYLOs Näethän sinä kuitenkin, että hän on useimmiten 
tahtonut osoittaa edellistä. 

SOKRATES Entä sitten? Laskemmeko me sanoja niin kuin 
äänestysliuskoja ja päättelemme siitä, mikä on oikein? Onko 
näistä kahdesta todellinen merkitys se, jota sanojen enemmis- 
tö näyttää edustavan? 

KRATYLOS Tuskin. 

SOKRATES EFi missään tapauksessa, hyvä ystävä. Voimmekin 
jättää tämän kysymyksen ja palata takaisin lähtökohtaamme. 
Muistat kai kuinka äsken sanoit, että nimenantajan on 
täytynyt tuntea ne asiat, joille hän antoi nimet. Oletko vielä 
samaa mieltä? 

KRATYLOS Olen. 

SOKRATES Sanot siis, että myös ensimmäisten nimitysten 
antaja on tuntenut kohteensa? 

KRATYLOS Niin. 

SOKRATES Minkä sanojen perusteella hän on sitten oppinut 
tuntemaan tai löytänyt nuo asiat, jos kerran ensimmäisiä 
nimityksiä ei vielä ollut annettu? Mehän väitämme, että 
asioita on mahdoton oppia tuntemaan tai löytää, ellei ole 
oppinut tai itse löytänyt niiden nimiä. 

KRATYLOS Tuo saattaa olla aiheellinen kysymys. 

SOKRATES Miten he ovat voineet tuntea asiat, antaa niille 
nimet ja toimia nimensäätäjinä ennen kuin on vielä annettu 
mitään nimeä jonka he voisivat tuntea, jos kerran asioita ei 
voi oppia tuntemaan muuten kuin sanojen perusteella? 
KRATYLOS Todennäköisin selitys on kai se, että asioille on 
ensimmäiset nimitykset antanut jokin ihmistä suurempi voi- 
ma ja näin ne ovat siis ehdottoman oikeita. 

SOKRATES Vaikka nimenantaja siis oli joku daimoni tai 
jumala, hän on sinun mukaasi antanut ristiriitaisia nimiä? 
Vai olimmeko äsken väärässä? 

KRATYLOs Ehkä jommatkummat niistä eivät olekaan oikeita 
nimiä. 

SOKRATES Kummat sitten, nekö jotka viittaavat paikoillaan 
oloon vai ne jotka liikkeeseen? Äskenhän sanoimme, ettei 
tätä voi ratkaista lukumäärän perusteella. 

KRATYLOS Niin, ei se olisi oikein. 

SOKRATES Kun sanat nyt ovat sotajalalla ja molemmat 
osapuolet väittävät olevansa todellisuuden kaltaisia, miten 
me pystymme ratkaisemaan asian? Mihin voisimme vedota? 
Emme ainakaan muihin sanoihin, koska niitä ei ole. On siis 
etsittävä jotakin muuta kuin sanoja, jotakin mikä ilman 
sanojen apua osoittaa, kummat näistä ovat todellisia, ja sitten 

ilmaisee, mikä on asioissa totuus. 

KRATYLOS Niin minäkin luulen. 

SOKRATES Jos tämä pitää paikkansa, on näköjään mahdol- 
lista oppia tuntemaan asiat ilman sanoja. 

KRATYLOos Nähtävästi. 

SOKRATES Millä muulla tavoin kuvittelisit voivasi oppia 
tuntemaan ne? Tuskinpa mitenkään muuten kuin luonnolli- 
simmalla ja oikeudenmukaisimmalla tavalla, nimittäin oppi- 
malla asiat toistensa kautta, jos ne ovat sukua keskenään, ja 
niistä itsestään. Se mikä on toisenlaista ja eroaa niistä, ei 
arvatenkaan merkitse samaa vaan jotakin muuta ja erilaista. 
KRATYLOS Taidat olla oikeassa. 

SOKRATES Seis, odotahan. Emmekö ole monta kertaa toden- 
neet, että oikein annetut nimet ovat kohteidensa kaltaisia, itse 
asioiden kuvia? 

KRATYLOS Olemme. 

SOKRATES Jos asiat voidaan todella oppia tuntemaan sekä 
nimien kautta että niistä itsestään käsin, kumpi oppimistapa 
on parempi ja selvempi? Sekö että kuvasta opitaan tietä- 
mään, onko kuva itse hyvin tehty, ja opitaan sitten tuntemaan 
sen kuvaama totuus, vai se että totuuden perusteella opitaan 
tuntemaan itse totuus ja saadaan tietää, onko sen kuva tehty 
kuten pitäisi? 

KRATYLOS Olisi ehdottomasti lähdettävä itse totuudesta. 
SOKRATES Sen ratkaiseminen, millä tavoin todellisuus on 
opittava tuntemaan tai löydettävä, on ehkä minulle ja sinulle 
ylivoimainen tehtävä. Mutta olemmehan edes päässeet yksi- 
mielisyyteen siitä, ettei todellisuutta pidä yrittää etsiä ja 
oppia tuntemaan sanojen perusteella vaan siitä itsestään 
käsin. 

KRATYLOS Niin varmaankin. 

SOKRATES Etteivät kaikki nämä samaan suuntaan viittaavat 
sanat veisi meitä harhaan, on syytä tarkastella vielä erästä 
seikkaa. Entä jos sanojen laatijat ovat antaneet nimiä siinä 
uskossa, että kaikki liikkuu ja virtaa ikuisesti — sillä ilmeisesti 
hekin ovat uskoneet näin —, mutta tämä ei kukaties pidäkään 
paikkaansa? Jospa he ovatkin pudonneet pyörteeseen ja 
kieppuvat siinä ympäri ja kiskovat meitäkin mukanaan? 

Parahin Kratylos, mietipä tätä, mistä minä olen alkanut 
saada hämärän aavistuksen. Oletammeko vai emme, että on 
olemassa jotakin itsessään hyvää ja itsessään kaunista ja että 
samoin on kaiken muunkin kohdalla? 

KRATYLOS Niin minä uskon. 

SOKRATES Tarkastellaan nyt tätä, ei sitä ovatko jotkin 
kasvot kauniit tai muuta vastaavaa, tai sitä näyttääkö kaikki 
virtaavan. Mehän oletamme, että kauneuden olemus on aina 
kaltaisensa? 

KrRATYLOs Ehdottomasti. 

SOKRATES Jos se aina väistyy käsistämme, onko mahdollista 
nimittää sitä oikein sanomalla toisaalta että se on, toisaalta 
että se on jonkinlaista? Eikö pakostakin ole niin, että jo 
meidän sanoessamme tätä se muuttuu toiseksi, väistyy pois 
eikä enää ole sitä miksi olemme sen sanoneet? 

KRATYLOs ' Ehdottomasti. 

SOKRATES Kuinka se, mikä ei milloinkaan pysy ennallaan, 
voi olla mitään? Sillä jos se joskus pysyy ennallaan, se ei 
tietenkään voi muuttua sillä välin; jos taas se aina säilyy 
ennallaan ja pysyy samana, miten se voisi muuttua tai 
liikkua, kun se ei voi lainkaan muuttaa hahmoaan? 
KRATYLOSs Fi mitenkään. 

SOKRATES Eikä kukaan sitä paitsi voisi tuntea sitä. Juuri kun 
sen olisi tuntemaisillaan, se muuttuisi toiseksi ja erilaiseksi, 
niin ettei enää voisi tietää, millainen se on ja missä tilassa. 
Mikään tieto ei varmasti pysty tuntemaan sitä mikä ei ole 
missään tilassa. 

KRATYLOS Se on totta. 

SOKRATES Mutta myöskään tietoa ei voi sanoa olevan 
olemassa, jos kaikki muuttuu eikä mikään pysy paikallaan. 
Ellei tieto itse muutu ja lakkaa olemasta tietoa, tieto säilyy 
aina tietona. Mutta jos itse tiedon muoto muuttuu, se 
muuttuu samalla muodoltaan joksikin muuksi kuin tiedoksi 
eikä se enää ole tietoa. Jos se muuttuu alituisesti, ei ole 
koskaan olemassa tietoa, ja tästä seuraa ettei ole mitään mikä 
tietää eikä mitään mikä tiedetään. Jos taas on aina olemassa 
sellaista mikä tietää ja sellaista mikä tiedetään, jos on 
olemassa kauneus, hyvyys ja kaikki muut asiat, ei sillä mistä 

nyt puhumme ole mielestäni mitään tekemistä virtauksen ja 
liikkeen kanssa. Onko sen laita näin vai siten kuin Heraklei- 
toksen kannattajat ja monet muutkin väittävät, ei liene 
helppo sanoa. Mutta ei kai ole kovin järkevää uskoa itseään 
ja sieluaan sanojen armoille, luottaa sanoihin ja niiden 
laatijoihin, esittää väitteitään niin kuin tietäisi jotakin ja 
kuitenkin väheksyä itseään ja kaikkia asioita uskomalla, ettei 
missään ole mitään tervettä; kaikki muka virtaa ja valuu niin 
kuin savenvalajan savi, vuotaa kuin potilailla katarrin kouris- 
sa. Asia saattaa olla näin, hyvä Kratylos, mutta saattaa olla 
toisinkin. Sitä on tutkittava rohkeasti ja tarkoin, hyväksymät- 
tä mitään suin päin — sinähän olet vielä nuori, parhaassa 
lässäsi; kun olet tutkinut asian, kerro minullekin, jos olet 
löytänyt jotakin. | 

KRATYLOS Teen sen. Voit kuitenkin uskoa, Sokrates, että en 
ole lyönyt sitä laimin tähänkään asti. Olen nähnyt paljon 
vaivaa sen tutkimisessa ja kallistun kyllä paljon enemmän 
Herakleitoksen kannalle. 

SOKRATES Saat opettaa minua joskus toisen kerran, sitten 
kun olet palannut takaisin. Lähde nyt maalle niin kuin aioit, 
Hermogenes tulee saattamaan sinua. 

KRATYLOS Tehdään niin, Sokrates. Mutta yritä sinäkin vielä 
miettiä näitä asioita. 

19 Platon Teokset 2 


Laatineet 
Unto Remes t 
Lauri Carlson 

Simo Knuuttila 
Holger Thesleff 


Numerot viittaavat sivujen marginaaleissa oleviin 
ns. Stephanus-numeroihin 


Gorgias 


Gorgias-dialogi, jonka Platon on todennäköisesti kirjoittanut 
380-luvulla, on luetuimpia etiikan klassikoita. Sen suosio on 
perustunut kirjan antamaan vaikuttavaan vastaukseen yleis- 
inhimilliseen kysymykseen: mitä on hyvä elämä. Platonin 
korostetusti poleeminen esitys nousee suoraan Ateenan aat- 
teellisista ja poliittisista kiistoista; keskustelun seuraamista 
helpottaa siksi lyhyt katsaus historialliseen taustaan. 

»Hyvä» (agathos) oli Kreikassa alun perin vain ylimyksille 
kuuluva perinnöllinen ominaisuus. Homeerinen hyvä ihminen 
on aatelisena jumalten sukua, rohkea, älykäs, varakas ja altis 
kostamaan loukkaukset. Hän on hyvin konkreettisessa mie- 
lessä muiden yläpuolella. Arete (kunto, etevyys, hyve) tar- 
koittaa laajassa merkityksessä ihmisen, eläimen tai myös 
esineen erityiskykyä jonkin tehtävän suorittamisessa. Homee- 
risen hyvän ihmisen arete, hyve, on osoittautua muita 
paremmaksi. 

Homeerisen feodaaliyhteiskunnan hävitessä hyvekin de- 
mokratisoitui siten, että aatelinen syntyperä ei enää ollut 
hyväksi osoittautumisen välttämätön ehto. K aupunkivaltios- 
sa siitä tuli kaikkien vapaiden tavoittelun kohde yhtenä tienä 
yhteiskunnalliseen menestykseen. 400-luvulla eKr. syntyi 
Ateenassa erityinen hyveen opettajien koulukunta, jota usein 
nimitetään sofistiikaksi. Se oli yhteiskunnan demokratisoitu- 
misen esiinnostama valistusliike — kansalaiset tarvitsivat 
uusia tietoja ja taitoja. Sofistit neuvoivat ihmisiä ennen 
muuta siinä, miten osoittautua hyväksi. Tähän liittyi puhetai- 

don opetus; sen oppimisen intressi oli valta, joka kansanko- 
kouksissa ja oikeusistuimissa tarjoutui taitavalle puhujalle. 

Ateenan poliittista kehitystä 400-luvulla on aatehistorialli- 
sesta näkökulmasta usein luonnehdittu kyvyttömyydeksi 
yhdistää toisiinsa sosiaalisia ja kilpailullisia hyveitä. Kun 
menestynyttä pidettiin sellaisenaan hyvänä ja kadehdittava- 
na, oikeudenmukaisuus ei välttämättä ollut houkutteleva 
hyve poliitikolle, vaikka sen merkitystä oli korostettu 600-lu- 
vulta lähtien. Sofistit kiinnittivät lisäksi huomiota siihen, että 
eri valtioissa pidettiin eri asioita oikeina ja väärinä. Siksi oli 
mahdollista tulkita oikeudenmukaisuus yhteisössä vain sovit- 
tuun tapaan (nomos) perustuvaksi asiaksi ja pitää sitä yhtä 
ulkokohtaisena käsitteenä kuin muitakin poliittisen menes- 
tyksen osatekijöitä. Näin tapahtui etenkin silloin, jos tavan 
vastakohdaksi asetettiin luonto (fysis) siinä mielessä, että 
luonnon mukaan jokainen on oikeutettu toimimaan omaksi 
parhaakseen ja suhtautumaan tapoihin opportunistisesti (näin 
mm. sofisti Antifon). Jotkut voimapoliitikot olivat avoimesti 
sitä mieltä, että luonnon mukaan vallitsee vahvimman oikeus. 

Yksi Platonin filosofian keskeisiä teemoja on yritys osoit- 
taa eettinen relativismi ja voimapoliitikkojen egoistinen hedo- 
nismi virheelliseksi sekä tarjota vaihtoehdoksi sellainen eetti- 
nen teoria, joka parantaisi kaupunkivaltion sen sairaudesta. 
Gorgias-dialogissa Platon pyrkii tähän päämäärään osoitta- 
malla, että ihmisen todellinen onnellisuus perustuu tietoon 
todellisuuden luonteesta ja ihmisen asemasta siinä — objektii- 
visen oikeudenmukaisuuden tuntemiseen ja toteuttamiseen. 
Tämän osoittamiseksi dialogissa todistetaan, että retoriik- 
kaan perustuva poliittinen käytäntö ei palvele poliitikon eikä 
kansan todellista hyvää. Dialogin loppuosassa sama todistelu 
esitetään vahvimman oikeuteen perustuvasta valtapolitiikas- 
ta. 


Rakenteellisesti dialogi jakautuu kolmeen osaan, joissa kus- 
sakin Sokrates keskustelee eri henkilön kanssa. Esitys on 
huomattavan keskitettyä, joskin eloisaa; miljöökuvaukseen ja 
sivuseikkoihin ei juuri kiinnitetä huomiota — on sanottu, että 
dialogin ensimmäiset sanat (polemos, makhe, »sota», »taiste- 

lu») ovat koko teokselle tunnusomaisia. Vaikka Sokrateen 
hahmo sisältää aineksia historiallisesta Sokrateesta, dialogia 
on todennäköisesti pidettävä Platonin henkilökohtaisten eet- 
tisten ja poliittisten käsitysten ensimmäisenä laajana esityk- 
senä. Aiheen myöhempi kehitys näkyy Valtio-teoksessa. 


I. Sokrates ja Gorgias (447a-461b) 

Sisilialainen Gorgias (n. 485—380 eKr.) ei ollut varsinainen 
sofisti vaan puhuja ja puhetaidon opettaja. Dialogin alkuosan 
tarkoitus on määritellä puhetaito, tuo Gorgiaan Ateenaan 
tuoma uutuus, joka herätti suurta kiinnostusta poliitikkojen 
ja yleisön keskuudessa aina siitä lähtien, kun Gorgias oli 
ensimmäisen kerran v. 427 käynyt Ateenassa kotikaupunkin- 
sa Leontinoin lähettiläänä. Gorgiaan mukaan retoriikka on 
taito taivuttaa ihmiset puolelleen julkisissa kokouksissa. 
Tällaisena puhetaito on kaikkein arvokkain taito, koska se 
antaa ihmiselle henkilökohtaisen vapauden ja samalla vallan 
hallita muita. 

Sokrates haluaa ensiksi täsmentää, minkälaisesta vakuutta- 
misesta puhetaidossa on kysymys. Lähtökohdaksi hän aset- 
taa eron tiedon ja uskon tai luulon välillä (454d, missä 
mathesis/pistis; tavallisesti Platon kuitenkin käyttää termejä 
epistemö ”tieto? ja doksa ?luulo, mielipide”). Kysymys on 
tieto-opin perusteemasta, johon Platon usein palaa dialogeis- 
saan (erityisesti Theaitetoksessa). Platonin mukaan ihminen 
tietää, että jokin väite on tosi, jos 

(1) hän uskoo että näin on 

(2) väite on tosi 

(3) hänellä on rationaalisia perusteita uskoa että näin on. 
Kolmas ehto liittyy osaksi Platonin (ja Sokrateen) käsityk- 
seen käsityöläisen valmistustaidosta. Ollessaan selvillä val- 
misteen mallista eli taidon lopputuloksesta valmistaja tietää, 
miksi mikin osa on liitettävä työhön. Tähän tiedon analyysiin 
perustuu erottelu kahdenlaisen vakuuttamisen välillä: ensim- 
mäisessä tapauksessa kuulijan vakuuttuneisuus täyttää vain 
ehdon (1) tai ehdot (1) ja (2), toisessa tapauksessa ehdot 
(1)+(3). Gorgiaan mukaan puhetaito luo nimenomaan vain 
edellisen laatuisen vakuuttuneisuuden oikeasta ja väärästä. 

Seuraavaksi (458e) Sokrates haluaa täsmentää käsitystä 
siitä, mistä asioista puhetaito vakuuttaa. Gorgiaan mukaan 
hyvä puhuja saa ihmiset uskomaan, että hän on millä tahansa 
alalla pätevämpi kuin alan ammattimies tietämättä itse 
asiasta mitään. Kun puhujan pääaihe kansankokouksissa ja 
oikeusistunnoissa on vakuuttaa oikeasta ja väärästä, herää 
kysymys, voiko hän niistäkin vakuuttaa ihmiset tietämättä, 
mikä on oikein ja väärin. Gorgias myöntää, että tällaiset 
alkeet on tiedettävä tai hän voi ne myös opettaa. Sokrates 
pitää tätä myönnytystä ristiriitaisena sen kanssa, että Gor- 
glas on aikaisemmin sanonut, että jos joku käyttää puhetai- 
toa väärin, syy ei ole opettajan eikä puhetaidon. 

Argumentti perustuu historiallisen Sokrateen eettisinä pe- 
ruslauseina pidettyihin väitteisiin: »hyve on tietoa» ja »ku- 
kaan ei tee tahallaan väärin». Samoin kuin se joka tietää, 
miten rakentaa, on rakentaja, samoin se joka tietää mikä on 
oikein, on oikeudenmukainen. Tämä käsitys on esimerkki 
kreikkalaisten ajattelijoiden taipumuksesta tarkastella ilmiöi- 
tä teleologisesti, ts. niiden lopputuloksesta käsin. Ihmisen 
laatu tulee näkyviin niissä teöissa, joita hän tekee. Huonon 
ihmisen virhe on intellektuaalinen: hän luulee vääriä asioita 
hyviksi. Platonin mukaan on siis ristiriitaista, että puhuja 
tietäisi, mikä on oikein ja väärin, ja tekisi silti väärin. 


II. Sokrates ja Pölos (461b—481 b). 

Keskustelu Gorgiaan kanssa päättyy monien varhaisdialo- 
gien tavoin ns. aporiaan: mitään lopullista puhetaidon määri- 
telmää ei esitetä. Niinpä keskustelussa Poloksen kanssa 
jatkuu aluksi saman aiheen käsittely. Polos on Gorgiaan 
tavoin sisilialainen puhetaidon opettaja; hänestä tiedetään 
perin vähän. Toisin kuin Gorgias näyttää Polos omaksuneen 
sen sofistisen käsityksen, jonka mukaan hyvä ja oikeudenmu- 
kaisuus ovat eri asioita. Aluksi Sokrates osoittaa, että 
puhetaito ei ole mikään taito, vaan ainoastaan taidon 
jäljitelmä. Retoriikka jäljittelee todellista valtiomiestaitoa, 
mutta kun oikean taidon haltija tietää, mikä on oikein ja 
väärin, reettori vain uskottelee tietävänsä. Oikea taito on 
tietoa päämäärästä ja menetelmästä sen saavuttamiseksi, 

mutta puhuja sanoessaan tuottavansa selvyyttä oikeasta ja 
väärästä itse asiassa vain esittää sellaista, minkä hän uskoo 
menevän kansaan. Sanojen valinta ei perustu tietoon hyvästä 
ja oikeasta elämästä, vaan käytännön antamaan kykyyn 
. oivaltaa, mitä ihmiset kulloinkin odottavat. Todellinen taito 
eroaa mielistelevistä jäljitelmistä kuten tieto eroaa luulosta. 

Seuraavaksi (466a) Polos ottaa esiin kysymyksen, eikö 
puhujilla kuitenkin ole valtiossa eniten valtaa. Tästä lähtien 
puhujilla tarkoitetaan dialogissa Gorgiaan tapaisten puhetai- 
don opettajien oppilaita, jotka käyttävät taitoaan politiikan 
alalla eli politiikkoja, jotka hyväksyvät toimintalinjakseen 
juuri oikealta näyttävän asioiden ajamisen. Sokrateen mu- 
kaan heillä on vähiten valtaa. Sillä jos valta on, kuten Polos 
sanoo, mahdollisuutta tehdä mitä tahtoo, voimapoliitikot 
eivät tavallisesti tee siten, vaan sellaista mikä näyttää heistä 
hyvältä. Ja sellainen valta ei välttämättä ole hyväksi haltijal- 
leen — tätä määrettä keskustelijat pitävät oikean vallan 
tuntomerkkinä. 

Filosofian historian kannalta jakso sisältää kaksi tärkeää 
erottelua. Ensimmäinen koskee tekoja, jotka ovat haluttuja 
itsensä vuoksi ja tekoja, joita tehdään jonkin muun saavutta- 
miseksi. Tämä jako keinojen ja päämäärien välillä on ollut 
yksi länsimaisen etiikan ja yhteiskuntafilosofian keskeisimpiä 
teemoja siksi, että myös Aristoteles antoi sille tärkeän 
aseman inhimillisen käyttäytymisen teoreettisena mallina. 
Gorgias-dialogissa eroa käytetään osoittamaan, että jos 
poliitikko tekee A:n saavuttaakseen B:n, hän voi tehdä jotain 
vastoin omaa tahtoaan, jos hän ei ole selvillä A:n ja B:n 
välisen suhteen todellisesta laadusta. 

Tähän liittyy (470c) erottelu ihmisten halujen ja heidän 
todellisten halujensa» välillä; Platonin mukaan ihminen ei 
luonnostaan ole itselleen täysin läpinäkyvä. Jakson pääteema 
on osoittaa, että kaikkein pahinta on tehdä väärin ja ihmisen 
todelliselle olemukselle on hyväksi tehdä oikein, vaikka siitä 
seuraisi mitä tahansa. Platonin mukaan todellinen henkilö- 
kohtainen intressi ja oikea yhtyvät aina. 

Vaikka Polos ei hyväksy sitä, että vääryyden tekeminen on 
pahempaa kuin sen kärsiminen, hän kuitenkin yleisen mielipi- 

teen mukaisesti myöntää, että se on rumempaa tai häpeälli- 
sempää. Sokrates vuorostaan todistaa, että se mikä on 
häpeällisempää on myös pahempaa. Kaunista on Sokrateen 
mukaan se mikä on miellyttävää tai hyödyllistä jonkin 
päämäärän suhteen, rumaa taas se, mikä on epämiellyttävää 
tai vahingollista. Väärän tekeminen on vahingollisempaa 
kuin sen kärsiminen, koska se estää tekijää saavuttamasta 
hyvää. Siksi se on myös pahempaa. Vastaavasti oikeudenmu- 
kainen rangaistus on sen kärsijälle hyödyllinen, koska se 
parantaa häntä. Kaikkein pahinta, ruminta ja onnettominta 
on tehdä väärin ja jäädä ilman oikeudenmukaista rangaistus- 
ta. 


ITI. Sokrates ja Kallikles (481b—527e) 

Kallikles — mahdollisesti fiktiivinen hahmo, jossa on haluttu 
nähdä Alkibiadeen piirteitä — ei ole sofisti, vaan yläluokkaan 
kuuluva voimapolitiikan kannattaja. Hän ei ole myöskään 
eettinen nihilisti, kuten usein on sanottu, sillä Kallikleen 
mielestä on moraalisesti oikein, että kullakin elämänalueella 
vahvin toteuttaa itseään välittämättä muusta kuin omasta 
onnellisuudestaan. Tavat ja lait (nomos) ovat heikkojen 
ihmisten keksintö. Niillä he yrittävät kahlita niitä, jotka ovat 
heitä parempia luonnon mukaan (fysis). Luonnon mukaan 
vallitsee vahvimman oikeus. 

Sokrateen käsitys filosofisesta elämästä johtaa Kallikleen 
mielestä perverssiin elämäntapaan. Filosofia tekee ihmisestä 
kyvyttömän toimimaan käytännön elämässä (vrt. Theaitetok- 
sen »ekskurssi»n 172c-177c) Sen vastakohdaksi Kallikles 
asettaa voiman ja toimimisen ihanteen. Aihe on vaikuttanut 
traditionaaliseen keskusteluun aktiivisen ja mietiskelevän 
elämäntavan erosta. Kallikleen kanta on innoittanut mm. 
sellaisia filosofeja kuin Hobbes ja Nietzsche. 

Kallikleen mielestä vahvempi on parempi ja heikompi on 
huonompi. Kun Sokrates kysyy (488d), eivätkö sitten monien 
säätämät lait ole vahvempia kuin yhden mielipiteet, Kallikles 
joutuu täsmentämään kantaansa. Hänen mukaansa vahvem- 
milla onkin tarkoitettava niitä, jotka ovat valtion hallitsemis- 
ta koskevissa kysymyksissä viisaampia ja älykkäämpiä kuin 

muut. Sokrates kysyy, pitäisikö heidän hallita myös itseään, 
ja Kallikles vastaa kieltävästi. Hyvällä ja voimakkaalla on 
suuret halut, ja kansan vaatimus itsehillinnästä on vain 
heikkojen juoni yrittää hallita niitä, jotka ovat heitä parem- 
pia. Kallikleen mukaan luonnonmukainen arete on antaa 
halujen vapaasti kehittyä ja tyydyttää niitä tavalla tai 
toisella. Poliittista valtaa käyttää se, jolla on ollut vahvin 
halu valtaan ja joka siten on myös paras. Sokrates haluaa 
ensiksi (494b) kumota Kallikleen hedonismin osoittamalla, 
että hyvä ja paha ovat vastakkaisia (kontradiktorisia) käsit- 
teitä, kun taas nautinto ja tuska eivät ole. Argumentin 
sekavuus perustuu esimerkin harhaanjohtavuuteen: jos näl- 
käinen syödessään kokee mielihyvää ja tuskaa samalla 
kertaa, hän ei kuitenkaan ilman muuta koe niitä yhdessä. 

Toisaalta hyvä ja paha eivät Sokrateen mielestä voi olla 
miellyttävän ja epämiellyttävän synonyymejä, sillä hedonisti- 
kin käyttää edellisiä käsitteitä arvioidessaan jälkimmäisen 
asteita. Tämän Kallikles myöntää, ja niin jäljelle jää dialogin 
pääaihe: mikä on hyvää sielulle? 

Suuressa loppupuheessaan (517b) Sokrates palaa aiheeseen 
kahdenlaisesta puhetaidosta. Toinen on umpimähkäinen, 
vain kuulijoiden nautintoa ajatteleva, ja se ei voi olla väline 
hyvän ja oikean saavuttamiseksi yhteisössä. Todellinen am- 
mattimies käsityöalalla ei toimi umpimähkään, vaan hän 
valitsee kappaleet tuotteeseen niin, että ne saavat sen hah- 
mon, joka hänellä on mielessään. Samalla tavoin todellinen 
valtiomies ei ajattele sitä, mikä milloinkin menee kansaan. 
Hänellä on mielessään hyvän ja oikean malli, ja sen varassa 
hän pyrkii muuttamaan ihmisten toivomuksia ja tekemään 
heidät paremmiksi. 

Antiikin ja keskiajan kristilliseen kirjallisuuteen vaikutta- 
nut loppumyytti (523a) sielun tuomitsemisesta kuoleman 
jälkeen haluaa antaa tukea teesille, jonka mukaan ihmisen 
todellinen henkilökohtainen intressi samastuu aina oikeuden- 
mukaisuuden noudattamiseen. 

447b Gorgiaasta, Poloksesta ja Kallikleesta ks. edellä. Khairefon 
on Sokrateen uskollisia ystäviä. Keskustelua ehkä käydään Kallik- 
leen kotona (447bc); sitä on useita henkilöitä kuuntelemassa (vrt. 
458c). 

448a Platonin mukaan on tärkeää tehdä ero kysymysten mikä (11) 
ja millainen (poion) välillä (vrt. myös esim. 45 1d). Jostakin voidaan 
sanoa arvoarvostelma vasta sitten kun tiedetään, mikä se on, josta 
tämä sanotaan. Arvoarvostelma ei voi olla määritelmä. Platonin 
erottelu sisältää Aristoteleen kategoriaopin perusidean eli eron 
substanssin (olion olemuksen) ja sen attribuuttien (määreiden) 
välillä. 

448b Aristofonin veli oli kuuluisa taiteilija Polygnotos. 

448c Poloksen puheenvuorossa Platon parodioi Gorgiaan retorista 
tyyliä, samoin Gorgiaan puheenvuorossa 450bc (vrt. myös alku- 
sointu puhuttelussa 467b), mutta muuten dialogissa ei juuri esiinny 
tyylillistä leikittelyä. 

451bc Parillisten ja parittomien lukujen keskinäiset suhteet kiinnos- 
tivat varsinkin pythagoralaisia matemaatikkoja. Ilmaisu »vaikuttaa 
puhumisen kautta» on kreikassa kaksiselitteinen: logos tarkoittaa 
paitsi puhumista» myös »matemaattista suhdetta». 

451e Sitaatti tuntemattomasta juomalaulusta. 

453a Puhetaitoa sanotaan usein myöhemmässä kirjallisuudessa 
»uskon tuottajaksi», »vakuuttuneisuuden luojaksi» (peithus demiur- 
gos). Sanonnan alkuperä on tuntematon; mahdollisesti Platon on 
sen itse keksinyt. 

454e, vrt. 464b—-466a Gorgiaassa esiintyviä kaksijakoja on pidetty 
varhaisina esimerkkeinä Sofisti- ja Valtiomies-dialogeissa loppuun 
kehitetystä ns. dihairesis-menetelmästä, jossa yleisimmästä käsit- 
teestä edetään sitä ja sen alakäsitteitä jakamalla konkreettisempiin 
kunnes päädytään sellaisiin, joita ei enää voida jakaa (atomon 
eidos). Tätä käsitystä tukee se, että Gorgias-dialogissa on epäsuoria 
viitteitä ideaoppiin, jonka yhteyteen dihairesis tavallisesti kuuluu 
(ks. erikoisesti 503e; vrt. Faidros 265c-266c). 

455e Themistokles (k. n.462), Ateenan laivaston luoja. 

463a »Vaisto», oikeastaan »arvaileva mielenlaatu»: leikillinen viit- 
taus johonkin retoriikkaa koskevaan keskusteluun, todennäköisesti 
Isokrateeseen, joka luonnehti hyvän puhetaidon edellytykset suun- 
nilleen näin. 

463e Nimi Polos tarkoittaa varsaa. 

464D—-465e Sokrateen esittämää puhetaidon määritelmää selventää 
seuraava kaavakuva: 


298 


ESITTELYJÄ JA SELITYKSIA | 


Toiminnan ala 


lainsäädäntö | sofistiikka urheilu kosmetiikka 











0. ohjaava 
Toiminnan J 


laatu 























oikeuden- retoriikka | lääketiede keittotaito 


mukaisuus 


korjaava 






465d Anaksagoraan (n. 500-427 eKr.) mukaan maailman kaaos- 
maisessa alkutilassa kaikki oliot ovat olleet toisiinsa sekoittuneita. 
Kosmisen Järjen (Ns) aiheuttaman pyörreliikkeen seurauksena ne 
ovat erottuneet toisistaan. 

470d Arkhelaos pääsi valtaan Makedoniassa v. 413; mutta kohdas- 
ta 503c tuntuu käyvän ilmi että Perikleen kuolemasta v. 429 ei ole 
kulunut pitkää aikaa. Tällaisia kronologisia epätarkkuuksia löytyy 
runsaasti Platonin dialogeista. 

472ab Tässä mainitut henkilöt olivat varakkuudestaan tunnettuja, 
mutta he edustavat samalla eri poliittisia ryhmittymiä. 

472e Platonin oppi rangaistuksesta kasvattavana toimenpiteenä on 
merkittävä, sillä tavallisesti sitä pidettiin antiikissa pikemmin 
kostona ja hyvityksenä. 

481d Sokrateen suhteesta Alkibiadeeseen oli liikkeellä huhuja, 
jotka Platon kumoaa Pidot-dialogissa. Demos oli Platonin sukulai- 
sia; hänen nimensä merkitsee »kansa». 

482b Kirousformula »koira vieköön», jota Sokrates usein käytti, 
viittaa muka egyptiläiseen jumalaan (sfinksiin?). 

483e Luonnon lailla Kallikles tarkoittaa ainoaa sitovaa lakia. 
Hänen mukaansa luonto antaa vahvalle ihmiselle oikeuden toteut- 
taa itseään välttämättä yhteiskunnan tekopyhistä tavoista ja laeista. 
484b—485e Kyseessä oleva Pindaroksen runo ei ole kokonaan 
säilynyt. Kallikles tuntuu tulkitsevan, ehkä lainaavankin, sitä 
sangen vapaasti. — Kallikleen mainitsema filosofian turmeleva 
vaikutus viittaa todennäköisesti Sokrateen kuolemantuomion pe- 
rusteisiin. Dialogissa on muitakin viitteitä Sokrateen kohtaloon 
(486b, 521d—522e€). — Euripides-lainaukset (484e, 485e) ovat ka- 
donneesta Antiope-tragediasta. 

487c Nämä henkilöt ovat meille tuntemattomia. 

492d—493d Euripides-lainauksen alkuperä on epävarma; ko. trage- 
dia ei ole säilynyt. — Sokrates esittää Kallikleelle että onnellisuus 
on vapautumista halujen tyranniasta. Käsitystä perustellaan myy- 
tillä, jonka eräs »viisas mies» on kertonut Sokrateelle. Tämä viisas 
mies (on arveltu Sokrateen tarkoittavan jotakuta pythagoralaista) 
näyttää esittäneen allegorisen tulkinnan toisen »nokkelan miehen» 
esittämästä myytistä (mahdollisesti tarkoitetaan orfilaista tai Em- 
pedokleen tyyliin sepitettyä runoa; Empedokles oli sisilialainen). 
Tämän tulkinnan mukaan me olemme jo Hadeksessa ja ne kärsivät 
eniten, jotka etsivät tyydytystä loputtomille haluille. He ovat kuin 
mysteeriuskontojen salamenoihin vihkimättömät, jotka kuoleman 
jälkeen turhaan etsivät puhdistusta sielulleen. On tosin myönnettä- 
vä että Sokrateen esitys on paikoin varsin hämärä; se on samalla 
mystis-allegorisen tulkintamenetelmän parodiaa. 

495d Akharnai ja Alopeke ovat Ateenan piirikuntia; jälkimmäinen 
merkitsee suunnilleen »Kettulaa». 

501d-502d Sokrates pitää mainittuja taiteenaloja vahingollisina 
samasta syystä kuin puhetaitoa. Ne ovat mielistelyä, sillä ne 
vetoavat kuulijan tai katsojan haluun nauttia. Ne eivät kasvata 
ihmisiä paremmiksi. 

505e Sisilialaisen komediankirjoittajan Epikharmoksen sitaatti. 
507c Ilmaisu eu prättein merkitsee sekä »toimia hyvin» että 
»menestyä». 

508a Geometrinen tasa-arvoisuus poliittisena ja eettisenä periaat- 
teena viittaa distributiiviseen oikeudenmukaisuuteen, jossa etujen ja 
rasitteiden jaossa otetaan huomioon kunkin asema kokonaisuudes- 
sa. Idea on peräisin geometrisesta sarjasta (S = a + ag + ag? + 
ag?...), jossa alusta lähtien peräkkäisten lukuparien suhde on 
sama. Positiivisia kokonaislukuja sisältävän geometrisen sarjan 
kasvaessa kunkin luvun saama lisäys edelliseen verrattuna monin- 
kertaistuu — tämä on geometrisen tasa-arvoisuuden moraalifilosofi- 
nen perusidea. 

513a Viittaus kuun ottamiseen taivaalta tarkoittaa maagisia toimia, 
joiden avulla noidat uskoivat tuottavansa kuunpimennyksiä. Tuot- 
taessaan pimennyksen noita samalla menettää jotakin kallisarvois- 
ta, tavallisesti näkönsä. 

516de Platon antaa joskus muutenkin (esim. Menon 93d-954) 
Sokrateen arvostella 400-luvun »suuria valtiomiehiä». tavalla, joka 
ilmeisesti herätti närkästystä Ateenassa. 

518Dbc Mithaikoksen keittokirjasta on säilynyt lyhyt ote. 

523a Satu/tosikertomus: Platon asettaa usein vastakkain käsitteet 

mythos ja logos. Jälkimmäinen edellyttää tiettyä rationaalisuutta. — 
Jumalten vallanjaosta Ilias 15, 187—199. Pluton on Manalan 
jumalan, Hadeksen, toinen nimitys. Kronos on Zeun isä. 
524a Minos, Rhadamanthys ja Aiakos olivat oikeudenmukaisia 
hallitsijoita, jotka kuolemansa jälkeen määrättiin Manalan tuoma- 
reiksi. Vrt. Kriton 41a. 
525e Tantalos, Sisyfos ja Tityos olivat mytologian suuria rikollisia. 
Thersites oli kapinallinen akhaji, Ilias 2, 212—277. 
526d Odysseia 11, 569. 
527a Aiginan poika on Aiakos. 

SK. 

Menon, joka esiintyy Sokrateen keskustelukumppanina tässä 
todennäköisesti 380-luvulla kirjoitetussa dialogissa, on sofis- 
tien opeista kiinnostunut thessalialainen ylimys. Tiedämme 
että hän v. 401 osallistui nuoremman Kyroksen vallankaap- 
pausyritykseen, joka on Ksenofonin Anabasiksen taustana, ja 
tämän jälkeen hän mahdollisesti astui Persian hovin palve- 
lukseen. Ksenofon piti häntä moraalittomana ja kaikin tavoin 
epämiellyttävänä henkilönä. Dialogissamme hän ei ole saa- 
nut kovinkaan yksilöllistä luonnehdintaa. — Keskusteluun 
osallistuu myöhemmin (89e) Anytos, jonka luona Menon 
asuu Ateenassa. Tämä on toinen niistä henkilöistä, jotka v. 
399 nostivat syytteen Sokratesta vastaan (ks. Apologia; vrt. 
myös Menon 94e, 100c). Platonin Anytoksesta piirtämä kuva 
on mielenkiintoinen ja varsin uskottava. Anytos ei ole 
suinkaan mikään roisto, vaan tavallinen »kunnon kansalai- 
nen». 

Menonin ongelma, johon viitataan heti dialogin alussa, on 
tuttu muista Platonin teoksista (vrt. esim. Protagoras), mutta 
se saa aivan erityisen merkityksen juuri tässä henkilöasetel- 
massa: onko hyve opetettavissa? Vastaus tähän kysymykseen 
näyttää edellyttävän tietoa siitä, mitä hyve on. Ajatus on, että 
tietäessämme mitä hyve on pystymme »tuottamaan» sitä, ts. 
kasvattamaan nuorisoa. Kun kuitenkin yritykset luonnehtia 
hyveen olemusta epäonnistuvat, Menon esittää Sokrateelle 
yleisen ongelman: miten voi etsiä ja löytäessään tunnistaa sen 
mitä ei tunne? Vastaukseksi Sokrates kehittelee teorian 

oppimisesta mieleenpalauttamisena tai muistamisena (ana- 
mnesis). 

Koska tämä teoria ei selvitä mitä hyve on, kysymykseen 
hyveen opettamisesta palataan »hypoteettisen tarkastelun» 
keinoin. Jos oletamme että hyve on tietoa (tai taitoa, 
elämäntaitoa), tästä hypoteesista näyttää seuraavan, että 
hyve on opetettavissa. Vaikeutena on, ettei todellisessa 
elämässä näytä olevan tavattavissa hyveen opettajia tai 
oppimista. Jos taas hyve ei ole opetettavissa, hyve ei ehkä 
olekaan tietoa, vaan pelkkää »oikeaa mielipidettä»,»paikkan- 
sapitävää luuloa» (doksa alethes, doksa orthe 97b, ennakoitu 
jo 85c). Tilanne olisi toisenlainen, jos löydettäisiin esimerkik- 
si valtiomiehiä, jotka todella kykenevät opettamaan toisia 
kansalaisia valtiomiehiksi. Tällöin aiempi ajatus hyveestä 
tietona saattaisi sittenkin olla hyväksyttävä. 

Keskustelijat palaavat lähtökohtaan: kysymys siitä miten 
hyve omaksutaan (oppimalla vai muuten) edellyttää tietoa 
hyveen olennaisesta luonteesta. Ilmeisesti tämä etsitty tieto, 
jota keskustelussa ei tavoiteta, ei perustuisi oletukseen. 
Keskustelu päättyy lievästi ironiseen aporiaan, johon sisälty- 
nee ajatus, että Sokrates kenties on sellainen hyveen opettaja, 
jota etsitään. 

Dialogissa ansaitsevat erityistä filosofista huomiota kuului- 
sa ajatuskehitelmä oppimisesta mieleenpalauttamisena ja 
toisaalta »hypoteettisen tarkastelun» menetelmä. 

Anamnesis-teoria tekee Platonin mukaan mielekkääksi 
tiedon etsimisen ja mahdollistaa sen löytämisen (81d, 86c). 
Sen takia teoriaa on luultavasti viisasta lähestyä sen tiedon- 
käsityksen kannalta, johon siinä tukeudutaan. Onhan dialo- 
gin keskeisiä aiheita kysymys tiedon ja hyveen suhteesta. Jos 
Platonin esitystavan myyttinen puoli (sielunvaellusoppi ym.) 
jätetään sivuun, näyttää siltä, että tieto tässä omaksutussa 
mielessä pätee aina, on tietoa kaikesta mitä voidaan tietää, 
eikä tämä riipu kenenkään yksilön tiedosta tai tietomäärästä. 
Meillä on siten tyypillinen platoninen abstraktio (vrt. Kraty- 
los 440b, missä puhutaan tiedon hahmosta). Vaikeutena tässä 
on, että tieto sittenkin on jossakin mielessä jokaisessa 
yksilössä, aina ja täydellisenä. 

Anamnesis-teoria on ehkä osaksi tulkittava käsitetiedon 
(matemaattisen, loogisen ja kielellisen tiedon) ongelman 
ratkaisuyritykseksi. Koska sellainen tieto ei pohjaudu koke- 
mukseen, mistä se on peräisin? Platon katsoo sen olevan 
synnynnäistä; tältä näkökannalta anamnesis-teoria on sukua 
mm. myöhemmälle »innate ideas» -opille. 

Platon sanoo, että tieto piilee ihmisen sielussa. Osoittaak- 
seen että ihminen voi saavuttaa (»muistaa») sellaisen tämän 
tiedon erikoistapauksen jota hänellä — sanan tavallisessa 
mielessä — ei ole ennestään tiedossaan, Platon antaa Sokra- 
teen tehdä kokeen. Menonin orjapoika saadaan tunnistamaan 
ja löytämään eräs matemaattinen totuus, jota hän ei ole 
»tiennyt» ja jota hänelle ei opeteta »ulkoapäin» kokeen 
aikana. 

Huomattakoon, ettei edellä sanottuun vaikuta, uskoiko 
Platon sielun kuolemattomuuteen (ja jos uskoi, niin missä « 
mielessä) tai sielunvaellusoppiin (Menon 81a+e; vrt. Faidon 
ja Valtion loppumyytti). 

Hypoteettisen tarkastelun menetelmä Menonissa ja muual- 
la Platonilla on aiheuttanut tutkijoille melkoisesti päänvai- 
vaa. On ilmeistä, että se liittyy päättelyyn (argumentointiin), 
erityisesti matemaattiseen päättelyyn; itse asiassa esim. Me- 
nonissa eräät matemaattisen päättelyn muodot ovat juuri 
hypoteettista tarkastelua. Platon näyttää joskus jopa ajattele- 
van, että matemaattinen päättely yleensä, sellaisena kuin 
hänen aikansa matemaatikot sitä harrastivat, olisi »hypoteet- 
tista» (oletuksiin perustuvaa), ja että tässä olisi sen heikkous 
dialektiikkaan verrattuna. Miksi näin? Platonin kritiikki 
matemaattista ja yleensäkin hypoteettista tarkastelua vastaan 
on kahdenlaista. 

Platon katsoi, että matematiikassa tehdään sellaisia oletta- 
muksia olemassaolosta, ominaisuuksista ja totuudesta, jotka 
ovat vain olettamuksia, ts. jotka eivät ole itsessään päteviä ja 
joita ei liioin ole palautettu sellaiseen, joka olisi itsessään 
pätevää. Tarkasteltakoon väitettä Jos hyve on tietoa, hyve 
on opetettavissa”. Jos väite pätee, mutta emme tiedä muuta 
sen lisäksi, meillä on tosin jotakin tietoa myös hyveen 
opetettavuudesta, mutta vain hypoteettista. Jos tietäisimme 

myös hyveen olevan tietoa, tilanne olisi toinen. 

On huomattava että hypoteettisessa tarkastelussa sekä 
mahdolliset tarkastelun välineet että niiden välille mahdolli- 
sesti löydettävät loogiset suhteet on käsitettävä hyvin väljästi, 
ollaksemme uskollisia Platonin tarkoitusperille. Platon ei 
esim. rajoitu pelkästään lauseisiin (»hypoteesit» voivat olla 
muutakin) ja niiden välisiin päättelysuhteisiin. 


Selityksiä 


70a—-c Aristippoksesta emme tiedä mitään, mutta thessalialaisten 
ylistykseen tuntuu sisältyvän runsaasti ironiaa. 

72c, 74b-76a »Hahmo» (eidos) viittaa todennäköisesti Platonin 
ideaoppiin; »hahmo», »muoto» tässä mielessä ikäänkuin rajaa sen 
mikä on yhteistä monissa. Sensijaan kohdasta 74b alkaen puheena 
oleva »muoto» (skhema) sanan ahtaassa mielessä kappaleen rajana 
on luonnehdinta, joka saattaa olla pythagoralaista perua. — Menon- 
dialogissa esiintyy muutenkin Platonin myöhemmän filosofian 
terminologiaa viitteenomaisesti käytettynä, esim. 75cd vastakohta 
»väittelijä» (eristikos) / dialektikko (dialektikos). 

76c Empedokleen (k. 430-luvulla) teorian mukaan aineellisista 
kappaleista lähtee »virtauksia», jotka sopivat tiettyihin aistielinten 
huokosiin. Sisilialainen Gorgias oli todennäköisesti kiinnostunut 
maanmiehensä Empedokleen opeista. 

80e »Fristinen» eli väittelijöiden käsitys on Platonin kritiikin 
kohteena varsinkin Euthydemos-dialogissa. 

81a—d Tässä on sielunvaellusoppia ja sen implikaatioita hahmotel- 
tu todennäköisesti pythagoralaisen oppijärjestelmän pohjalta. 
Anamnesiksen painottaminen tässä yhteydessä on luultavasti Pla- 
tonin oma tulkinta. Pindaros-sitaatti on runosta joka ei ole 
kokonaan säilynyt, mutta tiedämme säilyneestä oodista Olympia 2, 
että häntä kiinnostivat nämä opit. Mainittakoon että myös Empe- 
dokles on käyttänyt hyväkseen pythagoralaisia ajatuksia. 

82b Ongelmana on, jos Sokrateen pedagogiset syrjähypyt jätetään 
pois, ratkaista geometrisesti tehtävä Kun a = 2 ja x?=2-a?, 
mikä on x?». Menonin matemaattiset kohdat ovat vanhinta säily- 
nyttä kreikkalaista matematiikkaa. Ei kuitenkaan ole selvää, onko 
esim. Sokrateen puhe niin ja niin monen jalan pituisista janoista 
lainattu Menonin kirjoittamisajan matemaattisesta käytännöstä vai 
onko sen tarkoituksena helpottaa orjapojan »muistamista». — On 

huomattava että Sokrates piirtää kuviot, mutta ei ole aina helppo 
sanoa mitä ja missä vaiheessa. Voidaan väittää että kuvioiden 
piirtäminen on tehtävän ratkaisemisen kannalta tärkeää, sillä 
ratkaisu riippuu osittain oikeiden apupiirrosten valinnasta. Mitä 
Platon itse ajatteli kuvion keksimisestä ja sen näkemisestä suhtees- 
sa tehtävän ratkaisemiseen, ei käy ilmi tekstistä. 
86d Menonin toisesta matemaattisesta kohdasta on esitetty kym- 
menkunta erilaista tulkintaa. Tähänastiset yritykset osoittavat, että 
kohta on liian epäselvä lopullisen tulkinnan saavuttamiseksi. Liioin 
ei ole varmaa, minkä tyyppisestä matemaattisesta ajatuskulusta on 
kysymys: »hypoteesi» on tavallinen useissa erilaisissa antiikin 
matematiikan prosesseissa. On mm. ehdotettu, että kyseessä olisi 
antiikin geometrinen analyysi, jossa haluttu lopputulos oletetaan 
heti alussa. Myös on ehdotettu, että kyseessä olisi jotakin ns. 
diorismokseen, ratkaisun kannalta välttämättömän ehdon asettami- 
seen, liittyvää. Erään myöhäisen tradition mukaan Platon keksi 
sekä »analyysin» menetelmän että diorismoksen. 
90ab Viittaukset henkilöihin ovat tässä kuten usein Platonilla 
ironisia ja moniselitteisiä. Eräästä Ismenias-nimisestä henkilöstä 
kerrottiin, että hän oli löytänyt aarteen; toisesta (390-luvulla 
Sokrateen kuoleman jälkeen vaikuttaneesta), että hän oli persialais- 
ten lahjoma. Polykrates on ehkä ensi sijassa se Samos-saaren rikas 
tyranni, jonka valtakunnan persialaiset valloittivat n. 522 eKr; 
mutta 390-luvulla muuan Polykrates-niminen reettori julkaisi hä- 
väistyskirjoituksen, jossa mm. toistettiin Anytoksen syytökset 
Sokratesta vastaan. 
93d-95a Sokrateen asenne 400-luvun »suuriin valtiomiehiin» on 
suurin piirtein sama kuin Gorgiaassa (5 16de). 
95de Theognis (500-luvun lopulla eKr.), säkeet 33—36, 434-438. 
96d Prodikos on tunnettu »semantikko», joka esiintyy sivuhenkilö- 
nä Protagoras-dialogissa. 
97d-98a Leikillinen viittaus Daidalos-taruun, kuten Euthyfron 
11b-d. 
99b »Hyvä maine», eudoksiä, on ironisesti kaksiselitteinen, sillä se 
viittaa samalla termiin »oikea mielipide» (ks. 85c, 970). 
99c »Jumalainen», theios, kuten Ion-dialogin lopussa. 

U.R. H.T. 

Meneksenos 


Tämä pieni dialogi on monessa suhteessa varsin outo luomus. 
Sen pääosan muodostaa Ateenan kaatuneitten muistojuhlas- 
sa pian v:n 386 jälkeen esitettäväksi kuviteltu isänmaallinen 
puhe. Sokrates (k. 399) väittää kuulleensa sen äskettäin 
Perikleen (k. 429) ystävättäreltä, miletoslaiselta hetairalta 
Aspasialta, ja esittää nyt sen nuorelle ystävälleen Menekse- 
nokselle. Päinvastoin kuin Lysis-dialogissa ei Meneksenok- 
sen henkilöä ole juuri yksilöity: kehyskeskustelu, jossa hän 
esiintyy, onkin ilmeisesti kirjoitettu lähinnä siksi, että Platon 
saisi tilaisuuden Sokrateen suulla sanoa, että puheeseen ei ole 
suhtauduttava täysin vakavasti. 

*Aspasian? puhe sellaisenaan on retoriikan sääntöjen mu- 
kaan laadittu juhlapuhe, josta ei puutu ylevyyttä eikä 
hartautta; sen tietyt liioittelut ja tosiasioiden vääristelyt 
tuntuisivat luonnollisilta, jos puhujana olisi arvovaltainen 
reettori. Ei voida välttää vaikutelmaa (vrt. myös 2360), että 
Platonin eräänä esikuvana on ollut Perikleen v. 431 pitämä 
kuuluisa hautajaispuhe, josta Thukydides on antanut oman 
versionsa (II 35—46). Sokrateen suulla esitettynä puhe kuu- 
lostaa kuitenkin ontolta. 

Mitä Platon tarkoittaa tällä ilmeisellä ja ehkä kaameankin 
tuntuisella burleskilla? Epäperäisyysteoria, jota viljeltiin var- 
sinkin viime vuosisadalla, ei poista ongelmia. On ehdotettu ja 
voidaan ehdottaa useita selityksiä; kokonaan vakuuttavaan 
taustan tulkintaan voidaan tuskin päästä. Selvää on kuiten- 
kin, että dialogi meille säilyneessä muodossaan liittyy siihen 

kritiikkiin, jota Platon eri yhteyksissä kohdisti puhetaitoon 
(vrt. esim. Apologia, Gorgias ja Faidros; viimeksi mainitussa 
dialogissa Sokrates niinikään esittää eettisesti arveluttavan 
retorisen puheen, jonka hän kuitenkin saman tien »peruut- 
taa»). Platon tuntuu haluavan sanoa: On helppo kirjoittaa 
puhe jossa yksipuolisesti kiitetään jotakin toimintaa tai 
jotakin valtiota (vrt. 235d) — siihen pystyy kuka tahansa. 
Mutta näin ei pystytä sanomaan mitään asioiden todellisesta 
tilasta eikä siitä, ansaitseeko tuo valtio (tässä tapauksessa 
Ateena) ja tuo toiminta (tässä tapauksessa sota Spartaa 
vastaan) todella kiitosta. Perinteisistä kaavoista on luovutta- 
va ja perinpohjaisiin uudistuksiin on ryhdyttävä, jos ihmisten 
elämänehtoihin halutaan saada todellista parannusta (vrt. 
Valtio). Platonin tiedetään suhtautuneen erittäin arvostele- 
vasti oman aikansa Ateenan sisä- ja ulkopolitiikkaan. Mutta 
ateenalaisten isänmaallisuus oli arkaluonteinen asia, jonka 
perusteita Platon saattoi asettaa kyseenalaisiksi ainoastaan 
hyvin epäsuoralla tavalla. On luonnollista, että näin epäsuo- 
raa kritiikkiä ei ymmärretty; Cicero kertoo (Orator 151) että 
puhetta esitettiin myöhemmin säännöllisesti Ateenan kaatu- 
neitten muistojuhlassa! 


Selityksiä 


234b Arkhinos oli tunnettu demokraatti; Dionista ei tiedetä mitään. 
235e-236a Sokrateen oli tapana sanoa leikillisesti, että hän oli 
oppinut paljon Aspasialta; Pidoissa näyttää Aspasiasta kehittyneen 
Diotima-hahmo. Konnosta pidettiin huonona musiikinopettajana, 
Lamprosta hyvänä; jälkimmäinen lienee todellisuudessa ollut Sok- 
rateen opettaja. Rhamnuslainen Antifon oli tiettävästi opettanut 
Thukydideelle puhetaitoa (vrt. ed.). 

237b—238b (vrt. 245d) Ateenalais-kansallinen myytti tiesi kertoa, 
että Attika oli ollut ateenalaisten kotimaana ihmisen luomisesta 
asti. Maan omistuksesta kilpailleet jumalat olivat Poseidon ja 
Athene, joista jälkimmäinen voitti. Muualla (esim. Euthyfron 6bc, 
Valtio II 378bc) Platon pitää taruja, jotka kertovat jumalien 
välisistä riidoista, valheellisina ja tuomittavina. 

238c Puhuminen »aristokratiasta» tässä yhteydessä tuntuu olevan 
Perikleen puheen parodiaa (Thukydides II 37). 

239d—241c Persialaissotien tapahtumat selostetaan suurin piirtein 
oikein, tosin selvästi ateenalaisesta näkökulmasta. 
241de Eurymedon oli Pamfyliassa oleva joki, jonka edustalla 
ateenalainen Kimon voitti persialaiset v. 469. Egyptin sotaretki sen 
sijaan päättyi murskaavaan tappioon v. 454. Näitä persialaissotia 
seuraavia tapahtumia voidaan tuskin enää sanoa puolustussodaksi. 
242a Puhuja alkaa nyt selostaa Kreikan sisäisiä sotia ja menee 
ensin v. 445 solmitusta Kalliaan rauhasta ajassa taaksepäin 
Tanagran taisteluun v. 457. Esitys on nyt erittäin puolueellista. 
Niinpä spartalaiset itse asiassa voittivat Tanagrassa, Oinofytan 
taistelu käytiin kolmatta kuukautta myöhemmin, ja ateenalaisten 
esittäminen vapauden puolustajina tässä yhteydessä on jo melko 
karkeaa propagandaa. 
242c Tästä alkaa peloponnesolaissodan kuvaus. Vain tietyt, Atee- 
nalle edulliset tapahtumat mainitaan. Sfakterian (eli Sfagian) taiste- 
lu käytiin v. 425. 
242e Nikiaan rauha solmittiin v. 421. Se rikottiin pian, mutta 
onneton Sisilian retki suoritettiin vasta 415—413. On kyseenalaista 
saiko ateenalaisten *'maltti? paljonkaan kiitosta Sisiliassa. 
243a Hellespontoksen meritaisteluista mainitaan tässä Kyzikoksen 
taistelu v. 411, joka päättyi ateenalaisten voittoon. 
243c Mytilenen edustalla käydyn Arginusain meritaistelun jälkeen 
v. 406 tuomittiin kuusi päällikköä kuolemaan siksi, että he eivät 
olleet korjanneet merestä kaatuneiden ruumiita. Sokrates sanoo 
Apologiassa (32b), että hän oli vastustanut tätä kansankokouksen 
päätöstä. 
243e—244b Kolmenkymmenen tyrannin hirmuvallasta 404—403 ja 
demokratian palauttamisesta sisällissodan jälkeen puhutaan tässä 
perin kaunistelevasti. 
244d—246a Sokrateen ei olisi »syytä enää jatkaa», sillä nyt tullaan 
vuosien 395—386 tapahtumiin. Puhujalle näyttää tuottaneen vai- 
keuksia se, että persialaiset, joiden vannoutuneena vihollisena hän 
haluaa esiintyä, tässä sodassa tukivat Ateenaa Spartaa vastaan. 
248d—249c Platon ei ilmeisesti ollut tyytyväinen niihin toimenpitei- 
siin, joilla Ateenassa huolehdittiin kaatuneitten omaisista; vrt. Lait 
XI 926d—-928d. 

H.T. 

Euthydemos 


Platon pilailee Euthydemoksessa tietyntyyppisten sofistien, 
»eristikkojen» (eristikos), ja heihin kohdistetun suhdattoman 
yleisen huomion kustannuksella. »K ysyjän» ja »vastaajan» 
välinen kilpa, jossa edellinen sopivasti valittuja kysymyksiä 
esittäen yritti ajaa vastaajan ristiriitaisuuksiin tai mahdotto- 
muuksiin, lienee ollut suosittu Platonin aikana. Eristikot eivät 
ainoastaan pitäneet voittoa tämäntyyppisessä kilpailussa 
tärkeämpänä kuin totuutta, vaan näyttävät suosineen perin 
kyseenalaisia menetelmiä päämääränsä saavuttamiseksi. Ku- 
ten mm. Euthydemoksesta näemme, heidän pääasiallinen 
keinonsa oli käyttää hyväkseen puhekielen sanojen ja lausei- 
den monimerkityksisyyttä ja semanttista väljyyttä. Tämän 
vuoksi vastustajan yritykset täsmentää lausumansa sisältöä 
yritettiin vaientaa (vrt. esim. 296a). 

Sokrateskin oli yleisen käsityksen mukaan eräänlainen 
eristikko. Asettaessaan hänet ja »nammattimaiset» eristikot 
vastakkain Platon on pyrkinyt tekemään erot mahdollisim- 
man selviksi. Euthydemoksessa annettu kuva väittelyharjoi- 
tuksista on jo tämän polarisaation vuoksi yksipuolinen ja 
karikoitu. Väittelyä voitiin käydä myös aivan järkevien 
sääntöjen vallitessa, kuten muualta Platonin omasta tuotan- 
nosta ja Aristoteleen Topiikasta voi nähdä. On ilmeistä että 
Platonin toteamista haittapuolista huolimatta väittelyharjoi- 
tusten merkitys filosofian (etenkin kielifilosofian) kehitykselle 
on ollut voittopuolisesti myönteinen. 

Euthydemoksesta ilmenee, että Platon oli tietoinen monien 

erististen virhepäätelmien pintapuolisuudesta ja myös varsin 
pitkälle niiden pinnallisuuden syistä. Muutenkin hän näyttää 
usein käyttävän virheellisiä argumentteja tai väitteitä sekä 
leikittelyn vuoksi että filosofisten tarkoitusperiensä selvittä- 
miseen. Fi sovi unohtaa, että eristiset pulmat saattoivat olla 
läheistä sukua todellisille filosofisille ongelmille (mielekkään 
epätotuuden ongelma ym.). 

Euthydemoksessa on myös joukko vakavasti tarkoitettuja 
kannanottoja. Paitsi että Platon asettaa vastakkain eristikko- 
jen näennäisen »taidon» ja Sokrateen kasvatusaatteen ja 
filosofian (»dialektiikan»), hän tuo esiin yleisemmän kysy- 
myksen filosofian ja muiden tieteiden» tai »taitojen» suhtees- 
ta. Filosofian erityisasemaa perustellaan opilla erityistietei- 
den —»tekijäntietoa» arvokkaammasta »käyttäjäntiedosta» 
(289d). Platon uskoi filosofian olevan »ylin tiede» teoreetti- 
sessa mielessä; sen tosiasiallinen paikka yhteiskunnassa ja 
erityisesti kasvatuksessa on asia, johon hän näyttää suhtautu- 
neen hyvin vakavasti. 

On tunnettua etteivät Platonin alun perinkin melko utopis- 
tiset toiveet filosofian asemasta yhteiskunnassa ja nuorison 
kasvatuksessa juuri ollenkaan toteutuneet antiikin aikana. On 
enteellistä että selviydyttyään eristikoista Platon tuo näyttä- 
mölle (Euthydemos 304d) ikäänkuin viimeisenä filosofian 
kilpailijoista sen ryhmän, joka tosiasiallisesti tuli olemaan 
menestyksellisin kasvatuksen haltuunottamisessa, nimittäin 
retoriikan ammattimiehet. Nykyajan ihmisestä Platonin vä- 
hättelevä arvio tästä ammattikunnasta saattaa tuntua hyvin- 
kin osuvalta. 

Euthydemos on taitavasti jäsennelty dialogi. Muodon puo- 
lesta sen kokonaisdispositio muistuttaa Faidonia: referoitua 
keskustelua kehystää suorassa muodossa esitetty dialogi, 
johon palataan myös teoksen tärkeässä keskiosassa (290e). 

Kehyskeskustelun Kriton on Sokrateen vanha ystävä, joka 
tunnetaan mm. tämännimisestä dialogista. Sokrateen referoi- 
man keskustelun päähenkilöt, »ammattieristikot», veljekset 
Euthydemos ja Dionysodoros, ovat todennäköisesti Platonin 
luomuksia sikäli, että hän on saattanut käyttää todella 
eläneitä henkilöitä pilakuvansa malleina; koominen piirre on 

jo eristikon »kaksinkertaistaminen». Dialogissa esiintyvät 
lisäksi nuori Kleinias, Alkibiadeen sedän Aksiokhoksen 
poika, joka näyttää kuuluneen Sokrateen oppilaiden jouk- 
koon, sekä häntä hieman vanhempi Ktesippos, joka tunne- 
taan myös Lysis-dialogista. 


Selityksiä 


271c Akarnanian veljeksistä emme tiedä mitään. 

272e Daimonin merkki on Sokrateen »sisäinen ääni», joka esti 
häntä toimimasta harkitsemattomasti; vrt. Apologia 31cd. 

277d Kybelen eli Suuren Äidin pappeja sanottiin korybanteiksi. 
277e Sokrates on luulevinaan, että koska sofisti Prodikos on jo 
tutkinut sanojen merkityserot, kielen tähän piirteeseen perustuva 
väittelytaito voi olla tarkoitettu vain pilaksi. 

280b »Se, jolla on viisautta», oikeastaan »se, jossa viisaus on läsnä»: 
Platon tuntuu leikittelevän ideaopin yhteyteen kuuluvalla termino- 
logialla; vrt. 301a. 

281b »Kyky toimia oikein» (euprägiä): ilmaisu palautuu Platonilla 
usein esiintyvään kaksiselitteiseen sanontaan, joka tarkoittaa sa- 
malla »oikein toimimista» ja »menestymistä». 

283d Jos Kleinias (esim. tässä ja nyt) on niiden ominaisuuksien 
summa joita hänellä on, hän lakkaa olemasta tässä mielessä 
(»kuolee») menettäessään yhden ominaisuutensa. Tässä esiintuleva 
ongelma ei ole merkityksetön eikä helppokaan; sitä voidaan lähteä 
— ja on lähdetty — ratkaisemaan eri tavoilla, joiden keskinäisestä 
paremmuudesta on yhä keskustelua. 

283e Tätä ns. mielekkään epätotuuden ongelmaa Platon käsittelee 
eri kannoilta mm. Kratyloksessa ja ennen kaikkea Sofistissa. 

285c Tarun Medeia osasi muuttaa vanhuksen nuorukaiseksi keittä- 
mällä hänet padassa. 

288bc Proteus oli tarun mukaan merenjumaluus, joka ahdistettuna 
alituisesti muutti muotoaan; Menelaoksen onnistui saada hänet 
kiinni ja pakottaa hänet kertomaan asioista, jotka olivat vain 
jumalien tiedossa (Odysseia, 4. laulu). 

289d Myös retoriikan ammattimiesten tieto on vain »tekijäntietoa», 
joka on »käyttäjäntietoa» vähemmän arvokasta; vrt. 306a. 

290bc Ei ole selvää, mitä matemaattisten todistusten käyttöä 
Platon tässä tarkoittaa. Matematiikan ja dialektiikan suhteesta hän 
puhuu myös Menonissa ja Valtion VII kirjassa. 

291d Aiskhyloksen Seitsemän Thebaa vastaan’ -tragedian alkusä- 
keet. 
292cd Platonin ajattelussa on voimakkaana taipumus katsoa, että 
kaiken toiminnan (tekemisen) viimeisenä kohteena on »hyvä» tai 
yetu». 
299c Tarun Geryoneella oli kolme ruumista; Herakles surmasi 
hänet kuten Hydrankin (297bc). Satakätinen Briareos avusti Zeus- 
ta. 
299e Skyyttien kerrottiin käyttävän kullattuja pääkalloja juoma-as- 
tioina. 
300b »Vaieta ääneen» -paradoksi perustunee siihen, ettei asiaa ja 
sen nimeä niistä puhuttaessa aina eroteta millään ulkonaisella 
tuntomerkillä puheessa. Jos sanon »kivi», viittaan kiveen, mutta en 
»sano» kiveä, vaan sen nimen. 
302cd Jumalien kulttinimitys Patröios on tässä käännetty »Isien», 
mutta sana voitaneen saada tarkoittamaan myös »esi-isää isän 
suvun puolelta». Jälkimmäistä tulkintaa Sokrates on noudattavi- 
naan. Ateenalaiset pitivät itseään joonialaisina; Ion oli joonialais- 
ten myyttinen kantaisä. Fratria on suunnilleen »suku». 
304b Pindaroksen 1. olympialainen oodi alkaa sanoilla »Parasta on 
vesi». 
304d-306d »Semantikko» Prodikos tuskin tarkoitti »filosofin ja 
valtiomiehen välimuodolla» oikeuspuheiden kirjoittajia, kuten Sok- 
rates on ymmärtävinään (305c). Varsinkin kohdassa 305e—306c on 
kuitenkin selvästi Prodikoksen esitystavan parodiaa. Tässä on 
huomattava, ettei Platon kiellä puhetaidon ammattilaisilta heidän 
moraaliaan, tai sitä, että heidän tiedossaan on jotakin tervettä, 
joskin vähemmän kuin filosofiassa. Puheena oleva nimetön reettori 
on todennäköisesti Platonin kilpailija Isokrates (vrt. Faidros-dialo- 
gin loppu). Platon kenties haluaa olla varovaisen tasapuolinen 
tavalla, joka viittaa johonkin henkilökohtaiseen kiistaan. 

U.R. H.T. 

Kratylos 


Dialogin rakenne on ensi näkemältä varsin yksinkertainen. 
Sokrates keskustelee kielen luonteesta Hermogeneen ja Kra- 
tyloksen kanssa. Nämä edustavat vastakkaisia teorioita. 
Vuolaalla, osittain ironisen leikittelevällä argumentoinnilla 
Sokrates kumoaa vuoronperään kummankin kannan. Loppu 
jää ns. varhaisdialogien tavoin näennäisesti avoimeksi. Dia- 
logi on kuitenkin varsin rikassisältöinen. Mitään luotettavaa 
ajoitusperustetta ei ole löytynyt. 

Hermogenes on Protagoras-dialogista tunnetun Kalliaan 
köyhä veli. Kratyloksen sanotaan olleen Platonin opettaja ja 
tutustuttaneen tämän Herakleitoksen oppeihin; tämä myö- 
hemmistä lähteistä saatu tieto on tosin kiistanalainen. 

Kratyloksen lukijan on hyödyllistä erottaa dialogissa kol- 
me asiaa, jotka kylläkään eivät ole toisistaan riippumattomia. 
Yksi näistä on dialogin »virallinen» aihe, kysymys siitä, 
ovatko (yleis- ja eris-)nimet tai yleisemmin kielen ilmaisut 
»luonnostaan» oikeita ja sopivia vai ovatko ne syntyneet 
ihmisten keskinäisestä sopimuksesta. Toinen on sanojen 
(kielen) merkityksen teorian tarkastelu, ja kolmantena on 
Platonin käsitys ideoista (hahmoista), eritoten kielen kannal- 
ta. Platonin mielestä ideoiden valitseminen tiedon kohteiksi 
on olennaista kielen merkityksen teorialle, johon otettu kanta 
vuorostaan ei voi olla vaikuttamatta ahtaasti kielitieteelliseen 
kysymykseen sanojen »sopivuudesta». 

Kielen käyttäminen on Platonin mukaan tekemistä, ja kieli 
on, tai ainakin sen tulisi olla, objektiivisen kommunikaation 

(esim. opettamisen) väline. Kielen käyttäjä pyrkii erottamaan 
todellisuudesta jotakin kulloiseenkin tarkoitukseen sopivaa, 
sanat välineinään. Kuten kaikki tekeminen, myös sanojen 
käyttö voi olla tuloksellista tai tuloksetonta. Sanojen, siis 
erikielisten kommunikoijien käyttämien välineiden, laatua on 
myös arvioitava tältä kannalta. Platon antaa Sokrateen 
sanoa, että erikoistuneen kielen käyttäjän, dialektikon, arvion 
on oltava ohjeellinen myös punnittaessa sanojen keksijöiden 
eli p»nimensäätäjien» toiminnan tuloksia. Platon uskoi, että jos 
jokin on jonkin tekemisen väline, välineen käyttäjä tietää 
paremmin kuin sen tekijä, millainen sen tulisi olla. Käyttäjä 
on näet selvillä kyseisen työaseen tarkoituksesta, mitä sen 
valmistaja ei ehkä tiedä (vrt. Euthydemos 289d). 

Mistä sitten sanat (nimet), käsitettyinä äännejaksoiksi, 
saavat merkityksensä, joka niillä täytyy olla, jotta ne voisivat 
olla tarkoitukseensa hyödyllisiä välineitä? Platonin mukaan 
niistä objekteista, joihin ne viittaavat tai joita ne nimeävät, 
sekä siitä suhteesta, joka nimellä ja sen nimeämällä objektilla 
on. Esim. sanan »pöytä» merkityksen määrää pöytä (ts. se 
ominaisuus joka on pöydille ominainen), sekä se seikka, että 
edellinen viittaa jälkimmäiseen. On huomattava, ettei Kraty- 
loksessa tehdä Fregen kuuluisaa eroa sanan mielen (Sinn) ja 
tarkoituksen (Bedeutung) välillä. 

Platon tarkastelee sanojen luonnollisuus- ja konventioteo- 
rioita tätä taustaa vasten. Kratyloksen kannattama luonnolli- 
suusteoria väittää, että sanat, joilla (joko yleensä tai jossakin 
erityisessä yhteydessä) on jokin merkitys, voidaan palauttaa 
tai analysoida joihinkin perussanoihin, joilla jälleen on tietty 
merkitys. Luonnollisuusteoria väittää edelleen, että sanoja ei 
ole keksitty ja otettu käyttöön mielivaltaisesti, kuten Hermo- 
genes uskoo, vaan että inhimillinen tai jumalallinen »nimen- 
säätäjä» on valinnut ensin perussanat niiden äänteellisen 
sopivuuden mukaan ja sitten muut sanat, pitäen silmällä 
aluksi perussanojen ja myöhemmin myös muiden käyttööno- 
tettujen sanojen alkuperäistä merkitystä ja uuden nimettävän 
kohteen ominaisuuksia tai tehtävää. 

Platon katsoo, että tämä (sekä ennen Platonia että hänen 
jälkeensä) varsin suosittu teoria voi olla oikea vain siinä 

määrin kuin nimet (sanat, käsitettyinä äännejaksoiksi) ovat 
nimeämiensä asioiden äänteellisiä kuvia tai jäljitelmiä. Kos- 
ka yleisesti ei voida hyväksyä tämänkaltaista nimien kuva- 
teoriaa, ei nimien luonnollisuusteoriaakaan voida yleistää, 
joskin se ehkä pätee yksityistapauksissa; siten ei liioin 
sopimusteorian ajatus sanojen täysin mielivaltaisesta valitse- 
misesta ole todenmukainen, vaikka se ehkä onkin periaattees- 
sa mahdollinen. Edellä esitetystä riippumatta Platon ehkä 
silti punnitsi mielessään ajatusta, että sana jossakin muussa 
mielessä on todellisuuden kuva (vrt. 439a—440a). 

Dialogin loppupuolella Platon käy käsiksi kysymykseen, 
jota aiempi keskustelu, mm. osin humoristisessa mielessä 
esiintuodun laajan etymologisen aineiston käsittely, on jo 
valmistellut. Platon kysyy: mistä todellisuudesta »nimensää- 
täjien» luoma kieli, kreikka tai jokin muu, oikeastaan puhuu? 
Usein aivan ilmeisesti maailmasta muutoksena. Platon antaa 
ymmärtää, että sen pitäisi puhua muuttumattomasta ja 
pysyvästä, tai Platonin sanoin, ideoista eli hahmoista. Vain 
täten kielen tehtävä informaation välittäjänä voi onnistua 
edes siinä minimaalisessa mielessä, että puheen välittämä 
pätevä informaatio pätee tilanteesta ja ajankohdasta riippu- 
matta. Valitettavasti Platon ei tarkemmin perustele tai selvitä 
tätä väitettään (tai argumenttiaan, ks. 440a-4d). 

Näyttää kuitenkin siltä, että Platonin vihjaus »muotojen» 
unohtamisesta suuntautuu luonnollista kieltä (ja »nimensää- 
täjiä») vastaan yleensä, riippumatta siitä, ovatko kreikkalais- 
ten ja barbaarien kielten sanat »sopivia» vai »sovittuja». 
Platon itse asiassa ehdottaa nimensäätäjille uutta lähtökoh- 
taa. Eräässä kohdassa (390a—391a) Platon sanoo, ettei 
sanojen tehtävän kannalta ole tärkeää niiden äänteellinen asu 
vaan niiden merkitys (muualla dynamis) eli juuri se, mistä ne 
puhuvat (vrt. ed.). Jos ja kun tällä alueella on erehdytty 
puhuttaessa maailmasta muutoksena, näyttäisi siltä, ettei 
»nimensäätäjien» tuotteessa ole muuta riidattomasti kunnol- 
lista kuin käytetty äänteellinen materiaali, joka, kuten edellä 
sanotusta ilmenee, ei ole Platonille kovin tärkeää. 

Kratyloksesta käy ilmi, että pysyvät ja muuttumattomat 
ideat ovat olennaisia Platonin kielellisellekin ajattelulle. Sen 

sijaan niiden ontologisesta ja arvoteoreettisesta asemasta ei 
sanota oikeastaan mitään. Eräs mielenkiintoinen seikka dia- 
logissa on tekemisen laji, hahmo» (386e). Tekeminen on 
ilmeisesti asia, jota ei voi erottaa muutoksesta. Siten ideat 
Kratyloksessa eivät suinkaan ole yksinkertaisesti kokoelma 
abstraktioita vain siitä, mikä maailmassa on joka suhteessa « 
muuttumatonta ja pysyvää. Dialogissa sofistien ja Sokrateen 
toiminnallinen »käsityöläismalli» ja Platonin staattiset »hah- 
mot» osoittautuvat yhteensopiviksi. »Staattisuus» ja »toimin- 
nallisuus» näissä kahdessa tapauksessa koskevat täysin eri 
asioita. 


Selityksiä 


384b Dialogin taustalla ovat sofistien ja muiden Platonin edeltäjien 
kielelliset teoriat. Näistä tiedetään varsin vähän. Sofistit näyttävät 
myös opettaneen yleisöä (maksusta, kuten Platon jälleen kerran 
sanoo). Heistä Prodikos oli ilmeisesti kiinnostunut kysymyksistä, 
joita nykyään sanotaan semanttisiksi (ks. Protagoras 337a-c). 

384c Hermogenes: »Hermeen sukua». Kratyloksen tarkoitus selviää 
alempana (408b). 

385c Kratyloksessa puhutaan ensi sijassa nimistä (sanoista), ei 
niinkään lauseista. Ehkä Platonin taipumus käsitellä nimiä kielellis- 
ten ilmaisujen malliesimerkkeinä on sidoksissa hänen »teleologi- 
seen» käsitykseensä puheesta, ajattelusta, tiedosta jne., ts. siihen 
että näillä asioilla on kohde. Taustalla näyttää kuitenkin olevan 
käsitys lauseesta subjektin (onoma »nimi») ja predikaatin (rhöma 
»sanonta») yhdistelmänä; ks. 431b ja vrt. Theaitetos 206c, Sofisti 
262bc. 

386d Euthydemos on todennäköisesti Euthydemos-dialogissa esitel- 
ty eristikko. 

387a—-d Leikkaaja/leikattava, polttaja/poltettava, jne.: kreikassa on 
käytetty vastaavien verbien aktiivin ja passiivin infinitiivejä, »leik- 
kaaminen/leikatuksi tuleminen» jne. 

390c Platonin »käsityöläismallista» inhimillisen toiminnan mallina 
ja siihen liittyen tiedosta »tekijäntietona» on keskusteltu paljon. 
»Tekijäntieto» ei kuitenkaan tyhjennä Platonin käsitystä mallin 
luonteesta: Platonista »käyttäjäntieto» oli »tekijäntietoa» arvok- 
kaampaa; vrt. Euthydemos. — Dialektikko: vrt. Valtio VII 532b, 
Faidros 266c. 

391c Totuus? oli Protagoraan kirjoitus, jonka opetus oli Platonin 
mukaan tietoteoreettista relativismia; vrt. Theaitetos-dialogi. 

391e Ilias 21, 342-380; 20, 74. 

392ab Ilias 14, 291; 2, 813; 22, 506. 

392e Ilias 22, 507. 

393d Platon introdusoi tässä »väänteenmuutoksen» periaatteen, joka 
on varsinaisen etymologian edellytys. Periaatetta käytellään kuiten- 
kin varsin vapaasti. Sokrateen etymologiat ovatkin enimmältään 
virheellisiä. Vrt. 418c. — Platonin mainitsemista kirjaimista e, y, o ja 
O nykyisin käytetyt nimet »epsilon», »ypsilon», »omikron» ja 
»omega» ovat myöhäisempää perua. 

394a Nimen merkitys määräytyy sen kohteen mukaan, johon nimi 
viittaa. Kratyloksessa erisnimien erityispiirteisiin kiinnitetään hy- 
vin vähän huomiota (vrt. kuitenkin 429e). 

396a Sanalle Zeus oli, kuten Platon huomauttaa, kehittynyt kreikan 
murteissa kaksi eri taivutusta. Molemmat palautuvat indoeuroop- 
palaiseen taivaan (jumalan) nimitykseen *dieus. 

396b Kronos merkitsi liikanimenä käytettynä ukonrähjää. Sanat 
kóros »poika» ja koros »puhdas» olivat lähes homonyymejä. 

396c Urania (»taivaallinen») on yksi runottarista, jota myös 
pidettiin tähtitieteen muusana. 

396d Euthyfron: vrt. Platonin samanniminen dialogi. 

397e Daimoneista ks. Hesiodos, Työt ja päivät 121—126. 

398cd Ateenassa oli jokin aika sitten (404/3 eKr.) virallisesti 
siirrytty vanhasta attikalaisesta kirjoitustavasta joonialaiseen. Atti- 
kalaisittain sana herös (heeros) kirjoitettiin HEPOC ja sana erös 
(rakkaus) EPOC. Spiritus asperin (h-äänteen) Sokrates sivuuttaa 
etymologioissaan säännöllisesti. Platonin mukaan sanat äännettiin 
vanhassa attikassa toisin kuin tuolloin. Saattaa myös olla, että 
Platon ei erota kirjoitusta ja ääntämystä. Vrt. 410c ja 418c. 

400c On käyty paljon keskustelua siitä, onko identifikaatio »ruumis 
= hauta» orfilaista vai pythagoralaista perua. 

401a Platon vihjaa toistuvasti, ettei »nimensäätäjien» antama 
sanojen merkitys ole luuloa parempaa. Ks. 411b, 439c. 

401b v»Aloitamme kai Hestiasta niinkuin tapa on?» Sokrateen sanat 
ovat sananparrenomaiset. Hestia oli kotilieden ja valtion jumalatar, 
jolle oli tapana uhrata jumalista ensimmäisenä. Vrt. 401d, Euthyf- 
ron 3a. 

401cd Osiä on doorilainen, essiä useissa murteissa tavattava 
muoto. Verbistä Othein on muodostettu substantiivi Osis »työntämi- 


318 


ESITTELYJÄ JA SELITYKSIÄ 


nen». — Platon ei yleensäkään näytä välittävän sanan kieliopillisesta 
muodosta. 

402ab Sanontaa »kaikki virtaa» (panta rhei), jota on myöhemmin 
pidetty filosofi Herakleitoksen eräänä keskeisenä lausumana, ei 
tällaisena esiinny hänen fragmenttiensa joukossa. — Ilias 14, 201, 
302. Orfeuksen nimiin viedyt runot ovat epäperäisiä. 

403d Tarun mukaan oraakkeli oli ennustanut seireeneille, että he 
eläisivät niin kauan kuin heidän onnistuisi laulullaan houkutella ohi 
purjehtivia aluksia. Epäonnistuttuaan Odysseuksen pidättelemises- 
sä (Odysseia 12, 153—200) seireenit syöksyivät mereen. 

404c Hera oli eräiden uskomusten mukaan alemman ilmakehän 
(der) jumala, Zeus ylemmän eli eetterin (aither). Ferrefatta eli 
Persefone oli Manalan kuningatar ja Hadeksen puoliso. Jumalatta- 
ren jälkimmäinen nimi assosioitui sanaan fone »murha». 

405d Platonin astronomisista käsityksistä ks. Timaios. 

407b Viittaus allegoriseen Homeroksen tulkintaan, jota oli harras- 
tettu 500-luvulta lähtien. 

410c Vanha kirjoitustapa ei erottanut lyhyttä ja pitkää o:ta. Vrt. 
398cd. 

411d Fronesis tulee tosiasiassa palleaa merkitsevästä sanasta fren. 
Arkaaisen ajan kreikkalaisten käsityksen mukaan pallea oli sielun- 
toimintojen keskus (näin esim. Homeroksella). 

412d Platon selostaa tässä demokritolaista atomioppia. Vrt. esim. 
Lucretius, De rerum natura III 161—230. 

414cd Platon ilmeisesti uskoo, että sana katoptron peili» on 
muodostettu sanasta katoptön »näkyvä» lisäämällä r. Todennäköi- 
semmin katoptron-sana on riippumattomasti muodostettu samasta 
kannasta johtimella -tron. Fiks on boiotialainen muoto sanasta 
Sfinks. Kreikan murteiden kirjavuus antoi Platonille varmasti 
aihetta valittaa sanojen »kääntelyä ja vääntelyä». Modernissa 
etymologiassa on kontrolloivana tekijänä oletus äänteenmuutosten 
säännönmukaisuudesta (väännelait»). Vrt. kuitenkin 418c. 

415a Ilias 6, 265. 

418c Platon antaa esimerkkejä historiallisista äännelaeista ja panee 
merkille kielenmuutokseen vaikuttavia sosiologisia tekijöitä. Plato- 
nin nimenomaisia havaintoja äänteenmuutoksista ei kuitenkaan ole 
voitu todentaa. 

418e Kratyloksessa (ja yleensä Platonilla) »muoto», »hahmo» 
(eidos, ideä) voi tarkoittaa myös lajia ja assosioitua ideaoppiin (vrt. 
386e, 411a, 424d). 

421ab Platon oli taipuvainen ajattelemaan, että »hyvät» nimet 
viittaavat siihen ja vain siihen, mikä on (olemassa). »Nimet» jotka 
viittaavat tai yrittävät viitata siihen mitä ei ole, ovat »huonoja» tai 
»valheellisia» nimiä (tai ehkä eivät nimiä ollenkaan). Jos sama 
ajatus siirretään lauseiden käsittelyyn, saadaan mielekkään epäto- 
tuuden ongelma: miten sellaista voi olla olemassa? Vrt. 429c. 
422a Platonin käyttämä sana stoikheion merkitsee sekä »kirjainta» 
(424b—-d, 434b) että valkutekijää» tai »peruskäsitettä»; vrt. Theaite- 
tos 201e—208a. Platonin käsitys perussanoista, joista muut sanat 
johdetaan, lienee saanut esikuvan aksiomaattisesta geometriasta; 
Stoikheia, *Alkeet? on myös Eukleideen geometriateoksen nimi. Vrt. 
436d, Timaios 48b-d. — Etymologioitaan esittäessään Platon antaa 
samalla Sokrateen myös pitää silmällä kysymystä, viittaavatko ne 
liikkeeseen vai eivät. Sikäli kuin etymologioita ei ole otettava 
vakavasti (ja tämä koskee kenties valtaosaa), ne on tuotu esiin 
tämän kysymyksen »ratkaisemiseksi». Keskustelijoista Kratylos on 
Herakleitoksen »kaikki virtaa» -opin kannattaja (vrt. ed. s. 314 ja 
ks. 428c). 
423b Tässä Platon erottaa nimittämisen ja kuvaamisen toisistaan. 
426c Platonin huomiot äännesymbolismista ovat saaneet tukea 
mm. psykolingvistisistä kokeista. Äännesymbolismin merkitys kie- 
lille on kuitenkin epäolennainen. 
429c Sokrateella näyttää olevan mielessä seuraavantapainen aja- 
tuskulku: Oikea nimi viittaa vain sellaiseen joka on nimen 
mukainen. Yritettäessä käyttää tätä nimeä sellaisesta, joka ei ole 
nimen mukainen, €1 itse asiassa puhuta tästä lainkaan, eikä tällöin 
siis puhuta sen enempää totta kuin epätotta. 
429d Kratylos vetoaa taas sofisteille tuttuun argumenttiin; vrt. 
esim. Euthydemos 284bc. 
429e Oikea Hermogenes oli Hipponikoksen poika (384a). Smikrion 
oli ilmeisesti Kratyloksen isän nimi. 
434a Platon nähtävästi uskoi ei-verbaaliseen tietoon; ei ole silti 
selvää, onko nimenomaan tässä kysymys uskomisesta vai ongel- 
man asettamisesta. Vrt. 438e, 439ab. 
4394—440d Ellei asioiden pysyviä hahmoja, ideoita, ole, asioihin 
viittaaminen, niiden tietäminen ja jopa niiden olemassaolo on 
kyseenalaista. Vrt. esim. Parmenides 135bc. 

U.R. L.C. 

Platonin (427— 347 eKr. ) teokset ovat pysyvästi ajankohtaista filosofian perustaa. 


= < telu meidän päiviimme asti on pohtinut. Melkein samaa voi sanoa Platonista yksi- 
> nään: A. N. Whiteheadin tunnetun lauseen mukaan koko länsimainen filosofia on 





= joukko reunahuomautuksia Platonin teoksiin. 


Nämä vuoropuhemuotoiset tutkielmat eivät ole pelkästään filosofian monu- 
mentteja. Osuva ja vivahteikas keskustelijain kuvaus, esityksen laaja asteikko to- 
distelusta paatokseen, ironiasta runollisuuteen tekevät niistä elävää kirjallisuutta. 
Siitä osaltaan johtunee, että tämä lähes kahden ja puolen vuosituhannen takainen 
teossarja on tiettävästi kokonaisuudessaan säilynyt jälkimaailmalle. 

Aikaisempina aikoina on suomeksi ollut saatavilla seitsemän Platonin dialogia. 
Filosofisesti ja kielellisesti ajanmukaisten käännösten tarve on jo kauan ollut tun- 
tuva, ja kun klassisen kreikan kielen suomentajakunta on ilahduttavasti kasvanut, 
on käynyt mahdolliseksi saada aikaan täydellinen suomenkielinen Platon-laitos, 
josta tulee seitsenosainen. Sen toimittaa ja julkaisee professori Holger Thesleffin 
johdolla työskentelevä toimikunta suomentajineen ja asiantuntijoineen. 


Teossarjan käsillä olevan osan kolme ensimmäistä dialogia ovat ne, joihin 
ensisijaisesti perustuu Platonin 'kirjailijanmaine' kautta aikojen. Sokrateen kuo- 
linpäivän tapahtumien kehystämä Fazdon, keskustelu sielun kuolemattomuudes- 
ta, päättyy myyttiin maailman rakenteesta ja viimeisistä tapahtumista”. Pitojen 
osanottajat ylistävät kukin vuorollaan rakkautta; huipentumana on Sokrateen/ 
Diotiman näkemys Eroksesta, joka johdattaa ihmissielun kohti kauneuden ideaa 


ja kuolemattomuutta. Rakkauden olemusta käsittelee myös Fardros, joka samalla. | 


on satiirisen-taiturillinen tutkielma puhetaidosta. 

Parmenides on pääosaltaan nimihenkilönsä, elealaisen filosofin nuorelle Soka- = 
teelle esittämä todistelunäytös. Myöhempinä aikoina ovat mielipiteet tästä dialo- 
gista menneet ristiin — ”pitkästyttävin pila koko maailmankirjallisuudessa” 
(F. M. Cornford), ”vanhan dialektiikan kaiketi suurin taideteos” (Hegel). Filo- 
sofisen pohdinnan kohteena pysynyt Theartetos käsittelee tieto-oppia, tähtäi- 
messä Protagoraan pragmaattinen käsitys, jonka mukaan ”ihminen on kaiken 
mitta”. > 

Faidon 


Suomentanut Marja Itkonen-K aila 


Tämän dialogin selitykset sivulla 357 


EKHEKRATES Faidon, olitko sinä itse Sokrateen luona silloin 
kun hän vankilassa joi myrkyn? Vai oletko kuullut siitä 
muilta? 

FAiDon Olin siellä itse. 

EKHEKRATES Mitä Sokrates puhui ennen kuolemaansa? Ja 
kuinka hän kuoli? Tahtoisin mielelläni kuulla siitä. Täältä 
Fleiusista ei kenelläkään ole nyt ollut asiaa Ateenaan, eikä 
sieltäkään ole pitkään aikaan tullut tänne ketään joka olisi 
osannut kertoa meille mitään varmaa, paitsi että hän joi 
myrkyn ja kuoli. Sen enempää ei kukaan ole tiennyt. 

FAiDonN Ettekö ole kuulleet mitään oikeudenkäynnistäkään? 
EKHEKRATES Kyllä, siitä joku kertoi meille. Ihmettelimme 
sitä, että Sokrates kuoli vasta niin pitkän ajan kuluttua 
oikeudenkäynnistä. Mistä se johtui? 

FAIDON Se oli sattumaa. Oikeudenkäynnin edellisenä päivä- 
nähän seppelöitiin se laiva, joka ateenalaisilla on tapana 
lähettää Delokseen. 

EKHEKRATES Mikä se sellainen laiva on? 

FAIDON Ateenalaiset väittävät että se on sama alus, jolla 
Theseus muinoin vei Kreetaan ne seitsemän nuorukaista ja 
seitsemän neitoa, tiedäthän, jotka hän sitten pelasti samalla 
kuin itsensäkin. Kerrotaan, että ateenalaiset lupasivat Apol- 
lonille lähettää joka vuosi Delokseen juhlalähetystön, jos 
nämä nuoret pelastuisivat, ja siitä pitäen he tosiaan ovat 
vuosittain toimittaneet sinne lähetystön jumalan kunniaksi. 
Mutta on säädetty, että juhlamatkan alkamishetkestä lähtien 

FAIDON 


kaupunki on pidettävä puhtaana eikä ketään saa valtion 
nimissä teloittaa, ennen kuin laiva on käynyt Deloksessa ja 
palannut takaisin. Jos sattuu vastatuuli, matka voi toisinaan 
kestää kauankin. Juhlamatka alkaa silloin kun Apollonin 
pappi seppelöi laivan perän, ja nyt se siis tapahtui päivää 
ennen oikeudenkäyntiä. Siksi Sokrates joutui vankilassa 
odottamaan kuolemaansa näin kauan. 

EKHEKRATES Entä itse hänen kuolemansa? Mitä silloin 
puhuttiin ja tehtiin, keitä hänen ystäviään oli paikalla? Vai 
kielsivätkö arkontit muilta pääsyn, niin että Sokrateen täytyi 
kuolla yksin, ilman ystäviään? 

FAaipon Ei toki, kyllä siellä oli mukana monta muutakin. 
EKHEKRATES Sattuuko sinulla nyt olemaan aikaa, niin että 
voisit kertoa meille tästä kaikesta aivan tarkkaan? 

FAIDON Minulla on hyvää aikaa, yritän kertoa teille kaiken. 
Suurin iloni onkin muistella Sokratesta, puhua hänestä itse 
tai kuunnella mitä muut kertovat. 

EKHEKRATES Meille on yhtä suuri ilo kuunnella sinua, 
Faidon. Yritä nyt kertoa kaikki niin tarkoin kuin suinkin. 
FAIDON Minä jouduin siellä ollessani merkillisten tunteiden 
valtaan. Vaikka olin seuraamassa ystäväni kuolemaa, mieltä- 
ni ei vallannut sääli. Usko, Ekhekrates: sekä käytöksensä että 
puheidensa perusteella Sokrates vaikutti onnelliselta, ja hän 
kuoli niin pelottomasti ja ylevästi, että tuntui kuin hän ei olisi 
edes Hadeeseen lähtenyt ilman jumalallista sallimusta. Jos 
ylipäänsä ketään niin häntä näytti odottavan sielläkin onnel- 
linen osa. Siksi en lainkaan tuntenut sääliä, kuten olisi kai 
ollut luonnollista, kun olin todistamassa näin surullista 
tapahtumaa. Mutta en myöskään pystynyt nauttimaan siitä, 
että keskustelumme tavalliseen tapaan liikkui nytkin filosofi- 
sissa kysymyksissä. Kun sen sijaan ajattelin, että Sokrates 
tulisi pian kuolemaan, minut valtasi aivan kummallinen 
tunne, ihmeellinen sekoitus mielihyvää ja surua. Me kaikki 
läsnäolijat jouduimme tämäntapaiseen mielentilaan, välillä 
nauroimme ja välillä itkimme, ja Apollodoros kaikkein 
eniten. Tiedät kai hänet ja hänen tapansa. 

EKHEKRATES Tiedän toki. 

Faron Hän oli voimakkaan mielenliikutuksen vallassa, ja 

minä itsekin olin aivan poissa tasapainosta, samoin kaikki 
muut. 

EKHEKRATES Keitä kaikkia siellä oli? 

FAIDON Ateenalaisista juuri tämä Apollodoros, sitten Krito- 
bulos ja hänen isänsä, Hermogenes, Epigenes, Aiskhines ja 
Antisthenes, lisäksi paianialainen Ktesippos, Meneksenos ja 
muutamia muita ateenalaisia. Platon kai oli sairaana. 
EKHEKRATES Oliko ketään muualta? 

FAIDon Oli, Thebasta Simmias, Kebes ja Faidondes, Mega- 
rasta Eukleides ja Terpsion. 

EKHEKRATES Entä Aristippos ja Kleombrotos? 

FAaiDon Eivät, he olivat kuulemma silloin Aiginassa. 
EKHEKRATES Oliko vielä joku muu? 

FAiDon Tässä taisivatkin olla kaikki. 

EKHEKRATES No hyvä. Entä mistä siellä keskusteltiin? 
FAIDON Yritän kertoa kaiken alusta alkaen. Meillä muilla oli 
jo tätä ennen tapana käydä Sokrateen luona joka päivä. 
Kokoonnuimme aina aamun sarastaessa oikeustalolle, jossa 
oikeudenkäynti oli pidetty, se on nimittäin lähellä vankilaa. 
Siellä juttelimme ja odotimme niin kauan kuin vankila oli 
kiinni, sillä se avattiin vasta myöhemmin. Sitten kun sinne 
pääsi sisään, menimme Sokrateen luo ja vietimme tavallisesti 
koko päivän hänen kanssaan. Sinä päivänä olimme kokoon- 
tuneet jo tavallista aikaisemmin, sillä edellisenä iltana olim- 
me vankilasta tullessamme kuulleet, että laiva oli nyt saapu- 
nut Deloksesta. Olimme silloin sopineet, että tulisimme 
tavanomaiseen paikkaan mahdollisimman varhain. Kun sit- 
ten olimme koolla, sama ovenvartija joka avasi aina vankilan 
oven, astui ulos ja käski meidän odottaa. Saisimme tulla 
sisään vasta kun hän ilmoittaisi, sillä viranomaiset olivat 
juuri irrottamassa Sokrateen kahleita ja kertomassa hänelle, 
että hänen oli kuoltava sinä päivänä. Vähän ajan päästä 
vartija tuli takaisin ja käski meidän astua sisään. 

Menimme sisälle ja näimme siellä Sokrateen, joka oli juuri 
päässyt vapaaksi kahleistaan, ja hänen vierellään istui K sant- 
hippe — tunnethan hänet — lapsi sylissään. Meidät nähdessään 
Ksanthippe rupesi valittamaan ja puhumaan niin kuin naisil- 
la on tapana: »Voi Sokrates, nyt sinun ystäväsi saavat 

viimeisen kerran puhua sinulle ja sinä heille», ja muuta 
samantapaista. Sokrates vilkaisi Kritoniin ja sanoi: »Kriton, 
käske jonkun viedä hänet kotiin.» Muutamat Kritonin seura- 
laiset saattoivat pois Ksanthippen, joka valitti ja takoi 
b rintaansa. Sokrates istuutui vuoteelleen, koukisti jalkaansa ja 
hieroi sitä kädellään, ja jatkaen hieromistaan hän sanoi: 

— Ystävät, kuinka kummallinen ilmiö onkaan se mitä 
ihmiset nimittävät nautinnoksi! Se suhteutuu merkillisellä 
tavalla näennäiseen vastakohtaansa, tuskaan. Ne eivät suostu 
esiintymään ihmisessä yhtä aikaa, mutta jos ihminen tavoitte- 
lee toista ja saavuttaa sen, hänen on yleensä pakko ottaa 
vastaan toinenkin, aivan kuin ne olisi toisesta päästään 

c sidottu yhteen. Jos Aisopos olisi tullut tätä ajatelleeksi, hän 
olisi varmasti sepittänyt tarinan siitä kuinka jumala halusi 
sovittaa yhteen nämä viholliset ja kun ei muuten onnistunut, 
sitoi ne päästä toisiinsa kiinni, niin että toinen seuraa perässä 
sinne missä toinenkin on. Tältä näyttää minunkin kohdallani: 
kahleen vuoksi jalassani tuntui kipua, ja nyt seuraa nautin- 
nollinen tunne. 

Kebes sanoi silloin: — Tosiaan, Sokrates, hyvä että muistu- 

d tit minua. Monet ovat kyselleet minulta niistä runoista joita 
sinä olet sepittänyt, Aisopoksen runotarinoista ja Apollonin 
hymnistä. Juuri toissapäivänä Euenos ihmetteli, mitä varten 
sinä tänne tultuasi olet kirjoittanut ne, kun et sitä ennen ollut 
runoillut mitään. Sano mitä minä vastaan Euenokselle, kun 
hän taas kysyy, sillä varmasti hän kysyy uudestaan. Tai ehkä 
sinusta on samantekevää, mitä vastaan. 

— Sano hänelle niin kuin asia on, vastasi Sokrates, — etten 
ole sepittänyt niitä kilpaillakseni hänen tai hänen runojensa 

e kanssa, sillä tiedän ettei se olisi helppoa. Halusin vain nähdä 
mitä eräät uneni tarkoittavat ja täyttää pyhän velvollisuuteni, 
mikäli niiden kehotukset merkitsivät sitä että minun oli 
viljeltävä tätä taiteenalaa. Asianlaita on tämä. Jo ennen 
vanhaan näin monta kertaa saman unen, se ilmestyi minulle 
milloin missäkin hahmossa ja sanoi aina samat sanat: 
»Sokrates, harrasta ja viljele runotarten taitoa.» Aikaisemmin 
luulin sen kehottavan ja rohkaisevan minua siihen mitä olin 

6la parhaillaan tekemässä, aivan niin kuin katsojat kannustavat 

kilpajuoksijoita. Kuvittelin siis tuon unen kannustavan minua 
varsinaiseen tehtävääni, runotarten taidon viljelyyn, sillä 
onhan filosofia, jolle minä olen omistautunut, suurin runotar- 
ten taidoista. Mutta kun oikeudenkäynti oli ohi ja jumalan 
kunniaksi vietetty juhla siirsi kuolemaani tuonnemmaksi, 
ajattelin että unen kehotukset tarkoittivatkin ehkä ”runotarten 
taitoa? sanan tavanomaisessa merkityksessä, enkä silloin saisi 
olla tottelematon vaan minun olisi tehtävä niiden mukaan. 
Katsoin että minun olisi turvallisinta ennen täältä lähtöäni 
täyttää pyhä velvollisuuteni ja sepittää runoja, kuten minulta 
oli unessa vaadittu. Ensin runoilin hymnin sille jumalalle, 
jonka uhrijuhlaa nyt vietettiin. Sitten ajattelin, että runoilijan 
täytyi ollakseen runoilija kirjoittaa tarinoita eikä tosikerto- 
muksia, ja koska en itse ole mikään sadunkertoja, otin 
aiheeksi Aisopoksen tarinat, jotka ovat tuttuja ja aina 
saatavilla, ja sepitin runomuotoon ne jotka ensiksi tulivat 
mieleeni. Kerro siis tämä Euenokselle, Kebes, sano hänelle 
terveiseni ja käske hänen seurata minua mahdollisimman 
pian, jos hän tahtoo olla järkevä. Minä lähden täältä 
ilmeisesti tänään, niinhän ateenalaiset ovat määränneet. 

— Johan sinä nyt Euenokselle käskyn lähetit, sanoi Sim- 
mias. — Minä olen tavannut sen miehen usein, ja sikäli kuin 
ymmärrän, hän ei tule ottamaan sinun neuvoasi kuuleviin 
korviinsa. 

— No mutta, sanoi Sokrates, — eikö Fuenos ole filosofi? 

— Onhan hän, sanoi Simmias. 

— Kyllä Euenos sitten on valmis seuraamaan minun neu- 
voani, ja samoin jokainen muu jolla on oikea harrastus tähän 
asiaan. Ehkei hän kuitenkaan itse surmaa itseään, sillä 
sitähän ei pidetä luvallisena. Ja tätä sanoessaan Sokrates 
laski jalkansa lattialle ja istui sitten näin koko keskustelun 
ajan. 

Kebes kysyi: — Mitä sinä tarkoitat sillä, ettei ole luvallista 
surmata itseään mutta filosofi haluaa kuitenkin seurata sitä 
joka käy kuolemaan? 

— Kuinka, Kebes, ettekö sinä ja Simmias ole kuulleet tästä 
silloin kun olitte Filolaoksen oppilaita? 

— Emme mitään varmaa. 

— Minäkin voin kertoa vain mitä olen kuullut, mutta esitän 
teille sen mitä olen sattunut kuulemaan, eihän siinä voi olla 
mitään pahaa. Ja mikäpä sopiikaan paremmin kuin että se 
joka on lähdössä tuolle matkalle, tarinoi siitä ja tutkistelee, 
millaisia kuvitelmia meillä siitä on. Mitä muutakaan tässä 
tehtäisiin auringonlaskuun saakka? 

— Miksi oikein sanotaan, Sokrates, ettei ole luvallista 
surmata itseään? Silloin kun Filolaos oleskeli täällä meidän 
luonamme, kuulin häneltä — tätähän sinä äsken kysyit — ja 
olen kuullut myös muutamilta muilta, ettei niin saa tehdä. 
Mutta kenenkään en ole kuullut sanovan tästä mitään sen 
tarkempaa. 

— Täytyy vain yrittää edelleen, sanoi Sokrates. — Kukaties 
vielä kuulet. Mutta sinusta näyttää ehkä merkilliseltä, että 
kaikista seikoista tämä yksin olisi ehdottomasti näin ja ettei 
kuolema voisi missään tilanteessa olla kenellekään ihmiselle 
parempi kuin elämä, vaikka kaikissa muissa asioissa on 
poikkeuksia. Toisaalta ehkä ihmettelet, että jos joidenkuiden 
ihmisten on parempi kuolla, heidän ei ole kuitenkaan sallittu 
tehdä itse itselleen tätä palvelusta vaan heidän on odotettava 
jotakuta toista hyväntekijäkseen. 

Kebes hymähti. — Zeus tietäköön! hän sanoi omalla 
murteellaan. 

— Tämä saattaakin tuntua järjettömältä, jatkoi Sokrates, — 
mutta ehkä siinä silti on mieltä. Mysteeriopeissa tästä 
sanotaan, että me ihmiset olemme eräänlaisessa vankilassa, 
josta emme saa vapauttaa itseämme emmekä karata pois. 
Tämä on varmasti tärkeä ajatus, mutta sitä on vaikea 
ymmärtää. Sen sijaan, hyvä Kebes, se on minusta hyvin 
sanottu, että jumalat ovat meidän holhoajiamme ja me 
ihmiset olemme jumalien omaisuutta. Oletko samaa mieltä? 

— Olen, sanoi Kebes. 

— Jos nyt joku sinun orjistasi surmaisi itsensä vaikka sinä 
et ole osoittanut haluavasi hänen kuolemaansa, etkö suuttuisi 
ja rankaisisi häntä jos voisit? 

— Varmasti, vastasi Kebes. 

— On kai siis yhtä järjenmukaista, ettei saa surmata itseään 
ennen kuin jumala lähettää siihen pakottavan syyn, niin kuin 

nyt tällä kertaa minulle. 
— Tuo tuntuu luonnolliselta, sanoi Kebes. — Mutta sinun 
äskeinen väitteesi, että filosofien pitäisi olla halukkaita 


kuolemaan, vaikuttaa kummalliselta, jos olimme oikeassa d 


siinä että jumala on meidän holhoajamme ja me olemme 
hänen omaisuuttaan. Eihän voida ajatella, etteivät kaikkein 
viisaimmat miehet tuntisi mielipahaa joutuessaan jättämään 
kaikkein parhaiden huolenpitäjien, jumalien, suojelun. Ei kai 
viisas mies kuvittele, että hän vapaaksi päästyään pystyy 
huolehtimaan itsestään vieläkin paremmin. Vain ymmärtä- 
mätön voisi luulla, että on paettava isännän luota; hän ei 
tajuaisi ettei hyvän isännän luota kannata lähteä vaan siellä 
juuri on pysyttävä niin kauan kuin voi, ja hän pakenisi sieltä 
järjettömyyttään. Järkevä sen sijaan tahtoo aina olla itseään 
paremman luona. Niin, Sokrates, asia tuntuukin siis olevan 
päinvastoin kuin äsken todettiin: kuolemanhan pitäisi olla 
järkeville ikävä ja ymmärtämättömille mieluinen tapahtuma. 

Sokratesta näytti miellyttävän, että Kebes paneutui asiaan 
näin tosissaan. Hän katsahti meihin ja sanoi: — Tuo Kebes se 
aina etsii todisteita, hän ei helposti usko mitä sanotaan. 

— Mutta minustakin tuntuu, sanoi Simmias, — että Kebes 
on tällä kertaa oikeassa. Mitä varten viisaat tosiaan pakenisi- 
vat itseään parempien isäntien luota ja olisivat valmiit 
eroamaan heistä? Kebes taitaakin tarkoittaa tässä sinua, joka 
noin kevein mielin jätät sekä meidät että jumalat, hyvät 
hallitsijat, kuten itsekin toteat. 

— Puhutte aivan totta, sanoi Sokrates. — Tarkoitatte ilmei- 
sesti, että minun on puolustauduttava teidän syytöstänne 
vastaan niin kuin oikeuden edessä. 

— Juuri sitä, sanoi Simmias. 

— No hyvä, sanoi Sokrates, — yritetään sitten pitää teille 
vakuuttavampi puolustuspuhe kuin tuomareille. Niin, Sim- 
mias ja Kebes, ellen uskoisi pääseväni muiden viisaiden ja 
hyvien jumalien luo ja lisäksi täällä eläviä ihmisiä parempien 
vainajien pariin, tekisin väärin, jos en valittaisi sitä että 
minun on kuoltava. Voitte uskoa, että toivon pääseväni 
hyvien ihmisten pariin, vaikka en sitä rupeakaan tässä 
vakuuttamaan. Mutta jos ylipäänsä jostakin olen vakuuttunut 

niin siitä, että pääsen jumalten luo, jotka ovat todella hyviä 
isäntiä. Siksi en niinkään sure vaan elän siinä toivossa, että 
jotakin on olemassa vielä kuoleman jälkeenkin ja että hyviä 
odottaa paljon parempi osa kuin pahoja, kuten jo vanhastaan 
on uskottu. 

— Entä nyt, sanoi Simmias, — aiotko viedä nuo ajatukset 
mukanasi, kun lähdet täältä, vai esittäisitkö ne meillekin? 
Ovathan ne meidän kaikkien yhteistä hyvää, ja jos saat 
meidät uskomaan samoin, olet samalla myös puolustanut 
itseäsi. 

— Minä yritän, sanoi Sokrates. — Katsotaan kuitenkin 
ensin, mitä Kriton tuossa on jo pitemmän aikaa halunnut 
sanoa. 

— Sitä vain, sanoi Kriton, — että se mies jonka on määrä 
ojentaa sinulle myrkky, pyysi jo kauan sitten minua sano- 
maan että sinun pitäisi puhua mahdollisimman vähän. Puhu- 
misesta tulee kuulemma kuuma, ja se haittaa myrkyn vaiku- 
tusta. Jos puhuu liian paljon, voi joutua juomaan sitä kaksi 
tai kolmekin kertaa. 

— Hänestä ei tarvitse välittää, sanoi Sokrates. — Tehköön 
vain tehtävänsä, antakoon kaksi tai vaikka kolme kertaa. 

— Arvasinhan minä, sanoi Kriton, — mutta hän ei jättänyt 
minua rauhaan. 

— Mitä hänestä, sanoi Sokrates. — Te sen sijaan olette nyt 
minun tuomareitani, ja haluan esittää teille, miksi sellainen 
mies, joka todella on omistanut koko elämänsä filosofialle, 
voi rohkeana odottaa kuolemaa ja toivoa saavansa kuoleman 
jälkeen osakseen suurinta hyvää mitä on. Yritän selittää 
teille, Simmias ja Kebes, kuinka tämä on mahdollista. 

— Muut ihmiset eivät näköjään tiedä, että niillä jotka 
oikealla tavalla harrastavat filosofiaa, on mielessä pelkästään 
kuolema ja kuoleman jälkeinen tila. Jos todella on näin, on 
outoa, että joku on koko elämänsä ajan suuntautunut vain 
tätä kohti, mutta hangoittelee vastaan sitten kun tämä asia 
toteutuu, johon hän on niin kauan pyrkinyt ja ponnistellut. 

Simmias nauroi ja sanoi: — Sokrates, minun ei totisesti 
tekisi mieli nauraa, mutta sinä saat minut nauramaan. Jos 
ihmiset kuulisivat mitä sanoit filosofeista, he sanoisivat sinun 

olevan aivan oikeassa. Ja ainakin meillä päin kaikki toteaisi- 
vat yhteen ääneen, että filosofit tosiaankin kaipaavat kuole- 
maa ja että he puolestaan tietävät filosofien myös ansaitsevan 
sen. 

— Se olisi aivan totta, sanoi Sokrates, — paitsi että he muka 
tietävät tämän. He eivät nimittäin tiedä, millä tavoin todelli- 
set filosofit kaipaavat kuolemaa ja millä tavoin ja millaisen 
kuoleman he ansaitsevat. Mutta puhutaanpa nyt vain keske- 
nämme ja annetaan noiden muiden olla. Katsommeko, että 
on olemassa sellainen asia kuin kuolema? 

— Varmasti, sanoi Simmias. 

— Eikö se ole samaa kuin sielun erkaneminen ruumiista? Ja 
eikö kuolleena oleminen ole sitä, että ruumis on yksinään, 
erillään sielusta, ja sielu yksinään, erillään ruumiista? Vai 
onko kuolema jotakin muuta? 

— Fi, juuri tätä se on, sanoi Simmias. 

— Harkitse nyt, hyväksytkö seuraavat ajatukset; niiden 
avulla pääsemme varmasti aiheessamme paremmin eteen- 
päin. Onko mielestäsi filosofin asia olla kiinnostunut niin 
sanotuista nautinnoista, esimerkiksi syömisestä ja juomises- 
ta? 

— Ei suinkaan, vastasi Simmias. 

— Entä lemmennautinnoista? 

— Ei. 

— Entä onko muu huolenpito ruumiista hänen mielestään 
arvokasta? Pitääkö hän arvokkaana vai arvottomana hieno- 
jen vaatteiden, jalkineiden ja muiden koristusten omistamista, 
paitsi milloin ne ovat välttämättömiä? 

— Oikea filosofi pitää varmasti niitä arvottomina, sanoi 
Simmias. 

— Siis katsot, ettei hän yleensä ole kiinnostunut ruumiista 
vaan pysyttelee siitä niin erillään kuin voi ja keskittää sen 
sijaan huomionsa sieluun? 

— Niin. 

— Filosofin tuntee siis ennen kaikkea siitä, että hän toisin 
kuin muut ihmiset pitää sielun mahdollisimman tarkoin 
ruumiista erillään? 

— Nähtävästi. 

— Ja useimmat ihmiset ajattelevat, että sen, joka pysyy 
kaikesta tällaisesta syrjässä eikä osaa nauttia siitä, ei kannata 
elääkään; se joka ei välitä ruumiin nautinnoista, voisi yhtä 
hyvin olla kuollut. 

— Aivan totta. 

— Entä viisauden hankkiminen? Onko ruumis esteenä vai 
eli, jos se otetaan mukaan etsittäessä viisautta? Tarkoitan 

b tätä: onko ihmisen näkö ja kuulo luotettava vai ovatko 
runoilijat oikeassa toistellessaan, että me emme kuule emme- 
kä näe mitään tarkasti? Elleivät nämä ruumiin aistit ole 
tarkkoja ja luotettavia, vielä vähemmän silloin muut, sillä 
kaikki toiset ovat näitä heikompia. Oletko samaa mieltä? 

— Ehdottomasti, sanoi Simmias. 

— Milloin siis, jatkoi Sokrates, — sielu voi tavoittaa totuu- 
den? Onhan selvää, että jos se yrittää tarkastella jotakin 
yhdessä ruumiin kanssa, ruumis johtaa sen harhaan. 

c — Se on totta. 

— Jos sielu ylipäänsä saa selville jotakin todellisuudesta, 
niin eikö tämä tapahdu päättelyn kautta? 

— Tapahtuu. 

— Ja se pystyy päättelemään parhaiten silloin kun sitä ei 
häiritse mikään näistä, ei kuulo, näkö, tuska eikä nautinto, 
kun se on mahdollisimman yksin ja riippumaton ruumiista ja 
tavoittelee todellisuutta niin erillään ruumiin kosketuksesta 
kuin suinkin. 

— Niin. 

d — Jatässäkin tapauksessa filosofin sielu syvästi halveksii ja 
karttaa ruumista ja pyrkii pääsemään yksinäisyyteen? 

— Niin varmaankin. 

— Entä tämä, Simmias: katsommeko, että on olemassa 
sellaista kuin oikeudenmukaisuus sinänsä? 

— Totta kai. 

Ja kauneus ja hyvyys? 

Tietysti. 

Oletko joskus nähnyt ne silmilläsi? 

En varmasti, sanoi Simmias. 

Oletko sitten havainnut ne jollakin muulla ruumiin 

e aistilla? Puhun nyt yleensä tämäntapaisista seikoista kuin 

koko, terveys, lujuus, ylipäänsä eri asioiden olemuksesta. 
Voidaanko niiden todellista luonnetta tarkastella ruumiin 
välityksellä? Vai onko niin, että se meistä joka pyrkii eniten 
ja tarkimmin miettimään tarkastelemiensa asioiden olemusta, 
pääsee lähimmäksi niiden tuntemusta? 

—- Varmasti. 

— Eikö tätä voi esteettömimmin tehdä se, joka mahdolli- 
suuksien mukaan lähestyy asioita pelkällä ajatuksella, asetta- 
matta ajatusten rinnalle näköä ja vetämättä mukaan päätte- 
lyn rinnalle mitään muutakaan aistia? Käyttäen pelkkää 
puhdasta ajatusta hän yrittää saada selville asioiden pelkän 
puhtaan olemuksen sinänsä, mahdollisimman riippumatto- 
mana silmistään, korvistaan ja ylipäänsä koko ruumiistaan, 
koska se häiritsee ja läsnäolollaan estää sielua pääsemästä 
käsiksi totuuteen ja viisauteen. Eikö totta, Simmias, jos 
ylipäänsä joku niin juuri hän tavoittaa todellisuuden? 

— Tuo pitää täydellisesti paikkansa, sanoi Simmias. 

— Tämä kaikki saa pakostakin todelliset filosofit ajattele- 
maan ja puhumaan toisilleen tähän tapaan: »On aivan kuin 
jokin polku johtaisi meidät perille silloin kun tutkimme asiaa 
järjen avulla. Niin kauan kuin meillä on ruumis ja sielumme 
on sekaantuneena sellaiseen pahaan, emme koskaan voi 
täydelleen saavuttaa sitä mitä kaipaamme, sitä mitä sanom- 
me totuudeksi. Ruumiin välttämätön ravitseminen aiheuttaa 
meille loputtomasti puuhaa, ja jos lisäksi tulee vielä sairauk- 
sia, nekin ovat meille esteenä totuuden etsimisessä. Ruumis 
täyttää mielemme intohimoilla, haluilla, peloilla, kaikenlaisi!- 
la kuvitelmilla ja turhuuksilla, niin että se toden totta estää 
meitä ajattelemasta yhtään mitään järkevästi. Sodat, kapinat 
ja taistelut eivät johdu mistään muusta kuin ruumiista ja sen 
haluista. Sotia käydään vain rahan hankkimiseksi, rahaa taas 
meidän on pakko hankkia ruumiin vuoksi, jota me orjina 
palvelemme. Kaiken tämän takia meiltä ei liikene aikaa 
filosofialle. Ja lopuksi, jos ruumiiltamme joskus saammekin 
vapaan hetken ja ryhdymme tutkimaan jotakin, se tulee 
tutkimuksissamme koko ajan tielle, häiritsee, sotkee ja sekoit- 
taa, niin ettemme pääse näkemään totuutta. Tämä on todella- 
kin osoituksena siitä, että jos tahdomme joskus saada 

puhdasta tietoa, meidän on erottava ruumiista ja katseltava 
asioita pelkästään sielun kautta. Tämä päätelmähän taas 
tuntuu merkitsevän sitä, että sen mitä kaipaamme ja sanom- 
me rakastavamme, siis viisauden, saavutamme vasta kuol- 
tuamme, emme eläessämme. Ellemme kerran voi tavoittaa 
mitään puhdasta tietoa niin kauan kuin meillä on ruumis, on 
vain toinen näistä kahdesta vaihtoehdosta mahdollinen: joko 
emme voi saavuttaa tietoa lainkaan tai vasta kuoltuamme. 
Silloinhan sielu on yksinään ja erillään ruumiista, ei ennen. 
Ja elinaikanamme pääsemme varmasti lähimmäksi tietoa 
siten, että olemme ruumiin kanssa niin vähän tekemisissä 
kuin suinkin, vain milloin on aivan pakko, emmekä anna sen 
olemuksen täyttää itseämme vaan pidämme itsemme siitä 
puhtaana, kunnes jumala itse vapauttaa meidät. Ja kun näin 
olemme puhtaina päässeet eroon ruumiin järjettömyydestä, 
joudumme varmaankin toisten samanlaisten seuraan ja tu- 
lemme oman itsemme kautta tuntemaan kaiken mikä on 
puhdasta ja sekoittumatonta eli siis totuuden. Eihän epäpuh- 
taan voi olla luvallista koskettaa puhdasta.» Niin, Simmias, 
minä kuvittelen että kaikkien filosofien täytyy ajatella tähän 
tapaan ja puhua näin toisilleen. Vai mitä arvelet? 

— Juuri niin, Sokrates. 

— Jos tämä on totta, hyvä ystävä, jatkoi Sokrates, — voin 
toiveikkain mielin lähteä matkalleni, sillä jos missään niin 
siellä perillä uskon täydelleen saavuttavani sen mihin olen 
tähänastisessa elämässäni ponnistellut. Ja tälle matkalle, joka 
minulle on nyt määrätty, voi toiveikkaana lähteä jokainen 
muukin, joka uskoo järkensä olevan valmis ja puhdistunut. 

— Aivan varmasti, sanoi Simmias. 

— Eikö puhdistuminen ole juuri sitä mistä jo kauan sitten 
puhuimme, sitä että eristää sielun ruumiista niin tarkoin kuin 
suinkin ja totuttaa sen vetäytymään itseensä, muusta erilleen, 
ja elämään mahdollisuuksien mukaan nyt ja tulevassa elä- 
mässään vain yksinään, vapaana ruumiista, aivan kuin se 
olisi vapautunut kahleista? 

— Sitä juuri, sanoi Simmias. 

— Eikö sielun vapautumista ja erkanemista ruumiista sano- 
ta kuolemaksi? 

— Sanotaan, vastasi Simmias. 

— Ja me väitämme, että sielun vapauttamiseen pyrkivät 
eniten todelliset filosofit — ja vain he — ja filosofien päämää- 
ränä on juuri tämä, sielun vapautuminen ja erkaneminen 
ruumiista. Eikö niin? 

— Niin. 

— Niin kuin alussa sanoin, olisihan naurettavaa, jos se joka 
on koko elämänsä pyrkinyt elämään melkein niin kuin olisi 
kuollut, olisi kuoleman saapuessa vastahakoinen. Nauretta- 
vaa, eikö totta? 

— Tietenkin. 

— Oikeilla filosofeilla, jatkoi Sokrates, — on siis todellakin 
päämääränä kuolema, ja kaikista ihmisistä juuri heille kuole- 
ma on vähiten pelottava. Katsohan nyt: jos he kerran ovat 
joka suhteessa ruumiinsa vihollisia ja haluavat saada sielun 
erilleen ruumiista, eikö ole järjetöntä, jos he tämän toteutues- 
sa pelkäävät ja panevat vastaan, sen sijaan että lähtisivät 
ilomielin sinne missä he todennäköisesti saavuttavat sen mitä 
ovat rakastaneet koko elämänsä ajan — juuri viisauttahan he 
ovat rakastaneet — ja vapautuvat siitä mitä ovat vihanneet? 
Rakastettujen, vaimojen tai lasten kuoltua monet ovat va- 
paaehtoisesti menneet Hadeeseen siinä toivossa, että saavat 
siellä nähdä kaivattunsa ja olla heidän kanssaan. Sen sijaan 
se joka todella rakastaa viisautta ja lujasti uskoo, ettei tapaa 
sitä missään muualla kuin Hadeessa, hänkö tuntee kuoleman 
edessä mielipahaa? Eikö hän päinvastoin iloitse lähtiessään 
sinne? Aivan varmasti, jos hän on todella filosofi. Hänhän on 
varma siitä, ettei voi saavuttaa puhdasta viisautta missään 
muualla kuin siellä. Ja jos on näin, eikö siis hänen olisi aivan 
järjetöntä pelätä kuolemaa? 

— Olisi totisesti, sanoi Simmias. 

— Jos näet jonkun vastahakoisena kuoleman edessä, sanoi 
Sokrates, — eikö tämä ole riittävä todiste siitä, ettei hän 
rakasta viisautta vaan omaa ruumistaan? Ja sama mies 
rakastaa ehkä myös rahaa ja kunniaa, joko toista tai 
molempia. 

— Puhut aivan totta, sanoi Simmias. 

— Sanohan, Simmias, jatkoi Sokrates, — eikö niin sanottu 

urheus olekin ominaista juuri tosi filosofeille? 

— Ehdottomasti, sanoi Simmias. 

— Entä maltillisuus, se mistä yleensäkin käytetään tätä 
nimitystä — se ettei antaudu halujensa vietäväksi vaan 
pysyttelee välinpitämättömänä ja hillitsee itsensä, eikö sekin 
ole ominaista vain niille jotka vähiten välittävät ruumiistaan 
ja omistavat elämänsä filosofialle? 

— Ehdottomasti, sanoi Simmias. 

— Jos ajattelet muiden ihmisten urheutta ja maltillisuutta, 
jatkoi Sokrates, — huomaat, kuinka outoa se on. 

— Kuinka niin? 

— Sinä tiedät, että kaikki muut pitävät kuolemaa suurena 
onnettomuutena. 

— Niin kyllä, sanoi Simmias. 

— Ja kun urheat heidän joukostaan kärsivät tyynesti kuole- 
man, hekin kärsivät sen vain vielä suurempien onnettomuuk- 
sien pelosta. 

— Se on totta. 

— Siis kaikki muut paitsi filosofit ovat urheita vain koska 
pelkäävät. Mutta on kai järjetöntä olla urhea pelosta ja 
raukkamaisuudesta. 

— On tosiaan. 

— Entä maltilliset, eikö heidän laitansa ole samoin? Heidän 
kohtuullisuutensa johtuu hillittömyydestä. Väitämme sitä 
mahdottomaksi, mutta ei heidän typerä maltillisuutensa ole 
yhtään sen kummempaa. He pelkäävät jäävänsä vaille muita 
nautintoja, joita he himoitsevat; he pidättyvät toisista nautin- 
noista ja lankeavat toisiin. Nautintojen vallassa olemista 
nimitetään hillittömyydeksi, mutta nämä ihmiset antautuvat 
yhdenlaisten nautintojen valtaan pitääkseen kurissa joitakin 
toisia. Tämä on lähinnä sitä mitä äsken sanoin: he ovat 
tavallaan maltillisia juuri hillittömyyden vuoksi. 

— Siltä tuntuu. 

— Fi kai, hyvä Simmias, se ole oikea tapa hankkia hyvettä, 
että vaihtaa nautinnon nautintoon, tuskan tuskaan ja pelon 
pelkoon, suuremman pienempään niin kuin ne olisivat rahoja. 
Ainoa oikea raha, johon kaikki tuo pitäisi vaihtaa, on viisaus. 
Todellisuudessa kai juuri viisaudella ja viisauden kautta 

ostetaan ja myydään kaikki, urheus, maltillisuus ja oikeuden- 
mukaisuus, ylipäänsä oikea hyve, tulkootpa nautinnot, pelot 
ja muut vastaavat sitten mukaan tai jääkööt pois. Mutta jos 
näitä vaihdetaan toisiinsa erillään viisaudesta, sellainen hyve 
on pelkkä varjokuva, pelkkää orjamaisuutta, siinä ei ole 
mitään tervettä eikä totta. Totuus on itse asiassa puhdistu- 
mista tästä kaikesta, ja maltillisuus, oikeudenmukaisuus, 
urheus ja itse viisauskin ovat eräänlaista puhtaaksi tulemista. 
Mysteerimenojen perustajat eivät ilmeisesti ole olleet mitään 
tyhmiä miehiä, he ovat todella jo muinoin hämärillä lauseil- 
laan ilmaisseet, että se joka saapuu Hadeeseen vihkimättömä- 
nä ja pyhittämättömänä, saa maata loassa, mutta joka tulee 
sinne puhdistuneena ja vihkiytyneenä, pääsee asumaan juma- 
lien pariin. Kuten mysteereihin perehtyneet sanovat, thyrsos- 
sauvan kantajia on paljon mutta vihkiytyneitä vähän. Ja 
minun käsitykseni mukaan nämä eivät ole keitään muita kuin 
todellisia filosofeja. Itsekin olen elämäni aikana kaikin tavoin 
pyrkinyt tulemaan yhdeksi näistä, en ole lyönyt laimin 
mitään mikä on ollut mahdollisuuksieni rajoissa. Olenko 
pyrkinyt oikealla tavalla ja saanut jotakin aikaan, sen saan 
sinne tultuani selvästi tietää, jos jumala suo, ja ilmeisesti 
piankin. 

— Tämä siis, Simmias ja Kebes, jatkoi Sokrates, — on 
puolustukseni, jolla osoitan, että jättäessäni teidät ja täkäläi- 
set isäntäni minulla ei ole mitään syytä suruun ja mielipa- 
haan. Minähän uskon saavani siellä yhtä hyviä isäntiä ja 
ystäviä kuin täälläkin. Ihmiset eivät usko tällaiseen, mutta jos 
olen pystynyt puolustuspuheellani vakuuttamaan teidät pa- 
remmin kuin Ateenan tuomarit, niin hyvä on. 

Sokrateen lopetettua puheensa Kebes vuorostaan sanoi: — 
Kaikessa muussa sinä olet varmasti oikeassa, mutta. sielun 
suhteen ihmiset ovat hyvin epäuskoisia. He arvelevat, että 
sitten kun sielu on eronnut ruumiista, sitä ei enää olekaan, 
vaan se hajoaa ja häviää sinä päivänä jolloin ihminen kuolee. 
Heti kun sielu irtoaa ruumiista ja erkanee siitä kuin henkäys 
ta1 höyry, se hajaantuu ilmaan eikä sitä enää ole. Jos se olisi 
jossakin olemassa tiiviinä ja kokonaisena, vapaana kaikesta 
pahasta josta juuri puhuit, silloinhan meillä olisi täysi syy 

toivoa, että sanasi ovat totta. Mutta tarvittaneen vielä 
melkoisen vakuuttavia todisteita sille, että vainajan sielu on 
olemassa ja pystyy toimimaan ja ajattelemaan. 

— Tuo on totta, sanoi Sokrates. — Mitä meidän siis pitäisi 
nyt tehdä? Haluatko että vaihdamme edelleen mielipiteitä 
siitä, onko tämä todennäköistä vai ei? 

— Minusta olisi hyvin kiinnostavaa kuulla mitä sinä tästä 
arvelet, sanoi Kebes. 

— Vaikka tässä olisi joku komediankirjoittaja kuulemassa, 
tuskinpa hän nyt väittäisi minun lörpöttelevän asioista jotka 
eivät minulle kuulu, sanoi Sokrates. — Jatketaan siis tarkaste- 
lua. 

— Tarkastellaan asiaa kysymällä, ovatko vainajien sielut 
Hadeessa vai ei. Niin kuin muistamme, muuan vanha oppi 
sanoo niiden menevän täältä sinne, sitten palaavan jälleen 
tänne ja syntyvän vainajista uudelleen. Jos näin on, jos 
kuolleista syntyy jälleen eläviä, silloinhan meidän sielumme 
ovat tallella siellä, eikö niin? Ellei niitä ole, ne eivät voi 
syntyä uudelleen. Niiden olemassaolo olisikin riittävän hyvin 
todistettu, jos todella voitaisiin osoittaa, että elävät syntyvät 
vain ja ainoastaan kuolleista. Mutta ellei näin ole, tarvitaan 
jokin muu todiste. 

— Ehdottomasti, sanoi Kebes. 

— Ymmärrät tämän helpommin, jatkoi Sokrates, — jos et 
ajattele tässä yhteydessä vain ihmisiä vaan myös kaikkia 
eläimiä ja kasveja, ylipäänsä kaikkea syntyvää. Katsotaan, 
syntyykö kaikki tällä tavoin omasta vastakohdastaan sikäli 
kuin sillä on vastakohta, niin kuin kaunis on ruman vasta- 
kohta, oikeudenmukainen epäoikeudenmukaisen ja niin edel- 
leen loputtomiin. Katsotaan siis, onko kaiken, millä on 
vastakohta, pakko syntyä nimenomaan tuosta vastakohdas- 
taan. Esimerkiksi kun jokin tulee suuremmaksi, sen on 
täytynyt ensin olla pienempi ja sitten vasta muuttua suurem- 
maksi. 

— Aivan niin. 

— Ja jos se tulee pienemmäksi, se on ensin ollut suurempi ja 
sitten se pienenee. 

— Niin juuri, sanoi Kebes. 

— Ja vahvemmasta tulee heikompi ja hitaammasta nopeam- 
pi? 

— Tietysti. 

— Samoin kai huonompi tulee paremmasta ja oikeudenmu- 
kaisempi epäoikeudenmukaisemmasta? 

— Ilman muuta. 

— Olemme siis riittävän selvästi todenneet kaiken syntyvän 
tällä tavoin, vastakohtien omista vastakohdistaan? 

— Varmasti. 

— No niin, eikö näiden kaikkien vastakohtaparien kesken 
tapahdu tavallaan kahdenlaista syntymistä: toinen syntyy 
toisesta, toinen jälleen toisesta. Suuremman ja pienemmän 
kesken tapahtuu kasvua ja vähenemistä, ja näistä toista me 
nimitämme kasvamiseksi ja toista vähentymiseksi, eikö niin? 

— Niin, sanoi Kebes. 

— Samoin on laita eroamisen ja yhtymisen, kylmenemisen 
ja lämpenemisen ja kaikkien tämäntapaisten asioiden, vaikka 
meillä ei aina ole nimiäkään niille. Eihän ole muuta mahdolli- 
suutta kuin että ne aina syntyvät toisistaan ja aiheuttavat 
vuorostaan toistensa synnyn. 

— Se on varmaa, sanoi Kebes. 

— Katsotaanpa nyt, sanoi Sokrates. — Onko elämisellä 
vastakohtaa, niin kuin valveillaolon vastakohta on nukkumi- 
nen? 

— On toki, sanoi Kebes. 

— Mikä? 

Kuolleena oleminen, vastasi Kebes. 

— Jos nämä kerran ovat vastakohdat, silloinhan ne synty- 
vät toisistaan, ja koska niitä on kaksi, niiden kesken tapahtuu 
kahdenlaista syntymistä? 

— Tietysti. 

— Äsken mainitsin kaksi paria, sanoi Sokrates, — ja käsitte- 
len nyt niistä toista ja siinä tapahtuvia syntymisiä, sinä taas 
saat käsitellä toista. Puhun nukkumisesta ja valveillaolosta; 
nukkumisesta syntyy valveillaolo, valveillaolosta nukkumi- 
nen, ja niiden keskinäiset syntytapahtumat ovat nukahtami- 
nen ja herääminen. Oletko samaa mieltä? 

— Täydelleen. 

— Kerro sinä nyt samoin elämästä ja kuolemasta. Eikö 
eläminen ole kuolleena olemisen vastakohta? 

— On. 

— Ja ne syntyvät toisistaan? 

— Niin. 

Mikä siis syntyy elävästä? 

Kuollut, vastasi Kebes. 

Entä kuolleesta? kysyi Sokrates. 

Pakko myöntää, että elävä, sanoi Kebes. 

Siispä, hyvä Kebes, kaikki elollinen ja kaikki elävät 
ihmiset syntyvät kuolleista? 

— Nähtävästi, sanoi Kebes. 

Sielumme ovat siis tallella Hadeessa? 
Ilmeisesti. 

— Eikö näistä kahdesta syntytapahtumasta toinen ole sel- 
västi todettavissa? Onhan kuoleminen selvä tapahtuma, vai 
kuinka? 

— Ilman muuta, sanoi Kebes. 

— Entä nyt? kysyi Sokrates. -— Emmekö usko että on 
olemassa myös päinvastainen syntymä, onko siis luonto tässä 
kohden vajavainen? Vai onko meidän myönnettävä, että on 
olemassa kuolemalle vastakkainen syntymistapahtuma? 

— On varmasti, sanoi Kebes. 

— Mikä? 

— Henkiin palaaminen. 

— Jos on olemassa sellainen asia kuin henkiin palaaminen, 
se on kai samaa kuin syntyminen kuolleista jälleen elävien 
pariin? 

— Juuri niin. 

— Siis tälläkin tavoin meidän on myönnettävä, että elävät 
syntyvät kuolleista aivan samoin kuin kuolleet elävistä. 
Tämä todistaa mielestäni selvästi, että vainajien sielujen 
täytyy olla jossakin, josta ne syntyvät uudelleen. 

— Sen perusteella mitä olemme tässä myöntäneet, sanoi 
Kebes, — täytyy olla niin. 

— Seuraavasta voit nähdä, ettemme varmaankaan olleet 
väärässä myöntäessämme tämän, sanoi Sokrates. — Ellei 
syntymää seuraisi aina vastasyntymä niin kuin ne kiertäisivät 

kehää, vaan syntymä tapahtuisi suoraan toisesta eteenpäin 
kiertämättä ja palaamatta takaisin toiseen, lopultahan kaikki 
olisi samanlaista, kaikki olisi samassa tilassa ja kaikki 
syntyminen lakkaisi. 

— Kuinka niin? kysyi Kebes. 

— Tämä on aivan helppo käsittää, sanoi Sokrates. — 
Esimerkiksi jos nukahtamista aina tapahtuisi mutta nukahta- 
misella ei olisi vastineena heräämistä, Endymionin tarinassa 
e1 lopulta olisi mitään mieltä; se olisi aivan mahdoton, koska 
kaikki muukin olisi samassa tilassa, siis nukkuisi. Ja jos 
kaikki yhtyisi eikä mikään enää eroaisi, kävisi pian niin kuin 
Anaksagoras on lausunut: kaikki on sekoittunut yhteen. Ja 
samoin, hyvä Kebes, jos kaikki elollinen kuolisi ja kaikki 
kuollut pysyisi tässä tilassa tulematta enää eloon, silloinhan 
lopulta kaikki olisi kuollutta, mikään ei enää eläisi. Jos taas 
elollinen syntyisi jostakin muusta kuin kuolleesta ja kaikki 
elollinen kuolisi, eikö kuolema pakostakin tekisi kaikesta 
lopun? 

— Epäilemättä, olet varmasti oikeassa, sanoi Kebes. 

— Minun mielestäni asian täytyy olla näin, sanoi Sokrates. 
— Emme varmaankaan ole erehtyneet myöntäessämme tä- 
män; henkiin palaaminen, elävien syntyminen kuolleista ja 
vainajien sielujen olemassaolo ovat kaikki tosiasioita. 

— Ja sitä paitsi, Sokrates, sanoi Kebes, — jos on niin kuin 
olet usein sanonut, että oppiminen on vain mieleen palautta- 
mista, niin silloinhan meidän on täytynyt joskus aikaisemmin 
oppia se mitä me nyt muistamme. Tämä on mahdotonta, ellei 
sielumme ole ollut olemassa jo ennen kuin se on syntynyt 
tähän ihmisen hahmoon. Tämäkin siis puhuu sielun kuole- 
mattomuuden puolesta. 

— Mutta sanohan, Kebes, kuinka se todistettiin, sanoi 
Simmias. — Minä en tällä hetkellä saa sitä mieleeni. 

— Sille on yksi erinomainen todiste, sanoi Kebes, — se että 
jos Ihmisille asetetaan kysymykset oikein, he osaavat aivan 
Itsestään sanoa miten mikin asia on. He eivät voisi pystyä 
tähän, ellei heissä itsessään olisi tieto ja oikea ajattelutapa. 
Kaikkein selvimmin tämä näkyy matemaattisten kuvioiden ja 
muun sellaisen kohdalla. 

— Ellei tämä vielä saanut sinua vakuuttumaan, Simmias, 
sanoi Sokrates, — mieti asiaa seuraavalta kannalta, siihen 
ehkä voit yhtyä. Sinä siis epäilet sitä, että niin sanottu 
oppiminen on muistamista? 

- En minä sitä epäile, vastasi Simmias, — tarvitsisin vain 
sitä mistä nyt on puhe, nimittäin muistia. Äsken kun Kebes 
rupesi selittämään asiaa, se alkoi jo palautua mieleeni ja 
melkein uskonkin sen. Silti kuulisin mielelläni, miten sinä sen 
selittäisit. 

— Tällä tavoin, sanoi Sokrates. — Mehän myönnämme, että 
jos joku muistaa jotakin, hänen on täytynyt tietää tuo asia 
joskus aikaisemmin? 

— Totta kai, sanoi Simmias. 

— Myönnämme siis myös, että kun tieto tulee tällä tavoin, 
se on muistamista? Selitän mitä tarkoitan. Jos joku nähdes- 
sään, kuullessaan tai muulla tavoin havaitessaan jotakin ei 
tule tietoiseksi ainoastaan tuosta kohteesta vaan tulee ajatel- 
leeksi myös jotakin muuta, joka kuuluu jonkin muun tiedon 
alaan, eikö silloin ole paikallaan sanoa että hän muistaa sen 
mitä on tullut ajatelleeksi? 

— Mitä sinä oikein tarkoitat? 

— Annan esimerkin. Ihmistä koskeva tieto on kai toinen 
kuin lyyraa koskeva? 

— Tietysti. 

— Kun nyt rakastaja näkee lyyran, viitan tai jonkin muun 
esineen, jota hänen rakastettunsa tavallisesti käyttää, tapah- 
tuu niin, että samalla kun hän havaitsee lyyran, hänen 
mieleensä nousee sen pojan kuva, jonka tuo lyyra on. Ja 
tämähän on muistamista, aivan kuten joku nähdessään 
Simmiaan saattaa muistaa myös Kebeen. Samanlaisia esi- 
merkkejä voisi luetella vaikka kuinka paljon. 

— Totisesti, sanoi Simmias. 

— Eikö tämä siis ole muistamista? Ja varsinkin silloin kun 
koemme tämän sellaisten asioiden yhteydessä, jotka ovat jo 
unohtuneet, koska emme ole pitkään. aikaan olleet niiden 
kanssa tekemisissä? 

— Varmasti, sanoi Simmias. 

— Noniin, jatkoi Sokrates. — Voiko nähdessään hevosen tai 
lyyran kuvan muistaa ihmisen tai nähdessään Simmiaan 
kuvan muistaa Kebeen? 

— Kyllä varmasti. 

— Ja nähdessään Simmiaan kuvan voi muistaa myös 
Simmiaan itsensä? 

— Voitietysti, sanoi Simmias. 

— Tämä kaikki siis osoittaa, että muistamista aiheuttavat 
paitsi yhtäläiset myös erilaiset asiat? 

— Aivan niin. 

— Kun nyt muistamme jotakin yhtäläisyyden perusteella, 
emmekö samalla myös ilman muuta tajua, onko yhtäläisyys 
tuon mieleemme muistuneen asian kanssa täydellinen vai ei? 

— Kyllä ilman muuta. 

— Mieti nyt seuraavaa. Sanomme siis, että on olemassa 
yhtäläisyyttä; en nyt tarkoita kahden puunpalasen tai kahden 
kiven yhtäläisyyttä tai muuta sellaista vaan jotakin toista, 
itse yhtäläisyyttä sellaisenaan. Voimmeko sanoa, että sellais- 
ta on olemassa? 

— Tietenkin, sanoi Simmias, — aivan varmasti voimme. 

— Ja tiedämme mitä se on? 

— Varmasti. 

— Mistä me olemme saaneet siitä tiedon? Emmekö juuri 
siitä mistä nyt olemme puhuneet: nähdessämme yhtäläisiä 
puunpalasia, kiviä tai muita esineitä olemme tajunneet myös 
tämän, vaikka se on jotakin muuta? Vai eikö se sinusta 
olekaan muuta? Ajattelehan näin. Eivätkö samanlaiset kivet 
ja puunkappaleet näytä joskus toisen mielestä yhtäläisiltä ja 
toisen mielestä erilaisilta, vaikka ne pysyvät samoina? 

— Näyttävät. 

— Ovatko sitten jotkut sinänsä yhtäläiset joskus näyttäneet 
sinusta erilaisilta, siis yhtäläisyys erilaisuudelta? 

— Ei koskaan. 

— Siinä tapauksessa ei noiden esineiden yhtäläisyys ole 
samaa kuin yhtäläisyys sinänsä? 

— Ei varmasti. 

— Mutta vaikka niiden yhtäläisyys ei olekaan samaa kuin 

yhtäläisyys sinänsä, jatkoi Sokrates, — olet kuitenkin juuri 
niiden perusteella huomannut, että sinulla on tästä jälkim- 
mäisestä tietoa. 

— Se on aivan totta, vastasi Simmias. 

— Ja jälkimmäinen on joko samanlainen tai erilainen kuin 
ne? 

— Niin juuri. 

— Fi sillä väliä olekaan, sanoi Sokrates. — Jos nähdessäsi 


. jotakin tulet ajatelleeksi jotakin muuta, olipa se samanlaista 


tai erilaista, kyseessä on joka tapauksessa muistaminen. 

— On kyllä. 

— Noniin, sanoi Sokrates, — ajatellaan nyt noita puunkap- 
paleita ja muita yhtäläisiä esineitä, joista äsken oli puhe. 
Tuntuuko niiden yhtäläisyys olevan samanlaista kuin itse 
yhtäläisyys sinänsä vai ovatko ne tähän verrattuina jollakin 
tavoin vajavaisia? 

— Hyvinkin vajavaisia, vastasi Simmias. 

— Kun siis joku nähdessään jotakin tajuaa, että tuon hänen 
näkemänsä kohteen tarkoitus tosin on olla samanlainen kuin 
jokin muu asia, mutta se ei vajavuutensa vuoksi pystykään 
tähän vaan jää huonommaksi, niin eikö hänellä ole täytynyt 
jo aikaisemmin olla tieto tuosta toisesta asiasta, jota hän 
sanoo tämän muistuttavan vaikkakin puutteellisesti? Tämä 
meidän kai on myönnettävä? 

— Ehdottomasti. | 

— Eikö tästä ole kysymys myös silloin kun ajattelemme 
keskenään yhtäläisiä asioita ja yhtäläisyyttä sinänsä? 

— Tästä juuri. 

— Meillä on siis täytynyt olla tieto yhtäläisyydestä jo ennen 
kuin ensi kerran näimme yhtäläisiä asioita ja tajusimme, että 
niiden kaikkien tarkoitus on olla yhtäläisyyden kaltaisia 
mutta ne jäävät puutteellisiksi. 


— Aivan niin. 
— Ja myönnämme myös, ettemme ole saaneet tätä ymmär- 
rystä mitenkään muuten — eikä sitä muuten voisikaan 


ymmärtää — kuin näkemisen, kosketuksen tai jonkin muun 
aistihavainnon kautta; pidän nimittäin niitä kaikkia samanar- 
voisina. 

— Tämän keskustelumme kannaltahan ne ovatkin samanar- 
voisia. 

— Mutta juuri aistihavaintojen perusteellahan huomaam- 
me, että kaikki aistein havaittava pyrkii kohti yhtäläisyyttä 
sinänsä mutta jää siihen verrattuna vajavaiseksi. Vai kuinka? 

— Juuriniin. 

— Meidän on siis täytynyt saada tieto todellisesta yhtäläi- 
syydestä sinänsä jo ennen kuin olemme alkaneet nähdä, 
kuulla ja tehdä muita aistihavaintoja, muuten emme voisi 
soveltaa aistein havaittavia yhtäläisyyksiä siihen ja huomata, 
että ne pyrkivät olemaan sen kaltaisia mutta jäävät huonom- 
miksi. 

— Kaiken tähänastisen mukaan asian täytyy olla näin, 
Sokrates. 

— Heti synnyttyämme me aloimme nähdä ja kuulla ja 
meillä oli muutkin aistit, eikö totta? 

— Totta. 

— Ja toteamme, että meidän on täytynyt saada tieto 
yhtäläisyydestä jo ennen kuin meillä oli nämä aistit? 

— Niin. 

— Meidän on siis näköjään täytynyt saada se jo ennen 
syntymäämme. 

— Nähtävästi. 

— Ja jos me olemme saaneet sen ennen syntymäämme ja se 
on ollut meillä jo syntyessämme, meillä on ennen synty- 
määmme ja heti synnyttyämme ollut tieto yhtäläisyydestä, 
suuremmuudesta, pienemmyydestä ja kaikesta muusta tällai- 
sesta. En nimittäin puhu nyt pelkästään yhtäläisyydestä vaan 
myös kauneudesta, hyvyydestä, oikeudenmukaisuudesta ja 
pyhyydestä sinänsä, ylipäänsä kaikesta mitä me nyt tätä 
kysymysten ja vastausten menetelmää käyttäessämme luon- 
nehdimme »olevaksi sinänsä». Meidän on siis täytynyt saada 
kaikesta tästä tieto jo ennen syntymäämme. 

— Niin on. 

— Ja jos me tiedon saatuamme emme ole unohtaneet sitä, 
olemme syntyneet siitä tietoisina ja tienneet sen koko elä- 
mämme ajan. Tietäminenhän on sitä, että kun on saanut 
tiedon, pitää sen hallussaan eikä kadota sitä. Unohtaminen- 

han on juuri tiedon kadottamista, eikö totta, Simmias? 

— Sitä juuri, vastasi Simmias. 

— Jos taas ajattelemme, että olemme saaneet tiedon ennen 
syntymäämme ja kadottaneet sen syntyessämme mutta hank- 
kineet myöhemmin aistiemme välityksellä takaisin nuo aikai- 
semmin omistamamme tiedot — niin eikö niin sanottu oppimi- 
nen ole juuri ennen omistetun tiedon uudelleen saamista? Ja 
eikö olisi aivan oikein sanoa sitä muistiin palauttamiseksi? 

— Varmasti. 

— Mehän totesimme, että havaitessamme jotakin näön, 
kuulon tai jonkin muun aistin välityksellä voimme tulla 
ajatelleeksi jotakin muuta jo unohtunutta, jota aistihavain- 
tomme muistuttaa, olipa se erilaista tai samanlaista. On siis 
kaksi vaihtoehtoa: joko meillä on ollut tämä tieto jo syntyes- 
sämme ja me kaikki tiedämme sen koko elämämme ajan, tai 
kun ihmisten sanotaan oppivan myöhemmin, he vain palaut- 
tavat asioita mieleensä, joten oppiminen onkin muistamista. 

— Varmasti asia on noin, Sokrates. 

— Kumman siis valitset, Simmias? Onko meillä tuo tieto jo 
syntyessämme vai palautammeko me myöhemmin mieleem- 
me tiedon, jonka olemme saaneet jo aikaisemmin? 

— En pysty valitsemaan näin äkkiä. 

— Entä seuraava asia, osaatko valita? Mitä mieltä olet: jos 
tietää jonkin asian, pystyykö tekemään tästä asiasta selkoa 
vai el? 

— Totta kai, sanoi Simmias. 

— Luuletko, että kaikki pystyisivät tekemään selkoa tästä 
mistä me nyt olemme puhuneet? 

— Toivoisin niin, sanoi Simmias, — mutta pelkään pahoin, 
ettei huomenna tähän aikaan enää yksikään ihminen pysty 
siihen kunnolla. 

— Et siis usko kaikkien tietävän näitä asioita? kysyi 
Sokrates. 

— Fn missään tapauksessa. 

— Ihmiset siis palauttavat mieleensä sen minkä ovat ennen 
oppineet? 

— Niin. 

— Milloin meidän sielumme ovat saaneet tiedon näistä 

asioista? Eivät kai enää sen jälkeen kun olemme syntyneet 
ihmisiksi? 

— Eivät varmasti. 

— Siis sitä ennen. 

— Niin. 

— Siinä tapauksessa, hyvä Simmias, sielumme ovat olleet 
olemassa ruumiista erillään ja järjellisinä jo ennen kuin ne 
ovat tulleet ihmisen hahmoon. 

— Paitsi jos olemme saaneet nuo tiedot syntymähetkellä. 
Tämä ajankohtahan on vielä jäljellä. 

— Niinhän onkin, ystävä hyvä. Mutta millä hetkellä me 
sitten menetämme ne? Juurihan totesimme, ettei meillä 
syntyessämme enää ole niitä. Kadotammeko ne samalla 
hetkellä kuin saammekin, vai voitko ehdottaa jotakin muuta 
ajankohtaa? 

— Fn tosiaan, taisin puhua tyhmyyksiä. 

— Eikö asia ole nyt näin? Jos kerran kauneus sinänsä, 
hyvyys sinänsä ja kaikki muukin tällainen todellisuus, josta 
niin usein olemme puhuneet, on olemassa ja me suhteutamme 
siihen aistihavaintomme ja vertaamme niitä siihen ja toteam- 
me että se on ollut olemassa ennen meitä, niin samoin kuin 
tämä kaikki on olemassa, siten myös sielumme on täytynyt 
olla olemassa jo ennen syntymäämme. Muussa tapauksessa 
kaikki päättelymme tässä ovat olleet turhia. Jos siis tämä 
kaikki on olemassa, myös sielujemme on täytynyt olla 
olemassa ennen kuin olemme syntyneet, vai kuinka? Ja jos 
taas edellinen ei pidä paikkaansa, silloin ei jälkimmäinen- 
kään? 

— Uskon täysin, että näin täytyy olla, sanoi Simmias. — 
Keskustelumme onkin sopivasti vienyt siihen tulokseen, että 
sielu on ollut olemassa jo ennen syntymäämme samalla 
tavoin kuin tuo asioiden olemuskin, josta sinä puhut. Näyttää 
päivänselvältä, että kauneus, hyvyys ja muu mistä nyt olet 
puhunut on todella olemassa. Kyllä se nyt on riittävän hyvin 
todistettu. 

— Entä Kebes? kysyi Sokrates. — Pitäähän hänetkin saada 
vakuuttumaan. 

— Eiköhän tämä riitä hänellekin, sanoi Simmias, — vaikkei 

kukaan olekaan yhtä kova epäilemään perusteluja kuin hän. 
Varmasti myös Kebes jo tämän perusteella uskoo, että 
sielumme on ollut olemassa jo ennen syntymäämme. Sen 
sijaan minunkaan mielestäni ei vielä ole todistettu sitä, että 
sielu on olemassa vielä kuoleman jälkeenkin. Tätä käsitystä 
vastassa on vielä se ihmisten yleinen käsitys, jonka Kebes 
äsken mainitsi, että ihmisen kuollessa sielu hajoaa ja häviää 
olemattomiin. Voihan se olla jotakin toista alkuperää, syntyä 
ja olla olemassa jo ennen tuloaan ihmisruumiiseen, mutta 
mikä estää sitä siihen saavuttuaan ja siitä erottuaan kuole- 
masta ja häviämästä? | 

— Oikein puhuttu, Simmias, sanoi Kebes. — Minun mieles- 
täni on todistettu vasta puolet siitä mitä pitäisi, eli että sielu 
on olemassa ennen kuin olemme syntyneet. Jos halutaan 
todistus täydelliseksi, on vielä näytettävä toteen, että se on 
yhtä hyvin olemassa kuoleman jälkeen kuin ennen syntymää. 

— Mutta Simmias ja Kebes, johan se on todistettu, sanoi 
Sokrates. — Teidän pitää vain liittää tämä päätelmä siihen 
minkä tätä ennen myönsimme oikeaksi, nimittäin että kaikki 
elollinen syntyy kuolleesta. Jos kerran sielu on olemassa jo 
aikaisemmin eikä se eloon tullessaan ja syntyessään voi 
syntyä mistään muusta kuin kuolemasta ja kuolleena olosta, 
eikö sen ole pakko olla olemassa myös kuoleman jälkeen, 
koska sen on synnyttävä taas uudelleen? Tämä mistä puhuit- 
te on siis jo todistettu. Sinä ja Simmias haluatte kuitenkin 
näköjään tutkia tätä aihetta vielä perinpohjaisemmin; taidatte 
pelätä niin kuin lapset, että tuuli puhaltaa sielun hajalle 
silloin kun se lähtee ulos ruumiista, varsinkin jos ihminen 
sattuu kuolemaan myrskyllä eikä tyynellä. 

Kebes sanoi nauraen: — Kuvittele että me pelkäämme näin 
ja yritä saada meidät rauhoittumaan. Tai ei sentään niin kuin 
me itse pelkäisimme vaan niin kuin meissä eläisi lapsi, joka 
pelkää tuollaista. Yritetään rauhoittaa tämä lapsi, ettei hän 
pelkää kuolemaa niin kuin mörköjä. 

— Teidän täytyy rauhoittaa häntä taikasanoilla joka päivä, 
kunnes saatte hänet tyyntymään, sanoi Sokrates. 

— Mutta mistä me löydämme tällaisten taikasanojen taita- 
jan, kun sinä jätät meidät? kysyi Kebes. 

— Hellas on avara, hyvä Kebes, vastasi Sokrates, — siinä on 
paljon kunnon miehiä, ja on myös monia barbaarikansoja, 
jotka täytyy kaikki tutkia tarkkaan etsiessään tuollaista 
loitsijaa. Ei pidä säästää rahoja eikä vaivoja, sillä ei ole 
tärkeämpää asiaa mihin voisitte rahanne käyttää. Mutta 
teidän pitää etsiä myös omasta keskuudestanne, sillä ette 
ehkä helposti löydä sellaisia jotka pystyisivät siihen parem- 
min kuin te itse. 

— Näin tehdään, sanoi Kebes. — Mutta jos sinulle sopii, 
palataan siihen mihin jäimme. 

— Totta kai minulle sopii. 

— Nohyvä, sanoi Kebes. 

— Meidän on syytä nyt kysyä itseltämme, jatkoi Sokrates, 
— millaisilla olioilla on luonnollisena osana hajoaminen, 
millaisten kohdalla on pelättävä että käy näin, millaisten 
kohdalla taas ei. Sen jälkeen on tarkasteltava, kumpiin sielu 
kuuluu, ja sen perusteella saamme joko olla rauhallisia tai 
pelätä sielumme puolesta. 

— Olet oikeassa, sanoi Kebes. 

— Eikö ole luonnollista, että se mikä on muodostunut 
liittymällä yhteen, hajoaa samalla tavoin kuin se on yhdisty- 
nytkin, ja jos taas on olemassa jotakin mikä ei ole yhdisty- 
nyttä, vain se voi välttyä hajoamiselta? 

— Varmasti on näin, sanoi Kebes. 

— Eikö se, mikä aina pysyy samana ja samanlaisena, ole 
todennäköisimmin yhdistymätöntä, se taas mikä vaihtelee 
eikä koskaan pysy samana, yhdistynyttä? 

— Niin luulisi. 

— Palataan äskeiseen aiheeseen. Pysyykö se olemus, jota 
olemme kysellessämme ja vastatessamme nimittäneet »ole- 
vaksi sinänsä», aina samana ja muuttumattomana vai vaihte- 
leeko se? Voiko yhtäläisyys sinänsä, kauneus sinänsä, yli- 
päänsä mikään olemus, mikään oleva sinänsä, muuttua 
jollakin tavoin? Vai onko kukin olemus yhdenmuotoinen ja 
samanlainen, pysyykö se aina samana, muuttumatta koskaan 
millään lailla? 

— Sen on pakko pysyä aina muuttumattomana ja samanlai- 
sena, sanoi Kebes. 

— Entä kaikki ne monenlaiset oliot kuten ihmiset, hevoset, 
vaatteet ja muut, joista käytetään nimityksiä yhtäläinen, 
kaunis ja niin edelleen, siis samoja nimityksiä kuin olevista 
sinänsä — säilyvätkö ne samoina vai onko niin, että päinvas- 
toin kuin äskeiset ne eivät milloinkaan pysy itsensä ja 
toistensa kanssa samanlaisina, ylipäänsä missään mielessä 
samoina? 

— Niin juuri on, sanoi Kebes, — eivät ne koskaan ole 
samoja. 

— Ja näitä voi koskettaa, nähdä ja havaita muillakin 
aisteilla, sen sijaan noita samana pysyviä asioita ei voi 
tavoittaa muuten kuin järjen päättelyllä; ne ovat näkymättö- 
miä ja mahdottomia havaita. 

— Puhut aivan totta, sanoi Kebes. 

— Toteammeko siis, että olevaisia on kahta lajia, näkyviä 
ja näkymättömiä? kysyi Sokrates. 

— Toteamme, vastasi Kebes. 

— Ja että näkymätön pysyy aina samana, näkyvä taas 
muuttuu koko ajan? 

— Niin. 

— Meissähän on kaksi osaa, ruumis ja sielu? 

— Niin on. 

Kumpaa lajia ruumis mahtaa enemmän muistuttaa, 
kummalle se on lähemmin sukua? 

— Näkyvälle, senhän jokainen myöntää, vastasi Kebes. 

— Entä sielu, onko se näkyvä vai näkymätön? 

— Näkymätön ainakin ihmiselle, sanoi Kebes. 

— Me puhummekin nyt näkyvästä ja näkymättömästä 
ihmisen kannalta, vai kuinka? 

— Aivan niin. 

— Mitä siis sielusta on sanottava? Voiko sen nähdä vai ei? 

— Ei voi. | 

— Se on siis näkymätön? 

— Niin. 

— Sielu on siis enemmän näkymättömän kaltainen ja 
ruumis näkyvän? 

— Ehdottomasti, Sokrates. 

— Mehän totesimme jo aikaisemmin, että kun sielu tarkas- 

telee jotakin ruumiin välityksellä, käyttäen hyväkseen näköä, 
kuuloa tai jotakin muuta aistia — sillä ruumiin välityksellä- 
hän tarkastelu tapahtuu aistien kautta — niin ruumis vetää 
sielun alinomaa muuttuvien asioiden piiriin, ja kun sielu 
joutuu kosketuksiin tällaisen kanssa, se eksyy, hämmentyy ja 
horjuu kuin olisi juopunut. 

— Aivan niin. 

— Sen sijaan tarkastellessaan jotakin vain itsensä kautta 
sielu kääntyy kohti puhdasta, ikuista, kuolematonta ja muut- 
tumatonta, ja koska se on tälle sukua, se pysyttelee sen 
parissa niin kauan kuin voi; se lakkaa harhailemasta ja pysyy 
muuttumattomana ollessaan kosketuksissa tämän kanssa. Ja 
juuri tätä sielun tilaa sanotaan viisaudeksi. 

— Sinä puhut hyvin, Sokrates, tuo pitää aivan paikkansa, 
sanoi Kebes. 

— Kun ajattelet mitä olemme puhuneet nyt ja aikaisemmin, 
kumpaa lajia sielu mielestäsi muistuttaa enemmän? Kummal- 
le se on lähempää sukua? 

— Tämän tarkastelutavan mukaan, sanoi Kebes, — kaikkein 
kovapäisimmänkin täytyisi myöntää, että sielu muistuttaa 
ehdottomasti enemmän sitä mikä pysyy ikuisesti muuttumat- 
tomana. 

— Entäruumis? 

— Päinvastoin. 

— Ajattele vielä tältäkin kannalta. Kun sielu ja ruumis ovat 
yhdessä, luonto määrää toisen alistumaan ja palvelemaan, 
toisen hallitsemaan ja käskemään. Kumpi nyt muistuttaa 
mielestäsi jumalallista ja kumpi kuolevaista? Eikö jumalalli- 
nen luonnostaan sovi johtamaan ja hallitsemaan, kuolevainen 
alistumaan ja palvelemaan? 

— Kyllä näin on. 

— Kumman kaltainen sielu siis on? 

— Sielu on tietysti jumalallisen ja ruumis kuolevaisen 
kaltainen. 

— Eikö nyt johtopäätöksenä kaikesta tästä ole, hyvä Kebes, 
sanoi Sokrates, — että sielu on mitä suurimmassa määrin 
jumalallisen, kuolemattoman, järjellisen, yhtenäisen, hajoa- 
mattoman ja aina samana ja muuttumattomana pysyvän 

kaltainen, ruumis taas inhimillisen, kuolevaisen, monimuotoi- 
sen, järjettömän, hajoavan ja alinomaa muuttuvan kaltainen? 
Vai voimmeko osoittaa, ettei asia ole näin? 

— Emme voi. 

— Jos nyt on näin, eikö ole luonnollista että ruumis 
nopeasti hajoaa mutta sielu on täysin tai ainakin melkein 
hajoamaton? 

— Totta kai. 

— Huomaa, jatkoi Sokrates, — että vaikka ihmisen kuoltua 
hänen näkyvän ja näkyvään maailmaan kuuluvan osansa, 
ruumiin, kohtalona on hajoaminen ja lahoaminen, sen ei 
kuitenkaan heti käy näin vaan se säilyy melko pitkän ajan, ja 
hyvinkin kauan, jos ihminen kuolee hyväkuntoisena ja edulli- 
seen aikaan vuodesta. Kuihtunut ja palsamoitu ruumis kuten 
Egyptin muumiot säilyy miltei sellaisenaan mittaamattoman 
kauan. Ja vaikka ruumis lahoaakin, sen jotkin osat, luut, 
jänteet ja muu sellainen, ovat likimain ikuisia. Vai kuinka? 

— Niin. 

— Sen sijaan näkymätön sielu, joka lähtee sille soveltuvaan 
paikkaan, jaloon; puhtaaseen ja näkymättömään, todelliseen 
Hadeeseen, hyvän ja viisaan jumalan luo, jonne minunkin 
sieluni on kohta lähdettävä jos jumala suo — tämäkö, 
olemukseltaan tällainen sielu, heti ruumiista erottuaan ha- 
joaisi ja häviäisi, niin kuin ihmiset yleensä väittävät? Kauka- 
na siitä, Kebes ja Simmias! Ennemminkin tapahtuu näin: jos 
sielu eroaa puhtaana, viemättä mukanaan mitään ruumiiseen 
kuuluvaa, koska se ei elämän aikana ole vapaaehtoisesti ollut 
sen kanssa tekemisissä vaan on karttanut sitä ja vetäytynyt 
itseensä ja pitänyt tätä aina päämääränään, siis omistautunut 
oikealla tavalla filosofialle ja itse asiassa valmistautunut 
kuolemaan — sillä eikö tämä juuri ole kuolemaan valmistau- 
tumista ...? 

— Sitä juuri. 

— ... jos sielu siis on tällainen, se lähtee kohti sitä minkä 
kaltainen se itsekin on, kohti näkymätöntä, jumalallista, 
kuolematonta ja viisasta, ja sinne saavuttuaan se saa elää 
onnellisena, vapaana harhoista, mielettömyydestä, peloista, 
intohimoista ja muusta inhimillisestä pahasta ja todellakin 

olla ikuisesti jumalien parissa, niin kuin mysteereihin vihkiy- 
tyneistä sanotaan. Uskommeko näin, Kebes? 

— Varmasti, vastasi Kebes. 

— Mutta jos sielu eroaa ruumiista saastaisena ja epäpuh- 
taana, koska se on ollut aina yhteydessä ruumiiseen, palvellut 
ja rakastanut sitä ja ollut ruumiin halujen ja nautintojen 
lumoissa, niin että se on pitänyt todellisena vain ruumiillista, 
sitä mitä voi koskettaa, nähdä, juoda, syödä ja käyttää 
lemmennautintoihin, ja tottunut vihaamaan, pelkäämään ja 
karttamaan kaikkea mikä on silmälle näkymätöntä ja hämä- 
rää, vain järjen ja filosofian avulla käsitettävää, niin luuletko 
tällaisen sielun eroavan ruumiista sekoittumattomana ja 
puhtaana? 

— En tosiaankaan, sanoi Kebes. 

— Se on päinvastoin läpikotaisin täynnä ruumiillisuutta, 
joka on lähtemättömästi juuttunut siihen, kun se on aina ollut 
yhteydessä ruumiiseen ja kaikin tavoin huolehtinut siitä. 

— Aivan niin. 

— Tämä ruumiillinen on tietysti raskasta ja painavaa, se on 
maan kaltaista ja näkyvää, ja sen paino vetää tällaisen 
kaikkea näkymätöntä ja Hadesta pelkäävän sielun takaisin 
näkyvään paikkaan. Sen sanotaan häilyvän hautojen ja 
hautapatsaiden ympärillä, ja näiden vaiheilla onkin nähty 
sielujen varjomaisia hahmoja, sellaisten sielujen haamuja, 
jotka eivät ole päässeet puhtaina vapauteen vaan ovat 
säilyttäneet itsessään jotakin näkyvää ja näkyvät sen vuoksi 
itsekin. 

— Varmaan on noin, Sokrates. 

— Varmaankin, Kebes. Eivätkä nämä ole hyvien ihmisten 
sieluja vaan pahojen, joiden on pakko harhailla tällaisilla 
paikoilla rangaistukseksi entisestä huonosta elämästään. Ne 
harhailevat siihen asti kunnes ne mukana seuraavien ruumiil- 
listen halujensa vuoksi joutuvat jälleen vangiksi ruumiiseen. 
Ja on luonnollista, että ne joutuvat sellaisiin olentoihin, 
joiden luonne vastaa niiden harrastuksia edellisen elämän 
aikana. 

— Siis millaisiin? 

— Esimerkiksi ne, jotka ovat harrastaneet mässäilyä, irstai- 

lua ja juopottelua eivätkä ole yrittäneetkään hillitä itseään, 
joutuvat luonnollisesti aasien ja muiden sentapaisten eläinten 
hahmoon, vai mitä luulet? 

— Se tuntuu hyvin luonnolliselta. 

— Ne taas, joille sortovalta, vääryydet ja ryöstöt ovat olleet 
mieluisia, joutuvat susien ja haukkojen hahmoon, minnekä 
muuallekaan? 

— Niin varmasti, sanoi Kebes. 

— Ja varmaan kaikki muutkin saavat hahmon, joka vastaa 
heidän omia tapojaan? kysyi Sokrates. 

— Totta kai, vastasi Kebes. 

— Näistä ihmisistä saavat varmaan onnellisimman osan ja 
parhaimman paikan ne, jotka ovat tosin ilman filosofian ja 
järjen apua mutta tottumuksen ja harjoituksen voimalla 
harrastaneet niitä yhteiskunnallisia ja kansalaishyveitä, joista 
käytetään nimitystä maltillisuus ja oikeamielisyys. 

— Millä tavoin he ovat onnellisimpia? 

— Siten, että he saavat todennäköisesti palata johonkin 
yhtä rauhalliseen ja yhteiselämään sopeutuneeseen eläinla- 
jiin, ehkä muuttua mehiläisiksi, ampiaisiksi tai muurahaisik- 
si, tai kukaties palata jälleen ihmissukuun ja tulla kelpo 
ihmisiksi. 

— Todennäköisesti. 

— Sen sijaan jumalien sukuun ei ole sallittu päästä kenen- 
kään, joka ei ole omistautunut filosofialle ja eronnut täältä 
täysin puhtaana. Se on luvallista vain sille joka rakastaa 
viisautta. Juuri tästä syystä, hyvät Simmias ja Kebes, oikeat 
filosofit pidättyvät kaikista ruumiin haluista, pysyvät lujina 
eivätkä antaudu niille — eivät siksi, että he pelkäisivät 
omaisuuden menetystä ja köyhyyttä niin kuin tavalliset 
ihmiset, jotka palvovat rahaa, eivätkä siksi että pelkäisivät 
kurjuuden aiheuttamaa kunnian ja maineen menetystä niin 
kuin vallanhaluiset ja kunnianhimoiset. 

— Se ei heille sopisikaan, sanoi Kebes. 

— Ei todellakaan, jatkoi Sokrates. — Ja siitä syystä ne, jotka 
huolehtivat sielustaan eivätkä elä palvellakseen ruumistaan, 
kääntävät selkänsä kaikille tällaisille ihmisille, he eivät kulje 
samaa matkaa kuin nämä jotka eivät tiedä minne ovat 

menossa. He katsovat, ettei sovi tehdä sellaista mikä on 
vastoin filosofiaa ja sen vapauttavaa ja puhdistavaa vaikutus- 
ta, vaan kääntyvät sen puoleen ja seuraavat sinne minne se 
heidät johdattaa. 

— Millä tavoin, Sokrates? 

— Minä selitän, sanoi Sokrates. — Viisautta rakastavat 
huomaavat, että kun filosofia ottaa haltuunsa heidän sielun- 
sa, tämä on vielä lujasti kahliutunut ja juuttunut ruumiiseen 
ja sen on pakko tarkastella todellisuutta ruumiin kautta niin 
kuin vankilasta käsin, ei oman itsensä kautta, ja harhailla 
kaikenlaisessa tietämättömyydessä. Filosofia näkee tämän 
hirveän vankeuden johtuvan ruumiin haluista, niin että juuri 
vanki itse on eniten itseään kahlitsemassa. Filosofiaa rakasta- 
vat huomaavat siis, että ottaessaan hoiviinsa heidän sielunsa, 
joka on tässä tilassa, filosofia rohkaisee sitä lempeästi ja 
ryhtyy vapauttamaan sitä. Se osoittaa, kuinka näkö, kuulo ja 
muut aistit ovat pettäviä, kehottaa pysymään niistä erillään 
paitsi milloin niitä on pakko käyttää, ja rohkaisee sielua 
vetäytymään ja keskittymään vain itseensä, olemaan usko- 
matta mihinkään muuhun kuin omaan itseensä ja siihen mitä 
se itse oivaltaa asioiden olemuksesta sinänsä, ja olemaan 
kuvittelematta todeksi mitään muussa olevaa ja vaihtelevaa, 
jota se havaitsee jonkin muun välityksellä. Kaikki tällainen- 
han on aistein havaittavaa ja näkyvää, se itse sen sijaan 
näkee sen mikä on näkymätöntä ja vain järjen tavoitettavissa. 
Todellisen filosofin sielu katsoo, ettei tällaista vapautumista 
saa vastustaa, ja siksi se pysyttelee niin erillään kuin voi 
nautinnoista, haluista, tuskista ja peloista; se päättelee, että 
kun ihminen on voimakkaan nautinnon, tuskan, pelon tai 
halun vallassa, häntä ei ole kohdannut vain sellainen paha 
kuin yleensä luullaan — että hän esimerkiksi on halujaan 
noudattaessaan sairastunut tai menettänyt varojaan — vaan 
lisäksi häntä on kohdannut kaikkein suurin, äärimmäisin 
paha, vaikka hän ei sitä edes huomaa. 

— Mikä siis? kysyi Kebes. 

— Se, että kun ihmisen sielu tuntee jostakin suurta tuskaa 
tai nautintoa, se ei voi olla kuvittelematta, että juuri se mikä 
aiheuttaa voimakkaimman tunteen on kaikkein ilmeisintä ja 

todellisinta, vaikkei näin olekaan. Tällainenhan on enimmäk- 
seen näkyvää, eikö niin? 

— Varmasti. 

— Eikö sielu juuri tällaisessa tilanteessa ole eniten ruumiin 
kahleissa? 

— Kuinka siis? 

— Koska jokaisessa nautinnossa ja tuskassa on aivan kuin 
naula, jolla se iskee sielun kiinni ruumiiseen ja tekee sen 
ruumiin kaltaiseksi, niin että sielu uskoo todeksi kaiken mitä 
ruumis sanoo. Ja koska se on ruumiin kanssa samaa mieltä ja 
pitää samoista asioista, se mukautuu pakostakin ruumiin 
tapoihin ja tottumuksiin, ja niin se ei voi milloinkaan saapua 
puhtaana Hadeeseen vaan on aina täältä lähtiessään ruumiin 
saastuttama. Siksi se joutuu taas pian uuteen ruumiiseen, 
johon se juurtuu niin kuin kylvetty siemen, eikä pääse 
yhteyteen sen kanssa mikä on jumalallista, puhdasta ja 
yhtenäistä. 

— Puhut aivan totta, sanoi Kebes. 

— Viisautta oikealla tavalla rakastavat ovat siis maltillisia 
ja urheita tämän vuoksi eivätkä siitä syystä kuin ihmiset 
yleensä. Vai mitä arvelet? 

— Niin varmasti. 

— Niin, filosofin sielu ajattelee tällä tavoin. Se ei usko, että 
filosofian on ensin vapautettava se ja sitten kun se on vapaa, se 
voi taas kahlehtia itsensä nautinnoilla ja tuskilla ja tehdä 
loputonta työtä, kutoa eräänlaista Penelopen kangasta, vain 
päinvastaisella tavalla. Se rauhoittaa itsensä tältä kaikelta, 
seuraa päättelykykyään ja on aina sen parissa, katselee sitä 
mikä on totta, jumalallista ja epäilemätöntä ja saa siitä 
ravintonsa; se tahtoo elää elämänsä tällä tavoin ja uskoo 
kuoltuaan pääsevänsä samansukuiseen ja samankaltaiseen 
paikkaan vapaana kaikesta inhimillisestä pahasta. Niin, 
Simmias ja Kebes, kun se on nauttinut tällaista ravintoa, sen 
ei tarvitse pelätä, että se ruumiista erottuaan hajoaa ja 
haihtuu taivaan tuuliin ja häviää olemattomiin. 

Sokrateen lopetettua tuli pitkä hiljaisuus. Sokrates itse 


c näytti vajonneen miettimään omia sanojaan ja samoin useim- 

mat meistä. Kebes ja Simmias puhelivat hiljaa keskenään. 
Sokrates huomasi sen ja sanoi: — Tuntuuko jotakin jääneen 
vielä epäselväksi? Onhan tässä tietysti vielä paljonkin aihetta 
epäilyihin ja vastaväitteisiin, jos halutaan tutkia asiaa tarkas- 
ti. Jos teillä on nyt jotakin muuta mietittävää, en sano 
mitään, mutta jos tässä on jäänyt jotakin teille hämäräksi, 
älkää epäröikö puhua ja keskustella. Ehkä tätä aihetta voisi 
mielestänne käsitellä paremminkin. Voitte ottaa minutkin 
mukaan keskusteluun, jos arvelette asian selviävän helpom- 
min minun avullani. 

Simmias sanoi: — Minä sanon, mistä on kysymys. Olemme 
tässä jo kauan olleet kahden vaiheilla ja yrittäneet saada 
toisiamme kysymään erästä asiaa. Haluaisimme kuulla miten 
sen laita on, mutta emme ole uskaltaneet häiritä. Ajattelim- 
me, ettet pitäisi siitä nyt kun sinua on kohdannut tällainen 
onnettomuus. 

Tämän kuullessaan Sokrates naurahti ja sanoi: — Voi hyvä 
Simmias! Kuinkahan vaikea minun on saada muut ihmiset 
uskomaan, että en pidä tätä tapausta onnettomuutena, kun en 
saa teitäkään! Te pelkäätte, että olen nyt onnettomampi kuin 
ennen. Uskotte siis, että minulla on huonommat näkijänkyvyt 
kuin joutsenilla. Laulavathan joutsenet muulloinkin, mutta 
kaikkein eniten ja voimallisimmin silloin kun ne tuntevat 
kuolevansa, sillä ne riemuitsevat päästessään sen jumalan luo 
jonka palvelijoita ne ovat. Mutta ihmiset omassa kuoleman- 
pelossaan tulkitsevat väärin joutsenten laulun ja väittävät 
niiden laulavan surusta ja valittavan kuolemaansa. He eivät 
ajattele, ettei mikään lintu laula jos sillä on nälkä, kylmä tai 
jokin muu murhe, ei edes satakieli, pääskynen tai harjalintu, 
joiden sanotaan laulaessaan valittavan suruaan. Minä en 
usko niiden laulavan suruaan sen enempää kuin joutsenten- 
kaan. Apollonin lintuina joutsenet näkevät tulevaisuuteen, ja 
tietäessään mikä onni niitä Hadeessa odottaa ne riemuitsevat 
tuona päivänä enemmän kuin milloinkaan ennen. Minä 
katson itsekin olevani saman jumalan palvelija kuin joutse- 
net, olen vihkiytynyt samalle jumalalle, ja olen saanut 
isännältäni yhtä hyvät näkijänlahjat kuin nekin enkä eroa 

elämästä sen haikeammin mielin kuin nekään. Puhukaa ja 
kysykää siis mitä haluatte niin kauan kuin Ateenan virano- 
maiset sallivat. 

— No hyvä, sanoi Simmias. — Minä kerron mikä itselleni on 
epäselvää, ja sitten Kebes saa sanoa, missä kohden hän on eri 
mieltä. Niin, Sokrates, minä uskon niin kuin varmaan 
sinäkin, että tämän elämän aikana on mahdotonta tai ainakin 
hyvin vaikeaa saada selvää tietoa näistä asioista. Olisi 
kuitenkin epämiehekästä olla kaikin tavoin tutkimatta sitä 
mitä niistä on sanottu ja luopua ennen kuin on perusteellisesti 
koetellut kaiken. Tässä on tehtävä jommallakummalla taval- 
la: on joko opittava tai itse löydettävä totuus, tai jos se on 
mahdotonta, on turvauduttava parhaaseen ja vastaansano- 
mattomimpaan inhimilliseen oppiin ja sen varassa uskaltau- 
duttava niin kuin lautalla purjehtimaan elämän halki, ellei 
onnistu matkaamaan vielä turvallisemmin ja vaarattomam- 
min lujemmalla aluksella, luottaen johonkin jumalalliseen 
ilmoitukseen. En siis häpeä esittää kysymystäni, koska 
itsekin kehotat siihen; myöhemmin minun ei tarvitse syyttää 
Itseäni siitä etten nyt sanonut mielipidettäni. Kun nimittäin 
omassa mielessäni ja Kebeen kanssa tarkastelen sitä mitä 
tässä on sanottu, se ei tunnu täysin vakuuttavalta. 

— Ehkä sinun käsityksesi onkin oikea, sanoi Sokrates. — 
Sanohan, Simmias, mikä tässä ei tunnu vakuuttavalta. 

— Se, että myös harmoniasta, lyyrasta ja sen kielistä voisi 
sanoa samalla tavoin: viritetyssä lyyrassa on harmonia 
näkymätön, ruumiiton, täydellisen kaunis ja jumalallinen, 
itse lyyra ja kielet taas ovat ruumiita ja ruumiillisia, yhteen 
liitettyjä, maan kaltaisia ja sukua kuolevaiselle. Entä jos joku 
nyt särkisi lyyran tai katkaisisi sen kielet ja sitten väittäisi 
samoin perustein kuin sinä, että harmonian täytyy vielä olla 
olemassa, että se ei ole voinut hävitä — sillä eihän ole 
mahdollista, että nämä kuolevaiset esineet, lyyra ja kielet, 
olisivat yhä olemassa vaikka kielet on katkaistu, sen sijaan 
harmonia, joka on jumalallisen ja kuolemattoman kaltainen 
ja sille sukua, olisi hävinnyt ja siis tuhoutunut ennen sitä 
mikä on kuolevaa? Ja hän voisi väittää edelleen, että 
harmonian on pakko olla vielä olemassa ja puuosien ja 

kielten täytyy lahota ennen kuin sille voi tapahtua mitään. 
Sinäkin olet varmaan huomannut, Sokrates, että kuvittelem- 
me sielun lähinnä tällaiseksi: ruumiimme jännittyy ja herpau- 
tuu kuumuuden ja kylmyyden, kuivuuden ja kosteuden sekä 
muun sellaisen vaikutuksesta, kun taas sielumme on kaiken 
tämän sekoitus, harmonia, jossa kaikki on hyvin ja sopivasti 
sekoittunut keskenään. Ja jos sielu kerran on harmonia, on 
selvää että kun sairaus tai jokin muu paha saa ruumiimme 
liiaksi herpautumaan tai jännittymään, sielun täytyy heti 
hävitä, olipa se miten jumalallinen hyvänsä, aivan niin kuin 
harmonian yleensäkin sekä musiikissa että muissa taiteissa; 
sen sijaan ruumiin jäännökset säilyvät kauan, kunnes ne 
poltetaan tai mätänevät. Jos joku siis väittää, että niin 
sanotun kuoleman tapahtuessa sielu häviää ensimmäisenä 
koska se on ruumiin ainesten sekoitus, niin mitä me voimme 
esittää tätä teoriaa vastaan? 

Sokrates katsoi kysyjää alta kulmiensa niin kuin hänellä oli 
tapana ja sanoi hymyillen: — Simmias puhuu aivan oikein. 
Jos joku teistä tietää asian minua paremmin, miksei hän 
vastaa? Simmias on kyllä taitavasti tarttunut tähän asiaan. 
Mutta ennen kuin vastaamme, meidän täytyy vielä kuulla 


mitä moittimista Kebeellä on. Näin voitamme aikaa ja e 


voimme miettiä mitä sanomme. Kun olemme kuulleet häntä- 
kin, meidän on annettava periksi jos he näyttävät olevan 
oikeassa, muussa tapauksessa meidän on puolustettava omaa 
kantaamme. Sano siis, Kebes, mikä sinua huolestuttaa. 

— Minä sanon, vastasi Kebes. — Mielestäni asian käsittely 
on yhä samassa pisteessä ja se moite, jonka esitin jo 
aikaisemmin, on yhä voimassa. Se että sielumme on ollut 
olemassa jo ennen kuin se on tullut tähän ihmishahmoon, on 
— sen myönnän edelleenkin — tullut todistetuksi hyvin taita- 
valla ja, jos niin saan sanoa, hyvin riittävällä tavalla. Mutta 
samaa en voi sanoa siitä, että se olisi olemassa vielä 
kuoltuammekin. Tosin en yhdy Simmiaan väitteeseen, että 
sielu ei ole ruumista vahvempi eikä pitkäikäisempi; minä 
uskon sen näissä suhteissa olevan paljon edellä ruumiista. 
Nyt voitaisiin tämän väitteen mukaan kysyä: »Miksi sitten 
vielä epäilet, kun näet, että ihmisen kuoltua heikompi osa on 

yhä jäljellä? Eikö pitkäikäisemmänkin osan pitäisi säilyä 
yhtä kauan?» Mietihän nyt, pitääkö seuraava vastahuomau- 
tukseni paikkansa. On kai parasta että minäkin käytän 
vertausta niin kuin Simmias. Askeinen kysymyshän on 
samaa kuin jos vanhan kankurin kuoltua sanottaisiin, ettei 
mies ole kuollut vaan on yhä jossakin täysissä voimissa, ja 
perusteltaisiin tätä sillä että hänen kutomansa ja käyttämän- 
sä vaate on yhä ehjänä eikä ole hävinnyt; ja jos joku ei 
uskoisi tätä, kysyttäisiin kumpi laji on pitkäikäisempi, ihmi- 
nen vai käytössä ja kulutuksessa oleva vaate, ja kun toinen 
vastaisi ihmisen olevan paljon pitkäikäisempi, katsottaisiin 
varmasti todistetuksi että mies on elossa, koska tuo lyhytikäi- 
sempi osakaan ei ole hävinnyt. Mutta eihän asia ole näin, 
hyvä Simmias. Kuuntelehan mitä sanon. Jokainen ymmärtää, 
että tämä on tyhmää puhetta. Tuo kankuri on kutonut ja 
käyttänyt loppuun monta vaatetta; hänen kuollessaan muut 
niistä olivat kuluneet loppuun mutta viimeinen jäi jäljelle. 
Tämä ei silti osoita, että mies on heikompi ja huonompi kuin 
vaate. Sama kuva soveltuu mielestäni sieluun ja ruumiiseen, 
niistä voidaan mainiosti sanoa aivan samoin, että sielu on 
pitkäikäisempi ja ruumis heikompi ja lyhytaikaisempi. Mutta 
voidaan sanoa myös, että jokainen sielu kuluttaa loppuun 
monta ruumista, varsinkin jos se elää kauan. Sillä jos ruumis 
ihmisen vielä eläessä on jatkuvassa hajoamisen ja häviämisen 
tilassa ja sielu lakkaamatta kutoo uutta loppuun kuluneen 
tilalle, silloin sielulla on yllään viimeinen vaatetuksensa kun 
se itse häviää; tämä vain jää silloin jäljelle, mutta sielun 
hävittyä ruumiin heikkous tulee heti ilmi, se maatuu ja häviää 
nopeasti. Meillä ei siis ole tähän nähden aihetta uskoa ja 
luottaa siihen oppiin, että sielumme on meidän kuoltuamme 
vielä jossakin olemassa. 

— Jos nyt tekisimme vielä pitemmälle meneviä myönnytyk- 
siä kuin sinä, Simmias, ja olettaisimme paitsi sielun olemas- 
saolon ennen syntymäämme myös sen, että vielä kuoltuam- 
mekin joidenkuiden sielut saattavat olla olemassa ja säilyä 
edelleen, syntyä uudelleen useita kertoja ja jälleen kuolla, ja 
että todistelu olisi niin vakuuttava, että sen mukaan sielu voi 
vaikka syntyä uudelleen monta kertaa — vaikka siis tekisim- 

me tämänkin myönnytyksen, emme silti vielä myöntäisi sitä, 
ettei sielu kärsisi näistä lukuisista syntymistään ja ettei se 
lopulta jonkin kuolemansa yhteydessä häviäisi kokonaan. 
Eikä kukaan voisi tietää, milloin kuolema ja ruumiin tuhou- 
tuminen toisi tuhon myös sielulle, sillä kukaan meistä ei voisi 
havaita sitä. Jos siis asia on näin, sen ihmisen luottamus on 
järjetön, joka suhtautuu luottavasti kuolemaan, ellei hän 
pysty osoittamaan että sielu on kokonaan kuolematon ja 
häviämätön. Muussa tapauksessa ihmisen on kuollessaan 
aina pelättävä sielunsa puolesta, koska se voi juuri tällä 
kertaa ruumiista erotessaan hävitä lopullisesti. 

Simmiaan ja Kebeen puheenvuorot saivat meidät kaikki 
apealle mielelle, kuten myöhemmin tunnustimme toisillemme. 
Aiempi keskustelu oli meistä ollut hyvin vakuuttava, mutta 
he saivat meidät taas levottomiksi ja panivat epäilemään 
paitsi edellistä keskustelua myös sitä mitä tämän jälkeen 
puhuttaisiin; pelkäsimme ettei meistä ollut tuomareiksi tai 
että koko asiaa oli mahdoton ratkaista. 

EKHEKRATES Voi Faidon, minä ymmärrän teitä hyvin. Tä- 
män kuultuani minunkin tekee mieli kysyä itseltäni, millai- 
seen todistukseen enää voimme luottaa, kun Sokrateenkin 
esitys, joka oli niin vakuuttava, on nyt joutunut kyseenalai- 
seksi. Minä nimittäin pidän ja olen aikaisemminkin pitänyt 
erityisen kiehtovana sitä ajatusta, että sielumme on eräänlai- 
nen harmonia, ja kun siitä nyt puhuttiin, muistin itsekin 
ennen ajatelleeni niin. Nyt kaipaan samalla lailla kuin 
alussakin jotakin todistelua voidakseni uskoa, ettei sielu 
kuole ihmisen kuollessa. Zeun nimessä, kerro miten Sokrates 
tästä jatkoi! Näyttikö hän olevan pahoillaan niin kuin te vai 
puolustiko hän rauhallisesti omaa kantaansa? Ja oliko hänen 
puolustuksensa vakuuttava vai ei? Kerro meille kaikki niin 
tarkasti kuin osaat! 

FAIDON Minä olen useinkin ihaillut Sokratesta, mutta kos- 
kaan hän ei ole kohonnut minun silmissäni niin korkealle 
kuin silloin. Se että hän ylipäänsä osasi vastata, ei ehkä ollut 
niin merkillistä. Eniten ihailin hänessä ensinnäkin sitä, kuin- 
ka ystävällisesti, hyväntahtoisesti ja kohteliaasti hän kuunteli 
näiden nuorten miesten esitystä, toiseksi sitä, kuinka tarkasti 

hän huomasi minkä vaikutuksen näiden puheet olivat tehneet 
meihin, ja lopuksi sitä kuinka hyvin hän taas sai meidät 
toipumaan. Me olimme niin kuin tappion kärsineitä ja 
pakenevia sotilaita, ja hän kutsui meidät takaisin ja sai 
meidät seuraamaan itseään ja tarkastelemaan asiaa yhdessä 
hänen kanssaan. 

EKHEKRATES Millä tavoin? 

FAiDonNn Minä kerron. Istuin hänen oikealla puolellaan vuo- 
teen vieressä jakkaralla, ja hän istui paljon minua ylempänä. 
Hän silitti päätäni, keräsi kouraansa niskatukkani — hänellä 
oli tapana toisinaan laskea leikkiä hiuksistani — ja sanoi: — 
Huomenna sinä Faidon varmaankin leikkaat kauniit hiukse- 
SI. 

— Niin varmaan, minä sanoin. 

— Etpä leikkaakaan, jos kuulet minua. 

— Kuinka niin? minä kysyin. 

— Tänä päivänä, sanoi Sokrates, — minä leikkaan omat 
hiukseni ja sinä omasi, jos meidän todistelumme kuolee tähän 
emmekä pysty herättämään sitä henkiin. Jos olisin sinä ja 
tämä todistelu karkaisi käsistäni, vannoisin niin kuin argos- 
laiset, etten antaisi tukkani kasvaa ennen kuin olen ryhtynyt 
uudestaan taisteluun ja kukistanut Simmiaan ja Kebeen 
vastavältteet. 

— Eihän Herakleskaan voi mitään kahdelle vastustajalle, 
sanoin minä. 

— Huuda minut apuun niin kuin Herakles Tolaoksen, niin 
kauan kuin on vielä päivä, sanoi Sokrates. 

— No, minä huudan siis sinut apuun, vaikka en kylläkään 
ole Herakles vaan Iolaos, sanoin minä. 

— Se on samantekevää, sanoi Sokrates. — Mutta ensin on 
katsottava, ettei meidän käy hullusti. 

— Millä lailla? kysyin minä. 

— Ettei meistä tule todistelunvihaajia niin kuin joistakuista 
ihmisvihaajia. Ei ole suurempaa onnettomuutta kuin että 
alkaa vihata todisteluja. Todistelunviha syntyy samalla lailla 
kuin ihmisviha. Ihmisviha saa alkunsa siitä, että luottaa 
toiseen ihmiseen sokeasti, ilman tarvittavaa ihmistuntemusta, 
ja pitää häntä täydellisen luotettavana, rehellisenä ja uskolli- 

sena, ja sitten vähän ajan päästä saa huomata että hän onkin 
epärehellinen ja epäluotettava. Sitten käy näin jonkun toisen- 
kin kohdalla, ja kun ihminen kokee tämän monta kertaa, 
varsinkin juuri sellaisten kohdalla joita hän pitää parhaina 
ystävinään, nämä toistuvat pettymykset saavat hänet lopulta 
vihaamaan kaikkia ja kuvittelemaan, ettei kenessäkään ole 
mitään hyvää. Olet kai huomannut että näin voi käydä? 

— Olen kyllä, vastasin. 

— Eikö tämä ole noloa? Näkeehän sen, että tällainen 
henkilö on yrittänyt seurustella toisten kanssa ilman ihmis- 
tuntemusta. Jos hänellä olisi ollut tämä taito, hän olisi 
ottanut huomioon että todella hyviä ja pahoja on kumpiakin 
hyvin vähän, useimmat ovat siltä väliltä. 

— Siis millä tavoin? kysyin minä. 

— Niin kuin esimerkiksi hyvin pienikokoisia ja hyvin 
kookkaitakin, sanoi Sokrates. — Aniharvoinhan sattuu näke- 
mään erityisen kookkaan tai erityisen pienikokoisen ihmisen, 
koiran tai muun olion, ja erittäin harvinaista on myös hyvin 
nopea tai hidas, hyvin ruma tai kaunis, aivan valkoinen tai 
musta. Eivätkö kaikessa juuri äärimmäisyydet ole harvinaisia 
ja välimuodot tavallisia? 

— Ovat varmasti, sanoin minä. 

— Ja jos järjestettäisiin pahuuskilpailu, kärkisijoille pääsisi 
silloinkin vain muutamia? 

— Todennäköisesti, sanoin minä. 

— Niinpä niin, sanoi Sokrates. — Tässä mielessä todistelut 
eivät kuitenkaan muistuta ihmisiä — sinä johdatit minut tässä 
harhaan — vaan siinä, että joku, jolla ei ole todistelutaidon 
tuntemusta, saattaa ensin uskoa jonkin todistelun todeksi ja 
vähän myöhemmin pitää sitä perättömänä, niin kuin se 
joskus onkin, joskus taas ei ole, ja näin hänelle voi käydä yhä 
uudelleen. Kuten tiedät, varsinkin ne jotka ammatikseen 
pitävät kiistapuheita, luulevat lopulta olevansa kaikkia muita 
viisaampia ja yksin tietävänsä, ettei sen enempää asioissa 
kuin todisteluissakaan ole ainoatakaan varmaa ja pysyvää 
vaan kaikki virtaa edestakaisin niin kuin vesi Euripoksen 
salmessa, pysähtymättä hetkeksikään paikalleen. 

— Olet aivan oikeassa, sanoin minä. 

— Olettakaamme, Faidon, jatkoi Sokrates, — että vaikka on 
olemassa jokin oikea ja varma todistelu, joka voidaan 
ymmärtää, joku ihminen on joutunut tekemisiin yksinomaan 
sellaisten todistelujen kanssa, jotka näyttävät vuorotellen 
oikeilta ja vääriltä. Eikö olisi kovin valitettavaa, jos hän 
silloin ei osaa syyttää tästä itseään ja omaa taitamattomuut- 
taan vaan lopulta tuskastuneena työntää syyn todistelujen 
niskoille, vihaa ja moittii niitä loppuikänsä ja jää osattomaksi 
todellisuutta koskevasta oikeasta tiedosta? 

— Olisi todella, minä sanoin. 

— Meidän on siis ennen kaikkea varottava päästämästä 
sieluumme tätä ajatusta, ettei todisteluissa ole mitään var- 
maa. On päinvastoin ajateltava, että emme vielä itse ole 
varmalla pohjalla. Meidän on miehistyttävä ja pyrittävä 
varmuuteen, sinun ja näiden muiden myöhempää elämäänne 
varten, minun taas kuolemaani varten. En itsekään taida nyt 
suhtautua tähän asiaan oikean filosofin tavoin vaan voiton- 
haluisesti niin kuin kehittymättömät ihmiset. Hehän eivät 
kiistellessään välitä siitä miten asia todellisuudessa on vaan 
yrittävät vain saada läsnäolijat samalle kannalle kuin itse 
ovat. Tällä hetkellä minulla ja heillä on vain se ero, että minä 
en yritä saada läsnäolijoita uskomaan omia sanojani — se on 
enintään sivuseikka — vaan haluaisin vakuuttua niistä itse. 
Ajattelen näet tällä tavoin, tosiaan näin itsekkäästi: jos 
sanani ovat tosia, silloinhan on hyvä uskoa niihin; jos taas 
kuoleman jälkeen ei ole mitään, en ainakaan näinä hetkinä 
ennen kuolemaani vaivaa täällä olijoita valituksillani. Tämä 
tietämättömyyteni ei onneksi kestä kauan, pian pääsen siitä. 
Niin, Simmias ja Kebes, tällä tavoin valmistautuneena käyn 
nyt käsiksi todisteluun. Pyydän teitä vähät välittämään 
Sokrateesta mutta sitä enemmän totuudesta. Jos siis teidän 
mielestänne puheessani on perää, hyväksykää se, ellei, pan- 
kaa kaikin keinoin vastaan, etten minä omassa innossani petä 
sekä itseäni että teitä. En halua pois lähtiessäni jättää teihin 
pistintäni niin kuin mehiläinen. 

— Mutta asiaan, hän jatkoi. — Muistuttakaa ensin minua 
siitä mitä olette puhuneet, jos näytän unohtaneen jotakin. 
Simmias siis epäilee ja pelkää, että vaikka sielu on ruumista 

jumalallisempi ja jalompi, se häviää ensiksi, koska se on 
olemukseltaan harmoniaa. Kebes taas sikäli kuin ymmärrän 
myönsi sielun olevan ruumista pitkäikäisempi, mutta hän 
totesi myös, että kukaan ei voi olla varma siitä, ettei sielu 
kuluta loppuun useita ruumiita ja poistuessaan viimeisestä 
häviä itsekin; kuolema olisi juuri tämä sielun tuhoutuminen, 
sillä ruumishan on jatkuvassa tuhoutumisen tilassa. Nämä- 
hän, Simmias ja Kebes, ovat siis ne kohdat joita meidän pitää 
nyt tarkastella? 

Molemmat vastasivat myöntävästi. 

— Ettekö te hyväksy mitään niistä näkökohdista, joita tässä 
on esitetty, vai hyväksyttekö toiset ja hylkäätte toiset? 

— Osan me hyväksymme, osaa emme, vastasivat Simmias 
ja Kebes. 

— Mitä sanotte siitä meidän todistelustamme, kysyi Sokra- 
tes, — että oppiminen on muistamista ja sielumme on siis 
pakostakin ollut olemassa jossakin muualla ennen kuin se 
joutuu teljetyksi ruumiiseen? 

— Minä uskoin sen silloin ilman muuta ja pidän sitä 
edelleenkin niin varmana kuin ylipäänsä mitään, sanoi Ke- 
bes. 

— Samoin minä, sanoi Simmias. — Ihme on, jos tämä 
käsitykseni tästä muuttuu. 

— Mutta thebalainen ystäväni, sanoi Sokrates, — pakkohan 
sinun on muuttaa käsitystäsi, jos edelleen olet sitä mieltä että 
harmonia koostuu eri aineksista ja sielu on ruumiin erilaisista 
jännityksistä muodostuvaa harmoniaa. Et kai voi myöntää 
olevasi oikeassa jos väität, että eri aineksista koostuva 
harmonia on ollut olemassa ennen niitä aineksia joista se on 
muodostunut? Vai kuinka? 

— En tosiaankaan, vastasi Simmias. 

— Huomaatko nyt, että väitteeseesi sisältyy tämä, kun 
sanot, että toisaalta sielu on olemassa jo ennen kuin se 
saapuu ihmisen hahmoon ja ruumiiseen, toisaalta se koostuu 
aineksista joita ei ole vielä olemassa? Harmonia ei nimittäin 
ole sellainen kuin sinun vertauksestasi voisi päätellä. Ensin- 
hän syntyvät lyyra, kielet ja äänet, vielä vailla harmoniaa; 

Sointuuko nyt tämä teoria yhteen äskeisen kanssa? 

— Ei lainkaan, sanoi Simmias. 

— Vaikka juuri harmoniatodisteluunhan sen pitäisi sointua, 
sanoi Sokrates. 

— Niin kyllä, sanoi Simmias. 

— Nämä eivät siis soinnu yhteen, sanoi Sokrates. — Kum- 
man kannan sinä nyt hyväksyt, senkö että oppiminen on 
muistamista vai että sielu on harmoniaa? 

— Ilman muuta edellisen, sanoi Simmias. — Jälkimmäinen 
pälkähti päähäni ilman mitään todisteluja, se vain tuntui 
minusta todennäköiseltä ja sopivalta niin kuin ihmisistä 
yleensäkin. Tiedän, että pelkkään todennäköisyysperusteluun 
nojautuvat käsitykset ovat petollisia, ja jos ei osaa olla 
varuillaan, niihin luottava erehtyy helposti, niin geometriassa 
kuin kaikessa muussakin. Sen sijaan muistamista ja oppimis- 
ta koskeva todistelu lähtee hyväksyttävistä perusteista. Me- 
hän olemme todenneet, että sielumme on olemassa jo ennen 
joutumistaan ruumiiseen aivan samoin kuin se olemus, jota 
sanomme olevaksi sinänsä”. Olen varma siitä, että minulla 
on tämän hyväksymiseen riittävät ja pätevät perustelut. En 
slis vol hyväksyä omasta suustani enkä keneltäkään muulta- 
kaan sitä väitettä, että sielu on harmoniaa. 

— Entä mitä sanot seuraavasta, Simmias? kysyi Sokrates. — 
K atsotko, että harmonia tai jokin muu eri aineksista koostu- 
va voi käyttäytyä toisin kuin ne ainekset, joista se koostuu? 

— Ei varmasti voi. 

— Eikä myöskään voi tehdä eikä kokea muuta kuin mitä ne 
tekevät tai kokevat? 

Simmias oli samaa mieltä. 

— Fikä harmonia voi johtaa omia ainesosiaan vaan sen on 
päinvastoin seurattava niitä? 

Tämänkin Simmias myönsi. 

— Harmonia ei siis mitenkään voi olla ristiriidassa osiensa 
kanssa, ei liikkeen, äänen eikä minkään muunkaan suhteen? 

— Fi missään tapauksessa, sanoi Simmias. 

— Entä eikö harmonia ole harmoniaa aina sen mukaan 
kuinka se on soinnutettu? 

— Nyt minä en ymmärrä, sanoi Simmias. 

— Jos harmonia on soinnutettu paremmin ja täydellisem- b 
min — olettakaamme että tämä käy päinsä —, sanoi Sokrates, 
— eikö se silloin ole enemmän ja täydellisemmin harmoniaa, 
jos taas heikommin ja epätäydellisemmin, eikö se ole vähem- 
män ja epätäydellisemmin harmoniaa? 

— Varmasti. 

— Onko näin myös sielun laita? Voiko toinen sielu olla 
hiukankaan toista sielua enemmän ja täydellisemmin tai 
päinvastoin vähemmän ja epätäydellisemmin sitä mikä se on, 
eli siis sielu? | 

— Ei missään tapauksessa, sanoi Simmias. 

— Entä sitten edelleen, sanoi Sokrates. — Yhtä sielua 
sanotaan järkeväksi, kunnolliseksi ja hyväksi, toista järjettö- 
mäksi, kehnoksi ja pahaksi. Onko oikein sanoa näin? 

— Kyllä se on oikein. É 

— Mitä sitten sielussa oleva hyvyys ja pahuus on niiden 
mielestä, jotka väittävät sielun olevan harmoniaa? Onko 
sekin jälleen harmoniaa ja riitasointua? Onko näistä toinen, 
nimittäin hyvä sielu, sopusointuinen ja sisältyykö siihen — 
kun se jo itsekin on harmoniaa — vielä toinen harmonia, ja 
onko toinen riitasointuinen ja vailla tuota toista harmoniaa? 

— En osaa sanoa, vastasi Kebes, — mutta kaipa ne jotka 
väittävät näin sanoisivat jotenkin tähän tapaan. 

— Mutta mehän olemme yhdessä todenneet, ettei toinen 
sielu voi olla sielu suuremmassa tai pienemmässä määrin d 
kuin toinen, sanoi Sokrates. — Ja tämä toteamus merkitsee 
samalla, ettei myöskään toinen harmonia voi olla harmoniaa 
enemmän ja täydellisemmin eikä vähemmän ja epätäydelli- 
semmin kuin toinen. Vai kuinka? 

— Aivan niin. 

— Mikä ei ole enemmän eikä vähemmän harmoniaa, ei ole 
myöskään enemmän eikä vähemmän sopusointuista, eikö 
niin? 

— Niin. 

— Onko siinä, mikä ei ole enemmän eikä vähemmän 
sopusointuista, enemmän tai vähemmän harmoniaa vai onko 
sitä yhtä paljon? 

— Yhtä paljon. 

— Jos siis toinen sielu ei ole sen enemmän tai vähemmän 
sielu kuin toinenkaan, se ei myöskään ole sen enemmän tai 
vähemmän sopusointuinen? 

— Niin. 

— Siinä tapauksessa siinä ei myöskään ole sen enempää 
riitasointua eikä harmoniaa? 

— Finiin. 

— Voiko näin ollen toisessa sielussa olla enemmän pahuut- 
ta tai hyvyyttä kuin toisessakaan, jos kerran pahuus on 
riitasointua ja hyvyys harmoniaa? 

— Ei voi. 

— Pikemminkin, Simmias, jos tarkkoja ollaan, niin missään 
sielussa ei voi olla pahuutta, jos sielu on harmoniaa. Eihän 
harmoniassa voi olla riitasointua, koska se on kauttaaltaan 
yhtä ja samaa harmoniaa. 

— Finiin. 

— Eikä sielussa voi olla pahuutta, koska se on kauttaaltaan 
yhtä ja samaa sielua. 

— Äsken esitetyn mukaan ei tosiaankaan voi olla. 

— Tämän mukaan siis kaikkien elollisten olentojen sielut 
ovat yhtä hyviä, koska ne kaikki ovat luonnostaan yhtä 
suuressa määrin sieluja. 

— Siltä näyttää, Sokrates. 

— Onko tämä mielestäsi totta? Ja olisiko ajatuksemme 
kulku ollut näin outo, jos se oletus pitäisi paikkansa, että 
sielu on harmoniaa? 

— Ei missään tapauksessa, vastasi Simmias. 

— Entä edelleen? jatkoi Sokrates. — Mitä arvelet, onko 
ihmisessä muuta hallitsevaa kuin sielu, varsinkin jos tämä 
sielu on järkevä? 

— Fiole. 

— Antaako sielu periksi ruumiin haluille vai vastustaako se 
niitä? Esimerkiksi kun ihminen on kuumissaan ja janoinen, 
sielu painostaa päinvastoin olemaan juomatta, nälkäistä se 
painostaa olemaan syömättä, ja lukemattomissa muissakin 
asioissa näemme sielun vastustavan ruumista. Vai kuinka? 

— Niin juuri. 

— Emmekö juuri todenneet, että jos sielu on harmoniaa, sen 

sointi ei voi koskaan olla ristiriidassa sen omien ainesosien 
jännitysten, höltymisten, värähtelyjen ja muun sellaisen kans- 
sa; se ei voi koskaan johtaa näitä vaan sen on päinvastoin 
mukauduttava niihin? 

— Totesimme toki, sanoi Simmias. 

— Eikö se nyt kuitenkin näytä toimivan juuri päinvastoin? 
Se johtaa kaikkea sitä mistä sen itsensä sanotaan koostuvan, 
vastustaa sitä lähes kaikessa koko elämän ajan ja hallitsee 
sitä kaikin tavoin, toisinaan kurittaen sitä ankarammin ja 
vaivojen avulla, esimerkiksi urheilun ja lääkintätaidon alalla, 
toisinaan lempeämmin, puhutellen ruumiin haluja, kiihkoja ja 
pelkoja uhkaavaan tai varoittavaan sävyyn, niin kuin itse 
olisi vieras kaikelle tälle. Näin Homeroskin esittää asian 
Odysseiassa, kun hän sanoo Odysseuksesta: 


Rintaans' urho jo löi, sydämelleen hilliten haastoi: 
»K estäös vain, sydän! Sait katalampiakin sinä kestää.» 


Vai arveletko hänen tätä sepittäessään ajatelleen, että sielu on 
harmoniaa, jota ruumiin halut, kiihkot ja pelot ohjailevat? 
Fikö päinvastoin, että sielu ohjaa ja hallitsee näitä ja että se 
on jotakin paljon jumalallisempaa kuin harmonia? 

— Varmasti on näin, Sokrates. 

— Emme siis, hyvä ystävä, voi mitenkään väittää sielun 
olevan harmoniaa. Jos väittäisimme näin, joutuisimme risti- 
riitaan sekä jumalaisen Homeroksen että itsemme kanssa. 

— Se on totta, sanoi Simmias. 

— Kas niin, sanoi Sokrates. — Nyt olemme ilmeisesti 
kaikella kunnialla saaneet thebalaisen Harmonian meille 
suopeaksi. Mutta sanohan, Kebes, millä tavoin ja millaisella 
todistelulla pääsemme sovintoon myös Kadmoksen kanssa? 

— Varmasti sinä keksit keinon, vastasi Kebes. — Osasithan 
sinä aivan yllättävästi kumota todistelullasi harmoniankin. 
Kun Simmias esitti omat epäilynsä, olin tosiaan utelias 
näkemään, mahtaisiko kukaan mitään hänen perustelulleen. 
Hämmästyin suuresti, kun se sortui jo sinun todistuksesi 
ensimmäiseen hyökkäykseen. Fn siis ihmettelisi, vaikka Kad- 
moksen kohdalla kävisi samoin. 


53 


95a 


96a 


FAIDON 


— Hyvä ystävä, sanoi Sokrates, — älä puhu liikoja, ettei 
paha silmä käännytä pakoon minun todistustani. Se jääköön 
kuitenkin jumalan huomaan, meidän on kuten Homeros 
sanoo käytävä päin ja otettava mittaa sanoistasi. Kertaan nyt 
pääkohdat siitä mikä sinua askarruttaa. Kaipaat todistetta 
sille, että sielumme on häviämätön ja kuolematon; muussa 
tapauksessahan sen filosofin luottamus on järjetöntä ja 
typerää, joka odottaa kuolemaansa rohkeana ja uskoo saa- 
vansa kuoltuaan paremman osan kuin jos olisi elänyt elä- 
mänsä toisin. Sen todistaminen, että sielu on vahva ja 
jumalallinen ja on ollut olemassa jo ennen kuin olemme 
syntyneet ihmisiksi, ei mielestäni vielä näytä toteen sielun 
kuolemattomuutta vaan pelkästään sen, että sielu on pitkäi- 
käisempi ja on ollut tätä ennen olemassa jo mittaamattoman 
kauan, tiennyt monia asioita ja toiminut monin tavoin. Se ei 
silti ole ollut kuolematon, vaan juuri joutuminen ihmisruu- 
miiseen on sairauden tavoin pannut alulle sen tuhoutumisen. 
Se elää onnettomana tämän elämänsä ja lopulta tuhoutuu 
siinä mitä me nimitämme kuolemaksi. Sinun mukaasi on 
samantekevää, joutuuko sielu ruumiiseen vain kerran vai 
useammin, ainakin mitä meidän pelkoomme tulee. Jos ei 
tiedä eikä pysty todistamaan että sielu on kuolematon, 
silloinhan on täysi syy pelkoon, ellei ole aivan järjetön. Tätä 
sinä, Kebes, minun ymmärtääkseni tarkoitat. Olen varta 
vasten käynyt tämän kaiken tässä uudelleen lävitse, jotta 
meiltä ei unohtuisi mitään ja sinä voisit lisätä tai poistaa 
jotakin, jos haluat. | 

— Ei minun ainakaan tässä vaiheessa tarvitse poistaa eikä 
lisätä mitään, sanoi Kebes. — Juuri tätä minä tarkoitan. 

Sokrates oli pitkän aikaa vaiti ja omissa mietteissään. — 
Tämä ei ole mikään vähäpätöinen asia, tämä joka sinua nyt 
askarruttaa, Kebes, sanoi hän sitten. — Syntymän ja tuhoutu- 
misen syyt täytyy tutkia pohjiaan myöten. Jos haluat kuulla, 
kerron sinulle niistä omat kokemukseni, ja jos kertomukses- 
sani on jotakin mistä voi olla sinulle hyötyä, voit käyttää sitä 
oman kantasi tueksi. 

— Minä kuuntelen mielelläni, sanoi Kebes. 

— Kuuntele siis, minä kerron. Nuorena halusin kiihkeästi 

tutustua siihen viisauden alaan, jota sanotaan luonnontutki- 
mukseksi. Uskoin sen olevan jotakin suurenmoista; se tietäisi 
syyt kaikkeen, tietäisi miksi mikin syntyy, tuhoutuu ja 
ylipäänsä on olemassa. Vaivasin yhtenään päätäni miettimä!- 
lä ensinnäkin tällaisia asioita: joutuvatko kuumuus ja kyl- 
myys jonkinlaiseen käymistilaan, joka synnyttää elollisia 
olioita, kuten jotkut väittivät? Onko ajattelukykymme veren, 
ilman vai tulen vaikutusta vai eikö minkään näistä, syntyvät- 
kö sen sijaan näkö-, kuulo- ja hajuaistimukset aivoissa, 
aiheuttavatko ne vuorostaan muistot ja mielipiteet, ja synnyt- 
tävätkö nämä taas vakiinnuttuaan tiedon? Pohdittuani sitten 
vielä kaikkien näiden seikkojen häviämistä ja maan ja 
taivaan ilmiöitä tulin siihen tulokseen, että olin kertakaikki- 
sen kyvytön tutkimaan tällaista. Osoitan sinulle, että näin oli 
laita. Tämä tutkiminen sokaisi minut niin, että lakkasin 
ymmärtämästä niitäkään asioita, jotka olin omastani ja 
muidenkin mielestä sitä ennen tiennyt, esimerkiksi sitä minkä 
vuoksi ihminen kasvaa. Siihen asti olin pitänyt itsestään 
selvänä, että ihminen kasvaa syömällä ja juomalla; kun 
ravinnossa oleva liha liittyy lihaan, luut luihin ja samalla 
tavoin kaikkeen muuhunkin karttuu tätä vastaavia aineita, 
silloin vähäinen ainesmäärä vähitellen lisääntyy ja ihminen 
kasvaa pienestä suureksi. Näin minä silloin luulin. Eikö se 
tunnu aivan järkevältä? 

— Tuntuu, vastasi Kebes. 

— Mutta kuulehan edelleen. Nähdessäni pitkän ja lyhyen 
miehen rinnakkain luulin olevani oikeassa, kun ajattelin 
toisen olevan päätään pitempi, ja samoin jos näin kaksi 
hevosta vierekkäin. Vielä selvempi esimerkki: kymmenen oli 
mielestäni enemmän kuin kahdeksan siitä syystä, että jälkim- 
mäiseen oli liitetty kaksi, ja kaksikyynäräinen oli kyynärää 
pitempi siksi että siinä oli puolet enemmän. 

— Mitä mieltä sinä nyt sitten olet? kysyi Kebes. 

— Fn totta vieköön enää ollenkaan kuvittele tietäväni mistä 
nämä asiat johtuvat, kun en pysty sanomaan edes tätä: että 
kun yhteen lisätään yksi, muuttuuko se yksi johon lisättiin 
yksi kahdeksi, vai muuttuvatko se joka lisättiin ja se johon 
lisättiin juuri tämän lisäyksen vuoksi yhdessä kahdeksi? 

Minua kummastuttaa se, että kun ne molemmat ovat olleet 
erillään toisistaan, kumpikin niistä oli yksi eivätkä ne 
muodostaneet kahta, mutta kun ne siirtyivät toistensa lähelle, 
juuri tämä niiden lähestyminen ja yhtyminen aiheutti sen että 
niistä tuli kaksi. Ja samöin jos yksi jaetaan, en enää suostu 
uskomaan että juuri tämä jakaminen muuttaa sen kahdeksi, 
sillä kahdentumisen syyhän on nyt päinvastainen kuin äsken. 
Äsken oli syynä se että ne lähenivät toisiaan ja toinen 
liitettiin toiseen, nyt taas että ne irrotetaan ja erotetaan 
toisistaan. Enkä enää kuvittele tämän menetelmän nojalla 
tietäväni, miksi syntyy yksi tai miksi ylipäänsä mitään 
syntyy, tuhoutuu tai on olemassa. Minun on sepitettävä jokin 
muu menetelmä, tätä en voi mitenkään hyväksyä. 

Kuulin sitten kerran luettavan kirjaa, jonka tekijäksi mai- 
nittiin Anaksagoras. Siinä sanottiin, että kaiken järjestyksen 
ylläpitäjä ja kaiken aiheuttaja on järki. Ihastuin tästä selityk- 
sestä; tuntui olevan jotenkin paikallaan, että järki on kaiken 
aiheuttaja, ja ajattelin, että jos näin on laita, tuo ohjaava järki 
saattaa kaiken järjestykseen ja hoitaa kaikki asiat parhain 
päin. Jos siis halutaan saada tietää, mikä aiheuttaa minkin 
olion syntymisen, häviämisen tai olemassaolon, on otettava 
selville, millainen olotila, toiminta tai tapahtuma on millekin 
paras. Tämän mukaan ihmisen on tutkittava yksinomaan 
sitä, mikä tässä ja jokaisessa muussakin tapauksessa on 
parhainta ja täydellisintä. Silloin hän tulee ilman muuta 
tietämään myös sen mikä on huonompaa, koska näitä 
molempia koskeva tieto on sama. Näin ajattelin ja olin 
riemuissani, kun uskoin löytäneeni Anaksagoraassa opetta- 
jan, joka selittäisi’ kaiken olevaisen syyt omankin järkeni 
mukaisesti; hän sanoisi minulle ensinnäkin, onko maa litteä 
vai pyöreä, ja sen jälkeen selittäisi syyn tähän ja miksi 
ehdottomasti täytyi olla näin, kumpi näistä oli parempaa ja 
miksi maan oli parempi olla juuri sellainen. Jos hän sanoisi 
maan olevan kaikkeuden keskus, hän selittäisi myös miksi 
sen oli parempi olla kaiken keskipisteenä. Päätin, että jos hän 
selvittäisi nämä asiat minulle, en enää kaipaisi mitään 
muunlaisia syitä. Aloin samalla tavoin ottaa selville myös 
auringon, kuun ja muiden taivaankappaleiden keskinäiset 

nopeudet, niiden kiertokulun ja muut vaihtelut ja sen miksi 
niiden kaikkien ominaisuudet ja käyttäytymistavat ovat juuri 
niille parhaat. Jos Anaksagoras kerran sanoi järjen pitävän 
tätä kaikkea järjestyksessä, en voinut kuvitella hänen esittä- 
vän sille muuta syytä kuin että kaiken oli parasta olla juuri 
sellaista kuin oli. Niinpä ajattelin, että hän mainittuaan syyt 
joka asialle erikseen ja kaikille yhteisesti selvittäisi myös, 
mikä on kullekin parasta ja mikä on kaikkien yhteistä hyvää. 
Mistään hinnasta en olisi luopunut näistä toiveistani; tartuin 
kiihkeästi kirjoihin ja luin ne kiireesti saadakseni mahdolli- 
simman pian tietää, mikä on parasta ja mikä huonompaa. 

Suuret toiveeni romahtivat kuitenkin, kun lukiessani näin, 
ettei tuo mies nojautunutkaan järkeen eikä katsonut sillä 
olevan mitään osuutta asioiden järjestykseen, vaan esitti 
syiksi ilman, eetterin, veden ja joukon muita merkillisyyksiä. 
Tämä oli minusta aivan samaa kuin jos sanottaisiin, että 
Sokrates toimii kaikissa teoissaan järkensä vaikutuksesta, ja 
sitten yritettäisiin selittää toimintani syitä sanomalla, että 
minä ensinnäkin istun nyt tässä siitä syystä että ruumiini on 
muodostunut luista ja jänteistä, luut ovat vahvoja ja niiden 
välillä on nivelet, jänteet taas kykenevät kiristymään ja 
höltymään ja ympäröivät luita yhdessä lihasten ja ihon 
kanssa, joka pitää niitä kaikkia koossa; kun luut liikkuvat 
nivelten varassa, jänteiden höltyminen ja kiristyminen aiheut- 
taa sen että minä pystyn taivuttamaan jäseniäni, ja siitä 
syystä minä nyt istun tässä polvet koukussa. Tai jos minun 
keskusteluni teidän kanssanne selitettäisiin samantapaisilla 
syillä ja sanottaisiin sen aiheutuvan äänestä, ilmasta, kuule- 
misesta ja ties mistä sellaisesta mutta jätettäisiin mainitse- 
matta todelliset syyt, nimittäin että kun ateenalaiset katsoivat 
parhaaksi tuomita minut, minä puolestani katson parhaaksi 
istua tässä ja pidän oikeana pysytellä täällä ja alistua itselleni 
määrättyyn rangaistukseen. Koira vieköön, käsitys siitä mikä 
on parhaaksi olisi kyllä jo ajat sitten lennättänyt nämä 
jänteet ja luut Megaraan tai Boiotiaan, ellen minä olisi 
pitänyt oikeampana ja parempana kärsiä valtion määräämää 
rangaistusta kuin paeta ja puikkia tieheni! 

Olisi kuitenkin perin kummallista sanoa noita äsken mai- 

nittuja seikkoja syiksi. Jos joku sanoisi, että ilman kaikkea 
tätä, luita, jänteitä ja muuta sellaista en pystyisi tekemään 
sitä mitä pidän oikeana, hän puhuisi kyllä totta; olisi 
kuitenkin hyvin pintapuolista väittää näiden olevan syynä 
siihen, että toimin kuten toimin, ja väittää että teen tämän 
kaiken järkeni vaikutuksesta enkä siksi että olen valinnut sen 
mikä on parempaa. Joka näin väittää, ei pysty näkemään 
eroa kahden eri asian välillä: toinen on todellinen syy, toinen 
se mitä ilman syy ei voisi olla syy. Juuri tätähän ihmiset 
yleensä näkyvät nimittävän itse syyksi, käyttäen väärää 
nimitystä niin kuin haparoisivat pimeässä. Niinpä yksi panee 
maan pysymään taivaiden sisäpuolella sitä ympäröivän pyör- 
teen varassa, toisen mukaan maa on kuin litteä kaukalo, jota 
ilma kannattaa; mutta sitä voimaa joka saa kaiken asettu- 
maan parhaaseen mahdolliseen olotilaan he eivät tutki eivät- 
kä usko siihen sisältyvän mitään jumalallista, vaan kuvittele- 
vat löytävänsä jonkun vielä entistäkin väkevämmän ja kuole- 
mattomamman Atlaan, joka vielä paremmin pitää kaikkea 
koossa. He eivät ajattele että kaiken koossapitäjä ja kannat- 
taja on se mikä on todella hyvää ja oikeaa. Minä olisin 
ilomielin ryhtynyt kenen tahansa oppilaaksi, joka olisi voinut 
selvittää tämän syyn. Mutta kun se jäi minulle tuntematto- 
maksi enkä itse pystynyt löytämään sitä enkä liioin kuule- 
maan keneltäkään muulta, minun oli lähdettävä uudelle 
retkelle sitä etsimään. Haluatko kuulla, Kebes, miten tämä 
retkeni sujui? 

— Sen vasta haluaisinkin, sanoi Kebes. 

— Kun olin luopunut tutkimasta asioita, sanoi Sokrates, — 
päätin varoa ettei minulle kävisi kuten joskus auringonpimen- 
nyksen tarkkailijoille, jotka pilaavat silmänsä, elleivät tyydy 
katsomaan auringon kuvaa vedestä tai muusta sentapaisesta 
pinnasta. Ajattelin tätä ja pelkäsin sieluni sokaistuvan koko- 
naan, jos katselen asioita silmilläni ja yritän tavoittaa niitä 
aistieni välityksellä. Totesin, että minun on turvauduttava 
pelkkään ajatuskykyyni ja tarkasteltava olevaisen todellista 
olemusta sen avulla. ÄAskeinen vertaukseni ei ehkä ole eräässä 
suhteessa aivan osuva; en näet myönnä, että pelkästään 
ajatusten avulla tutkittaessa nähtäisiin asiat enemmän kuvina 

kuin jos niitä tarkastellaan käytännön tapausten avulla. 
Aloin joka tapauksessa toimia näin. Oletan aina todeksi sen 
väitteen, joka tuntuu olevan vaikeimmin kumottavissa, ja jos 
jokin alkusyitä tai mitä tahansa muuta koskeva asia näyttää 
olevan sen kanssa sopusoinnussa, pidän sitä totena, muuta 
pidän epätotena. Yritän selittää paremmin mitä tarkoitan, 
sillä sinä et varmaankaan vielä ymmärrä. 

— En oikein, se on totta, sanoi Kebes. 

— Tämä ei kylläkään ole mitään uutta, sanoi Sokrates, — 
vaan samaa mitä olen puhunut aina muulloinkin ja myös 
äskeisessä keskustelussa. Koetan selittää, millainen on ole- 
mukseltaan tuo alkusyy, jota olen tutkinut, ja palaan usein 
toistamaan! lähtökohtaan, oletukseen että on olemassa sellai- 
nen asia kuin kauneus sinänsä, samoin hyvyys, suuruus ja 
niin edelleen. Jos olet samaa mieltä ja myönnät tämän, toivon 
voivani tämän perusteella osoittaa ja todistaa sinulle syyn 
sielun kuolemattomuuteen. 

— Totta kai minä myönnän, jatka vain, sanoi Kebes. 

— Entä oletko samaa mieltä seuraavassakin kohdassa? 
kysyi Sokrates. — Minä uskon, että jos on olemassa jotakin 
muutakin kaunista kuin tämä kauneus sinänsä, se on kaunis- 
ta vain siitä syystä että sillä on osuus tähän kauneuteen, ja 
samoin on kaiken muunkin laita. Oletko tämän syyn suhteen 
samaa mieltä? 

— Olen, vastasi Simmias. 

— Niitä muita oppineita syitä minä en nyt enää ymmärrä 
enkä pysty tajuamaan, sanoi Sokrates. — Jos minulle selite- 
tään jonkin esineen kauneuden johtuvan sen viehättävästä 
väristä, muodosta tai muusta sellaisesta, käännän tällaiselle 
puheelle selkäni, sillä se saa minut vain hämmennyksiin. Sen 
sijaan pidän suoran yksinkertaisesti ja ehkä lapsekkaastikin 
kiinni siitä käsityksestä, ettei esinettä tee kauniiksi mikään 
muu kuin itse kauneuden läsnäolo tai osallisuus siihen, mistä 
tai miten se sitten siihen liittyykin — tätä en nimittäin vielä 
osaa sanoa varmasti, sen ainoastaan että kaikki kaunis on 
kaunista vain kauneuttaan. Näin minusta on varminta vasta- 
ta sekä itselleni että muille, ja jos pidän tästä kiinni, en 
horjahda vaan voin turvallisesti sanoa itselleni ja kenelle 

tahansa muulle, että kaunis on kaunista kauneuttaan. Vai 
mitä mieltä olet? 

— Samaa mieltä. 

— Ja suuri on suuri ja suurempi on suurempi suuruuttaan, 
pienempi taas on pienempi pienuuttaan? 

— Niin. 

— Jos vältettäisiin, että joku on jotakuta toista päätään 
pitempi ja tämä toinen taas on päätään lyhyempi, sinä et siis 
hyväksyisi tätä vaan osoittaisit, että kaikki mikä on suurem- 
paa kuin toinen on suurempaa vain suuruuttaan eli sen 
suuremmuus johtuu suuruudesta, ja mikä on pienempää on 
sitä vain pienuuttaan eli sen pienemmyys johtuu pienuudesta. 
Jos nimittäin sanoisit toisen olevan päätään pitempi ja toisen 
päätään lyhyempi kuin toinen, saisit pelätä sitä vastahuo- 
mautusta, että tämän mukaan ensinnäkin suurempi on suu- 
rempi samasta syystä kuin pienempi on pienempi, ja toisek- 
seen suuremman tekee suuremmaksi pää joka itse on pieni — 
onhan luonnotonta, että jokin on suuri pienen ansiosta. 
Tätähän sinä pelkäisit? 

— Sitä juuri, vastasi Kebes nauraen. 

— Samoin et uskaltaisi sanoa, että kymmenen on kahta 
enemmän kuin kahdeksan ja tästä syystä sitä suurempi, vaan 
sanoisit kymmenen olevan enemmän enemmyytensä vuoksi? 
Etkä väittäisi kaksikyynäräisen olevan kyynärää puolta 
pitempi vaan sanoisit sen olevan pitempi pituutensa vuoksi? 
Muutenhan saisit pelätä samaa kuin äsken. 

— Aivan totta, sanoi Kebes. 

— Jakun yhteen lisätään yksi tai yksi jaetaan kahtia, et toki 
sanoisi, että kahdeksi tuleminen johtuu lisäämisestä tai 
jakamisesta? Julistaisit sen sijaan, ettet tiedä mitään muuta 
tapaa tulla joksikin kuin sen, että tulee osalliseksi kyseisen 
olevaisen omimmasta olemuksesta, ja ettet äskeisissä tapauk- 
sissa tiedä muuta syytä kahdeksi tulemiseen kuin sen, että 
tulee osalliseksi kakseudesta, joten kahdeksi tuleminen edel- 
lyttää osallisuutta siihen samoin kuin yhdeksi tuleminen 
edellyttää osallisuutta ykseyteen. Sen sijaan jakamisista, 
lisäämisistä ja muista hienouksista sinun ei tarvitsisi välittää, 
ne saisit jättää itseäsi viisaampien huoleksi. 

Koska pelkäät omaa varjoasikin, niin kuin on tapana 
sanoa, ja omaa kokemattomuuttasi, pitäisit kiinni meidän 
turvallisesta lähtökohdastamme ja vastaisit sen mukaan. Jos 
joku kävisi tämän väitteen kimppuun, et olisi huomaavinasi 
etkä vastaisi ennen kuin olisit tutkinut, ovatko siitä seuraavat 
johtopäätökset keskenään sopusoinnussa vai ristiriitaisia. 
Kun sitten joutuisit perustelemaan tämän oletuksen, tekisit 
sen esittämällä sen tueksi toisen, parhaalta tuntuvan yleisem- 
män oletuksen, ja jatkaisit kunnes pääsisit kyllin hyväksyttä- 
vään tulokseen. Mikäli haluat löytää jotakin todellista, sinun 
el pidä sekoittaa keskenään lähtökohtaa ja sen seurauksia 
niin kuin ammattikiistelijät, jotka eivät välitä todellisuudesta 
tuon taivaallista vaan ovat tyytyväisiä itseensä sotkettuaan 
viisaudessaan kaiken yhteen. Jos olet filosofi, teet kai niin 
kuin olen puhunut. 

— Olet ehdottomasti oikeassa, sanoivat Simmias ja Kebes 
yhteen ääneen. 

FEKHEKRATES Ja oikein sanoivatkin, Faidon. On ihme, miten 
selvästi Sokrates osasi tämän esittää. Kyllä sen vähemmän- 
kin älykäs nyt ymmärtää. 

FAIDON Sitä mieltä mekin kaikki siellä olimme. 
EKHEKRATES Samoin me jotka saimme nyt kuulla sen. 
Mutta mitä tämän jälkeen puhuttiin? 

FAiIDon Muistelen, että kun olimme yhtyneet Sokrateen 
sanoihin ja myöntäneet, että kaikki ideat ovat todellisuutta ja 
kaikki muut seikat saavat nimensä ideoiden mukaan, koska 
ovat niihin osallisia, Sokrates kysyi: — Jos sinä olet tätä 
mieltä, etkö sanoessasi Simmiaan olevan Sokratesta pitempi 
mutta Faidonia lyhyempi sano samalla, että Simmiaassa on 
yhtä aikaa pituutta ja lyhyyttä? 

— Sanon. 

— Mutta myönnät kai, että väite »Simmias on Sokratesta 
pitempi» ei ole totta sillä tavoin kuin sanamuodosta voisi 
päätellä? Eihän Simmias ole pitempi luonnostaan, siksi että 
hän on Simmias, vaan pituutensa vuoksi, eikä hän ole 
Sokratesta pitempi siksi että Sokrates on Sokrates, vaan 
koska Sokrateessa on hänen omaan pituuteensa verrattuna 
lyhyyttä. 

— $Se on totta. 

— Eikä Simmias ole Faidonia lyhyempi siksi että Faidon 
on Faidon, vaan koska Faidonissa on Simmiaan lyhyyteen 
verrattuna pituutta. 

— Aivan niin. 

— Simmiaalle kuuluukin sekä lyhyen että pitkän nimitys, 
koska hän on molempien keskivälillä; lyhyydellään hän sallii 
toisen olla pitempi, pituudellaan taas jättää toisen lyhyem- 
mäksi. Tämä kuulostaa varsin tieteelliseltä tekstiltä, lisäsi 
Sokrates hymyillen, — mutta näin asia on. 

Kebes oli samaa mieltä. 

— Puhun tästä saadakseni sinut vakuuttumaan. Minun 
käsitykseni mukaan ei yksin suuruus sinänsä kieltäydy 
olemasta yhtä aikaa suuri ja pieni; myös meissä oleva 
suuruus torjuu aina pienuuden eikä suostu jäämään toista 
pienemmäksi. Kohdatessaan vastakohtansa, pienuuden, sillä 
on kaksi mahdollisuutta, joko väistyä ja paeta tai hävitä 
olemattomiin. Se ei suostu omaksumaan pienuutta ja muuttu- 
maan toiseksi kuin oli. Minä kyllä olen suostunut omaksu- 
maan pienuuden ja olen edelleen se mikä olen, yhä sama 
plenuudestani huolimatta. Suuruus sinänsä sen sijaan ei 
suostu olemaan pientä, koska se on suurta. Samoin ei meissä 
oleva pienuus suostu muuttumaan suureksi eikä olemaan 
suurta, eikä mikään muukaan vastakohta voi pysyä samana 
kuin on ollut ja samanaikaisesti muuttua vastakohdakseen, 
vaan kohdatessaan vastakohtansa se joko väistyy tai häviää 
olemattomiin. 

— Se tuntuu aivan selvältä, sanoi Kebes. 

Tämän kuultuaan sanoi joku läsnäolijoista, en nyt muista 
kuka: — Taivaan tähden, eikö aikaisemmassa keskustelussa 
todettu juuri päinvastoin, että pienemmästä syntyy suurempi 
ja suuremmasta pienempi ja että vastakohdat syntyvät nimen- 
omaan vastakohdistaan? Nyt minun käsittääkseni todettiin, 
että tämä on mahdotonta. 

Sokrates kääntyi puhujaan päin ja sanoi: 

— Reippaasti tehty, että otit tämän esiin. Sinä et kuitenkaan 
ole huomannut, mikä ero tämän ja silloisen välillä on. Silloin 
sanottiin, että vastakkaisesta syntyy vastakkainen asia, nyt 

taas, että itse vastakohta ei voi koskaan muuttua vastakoh- 
dakseen, ei meissä eikä koko todellisuudessa. Silloinhan, 
hyvä ystävä, puhuimme asioista joilla on vastakkaiset omi- 
naisuudet ja käytimme niistä näiden vastakohtien nimiä, nyt 
taas itse vastakohdista, joiden mukanaolosta nuo asiat ovat 
saaneet nimensä. Itse nämä vastakohdat eivät siis kuten 
sanottu voi koskaan syntyä toisistaan. Ja katsahtaen Kebee- 
seen Sokrates kysyi: — Entä oliko sinullakin joitakin tämänta- 
paisia pulmia? 

— Ei juuri tällaisia, vastasi Kebes, — vaikka onhan tässä 
vielä yhtä ja toista pulmallista. 

— Olemme siis päässeet yksimielisyyteen siitä, ettei vasta- 
kohta voi milloinkaan muuttua vastakohdakseen, sanoi Sok- 
rates. 

— Täydelleen, sanoi Kebes. 

— Entä oletko samaa mieltä seuraavastakin? jatkoi Sokra- 
tes. — Onko sinun mielestäsi olemassa sellaista kuin kuumuus 
ja kylmyys? 

— On. 

Ovatko ne samaa kuin lumi ja tuli? 

— Eivät tietenkään. 

— Kuumuus on siis toista kuin tuli ja kylmyys toista kuin 
lumi? 

— Niin. 

— Katsot varmaan, että — käyttääksemme äskeistä sanon- 
taa — jos lumi omaksuu kuumuuden, se ei enää voi olla samaa 
kuin se oli eli lunta ja samalla kuumaa, vaan kohdatessaan 
kuumuuden sen on joko väistyttävä tai hävittävä kokonaan. 

— Juuri niin. 

— Ja samoin tuli kohdatessaan kylmyyden joko väistyy tai 
häviää. Se ei voi omaksua kylmyyttä ja tulla kylmäksi ja 
samalla säilyä sinä mikä se oli, siis tulena. 

— Totta, sanoi Kebes. 

— Joissakin tapauksissa on siis niin, jatkoi Sokrates, — ettei 
pelkästään itse idealla ole ikuisesti oikeutta omaan nimeensä 
vaan lisäksi jollain muullakin, joka ei ole idea itse mutta on 
koko olemassaolonsa ajan tuon idean muotoinen. Esimerkki 
ehkä selventää tätä. Onhan parittomuudella aina oikeus 

nimitykseen pariton, eikö niin? 

— On. 

— Kysyn nyt: vainko itse parittomuuden olemuksella, vai 
onko olemassa jotain muutakin, toista kuin parittomuus, 
josta on samoin käytettävä tätä nimitystä, koska siihen 
luonnostaan aina liittyy parittomuus? Tarkoitan esimerkiksi 
lukua kolme ja muita vastaavia. Ajattelehan nyt lukua kolme. 
Eikö siitä ole aina käytettävä oman nimensä ohella nimitystä 
pariton, vaikka tämä ei olekaan samaa kuin kolme? Kolme, 
viisi ja puolet kaikista luvuista ovat luonnostaan parittomia, 
vaikka ne eivät ole samaa kuin parittomuus. Eivätkä kaksi, 
neljä ja koko toinen lukusarja ole samaa kuin parillisuus, 
mutta silti kukin niistä on aina parillinen. Myönnätkö 
tämän? | 

— Totta kai, vastasi Kebes. 

— Tällä yritän osoittaa sitä, sanoi Sokrates, — että näköjään 
eivät vain itse vastakohdat sulje toisiaan pois. Myös sellaiset 
asiat, jotka eivät itse ole vastakohtia mutta joihin sisältyy 
vastakkaisia ominaisuuksia, sulkevat.ilmeisesti pois sen idean 
joka on niihin itseensä sisältyvälle idealle vastakkainen; sen 
kohdatessaan ne joko väistyvät tai häviävät. Eikö luku 
kolmekin ennemmin lakkaa olemasta tai käyttäydy miten 
muuten tahansa kuin suostu muuttumaan parilliseksi ja 
pysymään yhä kolmena? 

— Ehdottomasti, sanoi Kebes. : 

— Eiväthän kaksi ja kolme ole vastakohtia? sanoi Sokrates. 

— Eivät. 

— Siis eivät ainoastaan vastakkaiset ideat torju toisiaan, 
vaan moni muukin asia sulkee pois vastakkaiset ominaisuu- 
det. 

— Se on aivan totta. 

— Yrittäisimmekö nyt, sanoi Sokrates, — määritellä millai- 
sia nämä asiat ovat? 

— Yritetään. 

— Nehän ovat niitä, hyvä Kebes, jotka ottaessaan jonkin 
kohteen haltuunsa pakottavat sen omaksumaan paitsi oman 
ideansa myös jonkin vastakohtaisuuden, eikö totta? 

— Mitä tarkoitat? 

— Sitä mistä äsken puhuimme. Se mitä hallitsee kolmeuden 
idea, on siis paitsi kolme myös aina pariton. 

— Aivan niin. 

— Eikä se voi koskaan omaksua ideaa, joka on vastakkai- 
nen sille muodolle joka aiheuttaa parittomuuden. 

— Ei. 

— Senhän sai aikaan parittomuuden idea? 

— Niin. 

— Ja tämän vastakohta on parillisuuden idea? 

— Niin. 

— Kolmeen ei siis voi koskaan liittyä parillisuuden ideaa? 

— Ei voi. 

— Se on toisin sanoen osaton parillisuudesta? 

— Niin on. 

— Kolme on siis pariton? 

— Niin. 

— Sanoin äsken, että pitäisi määritellä ne asiat, jotka 
torjuvat jonkin vastakohdan vaikka eivät itse olekaan sille 
vastakkaisia, kuten esimerkiksi luku kolme ei ole parillisuu- 
den vastakohta mutta silti torjuu sen, koska kolmeen liittyy 
parillisuudelle vastakkainen ominaisuus, samoin kahteen pa- 


rittomuudelle, tuleen kylmyydelle vastakkainen ominaisuus 


ja niin edelleen. Eikö tämä voitaisi määritellä niin, että ei 
yksin vastakohta torju vastakohtaansa, vaan myös jos jossa- 
kin asiassa on jotakin päinvastaista kuin siinä kohteessa 
minkä se ottaa haltuunsa, se torjuu tuon oman ominaisuuten- 
sa vastakohdan? Mietihän tätä vielä uudelleen, kertaus ei ole 
pahitteeksi. Luku viisi torjuu parillisuuden ja sitä kaksi 
kertaa suurempi luku kymmenen torjuu parittomuuden; kym- 
menen on jonkin muun vastakohta mutta silti torjuu paritto- 
muuden. Samoin puolitoista, puoli, kolmannes ja niin edel- 
leen torjuvat kokonaisuuden. Varmaan seuraat mukana ja 
olet samaa mieltä? 

— Kyllä seuraan ja ajattelen aivan samoin, sanoi Kebes. 

— No niin, sanoi Sokrates, palataanpa taas alkuun. Ja kun 
kyselen sinulta, älä vastaa aivan samalla tavalla vaan kuten 
nyt esitän. Alussa mainitsemani turvallisen vastauksen lisäksi 
tiedän äskeisen keskustelun perusteella toisenkin vastauksen, 

joka on yhtä varma. Jos kysyisit, mikä tekee kappaleen 
kuumaksi, en antaisi sinulle tuota turvallista mutta yksinker- 
taista vastausta ”kuumuus', vaan osaisin tämän perusteella 
vastata hienommin tuli. Jos kysyt mikä tekee ruumiin 
sairaaksi, en vastaa sairaus’ vaan ”kuume?; jos kysyt mikä 
tekee luvun parittomaksi, en vastaa 'parittomuus' vaan 
ykseys’, ja niin edelleen. Ymmärrätkö nyt suurin piirtein 
mitä tarkoitan? 

— Suunnilleen, vastasi Kebes. 

— Vastaa siis, sanoi Sokrates, — mikä saa ruumiin eläväksi? 

— Sielu, vastasi Kebes. 

— Pitääkö tämä aina paikkansa? kysyi Sokrates. 

— Totta kai. 

— Sielu tuo siis aina elämän siihen minkä se ottaa valtaan- 


— Niin juuri. 

— Onko elämällä jokin vastakohta? 

— On. 

— Mikä? 

— Kuolema. 

— Ja sen perusteella mitä olemme aikaisemmin todenneet, 
sielu siis torjuu sen mikä on vastakkaista siinä itsessään 
olevalle ominaisuudelle? 

— Ehdottomasti, sanoi Kebes. 

— Edelleen: miksi nimitimme sitä mikä torjuu parillisuuden 
idean? 

— Parittomaksi. 

— Entä sitä mikä torjuu oikeudenmukaisuuden ja sitä mikä 
taiteellisuuden? 

— Epätaiteelliseksi ja epäoikeudenmukaiseksi. 

— No hyvä. Miksi sitten nimitämme sitä mikä torjuu 
kuoleman? 

— Kuolemattomaksi, vastasi Kebes. 

Sielu siis torjuu kuoleman? 
— Niin. 

— Sielu on siis kuolematon. 
Niin on. 

— Hyvä, sanoi Sokrates. — Voimmeko pitää sitä todistettu- 
na, mitä arvelet? 

— Kyllä, aivan riittävästi. 

— Jos nyt pariton olisi ehdottomasti myös häviämätön, 
jatkoi Sokrates, — eikö myös luku kolme olisi häviämätön? 

— Totta kai. 

— Jos kaikki kuumaa sietämätön olisi ehdottomasti häviä- 
mätöntä ja lumi saatettaisiin kosketuksiin kuumuuden kans- 
sa, silloin lumi siis väistyisi pois sellaisenaan, sulamatta? 
Sehän ei voisi hävitä mutta ei myöskään ottaa kuumuutta 
vastaan. 

— Se on totta. 

— Samoin jos kaikki kylmää sietämätön olisi häviämätöntä 
ja tuleen tunkeutuisi kylmyyttä, tuli ei sammuisi ja häviäisi 
vaan väistyisi pois sellaisenaan. 

— Varmasti. | 

— Mutta eikö siitä, mikä on kuolematonta, ole sanottava 
näin: koska kuolematon on myös häviämätöntä, sielun on 
kuoleman kohdatessaan mahdoton hävitä. Äsken esitetystä- 
hän seuraa, ettei se voi tulla kuolevaiseksi vaan torjuu 
kuoleman, aivan kuten ei luku kolme eikä itse parittomuus 
voi tulla parilliseksi eikä tuli tai tulessa oleva kuumuus voi 
tulla kylmäksi. Joku saattaa ehkä huomauttaa, että parillisen 
kohdatessaan pariton ei tosin muutu parilliseksi, niin kuin 
olemme todenneetkin, mutta mikä estää sitä häviämästä 
kokonaan ja parillista tulemasta sen tilalle. Emme voisi tehdä 
tällaista väitettä tyhjäksi sanomalla, ettei pariton häviä, sillä 
el parittomuus ole häviämätöntä. Jos voisimme näin sanoa, 
meidän olisi helppo vastata, että parillisuuden kohdatessaan 
pariton ja kolme väistyvät sen tieltä. Ja saman vastauksen 
voisimme antaa tulen, kuumuuden ja kaiken muunkin suh- 
teen, eikö totta? 

— Totta. 

— Mutta jos nyt myönnämme kuolemattoman olevan myös 
häviämätöntä, sielu on paitsi kuolematon myös häviämätön. 

— Se ei ole tarpeen ainakaan tässä asiassa, sanoi Kebes. — 
Jos kuolematon ja ikuinen tuhoutuisi. tuskin silloin mikään 
voisi välttyä tuholta. 

— Varmasti jokainen myöntää, sanoi Sokrates, — että 
jumaluus, itse elämän idea ja kaikki muu kuolematon, mitä 
ehkä on olemassa, ei voi milloinkaan hävitä. 

— Kaikki ihmiset totisesti myöntävät sen, ja varmasti vielä 
suuremmalla syyllä jumalat, sanoi Kebes. 

— Kun kuolematon kerran on häviämätöntä ja jos sielu on 
kuolematon, eikö sen täydy olla myös häviämätön? 

— Ehdottomasti. 

— Kun kuolema kohtaa ihmisen, hänen kuolevainen osansa 
siis kuolee mutta kuolematon osa väistyy kuoleman tieltä ja 
poistuu sellaisenaan, tuhoutumatta. 

— Ilmeisesti. 

— On siis aivan varmaa, Kebes, sanoi Sokrates, — että sielu 
on kuolematon ja häviämätön, ja sielujemme olemassaolo 
todella jatkuu Hadeessa. 

— Hyvä Sokrates, sanoi Kebes, — minulla ei ole mitään 
vastaväitteitä, näissä perusteluissa ei mielestäni ole mitään 
sijaa epäilyille. Mutta jos Simmiaalla tai jollakulla muulla on 
jotakin sanottavaa, hänen olisi parasta puhua. Jos joku 
haluaa vielä sanoa tai kuulla jotakin näistä asioista, nyt on 
oikea hetki, myöhemmäksi sitä ei voi enää lykätä. 

— Näiden perustelujen jälkeen minulla itselläni ei enää voi 
olla epäilyjä, sanoi Simmias. — Tämä aihe on kuitenkin niin 
valtava ja ihminen on niin surkean heikko, että en voi olla 
omassa mielessäni vielä epäilemättä joitakin tässä lausuttuja 
ajatuksia. 

— Eikä vain niitä, hyvä Simmias, sanoi Sokrates. — Olet 
siinä aivan oikeassa, ja lisäksi on syytä tutkia tarkemmin 
myös aikaisempia lähtökohtiamme, vaikka ne tuntuvatkin 
teistä uskottavilta. Kun olette eritelleet ne kyllin tarkoin, 
pystytte käsittääkseni seuraamaan tätä ajatuskulkua niin 
pitkälle kuin se on ihmiselle mahdollista. Ja kun se on käynyt 
teille selväksi, teidän ei enää tarvitse jatkaa etsimistä. 

— Se on totta, sanoi Simmias. 

— Mutta on syytä huomata, hyvät ystävät, jatkoi Sokrates, 

— että jos sielu kerran on kuolematon, se ei tarvitse huolenpi- c 


toa vain tätä elämäksi nimittämäämme aikaa varten vaan 
ikuisuutta ajatellen, ja vaara näyttää olevan suuri, jos tämä 
lyödään laimin. Jos kuolema merkitsisi vapautumista kaikes- 
ta, niin sehän olisi pahoille ihmisille oikea onnenpotku, koska 
he kuollessaan vapautuisivat samalla kertaa ruumiistaan ja 
sielun myötä myös pahuudestaan. Mutta koska sielu kuten 
olemme todenneet on kuolematon, se ei voi välttää ja paeta 
pahaa muuten kuin tulemalla mahdollisimman hyväksi ja 
viisaaksi. Se ei Hadeeseen lähtiessään vie mukanaan mitään 
muuta kuin sen mitä se on oppinut ja miksi se on kehittynyt, 
ja tästä sanotaan olevan vainajalle ratkaisevaa hyötyä tai 
vahinkoa jo matkan alussa. 

Kerrotaan, että kunkin vainajan oma suojelushenki, jonka 
hoivissa hän on elämänsä ajan ollut, lähtee viemään häntä 
paikkaan, jonne vainajat kokoontuvat; kun heidät on siellä 
tuomittu, kukin lähtee Hadeeseen tämän saman oppaan 
johdolla, jonka tehtävänä on viedä täältä tulevat sinne. Kun 
he ovat siellä saaneet sen osan joka heille kuuluu ja viipyneet 
säädetyn ajan, toinen opas tuo heidät jälleen takaisin monien 
pitkien ajanjaksojen kuluttua. Tämä matka ei ole sellainen 
kuin Telefos esittää Aiskhyloksen näytelmässä; hän sanoo 
Hadeeseen johtavaa polkua yksinkertaiseksi, mutta minun 
ymmärtääkseni se ei ole yksinkertainen eikä myöskään 
ainoa. Eihän siinä silloin tarvittaisi oppaita, sillä kukaan ei 
voisi eksyä jos polkuja olisi vain yksi. Niistä uhritoimituksis- 
ta ja pyhistä menoista päätellen, joita täällä maan päällä 
vietetään, siellä on paljon tienristeyksiä ja syrjäteitä. Nuhtee- 
ton ja viisas sielu seuraa opastaan ja tietää mikä sitä odottaa, 
mutta sellainen sielu joka kaipaa ruumistaan, häilyy kauan 
sen vaiheilla ihmisten ilmoilla, kuten jo olen maininnut; 
pitkän aikaa se vastustelee ja saa kärsiä kaikenlaista, kunnes 
tehtävään määrätty henki viimein väkivalloin saa sen lähte- 
mään pois ja vie sinne missä muutkin sielut ovat. Epäpuhdas- 
ta sielua, joka on syyllistynyt murhiin tai muihin samantapai- 
siin ja samanlaisille sieluille ominaisiin rikoksiin, kaikki 
muut välttävät ja karttavat eikä kukaan halua tulla sen 

lassa, kunnes tiettyjen ajanjaksojen kuluttua välttämättö- 
myys vie sen sille sopivaan olinpaikkaan. Mutta puhtaasti ja 
kunnollisesti elämänsä elänyt sielu saa seuralaisikseen ja 
oppaikseen jumalia ja siirtyy sille kuuluvaan paikkaan. 
Maassa onkin monia ihmeellisiä alueita, eikä se ole kooltaan 
eikä muutenkaan sellainen kuin ne luulevat, jotka pitävät 
esityksiä maasta; tästä on eräs asiantuntija saanut minut 
vakuuttumaan. 

Simmias kysyi: — Mitä sinä tarkoitat tällä, Sokrates? 
Minäkin olen kuullut maasta monenlaisia asioita mutta en 
tiedä mitä sinä tarkoitat. Kuulisin sen hyvin mielelläni. 

— Sen esittämiseen ei varmasti tarvita mitään Glaukoksen 
taitoa, sanoi Sokrates. — Sen todistamiseen taas ei Glaukok- 
sen taitokaan riittäisi ja tuskin minä siihen kykenisinkään, 
mutta vaikka kykenisinkin, siitä tulisi niin pitkä esitys, ettei 
elinaikani enää taitaisi riittää. Mutta voinhan sentään kertoa 
käsitykseni maan muodosta ja sen eri alueista. 

— Siinä onkin kyllin, sanoi Simmias. 

— Olen ensinnäkin tullut vakuuttuneeksi siitä, alkoi Sokra- 
tes, — että jos maa on pyöreä ja keskellä taivasta, ei ilma eikä 
mikään muukaan voima ole tarpeen estämään sitä putoamas- 
ta, sillä taivaan täydellinen ja kaikinpuolinen tasa-aineisuus 
ja maan oma tasapaino riittävät pitämään sitä paikallaan. 
Eihän tasalaatuisen aineen keskelle tasapainoon asetettu 
kappale voi siirtyä mihinkään suuntaan, vaan se pysyy aina 
liikkumatta samassa asennossa. Ensinnäkin olen siis vakuut- 
tunut tästä. 

— Ja täydellä syyllä, sanoi Simmias. 

— Toiseksi uskon, jatkoi Sokrates, — että maa on valtavan 
suuri. Meillä jotka asumme Herakleen pylväiden ja Fasis- 
joen välillä on hallussamme siitä vain pieni osa; me asustam- 
me meren ympärillä niin kuin muurahaiset tai sammakot 
lätäkön reunamilla, mutta muualla on paljon samanlaisia 
seutuja ja niillä paljon asukkaita. Kaikkialla maan pinnalla 
on erimuotoisia ja erikokoisia syvänteitä, joihin kertyy vettä, 
sumua ja ilmaa. Itse maa on puhdas ja samoin kuin tähdetkin 
puhtaan taivaan ympäröimä; ne jotka tutkivat näitä asioita, 
nimittävät tätä usein eetteriksi Vesi, sumu ja ilma ovat 

tämän eetterin pohjasakkaa, jota jatkuvasti virtaa maan 
syvänteisiin. Me asumme näissä syvänteissä itse sitä tietä- 
mättä; luulemme asuvamme maan pinnalla, aivan kuin jos 
joku meren syvyyksien asukas luulisi asuvansa meren pinnal- 
la ja nähdessään veden läpi auringon ja muut taivaankappa- 
leet pitäisi merta taivaana. Hitautensa ja voimattomuutensa 
vuoksi hän ei koskaan voisi nousta meren pintaan, sukeltau- 
tua esiin tähän meidän maailmaamme ja nähdä kuinka paljon 
puhtaampaa ja kauniimpaa täällä on kuin hänen omilla 
asuinsijoillaan, eikä kukaan muukaan voisi nähdä sitä ja 
kertoa hänelle. Samoin on meidän laitamme. Vaikka asumme 
jossakin maan syvennyksessä, luulemme olevamme maan 
pinnalla ja nimitämme ilmaa taivaaksi kuvitellen sen olevan 
sama taivas, jonka halki tähdet vaeltavat. Ja hitautemme ja 
voimattomuutemme estää samoin meitä pääsemästä ilman 
äärille. Jos joku voisi kiivetä ilman ylärajoille tai saisi siivet 
ja lentäisi sinne, hän voisi kurkistaa sieltä ylös, ja samoin 
kuin kalat vedestä kurkistaessaan näkevät millaista täällä on, 
hänkin näkisi millaista siellä on. Jos ihmisluonto pystyisi 
kestämään tämän näyn, hän huomaisi että siellä onkin 
todellinen taivas, todellinen valo ja todellinen maa. Sen sijaan 
tämä maa, nämä kivet ja koko alueemme täällä on syöpynyt- 
tä ja rapautunutta, aivan niin kuin meressä kaikki on 
suolaveden turmelemaa. Meressähän ei kasva mitään mainit- 
semisen arvoista tai ylipäänsä ole mitään kelvollista, pelkkiä 
syvänteitä vain ja loputtomasti hiekkaa, liejua ja mutaa siellä 
missä on maata, eikä mitään siellä olevaa voi verratakaan 
kaikkeen siihen kauniiseen mitä meillä täällä on. Mutta 
saanko kertoa tarinan? Kannattaa kuulla, Simmias, millaista 
maan pinnalla on taivaasta katsottuna. 

— Sen tarinan me haluamme mielellämme kuulla, sanoi 
Simmias. 

— Ensinnäkin kerrotaan, sanoi Sokrates, — että maa näyt- 
tää ylhäältä päin samanlaiselta kuin kahdestatoista nahkasui- 
kaleesta tehdyt pallot. Se on kirjava ja jakautunut erivärisiin 
osiin, joista meidän taiteilijoidemme käyttämät värit antavat 
aavistuksen. Nämä värit, joihin siellä koko maa on verhoutu- 
nut, ovat vain vielä paljon kirkkaampia ja puhtaampia. Yksi 

osa on ihmeen kaunista purppuraa, toinen kullanvärinen, 
kolmas hohtaa liitua ja luntakin valkeampana, ja muissa 
osissa on muita värejä, vielä moninaisempia ja kauniimpia 
kuin me olemme milloinkaan nähneet. Myös veden ja ilman 
täyttämät maan syvänteet kimaltavat värikkäinä tämän kirja- 
vuuden keskellä, niin että koko maan pinta on yhtenäinen 
värinäytelmä. Yhtä kaunista on kaikki mikä siellä ylhäällä 
kasvaa, puut, kukat ja hedelmät, ja myös vuoret ja kivet ovat 
sileämpiä, kuultavampia ja kauniimman värisiä kuin täällä. 
Meidän jalokivemme, sardit, jaspikset, smaragdit ja muut 
ovatkin niistä lohjenneita siruja. Siellä kaikki on tällaista tai 
vieläkin kauniimpaa, ja syy on siinä että siellä kivet ovat 
puhtaita, eivät syöpyneitä ja rapautuneita niin kuin täällä, 
missä virtaavan sakan kuljettamat mätänemisaineet ja suola- 
vedet rumentavat kiviä ja maata, eläimiä ja kasveja ja 
aiheuttavat niissä tauteja Maan pintaa koristavat siellä 
näiden jalokivien lisäksi kulta, hopea ja muut senkaltaiset 
aineet. Niitä on esillä runsain määrin eri puolilla maata, ja 
niissä on nähtävää autuaille katselijoille. Siellä on monenlai- 
sia eläimiä ja myös ihmisiä, joista toiset asuvat sisämaassa, 
toiset ilman äärellä niin kuin me meren rannikoilla ja toiset 
mantereen läheisillä saarilla, joiden ympärillä ilma virtailee. 
Ja mitä meille merkitsee vesi ja meri, sitä heille ilma, ja mitä 
meille ilma, sitä heille eetteri. Ilmasto on siellä niin suotuisa, 
että ihmisillä ei ole sairauksia, he elävät paljon kauemmin 
kuin me täällä ja ovat näön, kuulon, viisauden ja muun 
sellaisen suhteen niin paljon meitä edellä kuin eetteri on 
ilmaa ja ilma vettä puhtaampaa. Heillä on jumalten lehtoja ja 
pyhäkköjä, joissa jumalat todella asustavat, ja he ovat 
enteiden, ennuslauseiden ja ilmestysten kautta yhteydessä 


c jumaliin. Auringon, kuun ja tähdet he näkevät sellaisina kuin 


ne ovat, ja yhtä onnekkaita he ovat kaikessa muussakin. 

— Tällainen on siis maa ja sen ympäristö. Mutta itse 
maassa on syvänteiden yhteydessä kaikkialla syövereitä, 
toiset niistä syvempiä ja avarampia kuin se missä me 
asumme, toiset tosin syvempiä mutta suultaan ahtaampia, 
toiset taas matalampia ja laakeampia. Niiden kaikkien välillä 
risteilee kapeampia ja leveämpiä maanalaisia onkaloita ja 

käytäviä, joita pitkin vesivirrat tulvivat paikasta toiseen niin 
kuin sekoitusmaljoihin. Maan uumenissa on myös valtavia, 
ikuisesti vyöryviä kuuman ja kylmän veden virtoja, tulimas- 
soja ja mahtavia tulivirtoja, ja siellä kiertää puhtaampaa ja 
likaisempaa liejua, samanlaista kuin Sisiliassa laavan edellä 
purkautuva lieju ja laava itse. Nämä virrat täyttävät vuorol- 
laan kaikki alueet sen mukaan missä ne milloinkin kiertävät. 
Ne hyökyvät kaikki vuoroin ylös vuoroin alas, ja tämä 
maansisäinen keinuva liike aiheutuu seuraavasta ilmiöstä. 
Yksi maan syövereistä on kaikkia muita suurempi ja porau- 
tuu koko maan läpi; se on sama josta Homeros lausuu: 
»kuiluun pohjimpaan, maanalaiseen tyrmähän ...» Hän ja 
monet muutkin runoilijat nimittävät sitä Tartarokseksi. Kaik- 
ki joet virtaavat tähän syöveriin ja taas siitä ulos, ja ne ovat 
kukin erilaisia sen mukaan minkälaisten seutujen halki ne 
kulkevat. Tämä yhteinen virtaus sisään ja ulos johtuu siitä, 
että tuolla vellovalla massalla ei ole pohjaa eikä perustusta. 
Se keinuu ja aaltoilee ylös ja alas, samoin ilmavirtaus sen 
vaiheilla; tämä seuraa virtaavaa massaa sen hyökyessä maan 
laidalta toiselle, ja niin kuin hengittäessä ilmaa puhaltuu 
jatkuvasti ulos ja sisään, jokien myötä aaltoileva ilma 
nostattaa siellä sisään ja ulos virratessaan hirveitä rajutuulia. 
Kun vesi kääntyy alueelle jota me nimitämme alemmaksi”, se 
virtaa maan läpi siellä olevien jokien uumeniin ja täyttää ne 
kastelukanavien tavoin. Kääntyessään taas virtaamaan sieltä 
tänne se täyttää tämän puolen uomat. Onkaloita pitkin vesi 
tulvii maan läpi, ja purkautuessaan eri väyliä myöten eri 
tahoille se muodostaa meriä, järviä, jokia ja lähteitä. Sitten 
vesivirrat sukeltavat jälleen maan alle ja tehtyään siellä 
monia laajoja kierroksia tai muutamia pienempiä mutkia 
laskevat takaisin Tartarokseen, toiset paljon ja toiset vain 
hiukan lähtökohtaansa alempana, kaikki joka tapauksessa 
sen alapuolella. Toiset laskevat siihen päinvastaiselta puolel- 
ta kuin virtasivat ulos, toiset samalta puolen. Jotkut virtaavat 
ympyrää, kiertävät käärmemäisesti maan yhteen tai useam- 
paan kertaan painuen mahdollisimman syvälle ja purkautu- 
vat Tartarokseen. Kummaltakin puolelta voivat joet laskeu- 
tua vain keskipisteeseen asti, eivät sen pitemmälle, sillä 

päinvastainen puoli on niille taas nousua. 

— Täällä on monia ja monenlaisia suuria jokia. Tärkeim- 
mät ovat neljä virtaa, joista mahtavin ja uloimpana kiertävä 
on se mistä käytämme nimeä Okeanos. Vastakkaisella puo- 
lella virtaa päinvastaiseen suuntaan Akheron, joka kulkee 
halki autioiden seutujen, painuu sitten maan alle ja laskee 
Akheronin järveen. Tänne saapuvat useimmat vainajien 
sielut, ja säädetyn odotusajan jälkeen, joka on toisille pitempi 
ja toisille lyhyempi, ne lähetetään takaisin syntymään jälleen 
elollisiksi olioiksi. Kolmas virta purkautuu esiin kahden 
äskeisen välimailta, laskee lähellä lähtökohtaansa laajalle 
tuliroihuiselle alueelle ja muodostaa siihen vettä ja liejua 
kiehuvan järven, suuremman kuin meidän meremme. Sieltä se 
lähtee kiertämään sameana ja mutaisena, mutkittelee monien 
seutujen halki ja saapuu Akheron-järven äärelle sekoittumat- 
ta kuitenkaan sen veteen. Tehtyään maan sisällä vielä monta 
kierrosta se laskee kaikkein alimmaksi Tartarokseen. Tämä 
joki on nimeltään Pyriflegethon, ja osuessaan lähelle maan 
pintaa se syöksee esiin laavaryöppyjä. Vastakkaisella puolel- 
la virtaa neljäs joki ensin synkälle ja kolkolle, koleansiniselle 
seudulle, jota sanotaan Styksin alueeksi, ja muodostaa sinne 
saapuessaan Styks-järven. Laskettuaan siihen ja saatuaan 
veteensä hirveän voiman se sukeltaa maan uumeniin, kiertää 
päinvastaiseen suuntaan kuin Pyriflegethon ja saapuu vastak- 
kaiselta puolelta Akheron-järvelle. Senkään vesi ei sekoitu 
mihinkään muuhun veteen, ja kierrettyään ympyrää se laskee 
Tartarokseen päinvastaiselta suunnalta kuin Pyriflegethon. 
Runoilijat käyttävät tästä virrasta nimeä Kokytos. 

Tällaisia siis ovat nämä alueet. Kun vainajat saapuvat niille 
seuduille minne kunkin suojelushenki hänet johdattaa, ensim- 
mäiseksi heidät tuomitaan, sekä ne, jotka ovat eläneet hyvin 
ja hurskaasti, että ne jotka eivät ole. Ne joiden todetaan 
eläneen elämänsä kohtalaisesti, lähtevät Akheronin rannalle, 
nousevat heille varattuihin veneisiin ja saapuvat järvelle. He 
jäävät sinne asumaan ja puhdistumaan; jos joku on tehnyt 
rikkomuksia, hän vapautuu niistä kärsimällä rangaistuksen, 
ja myös hyvistä töistään kukin saa ansaitsemansa palkinnon. 
Ne taas joita pidetään parantumattomina koska he ovat 

syyllistyneet hirveisiin rikoksiin, tehneet monia suuria temp- 
pelinryöstöjä, useita kauheita lainvastaisia murhia tai muuta 
sentapaista, syöksee oikeudenmukainen kohtalo Tartarok- 
seen, josta he eivät milloinkaan palaa. Nekään, jotka ovat 
parannettavissa vaikka ovat tehneet suuria rikoksia — viha- 
päissään surmanneet isänsä tai äitinsä mutta katuneet loppui- 
känsä, tai vastaavasti syyllistyneet muuhun tappoon ja sitten 
katuneet — eivät voi välttyä joutumasta Tartarokseen, mutta 
kun heidät on syösty sinne ja he ovat olleet siellä vuoden, 
hyökyaalto heittää heidät pois, tapon tehneet Kokytoksen ja 
isän- ja äidinsurmaajat Pyriflegethonin kautta. Virran muka- 
na he ajautuvat Akheron-järven suulle, ja siellä he huutavat 
ja kutsuvat surmaamiaan tai loukkaamiaan vainajia, pyytä- 
vät ja rukoilevat näitä päästämään heidät järvelle ja otta- 
maan heidät vastaan. Jos nämä suostuvat, he pääsevät sinne 
ja vapautuvat kaikesta pahasta, muussa tapauksessa he 
ajautuvat takaisin Tartarokseen ja sieltä jälleen virtoihin, ja 
näin jatkuu kunnes heidän rikostensa uhrit heltyvät. Tämän 
rangaistuksen ovat tuomarit heille määränneet. Sen sijaan ne, 
joiden todetaan eläneen erityisen hurskaasti, pääsevät pois 
näiltä maanalaisilta seuduilta aivan kuin vapautuisivat vanki- 
lasta, he saavat nousta ylös puhtaille asuinsijoille ja asua 
ylhäällä maan päällä. Ja ne heistä, jotka ovat filosofian 
avulla tulleet kyllin puhtaiksi, saavat siitä pitäen elää ruu- 
miittomina ja pääsevät vielä muitakin ihanammille asuinsi- 
joille, joiden kuvaaminen ei ole helppoa eikä aikakaan siihen 
riittäisi. Mutta sen vuoksi mitä tässä on kerrottu, Simmias, 
on elämässä kaikin tavoin pyrittävä hyveeseen ja viisauteen; 
sillä palkinto on ihana ja toivo suuri. 

— Järkevän miehen ei tietenkään sovi väittää, että asia on 
juuri näin kuin olen tässä esittänyt. Mutta koska sielu 
selvästikin on kuolematon, mielestäni sopii ja on syytä 
uskaltaa luottaa siihen, että sielun ja sen asuinsijojen laita on 
näin tai edes suunnilleen näin. Onhan tämä uskallus ainakin 
kaunista. On suorastaan tuuditettava itsensä uskomaan tällä 
tavoin, ja siksi minäkin esitin kertomukseni niin laajasti. Voi 
siis olla luottavainen sielunsa puolesta, jos ei ole elämänsä 
aikana välittänyt ruumiin nautinnoista eikä sen kaunistami- 

sesta vaan pitänyt tällaista itselleen vieraana ja haitallisena, 
sen sijaan pyrkinyt oppimisen nautintoon ja kaunistanut 
sieluaan vieraiden koristeiden sijasta niillä jotka ovat sen 
omia: harkinnalla, oikeudentunnolla, urheudella, vapaudella 
ja totuudella. Tällainen mies odottaa matkaa Hadeeseen 
valmiina lähtemään kun kohtalo kutsuu. Myös te, Simmias, 
Kebes ja kaikki te muut, tulette jokainen aikanaan lähtemään 
sinne; minulle on, niin kuin tragediarunoilija sanoisi, kohta- 
lon kutsu jo käynyt. Taitaakin olla jo aika mennä kylpyyn, 
sillä on varmaan paras kylpeä ennen kuin juo myrkyn, ettei 
naisten tarvitse pestä ruumista. 

Sokrateen lopetettua puheensa Kriton sanoi: — No niin, 
Sokrates, haluaisitko antaa minulle tai näille toisille joitakin 
määräyksiä lasten tai jonkin muun suhteen? Mitä me voisim- 
me parhaiten tehdä sinun hyväksesi? 

— Ette mitään sen kummempaa, sanoi Sokrates, — kuin 
mitä olen aina ennenkin sanonut. Jos pidätte huolen itsestän- 
ne, kaikki mitä teettekin tulee teidän itsenne, minun omaisteni 
ja minun hyväkseni, vaikka ette nyt mitään lupaisikaan. 
Mutta jos lyötte laimin itsenne ettekä halua elämässänne 
seurata tämän ja aikaisempien keskustelujemme viitoittamaa 
tietä, ei auta mitään vaikka nyt tekisitte millaisia lupauksia 
tahansa. 

— Teemme varmasti parhaamme, sanoi Kriton. — Entä 
millä tavoin meidän pitäisi haudata sinut? 

— Miten vain haluatte, sanoi Sokrates, — mikäli tosiaan 
saatte minut kiinni enkä pääse karkuun. Hän naurahti 
lempeästi, katsahti meihin ja jatkoi: — Voi ystävät, minä en 
saa Kritonia uskomaan että olen sama Sokrates, joka tässä 
keskustelen ja esitän näkökohtiani, vaan hän luulee minun 
olevan se jonka hän pian näkee ruumiina ja kysyy, miten 
minut pitäisi haudata. Vaikka minä olen jo pitkät ajat 
puhunut siitä, että en myrkyn juotuani enää jää teidän 
luoksenne vaan lähden autuaiden iloihin, hän luulee minun 
puhuneen tätä vain turhan päiten, lohduttaakseni teitä ja 
itseäni. Antakaa nyt Kritonille minun puolestani takeet, 
päinvastaiset kuin Kriton antoi tuomareille. Hänhän takasi 
että minä pysyn täällä, teidän on taattava, että en kuoltuani 

jää tänne vaan lähden pois. Silloin Kriton kestää tämän 
helpommin eikä sure minun kovaa kohtaloani nähdessään, 
kuinka ruumiini poltetaan tai haudataan, eikä hautajaisissa 
sano, että nyt hän on nostamassa paareille ja saattamassa ja 
hautaamassa Sokratesta. Voit uskoa, rakas Kriton, ettei 
tällainen väärä puhe ole vain sinänsä virheellistä vaan se on 
myös sieluille pahaksi. Sinun on pysyttävä rohkeana ja 
sanottava, että olet hautaamassa minun ruumistani, ja hau- 
dattava se niin kuin katsot parhaaksi ja sopivimmaksi. 
Tämän sanottuaan Sokrates nousi ja meni toiseen huonee- 
seen kylpemään. Kriton seurasi häntä ja käski meidän 
odottaa. Odotellessamme puhelimme ja pohdimme vielä 
kaikkea kuulemaamme ja keskustelimme myös meitä koh- 
danneesta onnettomuudesta, sillä tunsimme, että jäisimme 
nyt isättömiksi ja saisimme koko loppuikämme elää orpoina. 
Kun Sokrates oli kylpenyt, hänen luokseen tuotiin hänen 
lapsensa — kaksi hänen pojistaan oli vielä pieniä, kolmas oli 
Jo iso — ja myös perheen naiset saapuivat paikalle. Sokrates 
keskusteli heidän kanssaan Kritonin läsnäollessa, ja esitet- 
tyään heille vielä joitakin toivomuksia hän pyysi naisia ja 
lapsia poistumaan ja tuli meidän luoksemme. Auringonlasku 
oli jo lähellä, sillä hän oli viipynyt kauan sisähuoneissa. 
Tultuaan hän istuutui puhtaana kylvyn jälkeen, eikä sitten 
enää puhuttu paljon. Vankilaviranomaisten palvelija tuli ja 
jäi seisomaan hänen viereensä. — Sokrates, sanoi hän, — minä 
en voi moittia sinua niin kuin muita, jotka ovat vihaisia ja 
kiroavat minua, kun arkonttien määräyksestä käsken heitä 
juomaan myrkyn. Olen tänä aikana jo muutenkin nähnyt, 
että olet jaloin, lempein ja parhain mies joka koskaan on 
— joutunut tänne, ja olen varma ettet nytkään ole katkera 
minulle vaan muille, sillä tiedät ketkä ovat tämän aiheutta- 
neet. Sinä tiedät, minkä määräyksen olen tullut: tuomaan. 
Hyvästi siis, ja koeta kestää tyynesti se mille ei mitään 

mahda. Kyyneleet nousivat hänen silmiinsä, ja hän kääntyija d 


meni pois. Sokrates katsoi hänen peräänsä ja sanoi: — Jää 
sinäkin hyvästi, teen kuten sanoit. Sitten hän kääntyi meihin 
päin ja sanoi: — Miten hienotunteinen mies! Tänä aikana hän 
on käynyt usein luonani ja keskustellut kanssani muutaman 

kerran, todella kelpo mies, ja miten vilpittömästi hän nyt 
itkee minua! Mutta nyt, Kriton, on toteltava häntä. Myrkky 
pitäisi tuoda, jos se on jo jauhettu; ellei, hän jauhakoon sen. 

Kriton sanoi: — Aurinko on varmaankin vielä vuorten 
yläpuolella, tuskin se vielä on laskenut. Minä olen sitä paitsi 
kuullut, että monet ovat ottaneet myrkyn vasta paljon sen 
jälkeen kun ovat saaneet määräyksen, he ovat sitä ennen 
syöneet ja juoneet hyvin ja jotkut ovat vielä tavanneet 
rakastettunsakin. Älä pidä kiirettä, vielä on aikaa! 

— On luonnollista että nuo ihmiset ovat tehneet niin, sanoi 
Sokrates, — sillä he luulevat voittavansa sillä jotakin. Ja yhtä 
luonnollista on etten minä tee niin, koska en kuvittele 
voittavani mitään sillä että joisin myrkyn vähän myöhemmin. 
Tekisin vain itseni omissa silmissäni naurettavaksi, jos 
riippuisin kiinni elämässä ja yrittäisin säästää sellaista mitä 
el enää voida säästää. Tee siis niin kuin pyydän, älä 
vastustele. 

Tämän kuultuaan Kriton nyökkäsi lähellä seisovalle orjal- 
leen. Orja meni ulos ja palasi pitkän ajan kuluttua sen miehen 
kanssa, jonka oli määrä ojentaa myrkky; se oli hänellä 
jauhettuna pikarissa. Miehen nähdessään Sokrates sanoi: — 
No niin, hyvä ystävä, sinähän tiedät nämä asiat. Mitä minun 
pitää tehdä? — Ei mitään muuta, vastasi mies, — kuin juoda 
tämä ja sen jälkeen kävellä ympäri kunnes jalkasi alkavat 
tuntua painavilta. Sitten paneudut pitkäksesi; tämä vaikuttaa 
kyllä itsestään. 

Ja samalla hän ojensi pikarin Sokrateelle. Sokrates otti sen 
vastaan, ja aivan hyväntuulisena ja vapisematta, Ekhekrates, 
värin tai ilmeen muuttumatta hänen kasvoillaan hän katsoi 
miestä alta kulmiensa niin kuin tapansa oli ja sanoi: — Mitä 
arvelet, voiko tästä juomasta uhrata jumalalle? Onko se 
luvallista vai ei? 

— Me jauhamme sitä aina vain sen verran kuin katsomme 
olevan tarpeen, vastasi mies. 

— Ymmärrän, sanoi Sokrates. — Mutta ainakin on lupa ja 
myös velvollisuus rukoilla jumalilta, että muuttoni täältä 
sinne sujuisi onnellisesti. Sitä siis rukoilen; niin tapahtukoon. 

Samalla hän nosti pikarin huulilleen ja joi sen tyhjäksi 

aivan tyynesti ja keveästi. Siihen asti useimmat meistä olivat 
joten kuten pystyneet pidättämään kyyneleensä, mutta näh- 
dessämme hänen juovan ja tyhjentävän pikarin emme enää 
kestäneet. Minullakin kyyneleet tulvahtivat väkisin esiin, ja 
peitin kasvoni ja itkin itseäni — en häntä, vaan omaa 
kohtaloani, kun olin menettänyt sellaisen ystävän. Kriton oli 
jo ennen minua noussut, koska ei kyennyt pidättämään 
itkuaan. Apollodoros oli itkenyt koko ajan jo tätä ennen, ja 
nyt hän puhkesi sellaisiin valituksiin että muidenkin itsehil- 
lintä petti, kaikkien paitsi Sokrateen. — Hyvät ystävät, mitä te 
oikein teette? sanoi hän. — Siksihän minä juuri lähetin naiset 
pois, etteivät he panisi toimeen tällaista kohtausta, sillä olen 
kuullut että kuoleman hetkellä pitää olla hiljaista. Rauhoittu- 
kaa ja pysykää rohkeina! 

Tämän kuullessamme me häpesimme ja lakkasimme itke- 
mästä. Sokrates käveli huoneessa kunnes hän sanoi jalkojen- 
sa käyvän painaviksi, ja sitten hän paneutui vuoteelle selä!l- 
leen kuten mies oli neuvonut. Tämä sama mies, joka oli 
ojentanut myrkyn, tunnusteli häntä, tarkasteli vähän ajan 
kuluttua hänen jalkateriään ja sääriään, puristi sitten lujasti 
hänen jalkateräänsä ja kysyi, tunsiko hän mitään. Sokrates 
vastasi kieltävästi. Sitten mies koetteli hänen pohkeitaan ja 
siirtyen yhä ylemmäksi osoitti meille, kuinka hänen ruumiin- 
sa kylmeni ja jäykistyi. Hän tunnusteli vielä uudelleen ja 
sanol, että kun myrkky ehtisi sydämeen asti, henki pakenisi. 
Kun Sokrateen ruumis oli kylmennyt jo vatsaan asti, hän veti 
peitteen kasvoiltaan — hänet oli peitetty — ja lausui viimeisinä 
sanoinaan: — Kriton, olemme Asklepiokselle velkaa kukon. 
Uhratkaa se hänelle, älkää unohtako! 

— Teemme sen, sanoi Kriton. — Haluaisitko sanoa vielä 
jotakin muuta? 

Tähän kysymykseen Sokrates ei enää vastannut. Hetken 
kuluttua hän vavahti; mies siirsi peitteen syrjään, ja katse oli 
jo sammunut. Tämän nähdessään Kriton painoi kiinni hänen 
suunsa ja silmänsä. | 

Tällä tavoin, Ekhekrates, kuoli meidän ystävämme, mies 
jonka voimme sanoa olleen kaikista tuntemistamme paras, 
viisain ja oikeamielisin. 

Suomentanut Marianna Tyni 


6 Teokset 3 


Tämän dialogin selitykset sivulla 368 


APOLLODOROS Tuohon kysymykseen alan jo tottua vastaa- 172a 
maan. Toissapäivänä, kun olin tulossa kaupunkiin kotoani 
Faleronista, eräs tuttavani huomasi minut takaapäin. 

— Hei sinä Apollodoros Faleronista, hän huusi jo kaukaa 
piloillaan. — Odota vähän! 

Minä tietysti pysähdyin. 

— Etsinkin juuri sinua jonkin aikaa sitten, mies sanoi. — 
Minun teki mieli kuulla, mitä Agathonin, Sokrateen, Alkibia- 
deen ja niiden muiden pidoissa silloin kerran puhuttiin 
rakkaudesta. Eräs toinen tuttavani kertoi siitä niin kuin hän b 
oli sen kuullut Filippoksen pojalta Foiniksilta, ja hän sanoi, 
että sinäkin tiedät, mitä siellä tapahtui. Hän ei kuitenkaan 
osannut esittää asioita selkeästi, niin että kerro sinä nyt 
minulle kaikesta juurta jaksain. Jos kenenkään niin juuri 
sinun sopii saattaa muiden tietoon, mitä ystäväsi silloin 
puhui. Sano heti aluksi, olitko itse siellä mukana? c 

— Huonosti sinulle onkin asiat esitetty, jos luulet niitä 
pitoja niin tuoreeksi tapahtumaksi, että minä olisin voinut 
olla niissä mukana, minä sanoin. 

— Niin minä käsitin, mies sanoi. 

— Miten ihmeessä, Glaukon? minä kysyin. — Täytyyhän 
sinun tietää, ettei Agathon ole asunut täällä vuosikausiin ja 
etten minä ole vielä kolmea vuottakaan kulkenut Sokrateen 
seurassa pitämässä päivittäistä lukua kaikesta mitä hän 
sanoo ja tekee, niin kuin nykyisin. Ennenhän minä olin 173a 
hyödyttömämpi kuin kukaan. Juoksin kuin päätön paikasta 

toiseen ja luulin tekeväni jotain, juuri niin kuin sinä nyt. 
Kaikki muu oli olevinaan tärkeää paitsi filosofia. 

— Älä pilkkaa vaan sano, milloin ne pidot sitten olivat, 
Glaukon vastasi. 

— Me olimme silloin lapsia vielä, sinä ja minä. Agathon oli 
voittanut näytelmäkilpailut ensimmäisellä tragediallaan ja 
suorittanut juuri edellisenä päivänä esittäjineen kiitosuhrin. 

— Näkyy siitä sitten tosiaan olevan aikaa. Kuka siitä on 
sinulle kertonut? Sokrates itsekö? 

— Ei tietenkään, minä vastasin. — Sama mies kuin Foinik- 
sille, eräs Aristodemos, pieni paljasjalkainen mies Kydathe- 
naionista. Hän oli siihen aikaan tietääkseni Sokrateen har- 
taimpia ihailijoita ja siksi juhlissa mukana. Olen tosin kyllä 
vielä Sokrateeltakin kysynyt joitakin häneltä kuulemiani 
asioita, ja Sokrates on myöntänyt ne tosiksi. 

— Kerro sitten ihmeessä minullekin. Matkalla kaupunkiin 
on mukava puhua ja mukava kuunnella. 

Siinä me sitten kävelimme ja keskustelimme kaikesta. Et 
siis kysy mitään uutta, niin kuin jo äsken sanoin. Jos minun 
nyt täytyy kertoa siitä teillekin, niin hyvä on. Vähänkö minä 
aina olen iloinen, jos saan olla mukana, kun keskustellaan 
filosofiasta. Sitä paitsi pidän sitä hyödyllisenä. Muusta 
puhuminen saa minut pahalle tuulelle, varsinkin sellaisesta, 
mistä te rahakkaat liikemiehet yleensä keskustelette. Ystävät, 
minä säälin teitä: luulette tekevänne jotakin, vaikka ette tee 
yhtään mitään. Voi olla, että te taas puolestanne pidätte 
minua säälittävänä, ja luulen, että luulette oikein. Mutta 
teistä minä en luule mitään, minä tiedän. 

TUTTAVA Olet entisesi, Apollodoros. Sätit itseäsi ja sätit 
muita; ilmeisesti kaikki Sokratesta lukuun ottamatta ovat 
sinusta onnettomia, sinä itse siinä kuin muutkin. Mistä sinä 
olet saanut liikanimen ”hullu”, sitä en tiedä, mutta sitä sinä 
kieltämättä olet silloin, kun puhut pahaa itsestäsi ja muista — 
paitsi Sokrateesta. 

APOLLODOROS Täsmälleen! Eikö olekin hullua ja järjetöntä 
ajatella sillä tavoin itsestään ja vielä teistäkin? 

TUTTAVA Turha siitä nyt on kinastella. Tee mieluummin niin 
kuin pyysimme ja kerro, mitä niissä pidoissa puhuttiin. 

APOLLODOROS Tähän tapaan suunnilleen ... on kai parasta, 
että yritän kertoa alusta asti Aristodemoksen suulla. 


Sokrates tuli minua vastaan peseytyneenä ja sandaalit jalas- 
sa, mitä harvoin tapahtui. 

— Minne sinä niin hienona olet matkalla? minä kysyin. 

— Agathonin pitoihin, Sokrates vastasi. — Eilisessä voiton- 
juhlassa karkasin häneltä, koska pelkäsin väentungosta. 
Lupasin silloin tulla tänään. Siksi juuri olen laittautunut näin 
kauniiksi: haluan mennä kauniina kauniin luo. Mitä muuten, 
jos tulisit mukaan, Aristodemos, vaikkei sinua olekaan 
varsinaisesti kutsuttu? 

— Ihan miten sinä vain käsket, minä sanoin. 

— Tule mukaan sitten, niin saamme vanhasta sananlaskus- 
ta väännetyksi uuden: Agathonin pitoihin hyvät miehet 
tulevat kutsumatta. Homeros taisi muuten kohdella tätä 
sananpartta väärin, melkein rikollisesti. Hänhän kuvaa Aga- 
memnonin loistavaksi soturiksi ja Menelaoksen »taistoon 
tarmottomaksi» ja antaa sitten Menelaoksen tulla Agamem- 
nonin luo juuri kun tämä on uhriaterialla, siis huonomman 
miehen paremman pitoihin. 

— Oli miten oli, Sokrates, minuun taitavat sopia paremmin 
Homeroksen sanat kuin sinun. Huono mies tässäkin menee 
etevämpänsä luo pitoihin. Sinun onkin parasta keksiä jokin 
selitys sille, että olen mukanasi. Ainakaan en aio tunnustaa 
tulevani kutsumatta. Sanon, että sinä pyysit minut. 

— »Kahden kulkien tietā» me mietimme, mitä sanomme. 
Mennään nyt. 

Siihen tapaan puhellen me lähdimme liikkeelle. Matkalla 
Sokrates vaipui ajatuksiinsa ja jäl jälkeen, ja kun minä 
pysähdyin odottamaan, hän käski minun mennä edellä. Kun 
tulin Agathonin talolle, huomasin, että ovi oli auki. Sattui 
niin hassusti, että joku orjapoika tuli heti ulos minua vastaan 
ja vei minut sisään, missä muut jo olivat asettuneet paikoil- 
leen valmiina aterioimaan, niin kuin havaitsin. Heti kun 
Agathon näki minut, hän sanoi: 

— Katsos vain, Aristodemos tulee! Osuitpa sopivasti syö- 
mään kanssamme. Jos sinulla on jotakin muuta mielessäsi, 

jätä se toiseen kertaan. Eilen juuri etsiskelin sinua kutsuakse- 
ni' sinut tänne, mutta en onnistunut löytämään. Miksi et 
muuten tuonut Sokratesta tullessasi? 

Minä käännyin ympäri, enkä nähnyt Sokratesta missään. 

— Sokrateen kanssahan minä juuri olin tulossa tänne, minä 
sanoin. — Hän se minut juuri näihin juhliin kutsui. 

— Hyvin tehty, Agathon sanoi. — Missä hän sitten on? 

— Äsken hän oli vielä perässäni tulossa sisään. Ihmettelen 
itsekin, missä hän mahtaa olla. 

— Hei poika, Agathon sanoi. — Mene sinä katsomaan, 
missä Sokrates on ja tuo hänet tänne. Ja sinä, Aristodemos, 
asetu Eryksimakhoksen viereen. 

Orjapoika pesi siinä jalkani, niin että saatoin käydä 
pitkälleni. Toinen tuli kertomaan, että Sokrates oli mennyt 
naapurin pihalle ja seisoi siellä eikä suostunut tulemaan 
hänen kutsustacn sisään. 

— Johan on kumma, sanoi Agathon. — Älä hellitä, vaan 
pyydä niin kauan, että hän tulee. 

— Älkää ihmeessä, minä huomautin siihen. — Antakaa 
Sokrateen olla. Hänellä on tapana pysähtyä milloin minne- 
kin. Eiköhän hän kohta tule. Paras, että ette yritä väkisin. 

— Tehdään sitten niin kuin sinä sanot, Agathon vastasi. — 
Kestitkää te pojat meitä muita sillä aikaa. Tarjotkaa, mitä ja 
miten itse haluatte. Kukaan ei ole käskemässä, koska sellai- 
nen ei kuulu tapoihini. Kuvitelkaa, että olette itse kutsuneet 
vieraiksenne minut ja nämä muut ja palvelkaa meitä niin, että 
saamme aihetta kiittää. 

Sitten me aloimme syödä, mutta Sokratesta ei vain kuulu- 
nut. Agathon käski monta kertaa hakea hänet, mutta minä en 
antanut. Kuten tavallista, Sokrates ei viipynyt kovinkaan 
pitkään, vaan tuli sisään suunnilleen aterian puolivälissä. 

— Terve, Sokrates, sanoi silloin Agathon, joka lepäsi 
laitimmaisena yksin. — Tule tänne, niin että minullekin 
heltiää jotakin siitä viisaudesta, mikä siellä pihalla sinuun 
tarttui. Sitähän sinä tietysti löysit. Et kai sinä sieltä vähem- 
mällä olisi lähtenyt? 

Sokrates kävi istumaan. 

— Hyvä olisikin, hän sanoi, — jos viisaus virtaisi pelkästä 

kosketuksesta täydemmästä tyhjempään niin kuin vesi villa- 
lankaa pitkin astiasta toiseen. Jos niin olisi, pitäisin kovasti 
arvossa tilaisuutta käydä sinun viereesi. Sinä varmasti täyt- 
täisit minut suurella ja jalolla viisaudella. Minun viisauteni- 
han on vähäistä ja muutenkin kyseenalaista ja hämärää kuin 
unennäkö, sinun taas loistavaa ja alati kasvavaa. Vastahan 
sinä sen toissapäivänä osoitit selvästi ja kirkkaasti enemmän 
kuin kolmenkymmenen tuhannen kreikkalaisen edessä, vaik- 
ka olet vielä niin nuori. 

— Sinä pilkkaat, Sokrates, Agathon sanoi. — Tämän kysy- 
myksen viisaudesta me vielä ratkaisemme tänä iltana, sinä ja 
minä, ja tuomarina saa olla Dionysos. Syö nyt kuitenkin 
ensin. | 

Sokrates asettui makuulle. Kun kaikki olivat syöneet, 
toimitettiin juomauhri, laulettiin jumalalle ja suoritettiin 
muut tavanomaiset menot. Sitten siirryttiin viininjuontiin ja 
Pausanias alkoi puhua tähän tapaan: 

— Sanokaahan, miten saisimme tämän juomisen vähem- 
män rasittavaksi. Täytyy tunnustaa, että minulla on itse 
asiassa aika huono olo eilisten juominkien jäljiltä ja haluaisin 
vähän hengähtää. Eiköhän monesta tunnu samalta, olittehan 
tekin eilen paikalla. Keksikää siis jokin keino juoda niin, ettei 
se väsytä. 

— Olet oikeassa, Pausanias, Aristofanes sanoi. — Meidän 
on tosiaan syytä keventää juomistamme niin paljon kuin 
suinkin. Enhän minäkään eilen pysynyt kuivilla. 

— Hyvä, sanoi tähän Eryksimakhos Akumenoksen poika. — 
Mutta haluan vielä kuulla, mitä yhdellä teistä on sanottavaa. 
Agathon, millaisessa juomakunnossa sinä olet? 

— Eipä kehumista, Agathon vastasi. 

— Erinomaista, jatkoi Eryksimakhos. — Aristodemokselle, 
Faidrokselle, minulle ja monelle muulle olisi parhaaksi, jos 
sellaiset, joilla on hyvä viinipää, tällä kertaa olisivat juomat- 
ta. Mehän kestämme aina huonosti. Sokratesta tämä ei 
tietenkään koske; hän pystyy yhtä hyvin juomaan kuin 
olemaan juomatta, joten hänelle on yhdentekevää, mitä me 
päätämme. Kun nyt kenenkään ei näy tekevän mieli juoda 
paljon, jaksatte ehkä kuunnella, jos kerron, mitä humaltumi- 

nen todellisuudessa on. Uskon tietäväni varmasti lääketieteen 
nojalla, että humalassa oleminen on ihmiselle vaarallista. Itse 
en mielelläni jatka juomista pitkään enkä neuvoisi ketään 
muutakaan tekemään niin, varsinkaan seuraavana päivänä, 
jos on kohmelo. 

— Minä ainakin kuuntelen mielelläni neuvojasi, puuttui 
puheeseen Faidros Myrrhinusista. — Etenkin kun on kysymys 
lääketieteestä. Tällä kertaa kuuntelevat muutkin sinua, jos 
ovat järkeviä. 

Tämän kuultuaan kaikki sanoivat olevansa yhtä mieltä 
siitä, ettei iltaa vietettäisi humalan merkeissä, vaan juotaisiin 
vain sen verran, että olisi mukava olla. 

— Kun nyt kerran on päätetty, Eryksimakhos sanoi, — ettei 
ole mitään juomispakkoa, vaan jokainen juo vain sen verran 
kuin tahtoo, ehdotan seuraavaksi, että lähetämme äsken 
tulleen huilunsoittajattaren tiehensä. Soittakoon vaikka itsel- 
leen tai naisille tuolla sisällä. Viettäkäämme me tämä ilta 
keskustellen. Jos haluatte, voin ehdottaa myös keskustelun 
aiheen. 

Kaikki sanoivat tahtovansa ja käskivät Eryksimakhoksen 
esittää ehdotuksensa. 

— Aloitan, sanoi silloin Eryksimakhos, — Euripideen sa- 
noilla Melanippe-näytelmästä: »Nyt puhun toisen lausumia 
sanoja», nimittäin Faidroksen, josta nyt aion kertoa. Faidros 
purkaa minulle tavan takaa suutuksissaan mieltään tähän 
tapaan: »Eryksimakhos, eikö ole merkillistä, että runoilijat 
sepittävät hymnejä ja ylistyksiä kaiken maailman jumalille, 
mutta Erokselle ei kukaan ole koskaan kirjoittanut ainutta- 
kaan, vaikka runoilijoita on niin paljon ja Eros niin vanha ja 
mahtava jumala? Herakleelle ja muille sofistit kyllä kyhäävät 
suorasanaisia puheita, niin kuin esimerkiksi ystävämme 
Prodikos. Eikä se vielä mitään, mutta kun taannoin osui 
käsiini jonkun viisaan kirjoittama kirja, jossa suolan hyödyl- 
lisyyttä ylistettiin maasta taivaaseen. Mokomia ylistyksiä 
näkee joka paikassa ja niitä kyhätään työllä ja vaivalla, 
mutta Erosta ei yksikään ihminen ole tähän mennessä 
ylistänyt niin kuin hän ansaitsisi. Sillä tavalla on laiminlyöty 
niin mahtavaa jumalaa!» — Minusta Faidros on oikeassa. 

Haluankin nyt tukea häntä tässä asiassa ja tehdä hänelle 
mieliksi. Sitä paitsi minusta on muutenkin paikallaan meidän 
nyt tässä osoittaa kunnioitusta Erokselle. Jos olette samaa 
mieltä, luulen että puheiden pitämisessä on meille ajankulua 
riittämiin. Minusta olisi nyt paikallaan jokaisen vuorollaan 
vasemmalta oikealle pitää Eroksen kunniaksi niin hyvä puhe 
kuin osaa. Faidros saa aloittaa, koska hän on ensimmäinen ja 
koska hän lisäksi on koko ajatuksen isä. 

— Tuskin kukaan äänestää sinua vastaan, Eryksimakhos, 
Sokrates sanoi. — En minä ainakaan. Olenhan aina sanonut, 
että ainoa, mistä yleensä mitään tiedän, on Eros. En usko, 
että Agathon ja Pausaniaskaan ovat ajatusta vastaan, puhu- 
mattakaan Aristofaneesta, jonka aika kuluu pelkästään Dio- 
nysoksen ja Afroditen parissa, ja tuskin täällä kukaan 
muukaan on eri mieltä. Vahinko vain, että me viimeisinä 
lepäävät olemme muita huonommassa asemassa. Jos ensim- 
mäiset puhuvat tyhjentävästi ja hyvin, me saamme tyytyä 
siihen. Aloittakoon Faidros yhtä kaikki hyvin entein ja 
esittäköön ylistyspuheensa Erokselle. 

Kaikki sanoivat samaa kuin Sokrates ja yllyttivät Faidros- 
ta aloittamaan. En muista tarkoin, mitä kukin sen jälkeen 
puhui, mutta kerron sen, mikä minusta oli painavinta. 


Aluksi Faidros puhui jotakin siihen tapaan, että Eros oli 
suuri jumala ja nautti muiden jumalien ja ihmisten arvostusta 
monestakin syystä ja varsinkin syntyperänsä takia. Hänellä 
on nimittäin kunnia olla jumalista vanhin. Tämä käy ilmi 
siltä, ettei Eroksella ole vanhempia, ja ettei kukaan, ei 
tavallinen ihminen eikä runoilija ole koskaan missään puhu- 
nut Eroksen vanhemmista. Hesiodoskin sanoo, että ensin oli 
Tyhjyys ja sen jälkeen 


mahtavapovinen maa, kaiken järkkymätön perusta, ja Eros ... 


Näiden kahden hän siis sanoo syntyneen Tyhjyydestä. Par- 
menides puolestaan kertoo Eroksen synnystä, että 


ensimmäisenä jumalista hän keksi Eroksen. 

c Akusilaos taas on samaa mieltä kuin Hesiodos. Monet siis 

tunnustavat Eroksen jumalista vanhimmaksi. Koska hän on 
vanhin, saamme kiittää häntä kaikesta, mikä meille on 
tärkeintä elämässä. En minä ainakaan tiedä, mikä vasta 
nuorukaiseksi varttuneelle pojalle olisi suurempi onni kuin 
hyvää tarkoittava rakastaja tai rakastajalle nuori poika. Sitä 
nimittäin, minkä tulee ohjata ihmistä läpi elämän, jos hän 
vain tahtoo elää oikein, ei voi suoda mikään sukulaisuussuh- 
de, eivät luottamustoimet, ei edes raha eikä mikään maan 
päällä niin kauniisti kuin rakkaus. Niin on asia. Mitäkö 
tarkoitan? Tarkoitan ruman karttamista ja kauniiseen pyrki- 
mistä. Ilman sitä ei valtio enempää kuin yksityinen ihminen- 
kään kykene suorittamaan mitään suurta eikä hyvää. Minä 
väitän, että jos rakastunut mies tavataan rumasta teosta tai 
saamasta osakseen nöyryyttävää kohtelua siksi, ettei hän 
saamattomuuttaan puolustaudu, hän häpeää enemmän rakas- 
tettunsa kuin isänsä tai ystäviensä tai kenenkään edessä. 
Aivan samalla tavoin voimme nähdä, että rakastettu häpeää 
aivan erityisesti rakastajansa vuoksi, jos hänet nähdään 
tekemässä jotakin rumaa. Kuvitelkaamme sitten, että olisi 
mahdollista luoda rakastajien ja rakastettujen valtio tai 
sotajoukko. Voisiko kukaan hallita valtiota paremmin kuin 
tällaiset? Hehän karttaisivat kaikkea rumaa yrittäessään 
kunnostautua toistensa silmissä. Ja jos pienikin joukko 
tällaisia taistelisi yhdessä, he voittaisivat yksinkertaisesti 
koko maailman. Rakastunut mieshän antaisi mieluummin 
kenen tahansa muun nähdä itsensä pakenemassa rintamasta 
ja jättämässä aseensa kuin sen, jota hän rakastaa. Ennemmin 
hän kuolisi tuhat kertaa kuin tekisi niin. Eikä niin huonoa 
miestä olekaan, ettei Eros puhaltaisi häneen jumalallisen 
hyveen henkeä ja tekisi hänestä parhaan vertaista, niin ettei 
hän voisi jättää ystäväänsä avutta vaaraan. Juuri niin kuin 
Homeros sanoo jumalan puhaltavan rohkeutta tiettyihin 
sankareihin, samalla tavalla tekee Eros niille, jotka rakasta- 
vat. 

Toisten edestä kuolemaankin ovat valmiita vain ne, jotka 
rakastavat, naisetkin, eivätkä vain miehet. Kreikkalaisten 
osalta tämän todistaa parhaiten Peliaan tytär Alkestis. Vaik- 

ka hänen miehellään oli sekä isä että äiti, hän oli ainoa, joka 
tahtoi kuolla tämän puolesta. Tällä teolla hän osoitti rakkau- 
dessaan niin paljon suurempaa kiintymystä kuin tämän 
miehen vanhemmat, että sai nämä näyttämään vierailta 
ihmisiltä ja vain nimellisiltä omaisilta. Tätä tekoa pitivät 
paitsi ihmiset, jopa jumalatkin niin suurenmoisena, että 
antoivat hänelle lahjan, jonka harvat paljon loistavampia- 
kaan tekoja tehneet ihmiset ovat saaneet: he päästivät hänen 
sielunsa Hadeksesta takaisin. Tämän jumalat tekivät siksi, 
että he niin ihailivat hänen tekoaan. Jumalatkin siis arvosta- 
vat eniten rakkaudesta osoitettua todellista hyvyyttä. — 
Olagroksen pojan Orfeuksen jumalat sitä vastoin käännytti- 
vät tyhjin toimin Hadeksesta takaisin ja näyttivät hänelle 
vain hänen vaimonsa varjon, eivät häntä itseään. Näin he 
tekivät siksi, että Orfeus heidän mielestään oli heikkoluontei- 
nen niin kuin kitaransoittaja ainakin, eikä Alkestiin tavoin 
valmis kuolemaan rakkaudesta; Orfeushan yritti vehkeillä 
itsensä hengissä Hadekseen. Rangaistukseksi tästä he niin 
ikään antoivat hänen kuolla naisten kätten kautta eivätkä 
suoneet hänelle samaa kunniaa kuin Thetiksen pojalle Akhil- 
leukselle. Akhilleus pääsi autuaitten saarille, koska hän kosti 
ystävänsä Patrokloksen puolesta, vaikka oli äidiltään saanut 
kuulla kuolevansa, jos tappaisi Hektorin, mutta pääsevänsä 
kotiin ja elävänsä vanhaksi, jos ei tekisi sitä. Hän siis uskalsi 
valita edellisen vaihtoehdon, eikä hän kuollut vain rakastet- 
tunsa puolesta vaan jopa hänen lisäkseen. Juuri siksi jumalat 
ihailivat häntä yli muiden, että hän oli pitänyt rakastajaansa 
niin suuressa arvossa. Aiskhylos puhuu pötyä, kun väittää 
Akhilleusta Patrokdoon rakastajaksi. Akhilleushan oli kau- 
niimpi kuin Patroklos ja kauniimpi kuin kukaan sankareista 
ja sitä paitsi vielä parraton ja siis paljon Patroklosta 
nuorempi, niin kuin Homeros sanoo. Ei, vaikka jumalat 
pitävätkin kovasti arvossa kaikkea rakkaudesta johtuvaa 
hyveellisyyttä, niin he ihailevat enemmän ja palkitsevat 
paremmin, jos rakastettu osoittaa kiintymystä rakastajaansa 
kohtaan, kuin jos rakastaja tekee niin. Tämä johtuu siitä, että 
rakastaja on rakastettua jumalallisempi, koska hänessä on 
jumalan henki. Siksi jumalat Akhilleustakin pitivät Alkestista 


91 


180a 


181a 


PIDOT 


parempana ja päästivät hänet autuaitten saarille. 

Tällä perusteella minä väitän, että Eros on jumalista 
vanhin ja kunnianarvoisin ja että hänellä on suurin mahti 
auttaa ihmisiä onneen ja hyveellisyyteen, olivatpa he sitten 
eläviä tai kuolleita. 


Tähän tapaan puhui Faidros ja sen jälkeen puhuivat muuta- 
mat muut, vaikka en juuri muista, mitä he sanoivat. Sivuutan 
heidät ja kerron Pausaniaan puheesta. 


— Minun mielestäni, hän sanoi, — aiheemme on huonosti 
määritelty. Meidän on yksinkertaisesti vain käsketty ylistää 
Erosta. Jos olisikin vain yksi Eros, kaikki olisi niin kuin 
pitää. Mutta asia ei ole niin, ja siksi on paikallaan ilmoittaa 
ensin, minkälaista Erosta tulee ylistää. Yritän nyt omasta 
puolestani korjata tapahtuneen virheen. Selvitän ensin, mitä 
Erosta on ylistettävä ja pidän sitten vasta tämän jumalan 
arvoisen ylistyspuheen. 

— Me tiedämme kaikki, ettei voi olla Afroditea ilman 
Erosta. Jos olisi olemassa vain yksi Afrodite, olisi myös vain 
yksi Eros. Koska heitä kuitenkin on kaksi, on oltava myös 
kaksi Erosta. Afroditejako kaksi? Niin juuri. Toinen on 
Uranoksen äiditön tytär, jota me nimitämme myös 'taivaalli- 
seksi”. Hän on heistä kahdesta vanhempi. Toinen ja nuorempi 
on Zeuksen ja Dionen tytär, jota sanotaan tavalliseksi”. On 
siis aivan paikallaan puhua myös 'tavallisesta' Eroksesta. 
joka toimii yhdessä ”tavallisen? Afroditen kanssa, ja toisesta 
taivaallisesta”. Ylistää pitää tietysti kaikkia jumalia. On 
kuitenkin syytä selvittää, miten tehtävät jakautuvat näiden 
kahden kesken. 

— Kaikesta toiminnasta voidaan sanoa, ettei se itsessään 
ole kaunista eikä rumaa. Siitäkään, mitä me nyt tässä 
teemme, kun juomme, laulamme ja keskustelemme, ei mikään 
ole kaunista sellaisenaan. Toiminnan laadun määrää se, 
miten se suoritetaan. Sellainen, mikä suoritetaan kauniisti ja 
oikealla tavalla, on kaunista, mikä toisin, on rumaa. Sama 
koskee rakastamista. Eroskaan ei ole aina kaunis eikä 
ylistämisen arvoinen, vaan ainoastaan siinä tapauksessa, että 

se saa ihmisen rakastamaan kauniisti. 

— Tavallisen? Afroditen seurassa liikkuva Eros on todelli- 
nen jokapaikankulkija ja sen toiminta on täysin sattumanva- 
raista. Hänen tavallaan rakastavat huonot ja ymmärtämättö- 
mät ihmiset. Sellaisten rakkaus kohdistuu ensinnäkin yhtä 
paljon naisiin kuin poikiin, toiseksi enemmän näiden ruumii- 
seen kuin sieluun, ja lisäksi he valitsevat rakastaakseen 
mahdollisimman ymmärtämättömiä ihmisiä. Näin he tekevät, 
koska he pyrkivät vain tyydyttämään halunsa välittämättä 
ollenkaan siitä, tapahtuuko se kauniisti vai ei. Sillä tavoin 
heidänkin toiminnastaan tulee sattumanvaraista: he saattavat 
yhtä hyvin tehdä hyvää kuin pahaa. Tämä kaikki johtuu siitä, 
että tavallinen? Eros kuuluu Afroditelle, joka on paljon 
nuorempi kuin se toinen ja sitä paitsi miehestä ja naisesta 
siinnyt. ”Taivaallinen? Eros taas kuuluu Afroditelle, jonka 
sikiämiseen naisella ei ole ollenkaan osuutta, vaan pelkästään 
miehellä, ja joka vanhempana on vailla nuoruuden ylimieli- 
syyttä. Siksi tämän Eroksen haltioittamat rakastavat mies- 
puolisia yksilöitä ja kohdistavat kiintymyksensä siihen suku- 
puoleen, joka luonnostaan on voimakkaampi ja järkevämpi. 
Poikien rakastajista voi jopa nähdä, ketkä ovat puhtaasti 
tämän Eroksen vallassa. Sellaiset eivät rakasta pikkupoikia, 
vaan jo järkevään ikään tulleita nuorukaisia, joilla jo parta 
versoo. Uskoisin, että ne, joiden rakkaus syttyy siinä vaihees- 


sa, ovat valmiita elämään lopun ikäänsä yhdessä rakkautensa 


kohteen kanssa. He eivät tee niin kuin sellainen, joka 
valloittaa ymmärtämättömän lapsen ja sitten pettää hänet ja 
lähtee pilkaten toisen luo. Pitäisi suorastaan säätää laki 
kieltämään pikkupoikien rakastaminen, etteivät ihmiset näki- 
si turhaa vaivaa pyrkiessään tavoitteeseen, jota ei voi nähdä. 
Eihän lapsesta voi vielä tietää, kehittyykö hänestä sielultaan 
ja ruumiiltaan hyvä vaiko huono. Tällaisen lain hyvät miehet 
asettavat itse itselleen vapaaehtoisesti. Mutta myös nämä 
toisenlaiset, ?tavalliset? rakastajat pitäisi pakottaa tekemään 
niin, aivan samoin kuin heitä yritetään kaikin keinoin estää 
solmimasta rakkaussuhteita vapaasyntyisiin naisiin. Juuri 
nämä ihmiset ovat nimittäin herättäneet siinä määrin närkäs- 
tystä, että jotkut julkeavat sanoa rumaksi jo pelkästään sitä, 

että poika antautuu rakastajalleen. Tällaisia ihmisiä he 
tarkoittavat ja näiden ihmisten sopimaton ja väärä menettely 
saa heidät puhumaan siten. Eihän mikään, mitä tehdään 
sopivalla ja asianmukaisella tavalla, ansaitse moitetta. 

— Monissa valtioissa noudatetaan rakkausasioissa selkeitä 
ja helposti määriteltäviä tapoja, mutta meillä tilanne on 
monimutkaisempi. Eliksessä, Spartassa, Boiotiassa ja muual- 
la, missä puhetaidossa ei ole kehumista, hyväksytään yksin- 
kertaisesti oikeaksi se, että ihminen mukautuu rakastajansa 
tahtoon. Sellaista ei siellä sanoisi rumaksi kukaan, ei vanha 
eikä nuori. Luullakseni asia on näin siksi, ettei heidän 
tarvitsisi yrittää selitellä asioita nuorille, huonoja kun ovat 
puhumaan. Jooniassa ja monilla muilla barbaarien hallinnas- 
sa olevilla alueilla sitä pidetään pahana. Yksinvaltahan on 
opettanut barbaarit pitämään sitä rumana samalla tavoin 
kuin filosofiaa ja ruumiinkulttuuria, koska vallanpitäjille 
tuskin on hyötyä siitä, että alamaisten parissa syntyy suuria 
ajatuksia ja lujia liittoja ja ystävyyssuhteita; ja sitä kaikkea 
juuri rakkaus ennen muuta saa aikaan. Sen ovat täkäläisetkin 
tyrannit saaneet käytännössä kokea, kun Aristogeitonin 
rakkaus ja Harmodioksen luja kiintymys tekivät lopun 
heidän vallastaan. 

— On siis niin, että missä rakastajan tahdon täyttämistä 
pidetään rumana, se johtuu kannanottajien kehnoudesta, 
toisin sanoen vallanpitäjien itsevaltaisuudesta ja heidän ala- 
maistensa heikkoudesta. Missä sitä taas pidetään varauksetta 
hyväksyttävänä, se johtuu näiden molempien henkisestä 
velttoudesta. 

— Täällä meillä on käytäntö paljon tarkoituksenmukaisem- 
pi, mutta kuten sanoin, vaikeaselkoinen. 

— Ajatelkaa esimerkiksi, miten meillä pidetään kauniimpa- 
na osoittaa rakkauttaan julkisesti kuin salaa ja mieluummin 
jalosyntyisille ja hyville, vaikka he olisivat rumempia kuin 
muut. Ajatelkaa, miten kaikki mielellään kannustavat rakas- 
tunutta ja siten osoittavat hyväksymisensä ja miten valloituk- 
sen onnistumista pidetään hyvänä ja epäonnistumista pahana 
ja miten rakastajaa sopii kiittää mitä merkillisimmistä suori- 
tuksista rakkauden kohteen valloittamiseksi. Sellaista ei 

kukaan voisi tehdä missään muussa tarkoituksessa eikä 
mitään muuta saadakseen ilman että filosofit moittisivat 
häntä pahan kerran. Jos joku tavoittelisi omaisuutta tai 
valtaa tai mitä tahansa muita etuja käyttäytymällä niin kuin 
rakastuneet rakastettujensa edessä; rukoilemalla ja anomalla 
armoa, vannomalla valoja ja makailemalla ovien edessä ja 
alistumalla ehdoin tahdoin nöyryyttävämpään orjuuteen kuin 
yksikään orja, yrittäisivät sekä ystävät että viholliset estää 
häntä tekemästä sellaista. Vihamiehet syyttäisivät häntä 
imartelusta ja nöyristelystä, ystävät neuvoisivat ja varoittaisi- 
vat ja häpeäisivät hänen puolestaan. Mutta rakastuneelta 
kaikki tällainen hyväksytään ilman että hänen tarvitsee 
hävetä, jopa kiitoksin, niin kuin hän tekisi parempiakin 
urotekoja. Mikä merkillisintä, ihmiset jopa väittävät, että 
rakastunut saa jumalilta anteeksi valojenkin rikkomisen, 
koska rakkauden valat muka eivät ole valoja ollenkaan. Siten 
siis meikäläisen käytännön mukaan sekä ihmiset että jumalat 
suovat rakastuneille vapaat kädet tehdä mitä tahansa. Sitä 
ajatellen voisi luulla, että tässä valtiossa sekä rakastamista 
että rakastajaan kiintymistä pidetään erinomaisena asiana. 
Kun sitten toisaalta näkee, miten isät asettavat pojilleen 
vartijoita, joiden tehtävänä on nimenomaan estää rakastajia 
keskustelemasta rakastettujensa kanssa, ja miten poikien 
ikätoverit ja ystävät närkästyvät, jos tällaista kuitenkin 
tapahtuu, ilman että kukaan vanhemmasta väestä moittisi 
heitä väärästä suhtautumisesta asiaan, silloin taas saattaisi 
kuvitella, että rakkautta pidetään täällä pahimpana kaikesta. 
— Luulen että on kysymys tästä: niin kuin jo alussa sanoin, 
rakkaus ei ole aina samanlaista eikä sellaisenaan kaunista 
eikä rumaa, vaan kaunista silloin, kun se tapahtuu kauniisti 
ja rumaa silloin kun rumasti. Rumaa on suostua kelvottoma!- 
la tavalla kelvottoman ihmisen rakastetuksi, kaunista on 
suostua kauniisti kunnon ihmiseen. Ja kelvoton on juuri se 
äsken mainittu tavallinen? rakastaja, joka rakastaa ruumista 
enemmän kuin sielua. Tällaisen ihmisen rakkaus ei ole 
kestävääkään, koska sen kohde ei ole kestävä. Kun hänen 
rakastamansa ruumiin kukkeus lakastuu, hän ?entää pois’ ja 
häpäisee monet annetut lupaukset ja lausutut sanat. Se taas, 

joka rakastaa toista siksi, että tämä on hyvä luonteeltaan, 
pysyy uskollisena läpi elämän, koska hänen rakkautensa 
kohde on kestävä. 

— Meillä vallitseva käytäntö pyrkii aivan oikein erotta- 
maan toisistaan nämä kahdenlaiset rakastajat; ensin mainit- 
tuja se vieroo ja jälkimmäiset hyväksyy. Kuin erotuomari se 
yrittää selvittää, kumpaan lajiin rakastaja ja rakastettu 
kulloinkin kuuluvat, ja toisia se kannustaa tavoittelemaan, 
toisia karttamaan. Tästä johtuu ensinnäkin se, että pidetään 
pahana, jos poika antaa valloittaa itsensä liian nopeasti. 
Silloin ei jää tarpeeksi aikaa, ja aika juuri yleensä parhaiten 
paljastaa asioiden todellisen laidan. Edelleen pidetään paha- 
na sitä, että antaa rahan ja poliittisen vallan houkutella 
itsensä suostumaan rakastajan vaatimuksiin. Niinhän saattaa 
käydä, jos joku heikkouttaan säikähtää joutuessaan vaikeaan 
tilanteeseen tai ei ymmärrä halveksia suosionosoituksena 
tarjottua rahaa tai poliittista menestystä. Mikään tällainen ei 
ole lujaa eikä kestävää, saatikka että sillä tavoin syntyisi aito 
kiintymys. 

— Meidän omaksumamme käytännön mukaan on vain yksi 
tapa pojan myöntyä rakastajansa tahtoon kauniisti. Meillä- 
hän ei tuomita eikä pidetä mielistelynä mitään orjuutta, 
mihin rakastajat alistuvat rakastamiensa poikien tähden. 
Vastaavasti meillä hyväksytään vain yksi ainoa muu va- 
paaehtoinen orjuus: se, mihin ihminen alistuu hyvettä etsies- 
sään. Jos joku nöyrtyy palvelemaan toista siksi, että uskoo 
tämän avulla tulevansa paremmaksi viisaudessa tai missä 
tahansa muussa hyveen osatekijässä, me emme pidä sellaista- 
kaan vapaaehtoista orjuutta pahana emmekä mielistelynä. 
Nämä kaksi asennoitumistapaa, se joka koskee poikien 
rakastamista ja tämä, joka koskee filosofiaa ja hyvettä 
yleensä, täytyy yhdistää, jos tahdotaan päästä siihen, että 
pojan olisi kaunista antautua rakastajalleen. 

— Kun sitten sellainen pari löytyy, missä kummallakin on 
oikea asenne ja missä rakastaja on valmis tekemään rakastet- 
tunsa puolesta mitä tahansa, jos tämä vain hyväksyy hänet, 
ja poika puolestaan halukas palvelemaan millä tahansa 
hyväksyttävällä tavalla sellaista miestä, joka tekee hänet 


96 6 


PIDOT 


viisaaksi ja hyväksi, ja kun toinen kykenee opastamaan 
järkevyyteen ja muuhun hyveellisyyteen ja toinen puolestaan 
tuntee opin ja viisauden tarvetta, silloin ja vain silloin, kun 
kaksi tällaista ihmistä yhdistää asenteensa, käy mahdolliseksi 
se, etta rakastetun on kaunista ja oikein suostua rakastajan 
tahtoon. 

— Näillä ehdoilla ei ole häpeä edes tulla petetyksi, mutta 
muunlaiset suhteet ovat häpeäksi aina, petettiin niissä tai ei. 
Olettakaamme esimerkiksi, että joku antautuu rikkaana pitä- 
mälleen rakastajalle tämän rahat mielessään. Jos hän sitten 
pettyy ja jää rahoitta, kun käy ilmi, että tämä rakastaja onkin 
köyhä, se ei muuta asiaa suinkaan vähemmän häpeälliseksi. 
Onhan tällainen ihminen muiden mielestä silloin paljastanut 
itsessään sellaisen piirteen, että hän on rahasta valmis 
alistumaan mihin hyvänsä kenen mieliksi tahansa. Tämä ei 
tietenkään ole kaunista. Samoin perustein voidaan toisaalta 
sanoa, että jos joku suostuu rakastajaan siksi, että pitää tätä 
hyvänä ja uskoo tähän kiintymällä tulevansa itse paremmak- 
sı, mutta sitten huomaa, ettei tämä hänen rakastajansa 
olekaan hyvä vaan huono ja pettyy, hänen pettymyksensä on 
kaikesta huolimatta kaunis. Onhan hän kuitenkin omasta 
puolestaan osoittanut olevansa ilomielin valmis mihin hyvän- 
sä kenen tahdosta tahansa etsiäkseen hyvettä ja tullakseen 
paremmaksi, ja sellainen on kauneinta kaikesta. Lyhyesti 
sanoen on siis kaunista antautua tavoitellakseen hyvettä. 
Silloin on kysymyksessä "taivaallinen? Eros, ”taivaallisen' 
Afroditen seuralainen. Hän on tärkeä sekä valtioille että 
yksityisille ihmisille juuri siksi, että hän saa rakastajat ja 
heidän rakastettunsa yhtä lailla ponnistelemaan hyveen löy- 
tämiseksi. Kaikki muu rakkaus on peräisin siitä toisesta, 
tavallisesta’ Afroditesta. 

— Tämän verran sanottavaa minulla oli Eroksesta näin 
suoralta kädeltä, Faidros. 


Pausaniaan päätettyä puheensa — näinhän sofistit neuvovat 
käyttämään alkusointuja — oli Aristofaneen vuoro puhua, 
mutta hän oli jostakin syystä, ehkä ylensyömisestä, saanut 
hikan eikä kyennyt puhumaan. Hän sanoi sen sijaan seuraa- 

vana makaavalle Eryksimakhokselle, joka oli lääkäri, että 
tämän velvollisuus oli joko tehdä loppu hänen hikastaan tai 
puhua hänen puolestaan kunnes hikka loppuisi itsestään. 

— Teen molemmat, vastasi Eryksimakhos. — Minä puhun 
nyt sinun vuorollasi ja sinä sitten minun, kunhan lakkaat 
hikkaamasta. Ja jos olet pitkään hengittämättä sillä aikaa 
kun puhun, hikka lakkaa. Jos ei, kurlaa vedellä. Jos hikka on 
oikein itsepäinen, kutita jollakin nenääsi, kunnes aivastat. 
Sen jos teet kerran tai kaksi, pääset pahimmastakin hikasta. 

— Teen niin kuin käsket, Aristofanes vastasi. — Sen kun alat 
puhua. 

Tällaisen puheen Eryksimakhos piti: 


Koska Pausanias ei selvittänyt asiaansa loppuun asti, vaikka 
aloitti niin hienosti, minusta on paikallaan yrittää saattaa 
hänen puheensa päätökseen. Mielestäni oli hyvin sanottu, että 
Eros on kaksinainen. Ammattini on kuitenkin opettanut 
minut ymmärtämään, ettei rakkaus ole vain ihmisten sielussa 
syntyvä tunne kauniita yksilöitä kohtaan. Myös muu olemas- 
sa oleva tuntee rakkautta moniin eri asioihin, niin kaikki 
eläimet kuin maan kasvitkin, sanalla sanoen koko luonto. 
Juuri sen perusteella väitänkin, että tämä jumala on suuri ja 
mahtava ja yltää kaikkialle ja hallitsee sekä ihmisten että 
jumalten maailmaa. 

Osoittaakseni kunnioitusta omalle ammatilleni aloitan lää- 
ketieteestä. 

Mainittu Eroksen kaksinaisuus perustuu elollisen ruumiin 
rakenteeseen. Kaikkihan ovat yhtä mieltä siitä, että ruumiin 
terveys ja sairaus ovat kaksi erillistä ja erilaista asiaa. 
Erilaiset tietenkin tavoittelevat ja rakastavat erilaisia kohtei- 
ta, ja siksi rakkaus on terveessä erilaista kuin sairaassa. 
Pausanias sanoi äsken aivan oikein, että on kaunista taipua 
hyvien ihmisten tahtoon, mutta rumaa tehdä mieliksi kelvot- 
tomille. Ihmisruumiista voimme sanoa samoin: on oikein ja 
paikallaan tyydyttää sen hyvien ja terveiden ainesten tarpeet, 
ja sitä juuri sanotaan lääketieteeksi. Sitä vastoin on väärin 
suosia ruumiin huonoja ja sairaita aineksia eikä niin saa 
tehdä, jos tahtoo käydä lääkäristä. Lyhyesti sanottuna lääke- 

tiede on oppia rakkauden merkityksestä ruumiin ainesten 
vastakkaisissa taipumuksissa. Paras lääkäri on se, joka tässä 


pystyy erottamaan toisistaan hyvän ja huonon rakkauden ja d 


loistava ammattitaito olisi sillä, joka kykenisi muuttamaan 
toisen toiseksi ja joka osaisi kehittää rakkautta sinne, mistä 
sitä puuttuu, vaikka sitä ei saisi puuttua, ja joka vastaavasti 
osaisi tarvittaessa ottaa sitä pois. Toisilleen vihamieliset 
ainekset ruumiissa olisi näet kyettävä saamaan ystäviksi 
keskenään ja rakastamaan toisiaan. Näitä vihamielisiä ainek- 
sia ovat äärimmäiset vastakohdat, kuten kylmä ja kuuma, 
karvas ja makea, kuiva ja märkä ja niin edelleen. Edeltäjäm- 
me Asklepios perusti aikoinaan tämän meidän tieteenhaa- 
ramme juuri sen turvin, että hänellä oli kyky luoda näihin 
vastakohtiin rakkautta ja yksimielisyyttä. Niin sanovat ru- 
noilijat ja niin uskon minäkin asian olleen. 

Kuten sanottu, Eros ohjaa koko lääketiedettä. Samalla 
tavoin hän ohjaa liikuntaa ja maanviljelystä. Että runouden 
ja musiikin laita on samoin, lienee selvää sille, joka vähänkin 
on asiaa harkinnut. Sitä kai Herakleitoskin tarkoittaa, vaikka 
hän ilmaisee asian huonosti. Hänhän puhuu siitä, miten sama 
ollessaan ristiriidassa itsensä kanssa yhtyy itseensä, kuten 
esimerkiksi »jousen ja lyyran harmonia». Onhan järjetöntä 
sanoa, että harmonia olisi itse ristiriitainen, tai väittää, että 
sen ainekset olisivat pysyvästi keskenään ristiriidassa. Ehkä 
Herakleitos haluaakin sanoa, että harmonia on soittotaidon 
välityksellä syntynyt aiemmin toisilleen vastakkaisista mata- 
lista ja korkeista äänistä. Eihän sellaista harmoniaa voisi 
kuvitellakaan, missä korkea ja matala yhä vielä olisivat 
toisilleen vastakkaisia. Harmoniahan on yhteissointua ja 
yhteissointu taas eräänlaista yhtymistä. Niin kauan kuin 
kaksi ainesta pysyy erillään, ne eivät voi yhtyä, eikä yhty- 
mättömästä ja erillään olevasta voi saada aikaan harmoniaa. 
Rytmikin syntyy nopeasta ja hitaasta, jotka yhtyvät toisiinsa 
oltuaan ennen erillään. Se, mitä äsken sanoin lääketieteestä, 
koskee siis myös musiikkia. Sekin saa vastakkaiset voimat 
sopusointuun keskenään synnyttämällä niissä rakkautta ja 
yksimielisyyttä, ja on siten oppia rakkaudesta harmonian ja 
rytmin alueella. Ei ole ollenkaan vaikeaa havaita rakkauden 


29 


187a 


188a 


PIDOT 


osuutta harmonian ja rytmin rakenteessa, eikä siinä tarvita 
kaksinaista Erosta. Asia muuttuu vaikeaksi ja vaatii hyvää 
ammattitaitoa vasta silloin, kun on kysymys rytmin ja 
harmonian soveltamisesta ihmisiin: niiden luomisesta, jota 
sanotaan laulujen sepittämiseksi, ja jo luotujen laulujen ja 
rytmien oikeasta käyttämisestä, jota sanotaan kasvattamisek- 
si. Silloin olemme jälleen samassa tilanteessa, josta jo 
puhuimme: on suosittava kunnollisia ihmisiä ja vaalittava 
rakkautta näitä kohtaan, jotta sellaisetkin kehittyisivät kun- 
nollisiksi, jotka eivät sitä ole. Tämä on se kaunis ”?taivaalli- 
nen’ Eros, taivaallisen? Urania-runottaren seuralainen. Se 
toinen, tavallinen? Eros kuuluu kaikenkarvaisten laulujen 
runottarelle Polyhymnialle. Milloin ihminen on sen Eroksen 
vallassa, hänen on oltava varuillaan saadakseen itselleen 
kaiken sen tarjoaman nautinnon sortumatta hillittömyyteen. 
Onhan minunkin ammatissani vaikeaa noudattaa oikein 
keittotaidon tarjoamia houkutuksia, niin että voi nauttia 
terveyden kärsimättä. Musiikissa ja runoudessa, lääketietees- 
sä ja kaikissa muissakin asioissa, olivatpa ne sitten inhimilli- 
siä tai jumalallisia, on kumpikin Eros otettava mahdollisim- 
man tarkoin huomioon. Ne ovat nimittäin kaikessa läsnä. 

Ajatelkaa esimerkiksi vuodenaikoja. Nekin ovat täynnä 
näitä kahta Erosta, ja jos äsken mainitsemani vastakohdat, 
kylmä ja lämmin, kuiva ja kostea, pääsevät oikeanlaisesta 
rakkaudesta osallisiksi ja ovat keskenään sopusointuisessa ja 
järkevässä suhteessa, ne antavat hyvän maankasvun ja 
terveyttä ihmisille, eläimille ja kasveille. Silloin niistä ei ole 
mitään vahinkoa. Jos taas se toinen, hillitön Eros saa 
yliotteen eri vuodenaikoina, siitä koituu paljon tuhoa ja 
onnettomuutta. Sellaisissa olosuhteissa rutto ja monet muut- 
kin kulkutaudit leviävät helposti eläinten ja kasvien keskuu- 
teen. Halla ja rakeet ja hometaudit ovat nekin seurausta 
tällaisen rakkaussuhteen aiheuttamista ristiriidoista ja häiriö- 
tiloista. Sitä, että tuntee näiden asioiden yhteyden taivaan- 
kappaleiden liikkeisiin ja vuodenaikojen vaihteluun, kutsu- 
taan tähtitieteeksi. 

Mihin muuhun uhrit ja ennustaminenkaan, tämä ihmisten 
ja jumalien keskinäinen kanssakäyminen, tähtää, kuin rak- 

kauden vaalimiseen ja oikeaan suuntaan ohjaamiseen. Jos 
ihmiset eivät kaikessa toiminnassaan varjele, arvosta ja 
kunnioita oikeanlaista rakkautta vaan sortuvat siihen toiseen, 
siltä seuraa helposti kaikkinainen kunnioituksen puute eläviä 
ja edesmenneitä vanhempia ja jopa jumalia kohtaan. Juuri 
tässä on ennustustaidon tehtävä: sen tulee valvoa ja oikaista 
rakkauden ilmentymiä. Koska ennustustaitoon sisältyy tieto 
siitä, millainen rakkaus ohjaa ihmisiä oikeaan ja hurskaaseen 
elämään, se on omiaan rakentamaan ystävyyttä jumalten ja 
ihmisten välille. 

Monin tavoin mahtava, itse asiassa kaikkivaltias, on siis 
Eros kokonaisuutena. Mutta se rakkaus, joka toteutetaan 
järkevästi ja oikeudentuntoisesti hyvässä tarkoituksessa, on 
sekä jumalten että ihmisten parissa kaikkein mahtavin ja 
antaa meille täydellisimmän onnen: kyvyn elää sovussa ja 
ystävinä keskenämme niin kuin jumaltenkin kanssa, jotka 
ovat meitä ylempänä. Minäkin olen varmaan jättänyt paljon 
sanomatta tässä Erosta ylistäessäni, mutta en ole tehnyt sitä 
tahallani. Aristofanes, nyt on sinun vuorosi täydentää puhet- 
tani siltä osin kuin se on jäänyt puutteelliseksi. Yhtä hyvin 
voit tietysti ylistää Erosta muullakin tavalla, jos sinulla on 
jotain mielessäsi. Ainakin olet lakannut hikkaamasta. 


Aristofanes tarttui tähän. 

— Se meni tosiaan ohi, hän sanoi, — mutta vasta kun otin 
aseeksi aivastuksen. Minua hämmästyttää, että ruumiin sisäi- 
nen tasapaino vaatii säilyäkseen aivastuksen kaltaista kuti- 
naa ja pärskettä. Hikkahan loppui siihen paikkaan, kun 
aivastin. 

— Varo vähän sanojasi, huomautti Eryksimakhos. — Jos 
nauratat heti alkuun, minun on pakko olla koko ajan 
varulillani, etkä saa puhua rauhassa. 

— Hyvin sanottu, Aristofanes vastasi naurahtaen. — Perun 
puheeni. Eikä sinun tarvitse olla varuillasi, koska pelkään itse 
ihan tarpeeksi; en sitä että nauratan — sehän olisi vain hyvä 
asia ja ammatissani paikallaan — vaan sitä, että puhun 
naurettavia. 

— Luulet pääseväsi kuin koira veräjästä, Eryksimakhos 

sanoi siihen. — Keskity nyt ja puhu niin, että voit seistä 
sanojesi takana. Ehkä vielä päästänkin sinut, jos hyväksi 
näen. 


Ajattelin tosiaan puhua vähän toiseen tapaan kuin sinä ja 
Pausanias. Minusta kun näyttää, etteivät ihmiset ole alkuun- 
kaan oivaltaneet Eroksen mahtia. Muutenhan he pystyttäisi- 
vät hänelle kaikkein komeimmat temppelit ja alttarit ja 
uhraisivat hänelle runsaimmat uhrit, mitä nykyisin ei kukaan 
tee, vaikka ehdottomasti pitäisi. Eroshan ymmärtää ihmisiä 
paremmin kuin yksikään toinen jumala. Hän on ihmisten 
auttaja ja lääkäri siinä, minkä paraneminen olisi ihmissuvun 
suurin onni. Yritän nyt selvittää teille, millainen on Eroksen 
mahti. Opettakaa te se sitten vuorostanne muille. Ensin 
teidän on opittava tuntemaan ihmisruumiin rakenne ja mitä 
kaikkea sille on aikojen kuluessa tapahtunut. Olemme nimit- 
täin ennen olleet aivan erinäköisiä kuin nykyisin. Nyt on 
ihmisiä kahta sukupuolta, miehiä ja naisia, ennen oli kolmea. 
Kolmannessa sukupuolessa oli puolet miestä, puolet naista, 
eikä siitä ole enää jäljellä kuin nimi. Ennen aikaan oli 
androgyyni, miesnainen, todella olemassa yhtenä sukupuole- 
na, jossa oli miestä ja naista kumpaakin yhtä paljon sekä 
nimessä että siinä itsessään, vaikka se nykyisin on pelkkä 
ruma sana. — Sitten olivat kaikki ihmiset vartaloltaan pyörei- 
tä kuin pallot, selkä ja kyljet olivat yhtä lailla kuperat. Käsiä 
heillä oli neljä ja jalkoja saman verran. Pyöreässä niskassa 
oli kahdet vastakkaiset, aivan samannäköiset kasvot ja niillä 
yksi yhteinen päälaki. Korvia oli kahdet, sukuelimiä samoin 
ja kaikki muukin niin kuin tästä kuvitella saattaa. Tällainen 
olento saattoi kulkea kumpaan suuntaan halusi pystyssä niin 
kuin nytkin, mutta pinkaistessaan juoksuun se kieppui ympä- 
ri kädet ja jalat suorina kuin kärrynpyörää heittäen. Kun 
apuna oli kahdeksan jäsentä, se pystyi kierimään vinhaa 
vauhtia. 

Näiden sukupuolten lukumäärä ja ulkonäkö johtuivat siitä, 
että mies oli alkujaan syntyisin auringosta, nainen maasta ja 
niiden välimuoto kuusta, jolla silläkin on osansa molemmis- 
sa. Ja koska ne olivat vanhempiensa kaltaisia, ne luonnolli- 

sesti olivat pyöreitä ja liikkuivat pyörien. Ne olivat myös 
tavattoman kyvykkäitä, voimakkaita ja kunnianhimoisia. Ne 
kääntyivät jopa jumalia vastaan, ja se mitä Homeros kertoo 
Efialteesta ja Otoksesta koskeekin itseasiassa näitä olentoja. 
He nimittäin aikoivat kiivetä taivaaseen ja hyökätä jumalten 
kimppuun. Silloin Zeus ja muut jumalat neuvottelivat keske- 
nään siitä, mitä heidän pitäisi tehdä, ja he olivat ymmällään. 
He nimittäin eivät voineet tappaa näitä olentoja eivätkä 
tuhota koko joukkoa salamaniskuin, niin kuin he olivat 
tehneet jättiläisille, koska he silloin olisivat saman tien 
jääneet vaille palvontaa ja uhreja. Toisaalta he eivät voineet 
sallia röyhkeyttäkään näiden taholta. Vihdoin viimein Zeus 
sai ajatuksen. 

— Luulen keksineeni, hän sanoi, — miten voimme antaa 
ihmisten elää, mutta samalla heikentää heitä niin, että heidän 
häikäilemättömyydestään tulee loppu. Minä halkaisen heidät 
joka ikisen keskeltä kahtia. Sillä tavalla heistä tulee heikom- 
pia ja samalla heistä on enemmän hyötyä meille, kun heidän 
lukumääränsä kasvaa. He saavat kävellä pystyssä kahdella 
jalalla. Jos he vielä senkin jälkeen rehvastelevat eivätkä ota 
asettuakseen, halkaisen heidät uudelleen, niin että he joutuvat 
hyppimään yhdellä jalalla. 

Näin sanottuaan Zeus halkaisi ihmiset kuin säilöttävät 
pihlajanmarjat tai niin kuin keitetyt munat halkaistaan 
hiuksella. Aina kun hän oli yhden halkaissut, hän käski 
Apollonin kääntää sen kasvot ja kaulan etupuolen leikkaus- 
pintaan päin, ajatellen, että ihmiset olisivat nöyrempiä näh- 
dessään olevansa halki. Muutenkin hän käski panna ihmiset 
kuntoon. Apollon käänsi kasvot niin kuin pitikin, veti nahan 
joka puolelta sen paikan yli, mitä nykyään sanotaan vatsaksi, 
ja kuroi sen keskeltä umpeen kuin säkin niin että jäi vain yksi 
aukko, napa. Sitten hän muovasi rinnan ja tasoitti enimmät 
rypyt sen tapaisella työkalulla, jota nahkurit käyttävät oi- 
koessaan lestillä olevaa vuotaa. Muutaman rypyn hän kuiten- 
kin jätti vatsaan navan tienoille muistoksi tapahtuneesta. 

Kun ihmisruumiit näin oli halkaistu, puolikkaat hakeutui- 
vat ikävissään toistensa luo. Ne kietoutuivat syleilemään 
toisiaan kasvaakseen taas yhteen, mutta kuolivat nälkään ja 

b toimettomuuteen, kun eivät halunneet tehdä mitään erossa 


192a 


toisistaan. Jos toinen puolikas kuoli, jäljelle jäänyt etsi uuden 
ja kietoutui siihen, saman tekevää, oliko tämä naisenpuolikas 
— nykyisin sanomme niitä naisiksi — vai miehen. Näin nekin 
menehtyivät. Zeuksen tuli sääli, ja hän keksi keinon tähän- 
kin: hän siirsi sukuelimet etupuolelle. Siihen asti nekin olivat 
olleet ihmisillä ulkopuolella ja siittäminen ja synnyttäminen 
oli tapahtunut maassa niin kuin heinäsirkoilla, eikä yhdyn- 
nän avulla. Nyt Zeus siis siirsi sukuelimet eteen niin että 
siittäminen saattoi tapahtua niiden välityksellä miespuolisen 
yhtyessä naispuoliseen. Tavoitteena oli kaksinkertainen hyö- 
ty: jos mies yhtyisi naiseen, tapahtuisi siitos ja suvunjatkami- 
nen, jos mieheen, kumpikin saisi yhdynnästä hetken nautin- 
non ja olisi sitten taas valmis paneutumaan työhön ja 
jokapäiväiseen elämään. 

Niin vanhaa perua on siis ihmisissä rakkaus toisiinsa. Se 
pyrkii palauttamaan entisen ykseyden ja saattamaan ihmisen 
ennalleen tekemällä kahdesta yhden kokonaisuuden. 

Jokainen meistä on siis vain ihmisen puolikas ja olemme 
yhdestä kahdeksi halkaistuja kuin kampelat ja kukin etsii 
alinomaa toista puoltaan. Ne miehet, jotka on lohkaistu siitä 
kokonaisuudesta, jota ennen sanottiin miesnaiseksi, rakasta- 
vat naisia, ja monet avionrikkojat kuuluvat siihen lajiin. 
Tällaiset naiset puolestaan ovat miehiinmeneviä ja uskotto- 
mia. Ne naiset taas jotka ovat olleet osa naista, eivät 
niinkään välitä miehistä, vaan enemmänkin toisista naisista. 
Juuri tästä lajista ovat naisia rakastavat naiset peräisin. 
Miespuolisista kokonaisuuksista lohkaistut viimein hakeutu- 
vat miesten luo, ja koska he ovat osia miehestä, he jo 
poikaiässä rakastavat miehiä ja makaavat mielellään näiden 
kanssa ja pitävät siitä, että miehet syleilevät heitä. Tällaiset 
ovat poikien ja nuorukaisten parhaita, koska heissä on eniten 
miestä. Jotkut erehtyvät sanomaan heitä säädyttömiksi. Eivät 
he tällaista säädyttömyyttään tee, vaan vireyttään ja rohkeut- 
taan ja miehuuttaan; he yksinkertaisesti ilahtuvat kohdates- 
saan samanlaisia ominaisuuksia toisissa. Parhaiten tämä 
näkyy siinä, että vain tällaiset nuoret siirtyvät vartuttuaan 
valtiolliseen elämään. Miehiksi kasvettuaan he rakastavat 

poikia ja heiltä puuttuu luontainen kiinnostus avioliittoa ja 
lasten siittämistä kohtaan. He suostuvat tähän vain siksi, että 
laki sitä vaatii. Heille riittäisi saada elää naimattomina 
yhdessä niiden kanssa, joita he rakastavat. Joka tapauksessa 
syy siihen, että tällaisista ihmisistä tulee poikien ja miesten 
rakastajia, on halu hakeutua kaltaistensa seuraan. Jos sitten 
tällainen poikien rakastaja tai yhtä hyvin kuka tahansa 
sattuu kohtaamaan toisen puolensa, täyttää molemmat sano- 
maton ystävyys, rakkaus ja yhteenkuuluvuudentunne, eivätkä 
he lyhyesti sanoen haluaisi olla hetkeäkään erossa toisistaan. 
Juuri tällaiset parit pysyvät yhdessä koko ikänsä, vaikka 
eivät edes osaa sanoa, mitä toisistaan tahtovat. Tuskin 
kenenkään mieleen juolahtaisi edes ajatella, että pelkkä 
eroottinen intohimo saisi ketään niin hartaasti haluamaan 
toisen läheisyyttä. Jotain muuta kumpikin sisimmässään 
selvästi etsii, jotain, mitä hän ei osaa sanoin ilmaista, vaan 
pystyy vain arvaamaan ja aavistamaan. Kuvitelkaamme, että 
Hefaistos sepäntyökaluineen ilmestyisi paikalle tällaisen pa- 
rin maatessa yhdessä ja kysyisi: »Mitä te ihmiset oikein 
tahdotte toisistanne?» Kun hän ei saisi vastausta, hän esittäisi 
uuden kysymyksen: »Haluatteko saada olla mahdollisimman 
paljon yhdessä, niin ettei teidän tarvitse erota toisistanne 
yöllä eikä päivällä? Jos sitä kaipaatte, niin minä voin sulattaa 
ja takoa teidät yhteen niin, että teistä tulee kahden sijasta 
yksi ja saatte elää yhdessä koko ikänne ja vielä kuoltuanne- 
kin olla Hadeksessa yksi ja sama vainaja. Miettikää nyt, 
tällaistako haluatte ja oletteko tyytyväisiä jos järjestän sen 
teille.» Tiedämme hyvin, että kumpikin sen kuullessaan 
sanoisi haluavansa juuri sitä eikä mitään muuta maan päällä 
ja uskoisi kuulleensa juuri sen, mitä on iät ja ajat kaivannut; 
että saisi sulautua yhteen rakastettunsa kanssa. 

Syynä tähän on se, että olemme muinoin olleet kokonaisia 
ja rakkaudeksi me sanomme sitä, että haluamme ja yritämme 
uudelleen yhtyä kokonaisuuksiksi. 

Kuten jo sanoin, olimme ennen yksi, mutta rikoksemme 
tähden jumala on hajottanut meidät kahtia niin kuin Sparta 
arkadialaiset. Ellemme käyttäydy säädyllisesti jumalia koh- 
taan, on syytä pelätä, että Zeus halkaisee meidät uudelleen ja 

saamme kulkea nopanpuolikkaina ympäri, halkaistuina kes- 
keltä nenää kuin korkokuvat hautakivissä. Kaikkien ihmisten 
tulee siis kannustaa toisiaan kunnioittamaan jumalia, jotta 
säästyisimme sellaiselta kohtalolta ja saisimme Eros johtaja- 
na ja päällikkönä sulautua uudelleen yhteen. Älköön kukaan 
kääntykö häntä vastaan — ja vastaan on se, joka suututtaa 
jumalat — sillä vain ystävinä ja sovinnossa tämän jumalan 
kanssa löydämme ja tavoitamme omat oikeat rakastettumme, 
missä harva nykyään onnistuu. Eikä Eryksimakhos saa 
kääntää sanojani pilaksi kuvittelemalla, että tarkoitan Pausa- 
niasta ja Agathonia, vaikka he varmaan kuuluvatkin tähän 
lajiin ja ovat perusolemukseltaan miehiä. Ei, minä tarkoitan 
kaikkia, yhtä hyvin miehiä kuin naisia, ja haluan sanoa, että 
koko ihmissuku tulisi onnelliseksi jos rakkaus saisi lopullisen 
täyttymyksensä siten että jokainen löytäisi itselleen kuuluvan 
rakkauden kohteen ja palaisi entiseen hahmoonsa. Jos näin 
olisi parasta, on nykyoloissa luonnollisesti parasta se, mikä 
muistuttaa tätä tilannetta eniten. Niin tapahtuu silloin, kun 
ihminen löytää oman mielensä mukaisen henkilön rakaste- 
tukseen. Jos halutaan ylistää sitä jumalaa, joka tekee sen 
mahdolliseksi, on ylistettävä Erosta. Häneltä saamme nyt sen 
suuren siunauksen, että hän ohjaa meidät sen luo, joka meille 
kuuluu, ja tulevaisuutta varten hän antaa meille sen suuren 
toivon, että jos kohtelemme jumalia kunnioittavasti, saamme 
takaisin entisen ehyen hahmomme ja tulemme sillä tavoin 
autuaiksi ja onnellisiksi. 


— Siinä oli minun puheeni, Eryksimakhos, erilainen kuin 
sinun. Pyydän vielä kerran, ettet laske siitä leikkiä. Kuunnel- 
kaamme mieluummin, mitä muilla tai oikeammin näillä 
kahdella on sanottavaa. Jäljellähän ei ole enää kuin Agathon 
ja Sokrates. 

— Hyvä on, Eryksimakhos vastasi. — Sitä paitsi minä pidin 
puheestasi. Ellen tietäisi, miten hyvin Agathon ja Sokrates 
ovat perillä rakkausasioista, pelkäisin pahoin, että he jäisivät 
sanattomiksi, niin paljon ja monenlaista kuin tässä jo on 
saatu kuulla. Nyt en osaa olla siitä asiasta huolissani. 

— Sinä Eryksimakhos olet itsekin selvinnyt kilvasta kun- 194a 
nialla, puuttui Sokrates puheeseen. — Mutta jos olisit minun 
asemassani, tai pikemminkin siinä asemassa missä minä 
todennäköisesti olen sitten, kun vielä Agathonkin on pitänyt 
hyvän puheen, pelkäisit kuollaksesi ja sinusta tuntuisi muu- 
tenkin samalta kuin minusta nyt. 

— Yrität loihtia minut, Sokrates, Agathon huomautti. — 
Tahdot, että luulen yleisön odottavan minulta suuria muka 
hyvänä puhujana ja hermostun siitä. 

— Lyhyt muisti minulla silloin olisikin, :Sokrates vastasi. b 
— Eihän siitä ole kauankaan, kun sain nähdä, miten rohkeasti 
ja ylväästi sinä seurueinesi astuit näyttämölle ja kohtasit 
pelkäämättä silmästä silmään täpötäyden katsomon valmiina 
esittämään näytelmäsi. Miten minä nyt voisin kuvitella sinun 
hermostuvan muutamasta kuulijasta? 

— Mitä sinä oikein tarkoitat? Et kai luule minun olevan 
niin täynnä teatteria, etten tietäisi jokaisen järkevän ihmisen 
pelkäävän enemmän kourallista viisaita kuin laumaa tyhmy- 
reitä? 

— Kauniistipa tekisinkin, jos pitäisin sinua yksinkertaisena. c 
Ei, tiedän varsin hyvin, että viisaiksi katsomiasi varoisit 
enemmän kuin muita. Me tässä tuskin kuitenkaan kuulumme: 
viisaisiin. Olihan meistä jokainen näytelmääsikin katsomassa 
yhtenä monien joukossa. Mutta jos sattuisit kohtaamaan 
sellaisia, jotka todella ovat viisaita, häpeäisit varmasti, jos 
luulisit tekeväsi jotakin rumaa, eikö niin? 

— Olet oikeassa. 

— Suuren ihmisjoukon edessä sitä vastoin et häpeäisi, 
vaikka luulisit tekeväsi sellaista, niinkö? d 

Silloin Faidros puuttui puheeseen. 

— Jos sinä, hyvä Agathon, nyt vastaat Sokrateelle, hän ei 
sen koommin piittaa siitä, mitä täällä tapahtuu, kunhan vain 
saa keskustella, varsinkin kun keskustelukumppani on kau- 
nis. Tietysti minä mielelläni kuuntelen, kun Sokrates keskus- 
telee, mutta nyt minun on pakko pitää huolta siitä, että Eros 
saa ylistyksensä ja jokainen pitää puheensa. Keskustelkaa 
sitten kaikessa rauhassa, kun ensin olette tehneet velvollisuu- e 
tenne jumalaa kohtaan. 

— Oikein, Faidros, Agathon vastasi. — Miksi en siis puhui- 
s1? Sokrateen kanssa ehdin keskustella muulloinkin. 


— Ensin sanon miten puhun ja puhun vasta sitten. Kaikki ne, 
jotka tähän mennessä ovat pitäneet puheen, ovat kiittäneet 
kyllä ihmisiä onnellisiksi kaikesta siitä, mitä Eros heille 
antaa, mutta Erosta itseään he eivät ole ylistäneet. Siitä, 
millainen antaja hän on, kukaan ei ole puhunut. Kuitenkin on 
olemassa vain yksi oikea tapa ylistää ylistettävää, kohteesta 
riippumatta. On puhuttava siitä, millainen se on, jota tahdo- 
taan ylistää, ja mitä se saa aikaan. Sillä tavoin on meidänkin 
paikallaan ylistää Erosta: kertokaamme ensin, millainen hän 
on, ja sen jälkeen, mitä hän meille antaa. 

Vaikka kaikki jumalat ovatkin onnellisia, uskallan väittää 
— jos niin on lupa tehdä ilman että jumalat siitä rankaisevat — 
että Eros on onnellisin, koska hän on heistä kaunein ja paras. 
Se, että hän on kaunein, johtuu ensiksikin siitä, että hän on 
jumalista nuorin, Faidros. Sen hän todistaa parhaiten itse 
karttaessaan visusti vanhuutta, joka sentään on niin nopea. 
Saavuttaahan se meidätkin pikemmin kuin olisi tarpeen. 
Vanhuutta Eros luonnostaan vihaa ja pysyttelee siitä niin 
kaukana kuin voi, mutta viihtyy väsymättä nuorten seurassa. 
Ja sananlaskussakin sanotaan, että »vakka kantensa valitsee». 
Niin monessa asiassa kuin minä muuten olenkin samaa 
mieltä Faidroksen kanssa, siinä olen siis eri mieltä, että Eros 
muka olisi Kronosta ja Iapetostakin vanhempi. Minä väitän 
päinvastoin, että hän on kaikkein nuorin jumala ja ikuisesti 
nuori ja että niissä jumalten muinaisissa puuhissa, joista 
Hesiodos ja Parmenides kertovat, on ollut asialla Ananke 
eikä ollenkaan Eros — jos he nyt ylimalkaan puhuvat totta. 
Eiväthän jumalat olisi voineet kuohia ja kahlita toisiaan, 
eivätkä muutenkaan käyttäytyä väkivaltaisesti, jos Eros olisi 
ollut heidän joukossaan. Ei, silloin olisi jumalten kesken 
vallinnut rauha ja rakkaus, niin kuin nytkin, kun Eros 
hallitsee heitä. 

Eros siis on nuori. Paitsi että hän on nuori, hän on myös 
hento ja kevyt. Siitä kertomaan tarvittaisiin Homeroksen 
veroinen jumalallisen keveyden kuvaaja. Homeroshan sanoo 

Aten — tai paremminkin tämän jumalattaren jalkojen — 
keveydestä, että 


jalat hällä on pehmeät, sill? ei 
astele maassa, mutt? ihmisien pään päällä hän kulkee. 


Minusta hän ilmaisee kauniisti Aten keveän käynnin sanoes- 
saan, ettei tämä astu kovalle kamaralle vaan kulkee pehmeä!l- 
lä. Samalla tavoin me voisimme kuvata Eroksen keveyttä. 
Hänkään ei kulje maan kamaralla, ei edes ihmisten päitten 
yllä, jotka eivät aina ole niinkään pehmeitä, vaan liikkuu ja 
asuu siinä, mikä on pehmeintä maailmassa. Hän näet käy 
asumaan jumalten ja ihmisten mieleen ja sieluun, ei kuiten- 
kaan mihin sieluun hyvänsä, vaan menee pois, jos kohtaa 
kovan mielen ja käy sisään vain, jos löytää pehmeän. Koska 
Eros siis sekä jaloin että muutenkin on kosketuksissa vain 
pehmeimmästä pehmeimpään, sen on pakko olla itsekin 
kaikista kevein ja pehmein. 

Eros on siis jumalista nuorin ja hennoin. Sen lisäksi hän on 
notkea. Miten hän muuten pystyisi hiipimään kaikkialle ja 
livahtamaan huomaamatta sieluun ja sielusta pois? Parhaiten 
tätä hallittua notkeutta ilmentää hänen olemuksensa vieh- 
keys. Eroshan on tunnetusti tavattoman viehkeä. Sulotto- 
muus ja Eros taas ovat alituiseen sotajalalla keskenään. 
Hänen kukkeuttaan osoittaa myös hänen viihtymisensä kai- 
ken kukkivan keskellä. Eros ei milloinkaan asetu mihinkään 
kukkimattomaan ja lakastuneeseen, ei ruumiiseen eikä sie- 
luun. Missä taas jokin kukoistaa ja tuoksuu, siihen hän 
asettuu ja siinä hän viihtyy. 

Tämä riittäköön Eroksen kauneudesta, vaikka paljon jää- 
kin sanomatta. Seuraavaksi tahdon puhua tämän jumalan 
hyveistä. | 

Merkittävintä on, että Eros ei koskaan loukkaa ketään, ei 
jumalaa eikä ihmistä, eikä yksikään jumala eikä ihminen 
loukkaa häntä. Jos hänelle jotakin tehdään, se ei tapahdu 
väkivalloin, sillä väkivalta ei Erokseen tehoa. Jos hän jotakin 
tekee, hän ei tee sitä väkivalloin, sillä Erosta kaikki palvele- 
vat kaikessa vapaaehtoisesti. Ja lait, valtion kuninkaat, 

sanovat, että sellainen, mistä sovitaan vapaaehtoisesti, on 
oikein. 

Oikeudentunnon lisäksi Eroksella on vielä muita enemmän 
järkevyyttä. Sanotaanhan, että järkevyys on kykyä hallita 
haluja ja nautintoja. Sanotaan myös, ettei mikään tarjoa 
suurempaa nautintoa kuin Eros. Jos siis muut nautinnot ovat 
vähäisempiä, Eros vie niistä voiton. Eikö se silloin hallitse 
nautintoja ja haluja ja ole kaikkia muita järkevämpi? 

Mitä urheuteen tulee, siinä e1 Areskaan voita Erosta. 
Afroditeen kohdistuva Eroshan hallitsee Aresta, niin kuin 
kerrotaan, eikä suinkaan Ares Erosta. Se, joka hallitsee, on 
hallitsemaansa voimakkaampi, ja siten se, joka hallitsee 
muita urheampaa, on itse kaikista urhein. 

Nyt olen puhunut tämän jumalan oikeudenmukaisuudesta, 
järkevyydestä ja urheudesta. Jäljellä on vielä hänen viisauten- 
sa. Teen kaikkeni, ettei mitään jäisi mainitsematta. 

Osoittaakseni kunnioitusta omalle ammatilleni niin kuin 
Eryksimakhos äsken omalleen, sanon ensiksikin, että Eros on 
niin etevä runoilija, että hän tekee runoilijoita muistakin. 
Ketä vain Eros koskettaa, hänestä tulee runoilija, vaikkei 
hänellä olisi ennen ollut minkäänlaisia lahjoja. 

Tämän nojalla voimme todeta, että Eros on etevä kaikessa 
muussakin taiteessa. Eihän kukaan voi antaa toiselle sellais- 
ta, mitä hänellä ei ole eikä opettaa sellaista, mitä ei osaa. 

Kuka voisi kiistää sitäkään, että kaikki elolliset ovat 
olemassa Eroksen viisauden ansiosta. Hän se juuri panee 
kaiken elollisen syntymään ja kasvamaan. 

Emmekö hyvin tiedä käsiteollisuuden tuotteistakin, että 
Eroksen opastuksella kaikesta tulee kuulua ja ihailtua, mutta 
ilman Erosta luotu unohtuu? 

Jousiammunnan ja lääkintä- ja ennustustaidon keksi Apol- 
lon rakkauden ja harrastuksen ohjaamana, niin että häntäkin 
voinemme pitää Eroksen oppilaana. Samaa voimme sanoa 
Runottarista taiteiden alalla, Hefaistoksesta taontataidossa, 
Athenesta kankaankudonnassa ja Zeuksesta jumalten ja 
ihmisten hallitsemisessa. 

Sillä tavoin jumaltenkin toimet järjestyivät Eroksen tultua 
maailmaan. Ja tämä Eros oli tietysti kauneuden Eros, koska 

rumuuden Erosta ei ole olemassakaan. Aikaisemmin tapahtui 
jumalten maailmassa paljon pahaa, ja kerrotaan, että sen sai 
aikaan Ananken valta. Mutta sen jälkeen kun Eros syntyi on 
rakkaus kauniiseen tuottanut kaikenlaista hyvää niin jumalil- 
le kuin ihmisillekin. 

Minä luulen siis, Faidros ystäväni, että Eros oli itse 
ensimmäisenä muita kauniimpi ja parempi ja jakoi sitten 
toisille muita samanlaisia avuja. Tulee mieleeni lausua pari 
runonsäettäkin siitä, miten Eros 


tyynnyttää meren aavan ja lientää ihmisen mielen, 
tuulet vaimentaa sekä murheeseen unen antaa. 


Eros tyhjentää meidät vieraudesta ja täyttää meidät läheisyy- 
dentunteella. Eros tarjoaa meille tilaisuuksia tällaiseen yhdes- 
säoloon johtaessaan juhlia, tansseja ja uhritoimituksia. Eros 
lahjoittaa leppoisuutta ja torjuu tylyyden, jakaa auliisti 
hyvää tähtoa ja kitsaasti karsasta mieltä. Eros on lempeä 
hyville, Eros on viisaiden ihailema, jumalten rakastama, 
osattomien kadehtima, osallisten rikkaus. Hän on runsauden, 
hienostuneisuuden, loiston, sulokkuuden, ihailun ja kaipauk- 
sen isä. Eros auttaa hyviä ja hylkää huonot, hän on tuki ja 
turva pelossa ja vaivassa, kaipauksessa ja suostuttelussa. 
Eros on suurin auttaja ja pelastaja, kunniaksi kaikille jumalil- 
le ja ihmisille. Hän on johtajista kaunein ja jaloin ja häntä 
tulee kaikkien seurata ja ihanasti ylistää yhtyen siihen 
lauluun, jolla hän itse lumoaa kaikkien jumalten ja ihmisten 
mielet. 

Tämän puheen minä osaltani omistan jumalalle, Faidros. 
Siinä on totta ja leikkiä minun kykyjeni mukaan. 


Kaikki osoittivat suosiotaan Agathonille ja sanoivat, että 
nuoren miehen puhe oli kunniaksi sekä hänelle itselleen että 
jumalalle. Silloin Sokrates vilkaisi Eryksimakhokseen. 

— No, Akumenoksen poika, hän sanoi. — Pelkäsinkö äsken 
mielestäsi turhaan? Enkö ollut oikeassa, kun ennustin, että 
Agathon pitää hyvän puheen ja minä jään sanattomaksi? 

— Sen ennustit oikein, että Agathon puhuu hyvin, mutta 

sitä en usko, että sinä jäisit sanattomaksi, Eryksimakhos 
vastasi. 

— Miten minä en häkeltyisi siinä kuin kuka tahansa, kun 
minun pitää puhua niin kauniin ja runsassisältöisen puheen 
jälkeen? Kauttaaltaan puhe tosin ei ollut yhtä onnistunut, 
mutta loppuosan harkiten jäsenneltyjen ilmaisujen kauneus 
kyllä olisi lyönyt hämmästyksellä miehen kuin miehen. Kun 
vain ajattelenkin, miten kykenemätön olen lähimainkaan 
yhtä hienoon suoritukseen, minua hävettää niin, että melkein 
juoksisin karkuun, jos tietäisin minne. Tuli suorastaan Gor- 
gias mieleeni, niin että minuun sopivat hyvin Homeroksen 
sanat. Pelkäsin, että Agathon puheessaan hyväksi lopuksi 
heittää minun puhettani vastaan hirveän puhujan Gorgiaan 
pään, niin että mykistyn kiveksi. 

— Huomaan olleeni naurettava, kun lupasin pitää vuorolla- 
ni Erokselle ylistyspuheen niin kuin tekin ja kun sanoin, että 
tunnen hyvin rakkausasiat. Enhän selvästikään ymmärrä 
yhtään mitään siitä, millä tavalla asioita pitää ylistää. 
Yksinkertaisuudessani luulin, että ylistettävästä tulee vain 
puhua totta ja siinä kaikki. Sitten vain valitaan kauneimmat 
tosiasiat ja pannaan ne mahdollisimman hyvään järjestyk- 
seen. Koska luulin tietäväni totuuden ylistämisestä, olin 
varma siitä, että osaan puhua vaikka kuinka hyvin. Nyt 
näyttää kuitenkin siltä, ettei sillä tavalla synny onnistunutta 
ylistyspuhetta, vaan että ylistyksen kohteen kunniaksi pitää 
luetella mahdollisimman komeita ja hienoja asioita, olipa 
niissä perää tai ei. Jos tulee valehdelleeksi, välikö sillä. 
Ilmeisesti täällä sovittiinkin niin, että kaikki vain näyttäisivät 
ylistävän Erosta tekemättä sitä kuitenkaan todella. Siitä 
syystä te kai tartutte mihin asiaan hyvänsä Eroksen kunniak- 
si ja sanotte häntä sellaiseksi ja tällaiseksi ja vaikka miten 
mahtavaksi. Yritätte saada hänet tietämättömien silmissä 
mahdollisimman Kauniiksi ja hyväksi, vaikka ette voikaan 
pettää sellaista, joka tuntee Eroksen. Ylistyksenne kaikuu 
yhtä kaikki kauniina ja ylevänä. Minä siis en kuitenkaan 
ollut selvillä siitä, miten ylistyspuhe pidetään ja tietämättö- 
myyttäni lupauduin puhumaan vuorollani. Toisin sanoen 
kieleni lupasi mutta mieleni ei. Olkoon. Minä en missään 

tapauksessa jatka Eroksen ylistämistä teidän tavallanne. 
enkä osaisikaan. Jos haluatte, olen sen sijaan valmis puhu- 
maan siitä, mikä on totta ja tekemään sen omalla tavallani. 
en teidän puheittenne tyyliin, ettette saisi naurun aihetta. 
Sano nyt, Faidros, onko täällä sijaa sellaiselle puheelle, jossa 
saatte kuulla totuuden Eroksesta, mutta sattumanvaraisesti 
jäsenneltynä? 

Faidros ja kaikki muutkin kehottivat Sokratesta puhumaan 
juuri sillä tavoin kuin hänen mielestään oli tarpeen. 

— Faidros, hän sanoi silloin. — Saanko vielä esittää Agat- 
honille pari pientä kysymystä, niin että pääsemme yhteisym- 
märrykseen, ennen kuin alan puhua? 

— Tietysti, Faidros vastasi. — Kysy pois. 

Sokrates aloitti suunnilleen tähän tapaan: 


— Puheesi alku oli minusta oikein hyvä, Agathon. Sanoit, 
että pitää ensin osoittaa, millainen Eros on ja vasta sitten 
puhua siitä, mitä hän saa aikaan. Sellaista aloitusta minä 
pidän arvossa. Kun nyt muutenkin olet suurenmoisen kau- 
niisti selvittänyt Eroksen luonteen, niin sano vielä, onko Eros 
aina jonkun Fros vai eikö? En kysy, onko se jonkun äidin tai 
isän rakkautta, ja olisikin naurettavaa kysyä sellaista. Tar- 
koitan samaa kuin jos kysyisin, onko isä jonkun isä vai eikö. 
Oikea vastaus sinulta olisi silloin, että isä on joko pojan tai 
tyttären isä, eikö niin? 

— Luonnollisesti, Agathon vastasi. 

— Sama kai koskee äitiäkin? 

Agathon myönsi todeksi myös tämän. 

— Vastaa vielä muutamaan kysymykseen, niin että pääset 
perille siitä, mihin pyrin. Mitä sanoisit, jos kysyisin, onko. 
veli, siinä mielessä, että hän on nimenomaan veli, aina jonkun 
veli? 

— Vastaisin, että on. 

— Siis joko veljen tai sisaren veli. 

Agathon myönsi. 

— Yritä sitten sanoa vielä Eroksestakin, onko hän jonkin 
Eros vai eikö hän ole. 

— Ehdottomasti on. 

— Koeta nyt tarkkaan muistella, mihin Eros kohdistuu. — 
Mutta sano vielä, haluaako Eros aina kohdettaan? 

— Haluaa. 

— Entä kummassa tapauksessa Eros haluaa ja rakastaa 
kohdettaan, silloinko, kun hänellä on se, vaiko silloin, kun 
hän on sitä vailla? 

— Todennäköisesti silloin, kun hänellä ei ole sitä. 

— Mieti vielä, eikö ole pikemminkin välttämätöntä kuin 
todennäköistä haluta sellaista mikä puuttuu, eikä sellaista 
mitä jo on? Minusta se ainakin on ilmeinen välttämättömyys. 
Entä sinusta? l 

— Kyllä minustakin. 

— Olet oikeassa. Vai voisitko kuvitella, että suuri haluaisi 
tulla suureksi ja vahva vahvaksi? 

— Sen mukaan, mistä sovimme, se on mahdotonta. 

— Eihän kukaan voi olla sellaisen tarpeessa, mitä hänellä jo 
on vai mitä? 

— Pitää paikkansa. 

— Jos siis vahva haluaa olla vahva ja nopea haluaa olla 
nopea ja terve terve — voisi kuvitella, että ihminen tällaisessa 
tapauksessa haluaa sellaista, mitä hänellä on, ja tätä väärin- 
käsitystä välttääkseni sanon sen, minkä nyt sanon — jos siis 
ajattelemme tällaista tilannetta, huomaat, Agathon, jos vä- 
hänkin ajattelet, että jokaisen on kunakin hetkenä pakko olla 
sitä mitä hän on ja omata sitä mitä hän omaa, tahtoi tai ei. Ja 
sellaista mitä on, ei kenenkään ole tarvis haluta. Ei, jos joku 
sanoo »Olen terve ja haluan olla terve, olen rikas ja haluan 
olla rikas ja haluan juuri sitä, mitä minulla on», me voimme 
vastata hänelle: »Hyvä mies, sinä siis haluat, että rikkaus ja 
terveys ja voima ja kaikki, mitä sinulla on, on sinulla 
vastakin. Nythän sinulla on sitä, halusit tai et. Ajattele siis, 
etkö sanoessasi, että haluat sellaista, mitä sinulla on, itse 
asiassa haluakin, että se mitä sinulla on, pysyy sinulla?» Eikö 
hän mahtaisi myöntää, että asia on näin? 

— Pitää paikkansa, vastasi Agathon. 

— Jos ihminen haluaa, että hänellä on vastedes jotakin, niin 
eikö se ole sellaisen rakastamista ja haluamista, mitä hänellä 
el vielä todella ole? 

— Ilman muuta. 
— Siispä kun ihminen haluaa jotakin, hän haluaa nimeno- 
maan sellaista, mitä hänellä ei todella ole, ja juuri se, mitä 


hänellä ei ole ja millainen hän ei ole ja mitä häneltä puuttuu, 


on hänen halunsa ja rakkautensa kohde. 

— Pitää paikkansa. 

— Hyvä, sanoi Sokrates. — Sopikaamme nyt vielä siitä, 
mitä olemme sanoneet. Eikö niin, että Eroksella ensinnäkin 
on kohde, ja toiseksi, että tämä kohde on sellaista, mitä siltä 
puuttuu? 

— Kyllä. 

— Koeta nyt muistella, millaisiin asioihin sinä puheessasi 
sanoit Eroksen kohdistuvan. Autan sinua, jos haluat. Muis- 
taakseni puhuit siihen tapaan, että rakkaus kauniiseen pani 
jumaltenkin asiat järjestykseen, ja että rakkautta rumaan ei 
ole olemassakaan. Etkö sinä suunnilleen näin sanonut? 

— Sanoin kyllä. 

— Ja oikein sanoitkin, ystävä hyvä. Ja jos näin on, Eros 
kohdistuu tietenkin kauneuteen, mutta ei rumuuteen? 

Agathon myönsi tämän. 

— Mehän sovimme, että ihminen rakastaa sellaista, mitä 
hänellä ei ole ja mitä hän tarvitsee, eikö niin? 

— Niin sovimme. 

— Sittenhän Frokselta puuttuu kauneutta. 

— Pakostakin. 

— Kas kummaa. Sanotko sinä sitten kauniiksi sellaista, 
miltä puuttuu kauneutta ja mikä on sen tarpeessa? 

— Fn tietenkään. 

— Jos niin on, niin sanotko vieläkin Erosta kauniiksi? 

— Minusta tuntuu, etten ymmärrä mitään siitä, mitä silloin 
puheessani sanoin, Agathon tunnusti. 

— Ja kuitenkin puheesi oli niin kaunis, Agathon! Mutta 
vielä muutama kysymys. Eikö hyvä ole sinusta myös kaunis- 
ta? 

— On. 

— Jos Erokselta puuttuu kauneutta ja hyvä on kaunista, 
silloinhan siltä puuttuu myös hyvyyttä. 

— En minä pysty sinua vastaan väittämään. Olkoon niin 

kuin sanot. 

— Tarkoitat, ettet pysty väittämään totuutta vastaan, ystä- 
väni. Eihän Sokrateelle ole vaikea esittää vastaväitteitä. 

— Nyt jätän sinut rauhaan, Agathon. Yritän sen sijaan 
esittää teille sen Erosta koskevan opetuksen, jonka olen 
saanut mantineialaiselta papittarelta Diotimalta. Hän oli 
viisas nainen sekä tässä että monessa muussa asiassa. 
Esimerkiksi kun ateenalaiset uhrasivat jumalille rutolta sääs- 
tyäkseen, Diotima onnistui torjumaan taudin kymmeneksi 
vuodeksi. Minulle hän opetti kaikenlaista rakkaudesta. Esitän 
asiat lähtien siitä, mihin Agathonin kanssa äsken jäimme ja 
teen sen niin hyvin kuin omin voimin suinkin osaan. Katson 
parhaaksi noudattaa sinun esimerkkiäsi, Agathon, ja selvittää 
ensin, kuka ja millainen Eros on ja vasta sitten sen, mitä hän 
saa aikaan. Tämä nainen johdatteli minua esittämällä kysy- 
myksiä ja minun on helpointa esittää asia samassa muodos- 
sa. 

— Vastasin hänelle silloin itse melkein niin kuin Agathon 
äsken minulle, että Eros on suuri jumala ja että hän on 
rakkautta kauniiseen. Hän puolestaan osoitti samanlaisin 
perustein kuin minä äsken Agathonille, että minun sanani 
johtivat sellaiseen päätelmään, ettei Eros ole enempää kaunis 
kuin hyväkään. 

»Mitä sinä oikein tarkoitat, Diotima», minä sanoin silloin. 
»Onko Eros muka ruma ja paha?» 

Älä sinä herjaa», hän vastasi. »Kuvitteletko, että sen, mikä 
e1 ole kaunista, on pakko olla rumaa?» 

» Kuvittelen.» 

»Ja että se, mikä ei ole viisasta, on tietämätöntä, niinkö? 
Etkö tajua, että on olemassa viisauden ja tietämättömyyden 
välimuoto?» 

»Mikä sitten?» 

»Etkö ymmärrä, että jos ihmisellä on oikea käsitys jostakin, 
vaikkei hän osaa sitä perustella, se ei ole tosin tietoa, niinkuin 
ei mikään perustelematon asia, mutta ei myöskään tietämät- 
tömyyttä, koska ihminen ei voi olla tietämätön, jos hänen 
käsityksensä osuu oikeaan. Siispä oikea käsitys on tiedon ja 
tietämättömyyden välimuoto.» 

»Totta puhut,» minä sanoin. 

»Älä sitten väitä, että se, mikä ei ole kaunista, on välttämät- 
tä rumaa, ja että se mikä ei ole hyvää, on välttämättä pahaa. 
Sama koskee Erosta. Vaikka oletkin joutunut toteamaan, että 
hän ei ole hyvä eikä kaunis, älä silti luule, että hänen on 
oltava ruma ja paha. Sinun tulee ymmärtää, että hän on 
näiden kahden väliltä.» 

»Ainakin kaikki myöntävät, että hän on suuri jumala,» 
minä sanoin siihen. 

» Tarkoitatko kaikilla tietämättömiä, vai tarkoitatko myös 
niitä, jotka tietävät?» 

»T arkoitan aivan kaikkia.» 

— Diotima naurahti. 

»Miten sellaiset voisivat myöntää, että hän on suuri jumala, 
jotka eivät tunnusta häntä jumalaksi ollenkaan?» 

»Keitä sellaiset muka ovat?» 

» Yksi olet sinä ja toinen olen minä,» Diotima vastasi. 

»Miten sinä niin voit sanoa?» 

»Helposti. Sano, eivätkö sinusta kaikki jumalat ole onnelli- 
sia ja kauniita? Vai uskallatko väittää, ettei joku jumala 
olisikaan kaunis eikä onnellinen?» 

» Taivas, en tietenkään.» 

» Etkö sano onnellisiksi sellaisia, joilla on kaikkea hyvää ja 
kaunista?» 

»Sanon.» 

»Mutta Eroksesta sanoit, että se haluaa hyvää ja kaunista, 
koska se on niitä vailla.» 

»Niin sanoin.» 

»Miten sitten sellainen voisi olla jumala, joka on osaton 
kauniista ja hyvästä?» 

» Ei nähtävästi mitenkään.» 

» Huomaatko nyt, ettet sinäkään pidä Erosta jumalana?» 

»Mikä Eros muka sitten on? Kuolevainenko?» 

» No e1 sentään.» 

»Mikä sitten?» 

» Niin kuin äsken, niin nyt Eroskin on välimuoto, nimittäin 
kuolevaisen ja kuolemattoman.» 

»Siis mikä, Diotima?» 

»Mahtava daimon, Sokrates. Ja kaikki, mitä voimme sanoa 
daimoniksi, on jumalten ja ihmisten väliltä.» 

»Mihin se sitten kykenee?» 

»Se toimii tulkkina ja viestinviejänä ihmisten ja jumalten 
keskinäisessä kanssakäymisessä ja toimittaa perille edellisten 
rukoukset ja uhrit ja jälkimmäisten käskyt ja vastaukset 
uhreihin. Se täyttää jumalten ja ihmisten välisen tyhjän tilan 
ja sitoo kaiken eheäksi kokonaisuudeksi. Daimonin vallassa 
on myös näkijänkyky ja pappien tieto uhreista ja mysteereis- 
tä, loitsuista, ennustamisesta ja taikomisesta. Jumalat eivät 
itse ota yhteyttä ihmisiin, vaan he seurustelevat ja keskustele- 
vat ihmisten kanssa ainoastaan daimonin välityksellä sekä 
unessa että valveilla. Sellainen ihminen, joka on tästä kaikes- 
ta selvillä, on daimonin uskottu. Tunsipa ihminen miten 
hyvin tahansa muut asiat, niin kuin esimerkiksi taiteen ja 
käsityötaidon, hän on vain tavallinen maallikko. Daimoneita 
on paljon erilaisia ja yksi niistä on Eros.» 

»Kuka sitten on Eroksen isä ja kuka hänen äitinsä?» minä 
kysyin. 

»Se on pitkä tarina, mutta kerron sen sinulle yhtä kaikki,» 
Diotima vastasi. »Kun Afrodite syntyi, muut jumalat järjesti- 
vät pidot. Niissä oli mukana myös Metiksen poika Poros. 
Kun jumalat olivat syöneet, Penia tuli kerjuulle, niin kuin 
ainakin pitoihin, ja jäi seisomaan ovensuuhun. Poros, joka oli 
nektarista juovuksissa — silloinhan ei ollut vielä viiniä — meni 
ulos Zeuksen puutarhaan, vaipui väsyneenä maahan ja 
nukahti. Silloin Penia keksi köyhyydessään antaa Poroksen 
siittää itselleen lapsen. Hän paneutui pitkälleen tämän vie- 
reen, tuli raskaaksi ja synnytti Eroksen. Niin sitten Eroksesta 
tuli Afroditen kumppani ja apulainen, koska hänet oli siitetty 
tämän syntymäpäivänä ja koska hän luonnostaan rakastaa 
kaikkea kaunista ja Afrodite on niin kaunis. 

»Poroksen ja Penian poikana Eroksen kohtalo on seuraa- 
vanlainen. Ensinnäkin hän on aina köyhä ja kaikkea muuta 
kuin hento ja kaunis, niin kuin yleensä kuvitellaan. Päinvas- 
toin, hän on hoitamaton ja likainen, paljasjalkainen ja 
koditon, nöyrä ja vähään tyytyväinen, ja hän nukkuu taiva- 
salla kaduilla ja porttien edessä, sillä hän on tullut äitiinsä ja 

puute on hänen alituinen seuralaisensa. Isäänsä hän taas 
muistuttaa siinä, että hän aina askartelee kauniin ja hyvän 
parissa, on rohkea, mutta samalla julkea ja raju, metsästää 
taitavasti, virittää väsymättä ansoja, on tiedonhaluinen ja 
kekseliäs, harrastaa ikänsä kaiken filosofiaa ja on lisäksi 
mahtava velho, noita ja sofisti. Hän ei ole kuolematon eikä 
kuolevainen, vaan saattaa samana päivänä kukoistaa ja 
kuolla ja sitten taas sopivan tilaisuuden tullen herätä eloon, 
kiitos isältään perittyjen ominaisuuksien. Mutta se, mitä Eros 
onnistuu hankkimaan, pakenee heti hänen käsistään, niin 
ettei hän ole köyhä eikä rikas. 

»Mitä viisauteen ja tietämättömyyteen tulee, Eros on nii- 
denkin välimailla. Asia on näin. Yksikään jumala ei välitä 
filosofiasta eikä halua viisastua, sillä jumalat ovat jo viisaita. 
Eihän kukaan muukaan valmiiksi viisas harrasta filosofiaa. 
Toisaalta ei filosofia kiinnosta tietämättömiäkään, eivätkä he 
välitä tulla viisaiksi. Sehän tietämättömyydessä onkin pahin- 
ta, että se tekee ihmisen tyytyväiseksi itseensä, vaikkei hän 
ole ollenkaan hyvä eikä kaunis eikä järkevä. Eikä kukaan 
kaipaa sellaista, mitä ei luule itseltään puuttuvan.» 

»Ketkä sitten,» minä kysyin, »harrastavat filosofiaa, jos 
civät viisaat eivätkä tietämättömät?» 

»Lapsikin ymmärtää,» Diotima vastasi, »että sitä harrasta- 
vat ne, jotka ovat viisaan ja tietämättömän väliltä, ja 
sellainen lienee myös Eros. Onhan viisaus kaikkein kauneim- 
pia asioita ja Eros taas rakkautta kauniiseen, joten hän 
pakostakin harrastaa filosofiaa, ja silloin hän myös on 
viisaan ja tietämättömän väliltä. Tästäkin hän saa kiittää 
syntyperäänsä. Hänellähän on viisas ja lahjakas isä, mutta 
tyhmä ja lahjaton äiti. 

»Sellainen siis on olemukseltaan Eros-daimon. Ei silti ole 
mikään ihme, että luulit häntä toisenlaiseksi. Sen perusteella, 
mitä olet sanonut, arvelen sinun kuvitelleen, että Eros on se, 
jota rakastetaan, eikä se, joka itse rakastaa. Siksi kai juuri 
piditkin häntä niin tavattoman kauniina. Rakastettuhan on 
aina todella kaunis ja hieno ja täydellinen ja ihana. Se taas, 
joka itse rakastaa, on toisenlainen, sellainen, kuin nyt olen 
selittänyt.» 

»Hyvä,» minä sanoin. »Olet oikeassa, vieras. Sano vielä, 
mitä hyötyä Eroksesta on ihmisille, jos se on sellainen kuin 
sanot.» 

»Sen juuri aion seuraavaksi yrittää selvittää sinulle,» Dioti- 
ma vastasi. Olemukseltaan ja synnyltään Eros todella on 
sellainen kuin sanoin ja lisäksi se kohdistuu sellaiseen, mikä 
on kaunista, niin kuin sinä väität. Olettakaamme että joku 
kysyisi: ”Sokrates ja Diotima, mitä on rakkaus kauniiseen?, 
tai vielä selkeämmin: Jos ihminen rakastaa sellaista, mikä on 
kaunista, mitä hän silloin haluaa?» 

»Hän haluaa sitä itselleen,» minä vastasin. 

» Vastauksesi herättää uuden kysymyksen,» sanoi Diotima. 
Miten käy sen, joka saa kauniin omakseen?» 

— Sanoin, etten osannut vastata siihen suoralta kädeltä 
mitään. | | 

»K uvittele sitten, että joku vaihtaisi sanan ”kaunis' sanaan 
hyvä” ja kysyisi näin: Sokrates, jos ihminen rakastaa hyvää, 
mitä hän oikein silloin haluaa?» 

— Sanoin, että 'hän haluaa sitä itselleen. 

»Entä miten käy ihmisen, joka saa hyvän itselleen?» 

»Tuohon minun on jo helpompi vastata. Hänestä tulee 
onnellinen.» | 

»Onnelliset siis ovat onnellisia pelkästään siksi, että ovat 
saaneet hyvän itselleen, eikä ole enää tarvis kysyä, miksi joku 
tahtoo tulla onnelliseksi. Olemme saaneet lopullisen vastauk- 
sen, vai mitä?» 

» Niin juuri,» minä vastasin. 

» U skotko, että tällainen tahto ja halu on ihmisille yhteinen, 
ja että kaikki haluavat aina saada itselleen hyvää? Mitä sinä 
siitä ajattelet?» | 

» Ajattelen niin kuin sinä sanoit, että tällainen on yhteistä 
kaikille.» 

»Sitten kai voimme sanoa,» Diotima jatkoi, vettä kaikki 
rakastavat, jos kerran kaikilla on aina samanlainen halu. Vai 
sanommeko, että toiset rakastavat, toiset eivät?» 

»Sitä tässä ihmettelen itsekin,» minä vastasin. 

»Ei ole syytä. Kun me puhumme rakkaudesta, puhumme 

vain yhdestä osasta sitä, vaikka käytämme sanaa, joka 
tarkoittaa sitä kokonaisuutena. Muista rakkauden osateki- 
jöistä puhuessamme käytämme muita nimityksiä.» 

» Niin kuin esimerkiksi mitä?» 

» Esimerkiksi näin: Tiedät, että tekeminen on tärkeää ja että 
se on aina syy siihen, että jokin muuttuu olemattomasta 
olevaksi. Siten minkä tahansa käsityöläisammatin harjoitta- c 
minen on tekemistä ja jokainen käsityöläinen on tekijä ja 
runoilija.» 

»Pitää paikkansa.» 

»Heitä ei kuitenkaan sanota runoilijoiksi, vaan heistä 
käytetään muita nimityksiä. Tekemisen kokonaisuudesta on 
rajattu erilleen vain yksi alue, josta käytetään tätä kokonai- 
suudelle kuuluvaa sanaa, nimittäin kyky luoda musiikkia ja 
runoutta. Vain sitä kutsutaan tekemiseksi ja niitä, jotka sen 
taidon omaavat, tekijöiksi eli runoilijoiksi.» 

»Totta puhut.» 

»Samalla tavoin on rakkauden laita. Yleensäkin kaikki d 
hyvän ja onnen haluaminen yhtä ja samaa 'mahtavaa ja 
juonikasta rakkautta?. Emme kuitenkaan puhu rakastajista 
emmekä rakkaudesta silloin, kun ihmisen halu kohdistuu 
esimerkiksi liiketoimiin, urheiluun tai filosofiaan. Vain ne, 
jotka haluavat ja tavoittelevat kohdettaan yhdellä ainoalla 
tietyllä tavalla, saavat itselleen kokonaisuudelle kuuluvan 
nimityksen ja vain heistä käytetään sellaisia sanoja kuin 
rakkaus”, rakastaminen” ja rakastaja.» 

»T aidat olla oikeassa,» minä sanoin. 

»On esitetty ajatus,» Diotima jatkoi, vettä ne rakastavat, 
jotka etsivät omaa toista puoliskoaan. Ystäväni, minulla on e 
sellainen käsitys, ettei kukaan rakasta enempää puolikasta 
kuin kokonaistakaan, ellei se ole hyvä. Ihmiset antavat 
leikata pois omat kätensä ja jalkansakin, jos katsovat ne 
kelvottomiksi. Eivätkä ihmiset varmaankaan arvostaisi 
omaansa, ellei omaksi ja itselle kuuluvaksi sanottaisi nimeno- 
maan hyvää ja vieraaksi sellaista, mikä on pahaa. Ihmiset siis 
rakastavat juuri hyvää eivätkä mitään muuta. Vai oletko eri 206a 
mieltä?» 

»En tosiaankaan,» minä vastasin. 

»Näinkö yksinkertaista on todeta, että ihmiset rakastavat 
hyvää?» 

— Myönsin. 

» Eikö siihen pitäisi lisätä, että ihmiset haluavat myös hyvän 
olevan itsellään?» 

» Pitäisi kyllä.» 

» Eikä vain olevan, vaan myös pysyvän, eikö totta?» 

»Sitä myös.» | 

»Kaiken kaikkiaan rakkaus siis on sitä, että haluaa hyvän 
ainaiseksi itselleen.» 

» Täsmälleen,» minä sanoin. 

»Jos rakkaus on aina tällaista» Diotima jatkoi, »millä 
tavoin ja miten toimien ihmisen tulisi tavoitella hyvää, jotta 
me voisimme nimittää hänen kiihkeää haluaan rakkaudeksi? 
Miten sen pitäisi tapahtua? Osaatko sanoa?» 

»En kai minä ihailisi viisauttasi ja tulisi tänne juuri näitä 
asioita kuulemaan, jos osaisin, Diotima.» 

»Hyvä on, sanon sen sitten sinulle. Se on ruumiin ja sielun 
siittämistä kauniissa.» 

»Pitäisi olla tietäjä ymmärtääkseen, mitä sanot. Minä en 
käsitä tuota alkuunkaan.» 

»Sanon sen selvemmin. Kaikki me ihmiset olemme raskaina 
sekä ruumiiltamme että sielultamme, ja kun me tulemme 
sopivaan ikään, tunnemme luontaista halua synnyttää. Se ei 
kuitenkaan ole meille mahdollista rumassa, vaan ainoastaan 
kauniissa. Miehen ja naisen yhtyminen on näet siittämistä ja 
synnyttämistä, ja se on jumalallinen tapahtuma ja kuolema- 
tonta ihmisessä, joka muuten on kuolevainen, on juuri 
raskaana oleminen ja siittäminen. Tätä ei kuitenkaan voi 
tapahtua ilman sopusointua, ja kaiken jumalallisen kanssa on 
ruma ristiriidassa mutta kaunis sopusoinnussa. Kauneuden 
jumalatar Kallone on siis siittämisen Moira ja Eileithyia. 
Siksi juuri on niin, että kun raskaana oleva joutuu kosketuk- 
siin kauniin kanssa, sen täyttää ilo ja riemu ja se synnyttää ja 
siittää, mutta ruman läheisyydessä sen ahdistuu ja käpertyy 
surullisena kokoon, kääntyy sulkeutuen pois ja pidättyy 
synnyttämästä, vaikka se on tuskallista. Siksi raskaana oleva 

ja synnyttämään valmis kaipaa kiihkeästi kaunista: koska se 
vapauttaa synnyttäjän suurista tuskista. Itse asiassa, Sokra- 
tes, e1 slis kauneus olekaan se mihin rakkaus kohdistuu, niin 
kuin sinä luulet.» 

»Mikä sitten?» 

»Siittäminen ja synnyttäminen kauniissa.» 

» Niinkin voi olla,» minä vastasin. 

» Varmasti on. Ja miksi juuri siittäminen ja synnyttäminen? 
Koska se on ikuista ja kuolevaisen kuolematon osa. Jos nyt 
rakkaus on sitä, että ihminen haluaa kuten totesimme hyvän 
itselleen ainaiseksi, hänen on pakostakin haluttava hyvän 
lisäksi kuolemattomuutta. Tämän päättelyn nojalla rakkaus 
siis kohdistuu myös kuolemattomuuteen.» 

— Tämän kaiken Diotima opetti minulle rakkauden ole- 
muksesta, ja kysyi sitten kerran vielä tällaista. 

»Sanohan, Sokrates, mitä sinä luulet rakkauden ja halun 
aiheuttajaksi? Kai olet pannut merkille, millaisen kiihkon 
siittämisen halu eläimissä herättää? Miten sekä nelijalkaiset 
että siivekkäät ovat himosta suunniltaan ensin saadakseen 
yhtyä toisiinsa ja sitten huolehtiakseen jälkeläisistään? Miten 
heikot ovat valmiit taistelemaan vahvoja vastaan ja vaikka 
kuolemaan jälkeläistensä puolesta ja itse näkemään nälkää 
jotta näille riittäisi ravintoa ja niin edelleen? On luonnollista 
ajatella ihmisen toimivan niin järkensä turvin, mutta mikä 
mahtaa saada eläimet tällaisen rakkaudenkiihkon valtaan? 
Osaatko sanoa?» 

— Vastasin jälleen kerran, etten tiennyt. Diotima jatkoi: 

»Kuvitteletko voivasi koskaan kehittyä taitavaksi rakkau- 
dessa, jos et sitä ymmärrä?» 

»Juuri sehän minut sai sinun luoksesi tulemaan, Diotima, 
kuten äsken sanoinkin: tiedän hyvin, että olen opettajan 
tarpeessa. Sano sinä nyt minulle, mikä sen kaiken ja muut 
rakkauteen liittyvät ilmiöt aiheuttaa.» 

»Jos uskot rakkauden kohteen sellaiseksi, kuin jo useasti 
olemme sopineet, älä suotta ihmettele. Eläimilläkin kuolevai- 
nen olemus vain etsii samalla tavoin, siinä määrin kuin on 
mahdollista, ikuisuutta ja kuolemattomuutta. Mutta se kyke- 
nee siihen vain tällä tavoin, siittämällä, jolloin vanhasta aina 

syntyy uusi ja nuori. Sillä vaikka jokaisen yksityisen elollisen 
olennon sanotaan elävän, sen sanotaan myös pysyvän sama- 
na, niin kuin esimerkiksi ihmistäkin lapsesta vanhukseen 
sanotaan samaksi. Mutta vaikka näin sanotaan, ihminen ei 
kuitenkaan koskaan ole sama, vaan hänessä tapahtuu koko 
ajan uusiutumista ja kuolemista, hiuksissa, lihassa, luissa ja 
veressä ja koko ruumiissa. Sama mikä koskee ruumista, 
koskee myös sielua. Yhdelläkään ihmisellä eivät tavat, luon- 
teenpiirteet, mielipiteet, halut, ilot, surut ja pelot säily samoi- 
na, vaan koko ajan syntyy uutta ja häviää vanhaa. Vielä 
merkillisempää on, ettei tietojen osalta riitä edes se, että 
niissäkin tapahtuu syntymistä ja häviämistä ja ettemme 
tiedoiltammekaan pysy aina samoina, vaan jokaisen yksityi- 
sen tiedonkin käy samoin. Se, mitä me sanomme harjoitteluk- 
si, liittyy juuri tiedon poistumiseen. Unohtaminen on nimit- 
täin tiedon tapa poistua ja harjoittelu puolestaan täydentää 
vastaavasti muistia ja saa siten tietomäärän vaikuttamaan 
entisenlaiselta. Samalla tavalla säilyy kaikki kuolevainen, ei 
niin että se jumalallisen tavoin pysyisi aina samana, vaan 
niin että vanha ja kuoleva aina jättää tilalleen itsensä 
kaltaista uutta ja nuorta. Sillä keinoin, Sokrates,» Diotima 
sanoi, »kuolevaisella on osansa kuolemattomuudessa, niin 
ruumiilla kuin kaikella muullakin. Kuolemattoman keinot 
ovat toiset. Älä siis ihmettele sitä, että kaikki olennot 
luonnostaan pitävät jälkeläisiään arvossa, sillä kuolematto- 
muuden halu täyttää kaikki tällä samalla kiihkeällä rakkau- 
della.» 

— Minä kummastelin tätä perustelua. 

» Viisas Diotima,» kysyin, »pitääköhän tämä kaikki tosiaan 
paikkansa?» 

— Diotima vastasi minulle kuin paraskin sofisti. 

» Tiedät hyvin, että pitää, Sokrates. Jos esimerkiksi ajattelet 
ihmisten kunnianhimoa, kummastelet kyllä heidän järjettö- 
myyttään, ellet muista, mitä minä sanoin kiinnittäessäni 
huomiota siihen, miten kiihkeästi nämä ihmiset rakastavat 
kuuluisuutta ja haluavat kuolematonta mainetta. Tämän 
saavuttaakseen he uhmaavat empimättä vielä suurempia 

mitä vaivoja hyvänsä ja menevät vaikka kuolemaan. Vai 
luuletko että Alkestis olisi kuollut Admetoksen puolesta tai 
Akhilleus Patroklosta seuraten, tai että meidän ikioma Kod- 
roksemme olisi valinnut ennenaikaisen kuoleman, jotta ku- 
ninkuus pysyisi hänen lastensa käsissä, elleivät he olisi 
uskoneet jättävänsä hyveellisyydestään jälkeentuleville sen 
kuolemattoman muiston, joka meillä heistä nyt on? Kaikkea 
vielä! Minä uskon, että katoamaton hyve ja jalo maine, 
sellainen kuin heidän, on kaikkien ihmisten kaikkien tekojen 
vaikuttimena, sitä enemmän, mitä parempi ihminen on kysy- 
myksessä. Näin on siksi, että ihminen rakastaa kuolematto- 
muutta. 

»Ne, jotka ovat raskaina ruumiiltaan, hakeutuvat mieluim- 
min naisten pariin ja rakkaus ilmenee heissä haluna tulla 
kuolemattomiksi ja onnellisiksi ja säilyä ihmisten muistissa 
siittämällä lapsia, niin kuin he kuvittelevat voivansa tehdä. 
Ne taas, jotka ovat raskaina sielultaan — sellaisiakin näet on, 
jotka kantavat sielussaan enemmän vielä kuin ruumiissaan, 
sellaista tietenkin, mitä sielun sopii kantaa ja synnyttää. Ja 
mitä se sitten on? Vastaus on: viisautta ja muita hyveitä. 
Tällaisia asioita siittävät kaikki runoilijat ja sellaiset käsityö- 
läiset, joita sanotaan keksijöiksi. Kaikkein suurin ja kaunein 
viisaus on kuitenkin se, mitä tarvitaan valtioiden ja yhteisö- 
jen hallinnassa, se viisaus, jota sanotaan järkevyydeksi ja 
oikeamielisyydeksi. Jos nyt joku on niin jumalallinen, että 
hän nuoresta asti kantaa sielussaan kaikkea tällaista ja sitten 
miehen ikään tultuaan haluaa siittää ja synnyttää, hän 
uskoakseni etsii kaikkialta kaunista siittääkseen ja synnyt- 
tääkseen siinä, sillä rumassa hän ei voi sitä tehdä. Tässä 
raskaudentilassa häntä kiehtovat enemmän ulkonaisesti kau- 
niit kuin rumat, ja jos hän sitten vielä kohtaa sielun, joka on 
kaunis ja jalo ja hyvinmuodostunut, hän ihastuu kerrassaan 
tällaiseen kokonaisuuteen. Tällaiselle ihmiselle hänen on 
helppo heti puhua hyveestä ja siitä, millainen hyvän miehen 
tulee olla ja mihin sellaisen tulee pyrkiä, ja siitä juuri alkaa 
kasvatustyö. Ollessaan kauniiseen kosketuksissa ja tekemisis- 
sä sellaisen kanssa, hän käsittääkseni siittää ja synnyttää sen, 
mitä on kauan kantanut, toisen kauneus mielessään sekä 

lähellä että kaukana ollessaan, ja tämän kanssa yhdessä hän 
kasvattaa synnyttämäänsä. Siten heidän keskinäiset siteensä 
ovat lujemmat ja ystävyytensä voimakkaampi kuin niiden, 
joilla on yhteisiä lapsia; hehän ovat siittäneet yhdessä lapsia, 
jotka ovat kauniimpia ja kuolemattomampia. Varmasti jokai- 
nen ottaisi itselleen mieluummin sellaisia kuin tavallisia 
ihmislapsia; kadehtivathan ihmiset Homerosta, Hesiodosta ja 
muita eteviä runoilijoitakin siitä, että nämä ovat jättäneet 
jälkeläisiä, joiden ansiosta heidän maineensa ja muistonsa on 
kuolematon. Tai yhtä hyvin Lykurgosta, jonka Spartaan 
jättämät lapset pelastivat Spartan ja sanalla sanoen koko 
Kreikan. Teidän parissanne taas Solon on kuuluisa siittämis- 
tään laeista ja kuka missäkin on kuuluisa hyvistä töistä ja 
kaikkinaisen hyveen siittämisestä niin täällä Kreikassa kuin 
barbaarimaissakin. Tällaisten lasten tähden on rakennettu 
paljon jopa temppeleitä, mutta ihmislasten tähden ei yhtään. 

»[ämän verran sinut, Sokrates, voinee vihkiä rakkauden 
mysteereihin. En sitä vastoin tiedä, pystytkö ottamaan vas- 
taan lopullista vihkimystä, johon esittämieni asioiden oikein 
ymmärrettyinä on tarkoitus johtaa. Kerron siitä kuitenkin, 
ettet luulisi minulta puuttuvan hyvää tahtoa. Yritä pysyä 
mukana, jos kykenet. 

»Sen, joka oikealla tavalla haluaa paneutua näihin mystee- 
reihin, tulee jo nuorella iällä aloittaa ulkonaisesti kauniiden 
ihmisten etsiminen. Jos hänellä vain on kelvollinen opas, hän 
rakastaa aluksi yhtä kaunista ihmistä ja siittää tämän kanssa 
kauniita puheita. Sitten hän oivaltaa, että kauneus yhdessä on 
sukua kauneudelle kaikissa muissa, ja että jos tarkoitus on 
etsiä sitä mikä on hahmoon nähden kaunista, on järjetöntä 
olla pitämättä kaikkea ulkonaista kauneutta yhtenä ja sama- 
na. Tämän tajuttuaan hän alkaa rakastaa kaikkia kauniita 
ihmisiä ja luopuu kiihkeästä rakkaudesta yhteen ainoaan, 
koska väheksyy ja halveksii sellaista. Seuraava vaihe on, että 
hän arvostaa enemmän sielun kuin ruumiin kauneutta, niin 
ettei ulkonaisen kauneuden puute estä häntä rakastamasta 
ihmistä ja välittämästä tästä, jos tämä on sielultaan moittee- 
ton, vaan hän synnyttää ja etsii puheita, joilla on kyky tehdä 
nuorista ihmisistä parempia. Näin hän joutuu pakostakin 

havaitsemaan ihmisten taidoissa ja tavoissa esiintyvän kau- 
neuden ja näkemään, että sen kaikki ilmentymät ovat toisil- 
leen sukua. Näin hän päätyy pitämään ulkonaista kauneutta 
viimein toisarvoisena asiana. 

»T aidoista hänet tulee ohjata tietojen piiriin, näkemään 
tietojen kauneus, kunnes hän sellaisen kauneuden määrän 
nähtyään ei enää orjan lailla alistu mitättömästi ja arkipäi- d 
väisesti palvelemaan yhden pojan tai miehen tai yhden asian 
kauneutta. Hän kääntyy nyt katselemaan kauneuden aavaa 
merta ja synnyttää paljon kauniita ja yleviä puheita ja 
ajatuksia rajattomassa viisauden etsinnässään. Sillä tavoin 
hän viimein kasvaa ja voimistuu tajuamaan yhden ja ainoan 
tiedon: tiedon kauneudesta. 

» Yritä nyt,» Diotima jatkoi, vkuunnella minua mahdollisim- e 
man tarkasti. Kun ihmistä on rakkauden mysteereissä opas- 
tettu näin pitkälle ja hän on aste asteelta oikealla tavalla 
tutustunut kauneuteen, hän odottamatta havaitsee jotakin, 
mikä on olemukseltaan kuvaamattoman kaunista, juuri sen, 
Sokrates, minkä tavoittamiseksi kaikki aiemmat vaivat on 
koettu. Ensinnäkin se on ikuista, se ei synny eikä häviä, ei 
kasva eikä katoa. Se ei ole yhdellä tavoin kaunista ja toisella 211a 
rumaa, eikä milloin kaunista milloin ei, eikä yhteen nähden 
kaunista, toiseen nähden rumaa, eikä yhdessä paikassa 
kaunista, toisessa rumaa, niin että jotkut pitäisivät sitä 
kauniina, jotkut rumana. Vihittävä ei koe tätä kauneutta niin 
kuin hän näkisi kauniit kasvot tai kädet tai muun ruumiino- 
san, ei edes niin kuin hän kokee kauniin puheen tai tiedon, 
cikä hän aisti sitä missään muussa olevana, niin kuin on 
kauneus eläimessä tai maassa tai taivaassa tai missä tahansa. 
Se on itsenäinen, itsessään aina yksimuotoinen ja ikuinen, ja 
kaikella muulla kauniilla on siinä osansa. Asia on siihen b 
tapaan, että se itse ei mitenkään kasva eikä vähene eikä sille 
tapahdu yhtään mitään, vaikka kaikki muu syntyy ja kuolee. 
Jos ihminen nyt on käynyt läpi kaiken sen, mistä olen 
puhunut ja on kohonnut ylöspäin oikeanlaisen poikienrakas- 
(tamisen kautta ja alkaa nähdä tämän kauneuden, hän on jo 
liihellä päämäärää. Oikeaa rakastamista on nimittäin juuri 
se, että itse kulkee tai antaa toisen ohjata itseään alkaen 

askeleelta ylöspäin kuin portaita pitkin, yhdestä kahteen ja 
kahdesta kaikkiin ulkonaisesti kauniisiin ihmisiin ja kauniista 
ihmisistä taidoissa ilmenevään kauneuteen ja taidoista kau- 
niisiin tietoihin, kunnes hän tavoittaa sen tiedon, joka on 
tietoa itsestään kauneudesta ja päätyy viimein tajuamaan, 
mitä kauneus on. 

»Silloin, Sokrates,» sanoi tämä Mantineian nainen, »silloin 
jos koskaan elämä on ihmiselle elämisen arvoista, kun hän 
saa nähdä kauneuden itsensä. Kerran sen nähtyään hän ei 
enää voi verrata sitä kultaan eikä vaatteisiin, ei kauniisiin 
poikiin ja nuoriin miehiin. jotka nyt saavat sinun pääsi yhtä 
sekaisin kuin muidenkin, niin että mielellänne olisitte syömät- 
tä ja juomatta, jos se suinkin kävisi päinsä, saadaksenne vain 
katsella heitä ja olla heidän kanssaan. Mitä arvelet ajatukses- 
ta, että ihminen saisi nähdä kauneuden itsensä virheettömä- 
nä, puhtaana ja sekoittamattomana, ilman ihmisruumiin 
lihaa ja värejä ja muuta kuolevaista turhuutta, pelkän 
jumalallisen, yksimuotoisen kauneuden? Onko sinusta ihmi- 
sen elämä mitätöntä, jos hän saa nähdä sen ja tarkastella sitä 
niin kuin sitä pitää tarkastella ja elää yhteydessä siihen? Etkö 
ymmärrä, että vain nähdessään kauneuden niin kuin se tulee 
nähdä ihminen kykenee synnyttämään todellisia hyveitä eikä 
pelkkiä hyveen heijastumia, koska hän silloin on tekemisissä 
todellisen kanssa? Vasta ihmisen, joka on synnyttänyt todel- 
lisen hyveen ja kasvattanut sen, on mahdollista päästä 
jumalten suosioon ja tulla kuolemattomaksi jos se yleensä 
kenellekään on mahdollista.» 

— Faidros ja te muut, jatkoi Sokrates. — Näin puhui minulle 
Diotima, ja olen vakuuttunut siitä, että hän oli oikeassa. 
Tässä vakaumuksessani yritän saada toisetkin uskomaan, 
ettei ole helppoa löytää ihmisluonnolle parempaa apuria kuin 
Eros tämän päämäärän saavuttamiseksi. Siksi sanon myös 
minä, että joka miehen on kunnioitettava Erosta. Itsekin 
pidän rakkautta arvossa ja harjoitan sitä minkä ehdin ja 
kehoitan toisiakin harjoittamaan. Nyt ja aina ylistän Eroksen 
mahtia ja uljuutta voimieni mukaan. Faidros, katso tämä 

puheeksi Erokselle, jos haluat. Jos mielesi tekee nimittää sitä 
joksikin muuksi, nimitä minun puolestani. 


Muut kehuivat Sokrateen puhetta mutta Aristofanes oli 
aikeissa huomauttaa jotakin, koska Sokrates oli viitannut 
hänen puheeseensa. Samassa kuului kadunpuoleiselta ovelta 
meluisa kolkutus ja huilunsoittoa, niin kuin juopunetta olisi 
ollut liikkeellä. 

— Pojat, sanoi Agathon, — menkää katsomaan, kuka siellä 
on. Jos siellä on tuttuja, kutsukaa sisään, jos ei, niin sanokaa, 
että olemme jo lopettaneet juomisen. 

Hetken kuluttua kuului eteisestä Alkibiadeen ääni. Hän oli 
pahasti humalassa ja kovaääninen, kysyi Agathonia ja käski 
opastaa hänen luokseen. Alkibiades ohjattiin sisään muka- 
naan huilunsoittajatyttö, joka tuki häntä, ja muutamia muita 
seurueen jäseniä. Hän seisahtui ovensuuhun päässään pörheä 
muratti- ja orvokkiseppele ja valtavasti nauhoja. 

— Terve miehet, hän sanoi. — Kelpaako seuraanne mies, 
joka on ihan päissään? Vai tyydymmekö seppelöimään 
Agathonin niin kuin oli tarkoitus ja lähdemme sitten pois? 
Minä kun en eilen päässyt tulemaan, niin tulen nyt tässä, ja 
nämä nauhat, jotka minulla on päässäni, minä aioin ottaa 
omasta päästäni ja sitoa sen miehen päähän, joka täällä on 
kaikista viisain ja kaunein. Julistan sen sillä tavalla teille 
kaikille. Nauratteko te minua siksi, että olen niin päissäni? 
Sen kuin nauratte. Joka tapauksessa tiedän, että olen oikeas- 
sa. No, sanokaa nyt äkkiä, saanko tulla näillä ehdoilla vai 
cnkö? Juotteko kanssani vai ettekö juo? 

Kaikki huusivat suostuvansa ja käskivät Alkibiadeen tulla 
sisään ja asettua pitkälleen. Agathon kutsui sitten Alkibia- 
deen luokseen ja tämä meni seuralaistensa saattelemana ja 
riisui päästään nauhat seppelöidäkseen niillä Agathonin. Kun 
hänellä oli ne silmiensä edessä, hän ei nähnyt Sokratesta, 
vaan kävi istumaan tämän ja Agathonin väliin. Sokrates 
nimittäin antoi tilaa niin että Alkibiades saattoi istuutua. 
Päästyään Agathonin viereen Alkibiades seppelöi tämän 
syleillen. 

— Pojat, sanoi sitten Agathon. — Riisukaa Alkibiadeelta 
kengät, niin että hän voi levätä tässä kolmantena. 

— Oikein, Alkibiades sanoi. — Kuka vain mahtaa olla se 
kolmas? 

Hän käännähti samassa, huomasi Sokrateen ja ponnahti 
pystyyn. 

— Mitä ihmettä? Sehän on Sokrates! Sinä makasit siinä ` 
väijyksissä. Aina sinä ilmestyt yllättäen sinne, missä sinua 
vähiten odottaa. Mitä sinä täällä teet? Ja miksi sinä makaat 
juuri siinä etkä Aristofaneen tai jonkun muun vieressä joka 
on hauska ja haluaakin olla? Pitikö sinun keinotella itsesi 
juuri seuran kauneimman miehen viereen? 

— Pidä sinä minun puoliani, Agathon, sanoi Sokrates. — 
Rakkaudesta tuohon mieheen on tullut minulle aikamoinen 
riesa. Sen jälkeen kun häneen rakastuin, minun ei ole ollut 
lupa edes vilkaista tai puhutella ainuttakaan kaunista miestä, 
muuten hän tekee hirveitä mustasukkaisuudessaan ja kateu- 
dessaan: sättii minua ja hyvä ettei käy käsiksi. Pidä sinä 
häntä silmällä, ettei hän taas keksi jotain. Yritä sinä saada 
sovinto aikaan ja puolusta minua, jos hän käy väkivaltaisek- 
si. Pelkään kuollakseni hänen vastarakkautensa kiihkeyttä. 

— Sovinto välillämme on mahdoton, sanoi siihen Alkibia- 
des, mutta kostan sinulle toisen kerran. — Agathon, anna 
minulle muutama nauha takaisin, että voin seppelöidä Sokra- 
teenkin ihmeellisen pään. Muuten hän moittii minua siitä, 
että olen kyllä seppelöinyt sinut, mutta en häntä, vaikka hän 
päihittää puheissa kaikki ihmiset, eikä vain toissa päivänä 
niin kuin sinä, vaan aina. 

Alkibiades otti muutaman nauhan, sitoi ne Sokrateen 
päähän ja kävi sitten pitkäkseen. 

— Kas niin miehet, Alkibiades jatkoi päästyään paikoilleen. 
— Ettehän te näy juovan ollenkaan. Sellainen ei käy päinsä. 
Juoda teidän pitää, kun niin kerran sovittiin. Valitsen itseni 
johtamaan tarjoilua, kunnes te olette juoneet tarpeeksi. — 
Agathon, käske tuoda niin suuri malja kuin sinulla on. Eipäs, 
ei tarvitakaan. Tuo sinä poika tuo jäähdytysruukku tuolta. 

Näin sanoi Alkibiades huomattuaan, että astia veti enem- 
män kuin kahdeksan kotylia. Kun se oli kaadettu täyteen, 

hän kumosi sen ensin itse ja käski sitten täyttää sen 
Sokrateelle. 

— Ei tämä kyllä Sokrateeseen tehoa, hän sanoi. — Hän voi 
juoda niin paljon kuin ikinä käsketään tulematta sen kum- 
memmin humalaan. 

Poika kaatoi viiniä ja Sokrates joi. 

— Mitä tehdään? kysyi sitten Eryksimakhos Alkibiadeelta. 
— Onko tarkoitus juoda noin vain muitta mutkitta kuin 
janoiset, laulamatta ja pitämättä puheita? 

— Terve, Eryksimakhos, sanoi Alkibiades. — Terve sinä 
jalon ja järkevän isän jalo poika! 

— Sitä samaa sinulle. No, mitä siis teemme? 

— Ihan niin kuin sinä käsket. »Lääkäri arvoltaan monen 
urhon verta on varmaan.» Määrää mielesi mukaan. 

— Kuule siis, Eryksimakhos sanoi. — Ennen kuin tulit, 
päätimme, että jokainen meistä pitää vuorollaan mahdolli- 
simman hyvän puheen Eroksen kunniaksi. Vuoro kiertää 
vasemmalta oikealle. Me muut olemme jo pitäneet puheem- 
me, ja koska sinä et ole vielä puhunut, vaikka olet jo maljasi 
juonut, olet velvollinen pitämään puheen nyt. Sen jälkeen saat 
antaa Sokrateelle uuden aiheen ja hän taas sille, jonka paikka 
on hänestä oikealle ja niin edelleen. 

— Puhut asiaa, sanoi Alkibiades. — On vain väärin, että 
juopunut pannaan puhumaan kilpaa selvien kanssa. Sanohan 
muuten, Eryksimakhos, uskoitko siihen, mitä Sokrates äsken 
sanoi? Vai joko tiedät, että kaikki on täsmälleen päin 
vastoin? Itsehän hän käy minuun käsiksi, jos hänen kuulten- 
sa ylistän ketään, oli sitten kysymyksessä jumala tai joku 
muu mies kuin hän. 

— Oletkos herjaamatta, pisti Sokrates väliin. 

— Poseidon vieköön, Alkibiades vastasi. — Älä väitä vas- 
taan. Miten minä voisin ylistää ketään muuta, kun sinä olet 
paikalla? 

— Tee sitten niin, jos haluat, Eryksimakhos huomautti. — 
Pidä puhe Sokrateelle. 

— Niinkö? sanoi Alkibiades. — Oletko tosiaan sitä mieltä? 
Ettäkö kävisin kostamaan miehelle tässä kaikkien läsnäolles- 
sa? 

— Mitä sinulla oikein on mielessäsi? Sokrates kysyi. — 
Piloillasiko aiot minua ylistää? Vai mitä sinä yrität? 

— Olen vakavissani. Annatko luvan? 

— Jos olet tosissasi niin annan, ja vieläpä käsken sinun 
puhua. 

— Pikemmin tehty kuin sanottu. Mutta tee sinä näin: Jos 
sanon jotain, mikä ei pidä paikkaansa, keskeytä minut, ole 
hyvä, ja sano, että valehtelen. Tarkoitukseni ei nimittäin ole 
puhua ehdoin tahdoin perättömiä. Jos taas esitän mieleeni 
tulevat asiat sikin sokin, älä ihmettele. Ei tässä tilassa ole 
helppoa kertoa sinun kummallisuuksistasi sujuvasti ja oikeas- 
sa järjestyksessä. 


Miehet, aloitan ylistyspuheeni Sokrateelle esittämällä muuta- 
man vertauksen. Nyt hän tietysti luulee, että aion tehdä 
hänestä pilaa. Ei, minä teen tämän tosi mielessä, en pilan 
päiten. Väitän ensinnäkin, että hän on aivan kuin sellaiset 
Seileenit, joita kuvanveistäjät tekevät ja myyvät kaupoissaan. 
Ne soittavat huilua tai syrinksiä, ja jos ne avaa, niiden sisältä 
ilmestyy jumalankuvia. Väitän myös, että Sokrates muistut- 
taa satyyri Marsyasta. Tuskin sinä itsekään sitä voit kieltää, 
että muistutat ulkonäöltäsi kumpaakin. Nyt saat kuulla, 
miten muistutat heitä muutenkin. Olet julkea pilkkaaja, eikö 
niin? Jos yrität kiistää tämän, kutsun paikalle todistajia. — Ai 
ettäkö et ole huilunsoittaja? Oletpas, vielä paljon parempi 
kuin Marsyas. Hänen suunsa lumosi ihmiset huilun välityk- 
sellä, niin kuin vieläkin tapahtuu, kun joku soittaa hänen 
säveliään. — Sanon tässä Olympoksen musiikkia Marsyaan 
omaksi, sillä Marsyashan oli hänen opettajansa. — Esittipä 
niitä sitten hyvä huilunsoittaja tai huono soittajatar, vain 
niillä on voima lumota ja jumalallisuudessaan saattaa ilmi, 
kuka on jumalten ja vihkimyksen tarpeessa. Sinä eroat 
Marsyaasta vain sen verran, että saat saman aikaan pelkillä 
sanoillasi ilman mitään välikappaleita. Jos kuulemme jonkun 
puhuvan muista asioista, se ei tee meihin juuri mitään 
vaikutusta, vaikka asialla olisi hyväkin puhuja, mutta kun - 
ihminen kuulee sinun puhuvan tai miten huonon puhujan 
tahansa toistavan sinun sanojasi, hän haltioituu suunniltaan, 

oli hän sitten mies, nainen tai nuorukainei. 

Miehet, jos en teidän mielestänne olisi niin pahasti päissäni, 
voisin kertoa ja todeksi vannoa, miten tuon miehen puheet 
ovat minuun vaikuttaneet ja edelleen vaikuttavat. Kun hän 
puhuu, sydämeni hakkaa rajummin kuin korybanttien ja 
hänen sanansa saavat kyyneleet vuotamaan silmistäni. Olen 
huomannut, että melkein kaikkien käy samoin. Kun kuunte- 
len Periklestä ja muita eteviä puhujia, pidän kyllä heidän 
puheitaan hyvinä, mutta niillä ei ole samaa vaikutusta, eikä 
mieleni hämmenny enkä tunne ärtyväni siitä, että olen kuin 
vanki ja orja. Mutta kun tuo Marsyas tuossa puhuu, minusta 
useinkin tuntuu, ettei elämä ole minulle elämisen arvoista 
tällaisena kuin olen. Tätäkään sinä Sokrates et voi väittää 
valheeksi. Tiedän nytkin aivan hyvin, että jos kallistaisin 
hänelle korvani, en voisi vastustaa häntä, vaan minulle kävisi 
niin kuin ennenkin. Hän nimittäin pakottaa minut myöntä- 
mään, että huolehdin vain ateenalaisista, enkä itsestäni, 
vaikka olen niin monin tavoin puutteellinen. Minä riistäydyn 
pakoon kuin seireenien luota tukkien korvani, etten jäisi 
vanhenemaan hänen vierellään istuen. Vain tämä yksi mies 
kaikista saa minut tuntemaan mitä kukaan ei minusta 
uskoisi: vain hän saa minut häpeämään. Ja minä häpeän, 
koska tiedän liiankin hyvin että vaikka minun on myönnettä- 
vä, että niin tulisi toimia kuin hän sanoo, ei minussa 
poistuttuani hänen luotaan kuitenkaan ole miestä vastusta- 
maan kunniaa kansan silmissä. Siksi pakenen häntä kuin 
orjakarkuri, ja kun taas näen hänet, häpeän omia puheitani. 
Joskus toivon, ettei hän olisi ollenkaan elävien kirjoissa, 
mutta jos niin todella olisi, tiedän hyvin, että olisin vielä 
onnettomampi. En totisesti ymmärrä, mitä minun pitäisi 
tehdä, että selviäisin tuosta miehestä. 

Sellainen vaikutus siis on tuon satyyrin huilunsoitolla 
minuun ja muihin. Nyt saatte vielä kuulla, miten paljon hän 
muutenkin muistuttaa niitä olentoja, joihin häntä vertasin ja 
miten merkillinen on hänen mahtinsa. Tiedätte kyllä hyvin, 
ettei kukaan teistä tunne häntä. Nyt minä kerron teille, 
millainen hän on, kun kerran olen aloittanut. Olette kaikki 
nähneet, että Sokrates rakastaa kauniita nuoria miehiä ja 

häärii haltioissaan heidän ympärillään. Hän ei liioin tiedä 
mitään eikä ole mistään perillä, tai ainakin haluaa antaa 
sellaisen kuvan itsestään. Eikö tämä muka ole seileenimäis- 
tä? On taatusti. Se on nimittäin hänen ulkokuorensa, niin 
kuin seileenin patsaalla. Mutta osaattekohan edes kuvitella, 
millaista järkevyyttä hän on tupaten täynnä, jos hänet avaa, 
hyvät juomaveikot? Tietäkää siis, ettei hänelle merkitse 
yhtään mitään se, onko joku kaunis, ei, hän väheksyy 
sellaista enemmän kuin kukaan teistä aavistaakaan. Ja 
samalla tavoin hän halveksii rikkautta ja muuta kunniaa, jota 
tavalliset ihmiset niin arvostavat. Hänen mielestään mikään 
sellainen ei ole mistään kotoisin eikä hän pidä meitä yhtään 
minään. Sanonpa teille: Sokrates käyttää kaiken aikansa 
lähimmäisten ivaamiseen ja pilailuun heidän kustannuksel!- 
laan, enkä tiedä, onko kukaan teistä tavannut häntä vakava- 
na ja avoimena, niin että olisi voinut nähdä jumalankuvat 
hänen sisällään. Minäpä olen, ja minä näin ne niin jumalalli- 
siksi ja kultaisiksi, niin kauniiksi ja ihaniksi, että minusta 
tuntui välttämättömältä tehdä heti kaikki, mitä Sokrates 
käski. 

Luulin aikoinani, että hän oli toden teolla minun nuoruu- 
denkukoistukseni lumoissa ja pidin sitä kovasti onnellisena 
sattumana. Ajattelin nimittäin, että minun tarvitsi vain 
antautua Sokrateelle saadakseni kuulla kaiken, mitä hän tiesi. 
Olin siihen aikaan kovasti ollakseni kauneudestani. Sen 
keksittyäni luovuin kumppanista, joka minulla aiemmin oli 
aina mukanani Sokrateen seurassa, ja olin hänen kanssaan 
kahden. Kerrottakoon teille nyt kaunistelematon totuus — 
kuunnelkaa tarkkaan, ja Sokrates puuttukoon asiaan, jos 
valehtelen. Olin siis hänen kanssaan kahden, ja oletin tyyty- 
väisenä, että hän heti alkaisi puhua minulle sellaisia, mitä 
rakastuneet miehet pojille puhuvat, kun pääsevät näiden 
kanssa erilleen muista. Mutta mitään sellaista ei tapahtunut; 
hän vain keskusteli kanssani tuttuun tapaansa koko päivän ja 
lähti sitten pois. Sen jälkeen kutsuin hänet voimisteluharjoi- 
tuksiin kanssani ja voimistelin yhdessä hänen kanssaan 
päästäkseni sitä tietä tuloksiin. Niin hän sitten urheili ja 
painikin usein kanssani ilman että ketään muuta oli paikalla. 

Ja miten kävi? En päässyt puusta pitkään. Kun mikään 
kokeilemani keino ei johtanut tuloksiin, päätin käydä miehen 
kimppuun toden teolla. En halunnut luopua leikistä, kun 
siihen kerran olin ryhtynyt, saamatta selville, mistä oikein oli 
kysymys. Kutsuin siis hänet aterialle kanssani kuin mikäkin 
poikien metsästäjä. Aluksi hän oli siihenkin haluton, ja kun 
hän viimein tuli, hän halusi heti syötyään lähteä. Sillä kertaa 
häpesin ja annoin hänen mennä. Tein myöhemmin uuden 
yrityksen ja keskustelin aterian jälkeen hänen kanssaan 
aamuyöhön, ja kun hän taas teki lähtöä, pakotin hänet 
jäämään vedoten siihen, että oli jo niin myöhä. Hän lepäsi 
viereisellä vuoteella, siinä missä oli syönytkin, eikä talossa 
ollut yötä muita kuin me. — Tähän asti tarinassani ei ole ollut 
mitään vikaa ja voisin kertoa sen kenelle tahansa. Jatkoa sitä 
vastoin ette kuulisi minun kertovan, ellei viinissä — poikien 
tai tyttöjen kera tai ilman — olisi totuutta ja ellei minusta olisi 
väärin jättää mainitsematta Sokrateen ylvästä tekoa, kun 
olen kerran ruvennut hänelle ylistyspuhetta pitämään. Minus- 
ta tuntuu samalta kuin ihmisestä, jota käärme on purrut. 
Sanotaanhan, että vain sellaiselle, jota myös on purrut 
käärme, ihminen suostuu kertomaan, miltä se tuntui, koska 
vain sellainen ymmärtää ja antaa anteeksi, vaikka toinen 
tuskissaan tekisi ja sanoisi mitä. Minua on nyt purrut 
tavallista pahempi käärme mahdollisimman arkaan paik- 
kaan: olen saanut rajun pureman suoraan sieluun tai sydä- 
meen — tai miksi sitä oikein pitäisi sanoa — filosofisista 
puheista. Nehän iskevät nuoreen ja viattomaan mieleen 
käärmettäkin pahemmin ja takertuvat siihen ja saavat ihmi- 
sen sanomaan ja tekemään mitä tahansa. 

Näen täällä Faidrokset, Agathonit, Eryksimakhokset, Pau- 
saniaat, Aristodemokset ja Aristofaneet, Sokrateesta puhu- 
mattakaan. Keitä muita täällä vielä lieneekin, kaikki te olette 
kokeneet filosofian hullun kiihkon. Kuunnelkaa siis, sillä te 
voitte antaa anteeksi sen, mitä silloin tapahtui ja sen mitä nyt 
kerron. Jos täällä on orjia, vihkimättömiä tai muita asiatto- 
mia, sulkekoot korvansa lujin portein. 

Siis, miehet, kun lamppu oli sammunut ja orjat menneet 
ulos, minusta tuntui, että oli aika lakata teeskentelemästä 

Sokrateelle ja sanoa suoraan, mitä minulla oli mielessäni. 
Tönäisin häntä. 

» Nukutko, Sokrates?» 

»En.» 

» Tiedätkö mitä?» 

»No mitä?» 

»Sinä olet ainoa, jonka voisin hyväksyä rakastajakseni, 
mutta sinä et nähtävästi kehtaa ehdottaa sitä minulle. Minä 
ajattelen näin: olisi tyhmää olla suomatta sinulle sitä yhtä 
hyvin kuin soisin mitä tahansa muuta omaani tai ystävieni 
omaa, mitä sinä vain suinkin tarvitsisit. Eihän mikään ole 
minulle niin tärkeää, kuin kehittyä mahdollisimman hyväksi, 
eikä siinä asiassa kukaan voisi olla minulle parempi tuki kuin 
sinä. Jos en suostuisi sellaiseen mieheen, häpeäisin viisaitten 
silmissä paljon enemmän kuin suostumistani ymmärtämättö-- 
mien tavallisten ihmisten edessä.» 

Sokrates vastasi tähän ironisesti ja juuri sillä tavoin kuin 
hänellä on tapana. 

» Ystäväni Alkibiades, sinä et olekaan mikään tavallinen 
mies, jos tosiaan olet oikeassa siinä, mitä sanot minusta ja 
kyvystäni tehdä sinusta parempi. Ilmeisesti sinä näet minussa 
kuvaamatonta kauneutta, aivan toista kuin sinun koreutesi. 
Jos sinä sen tähden haluat päästä osalliseksi minusta ja 
vaihtaa kanssani kauneutta, aiotkin korjata kaupassa melkoi- 
sen voiton. Ostaisit näennäisellä kauneudella todellista ja 
lyhyesti sanoen vaihtaisit vaskea kultaan. Katso vain, hyvä 
mies, etten vahingossa olekin ihan arvoton. Kun silmien näkö 
heikkenee, alkaa ajatus nähdä terävästi. Sinulla on siihen 
vielä pitkä matka.» 

»Tätä mieltä minä joka tapauksessa olen,» minä vastasin, 
»ja olen puhunut kaikesta juuri niin kuin ajattelen. Päätä nyt 
sinä, sen mukaan, mitä pidät meille molemmille parhaana.» 

»Nyt puhut asiaa,» Sokrates sanoi. »Tästedes teemme aina 
harkiten niin kuin meistä tuntuu parhaalta, niin tässä kuin 
muissakin asioissa.» 

Tämän kuullessani minä, joka olin ampunut sanoja kuin 
nuolia, luulin onnistuneeni haavoittamaan häntä. Nousin 
paikaltani antamatta hänelle enää tilaisuutta sanoa mitään, 

peitin hänet tällä viitallani — oli talvi — paneuduin pitkälleni 
hänen kuluneen vaippansa alle, kiedoin käteni tämän todella 
jumalallisen ja ihmeellisen miehen ympärille ja makasin niin 
koko yön. — Tässäkään asiassa sinä Sokrates et voi väittää 
minun valehtelevan. — Kaiken tämän minä tein, mutta hän oli 
täysin sellaisen yläpuolella ja väheksyi ja piti pilkkanaan 
nuorta kauneuttani ja torjui minut ylpeästi — ja niin kuin 
minä olin kauneuteeni luottanut, hyvät tuomarit. Sitähän te 
nyt olette, Sokraten ylpeyden tuomareita. Tietäkää siis 
kaikkien jumalien nimessä, että nukuttuani Sokrateen kanssa 
nousin juuri niin kuin olisin nukkunut yöni isän tai vanhem- 
man veljen vieressä. 

Millä mielellä luulette minun sen jälkeen olleen? Toisaalta 
katsoin tulleeni loukatuksi ja toisaalta ihailin tuon miehen 
luontaista itsehillintää ja rohkeutta. Olin kohdannut miehen, 
jonka veroista viisaudessa ja mielenlujuudessa en uskonut 
koskaan kohtaavani. Niinpä minulla ei ollut aihetta suuttua 
häneen ja vetäytyä hänen seurastaan, eikä toisaalta keinoa 
saada hänet rakastajakseni. Tiesin hyvin ettei häneen pysty- 
nyt raha enempää kuin Aiakseen rauta, ja kun olin käyttänyt 
ainoaa keinoa, jolla luulin voivani voittaa hänet, hän oli 
päässyt minulta pakoon. En tiennyt, mitä tehdä ja kuljin 
ympäri tämän miehen orjana pahemmin kuin kukaan kenen- 
kään. 

Tämä kaikki oli jo tapahtunut minulle, kun sitten jouduim- 
me yhdessä sotaretkelle Poteidataa vastaan ja kuuluimme 
siellä samaan ruokakuntaan. Siellä hän kykeni sietämään 
vaivoja paremmin kuin kukaan muu, minusta puhumatta- 
kaan. Jos jouduimme saarroksiin ja jäimme ruuatta, niin kuin 
sodassa saattaa käydä, hänen kestävyytensä oli ylivoimainen. 
Kun sitten taas ruokaa ja juomaa oli yllin kyllin, hän oli 
ainoa, joka kykeni nauttimaan kaikesta, ja varsinkin juomi- 
sessa hän oli pistämätön, jos hänet siihen pakotettiin. Mielel- 
lään hän ei nimittäin juonut. Merkillisintä on, ettei kukaan 
ole koskaan nähnyt Sokratesta humalassa. Siitä asiasta 
taidamme saada nytkin todisteen. Mitä taas kylmänkestävyy- 
tcen tulee — sielläpäin ovat talvet kauhean kylmiä — hän teki 
ihmeitä. Kerrankin oli niin kova pakkanen, että kaikki 

pysyttelivät sisällä, tai jos heidän oli mentävä ulos, he 
pukivat ylleen kaiken mahdollisen ja kietoivat jalkoihinsa 
huopia ja lampaannahkoja. Silloin Sokrates meni ulos tuol- 
laisenaan, yllään sama viitta, jota hän aina käytti, ja kulki 
avojaloin jäätä pitkin vaivattomammin kuin muut kengät 
jalassa. Sotilaat luulivat, että hän piti heitä pilkkanaan, ja 
katsoivat häntä karsaasti. Se siitä, mutta »urhean taistoja, 
joit? ylen monta hän kesti» sillä sotaretkellä, kelpaa teidän 
kyllä kuunnella. 

Kerran hänen mieleensä oli juolahtanut jotakin, ja hän 
seisoi sitä miettimässä samassa paikassa aamuvarhaisesta 
asti. Vaikka ajattelu ei johtanut tuloksiin, hän ei antanut 
periksi, vaan jatkoi miettimistä siinä seisaallaan. Oli jo 
keskipäivä, kun miehet huomasivat sen ja kummastelivat. 
keskenään, että Sokrates oli sillä tavoin aamusta asti seisos- 
kellut miettimässä. Lopulta muutamat, jotka sen olivat 
nähneet, kantoivat illan tullen ja päivällisen syötyään makuu- 
sijansa ulos — silloin oli kesä — toisaalta saadakseen nukkua 
viileässä, toisaalta nähdäkseen, seisoisiko Sokrates koko 
yönkin paikoillaan. Ja tämä seisoi, kunnes tuli aamu ja 
aurinko nousi, rukoili sitten aurinkoa ja lähti pois. 

Voin kertoa vielä taisteluistakin, jos haluatte. On vain 
oikein antaa hänelle niistäkin se kunnia, mikä hänelle kuuluu. 
Siinä taistelussa, josta strategit antoivat minulle peräti pal- 
kinnon, juuri Sokrates eikä kukaan muu pelasti minun 
henkeni ja aseeni. Hän ei suostunut jättämään minua, kun 
olin haavoittunut. Minä kyllä pyysin strategeja antamaan 
palkinnon sinulle, siinä asiassa et voi moittia minua, Sokra- 
tes, etkä väittää, etten puhuisi totta. Mutta kun strategit eivät 
piitanneet vaatimuksistani ja halusivat antaa sen minulle, 
sinä olit heitäkin innokkaampi asettamaan minut etusijalle. 

Toisen kerran teidän olisi pitänyt nähdä Sokrates, kun 
sotajoukkomme pakeni Delionin luota. Satuimme joutumaan 
lähekkäin, minä ratsain, hän raskasaseisena jalkamiehenä, 
kun joukot oli jo lyöty hajalle ja hän oli vetäytymässä 
yhdessä Lakheen kanssa. Osuin siis kohdalle ja kehotin heitä 
pysymään rohkeina luvaten, etten jätä heitä pulaan. Saatoin 
tuolloin katsella Sokratesta vielä paremmin kuin Poteidaias- 

sa, koska liikuin ratsain enkä ollut niin peloissani. Huomasin, 
että hän toimi paljon harkitsevammin kuin Lakhes. Toisek- 
seen minusta vaikutti siltä, että hän siellä niin kuin täälläkin 
— lainatakseni sinua, Aristofanes — asteli kurjen askelin ja 
ylväästi sivuilleen silmäillen, ja katseli yhtä tyynesti omia ja 
vihollisia. Kaukaakin saattoi havaita, että siinä oli mies, joka 
pitäisi uljaasti puoliaan, jos joku uskaltaisi käydä hänen 
kimppuunsa. Siksi hän saikin kulkea kumppaneineen rauhas- 
sa. Harvoinhan sodassa kukaan ahdistaa miestä, joka käyt- 
täytyy sillä tavoin, kun taas niitä ajetaan takaa, jotka 
pakenevat pää kolmantena jalkana. 

Paljon muutakin hyvää ja kaunista voisi Sokrateen kun- 
niaksi sanoa. Niin voisi tosin monesta muustakin teosta ja 
ihmisestä, mutta erityistä ihailua ansaitsee se, että hän ei ole 
kenenkään muun kaltainen, ei nykyisen eikä ennen eläneen. 
Akhilleukseen voisi esimerkiksi verrata Brasidasta ja miksei 
muitakin ja Perikleen kaltaisia olivat Nestor ja Antenor, 
muitakin voisin mainita. Mutta niin merkillistä miestä kuin 
on tämä tässä sekä olemukseltaan että puheiltaan, ei löydä 
etsimälläkään, ei sinne päinkään, ei entisistä eikä nykyisistä, 
ei ihmisistä ainakaan. Sitten ehkä löytyy, jos joku vertaa 
häntä ja hänen puheitaan satyyreihin ja seileeneihin, niin kuin 
minä äsken. Taisin muuten äsken jättää mainitsematta, että 
hän tosiaan on puheissaankin avattavien seileenien kaltainen. 
Jos joku kuuntelee Sokratesta, hänen sanansa ensi kuulemal- 
ta vain naurattavat; hän pukee sanottavansa niin hullunkuri- 
siin käänteisiin ja ilmaisuihin, kuin jonkin julkean satyyrin 
nahkaan. Hän puhuu kuorma-aaseista ja sepistä, suutareista 
ja nahkureista ja tuntuu jankuttavan aina vain yhtä ja samaa. 
Siksi juuri kaikki häneen tottumattomat ja tietämättömät 
nauravatkin hänen puheitaan. Mutta se, joka näkee ne 
avattuina ja pääsee niiden sisään, saa huomata, että ne ovat 
kaikista ihmisten puheista ainoat, joissa on järkeä, ja että ne 
ovat täynnä jumalallista henkeä ja hyveen kuvia ja kattavat 
melkein kaiken, ainakin kaiken sen, mitä ihmisen tulee 
pohtia, jos hän haluaa kasvaa hyväksi ja jaloksi. 

Tässä on minun ylistyspuheeni Sokrateelle. Sovitin tosin 
sekaan moitettakin kertomalla, miten hän loukkasi minua. 

Enkä minä ole ainoa, jota hän on niin kohdellut. Samoin on 
käynyt Glaukonin pojalle Kharmideelle, Diokleen pojalle 
Futhydemokselle ja monelle muulle. Hänen rakkautensa 
heihin oli niin pettävä, että hän loppujen lopuksi päätyi 
tavallaan heidän rakastetukseen. Sanon tässä sinullekin, 
Agathon: älä anna tuon miehen pettää itseäsi, vaan ota 
opiksesi siitä, miten meidän kävi, ettet viisastu vasta vahin- 
gosta, niin kuin sanalaskussa sanotaan. 


Alkibiadeen puhe herätti suorasukaisuudessaan hilpeyttä, 
hän kun näytti olevan vieläkin Sokrateeseen rakastunut. 

— Minusta tuntuu, sanoi Sokrates Alkibiadeelle, — että sinä 
oletkin ihan selvä. Muuten et olisi osannut niin somasti 
kierrellen salata todellista asiaasi ja sijoittaa sitä muina 
miehinä vasta puheesi loppuun, ikään kuin tarkoituksesi ei 
ollenkaan olisi rikkoa minun ja Agathonin välejä niin että 
minä rakastaisin vain sinua eikä Agathon suostuisi rakaste- 
tuksi kenellekään muulle. Etpäs vain onnistunutkaan! Sinun 
satyyri- ja seileeninäytelmäsi juoni arvattiin heti. Älä sinä 
Agathon anna hänen onnistua aikeissaan ja pidä varasi, ettei 
kukaan pääse erottamaan meitä. 

— Taidat olla oikeassa, Agathon sanoi. — Siitäkin päätellen, 
että hän on asettunut tähän meidän väliimme, ettemme saisi 
olla vierekkäin. Minäpä estänkin hänen aikeensa ja tulen 
sinne sinun viereesi. 

— Hyvä, sanoi Sokrates. — Tule tähän minusta seuraavaksi. 

— Taivas, miten tuo mies taas kiusaa minua, Alkibiades 
huomautti. — Pitääkö hänen voittaa minut joka asiassa? 
Anna nyt edes Agathonin olla tässä välissämme, vaikket 
muuta antaisikaan. 

— Ei käy. Sinä pidit puheen minulle ja minun pitää nyt 
puhua sille, joka on minusta oikealla. Jos Agathonin paikka 
on sinusta seuraavana, hänkin käsittääkseni ehtii ylistää 
minua, ennen kuin minä pääsen ylistämään häntä. Älä sinä 
hyvä mies kadehdi pojalta minun pitämääni ylistyspuhetta. 
Haluaisin niin kovasti puhua hänelle kiitokseksi illasta. 

— Hyvä, hyvä, Agathon huudahti. — En tiedä mitään syytä 
jäädä tähän sinun viereesi, Alkibiades. Paljon mieluummin 

vaihdan paikkaa niin että Sokrates voi pitää minulle puheen. 

— Taas se tavallinen juttu, Alkibiades sanoi. — Jos Sokrates 
on paikalla, kenelläkään muulla ei ole asiaa lähellekään 
kauniita poikia. Miten vaivatta hän taas löysi sopivat sanat 
saadakseen Agathonin viereensä. 

Agathon nousi siirtyäkseen Sokrateesta seuraavaksi. Sa- 
massa ilmestyi ovelle iso joukko juomingeista palaavia 
ihmisiä, ja kun se juuri oli auki, koska joku oli menossa ulos, 
he marssivat suoraan sisään ja asettuivat pitkälleen. Meteli 
oli kauhea ja kaikkien oli pakko juoda valtavat määrät viiniä 
ilman mitään järjestystä. Eryksimakhos, Faidros ja muuta- 
mat muut lähtivät pois. Minä torkahdin ja nukuin pitkään, 
koska yöt olivat vielä pitkät. Heräsin aamupuoleen kun 
kukot jo kiekuivat ja huomasin, että muut joko nukkuivat tai 
olivat lähteneet kotiin. Vain Agathon, Aristofanes ja Sokrates 
olivat vielä valveilla ja joivat vuoron perään viiniä isosta 
maljasta. Sokrates keskusteli heidän kanssaan, mutta minä en 
kunnolla muista mistä, koska en ollut seurannut keskustelua 
alusta asti, ja koska herättyänikin olin vähän väliä torkahdel- 
lut. Joka tapauksessa Sokrates vaati heitä myöntämään, että 
saman miehen pitää pystyä kirjoittamaan sekä komedioita 
että tragedioita, ja että jos ihminen on hyvä tragediankirjoit- 
taja hän on myös hyvä komediankirjoittaja. Tämä heidän oli 
pakko myöntää, vaikkeivät he juurikaan jaksaneet pysyä 
mukana, ja sitten hekin nukahtivat, ensin Aristofanes ja 
sitten, päivän koittaessa, Agathon. Autettuaan heidät muka- 
vasti nukkumaan Sokrates nousi ja lähti ja minä seurasin 
häntä tapani mukaan. Lykeionissa Sokrates peseytyi, vietti 
siellä päivänsä kuten tavallista, ja lähti illan tullen kotiin 
lepäämään. 

Tämän dialogin selitykset sivulla 386 


SOKRATES Faidros, minne olet menossa, ja mistä tulet? 
FAipRos Lysiaan luota, Kefaloksenpojan, ja nyt ajattelin 
tehdä kävelyretken muurien ulkopuolelle. Istuin Lysiaan 
luona väsyksiin asti, aamusta alkaen, ja nyt aion noudattaa 
sinun ja ystäväni Akumenoksen neuvoa ja kävellä pitkin 
maanteitä, se on hänen mukaansa virkistävämpää kuin 
pylväskäytävillä käveleminen. 

SOKRATES Pitää paikkansa. Mutta Lysias on siis kaupungis- 
sa? 

FAipros On, hän asuu Fpikrateen luona, sinä tiedät Moryk- 
hoksen talon, Olympionin lähellä. 

SOKRATES No miten yhdessäolo sujui? Lysias tietenkin 
tarjosi teille puhetaitonsa tuotteita? 

FAipros Saat kuulla jos sinulla on aikaa kävellä ja kuunnel- 
la. 

SOKRATES Mitä luulisit? Etkö usko että minä Pindaroksen 
sanoin »askareita tärkeämpänä pidän», että saan kuulla miten 
sinä ja Lysias käytitte aikanne? 

FAipRos Lähde mukaan sitten. 

SOKRATES Ala kertoa. 

FAIDROos Sinä Sokrates olet oikea mies kuulemaan sen. En 
tiedä miten mutta meidän aiheenamme oli rakkaus. Lysias 
kirjoittaa kauniin nuorukaisen viettelemisestä, mutta vietteli- 
jä eirakasta nuorukaista, ja juuri tässä piilee hienous: Lysias 
sanoo että on parempi osoittaa suosiota sille, joka ei rakasta, 
kuin sille joka rakastaa. 

SOKRATES Sitä erinomaista miestä! Jos hän olisi vielä lisän- 
nyt että parempi köyhälle kuin rikkaalle, parempi vanhalle 
kuin nuorelle, ja kaikkea muuta mikä sopii minuun ja 
useimpiin meistä, niin silloin olisi hänen sivistyneestä puhees- 
taan ollut hyötyä myös kansalle! Minä olen niin kiinnostunut 
kuulemaan, että vaikka sinä kävelisit Megaraan saakka ja 
vaikka sinä Herodikoksen tavoin kääntyisit muurilta takai- 
sin, minä en hellittäisi. 

Faipros Mitä sinä kuvittelet? Luuletko sinä tosiaan että 
minä, tavallinen maallikko pystyn ulkomuistista, Lysiaan 
arvon mukaisesti esittämään mitä hän — nykyään elävistä 
kirjoittajista paras — on sepittänyt pitkän ajan kuluessa, 
kaikessa rauhassa mietiskellen? Siihen en lähestulkoonkaan 
pysty — vaikka se olisikin minulle mieluisampaa kuin kulta ja 
rikkaus. 

SOKRATES Rakas ystävä, jos minä en tunne Faidrosta niin 
silloin olen unohtanut senkin kuka itse olen! Mutta kumpi- 
kaan ei ole totta. Minä olen varma että kun Faidros sai 
kuunnella Lysiasta, hän ei tyytynyt kuulemaan puhetta vain 
kerran vaan pyysi toistamaan monta kertaa, ja sen Lysias 
teki mielellään. Mutta tämäkään ei vielä riittänyt, lopulta 
Faidros lainasi kirjoituksen ja tarkisti kohdat jotka olivat 
miellyttäneet häntä eniten, istui työhönsä syventyneenä aa- 
muvarhaisesta alkaen. Kun hän vihdoin päätti lähteä kävelyl- 
le, minä voin vaikka vannoa että hän osasi koko puheen 
ulkoa, ellei se nyt ollut mahdottoman pitkä. Hän halusi 
kaupungin ulkopuolelle voidakseen esittää puheen ääneen! Ja 
kun hän sitten tapasi miehen, joka on sairaalloisen kiinnostu- 
nut puhetaidosta, hän ilahtui, halusi jakaa korybanttisen 
riemunsa toisen kanssa ja pyysi tätä mukaansa. Mutta kun 
intohimoinen puhetaidon ystävä sitten pyysi häntä puhu- 
maan, hän heittäytyi ujoksi eikä muka halunnutkaan puhua! 
Totuus kuitenkin on että jos kukaan ei haluaisi kuunnella 
häntä, hän puhuisi väkisin. Joten käske sinä Faidros hänen 
tehdä nyt heti se minkä hän ennen pitkää kumminkin tekisi. 
FAipros Taitaa tosiaan olla parasta että esitän puheen, niin 
hyvin kuin osaan. Näyttää siltä ettet aio päästää minua ennen 
kuin olen ainakin suurin piirtein toistanut sen. 

SOKRATES Olet oikeassa. 

FAiprRos Hyvä on, Sokrates. Mutta minä en todellakaan 
osaa puhetta sanasta sanaan ulkoa. Mutta toistan olennaisen 
hänen ajatuksistaan, käyn summittaisesti kohta kohdalta läpi 
mitä hän sanoi rakastavasta verrattuna rakastamattomaan. 
Aloitan alusta. 

SOKRATES Hyvä. Mutta näytähän ensin mitä sinulla on 
vasemmassa kädessäsi viitan alla! Olen varma että siellä on 
itse puhe. Ja jos näin on, saat uskoa että vaikka minä 
rakastankin sinua kovasti, minua ei huvita kuunnella sinun 
selostustasi jos Lysias itse on paikalla. No niin, anna tänne. 
FAiprRos Hävytön, nyt sinä murskasit minun toiveeni saada 
käyttää sinua harjoituskenttänä. Mutta missä haluat että 
istumme ja luemme? 

SOKRATES Käännytään tästä ja mennään pitkin Ilissoksen 
rantaa, etsitään paikka missä voidaan istua rauhassa. 
FAipRos Sitten olikin hyvä että minä olen paljain jaloin, 
sinähän olet aina. Nyt ei haittaa vaikka jalat rannalla 
kävellessä kastuisivat, tähän aikaan vuodesta ja tähän aikaan 
päivästä se on pikemminkin miellyttävää. 

SOKRATES Sinä saat kulkea edeltä ja valita paikan. 

FAiDRos Näetkö tuon mahtavan plataanin? 

SOKRATES Niin? 

FAipros Sen alla on varjoisaa ja tuulee sopivasti, nurmikol- 
la voimme istua tai loikoa jos haluamme. 

SOKRATES Sopii. 

FAinDrRos Kuule, eikö Boreas tarun mukaan ryöstänyt Oreit- 
hyian jostain täältä, Ilissoksen varrelta? Vai Areksen kukku- 
laltako se oli? Niinkin kerrotaan. 

SOKRATES Kyllä. 

FAipros Olisiko se tämä paikka? Vesi näyttää niin lumoa- 
valta tässä, niin puhtaalta ja kirkkaalta, sopiva ranta tyttöjen 
kisailla! 

alempana, siinä mistä mennään yli Agran PP Siellä 
on tosiaan Boreaan alttarikin. 

FAiDRos Sitä minä en ole nähnyt. Mutta kuule, uskotko sinä 
että tarina on totta? 

SOKRATES Jos minä oppineiden tavoin olisin epäuskoinen, en 
olisi mitenkään merkillinen. Minä selittäisin asian oppineesti, 
että pohjatuuli eli Boreas raastoi hänet alas läheisiltä kallioil- 
ta, missä hän oli leikkinyt Farmakeian kanssa, ja kun hän oli 
tällä tavalla kuollut, syntyi myöhemmin legenda että Boreas 
oli ryöstänyt hänet täältä — tai Areiopagilta, sillä niinkin 
kerrotaan. Minusta tällaiset selitykset ovat kylläkin hauskoja, 
niiden keksijältä vaaditaan nokkeluutta ja vaivannäköä, 
mutta onnelliseksi häntä tuskin voi sanoa, sillä tämän jälkeen 
hänen on pakko selittää kentaurit ja sitten kimäärit, ja sen 
jälkeen tulevat kaikki pegasokset ja gorgonit ja lukemattomat 
muut selittämättömät hirviöt ja taruolennot. Jos nyt epäus- 
koinen maalaisjärjellä yrittäisi keksiä todennäköisen selityk- 
sen kaikille tällaisille olennoille, hän tarvitsisi paljon joutilas- 
ta aikaa, mutta minulta ei riitä aikaa siihen puuhaan. Syystä 
että minä en vielä ole Delfoin kehotuksen mukaisesti oppinut 
tuntemaan itseäni, ja kun minä tässä suhteessa olen tietämä- 
tön, minusta olisi naurettavaa askarrella epäolennaisten 
asioiden parissa. En välitä niistä, hyväksyn sovinnaisen 
käsityksen, en tutki niitä vaan kuten sanottu itseäni — olenko 
minä ehkä hirviö, kummallisempi ja tulisempi kuin itse 
Tyfon, vai olenko rauhallisempi ja yksinkertaisempi olento, 
jolle luonto on tarkoittanut vaatimattomamman osan jossa- 
kin jumalallisessa järjestyksessä? Mutta kesken kaiken, tämä 
puuhan se oli jota sinä tarkoitit? 

FAipros Tämä. 

SOKRATES Heran tähden, todella viehättävä levähdyspaikka! 
Todella tuuhea, mahtava plataani! Ja korkea siveydenpuu luo 
mukavan varjon, puu parhaassa kukassaan, niin että koko 
paikka tuoksuu! Ja plataanin alla pulppuaa ihastuttava lähde, 
minun jalkani todistavat että sen vesi on raikasta! Päätellen 
kuvapatsaista ja uhrilahjoista tämä paikka on pyhitetty 
nymfeille ja Akhelookselle. Ja jos vielä saan sanoa, tuuli 
henkäilee niin lempeästi ja miellyttävästi, kesäisen kirkkaasti 
laulaa kaskaitten kuoro! Mutta kaikkein parasta on nurmik- 
ko, joka viettää juuri sopivasti että siihen voi nojata päänsä. 
Faidros, sinua parempaa opasta vieras tuskin voisi saada. 
FAinDros Ja sinä ystäväni olet kummallisin ihminen mitä 

tiedän. Sinä vaikutat tosiaan vieraalta joka tarvitsee opasta 
pikemmin kuin paikkakuntalaiselta. Sinä et koskaan käy 
missään, et ulkomailla, tuskin edes kaupunginmuurin ulko- 
puolella. 

SOKRATES Yritä ymmärtää, rakas ystävä! Minä olen tiedon- 
haluinen, ja maaseutu ja puut eivät opeta minulle mitään, 
ihmiset kaupungissa sen sijaan opettavat. Mutta sinä näyt nyt 
keksineen loitsun jolla minut saa liikkeelle. Nälkäisiä elukoi- 
ta houkutellaan lehvillä tai viljalyhteellä, sinä houkuttelet 
minua kirjakääröllä ja saat minut kulkemaan perässäsi 
vaikka koko Attikan halki, ja pitemmällekin jos haluat. Nyt 
kun olen tullut tänne asti, aion käydä pitkäkseni. Etsi sinä 
mukavin lukuasento ja lue! 

FAinpros Kuuntele. [Lukee ääneen kirjakääröstä.| 


Sinä tiedät mikä minun tilanteeni on, ja sinä olet kuullut 
minun mielipiteeni, että suhteemme toteutuminen olisi meille 
hyödyllistä. Väitän ettei minulta siksi, että en ole sinun 
rakastajasi, tule kieltää sitä mitä pyydän. Sillä rakastajat 
katuvat osoittamaansa hyvyyttä, sitten kun he ovat lakanneet 
himoitsemasta, mutta niitä jotka eivät rakasta, ei katumuksen 
hetki kohtaa. He eivät osoita hyvyyttä välttämättömyyden 
pakosta, vaan vapaaehtoisesti ja mahdollisuuksiensa mu- 
kaan, omaa parastaan ajatellen. Edelleen rakastajat punnitse- 
vat, toisaalta miten paljon vahinkoa ovat aiheuttaneet omille 
eduilleen rakkautensa vuoksi, toisaalta miten paljon hyvyyttä 
ovat osoittaneet, ja kun he tähän lisäävät kaiken vaivannä- 
könsä, he katsovatkin jo aikoja sitten maksaneensa kiitolli- 
suudenvelkansa rakastetuilleen. Sen sijaan ne jotka eivät 
rakasta, eivät voi väittää laiminlyöneensä omia asioitaan 
rakkauden tähden, eivät laskea näkemäänsä vaivaa, eivät 
myöskään valittaa että on tullut riitaa perheenjäsenten kans- 
sa. Kun siis kaikki nämä haittatekijät ovat poissa, jäljelle ei 
jää muuta mahdollisuutta kuin tehdä halulla se, millä he 
uskovat miellyttävänsä. Edelleen, jos rakastajia on pidettävä 
suuressa arvossa siksi, että he sanovat suovansa eniten 
ystävyyttä niille joita rakastavat ja olevansa valmiit miellyt- 
tämään rakastettujaan kaikin sanoin ja teoin, senkin uhalla 

että näin keräisivät muiden ihmisten vihat päälleen, — on 
helppo havaita, että sikäli kuin he puhuvat totta, he myöhem- 
min johonkin toiseen rakastuttuaan ajattelevat tätä enemmän 
kuin entistä, ja selvää on myös, että he ovat valmiit 
vahingoittamaan entistä rakastettuaan jos nykyinen niin 
vaatii. Mutta voiko näin tärkeää asiaa, omaa itseään, uskoa 
ihmiselle, jolla on sellainen sairaus, ettei kukaan asiantuntija 
edes yrittäisi parantaa sitä? Myöntäväthän he itsekin olevan- 
sa mieleltään pikemmin sairaita kuin terveitä, tietävänsä että 
ajattelevat sekavasti mutta eivät mahda itselleen mitään. 
Miten siis he, tultuaan järkiinsä, voisivat hyväksyä sen mitä 
ovat sellaisessa mielentilassa halunneet? Edelleen, jos sinun 
pitää valita paras niiden joukosta jotka rakastavat, sinulla on 
vähän mistä valita, mutta jos valitset sinulle sopivimman 
muusta joukosta, sinulla on valinnan varaa paljon. On 
pitkälle todennäköisempää, että sinä suuremmasta joukosta 
löydät sen joka on sinun ystävyytesi arvoinen. 

Sinä ehkä pelkäät, että jos ihmiset saavat tietää, tuomitsee 
sovinnainen siveellisyys sinun käytöksesi. Mutta rakastavai- 
set luulevat olevansa muiden mielestä yhtä kadehdittavia 
kuin ovat omasta mielestään, ja siksi on todennäköistä, että 
he turhamaisuudessaan rientävät kertomaan ja näyttämään 
kaikille, etteivät he ole nähneet turhaa vaivaa. Sen sijaan ne 
jotka eivät rakasta, hallitsevat itsensä, ja kun heidän ei 
tarvitse tavoitella ihmisten hyväksymystä, he voivat valita 
sen mikä on heille hyödyllisintä. Edelleen, pakostakin monet 
panevat merkille ja näkevät, miten rakastajat juoksevat 
rakastettujensa perässä ja osoittavat rakkauttaan, ja kun 
heidän sitten nähdään keskustelevan, ajattelevat ihmiset että 
he ovat yhdessä joko tyydytettyään tai tyydyttääkseen halun- 
sa. Sen sijaan niistä, jotka eivät rakasta, ei kukaan tule 
ajatelleeksi mitään pahaa, sillä onhan aivan luonnollista 
keskustella, kun ollaan ystäviä tai se muuten miellyttää. Jos 
sinua taas vaivaa pelko ystävyyden kestämättömyydestä, jos 
ajattelet että riita muissa olosuhteissa olisi yhtä suuri onnet- 
tomuus molemmille osapuolille, mutta nyt kun olet menettä- 
nyt sen mitä arvostat eniten, sinä myös kärsit eniten, — silloin 
sinun on eniten pelättävä niitä jotka rakastavat. He pahoitta- 


150 


FAIDROS 


vat mielensä niin monesta asiasta ja luulevat aina joutuvansa 
kärsimään. Siksi he estävät rakastettujaan seurustelemasta 
muitten kanssa, peläten että rikkaat syrjäyttäisivät heidät 
rahoillaan ja oppineet tiedoillaan; tai jos jollakin on mikä 
tahansa muu hyvä ominaisuus, ovat he heti varuillaan hänen 
suhteensa. Jos he onnistuvat puhumaan sinut ympäri, niin 
että sinä vältät tällaisten miesten seuraa, jäät ilman ystäviä. 
Jos taas katsot omaa parastasi ja ajattelet järkevämmin kuin 
he, joudut heidän kanssaan riitoihin. Ne sitä vastoin jotka 
eivät rakasta, vaan ovat kyvyllään saavuttaneet haluamansa, 
eivät kadehdi niitä joiden kanssa sinä seurustelet, pikemmin- 
kin päinvastoin, he vihaavat niitä jotka eivät halua seurustel- 
la sinun kanssasi, sillä jälkimmäisten he katsovat suhtautu- 
van sinuun yliolkaisesti, jälkimmäisten suopeasti. Niinpä 
tällaisesta suhteesta on seurauksena ystävyys paljon todennä- 
köisemmin kuin viha. 

Ja sitten, monet rakastavista alkavat himoita rakastetun 
ruumista ennen kuin ovat oppineet tuntemaan hänen luon- 
teensa ja perehtyneet hänen olosuhteisiinsa muuten; ja niin he 
eivät voi olla varmoja, haluavatko he jatkaa ystävyyttä vielä 
sitten kun himo on mennyt ohi. Sen sijaan niiden kohdalla 
jotka eivät rakasta, jotka olivat ystäviä jo aikaisemmin, ei ole 
todennäköistä että ystävyyttä vähentäisi se mikä tuottaa 
nautintoa. Pikemminkin se on heille tulevaisuuden lupaus. 
Edelleen voi sanoa, että sinusta tulee parempi ihminen, jos 
kuuntelet minua mieluummin kuin rakastajaa. He näet kehu- 
vat, enemmän kuin sinulle on hyväksi, kaikkea mitä sinä 
sanot tai teet, toisaalta siksi että pelkäävät muuten tulevansa 
torjutuiksi, toisaalta siksi että himo on tärvellyt heidän 
huomiokykynsä. Sillä näin vaikuttaa rakkaus: torjutun se saa 
pitämään onnettomuutena sitä, mikä ei aiheuta murhetta 
muille, ja hyväksytyn se saa ylistämään sitä missä ei ole 
mitään iloitsemista. Niinpä rakastettuja on pikemmin säälit- 
tävä kuin kadehdittava. Mutta jos kuuntelet minua, niin 
ensinnäkään minun seurusteluni sinun kanssasi ei tähtää 
hetken nautintoon, vaan siitä on oleva sinulle hyötyä myös 
tulevaisuudessa. Minä en anna rakkauden alistaa itseäni, 
vaan olen oman itseni herra, eivätkä pikkuseikat saa minua 

hurjistumaan; raskaat virheet saattavat ajan oloon vähän 
suututtaa minua, mutta jos ne ovat tahattomia annan ne 
anteeksi, jos tahallisia, yritän estää ne ennakolta. Nämä ovat 
kestävän ystävyyden tunnusmerkkejä! Jos taas olet saanut 
päähäsi, että luja ystävyys on mahdotonta ilman rakkautta, 
niin ajattele, että silloinhan me emme paljonkaan piittaisi 
pojistamme tai isistämme ja äideistämme, emmekä saisi 
uskollisia ystäviä, sillä nämä suhteet eivät perustu himoon 
vaan kokonaan muihin tekijöihin. 

Jos nyt suosiotaan pitää osoittaa niille, jotka sitä kiihkeim- 
min anelevat, niin silloin ei hyvää yleensäkään pidä tehdä 
niille, jotka sen parhaiten ansaitsevat, vaan niille jotka sitä 
kipeimmin tarvitsevat; mitä suurempi heidän hätänsä on, sitä 
kiitollisempia ovat he avusta. Yksityisiin juhliisi sinun ei pidä 
kutsua ystäviäsi vaan kerjäläisiä ja nälkäänäkeviä, sillä näin 
saat heistä uskollisia ihailijoitasi, he tulevat sinun ovellesi 
osoittamaan ääretöntä iloaan ja suunnatonta kiitollisuuttaan 
ja toivottavat sinulle kaikkea mahdollista hyvää! Mutta 
näyttää siltä, ettei olekaan järkevää osoittaa suosiotaan niille, 
jotka sitä kiihkeimmin anelevat, vaan niille jotka pystyvät 
korvaamaan sen. Ei niille jotka ainoastaan haluavat rakastaa, 
vaan niille jotka ovat sen arvoisia. Ei niille jotka nauttivat 
sinun nuoruuden kauneudestasi, vaan niille jotka haluavat 
jakaa sinulle omastaan, sitten kun olet vanhempi. Ei niille 
jotka onnistuttuaan kertovat sen koko maailmalle, vaan niille 
jotka hienotunteisesti salaavat kaiken. Ei niille jotka ovat 
innostuneita vain vähän aikaa, vaan niille joista tulee sinun 
elinikäisiä ystäviäsi. Ei niille jotka himon mentyä ohitse heti 
etsivät tekosyytä riitaan, vaan niille jotka juuri silloin kun 
sinun kauneutesi kuihtuu, osoittavat jaloutensa. Muista siis 
mitä olen sanonut ja ajattele, että ystävät moittivat rakasta- 
via turmiollisesta elämäntavasta, mutta niitä jotka eivät 
rakasta ei kukaan lähiomainen koskaan ole soimannut siitä, 
että he tämän takia olisivat hoitaneet huonosti asiansa. 

Ehkä sinä nyt kysyt minulta, kehotanko minä siis sinua 
olemaan suopea kaikille sellaisille, jotka eivät rakasta. Luuli- 
sin ettei rakastavakaan kehottaisi sinua suhtautumaan tällä 


c tavoin kaikkiin rakastaviin. Toisaalta ei sen, jolle näin olisit 

osoittanut suosiotasi, tarvitsisi olla yhtä kiitollinen, ja toi- 
saalta sinun olisi mahdotonta salata asiaa muilta niin kuin 
haluaisit. Eihän tarkoitus ole, että tästä on vahinkoa kum- 
mallekaan, vaan päinvastoin, kummallekin hyötyä. Mutta 
nyt uskon puhuneeni tarpeeksi. Jos sinusta tuntuu, että 
jotakin on jäänyt sanomatta, niin kysy! 


Mitä sanot puheesta, Sokrates? Suurenmoinen vai mitä, 
kaikin puolin mutta varsinkin sanankäytöltä? 

SOKRATES Aivan jumalainen, rakas ystävä, minä olen ihan 
haltioissani. Ja se on sinun ansiosi, Faidros, minä katselin 
sinua kun luit, puhe kirkasti sinun kasvosi! Minä luulin että 
sinä ymmärrät näitä asioita paremmin kuin minä, niinpä 
minä otin sinut oppaakseni ja seurasin sinua bakkanaaliin, 
jumalainen ystäväni! 

FAIDROos Ali sinusta on sopivaa lyödä asia leikiksi? 
SOKRATES Luuletko että lasken leikkiä, etten ole vakavissa- 
ni? 

FAiprRos En mitenkään mutta sano ystävyyden jumalan 
nimessä, voitko mainita ketään toista kreikkalaista joka 
pystyisi puhumaan tästä aiheesta paremmin ja tyhjentäväm- 
min? 

SOKRATES Mitä? Pitääkö meidän kehua kirjailijaa siitäkin 
että hän puheessaan on esittänyt oikeat asiat? Eikä ainoas- 
taan siitä että kieli on selvää ja sujuvaa, jokainen sana 
täsmällisesti kohdallaan? Jos näin on, minun lienee oltava 
samaa mieltä sinun kanssasi, sillä tyhmyydessäni kiinnitin 
huomiota ainoastaan puheen muotoon enkä juuri ollenkaan 
sisällykseen. Siihen en usko Lysiaan itsensäkään olevan 
tyytyväinen. Luvalla sanoen, Faidros, minusta tuntui siltä 
että hän esitti saman asian kahteen ja kolmeenkin kertaan, 
ikään kuin ei olisi keksinyt asiasta paljonkaan sanottavaa, tai 
niin kuin aihe ei olisi erityisemmin kiinnostanut häntä. Hän 
tahtoi loistaa. kuin nuorukainen, osoittaa että sanoipa hän 
saman asian noin taikka näin, niin hienosti aina! 

FAipros Mitä sinä sanot! Juuri tältä kannaltahan puhe on 
loistava. Mitään olennaista ja sanomisen arvoista ei ole 
jätetty pois. Kukaan ei pystyisi puhumaan tästä aiheesta 

tyhjentävämmin ja paremmin. 

SOKRATES Nyt minun on mahdotonta olla samaa mieltä. 
Entisajan viisaat, niin miehet kuin naisetkin, jotka ovat 
puhuneet tai kirjoittaneet näistä asioista, kumoaisivat minut 
jos olisin samaa mieltä sinun kanssasi, vain ollakseni sinulle 
mieliksi. | 

FAinpros Ketä sinä tarkoitat? Missä olet kuullut jotakin 
parempaa kuin tämä? 

SOKRATES Sitä en juuri :nyt voi sanoa, mutta varmasti olen 
kuunnellut jotakin, kaunista Sapfoa tai viisasta Anakreonia 
tai ehkä jotakin proosakirjailijaa. Ja mistä päättelen niin? 
No, minun rintani paisuu ja minusta tuntuu että voisin pitää 
puheen, joka olisi toisenlainen mutta ei huonompi kuin tuo 
jonka luit. Ja minä tiedän etten minä itse ole voinut keksiä 
näitä ajatuksia, tunnenhan oman oppimattomuuteni, ja niin ei 
voi muuta ajatella kuin että minä olen joistakin vieraista 
lähteistä kuulon kautta valunut täyteen kuin viiniruukku. 
Mutta laiskuuksissani minä olen unohtanut missä yhteydessä 
ja keneltä minä tämän kaiken kuulin. 

FAiprRos Mutta rakas ystävä, sehän ei merkitse mitään! 
Sinun ei tarvitse kertoa keneltä ja missä yhteydessä sen 
kuulit, ei vaikka minä pyytäisinkin, kunhan puhut! Jos sinun 
puheesi on parempi kuin tämä, yhtä tyhjentävä mutta 
sisällöltään tästä poikkeava, minä lupaan yhdeksän arkontin 
tavoin pystyttää Delfoihin luonnollisen kokoisen, kultaisen 
patsaan, enkä vain omaani vaan myös sinun. 

SOKRATES Miten ystävällinen sinä olet, miten kultainen 
suorastaan, jos luulet minun väittävän että Lysias on koko- 
naan väärässä ja että niin olisi mahdollista sanoa kaikki asiat 
toisin kuin hän. Kaikkein kehnoinkaan kirjailija tuskin 
onnistuisi olemaan niin kehno. Jos mennään aiheeseen, niin 
luuletko sen joka todistaa että on parempi osoittaa suosio- 
taan sille joka ei rakasta kuin sille joka rakastaa, mutta joka 
sitten jättää ylistämättä edellisen järkeä ja moittimatta jäl- 
kimmäisen järjettömyyttä, jotka ovat selviöitä, — luuletko että 
hänen pitäisi keksiä vielä jotain sanottavaa sen lisäksi? 
Tämäntapaiset laiminlyönnit ovat luonnollisia ja hyväksyttä- 

viä, mutta puhujaa ei ole syytä kiittää keksinnästä vaan 
sommittelusta. Silloin kun ajatus ei ole itsestäänselvä vaan 
vaikeasti löytyvä, on sommittelun lisäksi kiitettävä myös 
keksinnästä. 

FAiDRos Tuo tuntuu järkevältä, olen samaa mieltä. Sovitaan 
siis näin: sinä lähdet olettamuksesta, että se joka rakastaa on 
sairaampi kuin se joka ei rakasta, mutta jos sen lisäksi pystyt 
sanomaan asiasta jotakin enemmän ja merkittävämpää kuin 
tämä puhe, niin pakotetussa metallissa olet seisova Kypseli- 
dien uhrilahjan vierellä Olympiassa! 

SOKRATES Suututko sinä, jos minä leikilläni arvostelen sinun 
rakkaimpiasi? Et kai sinä luule että minä todella yrittäisin 
hänen viisauttaan vastaan sanoa jotakin nerokkaampaa? 
FAiDrRos Nyt sinä et voi peräytyä, puhu niin kuin osaat 
mutta puhua sinun pitää. Varo ettemme me lankea komedioi- 
den tyyliin, keskinäiseen naljailuun, äläkä pakota minua 
sanomaan sinusta, että »jos minä en tunne Sokratesta niin 
silloin olen unohtanut senkin kuka itse olen» tai »hän halusi 
kovasti puhua mutta heittäytyi ujoksi». Ota huomioon että 
me emme lähde tästä mihinkään, ennen kuin olet purkanut 
sen minkä sanoit rintaasi paisuttavan. Me olemme kahden 
kesken tässä, ja minä olen sinua vahvempi ja nuorempi. 
»Mitä tarkoitan, sen tiedät.» Mieluummin sinä kai vapaaeh- 
toisesti puhut kuin pakotettuna. | 

SOKRATES Mutta Faidros, minä teen itseni naurettavaksi jos 
käyn kilpailemaan hänen kanssaan, valmistautumaton maal- 
likko hyvän kirjailijan kanssa! 

FAiDRos Tiedätkö mitä? Jos et lakkaa pelehtimästä minun 
kanssani, minä kohta sanon jotakin minkä jälkeen sinun on 
pakko puhua. 

SOKRATES Älä missään nimessä sano! 

FAIDRos Sanonpa. Ja se mitä sanon on vala. Minä vannon — 
mutta minkä nimeen, minkä jumalan? Tämän plataanin 
ehkä? Siis: jos sinä et nyt tässä tämän puun edessä pidä 
puhettasi, minä en ikinä enää näytä sinulle enkä lue ainoata- 
kaan puhetta, en kenenkään tekemää. 

SOKRATES Johan nyt sinä roisto keksit keinon millä pakotat 

puhetaidon ystävän tekemään mitä käsket! 

FAipros Mutta mitä syytä sinulla onkaan hangoitella vas- 
taan? 

SOKRATES Ei mitään sen jälkeen kun vannoit valasi. Pystyi- 
sinkö minä kieltämään itseltäni sellaiset juhlahetket! 
FAipros Siispä, puhu. 

SOKRATES Tiedätkö miten aion tehdä? 

FAiprRos Minkä suhteen? 

SOKRATES Haluan päästä mahdollisimman nopeasti esityk- 
seni loppuun, ja siksi puhun pää peitettynä, niin ettei häpeä 
pääse hämmentämään minua kun näen sinut. 

FAinDros Tee niin kuin haluat, kunhan puhut. 

SOKRATES Muusat, te joille on antanut lisänimen Ligeiai, 
heläjävät, joko laulunne laatu tai Ligyan musikaalinen kansa, 
auttakaa minua kertomuksessa jonka tämä mainio mies 
pakottaa minut esittämään, jotta hänen ystävänsä jota hän 
tähänkin asti on kunnioittanut viisaana miehenä, tuntuisi 
hänestä entistäkin viisaammalta. 


Olipa siis kerran poika, tai pikemminkin nuorukainen, joka 
oli hyvin kaunis. Hänellä oli paljon ihailijoita. Yksi näistä oli 
niin ovela, että vaikka hän rakasti poikaa yhtä palavasti kuin 
toisetkin, uskotteli hän tälle päinvastaista, että ei rakastanut. 
Kun hän sitten kerran taivutteli poikaa suostumaan, hän 
vetosi juuri tähän, että on parempi osoittaa suosiota sille joka 
eirakasta kuin sille joka rakastaa. Hän puhui näin: 

»Poika, sille joka jossakin kysymyksessä haluaa päästä 
oikeaan tulokseen, on yksi ainoa lähtökohta mahdollinen, 
että hän tietää mistä on kysymys; muuten joudutaan väistä- 
mättömästi harhateille. Mutta yleensä ihmiset eivät huomaa 
olevansa tietämättömiä käsiteltävän asian todellisesta luon- 
teesta, vaan luulevat sen tietävänsä, ja niin he puhuvat eri 
asioista heti tutkimuksen alussa, ja kun se etenee he joutuvat 
erehdyksessä maksamaan, ja lopulta he ovat eri mieltä sekä 
itsensä että toistensa kanssa. Älkäämme nyt, sinä ja minä, 
sortuko siihen mistä syytämme muita! Kun käsiteltävänäm- 
me on kysymys, kumman kanssa on parempi solmia ystä- 
vyyssuhde, sen joka rakastaa vai sen joka ei rakasta, meidän 

on ensin määriteltävä mitä rakkaus on ja miten se vaikuttaa; 
sen jälkeen meidän on, tähän määritelmään nojautuen tutkit- 
tava, onko rakkaus hyödyksi vai vahingoksi. 

»Se että rakkaus on halua, on selviö kaikille. Mutta me 
tiedämme että myös ne, jotka eivät rakasta, haluavat sitä 
mikä on kaunista. Miten siis erotamme toisistaan sen joka 
rakastaa ja sen joka ei rakasta? Meidän muistettava, että 
meistä jokaista hallitsee ja ohjaa kaksi periaatetta, joita me 
seuraamme veivät ne meidät mihin tahansa; toinen on 
myötäsyntyinen nautinnon halu, toinen hankittu mielipide 
joka kehottaa tavoittelemaan sitä mikä on parasta. Nämä 
kaksi periaatetta ovat meissä milloin sopusoinnussa milloin 
ristiriidassa keskenään, joskus hallitsee tuo, joskus tämä. 
Kun järkevä mielipide ohjaa tavoittelemaan parasta ja hallit- 
see ihmisessä, sanotaan sen ylivaltaa järkevyydeksi; mutta 
kun järjetön halu vetää meitä nautintoihin ja pitää ihmistä 
vallassaan, sanotaan sitä hillittömyydeksi. Mutta hillittömyy- 
dellä on monta nimeä, kuten sillä on monta jäsentä ja monta 
muotoa. Sen muodon mukaan, joka sattuu olemaan vallitse- 
vin, saa hillitön ihminen nimityksen, joka ei suinkaan ole 
kaunis tai tavoittelemisen arvoinen. Esimerkiksi ruoan hi- 
moa, joka tukahduttaa ymmärryksen paremmasta ja kaikki 
muut halut, sanotaan ahmattiudeksi, ja sitä jolla on tämä 
ominaisuus vastaavasti ahmatiksi. Miksi juomisen himoa ja 
sen- tyrannisoimaa ihmistä sanotaan, tietävät kaikki. Yhtä 
ilmeisiä ovat muiden samansukuisten, hallitsevaan asemaan 
päässeiden halujen nimitykset. Mutta mihin minä pyrin 
kaikella edelläsanotulla? Se on varmaan käynyt selväksi jo, 
mutta aina on varmempaa sanoa asia julki kuin jättää 
sanomatta. Järjetöntä halua, joka tukahduttaa oikeaan pyrki- 
vän mielipiteen ja tavoittelee kauniin nauttimista, ja jota 
samansukuiset, ruumiin kauneuteen kohdistuvat halut voi- 
makkaasti kiihdyttävät (errhömenös rhöstheisa), ja joka 
voittokulussaan voimistuu, tätä halua nimitetään sen voiman 
(rhöme) johdosta rakkaudeksi (erös).» 


Mutta sanohan Faidros, enkö minä sinustakin ole kuin 
jumalallisen innoituksen valtaama? 

FAipros Totisesti, Sokrates, sinä olet epätavallisen monisa- 
nainen. 

SOKRATES Ole siis hiljaa ja kuuntele. Tässä paikassa tuntuu 
todella olevan jotain jumalallista, niin että älä hämmästy jos 
nymfit puheen edetessä villitsevät minut! Johan minä nyt 
puhun melkein dityrambein. 

FAIDRos Se on totta. 

SOKRATES Mutta se on sinun syysi. Kuuntele nyt eteenpäin, 
muuten se mikä minuun tuli voi häipyä mielestä. Mutta se on 
jumalan asia, meidän on palattava puheeseen joka osoitettiin 
pojalle. 


» Niin, rakas ystävä, aihe jota meidän on tarkoitus pohtia, on 
nyt sanottu ja rajattu. Pitäen sen mielessämme meidän on nyt 
selvitettävä, mitä hyötyä tai vahinkoa todennäköisesti koituu 
siitä että rakastettu on suopea, toisaalta sille joka rakastaa, ja 
toisaalta sille joka ei rakasta. Se joka on halun valtaama ja 
nautinnon orja, yrittää tietenkin saada rakastetustaan mah- - 
dollisimman suuren nautinnon. Sairaalle on nautinnollista 
kaikki mikä ei ole häntä vastaan, mutta vastenmielistä kaikki 
mikä on voimakkaampaa tai tasaväkistä. Siksi rakastaja ei 
hevin hyväksy sitä että rakastettu on parempi tai samanarvoi- 
nen kuin hän, vaan pyrkii aina siihen että rakastettu olisi 
huonompi ja alempiarvoinen. Tietämätön on huonompi vil- 
sasta, pelkuri rohkeaa, taitamaton puhuja taitavaa, hidasälyi- 
nen nokkelaa. Nämä ja muut vastaavanlaiset henkiset heik- 
koudet rakastetussa, olivatpa ne myötäsyntyisiä tai hankittu- 
ja, tietenkin ilahduttavat, ja rakastavan on kehitettävä niitä 
edelleen tai muuten hän jää hetken nautintoa paitsi. Samasta 
syystä hän pakostakin on mustasukkainen ja kieltää monet 
sellaiset hyödylliset suhteet, jotka auttaisivat rakastettua 
kypsymään mieheksi. Tämä on rakastetulle vahingollista, 
mutta kaikkein vahingollisinta on se että hän kieltää sellaiset 
suhteet, jotka auttaisivat rakastettua kasvamaan viisaudessa. 
Varsinkin jumalallisesta filosofiasta haluaa rakastava ehdot- 
tomasti pitää rakastettunsa kaukana, koska pelkää kuollak- 
seen että tämä alkaisi halveksia häntä. Ylipäätään hän tekee 
kaikkensa pitääkseen rakastetun täydellisen tietämättömänä, 

joka asiassa hänestä riippuvaisena; sellaisena rakastettu 
tuottaa rakastavalle eniten nautintoa, mutta hankkii itselleen 
suurimman vahingon. Mitä siis henkiseen kehitykseen tulee, 
el rakastuneesta miehestä ole vähäisintäkään hyötyä, sen 
enempää neuvonantajana kuin seuralaisenakaan.» 

»Seuraavaksi meidän on tutkittava miten mies, jonka 
silmämääränä hyvän sijasta on nautinto, suhtautuu siihen 
ruumiiseen jonka herraksi hän on päässyt, miten hän haluaa 
sen olevan muodostuneen ja miten sitä hoidettavan. Osoittau- 
tuu että hän etsii velttoa ja karaistumatonta ruumista, jota ei 
ole kasvatettu auringossa vaan siimeksessä, joka ei ole 
tottunut miehisiin vaivoihin ja hikisiin ponnistuksiin vaan 
makeaan ja epämiehekkääseen elämänmenoon, ja joka omien 
puuttuessa koristaa itsensä vierain värein ja helyin ja on 
ylipäätään kaikesta tällaisesta huvittunut. Koska tämä on 
itsestäänselvää eikä kaipaa pitempää kuvailua, menemme 
eteenpäin, todeten yhteenvetona että tällainen ruumis sodassa 
ja muissa vaaran paikoissa herättää rohkeutta vihollisissa, 
ystävissä ja rakastajissa sen sijaan pelon.» 

»Tämän kuten sanottu voimme sivuuttaa itsestäänselvänä 
ja siirtyä seuraavaan kysymykseen. Mitä hyötyä tai vahinkoa 
seurustelusta rakastajan kanssa ja hänen holhouksestaan 
koituu rakastetun omaisuudelle, sille mikä on hänen omaan- 
sa? Kaikki tietävät, ja ennen kaikkea rakastettu itse tietää, 
että rakastaja haluaisi riistää häneltä kalleimman, hellimmän, 
jumalaisimman mitä hänellä on, haluaisi isän ja äidin, 
sukulaiset ja ystävät häneltä pois. Sillä hän otaksuu että 
nämä ovat heidän suhteensa täyttymisen tiellä ja paheksuvat 
sitä. Edelleen hän ajattelee, että se jolla on kultaa tai muuta 
omaisuutta on vaikea valloitettava, ja kun hänet on valloitta- 
nut, vaikea pideltävä. Tästä seuraa että se joka rakastaa, 
vihaa rakastettunsa omaisuutta ja iloitsee, jos tämä menettää 
sen. Samoin rakastaja toivoo, että rakastettu ei menisi 
naimisiin, hankkisi lapsia, perustaisi kotia, koska hän haluaa 
mahdollisimman pitkään käyttää hyväkseen sitä mikä tuot- 
taa hänelle nautintoa. 

»Monia muitakin vahingollisia ilmiöitä tähän liittyy, mutta 
niistä useimpiin on joku jumala sekoittanut hetkellistä nau- 

b tintoa. Onhan luonto imartelijankin, hirvittävän ja erittäin 

vahingollisen pedon, varustanut tietyillä hyvinkin miellyttä- 
villä ominaisuuksilla. Samoin voi hetairan tuomita vahingol- 
liseksi, kuten monet muutkin otukset ja harrastukset, jotka 
kuitenkin tuottavat yhden päivän suurta iloa. Mutta rakastaja 
ei ole poikaystävälleen vain vahingoksi, vaan jokapäiväisenä 
seurana myös äärimmäisen vastenmielinen. Vanhan sanan- 
laskun mukaan viihtyvät samanikäiset keskenään, ilmeisesti 
siksi että heillä on samanikäisyyden johdosta samat halut ja 
tämä heitä lähentää; mutta toisiinsa kyllästyvät hekin. Kai- 
kenlainen pakottaminen käy raskaaksi kenelle tahansa, sano- 
taan, ja rakastajahan, sen lisäksi että on eri-ikäinen kuin 
rakastettu, nimenomaan pakottaa tätä: vanhempi ei omasta 
tahdostaan jättäisi nuorempaa rauhaan päivällä eikä yöllä. 
Häntä kahlitsee pakko ja hulluus, joka takaa hänelle nautin- 
non kun hän vain katsookin, kuuntelee, koskettaa, kaikin 
aistein aistii rakastettuaan, ja siksi hän on hanakka palvele- 
maan tätä. Mutta mitä rohkaisua tai nautintoa tästä on 
rakastetulle? Eikö hän samassa ajassa pikemminkin pitkästy 
kuoliaaksi? Hänhän joutuu katselemaan ikääntyneitä sulotto- 
mia kasvoja, puhumatta muusta, mistä on vastenmielistä 
kuullakin, saati sitten että on oltava sen kanssa jatkuvasti 
tekemisissä. Sitten häntä vartioidaan mustasukkaisesti aina 
ja joka paikassa, hän saa sopimattomalla hetkellä kuunnella 
liioittelevia kohteliaisuuksia ja toisaalta moitteita, jotka ovat 
epämiellyttäviä jo silloin kun mies on selvänä, ja silloin kun 
humala on saanut kielenkantimet irtautumaan, eivät vain 
epämiellyttäviä vaan vuolaassa suorasukaisuudessaan ja ri- 
voudessaan inhottavia. 

» Niin kauan kun rakastava rakastaa, hän siis on turmiolli- 
nen ja tympäisevä, ja siitä pitäen kun hän lakkaa rakastamas- 
ta, pettää hän sitä jonka hän monin vannomisin ja lupauksin 
sal sietämään kiusallista seuraansa, tulevien etujen toivossa. 
Nyt on maksun aika tullut, mutta hänellä onkin uusi käskijä 
ja ohjaaja itsessään, järki ja harkinta on astunut rakkauden ja 
hulluuden paikalle. Hän on muuttunut toiseksi ihmiseksi 
mutta sitä rakastettu ei ole huomannut. Ja hän vaatii 
palkkaansa siitä mitä on ollut, muistuttaen toista siitä mitä 

tämä on sanonut ja tehnyt, puhuen kuin puhuisi samalle 
ihmiselle. Tämä puolestaan häpeää eikä uskalla sanoa muut- 
tuneensa toiseksi ihmiseksi, mutta ei myöskään tiedä miten 
lunastaisi valat ja lupaukset aikaisemmalta, hulluuden valta- 
kaudelta, nyt kun hän on tullut järkiinsä ja pystyy ajattele- 
maan taas. Jos hän sen tekisi, tulisi hän samaksi kuin oli 
ollut, ja kaikki palaisi entiselleen. Hänelle ei jää muuta 
vaihtoehtoa kuin pako, äskeisen rakastajan on nyt vetäydyt- 
tävä, osat ovat vaihtuneet ja hänestä on tullut takaa-ajettu. 
Toinen taas ei voi muuta kuin jahdata häntä, harmistuneena 
ja kiroillen, kun ei heti alussa ollut ymmärtänyt ettei koskaan 
pitäisi antautua sille joka rakastaa ja sen vuoksi väistämättö- 
mästi on järjiltään, vaan paljon mieluummin sille joka ei 
rakasta ja on järjissään. Sillä edellisessä tapauksessa antau- 
tuu uskottomalle, nalkuttavalle, mustasukkaiselle, epämiel- 
lyttävälle miehelle, joka aiheuttaa vahinkoa toisen omaisuu- 
delle, vahinkoa ruumiin terveydelle ja ennen kaikkea sielun 
kehitykselle, sielun joka on ja tulee olemaan arvokkainta 
mitä niin jumalat kuin ihmisetkin omistavat! 

»Paina tämä mieleesi, poika, ja muista aina että rakastavan 
ystävällisyys ei johdu hyvästä tahdosta, vaan niin kuin 
ruokahalu se etsii pelkästään omaa tyydytystään: Kuin susi 
lammasta, niin mies rakastettuaan lempii!» 


Siinä se oli Faidros. Sanaakaan et enää kuule minun 
suustani, puhe on päättynyt. 

FAipros Minä kun luulin että sinä olit vasta puolivälissä, 
että puhuisit yhtä pitkään siitä joka ei rakasta, niistä eduista 
joitten takia mieluummin hänelle on syytä olla suopea. Miksi 
lopetat kesken kaiken? 

SOKRATES Rakas ystävä, etkö sinä huomannut että minä 
puhuin heksametrein jo, en enää dityrambein, ja kuitenkin 
esitin vasta syytöksiä! Jos minä nyt rupeaisin kehumaan sitä 
joka ei rakasta, niin mitä luulet että siitä tulisi? Etkö käsitä 
että nymfit, joiden vaikutukselle sinä tahallasi saatoit minut 
alttiiksi, riivaisivat minut kerta kaikkiaan? Sanon siis lyhyes- 
ti, että kaikelle mitä toisessa löysimme kielteistä, on toisessa 
myönteinen vastineensa. Miksi turhaan pitkittää puhetta, 

kummastakin on sanottu tarpeeksi. Saakoon minun puheeni 
ansaitsemansa kohtalon, minä itse kahlaan tästä virran yli ja 
menen pois, ennen kuin sinä keksit jotakin vielä pahempaa. 
Faros Älähän hätäile, odotetaan että helle vähän hellittää. 
Etkö näe että on keskipäivä, aurinko seisoo paikallaan? 
Istutaan ja keskustellaan siitä mistä on puhuttu, ja lähdetään 
sitten kun viilenee. 

SOKRATES Sinä olet jumalainen, Faidros, puheharrastukses- 
sasi, kerrassaan hämmästyttävä! En usko että sinun elinaika- 
nasi kukaan on tuottanut maailmaan yhtä monta puhetta 
kuin sinä. Joko itse puhumalla tai pakottamalla muut puhu- 
maan. Thebalainen Simmias on poikkeus, mutta kaikki muut 
sinä voitat kirkkaasti. Ja nyt näyttää siltä että annat minulle 
aiheen pitää vielä yhden puheen. 

FAipros Hauska kuulla! Mutta miten niin, millaisen pu- 
heen? 

SOKRATES Sillä hetkellä kun olin aikeissa mennä joen yli, 
ilmestyi se tavanomainen merkki jumalalta, joka varoittaa 
minua kun olen tekemäisilläni jotain. Olin kuulevinani äänen, 
joka kielsi minua lähtemästä ennen kuin olin puhdistautunut, 
ikään kuin olisin jotenkin rikkonut jumalaa vastaan. Minä 
olen jonkinmoinen tietäjä, en mikään suuri, mutta kuten 
hitaat lukijat riittävän hyvä omiin tarpeisiin. Vasta nyt minä 
ymmärrän rikkomukseni. Millainen tietäjä onkaan sielu! 
Jokin vaivasi minua koko ajan puhuessani, ja Ibykoksen 
tavoin minä pelkäsin että »jumalia vastaan rikkoen hankin 
mainetta ihmisissä». Mutta nyt kuten sanottu käsitän ereh- 
dykseni. 

FAiDros Mitä sinä tarkoitat? 

SOKRATES Se oli hirvittävä puhe jonka sinä minulle luit, 
Faidros. Ja hirvittävä oli myös puhe jonka pakotit minut 
pitämään. | 

FAaipros Kuinka niin? 

SOKRATES Typerä, ja lähestulkoon jumalaton puhe, voiko 
kuvitella mitään hirvittävämpää? 

FAipros Fi varmasti, jos on niin kuin sanot. 

SOKRATES Että onko! Etkö ole sitä mieltä että Rakkaus on 
Afroditen poika ja siis jumala? 

FAipros Niin sanotaan. 

SOKRATES Mutta ei Lysiaan puheessa, eikä myöskään sinun 
puheessasi, jonka minä esitin sinun noitumallasi suulla. Sillä 
jos Rakkaus on jumala tai jotakin jumalallista, niin kuin hän 
tosiaan on, hänessä ei voi olla mitään pahaa; mutta äskeisis- 
sä puheissa esitettiin päinvastaista. Siten ne rikkoivat Rak- 
kautta vastaan. Samalla ne olivat nokkeluudessaan erinomai- 
sen typeriä, sillä vaikka niillä ei ollut mitään tervettä tai totta 
sanottavaa, ne leventelivät ja luulivat jotain olevansa, kun 
olivat pystyneet harhauttamaan typeryksiä ja saaneet kiitos- 
ta! Minun on siis pakko puhdistautua. Niitä varten, jotka 
ovat rikkoneet perinteellistä uskoa vastaan, on olemassa 
puhdistautumistapa, jota Homeros ei tuntenut mutta Stesi- 
khoros kyllä. Sillä kun hän oli tullut sokeaksi paneteltuaan 
Helenaa, hän ei joutunut ymmälle kuten Homeros, vaan 
Muusain mies kun oli, hän tiesi mistä sokeus johtui ja teki 
siinä paikassa runon: 


Tämä tarina ei ole totta — 
Et astunut katettuihin laivoihin, 
saapunut Troijan linnaan. 


Kun hän oli saanut valmiiksi tämän runonsa, Palinodian, 
hänen näkönsä palautui heti. Minä aion olla noita molempia 
viisaampi: ennen kuin saan rangaistukseni siitä että olen 
panetellut Rakkautta, yritän esittää hänelle oman palinodia- 
ni, pää paljastettuna eikä niin kuin äsken, kun häveten peitin 
sen. 

FAipros Et voisi tehdä minua iloisemmaksi. 

SOKRATES Tottahan sinä tajuat, miten häpeämättömiä nämä 
kaksi puhetta olivat, sekä minun puheeni että se jonka sinä 
luit. Ajattele että joku jalo ja hyväluontoinen mies, joka 
rakastaa tai on joskus rakastanut toista samanlaista, olisi 
sattunut kuulemaan mitä me sanoimme rakastuneista, että he 
raivostuvat mitättömyyksistä, ovat kateellisia ja aiheuttavat 
vahinkoa rakastetuilleen, niin etkö usko että hän olisi luullut 
kuuntelevansa sataman rääväsuita, jotka eivät koskaan ole 
nähneet vapaata rakkautta? Puhumattakaan että hän yhtyisi 
syytöksiin, jotka esitimme Rakkautta vastaan! 

FAipros Taidat olla oikeassa, Zeun tähden! 

SOKRATES Koska minä siis häpeän tämän miehen edessä ja 
pelkään Rakkautta itseään, yritän niin sanoakseni makeaveti- 
sellä puheella pestä suolaveden korvista pois. Neuvoisin 
myös Lysiasta mitä pikimmin sepittämään puheen, jossa 
osoitetaan että on parempi osoittaa suosiotaan M joka 
rakastaa, kuin sille joka ei rakasta. 

FAipros Se tapahtuu. Kun sinä olet pitänyt puheen rakasta- 
van ylistykseksi, minä panen vaikka väkisin Lysiaan kirjoit- 
tamaan puheen samasta aiheesta. 

SOKRATES Niin varmasti, tunnenhan minä sinut. 

FAipros Puhu siis kaikessa rauhassa! 

SOKRATES Mutta missä se poika on jolle minä äsken puhuin? 
Hänen täytyy kuulla myös tämä puhe, ennen kuin hän 
ehättää antautumaan jollekin joka ei rakasta. 

FAipros Hän on sinun lähelläsi, aivan vieressäsi, paikalla 
heti kun niin haluat. 

SOKRATES Tiedä siis, kaunis poika, että se puhe jonka pidin 
oli Faidroksen, Pythokleen pojan, kotoisin Myrrhinusista, ja 
se jonka nyt tulen pitämään on Stesikhoroksen, Eufemoksen 
pojan, kotoisin Himerasta. Se on tällainen: 


Sellainen väite ei ole tosi, että silloinkin kun on joku joka 
rakastaa, on pikemmin osoitettava suosiota sille joka ei 
rakasta, koska edellinen on hullu ja jälkimmäinen järjissään. 
Jos olisi ehdottomasti niin, että hulluus on jotakin pahaa, se 
olisi oikein sanottu. Nyt on kuitenkin niin, että suurin hyvä 
meidän osaksemme tulee juuri hulluuden välityksellä, sellai- 
sen hulluuden joka on jumalten lahja. Delfoin naisprofeetta ja 
Dodonan papittaret ovat tehneet monia suuria palveluksia 
sekä yksityisille helleeneille että koko Hellaalle, silloin kun 
he ovat olleet hulluuden tilassa, järjissään ollen sitä vastoin 
vain harvoja tai ei mitään. Ja jos ottaisimme esille Sibyllan ja 
muut, jotka jumalan haltioittamina ovat monille ihmisille 
ennustaneet tulevaisuutta ja siten auttaneet heitä oikeisiin 
ratkaisuihin, me vain toistaisimme kaikille tuttuja asioita. 
Yksi todiste on kuitenkin syytä esittää, nimittäin se että ne 
entisajan miehet, jotka antoivat asioille nimiä, eivät pitäneet 

hulluutta, maniaa, mitenkään häpeällisenä tai alentavana. 
Muuten he eivät olisi liittäneet hulluutta kaikista taidoista 
jaloimpaan, siihen joka ennustaa tulevaisuutta, ja nimittäneet 
sitä maaniseksi taidoksi. Näin he kuitenkin tekivät, koska he 
pitivät hulluuden tilaa arvokkaana silloin kun se on jumalien 
aiheuttama. Meidän aikamme ihmiset, joilla ei ole makua, 
ovat lisänneet t-kirjaimen ja puhuvat mantisesta taidosta. 
Samalla tavoin nimitettiin järjissään olevien ihmisten taitoa, 
joka linnuista ja muista merkeistä ennustaa tulevaisuutta, 
alkuaan ofonohistiikaksi, koska se pätevänä ollessaan varus- 
taa ihmisajatuksen (oiesis) järjellä (nus) ja tiedolla (historia); 
mutta nykyään puhutaan oioonistiikasta, koska pitkä oo on 
muka hienompi. Samalla tavoin kuin profetoiminen sekä 
nimeltään että tehtävältään on täydellisempää ja arvokkaam- 
paa kuin linnuista ennustaminen, on jumalien innoittama 
hulluus, kuten vanhat todistavat, ihmisjärkevyyttä parempi. 

K auheista sairauksista ja kärsimyksistä, jotka esi-isien 
rikosten tähden ovat seuranneet joitakin sukuja, on profeetal- 
linen hulluus vapahtanut rukoilulla ja hyvillä töillä, asetut- 
tuaan siihen joka sitä tarvitsee. Kun se näin on puhdistunut ja 
pyhittynyt, se vapauttaa asianomaisen syyllisyydestä sekä 
nyt että vastedes, niin että oikealla tavalla hullu ja riivattu 
pääsee pahasta joka häntä kiusaa. 

Kolmas hulluuden ja haltioitumisen laji on se jonka 
runottaret herättävät, se asettuu heikkoihin ja tahrattomiin 
sieluihin, herättää ne ja kiihottaa oodeihin ja muunlaisiin 
runoihin, jotka vaikuttavat kasvattavasti tuleviin sukupolviin 
ihannoidessaan esi-isien tuhansia ja taas tuhansia urotekoja. 
Mutta se joka ilman runottarien virittämää hulluutta tulee 
runon porteille, kuvitellen että pelkkä taito riittää tekemään 
hänestä runoilijan, epäonnistuu ja hulluuden riivaamat runoi- 
lijat jättävät järjissään olevan varjoonsa. | 

Tällaisia myönteisiä seurauksia hulluudesta, joka on peräi- 
sin jumalista, voin sinulle mainita, mutta niitä on paljon 
muitakin. Meillä ei siis ole mitään syytä pelätä sitä, emmekä 
saa antaa sellaisen väitteen hämmentää ja säikyttää itseäm- 
me, että järkevä on ystävänä asetettava intohimoisen edelle. 
Puhuja voittaa palkinnon vasta jos hän tuon lisäksi osoittaa, 

että jumalat eivät ole lähettäneet rakkautta rakastavalle ja 
rakastetulle siksi että siitä olisi näille hyötyä. Meidän asiam- 
me kuitenkin on osoittaa, että tällainen hulluus on jumalien 
suurimpia lahjoja ihmiselle. Rikkiviisaat suhtautuvat epäus- 
koisesti, mutta viisaat hyväksyvät meidän todistelumme. 
Ensiksi meidän on päästävä selvyyteen sielun luonteesta, 
sekä jumalallisen että inhimillisen, tarkastelemalla sen tilaa 
ja tekoja. 

Todistelumme alkaa näin. Jokainen sielu on kuolematon. 
Sillä se mikä aina liikkuu, on kuolematon. Mutta se joka itse 
liikkeelle pantuna panee liikkeelle jonkin muun, lakkaa 
olemasta sen liikkeen lakatessa. Ainoastaan se mikä panee 
itse itsensä liikkeelle, ei milloinkaan lakkaa liikkumasta, 
koska se ei milloinkaan jätä itseään, ja se on liikkeen lähde ja 
alku myös kaikelle muulle mikä liikkuu. Mutta alku ei ole 
syntynyt mistään. Sillä kaiken mikä syntyy, täytyy syntyä 
alusta, mutta se itse ei voi syntyä mistään, alulla ei voi olla 
alkua. Ja koska alku ei ole syntynyt, se ei myöskään voi 
kuolla. Jos alku tuhoutuisi, se itse ei voisi syntyä mistään 
muusta eikä siitä mitään muuta, koska kaiken täytyy syntyä 
alusta. Liikkeen alku on siis se mikä panee itse itsensä 
liikkeelle. Mutta tämän on mahdotonta tuhoutua tai syntyä, 
sillä siinä tapauksessa taivas ja koko luomakunta romahtaisi 
ja jäisi liikkumattomaksi, eikä enää olisi liikkeellepanevaa 
voimaa josta se voisi syntyä uudelleen. Kun näin on osoitet- 
tu, että se mikä panee itse itsensä liikkeelle, on kuolematon, ei 
ole arveluttavaa todeta että sielun olemus, sen merkitys on 
juuri tämä. Jokainen kappale jonka vain ulkopuolinen voima 
saa liikkeelle on sieluton, sielullinen sitä vastoin se joka 
sisältä käsin panee itse itsensä liikkeelle, sillä juuri tämä on 
sielun luonne. Mutta jos on niin, että itse itseään ei mikään 
muu pane liikkeelle kuin sielu, niin sielu on välttämättä sekä 
koskaan syntymätön että kuolematon. 

Tämä riittäköön sielun kuolemattomuudesta. Mitä sen 
olemukseen tulee, on sanottava että sen luonnehtimiseksi olisi 
tarpeen hyvin laaja ja suorastaan jumalallinen esitys. Mutta 
ihmiskyvyn rajoissa on esittää asia vertauksen muodossa ja 
lyhyemmin; teemme siis niin. Sielua voi verrata siivekkään 

valjakon ja ajomiehen yhdistettyyn voimaan. Nyt jumalien 
hevoset ja ajomiehet ovat kaikki hyviä ja hyvää alkuperää, 
mutta muissa on eri ominaisuuksia sekaisin. Meillä ajomies 
ensinnäkin joutuu ohjaamaan parivaljakkoa, ja sitten hevo- 
sista toinen on hyvä ja kunnollinen ja sellaista alkuperää, 
mutta toinen sekä luonteeltaan että alkuperältään sen vasta- 
kohta. Siksi on ajomiehen tehtävä pakostakin vaikea ja 
vaivalloinen. 

Nyt meidän on yritettävä selvittää, millä perusteella elävää 
olentoa sanotaan kuolevaksi tai kuolemattomaksi. Kaikki 
mikä on sielua valvoo kaikkea sielutonta, se kiertää maail- 
man kaikkeudessa ja ottaa milloin minkäkin muodon. Jos 
sielu on täydellinen ja siivekäs, se pysyttelee korkeuksissa ja 
hallitsee koko maailmaa; mutta jos se on menettänyt siipen- 
sä, se vaipuu kunnes tapaa jotakin kiinteätä; siihen se sitten 
asettuu asumaan ja ottaa maallisen hahmon. Tämä näyttää 
liikkuvan itsestään, vaikka sitä todellisuudessa liikuttaa sie- 
lun voima; tätä sielun ja ruumiin muodostamaa kokonaisuut- 
ta nimitetään eläväksi olennoksi. Tämä on kuolevaisen 
määritelmä, kuolematonta sen sijaan ei voi määritellä yksise- 
litteisesti, mutta vaikka meidän silmämme eivät ole nähneet 
eikä järkemme oikein tajunnut jumalaa, me muodostamme 
kuolemattoman olennon ruumiineen ja sieluineen, jotka ovat 
kasvaneet toisiinsa kiinni ikuisiksi ajoiksi. Mutta tämä asia 
olkoon ja puhuttakoon siitä niin kuin jumalaa miellyttää; me 
siirrymme käsittelemään siipien menettämistä. Syy siihen että 
siivet irtoavat sielusta lienee seuraava. 

Siivillä on synnynnäinen kyky nostaa sitä mikä on paina- 
vaa ja kohottaa se korkealle sinne, missä jumalien suku asuu. 
Kaikesta mikä liittyy ruumiiseen, niillä siis on eniten yhteistä 
jumalallisen kanssa. Mutta jumalallinen on kaunista, viisasta 
ja niin edelleen; kaikki tällainen ravitsee ja kasvattaa sielun 
siipiä, kun taas ruma ja paha, kaikki päinvastainen kuihdut- 
taa ja hävittää niitä. Taivaassa ajaa ensimmäisenä kaikista 
suuri valtias Zeus siivekkäällä valjakollaan, järjestäen ja 
valvoen kaikkea. Häntä seuraa jumalien ja daimonien armei- 
ja yhtenätoista osastona. Hestia yksin jää jumalien taloon. 
Muista ne, jotka kuuluvat kahdentoista hallitsevan jumalan 

joukkoon, ovat johtajia kukin määrätyllä paikallaan. Moni- 
naisia ja ihania ovat näkymät ja taivaan radat, joita jumalien 
autuas suku kiertää, kukin omaa tehtäväänsä hoitaen. Kuka 
tahansa joka haluaa ja kykenee saa seurata, sillä kateudella ei 
ole sijaa jumalien piirissä. Kun he haluavat juhlia ja pitää 
pitoja, he nousevat taivaanholvin lakeen, ohjaten tasapainoi- 
sia vaunujaan varmalla kädellä. Muille se on vaikeaa, sillä 
pahan hevonen vetää alaspäin ja painaa maata kohti, kun 
ajomies ei ole ymmärtänyt kasvattaa sitä. Tässä on sielulla 
edessään vaivan paikka ja totinen voimainkoetus! Kun ne 
sielut, joita sanotaan kuolemattomiksi, ovat päässeet kor- 
keimpaan kohtaan, ne siirtyvät ulkopuolelle ja asettuvat 
taivaan selkään, ja taivaan kiertoliike kuljettaa niitä muka- 
naan ja ne saavat nähdä, mitä taivaan ulkopuolella on. 

Taivaan ulkopuolella olevasta alueesta ei kukaan meidän 
runoilijoistamme ole kirjoittanut eikä tule kirjoittamaan sen 
arvon mukaista ylistystä. Mutta tällainen se on, ja on 
uskallettava sanoa totuus, varsinkin silloin kun puhuu totuu- 
desta. Täällä sijaitsee todellinen olevaisuus, jolla ei ole väriä 
tai muotoa ja jota ei voi koskettaa, ja jonka voi nähdä vain 
sielun perämies, järki. Tähän olevaisuuteen kohdistuu todelli- 
nen tieto. Koska jumalan mielenravintona on järki ja puhdas 
tieto, samoin kuin jokaisen sielun joka ymmärtää ottaa 
vastaan sen mikä sille sopii, se riemastuu nähdessään pitkän 
ajan kuluttua olevaisen jälleen, ja totuuden katseleminen on 
sille hyväätekevää ruokaa, kunnes kiertokulku tuo sen takai- 
sin lähtökohtaan. Mutta kierroksen aikana se saa katsella 
oikeutta itseään, katsella järkevyyttä ja katsella tietoa, ei sitä 
mikä on syntynyt jostakin, ei myöskään sitä mikä vaihtelee 
niin kuin ne asiat vaihtelevat, joita me sanomme oleviksi, 
vaan tietoa joka sisältyy todella olevaan. Kun se on samalla 
tavalla katsellut ja nauttinut ravinnokseen kaikkea muuta 
todella olevaa, sukeltaa se takaisin taivaan sisäpuolelle ja 
palaa kotiin. Ja kun se on tullut perille, panee vaununajaja 
hevoset pilttuisiin ja antaa niille ambrosiaa syötäväksi ja 
nektaria juotavaksi. 

Tällaista on jumalien elämä. Muista sieluista se joka 
tiukimmin seuraa jumalaa pystyy kohottamaan vaununajajan 

pään taivaan ulkopuoliselle alueelle, olemaan mukana kierto- 
kulussa, mutta hevoset häiritsevät sitä niin että se vain 
vaivoin näkee todella olevan. Joku toinen sielu välillä nousee, 
välillä painuu, hevoset ovat oikukkaita ja joskus sallivat sen 
nähdä, sitten estävät näkemästä. Muut sielut yrittävät seura- 
ta, kaikki haluavat päästä ylös, mutta eivät kykene siihen 
vaan painuvat pinnan alle ja kiertävät ympyrää, tuuppien ja 
polkien toisiaan, kun jokainen yrittää päästä toisten ohi. Se b 
on yhtä meteliä, tappelua ja hikistä ponnistelua; vaununaja- 
jien taitamattomuus aiheuttaa paljon rampautumisia ja mo- 
net siipisulat murtuvat. Turhan vaivan nähtyään kaikki 
poistuvat, ilman että olisivat saaneet nähdä todella olevaa, ja 
pois mentyään ne käyttävät ravinnokseen mielipiteitä. 

Sielu on sen tähden niin innokas näkemään totuuden 
kentät, että niillä kasvaa sielulle parhaiten soveltuva ravinto 
ja että siivet, jotka kantavat sielun ylös, saavat elinvoimansa 
sieltä. Adrasteian laki on, että jokainen sielu joka seuraa c 
jumalaa ja saa nähdä jotakin siitä mikä on todellista, on 
seuraavaan kierrokseen asti vahingoittumaton; jos se kykenee 
tähän jatkuvasti, on se jatkuvasti myös turvassa. Sen sijaan 
sielu, joka ei pysty seuraamaan eikä saa nähdä mitään, ja 
muuttuu jonkin onnettomuuden kautta huonomuistiseksi ja 
tulee täyteen pahuutta ja käy painavaksi ja painavana 
menettää siipensä ja putoaa maahan, on tämän lain alainen: d 
sitä ei ensimmäisessä syntymässä istuteta mihinkään eläi- 
meen, vaan se joka on nähnyt eniten, istutetaan sellaisen 
miehen alkioon josta tulee tiedon ja kauneuden, runouden tai 
rakkauden palvoja; toiseksi eniten nähnyt tulevan kuninkaan, 
joka on oikeuden puolustaja tai suuri soturi ja hallitsija; 
kolmanneksi eniten nähnyt tulevan poliitikon, tai talouden- 
hoitajan tai liikemiehen; neljänneksi eniten nähnyt tulevan 
urheilijan, joka rakastaa ruumiillisia ponnistuksia, tai lääkä- 
rin joka omistautuu tautien parantamiseen; viidenneksi eniten 
nähnyt tulevan tietäjän tai mysteerien tuntijan; kuudennelle e 
sopii runous tai jokin muu jäljittelyn laji, seitsemännelle 
käsityöläisen tai maanviljelijän ammatti, kahdeksannelle so- 
fistin tai demagogin, yhdeksännelle tyrannin. 

Kaikissa näissä tapauksissa on sen kohtalo, joka on 

oikeamielinen toimissaan, parempi kuin sen joka on väärä- 
mielinen. Sielu ei kymmeneentuhanteen vuoteen palaa sinne 
mistä se on lähtöisin; sillä noin kauan aikaa kuluu, ennen 
kuin se saa siivet, poikkeuksena ne jotka ovat vilpittömästi 
harrastaneet filosofiaa tai filosofisesti harrastaneet nuorukai- 
sia. Nämä saavat siivet kolmannessa tuhatvuotiskierrossa, 
jos ovat kolme kertaa peräkkäin valinneet saman elämän, ja 
pääsevät pois kolmantenatuhantena vuotena. Muut joutuvat 
tuomiolle päätettyään ensimmäisen elämänsä. Tuomituista 
toiset joutuvat maanalaisiin rangaistuspaikkoihin kärsimään 
rangaistustaan, toiset taas muutetaan oikeuden päätöksellä 
niin kevyiksi että he nousevat taivaaseen, johonkin missä he 
elävät elämää jonka ovat ihmisen hahmossa eläessään an- 
sainneet. Tuhantena vuotena joutuvat kummatkin vetämään 
arpaa ja valitsemaan seuraavan elämänsä, ja kukin valitsee 
sen elämän minkä haluaa. Silloin voi ihmisen sielu joutua 
eläimeen, ja eläimestä joka on ollut ihminen voi tulla ihminen 
jälleen; mutta se joka ei ole koskaan nähnyt totuutta, ei voi 
saada meidän muotoamme. 

Ihmisen tulee käsittää niin sanottu idea, joka on monista 
havainnoista päättelemällä muodostettu kokonaisuus. Mutta 
tämä ei ole mitään muuta kuin sen muistelemista, minkä 
meidän sielumme kerran näki, silloin kun se liikkui jumalan 
seurassa, katseli korkealta sitä mitä me täällä nyt pidämme 
todellisena ja korotti päänsä todelliseen todellisuuteen. Täten 
on oikein, että vain filosofin ajatus saa siivet; sillä se 
muistelee alati, se ponnistelee muistaakseen sitä, minkä 
johdosta jumala on jumalallinen. Ainoastaan mies, joka 
oikealla tavalla käyttää näitä muistojaan ja joka yhä uudes- 
taan täydellisesti vihkiytyy täydellisiin mysteereihin, voi tulla 
todella täydelliseksi. Mutta koska hän kääntää selkänsä 
ihmisten riennoille omistautuessaan sille mikä on jumalallis- 
ta, pitää rahvas häntä pilkkanaan ja sanoo hulluksi, sillä se ei 
huomaa että hän on jumalan haltioittama. 

— Johtopäätös kaikesta edellä sanotusta — sehän on koskenut 
hulluuden neljättä lajia, jossa se joka näkee kauneutta täällä 
alhaalla ja siitä muistaa todellisen kauneuden, saa siivet ja 
yrittää nousta lentoon mutta ei jaksa enempää kuin linnun 

lailla kohottaa katseensa ylöspäin, ja kun se silloin unohtaa 
kaiken täällä alhaalla, saa se hullun nimen — johtopäätös 
tästä kaikesta siis on, että tämä hurmiotila on kaikista paras 
ja parasta alkuperää, sekä sille joka on sen vallassa että sille 
joka joutuu sen kanssa tekemisiin; ja näin hurmioitunutta 
kauneuden palvojaa nimitetään rakastajaksi. Sillä kuten 
sanoin on jokaisen ihmisen sielu määritelmänsä mukaan 
nähnyt todella olevan, sillä muutenhan se ei olisi asettunut 
tähän elävään muotoon, mutta kaikille sieluille ei ole helppoa 
siitä mikä täällä on muistaa sitä mikä siellä oli; toiset ehtivät 
nähdä sen vain ohimennen, toisilla taas oli tänne takaisin 
vaivuttuaan huono onni, ne joutuivat seuraan joka houkutteli 
ne väärään, niin että ne unohtivat sen pyhän minkä olivat 
nähneet. Jäljelle jää harvoja, joilla on selvä muistikuva; kun 
he näkevät jotakin siellä näkemänsä kaltaista, he hämmenty- 
vät ja joutuvat pois suunniltaan, he eivät pysty selittämään 
kokemustaan sillä he eivät havaitse sitä riittävän selvästi. 

Oikeudenmukaisuuden ja järkevyyden loistosta, kaiken sen 
loistosta mikä sielulle on arvokasta, ei ole mitään jäljellä 
täällä, ja niin nämä harvatkin vain vaivoin pystyvät tunnista- 
maan jäljitelmät, kun niitä kohtaavat, niin vajavaiset ovat 
heidän havaintovälineensä. Silloin me näimme kauneuden 
kaikessa kirkkaudessaan, kun me autuaitten joukossa, toiset 
Zeusta, toiset jotakin muuta jumalaa seuraten saimme silmin 
katsoa ihanaa näytelmää ja tulla osallisiksi vihkimyksestä, 
jota syystä sanotaan korkeimmaksi onneksi. Sitä me silloin 
juhlimme viattomina, kaiken sen pahan koskettamatta joka 
tulevana aikana olisi meitä tahraava; samalla tavoin koske- 
mattomia, eheitä, värjymättömiä ja onnellisia olivat myös ne 
oliot jotka me vihkimyksen jälkeen näimme puhtaassa valos- 
sa, kun itse olimme puhtaita eikä meitä vielä painanut tämä 
ruumiiksi sanottu hautakivi, jota me raahaamme mukanam- 
me kuin kuoriainen kuortaan ... 

Mutta jääköön muisteleminen, olemme jo liian pitkään 
puhuneet kaivaten sitä mikä on mennyt! Sanoimme jo, että 
kaikesta siellä näkemästämme loisti kauneus kirkkaimmin, ja 
kun tulimme tänne, tajusimme sen kimalluksen vahvimmalla 
aistillamme vahvemmin kuin minkään muun. Näkö on 

ruumiin aisteista terävin. Mutta viisautta ei nähdä; jos 
jonkinlaisen selvän kuvan siitä voisi silmin nähdä, heräisi 
meissä vastustamaton rakkaus siihen, kuten kaikkeen muu- 
hunkin mikä on rakastamisen arvoista. Nyt on säädetty niin, 
että kauneus on silmän selvimmin nähtävissä ja siksi herkim- 
min herättää rakkauden. 

Se joka ei ole vastavihitty tai on jo ehtinyt turmeltua, ei niin 
vain siirry täältä sinne, kauniiseen itseensä, kun hän katselee 
sitä mitä täällä kauniiksi nimitetään. Siksi hän ei ymmärrä 
tuntea kunnioitusta sen edessä, vaan yrittää himonsa vallassa 
astua ja siittää kuin nelijalkainen eläin eikä riehaannuttuaan 
pelkää eikä häpeä etsiä luonnonvastaista nautintoa. Mutta 
kun sellainen joka on vastikään vihitty ja on nähnyt paljon 
siitä mitä sillä puolen on, kohtaa jumalaiset, itse kauneutta 
jäljittelevät kasvot tai ihanteellisen ihmisruumiin, hän joutuu 
ensin väristyksen valtaan, saman pelästyksen joka siellä oli 
lamauttanut hänet. Sitten hän katsoo kaunista, palvoen kuin 
jumalaa, ja jos ei pelkäisi että häntä pidetään aivan hulluna, 
uhraisi hän rakastetulleen kuin pyhälle kuvalle tai jumalalle. 
Heti nähdessään hän tuntee olonsa oudoksi, saa kylmänvärei- 
tä, hikoaa ja kuumettuu. Kun kauneus silmien kautta virtaa 
häneen, hän lämpiää ja siipisulkien juuret kostuvat, ja sulkien 
tyvestä sulaa kovettuma joka pitkään oli estänyt niitä 
kasvamasta. Ravinnon nyt virratessa paisuvat siipien aiheet 
pyrkien peittämään sielun koko pinnan; alun alkujaan sielu 
näet oli sulkapukuinen kaikkialta. 

Tänä aikana koko sielu kuohuu ja sykkii; kuten hampaiden 
puhkeaminen aiheuttaa ärsytystä ja kutinaa ikenissä, siten 
sieluakin vihloo, ärsyttää ja kutittaa kun siivet alkavat 
kasvaa. Kun sielu saa katsoa nuorukaisen kauneutta, josta 
osia virtaa ja kaivautuu (tästä sana »kaipaus») sieluun, tämä 
kostuu ja lämpenee, pääsee tuskastaan ja riemuitsee. Mutta 
kun se joutuu kauniista eroon ja riutuu, kuivuvat niiden 
käytävien suut joista sulat kasvavat, ne menevät umpeen ja 
sulkien kasvu estyy. Ne ovat sisään suljettuja ja yhdessä 
kaipauksen kanssa tykyttävät ne kuin suonet, sulan aiheet 
pistelevät kukin oman uloskäytävänsä ovea, niin että sielu 
pistoksissaan raivoaa ja kärsii. Mutta heti kun se muistaa 

kauniin, riemuitsee se taas. Tässä tunteiden ristivedossa se 
kärsii järjettömästä tilastaan, hämmentyy ja raivostuu eikä 
saa yöllä unta, päivällä ei pysy aloillaan vaan rientää 
kaivaten sinne missä odottaa näkevänsä kauniin. Jos se saa 
nähdä hänet ja sammuttaa kaipauksensa, avautuvat tukkiutu- 
neet huokoset, ja sielu hengittää vapautuneena pistoksista ja 
tuskista, sen lyhyen hetken kun tämä kaikkein suloisin 
nautinto kestää. Vapaaehtoisesti ei sielu kauniista erkane, 
vaan unohtaa hänen takiaan kaikki muut, niin äitinsä, 
veljensä kuin ystävänsä. Se ei välitä hoitaa omaisuuttaan, 
menköön jos on mennäkseen, samoin se halveksii säädylli- 
syyttä ja hyviä tapoja joista se ennen tiukasti piti kiinni; se 
alistuu vaikka orjaksi ja nukkuu missä tahansa, kunhan saa 
olla niin lähellä kaipauksensa kohdetta kuin mahdollista, ei 
ainoastaan palvoakseen häntä, vaan saadakseen häneltä 
lääkitystä ankariin vaivoihinsa. 

Tätä sieluntilaa, sinä kaunis poika jolle minä puhun, 
nimittävät ihmiset rakkaudeksi, mutta jos kuulet miksi juma- 
lat sitä sanovat, sinä luultavasti naurat, niin nuori kuin olet. 
Kuulee siteerattavan kahta, ilmeisesti homeridien hylkäämää 
säettä rakkaudesta, joista toinen on varsin röyhkeä eikä aivan 
runomitan mukainen. Säkeet kuuluvat näin: »Kuolevat puhu- 
vat Eroksesta jolla on siivet, kuolemattomat Pteroksesta 
koska se välttämättä kasvattaa itselleen siivet.» Tämän voi 
nyt uskoa tai olla uskomatta, mutta mitä rakastavien tilaan ja 
sen syyhyn tulee, asia on kyllä täsmälleen näin. 

Jos joku Zeun seuraajista joutuu tämän tunteen valtaan, 
kantaa hän siivekkään jumalan paneman taakan helpommin 
kuin ne, jotka ovat palvelleet Aresta ja olleet mukana hänen 
kiertokulussaan. Nämä jälkimmäiset ovat murhanhimoisia 
eivätkä emmi uhrata sen enempää itseään kuin poikaystä- 
viään, silloin kun rakkaus on temmannut heidät mukaansa ja 
he katsovat kärsineensä vääryyttä rakastetun taholta. Samoin 
muiden jumalien kohdalla: kenen palvojiin itse kukin on 
kuulunut, häntä hän kunnioittaa ja yrittää parhaan kykynsä 
mukaan jäljitellä, niin kauan kun hän turmeltumattomana 
elää ensimmäistä elämäänsä täällä. Tämä määrää miten hän 
suhtautuu rakastettuihinsa ja ylipäätään kohtelee muita ihmi- 

siä. Jokainen valitsee rakkautensa kohteen kauniiden poikien 
joukosta oman laatunsa mukaisesti, ja ikään kuin rakastettu 
olisi jumala itse veistää ja koristaa hän hänet pyhäksi 
kuvaksi, jota hän sitten kunnioittaa ja palvoo. Näin ollen 
etsivät Zeuksesta riippuvaiset rakastetukseen Zeun kaltaista 
sielua, jonka on oltava luonteeltaan filosofinen ja johtamisky- 
kyinen, ja kun he ovat löytäneet tällaisen pojan ja rakastavat 
häntä, he tekevät kaikkensa kehittääkseen näitä piirteitä 
hänessä. Jos heillä ei ole aikaisempaa kokemusta, oppivat he 
asiaan ryhdyttyään niiltä joilla on heille jotakin annettavaa ja 
tekevät myös omia tutkimuksiaan. Kun he ponnistelevat 
tavoittaakseen oman jumalansa luonteen itsestään, se onnis- 
tuu, koska heidän on pakko koko ajan hellittämättä katsoa 
jumalaa. Kun jumala on palautunut heidän mieleensä ja he 
haltioituvat, omaksuvat he tämän tavat ja käytöksen, siinä 
määrin kuin ihmiselle on mahdollista lähentyä jumaluutta. 
Tämän he lukevat rakastetun ansioksi ja rakastavat häntä 
entistä enemmän, ja sen minkä he ovat Zeun lähteestä 
ammentaneet vuodattavat he bakkhanttien lailla rakastettun- 
sa sieluun ja tekevät hänestä niin paljon jumalansa kaltaisen 
kuin mahdollista. 

Ne jotka ovat seuranneet Heraa, etsivät luonteeltaan kunin- 
kaallista rakastettua, ja löydettyään sellaisen he menettelevät 
hänen suhteensa täsmälleen samalla tavalla. Ne jotka ovat 
seuranneet Apollonia tai jotakin muuta jumalaa, etsivät 
vastaavasti rakastetukseen pojan joka muistuttaa juuri hei- 
dän jumalaansa. Kun he ovat tässä onnistuneet, yrittävät he, 
toisaalta itse jumalaa jäljittelemällä ja toisaalta ystäväänsä 
neuvomalla ja kasvattamalla tehdä tästä käytökseltään ja 
olennoltaan mahdollisimman paljon jumalaa muistuttavan. 
He eivät tunne minkäänlaista kateutta tai alhaista pahansuo- 
puutta rakastettuaan kohtaan, vaan he uhraavat kaikki 
voimansa muovatakseen tästä oman itsensä ja sen jumalan 
kaltaisen, jota he palvovat. Jos rakastettu antautuu, pääsee 
hän rakkauden riivaaman ystävänsä ansiosta osalliseksi 
samasta kauniista tunteesta ja pyhästä vihkimyksestä, jonka 
todella rakastava kokee päästessään toiveittensa perille. 

Valittu valloitetaan seuraavalla tavalla. Esityksemme alus- 

sa totesimme, että jokainen sielu on muodostunut kolmesta 
eri osasta, joista kahta voi verrata hevoseen ja kolmatta 
ajomieheen; jatkamme tämän vertauksen pohjalta. Toista 
hevosista sanoimme hyväksi, toista pahaksi, mutta millä 
tavoin hyvä hevonen on hyvä ja paha hevonen paha, sen 
jätimme sanomatta; se on otettava esille nyt. Parempikuntoi- 
nen hevosista on suoraryhtinen ja jäntevä, korkeakaula ja 
kyömyturpa, vaaleakarvainen ja tummasilmäinen, kunnianhi- 
moinen mutta samalla itsensä hillitsevä ja vaatimaton, totuu- 
den ja hyvän maineen ystävä, joka tarvitsematta piiskaa 
tottelee pelkkää kehotusta ja sanaa. Toinen taas on notkosel- 
kä, lihava ja muodoton, jäykkäniska ja pystyturpa, sen karva 
on tumma ja silmät harmaat, verestävät, se on omavaltainen 
ja niskoitteleva, kovakarvainen ja kuuro, tottelee tuskin 
piiskaa ja piikkiä. 

Kun ajomies näkee rakastettavan olennon, tuntee hän 
sielunsa kuumenevan kauttaaltaan, ärsytys ja himo pistelevät 
häntä kaikkialta; nyt se hevonen, joka tottelee ajomiestä ja 
jota ujous pidättelee, hillitsee itsensä eikä rynnistä rakastetun 
kimppuun. Sen sijaan toinen hevonen, joka nyt enää ei piittaa 
ajomiehen piikistä eikä piiskasta, laukkaa hurjana eteenpäin, 
aiheuttaa kaikkea mahdollista harmia parihevoselleen ja 
ajomiehelle ja pakottaa nämä kohti kaunista poikaa, kuiskut- 
tamaan rakkauden ihanista iloista. Aluksi nämä molemmat 
suuttuneina panevat vastaan, kun huomaavat että niitä 
yritetään pakottaa hirvittävyyksiin ja laittomuuksiin, mutta 
kun kiusanteko ei lopu, ne seuraavat pahaa hevosta, antavat 
periksi ja lupaavat tehdä mitä käsketään. 

Niin ne tulevat pojan eteen ja näkevät hänen valaistuneen 
olemuksensa; mutta sen näkeminen palauttaa ajomiehen 
mieleen kauneuden itsensä, ja hän näkee sen taas, niin kuin se 
yhdessä järkevyyden kanssa seisoo pyhällä korokkeella. 
Silloin hän pelästyy ja perääntyy kunnioittavasti; samalla 
hänen on pakko kiskaista suitsista niin rajusti että hevoset 
putoavat istualleen, toinen, se joka ei ponnista vastaan 
suosiolla mutta toinen, hurjapäinen hyvin vastahakoisesti. 
Kun he perääntyvät edelleen, kastelee toinen hevonen koko 
sielun häpeän ja kauhistuksen hikeen, mutta toinen on tuskin 

toipunut kivusta jonka kuolaimet ja kaatuminen aiheuttivat, 
kun se jo puhkeaa vihanpurkauksiin ja syyttää ajomiestä ja 
kumppaniaan raukkamaisuudesta ja pelkuruudesta, että nä- 
mä jättivät paikkansa eivätkä pitäneet lupaustaan. Vastoin 
heidän tahtoaan yrittää hän pakottaa heidät uudestaan 
eteenpäin, mutta suostuu lopulta heidän pyyntöönsä että asia 
siirrettäisiin myöhemmäksi. Kun sovittu hetki tulee, he ovat 
kuin eivät muistaisi mutta hän muistuttaa heitä, tappelee, 
hirnuu, kiskoo ja pakottaa heidät lähestymään kaunista 
samassa tarkoituksessa kuin aikaisemmin. Kun he ovat 
päässeet lähelle poikaa, painaa hän päänsä, nostaa häntänsä, 
puree kuolaimia ja tempoo häikäilemättä. Ajomies kokee 
saman tunteen kuin edellisellä kerralla, mutta vieläkin voi- 
makkaampana, ja kuin viskattuna lennähtää hän taaksepäin 
ja kiskaisee uppiniskaisen hevosen suitsista niin hurjasti että 
herjainen kieli ja leukaperät vuotavat verta, ja tuskissaan 
vaipuu hevonen takajaloilleen maahan. Kun paha hevonen on 
monta kertaa saanut kokea tämän saman, se paranee röyh- 
keydestään ja tottelee nöyrästi ajomiehen viisaita määräyk- 
siä; ja kauniin nähdessään lamaantuu hän pelosta. Näin 
päästään lopulta siihen, että rakastavan sielu seuraa rakastet- 
tua kainona ja peläten. 

Kun rakastava nyt palvoo rakastettuaan kuin jumalien 
vertaista, eikä teeskentele vaan on tunteessaan rehellinen, ja 
kun rakastetussa sitten herää luonnollinen kiintymys palvo- 
jaansa, saattaa sattua että hän aluksi torjuu ihailijansa, jos 
toverit ja muut ihmiset aikaisemmin ovat saaneet hänet 
uskomaan että on häpeä seurustella sellaisen kanssa joka 
rakastaa. Mutta ajan oloon johtavat hänen nuoruutensa ja 
itse kohtalo siihen, että hän hyväksyy rakastajan seuran; sillä 
niin kerta kaikkiaan on kohtalo määrännyt, ettei paha 
ihminen voi ystävystyä pahan ihmisen kanssa eikä hyvä 
ihminen olla ystävystymättä hyvän ihmisen kanssa. Kun on 
päästy keskusteluun ja seurusteluun ja rakastettu läheltä saa 
kokea rakastajan hellyyden, hän huomaa hämmästyksekseen 
että kaikkien muiden, yhtä hyvin ystävien kuin sukulaisten- 
kin ystävyys on tyhjän arvoista jumalan innoittaman ystä- 
vyyden rinnalla. Kun tätä jatkuu jonkin aikaa, ja hän 

seurustelee ystävänsä kanssa ja saa kosketella häntä urheilu- 
kentillä ja muissa kohtauspaikoissa, alkaa sen virran vesi, 
jota Zeus ollessaan rakastunut Ganymedeehen nimitti kai- 
paukseksi, runsaana virrata rakastajaan; osa siitä jää häneen, 
mutta se mikä jää yli kun hän on täyttynyt virtaa pois. Ja niin 
kuin tuulenhenki tai kaiku kimmahtaa takaisin sileistä ja 
kovista pinnoista, siten palaa kauneuden virtakin sinne mistä 
se lähti, takaisin kauniiseen. Kun se on tullut hänen sisäänsä 
silmien kautta, jotka ovat luonnollinen kulkutie sieluun, se 
kastelee sulkien juuret ja saa siivet kasvamaan, täyttää 
rakastetunkin sielun rakkaudella. 

Hän siis rakastaa mutta ei tiedä ketä, hän ei tiedä eikä 
pysty sanomaan mikä häntä vaivaa; niin kuin ihminen johon 
on joltakulta tarttunut silmäsairaus hän ei pysty selittämään 
syytä. Hän näkee itsensä rakastajassa itsensä kuin peilissä 
mutta ei tajua sitä. Kun toinen on lähellä, hänen tuskansa 
hellittää niin kuin toisenkin, ja kun tämä on kaukana ikävöi 
hän yhtä paljon kuin on toisen ikävöimä. Hän tuntee 
vastarakkautta, joka on rakkauden peilikuva, mutta hän ei 
luule eikä sano sitä rakkaudeksi vaan ystävyydeksi. Niin 
kuin toinen haluaa hänkin, vaikka ei yhtä kiihkeästi, nähdä ja 
kosketella ja suudella ja maata vierekkäin; ja todennäköisesti 
näin varsin pian käykin. Kun he vihdoin nukkuvat yhdessä, 
haluaa rakastajan kuriton hevonen sanoa jotakin ajomiehelle: 
hänen täytyy saada vähän huvitella monien vaivojensa 
palkaksi! Rakastetun hevosella ei ole mitään sanottavaa, 
mutta selittämättömän kiihkon vallassa hän syleilee ja suute- 
lee rakastajaa, hyväntekijäänsä, ja on omasta puolestaan 
kykenemätön kieltämään toiselta mitään mitä tämä sattuisi 
pyytämään, kun he makaavat vierekkäin. Mutta parihevonen 
ja ajomies panevat kainosti ja järkevästi vastaan. 

Jos nyt se mikä sielussa on parasta saa yliotteen ja johtaa 
järjestyneeseen elämänmenoon ja viisauden rakastamiseen, 
elävät he täällä onnellista ja tasapainoista elämää, he hallitse- 
vat itsensä ja ovat maltillisia, alistavat orjaksi sen josta sielun 
pahuus tulee mutta vapauttavat sen josta hyve on lähtöisin. 
Kun kuolema tulee, heillä on siivet ja he ovat kevyitä, he ovat 
voittaneet yhden kerran kolmesta tässä todella olympialaises- 

sa kilpailussa, ja suurempaa kunniaa ei ihmiselle voi tuoda 
sen enempää inhimillinen järkevyys kuin jumalainen hulluus- 
kaan. Mutta jos he elävät karkeampaa elämää ja rakastavat 
kunniaa enemmän kuin viisautta, sattuu helposti — kun he 
ovat juovuksissa tai muuten tarkkaamattomia — että kuritto- 
mat hevoset yllättävät kummankin varomattoman sielun, 
ajavat heidät yhteen ja saattavat heidät valitsemaan ja 
tekemään sen mitä rahvas pitää suurimpana autuutena. Ja 
kun ovat kerran sen tehneet tekevät he sen uudestaan, mutta 
eivät kovin usein, sillä heidän sielunsa ei yksimielisesti 
hyväksy sitä mitä he tekevät. Ystäviä ovat nämäkin kaksi, 
vaikka eivät yhtä hyviä kuin ensiksi mainitut; he elävät 
toinen toisilleen, niin kauan kun rakkautta kestää ja myö- 
hemminkin, sillä he uskovat antaneensa ja vastaanottaneensa 
niin vahvan vakuuden, että olisi laitonta ja petollista muuttua 
vihamiehiksi. Kuoleman tullessa he tosin ovat ilman siipiä, 
mutta jättäessään ruumiin he ovat valmiit kasvattamaan 
sellaiset, niin että mikään pieni ei heidän palkkansa rakkau- 
den hulluudesta ole. Sillä laki on niin että ne, jotka kerran 
ovat aloittaneet taivaallisella tiellä, eivät enää koskaan joudu 
pimeyteen ja maan alaiselle tielle, vaan elävät valossa, 
kulkevat onnellisina toistensa rinnalla ja saavat rakkautensa 
tähden siipensä samanaikaisesti, kun ovat siihen asti pääs- 
seet. | 
Ajattele poika, kaiken tämän jumalaisen antaa sinulle 
rakastavan miehen ystävyys, kun sellaisen miehen seura, joka 
ei rakasta vaan kuolevaisessa järkevyydessään tyytyy kuole- 
vaisiin ja niukkoihin anteihin, ei rakastetun sielussa synnytä 
muuta kuin orjamieltä, joka on rahvaan ylistämä hyve; ja 
kaiken tuloksena on, että sielu saa yhdeksän tuhannen 
vuoden ajan järkeä vailla vaeltaa maan ympäri ja maan alla. 
Tämä, rakas Eros, tämä oli kaunein ja paras palinodia 
sinun kunniaksesi, mihin meidän kykymme riitti! Tähän ja 
eritoten hieman runollisiin ilmaisuihin yllytti meidät Faidros. 
Anna anteeksi ensimmäinen puheeni mutta tämä ota vastaan 
suopeasti, ole minulle lempeä ja armollinen, niin ettet vihas- 
sasi riistä minulta pois tai heikennä sitä rakkauden kykyä 
jonka minulle annoit, vaan suo että kauniit pojat pitäisivät 

minua vielä suuremmassa arvossa kuin ennen! Ja jos me 
aluksi sanoimme jotakin mikä ei miellyttänyt sinua, on syy 
Lysiaan, keskustelun virittäjän; estä häntä puhumasta tuolla 
tavoin enää, suo että hän kuten veljensä Polemarkhos 
kiinnostuisi filosofiasta, niin ettei tämä mies, hänen rakasta- 
jansa, enää horjuisi sinne tänne vaan epäröimättä omistaisi 
elämänsä filosofisten puheiden innoittamalle rakkaudelle! 


FAIDROs Minä yhdyn sinun rukoukseesi, Sokrates: tapahtu- 
koon niin kuin sinä sanot, jos se on meille parhaaksi! Mitä 
sinun puheeseesi tulee, minä ihastelin koko ajan miten paljon 
paremmin muotoiltu se oli kuin ensimmäinen puheesi. Pel- 
kään että Lysias epäonnistuisi surkeasti, mikäli yrittäisi 
uudella puheella vastata sinun tähän puheeseesi. Tiedätkö 
muuten että eräs poliitikko äskettäin piti häntä vastaan 
arvostelevan puheen, jossa häntä koko ajan nimiteltiin kynäi- 
lijäksi? Joten on mahdollista että hän arkana kunniastaan 
kieltäytyy kirjoittamasta mitään. 

SOKRATES Älä nuori mies puhu naurettavia! Sinä erehdyt 
ystäväsiäsi täysin jos luulet häntä niin arkanahkaiseksi. Sinä 
taidat myös ajatella että hänen arvostelijansa todella tarkoitti 
moitteeksi mitä sanoi? 

FAipRos Siltä se vaikutti. Ja tiedäthän sinä itsekin miten 
kaupunkien vaikutusvaltaisimmat ja arvostetuimmat miehet 
arastelevat kirjoittaa puheitaan ja jättää kirjallisia tuotteitaan 
jälkimaailmalle, he kun pelkäävät että heitä myöhemmin 
pidettäisiin sofisteina. 

SOKRATES Se on pelkkää kursailua! Etkö sinä muka ole 
huomannut että poliitikoista juuri ne, jotka eniten luulevat 
itsestään, ovat kaikkein innokkaimpia kirjoittamaan ja jättä- 
mään jälkeensä kirjoituksia? Ja että kun he ovat jotakin 
kirjoittaneet, he ovat niin kiitollisia kannattajilleen että 
mainitsevat näiden nimet alkuliitteessä? 

FAIDROs Nyt minä en ymmärrä. Mitä sinä tarkoitat? 
SOKRATES Etkö sinä muka tiedä, että poliitikot aina aloitta- 
vat kirjoituksensa mainitsemalla sen hyväksyjät? 

FAipRos Miten niin? 

SOKRATES Näinhän se suunnilleen kuuluu: Neuvosto tai 

kansa tai molemmat ovat katsoneet sen ja sen ehdotuksesta 
jne. Sitten kirjoittaja alkaa puhua itsestään erittäin kunnioit- 
tavaan ja ylistävään sävyyn ja osoittaa suuren viisautensa 
omille kehujilleen, usein hyvinkin monisanaisesti. Onko täl- 
lainen esitys sinun mielestäsi jotain muuta kuin kirjoitettu 
puhe? 

FAipros Ei tosiaan. 

SOKRATES Jos puhe hyväksytään esitettäväksi, lähtee tekijä 
tyytyväisenä teatterista, mutta jos se hyljätään ja tekijältä 
riistetään oikeus kirjoittaa puheita, koska häntä pidetään 
kelvottomana, silloin hän ja hänen ystävänsä ovat murheis- 
saan. 

FAipRos Se on selvä. | 

SOKRATES Ilmeisesti he siis eivät halveksi tätä työtä vaan 
pitävät sitä suuressa arvossa. 

FAipros Ehdottomasti niin. 

SOKRATES Entä kun puhuja tai kuningas pystyy kilpaile- 
maan jonkun Lykurgoksen, Solonin tai Dareioksen kanssa ja 
saavuttaa puheiden kirjoittajana kuolemattoman maineen 
kaupungissaan, eikö hän silloin pidä itseään jumalien vertai- 
sena jo eläessään, ja eikö jälkimaailma ajattele hänestä 
samoin, tutkiessaan hänen kirjoituksiaan? 

FAIDROS Varmasti. 

SOKRATES Luuletko siis että kukaan näistä Lysiaan vastus- 
tajista moittisi häntä siitä että hän kirjoittaa, miten paljon 
hänellä muuten Lysiasta vastaan olisikin? 

FAinDrRos Todennäköisesti ei, sen mukaan mitä sinä sanot: 
hänhän moittisi omaa harrastustaan. 

SOKRATES Ilmeistä siis on ettei puheiden kirjoittamisessa 
sinänsä ole mitään huonoa. 

FAinpros Miksi oikeastaan olisi? 

SOKRATES Huonoa minun mielestäni sen sijaan on se, ettei 
kirjoita hyvin vaan huonosti ja kelvottomasti. 

FAipros Totta. 

SOKRATES Mikä sitten on hyvin kirjoitettu mikä ei, mistä sen 
näkee? Pitääkö meidän kysyä tätä Lysiaalta, tai joltain 
muulta joka joskus on kirjoittanut tai aikoo kirjoittaa, valtion 
asioista tai yksityisistä, runomitassa kuin runoilija tai proo- 

samuodossa kuin maallikko? 

FAipros Pitääkö meidän kysyä! Mitä varten ihminen yli- 
päätään eläisi ellei sellaisten nautintojen tähden? Eikä sellais- 
ten jotka vaativat kärsimystä ennen kuin niistä pääsee 
iloitsemaan, jos silloinkaan; sellaisia ovat melkein kaikki 
ruumiin nautinnot, ja siksi niitä aivan oikeutetusti sanotaan 
orjan iloiksi. 

SOKRATES Meillä ei kai ole mitään kiirettä. Ja minusta 
tuntuu tässä helteessä kuin kaskaat katselisivat meitä, kun ne 
meidän päämme päällä laulavat ja juttelevat. Jos ne eivät 
näkisi meidän näin puolipäivän aikaan keskustelevan vaan 
tavallisen kansan tavoin torkkuvan, niiden laulun tuudittaes- 
sa meidät henkisen vetelyyden uneen, ne syystäkin nauraisi- 
vat meille, ne ajattelisivat että siinä on kaksi orjaa lampaiden 
tavoin hakeutunut tähän lepopaikkaan, lähteen rannalle nuk- 
kumaan päiväunia. Jos ne sen sijaan näkevät meidän keskus- 
televan ja purjehtivan ohitse niiden seireeninlaulusta piittaa- 
matta, ne ehkä ilomielin antavat meille sen lahjan, jonka ne 
ovat jumalilta saaneet ihmisille annettavaksi. 

FAipRos Minkä lahjan? Minä en ole tainnut kuullakaan. 
SOKRATES Sinun ei sovi olla tästä epätietoinen, sinä muusain 
ystävä! Tarina on tällainen. Kaskaat olivat kerran ihmisiä, 
aikana ennen muusain syntymää. Kun muusat sitten syntyi- 
vät ja laulu tuli maailmaan, jotkut ihmisistä joutuivat siinä 
määrin laulun lumoihin että unohtivat syömisen ja juomisen, 
kunnes he lopulta huomaamattaan kuolivat. Näistä kuolleista 
syntyi myöhemmin kaskaitten suku, joka sai muusoilta 
sellaisen lahjan ettei se tarvitse ravintoa elääkseen. Synty- 
mästä lähtien kaskaat vain laulavat, ruoatta ja juomatta 
kunnes kuolevat, ja silloin ne menevät muusain luo ja 
kertovat, kuka maan päällä palvelee ketäkin heistä. Terpsik- 
horelle ne kertovat, ketkä ovat kuorolauluin kunnioittaneet 
häntä, ja hankkii näille hänen mielisuosionsa, Eratolle ketkä 
ovat palvoneet häntä rakkauslauluin, ja niin edelleen, kaikille 
muusoille ne osoittavat hänen palvelijansa. Muusoista van- 
himmalle, Kalliopelle, ja toiseksi vanhimmalle, Uranialle ne 
kertovat niistä jotka elävät elämänsä harrastaen filosofiaa ja 
palvoen näiden muusain laulua. Nämä kaksi muusaa ovat 

eniten kiinnostuneita taivaallisista asioista, jumalallisesta ja 
inhimillisestä ajattelusta, ja niiden laulu on kaikkein kaunein- 
ta. Sinä näet että meidän on monestakin syystä puhuttava 
eikä nukuttava tänä puolipäivän hetkenä. 

FAipros Puhutaan siis. 

SOKRATES Nyt meidän on siis otettava käsiteltäväksi äsken 
esittämämme kysymys, mikä erottaa hyvän puheen ja kirjoi- 
tuksen huonosta. 

FAiDRos Aivan. 

SOKRATES Eikö sen joka aikoo puhua hyvin ja kauniisti, tule 
ymmärtää miten niiden asioiden laita todellisuudessa on, 
joista hän aikoo puhua? 

FAipros Tästä asiasta minä olen kuullut väitettävän, ettei 
sen joka aikoo puhujaksi ollenkaan tarvitse tietää mikä on 
todella oikein, riittää kun tietää mitä päättävä enemmistö 
sellaisena pitää; myöskään ei tarvitse tietää mikä todella on 
hyvää ja kaunista, riittää kun tietää mitä sellaisena pidetään. 
Sillä tähän eikä totuuteen perustuu taivuttaminen. 

SOKRATES Ei tule ylenkatsoa puhetta, rakas Faidros, kun 


viisaat puhuvat, vaan on tutkittava mitä he sanovat. Siksi 


emme saa sivuuttaa sitäkään mitä tuossa sanoit. 

FAipros lotta. 

SOKRATES Tarkastelemme asiaa näin. 

FAiprRos Miten? 

SOKRATES Oletetaan että minä yrittäisin taivuttaa sinut 
ostamaan hevosen, jotta pärjäisit paremmin vihollisia vas- 
taan, eikä kumpikaan meistä tietäisi mikä hevonen on, mutta 
minä tietäisin sinusta sen verran että Faidroksen mielestä 
hevonen on kesyistä eläimistä se jolla on isoimmat kor- 
vat ... 

FAipRos Sehän olisi naurettavaa! 

SOKRATES Älähän hätäile. Jos minä itsepäisesti jatkaisin 
taivutteluani ja sepittäisin puheen aasin ylistykseksi, nimittäi- 
sin sitä hevoseksi ja väittäisin että se on korvaamaton sekä 
kotona että sotaretkellä, taistelussa oivallinen ratsu, varustei- 
den kuljettajana pystyvä ja monessa muussakin suhteessa 
hyödyllinen ... 

FAIDROs Se olisi jo enemmän kuin naurettavaa! 

SOKRATES Mutta eikö naurettava ystävä ole parempi kuin 
taitava vihollinen? 

FAiprRos Epäilemättä. 

SOKRATES Kun nyt puhetaituri, joka ei erota hyvää pahasta, 
ottaa taivuttaakseen valtion joka tässä asiassa on yhtä 
tietämätön, ei ylistämällä aasin varjoa hevosena vaan pahaa 
hyvänä, ja joukon mielipiteisiin perehdyttyään saakin valtion 
tekemään hyvän sijasta pahaa — niin millaisen sadon luulisit 
puhetaidon korjaavan kylvämästään siemenestä? 

FAipros Ei mitään kovin erinomaista. 

SOKRATES Rakas ystävä, ehkä me kuitenkin olemme moitti- 
neet puhetaitoa tarpeettoman karkeasti? Epäilemättä se sa- 
noisi: Mitä typeryyksiä te oikein esitätte, miehet? Minä en 
toki pakota ketään, joka ei ole perillä totuudesta, opiskele- 
maan puhetaitoa vaan minun neuvoni on — jos sitä halutaan 
kuunnella — että ensin perehdyttäisiin tuohon asiaan ja vasta 
sitten ryhdyttäisiin harrastamaan minua. Mutta minä paino- 
tan, että ilman minua ei totuuden tietäjältä millään onnistu 
taivuttamisen taito. 

FAipros Eikö se noin sanoessaan olisi oikeassa? 

SOKRATES Kyllä, jos esiin tulevat väitteet pystyvät sen 
puolesta todistamaan, että se on taito. Mutta minä olen jo 
kuulevinani toisenlaisten väitteiden astuvan esiin ja todista- 
van, että se ei ole mikään taito, vaan pelkkää käytäntöä joka 
ei kysy mitään taitoa. Todellista puhetaitoa, sanoo lakedai- 
monilainen, johon ei liittyisi tietoa totuudesta, ei ole eikä tule 
olemaan. 

FAipRos Meidän on saatava kuulla noita väitteitä. Kutsu ne 
tänne niin tutkitaan, mitä ne sanovat ja miten. 

SOKRATES Tulkaa siis, jalot olennot, ja taivuttakaa Faidros, 
niin monien kauniiden lasten isä, uskomaan että jollei hän 
ahkerasti harrasta filosofiaa, hän ei ikinä tule päteväksi 
sanomaan mistään asiasta mitään. Faidros saa vastata. 
FAipros Kysykää. 

SOKRATES Eikö puhetaito kokonaisuudessaan olekin sielujen 
johdattamista sanojen avulla, ei ainoastaan tuomioistuimissa 
ja muissa virallisissa kokouksissa vaan myös yksityisessä 

pieni? Eikö se oikein käytettynä vaadi suurempaa kunnioitus- 
ta tärkeiden kuin mitättömien asioiden kysymyksessä ollen. 
Vai mitä sinä olet kuullut? 

FAiprRos Zeun tähden, en minä mitään tuollaista ole kuullut 
sanottavan! Puhumisen ja kirjoittamisen taitoa tarvitaan 
lähinnä tuomioistuimissa, puhetaitoa myös kansankokouksis- 
sa. Mitään muuta en ole kuullut. 

SOKRATES Sinä siis olet kuullut ainoastaan Nestorin ja 
Odysseuksen puhetaidon oppaasta, jonka nämä kirjoittivat 
vapaahetkinään Troijan edustalla? Palamedeen teokseen et 
vielä ole ehtinyt? 

FAiprRos En minä Zeun nimessä ole koskaan mistään Nesto- 
rinkaan kirjasta kuullut! Ellet sinä sitten Nestorilla tarkoita 
Gorgiasta ja Odysseuksella Thrasymakhosta tai Theodoros- 
ta! 

SOKRATES Ehkä hyvinkin. Mutta jätetään heidät. Mutta sano 
nyt, mitä vastapuolet tekevät oikeudessa? Riitelevätkö he, vai 
miten sanoisimme? 

FAiDRos Nimenomaan. 

SOKRATES Oikeasta ja väärästä? 

FAaipros Niin. 

SOKRATES Ja se joka on puhujana taitava, saa saman asian 
samoista ihmisistä näyttämään milloin oikealta milloin vää- 
rältä, mielensä mukaan? 

FAIDROS Aivan. 

SOKRATES Ja. poliittisissa kiistoissa hän saa saman asian 
näyttämään valtiolle mielensä mukaan edulliselta tai epäedul- 
liselta? 

FAipros Kyllä. 

SOKRATES Emmekö tiedäkin elealaisesta Palamedeesta, että 
hän pystyy asettamaan sanansa niin taitavasti että samat 
asiat ovat kuulijoista samanlaisia ja erilaisia, yksiä ja monia, 
liikkumattomia ja liikkuvia? 

FAipros Tiedämme. 

SOKRATES Kiistely ei siis kuulu ainoastaan tuomioistuimiin 
ja poliittisiin kokouksiin, vaan näyttää siltä että kaikki 
puhumisen muodot vaativat samaa taitoa — jos se nyt on taito 
— nimittäin sitä että pystyy kaiken mahdollisen esittämään 

kaiken mahdollisen kaltaisena, edelleen että pystyy paljasta- 
maan toisen, kun tämä tekee kätkettyjä rinnastuksia. 
FAipros Mihin sinä oikeastaan pyrit? 

SOKRATES Luulen että se käy selväksi sille joka tutkii asiaa 
näin. Onko helpompi johtaa harhaan silloin kun asioiden 
välinen ero on suuri, vai silloin kun se on pieni? 

FAipRos Silloin kun se on pieni. 

SOKRATES Jos siirryt asiasta sen vastakohtaan vähitellen, 
sinulla on pienemmät mahdollisuudet tulla paljastetuksi kuin 
jos siirryt äkkiä? 

FAipRos Ilman muuta. 

SOKRATES Siispä sen joka aikoo johtaa toisen harhaan, 
mutta ei halua itse tulla harhaanjohdetuksi, täytyy tarkoin 
tuntea asioiden väliset yhtäläisyydet ja eroavuudet? 

FAiDRos Se on välttämätöntä. 

SOKRATES Mutta jos hän ei tiedä totuutta jostakin asiasta, 
pystyykö hän muissa asioissa näkemään suurempaa tai 
pienempää yhtäläisyyttä sen kanssa mitä hän ei tunne? 
FAIDROos Se on mahdotonta. 

SOKRATES Jos siis joku harhaanjohdettuna ajattelee tosia- 
sioiden vastaisesti, tämä ilmeisestikin johtuu tietyistä yhtäläi- 
syyksistä? 

FAipros Niin kaiketi. 

SOKRATES Onko kenenkään taiturin mahdollista vähitellen, 
yhtäläisyyksien kautta johdattaa kuulijat siitä mikä on totta 
sen vastakohtaan, ja toisaalta itse välttyä tällaiselta johdatuk- 
selta, ellei tiedä miten minkin asian laita todella on? 

FAIDRos Se ei ole mahdollista. 

SOKRATES Puhuja joka ei tiedä totuutta vaan ainoastaan 
metsästelee mielipiteitä, päätyy siis naurettavaan puhetaitoon 
— joka ei ole mikään taito! 

FAiDRos Siltä tuntuu. 

SOKRATES Viitsitkö nyt Lysiaan puheesta, joka sinulla on 


mukanasi, ja niistä puheista jotka minä pidin, hakea esimerk- 


kejä sellaisesta mitä sanoimme taidoksi, ja sellaisesta mitä 
sanoimme taidon puutteeksi? 

FAipRos Oikein mielelläni, sillä tähän asti olemme puhuneet 
kovin käsitteellisesti, ilman havainnollisia esimerkkejä. 

SOKRATES Siinä tapauksessa on onnellinen sattuma, että 
nämä puheet jotka pidettiin ovat esimerkki siitä, miten se 
joka tietää totuuden voi sanoilla leikkien johtaa kuulijansa 
harhaan. Minä omasta puolestani syytän tämän paikan 
jumalia. Tai ehkä muusain tulkit, nuo laulajat meidän 
päämme päällä, ovat puhaltaneet meihin tämän kyvyn: 
ainakaan minussa ei muuten ole puhujan vikaa. 

FAipros Olkoon kuten sanot, mutta selitä tarkemmin. 
SOKRATES Luepa uudestaan Lysiaan puheen alku! 

FAIDROS »Sinä tiedät mikä minun tilanteeni on, ja sinä olet 
kuullut minun mielipiteeni, että suhteemme toteutuminen olisi 
meille hyödyllistä. Väitän ettei minulta siksi, että en ole sinun 


"rakastajasi, tule kieltää sitä mitä pyydän. Sillä rakastajat 


katuvat ...» 

SOKRATES Seis! Nyt meidän on tutkittava, mikä tässä on 
virheellistä ja taidon puutteesta kertovaa. Eikö niin? 

FAipros Kyllä. 

SOKRATES Eikö ole itsestään selvää, että tällaisissa asioissa 
me olemme joistakin kohdista samaa mieltä, joistakin toisista 
eri mieltä? 

FAiprRos Luulen ymmärtäväni mitä sinä tarkoitat, mutta 
selventäisitkö kuitenkin. 

SOKRATES Kun puhumme raudasta tai hopeasta, emmekö 
silloin kaikki ajattele samaa asiaa? 

FAipros Ilman muuta. 

SOKRATES Entä kun on kysymys oikeasta tai hyvästä? Eikö 
silloin yksi vedä sinne toinen tänne, emmekö olekin eri mieltä 
sekä toisten että itsemme kanssa? 

FAaipros Totta. 

SOKRATES Joissakin kysymyksissä siis olemme yhtä mieltä, 
joissakin emme? 

FAIDROos Aivan niin. 

SOKRATES Kummassa näistä kahdesta tapauksesta me olem- 
me helpommin harhaanjohdettavissa, kummassa puhetaito 
siis mahtaa enemmän? 

FAipros Epäilemättä silloin kun olemme epävarmoja. 
SOKRATES Siispä sen joka aikoo menestyä puhujana, täytyy 

ensin osata erottaa toisistaan nämä kaksi asiaryhmää, tuntea 
kummankin luonteenomaiset piirteet: tavallinen kansa on 
toisissa asioissa pakostakin epävarma, toisissa ei. 

FAipros Tuollainen kyky olisi totisesti suureksi avuksi. 
SOKRATES Ja kun puhuja joutuu minkä tahansa erityista- 
pauksen eteen, hän ei saa olla huomaamaton vaan hänen 
tulee ottaa tarkka vaari siitä, kumpaan ryhmään kuuluu se 
asia josta hän aikoo puhua. 

FAiDRos Aivan. 

SOKRATES Ajatellaan nyt rakkautta. Kuuluuko se kiistana- 
laisiin asioihin, vai sellaisiin jotka eivät ole kiistanalaisia? 
FAiDRos Tietenkin kiistanalaisiin. Miten sinä äsken muuten 
olisit voinut siitä ensin sanoa, että se on vahingoksi rakaste- 
tulle ja rakastavalle, ja sitten heti perään että se on suurim- 
maksi siunaukseksi? 

SOKRATES Erinomainen havainto. Mutta sanohan — minä 
olin niin haltioissani etten muista määrittelinkö minä rakkau- 
den puheeni aluksi? 

FAiDRos Zeun tähden, hyvin määrittelitkin! 

SOKRATES Voi voi miten paljon taitavampia puhujia ovat- 
kaan Akhelooksen tyttäret nymfit ja Hermeen poika Pan 
kuin Lysias, Kefaloksen poika! Vai puhunko perättömiä? 
Pakottiko Lysiaskin puheensa aluksi meidät omaksumaan 
jonkin näkemyksen rakkaudesta? Rakensiko hän puheensa 
tämän näkemyksen pohjalle ja pitikö hän siitä johdonmukai- 
sesti kiinni loppuun asti? Lukisimmeko puheen alun vielä 
kerran? 

FAiDRos Jos haluat. Sitä mitä etsit siinä ei kyllä ole. 
SOKRATES Kuunnellaan häntä itseään. 

FAIDRos »Sinä tiedät mikä minun tilanteeni on, ja sinä olet 
kuullut minun mielipiteeni, että suhteemme toteutuminen olisi 
meille hyödyllistä. Väitän ettei minulta siksi, että en ole sinun 
rakastajasi, tule kieltää sitä mitä pyydän. Sillä rakastajat 
katuvat osoittamaansa hyvyyttä, sitten kun he ovat lakanneet 
himoitsemasta ...» 

SOKRATES Kyllä hän on kaukana siitä mitä me etsimme! 
Hänhän ei edes aloita alusta vaan ui nurinkurisesti lopusta 

alkuun, aloittaa puheensa sillä mitä rakastaja lopuksi voisi 
sanoa rakastetulle. Vai olenko minä väärässä, rakas Faidrok- 
seni? 

Faipros Et, se on totta, hän aloittaa tosiaan lopusta. 
SOKRATES Entä muuten? Eikö puheessa oikeastaan kaikki 
ole sikin sokin? Vai näetkö sinä mitään syytä, miksi sen mikä 
milloinkin tulee seuraavaksi, välttämättä on tultava seuraa- 
vaksi, puheen missään kohdassa? En tiedä, mutta minusta 
tuntui että kirjoittaja lausui suoraa päätä sen mikä hänen 
päähänsä pälkähti. Ehkä sinä tunnet jonkin kynänkäyttäjän 
lain, jota hänen omaksumansa järjestys noudattaa? 

FAainpros Sinä olet kohtelias kun uskot että minä kykenisin 
näkemään hänen aivoituksensa niin tarkkaan. 

SOKRATES Mutta luulen sinun sentään myöntävän, että jo- 
kaisen puheen täytyy olla samalla tavalla rakennettu kuin 
elävä olento: sillä pitää olla oma ruumis, se ei saa olla päätön 
tai jalaton vaan sillä on oltava vartalo ja jäsenet, jotka 
sopivat toisiinsa ja kokonaisuuteen. 

FAIDROos Aivan. 

SOKRATES Mietipä nyt onko sinun ystäväsi puhe tällainen. 
Tulet huomaamaan ettei se missään suhteessa eroa muistoru- 
nosta, joka kuten kerrotaan on kirjoitettu fryygialaiselle 
Midaalle. 

FaAipros Mitä siinä sanotaan? 

SOKRATES Se kuuluu näin: 


Olen kuparineito joka Midaan haudalla lepään. 
Niin kauan kun vesi virtaa ja lehtivät korkeat puut, 
pysyn tällä haudalla, monen kyynelen kastelemalla, 
ohikulkijoille sanon: Midas on haudattu tähän. 


Huomannet että on aivan sama aloittaako ensimmäisestä vai 
viimeisestä rivistä. 

FAiDRos Sinä teet pilaa meidän puheestamme. 

SOKRATES No, jätetään se rauhaan ettet masennu! Tosin se 
sisältää vaikka miten monta hyödyllistä esimerkkiä tarkastel- 
tavaksi, mutta jäljitettäviksi sopivia ei juuri ollenkaan. Siirry- 
tään seuraaviin puheisiin. Niissä luullakseni oli yhtä ja toista 

mihin puhetaidosta kiinnostuneen kannattaa kiinnittää huo- 
miota. 

FAiprRos Lähemmin sanoen? 

SOKRATES Nehän löivät toisiaan korvalle: toisessa sanottiin 
että on parempi olla suopea sille joka rakastaa ja toisessa 
päinvastoin, sille joka ei rakasta. 

FAipRos Niin sanottiin, ja miehekkäästi ja suoraankin! 
SOKRATES Luulin että olisit sanonut niin kuin asia on: 
mielipuolisesti. Se sana minulla oli mielessäni. Emmekö me 
todenneetkin että rakkaus on jonkinlaista hulluutta? 

FAipros Kyllä. 

SOKRATES Mutta hulluutta on kahta lajia, joista toinen 
johtuu inhimillisistä sairauksista, toinen jumalien väliintulos- 
ta joka suistaa ihmisen tutuilta uriltaan. 

FAIDROS Aivan. 

SOKRATES Ja jumalaisen hulluuden me jaoimme neljän ju- 
malan mukaan neljään alalajiin: ennustamiseen innoittaa 
Apollon, salattuihin menoihin Dionysos, runouteen Muusat 
ja neljänteen, rakkauden hulluuteen jota sanoimme kaikista 
näistä parhaaksi, Afrodite ja Eros. Rakkauden tunteen me 
esitimme kuvin, en tiedä, ehkä me tavoitimme jotakin totuu- 
desta, ehkä me välistä jouduimme myös harhaan, mutta joka 
tapauksessa saimme sepitetyksi puheen joka ei ollut koko- 
naan epäuskottava, eräänlaisen myyttisen hymnin jonka me 
hillitysti ja hurskaasti viritimme Eroksen, minun ja sinun 
valtiaan, kauniiden poikain suojelijan kunniaksi. 

FAIDRos Se oli totisesti kaikkea muuta kuin epämiellyttävää 
kuultavaa! 

SOKRATES Se siinä minusta oli varteenotettavaa, miten pu- 
heessa pystyttiin siirtymään moitteesta kiitokseen. 

FAIDROs Nyt minä en ymmärrä. 

SOKRATES Minusta kaikki muu oli itse asiassa leikinlaskua, 
mutta siinä minkä sattuma sai meidät sanomaan oli kaksi 
lähentymistapaa, joiden merkitys olisi hyödyllistä mikäli 
mahdollista selvittää. 

FAipros Mitkä kaksi lähentymistapaa? 

SOKRATES Ensiksi: että kootaan hajallaan oleva tarkastelta- 

va kokonaisuus yhden idean alaisuuteen tarkoituksena määri- 
tellä se ja tehdä siten selväksi, mitä milloinkin halutaan 
käsitellä. Täten me äsken ensin määrittelimme rakkauden ja 
puhuimme sitten; olipa määritelmämme nyt hyvä tai huono, 
me onnistuimme ainakin puhumaan selkeästi ja johdonmu- 
kaisesti. 

FAipros Entä mikä on toinen tarkoittamasi lähentymistapa? 
SOKRATES Että pystyy jakamaan kokonaisuuden takaisin 
lajeihin, paloittelemaan sen luonnollisia liitoskohtia pitkin, 
rikkomatta ainoatakaan jäsentä kelvottoman kokin tavoin. 
Äskeiset puheet käsittelivät kumpikin sielun järjettömyyttä 
yhtenä kokonaisuutena, mutta kuten yhden ja kokonaisen 
ruumiin jäsenet kasvavat pareina, joista käytetään samaa 
nimitystä mutta toista nimitetään oikeaksi ja toista vasem- 
maksi, samoin käsitettiin puheissa järjettömyys yhdeksi 
luonnolliseksi kokonaisuudeksi, josta ensimmäinen puhe leik- 
kasi vasemman puolen ja jatkoi sitten sen paloittelemista 
kunnes löysi jonkinlaisen vasemmanpuolisen rakkauden, jon- 
ka se syystä kyllä tuomitsi. Toinen puhe johdatti meidät 
hulluuden oikealle puolelle ja löysi rakkauden, joka tosin oli 
samanniminen kuin vasemmanpuolinen mutta jumalallinen, 


b ja se esitteli sen meille meidän suurimpana autuutenamme. 


FAiprRos Täsmälleen. 

SOKRATES Minä itse rakastan tällaista osittamista ja kokoa- 
mista, sillä minusta ei puhuminen ja ajatteleminen muuten ole 
mahdollista. Ja jos pidän jotakin toista kykenevänä näke- 
mään asiat kokonaisuuksina, jotka luonnostaan jakaantuvat 
moniin osiin, niin hänen jalanjäljissään minä kuljen kuin olisi 
hän jumala. Onko se oikein vai väärin, jumala tietää, mutta 
niitä joilla on tämä kyky olen tähän asti nimittänyt dialekti- 
koiksi. Mutta miksi sopisi nimittää niitä joita sinä ja Lysias 
olette opettaneet? Onko se juuri sitä puhetaitoa, joka on 
tehnyt Thrasymakhoksesta ja muista niin taitavia puhujia ja 
hyviä oppimestareita niille, jotka suostuvat maksamaan tästä 
hyvästä kuninkaallisen palkkion? 

FAipros Kuninkaallisia he kyllä ovatkin, mutta sinun kysy- 
myksenasetteluasi he eivät ymmärrä. Minusta sinä nimität 
toista lähentymistapaasi aivan oikein dialektiikaksi, mutta 

eikö retoriikka yhä ole meiltä käsittelemättä? 

SOKRATES Mitä sinä sanot? Voisiko olla jotakin, mikä jää 
näiden luokkien ulkopuolelle mutta silti on taidon saavutetta- 
vissa? Me emme missään tapauksessa saa sivuuttaa sitä, 
meidän on todella mietittävä mitä puhetaidosta vielä on 
käsittelemättä. 

FAipros On paljonkin, asioita joista kirjoitetaan puhetaidon 
oppikirjoissa. 

SOKRATES Kiitos että muistutit. Puheen esimerkiksi täytyy 
alkaa johdannolla — tällaisia näppäriä konsteja sinä kai 
tarkoitat? 

FAipros Kyllä. 

SOKRATES Ja toiseksi tulee asian esittely ja siihen liittyvä 
todistajien vetoaminen, kolmanneksi todistavat tosiasiat ja 
neljänneksi todennäköisyydet. Byzantionin suuri puhetaiteili- 
ja mainitsee muistaakseni vielä vahvistuksen ja lisävahvistuk- 
sen. 

Faipros Tarkoitatko sinä mainiota Theodorosta? 

SOKRATES Ketäpä muuta. Hän pitää tärkeinä myös kumoa- 
mista ja lisäkumoamista, niin syytöksessä kuin puolustukses- 
sa. Emmekä saa unohtaa Paroksen kelpo Euenosta, joka 
ensimmäisenä keksi vihjailun ja epäsuoran kiitoksen. Ja eikö 
häntä väitetä myös epäsuoran moitteen isäksi? Sen hän 
kuulemma muistamisen helpottamiseksi laati runomuotoon, 
viisas mies kun oli. Tisiaan ja Gorgiaan annamme levätä 
rauhassa. Heidän mielestäänhän todennäköinen on arvok- 
kaampaa kuin tosi; sanojensa mahdilla saavat he pienet asiat 
näyttämään suurilta ja suuret pieniltä, uudet vanhoilta ja 
päinvastoin; ja heidän keksintöään on että aihetta kuin 
aihetta voi käsitellä lyhytsanaisesti tai loputtoman pitkästi. 
Kun joskus kerroin tämän Prodikokselle, hän nauroi ja sanoi: 
» Vain minä olen tainnut keksiä millainen hyvän puheen tulee 
olla: ei pitkä eikä lyhyt vaan sopivan mittainen!» 

FAipRos Viisas mies, Prodikos! 

SOKRATES Elisläisestä Hippiaasta meidän ei myöskään tar- 
vinne puhua? Uskon että hän olisi samaa mieltä kuin 
Prodikos. 

FAipros Niin varmasti. 


191 


267a 


268a 


FAIDROS 


SOKRATES Mitä pitäisi sanoa Poloksen ”Puhetaidon temppe- 
listä’, kaikkine diplasiologioineen, gnomologioineen ja ikono- 
logioineen? Tai ”Likymnioksen sanakirjasta”, jonka ansiosta 
hän pystyi kirjoittamaan Kielen kauneuden”? 

FAiprRos Mutta Sokrates, eivätkö monet näistä uutuuksista 
ole peräisin Protagoraalta? 

SOKRATES ”Ilmaisun täsmällisyys”, kyllä, ja paljon muutakin 
arvokasta ... Mutta siinä puhetaidon lajissa, joka nyyhkyt- 
tää vanhuuden ja köyhyyden katkeruutta, on Khalkedonin 
mestari kyllä voittamaton. Hän pystyi samassa puheessa 
kiihottamaan kansanjoukon vihaan ja noitumaan sen lem- 
peäksi taas, kuten hän itse sanoi, eikä kukaan ollut häntä 
taitavampi toisaalta levittämään toisaalta kumoamaan ilkeitä 
juoruja ... Puheen lopettamisesta, yhteenvedosta tai miksi 
kukin sitä nyt nimittää, tuntuvat kaikki olevan samaa mieltä. 
FAaipros Sinä tarkoitat tiivistelmää, jossa kuulijoita puheen 
lopuksi lyhyesti muistutetaan siitä mitä on sanottu? 
SOKRATES Aivan. Mutta ehkä sinulla on mielessäsi vielä 
jotain mikä liittyy puhetaitoon? 

FAipros Pelkkiä sivuseikkoja joita ei kannata ottaa esille. 
SOKRATES Fi, sivuseikkoihin emme todellakaan mene. Mutta 
otetaan nuo muut taidekeinot lähemmän tarkastelun kohteek- 
si, nähdäksemme mikä vaikutus niillä on. 

FAaipros Usko pois, niillä on valtava vaikutus, varsinkin 
kansankokouksissa. 

SOKRATES Kyllä kyllä. Mutta sinä tulet havaitsemaan ne 
yhtä huokoisiksi kudonnaisiksi kuin minäkin. 

FAiDRos Se on hauska nähdä. 

SOKRATES No, oletetaan että joku tulisi tapaamaan sinun 
ystävääsi Eryksimakhosta tai hänen isäänsä Akumenosta ja 
sanoisi: Minä osaan antaa ruumiille sellaiset lääkkeet että se 
tulee lämpimäksi tai kylmäksi, miten vain haluan, minä saan 
sen oksentamaan tai ulostamaan, mitä vain. Ja koska minä 
pystyn tämmöiseen, katson olevani lääkäri ja pätevä teke- 
mään lääkärin kenestä tahansa, jolle vain siirrän tietämykse- 
ni.» — Mitä luulisit heidän vastaavan? 

FAipros He kysyisivät tietenkin, pystyikö hän myös sano- 

maan ketä ja milloin ja missä määrin tuli tällaisin keinoin 
hoitaa. 

SOKRATES Jos hän siihen vastaisi: »En alkuunkaan, mutta 
uskon että se jolle minä olen opettanut nämä asiat, pystyy 
itse ratkaisemaan tuon kysymyksen ...» 

FAipros He sanoisivat luultavasti että mies on hullu — 
kuuituaan jotakin jostain kirjasta ja saatuaan sattumalta 
käsiinsä joitakin lääkeaineita hän kuvittelee olevansa lääkäri, 
vaikkei ymmärrä koko alasta yhtään mitään! 

SOKRATES Entä jos joku menisi Sofokleelle tai Euripideelle 
sanomaan, että hän osaa runoilla vaikka miten pitkiä puheita 
mitättömistäkin asioista ja tärkeistä asioista äärimmäisen 
lyhyitä, osaa laatia yhtä hyvin sääliä kuin pelkoa herättävän 
puheen, aina tarpeen mukaan, ja että hän tällaisia asioita 
opettamalla uskoo pystyvänsä opettamaan tragedian kirjoit- 
tamista? 

Fairos Kai hekin nauraisivat, miehelle joka kuvittelee että 
voisi syntyä tragedia ilman näiden osatekijöiden järjestämistä 
niin että ne ovat sopusoinnussa sekä toistensa että kokonai- 
suuden kanssa. | 

SOKRATES Mutta minä en luule että he haukkuisivat häntä 
pataluhaksi, pikemminkin he kohtelisivat häntä niin kuin 
muusikko miestä joka kuvittelee olevansa suurikin säveltäjä, 
kun sattumalta osaa lyödä korkeimman ja matalimman 
sävelen. Muusikko ei varmaankaan ärähtäisi: »Sinä olet 
tärähtänyt!» Ei, juuri siksi että hän on muusikko sanoisi hän 
hyvin lempeästi: »Rakas ystävä, sen joka aikoo musiikkimie- 
heksi täytyy luonnollisesti tuokin osata, mutta se ei estä sitä 
että sinun tiedoillasi ei vielä tiedetä musiikista juuri mitään. 
Sinulla on välttämättömät esitiedot, mutta itse musiikkia sinä 
et ymmärrä.» 

FAipros Totta. 

SOKRATES Samoin sanoisi Sofokles miehestä, joka hänelle ja 
Euripideelle kehui taitojaan: tragedian alkeet hän ymmärtää, 
ei itse tragediaa. Ja Akumenos vastaavasti: lääkärintaidon 
alkeet kyllä mutta ei itse taitoa. 

F AIDROS Aivan. 

SOKRATES Entä jos hunajakielinen Adrastos tai itse Perikles 
kuulisivat niistä ylen hienoista taidekeinoista joita me äsken 
luettelimme, brakhylogioista ja ikonologioista ja mitä kaikkia 
niitä oli, niin mitähän he mahtaisivat sanoa? Hyökkäisivätkö 
he yhtä sivistymättömästi ja karkeasti niitä vastaan jotka 
ovat kirjoittaneet kaikesta tuollaisesta, pitäen sitä puhetaidon 
opetuksena? Eivätkö he pikemminkin, viisaampia kun ovat, 
suuttuisi meille ja sanoisi: »Faidros ja Sokrates, pitää olla 
ymmärtäväinen eikä kärsimätön, jos dialektiikasta mitään 
tietämättömät ihmiset eivät pysty määrittelemään retoriikkaa 
ja sen takia luulevat, että he alkeet opittuaan ovat alasta 
perillä, ja nämä alkeet jollekin opetettuaan ovat opettaneet 
hänelle koko taidon. He otaksuvat ettei yksityiskohtien 
uskottava esittäminen ja niiden kokoonpano ole isokaan työ, 
vaan että oppilaat suoriutuvat siitä omin neuvoin puheita 
laatiessaan.» 

FAipros Totta on Sokrates, että jotakin tuollaista se on mitä 
nuo miehet opetustyössään ja kirjoituksissaan käsittävät 
puhetaidolla, kyllä minä olen samaa mieltä. Mutta miten ja 
missä sitten voi oppia puhumaan todella hyvin ja samalla 
kertaa vakuuttavasti? 

SOKRATES Että kehittyisi hyväksi väittelijäksi, niin, sen 
asian laita on todennäköisesti, tai pakostakin niin kuin 
kaiken muun: jos sinulla on lahjoja, sinusta tulee arvostettu 
puhuja jos lisäksi hankit tietoa ja kokemusta. Mitä vähem- 
män lahjoja ja tietoja sinulla on, sitä epätäydellisempi sinä 
puhujana olet. Mutta mitä opetettavaan puhetaitoon tulee, 
minä en usko että sen enempää Lysiaan kuin Thrasymakhok- 
senkaan viitoittama tie johtaisi siihen. 

FAipros Mikä tie sitten olisi parempi? 

SOKRATES Periklestä kai voidaan pitää kaikkien aikojen 
suurimpana puhujana? 

FAipRos Niin varmaan. 

SOKRATES Kaikkiin tärkeinä pidettäviin taitoihin liittyy väis- 
tämättä luonnon saivartelevaa selittämistä ja pohtimista; 
juuri siitä tulee se syvällinen ajattelu ja loppuun asti hiottu 
ilmaisu, jonka Perikles luontaisten kykyjensä täydennykseksi 
hankki. Tutustuttuaan sattumalta Anaksagoraaseen hän kiin- 

nostui luonnon ilmiöistä, järjen ja järjettömyyden merkityk- 
sestä, asioista joiden tuntija Anaksagoras oli ja joista hänellä 
oli paljon sanottavaa. Tätä kaikkea Perikles soveltuvin 
kohdin käytti puhetaidon hyödyksi. 

FAipros Mitä tarkoitat? 

SOKRATES Puhetaitohan muistuttaa monessa suhteessa lää- 
kärin taitoa. 

FAinDRos Miten niin? 

SOKRATES Kumpikin perustuu kohteen tarkkaan erittelyyn, 
toisessa tapauksessa ruumiin, toisessa sielun. Silloin kun 
halutaan tehdä ruumis terveeksi ja voimakkaaksi, sitä ei 
hoideta pelkkään rutiiniin ja kokemukseen vaan taitoon 
nojautuen, sopivilla lääkkeillä ja ravinnolla; ja silloin kun 
sielu vastaavasti halutaan saada vakuuttumaan jostakin ja 
siveellisesti kohentumaan, sille tarjotaan puheita ja säännö!- 
listä harjoittelua. 

FAipRos Siltä ainakin näyttää. 

SOKRATES Mutta luuletko että on mahdollista oppia kunnol- 
la tuntemaan sielun olemus jos ei tunne maailmankaikkeuden 
olemusta? 

FAipDros Jos Hippokratesta, asklepiadia, on uskominen, ei 
ruumiinkaan olemuksen tunteminen ole mahdollista muuten 
kuin tätä kautta. 

SOKRATES Ja siinä hän on aivan oikeassa, rakas ystävä. 
Mutta Hippokrateen lisäksi meidän on kysyttävä neuvoa 
myös järjeltämme, tutkittava onko se samaa mieltä. 

FAIDROs Se on selvä. 

SOKRATES Ajattele siis mitä toisaalta Hippokrates ja toisaal- 
ta terve järki sanovat asioiden olemuksesta. Eikö kysymystä 
minkä tahansa olemassaolevan luonteesta olekin tutkittava 
seuraavalla tavalla. Ensiksi on kysyttävä, onko se mihin me 
haluamme perehtyä ja perehdyttää jonkun toisen yhtenäinen 
vai monimuotoinen; jos se on yhtenäinen, on tutkittava mihin 
se luonnostaan vaikuttaa ja miten, ja toisaalta, mikä pystyy 
vaikuttamaan siihen ja miten; jos se taas on monimuotoinen, 
on nämä muodot lueteltava ja sitten tutkittava, kuten yhtenäi- 
senkin kohdalla, miten kukin näistä muodoista vaikuttaa ja 
mihin, mikä niihin puolestaan pystyy vaikuttamaan ja miten. 

FAinprRos Tuo tuntuu järkevältä. 

SOKRATES Ainakin muistuttaisi jokainen muu lähentymista- 
pa sokean hoipertelua. Mutta olisihan sopimatonta jos sitä 
joka vakavasti tutkii jotakin asiaa voitaisiin verrata sokeaan 
tai kuuroon! Sen joka opettaa puhetaitoa, täytyy tietenkin 
pystyä tarkoin selittämään sen kohteen olemus, johon tätä 
taitoa sovelletaan. Tässä tapauksessa sielu. 

FAiDRos Mikäpä muukaan? 

SOKRATES Hän suuntaa kaikki ponnistelunsa siihen, eikö 
niin? Sillä juuri siihenhän hän yrittää vaikuttaa. 

FAIDRos Aivan. 

SOKRATES Tästä seuraa että Thrasymakhoksen, ja jokaisen 
joka vakavissaan opettaa puhetaitoa, täytyy ensin hyvin 
tarkasti kuvata sielu, niin että me näemme onko se yhtenäi- 
nen ja kauttaaltaan samanlainen vai ruumiin tavalla moni- 
muotoinen; tätä sanoimme olemuksen selittämiseksi. 
FAipros Niin. 

SOKRATES Toiseksi, mihin ja miten se luontonsa mukaisesti 
vaikuttaa, ja minkä vaikutukselle se on altis ja miten. 
FAIDROos Aivan. 

SOKRATES Ja kolmanneksi, sitten kun hän on ryhmitellyt 
erilaiset puheet ja erilaiset sielut niiden ominaisuuksien 
mukaan, hänen on käytävä läpi syysuhteet, liitettävä ryhmä 
ryhmään ja osoitettava, miksi sellaiset ja sellaiset puheet 
vaikuttavat sellaisiin ja sellaisiin sieluihin, mutta toisenlaiset 
eivät. 

FAinDRos Tuo olisikin erinomaista! 

SOKRATES Rakas ystävä, millään muulla menetelmällä ei 
tätä sen enempää kuin mitään muutakaan kysymystä voi 
havainnollistaa tai esittää, sen enempää suullisesti kuin 
kirjallisestikaan opetettavana taitona. Mutta ne jotka ny- 
kyään kirjoittavat puhetaidon oppikirjoja ja joita sinä olet 
kuunnellut, ovat pelkkiä huijareita, he jättävät sanomatta 
kaiken minkä kuitenkin niin hyvin tietävät sielusta. Emme 
voi luottaa heidän pätevyyteensä, ennen kuin he omaksuvat 
toisen tavan puhua ja kirjoittaa. 

FAipRos Minkä niin? 

SOKRATES Ei ole helppoa puhua suorastaan heidän edestään, 

mutta sen voin kertoa millä tavoin on kirjoitettava, jotta se 
vähänkään kuvastaisi puhetaidon opetusta. 

FAIDRos Anna kuulua! 

SOKRATES Koska puheen vaikutusmahdollisuus perustuu 
sielujen johdattamiseen, täytyy sen joka aikoo menestyä 
puhujana, välttämättä tuntea sielun monet eri muodot. Niitä 
on nyt niin ja niin monta, sellaisia ja sellaisia, ja siksi nuo 
ihmiset ovat tuollaisia, nämä tällaisia. Tätä moninaisuutta 
vastaa puheen muotojen moninaisuus: niitäkin on niin ja niin 
monta, sellaisia ja sellaisia. Tietynlaiset ihmiset on helppo 
tietynlaisella puheella tietynlaisin perustein taivuttaa tietyn- 
laiseen käyttäytymiseen, mutta toisenlaisia ihmisiä on sa- 
moin perustein vaikea taivuttaa. Kun nämä erot on selvästi 
tajunnut, niitä on havainnoitava ja tarkoin seurattava käytän- 
nössä ja elävässä elämässä, muuten ei kaikesta opinkäynnistä 
ole ollut mitään hyötyä. Mutta sitten kun on oppinut 
sanomaan, millainen puhe millaiseenkin ihmiseen vaikuttaa, 
ja pystyy ihmisen hänet kohdatessaan tunnistamaan, voi 
sanoa itselleen että tässä on nyt se luonne josta opetuksessa 
puhuttiin, tällainen on hän elävässä elämässä, jotta hänet 
saisi taivutetuksi on puhuttava niin ja niin. Kun on päässyt 
näin pitkälle, tietää myös milloin on oikea ajankohta puhua, 
milloin olla puhumatta, milloin on sopivaa käyttää ytimekäs- 
tä, liikuttunutta tai uhkaavaa kieltä, tai mitä tyylilajeja 
itsekukin on oppinut; nyt ja vasta nyt on puhetaito saavutta- 
nut täydellisen kauneuden. Mutta jos joku puhuessaan, 
opettaessaan, kirjoittaessaan jättää täyttämättä yhdenkin 
näistä vaatimuksista ja silti väittää hallitsevansa puhetaidon, 
häntä on täysi syy epäillä. »Miten on, Faidros ja Sokrates», 
saattaisi kirjailijamme kysyä, voletteko samaa mieltä? Vai 
onko teillä esittää jokin parempi puhetaidon määritelmä?» 


FAIDROos Sokrates, se on mahdotonta. Mutta nämä eivät ole 


mitään helppoja asioita. 

SOKRATES Eivät. Siksipä onkin käänneltävä ja tutkittava 
kaikkia erilaisia teorioita, siltä varalta että löytyisi jokin 
helpompi ja lyhyempi tie tähän taitoon, niin ettei turhanpäi- 
ten tarvitsisi kulkea pitkää ja vaivalloista tietä kun kevytkul- 
kuinen oikotiekin on. Jos olet Lysiaalta tai joltakin muulta 

kuullut jotain sellaista mikä tässä voisi auttaa, niin yritä 
muistaa ja kerro. 

FAiDRos Voisinhan minä yrittää mutta tuskin se nyt kannat- 
taa. 

SOKRATES Saanko minä siinä tapauksessa kertoa jotain 
minkä olen kuullut tämän alan tuntijoilta? 

FAipros Ole hyvä. 

SOKRATES Sanotaanhan että susikin ansaitsee puolestapuhu- 
jansa. 

FAipros No puhu sitten. 

SOKRATES Heidän mielestään tätä asiaa ei pidä ottaa niin 
tärkeästi, hämmentää pohjia myöten. Sillä kuten me tämän 
keskustelun alussa totesimme, ei sen joka haluaa tulla 
hyväksi puhujaksi tarvitse tietää mikä on oikein ja mikä 
väärin ja mikä hyvää, olipa sitten kysymys asioista tai 
ihmisistä, jotka ovat sellaisia kuin ovat joko luonnostaan tai 
kasvatuksen ansiosta. Tuomioistuimissa ei kukaan välitä 
totuudesta tässä mielessä, siellä riittää se mikä on uskotta- 
vaa; ja kun uskottavaa on se mikä on todennäköistä, on sen 
joka aikoo puhua taidokkaasti kiinnitettävä huomionsa sii- 
hen. Joskus on niin, sekä syytöksessä että puolustuksessa, 
ettei sitä mitä-todella on tapahtunut tarvitse edes mainita, jos 
se e1 ollut todennäköistä; riittää kun puhuu siitä mikä oli 
todennäköistä. Ylipäätään on puhujan pidettävä kiinni toden- 
näköisestä, totuudelle hän voi sanoa hyvästi; koko taito piilee 
siinä että pystyy koko puheen ajan noudattamaan tätä 
periaatetta. 

FAIDROS Sinä puhuit sanasta sanaan niin kuin ne jotka 
pitävät itseään puhetaidon asiantuntijoina. Muistaakseni me 
aikaisemmin ohimennen puhuimme tästä samasta asiasta; 
alan miehille se tuntuu olevan aivan keskeinen kysymys. 
SOKRATES Sinä olet tutkinut Tisiaasi tarkkaan! Sanokoon 
siis Tisias itse meille, onko todennäköinen hänen mielestään 
mitään muuta kuin ihmisten enemmistön mielipide. 

FAipros Mitä muutakaan? 

SOKRATES Ilmeisesti juuri tämä viisas ja taidollinen keksintö 
sai hänet kirjoittamaan, että jos rohkea pikkumies on hyö- 

kännyt väkivahvan pelkurin kimppuun, ryöstänyt häneltä 
viitan tai jotakin ja tästä syystä joutunut oikeuden eteen, niin 
kumpikaan osapuoli ei saa kertoa totuutta, vaan pelkurin on 
sanottava ettei rohkea ollut yksin, tämän puolestaan väitettä- 
vä että siinä olivat vain he kaksi ja sitten huudahdettava: 
»K uinka tämmöinen pikkumies olisi uskaltanut hyökätä tuon 
kimppuun!» Toinen ei kehtaa myöntää olevansa pelkuri vaan 
turvautuu uusiin valheisiin; niin hän ennen pitkää antaa aseet 
vastustajan käsiin. Eikö muita tapauksia varten ole samanta- 
paisia puhetaidollisia ohjeita? 

FAipros On kyllä. 

SOKRATES Kovin merkillisen taidon on tämä Tisias tosiaan- 
kin kaivanut esiin! Hän tai joku muu, miksi suvainnee itseään 
nimittää . . . Mutta Faidros, sanoisimmeko hänelle että ... 
FAipros Että mitä? 

SOKRATES Näin: »Tisias, jo kauan ennen kuin sinä tulit me 
totesimme, että ihmisten usko todennäköisyyksiin perustuu 
siihen että ne ovat totuuden kanssa samankaltaisia. Mutta 
samankaltaisuuksista ja yhtäläisyyksistä me osoitimme äs- 
ken, että niitä keksii parhaiten se joka tuntee totuuden. Joten 
jos sinulla on jotakin uutta sanottavaa puhetaidosta, me 
tietenkin kuuntelemme; jos ei, me pidämme kiinni siitä 
tuloksesta johon päädyimme, nimittäin että jos puhuja ei 
pysty erittelemään kuulijoitten luonteita, eikä osittamaan 
asioita alalajeihin ja sitten taas kokoamaan niitä yhden idean 
alaisuuteen, hänestä ei koskaan tule niin taitavaa puhujaa 
kuin inhimillisesti katsoen on mahdollista. Tämä on kuiten- 
kin suuren vaivan takana, eikä järkevä mies halua sitä nähdä 
puhuakseen ja päteäkseen ihmisten edessä, ei, hän haluaa 
puhua ja parhaan kykynsä mukaan toimia niin että se 
miellyttää jumalia. Sillä ne jotka ovat meitä viisaampia, 
rakas Tisias, sanovat ettei järkevän miehen pidä pyrkiä 
olemaan mieliksi kanssaorjilleen, se tulee siinä sivussa kor- 
keintaan, vaan hyville jalosyntyisille valtiailleen. Älä siis 
säikähdä, jos tie vaikuttaakin pitkältä; me kuljemme sen 
saavuttaaksemme paljon enemmän kuin sinä luulet. Mutta 
kuten meidän tutkimuksemme osoittaa, päästään myös noi- 

hin matalampiin tavoitteisiin tätä tietä kulkien helpoimmin.» 
FAiprRos Hyvin puhuttu, Sokrates — jos tuo vain on mahdol- 
lista. 

SOKRATES Se joka pyrkii kohti kaunista pitää kauniina myös 

b sitä vaivaa jonka tämä pyrkimys tuo. 

FAipros Totta kyllä. 

SOKRATES Nyt me kai olemme puhuneet puhetaidosta tar- 
peeksi, mitä se on ja mitä se ei ole. 

FAipros Niin minustakin. 

SOKRATES Jäljellä on kirjallinen esitys, ja miten sitä on 
käytettävä, mikä esitystapa sopii mihinkin yhteyteen. Vai 
mitä? 

FAipros Olen samaa mieltä. 

SOKRATES Tiedätkö kumpi on jumalalle enemmän mieleen, 
puheiden parissa askarteleminen vai niistä puhuminen? 
FAipros Fn tosiaan. Tiedätkö sinä sitten? 

c SOKRATES Kerron jotakin minkä olen oppinut vanhoilta 
viisailta; onko se totta vai ei, se on heidän asiansa. Mutta jos 
me muuten tietäisimme, niin mitä meitä liikuttaisivat ihmis- 
ten mielipiteet? 

FAiprRos Turha kysymys. Kerro mitä sanoit kuulleesi. 

SOKRATES Naukratiissa Egyptissä asui, näin siis minulle 
kerrottiin, yksi tuon maan muinaisista jumalista, jonka pyhää 
lintua siellä sanotaan ibikseksi; itse jumalan nimi on Theuth. 
Tämä Theuth oli keksinyt numerot ja laskennon, geometrian 

d ja astronomian, lautapelin ja nopan ja sitten lopulta kirjai- 
miston. Koko Egyptin kuninkaana oli tuohon aikaan Tha- 
mus, joka asui maan sisäosassa, suuressa kaupungissa jota 
kreikkalaiset sanovat Egyptin Thebaksi; jumalana hän on 
Ammon. Theuth tuli näyttämään kuninkaalle keksintöjään ja 
sanoi että ne pitäisi saattaa myös muiden egyptiläisten 
tietoisuuteen. Kuningas kyseli, mitä hyötyä kustakin keksin- 

e nöstä olisi, ja kun Theuth selitti, hän kiitteli ja moitti sen 
mukaan oliko tyytyväinen vai ei; kuninkaalla oli ollut 
paljonkin sanomista, sekä myönteistä että kielteistä, mutta 
tässä on turha mennä kaikkiin yksityiskohtiin. Päästessään 
lopulta kirjaimistoon Theuth sanoi: »Kuningas, tämä keksin- 
tö tekee egyptiläisistä viisaita ja hyvämuistisia, tämä on lääke 

joka auttaa oppimaan ja muistamaan!» Kuningas vastasi: 
»T'heuth, sinä taituri! Yksi keksii, toisen asia on päätellä 
ovatko keksinnöt hyödyllisiä vai vahingollisia. Nyt sinä olet 
keksinyt kirjaimet, ja isän innostuksessasi sinä uskot että 
tällä keksinnöllä on aivan päinvastainen vaikutus kuin sillä 
todellisuudessa on! Tämä keksintöhän heikentää niiden muis- 
tia, jotka ovat omaksuneet sen, sillä luottaessaan kirjoituk- 
seen, joka perustuu heidän ulkopuolellaan oleviin merkkei- 
hin, he eivät enää viljele omaa sisäistä muistiaan. Sinä siis et 
ole keksinyt muistia vaan muistiinpanoja kehittävän lääk- 
keen. Näennäisviisautta sinä oppilaillesi opetat etkä totuutta; 
he lukevat paljon ilman ohjausta ja luulevat tietävänsä 
kaiken, kun he itse asiassa ovat tietämättömiä ja sietämättö- 
miä, näköjään viisaita mutta eivät todella.» 

FAIDRos Sokrates, sinä osaat! Kerrot tarinan Egyptistä tai 
mistä vain, miten sinulle milloinkin sopii! 

SOKRATES Zeun temppelissä Dodonassa sanotaan että en- 
simmäisenä alkoi ennustaa tammipuu. Sen ajan ihmiset, jotka 
eivät olleet yhtä tietäviä kuin te nuoret, tyytyivät sinisilmäi- 
syydessään kuuntelemaan tammea tai kiveä, jos nämä vain 
puhuivat totta. Sinä ilmeisesti kiinnität huomiosi siihen kuka 
puhuja on ja mistä, etkä välitä yksinomaan siitä mitä hän 
sanoo. 

FAIDROos Sinun syytöksesi on aivan oikeutettu, ja totta oli 
myös se mitä tuo sinun thebalaisesi sanoi kirjaimistosta. 
SOKRATES Siispä se joka jotakin kirjoitettuaan luulee jättä- 
neensä jälkeensä jotakin taidokasta, samaten kuin se joka sitä 
lukiessaan luulee lukevansa jotakin mikä on selvää ja ehdo- 
tonta, ovat sinisilmäisiä eivätkä ymmärrä Ammonin väitteen 
todellista sisältöä. Kirjoitetut sanathan eivät ole muuta kuin 
apuvälineitä sen muistamiseksi mitä kirjoitus koskee. 
FAIDROS Aivan. 

SOKRATES Kirjoitetussa tekstissä nimittäin on suuri virhe, 
samantapainen muuten kuin maalauksessa. Senkin luomukset 
ovat ikään kuin eläviä; mutta jos niille esittää kysymyksen, 
on vastauksena juhlallinen hiljaisuus. Sama koskee kirjoituk- 
sla: ne puhuvat kuin olisivat järjellisiä olentoja, mutta jos 
niiltä kysyy mitä ne sanoillaan tarkoittavat, ne vain toistavat 

yhtä ja samaa. Kun puhe kerran on kirjoitettu, se kiertää 
kaikkialle ja tavoittaa sekä sellaisia jotka ymmärtävät sen 
että sellaisia joille sitä ei ole tarkoitettu, eikä se itse ymmärrä 
kenelle sen pitäisi kohdistaa sanansa ja kenelle ei. Pahoin 
pideltynä ja väärin kohdeltuna se aina tarvitsee tekijänsä 
apua: itse se ei voi itseänsä puolustaa tai auttaa. 

Farpros Taas sinä olet aivan oikeassa. | 
SOKRATES Mutta jos menemme eteenpäin. Tarkastelisimme- 
ko toisentyyppistä puhetta, äsken mainitun laillista veljeä, 
millainen se on ja missä mielessä tuota toista parempi ja 
tehokkaampi? 

FAaipros Millaista puhetta sinä tarkoitat? 

SOKRATES Tarkoitan sellaista puhetta joka ymmärtämykse!- 


lä on kirjoitettu oppilaan mieleen, sellaista joka osaa puolus- 


taa itseään ja tietää, milloin on oikea aika olla äänessä ja 
milloin vaieta. 

FAaipros Sinä tarkoitat tiedostavan ihmisen elävää ja vireää 
puhetta, sellaista jonka pelkäksi varjokuvaksi kirjoitettua 
puhetta voisi sanoa? 

SOKRATES Täsmälleen. Ja nyt sano: jos järkevällä maanvilje- 
lijällä on siementä josta hän toivoo paljon ja jonka hän uskoo 
tuottavan hyvän sadon, kylvääkö hän sen Adoniksen ruuk- 
kuihin keskellä kesää, riemuitakseen sen versomisesta kah- 
deksan päivän kuluttua? Eikö hän tätä tekisi pikemminkin 
huvikseen ja juhlan kunniaksi, jos ollenkaan? Mutta sen 
siemenen, johon hän todella luottaa, panisi hän maanviljeli- 
jän taitonsa perusteella hyvään maahan ja olisi tyytyväinen, 
jos se kahdeksan kuukauden kuluttua tuottaisi hedelmän. 
FAinDRos Niin hän tosiaan vakavissaan tekisi, muussa ta- 
pauksessa tuolla toisella tavalla. 

SOKRATES Voisiko ajatella että se jolla on tieto hyvästä ja 
kauniista ja oikeasta, suhtautuu toukoonsa kevytmielisemmin 
kuin maanviljelijä? 

FAipros Ei missään nimessä. 

SOKRATES Siinä tapauksessa hän ei vakavissaan kirjoita 
veteen, ei kylvä kynällään musteeseen sanoja jotka eivät 
pysty itseään puolustamaan eivätkä ilmaisemaan totuutta 
selvästi. 

FAIDROS Todennäköisesti ei. 

SOKRATES Ei tietenkään. Kirjallisia puutarhoja hän viljelee 
huvin vuoksi ja pannakseen asioita muistiin sen varalta että 
tulee vanhaksi ja unohtavaiseksi, ja ollakseen hyödyksi niille 
jotka kulkevat hänen jalanjäljissään. Hän iloitsee nähdessään 
hennot oraat, ja kun muut huvittelevat omalla laillaan, 
kastelevat mantuaan, juopottelemalla ja siihen verrattavilla 
riemuilla, nauttii hän omasta ajanvietteestään. 

FAiDRos Viihtyminen kirjallisten esitysten parissa, oikeu- 
denmukaisuudesta ja muista mainitsemistasi asioista tarinoi- 
den, se onkin paljon hienompaa ajanvietettä — sille joka 
siihen pystyy — kuin nuo toiset, alhaiset nautinnot! 

SOKRATES Totta kyllä, mutta luulisin että tämä harrastus 
tuottaa vielä paremman tuloksen, silloin kun puhuja dialekti- 
sella taidolla istuttaa ja sopivaan sieluun kylvää tietoon 
perustuvia opetuksia jotka pystyvät auttamaan sekä itseään 
että istuttajaa, jotka eivät ole hedelmättömiä vaan sisältävät 
siemenen josta taas vuorostaan nousee uusia ajatuksia tai- 
melle muissa sieluissa. Näin opetuksen siemen pysyy ikuises- 
ti elossa ja tekee kylväjästä niin onnellisen kuin ihminen vain 
voi olla. 

FAIDRos Tuo on entistäkin hienompaa. 

SOKRATES Nyt kun olemme tähän asti yhtä mieltä, voimme 
saman tien ratkaista senkin mikä vielä on jäljellä. 

FAIDROS Ai minkä? 

SOKRATES Sen minkä me varsinaisesti halusimme tietää, sen 
mitä etsiessämme me jouduimme tähän. Meidänhän piti 
tarkastella Lysiaaseen kohdistettua moitetta, että hän kirjoit- 
taa puheensa, ja sitten itse puheita, ovatko ne puhetaidollises- 
ti kelvollisia vai eivät. Minusta me tähän mennessä olemme 
riittävän selvästi osoittaneet mikä todella on puhetaitoa mikä 
Ci. 

FAIDROS Sellainen tunne minullakin on. Mutta jos muistin 
virkistykseksi vielä kertaisit. 

SOKRATES Puhujan on täsmälleen tunnettava se asia josta 
hän puhuu tai kirjoittaa, hänen on ensiksi pystyttävä määrit- 
telemään kokonaisuus ja sitten, kun hän on sen määritellyt, 
hänen on pystyttävä osittamaan se osittamattomaan asti; 

samalla tavoin on hänen ymmärrettävä sielun luonne ja 
löydettävä se ilmaisutapa mikä kullekin sielulle sopii, kootta- 
va ja muotoiltava puheensa sen mukaisesti, niin että hän 
vivahteikkaalle sielulle puhuu vivaihteikkaasti ja monimieli- 
sesti, yksinkertaiselle yksinkertaisesti; muutoin ei puhuja 
pysty käyttämään puhetaidon kaikkia mahdollisuuksia lop- 
puun asti, ei opettamaan eikä vaikuttamaan, kuten edellä 
käyty keskustelu on osoittanut. 

FAipRos Tuohon me suurin piirtein päädyimme. 

SOKRATES Edelleen, onko kiitettävää vai moitittavaa pitää ja 
kirjoittaa puheita, ja milloin sitä oikeutetusti voi sanoa 
häpeäksi, sekin kai kävi edellä sanotusta ilmi .. 

FAiDRos Selitä tarkemmin. 

SOKRATES Jos Lysias tai joku muu on laatinut tai tulee 
laatimaan, yksityisesti tai virallisesti, esimerkiksi lakiesityk- 
sen tekijänä, poliittisen kirjoituksen, ja siinä luulee osoitta- 
neensa suurta varmuutta ja selvänäköisyyttä, se on kirjoitta- 
jalleen häpeäksi, sanoipa joku hänelle sen tai ei. Samanteke- 
vää nukkuiko ihminen tai valvoi, mutta se ettei erota oikeaa 
väärästä eikä hyvää pahasta, se on totinen häpeä vaikka 
ihmiset taputtaisivatkin käsiään. 

FAiDros Totta. 

SOKRATES Mutta se on oikeassa joka on sitä mieltä että 
jokainen kirjoitettu puhe, olipa aihe mikä hyvänsä, on 
pakosta lähinnä ajanvietettä, ja ettei mikään puhe, sen 
enempää runomittainen kuin suorasanainen, ei ole oikein 
maksanut kirjoittamisen vaivaa, tai edes julki lukemisen, niin 
kuin esimerkiksi rapsodit ovat ne laatineet, vailla arvostelu- 
kykyä ja opetustarkoitusta, pelkästä vaikuttamisen halusta — 
ei, parhaatkin tällaisista puheista korkeintaan auttavat pa- 
lauttamaan tiedostavan ihmisen mieleen sen minkä hän jo 
ennestään tietää. Sen sijaan oppineet ja opettavat puheet 
oikeasta, kauniista ja hyvästä, puheet jotka on kirjoitettu 
sieluun, ne ovat selkeitä, täydellisiä ja tutkimisen arvoisia, ja 
vain tällaisia puheita voi sanoa puhujan omiksi, laillisiksi 
lapsiksi, jotka hän on tehnyt ja keksinyt ja jotka sitten saavat 


b jälkeläisiä ja veljiä muissa sieluissa. Muunlaisista puheista ei 

hyvä puhuja ole kiinnostunut — ja sellaiseksihan me kumpikin 
haluaisimme tulla! 

FAipros Totta kai, se on minun hartain toiveeni. 

SOKRATES Emmeköhän me nyt ole huvittaneet itseämme 
tarpeeksi puhumalla puhumisesta! Mene kertomaan Lysiaal- 
le, että me kaksi olemme käyneet nymfien lähteellä ja 
pyhässä paikassa ja meitä käskettiin sanomaan Lysiaalle ja 
kaikille puheiden laatijoille, Homerokselle ja kaikille jotka 
sepittävät säkeitä luettavaksi tai laulettavaksi, ja vihdoin 
Solonille ja kaikille jotka kirjoittavat laeiksi nimitettyjä 
poliittisia tekstejä, että jos kirjoittaja todella tuntee asiansa ja 
pystyy väittelyyn haastettuna puolustamaan sitä mitä on 
kirjoittanut, niin että puhuttu sana voittaa kirjoitetun, niin 
älköön häntä nimitettäkö kirjailijaksi vaan sen mukaan mitä 
hän todella on ajanut takaa! 

FAipRos Miksi sinä häntä nimittäisit? 

SOKRATES Viisas olisi ehkä liian mahtipontista, se nimitys 
sopii yksin jumalalle, mutta viisauden ystävä eli filosofi olisi 
chkä sopiva ja kohtuullinen. 

FApros Miksei. 

SOKRATES Mutta sitä jolla ei ole mitään arvokkaampaa 
annettavaa kuin se mitä hän on sepittänyt tai kirjoittanut, 
tuntikaudet sitä käänneltyään ja väänneltyään, lisättyään 
jotakin tähän ja otettuaan pois tuosta, voitaneen kai sanoa 
runoilijaksi tai puheiden kirjoittajaksi tai lakien laatijaksi? 
FAIDROS Aivan niin. 

SOKRATES Kerro tämä ystävällesi. 

FAipRos Entä sinä? Täytyyhän sinunkin ystäväsi saada 
tietää tästä. 

SOKRATES Kenen niin? 

FAIDROS Kauniin Isokrateen tietysti! Mitä sinä hänelle aiot 
sanoa? Ja miksi me häntä nimittäisimme? 

SOKRATES Faidros, Isokrates on vielä nuori. Mutta minä 
sanon mitä minä hänestä ennustan. 

I'AiIDRos No? 

SOKRATES Minusta hänellä on paljon paremmat puhujanlah- 
jat kuin Lysiaalla ja sitäpaitsi hän on luonteeltaan kehitty- 

neempi. Joten minua ei hämmästyttäisi vaikka hän vanhem- 
miten ohittaisi taidossa kaikki muut puhujat, kuin nämä 
olisivat lapsia hänen rinnallaan, eikä minua hämmästyttäisi 
sekään ettei tämä riittäisi hänelle vaan jumalainen kiihko 
ajaisi hänet pitemmälle, sillä tuolla miehellä on filosofin 
hengenlahjat! Tämän viestin minä siis vien näiltä jumalilta 
rakkaalle Isokrateelleni. Hoida sinä Lysias! 

FAinDRos Se tapahtuu. Mutta eikö lähdetä jo, pahin helle on 
ohitse. 

SOKRATES Eikö olisi paikallaan ensin rukoilla tämän paikan 
jumalia? 

FAipDRos Se on totta. 

SOKRATES Rakas Pan ja te muut tässä asuvat jumalat, 
antakaa että minä tulisin sisäisesti kauniiksi ja että ulkoinen 
olisi sopusoinnussa sisäisen kanssa! Viisaus olkoon minun 
rikkauteni älköönkä minulle siunaantuko kultaa enemmän 
kuin järkevä mies kantaa ja kestää! — Tarvitaanko muuta, 
Faidros? Minulle tuo rukous riitti. 

FAipros Liitä minutkin rukoukseesi. Ystävillehän kaikki on 
yhteistä. 

SOKRATES Lähdetään. 

Tämän dialogin selitykset sivulla 398 


KeEFALos Olimme juuri tulleet kotoamme Klazomenaista 126a 
Ateenaan, kun tapasimme torilla Adeimantoksen ja Glauko- 
nin. Adeimantos tarttui silloin käteeni ja sanoi: — Tervetuloa 
Kefalos. Jos jotain voimme täällä tehdä hyväksesi, niin 
annahan kuulua. 

— Sitähän varten minä täällä juuri olen, minä sanoin — että 
pyytäisin teiltä erästä suosionosoitusta. 

— No kerrohan, millainen pyyntö se on, hän sanoi. 

— Mikähän onkaan teidän velipuolenne nimi? En satu b 
muistamaan. Hän oli vasta nuori poika kun viimeksi tulin 
Klazomenaista täällä käymään ja siitä on jo pitkä aika. 
Hänen isänsä nimi oli luullakseni Pyrilampes. 

— Niin oli, Adeimantos sanoi. 

— Ja velipuolenne nimi taas? 

— Antifon. Mutta miksi sitä kysyt? 

— Nämä miehet tässä ovat samasta kaupungista kuin minä 
ja kovin kiinnostuneita filosofiasta, minä selitin. — He ovat 
kuulleet, että tämä Antifon seurusteli paljon Pythodoroksen, 
crään Zenonin ystävän kanssa, ja että hän osaa selostaa 
crään keskustelun jonka Sokrates, Zenon ja Parmenides c 
kerran kävivät keskenään ja josta Pythodoros on usein 
kertonut hänelle. 

— Se on totta, hän sanoi. 

— Mekin haluaisimme nyt kuulla sen, minä sanoin. 

— Ei se ole vaikea järjestää, Adeimantos sanoi. — Nuorena 
miehenä hän opetteli sen hyvin huolellisesti, vaikka nykyisin 

omistaakin suurimman osan ajastaan hevosurheilulle kuten 
aikoinaan samanniminen isoisänsä. Jos haluatte, voimme 
käydä häntä tapaamassa. Juuri äsken hän lähti tästä kotiinsa. 
Hän asuu tässä aivan lähellä, Melitessa. 

Niinpä lähdimmekin sitten liikkeelle ja löysimme Antifonin 
kotoaan antamassa ohjeita sepälle ohjasten sovittamisesta. 
Kun hän oli lähettänyt sepän luotaan ja hänen veljensä olivat 
kertoneet hänelle minkä vuoksi olimme saapuneet, hän heti 
tunsi minut aikaisemmasta käynnistäni ja tervehti kovin 
ystävällisesti. Kun pyysimme häntä toistamaan tuon keskus- 
telun, hän ensin vastusteli mutta suostui sitten kuitenkin, 
vaikka sanoi, että se oli kovin vaivalloista. 

Hän sanoi Pythodoroksen kertoneen, kuinka Zenon ja 
Parmenides kerran saapuivat suureen Panathenaia-juhlaan. 
Parmenides oli silloin jo varsin iäkäs, noin 65-vuotias, jo 
aivan harmaantunut, mutta hieno ja jalo katsannoltaan. 
Zenon oli siihen aikaan noin nelikymmenvuotias, kookas ja 
komea mies, ja Parmenideen sanottiin olleen häneen rakastu- 
nut. Antifon kertoi, että he asuivat Pythodoroksen luona 
kaupungin muurien ulkopuolella Kerameikoksessa ja että 
Sokrates ja muutamia muita hänen mukanaan tuli sinne 
kuuntelemaan Zenonin kirjoituksia, jotka Parmenides ja 
Zenon silloin ensimmäistä kertaa olivat tuoneet Ateenaan. 
Sokrates oli silloin aivan nuori mies. Zenon itse luki heille; 
Parmenides sattui olemaan ulkona. Pythodoros oli kertonut, 
että enää vain aivan vähän oli lukematta, kun hän itse astui 
sisään ja hänen mukanaan Parmenides ja Aristoteles, se, 
josta sitten tuli yksi kolmestakymmenestä tyrannista, niin 
että he kuulivat vain sen vähän mikä kirjoituksesta vielä oli 
lukematta. Pythodoros itse kyllä jo aikaisemmin oli kuullut 
Zenonin lukevan sen. 

Sokrates kuunteli loppuun asti ja pyysi sitten, että ensim- 
mäisen kappaleen ensimmäinen väite luettaisiin uudelleen. 
Niin tehtiin, ja Sokrates sanoi: 

— Mitä tällä oikein tarkoitat, Zenon? Sitäkö, että jos 
olemassaolevia on monta, niiden täytyy olla sekä samanlaisia 
että erilaisia, mikä on mahdotonta. Sillä eihän samanlainen 

voi olla erilainen eikä erilainen samanlainen. Sitäkö tarkoi- 
tat? 

— Sitä juuri, sanoi Zenon. 

— Ja jos siis on mahdotonta, että erilainen voisi olla 
samanlainen ja samanlainen erilainen, on myös mahdotonta, 
että moneutta olisi olemassa. Sillä jos moneutta olisi olemas- 
sa, se johtaisi mahdottomuuteen. Onko siis tutkielmasi 
tarkoituksena vain vastoin kaikkia todisteluja väittää, että 
moneutta ei ole olemassa? Onko mielestäsi jokainen tutkiel- 
masi osa sen väitteen todistus, niin että katsot esittäväsi yhtä 
monta todistusta kuin tutkielmassasi on osia siitä, että 
moneutta ei ole olemassa? Sitäkö tarkoitat, vai olenko 
ymmärtänyt sinut väärin? 

— Etlainkaan, sanoi Zenon. — Olet täysin oikein käsittänyt 
teokseni tarkoituksen. 

— Huomaan, Parmenides, jatkoi Sokrates, — että Zenon ei 
vain muuten halua olla läheinen ystäväsi, vaan myös kirjoi- 
tuksissaan tulla sinua lähelle. Sillä hänen kirjoituksensa 
sisältää jokseenkin samaa kuin sinunkin, mutta hän vain 
kääntää ajatuksen takaperin ja koettaa harhauttaa meidät 
uskomaan, että hän sanoo jotain muuta. Sillä sinä sanot 
runomuotoisessa kirjoituksessasi, että kaikkeus on yksi ja 
esität siitä erinomaisen hyviä todisteita. Hän taas väittää, että 
moneutta ei ole olemassa ja esittää sen puolesta varsin monia 
ja painavia todisteita. Toinen teistä sanoo että ykseys on, ja 
loinen että moneutta ei ole, ja kumpikin esittää asian siinä 
muodossa, että vaikka sanotte jokseenkin samaa, niin näyttää 
siltä kuin ette sanoisi ensinkään samaa, suoritus, joka kyllä 
ylittää meidän muiden ymmärryksen. 

— Niin kyllä, Sokrates, sanoi Zenon. — Mutta et kuitenkaan 
ole tajunnut kirjoitukseeni sisältyvää totuutta kokonaisuudes- 
saan. Sillä vaikka tosin seuraat jälkiä valppaana kuin sparta- 
lainen vainukoira, sinulta jää huomaamatta, ettei teokseni 
lainkaan ole kirjoitettu siinä tarkoituksessa kuin sinä vihjaat, 
ja ihmisten pettämiseksi luulemaan, että tässä nyt on saatu 
aikaan jotakin suurta. Tuo sinun mainitsemasi seikka on 
pelkkä yhteensattuma. Tosiasiassa teoksen tarkoituksena on 

tukea Parmenideen väitettä niitä vastaan, jotka yrittävät 

d tehdä hänet naurunalaiseksi osoittamalla, että jos vain yksi 
on olemassa, siitä muka seuraa monia naurettavia johtopää- 
töksiä, jotka ovat ristiriidassa itse väitteen kanssa. Tämä 
minun teokseni on vastaus niille jotka väittävät, että moni on 
olemassa, ja maksaa heille samalla mitalla, korkojen kanssa, 
osoittamalla että heidän oma väitteensä monen olemassaolos- 
ta osoittautuu vielä naurettavammaksi kuin väite yhden 
olemassaolosta, jos vain oletusta seuraa riittävän pitkälle. 
Sellaisen väittelyhalun vallassa kirjoitin nuorena miehenä 

e teokseni, mutta joku varasti minulta kirjoituksen niin että en 
edes päässyt harkitsemaan, pitäisikö sen nähdä päivänvalo 
vai ei. Et huomaa, Sokrates, että teoksen on kirjoittanut 
taistelunhaluinen nuori mies eikä kunnianhimoinen varttunut. 
Mutta muuten kyllä, kuten jo sanoin, olet aivan oikein 
arvannut teoksen tarkoituksen. 

— Hyväksyn huomautuksesi, sanoi Sokrates, — ja uskon 
että asia on niin kuin sanoit. Mutta sanohan minulle, oletko 
sitä mieltä, että on olemassa itsenäinen samanlaisuuden idea 

129a ja sen vastakohta, erilaisuus, ja että sinä ja minä ja kaikki, 
mitä kutsumme moneksi, otamme osaa näihin kumpaankin, 
niin että ne jotka osallistuvat samanlaisuuteen tulevat saman- 
laisiksi tällä tavalla ja siinä määrin kuin ne siihen osallistu- 
vat, ja että ne jotka osallistuvat erilaisuuteen tulevat erilaisik- 

si, ja ne jotka osallistuvat molempiin tulevat olemaan molem- 
pia. Jos nyt kaikki oliot osallistuvat kumpaankin vastakoh- 
taan ja ne tämän osallistumisen vuoksi ovat keskenään sekä 

b samanlaisia että erilaisia, niin mitäpä ihmeellistä siinä on? 
Mutta jos joku pystyy osoittamaan sinänsä samanlaiset 
erilaisiksi ja erilaiset samanlaisiksi, niin se olisi jo minusta 
kummallista. Mutta jos joku todistaa, että oliot jotka kuulu- 
vat noihin kumpaankin lajiin ovat sekä saman- että erilaisia, 

ei se minusta, Zenon, ole mitään niin merkillistä, ei liioin se, 
että joku osoittaa, että kaikki onkin yksi, koska kaikki on 
osallisena yhdessä, ja että ne samalla ovat monta, koska ne 
ovat osallisia moneudesta. Mutta jos hän saa todistetuksi, 
että se mikä todella on yksi on samalla monta, ja vastaavasti, 

c että todella monet ovat yksi, silloin olen jo ihmeissäni. Sama 

pitää paikkansa kaikesta muustakin. Jos joku osoittaa, että 
lajeilla ja ideoilla itsellään on nämä vastakkaiset ominaisuu- 
det, niin sitä kyllä sietää ihmetellä. Jos hän tahtoo todistaa, 
että minä olen sekä yksi että monta, niin ei siinä mitään 
kummallista ole. Hän voi nimittäin sanoa tahtoessaan todis- 
taa minun olevan monta, että minussa on oikea puoli ja vasen 
puoli, etupuoli ja selkäpuoli, alaruumis ja yläruumis kaikki 
erikseen. Ilmeisestikin otan osaa moneuteen. Ja kun hän 
tahtoo todistella, että minä olen yksi, hän sanoo, että meitä 
on tässä seitsemän ihmistä, joista minä olen yksi ja olen niin 
ollen osallinen yhdestä. Kummankin väitteen hän siis pystyy 
todistamaan oikeaksi. Jos nyt joku ryhtyy todistelemaan, että 
tällaiset oliot ovat samalla sekä monta että yksi — kivet ja 
puunkappaleet ja sen sellaiset - myönnämme, että hän kyllä 
todistaa että yksi ja moni on olemassa, mutta ei sitä, että yksi 
on monta ja moni on yksi. Hänen väitteessään ei ole mitään 
ihmeellistä, vaan olemme siitä kaikki yhtä mieltä. Mutta jos 
joku, kuten juuri sanoin, ensin ottaa erilleen pelkät ideat 
sinänsä, kuten samanlaisuuden ja erilaisuuden ja ykseyden ja 
moneuden ja lepotilan ja liikkeen ja niin edelleen ja näyttää, 
että ne voidaan liittää yhteen ja erottaa, niin olisinpa, Zenon, 
perin hämmästynyt. Olette kyllä käsitelleet tätä aihetta 
mielestäni varsin vaikuttavasti. Mutta vielä paljon enemmän 
ihmettelisin, kuten sanoin, jos joku voisi osoittaa että itse 
ideoissa, jotka tavoitetaan järkeilyllä, vallitsee sama moni- 
mutkainen sekavuus kuin minkä te olette osoittaneet vallitse- 
van silmin nähtävissä olioissa. 

Pythodoros sanoi, että hän Sokrateen puhuessa luuli Par- 
menideen ja Zenonin panevan pahakseen joka ainoan hänen 
sanansa, mutta päin vastoin, nämä seurasivat tarkkaavaisesti 
hänen esitystään ja silloin tällöin katsahtivat hymyillen 
toisiinsa ikään kuin olisivat ihailleet Sokratesta. Kun hän oli 
lopettanut, Parmenides lausuikin: 

— Voi Sokrates, kuinka ihailtava onkaan into jolla paneu- 
dut keskusteluun. Sanohan minulle, itsekö olet keksinyt 
crottaa toisistaan varsinaiset ideat ja ne oliot, jotka ovat 
niistä osallisia? Oletko sitä mieltä, että on olemassa jotain 
sellaista kuin samanlaisuus sinänsä erillään meissä olevasta 

samanlaisuudesta, ja ykseys ja moneus ja kaikki se, mistä 
juuri kuulit Zenonin puhuvan? 

— Olen kyllä, sanoi Sokrates. 

— Ja myös, kysyi Parmenides, — uskotko olevan olemassa 
oikeudenmukaisuuden idean itsessään ja kauniin ja hyvän 
idean ja kaikkien senkaltaisen asioiden idean? 

— Kyllä uskon, hän sanoi. 

— Entä onko olemassa ihmisen idea erillään meistä ja 
kaikista muista meidän kaltaisistamme, ihmisen idea ja tulen 
idea ja veden idea? 

— Näistä olen kyllä usein ollut kahden vaiheilla, Sokrates 
sanoi, — onko oikein esittää niistä vastaava väite vai ei. 

— No oletko ymmälläsi sellaisistakin asioista, Sokrates, 
joista tuollainen väite tuntuisi naurettavalta esitettäväksi, 
kuten hius tai muta tai lika tai jokin muu erityisen vähäarvoi- 
nen tai mitätön asia, niin ettet tiedä pitäisikö sanoa olevan 
olemassa niidenkin ideat erillään siitä, minkä kanssa joudum- 
me tekemisiin, vai e1? 

— Fi suinkaan, sanoi Sokrates. — Sellaiset oliot ovat sitä 
millaisina me ne näemme. Eiköhän olisi aika kummallista 
uskoa, että niilläkin on idea. Ja kuitenkin minua on joskus 
vaivannut ajatus, pitäisikö tämä ideavälite ulottaa kaikkialle. 
Mutta kun sitten olen tämän kannan ottanut, minut valtaa 
halu lähteä pakoon, koska pelkään putoavani johonkin 
järjettömyyksien kaivoon ja joutuvani joron jäljille. Kun 
palaan niiden asioiden kohdalle, joista äsken sanoimme, että 
niillä on idea, pysähdyn askartelemaan niiden parissa. 

— Sinähän olet vielä niin kovin nuori, Sokrates, sanoi 
Parmenides. 

— Filosofia ei vielä sillä tavoin ole saanut sinua valtaansa 
kuin se myöhemmin saa, niin kuin arvelen. Silloin et halveksi 
noita vähäarvoisia asioita. Nyt sinä nuoruutesi vuoksi vielä 
otat huomioon ihmisten mielipiteen. Sanohan minulle, oletko 
tosiaan sitä mieltä, että on olemassa ideoita, joihin nämä 
muut oliot kuuluvat ja siitä saavat nimensä, niin että ne 
tulevat samanlaisiksi sen johdosta, että kuuluvat samanlai- 
suuden ideaan, kauniiksi ja oikeudenmukaisiksi siksi että 
kuuluvat kauneuden ja oikeudenmukaisuuden ideaan? 

— Aivan varmasti, vakuutti Sokrates. 

— No niin. Eikö kukin yksityinen olio osallistu joko koko 
ideaan tai vain osaan siitä vai onko olemassa vielä jokin 
kolmas tapa osallistua? 

— Kuinka voisi olla? 

— Oletko sitä mieltä, että koko idea, joka on yksi, on 
jokaisessa yksityisessä oliossa, joita on monta? 

— Mikä sitä estäisi niissä olemasta, Parmenides? 

— Nokun siis kerran idea, joka on yksi ja sama, on samalla 
kertaa monissa erillisissä yksilöissä, se on silloin itse itses- 
tään erillään. 

— Fi välttämättä, sanoi Sokrates, — jos se on ikään kuin 
päivä joka, vaikka on yksi ja sama, on yhtä aikaa monessa 
paikassa eikä kuitenkaan ole erillään itsestään. Näin jokainen 
idea, vaikka se on yksi ja sama, voisi olla yhtä aikaa kaikissa 
olioissa, jotka kuuluvat sen piiriin. 

— Tuohan on sukkelaa, Sokrates, sanoi Parmenides. — Saat 
yhden ja saman olemaan samanaikaisesti monessa paikassa, 
aivan kuin levittäisit purjeen monen ihmisen yläpuolelle ja 
sanoisit sitten, että se on yhtenä monen päällä. Sitäkö tahdot 
sanoa? 

— Ehkäpä sitä, vastasi Sokrates. 

— No olisiko purje siinä tapauksessa kokonaisuudessaan 
kunkin päällä, vai osa siitä yhden ja osa toisen päällä? 

— Osa. | 

— Siispä ideat itse ovat jaollisia osiin, sanoi Parmenides, — 
ja oliot, jotka ovat osallisia ideasta kuuluvat vain osaan siitä 
eikä niillä kullakin ole osuutta koko ideaan vaan ainoastaan 
osaan siitä. 

— Siltä näyttää. 

— Haluatko, hyvä Sokrates, siis väittää, että yksi idea itse 
asiassa on jaollinen ja silti yksi? 

— En suinkaan, vastasi Sokrates. 

— Fi, sillä katsohan nyt. Jos sinulla on suuruuden idea ja 
sinä jaat sen osiin ja jokainen suuri olio on suuri siksi, että se 
on osallinen suuruuden ideasta pienemmällä osalla kuin tämä 
idea, niin eikö se tunnu jotenkin järjettömältä? 

— Kyllä. 

— Tai edelleen. Jos kukin saa pienen osan samansuuruisuu- 
den ideasta, joka osa on pienempi kuin samansuuruisuus itse, 
niin voiko se olla samansuuruinen kuin jokin muu olio? 

— Sehän on mahdotonta. 

— Tai olettakaamme, että meistä jollakulla on osuus pie- 
nuuden ideasta. Silloin pienuuden idea on tätä osuutta 
suurempi koska tämä on sen osa, ja näin itse pienuus on 
suurempi. Mutta se, johon osa pienuuden ideasta lisätään, 
tulee olemaan pienempi eikä suurempi kuin aikaisemmin. 

— Tuonyt ainakin on mahdotonta. 

— Millä tavoin sitten, hyvä Sokrates, toiset oliot voisivat 
sinun mielestäsi osallistua ideoihin, jolleivät ne voi olla 
osallisina niiden osista eivätkä niistä kokonaan? 

— Voi hyvä Zeus, eipä tuohon kysymykseen näytä olevan 
helppo löytää vastausta. 

— No hyvä on. Mitä sitten sanot seuraavasta kysymykses- 
tä? 

— Annahan kuulua. 

— Kuvittelen sinun tulleen siihen johtopäätökseen, että 
jokainen idea on yksi, seuraavalla tavalla: On joukko esinei- 
tä, jotka sinusta näyttävät isoilta, ajattelet katsoessasi niitä 
että niissä kaikissa toteutuu sama idea, suuruus, ja päättelet, 
että suuri on yksi idea. 

— Totta puhut. 

— Mutta jos sielusi silmillä katselet tuota suuruutta itseään 
ja noita monia isoja esineitä samalla tavalla, niin eikö tule 
esiin vielä yksi suuruuden idea, jonka nojalla niiden kaikkien 
täytyy näyttää suurilta? 

— Kyllä siltä näyttää. 

— Tulee siis esiin toinen suuruuden idea, tuon alkuperäisen 
suuruuden idean ja noiden siitä osallisina olevien esineiden 
lisäksi. Ja niiden lisäksi tulee jälleen uusi, jonka ansiosta 
kaikki edellä mainitut oliot ovat suuria. Eikä näin ollen 
mikään noista sinun ideoistasi ole yksi, vaan niiden luku on 
ääretön. 

— Mutta Parmenides, Sokrates sanoi. — Eikö jokainen 
noista ideoista ole ajatus, joka ei voi syntyä muualla kuin 
sielussa? Siten jokainen niistä on yksi, eikä suinkaan joudu 

moninkertaistumaan sillä tavoin kuin sinä sanot? 

— Onko siis, Parmenides kysyi, — jokainen niistä yksi 
ajatus olematta silti ajatus mistään? 

— Se on mahdotonta, vastasi Sokrates. 

— Ajatuksen täytyy siis olla ajatus jostakin? 

Niin täytyy. 
Olevasta vai olemattomasta? 
Olevasta. 

— Siis ajatus jostain yhdestä, jonka tuo ajatus toteaa olevan 
kaikissa ja kuitenkin olevan vain yksi idea? 

— Aivan niin. 

— Eikö silloin tuo, jonka ajatellaan olevan yksi ja aina 
sama kaikissa, ole juuri idea? 

— Nähtävästi on pakko niin päätellä. 

— No hyvä on sitten, sanoi Parmenides. — Eikö sama 
välttämättömyys joka saa sinut väittämään, että muut oliot 
ovat osallisina ideoista, pakota sinua myös ajattelemaan, että 
kaikki oliot ovat ajatusta ja että kaikki siis ajattelevat, tai, 
että ne tosin ovat ajatusta, mutta eivät ajattele? 

— Ei tuossakaan kyllä ole järkeä, sanoi Sokrates. — Mutta 
minusta, hyvä Parmenides, asia näyttää lähinnä olevan näin: 
Ideat ovat luonnossa ikään kuin malleina, joita muut oliot 
muistuttavat ja jäljittelevät. Muitten olioitten osallistuminen 
ideoihin ei merkitse mitään muuta kuin että ne ovat noiden 
ideoiden kaltaisia. 

Parmenides jatkoi: — Jos olio on samanlainen kuin sen idea, 
voiko idea olla olematta samanlainen kuin tuo olio, sikäli 
kuin olio on tehty idean kaltaiseksi? Vai onko olemassa jokin 
mahdollisuus, että samanlainen on erilainen kuin samanlai- 
nen? 

— Noeihän sellaista mahdollisuutta ole. 

— Ja eikö, jos on kaksi samanlaista oliota, niiden ole aivan 
pakko olla osallisina samasta ideasta? 

— Pakko on. 

— Ja eikö se, mistä ne ovat osallisia ja mikä tekee ne 
samanlaisiksi, ole juuri samanlaisuuden idea itse? 

— Kyllä varmasti. 

— Silloin ei olekaan mahdollista, että jokin olisi samanlai- 

nen kuin idea tai idea samanlainen kuin jokin muu. Sillä aina 
ilmestyisi idean rinnalle toinen idea, ja jos se olisi jonkin 
kanssa samanlainen, taas toinen idea, eikä koskaan lakkaisi 
syntymästä uusia ideoita, jos idea on samanlainen kuin se 
olio, joka on siihen osallisena. 

— Tuohan on aivan totta. 

— Näin ollen siis toiset oliot eivät voi olla osallisia ideasta 
samanlaisuutensa perusteella, vaan meidän tulee etsiä osallis- 
tumiselle jokin toinen peruste. 

— Siltä näyttää. 

— Näetkö nyt, hyvä Sokrates, minkälaisiin vaikeuksiin 
joudutaan, jos oletetaan ideoitten olevan itsenäisiä ja erillisiä 
olioita? 

— Kyllä minä sen näen. 

— Voit olla varma siitä, että tosiasiassa et vieläkään tajua, 
kuinka suuriin vaikeuksiin joudut jos oletat, että jokainen 
idea on yksi ja erillään muista olioista. 

— Kuinka niin, että en tajua? kysyi Sokrates. 

— Syitä on useita, mutta tärkein on seuraava: Jos joku 
sanoo, että ideoista ei ole mahdollista saada tietoa, jos ne 
ovat sellaisia kuin me sanomme niiden olevan, ei vastaväittä- 
jä voi todistaa hänen olevan väärässä ellei itse ole kokenut 
väittelijä ja lahjakas sekä halukas seuraamaan hyvin pitkää 
ja varsin monimutkaista todistelua. Muuten ei se, joka 
välttää, ettei ideoista voida mitään tietää, tule vakuuttuneek- 
SI. 

— Kuinka niin? kysyi Sokrates. 

— Koska, hyvä Sokrates, minusta näyttää että sinä tai kuka 
muu tahansa, joka väittää, että jokaisesta oliosta on olemassa 
jokin itsenäinen idea, on ensiksikin yhtä mieltä siitä, että 
mikään noista ideoista ei ole meissä. 

— Eipä tietenkään, sillä silloinhan ne eivät olisi itsenäisiä, 
sanoi Sokrates. 

— Aivan oikein. Ja niiden ideoiden olemus, jotka ovat sitä 
mitä ovat suhteessa toisiinsa, riippuu vain niistä itsestään 
eikä olioista, jotka ovat meidän ympärillämme, jäljitelmistä 
tai miksi niitä nyt sitten haluaa sanoa, joista me olemme 
osallisia ja joiden mukaan meitä kulloinkin nimitetään. Ja 

nämä meidän ympärillämme olevat samannimiset oliot taas 
ovat suhteessa vain toisiinsa, mutta eivät ideoihin. Ne 
muodostavat oman ryhmänsä eivätkä kuulu yhteen samanni- 
misten ideoiden kanssa. 

— Nyten oikein ymmärrä tarkoitustasi. 

— Esimerkiksi, jos joku meistä on jonkun isäntä tai orja, 
hän ei ole isännän sinänsä, isännän idean orja, eikä isäntä ole 
orjan sinänsä, orjan idean isäntä. Kumpikin on ihminen ja 
ihmisenä joko ihmisen orja tai ihmisen isäntä. Toisaalta 
isännyys sinänsä on isännyyttä suhteessa orjuuteen ja orjuus 
samoin itse isännyyden orjuutta. Meillä ei ole mitään teke- 
mistä niiden kanssa eikä niillä meidän kanssamme, vaan, 
kuten sanoin, ne ovat suhteessa toisiinsa ja me puolestamme 
suhteessa toisiimme. Ymmärrätkö nyt, mitä tarkoitan? 

— Kyllä, sanoi Sokrates. — Ymmärrän hyvin, mitä tarkoi- 
tat. 

— Niin myös tieto, jatkoi Parmenides, — jos se on tietoa 
sinänsä, on tietoa totuudesta sinänsä. 

— Totta kai niin on. 

— Ja samoin jokainen laji tietoa sinänsä on tietoa kustakin 
vastaavasta oliosta sinänsä, eikö niin? 

— Kyllä. 

— Ja eikö toisaalta meidän tietomme ole tietoa meidän 
ympärillämme olevasta totuudesta, ja eikö jokainen meidän 
tietomme laji ole tietoa jostakin meidän totuutemme lajista? 

— Kieltämättä. , 

— Mutta ideat itse — kuten myönnät — eivät kuulu meidän 
maailmaamme eivätkä voikaan kuulua. 

— Eivät voi. 

— Ja erilaisista ideoista on tietoa vain tiedon idealla 
sinänsä. 

— Niin on. 

— Ja tiedon ideaa meillä ei ole. 

— Ei ole. 

— Ideoista me emme siis mitään tiedä, koska meille ei ole 
osallisuutta tiedosta sinänsä. 

— Ilmeisesti emme. 

— Niinpä meille siis jää tuntemattomaksi kauneus sinänsä 

ja hyvyys sinänsä ja kaikki sellainen, jonka idean oletamme 
olevan olemassa. 

— Pelkäänpä, että niin on. 

— Ja nyt meidän on tehtävä vieläkin pelottavampi johto- 
päätös. | 

— Mikä se sitten on? 

— Sanot varmaankin, että sikäli kuin on olemassa jokin laji 
tietoa sinänsä sen täytyy olla paljon täsmällisempää kuin 
meidän tietomme, ja sama koskee kauneutta ja muuta 
sellaista. 

— Niin sanon. 

— Jos ylipäänsä jollakulla on osallisuutta tietoon sinänsä, 
etkö sanokin, että kaikkein todennäköisimmin jumalalla on 
tuo kaikkein täsmällisin tieto? 

— Tietenkin niin sanon. 

— Olisiko sitten jumalan, jos hänellä on tuo tieto, mahdol- 
lista tietää tämän meidän maailmamme asioista? 

— Miksiei olisi? 

— Koska, sanoi Parmenides, — olemme yksimielisiä siitä, 
että noilla ideoilla ei ole mitään tekemistä tämän meidän 
maailmamme kanssa eikä meidän maailmallamme mitään 
tekemistä ideoiden kanssa, vaan ne ovat kumpikin maailma 
erikseen. 

— Siitä olemme yhtä mieltä. 

— Jos siis jumalalla on ehdottomin herruus ja täsmällisin 
tieto, ei hänen herruutensa koskaan voi ulottua hallitsemaan 
meitä eikä hänen tietonsa ulotu meihin eikä mihinkään 
meidän asioihimme. Samoin meidän valtamme ei ulotu 
jumalien maailmaan eikä meidän tietomme ole tietoa mistään 
jumalallisesta. Jumalat, tämän saman päättelyn mukaisesti, 
eivät ole meidän herrojamme eikä heillä ole mitään tietoa 
ihmisten asioista, juuri siksi, että he ovat jumalia. 

— On tosiaan melko hämmästyttävä todistelu jos jumalalta 
riistetään tietämisen mahdollisuus. 

— Ja kuitenkin, hyvä Sokrates, sanoi Parmenides, — tässä 
on vain muutamia niistä monista vaikeuksista, jotka väistä- 
mättä seuraavat siitä, että olioitten ideat todella ovat olemas- 
sa ja että kukin niistä esitetään joksikin itsenäiseksi. Niinpä 

sitten henkilö, joka saa kuullakseen tuollaisen väitteen, 
joutuukin ymmälle ja päättelee, ettei ideoita ole olemassa, ja 
että vaikka ne olisivatkin olemassa, ihmisolennolla ei voi olla 
niistä mitään tietoa. Hän näyttää pikemminkin itse olevan 
oikeassa, ja häntä on — kuten sanottu — tavattoman vaikea 
saada vakuuttuneeksi päinvastaisesta. Vain hyvin suurilla 
luonnonlahjoilla varustettu mies voi tajuta, että jokaisella b 
oliolla on lajinsa ja oma itsenäinen olemuksensa, ja vielä 
ihailtavammat lahjat vaaditaan siltä, joka itse saa selville 
nämä seikat ja vielä pystyy opettamaan toista erittelemään ne 
oikein. 

— Yhdyn siihen mitä sanot, Sokrates lausui. — Puhut aivan 
minun mieleni mukaisesti. | 

— Mutta jos nyt joku, jatkoi Parmenides, — ottaen huo- 
mioon kaiken tämän ja muut samanlaiset vastaväitteet kiel- 
tää, että olioitten ideoita on olemassa eikä erota kullekin 
oliolle jotakin ideaa, hänen järkensä jää vaille jalansijaa kun 
hän kieltää, että kunkin olion idea aina pysyy samana, ja sillä c 
tavoin hän menettää täysin kyvyn käydä tällaista keskuste- 
lua. Olet nähdäkseni hyvin selvillä siitä. 

— Olen kylläkin. 

— Sillä mitä silloin tulisi koko filosofiasta? Mihin kääntyi- 
simme, ellei meillä olisi tietoa näistä asioista? 

— En tosiaan tiedä, en ainakaan tällä hetkellä. 

— Se johtuu siitä, sanoi Parmenides, — että sinä yrität liian 
aikaisin määritellä, mitä on kaunis, oikeudenmukainen, hyvä 
ja muut sellaiset ideat, ennen kuin olet saanut tarpeeksi 
harjaannusta. Huomasin sen näet kuullessani sinun toissapäi- d 
vänä keskustelevan täällä tämän Aristoteleen kanssa. Voit 
olla vakuuttunut, että innostuksesi loogiseen väittelyyn on 
jalo ja jumalallinen. Mutta kehitä ja harjoita itseäsi siinä 
taidossa, vaikka se näyttää hyödyttömältä ja vaikka monet 
sanovat sitä tyhjänpäiväiseksi suunsoitoksi, kun vielä olet 
nuori. Jollet niin tee, totuus jää sinulta tavoittamatta. 

— Mitä harjoitusmenetelmää sitten pitäisi noudattaa, hyvä 
Parmenides? kysyi Sokrates. 

— Sitä, jota kuulit Zenonin noudattavan. Kuitenkin minua e 
miellytti sinussa se että sanoit hänelle, että et välittänyt 

tutkistella näkyväistä ja harhauttavaa maailmaa, vaan sel- 
laista, mikä tajutaan ajattelemalla ja jota voidaan nimittää 
ideoiksi. 

— Aivan niin, sanoi Sokrates, — koska mielestäni näkyväi- 
sessä on helppo osoittaa, että oliot ovat sekä samanlaisia että 
erilaisia tai minkälaisia hyvänsä. 

— Hyvä niin, mutta sitä paitsi ei riitä, että katsoo vain mitä 
seuraa olettamuksesta, että jotain on olemassa, vaan on myös 
katsottava mitä seuraa kun olettaa, että sitä ei ole olemassa, 

— Mitä tarkoitat? kysyi Sokrates. 

— Esimerkiksi, sanoi Parmenides, — ottakaamme tämä 
Zenonin olettamus. Jos moni on olemassa, mitä tapahtuu 
noille monille olioille toistensa suhteen ja suhteessa yhteen, ja 
yhdelle suhteessa itseensä ja suhteessa moniin? Ja jos taas 
monta ei ole olemassa, on tutkittava, mitä tapahtuu yhdelle ja 
monelle itsensä ja toistensa suhteen. Ja edelleen, jos oletat, 
että samanlaisuus on olemassa tai ei ole olemassa, mitkä ovat 
seuraukset kummastakin olettamuksesta siihen nähden mihin 
ne kohdistuvat, ja muihin olioihin nähden suhteessa sekä 
itseensä että toisiinsa. Sama periaate koskee erilaisuutta ja 
liikettä ja liikkumattomuutta ja syntymistä ja häviämistä ja 
itse olemista ja olemattomuutta. Sanalla sanoen, esititpä 
minkä hyvänsä olettamuksen jonkin olemassaolosta tai ole- 
mattomuudesta tai jonkin muun vaikutuksen alaisena olemi- 
sesta, sinun on tarkasteltava mitä tapahtuu sille suhteessa 
itseensä ja mihin tahansa muuhun, minkä valitset tarkastelun 
kohteeksi, ja samoin suhteessa useampiin sekä kaikkiin 
yhdessä. Ja sinun on tarkasteltava muitakin olioita suhteessa 
itseensä ja mihin muuhun hyvänsä minkä kulloinkin valitset, 
oletitpa olettamuksesi kohteen olevan olemassa tai ei, jos 
haluat täydellisesti harjaantua näkemään totuuden oikein. 

— Voi Parmenides, Sokrates sanoi, — kylläpä annat valta- 
van tehtävän, enkä oikein ymmärräkään sinua. Mutta etkö 
haluaisi itse asettaa jotain olettamusta ja sitten käydä läpi 
tutkimuksen vaiheet, niin ymmärtäisin paremmin? 

— Se on iso työ minun ikäiselleni miehelle, hyvä Sokrates. 

— No entä sinä Zenon, sanoi Sokrates. — Etkö sinä voisi 
tehdä sitä meille? 

Zenon sanoi hymyillen: — Pyytäkäämme sitä Parmenideel- 
ta itseltään. Hän on tosin aivan oikeassa sanoessaan, että 
sinä et oikein käsitä kuinka työlään tehtävän hänelle annat. 
Ja jos meitä olisi tässä useampia, ei olisikaan kohtuullista 
pyytää sitä häneltä, sillä eivät nämä ole asioita joista on 
soveliasta puhua suurelle kuulijakunnalle, varsinkaan hänen 
jässään. Sillä suurin osa ihmisistä ei tajua, että ilman sellaista 
kaikkien näkökohtien monipuolista tarkastelua ja pitkää 
vaeltamista olettamuksesta olettamukseen on mahdotonta 
päästä perille totuudesta. Yhdyn sen vuoksi Sokrateen pyyn- 
töön saadakseni itsekin pitkästä aikaa kuunnella tällaista 
tarkastelua. 

Antifon sanoi Pythodoroksen kertoneen, että kun Zenon 
näin puhui, pyysivät Pythodoros itse ja Aristoteles ja muut 
läsnäolijat Parmenidesta esittämään näytteen siitä tarkastelu- 
tavasta jota oli tarkoittanut ja pyysivät, ettei hän kieltäytyisi. 
Parmenides sanoi silloin: — Pakko kai tässä on suostua, 
vaikka minusta kyllä tuntuu samalta kuin Ibykoksen hevo- 
sesta. Sehän oli vanha kilpahevonen joka vapisi kun se 
valjastettiin kilparattaitten eteen, kun se vanhasta kokemuk- 
sesta tiesi mitä tuleman piti. Ibykoshan näet eräässä runos- 
saan kertoo kuinka hän vanhoilla päivillään rakastui vastoin 
tahtoaan, ja vertaa itseään tuohon hevoseen. Niin minutkin 
valtaa kauhu kun ajattelen, millaisen sanojen valtameren yli 
minun on lähdettävä uimaan vielä vanhana miehenä. Mutta 
kai minun on tehtävä teidän mieliksenne, varsinkin kun 
olemme tässä omassa keskuudessamme, niin kuin Zenon 
sanoi. Mistä siis aloitan? Minkä hypoteesin ensin asetan? 
Kun minun nyt kerran täytyy näin ankaraan leikkiin lähteä, 
niin tahtoisitteko että aloitan itsestäni ja tarkastelen mitä 
seuraa omasta olettamuksestani, joka koskee yhtä ideana, 
siitä väitteestä siis, että yksi joko on olemassa tai ei ole? 

— Kaikin mokomin, sanoi Zenon. 

— Kuka siis esiintyy vastaajana? Saanko ehdottaa, että 
nuorin joukosta? Hänen vastaväitteistään on vähimmin vai- 

vaa ja hän todennäköisesti sanoo mitä ajattelee. Ja sillä aikaa 
kun hän esittää vastauksensa saan vähän hengähtää. 

— Valmis olen, sanoi Aristoteles. — Minä olen nuorin 
joukosta, niin että minua kai tarkoitat. Teehän siis kysymyk- 
sesi niin minä vastaan. 


— Nohyvä on, sanoi Parmenides. — Jos on olemassa yksi, tuo 
yksi ei voi olla monta, eihän? — Ei tietenkään. — Yhdessä ei 
siis voi olla osia eikä yksi voi olla kokonainen. — Mitä tuo 
tarkoittaa? — Osahan on aina osa jostain kokonaisuudesta. — 
Niin on. — Ja mikä sitten on kokonainen? Eikö kokonainen 
ole se, mistä ei puutu mitään osaa? — Totta kai. — Siispä 
kummassakin tapauksessa yksi koostuisi osista, olipa se 
kokonainen tai oli siinä osia. — Niinhän asian täytyy olla. — 
Siispä kummassakin tapauksessa näin ollen yksi olisi monta 
eikä yksi. — Totta on. — Mutta sehän ei saa olla monta vaan 
sen täytyy olla yksi. — Ei saa. — Siispä — jos yksi on yksi, se ei 
ole kokonainen eikä siinä ole osia. — Ei ole. — No jos siinä ei 
ole osia, siinä ei liioin ole alkua eikä loppua eikä keskikohtaa, 
sillä nehän olisivat sen osia. — Aivan oikein. — Mutta alku ja 
loppuhan ovat jokaisen olion äärirajat. — Tietenkin. — Yksi on 
siis ääretön, jos sillä kerran ei ole alkua eikä loppua. — Niin 
on. Se on ääretön. — Ja se on vailla muotoa. Se ei ole 
osallinen enempää pyöreästä kuin suorastakaan muodosta. — 
Kuinka niin? — Pyöreä on tietenkin sellainen, jonka ääret 
ovat joka kohdassa yhtä kaukana keskuksesta. — Niin on. — 
Ja suora on sellainen, missä keskusta päästä katsoen peittää 
kummankin loppupuolen. — Niin on. — Näin ollen yhdellä 
olisikin osia ja se olisi monta, jos se nimittäin olisi osallinen 
suorasta tai pyöreästä muodosta. — Aivan niin. — Mutta kun 
siinä ei ole osia, se ei voi olla suora enempää kuin pyöreä- 
kään. — Aivan oikein. — Ja kun niin on, se ei voi olla missään 
paikassa, sillä se ei voi olla jossakin muussa eikä itsessään. — 
Mitä tuo nyt tarkoittaa? — Jos se olisi jossakin muussa kuin 
Itsessään, niin se missä se on ympäröi sitä, ja tuon muun osat 
koskettaisivat sitä monessa kohdassa. Mutta sitä, mikä on 
yksi ja missä ei ole osia ja millä ei ole pyöreän ominaisuutta, 
ei voi koskettaa ympäriltä monesta paikasta. — Ei kylläkään. 

— Mutta — toiselta puolen — jos yksi olisi itsessään, se olisi 
itsensä eikä minkään muun ympäröimä. Sillä mikään ei voi 
olla missään mikä ei ympäröi sitä. — Sehän olisikin mahdo- 
tonta. — Mutta onhan se, mikä ympäröi, muuta kuin ympäröi- 
ty. Sillä yksi kokonaisuus ei voi olla samalla sekä se, mihin 
vaikutetaan, että se, mikä vaikuttaa. Silloinhan yksi ei enää 
olisi yksi, vaan kaksi. — Sehän on totta. — Siispä yksi ei ole 
missään. Se ei ole itsessään eikä missään muussakaan. — Ei 
niin. — No kun näin on asianlaita, niin katsotaanpa voiko se 
olla levossa tai liikkeessä. — Miksei voisi? — Koska liikkues- 
saan se joko vaihtaisi paikkaa tai siinä itsessään tapahtuisi 
muutos. Nämähän ovat ainoat liikkeen muodot. — Aivan niin. 
— Mutta jos jokin muuttuu muuksi kuin se itse on, se ei enää 
voi olla yksi. — Eipä tietenkään. — Niinpä se ei voi liikkua 
muuttumalla. — Ilmeisestikään ei. — Entäpä siirtymällä pai- 
kasta toiseen? — Ehkä niin. — Jos yksi vaihtaisi paikkaa, se 
joko pyörisi paikallaan tai siirtyisi yhdestä paikasta toiseen. 
— Niinhän sen pitäisi tehdä. — Mutta jos se pyörisi, sillä 
pitäisi olla keskus ja osia, jotka pyörisivät keskustan ympä- 
rillä. Mutta kuinka sellainen, millä ei ole keskusta enempää 
kuin osiakaan, voisi pyöriä keskustan ympäri? — Ei millään. 
— Mutta entäpä jos yksi vaihtaa paikkaa ja on milloin 
yhdessä, milloin toisessa paikassa ja liikkuu sillä tavalla? — 
Niin, jos se ylipäänsä liikkuu. — Emmekö juuri osoittaneet, 
että yksi ei voi olla missään? — Kyllä osoitimme. — Eikö 
silloin vielä mahdottomampaa ole tulla johonkin? — En 
oikein ymmärrä miksi. — Jos jokin tulee johonkin, ei kai se 
vielä voi olla siinä, mihin se on vasta tulossa, eikä kokonaan 
sen ulkopuolella, koska se kerran on jo siihen tulemassa. — 
Niin täytyy olla. — Jos nyt jollekin tällaista tapahtuu, niin 
vain sellaiselle, jossa on osia. Sillä samanaikaisesti osa siitä 
olisi jo toisessa paikassa ja osa sen ulkopuolella. Mutta 
sellainen, millä ei ole osia, ei voi samanaikaisesti olla 
kokonaisuudessaan minkään sekä sisällä että ulkopuolella. — 
Se on totta. — Fikö siis sellaisen, millä ei ole osia ja mikä ei 
ole kokonainen, ole vielä mahdottomampaa tulla johonkin, 
koska se ei voi tulla mihinkään enempää osina kuin kokonai- 
senakaan? — Siltä näyttää. — Se ei siis siirry paikasta toiseen 

tai jonkin sisään eikä liiku liioin pyörimällä eikä muuttuma!- 
la joksikin toiseksi. — Ilmeisesti ei. — Siispä yksi ei voi olla 
minkäänlaisessa liikkeessä. — Fi, se on liikkumaton. — 
Edelleen väitämme, että yksi ei voi olla minkään sisässä. — 
Niinhän väitämme. — Siispä yksi ei ole koskaan samassa 
paikassa. — Miksi ei? — Koska, jos se olisi samassa paikassa, 
se olisi jossakin. — Niin tietysti. — Ja mehän totesimme, että 
yksi ei voi olla jossakin muussa eikä liioin itsessään. — Sitä se 
ei voi. — Siispä yksi ei koskaan ole samassa paikassa. — Ei 
tosiaan. — Mutta sellainen, mikä ei koskaan ole samassa 
paikassa, ei koskaan ole liikkumaton eikä levossa. — EFi niin. 
— Siis tosiaan näyttää siltä, että yksi e1 ole liikkumaton eikä 
levossa. — Siltä tosiaan näyttää. — Eikä se liioin ole sama 
itsensä eikä minkään muun kanssa eikä liioin eri kuin itse on 
tai jokin muu. — Nyt en oikein ymmärrä. — Jos se olisi jokin 
muu kuin itsensä, se olisi muu kuin yksi eikä enää silloin olisi 
yksi. — Totta. — Jos se olisi sama kuin jokin muu, se olisi tuo 
muu eikä enää olisi itsensä. Näin ollen se ei tässäkään 
tapauksessa olisi mitä on, nimittäin yksi, vaan jotain muuta 
kuin yksi. — Aivan niin. — Se ei siis ole sama kuin jokin muu 
eikä mikään muu kuin itsensä. — Ei. — Eikä se voi olla eri 
kuin jokin muu niin kauan kuin se on yksi. Sillä yksi ei voi 
olla eri kuin jokin toinen, vaan ainoastaan toinen voi olla eri 
kuin toinen, ei mikään muu. — Aivan oikein. — Niin ollen se ei 
ole muu ainakaan sen perusteella, että se on yksi, vai mitä? — 
Ei todellakaan. — Mutta ellei se sen perusteella ole muu, ei se 
ole sitä liioin itsensä vuoksi. Ja ellei se ole muu itsensä 
vuoksi, se ei myöskään itse ole muu, ja kun se kerran ei ole 
muu missään suhteessa, se ei myöskään ole eri kuin mikään 
toinen. — Aivan oikein. — Ja kuitenkaan yksi ei ole sama 
itsensä kanssa. — Miksi ei? — Koska yhden olemus ei ole 
sama kuin saman. — Kuinka ei ole? — Siksi, että jos jokin 
tulee samaksi kuin jokin toinen, se ei välttämättä tule 
yhdeksi. — Kuinka niin? — Se, mikä tulee samaksi kuin moni, 
tulee pakostakin moneksi eikä yhdeksi. — Se on totta. — Mutta 
jos ei olisi mitään eroa yhden ja saman välillä, niin kun 
jostakin milloin hyvänsä tulisi sama, siitä samalla tulisi yksi, 
ja milloin yksi, samalla aina sama. — Totta kai. — Niinpä jos 

yksi on sama itsensä kanssa, se ei itsessään ole yksi. Ja näin 
ollen yksi ei ole yksi. Mutta tämähän on mahdotonta. Niinpä 
yhden siis on mahdotonta olla eri kuin jokin muu tai sama 
kuin se on itse. — Se on mahdotonta. — Ja siten siis yksi ei voi 
olla sama eikä eri kuin se se itse tai jokin muu. — Ei voi. — 
Eikä yksi voi olla samanlainen eikä erilainen kuin se itse tai 
jokin muu. — Kuinka ei voi? — Koska samanlainen on 
sellaista jossa jotenkin vaikuttaa samuus. — Aivan niin. — Ja 
mehän osoitimme, että samuus on olemukseltaan eri asia 
kuin yksi. — Niin osoitimme. — Mutta jos yhteen jotenkin 
vaikuttaa jokin muu kuin se että se on yksi, se joutuu silloin 
olemaan enemmän kuin yksi, ja sehän on mahdotonta. — Niin 
on. — Näin ollen yhdessä ei mitenkään voi olla vaikuttamassa 
sama kuin jossakin toisessa tai siinä itsessään. — Ei voikaan. 
— Näin ollen yksi ei voi olla samanlainen minkään toisen eikä 
liioin itsensä kanssa. — Siltä näyttää. — Eikä yhteen voi 
vaikuttaa se, että se on jotain muuta. Sillä silloinhan siinä 
olisi vaikuttamassa se, että se olisi enemmän kuin yksi. — 
Niin, silloin se olisi enemmän. — Mutta se, johon vaikuttaa 
jokin toinen kuin se itse tai jokin muu, on erilainen kuin se 
itse tai tuo muu, jos kerran se, johon sama vaikuttaa, on 
samanlainen. — Aivan oikein. — Mutta yksi, johon ei koskaan 
vaikuta mikään muu, ei ilmeisesti koskaan ole erilainen kuin 
itsensä tai jokin muu. — Eipä tietenkään. — Näin ollen yksi ei 
voi olla samanlainen eikä erilainen, ei itsensä eikä minkään 
muunkaan kanssa. — Ilmeisesti ei. — Jos näin on, se ei voi olla 
yhtä suuri eikä eri suuri kuin se on itse tai jokin muu. — 
Kuinka niin? — Koska, jos se on yhtä suuri, se on mitoiltaan 
sama kuin se, minkä kanssa se on yhtä suuri. — Aivan niin. — 
Jos se taas on:suurempi tai pienempi kuin ne joiden kanssa se 
on yhteismitallinen, siihen sisältyy enemmän mittayksiköitä 
kuin niihin jotka ovat sitä pienempiä, ja vähemmän kuin 
niihin jotka ovat suurempia. — Niinpä niin. — Ja kun ovat 
kysymyksessä oliot, joiden kanssa se on yhteismitaton, siihen 
sisältyy pienemmät mittayksiköt kuin toisiin ja suuremmat 
kuin eräisiin toisiin. — Niin tietenkin. — Mutta eikö ole 
mahdotonta, että sellaisella, joka ei ole osallinen samuudesta, 
on samat mitat kuin jollakin, tai mitään muutakaan samaa? — 

Mahdotontahan se on. — Yksi ei siis voi olla samankokoinen 
itsensä eikä minkään muunkaan kanssa, koska se ei ole 
mitoiltaan sama. — Ilmeisestikään ei. — Mutta sisältyipä 
siihen enemmän mittayksiköitä tai vähemmän mittayksiköi- 
tä, niin siinä on osia yhtä paljon kuin siihen sisältyy 
mittayksiköitä. Mutta silloinpa se ei enää olekaan yksi, vaan 
yhtä monta kuin siihen sisältyy mittayksiköitä. — Oikein. — 
Jos siihen sisältyisi vain yksi mittayksikkö, se olisi yhtä 
suurempi kuin tuo mitta. Mutta mehän olemme todenneet, 
että yksi ei voi olla yhtä suuri kuin jokin muu. — Niin 
olemme. — Näin ollen yksi ei voi sisältää yhtä eikä monta 
mittayksikköä eikä muutamaa mittayksikköä eikä sillä yli- 
malkaan ole osallisuutta samuudesta, eikä se ilmeisesti 
koskaan voi olla yhtä suuri itsensä eikä minkään muunkaan 
kanssa, eikä se voi olla suurempi eikä pienempi kuin itse on 
tai jokin muu on. — Tuo on joka suhteessa aivan totta. — 
Kuinkahan on sitten tämän kysymyksen laita. Näyttäisikö 
mahdolliselta, että yksi olisi jotakin vanhempi tai nuorempi 
tai samanikäinen jonkin kanssa? — Miksikäs ei? — Siksi, jos 
se olisi samanikäinen itsensä tai jonkin muun kanssa, sillä 
olisi osallisuus samanaikaisuudesta ja samanlaisuudesta, ja 
mehän sanoimme, että yksi ei voi saada osakseen samanlai- 
suutta eikä samansuuruisuutta. — Niin sanoimme. — Ja että 
yksi ei myöskään ole osallinen erilaisuudesta eikä erisuurui- 
suudesta, senkin me totesimme. — Niin teimme. — Kuinka siis 
yksi voisi näin ollen olla vanhempi tai nuorempi tai samani- 
käinen? — Ei mitenkään. — Niinpä yksi siis ei voi olla 
nuorempi eikä vanhempi eikä samanikäinen kuin itse tai 
jokin muu. — Ilmeisestikään ei. — Niinpä yksi ei siis ylipäänsä 
voi olla olemassa ajassa, jos se kerran on sellainen. Vai eikö 
sen, jos se kerran olisi olemassa ajassa, aina pitäisi olla 
tulemassa itseään vanhemmaksi? — Pitäisi kyllä. — No eikö 
sen, mikä on vanhempi, pidä aina olla vanhempi kuin jokin 
sitä nuorempi? — Miten niin? — Niin että se, mikä tulee 
vanhemmaksi kuin itsensä, tulee samalla nuoremmaksi kuin 
itsensä, jos on määrä olla jotain, mitä vanhemmaksi se tulee. 
— Mitä oikein tarkoitat? — Tarkoitan seuraavaa: Sen, mikä on 
erilainen kuin jokin toinen, ei tarvitse tulla erilaiseksi kuin 

tuo toinen, koska se sitä jo on, vaan sen täytyy olla erilainen 
kuin se, mikä jo on erilainen, sen on täytynyt olla erilainen 
kuin se mikä on ollut erilainen, ja sen täytyy tulevaisuudessa 
olla erilainen kuin se, mikä on oleva erilainen. Mutta sen 
suhteen, mikä paraikaa tulee erilaiseksi, sen ei kuulu olla 
ollut erilainen eikä vastaisuudessa tulla erilaiseksi eikä olla 
erilainen, vaan tulla paraikaa erilaiseksi, ei muuta. — Tuo on 
pakko myöntää todeksi. — Mutta nytpä vanhemmuus merkit- 
see erilaisuutta nuorempaan nähden, eikä mihinkään muu- 
hun. — Niin asia on. — Niinpä sen, mikä tulee itseään 
vanhemmaksi, pitää pakostakin tulla itseään nuoremmaksi. — 
Niin näyttää asian laita olevan. — Tietenkään se ei voi tulla 
joksikin pitemmän tai lyhemmän aikaa kuin se itse on, vaan 
sen täytyy olla tulossa ja olla ja olla ollut ja vastedes olla 
yhtä kauan kuin se itse on. — Ei tuotakaan näytä voivan 
kieltää. — Näyttää siis pakostakin olevan niin, että mikä on 
ajassa ja on osallinen ajasta on itsensä kanssa samanikäinen 
ja tulee samalla sekä vanhemmaksi että nuoremmaksi kuin 
itse on. — Siltä näyttää. — Mutta yksi ei ota osaa tällaisiin 
tiloihin. — Ei ota. — Sillä ei ole mitään osuutta ajasta, eikä se 
ole missään ajassa. — Fi ole. Se on tämän päättelyn lopputu- 
los. — No niin. Eivätkö sanonnat ?ol? ja 'on ollut? ja 'oli 
tulossa joksikin? merkitse osallisuutta menneestä ajasta? — 
Kyllä varmasti. — No eivätkö sitten sanonnat 'on oleva? ja ?on 
tuleva? ja tulee olemaan’ merkitse osallisuutta tulevasta 
ajasta? — Kyllä. — Ja on? ja tulee paraikaa joksikin’ 
nykyhetkeä? — Kyllä niinkin. — Jos siis yksi ei ole millään 
tavalla osallinen mistään ajasta, se ei koskaan ole ollut eikä 
ollut tulossa joksikin eikä koskaan ollut, se ei ole nyt tullut 
joksikin eikä parastaikaa tule joksikin eikä ole, eikä se 
tulevaisuudessa ole tuleva joksikin tai tule olemaan tai ole 
olevaa. — Tuo on totta jos mikään. —- Onko ylipäänsä 
mahdollista olla olemassa jollakin muulla tavalla kuin jolla- 
kin noista tavoista? — Ei ole. — Niinpä yhdellä ei ole mitään 
osallisuutta olemassaoloon. — Ilmeisesti ei. — Silloinhan yksi 
ei ole lainkaan olemassa. — Ilmeisesti ei. — Niinpä yksi ei ole 
olemassa edes ollakseen yksi. Sillä jos se olisi yksi, se olisi jo 
olemassa ja osallinen olemassaolosta, mutta on ilmeistä, että 

yksi ei ole yksi eikä ole olemassa, jos tähän todisteluun on 

142a uskomista. — Näyttää mahdottomalta kieltääkään. — Mutta 
jos jokin ei ole olemassa, onko sitten mitään mikä koskee sitä 
tai kuuluu sille? — Ei tietenkään. — No sittenhän sillä ei ole 
nimeä, sille ei ole ilmausta eikä siitä ole tietoa, havaintoa eikä 
käsitystä. — Ilmeisestikään ei. — Sille ei siis voi antaa nimeä 
eikä siitä voi puhua eikä muodostaa käsitystä, eikä siitä voi 
saada tietoa eikä mikään olio voi sitä havaita. — Ei. — Onko 
siis tosiaan mahdollista, että kaikki tuo pitää paikkansa 
yhdestä? — No ei minusta. 

b — Palataan sitten jälleen alkuperäiseen hypoteesiin ja kat- 
sotaan, tulisiko siitä esiin jotain uutta jos tutkimme sitä vielä 
kerran. — Kaikin mokomin tehdään niin. — Sanomme 'näin: 
Meidän on päästävä yksimielisyyteen siitä, mitä seuraa, jos 
yksi on olemassa, mitä hyvänsä siitä seuraakin. Eikö niin? — 
Aivan niin. — Tarkastellaanpa nyt asiaa alusta alkaen. Jos 
yksi on olemassa, onko mahdollista, että se on olemassa, 
mutta ei ole osallinen olemassaolosta? — Fi, se ei ole 
mahdollista. — Näin ollen yksi on olemassa, mutta sen 
olemassaolo ei ole sama kuin yksi. Sillä jos se olisi sama kuin 

c yksi, se ei olisi yhden olemassaolo eikä yksi olisi siitä 
osallinen, vaan olisi sama asia sanoa että yksi on olemassa 
kuin sanoa että yksi on yksi. Mutta meidän kysymyksemme- 
hän ei ole »mitä seuraa jos yksi on yksi?» vaan »mitä seuraa 
jos yksi on olemassa?» Oletko samaa mieltä? — Täysin. — 
Eikö siis ”on olemassa? merkitse muuta kuin ?yksi? — Totta 
kai. — Jos siis sanomme lyhyesti: ?yksi on”, niin eikö se ole 
samaa kuin jos sanoisimme, että yksi on osallinen olemises- 
ta? — Kyllä. — K ysykäämme siis jälleen: Mitä seuraa, jos yksi 
on olemassa? Katsohan, eikö tämä olettamus pakostakin 
merkitse sitä, että yhdessä on osia? — Kuinka niin? — Kas 

d näin: Jos siitä mikä on yksi sanotaan että se on, ja yhdestä 
olevaisesta sanotaan että se on yksi, ja olemassaolo ja yksi 
eivät ole sama asia, mutta kuuluvat yhteen siinä minkä 
olemme yhdessä olettaneet, niin eikö olemassaolevan yhden 
silloin pidä olla kokonaisuus, jonka osina ovat yksi ja 
oleminen? — Kieltämättä. — Sanommeko kumpaakin näistä 
osista vain osaksi, vai pitääkö osaa, sikäli kuin se on osa, 

nimittää kokonaisuuden osaksi? — Kokonaisuuden osaksi. — 
Ja kokonaisuus on siis se, joka on yksi ja jolla on osia. — 


K yllä. — Entä nyt, voiko jompi kumpi näistä olemassaolevan e 


yhden osista, jotka ovat yksi ja olemassaoleminen, jäädä 
ilman toistaan? Voiko yksi olla olematta osa olemassaoloa 
tai olemassaolo osa yhtä? — Ei se ole mahdollista. — Ja niin 
muodoin jälleen molemmilla näistä osista on osat yksi ja 
oleminen ja pienimmälläkin osalla on nämä kaksi osaa ja niin 
edelleen loppumattomiin, niin että olipa osa mikä hyvänsä, 
sillä on aina nämä kaksi osaa. Yhdellä on aina osana 
oleminen ja olemisella yksi. Näin ollen, koska yksi on aina 
tulossa kahdeksi, se ei koskaan voi olla yksi. — Ilmeisestikään 
el. — Näin ollen siis yksi, jos se on olemassa, on luvultaan 
ääretön. — Siltä tosiaan näyttää. — Lähdetäänpä etenemään 
toiseen suuntaan. — Mihin sitten? — Sanomme, että yksi on 
osallinen olemisesta, koska se on. — Niin. — Ja juuri siitä 
syystä havaitsemme, että yksi on moni. — Niin. — No, jos 
muodostamme vain ajatuksissamme käsityksen yhdestä si- 
nänsä, Ilman sitä mistä sanomme sen olevan osallinen, niin 
onko yksi vai moni sellainen yksi sinänsä, jonka sanomme 
olevan osallinen olemassaolosta? — Sanoisin että yksi. — No 
katsotaanhan. Eikö sen oleminen ole eri asia ja yksi sinänsä 
er1 asia, jos kerran yksi ei ole olemista, vaan yksi on osallinen 
olemisesta? — Niinhän asian täytyy olla. — Niinpä siis, jos 
oleminen ja yksi ovat molemmat eri, yksi ei ole eri kuin 
oleminen siksi, että se on yksi, eikä oleminen eri kuin yksi, 
koska se on olemista, vaan ne eroavat toisistaan sen nojalla, 
että ne ovat eri ja muuta. — Niin on. — Näin ollen muu ei ole 
sama enempää yhden kuin olemisenkaan kanssa. — Ei 
tietenkään. — Niinpä siis jos ryhdymme valitsemaan ja 
otamme niistä erilleen olemisen ja muun, tai olemisen ja 
yhden, tai yhden ja muun, jokaisessa tapauksessa valitsemme 
kaksi asiaa joista aivan oikein voidaan käyttää nimitystä 
molemmat. — Mitä tarkoitat? — Tarkoitan seuraavaa. Voim- 
me puhua olemassa olemisesta. — Niin voimme. — Ja voimme 
samoin puhua yhdestä. — Siitäkin. — Emmekö siis ole 
puhuneet niistä molemmista? — Kyllä vain. — Ja kun siis 
puhun olemisesta ja yhdestä, enkö puhukin molemmista? — 

Kyllä varmasti. — Ja myös kun puhun olemisesta ja muusta 
tai muusta ja yhdestä, minä tällä tavoin kummassakin 
tapauksessa puhun molemmista. — Niin puhut. — Jos asioista 
oikein käytetään nimitystä molemmat, voidaanko niistä 
käyttää tätä sanaa ilman, että niitä on kaksi? — Ei voida. — 
Jos on kaksi, onko mitenkään mahdollista, että kumpikin 
niistä kahdesta ei olisi yksi? — Ei mitenkään. — Siis kun äsken 
mainituista kukin kaksi muodostavat parin, niin eikö kukin 
näiden parien jäsenistä ole yksi? — Niin kai. — No jos kukin 
niistä on yksi, niin jos lisätään mikä hyvänsä yksi johonkin 
pariin, niin eikö summa ole kolme? — Kyllä. — Ja kolme on 
pariton luku ja kaksi on parillinen. — Tietenkin. — No hyvä. 
Jos kaksi on olemassa niin täytyy myös olla olemassa 
kahdesti, ja jos kolme niin kolmesti, koska kahden perustana 
on kahdesti yksi ja kolmen perustana kolmesti yksi. — Niin 
täytyy. — No niin. Jos on kaksi ja kahdesti niin eikö myös 
pidä olla kahdesti kaksi? Ja jos on kolme ja kolmesti niin 
eikö myös pidä olla kolmesti kolme? — Totta kai. — Jos nyt 
on kolme ja kahdesti ja kaksi ja kolmesti, eikö myös pidä olla 
kahdesti kolme ja kolmesti kaksi? — Se on selvää. — Näin 
ollen on parillinen kertaa parillinen ja pariton kertaa pariton, 
pariton kertaa parillinen ja parillinen kertaa pariton. — Niin 
on. — Jos nyt näin on asia, luuletko, että jää mitään lukua, 
jonka ei välttämättä tarvitse olla olemassa? — Ei millään 
muotoa. — Jos siis yksi on olemassa, täytyy myös olla 
olemassa luku. — Niin täytyy. — Mutta jos luku on olemassa, 
on olemassa monta ja suorastaan ääretön määrä olemassao- 
levia. Vai eikö luku ole määrältään ääretön ja eikö se tule 
osalliseksi olemassaolon käsitteestä? — On tietenkin. — Jos 
siis luku kaikkiaan on osallinen olemassaolosta, niin eikö 


jokainen luvun osa ole siitä osallinen? — On kyllä. — Onko 


siis olemassaolo jakautunut kaikkien monilukuisten olioitten 
kesken ja eikö sitä puutu niiltä miltään, pienimmästä suurim- 
paan? No, koko kysymyshän on järjetön. Kuinka voisi 
olemassaolo puuttua miltään olemassaolevalta? — Ei miten- 
kään. — Se on siis jakautunut pienimpien ja suurimpien ja 
kaikenkokoisten olioitten osalle, se on jakautunein kaikesta 
mitä on, ja olemassaolon osien lukumäärä on ääretön. — Niin 

on asian laita. — Sen osien lukumäärä on siis kaikkein suurin? 
— Niin on, suurin kaikista. — Hyvä. Onko niistä mikään osa 
olemassaoloa, mutta ei kuitenkaan ole osa? — Kuinka niin 
voisi olla? — Mutta jos se on osa, niin sen täytyy — niin minä 
ajattelen — sikäli kuin se on olemassa, olla yksi olio, sillä se ei 
voi olla i mikään”. — Ei tietenkään voi. — Jokaiseen 
olemassaolon osaan kuuluu siis yksi, eikä tämä puutu 
pienemmältä eikä suuremmalta eikä miltään muultakaan 
osalta. — Ei puutu. — Mutta ajattelehan tätä kysymystä: 
Voiko yksi olla monessa paikassa samanaikaisesti, ja silti 
olla kokonainen? — Kun ajattelen sitä niin huomaan, että 
mahdotontahan se on. — Siispä yksi on jakautunut osiin, jos 
se kerran ei ole kokonainen. Muutenhan se ei voi kuulua 
kaikille olemassaolon osille kuin jakautuneena. — Ei voikaan. 
— Ja sitä, millä on osia, on yhtä monta kuin sillä on osia. — 
Niin on. — No mutta silloinhan ei olekaan totta se, mitä äsken 
sanoimme, että olemassaolo on jakautunut suurimpaan mää- 
rään osia. Sillä se ei ole jakautunut useampaan osaan kuin 
yksi, vaan yhtä moneen osaan kuin yksi. Sillä olemassaololta 
ei puutu yhtä eikä yhdeltä olemassaoloa, vaan nuo kaksi on 
jaettu tasan kaikille olioille. — Siltä todellakin näyttää. — 
Yksi, koska olemassaolo jakaa sen, onkin monta ja lukumää- 
rältään ääretön. — Niinpähän näyttää. — Näin ollen siis ei 
vain olemassaoleva yksi ole moni, vaan myös yhden sinänsä, 
jonka olemassaolo jakaa osiin, täytyy olla moni. — Niin 
täytyy. — Ja kun nyt osat ovat kokonaisuuden osia, on yksi 
kokonaisuuden rajoittama. Vai eivätkö osat sisälly kokonai- 
suuteen? — Kyllä sisältyvät. — Ja se, mikä sulkee sisäänsä, 
muodostaa rajan. — Tietenkin. — Näin ollen siis yksi, joka on 
olemassa, on yksi ja myös moni, sekä kokonaisuus että sen 
osat, sekä rajallinen että ääretön. — Niin näyttää olevan. — 
Eikö siis, jos se kerran on rajallinen, sillä myös ole ääret? — 
Totta kai. — No niin. Jos se on kokonainen, eikö sillä myös 
ole alku ja keskikohta ja loppu? Vai voisiko olla mitään 
kokonaisuutta ilman noita kolmea osaa? Voisiko, jos yksi 
noista kolmesta osasta puuttuu, se vielä olla kokonainen? — 
Ei voisi. — Siispä näyttää siltä, että yhdellä on alku, loppu ja 
keskikohta. — Niin näyttää. — Mutta keskikohta on yhtä 

pitkän matkan päässä ääristä. Muutenhan se ei olisi keski- 
kohta. — Ei tietenkään. — Ja näyttää siltä, että yhdellä näin 
ollen on osuutta jossakin hahmossa, joko suorassa tai 
pyöreässä tai jossakin niiden kahden sekoituksessa. — Niin 
näyttää. — Jos nyt näin on asia, niin eikö yksi ole sekä 
itsessään että jossakin muussa? — Millä tavoin? — Jokainen 
osahan on kokonaisuuden sisässä eikä mikään osa ole sen 


ulkopuolella. — Niin on. — Kokonaisuus sulkee sisäänsä 
kaikki osat. — Niin sulkee. — Ja yksi on yhtä kuin kaikki sen 
osat, ei enemmän eikä vähemmän kuin kaikki. — Eipä 


tietenkään. — Eikö yksi myös ole kokonaisuus? — On toki. — 
Jos kaikki osat ovat kokonaisuudessa ja yksi on sekä ne 
kaikki että myös itse kokonaisuus ja kokonaisuus sulkee 
sisäänsä kaikki osat, niin yksi sisältyy yhteen, ja siten yksi on 
itsessään. — Ilmeisesti. — Mutta nytpä kokonaisuus ei ole 
osissaan, ei kaikissa eikä joissakin niistä. Sillä jos se olisi 
kaikissa, sen pitäisi myös olla yhdessä, sillä jos se jostakin 
puuttuisi, se ei enää voisi olla kaikissa. Sillä se osa, josta se 
puuttuu, on yksi kaikista, ja jos kokonaisuuus ei ole myös 
tässä yhdessä osassa, kuinka se voisi olla kaikissa? — Ei 
mitenkään. — Eikä se, nimittäin kokonaisuus, voi liioin olla 
joissakin omista osistaan. Sillä jos kokonaisuus olisi joissa- 
kin osissaan, olisi suurempi pienemmässä, mikä on mahdo- 
tonta. — Niin olisi. — Mutta jos kokonaisuus ei ole monissa 
eikä yhdessä eikä kaikissa osissaan, eikö sen täydy olla 
jossain muussa tai ei sitten missään? — Täytyy tietysti. — Ja 
jos kokonaisuus ei olisi missään, se ei olisi mitään, mutta 
koska se on kokonaisuus ja koska se ei ole itsessään, sen 
täytyy olla jossain muussa. Eikö niin? — Aivan niin. — Siis 
yksi, sikäli kuin se on kokonaisuus, on jossain muussa. Ja 
sikäli kuin se on kaikki osansa, se on itsessään. Ja näin ollen 
yhden täytyy olla sekä itsessään että muussa kuin se itse on. 
— Niin täytyy. — No kun kerran yksi on olemukseltaan 
tällainen, eikö sen täydy olla sekä liikkeessä että levossa? — 
Miten niin? — Yksi on ilmeisesti levossa, jos se on itsessään. 
Sillä ollessaan yhdessä niin, että se ei siirry siitä mihinkään 
muuhun, se on samassa kohtaa, nimittäin itsessään. — Niin 
on. — Mutta kai sen, mikä on aina samassa, täytyy olla aina 

levossa? — Totta kai. — No eikö toiselta puolen ole niin, että 
se mikä aina on toisessa, ei koskaan ole samassa kohtaa, ja 
koska se ei ole samassa kohtaa, se ei ole levossa, ja kun se 
kerran ei ole levossa, se on liikkeessä? — Niin on asia. — Näin 
ollen yksi, ollen aina itsessään ja toisessa, aina liikkuu ja aina 
on levossa. — Siltä näyttää. — Ja sen siis täytyy olla sama 
itsensä kanssa ja eri kuin itsensä, ja samoin sama kuin muut 
oliot ja eri kuin muut oliot, jos sillä on äsken mainitut 
ominaisuudet. — Kuinka niin? — Jokainen olio suhteessa 
jokaiseen toiseen olioon on joko sama tai eri. Jollei se ole 
sama eikä eri olio, silloin sillä on osan suhde kokonaisuuteen 
tai kokonaisuuden suhde osaan. — Siltä näyttää. — Onko siis 
yksi osa itsestään? — Ei suinkaan. — Koska se siis ei ole osa 
suhteessa itseensä, se ei voi olla itseensä sellaisessa suhteessa 
kuin kokonaisuus on osaan. — EFi, se on mahdotonta. — Onko 
siis yksi eri kuin yksi? — Ei varmasti. — Se ei siis suinkaan ole 
er1 kuin itsensä. — Ei ole. — Mutta jos se ei ole eri olio eikä osa 
eikä kokonaisuus itsensä suhteen, eikö sen silloin pakostakin 
pidä olla sama itsensä kanssa? — Pakostakin. — No hyvä. 
Eikö sitten olio, joka on toisessa paikassa kuin se itse, joka 
on puolestaan samassa paikassa itsensä kanssa, ole eri kuin 
se itse, koska se kerran on toisessa paikassa? — Niin minusta 
ainakin näyttää. — No nythän me olemme osoittaneet, että 
juuri näin on yhden laita. Se on samalla kertaa sekä itsessään 
että jossain toisessa. — Se tuli osoitetuksi. — Silloinhan 
näyttää siltä, että yksi on eri kuin itsensä. — Niin näyttää. — 
Kuinka nyt siis, jos jokin olio on eri kuin jokin muu, eikö 
tämä silloin puolestaan ole eri kuin se? — Totta kai. — Ja 
eivätkö kaikki oliot, jotka eivät ole yksi, ole eri kuin yksi, ja 
yksi eri kuin ne jotka eivät ole yksi? — Tietenkin. — Silloin 
yksi on eri kuin muut oliot. — Niin on. — Katsohan nyt. 
Eivätkö sama sinänsä ja eri sinänsä ole toistensa vastakoh- 
tia? — Totta kai ovat. — Voiko siis koskaan eri olla samassa 
tai sama eri oliossa? — Ei voi. — Jos siis eriys ei koskaan voi 
olla samassa, ei ole mitään sellaista oliota, missä eri voisi olla 
minkään aikaa. Sillä jos se olisi jossain, vaikka kuinkakin 
lyhyen ajan, niin eri olisi samassa. Eikö näin ole? — On. — 
Mutta koska eri ei koskaan voi olla samassa, se ei koskaan 

voi olla missään mikä on. — Niin on asia. — Siispä eri ei 
koskaan voi olla ei-yhdessä eikä liioin yhdessä. — Ei voi. — 
Näin ollen ainakaan eriyden johdosta yksi ei voi olla eri kuin 
ei-yksi eikä ei-yksi eri kuin yksi. — Ei voi. — Eivätkä ne 
itsensä vuoksi voi erota toisistaan, jolleivät ole osallisina 
eriydestä. — Eivät niin. — Jolleivät ne ole eri olioita joko 
itsensä tai eriytensä vuoksi, niin eivätkö ne silloin tyystin 
pääse olemasta eri olioita? — Pääsevät kyllä. — Mutta ei-yksi 
ei voi olla osallisena yhdestä, sillä silloinhan se ei olisi ei-yksi 
vaan jotenkin se olisi yksi. — Totta. — Eikä ei-yksi voi olla 
luku, sillä silloinhan se ei olisi joka suhteessa ei-yksi, jos sillä 
olisi luku. — Eipä tietenkään. — No entäpä kuuluuko ei-yksi 
yhden osiin? Vai olisiko ei-yksi silloinkin osallinen yhdestä? 
— Olisi. — Jos siis joka tapauksessa yksi on yksi ja ei-yhdet 
ovat ei-yksiä, silloin yksi ei voi olla osa ei-yhdestä eikä 
kokonaisuus, jonka osia ei-yhdet ovat. Eivätkä ei-yhdet ole 
yhden osia eivätkä liioin kokonaisuus, josta yksi olisi osa. — 
Eivät ole. —- Mutta mehän sanoimme, että oliot, jotka eivät ole 
toistensa osia eivätkä kokonaisuuksia, eivät liioin eri olioita 
kuin toiset, ovat samat toistensa kanssa. — Niin sanoimme. — 
Voisimmeko siis sanoa, että koska yhden suhde ei-yksiin on 
tämä, ne ovat keskenään samat? — Kyllä voimme. — Näyttää 
siis siltä, että yksi on eri kuin kaikki muut oliot ja eri kuin itse 
on, mutta myös sama kuin muut oliot ja sama itsensä kanssa. 
— Siltä ainakin näyttää tämän päättelyn perusteella. — Se on 
myös samanlainen ja erilainen kuin itse ja kuin toiset. — 
Todennäköisesti. — Joka tapauksessa, kun äsken osoitettiin, 
että yksi on eri kuin toiset, niin kai toiset on eri kuin yksi. — 
Tietysti. — Se on siis eri olio kuin toiset siinä määrin kuin 
muut ovat eri olioita kuin se, ei enempää eikä vähempää. — 
Totta kai. — Ja ellei siis enemmän eikä vähemmän, niin 
samalla lailla. — Niin. — Sen perusteella siis, että yksi on eri 
kuin toiset ja toiset eri kuin yksi, yhteen vaikuttaa sama kuin 
toisiin ja toisiin sama kuin yhteen. — Mitä oikein tarkoitat? — 
Etkö sano kunkin nimityksen kuuluvan jollekin? — Sanon 
kyllä. — Ja saman nimen voit lausua yhden tai useamman 
kerran. — Niin voin. — Onko nyt niin, että jos lausut tuon 
nimen yhden kerran, sinä mainitset sen, mille tuo nimi 

kuuluu, mutta et silloin, kun lausut tuon nimen monta 
kertaa? Vai sanotko aina saman asian, lausuitpa sen nimen 
yhden kerran tai monta kertaa? — Saman tietenkin. — Eikö 
siis myös sana er?’ ole jonkin asian nimi? — Totta kai. — Kun 
siis lausut tuon sanan, joko yhden kerran tai monta kertaa, 
sinä et käytä sitä sanaa mistään muusta etkä nimitä sillä 
mitään muuta kuin sitä, minkä nimi se on. — En varmasti. — 
Niinpä siis, kun sanomme että muut ovat eri kuin yksi ja yksi 
on eri kuin muut, niin vaikka lausumme sanan ?eri kaksi 
kertaa emme käytä sitä mistään muusta kuin siitä samasta 
olevaisesta, jonka nimi se on. — Aivan niin. — Sikäli kuin siis 
yksi on eri kuin muut ja muut ovat eri kuin yksi, niihin 
vaikuttaa sama eriys itse, eli yhdessä vaikuttaa sama kuin 
muissa. Ja se, missä vaikuttaa sama, on samanlainen, eikö 
niin? — Aivan niin. — Sillä kuten yksi on eri kuin muut, niin 
on samalla perusteella kaikki samanlaista kuin kaikki, sillä 
kaikki on eri kuin kaikki. — Niin näyttää olevan. — Mutta 
samanlainenhan on erilaisen vastakohta. — Niin on. — Ja eri 
on saman vastakohta. — Samoin. — Mutta on myös osoitettu, 
että yksi on sama kuin muut. — Niin tehtiin. — Ja se, että jokin 
on sama kuin muut on sen vastakohta, että tuo jokin on eri 
kuin muut. — Aivan niin. — Ja sikäli kuin se on eri, se 
osoittautuu samanlaiseksi. — Niin. — Mutta sikäli kuin se on 
sama, se on erilainen, koska siinä vaikuttaa sen vaikutuksen 
vastakohta, joka tekee samanlaiseksi. Eri näet liittyi saman- 
laisuuteen. — Aivan niin. — Samuus tekee siis erilaiseksi, 
muutenhan sama ei olisi »erin» vastakohta. — Siltä näyttää. — 
Näin ollen siis yksi on sekä samanlainen että erilainen kuin 
muut, samanlainen sikäli kuin se on eri ja erilainen sikäli 
kuin se on sama. — Noinkin voi ilmeisesti päätellä. — Mutta 
on olemassa toinenkin todistusketju. — Millainen se on? — 
Sikäli kuin jossakin on vaikuttamassa sama, siinä ei vaikuta 
muunlainen, ja koska siinä ei vaikuta muunlainen, se ei ole 
erilainen, ja koska se ei ole erilainen, se on samanlainen. 
Mutta sikäli kuin siinä vaikuttaa eri, silloin myös muunlai- 
nen, ja jos erilaatuinen, niin se on erilainen. — Totta puhut. — 
Niinpä siis yksi, ollen sama kuin muut ja eri kuin muut, sekä 
molemmista näistä syistä että kummastakin erikseen on sekä 

samanlainen että erilainen kuin muut. — Niin on. — Ja koska 
yhden on osoitettu olevan sekä eri kuin se itse että sama kuin 
se itse, eikö se molemmista näistä syistä tai kummastakin 
osoittaudu sekä erilaiseksi että samanlaiseksi itsensä kanssa? 
— Tietenkin. — No niin. Ajattelehan sitten, missä määrin yksi 
voi koskettaa itseään ja muita tai olla koskettamatta. — Sitä 
sietää ajatella. — Luullakseni on tullut osoitetuksi, että yksi 
on kokonaisuudessaan itsessään. — Niin on. — Ja yksi on 
myös muissa olioissa. — Kyllä. — Sikäli kuin yksi on toisissa 
olioissa, se koskettaa niitä. Mutta sikäli kuin se on itsessään, 
se on estynyt koskettamasta toisia olioita; se koskettaa vain 
Itseään, koska se on itsessään. — Siltä näyttää. — Näin ollen 
yksi koskettaa sekä itseään että toisia olioita. — Niin 
koskettaa. — Mutta kuinka nyt on? Eikö sen, minkä on määrä 
koskettaa jotain toista, pidä olla lähinnä sitä, mitä koskettaa 
ja olla siinä paikassa, joka koskettaa sitä paikkaa, missä. 
kosketettava on? — Totta kai. — Ja jos yhden on määrä 
koskettaa itseään, sen pitää olla heti itsensä vieressä ja siis 
siinä paikassa, joka on seuraava siitä paikasta, missä se itse 
on. — Niin täytyy. — Yksi voisi käyttäytyä näin vain jos se 
olisi kaksi, jolloin se voisi olla kahdessa paikassa yhtä aikaa. 
Mutta niin kauan kuin se on yksi, se ei voi sitä tehdä. — Eipä 
suinkaan. — Yksi ei siis voi koskettaa itseään enempää kuin 
olla kaksikaan. — Ei voi. — Mutta ei se voi koskettaa 
muitakaan olioita. — Kuinka niin? — Koska, kuten jo 
osoitimme, jos jonkin on mieli koskettaa jotakin muuta, sen 
pitää olla kosketettavan ulkopuolella ja sen vieressä, eikä 
mitään kolmatta voi olla niiden välissä. — Totta. — Täytyy siis 
olla olemassa vähintään kaksi koskettavaa jos mieli olla 
olemassa kosketusta. — Niin täytyy. — Ja jos noiden kahden 
perään lisätään kolmas, on koskettavia kolme ja kosketuksia 
kaksi. — Niin on. — Ja tällä tavoin, aina kun lisäksi tulee yksi 
koskettava, syntyy lisäksi myös yksi kosketus ja kosketusten 
lukumäärä on aina yhtä pienempi kuin koskettavien luku- 
määrä. Saman verran kuin ensimmäiset kaksi koskettavaa 
ylittävät kosketusten lukumäärän, saman verran koko kos- 
kettavien lukumäärä ylittää kaikkien kosketusten lukumää- 


c rän. Ja niin jatkuvasti, milloin yksi koskettava tulee lisäksi, 

myös kosketusten lukumäärä lisääntyy yhdellä. — Aivan 
oikein. — Olipa siis koskettavien lukumäärä mikä hyvänsä, 
aina on kosketusten lukumäärä yhtä vähemmän. — Niin 


todella on. — Mutta jos on vain yksi, eikä kaksi, ei mitään 
kosketusta ole. — Kuinka niin? — Emmekö vältä, että muut 
eivät ole yksi eivätkä osallistu yhteen, koska ne kerran ovat 
muuta kuin yksi? — Niin väitämme. — Silloinhan muilla ei ole 
mitään lukumäärää, kun kerran yksi ei ole niissä. — Ei 
tietenkään. — Näin ollen toinen ja toiset eivät ole yksi eikä 
kaksi eikä niitä voida nimittää millään muullakaan luvulla. — 
Ei voida. — Yksi on siis ainoastaan yksi eikä voi olla kaksi. — 
Se on selvää. — Eikä kosketusta ole siellä, missä ei ole kahta 
toisiaan koskettavaa. — Ei ole. — Siispä yksi ei kosketa toisia 
olioita eivätkä toiset kosketa yhtä, koska kosketusta ei ole 
olemassa. — Eipä tietenkään. — Näin ollen siis — kaiken tämän 
perusteella — yksi sekä koskettaa kaikkia muita olioita ja 
itseään että ei kosketa. — Niin näyttää olevan. — Onko siis 
yksi yhtä suuri ja eri suuri itsensä ja muitten kanssa? — Mitä 
tarkoitat? — Jos yksi olisi suurempi tai pienempi kuin muut 
oliot, tai muut olisivat suurempia tai pienempiä kuin yksi, 
niin eivät kai ne sen perusteella olisi toinen toistaan suurem- 
pia eivätkä pienempiä että yksi on yksi ja muut oliot ovat 
muita, ainakaan näiden olettamusten nojalla? Mutta jos niillä 
sen lisäksi olisi osallisuus samansuuruisuudesta, ne olisivat 
keskenään samansuuruisia. Mutta jos muilla olisi osallaan 
suuruus ja yhdellä pienuus, tai yhdellä suuruus ja toisilla 
pienuus, niin se jolle kuuluu suuruus olisi suurempi ja se jolle 
pienuus pienempi. — Niinhän täytyy olla. — Onhan olemassa 
nämä kaksi luokkaa, suuruus ja pienuus? Jollei niitä olisi, ne 
eivät voisi olla toistensa vastakohtia eivätkä sisältyä olioihin. 
— Tuo on itsestään selvää. — Jos siis yhteen sisältyy pienuus, 
se sisältyy siihen joko kokonaisuudessaan tai sen osaan. — 
Välttämättä. — Mitä jos se sisältyy kokonaisuuteen? Eikö se 
joko ole yhden kanssa yhdenkokoinen ulottuen yli koko sen 
alan tai sulje sen sisäänsä? — Selvä se. — Ja jos pienuus on 
yhdenkokoinen yhden kanssa, eikö se silloin ole samansuu- 
ruinen kuin yksi, mutta jos pienuus sulkee yhden sisäänsä, se 
on suurempi kuin yksi? — Totta kai. — Mutta voiko pienuus 

olla yhtä suuri kuin jokin tai suurempi kuin jokin ja suorittaa 
siis suuruuden tai samansuuruisuuden tehtävää vaan ei 
omaansa? — Sehän on mahdotonta. — Pienuus ei siis voi 
ulottua yhden koko alaan, vaan jos ensinkään, niin osaan 
siitä. — Niin. — Pienuus ei myöskään voi esiintyä jonkin osan 
koko alalla, sillä silloin sen laita olisi sama kuin sen 
esiintyessä kokonaisuudessa, toisin sanoen, se olisi yhtä suuri 
tai suurempi kuin se osa, jolle se kulloinkin kuuluu. — 
Tietysti. — Siispä pienuus ei voi olla missään oliossa, ei 
osassa eikä kokonaisuudessa. Mikään ei ole pieni lukuunotta- 
matta itse pienuutta. — Nähtävästi ei. — Ei liioin yhteen voi 
sisältyä suuruutta, sillä siinä tapauksessa jokin muu kuin itse 
suuruus, nimittäin se, mihin suuruus sisältyisi, olisi suurempi, 
vaikka siinä ei ole mitään pienuutta joka sen pitää ylittää, jos 
se on suuri. Se näet on mahdotonta sen vuoksi, että pienuutta 
ei ole missään. — Totta. — Mutta suuruus sinänsä ei ole 
suurempi mitään muuta kuin pienuutta sinänsä, ja pienuus 
sinänsä ei ole pienempi mitään muuta kuin suuruutta sinänsä. 
— Ei olekaan. — Muut oliot eivät siis ole suurempia eivätkä 
pienempiä kuin yksi, koska niillä ei ole osallisuutta enempää 
suuruudesta kuin pienuudestakaan, eikä näilläkään ole mah- 
dollisuutta yhteen nähden ylittää eikä alittaa, vaan niin 
voivat tehdä vain toisiinsa nähden, eikä yksi voi olla 
suurempi tai pienempi kuin nämä kaksi tai muut oliot, koska 
sillä ei ole suuruuden eikä pienuuden ominaisuutta. — Ilmei- 
sestikään ei. — Mutta jos yksi ei ole suurempi eikä pienempi 
kuin muut oliot, se ei voi ylittää eikä liioin alittaa niitä. — 
Eipä tietenkään. — Mutta sen, mikä ei ylitä jotakin muuta 
eikä alita sitä, täytyy olla yhtä kokoa ja niin ollen samansuu- 
ruinen. — Totta kai. — Ja näin on laita yhden myös itseensä 
nähden. Jos sillä itsellään ei ole suuruuden eikä pienuuden 
ominaisuutta, se ei voi ylittää eikä alittaa itseään, vaan se on 
yhtä kokoa ja siis yhtä suuri kuin se itse. — Aivan niin. — Yksi 
on siis yhtä suuri kuin se itse ja kuin muut oliot. — Siltä 
näyttää. — Mutta kun yksi sisältyy itseensä, se myös on 
itsensä ulkopuolella ja pitää itsensä sisällään ja on sen vuoksi 
suurempi itseään ja ollessaan samalla se mitä pidetään sisällä 
se on pienempi itseään, joten siis tämän mukaan yksi olisi 

itseään sekä suurempi että pienempi. — Niin olisi. — Ja eikö 
välttämättä myös ole niin, ettei mitään ole yhden ja muiden 
olioiden ulkopuolella? — On tietenkin. — Mutta jos jokin on 
olemassa, sen aina täytyy olla olemassa jossakin. — Niin 
täytyy. — Eikö sen, mikä on jossakin, täydy olla pienempi 
kuin se, missä se on? Eihän ole muuta mahdollisuutta siihen, 
että jokin olisi jossakin. — Ei ole. — Mutta kun kerran mitään 
ei ole muiden olioiden ja yhden ulkopuolella, vaan niiden 
täytyy olla jonkin sisällä, niin eikö niiden pakosta ole oltava 
toisinaan muissa, tai ei sitten missään? — Siltä näyttää. — Ja 
koska yksi on muissa, muiden pitää olla suurempia kuin yksi, 
koska ne pitävät sitä sisällään, ja yhden pienempi kuin 
muiden, koska se sisältyy niihin. Mutta koska muut oliot ovat 
yhdessä, niin saman päättelyn mukaan yksi on suurempi kuin 
muut oliot ja muut pienempiä kuin yksi. — Niin ilmeisesti on. 
— Yksi on siis yhtä suuri, suurempi ja pienempi kuin itse ja 
kuin muut oliot. — Nähtävästi. — Ja jos yksi on suurempi ja 
pienempi ja yhtä suuri kuin itse on, sen tulee sisältää yhtä 
monta ja enemmän ja vähemmän mittayksiköitä kuin se itse 
ja kuin muut oliot, ja jos se kerran sisältää mittayksiköitä, 
siinä on osia. — Tietenkin. — Ja kun se sisältää yhtä monta ja 
enemmän ja vähemmän mittayksiköitä, se on myös luvultaan 
pienempi ja suurempi kuin itsensä ja muut oliot ja yhtä suuri 
kuin itse ja muut, saman päättelyn mukaan. — Kuinka niin? — 
Jos yksi on suurempi kuin jotkin muut oliot, siihen sisältyy 
enemmän mittayksiköitä kuin niihin, ja yhtä paljon kuin on 
mittayksiköitä on myös osia. Ja jos vähemmän, on asianlaita 
vastaavasti. Ja samoin myös, jos yhtä paljon. — Niin on. — 
Näin ollen yksi, ollen itseään suurempi ja pienempi ja yhtä 
suuri kuin se itse, sisältää enemmän ja vähemmän mittayksi- 
köitä kuin se itse ja myös yhtä paljon kuin se itse, ja jos 
kerran mittayksiköitä, myös osia. — Tietenkin. — Ja jos 
yhdessä on yhtä monta osaa kuin siinä itsessään, se myös 
luvultaan on sama kuin se itse, ja jos enemmän, myös 
luvultaan suurempi, ja jos vähemmän, pienempi kuin se itse. 
— Siltä näyttää. — Ja eikö yksi suhtaudu samoin myös muihin 
olioihin? Sillä jos se on suurempi kuin ne, se on myös 
lukumäärältään suurempi kuin ne, ja jos pienempi, niin 

vähäisempi. Ja jos yksi on kooltaan yhtä suuri kuin muut 
oliot, eikö sen pidä olla yhtäläinen myös luvultaan? — 
Välttämättä. — Niinpä siis jälleen tuntuu käyvän ilmi, että 
yksi on lukumäärältään yhtä suuri ja suurempi ja pienempi 
kuin se itse ja kuin muut oliot. — Niin tuntuu. — Onko yksi 
sitten osallinen ajasta? Onko se nuorempi ja tulee nuorem- 
maksi ja vanhempi ja tulee vanhemmaksi kuin se itse on ja 
muut oliot ovat, ja ei ole eikä tule nuoremmaksi tai vanhem- 
maksi kuin itse tai muut, vaikka se on osallinen ajasta? — 
Mitä tarkoitat? — Jos yksi on olemassa, sille kuuluu olemas- 
saolon ominaisuus. — Niin kyllä. — Mutta eikö oleminen ole 
sitä, että jokin on osallinen nyt olevasta ajasta, ja olleena 
oleminen, että on osallinen menneestä ajasta, ja vastaisuudes- 
sa oleminen samoin sitä, että on osallinen tulevasta ajasta? — 
On kyllä. — Yksi on siis osallinen ajasta, jos se on osallinen 
olemassaolosta. — Niin on. — Ja siis ajasta, joka menee 
eteenpäin. — Niin. — Niinpä se siis aina tulee itseään 
vanhemmaksi, jos se kerran liikkuu eteenpäin ajan mukana. — 
Niin tekee. — Muistamme kai, että jokin tulee nuoremmaksi, 
kun vanhempi tulee vanhemmaksi. — Kyllä muistamme. — 
Eikö sitten yksi, koska se tulee itseänsä vanhemmaksi, tule 
vanhemmaksi juuri itseänsä, joka tulee nuoremmaksi? — 
Välttämättä. — Näin ollen yksi tulee siis itseänsä sekä 
nuoremmaksi että vanhemmaksi. Ja se on vanhempi — eikö 
totta? — kun se vanhemmaksi tullessaan on nykyajassa, joka 


-on menneen ja tulevan ajan välissä. Sillä se ei voi siirtyessään 


menneestä tulevaan kulkea tämän hetken ohitse. — Ei voi. — 
Eikö nyt sitten ole niin, että yksi lakkaa tulemasta vanhem- 
maksi, kun se saapuu nykyhetkeen, eikä enää tule vanhem- 
maksi, vaan jo on vanhempi? Sillä sen liikkuessa eteenpäin 
nykyhetki ei koskaan saisi sitä kiinni. Se näet, mikä liikkuu 
eteenpäin, koskettaa sekä nykyhetkeä että tulevaisuutta jät- 
täessään nykyhetken ja tarttuessaan tulevaisuuteen, ja se on 
näin ollen niiden molempien, tulevaisuuden ja nykyhetken 
välissä. — Se on totta. — Mutta jos mikään, mikä on tulossa 
joksikin, ei voi ohittaa nykyhetkeä, niin kuin se on siinä, se 
aina lakkaa tulemasta joksikin ja on sitä, miksi se juuri oli 


d tulossa. — Siltä tuntuu. — Ja näin ollen yksi tullessaan 

vanhemmaksi ja saapuessaan nykyhetkeen lakkaa tulemasta 
vanhemmaksi ja on silloin vanhempi. — Aivan niin. — Ja se on 
vanhempi kuin se, mihin verrattuna se oli tulossa vanhem- 
maksi. Ja se oli tulossa itseään vanhemmaksi. — Aivan niin. — 
Ja mikä on vanhempi, on vanhempi kuin se, mikä on 
nuorempi, eikö niin? — Kyllä. — Silloinhan yksi on nuorempi 
kuin itsensä, kun se tullessaan vanhemmaksi on saapunut 
nykyhetkeen. — Välttämättä. — Mutta yhdelle vallitsee aina 
nykyhetki koko sen olemassaolon ajan. Sillä aina kun se on, 
se on nyt. — Tietenkin. — Yksi näin ollen aina on ja tulee 
itseään vanhemmaksi ja nuoremmaksi. — Niin ilmeisesti 
tekee. — No onko se tai tuleeko se joksikin pitemmän aikaa 
kuin se itse vai samanpituisen ajan? — Samanpituisen. — 
Mutta se, mikä tulee joksikin tai on jotakin samanpituisen 
ajan, on samanikäinen. — Aivan niin. — Mutta samanikäinen 
ei ole vanhempi eikä nuorempi. — Ei ole. — Niinpä yksi, koska 
se on ja tulee samanpituisen ajan itsensä kanssa, ei ole 
itseänsä nuorempi eikä vanhempi eikä sellaiseksi tule. — Olen 
samaa mieltä. — No entäpä tuleeko se vanhemmaksi tai 
nuoremmaksi kuin muut oliot? — Sitä en osaa sanoa. — Sen 
ainakin osaat sanoa, että muita olioita, jos ne ovat muut eikä 
muu, on enemmän kuin yksi. Jos olisi kysymyksessä muu, se 
olisi yksi. Mutta koska kysymyksessä ovat muut,:niitä on 
enemmän kuin yksi ja niitä on monta. — Niin on. — Ja koska 
niitä on monta, ne ovat osallisia luvusta, joka on suurempi 
kuin yksi. — Niin ovat. — Mitä sanommekaan luvuista? 
Sanommeko, että suuremmat luvut ovat syntyneet ja ovat 
olemassa ensin, vai pienemmät? — Pienemmät. — Pienin siis 
saa olemassaolon ensiksi. Sehän on yksi, eikö niin? — Niin 
on. — Yksi on siis kaikista olioista, joilla on luku, syntynyt 
ensiksi. Mutta kaikilla muillakin olioilla on luku, jos ne ovat 
muut eikä muu. — Niin on. — Ja nähdäkseni, koska yksi syntyi 
ensimmäisenä, se tuli ennen ja muut oliot myöhemmin. Mutta 
myöhemmin olemassaolevaksi tullut on nuorempi kuin se, 
mikä on tullut ensiksi. Ja näin ollen kaikki muut oliot olisivat 
nuorempia kuin yksi, ja yksi vanhempi kuin muut. — Niin kai 
olisi. — Kuinkapa on taas tämän asian laita? Onko yksi 
saanut olemassaolon vastoin omaa olemustaan, vai onko se 

mahdotonta? — Se on mahdotonta. — Mutta osoitettiinhan, 
että yhdessä on osia, ja jos siinä on osia, siinä on alku ja 
loppu ja keskikohta. — Aivan niin. — Ja alku, niin yhden kuin 
jokaisen muunkin olion, syntyy ensin ja sitten muut osat, 
siksi kunnes tullaan loppuun. — Kyllä vain. — Ja me 
sanomme, että kaikki nämä muut osat ovat kokonaisuuden ja 
myös yhden osia, ja että se itse on tullut kokonaisuudeksi ja 
yhdeksi samalla hetkellä kuin loppu on saavutettu. — Niin 
meidän on sanottava. — Loppu nähdäkseni syntyy viimeisenä, 
ja sen mukana yksi luonnollisesti saa olemassaolon. Näin 
ollen, jos yksi ei voi saada olemassaoloa vastoin omaa 
olemustaan, niin koska se on syntynyt samalla kertaa kuin 
loppu, sen olemus on sellainen, että se syntyy kaikkien 
muiden jälkeen. — Se on selvää. — Silloin yksi on nuorempi 
kuin nuo muut ja muut ovat vanhempia kuin yksi. — Niin 
minustakin näyttää olevan. — No hyvä on. Eikö yhden alun 
taikka minkä muun osan yhdestä tai mistä muusta hyvänsä, 
jos se on osa, ei osia, pidä olla yksi, koska se on osa? — Kyllä 
pitää. — Siispä yksi syntyy samalla kuin ensinnä syntyvä, ja 
niin ikään yhdessä toisena syntyvän kanssa, eikä se jää 
jälkeen mistään muustakaan joka tulee lisätyksi edellisiin, 
kunnes käytyään ne lävitse viimeiseen saakka yksi tulee 
kokonaiseksi, jäämättä syntymisessä jälkeen keskikohdasta, 
lopusta, alusta tai mistään muusta. — Tuo on totta. — Siispä 
yksi tulee samanikäiseksi kuin kaikki muut, niin että jos yksi 
sinänsä ei ole ristiriidassa oman olemuksensa kanssa, se ei 
ole syntynyt aikaisemmin eikä myöhemmin kuin muut, vaan 
samanaikaisesti. Ja samalla perusteella yksi ei ole vanhempi 
eikä nuorempi kuin muut, eivätkä muut vanhempia tai 
nuorempia kuin yksi Mutta aikaisemman todistelumme 
mukaan yksi on sekä vanhempi että nuorempi kuin muut 
oliot, ja samoin muut ovat nuorempia ja vanhempia kuin 
yksi. — Näin on. — Tällä tavoin siis yksi on olemassa ja on 
saanut olemassaolon. Mutta entäpä yhden tuleminen van- 
hemmaksi ja nuoremmaksi kuin muut ja muiden vastaavasti 
vanhemmiksi ja nuoremmiksi kuin yksi, tai vanhemmaksi tai 
nuoremmaksi tulematta oleminen? Onko olemassaoloon tule- 
misen laita samoin kuin olemassaolemisen, vai ehkä toisin? — 

Sitä en osaa sanoa. — Mutta minä voin sanoa ainakin tämän 
verran, että jos jokin on vanhempi kuin jokin toinen, se ei voi 
tulla vanhemmaksi suuremmalla ikäerolla kuin mikä vallitsi 
heti alussa, eikä, jos jokin on nuorempi, liioin nuoremmaksi. 
Sillä jos yhtä suuret lisätään erisuuriin, olipa kysymyksessä 
aika tai mikä muu hyvänsä, erotus jää aina yhtä suureksi 
kuin se oli alussa. — Niin tietenkin. — Niinpä ei siis mikään 
olevainen voi tulla vanhemmaksi tai nuoremmaksi kuin jokin 
olemassaoleva, koska ikäero on aina sama, vaan jokin on 
vanhempi ja on tullut vanhemmaksi, ja jokin toinen on 
nuorempi ja syntynyt nuoremmaksi, mutta kumpikaan ei ole 
sellaiseksi tulemassa. — Aivan oikein. — Ja yksi, koska se on 
olemassa, ei tule vanhemmaksi eikä nuoremmaksi kuin muut 
olevaiset. — Fi tule. — Mutta katsohan, tulevatko nuo muut 
oliot vanhemmiksi tai nuoremmiksi tällä tavoin. — Millä 
tavoin? — Sillä tavoin kuin yksi osoittautui olevan vanhempi 
kuin muut oliot ja ne taas osoittautuivat vanhemmiksi kuin 
yksi. — Mitä siitä? — Jos yksi on vanhempi kuin muut oliot, se 
on ollut olemassa pitemmän ajan kuin nuo muut oliot. — 
Alvan niin. — Ajattelehan jälleen. Jos lisäämme pitempään ja 
lyhempään aikaan yhtä pitkän ajan, eroaako pitempi aika 
lyhemmästä yhtä suurella vai pienemmällä murto-osalla? — 
Pienemmällä. — Silloinhan ero yhden iän ja muiden iän välillä 
myöhemmin ei ole yhtä suuri kuin alussa, vaan jos yhtä pitkä 
aika lisätään yhteen ja muihin, ero niiden iässä jatkuvasti 
pienenee, vai kuinka? — Niin tekee. — Ja eikö se, mikä eroaa 
vähemmän iässä jostakin muusta kuin aikaisemmin oltuaan 
vanhempi, tule niihin nähden nuoremmaksi, joiden suhteen se 
aikaisemmin oli vanhempi? — Tulee. — Mutta jos yksi tulee 
nuoremmaksi, niin eikö muiden olioiden vuorostaan pidä 
tulla yhden suhteen vanhemmiksi kuin aikaisemmin? — Pitää 
tietysti. — Silloin se, mikä oli alunperin nuorempi, tulee 
vanhemmaksi suhteessa siihen, mikä sai syntynsä aikaisem- 
min ja oli vanhempi. Ensiksi mainittu ei itse asiassa koskaan 
ole vanhempi, mutta on aina tulemassa tuota toista vanhem- 
maksi. Tuo toinen näet käy aina nuoremmaksi ja tämä 
alunperin nuorempi vanhemmaksi. Samoin myös vanhempi 
on tulossa nuoremmaksi kuin nuorempi. Sillä koska ne 

liikkuvat vastakkaisiin suuntiin ne ovat tulossa toisilleen 
vastakkaisiksi, nuorempi vanhemmaksi kuin vanhempi ja 
vanhempi nuoremmaksi kuin nuorempi. Mutta ne eivät ole 
voineet tulla siksi, sillä jos ne olisivat tulleet, ne eivät enää 
tulisi, vaan olisivat. Mutta nyt ne tulevat toisiaan vanhem- 
miksi ja nuoremmiksi. Yksi tulee nuoremmaksi kuin muut 
koska — kuten huomasimme — se on vanhempi ja ennemmin 
syntynyt, ja muut ovat tulemassa vanhemmiksi kuin yksi, 
koska ne ovat myöhemmin syntyneet. Saman päättelyn 
mukaan on muiden suhde yhteen samanlainen, koska havait- 
simme, että ne ovat vanhempia kuin yksi ja saaneet olemas- 
saolonsa aikaisemmin kuin se. — Niin näyttää selvästikin asia 
olevan. — Sikäli kuin mikään ei voi tulla toista vanhemmaksi 
eikä nuoremmaksi, koska nimittäin ne aina eroavat saman 
luvun verran, ei yksi tule vanhemmaksi eikä nuoremmaksi 
kuin muut, eivätkä muut vanhemmiksi tai nuoremmiksi kuin 
yksi. Mutta sikäli kuin se, mikä syntyi aikaisemmin, ja se, 
mikä syntyi myöhemmin, eroavat jatkuvasti eri osan verran, 
sikäli täytyy yhden ja muiden ja kääntäen muiden ja yhden 
tulla toistensa suhteen vanhemmiksi ja nuoremmiksi, vai 
kuinka? — Kyllä niin. — Kaikesta tästä seuraa, että yksi sekä 
on vanhempi että nuorempi itseään ja muita olioita että on 
sellaiseksi tulemassa, mutta myös, että se ei ole vanhempi ja 
nuorempi itseään ja muita olioita eikä sellaiseksi tulemassa. — 
Niin seuraa. — Mutta jos nyt yksi on osallinen ajasta ja sekä 
vanhemmaksi että nuoremmaksi tulemisesta, niin eikö sen 
myös ole pakko olla osallinen menneisyydestä ja tulevaisuu- 
desta ja tästä hetkestä, koska se kerran on osallinen ajasta? — 
Välttämättä. — Siispä yksi sekä oli että on että on oleva ja tuli 
ja tulee ja on tuleva olemaan olemassa. — Totta kai. — Ja oli, 
on ja on vastedes oleva jotakin, mikä koskee sitä ja liittyy 
siihen. — Kyllä. — Ja koska meillä tällä hetkellä on yhdestä 
tietoa ja mielipide ja havainto, niin niitä kaikkia siis on 
olemassa. — Olet aivan oikeassa. — Ja sillä on siis nimi ja 
määritelmä, sitä kutsutaan nimellä ja luonnehditaan sanoin ja 
kaikki muu, mikä sellaisille olioille kuuluu, koskee myös 
yhtä. — Täsmälleen sillä tavalla asia on. 

— Harkitkaamme asiaa vielä kolmannen kerran. Jos yksi 

on sellainen millaiseksi olemme sen todenneet, sekä yksi ja 
moni että ei yksi eikä moni, ja osallinen ajasta, niin eikö sen 
täydy, koska se on yksi, joskus olla osallinen olemassaolosta, 
ja koska se ei ole yksi, joskus -olla vailla osallisuutta 
olemassaolosta? — Täytyy kylläkin. — Mutta voiko se olla 
vailla osallisuutta olemassaolosta silloin, kun se on siitä 
osallinen, ja osallinen olemassaolosta silloin, kun se ei ole 
siitä osallinen? — Ei voi. — Eri aikoina se siis on osallinen 
olemassaolosta ja ei ole siitä osallinen. Tämähän on ainoa 156a 
tapa, millä se voi olla ja olla olematta osallinen samasta. — 
Aivan oikein. — Onko sitten jokin ajankohta, jolloin yksi 
ottaa osaa olemassaoloon ja jokin toinen, jolloin se luopuu 
siitä? Vai miten muuten sillä joskus voi olla jotakin ja joskus 
ei olla, ellei se joskus sekä saa sitä itselleen että luovu siitä? — 
Ei mitenkään. — Mutta etkö sinä sano sitä, että jokin saa 
olemassaolon, syntymiseksi? — Sanon kyllä. — Ja olemassao- 
losta luopumista sinä sanot häviämiseksi. — Niin sanon. — 
Nähtävästi siis yksi, joka sekä saa että menettää olemassao- 
lon, sekä syntyy että häviää. — Niin sen täytyy tehdä. — Ja b 
kun yksi on sekä yksi että moni ja syntyy ja häviää, niin eikö 
se silloin, kun siitä tulee yksi, häviä olemasta moni, ja kun 
siitä tulee moni, häviä olemasta yksi? — Totta kai. — Ja kun 
siitä tulee yksi ja moni, niin eikö sen silloin täydy sekä erota 
että yhtyä? — Välttämättä. — Ja kun siitä tulee erilainen ja 
samanlainen niin sen täytyy erilaistua ja samanlaistua. — 
Niin täytyy. — Ja kun se tulee suuremmaksi ja pienemmäksi 
ja samankokoiseksi sen täytyy suurentua ja pienentyä ja c 
tasoittua. — Niin. — Ja kun se liikkeessä oltuaan pysähtyy ja 
pysähtyneenä oltuaan siirtyy liikkeeseen, se itse ei voi 
lainkaan olla missään ajassa. — Kuinka niin? — Koska ei ole 
mahdollista, että jokin olisi ensin levossa ja sitten liikkeessä 
tai ensin liikkeessä ja sitten levossa ilman, että tapahtuisi 
muutosta. — Ei tietenkään. — Eikä voi olla mitään sellaista 
ajankohtaa, jolloin jokin olio samaan aikaan ei olisi enempää 
liikkeessä kuin levossakaan. — Ei voi. — Eikä olio voi muuttaa 
tilaansa ilman muutosta. — Ei kylläkään. — Milloin tuo 
muutos siis tapahtuu? Sillä olio ei voi muuttaa tilaansa kun 
se on levossa eikä kun se on liikkeessä eikä kun se on ajassa. 

— Fi voikaan. — Onko siis olemassa sellainen kummallinen 
asiantila, jonka vallitessa muutos tapahtuu? — Millainen 
asiantila’? — Hetki’. Sillä ”hetk? näyttää merkitsevän sellais- 
ta kohtaa ajassa, josta muutos tapahtuu jompaankumpaan 
suuntaan. Sillä olio ei muuta tilaansa levosta silloin, kun se 
vielä on levossa, eikä liikkeestä, kun se vielä on liikkeessä, 
vaan tuo luonteeltaan perin kummallinen hetki lankeaa 
liikkeen ja levon väliin. Se ei ole missään ajassa, ja siihen ja 
siitä liikkeessä oleva siirtyy lepotilaan ja levossa oleva 
liiketilaan. — Niin täytyy kai olla. — Ja niin ollen yksi, koska 
on sekä levossa että liikkeessä, muuttuu kumpaankin suun- 
taan, sillä ainoastaan siten se voi olla kummassakin tilassa. 
Mutta tuon muutoksen se suorittaa ajattomassa hetkessä, ja 
silloin se ei ole missään ajassa, eikä liiketilassa eikä lepotilas- 
sa. — Ei niin. — Mutta eikö tämä pidä paikkaansa kaikista 
muistakin muutoksista? Kun olio muuttaa tilaansa olemises- 
ta häviämiseen ja olemattomuudesta tulemiseen, niin eikö se 
käy tietyn liikkeen ja levon välitilan kautta, jos se ei ole eikä 
ole olematta, ei ole tulossa eikä häviämässä? — Niin näyttää 
olevan. — Ja saman päätelmän mukaan, kun yksi siirtyy 
yhdestä moneksi ja monesta yhdeksi, se ei ole yksi eikä moni, 
ei eroamisen eikä yhtymisen tilassa. Ja siirtyessään samanlai- 
suudesta erilaisuuteen ja erilaisuudesta samanlaisuuteen se ei 
ole samanlainen eikä erilainen eikä samanlaistumassa enem- 
pää kuin erilaistumassakaan. Ja siirtyessään pienestä suurek- 
si ja samankokoiseksi ja päin vastoin se ei ole pieni eikä suuri 
eikä samankokoinen eikä suurenemassa eikä pienenemässä 
eikä tasoittumassa. — Ilmeisestikään ei. — Kaikki tämä siis 
pitää paikkansa yhden suhteen, jos yksi on olemassa. — 
Aivan niin. 

— Mutta eikö meidän ole myös katsottava, mitä muille 
olioille tapahtuu, jos yksi on olemassa? — On syytä katsoa 
sitäkin. — Meidän on siis nyt sanottava, miten käy muiden 
olioiden kuin yhden, jos yksi on olemassa. — Sanotaan vain. — 
Sikäli kuin muita olioita kuin yksi on olemassa, ne eivät ole 
yksi, sillä jos ne sitä olisivat, ne eivät olisi muuta kuin yksi. — 
Aivan oikein. — Kuitenkaan muut oliot eivät ole kokonaan 
vailla ykseyttä, vaan ne ovat siitä eräällä tavalla osallisia. — 

Millä tavalla? — Koska muut oliot kuin yksi ovat muita sillä c 


perusteella, että niissä on osia. Sillä jos niissä ei olisi osia, ne 
olisivat kerta kaikkiaan yksi. — Aivan oikein. — Mutta mehän 
sanomme, että osat kuuluvat sellaiseen, mikä on kokonai- 
suus. — Niin sanomme. — Mutta kokonaisuuden täytyy 
välttämättä koostua monista, jotka ovat sen osia. Sillä kukin 
osa erikseen ei ole monien osa, vaan osa kokonaisuutta. — 
Kuinka niin? — Jos jokin on osa monista ja on itse yksi 
monista, se on osa itsestään, mikä on mahdotonta, ja osa 
jokaisesta muusta, jos se on osa kaikista. Sillä jos se ei ole 
yhden niistä osa, se on muiden osa paitsi tuota mainittua, ja 
samalla lailla se voi olla olematta osa itse kustakin; ja kun se 
siten on olematta osa jokaisesta erikseen, se ei ole minkään 
niistä monista osa, ja kuulumatta mihinkään se ei voi kuulua, 
el osana eikä minään muunakaan, kaikkiin niihin olioihin, 
joihin se ei kuulu. — Siltä kyllä näyttää. — Siispä osa ei ole 
monien ja kaikkien osa, vaan yhden ainoan hahmon, jota me 
kutsumme kokonaisuudeksi, joka muodostuu täydelliseksi 
kokonaisuudeksi niistä kaikista, ja sen osa on osa. — Aivan 
noin asia on. — Jos muillakin olioilla on osia, ne ovat osallisia 
sekä kokonaisuudesta että yhdestä. — Aivan niin. — Jos siis 
muilla on osia, ne ovat osallisia kokonaisuudesta ja yksey- 
destä. — Niin ovat. — Muu kuin yksi on siis välttämättä 
täydellinen kokonaisuus, jolla on osia. — Niin on. — Ja sama 
päättely pitää paikkansa jokaiseen osaan nähden: niidenkin 
täytyy olla osallisia yhdestä. Sillä jos kukin niistä on osa, se 
kai merkitsee sitä, että kukin on yksi, erillään muista ja 
itsenäinen, kun se kerran on ?/kukin”. — Aivan oikein. — Mutta 
kun puhumme osallisuudesta yhteen, on selvää, että osallistu- 
va on muuta kuin yksi, sillä muuten se ei olisi osallinen 
yhdestä, vaan olisi itse yksi. Mutta nythän minkään muun 
kuin yhden on mahdotonta olla yksi. — Se on mahdotonta. — 
Ja sekä kokonaisuuden että osan täytyy välttämättä olla 
osallinen yhdestä. Sillä kokonaisuus on yksi kokonaisuus, 
jonka osia osat ovat, ja kukin kokonaisuuden osa on yksi osa 
kokonaisuutta. — Niin on. — Ja eivätkö oliot, jotka ovat 
osallisia ykseydestä, ole muuta kuin yksi ollessaan siitä 
osallisia? — Ovat kyllä. — Mutta oliot, jotka ovat muuta kuin 

yksi, ovat monta. Sillä jolleivät ne ole yksi eivätkä enemmän 
kuin yksi, ne eivät ole mitään. — Pitää paikkansa. — Mutta jos 
kerran oliot, jotka ovat osalliset yhdestä osina ja kokonaisuu- 
tena, ovat enemmän kuin yksi, eikö niitä, jotka tulevat 
osallisiksi yhdestä, välttämättä ole jo ääretön määrä? — 
Kuinka niin? — Katsokaamme asiaa tältä kannalta. Eikö ole 
niin, että silloin kun ne tulevat osallisiksi ykseydestä ne eivät 
vielä ole yksi eivätkä ole osallisia ykseydestä? — Se on selvää. 
— Eivätkö ne, joissa ei ole yksi, muodostakin paljouden? — 
Näin on. — No hyvä. Jos haluaisimme ajatuksessamme 
erottaa niistä niin pienen osan kuin ikinä mahdollista, niin 
eikö tuon erotetun osankin, koska se ei ole osallinen yhdestä, 
pidä olla monta eikä yksi? — Kyllä pitää. — Ja aina kun tällä 
tavoin tarkastelemme oliota sinänsä, erillään ideasta, niin 
miten pientä osaa siitä ikinä tarkastelemmekin, se on määräl- 
tään ääretön. — Aivan niin. — Ja edelleen, kun kustakin osasta 
tulee osa, niin heti osat saavat rajat sekä toisiinsa että 
kokonaisuuteen nähden, ja kokonaisuus osiinsa nähden. — 
Ehdottomasti. — Niille olioille, jotka ovat muuta kuin yksi, 
näyttää siis käyvän niin, että yhdestä ja niiden liittymisestä 
siihen näyttää syntyvän niihin jotain uutta, niin että ne saavat 
siltä rajat toisiinsa nähden, vaikka luonnostaan ne muodosta- 
vat äärettömyyden. — Niin näyttää olevan. — Näin ollen siis 
oliot, jotka ovat muuta kuin yksi, ovat sekä kokonaisuutena 
että osina äärettömiä, ja ne ovat osallisia myös äärellisyydes- 
tä. — Aivan niin. — Siispä ne ovat myös samanlaisia ja 
erilaisia toisiinsa ja itseensä nähden. — Kuinka niin? — Sikäli 
kuin ne oman luonteensa mukaisesti kaikki ovat äärettömiä, 
sikäli niissä vaikuttaa sama. — Tietysti. — Ja sikäli kuin ne 
kaikki ovat osallisia äärellisyydestä, käy niille kaikille siinä- 
kin suhteessa samalla tavoin. — Totta kai. — Ja sikäli kuin ne 
siis ovat sekä äärellisiä että äärettömyyden tilassa, on niillä 
kaksi ominaisuutta, jotka ovat toistensa vastakohtia. — Niin 
on. — Ja vastakohdat ovat mahdollisimman erilaiset. — 
Varmasti. — Jos siis otetaan huomioon jompikumpi niiden 
ominaisuuksista, ne ovat sekä toisiinsa että itseensä nähden 
samanlaisia, mutta jos otetaan huomioon niiden molemmat 
ominaisuudet, ne ovat mitä suurimmassa määrin toistensa 

vastakohtia ja erilaisia. — Niin on pakko päätellä. — Tällä 
tavoin siis muut oliot kuin yksi ovat toisiinsa ja itseensä 
nähden sekä samanlaisia että erilaisia. — Niin. — Ja kun 
olemme todistaneet nämä väitteet, meidän on varsin helppo 
todistaa, että oliot, jotka ovat muuta kuin yksi, ovat toisiinsa 
nähden sekä samat että eri, ovat sekä liikkeessä että levossa, b 
ja että niillä on kaikki vastakkaiset ominaisuudet. — Olet 
oikeassa. 

— Mitähän jos sitten jättäisimme nuo asiat itsestään selvinä 
syrjään ja tarkastelisimme vuorostaan kysymystä, onko niin, 
että jos yksi on olemassa, muut kuin yksi toisaalta myöskään 
eivät ole sellaisia kuin olemme niiden sanoneet olevan, vai 
ovatko ne vain sellaisia. — Tehkäämme niin. — Lähtekäämme 
siis taas kerran alusta ja kysykäämme: Jos yksi on olemassa, 
mitä täytyy tapahtua olioille, jotka ovat muuta kuin yksi? — 
Kysytään sillä tavoin. — Eikö yhden täydy olla erillään 
muista. ja muiden erillään yhdestä? — Miksi? — Miksikö? c 
Koska niiden lisäksi ei ole mitään, mikä olisi muuta kuin yksi 
ja muuta kuin muut. Sillä kun sanotaan »yksi ja muut», siinä 
on sanottu kaikki. — Niin on. — Näin ollen ei siis ole näiden 
lisäksi mitään muuta, johon sekä yksi että muut sisältyisivät. 

— Ei ole. — Yksi ja muut eivät siis koskaan voi olla samassa. — 
Eivät ilmeisestikään voi. — Vaan ne ovat erillään. — Niin ovat. 

— Emmekä voi sanoa että siinä, mikä on todella yksi, olisi 
osia. — Kuinka voisimmekaan? — Näin ollen yksi ei voi olla 
kokonaisena muissa eikä liioin yhden osia voi olla muissa, 
jos yksi kerran on erillään muista eikä siinä itsessään ole 
osia. — Näin on. — Muut eivät siis millään tavoin voi olla d 
osallisia yhdestä, ei osasta sitä eikä siitä kokonaisuudessaan.. 
— Eivät näytä voivan. — Muut oliot eivät siis ole missään 
mielessä yksi eikä niissä ole ykseyttä. — Ei. — Mutta eivät 
muut myöskään ole monta. Sillä kukin niistä olisi kokonai- 
suuden yksi osa, jos ne olisivat monta. Mutta nythän muut 
kuin yksi eivät ole yksi eivätkä monta, eivätkä kokonaisuus 
eivätkä osia, koska niillä ei ole mitään osallisuutta yhdestä. — 
Aivan oikein. — Eivätkä myöskään muut ole itsessään kaksi 
tai kolme, eikä kaksi tai kolme ole niissä, jos ne ovat e 
kokonaan vailla yksikköä. — Eivät. — Eivätkä liioin muut ole 

itsessään samanlaisia tai erilaisia kuin yksi, eikä niihin sisälly 
samanlaisuutta eikä erilaisuutta. Sillä jos ne itsessään olisivat 
samanlaisia tai erilaisia tai niissä olisi samanlaisuutta ja 
erilaisuutta, olisi olioissa, jotka ovat muuta kuin yksi, kaksi 
toisilleen vastakkaista ideaa. — Siltä näyttää. — Mutta meistä- 
hän oli mahdotonta, että sellaisella, millä ei ole osallisuutta 
yhteenkään, olisi osallisuutta peräti kahteen. — Mahdotonta- 
han se onkin. — Muut eivät siis ole samanlaisia eivätkä 
erilaisia eivätkä molempia. Sillä jos ne olisivat samanlaisia 
tai erilaisia, ne olisivat osallisia yhteen kahdesta lajista, ja jos 
ne olisivat molempia, kahteen vastakkaiseen lajiin, mikä on 
osoitettu mahdottomaksi. — Aivan totta. — Ne siis eivät ole 
sama eikä muut, eivät liikkeessä eikä levossa, eivät syntymäs- 
sä eivätkä häviämässä, eivät suurempia eivätkä pienempiä 
eivätkä yhtä suuria. Eikä niillä ole mitään muitakaan tällaisia 
ominaisuuksia. Sillä jos muilla olioilla olisi jokin tuollainen 
ominaisuus, ne olisivat osallisia myös yhteen ja kahteen ja 
kolmeen ja parittomaan ja parilliseen, mikä osoitettiin mah- 
dottomaksi, kun ne nyt kerta kaikkiaan ovat yksikköä vailla. 
— Tuo on totta jos mikään. — Senpä vuoksi, jos yksi on 
olemassa, yksi on kaikkea eikä kuitenkaan mitään, sekä 
suhteessa itseensä että kaikkiin muihin olioihin. — Aivan niin 
on asia. 

— No hyvä. Jos yksi ei ole olemassa, eikö meidän ole syytä 
tämän jälkeen pohtia, mitä siitä seuraa? — On kylläkin. — 
Mitä tarkoittaa siis olettamus os yhtä ei ole olemassa”? 
Eroaako se olettamuksesta ?jos ei-yhtä ei ole olemassa”? — 
Eroaa toki. — Onko niiden välillä vain ero, vai ovatko nämä 
kaksi lausetta jos ei-yhtä ei ole olemassa? ja jos yhtä ei ole 
olemassa? toistensa täydelliset vastakohdat? — Täydelliset 
vastakohdat. — Jos joku sanoo ?jos suuruutta ei ole olemassa” 
tai jos pienuutta ei ole olemassa tai jotakin muuta sen 
kaltaista, niin eikö hän kussakin tapauksessa tee selväksi, että 
se mikä ei ole olemassa on eri asia? — Totta kai tekee. — Ja 
eikö hän tässä tapauksessa tee selväksi, että kun hän sanoo 
'jos yhtä ei ole olemassa’ hän tarkoittaa sillä, mikä 'i ole 
olemassa”, jotakin tiettyä ja muuta kuin muut oliot, ja me 
tiedämme mitä hän tarkoittaa? — Tiedämme toki. — No kun 

hän nyt sanoo ?yksi? hän puhuu jostakin, josta on olemassa 
tietoa, ja toiseksi jostakin, joka on muuta kuin muut oliot, 
lisäsipä hän siihen ?on olemassa? tai *ei ole olemassa”. Sillä 
myös siitä, josta sanotaan, että se ei ole olemassa, tiedetään 
mikä se on ja että se on eri kuin muut oliot. Eikö näin ole? — 
On kyllä. 


— Niinpä meidän on siis lähdettävä alusta ja kysyttävä: Jos 
yhtä ei ole olemassa, niin mitä sitten? Ensinnäkin näyttää 
siltä, että tämä edellyttää yhden kohdalla sitä, että siitä on 
olemassa tietoa, sillä muutenhan ei tiedettäisi edes mitä 
tarkoitetaan kun joku sanoo jos yhtä ei ole olemassa”. — 
Aivan oikein. — Edelleen, että muut oliot ovat eri kuin yksi, 
muutenhan ei voitaisi sanoa, että yksi on eri kuin muut oliot. 
— Niin on. — Niinpä siis erilaisuuden ominaisuus kuuluu 
yhdelle, tiedon lisäksi. Sillä kun me sanomme, että yksi on 
erilainen kuin muut oliot, me puhumme yhden erilaisuudesta 
eikä muiden olioiden. — Niin puhumme. — Ja yksi on kai 
osallinen myös muodoista tuo? ja jokin ja tämä’ ja siihen 
nähden’ ja "niihin nähden’ ja muista sellaisista. Sillä eihän 
voitaisi puhua "yhdestä? ja 'muista kuin yksi eikä voitaisi 
sanoa että yhteen liittyisi tai yhdelle kuuluisi mitään tai että 
se on mitään, jollei yksi osallistuisi ?))ohonkin sinänsä? eikä 
muihin edellä mainituista. — Aivan oikein. — Yhdellä tosin ei 
voi olla olemassaoloa, jos sitä kerran ei ole olemassa, mutta 
mikään ei estä sitä saamasta osallisuutta monesta muusta. Se 
on jopa välttämätöntä, jos tuo yksi, eikä muu, on olematta. 
Mutta ellei yhden tai tuon ole määrä olla olematta, vaan 
puhummekin jostain muusta, ei ole tarpeen sanoa mitään. 
Mutta jos oletetaan, että juuri tuo yksi eikä jokin muu ei ole 
olemassa, silloin yhden täytyy voida olla osallinen tuosta? ja 
monesta muusta. — Totta kai. — Ja sillä on myös erilaisuutta 
muihin olioihin nähden. Sillä muut oliot, jotka siis ovat eri 
kuin yksi, kai myös eriävät siitä. — Aivan niin. — Mutta 
eivätkö toisistaan eriävät myös eroa toisistaan? — Totta kai. 
— Ja eivätkö toisistaan eroavat ole erilaisia. — Totta kai 

Ilmeisesti. — Yhdelle kuuluu siis erilaisuus, johon nähden 
muut ovat sen kanssa erilaisia. — Siltä näyttää. — Mutta jos 
sillä on erilaisuutta muihin nähden, niin eikö sillä ole 
samanlaisuutta itseensä nähden? — Kuinka niin? — Jos 
yhdellä olisi erilaisuutta yhteen nähden, meidän todistelum- 
me ei koskisikaan sellaista kuin ?yksi? eikä olettamuksemme 
olisi tekemisissä sen, vaan jonkin muun kuin yhden kanssa. — 
Niin kylläkin. — Mutta näinhän ei voi olla. — Ei toki. — 
Yhdellä täytyy siis olla samanlaisuutta itsensä kanssa. — Niin 
täytyy. — Eikä yksi voi myöskään olla yhtä suuri kuin muut. 
Sillä jos se olisi yhtä suuri, se tämän samansuuruisuutensa 
perusteella sekä olisi olemassa että olisi samanlainen kuin 
muut oliot. Mutta kumpikin on mahdotonta, kun kerran 
olettamuksemme mukaan yksi ei ole olemassa. — Se on 
tosiaan mahdotonta. — Ja kun yksi ei ole yhtä suuri kuin 
muut oliot, seuraa siitä välttämättä, etteivät muutkaan oliot 
ole yhtä suuria kuin yksi. — Välttämättä. — Ja eivätkö oliot, 
jotka eivät ole samansuuruisia, ole erisuuruisia? — Ovat. — Ja 
oliot, jotka ovat erisuuruisia, ovat erisuuruisia johonkin 
nähden, joka on erisuuruinen kuin ne. — Tietenkin. — Yksi on 
siis osallinen erisuuruudesta, johon nähden muut oliot ovat 
sen suhteen erisuuruisia. — Niin on. — Mutta erisuuruisuus 
edellyttää suuruutta ja pienuutta. — Niin edellyttää. — Niinpä 
siis sillä yhdellä, josta nyt on kysymys, on suuruutta ja 
pienuutta. — Ilmeisesti on. — Mutta suuruus ja pienuus ovat 
aina erillään toisistaan. — Ovat. — Siis niiden välissä on aina 
jokin. — Niin on. — Ja voitko ajatella, että niiden välissä olisi 
jokin muu kuin samansuuruisuus? — Vain sehän siinä on. — 
Millä hyvänsä siis on suuruutta ja pienuutta, on myös niiden 
välissä samansuuruisuutta. — Ilmeisesti. — Näin ollen siis 
yhdellä, jota ei ole olemassa, on osallisuutta sekä suuruudes- 
sa että pienuudessa että samansuuruisuudessa. — Siltä näyt- 
tää. — Jollakin tavalla sen täytyy myös osallistua olemassao- 
loon. — Kuinka niin? — Sen laita täytyy olla niinkuin 
sanomme. Jollei niin olisi, emme puhuisi totta sanoessamme, 
että yksi ei ole olemassa. Mutta jos kerran puhumme totta, on 
selvää, että puhumme jostakin, joka on. Eikö näin ole asia? — 
On kyllä. — Ja kun nyt väitämme puhuvamme totta, väitäm- 

me ehdottomasti puhuvamme sellaisesta, mikä on. — Ehdotto- 
masti. — Näyttää siis siltä, että olematon yksi on. Sillä jos se 
ei ole olemassa vaan luovuttaa jotain olemuksestaan olemat- 
tomuuteen, niin se heti on. — Aivan niin. — Niinpä sillä täytyy 
olla olemattomuutensa takeena se, että se on olematon, jos 
mieli olla olematta, aivan niinkuin olevalla on oltava takeena 
se, että se ei ole olematon, voidakseen olla täydellisesti 
olemassa. Tällä tavoin nimittäin oleva parhaiten on olemassa 
ja olematon olematta, kun olemassaoleva osallistuu olemas- 
saolemiseen mutta ei olematta olemiseen, siten varmistaen 
oman täydellisen olemassaolonsa, ja olematon ei osallistu 
olematta olemattomuuteen vaan olematta olemiseen, siten 
varmistaen olemattomuutensa. — Aivan oikein. — Kun siis 
olevalla on osallisuus olemattomuudesta ja olemattomalla 
olemassaolosta, niin eikö myös yksi, kun se kerran ei ole 
olemassa, välttämättä ole osallinen olemassaolosta saavut- 
taakseen olemattomuuden. — Kyllä välttämättä. — Ja yhdellä, 
jos se kerran ei ole olemassa, on olemassaolo. — Niin 
ilmeisesti on. — Ja olemattomuudella samoin, jos se kerran ei 
ole olemassa. — Niin tietenkin. — Mutta voiko mikään, mikä 
on tietyssä tilassa, olla olematta tässä tilassa ilman, että siinä 
tapahtuu muutos? — Ei voi. — Näin ollen siis aina, kun 
sanomme että jokin sekä on että ei ole jossakin tilassa, niin se 
merkitsee, että tuossa jossakin tapahtuu muutos. — Niin 
merkitsee. — Mutta muutoshan on liikettä, vai kuinka? — Niin 
on. Se on liikettä. — Ja emmekö havainneet, että yksi sekä on 
että ei ole? — Niin tehtiin. — Ja näin ollen se sekä on että ei ole 
tietyssä tilassa. — Niin on. — Ja olematon on siis, kuten 
havaitsimme, myös liikkeessä, koska siinä tapahtuu muutos 
olemisesta olemattomuuteen. — Niin ilmeisesti on. — Mutta 
jos se ei ole missään olevaisessa, eikähän se voikaan olla, 
koska sitä ei ole, niin eihän se voi siirtyä paikasta toiseen. — 
Ei voikaan. — Näin ollen sen liike ei siis voi olla siirtymistä. — 
Fi. — Eikä se liioin voi pyöriä samassa paikassa, sillä se ei 
missään kohdassa kosketa samaa, sillä sama on olemassa, 
eikä olemassaolematon voi olla olevaisessa. — Ei voikaan. — 
Eikä siis yksi, jolla ei ole olemassaoloa, voi pyöriä siinä 
missä se ei ole. — Ei tietenkään. — Eikä yksi, olipa se olemassa 

tai ei, voi muuttua miksikään muuksi kuin se itse. Sillä jos se 
muuttuisi joksikin muuksi kuin itse, emme enää puhuisikaan 
yhdestä vaan jostakin muusta. — Aivan oikein. — Mutta jos se 
ei voi muuttua joksikin muuksi, ei pyöriä paikallaan eikä 
siirtyä paikasta toiseen, niin miten se sitten voi olla liikkees- 
sä? — Ei mitenkään. — Mutta mikä on liikkumaton on levossa, 
ja mikä on levossa on paikallaan. — Tietysti. — Näin ollen siis 
olematon yksi, kuten näyttää, on sekä paikallaan että liikkuu. 
— Siltä näyttää. — Ja jos se on liikkeessä, se on ehdottomasti 
muuttuva, sillä miten hyvänsä jokin liikkuu, sikäli se ei ole 
samassa tilassa kuin aikaisemmin, vaan jossakin muussa. — 
Se on selvää. — Jos siis yksi liikkuu, se samalla muuttuu. — 
Aivan niin. — Ja jos se ei liiku, se ei muutu millään tavalla. — 
Ei muutu. — Sikäli siis kuin olematon yksi liikkuu, se 
muuttuu, ja sikäli kuin se ei liiku, se ei muutukaan. — Totta. — 
Niinpä olematon yksi sekä muuttuu että ei muutu. — Siltä 
näyttää. — Ja eikö sen, mikä muuttuu, täydy syntyä muuksi 
kuin mitä se aikaisemmin oli, ja hävitä olemattomiin aikai- 
semman olotilansa suhteen? Mutta mikä ei muutu, ei synny 
eikä häviä. — Ehdottomasti ei. — Ja näin ollen olematon yksi 
muuttuessaan sekä syntyy että häviää ja muuttumattomana 
ei synny eikä häviä. Ja tällä tavalla olematon yksi syntyy ja 
häviää ja ei synny eikä häviä. — Tuo pitää paikkansa. 

— Palataanpa nyt taas alkuun ja katsotaan, tulemmeko 
samaan johtopäätökseen kuin äsken vai ehkä johonkin 
toiseen. — Tehdään niin. — Kysymme siis: Jos yksi ei ole 
olemassa, mitä siitä seuraa? — Niin kysymme. — Kun 
sanomme, että jokin ei ole, niin tokko tarkoitamme mitään 
muuta kuin että olemassaolo puuttuu siltä mistä sanomme, 
että sitä ei ole? — Emme mitään muuta. — Kun sanomme, että 
jokin ei ole, tarkoitammeko, että se yhdellä tavalla ei ole ja 
toisella tavalla on? Vai onko niin, että kun sanomme, että 
jokin ei ole, tarkoitamme yksinkertaisesti, että se ei kerta 
kaikkiaan mitenkään ole eikä osallistu olemassaoloon? — Sitä 
yksinkertaisesti tarkoitamme. — Eikä siis olematon ole ole- 
massa eikä se millään muulla tavalla osallistu olemassao- 
loon. — Ei osallistu. — Mutta onko syntyminen ja häviäminen 
mitään muuta kuin että saa ja menettää olemassaolon? — 

Eihän se mitään muuta ole. — Voiko sellainen, mihin 
olemassaolo ei millään lailla liity, saada tai menettää sen? — 
Ei tietenkään. — Näin ollen yhdellä, koska sitä ei millään 
lailla ole, ei voi olla olemassaoloa, eikä se voi sitä millään 
tavalla menettää enempää kuin saadakaan. — Pitää paikkan- 
sa. — Eikä olematon yksi häviä eikä synny, koska se ei ole 
millään tavalla osallinen olemassaolosta. — Sitä se ei tee. — Se 
el siis millään tavalla muutu. Sillä muutenhan se sekä 
syntyisi että häviäisi. — Aivan niin. — Mutta jollei se muutu, 
se ei myöskään voi liikkua. — Eipä tietenkään. — Emmehän 
voi sanoa että se, mikä ei ole missään, pysyy paikallaan. Sillä 
sen mikä pysyy paikallaan täytyy aina olla jossain samassa 
paikassa. — Samassa tietenkin. — Toteamme siis jälleen, että 
e1-oleva yksi ei koskaan ole paikallaan eikä liikkeessä. — Ei 
kumpaakaan. — Eikä siihen liity mitään olevaista. Sillä jos se 
olisi osallinen jostain olevasta, se saisi osallisuuden olemas- 
saolosta. — Tuo on selvää. — Siihen ei myöskään liity suuruus 
eikä pienuus eikä samansuuruisuus. — Ei ensinkään. — Eikä 
samanlaisuus eikä erilaisuus enempää itseensä kuin muihin 
olioihin verrattuna. — Ei ilmeisesti liity. — Ja voivatko ehkä 
muut olla jossain suhteessa siihen, jollei siihen voi mikään 
liittyä? — Ei voi. — Niinpä eivät siis muut oliot ole samanlai- 
sia eivätkä erilaisia eivätkä samoja eivätkä eri olioita kuin se. 
— Eivät tietenkään. — No hyvä. Voidaanko sellainen kuin 
sen” tal ?sille tai jokin’ tai tämä? tai tämän’ tai *toisen' tai 
toiselle? tai kerran? tai vastedes? tai 'nyt' tai tieto tai 
mielipide tai havainto tai määritelmä tai nimi tai jokin muu 
tämänkaltainen olevainen liittää olemattomuuteen? — Ei 
voida. — Näin ollen siis olemattoman yhden laita ei ole 
mitenkään. — Niin tuntuu olevan asianlaita. 

— Puhukaamme vielä siitä, mitä tapahtuu muille olioille, 
jollei yhtä ole olemassa. — Siihen on kyllä syytä. — Niidenhän 
täytyy olla muita. Sillä jolleivät ne ole muita, ei myöskään 
ole puhe muista. — Niin on. — Mutta jos on puhe muista 
olioista, muut ovat myös eri olioita. Vai etkö tarkoita sanoilla 
*”muu' ja eri samaa asiaa? — Tarkoitan kyllä. — Mehän 

täytyy olla jokin, mihin nähden ne ovat muuta. — Välttämät- 
tä. — Mikähän se sitten olisi? Sillä ne eivät ole muita 
suhteessa yhteen, jos kerran yksi ei ole olemassa. — Eivät 
tietenkään. — Ne ovat siis muita toisiinsa nähden, sillä muuta 
vaihtoehtoa ei ole, tai muuten ne eivät ole muita mihinkään 
nähden. — Aivan oikein. — Ne ovat siis kukin muita toisiinsa 
nähden, joukkoina, ei yksitellen, koska yhtä ei ole olemassa, 
vaan kukin niistä — siltä tuntuu — muodostaa luvultaan 
äärettömän joukon. Sillä vaikka ottaisi niistä näennäisesti 
kaikkein pienimmän osan, siinä äkkiä tapahtuu muutos, 
aivan kuin unessa: mikä näyttää olevan yksi, onkin yhtäkkiä 
monta, ja mikä äärimmäisen pieni, osoittautuukin tavatto- 
man suureksi verrattuna omiin osiinsa. — Tuo on aivan totta. 
— Sellaisina joukkoina muut ovat muita toisiinsa nähden, 
mikäli muut ovat olemassa ja yksi ei ole. — Juuri niin. — Onko 
siis niin, että on monia joukkoja, jotka kukin näyttävät 
yhdeltä, mutta eivät sitä ole, koska yhtä ei ole olemassa? — 
Niin on. — Ja niillä näyttää olevan luku, mikäli kukin joukko 
näyttää olevan yksi, vaikka onkin moni. — Aivan niin. — Ja 
toiset luvut näyttävät parittomilta ja toiset parillisilta, mutta 
eivät sitä todellisuudessa ole, koska yhtä ei ole olemassa. — 
Aivan niin. — Ja kuten sanomme, niiden joukossa näyttää 
olevan myös kaikkein pienin. Mutta se vaikuttaakin monelta 
ja suurelta verrattuna jokaiseen monista ja pienistä osistaan. 
— Niin on. — Ja kunkin joukon katsotaan olevan yhtä suuri 
monien pienten kanssa. Sillä tuollainen joukko ei voi näyttää 
muuttuvan suuremmasta pienemmäksi, ellei se näytä käyvän 
välivaiheen kautta, ja tämä on näennäinen yhtäsuuruus. — 
Todennäköisesti. — Ja vaikka joukolla on ääri toiseen jouk- 
koon nähden, ei sillä kuitenkaan ole alkua eikä loppua eikä 
keskikohtaa itsessään. — Miksi ei? — Koska aina kun joku 
mielessään ajattelee jotain joksikin näistä kolmesta mainitus- 
ta osasta, näyttää alun edessä aina olevan toinen alku ja 
lopun jäljessä toinen loppu ja keskellä vielä keskempänä 
olevia osia, mutta pienempiä, koska niiden joukossa ei voida 
käsittää olevan mitään yhtä, kun yhtä ei ole olemassa. — Tuo 
on aivan totta. — Niinpä siis minusta näyttää siltä, että kaiken 
olevan, minkä vain ottaa mielessään tarkasteltavaksi, täytyy 

olla pirstoutunut pienenpieniin osiin. Sillä ilman yhtä tulee 
tarkastelun alaiseksi otetuksi vain joukko. — Eikö sellainen 
joukko, jos sitä katsotaan kaukaa ja epäselvästi, pakostakin 
näytä yhdeltä, mutta jos terävästi ajatteleva henkilö katsoo 
sitä läheltä, näyttää jokainen tuollainen olevan määrältään 
ääretön, kun siitä puuttuu yksi, jota ei ole olemassa. — Se on 
välttämätön johtopäätös. — Siten kaikki muut välttämättä 
näyttävät äärettömiltä ja äärellisiltä ja yhdeltä ja monelta, jos 
kerran yksi ei ole olemassa mutta muut kuin yksi ovat. — Niin 
näyttävät. — Eivätkö ne myös näytä samanlaisilta ja erilaisi!- 
ta? — Millä tavoin? — Aivan niinkuin kuvassa kaikki esineet 
näyttävät kaukana seisovasta yhdeltä ja olevan samassa 
tilassa ja samanlaisia. — Kyllä niin on. — Mutta kun astuu 
lähemmäs, on huomaavinaan, että ne ovat monia ja eri 
esineitä ja näennäisen eroavuutensa vuoksi toisistaan poik- 
keavia ja erilaisia. — Niinhän asia on. — Niinpä siis joukkojen 
täytyy näyttää sekä samanlaisilta että erilaisilta sekä itsensä 
että toistensa kanssa. — Aivan niin. — Ja eivätkö ne myös 
näytä olevan toistensa kanssa sekä samat että eri ja toistensa 
kanssa kosketuksessa ja erillään ja kaikenlaisessa liikkeessä 
ja kaikenlaisessa lepotilassa ja syntymisen ja häviämisen 
tilassa, eivätkä toisaalta kummassakaan, ja kaikkea muuta 
sellaista, mikä olisi helppo käydä läpi, jos yksi ei ole 
olemassa ja moni on? — Tuo on aivan totta. 

— Palatkaamme vielä kerran alkuun ja tuokaamme esille, 
mitkä ovat seuraukset, jos yksi ei ole olemassa ja muut kuin 
yksi ovat. — Tehkäämme niin. — Muuthan eivät ole yksi. — 
Eivät tietenkään. — Mutta eivät ne ole monikaan. Sillä jos ne 
olisivat moni, niihin sisältyisi myös yksi. Mutta jos mikään 
niistä ei ole yksi, ne kaikki eivät ole mitään, niin että ne eivät 
siis liioin voi olla monta. — Totta. — Kun nyt siis yksi ei 
sisälly muihin, eivät muut ole enempää moni kuin yksikään. 
— Aivan niin. — Eivätkä ne edes näytä yhdeltä eivätkä 
monelta. — Kuinka niin? — Koska muilla ei kerta kaikkiaan 
ole mitään yhteistä minkään olemattoman kanssa, eikä 
mikään olematon liity mihinkään muihin, sillä olemattomilla 
ei ole osia. — Ei tietenkään. — Eikä muista voi olla mitään 
olematonta käsitystä eikä harhakuvaa eikä muista voi miten- 


259 


l66a 


PARMENIDES 


b kään uskoa olemattomia. — Ei voikaan. — Jos siis yksi ei ole 
olemassa, ei mitään muita voida kuvitella enempää yhdeksi 
kuin moneksikaan. Sillä on mahdotonta kuvitella monta 
ilman yhtä. — Sehän on mahdotonta. — Jollei siis yksi ole 
olemassa, eivät muut ole eikä niiden voida kuvitella olevan 
yksi eikä monet. — Ei näytä voitavan. — Eivätkä ne ole 
samanlaisia eivätkä erilaisia. — Eivät. — Eivätkä samoja 
eivätkä eri olioita, e1 kosketuksessa toisiinsa eikä erillään 
eikä mitään siitä, miltä edellä luettelimme niiden näyttävän. 
Muut eivät siis ole eivätkä näytä olevan mitään niistä, jollei 
yksi ole olemassa. — Totta. 

c — Jos siis lyhyesti sanomme jos yhtä ei ole olemassa, ei ole 
olemassa mitään”, niin olemmeko oikeassa? — Aivan varmas- 
ti. — Sanokaamme siis niin. Ja voimme vielä lisätä — mikä 
näyttää olevan totta — että olipa yksi olemassa tai ei, yksi ja 
muut sekä suhteessa itseensä että toisiinsa, kaikki ja joka 
tavalla sekä ovat että eivät ole, näyttävät olevan ja eivät 
näytä. — Tuo on totuus. 

Suomentanut Marja Itkonen-Kaila 


Tämän dialogin selitykset sivulla 408 


EUKLEIDES Nytkö sinä juuri tulet maalta vai oletko ollut 142a 
täällä jo kauankin? 

TERPSION Jonkin aikaa. Etsiskelin sinua torilta ja ihmettelin, 
kun sinua ei näkynyt. 

EUKLEIDES En ollut kaupungissa. 

TERPSION Missä sitten olit? 

EUKLEIDES Matkalla satamaan tapasin Theaitetoksen, jota 
oltiin viemässä Ateenaan. He olivat tulossa leiristä Korintin 
luota. 

TERPSION Oliko hän elossa vai kuollut? 

EUKLEIDES Juuri ja juuri elossa. Hän oli pahasti haavoittu- b 
nut, mutta vielä pahemmin häntä vaivasi se tauti joka on 
puhjennut armeijassa. 

TERPSION Punatauti? 

EUKLEIDES Niin. 

TERPSION Sellainen mies hengenvaarassa! 

EUKLEIDES Niin, oivallinen mies. Nytkin kuulin, kuinka 
hänen sotilaantaitoaan kehuttiin. 

TeRPSION Eihän siinä ole mitään merkillistä, paljon ihmeelli- 
sempää olisi jos hän ei olisi myös hyvä sotilas. Mutta miksi 
hän ei pysähtynyt tänne Megaraan? c 
EukKLEIDEs Hän tahtoi päästä pian kotiin. Minä kyllä pyysin 
ja selitin, mutta hän ei suostunut. Lähdin sitten saattamaan 
häntä, ja paluumatkalla muistin Sokratesta ja ihmettelin, 
kuinka hyvin hän oli osannut ennustaa tämän miehen 
kohdalla, niin kuin kaikessa muussakin. Sokrates oli tavan- 

nut Theaitetoksen nähtävästi vähän ennen kuolemaansa, kun 
tämä oli vasta nuori poika, ja oli keskustellessaan hänen 
kanssaan ihaillut suuresti hänen luonnonlahjojaan. Kun 
kävin Ateenassa, Sokrates kertoi minulle heidän keskustelun- 
sa — se oli kuulemisen arvoinen — ja sanoi, että jos poika saa 
elää aikuiseksi, hänestä tulee varmasti merkittävä mies. 
TERPSION Ja totta se olikin. Mutta millainen tuo keskustelu 
oli, voisitko kertoa? 

EUKLEIDES Enhän minä sitä näin ulkoa muista. Mutta silloin 
tein heti kotiin tultuani siitä muistiinpanoja, ja myöhemmin- 
kin kirjoitin joutessani mitä mieleeni palautui. Kyselin sitten 
Sokrateelta aina Ateenassa käydessäni niitä kohtia, jotka olin 
itse unohtanut, ja korjasin ne tultuani takaisin. Näin sain 
suurin piirtein koko keskustelun kirjoitetuksi muistiin. 
TERPSION Tosiaan, olethan sinä maininnut siitä ennenkin. 
Minun on pitänyt monta kertaa pyytää sinua näyttämään 
sitä, mutta se on aina vain jäänyt. Emmekö voisi lukea sitä 
nyt? Minä lepäisin mielelläni näin matkan jälkeen. 
EUKLEIDES Minäkin saatoin Theaitetosta Erineokseen asti, 
niin ettei lepo olisi minullekaan pahitteeksi. Mennään tänne, 
poika saa lukea ja me lepäilemme. 

TERPSION Mainiota. 

EUKLEIDES Tässä tämä käärö on. Minä en ole esittänyt siinä 
Sokratesta kertomassa keskustelua minulle niin kuin hän sen 
todellisuudessa kertoi, vaan olen pannut hänet suoraan 
käymään vuoropuhelua niiden kanssa, joiden kanssa hän 
sanoi tuon keskustelun käyneensä, siis geometrikko Theodo- 
roksen ja Theaitetoksen. Jottei tekstissä olisi eri vuorosanojen 
välillä häiritseviä selityksiä — sellaisia kuin *”minä sanoin’ tai 
*minä huomautin?, jos puhujana on Sokrates, tai hän oli 
samaa mieltä? tai ”hän oli toista mieltä”, jos kyseessä on 
hänen keskustelutoverinsa — olen siis luopunut niistä ja 
kirjoittanut tekstin vuoropuheluna. 

TERPSION Sehän sopii hyvin. 

EUKLEIDES No niin, poika, otahan käärö ja lue. 


SOKRATES Jos olisin enemmän kiinnostunut Kyrenen asiois- 
ta, kysyisin sinulta, Theodoros, mitä sinne kuuluu ja onko 

sikäläisessä nuorisossa geometrian tai jonkin muun filosofian 
alan harrastajia. Mutta koska täkäläiset ovat minulle lähei- 
sempiä kuin kyreneläiset, haluaisin mieluummin tietää, keitä 
lupaavia nuoria miehiä meillä itsellämme on. Yritän itse 
parhaani mukaan pitää tätä silmällä ja kyselen myös muilta, 
joiden seurassa olen huomannut nuorten mielellään olevan. 
Sinunkin ympärilläsi on paljon nuorisoa eikä syyttä, sinä 
ansaitset sen geometrian tuntijana ja muutenkin. Jos siis olet 
tutustunut johonkuhun mainitsemisen arvoiseen nuorukai- 
seen, haluaisin mielelläni kuulla. 

THEonDoRros Minun kannattaa tosiaan kertoa ja sinun kuulla 
eräästä pojasta — hän on teikäläisiä — johon olen tutustunut. 
Jos hän olisi kaunis, tuskin uskaltaisin puhua hänestä, 
muuten luultaisiin että olen rakastunut häneen. Älä nyt pane 
pahaksesi, puhun aivan suoraan: kaunis hän ei ole, hänellä on 
tylppä nenä ja ulkonevat silmät niin kuin sinullakin, ei aivan 
sentään. Mutta voit uskoa, että kaikkien tapaamieni poikien 
joukossa — ja olen tullut tuntemaan hyvin monia — en ole 
nähnyt yhtäkään, jolla olisi ollut näin ihailtavat luonnonlah- 
jat. En olisi uskonut enkä ole koskaan ennen nähnyt, että 
joku voi olla yhtä aikaa poikkeuksellisen hyväpäinen, harvi- 
naisen miellyttävä ja lisäksi vielä urheampi kuin moni muu. 
Ne jotka ovat teräviä, nopeaälyisiä ja hyvämuistisia niin kuin 
tämä poika, ovat yleensä myös äkkiä innostuvia; he heitteleh- 
tivät sinne tänne niin kuin laivat ilman painolastia ja ovat 
pikemminkin kiihkoilevia kuin urheita. Ne taas, jotka ovat 
kestävämpiä, ovat usein hidasoppisia ja huonomuistisia. 
Mutta tältä käy oppiminen ja tutkiminen niin tasaisen 
varmasti ja tehokkaasti, niin pehmeästi kuin öljyn äänetön 
valuminen. Täytyy ihmetellä, että hän näin nuorena kykenee 
tällaiseen. 

SOKRATES Sehän on hauska kuulla. Kenen poika hän on? 
THEonoros Olen kuullut nimen mutta en muista sitä. Mutta 
tuossa hän tuleekin, tuon joukon keskellä. Vähän aikaa sitten 
hän oli toveriensa kanssa ulkopylväikössä voitelemassa it- 
seään painin jälkeen, nyt he ovat näköjään valmiita ja tulevat 
tänne päin. Katso nyt, tunnetko hänet. 

SOKRATES Tunnen, hänen isänsä oli Eufronios, Sunionista 

kotoisin. Hän oli juuri sellainen kuin kerroit pojankin olevan, 
muutenkin erinomainen mies, ja lisäksi hän jätti jälkeensä 
melkoisen omaisuuden. Mutta pojan nimeä en tiedä. 
THEODoros Hänen nimensä on Theaitetos. Mitä omaisuu- 
teen tulee, sen ovat kuulemma holhoojat hävittäneet, mutta 
silti hän on raha-asioissa ihailtavan suurpiirteinen. 

SOKRATES Kuulostaa todella hienolta mieheltä. Käskepä 
hänen tulla tänne istumaan. 

THEODoros Tehdään niin. Theaitetos, tulehan tänne Sokra- 
teen luo! 

SOKRATES Tule nyt, että voin katsoa millaiset kasvot minulla 
on, sillä Theodoroksen mielestä minä muistutan sinua. Mutta 
jos meillä kummallakin olisi lyyra ja hän sanoisi, että ne on 
viritetty samalla lailla, uskoisimmeko ilman muuta vai 
ottaisimmeko ensin selvää, onko hän asiantuntija musiikin 
alalla? 

THEAITETOS Ottaisimme siitä selvää. 

SOKRATES Ja jos toteaisimme hänet asiantuntijaksi, uskoi- 
simme häntä, mutta jos hän ei ymmärtäisi mitään musiikista, 
emme uskoisi? 

THEAITETOS Niin. 

SOKRATES Jos taas kyseessä on yhdennäköisyys, huomio on 
varmaan kiinnitettävä siihen, onko arvostelija hyvä piirtäjä 
val ei. 

THEAITETOS Varmaankin. 

SOKRATES Onko Theodoros taidemaalari? 

THEAITETOSs Ei minun tietääkseni. 

SOKRATES Eikä myöskään geometrian tuntija? 

THEAITETOS Sitähän hän juuri on. 

SOKRATES Mutta myös tähtitieteen, aritmetiikan, musiikin ja 
ylipäänsä kaiken mikä kuuluu sivistykseen? 

THEAITETOS Kyllä minun mielestäni. 

SOKRATES Jos hän kehuakseen tai moittiakseen sanoo mei- 
dän muistuttavan ulkonäöltämme toisiamme, siitä ei siis 
kannata välittää. 

THEAITETOS Eipä kai. 

SOKRATES Entä jos hän kehuu meistä jommankumman sie- 
lua, sen hyvettä ja viisautta? Eikö silloin kuulijan ole syytä 

pyrkiä tutkimaan sitä, jota on kehuttu, ja tämän puolestaan 
pyrkiä näyttämään millainen hän on? 

THEAITETOS Kyllä varmasti. 

SOKRATES No niin, Theaitetos, nyt on aika sinun näyttää 
millainen olet ja minun tutkia sinua. Voin näet kertoa, että 
Theodoros on kehunut minulle monia ihmisiä, sekä ateenalai- 
sia että muita, mutta ei ketään niin kuin äsken sinua. 
THEAITETOS Sehän on hauskaa. Mutta jos hän vain laskee c 
leikkiä? 

SOKRATES Se ei ole hänen tapaistaan. Älä nyt peräydy sillä 
varjolla että hän laskee leikkiä, muuten hänen on pakko 
vedota todistajiin eikä kukaan voi syyttää häntä väärästä 
todistuksesta. Pidä vain rohkeasti kiinni siitä minkä sovim- 
me. 

THEAITETOS Täytyy kai sitten, jos niin haluat. 

SOKRATES Sano siis: oletko oppinut Theodorokselta geomet- 
riaa? 

THEAITETOS Olenhan minä. | 
SOKRATES Ja tähtitiedettä, musiikin teoriaa ja aritmetiikkaa? d 
THEAITETOS Ainakin yritän. 

SOKRATES Hyvä ystävä, niin minäkin, sekä häneltä että 
muilta, joiden uskon ymmärtävän näitä asioita. Muuten olen 
selvinnyt niistä kohtalaisesti, mutta eräs pieni seikka on 
jäänyt minulle hämäräksi ja haluaisin tarkastella sitä yhdessä 
sinun ja näiden muiden kanssa. Sanohan: eikö oppiminen ole 
sitä, että tulee viisaammaksi siinä asiassa mitä oppii? 
THEAITETOS On tietysti. 

SOKRATES Viisaathan ovat viisaita juuri viisauden johdosta? 
THEAITETOS Niin. 

SOKRATES Onko se eri asia kuin tieto? e 
THEAITETOS Mikä siis? 

SOKRATES Viisaus. Eivätkö ihmiset ole viisaita juuri siinä 
minkä he tietävät? 

THEAITETOS Totta kai. 

SOKRATES Tieto on siis samaa kuin viisaus? 

THEAITETOS Niin. 

SOKRATES Juuri tämä on minulle hämärää enkä kykene 
omin neuvoin saamaan siitä selvää: mitä tieto on? Mitä 146a 

arvelette, pystymmekö sanomaan sen? Kuka meistä käyttää 
ensimmäisen puheenvuoron? Se joka sanoo väärin, jää 
aasiksi, niin kuin lapset sanovat pallopelissä. Mutta joka 
selviää ilman virheitä, saa olla meidän kuninkaamme ja 
asettaa meille kysymyksiä mielensä mukaan. Miksi ette sano 
mitään? En kai minä keskusteluinnossani vaikuta epäkohte- 
liaalta, kun yritän saada teidät keskustelemaan ja vaihta- 
maan kaikessa ystävyydessä ajatuksia keskenänne? Vai 
kuinka, Theodoros? 

THeonoros Fi toki, ei se ole epäkohteliasta. Mutta käske 
jonkun näistä pojista vastata kysymyksiisi, minä en ole 
tottunut tällaiseen keskusteluun enkä tämän ikäisenä enää 
pystykään tottumaan. Heille tällainen sopii ja siitä on heille 
enemmän hyötyäkin. Nuorenahan pystyy saamaan hyötyä 
kaikesta. Älä nyt päästä Theaitetosta vaan kysele häneltä, 
niin kuin jo aloitit. 

SOKRATES Theaitetos, sinä kuulit mitä Theodoros sanoi. Et 
varmaankaan halua olla tottelematon, eikä nuoremman sovi- 
kaan olla tottelematta viisasta miestä, joka antaa tuollaisia 
määräyksiä. Annahan nyt suora ja rehellinen vastaus: mitä 
sinun mielestäsi tieto on? 

THEAITETOS Kai minun täytyy, kun te kerran käskette. 
Kyllähän te oikaisette, jos osun väärään. 

SOKRATES Totta kai, jos vain osaamme. 

THEAITETOS Minusta kaikki se mitä voi oppia Theodoroksel- 
ta on tietoa, geometria ja kaikki muu mitä äsken luettelit, ja 
samoin suutarintaito ja muut käsityöläistaidot. Ne ovat, 
kaikki yhdessä ja jokainen erikseen, nimenomaan tietoa. 
SOKRATES Olipa auliisti ja anteliaasti tehty, hyvä ystävä: 
sinulta pyydettiin yhtä ja annoit monta, yksinkertaisen sijaan 
annoit moninkerroin. 

THEAITETOS Mitä sinä tarkoitat? 

SOKRATES Ehkä en mitään. Selitän kuitenkin mitä ajattelen. 
Kun puhut suutarintaidosta, tarkoitat kai nimenomaan jalki- 
neidentekoa koskevaa tietoa? 

THEAITEOS Sitä juuri. 

SOKRATES Entä puusepäntaito? Sillä kai tarkoitat puuesinei- 
den valmistusta koskevaa tietoa? 

THEAITETOS Aivan niin. 

SOKRATES Kummassakin tapauksessa sinä siis määrittelet, 
mitä asiaa kyseinen tieto koskee. 

THEAITETOS Niin. 

SOKRATES Mutta Theaitetos hyvä, enhän minä kysynyt, mitä 
asioita tieto koskee tai kuinka monta tiedon lajia on. En 
kysymykselläni tarkoittanut niiden lukumäärää vaan halusin 
saada selville, mitä itse tieto on. Eikö niin? 

THEAITETOS Olet oikeassa. 

SOKRATES Ajattelehan nyt. Jos meiltä kysyttäisiin jotakin 
tavallista ja arkista asiaa, esimerkiksi mitä savi on, eikö olisi 
naurettavaa jos vastaisimme: ruukuntekijän savea, muurarin 
savea ja tiilentekijän savea? 

THEAITETOS Olisihan se. 

SOKRATES Ensinnäkin siksi, että kuvittelisimme kysyjän vii- 
sastuvan vastauksestamme, jos sanoisimme sen olevan savea, 
lisäsimmepä sitten selitykseksi patsaantekijöiden tai keiden 
tahansa käsityöläisten saven. Luuletko että voi käsittää asian 
nimen, ellei tiedä itse asiaa? 

THEAITETOS Fi tietenkään. 

SOKRATES Ei siis voi ymmärtää, mitä on jalkineita koskeva 
tieto, ellei käsitä mitä tieto on. 

THEAITETOS Ei. | 

SOKRATES Ellei ymmärrä mitä tieto on, ei siis voi ymmärtää 
suutarin eikä mitään muutakaan taitoa. 

THEAITETOS Se on totta. 

SOKRATES Jos siis meiltä kysytään mitä tieto on, on nurinku- 
rista vastata nimeämällä jokin taito. Silloinhan tarjoamme 
vastaukseksi jotakin tiettyä alaa koskevaa tietoa, vaikka ei 
meiltä sitä ole kysytty. 

THEAITETOS Tosiaan. 

SOKRATES Ja toiseksi, kierrämme ties kuinka kaukaa, vaikka 
voisimme antaa lyhyen ja yksinkertaisen vastauksen. Kysy- 
mykseen, mitä savi on, voitaisiin mutkattomasti ja selkeästi 
vastata: ”vedensekaista maata’; samantekevää, kenen käyttä- 
mää savea se on. 

THEAITETOS Nyt tämä kyllä tuntuu helpolta. Mutta sinä 
taidatkin kysyä samaa asiaa, johon minä ja tämä Sokrates, 

d sinun kaimasi, juuri äsken keskustellessamme törmäsimme. 


SOKRATES Mikä asia se oli? 

THEAITETOS Theodoros piirsi meille muutamia kuvioita va- 
laistakseen niillä neliöjuuria. Hän osoitti, että kun neliön 
pinta-ala on kolme tai viisi neliöjalkaa, sen sivu ei ole 
yhteismitallinen jalanmitan kanssa. Tällä tavoin hän kävi 
läpi kaikki tapaukset seitsemääntoista neliöjalkaan asti ja 
pysähtyi sitten. Kun näitä neliöjuuria näytti olevan rajaton 
määrä, päähämme pälkähti yrittää koota kaikki tällaiset 


e juuret jonkin yhteisnimityksen piiriin, jota voisimme käyttää 

niistä kaikista. 

SOKRATES Löysittekö sellaisen? 

THEAITETOS Luulisin niin, mutta sano sinäkin mitä tästä 
arvelet. 

SOKRATES Kerro siis. 

THEAITETOS Jaoimme kaikki luvut kahteen ryhmään. Niitä 
lukuja, jotka voidaan muodostaa kertomalla jokin luku 
itsellään, me kuvasimme neliöllä ja nimitimme niitä neliölu- 
vuiksi eli tasasivuisiksi luvuiksi. 

SOKRATES Hyvä! 

THEAITETOS Sen sijaan niiden välissä olevia lukuja kuten 
kolmea, viittä ja niin edelleen, joita ei voi muodostaa 
kertomalla jokin luku itsellään vaan kertomalla suurempi 
luku pienemmällä tai päinvastoin ja joita vastaavassa nelikul- 
miossa on aina eripituiset sivut, me kuvasimme pitkänomai- 
sella suorakulmiolla ja nimitimme niitä pitkänomaisiksi 
luvuiksi. 

SOKRATES Mainiota. Entä edelleen? 

THEAITETOS Niitä janoja, jotka ovat tasasivuista lukua esit- 
tävän neliön sivuina, me nimitimme ”pituuksiksi”. Niitä taas, 
jotka neliöivät pitkänomaisen suorakulmion, nimitimme ?juu- 
riksi', koska ne eivät ole yhteismitallisia edellä mainittujen 
kanssa pituudeltaan vaan sen pinta-alan suhteen, jonka ne 
muodostavat. Ja samoin kuutioiden kohdalla. 

SOKRATES Loistavaa, pojat! Theodoros ei varmasti joudu 
syytteeseen väärästä todistuksesta. 

THEAITETOS Mutta enhän minä pysty selviytymään sinun 
tietoa koskevasta kysymyksestäsi samalla lailla kuin pituu- 

desta ja neliöjuuresta. Sitä sinä kuitenkin tunnut odottavan. 
Theodoros siis on kuin onkin antanut väärän todistuksen. 
SOKRATES Johan nyt! Jos hän kehuisi sinun juoksutaitoasi ja 
sanoisi, ettei ole koskaan tavannut poikaa joka on näin hyvä 
juoksemaan, ja sitten sinä häviäisit kilpailussa jollekulle 
aikuiselle mestarijuoksijalle, olisiko hän mielestäsi kehunut 
sinua tyhjän päiten? 

THEAITETOS NO ei. 

SOKRATES Katsotko sitten, että sen tiedon löytäminen, josta 
juuri puhuin, on vähäpätöinen tehtävä? Eikö siihen vaadita 
kaikkein suurinta kykyä? 

THEAITETOS Kyllä varmasti. 

SOKRATES Rohkeutta siis, usko Theodoroksen olevan oi- 
keassa ja yritä innokkaasti, kaikin tavoin päästä selville siitä 
mitä tieto on, kuten kaikesta muustakin. 

THEAITETOS Jos se vain innosta riippuu, kyllä asia selviää! 
SOKRATES Siis matkaan, näytit juuri oikean suunnan. Ota 
malliksi neliöjuuria koskeva vastauksesi: niin kuin sait kaikki 
nuo eri tapaukset sisältymään yhteen ja samaan luokkaan, 
yritä nyt antaa kaikille tiedon lajeille yhteinen määritelmä. 
THEAITETOS Voit olla varma, että olen jo monta kertaa 
koettanut miettiä tätä asiaa, kun olen kuullut, millaisia 
kysymyksiä sinä olet esittänyt ihmisille. Mutta omasta 
mielestäni en ole päässyt oikeaan tulokseen enkä ole kuullut 
keneltäkään muultakaan sellaista vastausta, jota sinä vaadit. 
Silti tämä asia kiusaa minua jatkuvasti. 

SOKRATES Hyvä Theaitetos, vaivasi johtuvat siitä, ettet ole 
tyhjä: sinä olet raskaana. 

THEAITETOS Fn tiedä, kerron vain miltä minusta tuntuu. 
SOKRATES Hassu poika, etkö ole kuullut, että minun äitini 
oli Fainarete, reipas ja rivakka kätilö? 

THEAITETOS Olen kuullut. 

SOKRATES Entä oletko kuullut, että minä harjoitan samaa 
taitoa? 

THEAITETOS En todellakaan. 

SOKRATES Näin kuitenkin on. Mutta älä paljasta minua 
muille, olen nimittäin pystynyt pitämään tämän taitoni 
salassa. Toiset eivät tiedä sitä eivätkä siksi puhu siitä vaan 

sanovat, että olen omituinen mies joka saa ihmiset ymmälle. 
Sen kai olet kuullut? 

* THEAITETOS Olen. 

SOKRATES Sanonko mistä se johtuu? 

THEAITETOS Sano toki. 

SOKRATES Ajattelehan mitä kaikkea kuuluu kätilön alaan, 
niin ymmärrät paremmin mistä on kysymys. Tiedät kai, ettei 
kukaan toimi kätilönä niin kauan kuin voi itse tulla raskaaksi 
ja synnyttää, vaan vasta sitten kun ei enää kykene saamaan 
lapsia. 

THEAITETOS Tiedän hyvin. 

SOKRATES Tämä johtuu kuulemma siitä, että Artemis, itse 
naimaton, sai hoitaakseen synnytykset. Hän ei salli hedelmät- 
tömien naisten toimia kätilöinä, koska ihmisluonto ei pysty 
kunnolla omaksumaan sellaisen alan taitoa, jolta sillä ei ole 
kokemusta. Hän määräsi tämän tehtävän sen sijaan niille, 
jotka eivät ikänsä vuoksi voi saada lapsia, palkitakseen heitä 
koska he muistuttavat häntä itseään. 

THEAITETOS Niin varmaan. 

SOKRATES Ja on kai todennäköistä ja varmaakin, että kätilöt 
tietävät paremmin kuin kukaan muu, kuka on raskaana ja 
kuka ei? 

THEAITETOS Varmasti. 

SOKRATES Ja antamalla lääkkeitä ja lukemalla loitsuja käti- 
löt voivat saada aikaan synnytyspolttoja ja halutessaan 
lieventää niitä, edistää vaikeaa synnytystä ja myös saada 
aikaan keskenmenon, jos se tuntuu tarpeelliselta? 
THEAITETOS Se on totta. 

SOKRATES Olet ehkä huomannut senkin, että kätilöt ovat 
verrattomia avioliiton välittäjiä, koska he ovat erinomaisesti 
perillä siitä, millaisen naisen ja millaisen miehen liitosta 
syntyy parhaimmat lapset. 

THEAITETOS Sitä en ole tiennyt. 

SOKRATES Siitähän he ylpeilevät enemmän kuin taidostaan 
napanuoran leikkaajana. Ajattele nyt: kuuluvatko mielestäsi 
toisaalta sadon kasvattaminen ja korjaaminen, toisaalta tieto 
siitä, millaiseen maahan minkinlainen taimi on istutettava ja 
siemen kylvettävä, saman vai eri taitojen piiriin? 

THEAITETOS Saman. 

SOKRATES Entä ovatko naisen kohdalla kylväminen ja sa- 
donkorjuu eri taitoja? 

THEAITETOS Eivät varmaankaan. 

SOKRATES Eivät toki. Mutta koska mies ja nainen voidaan 
saattaa yhteen myös väärällä ja taitamattomalla tavalla, jota 
sanotaan parittamiseksi, kätilöt eivät mielellään toimi aviolii- 
ton välittäjinä. Nämä kunnianarvoiset naiset pelkäävät, että 
he voivat tämän vuoksi joutua parittajan maineeseen. Ja 
kuitenkin vain todelliset kätilöt pystyvät saamaan aikaan 
sellaisia avioliittoja kuin pitäisi. 

THEAITETOS Niin varmasti. 

SOKRATES Näin tärkeä tehtävä on siis kätilöillä, mutta 
kuitenkaan se ei ole yhtä vaativa kuin minun työni. Eiväthän 
naiset synnytä toisinaan oikeaa lasta ja toisinaan pelkkää 
kuvajaista, jota on vaikea erottaa todellisesta. Jos näin olisi 
laita, kätilöiden tärkeimpänä ja jaloimpana tehtävänä olisi 
erottaa todellinen väärästä. Uskotko sen? 

THEAITETOS Uskon. | 

SOKRATES Minun kätilöntaitooni sisältyy muuten kaikki 
sama kuin heidänkin taitoonsa, mutta erona on se, että minä 
en toimi naisten vaan miesten kätilönä ja etten pidä silmällä 
heidän ruumistaan vaan sieluaan. Minun taidossani on 
tärkeintä pystyä kaikin tavoin tutkimaan, onko nuorukaisen 
mieli synnyttämässä vain harhakuvaa vai jotakin aitoa ja 
todellista. Minun kohdallani on laita samoin kuin kätilöillä- 
kin: en pysty itse synnyttämään viisautta. Monet ovat 
moittineet minua siitä, että kyselen toisilta mutta en itse anna 
mistään asiasta vastauksia, koska itselläni ei ole minkäänlais- 
ta viisautta. Nämä moittijat ovat aivan oikeassa. Syy on se, 
että jumala pakottaa minut toimimaan kätilönä mutta on 
estänyt minut synnyttämästä. En siis itse ole mikään viisas, 
enkä voi esittää mitään keksintöä, jonka sieluni olisi synnyt- 
tänyt. Jotkut niistä, jotka liittyvät minun seuraani, vaikutta- 
vat ensin täysin tietämättömiltä, mutta tuttavuutemme jat- 
kuessa kaikki sellaiset, joille jumala tämän suo, edistyvät 
omasta ja muiden mielestä aivan ihmeteltävällä tavalla. Ja on 
ilmeistä, etteivät he koskaan ole oppineet mitään minulta, 

vaan ovat itse löytäneet omasta itsestään monia kauniita 
asioita ja sitten synnyttäneet ne. Synnytyksen onnistuminen 
on kuitenkin jumalan ja minun ansiotani, kuten seuraavasta 
käy ilmi. Monet eivät nimittäin ole tajunneet asian olevan 
näin vaan ovat pitäneet sitä omana ansionaan, ja minua 
väheksyen he ovat omasta halustaan tai muiden yllytyksestä 
lähteneet luotani liian aikaisin. Kun he ovat pois lähdettyään 
joutuneet huonoon seuraan, heidän synnytyksensä ovat 
epäonnistuneet, ja he ovat menettäneet nekin aikaansaannok- 
sensa jotka minä olin avustanut maailmaan, koska ovat 
hoitaneet niitä huonosti. He oyat pitäneet harhakuvia todelli- 
suutta parempina, ja lopulta heidän tietämättömyytensä on 
paljastunut sekä heille itselleen että muille. Tällainen oli 
Aristeides, Lysimakhoksen poika, ja monet muut. Sitten kun 
he palaavat takaisin ja yrittävät keinolla millä hyvänsä 
päästä jälleen minun seuraani, minussa asustava jumalallinen 
ääni kieltää toisinaan minua ottamasta heitä vastaan. Toisten 
kohdalla se taas antaa luvan, ja nämä rupeavat uudelleen 
edistymään. Ne jotka ovat minun seurassani, ovat synnyttä- 
vien naisten kaltaisia siinäkin, että he kärsivät tuskia ja ovat 
epätietoisuudessa yötä päivää, vielä paljon pahemminkin 
kuin nämä naiset. Minun taitoni pystyy herättämään näitä 
synnytystuskia ja lopettamaan ne. 

Näin on siis tällaisten tulijoiden laita. Mutta on myös 
sellaisia, jotka eivät näytä olevan raskaana, ja koska tiedän 
etteivät he tarvitse minua, etsin kaikessa ystävyydessä heille 
sopivan kumppanin. Kerskumatta voin sanoa, että pystyn 
mainiosti arvaamaan, keiden seurasta heille tulisi olemaan 
hyötyä. Monia heistä olen luovuttanut Prodikokselle ja 
monia muille viisaille ja suurenmoisille miehille. 

Ystäväni, olen puhunut tästä näin pitkään, koska uumoilen 
sinun — kuten itsekin ajattelet — kärsivän tuskia siksi että 
kannat jotakin sisälläsi. Usko siis itsesi minun käsiini, 
olenhan kätilön poika ja toimin itsekin kätilönä; yritä 
parhaan kykysi mukaan vastata minun kysymyksiini. Jos 
tarkastellessani jotakin vastaustasi pidän sitä vain epätodelli- 
sena kuvajaisena ja varovasti irrotan sen sinusta ja heitän 
pois, älä hurjistu niin kuin ensisynnyttäjät tekevät lapsensa 

vuoksi. Monet ovat nimittäin kimmastuneet minulle niin että 
ovat olleet vähällä purra, kun olen poistanut heistä typerän 
ajatuksen. He eivät käsitä minun tekevän näin hyvän hyvyyt- 
täni, sillä he eivät tajua, ettei mikään jumala ole ihmisille 
pahansuopa ja etten minäkään tee näin pahansuopuudesta; 
minun ei kerta kaikkiaan ole luvallista hyväksyä valhetta ja 
peittää totuutta. 

Aloita siis uudelleen ja yritä sanoa, mitä tieto on. Älä vain 
sano, ettet pysty siihen. Jos jumala tahtoo ja antaa sinulle 
rohkeutta, sinä kyllä pystyt. 

THEAITETOS Kun sinä näin kovasti kehotat, olisi häpeä, ellei 
parhaansa mukaan yrittäisi sanoa sen verran kuin voi. Niin, 
minä luulen, että se joka tietää jotakin, havaitsee sen minkä 
tietää. Minusta alkaa tuntua, että tieto on samaa kuin 
havainto. 

SOKRATES Hienoa, poika! Näin juuri täytyy tuoda esiin se 
mitä haluaa sanoa. Katsotaan kuitenkin yhdessä, oletko 
saanut aikaan jotakin elinkelpoista vai tyhjänpäiväisen tuot- 
teen. Sanot siis, että tieto on havaintoa? 

THEAITETOS Niin. 

SOKRATES Tämä esittämäsi tiedon määritelmä ei ole lain- 
kaan huono, onhan myös Protagoras lausunut sen. Hän vain 
sanoi saman asian eri tavalla. Hänhän sanoo: »Ihminen on 
kaiken mitta, sekä kaiken olevan olemassaolon että olematto- 
man olemattomuuden.» Olet kai lukenut tämän? 

THEAITETOS Montakin kertaa. 

SOKRATES Eikö totta, hän sanoo jotenkin siihen tapaan, että 
asiat ovat minulle sellaisia miltä ne minusta vaikuttavat ja 
sinulle sellaisia miltä ne sinusta vaikuttavat — olemmehan me 
ihmisiä, sinä ja minä? 

THEAITETOS Kyllä, näin hän sanoo. 

SOKRATES Eihän hän toki puhu pötyä, viisas mies. Seurat- 
kaamme siis häntä. Eikö ole niin, että joskus saman tuulen 
puhaltaessa toisella meistä on kylmä, toisella ei? Tai toista 
paleltaa hiukan, toista kovasti? 

THEAITETOS Kyllä varmasti. 

SOKRATES Sanommeko silloin, että tuuli sinänsä on tai ei ole 
kylmä, vai uskommeko Protagorasta, jonka mukaan se on 

palelevalle kylmä mutta toiselle ei? 

THEAITETOS Ilmeisesti asia on noin. 

SOKRATES Tuuli siis vaikuttaa yhdestä yhdenlaiselta, toises- 
ta toisenlaiselta? 

THEAITETOS Niin. 

SOKRATES Ja vaikuttaa on samaa kuin että asia havaitaan? 

THEAITETOS Niin. 

SOKRATES Vaikutelma ja havainto on siis sama lämmön ja 
muun vastaavan kohdalla. Millaiseksi kukin asian havaitsee, 
sellainen se hänelle myös on. 

THEAITETOS Ilmeisesti. 

SOKRATES Havainto koskee siis aina sellaista mikä on 
olemassa eikä se voi valehdella, koska se on samaa kuin tieto. 
THEAITETOS Siltä näyttää. 

SOKRATES Kumma juttu: olikohan Protagoras niin ovela, 
että hän esitti asian näin arvoituksellisesti meille tavallisille 
ihmisille ja ilmoitti salaisena oppina omille oppilailleen 
totuuden? 

THEAITETOS Kuinka niin? 

SOKRATES Minä kerron; se ei olekaan mikään mitätön oppi. 
Sen mukaan mitään ei ole olemassa vain itsessään, erillisenä, 
ja on mahdotonta erehtymättä nimetä tai kuvata yhtäkään 
asiaa. Jos sanoo jotakin suureksi, se vaikuttaa myös pieneltä, 
jos painavaksi, kevyeltä, ja niin edelleen, koska mikään ei ole 
yhtä ja samaa, tiettyä tai tietynlaista. Vauhdista, liikkeestä ja 
keskinäisestä sekoituksesta on syntyisin kaikki se, minkä 
sanomme ?olevan olemassa? — kylläkin väärin, sillä mikään ei 
ole olemassa vaan kaikki on jatkuvassa syntymisen tilassa. 
Tästä ovat Parmenidesta lukuun ottamatta yhtä mieltä kaikki 
filosofit toinen toisensa perään, Protagoras, Herakleitos ja 
Empedokles, samoin runoilijoista kummankin runoudenlajin 
suurimmat, komedian alalla Epikharmos ja tragedian alalla 
Homeros. Homeroshan lausuu: 


Okeanos, jumalain perijuuri, ja myös emo Tethys — 


ja sanoo siis kaiken olevan syntyisin virtauksesta ja liikkees- 
tä. Vai mitä arvelet? 

THEAITETOS Aivan niin. 

SOKRATES Voiko nyt joutumatta naurunalaiseksi nousta 
tuollaista armeijaa vastaan, jonka etunenässä on itse Home- 
ros? 

THEAITETOS Eipä juuri. 

SOKRATES Fi niin. Tuon opin puolesta todistaa sekin, että 
kaikki mikä näköjään on olemassa ja kaikki syntyvä on 
liikkeen aiheuttamaa, lepotila sen sijaan johtaa tuhoutumi- 
seen ja olemattomuuteen. Syntyyhän lämpö ja tuli, joka 
puolestaan synnyttää ja säilyttää kaiken, vauhdista ja han- 
kauksesta, jotka kumpikin ovat liikettä. Nämähän juuri ovat 
tulen lähteitä, eikö niin? 

THEAITETOS Ne juuri. 

SOKRATES Ja niistähän ovat myös elolliset olennot lähtöisin. 
THEAITETOS Niin tietenkin. 

SOKRATES Ja edelleen: eikö toimettomuus ja joutilaisuus 
tuhoa ruumiinkunnon, kun taas urheilu ja liikunta yleensä 
säilyttää sen? 

THEAITETOS Pitää paikkansa. 

SOKRATES Samoin on sielun kunnon laita. Eikö sielukin 
hanki tietoja, pysy kunnossa ja tule paremmaksi opiskelun ja 
harjoituksen avulla, jotka ovat liikettä? Sen sijaan toimetto- 
muus, joka on välinpitämättömyyttä ja tietämättömyyttä, 
estää sitä oppimasta ja saa unohtamaan senkin mitä se on 
oppinut? 

THEAITETOS Juuri niin. 

SOKRATES Liike on siis hyväksi sielulle ja ruumiille, liikku- 
mattomuus päinvastoin. 

THEAITETOS Ilmeisesti. 

SOKRATES Entä seisova ilma ja vesi ja muu mikä on 
liikkumatonta: se pilaannuttaa ja tuhoaa, päinvastainen taas 
säilyttää. Lisäänkö vielä kaiken huipuksi sen »kultaisen 
köyden», jolla Homeros tarkoittaa itseään aurinkoa? Hänhän 
selittää, että niin kauan kuin taivas ja aurinko ovat liikkeessä, 
kaikki edelleenkin on ja pysyy niin jumalien kuin ihmistenkin 
keskuudessa, mutta jos ne pysähtyisivät kuin paikalleen 
kahlittuina, kaikki tuhoutuisi ja menisi mullin mallin. 
THEAITETOS Tuohon tapaan hän taitaa selittää. 

SOKRATES Ajattelehan asiaa näin, ensin vaikkapa silmiä: se 
mitä sanot valkoiseksi väriksi, ei ole mitään erillistä, silmiesi 
ulkopuolella olevaa, mutta se ei myöskään ole itse silmissäsi. 
Et voi osoittaa sille mitään paikkaa; muutenhan se olisi 
tietyssä kohdassa pysyvästi eikä voisi jatkuvasti syntyä. 
THEAITETOS Siis millä tavoin? 

SOKRATES Olettakaamme äskeisen opin mukaisesti, ettei 
mitään ole olemassa vain itsessään ja erillisenä. Silloin 
ilmenee, että musta, valkea ja jokainen muukin väri syntyy 
silmien ja sopivan liikkeen kohtaamisesta, ja se mitä me 
nimitämme väriksi, e1 ole kohtaava aines eikä kohteena oleva 
aines vaan jotakin niiden väliltä, erilaista itse kullekin. Vai 
väittäisitkö, että jokainen väri näyttää koirasta tai mistä 
tahansa eläimestä samalta kuin sinusta? 

THEAITETOS En nyt sentään. 

SOKRATES Entä näyttääkö kaikki jostakusta toisesta ihmi- 
sestä samalta kuin sinusta? Oletko siitä varma — etkö 
pikemminkin usko, ettei se näytä edes sinusta itsestäsi 
samalta, koska et itsekään pysy milloinkaan samana? 
THEAITETOS Uskon pikemminkin näin. 

SOKRATES Jos siis se mihin vertaamme itseämme tai mihin 
kosketamme on suuri tai valkoinen tai lämmin, se ei tule 
toisenlaiseksi kohdatessaan jonkin muun, jos kerran siinä 
itsessään ei tapahdu mitään muutosta. Jos taas se, joka vertaa 
itseään johonkin tai koskettaa johonkin, olisi suuri tai 
valkoinen tai lämmin ja jokin toinen joutuisi sen kanssa 
kosketuksiin tai kokisi jonkin muutoksen, se ei itse tulisi 
toisenlaiseksi, jos siinä ei tapahtuisi jotakin. Näin ollen, hyvä 
ystävä, me joudumme helposti esittämään kummallisia ja 
päättömiä väitteitä, kuten Protagoras sanoisi ja jokainen 
muukin, joka on samalla kannalla kuin hän. 

THEAITETOs Kuinka niin? Millaisia väitteitä? 

SOKRATES Otetaan pieni esimerkki, niin käsität mitä tarkoi- 
tan. Jos verrataan kuutta noppaa neljään, sanomme niitä 
olevan neljään verraten puolitoista kertaa enemmän, mutta 
jos verrataan kahteentoista, niitä on puolta vähemmän. 
Muunlaista väitettä ei voi hyväksyä. Vai hyväksyisitkö sinä? 
THEAITETOS Fn. 

SOKRATES No, jos nyt Protagoras tai joku muu kysyisi 
sinulta: *Theaitetos, voiko jokin suurentua tai enentyä muu- 
ten kuin lisääntymällä?? — niin mitä vastaisit? 

THEAITETOS Jos minun olisi otettava huomioon vain tämä 
kysymys, vastaisin että ei voi Jos taas ajattelisin myös 
edellistä kysymystä, vastaisin että voi, jotta en puhuisi itseäni 
vastaan. 

SOKRATES Loistavasti sanottu, kautta Heran! Jumalallinen 
vastaus! Mutta jos vastaat myöntävästi, sinun taitaa käydä 
niin kuin Euripides sanoisi: kieli vältti kuulustelun, mieli ei. 
THEAITETOS Totta. 

SOKRATES Jos sinä ja minä olisimme taitavia ja viisaita 
miehiä ja perillä mielen syvimmistäkin sopukoista, voisimme 
nyt loppuajan mielin määrin koetella toisiamme. Kävisimme 
kamppailuun kuin sofistit konsanaan ja iskisimme kumpikin 
toisen todisteluja vastaan omamme. Mutta koska olemme 
vain tavallista väkeä, haluamme ensin tarkastella omia 
käsityksiämme ja katsoa, sopivatko ne yhteen vai eivät. 
THEAITETOS Sitä minä todella haluaisin. 

SOKRATES Samoin minä. Emmekö siis tarkastelisi uudelleen 
kaikessa rauhassa, ei kärsimättömästi — onhan meillä hyvää 
aikaa — vaan todellakin tutkien itseämme, mitä nämä meidän 
mielikuvamme oikein ovat? Kun tarkastelemme niitä, voim- 
me kai ensiksi todeta, ettei mikään voi koskaan suurentua tai 
pienentyä kooltaan eikä luvultaan niin kauan kuin se pysyy 
itsensä kaltaisena. Vai kuinka? 

THEAITETOS Niin. 

SOKRATES Toiseksi, että se mihin ei lisätä mitään ja mistä ei 
poisteta mitään, ei voi suurentua eikä pienentyä vaan pysyy 
aina samansuuruisena. 

THEAITETOS Aivan niin. 

SOKRATES Kolmanneksi, että millainen jokin ei ole ollut 
aikaisemmin, se ei voi olla myöhemminkään, ellei se tule ja 
muutu siksi? 

THEAITETOs Fi varmaankaan. 

SOKRATES Nämä kolme oletusta näyttävät siis sotivan kes- 
kenään sielussamme, kun puhumme nopista tai sanomme, 
että vaikka minä tämän ikäisenä kuin nyt olen en kasva enkä 

lyhene, olen silti saman vuoden kuluessa ensin pitempi sinua, 
joka olet vielä nuori, ja myöhemmin lyhyempi; kuitenkaan 
minun kokoni ei ole lainkaan vähentynyt vaan sinun on 
lisääntynyt. Myöhemmin olen siis sellainen millainen en 
aikaisemmin ollut, enkä kuitenkaan ole muuttunut siksi. 
Fihän ole mahdollista olla tullut joksikin ilman että muuttuu 
siksi, enkä minä voisi tulla pienemmäksi jos kokoni ei 
lainkaan vähenisi. Tällaisia tapauksia on lukemattomia, jos 
hyväksymme äskeiset oletukset. Seuraat kai mukana, Theai- 
tetos? Olethan sinä perehtynyt tämäntapaisiin kysymyksiin. 
THEAITETOS Kautta jumalien, en pysty kyllin ihmettelemään 
näitä asioita, ja toisinaan minua aivan huimaa, kun ajattelen 
niitä. 

SOKRATES Theodoros näyttää kyllä osuneen oikeaan sinun 
luonteesi suhteen. Nimenomaan ihmettelyhän on filosofille 
ominaista; se juuri on filosofian lähtökohta, ja se joka sanoi 
Iriksen olevan Thaumaan tytär, ei ollut mikään huono 
genealogi. Mutta joko nyt ymmärrät, millä tavoin tämä 
kaikki on seurausta niistä opeista, joiden katsomme olevan 
Protagoraasta lähtöisin? 

THEAITETOS En vielä oikein ymmärrä. 

SOKRATES Olet kai siis kiitollinen, jos autan sinua etsimään 
esille sen totuuden, joka kätkeytyy tuon maineikkaan miehen 
tai paremminkin noiden maineikkaiden miesten ajatuksiin? 
THEAITETOS Totta kai olen hyvin kiitollinen. 

SOKRATES Katso ensin ympärillesi, ettei kukaan asiaan 
vihkiytymätön ole kuulemassa. He ovat niitä, jotka eivät 
usko minkään muun olemassaoloon kuin sen, mihin voivat 
kourillaan tarttua, eivätkä pidä tapahtumista, syntymistä tai 
mitään näkymätöntä todellisuutena. 

THEAITETOS Kovia ja luotaantyöntäviä ihmisiä, siltä kuulos- 
taa. 

SOKRATES Niin, sillä he ovat täysin jalostamattomia. Paljon 
nokkelampia ovat sen sijaan eräät toiset, joiden salaisista 
opeista nyt aion kertoa. Heidän lähtökohtanaan, jonka 
seurausta on myös kaikki mitä juuri olemme puhuneet, on se 
väite, että kaikki on liikettä, mitään muuta ei ole. Liikettä on 
heidän mukaansa kahta lajia, jotka kumpikin ilmenevät 

lukemattomin tavoin; näistä toinen on aktiivinen, sillä on 
kyky vaikuttaa, toinen on passiivinen, sillä on kyky ottaa 
vastaan vaikutuksia. Näiden keskinäisestä kohtaamisesta ja 
hankautumisesta syntyy lukematon määrä jälkeläisiä mutta 
aina kaksittain: toinen on havainnon kohde, toinen on 
havainto, joka syntyy aina samalla kuin havainnon kohdekin. 
Havainnoille meillä on nimityksiä kuten näkö-, kuulo- ja 
hajuaistimukset, kylmän ja kuuman tuntemukset, nautinnot, 
tuskat, halut, pelot ja niin edelleen. Lukemattomat havainnot 
ovat vailla nimeä, vaikka suunnattomasti on niitäkin joilla on 
nimi. Näistä kutakin vastaa samanaikaisesti syntynyt havain- 
non kohde: erilaisia näköhavaintoja vastaavat erilaiset värit, 
kuulohavaintoja äänet ja samoin muita havaintoja samalla 
syntyneet kohteet. Mutta mitä tällä tarinalla on tekemistä sen 
kanssa mitä puhuimme edellä? Huomaatko, Theaitetos? 
THEAITETOS En oikein. 
SOKRATES Kuuntelehan nyt, pääsemmekö johonkin lopputu- 
lokseen. Se tarkoittaa, että tämä kaikki on liikkeessä, kuten 
sanoimme, mutta tuo liike on paikoin nopeaa, paikoin 
hidasta. Se minkä liike on hidasta, liikkuu pysyen paikallaan 
ja suhteessa siihen, mikä tulee sen kanssa kosketuksiin, ja 
synnyttää tällä tavoin. Mikä syntyy tällä tavoin, on taas 
nopeampaa, sillä se siirtyy paikaltaan ja sen liike on juuri 
siirtymistä. Kun siis silmä ja jokin sen kanssa yhteen 
soveltuva esine kohtaavat toisensa ja synnyttävät valkoisuu- 
den ja sitä vastaavan havainnon, jota ei syntyisi jomman- 
kumman niistä kohdatessa jotakin muuta, ja kun näkö, joka 
on lähtöisin silmistä, ja valkoisuus, joka on lähtöisin siitä 
kohteesta joka yhdessä silmien kanssa synnyttää värin, 
siirtyvät toisiaan kohti, silmä tulee täyteen näköä; se näkee ja 
muuttuu joksikin, ei kuitenkaan näöksi vaan näkeväksi 
silmäksi. Samoin se kohde, joka yhdessä silmien kanssa 
synnytti värin, tulee täyteen valkoisuutta ja muuttuu joksikin 
— ei valkoisuudeksi vaan valkoiseksi, olipa kyseessä puun- 
kappale, kivi tai mikä tahansa esine, joka värjäytyy tällä 
tavoin. 

Samalla tavalla on käsitettävä kaikki muukin, kova, kuuma 
ja niin edelleen. Mikään ei ole olemassa yksin itsessään. 

157a kuten jo totesimme, vaan kaikki seikat, koko ilmiöiden 

moninaisuus syntyy liikkeestä keskinäisen kohtaamisen kaut- 
ta; tämän opin kannattajat näet sanovat, ettei kustakin 
yksikseen voida luotettavasti todeta, mikä on aktiivinen ja 
mikä passiivinen. Eihän mikään ole aktiivinen ennen kuin 
kohtaa passiivisen eikä passiivinen ennen kuin kohtaa aktiivi- 
sen. Se taas, mikä kohtaa jotakin aktiivisena, onkin jonkin 
muun kohdatessaan passiivinen. Kaikesta tästä siis ilmenee, 
kuten jo alussa sanoimme, ettei mikään ole olemassa vain 
itsessään ja erillisenä vaan on aina muuttumassa johonkin 

b nähden. Sana 'olla' olisikin poistettava kokonaan käytöstä, 
vaikka me usein — kuten juuri äsken — olemme tottumuksen 
voimasta ja taitamattomuuttamme tulleet käyttäneeksi sitä. 
Näin ei saisi tehdä, sanovat nuo viisaat, eikä myöskään 
suostua sanomaan ”jokin”, jonkun’, *minun”, tämä”, tuo’ tai 
käyttämään muuta nimitystä, joka kiinnittää jotakin paikoil- 
leen, vaan luonnonmukaisesti olisi puhuttava tulemisesta”, 
”'syntymisestä”, tuhoutumisesta’ ja *”muuttumisesta?; jos joku 
kielenkäytöllään leimaa jotakin paikoillaan pysyväksi, hänet 
on helppo kumota. Äsken mainittuja ilmauksia on käytettävä 
sekä kustakin seikasta erikseen että niiden yhdistelmistä, 

c kuten niistä joista käytetään nimityksiä ihminen’, 'kiv? ja 
muita elollisten olentojen ja muiden lajien nimiä. No niin, 
Theaitetos, miellyttääkö tämä tällainen sinua, tuntuisiko 
tämä maittavan? 
THEAITETOS En oikein tiedä. Enkä pysty näkemään sinusta- 
kaan, oletko itse tätä mieltä vai kerrotko tätä vain koetellak- 
sesi minua. 
SOKRATES Hyvä ystävä, etkö muista, etten minä tiedä enkä 
väitä tietäväni tällaisista asioista mitään? Olen kyvytön 
synnyttämään niitä ja lausun siksi synnytysloitsuja ja annan 
sinun maistella kutakin viisasta oppia, kunnes saan ilmoille 

d sinun oman mielipiteesi. Kun se on saatu esille, tutkin 
osoittautuuko se kelvottomaksi vai elinkelpoiseksi. Ole nyt 
rohkea ja luja, sano kunnolla ja miehekkäästi mielipiteesi 
siitä mitä nyt kysyn. 

> THEAITETOS Kysy siis. 
SOKRATES Sanohan uudelleen, oletko tyytyväinen siihen teo- 

riaan, ettei mitään ’ole’, vaan kaikki on jatkuvassa muuttumi- 
sen tilassa — hyvä, kaunis ja kaikki mitä olemme edellä 
luetelleet? 

T HEAITETOS Kun kuulen sinun selittävän tätä tällä tavoin, se 
vaikuttaa ihmeen järkevältä ja tuntuu, että se pitäisi käsittää 
juuri niin kuin olet esittänyt. 

SOKRATES Siinä tapauksessa emme saa jättää mainitsematta 
erästä kohtaa, jossa siinä on aukko. Se on aukollinen unien ja 
sairauksien kohdalla, myös hulluuden ja kaikkien niin sanot- 
tujen kuulo- ja näköharhojen ja yleensä harha-aistimusten. 
Kaikkihan myöntänevät, että äskeinen teoria on näissä 
tapauksissa kyseenalainen, koska niissä meillä todella on 
harha-aistimuksia; kaukana siitä, että niin on, miltä kustakin 
tuntuu — päinvastoin, mikään näistä vaikutelmista ei ole tosi. 
THEAITETOS Se pitää paikkansa. 

SOKRATES Mitä todisteita jää siis enää jäljelle sille, joka 
väittää havainnon olevan tietoa ja asioiden olevan kullekin 
sellaisia kuin hänestä tuntuu? 

THEAITETOS En uskalla sanoa etten osaa vastata, koska 
äsken moitit minua kun sanoin niin. Mutta en tosiaankaan 
menisi väittämään, että mielenhäiriössä olevat ja nukkuvat 
eivät ole harhaluulojen vallassa, kun he luulevat olevansa 
jumalia tai unessa uskovat omistavansa siivet ja lentävänsä. 
SOKRATES Entä muistatko tuon toisen kiistakysymyksen, sen 
joka koskee nimenomaan nukkumista ja valveillaoloa? 
THEAITETOS Siis minkä? 

SOKRATES Tämän kysymyksen olet varmasti usein kuullut: 
millä voitaisiin asia todistaa, jos meiltä juuri nyt kysyttäisiin, 
nukummeko parhaillaan ja ovatko kaikki ajatuksemme vain 
unta, vai olemmeko hereillä ja puhelemme keskenämme 
valvetilassa? 

THEAITETOS En tosiaankaan ymmärrä, miten se voitaisiin 
todistaa, sillä kummassakin tilassa kaikki seikat vastaavat 
toisiaan kuin peilikuva. Äskeisen keskustelun voisimme aivan 
yhtä hyvin olla käyvinämme unessa, ja kun taas unessa 
olemme kertovinamme jotakin unta, tilanteet ovat hämmäs- 
tyttävästi toistensa kaltaiset. 

SOKRATES Huomaat siis, että äskeisestä on helppo ruveta 

kiistelemään, koska sekin on kiistanalaista, olemmeko unessa 
vai valveilla. Ja koska aikamme jakautuu tasaisesti nukkumi- 
sen ja valveillaolon kesken ja kummassakin tapauksessa 
sielumme väittää juuri senhetkisiä käsityksiämme tosiksi, 
pidämme puolet ajasta totena toisia, puolet ajasta toisia 
käsityksiä, ja molemmissa tapauksissa olemme asiasta yhtä 
varmoja. 

THEAITETOS Aivan totta. 

SOKRATES Eikö samoin ole laita myös sairauksissa ja mie- 
lenhäiriöissä, paitsi että jaksot eivät ole samanpituisia? 
THEAITETOS On kyllä. 

SOKRATES Määritelläänkö totuus ajan pituuden tai lyhyyden 
mukaan? 

THEAITETOS Se olisi aivan järjetöntä. 

SOKRATES Voitko sitten osoittaa selvästi jollakin muulla 
tavoin, kummat näistä käsityksistä ovat tosia? 

THEAITETOS Tuskin. 

SOKRATES Kuulehan nyt, mitä tästä sanoisivat ne, joiden 
mukaan kullekin on aina totta se miltä hänestä tuntuu. He 
kysyisivät luultavasti tähän tapaan: *Sanohan, Theaitetos, ei 
kai sillä mikä on joka suhteessa toista kuin jokin muu, voi 
olla tuon toisen kanssa mitään yhteistä ominaisuutta? Emme- 
hän voi olettaa, että se on jossakin suhteessa sama ja jossakin 
toinen vaan että se on kokonaan toinen.” 

THEAITETOS Jos se kerran on täydelleen toinen, sillä ei voi 
olla mitään samaa ominaisuutta eikä mitään muutakaan 
samaa. 

SOKRATES On siis myönnettävä, että se on myös erilainen? 
THEAITETOS On varmasti. 

SOKRATES Jos jokin muuttuu samanlaiseksi tai erilaiseksi 
kuin jokin toinen — joko se itse tai jokin muu — sanomme sen 
tulevan samaksi, mikäli se tulee samanlaiseksi, ja toiseksi, 
mikäli se tulee erilaiseksi? 

THEAITETOS Ehdottomasti. 

SOKRATES Edellähän totesimme, että aktiivisia aineksia on 
lukemattoman monia ja passiivisia samoin? 

THEAITETOS Niin. 

SOKRATES Ja että kun aines yhtyy toisiin aineksiin, se 

tuottaa aina eri asioita, ei koskaan samaa? 

THEAITETOS Aivan niin. 

SOKRATES Sovelletaan nyt tätä minuun, sinuun tai mihin 
tahansa, vaikkapa terveeseen Sokrateeseen ja sairaaseen 
Sokrateeseen. Katsommeko, että näistä toinen on samanlai- 
nen kuin toinen vai erilainen? 

THEAITETOS Onko siis tarkoituksena verrata sairasta Sokra- 
testa kokonaisuudessaan terveeseen Sokrateeseen kokonai- 
suudessaan? 

SOKRATES Olet ymmärtänyt erinomaisesti, juuri sitä tarkoi- 
tan. 

THEAITETOS Siinä tapauksessa erilainen. 

SOKRATES Ja koska hän on erilainen, hän on vastaavasti 
myös toinen? 

THEAITETOS Totta kai. 

SOKRATES Ja samaa sanoisit nukkuvasta tai muissa edellä 
mainituissa tiloissa olevasta Sokrateesta? 

THEAITETOS Niin. 

SOKRATES Jokainen luonnostaan aktiivinen aines, joka jou- 
tuu kosketuksiin terveen Sokrateen kanssa, kohtaa siis minut 
toisena kuin tullessaan kosketuksiin sairaan Sokrateen kans- 
sa? 

THEAITETOS Pakostakin. 

SOKRATES Ja minä, joka olen passiivinen, ja tuo aktiivinen 
elementti synnytämme kummassakin tapauksessa eri tulok- 
sen? 

THEAITETOS Tietysti. 

SOKRATES Kun juon terveenä viiniä, se tuntuu minusta 
miellyttävältä ja makealta? 

THEAITETOS Niin. 

SOKRATES Aikaisemmin todetun mukaisesti aktiivinen ja 
passiivinen elementti synnyttävät makeuden ja aistimuksen, 
jotka kumpikin ovat liikkeessä. Passiivisesta osapuolesta 
lähtevä aistimus teki kielen aistivaksi, viinistä lähtöisin oleva 
ja siinä kaikkialla liikkuva makeus aiheutti sen, että viini 
vaikutti terveeseen kieleen makealta ja myös oli sitä. 
THEAITETOS Tästä me tosiaan olimme äsken yhtä mieltä. 
SOKRATES Mutta kun olen sairas, tuo passiivinen elementti ei 

itse asiassa kohtaa samaa kohdetta? Nythän se joutuu 
kosketuksiin toisenlaisen kohteen kanssa. 

THEAITETOS Niin. 

SOKRATES Sairas Sokrates ja viininjuonti synnyttävät toisen- 
laiset vaikutukset: kielessä karvauden aistimuksen, viinissä 
itse karvauden, joka syntyy ja joutuu siinä liikkeeseen. Viini 
tulee ei karvaudeksi vaan karvaaksi, minä tulen en aistimuk- 
seksi vaan aistivaksi. 

THEAITETOS Täsmälleen niin. 

SOKRATES Minä en siis koskaan saa tällaista aistimusta 
mistään muusta. Toisesta kohteesta tulee toinen aistimus, ja 
se tekee myös aistivan toisenlaiseksi ja toiseksi. Myöskään 
se, mikä minuun vaikuttaa, ei joutuessaan kosketuksiin 
jonkun toisen kanssa synnytä samaa eikä se itse tule 
samanlaiseksi, vaan synnyttäessään toisesta kohteesta jota- 
kin toista se tulee itsekin toisenlaiseksi. 

THEAITETOS Se on totta. 

SOKRATES Mutta minä en tule tällaiseksi pelkästään itsestäni 
eikä myöskään tuo toinen vain itsestään. 

THEAITETOS Fi niin. 

SOKRATES Kun minusta tulee aistiva, aistimisellani on pa- 
kostakin jokin kohde. On mahdotonta tulla aistivaksi ja olla 
aistimatta mitään. Ja samoin, kun kohde tulee makeaksi, 
karvaaksi ja niin edelleen, se tulee sellaiseksi jollekulle; on 
mahdotonta tulla makeaksi tulematta makeaksi kenellekään. 
THEAITETOS Aivan niin. 

SOKRATES Ainoa mahdollisuus näyttää siis olevan, että tuo 
toinen ja minä olemme jotakin tai tulemme joksikin — kuinka 
nyt halutaan sanoa — nimenomaan toisillemme, sillä välttä- 
mättömyyden pakko sitoo meidän kummankin olemuksen 
toisiinsa, ei sen sijaan mihinkään muuhun, ei edes meihin 
itseemme. Jäljelle jää vain se että olemme sidoksissa toisiim- 
me. Jos siis sanotaan että jokin 'on', on sanottava myös, : 
mille, minkä tai mihin nähden se on tai tulee joksikin. Sen 
sijaan ei pidä sanoa eikä hyväksyä muidenkaan suusta sitä, 
että jokin on tai tulee joksikin pelkästään itsestään, kuten 
tässä käsitelty teoria osoittaa. 

THEAITETOS Niin juuri, Sokrates. 

SOKRATES Kun siis se mikä minuun vaikuttaa on olemassa 
juuri minulle eikä kenellekään muulle, minä myös havaitsen 
sen eikä kukaan muu. 

THEAITETOS Niin tietysti. 

SOKRATES Minun havaintoni on siis minulle tosi, sillä se on 
aina minun todellisuuttani. Minä siis ratkaisen, kuten Prota- 
goras sanoo, kaiken minulle olevan olemassaolon ja kaiken 
minulle olemattoman olemattomuuden. 

THEAITETOS Siltä näyttää. 

SOKRATES Jos siis olen erehtymätön eikä järkeni kompastu 
siinä mikä on tai tulee joksikin, enkö minä silloin myös tiedä 
sitä minkä havaitsen? 

THEAITETOS Totta kai. 

SOKRATES Olit siis vallan oikeassa kun sanoit, että tieto ei 
ole mitään muuta kuin havaintoa. Tähän samaan tulokseen 
johtaa nyt ensinnäkin Homeroksen, Herakleitoksen ja heidän 
hengenheimolaistensa oppi: kaikki liikkuu kuin virtaava vesi; 
sitten Protagoraan, kaikkein viisaimman, oppi: ihminen on 
kaiken mitta; ja lopuksi Theaitetoksen: tämän kaiken perus- 
teella havainto on tietoa. No niin, Theaitetos! Toteammeko, 
että tämä on sinun vastasyntynyt lapsesi, jonka kätilönä 
minä olen toiminut? Mitäs sanot? 

THEAITETOS Pakkohan niin on todeta. 

SOKRATES Vaivalla me sen ainakin olemme synnyttäneet, 
millainen se sitten onkin. Nyt syntymäjuhlassa meidän on 
toden teolla katseltava sitä kaikilta puolilta, vaihdettava 
mielipiteitä siitä ja tarkastettava, ettei se vain ole kasvatetta- 
vaksi kelpaamaton, pelkkä harhakuva. Vai oletko sitä mieltä, 
että aikaansaannoksesi on joka tapauksessa otettava elätettä- 
väksi eikä sitä saa hylätä? Vai kestätkö nähdä kuinka sitä 
tutkitaan, voitko olla suuttumatta jos esikoisesi viedään pois? 
THEOoDoros Kyllä Theaitetos sen kestää, ei hän ole hankala 
luonne. Mutta kerro nyt taivaan tähden, eikö asia sitten 
olekaan näin? 

SOKRATES Sinähän vasta olet todistelujen ihailija, Theodo- 
ros! Kelpo mies, sinä uskot että minä olen kuin säkki täynnä 
todisteita, ei tarvitse muuta kuin vetää sieltä yksi ulos ja 
sanoa, ettei asia olekaan noin. Mutta et huomaa mistä on 

kysymys. Mikään todisteista ei ole lähtöisin minusta vaan 
aina keskustelutoveristani. Tiedän itse vain vähän, sen verran 
että osaan sopivalla tavalla ottaa vastaan ajatuksen joltakulta 
viisaalta. Nytkin yritän saada Theaitetoksen puhumaan, itse 
en alo sanoa mitään. 

THEonDoros Taidat olla oikeassa, tee niin. 

SOKRATES Tiedätkö, mikä minua ihmetyttää sinun ystäväs- 
säsi Protagoraassa? 

THEoporos En, mikä? 

SOKRATES Muuten olen aivan tyytyväinen siihen hänen 
oppiinsa, että se miltä itsekustakin näyttää, myös on hänelle 
olemassa. Mutta hänen esityksensä alkua olen ihmetellyt: 
miksi hän ei »Totuutensa» alussa sanonut, että kaiken mitta 
on sika, paviaani tai jokin vielä kummallisempi havaitseva 
olento? Hän olisi voinut alkaa mahtavasti ja halveksien 
osoittamalla meille, että olemme hänen viisautensa vuoksi 
ihailleet häntä kuin jumalaa, vaikka hänellä ei ole viisautta 
hituistakaan enempää kuin sammakonpojalla saati jollakulla 
toisella ihmisellä. Vai kuinka, Theodoros? Jos kerran jokai- 
selle on totta se käsitys, jonka hän havainnon kautta saa, ja 
jollei toinen voi arvostella paremmin toisen kokemusta eikä 
hänellä ole suurempaa oikeutta tarkastella onko toisen käsi- 
tys oikea vai väärä, vaan — kuten jo on moneen kertaan 
sanottu — kukin muodostaa yksin omat käsityksensä ja ne 
ovat kaikki oikeita ja tosia, niin mikä kumma silloin on 
tehnyt Protagoraan niin viisaaksi, että hänellä oli oikeus 
asettua suuria palkkioita vastaan muiden opettajaksi, kun 
taas me olemme tyhmempiä ja meidän on käytävä hänen 
opissaan — kun jokainen on kuitenkin oman viisautensa 
mitta? Ei kai Protagoras sano näin vain kansan suosion 
toivossa? Puhumattakaan siitä, miten naurettavaan valoon 
minä kätilöntoimineni joudun, samoin kuin ylipäänsä kaikki 
filosofiset keskustelutkin. Onhan silkkaa mielettömyyttä tut- 
kia ja koetella toinen toisensa vaikutelmia ja käsityksiä, 
koska ne kerran kunkin kohdalla ovat oikeita, sikäli kuin 
Protagoraan Totuus on totta eikä ole vain pilan päiten 
puhunut hänen kirjansa pyhistä uumenista käsin. 
THEOoDoros Protagoras oli todella minun ystäväni, niin kuin 

sanoit. Siksi en haluaisi olla mukana häntä tuomitsemassa, 
mutta en myöskään vastoin käsityksiäni tahdo väittää sinua 
vastaan. Ota sen sijaan Theaitetos taas käsittelyysi, kuunteli- 
han hän äskenkin sinua niin tarkkaavaisena. 

SOKRATES Jos sinä kävisit Spartassa, olisiko sinulla otsaa 
mennä siellä painikouluun katsomaan alastomia painijoita, 
niitäkin joiden ulkomuoto ei ole kehuttava, ja olla itse 
riisuutumatta, niin että muut eivät voi nähdä miltä itse 
näytät? 

THEOoDoros Miksikäs ei, jos muut suostuisivat. Ei kai 
teilläkään ole nyt mitään sitä vastaan, että minä saan jäädä 
katsojaksi. Ettehän te toki laahaa minua painikentälle, kun 
olen jo näin kankea; tämä nuorempi ja notkeampi sopii 
paremmin painikumppaniksi. 

SOKRATES Mikä sopii sinulle, sopii minullekin, niinhän sa- 
nanparsi sanoo. Kääntykäämme siis taas viisaan Theaitetok- 
sen puoleen. Alkaaksemme siitä mitä juuri olemme käsitel- 
leet: sanohan, Theaitetos, etkö hämmästy jos näin odottamat- 
ta käy ilmi, että sinä et viisaudessa jää yhtään jälkeen 
kenestäkään ihmisestä etkä jumalastakaan? Vai arveletko, 
että Protagoraan mitta soveltuu vähemmän jumaliin kuin 
ihmisiin? 

THEAITETOs En toki. Ja kysymykseesi vastaan, että totisesti 
hämmästyn. Kun keskustelimme siitä opista, jonka mukaan 
kullekin on olemassa se miltä hänestä näyttää, se tuntui 
minusta oikein hyvältä, mutta nyt asia onkin äkkiä keikahta- 
nut päälaelleen. 

SOKRATES Rakas lapsi, sinä olet vielä nuori, uskot ja tottelet 
herkästi kosiskelevia puhujia. Tähän sanoisi Protagoras tai 
joku muu hänen puolestaan: ”Hyvät nuorukaiset ja vanhuk- 
set, täällä te istutte pitämässä puheita ja vedätte mukaan 
jumalatkin, joiden olemassaolosta tai olemattomuudesta mi- 
nä itse en suostu puhumaan enkä kirjoittamaan, ja puhutte 
sellaista mikä on yleisön mieleen, esimerkiksi että on merkil- 
listä, ellei ihminen viisaudeltaan yhtään eroa eläimestä. 
Mutta te ette esitä mitään varmaa todistetta vaan vetoatte 
vain todennäköisyyteen; jos Theodoros tai joku muu geomet- 
rikko perustaisi geometriansa siihen, hän ei totisesti olisi 

mistään kotoisin. Mieti nyt siis Theodoroksen kanssa, tyydyt- 
tekö näin tärkeissä kysymyksissä vain todennäköisyyteen ja 
vaikuttaviin sanoihin.? 

THEAITETOS Eihän se olisi oikein, ei sinun eikä meidänkään 
mielestämme. 

SOKRATES Sitten on näköjään tutkittava asiaa toisella ta- 
voin, sitä kai sinä ja Theodoros tarkoitatte. 

THEAITETOS Niin juuri. 

SOKRATES Yritetään nyt päästä seuraavalla tavalla selville 
siitä, ovatko tieto ja havainto samoja vai eri asioita. Siitähän 
koko meidän keskustelussamme on kysymys ja siksi juuri 
olemme ottaneet esiin kaikki nämä merkilliset teoriat. Vai 
kuinka? 

THEAITETOS Aivan niin. 

SOKRATES Myönnämmekö siis, että kaiken sen minkä me 
näkemällä tai kuulemalla havaitsemme, me samalla myös 
tiedämme? Esimerkiksi: kun emme ole vielä oppineet vierasta 
kieltä, sanommeko ettemme kuule, kun sitä puhutaan, vai 
sanommeko sekä kuulevamme että ymmärtävämme? Ja kun 
emme tunne kirjaimia, väitämmekö niitä katsoessamme, 
ettemme näe niitä vai että myös tunnemme ne, koska 
näemme? 

THEAITETOS Sokrates hyvä, siinä tilanteessa me sanomme 
tietävämme niistä juuri sen verran kuin näemme ja kuulem- 
me: kirjaimista me sekä näemme että tiedämme niiden 
muodon ja värin, äänteistä sekä kuulemme että tiedämme 
nousevan ja laskevan koron. Mutta mitä kirjoitustaidon 
opettajat ja tulkit niistä opettavat, sitä emme näkemällä tai 
kuulemalla havaitse emmekä myöskään tiedä. 

SOKRATES Mainiota! Fi kannata ruveta väittämään sinua 
vastaan, jottei edistyksesi tukahtuisi. Mutta meitä on uhkaa- 
massa jo toinen kysymys. Miten pystymme torjumaan sen? 
THEAITETOS Mikä se on? 

SOKRATES Voitaisiin kysyä: Jos joku on aikoinaan tullut 
tietämään jonkin asian ja hänellä on se vielä tallella muistis- 
saan, voiko hän olla tietämättä sitä samanaikaisesti kuin 
muistaa sen? Tämä tuntuu ehkä monisanaiselta; tarkoitukse- 

ni on siis kysyä, voiko muistaa oppimansa asian ja silti olla 
tietämättä sitä. 

THEAITETOS Ei tietenkään, sehän olisi järjetöntä. 

SOKRATES Ehkä puhun pötyä. Mutta katsohan nyt. Sanot 
siis, että näkeminen on havaitsemista ja näkö on havaintoa? 
THEAITETOS Niin sanon. 

SOKRATES ÄAskeisen mukaanhan se joka näkee jotakin tulee 
myös tietämään sen minkä näkee? e 
THEAITETOS Niin. 

SOKRATES Entä katsotko, että on olemassa sellainen asia 
kuin muistaminen? 

THEAITETOS Katson. 

SOKRATES Onko muistamisella jokin kohde vai ei? 
THEAITETOS Tietysti on. 

SOKRATES Muistaminen kohdistuu kai siihen mitä ihminen 
on oppinut ja havainnut? 

THEAITETOS Totta kai. 

SOKRATES Ihminenhän muistaa usein mitä on nähnyt? 
THEAITETOS Niin muistaa. 

SOKRATES Myös jos hän sulkee silmänsä? Vai unohtaako 
hän silloin? 

THEAITETOS Sehän olisi merkillinen väite. 

SOKRATES Siihen me kuitenkin joudumme, jos haluamme 164a 
pitää kiinni tähänastisesta teoriasta. Muussa tapauksessa se 
luhistuu. 

THEAITETOS Niin minäkin epäilen, mutta en täysin tajua 
miten. Kerro nyt mitä tarkoitat. 

SOKRATES Tarkoitan tätä. Me siis sanomme, että joka näkee, 
tulee tietämään sen mitä näkee. Totesimmehan, että näkö, 
havainto ja tieto ovat samaa. 

THEAITETOS Aivan niin. 

SOKRATES Jos se, joka näkee ja tietää sen mitä on nähnyt, 
sulkee silmänsä, hän tosin muistaa mutta ei näe sitä. Eikö 
niin? 

THEAITETOS Niin. 

SOKRATES ?Ei näe on samaa kuin ’ei tiedä’, jos ”näkee' on b 
samaa kuin tietää”. 

THEAITETOS lotta. 

SOKRATES Siitä seuraa, että joka on tullut tietämään jonkin 
asian ja vielä muistaa sen, ei kuitenkaan tiedä sitä, koska ei 
näe sitä. Mutta totesimme, että tämä on järjetöntä. 
THEAITETOS Aivan totta. 

SOKRATES Joudutaan siis mahdottomuuteen, jos tiedon ja 
havainnon väitetään olevan samaa. 

THEAITETOS Ilmeisesti. 

SOKRATES Näin ollen on todettava, että ne ovat eri asioita. 
THEAITETOS Niin varmaankin. 

SOKRATES Mitä tieto sitten oikein on? Meidän on näköjään 
alettava taas alusta. Ei mutta, hyvä Theaitetos, mitä me 
oikeastaan olemme tekemässä? 

THEAITETOS Missä mielessä? | 
SOKRATES Mehän olemme kuin kehnot taistelukukot: ennen 
kuin olemme voittaneetkaan, TAPPOA ulos kesken todis- 
telun ja alamme kiekua. 

THEAITETOS Kuinka niin? 

SOKRATES Olemme kuin ammattiväittelijät perustaneet joh- 
topäätöksemme vain siihen, että sanat sopivat yhteen, ja 
olemme tyytyväisiä, kun olemme tällä tavoin päässeet väitte- 
lyssä voitolle. Väitämme olevamme filosofeja, emme kilpaili- 
joita, mutta emme huomaa, että menettelemme aivan kuin 
nuo mainiot miehet. 

THEAITETOs Fn vielä käsitä, mihin tähtäät. 

SOKRATES Yritän selittää mitä tarkoitan. Mehän kysyimme, 
voiko olla tietämättä sellaista minkä on oppinut ja yhä 
muistaa. Sitten osoitimme, että nähtyään jotakin ja suljet- 
tuaan silmänsä ihminen muistaa vaikka ei näe, ja totesimme, 
että hän siis muistaa mutta ei tiedä. Tämähän oli kuitenkin 
mahdotonta. Näin Protagoraan kaunis satu valui tyhjiin ja 
samoin sinun väitteesi, että tieto ja havainto ovat samaa. 
THEAITETOS Siltä näyttää. 

SOKRATES Niin ei varmasti olisi käynyt, jos edellisen tarinan 
isä olisi vielä elossa. Hänellä olisi paljon sanottavaa sen 
puolustukseksi. Mutta nyt me pahoinpitelemme orpoa, eivät- 
kä Protagoraan jättämät holhoojatkaan, kuten Theodoros 
tässä, välitä tulla apuun. Oikeudenmukaisuuden nimessä 

meidän on autettava sitä itse. 

THFEonDoros Oikeastaan hänen jälkeläistensä holhooja en ole 
minä vaan pikemminkin Kallias, Hipponikoksen poika. Mi- 
nähän siirryin melko pian pelkistä pohdiskeluista geometrian 
pariin. Olen kuitenkin kiitollinen, jos autat häntä. 

SOKRATES Oikein. Seuraa nyt, miten minä häntä autan. Voi 
päätyä vielä äskeistäkin kummallisempiin tuloksiin, ellei 
tarkkaile niitä sanoja, joita olemme tottuneet käyttämään 
myöntämiseen ja kieltämiseen. Selitänkö tämän sinulle vai 
Theaitetokselle? 

THEODOROos Molemmille yhteisesti, mutta Theaitetos saa 
nuoremmakseen vastata. On vähemmän noloa, jos hän 
kompastuu. 

SOKRATES Nyt esitän kaikkein pahimman kysymyksen. Se 
kuuluu tähän tapaan: jos tietää jotakin, voiko samalla olla 
tietämättä sitä minkä tietää? 

THEODOoRos Mitä me vastaamme, Theaitetos? 

THEAITETOS Minusta se on mahdotonta. 

SOKRATES Ei ole, jos oletat näkemisen olevan tietämistä. 
Katso nyt: mitä teet jos joudut selkä seinää vasten, vastaa- 
maan kysymykseen jota et voi kiertää — jos joku peloton 
peittää kädellään toisen silmäsi ja kysyy, näetkö peitetyllä 
silmälläsi hänen vaippansa? 

THEAITETOS Sanoisin, etten näe sillä silmällä mutta kylläkin 
toisella. | 

SOKRATES Siis samanaikaisesti sekä näet saman asian että et 
näe? | 

THEAITETOS Tavallaan. 

SOKRATES Mutta tuo toinen sanoo: ?Fi minua kiinnosta itse 
tuo tapa enkä minä sitä kysynyt. Kysyin, voitko olla 
tietämättä sitä minkä tiedät. Tässä tapauksessa selvästikin 
näet sellaista mitä et näe. Olet myöntänyt, että näkeminen on 
samaa kuin tietäminen ja se ettei näe on samaa kuin ettei 
tiedä. Päättele nyt, mihin tämä johtaa. 

THEAITETOs Kaikesta päättäen päinvastaiseen tulokseen 
kuin ensin oletin. 

SOKRATES Ja ystävä hyvä, sinun olisi käynyt näin moneen 
kertaan, jos sinulta olisi kysytty, voiko tietää sekä selvästi 

että epäselvästi, tietää läheltä mutta ei kaukaa, tietää saman 
asian sekä voimakkaasti että heikosti ja niin edelleen loputto- 
miin" — kysymyksiä, joilla varustautuneena joku palkattu 
sanasoturi väijyisi sinua, kun olisit sanonut tiedon ja havain- 
non olevan samaa. Hän hyökkäisi kuulo- ja hajuaistimusten 
ynnä muiden havaintojen kimppuun, kumoaisi sinut kerran 
toisensa jälkeen eikä hellittäisi, ennen kuin sinä ällistellessäsi 
hänen kadehdittavaa viisauttaan olisit joutunut hänen käsiin- 
sä. Sitten hän lannistaisi ja sitoisi sinut ja päästäisi vapaaksi 
vasta kun olisitte päässeet sopimukseen rahasummasta. Ky- 
syt ehkä, millaisia todisteita Protagoras esittäisi oppiensa 
tueksi. Yritämmekö nyt käydä niitä tässä läpi? 

THEAITETOS Yritetään toki. 

SOKRATES Hän sanoisi ensinnäkin kaiken sen mitä mekin 
olemme esittäneet hänen puolustuksekseen, ja sitten hän 
kävisi kanssamme käsikähmään. Hän sanoisi meille halvek- 
sien: ”Kelpo mies tämä Sokrates! Hän kysyy pikkupojalta, 
voiko sama ihminen samanaikaisesti sekä muistaa että olla 
tietämättä samaa asiaa, ja kun poika hätäpäissään vastaa 
kieltävästi koska ei näe mitä on tulossa, hän johdattelee 
keskustelua niin että minä joudun naurettavaan valoon. 
Suhtaudut tähän liian kevyesti, Sokrates. Asia on näin: kun 
sinä tutkit jotakin minun mielipidettäni kyselemällä, niin jos 
keskustelutoverisi kompastuu antamalla sellaisen vastauksen 
jonka minäkin olisin antanut, silloin nähdään minun olleen 
väärässä, mutta jos hän on vastannut jotakin muuta, hän on 
itse ollut väärässä. Kuvitteletko esimerkiksi saavasi jonkun 
myöntämään, että jostakin kokemuksesta säilynyt muisto on 
olemukseltaan samanlainen kuin itse tuo kokemus, joka on jo 
mennyt ohi? Kaukana siitä. Tai epäröisikö kukaan myöntää, 
että saman ihmisen on mahdollista sekä tietää että olla 
tietämättä samaa asiaa? Tai jos hän ei uskaltaisikaan sanoa 
näin, suostuisiko hän koskaan sanomaan, että kun ihminen 
on muuttunut, hän on sama kuin ennen muuttumistaan? Ja 
oikeastaanhan ei tässä tapauksessa pitäisi puhua vain yhdes- 
tä ihmisestä vaan useasta, loppujen lopuksi äärettömän 
monesta, sikäli kuin tapahtuu jatkuvaa muuttumista toisen- 
laiseksi — jos meidän nyt on varottava toistemme sanallisia 

ansoja. Ei, hyvä ystävä”, näin hän sanoisi, teet jalommin jos 
käyt sen kimppuun mitä minä todella olen sanonut. Osoita 
jos voit, etteivät meidän kunkin havainnot synny vain meidän 
omiksemme, tai jos syntyvätkin, ettei se miltä kustakin 
näyttää, synny — tai ole”, jos nyt on sanottava niin — yksin 
sille josta niin näyttää. Puhumalla sioista ja paviaaneista 
käyttäydyt itse kuin sika ja lisäksi saat kuulijasikin kohtele- 
maan minun kirjoituksiani sillä tavoin. Se ei ole kauniisti 
tehty. Minä nimittäin väitän totuuden olevan niin kuin olen 
kirjoittanut: kukin meistä on sekä olevaisen että olemattoman 
mitta, mutta ihmiset eroavat toisistaan rajattomasti juuri 
siinä, että se miltä yhdestä näyttää ja mikä on hänelle 
olemassa, on toista kuin se mikä toiselle. En ollenkaan väitä, 
ettei viisautta eikä ketään viisasta ole olemassa; viisaaksi 
sanonkin nimenomaan sitä, joka pystyy aiheuttamaan meissä 
sellaisen muutoksen, että kun jollekulle meistä jokin näyttää 
pahalta — ja myös on hänelle pahaa —, hän saa aikaan, että 
tästä tuo asia alkaakin näyttää hyvältä ja myös on hänelle 
hyvää. Älä nyt rupea ruotimaan väitteestäni yksityisiä sanoja 
vaan anna minun selittää tarkemmin mitä tarkoitan. Palauta 
mieleesi se äskeinen toteamus, että sairaasta ruoka tuntuu 
karvaalta ja myös on sitä hänelle, terveelle päinvastoin. Silti 
el pidä selittää kummankaan olevan toista viisaampi — sehän 
olisi mahdotonta — eikä väittää sairasta tyhmäksi, koska 
hänestä tuntuu tuollaiselta, sen enempää kuin tervettä vii- 
saaksi, koska hänestä tuntuu toisenlaiselta. Sen sijaan on 
saatava aikaan muutos toiseen suuntaan, sillä toinen tilahan 
on parempi. Samoin on kasvatuksessa saatava aikaan muutos 
toisesta tilasta parempaan. Lääkäri voi aiheuttaa sen lääk- 
keillä, sofisti puheilla. Ei niin, että väärin ajatteleva saataisiin 
ajattelemaan oikein, sillä on mahdotonta ajatella sellaista 
mitä ei ole olemassa tai jotakin muuta kuin mitä itse kokee, ja 
tämähän on aina totta. Katson sen sijaan, että kun joku 
kehnon sieluntilansa vuoksi ajattelee tilaansa vastaavia aja- 
tuksia, hänen saadaan oikean sieluntilan avulla toisenlaisiin 
ajatuksiin. Jotkut nimittävät tietämättömyydessään näitä 
vaikutelmia tosiksi; minä sanon toisia vaikutelmia toisia 
paremmiksi mutta en mitään sen todemmiksi kuin muita- 

kaan. Ja hyvä Sokrates, minä en tosiaankaan nimitä viisaita 
miehiä sammakoiksi: jos he hoitavat ihmisruumista, sanon 
heitä lääkäreiksi, jos kasveja, maanviljelijöiksi. Uskon näet, 
että kun kasvit ovat sairaita, maanviljelijät saavat niille 
aikaan huonojen aistimusten sijaan hyviä, terveellisiä ja tosia 
aistimuksia, ja samoin viisaat ja hyvät puhujat saavat aikaan 
sen, että huonojen asioiden sijasta hyvät näyttävät yhteiskun- 
nan silmissä oikeudenmukaisilta. Sillä mikä kustakin yhteis- 
kunnasta näyttää jalolta ja oikeudenmukaiselta, sille se myös 
on sitä, niin kauan kuin se itse on tätä mieltä; mutta mikä on 
niille huonoa, sen viisas korvaa sellaisella mikä on hyvää ja 
näyttää hyvältä. Ja samoin jos sofisti pystyy tällä tavoin 
kasvattamaan oppilaitaan, hän on viisas ja ansaitsee suuren 
palkkion, kun kasvatus on päättynyt. Tässä mielessä siis 
toiset ovat muita viisaampia eikä kukaan voi ajatella väärin, 
ja sinunkin on suostuttava siihen että olet mitta, halusit tai et. 

Näin siis minun kantani on pelastettu. Jos sinulla on 
periaatteellisia vastaväitteitä, esitä ne vastakkaisen kannan 
muodossa, tai jos haluat esittää ne kysymyksinä, niin kysele. 
Ei siinä menetelmässä ole mitään kartettavaa, järkevän 
ihmisen kannattaa päinvastoin harrastaa juuri sitä. Pidä 
kuitenkin huoli siitä, ettet kysele epärehdillä tavalla. Onhan 
aivan järjetöntä väittää pyrkivänsä hyveeseen ja kuitenkin 
koko ajan johdatella keskustelua väärin. Väärää on se, ettei 
tee eroa väittelyn ja filosofisen keskustelun välillä. Edellises- 
sä tapauksessa saa pilailla ja virittää ansoja parhaansa 
mukaan, mutta keskustelussa on oltava tosissaan. keskustelu- 
kumppania on tuettava ja hänelle on osoitettava vain ne 
erehdykset, jotka ovat hänen omaa tai hänen opettajiensa 
syytä. Jos menettelet näin, keskustelutoverisi syyttävät häm- 
mennyksestään ja epätietoisuudestaan itseään eivätkä sinua: 
he pyrkivät seuraasi ja rakastavat sinua, mutta vihaavat 
Itseään ja pakenevat filosofian turviin tullakseen toisenlaisik- 
sı ja vapautuakseen entisestä olemuksestaan. Jos taas menet- 
telet päinvastoin — niin kuin useimmat tekevät — joudut 
päinvastaiseen tulokseen: sen sijaan että tekisit oppilaistasi 
filosofeja, saat heidät vanhempina vihaamaan filosofiaa. Jos 
otat neuvoni varteen, luovut vihamielisestä ja riidanhaluisesta 

asenteestasi ja mietit rehellisesti ja myönteisin mielin, mitä 
minä tarkoitan sanoessani, että kaikki on liikkeessä ja että se 
miltä kustakin yksityisestä ihmisestä tai yhteiskunnasta näyt- 
tää, se on tälle myös olemassa. Sitä ovatko tieto ja havainto 
samaa vai eri asioita, tarkastelet sitten tämän perusteella etkä 
kuten äsken pidä lähtökohtanasi sanojen tavanomaisia mer- 
kityksiä, joita ihmiset yleensä vääntelevät miten sattuu ja 
aiheuttavat sillä toisilleen kaikenlaisia väärinkäsityksiä.” 
Tämän vähän olen nyt vähäisten kykyjeni mukaan esittänyt 
ystäväsi avuksi, Theodoros. Jos hän itse eläisi, hän olisi 
pystynyt puolustautumaan uljaammin. 
THEonporos Sinä lasket leikkiä. Olet auttanut häntä todella 
reippaasti. 
SOKRATES Kiitoksia vain. Mutta sanohan, huomasitko kuin- 
ka Protagoras äsken moitti meitä siitä, että olemme ottaneet 
keskustelukumppaniksemme pikkupojan ja käyttäen hyväk- 
semme pojan säikähdystä ruvenneet väittämään hänen oppe- 
jaan vastaan? Ja kuinka hän sanoi meidän pilailevan, vaikka 
»kaiken mitta» on totisinta totta, ja käski meidän suhtautua 
vakavasti hänen kantaansa? 
THEoDoros Huomasin toki. 
SOKRATES No, pitääkö meidän mielestäsi totella häntä? 
THEoDoros Ehdottomasti. 
SOKRATES Näethän, että sinua itseäsi lukuun ottamatta 
kaikki tässä ovat vasta nuoria poikia. Jos tottelemme häntä, 
sinun ja minun on ruvettava esittämään kysymyksiä ja 
vastauksia toisillemme, jotta hän näkisi meidän suhtautuvan 
hänen oppeihinsa vakavasti. Sitten hän ei voisi enää syyttää 
meitä siitä, että tarkastelemme hänen kantaansa vain pilamie- 
lessä poikien kanssa. 
THEonDoros Mutta pystyyhän Theaitetos seuraamaan täl- 
laista asian käsittelyä paremmin kuin moni parrakas mies. 
SOKRATES Ei sentään sinua paremmin. Älä vain kuvittele. 
että minun velvollisuuteni on kaikin keinoin puolustaa sinun 
ystävävainajaasi mutta sinun itsesi ei tarvitse tehdä mitään. 
Seuraa nyt mukana vähän matkaa, kunnes näemme, onko 
juuri sinun oltava geometristen kuvioiden mitta vai ovatko 
kaikki yhtä päteviä kuin sinä tähtitieteessä ja kaikessa 

muussakin, missä sinua pidetään muita etevämpänä. 
TuHEonDoros Fi tosiaan ole helppo istua sinun vieressäsi 
joutumatta kuulusteluun. Turhaan minä äsken sanoin, että 
sinä päinvastoin kuin spartalaiset et pakota minua riisumaan 
vaatteitani vaan annat minun olla. Sinähän olet suorastaan 
kuin Skiron. Spartalaiset käskevät joko lähtemään pois tai 
riisuutumaan, mutta sinä olet pikemminkin kuin Antaios: et 
päästä ketään paikalle tulevaa ennen kuin olet pakottanut 
hänet riisuutumaan ja saanut sanapainiin kanssasi. 

SOKRATES Vertauksesi kuvaa tosiaan hyvin minun intohi- 
moani, mutta minä olen noita kahta sitkeämpi. Lukematto- 
mat Herakleet ja Theseukset, mahtavat väittelijät, ovat 
osuneet kanssani vastakkain ja mukiloineet minut henkihie- 
veriin, mutta minä en vain hellitä. Niin kiihkeä on minun 
rakkauteni näihin harjoituksiin. Älä sinäkään nyt kieltäydy 
tästä kamppailusta, josta on hyötyä sekä itsellesi että minul- 
le. 

THEonDoros En enää väitä vastaan, vie minut minne tahdot. 
Minun on ilmeisesti alistuttava kuulusteluusi ja kestettävä se 
kohtalo, jonka olet varannut minulle. Mutta en kuitenkaan 
voi noudattaa tahtoasi pitemmälle kuin äsken ehdotit. 
SOKRATES Se riittääkin. Mutta pidä varasi, ettemme hairah- 
du leikinlaskuun. Joku voisi taas moittia meitä. 

THEOoDoros Yritän parhaani. 

SOKRATES Palataan ensin samaan kysymykseen josta oli 
puhetta jo aikaisemmin: katsotaan, olimmeko syystä vai 
syyttä tyytymättömiä, kun moitimme tuota kantaa siitä että 
sen mukaan kullekin riittää hänen oma ymmärryksensä. 
Protagoras kuitenkin myönsi, että jotkut ovat muita eteväm- 
piä sen suhteen, mikä on parempaa ja mikä huonompaa, ja 
että he juuri ovat viisaita. Eikö niin? 

THEODoros Niin. 

SOKRATES Jos hän olisi itse tässä myöntämässä sen sijaan 
että me häntä auttaaksemme teemme tämän myönnytyksen, 
meidän ei tarvitsisi enää uudelleen hankkia sille vahvistusta. 
Mutta nyt voidaan sanoa, ettei meillä ole valtuuksia myöntää 
mitään hänen puolestaan. Siksi on parempi yrittää päästä 
tässä kysymyksessä vielä selvemmin yhteisymmärrykseen, 

sillä eihän ole suinkaan samantekevää, onko asia näin vai ei. 
THEonDoros Se on totta. 

SOKRATES Koetetaan päästä tässä sopimukseen mahdolli- 
simman lyhyttä tietä, ei muiden avulla vaan hänen oman 
kantansa perusteella. 

THEOoDoros Millä tavoin? 

SOKRATES Seuraavalla. Hänhän sanoo, että se miltä kusta- 
kin näyttää, on myös olemassa sille josta näin näyttää? 
THEOoDoros Kyllä hän niin sanoo. 

SOKRATES No niin, Protagoras, mekin ilmaisemme siis erään 
ihmisen tai pikemminkin kaikkien ihmisten mielipiteen, kun 
sanomme, että itsekukin meistä katsoo olevansa joissakin 
asioissa muita viisaampi ja joissakin taas muiden olevan 
itseään vilsaampia. Suurimman hädän hetkellä, esimerkiksi 
sodassa, sairauksissa tai myrskyävällä merellä, ihmiset suh- 
tautuvat johtajiinsa kuin jumaliin ja odottavat heiltä pelastus- 
ta, vaikka he eivät eroa toisista muuten kuin tiedoiltaan. 
Maailma on täynnä sellaisia, jotka etsivät opettajia ja 
johtajia itselleen, muille elollisille ja eri toiminnoille, ja 
toisaalta sellaisia jotka katsovat olevansa päteviä opettamaan 
ja johtamaan. Mitä muuta tästä voimme sanoa, kuin että 
ihmiset itse uskovat, että heidän keskuudessaan on sekä 
viisautta että tietämättömyyttä? 

THEonDoRros Mitäpä muutakaan. 

SOKRATES Ihmiset siis uskovat, että viisaus on todenmukais- 
ta ajattelua ja tietämättömyys väärää luuloa? 

THEonboros Niin tietysti. | 

SOKRATES Mihin me nyt joudumme sinun kantasi kanssa, 
Protagoras? Onko meidän oletettava, että ihmisten käsitykset 
ovat aina oikeita vai että ne ovat toisinaan oikeita ja 
toisinaan vääriä? Kummastakin oletuksesta on seurauksena, 
etteivät ne ole aina oikeita vaan vuoroin kumpaakin. K atso- 
pas nyt, Theodoros: haluaisiko kukaan Protagoraan kannat- 
taja tai haluaisitko itsekään väittää, ettei kukaan pidä ketään 
toista tietämättömänä eikä toisen käsityksiä väärinä? 
THEODOROS Sitä en usko. 

SOKRATES Mutta se kanta, jonka mukaan ihminen on kaiken 
mitta, vie väistämättä tähän. 

THEonDoros Kuinka niin? 

SOKRATES Kun olet itseksesi muodostanut mielipiteesi josta- 
kin asiasta ja ilmaiset käsityksesi minulle, se on tuon kannan 
mukaan sinulle itsellesi totta, sovitaan niin. Mutta entä me 
muut, emmekö saa lainkaan arvioida sinun mielipidettäsi tai 
katsommeko sinun käsitystesi olevan aina oikeat? Eikö 
päinvastoin aina ole lukemattomia, joiden käsitykset poik- 
keavat omistasi ja jotka väittävät sinua vastaan, koska 
pitävät sinun mielipiteitäsi ja käsityksiäsi väärinä? 
THEODOROS On totisesti, »lukemattomin laumoin» kuten 
Homeros sanoo, ja he juuri aiheuttavat minulle kaikenlaista 
harmia. 

SOKRATES Pitäisikö meidän nyt sanoa, että sinun käsityksesi 
ovat silloin itsellesi oikeita mutta näille lukemattomille muille 
vääriä? 

THEODoros Tämän mukaan on kai pakostakin niin. 
SOKRATES Entä Protagoras itse? Ellei hän itsekään olisi 
uskonut ihmisen olevan kaiken mitta eivätkä myöskään muut 
— niin kuin eivät uskokaan —, silloinhan jouduttaisiin siihen, 
ettei hänen kirjoittamansa ”Totuus' olisi kenellekään totta. 
Jos hän taas itse uskoisi mutta muut eivät, olisi ensinnäkin 
niin, että mitä enemmän olisi niitä jotka eivät usko kuin niitä 
jotka uskovat, sitä suuremmassa määrin se olisi perätöntä 
kuin totta. 

THEODOoRos Varmasti, jos sen totuus tai perättömyys on 
kunkin oman käsityksen varassa. 

SOKRATES Toisekseen siitä olisi tällainen vielä konstikkaam- 
pi seuraus: myöntäessään kaikkien ihmisten käsitysten ole- 
van tosia Protagoras tunnustaa todeksi myös sen vastusta- 
jiensa käsityksen, jonka mukaan hän itse on väärässä. 
THEODOROS Aivan niin. 

SOKRATES. Hän tunnustaa siis oman käsityksensä vääräksi. 
jos kerran myöntää oikeaksi niiden mielipiteen, joiden mu- 
kaan hän on väärässä? 

THEonDoros Väistämättä. 

SOKRATES Mutta toiset eivät myönnä olevansa väärässä? 
THEOoDoros Eivät. 

SOKRATES Ja omien kirjoitustensa mukaan hän myöntää 

tämänkin mielipiteen oikeaksi. 

THFEonoros Ilmeisesti. 

SOKRATES Siis kaikki Protagoraasta alkaen väittävät Prota- 
goraan käsityksiä vääriksi — tai hän paremminkin antaa 
hyväksymisensä myöntämällä, että hänen vastustajiensa kä- 
sitykset ovat tosia; niin, Protagoras siis itsekin myöntää, ettei 
koira tai ihminen, kuka hyvänsä, ole minkään sellaisen mitta c 
mistä hänellä ei ole tietoa. Vai kuinka? 

T'HEopboros Niin juuri. 

SOKRATES Koska siis kaikki kiistävät Protagoraan ”Totuu- 
den”, se ei voi olla totta kenellekään, ei muille eikä hänelle 
itselleen. 

THEODOROS Nyt minun ystäväni joutuu jo liian ahtaalle. 
SOKRATES Ei silti ole varmaa, tallautuuko itse totuus tässä 
jalkoihimme. Onhan Protagoras meitä vanhempi ja varmaan- 
kin myös viisaampi. Jos hän yhtäkkiä pistäisi päänsä maasta d 
esiin, hän todennäköisesti haukkuisi minut tyhjänpuhujaksi 
ja sinut myötäilijäksi, ja sitten hän taas häviäisi maan 
rakoon. Mutta meidän ei auta muu kuin turvautua itseemme 
sellaisina kuin olemme ja sanoa vain omat mielipiteemme. 
Eikö nyt ole todettava kaikkien olevan yhtä mieltä siitä, että 
ihminen voi olla toista viisaampi tai tietämättömämpi? 
THEonDoros Kyllä varmasti. 

SOKRATES Ja että Protagoraan kanta pitää parhaiten puolen- 
sa niissä asioissa joita me hahmottelimme häntä puolustaes- 
samme: monet seikat kuten kuumuus, kuivuus, makeus ja e 
kaikki tämäntapaiset asiat ovat kullekin sellaisia kuin ne 
hänestä tuntuvat. Mutta jos myönnetään jonkun olevan 
joissakin asioissa toista etevämpi, todetaan kai ilman muuta 

— esimerkiksi kun on kyse terveydestä ja sairaudesta — ettei 
kuka hyvänsä nainen tai lapsi saati eläin pysty parantamaan 
itseään ja tietämään mikä on terveellistä; jos missä niin tässä 
toinen on toista parempi. | 

THEonbDoros Olen samaa mieltä. 

SOKRATES Samoin on laita yhteiskunnissa. Mitä kukin yh- 172a 
teiskunta pitää hyvänä tai huonona, oikeana tai vääränä, 
uskonnon mukaisena tai sen vastaisena ja vahvistaa itselleen 
lailla sellaiseksi, sitä se todella on tälle yhteiskunnalle. 

Näissä asioissa ei kukaan yksityinen ole toista viisaampi eikä 
yhteiskunta toista yhteiskuntaa. Mutta kun on säädettävä, 
mikä on hyödyksi ja mikä vahingoksi yhteiskunnalle, vii- 
meistään silloin Protagoraan on myönnettävä, että eri neuvo- 
nantajien ja eri yhteiskuntien käsitykset totuudesta ovat 
eriarvoisia, eikä hän tohtisi väittää, että kaikki säädökset, 
joita yhteiskunta pitää itselleen hyödyllisinä, ehdottomasti 
myös hyödyttävät sitä. Sen sijaan äsken mainitsemistani 
asioista — oikeasta ja väärästä, uskonnonmukaisesta ja 
uskonnonvastaisesta — jotkut tahtovat väittää, ettei millään 
niistä ole luonnostaan omaa olemusta, vaan että yleinen 
käsitys muuttuu oikeaksi silloin ja niin pitkäksi aikaa kuin 
tätä mieltä ollaan. Tämäntapaista oppia edustavat ne, jotka 
eivät joka suhteessa kannata Protagoraan käsitystä. Mutta 
tämän pienemmän kysymyksen parista joudumme nyt suu- 
rempaan. 

THEODoros Onhan meillä aikaa. 

SOKRATES Onhan sitä. Ja tästä tulin ajatelleeksi kuten usein 
aikaisemminkin, kuinka luonnollista on, että ne jotka ovat 
kauan askerrelleet filosofian parissa, vaikuttavat naurettavil- 
ta, kun joutuvat esiintymään puhujina oikeudessa. 
THEAITETOS Mitä tarkoitat? 

SOKRATES Ne jotka ovat nuoresta pitäen hyörineet tuomiois- 
tuimissa ja muissa sentapaisissa laitoksissa, ovat filosofian ja 
vastaavien harrastusten parissa kasvaneisiin verrattuina kuin 
orjat vapaiden rinnalla. 

THEonDoros Kuinka niin? 

SOKRATES Siinä mielessä, että jälkimmäisillä on aina sitä 
minkä mainitsit: aikaa. He keskustelevat joutilaina ja kaikes- 
sa rauhassa. Aivan kuin mekin nyt siirrymme jo kolmanteen 
aiheeseen, samoin tekevät filosofit, jos uusi aihe miellyttää 
heitä enemmän kuin entinen, niin kuin meitä nyt. Heille on 
samantekevää tuleeko keskustelusta pitkä vai lyhyt, kunhan 
he tavoittavat totuuden. Nuo toiset sen sijaan joutuvat aina 
puhumaan kiireessä — vesikellossa valuva vesi hoputtaa heitä 
— eivätkä he voi puhua mistä huvittaa; sen estää vastapuoli, 
joka seisoo paikalla ja seuraa samanaikaisesti syytöskirjel- 
mää, josta puhuja ei saa poiketa. Hän on orja ja hän puhuu 

toisen orjan puolesta isännälle, joka istuu siellä oikeuden 
päätös käsissään. Kilpailua ei koskaan käydä vain huvin 
vuoksi vaan oman edun tähden, ja usein on kyseessä 
kilpajuoksu elämästä ja kuolemasta. Tämä johtaa siihen, että 
heistä tulee tarmokkaita ja kovia; he osaavat liehitellä isäntää 
sanoillaan ja hankkia hänen suosionsa teoillaan, mutta 
sielultaan he jäävät kitukasvuisiksi. He eivät pysty kasva- 
maan suoriksi ja vapaiksi, sillä he joutuvat nuoresta asti 
olemaan orjuudessa, joka pakottaa heidät kieroiksi kuormit- 
tamalla heidän vielä taipuvaiset sielunsa suurilla vaaroilla ja 
peloilla. He eivät jaksa kantaa niitä pysyen oikeudenmukaisi- 
na ja totuudellisina vaan turvautuvat pian valheeseen ja 
keskinäiseen vääryyteen, ja näin he vääntyvät ja kieroutuvat. 
Kun he ovat kasvaneet nuorista aikuisiksi, heillä ei ole 
sielussaan enää mitään tervettä, vaikka he itse kuvittelevat 
kehittyneensä taitaviksi ja viisaiksi. 

Tällaisia he siis ovat. Mutta haluatko että kuvailemme 
myös niitä jotka kuuluvat meidän kuoroomme, vai jätämme- 
kö heidät ja palaamme taas itse aiheeseen? Muuten ehkä 
käytämme liiaksi väärin sitä keskustelun vapautta ja mahdol- 
lisuutta vaihteluun, josta juuri mainitsin. 

THEODOoROos Kuvaile toki heitäkin! Se oli mainiosti sanottu, 
että me tämän toisen kuoron jäsenet emme ole puheiden 
palvelijoita vaan ennemminkin meidän puheemme ovat orjia. 
Jokainen niistä saa luvan odottaa, kunnes me katsomme 
parhaaksi päättää sen. Meidän yläpuolellamme ei ole tuoma- 
ria eikä niin kuin runoilijoilla yleisöä moittimassa ja ohjaa- 
massa meitä. 

SOKRATES Puhutaan sitten, kun niin haluat, mutta vain 
huippumiehistä. Mitä syytä olisi puhua sellaisista, jotka vain 
pintapuolisesti harrastavat filosofiaa? Mutta nämä toiset: jo 
nuoresta heille on ominaista, etteivät he tunne tietä torille 
eivätkä tiedä, missä on oikeuden istuntosali, raatihuone tai 
mikään muukaan valtion julkinen kokoontumispaikka. Lake- 
ja ja säädöksiä he eivät näe eivätkä kuule, eivät silloin kun 
niistä keskustellaan eivätkä sitten kun ne on julkaistu. 
Poliittisten yhdistysten valtapyrkimyksiin, kokouksiin, pitoi- 
hin ja juhlimiseen huilunsoittajattarien kanssa he eivät edes 

unissaan kuvittelisi osallistuvansa. Onko joku kansalainen 
ylhäistä vai alhaista syntyperää tai onko joku saanut esivan- 
hemmiltaan isän tai äidin puolelta perinnöksi jonkin häpeä- 
tahran, se on hänelle yhtä tuntematonta kuin meren aaltojen 
määrä. Eikä hän edes tiedä olevansa tästä kaikesta tietämä- 
tön. Hän ei näet pysyttele tällaisesta erossa mainetta saadak- 
seen: todellakin vain hänen ruumiinsa asuu ja majailee täällä 
meidän valtiossamme, hänen mielensä sen sijaan pitää tätä 
kaikkea mitättömänä ja arvottomana ja halveksii sitä kaikin 
tavoin. Se lentää, kuten Pindaros sanoo, maan uumeniin ja 
mittailee maanpintaa, sitten taivaan tuolle puolen ja tutkii 
taivaankappaleita; kaikkialla se tarkastelee kunkin ilmiön 
olemusta kokonaisuudessaan, alentumatta tutkimaan mitään 
likellä olevaa. 

THEopboros Mitä sinä tällä tarkoitat? 

SOKRATES Ajattele vaikka Thaleen tapausta. Kerrotaan, että 
hän tähyillessään tähtitaivasta putosi kaivoon, ja eräs sukke- 
lasanainen traakialainen palvelustyttö ilkkui silloin, että 
Thales oli niin innostunut tietämään taivaanilmiöistä ettei 
nähnyt omien jalkojensa eteen. Sama pilkka sopii kaikkiin, 


b jotka ovat antautuneet filosofialle. Tällainen mies ei tosiaan- 


kaan huomaa lähimmäistään eikä naapuriaan; ei riitä, ettei 
hän tiedä mitä toinen tekee — hän tuskin tietää edes onko 
tämä ihminen vai jokin muu otus. Sen sijaan hän tutkii ja 
ponnistelee saadakseen selville, mikä ihminen on ja millaiset 
toiminnat ja kokemukset ovat ominaisia tälle olennolle 
erotukseksi kaikista muista. Ymmärrätkö nyt? 

THEODOROs Ymmärrän. Tuo on aivan totta. 

SOKRATES Ja kun hän on jossakin yksityisessä seurassa tai 
joutuu esiintymään julkisesti, esimerkiksi — kuten alussa 
sanoin — puhumaan oikeudessa tai muualla siitä mikä on 
hänen jalkojensa juuressa ja silmiensä edessä, hänelle naura- 
vat traakialaistyttöjen lisäksi kaikki muutkin, kun hän koke- 
mattomuuttaan putoilee kaivoihin ja joutuu kaikenlaisiin 
noloihin tilanteisiin. Hänen outo kömpelyytensä saa hänet 
näyttämään typerykseltä. Kun vastapuolet alkavat sättiä 
toisiaan, hänellä ei ole kenestäkään yksityisestä sanottavana 
mitään herjaavaa; hän ei tiedä kenestäkään mitään pahaa, 

koska ei ole milloinkaan ollut kiinnostunut sellaisesta. Neu- 
vottomuudessaan hän näyttää naurettavalta. Ja kun pidetään 
ylistyspuheita ja kerskaillaan omilla ansioilla, hän ei vain ole 
nauravinaan vaan ilmiselvästi nauraa, ja nyt häntä pidetään 
narrina. Kun jotakuta kuningasta tai itsevaltiasta ylistetään. 
hänestä kuulostaa siltä kuin sikojen, lehmien tai vuohien 
paimenta kehuttaisiin siitä että hänen karjansa lypsää hyvin. 
Hänen mielestään edellisillä vain on paimennettavanaan ja 
lypsettävänään hankalampi ja kyräilevämpi lauma kuin 
paimenilla, ja koska kuninkaalla ei ole milloinkaan vapaata 
aikaa ja hän elää muurin ympäröimänä kuin paimenet 
vuorella aitauksessaan, hänestä tulee pakostakin yhtä raaka 
ja sivistymätön kuin nämä ovat. Kuullessaan, että joku 
omistaa maata kymmenentuhatta tynnyrinalaa tai vieläkin 
enemmän ja on siis suunnattoman rikas, filosofi pitää 
kuulemaansa mitättömän vähäisenä, sillä hänhän on tottunut 
ajattelemaan maanpiiriä kokonaisuutena. Kun ihmiset ylistä- 
vät vanhoja sukuja ja pitävät jalosyntyisenä sellaista jolla on 
rikkaita esi-isiä seitsemässä sukupolvessa, hänen mielestään 
tuollainen kehuminen on typerää ja ahdaskatseista ja osoittaa 
asianomaisten olevan niin sivistymättömiä, etteivät he pysty 
näkemään kokonaisuutta ja laskemaan, että jokaisella on 
tuhansia ja taas tuhansia esi-isiä ja näiden joukossa on 
rikkaita ja köyhiä, kuninkaita ja orjia, kreikkalaisia ja 
muukalaisia lukemattomat määrät. Se että jotkut mahtailevat 
kahdenkymmenenviiden esi-isänsä luettelolla ja johtavat sen 
Amfitryonin pojasta Herakleesta, on hänestä mieletöntä 
lyhytnäköisyyttä. Hän nauraa sille, etteivät nämä osaa 
laskea, että Amfitryonin kahdeskymmenesviides esi-isä oli 
sellainen, miksi sattuma hänet loi, ja viideskymmenes niini- 
kään; tällä ajatuksella he voisivat vapauttaa järjettömän 
sielunsa turhamaisuudesta. Mutta kaikissa tällaisissa tapauk- 
sissa ihmiset pilkkaavat häntä, osaksi koska luulevat häntä 
ylpeäksi, osaksi koska hän ei näe eteensä vaan käyttäytyy 
aina kömpelösti. 

THEoDoros Tuo pitää täsmälleen paikkansa. 

SOKRATES Mutta kun hän saa kiskotuksi jonkun toisen ylös, 

tehnyt sinulle ja sinä minulle? vaan haluaa siirtyä tarkastele- 
maan oikeudenmukaisuuden ja epäoikeudenmukaisuuden 
olemusta, sitä mitä kumpikin niistä on ja missä ne eroavat 
kaikesta muusta ja toisistaan, tai on valmis jättämään sikseen 
kysymykset ”Onko kuningas onnellinen? Entä se jolla on 
paljon kultaa? ja ryhtyy tutkimaan kuninkuutta ja inhimillis- 
tä onnea ja kurjuutta, ylipäänsä millaisia ne ovat ja millä 
tavoin ihmisen luonnostaan sopii tavoitella toista ja karttaa 
toista — kun nyt tuo kova ja riidanhaluinen pikkusielu joutuu 
vuorostaan puhumaan tästä kaikesta, tilanne muuttuu päin- 
vastaiseksi. Häntä huimaa, kun hän katsahtaa noista kor- 
keuksistaan alas; hän hermostuu, häkeltyy ja alkaa änkyttää 
ja joutuu naurunalaiseksi, ei kuitenkaan traakialaistyttöjen ja 
muiden sivistymättömien silmissä — he eivät tällaista huomaa 
— vaan niiden, jotka ovat saaneet toisenlaisen kasvatuksen 
kuin orjat. 

Tällainen on siis näiden kummankin luonnekuva. Toinen, 
jota nimität filosofiksi, on kasvanut todella vapaudessa ja 
joutilaisuudessa, ja hän voi huoletta näyttää typerältä ja 
hyödyttömältä silloin kun joutuu orjan puuhiin, esimerkiksi 
kun hän ei osaa pakata matkavarusteitaan eikä höystää 
ruokaansa mausteilla tai puhettaan imarteluilla. Toinen suo- 
riutuu tällaisesta nopeasti ja taitavasti, mutta ei osaa kantaa 
vaippaansa vapaan miehen tavoin eikä tavoita sanojen har- 
moniaa osatakseen oikealla tavalla ylistää jumalien ja onnel- 
listen ihmisten todellista elämää. 

THEODOoROS Jos saisit kaikki muutkin tästä yhtä vakuuttu- 
neiksi kuin minut, ihmisten kesken vallitsisi suurempi rauha 
ja pahuutta olisi vähemmän. 

SOKRATES Voi Theodoros, ei pahaa voi saada häviämään. 
Hyvälle täytyy aina olla olemassa jokin vastakohta. Se ei voi 
asustaa jumalien joukossa, joten sen on pakko oleilla ihmis- 
luonnossa ja täällä maailmassa. Siksi täytyy yrittää paeta 
täältä sinne niin pian kuin suinkin. Pakeneminen taas on 
kehittymistä mahdollisimman suuressa määrin jumalan kal- 
taiseksi, ja jumalan kaltaiseksi tuleminen on tulemista oikea- 
mieliseksi ja hurskaaksi ja järjen mukaiseksi. Ei ole kuiten- 
kaan helppoa saada ihmisiä uskomaan, että hyvettä on 

tavoiteltava ja pahaa kartettava toisesta syystä kuin yleensä 
luullaan. Tavallisestihan sanotaan, että ihmisen on pyrittävä 
hyveeseen ja vältettävä pahaa, jotta hän ei näyttäisi pahalta 
vaan hyvältä. Minun mielestäni tämä on pelkkää eukkojen 
lorua. Totuus on tällainen: jumala ei ole milloinkaan eikä 
millään lailla väärämielinen vaan täydellisen oikeamielinen, 
ja kaikkein eniten hänen kaltaisensa on se meistä, joka 
kehittyy kaikkein oikeamielisimmäksi. Tästä riippuu ihmisen 
todellinen kyvykkyys, samoin mitättömyys ja kunnottomuus. 
Tämän tietäminen on viisautta ja todellista hyvettä, tietämät- 
tömyys tästä on tyhmyyttä ja selvää pahuutta. Kaikki muut 
näennäisen kyvykkyyden ja viisauden muodot ovat politiikan 
alalla halpahintaisia ja eri taitojen ja ammattien yhteydessä 
alentavia. Sille, joka puhuu tai toimii väärin tai jumalatto- 
masti, ei missään tapauksessa pidä myöntää, että hän on 
taitava veijari. Tällaiset vain ylpeilevät tästä moitteesta ja 
luulevat sen tarkoittavan, että he eivät ole mitättömiä, turhia 
maan taakkoja”, vaan sellaisia kuin tulee ollakin niiden, jotka 
haluavat selviytyä politiikassa ehjin nahoin. Heille on siis 
sanottava totuus: koska he eivät aavista olevansa sellaisia 
kuin ovat, sitä varmemmin he ovat sellaisia. He eivät 
nimittäin tiedä mikä on rangaistuksena vääryydestä, vaikka 
siitä he viimeksi saisivat olla tietämättömiä. Vääryyttä ei 
rangaista ruoskalla eikä kuolemalla — nämä tulevat niidenkin 
osaksi jotka eivät tee vääryyttä — vaan sellaisella mitä on 
mahdoton paeta. 

THEOonDoros Mitä tarkoitat? 

SOKRATES Maailmassa on olemassa kaksi esikuvaa: toinen 
on jumalallinen ja täydellisen onnellinen, toinen jumalaton ja 
äärimmäisen onneton. He eivät näe asian olevan näin eivätkä 
hulluudessaan ja rajattomassa järjettömyydessään huomaa, 
että heidän väärät tekonsa tekevät heidät jälkimmäisen 
kaltaisiksi ja loitontavat heidät edellisestä. He kärsivät tästä 
rangaistustaan viettämällä elämää, joka vastaa sitä esikuvaa 
jota he itse muistuttavat. Mutta jos huomautamme heille, että 
elleivät he luovu tuosta *kyvykkyydestään”, he eivät kuol- 
tuaan pääse siihen paikkaan, joka on puhdas kaikesta 
pahasta, ja täällä maan päällä he saavat aina elää oman 

itsensä kaltaista elämää, pahoina pahojen kanssa — niin 
noiden verrattomien veijarien mielestä meidän puheissamme 
ei ole mitään järkeä. 

THEODoRos Se on totta. 

SOKRATES Minä tiedän tämän, hyvä ystävä. Mutta jotakin 
heille sentään tapahtuu. Kun he joutuvat omin sanoin 
vastaamaan moitteistaan ja suostuvat miehen tavoin pitä- 
mään kauan puoliaan sen sijaan että pelkurimaisesti pakeni- 
sivat, silloin tapahtuu jotakin merkillistä: he tulevat lopulta 
tyytymättömiksi omiin sanoihinsa ja heidän kuuluisa puhe- 
taitonsa tuntuu kuivuvan kokoon, niin etteivät he näytä juuri 
lapsia kummemmilta. Mutta nyt olemme joutuneet syrjään 
itse kysymyksestämme. Riittää siis tästä aiheesta, muuten se 
tulvii yhä korkeammalle ja hukuttaa alleen alkuperäisen 
aiheemme. Voimme kai siis palata siihen takaisin? 
THEonDoros Kuuntelen aivan yhtä mielelläni tällaistakin 
puhetta, minun iässäni tämäntapaista on helpompi seurata. 
Mutta palataan vain takaisin, jos niin haluat. 

SOKRATES Mehän jäimme tähän kohtaan: totesimme, että ne, 
jotka sanovat kaiken olevaisen olevan liikkeessä ja sen, miltä 
kustakin tuntuu, todella olevan asianomaiselle näin, väittävät 
tämän pätevän ylipäänsä kaikkeen mutta varsinkin oikeuden- 
mukaisuuteen: se mitä valtio on katsonut oikeudenmukaisek- 
si säätää itselleen, se myös on oikeudenmukaista tuolle 
valtiolle niin kauan kuin se on voimassa. Mutta mitä hyvään 
tulee, kukaan ei sentään rohkene väittää, että se mitä valtio 
säätää itselleen luullen sitä hyödylliseksi, myös aina on 
hyödyllistä niin kauan kuin se on voimassa — paitsi jos sitä 
vain nimitetään hyödylliseksi, mutta silloinhan koko asia 
lyötäisiin leikiksi. Eikö totta? 

THEODOROS Aivan niin. 

SOKRATES Ei siis pidä puhua nimityksestä vaan on tarkastel- 
tava nimen tarkoittamaa asiaa. 

THEonDoros Niin juuri. 

SOKRATES Mutta miksi valtio tätä nimittääkin, se joka 
tapauksessa pyrkii tähän lakeja säätäessään, ja se säätää 
kaikki lait oman käsityksensä ja kykynsä mukaan itselleen 
mahdollisimman hyödyllisiksi. Vai tähtääkö se lainsäädän- 

nössään johonkin muuhun? 

THEonporos Fi toki. 

SOKRATES Entä osuuko se aina oikeaan va! sattuuko valtioil- 
le usein erehdyksiä? 

THEonDoros Kyllä ne varmaankin myös erehtyvät. 
SOKRATES Vielä varmemmin kaikki myöntäisivät tämän, jos 
olisi kysymys koko siitä luokasta, johon myös hyödyllisyys 
kuuluu. Sehän liittyy tulevaan aikaan: säätäessämme lakeja 
laadimme ne sellaisiksi, että niistä tulee myöhemmin olemaan 
hyötyä. Voimme siis tässä kohden puhua tulevaisuudesta. 
THEoDoros Ilman muuta. 

SOKRATES Nyt voimme tehdä Protagoraalle ja hänen kan- 
nattajilleen seuraavanlaisen kysymyksen. Ihminen on kaiken 
mitta, niin kuin te sanotte, valkoisen, painavan, kevyen ja 
kaiken muun sellaisen. Ihmisellä on itsessään mittapuu millä 
arvioida tätä kaikkea; millaiseksi hän sen kokee, sellaiseksi 
hän sen uskoo, ja mitä hän uskoo, se on hänelle totta ja 
todella olemassa. Eikö niin? 

THEODoros Niin. 

SOKRATES Entä edelleen, Protagoras, kysymme me, onko 
ihmisellä itsessään myös mittapuu millä arvioida tulevia 
asioita? Tapahtuuko ihmiselle aina niin kuin -hän uskoo 
tapahtuvan? Ottakaamme esimerkiksi lämpö. Jos joku taval- 
linen ihminen uskoo saavansa kuumeen ja lämpötilansa 
kohoavan tiettyyn määrään mutta lääkäri on päinvastaista 
mieltä, kumman käsityksen mukaan me silloin sanomme 
tapahtuvan? Vai tapahtuuko kummankin mukaan, niin että 
lääkärin kannalta hän ei saa kuumetta eikä lämmönnousua 
mutta omalta kannaltaan saa molempia? 

THEODOROs Sehän olisi mieletöntä. 

SOKRATES Ja viljelijä osaa kai pätevästi arvioida mutta 
lyyransoittaja ei, tuleeko viinistä makeaa vai kuivaa. 
THEopDoros Tietenkin. 

SOKRATES Ja kun on kyse hyvin viritetystä tai epävireisestä 
soittimesta, eihän urheilunopettaja pysty muusikkoa parem- 
min arvioimaan etukäteen, milloin soitin tulee hänestä tuntu- 
maan hyvin viritetyltä. 

THEonoros Ei varmasti. 

SOKRATES Tai kun valmistellaan pitoja, ei sellainen vieras, 
joka on huonosti perillä ruuanvalmistuksesta, ole kokkia 
pätevämpi arvioimaan kuinka herkullista ruoka tulee ole- 
maan. Me emme nimittäin nyt väittele sellaisesta mikä on 
tällä hetkellä tai on aikaisemmin ollut herkullista itsekullekin, 
vaan siitä, pystyykö kukin omalta kohdaltaan arvioimaan 
parhaiten, miltä mikin asia tulee hänestä tuntumaan ja 
millainen se tulee hänelle olemaan. Tai osaisitko sinä, 
Protagoras, arvioida etukäteen paremmin kuin joku maallik- 
ko, millaista todistelua me kukin tulisimme pitämään oikeu- 
denkäynnissä vakuuttavana? 

THEonDoros Totisesti, siinä juuri hän julisti olevansa kaikkia 
muita etevämpi. 

SOKRATES No niin. katsos nyt! Eihän kukaan olisi maksanut 
kalliita palkkioita saadakseen keskustella hänen kanssaan, 
ellei hän olisi saanut oppilaitaan uskomaan ettei ennustaja tai 
ylipäänsä kukaan pysty häntä paremmin arvioimaan, mitä 
vastedes olisi tai miltä vastedes tulisi näyttämään. 
THEODOROS Aivan totta. 

SOKRATES Sekä lakien säätäminen että hyödyllisyys liittyvät 
siis tulevaisuuteen, ja kaikki myöntänevät, että kun valtio 
säätää lakeja, siltä jää useinkin saavuttamatta se mistä sille 
olisi eniten hyötyä. l 

THEODOROS Varmasti. 

SOKRATES Voimme siis hyvin sanoa opettajallesi, että hänen 
on myönnettävä yhden olevan toista viisaampi ja että tällai- 
nen viisaampi on »mitta», kun taas tämmöistä tietämätöntä 
kuin minä ei mikään voi velvoittaa olemaan mittana — 
jollaiseksi äsken hänen puolestaan pitämämme puhe yritti 
minut pakottaa, halusin tai en. 

THEODOROSs Minun mielestäni tämä on hänen ajatuskulkun- 
sa heikoin kohta. Lisäksi se voidaan osoittaa virheelliseksi 
myös siinä, että se julistaa päteviksi toisten käsitykset, joiden 
mukaan hänen väitteensä eivät taas ole lainkaan tosia. 
SOKRATES Hyvä Theodoros, se voidaan osoittaa virheellisek- 
si monilla muillakin tavoilla ja voidaan todistaa, ettei jokai- 
sen ihmisen jokainen käsitys ole totta. Sen sijaan on vaikeam- 
pi osoittaa, etteivät kunkin hetkelliset kokemukset, joista 

havainnot ja niiden mukaiset käsitykset syntyvät, ole tosia. 
Mutta tämä saattaa olla turhaa puhetta. Niiden totuutta ei 
ehkä voidakaan asettaa kyseenalaiseksi; kukaties ne ovat 
oikeassa, jotka väittävät niiden olevan ilmiselviä ja sanovat 
niiden olevan tietoa, ja ehkä Theaitetoskaan ei erehtynyt 
olettaessaan havainnon ja tiedon olevan yhtä ja samaa. 
Meidän on siis tutkittava asiaa lähemmin, siihenhän jo 
Protagoraan hyväksi pitämämme puhekin velvoitti meidät. 
Kumautetaan tuota liikkeessä olevaa todellisuutta ja kuun- 
nellaan, lähteekö siitä ehjä vai särähtävä ääni. Tästä käyty 
kiista ei olekaan vallan vähäinen, siinä on ollut paljon väkeä 
mukana. 

THEODOROS Se ei totisesti ole ollut vähäinen, ja se on hyvää 
vauhtia leviämässä kaikkialle Jooniaan. Herakleitoksen ystä- 
vät kannattavat tätä oppia kaikin voimin. 

SOKRATES Meidän on sitäkin suuremmalla syyllä seurattava 
alusta asti, miten he sen esittävät. 

THEonDoros Ehdottomasti. Näistä Herakleitoksen — tai si- 
nun mukaasi Homeroksen ja vieläkin vanhempien — ajatuk- 
sista on mahdotonta keskustella efesolaisten itsensä kanssa, 
jotka väittävät olevansa niistä selvillä. Yhtä hyvin voisi 
puhua hullujen kanssa. Omien oppiensa mukaisesti he ovat 
koko ajan liikkeessä; heidän kykynsä pysyä itse aiheessa ja 
siinä mitä on kysytty ja vuorollaan taas vastata rauhallisesti 
ja esittää kysymyksiä on olematon tai vieläkin vähäisempi. 
Oikeastaan 'olematonkin' on liioittelua, kun heille ei kerran 
ole olemassa äärimmäisenkään vähäistä lepotilaa. Jos jolta- 
kulta heistä kysyy jotakin, he tempaisevat kuin nuolikotelos- 
ta oraakkelimaisia iskulauseita ja ampuvat niillä, ja jos 
yrittää saada selvää siitä mitä he sanovat, he täräyttävät heti 
uudella ja toisennäköisellä lauseella. Heidän kanssaan ei tule 
hullua hurskaammaksi, mutta samaa he voivat sanoa myös 
toisistaan: he varovat tarkoin päästämästä puheisiinsa ja 
omaan mieleensäkään mitään pysyvää, nähtävästi koska 
pitävät sellaista paikoilleen pysähtymisenä. Tätä vastaan he 
käyvät ankaraa sotaa ja yrittävät parhaansa mukaan häätää 
sen kaikkialta. 

SOKRATES Ehkä sinä olet nähnyt heidät vain taistelemassa, 

ehkä et ole tavannut heitä silloin kun he ovat aloillaan. He 
eivät ole sinun ystäviäsi, mutta kyllä he varmaankin puhuvat 
näistä asioista kaikessa rauhassa oppilailleen, joita he yrittä- 
vät tehdä itsensä kaltaisiksi. 

THEOoDorRos Mille oppilailleen? Ei heistä kukaan ole kenen- 
kään toisen oppilas. He kasvavat itsestään ja saavat innoituk- 
sensa kuka mistäkin, eikä kukaan heistä usko kenenkään 
toisen tietävän mitään. Niin kuin jo olin sanomassa, heidän 
ajatuksistaan ei saa mitään selvää, ei hyvällä eikä pahalla. 
Meidän on itse käytävä asiaan käsiksi ja tutkittava sitä niin 
kuin matemaattista ongelmaa. 

SOKRATES Puhut järkeä. Mitä tuohon ongelmaan tulee, 
olemmehan kuulleet jo muinaisilta viisailta, jotka kätkivät 
tämän tavallisten ihmisten ulottuvilta runouteen, että kaikki 
on syntyisin Okeanos- ja Tethys-virroista ja ettei mikään 
pysy paikallaan. Saman olemme saaneet kuulla myös myö- 
hemmiltä, jotka viisaampina ilmoittivat sen julkisesti, jotta 
suutaritkin kuulisivat ja tulisivat tuntemaan heidän viisauten- 
sa ja lakkaisivat typerästi kuvittelemasta, että toiset asiat 
pysyvät paikoillaan ja toiset ovat liikkeessä, ja kunnioittaisi- 
vat opettajiaan saatuaan tietää kaiken liikkuvan. Mutta olin 
unohtaa, että eräät toiset ovat sanoneet aivan päinvastoin: 


— niin kuin se on liikkumaton, jonka nimi on kaikkeus — 


ja on muitakin lausumia, joilla Melissos, Parmenides ja muut 
väittävät päinvastoin kuin nuo toiset, että kaikki asiat 
muodostavat ykseyden, joka pysyy sellaisenaan paikallaan, 
koska sillä ei ole tilaa missä liikkua. Mitä me nyt teemme 
näille kaikille, hyvä ystävä? Edetessämme vähitellen olemme 
huomaamatta joutuneet näiden kahden osapuolen väliin. 
Fllemme pidä puoliamme ja pujahda pakoon, meidän käy 
yhtä hullusti kuin köydenvedossa, jossa kilpailijoita kisko- 
taan yhtä aikaa kumpaankin suuntaan. Ehdotan, että tarkas- 
telemme ensin sitä osapuolta josta aloitimme, siis ?virtaajia. 
Jos heidän puheissaan näyttää olevan mieltä, kiskomme 
itseämme heidän mukanaan ja yritämme päästä muita pa- 
koon. Mutta jos taas kaikkeuden paikallaan pysyttäjien 


312 


THEAITETOS 


opetukset tuntuvat uskottavammilta, pakenemme heidän tur- 
viinsa noita toisia, jotka haluavat panna liikkumattoman 
liikkeelle. Jos taas ilmenee ettei kumpikaan osapuoli pysty b 
esittämään mitään järkevää, olisi naurettavaa kuvitella, että 
näin mitättömillä kuin meillä olisi jotakin sanottavaa sen 
jälkeen kun olemme hylänneet noiden ikivanhojen ja ylen 
viisaiden miesten opetukset. Mitä arvelet, kannattaako antau- 
tua tällaiseen uhkayritykseen? 

THEoDoRros Totta kai meidän on tutkittava, mitä nämä 
kummatkin esittävät. 

SOKRATES Tutkitaan siis, koska sinä niin vaadit. Liikkeen 
tutkiminen on mielestäni aloitettava kysymällä, mitä he 
tarkoittavat väittäessään kaiken olevan liikkeessä. Minä « 
tarkoitan: onko heidän mukaansa olemassa vain yksi laji 
liikettä vai kaksi, niin kuin minusta näyttää? Mutta en 
haluaisi yksinäni uskoa näin; sinun pitäisi olla samaa mieltä, 
jotta voisimme yhdessä vastata seurauksista. Sanohan siis: 
onko paikasta toiseen siirtyminen ja paikallaan pyöriminen 
mielestäsi liikettä? 

THEODOoROos On. 

SOKRATES Tämä olkoon yksi liikkeen laji. Entä jos kohde 
pysyy samassa paikassa mutta vanhenee, muuttuu mustasta d 
valkeaksi tai pehmeästä kovaksi tai kokee jonkin muun 
muutoksen, eikö ole aiheellista nimittää tätä toiseksi liikkeen 
lajiksi? 

THEOoDoros Kyllä minun mielestäni. 

SOKRATES Ehdottomasti. Voin siis todeta, että liikettä on 
kahta lajia: toinen on muuttumista, toinen liikettä paikan 
suhteen. 

THEonDoros Olet oikeassa. 

SOKRATES Tehtyämme tämän erottelun voimme ryhtyä kes- 
kusteluun niiden kanssa, jotka väittävät kaiken olevan liik- 
keessä, ja kysyä: tarkoitatteko, että kaikki liikkuu kummalla- 
kin tavalla, sekä paikan suhteen että muuttumalla, vai että 
yksi liikkuu molemmilla tavoilla, toinen vain toisella? e 
THEoDoros Tuohon minä en osaa vastata. Luulisin kuiten- 
kin heidän sanovan, että kummallakin tavalla. 

SOKRATES Muussa tapauksessahan he joutuisivat toteamaan, 

että liikkeessä oleva pysyy myös paikallaan, joten olisi yhtä 
oikein väittää kaiken olevan paikallaan kuin kaiken liikku- 
van. 

TrHEoporos Aivan totta. 

SOKRATES Koska kaiken siis on oltava liikkeessä eikä mis- 
sään ole liikkumattomuutta, kaikki liikkuu aina kaikilla 
tavoin. 

THEoDoros Ehdottomasti. 

SOKRATES Mietihän tätä kohtaa heidän kannassaan. Tote- 
simme lämmön, valkoisuuden ja ylipäänsä kaiken syntyvän 
heidän mukaansa siten, että se samanaikaisesti havainnon 
kanssa liikkuu aktiivisen ja passiivisen elementin välissä, 
jolloin passiivisesta tulee havaitseva mutta ei itse havainto ja 
aktiivisesta tietynlainen mutta ei itse kvaliteetti. Sana 'kvali- 
teetti? kuulostaa ehkä kummalliselta etkä ymmärrä sitä näin 
yleisesti käytettynä. Esitän sinulle joitakin yksityistapauksia. 
Aktiivinen elementti ei tule lämmöksi eikä valkoisuudeksi 
vaan lämpimäksi ja valkoiseksi, ja niin edelleen. Muistat kai 
meidän todenneen edellä, että mitään ei ole olemassa vain 
yksin ja itsessään, ei aktiivista eikä passiivista, vaan että 
yhtyessään keskenään nämä synnyttävät havainnot ja ha- 
vaintojen kohteet, ja silloin aktiivisesta tulee tietynlainen, 
passiivisesta havaitseva. 

THEonDoros Totta kai muistan. 

SOKRATES Muusta meidän ei tarvitse välittää, sanovatpa he 
niin tai näin. Meidän on pysyteltävä vain tämän keskustelum- 
me aiheessa ja kysyttävä: teidän mukaanne kaikki siis liikkuu 
ja virtaa? Eikö niin? 

THEoDoros Niin. 

SOKRATES Liikkuuko se molemmilla äsken erottamillamme 
tavoilla, siis sekä paikan suhteen että muuttumalla? 
THEoporos Totta kai, koska se on liikkeessä täydellisesti. 
SOKRATES Jos se liikkuisi vain paikan suhteen mutta ei 
muuttumalla, silloinhan pystyisimme sanomaan, millaista 
tuo virtaavassa liikkeessä oleva on, vai kuinka? 

THEODOROS Niin. 

SOKRATES Mutta koska pysyvää ei ole edes se, että jokin 

virtaava virtaisi valkoisena, vaan sckin muuttuu, niin että 
myös valkoisuus virtaa ja muuttuu toiseksi väriksi, jotta 
sitäkään ei voitaisi syyttää paikoillaan pysymisestä, voidaan- 
ko silloin käyttää mistään väristä oikeaa nimitystä? 
THEoporos Eihän se ole mahdollista. Mistään muustakaan 
tällaisesta ei voida käyttää oikeaa nimeä, koska se virtaa aina 
ja pakenee pois sitä mukaa kuin puhumme. 

SOKRATES Mitä sitten on sanottava havainnoista, esimerkik- 
si näkemisestä ja kuulemisesta? Pysyvätkö ne aina samana, 
näkemisenä ja kuulemisena? 

THEoDoros Eivät mitenkään, jos kerran kaikki on liikkees- 
sä. 

SOKRATES Mitään ei siis voida nimittää näkemiseksi tai 
ylipäänsä havaitsemiseksi sen suuremmalla syyllä kuin näke- 
mättömyydeksi tai havaitsemattomuudeksikaan, koska kaik- 
ki on kaikinpuolisessa liikkeessä. 

THEonoros Fi niin. 

SOKRATES Ja kuitenkin havainto on tietoa, niin kuin Theaite- 
tos ja minä sanoimme. 

THEonDoros Niinhän te sanoitte. 

SOKRATES Vastauksemme kysymykseen, mitä tieto on, koski 
siis yhtä hyvin tietämättömyyttä kuin tietoa. 

THEonDoros Ilmeisesti. 

SOKRATES Hyvinpä me onnistuimmekin korjaamaan alkupe- 
räistä vastaustamme, kun osoittaaksemme sen oikeaksi halu- 
simme todistaa kaiken olevan liikkeessä. Kävikin ilmi, että 
jos kaikki liikkuu, jokainen vastaus mihin kysymykseen 
tahansa on yhtä oikea. Voimme siis sanoa, että asia on tällä 
tavoin tai että se ei ole tällä tavoin — tai että se tulee 
tällaiseksi, jos mieluummin vältämme sellaista sanamuotoa, 
joka pakottaisi tämän opin kannattajat pysähtymään paikoil- 
leen. 

THEonDoRros Olet oikeassa. 

SOKRATES Paitsi siinä, että sanoin tällä tavoin? ja 'ei tällä 
tavoin”. Ei pitäisi sanoa tällä tavoin”, sillä sehän ei enää olisi 
liikkeessä, eikä myöskään *ei tällä tavoin”, sillä tämä” ei liiku. 
Tuon opin kannattajille on luotava jokin toinen kieli, koska 

heillä ei ole olettamustaan vastaavia sanoja, enintään sanonta 
'ei mitenkään”. Tämä epämääräinen ilmaus sopisi heille 
parhaiten. 

THEopDoros Sellainen puhetapa olisi heille omiaan. 
SOKRATES No niin, nyt olemme selvittäneet välimme ystävä- 
si kanssa. Emme vielä myönnä hänelle, että jokainen ihminen 
on kaiken mitta, ellei kyseessä ole järkevä ihminen. Emmekä 
ainakaan kaiken liikkumista koskevan teorian perusteella 
myönnä tiedon olevan samaa kuin havainto, paitsi jos 
Theaitetoksella on jotakin huomautettavaa. 

THEoboros Frinomaista. Koska tämä kysymys on nyt 
selvitetty ja Protagoraan teoria loppuun käsitelty, minun ei 
enää tarvitse vastata sinun kysymyksiisi. Niinhän me sovim- 
me. - 

THEAITETOS Älähän nyt, Theodoros, ennen kuin olet Sokra- 
teen kanssa tutkinut myös niiden teorian, joiden mukaan 
kaikki pysyy paikoillaan. Äskenhän juuri päätitte näin. 
THEODOROS Nuori mies, opetatko sinä vanhempia tekemään 
väärin, rikkomaan sopimuksensa? Varustaudu päinvastoin 
itse vastaamaan tästä lähtien Sokrateelle. 

THEAITETOS Jos hän haluaa. Mieluummin olisin kyllä pysy- 
nyt vain kuuntelijana. 

THEODOROS Sokrateen kutsuminen keskusteluun on samaa 
kuin kutsuisi ratsuväen tasaiselle kentälle. Esitä nyt kysy- 
myksesi niin saat kuulla. 

SOKRATES Theodoros hyvä, minä en taida suostua Theaite- 
toksen pyyntöön. 

THEonDoros Miksi ihmeessä et suostuisi? 

SOKRATES Minua nolottaisi tutkia liian kovakouraisesti Me- 
lissosta ja muita jotka sanovat kaikkeuden olevan yksi ja 
liikkumaton, ja vielä nolompi olisin yhden ja ainoan, Parme- 
nideen, edessä. Parmenides on minun silmissäni — Homerok- 
sen sanoilla ilmaisten — mahtava ja arvokas. Tapasin hänet 
aivan nuorena, kun hän oli jo hyvin vanha, ja minusta 
hänessä oli tavattoman jaloa syvällisyyttä. Pelkään, ettemme 
ymmärtäisi hänen sanojaan ja vielä vähemmän sitä mitä hän 
on niillä tarkoittanut. Mutta eniten pelkään, että jos annam- 
me periksi näille meitä vastaan ryöppyäville kysymyksille, 

meiltä jää tutkimatta keskustelumme alkuperäinen aihe, se 
mitä tieto on. Jo tämä kysymys, johon nyt olemme käyneet 
käsiksi, on suunnattoman laaja. Sitä ei kannata kosketella 
vain ohimennen, ja jos taas syventyy siihen tarpeeksi, 
etääntyy niin kauas että kysymys tiedosta jää kokonaan 
syrjään. Ei pidä siis ruveta kumpaankaan. Minun on sen 
sijaan yritettävä kätilöntaitoni avulla auttaa ilmoille ne tietoa 
koskevat ajatukset, joita Theaitetos kantaa sisässään. 
THEODOoROos Jos olet sitä mieltä, tehdään niin. 

SOKRATES Mietihän, Theaitetos, vielä erästä seikkaa josta 
asken oli puhe. Sanoit, että tieto on havaintoa, eikö niin? 
THEAITETOS Niin. 

SOKRATES Jos sinulta kysyttäisiin: ”Millä ihminen näkee 
valkoisen ja mustan värin ja millä hän kuulee korkeat ja 
matalat äänet? — vastaisit varmaankin: Silmillä ja korvilla.” 
THEAITETOS Niin vastaisin. 

SOKRATES Sanojen ja sanontojen käyttäminen väljästi, tart- 
tumatta niihin turhantarkasti, ei yleensä ole osoitus sivisty- 
mättömyydestä; ennemminkin liiallinen tarkkuus on sivisty- 
neelle miehelle sopimatonta. Joskus se on kuitenkin välttämä- 
töntä, esimerkiksi nyt minun on puututtava erääseen epätäs- 
mällisyyteen sinun vastauksessasi. Mietihän, kumpi vastaus 
on oikeampi: näemmekö silmillä vai silmien avulla, kuulem- 
meko korvilla vai korvien avulla? 

THEAITETOS Oikeastaan me havaitsemme niiden avulla em- 
mekä niillä. 

SOKRATES Niin, poika. Olisihan merkillistä, jos meissä ker- 
ran on niin kuin Troijan puuhevosessa kätkössä useita 
aisteja, elleivät ne kaikki keskittyisi yhteen ja samaan 
hahmoon — nimitetäänpä sitä sitten sieluksi tai miksi tahansa 
— jolla havaitsemme sen mikä on havaittavaa, välineinä 
toimivien aistien avulla. 

THEAITETOsS Tämä tuntuu todennäköisemmältä. 

SOKRATES Halusin tämän täsmennyksen saadakseni tietää, 
onko meissä jokin tietty osa, jolla me silmien avulla havait- 
semme valkean ja mustan, muiden aistien avulla taas muut 
asiat. Jos sinulta kysyttäisiin, niin katsoisitko kaikkien 
näiden havaintojen olevan ruumiillisia? Ehkä onkin parempi 

että itse annat vastauksesi kuin että minä teen työn sinun 
puolestasi. Siis: katsotko kaikkien niiden aistien olevan 
ruumiillisia, joiden avulla havaitset kuuman, kovan, kevyen 
ja makean? Vai ovatko ne jotakin muuta? 

THEAITETOS Eivät mitään muuta. 

SOKRATES Ja varmaankin myöntäisit, että sitä minkä havait- 
see yhden aistin avulla ei voi havaita toisen avulla, esimerkik- 
si kuulon avulla sitä minkä havaitsee näön avulla tai 
päinvastoin? 

THEAITETOS Sehän on selvä. 

SOKRATES Jos sinulla on mielessäsi jokin ajatus, joka koskee 
samanaikaisesti näitä molempia kohteita, et voi havaita 
jommankumman aistin avulla yhtä aikaa niitä molempia. 
THEAITETOS En. 

SOKRATES Ensimmäinen ajatuksesi äänestä ja väristä, mo- 
lemmista samanaikaisesti, on kai se että ne ovat olemassa? 
THEAITETOS Niin on. 

SOKRATES Ja että kumpikin niistä on eri asia kuin toinen 
mutta sama kuin se itse? 
THEAITETOS Tietysti. 

SOKRATES Ja että niitä yhdessä on kaksi mutta kumpikin 
erikseen on yksi? 

THEAITETOS Niin. 

SOKRATES Ja voit myös todeta, ovatko ne keskenään erilai- 
sia vai samanlaisia? 

THEAITETOS Varmaankin. 

SOKRATES Minkä avulla sinä ajattelet niistä kaiken tämän? 
Eihän kuulon eikä näön avulla voi tavoittaa sitä mikä on 
yhteistä niille molemmille. Ja vielä toinen esimerkki siitä mitä 
tarkoitan: jos olisi mahdollista tarkastaa, ovatko ne molem- 
mat karvaita vai eivät, pystyisit toki sanomaan, millä niitä 
tarkastaisit — et varmastikaan näöllä tai kuulolla vaan 


c jollakin muulla. 


THEAITETOS Tietysti: se kyky on kielellä. 

SOKRATES Hyvä. Mutta millä on se kyky, joka ilmaisee 
sinulle, mikä on sekä näille kahdelle seikalle että kaikelle 
muullekin yhteistä ja mistä voit käyttää sellaisia määreitä 
kuin oleva’, *olematon? ja muita joita esiintyi äskeisissä 

kysymyksissäni? Mitä ovat mielestäsi ne välikappaleet, joi- 
den avulla meidän havaitseva osamme havaitsee nämä kaik- 
ki? 

THEAITETOS Tarkoitat niiden olevaisuutta ja olemattomuut- 
ta, samanlaisuutta ja erilaisuutta, samuutta ja eroavuutta, 
ykseyttä ja useutta. Ilmeisesti kysyt myös, minkä ruumiillisen 
kyvyn kautta me sielussamme havaitsemme parittomuuden ja 
parillisuuden ja muut tämäntapaiset seikat. 

SOKRATES Sinähän pystyt mainiosti seuraamaan, Theaitetos. 
Juuri tämän minä haluaisin tietää. 

THEAITETOS Mutta minä en osaa vastata, paitsi että niitä 
varten tuskin on olemassa mitään erityistä välikappaletta 
kuten noita aistimuksia varten. Uskoisin, että sielu vain 
itsensä avulla toteaa, mikä on kaikelle yhteistä. 

SOKRATES Kaunishan sinä olet, Theaitetos, etkä ruma niin 
kuin Theodoros sanoi. Joka osaa puhua kauniisti, on kaunis 
ja kelpo mies. Ja paitsi että olet kaunis, olet tehnyt minulle 
palveluksen vapauttamalla minut ties kuinka pitkästä esityk- 
sestä, jos kerran uskot sielun tarkastelevan joitakin seikkoja 
vain oman itsensä ja joitakin toisia ruumiillisten kykyjen 
avulla. Tämä on nimittäin minunkin käsitykseni, halusin vain 
kuulla että olet samaa mieltä. 

THEAITETOS Kyllä minä olen. 

SOKRATES Kumpiin seikkoihin katsot olevaisuuden kuulu- 
van? Sehän kai jos mikä liittyy kaikkeen. 

THEAITETOS Niihin, jotka sielu pyrkii tavoittamaan oman 
Itsensä avulla. 

SOKRATES Myöskö samanlaisuuden, erilaisuuden, samuuden 
ja eroavuuden? 

THEAITETOS Niin. 

SOKRATES Entä kauneuden ja rumuuden, hyvyyden ja pa- 
huuden? 

THEAITETOS Uskon, että juuri tällaisten seikkojen olemuksia 
sielu vertailee toisiinsa arvioimalla menneisyyttä ja nykyi- 
syyttä tulevaisuuteen nähden. 

SOKRATES Odotahan. Eikö se havaitse kovan esineen kovuu- 
den ja pehmeän esineen pehmeyden tuntoaistin avulla? 
THEAITETOS Havaitsee. 

SOKRATES Sen sijaan niiden olemusta, niiden olemassaoloa 
ja keskinäistä vastakkaisuutta sekä tämän vastakkaisuuden- 
kin olemusta sielu pyrkii arvioimaan itse vertailemalla niitä 
keskenään. 

THEAITETOS Niin juuri. 

SOKRATES Ihmisillä ja eläimillä on siis luonnostaan jo 
syntymästään asti kyky havaita sellaista mikä tunkeutuu 
sieluun ruumiin aistimusten välityksellä. Sen sijaan kyky 
tehdä päätelmiä kaiken tällaisen olemuksesta ja hyödyllisyy- 
destä syntyy työllä ja tuskalla, pitkän ja vaivalloisen kasva- 
tuksen tuloksena, jos silloinkaan. 

THEAITETOS Aivan niin. 

SOKRATES Voiko sellainen tavoittaa totuuden, joka ei pysty 
tavoittamaan asian olemusta? 

THEAITETOS Ei mitenkään. 

SOKRATES Ellei tavoita jonkin asian suhteen totuutta, voiko 
tietää tuon asian? 

THEIATETOS Miten se olisi mahdollista? 

SOKRATES Tieto ei siis ole kokemuksissa vaan niitä koske- 
vissa päätelmissä, sillä asioiden olemuksen ja totuuden 
tavoittaminen näyttää olevan mahdollista jälkimmäisten 
avulla mutta edellisten avulla mahdotonta. 

THEAITETOS Niin näyttää olevan. 

SOKRATES Voitko käyttää näistä molemmista samaa nimi- 
tystä, kun ne eroavat toisistaan näin suuresti? 

THEAITETOS Se ei varmasti olisi oikein. 

SOKRATES Minkä nimen sitten annat toiselle, sille johon 
kuuluu näkeminen, kuuleminen, haistaminen, kylmän ja 
kuuman tunteminen? 

THEAITETOS Sanon sitä havaitsemiseksi, ei kai se muutakaan 
ole. 

SOKRATES Ja tämä kaikki yhdessä on havaintoa? 
THEAITETOS Niin tietysti. 

SOKRATES Sillä ei voi tavoittaa totuutta, niin kuin totesim- 
me, koska sillä ei voi tavoittaa asioiden olemusta. 
THEAITETOS Ei niin. 

SOKRATES Eikä siis tietoakaan. 

THEAITETOS Ei. 

. SOKRATES Havainto ja tieto eivät siis koskaan voi olla 
samaa. 

THEAITETOS Ilmeisesti eivät. Nyt on todella käynyt päivän- 
selväksi, että tieto on jotakin muuta kuin havaintoa. 
SOKRATES Me emme kuitenkaan ryhtyneet tähän keskuste- 
luun saadaksemme tietää mitä tieto ei ole vaan mitä se on. 
Olemme silti päässeet sen verran eteenpäin, että emme enää 
ollenkaan etsi sitä havainnosta vaan siitä kyvystä — olkoon 
sillä mikä nimi tahansa — jota sielu käyttää hyväksi, kun se 
itse tarkastelee todellisuutta. 

THEAITETOS Minun ymmärtääkseni sitä sanotaan käsitysten 
muodostamiseksi. 

SOKRATES Olet oikeassa, hyvä ystävä. Pyyhi nyt mielestäsi 
pois kaikki edellinen ja ala jälleen alusta. Pystytköhän nyt 
näkemään asian paremmin, kun olet päässyt tähän asti? Sano 
vielä uudelleen, mitä tieto on. 

THEAITETOS Fi voi sanoa, että kaikki käsitys on tietoa, 
koska on olemassa myös väärä käsitys. Oikea käsitys 
luultavasti on tietoa, tämä olkoon minun vastaukseni. Mutta 
jos asia ei tuonnempana enää näytä samalta kuin nyt, yritän 
antaa jonkin muun vastauksen. 

SOKRATES Noin sitä pitää! On parempi vastata reippaasti 
kuin epäröidä, niin kuin teit alussa. Jos toimimme näin, joko 
löydämme sen mitä olemme etsimässä tai ainakaan emme 
enää yhtä varmasti usko tietävämme sellaista mistä meillä ei 
ole mitään tietoa. Ei tämäkään olisi mikään huono palkinto 
vaivoistamme. No niin, kuinka sinä siis sanotkaan: käsitystä 
on kahta lajia, oikeaa ja väärää, ja määritelmäsi mukaan 
oikea käsitys on tietoa? 

THEAITETOS Niin, tältä asia näyttää minusta nyt. 

SOKRATES Mutta käsityksestä puheen ollen, pitäisiköhän 
meidän palata erääseen kohtaan ...? 

THEAITETOS Mitä tarkoitat? 

SOKRATES Eräs asia ihmetyttää minua nyt niin kuin usein 

kummastellut kovin, kun en ole pystynyt sanomaan, millai- 
nen tuo kokemus on ja miten se meissä syntyy. 
THEAITETOS Mikä siis? 

SOKRATES Se että ihmisellä voi olla vääriä käsityksiä. Nyt- 
kin olen kahden vaiheilla, jätämmekö tämän kysymyksen 
sikseen vai tarkastelemmeko sitä jollakin muulla tavalla kuin 
äsken teimme. 

THEAITETOS Miksi emme, jos siihen tuntuu olevan aihetta? 
Äskenhän sinä ja Theodoros sanoitte aivan oikein, että meillä 
on hyvää aikaa eikä tässä keskustelussa tarvitse pitää 
kiirettä. | 

SOKRATES Hyvä että muistutit. Ehkä onkin paikallaan pala- 
ta samoja jälkiä takaisin. On parempi tehdä vähän kunnolla 
kuin paljon huonosti. 

THEAITETOS Totta kai. 

SOKRATES No niin, mitä me nyt siis tällä tarkoitamme? 
Sitäkö, että aina on olemassa myös väärä käsitys ja että asian 
luonteesta johtuu, että yhdellä meistä on väärä, toisella oikea 
käsitys? 

THEAITETOS Niin juuri. 

SOKRATES Eikö kaikessa ja joka asiassa erikseen ole niin, 
että me joko tiedämme asian tai emme tiedä? Näiden 
välimuodot, oppimisen ja unohtamisen, jätän nyt syrjään, 
sillä niillä ei nyt ole merkitystä aiheemme kannalta. 
THEAITETOS Eihän niissä muuta mahdollisuutta ole kuin että 
joko tiedämme tai emme tiedä. 

SOKRATES Kun ihmisellä on jokin käsitys, sen on siis pakko 
koskea joko sellaista minkä hän tietää tai sellaista mitä hän ei 
tiedä. 

THEAITETOS Niin on. 

SOKRATES Ja jos tietää jotakin, on mahdotonta samalla olla 
tietämättä sitä, ja jos ei tiedä jotakin, samalla tietää se. 
THEAITETOS Varmasti. 

SOKRATES Kun ihmisellä on väärä käsitys, luuleeko hän ettei 
jokin, minkä hän tietää, olekaan sitä vaan jotakin muuta 
minkä hän tietää, niin että hän tietää kummankin eikä 
samalla tiedä kumpaakaan? 

THEAITETOS Mahdotonta. 

SOKRATES No luuleeko hän sitten, että se mitä hän ei tiedä, 
onkin jotakin muuta mitä hän ei tiedä, kuten jos joku joka ei 
tunne sen enempää Theaitetosta kuin Sokratestakaan saisi 

päähänsä, että Sokrates on Theaitetos tai Theaitetos on 
Sokrates? 

THEAITETOS Ei nyt sentään. 

SOKRATES Entä ei kai kukaan ajattele sen minkä hän tietää 
olevan sellaista mitä hän ei tiedä tai päinvastoin, että se mitä 
hän ei tiedä onkin sellaista mitä hän tietää. 

THEAITETOS Siinä ei olisi mitään järkeä. 

SOKRATES Voiko sitten jollakin muulla tavalla saada vääriä 
käsityksiä? Eihän näiden vaihtoehtojen lisäksi ole enää 
mitään tapaa muodostaa käsityksiä, jos kaikista asioista 
pitää paikkansa se että me joko tiedämme ne tai emme tiedä. 
Jos näin on, väärien käsitysten muodostaminen näyttää 
olevan mahdotonta. 

THEAITETOS Se on aivan totta. 

SOKRATES Meidän ei siis pidä tarkastella tätä ongelmaa 
lähtemällä siitä mitä joku tietää tai ei tiedä, vaan siitä mitä 
on olemassa ja mitä ei. 

THEAITETOS Mitä tarkoitat? 

SOKRATES Eikö yksinkertaisesti ole niin, että sillä joka 
luulee jostakin asiasta sellaista mitä ei ole, on pakostakin 
väärä käsitys, ajattelipa hän muuten kuinka tahansa. 
THEAITETOS Kyllä varmaankin. 

SOKRATES Entä jos joku tiukkaisi meiltä: *Onko tuo äskei- 
nen mahdollista kenelle tahansa, voiko siis jokainen luulla 
sellaista mitä ei ole, joko jonkin olemassaolevan yhteydessä 
tal erikseen?”, niin mitä vastaisimme? Emmeköhän sanoisi: 
Kyllä voi, silloin kun hän luulee jotakin mikä ei ole totta. 
Vai kuinka? 

THEAITETOS Niin. 

SOKRATES Onko tämä mahdollista muissakin tapauksissa? 
THEAITETOS Siis mikä? 

SOKRATES Esimerkiksi että kun näkee jotakin, ei näekään 
mitään. 

THEAITETOS Ei toki. 

SOKRATES Sillä jos näkee jotakin tiettyä, näkee sellaisen 
asian joka on. Et kai ajattele, että ?jokin tietty? voi olla 
olematonta? 

THEAITETOS En. 

SOKRATES Jos näkee jotakin tiettyä, näkee siis jotakin. 
THEAITETOS Ilmeisesti. 

SOKRATES Ja jos kuulee jotakin, kuulee jotakin tiettyä ja 
sellaista mikä on. 

THEAITETOS Niin. 

SOKRATES Ja jos koskettaa jotakin, koskettaa jotakin tiettyä 
ja siis sellaista mikä on. 

THEAITETOS Pitää paikkansa. 

SOKRATES Jos jollakulla on käsitys, eikö se koske jotakin 
tiettyä asiaa? 

THEAITETOS Ehdottomasti. 

SOKRATES Jos käsitys kerran koskee jotakin tiettyä asiaa, se 
koskee siis sellaista mikä on? 

THEAITETOS Olen samaa mieltä. 

SOKRATES Joka luulee sellaista mitä ei ole, ei siis luule 
mitään. 

THEAITETOS Fi näköjään. 

SOKRATES Ja joka ei luule mitään, ei ylipäänsä ollenkaan 
luule. 

THEAITETOS Siltä todella näyttää. 

SOKRATES Ei siis voi ajatella sellaista mitä ei ole, ei sen 
enempää jonkin olemassaolevan yhteydessä kuin erikseen- 
kään. 

THEAITETOS Ilmeisesti ei. 

SOKRATES Väärä käsitys on siis jotakin muuta kuin luulo 
sellaisesta mitä ei ole. 

THEAITETOS Niin näyttää olevan. 

SOKRATES Siis sen enempää tämän kuin äskeisenkään tar- 
kastelutavan mukaan meillä ei voi olla väärää käsitystä. 
THEAITETOS Fi tosiaankaan. 

SOKRATES Mutta ehkä se mitä me sanomme vääräksi käsi- 
tykseksi syntyykin seuraavalla tavalla. 

THEAITETOS Miten siis? 

SOKRATES Voisimme sanoa väärän käsityksen olevan erään- 
lainen väärinkäsitys tai sekaannus: ihminen vaihtaa mieles- 
sään keskenään kaksi asiaa, jotka ovat olemassa, ja sanoo 
toista toiseksi. Näin hänen käsityksensä koskee aina jotakin 
olemassaolevaa mutta hän pitää toista toisena, ja koska hän 

erehtyy, voi täydellä syyllä sanoa että hänellä on väärä 
käsitys. 

THEAITETOS Minusta tuntuu, että olet aivan oikeassa. Jos 
joku vaikkapa pitää jotakin kauniin asemasta rumana tai 
ruman asemasta kauniina, silloin hänellä on todella väärä 
käsitys. 

SOKRATES Sinä taidatkin väheksyä minua sen sijaan että 
pelkäisit. 

THEAITETOS Kuinka ihmeessä? 

SOKRATES Näköjään luotat siihen, että minä en käy tuon 
sinun todella vääräs? kimppuun enkä kysy, voiko jokin olla 
hitaan nopeaa tai painavan kevyttä tai voiko ylipäänsä jokin 
vastoin omaa luonnettaan mukautua omaan vastakohtaansa 
ja tulla itselleen vastakkaiseksi. Jottei urheutesi olisi ollut 
turhaa, en nyt kuitenkaan puutu siihen. Sanot siis olevasi 
tyytyväinen siihen, että väärä käsitys on väärinkäsitystä? 
THEAITETOS Niin sanon. 

SOKRATES Ja katsot, että ihmisen mieli voi pitää toista 
toisena eikä sinä mikä se on? 

THEAITETOS Niin juuri. 

SOKRATES Kun mieli toimii näin, sen on ajateltava joko 
näitä molempia tai toista niistä? 

THEAITETOS Niin on, joko samanaikaisesti tai vuoron pe- 
rään. 

SOKRATES Mainiota. Määritteletkö ajattelemisen samalla ta- 
voin kuin minä? 

THEAITETOS Miten siis? 

SOKRATES Keskusteluksi, jota sielu käy tarkasteltavanaan 
olevasta asiasta oman itsensä kanssa. Huomaa kuitenkin, että 
en minä tiedä tätä mitä nyt esitän sinulle. Minusta vain 
tuntuu, että ajatellessaan sielu nimenomaan keskustelee, 
kyselee itseltään ja antaa vastauksia, myönteisiä ja kielteisiä. 
Kun se sitten joko vähitellen tai äkillisellä harppauksella 
pääsee johonkin tulokseen, saavuttaa itsensä kanssa yksimie- 
lisyyden eikä enää epäröi, sanomme sen muodostaneen 
käsityksen. Mielestäni siis käsityksen muodostaminen on 
keskustelua ja käsitys on toteamus, joka on lausuttu, ei 
kuitenkaan ääneen kenellekään toiselle vaan äänettömästi 

omalle itselle. Mitä tästä arvelet?- 

THEAITETOS Olen samaa mieltä. 

SOKRATES Kun ihminen luulee jotakin joksikin toiseksi, 
silloin hän siis sanoo itselleen toisen olevankin toinen. 
THEAITETOS Varmaankin. 

SOKRATES Koeta nyt muistaa, oletko koskaan sanonut itsel- 
lesi: ”Kaunis on varmasti rumaa' tai Väärä on oikeaa”, tai 
yleistäen: mieti oletko joskus yrittänyt vakuuttaa itsellesi, 
että toinen onkin nimenomaan toinen. Eikö ole juuri päinvas- 
toin: et ole koskaan unissasikaan uskaltanut väittää itsellesi, 
että pariton kerta kaikkiaan on parillinen tai muuta senta- 
paista? 

THEAITETOS Olet oikeassa. 

SOKRATES Vai menisikö kukaan, hullu tai tervejärkinen, 
tosissaan väittämään itselleen, että härkä on ehdottomasti 
hevonen tai että kaksi on yksi? 

THEAITETOS Ei, varjelkoon. 

SOKRATES Jos siis käsityksen muodostaminen on keskuste- 
lua oman itsensä kanssa, ei kukaan joka keskustelee samanai- 
kaisesti kahdesta seikasta, muodostaa niistä käsityksensä ja 
tavoittaa molemmat sielullaan, voisi pitää toista toisena. Älä 
nyt tartu siihen että puhun toisesta ja toisesta’; tarkoitan, 
ettei kenelläkään voi olla sellaista käsitystä että ruma on 
kaunista tai muuta vastaavaa. 

THEAITETOs Fn toki tartu, olen samaa mieltä kuin sinäkin. 
SOKRATES Jos ihmisellä on käsitys molemmista, hänen on 
mahdotonta pitää toista toisena. 

THEAITETOS Varmaankin. 

SOKRATES Jos hänellä taas on käsitys vain toisesta eikä 
lainkaan toisesta, hän ei mitenkään voi pitää toista toisena. 
THEAITETOS Totta, sillä silloinhan hänen pitäisi sielullaan 
tavoittaa sekin mistä hänellä ei ole käsitystä. 

SOKRATES Olipa ihmisellä siis käsitys molemmista tai vain 
toisesta, hän ei voi erehtyä luulemaan toista toiseksi. Se 
määritelmä, että väärä käsitys on väärinkäsitystä, on siis 
pohjaa vailla. Näköjään ei tällä sen enempää kuin edellisillä- 
kään menetelmillä voida osoittaa, että meillä voisi olla vääriä 
käsityksiä. 

THEAITETOS Siltä näyttää. 

SOKRATES Mutta jos käy ilmi ettei väärää käsitystä olekaan, 
joudumme myöntämään tosiksi monia järjettömyyksiä. 
THEAITETOS Millaisia? 

SOKRATES En sano ennen kuin olen yrittänyt tutkia asiaa 
joka puolelta. Minua hävettäisi, jos meidän täytyisi tässä 
epätietoisuudessamme mennä tuollaisiin myönnytyksiin. 
Mutta jos selviydymme tästä ja löydämme ulospääsyn, 
voimme puhua muista jotka ovat tuossa naurettavassa tilan- 
teessa, kun itse olemme pelastuneet siitä. Jos taas joudumme 
lopullisesti ymmälle, meidän on kestettävä nöyryytys ja 
jäätävä sanojemme armoille aivan niin kuin merisairaat 
saavat jäädä toisten jalkoihin. Mutta nyt saat kuulla, millä 
lailla uskon löytäväni vielä tien jota kulkien voimme tutkia 
asiaa. 

THEAITETOS Kerro. 

SOKRATES Välitän, että emme olleet oikeassa kun totesimme, 
että on mahdotonta erehtyä luulemalla jotakin minkä tietää 
sellaiseksi mitä ei tiedä. Tämä on eräissä tapauksissa mah- 
dollista. | 
THEAITETOS Tarkoitatko samaa jota minä tulin ajatelleeksi 
silloin kun me totesimme tuon asian? Ajattelin, että vaikka 
tunnen Sokrateen, olen toisinaan nähdessäni kaukaa jonkun, 
jota en tunne, luullut häntä Sokrateeksi, jonka tunnen. Tässä 
tapauksessahan käy niin kuin sanoit. 

SOKRATES Mutta emmekö me varoneet sanomasta näin, 
koska tämän mukaan sekä tiedämme että emme tiedä sitä 
minkä tiedämme? 

THEAITETOS Kyllä. 

SOKRATES Meidän ei siis pidä ajatella asiaa tuolta kannalta 
vaan niin kuin nyt esitän; saa nähdä antaako se periksi vai 
tekeekö tenän. Olemme nyt siinä tilanteessa, että meidän on 
käänneltävä ja tutkittava läpikotaisin jokainen väite. Mieti 
siis, onko seuraavassa jotakin mieltä. Voiko oppia myöhem- 
min sellaista mitä ei ole ennen tiennyt? 

THEAITETOS Totta kai. 

SOKRATES Ja taas uutta ja uutta? 

THEAITETOS Tietysti. 

SOKRATES Oleta nyt tämän minun ajatukseni tueksi, että 
meillä on sielussamme vahakimpale, yhdellä suurempi, toisel- 
la pienempi. Yhdellä vaha on puhtaampaa, toisella likaisem- 
paa ja kovempaa, muutamilla pehmeämpää, joillakuilla juuri 
sopivanlaista. 

THEAITETOs Oletetaan niin. 

SOKRATES Kuvittelemme, että se on lahja runotarten äidiltä, 
Muistin jumalattarelta. Kun haluamme pitää muistissa jota- 
kin mitä näemme, kuulemme tai itse ajattelemme, asetamme 
vahakimpaleen näiden havaintojen ja ajatusten alle ja pai- 
namme siihen niiden jäljen niin kuin sinettisormuksen leiman. 
Sen mikä siihen on painettu, muistamme ja tiedämme niin 
kauan kuin sen kuva on jäljellä, mutta sen mikä pyyhitään 
pois tai mitä ei voi painaa siihen, me unohdamme emmekä 
tiedä sitä. 

THEAITETOS Aivan. 

SOKRATES Ajatellaan nyt jotakuta, jolla on tällaista tietoa ja 
joka on tarkastelemassa jotakin minkä näkee tai kuulee. 
Kuinka on, eikö hän tällä tavoin voi saada väärän käsityk- 
sen? 

THEAITETOS Siis miten? 

SOKRATES Luulemalla sitä, minkä hän tietää, joksikin muuk- 
si minkä hän tietää tai sitten sellaiseksi mitä hän ei tiedä. 
Aikaisemminhan me pidimme tätä mahdottomana, mutta 
olimme silloin väärässä. 

THEAITETOS Mitä mieltä sinä nyt sitten olet? 

SOKRATES Meidän on ensin erotettava seuraavat tapaukset. 
Sitä minkä tietää ja mistä on jäänyt sieluun muisto mutta 
mitä ei sillä hetkellä havaitse, ei voi luulla joksikin muuksi, 
jonka tietää ja josta myös on muistijälki mutta jota ei 
havaitse. Eikä sitä, minkä tietää, voi luulla joksikin mitä ei 
tiedä ja mistä ei ole muistijälkeä, eikä sitä, mitä ei tiedä, 
joksikin mitä ei tiedä eikä myöskään joksikin minkä tietää. 
Sitä taas minkä havaitsee, ei voi luulla joksikin muuksi 
minkä havaitsee eikä myöskään joksikin mitä ei havaitse; 
eikä sitä mitä ei havaitse, joksikin mitä ei havaitse eikä 
myöskään joksikin minkä havaitsee. Vielä mahdottomampaa 

olisi luulla sitä, minkä tietää ja havaitsee ja mistä on 
havaintoa vastaava muistijälki, joksikin muuksi, minkä tietää 
ja havaitsee ja mistä samoin on havaintoa vastaava jälki. 


Myöskään ei voi luulla sitä, minkä tietää ja havaitsee ja mistä 


on oikea muisto, joksikin muuksi minkä tietää: eikä sitä 
minkä tietää ja havaitsee ja mistä samoin on jälki, joksikin 
muuksi minkä havaitsee; eikä sitä mitä ei tiedä eikä havaitse, 
joksikin muuksi mitä ei tiedä eikä havaitse, tai joksikin mitä 
ei tiedä, tai joksikin mitä ei havaitse. Väärän käsityksen 
syntyminen on kaikissa näissä tapauksissa täysin mahdoton- 
ta. Jäljellä ovat enää seuraavat tapaukset, joissa niin voi 
käydä. 

THEAITETOS Mitkä siis? Toivottavasti niiden avulla ymmär- 
rän paremmin. Nyt en kyllä pysynyt perässä. 

SOKRATES Jos luulee jotakin, minkä tietää, joksikin muuksi 
minkä tietää ja havaitsee, tai joksikin mitä ei tiedä mutta 
minkä havaitsee; tai jos jotakin, minkä tietää ja havaitsee, 
luulee joksikin muuksi, minkä samoin tietää ja havaitsee. 
THEAITETOS Nyt tajuan vielä vähemmän kuin äsken. 
SOKRATES Selitän uudelleen. Minä tunnen Theodoroksen ja 
muistan mielessäni millainen hän on, samoin Theaitetoksen. 
Toisinaan näen heidät, toisinaan en, joskus kosketan heitä, 
joskus en, tai kuulen heitä tai saan heistä jonkin muun 
havainnon. Toisinaan taas minulla ei ole teistä mitään 
havaintoa, mutta silti muistan ja mielessäni tiedän teidät. 
THEAITETOS Aivan niin. 

SOKRATES Ensiksi haluan nyt tähdentää sitä, että voi joko 
havaita tai olla havaitsematta sitä minkä tietää. 

THEAITETOS Se on totta. 

SOKRATES Ja samoin sitä mitä ei tiedä: usein sitä ei havaitse, 
usein taas pelkästään havaitsee. 

THEAITETOS Sekin pitää paikkansa. 

SOKRATES Pystytköhän nyt seuraamaan paremmin? Jos 
Sokrates tuntee Theodoroksen ja Theaitetoksen mutta ei näe 
eikä muullakaan tavoin havaitse heitä kumpaakaan, hän ei 
voi mielessään pitää Theaitetosta Theodoroksena. Olenko 
oikeassa vaien? 

THEAITETOS Olet oikeassa. 

SOKRATES Tämä oli ensimmäinen äsken luettelemistani ta- 
pauksista. 

THEAITETOS Niinhän olikin. 

SOKRATES Toinen on tämä: jos tunnen teistä toisen mutta en 
toista enkä havaitse kumpaakaan, en voisi mitenkään luulla 
tuntemaani! siksi jota en tunne. 

THEAITETOS Totta. 

SOKRATES Kolmas: ellen tunne enkä havaitse kumpaakaan, 
en voisi luulla toista tuntematonta toiseksi jota en myöskään 
tunne. Kuvittele nyt, että esitän sinulle tällä tavoin peräkkäin 
kaikki muutkin tapaukset, joissa minulle ei voisi koskaan 
syntyä sinusta ja Theodoroksesta väärää käsitystä, riippu- 
matta siitä tunnenko teidät molemmat vai en kumpaakaan 
vai pelkästään toisen teistä. Ja sama pätee myös havaintoon. 
Pysytkö nyt mukana? 

THEAITETOS Pysyn. 

SOKRATES Jäljellä on seuraava väärän käsityksen mahdolli- 
suus. Tunnen sinut ja Theodoroksen, ja minun vahakimpalee- 
seeni on painunut jälki teistä kummastakin niin kuin sinetti- 
sormuksen leima; nähdessäni teidät kaukaa epäselvästi yritän 
valita kumpaakin näköhavaintoa vastaavan jäljen ja sovittaa 
näkökuvan sille kuuluvaan jälkeen tunnistaakseni teidät. 
Erehdyksessä kuitenkin sekoitan ne ja sijoitan näkökuvat 
toistensa jälkiin niin kuin panisin kengät väärään jalkaan tai 
niin kuin peilissä näkövirta vaihtuu oikealta vasemmalle. 
Tällaisessa tapauksessa siis syntyy sekaannus ja väärä 
käsitys. 

THEAITETOS Siltä näyttää. Olet antanut ihmeellisen hyvän 
selityksen siitä miten tällainen käsitys syntyy. 

SOKRATES Ja vielä: kun tunnen molemmat ja lisäksi havait- 
sen toisen, toista sen sijaan en, mutta tietoni edellisestä ei 
vastaa havaintoani. Äsken esitin tämän näin, mutta silloin et 
ymmärtänyt. 

THEAITETOS Fn niin. 

SOKRATES Tarkoitin, että kun tuntee ja havaitsee toisen ja 
tätä koskeva tieto vastaa havaintoa, ei voi luulla häntä 
toiseksi, jonka samoin tuntee ja havaitsee ja jota koskeva 

tieto samoin vastaa havaintoa. Näinhän sc oli? 

THEAITETOS Niin. 

SOKRATES Mutta jäljelle jäi nyt puheena oleva tapaus, jolloin 
totesimme väärän käsityksen syntyvän: kun sekä tuntee että 
näkee tai muulla tavoin havaitsee molemmat mutta ei osaa 194a 
sovittaa näitä kahta muistijälkeä oikeisiin havaintoihin, vaan 
erehtyy niin kuin kehno jousimies, joka ampuu väärään 
maaliin. Juuri väärään osumisestahan tässä on kysymys. 
THEAITETOS Niin varmaan on. 

SOKRATES Ja aina kun on olemassa vain toista muistijälkeä 
vastaava havainto ja mieli sovittaa puuttuvaa havaintoa 
vastaavan jäljen olemassaolevaan havaintoon, se erehtyy. 
Lyhyesti sanoen: sellaisesta mitä ei tiedä eikä ole koskaan 
havainnut, ei ilmeisesti voi erehtyä eikä saada väärää käsitys- b 
tä, mikäli pitää paikkansa mitä olen tässä esittänyt. Sitä 
vastoin sen kohdalla, mitä tiedämme ja havaitsemme, käsitys 
huojuu ja häilyy ja siitä tulee väärä tai oikea: oikea, jos se 
sovittaa jäljet ja leimat täsmällisesti ja suoraan oikeille 
paikoilleen, mutta väärä, jos se asettaa ne viistosti ja sivuun. 
THEAITETOSs Eikö tämä nyt ole erinomainen selitys? 

SOKRATES Kun kuulet lisää, vakuutut siitä vielä enemmän. c 
On kaunista, jos ihmisellä on oikea käsitys, ja rumaa, jos on 
väärä. 

THEAITETOS Tietysti. 

SOKRATES Sanotaan, että nämä erilaiset käsitykset syntyvät 
tällä tavoin. Kun sielussa on vahaa paljon ja paksulti ja se on 
sopivan pehmeäksi vaivattua, havaintojen kautta tulevat 
vaikutelmat leimautuvat tuohon sielun »sydämeen», kuten 
Homeros sanoi viitaten näiden sanojen yhdennäköisyyteen. 
Tällaisissa tapauksissa tulee puhtaat ja kyllin syvät jäljet, d 
jotka säilyvät kauan. Nämä ihmiset oppivat nopeasti ja heillä 
on hyvä muisti, eivätkä he sekoita eri havaintojen jälkiä vaan 
heillä on asioista oikeat käsitykset. Sillä koska jäljet ovat 
selviä ja niille on hyvää tilaa, he pystyvät nopeasti totea- 
maan, mikä kuuluu mihinkin muottiin — näitä nimitetään 
tosiasioiksi — ja heitä sanotaan viisaiksi. Tuntuuko sinusta- 
kin, että asia on näin? 

THEAITETOS Ilman muuta. 

SOKRATES Mutta joillakuilla saattaa olla tuon ikiviisaan 
runoilijan ylistämä »karvainen sydän» tai se voi olla likainen 
ja epäpuhtaasta vahasta tai liian pehmeä tai kova. Ne joiden 
vaha on pehmeää, oppivat helposti mutta myös unohtavat 
nopeasti, niiden taas, joilla se on kovaa, on laita päinvastoin. 
Niihin, joilla se on »karvainen», karhea ja kivimäinen tai 
siihen on sekoittunut maata tai liejua, tulee vain epäselviä 
jälkiä, samoin niihin joiden vaha on kovaa, sillä jäljet eivät 
painu kyllin syvään. Epäselviä ovat jäljet myös niillä joiden 
vaha on pehmeää, sillä ne sulautuvat toisiinsa ja hälvenevät 
pian. Ja jos ne kaiken muun lisäksi ovat jonkun sielun 
pienuuden vuoksi ahtautuneet yhdeksi rykelmäksi, ne ovat 
vieläkin epäselvempiä. Kaikilla tällaisilla ihmisillä on toden- 
näköisesti vääriä käsityksiä, sillä nähdessään, kuullessaan tai 
ajatellessaan jotakin he eivät ehdi asettaa sitä oikeaan 
kohtaan; he ovat hitaita ja sijoittavat asiat vääriin paikkoi- 
hin, ja siksi he tavallisesti näkevät, kuulevat ja ajattelevat 
väärin. Heistä sanotaan, että he ovat tietämättömiä ja 
helposti erehtyviä. 

THEAITETOS Jos joku on oikeassa niin sinä. 

SOKRATES Voimmeko siis todeta, että meissä on vääriä 
käsityksiä? 

THEAITETOS Varmasti. 

SOKRATES Samoin oikeita? 

THEAITETOS Myös niitä. 

SOKRATES Olemme siis viimeinkin pystyneet kyllin varmasti 
toteamaan, että molempia näitä käsityksiä on varmasti 
olemassa? | 
THEAITETOs Ehdottomasti. 

SOKRATES Mutta suoraan sanoen, kyllä lörpöttelevä ihminen 
on kummallinen ja epämiellyttävä olio. 

THEAITETOS Mitä nyt? Miksi sinä noin sanot? 

SOKRATES Minua kiukuttaa oma tyhmyyteni ja lörpöttelyni, 
sillä sitähän tämä on. Miksi muuksikaan voisi sanoa sitä että 
jauhaa edestakaisin samoja aiheita — pelkkää hölmöyttään, 
kun ei pysty vakuuttumaan mistään eikä pääsemään irti 
yhdestäkään aiheesta? 

THEAITETOS Mikä sinua nyt oikein kiukuttaa? 

SOKRATES Ei vain kiukuta vaan myös pelottaa, mitä osaisin 
vastata jos joku kysyisi: No niin, Sokrates, sinäkö olet siis 
keksinyt, ettei väärää käsitystä voi syntyä pelkkien havainto- 


jen eikä pelkkien ajatusten kesken vaan ainoastaan havain- d 


non ja ajatuksen kohdatessa toisensa? Vastaisin tietysti 
myöntävästi ja röyhistäisin rintaani, kun olen tehnyt näin 
mainion keksinnön. 

THEAITETOS Mutta onhan tässä nyt päästy hyvään tulok- 
seen. 

SOKRATES Sitten hän jatkaisi: *Sinähän sanot myös, että kun 
ajattelemme jotakuta ihmistä jota emme näe, emme voisi 
mitenkään luulla häntä hevoseksi, jota myöskään emme näe, 
kosketa tai muulla tavoin havaitse vaan jota pelkästään 
ajattelemme?” Ja minä vastaisin myöntävästi. 

THEAITETOS Aivan oikein. 

SOKRATES Entä nyt”, hän sanoisi, ”sen mukaan olisi mahdo- 
tonta luulla lukua yksitoista, jota voi ainoastaan ajatella, 
luvuksi kaksitoista, jota sitäkin voi vain ajatella. No, vastaa- 
han nyt! 

THEAITETOS Vastaukseni on, että jos näkee yksitoista esinet- 
tä tai koskettaa niitä, voi luulla niitä olevan kaksitoista, 
mutta siitä yhdestätoista joka on vain ajatuksissa ei voisi 
luulla näin. 

SOKRATES Oletetaan, että jotkut tarkastelevat mielessään 
viittä ja seitsemää sinänsä — en tarkoita seitsemää ja viittä 
ihmistä tai muuta sentapaista, vaan juuri itse viittä ja 
seitsemää, joita me pidämme tuohon vahakimpaleeseemme 
painuneina jälkinä joista e1 voi saada väärää käsitystä. He 
siis tarkastelevat niitä sellaisinaan ja kysyvät itseltään, mikä 
niiden summa on. Voiko silloin joku heistä luulla sen olevan 
yksitoista ja vastata itselleen näin, joku toinen taas kaksitois- 
ta, vai luulevatko kaikki sen olevan kaksitoista ja vastaavat 
niin? 

THEAITETOS Eivät missään tapauksessa; monet vastaavat 
yksitoista. Ja jos tarkastellaan suurempia lukuja, erehdytään 
vielä helpommin. Sinähän tarkoitatkin kai lukuja yleensä? 
SOKRATES Aivan. Mutta eikö tässä käy niin, että ihminen 
luulee vahakimpaleessaan olevaa kahtatoista yhdeksitoista? 

THEAITETOs Nähtävästi. 

SOKRATES Olemme siis päätyneet takaisin siihen mistä aloi- 
timme. Tässä tapauksessahan ihminen luulee sellaista, minkä 
tietää, joksikin muuksi minkä hän myös tietää. Sanoimme 
tämän olevan mahdotonta, ja juuri siksihän me suljimme pois 

c väärän käsityksen mahdollisuuden; muuten olisi väkisinkin 
tultu siihen, että sama ihminen yhtä aikaa tietää ja on 
tietämättä samaa asiaa. 

THEAITETOS Aivan totta. 

SOKRATES Väärä käsitys on siis selitettävä toisella tavoin 
kuin ajatuksen vääräksi sovittamiseksi havaintoon. Sillä jos 
se olisi tätä, emme voisi koskaan erehtyä pelkissä ajatuksissa. 
Nyt siis joko ei ole olemassa väärää käsitystä tai on 
mahdollista olla tietämättä sitä minkä tietää. Kumman 
valitset? 

THEAITETOS Asetat minut mahdottoman valinnan eteen. 

d SOKRATES Ajatuskulkumme ei kuitenkaan näytä sallivan 
näitä molempia. Mutta me emme saa säikkyä mitään; entäpä 
jos yrittäisimme olla oikein röyhkeitä? 

THEAITETOS Millä tavoin? 

SOKRATES Koettaisimme sanoa, mitä tietäminen on. 
THEAITETOS Mitä röyhkeää siinä on? 

SOKRATES Et näköjään muista, että koko keskustelumme on 
alusta alkaen ollut tiedon tutkimista, koska emme tiedä mitä 
se on. 

THEAITETOS Muistanhan minä. 

SOKRATES Eikö sinusta sitten ole röyhkeää selittää mitä 
tietäminen on, kun emme tiedä mitä tieto on? Tosin jo pitkän 

e aikaa olemme keskustelleet kaikkea muuta kuin moitteetto- 
malla tavalla. Olemme lukemattomia kertoja sanoneet ?tun- 
nemme’ ja emme tunne”, tiedämme’ ja ?emme tiedä”, aivan 
kuin voisimme ymmärtää toisiamme, vaikka emme vielä ole 
selvillä tiedosta. Näetkös nyt: nytkin juuri sanoin taas 
ymmärtää’ ja emme ole selvillä”, niin kuin näitä ilmauksia 
sopisi käyttää jos on vailla tietoa. 

THEAITETOsS Mutta miten voit jatkaa keskustelua, jos et 
käytä niitä? 
197a SOKRATES En mitenkään, kun olen se mikä olen. Toista olisi, 

jos olisin ammattiväittelijä. Jos joku sellainen nyt olisi tässä, 
hän ilmoittaisi tulevansa toimeen ilman niitäkin ja moittisi 
pahanpäiväisesti minun kielenkäyttöäni. Mutta kun olemme 
vain tavallisia ihmispoloisia, sano rohkenenko minä esittää 
mitä tietäminen on. Uskon, että siitä voisi olla apua. 
THEAITETOS Hyväinen aika, rohkenet toki. Ja saat anteeksi, 
vaikka et voikaan olla käyttämättä noita sanoja. 

SOKRATES Oletko kuullut, mitä nykyään sanotaan tietämisen 
olevan? 

THEAITETOs Ehkä olen, mutta en nyt muista. 

SOKRATES Se on kuulemma sitä, että ihmisellä on tieto. 
THEAITETOS Sehän on totta. 

SOKRATES Muutetaan tätä hiukan ja sanotaan: se on sitä, 
että ihminen omistaa tiedon. 

THEAITETOS Mitä eroa näillä sitten on? 

SOKRATES Ehkei mitään. Kuuntele kuitenkin, mitä mieltä 
olen, ja katsotaan sitten yhdessä. 

THEAITETOS Jos vain pystyn. 

SOKRATES Se että Ihminen omistaa jotakin, ei minusta ole 
samaa kuin että hänellä on jotakin. Jos joku vaikka on 
ostanut vaipan ja se on hänen hallussaan mutta hän ei pidä 
sitä yllään, emme sanoisi että hänellä on vaippa vaan että 
hän omistaa sen. 

THEAITETOS Niin kyllä. 

SOKRATES Eiköhän ihminen voi samalla tavoin omistaa 
myös tiedon ilman että hänellä on se? Ajatellaan, että joku 
on pyydystänyt villejä lintuja, esimerkiksi kyyhkysiä, ja 
kasvattaa niitä kotonaan kyyhkyslakassa. Tavallaan voisim- 
me sanoa, että hänellä on aina kyyhkyset, koska hän omistaa 
ne. Vai kuinka? 

THEAITETOS Niin. 

SOKRATES Toisaalta kuitenkin voisimme sanoa, ettei hänellä 
ole niistä yhtäkään. Ottamalla ne haltuunsa ja sulkemalla 
tarhaansa hän on vain saanut mahdollisuuden milloin tahan- 
sa siepata niistä kiinni sen minkä haluaa; hän voi ottaa 
linnun käteensä, niin että se on hänellä, ja päästää taas 
menemään. Tämän hän voi tehdä aina kun häntä huvittaa. 
THEAITETOS Se on totta. 

SOKRATES Niin kuin me aikaisemmin muovailimme ihmisten 
sieluun jonkinlaisen vahakimpaleen, rakennetaan nyt sielui- 
hin kyyhkyslakka jossa on kaikenlaisia lintuja. Jotkut niistä 
ovat parvina muista erillään, toiset pieninä ryhminä, jotkut 
lentelevät yksinään sinne tänne muiden lomassa. 

THEAITETOS Kuvitellaan näin. Entä sitten? 

SOKRATES Ajattelemme, että kun olemme lapsia, tuo häkki 
on tyhjä, ja lintujen tilalle kuvittelemme erilaisia tietoja. Kun 
ihminen hankkii jonkin tiedon ja sulkee sen tarhaansa, 
sanomme hänen oppineen tai keksineen sen asian, jota tuo 
tieto koskee, ja juuri tämän me sanomme olevan tietämistä. 
THEAITETOS Oletetaan niin. 

SOKRATES Miten mielestäsi pitäisi nimittää sitä, että ihminen 
tarttuu uudelleen johonkin haluamaansa tietoon, ottaa sen 
kiinni, niin että se on hänellä, ja päästää taas menemään? 
Kelpaavatko samat sanat, joilla kuvataan tiedon alkuperäistä 
hankkimista, vai olisiko käytettävä joitakin muita? Seuraa- 
vasta ymmärrät paremmin mitä tarkoitan. Onhan olemassa 
sellainen taito kuin aritmetiikka? 

THEAITETOS On. 

SOKRATES Kuvittele, että se on kaikkia lukuja, parillisia ja 
parittomia, koskevien tietojen metsästystä. 

THEAITETOS Kuvittelen. 

SOKRATES Tämän taidon avulla ihminen pystyy saamaan 
lukuja koskevat tiedot haltuunsa, ja jos hän luovuttaa niitä 
toisille, sekin tapahtuu tämän avulla. 

THEAITETOS Niin. 

SOKRATES Niiden luovuttamista sanomme opettamiseksi ja 
vastaanottamista oppimiseksi, ja kun joku omistaa tietoja ja 
hänellä on ne kyyhkyslakassaan, sanomme hänen tietävän. 
THEAITETOS Juuri niin. 

SOKRATES Mieti nyt tarkkaan seuraavaa. Eikö täydellinen 
aritmeetikko tiedä kaikki luvut? Onhan hänellä sielussaan 
kaikista luvuista tiedot. 

THEAITETOS Totta kai. 

SOKRATES Siinä tapauksessa hän voi joko laskea lukuja 
itsekseen tai laskea jotakin itsensä ulkopuolella olevaa, millä 
on jokin luku. 

THEAITETOS Niin tietysti. 

SOKRATES Emmekö tarkoita laskemisella sitä, että pyritään 
saamaan selville, kuinka suuri kyseinen luku on? 
THEAITETOS Sitä juuri. 

SOKRATES Siis sellainen, jonka totesimme tietävän kaikki 
luvut, yrittää näköjään saada selville sitä minkä tietää, aivan 
kuin ei tietäisikään. Olet varmaankin kuullut tämäntapaisia 
väitteitä. 

THEAITETOS Olen kyllä. 

SOKRATES Palataan kyyhkysten omistamista ja pyydystä- 
mistä koskevaan vertaukseen: voimme sanoa, että tätä pyy- 
dystämistä on kahta lajia. Toinen tapahtuu ennen haltuun 
saamista ja tähtää omistamiseen, toisen taas omistaja suorit- 
taa jotta hän saisi kiinni ja hänellä olisi käsissään se minkä 
hän on aikoinaan hankkinut omakseen. Kun ihminen samoin 
on aikoinaan oppimalla saanut haltuunsa tietoja joistakin 
asioista ja tiennyt ne, hän voi oppia samat seikat uudelleen 
ottamalla kutakin koskevan tiedon taas esiin, niin että se on 
nyt hänellä — siis sama tieto, jonka hän on ajat sitten 
hankkinut mutta joka ei ole ollut esillä hänen mielessään. 
THEAITETOS Totta. 

SOKRATES Juuri tätä minä äsken kysyin: mitä nimityksiä on 
käytettävä silloin kun aritmeetikko ryhtyy laskemaan tai 
lukutaidon opettaja lukemaan? Sanommeko, että mies joka 
tietää asian, ryhtyy uudelleen oppimaan itseltään sitä minkä 
hän jo tietää? 

THEAITETOS Siinä ei olisi mitään mieltä. 

SOKRATES Sanommeko sitten hänen lukevan ja laskevan 
sellaista mitä hän ei tiedä, vaikka olemme todenneet hänen 
tietävän kaikki kirjaimet ja luvut? 

THEAITETOS Sekin olisi järjetöntä. 

SOKRATES Sopiiko sitten, että sanomme näin: nimitykset 
ovat meistä samantekeviä, kukin tarkoittakoon tietämisellä ja 
oppimisella mitä haluaa. Meidän määritelmämme mukaan se, 
että ihminen omistaa tiedon, on eri asia kuin että hänellä on 
tieto, ja välitämme että on mahdotonta olla omistamatta sitä 
minkä on hankkinut omakseen. Ei siis ole mahdollista olla 

tietämättä sitä minkä tietää, mutta siitä voi kyllä saada b 

väärän käsityksen. On nimittäin mahdollista, että ihmisellä ei 
ole’ tietoa siitä vaan jostakin muusta, kun hän on pyydys- 
täessään yhtä ympärillään lentelevistä tiedoista ottanutkin 
erehdyksessä kiinni toisen. Hän on esimerkiksi luullut yhtä- 
toista kahdeksitoista, koska on ottanut kiinni itsessään 
yhdestätoista olevan tiedon kahtatoista koskevan tiedon 
asemesta niin kuin ottaisi kesyn kyyhkysen sijasta kiinni 
sepelkyyhkyn. 

THEAITETOS Tämä on järkevä selitys. 

SOKRATES Mutta jos hän saa kiinni sen mitä yrittääkin, 
, silloin hän ei erehdy vaan käsittää asian niin kuin se on. Näin 
= siis on olemassa oikea ja väärä käsitys ja ne esteet häviävät, 
=c jotka aikaisemmin harmittivat meitä. Olet ehkä samaa miel- 

tä, val kuinka? 

THEAITETOS Kyllä olen. 

SOKRATES Nyt olemme selviytyneet siitä, että muka voisi 
olla tietämättä sitä minkä tietää. Enää ei voida väittää 
ettemme omista sitä minkä omistamme, erehdyimmepä jon- 
kin asian suhteen tai emme. Mutta nyt näyttää nousevan esiin 
toinen ja vielä pahempi seuraus. 

THEAITETOS Millainen? 

SOKRATES Se koskee tapauksia, jolloin tietojen sekaantumi- 
nen aiheuttaa väärän käsityksen. 

THEAITETOS Kuinka niin? 

d SOKRATES Ensinnäkin, että jollakulla on tieto jostakin ja hän 
ei silti tunnista sitä, ei tietämättömyyttään vaan tiedostaan 
huolimatta; toiseksi, että hän luulee tuota tietoa joksikin 
toiseksi ja tätä tuoksi: eikö ole täysin järjetöntä, että vaikka 
sielulla on käsillä tieto, se on kaikesta tietämätön eikä tiedä 
mitään? Jos kerran tieto tekee tietämättömäksi, sittenhän 
yhtä hyvin meissä oleva tietämättömyys voi saada meidät 
tietämään ja sokeus näkemään. 

e THEAITETOs Mutta ehkäpä olimme väärässä, kun panimme 
nuo linnut kuvaamaan pelkästään tietoja. Pitäisi ehkä kuvi- 
tella, että sielussa lentelee samalla myös erilaisia tietämättö- 
myyden muotoja ja että pyydystäjä saa toisinaan kiinni 
tiedon, toisinaan tietämättömyyden samasta asiasta; tietä- 
mättömyydestä hän saa väärän käsityksen, tiedosta oikean. 

SOKRATES On vaikea olla kehumatta sinua. Mieti kuitenkin 
vielä tätä ehdotustasi. Olettakaammc, että on kuten sanoit. Se 
joka saa kiinni tietämättömyyden, saa siis väärän käsityksen, 
niinhän? 

THEAITETOS Niin. 

SOKRATES Hän ei varmaankaan itse ajattele, että hänellä on 
väärä käsitys? 

THEAITETOS Ei tietenkään. 

SOKRATES Hän pitää sitä oikeana ja katsoo tietävänsä sen 
missä kuitenkin erehtyy. 

. IHEAITETOS Niin tietysti. 

SOKRATES Hän uskoo siis pyydystäneensä tiedon, ei tietä- 
mättömyyttä. 

THEAITETOS Se on selvä. 

SOKRATES Tämän pitkän kierroksen jälkeen olemme siis 
päätyneet takaisin samaan epätietoisuuteen josta aloitimme. 
Tuo kuulustelijamme nauraisi ja sanoisi: ”Hyvät herrat, onko 
SIIS niin, että hän tietää molemmat, sekä tiedon että tietämät- 
tömyyden, ja luulee näistä toista, jonka hän tietää, toiseksi 
jonka hän myös tietää? Vai eikö hän tiedä näistä kumpaa- 
kaan ja luuleeko hän sitä, mitä ei tiedä, joksikin muuksi mitä 
ei tiedä? Vai tietääkö hän toisen muttei toista ja luuleeko hän 
sitä minkä tietää siksi mitä ei tiedä, tai sitä mitä ei tiedä siksi 
minkä tietää? Vai aiotteko taas kertoa minulle, että on 
olemassa vielä tietoja ja tietämättömyyksiä koskevia tietoja- 
kin, joita niiden omistaja pitää teljettyinä toisissa naurettavis- 


sa kyyhkyslakoissa tai vahamöhkäleissä ja jotka hän tietää. 


niin kauan kuin omistaa ne, vaikkei hänellä olisikaan niitä 
esillä sielussaan? Näin saatte loputtomiin kiertää samaa 
ympyrää pääsemättä askeltakaan eteenpäin.? Mitä me tähän 
vastaamme? 

THEAITETOS Kautta Zeun, minä en kyllä tiedä mitä pitäisi 
sanoa. 

SOKRATES Sittenhän on oikein, että keskustelumme saattaa 
meidät häpeään. Se osoittaa, että teimme tyhmästi, kun 
jätimme syrjään tiedon ja yritimme ensin ottaa selvää 

väärästä käsityksestä. Eihän sitä voi tuntea ennen kuin on d 


kyllin selvillä siitä mitä tieto on. 

THEAITETOS Siltä pakostakin näyttää tällä hetkellä. 
SOKRATES Alkaaksemme jälleen alusta: miten tieto voitaisiin 
määritellä? Emmehän me vielä luovuta, vai kuinka? 
THEAITETOS Emme missään tapauksessa, paitsi jos sinä 
haluat. 

SOKRATES Sano siis, miten voisimme parhaiten määritellä 
sen joutumatta väittämään itseämme vastaan? 

THEAITETOS Niin kuin jo aikaisemmin yritimme. Minulla ei 
ainakaan ole muuta ehdotusta. 

SOKRATES Siis miten? 

THEAITETOS Sanomalla, että tieto on oikeaa käsitystä. Oikea 
käsitys on erehtymätön ja se tuottaa vain hyviä ja oikeita 
tuloksia. 

SOKRATES Kun oppaalta joen rannalla kysyttiin, kuinka 
syvä se on, hän vastasi: »Sittenhän näette.» Jos mekin 
tutkimme eteenpäin, tiellemme osuu ehkä jotakin, joka selvit- 
tää meille sen mitä olemme etsimässä. Mutta jos jäämme 
tähän, emme saa mitään selville. 

THEAITETOS Olet oikeassa, jatketaan tutkimista. 

SOKRATES Tässä riittääkin lyhyt tarkastelu. Onhan olemassa 
kokonainen ammattiala, joka todistaa ettei oikea käsitys ole 
tietoa. 

THEAITETOs Kuinka niin, mikä? 

SOKRATES Sitä edustavat ne jotka istuvat viisauden huipulla 
— heitä sanotaan puhujiksi ja asianajajiksi. Hehän pystyvät 
taidollaan vakuuttamaan ihmiset, eivät opettamalla vaan 
panemalla toiset omaksumaan sen käsityksen jonka he 
haluavat. Vai kuvitteletko että on olemassa niin eteviä 
opettajia, että he kykenisivät tiimalasin sallimana lyhyenä 
aikana opettamaan kuulijoilleen, mikä on totuus tapahtumis- 
ta, kun kyseessä on ryöstö tai muu rikos eikä silminnäkijöitä 
ole ollut? 

THEAITETOS Ei toki; he vain saavat nämä vakuuttumaan. 
SOKRATES Ja vakuuttaminen on siis sitä että saa toisen 
omaksumaan tietyn käsityksen? 

THEAITETOS Niin juuri. 

SOKRATES Kun tuomarit on saatu oikealla tavalla vakuuttu- 
neiksi sellaisesta minkä ainoastaan silminnäkijä voi tietää ja 


340 


THEAITETOS 


kun he sitten kuulemansa perusteella ratkaisevat asian omak- 
suttuaan oikean käsityksen, he ovat siis ratkaisseet asian 
ilman tietoa, vaikka heidän vakaumuksensa onkin oikca jos 
he kerran ovat tuominneet oikein? 

THEAITETOS Aivan niin. 

SOKRATES Jos lainkäytössä oikea käsitys ja tieto olisivat 
samaa, parhaimmallakaan tuomarilla ei voisi olla oikeaa 
käsitystä ilman tietoa. Mutta nyt näyttääkin siltä, että ne ovat 
eri asioita. 

THEAITETOS Nyt muistankin kuulleeni tästä joltakulta, olin 
vain unohtanut sen. Hän sanoi, että tieto on samaa kuin oikea 
käsitys yhdessä selityksen kanssa, selittämätön sen sijaan jää 
tiedon ulkopuolelle. Mitä ei voida selittää, se ei ole tiedettä- 
vissä — tätä sanaa hän käytti — se taas mikä voidaan selittää, 
on tiedettävissä. 

SOKRATES Hyvin sanottu. Kerro kuitenkin, miten hän erotti 
toisistaan sen mikä on tiedettävissä ja mikä ei. Tämä ehkä 
sopii yhteen sen kanssa mitä minä olen kuullut. 

THEAITETOs En taida enää muistaa, mutta jos joku toinen 
selittäisi sen, pystyisin varmaankin seuraamaan. 

SOKRATES Sinä kerroit minulle oman unesi, kuule nyt minun. 
On kuin olisin kuullut sanottavan, että ne alkeisosaset, ikään 
kuin aakkoset, joista me samoin kuin kaikki muukin olemme 
muodostuneet, ovat selittämättömiä. Niistä kutakin voidaan 
vain kutsua jollakin nimellä mutta mitään muuta siitä ei voi 
sanoa, ei edes että se on tai että sitä ei ole: silloinhan siihen 
liitettäisiin olemassaolo tai olemattomuus, mutta siihen ei saa 
liittää mitään, jos kerran on puhe vain siitä itsestään. Siihen 
ei pitäisi yhdistää edes sellaisia sanoja kuin itse”, tuo", 
kukin”, yksin”, ?se? ja niin edelleen; tällaisia määreitä vilisee 
kaikkialla ja niitä voidaan käyttää minkä yhteydessä tahan- 
sa, mutta ne ovat jotakin muuta kuin se mihin ne liitetään. 
Jos vain voisi puhua jostakin alkeisosasesta itsestään ja sille 
olisi olemassa oma selityksensä, siitä olisi puhuttava ilman 
minkään muiden sanojen apua. Mutta on mahdotonta esittää 
selitystä yhdestäkään alkeisosasesta. Niitä voidaan ainoas- 
taan mainita nimeltä, sillä niillä ei ole muuta kuin nimi. Sen 
sijaan kaikki asiat, jotka koostuvat niistä, ovat yhdistelmiä, 

ja samoin niiden nimitykset ovat yhdistelmiä ja muodostavat 
selityksen; selityshän on juuri sanojen yhdistelmä. Alkeisosa- 
set ovat siis selittämättömiä ja tuntemattomia, mutta ne 
voidaan havaita; yhdistelmät sen sijaan ovat tunnettavissa ja 
kuvailtavissa ja niistä voidaan saada oikea käsitys. Kun joku 
muodostaa jostakin oikean käsityksen ilman vastaavaa seli- 
tystä, hänen sielunsa lausuu siitä totuuden mutta ei silti tunne 
sitä. Sellaisella joka ei pysty antamaan eikä saamaan jostakin 
selitystä, ei ole siitä myöskään tietoa, mutta se joka saa vielä 
selityksenkin, kykenee kaikkeen edelliseen ja saa osakseen 
myös täydellisen tiedon. Oliko sinun kuulemasi uni tällainen 
vai toisenlainen? 

THEAITETOS Täsmälleen tällainen. 

SOKRATES Olet siis tähän tyytyväinen ja valmis toteamaan, 
että tieto on samaa kuin oikea käsitys yhdessä selityksen 
kanssa? 

THEAITETOS Juuri niin. 

SOKRATES Mutta Theaitetos, olemmeko me nyt juuri tänä 
päivänä tavoittaneet sen, mitä niin monet viisaat jo ammoi- 
sista ajoista ovat etsineet ikänsä kaiken eivätkä ole löytäneet? 
THEAITETOS Kyllä minun mielestäni tämä määritelmä on 
oikein hyvä. 

SOKRATES Se voi sinänsä hyvinkin pitää paikkansa, sillä 
mitäpä tietoa voisi enää olla selitettävissä olevan ja oikean 
käsityksen ulkopuolella? Siinä on kuitenkin yksi kohta, joka 
eli miellytä minua. 

THEAITETOS Mikä se on? 

SOKRATES Se mikä siinä kuulostaa kaikkein hienoimmalta: 
että alkeisosaset ovat tuntemattomia mutta yhdistelmät voi- 
daan tuntea. 

THEAITETOS Eikö sitten ole niin? 

SOKRATES Meidän on otettava siitä selvää. Onhan meillä 
tämän teorian pantteina ne mallit, joiden mukaan koko teoria 
on laadittu. 

THEAITETOS Mitkä? 

SOKRATES Kirjoituksen alkeisosaset eli aakkoset ja yhdistel- 
mät eli tavut. Eiköhän tämän teorian esittäjä ajatellut juuri 
näitä, mitä arvelet? 

THEAITETOS Varmasti. 

SOKRATES Otetaan nämä siis esiin ja koctellaan niitä, tai 
paremminkin itseämme: olemmeko oppincet kirjoitustaidon 
tämän teorian mukaisesti vai emmc? Ensinnäkin, tavut 
voidaan siis selittää mutta kirjaimia ei voida? 

THEAITETOS Niin varmaankin. 

SOKRATES Niin minäkin uskon. Jos sinulta kysyttäisiin Sok- 
rates-sanan ensimmäisestä tavusta: Theaitetos, mitä tuo ?so' 
on??, mitä vastaisit? 

THEAITETOS Sanoisin, että siinä on s ja o. 

SOKRATES Selittäisit siis tuon tavun näin? 

THEAITETOS Niin. 

SOKRATES Selitä vastaavalla tavalla myös s-kirjain. 
THEAITETOS Kuinka alkeisosasen ainekset voisi todeta? S on 
konsonantti, pelkkää hälyä ja kielen sihinää. B taas on 
äänetön eikä siinä ole edes hälyä, niin kuin ei useimmissa 
muissakaan kirjaimissa. On siis aivan paikallaan sanoa niitä 
selittämättömiksi, koska niissä seitsemässäkin, jotka ovat 
selvimmät, on vain sointi eikä niitäkään voida selittää 
millään tavoin. 

SOKRATES Sittenhän olemme tulleet tiedon suhteen oikeaan 
tulokseen. 

THEAITETOS Siltä näyttää. 

SOKRATES Entä olemmeko osoittaneet oikealla tavalla, että 
kirjainta ei voi tuntea mutta tavun voi? 

THEAITETOS Kyllä varmasti. 

SOKRATES Katsommeko nyt, että tavu on yhtä kuin molem- 
mat kirjaimet — tai kaikki, jos niitä on enemmän kuin kaksi — 
vai että se on niiden yhdistyessä syntyvä, yksi ja ainoa 
muoto? 

THEAITETOS Kai me katsomme, että se on yhtä kuin ne 
kaikki. 

SOKRATES Otetaan nyt nämä kaksi, s ja o. Molemmat 
yhdessä ovat minun minun nimeni ensimmäinen tavu. Joka 
tuntee sen, tuntee ne molemmat, eikö niin? 

THEAITETOS Tietysti. 

SOKRATES Hän siis tuntee s:n ja o:n. 

THEAITETOS Niin. 

SOKRATES Johan nyt: kumpikin on hänelle tuntematon, ja 
vaikka hän ei siis tunne kumpaakaan, hän silti tuntee 
molemmat? 

THEAITETOS Sehän on merkillistä! Aivan järjetöntä. 
SOKRATES Mutta jos kerran tunteakseen ne molemmat on 
tunnettava kumpikin erikseen, silloin on ehdottomasti ensin 
opittava tuntemaan kirjaimet tunteakseen tavun. Näin on 
koko kaunis teoria livahtanut käsistämme. 


THEAITETOS Äkkiä se kävikin. 


SOKRATES Me emme vartioineet sitä kunnolla. Olisi ehkä 
pitänytkin lähteä siitä, että tavu ei ole yhtä kuin kirjaimet 
vaan se on niistä syntynyt hahmo; sillä on yksi ja ainoa oma 
muotonsa, joka on muuta kuin kirjaimet. 

THEAITETOS Niin juuri, tämä tuntuukin todennäköisemmä!- 
tä. 

SOKRATES Tutkitaan siis asiaa, emmehän saa raukkamaises- 
ti hylätä näin vaikuttavaa teoriaa. 

THEAITETOS Emme tietenkään. 

SOKRATES Lähdetään siis tästä oletuksesta: yhdistelmä on 
aivan oma muotonsa, joka syntyy erillisten alkeisosasten 
liittyessä yhteen. Tämä pätee yhtä hyvin kaikkeen muuhun- 
kin kuin kirjainyhdistelmiin. 

THEAITETOS Epäilemättä. 

SOKRATES Siinä ei siis voi olla osia. 

THEAITETOS Kuinka niin? 

SOKRATES Jos jossakin on osia, silloin kokonaisuuden täy- 
tyy olla yhtä kuin kaikki osat. Vai väitätkö, että myös osista 
muodostunut kokonaisuus on oma muotonsa, joka on muuta 
kuin kaikki osat? 

THEAITETOS Välitän. 

SOKRATES Ovatko sinun mielestäsi yhteismäärä ja kokonai- 
suus samaa vai eri asioita? 

THEAITETOS En ole varma, mutta koska sinä käsket vastata 
rohkeasti, sanon erehtymisen uhallakin: eri asioita. 
SOKRATES On oikein että olet rohkea. Mutta täytyy tutkia, 
oliko vastauksesi myös oikea. 

THEAITETOS Täytyy toki. 

SOKRATES Kokonaisuus on siis jotakin muuta kuin yhteis- 
määrä, niinhän me nyt sanomme? 

THEAITETOS Niin. 

SOKRATES Entä onko kaikilla ja yhteismäärällä eroa? Kun 
sanomme yksi, kaksi, kolme, neljä, viisi, kuusi tai kaksi 
kertaa kolme tai kolme kertaa kaksi tai neljä ynnä kaksi tai 
kolme ynnä kaksi ynnä yksi, puhummeko joka kerran 
samasta vai eri asiasta? 

THEAITETOS Samasta. 

SOKRATES Nimittäin kuudesta, eikö niin? 

THEAITETOS Niin. 

SOKRATES Siis olemme joka kerran puhuneet kaikista kuu- 
desta? 

THEAITETOS Niin. 

SOKRATES Emmekö sitten kaikista puhuessamme puhu yh- 
teismäärästä? 

THEAITETOS Totta kai. 

SOKRATES Nimittäin kuudesta, eikö niin? 

THEAITETOS Niin. 

SOKRATES Siis milloin on kyse lukumäärästä, kaikki? ja 
yhteismäärä’ merkitsevät samaa? 

THEAITETOs Nähtävästi. 

SOKRATES Katsotaanpa asiaa tällä tavoin. Tynnyrinalaan 
sisältyvien neliöjalkojen luku ja tynnyrinala ovat sama asia, 
eikö niin? 

THEAITETOS Niin. 

SOKRATES Stadioninmitan laita on samoin. 

THEAITETOS Niin. 

SOKRATES Armeijan miesluku on yhtä kuin armeija, ja niin 
edelleen. Kaikissa tällaisissa tapauksissa kokonaisluku on 
sama kuin yhteismäärä. 

THEAITETOS Niin on. 

SOKRATES Mutta eikö kussakin tapauksessa luku ole samaa 
kuin sen osat? 

THEAITETOS On. 

SOKRATES Se millä on osia, koostuu siis osista? 

T'HEAITETOS Kyllä varmaankin. 

SOKRATES Mutta olemme todenneet, että kaikki osat ovat 
yhtä kuin yhteismäärä, jos kerran kokonaisluku on samaa 
kuin yhteismäärä. 

THEAITETOS Niin. 

SOKRATES Kokonaisuus ei siis muodostu osista, sillä jos se 
olisi yhtä kuin kaikki osat, se olisi samaa kuin yhteismäärä. 
THEAITETOS Ilmeisesti. 

SOKRATES Voiko osa olla minkään muun osa kuin kokonai- 
suuden? 

THEAITETOS Voi, yhteismäärän. 

SOKRATES Sinä kamppailet uljaasti, Theaitetos. Mutta eikö 
yhteismäärä ole se mistä ei puutu mitään? 

THEAITETOS Se juuri. 

SOKRATES Eikö myös kokonaisuus ole aivan sama, siis se 
mistä ei puutu yhtään mitään? Sillä se mistä puuttuu jotakin, 
ei ole sen enempää kokonaisuus kuin yhteismääräkään; siten 
se on ollut kummassakin tapauksessa sama, ja nyt se 
muuttuu joka on kummassakin tapauksessa samaksi. 
THEAITETOS Nyt minusta tuntuu, ettei yhteismäärällä ja 
kokonaisuudella ole mitään eroa. 

SOKRATES Mehän totesimme, että jos jokin koostuu osista, 
kokonaisuus ja yhteismäärä on samaa kuin kaikki osat? 
THEAITETOS Aivan niin. 

SOKRATES Palatakseni siihen mitä yritin äsken sanoa: jos 
tavu ei ole yhtä kuin kirjaimet, silloinhan kirjaimet eivät voi 
olla sen osat; tai jos se on samaa, se on tunnettavissa samassa 
määrin kuin nekin? 

THEAITETOS Pitää paikkansa. 

SOKRATES Ja tätä välttääksemme me oletimme sen olevan 
muuta kuin ne? 

THEAITETOS Niin. 

SOKRATES Entä nyt, elleivät kirjaimet kerran ole tavun osia, 
voitko sitten mainita joitakin muita tämän yhdistelmän osia, 
sellaisia jotka eivät olisi sen aakkoset? 

THEAITETOS Mahdotonta. Jos ylipäänsä myöntäisin sen 
koostuvan osista, olisi järjetöntä jättää kirjaimet syrjään ja 
ruveta etsimään joitakin muita osia. 


c SOKRATES Tämän mukaan tavu olisi siis ehdottomasti yksi 

ja ainoa jakamaton muoto. 

THEAITETOs Nähtävästi. 

SOKRATES Muistatko, kuinka vähän aikaa sitten hyväksyim- 
me sen mielestämme oikean lausuman, cttei niille alkeisosa- 
sille, joista kaikki muut asiat koostuvat, ole olemassa selitys- 
tä, koska ne kaikki ovat vain omaa itseään, civät mitään 
yhdistelmiä? Niihin ei olisi oikein liittää edes sellaisia 
määreitä kuin olla? tai *se?, jotka ovat jotakin muuta ja niille 
vierasta. Juuri tämä oli se syy, jonka vuoksi alkeisosasta on 
mahdoton selittää tai tuntea. 

THEAITETOS Kyllä muistan. | 

SOKRATES Ja eikö se nimenomaan tästä syystä ole myös 
yksinkertainen ja jakamaton? Minä en ainakaan näe muuta 
syytä. 

THEAITETOS Ei sellaista näytä olevan. 

SOKRATES Sittenhän myös tavu on samaa lajia, jos ei kerran 
siinäkään ole osia vaan se on muodoltaan yksi ja sama? 
THEAITETOS Aivan niin. | 
SOKRATES Mutta jos tavu on joukko kirjaimia ja kokonai- 
suus, jonka osia kirjaimet ovat, silloin kirjaimet voidaan 
tuntea ja esittää siinä kuin tavutkin, jos kerran kaikki osat 
yhdessä ovat yhtä kuin kokonaisuus. 

THEAITETOS Varmasti. 

SOKRATES Mutta jos tavu on yksi ja jakamaton, silloin se on 
yhtä selittämätön ja tuntematon kuin kirjainkin. Syyhän on 
kummassakin tapauksessa sama. 

THEAITETOS En voi väittää vastaankaan. 

SOKRATES Meidän ei siis pidä hyväksyä sitä kantaa, että 
tavu voidaan tuntea ja kuvailla mutta kirjainta ei. 
THEAITETOS Ei niin, jos luotamme omaan ajatuskulkuumme. 
SOKRATES Tulet pikemminkin päinvastaiselle kannalle, jos 
ajattelet millä tavoin olet itse oppinut lukemaan ja kirjoitta- 
maan. 

THEAITETOS Miten siis? 

SOKRATES Koko oppimisesi oli sitä, että pyrit silmilläsi ja 
korvillasi erottamaan kunkin kirjaimen erikseen, jottei niiden 
järjestys puheessa tai kirjoituksessa hämmentäisi sinua. 
THEAITETOS Se on aivan totta. 

SOKRATES Eikö myös musiikin opiskelussa tavoite ollut 
saavutettu silloin kun oppilas pystyi seuraamaan, millä 
kielellä mikin sävel oli soitettu? Ja jokainenhan myöntää, että 
sävelet ovat musiikin alkeisosasia? 

THEAITETOS Ilman muuta. 

SOKRATES Jos meidän on tehtävä päätelmiä myös muista 
tapauksista niiden alkeisosasten ja yhdistelmien perusteella, 
joista itsellämme on kokemusta, voimme sanoa, että alkeiso- 
sasista saadaan paljon selvempää tietoa kuin yhdistelmistä ja 
että tämä tieto on myös kyseisen asian oppimisen kannalta 
paljon tärkeämpää. Ja jos joku sanoo, että yhdistelmä on 
luonnostaan tunnettavissa mutta alkeisosanen on mahdoton 
tuntea, meidän pitäisi ajatella hänen laskevan leikkiä, tahtoen 
tai tahtomattaan. 

THEAITETOS Juuri niin. 

SOKRATES Tälle näyttää olevan vielä muitakin todisteita. 
Meidän ei kuitenkaan pidä tämän vuoksi päästää näkyvistä 
varsinaista tehtäväämme. Siis: mitä tarkoitetaan sillä, että 
oikea käsitys yhdessä selityksen kanssa, tuottaa täydellisim- 
män tiedon? 

THEAITETOS Asiaa on tutkittava. 

SOKRATES No niin, mitähän tuo ?selitys? oikein merkitsee? 
Minun käsittääkseni se tarkoittaa yhtä kolmesta vaihtoehdos- 
ta. 

THEAITETOS Mitkä ne ovat? 

SOKRATES Ensimmäinen olisi se, että ihminen ilmaisee aja- 
tuksensa ääneen teonsanojen ja nimisanojen avulla ja antaa 
käsityksensä kuvastua sanallisesta virrasta niin kuin peilistä 
tai veden pinnasta. Mitä ajattelet, eikö selittäminen ole 
jotakin tämäntapaista? 

THEAITETOS On kyllä, sehän juuri on puhumista ja selittä- 
mistä. 

SOKRATES Jokainenhan kykenee tähän ennemmin tai myö- 
hemmin, siis ilmaisemaan käsityksensä eri asioista, ellei ole 
syntymästään mykkä tai kuuro. Aina kun ihmisellä on jokin 
oikea käsitys, hänellä olisi tämän mukaan siihen myös 
selitys, eikä siis enää voisi olla oikeaa käsitystä joka ei 
samalla olisi tietoa. 

THEAITETOS Totta. 

SOKRATES Meidän ei kuitenkaan pidä suoralta kädeltä lei- 
mata sitä tyhjänpuhujaksi, joka antoi tiedosta tuon määritel- 
män jota me parhaillaan tarkastelemme. Ehkei hän tarkoitta- 
nutkaan tätä vaan sitä, että kun kysytään mitä jokin asia on, 
osaa vastaukseksi luetella sen alkeisosaset. 

THEAITETOS Siis millä tavoin? 

SOKRATES Esimerkiksi Hesiodos sanoo puhuessaan vankku- 
reista: »Vankkureissa on sata osaa.» Minä en pystyisi luette- 
lemaan niitä, tuskinpa sinäkään. Jos meiltä kysyttäisiin, mitä 
vankkurit ovat, olisimme tyytyväisiä jos osaisimme mainita 
edes pyörät, akselin, rungon, reunavanteet ja ikeen. 
THEAITETOS Niin kyllä. 

SOKRATES Mutta tuon teorian esittäjä pitäisi meitä varmaan- 
kin yhtä naurettavina kuin jos meiltä kysyttäisiin sinun 
nimeäsi ja luettelisimme sen tavut. Meillä olisi kyllä oikea 
käsitys ja esittäisimme sen aivan oikein, mutta olisimme 
typeriä jos pitäisimme itseämme lukutaidon opettajina ja 
kuvittelisimme, että osaamme niin kuin nämä esittää selityk- 
sen Theaitetoksen nimestä. Hän sanoisi, että ei mistään 
asiasta voi antaa tiedollista selitystä, ellei oikean käsityksen 
lisäksi pysty luettelemaan sen perusaineksia. Tästähän meillä 
on ollut puhetta jo aikaisemminkin. 

THEAITETOS Niinhän onkin. 

SOKRATES Hän sanoisi myös, että meillä on kyllä vankku- 
reista oikea käsitys, mutta että vasta se, joka osaisi esittää 
niiden todellisen olemuksen luettelemalla kaikki nuo sata 
osaa, liittäisi oikeaan käsitykseen myös selityksen. Sillä se 
joka esittää kokonaisuuden käymällä läpi alkeisosaset, täy- 
dentää pelkän käsityksen asiantuntemukseksi ja tiedoksi. 
THEAITETOS Eikö tämä tunnu sinusta hyvältä? 

SOKRATES Jos sinä pidät tätä hyvänä ja hyväksyt sen 
kannan, että selityksellä tarkoitetaan kussakin tapauksessa 
alkeisosasten luetteluun perustuvaa kuvaamista, kun taas 
esimerkiksi tavujen tai vielä suurempien yhdistelmien kuvaa- 
minen ei ole mikään selitys, niin sano vain, jotta voimme 
tarkastella asiaa edelleen. 

THEAITETOS Minä hyväksyn sen ilman muuta. 

SOKRATES Tietääkö mielestäsi ihminen silloin kyseisen 
asian, kun hän luulee saman seikan kuuluvan milloin siihen, 
milloin johonkin muuhun, tai kuvittelee milloin yhden, mil- 
loin toisen seikan kuuluvan samaan asiaan? 

THEAITETOS Varjelkoon, ei toki. 

SOKRATES Oletko sitten unohtanut, että opetellessasi luke- 
maan ja kirjoittamaan sinä samoin kuin muutkin teit aluksi 
juuri näin? 

THEAITETOS Tarkoitatko sitä, että luulimme milloin minkin 
kirjaimen kuuluvan samaan tavuun ja että sijoitimme saman 
kirjaimen toisinaan oikeaan, toisinaan johonkin muuhun 
tavuun? 

SOKRATES Sitä juuri. 

THEAITETOS Fn tietenkään ole unohtanut sitä. Niillä joille 
saattaa käydä noin, ei mielestäni ole tietoa. 

SOKRATES Katsotaanpa. Joku tällä asteella oleva on kirjoit- 
tamassa nimeä Theaitetos; hän ajattelee, että siihen on 
kirjoitettava The ja tekee näin; yrittäessään sitten kirjoittaa 
nimeä Theodoros hän ajattelee, että siinä on Te ja kirjoittaa 
näin. Sanommeko nyt, että hän tietää teidän nimienne 
alkutavun? 

THEAITETOS Juurihan totesimme, että sillä jolle käy noin, ei 
ole vielä tietoa. 

SOKRATES Ja aivan yhtä hyvin hänelle voi käydä näin myös 
toisen, kolmannen ja neljännen tavun kohdalla? 

THEAITETOS Voi kyllä. 

SOKRATES Kirjoittaessaan nimeen Theaitetos kaikki kirjai- 
met peräkkäin hän siis käy läpi kaikki alkeisosaset ja hänellä 
on kirjoittaessaan oikea käsitys? 

THEAITETOS Aivan niin. 

SOKRATES Mutta vaikka hänellä on oikea käsitys, hänellä ei 
vielä ole tietoa, niinhän? 

THEAITETOS Niin. 

SOKRATES Ja kuitenkin hänellä on oikean käsityksen lisäksi 
myös selitys. Hän on kirjoittanut nimen käymällä järjestyk- 
sessä läpi sen alkeisosaset, ja me olemme todenneet, että 
selitys? merkitsee juuri tätä. 

THEAITETOS lotta. 

SOKRATES Siis on olemassa selitettävissä oleva oikea käsi- 
tys, jota ei vielä voi sanoa tiedoksi. 

THEAITETOS Siltä näyttää. 

SOKRATES Luulimme jo saaneemme tiedosta täydellisen oi- 
kean määritelmän, mutta se osoittautuikin unennäöksi. Tai 
ehkei meidän pidäkään aivan vielä tuomita sitä. Se, joka 
määritteli tiedon oikeaksi käsitykseksi yhdessä selityksen 
kanssa, ei ehkä tarkoittanutkaan ?selittämisellä? tätä äskeistä 
vaan sitä vaihtoehtoa, joka on vielä jäljellä mainitsemistani 
kolmesta. 

THEAITETOS Hyvä että muistutit, onhan vielä yksi jäljellä. 
Ensimmäisen mukaan ?selitys? on ajatuksen sanallinen kuva, 
äskeisen mukaan se on alkeisosaset läpikäymällä tapahtuvaa 
kokonaisuuden tavoittamista. Mikä siis on kolmas? 
SOKRATES Se minkä useimmat sanoisivat: että voi esittää 
jonkin tunnusmerkin, joka erottaa kyseisen asian kaikista 
muista. 

THEAITETOS Voitko antaa tällaisesta selityksestä esimerkin? 
SOKRATES Ajatellaan vaikkapa aurinkoa. Pidät varmasti 
riittävänä selityksenä sitä, että se on kirkkain kaikista maata 
kiertävistä taivaankappaleista. 

THEAITETOS Aivan varmasti. 

SOKRATES Tällä esimerkillä haluan valaista sitä minkä juuri 
sanoin: jos tavoitat joka asiasta sen erikoispiirteen, joka 
erottaa sen kaikesta muusta, tavoitat eräiden mukaan tuon 
asian selityksen. Mutta niin kauan kuin pääset vain johonkin 
yhteiseen piirteeseen asti, selityksesi pätee kaikkiin asioihin 
joilla on tuo yhteinen ominaisuus. 

THEAITETOS Ymmärrän, ja mielestäni tuo on erinomainen 
selityksen määritelmä. 

SOKRATES Jos siis ihmisellä on jostakin asiasta oikea käsitys 
ja hän lisäksi tavoittaa sen ja kaikkien muiden asioiden 
välisen eron, hän on tullut tietämään tuon asian, kun hänellä 
aikaisemmin oli siitä vain käsitys. 

THEAITETOS Näin me voimme sanoa. 

SOKRATES Mutta nyt kun tarkastelen lähemmin tätä määri- 
telmää, on aivan kuin katselisin läheltä jotakin kulissimaa- 
lausta: en tajua siitä enää mitään, vaikka siinä etäämmältä 

katsoen näytti olevan jotakin mieltä. 

THEAITETOS Kuinka niin? 

SOKRATES Yritän selittää. Olettakaamme, että minulla on 
sinusta oikea käsitys; jos siihen tulee lisäksi selitys sinusta, 
minulla on sinusta tieto, muussa tapauksessa pelkkä käsitys. 
THEAITETOS Niin. 

SOKRATES Selitys taas oli samaa kuin sinun eroavuutesi 
ilmituominen ja tulkitseminen. 

THEAITETOS Niin juuri. 

SOKRATES Silloin kun minulla oli pelkkä käsitys, en siis 
mielessäni pystynyt tavoittamaan yhtäkään piirrettä joka 
erottaa sinut muista? 

THEAITETOS Et ilmeisesti. 

SOKRATES Ajattelin siis vain jotakin yhteistä ominaisuutta, 
joka on yhtä hyvin kenessä tahansa muussa kuin sinussakin. 
THEAITETOS Sehän tästä seuraa. 

SOKRATES Kautta Zeun — jos näin on, kuinka minun käsi- 
tykseni sitten on koskenut juuri sinua, miksi ei yhtä hyvin 
ketä tahansa? Olettakaamme, että ajattelen: tämä on Theaite- 
tos, ihminen jolla on nenä, silmät ja suu, ja että luettelen näin 
kaikki ruumiinosasi. Kun ajattelen tällä tavoin, millä perus- 
teella mielessäni on nimenomaan Theaitetos eikä Theodoros 
tal vaikkapa joku Myysian syrjäkyläläinen? 

THEAITETOS Ei millään. 

SOKRATES Mutta jos en ajattelekaan vain miestä jolla on 
nenä ja silmät, vaan sellaista jolla on tylppä nenä ja 
ulkonevat silmät, koskeeko käsitykseni nytkään sen enem- 
män sinua kuin itseäni tai muita samannäköisiä? 
THEAITETOS Ei. 

SOKRATES Käsitykseni kohteena on nimenomaan Theaitetos 
vasta sitten, kun tämä tylppänenäisyys on painanut minun 
mieleeni muistijäljen, joka eroaa kaikista muista näkemistäni 
tylppänenäisyyksistä, ja kun sama on tapahtunut muidenkin 
piirteittesi kohdalla. Jos tapaan sinut huomenna, tämä jälki 
muistuttaa minua ja saa aikaan, että minulla on sinusta oikea 
käsitys. 

THEAITETOS Aivan totta. 

THEAITETOS 


SOKRATES Myös oikea käsitys koskisi siis kummassakin d 


tapauksessa eroavuutta. 

THEAITETOS Ilmeisesti. 

SOKRATES Mitä sitten merkitsee se, että oikean käsityksen 
lisäksi on oltava selitys? Jos se tarkoittaa, että on oltava 
lisäksi käsitys siitä miten jokin asia eroaa muista, tämä on 
aivan järjetön vaatimus. 

THEAITETOS Miten niin? 

SOKRATES Kun meillä on oikea käsitys siitä miten tietyt 
asiat eroavat muista, meidän on tämän vaatimuksen mukaan 
hankittava oikea käsitys siitä miten ne eroavat muista. 
Turhempaa määräystä ei enää voisi olla, se on aivan kuin 
sokean suusta. Käskeä nyt hankkimaan sellaista mitä meillä 
jo on, jotta tulisimme tietämään sen mistä meillä on jo 
käsitys — se on jo totisesti sokeutta. 

THEAITETOS Mitä sinulla itselläsi oli äsken mielessä, kun 
kysyit tätä? 

SOKRATES Jos tuo selityksen hankkiminen merkitsee sitä, 
että meidän on tultava tietämään eroavuus sen sijaan että 
meillä olisi siitä vain käsitys, silloinhan tämän hienoimman 
tietoa koskevan määritelmän vasta hullusti kävisi. Onhan 
tulla tietämään? samaa kuin ?saada tieto’, vai kuinka? 
THEAITETOS On. 

SOKRATES Siis kun meiltä kysytään, mitä tieto on, vastaam- 
me: se on oikea käsitys, johon liittyy tieto eroavuudesta. 
Juuri tätähän on käsitykseen liitettävä selitys tuon määritel- 
män mukaan. 

THEAITETOS Näköjään. 

SOKRATES Mutta kun etsimme vastausta siihen mitä tieto on. 
onhan sentään typerää sanoa sen olevan oikea käsitys, johon 
liittyy tieto, koskipa tämä eroavuutta tai mitä hyvänsä. Tieto 
ei siis voi olla samaa kuin havainto, oikea käsitys tai selitys 
liittyneenä oikeaan käsitykseen. 

THEAITETOS Ei nähtävästi. 

SOKRATES No niin, hyvä ystävä, vieläkö meillä on tiedon 
vuoksi synnytystuskia vai joko olemme saaneet kaiken 
synnytetyksi? 

THEAITETOS 


THEAITETOS Kyllä olemme. Minä ainakin olen sinun avulla- 
si sanonut enemmänkin kuin kannoin sisälläni. 
SOKRATES Ja kätilöntaitomme toteaa.siis, että kaikki tämä 
on elinkelvotonta eikä sitä kannata ryhtyä kasvattamaan? 
THEAITETOS Kyllä näin on. 
SOKRATES Jos tämän jälkeen aiot uudestaan tulla raskaaksi 
ja onnistut siinä, tulet tämän tarkastelumme ansiosta kanta- 
maan sisälläsi parempia ajatuksia. Jos taas pysyt tyhjänä, 
tulet olemaan tovereillesi miellyttävämpi ja vähemmän han- 
kala, kun olet viisastunut etkä kuvittele tietäväsi sellaista 
mitä et tiedä. Minun taitoni kykenee vain tähän, ei yhtään 
enempään; minulla ei ole sellaisia tietoja kuin noilla suurilla 
ja ihailtavilla nykyisillä ja entisajan miehillä. Tämän kätilön- 
taidon olemme äitini ja minä kuitenkin saaneet jumalalta, 
äitini naisia varten, minä jaloja nuorukaisia ja kaikkia 
kauniita varten. | 

Nyt minun on lähdettävä kuningasarkontin halliin vastaa- 
maan Meletoksen syytöskirjelmään. Mutta tavataan, Theodo- 
ros, täällä jälleen huomisaamuna. 

Faidon 


Faidon-dialogi on Kreikan kirjallisuuden kaikkein luetuimpia 
teoksia. Platonin kuvaus Sokrateen viimeisestä päivästä 
(alkukesällä 399 eKr.), keskustelusta ystävien suljetussa 
piirissä ja kuolemantuomion täytäntöönpanosta on jo aiheen 
puolesta omiaan kiehtomaan lukijan mieltä. Esityksen harkit- 
tu ja hallittu muoto on herättänyt ihailua. Faidon poikkeaa 
huomattavasti sekä filosofisessa että kirjallisessa mielessä 
samaan historialliseen tapahtumasarjaan liittyvistä teoksista 
Apologia ja Kriton (sekä Euthyfron). 

Teos lasketaan Platonin keskikauteen kuuluvaksi. Se on 
todennäköisesti valmistunut aikaisemmin kuin Valtio, mah- 
dollisesti Pitojen jälkeen. Sekä Pidot että Faidon esittävät 
meille kirkastuneen Sokrates-kuvan; edellistä hallitsee elä- 
män, jälkimmäistä kuoleman mysteeri. Riippumatta siitä, 
missä järjestyksessä ne on kirjoitettu, Platon on varmaan 
tarkoittanut ne toisiaan osittain täydentäviksi. Eettisten ja 
eskatologisten oppien kannalta Faidon on lähinnä sukua 
dialogeille Gorgias (jossa on myös sielun kohtaloa käsittelevä 
loppumyytti) ja Menon. 

Dialogin kehyskeskustelu, johon palataan kahdessa tär- 
keässä kohdassa teoksen keskellä (88c ja 102a), käydään 
Fleius-nimisessä pohjois-Peloponnesoksen kaupungissa. Ek- 
hekrates, jolle Faidon esittää kertomuksensa, on sikäläisen 
pythagoralaisen ryhmän jäsen, ja lukijan on pidettävä mieles- 
sä, että filosofi Pythagoraan koulukunnassa oli paljon pohdit- 
tu sielun kuolemattomuutta ja erinäisiä metafyysisia ja 

eettistä kysymyksiä. Sijoittamalla kehyskeskustelun Ateenan 
ulkopuolelle Platon saa samalla tilaisuuden kertoa yksityis- 
kohtia tapahtumista, joita Ateenassa yleisesti tunnettiin. 

Kertoja Faidon on Peloponnesoksen Eliksestä kotoisin 
oleva Sokrateen oppilas. Tiedämme muista lähteistä, että hän 
oli nuorena joutunut sotavankina Ateenaan ja siellä ostettu 
vapaaksi. Hänen sanotaan myöhemmin perustaneen oman 
koulukuntansa, mutta Platon ei ole tässä kuvannut häntä 
itsenäiseksi filosofiksi: hän on yksinkertaisesti Sokratesta 
syvällisesti ihaileva nuori mies. Pääkeskustelijat Sokrateen 
ohella ovat thebalaiset Simmias ja Kebes, kaksi Sokrateen 
tuttavaa joilla on ollut pythagoralaisia harrastuksia; heistä 
tiedämme muuten varsin vähän. Taustahenkilöistä on tärkein 
Sokrateen nuoruudenystävä Kriton. Muut ystävät, jotka ovat 
Sokrateen viimeisinä hetkinä läsnä, luetellaan kohdassa 
59a—c. Luettelon historiallista luotettavuutta ei ole syytä 
epäillä. Huomiota herättää Platonin poisjääminen sairauden 
vuoksi. 

Faidonin kertomuksen johdantojaksossa (59c—69e) tapah- 
tumat ja keskustelu vähitellen keskittyvät kysymykseen kuo- 
lemasta ja kuolemanpelosta. Sokrates toteaa, että oikea 
filosofia on valmistautumista kuolemaan — mitä enemmän 
ihminen viettää tietoon perustuvaa elämää, sitä vähemmän 
hänen sielunsa on sidottu aistimaailmaan ja ruumiiseen, ja 
sitä vähemmän hän pelkää kuolemaa. Korostettu sielu/ruu- 
mis -dualismi näyttelee sitten koko dialogissa tärkeämpää 
osaa kuin missään muussa Platonin teoksessa. Pääteemaan 
siirrytään Kebeen huomautuksella, että kaikki ihmiset eivät 
usko sielun olevan kuolematon. Sokrates esittää nyt kolme 
argumenttia sielun kuolemattomuuden puolesta. Nämä eivät 
kuitenkaan vakuuta Simmiasta ja Kebestä. Seuraa pitkähkö 
välijakso (84c-95a), jonka aikana Sokrates hälventääkseen 
uhkaavan epätoivon ryhtyy perustelemaan järkiperäistä suh- 
tautumista, joka on ainoa keino »todistelunvihaa» (89d) 
vastaan. Sitten hän usean alustavan ajatuskulun kautta — 
näiden joukossa on kertomus hänen omasta filosofisesta 
»kehityksestään» (joka pikemminkin on katsaus filosofiaan 
ennen Platonia, 96a—99d) — siirtyy neljänteen kuolematto- 

muustodistukseen. Lopuksi hän vielä esittää myytin muodos- 
sa käsityksensä sielun kohtalosta kuoleman jälkeen (107c- 
115a); myytissä on enemmän kuin Gorgias-, Menon-, Valtio- 
ja Faidros-dialogien vastaavissa jaksoissa kiinnitetty huo- 
miota Maan ja Manalan topografiaan. 

Tämän jälkeen Faidon kuvaa miten rauhallisesti Sokrates 
valmistautui kuolemaan ja joi hänelle määrätyn myrkkymal- 
jan. 

Keskeinen sija Faidon-dialogissa on Platonin ideaopilla, 
jonka asemaa Platonin ajattelussa voi luonnehtia tarkastele- 
malla, mihin tarkoituksiin Platon uskoi tarvitsevansa ideoita. 
Ensinnäkin Platon näyttää ajatelleen, että voidaksemme 
esimerkiksi tietää, millainen yksityinen teko on oikeudenmu- 
kainen, meidän on tiedettävä, mitä on itse oikeudenmukai- 
suus. Täten ideaopilla on Platonin ajattelussa tietoteoreetti- 
nen tehtävä. Sen rinnalla jo ns. varhaisdialogeissa näkyy 
ideaopin semanttinen puoli. Platon ajattelee, että esimerkiksi 
ilmaisu A on oikeudenmukainen? on mielekäs vain, jos on 
olemassa sellainen asia kuin oikeudenmukaisuus. Nämä 
kaksi aspektia ovat lähellä toisiaan, kuten ovat tietäminen ja 
ymmärtäminen. Metafyysisessä mielessä muuttumattomat 
ideat aistimaailman mallina vastaavat kysymykseen, millai- 
nen todellisuus on — ne eivät tällöin perustele pelkästään sitä, 
että voimme tietää jotain ja ymmärtää asioita. Viimeksi 
mainittu aspekti on keskeisesti esillä Faidon-dialogissa, jossa 
ideain sanotaan olevan aistimaailman ilmiöiden syitä (aitiai). 
Ne ovat syynä siihen, että aistimaailman objektit ovat 
sellaisia kuin ovat (syysuhdetta pohditaan tarkemmin vasta 
Timaios-dialogissa). Oliot jakautuvat erilaisiin luokkiin sen 
perusteella, mistä ideasta ne ovat osallisia, mitä ne jäljittele- 
vät. 

Vaikka Platon käyttää paljon tilaa erilaisten kuolematto- 
muusargumenttien esittelyyn, hänen varsinainen tarkoituk- 
sensa on pikemmin perustella filosofista elämäntapaa ja 
asennoitumista kuin todistaa yksilöllisen olemassaolon ikui- 
suus. Pohjimmaltaan teos kuvastanee Platonin henkilökohtai- 
sia vakaumuksia ja hänen elämänkatsomustaan samalla kun 
se on pysyvä kirjallinen muistomerkki hänen mestaristaan. 

58b Tarun mukaan Kreetan kuningas Minos pakotti ateena- 
laiset lähettämään vuosittain seitsemän neitosta ja nuorukais- 
ta uhrattavaksi labyrintissa asuvalle Minotauros-hirviölle. 
Theseus tappoi hirviön. 

59a-c Apollodoros tunnetaan parhaiten Pitojen kehyskes- 
kustelusta. Kritobuloksen isä on Sokrateen ystävä Kriton 
(vrt. Euthydemos). Hermogenes tunnetaan Kratylos-dialogis- 
ta, Ktesippos ja Meneksenos Lysiksestä (jälkimmäinen myös 
Meneksenos-dialogista). Aiskhineen sokraattisista dialogeista 
on säilynyt runsaasti fragmentteja; Antisthenes on tunnettu 
sekä kirjailijana että ns. kyyniläisen koulukunnan oppi-isänä. 
Simmiaasta ja Kebeestä ks.ed. Eukleides on ns. megaralaisen 
koulukunnan perustaja jonka luona Platon oleskeli jonkin 
aikaa Sokrateen kuoleman jälkeen; hän esiintyy yhdessä 
Terpsionin kanssa Theaitetos-dialogin kehyskeskustelussa. 
Aristipposta pidetään ns. kyreneläisen hedonismin alullepani- 
jana (joskin tämän koulukunnan varsinainen perustaja lienee 
ollut hänen samanniminen pojanpoikansa). Epigeneestä, Fai- 
dondeesta ja Kleombrotoksesta emme tiedä juuri mitään. 

59d Oikeustalo: todennäköisesti tarkoitetaan Ateenan to- 
rin, agoran, länsilaidassa sijaitsevaa ns. buleuterion-raken- 
nusta. 

60a Tämä on ainoa kerta jolloin Platon mainitsee Sokra- 
teen vaimon nimen. Ksenofonilla on enemmän kerrottavaa 
hänen hankalasta luonteestaan. Sokrateen kolmen pojan (vrt. 
Apologia 34d) kohtalosta ei ole tarkempaa tietoa. — Sokrates 
itse on noin 70-vuotias, antiikin oloissa jo vanha mies. 

60d Fryygialaisen orjan Aisopoksen muka kertomia tari- 
noita (joista valikoima suom., Helsinki 1975) oli runsaasti 
liikkeellä jo 400-luvulla eKr. Sokrateen runomuotoisista 
mukaelmista ja hänen sepittämästään Apollon-hymnistä ei 


ole säilynyt jälkeäkään. — Euenos on runoilija ja sofisti, 
johon Sokrates suhtautuu ilmeisen ironisesti (vrt. 6lbc, 
Apologia 20b). 


60e »Runotarten taidon harrastus» viittaa todennäköisesti 
myös pythagoralaisiin oppeihin musiikin merkityksestä; toi- 

saalta Sokrates on elämänsä aikana Platonin mukaan uscin 
arvostellut runoutta (vrt. Apologia 20d-23b ja selit. s. 281). 

61d Filolaos oli Etelä-Italiasta kotoisin oleva pythagoralai- 
nen, joka 400-luvun loppupuolella oleskeli manner-Krcikas- 
sa. Hänen opetuksensa sisältö on kiistanalaista. Myöhemmin 
vältettiin, että Platon oli saanut hänen kirjoituksistaan huo- 
mattavia vaikutteita. 

62b »Mysteeriopeilla» tarkoitetaan tässä ensi sijassa orfilai- 
sia kirjoituksia (vrt. Kratylos 400bc), joita mahdollisesti 
myös pythagoralaiset käyttivät hyväkseen. Vrt. myös 69c. 

63c » Toivon pääseväni hyvien ihmisten pariin»: vrt. Apolo- 
gia 41a-c. 

65c »Päättely»: kr. logizesthai tarkoittaa nimenomaan 
rationaalista (logokseen perustuvaa) kalkylointia. 

65d »Oikeudenmukaisuus sinänsä»: viittaus ideaoppiin. 

66b »Järjen avulla»: tekstikriittisesti kiistanalainen kohta. 
Käännös on vapaa ja edellyttää että järki'-käsitteestä on 
käytetty kr. sanaa logos. Edellä (65e-66a) on samasta 
käsitteestä käytetty muita sanoja (dianoia ?ajatus?, myös 67c; 
logismos päättely”). Platonin epäjohdonmukaisuus termino- 
logian suhteen on yleisesti tunnettu. — Toisin kuin esim. 
Valtiossa (jonka IV kirjassa esitetään oppi sielun kolmijaos- 
ta) ja Faidroksessa Platon tuntuu Faidonissa ajattelevan, että 
tunteet ja niiden mukaiset toiveet eivät kuulu sieluun (lukuun- 
ottamatta ehkä hyvin henkisiä? tunteita kuten viisauden 
rakkaus, vrt. 66e), vaan ruumiiseen. Sielu samastuu tässä 
lähinnä puhtaaseen järkeen. 

67a-69e Jaksossa Sokrates esittää vain filosofin voivan 
todella edustaa klassisia kreikkalaisia hyveitä. Todellinen 
filosofi on näet irrottautunut irrationaalisista henkilökohtai- 
sista pyyteistä. Askeettinen käsitys kuolemaan valmiista 
filosofista on aihe, jolla on ollut suuri jälkivaikutus etenkin 
uusplatonismin sävyttämään mystiikkaan. Usein se on kie- 
toutunut kristilliseen oppiin itsensä kieltämisestä. Kohdassa 
69c Platon ehkä viittaa orfilaiseen uskontoon ja sen edusta- 
jien kritiikkiin Dionysos-kultin vulgaareja muotoja kohtaan 
(thyrsos-sauva on tämän kultin attribuutteja) Orfilaisten 
mukaan sielun puhtauden säilyttäminen edellytti mysteerime- 

nojen lisäksi askeettista elämäntapaa. Platon vertaa filosofiaa 
muutenkin joskus mysteeriuskontoihin (vrt. esim. Pidot 
210a); hänen mielestään todellisia vihkiytyneitä ovat filoso- 
fit. | 

70c Muuan vanha oppi»: ainakin pythagoralaiset, mahdol- 
lisesti myös orfilaiset, olivat omaksuneet sielunvaellusopin. 
Platon näyttää pitävän sitä 'myyttisenä totuutena (vrt. 
Menon 81b). Valtiossa, Faidroksessa ja etenkin Timaioksessa 
(41e) hän pyrkii liittämään sen kiinteämmin omaan metafyy- 
siseen järjestelmäänsä. 

70c-72c Ensimmäinen argumentti sielun kuolemattomuu- 
den puolesta perustuu siihen, että vastakohdat syntyvät 
vastakohdistaan. Lisäksi vaihtelu vastakohtien välillä on 
jatkuvaa, koska muuten muuttuminen maailmassa lakkaisi. 
Anaksimandroksen (500-luvun keskivaiheilla eKr.) mukaan 
vastakohtaparit seuraavat toisiaan luonnossa, sillä niiden 
täytyy kosmisen oikeuden mukaisesti hyvittää toisilleen 
tekemänsä vääryys. Ajatus vastakohtaisten tilojen tasapai- 
noisesta vaihtelusta oli eri muodoissaan tavallinen esisok- 
raattisessa filosofiassa. Sokrates esittää, että kun myös elämä 
ja kuolema ovat tällaiset vastakohdat, näyttää siltä että sielu 
yhä uudelleen virkoaa eloon oltuaan välillä varjomaisena 
oliona Hadeksessa, kuolleiden valtakunnassa. Tällaisenaan 
argumentti ei ole Sokrateenkaan kannalta tyydyttävä, koska 
hänen mukaansa todellinen kuolemattomuus on vapautumis- 
ta ruumiista. Niinpä hän myöhemmin lisää, että filosofin 
sielu, joka mahdollisimman hyvin on irtautunut ruumiista, 
vapautuu jälleensyntymisen kehästä (81a). 

72c Tarun Endymion oli Kuun jumalattaren Selenen rakas- 
taja, jolle Zeus antoi ikuisen nuoruuden ja ikuisen unen, jossa 
hän tapaa rakastettuaan. — Sofisti Anaksagoraan (vrt. 97b) 
mukaan kaikki on sekoittunut keskenään ennen kuin Järki 
järjestää maailman. 

72e vTosiasioita»: käsikirjoituksissa on vielä lisäys »samoin 
se että hyviä sieluja odottaa parempi osa kuin pahoja; 
lisäyksen aitoperäisyys on kiistanalainen. 

72e—77e Toisen argumentin lähtökohta on mieleen palautu- 
minen (anamnesis; vrt. Menon 82a—-85b, missä Sokrates 

osoittaa että orjapojalla on synnynnäistä tietoa geometrisista 
totuuksista). Samanlaisuuden idca palautuu mieleemme, kun 
havaitsemme olioita, jotka suuresti muistuttavat toisiaan. 
Samanlaisuus sinänsä ei kuitenkaan esiinny aistimaailmassa. 
Sama pitää paikkansa muistakin käsitteistä. Niiden yksityis- 
ten edustajien näkeminen saattaa mieleemme idean, joka 
sellaisenaan ei voi olla aistihavainnon kohteena ja jonka siksi 
täytyy olla peräisin toisesta todellisuudesta, joka palautuu 
mieleemme. Sielumme on täytynyt olla kosketuksissa tuohon 
varsinaiseen todellisuuteen ennen syntymää. Toisin kuin 
ensimmäisessä argumentissa on sielun olemassaolo ruumiin 
ulkopuolella tässä täydellisempää kuin sen olemassaolo ruu- 
miissa. — Filosofisesti tärkeän anamnesisteorian yksi tehtävä 
on vastata kysymykseen, miksi ilmiöt eivät kohtaa tietoisuut- 
ta täydellisenä kaaoksena. Aprioriset ymmärryksen käsitteet 
»palautuvat mieleen» aistihavaintojen yhteydessä ja muodos- 
tavat aistimaailman invariantin ja rationaalisesti hallittavan 
mallin. 

74b Tulkitsijoille on aiheuttanut vaikeuksia lause: »Ovatko 
jotkut sinänsä yhtäläiset joskus näyttäneet sinusta erilaisilta», 
sillä yhtäläisyyden ideoita pitäisi olla vain yksi ja tässä 
esiintyy monikko. Monet ovat ajatelleet Platonin tässä viit- 
taavan geometrisiin yhtäläisyyksiin, jotka aistikohteista tule- 
vat kaikkein lähimmäksi yhtäläisyyttä sinänsä. 

78a »Taikasanojen taitaja»: vrt. Kharmides 156d, Menon 
80a. 

78b-84b Kolmas argumentti sielun kuolemattomuuden 
puolesta liittyy läheisesti toiseen. Kolmannessa argumentissa 
todetaan ensiksi, että ideat ovat ikuisia ja muuttumattomia, 
kun taas niiden aistein havaittavat jäljitelmät ovat muuttuvia 
ja katoavia. Sielu on myös näkymätön ja sen itsenäinen 
toiminta suuntautuu kohti ideoita — sen olemisen tapa 
näyttää olevan sukua sille, mitä katoamattomat ideat ovat. 
Ruumis puolestaan on selvästi katoava. 

80d »Todelliseen Hadeeseen», usein esiintyvä sanaleikki: 
aides näkymätön’ — Hä(i)des *Manala' (vrt. Kratylos 404b). 

84a Penelope odottaessaan Odysseusta lupasi naida jonkun 
kosijoista, kun saisi kutomansa kankaan valmiiksi. Yöllä hän 

purki sen mitä oli päivällä kutonut. 

84e-85D Joutsenlaulun salaperäiset yhteydet Apolloniin 
ennustustaidon jumalana on mahdollisesti tarkoitettu tuo- 
maan mieleen sen tosiasian, että Apollonin kulttijuhla on 
juuri päättynyt (58c, vrt. 60d). Satakielen, pääskysen ja 
harjalinnun »valitus» kuuluu taruun Filomelen ja Tereuksen 
onnettomasta rakkaudesta ja Proknen kostosta. 

85e-88b Simmiaan vastaväite tuntuu perustuvan mm. 
Alkmaionin (n. 500 eKr.) edustamaan lääketieteelliseen teo- 
riaan, jonka mukaan sielu elämän prinsiippinä on riippuvai- 
nen ruumiin rakenneosien keskenäisistä suhteista. Häiriöt 
niissä vähentävät elinvoimaa ja aiheuttavat sairastumista. 
Näyttää myös siltä kuin Platon haluaisi viitata pythagora- 
laisten oppeihin harmoniasta kosmisena prinsiippinä (jos- 
kaan he eivät soveltaneet tätä juuri sielun luonteen selvittämi- 
seen). Kebes katsoo, ettei toistaiseksi ole todistettu, että sielu 
olemukseltaan olisi kuolematon. Tämä on luultavasti myös 
Platonin käsitys, sillä varsinainen ideaoppiin perustuva todis- 
tus (95a—-107a) on vastaus Kebeen esittämään kritiikkiin. 

89bc Hiukset leikattiin surun osoitukseksi. Argoslaiset 
olivat kerran vannoneet valan, etteivät leikkaa hiuksiaan 
ennen kuin olivat valloittaneet takaisin spartalaisten haltuun- 
sa ottaman kaupungin (Herodotos I 82). — »Todistelu»: tässä 
ja seuraavassa kr. logos, jolla on kyllä laajempi merkitys 
(myös keskustelu? ja rationaalinen ajattelu’); vastaavasti 
'ihmisvihan' (misanthropiä) vastineena 89d esiintyvä »todiste- 
lunviha» on misologiaä. 

89c Tolaoksen avustamana Herakles surmasi monipäisen 
Hydran. 

90c »Kiistapuheet», antilogikoi logoi, olivat ns. eristien 
erikoisalaa; vrt. Euthydemos. — Euripoksen salmi erottaa 
Euboian saaren manner-Kreikasta. 

92d »Peruste», hypothesis; vrt. 100a. 

94d Odysseia 20, 17—18. 

95a Harmonia oli Afroditen tytär ja Theban tarunomaisen 
perustajan Kadmoksen puoliso. 

96a-99d Nuorena Sokrates oli kenties harrastanut »luon- 
nontutkimusta» (peri fyseös historia), kuten Aristofaneskin 

vihjailee komediassaan ?Pilvet?, mutta Platon on varmasti 
laatinut esityksen omien tarkoitusperiensä mukaisesti. Ku- 
vauksesta käy ilmi Platonin tyytymättömyys esisokraattisen 
filosofian mekanistiseen maailmanselitykseen, jossa esite- 
tään, miten asiat tapahtuvat, mutta ei esitetä todellisia syitä 
sille, miksi mitäkin tapahtuu. Tekstissä on viittauksia monien 
esisokraattisten ajattelijoiden käsityksiin (eräät viittaukset 
ovat kiistanalaisia, useat meille säilyneen aineiston vähyyden 
vuoksi hämäriä). Platonin mukaan oikea filosofinen maail- 
manselitys olisi nähdä asiat jonkin metafyysisen järjen 
suunnittelemana universaalisena kokonaisuutena. Samoin 
kuin Sokrateen vankilassa istumisen syynä eivät ole hänen 
fyysiset tilansa vaan järjen perustelema käsitys siitä, mikä on 
oikein, samoin kaikki muutkin ilmiöt pitäisi voida selittää 
viittaamalla päämääriin, joita ne toteuttavat. Kosmisen järjen 
asettama päämäärä voisi olla hyvän ja oikean toteutuminen, 
ja tällaista kokonaisvaltaista ja päämäärähakuista teoriaa 
universumista Platon kehittelee myöhemmässä Timaios-dia- 
logissaan. Sokrateen on kuitenkin tyytyminen »toiseksi par- 
haaseen» menetelmään eli hypoteettiseen metodiin. 

97b Anaksagoras (k. n. 428 eKr.) oli ensimmäinen Atee- 
nassa vaikuttanut joonialainen luonnonfilosofi ja sofisti; vrt. 
Apologia 26d (ja selit. s. 281). Hänen teoksestaan säilyneistä 
otteista päätellen Järki (Ns) tosin esiintyy keskeisenä järjes- 
tystä aikaansaavana prinsiippinä, mutta eräiltä osin Platonin 
selostuksen luotettavuus on kiistanalainen. 

99a »Megaraan tai Boitotiaan»: vrt. Kriton 45b, 53b. 

99c Atlas, tarun titaani, joka kannattaa taivaanlaen laitaa 
hartioillaan. 

99d—102a Hypoteettista metodia koskeva jakso on varsin 
ongelmallinen; vrt. Menon 86d-87b, missä sitä on 'valaistu' 
geometrisella esimerkillä. Faidonissa esitetyn käsityksen mu- 
kaan oikealta näyttävä väite oletetaan todeksi. Sen jälkeen 
tarkastetaan, ettei siitä seuraa mitään ilmeisen absurdia. Jos 
hypoteesia silti epäillään, se voidaan todistaa esittämällä 
yleisempi hyväksyttävä väite, josta se on seuraus. Tätä 
prosessia voidaan jatkaa niin kauan kuin on tarpeen. Plato- 
nin niukkasanainen luonnehdinta viittaa samantapaiseen 

ideaan, joka Aristoteleen tieteenteoriassa esitetään yksityis- 
kohtaisesti kehitettynä teoriana väitteen syllogistisesta todis- 
tuksesta. Aiheen kannalta keskeisenä hypoteesina jaksossa 
esitetään, että ideat tekevät asiat siksi, mitä ne ovat. Tätä 
teoriaa tarvitaan neljännessä ja ratkaisevassa sielun kuole- 
mattomuuden todistuksessa. Toisaalta esitys ideoista ”syinä' 
liittyy ehkä samalla siihen ajatukseen, että kestävien hypotee- 
sien tulee tietysti perustua tietoon niistä ideoista, joita 
kulloinkin puheena olevat oliot mallinaan jäljittelevät. 

99e—100a »Pelkkä ajatus(kyky), »väite»: Platon operoi 
kummassakin tapauksessa sanalla logos, joka voi tarkoittaa 
myös teoriaa’. Hypothesis on tässä yleensä käännetty lähtö- 
kohta”. 

1020b Platon alkaa tästä lähtien käyttää videoista» termejä 
eidos ja idea, joskin sanontoja kuten auto to megethos 
*suuruus sinänsä” (102d) esiintyy näiden rinnalla. Ensin 
mainittujen termien läheinen yhteys merkitykseen ”hahmo/, 
*muoto? käy ilmi esim. siitä, että niiden ohella käytetään 
joskus (103e, 104d) toista ”muotoa' merkitsevää sanaa, 
morfe. 

102d-107a Neljännen kuolemattomuusargumentin lähtö- 
kohta on näkemys, jonka mukaan aistimaailman mallina 
oleva ideamaailma on ilmiöiden todellinen selitysperuste. 
Jotkut ideat ovat sellaisia, että ne kuuluvat välttämättä 
joidenkin olioiden luonnehdintaan. Kuuluminen tällaisen 
idean alaisuuteen on silloin vastaavan olion essentiaalinen 
ominaisuus eikä se oman olemuksensa muuttumatta voi tulla 
osalliseksi ideoista, jotka ovat edellisen kanssa toisensa 
poissulkevia. Sielu tekee määritelmän mukaisesti ruumiin 
eläväksi, ja kun elävyys on sielun olemuksellinen ominaisuus, 
se on yhteensopimaton kuoleman kanssa. Ideain ja yksityis- 
ten olioiden suhde on kuitenkin häilyvä Sokrateen esitykses- 
sä. Ilmeisesti Platon ei ole vielä harkinnut niitä ongelmia, 
joita käsitellään Parmenides-dialogissa. 

107b »Eritelleet»: todennäköisesti viittaus ns. dihairesisme- 
netelmän yhdistämiseen hypoteettiseen metodiin; vrt. Gor- 
gias 454e (ja selit.s. 298), Valtio VI-VII ja Faidros 265c- 
266c. 

107d »Suojelushenki»: eräs daimön-sanan ikivanhoja mcr- 
kityksiä. 

107e Aiskhyloksen kadonneesta Teclefos-tragediasta tiedc- 
tään perin vähän. 

108c »Asiantuntija» joka on saanut Sokrateen vakuuttu- 
neeksi Maan pallonmuodosta ja topografiasta on tuntematon; 
eräiltä osin viittaukset saattavat tarkoittaa filosofi Parmeni- 
desta. Tunnusomaista Platonin Sokrateen maailmankuvalle 
on tässä vaiheessa se, että maailmankaikkeuden keskustassa 
sijaitseva maapallo on suhteellisesti paljon isompi kuin 
Timaios-teoksessa esitetty maailmankuva edellyttää. 

108d »Glaukoksen taito», sananparsi jonka alkuperä on 
tuntematon. 

109b »Herakleen pylväät»: Gibraltarin salmi. Fasis-joki 
(nyk. Rion) laskee Kaukasukselta Mustanmeren itäperuk- 
kaan, nykyisen Potin tienoille. 

llle On oletettu, että Platon ensimmäisellä Sisilian mat- 
kallaan n. v. 387 oli sattunut näkemään Etnan purkauksen. 

112a Ilias 8, 14. 

112c v»Alempi alue» tarkoittaa ilmeisesti maapallon vastak- 
kaista puolta. 

112e-113c Maailman virroista ja Manalan järvistä käyte- 
tyt nimitykset vastaavat yleisen mytologian käytäntöä, joskin 
esim. Homeroksen esitys (Odysseia 10, 513—514) poikkeaa 
jonkin verran Sokrateen kuvauksesta. 

114e Hurskaus puuttuu perushyveiden luettelosta; vapaus 
(joka tarkoittanee ensi sijassa vapaalle miehelle soveliasta 
käyttäytymistä) ja totuus on poikkeuksellisesti lisätty siihen. 

116d Ko. myrkky oli myöhempien lähteiden mukaan 
katko. 

118a Asklepiokselle, lääketaidon jumalalle, uhrattavasta 
kukosta on turhaan yritetty löytää symboliikkaa. Nämä 
olivat varmaan todellisuudessakin Sokrateen viimeiset sanat. 


S. K. H.T. 

Symposion (”juomajuhla”) eli Pidot kertoo Agathonin kutsuis- 
ta ja puheista, jotka näiden kutsujen aikana esitettiin rakkau- 
den jumalan, Eroksen, kunniaksi. 

Teos on monessa suhteessa merkittävä. Kertomuksen kes- 
keinen hahmo, Sokrates, astuu lukijan eteen elävämpänä ja 
monipuolisemmassa valossa kuin missään muussa dialogissa. 
Kuva on kuitenkin sekä idealisoiva että lievästi karikoiva. 
Tämän teoksen samoin kuin (toisista lähtökohdista käsin) 
Faidon-dialogin eräs tarkoitus onkin luoda omalaatuisen, 
kaikista poikkeavan filosofimestarin muotokuva. Sokrates 
tavallaan itse edustaa sitä Eros-daimonia, jumalten ja ihmis- 
ten välimailla vaikuttavaa haltijaa, josta hän omassa puhees- 
saan kertoo. 

Pidot-dialogi on myös Platonin kuuluisan rakkausopin 
päälähde, ja ideaoppia se valaisee eräiltä osin. On kuitenkin 
otettava huomioon, että filosofiaa lähestytään tässä kirjalli- 
sista lähtökohdista ja Sokrateen ylistyksestä käsin: teoksen 
aiheena on Sokrates vähintään samassa määrin kuin rakkaus 
tai kauneus. 

Ateenalaisena juomajuhlan ja useiden tärkeiden henkilö- 
hahmojen kuvauksena teos on sekä kulttuuri- että henkilöhis- 
toriallisesti kiintoisa. Henkilöitä luonnehditaan myös tyylipa- 
rodian keinoin. Teoksen kirjallinen asu on muutenkin yksi- 
tyiskohtia myöten harkittu ja viimeistelty. Pidot on pannut 
alulle pitkän kirjallisen perinteen, symposion-kirjallisuuden, 
jonka erästä haaraa edustaa esimerkiksi roomalaisen Petro- 

niuksen ”Trimalkion pidot? (suomenn., 1. painos Helsinki 
1945). Jo Platonin aikalainen Ksenofon on osittain jäljitellyt 
sitä omassa ”Pidot?-dialogissaan, jonka ote kuitenkin on 
olennaisesti toisenlainen (suomenn. Ksenofon, ”Sokrates', 
Helsinki 1960) Myös se, että tietyntyyppistä tieteellistä 
kokousta on nykyään totuttu nimittämään ’symposiumiksi’, 
johtuu perimmältään Platonin Pidoista. 

Dialogi ajoitetaan tavallisesti erään anakronistisen viit- 
tauksen perusteella (193a) vuoden 384 eKr. paikkeille. Eräät 
muut seikat tukevat tätä ajoitusta; yritykset sijoittaa dialogi 
huomattavasti myöhempään ajankohtaan eivät ole tähän 
mennessä onnistuneet. Pidot-dialogin kronologinen suhde 
Faidoniin on epäselvä, mutta melko varmasti se on kirjoitettu 
ennen Valtion V'ja VI kirjoja (joissa tuntuu esiintyvän 
viittauksia Pitoihin) ja ennen Faidrosta (jonka rakkausoppia 
on tuskin syytä pitää Pitoja varhaisempana), kuitenkin 
Lysis-dialogin jälkeen (jonka filia-opissa näyttää esiintyvän 
Pitojen eros-opin esivaiheita). 

Rakenteeltaan teos on hyvä esimerkki klassisesta komposi- 
tioperiaatteesta, jonka mukaan painavimmat jaksot sijoittu- 
vat suunnilleen keskivaiheille ja muut osat ryhmittyvät tämän 
ympärille tiettyä variaatiota ja taustakerronnan ja puheiden 
välistä rytmiikkaa noudattaen. 

Varsinaista kertomusta edeltää lyhyt kehyskeskustelu 
(172a—174a). Se kuvitellaan käydyksi joskus 400-luvun lo- 
pulla (172c), siis ennen Sokrateen kuolemaa. Sen päätarkoi- 
tus lienee vihjata, että seuraava esitys on erilainen kuin muut 
kertomukset kutsuista, joissa Sokrates on ollut mukana 
(tällaisia suullisia traditioita heijastanevat esimerkiksi Plato- 
nin Protagoras ja Ksenofonin Pidot): se on suhteellisen 
luotettava, vaikka Platon antaa ymmärtää ettei hän ota täyttä 
vastuuta, koska joutuu käyttämään välikäsiä. Kertojaksi 
Platon on valinnut Apollodoroksen, saman innokkaan Sokra- 
teen ihailijan, jonka voimakkaasti tunneperäiseen käyttäyty- 
miseen on viitattu Faidonissa (117d); tästä syystä hän 
toisaalta sopii Sokrateen ylistäjäksi, toisaalta hänen voidaan 
odottaa liioittelevan kertomuksessaan. Apollodoros toistaa 
kertomuksen, jonka hän puolestaan on kuullut eräältä toiselta 

Sokrateen ihailijalta, Aristodemokselta, joka on meille täysin 
tuntematon. Tämä on ollut tilaisuudessa läsnä. Apollodoros 
esittää kuulemansa epäsuorana kerrontana (esim. 185c »Aris- 
todemos kertoi, että oli ollut Aristofaneen vuoro puhua, 
mutta että hän oli ...»); suomennoksessa on yksinkertaisuu- 
den vuoksi turvauduttu suoraan esitystapaan (vrt. 178a). 

Pidot, joita pääkertomuksessa kuvataan, vietetään trage- 
diankirjoittaja Agathonin talossa Ateenan kaupungissa. Tie- 
tojemme mukaan Agathon oli saavuttanut ensimmäisen voit- 
tonsa, jonka johdosta hän oli Apollodoroksen mukaan kutsut 
järjestänyt, vuoden 416 eKr. Lenaia-juhlan tragediakilpai- 
luissa, suunnilleen tammi-helmikuun vaihteessa. Kuitenkin 
eräät seikat (etenkin maininta Perikleestä 215e, joka oli v. 
416 ollut kuolleena jo toistakymmentä vuotta) tuntuvat 
osoittavan, että Platon ei ajatellut näin täsmällistä vuosilu- 
kua. | 

Illan isäntä Agathon oli huomattava runoilija, joskin hänen 
tragedioistaan on meille säilynyt vain vähäisiä katkelmia. 
Hän vaikutti Ateenassa noin kymmenen vuotta mutta muutti 
v:n 407 paikkeilla Makedoniaan, missä kuoli todennäköisesti 
400-luvun lopussa. Hän oli erityisen kiinnostunut musiikista, 
ja hän tuntuu myös kielenkäytössään suosineen sointuefekte- 
jä, joita Platon parodioi hänen suullaan. Dialogissa häntä 
kuvataan ylellisyyteen taipuvaksi, hienostuneeksi mutta hie- 
man veltoksi nuoreksi mieheksi, joka edustaa kaikkea sitä 
mitä ihmiset pitävät 'kauniina' ja tavoiteltavana. Sillä, että 
Sokrates illan kuluessa voittaa? tämän runoilijan ja yleisön 
suosikin (jonka nimikin tarkoittaa hyvää”), on tietenkin 
symbolista merkitystä; vrt. Apologia 20d—23b ja selitykset s. 
281. — Sokrateen ja myös tavallaan Agathonin toinen 
vastapooli on Aristofanes, kuuluisa komediankirjoittaja (n. 
450-385 eKr.) joka varsinkin ”Pilvet'-komediassaan oli 
tehnyt Sokrateen naurunalaiseksi (vrt. Apologia, selitykset s. 
281). Aristofaneen tuominen tähän seuraan on todella yllättä- 
vä ote, ja yllättävää on myös, että Platon käsittelee häntä niin 
hienotunteisesti, suorastaan sympatiaa osoittaen. — Vieraiden 
joukossa esiintyy edelleen Agathonin rakastaja Pausanias 
(vrt. 193b, Protagoras 315e), josta emme muuten tiedä juuri 

mitään. — Faidros, joka tunnetaan myös samannimisestä 
dialogista, edustaa Pidoissa lähinnä sovinnaista kaunosielua 
ja kirjallisuuden harrastajaa. — Eryksimakhos on lääkäri, 
asiallinen ja hieman pedanttinen tieteenharjoittaja. Hänet 
mainitaan Faidroksen ystävänä myös Faidros-dialogin alus- 
sa. — Pidoissa sanotaan olleen muitakin kutsuvieraita läsnä. 
mutta näitä ei sen kummemmin yksilöidä. 

Kun tämä värikäs seura on kokoontunut, kun Aristodemos 
on Sokrateen pyynnöstä liittynyt siihen ja Sokrates on itse 
saapunut myöhästyneenä ja kun sitten ateria on syöty ja 
rituaalit suoritettu, päätetään juoda hillitysti — kun eilenkin 
oli juotu — ja sen sijaan pitää puheita Rakkauden, Eroksen, 
kunniaksi. Apollodoros esittää meille Faidroksen (178a- 
180b), Pausaniaan (180c—185c), Eryksimakhoksen (185€- 
188e), Aristofaneen (189c-193e) ja Agathonin (194e—197e) 
puheet, joissa on rakkautta käsitelty kunkin puhujan luonteen 
ja harrastuspiirin mukaisesti. Mikään näistä puheista ei 
tietenkään sellaisenaan vastaa Platonin omaa käsitystä, mut- 
ta jokaisessa on myös kohtia, joissa Platon tuntuu olevan 
tosissaan. 

Kun sitten tulee Sokrateen vuoro, hän aloittaa tunnusomai- 
seen tapaansa esittämällä Agathonille kysymyksiä Eroksen 
luonteesta; ja kun Agathon on saatettu ymmälle, Sokrates 
jatkaa (201d) selostamalla sitä rakkauden mysteeriä» koske- 
vaa opetusta, jota hän on muka aikaisemmin saanut eräältä 
Diotima-nimiseltä papittarelta. Tämä selostus sisältää teok- 
sen filosofisen ytimen. 

Lukijan on tässä otettava huomioon, että Sokrateen piirissä 
oli paljon pilailtu sen johdosta, että Sokrates näytti niin 
helposti rakastuvan, mutta tämä rakkaus osoittautui aina 
kohteesta riippumatta henkiseksi, filosofiaan johdattavaksi 
voimaksi. Tästä Sokrateen erotiikasta? on Ksenofonin Pi- 
doissa tullut henkisen parittajan taito ja Platonin Theaitetok- 
sessa filosofisen kätilön taito. Sokrates oli itsekin sanan 
varsinaisessa mielessä filosofos, viisauden rakastaja (vrt. 
Lysis, selitykset s. 302-303). Sokrateella oli tapana leikillään 
välttää, että hänen opettajanaan oli ollut Perikleen rakastaja- 
tar, hetaira Aspasia (vrt. Meneksenos). Pitojen Diotima on 

Aspasian henkevöitynyt muunnos. 

Diotiman suulla Platon esittää Eros-käsitteeseen perustu- 
van näkemyksensä siitä, mikä saa ihmiset harrastamaan 
filosofiaa siinä merkityksessä, jonka Platon antoi filosofialle. 
Platonin filosofian useat keskeiset ajatukset toistava ?Dioti- 
man opetus’ osoittaa myös, miksi vain filosofinen kauneuden 
ja totuuden kaipaus on ainoa todellisen hyveellisyyden 
perusta. 

Faidon-dialogissa esitetyn hypoteettisen tiedonhankinnan 
menetelmän mukaan keskustelun lähtökohdaksi asetetaan 
jokin alustava määritelmä, joka vastaväitteiden esiintyessä 
on pyrittävä todistamaan etsimällä sellainen määritelmä, 
josta se seuraa. Tätä yleisemmän määritelmän etsimistä on 
jatkettava, kunnes päädytään yksimielisyyteen. Valtiossa 
Platon yhdistää tämän menetelmän ideaoppiinsa: jos termin 
määrittelyssä on päädytty sellaiseen yleisyyteen, joka ottaa 
huomioon kaikki sen sovellusalat, on mahdollista nähdä itse 
se idea, jota sen alaisuuteen kuuluvat oliot jäljittelevät (ks. 
esim. Valtio VII 534bc). Valtiossa Platon lisäksi opettaa, että 
ideat voivat olla tiedon kohteena sen takia, että niitä kaikkia 
valaisee hyvän idea (esim. VI 508e—509b) Hyvän (kr. 
agathos) idean perustavaa asemaa voi selventää seuraavasti. 
Kun hypoteettisen menetelmän mukaan etsitään yhä parem- 
paa määritelmää, tämän menettelyn perusteluksi ajatellaan, 
että on olemassa yksinkertaisesti hyvä määritelmä eli idean 
määritelmä. Jotta voitaisiin tietää, mikä on kulloinkin hyvä 
määritelmä, on tiedettävä, mikä on hyvää sinänsä. Platon 
uskoi myös voivansa selvittää ideoiden väliset suhteet osoit- 
tamalla kunkin idean aseman Hyvän ideaan nähden (511bc). 

Diotima esittää luonnosmaisesti, millä tavalla sielu eri 
vaiheiden kautta voi päästä ensimmäisen idean välittömään 
näkemiseen. Tässä dialogissa ensimmäistä ideaa sanotaan 
Kauniin (kr. kalos) ideaksi, mutta se tuntuu olevan jossain 
määrin vaihtoehtoinen ilmaus Hyvän idealle (ks. esim. 204e). 
Kreikan kalos-adjektiivin laaja semanttinen asteikko kattaa 
muutenkin merkitykset kaunis”, ?kiitettävä”, *tarkoituksenmu- 
kainen? ja ”hyvä”. 

K auniin ideana ensimmäinen idea viime kädessä perustelee 

ruumiiseen joutuneen kuolemattoman sielun pyrkimystä ta- 
kaisin alkuperäiseen ideain maailman katseluun. Kauniiseen 
suuntautuva halu tai rakkaus on siten eri muodoissaan 
osoitus tästä olevaisen perusrakenteeseen kuuluvasta asianti- 
lasta. Sokrateen (ja Platonin) intellektuaalisen etiikan mu- 
kaan ihminen ei voi tehdä väärin, jos hän tietää, mikä on 
oikein. Ideain maailman näkemiseen johtava Kauniin idean 
kaipaus johdattaa siten ihmisen takaisin omaan olemukseen- 
sa ja todelliseen hyveellisyyteen. 

Platonin käsitystä rakkaudesta on usein arvosteltu siksi, 
että sen on katsottu olevan itsekästä ja abstraktista verrattu- 
na esimerkiksi kristilliseen lähimmäisenrakkauteen. Tällainen 
arvostelu on tuskin oikeutettua. Platoninen eros eroaa kristil- 
lisestä rakkaudesta mm. siksi, että niiden perustana on 
erilainen näkemys universumin rakenteesta ja ihmisen ole- 
muksesta. Pidoissa Platonin Sokrates yrittää selittää ihmisen 
pyrkimystä kohti parempaa ja kohti kuolemattomuutta vähi- 
tellen sublimoitavana eroottisena haluna. On sitä paitsi 
kyseenalaista, pysyikö Platonin näkemys rakkaudesta edes 
likimain muuttumattomana; ainakin Faidroksessa painopiste 
on selvästi toisaalla (vrt. myös Lysis ja Valtio V-V1). 
Myöhempinä aikoina vakiintunut kuva ?platonisesta rakkau- 
desta’ perustuu ilmeisiin väärinkäsityksiin. 

Sokrateen päätettyä puheensa seuraa pitkähkö välikohtaus, 
jonka yhteydessä tunnelma muuttuu jyrkästi. Seuraan ilmes- 
tyy juopunut Alkibiades juomakumppaneineen. Sokrateen ja 
Alkibiadeen välille syntyy jännitystila, joka ensin purkautuu 
naljailuun ja sitten Alkibiadeen pitkään hilpeyttä herättävään 
puheeseen ruumillistuneen Eroksen, Sokrateen, kunniaksi 
(215a—222b). Siinä Alkibiades kertoo totuuden heidän suh- 
teestaan ja Sokrateen miltei yli-inhimillisestä lujuudesta ja 
kestävyydestä. Heti alussa hän vertaa Sokratesta Seilenok- 
seen ja satyyriin, Ihmeellisiin ja outoihin puolijumaliin. 

Alkibiades (n. 450—404 eKr.) on Kreikan historian huomio- 
ta herättävimpiä persoonallisuuksia. Hänet oli kasvatettu 
Perikleen kodissa, ja tämä tausta, loistavat lahjat, voimak- 
kaat henkilökohtaiset ambitiot sekä luontaiseen auliuteen 
yhtyvä häikäilemätön ennakkoluulottomuus tekivät hänestä 

jo nuorena äärimmäisdemokraattien johtajan. Taktisista syis- 
tä hän oli ajoittain yhteistyössä maltillisen Nikiaan kanssa 
(ks. Lakhes), ja jouduttuaan epäsuosioon Ateenassa hän oli 
heti valmis toimimaan spartalaisten ja myöhemmin persia- 
laisten neuvonantajana. Merkittävimmät poliittiset ja soti- 
laalliset panoksensa hän kuitenkin antoi kansanvallan ja 
Ateenan imperialismin hyväksi. Hänen aloitteestaaan toi- 
meenpantu Sisilian retki päättyi katastrofiin v. 413, mutta 
tämän jälkeen hän johti menestyksellisesti Ateenan merivoi- 
mia usean vuoden ajan. Hänen yksityiselämänsä oli yhtä 
värikästä. Hänen yllättävä ilmestymisensä Agathonin pitoi- 
hin samoin kuin seileenivertaus viittaavat symbolisesti siihen, 
että hänet oli v. 415 pantu syytteeseen Eleusiin mysteerien 
häpäisemisestä ja Hermes-patsaiden rikkomisesta juovuksis- 
sa. Alkibiades oli nuorena kuulunut Sokrateen piiriin. Sokra- 
teen viholliset yrittivät vielä Sokrateen kuoleman jälkeen 
häväistyskampanjassaan kiinnittää julkista huomiota siihen, 
miten arveluttavia henkilöitä tähän piiriin oli kuulunut. 
Epäilemättä Platonin Pitojen Alkibiades-episodin eräs tarkoi- 
tus on osaltaan puhdistaa Sokrateen mainetta. 

Juomingit päättyvät sekasortoon, kun kadulta ilmestyy 
lisää kutsumattomia vieraita. Aamulla on enää vain kolmik- 
ko Agathon, Aristofanes ja Sokrates hereillä; ja viimeisenä 
jättää Sokrates seuran, täysin selvänä, aloittaakseen uuden 
päivän. 


Selityksiä 


172ab Faleron on Pireuksen lähellä sijaitseva Ateenan toinen 
satama. Tuttava, joka liittyy Apollodoroksen seuraan, on 
nimeltään Glaukon (172c); todennäköisesti kyseessä on Pla- 
tonin veli, joka on eräs Valtio-dialogin henkilöistä. Foiniks 
Filippoksen poika on tuntematon, kenties keksitty henkilö. 

173a Tragediakilpailujen tulokset julistettiin tässä tapauk- 
sessa kilpailujen jälkeisenä päivänä, jolloin myös kiitosuhri 
suoritettiin. 

173b Kydathenaion on Akropoliin ja Agoran välillä sijait- 
seva Ateenan kaupunginosa. 

173d » Hullu»: tekstikriittisesti kiistanalainen kohta. Toinen 
mahdollisuus olisi ?velttoa? merkitsevä adjektiivi. ”Hulluus' 
tuntuu kuitenkin luontevammalta mm. siksi, että se voisi 
viitata jumalalliseen haltioitumiseen, josta puhutaan enem- 
män Faidros-dialogissa. 

174b Tästä heksametrimuotoisesta sananlaskusta tunne- 
taan eri muunnelmia. Platonilla siihen sisältyy sanaleikki, 
sillä ensimmäinen sana agathön (hyvien miesten”) voidaan 
lukea myös Agathön(i) ( Agathonin luo’). Ko. Homeroksen 
kohta on Ilias 17, 588. 

174c »Etevämpänsä»: sofos, joka merkitsee myös viisas”. 
Vrt. 175de. 

174d Jälleen leikillinen Homeros-sitaatti: Ilias 10, 224. 

175a Kreikkalaisessa symposionissa oltiin puoleksi pitkäl- 
lään vasemman käsivarren varassa leposohvilla, usein parit- 
tain. Ainoastaan pieniä siirrettäviä pöytiä käytettiin. Vapaita 
naisia ei yleensä päästetty miesten symposioneihin, joissa 
muutenkin pyrittiin noudattamaan tarkkoja sääntöjä ja perin- 
teisiä menoja. Tässä tilaisuudessa sohvat oli ilmeisesti järjes- 
tetty hevosenkengän muotoon siten, että isännän sohva (jolle 
Sokrates kutsuttiin) sijaitsi edestä katsoen äärimmäisenä 
vasemmalla ja Faidroksen äärimmäisenä oikealla. Puheen- 
vuoro kiertää »vasemmalta oikealle» alkaen Faidroksesta 
(177d). 

175a-c Sokrateen vaipuminen mietiskelyyn on piirre, joka 
korostaa hänen yhteyttään tuonpuoleiseen; vrt. 210e (»odot- 
tamatta»), 220cd. 

175de Runoilijoiden näennäisestä viisaudesta’ (sofia) Pla- 
ton usein tekee pilkkaa; vrt. esim. Apologia 20d—23b. 

176a Juomauhlri toimitettiin tavallisesti useille jumaluuksi!- 
le. Rituaalinen laulu esitettiin usein Apollonin kunniaksi, 
mutta myös Dionysos saattoi tulla kyseeseen. Laulua säesti 
todennäköisesti huilunsoitto (vrt. 176e). 

176d Myrrhinus: kylä Attikassa. 

177a-c Eryksimakhoksen puheenvuorossa on joukko kir- 
jallisia alluusioita. Ko. Euripideen tragedia ei ole kokonaise- 
na säilynyt. Se ettei Erokselle olisi kirjoitettu hymnejä tai 
ylistyksiä ei tarkkaan ottaen pidä paikkaansa: on viitattu 

mm. eräisiin Sofokleen Antigonen ja Euripideen Hippolytok- 
sen kuorolauluihin. Prodikos on tunnettu sofisti (vrt. Protago- 
ras), jonka kertomuksen Herakleesta tienristeyksessä K seno- 
fon on välittänyt meille. On arveltu, että suolan ylistäjä olisi 
Polykrates-niminen reettori, joka Sokrateen kuoleman jäl- 
keen liittyi hänen arvostelijoittensa joukkoon (vrt. Menon 
90a). 

178a »En muista tarkoin»: alkutekstissä on epäsuorasta 
kerronnasta johtuen unohtamista voitu porrastaa: »Aristode- 
mos ei muistanut kaikkea, enkä minä (Apollodoros) muista 
kaikkea mitä hän kertoi.» 

178a—-180b Faidroksen puhe on sekä sisällöltään että 
muodoltaan melko sovinnaista retoriikkaa. Hänen mukaansa 
Eros on vanhin jumala ja ihmiskunnan suuri hyväntekijä. 
Platon on varmaan tahallaan pannut joukkoon epäluotettavia 
tietoja kuten sen, ettei kukaan runoilija olisi puhunut Eroksen 
vanhemmista (178b): näistä esiintyy mainintoja ainakin 
Alkaioksella, Simonideella ja Euripideella. 

178b Eepikko Hesiodos sepitti (600-luvun alussa?) Theogo- 
nian eli Jumalten synnyn, joka oli klassisella ajalla suosittu 
mytologian lähde; sitaatti on säkeistä 116—117. Filosofiru- 
noilija Parmenides vaikutti 400-luvun alkupuolella; sitaatti 
on katkelma B 13. Proosakirjailija Akusilaos, joka kirjoitti 
samasta aiheesta kuin Hesiodos, sijoittunee niinikään 400-lu- 
vun alkupuolelle. 

178e Rakastavaisten sotajoukko on ajatus, joka toteutui 
Thebassa 370-luvulla: v. 371 Leuktran taistelussa tällainen 
»pyhä komppania» voitti spartalaiset. Tämä ei kuitenkaan 
riitä osoittamaan, että Faidroksen puhe olisi kirjoitettu vasta 
Leuktran jälkeen. 

179b Homeros: vrt. Ilias 10, 482; 15, 262. Alkestis oli 
tarun mukaan Thessalian nuoren kuninkaan Admetoksen 
vaimo. Oli säädetty, että Admetos kuolinhetkellään saisi 
jäädä eloon, jos joku olisi valmis uhraamaan henkensä hänen 
puolestaan. Hänen vaimonsa teki niin, mutta Herakles pa- 
lautti hänet elämään. 

179d Viittaus Orfeus ja Eurydike -taruun sisältää Platonin 
omaa pilailua. Tunnetun myytin mukaan Orfeus taivutti 

soitollaan Manalan mahdit päästämään hänen kuolleen vai- 
monsa seuraamaan häntä takaisin ihmisten ilmoille sillä 
ehdolla, että Orfeus ei palatessaan katsoisi taakseen: rakkau- 
den voittamana Orfeus kuitenkin rikkoi kiellon ja menetti 
Eurydiken lopullisesti. Aivan toisen tarun mukaan Dionysok- 
sen hurjat naispalvojat, mainadit, surmasivat Orfeuksen. 

179e Käsitys että Akhilleus oli kuoltuaan päässyt autuait- 
ten saarille näyttää syntyneen Homeroksen jälkeen (esim. 
Pindaros, Olympia 2, 77—88); Homeroksen mukaan hän 
joutui Hadekseen (Odysseia 11, 467—503). Seuraavassa viita- 
taan Iliaan kohtiin 18, 94-137 ja 9, 410-416. 

180a Aiskhylos lienee käsitellyt tätä aihetta kadonneessa 
Myrmidonit-tragediassa (vrt. myös Sofokles, Filoktetes 434). 
Homeroksen käsitys käy ilmi parhaiten kohdista Ilias 2, 673 
ja 11, 786; Akhilleuksen parrattomuudesta ei puhuta meidän 
Homeros-tekstissämme. 

180c—185c Pausanias pyrkii puheessaan käsitteen määritte- 
lyihin ja erotteluihin, jotka muistuttavat Platonin dihairesis- 
menetelmää (vrt. Faidros), ja nostaa siten aiheen käsittelyn 
tavallaan korkeammalle tasolle kuin Faidros. Hänen näke- 
myksensä on kuitenkin korostetusti homoseksuaalinen ja 
erotteluista huolimatta aistillisuuteen sidottu. 

180d Käsitys Eroksesta rakkauden jumalattaren Afroditen 
seuralaisena oli laajalle levinnyt Kreikassa mutta ei oikeas- 
taan koskenut Erosta kosmisena jumaluutena (”Taivaallista' 
Erosta). Kahden Afroditen erottaminen vastaa yleisesti ot- 
taen tätä jumalaa koskevia monimutkaisia traditioita. Hesio- 
doksen mukaan (Theogonia 188—195) Afrodite oli syntynyt 
Uranoksen (Taivaan) mereen heitetyistä sukuelimistä: tästä 
epiteetti Urania, Taivaallinen”. Homeros (Ilias 5, 370—430) 
pitää häntä Zeuksen ja Dionen tyttärenä. Jälkimmäisestä 
Pausanias käyttää epiteettiä Pandemos, Tavallinen? (oik. 
'koko kansan”). Ateenassa oli sekä Afrodite Uranian että 
Afrodite Pandemoksen temppeli. 

182b Spartaa ja varsinkin Elis- ja Boiotia-maakuntia 
pidettiin Ateenassa hieman takapajuisina. Laajat osat Joo- 
niaa (Vähän Aasian länsirannikkoa ja saaristoa) olivat 
persialaisten hallinnassa. 

182c Aristogeiton ja Harmodios surmasivat v. 514 Ateenan 
tyrannin Hippiaan nuoremman veljen Hipparkhoksen. Myö- 
hemmin heitä pidettiin Ateenan vapauttajina. Legendan mu- 
kaan heidän ystävyytensä oli rakkaussuhde. 

183a »Filosofit»: kohta on tekstikriittisesti kiistanalainen, 
mutta se voidaan ymmärtää niin, että Pausanias tarkoittaa 
Sokrateen tapaisia moralisteja. 

183e »Entää pois»: Ilias 2, 71, unesta. 

184c Hyveen »osatekijät» ovat ns. perushyveet viisaus, 
järkevyys, hurskaus, oikeamielisyys ja urheus. 

185e-188e Eryksimakhoksen puhe on sisällöllisesti ja 
tyylillisesti laadittu vastaamaan, osittain parodioimaankin, 
tämän ajan tieteellisiä esityksiä. Puheen pääajatus on se, että 
Eros on koko luonnossa vaikuttava kosminen voima, joka 
sovittaa yhteen vastakohtaisuuksia. Käsitys että ruumiin 
terveys, kuten muutkin luonnolliset olotilat, johtuu vastak- 
kaisten voimien tai ainesten tasapainosta, näyttää olleen 
melko yleinen Platonin ajan lääkärien keskuudessa. On 
arveltu että sitä olisi kehitelty nimenomaan sisilialaisessa 
lääketieteessä (vrt. esim. sisilialaisen lääkäri-filosofin Empe- 
dokleen oppia elementtien yhtymisestä ja eroamisesta kosmi- 
sen Rakkauden ja Vihan vaikutuksesta). Alun perin se lienee 
joonialaisesta luonnonfilosofiasta peräisin. 

186c »Ainesten vastakkaisissa taipumuksissa»: kreikkalai- 
sessa tekstissä esiintyvät lääketieteelliset termit plesmon6e 
täyttyminen’ ja kenösis ”tyhjentyminen”. 

186e Asklepios: lääketaidon jumala. 

187a Herakleitos efesolainen (400-luvun alussa), katkelma 
B 51. Eryksimakhoksen tulkinta on mielivaltainen. Tosiasias- 
sa Herakleitos tuntuu katsoneen, että vastakohtaiset pyrki- 
mykset ovat oliossa samanaikaisia ja niiden tilapäinen har- 
monia on sisäisten jännitteiden lataama tasapainotila. 

187e Taivaallisesta' Afroditesta on tässä tullut Urania-ru- 
notar; Polyhymnia, ”Monilauluinen”, sopii Pandemoksen vas- 
tineeksi; vrt. Faidros 259d. | 

189c-193e Aristofaneen puheessa on mielikuvituksen len- 
toa, myyttien parodiaa ja komiikkaa kuten historiallisenkin 
Aristofaneen komedioissa, ja tyylissä on Platon selvästi 

tavoitellut arkikielen sävyä. Burleski ajatus pallonmuotoises- 
ta alkuihmisestä, joka halkaistiin rangaistukseksi käyttäyty- 
misestään, on lähtökohtana aitoa ymmärrystä henkivälle 
rakkauden psykologian kuvaukselle. On vaikca välttyä vai- 
kutelmalta, että Platon on antanut Aristofancelle anteeksi 
Pilvet-komedian. 

189e Androgynon tarkoittaa suunnilleen samaa kuin her- 
mafrodiitti. 

190b Gigantit Otos ja Efialtes aikoivat kiivetä taivaaseen 
latomalla päällekkäin Olympos-, Ossa- ja Pelion-vuoret; 
Apollon surmasi heidät: Odysseia 11, 305—320. 

190e Apollonia palvottiin haavoittuneiden ja sairaiden 
parantajana. 

192a Ateenan poliitikkojen keskuudessa esiintyvä homo- 
seksuaalisuus oli yleinen pilan aihe. 

192d Hefaistos oli tulen ja seppien jumala. 

193a Sparta oli valloitettuaan Arkadian Mantineian v. 385 
eKr. ”hajasijoittanut? (dioikizein) sen asukkaat. Kyseessä on 
varsin todennäköisesti leikillis-anakronistinen viittaus tähän 
ajankohtaiseen tapahtumaan. 

194b—-d Sokrates alkaa virittää Agathonille ansaa: tämän 
maine perustuu nimenomaan suuren yleisön suosioon eikä 
viisaiden mielipiteeseen. 

194e—197e Agathonin puhe on retorinen loistokappale 
lähinnä puhuja Gorgiaan tyyliin (vrt. 198c). Platon on 
tavoitellut äänteellisiä ja rytmillisiä efektejä, jotka eivät voi 
käännöksessä tulla oikeuksiinsa. Puheen tarkoitus on luon- 
nehtia rakkauden ja kauneuden aistillista ihanuutta ja samal- 
la luonnehtia puhujaa itseään. On pantava merkille, että 
Sokrateen näkemys on olennaisissa kohdissa täysin vastak- 
kainen Agathonin käsitykselle. , 

195bc Kronos ja Iapetos olivat Uranoksen (Taivaan) ja 
Gaian (Maan) poikia; Kronos oli Zeun isä. Platon kuului 
niiden joukkoon, jotka jyrkästi vastustivat Homeroksen ja 
Hesiodoksen kertomuksia jumalien välisistä riidoista ja väki- 
valtaisuuksista. Parmenides on tuskin kertonut sellaisista. 
Ananke, Pakko, on mytologiassa usein esiintyvä epämääräi- 
nen alkuolento. 

195de Ilias 19, 92-93. Ate on Harha, jumalten lähettämä 
eettinen Sokeus, joten Eroksen vertaaminen tähän sisältää 
(Platonin kannalta) tiettyä tuimaa ironiaa. 

196d Viittaus Afroditen ja Areksen (sodan jumalan) lem- 
menseikkailuun, Odysseia 8, 266-366. 

197ab »Rakkaus» Apollonin, Runotarten, Hefaistoksen ja 
Athenen opastajana ei tarkoita muuta kuin intoa ja asianhar- 
rastusta (vrt. 204d). Zeuksen tapauksessa tulee tosin erotiik- 
kakin kyseeseen. 

197c Puheen finaali alkaa kahdella heksametrisäkeellä, 
jotka Platon on todennäköisesti itse sepittänyt. 

198c Gorgias (vrt. Gorgias-dialogi) viljeli sitä omalaatuista 
tyyliä, jota Agathon oli puheessaan noudattanut. »Gorgiaan 
pää» on sanaleikki: tarun mukaan (vrt. Odysseia 11, 633) se 
joka näki Gorgon (Medusan) pään muuttui kiveksi. 

199a Kielen lupaus viittaa usein lainattuun Euripideen 
säkeeseen (Hippolytos 612). 

199b »Sattumanvaraisesti»: vrt. Apologia 17b—18a. 

199d »Jonkun äidin tai isän rakkautta»: kreikassa genetiivi 
on moniselitteinen, joko patronyyminen (äidistä syntynyt), 
subjektiivinen (äidin tuntema”) tai objektiivinen (äitiin koh- 
distuva”). Lukijan otaksutaan ensin ajattelevan patronyymis- 
ta genetiiviä (sillä ')Jonkun Eros’ voisi kreikassa tarkoittaa 
tätä, ja Eroksen mahdollisista vanhemmista on jo puhuttu 
useaan otteeseen; vrt. myös 203ab) ja sitten objektiivista tai 
subjektiivista genetiiviä, jolloin esimerkki olisi naurettava, 
koska eròs merkitsee nimenomaan eroottista rakkautta. 

200a ”Muistella': tähän palataan 201a. 

201c Adjektiivit kalos kaunis? ja agathos hyvä? ovat 
semanttisesti hyvin lähellä toisiaan arkikielessä; vrt. ed. s. 
512 

201d Diotima on todennäköisesti Platonin keksimä hahmo 
(vrt. ed. s. 371). Nimi merkitsee suunnilleen ”Zeulle kunnia’; 
hänen kotikaupunkinsa Mantineian nimi on näennäisesti 
johdettavissa mantis-sanasta, tietäjä, ennustaja’. Kreikkalai- 
sessa tekstissä ei sanota, että hän olisi ollut papitar, mutta 
tämä käy epäsuorasti ilmi. Rutto tarkoittaa epäilemättä sitä 
vaikeaa kulkutautia, johon mm. Perikles kuoli v. 429. 

202a »Oikea käsitys» (tässä ortha doksazein, muulloin 
yleensä doksa orthe tai doksa alethes) viittaa Platonin 
tietoteoreettiseen terminologiaan; vrt. Menon ja Theaitetos. 
Platonin mukaan ihmisillä voi olla 'oikea käsitys’, tosi 
mielipide’, heidän osaamattaan kuitenkaan perustella sitä. 
Kyseessä ei silloin ole tieto, jonka tuntomerkkinä on juuri 
selvyys siitä, miksi uskomus on tosi. Perustelemattomat todet 
uskomuslauseet muodostivat Platonille vaikean ongelman. 

202e—203a Daimön (josta myöhemmin kehittyi *demon?f) 
on vanhastaan tarkoittanut epämääräisesti 'jumalallista hen- 
keä’, myös jumalaa”. Erinäisissä yhteyksissä monikko dai- 
mones joutui tarkottamaan alempia jumaluuksia erotukseksi 
varsinaisista jumalista (theoi). Platon rakentaa daimonoppin- 
sa tähän. Kyseessä näyttää olevan tilapäinen ratkaisu. Siitä ei 
ole oikeastaan jälkiä muissa dialogeissa, vaikka kysymys 
yli-inhimillisen (ja ideamaailman) suhteesta inhimilliseen (ja 
aistimaailmaan) ja näiden mahdollisista »välittäjistä» aina 
askarrutti häntä; vrt. esim. Timaios-dialogin demiurgi ja 
maailmansielu. Pitojen lukijan on myös otettava huomioon, 
että Sokrates käytti sisäisestä äänestään nimitystä daimonion 
(vrt. Apologia 31d, 40a). Hän on itse »daimonin uskottu», 
daimonios aner. 

203b-e Tarina Eroksen syntymästä on todennäköisesti 
varta vasten keksitty. Metis on suunnilleen Taito, Poros 
Varat (Resurssit), Penia Köyhyys. Eroksen kuvauksessa 
tarkkaavainen lukija voi tunnistaa Sokrateen piirteitä. 

203e Filosofiä on viisauden rakkautta mutta ei 'viisautta/, 
sofiä; vrt. Lysis 211d-212a, 219c. Päinvastoin kuin Lysik- 
sessä Pidoissa ei yleensä operoida filos (”ystävä”)-käsitteellä. 

204d—205d Diotima laajentaa erös-substantiivin ja sitä 
vastaavan erän-verbin käyttöä merkitsemään yleensä »kiih- 
keää halua», vinnokasta tavoittelua». Tällainen käyttö esiin- 
tyy myös arkikielessä. Seuraava argumentointi rakentuu 
osaksi sen varaan. Yleismerkityksen ja erikoismerkityksen 
eroa Diotima valaisee esimerkillä poiesis, poietes (205bc), 
joka merkitsee sekä tekemistä”, tekijää? yleensä että erityi- 
sesti runoutta”, runoilijaa’. Se, että yleismerkitys on poiesis- 
sanan tapauksessa primaarinen mutta erös-sanan kohdalla 

sekundaarinen, on argumentoinnin kannalta yhdentekevää. 

205d Lainaus on tuntemattomasta runosta. Myös seuraa- 
vassa esityksessä on joukko runollisia reminisenssejä, joita 
me emme pysty jäljittämään. — On huvittavaa, että Diotima 
tuntee Aristofaneen myytin alkuihmisestä (191d—193c). 

206d Kallone, Kauneus, on jumaluutena todennäköisesti 
Platonin oma luomus. Moira, Kohtalotar, uskonnollis-myto- 
logisten käsitysten mukaan määrää lapsen kohtalon tämän 
syntymähetkellä. Eileithyia on synnytyksen jumalatar. 

206e-208b Diotima esittää eroottisen halun perustaksi 
kaipuun kuolemattomuuteen — aistimaailmassa oliot voivat 
saavuttaa sen vain lajin jatkumisessa. Jotkut tulkitsijat ovat 
halunneet nähdä Platonin tässä edustavan myös kuolematto- 
muuskysymyksessä toisenlaista käsitystä kuin Faidon- ja 
Faidros-dialogeissa, joissa hän esittää todistuksia sielun 
yksilölliselle kuolemattomuudelle. Tosiasiassa Platon tuntuu 
erottavan toisistaan alkuaan aistimaailman tuolta puolen 
olevan sielun kuolemattomuuden ja sielun ja ruumiin muo- 
dostaman yhdistelmän kuolemattomuuden — jälkimmäinen 
on kuolematon vain yllä esitetyssä lajin säilymisen merkityk- 
sessä (vrt. Faidros 246cd). 

208c Lievällä itseironialla Platon sanoo Diotimaa »sofistik- 
si». Vaikka sana alunperin merkitsee ?viisauden opettajaa”, se 
on aina Platonilla sävyltään leikittelevä tai suoraan vähätte- 
levä. . 

208d Alkestis ja Akhilleus: vrt. 179b, e. Kodros, Ateenan 
tarunomainen kuningas, pelasti kaupunkinsa antautumalla 
kuolemaan, kun kohtalo oli määrännyt että doorilaiset hyök- 
kääjät voisivat valloittaa Ateenan ainoastaan, jos kuninkaan 
elämä säästyisi. | 

209cd Homeroksen, Hesiodoksen ja muiden muinaisten 
merkkihenkilöiden ylistäminen kuuluu aito sofistiseen tyyliin 
(vrt. 208c). Platon ei voi olla tässä täysin vakavissaan. 
Tarunomaista Lykurgosta pidettiin Spartan valtiomuodon 
luojana: hänen »lapsensa», Spartan lait, pelastivat Kreikan 
esimerkiksi Thermopylain taistelussa. Solon (n. 635—560 
eKr.) on Ateenan tunnettu lainsäätäjä. 

209e—212a Diotiman selostamat »rakkauden mysteerit» on 

käsitettävä Kreikassa varsin suosittujen mysteerikulttien 
symboliseksi vastineeksi. Platonin esikuvana lienevät olleet 
ensi sijassa Ateenan tärkeimmät salamenot, Eleusiin mystee- 
rit, mutta yksityiskohtien mahdolliset vastaavuudet jäävät 
meille hämäriksi. Näissä kuten muissakin mysteereissä vihit- 
tävän oli käytävä läpi eriasteiset puhdistusmenot ja harjoi- 
tukset, minkä jälkeen hän oli valmis vastaanottamaan sen 
salaisen opin (Eleusiissa ilmeisesti myös näkemään sen 
salaisen kulttiesineen), joka takasi hänen sielulleen kuole- 
manjälkeisen elämän. 

210b »Hahmoon», eidos: mahdollisesti Platon ajattelee 
samalla sanan terminologista erikoismerkitystä »idea». 

210c »Taidot ja tavat», epitedeumata kai nomoi, tarkoitta- 
vat yleensä kaikkia ihmisen käytännön elämän toimintoja ja 
instituutioita. 

210e »Odottamatta»: yllättävänä ilmestyksenä tulevasta 
intuitiivisesta oivaltamisesta on paljon puhuttu mystisessä 
kirjallisuudessa. Uusplatonilaiset kehittivät osittain tämän 
pohjalta ekstaasi-opin. 

210e—211b(e) Jaksossa esitellään joukko ominaisuuksia, 
jotka luonnehtivat ideoita yleensä. Ensi sijassa todetaan, mitä 
ideat eivät ole — tätä periaatetta kehitettiin edelleen uusplato- 
nilaisuudessa ja kristillisessä teologiassa (Jumalan attribuut- 
tien määrittelyssä). Jaksossa mainituista ominaisuuksista osa 
kuuluu pelkästään ideoille, osa myös muille olioille (esim. 
sielu on syntymätön ja häviämätön). Platonin käsityksen 
mukaan jokaisella idealla on lisäksi ominaisuuksia, jotka 
erottavat sen kaikista muista ideoista. Eri aspektien luettelos- 
sa on joltakin yhtymäkohtia Aristoteleen kategoriaoppiin. 

212de Huilunsoittajan liittyminen seuraan (vrt. 176e) sym- 
bolisoi siirtymistä mysteereistä bakkanaaliin. Muratti ja 
orvokki ovat Dionysokselle pyhitettyjä kasveja. Seppeleitä ja 
niihin kuuluvia nauhoja käytettiin sekä juomajuhlissa rituaa- 
lisena päähineenä että voittajan merkkinä (vrt. 213a, e). 

213e Jäähdytysruukku on iso malja, jossa valmiiksi sekoi- 
tettu viini pysyi suhteellisen kylmänä; yhteen osaan viiniä 
sekoitettiin tavallisesti kaksi osaa vettä. Kotyli-mitta vastaa 
n. 1/4 litraa. 

214b Homeroksen lääkäreitä koskevaa säettä (Ilias 11,514) 
on usein siteerattu. 

214cd Viimeisellä leposohvalla ovat nyt Agathon, Alkibia- 
des ja äärimmäisenä Sokrates (213b). Alkibiadeen on luon- 
nollista ylistää Sokratesta jo siksi, että tämä on hänen 
oikealla puolellaan. Edellyttäen, että tämä järjestys säilyy, 
Sokratesta seuraava puheenvuoro olisi tämän »oikealla puo- 
lella» olevalla vieraalla eli Faidroksella. Vrt. kuitenkin 222e. 

215Dbc Seilenos (usein yksikössä) on mytologiassa ja trage- 
diakilpailuihin kuuluvissa satyyrinäytelmissä Dionysosta 
palvovien satyyrien johtaja; hänet kuvitellaan lihavaksi, 
kaljupäiseksi juopuneeksi mutta hyväntuuliseksi ukoksi. Sa- 
tyyrit ovat luonnonhaltijoita, joilla on osittain eläimen hah- 
mo (esim. karvainen turkki, hevosenhäntä); heidän pääasialli- 
set harrastuksensa ovat viini ja erotiikka. Marsyas-niminen 
satyyri oli tarun mukaan huilunsoiton keksijä, joka haastoi 
kitharaa soittavan Apollonin kilpailuun mutta hävisi ja sai 
röyhkeydestään rangaistuksen. Olympos oli tarunomainen 
huilunsoittaja, jonka säveliä väitettiin vielä soitettavan. 

215e Korybantit: Kybelen palvojat (vrt. Kriton 54d). — 
Kohdan sanamuodosta päätellen Perikles (k. 429 eKr.) on 
vielä elossa, mutta vrt. ed. s. 370. 

216d Alkibiades tietäinättään vertaa Sokratesta myös Dio- 
timan Erokseen. 

218b »Filosofin hullu kiihko», he filosofi manià te kai 
bakkheiä, on jälleen epäsuora viittaus Diotiman kuvaukseen 
filosofisesta rakkaudesta. Vrt. jumalallisen hulluuden käsitte- 
ly Faidros-dialogissa (245bc, 249cd). Tarkkaan ottaen Sok- 
rateen ”kokemukset? tästä hulluudesta ovat täysin erilaiset 
kuin muiden tässä mainittujen henkilöiden. Sanonta ”lujin 
portein” viittaa mysteerien fraseologiaan. 

219a »Vaskea kultaan», sananparsi; vrt. Ilias 6,236. 

219c »Jumalallisen», daimonios, joka viittaa Diotiman 
puheeseen. 

219e Aiaksen lujaan kilpeen ei teräs pystynyt: Sofokles, 
Alas 576. 

219e—220e Ateenalaiset joukot piirittivät Poteidaian kau- 
punkia Khalkidiken niemimaalla v. 430—429 eKr. 

220c Lainaus Odysseiasta 4, 242. 

220e—221c Boiotian Delionin luona käydyssä taistelussa 
(v. 424 eKr.) thebalaiset voittivat ateenalaiset. Ateenalainen 
upseeri Lakhes oli tunnettu uhkarohkeudestaan (vrt. Lakhes- 
dialogi). 

221b Lainaus Aristofaneen komediasta Pilvet, säe 362. 
Säkeen alkuperäinen tarkoitus on pilkata Sokrateen tapaa 
kävellä ja katsella ympärilleen. 

221c Spartalaista sotapäällikköä Brasidasta (k. 422 eKr.) 
kunnioitettiin yleisesti myös Ateenassa. Nestor oli Homerok- 
sen mukaan akhaijien paras puhuja, Antenor troijalaisten. 

222b Kharmides on samannimisestä dialogista tunnettu 
Platonin eno. Euthydemos Diokleen poika on todennäköisesti 
sama, josta Ksenofon kertoo Muistelmissa 4,2; Platonin 
Futhydemos-dialogin sofisti on eri henkilö. 

222e—223b Agathon siirtyy Sokratesta »seuraavaksi» eli 
hänen oikealle puolelleen siten, että uusi järjestys on Alkibia- 
des, Sokrates, Agathon. Vrt. 214cd. 

223cd Tragedia on ikäänkuin yhtynyt komediaan (toisin 
Valtio III 395a) ja Sokrates on voittanut kummankin. 

223d Lykeion-urheiluhalli on mainittu Sokrateen oleskelu- 
paikkana myös Euthyfron- ja Lysis-dialogien alussa. 


H.T. S.K. 


25 Teokset 3 385 


Faidros 


Mikään muu Platonin dialogi ei ole aiheensa ja tyylinsä 
puolesta niin hämmentävän moni-ilmeinen kuin Faidros. 
Luonto ja myytti, hurmio ja mielikuvitus, kauneus ja rakkaus 
ja tieto, sielu ja retoriikka ja dialektiikka, sekä kirjallisen ja 
suullisen esityksen erot tuntuvat toimivan teoksen osittain 
yhteen punoutuvina teemoina; eräänä sisäisenä johtolankana 
on kysymys suostuttelusta ja henkisestä vaikuttamisesta. 
Dialogi on tuskin yksiselitteisesti tulkittavissa, mutta muuan 
keskeinen aspekti on alusta pitäen ilmenevä tendenssi asettaa 
vastakkain puhetaito ja filosofia. Aikansa puhetaidossa Pla- 
ton näki oman filosofiansa kilpailijan, joka kenties oli 
runoutta vielä vaarallisempi (vrt. hyökkäys runoutta vastaan 
Valtion III ja X kirjassa). Faidroksen retoriikanvastaisessa 
tendenssissä ei ole Gorgias-dialogin ankaraa eettistä paatos- 
ta, ja sen tunnelmat ovat muutenkin värikkäämmät ja 
leikkisämmät kuin Gorgiaan. Mutta Faidros-dialogin voi- 
daan sanoa taistelevan retoriikkaa vastaan tämän omilla 
keinoilla, sanataiteen turvin. On tärkeää pitää mielessä, että 
Faidros on, paitsi filosofinen dialogi, myös ja ehkä nimeno- 
maan kaunokirjallinen tuote. 

Dialogin ajoituksesta on käyty paljon kiistaa; erään jo 
antiikin aikana esiintyvän käsityksen mukaan Faidros oli 
Platonin ensimmäinen teos. Nykyään on kuitenkin se kanta 
vakiintunut, että Faidros on kirjoitettu tai valmistunut vasta 
370-luvulla Valtion pääosan valmistumisen jälkeen ja siten 
myös Gorgiaan, Pitojen (jonka rakkausoppi erään tulkinnan 

mukaan on saanut muunnellun muodon KRaidroksessa) ja 
Faidonin jälkeen. 

Teoksen draamallinen asetelma poikkeaa myös suuresti 
muista dialogeista. Nimihenkilö Faidros, Pidoista tunnettu 
kirjallisuuden ihailija, saa Sokrateen vietellyksi kävelylle 
Ateenan muurien ulkopuolelle, idylliselle seudulle, missä hc 
sitten lepäävät kahden kesken kesäpäivän helteessä joen 
rannalla ison plataanin varjossa. Tunnelman sensuaalisuus 
on pantava merkille (mutta Faidrosta ei pidä kuvitella kovin 
nuoreksi, kuten on joskus tehty; esim. kohdassa 243e on 
pilailua). Faidros lukee ääneen reettori Lysiaan puheen 
(230a—-234c), jossa pyritään osoittamaan, että on parempi (ja 
järkevämpää) antaa ei-rakastavan kuin rakastavan henkilön 
vietellä itsensä. Sokrates ei ole tästä yhtä ihastunut kuin 
Faidros vaan improvisoi itse retorisen puheen samasta ai- 
heesta (237d—241d). Tämä on jossain määrin syvällisempi ja 
”ilosofisempi? kuin edellinen puhe; rakkaus on tämän mu- 
kaan vaarallista koska se on hulluutta. Kuitenkin Sokrates 
lopettaa kesken tyytymättömänä suoritukseensa, ja käykin 
ilmi että tällainen käsitys rakkaudesta on harhauttava ja 
suorastaan jumalaton: Sokrateen sisäinen ääni kieltää häntä 
poistumasta ennen kuin hän on puhdistautunut (242c). Hän 
esittää nyt Faidrokselle ”palinodian', rakkautta ja sielua 
käsittelevän kokonaan toisenlaisen puheen, joka muodostaa 
teoksen myyttis-filosofisen keskiosan (244a—257b). Rakkaus 
määritellään jumalalliseksi hulluuden lajiksi, samoin kuin 
runoilijan inspiraatio; esitetään uusi todistus sielun kuolemat- 
tomuudesta (245c-246a); sielua verrataan siivelliseen pari- 
valjakkoon ja ajomieheen, joka kosmisella lennollaan joutuu 
näkemään ideamaailman mutta saattaa kadottaa siipensä ja 
vaipua maahan; mutta rakkauden vaikutuksesta sielu saattaa 
kasvattaa uudet siivet. Toisin kuin Pitojen Diotiman esityk- 
sessä tämä jalostava rakkaus nähdään olennaisesti kahden 
henkilön välisenä suhteena. Kuvattu suhde on tietenkin 
Platonin piirin normiston mukaisesti homoseksuaalinen, mut- 
ta sen oleelliset piirteet voidaan yhtä hyvin soveltaa hetero- 
seksuaaliseen suhteeseen. 

Dialogin toisessa osassa käsitellään huomattavasti järjes- 

telmällisemmin erinäisiä retoriseen ja filosofiseen vaikutta- 
misprosessiin liittyviä kysymyksiä. Jos puhetaidolla pyritään 
vaikuttamaan sieluun, puhujan pitäisi olla selvillä siitä, johon 
hän vaikuttaa, ts. hänellä pitäisi olla teoria sielusta, ja hänen 
on rakennettava esityksensä tiedon ja määritelmien varaan. 
Ja siinäkin tapauksessa, että puhuja pyrkii saamaan asiat 
näyttämään milloin miltäkin, hänen tulee olla selvillä siitä, 
millaisia asiat ovat ja miten ne eroavat toisistaan. Tosiasiassa 
molemmat ehdot voidaan täyttää vain harjoittamalla dialek- 
tiikkaa. Sofistinen retoriikka ei tee niin ja siksi se ei ole 
mikään ”taito'. Filosofi, joka tuntee paremmin asioiden 
todellisen olemuksen, voisi helposti toimia menestyvänä 
sofistisen ihanteen mukaisena puhujana. Mutta hän ei alennu 
kalastamaan suosiota esittämällä sitä, mikä takaa suurim- 
man kannatuksen. Tieto ideain maailmasta sitoo hänet 
totuuteen (259e—-274b). Sokrates esittelee tässä yhteydessä 
(265c-266c) ns. dihaireettista dialektiikkaa yksiselitteisen 
käsitteenmuodostuksen välineenä. Aikaisemmissa esityksissä 
metodista (Faidon 99c-101d, vrt. Valtio VII 533a-541b) 
Platon kiinnittää pääasiassa huomiota vain siihen, että 
hypoteesi voidaan todistaa viittaamalla yleisempään lausee- 
seen, josta se seuraa. Faidroksessa esiteltävä ja sen jälkeen 
usein esillä oleva kaksiosainen käsitteenmuodostuksen mene- 
telmä on yritys ratkaista ongelmia, joita käsitteiden monise- 
litteisyys ja erilainen käyttö voivat aiheuttaa pelkästään 
yleisempään etenevässä metodologiassa. Niinpä Sokrateen 
ensimmäinen puhe on epäonnistunut, koska siinä — toisin 
kuin jälkimmäisessä — ei kiinnitetä huomiota siihen, että 
hulluus samoin kuin rakkauskin jakaantuu useisiin alalajei- 
hin. Dialektisen yhdistämisen ja erottamisen menetelmä 
ennakoi selvästi Aristoteleen formaalista logiikkaa. Tämän 
mukaan metodinen käsitteenmuodostus tapahtuu siten, että 
ensin määritämme ilmiöalan, joka näyttää kuuluvan saman 
käsitteen alaisuuteen. Sen jälkeen jaamme sen alalajeihin ja 
ne vuorostaan alalajeihin, kunnes meillä on yksiselitteinen 
merkitys tuolle käsitteelle ja sen alakäsitteille. 

Jaksossa annetaan ohimennen (266d-274b) meille arvokas- 
ta tietoa vanhimman kreikkalaisen retoriikan käsitteistöstä. 

Sitten Sokrates kohdistaa puoleksi leikillisen hyökkäyksen 
kirjoitettua sanaa vastaan: tämä on mykkä ja voi korkeintaan 
toimia muistiinpalauttamiskeinona, kun sen sijaan todellinen 
dialektiikka on elävän suullisen keskustelun varassa (274b- 
278b). 

Tämän viimeisen kannanoton välillinen kohde on Platonin 
aikalainen, reettori Isokrates, jolle dialogin lopussa lähete- 
tään näennäisen kohteliaat mutta ironiset terveiset. Itselleen 
Sokrates toivoo paikan Pan-jumalalta »sisäistä kauneutta». Ja 
sitten on jo aika palata kaupunkiin. 


Selityksiä 


227ab Lysias (k. n. 380 eKr.) on sen Kefaloksen poika, jonka 
kodissa Valtio-teoksen keskustelu käydään. Hän oli Ateenan 
tunnetuimpia puhujia; hänen laajasta tuotannostaan on säily- 
nyt 31 puheen kokoelma, joukossa epäperäisiä teoksia. Vrt. 
230e. — Akumenos on lääkäri, Pidoissa esiintyvän Eryksi- 
makhoksen isä. Morykhos ja ilmeisesti myös Epikrates olivat 
tunnettuja ylellisestä elämästään. Olympion on Akropoliin 
kaakkoispuolella oleva Zeun temppeli, joka oli tähän aikaan 
vielä keskeneräinen. 

227b Pindaros, Isthmia 1,1. 

227c Sokrates ja Faidros lähtevät kulkemaan Ateenan 
muurien ulkopuolelle kaakkoon päin (229a). 

227d Herodikos, megaralainen lääkäri, oli suositellut kun- 
tourheilua, johon kuului heittäytyminen vasten kaupungin 
muuria. 

228b Korybantit, vrt. Kriton 54d. 

228d Väljän viitan laskoksiin saattoi kätkeä papyruskää- 
rön. 

229a ITlissos-joki virtaa Ateenan nykyisen keskustan kaak- 
koispuolella. 

229D—230a Taru Boreaasta, Pohjoistuulesta, ja Oreithyia- 
nymfistä on moniselitteisyydessään esimerkki miclikuvituk- 
sellisuudesta, joka kuuluu kaunokirjallisuuden olemukseen. 
Kohdassa 229d mainitut taruolennot samoin kuin tultasyök- 

sevä Tyfon-hirviö (230a) lisäävät selittämättömyyttä tunnel- 
maan. 

230b-d Platonin kuvaus idyllistä plataanin varjossa on 
klassinen, mutta sen parodisia piirteitä ei ole aina nähty. 
Kuvauksen sensualismi on tässä perinteinen, runoudesta 
lainattu aines. Sokrates joutuu kaupunkilaisena irrationaali- 
sen (ja siis arveluttavan) tunnetulvan valtaan. — »Siveyden- 
puu»: puun kokoinen pensaan laji (Vitex agnus castus), jonka 
oksien uskottiin varjelevan eroottiselta viettelykseltä. — Akhe- 
loos on jokien suojelusjumala, jota joskus (vrt. 263d) pide- 
tään nymfien isänä; nymfit ovat alun perin lähteiden ja 
purojen haltiattaria, joiden uskottiin saattavan uhrinsa hur- 
miotilaan tai järjiltään (vrt. 238d, 24 le). 

230e Emme tiedä, onko Lysias todellisuudessa tämän 
puheen kirjoittaja; melko yleisesti arvellaan, että Platon on 
sen kirjoittanut Lysiaan tyyliin. 

234d Faidroksella on taipumusta ?opastaa? sinne missä uhri 
menettää arvostelukykynsä; vrt. 230b-d. 

235cd Sokrates tuntee voivansa pitää puheen, joka olisi 
esteettisessä mielessä vähintään yhtä hyvä kuin Lysiaan. 
Mutta tavallisesti *esteettisiksi? katsotut ominaisuudet ovat 
luonteeltaan irrationaalisia, olivatpa ne sitten esikuvilta lai- 
nattuja tai inspiraatiosta peräisin (vrt. alh. 237d—238d ja Ion 
533c-536d). Sapfo, Kreikan huomattavin naisrunoilija (500- 
luvun alussa eKr.) ja Anakreon (500-luvun keskivaiheilla) 
edustavat tässä lähinnä eroottista runoutta. »Proosakirjaili- 
jalla» Sokrates luultavasti tarkoittaa epämääräisesti jotakin 
reettoria. Myöhemmin (244a) Sokrates kuitenkin sanoo Faid- 
rosta puheen aikaansaajaksi. 

235de Ateenan arkonttien (hallituksen jäsenten) oli vannot- 
tava, että he pystyttävät kultaisen patsaan, jos he rikkovat 
Solonin lakeja. 

236b Korintin hallitsijan Kypseloksen (600-luvulla eKr.) 
jälkeläisten sanotaan pystyttäneen Olympian Zeun temppe- 
liin puisen arkun. Tämän vieressä oli vanha kullattu Zeun 
patsas, johon Sokrates nyt Faidroksen mielikuvituksessa 
samastuu. | 

236c Osat ovat ikäänkuin vaihtuneet; Faidros lainaa 

Sokrateen sanoja (228a—c). 

236d »Mitä tarkoitan»: usein lainattu Pindaroksen säe (vrt. 
Menon 76d). | 

237a Pään peittäminen saattaa ikivanhan uskomuksen 
mukaan torjua pahaa; tässä se samalla osoittaa Sokrateen 
(näennäistä) ujoutta. Itse asiassa Sokratesta hävettää jo tässä 
vaiheessa puheen sisällys. On kyseenalaista, pääsevätkö 
Runottaret, joita edustavat puissa sirisevät kaskaat (259b-d, 
262d) ja joita Sokrates puheensa alussa kutsuu avukseen, 
välittämään hänelle muuta kuin irrationaalista inspiraatiota 
(vrt. 238cd, 245a). Korostetun mielivaltainen tulkinta Muu- 
sain runollisesta epiteetistä Ligeiai, joka myös tuo mieleen 
kaskaiden sirinän (kohdassa 230c on tätä kuvattu sanalla 
ligyros kirkas”), alleviivaa jo puheen alussa sitä, että Platon 
ei ole tosissaan. Ligya on luultavasti myyttinen maa. 

237d—238c Halun vastakohtana on Sokrateen erittelyssä 
»mielipide» (doksa) eikä Platonin filosofian edellyttämä ratio- 
naalinen 'tieto?. Liiaksi ”inspiroitunut? (vrt. 238cd) dihaireetti- 
nen käsitteiden erottelu johtaa rakkauden (erös) määrite!- 
mään, joka osoittautuu jumalattomaksi (242b-e). Leikittele- 
vässä paradoksissa piilee inspiraatio-käsitteeseen kohdistu- 
vaa ironiaa. 

238d Dityrambi, Dionysos-jumalan kulttilaulu, on kaikkein 
haltioutunein runoudenlaji yleisen käsityksen mukaan. Nym- 
fien vaikutus ihmiseen on samantapainen kuin viinin juma- 
lan; myös Muusat ovat Platonin edustaman käsitystavan 
mukaan nymfejä. 

241cd »Kuin susi» jne.: todennäköisesti sananlasku, joka 
noudattaa heksametrimittaa. Heksametrirunous on arvok- 
kaampaa kuin vapaamuotoinen dityrambi. Alempana (24le) 
esiintyvä leikillinen viittaus tähän tarkoittaa, että puhe on 
muuttumassa todella runoudeksi myös muodon puolesta. 

242ab Maininta Faidroksen ja Simmiaan puheharrastuk- 
sesta on ollut tapana tulkita leikilliseksi viittaukseksi Plato- 
nin dialogeihin Pidot (vrt. 177a) ja Faidon (vrt. 85c). 

242bc »Merkki jumalalta»: Sokrateen ns. daimonion (vrt. 
Apologia 24bc, 31d, 40a). 

242cd Ibykos (500-luvun keskivaiheilla eKr.) oli mm. 

kuorolauluistaan tunnettu runoilija. 

242de Sokrates painottaa Rakkauden jumalallista luonnet- 
ta hieman toisin kuin Pidoissa (202c—-204a). 

243ab Stesikhoros: Ibykosta vanhempi kuorolyyrikko, jon- 
ka runoista on säilynyt vain harvoja katkelmia. Hänen 
Palinodia (”Peruutuslaulu”) -nimisestä runostaan emme tiedä 
juuri muuta kuin mitä Platonin leikittelevästä kertomuksesta 
tuntuu käyvän ilmi. Peruutuslaulun mukaan tarun Helena ei 
ollutkaan Menelaoksen vaimo eikä häntä ryöstetty Troijaan, 
kuten homeerisessa runoudessa edellytetään. Tapansa mu- 
kaan Platon kohdistaa ohimennen pienen ilkeyden Homerok- 
seen. Mutta sokeudella ja näön palauttamisella on tässä myös 
symbolinen merkitys. Ja koska Stesikhoroksen (ja Ibykoksen) 
edustama kuorolyriikka: on Platonin näkemyksen mukaan 
(vrt. Valtio X 607a, Lait VII 800e—-802e) ainakin potentiaali- 
sesti parempaa runoutta kuin dityrambi, lemmenlyriikka (vrt. 
edellä 235c) ja epiikka (heksametrirunous, vrt. 241e), on 
mahdollista, että Stesikhoroksen esiintuominen tässä samalla 
ikään kuin symbolisoi siirtymistä ”huonommasta? ?parem- 
paan’ inspiraatioon; vrt. 244a. 

244a Edellinen puhe on Faidroksen siinä mielessä että hän 
on ollut sen aikaansaaja (vrt. 235c). Stesikhoros on uuden 
puheen ?aikaansaajana kenties luotettavampi ainakin sikäli, 
että hän on ymmärtänyt toimia hurskaasti. Pilailu on kuiten- 
kin tässäkin etualalla, kuten tuntuu käyvän ilmi mm. juhla- 
vaa tyyliä parodioivasta isän ja kotipaikan mainitsemisesta. 
Nimiin liittyy myös etymologisoivaa leikittelyä. Nimien 
Faidros, Pythokles, Myrrhinus (kylä Attikassa) ja Stesikho- 
ros tarjoamat assosiaatiot ovat tosin melko moniselitteisiä, 
mutta Eufemos (jonka Platon on saattanut itse keksiä) 
merkitsee selvästi »hurskaasti puhuvaa», ja Sisilian Himera- 
kaupungin nimi on näennäisessä yhteydessä sanaan himeros, 
halu”, *eroottinen kaipaus? (vrt. 251c). 

244ab Delfoin haltioitunut papitar, Pythia, ja luoteis-Krei- 
kan Dodonan puhuva tammi (2750) olivat Kreikan tärkeim- 
mät oraakkelit. Sibylla on epämääräisempi, laajalti mytologi- 
nen naisprofeettojen yleisnimitys. 

244b-245c On mahdoton määrittää tarkkaan, mikä oli 

Platonin henkilökohtainen käsitys jumalallisesta hulluudes- 
ta? ja inspiraatiosta, sillä hän ei ole koskaan (lukuunottamat- 
ta ehkä vaikeasti tulkittavaa kohtaa Lait IV 719c) täysin 
vakavissaan käsitellessään näitä kysymyksiä; vrt. Ion. Koh- 
dassa esitettyjen '?etymologioiden? mielivaltaisuudesta Platon 
on ilmeisesti tietoinen; vrt. Kratylos. 

245c-246a Tässä esiintyvä sielun kuolemattomuuden to- 
distus perustuu siihen, että sielu liikuttaa itse itseään, ts. se on 
itse liikkeen selitysperuste ja sellaisena itse alkamaton ja 
loppumaton. Tämä todistus ei esiinny Platonin aikaisempien 
todistusten joukossa (vrt. Faidon, Valtio X 608d-610a), 
mutta kyllä Lait-teoksessa (X 894b—-896d). Todistus perustuu 
todennäköisesti filosofi Alkmaionin (n. 500 eKr.) oppiin 
sielun luonteesta. Se on vaikuttanut Aristoteleen todistukseen 
liikkeen ikuisuudesta ja liikkumattomasta liikuttajasta (ks. 
esim. Fysiikka VIII, 6, 258b10—2594a6) ja sitä kautta mm. 
Tuomas Akvinolaisen kolmanteen Jumalan olemassaolon 
todistukseen (Summa theologiae I, g. 2, a. 3). 

246a—-256d Myytti sielun kohtalosta muistuttaa eräiltä osin 
Valtion loppumyyttiä (X 615d-6210). Siivellinen Rakkaus 
samoin kuin siivelliset hevoset ja siivelliset vaunut on suosittu 
aihe Kreikan taiteessa; Platonin esityksessä siivet kuuluvat 
epämääräisesti koko valjakolle. — Sielun kolmijako (vrt. 
Valtio IV 439a—441c) perustuu empiiriseen havaintoon siitä, 
että ihmisellä voi olla ristiriitaisia haluja ja tunteita, joiden 
valinnassa hänen on käytettävä harkintaa. Ihmisiin joutuvat 
ikuiset sielut näyttävät alun alkaen eroavan jumalista niin, 
että niiden olemukseen kuuluu ideain katselusta poispäin 
vetävä huono hevonen, jonka kesyttäminen on filosofian 
kasvatuksellinen tehtävä. Myytti sisältää konkreettisen esi- 
tyksen ideain ontologisesta asemasta ja mieleenpalautumises- 
ta (anamnesis, vrt. Menon ja Faidon) Kauneuden sanotaan 
tässä yhteydessä helpoimmin palauttavan mieleen ideain 
maailman. 

246e Kahdentoista olympolaisen jumalan johtamat taivaal- 
liset armeijat edustavat mahdollisesti jollakin tapaa itämaisen 
astrologian ns. eläinradan kahtatoista merkkiä. Platonin 
maailmankuvan yksityiskohdat jäävät kuitenkin hämäriksi 

tässä teoksessa (vrt. Faidonin loppumyytti ja Timaios). 

248c Adrasteia: luultavasti orfilaisessa mytologiassa esiin- 
tynyt Kohtalottaren nimitys. 

249a, c Filosofinen rakkaus, mysteerit, ym.: todennäköises- 
ti viittauksia Pitoihin (esim. 211b, 210a). 

251c Kaipaus»: himeros (vrt. 244a). 

252b Tässä siteeratut heksametrisäkeet ovat mahdollisesti 
Platonin itsensä sepittämiä. Kohta on muutenkin täynnä 
pilailua. Homeridit olivat homeerisen runoperinteen vaalijoi- 
ta, jotka pyrkivät säilyttämään tekstin puhtaana. Nimi 
Pteros, jota jumalat muka käyttävät Eros-nimen sijasta, on 
johdettu sanasta pteron, sulka”, 'siip?. 

252e »Zeun kaltaista»: alkutekstissä on käytetty adjektiivi- 
muotoa dion, jonka on arveltu sisältävän viittauksen Platonin 
syrakuusalaiseen ystävään Dioniin. Tietojemme mukaan Pla- 
ton oli toivonut Dionin sisarenpojan Dionysioksen kehitty- 
vän filosofikuninkaaksi. Vrt. 7. kirje. 

253a Eroottinen ja runollinen inspiraatio ovat sukua; vrt. 
myös Ion 534a. 

253d »Totuus ja hyvä maine»: kreikassa sanaleikki, joka 
perustuu siihen että doksa merkitsee paitsi 'mainetta? myös 
*mielipidettä? (joka saattaa lähennellä oikeata tietoa; vrt. 
Menon 96e-99c). . 

253e-256e Myöhempien aikojen käsitys ?platonisesta rak- 
kaudesta? perustuu vielä vähemmän tähän psykologisesti 
merkittävään kuvaukseen rakkaussuhteen ristiriitaisista tun- 
nelmista kuin Pitojen Sokrateen puheeseen. 

256b Olympian painiotteluissa oli vastustaja voitettava 
kolme kertaa; vrt. myös 249a. — ”Kunniaa rakastava” (filoti- 
mos) on sijoitettu Valtion VIII kirjan arvojärjestelmän mu- 
kaan viisautta rakastavan’ (filosofos) alapuolelle. 

257b Lysiaan veli Polemarkhos näyttää kuuluneen Sokra- 
teen piiriin (vrt. Valtio I), mutta mikään ei viittaa siihen, että 
Lysiaan rakastaja? Faidros olisi koskaan kääntynyt filoso- 
fiaan. 

257c »Kynäilijä»: logografos tarkoitti terminä henkilöä, 
joka ammatikseen kirjoitti puheita toisten pidettäviksi; Sok- 
rates käsittää sen kuitenkin laajemmin. 

258b »Teatteri» symbolisessa merkityksessä. Poliitikon 
»puhe» eli virallinen asiakirja on Sokrateen mukaan verratta- 
vissa reettorin tai runoilijan tuotteeseen, jonka tekijä (poietes, 
joka tarkoittaa erityisesti runoilijaa) todellakin saattaa esiin- 
tyä teatterissa. 

258c Lainsäätäjät Lykurgos ja Solon mainitaan usein 
yhdessä (vrt. Pidot 209d); Dareios (k. 486 eKr.) lujitti 
Persian valtion organisaatiota. 

258e »Fi mitään kiirettä»: pregnantti viittaus filosofin 
joutoaikaan (skhole), vrt. Theaitetos 172c. 

259ab Seireeneistä kerrotaan Odysseian 12. laulussa. 
Kreikkalaiset suhtautuivat usein kaskaiden sirinään samoin 
kuin pohjoisemmat kansat linnunlauluun. 

259b-d Myytti kaskaista, jonka Platon on todennäköisesti 
keksinyt, johdattaa keskustelun retoriikkaan: pelkästään kor- 
vaa miellyttävän kuuntelu sopii parhaiten lampaille. Yhdek- 
sän Muusan eri tehtävät yksilöidään tarkemmin vasta helle- 
nistisellä ajalla. Platon etymologisoi joitakin nimiä: Terpsik- 
hore on »Kuoroilla miellyttävä», Erato »Rakkauden muusa», 
Kalliope »Kauneuden näkijä» (vrt. 250b), Urania »Taivaan 
muusa». 

260e »Pelkkää käytäntöä»: vrt. 270b ja Gorgias 463b. 

261bc Nestor ja Odysseus ovat leikillisiä esimerkkejä 
perinteisestä puhetaidosta, Palamedes (niinikään Troijan ta- 
rupiiriin kuuluva hahmo, tunnettu myös keksijänä) häikäile- 
mättömästä oveluudesta ja kekseliäisyydestä. Gorgias (vrt. 
Gorgias-dialogi), Thrasymakhos (vrt. Valtio I) ja Theodoros 
(vähemmän tunnettu puheteoreetikko, kotoisin Byzantionista, 
vrt. 266e) edustavat Sokrateen ajan retoriikkaa. 

261d »Elealainen Palamedes» ilmeisesti tarkoittaa filosofi 
Zenonia (vrt. Parmenides-dialogi), jota pidettiin ?eristiikan' 
(vrt. Euthydemos-dialogi) isänä. 

263d Sokrates on muka esittänyt ensimmäisen puheensa 
nymfien ja (auringonpistoa aikaansaavan) Pan-jumalan vai- 
kutuksen alaisena; vrt. 279b. Akheloos saanee samalla 
edustaa Platonin aina vastustamaa »kaikki virtaa» -asennetta: 
Hermes on myös huijarien jumala. 

264c-e Kysymys puheen *elimellisyydestä? liittyy alempa- 

na esitettyyn ajatukseen, että ainoastaan suullinen esitys on 
elävää”. — Midas on puoleksi tarunomainen kuningas. Sokra- 
teen lainaaman heksametrisen hautakirjoituksen alkuperää ei 
tunneta. Runo ei ole elimellinen kokonaisuus, koska ensim- 
mäinen ja viimeinen säe voivat vaihtaa paikkaa. 

265bc »Myyttinen hymni»: ehkä leikillinen viittaus siihen 
mitä Valtiossa (X 607a) on sanottu ihannevaltioon hyväksyt- 
tävästä kirjallisuudesta. 

265c-266c Dialektisen yhdistämisen (synagöge) ja erotta- 
misen (dihairesis) menetelmän esittely. On epävarmaa tar- 
koittaako ideä 265d lajikäsitettä vai nimenomaan »ideaa». 

266d—267d Katsaus retoriikkaan parodioi samalla retorii- 
kan teorian käsitteistöä. — Theodoros kirjoitti retoriikan 
oppikirjan, josta on säilynyt vain epäsuoria tietoja kuten 
yleensä muidenkin tässä mainittujen henkilöiden teoksista. 
Euenos on muutenkin Sokrateen pilailun kohteena (Apologia 
20b, Faidon 61b). Tisiasta pidettiin Gorgiaan opettajana ja 
yhtenä retoriikan ja todennäköisyystodisteen keksijöistä (vrt. 
273a). *Semantikko' Prodikos (vrt. esim. Kharmides 163d) on 
sofisti samoin kuin Hippias (joka Protagoraassa 338ab käyt- 
tää tyhjänpäiväisen puheenvuoron puheiden pituudesta). Po- 
los tunnetaan melkein yksinomaan Gorgias-dialogista. Li- 
kymnioksesta tiedetään perin vähän. Khalkedonin mestari on 
Thrasymakhos (vrt. 261c). 

268a Akumenos, ks. 227a. 

269a Adrastos oli Argoksen kaunopuheinen tarukuningas. 
—269e On otettava huomioon, että Platon on Gorgiaassa 
(515c-516d) käytännöllisesti katsoen tuominnut Perikleen 
poliitikkona. 

270a Anaksagoras oli Perikleen aikainen luonnonfilosofi ja 
sofisti; ks. Faidon 97b. 

270c Hippokrates, Kos-saaresta kotoisin oleva lääkäri ja 
»asklepiadi» (lääketaidon jumalan perinteeseen vihitty), oli 
Sokrateen aikalaisia. Hänen nimissään on säilynyt laaja 
lääketieteellisten teosten kokoelma, mutta hänen aitoperäis- 
ten oppiensa identifiointi on vaikeaa. 

273c Se »joku muu», johon tässä viitataan Tisiaan lisäksi, 
on mahdollisesti Tisiaan yhteydessä usein mainittu Koraks- 

niminen reettori, jonka *korppia? (kuolemanlintua) merkitsevä 
nimi on muka pahaenteinen. 

273e »Meitä viisaampia»: mahdollisen sitaatin alkuperä on 
meille tuntematon. 

274b »Askarteleminen»: kohta ei ole yksiselitteinen, mutta 
Sokrates joka tapauksessa tarkoittaa, että puhuminen on 
kirjoittamista tärkeämpää toimintaa (vrt. myös 278b.). 

274c—-275b Myytti Theuthista on (samoin kuin kaskas- 
myytti 259b-d) todennäköisesti Platonin keksimä. Theuth 
lienee samastettavissa egyptiläiseen Thoth-jumalaan, joka 
vastaa kreikkalaisten Hermestä (keksijänä myös mm. Pala- 
medesta). Platon näyttää edelleen samastaneen Thamus-ku- 
ninkaan Ammon-jumalaan. Kohta on tosin tekstikriittisesti 
kiistanalainen. — Platonin arvostelu kirjoitettua tekstiä koh- 
taan liittyy Faidros-dialogissa keskeiseen monimerkityksi- 
syyden ongelmaan. Kun teksti joka tapauksessa sisältää 
monimerkityksisiä käsitteitä, se tarvitsisi kirjoittajansa selvit- 
tämään, mitä mikin kohta todella tarkoittaa. 

276b »vAdoniksen ruukut»: ruukkuja joissa kasvatettiin 
kasveja hedelmällisyyden jumalan Adoniksen kulttimenoja 
varten. 

277e Rapsodit, ks. Ion. 

278de Kirjoitettujen puheiden äärimmäisen tarkka viimeis- 
teleminen oli tunnusomaista reettori Isokrateelle (436—338 
eKr.), kuten myös hänen säilyneistä kirjoituksistaan voidaan 
päätellä. Isokrateen ja Platonin välit olivat pikemminkin 
jännittyneet kuin hyvät (vrt. Euthydemos 305b-e). Platonia 
varmaan ärsytti mm. se, että Isokrates sanoi yleissivistyksel- 
listä kasvatusohjelmaansa »filosofiaksi». ?Enteellisestä? ter- 
vehdyksestä ei puutu ironiaa. 

279ab Ihmisiä kiusaava mutta karjaa suojeleva luonnon- 
haltija Pan on jo riettaan naamansa ja pukinhahmonsa 
johdosta vähemmän sovelias antamaan kauneutta”. Rukouk- 
sen leikillisiä assosiaatioita on tulkittu eri tavoin. Joka 
tapauksessa on pidettävä mielessä, että Sokratesta verrattiin 
rumaan seileeniin tai satyyriin, jonka sisässä on jotakin 
kaunista ja kallisarvoista (Pidot 215ab, 2164). 

S.K. H.T. 


397 


Parmenides 


Ideaopin kritiikkiä ja monimutkaisia loogis-dialektisia harjoi- 
tuskuvioita sisältävä Parmenides-dialogi sijoitetaan tavalli- 
sesti Platonin myöhäiskauden avaukseksi 360-luvulle eKr. 
Aiemmin usein epäiltyä aitoperäisyyttä ei ole nykyään 
yleensä asetettu kyseenalaiseksi. Parmenideen luontevin paik- 
ka tuntuu olevan Faidonin ja Valtion pääosan jälkeen mutta 
ennen Theaitetos- ja Sofisti-dialogeja. 

Dialogin ongelmallisuutta lisää se, että se jakaantuu kah- 
teen selvästi erilaiseen osaan. Ensimmäinen osa on epäsuo- 
rasti selostettu, suhteellisen eloisa keskustelu kolmen päähen- 
kilön kesken; toinen osa (alkaen 137c) on suoran dialogin 
muotoon pantu, Parmenideen pitkä ja abstrakti looginen 
todistusketju, joka liittyy edelliseen varsin löyhästi. On syytä 
epäillä että osat eivät ole alun perin kuuluneet yhteen. 

Draamallisessa asetelmassa ja henkilöhahmoissa on osit- 
tain leikillistä symboliikkaa. Jo poikkeuksellisen epäsuora 
tie, jonka kautta selostus keskustelusta on muka välittynyt 
(vrt. Pidot), on omiaan heti alussa varoittamaan lukijaa siitä, 
että ollaan etääntymässä kauas tavanomaisesta sokraattises- 
ta ilmapiiristä. Selostus koskee väitettyä (mutta jo kronologi- 
sista syistä epätodennäköistä) tapaamista iäkkään Parmeni- 
deen, keski-ikäisen Zenonin ja aivan nuoren Sokrateen välil- 
lä; keskustelua johtaa Parmenides. Keskustelusta on kertonut 
muuan läsnäolleista henkilöistä, Pythodoros (joka on meille 
jokseenkin tuntematon), Platonin nuoremmalle velipuolelle 
Antifonille, joka on myöhemmin toistanut kertomuksen 

eräälle Kefalokselle. Tämä Kefalos selostaa sen nyt uudelleen 
jollekin anonyymille kuulijakunnalle. Kefalos on kotoisin 
Joonian Klazomenaista eikä häntä siis pidä samastaa siihen 
Kefalokseen, jonka kotona Valtio-teoksen keskustelu käy- 
dään. Mutta riippumatta siitä, onko Platon kenties keksinyt 
Parmenides-dialogiinsa uuden Kefaloksen, tämän esiintuomi- 
nen vihjannee että nyt aiotaan poiketa Valtion edustamista 
ajatuskaavoista; kytkentä Valtioon käy näet ilmi siitä, että 
Platonin veljet Adeimantos ja Glaukon, jotka näyttelevät 
keskeistä osaa Valtion keskustelussa, mainitaan heti Parme- 
nideen alussa (jossain määrin vastaavanlainen kytkentä Val- 
tioon suoritetaan muuten Timaioksen alussa). Lisää mystifi- 
kaatiota tuo kuvaan dialogin Aristoteles, eräs 400-luvun 
vähemmän tunnettuja poliitikkoja (127cd), josta transitiojak- 
sossa (137bc) tehdään Par.nenideen keskustelukumppani 
teoksen toista osaa varten: on tuskin mahdollista kieltää, että 
tämä Aristoteles edustaa myös ja nimenomaan sittemmin 
tunnettua filosofia, joka 17-vuotiaana v. 367 eKr. liittyi. 
Platonin piiriin. 

Filosofi Parmenides, joka tämän dialogin mukaan oli 
65-vuotias n. v. 450 eKr. (127bc; luotettavampia ajoituspe- 
rusteita ei ole), oli eteläitalialaisen Elean filosofikoulukunnan ` 
perustaja, yksi parhaiten tunnettuja esisokraatikkoja. Parme- 
nides julisti oppinsa meille osittain säilyneessä opetusrunos- 
sa. Runossa erotetaan kaksi tietä jotka filosofilla on valitta- 
vanaan. Totuuden tie selostaa mitä todella on olemassa; 
väärä tie johtaa siihen mitä ei ole. Ainoastaan totuuden tiestä 
voi puhua, sillä kaikki puhe on puhetta jostakin joka on. Siitä 
mitä ei ole ei voi puhua, sitä ei voi ajatella eikä lainkaan 
käsittää. Tätä teesiä kutsuttakoon Parmenideen teesiksi. Se 
muodostaa erään kreikkalaisen filosofian huomattavimmista 
pulmakysymyksistä. Totuuden tiessä Parmenides edelleen 
ilmoittaa, että todellisuus on yksi ja jakamaton. Siitä seuraa 
että se on muuttumaton, aina paikoillaan pysyvä, äärellinen 
ja muodoltaan virheetön pallo. Todellisuus on yksi, eikä 
mitään ole monta. 

Parmenideen oppilas Zenon tunnetaan parhaiten liikettä ja 
lukua koskevista paradokseistaan. Perusluonteinen on Zeno- 

nin lukua koskeva antinomia, joka myös valaisee Zenonin 
argumenttien rakennetta: 


Jos olemassa on monta, niitä täytyy olla niin monta kuin niitä on, ei 
enemmän eikä vähemmän. Mutta jos niitä on niin monta kuin niitä on, 
niitä on äärellinen määrä. 


Jos olemassa on monta, niitä on ääretön määrä. Sillä olemassa olevien 
välissä on aina toisia, ja näiden välissä taas toisia. Ja siten olemassa olevia 
on ääretön määrä. 


Ristiriidasta voidaan päätellä, että todellisuus ei ole monta 
vaan yksi. Siten Zenonin todistukset johtavat samaan tulok- 
seen kuin Parmenideen. 

Zenonin menetelmä, jota esitellään dialogin johdannossa 
(127d—128€e), on epäsuoran todistuksen menetelmä, jonka 
kehittäjäksi hänet perinteellisesti mainitaan. Zenonin todis- 
tusten rakennetta seurataan dialogin toisessa osassa. 

Metodisten tarkastelujen jälkeen keskustelu siirtyy dialogin 
varsinaiseen puheenaiheeseen (129a). Sokrates hahmottelee 
elealaisille Platonin keskikauden ideaopin peruspiirteet. Par- 
menides kysyy hämmästyneenä, onko Sokrates keksinyt sen 
itse. Sokrateen vastaus on monimielinen. 

Ideaoppi on yksityiskohtaisemmin selostettu Faidon-dialo- 
gissa (vrt. myös Menonissa selostettu anamnesis sekä Valtio 
VI-VII). Teoria tekee mahdolliseksi tiedon saavuttamisen 
huolimatta näkyväisen maailman alituisesta muuttuvuudesta. 
Luulo (mielipide, käsitys) ja tieto eroavat toisistaan objek- 
tiensa suhteen. Tieto kohdistuu ikuisiin ja muuttumattomiin 
ideoihin, kun taas näkyväisestä maailmasta, aistimaailmasta, 
voi parhaimmillaan olla vain tosia käsityksiä, ei varsinaista 
tietoa. Teoria ei kuitenkaan tyystin kiellä aistimaailman 
todellisuutta. Näkyvät objektit saavat ominaisuuksia ja säi- 
lyttävät ne osallistuessaan muuttumattomiin ideoihin ja 
muuttuvat tai katoavat vaihtaessaan tai menettäessään osalli- 
suuttaan ideoihin. 

Platonin ideoista käyttämät sanat eidos, ideä ja (myöhem- 
min) genos merkitsevät oikeastaan hahmoa, muotoa, tyyppiä 
tai lajia. Idea» on Platonilla käsitettävä teknilliseksi termik- 

si. Sillä ei Platonin käytännössä ole nykyisiä psykologisia 
konnotaatioita. 

Parmenideen opetuksista Platonin filosofia eroaa kahdessa 
tärkeässä suhteessa. Järjellinen maailma ei ole yksi ja 
jakamaton, vaan koostuu joukosta erillisiä ideoita. Toisaalta 
aistimaailma ei ole tyystin epätodellinen, vaan ympärillämme 
olevat objektit osallistuvat ideoihin vaihtelevassa määrin. 
Aistimaailman näennäinen ristiriitaisuus selitetään osalli- 
suusteorian avulla. Ideat eivät voi saada toisensa poissulke- 
via attribuutteja, mutta näkyväiset objektit voivat osallistua 
vastakkaisiin ideoihin. Sokrateen mielestä selitykselle olisi 
kohtalokasta, jos sama hämmennys osoittautuisi vallitsevan 
ideoiden kesken. Kommentti on tärkeä dialogin kokonaisra- 
kenteen kannalta, kuten myöhemmin nähdään. 

Molemmat mainituista piirteistä ovat vastoin Parmenideen 
keskeisiä teesejä. Siksi on luonnollista, että juuri Parmenides 
saa' arvostella seuraavassa näitä oletuksia. 

Parmenideen ensimmäinen kysymys (130bc) koskee ideoi- 
den lukua. Millä kaikella on ideoita? Parmenideen ehdotus- 
ten järjestys vastaa ideateorian kehityskulkua. Eettisten 
ideoiden jälkeen varmimpia ovat yleiset matemaattis-loogiset 
käsitteet. Platon lienee ollut epävarmempi luonnon lajikäsit- 
teiden asemasta, puhumattakaan sellaisista satunnaisista yh- 
distelmistä kuin muta tai lika. Myöhemmin Timaios-dialogis- 
sa eritellään aistimaailman rakennetta eräänlaisen atomiteo- 
rian avulla, joka on omiaan rajoittamaan luonnon perusai- 
nesten lukumäärää. 

Parmenides jättää pian tämän kysymyksen rauhaan ja 
ryhtyy tutkimaan väitettyä osallisuussuhdetta ideoiden ja 
aistimaailman välillä (131a). Esineellis-paikallinen ajatteluta- 
pa tekee osallisuussuhteesta ongelmallisen. Joko yksi ja sama 
idea sisältyy samalla kertaa moneen eri objektiin, jolloin se ei 
enää voi olla yksi, tai idea levittäytyy purjeen tavoin 
useamman olion ylitse, ja kukin niistä saa osakseen vain osan 
ideasta. 

Seuraava argumentti (132a) kehittää paljon vakavamman 
paradoksin. Kyseessä on kuuluisa ns. kolmannen miehen 
todistus (johon myös Aristoteles viittaa esim. Met. I 990b17). 

Kolmannen miehen todistuksessa näytetään, että osallisuus- 
malli taustaoletuksineen johtaa ristiriitaan sen perusotaksu- 
man kanssa, että kukin muoto on yksikäsitteinen. Valtio-dia- 
login lopussa (X 597c) Platon on soveltanut osallisuusteorian 
taustaoletuksia osoittaakseen, että muotoja on yksi kutakin. 
Jos jumala olisi luonut kaksi vuoteen ideaa, niitä yhdistä- 
mään tarvittaisiin kolmas, joka selittäisi edellisten kahden 
yhtäläisyyden; nuo kolme vaatisivat neljättä ja niin edelleen 
loputtomiin. Tämä olisi mieletöntä, joten muodot, ideat, ovat 
yksikäsitteisiä. 

Piilo-otaksumat tässä ovat toisaalta, että kaksi oliota joilla 
on jokin yhteinen ominaisuus ovat osallisena samaan ideaan, 
ja toisaalta että jokaisella idealla itsellään on edustamansa 
ominaisuus. 

Näkyväisten objektien osallisuus ideoihin käynnistää nyt 
regression. Ensimmäisestä oletuksesta seuraa, että isoja esi- 
neitä yhdistämässä on oltava niistä eriävä suuruuden idea. 
Mutta suuruuden idea on jälkimmäisen oletuksen perusteella 
Itse suuri. Silloin on oltava jälleen uusi olio, jonka nojalla 
suuret esineet ja suuruuden idea yhdessä ovat suuria. Näitä 
yhdistämään tuotetaan jälleen uusi idea, ja niin edelleen ad 
infinitum. 

Sokrates ehdottaa ensin (132b) konseptualistista ulospää- 
syä ongelmasta. Ehkä ideat eivät olekaan itsenäisiä objekteja, 
vaan ajatuksia. Regressio ei pääse alkamaan, sillä objektit ja 
niiltä yhdistävä tekijä eivät ole verrannollisia. Parmenides 
hylkää tämän ratkaisun kahdella perusteella. Ensinnäkin 
Parmenideen teesin mukaan kunkin ajatuksen on oltava 
ajatus jostakin. Ajatuksen objekti ei ole muuta kuin juuri 
idea. Sitä paitsi, jos objektit ottaisivat osaa ajatuksiin, kaikki 
olisi — osallisuusteesin nojalla — ajatusta. 

Torjuttuaan Sokrateen ehdotuksen Parmenides täsmentää 
kolmannen miehen todistusta seuraavasti. Faidonin opin 
mukaan ideat ovat esikuvia, joita näkyväiset oliot muistutta- 
vat tai jäljittelevät. Osallisuus perustuu idean ja objektin 
yhdenkaltaisuuteen. Suuret esineet osallistuvat suuruuden 
ideaan olemalla sen kaltaisia. Mutta yhdenkaltaisuuden seli- 
tykseksi tarvitaan kolmatta oliota, jota esineet ja idea 

yhdessä jäljittelevät, samoin perustein kuin postuloitiin idea 
alun alkaen. — Voidaan kysyä, eikö Platon ole tieten tahtoen 
monimutkaistanut ongelmaa valitsemalla esimerkiksi niin 
selvästi relatiivisen käsitteen kuin ”suuruus”. 

Osallisuusteorian pettämisestä näyttää koituvan pahoja 
seurauksia. Ellei ideoiden ja objektien suhdetta voi tyydyttä 
västi selittää, ideoiden ja aistien maailma uhkaavat eristyä 
toisistaan. 

Kuten Platon itse toteaa (133a), kolmannesta miehestä 
nähdään »minkälaisiin vaikeuksiin joudutaan, jos oletetaan 
ideoiden olevan itsenäisiä ja erillisiä olioita». Moderni johto- 
päätös on, että yleiskäsitteiden looginen tyyppi on erotettava 
objektien tyypistä. Platon ei kuitenkaan tee tätä johtopäätös- 
tä. Itsenäiset ideat säilyvät myöhemmässä tuotannossa mie- 
lekkään ajattelun ja keskustelun edellytyksenä. Niiden suh- 
detta aistimaailmaan on kuitenkin pyritty selvittämään toisel- 
ta kannalta esim. Timaios-teoksessa. 

Seuraa transitiojakso (135c-137c). Parmenideen nostatta- 
mat ongelmat näyttävät ylipääsemättömiltä. Mutta Parmeni- 
deen mielestä riittävän lahjakas ja kouliintunut filosofi voisi 
ne selvittää. Sokrateen virhe on, että hän koettaa selvitä 
ongelmista ilman riittävää harjoitusta dialektiikan taidossa. 
Tämä neuvo johtaa dialogin toiseen osaan. Parmenides 
suosittelee Sokrateelle harjoitusta nimenomaan hypoteesien 
dialektisessa tarkastelussa (ks. 136bc). 

Dialogin jälkiosa (alkaen 137c) on tällainen harjoitus. 
Oletuksen kohteena on Parmenideen filosofian Yksi. Jälkiosa 
jakautuu seuraaviin osiin. Vuoron perään tarkastellaan kahta 
vastakkaista olettamusta yhden olemassaolosta: yksi on, tai 
yksi ei ole. Kumpaakin hypoteesia käsitellään ensin yhden ja 
sitten muiden kuin yhden osalta. Jokainen näin saaduista 
neljästä tutkimusaiheesta jakautuu myönteiseen ja kielteiseen 
vaiheeseen. Myönteisessä vaiheessa osoitetaan, että puheenai- 
he on osallinen filosofisesti keskeisistä ideoista, kielteisessä 
näytetään että sillä ei ole osallisuutta niihin. Kussakin 
vaiheessa puheenaihetta tarkastellaan sekä suhteessa itseensä 
että suhteessa muihin, milloin hypoteesi niin sallii. Sisällys- 
luettelo on seuraavanlainen: 

Jos yksi on, 
mitä on sanottava yhdestä? 


— el osallisuutta ideoihin 137c 

— osallinen ideoista 142b 

(synteesi) 155e 
mitä on sanottava muista? 

— osallisia ideoista 157b 

— eli osallisuutta ideoihin 159b 
Johtopäätös myönteisestä hypoteesista 160b 


Jos yhtä ei ole, 
mitä on sanottava yhdestä? 


— osallinen ideoista 160d 

— eli osallisuutta ideoihin | 163b 
mitä on sanottava muista? 

— osallisia ideoista 164b 

— el osallisuutta ideoihin 165e 

Johtopäätös molemmista hypoteeseista 166c 


Parmenides-dialogin toinen osa on Platonin tuotannon vai- 
keaselkoisimpia jaksoja. Antiikista lähtien sille on tarjottu 
toisistaan räikeästi poikkeavia tulkintoja. Uusplatonistit luki- 
vat siitä metafyysisten oppiensa systemaattisen esityksen. 
Todistuksen peräkkäiset vaiheet kuvastavat uusplatonisen 
Yhden materialisaatiota. Olevaisen yläpuolella oleva Yksi 
emanoituu olemassaolevaksi Järjeksi. Tästä syntyy maail- 
mansielu, ja niin edelleen hamaan olemattomuuteen saakka. 

Paljon myöhemmin Hegel näki Parmenides-dialogissa edel- 
täjänsä objektiivisessa dialektiikassa. Uusplatonistiset ja he- 
geliläiset tulkinnat ovat esimerkkejä Parmenides-dialogin 
metafyysisestä tulkinnasta. Toinen suuntaus tulkitsee Parme- 
nideen todistelut Platonin vastineeksi aikalaistensa ideaop- 
piin kohdistamaan kritiikkiin. Todistelujen on määrä näyttää, 
että vastustajien (”uuselealaisten”) oletus tai heidän logiikkan- 
sa johtaa vielä pahempiin paradokseihin. Tämänsuuntaisissa 
selitysyrityksissä on koko massiivinen todistusketju joskus 
hahmotettu filosofiseksi parodiaksi. Sellaista tulkintaa vas- 
taan on aiheellisesti huomautettu, että kysymyksessä olisi 
varmasti filosofian historian pitkästyttävin pila. 

Logiikan nousu nykyaikaisessa filosofiassa on herättänyt 
uutta mielenkiintoa Parmenideeseen ja muihin saman kauden 
dialogeihin (Kratylos, Theaitetos, Sofisti). Tähän käänteeseen 
kuuluu pyrkimys nähdä Parmenideen jälkiosassa ideateorian 
oman logiikan systemaattinen erittely ja implisiittinen arvos- 
telu. Platon osoittaa tämän tulkinnan mukaan ideaoppinsa 
loogiset heikkoudet johtamalla siitä Russellin paradoksiin 
verrattavia antinomioita. Tulkinnan valossa on yllättävää, 
että Platon ei myöhemmissä dialogeissa luovu teoriasta, 
jonka perusteet hän näin on murskannut. 

Painoa on vihdoin pantu dialogin rakenteelliselle epäyhte- 
näisyydelle ja katsottu, ettei dialogista tule etsiä yhtenäistä 
johtoaatetta. 

Varmin tulkintaperiaate on epäilemättä katsoa, mitä viittei- 
tä Platon itse antaa dialogin tulkitsemiseksi. Ensimmäisessä 
osassa tarjotaan ainakin neljä merkillepantavaa vihjettä. 
Ensiksi, kuten edellä todettiin, Platon on halunnut lukijan 
ymmärtävän, että ollaan etääntymässä Sokrateen esim. Fai- 
donissa ja Valtiossa antamasta opetuksesta. Sitten tulevat 
metodiset ohjeet. Zenonin menetelmän mukaan tarkastelta- 
vaa kysymystä valaistaan vuoron perään vastakkaisilta kan- 
noilta ja etsitään siten siinä piileviä ristiriitaisuuksia. Tätä 
systemaattista argumentaatiotapaa kokeillaan dialogin toi- 
sessa osassa. 

Kolmas viite koskee dialogin puheenaihetta. Avatessaan 
keskustelun Sokrates sanoo tulevansa hämmästymään, jos 
joku »ensin ottaa erilleen pelkät ideat sinänsä, kuten saman- 
laisuuden ja erilaisuuden ja ykseyden ja moneuden ja lepoti- 
lan ja liikkeen ja niin edelleen ja näyttää, että ne voidaan 
liittää yhteen ja erottaa». Dialogin toinen osa käy juuri 
Sokrateen osoittamaan tehtävään, tutkimaan ideoiden keski- 
näisiä suhteita. Parmenides-dialogi on ensimmäinen kokeilu 
sarjassa, jonka kuluessa Faidonin ideaoppi erillisine, jaka- 
mattomine muotoineen kehittyy toisiinsa kytkeytyvien ideoi- 
den systeemiksi. Valtio-dialogissa on pantu merkille, että 
ideat osallistuvat myös toisiinsa monin tavoin (esim. V 476a). 
Tutkimukset huipentuvat Sofistissa, jossa muotojen yhteen- 
kietoutuminen todetaan dialektisen keskustelun välttämättö- 

mäksi edellytykseksi (259e). 

Neljäs viite koskee dialogin jälkiosan tehtävää. Sen sano- 
taan olevan harjoitus, jonka avulla Sokrates voi päästä 
lähemmäksi Parmenideen nostattamien ongelmien ratkaisua. 
Todistusten lähempi tarkastelu tukee otaksumaa, että todiste- 
lut ovat kokeilunluontoisia. Dialogin jälkiosa on paljolti 
enemmän tai vähemmän todennäköisten filosofisten argu- 
menttien ja teesien luettelo. Monet käytetyistä argumenteista 
ja käsitellyistä ongelmista toistuvat Platonin myöhemmissä 
dialogeissa. Toiset ovat ilmeisen ?eristisiä? ja täydentävät 
ilmeisesti vain todistuksen rakennetta. On vaikea osoittaa 
mitään yksityistä filosofista teesiä, johon ristiriitojen kärki 
kohdistuisi. 

Argumenttien yksityiskohtainen analyysi luo kuitenkin 
runsaasti valaistusta Parmenides-dialogin alkuosan ja mui- 
den saman kauden dialogien ongelmiin. Siten Parmenideen 
dialektinen harjoitus palvelee vieläkin tehtäväänsä. 


Selityksiä 


126b Pyrilampes: ateenalainen, jonka kanssa Platonin äiti oli 
mennyt uusiin naimisiin. Muut johdannossa mainitut henkilöt 
on esitelty edellä. 

126c Melite: Ateenan kaupunginosa, Akropoliin länsipuo- 
lella. 

127a Ns. suuria Panathenaia-juhlia vietettiin joka neljäs 
vuosi heinä-elokuussa. 

128de Viittaus kirjalliseen varkauteen luultavasti tarkoit- 
taa, että Zenonin antinomioita voitiin tulkita, ja oli tulkittu, 
myös äärimmäisen relativismin hengessä; vrt. Faidros 261d. 

137a Ibykoksen (500-luvun keskivaiheilla eKr.) runoista on 
säilynyt ainoastaan katkelmia. 

137c Kokonaisuus on tämän määritelmän mukaan yhtä 
kuin kaikki osansa. Vrt. Theaitetos 204a—205a. 

137e Menonissa muoto määritellään äärien avulla (76a). 
Muoto jaetaan pyörään, suoraan ja näiden sekoituksiin (vrt. 
145b alempana). Pyöreä ja suora muoto määritellään keski- 
kohdan ja äärien avulla. Pyöreä on objekti jonka ääret ovat 

joka kohdassa yhtä etäällä keskustasta. Suora on objekti 
jonka keskikohta peittää lähemmästä päästä käsin tähdät- 
täessä etäisemmän pään. Tämä määritelmä on ensimmäinen 
tunnettu yritys määritellä suoran käsitettä. 

138ab Liike (kinesis) jaetaan tässä muutokseen (alloiösis) 
ja liikkeeseen paikan suhteen (fora). Jälkimmäinen jakaantuu 
edelleen siirtymiseen ja paikallaan pyörimiseen (vrt. 156b). 
Sama jako esiintyy Theaitetoksessa (181d). Kreikkalaisen 
ajattelutavan mukaan laadullinen muutos syntyy erikoista- 
pauksena liikkeestä, ominaisuuksien tullessa osaksi objektia 
ja hävitessä siitä. 

142a Vrt. Sofisti 238a. 

142c Vrt. Sofisti 255b. 

143a Vrt. Sofisti 244b—245e. 

149e Vrt. Faidon 102bc, Valtiomies 283e. 

152a Ks. 141ab edellä. 

156b Lait-teoksessa Platon luokittelee perusteellisemmin 
liikkeen lajeja (X 893c-). 

161e Vrt. Euthydemos 283e—284c, 285d—286e; Valtio VI 
487bc; Kratylos 385, 429; Theaitetos 183e, 187b-d, 188c- 
189b, 190e; Sofisti 263e—264d. 

163b Ks. 156b edellä. 


L:C: 

Theaitetos 


Theaitetos-dialogin aiheena on kysymys »Mitä on tieto?» 
Teos muistuttaa monessa suhteessa ns. varhaisdialogeja 
(esimerkiksi Kharmidesta, jossa mm. käsitellään tietoa) myös 
sikäli, että keskustelu on näennäisesti tulokseton. Tosiasialli- 
sesti dialogi kuitenkin kattaa tärkeän osan Platonin keski- ja 
myöhäiskauden tietoteoriasta. 

On olemassa useita merkkejä siitä, että teos on valmistunut 
Parmenides-dialogin jälkeen mutta ennen Sofisti- ja Valtio- 
mies-dialogien kirjoittamista. Usein on arveltu, että Theaite- 
tos voitaisiin ajoittaa kehyskeskustelussa mainitun taistelun 
mukaan v. 367 paikkeille eKr., mutta tämä ajoitusperuste on 
kiistanalainen. 

Kehyskeskustelu (142a-143c) liittyy löyhästi varsinaiseen 
dialogiin. Siitä tuntuu käyvän ilmi, että jälkimmäinen on alun 
perin ollut Kharmideen tapainen epäsuorasti selostettu esitys, 
ja kehyskertomuksen eräs tarkoitus onkin ehkä vihjata, että 
dialogista on nyt kirjoitettu uusi versio. On myös uskottu, 
että Platon on laatinut kehyskeskustelun äskettäin kuolleen 
ystävänsä Theaitetoksen muistoksi. Tietojemme mukaan 
myös kehyskeskustelusta on ollut antiikin aikana olemassa 
toinen versio. 

Henkilöhahmot ovat Sokratesta lukuunottamatta melko 
stilisoituja, ja Sokrateskin on tässä muuttumassa ?tutkijaksr. 
Kehyskeskustelun megaralaiset filosofit Eukleides ja Terp- 
sion on mainittu Faidonissa (59c), Platon oli oleskellut 
Megarassa Eukleideen vieraana jonkin aikaa Sokrateen kuo- 

leman jälkeen. Pääkeskustelun kyreneläinen matemaatikko 
Theodoros, joka on Ateenassa luennoimassa geometriasta, 
näyttää olleen samalla ?yleissofisti (vrt. 165a); hänestä 
tiedetään muista lähteistä verrattain vähän. Nimihenkilö, 
ateenalainen Theaitetos, joka dialogin tapahtuma-aikana v. 
399 (210d) oli n. 16-vuotias, kunnostautui sittemmin varsin- 
kin avaruusgeometrian tutkijana. Hän oli Platonin läheisiä 
ystäviä. Mahdollisesti se taistelu, joka ilmeisesti aiheutti 
hänen kuolemansa (142a-c), käytiin 390-luvun lopulla eikä 
v. 369, kuten on usein otaksuttu. 

Pääkeskustelun johdanto-osa (143d-151d) avataan tavalla, 
joka on tuttu esim. Kharmides-dialogista. Sokrates etsii 
Ateenan nuoria lahjakkuuksia ja tutkii näitä kunkin edusta- 
man lahjakkuuden osalta. Theaitetokselta, joka osoittaa 
taipumusta tiedon hankintaan ja säilyttämiseen, Sokrates 
kysyy »pienen kysymyksen», mitä on tieto. Theaitetos koettaa 
ensin vastata luettelemalla joukon tiedon aloja. Vastaus ei 
kelpaa Sokrateelle, sillä yhden kysytyn asian sijasta hänelle 
tarjotaankin useita. Vastaava episodi esiintyy esim. Menon- 
dialogissa (71e), jossa Menon vastaa kysymykseen hyveestä 
luettelemalla hyveiden lajeja. On oireellista, että molemmissa 
näissä dialogeissa Sokrateen haluamaa vastaustyyppiä va- 
laistaan matemaattisen esimerkin avulla. Aksiomaattinen 
pyrkimys johtaa käsitteet niitä yleisemmistä käsitteistä (sen 
sijaan että etsittäisiin käsitteiden yhteyksiä konkreettisem- 
paan todellisuuteen) on Platonin filosofialle (varsinkin ideao- 
pille) leimallinen, ja siihen lienee vaikuttanut myös mate- 
maattisen analyysin esikuva (vrt. Valtio VI 511b). 

Theaitetoksen valittaessa probleemin hankaluutta Sokrates 
saa aiheen selostaa omaa ammattitaitoaan, jota verrataan 
kätilönammattiin (148e—149a). Autettuaan aatteellisissa syn- 
nytystuskissa olevalta keskustelukumppanilta esiin vastauk- 
sen filosofiseen pulmakysymykseen Sokrates kehittelee sen 
täysimittaiseksi teoriaksi ja ottaa sitten tutkiakseen vastasyn- 
tyneen teorian elinkelpoisuutta kysymysten ja vastausten 
menetelmän avulla. Tämä laajassa mielessä ”dialektinen' 
menettelytapa on selvästi nähtävissä itse dialogissa. 

Sokrateen menetelmän tieto-opillisia edellytyksiä on tutkit- 

tu Menon-dialogissa. Kysymysten ja vastausten menetelmä 
voi johtaa tietämättömyydestä tietoon vain jos vastaaja Itse 
asiassa jo tietää mitä häneltä kysytään. Sokrates ei ammenna 
tietoa puhekumppaniinsa, vaan auttaa häntä oivaltamaan, 
mitä hän jo tietää. Menonissa tuodaan julki anamnesis-oppi, 
jonka mukaan oppiminen on muistiinpalautumista: kuolema- 
ton sielu muistaa dialektiikan avulla jälleen totuudet, jotka se 
on kerran nähnyt mutta unohtanut alkaessaan maanpäällisen 
elämän (vrt. myös Faidon 72e—77e, Faidros 246a—256d). 

Näennäisen tuloksettomuuden lisäksi Theaitetos-dialogin 
yllättäviä piirteitä on, että Platonin positiivista filosofiaa — 
ideaoppia ja siihen liittyvää tietoteoriaa — ei varsinaisesti 
oteta puheeksi. Koko keskustelu tiedon määrittelemisestä 
käydään oikeastaan näistä teorioista riippumatta. Kuitenkin 
ne Theaitetos-dialogin aikoihin olivat varmasti jo käytettävis- 
sä. Nämä kaksi ensi silmäyksellä dialogin varhaisuuteen 
viittaavaa piirrettä voidaan ehkä asettaa vastakkain tavalla, 
joka tekee Theaitetos-dialogin aseman Platonin tuotannossa 
ymmärrettäväksi. Valtio-dialogissa (V 476c-480a) käytetään 
tieto-opillista argumenttia ideaopin perustelemiseksi. Tieto ja 
luulo (mielipide) ovat kykyjä (dynamis). Kykyjä yksilöidään 
määrittelemällä, mihin kukin kyky kohdistuu ja mitä se 
tuottaa. Tieto ja luulo ovat ilmeisesti eri kykyjä, sillä tieto 
toisin kuin luulo on erehtymätöntä. Tästä voidaan Platonin 
mukaan päätellä, että tiedon ja luulon kohteet eroavat. 
Tiedon kohteena ovat muuttumattomat ideat, kun taas luulo 
kohdistuu näkyväiseen ja muuttuvaiseen maailmaan. Argu- 
mentti edellyttää, ettei tietoa ja luuloa voi erottaa katsomatta 
niiden kohteisiin. Theaitetos-dialogissa voidaan nähdä yritys 
määritellä tieto vetoamatta sen objekteihin. Yrityksen epäon- 
nistuminen täydentää silloin epäsuorasti Valtio-dialogin ar- 
gumenttia ja liittyy samalla Parmenides-dialogin pyrkimyk- 
seen rajata ja täsmentää ideaopin perusteita. 

Dialogi jakautuu kolmeen määrittely-yritykseen: (1) tieto 
on havaintoa; (2) tieto on oikea käsitys; (3) tieto on oikea 
käsitys yhdessä selityksen kanssa. Dialektisen menetelmän 
mukaisesti kussakin jaksossa arvioidaan itse asiassa laajem- 
pia filosofisia kysymyksiä. Ensimmäisessä osassa arvioidaan 

Protagoraan ja Herakleitoksen oppeihin perustuvaa tietorela- 
tivismia. Toisessa tulee puheeksi väärän käsityksen mahdolli- 
suus. Kolmannessa tutkitaan, mitä voidaan tarkoittaa »seli- 
tyksellä» tiedon määritelmässä. 

1. Tieto on havaintoa (151e—-186e). Theaitetoksen ensim- 
mäinen vastaus kuuluu: tieto ei ole muuta kuin havaintoa. 
»Havainnoksi» käännetty sana aisthesis kattaa nykyiset ha- 
vainnon ja aistimuksen käsitteet. Sokrateen seuraava siirto 
todistaa aisthesis-käsitteen väljyydestä. Tiedon välttämätön 
tunnusmerkki on sen erehtymättömyys. Taatakseen aisthesik- 
sen erehtymättömyyden Sokrates liittää Theaitetoksen vas- 
tauksen Protagoraan teesiin (152a). Protagoraan mukaan 
»ihminen on kaiken mitta»: se mikä näyttää jostakusta olevan 
totta on totta hänelle. Protagoraan teesi takaa aisthesiksen 
erehtymättömyyden relativisoimalla totuuden aistivaan sub- 
jektiin. Relativismista tulee vähitellen Sokrateen kritiikin 
pääkohde ja se johtaa lopultaProtagoraan teesin hylkäämiseen. 

Ensin kuitenkin Sokrates tekee parhaansa lisätäkseen 
Theaitetoksen vastauksen uskottavuutta. Relationaalista 
maailmankuvaa vahvistetaan mm. Herakleitoksen filosofias- 
ta peräisin olevalla olettamuksella (156a), että kaikki objek- 
tien väliset relaatiot ovat ainutkertaisia: Sokrates aistii 
sairaana eri lailla kuin terveenä, ja sairas ja terve Sokrates 
ovat itse asiassa eri yksilöitä. Tästä seuraa muun muassa, 
että kaikki on jatkuvan ja kaikkinaisen muutoksen alaisena. 
Relationaalinen maailmankuva johtaa havainnon teoriaan, 
jonka mukaan objekteilla ei ole mitään *omia' ominaisuuksia. 
Ominaisuudet ilmenevät vain objektien suhteissa toisiinsa. 
Protagoraan teesi käsitysten erehtymättömyydestä on tästä 
seurauksena. 

Theaitetos hyväksyy Sokrateen ilmoille auttaman teorian. 
Tätä Sokrateen selostamaa salaista oppia» (156a) ei voi 
identifioida minkään tuonaikaisen tunnetun filosofisen suun- 
nan kanssa, joskin sillä tietysti on yhtäläisyyksiä Protago- 
raan ja Herakleitoksen oppeihin. Kyseessä lienee Platonin 
omatekoinen synteesi liikkeellä olleista relativistisista ten- 
densseistä. 

Uutta teoriaa sovelletaan aluksi sen silmäänpistävimpiin 

vastaesimerkkeihin, uniin ja harhoihin (157e). Niiden todis- 
tusvoima on kuitenkin vähäinen. Tämän jälkeen teorian 
varsinainen arvostelu voi alkaa. Theodorokselle suuntaamas- 
saan avauspuheenvuorossa (161c-162a) Sokrates ihmettelee 
Protagoraan teesiä. Jos totuus relativisoidaan aistiviin olen- 
toihin, ei ole mitään perustetta pitää yhtä subjektia toista 
viisaampana. Sika tai paviaani on kaiken mitta siinä missä 
ihminen. Mikä pahempaa, on vaikea nähdä miten Protagoras 
voi väittää pystyvänsä opettamaan muita, jos jokainen on 
yhtä oikeassa. 

Kun Theodoros kieltäytyy toistaiseksi vastaamasta Sokra- 
teen kysymykseen, Sokrates kääntyy takaisin Theaitetoksen 
puoleen. Ensimmäiset argumentit osoittavat, että tieto sisäl- 
tää käsitteellisen aineksen, joka puuttuu aistimuksesta. Nämä 
tärkeät näkökohdat sivuutetaan kuitenkin toistaiseksi. Prota- 
gorasta vastaan ne eivät ole keskeisiä. Protagoraan teesi on 
Theaitetoksen vastausta yleisempi, sillä se ei rajoitu välittö- 
mään aistihavaintoon. Sokrates intoutuukin nyt pitämään 
Protagoraan puolesta puolustuspuheen (165a—168c). Prota- 
goras ei väitä, ettei yksi voi olla toista viisaampi. Viisaus ei 
oikaise toisten harhakäsityksiä vaan käsityksiä jotka tulevat 
heistä näyttämään hyviltä (ja olemaan siis hyviä heille). 

Puhuttuaan Protagoraan puolesta Sokrates jälleen haastaa 
Theodoroksen kuulusteltavaksi Protagoraan teesistä. Tällä 
kertaa Theodoroksen on alistuttava kyseltäväksi. Arvostelu 
kohdistuu ensiksi relativismin paradokseihin. Sitten Sokrates 
ottaa osoittaakseen, että Protagoraan selitys viisauden ole- 
muksesta edellyttää toden ja väärän erottamista. 

Kesken todistustaan Sokrates johtuu laajaan ekskurssiin 
(172c—-177c), jossa kuvaillaan poliitikon ja filosofin luonteen- 
omaisia eroja. Toisin kuin julkinen puhuja filosofi on vapaa 
aikarajoituksista ja voi omistaa kullekin kysymykselle sen 
vaatiman ajan. Tästä on ekskurssi itse puhuva todiste. 

Ekskurssin jälkeen todistus jatkuu. Protagoraan olisi vai- 
kea kieltää sitä, että mikä vastedes tulee yksilöstä tai 
valtiosta näyttämään hyvältä, poikkeaa usein kunkin tämän- 
hetkisistä käsityksistä. Jäljelle jää Protagoraan väittämän 
vahvin todiste, kunkin hetkelliset aistimukset. Tämän ilmiön 

Sokrates oli selittänyt aikaisemmin kehittelemänsä havain- 
non teorian avulla. Nyt teoria joutuu puolestaan arvostelun 
kohteeksi (179e). 

Liikettä on ensinnäkin kaksi lajia, liike paikan suhteen ja 
muuttuminen. Jos kaiken on koko ajan määrä liikkua kaikin 
tavoin, kaiken on myös jatkuvasti muututtava ominaisuuksi!- 
taan. Tästä seuraa Sokrateen mukaan, ettei mitään voida 
korrektisti nimittää enempää yhden- kuin toisenlaiseksi. 
Puheen ja tiedon objektien pysyvyys on kuitenkin välttämä- 
tön ehto mielekkäälle puheelle ja tiedolle. Tämä tukee 
epäsuorasti Platonin käsitystä muuttumattomista ideoista 
todellisina tiedon objekteina. Samansuuntainen viittaus sisäl- 
tyy Sokrateen asettamaan vastakohtaisuuteen Herakleitoksen 
ja Parmenideen välillä (184a). Sokrates kieltäytyy tarkastele- 
masta Parmenideen teoriaa, koska se johtaisi liian laajoihin 
kysymyksiin. Parmenideen filosofia johtaisikin helposti 
ideaoppiin ja sen tietoteoriaan, jotka ovat Theaitetoksen 
kysymyksenasettelun ulkopuolella. 

Viimeinen ja ratkaiseva argumentti tiedon ja havainnon 
samastamista vastaan palaa aikaisemmin kosketeltuun huo- 
mioon tiedon käsitteellisyydestä (184d). Tämä argumentti on 
riippumaton erityisistä filosofisista teorioista ja pätee siksi 
yleisemmin. Siihen sisältyy myös viittaus Platonin positiivi- 
seen filosofiaan. Sokrates erottaa toisistaan ruumiilliset aistit, 
joiden välityksellä vastaanotetaan aistimuksia, ja sielunky- 
vyn, jolla tavoitetaan objektien yleisimmät piirteet: olemas- 
saolo, identiteetti, eroavuudet, hyvä ja paha, ja niin edelleen. 
Luetellut ominaisuudet ovat esimerkkejä filosofisesti keskei- 
sistä ideoista. 

2. Tieto on oikea käsitys (187a—200e). Theaitetoksen toi- 
sen vastauksen mukaan tieto on oikea käsitys eli tosi 
uskomus (alethes doksa, vrt. Menon, selit. s. 303). Jotta tämä 
määritelmä erottaisi tiedon pelkästä käsityksestä (luulosta, 
uskomuksesta), on osoitettava että erottelu oikean ja väärän 
käsityksen välillä on mahdollinen. Kysymyksessä on filosofi 
Parmenideen nostattama filosofinen ongelma, joka ei ollut 
ainoastaan sofistien vakiokalustoa (Protagoraan teesi!) vaan 
askarrutti vakavasti Platonia itseään. 

Parmenides julistaa opetusrunossaan, että on mahdotonta 
ajatella tai sanoa sellaista mitä ei ole. Kaikki puhe on puhetta 
jostakin, mikä on. Puhe ei mistään ei ole puhetta ensinkään. 
Kreikkalaiset puhe- ja ajatustottumukset suosivat Parmeni- 
deen teesiä. Ajattelu, tieto, puhe tai käsitys nähtiin kyvyiksi, 
joiden avulla subjekti saattoi tavoittaa tai tarttua niiden 
kohteisiin. Theaitetos-dialogissa tietämistä oireellisesti verra- 
taan näkemiseen ja koskettamiseen. Tieto-opin pääaiheeksi 
tuli tieto objektien tuntemisena tosiasiatiedon asemesta. 
(Käännöksessä kreikan teonsanaa epistasthai toisinaan vas- 
taa suomen tietää”, toisinaan tuntea”.) 

Oli siis luonnollista vaatia, että näillä asenteilla on oltava 
jokin olemassaoleva objekti. Kun väärälläkin käsityksellä on 
oltava objekti, väärä käsitys on tulkittava käsitykseksi vää- 
ristä objekteista. Puheenaolevassa Theaitetos-dialogin jaksos- 
sa Sokrateen ongelmana onkin, miten on mahdollista erehtyä 
objektin identifioinnissa. Kun käsitys objektista tulkitaan sen 
tavoittamiseksi (”käsittämiseksi? sanan alkuperäisessä merki- 
tyksessä), on vaikea selittää sekaannuksen mahdollisuutta. Se 
että tiedän jonkin objektin (enkä jotakin toista) merkitsee, 
että tiedän mikä se on. Jos subjekti tuntee kummankin 
kahdesta objektista, hän tuntee molemmat eikä erehdys ole 
mahdollinen. Sekaannusta ei liioin voi syntyä sellaisten 
objektien välillä, joista toisesta tai molemmista subjektilla ei 
ole käsitystä. Tämän käsittämisen mallin looginen monimut- 
kaisuus ei riitä väärän käsityksen selittämiseen. 

Sokrates koettaa siksi ratkaista ongelman selittämällä 
sekaannuksen erheelliseksi identifikaatioksi eri kykyjen (mo- 
daliteettien) välillä. Vaikka on mahdotonta sekoittaa kahta 
samalla tavalla tunnistettua objektia, on mahdollista yhdistää 
virheellisesti havaittu objekti muistissa säilytettyyn mieliku- 
vaan. Vaikka en voi luulla, että Theaitetos on Theodoros, 
voin luulla näkemääni tylppänenäistä hahmoa virheellisesti 
Theaitetokseksi (191b). Ajatusta havainnollistetaan vertaa- 
malla sielua vahakimpaleeseen, johon painuneisiin muistijäl- 
kiin havaintokuvia sovitetaan (191c). 

Ratkaisun heikkous on sen rajoittuneisuus. Se ei selitä 
havainnosta riippumattomia erehdyksiä, kuten virheitä lasku- 

toimituksissa. Seuraava ratkaisuyritys, lintuhäkkivertaus 
(197c), koettaa tehdä tilaa sellaiselle erheelle. Virhe syntyy, 
kun koetetaan tavoittaa mieleen muistissa olevaa asiaa. 
Tämä ratkaisuyritys ei kuitenkaan selvitä alkuperäistä ongel- 
maa, miten on mahdollista erehtyä käsillä olevan objektin 
identiteetistä. Sen selvittämiseksi näyttää tarvittavan uusia 
vahakimpaleita ja lintuhäkkejä, mikä johtaa absurditeettei- 
hin. 

3. Tieto on oikea käsitys yhdessä selityksen kanssa (201a- 
210d). Theaitetos muistaa nyt kuulleensa sanottavan, että 
tieto on oikea käsitys johon liittyy asianmukainen selitys 
(alethes doksa meta logi). Sokrates liittää jälleen Theaitetok- 
sen määritelmän laajempaan filosofiseen kehykseen. Teorian 
mukaan objektit ovat palautettavissa jakamattomiin alkeiso- 
sasiin. Alkeisosasilla ei ole selitystä; niistä ei ole tietoa vaan 
ainoastaan havaintoa. Kompleksiset objektit, alkeisosasten 
yhdistelmät, sitä vastoin voidaan selittää määrittämällä nii- 
den konstituutio ja niistä on siten tietoa. Teorian alkuperä on 
tuntematon. 

Sokrates ei hyväksy teorian väittämää, että alkeisosaset 
ovat tietymättömiä, mutta yhdistelmät tiedettävissä. Tärkeä 
vaihe Sokrateen todistuksessa on osan ja kokonaisuuden 
käsitteiden erittely (203a-205€e, vrt. Parmenides 145b-e). 
Hän osoittaa, ettei yleensä pidä paikkaansa että osat ovat 
vaikeammin ymmärrettäviä kuin niistä rakentuva kokonai- 
suus. Toteamus on mielenkiintoinen Platonin oman tietoteo- 
rian kannalta. Valtio-dialogin (V-VII kirjat) mukaan konk- 
reettisemmat ideat voidaan selittää yleisempien ideoiden 
avulla, päätyen lopulta yleisimpään, hyvän ideaan. Hyvän 
idealla ei enää ole selitystä eikä siksi tietoa sanan tavallisessa 
mielessä. Dialektiikan avulla sielu voidaan kuitenkin johtaa 
tunnistamaan hyvän idea näkemyksenomaisesti. Platonin 
tiedon filosofia sisältää siten itse asiassa aineksia Theaitetok- 
sen kaikista vastauksista. Toisaalta Platon toistuvasti toteaa, 
että tieto eroaa pelkästä luulosta (käsityksestä, doksa) siinä 
että edellinen perustuu selitykseen (Menon 97b, Pidot 202a 
jne.). Toisaalta ideoiden tunnistamiseen sisältyy ”havainnolli- 
nen’ aines, sillä se perustuu sielun aikaisempaan tuttuuteen 

ideoiden kanssa. 

Äsken hylätystä teoriasta riippumatta on vielä tutkittava, 
mitä voidaan tarkoittaa selityksellä. Kreikkalainen termi 
logos on antiikin filosofisen sanaston monimerkityksisimpiä 
termejä. Sillä voidaan tarkoittaa, paitsi rationaalisia proses- 
seja tal niiden tuloksia yleensä, erilaisia kielellisiä operaatioi- 
ta: luetteloa, selitystä, määritelmää jne. 

Ensimmäinen Sokrateen tarkastelemasta kolmesta tulkin- 
nasta (206d) on liian yleinen sopiakseen tiedon määritel- 
mään. Sen mukaan /ogos on mikä tahansa väittämän muotoi- 
nen puheen osuus. Seuraavaksi selitys tulkitaan (äskeisen 
teorian tapaan) objektin osien luetteloksi (207a). Sokrateen 
vastaväite tälle tulkinnalle on, että osien tuntemus ei vielä 
takaa, että niistä muodostuva kokonaisuus hallitaan. 

Kolmas tulkinta (208c) otaksuu selityksen sellaiseksi luon- 
nehdinnaksi objektista, joka riittää erottamaan sen kaikista 
muista objekteista. Tämä ei riitä tiedon määritelmän tarkoi- 
tuksiin, sillä käsitys jostain tietystä objektista edellyttää jo 
yhtä yksityiskohtaista erontekoa. 

Jos taas vaaditaan, että tiedon saavuttamiseksi tarvitaan 
tietoa objektin erottavista piirteistä (210a), päädytään kehä- 
määritelmään. 

Tähän päättyy keskustelu tällä erää. Theaitetoksen synny- 
tystuskat ovat ohitse. Sokrates sanoo lähtevänsä kuningasar- 
kontin luo kuultavaksi syytteestä, joka on johtava Sokrateen 
kuolemantuomioon. Mutta keskustelukumppanit sopivat vie- 
lä tapaamisesta seuraavana päivänä. Tapaamisen draamalli- 
nen toteutus on Sofisti-dialogi. 


Selityksiä 


142a Kehyskeskustelun tapahtumapaikka on Megara, Atee- 
nan läntinen naapurikaupunki. Erineos (Erineon? 143b) on 
ilmeisesti näiden välillä sijaitseva meille tuntematon paikka. 
Se Korintin luona käyty taistelu, jossa Theaitetos on haavoit- 
tunut, ei ole varmasti identifioitavissa (ks. ed. s. 409). 

142c Pääkeskustelu kuvitellaan käydyksi jossakin Ateenan 
urheiluhallissa (144b) v. 399 eKr. (vrt. 210d). Eräs syy, miksi 

Platon on sijoittanut keskustelun ajankohtaan vähän ennen 
Sokrateen kuolemaa, on kenties se että hän tässä dialogissa 
(samoin kuin Parmenideessa, joka sijoittuu Sokrateen nuo- 
ruuteen) on ikään kuin loitontumassa Sokrateen perinteestä. 

143b Dialogista on, Eukleideen sanoista päätellen, ollut 
olemassa aikaisempi, epäsuoran dialogin muodossa oleva 
versio. Poika, joka pannaan lukemaan ääneen papyruskäärön 
tekstiä, on todennäköisesti Eukleideen orja. 

143c Kyrene, Theodoroksen kotikaupunki, sijaitsi Libyas- 
sa. 

143e Sokratesta verrattiin myös tylppänenäiseen satyyriin, 
ks. Pidot 215b. Sillä että Theaitetos muistuttaa ulkonäöltään 
Sokratesta (vrt. 144de) saattaa olla symbolista merkitystä. 

144d Theaitetoksella on saattanut olla tuhlaajan maine; vrt. 
146d. 

145c Maininta todistajista sisältää jonkin ajankohtaisen 
alluusion, jota me emme pysty jäljittämään; vrt. 148b. 

145d »Pieni seikka» osoittautuu dialogin perusongelmaksi, 
ks. 148c (samoin esim. Protagoras 328e). 

147c Ns. nuorempi Sokrates, joka näyttää olleen historialli- 
nen henkilö ja Platonin aikalaisia; vrt. Valtiomies. 

147d—148b Theaitetos ja Sokrates määrittelevät geometri- 
sesti irrationaaliset neliöjuuret. Kokonaisluvut jaetaan neliö- 
lukuihin (lukuihin, jotka voidaan esittää kokonaislukujen 
neliöinä) ja pitkänomaisiin lukuihin (joita ei voi siten esittää). 
Irrationaalisia juuria ovat luvut, joiden neliö on pitkänomai- 
nen luku. 

148e—149a Theaitetos raskaana: Sokrateen ”kätilöntaitoa' 
(maieutike) ei mainita muualla sokraatikkojen kirjoituksissa 
(joskin Menon-dialogin menetelmä on tästä taidosta hyvä 
osoitus), sen sijaan kyllä Sokrateen ?parittajantaito? (esim. 
Ksenofon, Pidot 3,10; vrt. Theaitetos 150a, 151b). Platonin 
Pidoissa Sokrates esiintyy *erootikkona”. 

149bc Synnytyksen jumalattarena Artemis kuviteltiin pi- 
kemminkin vanhaksi naiseksi. Sokrates ei voi itse synnyttää 
(henkisiä) lapsia, koska hän on ironikko. 

150e—151a Aristeides on toinen pojista, joiden kasvatuk- 
sesta on kyse Lakhes-dialogissa. — Sokrateen kuuluisa sisäi- 

nen ääni (daimonion) usein varoitti häntä (vrt. Apologia 31d). 
»Luvan antaminen» tuskin merkitsee muuta kuin että ääni 
vaikeni. 

152a Protagoras (vrt. Protagoras-dialogi) selvitti oppiaan 
Totuus-nimisessä kirjoitelmassa (vrt. 161c). Platon käsittelee 
Protagoraan teesiä myös Euthydemoksessa (286e) ja Kraty- 
loksessa (385e, 386c). 

152b Theaitetoksen vastaus, joka tässä liitetään Protago- 
raan teesiin, erotetaan siitä myöhemmin (166c). 

152e »Filosofit toinen toisensa perään»: yksinkertaistettu 
totuus, joka tuskin pätee tällaisenaan syrakuusalaisen kome- 
diankirjoittajan Epikharmoksen suhteen (hänen maineensa 
filosofisen komedian? edustajana on liioiteltu), eikä varsinai- 
sesti Homeroksenkaan suhteen (sillä mielivaltaisesti valittu 
sitaatti, Ilias 14,201, koskee vain perinteisiä mytologisia 
genealogioita; myös »kultaisen köyden», Ilias 8,19, mainitse- 
minen 153c on pilailua);, Homeroksen liittäminen 'kaikki 
virtaa? -filosofian kannattajien joukkoon vastaa Platonin 
yleensäkin kriittistä asennetta häntä kohtaan (vrt. 160d, 
Kratylos 402a; Valtio III, X). 

153e »Vain itsessään ja erillisenä»: epäsuora viittaus 
ideaoppiin. 

154d Viittaus Euripideen tragediaan Hippolytos (612). 

155bc Vrt. Faidon 102b—103c, Parmenides 149e. 

155d Hesiodoksen (Theogonia 266) mukaan Thaumas on 
Iriksen, Sateenkaaren, isä. Edellinen nimi viittaa ?'ihmettele- 
mistä’ merkitsevään verbiin. Jälkimmäinen nimi voidaan 
johtaa verbistä eirö ?'yhdistää?, myös puhua (Kratylos 408b; 
vrt. myös eiröneia ironia’). 

155e-156a »Vihkiytymätön», »salaiset opit»: leikillinen 
viittaus Herakleitoksen hämärään esitystapaan, kenties myös 
Platonin tässä esittelemän (ja yhdistelemän) opin arvelutta- 
vaan materialismiin. 

158b »Toinen kiistakysymys»: vrt. Gorgias 492e. 

161a vTodistelujen ihailija», filologos: vrt. »todistelunvi- 
haa» Faidon 89d. 

164e Kallias, tunnettu mesenaatti, oli sofistien ihailija; ks. 
Protagoras-dialogi. 

167e Väittelyn ja filosofisen keskustelun eroa luonnehdi- 
taan myös esim. Fileboksessa (14b). Sokrates panee tässä 
Protagoraan suuhun omat ajatuksensa. 

169ab Skiron-jättiläinen pakotti ohikulkijat pesemään hä- 
nen jalkansa; hänet surmasi Theseus. Antaios-jättiläinen 
voitti kaikki painissa kunnes Herakleen onnistui kuristaa 
hänet kuoliaaksi. 

172c Ekskurssi (vrt. 177c) filosofin vapaudesta alkaa 
pregnantisti sanoilla Onhan meillä aikaa.» Tämä on ensim- 
mäisiä kertoja (vrt. Faidros 258e), jolloin skhole -sanalla 
(oikeastaan »joutoaika», vrt. 173d) on sävy vapaalle pohdis- 
kelulle varattava aika”. 

172de »Vesikello»: julkisissa kokouksissa käytetty tiimala- 
sia vastaava laite. 

173e Pindaroksen sitaatti on meille tuntemattomasta runos- 
ta. 

174a Thales (500-luvun alussa eKr.) on ensimmäinen 
tunnettu joonialainen luonnonfilosofi. 

175ab Esi-isien luettelot: kyseessä saattavat olla ensi 
sijassa Spartan kuninkaat. Ylimyssukuun kuuluvan Platonin 
kriittinen suhtautuminen genealogisiin harrastuksiin on huo- 
mionarvoinen. 

176b »Jumalan kaltaiseksi tuleminen» on ajatus, jota lienee 
kehitelty filosofi Pythagoraan koulukunnassa. Vrt. Timaios 
47c. 

179d Protagoraan todellisuuden »kumauttaminen»: vrt. 
Protagoras-dialogi 329a. 

179e Herakleitos oli Efesoksesta kotoisin. 

180c-e »Muinaiset viisaat»: vrt. 152e. Vastakkaisen opin 
kannattajat ovat elealaiset, joita tässä edustaa Parmenideen 
lisäksi Melissos. Sitaatti on erään Parmenideen säkeen (B 
8,38) vapaa muunnelma. 

182a Platon on ilmeisesti itse luonut sanan poiotes ?kvali- 
teetti”. 

183e v» Tapasin»: todennäköisesti viittaus Parmenides-dialo- 
giin. 

184c »Korvien avulla»: kreikkalainen ilmaisu tarkoittaa 
myös korvien kautta”. 

187a Tässä ja seuraavassa on doksa yleensä käännetty 
sanalla käsitys; se kattaa myös merkitykset mielipide”, 
'uskomus?”, luulo’. Vrt. Menon 85c, 97a-99c. 

192a Sokrateen yksityiskohtaisen luettelon ydin on, ettei 
kahta samalla tavalla tavoitettua objektia voi sekoittaa. 

194c, e Sielun »sydän»: sanaleikki joka perustuu sanoihin 
keros vaha ja kear, ker ”sydän' (esiintyy vain runoudessa); 
meidän Homeros-tekstissämme ei tosin ole muistiin viittaa- 
vaa kohtaa, jossa tätä sanaa olisi käytetty. »Karvainen 
sydän» (lasion ker) tarkoittaa Homeroksella voimaa. 

-197ab »Tietämisen» määritelmä saattaa olla sofisti Prodi- 
koksen ehdottama (vrt. Euthydemos 277b, e). Tiedon omista- 
minen’ tarkoittaa Sokrateen mukaan dispositionaalista tietoa, 
'jollakulla on tieto? aktiivista tiedostusta. 

201a Tietoa (episteme) ja käsitystä (doksa) erottavia piirtei- 
tä on, että tieto vaatii selitystä, kun sitä vastoin käsityksestä 
voidaan vakuuttaa puhetaidon avulla. Vrt. esim. Timaios 
51de. 

201c Lisäys »yhdessä selityksen kanssa» (meta logü) vai- 
kuttaa suppeudessaan dogmaattiselta termiltä. Emme tiedä, 
onko Theaitetos? saanut sen Platonin suullisesta opetuksesta 
(vrt. Faidon 76b, Symposion 202a) vai joltakulta muulta 
(Antisthenesta on ehdotettu). 

201de Sana stoikheion tarkoitti ”aakkosia? tai alkeita’ 
(”perusaineksia”). ”Yhdistelmää? (202b) vastaava kreikan sana 
syllabe merkitsee myös tavua. 

203b Sokrates tarkoittaa kreikkalaisen aakkoston seitse- 
mää vokaalimerkkiä. 

205a Yhteismäärästä ja kokonaisuudesta, vrt. Parmenides 
137c. 

206d Platonin mukaan puheen pienin elementti (logos) 
muodostuu nimisanasta (onoma) ja teonsanasta (rhema). Ks. 
Kratylos 425a, Sofisti 261d—262e. 

207a Hesiodos, Työt ja päivät 456. 

210d Kuvitellun taustatilanteen (vrt. 142c) mukaan Euthyf- 
ron-dialogi sijoittuu välittömästi tämän jälkeen (Euthyfron 
2ab). Näiden kahden dialogin välillä ei kuitenkaan ole mitään 
suoraa yhteyttä. L.C. H.T. 

Ensimmäinen kirja 


Eilen menin Glaukonin, Aristonin pojan, kanssa Pireukseen 
rukoilemaan jumalatarta ja katselemaan, millaiset juhlat 
siellä oli saatu aikaan, kun niitä nyt vietettiin ensimmäisen 
kerran. Paikkakuntalaisten omakin kulkue oli minusta ko- 
mea, mutta ei traakialaistenkaan kulkue jäänyt siitä yhtään 
jälkeen. 

Toimitettuamme rukoukset ja katsottuamme juhlamenot 
lähdimme kulkemaan takaisin kaupunkiin päin. Polemark- 
hos, Kefaloksen poika, huomasi meidät kaukaa, kun olimme 
jo kotimatkalla, ja käski orjapoikansa juosta luoksemme 
pyytämään, että odottaisimme häntä. Poika nykäisi takaa- 
päin vaippaani ja sanoi: 

— Polemarkhos pyytää teitä odottamaan. 

Käännyin ja kysyin, missä Polemarkhos itse oli. 

— Hän tulee tuolla perässä, sanoi poika. — Odottakaa. 

— Odotetaan nyt sitten, sanoi Glaukon. 

Vähän ajan päästä Polemarkhos tulikin ja hänen kanssaan 
Glaukonin veli Adeimantos, Nikiaan poika Nikeratos ja 
muutamia muita, jotka olivat ilmeisesti olleet mukana kul- 
kueessa. Polemarkhos sanoi: 

— Sokrates, te taidatte olla menossa kaupunkiin, pois 
täältä meidän luotamme. 

— Fihullummin arvattu, minä sanoin. 

— Näet kai kuinka monta meitä on? sanoi Polemarkhos. 

— Näen toki. 

— Teidän on sitten päihitettävä meidät kaikki tai jäätävä 
tänne, sanoi hän. 

— Mutta onhan vielä yksi vaihtoehto, minä sanoin, — 
ehkäpä saamme teidät uskomaan, että teidän täytyy päästää 
meidät menemään. 

— Saisitteko meidät uskomaan, vaikka emme kuuntelisi 
teitä? 

— Emme tietenkään, sanoi Glaukon. 

— Noniin, me emme aio kuunnella teitä, tietäkää se. 

Adeimantos lisäsi: — Oletteko edes kuulleet, että tänä 
iltana järjestetään jumalattaren kunniaksi soihturatsastus? 

— Vai ratsastus, sehän on uutta, sanoin minä. — Siis 
soihtuviesti joka tapahtuu ratsain, niinkö? 

— Niin juuri, sanoi Polemarkhos. — Ja lisäksi on yöjuh- 
lat, jotka kannattaa nähdä. Illallisen jälkeen lähdemme 
katsomaan juhlaa, tapaamaan tuttuja ja juttelemaan. Suos- 
tukaa nyt, jääkää tänne! 

— Fi kai auta muu kuin jäädä, sanoi silloin Glaukon. 

— Tehdään niin, jos olet sitä mieltä, minä sanoin. 

Ja niin me menimme Polemarkhoksen kotiin. Siellä tapa- 
simme hänen veljensä Lysiaan ja Euthydemoksen sekä kalk- 
hedonilaisen Thrasymakhoksen, paianialaisen Kharmanti- 
deen ja Kleitofonin, Aristonymoksen pojan. Myös Polemark- 
hoksen isä Kefalos oli siellä. En ollut nähnyt häntä pitkään 
aikaan, ja hän näytti paljon vanhentuneen. Hän istui tuolilla, 
jolle oli asetettu tyyny, päässään seppele, koska oli juuri ollut 
pihalla uhraamassa. Istuuduimme hänen viereensä, siinä oli 
näet muutamia tuoleja piirissä. 

Kun Kefalos näki minut, hän tervehti ja sanoi: 

— Sinä et usein käykään meidän luonamme täällä Pireuk- 
sessa, Sokrates. Kävisit nyt useammin! Jos minä vielä jaksai- 
sin helposti kävellä kaupunkiin, ei sinun tarvitsisi tulla tänne, 
me tulisimme sinun luoksesi. Mutta nyt sinun täytyy useam- 
min käydä meillä. Sillä minun on käynyt niin, että sitä 
mukaa kuin ruumiin nautinnot vähenevät, tunnen yhä suu- 
rempaa halua keskusteluihin ja nautin niistä yhä enemmän. 
Tee siis minun mielikseni, pidä yhteyttä näihin nuoriin ja käy 

täällä meillä niin kuin hyvän ystävän luona ainakin. 

— Minä juttelen mielelläni vanhojen ihmisten kanssa, 
Kefalos, sanoin minä. — He ovat jo vaeltaneet sen matkan 
joka meidänkin on kuljettava, ja minun mielestäni heiltä 
kannattaa kysyä millainen se taival on, hankala ja vaikeako 
vai helppo ja vaivaton. Kun sinäkin jo olet siinä elämän 
vaiheessa, jota runoilijat nimittävät vanhuuden kynnykseksi, 
mieleni tekee kysyä, miltä tämä vaihe sinusta tuntuu. Tun- 
tuuko se vaikealta vai miten kuvailisit sitä? 

— Kautta Zeun, sanoi Kefalos, — minä kerron sinulle, 
Sokrates, mitä siitä ajattelen. Meitä on muutamia suunnil- 
leen samanikäisiä, jotka vanhaa sananlaskua noudattaen 
kokoonnumme usein yhteen. Tavatessamme useimmat meis- 
tä valittelevat, kaipaavat nuoruusiän nautintoja ja muistele- 
vat lemmeniloja, juominkeja, juhlapitoja ja muuta sellaista. 
He ovat nyreissään, niin kuin heiltä olisi riistetty jotakin 
perin tärkeää, niin kuin he vain silloin olisivat kunnolla 
eläneet eivätkä nyt enää eläisi lainkaan. Jotkut valittavat 
niitä. nöyryytyksiä, joita vanhus joutuu omaistensa taholta 
kokemaan, ja luettelevat onnettomuuksia, joita vanhuus on 
heille tuottanut. Mutta minusta tuntuu, Sokrates, että hei- 
dän syytöksillään on väärä kohde. Jos tämä kaikki olisi 
vanhuuden syytä, minä olisin joutunut kokemaan tuon sa- 
man ja samaten kaikki muut tämänikäiset. Mutta olen 
tavannut toisiakin, joille ei ole käynyt näin. Olin kerran 
runoilija Sofokleen seurassa, kun joku kysyi häneltä: »Sofok- 
les, miten on lemmennautintojesi laita? Vieläkö pystyt ole- 
maan naisen kanssa?» » Varjelkoon», vastasi Sofokles, »olen 
ikionnellinen päästyäni niistä eroon, aivan kuin olisin päässyt 
karkaamaan julman ja raivoavan isännän luota.» Ajattelin 
silloin ja yhä vieläkin, että se oli hyvin vastattu. Vanhuus tuo 
todellakin mukanaan täydellisen rauhan ja vapautuksen 
kaikesta tuosta. Kun halujen kiihkeys laimenee ja asettuu, 
Sofokleen sana toteutuu täysin: ihminen vapautuu kaikkien 
noiden riehuvien isäntiensä vallasta. Näillä ja omaisia koske- 
villa valituksilla on kyllä yhteinen syy, mutta se ei ole 
vanhuus, vaan ihmisen oma luonne. Jos ihminen suhtautuu 

asioihin tasapainoisesti ja hyväntuulisesti, hänelle ei van- 
huuskaan käy liian rasittavaksi, mutta muussa tapauksessa 
hänelle ovat hankalia sekä vanhuus että nuoruus. 

Kuulemastani ihastuneena toivoin hänen jatkavan ja ylly- 
tin häntä sanomalla: 

— Mutta Kefalos, epäilen että useimmat ihmiset eivät ole 
kanssasi samaa mieltä. He ajattelevat, että vanhuus ei ole 
sinulle näin helppoa luonteesi vuoksi vaan siksi, että olet 
varakas. Sanotaanhan, että rikkailla on paljon millä lohdut- 
tautua. | 

— Se on totta, Kefalos sanoi, — moni on toista mieltä 
kuin minä. Ja he ovat tavallaan oikeassa, mutta eivät sillä 
tavoin kuin itse luulevat. Tähän sopii hyvin eräs Themistok- 
leen sana. Muuan serifoslainen halusi kerran halventaa 
häntä ja huomautti, ettei hän ollut saanut kuuluisuuttaan 
itsensä vaan kotikaupunkinsa ansiosta. Themistokles vastasi 
silloin, ettei hänestä tosiaankaan olisi tullut kuuluisaa, jos 
hän olisi ollut kotoisin Serifoksesta, mutta ei myöskään 
tuosta toisesta, vaikka hän olisi ollut ateenalainen. Sama 
sopii myös varattomiin ihmisiin, jotka pitävät vanhuutta 
rasituksena: järkevänkään miehen ei ole aivan helppo kestää 
vanhuutta, jos hän on köyhä, mutta ei rikaskaan mies pysty 
olemaan elämäänsä tyytyväinen, ellei hän ole järkevä. 

— Kerrohan, Kefalos, sanoin minä, — onko omaisuudes- 
tasi suurempi osa perinnöksi saatua vai itse hankittua? 

— Siis paljonko olen itse hankkinut? Liikemiehenä olen 
isääni ja isoisääni verrattuna kulkenut suunnilleen keskitietä. 
Isoisäni, jonka kaima olen, sai periä suurin piirtein sen 
kokoisen omaisuuden kuin minulla nyt on ja kartutti sen 
moninkertaiseksi, isäni Lysanias sen sijaan sai sen hupene- 
maan vielä pienemmäksi kuin se on tätä nykyä. Itse olen 
tyytyväinen, jos en jätä sitä näille pojilleni pienempänä vaan 
edes hiukan suurempana kuin se oli silloin, kun itse sain sen 
perinnöksi. 

— Kysyin tätä siksi, sanoin minä, — että sinä et tunnu 
olevan erityisen kiintynyt omaisuuteesi, niin kuin eivät yleen- 
säkään ne jotka eivät itse ole hankkineet sitä. Ne, joiden 

varallisuus on itse hankittua, ovat siihen kaksin verroin 
kiintyneempiä kuin muut. Niin kuin runoilijat rakastavat 
omia runojaan ja isät lapsiaan, samalla tavoin nekin, jotka 
ovat itse luoneet omaisuutensa, pitävät sitä tärkeänä, koska 
se on heidän omaa aikaansaannostaan. Lisäksi he kuten 
muutkin pitävät sitä arvossa koska siitä on hyötyä. On ikävä 
olla tällaisten ihmisten seurassa, koska he eivät halua antaa 
arvoa millekään muulle kuin rikkaudelle. 

— Olet oikeassa, sanoi Kefalos. 

— Varmaankin, sanoin minä. — Mutta sanohan vielä, 
mikä on mielestäsi suurin etu, joka sinulla on ollut omaisuu- 
destasi. 

— Monet tuskin uskoisivat jos sanoisin, vastasi hän. — On 
näet niin, Sokrates, että kun ihmistä hipoo kuoleman ajatus, 
hän alkaa pelätä ja huolehtia asioista joista ei ennen ole 
välittänyt. Ennen hän on nauranut tarinoille, joita kerrotaan 
Hadeksesta ja niistä rangaistuksista, joita täällä rikkoneet 
saavat siellä kärsiä, mutta nyt ne myllertävät hänen sieluaan 
— jospa ne ovatkin totta? Ja hän näkee kaiken tämän yhä 
selvempänä edessään, vanhuudenheikkouttaan tai koska hän 
on jo lähempänä tuonpuoleista. Hän on täynnä epäilyksiä ja 
pelkoa, hän tutkii ja tarkastelee, onko tehnyt jollekulle 
vääryyttä. Jos hän löytää elämästään monia rikkomuksia, 
hän säpsähtää unestaan vähän väliä hereille niin kuin lapset 
ja elää pelon ja pahojen aavistusten vallassa. Sillä taas, jolla 
ei ole mitään vääryyttä tunnollaan, on aina luonaan suloinen 
toivo, hyvä vanhuuden hoiva, kuten Pindaroskin sanoo. 
Hänhän lausuu kauniisti, että jos ihminen elää elämänsä 
oikeudenmukaisesti ja hurskaasti, 


hänen sydäntään saattaa 
vaaliva, suloinen toivo, vanhuuden hoiva, 
parhain ohjaamaan kuolevaisten levotonta mieltä. 


Tämä on todella hienosti sanottu. Juuri tässä suhteessa 

näet suuri vaikutus siihen, ettemme joudu vasten tahtoamme 
pettämään tai valehtelemaan emmekä lähtemään täältä pois 
pelon vallassa sen takia, että olemme velkaa uhreja jumalalle 
tai rahoja jollekulle ihmiselle. Omaisuudesta on paljon muu- 
takin hyötyä, mutta kun punnitsen asiaa joka puolelta, 
katson että järkevälle miehelle siitä on kaikkein suurin hyöty 
juuri tässä kohden. 

— Todella hyvin puhuttu, minä sanoin. — Mutta mitä nyt 
itse tuohon oikeudenmukaisuuteen tulee, onko meidän sanot- 
tava sen olevan yksinkertaisesti sitä, että puhumme totta ja 
luovutamme takaisin sen mitä on uskottu huostaamme? Vai 
onko tällainen menettely toisinaan oikeaa, toisinaan väärää? 
Olettakaamme esimerkiksi, että joku ottaa vastaan aseita 
ystävältään, joka on täysissä järjissään, mutta sitten ystävä 
tuleekin hulluksi ja vaatii niitä sen jälkeen takaisin. Jokainen 
myöntää, ettei niitä pidä silloin luovuttaa hänelle; se joka 
luovuttaisi ne, ei olisi oikeudenmukainen, eikä myöskään se 
joka haluaisi sanoa täyden totuuden toiselle, joka on tuossa 
tilassa. 

— Olet oikeassa, sanoi Kefalos. 

— Oikeudenmukaisuuden ei siis voida määritellä olevan 
sitä, että ihminen puhuu totta ja luovuttaa takaisin sen mikä 
on uskottu hänen huostaansa. 

— Kyllä vain, Sokrates, sanoi nyt Polemarkhos, — jos 
voidaan uskoa Simonidesta. 

— Niinpä niin, sanoi Kefalos. — Jätänkin nyt keskustelun 
teidän huoleksenne, sillä minun on pidettävä huolta uhraa- 
misesta. 

— Sittenhän Polemarkhos saa periä sinun osasi, sanoin 
minä. 

— Tietysti, sanoi Kefalos naurahtaen ja meni jatkamaan 
uhritoimitusta. 

— No kerrohan nyt, sinä keskustelun perijä, sanoin minä, 
— mikä on se Simonideen oikea määritelmä oikeudenmukai- 
suudesta? 

— $Se, että oikeudenmukaista on suorittaa kullekin se 
mitä ollaan velvollisia tälle antamaan. Näin hän sanoo ja 

mielestäni hän on oikeassa, sanoi Polemarkhos. 

— On kyllä vaikea olla uskomatta Simonidesta, onhan 
hän viisas ja jumalainen mies, sanoin minä. — Mutta mitä 
hän tarkoittaa, sen sinä Polemarkhos varmaankin käsität, 
minä nimittäin en ymmärrä sitä. Ei hän tietenkään voi 
tarkoittaa sitä mistä äsken puhuimme, että jos ihminen on 
järjiltään ja vaatii takaisin sellaista mitä on uskonut toisen 
huostaan, se pitäisi antaa hänelle; ja kuitenkin tuo toinen on 
tavallaan velvollinen luovuttamaan hänelle sen minkä on 
saanut huostaansa, eikö niin? 

— Niin. 

— Sitä ei siis missään tapauksessa pidä luovuttaa takai- 
sin, jos omistaja ei sitä vaatiessaan ole järjissään? 

— Pitää paikkansa. 

— Simonides tarkoittaakin ilmeisesti jotakin muuta, kun 
hän sanoo oikeudenmukaiseksi sitä, että suoritetaan takaisin 
se mitä ollaan velvolliset antamaan. 

— Aivan varmasti, sanoi Polemarkhos. — Hän on sitä 
mieltä, että ystävät ovat velvollisia tekemään toisilleen hy- 
vää, eivät pahaa. 

— Ymmärrän, sanoin minä. — Jos joku luovuttaa kulta- 
summan takaisin sille joka on uskonut sen hänen huostaansa, 
hän ei tee velvollisuuttaan, jos kullan luovuttamisesta ja 
vastaanottamisesta on vahinkoa ja saaja ja antaja ovat 
keskenään ystäviä. Katsot siis Simonideen tarkoittavan tätä? 

— Tätä juuri. 

— Entä täytyykö vihollisille antaa se mitä on velvollinen 
heille antamaan? 

— Ehdottomasti, vastasi Polemarkhos, — se mitä on 
velvollinen antamaan. Ja minun mielestäni viholliset ovat 
velvolliset antamaan toisilleen sitä mikä viholliselle kuuluu, 
nimittäin jotakin pahaa. 

— Simonides näyttää siis runoilijoiden tapaan puhuneen 
arvoituksia sanoessaan, mitä oikeudenmukaisuus on, sanoin 
minä. — Hän varmaankin tarkoitti, että oikeudenmukaista 
on antaa kullekin se mikä hänelle kuuluu, mutta hän käytti 
tästä ilmausta »se mitä ollaan velvollisia hänelle antamaan». 

— Oletko sinä eri mieltä? kysyi Polemarkhos. 

— Kautta Zeun, vastasin minä, — jos hänelle olisi sanot- 
tu: »Simonides, on olemassa taito jota sanotaan lääkintätai- 
doksi. Kenelle se antaa sen mitä on velvollinen tälle anta- 
maan ja mikä tälle kuuluu, ja mitä se tälle antaa?» — niin 
mitä hän olisi mahtanut vastata? 

— Tietenkin, että se antaa ihmisruumiille lääkkeitä, ruo- 
kia ja juomia. 

— Entä kenelle tai mille keittotaito antaa sen mitä on 
velvollinen tälle antamaan ja mikä tälle kuuluu, ja mitä se 
tälle antaa? 

— Se antaa mausteet eri ruokalajeille. 

— Hyvä on. Entä kenelle ja mitä antaa se taito, jota 
sanotaan oikeudenmukaisuudeksi? 

— Jos on seurattava sitä mitä äsken sanottiin, sanoi 
Polemarkhos, — se tuottaa ystäville ja vihollisille hyötyä ja 
vahinkoa. 

— Simonides sanoo siis oikeudenmukaisuudeksi sitä, että 
tehdään ystäville hyvää ja vihollisille pu 

— Ilmeisesti. 

— Kuka pystyy parhaiten tekemään sairaille ystävilleen 
hyvää ja vihollisilleen pahaa sairauden ja terveyden alalla? 

— Lääkäri. 

— Entä kuka laivan matkustajille, kun kyseessä ovat 
meren vaarat? 

— Perämies. 

— Entä oikeudenmukainen ihminen? Millä alalla ja missä 
tehtävässä hän pystyy parhaiten hyödyttämään ystäviään ja 
vahingoittamaan vihollisiaan? 

— Sodassa, taistellessaan toisia vastaan ja toisten rinnal- 
la, niin minä uskoisin. 





ole sairaita, eikä niin, Polemarkhos? 
— $Se on totta. 
— Eikä perämiehestä niille jotka eivät ole merellä? 
— Ei. 

— Oikeudenmukaisesta ihmisestäkään ei siis ole hyötyä 
niille jotka eivät ole mukana sodassa? 
— En minä sentään noin sanoisi. 


— Oikeudenmukaisuudesta on siis myös rauhan aikana 333a 


hyötyä? 

— On. 

— Samoin maanviljelystä, eikö niin? 

— Niin. 

— Sadon saamisen kannalta? 

— Niin. 

— Myös suutarintaidosta on hyötyä? 

— On. 

— Jalkineiden saamisen kannalta, eikö niin? 

— Niin juuri. 

— Entä oikeudenmukaisuus? Minkä käyttämiseen tai saa- 
miseen siitä on mielestäsi hyötyä rauhan aikana? 

— Se on hyödyksi ihmisten yhteisissä yrityksissä. 

— Tarkoitat siis osallistumista yhteisiin toimiin? 

— Niin juuri. 

— Kumpi sitten on lautapelissä hyvä ja hyödyllinen osal- 
listuja, oikeudenmukainen ihminen vai lautapelin tuntija? 

— Lautapelin tuntija. 

— Entä onko oikeudenmukainen ihminen rakennusmesta- 
ria hyödyllisempi ja parempi, kun on osallistuttava tiilten ja 
kivien sovittamiseen? 

— Ei suinkaan. 

— Entä millaiseen yhteistoimintaan osallistuessaan oikeu- 
denmukainen ihminen on lyyransoittajaa parempi, niin kuin 
lyyransoittaja on häntä parempi näppäilemään kieliä? 

— Osallistuessaan raha-asioihin, luulisin. 

— Paitsi ehkä silloin, hyvä Polemarkhos, kun rahaa on 
käytettävä siihen, että yhteisesti ostetaan tai myydään hevo- 
nen. Silloin kai on hevosmies parempi, vai kuinka? 

— Varmaankin. 

— Ja jos kyseessä on laiva, niin laivanrakentaja tai perä- 
mies? 

— Kyllä varmaan. 

— Jos siis joudutaan käyttämään yhteisesti hopeaa tai 
kultaa, niin millaisessa tilanteessa oikeudenmukainen ihmi- 
nen on muita hyödyllisempi? 

— Silloin kun rahat on talletettava ja saatava säilymään. 

— Siis silloin kun niitä ei ole tarkoitus käyttää vaan ne 
saavat olla käyttämättöminä? 

— Niin juuri. 

— Oikeudenmukaisuudesta on siis rahoille hyötyä silloin 
kun ne itse ovat hyödyttöminä? 

— Ilmeisesti. 

— Ja kun vesuria on säilytettävä, silloin on sekä yhteisesti 
että yksityisesti hyötyä oikeudenmukaisuudesta, mutta kun 
vesuria joudutaan käyttämään, silloin on hyötyä viinitarhu- 
rin taidosta? 

— Näköjään. 

— Sanoisitko myös, että kun kilpeä ja lyyraa on säilytettä- 
vä käyttämättöminä, silloin on hyödyksi oikeudenmukai- 
suus, mutta kun niitä käytetään, hyödyksi on asetaito ja 
soittotaito? 

— Pakko on niin sanoa. 

— Ja samoin on siis minkä tahansa muunkin kohdalla: 
kun sitä käytetään, oikeudenmukaisuudella ei silloin ole 
käyttöä, mutta kun se on käyttämättömänä, silloin oikeuden- 
mukaisuus tulee käyttöön. 

— Nähtävästi. 

— Voi hyvä ystävä, ei akadem ud taida olla 
paljonkaan merkitystä, jos siitä on hyötyä vain hyödyttömis- 
sä asioissa. Mutta katsotaanpa vielä. Eikö se, joka on 
taistelussa, nyrkkeilyssä tai muulloinkin taitavin antamaan 
iskuja, ole myös taitavin väistämään niitä? 

— On varmasti. 

— Ja eikö se, joka osaa taitavasti varjella itseään sairau- 
delta, ole myös taitavin tuottamaan salaa taudin toiselle? 

— Luulisin. 

— Eikö se myös ole hyvä leirin vartija, joka on hyvä 
varastamaan tietoja vihollisen suunnitelmista ja liikkeistä? 

— Varmasti. 

— Siis mitä joku on taitava vartioimaan, sitä hän on myös 
taitava varastamaan. 

— Ilmeisesti. 

— Jos siis oikeudenmukainen ihminen on taitava vartioi- 
maan rahoja, hän on myös taitava varastamaan niitä. 

— Siihen tämä päättely tuntuu johtavan, sanoi Polemark- 
hos. 

— Näyttää siis käyneen ilmi, että oikeudenmukainen 
ihminen on eräänlainen varas. Tämän olet varmaankin oppi- 
nut Homerokselta. Hänhän on ihastunut Odysseuksen äidini- 
sään Autolykokseen, jonka hän sanoo olleen kaikkia ihmisiä 
ctevämpi varastelemaan ja tekemään vääriä valoja. Sinun, 
Homeroksen ja Simonideen mukaan oikeudenmukaisuus 
näyttää siis olevan jonkinlaista varastelutaitoa, joka tuottaa 
hyötyä ystäville ja vahinkoa vihamiehille. Etkö sinä näin 
sanonut? 

— En varmastikaan, sanoi Polemarkhos, — vaikka en 
kyllä enää tiedä mitä olen sanonut. Mutta olen edelleenkin 
sitä mieltä, että oikeudenmukaisuus hyödyttää ystäviä ja 
vahingoittaa vihollisia. 

— Sanotko ystäviksi niitä, jotka näyttävät kunnon ihmisi!- 
tä, vai niitä, jotka ovat kunnon ihmisiä vaikka eivät siltä 
näytäkään? Ja keitä sinä vastaavasti sanot vihollisiksi? 

— Onhan luonnollista rakastaa niitä, joita pitää kunnon 
ihmisinä, ja vihata niitä joita pitää kelvottomina, vastasi 
Polemarkhos. 

— Mutta eikö ihmisille satu tässä erehdyksiä, niin että he 
usein pitävät kunnollisina sellaisia jotka eivät sitä ole, ja 
päinvastoin? 

— Kyllä sattuu. 

— Silloinhan heille kunnon ihmiset ovat vihollisia ja 
pahat ystäviä? 

— Niin kyllä. 

— Mutta heidän on silloin kuitenkin oikeudenmukaista 
hyödyttää kelvottomia ja vahingoittaa kunnon ihmisiä? 

— Ilmeisesti. 

— Mutta hyvät ihmisethän ovat oikeudenmukaisia eivät- 
kä siis tee vääryyttä. 

— Seon totta. 

— Sinun mukaasi on siis oikein tehdä pahaa ihmisille, 
jotka eivät tee mitään vääryyttä. 

— Ei suinkaan, Sokrates, sanoi Polemarkhos. — Tämä 
todistelu tuntuu nyt menevän vikaan. 

— Onko sitten oikein aiheuttaa epäoikeudenmukaisille 
vahinkoa ja oikeudenmukaisille hyötyä? kysyin minä. 

— Se tuntuu jo paremmalta kuin äskeinen. 

— Sittenhän monien sellaisten kohdalla, jotka ovat ereh- 
tyneet ihmisten suhteen, käy näin: heidän on oikeudenmu- 
kaista vahingoittaa ystäviään, koska nämä ovatkin kelvotto- 
mia, ja hyödyttää vihollisiaan, koska nämä ovat kunnon 
ihmisiä. Ja näin tulemme sanoneeksi aivan päinvastaista 
kuin Simonides meidän mielestämme on sanonut. 

— Näin siinä tosiaankin käy, sanoi Polemarkhos. — Mut- 
ta tehdäänpä eräs muutos. Emme ehkä ole antaneet ystäväs- 
tä ja vihollisesta oikeaa määritelmää. 

— Kuinka me ne määrittelimmekään? 

— Sanoimme ystäväksi sitä joka näyttää kunnon ihmisel- 
tä. 

— Kuinka me nyt muutamme tätä? minä kysyin. 

— Näin: ystävä on se, joka näyttää kunnon ihmiseltä ja 
myös on sellainen, sanoi Polemarkhos. — Se taas, joka 
näyttää kunnon ihmiseltä mutta ei ole, on ystävä vain 
näennäisesti, ei todellisuudessa. Ja vastaavalla tavalla mää- 
rittelemme vihollisen. 

— Tämän mukaan siis kunnon ihminen on ystävä, kelvo- 
ton on vihollinen. 

— Niin. 

— Sinä siis haluat, että täydennämme äskeistä oikeuden- 
mukaisuuden määritelmäämme. Sanoimme äsken, että on 
oikein tehdä ystävälle hyvää ja viholliselle pahaa. Nyt 
meidän on täydennettävä sitä näin: on oikein tehdä hyvää 
ystävälle, joka on kunnon ihminen, ja vahingoittaa vihollista, 
joka on kelvoton ihminen. Niinhän? 

— Niin juuri. Tämä on hyvä määritelmä. 

— Onko siis, minä jatkoin, — oikeudenmukaisen ihmisen 
asiana vahingoittaa ylipäänsä jotakuta? 

— Varmasti on, sanoi Polemarkhos. — Kelvottomia ihmi- 
siä ja vihollisia tulee vahingoittaa. 

— Jos hevosia vahingoitetaan, tulevatko ne paremmiksi 
vai huonommiksi? 

— Huonommiksi. 

— Hevostenko hyvien ominaisuuksien kannalta vai koi- 
rienko kenties? 

— Hevosten. 

— Ja jos koiria vahingoitetaan, ne tulevat huonommiksi 
koirien hyvien ominaisuuksien kannalta, eivät hevosten? 

— Niin tietysti. 

— Kai sitten sanomme myös, että jos ihmisiä vahingoite- 
taan, he tulevat huonommiksi inhimillisten hyveiden kannal- 
ta? 

— Ilman muuta. 

— Eikö oikeudenmukaisuus ole inhimillinen hyve? 

— On, totta kai. 

— Kun ihmisiä vahingoitetaan, heistä tulee niin ollen 
pakostakin epäoikeudenmukaisempia. 

— Ilmeisesti. 

— Voivatko muusikot musiikin avulla tehdä ihmisistä 
epämusikaalisia? 

— Mahdotonta. 

— Tai ratsastajat tehdä ratsastustaidon avulla toisista 
ratsastustaidottomia? 

— Eivät voi. 

— Entä oikeudenmukaiset tehdä oikeudenmukaisuuden 
avulla toisista epäoikeudenmukaisia? Tai ylipäänsä kunnon 
ihmiset tehdä hyveen avulla toisista pahoja? 

— Se on mahdotonta. 

— Eihän toki kuumuuden tehtävänä ole jäähdyttää, vaan 
sen vastakohdan. 

— Niin. 

— Eikä kuivuuden kastella, vaan sen vastakohdan. 

= — Niin juuri. 

— Eikä hyveen vahingoittaa, vaan sen vastakohdan. 

— Siltä näyttää. 

— Ja oikeudenmukainen on hyvä? 

— Varmasti. 

— No niin, Polemarkhos, oikeudenmukaisen tehtävänä ei 
siis ole vahingoittaa, ei ystävää eikä ketään muutakaan. Se 
on hänen vastakohtansa, epäoikeudenmukaisen, asiana. 

— Tunnut olevan aivan oikeassa, Sokrates. 

— Jos joku siis sanoo oikeudenmukaisuuden olevan sitä, 
että kullekin annetaan se mitä ollaan velvolliset antamaan, ja 
tarkoittaa tällä, että oikeudenmukainen ihminen on velvolli- 
nen vahingoittamaan vihamiehiään ja hyödyttämään ystä- 
viään, niin tämä ei kyllä ole viisaan puhetta. Joka näin on 
sanonut, ei ole puhunut totta, sillä niin kuin näimme, ei ole 
milloinkaan oikein vahingoittaa ketään. 

— Myönnän sen. 

— Jos joku nyt väittää Simonideen tai Biaksen tai Pitta- 
koksen tai kenen tahansa noista viisaista ja autuaista miehis- 
tä sanoneen näin, me taistelemme häntä vastaan yhdessä, 
sinä ja minä. 

— Olen valmis tulemaan taisteluun mukaan, sanoi Pole- 
markhos. 

— Mutta tiedätkö, minä kysyin, — keneltä tämä lausuma 
taitaakin olla peräisin, tämä että on oikein hyödyttää ystä- 
viään ja vahingoittaa vihamiehiään? 

— Nokeneltä? 

— Minäpä luulen, että sen on sanonut Periandros, Perdik- 
kas, Kserkses, thebalainen Ismenias tai joku muu äveriäs 
mies, jolla on ollut suuret luulot itsestään. 

— Seon aivan totta. 

— No niin, minä sanoin. — Nyt on siis käynyt ilmi, ettei 
oikeudenmukaisuus ja oikeus olekaan tätä. Mutta mitä sen 
sitten voisi sanoa olevan? 

Jo meidän keskustelumme aikana Thrasymakhos oli monta 
kertaa ollut vähällä puuttua puheeseen, mutta vierustoverit 
olivat pidättäneet häntä, koska olivat halunneet kuulla kes- 

kustelun loppuun asti. Mutta kun pysähdyimme ja minä 
sanoin nuo sanani, hän ei enää pysynyt aloillaan vaan 
kyyristyi kuin peto ja syöksähti kimppuumme aivan kuin 
repiäkseen meidät kappaleiksi. 

Polemarkhos ja minä kavahdimme kauhuissamme syrjään, 
mutta hän kääntyi meidän kaikkien puoleen ja huusi: 

— Mitä iänikuista lörpötystä tuo oikein on, Sokrates? 
Miksi te heittäydytte hölmöiksi ja kumartelette siinä toinen 
toistanne? Jos todella tahdot tietää mitä oikeudenmukaisuus 
on, lopeta tuo kyseleminen äläkä yritä niittää laakereita 
tyrmäämällä toisen vastaukset! Tiedät kyllä, että on helpom- 
pi kysyä kuin vastata. Vastaa nyt itsekin ja sano, mitä 
oikeudenmukaisuus mielestäsi on! Äläkä tule sanomaan, että 
se on samaa kuin velvollisuus tai että se on sitä mikä on 
hyödyllistä tai kannattavaa tai tuottoisaa tai edullista, vaan 
ilmaise selvästi ja tarkkaan, mitä haluat sanoa. En suostu 
kuuntelemaan, jos puhut tuollaista pötyä. 

Säikähtyneenä näistä sanoista tuijotin häneen pelon vallas- 
sa, ja ellen olisi ehtinyt katsoa häneen ennen kuin hän 
minuun, olisin varmaankin kadottanut puhekykyni. Olin 
kuitenkin tullut vilkaisseeksi häneen silloin kun hän alkoi 
hurjistua keskustelustamme, ja niinpä kykenin vastaamaan. 
Hieman vavisten sanoin: 

— Thrasymakhos, älä ole meille vihainen! Jos Polemark- 
hos ja minä olemme tätä kysymystä pohtiessamme erehty- 
neet, niin olemme erehtyneet vasten tahtoamme, sen voit 
uskoa. Jos me olisimme etsimässä kultaa, emme toki haluaisi 
toisiamme kumartelemalla tärvellä mahdollisuuksiamme sen 
löytämiseen. Et kai siis luule, että kun olemme etsimässä 
oikeudenmukaisuutta, joka on arvokkaampaa kuin suuret 
kasat kultaa, me typerästi väistelisimme toisiamme sen 
sijaan että ponnistelisimme kaikin voimin löytääksemme sen. 
Usko pois, hyvä ystävä, että me ponnistelemme, mutta 
kykymme eivät nähtävästi riitä. Teidän viisaiden tulisikin 
ennemmin sääliä meitä kuin olla meille vihaisia. 

Tämän kuullessaan Thrasymakhos rähähti ivanauruun ja 
sanoi: 

— Herakles! Tuo on sitä tavallista Sokrateen ironiaa. 
Minä tiesin ja sanoin etukäteen näille muillekin, että sinä et 
suostuisi vastaamaan vaan kiemurtelisit ja tekisit mitä ta- 
hansa päästäksesi vastaamasta, jos sinulta kysyttäisiin jota- 
kin. 

— Niin, sinähän olet viisas mies, Thrasymakhos, sanoin 
minä. — Tiedät varsin hyvin, että jos kysyisit joltakulta, 
paljonko kaksitoista on, ja lisäisit: » Äläkä sitten sano, että 
kaksitoista on yhtä kuin kaksi kertaa kuusi tai kolme kertaa 
neljä tai kuusi kertaa kaksi tai neljä kertaa kolme, sillä minä 
en suostu kuuntelemaan sellaista pötyä», — niin tiedät 
mainiosti, ettei hän vastaisi sinulle tällaiseen kysymykseen. 
Mutta entäpä jos hän kysyisi: »Mitä sinä tarkoitat, Thrasy- 
makhos? Enkö saa antaa mitään noista vastauksista, enkö 
siinäkään tapauksessa, että jokin niistä on oikea? Pitääkö 
minun sanoa jotakin mikä ei pidä paikkaansa, vai mitä 
ihmettä sinä oikein tarkoitat?» Mitä sinä tähän vastaisit? 

— No onko tuo nyt muka samanlainen tapaus? kysyi 
Thrasymakhos. 

— Miksi ei? sanoin minä. — Ja vaikkei se olisikaan 
todellisuudessa mutta kuitenkin vastaajien mielestä, ei kai 
hän silti epäröisi vastata niin kuin asia hänen mielestään on, 
kielsimmepä me tai emme. 

— Niinkö sinäkin sitten aiot tehdä? kysyi Thrasymakhos. 
— Aiotko antaa jonkin niistä vastauksista jotka kielsin? 

— Voin hyvinkin päätyä sille kannalle, kunhan nyt ensin 
mietin asiaa, sanoin minä. 

— Mutta entä jos minä esitän kysymykseen oikeudenmu- 
kaisuudesta toisenlaisen vastauksen, kaikkia näitä parem- 
man? Millaisen rangaistuksen olet silloin mielestäsi ansain- 
nut? 

— Minkä muunkaan kuin sen, joka tietämättömälle kuu- 
luu? Hänen kuuluu oppia asia siltä joka sen tietää. Tämän 
rangaistuksen minäkin katson ansainneeni. 

— Sepä herttaista, sanoi Thrasymakhos. — Mutta oppi- 
misen lisäksi saat maksaa rahaakin. 

— Sopii, sitten kun minulla on, vastasin. 

— Sitä kyllä on, sanoi Glaukon. — Jos kysymys on 
pelkästään rahasta, Thrasymakhos, niin puhu pois vain. 
Kyllä me kaikki avustamme Sokratesta. 

— Niin tietenkin, sanoi Thrasymakhos, — jotta Sokrates 
saisi taas tehdä niin kuin tapansa on, olla itse vastaamatta ja 
sen sijaan tarttua toisen vastaukseen ja todistaa sen vääräksi. 

— Mutta hyvä ystävä, minä sanoin, — miten voi vastata, 
jos ensinnäkään ei tiedä eikä väitäkään tietävänsä, ja toisek- 
si, jos asiasta jotain ajatteleekin, on saanut varsin merkittä- 
vältä henkilöltä kiellon sanoa mitä ajattelee? On parempi, 
että puhut sen sijaan itse. Sinähän sanot tietäväsi asian ja 
osaavasi esittää sen. Älä siis kieltäydy! Tee minulle mieliksi 
ja esitä vastauksesi, salli myös Glaukonin ja näiden muiden 
päästä tiedostasi osalliseksi! 

Glaukon ja muut yhtyivät sanoihini ja pyysivät häntä 
suostumaan. Thrasymakhoksen teki selvästi mieli puhua ja 
niittää suosiota, sillä hän uskoi oman vastauksensa erinomai- 
suuteen. Hän oli kuitenkin haluavinaan, että minä ensin 
ryhtyisin vastaamaan. Viimein hän myöntyi ja sanoi: 

— Tätä juuri se Sokrateen viisaus on! Hän ei suostu itse 
opettamaan vaan kiertelee oppimassa muilta eikä edes osoita 
kiitollisuutta. 

— Sanoit aivan oikein, Thrasymakhos, että minä opin 
muilta, minä sanoin. — Mutta se ei pidä paikkaansa, etten 
osoittaisi kiitollisuutta, sillä osoitan sitä niin paljon kuin 
pystyn. Mutta pystyn antamaan vain kiitoksia, sillä rahaa 
minulla ei ole. Jos joku puhuu minun mielestäni hyvin, olen 
ylen innokas kiittämään häntä, niin kuin sinäkin tulet näke- 
mään heti kun olet vastannut. Uskon nimittäin, että tulet 
puhumaan hyvin. 

— Kuule siis, sanoi Thrasymakhos. — Väitän, että oikeu- 
denmukaisuus on yhtä kuin vahvemman etu, ei mitään 
muuta. No, miksi et kiitä? Et näköjään haluakaan. 

— Kunhan ensin käsitän mitä tarkoitat, sillä nyt en vielä 
ymmärrä, minä sanoin. — Sanot, että oikeudenmukaisuus on 
samaa kuin vahvemman etu. Mitä sinä sillä tarkoitat? Et kai 
esimerkiksi sitä, että kun nyrkkitaistelija Pulydamas on 

meitä vahvempi ja hänen ruumiilleen on häränliha eduksi, 
niin meidän, jotka olemme häntä heikompia, on sekä edullis- 
ta että oikeudenmukaista syödä samaa ravintoa? 

— Sokrates, sinä olet inhottava, sanoi Thrasymakhos. — 
Tartut sanoihin siltä puolelta mistä voit pahimmin vääristel- 
lä niitä. 

— En toki, hyvä ystävä! Mutta sano kuitenkin selvemmin, 
mitä tarkoitat. 

— No, etkö tiedä, että toisissa valtioissa on yksinvalta, 
toisissa kansanvalta, toisissa ylimystön valta? 

— Totta kai. 

— Ja kussakin valtiossa on vahvin se joka hallitsee? 

— Aivan niin. 

— Kukin hallintovalta säätää lakeja oman etunsa mukai- 
sesti, kansanvalta kansanvaltaisia, yksinvalta yksinvaltaisia 
ja vastaavasti myös muut. Lainsäädännöllään ne julistavat 
hallittavilleen oikeudenmukaiseksi sen mikä on niille itsel- 
leen edullista, ja sitä joka rikkoo tätä vastaan, ne rankaisevat 
lainrikkojana ja oikeudenloukkaajana. Näin siis väitän, hyvä 
ystävä, että oikeudenmukaisuus on kaikissa valtioissa samaa, 
nimittäin sitä mikä on hallintovallalle edullista. Tämä itse 
taas on tietysti vahvin, joten oikea johtopäätös on se, että 
kaikkialla on oikeudenmukaisuus samaa kuin vahvemman 
etu. 

— Nyt käsitän mitä tarkoitat, minä sanoin. — Yritän 
vielä saada selville, pitääkö se paikkansa vai ei. Vastasit siis 
itsekin, että oikeudenmukainen on edullista, vaikka kielsit 
minua vastaamasta niin. Tosin lisäsit tähän sanan 'vahvem- 
malle’. 

— Mitätön lisäys, vai kuinka? sanoi Thrasymakhos. 

— Ehkäpä tärkeäkin, emme vielä tiedä. Sen sijaan tie- 
dämme, että on tutkittava, oletko oikeassa. Olen kanssasi 
yhtä mieltä siinä, että oikeudenmukainen on edullista, mutta 
sinä väität lisäksi sen olevan edullista vahvemmalle. Minulle 
tämä on vielä epäselvää, joten asiaa on tutkittava. 

— No tutki, sanoi Thrasymakhos. 

— Sen teen, sanoin minä. — Sanohan: kai pidät oikeana 

sitä että vallanpitäjiä totellaan? 

— Pidän. 

— Ovatko eri valtioissa vallanpitäjät erehtymättömiä vai 
voivatko he erehtyäkin? 

— Totta kai he voivat erehtyä. 

— Yrittäessään säätää lakeja he siis toisinaan säätävät 
niitä oikein, toisinaan väärin? | 

— Varmaankin. 

— Ja oikein’ tarkoittaa sitä, että he säätävät ne itselleen 
cdullisiksi, väärin’ taas epäedullisiksi? Vai kuinka? 

— Niin. 

— Mutta hallittavien on tehtävä niin kuin he ovat säätä- 
neet, tämähän on oikeudenmukaisuutta? 

— Niin tietysti. 

— Sinun mukaasi siis ei oikeudenmukaista ole vain sen 
tekeminen, mikä on vahvemmalle edullista, vaan päinvastoin 
myös sen, mikä on tälle epäedullista? 

— Mitä sinä oikein puhut? sanoi Thrasymakhos. 

— Mielestäni sitä samaa kuin sinäkin, minä sanoin. — 
Katsotaan tarkemmin. Siitähän me olemme samaa mieltä, 
cttä kun vallanpitäjät antavat hallittavilleen määräyksiä siitä 
mitä näiden on tehtävä, he toisinaan erehtyvät oman etunsa 
suhteen, mutta oikeudenmukaisuus vaatii kuitenkin hallitta- 
via tekemään niin kuin vallanpitäjät ovat määränneet. Em- 
mekö sopineet näin? 

— Muistaakseni. 

— Koeta sitten muistaa myöntäneesi myös, että on sa- 
moin oikein tehdä sitä mikä on hallitseville ja vahvemmille 
epäedullista, jos vallanpitäjät vahingossa antavat itselleen 
haitallisia määräyksiä, kun kerran väität että on oikein tehdä 
niin kuin he ovat määränneet. Sinä viisas Thrasymakhos, 
eikö siitä väistämättä seuraa, että on oikein tehdä päinvas- 
toin kuin sanoit? Tällaisessa tapauksessahan heikompien 
käsketään tehdä sellaista mikä on epäedullista vahvemmalle. 

— Kautta Zeun, sehän on päivänselvää! huudahti Pole- 
markhos. 

— Niin, jos sinä saat olla todistajana, huomautti Kleito- 

fon. 

— Mihin tässä todistajaa tarvitaan? sanoi Polemarkhos. 
— Itsehän Thrasymakhos myönsi, että vallanpitäjät toisi- 
naan määräävät sellaista mikä on haitallista heille itselleen, 
mutta hallittavien on kuitenkin oikein tehdä määräysten 
mukaan. 

— Niin, Thrasymakhos lähti nimittäin siitä, että on oikein 
noudattaa vallanpitäjien käskyjä. 

— Aivan niin, Kleitofon, ja hän lähti myös siitä, että 
oikein on se mikä on vahvemman edun mukaista. Esitettyään 
nämä molemmat väitteet hän myönsi, että vahvemmat toisi- 
naan käskevät hallittaviensa ja heikompiensa tehdä sellaista 
mikä on epäedullista heille itselleen. Näistä toteamuksista 
yhdessä seuraa, että oikeudenmukaista on yhtä hyvin vah- 
vemmalle epäedullinen kuin hänelle edullinenkin. 

— Mutta vahvemman edulla hän tarkoitti sitä, mitä vah- 
vempi itse pitää itselleen edullisena, sanoi Kleitofon. — 
Heikomman tulee tehdä tämä, se on hänen mukaansa oikeu- 
denmukaisuutta. 

— Ei hän niin sanonut, väitti Polemarkhos. 

— Samantekevää, Polemarkhos, sanoin minä. — Jos 
Thrasymakhos nyt sanoo näin, me olemme valmiit hyväksy- 
mään sen. Sanohan siis, Thrasymakhos, tarkoititko oikeu- 
denmukaisuudella sitä, mitä vahvempi pitää itselleen edulli- 
sena, olipa se todellisuudessa edullista tai ei? Voimmeko 
todeta sinun tarkoittaneen tätä? 

— Ette taatusti, sanoi Thrasymakhos. — Vai luuletko 
minun nimittävän sitä, joka erehtyy, vahvemmaksi juuri 
silloin kun hän erehtyy? 

— Luulin tosiaan että tarkoitit sitä, kun myönsit, etteivät 
vallanpitäjät ole erehtymättömiä vaan voivat erehtyäkin, 
sanoin minä. 

— Sokrates, sinä olet keskusteluissa oikea kieroilija. Jos 
nyt vaikka joku tekee erehdyksen hoitaessaan sairaita, sanot- 
ko häntä lääkäriksi juuri siinä kohden missä hän erehtyy? 
Tai jos joku erehtyy laskutoimituksessa, sanotko häntä mate- 
maatikoksi juuri kun hän erehtyy, juuri tämän erehdyksen 

kohdalla? Minun käsitykseni on, että me tavallisessa kielen- 
käytössä kyllä sanomme lääkärin, matemaatikon tai koulun- 
opettajan erehtyneen, mutta sikäli kuin kukin näistä todella 
on sitä miksi me häntä nimitämme, hän ei todellisuudessa 
milloinkaan erehdy. Tarkkaan sanoen — kun sinäkin olet 
niin tarkka sanoista — ei kukaan ammattimies erehdy, sillä 
se joka erehtyy, erehtyy siksi että hänen tietonsa on vajavai- 
nen, ja silloin hän ei ole ammattimies. Niinpä yksikään 
ammattimies tai viisas tai vallanpitäjä ei erehdy silloin kun 
hän todella on vallanpitäjä, mutta silti on tapana sanoa, että 
lääkäri on erehtynyt tai vallanpitäjä on erehtynyt. Sinunkin 
on käsitettävä minun äskeinen vastaukseni tällä tavalla. 
Mutta aivan tarkkaan sanottuna vastaukseni on tämä: sikäli 
kuin vallanpitäjä todella on vallanpitäjä, hän ei erehdy, ja 
erehtymättömänä hän säätää sen mikä on parasta hänelle 
itselleen, ja hallittavan on sitä noudatettava. Sanon siis 
samoin kuin jo alussa sanoin: oikeudenmukaisuus on sitä, 
että tehdään niin kuin vahvemman etu vaatii. 

— Noniin, Thrasymakhos, sanoin minä, — olenko mieles- 
täsi kieroilija? 

— Olet totisesti. 

— Kuvittelet siis, että minä äsken kysyin niin kuin kysyin 
vain saadakseni sinut viekkaasti kiinni sanoistasi? 

— En kuvittele vaan tiedän, sanoi Thrasymakhos. — 
Sinulle ei kuitenkaan ole siitä mitään hyötyä. Älä luule etten 
huomaa sinun metkujasi. Ja kun kerran olen niistä selvillä, et 
pysty päihittämään minua väittelyssä. 

— Sitä en edes yrittäisi, kallis ystävä. Mutta ettei meille 
enää uudestaan kävisi näin, määrittele nyt selvästi, kummas- 
sa mielessä käytät sanoja 'vallanpitäjä? ja vahvempi’. Käy- 
tätkö niitä yleisen kielenkäytön mukaisesti vai niiden tarkas- 
sa merkityksessä kuten äsken, jolloin siis heikomman on 
oikein tehdä niin kuin vallanpitäjän ja vahvemman etu 
vaatii? 

— Tarkoitan vallanpitäjää sanan kaikkein tarkimmassa 
mielessä. Metkuile ja kieroile nyt vain jos voit, annan sinulle 
vapaat kädet. Mutta siihen et kyllä pysty. 

— Luuletko minua niin hulluksi, että yrittäisin ajaa leijo- 
nalta parran ja petkuttaa Thrasymakhosta? 

— Juurihan yritit, vaikka ei sinusta siihenkään ollut. 

— Ndo, riittää jo, sanoin minä. — Mutta sanohan: onko tuo 
lääkäri josta äsken puhuit, siis lääkäri sanan tarkassa merki- 
tyksessä, onko hän ansiotyön tekijä vai sairaiden parantaja? 
Puhu nyt vain todellisesta lääkäristä. 

— Hänon sairaiden parantaja. 

— Entä perämies? Onko todellinen perämies laivamiesten 
päällikkö vai laivamies? 

— Laivamiesten päällikkö. 

— Ratkaisevaa ei siis ole se että hän on merellä laivassa, 
eikä häntä pidäkään sanoa laivamieheksi. Häntä ei nimitetä 
perämieheksi siksi, että hän on mukana laivassa, vaan taiton- 
sa vuoksi ja koska hän johtaa laivamiehiä. 

— Totta. 

— Eikö nyt näiden kummankin kohdalla ole olemassa 
jotakin, mikä on hänelle edullista? 

— Varmasti. 

— Ja taito on olemassa juuri sitä varten, että se etsii ja 
tuottaa kullekin sen mikä on hänelle eduksi? 

— Aivan niin. 

— Entä onko eri taidoille eduksi jokin muu kuin että ne 
ovat kukin mahdollisimman täydellisiä? 

— Mitä sinä tuolla kysymyksellä tarkoitat? 

— Jos esimerkiksi kysyisit minulta, riittääkö ihmisruu- 
miille se että se on ihmisruumis vai tarvitseeko se jotain 
muutakin, vastaisin: »Tarvitsee ehdottomasti. Onhan lääkin- 
tätaito keksitty juuri sitä varten, että ruumis on puutteelli- 
nen eikä sille riitä että se on sellainen kuin on. Tämä taito on 
luotu siksi, että se tuottaisi ruumiille sitä mikä on sille 
eduksi.» Olisinko mielestäsi oikeassa jos sanoisin niin? 

— Kyllä olisit. 

— Entä edelleen? Onko lääkintätaito itse puutteellinen, 
onko yleensä kullekin taidolle tarpeen vielä jokin lisäominai- 
suus samaan tapaan kuin silmät kaipaavat näkökykyä ja 
korvat kuuloa, tarvitsevatko ne siis jotakin muuta taitoa 

katsomaan, mikä on niille eduksi, ja tuottamaan sitä niille? 
Onko siis jokainen taito sinänsä jotenkin puutteellinen, kai- 
paako kukin taito jotakin toista taitoa, joka huolehtii siitä 
mikä on sille edullista, ja tarvitseeko tämä huolehtiva taito 
vuorostaan jotakin muuta taitoa ja niin edelleen loputtomiin, 
tai pystyykö taito ehkä itse katsomaan, mikä sille on eduksi? 
Vai onko niin, ettei se tarvitse sen enempää itseään kuin 
mitään muutakaan taitoa katsomaan, mikä olisi sen puutteel- 
lisuudelle eduksi, koska mihinkään taitoon ei sisälly puuttei- 
ta eikä virheitä ja koska taidon ei myöskään pidä tähdätä 
minkään muun asian etuun kuin sen mihin se itse taitona 
kohdistuu; se itsehän — todellinen taito kun on — on 
vahingoittumaton ja sekoittumaton niin kauan kuin taito 
sanan tarkassa merkityksessä pysyy täydelleen sinä mikä se 
on? Mieti nyt tätä tuon tarkan merkityksen mukaisesti. 
Kumpi näistä käsityksistä on oikea? 

— Minun mielestäni jälkimmäinen, sanoi Thrasymakhos. 

— Lääkintätaito ei siis tähtää lääkintätaidon etuun vaan 
ihmisruumiin, sanoin minä. 

— Niin. 

— Eikä hevosenhoitotaito hevosenhoitotaidon vaan hevos- 
ten etuun. Eikä mikään muukaan taito tähtää omaan etuun- 
sa, eihän se ole sille tarpeen, vaan sen etuun mihin se taitona 
kohdistuu. 

— Siltä näyttää. | 

— Sen sijaan, Thrasymakhos, taidot hallitsevat omaa 
kohdettaan ja ovat sitä vahvempia. 

Thrasymakhos myönsi tämän vaikkakin vastahakoisesti. 

— Mikään tiedonala ei siis tähtää vahvemman etuun eikä 
anna määräyksiä sen mukaisesti, vaan heikompansa ja hallit- 
tavansa. 

Thrasymakhos suostui viimein myöntämään tämänkin, 
vaikka yritti ensin harata vastaan. Kun hän oli myöntynyt, 
minä jatkoin: 

— Ei siis kukaan lääkärikään, sikäli kuin on todellinen 
lääkäri, tähtää lääkärin etuun eikä anna määräyksiään sen 
mukaan, vaan hän etsii potilaan etua. Olimmehan yhtä 

mieltä siitä, että lääkäri sanan tarkassa merkityksessä on 
ihmisruumiiden hallitsija, ei ansiotyön tekijä. Emmekö sopi- 
neetkin niin? 

Tämän Thrasymakhos myönsi. 

— Ja myös perämies sanan tarkassa merkityksessä on 
laivamiesten päällikkö, ei laivamies? 

— Niinhän me sovimme. 

— Tällainen perämies ja päällikkö ei siis tähtää perämie- 
hen etuun eikä anna määräyksiä sen vaan laivamiehen ja 
hallittavansa edun mukaan. 

Tämänkin Thrasymakhos juuri ja juuri myönsi. 

— Eikä siis, hyvä Thrasymakhos, minä jatkoin, — min- 
kään muunkaan alan hallitsija, sikäli kuin on todellinen 
hallitsija, tähtää omaan etuunsa eikä anna määräyksiään sen 
vaan hallittavansa edun mukaan, sen johon hänen oma 
toimintansa kohdistuu. Ja vain tätä ja tämän etua ja parasta 
hän pitää silmällä kaikissa puheissaan ja teoissaan. 

Keskustelu oli nyt tällaisessa pisteessä ja kaikki näkivät 
selvästi, että oikeudenmukaisuuden määritelmä oli keikahta- 
nut aivan päälaelleen. Sen sijaan että olisi vastannut, Thrasy- 
makhos sanoi: 

— Kuule Sokrates, kukas mummo sinua oikein hoitaa? 

— Mitä nyt? kysyin minä. — Eikö sinun olisi parempi 
jatkaa vastaamista kuin kysyä tuollaista? 

— Nokun hän antaa nenäsi vuotaa eikä pyyhi sitä vaikka 
syytä olisi. Eikä hän ole opettanut sinua edes erottamaan 
lampaita paimenesta. 

— Johan nyt jotakin! sanoin minä. 

— Sinä nimittäin luulet, että lammas- ja härkäpaimenet 
katsovat lampaiden ja härkien parasta ja lihottaessaan ja 
hoitaessaan niitä ajattelevat jotakin muuta kuin isäntiensä ja 
omaa etuaan. Ja kuvittelet, että ne jotka valtioissa hallitsevat 

toisin kuin paimen lampaisiinsa ja että he yötä päivää 
pitäisivät silmällä jotakin muuta kuin sitä mistä voisivat itse 
hyötyä. Ja käsityksesi oikeudesta ja oikeudenmukaisuudesta, 


c vääryydestä ja epäoikeudenmukaisuudesta ovat niin hatarat, 

ettet tiedä, että oikeudenmukaisuus ja oikeus todellisuudessa 
ovat toisen etua. Niistä on nimittäin vahvemmalle ja hallitse- 
valle hyötyä mutta tottelevalle ja alamaiselle vain vahinkoa, 
kun taas vääryyden laita on päinvastoin. Oikeudenmukai- 
suus hallitsee hyväuskoisia oikeuden noudattajia, ja alamai- 
set toimivat hallitsijansa ja vahvempansa eduksi ja kuuliai- 
suudellaan onnellistavat häntä mutta eivät suinkaan itseään. 
Sinä hyväuskoinen Sokrates, seuraavasta voit todeta, että 
oikeamielinen jää kaikessa vähemmälle kuin väärämielinen. 
Ensinnäkin, jos kaksi tällaista ryhtyy yhteisiin liiketoimiin, ei 
yhteistoiminnan päättyessä oikeamielisellä koskaan ole 
enempää kuin väärämielisellä, päinvastoin vähemmän. Val- 
tiota koskevissa raha-asioissa taas käy niin, että jos on 
maksettava veroa, samansuuruisesta omaisuudesta oikea- 
mielinen maksaa enemmän, tuo toinen vähemmän, ja jos on 
kyse saatavista, jälkimmäinen hyötyy runsaasti, edellinen ei 
lainkaan. Kun nämä kaksi toimivat jossakin virassa, niin 
oikeamielinen kärsii ellei nyt muuta vahinkoa niin ainakin 
sen, että hänen omat asiansa menevät hunningolle, koska hän 
e1 ehdi huolehtia niistä, ja hänen oikeudenmukaisuutensa 
estää häntä hyötymästä valtion kustannuksella. Lisäksi hän 
saa sukulaistensa ja tuttaviensa vihat niskoilleen, koska ei 
halua tehdä heille palveluksia vastoin oikeutta. Aivan päin- 
vastoin on väärämielisen laita, siis sellaisen josta olen edellä 
puhunut, joka pystyy kahmimaan itselleen suuria etuja. 
Tarkkaile häntä, jos haluat saada selville, kuinka paljon 
enemmän etua hänelle yksityisesti on vääryydestä kuin 
oikeudesta. 

Mutta kaikkein helpoimmin sen näet jos katsot äärimmäis- 
tä vääryyttä, sitä joka nostaa väärintekijän onnellisuuden 
huipulle ja syöksee vääryyttä kärsineet ja vääryyteen halut- 
tomat suurimpaan kurjuuteen. Tämä on tyrannivalta, joka 
sekä salaa että väkivalloin riistää itselleen toisten omaisuu- 
den, ihmisten ja jumalien, yksityisten ja valtion, eikä vähin 
erin vaan kaikki yhdellä kertaa. Jos joku joutuu yhdestä 
tällaisesta rikkomuksesta kiinni, häntä rangaistaan ja hän 
saa osakseen suuren häpeän. Sen mukaan millaisen rötöksen 

hän on tehnyt, häntä nimitetään pyhäinhäpäisijäksi, ihmisen- 
ryöstäjäksi, murtovarkaaksi, rosvoksi tai varkaaksi. Mutta 
niistä jotka ryöstävät kansalaisten omaisuuden lisäksi heidät 
itsensäkin ja suistavat heidät orjuuteen, ei suinkaan käytetä 
näitä häpeällisiä nimityksiä vaan heitä sanotaan onnellisiksi 


c ja autuaiksi. Eivätkä vain omat kansalaiset sano heitä sellai- 

siksi vaan kaikki muutkin, jotka saavat kuulla heidän täyttä- 
neen vääryyden koko määrän. Sillä vääryyden moittijat eivät 
moiti sitä vääryyden tekemisen vaan vääryyden kokemisen 
pelossa. Niin, Sokrates, kunhan vääryys siis on riittävän 
suurimittaista, se on voimakkaampaa ja enemmän vapaan 
miehen ja hallitsijan arvon mukaista kuin oikeus. Ja niin 
kuin jo alussa sanoin, oikeudenmukaisuus on samaa kuin 
vahvemman etu, vääryys taas yhtä kuin kunkin oma etu ja 
hyöty. 

Kaadettuaan tämän ryöpyn korviimme kuin kylvettäjä 
Thrasymakhos aikoi poistua. Läsnäolijat eivät kuitenkaan 
antaneet hänen mennä vaan pakottivat hänet jäämään, jotta 
hän voisi vastata sanoistaan. Minä itsekin pyysin häntä 
hartaasti ja sanoin: 

— Sinähän olet merkillinen, Thrasymakhos! Aiotko sinä 
tällaisen puheen pidettyäsi poistua, ennen kuin olet selvästi 
osoittanut meille tai saanut itse kuulla, onko asia todella näin 
vai ei? Vai pidätkö niin vähäpätöisenä tätä asiaa, jota olet 
ruvennut selittämään? Eikö kyseessä ole koko elämäntapa, se 
miten meidän kunkin parhaiten kannattaisi elämämme elää? 

— Olenko minä sitten muka toista mieltä? kysyi Thrasy- 
makhos. 

— Siltä näyttää, tai muussa tapauksessa et välitä meistä, 
sanoin minä. — Sinusta on samantekevää, elämmekö elä- 
mämme hyvin vai huonosti, tietämättömiä kun olemme siitä 
minkä sinä väität tietäväsi. Ystävä hyvä, suostu nyt ilmaise- 
maan se meillekin. Jos teet hyvän työn näin suurelle joukolle, 
se on hyvä sijoitus itsellesikin. Mutta omasta puolestani 
sanon, etten usko enkä luule vääryyden olevan edullisempaa 
kuin oikeus, vaikka sen annettaisiin vapaasti ja kenenkään 
estämättä tehdä mitä ikinä haluaa. Olkoon mies väärämieli- 

nen, pystyköön tekemään vääryyttä salaa tai väkivalloin — 
hän ei kuitenkaan saa minua uskomaan, että se on kannatta- 
vampaa kuin oikeus. Samaa mieltä on varmaan moni muukin 
meistä, en vain minä. Osoita siis nyt, kallis ystävä, meille 
kyllin vakuuttavasti, että olemme erehtyneet pitäessämme 
oikeudenmukaisuutta arvokkaampana kuin vääryyttä. 

— Miten minä sen voin sinulle vakuuttaa? sanoi Thrasy- 
makhos. — Ellet ole tullut vakuuttuneeksi siitä mitä juuri 
sanoin, mitä minä voin enää tehdä? Pitääkö minun iskeä 
todistukseni väkisin sinun mieleesi? 

— Zeus varjelkoon, älä sentään, sanoin minä. — Mutta 
ennen kaikkea pysy siinä mitä olet sanonut, tai jos muutat 
mieltäsi, muuta selvästi äläkä yritä harhauttaa meitä. Sinä- 
hän huomaat, Thrasymakhos — palataksemme vielä äskei- 
seen — että määriteltyäsi ensin todellisen lääkärin et myö- 
hemmin pitänyt enää tarpeellisena puhua todellisesta paime- 
nesta sanan tarkassa merkityksessä. Sinun mielestäsi hän 
paimenena lampaita paimentaessaan ei pidä silmällä niiden 
parasta vaan pitopöytää, niin kuin mikäkin herkkusuu ja 
mässäilijä, tai niiden myyntiä niin kuin joku rahanansaitsi- 
ja, ei paimen. Paimenentaitoon ei kuitenkaan kuulu mitään 
muuta kuin mahdollisimman hyvä huolenpito siitä mitä 
hoitamaan se on määrätty; sen oma paras on toki hyvin 
turvattu niin kauan kuin se on paimenentaitona täydellinen. 
Siksi katsoin, että meidän on nyt pakostakin myönnettävä 
että kaikkinainen hallitseminen — sikäli kuin se on hallitse- 
mista — tähtää pelkästään hallittavan ja huollettavan par- 
haaseen, olipa sitten kyse valtiollisesta tai yksityisestä hallit- 
semisesta. Mutta sanohan, luuletko valtioiden hallitsijoiden 
— siis todellisten hallitsijoiden — pitävän valtaa käsissään 
vapaaehtoisesti? 

— Kautta Zeun, en luule vaan tiedän, vastasi Thrasymak- 
hos. 

— Entä jos ajattelet muita hallitsemisen muotoja? minä 
jatkoin. — Etkö ole huomannut, ettei muilla aloilla kukaan 
suostu vapaaehtoisesti hallitsemaan vaan kaikki vaativat 
palkkaa, koska heidän mielestään hallitsemisesta ei ole 

346a hyötyä heille itselleen vaan hallittaville? Vastaahan: eikö 
käsityksemme mukaan kukin taito eroa kaikista muista 
taidoista siinä, että sillä on eri tehtävä? Ja vastaa nyt juuri 
niin kuin ajattelet, jotta pääsisimme tästä eteenpäin. 

— Siinä juuri ne eroavat, vastasi Thrasymakhos. 

— Ja kukin taito tuottaa meille vain sille ominaista hyö- 
tyä, joka ei ole yhteistä muiden kanssa, kuten esimerkiksi 
lääkintätaito terveyttä, perämiehentaito turvallisuutta meri- 
matkalla ja niin edelleen? 

— Aivan niin. 

b — Samoin siis palkanansaitsemistaito palkkaa? Sehän on. 
sen tehtävä. Vai sanoisitko lääkintätaitoa ja perämiehentai- 
toa samaksi taidoksi? Jos haluaisit määritellä ne aivan 
tarkkaan niin kuin olet ottanut tehdäksesi, et kai nimittäisi 
perämiehentaitoa lääkintätaidoksi siinäkään tapauksessa, et- 
tä perämies laivaa ohjatessaan tervehtyy, koska merimatka 
tekee hänelle hyvää? 

— En varmasti. 

— Etkä kai myöskään palkanansaitsemistaitoa, jos joku 
ansiota hankkiessaan paranee? 

— Varmasti en. 

— Entä sanotko lääkintätaitoa ansaitsemistaidoksi, kun 
lääkäri parantaessaan ansaitsee palkkaa? 

c — En. 

— Olemme siis yksimielisiä siitä, että kukin taito tuottaa 
vain sille ominaista hyötyä? 

— Sovitaan niin. 

— Silloin se hyöty, joka tulee yhtäläisesti kaikkien am- 
mattimiesten osalle, on peräisin jostakin muusta, mihin he 
oman ammattinsa lisäksi kaikki yhdessä osallistuvat. 

— Siltä näyttää. 

— Kun ammattimiehet saavat hyötyä palkan muodossa, 
toteamme tämän johtuvan siitä että he harjoittavat ammat- 
tinsa lisäksi ansaitsemistaitoa. 

Thrasymakhos suostui vain vaivoin myöntämään tämän. 

d — Tämä hyöty, palkan saaminen, ei siis aiheudu kunkin 
omasta taidosta, vaan tarkkoja ollaksemme lääkintätaito 

tuottaa terveyden ja ansaitsemistaito palkan, rakennustaito 
talon ja siihen liittyvä ansaitsemistaito palkan. Samoin kaik- 
ki muutkin taidot tekevät kukin oman tehtävänsä ja hyödyt- 
tävät sitä kohdetta, joka on niille säädetty. Mutta ellei 
taitoon liity palkkaa, saako ammattimies taidostaan mitään 
hyötyä? 

— Tuskin. 

— Mutta onhan hänestä sentään hyötyä silloinkin kun hän 
toimii ilmaiseksi? 

— Kyllä minun mielestäni. 

— No niin, Thrasymakhos, sehän on nyt käynyt selväksi, 
ettei mikään taito eikä mikään hallitsijantoimi tuota hyötyä 
itselleen. Niin kuin jo kauan sitten totesimme, se tuottaa ja 
säätää aina sellaista mikä on hyödyksi hallittavalle ja tähtää 
tämän heikompansa etuun, ei vahvemman. Tästä syystä 
minäkin äsken sanoin, ettei kukaan vapaaehtoisesti ryhdy 
hallitsijaksi, hoitamaan ja selvittämään muiden vaikeuksia. 
Siitä vaaditaan palkkaa, sillä se joka tahtoo käyttää taitoaan 
oikein, ei koskaan tee eikä säädä mitään omaksi edukseen 
vaan hallittavansa parhaaksi, sikäli kuin hän säätää asioita 
taitonsa mukaisesti. Tässä on nähtävästi se syy, jonka vuoksi 
sen joka suostuu hallitsemaan on saatava palkkaa, joko rahaa 
tai kunniaa — tai sitten rangaistus, jos hän kieltäytyy 
hallitsemasta. 

— Mitä sinä sillä tarkoitat, Sokrates? kysyi Glaukon. — 
Nuo molemmat palkat minä ymmärrän, mutta tuota rangais- 
tusta, jonka sanoit vastaavan palkkaa, en käsitä. 

— Et siis tiedä jaloimpien miesten palkkaa, sitä minkä 
vuoksi kaikkein parhaat miehet ryhtyvät hallitsijoiksi silloin 
kun he siihen ylipäänsä suostuvat, minä sanoin. — Etkö 
tiedä, että kunnianhimoa ja rahanhimoa sanotaan häpeälli- 
siksi, niin kuin ne ovatkin? 

— Tiedän, sanoi Glaukon. 

— Kunnon miehet eivät siksi halua hallita rahasta eivätkä 
kunnian vuoksi. He eivät tahdo ottaa hallitustoimestaan 
julkisesti vastaan palkkaa, jottei heitä sanottaisi palkkatyö- 
läisiksi, eivätkä hankkia sitä virkansa avulla salaa, jotteivät 

saisi varkaan nimeä. Ja kunnian vuoksi he eivät halua hallita, 
koska eivät ole kunnianhimoisia. Täytyy siis olla jokin 
pakkokeino, jokin rangaistus, jotta he suostuisivat hallitse- 
maan. Tämän takia varmaan pidetäänkin häpeällisenä, jos 
joku ryhtyy hallitsijaksi omasta halustaan, odottamatta kun- 
nes on pakko. Mutta ankarin rangaistus on siinä, että ellei 
itse suostu hallitsemaan, joutuu itseään kehnomman hallitta- 
vaksi. Luulenkin, että milloin kunnon miehet ryhtyvät hallit- 
semaan, he tekevät sen juuri tämän rangaistuksen pelosta, 
eivätkä he astu hallitustoimeensa minkään hyvän ja miellyt- 
tävän toivossa, vaan koska heidän on pakko ja koska ei ole 
ketään parempaakaan eikä edes samanvertaista, joille he 
voisivat uskoa tämän tehtävän. Jos olisi olemassa vain 
kunnon miehistä muodostuva yhteiskunta, siinä varmasti 
pyrittäisiin yhtä kiihkeästi välttämään hallitusvaltaa kuin 
nyt pyritään pääsemään siihen käsiksi. Silloin nähtäisiin 
selvästi, ettei todelliselle hallitsijalle ole luontaista oman 
vaan hallittavansa edun etsiminen, ja jokainen ajatteleva 
antaisi mieluummin toisen hyödyttää itseään kuin ottaisi itse 
vaivoikseen toisen hyödyttämisen. En siis mitenkään voi olla 
Thrasymakhoksen kanssa yhtä mieltä siitä, että oikeuden- 
mukaisuus on samaa kuin vahvemman etu. Mutta sitähän 
voimme tarkastella myöhemmin uudelleen. Paljon tärkeäm- 
pänä pidän Thrasymakhoksen äskeistä väitettä, että väärä- 
mielisen elämä on parempaa kuin oikeamielisen. Kumpaa 
mieltä sinä Glaukon olet? kysyin, — kumpi väite tuntuu 
sinusta todenmukaisemmalta? 

— Minä uskon, että oikeamielisen elämä on edullisempaa, 
vastasi Glaukon. 

— Mutta kuulithan, millaisen määrän hyviä puolia Thra- 
symakhos äsken näki väärämielisen elämässä, minä sanoin. 

— Kuulin, mutta en usko sitä. 

— Haluatko, että yritämme osoittaa hänelle ettei hänen 
väitteensä pidä paikkaansa, jos vain keksimme jonkin kei- 
non? 

— Totta kai haluan. 

— Mutta jos nyt annamme hänelle sanan sanasta ja 
käymme luettelemaan, kuinka paljon etuja oikeamielisyy- 
destä on, ja sitten hän pitää meille vastauspuheen ja me taas 
hänelle, niin silloin täytyy laskea yhteen ja mitata ne edut 
joita me vuorotellen olemme väittäneet niissä olevan, ja 
tarvitsemme vielä tuomareita ratkaisemaan asian. Jos taas 
yritämme tarkastella sitä sovussa niin kuin äskenkin, voim- 
me itse toimia sekä tuomareina että oikeuspuhujina. 

— Aivan totta, sanoi Glaukon. 

— Kumpi tapa sinusta olisi parempi? minä kysyin. 

— Jälkimmäinen. 

— No niin, Thrasymakhos, vastaa nyt meille alusta pi- 
täen, minä jatkoin. — Väitätkö, että täydellinen väärämieli- 
syys on edullisempaa kuin täydellinen oikeudenmukaisuus? 

— Aivan varmasti väitän, ja olen jo sanonut syynkin. 

— Mitä mieltä olet niistä tältä kannalta: sanoisitko niistä 
toista hyveeksi ja toista paheeksi? 

— Totta kai. 

— Oikeudenmukaisuutta hyveeksi ja väärämielisyyttä pa- 
heeksi, eikö niin? 

— Ystävä kallis, niinköhän luulet, jos kerran väitän että 
vääryys kannattaa mutta oikeus ei? 

— Kuinka sitten? 

— Päinvastoin, vastasi Thrasymakhos. 

— Sanot siis oikeudenmukaisuutta paheeksi? 

— En, sanon että se on silkkaa typerää hyväluonteisuutta. 

— Ja vääryyttä sanot huonoluonteisuudeksi? 

— En vaan neuvokkuudeksi. 

— Pidätkö väärämielisiä ihmisiä myös järkevinä ja hyvi- 
nä? 

— Niitä kyllä, jotka pystyvät tekemään täydellistä vää- 
ryyttä, alistamaan valtaansa kokonaisia valtioita ja kansoja. 
Vai luuletko minun tarkoittavan kukkaroiden näpistelijöitä? 
Kyllähän sellainenkin kannattaa, ellei se tule ilmi. Mutta 
siitä ei maksa vaivaa puhua, toista on tämä jonka juuri 
mainitsin. 

— Käsitän kyllä mitä tarkoitat, minä sanoin, — mutta 
minua kummastuttaa, että sijoitat hyveen ja viisauden 
alueelle vääryyden ja vastakkaiselle alueelle oikeudenmukai- 
suuden. 

— Niin minä ne ehdottomasti sijoitan. 

— Ystävä, tämä on jo vakavampaa, eikä siihen ole enää 
helppo vastata. Jos pitäisitkin vääryyttä edullisena mutta 
myöntäisit kuten eräät muut sen olevan pahaa tai häpeällis- 
tä, voisimme sentään vedota tavanomaisiin käsityksiin. Mut- 
ta nyt aiot nähtävästi väittää sen olevan myös kaunista ja 
voimakasta ynnä kaikkea muuta mitä me olemme liittäneet 
oikeudenmukaisuuteen, koskapa sinulla oli otsaa sijoittaa se 
hyveen ja viisauden alueelle. 

— Ennustit aivan oikein, sanoi Thrasymakhos. 

— Kuitenkaan ei pidä antaa periksi vaan asian tarkaste- 
lua on jatkettava niin kauan kuin voin uskoa sinun puhuvan 
niin kuin ajattelet. Minusta näet kerta kaikkiaan tuntuu 
siltä, Thrasymakhos, että sinä et tällä kertaa pilaile vaan 
puhut sitä mikä on käsityksesi totuudesta. 

— Mitä väliä sillä on, onko tämä minun käsitykseni vai ei? 
Kumoa se nyt vain! 

— Ei sillä väliä olekaan. Mutta yritä vielä vastata tähän: 
luuletko, että oikeamielinen ihminen haluaa jossakin suh- 
teessa päästä pitemmälle kuin toinen oikeamielinen? 

— Ei toki, vastasi Thrasymakhos. — Eihän hän silloin 
olisi se harmiton tomppeli mikä on. 

— Entä oikeudenmukaista toimintaa pitemmälle? 

— Fi sitäkään. 

— Haluaisiko hän päästä pitemmälle kuin väärämielinen 
ihminen ja pitäisikö hän sitä oikeana vai ei? 

— Kyllä pitäisi ja haluaisi sitä myös, mutta hän ei pystyisi 
siihen. 

— En minä sitä nyt kysy, sanoin. — Kysyn, onko niin että 
oikeamielinen ihminen ei pyri eikä halua pitemmälle kuin 
toinen oikeamielinen mutta kylläkin pitemmälle kuin väärä- 
mielinen? 

— Juuri niin. 

— Entä väärämielinen? Haluaisiko hän päästä pitemmäl- 
le kuin oikeamielinen ja myös oikeudenmukaista toimintaa 
pitemmälle? 

— Totta kai, koska hän haluaisi enemmän kuin kukaan 
muu. 

— Väärämielinen tahtoo siis päästä myös pitemmälle kuin 
toinen väärämielinen ja samoin väärää toimintaa pitemmälle 
ja hänen tavoitteenaan on saada enemmän kuin kukaan 
muu? 

— Niin juuri. 

— Voimme siis sanoa näin: oikeamielinen ei halua päästä 
pitemmälle kuin kaltaisensa mutta kylläkin pitemmälle kuin 
toisenkaltainen, väärämielinen sen sijaan haluaa pitemmälle 
kuin sekä kaltaisensa että toisenkaltainen. 

— Täsmälleen oikein sanottu. 

— Ja väärämielinenhän on järkevä ja hyvä, oikeamielinen 
ei kumpaakaan? 

— Oikein sanottu sekin. 

— Joten väärämielinen on järkevän ja hyvän kaltainen, 
oikeamielinen sen sijaan ei ole? 

— Niin tietenkin, se joka on sellainen itsekin, on tietysti 
näiden kaltainen, tuo toinen taas ei ole. 

— Hyvä. Kumpikin näistä on siis samanlainen kuin ne, 
joiden kaltainen hän on? 

— Kuinkas muuten? 

— Noniin, Thrasymakhos. Voidaanko sanoa, että ihmisis- 
tä joku on soittotaitoinen, joku toinen taas taitamaton soitta- 
ja? 

— Totta kai. 

— Kummalla näistä on hyvä ja kummalla huono ymmär- 
rys? 

— Soittotaitoisella on tietysti hyvä ymmärrys, taitamatto- 
malla huono. 

— Ja edellinen on hyvä siinä missä hänellä on hyvä 
ymmärrys, jälkimmäinen kehno siinä missä hänellä on huono 
ymmärrys? 

— Niin. 

— Entä lääkäri? Hänestä kai sanoisit samaa? 

— Sanoisin. 

— Luuletko nyt, että virittäessään lyyraa soittotaitoinen 
ihminen tahtoo kiristää tai höllentää sen kieliä pitemmälle ja 
pyrkii saamaan virityksestä enemmän irti kuin toinen soitto- 
taitoinen? 

— En. 

— Entä enemmän kuin taitamaton soittaja? 

— Ehdottomasti. 

— Entä lääkäri, tahtooko hän määrätessään ruokaa tai 
juomaa päästä pitemmälle kuin toinen lääkäri tai lääkintä- 
taitoa pitemmälle? 

— Ei toki. 

— Mutta pitemmälle kuin joku lääkintätaidoton? 

— Kyllä. 

— Olipa kyseessä mikä tahansa tiedon tai tietämättömyy- 
den laji: luuletko että kukaan asiantuntija haluaisi tehdä tai 
puhua enemmän kuin toinen asiantuntija — eikö hän tahtoisi 
tehdä vain saman kuin hänen kaltaisensa tekisi samassa 


- tilanteessa? 


— Niin kai asian täytyy olla. 

— Mutta eikö tietämätön sitä vastoin haluaisi päästä 
pitemmälle kuin sekä tietävä että toinen tietämätön? 

— Luultavasti. 

— Onhan tietävä viisas? 

— On. 

— Ja viisas on hyvä? 

— On. 

— Hyvä ja viisas ei siis halua päästä pitemmälle kuin 
kaltaisensa mutta kylläkin pitemmälle kuin se joka on 
toisenkaltainen, hänen vastakohtansa. 

— Ilmeisesti. 

— Kehno ja tietämätön taas tahtoo päästä pitemmälle 
kuin sekä hänen kaltaisensa että hänen vastakohtansa. 

— Nähtävästi. 

— Mutta Thrasymakhos, minä sanoin, — mehän totesim- 
me väärämielisen pyrkivän pitemmälle kuin sekä hänen 

kaltaisensa että toisenkaltainen. Etkö sanonutkin näin? 

— Sanoin. 

— Sen sijaan oikeamielinen ei pyri pitemmälle kuin kal- 
taisensa mutta pitemmälle kuin toisenkaltainen? 

— Niin. 

— Ja oikeamielinenhän on viisaan ja hyvän kaltainen, 
väärämielinen kehnon ja tietämättömän. 

— Ilmeisesti. 

— Mutta olemme todenneet kummankin näistä olevan 
samanlainen kuin se jonka kaltainen hän on. 

— Niinhän me totesimme. 

— On siis käynyt ilmi, että oikeamielinen on hyvä ja 
viisas, väärämielinen tietämätön ja kehno. 

Thrasymakhos myönsi tämän kaiken, mutta ei niin kevyes- 
ti kuin minä nyt tässä kerron vaan vaivoin ja vastahakoisesti, 
ankarasti hikoillen, kun oli vielä kuumakin. Ja nyt näin 
jotakin mitä en ollut ennen nähnyt: Thrasymakhos lehahti 
punaiseksi. 

Kun olimme saaneet todetuksi oikeudenmukaisuuden ole- 
van hyvettä ja viisautta, vääryyden taas kehnoutta ja tietä- 
mättömyyttä, minä sanoin: 

— Noniin, voimme siis katsoa tämän asian sovituksi tällä 
tavoin. Mutta mehän sanoimme vääryyden olevan myös 
voimakasta. Muistat kai, Thrasymakhos? 

— Muistan, tämä vastasi. — Mutta en ole tyytyväinen 
siihen mitä äsken sanoit ja minulla olisi siihen huomautetta- 
vaa. Tiedän kuitenkin, että jos esitän sen, sinä väität minun 
puhuvan kuin kansankokouksessa. Anna siis minun puhua 
sen verran kuin haluan, tai jos haluat kysellä, kysele, niin 
minä vastailen sinulle niin kuin sadunkertojamummoille: 
sanon »niinpä niin», nyökyttelen tai puistelen päätäni. 

— Älä kuitenkaan vastoin omaa mielipidettäsi, minä sa- 
noin. 

— Vastaan sinun mieliksesi, koska kerran et anna minun 
puhua. Vieläkö haluat muuta? 

— Fn toki! Jos tahdot tehdä niin, sen kuin teet. Minä alan 
nyt kysellä. 

— No kysele. 

— Kysyn nyt samaa kuin äskenkin, jotta käsittelisimme 
aihetta järjestyksessä: millaista on oikeudenmukaisuus vää- 
ryyteen verrattuna? Tässä on tullut sanotuksi, että vääryys 
on oikeutta mahtavampaa ja voimakkaampaa. Mutta kun 
oikeudenmukaisuus on viisautta ja hyvettä, se saattaa hel- 
postikin osoittautua vääryyttä voimakkaammaksi, jos kerran 
vääryys on tietämättömyyttä. Tämän kai jokainen tajuaa. En 
kuitenkaan halua tyytyä näin yksinkertaiseen ratkaisuun 
vaan aion käsitellä kysymystä seuraavaan tapaan. Myönnät 
kai, että voi olla olemassa väärämielinen valtio, joka yrittää 
epäoikeudenmukaisesti orjuuttaa muita valtioita, joka on 
niin jo tehnytkin ja pitää monia valtioita orjuudessaan? 

— Totta kai, vastasi Thrasymakhos. — Ja kaikista par- 
hain ja täydellisimmin väärämielinen valtio on ensimmäinen 
sen tekemään. 

— Ymmärrän, sehän oli sinun kantasi, minä sanoin, — 
mutta minua kiinnostaa siinä tämä: voiko valtio, joka on 
toista vahvempi, pysyä näin mahtavana ilman oikeamieli- 
syyttä, vai onko sen pakko käyttää oikeamielisyyttä apu- 
naan? 

— Jos oikeamielisyys on viisautta kuten äsken sanoit, se 
käyttää oikeamielisyyttä. Jos taas asia on niin kuin minä 
sanoin, väärämielisyyttä. 

— Olen oikein ihastunut, Thrasymakhos, kun sinä et 
tyydy vain nyökyttämään ja puistamaan päätäsi vaan annat 
näin hienoja vastauksia. 

— Sinun mieliksesi, sanoi Thrasymakhos. 

— Kiitoksia vain. Mutta sano minun mielikseni vielä 
tämäkin: katsotko, että jokin valtio, armeija, rosvo- tai 
varasjoukko tai ylipäänsä jokin yhteisö, joka yksissä tuumin 
ryhtyy johonkin vääryyteen, pystyy saamaan mitään aikaan, 
jos sen jäsenet tekevät vääryyttä toisilleen? 

— Ei mitenkään. 

— Mutta pystyy, jos nämä eivät tee toisilleen vääryyttä? 

— Varmasti. 

— Sillä vääryys synnyttää ihmisten kesken riitoja, vihaa 

ja taistelua, oikeamielisyys taas yksimielisyyttä ja ystävyyt- 
tä, eikö totta? 

— Sanotaan niin, jotta en joutuisi riitaan kanssasi, vastasi 
Thrasymakhos. 

— Kauniisti tehty, hyvä ystävä. Mutta sanohan: jos vää- 
ryyden tehtävä on tämä, vihan aikaansaaminen kaikkialla 
missä sitä on, niin eikö se väärämielisyys jota tulee ihmisiin 
— olivatpa he vapaita tai orjia — synnytä heissä keskinäistä 
vihaa ja eripuraisuutta ja tee heitä kykenemättömiksi yhtei- 
seen toimintaan? | 

— Varmasti. 

— Jos väärämielisyyttä on kahdessa ihmisessä, eivätkö he 
riitaannu ja ala vihata toisiaan? Eikö heistä tule sekä 
toistensa että oikeamielisten vihamiehiä? 

— Tulee. 

— Ja jos sitä on yhdessä ihmisessä, ei kai se silloinkaan 
menetä tehoaan? Kai se säilyttää sen edelleenkin? 

— Sanotaan nyt sitten, että säilyttää, vastasi Thrasymak- 
hos. 

— Vääryydellä näyttää siis olevan sellainen vaikutus, että 
missä sitä vain onkin — valtiossa, suvussa, armeijassa, missä 
tahansa — se ensinnäkin synnyttää tässä riitaa ja eripurai- 
suutta ja tekee tämän kyvyttömäksi yhteistoimintaan. Toi- 
seksi se saa tämän vihaamaan paitsi itseään myös kaikkea 
vastakkaista ja oikeudenmukaista. Eikö asia ole näin? 

— Kyllä on. 

— Ja myös yksilössä asustaessaan se saa aikaan kaiken 
tämän, sillä tämähän on sen luontaista toimintaa. Tekemällä 
ihmisestä sisäisesti ristiriitaisen ja eripuraisen se saa hänet 
kykenemättömäksi toimimaan ja tekee hänestä toisaalta 
myös sekä oman itsensä että oikeamielisten vihollisen. Eikö 
niin? 

— Niin. 

— Mutta myös jumalat ovat oikeamielisiä? 

— Sovitaan niin. 

— Sittenhän, Thrasymakhos, väärämielinen on jumalien- 
kin vihollinen, oikeamielinen sen sijaan heidän ystävänsä. 

— Nautiskele päätelmilläsi kaikessa rauhassa! Minä en 
rupea sinua vastustamaan, jotta en saisi näitä muita kimp- 
puuni, sanoi Thrasymakhos. 

— Noniin, sanoin minä, — ja paras jälkiruokani on oleva 
se, että suostut yhä vastaamaan niin kuin tähänkin asti. On 
siis käynyt ilmi, että oikeamieliset ovat viisaampia, parempia 
ja pystyvämpiä toimimaan kuin väärämieliset, jotka eivät 
kykene mihinkään yhteistyöhön. Jos väitämme joidenkuiden 
väärämielisten joskus saaneen jotakin aikaan tarmokkaalla 
yhteistyöllä, emme puhu täysin totta, sillä jos he olisivat 
olleet täydellisen väärämielisiä, he eivät olisi voineet olla 
käymättä toistensa kimppuun. Heissä on siis täytynyt olla 
jonkin verran oikeudenmukaisuutta, joka on estänyt heitä 
tekemästä vääryyttä toisilleenkin samalla kuin ulkopuolisille 
vastustajilleen; sen avulla he ovat saaneet aikaan sen minkä 
ovat saaneet. Ryhtyessään vääryydentöihinsä he ovat olleet 
vain puoliksi vääryyden tärvelemiä, sillä kauttaaltaan tärvel- 
tyneet, täydellisen väärämieliset ovat myös täydellisen kyke- 
nemättömiä toimimaan. Näin minä käsitän asian olevan, en 
niin kuin sinä aluksi väitit. Mutta nyt on tarkasteltava 
kysymystä jonka päätimme ottaa seuraavaksi tarkastelun 
kohteeksi, nimittäin sitä, elävätkö oikeamieliset parempaa ja 
onnellisempaa elämää kuin väärämieliset. Sen perusteella 
mitä nyt olemme puhuneet, näyttää siltä. Tätä on kuitenkin 
tutkittava vielä paremmin, sillä eihän nyt ole kysymys 
mistään samantekevästä asiasta vaan siitä, millä tavoin tulee 
elää. 

— Tutki siis, sanoi Thrasymakhos. 


— Sen teen, vastasin. — Sanohan, onko mielestäsi ole- 
massa jokin hevoselle ominainen tehtävä? 
— On. 


— Hevosen tai minkä tahansa muunkin tehtäväksi kai 
määrittelisit sen, mikä voidaan tehdä yksinomaan tai ainakin 
parhaiten juuri sillä? 

— Enymmärrä, sanoi Thrasymakhos. 

— Tarkoitan näin. Voiko nähdä jollakin muulla kuin 
silmillä? 

— Fi tietenkään. 

— Entä kuulla muuten kuin korvilla? 

— Ei. 

— Voimme siis täydellä syyllä sanoa, että näkeminen ja 
kuuleminen ovat juuri niiden tehtäviä. 

— Ilman muuta. 

— No, viiniköynnöksen vesan voi kai leikata puukolla, 
veitsellä ja monella muullakin työkalulla? 

— Tietysti. 

— Mutta tuskin millään yhtä hyvin kuin sitä varten 
valmistetulla vesurilla? 

— Seon totta. 

— Sanomme siis, että tämä on sen tehtävä, eikö niin? 

— Niin juuri. 

— Nyt varmaankin ymmärrät paremmin, mitä äsken 
tarkoitin kysyessäni, eikö kunkin kohteen tehtävä ole se, 
minkä se yksin voi suorittaa tai minkä se ainakin suorittaa 
paremmin kuin mikään muu. 

— Kyllä ymmärrän, sanoi Thrasymakhos. — Juuri se on 
mielestäni kunkin tehtävä. 

— Hyvä. Ja sillä millä on jokin tehtävä, on kai aina myös 
vastaava kyky? Palataksemme äskeisiin esimerkkeihin, sil- 
millähän on oma tehtävänsä? 

— On. 

— Silmillä on siis myös vastaava kyky? 

— On sekin. 

— Onko korvilla oma tehtävänsä? 

— On. 

— Siis myös vastaava kyky? 

— Onsekin. 

— Eikö samoin ole kaiken muunkin laita? 

— On. 

— Entä voisivatko silmät suorittaa hyvin tehtävänsä, ellei 
niillä olisi tuota ominaista kykyään vaan ne sen sijaan 
olisivat vialliset? 

— Kuinka ne voisivat? sanoi Thrasymakhos. — Tarkoitat 
varmaankin, että niissä olisi sokeus näön sijasta. 

— Samantekevää mikä niiden kyky on, en nyt kysy sitä. 
Kysyn, täyttävätkö ne, joilla on jokin tehtävä, tuon tehtävän- 
sä niille ominaisella kyvyllä hyvin, viallisuudellaan taas 
huonosti? 

— Juuri niin on laita. 

— Jos siis korvilta riistetään niiden kyky, ne täyttävät 
tehtävänsä huonosti? 

— Varmasti. 

— Samaa periaatetta kai voimme soveltaa kaikkeen muu- 
hunkin? 

— Nähtävästi. 

— Noniin, mietihän nyt tätä. Onko sielulla jokin tehtävä, 
jota ei voisi suorittaa minkään muun avulla? Ajatellaan 
esimerkiksi valvontaa, hallitsemista, harkintaa ja muuta 
vastaavaa — olisimmeko oikeassa jos sanoisimme niiden 
kuuluvan jollekin muulle kuin sielulle ja olevan tälle muulle 
ominaisia? 

— Emme olisi. 

— Fntä eläminen? Eikö se ole sielun tehtävä? 

— Nimenomaan. 

— Sittenhän sielulla on myös jokin hyve? 

— Niinon. 

— Voiko sielu täyttää hyvin tehtävänsä, jos siltä riistetään 
tuo sille ominainen hyve? Vai onko tämä mahdotonta? 

— Mahdotonta. 

— Kehno sielu hallitsee ja valvoo siis pakostakin kehnosti, 
hyvä sielu taas hoitaa tämän kaiken hyvin. 

— Kyllä. 

— Emmekö äsken todenneet, että sielun hyve on oikea- 
mielisyys, sen pahe taas väärämielisyys? 

— Totesimme. 

— Oikeudenmukainen sielu ja oikeamielinen ihminen siis 
elää hyvää elämää, väärämielinen huonoa. 

— Sinun todistelujesi mukaan näyttää siltä. 

— Ja se joka elää hyvää elämää, on autuas ja onnellinen, 
ja joka ei, hänen laitansa on päinvastoin. 

— Niin tietysti. 

— Oikeamielinen on siis onnellinen, väärämielinen onne- 


ton. 

— Olkoon sitten niin, sanoi Thrasymakhos. 

— Mutta onnettomuus ei ole edullista, onnellisuus sen 
sijaan on. 


— Niin. 

— Joten, hyvä Thrasymakhos, vääryys ei koskaan ole 
edullisempaa kuin oikeus. 

— Siinähän sinulla nyt on Bendis-juhlaa kerrakseen! sanoi 
Thrasymakhos. 

— Niin, ja sinun ansiostasi, kun lepyit etkä ollut enää 
minulle vihainen, minä sanoin. — Juhla-ateria tosin jätti 
toivomisen varaa, mutta se oli omaa syytäni, ei sinun. 
Tunnen tehneeni niin kuin mässäilijä, joka sieppaa itselleen 
jokaista tarjottua ruokalajia ja maistaa uutta ennen kuin on 
kunnolla ehtinyt nauttia edellisestäkään: ennen kuin saimme 
selville sen mitä ensiksi tutkimme, sen mitä oikeudenmukai- 
suus ylipäänsä on, minä jätin tämän kysymyksen syrjään ja 
siirryin tarkastelemaan, onko oikeudenmukaisuus kehnoutta 
ja tietämättömyyttä vai viisautta ja hyvettä. Ja kun sitten 
putkahti esiin ajatus, että vääryys on oikeutta edullisempaa, 
en malttanut olla siirtymättä taas sen pariin, ja niinpä koko 
keskustelun tulos on minun kohdallani se etten tiedä yhtään 
mitään. Sillä kun en tiedä mitä oikeudenmukaisuus on, 
vaikeahan minun silloin on tietää, onko se jokin hyve vai ei ja 
onko oikeudenmukainen ihminen onnellinen vai ei. 

357a Tämän sanottuani luulin päässeeni eroon koko keskustelusta, 
mutta se olikin näköjään ollut vasta alkusoittoa. Glaukon, 
joka on aina valmis käymään urheasti päin, ei nytkään 
hyväksynyt Thrasymakhoksen perääntymistä vaan sanoi: 

— Sokrates, tyydytkö siihen että olet näennäisesti saanut 
meidät vakuuttuneiksi, vai haluatko todella saada meidät 

b uskomaan, että oikeus on joka suhteessa parempaa kuin 
vääryys? 

— Haluaisin todellakin, jos se vain olisi vallassani, minä 
vastasin. 

— Sitten et tee sitä mitä haluat, sanoi Glaukon. — 
Sanohan minulle, onko mielestäsi olemassa sellaista hyvää, 
jota me emme tahdo itsellemme sen seurausten toivossa vaan 
josta pidämme sen itsensä vuoksi — sellaista kuin ilo ja ne 
nautinnot, joista ei ole mitään vahinkoa, joista ei siis jälkikä-- 
teenkään koidu asianomaiselle muuta kuin mielihyvää? 

— Kyllä mielestäni sellaista on, minä sanoin. 

c — Entä sellaista, josta pidämme sekä sen itsensä että sen 
seurausten vuoksi — sellaista kuin ymmärrys, näkökyky ja 
terveys? Tämäntapaiset asiathan ovat meille mieluisia näistä 
molemmista syistä. 

— On sellaistakin. 

— Huomaat kai että on olemassa myös kolmas hyvän laji, 
se mihin kuuluvat ruumiinharjoitukset ja lääkärinhoidossa 
oleminen, myös lääkintätaito ja kaikenlainen muukin ansio- 
työ. Voimme sanoa, että tällainen on rasittavaa mutta 

kuitenkin meille hyödyllistä; emme haluaisi sitä sen itsensä 
vuoksi vaan palkan ja kaiken muun takia, mitä se tuottaa. 

— Kyllä tällainen kolmaskin laji on olemassa, minä sa- 
noin. — Mutta kuinka niin? 

— Mihin näistä sijoittaisit oikeudenmukaisuuden? kysyi 
Glaukon. 

— Varmastikin parhaaseen lajiin, siihen josta on pidettä- 
vä sekä sen itsensä että sen seurausten vuoksi, jos haluaa 
tulla todella onnelliseksi, minä vastasin. 

— Useimmat ihmiset eivät kylläkään ole samaa mieltä, 
sanoi Glaukon. — He lukevat sen niihin rasittaviin asioihin, 
joita on harrastettava palkkioiden ja hyvän maineen tähden, 
mutta joita sinänsä olisi niiden vaivalloisuuden vuoksi syytä 
karttaa. 

— Tiedän, että tämä on yleinen mielipide, minä sanoin, — 
ja onhan Thrasymakhoskin tässä jo pitkän aikaa moittinut 
sitä tuollaiseksi ja kehunut väärämielisyyttä. Minä taidan 
kuitenkin olla kovapäinen. 

— Kuuntele sitten minuakin, niin näemme oletko kanssa- 
ni samaa mieltä. Minun mielestäni nimittäin Thrasymakhos 
antautui sinulle turhan aikaisin, hän oli kuin käärme lumoo- 
jansa edessä, vaikka kumpaakaan väitettä ei mielestäni ole 
vielä todistettu tyydyttävästi. Haluaisin kuulla, mitä oikeu- 
denmukaisuus ja väärämielisyys oikein ovat ja millainen 
vaikutus niistä kummallakin sellaisenaan on sieluun jossa se 
asustaa; palkkioista ja oikeuden ja vääryyden seurauksista en 
nyt välitä. Jos siis suostut, teen näin. Otan uudelleen esiin 
Thrasymakhoksen väitteen ja esitän ensin, millaisena ihmi- 
set pitävät oikeamielisyyttä ja mistä he sanovat sen saaneen 
alkunsa. Sitten osoitan, että kaikki oikeamielisyyden noudat- 
tajat noudattavat sitä vain vastahakoisesti ja pakosta, eivät 
siksi että se olisi jotakin hyvää. Kolmanneksi näytän, että 
heillä on menettelyynsä täysi syy, sillä kuten he sanovat, 
väärämielisen elämä on paljon parempaa kuin oikeamielisen. 
Itse en tosin ole samaa mieltä, Sokrates, mutta olen aivan 
ymmällä, kun olen saanut kuulla Thrasymakhosta ja luke- 
mattomia muita niin että korvani soivat, mutta sen sijaan en 

d ole koskaan kuullut kenenkään puolustavan oikeudenmukai- 


359a 


suutta niin kuin haluaisin ja osoittavan, että se on parempaa 
kuin vääryys. Haluaisin nimittäin, että joku pitäisi siitä 
ylistyspuheen vain sen itsensä vuoksi, ja mieluimmin kuulisin 
sen juuri sinun suustasi. Siksi aion nyt ylistää väärämielisen 
elämää niin hyvin kuin pystyn. Tällä puheellani osoitan, 
millä tavalla tahtoisin kuulla sinun moittivan väärämielisyyt- 
tä ja kiittävän oikeamielisyyttä. No niin, suostutko ehdotuk- 
seeni? 

— Erittäin mielelläni, minä vastasin, — sillä ei kai ole 
toista aihetta, josta järkevä ihminen voisi olla halukkaampi 
puhumaan ja kuulemaan yhä uudelleen. 

— Erinomaista, sanoi Glaukon. — Nyt saat siis kuulla sen 
mistä lupasin puhua ensiksi, siis millaista oikeudenmukai- 
suus on ja miten se on saanut alkunsa. 

Sanotaan, että vääryyden tekeminen on luonnostaan hyvää 
ja vääryyden kärsiminen pahaa, mutta että sen kärsimisen 
tuottama paha on on kuitenkin suurempi kuin sen tekemisen 
tuottama hyvä. Niinpä kun ihmiset puolin ja toisin sekä 
tekevät että kärsivät vääryyttä ja saavat maistaa kumpaakin, 
silloin ne heistä, jotka eivät kykene välttämään jälkimmäistä 
ja saavuttamaan edellistä, katsovat edulliseksi sopia keske- 
nään, että eivät tee toisilleen vääryyttä eivätkä myöskään 
joudu sitä kärsimään. Ja näin he ovat ryhtyneet säätämään 
lakeja ja tekemään keskinäisiä sopimuksia, ja lain määräyk- 
siä he ovat ruvenneet nimittämään laillisuudeksi ja oikeu-- 
denmukaisuudeksi. Tämä on siis oikeudenmukaisuuden al- 
kuperä ja olemus: se on kahden äärimmäisyyden keskivai- 
heilla, kaikkein parhaimman — sen että saa rankaisematta 
tehdä vääryyttä — ja kaikkein pahimman, sen että ei pysty 
kostamaan kärsimäänsä vääryyttä. Näiden molempien väliin 
sijoittuva oikeudenmukaisuus hyväksytään, ei kuitenkaan 
siksi että se olisi mitään hyvää, vaan sitä pidetään arvossa 
koska omat voimat eivät riitä vääryyden tekemiseen. Se 
näet, joka kykenee tekemään vääryyttä ja joka todella on 
mies, ei ikinä tekisi kenenkään kanssa sopimusta lopettaak- 
seen sekä vääryyden tekemisen että sen kärsimisen — 

hulluhan hän olisi. Tällainen siis, Sokrates, on yleisen käsi- 
tyksen mukaan oikeudenmukaisuuden luonne ja alkuperä. 
Sen taas, että myös oikeuden noudattajat noudattavat sitä 
vastahakoisesti, vain koska eivät kykene tekemään vääryyt- 
tä, huomaamme parhaiten jos kuvittelemme tekevämme 
tällä tavoin. Annamme sekä oikeamieliselle että väärämieli- 
selle miehelle vapaan vallan tehdä mitä haluaa ja seuraam- 
me sitten heitä ja katsomme, minne halu heidät kummankin 
johtaa. Yllättäisimme kyllä oikeamielisen kulkemasta aivan 
samaa tietä kuin väärämielinenkin, ja syynä on oma etu, jota 
jokainen olento luonnostaan tavoittelee ja pitää hyvänä, 
vaikka laki pakottaakin pitämään kunniassa yhtäläistä oi- 
keutta. Mainitsemani 'vapaa valta’ ilmenisi selvimmin sil- 
loin, jos näillä kahdella olisi samanlainen kyky kuin kerro- 
taan muinoin olleen Gygeellä, Lyydian kuninkaan kantaisäl- 
lä. Kun hän oli paimenena Lyydian silloisen hallitsijan 
palveluksessa, näin kerrotaan, tuli kerran rankkasade ja 
maanjäristys, ja maahan repesi kuilu sille kohdin missä hän 
oli paimenessa. Hän hämmästyi nähdessään kuilun ja laskeu- 
tui alas. Tarinan mukaan hän näki siellä monen muun 
ihmeen lisäksi myös onton vaskihevosen, jossa oli pieniä ovia. 
Hän kurkisti niistä ja näki sisällä yliluonnollisen kokoisen 
vainajan — siltä näytti —, jolla ei ollut yllään mitään, vain 
kädessään kultainen sormus. Gyges otti sen ja lähti pois. Kun 
sitten paimenet kokoontuivat tavanmukaiseen istuntoonsa 
lähettääkseen kuninkaalle jokakuisen selonteon laumoistaan, 
myös Gyges saapui paikalle sormus sormessaan. Istuessaan 
muiden joukossa hän tuli kääntäneeksi sormuksen kannan 
itseensä päin, kämmenen sisäpuolelle. Samassa hän muuttui 
tovereilleen näkymättömäksi, ja nämä puhuivat hänestä niin 
kuin hän olisi lähtenyt pois. Hämmästyksissään hän alkoi 
taas hypistellä sormusta ja käänsi kannan ulkopuolelle, ja 
sen käännettyään hän muuttui näkyväksi. Huomattuaan 
tämän hän kokeili sormusta nähdäkseen, oliko sillä tällainen 
voima, ja jälleen kävi samoin: kääntäessään kannan sisään- 
päin hän muuttui näkymättömäksi, kääntäessään sen ulos- 
päin taas näkyväksi. Tämän todettuaan hän järjesti heti 

itsensä niiden joukkoon, jotka lähtivät sananviejinä kunin- 

b kaan luo. Sinne tultuaan hän vietteli kuninkaan puolison ja 
kävi yksissä tuumin tämän kanssa kuninkaan kimppuun, 
surmasi hänet ja anasti itselleen vallan. 

Jos nyt olisi kaksi tällaista sormusta ja toisen panisi 
sormeensa oikeamielinen, toisen väärämielinen, tuskinpa ku- 
kaan voisi olla niin teräksenluja, että pitäisi kiinni oikeuden- 
mukaisuudesta ja malttaisi olla kajoamatta toisen omaan, 

c kun voisi huoletta siepata torilta mitä hyvänsä, mennä sisälle 
taloihin ja maata kenen kanssa haluaisi, surmata tai päästää 
kahleista kenet tahansa, ylipäänsä toimia ihmisten keskuu- 
dessa aivan kuin jumala. Näin menetellessään hän ei millään 
tavoin eroaisi tuosta toisesta, molemmat kulkisivat samaa 
tietä. Tätä pidettäisiin selvänä todisteena siitä, ettei kukaan 
ole oikeudenmukainen vapaasta tahdostaan vaan pakosta; 
oikeudenmukaisuus ei ole yksityisen kannalta mitään hyvää, 
koskapa jokainen tekee vääryyttä milloin vain katsoo pysty- 

d vänsä siihen. Jokainen näet uskoo, että vääryys on yksityisen 
kannalta paljon edullisempaa kuin oikeus, ja siinä ihmiset 
ovat aivan oikeassa — näin sanoo se, joka kannattaa tätä 
näkemystä. Sillä ne, jotka asian tietäisivät, pitäisivät aivan 
surkeana ja järjettömänä ihmistä, joka tällaisen vallan saa- 
tuaan ei haluaisi tehdä mitään väärää eikä kajota toisen 
omaan. Keskenään he kuitenkin pettäisivät toinen toistaan 
kehumalla häntä, koska pelkäisivät muuten itse joutuvansa 
vääryyden uhreiksi. Mutta tämä riittää tästä aiheesta. 

e Mitä sitten tulee näiden puheenamme olevien ihmisten 
elämäntapojen arviointiin, niin pystymme suorittamaan sen 
oikein vain tarkastelemalla erikseen äärimmäisen oikeamie- 
listä ja äärimmäisen väärämielistä ihmistä, emme muuten. 
Miten tämä tarkastelu tapahtuu? Seuraavalla tavalla. Emme 
saa vähentää mitään jälkimmäisen väärämielisyydestä em- 
mekä edellisen oikeamielisyydestä vaan oletamme kumman- 
kin omassa elämänmuodossaan täydelliseksi. Ensiksi siis 
väärämielinen, joka toimikoon kuten taitavat ammattimie- 
het. Alansa hallitseva perämies tai lääkäri tietää, mikä 

361a hänen ammatissaan on mahdotonta ja mikä mahdollista; hän 


52 


TOINEN KIRJA 


ryhtyy jälkimmäiseen ja antaa edellisen olla, ja tehdessään 
jonkin virheen hän pystyy korjaamaan sen. Samoin väärä- 
mielisen, joka ryhtyy oikealla tavalla harjoittamaan vääryyt- 
tä, on osattava välttää paljastuminen, jos hän haluaa olla 
todella väärämielinen. Kiinni joutunutta on pidettävä alal- 
laan huonona, sillä vääryyden huippu on siinä, että näyttää 
oikeamieliseltä sitä olematta. Täydellisen väärämielisen on 
siis annettava harjoittaa vääryyttä täydellisenä ja vähentä- 
mättömänä; hankkikoon tämä kaikkein suurin väärintekijä 
itselleen kaikkein oikeamielisimmän maineen. Jos hän tekee 
erehdyksen, hänen on pystyttävä selviytymään tilanteesta; 
hänen on kyettävä puhumaan kyllin vakuuttavasti, jos jokin 
hänen rötöksensä tulee ilmi, ja tarvittaessa käyttämään 
väkivaltaa ja turvautumaan rohkeuteensa ja voimaansa tai 
ystäviinsä ja rikkauksiinsa. 

Todettuamme väärämielisen tällaiseksi sijoittakaamme 
mielessämme hänen rinnalleen oikeamielinen mies, vilpitön 
ja jalo, joka — kuten Aiskhylos sanoo — ei halua näyttää 
hyvältä vaan olla hyvä. Ulkonainen vaikutelma on kuorittava 
hänestä pois, sillä jos hän myös näyttää oikeamieliseltä, hän 
saa tekemänsä vaikutuksen vuoksi kunnianosoituksia ja lah- 
joja, ja silloin jää epäselväksi, onko hän sellainen kuin on 
oikeamielisyyttään vai lahjojen ja kunnianosoitusten vuoksi. 
Hänet on siis riisuttava paljaaksi kaikesta muusta paitsi 
oikeamielisyydestä ja saatettava täsmälleen päinvastaiseen 
asemaan kuin äskeinen. Vaikka hän ei syyllisty mihinkään 
vääryyteen, hän olkoon pahimman väärintekijän maineessa, 
ja hänen oikeamielisyytensä katsottakoon koetelluksi vasta 
kun on nähty, ettei huono maine kaikkine seurauksineenkaan 
pysty häntä pehmentämään. Hänen tulee pysyä järkkymät- 
tömänä kuolemaansa asti ja elää koko elämänsä väärämieli- 
sen maineessa, niin oikeamielinen kuin onkin. Kun sitten 
molemmat ovat saavuttaneet määränpäänsä, toinen oikea- 
mielisyyden ja toinen väärämielisyyden huipun, silloin voi- 
daan ratkaista, kumpi heistä on onnellisempi. 

— Voi hyvänen aika, Glaukon, minä sanoin, — kylläpä 
sinä jaksat tätä katsastusta varten pestä ja kiillottaa näitä 

kahta niin kuin mitäkin kuvapatsaita. 

— Parhaani teen, vastasi Glaukon. — Ja kun me nyt 
tiedämme heidät tällaisiksi, ei varmasti ole enää vaikea 
kuvailla, millainen elämä näillä kummallakin on edessään. 
Se on nyt syytä kertoa. Ja jos kielenkäyttöni tuntuu hiukan 
karkealta, älä ajattele että puhujana olen minä vaan ne jotka 
korottavat vääryyden oikeuden yläpuolelle. He sanovat, että 
tällainen oikeamielinen joutuu ruoskittavaksi, kidutuspyö- 
rään ja kahleisiin, häneltä kärvennetään silmät päästä ja 
kaikkien kauheuksien päätteeksi hänet naulitaan paaluun, 
niin että hän tajuaa ettei pidä pyrkiä olemaan oikeamielinen 
vaan näyttämään siltä. Aiskhyloksen sanat sopisivat paljon 
paremmin väärämieliseen. Voidaan nimittäin sanoa, että 
koska väärämielisen harrastus kohdistuu todenperäiseen 
asiaan eikä hän elä ulkonaisen vaikutelman vuoksi, hän ei siis 
pyri näyttämään väärämieliseltä vaan todella olemaan sellai- 
nen: 


hän korjaa sydämensä syvää kylvöä 
ja jalot aivoitukset siitä versovat. 


Hän saa ensinnäkin hallita valtiossaan, koska häntä pidetään 
oikeamielisenä, sitten hän voi ottaa itselleen vaimon mistä 
haluaa, naittaa lapsensa kenelle haluaa, lyöttäytyä yksiin ja 
solmia suhteita keiden kanssa tahtoo, ja kaikesta tästä hän 
saa hyötyä ja voittoa, koska uskaltaa sumeilematta tehdä 
vääryyttä. Joutuessaan yksityisiin tai julkisiin oikeusjuttui- 
hin hän perii voiton ja saa kahmituksi enemmän kuin 
vastustajansa. Näin hän rikastuu ja pystyy tekemään palve- 
luksia ystävilleen ja vahinkoa vihamiehilleen, antamaan 
jumalille runsaita ja komeita uhreja ja lahjoja sekä palvele- 
maan jumalia ja halutessaan myös ihmisiä paljon paremmin 
kuin oikeamielinen. On siis todennäköistä, että hän on myös 
jumalille enemmän mieleen kuin oikeamielinen ihminen. Ja 
niinpä väitetään, Sokrates, että väärämielisellä on sekä 
jumalien että ihmisten taholta odotettavissa parempi elämä 

kuin oikeamielisellä. 


Glaukonin lopetettua puheensa aioin vastata jotakin, mut- d 


ta silloin hänen veljensä Adeimantos sanoi: 

— Et kai ajattele, Sokrates, että tämä aihe on nyt loppuun 
käsitelty? | 

— Mitäpä arvelet? minä kysyin. 

— Juuri se on jäänyt sanomatta, mistä nimenomaan olisi 
pitänyt puhua, sanoi Adeimantos. 

— Sanoohan sananlaskukin, että veljen on autettava vel- 
jeään, minä sanoin. — Auta siis häntä, jos jäit jotakin 
kaipaamaan. Hänen sanansa riittivät kylläkin tyrmäämään 
minut, niin että minusta ei ole oikeuden puolustajaksi. 

— Tuo on pötyä, vastasi Adeimantos. — Mutta kuuntele- 
han vielä. Meidän täytyy toki tarkastaa myös niiden väitteet, 
jotka puhuvat päinvastaista kuin Glaukon tässä esitti, siis 
kehuvat oikeudenmukaisuutta ja moittivat väärämielisyyttä. 
Sillä tavoin tulee selvemmin ilmi se mitä Glaukon tuntuu 
tarkoittavan. Isäthän opettavat ja teroittavat pojilleen, ja 
samoin kaikki kasvattajat, että on oltava oikeudenmukainen. 
He eivät kuitenkaan kehu itse oikeamielisyyttä vaan sen 
tuottamaa mainetta: oikeamielisen maine tuo miehelle hal- 
lintovirkoja, edullisia avioliittoja ja kaikkea sitä mitä Glau- 
kon tässä luetteli väärämielisen saavan, jos häntä vain 
luullaan oikeamieliseksi. Heidän mukaansa hyvästä mai- 
neesta koituu vieläkin enemmän etua, he nimittäin selittävät 
sen tuovan myös jumalien suosion ja pystyvät esittelemään 
kukkurakaupalla kaikenlaista hyvää, mitä jumalat antavat 
hurskaille ihmisille. Tästähän puhuvat myös kelpo Hesiodos 
sekä Homeros. Hesiodos kuvaa, kuinka jumalat antavat 
oikeamielisen iloksi kasvaa tammia, joissa 


terhoja latvat täynnään on, mehiläisiä rungot; 
lampaat villojen taakkaa tuskin jaksavat kantaa. 


Ja paljon muuta tähän verrattavaa jumalat suovat hänelle. 
Samaan tapaan puhuu myös Homeros, joka sanoo: 


55 


363a 


364a 


VALTIO 


— kuin jalon valtiahan, jumaloita ken peljäten kaitsee 
kansaa voimallista ja suurta ja turva on vankka 

lain sekä oikeuden, maa multava, mustapa kasvaa 
vehnää, ohraa myös, puut notkuvat antimiansa, 

karjat kantavat aina ja runsaan suo meri saaliin. 


Musaios ja hänen poikansa antavat jumalien palkita oikea- 
mielisiä vieläkin ruhtinaallisemmin. Lauluissaan he saatta- 
vat nämä Hadekseen, asettavat heidät loikomaan ruokailu- 
sohville ja panevat pystyyn hurskaiden juomingit, joita nämä 
saavat ikuisesti viettää päihtyneinä, seppele päässään, aivan 
kuin hyveen kaunein palkka olisi iankaikkinen humala. 
Jotkut muut antavat jumalien suomien palkintojen ulottua 
vielä tätäkin pitemmälle ja sanovat, että hurskaan ja valansa 
pitävän miehen jälkikasvu ja suku ei koskaan sammu. Tähän 
tapaan he siis ylistävät oikeudenmukaisuutta, mutta juma- 
lattomat ja väärämieliset he upottavat Hadeksessa liejuun ja 
pakottavat heidät kantamaan vettä seulalla. He antavat 
näille huonon maineen jo heidän eläessään ja panevat heidän 
osakseen kaikki ne rangaistukset, jotka Glaukonin mukaan 
kohtaavat väärämielisiksi luultuja oikeamielisiä; muuta heil- 
lä ei ole näiden varalle. Näin siis on tapana ylistää oikeuden- 
mukaisuutta ja tuomita vääryyttä. 

Tämän lisäksi sinun pitäisi, Sokrates, ottaa huomioon eräs 
toinenkin käsitys oikeudesta ja vääryydestä. Sitä edustavat 
sekä tavalliset ihmiset että runoilijat. Kaikkihan veisaavat 
yhteen ääneen, kuinka kohtuullisuus ja oikedmielisyys on 
kylläkin kaunista mutta myös vaikeaa ja vaivalloista, hillittö- 
myys ja vääryys sitä vastoin miellyttävää ja helppoa, ja sen 
leimaa häpeälliseksi vain yleinen mielipide ja laki. Vääryys 
kannattaa heidän mukaansa yleensä paremmin kuin oikeus, 
ja he ovat valmiit sekä julkisuudessa että yksityisesti ylistä- 
mään onnellisiksi ja kunnioittamaan rikkaita tai muuten 
mahtavia lurjuksia ja sitä vastoin halventamaan ja ylenkatso- 
maan vähäväkisiä ja köyhiä, vaikka myöntäisivätkin heidän 
olevan parempia kuin nuo toiset. Mutta kaikkein merkillisin- 
tä on se mitä he puhuvat jumalista ja hyveestä, kuinka muka 
jumalat ovat monen hyvän ihmisen osaksi antaneet onnetto- 

muuksia ja surkean elämän, monille kehnoille taas päinvas- 
taisen osan. Kerjäläispapit ja ennustajat kulkevat rikkaiden 
ovilla ja uskottelevat, että ovat uhrein ja loitsuin hankkineet 
jumalilta kyvyn toimittaa huvien ja juhlien avulla sovituk- 
sen, Jos joku itse tai hänen esi-isänsä ovat tulleet tehneeksi c 
jonkin rikoksen; jos taas joku haluaa vahingoittaa vihamies- 
tään, he ovat valmiit pientä maksua vastaan tuottamaan 
taioillaan ja kirouksillaan tälle vahinkoa, olipa hän oikeamie- 
linen tai väärämielinen, sillä he saavat muka jumalatkin 
palvelemaan itseään. Kaikkien näiden väitteiden todistajiksi 
vedetään runoilijat, joista jotkut korostavat pahuuden help- 
poutta: 


Kunnottomuutta sa vaivatta löydät runsain määrin, 
ei ole tarvis kauaksi mennä ja tiekin on helppo. d 
Mut hyve vaivoja vaatii, näin jumalain oli tahto — 


ja kuvaavat sinne vievää pitkää ja jyrkkää tietä. Jotkut toiset 
taas manaavat Homeroksen todistamaan, että ihmisillä on 
vaikutusta jumaliin. Homeroshan lausuu: 


— onarmeliaat jumalatkin. 

Hartain suostuttaa lupauksin, suitsutusuhrein, 

viinein, alttariteurain myös voi heit? anovaiset e 
ihmiset, kun kuka rikkonut on, yli käskyjen käynyt. 


Sitten he kantavat esiin kasan Musaioksen ja Orfeuksen — 
Kuuttaren ja Runotarten poikien, niin sanotaan — tekstejä 
ja toimittavat niiden mukaan uhrejaan. He saavat yksityis- 
ten ihmisten lisäksi kokonaiset valtiot uskomaan, että uhreil- 
la ja hauskoilla juhlilla voidaan hankkia vapautus ja puhdis- 
tus rikoksista, eikä vain eläville vaan myös kuolleille. Näitä 
menoja, jotka vapauttavat meidät tuonpuoleisista kärsimyk- 365a 
sistä, he nimittävät mysteereiksi; sellaisia jotka eivät osallis- 
tu näihin uhreihin, odottaa kauhistava osa. 

Mitä nyt arvelet, Sokrates? Kun tällaista kaikkea puhu- 
taan hyveestä ja pahuudesta ja siitä missä arvossa ihmiset ja 
jumalat niitä pitävät, mitä mahtavatkaan nämä puheet 

saada aikaan niitä kuuntelevien nuorten miesten sielussa? 
Tarkoitan niitä, jotka ovat nopeaoppisia ja pystyvät lennäh- 
tämään väitteestä toiseen ja niistä päättelemään, millainen 
tulee olla ja minne suuntautua selviytyäkseen elämässä 
mahdollisimman hyvin. Tällainen nuorukainen todennäköi- 
sesti kysyy itseltään Pindaroksen sanoin: Nousenko korkeaan 
linnoitukseen oikeuden tietä vai petosten kiertopolkuja, 
elääkseni siellä elämäni varustusten suojassa? Nämä puheet- 
han tietävät sitä, että jos olen oikeamielinen mutta minua ei 
pidetä sellaisena, minulla ei ole oikeamielisyydestäni mitään 
hyötyä, saan siitä vain ikävyyksiä ja varmat rangaistukset; 
sen sijaan väärämielinen, joka on hankkinut itselleen oikea- 
mielisen maineen, saa näköjään elää elämänsä jumalten 
vertaisena. Koska siis viisaat osoittavat minulle, että ulkonai- 
nen vaikutelma voittaa totuuden ja määrää ihmisen onnelli- 
suuden, minun on käännyttävä kokonaan sen suuntaan. 
Minun on maalattava näkyväksi julkisivuksi ympärilleni 
hyveellisyyden kuva, mutta perässäni minun on laahattava 
viisaan Arkhilokhoksen ovelaa ja viekasta kettua. 

Joku voi sanoa: ei ole helppo elää kelvottomana joutumatta 
ilmi. Tähän vastaamme, ettei mikään muukaan suuri asia 
suju vaivattomasti. Jos haluamme tulla onnellisiksi, meidän 
on kuljettava näiden puheiden viitoittamaa tietä. Välttyäk- 
semme joutumasta ilmi muodostamme salaseuroja ja veljes- 
kuntia, ja onhan olemassa vakuuttamistaidon opettajia, jotka 
varustavat meidät sillä viisaudella jota kansankokouksissa ja 
oikeudenkäynneissä tarvitaan. Näin voimme milloin suostut- 
telulla, milloin väkivalloin kahmia itsellemme etuja joutu- 
matta kärsimään rangaistusta. 

»Jumalilta ei kuitenkaan voi pysyä piilossa eikä heitä voi 
pakottaa väkivalloin.» Mutta ellei jumalia ole olemassakaan 
tai elleivät he välitä ihmisten asioista, ei kai meidänkään 
tarvitse välittää siitä, pysymmekö heiltä piilossa? Jos he taas 
ovat olemassa ja välittävät meistä, eikö kuitenkin kaikki 
mitä olemme saaneet heistä tietää ja kuulla, perustu pelkkiin 
puheisiin ja runoilijoiden antamiin sukuselvityksiin? Runoili- 
jat itse sanovat, että jumalat voidaan taivutella ja suostutella 

uhrein, hartain rukouksin ja lahjoin. Meidän on siis uskotta- 
va joko nämä molemmat selitykset tai sitten ei kumpaakaan. 
Jos niihin on uskomista, sen kuin vain teemme vääryyttä ja 
uhraamme sitten jumalille siitä mitä olemme vääryydellä 
hankkineet. Sillä jos olemme oikeamielisiä, vältämme kyllä 
jumalien rangaistuksen mutta saamme myös luopua vääryy- 
den tuottamista eduista. Väärämielisinä sen sijaan kerääm- 
me hyödyn ja suostutamme sitten rukouksillamme jumalat 
olemaan rankaisematta meitä väärinkäytöksistämme ja ri- 
koksistamme. 

» Mutta Hadeksessa saamme joko me itse tai lastenlapsem- 
me kärsiä rangaistuksen niistä rikoksista, joita olemme 
tehneet täällä.» Voi hyvä ystävä, vastaa se joka asian ymmär- 
tää, mysteerimenoilla ja vapauttajajumalilla on suuri mahti, 
niinhän julistavat suuret valtiotkin ja samaa todistavat myös 
nuo jumalien pojat, jotka olivat runoilijoita ja jumalten 
tahdon välittäjiä. 

Mitä syytä meillä siis enää olisi asettaa oikeutta suurim- 
man vääryyden edelle? Meidänhän tarvitsee vain peittää 
vääryys kunniallisuuden valeverhoon ja saavutamme sekä 
jumalten että ihmisten edessä sen mitä haluammekin, yhtä 
lailla eläessämme kuin kuoltuamme. Tämä on tavallisten 
ihmisten käsitys ja näin sanovat myös etevimmät miehet. Jos 
ajattelee kaikkea mitä tässä nyt on puhuttu, Sokrates — 
kuinka kukaan joka johonkin pystyy, jolla on sielun tai 
ruumiin voimaa, rikkautta tai syntyperää, suostuisi pitämään 
arvossa oikeamielisyyttä? Eikö hän nauraisi kuullessaan sitä 
ylistettävän? Jos nyt siis joku pystyisikin osoittamaan pu- 
heemme vääriksi ja tietäisi, että parasta kaikesta on oikea- 
mielisyys, hän antaisi toki auliisti anteeksi väärämielisille 
eikä olisi näille vihainen. Tietäisihän hän, että — paitsi jos 
joku on luonteeltaan niin jumalainen, että vihaa vääryyttä, 
tai on saavuttanut oikean ymmärryksen ja pysyttelee siksi 
vääryydestä erossa — kukaan ei ole oikeudenmukainen 
omasta halustaan; ihmiset moittivat vääryyttä vain pelku- 
ruuttaan, vanhuuttaan tai jonkin muun heikkouden vuoksi, 
kun eivät itse siihen kykene. Asia on päivänselvä, sillä kuka 

vain ihmisistä ensimmäisenä saa riittävän vallan, hän on 
ensimmäisenä tekemässä vääryyttä niin paljon kuin jaksaa. 
Eikä tähän kaikkeen ole syynä mikään muu kuin se sama 
asia, josta koko Glaukonin ja minun esitykseni lähti liikkeel- 
le, eli siis tämä: onhan merkillistä, että kaikista teistä jotka 
väitätte olevanne oikeuden puolustajia — alkaen muinaisa- 
jan sankareista joiden lausumia on säilynyt meille, aina 
nykyajan ihmisiin asti — yksikään ei milloinkaan ole pahek- 
sunut vääryyttä sinänsä tai kiittänyt oikeutta sinänsä, ainoas- 
taan niistä koituvaa mainetta, kunnianosoituksia ja lahjoja. 
Sen enempää runoudessa kuin tavallisessa puheessakaan ei 
kukaan ole kyllin selvästi esittänyt näitä kahta sellaisina kuin 
ne asustavat sielussa ja vaikuttavat siihen, salassa jumalilta 
ja ihmisiltä, eikä osoittanut, että toinen niistä on suurin paha 
mikä voi sielussa olla, toinen taas, oikeamielisyys, on suurin 
hyvä. Jos te kaikki alusta lähtien puhuisitte näin ja opettai- 
sitte meille tätä pienestä pitäen, emme vartioisi toisiamme 
estääksemme muita tekemästä vääryyttä, vaan kukin olisi 
oman itsensä vartija ja varoisi tekemästä väärin, jottei näin 
antaisi itsessään jalansijaa kaikkein suurimmalle pahalle. 
Tähän tapaan saattaisi Thrasymakhos ja yksi ja toinen 
muukin puhua oikeudenmukaisuudesta ja väärämielisyydes- 
tä, ja ehkä heillä olisi vielä enemmänkin sanottavaa. Minun 
mielestäni tämä on kuitenkin oikeuden ja vääryyden vaiku- 
tuksen karkeaa vääristelyä. Tunnustan puolestani, että olen 
tässä yrittänyt puhua mahdollisimman jyrkästi vain saadak- 
seni kuulla sinun suustasi päinvastaisen esityksen. Älä siis 
tyydy vain todistamaan meille, että oikeudenmukaisuus on 
vääryyttä parempi, vaan osoita, mikä on niiden vaikutus 
siihen ihmiseen jossa ne asustavat, miksi siis toinen niistä on 
itsessään paha ja toinen hyvä. Mutta jätä kummassakin 
tapauksessa ulkonainen maine syrjään, niin kuin Glaukon 
kehotti. Sillä ellet riisu molemmilta niiden totuudenmukais- 
ta mainetta ja aseta tilalle väärää, emme voi myöntää sinun 
ylistävän todellista vaan näennäistä oikeudenmukaisuutta 
emmekä moittivan todellista vaan näennäistä vääryyttä; 
silloinhan sinä kehottaisit harjoittamaan salassa vääryyttä ja 

olisit Thrasymakhoksen kanssa yhtä mieltä siitä, että oikeu- 
denmukaisuus on toiselle kuuluvaa hyvää, nimittäin samaa 
kuin vahvemman etu, kun taas vääryys on tekijälleen edullis- 
ta ja kannattavaa mutta heikommalle vahingoksi. Mutta 
koska olet myöntänyt oikeudenmukaisuuden olevan mitä 
suurinta hyvää, sitä mitä kannattaa tavoitella sen seurausten 
vuoksi mutta vielä paljon enemmän sen itsensä vuoksi — 
aivan niin kuin näköä, kuuloa, ymmärrystä, terveyttä, yli- 
päänsä kaikkea mikä on aitoa hyvää luonnostaan, mainees- 
taan riippumatta — niin ylistä nyt oikeamielisyydessä nimen- 
omaan sitä, mikä saa sen sellaisenaan hyödyttämään omis- 
tajaansa, ja vastaavasti moiti vääryydessä sitä, mikä tekee 
sen omistajalleen vahingolliseksi. Jätä palkkiot ja maineet 
muiden ylistettäviksi. Sen voin vielä kestää, että muut 
kehuvat oikeamielisyyttä ja tuomitsevat väärämielisyyden 
ylistämällä ja moittimalla kummankin mainetta ja niistä 
saatavaa palkkaa, mutta sinulta en halua sellaista kuulla, 
paitsi jos pakotat minut siihen. Olethan koko elämäsi ajan 
pitänyt tärkeänä nimenomaan tätä asiaa. Älä siis tyydy vain 
osoittamaan meille, että oikeus on parempaa kuin vääryys, 
vaan näytä miten ne vaikuttavat omistajaansa — tulipa tämä 
jumalien ja ihmisten tietoon tai ei — ja miksi toinen on 
sellaisenaan hyvä, toinen paha. 

Minä olen aina pitänyt arvossa Glaukonin ja Adeimantok- 
sen luonteenlaatua, mutta kuunnellessani heidän puheitaan 
jouduin vallan ihastuksiini. Sanoin: 

— Te suuren miehen pojat, kun Glaukonin rakastaja ylisti 
teidän uljuuttanne Megaran taistelussa, hän ei turhan päiten 
aloittanut elegiaansa sanoilla 


Oi pojat miehen kuulun Aristonin jumalaiset ... 


Tämä on minusta tosiaan hyvin sanottu, ystävät. Teissä 
täytyy totisesti olla jotakin jumalallista, ellette usko vääryy- 
den olevan oikeutta parempaa, vaikka pystytte näin vakuut- 
tavasti puhumaan sen puolesta. Ja minun käsitykseni todella 
on, että ette sitä usko. Päättelen näin teidän yleisen elämäna- 

b senteenne perusteella, sillä sanojenne nojalla en kylläkään 
teitä uskoisi. Mutta mitä enemmän teitä uskon, sitä vähem- 
män ymmärrän mitä minun tulisi tehdä. En tiedä miten 
puolustaisin oikeudenmukaisuutta. Tunnen olevani siihen 
kykenemätön, nimenomaan sen vuoksi, että kun puhuessani 
Thrasymakhosta vastaan luulin saaneeni osoitetuksi, että 
oikeus on parempaa kuin vääryys, te ette hyväksyneet minun 
perustelujani. Toisaalta en myöskään voi olla puolustamatta 
sitä, sillä pelkään syyllistyväni jumalattomaan tekoon, jos 

c omin korvin kuulen parjattavan oikeudenmukaisuutta ja 
kieltäydyn rientämästä apuun niin kauan kuin minussa on 
henkeä ja saan äänen suustani. On siis paras yrittää auttaa 
sitä niin hyvin kuin taidan. 

Glaukon ja muut pyysivät nyt, että yrittäisin kaikin kei- 
noin auttaa asiassa; en saisi luopua keskustelusta vaan minun 
olisi tutkittava, mitä oikeus ja vääryys ovat ja mikä on totuus 
niiden kummankin edullisuudesta. Sanoin silloin, mitä mie- 
lessäni oli: 

— Tämä tutkimus, johon aiomme ryhtyä, on vaikea ja 

d vaatii varmasti tarkkaa silmää. Koska kykymme on vajavai- 
nen, voisimme mielestäni tutkia sitä seuraavalla tavalla. 
Kuvitellaanpa, että meidän on käsketty lukea etäältä pientä 
tekstiä, vaikka emme näe sitä tarkasti; silloin joku huomaisi, 
että sama kirjoitus on nähtävissä jossakin muuallakin, laa- 
jemmalla alalla ja suurikokoisempana. Sehän olisi oikea 
onnenpotku: lukisimme ensin tuon isokokoisen tekstin ja 
tarkastaisimme sitten, onko pienempi teksti samanlainen. 

— Niin kyllä, sanoi Adeimantos, — mutta miten tämä 

e sopii oikeudenmukaisuuden tarkasteluun? 

— Minä selitän, vastasin. — Oikeudenmukaisuuttahan 
voi olla yhtä hyvin yksityisessä ihmisessä kuin kokonaisessa 
valtiossakin? 

— Totta kai, vastasi Adeimantos. 

— Ja valtio on yksityistä ihmistä suurempi? 

— On. 

— Tässä suuremmassa on sitten varmaan myös oikeuden- 
mukaisuus suurempi ja helpommin erotettavissa. Ellei teillä 

ole mitään sitä vastaan, voimme ensiksi tutkia, millaista se 
valtioissa on. Sen jälkeen tutkimme sitä yksilössä tarkastele- 
malla, löydämmekö tästä pienemmästä hahmosta yhtäläi- 
syyttä suuremman kanssa. 

— Tuo kuulostaa hyvältä, sanoi Adeimantos. 

— Noniin, minä sanoin, — jos me mielessämme tarkaste- 
lisimme valtion syntymistä, näkisimme kai myös, miten 
oikeus ja vääryys siinä syntyvät? 

— Kyllä varmaankin. 

— Ja tämän jälkeen voisimme toivoa näkevämme helpom- 
min sen mitä etsimme? 

— Paljon helpommin. 

— Oletteko nyt sitä mieltä, että meidän täytyy selvittää 
tämä asia? Se ei varmaankaan ole mikään pikku juttu. 


Harkitkaa nyt! 
— On jo harkittu, sanoi Adeimantos. — Suostu nyt vain. 
— No niin, minä aloitin, — valtion syntyminen johtuu 


käsittääkseni siitä, että meistä kukaan ei tule toimeen omin 
voimin, vaan jokainen on monenlaisten asioiden tarpeessa. 
Vai arveletko, että valtion muodostumiseen olisi jokin muu 
syy? 

— En suinkaan. 

— Kun meillä on monenlaisia tarpeita, niin yksi kutsuu 
lähelleen yhden jotakin tarkoitusta varten, toinen taas jon- 
kun toisen jotakin muuta varten, ja näin samoille asuinsijoil- 
le kertyy paljon väkeä yrittämään yhdessä, toisiaan auttaen. 
Tällaiselle yhteisasutukselle olemme antaneet nimeksi 'val- 
tio’, eikö niin? 

— Niin juuri. 

— Kun ihmiset antavat toisilleen ja saavat toisiltaan, 
eivätkö he harjoita tätä vaihtoa siksi että pitävät sitä edulli- 
sena? 

— Siksi juuri. 

— No niin, minä sanoin, — perustamme nyt ajatuksis- 
samme valtion aivan alusta asti. Sen perustajina ovat kaikes- 
ta päättäen siis meidän tarpeemme. 

— Aivan niin. 

— Mutta ensimmäinen ja tärkein tarve on ravinnon hank- 
kiminen, sillä koko olemassaolomme ja elämämme on sen 
varassa. 

— Se on aivan totta. 

— Toisena on asunnon hankkiminen, kolmantena vaate- 
tuksen ja muun sellaisen. 

— Niin on. 

— Katsotaanpa, millä tavoin valtio pystyy tuottamaan 
tämän kaiken. Eikö siten, että yksi toimii maanviljelijänä, 
toinen rakentajana, kolmas kankurina? Lisäämmekö jouk- 
koon vielä suutarin tai jonkun muun joka huolehtii ruumiim- 
me tarpeista? 

— Tietysti. 

— Valtiossa täytyy siis välttämättä olla ainakin neljä tai 
viisi miestä. 

— Ilmeisesti. 

— Entä sitten? Onko heistä kunkin annettava työnsä 
kaikkien yhteiseen käyttöön, niin että esimerkiksi tuo ainoa 
maanviljelijä hankkii ravinnon neljälle, käyttää nelinkertai- 
sesti aikaa ja vaivaa viljan tuottamiseen ja jakaa sen yhtei- 
sesti muiden kanssa? Vai voiko hän muista välittämättä 
tuottaa vain itseään varten neljänneksen tuosta viljamääräs- 
tä, käyttää siihen ajasta neljänneksen ja loput kolme neljän- 
nestä talonsa rakentamiseen, vaippansa kutomiseen ja jalki- 
neidensa valmistamiseen? Voiko hän siis huolehtia itse omis- 
ta asioistaan ilman että hänen tarvitsee nähdä vaivaa yhteis- 
toiminnassa muiden kanssa? 

— Eiköhän edellinen tapa ole helpompi, sanoi Adeiman- 
tos. 

— Se ei ainakaan olisi mitenkään yllättävää, minä sanoin. 
— Kun sanoit noin, mieleeni juolahti, että emmehän me 
luonnostamme ole läheskään samanlaisia. Meillä on erilaiset 
taipumukset, yksi sopii yhteen ja toinen toiseen tehtävään. 
Vai mitä arvelet? 

— Juuri niin. 

— Pääseeköhän yksi mies parempaan tulokseen harjoitta- 
malla useaa ammattia vai vain yhtä? 

— Harjoittamalla vain yhtä. 

— Mutta on kai selvää, että jos päästää työn kannalta 
oikean hetken käsistään, työ menee hukkaan. 

— Se on selvää. 

— Tehtävä työ ei siis suostu odottamaan tekijälle sopivaa 
aikaa, vaan tekijän on mukauduttava työn vaatimuksiin eikä 
jätettävä sitä sivuasiaksi. 

— Ehdottomasti. 

— Näin kaikkea saadaan aikaan enemmän, parempaa ja 
helpommin, kun kukin tekee vain yhtä työtä, taipumustensa 
mukaan ja oikealla ajalla, vapaana muista töistä. 

— Aivan varmasti. 

— Mutta kaiken sen tuottamiseen, mistä olemme puhu- 
neet, tarvitaan kyllä enemmän kuin neljä kansalaista. Jos 
maanviljelijä haluaa hyvän auran, hän ei varmastikaan 
ryhdy itse valmistamaan sitä, ei liioin kuokkaa eikä muita- 
kaan maamiehen työkaluja. Niin ei tee myöskään rakentaja, 
joka samoin tarvitsee useita työvälineitä. Ja samaa voi sanoa 
kankurista ja suutarista. 

— Totta. 

— Pikku valtioomme tulee siis mukaan kirvesmiehiä, 
seppiä ja lukuisia muita käsityöläisiä, jotka lisäävät sen 
väkilukua. 

— Niin kyllä. 

— Mutta ei se kovin suureksi tule vielä sittenkään, vaikka 
lisäämme siihen härkä-, lammas- ja muita paimenia, jotta 
maanviljelijöillä olisi kyntöhärkiä, rakentajat ja maamiehet 
saisivat kuljetuksiin vetojuhtia ja kankurit ja suutarit saisi- 
vat villoja ja vuotia. 

— Fihän se enää mikään pieni valtio olisi, jos siinä olisi 
kaikkea tätä, sanoi Adeimantos. 

— Mutta olisi jokseenkin mahdotonta perustaa valtiota 
sellaiseen paikkaan, ettei sinne jouduttaisi tuomaan mitään 
tarvikkeita muualta, minä jatkoin. 

— Niin kyllä. 

— Se tarvitsee siis lisäväkeä kuljettamaan muista valtiois- 
ta sellaista mitä täältä puuttuu. 

— Aivan niin. 

— Mutta jos asiamies lähtee matkaan tyhjin käsin eikä 
vie mukanaan mitään mistä on puute niissä valtioissa, joista 
hän lähtee hakemaan tarvikkeita omille maanmiehilleen, 
silloin hän myös palaa tyhjin käsin, eikö totta? 

— Kyllä varmasti. 

— Fi siis riitä, että omassa valtiossa tuotetaan kylliksi 
omiin tarpeisiin. Täytyy tuottaa riittävästi myös sellaisia 
tarvikkeita, joita noilta muilta puuttuu. 

— Niin täytyy. | 

— Joten tarvitsemme valtioomme lisää maanviljelijöitä ja 
muita ammatinharjoittajia. 

— Niin. 

— Samoin palvelusmiehiä, jotka huolehtivat tavaroiden 
tuonnista ja viennistä. Nämä ovat kauppiaita, eikö totta? 

— lotta. 

— Tarvitsemme siis kauppiaitakin. 

— Varmasti. 

— Ja jos kauppaa käydään meritse, tarvitaan vielä koko 
joukko sellaisia jotka ovat perehtyneet merenkulkuun. 

— Niin tarvitaan. 

— Millä tavoin he nyt sitten omassa valtiossaan välittävät 
toisilleen niitä tuotteita, joita kukin valmistaa? Juuri tätä 
vartenhan olemme lyöttäytyneet yhteen ja perustaneet val- 
tion. 

— Tietysti myymällä ja ostamalla, sanoi Adeimantos. 

— Meillä on siis oltava tori ja vaihdon välineenä raha. 

— Juuri niin. 

— Jos nyt maanviljelijä tai joku muu ammatinharjoittaja 
tuo torille työnsä tuotteita ja saapuu sinne eri aikaan kuin ne 
jotka haluavat häneltä ostaa, jättääkö hän sikseen oman 
työnsä ja jää torille istuskelemaan? 

— Fi toki. Jotkut huomaavat tämän ja ottavat tuon 
toimen hoitaakseen, hyvin järjestyneissä yhteiskunnissa 
yleensä sellaiset jotka ovat ruumiillisesti heikoimpia ja kyke- 
nemättömiä muuhun työhön. Heidän täytyy pysytellä torilla, 


d ostaa rahalla niiltä, jotka haluavat myydä jotakin, ja myydä 

rahaa vastaan niille, jotka haluavat ostaa. 

— Tämä tarve siis synnyttää valtioomme pienkauppias- 
kunnan. Mehän nimitämme pienkauppiaiksi niitä, jotka ovat 
torilla oston ja myynnin välittäjinä, ja suurkauppiaiksi niitä 
jotka liikkuvat valtiosta toiseen, eikö totta? 

— Niin juuri. 

— Valtiossa on varmasti vielä toisenlaisiakin palvelusmie- 


hiä, sellaisia jotka hengenlahjoiltaan tuskin kelpaisivat yhtei- 


sön jäseniksi mutta ovat kyllin vahvoja raskaisiin töihin. He 
myyvät voimiensa käytön, ja koska he nimittävät saamaansa 
maksua palkaksi, heitä sanotaan palkkatyöläisiksi. Eikö 
niin? 

— Niin. 

— Yhteiskuntaa täydentämässä on siis myös palkkatyövä- 
keä. 

— Niin nähtävästi. 

— No niin, Adeimantos, onko valtiomme jo kasvanut 
täyteen mittaansa? 

— Kyllä se taitaa olla. 

— Missä siinä nyt siis on näkyvissä oikeus ja vääryys? 
Olemme tarkastelleet valtion eri tekijöitä; mikä niistä on 
syntyessään samalla pannut alulle oikeuden ja vääryyden? 

— Sitä minä en pysty näkemään, Sokrates. Ehkäpä ne 
ovat syntyisin juuri näiden eri osapuolten keskinäisistä tar- 
peista. 

— Voit hyvinkin olla oikeassa, minä sanoin. — On ryhdyt- 
tävä rohkeasti tutkimaan asiaa. 

Tarkastellaanpa ensin, millaista elämää viettävät nämä 
ihmiset, jotka ovat järjestäneet asiansa tällä tavoin. He 
tietenkin kasvattavat viljaa, viljelevät viiniä ja valmistavat 
vaatteita ja jalkineita. He rakentavat itselleen asunnot ja 
työskentelevät kesäisin yleensä puolialastomina ja avojaloin, 
talvella pukeutuvat kyllin lämpimiin vaatteisiin ja jalkinei- 
siin. Ravinnokseen he valmistavat ohra- ja vehnäjauhoja, 
joista leipovat muhkeita ohrakakkuja ja paistavat vehnälei- 
piä ja panevat ne tarjolle ruo'onvarsille tai puhtaille lehdille. 
Loikoillen seppele päässä lehvävuoteillaan, joille on levitetty 

koiranköynnöstä ja myrttiä, he viettävät pitojaan yhdessä 
lastensa kanssa siemaillen viiniään, laulaen ylistystä jumalil- 
leen ja nauttien yhdessäolosta. Lapsia he eivät köyhyyden ja 
sodan pelosta hanki enempää kuin heidän varallisuutensa 
sallii. 


Glaukon pisti väliin: — Panet näköjään nämä miehet 
syömään pidoissaan pelkkää leipää! 
— Tosiaan, minä sanoin. —— Unohdin että onhan heillä 


muutakin suuhunpantavaa, suolaa tietenkin ja oliiveja ja 


juustoa, ja he keittävät sipuleita ja vihanneksia niin kuin 


meillä maalaiset. Jälkiruoaksi annamme heidän pureskella 
viikunoita, herneitä ja papuja, ja he paahtavat tulen ääressä 
myrttimarjoja ja tammenterhoja maistellen samalla kohtuul- 
lisesti viiniä. Näin he viettävät rauhallista ja terveellistä 
elämää, ja kun he korkeaan ikään ehdittyään kuolevat, he 
jättävät samat elämäntavat perinnöksi jälkeläisilleen. 

— Jos panisit pystyyn sikojen valtion, sanoi Glaukon taas, 
— niin niitähän sinä voisit ruokkia näillä rehuilla. 

— Mitä näille ihmisille sitten pitäisi antaa? minä kysyin. 

— Sitä mitä ihmiset yleensä kaipaavat. Tuollaisen epämu- 
kavuuden sijasta heidän pitäisi saada loikoa ruokailusohvilla, 
nauttia ateriansa pöydiltä ja syödä samanlaisia liha- ja 
kalaruokia ja jälkiruokia kuin nykyäänkin syödään. 

— Hyvä on, minä ymmärrän, minä sanoin. — Emme siis 
tarkastele tässä vain yleensä valtion vaan myös ylellisesti 
elävän valtion syntyä. Ehkei se olekaan pahitteeksi. Tutki- 
malla sitäkin saamme kukaties nähdä, millä tavoin oikeuden- 
mukaisuus ja vääryys saavat valtioissa alkunsa. Todellinen 
valtio on kuitenkin mielestäni se jota olemme tässä käsitel- 
leet, siis terve valtio. Mutta jos haluatte, mikään ei estä 
meitä tarkastelemasta myös tulehtunutta valtiota. Kaikkia ei 
näy tyydyttävän se mitä olen tässä esittänyt eikä tällainen 
elämäntapa, vaan he haluavat lisäksi ruokailusohvia, pöytiä 
ja muita tavaroita, liha- ja kalaruokia, hajuvoiteita, suitsuk- 
keita, huilunsoittajattaria ja leivonnaisia, jokaista vielä 
useaa eri lajia. Eivätkä välttämättömyydet rajoitu enää 
niihin mistä alussa puhuimme, asuntoihin, vaatteisiin ja 

jalkineihin, vaan nyt on otettava mukaan maalaukset ja 
koruompeleet, kulta, norsunluu ja kaikki muu sellainen. Eikö 
asia ole näin? 

— On. 

— Valtiota täytyy siis jälleen laajentaa. Tuo terve valtio ei 
enää riitä vaan sen täydennykseksi tarvitaan joukottain 
lisäväkeä, jota eivät enää valtioiden välttämättömät tarpeet 
vaadi, esimerkiksi kaikenlaisia metsästäjiä sekä jäljittelijöitä 
— näihin kuuluu suuri joukko muotojen ja värien käsitteli- 
jöitä ja samoin suuri joukko runotarten taitojen harjoittajia, 
runoilijoita ja heidän avustajiaan, rapsodeja, näyttelijöitä, 
kuorotanssijoita ja esitysten järjestäjiä — edelleen, erilaisten 
tavaroiden valmistajia, ennen kaikkea naisten kauneudenhoi- 
totarvikkeiden. Tarvitsemme myös lisää palvelusväkeä, las- 
tenvalvojia, hoitajia ja imettäjiä, palvelijattaria ja parturei- 
ta, ja tietysti keittäjiä ja kokkeja, eikö niin? Ja lisäksi vielä 
sikopaimenia. Edellisessä valtiossamme meillä ei niitä ollut, 
koska niitä ei tarvittu, mutta nyt nekin ovat välttämättömiä. 
Nyt tarvitsemme kaikenlaista muutakin karjaa syötäväksi, 
eikö totta? 

— Tietysti. 

— Ja kun elämäntapamme ovat tällaiset, tarvitsemme 
myös lääkäreitä paljon enemmän kuin ennen. 

— Niin kyllä. 

— Ja maa-alue, joka taannoin riitti elättämään asukkaan- 
sa, on nyt liian pieni, niinhän? 

— Niin. 

— Meidän on siis lohkaistava itsellemme osa naapurien 
alueesta, jos haluamme saada kylliksi laidun- ja peltomaita, 
ja naapurien taas meidän alueestamme, jos hekin ylittävät 
välttämättömimpien tarpeiden rajan ja heittäytyvät hankki- 
maan määrättömästi omaisuutta. 

— Niin käy väistämättä. 

— Seuraavaksi siis ryhdymme sotaan, vai kuinka, Glau- 
kon? 

— Aivan niin. 

— Meidän ei vielä tarvitse puhua siitä, saako sota aikaan 

pahaa vai hyvää. Riittää kun toteamme, että olemme saa- 
neet selville, mistä sota on syntyisin: niistä samoista seikois- 
ta, jotka aina ilmetessään tuottavat valtioille kaikkein suu- 
rimmat onnettomuudet, sekä yksityisten ihmisten että koko 
yhteiskunnan kannalta. 

— Seonaivan totta. 

— Valtiota on siis jälleen suurennettava. Eikä pieni lisäys 
riitäkään, vaan siihen on liitettävä kokonainen armeija, joka 
lähtee taistelemaan hyökkääjiä vastaan kaiken sen puolesta, 
mitä valtio omistaa ja mistä nyt olemme puhuneet. 

— Mutta eivätkö asukkaat pysty siihen itse? kysyi Glau- 
kon. 

— Eivät, sikäli kuin sinä ja me muut päättelimme oikein 
silloin kun muovasimme valtiotamme. Jos muistat, olimme 
yhtä mieltä siitä, että yhden miehen on mahdoton harjoittaa 
hyvin useampaa ammattia. 

— Seon totta. 

— Eikö sodankäynti mielestäsi vaadi ammattitaitoa? 

— Sehän vasta vaatiikin. 

— Onko meidän huolehdittava paremmin suutarintaidos- 
ta kuin sotataidosta? 

— Fi toki. 

— Mehän kielsimme suutaria toimimasta samalla maan- 
viljelijänä tai kankurina tai rakentajana; määräsimme hänet 
pysymään suutarina, jotta suutarintyö tulisi suoritetuksi 
hyvin. Samoin kaikille muille annoimme kullekin yhden 
ainoan, hänen taipumustensa mukaisen ammatin, jota hänen 
oli määrä harjoittaa koko ikänsä muista töistä vapaana, jotta 
hän voisi tehdä työtä oikeina aikoina ja päästä hyviin 
tuloksiin. Eikö nyt ole aivan erityisen tärkeää, että soturin 
ammatissa päästään hyviin tuloksiin? Vai onko se niin helppo 
ala, että maanviljelijä, suutari tai minkä tahansa ammatin 
harjoittaja voi samalla olla sotilas, kun sitä vastoin hyväksi 
lauta- tai noppapelin taitajaksi ei voi tulla, jos on harrastellut 
niitä vain huvikseen eikä ole pienestä pitäen paneutunut 
niihin? Ja tuleeko miehestä etevä taistelija, raskasaseinen tai 
muu soturi, sinä hetkenä kun hän tarttuu kilpeen tai mihin 

tahansa aseeseen tai taisteluvälineeseen, vaikkei kukaan tule 
ammattimieheksi tai urheilijaksi vain tarttumalla johonkin 
työkaluun tai urheiluvälineeseen — eihän pelkästä esineestä 
ole mitään hyötyä sille jolla ei ole tietoa itse alasta eikä 
tarpeellista harjaannusta? 

— Arvokkaitahan työkalut muuten olisivatkin! sanoi 
Glaukon. 

— Koska näiden vartijoiden tehtävä on kaikkein tärkein, 
minä jatkoin, — se vaatii kai vastaavasti eniten vapautta 
muista tehtävistä ja eniten taitoa ja harjoitusta? 

— Niin varmasti. 

— Ja myös luontaista taipumusta tähän tehtävään? 

— Tietysti. 

— Meidän on näköjään yritettävä erottaa, jos vain pys- 
tymme, millaiset luonteenlaadut ovat sopivia valtion vartioi- 
miseen. 

— Se meidän on tehtävä. 

— Kautta Zeun, olemme ryhtymässä vaikeaan tehtävään, 
sanoin minä. — Mutta ei pidä menettää rohkeuttaan, jos 
vain voimat antavat myöten. 

— Niin juuri, sanoi Glaukon. 

— No niin, mitä arvelet, minä jatkoin, — eivätköhän 
jalorotuinen koiranpentu ja jalosukuinen nuorukainen sovel- 
tuisi luonteiltaan yhtä hyvin vartijoiksi? 

— Miten niin? 

— Koska kummankin täytyy olla tarkka havaitsemaan, 
nopea ajamaan takaa havaitsemaansa ja lisäksi voimakas, jos 
joutuu taisteluun saaliinsa kanssa. 

— Niin, kyllä kaikkea tuota tarvitaan. 

— Jarohkeutta, jotta taistelu onnistuisi. 

— Tietysti. 

— Mutta voiko hevonen, koira tai ylipäänsä mikään eläin 
olla rohkea, ellei se ole kiihkeäluonteinen? Kiihkeyshän on 

kiihkeyttä, ei pelkää mitään eikä mikään voi sitä nujertaa. 
Olet kai huomannut sen? 
— Olen kyllä. 

— Olemme siis selvillä siitä, millaiset ruumiilliset ominai- 
suudet vartijalla täytyy olla. 

— Niin. 

— Ja mitä sieluun tulee, tiedämme että hänen on oltava 
kiihkeäluonteinen. 

— Aivanniin. 

— Mutta Glaukon, jos vartijoilla on tällainen luonne, 
voivatko he olla muuta kuin hyökkääviä toisiaan ja muita 
kansalaisia kohtaan? 

— Eiseainakaan ole helppoa. 

c — Mutta täytyyhän heidän olla lempeitä omaa väkeään 
kohtaan. Sen sijaan vihollisia kohtaan heidän tulee olla 
kiukkuisia, niin etteivät he jää odottamaan omaa tuhoaan 
vaan ehtivät itse ensin tuhota toiset. 

— Seon totta. 

— Mutta miten me nyt tästä selviämme? Mistä voimme 
löytää luonteen, joka on yhtä aikaa lempeä ja kiihkeä? 
Lempeys ja kiihkeyshän ovat luonteessa toistensa vastakoh- 
tia. 

— Niin näyttävät olevan. 

— Mutta jos jompikumpi näistä ominaisuuksista puuttuu, 

-= miehestä ei voi tulla hyvää vartijaa. Toisaalta ne näyttävät 

d mahdottomilta yhdistää, joten hyvä vartija on ilmeisesti 
mahdottomuus. 

— Niin kai sitten. 

Olin ymmälläni, mutta mietittyäni äskeistä keskustelua 
sanoin: 

— Hyvä ystävä, ei ole mikään ihme että olemme neuvotto- 
mia. Olemme päästäneet silmistämme sen esimerkin, jonka 
aluksi esitimme. 

— Kuinka siis? 

— Emme ole huomanneet, että on olemassa luonteita joita 
äsken pidimme mahdottomina, siis sellaisia joissa nämä 
vastakohdat yhtyvät. 

— Missä niitä on? 

— Niitä voi tavata muissakin eläimissä, mutta varsinkin 

e siinä johon me vertasimme vartijaa. Sinähän tiedät, että 

jalorotuiset koirat ovat luonnostaan äärimmäisen lempeitä 
talonväkeä ja tuttuja kohtaan, tuntemattomia kohtaan päin- 
vastoin. 

— Tiedän toki. 

— Tällainen on siis mahdollista, emmekä ole tavoitelleet 
mahdottomuuksia etsiessämme tämänlaista vartijaa. 

— Fmme näköjään. 

— Mutta etkö sinäkin ole sitä mieltä, että ollakseen hyvä 
vartija mies tarvitsee kiihkeän luonteen lisäksi vielä filosofin 
mielenlaadun? 

— Kuinka niin? kysyi Glaukon. — En ymmärrä. 

— Tämänkin voit nähdä koirista, ja eläimessä tämä on 
tosiaan merkillinen ominaisuus, minä sanoin. 

— Mikä siis? 

— Se että koira tulee äkäiseksi nähdessään tuntematto- 
man ihmisen, vaikkei tämä olisi tehnyt sille mitään pahaa, 
mutta tervehtii riemuissaan tuttua vaikka ei olisi kokenut 
tämän puolelta mitään hyvää. Etkö ole koskaan ihmetellyt 
sitä? 

— Fn ole tullut ennen kiinnittäneeksi siihen huomiota. 
Mutta niinhän koira todella tekee. 

— Tämähän todistaa varsin hienoa, todella filosofista 
luonteenlaatua. 

— Kuinka niin? 

— Koirahan erottaa ystävän vihollisesta sillä perusteella, 
että on oppinut tuntemaan toisen, toista ei. Ja eikö se, joka 
tietoon ja tietämättömyyteen nojautuen erottaa ystävän ja 
vieraan, ole tiedon ystävä? 

— On, sitä juuri. 

— Mutta tiedonrakkaus ja viisaudenrakkaus, siis filosofia, 
ovat yhtä ja samaa, eikö niin? 

— Niin. 

— Sittenhän meillä on täysi syy myös ihmisen kohdalla 
olettaa, että voidakseen olla lempeä ystäviään ja tuttaviaan 
kohtaan hänen tulee olla luonnostaan viisautta rakastava ja 
tiedonhaluinen. 

— Oletetaan niin. 

— Jotta mies voisi olla hyvä ja kunnollinen valtion vartija, 
hänen tulee siis olla luonnoltaan filosofi, lisäksi kiihkeä, 
nopea ja voimakas. 

— Aivan varmasti. 

— Tällainen on siis valtiomme vartija. Mutta millä tavoin 
vartijat on kasvatettava ja opetettava? Ja auttaako tämän 
kysymyksen pohtiminen meitä selvittämään sitä ongelmaa, 
joka on varsinaisen tarkastelumme kohteena, siis sitä miten 
oikeudenmukaisuus ja vääryys valtiossa syntyvät? Emme saa 
jättää pohdiskeluamme kesken, mutta ei sitä myöskään 
kannata pitkittää liiaksi. 


Glaukonin veli sanoi silloin: — Minä ainakin uskon, että 
tästä on siihen apua. 

— Kautta Zeun, Adeimantos! sanoin minä. — Sitten 
emme saa luovuttaa, vaikka tämä veisikin aikaa. 

— Emme toki. 


-— No niin, nyt ryhdymme tarinoimaan niin kuin sadun- 
kertojat, kaikessa rauhassa, ja alamme kasvattaa näitä mie- 
hiä. 

— Tehdään niin. 

— Mutta millaista tämä kasvatus on? Lienee vaikea löy- 
tää mitään parempaakaan kasvatustapaa kuin se mikä on 
kehittynyt meille aikojen kuluessa: ruumista varten urheilu, 
sielua varten runotarten taiteet. 

— Niin varmaankin. 

— Ja aloitamme kasvatuksen runotarten taiteilla, urhei- 
lun vuoro on myöhemmin, eikö totta? 

— Tietysti. 

— Ja taiteisiin kuuluvat myös kertomukset? 

— Niin. 

— Kertomuksia taas on kahta lajia, todenperäisiä ja val- 
heellisia. 

— Niin. 

— Ja kasvatuksessa tulee käyttää näitä molempia, ensin 
kuitenkin valheellisia, niinhän? 

— En ymmärrä mitä tarkoitat. 

— Etkö ymmärrä? Mehän kerromme lapsille ensiksi satu- 

ja, ja ne ovat parhaasta päästä valhetta, vaikka on joukossa 
jotain tottakin. Me kasvatamme lapsia ensin saduilla ja 
sitten vasta ruumiinharjoituksilla. 

— Seon totta. 

— Tätä tarkoitin sillä, että meidän on otettava runotarten 
taiteet ohjelmaamme ennen urheilua. 

— Se on aivan oikein. 

— No, tiedät kai, että alku on tärkein jokaisessa työssä, 
mutta varsinkin kun on kyseessä nuori ja taipuisa olento. 
Silloin häntä on helpoin muovailla ja silloin häneen painau- 
tuu se leima, jolla hänet tahdotaan merkitä. 

— Aivan varmasti. 

— Annammeko ilman muuta lasten kuulla millaisia tari- 
noita tahansa, kenen hyvänsä sepittämiä, ja omaksua sie- 
luunsa käsityksiä, jotka ovat enimmäkseen täysin päinvastai- 
sia kuin ne joita heillä pitäisi mielestämme aikuisina olla? 

— Sitä me emme voi sallia. 

— Meidän on siis ensinnäkin valvottava tarujen sepittäjiä. 
Jos he keksivät hyvän tarinan, hyväksymme sen, muussa 
tapauksessa hylkäämme. Kehotamme lasten hoitajia ja äite- 
jä kertomaan lapsilleen hyväksyttyjä tarinoita ja muovaa- 
maan niillä heidän sieluaan vielä paljon enemmän kuin he 
käsillään hoivaavat lapsen ruumista. Niistä tarinoista, joita 
he nykyään kertovat lapsille, on suurin osa hylättävä. 

— Millaiset siis? 

— Merkittävimmistä taruista näemme myös millaisia vä- 
hemmän merkittävät ovat. Ne ovat tietenkin luonteeltaan 
samanlaisia ja niillä on samanlainen vaikutus, vai mitä 
arvelet? 

— Varmaankin. Tosin en ymmärrä mitä noilla merkittä- 
vämmillä taruilla tarkoitat. | 

— Niitä joita Hesiodos, Homeros ja muut runoilijat tarjoi- 
levat. Hehän juuri ovat kertoneet ihmisille itse sepittämiään 
valheellisia tarinoita ja kertovat edelleen. 

— Mistä tarinoista sinä oikein puhut? Ja mitä sinä niissä 
niin paheksut? 

— Sitä mikä niissä on kaikkein pahinta: että niiden 

esittämät valheet ovat kaiken lisäksi rumia. 

— Mitä sinä tarkoitat? 

— Sitä, että kertomuksissa kuvataan jumalien ja sanka- 
rien olemusta vääristellen niin kuin tekee maalari, jonka 
maalaus ei lainkaan muistuta kohdetta jota hän on kuvaavi- 
naan. | 

— Sellaista on kyllä syytä paheksua. Mutta mistä nyt 
nimenomaan on kysymys, millaisista asioista? 

— Ensinnäkin kaikkein suurin ja suurimpia olentoja kos- 
keva valhe: on rumaa valehtelua väittää Uranoksen tehneen 
niin kuin Hesiodos kertoo ja Kronoksen puolestaan kosta- 
neen hänelle niin kuin kerrotaan. Ja vaikka Kronos todella 
olisi niin tehnyt ja hänen poikansa vuorostaan kostanut 
hänelle, ei näitä asioita mielestäni saisi noin vain kertoa 
ymmärtämättömille lapsille. Niistä olisi mieluimmin vaietta- 
va kokonaan. Mutta jos niistä on pakko puhua, sen pitäisi 
tapahtua aivan salassa, mahdollisimman harvojen kuullen, ja 
ensin olisi uhrattava ei porsasta vaan jokin iso ja vaikeasti 
hankittava uhrieläin, jotta vain aniharvoilla olisi tilaisuutta 
päästä kuulemaan. 

— Niin, kyllähän nuo tarinat ovat kiusallisia, sanoi Adei- 
mantos. 

— Niitä ei siis saa kertoa meidän valtiossamme, minä 
jatkoin. — Eikä nuorelle kuulijalle saa kertoa myöskään, 
ettei hän syyllisty mihinkään sen kummempaan vaikka tekisi 
hirveitä rikoksia — että vaikka hän kuinka kurittaisi omaa 
isäänsä, kun tämä tekee väärin, hän muka tekisi vain niin 
kuin ensimmäiset ja suurimmat jumalatkin tekivät. 

— Zeus varjelkoon, ei minunkaan mielestäni tuollaista 
sovi kertoa. 

— Eikä missään tapauksessa saa kertoa, että jumalat 
sotivat toisiaan vastaan, punovat juonia ja taistelevat keske- 
nään — mikä ei ole edes totta — jos halutaan, että valtiom- 
me tulevat vartijat pitävät häpeällisenä riitaantua tyhjän 
takia. Ei siis tule kysymykseenkään, että heille tarinoitaisiin 
ja näytettäisiin kuvia giganttien taisteluista ja ties minkälai- 
sista riidoista, joita jumalilla ja entisajan sankareilla on ollut 

sukulaistensa ja ystäviensä kanssa. Päinvastoin, jos haluam- 
me saada heidät omaksumaan ajatuksen, ettei kukaan kansa- 
lainen ole koskaan vihastunut toiselle ja että sellainen olisi 
jumalatonta, vanhusten on puhuttava lapsille tähän tapaan 
jo näiden ollessa pieniä, ja sitten kun lapset ovat varttuneet 
isommiksi, myös runoilijat on pakotettava esittämään sa- 
mansävyisiä kertomuksia. Mutta tarinoita siitä, kuinka oma 
poika kytki Heran kahleisiin tai kuinka oma isä viskasi 
Hefaistoksen alas maahan, kun tämä yritti suojella äitiään 
lyönneiltä, tai Homeroksen kertomuksia jumalien taisteluis- 
ta ei valtioomme pidä päästää, olipa ne sepitetty vertausku- 
viksi tai ei. Nuori ihminen ei pysty erottamaan, mikä on 
vertauskuvallista ja mikä ei, ja hänen tässä iässä omaksu- 
miaan käsityksiä on useinkin mahdotonta kitkeä pois tai 
saada muuttumaan. Siksi on pidettävä erittäin tärkeänä, että 
lapset ensimmäiseksi saavat kuulla sellaisia tarinoita, jotka 
parhaalla tavalla johdattavat hyveeseen. 

— Se on kyllä järkevää, sanoi Adeimantos. — Mutta jos 
meiltä kysyttäisiin, mitä ja millaisia tarinoita me tarkoitam- 
me, niin mitä sanoisimme? 

— Hyvä Adeimantos, minä vastasin, — sinä ja minä 
emme nyt ole runoilijoita vaan valtion perustajia. Valtion 
perustajien on kyllä tunnettava ne normit, joiden mukaan 
runoilijoiden on kerrottava tarinansa ja joista nämä eivät saa 
poiketa, mutta ei heidän itsensä tarvitse tarinoita sepittää. 

— Se on totta, sanoi Adeimantos. — Mutta millaisia 
sitten ne normit ovat, joiden mukaan jumalista on puhutta- 
va? 

— Tämäntapaisia, minä sanoin. — Jumala on aina esitet- 
tävä sellaisena kuin hän on, kuvataanpa häntä eepoksessa, 
lyriikassa tai tragedioissa. 

— Niin juuri. 

— Jumalahan on todellisuudessa hyvä ja hänestä on myös 
puhuttava sen mukaan. 

— Tietysti. 

— Mikään hyvä ei voi olla vahingollista, eikö niin? 

— Ei varmastikaan. 

— Eikä se, mikä ei ole vahingollista, voi vahingoittaa? 

— Fi tietenkään. 

— Voiko se, mikä ei vahingoita, tehdä jotakin pahaa? 

— Ei. 

— Eikä kai se, mikä ei tee mitään pahaa, voi myöskään 
olla minkään pahan syynä? 

— Fi toki. 

— Entä onko hyvä hyödyllistä? 

— On. 

— Sehän on syynä siihen mikä on onnellista? 

— Niinon. 

— Hyvä ei siis ole syynä kaikkeen; se on syynä siihen mikä 
on onnellista, pahaan se sen sijaan on syytön. 

— Aivan niin. 

— Koska jumala on hyvä, hän ei siis voi olla syynä 
kaikkeen, kuten yleisesti väitetään. Hän aiheuttaa vain 
pienen osan siitä mitä ihmisille tapahtuu, suurimpaan osaan 
hän on syytön. Meidän elämässämme on paljon vähemmän 
hyvää kuin pahaa; hyvää on pidettävä yksin jumalan aiheut- 
tamana, sen sijaan kaikkeen pahaan on etsittävä syytä 
jostakin muualta kuin jumalasta. 

— Puhut aivan totta. 

— Eikä meidän pidä suostua uskomaan Homerosta tai 
ketään muutakaan runoilijaa, joka erehtyy järjettömästi 
jumalien suhteen ja väittää, että 


seinustalla on Zeun ikilinnass' astia täysi, 
astia turmia, taas hyvän onnen lahjoja toinen, 


ja että kenelle Zeus antaa sekaisin molempia, 


sill’ on 
vaihtuen vastassaan hyvä onni ja huonokin vuoroin, 


kun taas se, jolle hän sekoittamatta antaa vain toista, 


harhaa ääriä mahtavan maan, nälän ain’ ajaessa 

tai että Zeus »antaja niin hyvän kuin pahan kaiken on 
meille». 

Ja jos joku panee Athenen ja Zeuksen syyksi sen, että 
Pandaros sai aikaan valojen ja aselevon rikkoutumisen, 
emme hyväksy tätä, enempää kuin sitäkään että jumalien 
riita ja sen ratkaisu olivat muka Themiksen ja Zeuksen 
aikaansaannosta. Eikä nuorten korviin saa päästää sellaista 
kuin Aiskhyloksen säkeet 


Jos jumala tahtoo tuhoon syöstä ihmiset, 
hän heihin ensin syyllisyyden istuttaa. 


Jos joku ottaa kuvatakseen Nioben onnettomuuksia, joihin 
nuo säkeet liittyvät, tai pelopidien kohtaloita, Troijan sotaa 
tai muuta sentapaista, ei voida sallia, että hän sanoo näiden 
onnettomuuksien olevan jumalan työtä. Tai jos hän niin 
sanoo, hänen on löydettävä niille jokin sentapainen selitys 
jollaista mekin nyt olemme etsimässä; hänen tulee sanoa, 
että jumalan teot olivat oikeudenmukaisia ja hyviä ja että 
rangaistus koitui syyllisille hyödyksi. Mutta että ne, joita 
rangaistus kohtasi, olivat onnettomia tai että tuo kaikki oli 
jumalan aiheuttamaa — sellaista ei voida sallia runoilijan 
sanovan. Sen sijaan hänellä on kyllä lupa sanoa, että nuo 
kehnot ihmiset olivat onnettomia ja siksi rangaistuksen 
tarpeessa ja että rankaisemalla heitä jumala teki heille 
hyvän teon. Mutta jos joku väittää jumalan, joka on hyvä, 
aiheuttaneen jollekulle ihmiselle pahaa, tätä käsitystä vas- 
taan on taisteltava kaikin keinoin. Jos halutaan, että valtios- 
sa on voimassa hyvät lait, kukaan ei saa siellä puhua eikä 
kuulla tuollaista, ei nuori eikä vanha; sellaista ei saa esittää 
runomittaisena eikä suorasanaisena, sillä tuollainen puhe 
olisi jumalatonta, meille vahingollista ja kaiken lisäksi risti- 
riitaista. 

— Minä äänestän sinun kanssasi tuon lain puolesta, sanoi 
Adeimantos. — Se tuntuu oikein hyvältä. 

— Tämä on siis yksi niistä jumalia koskevista laeista ja 
normeista, joiden mukaan puhujien on puhuttava ja runoili- 

joiden runoiltava: että jumala ei ole syypää kaikkeen vaan 
ainoastaan hyvään. 

— Kannatetaan, sanoi Adeimantos. 

— Ja sitten seuraavaan. Pidätkö jumalaa taikurina, joka 
vaanii sopivaa hetkeä ilmestyäkseen milloin missäkin hah- 
mossa — niin että hän toisinaan muuttaa itsensä eri muotoi- 
hin, toisinaan taas harhauttaa meitä ja vain synnyttää meissä 
tällaisen mielikuvan? Vai onko hän olemukseltaan yksi ja 
ainoa, niin ettei hän milloinkaan voi luopua omasta hahmos- 
taan? 

— FEnosaa näin heti vastata. 

— No entä jos jokin luopuu omasta hahmostaan, muutos 
on kai joko sen itsensä tai jonkin muun aiheuttama? 

— Ontietysti. 

— Mutta eikö se, mikä on parhaassa kunnossa, ole kaik- 
kein vähimmin muutettavissa ja vaihdettavissa? Eikö kaik- 
kein tervein ja voimakkain ole vähiten altis muutoksille, 
esimerkiksi ihmisruumis ruokien, juomien ja ponnistusten 
vaikutuksille tai kasvit auringonpaahteelle, tuulelle ja muul- 
le sellaiselle? 

— Varmasti. 

— Ja jokin ulkonainen tapahtuma pystyy kaikkein vähim- 
min järkyttämään tai muuttamaan kaikkein urheinta ja 
järkevintä sielua? 

— Niin. 

— Ja sama koskee kaikkea mikä on pantu kokoon eri 
osista, esineitä, rakennuksia, vaatteita: aika ja muu pystyy 
muuttamaan vähiten sitä mikä on hyvin valmistettua ja 
hyväkuntoista. 

— Seon totta. 

— Kaikki mikä on luonnostaan, ihmistaidon ansiosta tai 
molemmista syistä laadultaan hyvää, on siis vähimmin altis- 
ta ulkoapäin aiheutuville muutoksille. 

— Nähtävästi. 

— Mutta jumala ja kaikki mikä häneen liittyy on joka 
suhteessa parhainta mitä voi olla. 

— Tietysti. 

— Siis jumala voi kaikkein vähimmin omaksua useita 
hahmoja tällä tavoin. 

— Niin juuri. 

— Mutta muuttaako ja muunteleeko hän sitten itse it- 
seään? 

— Ilmeisesti, jos hän kerran muuttuu. 

— Muuttaako hän itsensä paremmaksi ja kauniimmaksi 
vai huonommaksi ja rumemmaksi kuin on? 

— Jos hän itsensä muuttaa, niin pakostakin huonommak- 
si. Eihän toki voi sanoa jumalan olevan kauneuden tai 
hyveen suhteen epätäydellinen. 

— Aivan oikein. Tuntuuko nyt sinusta, Adeimantos, että 
joku — ihminen tai jumala — haluaisi tavalla tai toisella 
muuttaa itsensä huonommaksi? 

— Se on mahdotonta. 

— On siis mahdotonta, että jumala haluaisi muuttaa 
itsensä toiseksi. Koska jumalat ovat täydellisen kauniita ja 
hyviä, kukin heistä pysyy aina omassa hahmossaan, yhtenä 
ja samana. 

— Niin on pakko olla, sanoi Adeimantos. 

— Niinpä, hyvä ystävä, minä jatkoin, — yksikään runoili- 
ja ei saa tulla sanomaan meille, että 


käy jumalatkin näät kuin kaukaa kulkijat oudot, 
kiertävät kaupungeissa he muuttautuin joka muotoon. 


Kukaan ei myöskään saa esittää valheita Proteuksesta ja 
Thetiksestä eikä sen enempää tragedioissa kuin muissakaan 
runoelmissa kuvata, kuinka Hera muuttuneena papittaren 
hahmoon kerjää almuja »argoslaisen Inakhos-virran elämää- 
suoville lapsille». Ja lukemattomat muutkin valheensa saavat 
runoilijat pitää omana tietonaan. Eikä äitien pidä uskoa 
tällaisia juttuja ja pelotella lapsiaan kertomalla ajattelemat- 
tomasti, kuinka jumalat öisin kiertelevät kaikenlaisten muu- 
kalaisten hahmossa, sillä tällainen on jumalien herjaamista 
ja lasten säikyttelyä. 
— Niin kyllä. 

— Mutta kun jumalat eivät itse pysty muuttamaan muo- 
toaan, niin entäpä jos he puijaavat ja hämäävät meitä 
joillakin tempuilla, niin että me luulemme näkevämme 
heidät edessämme erilaisissa hahmoissa? 

— Se on mahdollista. 

— Katsotaanpa. Haluaakohan jumala valehdella meille 
esittämällä sanoin tai teoin sellaista mikä on pelkkää harhaa? 

— Fn tiedä. 

— Etkö tiedä, että todellista valhetta, jos niin voi sanoa, 
vihaavat kaikki jumalat ja ihmiset? 

— Mitä tarkoitat? 

— Sitä, että kukaan ei ehdoin tahdoin halua joutua 
petetyksi olemuksensa olennaisimmassa kohdassa ja kaik- 
kein tärkeimmissä asioissa; juuri tällaista valhetta kaikki 
pelkäävät eniten. 

— Minä en vieläkään ymmärrä. 

— Sinä luulet, että tarkoitan jotakin erityisen ylevää. 
Tarkoitan vain, että ihminen pitää kaikkein pahimpana sitä, 
että hän on sielussaan tullut todellisuuden suhteen petetyksi, 
että hän on tietämätön ja joutuu pitämään valhetta sielus- 
saan. Juuri tällaisena kaikki vihaavat valhetta eniten. 

— Aivan niin. 

— Ja on täysin oikein nimittää todelliseksi valheekst' tätä 
mistä juuri puhuin, tätä tietämättömyyttä, joka on valheen 
vallassa olevan ihmisen sielussa. Sillä sanallinen valhe on 
vain sielullisen tilan jäljitelmä ja myöhemmin syntynyt kuva, 
ei puhdasta valhetta. Vai kuinka? 

— Niin juuri. 

— Todellista valhetta eivät siis vihaa vain jumalat vaan 
myös ihmiset. 

— Varmaankin. 

— Entä sanallinen valhe, milloin ja kenelle siitä on hyö- 
tyä, niin ettei sitä tarvitse vihata? Silloin kai, kun sitä 
käytetään vihollisia vastaan? Tai kun joku, jota pidämme 
ystävänämme, yrittää hulluuden tai mielettömyyden puus- 
kassa tehdä jotakin pahaa ja me käytämme valhetta torjun- 

takeinona niin kuin lääkettä. Ja mitä tulee tarinoihin joista 
äsken puhuimme — kun emme tiedä, mikä on totuus 
muinaisissa asioissa, muunnamme valheen niin todenmukai- 
seksi kuin suinkin. Emmekö me silloinkin tee sitä hyödylli- 
seksi? 

— Kyllä asia on juuri noin. 

— Mikä näistä syistä nyt voisi tehdä valheen hyödylliseksi 
jumalalle? Kun hän ehkä ei tunne muinaisia tapahtumia, 
esittääkö hän niistä siksi todentuntuisia valheita? 

— Naurettava ajatus. 

— Jumalassa ei siis ole valehtelevaa runoilijaa. 

— Ei varmastikaan. 

— Valehteleeko hän kenties vihollisten pelosta? 

— Fi taatusti. 

— Entä ystäviensä mielettömyyden tai hulluuden vuoksi? 

— Eihän kukaan mieletön tai hullu voi olla jumalan 
ystävä. 

— Sittenhän ei ole mitään syytä, minkä vuoksi jumala 
valehtelisi. 

— FEiniin. 

— Kaikki jumaluuksiin liittyvä ja jumalallinen on siis 
täydellisesti vapaata valheellisuudesta. 

— Täydellisesti. 

— Jumala on siis täydelleen yksi ja sama ja todellinen 
sekä teoissaan että sanoissaan. Hän ei muuta itseään toiseksi 
eikä eksytä muita, ei harhakuvin, ei sanoin eikä lähettelemäl!- 
lä merkkejä, ei valveilla ollessamme eikä nukkuessamme. 

— Niin minäkin uskon, kun kuuntelen sinua. 

— Olet siis samaa mieltä siitä, että tämä on toinen niistä 
normeista, joita on noudatettava silloin kun jumalista puhu- 
taan tai heistä runoillaan: jumalat eivät ole taikureita, jotka 
muuttavat itsensä toiseen muotoon, eivätkä he harhauta 
meitä valheilla sen enempää puheissaan kuin teoissaankaan. 

— Kyllä, olen samaa mieltä. 

— Ja vaikka Homeroksessa on paljon ihailtavia kohtia, 
emme voi hyväksyä sitä unta jonka hän pani Zeuksen 

lähettämään Agamemnonille. Emme myöskään hyväksy sitä 
Aiskhyloksen kohtaa, jossa Thetis kertoo Apollonin laula- 
neen hänen häissään 


— ja ylistäneen hänen lapsiaan, 
joill* oisi elo pitkä, terve, onnekas. 
Näin jumalain hän kertoi mua vaalivan 
ja paiaaninkin riemukseni viritti. 
Mä uskoin todeks kaiken, minkä virkkoi hän, 
Foibos Apollon, tulevaisten tietäjä. 
Näin siis hän lauloi, pidoissamme istuen, 
näin lausui hän — ja itse on nyt surmannut 
mun poikani. 


Kun runoilija puhuu jumalista tähän tapaan, me suutumme, 
* emme anna hänen käyttöönsä kuoroa emmekä salli opettajan 
käyttää hänen runojaan nuorison opetuksessa, jos haluamme 
valtioomme niin hurskaat ja jumalia muistuttavat vartijat 
kuin ihmiselle suinkin on mahdollista. 

— Minä olen näistä normeista kanssasi täydelleen samaa 
mieltä ja olisin valmis noudattamaan niitä lakeina. 

— Nyt olemme todenneet, minä sanoin, — millä tavoin 386a 
lapsille tulee pienestä pitäen puhua jumalista ja miten heille 
taas ei pidä puhua, jotta he oppisivat kunnioittamaan juma- 
lia ja vanhempiaan ja pitämään arvossa keskinäistä ystävyyt- 
tä. 

— Niin, ja uskon meidän olevan oikeassa, sanoi Adeiman- 
tos. 

— Mutta jos haluamme että heistä tulee myös urheita, 
eikö heille ole lisäksi puhuttava sellaista, mikä saa heidät 
suhtautumaan mahdollisimman pelottomasti kuolemaan? 
Luuletko, että kenestäkään voi tulla urhea, jos hän pelkää b 
sitä? 

— En tosiaankaan. 

— Tai että sellainen, joka uskoo Hadeksen kaikkine kau- 
huineen todeksi, voisi olla pelkäämättä kuolemaa ja taiste- 
lussa valita ennemmin kuoleman kuin tappion ja orjuuden? 

— En luule. 

— Meidän täytyy siis valvoa myös niitä runoilijoita, jotka 
ryhtyvät kertomaan tämänaiheisia taruja. Meidän on pyy- 
dettävä, että he kuvaisivat elämää Hadeksessa ylistävään 
sävyyn eivätkä aina vain parjaisi sitä. Eihän sellainen puhe c 
ole todenmukaista eikä hyödyksi tuleville sotureille. 

— Niin täytyy tehdä. 

— Poistamme siis kaikki tällaiset kohdat alkaen näistä 
säkeistä: 

Ennenp' orjana raataisin maatilkkua vieraan, 
vaikk' ois köyhäkin mies, osapuutto ja oltavat niukat, 
kuin minä kaikkien vainajien ylivaltias oisin. — 


d — jäisikivaltain, ihmisien näkyviin koto kuolon, 
kaamea, kalmainen, jumalainkin katsoa kauhu — 


— ihmepä ihmehien! Siis Haadeen maillakin, näämmä, 
säilyy sielu ja hahmo, mut on elo ilminen poissa! — 


— viel yhä kuoltuakin hänen yksin Persefoneia 
soi tajun säilyttää, muill on vain häälyvä haamu — 


— Haadeen kartanohon jäsenistä jo karkkosi sielu 
surren sankaritöilt? elon nuoren erkanemistaan — 


387a ja samoin nämä: 


— ja maahan sauhuna sielu 
upposi uikuttain — 


— kuin peräll' onkalon kammokkaan eestaas räpytellen 
yököt piipittää, joku niistä jos suistunut irti 

kallion syrjält? on, rypähässä kun siinä ne riippui, 
iukuvin äänin noin ne nyt häälyivät — 


b Pyydämme Homerosta ja muita runoilijoita olemaan suuttu- 
matta, kun pyyhimme pois nämä ja muut vastaavanlaiset 
kohdat. Fi niin, etteivätkö ne olisi ihmisistä runollisia ja 
miellyttäviä kuulla, mutta mitä runollisempia ne ovat, sitä 
vähemmän ne sopivat kuultaviksi lapsille ja miehille, joiden 
tulee olla vapaita ja pelätä orjuutta enemmän kuin kuole- 
maa. 

— Seon aivan totta. 
— Sitten on poistettava myös kaikki tähän aiheeseen 

c liittyvät pelottavat ja kaameat nimet, Kokytokset, Styksit, 
manalaiset ja vainajien haamut, ylipäänsä kaikki tämäntyyp- 
piset sanat, jotka saavat kylmät väreet juoksemaan pitkin 
kuulijan selkäpiitä. Tuommoiset sanat ovat ehkä paikallaan 
jossakin muussa yhteydessä, mutta meidän on syytä pelätä, 

että nämä kauhunväristykset saavat vartijamme ikään kuin 
kuumeisiksi ja raukeiksi. 

— Se on kyllä aiheellinen pelko. 

— Nämä sanat on siis poistettava? 

— On. 

— Ja puheessa ja runoudessa on käytettävä sävyltään 
päinvastaisia sanoja? 

— Se on selvä. 

— Pyyhimme kai pois myös ne valitusvirret ja voivotuk- 
set, jotka on pantu maineikkaiden miesten suuhun? 

— Ilman muuta, jos kerran äskeisetkin. 

— Katsotaanpa, onko syytä niiden poistamiseen vai ei. 
Mehän olemme sitä mieltä, ettei kunnon mies pidä kuolemis- 
ta kauheana asiana toiselle kunnon miehelle, vaikka tämä on 
hänen ystävänsä. 

— Niin olemme. 

— Eikä siis ala vaikeroida tuon toisen vuoksi niin kuin 
hänelle olisi tapahtunut jotakin hirveää. 

— FEivarmasti. 

— Ja väitämme myös, että juuri tällaisella miehellä on 
omassa itsessään kylliksi voidakseen elää onnellisena, että 
nimenomaan hän kaikkein vähiten tarvitsee ketään muuta. 

— Seon totta. | 

— Pojan, veljen, omaisuuden ja muun sellaisen menetys 
on siis kaikista ihmisistä juuri hänelle vähiten kauheaa. 

— Aivan niin. 

— Hänhän on viimeinen valittamaan, jos häntä kohtaa 
tällainen onnettomuus; juuri hän kestää sen helpoimmin. 

— Varmasti. 

— Meillä on siis täysi syy pyyhkiä pois sankarien valituk- 
set ja jättää ne naisille — eikä edes heistäkään parhaille — 
ja mitättömille miehille. Silloin ei niiden, joita me nyt tässä 
kasvatamme maan vartijoiksi, tee mieli tehdä samalla ta- 
voin. 

— Juuri niin. 

— Niinpä pyydämme taas Homerosta ja muita runoilijoi- 

ta olemaan kertomatta, kuinka jumalattaren poika Akhilleus 


vuoroin vuoteeseen hän painoi kylkeä, selkää, 
vuoroin kasvoja taas; jopa pystyyn karkasi viimein, 
asteli murheissaan meren rantaa — 


ja kuinka 


mustaa tuhkaa hän käsin kaksin kouri ja syyti 
kiireellensä — 


ja mitä kaikkia valituksia ja vaikerruksia Homeros on hänen 
suuhunsa pannutkaan. Eikä heidän myöskään pidä kuvata 
Priamosta, jumalten jälkeläistä, kuinka 


heit? anovasti hän pyys, lian keskeen heittihe maahan, 
kerjäten, vannottain, nimin mainiten, jos kenen keksi. 


Mutta vielä paljon hartaammin pyydämme, että he eivät 
kuvaisi itse jumalia valittamassa tai puhumassa: 


Voi mua koitoa, voi emo-kurjaa, sankarin saajaa! 


Tai jos he vielä kuvaavatkin jumalia, pyydämme etteivät he 
julkenisi kuvata jumalista suurinta niin vääristellen, että 
esittävät hänet sanomassa: 


Voi, mitä silmäni nyt näkevätkään! Ympäri muurin 
miest' ajetaan, johon mielistyin, ja mun rintani täynn' on 
surkua — 


tal: 


Voi, kova kohtalo! Multa jo rakkain sankari sortuu, 
poika Menoition Patroklos Sarpedonin surmaa. 


Niin, rakas Adeimantos, jos nuoret aivan vakavissaan kuun- 
telisivat tuollaista sen sijaan että pitäisivät sitä alentavana ja 
naurettavana, tuskinpa heistä kukaan pitäisi tällaista alenta- 
vana myöskään itselleen, ihminen kun on. Kukaan ei soimaisi 

itseään, jos tulisi sanoneeksi tai tehneeksi tuollaista, vaan 
antautuisi häpeilemättä vähäisenkin vastoinkäymisen sat- 
tuessa hillittömiin valituksiin ja voivotuksiin. 

— Puhut aivan totta. 

— Mutta tällainen ei käy, niinhän olemme äsken toden- 
neet. Ja meidän on pidettävä tästä päättelystämme kiinni, 
kunnes joku saa mielemme muuttumaan esittämällä jotakin 
parempaa. 

— Aivan niin. 

— Mutta vartijoidemme ei pidä olla myöskään liian herk- 
kiä nauramaan, sillä kova naurunpuuska aiheuttaa helposti 
sieluntilassakin rajun muutoksen. 

— Niin varmaankin. 

— Emme siis voi hyväksyä sitä, että runoilija kuvaa 
arvokkaita henkilöitä nauramassa hillittömästi, jumalista 
puhumattakaan. 

— Emme totisesti. 

— Siispä emme hyväksy Homerokselta myöskään tällai- 
sia jumalien kuvauksia: 


Naurupa sammumaton seass' alkoi autuahitten, 
konsa Hefaistos noin ylt'ympäri puuhasi, puhkui. 


Sinun päätelmäsi mukaanhan tällainen on hylättävää. 

— Minunko päätelmäni? No jos niin haluat. Hylättävää 
se on joka tapauksessa. 

— Ja sitten edelleen: totuutta on toki pidettävä suuressa 
arvossa. Jos äsken olimme oikeassa, jos siis valhe todellakin 
on jumalille hyödytöntä mutta ihmisille hyödyllistä eräänlai- 
sena lääkkeenä, se on tietenkin jätettävä vain lääkärien 
käyttöön ja kiellettävä maallikoilta. 

— Seon selvää. 

— Jos siis ylipäänsä jonkun sopii valehdella niin valtion 
hallitsijoiden. He voivat tehdä sen vihollisten tai omien 
kansalaistensa vuoksi, valtion hyödyksi, mutta kukaan muu 
ei saa siihen turvautua. Jos joku yksityinen valehtelee hallit- 
sijoille, katsomme hänen syyllistyvän samaan ja vielä pahem- 

paankin rikkomukseen kuin potilas tai urheilija, joka ei kerro 
lääkärille tai valmentajalle totuutta ruumiintilastaan, tai 
laivamies, joka antaa perämiehelle vääriä tietoja laivasta ja 
sen miehistöstä, siitä miten on hänen itsensä tai jonkun muun 
laivamiehen laita. 

— Aivan totta. 

— Jos siis hallitsija saa valheesta kiinni jonkun kansalai- 
sen, olipa tämä joku ammattimies, 


tietäjä, lääkäri tai talon laittoon veistäjä tarkka, 


hän rankaisee tätä, koska tämä on tuomassa valtioon tapaa, 
joka saattaa kaataa koko valtiolaivan ja tuhota sen. 

— Niin, jos sanoja seuraavat teot. 

— Sitten edelleen: kyllä kai nuorille miehillemme on 
tarpeen myös itsehillintä? 

— Tietysti. 

— Eikö itsehillintä yleensä ole ennen kaikkea sitä, että 
tottelee hallitsijoitaan, mutta pystyy juomien, lemmennau- 
tintojen ja pöydän ilojen kohdalla olemaan itse oma hallitsi- 
jansa? 

— On varmasti. 

— Annamme siis tunnustuksen esimerkiksi sille Home- 
roksen kohdalle, jossa Diomedes lausuu: 


Mielesi, kumppani, malta ja kuuntele, kun sanon sulle! 


ja samoin siihen liittyville säkeille 


Urhoutt' uhkuen taas kävi ääneti kohti akhaijit, 
vaiti he tarkkasivat päämiehiä — 


ja muille samantapaisille kohdille. 


— Aivan niin. 
— Mutta entä tällainen? 


Juopunut, koira sa silmiltäs, sydämeltäsi kauris! 

Ja sen jälkeiset säkeet, ovatko ne kaunista puhetta? Ja 390a 
ylipäänsä sellaiset kohdat, olivatpa ne runoa tai proosaa, 
joissa alaiset puhuttelevat julkeasti päälliköitään? 

— Eivät. 

— Eihän niiden kuuleminen mitenkään auta nuoria itse- 
hillintään, vaikka jotakin muuta huvia niistä voi tietysti olla. 
Vai mitä arvelet? 

— Niin juuri. 

— Entä kun runoilija antaa miehistä viisaimman sanoa, 
että hänestä on kaikkein ihaninta, kun 


— liha, leipä se peittää 
pöytiä kukkuranaan, sekomaljast? ahkera airut b 
viiniä ammentaa, pikareihin kaatavi, kantaa — 


niin onkohan tämä omiaan edistämään nuorukaisten itseku- 
ria? Tai tämä: 


— vaan kamalinpa on kuolo ja kohtalo nääntyä nälkään. 


Tai se miten runoilija kuvaa Zeusta: muiden jumalien ja 
ihmisten nukkuessa Zeus yksin on valveilla ja joutuu sellai- 
sen lemmenhimon valtaan, että unohtaa kaiken mitä on c 
suunnitellut; Heran näkeminen saa hänet niin kiihkoihinsa, 
ettei hän halua edes mennä makuukammioon vaan tahtoo 
maata hänen kanssaan siinä paikassa, paljaalla maalla; ja 
Zeus sanoo vielä, ettei ollut joutunut niin kiihkeän himon 
valtaan edes silloin, kun he salaa vanhemmiltaan kohtasivat 
toisensa ensimmäisen kerran. Eikä nuorten ole myöskään 
eduksi kuulla, kuinka Hefaistos samoista syistä kahlehtii 
yhteen Areen ja Afroditen. 

— Ei totisesti minunkaan mielestäni. 

— Mutta jos maineikkaat miehet osoittavat sanoissaan ja d 
teoissaan kaikenkestävää lujuutta, sitä sopii katsella ja kuun- 
nella — esimerkiksi näitä säkeitä: 


Rintaans' urho jo löi, sydämelleen hilliten haastoi: 
»Kestäös vain, sydän! Sait katalampiakin sinä kestää.» 

— Ehdottomasti. 

— Sitä taas ei voida sallia, että miehet ottavat vastaan 
lahjuksia ja ovat rahanhimoisia. 

— Fi tietenkään. 

— Eikä heille pidä laulaa, kuinka 


lahjoja ymmärtää jumalat, jalot valtiahatkin. 


Ei myöskään ole mitään syytä kiittää Akhilleuksen kasvatta- 
jaa Foiniksia ja pitää viisaana sitä hänen neuvoaan, että 
Akhilleuksen olisi lähdettävä kreikkalaisten avuksi vain jos 
saisi lahjoja ja pysyttävä muussa tapauksessa leppymättömä- 
nä. Emmekä voi myöntää Akhilleuksen itsensä olleen niin 
ahne, että hän otti Agamemnonilta vastaan lahjoja ja suostui 
luovuttamaan Hektorin ruumiin vain lunnaita vastaan. 

— Niin, ei ole mitään syytä kiitellä sellaista. 

— Homeroksen vuoksi minun on tosin vaikea tätä sanoa, 
mutta on jumalatonta puhua Akhilleuksesta tähän sävyyn tai 
uskoa, jos muut puhuvat niin. Ei myöskään sovi panna 
Akhilleusta sanomaan Apollonille: 


Mieleni, kauasampuja, veit, pahin taivahisista. 
Sulle sen totta ma kostaisin, jos vain olis valta. 


Eikä pidä uskoa, että Akhilleus kieltäytyi tottelemasta joen 
jumaluutta ja halusi ryhtyä tämän kanssa taisteluun, tai että 
vaikka hänen hiuksensa oli vihitty toisen joen, Sperkheiok- 
sen, omaisuudeksi, hän muka sanoi: 


Saakoon sankari Patroklos nämä suortuvat myötään! 


— ja Patroklos oli jo vainaja! — ja että hän pani tämän vielä 
täytäntöönkin. Ja Hektorin laahaamista Patrokloksen hauta- 
kummun ympäri ja vankien teurastusta hänen hautaroviol- 
laan — tällaisia juttuja emme myönnä todeksi. Eikä meikä- 
läisille pidä tulla uskottelemaan, että Akhilleus, jonka äiti oli 
jumalatar ja isä Zeuksen pojanpojan poika, järkevyydestään 
kuuluisa Peleus, ja joka itse oli viisaan Kheironin kasvatta- 


92 


KOLMAS KIRJA 


ma, oli niin sekasortoinen sielultaan että hänessä oli kaksi 
vastakkaista sairautta, orjamainen ahneus ja ylimielisyys 
ihmisiä ja jumalia kohtaan. 

— Puhut aivan totta. 

— Emmekä saa uskoa, minä jatkoin, — tai antaa muiden 
kertoa, että Poseidonin poika Theseus ja Zeuksen poika 
Peirithoos panivat toimeen nuo hirveät ryöstönsä, tai että 
yleensä kukaan jumalanpoika tai sankari on uskaltanut 
tehdä niin kauheita ja jumalattomia tekoja kuin heistä 
kerrotaan. Se kaikki on valetta. Meidän on pakotettava 
runoilijat myöntämään, etteivät nämä miehet syyllistyneet 
noihin tekoihin tai että he sitten eivät olleetkaan jumalien 
poikia. Runoilijat eivät saa väittää yhtä aikaa kumpaakin 
eivätkä uskotella nuorisolle, että jumalat saavat aikaan 
pahaa ja etteivät muinaissankarit olleet sen kummempia 
kuin ihmisetkään. Niin kuin äsken jo sanoimme, tällainen 
puhe ei ole hurskasta eikä myöskään totta. Mehän osoitim- 
me, ettei jumalista voi syntyä mitään pahaa. 

— Aivan niin. 

— Tällaisesta on myös vahinkoa kuulijoille. Jokainenhan 
pitää omaa pahuuttaan anteeksiannettavana, jos hän uskoo 
että samoin tekevät ja ovat tehneet myös 


jumalten sukuun kuuluvat, 
Zeun heimolaiset, jotka hälle alttarin 
on pystyttäneet ylhän Idan huipulle 
ja joissa yhä virtaa veri jumalten. 


Tällaisista tarinoista on siis tehtävä loppu, jotta ne eivät 
houkuttelisi nuorisoa pahuuteen. 

— Niin juuri. 

— Entä mikä alue meillä on vielä jäljellä? Mehän olemme 
nyt määrittelemässä, miten eri aiheista tulee puhua ja miten 
ei. Olemme jo käsitelleet sen, millä tavoin on puhuttava 
jumalista, daimoneista, muinaissankareista ja Hadeksesta. 

— Niin olemme. 

— Jäljellä on siis vielä se, miten on puhuttava ihmisistä. 

— Ilmeisesti. 

— Emme kuitenkaan pysty määrittelemään sitä nyt tässä. 

— Miksi? 

— Tarkoituksenamme on kai sanoa, että runoilijat ja 

b proosakirjailijat puhuvat ihmisistä väärin kaikkein tärkeim- 
mässä kohdassa. Hehän sanovat, että monet väärämieliset 
elävät onnellisina ja oikeamieliset kurjuudessa, että vääryys 
kannattaa ellei kukaan huomaa sitä ja että oikeamielisyydes- 
tä on muille etua mutta itselle vahinkoa. Me aiomme kieltää 
heitä puhumasta näin ja määräämme, että heidän on runois- 
saan ja kertomuksissaan puhuttava juuri päinvastoin. Vai 
mitä arvelet? 

— Niinhän me aiomme. 

— Jos siis myönnät minun olevan oikeassa, väitän sinun 
myöntäneen oikeaksi myös sen mitä olemme tässä jo pitem- 
män aikaa pohtineet. 

— Oikein päätelty. 

c — Siitä että ihmisistä on puhuttava tällä tavoin, voimme 
kuitenkin sopia vasta sitten kun olemme saaneet selville, 
millaista oikeudenmukaisuus on, ja todenneet sen olevan 
luonnostaan edullista omistajalleen siitä riippumatta, näke- 
vätkö muut hänen olevan oikeamielinen vai eivät. 

— Seon totta. 

— Tämä riittäköön runojen ja tarinoiden sisällöstä. Seu- 
raavaksi on kai tarkasteltava esitystapaa, niin että olemme 
sitten tutkineet tarkoin sekä sen, mitä on puhuttava, että sen, 
millä tavalla. 

*  — Nyt minä en ymmärrä, sanoi Adeimantos. 

d — Kyllä sinun pitäisi, minä sanoin. — Ehkäpä näin 
käsität paremmin. Eikö kaikki mitä tarinankertojat ja runoi- 
lijat esittävät, ole kertomusta menneistä, nykyisistä tai tule- 
vista asioista? 

— Ontietysti. 

— Eivätkö he käytä joko yksinkertaista tai jäljittelevää 
kertomustapaa tai sitten molempia? 

— Selittäisitkö tämänkin tarkemmin? 

— Taidan olla naurettava ja sekava opettaja, sanoin minä. 
— Teen nyt niin kuin sellaiset ihmiset, jotka eivät osaa 

ilmaista ajatuksiaan. En käsittele koko asiaa sellaisenaan 
vaan erotan siitä osan, jonka avulla yritän selittää mitä 
tarkoitan. Sanohan: muistat kai Iliaan alkusäkeet, joissa 
runoilija kertoo kuinka Khryses pyysi Agamemnonia päästä- 
mään vapaaksi hänen tyttärensä, kuinka Agamemnon suut- 
tui ja pettynyt Khryses rukoili jumalalta kostoa akhaijeille? 

— Muistan. 

— Tiedät sitten, että aina näihin säkeisiin asti: 


— hän pyysi akhaijien kaikkien eessä, 
itsepä Atreun poikien muist’ yli, kansojen päitten — 


runoilija on itse puhujana eikä yritä herättää meissä sitä 
vaikutelmaa, että puhujana on joku muu kuin hän. Mutta 
tämän jälkeen hän puhuu Khryseen suulla ja tekee kaikken- 
sa saadakseen meidät kuvittelemaan, ettei puhujana ole 
Homeros vaan tuo iäkäs pappi. Ja tätä samaa esitystapaa 
hän käyttää miltei koko ajan kertoessaan Troijan ja Ithakan 
tapahtumista, ja Odysseiassa hän käyttää sitä kauttaaltaan. 

— Seonaivan totta. 

— Ja koko ajanhan on kyseessä kerronta, kertoipa hän eri 
henkilöiden puheita tai niiden välisiä jaksoja? 

— Tietysti. 

— Mutta kun hän esittää puheen jonkun toisen ihmisen 
suulla, eikö voida sanoa, että hän silloin mukauttaa oman 
puhetapansa mahdollisimman paljon sen henkilön puhetavan 
kaltaiseksi, jonka hän ilmoittaa puhujaksi? 

— Kyllä voidaan. 

— Eikö nyt se, että tekeytyy ääneltään tai ulkonaiselta 
olemukseltaan jonkun toisen kaltaiseksi, ole tuon toisen 
jäljittelemistä? 

— Sitä juuri. 

— Sellaisessa tapauksessa siis Homeros ja muut runoilijat 
esittävät kerrottavansa jäljittelemällä. 

— Niin kyllä. 

— Jos taas runoilija ei missään kohden vetäytyisi itse 
piiloon, silloin kaikki mitä hän runoilee ja kertoo olisi 

d syntynyt ilman jäljittelyä. Mutta jotta et sanoisi ettet taas- 

kaan ymmärrä, minä selitän kuinka tämä käy päinsä. Home- 
ros kertoo, että Khryses tuli tuomaan tyttärensä lunnaita ja 
rukoilemaan kreikkalaisia, heidän kuninkaitaan ennen kaik- 
kea. Jos hän olisi tästä jatkanut esitystään edelleenkin 
Homeroksena eikä tekeytyen Khryseeksi, kyseessä ei tieten- 
kään olisi jäljittely vaan yksinkertainen kerronta. Se olisi 
kuulostanut suunnilleen tällaiselta — esitän tämän suorasa- 
naisesti, koska en ole mikään runoilija: »Pappi saapui ja 
toivotti heille, että jumalat sallisivat heidän valloittaa Troi- 
jan ja palata onnellisesti kotiin, ja pyysi että he pelkäisivät 
jumalaa ja päästäisivät lunnaita vastaan hänen tyttärensä 
vapaaksi. Kun pappi oli sanonut tämän, muut olivat kun- 
nioittaen valmiit suostumaan, mutta Agamemnon raivostui 
ja käski papin lähteä tiehensä ja olla palaamatta uudelleen, 
sillä muuten eivät valtikka ja jumalan seppeleet voisi suojella 
häntä; ennen kuin papin tytär päästettäisiin vapaaksi, tämä 
ehtisi vanhentua hänen luonaan Argoksessa. Agamemnon 
käski papin lähteä ja olla ärsyttämättä häntä, jos halusi 
päästä ehjin nahoin kotiinsa. Tämän kuullessaan vanhus 
pelästyi ja poistui sanaakaan sanomatta. Päästyään kauem- 
mas leiristä hän rukoili hartaasti Apollonia, vetosi jumalaan 
tämän eri nimillä ja pyysi, että jos hänen pystyttämänsä 
temppelit ja uhraamansa uhrit olivat olleet jumalalle mie- 
leen, tämä muistaisi ne ja antaisi vastalahjan. Tämän kaiken 
vuoksi hän pyysi jumalaa nuolillaan kostamaan kreikkalaisil- 
le hänen kyyneleensä.» No niin, tällaista on siis yksinkertai- 
nen, ilman jäljittelyä tapahtuva kerronta. 

— Nytymmärrän, sanoi Adeimantos. 

— Sitten ymmärrät myös, minä sanoin, — että esitystapa 
muuttuu päinvastaiseksi, jos puhejaksojen välistä poistetaan 
runoilijan omat sanat ja jätetään pelkät vuorosanat jälielle. 

— Ymmärrän tämänkin, tätä tapaahan käytetään trage- 
diassa. 

— Olet käsittänyt aivan oikein. Ja nyt voinkin tehdä 
sinulle selväksi sen mihin en äsken vielä pystynyt. Yksi laji 

lyyn; tällaista on tragedia, kuten sanoit, sekä komedia. 
Toinen on runoilijan itsensä kertomaa, ja sitä käytetään 
etenkin dityrambeissa. Kolmatta, johon sisältyy kumpaakin, 
käytetään epiikassa ja usein muulloinkin. Kai sinä nyt 
ymmärsit? 

— Nyt tajuan, mitä sinä äsken tarkoitit. 

— Muistat kai myös, mitä sitä ennen sanoimme: että 
olimme nyt käsitelleet sen mitä on puhuttava ja että oli vielä 
tarkasteltava sitä millä tavoin on puhuttava. 

— Muistan. | 

— Tarkoitin silloin nimenomaan, että meidän pitäisi so- 
pia, annammeko runoilijoiden esittää meille kertomuksiaan 
jäljittelemällä vaiko osaksi jäljittelyn avulla, osaksi ilman 
sitä — ja mitä silloin olisi kummallakin tavalla esitettävä —, 
vai eivätkö he saa ollenkaan jäljitellä. 

— Arvaan että tähtäät siihen, päästämmekö tragedian ja 
komedian valtioomme vai emme. 

— Ehkäpä, minä sanoin, — ja ehkä vielä enempäänkin. 
En vielä itsekään tiedä. Meidän on mentävä sinne minne 
keskustelun tuuli meidät vie. 

— Hyvin sanottu. 

— Mieti siis, Adeimantos: täytyykö meidän vartijoidem- 
me olla taitavia jäljittelijöitä vai ei? Vai liittyykö tämäkin 
siihen minkä olemme aikaisemmin todenneet, siis siihen että 
kukin pystyy toimimaan hyvin yhdellä alalla mutta ei useam- 
malla ja että jos joku yrittää monia asioita, hän ei missään 
niistä saavuta mitään mainitsemisen arvoista? 

— Kyllä tietysti. 

— Päteekö siis sama jäljittelyynkin, niin että sama ihmi- 
nen ei kykene jäljittelemään useita asioita niin hyvin kuin 
yhtä? 

— Ei hän kykene. 

— Tuskin ihminen siis pystyy minkää 1 arvokkaan toimin- 
nan ohella jäljittelemään taitavasti useita asioita, koska 
samat henkilöt eivät pysty kunnolla harjoittamaan edes 
kahta näköjään toisilleen läheistä jäljittelyn lajia, esimerkik- 
si kirjoittamaan komediaa ja tragediaa. Sanoithan sinäkin 

äsken, että nämä ovat kumpikin jäljittelyä? 

— Sanoin. Ja olet oikeassa siinä, että samat ihmiset eivät 
kykene tähän. 

— Eikä myöskään voi olla yhtä aikaa rapsodi ja näyttelijä. 

— Se on totta. 

— Eivätkä samat henkilöt näyttele komedioissa ja trage- 
dioissa. Ja silti kaikki tämäkin on jäljittelyä, vai kuinka? 

— On. 

— Mutta ihmisen kyvyt näyttävät keskittyvän vieläkin 
suppeammille aloille, niin että hänen on mahdotonta jäljitel- 
lä kunnolla useita toimintoja tai suorittaa itse niitä toiminto- 
ja, joita jäljittelyt mukailevat. 

— Aivan totta. 

— Jos siis pidämme kiinni alkuperäisestä väitteestämme, 
että vartijoidemme tulee olla vapaat kaikista muista tehtä- 
vistä ja että heidän ammattinaan on tarkka huolenpito 
valtion vapaudesta eivätkä he saa harrastaa mitään mikä ei 
tähtää siihen, niin siinä tapauksessa heidän ei myöskään sovi 
tehdä eikä jäljitellä mitään muuta. Jos he kuitenkin jäljitte- 
levät, heidän on pienestä pitäen jäljiteltävä sellaista mikä 
heille sopii, urheita, itsensä hillitseviä, hurskaita, vapaita 
miehiä ja muita tällaisia esikuvia. Mitään vapaalle miehelle 
sopimatonta ja ylipäänsä muutakaan häpeällistä he eivät saa 
tehdä eivätkä osoittaa taitoa sen jäljittelemiseen, jotta eivät 
jäljittelemällä imisi itseensä näitä ominaisuuksia. Jos lapsuu- 
desta asti jatketaan jäljittelyä, siitä tulee tapa ja toinen 
luonto, joka ilmenee olemuksessa, puheessa ja ajatuksissa, 
sen kai olet huomannut. 

— Olen kyllä. 

— Emme siis hyväksy sitä, minä jatkoin, — että nämä 
holhokkimme, joista on määrä tulla kunnon miehiä, että 
nämä miehet jäljittelevät naista, nuorta tai vanhaa, joka 
sättii aviomiestään, uhmaa jumalia ja ylvästelee kuvitellulla 
onnekkuudellaan ta: vaikertaa onnettomuuksien ja surujen « 
kourissa, ja kaikkein vähiten sairasta, rakkauden valtaamaa 
tai synnytystuskissa olevaa naista. 

— Emme tosiaankaan. 

— Tai että he jäljittelevät orjattaria ja orjia, jotka tekevät 
orjan töitä. 

— Emme niin. 

— Eivätkä he siis saa myöskään jäljitellä pahoja miehiä, 
pelkureita ja sellaisia jotka tekevät päinvastoin kuin äsken 
sanoimme, jotka herjaavat, hulluttelevat ja puhuvat rivouk- 
sia humalassa tai selvin päin tai rikkovat muilla tavoilla, 
sanoin ja teoin itseään ja muita vastaan. Eikä varmasti ole 
myöskään syytä totuttaa heitä sanoilla tai teoilla jäljittele- 
mään hulluja. Hullut ja kehnot miehet ja naiset on kyllä 
pystyttävä erottamaan muista, mutta mitään tällaista ei pidä 
tehdä eikä jäljitellä. 

— Seon aivan totta. 

— Entä onko heidän jäljiteltävä seppiä ja muita käsityö- 
läisiä, sotalaivan soutajia tai miehiä jotka määräävät soutu- 
tahdin, tai muuta vastaavaa? 

— Fi tietenkään. Eiväthän he saa kiinnittää huomiota 
mihinkään tällaiseen. 

— Entä saavatko he jäljitellä hirnuvia hevosia ja mylviviä 
sonneja, virtojen kohinaa, meren pauhinaa, ukkosenjylinää ja 
muuta sellaista? J 

— Heiltähän on kielletty hulluus ja hullujen matkiminen. 

— Sikäli kuin ymmärrän ajatuksiasi, on olemassa jokin 
esitystapa, jota todella kunnon miehen sopii käyttää silloin 
kun hänellä on jotakin sanottavaa. Mutta sellainen, joka on 
syntyperältään ja kasvatukseltaan äskeisen vastakohta, nou- 
dattaa aina esityksessään toista, erilaista esitystapaa. 

— Millaisia nämä esitystavat ovat? 

— Minä uskon, että kun kunnon mies joutuu kertomuk- 
sessaan esittämään jonkun jalon miehen sanoja tai tekoja, 
hän haluaa esittää ne niin kuin itse olisi tuo toinen, eikä tämä 
jäljittely häntä hävetä. Hän jäljittelee jaloa miestä mieluim- 
min silloin kun tämä toimii lujaluonteisesti ja järkevästi, 
vähemmän ja harvemmin silloin kun tämä on sairauden, 
intohimojen, humalan tai jonkin muun onnettoman tilan 
vuoksi poissa tolaltaan. Mutta jos kyseessä on mies, joka ei 
ole hänen arvonsa mukainen, hän ei halua tosissaan samas- 

tua tuohon itseään huonompaan paitsi ehkä hetkeksi, jos tuo 
toinen toimii jossakin suhteessa hyvin. Tällaisten jäljittele- 
mistä hän häpeää, koska ei ole siihen harjaantunut ja koska 
hänestä on vastenmielistä mukauttaa itseään huonompiensa 
kaltaiseksi, sillä mielessään hän halveksii heitä. Hän voi 
tehdä niin enintään leikillään. 

— Tietysti. 

— Hän käyttää siis sitä esitystapaa, josta äsken oli puhe 
Homeroksen säkeiden yhteydessä. Hänen esitykseensä sisäl- 
tyy kumpaakin, sekä jäljittelyä että yksinkertaista kerrontaa, 
mutta laajassakin esityksessä on jäljittelyä vain vähän. Vai 
kuinka? 

— Aivan, kyllä tuollaisen puhujan täytyy käyttää juuri 
tätä esitystapaa. 

— Mitä taas toisenlaiseen puhujaan tulee, niin mitä keh- 
nompi hän itse on, sitä valmiimpi hän on jäljittelemään mitä 
tahansa. Hän ei pidä mitään itselleen alentavana, ja niin hän 
ryhtyy vakavissaan jäljittelemään suuren yleisön edessä mitä 
hyvänsä, kaikkea sellaistakin mitä äsken luettelimme, ukko- 
senjyrinää, tuulen kohinaa ja rakeiden ropinaa, pyöränakse- 
lien ja vintturien kitinää, torven, huilun, paimenpillin, minkä 
tahansa soittimen ääntä, jopa koiran haukuntaa, lampaan 
määkinää ja lintujen ääniä. Hänen esityksensä on pelkkää 
äänten ja liikkeiden jäljittelyä, kerrontaa siinä on tuskin 
nimeksikään. 

— Niin juuri. 

— Näiltä siis tarkoitin, kun äsken puhuin kahdesta esitys- 
tavasta. 

— Nämä ne todella ovat. 

— Toiseen niistä sisältyy vain vähäisiä vaihteluja. Jos 
puhuja antaa esitykselleen sopivan äänensävyn ja rytmin, 
hän esittää sen oikealla tavoin noudattamalla koko ajan 
likipitäen samaa sävyä, vain hiukkasen vaihdellen. Ja myös 
rytmi pysyttelee jokseenkin samana. Eikö totta? 

— Juuri niin. 

— Sen sijaan toinen esitystapa vaatii aivan päinvastaista. 
Koska siihen sisältyy kaikenlaisia vaihtelun muotoja, se 

tarvitsee kaikkia sävyjä ja kaikkia rytmejä ollakseen sellaista 
kuin sen luonne edellyttää. 

— Nimenomaan. 

— Kaikki runoilijat ja kaikki jotka ylipäänsä jotakin 
esittävät, käyttävät siis joko jompaakumpaa näistä esitysta- 
voista tai jonkinlaista sekatyyliä, johon sisältyy kumpaakin. 

— Ehdottomasti. 

— Mitä me nyt teemme? minä kysyin. — Päästämmekö 
valtioomme nämä kaikki vai ainoastaan jommankumman 
puhtaan tyylin edustajat vai ne jotka käyttävät sekatyyliä? 

— Jos minun sanani saa ratkaista, vastasi Adeimantos, — 
päästämme sen puhtaan esitystavan edustajan, joka jäljitte- 
lee kunnon ihmistä. 

— Mutta onhan sekatyylilläkin oma viehätyksensä. Ja 
lapsia, lastenvalvojia ja suurta yleisöä ihastuttaa eniten juuri 
päinvastainen tyyli kuin minkä sinä valitsit. 

— Niin kylläkin. 

— Sinä et varmaankaan pidä sitä meidän valtioomme 
sopivana, koska meillä ei kukaan edusta kahta tai useampaa 
alaa. Jokainenhan toimii vain yhdessä tehtävässä. 

— Niin, ei se sinne sovi. 

— Ja tästä syystä tämä meidän valtiomme on ainoa, jossa 
suutari on suutari eikä sen ohella perämies, jossa maanviljeli- 
jä on maanviljelijä eikä sen lisäksi tuomari, jossa sotilas on 
sotilas eikä lisäksi liikemies ja niin edelleen. 

— Seontotta. 

— Mutta jos valtioomme saapuisi mies, joka on niin viisas 
että pystyy muuntumaan miksi tahansa ja jäljittelemään 
mitä tahansa, ja haluaisi esittää meille runojaan, me toki 
lankeaisimme maahan tuon pyhän, ihmeellisen ja ihastutta- 
van olennon edessä. Mutta sitten sanoisimme, että meillä ei 
valtiossamme ole ketään hänen kaltaistaan eikä se olisi 
sallittuakaan. Voitelisimme hänen päänsä mirhamilla, seppe- 
löisimme hänet villanauhoin ja lähettäisimme hänet toiseen 
valtioon. Itse käyttäisimme edelleenkin vakavampaa ja ka- 


398a 


rumpaa runoilijaa ja tarunkertojaa, joka omaksi hyödyksem- b 


me Jjäljittelisi meille kunnon miehen puhetapaa ja kertoisi 


101 


VALTIO 


kerrottavansa niiden normien mukaisesti, jotka säädimme 
silloin alussa, kun ryhdyimme kasvattamaan sotureitamme. 

— Juuri niin tekisimme, jos meillä olisi valta siihen. 

— Noniin, hyvä ystävä, minä sanoin, — minusta tuntuu, 
että olemme nyt saaneet käsitellyksi sen taiteenalan, joka 
käsittää kertomukset ja tarut. Mehän olemme nyt selvittä- 
neet sekä sen, mitä on puhuttava, että sen, millä tavoin. 

— Olen samaa mieltä. 

— Voimme siis siirtyä käsittelemään laulua ja melodioita. 

— Niin voimme. 

— Kuka tahansa kai huomaa, millaiset vaatimukset mei- 
dän on asetettava näille, jotta jatkaisimme johdonmukaisesti 
äskeistä keskustelua. 

Glaukon naurahti ja sanoi: — Minä en sitten ilmeisesti ole 
kuka tahansa, sillä en osaa näin oikopäätä päätellä, mitä 
meidän pitäisi sanoa. Mutta jokin aavistus minulla sentään 
on. 

— Voit kai kuitenkin ensiksi todeta, että laulussa on 
kolme elementtiä, sanat, sävelmä ja rytmi. 

— Sen verran kyllä. 

— Laulun sanoihin pätee aivan sama kuin sellaiseen 
sanalliseen esitykseen, jota ei lauleta: sanat on esitettävä 
samojen normien mukaisesti ja samalla tavoin kuin äsken 
totesimme. 

— Seontotta. 

— Ja melodian ja rytmin on sopeuduttava sanoihin. 

— Tietysti. 

— Olemme todenneet, ettei suullinen esitys kaipaa mi- 
tään valituksia ja voivotuksia. 

— Niin juuri. 

— Sanohan nyt, kun kerran ymmärrät musiikkia: mitkä 
sävellajit ovat luonteeltaan valittavia? 

— Miksolyydinen, sanoi Glaukon, — ja korkealle viritetty 
lyydinen sekä muut samantapaiset. 


— Nämä on siis hylättävä, minä sanoin. — Ne eivät käy 
edes naisille, säädyllisille nimittäin, saati sitten miehille. 
— lotta. 

— Edelleen: juopumus, velttous ja laiskuus ovat kai varti- 
joille mahdollisimman sopimattomia? 

— Tietenkin. 

— Mitkä sävellajit ovat velttoja ja sopivia juomaseuroi- 
hin? 

— Eräitä joonisia ja lyydisiä sävellajeja sanotaan »löyhik- 
Si». 

— Onko näillä sitten käyttöä sotureille? 

— Ei tietenkään. Mutta jäljellä ovat vielä doorinen ja 
fryyginen. 

— Minä en tunne sävellajeja, sanoin, — mutta jätä sinä 
nyt niistä kaikista jäljelle se, joka voi oikealla tavalla jäljitel- 
lä urhean miehen ääniä ja äänenpainoja, taistelun tuoksinas- 
sa tai jossakin muussa pakkotilanteessa, myös vastoinkäymi- 
sen hetkellä, kun häntä odottaa haavoittuminen, kuolema tai 
jokin muu onnettomuus ja hän silti horjumatta ja lujana 
pitää puoliaan kohtaloa vastaan. Ja jätä myös toinen sävella- 
ji, joka sopii hänelle silloin kun hän on rauhan toimessa, 
omasta halustaan ja vapaana kaikesta pakosta, onpa hän 
sitten taivuttelemassa ja pyytämässä jotakuta muuta — joko 
jumalaa rukouksin tai ihmistä opetuksin ja kehotuksin — tai 
päinvastoin suostuu kuuntelemaan toisen pyyntöjä, opetuk- 
sia ja taivutteluja ja siksi onnistuu pyrkimyksissään, mutta ei 
lankea ylimielisyyteen vaan toimii kaikessa maltillisesti ja 
hillitysti ja tyytyy lopputulokseen. Jätä siis jäljelle pakkoa ja 
vapaaehtoisuutta ilmentävät sävellajit, nämä kaksi, jotka 
parhaiten jäljittelevät maltillisten ja urheiden miesten ääniä 
vastoinkäymisen ja menestyksen aikana. 

— Sinähän pyydät minua jättämään jäljelle juuri ne 
sävellajit, jotka äsken mainitsin. 

— Emme siis tarvitse lauluihimme ja sävelmiimme moni- 
kielisiä soittimia emmekä kaikkia sävellajeja. 

— Emme ilmeisesti. 

— Emmekä tule elättämään kulmaharppujen, lyydiläis- 
harppujen ja kaikenlaisten monikielisten ja useita sävellajeja 
käsittävien soittimien rakentajia. 

— Emme varmaankaan. 

— Entä hyväksyisitkö valtioomme huiluntekijät ja huilun- 
soittajat? Huiluhan on soittimista kaikkein »monikielisin», ja 
ne soittimet, joilla voi soittaa monissa sävellajeissa, jäljittele- 
vät juuri huilua. 

— Aivan selvästi. 

— Jäljelle jäävät siis lyyra ja kithara, minä sanoin, — 
niillä on käyttöä kaupungissa. Maalla voi paimenilla olla 
jonkinlainen ruokohuilu. 

— Siihenhän tässä päädytään. 

— Eikä siinä ole mitään uutta, että asetamme Apollonin 
soittimineen Marsyaan ja hänen soittimensa edelle. 

— Noei tosiaankaan. 

— Mutta koira vieköön, minä sanoin, — nythän me 
olemme tulleet noin vain siivonneeksi tämän valtion, jonka 
jokin aika sitten sanoimme vajonneen ylellisyyteen. 

— Sehän oli meiltä järkevästi tehty. 

— Siivotaan nyt sitten loputkin, jatkoin minä. — Sävella- 
jien jälkeen meidän on kai puhuttava rytmeistä. Ei pidä 
pyrkiä rytmien kirjavuuteen ja kaikenlaisiin runojalkoihin, 
vaan on katsottava, millaisia ovat kunnollisen ja urhean 
elämän rytmit. Kun ne tunnetaan, on poljento ja melodia 
pakotettava noudattamaan tällaisen miehen puhetta eikä 
päinvastoin, niin että puhe noudattaisi poljentoa ja melodiaa. 
Mutta sinun asiasi on kertoa mitä nämä rytmit ovat, niin 
kuin luettelit sävellajitkin. 

— Hyvänen aika, en minä osaa, sanoi Glaukon. — Sen 
verran olen kuitenkin tutkinut asiaa että voin sanoa, että on 
olemassa kolme rytmilajia, joista eri runojalat rakentuvat, 
aivan niin kuin sävelten kohdalla on neljä perussuhdetta, 
joihin kaikki sävellajit perustuvat. Mutta sitä en pysty 
sanomaan, mikä rytmeistä jäljittelee minkinlaista elämänta- 
paa. 

— Mehän voimme neuvotella Damonin kanssa siitä, mit- 
kä rytmit sopivat kuvaamaan alhaisuutta, ylpeyttä, hulluutta 
ja muunlaista pahuutta ja mitkä on varattava päinvastaisille 
ominaisuuksille, sanoin minä. — Mutta muistan hämärästi 
kuulleeni hänen puhuvan jostakin enoplios-nimisestä yhdis- 

tetystä rytmistä, daktyylisesta sankarimitasta, jota hän jär- 
jesteli jollakin tavoin. Hän teki nousun ja laskun yhtä 
pitkiksi ja antoi näiden rytmien päättyä yhtä hyvin lyhyeen 
kuin pitkäänkin tavuun. Muistelen hänen puhuneen myös 
jambista ja jostakin toisesta runojalasta, trokeesta, ja sovitta- 
neen niihin kumpaankin pitkän ja lyhyen tavun. Muutamien 
runojalkojen kohdalla hän taisi kiitellä ja moittia rytmin 
lisäksi myös tempoa tai jonkinlaista niiden yhdistelmää, en 
nyt osaa sanoa tarkkaan. Mutta kuten sanottu, tämä asia 
voidaan jättää Damonin huoleksi, sillä sen käsitteleminen 
veisi liian pitkän ajan, eikö totta? 

— Niin juuri. 

— Voit kai kuitenkin todeta, että sopusuhtaisuus ja epä- 
suhtaisuus ovat seurausta hyvästä ja huonosta rytmistä. 

— Niin tietysti. 

— Hyvä rytmi taas on seurausta kauniista sanonnasta; se 
mukautuu siihen, huono rytmi päinvastaiseen, ja sama pätee 
oikeaan ja väärään viritykseen — harmoniaan ja epäharmo- 
niaan —, jos kerran rytmi ja sävellaji noudattavat sanontaa 
kuten totesimme eikä päinvastoin. 

— Niin niiden on tehtävä. 

— Entä sanonnan laatu ja puhetapa? Eivätkö ne noudata 
sielun luonnetta? 

— Tietysti. 

— Ja kaikki muu taas noudattaa sanontaa? 

— Niin. 

— Siis kaunis puhe, harmonia, sopusuhtaisuus ja hyvä 
rytmi ovat seurausta hyväluonteisuudesta. Tällä en tarkoita 
typeryyttä, jota kaunistellen sanotaan hyväluonteisuudeksi, 
vaan todella hyvää ja jaloa luonteenlaatua. 

— Aivan niin. 

— Eikö meidän nuorisomme ole kaikessa tavoiteltava 
näitä ominaisuuksia, jos se aikoo pystyä hoitamaan tehtävän- 
sä? 

— Ontietysti. 

— Samat ominaisuudet tulevat runsain määrin esiin maa- 
laustaiteessa ja kaikessa vastaavassa taidekäsityössä, myös 

kudonnassa ja kirjonnassa, rakennustaiteessa ja ylipäänsä 
esineiden valmistuksessa, ja niitä on luonnostaan myös elä- 
vien olentojen ruumiissa ja kasveissa. Kaikissa näissä on joko 
sopusuhtaisuutta tai epäsuhtaisuutta. Ja epäsuhtaisuus, huo- 
no rytmi ja epäharmonia ovat sukua huonolle puheelle ja 
huonolle luonteelle, vastakkaiset ominaisuudet taas ovat 
järkevän ja hyvän luonteen sukua ja sen jäljitelmiä. 

— Niin juuri. 

— Onko meidän sitten valvottava pelkästään runoilijoita, 
niin että pakotamme heidät ilmentämään runoissaan jaloa 
luonnetta tai muussa tapauksessa kiellämme heitä runoile- 
masta valtiossamme? Kai meidän täytyy valvoa muitakin 
taiteentekijöitä ja esineiden valmistajia ja määrätä, että he 
eivät saa elävien olentojen kuvissa, rakennuksissa ja muissa 
tuotteissaan kuvata huonoa luonteenlaatua, hillittömyyttä, 
alhaisuutta ja epäsuhtaisuutta. Ja jos joku ei pysty noudatta- 
maan määräyksiämme, emme salli hänen harjoittaa ammat- 
tiaan valtiossamme. Muutenhan vartijamme joutuvat varttu- 
maan keskellä pahuuden kuvia niin kuin myrkkyruohoja 
kasvavalla laitumella, ja kun he päivittäin nyhtävät sieltä 
täältä vähän kerrallaan suuhunsa ruohoa, he tulevat huo- 
maamattaan keränneeksi sieluunsa suuren yhtenäisen pahan. 
Meidän on siis etsittävä sellaisia ammattimiehiä, joilla on 
synnynnäinen kyky jäljittää luontaista kauneutta ja sopusuh- 
taisuutta. Tällä tavoin nuoret saisivat ikään kuin asua ter- 
veellisellä seudulla ja voisivat hyötyä kaikesta, kun heidän 
silmiinsä tai korviinsa tuulahtaisi milloin mistäkin kauniiden 
tuotteiden vaikutus kuin tuulenhenki, joka tuo puhtailta 
seuduilta terveyttä; se ohjaisi heitä lapsuudesta asti huomaa- 
matta mukautumaan kauneuteen ja sitä edustavaan ajatte- 
luun, rakastamaan sitä ja olemaan sen kanssa sopusoinnussa. 

— Tämä olisi todella heille parasta kasvatusta. 

— Ja eikö kaikkein tehokkainta ole runouteen ja musiik- 
kiin perustuva kasvatus? minä jatkoin. — Juuri rytmi ja 
melodiahan pystyvät parhaiten tunkeutumaan sielun sisim- 
pään ja valtaavat sen voimakkaimmin. Ne luovat sopusuhtai- 
suutta ja tekevät ihmisestä sopusuhtaisen, jos hänet kasvate- 

taan oikein, muussa tapauksessa käy päinvastoin. Se joka on 
saanut oikeanlaisen, sopusointuisen kasvatuksen, havaitsee 
erityisen herkästi puutteellisuudet, näkee mikä on huonosti 
tehtyä tai luonnostaan huonoa ja tuntee täydellä syyllä sitä 
kohtaan vastenmielisyyttä. Kaikkea kaunista hän ylistää, 
nauttii siitä ja omaksuu sen sieluunsa, ja näin hän saa siitä 
ravintoa ja kehittyy hyväksi ja jaloksi. Mutta kaikkea rumaa 
hän aiheellisesti moittii ja vihaa jo pienestä pitäen, ennen 
kuin hänellä vielä on ymmärrystäkään, ja saatuaan sitten 
ymmärryksen hän tervehtii sitä riemuiten, koska kasvatuk- 
sensa nojalla tuntee sen jo entuudestaan. 

— Varmastikin kasvatus juuri tämän vuoksi perustuu 
runouteen ja musiikkiin. 

— Samoinhan me vasta silloin osasimme kunnolla lukea, 
kun olimme oppineet erottamaan kirjaimet, sinänsä vähälu- 
kuiset, kaikkialla missä niitä suinkin esiintyy. Olipa teksti 
pientä tai suurta, emme enää vähätelleet kirjaimia ja ajatel- 
leet, ettei niillä ole mitään väliä, vaan halusimme oppia 
erottamaan ne kaikissa yhteyksissä, koska tiesimme että 
vasta sitten osaisimme lukea hyvin. 

— Seontotta. 

— Ja jos näkisimme vedessä tai peilissä kirjainten kuvia, 
emme voisi tuntea niitä ennen kuin tunnemme itse kirjaimet. 
Kummassakin tapauksessa tarvitaan samaa taitoa ja oppia. 

— Juuri niin. 

— Tarkoitan tätä: eihän meistä mitenkään voi tulla todel- 
la musikaalisen sopusointuisia, ei meistä eikä vartijoista, 
joita me nyt tässä aiomme kasvattaa, ennen kuin tunnemme 
itsehillinnän, urheuden, jaloluonteisuuden, ylevämielisyyden 
ja niiden lähisukuisten ominaisuuksien sekä niiden vastakoh- 
tien muodot, missä tahansa niitä esiintyykin, ja havaitsemme 
niiden itsensä ja niiden kuvien läsnäolon, missä niitä vain 
onkin, emmekä väheksy niitä, olipa kyse pienestä tai suures- 
ta, vaan uskomme että niiden kaikkien tuntemiseen tarvitaan 
samaa taitoa ja oppia. 

— Ehdottomasti asia on noin. 

— Jos siis ihmisellä on sielussaan kaunis luonne ja myös 

ulkonaisessa hahmossaan samanlaisia, sitä sopusointuisesti 
vastaavia piirteitä, eikö tämä ole kaikista kaunein näky sille 
joka kykenee näkemään? 

— Aivan varmasti. 

— Ja kaunein ansaitsee myös eniten rakkautta. 

— Tietysti. 

— Musikaalisen sopusointuinen ihminen rakastaa siis sel- 
laisia, joissa nämä ominaisuudet ovat täydellisimmillään. 
Mutta jos toisessa on jotakin epäsointuista, ei kai hän silloin 
rakasta tätä? 

— Fi, jos toisen puutteet ovat sielullisia. Mutta jos ne ovat 
ruumiillisia, hän voi edelleenkin rakastaa. 

— Ymmärrän, sinulla on varmaankin tai on ollut sellaisia 
rakastettuja, ja hyväksyn sinun kantasi. Mutta sanohan: 
sopivatko mielenmaltti ja äärimmäinen nautinto yhteen? 

— Eivät mitenkään. Nautintohan saa ihmisen pois tolal- 
taan aivan siinä kuin tuskakin. 

— Entä sopiiko se yhteen jonkin muun hyveen kanssa? 

— Ei millään muotoa. 

— Entä julkeuden ja hillittömyyden? 

— Mainiosti. 

— Osaatko sanoa mitään suurempaa ja kiihkeämpää nau- 
tintoa kuin lemmenhekuma? 

— En, enkä myöskään mitään mikä enemmän hipoisi 
hulluutta. 

— Oikeanlainen rakkaus on siis sitä, että rakastaa maltil- 
lisesti ja musikaalisen sopusointuisesti järjestystä ja kauneut- 
ta. 

— Niin juuri. 

— Eikä oikeaan rakkauteen saa liittää mitään mikä vivah- 
taa hulluuteen ja hillittömyyteen. 

— Finiin. 

— Siihen ei siis saa liittää tällaista hekumaa, eikä rakasta- 
jalla ja rakastetulla, jotka oikealla tavalla rakastavat ja 
ottavat vastaan rakkautta, saa olla tällaisen kanssa mitään 
tekemistä. 

— Ei totisesti. 

— Sinä säätäisit siis sellaisen lain, että tässä valtiossa jota 
me nyt olemme perustamassa, rakastaja saa suudella poi- 
kaystäväänsä, olla hänen seurassaan ja hyväillä häntä niin 
kuin isä poikaansa, siis kauniissa mielessä, jos poika tähän 
suostuu. Muuten hänen tulee seurustella rakkautensa koh- 
teen kanssa niin, ettei hänen koskaan voida epäillä menevän 
tätä pitemmälle. Muussa tapauksessa hän alistukoon syyt- 
teeseen, että häneltä puuttuu musikaalinen sopusointu ja 
kauneudentaju. 

— Niin juuri. 

— Sinäkin olet kai sitä mieltä, että olemme nyt saaneet 
runouden ja musiikin loppuun käsitellyiksi. Olemme lopetta- 
neet juuri siihen kuin pitääkin, sillä juuri kauniin rakkau- 
teenhan taiteiden tulee päätyä. 

— Olen samaa mieltä. 

— Musiikin ja runouden jälkeen nuoria on kasvatettava 
ruumiinharjoitusten avulla. 

— Niin tietysti. 

— Heitä täytyy tälläkin alalla kasvattaa huolellisesti pie- 
nestä pitäen ja läpi koko elämänsä. Esitän nyt oman käsityk- 
seni, mieti sitä sinäkin. Olen sitä mieltä, että hyväkään 
ruumis ei omalla oivallisuudellaan tee sielua hyväksi, vaan 
päinvastoin hyvä sielu tekee hyveensä ansiosta myös ruu- 
miista mahdollisimman hyvän. Mitä tästä arvelet? 

— Olen samaa mieltä. 

— Teemme siis oikein, jos huolehdimme ensin sielusta 
niin kuin pitääkin ja jätämme sitten sen huoleksi ruumiin 
yksityiskohtaisen ohjaamisen. Jottei esityksemme venyisi 
liian pitkäksi, voimme tyytyä antamaan sille vain suuntavii- 
vat. 

— Aivan niin. 

— Olemme jo todenneet, että vartijat eivät saa juoda 
itseään humalaan. Heidän viimeiseksi sopii juoda niin, ettei- 
vät tiedä missä ovat. 

— Johan olisi hullua, sanoi Glaukon, — jos vartijalla 
pitäisi olla vartija. 

— Seuraavaksi on puhuttava heidän ravinnostaan. Varti- 

jathan ovat osanottajina kaikkein tärkeimmässä kilpailussa, 
eikö totta? 

— Niin ovat. 

— Mahtavatko sitten urheilijoidemme ruokatottumukset 
olla heille sopivia? 

— Kyllä varmaankin. 

— Mutta nehän tekevät uneliaiksi ja ovat terveydelle 
vahingollisia. Etkö ole huomannut, että kilpaurheilijat nuk- 
kuvat koko elämänsä ja sairastuvat pahan kerran, jos vähän- 
kään poikkeavat säädetystä ruokavaliosta? 

— Olen kyllä. 

— Meidän soturikilpailijamme tarvitsevat siis hienompaa 
harjoitusta. Heidän on oltava valppaita kuin koirat, heillä 
pitää olla niin tarkka näkö ja kuulo kuin suinkin ja heidän 
terveytensä täytyy pysyä vankkumattomana, vaikka he sota- 
retkillään joutuvat tekemisiin milloin minkinlaisen veden ja 
ravinnon kanssa ja saavat kärsiä vuoroin vilua ja hellettä. 

— Niin varmasti. 

— Eikö nyt paras ruumiinharjoitusten muoto ole lähisu- 
kua musiikille, jota me juuri olemme käsitelleet? 

— Kuinka niin? 

— Tarkoitan yksinkertaisia ja kohtuullisia harjoituksia, 
jotka sopivat nimenomaan sotureille. 

— Miten siis? 

— Senhän näkee jo Homeroksesta. Tiedät kai, että kun 
hänen sankarinsa ovat sotaretkellä aterioimassa, hän ei 
tarjoa heille kaloja, vaikka he ovat meren äärellä, Hellespon- 
toksen rannoilla. Eikä hän anna heille myöskään keitettyä 
lihaa vaan pelkästään paistettua, joka onkin sotilaiden kan- 
nalta mukavinta. Kyllähän missä tahansa on helpompi käyt- 
tää tulta sellaisenaan kuin kuljetella mukana keittoastioita. 

— Niin tosiaankin. 

— Eikä Homeros kai missään mainitse mausteita. Muut- 
kin kilpailijat tietävät, että jos haluaa säilyttää hyvän ruu- 
miinkunnon, on pysyttävä erossa kaikesta tuollaisesta. 

— Niin, ja siinä he ovat oikeassa. 

— Jos hyväksyt tämän, et varmasti anna kiitosta syraku- 

salaiselle keittiölle etkä Sisilian herkkuvalikoimille. 

— Enpä usko. 

— Etkä hyväksyisi korinttilaista tyttöä rakastajattareksi 
miehille, joiden ruumiin on oltava hyvässä kunnossa? 

— En missään tapauksessa. 

— Etkä antaisi heille attikalaisia leivonnaisia, joita pide- 
tään niin herkullisina? 

— En tietenkään. 

— Voisimme siis täydellä syyllä verrata tällaista ravintoa 
ja koko tätä ruokavalikoimaa sellaiseen musiikkiin ja lau- 
luun, jossa käytetään kaikkia sävellajeja ja kaikkia rytmejä. 

— Niin kyllä. 

— Kirjavuus vei musiikissa hillittömyyteen, tässä se vie 
sairauteen. Sen sijaan yksinkertaisuus synnyttää musiikin 
alalla sieluissa maltillisuutta ja ruumiinharjoitusten alalla 
ruumiissa terveyttä, eikö niin? 

— Aivan totta. 

— Ja kun valtio on täynnä hillittömyyttä ja sairauksia, 
silloin siinä avataan suuret määrät oikeussaleja ja lääkärien 
vastaanottohuoneita. Käräjöinti ja lääkintätaito ovat kun- 
niassaan, kun vapaasyntyisetkin miehet joukoittain antautu- 
vat vakavissaan harrastamaan niitä. 

— Kuinkapa muutenkaan? 

— Voitko löytää valtiosta parempaa todistetta huonosta ja 
häpeällisestä kasvatuksesta kuin sen, että ihmiset siellä 
tarvitsevat taitavia lääkäreitä ja tuomareita, eivätkä vain 
alhaissyntyiset ja käsityöläiset vaan sellaisetkin, jotka väittä- 
vät saaneensa vapaan miehen kasvatuksen? Eikö sinusta ole 
häpeällistä ja räikeä osoitus kasvatuksen laiminlyönnistä, 
cttä joudutaan turvautumaan muilta lainattuun oikeuteen ja 
omaksumaan toiset isänniksi ja tuomareiksi, kun ei ole 
oikeutta omasta takaa? 

— Se on häpeällisintä mitä voi olla. 

— Mutta eikö vieläkin häpeällisempää ole se, että ihmi- 
nen viettää suurimman osan elämästään oikeuden edessä 
vuorotellen syytettynä ja syyttäjänä ja sitten vielä on oppinut 
vailla kaikkea sopivuudentajua kehuskelemaan sillä, että on 

niin taitava tekemään vääryyttä ja osaa niin ovelasti kiemur- 
rella ja löytää kaikki pakotiet, että pääsee luikertamaan 
vastuusta? Ja tätä hän harrastaa mitättömien, joutavien 
asioiden vuoksi, koska ei tiedä, kuinka paljon kauniimpaa ja 
parempaa on järjestää elämänsä niin ettei tarvitse torkkuvaa 
tuomaria. 

— Kyllä, se on vielä häpeällisempää. 

— Ja eikö ole häpeällistä, että tarvitaan lääkärinhoitoa — 
en nyt puhu haavoittumisista enkä toistuvista taudeista — 
koska toimettomuuden ja äsken kuvatun ruokavalion vuoksi 
ruumis on kuin mikäkin suo, täynnä huuruja ja virtaavia 
nesteitä, niin että Asklepioksen viisaiden jälkeläisten täytyy 
antaa sairauksille sellaisia nimiä kuin »puhkut» ja »vuodot»? 

— Tosiaan outoja ja kummallisia nimiä taudeille. 

— Mitään tällaista ei varmasti ollut Asklepioksen aikana. 
Näin voi päätellä siitä, että Troijassa haavoittuneelle Eury- 
pylokselle annettiin Pramnen viiniä, johon oli sekoitettu 
runsaasti jauhoja ja juustoraastetta, siis juomaa joka helposti 
aiheuttaa tulehduksen. Kuitenkaan Asklepioksen pojat eivät 
moittineet naista, joka juoman antoi, eivätkä Patroklosta, 
joka hoiti haavoittunutta. 

— Olihan se omalaatuista juomaa, kun toinen oli siinä 
tilassa. 

— Ei niinkään, kun otat huomioon, että ennen Herodikos- 
ta asklepiadit eivät kuulemma käyttäneet tätä nykyistä, 
sairauksia vaalivaa hoitotapaa. Kun Herodikos, joka oli 
urheilijoiden valmentaja, alkoi sairastella, hän sekoitti lää- 
kintätaitoon ruumiinharjoitukset ja piinasi näin ensiksi ja 
ennen kaikkea itseään ja sen jälkeen monia muita. 

— Kuinka niin? 

— Pitkittämällä omaa kuolemaansa. Hän seurasi tark- 
kaan tautiaan, joka oli parantumaton, eikä kyennyt saamaan 
itseään terveeksi. Niin hän vietti koko elämänsä hoidellen 
itseään, pystymättä tekemään mitään muuta, ja kärsien 
hirveitä tuskia jos vähänkään poikkesi totunnaisista elinta- 
voistaan. Tehden jatkuvasti kuolemaa hän viisautensa avulla 
eli vanhukseksi. 

— Saipa hän taidostaan kauniin palkinnon! 


— Juuri sopivan, kun ei ymmärtänyt, ettei Asklepios c 


tietämättömyydestä tai asiantuntemattomuudesta jättänyt 
opettamatta tätä hoitotapaa jälkeläisilleen, vaan koska hän 
tiesi, että hyvin järjestetyssä valtiossa on kullekin säädetty 
oma tehtävänsä joka hänen on täytettävä ja ettei kukaan voi 
jättäytyä joutilaana sairastamaan ja nauttimaan hoitoa. On 
nurinkurista, että me tajuamme tämän käsityöläisten koh- 
dalla, mutta emme käsitä, että sama koskee myös rikkaita ja 
niitä joita pidetään onnellisina. 

— Kuinka niin? kysyi Glaukon. 

— Kun kirvesmies on sairaana, minä jatkoin, — hän 
pyytää lääkäriltä lääkettä, jonka juotuaan voisi oksentaa 
sairautensa pois, tai toivoo pääsevänsä siitä eroon ulostama!- 
la tai polttamisen tai leikkauksen avulla. Mutta jos hänelle 
annetaan pitkäaikaiset hoito-ohjeet ja hänen päähänsä pan- 
naan huopamyssy ja muuta semmoista, hän ilmoittaa pian- 
kin, ettei hänellä ole aikaa sairastaa eikä hänen kannata elää 
tällä tavoin tarkkaillen sairauttaan ja lyöden laimin oman 
työnsä. Sitten hän heittää hyvästit mokomalle lääkärille ja 
palaa totuttuun elämäntapaansa, ja parannuttuaan hän elää 
jatkaen ammattiaan. Mutta jos hänen ruumiinsa ei pysty 
vastustamaan sairautta, hän kuolee ja vapautuu vaivoistaan. 

— Juuri noin sopii tällaisen miehen suhtautua lääkintätai- 
toon. 

— Ja syy on siinä, että hänellä on oma työnsä eikä hänen 
kannata elää, ellei hän voi tehdä sitä. 

— Niin juuri. | 

— Sen sijaan rikkaalla ei nähtävästi ole sellaista tehtävää, 
että pakollinen luopuminen siitä tekisi hänelle elämän mah- 
dottomaksi elää. 

— Niin kai voidaan sanoa. 

— Ft siis ole tainnut kuulla Fokylidesta, joka sanoo, että 
kun on saanut elämänsä turvatuksi, on ryhdyttävä harjoitta- 
maan hyvettä. 

— Pitäisi kai jo sitä ennenkin. 

— Fi kannata ruveta nyt väittelemään siitä hänen kans- 

saan. Sen sijaan meidän on selvitettävä itsellemme, onko 
rikkaan todella harrastettava hyvettä ja tuleeko elämä hänel- 
le arvottomaksi ellei hän sitä tee, vai onko niin, että vaikka 

b sairauden vaaliminen estää kirvesmiestä ja muita ammatti- 
laisia keskittymästä omaan työhönsä, se ei silti estä noudat- 
tamasta Fokylideen kehotusta. 

— Kautta Zeun, mikään ei ole siinä niin suurena esteenä 
kuin liiallinen huolenpito ruumiista, ylimalkaan se mikä 
menee tavallisten ruumiinharjoitusten ulkopuolelle. Se on 
haitaksi taloudenpidossa, sotaretkillä ja valtion hallintoteh- 
tävissä. 

— Ja pahinta on, että se haittaa kaikkea oppimista, 

c ajattelua ja mietiskelyä, kun se panee aina pelkäämään 
päänsärkyä ja huimausta ja syyttää niistä filosofiaa. Se on 
esteeksi kaikkialla missä hyvettä harrastetaan ja koetellaan, 
sillä se saa ihmisen kuvittelemaan aina olevansa sairas ja 
tuntemaan yhtä mittaa kipuja ruumiissaan. 

— Niin tietenkin. 

— Voimme siis varmaankin sanoa, että myös Asklepios 
tiesi tämän ja keksi lääkintätaidon ajatellen nimenomaan 

d niiden tilaa, joilla on jokin paikallinen sairaus, vaikka he 
luonnostaan ja elintapojensa ansiosta ovat muuten ruumiil- 
taan terveitä. Hän karkotti heidän tautinsa lääkkeillä ja 
leikkauksilla ja käski heidän jatkaa tavallista elämäntapaan- 
sa, jottei tuottaisi yhteiskunnalle vahinkoa. Mutta jos tauti 
oli levinnyt kaikkialle ruumiiseen, hän ei ryhtynyt vähän erin 
tyhjentämään ja täyttämään tätä säännöstelemällä ravintoa 
ja näin pidentämään potilaan kurjaa elämää ja antamaan 
hänelle mahdollisuutta hankkia jälkeläisiä, joista olisi toden- 
näköisesti tullut samanlaisia. Hänen mielestään ei kannatta- 

e nut hoitaa sellaista ihmistä, joka ei kyennyt elämään tavalli- 
seen tapaan, koska tuosta ihmisestä ei olisi ollut hyötyä sen 
enempää itselleen kuin valtiollekaan. 

— Tuon mukaanhan Asklepios oli oikein valtiomies. 

— Epäilemättä hän olikin. Tiedäthän, miten hänen poi- 

408a kansa osoittautuivat Troijassa hyviksi sotureiksi ja sen lisäksi 

osasivat toimia lääkäreinä, niin kuin äsken sanoin. Muistat 
kai, että kun Pandaros oli nuolellaan haavoittanut Menelaos- 
la, 


siit imi hurmeen pois sekä voiteeks yrttejä kääri. 


Mutta Menelaokselle he eivät sen enempää kuin Eurypylok- 
sellekaan antaneet mitään määräyksiä juoman tai ruoan 
suhteen. He katsoivat yrttien riittävän parantamaan miehet, 
jotka olivat ennen haavoittumistaan olleet terveitä ja elä- 
mäntavoiltaan kohtuullisia, vaikka nämä nyt sattuivatkin 
juomaan tuota viinisekoitusta. Mutta sellaisten elämästä, 
jotka olivat luonnostaan sairaalloisia ja hillittömiä tavoil- 
taan, ei ollut heidän mielestään mitään hyötyä näille itsel- 
leen eikä muille; lääkintätaito ei ollut tällaisia varten eikä 
heitä olisi kannattanut ryhtyä hoitamaan vaikka he olisivat 
olleet rikkaampia kuin Midas. 

— Kylläpä sinä saat Asklepioksen pojat kuulostamaan 
taitavilta. 

— Enkä syyttä, minä sanoin. — Tosin tragediakirjailijat 
ja Pindaros ovat toista mieltä. Heidän mukaansa Asklepios 
oli kylläkin Apollonin poika mutta suostui kultasummasta 
parantamaan rikkaan miehen, joka oli kuoleman kielissä, ja 
sa1 sen vuoksi surmansa salaman iskusta. Sen mukaan mitä 
edellä olemme puhuneet, me emme kuitenkaan voi uskoa 
yhtä aikaa molempia väitteitä. Me huomautamme, että jos 
hän oli jumalan poika, hän ei voinut olla rahanahne, ja jos 
hän oli ahne, hän ei ollut jumalan poika. 

— Aivan totta, sanoi Glaukon. — Mutta miten oikein on, 
Sokrates, eikö valtiossa tarvita hyviä lääkäreitä? Ja hyviä kai 
ovat ennen kaikkea sellaiset, jotka ovat joutuneet käsittele- 
mään mahdollisimman monia terveitä ja sairaita, samoin 
kuin hyviä tuomareita ovat ne jotka ovat olleet kaikenlaisten 
luonteiden kanssa tekemisissä. 

— Hyviä minä tietysti tarkoitan. Mutta tiedätkö ketkä 
minun mielestäni ovat hyviä? 

— Nosano. 

— Yritän. Sinun kysymyksesi koski kuitenkin kahta eri 
asiaa. 

— Kuinka niin? 

— Lääkäreistä kehittyisi kai kaikkein taitavimpia silloin, 
kun he jo lapsina alkaisivat opiskella tätä alaa, joutuisivat 
tekemisiin mahdollisimman monien pahoja sairauksia pote- 
vien ihmisten kanssa ja itsekin sairastelisivat ja kokisivat 
kaikki taudit. Eiväthän he ruumista hoida ruumiillaan — jos 
näin olisi, heidän ruumiinsa ei saisi koskaan olla huonossa 
kunnossa ja sairastua. He hoitavat ruumista sielullaan, eikä 
se voi hoitaa mitään hyvin, jos se itse on raihnas ja huonokun- 
toinen. 

— Olet oikeassa. 

— Sen sijaan tuomari hallitsee sielua sielullaan. Ei käy 
päinsä, että hänen sielunsa on nuoresta pitäen kasvanut ja 
seurustellut kehnojen sielujen kanssa ja itse vääryyttä teke- 
mällä käynyt läpi kaikki rötökset, niin että se omasta 
kokemuksestaan osaa nokkelasti päätellä toisten rikkomuk- 
set samalla tavoin kuin ruumiin kohdalla sairaudet. Jotta 
sielu voisi olla hyvä ja jalo ja pystyisi terveesti erottamaan 
mikä on oikein, sen on täytynyt elää nuoruutensa vailla 
mitään tietoa ja kokemusta pahuudesta. Kunnolliset ihmiset 
vaikuttavat nuoruudessaan yksinkertaisilta ja väärämieliset 
petkuttavat heitä helposti juuri siitä syystä, että heillä ei ole 
omassa itsessään kelvottomien ihmisten luonteenlaadun mu- 
kaisia malleja. 

— Heidän laitansa on todella juuri noin. 

— Ja tämän vuoksi hyvä tuomari ei voi olla nuori, vaan 
hänen on oltava vanhus ja sellainen, jolle vääryyden olemus 
on selvinnyt vasta myöhään. Hän ei ole tullut tuntemaan sitä 
omassa sielussaan vaan on tutkinut itselleen vierasta, muiden 
sielussa asuvaa vääryyttä, ja näin hän on pitkän ajan kulues- 
sa — ymmärryksensä, ei kokemuksensa nojalla — oppinut 
tuntemaan pahuuden luonteen. 

— Varmasti tuollainen mies on juuri omiaan tuomariksi, 
sanoi Glaukon. 

— Ja hän on nimenomaan hyvä tuomari, minä sanoin, 
lätähän sinä kysyitkin. Sillä hyvä on se, jolla on hyvä sielu. 
Sen sijaan tuo toinen, taitava ja epäluuloinen, joka on itse 
tehnyt paljon vääryyttä ja pitää itseään ovelana veijarina, 
tekee kaltaistensa seurassa etevän vaikutuksen, sillä hän 
pitää silmällä omassa itsessään olevia malleja ja osaa siksi 
olla varuillaan. Mutta joutuessaan tekemisiin kunnollisten, 
iäkkäämpien ihmisten kanssa hän osoittautuu typeräksi, sillä 
hän on nyt epäluuloinen aivan aiheetta eikä hän tunne 
tervettä luonnetta, koska hänellä ei ole sen mallia itsessään. 
Hän on kuitenkin enemmän tekemisissä kelvottomien kuin 
kunnon ihmisten kanssa, ja siksi hän on sekä omissa että 
muiden silmissä ennemmin viisas kuin tyhmä. 

— Seonaivan totta. 

— Se hyvä ja viisas tuomari, jota me etsimme, ei siis saa 
olla tällainen vaan sellainen josta äsken puhuimme. Kelvot- 
tomuus ei nimittäin voi koskaan oppia tuntemaan sekä 
hyvettä että itseään, sen sijaan hyve pääsee luonteen kehit- 
tyessä vähitellen selvyyteen sekä itsestään että kelvottomuu- 
desta. Viisaaksi kehittyy siis tällainen mies, ei kelvoton. 

— Olen samaa mieltä. 

— Tulet siis määräämään lailla valtioosi sellaisen lääkin- 
tähoidon kuin olemme edellä esittäneet sekä oikeudenkäy- 
tön, jota juuri kuvasimme. Ne tulevat huolehtimaan kansa- 
laisista, jotka ovat ruumiiltaan ja sielultaan kunnollista 
laatua. Mutta niistä, jotka eivät sitä ole, ne sallivat ruumiil- 
taan kelvottomien kuolla, ja sielultaan parantumattoman 
kehnot ne surmaavat. 

— Se on varmasti parasta sekä asianomaisille itselleen 
cttä valtiolle. 

— Ja on selvää, että kun nuoret harrastavat sitä yksinker- 
taista musiikkia ja runoutta, jonka sanoimme synnyttävän 
maltillisuutta, he eivät joudu tarvitsemaan tuomioistuimia. 

— Tietysti. 

— Jos tällainen musikaalisen sopusointuinen ihminen nou- 
dattaa myös ruumiinharjoituksissaan samaa linjaa, eikö hän 
silloin selviä ilman lääkintätaidon apua mikäli haluaa, paitsi 

aivan pakottavissa tapauksissa? 

— Kyllä varmaankin. 

— Ruumiinharjoituksilla ja ponnistuksilla hän pyrkii en- 
nemminkin innostamaan ja herättämään mieltään kuin vah- 
vistamaan ruumistaan. Hän ei ole niin kuin varsinaiset 
urheilijat, jotka pyrkivät ravinnolla ja ponnistuksilla vain 
lisäämään voimiaan. 

— Aivan totta. 

— Ja kun säädetään, että kasvatuksen tulee perustua 
musiikkiin ja runouteen sekä ruumiinharjoituksiin, tarkoi- 
tuksena ei ole niin kuin jotkut luulevat, että toisten avulla 
vaalitaan ruumista ja toisten avulla sielua. 

— Kuinka sitten? 

— Kaikesta päättäen molemmat säädetään lähinnä sielua 
varten. 

— Miten niin? 

— Etkö ole huomannut, millaisiksi ne ihmiset kehittyvät 
luonteeltaan, jotka ovat koko ikänsä harrastaneet ruumiin- 
harjoituksia mutta lyöneet laimin musiikin ja runouden, tai 
päinvastoin? 

— Siis missä mielessä? 

— Ajattelen nyt rajuutta ja kovuutta, pehmeyttä ja lem- 
peyttä. 

— Olen kyllä huomannut, että niistä jotka ovat kiinnostu- 
neet yksinomaan ruumiinharjoituksista, tulee liian rajuja, ja 
musiikin ja runouden harrastajista taas tulee liiankin peh- 
meitä. 

— Rajuus on kai tulosta luonteen kiihkeydestä, joka 
oikein kehitettynä olisi urheutta mutta liiallisuuksiin vietynä 
muuttuu kovuudeksi ja raakuudeksi. 

— Niin minäkin uskon. 

— Eikö lempeys puolestaan kuulu filosofiseen luontee- 
seen? Jos siihen suhtaudutaan leväperäisesti, se muuttuu 
liiankin pehmeäksi, mutta oikein kasvatettuna siitä tulee 
lempeä ja sopuisa. 

— Niin juuri. 

— Ja me olemme sitä mieltä, että vartijalla on oltava 

luonteessaan molemmat ominaisuudet. 

— Niin. 

— Niiden on toki oltava keskenään sopusoinnussa. 

— Tietysti. 

— Ja sopusointuisesti viritetyn ihmisen sielu on sekä 
maltillinen että urhea? 

— Varmasti. 

— Ja epäsointuisen sielu on pelkurimainen ja raaka? 

— Juuri niin. 

— Ajatelkaamme ihmistä, joka joutuu musiikin pauloihin 
ja antaa sen vuodattaa sieluunsa korvien kautta kuin suppi- 
lon läpi niitä suloisia, pehmeitä ja valittavia säveliä, joista 
olemme puhuneet, ja viettää koko ikänsä hyräillen ja laulun 
lumoissa. Jos hänellä on mielessään kiihkeyttä, hän aluksi 
pehmentää sen niin kuin rautaa pehmitetään ja tekee tämän 
kovan ja hyödyttömän materiaalin käyttökelpoiseksi. Mutta 
jos hän antaa sielunsa lumouksen aina vain jatkua, kiihkeys 
sulaa ja liukenee, ja viimein hän on valuttanut sen tyhjiin, 
katkaissut sielunsa jänteet ja tehnyt itsensä »taistoon tarmot- 
tomaksi». 

— Varmasti. 

— Jos hänen luonteestaan alun perin puuttuu kiihkeys, 
hän päätyy tähän hyvin äkkiä. Mutta jos siinä on kiihkeyttä, 
heikentäminen tekee sen ailahtelevaksi, niin että se mitättö- 
mistäkin syistä kuohahtaa ja taas sammuu. Näin tällaiset 
helposti innostuvat ihmiset muuttuvat äkkipikaisiksi, kii- 
vaiksi ja kaikin puolin oikukkaiksi. 

— Niin juuri. 

— Jos taas ihminen panee paljon painoa ruumiinharjoi- 
tuksille ja syö hyvin mutta laiminlyö runotarten taiteet ja 
filosofian, hän tulee hyvän ruumiinkuntonsa ansiosta aluksi 
täyteen itsetuntoa ja rohkeutta ja hänen urheutensa lisään- 
tyy, eikö totta? 

Totta. 

— Mutta kun hän ei harrasta mitään muuta eikä ole 
runotarten kanssa missään tekemisissä, käy niin, että vaikka 
hänen sielussaan olisikin tiedonhalua, se laimenee ja muut- 

tuu kuuroksi ja sokeaksi, koska ei saa maistaa oppia eikä 
tutkimista eikä osallistua keskusteluihin tai muuhun hengen- 
viljelyyn. Sitä ei herätetä eikä ravita eivätkä sen havainnot 
pääse puhdistumaan. 

— Aivan niin. 

— Tällaisesta ihmisestä tulee varmaankin keskustelujen 
vihollinen ja runottaret jäävät hänelle tuntemattomiksi. Hän 
el enää yritä vakuuttaa toisia puheella vaan ajaa aina 
tahtonsa lävitse väkisin, raa'asti kuin peto, ja hän elää 
elämänsä oppimattomana ja karkeana, vailla oikeaa rytmiä 
ja kauneutta. 

— Juuri niin asia on. 

— Väittäisin siis, että juuri näitä kahta ominaisuutta, 
mielenkiihkeyttä ja filosofista mielenlaatua, varten joku 
jumalista on antanut ihmisille nämä kaksi taidonalaa, toi- 
saalta musiikin ja runouden, toisaalta ruumiinharjoitukset. 
Hän ei ole antanut niitä sielua ja ruumista varten — se on 
enintään sivuasia — vaan siksi, että nuo molemmat ominai- 
suudet voitaisiin niitä sopivasti pingottamalla ja höllentämäl- 
lä virittää keskenään sopusointuun. 

— Niin varmaankin. 

— Ja sitä ihmistä, joka osaa parhaalla tavalla yhdistää 
musiikin ja runouden ruumiinharjoituksiin ja sopivimmassa 
suhteessa soveltaa niitä sieluunsa, meillä on oikeus sanoa 
täydellisimmin musikaaliseksi ja sopusointuiseksi — paljon 
ennemmin kuin sitä, joka saa soittimen kielet keskenään 
oikeaan viritykseen. 

— Varmasti. 

— Ja kai me valtiossammekin tarvitsemme aina tällaista 
johtomiestä, jotta yhteiskuntamme olisi turvattu? 

— Kyllä tarvitsemme, ehdottomasti. 

— Tällaiset siis ovat opetuksemme ja kasvatuksemme 
peruspiirteet. Meidän ei kannata ryhtyä käymään läpi kasva- 
tukseen kuuluvia tansseja, metsästyksiä, riistanajoja, urhei- 
lukilpailuja ja kilpa-ajoja. Niiden täytyy tietenkin noudattaa 
näitä suuntaviivoja, joten niiden suunnittelu ei ole vaikeaa. 

— Fi varmastikaan. 

— No niin, mitä meidän pitäisi määritellä seuraavaksi? 
Kai se, ketkä kansalaisista ovat hallitsijoita ja ketkä hallitta- 
via? 

— Tietysti. 

— On kai selvää että vanhempien on oltava hallitsijoita ja 
nuorempien hallittavia? 

— Totta kai. 

— Ja että hallitsijoiden tulee olla heistä parhaita? 

— Niin. 

— Maanviljelijöistä ovat kai parhaita ne jotka ovat ete- 
vimpiä maanviljelijöitä? 

— Niin ovat. 

— Ja koska hallitsijoiden on oltava vartijoista parhaita, he 
ovat kai niitä jotka ovat etevimpiä vartioimaan valtiota? 

— Niin. 

— Heillä täytyy siis olla tätä varten järkevyyttä, kyvyk- 
kyyttä ja halua huolehtia valtiosta. 

— Niin juuri. 

— Ihminen huolehtii kai parhaiten siitä mitä rakastaa. 

— Ehdottomasti. 

— Ja rakastaa eniten sitä minkä etua ja menestystä hän 
pitää myös omana etunaan ja menestyksenään, ja päinvas- 
toin. 

— Niin. 

— Vartijoiden joukosta on siis valittava sellaiset miehet, 
joiden voimme todeta olleen kautta elämänsä kaikkein in- 
nokkaimmat tekemään sitä mitä pitävät valtiolle parhaana ja 
jotka eivät mistään hinnasta suostuisi toimimaan vastoin sen 
etua. 

— He juuri ovat sopivia. 

— Heitä on pidettävä silmällä kaikkina ikäkausina ja 
tarkkailtava, pystyvätkö he pitämään kiinni tästä periaat- 
teesta, niin ettei heitä saada taikakeinoin eikä väkivalloin 
unohtamaan tai ajamaan pois sielustaan sitä käsitystä, että 
on toimittava valtion parhaaksi. 

— Millä tavoin he voisivat ajaa sen pois? 

— Minä selitän. Uskon, että ihminen päästää jonkin 

käsityksen pois sielustaan joko vapaaehtoisesti tai tahtomat- 
taan. Vapaaehtoisesti hän päästää väärän käsityksen, kun on 
tullut oppimaan paremman, oikean käsityksen sen sijaan 
aina tahtomattaan. 

— Vapaaehtoisen päästämisen ymmärrän, mutta haluai- 
sin tietää miten se voi tapahtua ihmisen tahtomatta. 

— Olet kai sinäkin sitä mieltä, etteivät ihmiset vapaaeh- 
toisesti anna riistää itseltään mitään hyvää mutta pahaa 
kylläkin? Eikö erehtyminen totuuden suhteen ole pahaa ja 
totuuden tunteminen hyvää? Ja eikö mielestäsi käsityksen 
omaksuminen siitä mikä on olemassa ole juuri totuuden 
tuntemista? 

— Olet oikeassa, varmasti ihminen antaa vain vasten 
tahtoaan riistää itseltään oikean käsityksen. 

— Tapahtuuko tämä varkain, taikakeinoin vai väkival- 
loin? 

— Nyten ymmärrä. 

— Taidan puhua kuin mikäkin tragediarunoilija. Varkain 
riistämisellä tarkoitan sitä, että ihminen saadaan suostute]- 
luksi muuttamaan mielensä tai että hän unohtaa käsityksen- 
sä: jälkimmäisessä tapauksessa aika, edellisessä todistelu vie 
huomaamatta ihmiseltä hänen käsityksensä. Nyt kai tajuat?- 

— Tajuan. 

— Väkivalloin riistämisellä taas tarkoitan sitä, että suru 
tai tuska saa ihmisen toisiin käsityksiin. 

— Ymmärrän senkin, olet oikeassa. 

— Ja taikakeinoin riistämisestä on kai sinunkin mielestäsi 
silloin kysymys, kun ihminen nautinnon hurmassa tai pelon 
vallassa muuttaa käsitystään. 

— Kyllähän kaikki mikä näin harhauttaa on eräänlaista 
taikuutta. 

— Kuten äsken sanoin, nyt on siis tutkittava, ketkä pysty- 
vät parhaiten pitämään kiinni siitä periaatteestaan, että on 
aina toimittava niin kuin näyttää valtiolle parhaalta. Näitä 
on tarkkailtava pienestä pitäen. Heille on annettava tehtäviä, 
jotka helposti saisivat ihmisen harhautumaan tai unohta- 

anna harhauttaa itseään, on hyväksyttävä, muut on hylättä- 
vä. Eikö niin? 

— Niin. 

— Heidät on myös pantava kestämään rasitusta ja tuskaa 
ja asetettava kilpailutilanteisiin, ja samalla on jatkettava 
tätä tarkkailua. 

— Niin juuri. 

— Ja heidät täytyy asettaa myös kolmannenlaiselle koe- 
tukselle, sille joka koskee taikuutta, ja tarkkailtava heitä sen 
aikana. Niin kuin varsoja viedään keskelle melua ja hälinää, 
jotta nähtäisiin säikkyvätkö ne helposti, samoin on tulevat 
vartijat jo nuorina saatettava pelottaviin tilanteisiin ja sitten 
taas nautintojen keskelle. Heitä on tarkkailtava vielä paljon 
huolellisemmin kuin kultaa koetellaan tulessa, sillä vain siten 
nähdään, pystyykö nuorukainen vastustamaan taian lumous- 
ta ja pysymään aina sopusuhtaisena, vartioimaan hyvin 
itseään ja runotarten taiteita jotka on saanut oppia sekä 
säilyttämään kaikessa oikean rytminsä ja sopusointunsa. 
Vain sellaisena hän voi olla suurimmaksi hyödyksi itselleen 
ja valtiolle. Ja siitä, joka on lapsena, nuorukaisena ja miehe- 
nä suoriutunut kaikista kokeista puhtaana, on tehtävä val- 
tion hallitsija ja vartija. Hänen elinaikanaan hänelle on 
osoitettava kaikkea kunnioitusta, ja kuoltuaan hän saa osak- 
seen mahdollisimman kunniakkaat hautajaiset ja muistomer- 
kit. Sen sijaan muunlaiset on jätettävä syrjään. Niin, Glau- 
kon, tässä nyt olen esittänyt pääpiirteittäin, yksityiskohtiin 
puuttumatta, miten hallitsijat ja vartijat mielestäni olisi 
valittava ja asetettava toimeensa. 

— Minä olen jokseenkin samaa mieltä. 

— Ja on toki aivan oikein nimittää täydellisiksi vartijoiksi 
näitä miehiä, jotka suojaavat valtiota ulospäin vihollisilta ja 
sisältäpäin ystäviltä, niin ettei edellisillä ole halua eikä 
jälkimmäisillä mahdollisuutta sen vahingoittamiseen. Ja nii- 
den nuorten miesten, joita äsken nimitimme vartijoiksi, 
voimme sanoa olevan hallitsijoiden säädösten varmistajia ja 
puolustajia. 

— Olen samaa mieltä. 

— Jokin aika sitten puhuimme välttämättömyyden sane- 
lemista valheista. Millähän tavoin me nyt voisimme saada 


c itse hallitsijat tai edes muut valtiomme kansalaiset usko- 

maan erään tällaisen kauniin valheen? 

— Millainen se on? 

— Fi mitenkään erikoinen, muuan foinikialaistyyppinen 
tarina vain. Tällaista on tapahtunut ennen monin paikoin, 
niin ainakin runoilijat sanovat ja monet uskovat heitä. Mutta 
meidän päivinämme ei tällaista ole sattunut ja tuskin enää 
sattuukaan, niin että tulee olemaan täysi työ saada ihmiset 
uskomaan tähän. 

— Kylläpä sinä nyt kiertelet ja kaartelet. 

— Huomaat pian että on syytäkin, odotahan kun kuulet. 

— Kerro nyt vain rohkeasti. 

— No minä kerron. Löytäisinpä vain oikean uskalluksen 
ja oikeat sanat! Yritän nimittäin saada ensin itse hallitsijat ja 
soturit ja sen jälkeen muutkin kansalaiset uskomaan, että 
kaikki opetus ja kasvatus, jota he ovat meiltä saaneet, kaikki 
mitä he ovat kokeneet ja mitä heidän ympärillään on tapah- 
tunut, onkin ollut pelkkää unennäköä ja kuvitelmaa. Todelli- 
suudessa he ovat olleet koko tämän ajan maan syvyyksissä, 
missä heitä on muovattu ja kasvatettu, ja siellä on myös 
valmistettu heidän aseensa ja muut varusteensa. Kun heidät 
sitten oli saatu täysin valmiiksi, niin maa, heidän äitinsä, 
päästi heidät pois uumenistaan. Nyt heidän täytyy huolehtia 
omasta maastaan kuin ainakin äidistään ja kasvattajastaan 
ja puolustaa sitä hyökkääjiä vastaan, ja muita kansalaisia 
heidän on pidettävä veljinään, saman maaemon lapsina. 

— Fi ihme, että sinua äsken hävetti ruveta kertomaan 
tuollaista valhetta. 

— Selvähän se. Mutta kuuntele nyt tarina loppuun. Te 
kaikki valtiomme kansalaiset olette veljeksiä — näin sanom- 
me kun kerromme tätä tarua heille —, mutta muovatessaan 
teitä jumala sekoitti jo heti syntymähetkellä kultaa niihin 
teistä, joilla oli kykyä hallitsijaksi, ja siksi nämä ovat kaik- 
kein arvokkaimmat. Puolustajiin hän sekoitti hopeaa, maan- 

viljelijöihin ja yleensä käsityöläisiin rautaa ja vaskea. Ja 
koska te kaikki olette samaa syntyperää, saatte enimmäk- 
seen samanlaisia jälkeläisiä kuin itsekin olette. Joskus kui- 
tenkin saattaa kultaisesta syntyä hopeinen jälkeläinen, ho- 
peisesta kultainen ja niin edelleen. Ensimmäinen ja ehdotto- 
min vaatimus, jonka jumala hallitsijoille asettaa, on se että 
heidän on tiukemmin kuin mitään muuta valvottava omia 
jälkeläisiään ja tarkattava, mitä metallia näiden sieluihin on 
sekoitettu. Jos jälkeläisiin on sekoittunut hivenenkään verran 
vaskea tai rautaa, heidät on asetettava heille kuuluvaan 
asemaan ja säälittä siirrettävä käsityöläisten tai maanviljeli- 
jöiden pariin. Ja jos taas näistä joku saa kullan- tai hopeanse- 
kaisen jälkeläisen, heidän on osoitettava hänelle kunnioitusta 
ja korotettava hänet vartijoiden tai puolustajien joukkoon; on 
näet olemassa oraakkelinsana, jonka mukaan valtio sortuu, 
jos sitä vartioi rauta tai vaski. Osaatko nyt neuvoa, millä 
keinolla kansalaiset saataisiin uskomaan tähän taruun? 

— En kylläkään, mitä näihin nykyisiin tulee. Sen sijaan 
heidän lapsensa voivat sen uskoakin, ja sitten näiden jälkeläi- 
set ja tulevat sukupolvet. 

— Hyvä niinkin, minä sanoin. — Tarkoitat ilmeisesti, että 
sekin jo saisi heidät huolehtimaan paremmin valtiosta ja 
toisistaan. Jääköön tämä riippumaan siitä, millaiseksi tarina 
ihmisten suussa kehittyy. 

Mutta me voimme nyt aseistaa nuo maaemon lapset ja 
marssittaa heidät esiin hallitusmiestensä johdolla. Perille 
päästyään heidän tulee katsoa valtiosta itselleen mahdolli- 
simman sopiva leiripaikka, josta käsin he tarpeen vaatiessa 
voivat parhaiten palauttaa kuriin maanmiehensä, jotka eivät 
suostu noudattamaan lakeja, ja torjua ulkopuolisen viholli- 
sen, jos semmoinen hyökkää valtion kimppuun kuin susi 
lammaslaumaan. Leiriydyttyään ja toimitettuaan asiaankuu- 
luvat uhrit he järjestävät itselleen makuusijat, eikö niin? 

— Niin. 

— Sellaiset, jotka suojaavat riittävästi talvella ja sopivasti 
kesällä? 

— Niin tietysti, tarkoitat ilmeisesti heidän asuntojaan. 

— Niin juuri, mutta nimenomaan soturien asuntoja, en 
ansiotyön tekijöiden. 

— Mikä ero näillä sinun mukaasi on? 

— Yritän selittää. Paimenille on kaikkein pahinta ja 
häpeällisintä kasvattaa laumojensa puolustajiksi koiria sillä 
tavoin, että ne kurittomuuksissaan, nälissään tai muuten 
vain pahantapaisuuttaan rupeavat itse vahingoittamaan lam- 
paita ja ovat kohta enemmän susia kuin koiria. 

— Niin varmasti. 

— On siis kaikin keinoin varottava, etteivät nämä puolus- 
tajamme pääse kohtelemaan kansalaisia samalla tavoin, vain 
koska ovat voimakkaampia, ja muutu hyväntahtoisista liitto- 
laisista julmiksi käskijöiksi. 

— Kyllä, sitä täytyy varoa. 

— Eikö paras varokeino heidän kohdallaan ole se, että he 
saavat todella hyvän kasvatuksen? 

— Mutta senhän he juuri saavat! 

— Aivan noin en uskaltaisi väittää, hyvä Glaukon. Sen 
sijaan on syytä sanoa — kuten äsken jo totesimme — että jos 
heidän tulee kehittyä mahdollisimman lempeiksi toisiaan ja 
vartioitaviaan kohtaan, heidän on saatava nimenomaan oikea 
kasvatus, millainen se sitten lieneekin. 

— Niin juuri. 

— Ja jokainen järkevä ihminen kai sanoisi, että kasvatuk- 
sen lisäksi heidän asumisensa ja omistusolonsa on järjestettä- 
vä siten, etteivät ne estä heitä olemasta mahdollisimman 
hyviä vartijoita eivätkä yllytä heitä tekemään pahaa muille 
kansalaisille. 

— Aivan totta. 

— Mitä nyt arvelet, eikö heidän kehittyäkseen sellaisiksi 
olisi syytä elää ja asua seuraavaan tapaan? Ensinnäkin, 
kenelläkään ei saa olla mitään yksityisomaisuutta, paitsi 
kaikkein välttämättömintä. Yhdelläkään ei liioin saa olla 
asuntoa eikä varastoa, johon ei kuka tahansa saisi astua 
sisään. Mitä elintarvikkeisiin tulee, nämä järkevät ja urheat 
sodan kilpasankarit saavat niitä sopimuksen mukaisesti var- 

tijantoimensa palkaksi muilta kansalaisilta sen verran, ettei 
vuoden mittaan mitään jää yli mutta mistään ei ole puutetta- 
kaan. He kokoontuvat yhteisaterioille ja elävät yhdessä niin 
kuin sotaleirissä ainakin. Heille on sanottava, että heillä on 
aina sielussaan jumalan antamaa, jumalallista kultaa ja 
hopeaa ja että ihmisten kulta ja hopea on heille aivan 
tarpeetonta; olisi jumalatontakin tahrata tämä omistus hank- 
kimalla ja sekoittamalla siihen kuolevaista kultaa, sillä ih- 
misten käytössä oleva raha on aiheuttanut monia hirveitä 
rikoksia, kun taas heidän omistamansa on puhdasta. Kaikista 
kansalaisista yksin heiltä on kielletty kullan ja hopean 
käsittely ja niihin koskeminen. He eivät saa edes astua taloon 
jossa niitä on, eivät käyttää niistä tehtyjä koruja eivätkä 
juoda hopea- tai kulta-astioista. Vain näin he voivat turvata 
sekä itsensä että valtion. Mutta jos he hankkivat itselleen 
omaa maata, taloja ja rahoja, he eivät ole enää vartijoita 
vaan talonomistajia ja viljelijöitä. He muuttuvat liittolaisista 
muiden kansalaisten vihamiehiksi ja käskijöiksi ja elävät 
loppuikänsä vihaten ja väijyen, vihattuina ja väijyttyinä, 
peläten paljon pahemmin valtion sisäisiä kuin ulkopuolisia 
vihollisia, ja ajavat näin sekä itsensä että valtion tuhon 
partaalle. Ja kaiken tämän vuoksi me kai siis katsomme, että 
vartijoidemme asunnot ja muu eläminen on järjestettävä 
tällä tavoin, ja säädämme tällaisen lain. Vai kuinka? 
— Ehdottomasti, sanoi Glaukon. 

— Miten sinä puolustautuisit, Sokrates, jos joku huo- 
mauttaisi, että sinä teet noista miehistä melkoisen onnetto- 
mia ja panet sen vielä heidän omaksi syykseen? Todellisuu- 
dessahan valtio on heidän mutta he eivät saa siitä mitään 
etua. Muut sen sijaan omistavat maita, rakentavat suuria 
komeita taloja ja sisustavat ne niin kuin pitääkin, uhraavat 
jumalille omissa nimissään ja ottavat vastaan vieraita. Ja 
heillä on kultaa ja hopeaa, niin kuin äsken sanoit, ja kaikkea 
mitä onnellisuuteen katsotaan kuuluvan. Nämä taas — niin 
voitaisiin sanoa — majailevat valtiossa niin kuin mitkäkin 
palkatut apujoukot, ainoana virkanaan vartioiminen. 

— Niin, ja päälle päätteeksi ruokapalkalla, sanoin minä, 
— sillä he eivät saa ruoan lisäksi rahapalkkaa niin kuin 
muut. Eivätkä he voi matkustaa mihinkään omin päin vaikka 
haluaisivatkin, eivät myöskään maksaa rakastajattarille ei- 
vätkä muutenkaan käyttää rahaa mielensä mukaan niin kuin 
sellaiset, joita pidetään onnellisina. Olisit voinut lisätä syy- 
tökseesi vielä nämä kohdat ja paljon muutakin samanlaista. 

— No, lisätään ne sitten, sanoi Adeimantos. 

— Ja kysyt siis, miten minä puolustautuisin? 

— Niin. 

— Seuraamalla edelleen samaa polkua löydämme var- 
maankin tähän vastauksen. Sanomme ettei olisi mikään 
ihme, vaikka nuo miehet olisivat näinkin kaikkein onnelli- 
simmat, mutta me emme kuitenkaan ole perustamassa val- 

liotamme sitä varten että jokin luokka olisi muita onnelli- 
sempi, vaan jotta koko valtio olisi mahdollisimman onnelli- 
nen. Mehän oletimme, että juuri tällaisesta valtiosta voisim- 
me parhaiten löytää oikeudenmukaisuuden, huonoimmin 
järjestetystä taas vääryyden, ja että sen löydettyämme pys- 
tyisimme ratkaisemaan kysymyksen, jota olemme jo kauan 
yrittäneet selvittää. Nyt olemme muovailemassa onnellista 
valtiota — se ainakin on tarkoituksemme — emmekä me ota 
siitä erilleen joitakin harvoja yksilöitä tehdäksemme heidät 
onnellisiksi, vaan haluamme tehdä sellaiseksi koko valtion. 
Myöhemmin tarkastelemme päinvastaista valtiota. Kuvitel- 
laanpa, että olisimme maalaamassa kuvapatsasta ja joku 
tulisi moittimaan meitä siitä, että emme käytä patsaan 
kauneimpiin osiin kauneimpia värejä — silmät ovat kaikkein 
kaunein osa, mutta me emme sivele niihin purppuraa vaan 
mustaa. Me voisimme täydellä syyllä puolustautua sanomal- 
la: voi hyvä mies, ei kai meidän pidä maalata silmiä niin 
kauniiksi etteivät ne enää näytä silmiltäkään, eikä myöskään 
muita ruumiinosia; eikö päinvastoin ole niin, että kun väri- 
tämme kunkin osan sille sopivalla tavalla, saamme aikaan 
kauniin kokonaisuuden? Älä siis sinäkään pakota meitä 
antamaan vartijoillemme sellaista onnellisuutta, joka tekee 
heistä mitä tahansa muuta paitsi vartijoita. Kyllähän me 
voisimme pukea maanviljelijätkin pitkiin vaippoihin, ripus- 
taa heidän ylleen kultakoruja ja käskeä heitä viljelemään 
maata huvikseen, tai antaa savenvalajien loikoilla ruokailu- 
sohvillaan tulensa ääressä maljoja kallistaen ja herkutellen, 
vieressään valupyörä jota he käyttelisivät silloin kun huvit- 
taa, ja voisimme tehdä samalla tavoin onnellisiksi kaikki 
muutkin, niin että koko valtio olisi onnellisuuden tilassa. 

Alä tule neuvomaan meille tällaista. Sillä jos noudattaisim- 
me neuvoasi, maanviljelijä ei olisi enää maanviljelijä, saven- 
valaja ei olisi savenvalaja eikä kukaan enää pysyisi omassa 
asemassaan, ja juuri näistä valtio kuitenkin muodostuu. 
Noiden muiden kohdalla asia ei tosin ole yhtä vakava, sillä 
huonontuneet ja tärviölle menneet suutarit, jotka yhä esiinty- 
vät suutareina vaikkeivät sitä olekaan, eivät ole valtiolle 

vaaraksi. Mutta jos lakien ja valtion vartijat ovat vartijoita 
vain nimellisesti, eivät todellisuudessa, he tuhoavat valtion 
perustuksiaan myöten. Kuitenkin valtion oikea hallinto ja 
onni on yksin heidän varassaan. Me haluamme tehdä heistä 
todellisia vartijoita, jotka olisivat viimeisiä vahingoittamaan 
valtiota. Tuon äskeisen huomautuksen esittäjä taas tahtoisi 
tehdä heistä maanomistajia ja onnellisia juhlijoita niin kuin 
kyseessä olisi kansanhuvit eikä valtio, joten hän puhuu 
ilmeisesti jostakin muusta kuin valtiosta. On siis syytä 
miettiä, onko meidän vartijoita asettaessamme pyrittävä 
turvaamaan mahdollisimman suuri onnellisuus heille vai 
valtiolle kokonaisuudessaan. Jälkimmäisessä tapauksessa 
meidän on vaikka pakkokeinoin saatava puolustajamme ja 
vartiamme hoitamaan oma ammattinsa mahdollisimman 
hyvin, ja samoin myös kaikki muut. Ja kun koko valtio on 
tällä tavoin päässyt vaurastumaan ja siinä vallitsee hyvä 
järjestys, on kunkin luokan annettava saada onnellisuudesta 
oma luonnollinen osuutensa. 

— Puhut mielestäni oikein. 

— Olenkohan mielestäsi oikeassa myös jos esitän toisen 
ajatuksen, joka liittyy läheisesti tähän? 

— Minkä siis? 

— Mietihän, voivatko myös muut ammattimiehet mennä 
seuraavista syistä tärviölle ja muuttua huonoiksi. 

— Mitkä ne syyt ovat? 

— Rikkaus ja köyhyys. 

— Kuinka niin? 

— Seuraavalla tavalla. Kun ruukuntekijä rikastuu, luulet- 
ko hänen enää välittävän ammatistaan? 

— En tosiaankaan. 

— Hän laiskistuu ja on välinpitämättömämpi kuin ennen, 
eikö niin? 

— Paljonkin. 

— Hänestä tulee siis huonompi ruukuntekijä? 

— Paljon huonompi. 

— Ja jos taas köyhyys estää häntä hankkimasta työkaluja 
tai muuta mitä ammatissa tarvitaan, hänen työnsä tulokset 

ovat huonompia ja hän opettaa myös poikansa, tai keitä 
hänellä onkin oppilainaan, huonommiksi ammatinharjoitta- 
jiksi. 

— Tietysti. 

— Siis sekä köyhyys että rikkaus huonontavat työn tulok- 
sia ja tekevät myös itse työntekijät huonommiksi. 

— Näköjään. 

— Sittenhän olemme löytäneet lisää asioita, joita vartijoi- 
den on kaikin keinoin pidettävä silmällä, niin etteivät ne 
pääse huomaamatta pujahtamaan valtioon. 

— Mitkä ne ovat? 

— Rikkaus ja köyhyys, joista toinen synnyttää ylellisyyt- 
tä, laiskuutta ja kapinahenkeä, toinen kapinahengen lisäksi 
orjamaisuutta ja kehnoa työtä. 

— Aivan niin. Mutta sanohan, Sokrates: kun meidän 
valtiollamme ei ole varoja, niin miten se pystyy käymään 
sotia, varsinkaan jos se joutuu sotimaan jotakin suurta ja 
rikasta valtiota vastaan? 

— Yhtä vastaan se tietysti onkin vaikeampaa. Kahta 
tuollaista vastaan se käy helpommin. 

— Kuinka ihmeessä? 

— Ensinnäkin, jos taisteluun joudutaan, eivätkö nämä 
meidän miehemme, sodan kilpataistelijat, joudu vastatusten 
rikkaiden kanssa? 

— Joutuvat. 

— Entä edelleen, Adeimantos: etkö usko, että täydellisesti 
valmentautunut nyrkkeilijä pystyisi helposti taistelemaan 
kahta rikasta paksulaista vastaan, jotka eivät tiedä mitään 
nyrkkeilystä? 

— Tuskin kuitenkaan yhtä aikaa. 

— Entä jos hän voisi peräytyä ja sitten kääntyä ja iskeä 
sitä joka on kulloinkin lähempänä, ja tätä hän jatkaisi 
paahtavassa helteessä? Eikö sellainen mies kukistaisi monta- 
kin tuollaista vastustajaa? 

— Varmasti, ei se olisi mikään ihme. 

— Entä etkö usko, että rikkailla on kuitenkin enemmän 
tietoa ja kokemusta nyrkkeilystä kuin sodankäynnistä? 

— Uskon kyllä. 

— On siis todennäköistä, että meidän kilpataistelijamme 
pystyisivät helposti taistelemaan kaksin- tai kolminkertaista 
määrää vastaan. 

— Olen samaa mieltä, olet varmasti oikeassa. 

— Entä jos he lähettävät lähetystön toiseen valtioon ja 
sanovat niin kuin asia on: »Me emme käytä lainkaan kultaa 
emmekä hopeaa, meille se ei ole sallittua mutta teille on. Jos 
taistelette meidän puolellamme, noiden toisten omaisuus on 
teidän.» Kuvitteletko, että jotkut tämän kuultuaan ryhtyisi- 
vät mieluummin sotimaan vahvoja ja sitkeitä koiria vastaan 
kuin yhdessä koirien kanssa lihavia ja mureita lampaita 
vastaan? 

— En kylläkään. Mutta jos muiden varat kasautuvat 
yhteen ainoaan valtioon, varaton valtio voi piankin olla 
vaarassa. 

— Johan nyt jotakin, sanoin minä, — katsotko tosiaan, 
että valtioksi voi nimittää jotain muutakin kuin sitä minkä 
me olemme saaneet aikaan? 

— Miksikä sitten? 

— Noista muista on käytettävä jotakin laajempaa nimeä. 
Kukin niistä on näet yhtä aikaa monta eri valtiota eikä yksi 
ainoa, aivan niin kuin siinä pelissä jota sanotaan 'valtiokst. 
Valtioita on niissä aina vähintään kaksi, köyhien ja rikkai- 
den, ja ne ovat keskenään vihamielisiä; niihin kumpaankin 
sisältyy vuorostaan monta monituista valtiota. Jos käsittelet 
niitä yhtenä ainoana valtiona, erehdyt pahan kerran. Mutta 
jos käsittelet niitä monena, voit luovuttaa toisille toisten 
omaisuuden, vallan ja itse ihmisetkin, ja niin sinulla on aina 
paljon liittolaisia ja vähän vihollisia. Niin kauan kuin valtios- 
sasi on sellainen järkevä hallinto kuin äsken säädimme, se 
pysyy kaikkein suurimpana — en tarkoita maineeltaan vaan 
todellisuudessa, vaikka siinä olisi vain tuhat soturia. Näin 
suurta valtiota, joka todella on yksi valtio, et hevin löydä sen 
enempää helleenien kuin barbaarienkaan mailta, vaikka 
kylläkin useita, jotka näennäisesti ovat sitä monin verroin 

suurempia. Kai olet samaa mieltä? 

— Olen, kautta Zeun! 

— Tässähän olisikin juuri se oikea raja, jota silmällä 
pitäen hallitusmiestemme tulisi määritellä valtion suuruus ja 
erottaa sille sopiva maa-alue, havittelematta yhtään enem- 
pää. 

— Mikä seraja on? 

— Mielestäni tämä: valtiota saa laajentaa siihen asti että 
se vielä pysyy yhtenä valtiona, ei sen enempää. 

— Se on hyvin sanottu. 

— Tästä saammekin nyt vartijoillemme uuden määräyk- 
sen: heidän on kaikin keinoin pidettävä silmällä, ettei valtio 
jää liian pieneksi eikä myöskään kasva näennäisesti suureksi, 
vaan että se on sopivan kokoinen ja yksi ainoa. 

— Onpa helppo tehtävä! 

— Ja vielä helpompi on se josta oli puhetta jo aikaisem- 
min. Mehän totesimme, että jos vartijat saavat ala-arvoisen 
jälkeläisen, tämä on toimitettava muiden pariin, mutta jos 
muille syntyy arvokas jälkeläinen, hänet on siirrettävä varti- 
joiden joukkoon. Kysymys oli siitä, että kaikki muutkin 
kansalaiset oli pantava tekemään kukin yhtä ainoaa, taipu- 
mustensa mukaista työtä, niin että jokainen oman työnsä 
parissa pysyisi yhtenä ihmisenä hajaantumatta useaksi ja 
siten myös valtiostakin tulisi yksi kokonaisuus eikä se hajoai- 
si moneksi valtioksi. 

— Tuoko nyt sitten on vielä helpompi tehtävä? 

— Hyvä Adeimantos, sanoin minä, — emme me anna 
vartijoille liiallisia tehtäviä niin kuin saattaisi luulla. Tämä 
kaikki on aivan yksinkertaista, kunhan he vain pitävät huolta 
»yhdestä suuresta seikasta», kuten sanonta kuuluu, tai sano- 
kaamme mieluummin riittävästä. 

— Mistä siis? 

— Opetuksesta ja kasvatuksesta. Sillä jos he saavat oi- 
kean kasvatuksen ja kehittyvät järkeviksi miehiksi, heidän 
on helppo käsittää kaikki tämä ja lisäksi joukko muitakin 
asioita, joihin nyt emme puutu, sellaisia jotka koskevat 

naisten omistamista, avioliittoja ja lasten hankkimista — 
tähän kaikkeen pätee sananparsi, että ystävien kesken kai- 
ken on oltava yhteistä. 

— Se olisi aivan oikein. 

— Ja kun valtio on kerran päässyt oikealla tavalla alkuun, 
se kasvaa ympyrän tavoin. Kun kasvatus ja opetus pysyvät 
kunnollisina, ne saavat aikaan hyviä luonteita. Kunnon luon- 
teista taas tulee tällaisen kasvatuksen ansiosta vielä edeltä- 
jiäänkin parempia, sekä muissa suhteissa että myös suvun- 
jatkamisen kannalta, kuten on muidenkin elollisten olentojen 
laita. 

— Niin varmasti. 

— Lyhyesti sanoen: valtiomme valvojien on tiukasti var- 
tioitava, ettei kasvatus pääse heidän huomaamattaan turmel- 
tumaan. Ennen kaikkea heidän on valvottava, ettei ruumiilli- 
sen kasvatuksen eikä musiikin alalla ryhdytä mihinkään 
määräysten vastaisiin uudistuksiin. Niitä on varjeltava mah- 
dollisimman tarkoin, sillä on vaarana, että kun runoilija 
sanoo 


ainapa parhaimmaks sitä laulua ihmiset kiittää, 
soinnull' uusimmalla mi kaikuu kuulijan korvaan, 


monet saattavat luulla, ettei hän tarkoitakaan uusia lauluja 
vaan uutta laulutyyliä ja kehuu sitä. Tällaista ei kuitenkaan 
pidä kehua, eikä runoilijan sanoja olekaan ymmärrettävä 
näin. On varottava päästämästä musiikkia muuttumaan 
uusiin muotoihin, sillä tällainen vaarantaisi kaiken muunkin. 
Musiikkityylin mullistaminen horjuttaa aina valtiollisen jär- 
jestyksen perusteita, kuten Damon sanoo ja minä itsekin 
uskon. 

— Voit lukea minutkin niihin jotka näin uskovat, sanoi 
Adeimantos. 

— Näyttää siis siltä, minä jatkoin, — että vartijoiden on 
pystytettävä vahtitorninsa juuri musiikin ja runouden alueel- 
le. 

— Niin, sillä tämäntyyppinen laittomuus hiipii helposti 
sisään huomaamatta. 

— Aivan, sehän tuntuu vain leikittelyltä, josta ei voi olla 
mitään vaaraa. 

— Eikä siitä muuta vaaraa olekaan, jatkoi Adeimantos, 
— kuin että se vähitellen pesiytyy valtioon ja hivuttautuu 
ihmisten tapoihin ja toimiin. Sitten se voimistuu ja siirtyy 
ihmisten keskinäisiin sopimuksiin, ja näistä se hyökkää koko 
hillittömyydellään lakien ja valtiojärjestyksen kimppuun, 
kunnes lopulta syöksee kumoon kaiken sekä yksityisten että 
yhteiskunnan elämässä. 

— Jopas nyt, minä sanoin, — näinkö siinä siis käy? 

— Niin minä uskon, sanoi Adeimantos. 

— Siinä tapauksessa meidän lastemme leikkien täytyisi 
kai alusta pitäen olla enemmän lain hengen mukaisia, niin 
kuin jo alussa totesimme. Sillä elleivät leikit noudata lakia 
civätkä lapset myöskään, ei heistä voi kasvaa lainkuuliaisia 
ja arvokkaita miehiä. 

— Fi tietenkään. 

— Mutta kun lapset alun alkaen tottuvat leikkimään 
oikealla tavalla ja omaksuvat musiikin ja runouden kautta 
lain hengen, se seuraa heitä — päinvastoin kuin äskeisiä — 
kaikessa ja auttaa heidän kasvuaan, ja jos valtiossa on ollut 
jotakin korjaamisen varaa, se saattaa kaiken kuntoon. 

— Seon aivan totta. 

— Ja he löytävät uudelleen ne näennäisen merkityksettö- 
mät tavat, jotka olivat heidän edeltäjiensä aikana päässeet 
häviämään. 

— Millaiset siis? 

— Esimerkiksi että nuoret ovat vanhempien ihmisten 
läsnä ollessa vaiti niin kuin tuleekin ja nousevat ja luovutta- 
vat näille paikkansa, ja että he pitävät huolta vanhemmis- 


taan; tähän kuuluu myös hiusten leikkaaminen, huolehtimi- 


nen vaatteista, jalkineista ja koko ulkonaisesta olemuksesta 
ja niin edelleen. Vai kuinka? 
— Niin. 

— Mielestäni olisi kuitenkin lapsellista säätää tällaisesta 
lakeja. Ei missään niin tehdä, eivätkä nämä tavat säily sillä, 
että ne on säädetty sanoin ja kirjaimin. 

— Eivät tietenkään. 

— Näyttää siis siltä, Adeimantos, että ihmisen myöhempi 
elämänkulku määräytyy hänen kasvatuksestaan käsin. Eikö 
ole niin, että kukin ominaisuus vetää puoleensa sitä mikä on 
samanlaista? 

— Varmasti. 

— Ja voinemme sanoa, että se kehittyy lopulta täydelli- 
syyteensä ja täyteen voimaansa, hyvässä tai pahassa? 

— Kyllä voimme. 

— Siksi en ryhtyisi säätämään lakeja tällaisista asioista. 

— Olet oikeassa. 

— No entä pitäisikö meidän nyt ruveta laeilla sääntele- 
mään agoran asioita — liikesopimuksia joita siellä solmi- 
taan, kukaties vielä niitäkin sopimuksia joita tehdään käsi- 
työläisten kanssa? Ja solvausjuttuja, pahoinpitelyjä, kantei- 
den nostamista ja valamiesten asettamista? Ja tori- ja sata- 
mamaksujen perimistä ja suorittamista, ylipäänsä tori-, kau- 
punki- ja satamajärjestystä ja muuta sellaista? 

— Ei hyville ja jaloille miehille tarvitse tuommoista sää- 
tää. Useimmissa tapauksissa he keksivät helposti itsekin, 
millaiset säädökset ovat tarpeen. 

— Niin, hyvä ystävä, minä sanoin, — jos he jumalan 
avulla kykenevät pitämään voimassa ne lait, joista me äsken 
puhuimme. 

— Muussa tapauksessa he ikänsä kaiken laativat yhä 
uusia säädöksiä ja parantelevat niitä siinä uskossa, että he 
näin saavuttavat parhaan tuloksen. 

— Sellaiset ihmiset elävät siis niin kuin potilaat, jotka 
eivät hillittömyydessään malta luopua huonoista elintavois- 
taan. 

— Niin juuri. 

— Viettävätpä he tosiaan miellyttävää elämää. Ainoa 
hyöty hoidosta on heille se, että he tekevät tautinsa vain 
monimutkaisemmiksi ja pahemmiksi. Ja aina kun heille 

neuvotaan jotakin lääkettä, he kuvittelevat tulevansa sen 
avulla terveiksi. 

— Niinhän tällaisten potilaiden laita on. 

— Ja heissä on sekin viehättävä puoli, että he pitävät 
pahimpana vihamiehenään sitä joka sanoo heille totuuden: 
että ennen kuin he lopettavat juopottelun ja mässäilyn, 
irstailun ja laiskottelun, eivät lääkkeet, poltinraudat tai 
leikkaukset, loitsut, amuletit ja muut sellaiset voi auttaa 
heitä hiukkaakaan. 


— Viehättävä tosiaan, sanoi Adeimantos. — Onko se nyt 
viehättävää, että suuttuu toiselle joka puhuu niin kuin 
pitääkin? 


— Et taida erityisemmin ihailla tuollaisia ihmisiä, sanoin 
minä. 

— Fn tosiaankaan. 

— Ja jos kokonainen valtio menettelisi näin, niin kuin 
äsken puhuimme, tuskin ihailisit sitäkään. Eivätkö nimittäin 
sinustakin valtiot menettele silloin aivan noiden potilaiden 
tavoin, kun ne huonosta hallinnostaan huolimatta kieltävät 
kansalaisia horjuttamasta valtiojärjestystä ja uhkaavat kuo- 
lemalla sitä joka sellaiseen ryhtyy, kun taas se joka parhaiten 
osaa liehitellä näitä kehnon hallinnon alaisia ihmisiä, olla 
mielin kielin ja arvata heidän toiveensa ja taitavasti täyttää 
ne, on kunnon mies ja suurikin viisas ja nauttii heidän 
kunnioitustaan? 

— Tämä on aivan samaa menettelyä, eikä siinä ole mitään 
ihailemista. 

— Mutta varmaankin ihailet niiden miesten rohkeutta ja 
vilpitöntä intoa, jotka haluavat kaikin mokomin palvella 
tällaisia valtioita? 

— Kyllä muuten, paitsi sellaisia, jotka antavat muiden 
pettää itseään ja kuvittelevat olevansa todellisia valtiomie- 
hiä, kun ihmiset ylistävät heitä. 

— No mutta sehän on anteeksiannettavaa. Jos mies ei itse 
osaa mitata ja muut yhtä tietämättömät yhtenä joukkona 
vakuuttavat, että hän on neljän kyynärän pituinen, kuinka 
hän voisi olla uskomatta? 

— Niinpä kai sitten. 

— Älä siis ole heille vihainen. Mikä voisi olla herttaisem- 
paa kuin nämä ihmiset, jotka säätävät sellaisia lakeja joista 
äsken oli puhe ja korjailevat niitä yhä uudelleen — he 
luulevat keksivänsä keinon, millä lopettaa väärinkäytökset 
liikeasioissa ja kaikessa mitä juuri luettelin, eivätkä käsitä 
että he itse asiassa vain katkovat hydran päitä. 

— Sitä juuri. 

— Minä en kylläkään olisi kuvitellut, sanoin, — että 
todellisen lainsäätäjän tarvitsisi puuhailla tällaisten lakien ja 
säädösten parissa sen enempää huonosti kuin hyvinkään 
hallitussa valtiossa. Edellisessä tapauksessahan lait ovat 
pelkästään hyödyttömiä, jälkimmäisessä taas osan niistä 
voisi keksiä kuka tahansa ja osa syntyisi itsestään siihenasti- 
sista tottumuksista. 

— Jääkö meidän säädettäväksemme sitten enää muita 
lakeja? 

— Ei meidän, minä vastasin, — mutta kylläkin Delfoin 
Apollonin. Hänen tehtäväkseen jää kaikkein suurimpien, 
kauneimpien ja tärkeimpien lakien laatiminen. 

— Mitä ne ovat? 

— Niitä, jotka koskevat pyhäkköjen perustamista, uhreja 
ja muita jumalien, daimonien ja heerosten palvelumuotoja, 
samoin vainajien hautausta ja niitä palveluksia, joilla me 
saamme tuonpuoleiset pysymään meille suopeina. Itse me 
emme näitä asioita tunne, ja jos meillä on järkeä, emme 
valtiota perustaessamme luota keneenkään muuhun vaan 
turvaudumme yksinomaan isiemme käyttämään lainselittä- 
jään. Perinnäinen lainselittäjähän on tämä jumala, joka istuu 
maan keskipisteessä, sen navalla, ja tulkitsee kaikille ihmisil- 
le näitä asioita. 

— Hyvin sanottu. Näin on tehtävä. 

— Noniin, sinä Aristonin poika, minä sanoin, — nyt voit 
pitää valtiotamme perustettuna. Hanki nyt jostakin kunnon 
soihtu ja rupea etsimään, kutsu apuun myös veljesi ja 
Polemarkhos ja muut, niin että voisimme nähdä missä siinä 
on oikeus ja missä vääryys, miten ne eroavat toisistaan ja 

kumpi ihmisen on omistettava tullakseen onnelliseksi, tulipa 
se jumalien ja ihmisten tietoon tai ei. 

— Mitä tuo nyt on? kysyi Glaukon. — Itsehän sinä lupasit 
etsiä, sanoit että sinun olisi jumalatonta olla puolustamatta 
oikeamielisyyttä kaikin mahdollisin keinoin. 

— Se on totta, hyvä kun muistutit, minä sanoin. — 
Tehdään siis niin, mutta kyllä teidänkin täytyy olla mukana. 

— Hyvä on, tehdään niin. 

— Minä uskon, että me löydämme sen seuraavalla tavoin. 
Ajattelen näin: jos kerran valtiomme on perustettu oikealla 
tavalla, se on täydellisen hyvä. 

— Aivan varmasti. 

— Silloin se tietysti on viisas, urhea, järkevä ja oikeuden- 
mukainen. 

— Tietysti. 

— Jos siis löydämme siitä osan näistä ominaisuuksista, 
jäljelle jäävä on se mitä emme ole löytäneet. 

— Se on selvä. 

— Kuten jos ylipäänsä olisi löydettävä yksi neljästä ja 
löytäisimme sen heti ensimmäisenä, se riittäisikin meille; 
mutta jos ensin tunnistaisimme kolme muuta, olisimme 
samalla tunnistaneet senkin mitä olemme etsimässä, sillä 
sehän on tietysti se mikä jää jäljelle. 

— Seon totta. 

— Ja koska näitä ominaisuuksia on valtiossa neljä, niitä 
sopii tutkia samalla tavoin. 

— Tietysti. 

— Ensimmäinen ominaisuus, joka mielestäni näkyy siinä 
ilmiselvästi, on viisaus. Siinä on kuitenkin jotain merkillistä. 

— Mitä? 

— Minun käsittääkseni meidän kuvailemamme valtio on 
todella viisas siksi, että sillä on käytössään hyviä neuvoja. 
Eikö totta? 

— Niin. 

— Ja neuvokkuus on tietenkin eräänlaista tietoa. Eivät- 
hän hyvät neuvot synny tietämättömyydestä vaan tiedosta. 

— Se on selvä. 

— Valtiossa on kuitenkin paljon monenlaista tietoa. 

— Tietysti. 

— Onko nyt valtiota sitten sanottava viisaaksi ja neuvok- 
kaaksi rakennusmiesten tiedon ansiosta? 

— EFi toki, mutta valtion voidaan sanoa sen ansiosta 
ymmärtävän rakentamista. 

— Eikä valtiota pidä nimittää viisaaksi myöskään puusep- 
pien tiedon vuoksi, vaikka se pystyykin harkitsemaan, miten 
puuesineistä saadaan mahdollisimman kelvollisia. 

— FEiniin. 

— Eikä kai myöskään pronssiesineitä tai muuta sellaista 
koskevan tiedon vuoksi? 

— Eisenkään. — 

— Fikä sen tiedon vuoksi, joka koskee viljan syntyä 
maasta; sen ansiosta valtion voidaan sanoa ymmärtävän 
maanviljelyä. 

— Olen samaa mieltä. 

— Noniin, sanoin minä, — onko äsken perustamassamme 
valtiossa joidenkuiden kansalaisten hallussa jokin tieto, jon- 
ka tuottamat neuvot eivät koske vain tiettyä valtion elämän 
yksityiskohtaa vaan koko valtiota — sitä miten se voi 
parhaiten hoitaa omat sisäiset asiansa ja suhteensa muihin 
valtioihin? 

— Kyllä on. 

— Mikä siis? Ja keiden hallussa se on? 

— Vartioimistaito. Se on niiden hallitusmiesten hallussa, 
joita vähän aikaa sitten nimitimme täydellisiksi vartijoiksi. 

— Millaiseksi sanoisit valtiota, kun sillä on tämä tieto? 

— Sanoisin, että sillä on käytössään hyvät neuvot ja että 
se on todella viisas. 

— Kumpia nyt arvelet valtiossamme olevan enemmän, 
seppiä vai noita todellisia vartijoita? 

— Seppiä, paljon enemmän. 

— Ja varmaan myös kaikkien muiden rinnalla, joista 
käytetään heidän tiedoistaan johtuvaa nimitystä, vartijat 
ovat vähälukuisin ryhmä? 

— Ehdottomasti. 

— Luonnonmukaisesti järjestetty valtio on siis kokonai- 
suudessaan viisas kaikkein pienimmän luokkansa ansiosta, 
nimittäin sen tiedon vuoksi, joka tällä johtavalla ja hallitse- 
valla osalla on. Ja ilmeisesti luonto on määrännyt kaikkein 
pienimmäksi juuri tämän luokan, jolla tulee olla osallisuus 
siihen tietoon jota yksin kaikista tiedoista voi nimittää 
viisaudeksi. 

— Puhut aivan totta. 

— Nyt olemmekin yks kaks löytäneet yhden näistä neljäs- 
tä ominaisuudesta ja todenneet myös, missä se valtiossamme 
asustaa. 

— Minunkin mielestäni se on saatu riittävän hyvin selvil- 
le. 

— Ja sekin on helppo nähdä, mitä on urheus ja mihin se on 
sijoittunut valtiossamme, eli siis minkä ansiosta valtiota voi 
nimittää urheaksi. 

— Mistä sen näkee? 

— Minkä muunkaan perusteella voitaisiin valtiota sanoa 
pelkurimaiseksi tai urheaksi kuin sen väestönosan, joka 
taistelee ja sotii sen puolesta? 

— Fi minkään. 

— Eihän muiden kansalaisten pelkuruus tai urheus pysty 
tekemään valtiota sellaiseksi tai tällaiseksi. 

— Ei toki. 

— Vaan valtio on urhea jonkin tietyn osansa ansiosta, siis 
niin että valtio tämän osansa kautta pystyy kaikissa tilanteis- 
sa säilyttämään sen käsityksen,.että pelottavia ovat juuri ne 
ja juuri senlaatuiset asiat, jotka lainsäätäjä on kasvatuksen 
yhteydessä sellaisiksi julistanut. Tätä kai sinäkin sanot ur- 
heudeksi? 

— Nytenoikein ymmärtänyt, sanohan uudestaan. 

— Väitän siis urheuden olevan eräänlaista säilyttämistä. 

— Millaista säilyttämistä? 

— Se säilyttää sen pelottavia asioita koskevan käsityksen, 
jonka laki on kasvatuksen avulla saanut syntymään: käsityk- 
sen siitä mitkä ja millaiset asiat ovat pelottavia. Sanoessani 
»kaikissa tilanteissa» tarkoitin sitä, että asianomainen myös 

sen eikä luovu siitä. Jos haluat, voin valaista tätä vertauksel- 
la. 

— Haluan toki. 

— Tiedät varmaankin, että kun värjärit aikovat värjätä 
villoja purppuranpunaisiksi, he ensin valitsevat kaikkien 
eriväristen villojen joukosta yksin valkoiset. Sitten he muok- 
kaavat ja käsittelevät niitä huolellisesti, jotta väri tarttuisi 
niihin mahdollisimman hyvin, ja vasta tämän jälkeen ne 
upotetaan väriaineeseen. Näin värjätyt villat säilyttävät 
värinsä eikä mikään peseminen saa sitä himmenemään, 
käytettiinpä lipeää tai ei. Sen sijaan tiedät kuinka käy, jos 
värjätään muunvärisiä villoja tai valkoista ilman esikäsitte- 
lyä. 

— Tiedän, niistä tulee haaleita ja surkeita. 

— Ajattele siis, että mekin mahdollisuuksiemme mukaan 
pyrimme samanlaiseen päämäärään, kun valitsemme sotu- 
reita ja runotarten taiteiden ja ruumiinharjoitusten avulla 
kasvatamme heitä. Juuri siihenhän me tähtäämme, että 
saisimme heidät vakuuttumaan ja niin täydellisesti kuin 
suinkin omaksumaan lakimme aivan kuin värjäyksen. Sotu- 
remme luonteenlaadun ja heidän saamansa oikeanlaisen 
kasvatuksen tulisi varmistaa se, että heissä säilyisi lähtemät- 
tömänä käsitys siitä mikä on pelättävää ja mikä ei ja ettei 
heidän värinsä huuhtoutuisi pois noiden vahvojen lipeäainei- 
den mukana — nautinnon, joka on kaikkea soodaa ja 
potaskaa tehokkaampi liuotin, ja tuskan, pelon ja himon, 
jotka ovat väkevämpiä kuin mikään lipeä. Tällaista kykyä 
säilyttää kaikissa tilanteissa oikea ja lainmukainen käsitys 
siitä, mikä on pelättävää ja mikä ei, minä pidän urheutena ja 
nimitän siksi. Oletko eri mieltä? 

— En suinkaan. Tarkoitat varmaankin, että sellainen näl- 
tä asioita koskeva oikea käsitys, joka ei ole syntynyt kasva- 
tuksen tuloksena vaan voi esiintyä eläimessä ja orjassakin, ei 
ole mielestäsi kovinkaan lainmukainen ja nimittäisit sitä 
joksikin muuksi kuin urheudeksi. 

— Puhut täsmälleen oikein, sanoin minä. 

— Minäkin katson siis, että tämä on urheutta. 

— Ja katsot kai, että se on nimenomaan valtion kansalai- 
selle kuuluvaa urheutta. Se on oikein. Tuonnempana voimme 
puhua siitä vielä enemmänkin jos haluat, mutta nyt me 
cmme ole etsimässä sitä vaan oikeudenmukaisuutta. Roh- 
keutta olemme kai jo tutkineet kylliksi. 

— Olet oikeassa. 

— On siis jäljellä kaksi asiaa jotka meidän on vielä 
löydettävä valtiostamme, järkevyys sekä oikeudenmukai- 
suus, jonka vuoksi olemme ryhtyneet koko tähän tutkimuk- 
scen. 

— Aivan niin. 

— Kuinkahan me nyt löytäisimme oikeudenmukaisuuden, 
niin ettei meidän tarvitsisi enää vaivata päätämme järkevyy- 
dellä? 

— Sitä en tiedä, ja minusta olisi parempikin ettemme 
löytäisi sitä ensin, jos silloin järkevyys jäisi meiltä tutkimat- 
ta. Etkö voisi minun mielikseni tarkastella ensin järkevyyttä? 

— Totta kai, olisi väärin kieltäytyä. 

— Aloita siis tarkastelu. 

— Täytyy aloittaa. Näin ensi silmäyksellä se näyttää 
olevan lähempänä harmoniaa ja sopusointua kuin edellä 
käsittelemämme hyveet. 

— Kuinka niin? 

— Järkevyys on eräänlaista järjestystä, nautintojen ja 
halujen kurissa pitämistä. Sitähän ihmiset tarkoittavat käyt- 
täessään tuota sinänsä omituista sanontaa »pystyä hallitse- 
maan itsensä», ja jotkin muutkin sanonnat viittaavat samaan 
suuntaan. Eikö totta? 

— Aivan niin. 

— Eikö kuitenkin ole nurinkurista sanoa, että pystyy 


hallitsemaan itsensä? Itsensä hallitseva olisi siis samalla. 


itsensä alamainen ja päinvastoin, sillä kummassakin tapauk- 
sessahan on puhe yhdestä ja samasta ihmisestä. 

— Niin tietysti. 

— Minun käsittääkseni tällä sanonnalla tarkoitetaankin 
sitä, että ihmisellä on sielussaan parempi ja huonompi puoli; 

silloin kun luonnostaan parempi puoli vallitsee huonompaa, 
ihmisestä käytetään kiittävää sanontaa »hän hallitsee itsen- 
sä». Mutta kun parempi ja pienempi puoli joutuu huonon 
kasvatuksen tai seuran vaikutuksesta huonomman ja laajem- 
man osan valtaan, tällaista ihmistä paheksutaan ja häntä 
moititaan sanomalla, että hän on hillitön eikä hallitse it- 
seään. 

— Siltä vaikuttaa. 

— Katsohan nyt meidän uutta valtiotamme, minä sanoin, 
— niin huomaat, että siinä on toteutunut toinen näistä 
mahdollisuuksista. Myönnät, että on oikein sanoa sen hallit- 
sevan itseään, mikäli järkeväksi ja itseään hallitsevaksi on 
sanottava sellaista, jonka parempi puoli vallitsee huonom- 
paa. 

— Kun katson, näen että olet oikeassa. 

— Noita monenkirjavia haluja, nautintoja ja tuskia on 
etupäässä lapsilla, naisilla, orjilla ja mitättömillä miehillä, 


— joita niinsanottujen vapaasyntyisten enemmistö on. 


— Juuri niin. 

— Sen sijaan yksinkertaisia ja kohtuullisia haluja, joita 
harkinta ohjaa järjen ja oikean käsityksen avulla, on vain 
harvoilla, sekä syntyperältään että kasvatukseltaan parhail- 
la. 

— Se on totta. 

— Huomaat varmaankin, että valtiossamme on myös 
kaikkea tätä ja että kunnollisen vähemmistön halut ja viisaus 
pitävät siellä kurissa ala-arvoisen enemmistön haluja? 

— Kyllä huomaan. 

— Jos siis minkään valtion voidaan sanoa hallitsevan 
nautintonsa, halunsa ja oman itsensä, niin tämän. 

— Aivan varmasti. 

— Tämän vuoksi sitä voidaan varmaan sanoa myös järke- 
väksi? 

— Totta kai. 

— Ja jos taas missään valtiossa hallitsevilla ja hallittavilla 
on sama käsitys siitä, kumpien tulee hallita, niin tässä 
valtiossa on. Vai kuinka? 

— Kyllä, ehdottomasti. 

— Kummassa kansalaisryhmässä sanoisit tässä tapaukses- 
sa järkevyyden asustavan, hallitsijoissa vai hallittavissa? 

— Molemmissa. 

— Huomaatko nyt, sanoin minä, — että äsken aavistelim- 
me aivan oikein järkevyyden muistuttavan sopusointua? 

— Kuinka niin? 

— Sekä urheus että viisaus ovat sijoittuneet tiettyyn 
osaan valtiota, ja näin niistä toinen tekee valtion urheaksi ja 
loinen viisaaksi. Toisin on järkevyyden laita. Se on levinnyt 
aivan kaikkialle valtioon ja virittää täyden sopusoinnun 
kaikkien kansalaisten välille, heikoimpien, vahvimpien ja 
keskinkertaisten — perustuupa tämä jako kansalaisten vii- 
sauteen, voimaan, lukumäärään, varallisuuteen tai mihin 
tahansa. Voimme siis täydellä syyllä nimittää järkevyydeksi 
tätä yksimielisyyttä, tätä luonnostaan huonomman ja luon- 
nostaan paremman osan sopusointuista käsitystä siitä, kum- 
man tulee hallita sekä valtiossa että yksilössä. 

— Olen aivan samaa mieltä. 

— No niin, minä sanoin. — Nyt olemme näköjään löytä- 
neet valtioon sisältyvistä ominaisuuksista kolme. Millainen 
mahtaa nyt olla viimeinen näistä lajeista, joiden kautta valtio 
pääsee osalliseksi hyveestä? Joka tapauksessa on kyseessä 
oikeudenmukaisuus. 

— Seon selvä. 

— No Glaukon, sanoin minä, — meidän täytyy nyt niin 
kuin metsästäjät piirittää pensaikko ja olla tarkkoina, ettei 
oikeudenmukaisuus pääse livahtamaan pakoon ja häviä jäl- 
jettömiin. Selvähän on, että se on jossakin täällä. Vahdi nyt 
tarkkaan, ehkäpä huomaat sen ennen minua ja voit ilmoittaa 
minulle. 

— Kunpa voisinkin! sanoi Glaukon. — Taidan pystyä vain 
seuraamaan perässäsi ja katsomaan, mitä sinä osoitat. 

— Seuraa siis, sanoin minä, — mutta rukoile ensin kans- 
sani. 

— Sen teen. Kulje vain edellä. 

— Tämä on totisesti hankalakulkuinen ja varjoinen paik- 

ka, vaikea tällaista pimentoa on tutkia. Mutta ei auta muu 
kuin mennä. 

— FEiniin. 

Sitten näin jotakin ja huudahdin: 

— Hei Glaukon, taidamme olla oikeilla jäljillä! Nyt se ei 
kyllä pääse meiltä pakoon! 

— Eihän, ihanko totta? 

— Mutta kylläpäs me olemme olleet typeriä! 

— Kuinka niin? 

— Hyvä ystävä, saalis on näköjään pyöriskellyt jaloissam- 
me alusta asti emmekä ole huomanneet sitä. Olemmepa me 
olleet hupsuja. Aivan niin kuin ihminen joskus etsii sellaista 
mikä on hänen omassa kädessään, niin mekään emme nyt ole 
osanneet nähdä tätä asiaa. Olemme tähyilleet kauemmas, ja 
siksi kai se jäikin meiltä huomaamatta. 

— Mitä sinä oikein tarkoitat? 

— Sitä, että vaikka olemme ilmeisesti jo pitkän aikaa 
keskustelleet tästä aiheesta, emme ole käsittäneet että ky- 
seessä on tavallaan sama asia. 

— On siinä esipuhetta kerrakseen, kun toinen on utelias 
kuulemaan! 

— Noniin, kuule siis, olenko oikeassa. Valtiota perustaes- 
samme me esitimme heti aluksi erään yleisen vaatimuksen, 
ja oikeudenmukaisuus on käsittääkseni juuri tätä samaa tai 
ainakin jokin saman asian muoto. Muistat kai, kuinka me 
vaadimme — ja tämän olemme toistaneet monta kertaa — 
että kullakin täytyy olla valtiossa jokin tietty tehtävänsä, 
sellainen mihin hänellä on eniten luontaisia taipumuksia. 

— Niin, siitä olemme puhuneet. 

— Ja olemme myös kuulleet monien sanovan ja todenneet 
usein itsekin, että oikeudenmukaisuus on sitä että hoitaa 
omat tehtävänsä eikä touhua joka paikassa. 

— Niin olemme. 

— Tämä omien asioidensa hoitaminen näyttää siis eräässä 
mielessä olevan oikeudenmukaisuutta. Tiedätkö mistä näin 
päättelen? 

— En, kerro. 

— Kun olemme tarkastelleet valtiossa ilmenevää järke- 
vyyttä, urheutta ja viisautta, jäljelle on ymmärtääkseni 
jäänyt se mikä on tehnyt mahdolliseksi kaikkien näiden 
muiden syntymisen ja mikä niiden synnyttyä varmistaa 
niiden säilymisen niin kauan kuin se itse on niissä läsnä. Ja 
mehän totesimme, että jos löytäisimme nuo kolme muuta 
ominaisuutta, jäljelle jäänyt ominaisuus olisi oikeudenmu- 
kaisuus. 

— Ilman muuta. 

— Mutta jos olisi valittava näistä ominaisuuksista se, 
jonka mukanaolo valtiossa eniten edistää valtion hyvyyttä, 
olisi vaikea ratkaista, mikä niistä vaikuttaa tähän tehok- 
kaimmin: sekö että hallitsijoilla ja hallittavilla on samanlai- 
set käsitykset, vai se että soturit säilyttävät lainmukaisen 
käsityksen siitä mikä on pelättävää ja mikä ei, vai hallitsijoi- 
den viisaus ja valppaus, vai se jokaisessa lapsessa, naisessa, 
orjassa, vapaassa, käsityöläisessä, hallitsevassa ja hallittavas- 
sa oleva ominaisuus, että kukin yksilö hoitaa omat tehtävän- 
sä eikä touhua sitä ja tätä? 

— Sitä on todella vaikea ratkaista. 

— Valtion hyvyyteen vaikuttavina tekijöinä kilpailevat 
siis keskenään viisaus, järkevyys, urheus sekä se, että valtios- 
sa kukin hoitaa omat tehtävänsä. 

— Niin juuri. 

— Ja näistä viimeistä, sitä joka kilvan noiden muiden 
ominaisuuksien rinnalla pyrkii tekemään valtiosta hyvän, 
sinä siis pidät oikeudenmukaisuutena? 

— Aivan varmasti. 

— Mietihän sitten seuraavaakin ja katso oletko samaa 
mieltä. Sinä määräät kai valtiossasi hallitusmiehet riitajuttu- 
jen tuomareiksi? 

— Tietenkin. 

— Onko heillä tuomitessaan mitään muuta päämäärää 
kuin se, ettei kukaan anastaisi toisen omaisuutta eikä kenel- 
täkään riistettäisi hänen omaansa? 

— Eiole. 

— Koska tämä on oikeudenmukaista, eikö niin? 

— Niin. 
— Tälläkin perusteella voidaan siis myöntää oikeudenmu- 
434a kaisuuden olevan sitä, että kukin omistaa sen mikä hänen on 
ja tekee sen mikä hänelle kuuluu. 

— Pitää paikkansa. 

— Mieti nyt oletko kanssani samaa mieltä. Jos kirvesmies 
ryhtyy suutarin töihin tai suutari kirvesmiehen, jos he vaih- 
tavat työkaluja tai virkaa tai sama mies rupeaa tekemään 
molempien töitä, luuletko kaikista näistä vaihdoksista olevan 
valtiolle suurtakin vahinkoa? 

— Enpä juuri. 

— Mutta jos joku käsityöläinen tai muu, jonka luonto on 

b määrännyt tekemään ansiotyötä, yrittää rikkauteensa, kan- 
nattajiinsa, voimaansa tai muuhun sellaiseen luottaen päästä 
soturien luokkaan, tai jos joku sotureista yrittää päästä 
neuvosmiesten ja vartijoiden joukkoon vaikkei hänestä siihen 
ole ja vaihtaa heidän kanssaan työvälineitä ja virkaa, tai jos 
sama mies yrittää hoitaa kaikkia näitä tehtäviä samanaikai- 
sesti, niin tällaisissa tapauksissa varmasti sinunkin mielestäsi 
vaihteleminen ja monella alalla puuhaaminen vie valtion 
perikatoon. 

— Ehdottomasti. 

— Näiden kolmen luokan tehtävien hajoaminen ja vaihte- 

c lu luokasta toiseen on siis valtiolle kaikkein vahingollisinta. 
Sitä voitaisiin täydellä syyllä sanoa todella suureksi pahaksi. 

— Juuri niin. 

— Ja myönnät kai, että sellainen, mikä tuottaa omalle 
valtiolle suurinta pahaa, on vääryyttä. 

— Tietysti. 

— Tätä siis on vääryys. Ja toisaalta voimme sanoa näin: se 
että ansiotyön tekijöiden, puolustajien ja vartijoiden luokat 
keskittyvät kukin omiin tehtäviinsä ja hoitavat sen mikä 
niille valtiossa kuuluu, se taas on oikeudenmukaisuutta ja 
tekee valtiosta oikeamielisen. 

d — Juuri näin asia on minunkin mielestäni. 

— Emme kuitenkaan voi väittää tätä vielä varmasti. 

Vasta jos tämä sama myös yksilöihin sovellettuna osoittau- 

tuu oikeudenmukaisuudeksi, voimme myöntää asian olevan 
näin. Mitä muutakaan voisimme sanoa? Mutta ellei se 
onnistu, meidän on löydettävä toinen tarkastelutapa. Nyt 
meidän on kuitenkin suoritettava loppuun tämä tarkastelum- 
me, joka perustui siihen oletukseen, että jos ensin tutkisim- 
me oikeudenmukaisuutta jonkin suuremman kokonaisuuden 
piirissä, pystyisimme helpommin näkemään millainen se on 
yksilössä. Sopivana kohteena pidimme valtiota, ja siksi me 
olemme perustaneet niin hyvän valtion kuin olemme osan- 
neet, sillä totta kai oikeudenmukaisuus asustaa juuri hyvässä 
valtiossa. Meidän on nyt sovellettava yksilöön sitä minkä 
olemme todenneet valtioista, ja jos tulokset käyvät yksiin, 
niin hyvä on. Mutta jos yksilön kohdalla tuleekin ilmi jotakin 
muuta, meidän on palattava jälleen tarkastelemaan valtiota. 
Vertailemalla niitä toisiinsa ja hankaamalla niitä vastakkain 
kuin puukapuloita saamme ehkä oikeudenmukaisuuden lei- 
mahtamaan niissä liekkiin. Ja sitten kun me selvästi näemme 
sen, voimme painaa sen lujasti omaan itseemme. 

— Tämä on oikea menetelmä. Niin meidän on tehtävä. 

— Noniin, minä sanoin, — jos nyt kahden asian, suurem- 
man ja pienemmän, sanotaan olevan samaa, ovatko ne siinä 
mielessä, jossa ne ovat samaa, erilaisia vai samanlaisia? 

— Samanlaisia. 

— Ja oikeamielinen mies ei itse oikeudenmukaisuuden 
muotoon nähden eroa lainkaan oikeamielisestä valtiosta vaan 
on samanlainen kuin sekin. 

— Niin on. 

— Valtio taas näytti olevan oikeamielinen silloin kun sen 
sisältämät kolme erityyppistä luokkaa hoitivat kukin omat 
tehtävänsä. Sen sijaan järkeväksi, urheaksi ja viisaaksi sen 
tekivät eräät muut noiden samojen luokkien ominaisuudet ja 
asennoitumistavat. 

— Seontotta. 

— Ja me katsomme, että jos myös yksilöllä on sielussaan 
nämä samaiset puolet, niin hänestä on oikein käyttää samoja 
nimityksiä kuin valtiosta, koska hänessä on samat ominai- 
suudet kuin noissa valtion luokissa. 

— Ehdottomasti. 

— lTörmäsimmekin taas helppoon kysymykseen, ystävä 
hyvä: onko sielussa nuo kolme eri puolta vai ei? 

— Minusta se ei ole mikään helppo kysymys, Sokrates. Se 
sananparsi pitää näköjään paikkansa, että kauniit asiat ovat 
vaikeita. 

— Ilmeisesti. Ja sitä paitsi, Glaukon, en usko meidän tällä 
samalla keskustelumenetelmällä pääsevänkään mihinkään 
tarkkaan tulokseen. Siihen vievä tie on pitempi ja vaativam- 
pi. Kuitenkin se ehkä antaa meille tuloksen, joka vastaa sitä 
mihin tähän mennessä olemme keskustelussamme ja tutki- 
muksissamme päässeet. 

— Eikö siinä ole kylliksi? Minulle se ainakin riittää sikäli 
kuin nyt voin päätellä. 

— Riittää se hyvin minullekin. 

— Älä siis luovuta vaan jatka tarkastelua. 

— No niin, minä sanoin, — eikö meidän ole pakko 
myöntää, että meissä on kaikissa samoja eri puolia ja 
luonteenlaatuja kuin valtiossa? Eiväthän ne ole mistään 
muualtakaan sinne voineet ilmestyä. Olisi naurettavaa luul- 
la, että jonkin valtion kiihkeys olisi peräisin muualta kuin sen 
omista yksilöistä, jotka ovat tällaisessa maineessa — ajatel- 
takoon vaikkapa Skyytian, Traakian ja yleensä pohjoisten 
seutujen asukkaita — tai että samaa väitettäisiin tiedonha- 
lusta, jota pidetään nimenomaan meidän maallemme omi- 
naisena, tai rahanhimosta, jonka voi sanoa olevan erityisen 
tunnusomaista foinikialaisille ja egyptiläisille. 

— Aivan niin. 

— On siis helppo todeta, että asia on näin. 

— Niin on. 

— Vaikea on sen sijaan sanoa, teemmekö kaiken mitä 
teemme yhdellä ja samalla sielumme puolella vai onko 
olemassa kolme eri puolta, jotka kukin hoitavat eri tehtävää. 
Me siis joko yhdellä sielumme puolella opimme, toisella 
kiivastumme ja kolmannella himoitsemme ravinnosta, suku- 
puolielämästä ja muusta sentapaisesta saatavia nautintoja, 


b tai toimimme kaikissa näissä tapauksissa koko sielullamme, 

kun niihin kerran ryhdymme. Tätä on vaikea ratkaista 
Lyydyttävällä tavalla. 

— Niin minäkin luulen. 

— Meidän täytyy yrittää seuraavalla tavalla määritellä, 
onko kyseessä yksi ja sama puoli vai eri puolet. 

— Millä tavalla? 

— On selvää, ettei sama olio voi samalta osaltaan ja 
samaan asiaan nähden yhtä aikaa toimia vastakkaisilla 
tavoilla ja olla vastakkaisten vaikutusten alainen. Jos siis 
näiden kohdalla huomaamme tällaista, näemme ettei kysees- 
sä ollutkaan yksi ja sama vaan useampia. 

— Noniin. 

— Harkitse nyt mitä sanon. 

— Sano siis. 

— Voiko sama olio samalta osaltaan yhtä aikaa olla 
paikallaan ja liikkua? 

— Fi mitenkään. 

— Meidän on sovittava tästä vielä tarkemmin, jottei 
meille tuonnempana tulisi erimielisyyttä. Jos joku väittäisi, 
että kun ihminen seisoo aloillaan mutta liikuttaa käsiään ja 
päätään, hän yhtä aikaa pysyy paikallaan ja liikkuu, me 
cmme toki hyväksyisi väitettä. Sanoisimme, että osa hänestä. 
pysyy paikallaan, osa liikkuu. Eikö niin? 

— Niin. 

— Tuo viisastelija jatkaisi ehkä vielä huomauttamalla 
nokkelasti, että kun hyrrä pyörii seisten kärjellään samassa 
paikassa, se kokonaisuutena yhtä aikaa pysyy paikallaan ja 
liikkuu, ja samoin jokainen muukin paikallaan pyörivä esine. 
Mc emme hyväksyisi tätä, sillä nuo esineet eivät pysy 
paikallaan ja liiku samoilta osin; sanoisimme että niissä on 
sekä akseli että kehä, ja silloin kun ne eivät kallistu, ne 
akselin suhteen pysyvät paikallaan mutta kehänsä suhteen 
pyörivät. Jos ne taas pyöriessään kallistavat akseliaan oikeal- 
lc tai vasemmalle, eteen- tai taaksepäin, silloin ne eivät pysy 
paikallaan enää miltään osin. 

— Se on totta. 
— Mikään tällainen väite ei siis horjuta meidän kantaam- 

me eikä saa meitä uskomaan, että sama olio voisi samalta 
osaltaan ja samaan asiaan nähden yhtä aikaa olla vastakkais- 
ten vaikutusten alainen, olla vastakkaisissa tiloissa tai toimia 
vastakkaisilla tavoilla. 

— Fi minua ainakaan. 

— Mutta jottei meidän olisi pakko pitkittää tätä keskuste- 
lua käymällä läpi kaikkia näitä vastaväitteitä ja osoittamalla 
niitä vääriksi, meidän on paras olettaa, että asia on näin, ja 
jatkaa eteenpäin. Sovimme kuitenkin, että jos asia osoittau- 
tuu olevan toisin, kaikki siitä tekemämme johtopäätökset 
ovat mitättömiä. 

— Niin on paras tehdä. 

— No niin, minä sanoin, — eikö myöntämistä ja kieltä- 
mistä, tavoittelemista ja torjumista, luokseen vetämistä ja 
luotaan työntämistä, kaikkea tällaista ole pidettävä toistensa 
vastakohtina, samantekevää ollaanko tässä itse toimivana vai 
kokevana osapuolena? 

— Kyllä ne ovat vastakohtia. 

— Ja lukisit varmaan janon, nälän, ylipäänsä halut, ja 
samoin tahtomisen, toivomisen ja kaiken sellaisen näiden 
mainitsemieni lajien joukkoon? Ja sanoisit, että kun ihminen 
himoitsee jotakin, hänen sielunsa tavoittelee sitä mitä se 
himoitsee; se yrittää vetää luokseen sellaista mitä se haluaa 
itselleen, ja kun se toivoo saavansa jotakin, se kaivatessaan 
toiveensa toteutumista nyökkää itselleen myöntävästi aivan 
kuin vastaisi jonkun kysymykseen. 

— Niin juuri. 

— Sen taas, että ihminen ei tahdo, toivo eikä halua, luet 
varmaankin samaan ryhmään kuin luotaan työntämisen, 
torjumisen ja muut äskeisille vastakkaiset seikat. 

— Tietysti. 

— Voimme kai siis sanoa, että on olemassa sellainen laji 
kuin halut, ja näkyvimpiä niistä me nimitämme janoksi ja 
näläksi. 

— Kyllä voimme sanoa. 

— Ja toinen näistä on juoman, toinen ruoan halua. 

— Niin. 

— Onko nyt jano ylimalkaan johonkin vielä enempään 
kohdistuvaa sielun halua kuin juuri mainitsin? Onko siis jano 
csimerkiksi kuuman tai kylmän, runsaan tai vähäisen, yli- 
päänsä jonkin tietynlaisen juoman janoa? Vai eikö ennem- 
minkin vasta janoon liittyvä kuumuus tuota kylmän juoman 
halun ja vastaavasti kylmyys kuuman? Ja jos jano on siihen 
liittyvän runsauden vuoksi suuri, se tuottaa suureen juoma- 
määrään kohdistuvan halun, ja jos se on pieni, pieneen. Sen 
sijaan jano sinänsä ei kai koskaan ole mihinkään muuhun 
kohdistuvaa halua kuin omaan luontaiseen kohteeseensa, 
juomaan sinänsä, ja vastaavasti nälkä ruokaan sinänsä. 

— Niin juuri, jokainen halu sinänsä suuntautuu vain sen 
luontaiseen kohteeseen sinänsä, sen sijaan haluun liittyvät 
inuut seikat suuntautuvat joihinkin tietynlaisiin kohteisiin. 

— Emme saa antaa kenenkään yllättää itseämme sillä 
huomautuksella, ettei kukaan halua juomaa vaan hyvää 
juomaa eikä ruokaa vaan hyvää ruokaa, sillä kaikkihan 
haluavat hyvää. Jos siis jano on halua, se on hyvän halua, 
juoman tai mihin se sitten kohdistuukin, ja samoin ovat 
kaikki muutkin halut. 

— Tuoeiolisi niinkään huono huomautus. 

— Joka tapauksessa: kun niillä seikoilla millä ylipäänsä on 
jokin kohde, on itsellään jokin tietty laatu, niillä on käsityk- 
seni mukaan silloin myös tietynlainen kohde, mutta puhtaas- 
ti sellaisinaan ne kohdistuvat kukin vain kohteeseen sinänsä. 

— Nyten käsittänyt. | 

— Etkö käsittänyt, että sellainen mikä on suurempi, on 
suurempi vain suhteessa johonkin muuhun? 

— Niin tietysti. 

— Kai johonkin pienempään? 

— Niin. 

— Ja mikä on paljon suurempi, on sitä vain suhteessa 
paljon pienempään, vai kuinka? 

— Niin. 

— Ja mikä on ollut suurempi, on ollut sitä vain suhteessa 

siihen mikä on ollut pienempi, ja mikä tulee olemaan 
suurempi, on sitä vain suhteessa siihen mikä tulee olemaan 
pienempi. 

— Tietysti. 

— Samoin kai suhtautuu myös runsaslukuisempi harvalu- 
kuisempaan, kaksinkertainen puolikkaaseen ja niin edelleen, 
samoin painavampi kevyempään, nopeampi hitaampaan, 
kuuma kylmään ja muu vastaava. 

— Ilman muuta. 

— Entä tiedot? Eikö sama päde niihinkin? Tieto sinänsä 
kohdistuu siis tiedettävään sinänsä, tai mitä tiedon kohteena 
nyt onkin pidettävä, jokin tietynlainen tieto sen sijaan koh- 
distuu johonkin tietynlaiseen. Selitän vähän tarkemmin. Kun 
talojen valmistamista koskeva tieto syntyi, se oli erilainen 
kuin muut tiedot, ja niin sille oli annettava nimi rakennustai- 
to. Eikö totta? 

— Niin juuri. 

— Ja se erosi muista siinä että oli toisenlaatuinen kuin 
mikään niistä? 

— Niin. 

— Koska sillä siis oli tietynlainen kohde, siitä itsestään 
tuli tietynlainen tieto, ja sama koskee muitakin taitoja ja 
tietoja? 

— Niin juuri. 

— Nyt kai voit myöntää ymmärtäväsi, mitä tarkoitin 
äsken kun sanoin, että kaikki millä ylipäänsä on jokin kohde, 
kohdistuu sellaisenaan vain tuohon kohteeseen sinänsä, mut- 
ta johonkin tietynlaiseen kohteeseen kohdistuessaan se on 
itsekin tietynlaatuinen. En tarkoita sitä, että se itse olisi 
samanlainen kuin sen kohdekin, että siis esimerkiksi terveyt- 
tä ja sairautta koskeva tieto olisi tervettä tai sairasta tai 
pahuutta ja hyvyyttä koskeva tieto pahaa tai hyvää. Tarkoi- 
tan, että silloin kun tieto ei ole tietoa kohteesta sinänsä vaan 
tietynlaisesta kohteesta, nimittäin terveydestä ja sairaudes- 
ta, niin tiedosta itsestäänkin tulee tietynlaatuinen. Siksi sitä 
el voi enää sanoa yksinkertaisesti tiedoksi vaan lääkintätie- 
doksi, koska siihen liittyy tietty laatu. 

— Nyt käsitän. Olen samaa mieltä. 

— Eikö nyt mielestäsi janokin kuulu niihin seikkoihin, 439a 
joiden olemus edellyttää niiden kohdistumista johonkin? Ja 
jano siis — 

— Niin, se kohdistuu juomaan. 

— Siis tietynlaiseen juomaan kohdistuu tietynlainen jano, 
sen sijaan jano sinänsä ei kohdistu runsaaseen eikä vähäi- 
seen, ei hyvään eikä huonoon, ylipäänsä ei mihinkään tietyn- 
laiseen juomaan vaan pelkästään juomaan sinänsä? 

— Juuri niin. 

— Janoisen ihmisen sielu ei siis janotessaan halua muuta 
kuin juoda. Siihen se pyrkii ja tähtää. b 

— Seon selvä. 

— Jos nyt jokin vetää janoista sielua päinvastaiseen suun- 
taan, sielussa täytyy silloin olla jotakin muutakin kuin tuo 
janoinen puoli, joka ajaa ihmistä juomaan niin kuin eläintä 
ajetaan. Olemmehan todenneet, että sama olio ei voi samalta 
osaltaan ja samaan asiaan nähden toimia yhtä aikaa vastak- 
kaisilla tavoilla. 

— Niin, ei voi. 

— Siksi ei mielestäni ole oikein sanoa jousiampujasta, että 
hänen kätensä yhtä aikaa työntävät ja vetävät jousta, vaan 
että toinen käsi työntää sitä ja toinen vetää. 

— Aivan niin. c 

— Voimmeko sanoa, että ihminen ei joskus halua juoda 
vaikka hänellä on jano? 

— Totta kai, useinkin. 

— Mitä tästä nyt pitäisi päätellä? Varmaankin, että tällai- 
sen ihmisen sielussa on sen puolen lisäksi, joka käskee 
juomaan, myös sellainen puoli, joka estää juomasta — toinen 
ja vahvempi kuin käskevä puoli? 

— Siltä vaikuttaa. 

— Eikö ole niin, että tällainen sielussa esiintyvä estävä 
puoli on peräisin järkevästä harkinnasta, kun taas se mikä d 
ihmistä vetää ja kiskoo, syntyy tiettyjen tilojen ja sairauksien 
vaikutuksesta? 

— Ilmeisesti. 

— Voimme siis hyvin perustein päätellä, että nämä ovat 
kaksi toisistaan erillistä asiaa. Sitä sielun puolta, jolla se 
harkitsee, voimme nimittää sielun järkiosaksi, sitä taas jolla 
se rakastaa, tuntee nälkää ja janoa ja pyristelee muiden 
himojen vallassa, voimme sanoa sen järjettömäksi ja himoit- 
sevaksi osaksi; tämä on halujen tyydytyksen ja nautintojen 
seuralainen. 

— Niin voimme täydellä syyllä ajatella. 

— Voimme siis katsoa todenneemme, että sielussa on 
nämä kaksi puolta. Entä kiihkeys, se joka saa meidät 
kuohahtamaan, onko se jokin kolmas laji vai kenties samaa 
kuin jompikumpi näistä? 

— Varmaankin samaa kuin toinen näistä, nimittäin hi- 
moitseva puoli. 

— Mutta minä olen kuullut erään uskottavan jutun Ag- 
laionin pojasta Leontioksesta. Kun hän kerran oli tulossa 
Pireuksesta kaupunkiin ja kulki pohjoisen muurin ulkopuol- 
ta, hän näki ruumiita virumassa teloituspaikalla. Yhtä aikaa 
hän halusi katsoa ja inhon vallassa kääntyä pois, ja aikansa 
hän kamppaili ja koetti olla katsomatta, mutta sitten halu sai 
yliotteen. Hän räväytti silmänsä levälleen, juoksi kuolleiden 
luo ja sanoi: »No niin, kirotut silmät, katsokaa nyt kylliksen- 
ne tuota kaunista näkyä!» 

— Tuon jutun minäkin olen kuullut. 

— Tämä tarina osoittaa joka tapauksessa, että kiihkeys 
saattaa taistella haluja vastaan aivan kuin se olisi jotakin 
muuta kuin ne. 

— Niin kyllä. 

— Ja voihan usein muulloinkin huomata, minä sanoin, — 
että kun himot väkisin ahdistavat ihmistä vastoin hänen 
järkeään, hän soimaa itseään ja on kiukkuinen tuolle itses- 
sään olevalle pakottajalle, ja tässä kaksintaistelussa hänen 
kiihkeytensä liittoutuu järjen kanssa. Sen sijaan et varmasti 
voisi väittää huomanneesi itsessäsi tai kenessäkään muussa- 
kaan sellaista, että kiihkeys asettuisi himojen puolelle ja 
vastustaisi järkeä, kun tämä varoittaisi tekemästä niin. 

— Fn tosiaankaan. 

— Ja jos ihminen katsoo tehneensä toiselle vääryyttä, niin 
mitä jalompi hän on, sitä vähemmän hän kai voi suuttua 
vaikka tuo toinen antaisi hänen kärsiä nälkää, vilua ja muuta 
sellaista, sillä hänhän myöntää että toisella on oikeus tehdä 
niin. Ja kuten sanoin, hänen kiihkeytensä ei suostu nouse- 
maan tuota toista ihmistä vastaan. 

— Seon totta. 

— Jos ihminen taas katsoo kärsivänsä vääryyttä, silloin 
hän kiihtyy, suuttuu ja asettuu sen puolelle mitä pitää 
oikeana. Ja joutuessaan kärsimään nälkää, vilua ja muuta 
sellaista hän kestää voitokkaasti eikä luovu jalosta pyrkimyk- 
sestään ennen kuin joko saavuttaa päämääränsä, saa surman- 
sa tai rauhoittuu oman järkensä kehotuksesta niin kuin koira 
paimenen käskystä. 

— Tuo on hyvä vertaus. Mehän olemme säätäneet, että 
puolustajien on koirien tavoin toteltava hallitusmiehiä, jotka 
tavallaan ovat valtion paimenia. 

— Ymmärrät näköjään mainiosti, mitä tarkoitan, minä 
sanoin. — Mutta mietihän vielä tätäkin. 

— Mitä siis? 

— Sitä, että meillä on nyt kiihkeydestä päinvastainen 
käsitys kuin äsken. Silloin luulimme sen olevan lähellä 
himoa, nyt uskomme ettei sillä ole himon kanssa mitään 
tekemistä ja että se päinvastoin sielun sisäisessä taistelussa 
ryhtyy sotimaan järjen rinnalla. 

— Juuri niin. 

— Onkohan se kuitenkin taas eri asia kuin järki vai onko 
se jokin sielun järkiosan muoto, niin ettei sielussa olekaan 
kolmea puolta vaan kaksi, järkiosa ja himoitseva osa? Vai 
onko niin, että aivan kuten valtio rakentuu kolmesta luokas- 
ta, ansiotyön tekijöistä, puolustajista ja neuvosmiehistä, 
siten myös sielussa on kolmantena kiihkeys, joka luonnostaan 
toimii järjen puolustajana, ellei huono kasvatus ole turmellut 
sitä? 

— Kyllä sen täytyy olla kolmantena osana. 

— Niin, sanoin minä, — mikäli osoittautuu, että se on 
jotakin muuta kuin järki, aivan niin kuin kävi ilmi, että se on 

jotakin toista kuin sielun himoitseva osa. 

— Helpostihan sen voi nähdä. Huomaahan kuka tahansa, 
että jo lapset ovat syntymästään asti kiihkoa täynnä, kun 
taas järkeä jotkut eivät käsittääkseni saa milloinkaan ja 
useimmat vasta myöhään. 

— Hyvä huomautus, totta tosiaan, minä sanoin. — Ja 
eläimistäkin voi huomata, että asia on niin kuin sanoit. 
Tämän todistaa myös se Homeroksen säe, jonka olemme 
maininneet jo edellä: 


Rintaans' urho jo löi, sydämelleen hilliten haastoi. 


Tässä Homeros on selvästi esittänyt toisistaan erillisinä sen 
puolen sielusta, joka harkitsee mikä on parempaa ja mikä 
huonompaa, ja järjettömästi kiihtyvän puolen, jota tuo toi- 
nen nuhtelee. 

— Olet aivan oikeassa. 

— Olemme nyt viimeinkin päässeet tässä selville vesille ja 
voimme siis sopivasti todeta, että valtiossa ja kunkin yksityi- 
sen sielussa on samat perusosat, yhtä monta kummassakin. 

— Niin juuri. 

— Eikö sitten pakostakin ole niin, että myös yksityinen 
ihminen on viisas sillä tavoin ja siltä osaltaan kuin totesimme 
valtionkin olevan? 

— Varmasti. 

— Ja miltä osaltaan ja millä tavoin yksityinen ihminen on 
urhea, siten on vastaavasti myös valtio, ja sama pitää 
molempien kohdalla paikkansa hyveeseen nähden muuten- 
kin. 

— Ehdottomasti. 

— Ja hyvä Glaukon, voimme kai sanoa miehen olevan 
myös oikeamielinen samalla tavoin kuin valtio. 

— Ehdottomasti sitäkin. 

— Emmekä toki ole unohtaneet, että valtio on oikeamieli- 
nen silloin kun kukin sen kolmesta luokasta hoitaa omat 
velvollisuutensa. 

— Emme varmasti. 

— Meidän on siis muistettava, että meistäkin jokainen on 
silloin oikeamielinen ja hoitaa omat velvollisuutensa, kun 
kukin hänen sielunsa eri puolista keskittyy omiin tehtäviinsä. 

— Se täytyy muistaa. 

— Eikö nyt hallitseminen kuulu järkiosalle, joka on viisas 
ja huolehtii koko sielusta, ja eikö kiihkeyden taas pidä totella 
sitä ja toimia sen liittolaisena? 

— Ilman muuta. 

— Mehän olemme todenneet, että runotarten taiteiden ja 
ruumiinharjoitusten yhdistelmä saattaa nämä sielun eri puo- 
let keskenään sopusointuun — edellistä se jännittää kireäm- 
mälle ja kehittää sitä hyvillä puheilla ja opetuksilla, jälkim- 
mäistä se höllentää rauhoittaen sitä ja tyynnyttäen sitä 
sävelillä ja rytmillä. 

— Juuri niin. 

— Kun näitä molempia puolia on kehitetty tällä tavoin ja 
ne ovat todella oppineet ja omaksuneet omat tehtävänsä, ne 
ryhtyvät hallitsemaan himoitsevaa puolta, joka täyttää kun- 
kin ihmisen sielusta suurimman osan eikä luonnostaan ole 
tyydytettävissä millään rikkauksilla. Ne vartioivat sitä, ettei 
se täytä itseään niin sanotuilla ruumiin nautinnoilla ja paisu 
niin voimakkaaksi, että jättää omat tehtävänsä ja pyrkii 
orjuuttamaan ja hallitsemaan muita puolia, vaikkei siitä 
luonnostaan tähän ole, ja saattaa näin kaikkien elämän 
sekasortoon. 

— Aivan niin. 

— Ja suojelevathan nämä kaksi parhaiten koko sielua ja 
ruumista myös ulkoisilta vihollisilta: toinen tekee päätökset 
ja toinen taistelee, tottelee hallitsevaa puolta ja panee urheu- 
dellaan tämän päätökset täytäntöön. 

— Niin juuri. 

— Mehän sanomme yksityistä ihmistä urheaksi juuri sen 
puolen perusteella, että hänen kiihkeytensä pitää tuskissa ja 
nautinnoissakin kiinni järjen määräyksistä, jotka sanovat 
mitä on pelättävä ja mitä ei. 

— Se pitää paikkansa. 

— Ja viisaaksi taas sen vähäisen puolen perusteella, joka 

hänessä hallitsee ja antaa nuo määräykset ja jolla myös 
yksityisen ihmisen kohdalla on hallussaan tieto siitä, mikä on 
eduksi kullekin näille kolmelle sielunosalle erikseen sekä 
niille kaikille yhdessä. 

— Aivan niin. 

— Ja emmekö sano häntä järkeväksi silloin kun näiden 
samojen puolten kesken vallitsee ystävyys ja sopusointu, kun 
sekä hallitseva että hallittavat puolet ovat yhtä mieltä siitä, 
että hallitseminen kuuluu järkiosalle, eivätkä kapinoi tätä 
vastaan? 

— Juuri tätä eikä mitään muuta on järkevyys, yhtä hyvin 
valtion kuin yksityisenkin kohdalla. 

— Myös oikeudenmukainen hän toki on sillä perusteella 
ja siten kuin olemme jo moneen kertaan todenneet. 

— Aivan varmasti. 

— Noniin, minä sanoin, — ei kai oikeudenmukaisuus nyt 
ole mitenkään päässyt meiltä hämärtymään, niin että se 
näyttäisi toisenlaiselta kuin valtion kohdalla? 

— Tuskinpa. 

— Jos sielussamme on vielä joitakin epäilyjä, saamme 
täyden varmuuden soveltamalla oikeudenmukaisuuteen eräi- 
tä aivan tavanomaisia esimerkkejä. 

— Millaisia? 

— Kysymys on siis valtiostamme ja miehestä, joka luon- 
nostaan ja kasvatukseltaan vastaa sitä. Ajatellaanpa, että 
meidän olisi ilmoitettava, uskommeko tällaisen miehen voi- 
van kavaltaa huostaansa uskotun kullan tai hopean. Kuka 
nyt voisi kuvitella että juuri hän tekisi tällaista — eivätkö 
ennemminkin sellaiset jotka ovat toisenlaisia kuin hän? 

— Varmasti. 

— Eikä tällainen mies voisi ryhtyä ryöstämään pyhäköitä, 
varastamaan tai pettämään sen enempää omia ystäviään 
kuin valtiotakaan. 

— FEiniin. 

— Eikä hän mitenkään voisi rikkoa valojaan tai muita 
sopimuksiaan. 

— Fi tietenkään. 

— Aviorikokset, vanhempien hylkääminen ja jumalanpal- 
velusten laiminlyönti sopisivat kai viimeiseksi hänelle. 

— Niin juuri. 

— Eikö tämä kaikki johdu siitä, että kukin hänen sieluno- 
sansa hoitaa oman tehtävänsä, mitä tulee hallitsemiseen ja 
tottelemiseen? 

— Siitä juuri, ei mistään muusta. 

— Ajatteletko vielä, että oikeudenmukaisuus voisi olla 
jotakin muuta kuin se voima, joka saa aikaan tällaisia miehiä 
ja valtioita? 

— En todellakaan. 

— Meidän unelmamme on siis toteutunut täydelleen. Niin 
kuin etukäteen arvelimmekin, olemme jonkun jumalan avulla 
osuneet oikeudenmukaisuuden alkulähteille ja sen malliesi- 
merkkiin heti kun ryhdyimme perustamaan valtiotamme. 

— Täsmälleen niin. 

— Ja Glaukon, tämä juuri oli oikeudenmukaisuuden ku- 
va, juuri se mitä me tarvitsimme: että suutariksi syntyneen 
on oikein tehdä suutarintöitä ja pysyä erossa muusta, kirves- 
mieheksi syntyneen taas kirvesmiehen töitä ja niin edelleen. 

— Niin varmasti. 

— Jotakin tämäntapaista näytti oikeudenmukaisuus to- 
della olevan. Se ei kuitenkaan koske ihmisen ulkonaista 
toimintaa vaan sisäistä, tosiaan häntä itseään ja sitä mikä on 
hänen omaansa. Tämä tarkoittaa, että ihminen ei saa sallia 
sielunsa eri puolien tehdä sellaista mikä ei niille kuulu ja 
sekaantua toistensa tehtäviin, vaan hänen tulee järjestää 
omat asiansa todella hyvin, hallita itseään ja pitää itsensä 
järjestyksessä, elää ystävyydessä itsensä kanssa ja saattaa 
sielunsa kolme eri puolta keskenään sopusointuun aivan niin 
kuin sävelasteikon kolme pääsäveltä, korkein, matalin ja 
keskimmäinen, ja kaikki niiden välisetkin. Hänen on nivotta- 
va kaikki tämä yhteen ja sulauduttava monesta yhdeksi 
ainoaksi, järkeväksi ja harmoniseksi. Vasta näin hän pystyy 
kaikessa mitä tekee — olipa kyseessä varojen hankkiminen, 

huolenpito omasta ruumiista, yhteisten asioiden hoito tai 
yksityiset liikeasiat — ajattelemaan ja nimittämään oikeaksi 
ja kauniiksi sellaista toimintaa, mikä on omiaan säilyttä- 
mään ja saamaan aikaan tällaisen sieluntilan, ja viisaudeksi 
sitä tietoa, joka johtaa tällaista toimintaa; vääräksi hän taas 
sanoo toimintaa, joka kulloinkin heikentää tätä tilaa, ja 
tietämättömyydeksi vuorostaan luuloa, joka tällaista toimin- 
taa johtaa. 

— Puhut aivan totta, Sokrates. 

— No niin, minä sanoin. — Jos nyt sanomme löytäneem- 
me sekä oikeamielisen miehen ja valtion että sen oikeuden- 
mukaisuuden, joka näissä kummassakin on, ei meidän juuri 
voitaisi väittää olevan väärässä. 

— Ei tosiaankaan. 

— Sanommeko siis näin? 

— Sanomme. 

— No niin, olkoon siis näin, minä sanoin. — Tämän 
jälkeen meidän lienee tarkasteltava vääryyttä. 

— Tietysti. 

— Sen kai täytyy olla noiden kolmen sielunosan keskinäis- 
tä eripuraisuutta, sitä että ne touhuavat milloin mitäkin ja 
sekaantuvat toistensa tehtäviin ja että jokin osa nousee 
kapinaan koko muuta sielua vastaan päästäkseen hallitse- 
maan sitä, vaikka tämä ei sille kuulu, koska sen luonnostaan 
tulee olla hallitsevan osan palvelijana. Jotakin tällaista kai 
meidän on sanottava vääryyden, kurittomuuden, pelkuruu- 
den, tietämättömyyden, ylipäänsä kaiken pahan olevan, siis 
näiden eri sielunosien sekasortoisuutta ja niiden eksymistä 
aloiltaan. 

— Niin, sitä juuri. 

— Ja koska me nyt olemme selvillä vääryydestä ja oikeu- 
denmukaisuudesta, meille on ilmiselvää myös mitä on vää- 
ryyden tekeminen ja väärämielisyys ja mitä oikeuden har- 
joittaminen. 

— Kuinka niin? 

— Siksi että nämä ovat sielulle aivan samaa kuin terveelli- 
syys ja epäterveellisyys ruumiille. 

— Millä tavoin? 

— Terveellisyys tuottaa toki terveyttä ja epäterveellisyys 
sairautta. 

— Niin. 

— Kai siis myös oikein toimiminen tuottaa oikeudenmu- 
kaisuutta ja väärin toimiminen väärämielisyyttä. 

— Ehdottomasti. 

— Terveyden tuottaminen on sitä, että ruumiin eri aines- 
ten kohdalla suhde hallitsevien ja hallittavien välillä saadaan 
luonnonmukaiseksi, sairauden tuottaminen taas, että tämä 
suhde tehdään luonnonvastaiseksi. 

— Niin kyllä. 

— Siis myös oikeudenmukaisuuden tuottaminen on sitä, 
että sielun eri osien kohdalla suhde hallitsevien ja hallitta- 
vien välillä saadaan luonnonmukaiseksi, väärämielisyyden 
tuottaminen taas sitä, että se tehdään luonnonvastaiseksi. 

— Täsmälleen niin. 

— Sittenhän hyve näyttää olevan terveyttä, kauneutta ja 
sielun hyvinvointia, pahe sen sijaan sairautta, rumuutta ja 
heikkoutta. 

— Niin. 

— Eikö silloin kaunis toiminta johdata hyveen omistuk- 
seen, ruma taas pahuuden? 

— Pakostakin. 

— Nyt meidän on sitten enää tarkasteltava sitä, kannat- 
taako tehdä oikein, toimia kauniisti ja olla oikeudenmukai- 
nen, tuleepa tämä muiden tietoon tai ei, vai tehdä vääryyttä 
ja olla väärämielinen, jos välttää rangaistuksen eikä voi sen 
ansiosta muuttua paremmaksi. 

— Mutta Sokrates, minusta tämä tarkastelu alkaa jo 
käydä naurettavaksi. Jos kerran katsotaan, että kun ihmisen 
ruumis on perin pohjin raihnas, hänen ei kannata elää, 
vaikka hänellä olisi ruokaa, juomaa, rikkautta ja valtaa 
miten paljon tahansa, niin voidaanko katsoa, että kun ihmi- 
sen elintärkein osa on perusteellisesti häiriintynyt ja tärvelty- 
nyt, hänen muka kannattaisi elää, jos hän voi tehdä kaikkea 
mitä haluaa, kunhan ei vain sitä minkä avulla hän vapautuisi 

pahuudesta ja vääryydestä ja saavuttaisi oikeudenmukaisuu- 
den ja hyveen — kun nämä molemmat nyt ovat osoittautu- 
neet sellaisiksi kuin olemme esittäneet? 

— Naurettavaahan tämä on, minä sanoin. — Mutta kun 
nyt olemme päässeet näin pitkälle, että voimme mahdolli- 
simman selvästi nähdä asian olevan tällä tavoin, emme saa 
väsyä. 

— Emme tietenkään, kautta Zeun. 

— Tulehan siis, niin saat nähdä kuinka monta pahuuden 
lajia minun mielestäni on olemassa, nimittäin sellaisia joita 
kannattaa katsoa lähemmin. 

— Seuraan sinua, puhu. 

— Nyt kun olemme nousseet keskustelussamme näin kor- 
kealle, minusta näyttää täältä tähystyspaikastani siltä, että 
hyvettä on vain yhtä lajia mutta pahuutta lukemattomia. 
Niiden joukossa on kuitenkin neljä lajia, jotka kannattaa 
ottaa huomioon. 

— Mitä sinä tarkoitat? 

— Sielun käyttäytymismuotoja näyttää olevan yhtä mon- 
ta kuin omiksi lajeikseen erottuvia valtiomuotojakin. 

— Kuinka monta siis? 

— Viisi valtiomuotoa, viisi sielun käyttäytymismuotoa. 

— Mitkä ne ovat? 

— Yksi valtiomuodoista on juuri tämä, jota olemme käsi- 
telleet. Sillä on kuitenkin kaksi nimeä. Jos hallitsijoiden 
joukossa yksi on muita etevämpi, sitä sanotaan kuningaskun- 
naksi, jos useampia, aristokratiaksi. 

— Seontotta. | 

— Pidän tätä yhtenä ja samana lajina, sillä olipa siinä 
hallitsijoina useampia tai yksi, he eivät ryhdy horjuttamaan 
valtion tärkeitä lakeja, mikäli ovat saaneet sellaisen kasva- 
tuksen ja opetuksen kuin olemme tässä esittäneet. 

— Eivät varmastikaan. 


164 


Viides kirja 


— Tällaista valtiota ja valtiomuotoa minä siis sanon hyväksi 449a 
ja oikeaksi, ja tällaista miestä samoin. Ja jos kerran tämä 
valtio on oikea, katson muiden olevan huonoja ja epäonnistu- 
neen sekä oman hallintonsa järjestämisessä että yritykses- 
sään muovata yksityisten kansalaisten sielua. Tätä huonout- 
ta on neljää lajia. 

— Mitkä ne ovat? kysyi Glaukon. 

Aioin ryhtyä luettelemaan niitä siinä järjestyksessä kuin 
uskon niiden kehittyneen toinen toisistaan. Mutta silloin b 
Polemarkhos, joka ei istunut kovin kaukana Adeimantokses- 
ta, ojensi kätensä, tarttui olkapään kohdalta Adeimantoksen 
viittaan ja veti häntä itseensä päin. Kurottautuen lähemmäs 
hän kuiskasi Adeimantokselle jotakin, josta erotimme vain 
sanat: 

— Mitä siis teemme, annammeko olla? 

— Fi missään nimessä, sanoi Adeimantos ääneen. 

— Mitä nyt, minä sanoin, — minkä te ette anna olla? 

— Sinun, vastasi Adeimantos. 

— No kuinka niin? minä kysyin. c 

— Meistä näyttää, että sinä yrität päästä tästä vähällä. 
Aioit meiltä salaa jättää sivuun kokonaisen tärkeän aiheen. 
Luulit selviäväsi siitä sanomalla vain ohimennen, että mitä 
naisiin ja lapsiin tulee, kaiken on tietenkin oltava ystävien 
kesken yhteistä. 

— Eikö se sitten ollut oikein sanottu? kysyin minä. 

— Oli kyllä, mutta tuo voikein» vaatii kuten kaikki muu- 

kin perustelua. On selitettävä, millaista tämä yhteisomistus 
on, sillä sitä voi olla monta lajia. Selitä siis, mitä niistä 
tarkoitat. Olemme tässä jo kauan odottaneet, että kertoisit 
miten lasten hankkiminen ja kasvatus on järjestettävä ja 
millaista koko tuo naisten ja lasten yhteisomistus oikein on. 
Valtion kannalta on mielestämme aivan ratkaiseva merkitys 
sillä, onko tämä asia järjestetty oikein vai väärin. Ja kun sinä 
nyt aiot siirtyä puhumaan toisenlaisesta valtiomuodosta, 
vaikka et ole vielä käsitellyt tätä puolta kylliksi, olemme 
tehneet päätöksen, jonka äsken kuulit: emme jätä sinua 
rauhaan ennen kuin olet selittänyt kaiken tämän yhtä tark- 
kaan kuin muutkin kohdat. 

— Minä kannatan teitä, sanoi Glaukon. 

— Voit uskoa, Sokrates, että me kaikki olemme tämän 
päätöksen takana, sanoi Thrasymakhos. 

— Kylläpä te nyt tempun teitte, kun kävitte näin kimp- 
puuni, sanoin minä. — Meidän on nyt teidän takianne 
käytävä uudelleen valtiosta pitkät keskustelut, ihan kuin 
alkaisimme taas alusta. Ja minä kun jo onnittelin itseäni siitä 
että olin päässyt loppuun. Ajattelin, että kaikki tyytyvät 
siihen mitä tässä on sanottu. Ette tiedä, millaisen puheiden 
parven teidän vaatimuksenne päästää irti! Näin sen jo silloin 
ja yritin sivuuttaa sen säästääkseni meidät suurelta vaivalta. 

— No mutta, sanoi Thrasymakhos, — luuletko meidän 
tulleen tänne kultaa sulattamaan? Emmekö ole tulleet kuun- 
telemaan keskustelua? 

— Kyllä, mutta kohtuus kaikessa, minä sanoin. 

— Kohtuullinen aika tällaisten keskustelujen kuunteluun 
on ihmisen koko elinikä, jos hänellä on järkeä, sanoi Glau- 
kon. — Mutta älä meidän vaivoistamme välitä. Älä nyt anna 
periksi vaan esitä oma käsityksesi siitä mitä me kysymme: 
millä tavoin vartijoidemme keskuudessa järjestetään naisten 
ja lasten yhteisomistus? Entä lasten kasvatus silloin kun 
nämä ovat vielä pieniä, siis syntymän ja opiskeluiän välisenä 
kautena, jolloin kasvattaminen näyttää olevan kaikkein vai- 
keinta? Yritä nyt esittää, miten tämä tulisi hoitaa. 

— Voi ystävä hyvä, minä sanoin, — tämän asian esittämi- 
nen ei ole helppoa. Siinä on paljon sellaista mihin kuulijat 
kuitenkin suhtautuvat epäluuloisesti, vielä enemmän kuin 
siinä mitä olemme tähän mennessä puhuneet. Ensinnäkin 
voidaan epäillä, onko se mitä esitän edes mahdollista, ja 
vaikka se olisi mahdollistakin, tullaan epäilemään, olisiko se 
paras vaihtoehto. Siksi minua arveluttaa puuttua tähän 
asiaan, puheitani kun voidaan helposti pitää pelkkänä hai- 
hatteluna. 

— Älä ollenkaan epäröi, sanoi Glaukon. — Eiväthän 
sinun kuulijasi ole tyhmiä eivätkä epäluuloisia tai pahansuo- 
pia. 

— Hyvä mies, onko sinun tarkoituksesi tällä rohkaista 
minua? kysyin. 

— On toki. | 

— Tulos on kuitenkin päinvastainen. Jos itse uskoisin 
tietäväni sen mistä puhun, rohkaisusi olisi aivan paikallaan. 
Kyllähän ymmärtäville ystäville uskaltaa turvallisin mielin 
esittää kaikkein tärkeimmistä ja rakkaimmista asioista to- 
tuuden, jos sen kerran tietää. Mutta jos ryhtyy esittämään 
asiaa vaikka itsekin epäilee ja haparoi, niin kuin minä nyt, 
saa olla pelon ja epävarmuuden vallassa. Kysymys ei ole siitä 
että pelkäisin joutuvani naurunalaiseksi — sehän olisi lapsel- 
lista — vaan siitä, että jos kompastun totuuden kohdalla, 
vedän kaatuessani mukaan ystävänikin, ja vielä asiassa jossa 
kaikkein vähiten saisi kompastua. Kumarran siis Adrasteial- 
le sen varalta mitä aion puhua. Uskon näet, että on pienempi 
rikkomus surmata toinen tahtomattaan kuin antaa hänelle 
harhaanjohtava kuva siitä, mikä on kaunis, hyvä ja oikeu- 
denmukainen valtiojärjestys. Tähän uhkayritykseen pitäisi- 
kin mieluummin ryhtyä vihollisten kuin ystävien läsnäolles- 
sa, joten sinun rohkaisusi ei nyt ollut paikallaan. 

Glaukon nauroi ja sanoi: — Sokrates, jos esityksestäsi on 
meille jotakin vahinkoa, vapautamme sinut niin kuin kysees- 
sä olisi tahaton tappo: olet puhdas syyllisyydestä, et ole 
harhauttanut meitä. Puhu vain rohkeasti. 

— Niin, kyllähän syyttömäksi julistettu on tuossakin ta- 
pauksessa lain mukaan puhdas syyllisyydestä, miksei siis 
myös tässä, sanoin minä. 

— Senkin puolesta voit siis puhua. 

— Meidän täytyy nyt uudelleen palata aiheeseen, josta 
olisi oikeastaan pitänyt puhua silloin heti. Ja kun olemme nyt 
antaneet miesten esittää loppuun osansa näyttämöllä, on 
varmasti oikein tuoda esille naiset, kun sinäkin kerran niin 
vaadit. 

Miehet, jotka ovat synnyltään ja kasvatukseltaan sellaisia 
kuin olemme esittäneet, voivat mielestäni oikealla tavalla 
järjestää lasten ja naisten omistuksen ja käytön eri tehtäviin 
vain seuraamalla samaa tietä, jonka alussa osoitimme heille. 
Ajatuksemmehan oli, että asetamme nämä miehet eräänlai- 
siksi lauman vartijoiksi. 

— Niin. 

— Nyt meidän on tämän mukaan syytä myöntää naisille 
samanlainen synty ja kasvatus ja katsoa sitten, sopiiko tämä 
tarkoituksiimme vai ei. 

— MIllä tavoin? 

— Näin: katsommeko, että paimenkoiranarttujen on yh- 
dessä urosten kanssa vartioitava laumaa, ajettava riistaa ja 
osallistuttava niiden mukana kaikkeen muuhunkin? Vai onko 
narttujen pysyteltävä kotona, koska ne eivät pentujen syn- 
nyttämisen ja hoitamisen vuoksi pysty muuhun, ja onko 
urosten siis kestettävä kaikki vaivat ja yksin huolehdittava 
laumoista? 

— Kyllä niiden on tehtävä kaikki yhdessä. Mutta otamme 
toki huomioon, että naaraat ovat heikompia ja urokset 
vahvempia. 

— Voiko sitten kahta eläintä käyttää samoihin tehtäviin, 
ellei hoida ja kasvata niitä samalla tavoin? 

— Ei. 

— Jos käytämme naisia samoihin tehtäviin kuin miehiä- 
kin, heille on siis annettava sama opetus. 

— Niin on. 

— Miehet saivat opetusta musiikin, runouden ja ruumiin- 
harjoitusten alalla. 

— Niin saivat. 

— Naisillekin on siis annettava opetusta näissä taidoissa ja 
samoin myös sotataidossa, ja heille on annettava samoja 
tehtäviä. 

— Kyllä, sen perusteella mitä olet sanonut. 

— Minun ehdotuksissani tulee nyt kyllä esiin paljon sel- 
laista, mikä käytännössä toteutettuna tuntuisi varmaankin 
naurettavalta, koska se on vastoin yleisiä tapoja. 

— Niin varmasti. 

— Mikä sinusta näyttää niissä kaikkein hullunkurisim- 
malta? Kyllä kai se, että naiset voimistelisivat alastomina 
painikouluissa miesten kanssa — eivätkä vain nuoret vaan 
vanhemmatkin, aivan niin kuin ne ryppyiset ja rapistuneet 
vanhat ukot, jotka vielä haluavat käydä urheiluhalleissa 
harjoittelemassa? 

— Se olisi totisesti naurettava näky, ainakin näin nykyis- 
ten tapojen mukaan. 

— Mutta kun kerran olemme ruvenneet tästä puhumaan, 
emme saa pelätä irvileukoja. Kyllähän heillä tietysti riemua 
riittää, jos tällainen mullistus tapahtuu urheiluhalleissa ja 
musiikkikasvatuksessa, aseiden käsittelystä ja ratsastuksesta 
puhumattakaan. 

— Olet oikeassa. 

— Mutta kun olemme puhumaan ryhtyneet, meidän täy- 
tyy puuttua myös tähän pahennusta herättävään lainkoh- 
taan. Meidän on pyydettävä pilkkakirveitä luopumaan tällä 
kertaa leikinlaskusta ja huomautettava heille, ettei siitä ole 
kauankaan, kun miesten esiintyminen alastomina oli kreik- 
kalaisten mielestä häpeällistä ja naurettavaa, aivan niin kuin 
monien barbaarien mielestä nykyään. Ja kun ensin kreetalai- 
set ja sitten spartalaiset alkoivat urheilla alastomina, sen 
ajan vitsinikkareilla oli yllin kyllin aiheita leikinlaskuun. Vai 
mitä arvelet? 

— Varmasti. 


169 


d 


453a 


VALTIO 


— Mutta kokemuksesta huomattiin, että oli parempi rii- 
suutua kuin kätkeä kaikki rumalta näyttävä vaatteilla, ja 
kun järkisyyt osoittivat tämän tavan parhaaksi, se lakkasi 
myös näyttämästä naurettavalta. Silloin nähtiin, että se joka 
pitää naurettavana jotakin muuta kuin pahaa on typerys, ja 
se joka yrittää pilailla jonkin muun ilmiön kustannuksella 
kuin järjettömyyden ja pahuuden, pitää totisesti päämäärä- 
nään jotakin muuta kuin sitä mikä on hyvää. 

— Niin juuri. 

— Ensin meidän on toki päästävä yksimielisyyteen siitä, 
ovatko nämä ajatukset mahdollisia vai mahdottomia. Nyt 
sopii vaihtaa mielipiteitä, jos joku haluaa leikillään tai 
tosissaan väitellä siitä, kykeneekö naisluonto osallistumaan 
yhdessä miessuvun kanssa kaikkiin tehtäviin, vai eikö mihin- 
kään, vai pystyykö se toisiin, toisiin taas ei, ja kumpaan 
ryhmään siinä tapauksessa sotiminen kuuluu. Eiköhän tämä 
olisi paras lähtökohta ja eikö se mahtaisi myös viedä parhaa- 
seen lopputulokseen? 

— Kyllä varmasti. 

— Sopiiko, että me väittelemme vastustajiemme puolesta 
itseämme vastaan, jottei päinvastainen kanta joutuisi kestä- 
mään piiritystämme ilman puolustajia? 

— Ilman muuta. 

— Sanomme siis heidän puolestaan: »Ette te tarvitse 
minkäänlaisia vastaväittäjiä, Sokrates ja Glaukon. Tehän 
myönsitte yksimielisesti, silloin kun ryhdyitte perustamaan 
valtiotanne, että itse kunkin on hoidettava vain yhtä ainoaa, 
luontaisen laatunsa mukaista tehtävää.» »Niin taisimme 
myöntää. Ja miksikä ei?» » Eikö nyt nainen eroa luontaisilta 
taipumuksiltaan miehestä hyvinkin paljon?» »Totta kai.» 
» Eikö sitten kummallekin pidä määrätä sitä tehtävää, joka 
vastaa hänen luontaista laatuaan?» »Tietysti.» » Ettekö te siis 
ole erehtyneet, ettekö te puhu itseänne vastaan, kun väitätte 
että miesten ja naisten on hoidettava samoja tehtäviä, vaikka 
heidän luontaiset taipumuksensa eroavat toisistaan niin suu- 
resti?» Niin, hyvä ystävä, osaatko sinä mitenkään puolustau- 
tua tällaisia huomautuksia vastaan? 

— $Se ei ole helppoa näin äkkipäätä. Mutta aion pyytää ja 
pyydänkin nyt sinua esittämään ne näkökohdat, joilla voit 
puolustaa meitä, mitä ne sitten ovatkin. 

— Niin, Glaukon, kaiken tämän ja paljon muutakin näin 
etukäteen jo kauan sitten. Siksi pelkäsin ja epäröin kajota 
tähän lakiin, joka koskee naisten ja lasten omistusta ja 
kasvatusta. 

— Seei todellakaan taida olla helppo asia. 

— Fi, ei se ole. Mutta niin kyllä on, että putosipa ihminen 
pieneen uima-altaaseen tai keskelle valtamerta, hän yrittää 
joka tapauksessa uida. 

— Niin kyllä. 

— Meidänkin on nyt ruvettava uimaan ja koetettava 
selviytyä onnellisesti tästä väittelystä. Voimme vain toivoa, 
että delfiini ottaa meidät selkäänsä tai jokin muu ihme 
pelastaa meidät. 

— Niin. 

— Katsotaan, löydämmekö tästä ulospääsyä. Olemme siis 
todenneet, että erilaiset luonnonlaadut edellyttävät erilaisia 
tehtäviä ja että nainen ja mies ovat luonnostaan erilaisia. 
Nyt kuitenkin väitämme, että näiden luonnonlaadultaan 
erilaisten olentojen tulee hoitaa samoja tehtäviä. Tästähän te 
meitä moititte? 

— Niin juuri. 

— Kuule Glaukon, kyllä eristiikan mahti on merkillinen! 

— Kuinka niin? 

— Monet näköjään lankeavat tahtomattaan sen valtaan ja 
luulevat käyvänsä keskustelua, vaikka itse asiassa vain kinas- 
televat. He eivät kykene tarkastelemaan aihetta erittelemäl- 
lä sitä eri lajeihin vaan tarttuvat pelkkään sanamuotoon, kun 
yrittävät kumota vastapuolen väitteitä. Tällainen on kinaste- 
lua eikä mitään keskustelua. 

— Monille kyllä käy noin, mutta ei kai se tällä kertaa 
meitä koske? 


— Nimenomaan. Me taidamme olla joutumassa kinaste- 


luun vastoin tahtoammekin. 
— Miten niin? 

— Me tarraudumme pelkkään sanamuotoon ja puolus- 
tamme urheasti ja sanavalmiina sitä kantaa, että erilaiset 
luonnonlaadut edellyttävät erilaisia tehtäviä. Mutta silloin 
kun totesimme, että erilaisille luonnonlaaduille kuuluvat eri 
tehtävät ja samanlaisille samat, emme lainkaan pohtineet, 
mitä me erilaisella ja samanlaisella luonnonlaadulla tarkoi- 
timme ja mihin me ne mielessämme kohdistimme. 

— Emme tosiaankaan. 

c — Sittenhän me voimme tehdä vaikka näin: kysymme 
itseltämme, ovatko kaljupäiset ja pitkätukkaiset luontaiselta 
laadultaan samanlaisia vai vastakkaisia, ja toteamme heidän 
olevan vastakkaista laatua. Jos nyt kaljupäiset toimivat 
suutareina, emme siis salli pitkätukkaisten harjoittaa suuta- 
rinammattia, ja päinvastoin. 

— Sehän olisi naurettavaa. 

— Ja mistä syystä? Eikö siksi, että emme tarkoittaneet 
joka suhteessa samanlaista ja joka suhteessa erilaista luon- 
nonlaatua vaan kiinnitimme huomiota vain sellaiseen erilai- 

d suuteen ja samanlaisuuteen, joka tulee kysymykseen tietty- 

jen tehtävien kohdalla? Esimerkiksi lääkäri ja sellainen, jolla 

on lääkärin mieli, ovat luontaiselta laadultaan samanlaisia, 
vai mitä arvelet? 

— Niin. 

— Kun taas lääkäri ja rakennusmestari ovat toisenlaisia? 

— Varmasti. 

— Niinpä jos osoittautuu, että mies- ja naissuvulla on 
erilaiset taipumukset johonkin tiettyyn taitoon tai tehtävään 
nähden, sanomme että kummallekin on osoitettava se toimia- 
la joka juuri sille sopii. Mutta jos niiden ainoaksi eroksi 
osoittautuu se että nainen synnyttää ja mies siittää, emme 
voi sanoa tämän vielä todistavan, että nainen eroaa miehestä 
siinä mielessä kuin me tarkoitamme, vaan katsomme edel- 
leenkin, että vartijoidemme ja heidän naistensa on toimitta- 
va samoissa tehtävissä. 

— Se on aivan oikein. 

— Eikö meidän nyt ole syytä pyytää vastaväittäjäämme 
455a esittämään, minkä valtioelämässä tarvittavan taidon tai teh- 


o 


172 


VIIDES KIRJA 


tävän suhteen nainen ja mies ovat luontaiselta laadultaan 
crilaiset? 

— Se olisi aiheellista. 

— Nyt voidaan ehkä sanoa samoin kuin sinä äsken: tähän 
on vaikea antaa suoralta kädeltä tyydyttävää vastausta, 
mutta jos harkitsee asiaa, se käy helposti. 

— Niinpä kyllä. | 

— Sopiiko, että pyydämme vastaväittäjäämme seuraa- 
maan itseämme? Ehkä me pystymme osoittamaan hänelle, 
ettei valtion hoidossa ole mitään nimenomaan naiselle omi- 
naista tehtävää. 

— Tehdään toki niin. 

— Sanomme hänelle: No niin, vastaahan nyt! Kun sanoit, 
cttä toinen on jollakin alalla lahjakas ja toinen lahjaton, 
tarkoititko sitä, että toinen oppii helposti ja toinen vain 
vaivoin, toinen pystyy jo vähän aikaa opiskeltuaan sovelta- 
maan kekseliäästi tietojaan, toinen taas ei pitkänkään opiske- 
lun ja harjoituksen jälkeen edes muista oppimaansa, ja että 
toisella ruumis sopivasti palvelee ajattelua mutta toisella on 
sille esteenä? Vai määritteletkö joidenkin muiden seikkojen 
perusteella toisen lahjakkaaksi ja toisen lahjattomaksi eri 
tehtäviin? 

— Fi sitä voi muulla tavalla määritellä. 

— Tiedätkö sitten mitään inhimillistä toimintaa, jossa 
miessuku ei olisi naissukua etevämpi kaikissa näissä suhteis- 
sa? Vai pitääkö meidän ruveta puhumaan pitkään kankaan- 
kudonnasta, kakkujen leipomisesta ja keittojen keittämisestä 
— niissähän naissuku näyttää sentään pystyvän johonkin, ja 
eniten sille nauretaankin silloin kun se jää alakynteen näillä 
aloilla? 

— Olet oikeassa siinä, että toinen sukupuoli on oikeastaan 
kaikessa toista paljon etevämpi. Monet naiset ovat tosin 
monilla aloilla parempia kuin monet miehet, mutta kokonai- 
suutena asia on niin kuin sanoit. 

— Yksikään tehtävä valtion hoidossa ei siis kuulu naiselle 
siksi että hän on nainen tai miehelle siksi että hän on mies. 
Luontaiset taipumukset ovat jakautuneet tasaisesti kum- 

mankin sukupuolen kesken, ja on luonnonmukaista, että 
nainen osallistuu kaikkiin tehtäviin ja mies samoin, mutta 
nainen on kuitenkin kaikessa miestä heikompi. 

— Juuri niin. 

— Määräämmekö nyt sitten niin, että kaikki tehtävät 
tulevat miehille, naisille ei mitään? 

— Emme tietenkään. 

— Ennemminkin kai sanomme, että jollakulla naisella on 
luontainen taipumus lääkäriksi, toisella taas ei, ja että joku 
nainen on luonnostaan musikaalinen, toinen taas epämusi- 
kaalinen. 

— Varmasti. 

— Kai sitten naisella voi olla myös taipumuksia urheiluun 
ja sotimiseen, ja joku toinen taas ei välitä urheilusta eikä 
hänestä olisi sotimaan. | 

— Niin varmaankin. 

— Ja edelleen, joku nainen harrastaa filosofiaa ja toinen 
vihaa sitä, joku on kiihkeäluonteinen ja toinen innoton. 

— Niin. 

— Joku nainen voi siis myös olla vartijaksi sopiva, joku 
toinen ei. Näiden luontaisten ominaisuuksien perusteellahan 
me valitsimme myös vartijoiksi soveltuvat miehet, eikö 
totta? 

— Niiden juuri. 

— Sekä naisella että miehellä on siis valtion vartioimiseen 
sama luontainen kyky, toisella se vain on heikompi ja toisella 
vahvempi. 

— llmeisesti. 

— Niinpä naisista on valittava tämänlaatuiset elämään 
yhdessä tällaisten miesten kanssa ja toimimaan heidän kans- 
saan vartijoina, koska he kykenevät siihen ja ovat saman- 
luontoisia kuin nämä miehet. 

— Juuri niin. 

— Mutta eikö samanluontoisille ole määrättävä samat 
tehtävät? 

— On. 

— Näin olemmekin kiertäneet takaisin lähtökohtaamme: 

toteamme, ettei ole luonnonvastaista sallia vartijoiden naisil- 
le pääsyä musiikin, runouden ja ruumiinharjoitusten alueel- 
lc. 

— Ei tosiaankaan. 

— Emme siis ole lainsäädännössämme eksyneet mahdot- 
lomuuksiin ja haihatteluihin, sillä tämä säädöksemme on 
luonnonmukainen. Luonnonvastaiselta näyttää pikemminkin 
nykyinen päinvastainen tilanne. 

— Niin näyttää. 

— Eikö meidän pitänyt tutkia sitä, ovatko ehdotuksemme 
mahdollisia ja myös kaikkein parhaita? 

— Piti. 

— Ja olemme yksimielisesti todenneet niiden olevan mah- 
dollisia. | 

— Niin. 

— Seuraavaksi meidän on päästävä yksimielisyyteen 
myös siltä, että ne ovat parhaita. 

— Niin tietysti. 

— Kun naisesta on kehitettävä vartija, ei kai häneen pidä 
soveltaa eri kasvatusta kuin mieheen, varsinkaan kun kerran 
kasvatuksen kohteena on sama luontainen laatu? 

— FEiniin. 

— Entä mitä sinä arvelet seuraavasta asiasta? 

— Mistä siis? 

— Oletko sitä mieltä, että miehistä toiset ovat parempia 
ja toiset huonompia, vai pidätkö kaikkia samanlaisina? 

— En tietenkään. 

— Mitä arvelet, kummat miehet meidän perustamassam- 
me valtiossa ovat parempia, vartijatko, jotka ovat saaneet 
sellaisen kasvatuksen kuin olemme edellä esittäneet, vai 
suutarit, jotka ovat saaneet oppia suutarintaidon? 

— Naurettava kysymys. 

— Ymmärrän. Ja eivätkö vartijat ole parempia kuin 
kaikki muutkin kansalaiset? 

— Paljon parempia. 

— Eivätkö myös tällaiset naiset ole naisista parhaita? 
— Ovat hekin, ehdottomasti. 

— Onko mikään valtiolle parempaa kuin että siinä on niin 
hyviä naisia ja miehiä kuin suinkin? 

— Ei. 

— Ja tähän siis päästään soveltamalla musiikkia, runoutta 

457a ja ruumiinharjoituksia sillä tavoin kuin olemme esittäneet? 

— Niin tietysti. 

— Sittenhän säätämämme laki on paitsi mahdollinen 
myös valtion kannalta kaikkein paras. 

— Niin on. 

— Siispä vartijoiden naisten tulee riisua vaatteensa — 
heillähän tulee olemaan vaatteiden sijasta verhonaan hyve 
— ja osallistua sodankäyntiin ja kaikkeen muunkinlaiseen 
valtion vartiointiin, eivätkä he saa tehdä mitään muuta. 
Näistä tehtävistä on kuitenkin naisille annettava helpommat 

b kuin miehille, koska he kuuluvat heikompaan sukupuoleen. 
Mutta se mies joka nauraa alastomille naisille, kun nämä 
urheilevat kaikkein jaloimman päämäärän vuoksi, »poimii 
naurun hedelmän raakileena» eikä nähtävästi tajua mille 
nauraa ja mistä on kysymys. Sillä kaikista lausumista paras 
on ja parhaana pysyy tämä: hyödyllinen on kaunista, vahin- 
gollinen rumaa. 

— Aivan niin. 

— Voimme siis sanoa, että käsitellessämme naisia koske- 
vaa lakia olemme nyt pelastuneet yhdeltä hyökyaallolta. Se 
ei pyyhkäissytkään meitä aivan upoksiin, vaikka me säädim- 

c me, että mies- ja naisvartijoidemme on hoidettava kaikki 
tehtävät yhdessä. Väitteessämme ei nähtävästi ollut mitään 
ristiriitaista, koskapa asia osoittautui sekä mahdolliseksi että 
hyödylliseksi. 

— Mutta melkoisen aallon alta sinä pelastuitkin! 

— Kunhan näet seuraavan, huomaat ettei tämä vielä ollut 
kovinkaan suuri. 

— Puhu siis, niin näen. 

— Tämä ja kaikki edellä esitetty johtaa mielestäni seuraa- 
vanlaiseen lakiin. 

— Millaiseen? 

— Siihen, että kaikki nämä naiset kuuluvat yhteisesti 

kaikille näille miehille, ettei siis kukaan nainen elä vain 
yhden miehen kanssa. Myös lapset ovat yhteisiä, eivätkä isät 
tunne lapsiaan eivätkä lapset isiään. 

— Siinä tulikin paljon mahtavampi aalto! Nyt on pakko 
epäillä jo enemmän kuin äsken, onko ajatuksesi mahdollinen 
ja onko se hyödyllinen. 

— Mitä sen hyödyllisyyteen tulee, tuskinpa kukaan voi 
väittää, ettei kaikkein paras ratkaisu olisi se että naiset ja 
lapset olisivat yhteisiä, jos tämä vain kävisi päinsä. Mutta 
siitä, onko tämä mahdollista vai ei, syntyisi varmasti sitäkin 
ankarampi väittely. 

— Kyllä kummastakin kohdasta nousisi melkoinen riita. 

— Tarkoitat siis, että molemmat väitteeni ovat liittoutu- 
neet minua vastaan? Minä luulin pääseväni toista pakoon 
sillä että sinä pitäisit ajatustani hyödyllisenä; jäljellä olisi 
ollut enää kysymys, onko se mahdollinen vai ei. 

— Kyllä sinun pakoyrityksesi huomattiin! Nyt saat vasta- 
ta molemmista kohdista. 

— Alistun rangaistukseeni, mutta tee minulle tämän ver- 
ran mieliksi: anna minun nautiskella ja herkutella ajatuksil- 
lani samaan tapaan kuin henkisesti veltot ihmiset tekevät 
yksinäisillä kävelyretkillään. Vaikka he eivät ole keksineet, 
miten heidän ajatuksensa voisi toteutua, he eivät siitä huo- 
lehdi. He eivät viitsi vaivata itseään miettimällä mikä on 
mahdollista ja mikä ei, vaan olettavat toiveensa jo toteutu- 
neen ja järjestelevät mielessään yksityiskohtia; he nauttivat 
ajatellessaan, mitä kaikkea tekevät sitten kun toive on 
täyttynyt, ja saavat velton sielunsa veltostumaan entisestään- 

nemmaksi sen seikan pohtimisen, millä tavoin tämä voidaan 
toteuttaa. Nyt vain oletan sen mahdolliseksi ja tarkastelen, 
jos sallit, miten hallitusmiehet järjestävät asian käytännössä, 
sekä osoitan, että sen toteutuminen olisi sekä valtiolle että 
vartijoille kaikkein edullisinta. Tätä siis yritän ensin yhdessä 
sinun kanssasi tutkia, myöhemmin tuota toista kysymystä, 
jos sallit. 
— Sallin toki, ryhdy vain tutkimaan. 

— Käsitykseni on, että jos hallitusmiehet ovat nimensä 
arvoisia ja samoin heidän apurinsa, puolustajat, niin jälkim- 
mäiset haluavat panna määräykset täytäntöön ja edelliset 
antaa määräyksiä, totellen lakeja tai — milloin olemme 
jättäneet asian heidän omaan harkintaansa — noudattaen 
niiden esikuvaa. 

— Niin varmasti. 

— Sinä taas lainsäätäjänä annat miehille mahdollisimman 
samanluonteiset naiset, ja nämä valitset samalla tavoin kuin 
valitsit miehetkin. Kun heillä on yhteiset asunnot ja ateriat 
— kenelläkään ei ole yksityisesti mitään tällaista — ja kun 
he joutuvat elämään yhdessä ja olemaan toistensa seurassa 
urheiluhalleissa ja muun kasvatuksen yhteydessä, luontainen 
pakko ajaa varmasti heidät keskenään sukupuoliyhteyteen. 
Etkö usko, että tämä on väistämätön seuraus? 

— Fi minkään geometrisen välttämättömyyden vuoksi, 
mutta kylläkin eroottisen, ja tämähän pakottaa ja tempaa 
useimmat ihmiset vielä rajummin mukaansa. 

— Niin juuri. Mutta jatketaanpa, Glaukon: tässä onnellis- 
ten ihmisten valtiossa eivät uskonnolliset näkökohdat eivätkä 
hallitusmiehet voi sallia kurittomuutta sukupuolisuhteissa 
tai missään muussakaan. 

— Fi,seeiolisi oikein. 

— Seuraavaksi me tietysti säädämmekin naimaliitot niin 
pyhiksi kuin mahdollista. Ja pyhiä kai ovat ne, jotka ovat 
valtiolle kaikkein edullisimpia. 

— Aivan niin. 

— Millä tavoin niistä saadaan kaikkein suurinta etua? 
Sanohan se, Glaukon. Sinun talossasi minä olen nähnyt 
suuret määrät ajokoiria ja jalorotuista siipikarjaa. Oletko 
kenties kiinnittänyt huomiota niiden paritukseen ja suvunjat- 
kamiseen? 

— Missä mielessä? 

— Ensinnäkin, vaikka ne kaikki ovat jalorotuisia, eikö 
joukossa ole muutamia jotka osoittautuvat muita paremmik- 
s1? 

— On. 

— Tuotatko jälkeläisiä yhtäläisesti niistä kaikista vai kes- 
kitytkö parhaisiin? 

— Parhaisiin. 

— Entä annatko etusijan nuorimmille, vanhimmille vai 
parhaassa iässä oleville? 

— Niille jotka ovat parhaassa iässä. 

— Ja katsot, että ellei niiden siitoksesta huolehdita tällä 
tavoin, sekä lintujesi että koiriesi rotu huononee selvästi? 

— Niin. 

— Entä hevoset ja muut eläimet, onko niiden laita toisin? 

— Fi tietenkään. 

— Ajatteles nyt, hyvä ystävä! Me tarvitsemme tosi päte- 
vät hallitusmiehet, jos sama koskee myös ihmisiä. 

— Koskeehan se, mutta kuinka niin? 

— Hallitusmiehemme joutuvat nimittäin käyttämään mo- 
nia lääkkeitä. Sellaisille potilaille, jotka eivät tarvitse lääk- 
keitä mutta haluavat noudattaa ruokavaliota, kelpaa meidän 
mielestämme huonompikin lääkäri. Mutta silloin kun on 
käytettävä lääkkeitä, tarvitaan rohkeampi lääkäri, senhän 
tiedämme. | 

— Se on totta. Mutta mihin sinä tähtäät? 

— Näyttää siltä, että hallitusmiestemme on hallittaviensa 
edun nimessä turvauduttava usein valheeseen ja petokseen. 
Mehän totesimme aikaisemmin, että tällainen on lääkkeenä 
hyödyllistä. 

— Oikein se olikin. 

— Tuota oikeutta joudutaan ilmeisesti käyttämään usein- 
kin, kun on kyse naimaliitoista ja lasten hankkimisesta. 

— Kuinka niin? 

— Edellä todetusta seuraa, että parhaiden miesten tulee 
mahdollisimman usein yhtyä parhaisiin naisiin, huonoimpien 
taas keskenään mahdollisimman harvoin, ja että edellisten 
lapset on elätettävä mutta jälkimmäisten ei, jos halutaan 
pitää lauma huippukunnossa. Mutta siitä miten tämä kaikki 
käytännössä tapahtuu, ei saa olla tietoa muilla kuin hallitus- 

miehillä, jotta vartijoiden joukossa syntyisi mahdollisimman 
vähän kapinamieltä. 

— Se on aivan oikein. 

— On siis säädettävä juhlia, joissa saatamme morsiamet 
ja sulhaset yhteen. Niissä toimitetaan uhreja, ja runoilijoi- 
demme on sepitettävä häihin soveltuvia hymnejä. Naimaliit- 
tojen lukumäärän jätämme hallitusmiestemme päätettäväk- 
si, jotta he voisivat — sodat, taudit ja muun sellaisen 
huomioon ottaen — pysyttää miesten määrän mahdollisim- 
man samansuuruisena ja huolehtia siitä, ettei valtiomme 
kasva tai pienene liiaksi. 

— Juuri niin. 

— Tämä olisi hoidettava taitavasti järjestetyillä arvon- 
noilla, niin että naimaliittoja solmittaessa nuo huonoimmat 
syyttäisivät kohtaloa eivätkä hallitusmiehiä. 

— Aivan niin. 

— Ja sodassa tai muuten kunnostautuneille nuorille mie- 
hille on muiden kunnianosoitusten ja palkintojen ohessa 
myönnettävä lupa maata naisten kanssa useammin. Tämä on 
samalla sopiva keino saada juuri nuo miehet siittämään 
mahdollisimman paljon lapsia. 

— Niinon. | 
— Ja tähän tehtävään määrätyt viranomaiset — he voivat 
olla miehiä tai naisia tai kumpiakin, sillä viratkin ovat 

molemmille yhteisiä — ottavat vastasyntyneet huostaansa. 

— Niin. 

— Valiovanhempien lapset he vievät tarhaan ja uskovat 
heidät hoitajille, jotka asuvat erillään tietyssä osassa kaupun- 
kia. Huonompien jälkeläiset ja myös muille mahdollisesti 
epämuodostuneina syntyvät lapset he kätkevät johonkin 
salaiseen piilopaikkaan, niin kuin asia vaatii. 

— Niin, jos halutaan vartijoiden rodun pysyvän puhtaana. 

— Viranomaiset huolehtivat myös lasten ruokinnasta tuo- 
malla äidit tarhaan silloin kun näiden on aika imettää. He 
pyrkivät kuitenkin kaikin keinoin valvomaan, ettei yksikään 
älti tule tuntemaan omaa lastaan. Elleivät äidit itse kykene 


180 


VIIDES KIRJA 


imettämään, he hankkivat paikalle muita naisia, joilla on 
maitoa. He pitävät myös huolta siitä, etteivät äidit imetä 
tarpeettoman kauan, ja jättävät yövalvomiset ja muun vai- 
van hoitajille ja kasvattajille. 

— Sinun mukaasihan lapsensaanti on vartijoiden naisille 
vallan helppo asia. 

— Niin sen pitääkin olla. Mutta jatketaanpa. Mehän 
sanoimme, että lasten syntyessä vanhempien on oltava par- 
haassa iässään. 

— Seontotta. 

— Sinäkin varmaan katsot, että varsinaisesti paras ikä 
kestää naisella kaksikymmentä ja miehellä kolmekymmentä 
vuotta. 

— Mitkä ikävuodet siis? 

— Naisen tulee synnyttää lapsia valtiolle kaksikymmen- 
vuotiaasta nelikymmenvuotiaaksi asti, miehen taas siittää 
heitä ohitettuaan »juoksunsa kiihkeimmän huipun» aina 
viidenkymmenenviiden vuoden ikään saakka. 

— Niin, sen ikäisinä molemmat ovat ruumiillisesti ja 
henkisesti parhaimmillaan. 

— Jos nyt joku mies tätä vanhempana tai nuorempana 
silittää lapsen yhteiskunnalle, katsomme hänen rikkoneen 
uskontoa ja lakia vastaan. Hän on tuottanut valtiolle lapsen, 
jonka siittäminen ja syntymä — jos kaikki on jäänyt salaan 
— on tapahtunut vailla uhreja ja niitä rukouksia, joilla 
papittaret, papit ja koko valtio aina häissä toivottavat, että 
jaloista ja hyödyllisistä vanhemmista syntyisi vielä jalompia 
ja hyödyllisempiä jälkeläisiä. Tämä lapsi on sen sijaan 
pimeyden ja irstauden tuotetta. 

— Aivan niin. 

— Sama laki koskee myös sellaista laillisessa lapsenhank- 
kimisiässä olevaa miestä, joka makaa vastaavan ikäisen 
naisen kanssa ilman että hallitusmies on liittänyt heitä 
yhteen. Toteamme, että hän on tuottanut valtiolle äpärän, 
laittoman ja epäpyhän lapsen. 

— Niin juuri. 

— Mutta sitten kun naiset ja miehet ovat ohittaneet 
lapsenhankkimisiän, sallimme heidän maata vapaasti kenen 
kanssa haluavat, paitsi että mies ei saa maata tyttärensä eikä 
äitinsä eikä alenevassa tai ylenevässä polvessa näiden suku- 
laisten kanssa, eikä nainen poikansa, isänsä tai alenevassa tai 
ylenevässä polvessa näiden sukulaisten kanssa. Mutta ensin 
heille annetaan määräys pitää mahdollisimman tarkoin huoli 
siitä, ettei yksikään lapsi näe päivänvaloa. Jos heille kuiten- 
kin pääsee syntymään lapsi, heidän on otettava huomioon, 
ettei sellaiselle voida tarjota elatusta. 

— Se on kyllä asiallinen määräys. Mutta miten he pysty- 
vät erottamaan isänsä ja tyttärensä ja muut sukulaisensa, 
jotka äsken luettelit? 

— Eivät mitenkään. Mutta jokainen mies sanoo pojikseen 
ja tyttärikseen kaikkia niitä poika- ja tyttölapsia, jotka ovat 
syntyneet kymmenennessä tai seitsemännessä kuussa siitä 
laskien kun hän itse oli astunut naimaliittoon, ja nämä 
sanovat häntä isäkseen; näiden lapsia miehet sanovat lasten- 
lapsikseen ja nämä vastaavasti heitä ja heidän naisiaan 
isoisikseen ja isoäideikseen, ja sisarikseen ja veljikseen he 
sanovat kaikkia jotka ovat syntyneet sinä aikana, jolloin 
heidän äitinsä ja isänsä olivat lapsenhankkimisiässä. Nämä 
eivät siis kuten sanottu saa maata toistensa kanssa. Laki 
sallii kuitenkin veljen ja sisaren välisen liiton, jos arpa 
lankeaa siten ja myös Pythian oraakkelinvastaus antaa sille 
siunauksensa. 

— Aivan oikein. 

— Niin, Glaukon, tällainen on siis tuo naisten ja lasten 
yhteisomistus, joka valtiomme vartijoiden kesken vallitsee. 
Ja seuraavaksi meidän on pystyttävä perustelemaan, että se 
on sopusoinnussa valtiomme muun järjestyksen kanssa ja 
myös ehdottomasti paras ratkaisu. Vai kuinka? 

— Niin juuri. 

— Eikö meidän tätä varten ole ensimmäiseksi kysyttävä 
itseltämme, mitä pidämme valtion järjestyksen kannalta 
suurimpana hyvänä, siis sinä mihin lainsäätäjän on lakeja 
laatiessaan tähdättävä, ja mitä suurimpana pahana? Ja sitten 

on kai tarkasteltava, soveltuvatko tässä esittämämme ajatuk- 
set tuon »hyvän» kuvaan ja ovatko ne vastaavasti tuon 
»pahan» kanssa ristiriidassa. 

— Ehdottomasti. 

— Onko valtion kannalta olemassa suurempaa pahaa kuin 
se mikä repii sen hajalle, niin että tuloksena on monta eri 
valtiota? Ja suurempaa hyvää kuin se mikä liittää sen kokoon 
ja tekee sen yhdeksi? 

— Fi. 

— Eikö yhteinen ilo ja yhteinen suru ole omiaan yhdistä- 
mään — tarkoitan sitä, että samat edut ja menetykset 
tuottavat kaikille kansalaisille suunnilleen yhtä suurta iloa ja 
surua? 

— Kyllä, ilman muuta. 

— Ja hajottavaa on taas se, että kullakin on omat ilonsa ja 
surunsa, että siis samat valtiota ja kansalaisia koskevat 
tapahtumat herättävät toisissa katkeraa surua ja toisissa 
suurta riemua? | 

— Tietysti. 

— Eikö tämä taas ole seurausta siitä, ettei valtiossa voida 
yksimielisesti lausua sanaa »minun» — »tämä on minun» tai 
»tämä ei ole minun» — eikä myöskään sanoja, jotka ilmoitta- 
vat, että jokin kuuluu tai ei kuulu toisille? 

— Siitä juuri. 

— Parhaiten järjestetty on siis sellainen valtio, jossa . 
useimmat kansalaiset käyttävät näitä sanoja samoista asiois- ' 
ta tarkoittaen samaa? 

— Niin on, ehdottomasti. 

— Toisin sanoen sellainen valtio, joka eniten muistuttaa 
ihmistä. Kun ihminen satuttaa sormensa, hänen koko ruu- 
miinsa — tuo eri ruumiinosista muodostuva yhteisö, joka 
sielua vastaavalla tavalla järjestyy tämän johtavan osan 
hallittavaksi yhdeksi kokonaisuudeksi — tuntee iskun ja 
kärsii kokonaisuudessaan yhdessä kipeytyneen osan kanssa. 
Me sanommekin silloin, että ihmisellä on kipua sormessaan. 
Samoin on ihmisen kaikkien muidenkin ruumiinosien laita, 
ja tämä koskee sekä kipeän osan aiheuttamaa tuskaa että 

tuskan helpottumisesta aiheutuvaa mielihyvää. 

— Niin juuri. Ja palatakseni kysymykseesi, parhaiten 
järjestetty valtio muistuttaa todella eniten tällaista ihmisruu- 
mista. 

— Ja kun jollekulle kansalaiselle tapahtuu jotakin hyvää 
tai pahaa, niin juuri tällainen valtio ilmoittaa pitävänsä 
asianomaista omana osanaan ja iloitsee tai kärsii kokonaisuu- 
dessaan yhdessä hänen kanssaan. 

— Ehdottomasti, jos kerran kyseessä on hyvin hallittu 
valtio. 

— Nyt lienee aika palata taas valtioomme ja tarkastella, 
ovatko tämän keskustelun aikana toteamamme seikat juuri 
sille ominaisia vai soveltuvatko ne paremmin johonkin muu- 
hun valtioon. 

— Tehdään niin. 

— No niin. Sekä muissa että meidän valtiossamme on 
toisaalta hallitusmiehet, toisaalta kansa, eikö totta? 

— Niinon. 

— Ja nämä kaikki sanovat toisiaan kansalaisiksi? 

— Tietysti. 

— Mitä muuta kuin »kansalaisen» nimitystä kansa käyt- 
tää muissa valtioissa hallitusmiehistään? 

— Monissa valtioissa heitä sanotaan valtiaiksi, mutta 
kansanvaltaisissa valtioissa heitä kutsutaan juuri tällä nimel- 
lä, siis hallitusmiehiksi. 

— Entä meidän valtiossamme? Miksi muuksi kuin kansa- 
laisiksi kansa nimittää siellä hallitusmiehiään? 

— Suojelijoikseen ja puolustajikseen. 

— Entä miksi nämä sanovat kansaa? 

— Palkanmaksajikseen ja elättäjikseen. 

— Miksi hallitusmiehet nimittävät kansaa muissa valtiois- 
sa? 

— Orjikseen. 

— Entä hallitusmiehet toisiaan? 

— Hallitsijakumppaneikseen. 

— Entä meillä? 

— Vartijakumppaneikseen. 

— Osaatko sanoa, voiko muissa valtioissa hallitusmies 
sanoa hallituskumppaneistaan yhtä sukulaisekseen ja toista 
vieraaksi? 

— Kyllä, useinkin. 

— Tuon sukulaisen asioiden hän kai katsoo koskevan 
itseään ja myös sanoo niitä omikseen, vieraan asiat taas eivät c 
liikuta häntä? 

— Niin. 

— Entä sinun vartijasi? Voiko joku heistä pitää vartija- 
kumppaniaan vieraana ja nimittää häntä siten? 

— Fi missään tapauksessa, sillä aina kun vartija tapaa 
heistä jonkun, hän katsoo kohdanneensa veljensä tai sisaren- 
sa, isänsä tai äitinsä, poikansa tai tyttärensä tai jonkun 
näiden jälkeläisistä tai vanhemmista sukulaisista. 

— Oikein puhuttu. Mutta sanohan vielä, aiotko säätää 
heidän käyttöönsä pelkästään nämä sukulaisten nimitykset? 
Vai määräätkö, että heidän on myös toimittava kaikessa niin d 
kuin nämä nimitykset edellyttävät ja suhtautumisessaan 
vanhempiinsa muistettava, mitä laki sanoo vanhempien kun- 
nioittamisesta ja hoivaamisesta sekä kuuliaisuudesta heitä 
kohtaan — koska he muussa tapauksessa menettelevät vas- 
toin uskontoa ja lakia eivätkä siis voi odottaa mitään hyvää 
sen enempää jumalilta kuin ihmisiltäkään? Tällaisia kai ovat 
ne julistukset, jotka kaikkialta kaikuvat jo lasten korviin 
opettaen heille, miten tulee suhtautua niihin, jotka ilmoite- 
taan heidän isikseen, ja myös kaikkiin muihin sukulaisiin? 

— Tällaisia juuri. Olisihan naurettavaa vain huulillaan e 
nimittää heitä sukulaisikseen ja olla lainkaan toimimatta sen 
mukaan. 

— On siis nimenomaan meidän valtiollemme ominaista, 
että jos yksityistä ihmistä kohtaa menestys tai vastoinkäymi- 
nen, kansalaiset lausuvat yhteen ääneen jo äsken mainitse- 
mamme sanan »minun»: minun on käynyt hyvin, minun on 
käynyt huonosti. 

— Seonaivan totta. 

— Mehän sanoimme tämän ajatus- ja puhetavan johtavan 464a 
siihen, että ilot ja surut ovat yhteisiä. 

— Niin sanoimme, täydellä syyllä. 

— Meidän valtiomme kansalaisilla siis jos kellään on 
yhteisenä sama asia, se mistä he käyttävät sanaa »minun», ja 
koska se on heille yhteinen, juuri heille ovat myös surut ja 
ilot yhteisiä. 

— Niin juuri. 

— Ja tämä kai johtuu paitsi valtion yleisestä järjestykses- 
tä myös siitä, että naiset ja lapset ovat vartijoille yhteisiä. 

— Siitä ennen kaikkea. 

— Mutta kun vertasimme hyvin järjestettyä valtiota ih- 
misruumiiseen ja sen tapaan suhtautua jonkin osansa tunte- 
maan kipuun ja nautintoon, me totesimme, että juuri tämä 
tunteiden yhteisyys on valtion kannalta kaikkein suurin 
hyvä. 

— Ja olimme myös oikeassa. 

— Valtion kannalta suurimman hyvän aiheuttajaksi on 
SIIS osoittautunut se, että puolustajillamme ovat naiset ja 
lapset yhteisiä. 

— Aivan niin. 

— Tämä pitää yhtä myös sen kanssa, mitä olemme aikai- 
semmin todenneet. Mehän olemme sanoneet, ettei heillä saa 
olla omia asuntoja, ei omaa maata eikä muutakaan omai- 
suutta; he saavat vartijantoimensa palkkana muilta elatuk- 
sen ja käyttävät sen kaikki yhteisesti, mikäli todella ovat 
vartijoita. 

— Niin juuri. 

— Eivätkö aikaisemmat määräyksemme yhdessä näiden 
uusien kanssa kehitä yhä paremmin heitä todellisiksi varti- 
joiksi? He eivät nyt voi repiä valtiota hajalle siten että 
käyttäisivät kuka mistäkin sanaa »minun», että yksi raahaisi 
kotiinsa mitä vain pystyy omin avuin hankkimaan ja toinen 
taas toisaalle omaan kotiinsa, että heillä olisi kaikilla omat 
vaimot ja lapset ja että tämä yksityinen omistus tuottaisi 
kullekin omia iloja ja suruja. Nyt he päinvastoin ovat yhtä 
mieltä siitä mikä on »omaa», he vetävät yhtä köyttä ja heidän 
surunsa ja ilonsa ovat niin pitkälle yhteisiä kuin yleensä on 
mahdollista. 

— Juuri noin on laita. 

— Ja eiköhän käräjöinti ja toistensa syyttely häviä heidän 
keskuudestaan, kun kukaan ei omista kerta kaikkiaan mi- 
tään muuta kuin oman ruumiinsa, kaikki muuhan on yhteis- 
tä. Tämän vuoksi heillä ei synny niitä tavanomaisia riitoja, 
jotka johtuvat siitä että ihmiset omistavat varallisuutta, 
lapsia ja sukulaisia. ' 

— Niin, eivät sellaiset riidat voi koskea heitä. 

— Eikä heillä voi syntyä myöskään väkivaltaa ja pahoin- 
pitelyä koskevia oikeusjuttuja. Julistamme näet, että jos 
jonkun kimppuun käy joku samanikäinen, on oikein ja 
kunniallista puolustautua; näin pakotamme kansalaiset pitä- 
mään huolta ruumiinkunnostaan. 

— Seonoikein. 

— Tämä laki on oikea siinäkin mielessä, että jos joku 
suuttuu toiseen, hän saa kiukkunsa puretuksi tällä tavoin 
eikä riita pääse paisumaan pahemmaksi. 


— Aivan niin. 

— Vanhemman taas tulee aina hallita ja pitää kurissa 
nuorempiaan. 

— Tietysti. 

— Sen sijaan nuorempi ei varmastikaan — paitsi jos 


hallitusmiehet näin määräävät — yritä käyttäytyä väkival- 
taisesti vanhempaa kohtaan, lyödä tai muutenkaan loukata 
häntä. Kaksi vartijaa riittää estämään tämän, nimittäin 
häpeä ja pelko: häpeä estää nuorta käymästä käsiksi henki- 
löön joka voi olla hänen oma isänsä, ja lisäksi häntä pidättää 
pelko, että muut rientävät uhrin avuksi, koska ovat tämän 
poikia, veljiä ja isiä. 

— Niin juuri. 

— Nämä lait takaavat siis joka suhteessa sen, että miehet 
elävät keskenään sovussa. 

— Niin, täydessä sovussa. 

— Ja kun he eivät riitele keskenään, ei ole vaaraa, että 
syntyisi epäsopua heidän ja muiden kansalaisten välille tai 
että nämä riitaantuisivat keskenään. 

— FEiniin. 

— He vapautuvat myös kaikenlaisista pikkukiusoista, jot- 
ka ovat niin joutavia, että niistä tuskin viitsii puhua. Rikkai- 
den liehakointi, ne pulmat ja harmit, joita köyhille tuottaa 
lasten kasvattaminen ja varojen hankkiminen talonväen ela- 
tukseen, lainat ja lainojen epäämiset, monien mutkien kautta 
saatujen rahojen uskominen naisten ja orjien huostaan ja 
hoitoon — kaikki tämä vaiva ja hankaluus on sanomattakin 
selvää ja niin alentavaa, ettei siitä maksa vaivaa puhua. 

— Niin, tuon kaiken näkee sokeakin. 

— He ovat vapaita tästä kaikesta ja viettävät vielä onnelli- 
sempaa elämää kuin Olympian voittajat. 

— Missä mielessä? 

— Ylistetäänhän Olympian voittajiakin onnellisiksi, vaik- 
ka heillä on vain pieni osa siitä mikä on tarjona vartijoillem- 
me. Näiden saama voitto on loistavampi, ja he saavat myös 
yhteiskunnalta täydellisemmän ylläpidon. Voittona, jonka he 
ovat saavuttaneet, on koko valtion menestys, seppeleekseen 
he saavat itselleen ja lapsilleen elatuksen ja kaiken muun 
mitä tarvitsevat; eläessään he saavat valtiolta kunnianosoi- 
tuksia, kuoltuaan arvoisensa haudan. 

— Loistavia palkintoja! 

— Muistatko kuinka joku, kuka se nyt olikaan, edellä 
moitti meitä siitä että emme tee vartijoitamme onnellisiksi 


— heillähän voisi olla kaikkea mitä muillakin kansalaisilla 


on, mutta he eivät silti omista mitään? Me taisimme vastata, 
että palaamme tähän asiaan myöhemmin jos tulee sopiva 
tilaisuus; silloin oli tehtävänämme kehittää vartijat vartijoik- 
si ja saada valtio niin onnelliseksi kuin suinkin, emmekä me 
voineet keskittyä vain yhteen kansalaisryhmään ja sen onnel- 
listamiseen. 

— Kyllä muistan. 

— Noniin, kun puolustajiemme elämä kerran on osoittau- 
tunut vielä paljon Olympian voittajien elämää kauniimmaksi 


b ja paremmaksi, ei kai sitä voi verrata suutarien, muiden 


käsityöläisten tai maamiesten elämään? 


— Ei varmastikaan. 
— Mutta tässä on syytä toistaa se minkä sanoin jo tuossa 

yhteydessä: jos vartija yrittää päästä onnelliseksi sellaisin 
keinoin että hän lakkaa olemasta vartija ja jos hänelle ei riitä 
tämä kohtuullinen ja varma elintapa, jota me pidämme 
parhaana, vaan hän rupeaa jonkin typerän ja lapsekkaan 
onnenkuvitelman vallassa havittelemaan omakseen kaikkea 
mitä valtiossa on — sillä siihenhän hänellä on mahdollisuus 
—, niin hän saa kyllä nähdä, kuinka viisaat ovat Hesiodok- 
sen sanat: puolet on enemmän kuin kaikki. 

— Niin, jos hän minun neuvoani kuuntelee, hän tyytyy 
kyllä entiseen elintapaansa. 

— Hyväksyt siis sen minkä edellä olemme esittäneet, että 
naisilla ja miehillä on kaikki yhteistä, mitä tulee kasvatuk- 
seen, lapsiin ja muiden kansalaisten vartioimiseen, ja että 
niin kotioloissa kuin sotaretkelläkin naisten tulee täyttää 
vartijantehtävänsä yhdessä miesten kanssa; hänen tulee met- 
sästää heidän kanssaan niin kuin koiratkin tekevät ja pitää 
kaikin puolin kaikki mahdollisimman yhteisenä. Ja sinäkin 
katsot siis, että näin toimiessaan he toimivat kaikkein par- 
haalla tavalla eivätkä suinkaan vastoin nais- ja miessuvun 
luonnollista suhdetta, jonka mukaan nämä ovat luonnostaan 
toistensa kumppaneita. 

— Hyväksyn tämän kaiken. 

— Nyt on sitten vielä saatava selville, minä sanoin, — 
onko tällainen kumppanuus mahdollista myös ihmisten eikä 
vain eläinten kesken ja miten se voidaan saada aikaan. 

— Minun piti juuri ottaa tämä puheeksi, mutta sinä ehdit 
ennen. 

— Aloittaaksemme sodasta: lienee selvää, millä tavoin he 
käyvät sotaa. 

— Miten siis? 

— He lähtevät tietenkin sotaretkelle yhdessä ja vievät 
mukanaan sotaan myös ne lapsensa, jotka ovat kyllin varttu- 
neita. Näin nämä saavat niin kuin käsityöläistenkin lapset 
katsella sitä mitä aikuisina joutuvat ammatikseen tekemään. 
Mutta katselemisen lisäksi he saavat olla sotatoimissa avuksi 
ja hyödyksi ja palvella isiään ja äitejään. Olet kai huomannut 
muista ammateista, kuinka esimerkiksi savenvalajien pojat 

saavat pitkän aikaa vain katsella ja olla apureina ennen kuin 
pääsevät itse valamaan savea? 

— Olen toki. 

— Onko savenvalajien tärkeämpää kuin vartijoiden kiin- 
nittää huomiota lastensa kasvatukseen ja siihen, että nämä 
saavat harjoitella ja katsella tulevaa työtään? 

— Sehän olisi naurettavaa. 

— Ja kaikki eläimetkin taistelevat erityisen urheasti sil- 
loin kun niiden pennut ovat läsnä. 

— Niin kyllä. Mutta jos heidän käy onnettomasti, Sokra- 
tes, ja niinhän sodassa usein käy, on suuri vaara että he 
vievät itsensä lisäksi lapsensakin tuhoon eikä valtio pysty 
enää toipumaan. 

— Se on totta. Mutta onko mielestäsi vaaran välttäminen 
aina kaikkein tärkeintä? 

— Fi tietenkään. 

— Jos siis joskus on pakko saattaa lapset alttiiksi vaaralle, 
niin mieluiten kai sellaiselle, mistä selviytyminen tekee 
heidät paremmiksi? 

— Totta kai. 

— Ja jos pojista kerran on määrä tulla sotureita, onko 
mielestäsi samantekevää, saavatko he nähdä sotaa vai eivät? 
Eikö tämän takia kannata antautua vaaraan? 

— Kannattaa kyllä. 

— On siis järjestettävä niin, että lapset saavat olla näke- 
mässä sotaa ja samalla heidän turvallisuutensa taataan 
jollakin keinolla. Silloinhan kaikki on hyvin, eikö niin? 

— Niin. 

— Ensinnäkin, eivätkö heidän isänsä jos ketkään ole 
perillä sodankäynnistä? He kai juuri tietävät, mitkä sotaret- 
ket ovat vaarallisia ja mitkä eivät. 

— Varmasti. 

— Toisille he siis ottavat lapset mukaan, toisille eivät, 
varmuuden vuoksi. 

— Seonoikein. 

— Eivätkä he toki aseta lastensa päälliköiksi huonoimpia 

miehiä vaan sellaisia, jotka iältään ja kokemukseltaan sopi- 
vat johtajiksi ja lasten valvojiksi. 

— Niinhän täytyykin. 

— Silti voidaan huomauttaa, että sodassa sattuu paljon 
odottamatonta. 

— Paljonkin. 

— Tätä varten, hyvä ystävä, meidän on heti aluksi annet- 
tava lapsille siivet, niin että he voivat tarpeen tullen lehahtaa 
pakoon. 

— Mitä sinä tarkoitat? 

— Heidät on jo aivan pieninä istutettava hevosen selkään, 
ja kun he ovat oppineet ratsastamaan, heidät on vietävä 
ratsain katselemaan sotaa. Heille ei kuitenkaan pidä antaa 
tulisia sotaratsuja vaan kaikkein nopeajalkaisimmat ja hel- 
poimmin käsiteltävät hevoset. Näin he voivat parhaiten 
katsella sitä mitä itse tulevat aikanaan tekemään ja tarpeen 
tullen pääsevät vanhempien johtajiensa jäljissä varmimmin 
turvaan. 

— Olet varmasti oikeassa. 

— Entä itse sodassa, millä tavoin sotilaiden on käyttäy- 
dyttävä toisiaan ja vihollisiaan kohtaan? Onkohan minun 
ajatukseni tästä oikea? 

— Kerro, mikä se on. 

— Jos joku jättää paikkansa, heittää aseensa tai tekee 
jotakin muuta yhtä pelkurimaista, hänet pitäisi siirtää käsi- 
| yöläisten tai maamiesten joukkoon, eikö totta? 

— Niin juuri. | 

— Se taas, joka antautuu elävänä vihollisten käsiin, annet- 
lakoon lahjaksi vangitsijoilleen, ja nämä saavat tehdä saaliil- 
Icen mitä haluavat. 

— Aivan niin. | 

— Ja jos joku on osoittanut erityistä kuntoa ja sankaruut- 
ta, niin hänen sotatoveriensa, nuorukaisten ja poikien, on jo 
tuolla sotaretkellä kunkin vuorollaan ensiksi seppelöitävä 
hänet. Eikö niin? 

— Niin. 

— Ja puristettava hänen kättään? 

— Niin. 

— Mutta seuraavaa et varmaan enää hyväksy. 

— Mitä siis? 

— Että hän saa suudella jokaista ja jokainen häntä. 

— Sen minä vasta hyväksynkin! Ja teen lakiin vielä sen 

c lisäyksen, että sotaretken kestäessä ei kukaan, jota hän 
haluaa suudella, saa kieltäytyä. Tällä tavoin jokainen rakas- 
tunut — olkoonpa hänen tunteensa kohde mies- tai naispuoli- 
nen — pyrkii sitä innokkaammin tavoittelemaan tuota san- 
karin palkintoa. 

— Mainiota! minä sanoin. — Ja niin kuin jo olemme 
sanoneet, nämä kunnostautuneet saavat muita useammin 
maata naisten kanssa, ja valinta osuukin usein juuri tällai- 
siin, jotta he saisivat eniten lapsia. 

— Niin, siitä oli jo puhe. 

— Mutta Homeroksen mukaan on oikein antaa urheille 

d nuorukaisille tunnustusta myös toisilla tavoilla. Homeros 
sanoo, että sodassa kunnostautuneelle Aiaalle annettiin kun- 
nianosoituksena sonnin selkäkappale. Se oli sopiva palkinto 
tälle parhaissa nuoruudenvoimissaan olevalle sankarille, 
tuottihan se hänelle kunnian ohessa myös lisää voimia. 

— Seon aivan oikein. 

— Edes tässä me siis seuraamme Homerosta. Uhritoimi- 
tusten ja muiden juhlien yhteydessä mekin aiomme kunnioit- 
taa urhoollisia kansalaisia heidän ansioidensa mukaan hym- 
neillä ja muulla mistä äsken oli puhe, ja lisäksi annamme 

e heille kunniapaikat ja »oivimmat palat paistia, kukkuramal- 
jat», jotta nämä urheat miehet ja naiset saisivat meiltä 
kunnioituksen lisäksi myös ruumiillista vahvistusta. 

— Mainiota. 

— Se siitä. Mutta niiden sodassa kaatuneiden, joiden 
osaksi on tullut erityisen kunniakas kuolema, me kai sanom- 
me kuuluvan »kultaiseen sukuun»? 

— Ehdottomasti. 

— Ja uskomme Hesiodosta, joka sanoo, että tähän sukuun 
kuuluvista tulee kuoltuaan 

4694 pyhiä maan henkiä, 
jaloja, onnettomuuden torjujia, kuolevaisten suojelijoita. 


— Kyllä uskomme. 

— Tiedustelemme siis jumalalta, miten ja millaisin sanoin 
nämä daimonien ja jumalien vertaiset miehet on haudattava, 
ja hautaamme heidät hänen ilmoituksensa mukaisesti. 

— Niin tietysti. 

— Ja siitä pitäen palvomme ja kunnioitamme heidän 
hautojaan daimonien leposijoina. Samaa tapaa noudatamme b 
myös silloin, kun joku elämänsä aikana erityisen ansiokkaak- 
si tunnustettu henkilö kuolee korkean ikänsä vuoksi tai 
muusta syystä. 

— Se on oikeudenmukaista. 

— Entä millä tavoin sotilaamme tulevat kohtelemaan 
vihollisiaan? 

— Kuinka niin? 

— FEnsinnä orjuus: onko mielestäsi oikein, että kreikkalai- 
set valtiot tekevät orjikseen kreikkalaisia? Eikö niiden en- 
nemmin pitäisi kaikin keinoin estää toisiaankin tekemästä 
näin ja totuttaa toisensa säästämään helleenien heimoa, jotta c 
välttyisivät itse barbaarien orjuudelta? 

— lotta kai niiden pitäisi säästää toisiaan. 

— Emme siis pidä itsellämme kreikkalaisia orjia, ja sa- 
man neuvon annamme muillekin kreikkalaisille. 

— Niin juuri. Silloin he kääntyvät mieluummin barbaare- 
ja vastaan ja jättävät toisensa rauhaan. 

— Entä onko kaunista, että voittajat riistävät kaatuneilta 
muutakin kuin aseet? Eikö siinä ole pelkureille hyvä veruke 
vihollisen pakoiluun taistelukentällä, kun he häärivät kaatu- d 
neen kimpussa täyttäen muka jonkinlaista velvollisuuttaan? 
Tällainen ryöstely on sitä paitsi vienyt monta armeijaa 
tuhoon. 

— On todellakin. 

— Eikö sinustakin ruumiin ryöstäminen ole alhaista ja 
ahnetta? Ja eikö ole naismaista ja ahdashenkistä pitää 
kaatuneen ruumista vihollisena, vaikka itse vihollinen on 

lentänyt pois ja jättänyt jäljelle vain sen millä taisteli? Onko 
tällainen ihminen paljonkaan kummempi koiraa, joka ärhen- 
telee kivelle jolla sitä on heitetty, sen sijaan että kävisi 
heittäjän kimppuun? | 

— Fi vähääkään. 

— On siis luovuttava ruumiiden ryöstelystä ja annettava 
vihollisen esteettä noutaa omat kaatuneensa. 

— Niinon, ehdottomasti. 

— Emme myöskään vihi jumalille temppelilahjoiksi asei- 
ta, kaikkein vähiten kreikkalaisilta saatuja, jos haluamme 
pysyä hyvissä väleissä muiden kreikkalaisten kanssa. Pikem- 
minkin pelkäämme, että on pyhäinhäväistys viedä temppe- 
liin omilta heimolaisilta otettuja aseita, paitsi jos jumala 
ehkä toisin määrää. 

— Olet aivan oikeassa. 

— Entä kreikkalaisen maan hävittäminen ja talojen polt- 
taminen? Miten sotilaasi suhtautuvat vihollisiin tässä asias- 
sa? 

— Haluaisin mielelläni kuulla, mitä mieltä itse olet. 

— Minun mielestäni he eivät saa tehdä kumpaakaan, 
korkeintaan korjata mukaansa vuoden sadon. Sanonko miksi? 

— Sano. 

— Käsitykseni on, että niin kuin on kaksi eri nimitystä, 
sota ja puolueriita, ne myös vastaavat kahta eri asiaa, kahta 
eripuraisuuden lajia. Toinen on oman väen keskeistä ja 
heimon sisäistä, toinen kohdistuu vieraaseen ja muukalai- 
seen. Oman väen keskeistä vihollisuutta sanotaan puoluerii- 
daksi, vieraaseen kohdistuvaa sodaksi. 

— Tuoon varsin järkevää. 

— Kuuntele siis, onko tämä myös. Väitän, että kaikki 
helleenit ovat toisilleen omaa väkeä ja heimolaisia, barbaa- 
reille vieraita ja muukalaisia. 

— Aivan niin. 

— Kun helleenit taistelevat barbaareja ja barbaarit hel- 
leenejä vastaan, sanomme siis heidän sotivan keskenään ja 
olevan luonnostaan vihollisia. Tuota vihollisuutta on nimitet- 
tävä sodaksi. Jos sen sijaan helleenien kesken tapahtuu 


194 


VIIDES KIRJA 


tällaista, he ovat kyllä luonnostaan ystäviä, mutta Hellas on 
silloin sairaana ja nousee itseään vastaan. Tämänlaatuista 
vihollisuutta on nimitettävä puolueriidaksi. 

— Olen aivan samaa mieltä. 

— Ajattelehan siis puolueriitaa siinä mielessä kuin juuri 
sovimme: jos valtio siis jakautuu riitapuoliksi, jotka tuhoavat 
toistensa pellot ja polttavat talot, tällaista eripuraisuutta 
pidetään jumalattomana eikä kumpaakaan osapuolta voida 
sanoa isänmaanystäviksi; jos ne sitä olisivat, ne eivät julkeni- 
si runnella omaa ruokkijaansa ja äitiään. On kohtuullista, 
cttä voittajat saavat ottaa voitetuilta sadon, mutta heidän on 
ajateltava, että aikanaan päästään sovintoon eikä ikuisesti 
pysytä vihollisina. 

— Tämä on paljon lempeämpi ajatustapa. 

— Ja se valtio jota olet parhaillaan perustamassa on 
helleeninen, eikö niin? 

— Niin tietysti. 

— Ja sen kansalaiset tulevat olemaan jaloja ja lempeitä? 

— Varmasti. 

— He rakastavat helleenejä, pitävät koko Hellasta oma- 
naan ja osallistuvat samoihin pyhiin menoihin kuin muutkin 
helleenit? 

— Kyllä toki. 

— Ja koska helleenit ovat heidän omaa väkeään, he 
pitävät näiden kanssa syntyvää eripuraisuutta puolueriitana 
civätkä nimitä sitä sodaksi. 

— Eivät niin. 

— Ja he käyvät riitaansa sillä mielellä, että aikanaan 
päästään sovintoon. 

— Niin tietysti. 

— Ja oikaisevat vastustajiaan hyvässä tarkoituksessa, pyr- 
kimättä kurituksellaan orjuuttamaan tai tuhoamaan näitä. 
Iv'iväthän he ole vihollisia, he tahtovat vain korjata virheet. 

— Niin juuri. 

— Helleeneinä he eivät rupea runtelemaan Hellasta ja 
polttamaan asumuksia, eivätkä he pidä vihollisinaan joka 

vihollisikseen vain ne muutamat, jotka ovat syypäät erimieli- 
syyteen. Tämän vuoksi he eivät halua hävittää vastustajien 
maata — ovathan useimmat näistä heidän ystäviään — 
eivätkä tuhota heidän kotejaan, vaan lopettavat vihollisuu- 
det sitten kun ne, jotka ovat joutuneet syyttömästi kärsi- 
mään, ovat pakottaneet syylliset vastaamaan teoistaan. 

— Olen kanssasi yhtä mieltä siitä, että kansalaistemme on 
kohdeltava vastustajiaan näin mutta barbaareja sillä tavoin 
kuin helleenit nykyään kohtelevat toisiaan. 

— Säädämmekö siis, etteivät vartijat saa hävittää maata 
eivätkä polttaa taloja? 

— Säädämme, ja uskomme että tämä ja aikaisemmat 
säädöksemme ovat hyviä, sanoi Glaukon. — Mutta nyt 
minusta näyttää, Sokrates, että jos sinä saat yhä jatkaa tätä, 
unohdat kokonaan sen aiheen, jonka jätit syrjään päästäksesi 
puhumaan tästä muusta — siis sen, onko tällaisen valtiojär- 
jestyksen aikaansaaminen mahdollista ja miten tämä tapah- 
tuisi. Olen valmis myöntämään, että jos se toteutuisi, se olisi 
asianomaiselle valtiolle hyväksi kaikin puolin. Ja lisään vielä 
senkin minkä sinä jätit sanomatta, että tämän valtion kansa- 
laiset taistelisivat vihollisia vastaan erityisen urheasti siksi- 
kin etteivät he jätä toisiaan pulaan, koska tuntevat toisensa 
ja nimittävät toisiaan veljikseen, isikseen ja pojikseen. Ja jos 
vielä naiset olisivat mukana taistelussa, itse rivistössä tai 
rintaman takana pelottamassa vihollisia tai rientääkseen 
tarvittaessa apuun, miehet olisivat aivan voittamattomia. 
Näen myös kaikki ne edut, joita heillä olisi valtion sisällä ja 
jotka sinä olet tässä sivuuttanut. Minä siis myönnän, että 
tämän valtiojärjestyksen toteutuminen toisi mukanaan kaik- 
ki nämä hyvät puolet ja lisäksi lukemattomia muita. Mutta 
älä puhu enää niistä. Nyt meidän on yritettävä jo todistaa 
itsellemme, että tämä on mahdollista, ja osoitettava millä 
keinoin tämä käy päinsä. Jätetään nyt kaikki muu syrjään! 

— Sinähän kävit minun esitykseni kimppuun oikein äkki- 
rynnäköllä! sanoin minä. — Et ollenkaan sääli, vaikka näet 
kuinka yritän tässä kiemurrella. Et ehkä käsitä, että nyt kun 
olen hädin tuskin pelastunut kahdelta hyökyaallolta, sinä 

vyörytit ylleni kolmannen, suurimman ja pahimman. Kun- 
han näet ja kuulet sen, annat minulle kyllä anteeksi ja 
myönnät, että olen täydellä syyllä viivytellyt ja pelännyt 
ottaa tarkasteltavaksi aihetta, joka on näin outo. 

— Mitä kauemmin sinä tuota jatkat, sitä varmemmin 
pakotamme sinut kertomaan, miten tuo valtio voi toteutua. 
Lopeta siis jahkailusi ja kerro! 

— Noniin, minä sanoin, — ensiksikin on muistettava, että 
olemme joutuneet tähän yrittäessämme päästä selville oikeu- 
denmukaisuuden ja vääryyden olemuksesta. 

— Niin kyllä, mutta millä tavoin se tähän kuuluu? 

— Fi mitenkään. Mutta jos saamme selville oikeudenmu- 
kaisuuden olemuksen, vaadimmeko ettei oikeudenmukainen 
mies saa olla missään kohden erilainen kuin oikeudenmukai- 
suus itse, että hänen siis on oltava täydelleen samanlainen 
kuin se? Vai riittääkö meille, jos hän on oikeudenmukaisuut- 
ta mahdollisimman lähellä ja että hänessä on sitä enemmän 
kuin muissa ihmisissä? 

— Kyllä se meille riittää. 

— Olemme etsineet oikeudenmukaisuuden olemusta ja 
koettaneet saada selville, voiko olla olemassa täydellisen 
oikeamielistä miestä ja millainen hän siinä tapauksessa olisi, 
ja samoin olemme tarkastelleet vääryyttä ja kaikkein väärä- 
mielisintä ihmistä. Tarkoituksemme oli näin löytää itsellem- 
me mallit ja tarkastella sitten, kuinka onnellisia tai onnetto- 
mia ne ovat, ja verrata itseämme niihin. Näin olisimme 
saaneet todeta, että mitä enemmän itse muistutamme noita 
mallihenkilöitä, sitä lähempänä myös oma elämänosamme 
on sitä osaa jonka he elämässään saavat. Mutta tällä kaikella 
emme pyrkineet osoittamaan, että nämä mallit voisivat 
sellaisinaan toteutua käytännössä. 

— Seon totta. 

— Jos taiteilija maalaisi mallikuvan kauneimmasta ajatel- 
tavissa olevasta ihmisestä, jos hän toisi maalauksessaan 
kaiken täydellisellä tavalla esiin mutta ei voisi osoittaa 
tuollaista miestä olevan todella olemassa, pitäisitkö häntä 
silloin huonompana taiteilijana? 

— En tietenkään. 

— No, emmekö mekin sano hahmotelleemme tässä kes- 
kustelussa hyvän valtion mallikuvan? 

— Sen juuri. 

— Onko sinun mielestäsi sitten aikaansaannoksemme 
huonompi, jos emme voi osoittaa, että valtiota voidaan 
todella hallita niin kuin olemme esittäneet? 

— Fi toki. 

— Näinhän asianlaita todellisuudessa on. Mutta jos mi- 
nun täytyy sinun mieliksesi vielä yrittää osoittaa, millä 
tavoin ja missä mielessä tämä olisi parhaiten toteutettavissa, 
sinun täytyy sitä varten tehdä uudelleen samat myönnytyk- 
set. 

— Mitkä siis? 

— Onko mahdollista toteuttaa jokin asia niin kuin se on 
sanottu, vai onko luonnostaan niin, että käytännön toteutus 
jää kauemmaksi totuudesta kuin puhuttu sana? Jotkut eivät 
ehkä tätä usko; entä sinä, pidätkö tätä käsitystä oikeana? 

— Pidän. 

— Älä sitten vaadi minua osoittamaan, että kaikki se mitä 
olemme tässä sanoin käsitelleet, olisi myös täydelleen teoin 
toteutettavissa. Totea sen sijaan, että jos pystymme keksi- 
mään, miten valtion järjestys voidaan saada mahdollisim- 
man lähelle sitä mitä tässä on esitetty, niin olemme osoitta- 
neet että vaatimuksesi voidaan toteuttaa. Riittääkö tämä 
sinulle? Minulle se ainakin riittäisi. 

— Kyllä minullekin. 

— Tämän jälkeen meidän on yritettävä tutkia ja osoittaa, 
mikä on se epäkohta, joka estää tämän hallitustavan toteutu- 
misen nykyisissä valtioissa, ja mikä olisi pienin muutos, jolla 
tämä uusi valtiojärjestys saataisiin aikaan — muutos joka 
koskisi vain yhtä tai kahta asiaa, joka tapauksessa mahdolli- 
simman harvoja ja merkityksettömiä seikkoja. 

— Aivan niin. 

— Uskon voivani osoittaa erään muutoksen, jolla tämä 
uudistus saataisiin aikaan. Tuo muutos ei tosin ole vähäinen 
eikä helppokaan, mutta se on kuitenkin mahdollinen. 


198 


VIIDES KIRJA 


— Mikä se on? | 

— Pysyäkseni vertauksessamme, minun on nyt käytävä 
päin kolmatta hyökyaaltoa. Mutta ajatukseni lausun julki, 
vaikka naurun ja pilkan hyöky tuleekin tulvimaan ylitseni. 
Kuuntele siis. 

— Puhu. 

— Valtioissa on joko filosofien tultava kuninkaiksi tai 
sitten niiden, joita me nyt sanomme kuninkaiksi ja hallitsi- 
joiksi, on ryhdyttävä toden teolla ja vakavasti harrastamaan 
filosofiaa, niin että poliittinen valta ja filosofia sulautuvat 
yhteen; sen sijaan kaikki ne luonteet, jotka nyt suuntautuvat 
yksinomaan toiseen tai toiseen, on pakostakin suljettava pois. 
Muussa tapauksessa, rakas Glaukon, ei valtioiden eikä luul- 
tavasti koko ihmissuvunkaan kohdalla tule onnettomuuksista 
loppua eikä meidän samoin esittelemämme valtio voi nähdä 
päivänvaloa ja toteutua edes sellaisena kuin olisi mahdollis- 
ta. Tämä oli nyt se asia, jota olen näin kauan epäröinyt 
lausua, koska tiedän sen sotivan jyrkästi yleistä käsitystä 
vastaan. Ihmisten on vaikea käsittää, ettei muulla tavoin 
voida saavuttaa onnea yksityisessä eikä valtion elämässä. 

— Sokrates, mitkä sanat nyt sinkositkaan ilmoille! Voit 
uskoa, että tuon puheesi vuoksi suuri joukko mainioita 
miehiä viskaa yltään viittansa, sieppaa aseekseen kuka mitä- 
kin ja syöksyy täyttä vauhtia kimppuusi valmiina tekemään 
mitä hyvänsä. Ellet torju heitä sanasi voimalla ja väistä 
hyökkäystä, saat totisesti häväistynä vastata puheistasi. 

— Etkö sinä juuri ole saattanut minut tähän asemaan? 

— Olen, ja hyvin siinä teinkin. Mutta en toki jätä sinua 
pulaan vaan tuen sinua kaikilla keinoillani, toisin sanoen 
myötätunnolla ja kehotuksilla, ja ehkä osaan myös vastata 
kysymyksiisi taitavammin kuin joku toinen. Kun sinulla nyt 
on tällainen apuri, yritä osoittaa epäilijöille olevasi oikeassa. 

— Kyllä minun on yritettävä, kun saan sinustakin näin 
uljaan liittolaisen. Olen sitä mieltä, että jos haluamme 
selviytyä niistä vastustajista joista puhuit, meidän täytyy 
määritellä heille, keitä tarkoitamme noilla filosofeilla, joita 
rohkenemme vaatia hallitsijoiksi. Kun heidät on selvästi 


199 


414a 


VALTIO 


esitelty, pystymme puolustautumaan osoittamalla, että luon- 
to määrää toiset tutkimaan filosofiaa ja toimimaan valtiossa 


c johtajina, toiset taas pysymään välinpitämättöminä filoso- 

fiasta ja tottelemaan johtajaansa. 

— Onkin jo aika määritellä, keitä he ovat. 

— Seuraa siis perässäni, toivottavasti minusta on oppaak- 
SI. 

— Matkaan vain! 

— Noniin, pitääkö sinulle muistuttaa vai muistatko muu- 
tenkin, että jos sanomme jonkun rakastavan jotakin, väite on 
oikea vain jos asianomainen rakastaa tuota kohdetta koko- 
naisuudessaan eikä vain jotakin osaa siitä? 

— Ilmeisesti on syytä muistuttaa, sillä nyt en aivan 
ymmärrä. 

— Hyvä Glaukon, tuo lause sopisi jonkun toisen suuhun! 
Tuollaisen rakkauden asiantuntijan ei sovi unohtaa, että 
kaikki nuoret ja kukkeat pojat aiheuttavat pojista kiinnostu- 
neen rakastajan mielessä eräänlaisen pistoksen ja saavat sen 
kiihdyksiin, sillä he kaikki tuntuvat hänestä palvelun ja 
rakkauden arvoisilta. Näinhän te suhtaudutte kauniisiin 
poikiin: nykerönenäistä te ylistätte ja sanotte häntä suloisek- 
s1, kyömynenää sanotte kuninkaalliseksi, näiden välimuotoa 
taas Ihmeen sopusuhtaiseksi, ja tummia te pidätte miehek- 
kään näköisinä, vaaleita jumalten lapsina. Ja kenenkä muun 
keksintöä mahtaa nimitys »hunajanvaalea» olla kuin jonkun 
rakastajan, joka kuvaa tällä hellittelynimellä kalpeutta jonka 
hän mainiosti hyväksyy nuoren pojan poskilla? Te keksitte 
lukemattomia puolusteluja ja olette valmiit: selittelemään 
mitä tahansa, jotta ette joutuisi hylkäämään ketään joka 
vain on nuoruutensa kukoistuksessa. 

— Jos haluat käyttää minua esimerkkinä siitä miten 
rakastajat käyttäytyvät, niin olkoon menneeksi, jotta pääsi- 
simme keskustelussa eteenpäin. 

— Etkö ole huomannut, että viinin ystävät menettelevät 
aivan samoin? Mikä tahansa viini on heistä hyvää ja aina 
heillä riittää sille puolusteluja. 

— Niin juuri. 

— Ja samaten kunnianhimoiset ihmiset: olet kai nähnyt, 
että elleivät he pääse ylipäälliköiksi, he toimivat komppa- 
nianpäällikköinä. Ja elleivät he saavuta mahtavampien ja 
ylhäisempien arvonantoa, he tyytyvät vähäpätöisempien ja 
halvempien kunnioitukseen; pääasia että he saavat kunnioi- 
tusta osakseen. 

— Aivan niin. 

— Sano siis kuinka on tämän laita: kun sanomme jonkun 
haluavan jotakin, tarkoitammeko että hän haluaa sitä koko- 
naisuudessaan vai että hän osaa siitä haluaa, osaa ei? 

— Että hän haluaa sitä kokonaisuudessaan. 

— Siis myös filosofi, viisauden ystävä, haluaa viisautta 
kokonaisuudessaan,; ei niin, että hän osaa siitä haluaisi, osaa 
eI 

— Pitää paikkansa. 

— Ihmistä, jolle oppiminen on vastenmielistä — varsin- 
kaan nuorta joka ei vielä pysty erottamaan mikä on hyväksi 
ja mikä ei — emme siis sano opinhaluiseksi tai viisauden 
ystäväksi. Samoinhan jos ruoka on jollekulle vastenmielistä, 
emme sano häntä nälkäiseksi tai ruokahaluiseksi tai ruuan 
ystäväksi vaan ruokahaluttomaksi. 

— Niin, aivan oikein. 

— Mutta sitä joka on suoraa päätä halukas maistamaan 
kaikkia tiedonaloja, joka ryhtyy ilomielin oppimaan eikä 
koskaan saa kylläkseen, me täydellä syyllä nimitämme filo- 
sofiksi. Eikö totta? 

— Niitä sinulla tuleekin sitten olemaan suuri ja merkilli- 
nen liuta, sanoi Glaukon. — Kai kaikki sellaisetkin, jotka 
ovat aina siellä missä on jotakin nähtävää, ansaitsevat filoso- 
fin nimityksen, koska heistä on hauska oppia. Ja kyllä myös 
monet innokkaat kuuntelijat ovat filosofeiksi perin merkillis- 
tä väkeä. He eivät vapaaehtoisesti lähtisi kuuntelemaan 
julkista tai yksityistä keskustelua, mutta sen sijaan he aivan 
kuin urakkapalkalla juoksevat kuuntelemassa kaikkien Dio- 
nysia-juhlien kuoroesityksiä ja käyvät läpi joka ikisen kylän 

ja kaupungin. Pitääkö meidän nyt antaa kaikille näillekin ja 
muille tämmöisille tietojen ja taitojen harrastelijoille filoso- 
fin nimi? 

— Ei toki. He vain näyttävät viisauden ystäviltä. 

— Keitä sinä sitten sanot todellisiksi filosofeiksi? 

— Niitä jotka tahtovat katsella totuutta. 

— Varmasti oikein sanottu, mutta selitä kuitenkin tar- 
kemmin. 

— Jollekulle toiselle sitä ei olisi helppo selittää, mutta 
uskon että sinä olet tässä kanssani samaa mieltä. 

— Missä siis? 

— Siinä, että koska kaunis on ruman vastakohta, ne ovat 
kaksi eri asiaa. 

— Tietysti. 

— Ja koska niitä on kaksi, niistä kumpikin on yksi. 

— Niin. 

— Ja sama koskee oikeaa ja väärää, hyvää ja pahaa ja 
kaikkia tällaisia ideoita: niistä kukin on itsessään yksi, mutta 
kun ne kaikkialla ilmenevät eri toimintojen, aineellisten 
esineiden ja toistensa yhteydessä, ne antavat kaikki moninai- 
sen vaikutelman. 

— Seon totta. 

— Juuri tämän perusteella erotan toiseksi ryhmäksi äsken 
mainitsemasi katseluintoiset, taiteenharrastajat ja käytän- 
nön ihmiset, toiseksi ne joista nyt on kyse ja jotka yksin 
ansaitsevat filosofin nimen. 

— Mitä tarkoitat? 

— Ne jotka nauttivat kuuntelusta ja katselusta, ihailevat 
kyllä kauniita ääniä, värejä ja muotoja ja kaikkea mitä niistä 
saadaan aikaan, mutta heidän ajatuksensa ei kykene näke- 
mään ja ihailemaan itse kauniin olemusta. 

— Pitää paikkansa. 

— Niitä taas, jotka kykenevät lähestymään itse kauneutta 
ja tarkastelemaan sen ideaa, lienee hyvin vähän. 

— Varmasti. 

— Jos joku uskoo, että on olemassa kauniita asioita, mutta 
e1 usko itse kauneuden olemassaoloon eikä pysty seuraamaan 

jos häntä yritetään opastaa sen tuntemiseen, elääkö hän 
elämäänsä unessa vai valveilla? Mietihän. Eikö unennäkö ole 
sitä, että ihminen — nukkuessaan tai ollessaan valveilla — 
pitää jonkin asian kuvajaista tuona asiana itsenään eikä 
tajua, että se on vain kuva? 

— Niin minä sanoisin. 

— Entä sellainen ihminen, joka päinvastoin uskoo itse 
kauneuden olemassaoloon ja pystyy näkemään sekä kauneu- 
den itsensä että myös sellaista mikä on osallisena kauneu- 
teen? Ja lisäksi kykenee erottamaan toisistaan itse kauneu- 
den ja sen, mikä on vain osallisena siihen, eikä sekoita niitä 
keskenään? Elääkö tuollainen ihminen valveilla vai unessa? 

— Kyllä hän elää valveilla. 

— Sellaisen ihmisen ajatustapaa voimme siis sanoa tietä- 
miseksi, koska hän tietää, tuon toisen taas luuloksi, koska 
hän vain luulee. 

— Juuri niin. 

— Entäpä jos tämä, jonka sanomme tietämisen sijasta 
luulevan, suuttuu ja rupeaa väittämään, että olemme vääräs- 
sä? Voimmeko jotenkin lepyttää hänet ja lempeästi muuttaa 
hänen mielensä, sanomatta hänelle suoraan, ettei hänen 
ajatustapansa ole terve? 

— Täytyyhän meidän niin tehdä. 

— Mieti siis, mitä sanoisimme hänelle. Tai jospa rupeai- 
simmekin kyselemään häneltä; sanoisimme, ettemme ole 
ollenkaan kateellisia jos hän tietää jotakin vaan meistä olisi 
päinvastoin hauska nähdä sellainen jolla on jostakin tietoa. 
»Sanohan meille: kun ihminen tietää, tietääkö hän jotakin 
vai eikö mitään?» Vastaa sinä nyt hänen puolestaan. 

— Minä vastaan, että tietää jotakin. 

— Sellaistako mikä on vai sellaista mitä ei ole? 

— Sellaista mikä on. Kuinka voisi tietää sellaista mitä ei 
ole? 

— Olemmeko siis riittävän varmoja siitä, tarkastelimme- 
pa asiaa miltä puolelta tahansa, että täydellisesti oleva on 
myös täydellisesti tiedettävissä mutta täydellisesti olematon- 
la ei voi millään tavoin tietää? 

— Aivan riittävän varmoja. 

— No niin. Jos jokin on laadultaan sellaista, että se on 
yhtä aikaa oleva ja olematon, eikö se silloin sijoitu puhtaasti 
olevan ja täydelleen olemattoman välimaille? 


— Kyllä. 
— Ja jos tieto kohdistuu olevaan ja tietämättömyys — 
kuten on pakko — olemattomaan, meidän on tutkittava, 


onko olemassa jotakin tiedon ja tietämättömyyden -välimuo- 
toa, joka kohdistuisi siihen mikä on olevan ja olemattoman 
välimailla. 

— Niin juuri. 

— Voimmeko sanoa, että on olemassa sellainen asia kuin 
luulo? 

— Totta kai. 

— Onko se toinen vai sama kyky kuin tieto? 

— Toinen. 

— Luulo ja tieto kohdistuvat siis eri asioihin, kumpikin 
oman kykynsä mukaisesti. 

— Niin. 

— Ja tieto kohdistuu olevaan, se pyrkii saamaan selville 
olevaisen olemuksen. Mutta minusta tuntuukin, että meidän 
täytyy ensin tehdä seuraavat erottelut. 

— Mitkä siis? 

— Voimmeko sanoa, että kyvyt ovat olevaisten laji, jonka 
avulla me samoin kuin kaikki muutkin oliot kykenemme 
kaikkeen siihen mihin kykenemme? Esimerkiksi näköä ja 
kuuloa sanon kyvyiksi; ymmärrätkö nyt, mitä tällä lajilla 
tarkoitan? 

— Kyllä ymmärrän. 

— Kuuntele siis, mitä niistä ajattelen. En voi nähdä 
kyvyssä mitään väriä, muotoa tai muuta sellaista ominai- 
suutta, joiden perusteella monissa muissa tapauksissa teen 
mielessäni eron eri kohteiden välillä. Kyvyn kohdalla katson 
vain, mihin se kohdistuu ja mitä se saa aikaan, ja tämän 
perusteella olen nimittänyt niitä eri kyvyiksi. Sitä joka 
kohdistuu samaan ja saa aikaan samaa, sanon samaksi, sitä 
taas jolla on toinen kohde ja joka saa aikaan toista, sanon 

toiseksi. Kuinka sinä itse tässä menettelet? 

— Samalla lailla. 

— No niin, hyvä ystävä, palataanpa takaisin aiheeseem- 
me. Pidätkö tietoa kykynä, vai mihin lajiin lukisit sen? 

— Juuri kykyihin. Pidän sitä kyvyistä kaikkein voimak- 
kaimpana. 

— Entä pidämmekö luuloakin kykynä? Vai sijoitammeko 
sen johonkin toiseen lajiin? 

— Emme tietenkään. Luulohan on juuri se kyky, jonka 
avulla me kykenemme luulemaan. 

— Mutta äsken myönsit, etteivät tieto ja luulo ole samaa. 

— Voisiko kukaan järkevä ihminen pitää erehtymätöntä 
ja erehtyvää samana? 

— Mainiota. Olemme selvästikin yhtä mieltä siitä, että 
luulo on toista kuin tieto. 

— Aivan. 

— Kumpikin niistä kykenee eri asiaan, joten niillä on 
kummallakin eri kohde. 

— Niin niillä täytyy olla. 

— Tietohan kohdistuu olevaan, se pyrkii tietämään olevai- 
sen olemuksen? 

— Niin. 

— Luulo taas pyrkii luulemaan? 

— Niin. 

— Sitä samaako, jonka tieto tietää? Voiko sama asia 
kuulua sekä tiedon että luulon alaan, vai onko tämä mahdot- 
tomuus? 

— Sen mukaan, mitä edellä olemme todenneet, se on 
mahdottomuus. Jos kerran eri kyvyillä on eri kohteet ja jos 
sekä luulo että tieto ovat kykyjä ja eri kykyjä kumpikin, 
kuten me väitämme, siitä seuraa ettei tiedettävä ja luultava 
ole samaa. 

— Jos oleva kuuluu tiedon alaan, silloin luulon alaan 
kuuluva on jotakin muuta? 

— Niinon. 

— Kohdistuuko luulo kenties olemattomaan, vai onko 
mahdotonta edes luulla sellaista mitä ei ole? Mietihän: kun 

ihminen luulee, eikö hänen luulonsa kohdistu johonkin? Vai 
voiko luulla olematonta? 

— Se on mahdotonta. 

— Kunihminen luulee, hän luulee siis jotakin. 

— Niin. 

— Mutta olematon ei ole »jotakin», oikeammin sanoen se 
ei ole mitään. 

— Aivan niin. 

— Mehän totesimme, että olemattomaan pakostakin liit- 
tyy tietämättömyys ja olevaan tieto. 

— Niin, aivan oikein. 

— Luulo ei siis voi kohdistua sen enempää olevaan kuin 
olemattomaankaan. 

— Ei. 

— Näin ollen luulo ei ole tietämättömyyttä eikä tietoa. 

— Fi näköjään. 

— Sijoittuuko se sitten näiden ulkopuolelle, onko se kirk- 
kaampaa kuin tieto tai hämärämpää kuin tietämättömyys? 

— Ei kumpaakaan. 

— Onko luulo siis mielestäsi tietoa hämärämpää mutta 
tietämättömyyttä kirkkaampaa? 

— On, paljonkin. 

— Sijoittuuko se niiden kummankin rajojen sisäpuolelle? 

— Sijoittuu. 

— Luulo on siis niiden molempien keskivaiheilla. 

— Niin juuri. 

— Mehän sanoimme edellä, että jos löytyisi jotakin sel- 
laista, mikä on yhtä aikaa sekä olevaa että olematonta, se 
sijoittuisi puhtaasti olevan ja täydelleen olemattoman väli- 
maille. Totesimme myös, että siihen ei voisi kohdistua tieto 
eikä tietämättömyys vaan jokin mikä puolestaan osoittautui- 
si tietämättömyyden ja tiedon välimuodoksi. 

— Aivan oikein. 

— Ja nyt on ilmennyt, että näiden välimuoto on se mitä 
me nimitämme luuloksi. 

— Niinon. 

— Nyt meidän on ilmeisesti enää löydettävä se, joka on 

osallinen näihin molempiin, sekä olevaisuuteen että olemat- 
tomuuteen, ja jonka olisi väärin sanoa olevan puhtaasti 
kumpaakaan. Jos sen löydämme, voimme täydellä syyllä 
sanoa sen kuuluvan luulon alaan, ja näin olemme osoittaneet 
äärimmäisille kyvyille äärimmäiset kohteet ja välimuodoille 
välimailla olevat. Eikö niin? 

— Niin. 

— Ja näiden lähtökohtien pohjalta aion nyt pyytää vas- 
tausta tuolta kelpo mieheltä, joka uskoo, että ei ole olemassa 
mitään sinänsä kaunista, mitään alati samana pysyvää itse 
kauneuden ideaa, mutta kylläkin moninaisia kauniita asioita 
— tuolta katseluintoiselta, joka ei siedä kuulla väitettä, että 
kauneus on yksi ja ainoa, samoin oikeus ja niin edelleen. 
Kysyn häneltä: hyvä mies, onko kaikkien näiden kauniiden 
asioiden joukossa yhtäkään joka ei voisi osoittautua myös 
rumaksi? Tai oikeiden asioiden joukossa sellaista joka ei voisi 
osoittautua vääräksi? Tai pyhien joukossa sellaista joka ei 
voisi osoittautua epäpyhäksi? 

— Ei, vastasi Glaukon, — vaan samat asiat ovat pakosta- 
kin sekä kauniita että rumia, ja samaan tapaan myös muut 
seikat joita kysyit. 

— Ja eivätkö kaksinkertaiset suureet voi yhtä hyvin osoit- 
tautua puolikkaiksi? 

— Voivat. 

— Ja voiko suuria ja pieniä, kevyitä ja painavia esineitä 
nimittää sen suuremmalla syyllä juuri tällaisiksi kuin päin- 
vastaisiksikaan? 

— Fi, niissähän on jokaisessa aina kumpaakin. 

— Kumpaa nämä kaikki seikat sitten ovat enemmän: 
sellaisiako miksi niitä sanotaan vai päinvastaisia? 

— Ne ovat niin kuin illanviettojen kaksimieliset kysymyk- 
set tai se lasten arvoitus eunukista, joka heitti jollakin 
lepakkoa joka istui jossakin. Niissäkin on kaikissa kaksi 
puolta, eikä voi ehdottoman varmasti ajatella, että mikään 
niistä nimenomaan on tai ei ole tai että se on molempia tai ei 
ole kumpaakaan. 

— Tiedätkö siis mitä niille on tehtävä? Osaatko sijoittaa 

niitä mihinkään parempaankaan paikkaan kuin olevan ja 
olemattoman välille? Eiväthän ne sentään voi osoittautua 
olematonta hämärämmiksi ja siis vielä sitäkin olemattomam- 
miksi eivätkä liioin olevaista kirkkaammiksi ja vieläkin 
enemmän olevaisiksi. 

— Seon totta. 

— Olemme nyt ilmeisesti saaneet selville, että ne moni- 
naiset käsitykset, joita ihmisillä on kauniista ja muusta 
sellaisesta, liikkuvat jossakin olemattoman ja puhtaasti ole- 
van välimailla. 

— Niin olemme. 

— Ja totesimme äsken, että jos jotakin tällaista löytyisi, 
sen olisi sanottava kuuluvan luulon eikä tiedon alaan, sillä 
tämä keskivaiheilla häilyvä on juuri kykyjen välimuodon 
tavoitettavissa. 

— Niin me totesimme. 

— Sanomme siis, että niillä, jotka katselevat kaikenlaista 
kaunista mutta eivät näe kauneuden olemusta eivätkä kyke- 
ne seuraamaan sitä, joka yrittää opastaa heitä siihen, ja jotka 
samoin näkevät monenlaista oikeaa mutta eivät oikeuden 
olemusta ja niin edelleen, heillä on kaikesta tästä luuloja 
mutta ei tietoa siitä mitä luulevat. 

— Niin on pakko sanoa. 

— Entä ne, jotka katselevat kunkin asian olemusta ja 
näkevät ne aina samanlaisina ja muuttumattomina? Emme- 
kö sano, että he eivät luule vaan tietävät? 

— Pakko on sanoa myös näin. 

— Ja myös, että jälkimmäiset pitävät arvossa ja ihailevat 
sellaista mikä on tiedon, edelliset sitä mikä on luulon kohtee- 
na? Muistammehan kuinka sanoimme, että nämä ihailevat ja 
tarkastelevat kauniita ääniä, värejä ja muuta sellaista, mutta 
eivät suostu myöntämään todeksi itse kauneuden olemassao- 
loa. 

— Kyllä muistamme. 

— Onko nyt loukkaavaa, jos nimitämme heitä luulon eikä 
viisauden ystäviksi? Suuttuvatkohan he meille pahanpäiväi- 
sesti, jos sanomme näin? 

— Eivät, ei ainakaan olisi syytä. Eihän totuudesta saa 
suuttua. 

— Mutta niitä, jotka arvostavat kaikkea olevaa sinänsä, ei 
pidä nimittää luulon vaan viisauden ystäviksi, siis filosofeik- 
SI. 

— Niin juuri. 


14 Teokset, Neljäs osa 209 


Kuudes kirja 


484a — Noniin, Glaukon, minä sanoin, — näin pitkä ja vaivalloi- 
nen keskustelu on siis tarvittu, ennen kuin olemme saaneet 
selville, ketkä ovat filosofeja ja ketkä eivät. 

— Fi siihen lyhyempää tietä olisi tainnut päästäkään, 
sanoi Glaukon. 

— Tuskin. Mutta olisimme varmaankin pystyneet selvit- 
tämään tämän asian vielä paremmin, jos olisimme voineet 
keskittyä vain siihen eikä meidän olisi tarvinnut pohtia 
kaikkea tuota muuta ennen kuin pääsimme näkemään, millä 

b tavoin oikeudenmukainen elämä eroaa väärämielisestä. 

— Entä mistä meidän nyt on puhuttava? 

— Tietysti siitä, mikä tästä seuraa. Jos filosofeja ovat ne, 
jotka kykenevät tavoittamaan sen mikä pysyy aina samana ja 
muuttumattomana, kun taas tähän kykenemättömät, keskel- 
lä asioiden moninaisuutta harhailevat ihmiset eivät ole filo- 
sofeja, niin kumpien tulee olla valtion johtajia? 

— Mikähän nyt olisi tuohon sopiva vastaus? 

— Se että ne, jotka osoittautuvat kykeneviksi suojele- 

c maan valtioiden lakeja ja laitoksia, on asetettava vartijoiksi. 

— Niin juuri. 

— Onkai selvää, pitääkö vartijana toimivan olla sokea vai 
tarkkanäköinen? 

— Ontietenkin. 

— Onko mielestäsi jotakin eroa sokeiden ja sellaisten 
ihmisten välillä, joilla ei todellakaan ole tietoa minkään asian 

olemuksesta eikä sielussaan siitä selvää mallia, jotka siis 
civät voi katsoa täydelliseen totuuteen kuten maalarit mal- 
liinsa ja siihen vedoten ja sitä mahdollisimman tarkkaan 
tutkistellen säätää, jos niin tarvitaan, täällä käytettäviksi 
lakeja kauniista, oikeudenmukaisesta ja hyvästä, tai jos ne 
on jo säädetty, valvoa ja vartioida niitä? 

— Fi heidän välillään ole paljonkaan eroa. 

— Asetammeko siis vartijoiksi mieluummin nämä kuin 
nuo toiset, jotka ovat oppineet tuntemaan kunkin asian 
olemuksen eivätkä myöskään jää kokemukseltaan tai mil- 
tään hyveen osalta näistä jälkeen? 

— Olisi nurinkurista valita tähän tehtävään muita, jos nuo 
toiset kerran eivät ole näitä huonompia muussakaan suhtees- 
sa. Onhan heillä etunaan juuri se ominaisuus, joka on 
kaikkein tärkein. 

— Nyt on sitten esitettävä, miten nämä molemmat puolet 
voivat yhtyä samoissa henkilöissä. 

— Niinon. 

— Kuten tämän keskustelun alussa totesimme, ensin on 
tunnettava heidän luonteenlaatunsa. Jos pääsemme siitä 
yksimielisyyteen, olemme varmaankin samaa mieltä myös 
siitä, että he pystyvät yhdistämään itsessään nämä molem- 
inat puolet ja että juuri heidän eikä kenenkään muun tulee 
olla valtioiden johtajina. 

— Kuinka niin? 

— Filosofisista luonteista meidän on todettava, että näi- 


(len rakkauden kohteena on aina se tieto, joka ilmaisee heille' 


jotakin tuosta ikuisesti olevasta, joka ei häily syntymisen ja 
tuhoutumisen välillä. 
— Todetaan siis näin. 

— Ja että he rakastavat tuota ikuisesti olevaa kokonaisuu- 
dessaan eivätkä vapaaehtoisesti hylkää mitään sen osaa, 
olipa se pieni tai suuri, merkittävä tai mitätön, aivan niin 
kuin vähän aikaa sitten totesimme kunnianhimoisista ja 
rakastuneista ihmisistä. 

— Olet oikeassa. 


211 


485a 


VALTIO 


— Mietihän sitten, eikö heiltä vaadita myös seuraavaa 


c luonteenominaisuutta, jotta he olisivat sellaisia kuin olemme 

esittäneet. 

— Siis mitä? 

— Heissä ei ole valheellisuutta eivätkä he missään ta- 
pauksessa vapaaehtoisesti hyväksy valhetta; he vihaavat sitä 
ja rakastavat totuutta. 

— Se on todennäköistä. 

— Hyvä ystävä, ei vain todennäköistä. Eihän se, joka 
luonnostaan on rakastajatyyppiä, voi mitenkään olla rakasta- 
matta myös kaikkea mikä liittyy hänen rakastettuihinsa ja 
on näille läheistä. 

— Seon totta. 

— Voitko osoittaa mitään, mikä olisi viisaudelle läheisem- 
pää kuin totuus? 

— En mitenkään. 

— Voiko siis sama luonne rakastaa viisautta ja valhetta? 

— Mahdotonta. 

— Sen, joka todella rakastaa tietoa, on siis pienestä pitäen 
pyrittävä kaikin voimin etsimään koko totuutta. 

— Ehdottomasti. 

— Mutta tiedämme, että jos ihmisellä halut suuntautuvat 
voimakkaasti yhteen kohteeseen, niiden pyrkimys muille 
tahoille on silloin heikompi, aivan kuin virran joka on 
johdettu tiettyyn suuntaan. 

— Niin on. 

— Jos ne kohdistuvat oppimiseen ja muuhun sellaiseen, 
niiden päämääränä on varmaankin se nautinto, jota sielu saa 
omasta itsestään. Ruumiin nautinnot sen sijaan jäävät syr- 
jään, mikäli kyseessä on todellinen eikä mikään valefilosofi. 

— Pakostakin. 

— Tällainen mies on myös järkevä eikä missään tapauk- 
sessa rahanahne. Niitä asioita, joiden vuoksi ihmiset havitte- 
levat ja tuhlaavat rahoja, sopii hänen kaikkein vähiten 
harrastaa. 

— Niin. 

— Myös seuraavaa seikkaa on pidettävä silmällä, kun on 

erotettava, kenellä on filosofin luonne ja kenellä ei. 

— Mitä siis? 

— On katsottava, ettei luonteessa piile alhaisuutta. Sellai- 
selle sielulle, joka pyrkii aina kokonaisuuden ja kaikkeuden 
tavoittamiseen sekä jumalallisissa että inhimillisissä asioissa, 
ei mikään ole niin vierasta kuin matalamielisyys. 

— Aivan totta. 

— Luuletko, että ylevä ajattelutapa, joka on tottunut 
tarkastelemaan aikaa kokonaisuutena ja näin myös kaikkea 
olevaista, voi pitää ihmiselämää kovinkaan tärkeänä? 

— Mahdotonta. 

— Tällaiselle ihmiselle ei siis kuolemakaan ole pelottava? 

— Fi vähimmässäkään määrin. 

— Pelkurimaisella ja alhaisella luonteella ei siis näytä 
olevan mitään tekemistä todellisen filosofian kanssa. 

— Einiin. 

— Entä voiko luonteeltaan kohtuullinen ihminen, jossa ei 
ole ahneutta, alhaisuutta, kerskailunhalua eikä pelkuruutta, 
olla hankalasti käsiteltävä tai väärämielinen? 

— Ei. 

— Kun siis haluat nähdä, mikä sielu on filosofinen ja mikä 
ci, pidät silmällä, onko se jo nuoresta pitäen oikeamielinen ja 
lempeä vai sopeutumaton ja karkea. 

— Juuri niin. 

— Ja varmaan kiinnität huomiota myös seuraavaan seik- 
kaan. 

— Siis mihin? 

— Siihen, onko asianomainen hyvä vai huono oppimaan. 
Luuletko, että kukaan voi todella rakastaa sellaista, minkä 
tekeminen tuskastuttaa häntä ja missä hänen ponnistelunsa 
tuottaa vain laihan tuloksen? 

— Tuskin. 

— Ellei hän pysty pitämään mielessään mitään oppimaan- 
sa vaan unohtaa kaiken, voiko hän olla muuta kuin tyhjä 
kaikesta tiedosta? 

— Ei tietenkään. 

— Kun hänen vaivannäkönsä on turhaa, eikö hän lopulta 

pakostakin ala vihata itseään ja koko tuota työtä? 

— Se on selvää. 

— Todella filosofisiin sieluihin emme siis voi lukea sellais- 
ta joka unohtaa helposti, vaan vaadimme näiltä hyvää 
muistia. 

— Aivan niin. 

— Meidän on myös todettava, ettei runottarille vieraaksi 
jäänyt ja epämuotoinen luonne voi johtaa muuhun kuin 
suhdattomuuteen. 

— Niin tietysti. 

— Onko totuus mielestäsi sukua suhdattomuudelle vai 
tasasuhtaisuudelle? 

— Tasasuhtaisuudelle. 

— Meidän pitää siis etsiä mielenlaatua, joka on kaiken 
muun lisäksi tasasuhtainen ja miellyttävä ja joka luonnos- 
taan suuntautuu helposti kohti kunkin olevaisen ideaa. 

— Niin juuri. 

— Kai sinäkin olet sitä mieltä, että nämä tässä luetellut 
ominaisuudet liittyvät kiinteästi toisiinsa ja ovat sielulle 
välttämättömiä, jos se aikoo kunnolla ja täydelleen tavoittaa 
olevaisen? 

— Ehdottoman välttämättömiä. 

— Onko sitten syytä moittia harrastusta, johon kykenee 
vain se joka on luonnostaan hyvämuistinen ja hyväoppinen, 
ylevämielinen ja lempeä sekä totuuden, oikeudenmukaisuu- 
den, urheuden ja järkevyyden ystävä ja heimolainen? 

— Sitä ei edes itse Momos voisi moittia. 

— Kun tällaiset miehet ovat kasvatuksen ja iän myötä 
kehittyneet täyteen kypsyyteensä, eivätkö he ole ainoita, 
joiden huostaan valtion voi uskoa? 

Adeimantos sanoi silloin: 

— Sokrates, kukaan ei pystyisi väittämään näitä ajatuk- 
siasi vääriksi, mutta niihin, jotka usein kuulevat sinun 
puhuvan tähän tapaan, ne tekevät kuitenkin tällaisen vaiku- 
tuksen: he kuvittelevat, että koska he ovat tottumattomia 
kyselemään ja antamaan vastauksia, keskustelun aikana 


214 


KUUDES KIRJA 


jokainen kysymys johtaa heitä hiukan harhaan ja nämä 
pienet poikkeamat saavat kasaantuessaan lopulta aikaan 
valtavan virheen, joka on ristiriidassa lähtökohdan kanssa. 
Niin kuin lautapelissä taitavat pelaajat lopulta saartavat 
huonommat, niin etteivät nämä pysty enää tekemään siirtoa, 
samoin hekin katsovat joutuvansa lopulta saarroksiin tässä 
lautapelissä — jota ei pelata nappuloilla vaan sanoilla — 
niin etteivät he enää osaa sanoa mitään, ja kuitenkaan he 
eivät usko totuutta tuollaiseksi. Ajattelen nyt juuri tämän- 
kertaista tapausta. Nytkin voitaisiin huomauttaa, että vaik- 
ka on mahdotonta sanallisesti väittää joka kysymyksesi 
kohdalla sinua vastaan, käytännössä voi kuitenkin nähdä, 
kuinka niiden käy, joiden filosofianharrastus ei johdu vain 
halusta hankkia kasvatusta ja jotka eivät luovu siitä jo 
nuorina vaan jatkavat sitä liian pitkään: useimmista tulee 
perin omituisia, etten sano täysin kelvottomia, ja nekin, jotka 
näyttävät kunnollisimmilta, jäävät tämän sinun ylistämäsi 
harrastuksen vaikutuksesta valtiolle hyödyttömiksi. 

Tämän kuultuani kysyin: — Ovatko ne mielestäsi vääräs- 
sä, jotka puhuvat näin? 

— En tiedä, vastasi Adeimantos, — mutta tahtoisin kuul- 
la sinun mielipiteesi. 

— Kuule siis, että minun mielestäni he puhuvat totta. 

— Kuinka sitten voidaan sanoa, että valtioilta eivät onnet- 
tomuudet lopu ennen kuin filosofit ovat niissä hallitsijoina, 
jos myönnämme heidän olevan niille hyödyttömiä? 

— Esitit kysymyksen, johon on vastattava vertauksen 
avulla. 

— Niin, sinähän se et yleensä vertauksia käytäkään! 

— No no, minä sanoin, — vai vielä pilkkaat, kun ensin 
olet työntänyt minun eteeni näin hankalan kysymyksen. 
Kuule siis vertaukseni, niin huomaat vieläkin paremmin, 
kuinka ahne olen niitä käyttämään. Valtiot nimittäin kohte- 
levat näitä kaikkein kunnollisimpia kansalaisiaan niin kal- 
toin, ettei mikään muu olento joudu sellaista kokemaan. 
Voidakseni kuvata heidän asemaansa ja puolustaa heitä 

minun on siksi kerättävä vertaukseni kokoon eri aineksista 
niin kuin taiteilijat, jotka maalaavat pukkihirviä ja muita 
sekaolentoja. 
Kuvittele siis mielessäsi laivastoa tai laivaa, jossa tilanne 
on seuraava. Laivuri on kookkaampi ja voimakkaampi kuin 
b kukaan muu laivassa olevista mutta huonokuuloinen ja 
heikkonäköinen, eivätkä hänen tietonsa merenkulusta ole 
juuri sen paremmat. Laivamiehet riitelevät keskenään siitä, 
kuka saa ohjata laivaa; jokainen kuvittelee, että juuri hänen 
on päästävä peräsimen ääreen, vaikkei kukaan heistä ole 
koskaan oppinut tätä taitoa eikä voi mainita kenen opettajan 
johdolla ja milloin on sitä opiskellut. Lisäksi he väittävät, 
ettei sitä voikaan opettaa, ja ovat valmiit repimään kappa- 
leiksi sen joka sanoo, että se on opetettavissa. He tungeksivat 
lakkaamatta laivurin ympärillä ja pyytävät ja vaativat häntä 
luovuttamaan peräsimen heille, ja jos eivät itse onnistu siinä 
mutta sen sijaan jotkut muut, he tappavat nämä tai heittävät 
yli laidan. Kelpo laivurinsa he lannistavat huumaamalla, 
juottamalla hänet humalaan tai jollakin muulla tavoin, ja 
sitten he ottavat laivan haltuunsa ja käyvät käsiksi kaikkeen 
mitä laivassa on; he juovat ja mässäävät, ja heidän matkansa 
muodostuu sellaiseksi kuin voi odottaakin. Kaiken lisäksi he 
ylistävät sitä joka pystyy auttamaan heitä, niin että he joko 
d taivutteluilla tai väkivalloin saavat laivurilta vallan omiin 
käsiinsä. Tällaista miestä he nimittävät oikeaksi merenkävi- 
jäksi, perämieheksi ja merenkulun tuntijaksi, mutta muun- 
laisia he moittivat hyödyttömiksi. He eivät lainkaan tajua, 
että todellisen perämiehen täytyy tarkkailla vuoden ja vuo- 
denaikojen vaihtelua, taivasta, tähtiä, tuulia ja muuta mitä 
hänen taitoonsa kuuluu, jotta hän toden teolla voisi toimia 
laivan päällikkönä. He kuvittelevat, että tietoa siitä millä 
e tavoin on ohjattava — halusivatpa he sitä tai eivät — on 
opillisesti ja käytännössä mahdoton hankkia, samoin itse 
ohjaustaitoakin. Etkö sinäkin usko, että jos laivassa on 
jouduttu tällaiseen tilanteeseen, laivamiehet sanovat todellis- 
489a ta perämiestä vain tähtien töllistäjäksi ja lörpöttelijäksi, 
josta ei ole heille mitään hyötyä? 

— Aivan varmasti, sanoi Adeimantos. 

— Tuskin meidän tarvitsee tutkia tätä vertausta sen tar- 
kemmin. Ymmärrät kai muutenkin, että olen tällä esittänyt, 
miten valtiot suhtautuvat todellisiin filosofeihin. 

— Ymmärrän täysin. 

— Kun joku nyt ihmettelee sitä, että valtioissa ei kunnioi- 
teta filosofeja, niin kerro hänelle ensiksi tämä vertaus ja 
koeta vakuuttaa hänelle, että paljon ihmeellisempää olisi, jos 
heitä kunnioitettaisiin. 

— Kerron kyllä. 

— Ja sano, että hän on oikeassa väittäessään, että kunnol- 
lisimmat filosofian harrastajista ovat muille ihmisille hyö- 
dyttömiä. Mutta käske hänen syyttää tästä hyödyttömyydes- 
tä niitä, jotka eivät käytä noita kunnollisia hyväkseen, eikä 
näitä itseään. Eihän kuulu asiaan, että perämies pyytää 
laivamiehiä asettumaan hänen päällikkyyteensä tai että vii- 
saat tulevat rikkaiden oville. Se joka lausui tuon sukkeluu- 
den, ei puhunut totta: totuus on, että sairaan on mentävä 
lääkärin ovelle, olipa hän rikas tai köyhä, ja että jokaisen, 
joka tarvitsee hallitsijaa, on mentävä sen ovelle joka pystyy 
hallitsemaan — ei että hallitsijan, joka ylipäänsä johonkin 
pystyy, pitäisi anella alamaisia hallittavikseen. Mutta sinä et 
crehdy, jos vertaat nykyisiä poliittisia johtajia äskeisiin 
laivamiehiin ja niitä, joita he sanovat hyödyttömiksi tyhjän- 
puhujiksi, todellisiin perämiehiin. 

— Seon totta. 

— Näistä syistä ja tällaisessa tilanteessa ei ole ihmekään, 
cttei tämä kaikista harrastuksista jaloin saa osakseen niiden 
ihmisten arvonantoa, joiden omat harrastukset ovat päinvas- 
laiset. Mutta kaikkein eniten ja pahimmin sen mainetta 
lärvelevät ne, jotka ovat vain harrastavinaan sitä. Heistähän 
sinä äsken puhuit: he ovat juuri niitä, joita filosofian moitti- 
jat tarkoittavat sanoessaan, että useimmat filosofian harras- 
lajista ovat täysin kelvottomia ja kunnollisimmatkin heistä 
ovat hyödyttömiä, ja. minä myönsin sinun olevan oikeassa. 
Niinhän asia oli? 

— Niin. 

— Olemme siis selvittäneet, mistä syystä kunnolliset filo- 
sofit ovat hyödyttömiä. 

— Niin olemme. 

— Sopiiko, että seuraavaksi tarkastelemme, miksi useim- 
mista tulee pakostakin kelvottomia, ja että yritämme par- 
haamme mukaan osoittaa, ettei filosofia ole siihen syypää? 

— Totta kai. 

— Meidän on tässä keskustelussamme palattava siihen 
kohtaan missä ryhdyimme esittämään, millainen ihmisen on 
oltava synnynnäiseltä olemukseltaan, jotta hänestä voisi 
kehittyä jalo ja kunnollinen kansalainen. Muistat kai, että 
häntä ensinnäkin johti totuus, johon hänen oli aina ja 
kaikessa pyrittävä; muuten hän olisi ollut vain kerskuri, jolla 
ei ole todellisen filosofian kanssa mitään tekemistä. 

— Niin, näin me sanoimme. 

— Mutta eikö tämä ole aivan ristiriidassa sen kanssa, mitä 
filosofeista yleensä ajatellaan? 

— On todellakin. 

— Meidän lienee siis kohtuullista puolustaa häntä sano- 
malla, että todella tiedonhaluinen pyrkii luonnostaan kiih- 
keästi olevaista kohti; hän ei viivy kaikenlaisten asioiden 
parissa, joiden olemassaoloon kohdistuu vain luulo, vaan 
kulkee eteenpäin, eikä hänen rakkautensa heikkene eikä lopu 
ennen kuin hän on tavoittanut kunkin olevaisen olemuksen 
sillä sielunsa osalla, jonka kuuluu se tavoittaa, siis osalla joka 
on sille sukua. Lähestyttyään tällä sielunosallaan tosiolevaa 
ja yhdyttyään siihen hän siittää ilmoille järjen ja totuuden, ja 
nyt hänellä on tieto, hän todella elää ja kehittyy ja pääsee 
näin tuskastaan; muuten hän ei siitä pääse. 

— Tämä olisi vain kohtuullinen puolustus. 

— No voiko tällainen ihminen hyväksyä valhetta vai 
päinvastoin inhoaako hän sitä? 

— Inhoaa. 

— Jos siis johtajana on totuus, ei kai sitä seuraava saattue 
voi muodostua paheista? 

— Fi tietenkään. 

— Vaan siihen kuuluu ensinnäkin terve ja oikeudenmu- 

kainen luonne ja tämän seurana järkevyys. 

— Totta. 

— Kannattaako meidän enää uudelleen järjestää alusta 
asti koko muuta saattuetta, joka väistämättä seuraa filosofi- 
sen luonteen jäljessä? Kai sinä muistat, että totesimme 
urheuden, ylevämielisyyden, hyväoppisuuden ja hyvän muis- 
tin olevan näille ihmisille ominaisia. Sinä huomautit silloin, 
että jokaisen on kyllä pakko yhtyä sanoihimme, mutta että 
jos jätetään puheet syrjään ja kiinnitetään huomio noihin 
henkilöihin itseensä, todetaan heistä osan olevan hyödyttö- 
miä ja useimpien joka suhteessa kehnoja. Ryhdyimme tutki- 
maan, mistä tuo syytös voi johtua, ja päädyimme kysymään, 
mitkä syyt tekevät enemmistön kelvottomaksi. Tämän vuok- 
si meidän oli jälleen otettava puheeksi todellisen filosofin 
luonne ja määriteltävä se. 

— Tämä pitää paikkansa. 

— Meidän on siis tarkasteltava, millä tavoin tällainen 
luonne voi vaurioitua, miten se useimmissa tapauksissa 
tärveltyy ja miten vain pieni osa välttyy vaurioilta, nimittäin 
ne joita ei sanota suorastaan kelvottomiksi mutta kuitenkin 
hyödyttömiksi. Sen jälkeen tarkastelemme niitä luonteita, 
jotka jäljittelevät tätä luonteenlaatua ja omaksuvat sen 
harrastukset. Kun tällaiset sielun luonteet ryhtyvät harrasta- 
maan asiaa joka on niille liian vaativa ja ylittää niiden kyvyt, 
ne tekevät kaikenlaisia kömmähdyksiä, ja näin ne ovat 
kaikkialla saattaneet ihmisten silmissä filosofian sellaiseen 
valoon kuin mainitsit. 

— Millaisia vaurioita sinä tarkoitat? 

— Yritän selittää, jos osaan. Siitä kai kaikki ovat kans- 
samme yhtä mieltä, että ihmisten keskuudessa esiintyy vain 


harvoin ja vähän tällaisia luonteita, joissa on kaikki ne. 


ominaisuudet joita tässä olemme vaatineet todelliseksi filoso- 
fiksi aikovalta. Eikö niin? 
— Niin juuri. 
— Ajattelehan nyt kaikkia niitä suuria vaaroja, jotka 
uhkaavat tätä vähälukuista joukkoa. 
— Mitä ne ovat? 

— Kaikkein merkillisimmältä kuulostaa se, että joka ai- 
noa meidän — ylistämistämme luonteenominaisuuksista 
pyrkii tuhoamaan sielun, jossa se asustaa, ja kääntämään sen 
pois filosofiasta. Tarkoitan urheutta, järkevyyttä ja kaikkia 
niitä ominaisuuksia jotka olemme luetelleet. 

— Tuntuu tosiaan kummalliselta. 

— Lisäksi kaikki niin sanotut hyvät asiat tärvelevät sitä ja 
kiskovat sitä toisaalle: kauneus, rikkaus, ruumiinvoimat, 
mahtavat sukulaissuhteet valtion piirissä ja muu sentapai- 
nen. Ymmärräthän suurin piirtein mitä tarkoitan. 

— Kyllä, mutta kuulisin siitä mielelläni vielä tarkemmin. 

— Kunhan pääpiirteittäin käsität tämän, asia selviää si- 
nulle etkä enää pidä kummallisena sitä mitä äsken sanoim- 
me. 

— Miten minun siis pitäisi suhtautua tähän? 

— Mehän tiedämme, että jokainen kasvin verso tai eläi- 
men jälkeläinen, joka ei saa oikeanlaista ravintoa eikä saa 
kasvaa sille sopivassa ilmanalassa ja paikassa, kärsii puut- 
teista sitä enemmän mitä voimakkaampi se itse on. Onhan 
paha suuremmassa ristiriidassa hyvän kanssa kuin sen kans- 
sa mikä ei ole hyvää. 

— Niin tietysti. 

— Siispä voidaan päätellä, että vääränlainen hoito johtaa 
parhaimman luonteenlaadun kohdalla pahempaan lopputu- 
lokseen kuin mitättömän kohdalla. 

— Niin kyllä. 

— Ja voimme kai sanoa, Adeimantos, että myös lahjak- 
kaimmista sieluista tulee huonon kasvatuksen vaikutuksesta 
kaikkein pahimpia? Et kai kuvittele, että suuret rikokset ja 
täydellinen pahuus voivat syntyä mitättömästä luonteesta? 
Eivätkö ne ennemminkin ole voimakkaan mutta kasvatuksen 
turmeleman luonteen tuotetta, kun taas heiveröinen luonne 
ei pysty koskaan mihinkään suureen, ei hyvässä eikä pahas- 
sa? 

— Niin minäkin uskon. 

— Ja jos nyt meidän tässä hahmottelemamme filosofinen 
luonne saa asiaankuuluvaa opetusta, se tulee kehittyessään 


220 


KUUDES KIRJA 


varmasti yltämään kaikinpuoliseen hyveeseen. Mutta jos se 
kylväytyy, juurtuu ja kasvaa sopimattomaan maaperään, se 
suuntautuu aivan päinvastaisille tahoille, ellei joku jumala 
satu tulemaan avuksi. Vai luuletko sinäkin niin kuin ihmiset 
yleensä, että jotkut nuoret miehet ovat turmeltuneet sofis- 
tien käsissä ja että jotkut yksittäiset sofistit pystyisivät 
sanottavammin heitä turmelemaan? Eivätkö juuri ne, jotka 
tällaista väittävät, ole itse suurimpia sofisteja ja pysty 
täydellisimmin kasvattamaan ja muovaamaan mielensä mu- 
kaisiksi niin nuoria kuin vanhojakin, sekä miehiä että naisia? 

— Milloin? 

— Silloin kun he suurin joukoin istuvat kansankokoukses- 
sa tai valamiehistössä, teatterissa, sotaleirissä tai jossakin 
muussa väenkokouksessa ja meluten ja metelöiden moittivat 
tai kehuvat joitakin sanoja tai tekoja. He menevät kummas- 
sakin tapauksessa liiallisuuksiin, he kiljuvat ja taputtavat 
käsiään, ja moitteiden ja suosionhuutojen meteli kaikuu 
paikan kallioseinämästä kaksinkertaisella voimalla. Kuinka- 
han mahtaa silloin nuoren miehen sydän sykähdellä, kuten 
sanonta kuuluu? Luuletko, että kenenkään yksityisen ope- 
tukset pystyvät silloin tekemään vastarintaa? Kyllä ne huuh- 
toutuvat noiden moitteiden ja suosionhuutojen mukaan ja 
häviävät sinne minne virta vie, ja tuo nuori mies pitää nyt 
hyvänä tai häpeällisenä samaa kuin muutkin, hän alkaa 
harrastaa samaa ja muuttuu samanlaiseksi kuin hekin. 

— Niin käy, väistämättä. 

— Emme kuitenkaan ole vielä puhuneet kaikkein vahvim- 
masta pakotteesta. 

— Mikä se on? 

— Se mihin nämä kasvattajat ja sofistit ryhtyvät käytän- 
nössä, kun heidän sanansa eivät tehoa. Kai tiedät, että jos 
joku ei tottele heitä, he rankaisevat häntä kansalaisoikeuk- 
sien menetyksellä, sakoilla ja kuolemalla? | 

— Tiedän, varsin hyvin. 

— Luuletko, että kukaan muu sofisti tai mitkään yksityi- 
set opetukset pystyvät murtamaan tällaisia vastuksia? 

— Eivät varmasti. 

— Eivät niin, olisi sulaa hulluutta edes yrittää. Sellaista 
luonnetta ei ole, ei ole ollut eikä tule olemaan, joka olisi saatu 
suhtautumaan hyveeseen toisin kuin muut kasvattamalla sitä 
tavallisesta kasvatuksesta poikkeavalla tavalla. Tarkoitan 
tietenkin inhimillistä luonnetta, jumalallisen jätämme asian 
ulkopuolelle, niin kuin on tapana sanoa. Erehtymättä voit 
väittää, että jos valtioiden ollessa nykyisellään jokin luonne 
ylipäänsä pelastuu ja kehittyy sellaiseksi kuin pitääkin, sen 
on pelastanut jumalallinen sallimus. 

— Siitä olen samaa mieltä. 

— Ja toivottavasti myös eräästä toisesta seikasta. 

— Mistä? 

— Siitä, ettei ainoakaan noista yksityisistä, jotka opetta- 
vat maksua vastaan, noista joita nämä muut sanovat sofis- 
teiksi ja pitävät kilpailijoinaan — ettei heistä ainoakaan 
opeta mitään muuta kuin samoja yleisiä mielipiteitä, joita 
väkijoukot kannattavat kokouksissaan. Ja tätä he nimittävät 
viisaudeksi. Tämä on samaa kuin jos ihmisellä olisi kasvatet- 
tavanaan iso ja vahva eläin, jonka mielialat ja halut hän olisi 
oppinut tuntemaan; hän tietäisi miten sitä on lähestyttävä ja 
pideltävä, milloin ja mistä syystä se on kiukkuisimmillaan tai 
lauhkeimmillaan, miten sen on tapana äännellä missäkin 
tilanteessa ja millaiset äänet saavat sen raivostumaan tai 
rauhoittumaan. Opittuaan pitkäaikaisen yhdessäolon kautta 
tämän kaiken hän nimittäisi sitä viisaudeksi ja laatisi siitä 
järjestelmän, jota ryhtyisi opettamaan. Hänellä ei olisi mi- 
tään todellista tietoa siitä, mikä näistä käsityksistä ja mieli- 
haluista on kaunista tai rumaa, hyvää tai pahaa, oikeaa tai 
väärää, vaan hän nimittäisi kaikkea sen mukaan miten tuo 
iso eläin siihen käsityksillään suhtautuu: hyväksi hän sanoisi 
sitä mikä on sille mieleen ja pahaksi sitä mistä se suuttuu, 
mitään muuta perustetta hänellä ei näille nimityksille olisi. 
Hän sanoisi oikeaksi ja kauniiksi sitä mikä on väistämätöntä, 
mutta sitä miten väistämätön ja hyvä todellisuudessa eroavat 
luonteeltaan, hän ei olisi käsittänyt eikä pystyisi osoittamaan 
muillekaan. Eikö tällainen kasvattaja olisi sinustakin perin 
merkillinen? 

— Olisi. 

— Onko nyt mielestäsi jotakin eroa tämän ja sellaisen 
ihmisen välillä, joka pitää viisautena sitä että on oppinut 
huomaamaan, mitä yhteen kokoontunut sekalainen kansan- 
joukko vaikkapa maalaustaiteen, musiikin tai politiikan alal- 
la paheksuu tai ihailee? Sillä jos joku esiintyy kansalle 
tarjotakseen sille jonkin runoelmansa, jonkin muun aikaan- 
saannoksensa tai poliittisen palveluksen ja antaa sille enem- 
män ratkaisuvaltaa kuin on välttämätöntä, hänen on pakko 
tehdä kansan mielen mukaan, aivan kuin Diomedes olisi 
häntä pakottamassa. Mutta oletko koskaan kuullut kenen- 
kään muuten kuin naurettavin perustein väittävän, että 
kansan mielen mukainen todella olisi hyvää ja kaunista? 

— En, enkä varmasti tule kuulemaankaan. 

— Kun nyt ymmärrät kaiken tämän, niin sanohan vielä 
uudelleen: voivatko ihmiset yleensä myöntää tai uskoa to- 
deksi, että lukuisien kauniiden asioiden asemesta on olemas- 
sa kauneus sinänsä ja kunkin asian monien ilmenemismuoto- 
jen asemesta kukin asia sinänsä? 

— Eivät mitenkään. 

— Ihmisten suurelle joukolle on siis filosofia mahdotonta. 

— Niin on. 

— Joten kansa ei voi olla moittimatta filosofeja. 

— Ei. 

— Eivätkä myöskään ne yksityiset ihmiset, jotka ovat 
tekemisissä väkijoukkojen kanssa ja tahtovat olla niille mie- 
liksi. 

— Se on selvää. 

— Näetkö kaiken tämän jälkeen filosofiselle luonteelle 
mitään mahdollisuutta pelastua, siis pysyä lujana tehtäväs- 
sään ja päästä päämääräänsä? Ajattele sen mukaan mitä 
olemme edellä puhuneet. Mehän totesimme, että tälle luon- 
teelle on ominaista hyväoppisuus ja hyvä muisti, urheus ja 
ylevyys. 

- Niin. 
- Eikö tällainen ihminen ole jo pienestä pitäen kaikessa 
ensimmäinen, varsinkin jos hänen ulkonaiset ominaisuutensa 

ovat hänen sielunsa veroiset? 

— Aivan varmasti. 

— Niinpä hänen sukulaisensa ja muut kansalaiset aikovat 
käyttää häntä hyödykseen, kunhan hän tulee vanhemmaksi. 

— Epäilemättä. 

— He makeilevat hänelle, esittävät pyyntöjä ja kohtelevat 
häntä kunnioittaen, liehakoivat häntä jo etukäteen hänen 
tulevaa vaikutusvaltaansa ajatellen. 

— Se on kyllä tavallista. 

— Minkähänlaiseksi tuo nuori mies näiden ihmisten jou- 
kossa kehittyy, etenkin jos hän on sattunut syntymään 
suureen valtioon ja on itse rikas ja jalosukuinen, kookas ja 
komea? Eikö hänen päänsä ole pian täynnä mahdottomia 
toiveita, niin että hän kuvittelee pystyvänsä hoitamaan sekä 
helleenien että barbaarien asiat? Eikö hän korota itseään 
pilviin ja pöyhistele turhien kuvitelmien ja tyhjän, järjettö- 
män itserakkauden vallassa? 

— Kyllä, niin juuri. 

— Jos nyt joku tulee lempeästi tässä mielentilassa olevan 
miehen luo ja sanoo hänelle totuuden: hänellä ei ole järkeä, 
hän on järjen tarpeessa, mutta sitä ei voi saada ponnistele- 
matta ja alistumatta sen orjaksi — niin luuletko hänen 
olevan näiden tuhoisien vastusten keskellä valmis kuuntele- 
maan? 

— Kaikkea muuta. 

— Mutta jos yksikin kuuntelee näitä sanoja, koska tuntee 
omien hyvien taipumustensa vuoksi niihin heimolaisuutta, ja 
jos hän kääntyy niiden vaikutuksesta harrastamaan filoso- 
fiaa, mitä silloin mahtavat tehdä nuo muut, jotka pelkäävät 
nyt menettävänsä hänen ystävyytensä ja sen hyödyn, jota 
ovat toivoneet häneltä? Eivätkö he ryhdy mihin tahansa 
tekoihin ja sanoihin, yksityisistä juonitteluista julkisiin oi- 
keudenkäynteihin asti, jottei hän uskoisi opettajansa sanoja 
ja jottei opettaja pystyisi häntä vakuuttamaan? 

— Kyllä, väistämättä. 

— Onko tällaisen miehen siis mahdollista harrastaa filoso- 
fiaa? 


224 14 


KUUDES KIRJA 


— Tuskin. 

— Kuten näet, emme erehtyneet kun sanoimme, että itse 
filosofisen luonteen eri puoletkin voivat väärin ravittuina 
houkutella sitä luopumaan tehtävästään, aivan kuten niin 
sanotut hyvät asiatkin, rikkaudet ja muu sellainen. 

— Niin, se oli oikein sanottu. 

— No niin, hyvä ystävä, tällä tavoin ja näin täydellisesti 
siis parhainkin luonteenlaatu — harvinainen jo sinänsä, 
kuten totesimme — turmeltuu ja muuttuu kelvottomaksi 
tuohon kaikkein jaloimpaan tehtävään. Ja juuri näistä mie- 
histä tulevat ne, jotka tekevät valtioille ja yksityisille ihmisil- 
le suurinta pahaa, ja samoin ne jotka tekevät suurinta hyvää, 
jos virta tempaa heidät siihen suuntaan. Mitätön luonne sen 
sijaan ei milloinkaan saa aikaan mitään suurta, ei kenelle- 
kään yksityiselle eikä valtiolle. 

— Seonaivan totta. 

— Kun nämä miehet, joiden juuri tulisi huolehtia filoso- 
liasta, luopuvat siitä ja jättävät sen yksin ja oman onnensa 
nojaan, heidän oma elämänsä muuttuu vääräksi ja valheelli- 
seksi. Mutta filosofian, kuten ainakin omaisensa menettä- 
neen orvon, kimppuun käyvät nyt toiset, arvottomat ihmiset. 
I le häpäisevät ja herjaavat sitä väittäen, kuten itsekin sanoit, 
että filosofiaa harrastavista osa ei kelpaa mihinkään ja 
cnemmistö ansaitsisi kaikkein pahimman rangaistuksen. 

— Niinhän sitä puhutaan. 

— Ja se on aivan luonnollista. Sillä kun nuo toiset kunnot- 
lomat näkevät tämän isännättömäksi jääneen alueen, joka on 
täynnä hienoja sanoja ja ulkonaista komeutta, he tekevät niin 
kuin vankikarkurit, jotka pakenevat pyhäkköihin: riemumie- 
lin he loikkaavat ammateistaan filosofiaan, nimenomaan ne 
jotka omalla pikku alallaan ovat näppärimpiä. Sillä vaikka 
lilosofian on käynyt näin, sitä pidetään kuitenkin yhä muita 
loja arvokkaampana. Niinpä sitä havit!2levat monet sellai- 
set, joilta puuttuvat siihen luontaiset edollytykset; niin kuin 
heidän ammattiensa vaatima ruumiillinen työ on rumenta- 
nut heidän ruumiinsa, siten myös heidän sielunsa ovat tuossa 
kiisityöläisen aherruksessa runneltuneet ja surkastuneet. Ei- 

kö niin käy pakostakin? 

— Kyllä, niin juuri. 

— Onko mielestäsi mitään eroa näiden ja jonkun kaljun ja 
lyhyenlännän sepän välillä, joka on saanut hankituksi rahaa 
ja heti päästyään orjankahleistaan menee kylpylään peseyty- 
mään, pukee ylleen uuden vaipan ja laittautuu sulhasmie- 
heksi naidakseen isäntänsä köyhän ja turvattoman tyttären? 

— Ei tosiaankaan ole. 

— Entä millaisia jälkeläisiä nämä tällaiset mahtavat tuot- 
taa? Surkeita äpäriä, eikö niin? 

— Pakostakin. 

— Entä kun sellaiset, jotka eivät ole kasvatuksen arvoisia, 
lähestyvät filosofiaa ja ansiottomasti seurustelevat sen kans- 
sa, millaisia ajatuksia ja käsityksiä voimme arvella heidän 
tuottavan? Sofismeiksi niitä sopii sanoa, eikö totta. Eihän 
niissä ole mitään aitoa eikä todellista viisautta. 

— Juuri niin. 

— Jäljelle jää siis, Adeimantos, vain pienen pieni joukko 
niitä, jotka ovat arvollisia seurustelemaan filosofian kanssa. 
Heissä on ehkä joku jalo ja hyvän kasvatuksen saanut 
luonne, jota maanpako on estänyt hylkäämästä filosofiaa ja 
joka on luontaisen laatunsa mukaisesti pysynyt sille uskolli- 
sena, koska ympärillä ei ole ollut turmelevia voimia; kenties 
myös jokunen pienessä valtiossa syntynyt suuri sielu, joka 
pitää valtionsa asioita arvottomina eikä välitä niistä; lisäksi 
ehkä muutamia jaloluonteisia, jotka täydestä syystä kääntä- 
vät selkänsä entiselle alalleen ja siirtyvät filosofian pariin. Ja 
ehkä ne suitset, jotka pidättivät ystäväämme Theagesta, 
voivat estää muitakin. Theageellahan oli muuten kaikkea 
sitä mikä houkuttelee ihmistä luopumaan filosofiasta, mutta 
hänen heikko terveytensä esti häntä osallistumasta politiik- 
kaan ja sai hänet pysymään filosofian parissa. Omasta 
jumalallisesta merk stäni minun taas ei kannata puhua, sillä 
tuskinpa sellaista cn ennen kenelläkään ollut. Ne jotka 
kuuluvat tähän harvalukuiseen joukkoon, saavat siis mais- 
taa, kuinka suloinen ja onnekas asia heillä on hallussaan, ja 
toisaalta he näkevät selvästi ihmisten yleisen hulluuden. He 

näkevät, ettei kukaan saa valtion asioissa kerta kaikkiaan 
mitään järkevää aikaan ja ettei ole sellaista liittolaista, jonka 
kanssa voisi tuhoon joutumatta rientää oikeudenmukaisuu- 
den avuksi. Joka sitä yrittää, on kuin villipetojen keskelle 
joutunut ihminen: hän ei halua olla mukana tekemässä 
vääryyttä mutta ei myöskään pysty yksin pitämään puoliaan 
kaikkia petoja vastaan, vaan tuhoutuu ennen kuin ehtii olla 
avuksi valtiolleen tai ystävilleen, ja näin hänestä ei ole 
hyötyä itselleen eikä muille. Tätä kaikkea harkittuaan hän 
vetäytyy omaan rauhaansa ja hoitaa vain omat asiansa niin 
kuin myrskyn yllättämä kulkija, joka tuulen nostattaessa 
tomupilviä ja sateen piestessä vetäytyy muurin suojaan. 
Nähdessään toisten täyden laittomuuden hän kiittää on- 
neaan, jos voi itse elää täällä elämänsä puhtaana vääryydestä 
ja jumalattomuudesta ja sitten poistua täältä hyvin toivein, 
tyynenä ja iloisin mielin. 

— Mutta poistuessaan hän tietää, ettei hänen aikaansaan- 
noksensa ole suinkaan jäänyt vähäiseksi. 

— Kaikkein suurinta hän ei kuitenkaan ole saanut aikaan, 
cllei ole saanut asua sellaisessa valtiossa kuin olisi ansainnut. 
Siinä hän näet olisi itse päässyt paremmin kehittymään ja 
tuottanut menestyksen paitsi itselleen myös koko yhteiskun- 
nalle. 

Mutta nyt olemme mielestäni käsitelleet kylliksi filoso- 
fiaan kohdistettuja syytöksiä ja niiden epäoikeudenmukai- 
suutta. Vai haluatko vielä sanoa jotakin? 

— Fn, ei minulla ole tästä enää mitään sanottavaa. Mutta 
mikä nykyisistä valtiomuodoista on sinun mielestäsi filoso- 
lian kannalta sopiva? 

— Ei mikään. Sitä minä juuri valitankin, ettei nykyisistä 
valtiojärjestyksistä yksikään ole filosofisen luonteen arvoi- 
nen. Siksihän se juuri kieroutuu ja muuttuu. Niin kuin 
outoon maaperään kylvetty vieras siemen menettää voiman- 
sa, lannistuu ja mukautuu tämän maaperän kasvillisuuteen, 
samoin ei filosofiluonne nykyään jaksa säilyttää ominaislaa- 
luaan vaan muuttuu toiseksi. Mutta jos se joskus onnistuu 
löytämään parhaan valtiomuodon, niin kuin se itsekin on 

paras, silloin saadaan nähdä, että se todella oli jumalallinen 
ja että kaikki muut luonteet ja harrastukset olivat vain 
inhimillisiä. Nyt sinä selvästikin aiot kysyä, mikä tämä 
valtiomuoto on. 

— En aikonut, arvasit väärin. Tarkoitukseni oli N 
onko tämä sama valtiomuoto, jota kuvasimme perustaessam- 
me omaa valtiotamme, vai jokin muu. 

— Muuten sama paitsi juuri tältä kohden. Mehän tote- 
simme aikaisemmin, että valtiossa tulisi aina olla jokin elin, 
jolla on valtiojärjestyksestä sama näkemys kuin sinulla sil- 
loin kun lainsäätäjänä laadit lakeja. 

— Niin totesimme. 

— Tämä kohta ei kuitenkaan tullut vielä selväksi, koska 
minä pelästyin teidän huomautuksianne, jotka osoittivat että 
sen selvittäminen on pitkällinen ja hankala tehtävä. Eihän 
tämän vielä jäljellä olevan kysymyksenkään läpikäyminen 
ole mitenkään helppo asia. 

— Minkä siis? 

— Sen, millä tavoin valtion tulisi kohdella filosofiaa pelas- 
tuakseen tuholta. Suuret yrityksethän ovat aina vaarallisia, 
ja kuten on tapana sanoa, kaunis on tosiaankin vaikeaa. 

— Mutta selvitä tämä kuitenkin, jotta asia saataisiin 
loppuun todistetuksi. 

— Ellei se onnistu, syynä ei ole tahdon vaan kyvyn puute. 
Kunhan seuraat mukana, näet kyllä kuinka innokas olen. 
Katso nyt kuinka reippaasti ja rohkeasti minä väitän, että 
valtion pitäisi suhtautua filosofianharrastukseen juuri päin- 
vastoin kuin se nyt tekee. 

— Siis miten? 

— Nythän ne, jotka ylipäänsä ovat tekemisissä filosofian 
kanssa, alkavat harrastaa sitä aivan nuorina, hädin tuskin 
lapsenkengistä päästyään, ennen kuin joutuvat huolehtimaan 
taloudenpidosta ja rahan hankkimisesta. Päästyään filoso- 
fian vaikeimman puolen tuntumaan he jättävät sen, ja 
kuitenkin juuri heitä pidetään varsinaisina filosofeina. Vai- 
keimmalla puolella tarkoitan ajattelun muotoja. Myöhem- 
min he katsovat tekevänsä suurenkin työn, jos muiden 

kehotuksesta tulevat kuuntelemaan näiden keskusteluja; hei- 
dän mielestään tämän pitäisi olla vain joutoajan puuhaa. 
Vanhemmiten he harvoja poikkeuksia lukuun ottamatta 
sammuvat vielä lopullisemmin kuin Herakleitoksen aurinko, 
sillä he eivät enää syty uudestaan. 

— Kuinka sitten olisi meneteltävä? 

— Täsmälleen päinvastoin. Niin kauan kuin he ovat vielä 
lapsia ja nuorukaisia, heille pitäisi tarjota nuoruusikään 
sopivaa kasvatusta ja filosofiaa, ja heidän tulee erityisen 
hyvin huolehtia varttuvasta ja miehistyvästä ruumiistaan, 
jotta se aikanaan palvelisi hyvin filosofiaa. Siinä iässä, jolloin 
sielu alkaa kypsyä, on taas sen harjoituksia tiukennettava. 
Sitten voimien vähetessä, kun ei enää jakseta osallistua 
valtion hoitoon ja sotaretkiin, on vaelleltava vapaana filoso- 
fian laitumilla harrastamatta vakavissaan mitään muuta, 
mikäli haluaa elää onnellisena ja kuoltuaan saavuttaa tuolla 
puolen osan, joka vastaa täällä elettyä elämää. 

— Sinä puhut tosiaan innoittuneesti, Sokrates. Mutta 
monet kuulijat Thrasymakhoksesta alkaen ovat varmasti 
vielä innokkaampia väittämään vastaan eivätkä ollenkaan 
aio uskoa sinua. 

— Älä nyt rakenna riitaa minun ja Thrasymakhoksen 
välille, kun me juuri olemme päässeet ystäviksi, vaikka 
cmmehän me ennenkään mitään vihamiehiä ole olleet. Minä 
cn jätä yrittämättä mitään keinoa saadakseni hänet ja muut 
vakuuttuneiksi tai tuottaakseni edes jotakin hyötyä seuraa- 
van elämän varalle, sitten kun he synnyttyään uudelleen 
joutuvat taas tällaiseen keskusteluun. 

— Lyhyttäpä aikaa sinä pidätkin silmällä! 

— Ikuisuuden rinnalla se ei ole minkään pituinen. Mutta 
c1 ole mikään ihme, etteivät ihmiset usko sitä mitä olemme 
tässä käsitelleet. Se mistä olemme tahtoneet puhua, on heille 
vain etäistä huhua — koskaan he eivät ole sitä nähneet 
loteutuneena, mutta sitäkin enemmän he ovat saaneet kuulla 
tuollaisia varta vasten riimiteltyjä sanapareja, jollainen juuri 
lipsahti minultakin aivan itsestään. Sen sijaan sellaista mies- 
lä, joka sanoissaan ja teoissaan mahdollisimman täydellisesti 

sointuu yhteen hyveen kanssa ja hallitsee vastaavanlaisessa 
valtiossa, he eivät ole milloinkaan nähneet, eivät yhtä eivät- 
kä useampia. Vai mitä arvelet? 

— FEivät todellakaan. 

— Eivätkä he ole koskaan kunnolla kuunnelleet hyviä ja 
jaloja keskusteluja, joissa keskitytään etsimään totuutta 
kaikin keinoin, tietämisen vuoksi. Tarkoitan keskusteluja, 
jotka ovat vain epäsuorasti tekemisissä niiden sukkelasanais- 
ten kinastelujen kanssa, joita käydään niin oikeuden edessä 
kuin yksityisestikin ja joilla pyritään vain ulkonaisiin vaiku- 
telmiin ja kiistelyyn kiistelyn vuoksi. 

— Niin, niitä he eivät ole kuunnelleet. 

— Koska tiesin tämän kaiken, minua arvelutti ruveta 
tästä puhumaan. Totuuden vaatimuksesta kuitenkin sanoin, 
ettei mikään valtio, mikään valtiomuoto eikä kukaan ihmi- 
nen voi koskaan kehittyä täydelliseksi, ennen kuin nuo 
harvalukuiset turmeltumattomat filosofit — ne joita nyt 
sanotaan hyödyttömiksi — kohtalon pakosta joutuvat otta- 
maan valtion ohjat käsiinsä, tahtoivat tai eivät, ja valtio 
joutuu heitä tottelemaan. Toinen vaihtoehto on, että nykyis- 
ten hallitsijoiden ja kuninkaiden pojissa tai näissä itsessään 
syttyy jumalallisen inspiraation vaikutuksesta todellinen rak- 
kaus tosi filosofiaan. Mielestäni on järjetöntä väittää, että 
jompikumpi tai molemmat vaihtoehdot olisivat mahdotto- 
mia. Silloinhan voitaisiin meillekin nauraa, kun rakentelem- 
me pelkkiä tuulentupia, eikö totta? 

— Totta. 

— Jos siis joskus ammoisina aikoina etevimpien filosofien 
on ollut pakko ottaa valtion asiat hoitoonsa, tai jos näin on 
parhaillaan laita jollakin barbaariseudulla meidän katseem- 
me ulottumattomissa, tai jos näin tapahtuu joskus tulevai- 
suudessa, niin olen valmis edelleenkin väittämään ja esittä- 
mään todisteluja sen puolesta, että aina kun filosofian runo- 
tar saa valtion haltuunsa, silloin toteutuu meidän kuvaa- 
mamme valtiojärjestys, olipa kyse menneestä, nykyisestä tai 
tulevasta ajasta. Mahdotonta tämä ei ole enkä minä puhu 
mahdottomia. Mutta vaikeaa se on, sen myönnän minäkin. 

— Olen samaa mieltä. 

— Mutta muut ihmiset eivät, niinkö? 

— Eivät varmaankaan. 

— Voi hyvä ystävä, älä nyt heitä noin syytä. Kyllä he e 
muuttavat käsitystään, jos sinä et haasta riitaa vaan opastat 
heitä sovinnollisesti, osoitat viisaudenharrastukseen kohdis- 
tetut syytteet turhiksi ja selität, keitä tarkoitat filosofeilla. 
Sinun tulee äskeiseen tapaan määritellä näiden luonteenlaa- 500a 
tu ja tehtävä, jotteivät ihmiset luule sinun puhuvan niistä 
joita he itse pitävät filosofeina. Tulet myöntämään, että kun 
he katsovat filosofeja tältä kannalta, heidän käsityksensä 
muuttuu ja he vastaavat toisella tavalla. Vai luuletko, että 
kukaan suopeamielinen ja lempeä ihminen suhtautuu viha- 
mielisesti tai nurjasti sellaiseen joka ei itse ole vihamielinen 
tai nurja? Riennän jo ennen sinua vastaamaan, että joilla- 
kuilla voi kyllä olla näin pahansuopa luonne, mutta ei 
kuitenkaan ihmisten enemmistöllä. 

— Olen ilman muuta samaa mieltä. 

— Varmaan myös siitä, että ihmisten nurja suhtautumi- b 
nen filosofiaan johtuu niistä ulkopuolisista, jotka ovat hälise- 
vänä laumana tunkeutuneet asiattomasti sen alueelle ja 
herjaavat toisiaan, riitelevät ja puhuvat aina ihmisistä taval- 
la, joka ei ole filosofian arvon mukaista. 

— Niin kyllä. 

— Niin, Adeimantos, eihän sillä joka todella on kiinnittä- 
nyt ajatuksensa olevaiseen ole aikaa katsoa alas ihmisten c 
touhuihin, riidellä heidän kanssaan ja täyttää mieltänsä 
vihalla ja kiukulla. Kun hän päinvastoin katselee säännön- 
mukaisia, ikuisesti muuttumattomia asioita ja näkee, ettei 
mikään niiden parissa tee toiselle vääryyttä ja että niitä 
kaikkia hallitsee järjestys ja järki, hän pyrkii jäljittelemään 
niitä ja mukautumaan niin niiden kaltaiseksi kuin suinkin. 
Vai luuletko, että jos ihminen on tekemisissä sellaisen kanssa 
mitä ihailee, hän voi olla jäljittelemättä sitä? 

— Fn mitenkään. 

— Kun filosofi on tekemisissä jumalallisten ja sopusuh- 
taisten asioiden kanssa, hänestä tulee siis itsestäänkin niin d 

jumalallinen ja sopusuhtainen kuin ihmiselle on mahdollista. 
Mutta ainahan panettelijoita riittää. 

— Niin kyllä. 

— Jos nyt filosofin jostakin syystä olisi pakko ryhtyä 
sovittamaan tuota näkemäänsä ihmisluonteeseen — esiintyi- 
pä se yksityisessä tai julkisessa elämässä — eikä rajoittua 
muovaamaan vain omaa itseään, mahtaisiko hän osoittautua 
huonoksikin tekijäksi järkevyyden, oikeudenmukaisuuden ja 
muiden kansalaishyveiden alalla? 

— Ei toki. 

— Entä kun ihmiset huomaavat, että se mitä filosofista 
olemme puhuneet pitää paikkansa, suhtautuvatko he edel- 
leenkin filosofeihin vihamielisesti? Kieltäytyvätkö he usko- 
masta meitä kun sanomme, ettei valtiosta voi tulla onnellista 
elleivät sitä ole luonnostelleet sellaiset taiteilijat, joilla on 
käytössään jumalallinen esikuva? 

— Eivät he enää suhtaudu vihamielisesti, jos he tämän 
huomaavat. Mutta millaista luonnosta sinä tarkoitat? 

— He ottavat eteensä valtion ja ihmisluonteet niin kuin 
taulun ja pyyhkivät sen ensin puhtaaksi, mikä ei olekaan 
helppo tehtävä. He eroavat näet muista jo siinä, etteivät 
suostu olemaan tekemisissä yksityisen ihmisen eikä valtion 
kanssa eivätkä kirjoittamaan lakeja, elleivät saa taulua 
puhtaana eteensä tai ensin puhdista sitä itse. 

— Se onkin oikein. 

— Tämän jälkeen he piirtävät hahmotelman valtiojärjes- 
tyksestä, eikö niin? 

— Niin juuri. 

— Työn kestäessä he tietysti katsahtavat vähän väliä 
suuntaan tai toiseen, vuoroin siihen mikä on olemukseltaan 
oikeaa, kaunista, järkevää ja niin edelleen, vuoroin siihen 
mitä ovat tekemässä inhimillisestä materiaalista. He sekoit- 
tavat ja yhdistelevät eri toiminnoista kokoon ihmisenkuvan 
pitäen silmällä sitä, mitä jo Homeros sanoo jumalaiseksi ja 
jumalankaltaiseksi, kun se ilmenee ihmisessä. 

— Aivan oikein. 

— Välillä he pyyhkivät jotain pois ja sitten taas lisäävät 


232 


KUUDES KIRJA 


jotakin saadakseen nämä inhimilliset luonteet niin mieluisik- 
si jumalille kuin suinkin. 

— Siitä mahtaa syntyä ainakin erittäin kaunis kuva. 

— Mutta entä nuo toiset, joiden sinä sanoit käyvän nyrkit 
ojossa meidän kimppuumme? Saammeko heidät uskomaan, 
että tämä valtiojärjestyksiä suunnitteleva taiteilija on juuri 
sama filosofi, jota aikoinaan heille kehuimme? Silloin he 
olivat vimmoissaan siitä, että uskoimme valtiot hänen huos- 
taansa. Mahtavatko he nyt tyyntyä, kun kuulevat tämän? 

— Kyllä varmasti, jos heillä on järkeä. 

— Voisivatko he enää esittää mitään vastaväitteitä? Esi- 
merkiksi että filosofit eivät rakasta tosiolevaa ja totuutta? 

— Se olisi mieletön väite. | 

— Tai ettei näiden luonteenlaatu, jota olemme kuvailleet, 
ole sukua sille mikä on kaikkein parhainta? 

— Eivät he voi niinkään väittää. 

— Entä kun tällainen luonne joutuu sille sopiviin tehtä- 
viin, eikö siitä jos mistään tule täydellisen hyvä ja viisautta 
rakastava? Vai väittävätkö he, että näin käy pikemminkin 
niille, jotka me suljimme pois? 

— Eivät toki. 

— Vieläkö he kimmastuvat, jos me sanomme, että ennen 
kuin filosofien suku saa valtion haltuunsa, ei valtioiden eikä 
kansalaisten kohdalla tule onnettomuuksista loppua eikä 
tämä meidän sanallisesti sepittämämme valtiomuoto tule 
loteutumaan käytännössä? 

— Tuskin ainakaan niin paljon. 

— Sovitaanko, ettemme oleta edes noin vaan luotamme 
siihen, että he leppyvät täysin, uskovat meitä ja asettuvat 
meidän kannallemme, elleivät muusta syystä niin edes hä- 
peästä? 

— Sovitaan vain. 

— Katsomme siis, että olemme saaneet heidät tästä va- 
kuuttuneiksi. Mutta voiko nyt joku ehkä väittää, ettei kenel- 
likään kuninkaan tai muun hallitsijan jälkeläisellä voi syn- 
nynnäisesti olla filosofin luonnetta? 

- Fi mitenkään. 

— Tai että jos joku onkin tällainen luonteeltaan, hän 

väistämättä turmeltuu? Mekin kyllä myönnämme, että on 

b vaikea säilyä tällaisena. Mutta voidaanko silti väittää, ettei 
aikojen kuluessa kaikista ihmisistä yksikään ole milloinkaan 
pelastunut turmeltumasta? 

— Ei tietenkään. 

— Yksikin tällainen riittää toteuttamaan kaiken sen mikä 
nyt tuntuu uskomattomalta, mikäli valtio vain suostuu totte- 
lemaan häntä. 

— Niinfriittää. 

— Jos hallitsija kerran säätää sellaiset lait ja tavat kuin 
olemme esittäneet, ei ole lainkaan mahdotonta, että kansalai- 
set ovat myös valmiit noudattamaan niitä. 

— Fivarmastikaan. 

— Entä olisiko kummallista ja mahdotonta, että se mitä 
me pidämme hyvänä, olisi hyvää muidenkin mielestä? 

c — En usko. 

— Ja kyllä kai me aikaisemmin olemme riittävän hyvin 
osoittaneet, että tämä on kaikkein paras vaihtoehto, mikäli 
se vain on mahdollinen. 

— Olemme toki. 

— Nähtävästi olemme siis tulleet siihen tulokseen, että 
lainsäädännön alalla meidän ehdotuksemme on paras, jos se 
vain voidaan toteuttaa, ja että sen toteuttaminen on tosin 
vaikeaa mutta ei mahdotonta. 

— Niin, siihen me olemme päätyneet. 

— Nyt kun olemme työllä ja vaivalla saaneet tämän 

d loppuun käsitellyksi, meidän on siirryttävä jäljellä olevaan 
kysymykseen: millä tavoin, millaisten opetusten ja harjoitus- 
ten avulla saamme aikaan nuo valtiojärjestyksen pelastajat 
ja minkä ikäisinä heidän on harrastettava mitäkin? 

— Niin, siitä on nyt puhuttava. 

— Tässä taannoinhan minä jätin ovelasti syrjään nuo 
epämukavat aiheet, naisten omistuksen, lasten hankkimisen 
ja hallitusmiesten asettamisen, koska tiesin että täydellinen 
totuus herättää paheksuntaa ja on myös vaikeasti toteutetta- 

e vissa. Mutta eipä siitä ollut apua, sillä nyt niistä on kuitenkin 

pakko puhua. Naisia ja lapsia koskeva kysymys on jo 
käsitelty, mutta hallitusmiesten kohdalla on oikeastaan aloi- 
tettava aivan alusta. Jos muistat, sanoimme että heitä on 
koeteltava sekä nautinnoissa että tuskissa ja heidän on niissä 
osoitettava rakastavansa valtiotaan, eivätkä he saa luopua 
tästä periaatteesta rasitusten ja vaarojen aikana eivätkä 
missään muissakaan tilanteissa. Se joka ei selviä kokeista, on 
suljettava pois, mutta se joka suoriutuu kaikesta puhtaana 
kuin tulessa koeteltu kulta, on asetettava hallitusmieheksi ja 
hänelle on annettava kunnianosoituksia ja palkintoja sekä 
hänen eläessään että kuoltuaan. Tähän tapaanhan me pu- 
huimme, tosin verhotuin sanakääntein, jotta emme vain 
törmäisi tähän kysymykseen joka nyt on edessämme. 

— Aivan totta, kyllä minä muistan. 

— Minua arvelutti silloin ruveta puhumaan tästä, johon 
nyt olen uskaltautunut. No niin, sanottakoon siis rohkeasti, 
että näiden asettamiemme täydellisten vartijoiden on oltava 
filosofeja. 

— Sanotaan siis näin. 

— Huomaa, kuinka harvoja heitä on, luonnollisista syistä. 
Mehän edellytimme heiltä tietynlaista luonnetta, mutta tä- 
män luonteenlaadun eri puolet osuvat harvoin yhteen samas- 
sa yksilössä; yleensä ne esiintyvät eri tahoilla. 

— Mitä tarkoitat? 

— Niin kuin tiedät, ne jotka ovat hyväoppisia ja hyvä- 
muistisia, nopeaälyisiä, vilkkaita ja niin edelleen ja lisäksi 
tarmokkaita ja jaloluonteisia, eivät yleensä sopeudu viettä- 
mään tasaista, rauhallista ja vakiintunutta elämää. Heidän 
vilkkautensa vie heidät milloin mihinkin suuntaan ja he ovat 
kaikin puolin epävakaita. 

— BSeon totta. 

— Toisaalta taas vakaat ja muuttumattomat luonteet, 
joihin voi luottaa enemmän ja jotka eivät sodassa helposti 
tunne pelkoa, käyttäytyvät opintojen suhteen samalla tavoin. 
Ilc ovat kankeita ja hidasoppisia kuin olisivat pökerryksissä, 
ja jos heidän pitäisi ponnistella oppiakseen jotakin, he eivät 
osaa muuta kuin torkkua ja haukotella. 

— Niin kyllä. 

— Mutta olemme sanoneet, että hallitusmiehissämme 
pitää olla sopivalla tavalla nämä molemmat ominaisuudet. 
Muuten he eivät saa päästä osallisiksi täydellisestä kasvatuk- 
sesta eikä heille suoda kunniaa ja valtaa. 

— Seon oikein. 

— Etkö usko, että tämä yhdistelmä on perin harvinainen? 

— Totta kai. 

— Heitä on siis koeteltava jo aikaisemmin kuvailemiem- 
me vaivojen, pelkojen ja nautintojen avulla. Ja nyt lisään sen 
minkä silloin jätin sanomatta: heitä on harjoitettava myös 
monilla tiedonaloilla, ja on tarkkailtava, pystyykö heidän 
luonteensa korkeimpiinkin opintoihin vai lannistuvatko he 
niin kuin jotkut urheilukilpailuissa. 

— Sitä on varmasti syytä pitää silmällä. Mutta mitä sinä 
tarkoitat korkeimmilla opinnoilla? 

— Muistat kai, että erotettuamme sielun kolme eri puolta 
me päättelimme, mitä oikeamielisyys, järkevyys, urheus ja 
viisaus oikein ovat. 

— Ellen muistaisi, minulla ei olisi oikeutta kuulla enää 
muutakaan. 

— Entä muistatko mitä puhuimme sitä ennen? 

— Mitä siis? 

— Sanoimme, että voidaksemme nähdä nämä ominaisuu- 
det mahdollisimman hyvin meidän olisi kierrettävä pitempää 
tietä; sen kuljettuamme näkisimme ne aivan selvästi. Mutta 
totesimme myös, että voisimme jatkaa todistelua sen pohjal- 
ta mitä edellä oli sanottu. Te sanoitte että se riittäisi teille, ja 
niin sitten esitimme asian tavalla jonka tarkkuudessa kyllä 
minun mielestäni oli toivomisen varaa. Mutta voitte itse 
sanoa, olitteko siihen tyytyväisiä. 

— Minulle ainakin asia tuli riittävässä määrin selväksi ja 
ilmeisesti näille toisille myös. 

— Hyvä ystävä, kun näin tärkeät asiat ovat kyseessä, ei 
sellainen määrä voi olla riittävä, joka jää tosiolevan suhteen 
hiukankaan vajaaksi. Eihän epätäydellinen kelpaa minkään 
mitaksi, vaikka jotkut ovatkin tähän tyytyväisiä eivätkä pidä 

tarpeellisena tutkia asiaa pitemmälle. 

— Niin, siihen laiskuus usein vie. 

— Se on kuitenkin viimeinen asia mikä sopii valtion ja 
lakien vartijalle. 

— Tietenkin. 

— Hänen on siis kierrettävä tuota pitempää tietä ja 
ponnisteltava yhtä tarmokkaasti opiskelun kuin ruumiinhar- 
joitustenkin parissa. Muuten hän ei kuten sanottu milloin- 
kaan pääse perille kaikkein tärkeimmästä ja tarpeellisim- 
masta tiedonalasta. 

— Eikö tämä sitten olekaan kaikkein tärkeintä? Onko 
olemassa jotakin vielä korkeampaa kuin oikeudenmukaisuus 
ja ne muut ominaisuudet, joita olemme käsitelleet? 

— Kyllä on. Mutta näidenkään ominaisuuksien kohdalla 
emme saa tyytyä tarkastelemaan vain niiden luonnoksia, 
kuten olemme tähän asti tehneet, vaan meidän on tutkittava 
myös niiden täydellistä toteutusta. Onhan naurettavaa, jos 
vähäpätöisissä asioissa pyrimme kaikin voimin mahdollisim- 
man suureen tarkkuuteen ja selkeyteen mutta emme katso, 
että juuri kaikkein suurimmat asiat vaativat kaikkein suurin- 
ta tarkkuutta. 

— Niin kyllä. Mutta luuletko nyt pääseväsi vastaamasta 
kysymykseen, mikä tuo kaikkein tärkein tiedonala on ja 
mihin se kohdistuu? 

— En toki, kysy vain. Tosin olet sen jo moneen kertaan 
kuullutkin. Nyt vain joko et muista sitä tai aiot saada minut 
hankaluuksiin tarttumalla tähän. Siitä kai onkin kysymys, 
sillä olethan useaan otteeseen kuullut, että kaikkein tärkeim- 
män opiskelun kohteena on hyvän idea ja että vasta se tekee 
oikeudenmukaisuuden ja muun sellaisen hyödylliseksi ja 
edulliseksi. Nytkin kyllä tiedät, että aion sanoa tämän ja 
vielä senkin, että emme tiedä tarkoin hyvän ideaa. Mutta jos 
me emme sitä tiedä ja ilman tätä tietoa silti tietäisimme 
kaiken muun kuinka hyvin tahansa, meillä ei tästä kaikesta 
olisi mitään hyötyä, sen enempää kuin jos omistaisimme 
mitä tahansa muuta paitsi sitä mikä on hyvää. Vai kuvittelet- 
ko, että on mitään hyötyä siitä että omistaa kaiken muun 


237 


505a 


VALTIO 


paitsi sen mikä on hyvää? Tai että ymmärtää kaiken muun 
paitsi sen mikä on hyvää, että ei ymmärrä mitään kauniista 
ja hyvästä? 

— En totisesti. 

— Ja senkin kai tiedät, että useimpien mielestä hyvä on 
nautintoa, nokkelimpien mielestä taas tietämistä. 

— Niinon. 

— Ja että nämä eivät kuitenkaan pysty osoittamaan, 
millaista tietämistä se on, joten heidän on lopulta pakko 
sanoa sen olevan hyvän tietämistä. 

— Nurinkurista tosiaan. 

— Sitä juuri. Hehän moittivat meitä siitä ettemme tiedä 
mitä hyvä on ja kuitenkin puhuvat meille niin kuin tietäisim- 
me sen. He sanovat sen olevan hyvän tietämistä, niin kuin me 
käsittäisimme heidän tarkoituksensa heti kun he vain päästä- 
vät huuliltaan sanan »hyvä». 

— Aivan totta. 

— Ja eivätkö ne ole yhtä eksyksissä, jotka määrittelevät 
hyvän nautinnoksi? Eikö heidänkin ole pakko myöntää, että 
on olemassa myös pahoja nautintoja? 

— On varmasti. 

— Sittenhän he tulevat myöntäneeksi, että samat asiat 
ovat sekä hyviä että pahoja, eikö niin? 

— Niin juuri. 

— Tässä näkyy siis olevan monia pahoja ristiriitaisuuksia. 

— Kieltämättä. 

— Entä eikö voi selvästi nähdä, että vaikka ihmiset ovat 
yleensä valmiit tekemään ja hankkimaan sellaista mikä 
näyttää oikeudenmukaiselta ja jalolta vaikkei sitä olekaan ja 
tahtovat myös antaa itsestään tällaisen ulkonaisen kuvan, 
hyvän kohdalla asia on toisin: kukaan ei tyydy hankkimaan 
sellaista mikä vain näyttää hyvältä, vaan kaikki tavoittelevat 
sitä mikä todella on hyvää ja halveksivat sen näennäiskuvaa? 

— Kyllä, pitää paikkansa. 

— Kyseessä on siis asia, johon kaikki sielut pyrkivät 
kaikin keinoin, koska aavistavat sen todella olevan jotakin. 
Ne eivät kuitenkaan kykene saamaan täyttä selkoa sen 

olemuksesta vaan jäävät epätietoisuuteen eivätkä voi tuntea 
siihen samaa vahvaa luottamusta kuin muihin asioihin, ja 
näin ne eivät saa muistakaan asioista sitä hyötyä minkä 
muuten ehkä niistä saisivat. Pitäisikö nyt sitten myös noiden 
valtiomme parhaiden miesten, joiden huostaan me uskomme 
kaiken, jäädä näin suuressa ja tärkeässä asiassa sokean 
tietämättömyyden valtaan? 

— Fi missään tapauksessa. 

— Jos siis meillä ei ole tietoa siitä missä mielessä oikeat ja 
kauniit asiat ovat hyviä, eivät myöskään niiden vartijat voi 
olla tehtävänsä tasalla, tietämättömiä kun ovat. Ja ennustan- 
pa, ettei kukaan voi tulla tuntemaan niitä niin kuin pitäisi 
ennen kuin tietää tämän asian. 

— Ennustuksesi pitää paikkansa. 

— Valtiomme on siis saatu täydellisesti järjestykseen 
vasta sitten kun siitä huolehtii vartija, jolla on kaikki tämä 
tiedossaan. - 

— Niin täytyy olla. Mutta sano sinä, Sokrates, onko 
mielestäsi hyvä tietoa vai nautintoa vai ehkä jotakin aivan 
muuta? 

— Hyvä mies, sinähän olet jo kauan sitten antanut ym- 
märtää, ettet tyydy siihen mitä muut näistä asioista ajattele- 
vat. 

— Niin, sillä minusta ei ole oikein, ettei osaa esittää omaa 
mielipidettään vaan tarjoilee toisten ajatuksia, vaikka on 
näin kauan askarrellut näiden kysymysten parissa. 

— Onko sinusta sitten oikein puhua asioista, joita ei tiedä, 
niin kuin hyvinkin tietäisi? 

— Fi niin kuin tietäisi, mutta on oikein, että suostuu 
csittämään omat käsityksensä omina käsityksinään. 

— Mutta etkö ole huomannut, kuinka kehnoja ovat kaikki 
käsitykset joihin ei liity tietoa? Niistä parhaatkin ovat 
sokeita. Vaikka ihmisellä olisi oikeakin käsitys mutta ei 
järkeä, ei kai hän juuri eroa sokeasta joka kulkee oikeaa 
tietä, vai kuinka? 

— Ei. 

- Haluatko siis katsella sellaista mikä on kehnoa, sokeaa 

d ja vääristynyttä, vaikka voisit muilta kuulla loistavia ja 

kauniita asioita? 

— Sokrates, sanoi Glaukon, — älä nyt ihmeessä lopeta 
niin kuin tämä asia olisi jo selvä. Kyllä meille riittää, että 
käsittelet hyvää samalla tavoin kuin olet käsitellyt oikeuden- 
mukaisuutta, järkevyyttä ja muita seikkoja. 

— Hyvä ystävä, se riittäisi mainiosti minullekin. Mutta 
pelkään etten pysty siihen; innoissani vielä kompastun ja 
nolaan itseni. Jätetäänkin tällä erää syrjään kysymys siitä, 
mitä hyvä sinänsä on, sillä tunnen ettei minulla tällä hetkellä 
ole kylliksi pontta päästäkseni perille omasta käsityksestäni. 
Sen sijaan haluaisin puhua eräästä seikasta, joka näyttää 
olevan hyvästä syntyisin ja muistuttaa isäänsä suuresti — jos 
nimittäin tahdotte kuulla; ellette, jääköön sikseen. 

— Puhu toki. Joskus toiste voit maksaa velkasi ja puhua 
isästä. 

— Kunpa voisinkin suorittaa teille koko velan eikä tarvit- 
sisi tyytyä pelkkiin korkoihin kuten nyt. Mutta ottakaa siis 
vastaan edes korko, joka on kasvanut itse hyvästä. Pitäkää 
kuitenkin varanne, etten vahingossa petä teitä ja esitä koros- 
ta väärää tilitystä. 

— Olemme niin varuillamme kuin osaamme, puhu vain. 

— Ensin meidän on sovittava eräästä kysymyksestä, jonka 
nyt palautan mieleenne. Olemme puhuneet siitä äsken ja 
usein muulloinkin. 

— Mistä siis? 

— Mehän sanoimme, että kauniita, hyviä ja muita vastaa- 
via asioita on useita, ja teemme puheessamme eron niiden 
välillä. 

— Niin kyllä. 

— Ja samoin, että on olemassa kaunis sinänsä ja hyvä 
sinänsä, ja sama koskee kaikkia asioita joita edellä sanoimme 
olevan monia: toisaalta katsomme, että niitä kutakin vastaa 
yksi idea, joka on yksi ja ainoa, ja nimitämme sitä siksi mitä 
tuo asia varsinaisesti on. 

— Niin juuri. 

— Ja edelleen, että nuo monimuotoiset asiat voidaan 
tavoittaa näkemällä, ei ajattelemalla, ideat taas ajattelemal- 
la mutta ei näkemällä. 

— Aivan niin. 

— Millä olemuksemme puolella me näemme sen minkä 
näemme? 

— Näöllä. Ja samoin siis kuulemme kuulolla ja teemme 
vastaavasti muut havainnot muilla aisteilla. 

— Niin tietysti. 

— Oletko huomannut, kuinka aistien luoja on käyttänyt 
kaikkein eniten huolta juuri näkemisen ja näkymisen ky- 
kyyn? 

— Enpä juuri. 

— No ajattelehan: tarvitseeko kuulo kuullakseen ja ääni 
kuuluakseen vielä jotakin kolmatta, siis sellaista jonka puut- 
tuessa kuulo ei voi kuulla eikä ääni kuulua? 

— Ei. 

— Eivätkä monet muutkaan kyvyt, ehkäpä ei ainoakaan. 
Tai osaatko sanoa jonkin? 

— En osaa. 

— Etkö huomaa, että näkemisen ja näkymisen kyky tar- 
vitsevat? 

— Kuinka niin? 

— Vaikka yritämme käyttää silmiämme, joissa on näkö, 
ja vaikka esineissä on eri värejä, niin ellei mukana ole erästä 
kolmatta tekijää, joka on olemassa juuri tätä varten, ei 
näkömme näe mitään ja värit jäävät näkymättömiksi. 

— Mitä sinä tarkoitat? 

— Sitä mitä sinä nimität valoksi. 

— Niin, aivan totta. 

— Se side, joka yhdistää näköaistin ja näkymisen, ei siis 
ole ollenkaan vähäpätöinen. Se on kaikkia muita yhdyssiteitä 
arvokkaampi, mikäli emme pidä valoa arvottomana. 

— Emme tietenkään, kaikkea muuta. 

— Kuka taivaan jumalista on mielestäsi tämän aiheutta- 
ja? Kuka saa valollaan aikaan, että näkömme näkee erino- 

maisesti ja että se mikä voidaan nähdä myös näkyy? 

— Sama jota sinä ja kaikki muutkin ajattelevat, aurinkoa- 
han sinä tietysti tarkoitat. 

— Eikö nyt näkö suhtaudu tähän jumalaan seuraavalla 
tavalla? 

— Siis miten? 

— Fi itse näkö eikä myöskään näön sijaintipaikka, jota 
me nimitämme silmäksi, ole samaa kuin aurinko. 

— Fi toki. 

— Tämä kai kuitenkin muistuttaa kaikista aistimista eni- 
ten aurinkoa. 

— Ilman muuta. 

— Eikö myös siihen sisältyvä kyky tavallaan virtaa siihen 
auringosta? 

— Kyllä, niin juuri. 

— Aurinko siis ei ole samaa kuin näkö, mutta se aiheuttaa 
näön, joka vuorostaan näkee sen. 

— Niin. 

— Tätä tarkoitin tuolla hyvän jälkeläisellä, jonka hyvä on 
synnyttänyt itsensä kaltaiseksi: näkyvässä maailmassa se 
suhtautuu näköön ja näkyvään samalla tavoin kuin ajatuksen 
maailmassa itse hyvä suhtautuu järkeen ja järjellä tavoitetta- 
vaan. 

— Kuinka siis? Selitä tarkemmin. 

— Tiedät, että kun ihminen katsoo kohteisiin, joiden 
väreihin ei enää osu päivänvalo vaan yön himmeät valot, 
hänen silmänsä hämärtyvät ja ovat melkein kuin sokeat, 
aivan kuin niissä ei enää olisi kirkasta näköä. 

— Niin juuri. 

— Mutta kun hän katsoo auringon valaisemiin kohteisiin, 
nämä samat silmät näkevät selvästi ja niissä on aivan 
ilmeisesti näkö. 

— Tietysti. 

— Sovella samaa ajatusta sieluun. Ollessaan suuntautu- 
neena totuuden ja olevaisuuden valaisemaan kohteeseen se 
tajuaa ja tietää tämän ja siinä selvästikin on järki. Mutta kun 

se suuntautuu pimeänsekaiseen, syntyvään ja häviävään 
kohteeseen, sillä on vain luuloja, se hämärtyy ja muuttelee 
käsityksiään suuntaan ja toiseen, eikä siinä nyt näytä olevan 
juuri lainkaan järkeä. 

— Siltä vaikuttaa. 

— Sitä, mikä antaa tiedon kohteille totuuden ja tietoon 
pyrkivälle tietämisen kyvyn, voit siis nimittää hyvän ideaksi, 
ja sinun tulee ajatella että se on ymmärrettävä tiedon ja 
totuuden alkusyyksi. Nämä molemmat, tieto ja totuus, ovat 
kauniita, mutta voit täydellä syyllä uskoa hyvän idean olevan 
jotakin muuta kuin ne, jotakin vielä kauniimpaa. Niin kuin 
äskeisen esimerkkimme mukaan on oikein katsoa valon ja 
näön muistuttavan aurinkoa mutta olisi väärin luulla niiden 
olevan samaa kuin aurinko, samoin on tässäkin: on oikein 
katsoa tiedon ja totuuden muistuttavan hyvää, mutta väärin 
on pitää jompaakumpaa niistä samana kuin hyvä. Hyvän 
olemus on asetettava vielä korkeammalle kunniasijalle. 

— Kyllä sen kauneus menee yli ymmärryksen, jos se 
kerran saa aikaan tiedon ja totuuden ja on itse vielä niitäkin 
kauniimpi. Et varmaankaan tarkoita sillä nautintoa? 

— Älä nyt sentään! Tarkastele tätä hyvän kuvaa vielä 
seuraavalta kannalta. 

— Miltä siis? 

— Myönnät varmaan, ettei aurinko anna näkyville koh- 
teille vain näkymisen kykyä vaan myös synnyn, kasvun ja 
ravinnon, vaikka se ei itse olekaan samaa kuin syntyminen. 

— Fi tietenkään. 

— Ja ettei hyvällä ole tiedon kohteisiin vain sitä vaikutus- 
ta, että ne voidaan tietää, vaan että hyvä antaa niille myös 
olemassaolon ja olevaisuuden, vaikka hyvä itse ei olekaan 
olevaista vaan kohoaa arvoltaan ja voimaltaan olevaisen 
yläpuolelle. 

— Apollon, johan on korkealentoista! huudahti Glaukon, 
niin että meitä aivan nauratti. 

— Oma syysi, minä sanoin, — itsehän pakotit minut 
sanomaan mitä mieltä olen. 

— Älä vain jätä tätä tähän, sanoi Glaukon, — vaan selitä 
ainakin tuo aurinkovertaus, jos sinulta jäi vielä jotakin 
sanomatta. 

— Onhan tässä jäänyt paljonkin sanomatta. 

— Mutta älä enää jätä syrjään mitään, pienintäkään 
yksityiskohtaa. 

— Varmasti joudun jättämään paljonkin, mutta en tahal- 
lani, sikäli kuin asia minusta riippuu. 

— Niin, älä tee sitä. 

— Ajattele siis, että on olemassa nämä kaksi, joista 
olemme puhuneet. Toinen niistä hallitsee sitä mikä on 
ajatuksella tavoitettavaa ja sen aluetta, toinen sitä mikä on 
näkyvää — en puhu »taivaasta», ettet luulisi minun viisaste- 
levan sanoilla. Sinulle ovat siis selvillä nämä kaksi lajia, 
näkyvä ja ajatuksella tavoitettava? 

— Kyllä ovat. 

— Ajattele nyt mielessäsi janaa, joka on leikattu kahteen 
eripituiseen jaksoon; näistä toinen edustaa näkyvää, toinen 
ajatuksella tavoitettavaa aluetta. Leikkaa sitten kumpikin 
uudelleen samassa suhteessa. Jos osia tarkastellaan niiden 
keskinäisen selvyyden tai epäselvyyden mukaisessa järjes- 
tyksessä, niin näkyvää aluetta edustavan jakson ensimmäise- 
nä osana ovat kuvat. Kuvilla tarkoitan ensinnäkin varjoja, 
sitten myös veteen ja kiinteisiin, sileihin ja kiiltäviin kappa- 
leisiin heijastuvia kuvajaisia ynnä muuta sellaista, jos ym- 
märrät. 

— Ymmärrän. 

— Kuvittele sitten, että toisena osana on kaikki se minkä 
kuvajaista äskeinen osa on: meitä ympäröivät elolliset oliot, 
kasvit ja kaikki mikä on ihmisten valmistamaa. 

— Kuvittelen. 

— Myönnät kai, että totuuteen ja valheellisuuteen nähden 
kuva suhtautuu malliinsa samalla tavoin kuin luulo tietoon? 

— Myönnän toki. 

— Tarkastele sitten seuraavaksi, miten ajatuksella tavoi- 
tettava jakso oli leikattava kahtia. 

— Miten siis? 

— Seuraavalla tavalla. Samoja olioita ja esineitä, jotka 
äsken heijastuivat kuvajaisina, sielu joutuu nyt tämän jakson 
toista osaa tutkiessaan käyttämään pelkkinä kuvina, ja läh- 
dettyään olettamuksista se ei etene takaisin alkukohtaan 
vaan lopputulosta kohti. Sen sijaan ensimmäisen osan koh- 
dalla se lähtee olettamuksesta kohti olettamusten yläpuolella 
olevaa alkukohtaa eikä turvaudu kuviin kuten äsken, vaan 
kehittelee tutkimustaan pelkästään itse ideoiden avulla. 

— Enoikein ymmärrä mitä tarkoitat. 

— Selitän uudelleen, tajuat paremmin kun ensin esitän 
tämän. Kuten kai tiedät, geometrian, matematiikan ja muun 
tällaisen harrastajat olettavat ensiksi, että on parittomat ja 
parilliset luvut, tietyt kuviot, kolme lajia kulmia ja niin 
edelleen, aina tutkimusaiheensa mukaan. He lähtevät näistä 
olettamuksista aivan kuin tietäisivät nuo asiat eivätkä välitä 
tehdä niistä selkoa itselleen eikä muille, niin kuin ne olisivat 
kaikille selviä. Lähdettyään niistä he etenevät asteittain ja 
päätyvät lopulta johdonmukaisesti siihen, mitä olivat ryhty- 
neet tutkimaan. 

— Kyllä, tuon minä tiedän. 

— Ja varmasti senkin, että käyttäessään näkyviä muotoja 
ja käsitellessään niitä he eivät kuitenkaan ajattele niitä vaan 
sitä mitä ne kuvaavat. He tutkistelevat itse neliötä ja sen 
halkaisijaa sinänsä, eivät sitä minkä ovat piirtäneet, ja sama 
koskee kaikkea muutakin. Kaikkia piirtämiään ja muovaa- 
miaan esineitä, joista syntyy varjoja ja kuvajaisia veteen, he 
käyttävät vuorostaan kuvina päästäkseen näkemään itse ne 
asiat, joita ei voi nähdä muuten kuin ajatuksella. 

— Puhut totta. 

— Tämä laji on siis kuten sanoin kyllä ajatuksen tavoitet- 
tavissa, mutta sitä tutkiessaan sielun on pakko käyttää apuna 
olettamuksia eikä se voi päätyä alkukohtaan, koska se ei 
pääse kohoamaan olettamuksia korkeammalle. Ja se käyttää 
kuvina samoja kohteita, joiden kuvajaiset tapasimme alem- 
malla alueella ja joita pidetään arvossa, koska niiden katso- 

taan olevan kuvajaisiaan selkeämpiä. 

— Ymmärrän, tarkoitat menettelyä jota käytetään geo- 
metriassa ja sen lähitieteissä. 

— Ja ajatuksella tavoitettavan alueen ensimmäisella osal- 
la tarkoitan sitä, mihin järki itse pääsee dialektiikan voimalla 
käsiksi. Se ei pidä olettamuksia alkusyinä vaan todella vain 
olettamuksina, eräänlaisina askelmina ja ponnahduslautoina, 
joiden avulla se päätyy kaiken alkusyyhyn, siihen mikä on 
kaikkien olettamusten yläpuolella. Tavoitettuaan tämän se 
pysyttelee kiinni kaikessa mikä on tähän yhteydessä ja 
laskeutuu näin taas alas, lopputulokseen asti. Se ei käytä 
hyväkseen mitään aistein havaittavaa vaan pelkkiä ideoita, 
ja kulkien ideasta toiseen se lopulta myös päätyy ideaan. 

— Ymmärrän, en tosin täysin, sillä tämä on näköjään 
vaikea asia. Haluat siis todeta, että se olevaisen ja ajatuksel- 
la tavoitettavan alue, jota dialektiikka tarkastelee, on sel- 
keämpi kuin se jota tarkastelevat ne tieteet, joiden lähtökoh- 
tina ovat olettamukset. Tieteiden alaan kohdistuva tarkaste- 
lu ei tosin sekään voi tapahtua aistien vaan älyn avulla, 
mutta koska siinä ei uloteta tutkimusta takaisin alkukohtaan 
asti vaan lähdetään olettamuksista, katsot ettei siitä saada 
järkitietoa, vaikka se omine lähtökohtineen onkin ajatuksen 
tavoitettavissa. Ja näköjään puhut geometrian ja muiden 
vastaavien tieteiden harjoittajien kohdalla älystä etkä järjes- 
tä, koska älyllinen päättely sijaitsee luulon ja järjellä hanki- 
tun tiedon välimailla. 

— Olet käsittänyt mainiosti. Ja ajattele nyt, että näitä 
janamme neljää osaa vastaa neljä sielun tilaa: ylimpänä 
järki, seuraavana älyllinen päättely, kolmantena uskominen 
ja viimeisenä arvelu, ja järjestä ne oikeassa suhteessa sen 
perusteen mukaan, että niissä kussakin on selkeyttä sen 
verran kuin niiden kohteissa on totuutta. 

— Ymmärrän, olen samaa mieltä ja järjestän ne niin kuin 
olet esittänyt. 


246 


Seitsemäs kirja 


— Seuraavasta vertauksesta voit nähdä, millainen meidän 514a 


synnynnäinen luontomme on, kasvatettuna ja kasvattamatto- 
mana. Kuvittele joukko ihmisiä, jotka elävät jonkinlaisessa 
maanalaisessa luolamaisessa olinpaikassa, josta johtaa ul- 
koilmaan koko luolan levyinen pitkä käytävä. Täällä he ovat 
olleet lapsesta asti, jaloistaan ja kaulastaan samaan paikkaan 
kytkettyinä. He pystyvät katsomaan vain sisäänpäin, koska 
kahle estää heitä kääntämästä päätään. Ylempänä ja kauem- 
pana heidän selkänsä takana palaa tuli, ja sen ja vankien 
välissä kulkee samoin ylempänä poikkitie. Sitä pitkin on 
rakennettu matala muuri, aivan kuin nukketeatterin suojus, 
jonka ylitse sen takana olevat esiintyjät näyttävät temppu- 
jaan. 

— Näen mielessäni tämän kaiken. 

— Kuvittele sitten, että tämän muurin takana kanniskel- 
laan kaikenlaisia esineitä, jotka näkyvät muurin yli, myös 
ihmisten ja eläinten kuvia, kivisiä, puisia ja niin edelleen. Ja 
jotkut näistä kantajista arvatenkin puhelevat jotakin, toiset 
ovat vaiti. 

— Aika kummallinen näkymä. Ja kummallisia nuo van- 
gitkin ovat. 

— Samanlaisia kuin me. Ovatko he ensinnäkään voineet 
nähdä itsestään ja toisistaan mitään muuta kuin ne varjot, 
jotka heittyvät tulen valossa vastapäiselle luolan seinämälle? 

— Eivät tietenkään, jos he eivät ole koko elämänsä aikana 
voineet liikuttaa päätään. 

— Ja sama koskee kai niitä esineitä, joita on kuljetettu 
heidän taitseen? | 

— Niin tietysti. 

— Entä jos he voisivat keskustella keskenään, eivätkö he 
luulisi puhuvansa juuri noista ohi kannetuista esineistä, 
vaikka puhuvatkin vain siitä mitä ovat nähneet? 

— Totta kai. 

— Ja jos kaiku vastaisi vankilan vastakkaiselta seinämältä 
aina kun joku ohi kulkevista ihmisistä sanoo jotakin, eivätkö 
he luulisi tuon äänen tulevan heidän editseen kulkevasta 
varjosta? 

— Tietysti, sehän on selvä. 

— Kaiken kaikkiaan nämä vangit pitäisivät siis totuutena 
vain noiden keinotekoisten esineiden varjoja. 

— Niin, pakostakin. 

— Ajattelehan nyt miten heille luonnonmukaisesti kävisi, 
jos he vapautuisivat kahleistaan ja parantuisivat tietämättö- 
myydestään. Kuvitellaanpa, että joku näistä ihmisistä pääs- 
tetään kahleista irti ja hänet pakotetaan äkkiä nousemaan, 
kääntämään päätään, lähtemään liikkeelle ja katsomaan 
tuleen päin. Kaikki tämä tuottaisi hänelle kipua ja hän 
häikäistyisi niin, ettei pystyisi näkemään esineitä, joiden 
varjoja hän on ennen katsellut. Mitä hän nyt mahtaisi sanoa, 
jos hänelle kerrottaisiin, että se mitä hän ennen näki oli 
pelkkää harhaa ja että hän òn nyt lähempänä olevaista, 
kääntynyt kohti todemmin olevaa, ja näkee siksi oikeammin? 
Ja jos hänelle osoitettaisiin kutakin ohi kulkevaa esinettä ja 
häntä vaadittaisiin sanomaan, mikä se on? Etkö usko, että 
hän menisi pyörälle päästään ja pitäisi kaikkea ennen näke- 
määnsä todempana kuin sitä mitä hänelle nyt näytetään? 

— Varmasti, paljonkin. 

— Ja jos hänet pakotettaisiin katsomaan suoraan ulkona 
olevaan valoon, hänen silmiään alkaisi särkeä ja hän yrittäisi 
väistää kääntymällä sitä päin mitä hän voi katsella. Hän 
kuvittelisi tämän todellakin olevan selvempää kuin se mitä 
hänelle näytetään. 

— Niin juuri. 


248 


SEITSEMÄS KIRJA 


— Ja jos häntä sitten lähdettäisiin väkisin laahaamaan 
ylös tuota epätasaista ja jyrkkää käytävää pitkin eikä pääs- 
tettäisi irti ennen kuin hänet on saatu kiskotuksi ulos aurin- 
gonpaisteeseen, eikö hän kärsisi ja pyristelisi vastaan? Ja kun 
hän tulisi ulos aurinkoon, hänen silmänsä häikäistyisivät 
niin, ettei hän näkisi mitään kaikesta siitä mitä me sanomme 
todelliseksi. 

— EFiainakaan niin yhtäkkiä. 

— Hän tarvitsee siis totuttelua ennen kuin pystyy näke- 
mään täällä ylhäällä. Ensin hän erottaa helpoimmin varjot, 
sitten vedestä heijastuvat ihmisten ja muiden olioiden kuva- 
jaiset ja lopuksi oliot itsensä. Tämän jälkeen hän voi siirtyä 
katselemaan taivaan ilmiöitä ja itse taivasta. Kuitenkin 
hänen on helpompi katsoa yöllä tähtien ja kuun valoa kuin 
päivällä aurinkoa ja sen loistetta. 

— Se on selvä. 

— Lopulta hän sitten voi varmaankin katsoa ja tarkastella 
aurinkoa, eikä vain sen heijastuksia vedessä tai jossakin 
muussa vieraassa paikassa, vaan sitä itseään, sen oikealla 
paikalla. 

— Varmasti. 

— Tämän jälkeen hän jo päätyisikin siihen tulokseen, että 
juuri aurinko aiheuttaa vuodenajat ja vuoden kiertokulun, 
cttä se hallitsee kaikkea täällä näkyvässä maailmassa ja on 
jollakin tavoin myös kaikkien niiden ilmiöiden alkusyy, joita 
hc ovat nähneet entisessä olinpaikassaan. 

— Niin, varmasti hän sen jälkeen päätyisi tähän. 

— Ja etkö usko, että kun hän muistelee entistä olinpaik- 
kaansa, siellä vallinnutta viisautta ja entisiä vankitoverei- 
laan, hän onnittelee itseään tämän muutoksen johdosta ja 
säälittelee tovereitaan? 

— Kyllä totisesti. 

— Olettakaamme edelleen, että heillä oli siellä tapana 
antaa kunniaa, kiitosta ja palkintoja sille, joka havaitsi 
larkimmin kulloinkin ohi vaeltavat varjot, muisti parhaiten, 
millaiset varjot yleensä edelsivät tai seurasivat niitä tai 
esiintyivät samanaikaisesti, ja pystyi tämän perusteella taita- 

vimmin ennustamaan mitä oli tulossa. Luuletko nyt, että 
tämä miehemme himoitsee näitä palkintoja ja kadehtii riitä, 
jotka nauttivat siellä kunniaa ja arvonantoa? Eikö hän, kuten 
Homeros sanoo, tahtoisi mieluummin raataa päiväläisenä 
vieraan ja köyhän isännän pellolla ja kestää mitä hyvänsä 
kuin elää tuolla tavoin, tuollaisten käsitysten vallassa? 

— Olen varma, että hän suostuisi mieluummin mihin 
tahansa kuin tuollaiseen elämään. 

— Ja ajattele tätäkin: jos hän laskeutuisi jälleen alas ja 
asettuisi entiselle paikalleen, eikö tämä äkillinen siirtyminen 
auringonpaisteesta takaisin saisi hänet näkemään pelkkää 


pimeää? 

— Varmasti. 

— Ja jos hänen näin sokaistuneena, ennen kuin hänen 
silmänsä ovat palautuneet ennalleen — ja viehän niiden 


totuttautuminen aikansa — pitäisi taas ruveta kilpailemaan 
noiden koko ikänsä vankeina olleiden kanssa siitä, kuka 
parhaiten erottaa ohikulkevat varjot, eikö hän joutuisi nau- 
runalaiseksi? Eivätkö muut silloin sanoisi, että hän on käy- 
mällä ylhäällä tärvellyt silmänsä ja ettei kannata yrittääkään 
nousta ylemmäs? Ja jos joku yrittäisi vapauttaa heidät ja 
viedä heidät ylös, eivätkö he surmaisi häntä, jos vain saisivat 
hänet käsiinsä? 

— Sen he juuri tekisivät. 

— Tämä vertaus, hyvä Glaukon, soveltuu kaikin puolin 
siihen mitä edellä on esitetty. Vankilamaista asuntoa vastaa 
näkyvä maailma ja siinä palavan tulen kajoa auringon valo. 
Ja jos ymmärrät, että ylös kiipeäminen ja ylhäällä avautu- 
vien näkymien katseleminen kuvaa sielun kohoamista aja- 
tuksella tavoitettavaan maailmaan, olet tulkinnut käsitykse- 
ni oikein. Senhän sinä halusit kuulla; pitääkö se sitten 
paikkansa, sen tietää jumala. Sellainen mielikuva minulla 
siis on, että ajatuksella tavoitettavassa maailmassa on viimei- 
senä ja vain vaivoin nähtävissä hyvä idea. Mutta kun se 
kerran on nähty, on pakko todeta, että se on kaikissa asioissa 
kaiken oikean ja hyvän aiheuttaja: näkyvässä maailmassa se 
synnyttää valon ja sen valtiaan, ajatuksella tavoitettavassa 

maailmassa se taas itse valtiaana synnyttää totuuden ja 
järjen. Ja on todettava myös, että sen, joka haluaa toimia 
järkevästi yksityisessä tai julkisessa elämässä, on täytynyt 
nähdä tämä idea. 

— Olen samaa mieltä, sikäli kuin pystyn seuraamaan. 

— Ja olet toki samaa mieltä myös seuraavasta etkä siis 
ihmettele, etteivät ne jotka ovat tähän asti päässeet, välitä 
tavallisista ihmisten puuhailuista vaan että heidän sielunsa 
pyrkivät aina oleilemaan yläilmoissa. Sehän on luonnollista, 
mikäli äskeinen vertauksemme pitää paikkansa tälläkin koh- 
den. 

— Niin on. 

— Entä kun joku saatuaan katsella jumalallisia näkymiä 
palaa tänne inhimilliseen surkeuteen? Onko ihme jos hän 
käyttäytyy kömpelösti ja näyttää naurettavalta, kun hän 
vielä sokaistuneena ja tottumattomana täällä vallitsevaan 
pimeyteen joutuu tuomioistuimissa tai muualla kiistelemään 
oikeuden varjoista tai niistä kuvista, joista nämä varjot ovat 
peräisin? Tai kun hän joutuu taistelemaan niitä käsityksiä 
vastaan, joita näistä asioista on sellaisilla ihmisillä jotka 
eivät ole itse oikeudenmukaisuutta ikinä nähneetkään? 

— Eihän se ole mikään ihme. 

— Järkevä ihminen muistaa, että silmien häiriötiloja on 
kahdenlaisia, kahdesta eri syystä johtuvia: joko siitä, että 
siirrytään valosta pimeyteen, tai päinvastoin. Hän ottaa 
huomioon, että sama koskee myös sielua, ja siksi hän ei 
rupea tyhmästi nauramaan nähdessään sielun, joka ei häm- 
mennyksissään pysty näkemään jotakin asiaa. Sen sijaan hän 
ottaa selville, onko se tullut valoisammasta elämästä ja 
tottumattomuuttaan sokeutunut vai onko se siirtynyt kauem- 
paa tietämättömyydestä valoisampaan maailmaan ja häi- 
käistynyt sen kirkkaasta loisteesta. Vasta sen jälkeen hän 
ylistää onnekkaaksi tuon sielun kokemusta ja elämäntapaa 
tai surkuttelee sitä. Ja jos hänen tekee mieli nauraa sille, 
hänen naurunsa on jälkimmäisessä tapauksessa vähemmän 
naurettavaa kuin jos se kohdistuisi siihen sieluun, joka on 
saapunut ylhäältä valosta. 


231 


518ga 


519a 


VALTIO 


— Olet aivan oikeassa. 

— Jos tämä pitää paikkansa, meidän on siis todettava, 
että kasvatus ei ole sellaista kuin jotkut alan opettajiksi 
tarjoutuvat henkilöt väittävät. He selittävät panevansa tie- 
don sieluun, jossa sitä ei ennestään ole, aivan kuin panisivat 
sokeisiin silmiin näön. 

— Niinhän he selittävät. 

— Mutta tämä keskustelumme on osoittanut, että samoin 
kuin jos silmä voitaisiin vain yhdessä koko ruumiin kanssa 
kääntää pimeydestä valoon, siten myös tuo jokaisessa sielus- 
sa asuva kyky ja se väline, jolla ihminen pystyy oppimaan, on 
yhdessä koko sielun kanssa käännettävä pois kaikesta synty- 
västä ja häviävästä, kunnes se kykenee katselemaan itse 
olevaista ja sen kirkkainta osaa. Ja tämähän on sama kuin 


itse hyvä, eikö totta? 


— Niin juuri. 

— Kasvatus on siis taito, jolla tuo oppimisen väline saa- 
daan helpoimmin ja tehokkaimmin kääntymään toiseen 
suuntaan. Kysymys ei ole siitä, että sille annettaisiin näköky- 
ky. Tämähän sillä jo on, mutta koska se itse on kääntynyt 
väärään suuntaan, se ei katso sinne minne pitäisi. Ja tämä 
saadaan korjatuksi tuon taidon avulla. 

— Siltä tuntuu. 

— Muut niin sanotut sielun kyvyt näyttävät muistuttavan 
ruumiin kykyjä: ellei niitä ennestään ole, ne voidaan myö- 
hemmin hankkia totuttelulla ja harjoituksella. Mutta järke- 
vän ajattelun kyky on ilmeisesti jotakin paljon jumalallisem- 
paa, sellaista mikä ei milloinkaan menetä voimaansa vaan 
kehittyy hyödylliseksi ja edulliseksi tai hyödyttömäksi ja 
vahingolliseksi sen mukaan, mihin suuntaan se on kääntynyt. 
Olet kai huomannut, miten on sellaisten ihmisten laita, joita 
pidetään älykkäinä mutta pahoina? Heidän sielullaan on 
tarkka näkö, se erottaa terävästi kaiken mihin päin se on 
kääntynyt; sen näkökyvyssä ei siis ole vikaa, mutta koska sen 
itsensä on pakko palvella pahuutta, se saa aikaan sitä 
enemmän pahaa mitä terävämmin se näkee. 

— Kyllä, sen olen huomannut. 

— Mutta jos sielua on lapsesta asti koetettu karsia puh- 
taaksi kaikesta tällaisesta ja siitä on hakattu irti ne synty- 
mästä muistuttavat lyijypainot, jotka ovat juuttuneet siihen 
ylensyömisen, herkuttelun ja muiden nautintojen mukana ja 
kääntäneet sielun katseen alaspäin — jos se siis vapautuu 
tästä kaikesta ja pääsee kääntymään totuutta kohti, niin 
tämä sama, samojen ihmisten sielu näkee totuuden aivan 
yhtä tarkkaan kuin sen mitä kohti se nyt on kääntyneenä. 

— Se on luonnollista. 

— Ja eikö ole luonnollista ja äskeisen mukaan itsestään 
selvää, ettei valtion johtoon voi kelpuuttaa sellaisia, jotka 
ovat jääneet vaille kasvatusta ja tietoa totuudesta, eikä 
myöskään sellaisia, jotka ovat saaneet viettää koko ikänsä 
opiskelun parissa? Edellisiä siksi, ettei heillä ole elämässään 
mitään tiettyä päämäärää, johon he tähtäisivät kaikessa 
toiminnassaan, omissa ja valtion asioissa, jälkimmäisiä siksi, 
etteivät he suostu vapaaehtoisesti käytännön toimintaan, 
koska kuvittelevat päässeensä jo eläessään autuaiden saarille 
asumaan. 

— Seon totta. 

— Meidän valtionperustajien asiana on siis pakottaa ne, 
joilla on parhaat luonnonlahjat, tavoittamaan se tiedonala 
jonka edellä totesimme kaikkein tärkeimmäksi: heidän on 
tultava näkemään itse hyvä ja noustava tuota tietä ylöspäin. 
Ja kun he ovat päässeet ylös asti ja nähneet kylliksi, emme 
saa antaa heidän menetellä niin kuin he nykyään saavat 
tehdä. 

— Miten siis? | 

— He eivät saa jäädä sinne, vaan heidän on laskeuduttava 
takaisin vankien luo ja tultava yhdessä heidän kanssaan 
osalliseksi sekä vaivoista että kunniasta, oli se sitten vähäpä- 
töistä ta1 merkityksellistä. 

— Onko meidän siis tehtävä heille vääryyttä ja pakotetta- 
va heidät elämään surkeaa elämää, vaikka heillä olisi mah- 
dollisuus parempaankin? 

— Hyvä ystävä, sinä olet taas unohtanut, ettei lain tarkoi- 
tuksena ole taata valtiossa jollekin tietylle ryhmälle erityistä 

onnellisuutta. Se pyrkii turvaamaan onnellisuuden koko 
valtiolle liittämällä kansalaiset yhteen suostuttelun tai pakon 
avulla ja katsomalla, että he antavat toistensa päästä osalli- 
siksi siitä hyödystä, jota itse kukin kykenee yhteiskunnalle 
tuottamaan. Se ei valmista tällaisia miehiä valtiolle sitä 
varten, että kukin voisi keskittyä tekemään mitä haluaa, 
vaan voidakseen käyttää heitä valtiota lujittavina siteinä. 

— Seon totta, tuon olin unohtanut. 

— Huomaa siis, Glaukon, että me emme tee filosofeillem- 
me vääryyttä vaan meillä on oikeat perusteet, kun pakotam- 
me heidät huolehtimaan toisista ja suojelemaan heitä. Me 
sanomme, että on aivan luonnollista, etteivät filosofit muissa 
valtioissa rupea näkemään vaivaa yhdessä toisten kanssa. 
Hehän ovat kehittyneet filosofeiksi omin neuvoin, vastoin 
hallitusvallan tahtoa; ja jos kerran on kasvanut omissa 
oloissaan eikä ole kasvatuksestaan kenellekään kiitollisuu- 
denvelassa, ei sitä myöskään tarvitse korvata kenellekään. 
Mutta me sen sijaan olemme tuottaneet teidät itseämme ja 
valtiota varten, ikään kuin mehiläiskuninkaiksi ja parven 
johtajiksi; te olette saaneet paremman ja täydellisemmän 
kasvatuksen kuin nuo muut ja teillä on suuremmat edellytyk- 
set toimia molemmilla alueilla. Teidän on siis jokaisen 
vuorollaan laskeuduttava alas sinne missä muutkin ovat ja 
totutettava silmänne tuohon hämäryyteen. Kun olette tottu- 
neet siihen, pystytte näkemään siinä tuhat kertaa paremmin 
kuin muut ja erotatte mitä nuo kuvat ovat ja mitä ne 
esittävät, koska olette nähneet kauneuden, oikeudenmukai- 
suuden ja hyvyyden todellisen olemuksen. Niinpä tätä mei- 
dän ja teidän valtiotanne hallitaan valvetilassa eikä unessa 
niin kuin nykyään on laita monissa valtioissa, joiden johto- 
miehet kamppailevat keskenään varjoja vastaan ja taistele- 
vat vallasta niin kuin se olisi suurikin hyvä. Totuus on 
kuitenkin tämä: paras ja puolueriidoille vähiten altis hallinto 
on ehdottomasti siinä valtiossa, jossa hallitusmiehiksi tulevat 
ne jotka vähiten haluavat päästä hallitsemaan. Ja päinvas- 
toin on laita siinä valtiossa, jossa hallitusmiehet ovat vastak- 
kaista tyyppiä. 

— Aivan niin. 

— Luuletko nyt, että kasvattimme tämän kuullessaan 
kieltäytyvät tottelemasta meitä? Luuletko, etteivät he suostu 
vuorollaan työskentelemään meidän kanssamme valtion hy- 
väksi, kun kuitenkin saavat enimmän osan aikaa oleilla 
keskenään puhtaissa yläilmoissa? 

— Eivät he voi kieltäytyä. Ovathan he oikeamielisiä 
ihmisiä, ja me esitämme heille vain oikeudenmukaisen vaati- 
muksen. Mutta varmasti jokainen heistä pitää hallitustoi- 
meen ryhtymistä vain välttämättömänä pahana, päinvastoin 
kuin nykyisten valtioiden johtomiehet. 

— Niin juuri, hyvä ystävä. Jos voit keksiä tuleville hallitsi- 
joille sellaisen elämänmuodon, joka on parempi kuin hallitsi- 
jana olo, silloin voit saada aikaan hyvin järjestetyn valtion. 
Sillä ainoastaan tällaisen valtion hallitusmiehillä on todellis- 
ta rikkautta — en tarkoita kultaa vaan sitä rikkautta, joka on 
välttämätön onnellisuudelle, hyvää ja viisasta elämää. Mutta 
siellä missä kerjäläiset ja muut, joilla ei ole mitään hyvää 
omasta takaa, pyrkivät yhteiskunnan johtopaikoille saadak- 
seen siepatuksi itselleen etuja, ei tällaista valtiota voi syntyä. 
Siellä alkaa taistelu vallasta, ja tällainen yhteiskunnan sisäi- 
nen sota vie perikatoon sekä vallantavoittelijat että koko 
valtion. 

— Se on aivan totta. 

— Voitko nyt mainita todellisen filosofian lisäksi mitään 
muuta elämänasennetta, joka halveksisi poliittista valtaa? 

— En tosiaankaan. 

— Ja niiden, jotka rakastavat valtaa, ei pidä havitella sitä, 
sillä muuten näiden rakastajien kilpailijat käyvät taisteluun. 

— Se on selvä. 

— Et kai sinä siis määräisi valtion vartijoiksi ketään muita 
kuin niitä, jotka selvimmin ymmärtävät miten valtiota par- 
haiten hallitaan, joiden keskuudessa pätevät toisenlaiset 
kunnianosoitukset ja joilla on oma elämänsä, parempi kuin 
elämä politiikan palveluksessa? 

— En. 

— Haluatko että tarkastelemme, miten tällaisia vartijoita 

saadaan aikaan ja kuinka heidät johdetaan ylös valoon niin 
kuin ne, joiden kerrotaan nousseen Hadeksesta jumalten luo? 

— Haluan toki. 

— Tässä ei olekaan kysymys mistään pelinappulan kään- 
telystä: nyt on sielu käännettävä päivästä, joka on kuin yö, 
todelliseen päivänvaloon, olevaista kohti nousevalle tielle, 
jota me sanomme todelliseksi filosofiaksi. 

— Niin juuri. 

— On siis tarkasteltava, mikä eri tiedonaloista voi saada 
tämän aikaan. 

— Niin on. 

— Mikä tiedonala pystyy vetämään sielun syntymisen ja 
häviämisen piiristä kohti olevaista, Glaukon? Tätä kysyessä- 
ni mieleeni juolahti jotakin. Emmekö ole sanoneet, että 
noiden miesten täytyy nuorena olla sotureita? 

— Niinhän me sanoimme. 

— Sillä tiedonalalla, jota me tässä etsimme, täytyy siis 
olla tämäkin ominaisuus. 

— Mikä? 

— Ettei se ole hyödytön sotureille. 

— Niin kyllä, jos mahdollista. 

— Edellä olemme kasvattaneet heitä urheilun ja musiikin 
ja runouden avulla. 

— Totta. 

— Urheiluhan koskee sellaista mikä on syntyvää ja häviä- 
vää, sillä sen alaan kuuluu ruumiin vahvistuminen ja rappeu- 
tuminen. 

— Siltä näyttää. 

— Sitten se ei kai voi olla se tiedonala, jota me etsimme. 

— Fi. 

— Entä musiikki ja runous sellaisina kuin olemme esittä- 
neet ne? 

— Niin kuin kai muistat, ne olivat vastapainona urheilul- 
le. Ne kasvattavat vartijoita tottumusten avulla: eri sävella- 
jien kautta ne antavat heille sopusointuisuutta, eivät tietoa, 
ja rytmin kautta säännöllisyyttä, ja sanataiteen puolella taas 
sekä tarinoilla että todenperäisillä kertomuksilla on samanta- 

paisia vaikutuksia. Mutta ei niihin mitään sellaista tietoa 
liittynyt, joka olisi johtanut siihen päämäärään johon sinä 
nyt pyrit. 

— Muistutuksesi on aivan oikea, niissä ei tosiaankaan 
ollut mitään tällaista. Mutta sano, Glaukon, missä sitten 
olisi? Kaikki käytännön ammatit ja taidothan olemme toden- 
neet alentaviksi. 

— Tietysti. Mutta mikä opinala voi enää olla jäljellä, kun 
musiikki ja runous, urheilu ja eri taidot on suljettu pois? 

— No, ellei niiden lisäksi jää enää mitään, meidän pitää 
ottaa jokin sellainen joka liittyy kaikkeen. 

— Mikä se voisi olla? 

— Esimerkiksi se yhteinen alue, joka on tarpeen kaikissa 
taidoissa, ajattelun muodoissa ja tiedoissa ja joka kaikkien 
on heti aluksi opittava. 

— Mikä siis? 

— Vain se mitätön seikka, että osataan erottaa toisistaan 
yksi, kaksi ja kolme. Tarkoitan ylipäänsä lukuja ja laskemis- 
ta. Eivätkö kaikki taidot ja tiedot ole pakostakin tekemisissä 
niiden kanssa? 

— Kyllä ovat. 

— Myös sodankäyntitaito? 

— Ehdottomasti. 

— Ilmankos Palamedes aina tragedioissa saattaa Aga- 
memnonin sotapäällikkönä naurettavaan valoon. Olet kai 
huomannut, että hän väittää laskutaidon keksittyään järjes- 
täneensä Troijassa sotajoukon osastoihin ja laskeneensa lai- 
vat ja kaiken muun, aivan kuin niitä ei sitä ennen olisi 
koskaan laskettu ja niin kuin Agamemnon ei laskutaidotto- 
mana olisi tiennyt edes montako jalkaa hänellä oli. Millainen 
sotapäällikkö hän oikein mahtoi ollakaan? 

— Omalaatuinen, jos tuo on totta. 

— Siis myös lukujen tuntemus ja laskutaito ovat soturille 
välttämättömiä. 

— Se on aivan selvä, jos hän haluaa ymmärtää jotakin 
joukkojen järjestyksestä tai paremminkin, jos hän haluaa 
olla ihminen. 

— Onkohan sinulla tästä tiedonalasta sama ajatus kuin 
minulla? 

— Kerro. 

— Se tuntuu luonnostaan olevan yksi etsimiämme aloja, 
siis niitä jotka johtavat meitä ajattelua kohti. Mutta vaikka 
se jos mikään on omiaan vetämään ihmistä olevaisen puo- 
leen, sitä ei näköjään osata käyttää oikein. 

— Mitä tarkoitat? 

— Yritän selittää. Esitän nyt, mitkä asiat mielestäni 
johdattavat meitä sinne mistä nyt on puhe ja mitkä eivät, ja 
sinä saat kanssani tarkastella niitä ja sanoa milloin olet 
samaa tai toista mieltä. Näin me näemme selvemmin, onko 
asia niin kuin arvelen. 

— Esitä siis. 

— No niin, minä katson että aistimuksista toiset eivät 
anna ajattelulle yllykettä kohteen tutkimiseen, koska aisti on 
jo ratkaissut sen laadun, mutta että toiset ehdottomasti 
vaativat ajattelua tutkimaan sitä, koska aistimus ei saa 
mitään varmaa aikaan. 

— Tarkoitat ilmeisesti kaukana näkyviä kohteita ja illuso- 
risia maalauksia? 

— Etaivan käsittänyt, mitä tarkoitan. 

— No mitä sitten? 

— Ajatteluun eivät vetoa ne kohteet, jotka eivät tuota 
samalla kertaa myös vastakkaista aistimusta. Niitä taas 
jotka sen tuottavat, nimitän ajatteluun vetoaviksi, koska 
aistimus — syntyipä se läheltä tai kaukaa — ei ilmaise, onko 
kyseessä jokin tietty seikka vai sen vastakohta. Annan 
esimerkin, josta ymmärrät paremmin. Sanomme, että tässä 
on kolme sormea, pikkusormi, nimetön ja keskisormi. 

— Aivan niin. 

— Ja tarkoitan nyt niitä läheltä nähtyinä. Mutta ajattele- 
han seuraavaa seikkaa. 

— Mitä siis? 

— Kukin niistä on, kuten näkyy, yhtäläisesti sormi. Siinä 
mielessä on aivan samantekevää, näemmekö sormen olevan 
keskellä vai reunimmaisena, onko se vaalea vai tumma, 

paksu vai ohut ja niin edelleen. Olipa niin tai näin, tavallisten 
ihmisten sielu ei tunne pakkoa kysyä ajattelulta, mikä sormi 
oikein on. Millään kohden näkö ei näet ilmoita sille, että 
sormi olisi samalla sormen vastakohta. 

— Ei tietenkään. 

— Onhan luonnollista, ettei havainto silloin vetoa ajatte- 
luun eikä herätä sitä. 

— Niinon. 

— Mutta kun on kyse sormen suuruudesta ja pienuudesta, 
havaitseeko näkö silloin kyllin selvästi ja onko sille samante- 
kevää, sijaitseeko sormi keskellä vai reunimmaisena? Entä 
havaitseeko tuntoaisti selvästi niiden paksuuden ja ohuuden, 
pehmeyden ja kovuuden? Eivätkö myös muut aistit ilmoita 
näitä seikkoja vajavaisesti? Ne toimivat kai kaikki pikem- 
minkin näin. Ensinnäkin sen aistin, jonka alaan kuuluu 
kovuus, täytyy kohdistua myös pehmeyteen, ja se ilmoittaa 
sielulle saaneensa samasta kohteesta sekä kovuuden että 
pehmeyden aistimuksen. 

— Niin juuri. 

— Eikö sielu silloin joudu pakostakin neuvottomana kysy- 
mään, mitä tuo aistimus oikein ilmoittaa kovaksi, kun se 
ilmoittaa saman myös pehmeäksi? Ja mitä keveyden ja 
raskauden aistimus tarkoittaa — mitä on keveys ja mitä 
raskaus, jos se ilmoittaa raskaan olevan kevyttä ja kevyen 
raskasta? 

— Nämä sielun saamat viestit ovat todella merkillisiä, 
niitä täytyy tutkia lähemmin. 

— On siis luonnollista, että sielu tällaisissa tapauksissa 
ensin vetoaa päättelykykyyn ja ajatukseen ja yrittää tutkia, 
koskevatko nämä ilmoitukset yhtä vai kahta kohdetta. 

— Tietysti. 

— Ja jos osoittautuu että niitä on kaksi, kumpikin tode- 
taan yhdeksi, erilliseksi kohteeksi. 

— Niin. 

— Jos kerran niistä kumpikin on yksi ja niitä on yhdessä 
kaksi, sielu käsittää nämä kaksi toisistaan erillisiksi. Sillä 
elleivät ne olisi erotettavissa toisistaan, se ei käsittäisi niitä 

c kahdeksi vaan pitäisi niitä yhtenä. 

— Aivan niin. 

— Voimme todeta, että myös näkö havaitsi suuruuden ja 
pienuuden, mutta ei erillisinä vaan yhteen sulautuneina. 
Eikö niin? 

— Niin. 

— Tämän selvittämiseksi ajattelun oli pakko tarkastella 
suuruutta ja pienuutta erillisinä eikä yhteen sulautuneina, 
siis päinvastaisella tavalla kuin näkö havaitsi ne. 

— Totta. 

— Ja eikö juuri tämä johda meidät kysymään, mitä 
»SUUTI» ja »pieni» oikein ovat? 

— Kyllä. 

— Tämän perusteella me puhumme toisaalta ajatuksella 
tavoitettavasta, toisaalta näkyvästä. 

d — Aivan niin. 

— Juuri tätä yritin äsken selittää sanoessani, että havain- 
tojen kohteista toiset vetoavat ajatteluun, toiset eivät. Ajat- 
teluun vetoavia ovat määritelmäni mukaan sellaiset, jotka 
tuottavat yhtä aikaa kaksi vastakkaista aistimusta; ne jotka 
eivät sitä tee, ovat ajatteluun vetoamattomia. 

— Nytymmärrän. Olen samaa mieltä. 

— Kumpaan ryhmään katsot »luvun» ja »yhden» kuulu- 
van? 

— En osaa sanoa. 

— Päättele sen perusteella mitä olemme puhuneet edellä. 
Jos »yhden» olemus voidaan kyllin selvästi havaita näöllä tai 

e jollakin muulla aistilla, siinä tapauksessa se ei voi vetää 
meitä olevaista kohti, niin kuin totesimme sormesta puhues- 
samme. Mutta jos samalla näkyy aina myös jotakin vastak- 
kaista, niin että kyseessä näyttää olevan yhtä hyvin yksi kuin 
sen vastakohta, silloin tarvitaan asialle ratkaisija. Sieluhan 
joutuu pakostakin neuvottomaksi ja ymmälle; se herättää 
itsessään ajattelun ja kysyy, mitä tuo »yksi» sinänsä on. 
Ykseyden tutkiminen kuuluisi silloin niihin seikkoihin, jotka 

525a ohjaavat sielua ja kääntävät sen kohti olevaisen tarkastelua. 

— Mutta juuri tällaistahan ykseyden havaitseminen on: 

me näemme saman kohteen samalla kertaa yhtenä ja luke- 
mattoman monena. 

— Jos näin on laita yhden kohdalla, sama koskee kai myös 
kaikkia muita lukuja? 

— Tietysti. 

— Ja kaikki laskeminen ja aritmetiikka käsittelee lukuja? 

— Kyllä. 

— Ne ovat siis omiaan johtamaan totuuteen. 

— Mitä suurimmassa määrin. 

— Siinä tapauksessa ne kuuluvat niihin tiedonaloihin, 
joita olemme etsimässä. Soturin on opittava niitä pystyäk- 
seen järjestämään joukkonsa, filosofin taas siksi, että hänen 
on noustava pois syntymisen ja häviämisen piiristä ja päästä- 
vä käsiksi olevaiseen. Muuten hän ei koskaan saavuta oikean 
päättelemisen taitoa. 

— Pitää paikkansa. 

— Meidän vartijammehan on sekä soturi että filosofi. 

— Niin tietysti. 

— Meidän on siis säädettävä tämä tiedonala pakolliseksi 
ja taivutettava ne, jotka tulevat hoitamaan valtiossa tärkeim- 
piä tehtäviä, opiskelemaan sitä, eikä vain harrastelumielessä, 
vaan niin kauan kunnes he pystyvät puhtaalla ajattelulla 
tarkastelemaan lukujen luonnetta. Se ei saa olla heille vain 
ostamisen ja myymisen apuväline niin kuin liikemiehille ja 
kauppiaille, vaan heidän pitää soveltaa sitä sodankäyntiin ja 
auttaa sen avulla sieluaan kääntymään pois syntymisen ja 
häviämisen piiristä kohti totuutta ja olevaista. 

— Puhut aivan oikein. 

— Kun olemme tässä puhuneet lukujen tuntemuksesta, 
huomaankin kuinka kätevää ja monella tavoin käyttökelpois- 
ta se on meidän tarkoituksiimme — jos sitä nimittäin 
käytetään tiedon hankkimiseen eikä kaupusteluun. 

— Missä mielessä siis? 

— Niin kuin juuri olemme sanoneet: se vetää voimakkaas- 
ti sielua ylöspäin ja pakottaa sen pohtimaan puhtaita lukuja. 
Se ei salli kenenkään tyrkyttää tähän pohdiskeluun lukuja, 
joilla on näkyvä tai käsin kosketeltava muoto. Tiedäthän sinä 

tämän alan asiantuntijat: jos joku keskustellessaan heidän 
kanssaan yrittää jakaa »yhden» itsensä useihin osiin, he 
nauravat ja torjuvat ajatuksen. Jos sinä kuitenkin sen jaat, he 
kertovat sen siinä pelossa, että yksi ei osoittautuisikaan 
yhdeksi vaan monien osien summaksi. 

— Seon aivan totta. 

— Entäpä jos heiltä kysytään: »Hyvät ystävät, millaisia 
nuo teidän lukunne oikein ovat, kun yksi on niissä sellainen 
kuin te vaaditte, aina samanlainen kuin jokainen muu ”'yks?t', 
ja kun niissä ei ole pienintäkään eroa eivätkä ne jakaudu eri 
osiin?» Mitä he mahtaisivat vastata? 

— Varmaankin he vastaisivat puhuvansa sellaisista lu- 
vuista, joita voidaan ainoastaan ajatella ja joita on mahdoton 
käsitellä muulla tavoin. 

— Huomaat siis, ystäväni, että tämä taitaa olla meille 
aivan välttämätön tiedonala, koska se pakottaa sielun käyttä- 
mään puhdasta ajattelua puhtaan totuuden löytämiseksi. 

— Niin juuri se tekee. 

— Entä oletko huomannut, että ne joilla on synnynnäinen 
taipumus laskentoon, edistyvät nopeasti kaikissa muissakin 
oppiaineissa? Ja että jos hidasluontoiset saavat siinä opetusta 
ja harjoitusta, hekin kaikki kehittyvät nopeammiksi, vaikkei 
siitä heille muuta hyötyä olisikaan? 

— Niin kyllä. 

— Varmasti ei ole helppo löytää montakaan muuta alaa, 
jotka vaatisivat opiskelijaltaan ja harjoittajaltaan yhtä pal- 
jon vaivannäköä kuin tämä. 

— Ei varmaankaan. 

— Näistä syistä emme saa lyödä laimin tätä tiedonalaa, 
vaan sitä on opetettava kaikkein lahjakkaimmille. 

— Olen samaa mieltä. 

— Tämä olkoon siis yhtenä oppiaineenamme. Seuraavaksi 
meidän on tarkasteltava, sopiiko meille eräs tähän läheisesti 
liittyvä tiedonala. 

— Mikä? Tarkoitatko geometriaa? 

— Sitä juuri. 

— Niiltä osin kuin sillä on käyttöä sodankäynnissä, se 

tietysti sopii meille. Kun on kysymys leiriytymisestä ja 
linnakkeiden valtaamisesta, joukkojen tiivistämisestä ja laa- 
jentamisesta ja muista muodostelmista taistelujen ja mars- 
sien aikana, on kyllä eroa sillä tunteeko päällikkö geometriaa 
vai el. 

— Tähän kai kuitenkin riittävät geometrian ja aritmetii- 
kan alkeistiedot. Meidän on sen sijaan tarkasteltava niiden 
varsinaista, laajempaa sisältöä ja katsottava, auttaako se 
näkemään helpommin hyvän idean. Olemmehan todenneet, 
että tähän meitä auttaa kaikki mikä pakottaa sielun käänty- 
mään kohti sitä aluetta johon sisältyy olevaisuuden suurin 
onni, siis se minkä näkemiseen sielun on kaikin voimin 
pyrittävä. 

— Olet oikeassa. 

— Jos tämä tiedonala siis pakottaa sielun katselemaan 
olevaa, se sopii meille, jos taas syntyvää ja häviävää, se ei 
SOVI. 

— Niin, näin me olemme todenneet. 

— Ne jotka ovat vähänkin perehtyneet geometriaan ovat 
varmasti kanssamme samaa mieltä siinä, että tämä tiede on 
jotakin aivan muuta kuin sen harjoittajien kielenkäytöstä 
voisi päätellä. 

— Kuinka niin? 

— Hehän käyttävät aivan naurettavia sanontoja — mitä- 
pä muutakaan he tosin voisivat? He puhuvat koko ajan vain 
käytännön työn kannalta ja heidän suustaan kuulee sellaisia 
sanoja kuin »neliöiminen», »vetäminen», »lisääminen» ja 
muuta sentapaista. Ja kuitenkin tätä alaa tulee tutkia nimen- 
omaan tiedon vuoksi. 

— Aivan niin. 

— Ja olemme kai samaa mieltä eräästä toisestakin asias- 
ta? | 

— Mistä? 

— Että tämä tieto koskee ikuisesti olevaa, ei syntyvää ja 
häviävää. 

— Siitä olemme ilman muuta samaa mieltä, sillä geomet- 
ria on tietoa ikuisesti olevasta. 

— Niinpä se pystyy vetämään sielua kohti totuutta ja 
saamaan aikaan filosofisen luonteenlaadun, ja tämä auttaa 
meitä nostamaan ylöspäin katseemme, joka nyt on väärin 
suuntautuneena alas. 

— Tähän se nimenomaan pystyy. 

c — Ja meidän on nimenomaan määrättävä, etteivät ihan- 
nevaltiomme asukkaat saa missään tapauksessa lyödä laimin 
geometriaa. Sillä on sitä paitsi tärkeitä sivuvaikutuksiakin. 

— Millaisia? 

— FEnsinnä sotaan liittyvät, jotka jo mainitsit. Ja toiseksi 
se auttaa omaksumaan muita tiedonaloja. Tiedämmehän, 
että tässä suhteessa on suunnaton ero geometriaa harrasta- 
neiden ja muiden välillä. 

— Ontodella. 

— Säädämme siis tämän nuorisollemme toiseksi oppiai- 
neeksi? 

— Kyllä, niin teemme. 

d — Ja edelleen, säädämmekö kolmanneksi tähtitieteen? 

Mitä mieltä olet? 

— Olen samaa mieltä. Jos tarkkojen havaintojen tekemi- 
nen vuodenajoista ja kuukausien ja vuosien eri vaiheista on 
tärkeää maanviljelijöille ja merenkävijöille, niin ainakin yhtä 
tärkeää se on sodanjohdolle. 

— Sinähän olet huvittava! Pelkäät selvästi, että ihmiset 
sanovat sinun säätävän oppiaineita joista ei ole mitään 
hyötyä. Tämä ei ole mikään vähäpätöinen aine, mutta 
ihmisten ei ole helppo uskoa, että näiden tiedonalojen tutki- 

e minen puhdistaa ja elvyttää tuon itse kunkin sielussa olevan 
välineen, joka on tärveltynyt ja sokeutunut meidän muissa 
puuhissamme ja jonka säilyminen on tärkeämpää kuin tu- 
hannenkaan silmän. Vain sillä voidaan nimittäin nähdä 
totuus. Ne jotka ovat tästä samaa mieltä, pitävät sinun 
huomautustasi oikein hyvänä, mutta sellaisten mielestä jotka 
eivät ole ollenkaan oivaltaneet koko asiaa, se on turhaa 
puhetta, sillä he eivät ymmärrä että näistä tiedonaloista olisi 
mitään muuta mainittavaa hyötyä. Harkitse siis, kumpaisille 

528a puhut. Tai ehkä et puhu kumpaisillekaan vaan esität tämän 

lähinnä itsesi takia, mutta et varmaankaan pane pahaksesi, 
jos joku toinenkin voi hyötyä tästä. 

— Valitsen tämän vaihtoehdon: puhun, kysyn ja vastaan 
etupäässä itseni takia. 

— Sitten meidän on palattava takaisin päin, sillä äsken 
emme ottaneet seuraavaksi sitä alaa joka on geometriaa 
lähinnä, vaikka olisi pitänyt. 

— Kuinka me sitten teimme? 

— Tasojen jälkeen siirryimme kiertoliikkeessä oleviin 
kiinteisiin kappaleisiin, vaikka emme olleet vielä käsitelleet 
itse kappaleita. Olisi kuitenkin ollut oikein ottaa toisen 
ulottuvuuden jälkeen puheeksi kolmas, siis se joka on kuu- 
tioilla ja kaikella millä ylipäänsä on syvyysulottuvuus. 

— Niin kyllä, Sokrates, mutta tämä tieteenalahan taitaa 
vielä olla löytämättä. 

— Siihen on kaksi syytä. Koska mikään valtio ei anna sille 
arvoa, näitä vaikeita asioita tutkitaan laiskasti. Ja tutkijat 
tarvitsevat ohjaajaa, muuten he eivät pääse tuloksiin. Ohjaa- 
jaa on kuitenkin vaikea löytää, ja jos sellainen jostain 
saataisiinkin, tämän alan tutkijat eivät nykyisellään suostuisi 
hänen johdettavikseen, ylimielisiä kun ovat. Mutta jos koko 
valtio asettuisi ohjaajan rinnalle ja pitäisi tätä tutkimusalaa 
arvossa, tutkijat uskoisivat häntä, ja kun alaa tutkittaisiin 
tiiviisti ja keskittyneesti, sen todellinen luonne saataisiin 
selville. Vaikka sitä nyt yleisesti väheksytäänkin ja vaikka 
sen tutkijat itse estävät sen kehitystä, koska eivät tajua sen 
hyödyllisyyttä, se väkisinkin edistyy oman viehätysvoimansa 
ansiosta. Ei olisi mikään ihme, vaikka sen luonne näin 
paljastuisi. 

— Niin, se on tosiaan harvinaisen viehättävä ala. Mutta 
selvennä sitä mitä äsken esitit. Sinähän sanoit, että tasojen 
tutkimus on geometriaa. 

— Aivan. 

— Siitä siirryit ensin tähtitieteeseen ja palasit sitten takai- 
sin. 

— Niin, sillä kiirehtimällä esittämään kaiken nopeasti 
vain hidastin asiaa. Vaikka olisi ollut vuoro käsitellä syvyysu- 

lottuvuutta koskevaa oppia, hyppäsin sen yli, koska sen 
tutkimus on naurettavalla kannalla. Siirryin geometrian 
jälkeen suoraan tähtitieteeseen, joka käsittelee kiinteiden 
kappaleiden liikettä. 

— Seon totta. 

— Määräämme siis neljänneksi oppiaineeksi tähtitieteen 
ja toteamme, että myös tämä nyt sivuuttamamme ala on 
olemassa, kunhan vain valtio ottaisi sen asiakseen. 

— Niin varmastikin. Ja kun äsken moitit minua siitä, että 
kehuin tähtitiedettä rahvaanomaisella tavalla, niin nyt ylis- 
tän sitä sellaisena kuin sinä sitä harjoitat. Jokaiselle on 
varmasti selvää, että se pakottaa sielun katsomaan ylöspäin 
ja johtaa sen näiden täkäläisten asioiden parista tuonne 
korkealle. 

— Ilmeisesti se on selvää jokaiselle muulle paitsi minulle, 
minä en nimittäin ole samaa mieltä. 

— Mitä mieltä sitten olet? 

— Että se tapa, millä nykyään tähtitiedettä käsittelevät 
ne jotka yrittävät herättää muissa harrastusta filosofiaan, 
vetää kerta kaikkiaan katseet alaspäin. 

— Mitä sinä tarkoitat? 

— Sinulla näyttää olevan vallan ylevä käsitys näiden 
korkeampien asioiden tutkimuksesta. Uskot näköjään, että 
jos joku niska kenossa tutkistelee katon koristekuvioita, hän 
tarkastelee niitä järjellään eikä silmillään. Mutta voihan 
olla, että sinun käsityksesi on oikea ja minun typerä. Minä en 
nimittäin voi uskoa minkään muun tiedonalan nostavan 
sielun katsetta ylöspäin kuin sen, jonka kohteena on tosioleva 
ja näkymätön. Jos joku yrittää töllistelemällä ylös tai tirkis- 
telemällä alas oppia jotakin aistimaailmasta, väitän ettei hän 
opi mitään — sillä ei mikään tällainen tuota tietoa — ja ettei 
hänen sielunsa katsele ylös vaan alas, vaikka hän opiskelles- 
saan makaisi selällään maassa tai kelluisi meressä. 

— Moitit minua täydellä syyllä. Mutta jos nykyinen tapa 
tutkia tähtitiedettä ei ole oikea, kuinka sitä sitten pitäisi 
tutkia, jotta sen tarkastelusta olisi hyötyä siihen mistä me 
nyt puhumme? 

— Seuraavalla tavalla. On ajateltava, että nämä taivaan 
kirjokuviot ovat kyllä omassa lajissaan kauneinta ja täsmälli- 
sintä mitä voi olla, mutta koska ne ovat näkyvää ainetta, ne 
jäävät paljon jälkeen itse todellisuudesta — siitä liikkeestä, 
jossa todellinen nopeus ja todellinen hitaus todellisten mate- 
maattisten suhteiden mukaisesti ja kaikkia todellisia kuvioi- 
ta muodostaen kiertävät keskenään, vieden mukanaan sitä 
mikä niihin sisältyy. Ja tämä kaikki on tavoitettavissa järjel- 
lä ja ajatuksella, ei näöllä. Vai oletko toista mieltä? 

— En suinkaan. 

— Taivaan kirjavia kuvioita olisi siis käytettävä esimerk- 
keinä, jotka auttavat varsinaisen aiheemme tutkimisessa. 
Niitä voidaan verrata Daidaloksen tai jonkun muun mestarin 
tai maalarin taitavasti piirtämiin ja viimeistelemiin kuvioi- 
hin. Joku geometriaan perehtynyt toteaisi ne nähdessään, 
että ne on toteutettu erinomaisella tavalla, mutta hänen 
mielestään olisi naurettavaa tutkia niitä tosissaan ja uskoa 
löytävänsä niistä samankaltaisuutta, kaksinkertaisuutta tai 
joitakin muita suhteita koskevan totuuden. 

— Naurettavaa se olisikin. 

— Etkö usko, että todellinen tähtitieteilijä tuntee samoin 
katsellessaan taivaankappaleiden liikkeitä? Hän ajattelee, 
että taivaan luoja on rakentanut taivaan ja kaiken siinä 
olevan niin hyvin kuin ylipäänsä on mahdollista. Mutta kai 
hän pitää järjettömänä sellaista ihmistä, joka luulee, että yön 
suhde päivään, niiden molempien suhde kuukauteen, kuu- 
kauden suhde vuoteen ja muiden taivaanilmiöiden suhde 
näihin ja toisiinsa pysyy aina samana ja muuttumattomana, 
vaikka ne ovat ruumiillisia ja näkyviä. Ja hänestä on järje- 
töntä yrittää kaikin keinoin saada niistä selville totuutta. 

— Minäkin olen samaa mieltä, kun kuuntelen sinua. 

— Tutkimme siis tähtitiedettä samalla lailla kuin geomet- 
riaakin, asettamalla probleemeja. Taivaanilmiöt jätämme 
rauhaan, jos aiomme käsitellä tähtitiedettä todellisella taval- 
la ja saada hyödylliseen käyttöön sielumme luontaisen aja- 
tuskyvyn, joka on tähän asti ollut hyödyttömänä. 


— Sinä säädät siis tähtitieteilijöille paljon vaativammat 

tehtävät kuin heillä on nykyisin. 

— Kyllä meidän on annettava samanlaiset säädökset mui- 
takin tieteenaloja varten. Ei meistä muuten ole lainlaatijoina 
paljonkaan hyötyä. Mutta voitko mainita vielä joitakin meil- 
le sopivia aloja? 

— Fn osaa sanoa näin suoralta kädeltä. 

— Minun käsitykseni mukaan liikettä ei ole vain yhtä 
lajia vaan useampia. Joku viisas osaisi varmaankin luetella 
ne kaikki, mutta mekin pystymme selvästi erottamaan niistä 
kaksi. 

— Mitkä ne ovat? 

— Äskeinen ja sen lisäksi vielä toinen, joka vastaa sitä. 

— Mikä siis? 

— Lienee niin; että samoin kuin meidän silmämme sovel- 
tuvat tähtien tutkimiseen, korvamme soveltuvat kuulemaan 
sävelmien, harmonian liikkeitä. Nämä tuntuvat olevan 
eräänlaisia sisartieteitä, kuten pythagoralaiset sanovat. Me 
olemme samaa mieltä, eikö totta? 

— Kyllä olemme. 

— Koska tämä on niin tärkeä tehtävä, meidän on kai 
syytä tiedustella, mitä heillä on sanottavana tästä ja mahdol- 
lisesti muustakin. Mutta kaikessa me pidämme silti silmällä 
omaa päämääräämme. l 

— Ja mikä se on? 

— Etteivät oppilaamme ryhdy hankkimaan tietoa, joka 
jää vaillinaiseksi eikä johda sinne minne kaiken tiedon tulisi 
johtaa, niin kuin sanoimme äsken kun oli tähtitieteestä puhe. 
Kai tiedät, että he käsittelevät harmoniaa aivan samalla 
tavalla? He kuulostelevat ja mittaavat sointuja ja säveliä ja 
tekevät yhtä turhaa työtä kuin tähtitieteilijätkin. 

— Ja kuinka naurettavalla tavalla! He puhuvat intervalli- 
tihentymistä ja painavat korvansa lähemmäs niin kuin yrit- 
täisivät kuulla mitä naapurissa puhutaan. Jotkut selittävät 
tavoittavansa kahden sävelen välimailta vielä sävelentapai- 
sen ja erottavansa kaikkein pienimmän intervallin, jota muka 
pitäisi käyttää perusmittana. Toiset taas väittävät, että se on 

sama kuin edelliset sävelet. Kummatkin heistä asettavat 
korvat järjen edelle. b 

— Sinä puhut niistä mainioista muusikoista, jotka kiusaa- 
vat ja rääkkäävät kieliä vääntelemällä viritystappeja. Jou- 
dumme liian kauas, jos rupeamme kuvailemaan, miten he 
iskevät kieliä plektronilla ja sättivät niitä, jos ne eivät suostu 
soimaan tai rämähtävät liiaksi. Niinpä lopetan kuvailuni ja 
ilmoitan, etten puhukaan nyt heistä vaan noista toisista, 
joilta äsken lupasimme kysyä harmoniasta. Nämä tekevät 
nimittäin samalla tavoin kuin tähtitieteilijät, etsivät korvin 
kuultavista soinnuista matemaattisia lukuja mutta eivät c 
yritä nousta probleemien tasolle, tutkimaan mitkä luvut 
sointuvat yhteen ja mitkä eivät ja mistä syystä. 

— Tuohan on yli-inhimillinen tehtävä. 

— Mutta tarpeellinen, jos etsitään kauniin ja hyvän ole- 
musta. Muuten sen harrastaminen on hyödytöntä. 

— Niin varmaankin. 

— Katson, että jos näiden tässä käsittelemiemme alojen 
tutkimuksella pystytään osoittamaan niiden keskinäinen yh- d 
teys ja sukulaisuus ja selvittämään, millä tavoin ne kuuluvat 
yhteen, silloin niiden tutkiminen auttaa meitä lähemmäs 
päämääräämme. Eikä vaivannäkömme silloin ole turhaa, 
mutta muussa tapauksessa se on. 

— Niin minäkin uskon. Mutta kyllä tässä on suunnaton 
työ, Sokrates. 

— Siis jo alkusoitossa, sitä kai tarkoitat? Tiedämmehän, 
että nämä asiat ovat vasta alkusoittoa itse sävellykseen, joka 
meidän on määrä oppia. Et kai kuvittele, että se joka on e 
näissä etevä, on samalla myös dialektikko? 

— Fn tietenkään, sellaisia olen tavannut vain ani harvoja. 

— Etkä liioin luule, että sellaiset, jotka eivät pysty esittä- 
mään eivätkä kuulemaan perusteluja, voisivat koskaan tulla 
tietämään mitään sellaista mitä meidän mielestämme tulee 
tietää? 

— En, sitäkään en luule. 

— Ja tämähän juuri, Glaukon, on se sävellys, jonka 532a 


269 


VALTIO 


dialektikko esittää. Se itse on vain ajatuksella tavoitettavis- 
sa, mutta näkökyky jäljittelee sitä; olemmehan puhuneet, 
kuinka näkö ryhtyy katselemaan ensin itse elollisia olentoja, 
sitten itse tähtiä ja lopulta itse aurinkoa. Samoin on dialektii- 
kan laita: kun ihminen ryhtyy ilman aistihavaintojen apua, 
pelkästään järkiperustein pyrkimään kohti kunkin asian 
olemusta eikä luovu ennen kuin puhtaalla ajattelulla tavoit- 
taa hyvän olemuksen, silloin hän on päässyt kaiken ajatuksel- 
la tavoitettavan perille, aivan niin kuin äskeisessä vertauk- 
sessa päästiin kaiken näkyvän perille. 

— Aivan niin. 

— Emmekö juuri tätä kehityskulkua sano dialektiikaksi? 

— Sitä juuri. 

— Ajattele kuinka tuo vanki vapautui kahleistaan, kään- 
tyi varjojen parista kohti kuvia ja valoa ja kohosi luolasta 
päivänvaloon, kuinka hän ei täällä vielä pystynyt katsomaan 
eläimiä, kasveja ja auringon valoa mutta kylläkin vedessä 
näkyviä jumalallisia heijastuksia ja todellisten esineiden 
varjoja — ei enää kuvien varjoja, joita heijastava valo on 
sekin auringonvalon rinnalla pelkkää kuvajaista. Sama vai- 
kutus on kaikkien niiden tiedonalojen opiskelulla, joita olem- 
me käsitelleet. Ne nostavat sielun parhaan osan katselemaan 
sitä mikä on kaikessa olevaisessa parasta, aivan kuten äskei- 
sessä vertauksessa ruumiin selkein osa nousi katselemaan 
sitä mikä on aineellisessa ja näkyvässä maailmassa kirkkain- 
ta. 

— Uskon, että on näin. Tosin minusta tuntuu hyvin 
vaikealta uskoa tätä, mutta vaikea on toisaalta olla uskomat- 
takaan. Joka tapauksessa — sillä ei riitä, että puhumme 
tästä nyt, vaan tähän on palattava vielä monta kertaa — 
voimme olettaa asian olevan niin kuin olemme sanoneet. Nyt 
on syytä siirtyä itse sävelmään ja käydä se läpi samalla lailla 
kuin olemme käsitelleet alkusoitonkin. Selitä siis, mikä tämä 
dialektinen kyky oikein on, mihin lajeihin se jakautuu ja 
millaisia teitä se seuraa. Nuo tiethän ilmeisesti johtavat juuri 
sinne, minne tultuaan kulkija voi levätä matkan vaivoista ja 
todeta päässeensä perille. 

— Pitemmälle et voi enää seurata minua, Glaukon, vaikka 533a 
minulta ei hyvää tahtoa puutukaan. Et näkisi enää vain sen 
asian kuvaa josta nyt on puhe, vaan itse totuuden, sellaisena 
kuin minä sen näen. Pitääkö se paikkansa vai ei, sitä en voi 
nyt ruveta vakuuttelemaan. Mutta sen voin vakuuttaa, että 
jotakin tämäntapaista me tulisimme näkemään. Vai kuinka? 

— Varmasti. 

— Ja myös, että vain dialektinen kyky voi ilmaista totuu- 
den sille joka on perehtynyt edellä käsittelemiimme tiedona- 
loihin; mitenkään muuten se ei ole mahdollista. 

— Näin voidaan vakuuttaa. 

— Kukaan ei siis tule esittämään vastaväitteitä kun sa- b 
nomme, ettei mikään muu tutkimustapa pyri järjestelmälli- 
sesti tavoittamaan kunkin olevaisen olemusta. Kaikki muut 
taidot kohdistuvat ihmisten käsityksiin ja haluihin tai ne 
käsittelevät joko syntymistä ja keinotekoista aikaansaamista 
tai syntyneiden olioiden tai keinotekoisten luomusten hoitoa. 
Niillä lopuilla taas, joiden sanoimme jossakin määrin tavoit- 
tavan todellisuutta, siis geometrialla ja sen lähitieteillä, on 
todellisuudesta jonkinlainen unenomainen käsitys, mutta c 
niiden on mahdoton nähdä sitä selkeästi niin kauan kuin ne 
käyttävät hyväkseen olettamuksia, joihin ne eivät kajoa 
koska eivät pysty perustelemaan niitä. Jos lähtökohta on 
tietymätön ja myös lopputulos ja välivaiheet kutoutuvat 
yhteen asioista joita ei tiedetä, kaikki voi kyllä olla keske- 
nään yhtäpitävää, mutta miten ihmeessä siitä voisi syntyä 
mitään tietoa? 

— Fi mitenkään. 

— Dialektinen menetelmä on siis ainoa, joka etenee tätä 
tietä, kumoten pelkät olettamukset ja päätyen itse lähtökoh- 
taan saadakseen sieltä vahvistuksen. Se todellakin nostaa d 
hiljalleen ylemmäs sielun katseen, joka on ollut uppoutunee- 
na barbaariseen liejuun, ja suuntaa sen korkeuksiin, käyttäen 
tässä apunaan ja tukenaan niitä aloja, joita olemme edellä 
käsitelleet. Vanhasta tottumuksesta olemme monta kertaa 
sanoneet niitä tieteiksi, vaikka niillä pitäisi olla jokin toinen 
nimi, sellainen joka tarkoittaisi jotakin selkeämpää kuin 


271 


534a 


VALTIO 


»luulo» mutta hämärämpää kuin »tieto». Jossakin aiemmassa 
yhteydessä olemme käyttäneet nimitystä älyllinen päätte- 
ly». Mutta silloin kun ryhdytään tutkimaan niin tärkeitä 
asioita kuin me nyt aiomme, ei kai ole syytä riidellä nimestä. 

— Fi varmasti. 

— Tyydymme siis samoihin nimityksiin kuin aikaisem- 
minkin ja sanomme jaottelumme ensimmäistä osaa tietämi- 
seksi, toista älylliseksi päättelyksi, kolmatta uskomiseksi ja 
neljättä arveluksi; molempia jälkimmäisiä yhdessä nimitäm- 
me luuloksi, molempia edellisiä järjelliseksi ajatteluksi. Luu- 
lon kohteena on se mikä syntyy ja häviää, järjellisen ajatte- 
lun kohteena se mikä on. Ja niin kuin oleminen suhtautuu 
syntymiseen ja häviämiseen, siten suhtautuu järjellinen ajat- 
telu luuloon, ja kuten järjellinen ajattelu luuloon, siten tieto 
uskomiseen ja älyllinen päättely arveluun. Mutta niiden 
kohteiden keskinäisiin suhteisiin ja siihen miten nämä mo- 
lemmat ryhmät — luulon kohteet ja järjellisen ajattelun 
kohteet — jakautuvat kahtia, me emme puutu, sillä silloin 
joutuisimme monin verroin pitempiin pohdiskeluihin kuin 
tähän asti. 

— Kaikessa tässä olen samaa mieltä kuin sinä, sikäli kuin 
olen pystynyt seuraamaan mukana. 

— Varmaan myös nimität dialektikoksi sellaista, joka 
kykenee ottamaan selkoa kunkin asian olemuksesta? Ja 
päinvastoin, mitä vähemmän joku kykenee selvittämään sitä 
itselleen ja muille, sitä vähemmän sanot hänellä olevan 
asiasta järjellistä tietoa. 

— Kuinka muutenkaan? 

— Sama kai pätee myös hyvään. Joka ei osaa määritellä 
hyvän ideaa erottamalla sitä järkevästi perustellen kaikesta 
muusta eikä pysty kuin soturi taistelukentällä raivaamaan 
tietään vastaväitteiden lävitse, koettelemaan kaikkea sen 
mukaan mitä se on eikä sen miltä se näyttää ja etenemään 
tässä kaikessa horjumattomin järkiperustein, sellainen ihmi- 
nen ei varmasti sinunkaan mielestäsi tunne hyvän olemusta 
tai ylipäänsä mitään hyvää. Jos hän jonkinlaisen hyvän 
kuvajaisen tavoittaakin, hän tavoittaa sen luulon eikä tiedon 

avulla. Koko tämän elämänsä ajan hän torkkuu ja uneksii, ja 
ennen kuin ehtii täällä herätä, hän on jo päätynyt Hadekseen d 
ja vaipunut lopulliseen uneen. 

— Niin minäkin väitän, kautta Zeun! 

— Mutta jos sinä joskus joutuisit todellisuudessa kasvat- 
tamaan näitä lapsiasi, joita nyt kasvatat ja opetat mielikuvi- 
tuksessasi, et varmaankaan antaisi heidän hallita valtiota ja 
hoitaa kaikkein tärkeimpiä asioita, jos he poikkeavat järjelli- 
syydestä kuin irrationaaliset suureet. 

— En tietenkään. 

— Säädät siis, että heidän on hankittava itselleen erityi- 
sesti sellaista sivistystä, joka opettaa heidät kysymään ja 
vastaamaan mahdollisimman viisaasti. 

— Niin säädän, yhdessä sinun kanssasi. = 

— Niin ollen katsot, että dialektiikka on kaikkien tiedona- 
lojen kruunu ja ettei sen yläpuolelle voi enää asettaa mitään 
muuta tieteenhaaraa, joten olemme nyt saaneet käsitellyiksi 535a 
ne kaikki. | 

— Niin juuri. 

— Nyt on enää eroteltava, keille annamme opetusta näillä 
aloilla ja millä tavoin. 

— Aivan. 

— Muistatko, millaiset miehet aikoinaan valitsimme hal- 
litusmiehiksi? 

— Tottahan toki. 

— Samanlaiset luonteenlaadut on valittava nytkin. Etusi- 
jalle on asetettava kaikkein voimakkaimmat, urheimmat ja 
mikäli mahdollista myös kauneimmat. Paitsi reippaita ja 
riuskoja heidän on lisäksi oltava myös luonteenominaisuuk- b 
siltaan tähän kasvatukseen sopivia. 

— Millaisia ominaisuuksia tarkoitat? 

— Heidän pitää olla teräviä oppimaan, opiskelu ei saa olla 
heille vaivalloista, sillä ankarissa opinnoissa sielu lannistuu 
paljon helpommin kuin urheilukentillä. Opiskellessa vaivan- 
näkö on jatkuvasti sielun osana ja se joutuu ponnistelemaan 
yksin eikä yhdessä ruumiin kanssa. 

— Seon totta. 


18 Teokset, Neljäs osa 273 


C 


VALTIO 


— Heidän on myös oltava hyvämuistisia, sitkeitä ja kaikin 
puolin työtä pelkäämättömiä. Kuinka kukaan muuten voisi 
ruumiillisten ponnistusten ohella viedä päätökseen näin vaa- 
tivat opinnot ja harjoitukset? 

— Fi mitenkään, se onnistuu vain lahjakkaimmilta. 

— Niin kuin jo aikaisemmin olen sanonut, nykyinen filo- 


sofian väärinkäsittäminen ja halveksiminen johtuu siitä, että 

sitä harjoitetaan arvottomalla tavalla. Sen harjoittajien tulisi 
olla syntyperältään aitoja eikä äpäriä. 

— Mitä sinä sillä tarkoitat? 

— Se, joka aikoo ruveta harrastamaan filosofiaa, ei ensin- 
näkään saa olla työhalultaan ontuva, toisin sanoen puolittain 
halukas ja puolittain haluton työntekoon. Näin on sellaisen 
laita, joka rakastaa urheilua, metsästystä ja kaikenlaisia 
ruumiillisia ponnistuksia mutta ei pidä opiskelusta, kuuntele- 
misesta ja tutkimisesta eikä halua ponnistella näillä aloilla. 
Ja ontuva on myös se, jonka työhalu on kääntynyt päinvastai- 
seen suuntaan. 

— Puhut aivan totta. 

— Samalla lailla voimme pitää totuuteen nähden rampa- 
na sitä sielua, joka kyllä vihaa ja paheksuu tahallista valhet- 
ta ja suuttuu toisten valehtelusta, mutta ilman muuta hyväk- 
syy tahattoman valheen eikä pane pahakseen vaikka itse 
joutuu kiinni tietämättömyydestä, vaan rypee tietämättö- 
myydessään tyytyväisenä kuin sika. 

— Aivan niin. 

— Ja kun on kyseessä järkevyys, urheus, jalomielisyys ja 
muut hyveen osat, on tarkoin pidettävä silmällä, kuka on 
äpärä ja kuka syntyperältään aito. Sillä jos yksityiset ihmiset 
tai valtiot eivät ymmärrä kiinnittää tähän huomiota, ne 
saattavat huomaamattaan käyttää näitä ominaisuuksia vaa- 
tiviin tehtäviin rampoja ja äpäriä, yksityiset pitäen heitä 
ystävinään, valtiot asettaen heidät hallitsijoikseen. 

— Pitää paikkansa. 

— Meidän on oltava tässä hyvin varuillamme. Jos oh- 

ruumiiltaan ja mieleltään terveitä yksilöitä ja kasvatamme 
heitä, ei itse oikeamielisyyskään voi meitä moittia, ja me 
saamme valtion ja yhteiskuntajärjestyksen säilymään. Mutta 
jos otamme toisenlaisia, käy aivan päinvastoin ja teemme 
filosofian vielä enemmän naurunalaiseksi. 

— Se olisi noloa. 

— Kerrassaan. Mutta nyt olen tainnut itsekin käyttäytyä 
naurettavasti. 

— Kuinka niin? 

— Unohdin että tämä on vain leikkiä ja kiihdyin liiaksi 
äsken puhuessani. Tulin kesken kaiken vilkaisseeksi filoso- 
fiaan, ja kun näin kuinka se oli syyttä suotta tallattu lokaan, 
kiukustuin ja taisin suutuspäissäni puhua syyllisistä liiankin 
kiihkeästi. 

— Ei minusta siltä tuntunut, kun kuuntelin sinua. 

— Mutta kyllä minusta, joka tässä puhuif. No niin, emme 
saa unohtaa, että edellisellä kerralla me valitsimme vanhoja 
miehiä mutta tällä kertaa se ei käy päinsä. Ei pidä uskoa 
Solonia, joka väittää että ihminen voi vanhetessaan vielä 
oppia monenlaista. Kyllä se sujuu häneltä vielä heikommin 
kuin juokseminen! Kaikki suuret ja toistuvat ponnistukset 
kuuluvat nuorille. 

— Ehdottomasti. 

— Matematiikka, geometria ja kaikki muu dialektiikkaa 
edeltävä opetus on tarjottava heille jo lapsena, mutta opetus 
ei saa olla muodoltaan pakollista. 

— Miksi? 

— Siksi ettei vapaasyntyisen sovi opiskella mitään orjan 
tavoin. Pakolliset ruumiinponnistukset eivät vahingoita ruu- 
mista, mutta mikään väkisin tyrkytetty oppi ei pysy sielussa. 

— Seon totta. 

— Älä siis, hyvä ystävä, opeta lapsia väkipakolla vaan tee 
oppiminen heille leikiksi. Näin pystyt myös paremmin näke- 
mään, mihin heistä kullakin on synnynnäiset taipumukset. 

— Tuoon järkevää puhetta. 

— Muistat kai kun sanoimme, että lapset on vietävä 

hevosen selässä katsomaan sotaakin ja päästettävä aivan 
lähelle, jos se käy turvallisesti päinsä, ja heidän on annettava 
päästä veren makuun niin kuin koiranpennut. 

— Muistan. 

— Ja ne jotka osoittautuvat näissä ruumiillisissa ponnis- 
tuksissa, opinnoissa ja pelottavissa tilanteissa taitavimmiksi, 
on erotettava omaksi ryhmäkseen. 

— Minkä ikäisinä? 

— Sitten kun he ovat päässeet pakollisista ruumiinharjoi- 
tuksista vapaiksi. Noiden kahden kolmen vuoden aikana he 
eivät voi tehdä mitään muuta, sillä väsymys ja uni ovat 
opintojen vihollisia. Ja se, että nähdään mihin kukin heistä 
urheilukentällä pystyy, on samalla yksi tärkeistä koetinkivis- 
tä. 

— Totta kai. 

— Tuon kauden jälkeen valitaan ne kaksikymmenvuo- 
tiaat, jotka pääsevät muiden rinnalla erikoisasemaan. Ne 
hajanaiset opetukset, joilla heitä on lapsuusaikana kasvatet- 
tu, on nyt esitettävä heille yhtenäisessä muodossa, jotta he 
saavat kokonaiskuvan eri tiedonalojen ja todellisuuden ole- 
muksen keskinäisestä yhteenkuuluvuudesta. 

— Niin, vain sellainen tieto jää pysyväksi. 

— Ja tämä on tärkein tapa, jolla koetellaan, kenellä on 
synnynnäinen taipumus dialektiikkaan ja kenellä ei. Se joka 
pystyy kokonaisnäkemykseen, kelpaa dialektikoksi, muut 
eivät. 

— Olen samaa mieltä. 

— Tämä kaikki sinun on siis otettava huomioon. Sitten 
kun nuo valitut ovat saavuttaneet kolmenkymmenen vuoden 
jän, sinun tulee vielä heidän joukostaan valita erilleen ne, 
jotka täyttävät parhaiten nämä vaatimukset ja ovat osoittau- 
tuneet kestäviksi opinnoissaan, sodankäynnissä ja muissa 
lain vaatimissa tehtävissä. Sinun on siirrettävä heidät entistä 
arvostetumpaan asemaan ja koeteltava heitä dialektiikan 
avulla, niin että näet, kuka heistä pystyy ilman silmien ja 
muiden aistien apua, pelkän totuuden nojalla tavoittamaan 
olevaisen. Ja tässä, ystäväni, on oltava erittäin varovainen. 

— Miksi niin? 

— Etkö huomaa, millaista pahaa dialektiikan harrastus 
nykyään saa aikaan? 

— No millaista? 

— Laittomuus on vallannut sen harjoittajat. 

— Niin todella. 

— Onko tämä sinusta kovinkin merkillistä, eikö siinä ole 
mielestäsi mitään anteeksiannettavaa? 

— Kuinka siinä voisi olla? 

— Sellainen ihminen on aivan kuin vaihdokas, joka on 
saanut kasvaa yltäkylläisyydessä suuren ja huomattavan 
suvun keskellä, monien liehakoitsijoiden ympäröimänä, ja 
joka aikuisena saa tietää ettei olekaan niiden lapsi, joita on 
luullut vanhemmikseen, mutta ei myöskään löydä oikeita 
vanhempiaan. Miten arvelet hänen suhtautuvan toisaalta 
kun hän ei vielä tiedä olevansa vaihdokas ja sitten kun hän 
sen tietää? Haluatko kuulla, mitä minä tästä arvelen? 

— Haluan. 

— Minä luulen, että silloin kun hän ei vielä tiedä totuutta, 
hän kunnioittaa enemmän isäänsä, äitiään ja muita sukulai- 
sikseen luulemiaan henkilöitä kuin liehittelijöitä. Hän huo- 
lehtii enemmän heidän tarpeistaan, varoo enemmän teke- 
mästä tai sanomasta heille mitään lainvastaista ja uskoo 
tärkeissä asioissa enemmän heitä kuin liehakoitsijoita. 

— Varmastikin. 

— Mutta saatuaan tietää oikean asianlaidan hän luulta- 
vasti lakkaisi kunnioittamasta vanhempiaan ja huolehtimas- 
ta heistä. Hän kääntäisi huomionsa liehittelijöihin, noudat- 
taisi heidän mieltään enemmän kuin ennen, mukautuisi jo 
elämäänkin heidän tavallaan ja liittyisi avoimesti heihin. Sen 
sijaan tuosta isästään ja muista, joita oli luullut sukulaisik- 
seen, hän ei enää piittaisi tuon taivaallista, paitsi jos sattuisi 
olemaan aivan erityisen kunnollinen luonteeltaan. 

— Juuri noin kyllä kävisi. Mutta miten sinun vertauksesi 
sopii niihin, jotka rupeavat harrastamaan dialektiikkaa? 

— Minä selitän. Meillä on jo lapsuudesta lähtien jonkin- 

laisia käsityksiä oikeasta ja kauniista, ja olemme kasvaneet 
niiden vallassa kuin vanhempien hoivissa, totellen ja kun- 
nioittaen niitä. 

— Niin juuri. 

— Mutta on myös näille vastakkaisia, nautintoja lupaavia 
pyrkimyksiä, jotka liehittelevät ja viekoittelevat sieluamme. 
Ne eivät kuitenkaan tehoa sellaisiin, joilla on vähänkin 
kunniantuntoa, sillä he pitävät arvossa isiensä opetuksia ja 
noudattavat niitä. 

— Niin kyllä. 

— Olettakaamme nyt, että tällaiselta ihmiseltä kysytään, 
mitä on kauneus, ja hän vastaa sen mukaan mitä on kuullut 
lainsäätäjältä; mutta sitten todistelu kumoaakin hänen kan- 
tansa, osoittaa monin tavoin sen vääräksi ja saa näin hänet 
uskomaan, ettei tuo asia ole sen enempää kaunis kuin 
rumakaan, ja samoin käy oikean, hyvän ja ylipäänsä kaiken 
mitä hän on pitänyt eniten arvossa. Kuinkahan nyt mahtaa 
käydä sen kunnioituksen ja kuuliaisuuden, jota hän on 
osoittanut noita asioita kohtaan? 

— Ei hän mitenkään voi enää kunnioittaa ja noudattaa 
niitä entiseen tapaan. 

— Kun hän nyt ei enää pidä arvossa samoja asioita kuin 
ennen eikä katso niiden kuuluvan itselleen, mutta ei myös- 
kään löydä niiden tilalle totuutta, eikö silloin ole aivan 
luonnollista, että hän omaksuu sellaisen elämäntavan joka 
liehittelee hänen mieltään? 

— Kyllä on. 

— Hän on siis muuttunut lainkuuliaisesta lainrikkojaksi. 

— Pakostakin. 

— Jos jonkun dialektiikan harrastus on tällaista, eikö ole 
aivan odotuksenmukaista, että hänen käy näin? Ja myös 
anteeksiannettavaa, niin kuin äsken sanoimme? 

— On, ja säälittävää myös. 

— Jotta näitä kolmikymmenvuotiaita ei tarvitsisi näin 
sääliä, on siis oltava hyvin varovainen, ennen kuin johdattaa 
ketään dialektiikan pariin. 

— Ehdottomasti. 

— Eikö tehokas varokeino ole se, ettei anna heidän mais- b 
taa sitä liian nuorena? Olet varmasti huomannut, että kun 
nuoret pojat ensi kerran pääsevät dialektiikan makuun, he 
leikittelevät sillä ja käyttävät sitä pelkkään kinasteluun. He 
matkivat niitä jotka kumoavat heidän väitteitään, kumoavat 
vuorostaan muita ja riemuissaan kuin koiranpennut repivät 
ja raastavat todisteluillaan kaikkia jotka osuvat lähelle. 

— Niin juuri, eivätkä tunne mitään rajoja. 

— Kun he ovat väittelyissä voittaneet monia keskustelu- 
kumppaneitaan ja samoin hävinneet monille, he eivät pianai- c 
kaa usko enää mihinkään mihin uskoivat aikaisemmin. Juuri 
tällä he saattavat itsensä ja koko filosofian huonoon valoon 
muiden silmissä. 

— Aivan totta. 

— Mutta kun miehellä on enemmän ikää, hän ei halua 
olla tuossa hulluudessa mukana. Hän jäljittelee mieluummin 
niitä, jotka pyrkivät dialektiikan avulla tutkimaan totuutta, 
kuin niitä jotka vain huvikseen leikittelevät ja kinastelevat. 
Niin hänestä itsestään tulee tasapuolisempi, ja hän voi d 
osaltaan lisätä tämän harrastuksen arvostusta sen sijaan että 
vähentäisi sitä. 

— Juuri niin. 

— Tuohon samaan varovaisuuteenhan olemme halunneet 
kehottaa myös aikaisemmin sanoessamme, että dialektiikan 
pariin on päästettävä vain tasaisia ja lujia luonteita eikä 
keitä hyvänsä, luonteeltaan aivan sopimattomiakin, niin kuin 
nykyään. 

— Pitää paikkansa. 

— Kun nyt kaikki muu jätetään syrjään ja keskitytään 
yksinomaan dialektiikkaan aivan niin kuin aikoinaan ruu- 
miinharjoituksiin, riittääkö että siihen varataan näihin ver- 
rattuna kaksinkertainen aika? 

— Kuusi vai neljäkö vuotta siis? e 

— Sanotaan vaikka viisi. Niiden kuluttua sinun on nimit- 
täin lähetettävä heidät takaisin luolaan ja pantava heidät 
hoitamaan sotilaallisia johtotehtäviä ja nuorille miehille 
sopivia hallitustoimia, jotta he eivät jäisi kokemuksessa 

muista jälkeen. Ja tänäkin aikana on koeteltava, pysyvätkö 
he lujina vai horjuvatko, kun heitä heilutellaan eri suuntiin. 

— Entä kuinka pitkäksi sinä säädät tämän kauden? 

— Viideksitoista vuodeksi. Sitten näiden viisikymmen- 
vuotiaiden joukosta ne, jotka ovat selviytyneet onnellisesti 
koetuksista ja kaikin tavoin kunnostautuneet käytännön 
toiminnassa ja tiedon alalla, on vihdoin vietävä perille asti, ja 
heidät on pakotettava kohottamaan sielunsa katse ylös, niin 
että se kohtaa itsensä sen mikä antaa kaikelle valon. Kun he 
ovat näin nähneet hyvän sellaisenaan, heidän on sitä esikuva- 
naan pitäen kunkin vuorollaan loppuelämänsä ajan ohjattava 
valtiota, yksityisiä kansalaisia ja itseään. Enin osa ajastaan 
heidän on omistettava filosofialle, mutta vuorollaan heidän 
on jokaisen nähtävä vaivaa yhteisten asioiden hoitamisessa ja 
toimittava hallitusmiehenä valtion parhaaksi, eivätkä he saa 
pitää tätä minään jaloutena vaan välttämättömyytenä. Kas- 
vatettuaan näin itselleen yhä uusia seuraajia he jättävät 
nämä valtion vartijoiksi ja siirtyvät autuaiden saarille asu- 
maan. Valtion tulee julkisesti pystyttää heille muistomerkke- 


c jä ja uhrein kunnioittaa heitä jumaluuksina, jos Pythian sana 


siihen kehottaa, muussa tapauksessa autuaina ja jumalallisi- 
na ihmisinä. 

— Tosi kauniit hallitusmiehet sinä olet muovaillutkin, 
aivan kuin olisit kuvanveistäjä. 

— Ja hallitusnaiset myös, hyvä Glaukon. Kaikki mitä olen 
puhunut koskee tietysti yhtä paljon naisia kuin miehiäkin, 
niitä naisia nimittäin, jotka luonnonlaadultaan ovat tähän 
sopivia. 

— Se on oikein, jos heillä kerran on kaikki miesten kanssa 
yhteistä, niin kuin olemme esittäneet. 

— Noniin, myönnätkö, ettei tämä mitä olemme puhuneet 
valtiosta ja yhteiskuntajärjestyksestä ole pelkkää toiveajatte- 
lua? Sen toteuttaminen on mahdollista vaikka vaikeaa, ja 
ainoa tapa on se jonka olemme tässä esittäneet: että valtiossa 
hallitusvalta joutuu todellisille filosofeille, yhdelle tai useam- 
malle, jotka torjuvat nykyiset kunnianosoitukset alentavina 
ja tyhjänpäiväisinä, arvostavat sen sijaan suuresti kaikkea 

oikeaa ja siitä koituvaa kunniaa ja pitävät kaikkein tärkeim- 
pänä ja välttämättömimpänä oikeudenmukaisuutta, jota he 
noudattavat ja edistävät järjestäessään valtionsa olot uuteen 
uskoon. 

— Millä tavoin? 

— He lähettävät kaikki yli kymmenvuotiaat kansalaiset 
maaseudulle, mutta pienet lapset he ottavat huostaansa, 
saattavat heidät eroon vanhempiensa elintavoista ja kasvat- 
tavat heidät omien, edellä kuvattujen tapojensa ja lakiensa 
mukaisesti. Näin he saavat nopeimmin ja helpoimmin aikaan 
sellaisen valtion ja yhteiskuntajärjestyksen kuin olemme 
kuvailleet, ja menestyessään nämä myös hyödyttävät eniten 
sitä kansaa, jonka keskuudessa ne ovat syntyneet. 

— Niin juuri, Sokrates. Ja mielestäni olet esittänyt hyvin, 
miten tällainen valtio ja yhteiskuntamuoto voivat syntyä, jos 
se ylipäänsä on mahdollista. 

— Kai me nyt olemme puhuneet kylliksi tästä valtiosta? 
Ja samoin sitä vastaavasta ihmistyypistä — onhan käynyt 
selväksi, millainen hänen pitää mielestämme olla? 

— Kyllä on. Kysymykseesi vastaan, että mielestäni olem- 
me nyt saaneet nämä aiheet loppuun käsitellyiksi. 

543a — No niin, Glaukon, olemme siis yhtä mieltä siitä, että 
todella hyvä järjestys voidaan saavuttaa vain sellaisessa 
valtiossa, jossa naiset ja lapset ovat yhteisiä, samoin kaikki 
kasvatus ja kaikki tehtävät sekä sodan että rauhan aikana. Ja 
hallitsijoina tulee olla niiden, jotka ovat filosofian alalla ja 
sodassa osoittautuneet parhaiksi. 

— Niin juuri. 

b — Ja sovimme myös, että virkaan astuttuaan hallitusmie- 
het järjestävät sotureille sellaisen majoituksen kuin olemme 
kuvailleet, vievät siis heidät yhteisiin asumuksiin, joissa ei 
mikään ole kenenkään yksityisomaisuutta. Samoin olemme 
todenneet, mitä he näiden asuntojen lisäksi saavat hankkia 
itselleen. Kai muistat? 

— Muistan kyllä. Katsoimme, ettei kukaan heistä saa 
hankkia mitään sellaista mitä ihmisillä nykyään on. He ovat 

c sodan mestareita ja vartijoita; palkaksi vartijantyöstään he 
saavat muilta vuosittain tarvitsemansa elatuksen, ja heidän 
velvollisuutenaan on huolehtia itsestään ja valtiosta. 

— Aivan niin. Mutta nyt kun olemme selviytyneet tästä 
aiheesta, meidän pitäisi palauttaa mieleemme, mistä oikein 
poikkesimme tähän suuntaan, niin että voimme taas jatkaa 
sinne minne olemme menossa. 

— Se käy helposti. Puhuit silloin vähän samaan tapaan 
kuin nytkin, niin kuin olisit saanut valtion loppuun käsitel- 
lyksi. Sanoit pitäväsi hyvänä sitä valtiota, jota olit kuvannut, 

d ja vastaavanlaista ihmistä myös — vaikka olisit voinut 

puhua vieläkin paremmasta valtiosta ja ihmisestä, kuten 
sitten saimme nähdä. Ja totesit, että jos kerran tämä valtio 
on oikeanlainen, niin kaikki muut ovat epäonnistuneita. 
Näiden muiden valtiomuotojen joukossa sanoit muistaakseni 
olevan neljä sellaista, jotka kannattaa ottaa huomioon; sanoit 
että olisi syytä tarkastella niiden ja vastaavanlaisten miesten 
virheitä, ja sitten kun olisimme nähneet heidät kaikki ja 
yhdessä todenneet kuka heistä on paras ja kuka kehnoin, 
voisimme tutkia, onko paras onnellisin ja kehnoin onnetto- 
min vai ei. Mutta juuri kun olin kysynyt, mitä sinä näillä 
neljällä valtiomuodolla tarkoitit, Polemarkhos ja Adeiman- 
tos vaihtoivat puheenaihetta. Sinä tartuit siihen, ja nyt olet 
päässyt tähän. 

— Hyvinhän sinä muistat. 

— Jatka siis niin kuin painija, samalla otteella: minä 
toistan kysymykseni, yritä sinä kertoa mitä silloin aioit 
sanoa. 

— Jos vain osaan. 

— Minua tosiaan haluttaa kuulla, mitä tarkoitit noilla 
neljällä hallitusmuodolla. 

— Saat heti kuulla. Tarkoitin niitä neljää, joilla on omat 
nimensäkin. Ensimmäinen on tuo monien kiittämä Kreetan 
ja Spartan valtiomuoto, toinen ja toiseksi eniten kiitetty on 
niin sanottu oligarkia, johon sisältyy monenlaista pahaa. 
Seuraavana on siitä suuresti eroava demokratia, ja sitten tuo 
suurenmoinen tyrannivalta, joka eroaa näistä kaikista ja on 
neljäs, äärimmäisin valtion sairaus. Vai voitko ehkä lisätä 
vielä jonkin valtiomuodon, joka olisi selvästi oma lajinsa? 
Hallitusvaltahan voi olla myös perinnöllinen tai kuninkuus 
voi olla ostettavissa, ja muitakin äsken lueteltuja välimuotoja 
voi tavata, yhtä hyvin barbaarien mailta kuin Hellaasta. 

— Niin, kuuleehan sitä kerrottavan monista merkillisistä 
valtioista. 

— Tiedätkö sitten, että myös ihmisluonteita täytyy olla 
yhtä monta lajia kuin valtiomuotojakin? Eivät kai valtiomuo- 
dot putkahda esiin jostakin kivestä tai kannosta — tottahan 
ne syntyvät kansalaisten luonteista, jotka omalla painollaan 

vetävät kaiken muun mukaansa? 

— Niin, eivät ne mistään muustakaan voi syntyä. 

— Jos nyt hallitusmuotoja on viisi, silloin täytyy yksityis- 
ten ihmisten sielunlaatujakin olla viisi. 

— Tietysti. 

— Aristokratiaa vastaavaa ihmistä olemme jo käsitelleet. 
Häntä nimitämme täydellä syyllä hyväksi ja oikeudenmukai- 
seksi. 

— Aivan niin. 

— Tämän jälkeen meidän on kai siis käsiteltävä kehnom- 
pia ihmistyyppejä, taistelunhaluista ja kunnianhimoista, jot- 
ka vastaavat spartalaista valtiomuotoa, sekä niitä jotka 
vastaavat oligarkiaa, demokratiaa ja tyranniaa. Kun sitten 
näemme, kuka näistä on väärämielisin, asetamme hänet 
vastakkain oikeamielisimmän kanssa ja saamme viimein 
selville, miten toisaalta täydellinen oikeudenmukaisuus ja 
toisaalta täydellinen väärämielisyys vaikuttavat omistajansa 
onnellisuuteen tai kurjuuteen. Sitten meidän on joko seurat- 
tava Thrasymakhoksen neuvoa ja lähdettävä vääryyden tiel- 
le tai nyt käymämme keskustelun mukaisesti pyrittävä oi- 
keudenmukaisuuteen. 

— Juuri niin on tehtävä. 

— Mehän aloitimme eri luonteenlaatujen tarkastelun val- 
tioista emmekä ihmisyksilöistä, koska ne ovat valtioissa 
selvemmin näkyvissä. Nyt meidän on siis tutkittava kunnian- 
himoon perustuvaa valtiomuotoa. Koska en tiedä sille muuta 
nimeä, sanottakoon sitä vaikka timokratiaksi tai timarkiaksi. 
Sen jälkeen tarkastelemme vastaavantyyppistä ihmistä, sit- 
ten oligarkiaa ja sitä vastaavaa ihmistä, tämän jälkeen 
otamme tarkastelun kohteeksi demokratian ja vastaavan- 
tyyppisen ihmisen, ja lopuksi päädymme tarkastelemaan 
tyrannian alaista valtiota ja katsomme millainen on tyranni- 
mainen sielu. Näin me toivottavasti pystymme ratkaisemaan 
kysymyksen, jonka olemme itsellemme asettaneet. Sopiiko 
tämä? 

— Kyllä se olisi järkevä tapa tutkia ja ratkaista asia. 

— No niin, yritämme nyt esittää, millä tavoin aristokra- 

tiasta voi syntyä timokratia. Eikö ole yksinkertaisesti niin, 
että valtiojärjestyksen muuttuminen aiheutuu aina itse hal- 
litsevan ryhmän sisäisestä eripuraisuudesta? Ja että olipa 
tämä ryhmä kuinka vähälukuinen tahansa, sitä on mahdoton 
horjuttaa, jos se on yksimielinen? 

— Pitää paikkansa. 

— Millä tavoin, Glaukon, valtiossamme sitten tapahtuu 
mullistuksia? Miten puolustajat ja hallitusmiehet riitaantu- 
vat keskenään ja toistensa kanssa? Jospa pyydämmekin 
Homeroksen tavoin runottaria kertomaan meille, miten riita 
saa alkunsa. Meidän täytyisi kuvitella heidän tarkoittavan 
korkealentoisella esityksellään täyttä totta, vaikka he tällä 
tragediatyylillään ehkä vain leikkivät ja pilailevat kanssam- 
me niin kuin olisimme pikkulapsia. 

— Miten siis? 

— Tähän tapaan: näin rakennettua valtiota on vaikea 
horjuttaa, mutta koska kaikki syntyvä on myös häviävää, ei 
tällainenkaan rakennelma kestä ikuisesti vaan hajoaa aika- 
naan. Hajoaminen tapahtuu näin. Niin maahan juurtuneilla 
kasveilla kuin maanpäällisillä eläimilläkin on sekä sielua että 
ruumista koskevat hedelmällisyyden ja hedelmättömyyden 
vaiheensa aina silloin kun syklinen liike kunkin kohdalla on 
kiertänyt täyden ympyrän, lyhytikäisillä suppeamman, pit- 
käikäisillä laajemman. Mutta niin viisaita kuin teidän kas- 
vattamanne valtion johtajat ovatkin, he eivät pysty ajattelun 
ja havaintojen avulla löytämään niitä hetkiä, jotka teidän, 
ihmissuvun, kannalta ovat syntymälle otollisia tai hedelmät- 
tömiä; kun nämä hetket pääsevät menemään ohi, he tulevat 
joskus tuottaneeksi lapsia silloinkin kun ei olisi pitänyt. 
Jumalten suvulla on periodi, jonka sulkee piiriinsä täydelli- 
nen luku, mutta ihmissuvulla on periodin lukuna pienin 
mahdollinen luku, jonka juuret ja potenssit, joilla vuorostaan 
on kolme dimensiota ja neljä rajaa — luku, joka on muodos- 
tunut yhtäläistävistä ja erilaistavista, kasvavista ja pienene- 
vistä aineksista — tekevät kaiken keskenään yhteismitalli- 
seksi ja verrannolliseksi. Niiden pohjana oleva suhdeluku 3:4 
synnyttää liitossa luvun 5 kanssa ja kolmella kerrottuna 

kaksi harmoniaa. Näistä toinen on kerrottu yhtä monta 
kertaa samansuuruisella luvulla ja sata kertaa sadalla. Toi- 
nen taas on toiseen suuntaan samanpituinen mutta toiseen 
pitkänomainen; se on muodostunut sadasta luvun 5 rationaa- 
listen halkaisijoiden neliöstä siten, että nämä halkaisijat ovat 
kukin vailla lukua 1 ja irrationaaliset vailla lukua 2, sekä 
sadasta luvun 3 kuutiosta. Tämä geometrinen luku määrää 
syntyvät, paremmat ja huonommat. Kun teidän vartijanne 
eivät ole niistä perillä vaan saattavat morsiamet ja sulhaset 
yhteen väärällä hetkellä, syntyy lapsia joista ei tule lahjak- 
kaita eikä onnellisia. Vanhemmat kansalaiset asettavat kyl- 
läkin valtion johtoon vain parhaat näistä, mutta päästyään 
isiensä valta-asemiin nämä vartijat, arvottomia kun ovat, 
alkavat ensin lyödä meitä runottaria laimin eivätkä anna 
musiikille ja runoudelle asiaankuuluvaa arvoa vaan pitävät 
tärkeimpinä ruumiinharjoituksia. Tästä syystä nuoret teillä 
vieraantuvat sivistyksestä. Heidän joukostaan asetetaan sit- 
ten hallitusmiehet, joilla ei juuri ole vartijoilta vaadittavaa 
kykyä erottaa noita teidän rotujanne, kultaista, hopeista, 
vaskista ja rautaista, joista Hesiodoskin puhuu. Kun rauta 
sekaantuu hopeaan ja vaski kultaan, syntyy erilaisuutta ja 
epäsuhtaista poikkeavuutta, joka aina aiheuttaa sotia ja 
vihollisuuksia, missä sitä vain esiintyykin. Voidaan siis tode- 
ta, että eripuraisuus on aina ja kaikkialla tästä sukujuuresta 
peräisin. 

— Ja voimme todeta myös, että runotarten antama vas- 
taus oli oikea. 

— Sehän on selvä, koska he kerran ovat runottaria. 

— Entä mitä he tämän jälkeen puhuvat? 

— Eripuraisuuden synnyttyä molemmat ryhmät alkoivat 
tempoa valtiota eri suuntiin. Rautainen ja vaskinen rotu 
ajoivat sitä hankkimaan rahaa, maata, rakennuksia, kultaa 
ja hopeaa, kun taas kultainen ja hopeinen rotu, jotka eivät 
ole köyhiä vaan sieluiltaan synnynnäisesti rikkaita, vetivät 
sitä hyveeseen ja vanhan järjestyksen säilyttämiseen. Sitten 
nämä toisiaan vastaan kamppailevat ja kilpailevat ryhmät 
pääsivät sellaiseen sopimukseen, että ne jakoivat keskenään 

maat ja talot, orjuuttivat ja tekivät alustalaisikseen ja palve- 
lijoikseen ne samat vapaat ihmiset, ystävänsä ja elättäjänsä, 
joita olivat ennen suojelleet, ja ottivat itse hoitaakseen 
sodankäynnin ja muiden vartioinnin. 

— Minäkin uskon, että muutos saa näin alkunsa. 

— Ja eikö tällainen valtiomuoto sijoitu jonnekin aristokra- 
tian ja oligarkian välimaille? 

— Kyllä, niin juuri. 

— Tällä tavoin muutos siis tapahtuu. Entä millainen 
järjestys valtiossa on muutoksen jälkeen? Kyllä kai on niin, 
että se säilyttää joitakin piirteitä omasta entisestä järjestyk- 
sestään ja omaksuu toisia oligarkiasta, koska se on näiden 
välimuoto, ja että siinä on lisäksi myös jotakin omintakeista? 

— Juuri niin. 

— Siellä tunnetaan kunnioitusta hallitusmiehiä kohtaan, 
soturiluokkaan kuuluvat pysyvät siellä erillään maanviljelys- 
tä, käsityöläisammateista ja yleensä ansiotyöstä, siellä järjes- 
tetään yhteisaterioita sekä keskitytään ruumiinharjoituksiin 
ja sotaisiin kilpailuihin. Kaikessa tässä se muistuttaa aikai- 
sempaa valtiojärjestystä, eikö totta? 

— Totta. 

— Mutta seuraavantapaiset piirteet ovat kai etupäässä 
sen omia: koska sen omat viisaat miehet eivät enää ole 
puhdasta ja lujaa lajia vaan sekatyyppiä, se ei uskalla 
päästää viisaita hallitsemaan vaan suosii enemmän kiihkeitä 
ja yksioikoisempia luonteita, joille sota on enemmän omiaan 
kuin rauha. Se myös pitää arvossa sotajuonia ja kaikenlaisia 
metkuja ja käy sotia alinomaa. Vai kuinka? 

— Niin. 

— Tällaiset ihmiset himoitsevat rahaa niin kuin oligark- 
kisten valtioidenkin kansalaiset ja kaikessa salassa palvovat 
kiihkeästi kultaa ja hopeaa. Heillä on nimittäin varastot ja 
omat aarrekammiot, joihin he kätkevät aarteensa, ja he 
linnoittautuvat asuntoihinsa niin kuin mihinkin ikiomiin 
pesiin ja haaskaavat rahojaan naisiin ja mihin milloinkin. 

— Aivan totta. 

— Mutta he ovat myös tarkkoja rahastaan, koska pitävät 


287 


C 


548a 


549a 


VALTIO 


sitä arvossa mutta eivät voi julkisesti omistaa sitä. Sen sijaan. 
he ovat valmiita tuhlaamaan omien halujensa täyttämiseen 
muiden varoja, ja he poimivat nautintonsa salaa ja pakoile- 
vat lakia niin kuin poikaviikarit isäänsä. Heidän kasvatuk- 
sensa ei ole perustunut vakuuttaviin sanoihin vaan pakkoon, 
sillä heidän valtionsa on lyönyt laimin todellisen runottaren, 
jonka seuralaisia ovat dialektiikka ja filosofia, ja pitänyt 
ruumiinharjoituksia runotarten aloja arvokkaampina. 

— Tuo valtiomuoto on varsinainen pahan ja hyvän sekoi- 
tus. 

— Niin on. Mutta silmäänpistävin siinä on muuan piirre, 
joka johtuu siitä että luonteen kiihkeällä puolella on yliote: 
tarkoitan taistelunhalua ja kunnianhimoa. 

— Sen voi selvästi huomata. 

— Tällainen on siis tuon valtiomuodon synty ja luonne 
näin: pääpiirteissään hahmoteltuna. En ole kuvannut sitä 
täydellisen tarkasti, sillä jo luonnoksenkin perusteella voi 
erottaa kaikkein oikeamielisimmän ja väärämielisimmän 
miehen, ja sitä paitsi kaikkien valtiojärjestysten ja kaikkien 
luonteiden esittäminen mitään sivuuttamatta olisi loputon 
tehtävä. 

— Seon totta. 

— Millainen on sitten tätä valtiomuotoa vastaava mies? 
Miten hän on muotoutunut ja minkälainen hän on? 

— Varmaankin sellainen kuin tämä Glaukon, haluaa lyö- 
dä muut laudalta, sanoi Adeimantos. 

— Ehkä niinkin. Mutta eräissä toisissa asioissa he tuskin 
muistuttavat toisiaan. 

— Missä? 

— Tässä miehessä on enemmän itsevarmuutta ja vähem- 
män sivistystä, vaikka hän runotarten ystävä onkin, ja vaikka 
hän mielellään kuuntelee muiden puheita, hänestä itsestään 
ei ole lainkaan puhujaksi. Orjille hän on ankara, koska ei 
pysty asettumaan heidän yläpuolelleen niin kuin se jolla on 
kylliksi sivistystä, mutta vapaita kohtaan hän on ystävällinen 
ja erittäin kuuliainen hallitusmiehille. Hän rakastaa valtaa 
ja kunniaa, mutta valtaa hän ei vaadi itselleen puhetaitonsa 

tai muun sellaisen vaan sotaisten urotöidensä ja sotilaallisten 
kykyjensä nojalla, ja urheilu ja metsästys ovat hänen mieli- 
harrastuksiaan. 

— Niin, sellainenhan on tämä valtiokin luonteeltaan. 

— Nuorena hän varmaan kyllä halveksii rahoja, mutta iän b 
mukana hän kiintyy niihin yhä enemmän, koska hänessä on 
myös rahanhimoista luonnetta. Hyve ei ole hänessä puhtaa- 
na, koska hän on jäänyt vaille parasta vartijaa. 

— Ja mikä se on? kysyi Adeimantos. 

— Järki liittyneenä runotarten suomaan sivistykseen. Se 
yksin voi taata omistajalleen hyveen koko eliniäksi. 

— Puhut aivan oikein. 

— Tällainen siis on timokraattinen nuori mies, samanka]!- 
tainen kuin vastaava valtiokin. 

— Niin juuri. 

— Ja hän muovautuu seuraavaan tapaan. Pojalla saattaa c 
olla kunnon isä, mutta koska valtion asiat on järjestetty 
kehnosti, isä karttaa kunnianosoituksia, virkoja, oikeuden- 
käyntejä ja muuta tällaista touhua ja luopuu vaikka eduis- 
taankin, kunhan saa elää rauhassa. 

— Fntä poika, kuinka hän kehittyy? 

— Poika kuuiee äitinsä harmittelevan, ettei hänen mie- 
hensä ole valtion johtopaikoilla ja että hän itse on sen vuoksi d 
muita naisia alempana. Aiti näkee myös, ettei mies välitä 
rahoista eikä riitele ja rettelöi, yksityisesti sen enempää kuin 
julkisestikaan, vaan suhtautuu kaikkeen tällaiseen kevyesti. 
Lisäksi mies on aina omissa ajatuksissaan eikä välitä erityi- 
semmin vaimostaan. Tätä kaikkea äiti valittelee ja sanoo 
pojalleen, että tämän isä on epämiehekäs ja liian pehmeä- 
luonteinen ja niin edelleen, tiedäthän sinä ne naisten vuoda- e 
tukset. 

— No niitähän riittää, samantyylisiä kuin he itsekin ovat, 
sanoi Adeimantos. 

— Ja kuten tiedät, myös näiden miesten palvelijat puhu- 
vat toisinaan hyväntahtoisuuksissaan salaa pojille samaan 
tapaan. Nähdessään, että joku on pojan isälle velkaa eikä 
tämä rupea vaatimaan saataviaan takaisin tai että häntä 

käytetään muulla tavalla hyväksi, he sanovat että pojan on 
mieheksi vartuttuaan rangaistava syyllisiä ja oltava isäänsä 
miehekkäämpi. Kodin ulkopuolella poika sitten kuulee tätä 
samaa ja näkee, kuinka niitä jotka keskittyvät omiin asioihin- 
sa sanotaan kaupungissa hölmöiksi eikä pidetä missään 
arvossa, kun taas sellaisia kunnioitetaan ja ylistetään, jotka 
touhuavat asioissa jotka eivät heille kuulu. Kun nuorukainen 
nyt saa kuulla ja nähdä tällaista ja samalla kuulee isänsä 
sanat ja näkee läheltä hänen pyrintönsä ja vertaa niitä 
muiden harrastuksiin, kumpikin kanta vetää häntä puoleen- 
sa: isä kastelee ja kasvattaa hänen sielunsa järkiosaa, muut 
sen himoitsevaa ja kiihkeää osaa. Koska hän ei ole synnyn- 
näisesti kehno vaan vain joutunut huonoon seuraan, hän 
päätyy tässä köydenvedossa keskivälille ja luovuttaa oman 
sielunsa hallinnan sen keskimmäiselle, taistelunhaluiselle ja 
kiihkeälle osalle. Näin hänestä kasvaa kopea ja kunnianhi- 
moinen mies. 

— Sinä olet nyt täysin selvittänyt, miten tällainen luonne 
kehittyy. 

— Olemme siis selvillä toisesta valtiomuodosta ja toisesta 
miestyypistä. 

— Niin olemme. 

— Nyt kai otamme puheeksi Aiskyloksen sanoja käyt- 
tääkseni »toisen miehen, luona toisen valtion» — tai ehkä 
puhummekin ensin itse tuosta valtiosta, kuten suunnitel- 
mamme oli. 

— Niin kyllä. 

— Tämän valtiomuodon jälkeen on kai seuraavana oligar- 
kia. 

— Millaista järjestelmää sinä oligarkialla tarkoitat? 

— Sellaista joka perustuu varallisuusasteisiin: rikkaat hal- 


d litsevat, köyhillä ei ole valtaan osuutta. 


— Ymmärrän. 

— Ensin meidän on kai esitettävä, miten timarkiasta 
joudutaan oligarkiaan. 

— Niinon. 

— Sokeakin näkee, miten tämä tapahtuu. 

— No miten? 

— Askeisen valtiomuodon tuhoaa se kultavarasto, joka 
kullakin kansalaisella on. Ensin he keksivät mihin voivat 
tuhlata sen ja sitten muuttelevat tätä varten lakejaan ja 
kiertävät niitä, ja naiset heillä tekevät samoin. 

— Niin varmasti. 

— Ja kun jokainen näkee mitä toinen tekee ja seuraa 
esimerkkiä, on kohta koko kansa samanlaista. 

— Tietysti. 

— Sitten he rupeavat haalimaan yhä enemmän rahaa, ja 
mitä suuremmassa arvossa he pitävät rikkautta, sitä vähem- 
män he antavat arvoa hyveelle. Eikö rikkauden ja hyveen 
suhde olekin se, että kun molemmat ovat vaakakupeissa, 
toisen noustessa ylös toinen painuu alas? 

— Juuri niin. 

— Jos siis valtiossa arvostetaan rikkautta ja rikkaita, 
pidetään hyvettä ja kunnon ihmisiä vähemmässä arvossa. 

— BSeon selvää. 

— Ja ihmiset huolehtivat siitä mille panevat arvoa ja 
lyövät laimin sitä mitä halveksivat. 

— Niin. 

— Näistä taistelunhaluisista ja kunnianhimoisista ihmisis- 
tä tulee lopulta ahneita ja rahaan kiintyneitä. He ylistävät ja 
ihailevat rikasta ja nostavat hänet valtaan, mutta köyhää he 
halveksivat. 

— Aivan niin. 

— Sitten he määrittelevät lailla oligarkkisen valtiomuo- 
don ja säätävät tietyn varallisuusrajan, jyrkemmässä oligar- 
kiassa korkeamman ja lievemmässä alhaisemman, ja kieltä- 
vät virkoihin pääsyn niiltä joiden varallisuus ei yllä säädet- 
tyyn määrään. He vievät päätöksensä läpi väkisin aseiden 
avulla tai saattavat tämän valtiojärjestyksen voimaan pelot- 
telulla. Eikö asia ole näin? 

— Kyllä on. 

— Tällainen tämä järjestelmä siis on, lyhyesti sanoen. 

— Niin. Mutta minkälainen tämä valtiomuoto on luon- 
teeltaan ja mitä ne epäkohdat ovat, joita sanoimme siihen 
sisältyvän? 

— Ensimmäinen liittyy jo sen määritelmään. Ajattele nyt, 
jos laivoihinkin määrättäisiin perämiehet varallisuusasteen 
mukaan eikä köyhää päästettäisi tähän tehtävään, vaikka 
hän sopisi perämieheksi paremmin kuin muut! 

— Siltä taitaisi tulla surkea merimatka. 

— Eikö tämä koske kaikkea muutakin johtamista? 

— Kyllä varmasti. 

— Paitsi valtion, niinkö? Vai sitäkin? 

— Sitä nimenomaan, koska valtion johtaminen on kaik- 
kein vaikein ja tärkein tehtävä. 

— Tässä on siis yksi suuri oligarkiaan sisältyvä epäkohta. 

— Niin näkyy olevan. 

— Entä mahtaako tämä toinen olla pienempi? 

— Mikä siis? 

— Se ettei tällainen valtio ole yksi ja yhtenäinen. Siinä on 
pakostakin kaksi valtiota, köyhien ja rikkaiden, jotka asuvat 
yhdessä mutta vaanivat aina toisiaan. 

— Tuoon aivan yhtä suuri epäkohta. 

— Eikä sekään ole hyvä, että he luultavasti ovat kykene- 
mättömiä sodankäyntiin. Jos he pitävät kansaa aseissa, 
heidän on pakko pelätä sitä enemmän kuin vihollisiaan, ja jos 
taas he eivät päästä kansaa sotimaan, silloin taistelukentällä 
totisesti näkyy, että tämä on harvojen valtio. Ja myöskään 
sotaveroa he eivät halua maksaa, koska ovat kiintyneitä 
rahaan. 

— Niin, ei se ole hyvä asia. 

— Aikoinaanhan me moitimme tällaista valtiota myös 
siltä, että samat ihmiset puuhaavat siinä monilla eri aloilla, 
maanviljelijöinä, liikemiehinä ja sotureina. Vai onko tämä 
mielestäsi paikallaan? 

— Ei missään tapauksessa. 

— Tämä valtio taitaa lisäksi olla ensimmäinen hyväksy- 
mään myös kaikkein pahimman näistä epäkohdista. 

— Minkä? | 

— Sen, että siellä ihminen voi myydä pois koko omaisuu- 
tensa ja joku toinen ostaa sen. Ja se joka on myynyt 
omaisuutensa, elää edelleenkin valtiossa olematta kuiten- 
kaan millään lailla sen jäsen — hän ei ole liikemies, ei 
käsityöläinen, ratsumies eikä jalkasoturi, hänellä ei ole muu- 
ta nimitystä kuin »köyhä» ja »varaton». 

— Pitää paikkansa. 

— Oligarkioissa ei tätä pyritä ainakaan estämään. Eivät- 
hän muuten toiset niissä olisi upporikkaita ja toiset rutiköy- 
hiä. 

— Niin juuri. 

— Entä kun tämä ihminen oli vielä rikas ja tuhlasi 
rahojaan, oliko hänestä silloin valtiolle enemmän hyötyä 
tässä suhteessa mistä nyt on puhe? Eikö ollut niin, että hän 
oli näennäisesti yksi valtion johtomiehistä mutta ei todelli- 
suudessa ollut sen johtaja eikä palvelija vaan pelkkä tuhlari? 

— Aivan niin, vaikka hän muuta olikin olevinaan. 

— Voimme kai siis sanoa, että niin kuin mehiläiskennoon 
syntynyt kuhnuri on vitsauksena pesälle, samoin on tällainen 
mies talossaan vitsaus valtiolle. 

— Niin juuri, Sokrates. 

— Ja jumala on luonut kaikki siivekkäät kuhnurit piikittö- 
miksi, mutta näistä kaksijalkaisista kuhnureista hän on toiset 
jättänyt ilman piikkiä ja toisille antanut pelottavan piikin. 
Eikö niin, Adeimantos? Ja piikittömät ovat vanhuuden päi- 
villään lopulta kerjäläisiä, piikillisistä taas tulevat kaikki 
lurjukset. 

— Aivan totta. 

— Sittenhän on selvää, että jos valtiossa näkee kerjäläisiä, 
siellä piileksii myös varkaita, näpistelijöitä, temppelinryöstä- 
jiä ja kaikenlaisia muita pahantekijöitä. 

— Aivan selvää. 

— No, eikö nyt oligarkkisissa valtioissa ole kerjäläisiä? 

— Kyllä, suurin piirtein kaikki muut paitsi hallitusmie- 
het. 

— Sitten on kai uskottava, että niissä on myös paljon 
piikillisiä pahantekijöitä, joita viranomaiset etujensa nimes- 
sä pitävät kurissa. 

— Niin kyllä. 

— Ja olemme sitä mieltä, että tällaisten kansalaisten 
esiintyminen johtuu sivistyksen puutteesta, huonosta kasva- 
tuksesta ja valtiollisen järjestelmän kehnoudesta? 

— Niin. 

— Tällainen on siis oligarkkinen valtio. Näin paljon siinä 
on epäkohtia, ja luultavasti vielä enemmänkin. 

— Varmaankin. 

— Olemme siis saaneet käsitellyksi myös tämän valtio- 
muodon, niin sanotun oligarkian, jossa hallitusmiehet mää- 
räytyvät varallisuuden perusteella. Seuraavaksi meidän on 
tarkasteltava, miten sitä vastaava ihmistyyppi kehittyy ja 
millainen se on. 

— Aivan niin. 

— Tällaisen ihmisen kohdalla muutos timokraattisesta 
oligarkkiseksi tapahtuu varmaankin seuraavalla tavalla. 

— Kuinka siis? 

— Timokraattisen miehen poika seuraa ensin isänsä esi- 
merkkiä ja kulkee hänen jäljissään. Mutta sitten hän näkee 
isänsä äkkiä törmäävän yhteen valtion kanssa kuin ajaisi 
karille ja menettävän kaiken omaisuutensa ja itsensäkin. Isä 
on ehkä ollut sotajoukon päällikkö tai jonkin muun korkean 
viran haltija, joka on ilmiantajien panettelujen vuoksi joutu- 
nut oikeuteen ja tuomittu kuolemaan, maanpakoon tai me- 
nettämään kansalaisoikeutensa ja koko omaisuutensa. 

— Niin juuri. 

— Kun poika joutuu näkemään ja kokemaan tällaista ja 
menettää varallisuutensa, kyllä hän peloissaan syöksee kun- 
nianhimon ja kiihkeyden alas sielunsa valtaistuimelta. Köy- 
hänä ja nöyryytettynä hän keskittyy rahan hankkimiseen ja 
kerää vähä vähältä itselleen varoja ankaralla työllä, kitsas- 
tellen ja säästäen. Etkö usko, että hän nostaa nyt valtaistui- 
melle sielunsa himoitsevan ja rahanahneen puolen, tekec 
siitä sielunsa suurkuninkaan ja antaa sille vielä tiaran pää- 

hän, käädyt kaulaan ja sapelin vyölle? 

— Kyllä uskon. 

— Mutta sielunsa järkiosan ja kiihkeän puolen hän panee 
orjina istumaan maahan kuninkaan jalkojen juureen, toisen 
oikealle ja toisen vasemmalle. Edellisen hän ei salli ajatella 
eikä miettiä mitään muuta kuin miten saisi varallisuutensa 
kasvamaan, jälkimmäisen hän ei anna ihailla ja kunnioittaa 
muuta kuin rikkautta ja rikkaita eikä suunnata kunnianhi- 
moaan muuhun kuin rahanhankkimiseen ja kaikkeen mistä 
on tässä mielessä hyötyä. 

— Tämä on varmasti nopein ja rajuin tapa, millä nuori 
mies muuttuu kunnianhimoisesta rahanhimoiseksi. 

— Eikö tämä ihminen ole nyt tyypiltään oligarkkinen? 

— Ennen tätä muutosta hän ainakin vastasi sitä valtio- 
muotoa, josta kehittyi oligarkia. 

— Tarkastellaanpa siis, vastaako hän nyt oligarkiaa. 

— Tehdään niin. 

— Eikö hän ensinnäkin muistuta oligarkiaa siinä, että 
hänelle on raha kaikki kaikessa? 

— Ehdottomasti. 

— Samoin siinä, että hän on säästäväinen ja ahkera ja 
täyttää vain välttämättömät halunsa; mitään muita rahan- 
menoja hän ei salli itselleen vaan tukahduttaa muut mielite- 
konsa turhanpäiväisinä. 

— Aivan niin. 

— Ulkonäöstään hän ei huolehdi, kaikki aika menee 
häneltä voiton haalimiseen. Hän on oikea aarteenkerääjä, 
sellainen jota muut kehuvat. Tällainen ihminen juuri vastaa 
äskeistä valtiomuotoa, eikö totta? 

— Kyllä minun mielestäni. Rahahan on kaikkein arvok- 
kainta kummallekin, sekä tuolle valtiolle että tälle ihmiselle. 

— Ja jälkimmäiselle kai siksi, ettei hän ole välittänyt 
sivistyksestä. | 

— Niin, eipä kai, sillä ei hän muuten olisi pannut kuoron- 
sa johtajaksi sokeaa ja korottanut tätä kaikkein suurimpaan 
kunniaan. 

— Hyvä. Mutta ajattelehan tätä. Kun häneltä puuttuu 

sivistys, eikö hänessä synny kuhnurin mielihaluja, sellaisia 
jotka ovat ominaisia kerjäläisille ja pahantekijöille ja jotka 
hän pitää kurissa vain muiden etujensa vuoksi? 

— Syntyy kyllä. 

— Tiedätkö sitten, mistä heidät voi tavata tekemässä 
rötöksiään? 

— No mistä? 

— Katso miten he toimivat orpojen holhoojina tai muissa 
tehtävissä, joissa on hyvä tilaisuus väärinkäytöksiin. 

— Tosiaan. 

— Eikö tämä osoita selvästi, että kun tällainen mies on 


* muissa liikeasioissa rehellisen maineessa, syynä on se että 

hän jonkinlaisen säädyllisyyden voimalla pitää kurissa muut 
kehnot halunsa — ei kuitenkaan vakuuttamalla niille, että 
on parempi olla seuraamatta niitä, tai taltuttamalla niitä 
järkipuhein, vaan pakolla ja pelottelulla, koska itse pelkää 
omaisuutensa puolesta? 

— Juuri niin. 

 — Ja kun tällaiset miehet joutuvat käyttämään muiden 
rahoja, silloin totisesti monissa heistä pääsevät kuhnurinhi- 
mot näkyviin. 

— Todella. 

— Tällainen mies on siis ristiriidassa itsensä kanssa, hä- 
nessä ei ole vain yhtä ihmistä vaan kaksi. Yleensä kai hänen 
paremmat halunsa ovat kuitenkin voimakkaampia kuin huo- 
nommat. 

— Niin. 

— Sen vuoksi hän saattaa kyllä antaa itsestään paremman 
vaikutelman kuin moni muu. Mutta sopusointuiseen ja oi- 
kein virittyneeseen sieluun sisältyvä todellinen hyve on hä- 
nestä kaukana. 

— Sen uskon. 

— Tällainen saituri on valtiossaan myös huono kilpaile- 
maan itse mistään voitosta tai tavoittelemaan muuta jaloa 
kunniaa. Hän ei halua tuhlata rahojaan maineen ja tuollais- 
ten kilvoittelujen vuoksi, koska pelkää herättää itsessään 
haluja, jotka vaativat rahaa, ja yllyttää niitä mukaan taiste- 

luun ja kilpailuun. Oligarkkiseen tapaan hän käynnistää 
kamppailuun vain osan voimistaan ja jää tavallisesti tappiol- 
le, mutta näin hän säilyy rikkaana. 

— Aivan niin. 

— Onko siis enää syytä epäillä sitä, että saita ja rahanah- 
ne ihminen vastaa täydelleen oligarkkista valtiota? 

— Ei. 

— Seuraavaksi meidän lienee tarkasteltava demokratiaa 
ja katsottava, miten se syntyy ja millainen se on luonteeltaan. 
Kun sitten olemme tutustuneet myös sitä vastaavan ihmisen 
luonteeseen, voimme arvioida niitä rinnakkain. 

— Niin ainakin seuraisimme samaa linjaa kuin tähänkin 
asti. 

— Oligarkian muuttuminen demokratiaksi johtuu kai sii- 
tä, etteivät ihmiset koskaan saa kyllikseen sitä mitä pitävät 
hyvänä. Heidän tavoitteenaanhan on tulla niin rikkaiksi kuin 
mahdollista. 

— Ja kuinka tuo muutos tapahtuu? 

— Koska oligarkiassa hallitusmiesten valta perustuu va- 
rakkuuteen, he eivät halua lailla estää hillittömyyteen taipu- 
vaisia nuoria miehiä tuhlaamasta ja hävittämästä omaisuut- 
taan, sillä silloin he voivat ostaa näiden omaisuuden itselleen 
ja ryhtymällä lainaajiksi hankkia yhä lisää rikkautta ja 
kunniaa. 

— Siltä juuri on kysymys. 

— Ja eikö ole selvää, etteivät kansalaiset voi yhtä aikaa 
kunnioittaa rikkautta ja olla riittävän järkeviä? Eivätkö he 
väistämättä joudu lyömään laimin jompaakumpaa puolta? 

— Seonaivan selvää. 

— Kun oligarkkisissa valtioissa katsotaan hillittömyyttä 
läpi sormien eikä puututa siihen, pakotetaan usein sellaiset- 
kin ihmiset köyhtymään, jotka olisivat hyvää ainesta. 

— Niin juuri. 

— Nyt nämä sitten oleilevat valtiossa piikkeineen ja 
aseineen, jotkut velkaantuneina, jotkut kansalaisoikeutensa 
menettäneinä, jotkut sekä että; he vihaavat niitä joille heidän 
omaisuutensa on joutunut, vehkeilevät näitä ja kaikkia mui- 

takin vastaan ja toivovat vain vallankumousta. 

— Totta. 

— Nuo rahankerääjät sen sijaan kulkevat selkä kyyryssä 
eivätkä ole näitä näkevinäänkään. Mutta kaikkiin vastustus- 
kyvyttömiin he pistävät piikillään rahaa, korjaavat monin- 
kertaiset korot ja tuottavat näin valtiolle suuret määrät 
kuhnureita ja kerjäläisiä. 

— Niin todella. 

— Ja kun tämä paha on leimahtanut liekkiin, he eivät 
kuten sanoin välitä sammuttaa sitä estämällä ihmisiä käyttä- 
mästä rahojaan mielensä mukaan. Eivätkä he myöskään 
säädä erästä toista lakia, joka tekisi tällaisesta lopun. 

— Millaista? 

— Lakia, joka olisi seuraavaksi paras ja pakottaisi kansa- 
laiset noudattamaan hyveen vaatimuksia. Jos säädettäisiin, 
että vapaaehtoisissa lainasopimuksissa riski jäisi yleensä 
lainanantajalle, valtiossa ei keinoteltaisi niin häikäilemättö- 
mästi ja siinä syntyisi vähemmän sellaisia epäkohtia joista 
olemme puhuneet. 

— Niin, paljon vähemmän. 

— Mutta näistä syistä vallanpitäjät saattavat nykyään 
kansalaiset tällaiseen tilaan. Entä he itse ja heidän jälkeläi- 
sensä? Nuoret saavat viettää iloista elämää, heidän ei tarvit- 
se rasittaa ruumistaan eikä sieluaan, ja heistä tulee velttoja 
ja liian pehmeitä suhtautumaan pidättyvästi nautintoihin ja 
kestämään tuskia. 

— Varmasti. 

— Itse he eivät välitä muusta kuin rahan keräämisestä 
eivätkä piittaa hyveestä yhtään sen enempää kuin nuo 
köyhätkään. 

— Eivät tosiaan. 

— Kun nyt nämä näin eri asemissa olevat ihmiset, hallit- 
sevat ja hallittavat, joutuvat yhteen liikkuessaan teillä tai 
muissa yhteisissä tilanteissa, juhlissa tai sotaretkillä, laivas- 
tossa tai armeijassa, tai kun he katselevat toisiaan vaaran 
hetkellä, niin eivät köyhät silloin suinkaan ole rikkaiden 
silmissä halveksittavia. Etkö usko, että kun sitkeä ja päivet- 

tynyt köyhä mies taistelussa katselee auringolta suojassa 
kasvanutta, rikasta ja turhan lihavaa vieruskumppaniaan ja 
näkee tämän hengästyneenä ja avuttomana, hän ajattelee: 
tuollaiset ovat rikkaita vain meikäläisten pelkuruuden vuok- 
si? Ja varmastikin köyhät keskenään sanovat toisilleen: nuo 
miehet ovat vallassamme, eihän heistä ole mihinkään. 

— Tiedän hyvin, että he tekevät niin. 

— Niin kuin raihnas ruumis tarvitsee sairastuakseen vain 
pienen ulkonaisen sysäyksen ja toisinaan nousee itseään 
vastaan kapinaan ilman ulkopuolista aihettakin, niin käy 
myös vastaavassa tilanteessa olevan valtion. Vähäinenkin syy 
— se että toinen osapuoli hankkii ulkopuolisia liittolaisia 
jostakin oligarkkisesta valtiosta tai toinen demokraattisesta 
— saa sen sairastumaan ja nousemaan sotaan itseään vas- 
taan, ja toisinaan se rupeaa kapinoimaan ilman ulkopuolista 
syytäkin. 

— Aivan niin. 

— Käsitykseni mukaan demokratia syntyy silloin, kun 
köyhät pääsevät voitolle, surmaavat osan vastustajistaan, 
ajavat osan maanpakoon ja jakavat valtiolliset virat tasapuo- 
lisesti muille; useimmissa tapauksissa virat jaetaan siinä 
arpomalla. 

— Tällainen juuri on demokraattinen järjestelmä, saman- 
tekevää onko se saatu aikaan aseiden avulla tai niin että 
toiset peloissaan antavat periksi. 

— Miten he nyt sitten järjestävät olonsa? Ja millainen 
tämä valtiomuoto oikein on? Sehän on nimittäin selvää, että 
vastaavanlainen ihminen osoittautuu tyypiltään demokraat- 
tiseksi. 

— Niin kyllä. 

— Ensinnäkin kaikki siellä ovat tietysti vapaita, valtiossa 
vallitsee kaikkialla elämisen vapaus ja sananvapaus, ja jokai- 
sella on siellä valta tehdä mitä haluaa. 

— Niinhän sitä sanotaan. 

— Missä on näin vapaa valta, siellä kukin järjestää elä- 
mänsä oman mielensä mukaan. 

— Tietysti. 

— Jos missään niin tässä valtiossa kai on kaikenlaatuisia 
ihmisiä. 

— Seon selvä. 

— Tuntuukin siltä kuin tämä olisi kaikista valtiomuodois- 
ta kaunein. Kaikenlaisin värisävyin kirjaillun vaipan tavoin 
myös tämä valtiojärjestys, joka on kaikenlaisia luonteita 
kirjavanaan, saattaa vaikuttaa kauneimmalta. Monet var- 
maankin ovat tätä mieltä, niin kuin naiset ja lapset, jotka 
ihastelevat kaikkea kirjavaa. 

— Niin juuri. 

— Ja hyvä ystävä, tämä onkin aivan oikea paikka, mistä 
meidän on etsittävä valtiomuotoamme. 

— Kuinka niin? 

— Tuon yleisen vapauden vuoksihan se sisältää kaikki 
valtiomuodot. Sen joka on perustamassa valtiota kuten me 
nyt tässä, olisi kai mentävä demokraattisesti hallittuun val- 
tioon ja valittava sieltä niin kuin jostakin valtiomuotojen 
myymälästä se laji joka häntä miellyttää, ja sen jälkeen hän 
voisi perustaa valtionsa. 

— Niin, ei hänellä varmaankaan ole malleista puutetta. 

— Demokraattisessa valtiossa sinun ei ole pakko ruveta 
hallitusmieheksi vaikka siihen pystyisitkin eikä liioin alistua 
muiden hallittavaksi ellet halua, eikä sinun tarvitse lähteä 
sotimaan vaikka muut lähtevät eikä viettää rauhaa vaikka 
muut viettävät, ellet halua rauhaa. Ja vaikka laki kieltäisi 
sinulta hallitusvirat ja tuomarintoimen, voit silti olla virassa 
ja istua oikeutta, jos päähäsi niin pälkähtää. Eikö tämä ole 
ihana ja suloinen olotila, sillä haavaa? 

— Kyllä varmaankin. 

— Ja eikö ole vallan hienoa, miten hyväntapaisia jotkut 
tuomitut ovat? Olet kai nähnyt, miten tällaisessa valtiossa 
jotkut kuolemaan tai maanpakoon tuomitut kuitenkin yhä 
pysyvät maassa, liikkuvat muiden joukossa ja siirtyvät pal- 
kasta toiseen kuin henkiolennot, kun muut eivät ole heistä 
tietääkseenkään, niin kuin eivät näkisikään heitä? 

— Olen nähnyt moniakin sellaisia. 

— FEntä tämän valtion suvaitsevaisuus ja suurpiirteisyys! 

Kuinka ylenkatseellisesti se suhtautuukaan siihen ajatukseen 
jonka me valtiota perustaessamme juhlallisesti esitimme, 
nimittäin ettei kenestäkään, aivan ylivertaisia luonteita lu- 
kuun ottamatta, voi tulla hyvää miestä, ellei hän jo pienestä 
pitäen leikissä ja todessa askartele kauniiden ja hyvien 
asioiden parissa! Ylväästi se polkee tämän kaiken jalkoihinsa 
eikä piittaa lainkaan siitä, millaisten harrastusten parista 
ihminen siirtyy hoitamaan valtion asioita; se nostaa hänet 
kunniaan, jos hän vain sanoo olevansa kansan ystävä. 

— Suurenmoinen valtio tosiaan! 

— Tällaisia ja muita vastaavanlaisia ominaisuuksia on siis 
demokratialla. Se näyttää olevan miellyttävä ja monivivah- 
teinen valtiomuoto, joka tulee toimeen ilman johtajia ja 
jakaa jonkinlaista tasa-arvoa sekä tasa-arvoisille että eriar- 
voisille. 

— Tuoon kaikille tuttua. 

— Ajattelehan sitten, millainen on vastaavanlainen yksilö. 
Tai ensin on ehkä tarkasteltava miten hän syntyy, niin kuin 
teimme itse valtiomuodonkin kohdalla. 

— Niinon. 

— Hänen kehityksensä on varmaan tällainen. Tuolla sääs- 
täväisellä ja oligarkkisluonteisella miehellä on kenties poika, € 
joka on kasvatettu isänsä tottumusten mukaisesti. 

— Hyvin mahdollista. 

— Myös poika pitää kurissa sellaiset mielitekonsa, jotka 
vievät rahaa eivätkä suinkaan tuota sitä, siis ne joita sano- 
taan tarpeettomiksi. 

— Niin tietysti. 

— Jottei keskustelumme jäisi epämääräiseksi, meidän 
pitäisi kai ensin määritellä, mitä ovat välttämättömät ja mitä 
tarpeettomat mielihalut. 

— Niin kyllä. 

— Välttämättömiksi sopinee nimittää niitä joita emme 
pysty torjumaan ja niitä joiden tyydyttämisestä on meille 
hyötyä, sillä itse luontohan pakottaa meidät tällaisia haluja 
noudattamaan. Eikö totta? 

— Niin juuri. 

— On siis oikein sanoa tällaisia haluja välttämättömiksi. 

— Niin on. 

— Ja kai olemme oikeassa myös sanoessamme tarpeetto- 
miksi kaikkia niitä haluja, joista ihminen voi päästä eroon, 
jos nuoresta pitäen pyrkii siihen, ja jotka eivät tuota omista- 
jalleen mitään hyvää vaan ennemminkin pahaa? 

— Kyllä olemme. 

— Meidän on syytä valita kummastakin esimerkki, jotta 
saamme yleiskuvan siitä millaisia ne ovat. 

— Aivan niin. 

— Kyllä kai syömisen halu — niin kauan kuin se edistää 
terveyttä ja hyvinvointia — siis perusravinnon ja särpimen 
halu, on välttämätön? 

— Niin minä sanoisin. 

— Ravinnon haluhan kuuluu välttämättömiin kahdessa- 
kin mielessä: se on hyödyllinen ja siitä riippuu elämän 
jatkuminen. 

— Niin. 

— Samoin särpimen halu, jos se edistää hyvinvointia. 

— Aivan niin. 

— Mutta entä näiden rajojen yli menevä halu, joka 
kohdistuu toisenlaisiin ruokiin ja joka voidaan useimmissa 
ihmisissä tukahduttaa, jos kuri ja kasvatus aloitetaan jo 
nuoresta? Kai tällaista halua, joka on vahingollinen sekä 
ruumiille että sielun viisaudelle ja harkintakyvylle, on oikein 
sanoa tarpeettomaksi? 

— Ehdottomasti. 

— Näitä haluja voimme siis sanoa tuhlaaviksi, edellisiä 
sen sijaan tuottaviksi, koska ne edistävät toimintakykyä. 

— Aivan. 

— Sama koskee kai seksuaalisia ja muita haluja? 

— Kyllä. 

— Askeisellä kuhnurillamme me siis tarkoitimme sellais- 
ta joka on kokonaan antautunut näiden nautintojen ja mieli- 
halujen valtaan ja jota hallitsevat tarpeettomat halut, säästä- 
väisellä ja oligarkkisluonteisella taas sellaista, jota ohjaava! 
välttämättömät halut. 

— Niin juuri. 

— Nyt meidän on käsiteltävä sitä, miten oligarkkisesta 
miehestä kehittyy demokraattinen. Luulen, että tämä käy 
yleensä seuraavalla tavalla. 

— Miten siis? 

— Kun nuori mies jota on kasvatettu edellä kuvaamaam- 
me tapaan — siis säästäväisyyteen mutta jätetty vaille 
sivistystä — saa maistaa kuhnurien hunajaa ja joutuu teke- 
misiin näiden pistävien ja pelottavien petojen kanssa, jotka 
osaavat hankkia kaikenlaisia monenkirjavia nautintoja, eikö- 
hän silloin hänen sisäinen oligarkiansa rupea muuttumaan 
demokratiaksi. 

— Aivan varmasti. 

— Ja niin kuin valtiossa tapahtui muutos silloin kun sen 
toisen osapuolen avuksi tuli ulkopuolinen liittolainen, saman- 
lainen kuin se itsekin, samoin muuttuu myös tuo nuori mies, 
kun toiset hänessä asuvista kahdenlaisista haluista saavat 
ulkoapäin tuekseen vastaavanlaisia mielihaluja. 

— Täsmälleen niin. | 

— Ja jos taas hänen oligarkkinen puolensa saa apua 
joltakin liittolaiselta, vaikkapa hänen isältään tai muilta 
omaisilta, jotka varoittavat ja nuhtelevat häntä, silloin hä- 
nessä syntyy kapina ja vastakapina, hän alkaa taistella omaa 
itseään vastaan. 

— Seon selvä. 

— Joskus demokraattinen puoli saattaa väistyä oligarkki- 
sen tieltä ja nuorukaisen sielussa oleva kunniantunto onnis- 
tuu tuhoamaan tai karkottamaan hänen mielihalunsa, niin 
cttä järjestys taas palautuu. 

— Käyhän joskus niinkin. 

— Mutta toisinaan noiden karkotettujen mielihalujen ti- 
lalle alkaa kaikessa hiljaisuudessa versoa uusia samantapai- 
sia haluja, jotka pääsevät lisääntymään ja voimistumaan, 
koska nuorukaisen isä ei ymmärrä kasvatuksesta mitään. 

— Seon aivan tavallista. 

— Ne vetävät seuraansa muita haluja, yhtyvät salaa 
niihin ja synnyttävät joukoittain uusia. 

— Juuri niin. 

— Lopulta ne sitten valtaavat nuorukaisen sielun linnak- 
keen, kun ovat huomanneet sen olevan tyhjillään, vailla 
tietoja, hyviä harrastuksia ja oikeita ajatuksia, jotka ovat 


c jumalille rakkaiden miesten mielen parhaita suojelijoita ja 


vartijoita. 

— Niin todella. 

— Ja niiden tilalle ryntäävät valheelliset ja röyhkeät 
puheet ja käsitykset, jotka nyt valtaavat tuon paikan hänen 
sielussaan. 

— Aivan niin. 

— Silloin hän palaa noiden lootofagien luo ja asettuu 
kaikkien nähden elämään heidän kanssaan. Jos omaiset 
toimittavat jotakin apua hänen sielunsa säästäväisen puolen 
tueksi, silloin röyhkeät puheet telkeävät hänen kuninkaalli- 
sen linnakkeensa portit, jättävät apujoukot ulkopuolelle ei- 
vätkä ota vastaan lähetystöjä, vanhempien ihmisten varoi- 
tuksia. Päästyään kamppailussa voitolle ne ajavat kunnian- 
tunnon häpeällisesti pakoon nimittäen sitä typeryydeksi, 
karkottavat järkevyyden herjaten sitä pelkuruudeksi ja julis- 
tavat säädyllisyyden ja kohtuuden rahankäytössä olevan 
moukkamaista ja vapaalle miehelle sopimatonta ja karkotta- 
vat ne kaikenlaisten vahingollisten mielihalujen avulla rajan 
taakse. 

— Niin juuri. 

— Tyhjennettyään ja puhdistettuaan kaikesta tästä sen 
nuoren miehen sielun, jonka ovat saaneet valtaansa, ne 
vihkivät hänet suuriin mysteereihin. Riemusaatossa ja sep- 


* pelpäin saapuvat nyt paikalle röyhkeys ja mielivalta, hillittö- 

myys ja häpeämättömyys kaikessa loistossaan, ja ne laulavat 
näiden ylistystä ja nimittävät niitä kaunein nimityksin: röyh- 
keyttä ne sanovat hienoksi sivistykseksi, mielivaltaa vapau- 
deksi, hillittömyyttä suurpiirteisyydeksi ja häpeämättömyyt- 
tä miehekkyydeksi. Niin, suunnilleen näin kai tuo muutos 
tapahtuu silloin kun nuori mies, jota on kasvatettu noudatta- 
maan vain välttämättömiä halujaan, päästää valloilleen tar- 
peettomat ja turmiolliset mielihalunsa. Vai kuinka? 

— Kyllä, aivan selvästi. 

— Tästä lähtien hän käyttää rahaa, vaivaa ja aikaa yhtä 
paljon tarpeettomiin kuin välttämättömiinkin mielitekoihin- 
sa. Mutta jos hän on sen verran onnekas, ettei tule riehuneek- 
si aivan liikaa vaan iän karttuessa ja pahimman kiihkon 
hälvettyä päästää takaisin osan karkottamistaan ominai- 
suuksista eikä jättäydy kokonaan noiden uusien tulokkaiden 
valtaan, hän voi saada aikaan tasapainon eri mielihalujensa 
välille. Näin hän elelee edelleen, antaen vallan aina sille 
mielihalulle mikä hänen päähänsä pälkähtää, niin kuin arpa 
olisi sen määrännyt, kunnes saa siitä kyllikseen ja antautuu 
jonkin toisen valtaan; mitään niistä hän ei väheksy vaan 
vaalii tasapuolisesti kaikkia. 

— Aivan niin. 

— Hän ei suostu kuuntelemaan totuuden sanoja eikä 
päästä niitä linnakkeeseensa. Jos hänelle sanotaan, että 
toiset nautinnot johtuvat kauniista ja hyvistä haluista ja 
toiset pahoista ja että toisia on vaalittava ja pidettävä 
arvossa ja toiset lannistettava ja kukistettava, hän puistaa 
päätään ja väittää, että ne ovat kaikki samanveroisia ja niitä 
kaikkia on arvostettava yhtä paljon. 

— Näin juuri tuollainen ihminen tekee. 

— Niin hän sitten elää päivästä toiseen noudattaen mil- 
loin mitäkin mielitekoaan. Yhtenä päivänä hän viettää juo- 
minkeja huilujen soidessa, toisena juo pelkkää vettä ja 
laihduttaa itseään; hän vuoroin urheilee, vuoroin laiskoitte- 
lee ja lyö kaiken laimin, vuoroin yltyy filosofoimaan. Usein 
hän tarttuu politiikkaan, hyppää seisomaan ja puhuu ja 
tekee mitä mieleen juolahtaa. Jos sotilaat äkkiä tuntuvat 
hänestä kadehdittavilta, hän innostuu tähän alaan, jos taas 
liikemiehet, hän muuttaa taas suuntaa. Hänen elämässään ei 
ole mitään järjestystä eikä kuria; hän kehuu sitä miellyttä- 
väksi, vapaaksi ja onnelliseksi ja jatkaa yhä samaan tapaan. 

— Olet kyllä antanut osuvan kuvan tasa-arvon kannatta- 
jien elämäntavasta. 

— Niin, se on monimuotoinen ja monenluonteinen, ja 
vastaavan valtion tavoin myös tällainen ihminen on kaunis ja 

vivahteikas. Varmasti monet miehet ja naiset kadehtivat 
hänen elämäänsä, johon sisältyy esimerkkejä niin monista eri 
valtiomuodoista ja luonteenlaaduista. 

— Niin kyllä. 

— Voimme siis varmaankin esittää demokratian vasti- 
neeksi tällaisen ihmisen, jota voi täysin perustein nimittää 
demokraattiseksi. 

— Kyllä voimme. 

— Nyt meidän on sitten vielä käsiteltävä kaikkein näyttä- 
vin valtiomuoto ja näyttävin mies, tyrannivalta ja tyranni. 

— Aivan niin. 

— Tarkastellaanpa siis, hyvä ystävä, millä tavalla tyranni- 
valta syntyy. Sehän on koko lailla selvää, että se saa alkunsa 
demokratiasta. 

— Niin on. 

— Ja demokratia muuttuu kai tyranniudeksi suunnilleen 
samaan tapaan kuin oligarkia demokratiaksi. 

— Kuinka siis? 

— Se hyvä, jonka nämä kansalaiset asettivat päämääräk- 
seen ja jonka vuoksi oligarkia perustettiin, oli valtava rik- 
kaus, eikö totta? 

— Niin oli. 

— Ja oligarkian vei tuhoon sammumaton rikkauden himo 
ja rahansaalistus, jonka vuoksi kaikki muu lyötiin laimin. 

— Seon totta. 

— Eikö myös demokratialle koidu tuhoksi se, että se 
himoitsee yhä lisää sitä mikä sen mielestä on hyvää? 

— Mitä siis tarkoitat? 

— Vapautta. Tapanahan on sanoa, että tämä puoli on 
hoidettu parhaiten demokraattisessa valtiossa ja että sellai- 
nen valtio on siksi ainoa, jossa syntyjään vapaan ihmisen 
sopii elää. 

— Niin, niinhän sitä usein puhutaan. 

— Ja olin juuri sanomassa, että kun vapautta havitellaan 
aina vain lisää ja kaikki muu jätetään oman onnensa nojaan, 
valtiojärjestyksessä tapahtuu mullistus ja joudutaan turvau- 
tumaan tyranniuteen. 

— Kuinka siis? 

— Kun vapautta janoava demokraattinen valtio saa johta- 
jikseen kehnoja juomanlaskijoita ja juopuu liiaksi laimenta- 
mattomasta vapaudesta, se rankaisee johtomiehiään syyt- 
täen heitä kunnottomiksi oligarkeiksi, elleivät he ole hyvin 
helläkätisiä ja tarjoa kansalaisilleen runsaasti vapautta. 

— Niinhän se tekee. 

— Niitä jotka tottelevat viranomaisia, se herjaa mitättö- 
miksi orjailijoiksi, mutta alamaisina esiintyviä hallitsijoita ja 
hallitsijoina esiintyviä alamaisia se ylistää ja kunnioittaa 
sekä yksityisesti että julkisesti. Tällaisessa valtiossa vapau- 
den henki ulottuu pakostakin kaikkialle, eikö totta? 

— Tietysti. 

— Ja se leviää myös koteihin, ja lopulta tämä anarkia 
tarttuu eläimiinkin. 

— Missä mielessä? 

— Siten, että isä tottuu olemaan yhdenvertainen poikansa 
kanssa ja pelkäämään poikiaan, poika taas esiintyy isänsä 
vertaisena eikä kunnioita ja pelkää vanhempiaan, jotta saisi 
olla vapaa. Ja metoikki on kansalaisen kanssa samanarvoinen 
ja kansalainen metoikin, ja vieraspaikkakuntalainen sama- 
ten. 

— Niinhän siinä käy. 

— Niin, ja sama ilmenee myös pikkuseikoissa. Tuollaises- 
sa valtiossa opettaja pelkää ja mielistelee oppilaita, oppilaat 
halveksivat opettajiaan ja ohjaajiaan. Nuoret ylipäänsä 
esiintyvät vanhempien vertaisina ja jäljittelevät heitä sanoin 
ja teoin, vanhukset taas alentuvat nuorten tasolle, ovat 
kovasti leikkisiä ja hauskoja ja matkivat nuoria, jotta eivät 
vaikuttaisi äreiltä ja määräileviltä. 

— Aivan niin. 

— Mutta vapauden huippu tässä valtiossa on se, että 
ostetut orjat ja orjattaret ovat yhtä vapaita kuin heidän 
ostajansakin. Ja olin unohtaa mainita siitä, kuinka tasa-arvoi- 
sia ja vapaita miehet ja naiset ovat keskinäisissä suhteissaan. 

— Eikö meidän nyt ole, Aiskhylosta lainatakseni, sanotta- 
va »se sana joka äsken huulillemme sai»? 

— Kyllä, puhun siitä nyt. Ihmisten palveluksessa olevat 
eläimetkin ovat täällä niin paljon vapaampia kuin muualla, 
että sitä ei voi uskoa ellei ole omin silmin nähnyt. Täällä 
pitää paikkansa sananparsi »millainen emäntä, sellainen 
koira», ja myös hevoset ja aasit ovat tottuneet kulkemaan 
niin vapaina ja ylväinä, että törmäävät vastaantulijoihin, 
elleivät nämä anna tietä. Ja tällainen yletön vapaus vallitsee 
kaikilla muillakin alueilla. 

— Sinähän kerrot minun omia ajatuksiani. Minulle käy 
vähän väliä noin, kun olen menossa maaseudulle. 

— Ja kuten voit nähdä, lopputulos tästä kaikesta on se 
että kansalaiset kehittyvät niin herkkätuntoisiksi, että he 
torjuvat kiukkuisina kaiken mikä vivahtaakaan orjuuttami- 
seen. Lopulta he viittaavat kintaalla laeillekin, yhtä hyvin 
kirjoitetuille kuin kirjoittamattomille, jottei vain kukaan 
voisi olla heidän isäntänään. 

— Niin, sen kyllä tiedän. 

— Näin komea ja voimaa uhoava on siis se alku, josta 
tyrannivalta kehkeytyy. | 

— Niin todella. Mutta mitä sen jälkeen tapahtuu? 

— Samaan tautiin, johon oligarkia sairastui ja joka sen 
tuhosi, sairastuu myös demokratia, ja tuon vapauden vuoksi 
se pääsee täällä pahemmaksi ja leviää laajemmalle, kunnes 
suistaa valtion orjuuteen. On tosiaan niin, että liiallisuus 
jossakin asiassa vie helposti toiseen äärimmäisyyteen. Tämä 
pitää paikkansa vuodenaikoihin, kasveihin ja elollisiin ruu- 
miisiin, mutta aivan erityisesti valtiojärjestyksiin nähden. 

— Se on luonnollista. 

— Niinpä liiallinen vapauskin, sekä yksityisen ihmisen 
että valtion kohdalla, johtaa nimenomaan liialliseen orjuu- 
teen. 

— Luonnollisesti. 

— Ja on siis luonnollista, ettei tyrannivalta voi saada 
alkuaan muusta kuin demokratiasta, että siis äärimmäisestä 
vapaudesta syntyy täydellisin ja julmin orjuus. 

— Se on johdonmukaista. 

— Sinähän et kai kuitenkaan kysynyt tätä vaan sitä, mikä 

on tuo oligarkialle ja demokratialle yhteinen tauti, joka vie b 
demokratian orjuuteen. 

— Seon totta. 

— Tarkoitin tuota laiskoittelijoiden ja tuhlarien joukkoa, 
jossa rohkeimmat johtavat ja aremmat seuraavat. Me verta- 
simme näitä kuhnureihin, edellisiä piikillisiin ja jälkimmäi- 
siä piikittömiin. 

— Ja täydellä syyllä. 

— Jos näitä vain on valtiossa, ne aiheuttavat siinä saman- 
laista häiriötä kuin lima ja sappi ihmisruumiissa. Siksi hyvän c 
lääkärin ja lainsäätäjän tulee viisaan mehiläishoitajan tavoin 
jo kaukaa varoa, ettei niitä pääse syntymään, ja jos niitä 
kuitenkin syntyy, huolehtia siitä että ne niin pian kuin 
suinkin leikataan kennoineen päivineen pois. 

— Kyllä, ehdottomasti. 

— Jos katsomme asiaa seuraavalta kannalta, näemme 
selvemmin sen mitä olemme etsimässä. 

— Miltä kannalta siis? 

— Jaamme ajatuksissamme demokraattisen valtion kol- 
meen osaan, joihin se todellisuudessa jakautuukin. Näistä 
yhden muodostaa äskeinen ihmislaji, joka yleisen vapauden d 
ansiosta rehottaa siinä yhtä voimakkaana kuin oligarkkisessa 
valtiossa. 

— Niin. 

— Mutta tässä se on paljon kiihkeämpää kuin oligarkias- 
sa. 

— Kuinka niin? 

— Siellä sitä ei pidetty kunniassa eikä päästetty virkoihin, 
joten se jäi harjoituksen puutteessa voimattomaksi. Sen 
sijaan demokratiassa se on joitakin harvoja yksilöitä lukuun 
ottamatta iohtavana aineksena. Sen kiihkein osa puhuu ja 
toimii, muut istuvat ja surisevat puhujalavojen ympärillä ja 
tukkivat suun siltä joka on toista mieltä. Niinpä tällaisessa e 
valtiossa tämä laji hoiteleekin likipitäen kaikki asiat. 

— Niin juuri. 

— Joukosta erottuu myös toinen ihmislaji. 

— Millainen? 

— Kun kaikki pyrkivät hankkimaan varallisuutta, eniten 
rikastuvat yleensä luonteeltaan kunnollisimmat. 

— Varmaankin. 

— Niinpä kuhnurit saavat heistä imetyksi eniten hunajaa 
ja vähimmällä vaivalla. 

— Niin, eihän sitä sellaisista heru joissa sitä on vain 
vähän. 

— Tällaiset rikkaat ovat siis kuhnurien ravinnonlähteinä. 

— Niin voi sanoa. 

— Kolmantena lajina on sitten varsinainen kansa, vähäva- 
raiset ruumiillisen työn tekijät. Ollessaan yhdessä koolla se 
on demokraattisen valtion kaikkein monilukuisin ja mahta- 
vin aines. ` 

— Niin kyllä, mutta se ei välitä useinkaan tulla koolle, 
ellei saa osaansa hunajasta. 

— Saahan se sen. Kun johtajat riistävät varakkailta omai- 
suuden, he jakavat siitä kyllä kansallekin, kunhan vain itse 
saavat suurimman osan. 

— Niin, kyllähän se näin saa oman osuutensa. 

— Riiston kohteeksi joutuneiden taas on pakko puolustau- 
tua puhumalla kansalle ja toimimalla miten parhaiten osaa- 
vat. 

— Tietysti. 

— Ja vaikka heillä ei olisikaan mitään kumouksellisia 
suunnitelmia, heitä syytetään vehkeilystä kansaa vastaan ja 
oligarkkisuudesta. 

— Se on selvää. 

— Kun he sitten näkevät, kuinka kansa rupeaa tekemään 
heille vääryyttä — ei tosin tieten tahtoen vaan tietämättö- 
myyttään, panettelijoiden harhaan johtamana — silloin heis- 
tä lopulta todella tuleekin oligarkkeja, halusivatpa tai eivät. 
Eikä myöskään heissä tämä tapahdu tieten tahtoen, vaan 
tämänkin pahan ovat saaneet aikaan kuhnurit. 

— Juuri niin. 

— Ja sitten tulee syytöksiä, tuomioita ja oikeusjuttuja 
puolin ja toisin. 

— Niin. 

— Ja edelleen: kansallahan on tapana asettaa joku erityi- 
seksi johtajakseen ja suojelijakseen ja ravita häntä ja kasvat- 
taa hänen valtaansa. 

— Niinon. 

— Lieneekin selvää, että se juuri, josta tyrannius versoo 
esiin, ei voi olla muu kuin kansanjohtajuus. 

— Kyllä se on selvää. 

— Milloin kansanjohtaja sitten alkaa muuttua tyranniksi? 
Eikö silloin, kun hän rupeaa tekemään niin kuin siinä 
tarinassa, joka kertoo Arkadian Zeus Lykaioksen pyhäköstä? 

— Mikä tarina se olikaan? 

— Kerrotaan, että jos joku maistaa uhrieläinten sisälmys- 
ten sekaan paloiteltuja ihmisen sisälmyksiä, hän muuttuu 
sudeksi. Kai tunnet tämän tarun? 

— Tunnen. 

— Ajatelkaamme nyt kansanjohtajaa, joka on saanut 
joukot täysin valtaansa. Jos hän ei malta olla vuodattamatta 
oman heimonsa verta vaan väärin syytöksin — kuten niissä 
oloissa on tapana — vetää jonkun kansalaisensa oikeuteen, 
murhaa hänet ja tuhoaa ihmiselämän ja jumalattomin kielin 
ja huulin maistaa sukulaisensa verta, ja jos hän ajaa maanpa- 
koon ja mestauttaa muita ja lisäksi viittailee velkojen mitä- 
töntämiseen ja maiden uudelleen jakamiseen, eikö ole suo- 
rastaan kohtalon määräämä pakko, että hän tämän jälkeen 
saa surmansa vihollisten kädestä tai kehittyy tyranniksi ja 
muuttuu ihmisestä sudeksi? 

— Kyllä, niin on pakko käydä. 

— Juuri hän siis ryhtyy kapinoimaan varakkaita vastaan. 

— Aivan. 

— Ja jos hänet ajetaan maanpakoon ja hän vihollisiaan 
uhmaten palaa sieltä, eikö hän ole takaisin tullessaan täysi 
tyranni? 

— Tietysti. 

— Mutta elleivät vastustajat pysty karkottamaan eivätkä 
mestauttamaan häntä panettelemalla häntä kansalle, he 
vaanivat tilaisuutta voidakseen murhauttaa hänet salaa. 

— Se on tavallista. 


311 


566a 


VALTIO 


— Tähän tilanteeseen jouduttuaan hän turvautuu aina 
tuttuun tyrannin pyyntöön: hän vaatii kansalta henkivartijoi- 
ta, jotta voisi turvallisesti toimia sen suojelijana. 

— Niin juuri. 

— Ja kansa antaa hänelle vartioston. Se on siis varma 
omasta turvallisuudestaan ja pelkää vain hänen puolestaan. 

— Niinpä niin. 

— Ja voit uskoa, että kun rikas ja juuri rikkautensa vuoksi 
kansanviholliseksi väitetty mies näkee tämän, hän tekee niin 
kuin oraakkeli kehotti Kroisosta: 


— kivirannoille Hermos-virran 
suin päin hän pakenee, ei pelkurin mainetta pelkää. 


— Niin, muuten hän ei toista kertaa enää ehtisi pelätä- 
kään. 

— Se taas joka joutuu kiinni, on varmasti kuoleman oma. 

— Niin on. 

— Mutta kansanjohtaja itse ei suinkaan »peitä kenttää 
ruumiillaan rotevalla», vaan kaadettuaan muita suurin jou- 
koin hän seisoo pystyssä valtion sotavaunuissa: suojelijasta 
on tullut täydellinen tyranni. 

— Niinhän siinä käy. 

— Tarkastelemmeko nyt, kuinka onnellinen tämä mies on 
ja kuinka onnellinen on se valtio, johon on ilmaantunut 
tällainen olento? 

— Tarkastellaan toki. 

— Ensi alussa hän hymyilee ja tervehtii kaikkia vastaan- 
tulijoita, vakuuttaa ettei ole tyranni, lupaa omissaan ja 
valtion nimissä kaikenlaista, vapauttaa veloista, jakelee maa- 
ta kansalle ja omille kannattajilleen ja tekeytyy kaikkien 
edessä leppoisaksi ja mukavaksi. Eikö totta? 

— Varmasti. 

— Kun hän on päässyt maanpaossa olevista vastustajis- 
taan rauhaan sopimalla toisten kanssa ja tuhoamalla toiset, 
hän ensinnäkin järjestää niin, että on aina käynnissä sotia, 
jotta kansa tarvitsisi johtajaa. 

— Todennäköisesti. 

— Ja samoin sitä varten, että sotaverojen köyhdyttämien 567a 
kansalaisten olisi pakko keskittyä jokapäiväiseen työhönsä, 
jolloin he ehtisivät vähemmän vehkeillä häntä vastaan. 

— Niin varmaankin. 

— Ja jos hän epäilee, että jotkut itsenäisesti ajattelevat 
eivät aio suostua hänen komentoonsa, hän käyttää tekosyynä 
sotaa ja tuhoaa nämä jättämällä heidät vihollisten armoille. 
Näistä syistä tyrannin on siis pakko sotia jatkuvasti, eikö 
totta? 

— Totta. 

— Mutta tämä saa kansalaiset vähitellen vihaamaan hän- b 
tä. 

— Tietenkin. 

— Ja rohkeimmat niistä, jotka ovat olleet auttamassa 
häntä valtaan ja ovat nyt mahtavia itsekin, uskaltavat sanoa 
tyrannille ja toisilleen mitä ajattelevat ja arvostella tilannet- 
ta. 

— Todennäköisesti. 

— Pysyäkseen vallassa tyrannin on siis raivattava kaikki 
tällaiset tieltään, kunnes hänellä ei ole jäljellä ainoatakaan 
ystävää tai vihollista, josta ylipäänsä olisi mihinkään. 

— Se on selvää. 

— Niinpä hänen on pystyttävä tarkasti näkemään, kuka 
on rohkea, yleväluonteinen, järkevä tai rikas. Ja sellaista c 
hänen onnensa on, että tahtoipa tai ei, hänen on pakko pitää 
näitä kaikkia vihollisinaan ja väijyä heidän henkeään, kun- 
nes on puhdistanut koko valtion. 

— Kaunis puhdistus! 

— Niin, päinvastainen kuin se minkä lääkärit suorittavat 
ihmisruumiille. Lääkärit poistavat sen mikä on huonointa ja 
jättävät jäljelle parhaan, tyranni tekee päinvastoin. 

— Fihän kai muutakaan voi, jos haluaa pysyä vallassa. 

— Hän on sidottuna, onnellisessa pakkotilassa: hänen on d 
joko elettävä keskellä kelvottomia ihmisiä, jotka vihaavat 
häntä, tai kuoltava. 

— Niin, sellainen hänen tilanteensa on. 

— Ja mitä enemmän hänen toimintansa herättää kansalai- 

sissa vihaa, sitä useampia ja uskollisempia henkivartijoita 
hän kai tarvitsee. 

— Tietysti. 

— Ketkä sitten ovat uskollisia? Mistä hän tällaisia saa? 

— Niitä lentää laumoittain hänen luokseen, kunhan hän 
maksaa palkan. 

— Koira vieköön, taidat tarkoittaa niitä ulkomaalaisia, 
kaiken maailman kuhnureita. 

— Arvasit oikein. 
= — Eikö hän sitten välitä hankkia heitä omasta maasta? 

— Millä tavoin? 

— Riistämällä kansalaisilta orjia, vapauttamalla heidät ja 
tekemällä heistä henkivartijoita itselleen. 

— Kyllä varmasti, nämähän juuri ovat hänelle kaikkein 
uskollisimpia. 

— Onnellisestipa ovat siis tyrannin asiat, kun hänellä on 
tällaisia miehiä ystävinä ja uskottuina ja entiset on saatu 
tuhotuiksi! 

— Niin, nämähän hänen ystäviään ovat. 

— Ja nämä kumppanit ja uudet kansalaiset ihailevat ja 
seuraavat häntä, kunnon ihmiset taas vihaavat ja karttavat? 

— Totta kai. 

— Suotta ei siis tragediaa pidetä viisauden lähteenä ja 
Euripidesta eritoten. 

— Kuinka niin? 

— Hänhän on lausunut sellaisenkin syvällisyyden, että 
tyrannit ovat viisaita, koska seurustelevat viisaiden kanssa. 
Tällä hän selvästikin tarkoittaa, että viisaita ovat juuri 
tyrannin seuralaiset. 

— Lisäksi hän ylistää tyranniutta jumalaiseksi ja esittää 
muutakin samantapaista, ja samoin useat muut runoilijat. 

— Niinpä me emme voi päästää tragediakirjailijoita val- 
tioomme, koska he ihannoivat tyranniutta. Mutta viisaina 
miehinä he varmasti antavat tämän anteeksi meille ja kaikil- 
le muillekin, jotka ovat järjestäneet valtionsa samaan tapaan 
kuin me. 

— Kyllä varmasti, ainakin nokkelaälyisimmät heistä. 

— Muissa valtioissa he sen sijaan kiertävät, ja palkkaa- 
malla käyttöönsä kauniita, mahtavia ja tenhoavia ääniä he 
keräävät koolle suuria väkijoukkoja ja vetävät näin valtioita 
kohti tyranniutta ja demokratiaa. 

— Niin juuri. 

— Kaiken lisäksi he saavat tästä palkkaa ja kunniaa, 
eniten tyranneilta kuten luonnollista onkin, ja toiseksi eniten 
demokratioilta. Mutta mitä korkeammalle kohti valtiomuo- 
tojen huippua he kiipeävät, sitä enemmän hupenee heidän 
maineensa, aivan kuin siltä ilma loppuisi eikä se jaksaisi enää 
nousta mukana. 

— Se on aivan totta. 

— Nyt olemme kuitenkin poikenneet asiasta. Meidän on 
palattava puhumaan vielä siitä, miten tuota tyrannin ko- 
meaa, monilukuista, kirjavaa ja yhtenään muuttuvaa kaartia 
oikein ylläpidetään. 

— Tietysti niin, että jos valtiossa on temppelirahastoja, 
tyranni käyttää niitä niin pitkälle kuin niistä riittää, ja 
samoin tuhoamiensa kansalaisten varoja. Hän tyytyy silloin 
vaatimaan kansalta vähemmän veroja. 

— Entä kun nämä rahat loppuvat? 

— Silloin tietenkin hän juomaveikkoineen, ystävineen ja 
ystävättärineen elää isiensä varoilla. 

— Ymmärrän, tarkoitat että kansa, joka on tyrannin 
synnyttänyt, elättää hänet ja hänen kumppaninsa. 

— Pakkohan sen on. 

— Mutta jos kansa suuttuukin ja sanoo, ettei isän kuulu 
elättää täysikasvuista poikaansa vaan pojan päinvastoin 
isäänsä? Ja ettei se ole synnyttänyt ja asettanut tyrannia 
valtaan sitä varten, että se hänen mahtavaksi tultuaan 
joutuisi itse omien orjiensa orjana elättämään tyrannin orji- 
neen ja koko roskajoukkoineen, vaan jotta se hänen johdol- 
laan voisi vapautua rikkaista ja niin sanotuista »kauniista ja 
jaloista» kansalaisista? Ja jospa se nyt käskeekin hänen 
lähteä kumppaneineen päivineen pois valtiosta, niin kuin isä 
ajaa poikansa ja hänen sietämättömät juomaveikkonsa ulos 
talostaan? 


315 


569a 


b 


VALTIO 


— Silloin kansa totisesti saa tuntea mitä sen rauhaan 
kuuluu. Se saa nähdä, millaisen olion se on synnyttänyt ja 
hellien kasvattanut suureksi! 

— Mitä sinä puhut? Uskaltaako tyranni käydä väkivalloin 
isänsä kimppuun ja lyödä, jos tämä ei tottele? 

— Kyllä, kun on ensin riisunut hänet aseista. 

— Tarkoitat siis, että tyranni on isänmurhaaja, julma 
holhooja vanhemmilleen. Tämä on todella varsinaista sorto- 
valtaa. Sananpartta mukaillakseni: paetessaan savua, vapai- 
den miesten orjuutusta, kansa on suistunut orjien herruuden 
liekkeihin. Entisen liiallisen ja sopimattoman vapauden sijas- 
ta se on joutunut orjien orjuuteen, joka on julmin ja katkerin 
kaikista. 

— Niin, näin siinä käy. 

— Mutta nyt kai me voimme jo todeta käsitelleemme 
kylliksi sitä, miten tyrannius kehittyy demokratiasta ja 
millainen se luonteeltaan on. 

— Niin, kyllä tämä jo riittää. 

— Nyt on sitten vielä tarkasteltava tyrannimaista ihmis- 57la 
tyyppiä itseään, minä sanoin, — tutkittava miten hän kehit- 
tyy demokraattisesta tyypistä, minkälainen hän oikein on 
itse ja millaista hänen elämänsä on, kurjaa vai onnellista. 

— Niin, tämähän on vielä jäljellä. 

— Tiedätkö mitä vielä kaipaan? 

— En, mitä? 

— Se koskee haluja. Emme mielestäni ole vielä kyllin 
hyvin selvittäneet niiden laatua ja määrää. Ennen kuin 
olemme perillä tästä puolesta, emme voi saada selville b 
myöskään sitä mitä nyt olemme tutkimassa. 

— Mutta kai se vielä nytkin käy päinsä? 

— Kyllä toki. Kuule nyt mitä olen taipuvainen ajattele- 
maan niistä ja mieti sitä. Tarpeettomien nautintojen ja 
halujen joukossa on minun käsittääkseni myös eräitä tuomit- 
tavia, joita esiintyy kaikilla ihmisillä. Mutta kun lait ja 
paremmat halut yhdessä järjen kanssa pitävät niitä kurissa, 
ne poistuvat joistakuista ihmisistä kokonaan tai jäljelle jää 
vain joitakin heikkoja haluja. Toisiin ihmisiin niitä taas jää 
enemmän ja voimakkaampia. c 

— Millaisia haluja sinä tarkoitat? 

— Niitä jotka heräävät unen aikana, jolloin sielun järke- 
vä, rauhallinen ja hallitseva puoli nukkuu. Liian syömisen tai 
juomisen vaikutuksesta sielun eläimellinen ja hurja puoli 
pääsee valloilleen, karkottaa unen ja pyrkii omille teilleen, 
tyydyttämään omia mielitekojaan. Tällaisessa tilassa olevas- 

sa ihmisessä se julkenee kuten tiedät tehdä mitä tahansa, 
aivan kuin se olisi ravistanut itsensä eroon kaikesta häpeän- 
tunteesta ja järkevyydestä. Se ei häikäile yrittää ajatuksis- 
saan maata oman äitinsä tai kenen tahansa muun kanssa, 
ihmisen, jumalan tai eläimen, se on valmis mihin hyvänsä 
murhaan ja syömään mitä tahansa, ei kieltäydy ylipäänsä 
mistään mielettömyydestä tai häpeämättömyydestä. 

— Se on aivan totta. 

— Mutta kun ihminen on terveessä ja järkevässä tilassa ja 
ennen uneen vaipumistaan herättää sielunsa järkiosan, ravit- 
see sitä kauniilla ajatuksilla ja mietteillä ja pääsee tietoiseksi 
itsestään, kun myöskään hänen sielunsa himoitsevaa osaa ei 
rasita puute eikä yltäkylläisyys, vaan se voi nukahtaa aiheut- 
tamatta omilla iloillaan tai murheillaan häiriötä sielun par- 
haalle osalle ja antaa sen yksinään, omassa puhtaudessaan 
mietiskellä ja pyrkiä havaitsemaan sitä mitä se ei tiedä, 
mennyttä, nykyistä tai tulevaa, ja kun ihminen liennyttää 
myös sielunsa kiihkeän osan eikä nukahda vihan vallassa, 
mieli kuohuksissa — kun hän siis on rauhoittanut nämä 
kaksi sielunosaansa ja sen sijaan saattanut liikkeelle kolman- 
nen, jossa asustaa järkevyys, niin voit uskoa että silloin hän 
levätessään tavoittaa parhaiten totuuden ja näkee vähiten 
tuomittavia unikuvia. 

— Varmasti on juuri noin. 

— Mutta nyt olemme poikenneet liian kauas aiheestam- 
me. Tarkoituksena oli todeta, että jokaisessa ihmisessä, myös 
niissä harvoissa jotka vaikuttavat kaikin puolin kunnollisilta, 
piilee muuan pelottava, hurja ja rikollinen laji haluja, ja 
unissa se pääsee näkyviin. Katsotko tämän pitävän paikkan- 
sa, oletko samaa mieltä? 

— Kyllä olen. 

— Palauta nyt mieleesi se kuvaus, jonka annoimme de- 
mokraattisesta miehestä. Hänen kehityksensä pohjautui sii- 
hen, että hänet oli pienestä pitäen kasvattanut säästäväinen 
isä, joka piti arvossa vain rahanhankkimiseen tähtääviä 
haluja ja halveksi tarpeettomia, huvitteluun ja koreiluun 

liittyviä mielitekoja. Eikö niin? 

— Niin. 

— Mutta jouduttuaan hienostuneempien miesten seu- 
raan, jotka ovat täynnä äsken kuvattuja mielihaluja, hän 
antautuu kaikenlaiseen hillittömyyteen, mukautuu heidän 
elintapoihinsa ja alkaa vihata isänsä säästäväisyyttä. Koska 
hän kuitenkin on luonteeltaan turmelijoitaan parempi, hän 
pysähtyy näiden kahden puoleensa houkuttavan elämänmuo- 
don keskivälille. Hän nauttii niistä molemmista, mielestään 
kohtuullisesti, ja elää elämää, jossa ei ole mitään vapaalle 
miehelle sopimatonta eikä lainvastaista. Näin hän on kehit- 
tynyt oligarkkisesta demokraattiseksi. 

— Niin, tämä oli meidän käsityksemme hänestä, ja on 
vieläkin. 

— Kuvittele nyt, että tämä mies on jo tullut vanhemmaksi 
ja hänellä on poika, joka on vuorostaan kasvatettu isänsä 
tapojen mukaisesti. 

— Kuvitellaan niin. 

— Ja että hän joutuu kokemaan saman kuin isänsäkin: 
häntä vietellään kaikenlaiseen laittomuuteen, josta vietteli- 
jät käyttävät nimeä täydellinen vapaus. Kun isä ja muut 
omaiset kannustavat hänessä niitä mielihaluja, jotka sijoittu- 
vat keskialueelle, muut lietsovat vastakkaisia haluja. Kun 
sitten nämä mahtavat noidat ja tyrannintekijät näkevät, 
etteivät muulla tavoin saa nuorukaista valtaansa, he synnyt- 
tävät taikakeinoillaan hänen mieleensä intohimon, suuren 
siivekkään kuhnurin, joka rupeaa joutilaiden tuhlarinhalujen 
johtajaksi. Tätä lajiahan näiden ihmisten intohimo on, eikö 
totta? 

— Tätä juuri. 

— Ja sen ympärillä surisevat muut himot suitsukkeiden, 
myrhantuoksun ja seppeleiden keskellä, viini virtaa ja tarjol- 
la ovat kaikki hillittömät nautinnot joita tällaisessa juhlassa 
vain voi olla. Ne kiihdyttävät ja ruokkivat intohimoa äärim- 
milleen ja kasvattavat kuhnuriin kaipuun piikin. Silloin 

jos se löytää miehestä kunnollisina pidettyjä käsityksiä ja 
haluja joihin vielä liittyy häpeäntunne, se surmaa ne ja 
heittää ulos, kunnes on puhdistanut hänet kaikesta järkevyy- 
destä ja täyttänyt sen sijaan hulluudella. 

— Olet täydelleen kuvannut tyrannityypin kehityksen. 

— Juuri tästä syystä kai Erosta, intohimoa, on vanhastaan 
sanottu tyranniksi. 

— Niin varmaankin. 

— Ja hyvä ystävä, eikö juopuneellakin ole tavallaan tyran- 
nin mieli? 

— On kyllä. 

— Ja hullu ja mielipuoli pyrkii ja kuvittelee pystyvänsä 
hallitsemaan ei vain ihmisiä vaan myös jumalia. 

— Niin juuri. 

— Mutta täydelleen tyrannimainen on mies silloin, kun 
hänen synnynnäinen luontonsa tai elämäntapansa tai molem- 
mat yhdessä ovat tehneet hänestä juopon, riettaan ja hullun. 

— Niin todella. 

— Näin siis tällainen mies ilmeisesti kehittyy. Entä mil- 
laista hänen elämänsä on? 

— Sano sinä, sinähän sen tiedät! 

— No minä sanon. Juhlat, kulkueet, kemut, hetairat ja 
muut sellainen täyttävät näiden ihmisten elämän, kun Eros 
asustaa tyrannina heidän sielussaan ja ohjaa sitä kokonaan. 

— Väistämättä. 

— Ja yötä päivää versoo esiin joukoittain uusia pelottavia 
haluja vaatimuksineen. 

— Niin, niitä tulee paljon. 

— Jos tällä miehellä on joitakin tuloja, ne on pian tuhlat- 
tu. 

— Se on selvä. 

— Sen jälkeen hän rupeaa lainailemaan ja kuluttamaan 
omaisuuttaan. 

— Tietysti. 

— Kun hän sitten on puilla paljailla, hänen himojensa 
kiihkeä joukko puhkeaa huutamaan kuin linnunpojat pesäs- 
sään. Himot ja varsinkin itse Eros, kaikkien näiden aseen- 

kantajiensa johtaja, ahdistavat häntä piikeillään, ja hän 
riehuu joka taholla voidakseen nähdä, keneltä voisi mitäkin 
riistää petoksella tai väkisin. 

— Juuri niin. 

— Hänen on pakko haalia rahaa joka puolelta, muuten 
hänen elämänsä on yhtä tuskaa ja kärsimystä. 

— Niin on. 

— Ja niin kuin hänen uudet nautintonsa ylittivät entiset ja 
riistivät ne tyhjiin, samoin hänkin, vaikka on nuorempi, 
haluaa päästä vanhemmistaan voitolle ja tuhlattuaan lop- 
puun oman osuutensa riistää isänsä omaisuuden ja käyttää 
sen omiin tarpeisiinsa. 

— Kuinkas muuten? 

— Elleivät vanhemmat suostu, hän kai yrittää ensin varas- 
taa heiltä tai pettää heitä. 

— Niin juuri. 

— Ja ellei tämä onnistu, hän turvautuu ryöstöön ja väki- 
valtaan. 

— Varmaankin. 

— Entä jos hänen vanha isänsä ja äitinsä tekevät vastarin- 
taa, malttaako hän varoa käyttämästä tyrannin otteita? 

— Pelkäänpä vähän hänen vanhempiensa puolesta! 

— Ja sanohan, Adeimantos, miten käy kun vastakkain 
ovat toisaalta hänen uusi ystävänsä, hetaira tai kukoistava 
poika, johon häntä eivät liitä mitkään vanhat siteet, ja 
toisaalta äiti, joka on vanhastaan hänelle läheinen ja rakas, 
tai vanha ja raihnas isä, likeinen ja vanhin hänen ystävis- 
tään? Eikö hän ole valmis lyömään vanhempiaan ja alista- 
maan heidät noiden toisten komentoon, jos hän tuo nämä 
saman katon alle asumaan? 

— Kyllä, kautta Zeun. 

— Onpa onnellista saada pojakseen tyranni! 

— On totisesti. 

— Mutta kun hän on kuluttanut vanhempiensa varat 
tyhjiin ja himojen parvi hänen sielussaan yhä kasvaa, hän 
murtautuu ensin johonkin taloon tai sieppaa yöllä ohikulki- 
jan vaipan, ja sitten hän jo puhdistaa jonkin temppelin, eikö 

totta? Ja ne oikeina pidetyt käsitykset, joita hänellä on 
lapsesta asti ollut hyvästä ja pahasta, kärsivät tämän kaiken 
keskellä tappion Erokselle ja sen henkivartijoille, noille - 
vastikään orjuudesta vapautuneille käsityksille. Aikaisem- 
min, kun hän vielä totteli lakeja ja isäänsä ja oli olemuksel- 
taan demokraattinen, ne pääsivät valloilleen vain hänen 
nukkuessaan, mutta nyt Eroksen tyrannian alaisena hän on 
valveillakin jatkuvasti sellainen kuin ennen vain joskus unes- 
sa. Hän ei kavahda mitään verityötä, ei mitään ruokaa eikä 
mitään tekoa. Intohimon Eros asustaa hänessä täydessä 
hillittömyydessään ja laittomuudessaan, ja yksinvaltiaana se 
pakottaa hänet niin kuin tyranni valtionsa mihin tahansa 
julkeuteen saadakseen elatuksen itselleen ja himojensa elä- 
möivälle joukolle, sekä niille jotka ovat ulkoa päin, huonon 
seuran vaikutuksesta tunkeutuneet hänen sieluunsa, että 
niille jotka ovat peräisin hänen omasta sisimmästään ja ovat 
päässeet vapaiksi ja valloilleen hänen omien samansuuntais- 
ten taipumustensa ansiosta. Tällaistahan hänen elämänsä on, 
eikö totta? 

— Tällaista juuri. 

— Jos tällaisia miehiä on valtiossa vain muutama ja koko 
muu väestö on järkevää, he siirtyvät muualle jonkun toisen 
tyrannin henkivartijoiksi tai menevät palkkasotureiksi johon- 
kin sotaa käyvään maahan. Ja jos kaikkialla vallitsee rauha 
ja tyyneys, he jäävät kotivaltioonsa ja tekevät siellä kaiken- 
laista pientä pahaa. 

— Mitä esimerkiksi? 

— He varastelevat, murtautuvat taloihin, näpistelevät 
kukkaroita, vievät toisten vaatteita, ryöstävät pyhäkköjä ja 
sieppaavat ihmisiä; jos ovat taitavia puhumaan, he saattavat 
ruveta ilmiantajiksi, ja he antavat myös vääriä todistuksia ja 
ottavat lahjuksia. 

— Tästä on kuitenkin vain pientä haittaa, jos tällaisia 
miehiä on vähän. 

— Niin, sillä pieni on pientä suuren rinnalla. Jos ajatel- 
laan valtiolle koituvaa surkeutta ja kurjuutta, ei moisista 
ilkitöistä ja tyrannista voi puhua samana päivänäkään. Sillä 

kun tällaisia miehiä ja muita heihin liittyneitä kertyy val- 
tioon suuri määrä ja he huomaavat, kuinka ison joukon he 
muodostavat, silloin he — rahvaan mielettömyyden avulla 
— juuri synnyttävätkin tyrannin. Tyranniksi tulee se heistä, 
jolla on omassa sielussaan kaikkein suurin ja mahtavin 
tyranni. 

— Seonluonnollista, hänhän juuri on tyrannimaisin. 

— Ja kansa saattaa antaa periksi hyvällä. Mutta jos se 
panee vastaan, hän kurittaa isänmaataan samoin kuin äsken 
äitiään ja isäänsä, jos suinkin pystyy. Hän tuottaa sinne 
ulkopuolelta uusia kumppaneitaan ja alistaa vanhan rakkaan 
äidinmaansa — kuten kreetalaiset sanovat — ja isänmaansa 
näiden orjuuteen. Näin on tällaisen miehen himo päässyt 
päämääräänsä. 

— Niin juuri. 

— Ja yksityisinä ihmisinä, ennen valtaan tuloaan he käyt- 
täytyvät seuraavaan tapaan. Aluksi he seurustelevat lieha- 
koitsijoiden kanssa, jotka auliisti tekevät heille millaisia 
palveluksia hyvänsä. Tarvitessaan jotakin he ovat itse valmii- 
ta ryömimään maassa ja esittämään mitä osaa tahansa, niin 
kuin olisivat hyviäkin ystäviä, ja kääntävät sitten selkänsä 
heti kun ovat saaneet tahtonsa perille. 

— Juuri niin. 

— Koko elämänsä aikana he eivät ole kenenkään ystäviä 
vaan aina toisten herroja tai orjia. Vapautta ja todellista 
ystävyyttä ei tyranniluonne pääse koskaan maistamaan. 

— Ei todellakaan. 

— Ja meillä on kai täysi syy sanoa heitä epäluotettaviksi? 

— Tietysti. 

— Ja mahdollisimman väärämielisiksi, mikäli aikoinaan 
annoimme oikeudenmukaisuudesta oikean määritelmän. 

— Olihan se toki oikea. 

— Nyt toteamme lyhyesti, millainen on kaikkein kehnoin 
mies: hän on se, joka on valveilla samanlainen kuin kuvaile- 
mamme mies oli nukkuessaan. 

— Niin juuri onkin. 

— Tällaiseksi kehittyy se, jolla on jo luonnostaan suuret 

taipumukset tyranniksi ja joka sitten pääsee itsevaltiaaksi. 
Mitä kauemmin hän elää tyrannina, sitä selvemmin hänestä 
tällainen tulee. 

— Se on väistämätön seuraus, sanoi Glaukon, jonka puo- 
leen nyt käännyin. 

— Entä voimmeko todeta, että kaikkein kunnottomin on 

c myös kaikkein onnettomin? Ja että se joka on kauimmin ja 
täydellisimmin tyranni, on todellisuudessa myös täydellisim- 
min ja kauimmin onneton? Ihmiset ovat tästä hyvinkin eri 
mieltä. 

— Kyllä asian täytyy olla noin. 

— Ja eikö totta, tyrannimainen mies muistuttaa tyranni- 
vallan alaista valtiota, demokraattinen mies demokraattista 
valtiota ja niin edelleen? 

— Niin tietysti. 

— Ja millaisia nämä valtiot ovat hyvyydeltään ja onnelli- 
suudeltaan toisiinsa verrattuina, sellaisia ovat myös nämä 
miehet? 

d — Totta kai. 

— Millainen nyt siis on tyrannin hallitsema valtio hyvyy- 
tensä puolesta verrattuna sellaiseen kuningaskuntaan, jota 
me alussa kuvailimme? 

— Täsmälleen päinvastainen. Toinen on kaikkein parhain, 
toinen kaikkein huonoin. 

— En kysy, kumpaa kummallakin tarkoitat, sillä tämähän 
on muutenkin selvää. Entä onko sinulla samanlainen käsitys 
myös niiden onnellisuudesta ja kurjuudesta? Meidän ei pidä 
häikäistyä tuijottamalla tyrannia yksinäisenä ilmiönä tai 
hänen harvoja seuralaisiaan, vaan meidän on mentävä val- 
tion keskuuteen ja katseltava sitä kaikilta puolilta. Vasta kun 
olemme tunkeutuneet sen joka sopukkaan ja nähneet kaiken, 

e voimme esittää käsityksemme. 

— Tuo on oikea vaatimus. Jokainen silti ymmärtää, ettei 
ole onnettomampaa valtiota kuin tyrannin hallitsema eikä 
onnellisempaa kuin se jota hallitsee kuningas. 

— Niinpä olisi kai oikein esittää myös yksilöiden kohdalla 

arvionsa, joka pystyy ajatuksissaan tunkeutumaan syvälle 
miehen luonteeseen ja tarkoin näkemään sen. Hän ei saa 
lapsen tavoin häikäistyä tyrannin ulkonaisesta komeudesta, 
jonka tarkoitus on vain tehdä vaikutus muihin, vaan hänen 
on nähtävä sen lävitse. Jos nyt siis vaatisin, että meidän 
kaikkien on kuunneltava sitä miestä joka pystyy tällaiseen 
arviointiin ja joka lisäksi on asunut tyrannin kanssa saman 
katon alla, seurannut häntä kotioloissa, nähnyt miten hän 
suhtautuu kotiväkeensä, jonka parissa hänet parhaiten pää- 
see näkemään ilman tragediasankarin asuaan, ja tarkkaillut 
häntä myös julkisen elämän kriisitilanteissa — niin, jos 
vaatisin, että hän kaiken tämän nähtyään kertoisi, kuinka 
onnellinen tai kuinka onneton tyranni on muihin verraten — 

— Niin esittäisit aivan oikean vaatimuksen. 

— No mitä sanot, kuvittelemmeko nyt että olemme itse 
kyllin arvostelukykyisiä ja että olemme muka olleet tekemi- 
sissä tyrannien kanssa, jotta saisimme vastaukset kysymyk- 
sitimme? 

— Tehdään toki niin. 

— Tutki siis asiaa näin. Pidä mielessäsi valtion ja yksilön 
yhtäläisyys, tarkastele niitä kumpaakin vuorotellen ja sano 
miten niiden laita on. 

— Missä mielessä? 

— Puhuaksemme ensin valtiosta, onko tyrannin hallitse- 
ma valtio mielestäsi vapaa vai orjuutettu? 

— Orjuutettu, mitä suurimmassa määrin. 

— Voit kuitenkin todeta, että siellä on myös herroja ja 
vapaita miehiä. 

— Niin, mutta vain pieni joukko. Suuri enemmistö, ja 
kaikkein kunnollisin osa, elää siellä häpeällisessä ja surkeas- 
sa orjuudessa. 

— Jos nyt yksilö kerran vastaa valtiota, silloin kai hänen 
sielussaan vallitsevat samat suhteet. Se on täynnä orjuutta ja 
epävapautta, ja kunnollisin osa siitä on orjana, kun taas 
hallitsevana on pieni, kaikista kehnoin ja mielettömin osa. 

— Niin on pakostakin laita. 

— Onko tällainen sielu mielestäsi orja vai vapaa? 

— Orja, ehdottomasti. 

— Eihän tyrannin orjuudessa elävä valtio voi lainkaan 
tehdä mitä haluaa? 

— Fi mitenkään. 

— Niinpä ei tyrannian alainen sielukaan — puhun siitä 
kokonaisuutena — voi ollenkaan tehdä mitä haluaa. Sitä 
ajaa raivoisa kiihko, ja se on aina sekasorron ja katumuksen 
vallassa. 

— Se on selvä. 

— Entä onko tyrannivallan alainen valtio rikas vai köyhä? 

— Köyhä. 

— Siispä tyrannian alaista sieluakin vaivaa ainainen puu- 
te ja halu, joka ei koskaan täyty. 

— Aivan niin. 

— Ja eikö tällainen valtio ja tällainen mies joudu aina 
olemaan pelon vallassa? 

— Kyllä, suuren pelon. 

— Onko mikään muu valtio näin täynnä itkua ja valitusta, 
huokailua ja tuskaa? 

— Fi. 

— Entä kukaan muu ihminen kuin tuo tyranniluonteinen 
mies, jossa intohimot ja kiihkot raivoavat? 

— Ei mitenkään. 

— Näiden ja muiden samantapaisten seikkojen perusteel- 
la olet siis tullut siihen tulokseen, että tämä valtio on kaikista 
valtioista onnettomin. 

— Ja varmaan aivan oikein. 

— Ilman muuta. Entä kun ajattelet samalta kannalta 
tyranniluonteista miestä, mitä voit sanoa hänestä? 

— Että hän on ehdottomasti onnettomin kaikista ihmisis- 
tä. 

— Nytetolekaan enää oikeassa. 

— Kuinka niin? 

— Minun mielestäni hän ei vielä ole kaikkein onnettomin. 

— Kuka sitten? 

— On vielä eräs, jotka ehkä voit pitää häntäkin onnetto- 
mampana. 

— Kuka? 

— Sellainen tyranniluonteinen mies, joka ei saa elää 
elämäänsä yksityisenä kansalaisena vaan on niin kovaonni- 
nen, että on joutunut valtion tyranniksi. 

— Siitä päätellen, mitä juuri olemme puhuneet, olet 
varmaankin oikeassa. 

— Aivan, mutta tällaisessa asiassa ei saa tyytyä pelkkiin 
arveluihin vaan sitä on tutkittäva tarkkaan, seuraavaan 
tapaan. Mehän olemme pohtimassa kaikkein tärkeintä asiaa, 
sitä mitä on hyvä ja huono elämä. 

— Olet aivan oikeassa. 

— Mieti siis seuraavaa. Minun mielestäni voimme valais- 
ta asiaa esimerkillä. 

— Millaisella? 

— Ajatelkaamme rikkaita yksityishenkilöitä, jotka omis- 
tavat valtioissa lukuisia orjia. He muistuttavat tyranneja 
siinä, että hallitsevat monia ihmisiä; erona on, että tyrannin 
hallinnassa on suurempi joukko. 

— Niin juuri. 

— Kuten tiedät, nämä yksityiset elävät aivan rauhassa, 
heidän ei tarvitse pelätä orjiaan. 

— Mitäpä pelkäämistä heillä olisi? 

— Ei mitään. Ja huomaatko miksi? 

— Siksi, että valtio suojelee jokaista yksityistä kansalais- 
ta. 

— Oikein vastattu. Mutta entäpä jos joku jumala ottaisi 
ja tempaisi yhden heistä, jonkun jolla on ainakin viisikym- 
mentä orjaa, ja siirtäisi hänet vaimoineen ja lapsineen, 
omaisuuksineen ja orjineen pois valtiosta, jonnekin erämaa- 
han, jossa ei kukaan vapaa mies voisi tulla hänen avukseen? 
Millaisen pelon ja kauhun vallassa hän mahtaisikaan olla 
ajatellessaan, että orjat saattavat murhata hänet ja hänen 
vaimonsa ja lapsensa? 

— Hän saisi pelätä kuollakseen. 

— Kai hänen olisi jo pakko ruveta mielistelemään omia 
orjiaan, antaa heille kaikenlaisia lupauksia ja vapauttaa 
heitä ilman syytä — ruveta siis omien palvelijoidensa liehit- 

telijäksi? 

— Kyllä, muuten hän olisi tuhon oma. 

— Entä jos jumala asettaisi hänen ympärilleen joukon 
naapureita, jotka eivät hyväksyisi sitä että yksi rupeaa 
isännöimään muita, vaan rankaisisivat äärimmäisen ankaras- 
ti sitä jonka saisivat tällaisesta kiinni? 

— Silloin hän vasta pulassa olisikin, kun joka puolella olisi 
pelkkiä vihollisia vartioimassa häntä. 

— Eikö nyt tyranni joudu elämään juuri samanlaisessa 
vankeudessa, kun hän on luonnostaan täynnä kaikenlaisia 
pelkoja ja himoja, niin kuin olemme todenneet? Vaikka 
häntä kuinka haluttaisi, hän ei ainoana koko valtiossa saa 
matkustaa minnekään eikä päästä katsomaan niitä nähtä- 
vyyksiä, joita kaikki muutkin vapaat miehet haluavat nähdä. 
Hän viettää enimmän osan elämästään hautautuneena talon- 
sa suojiin kuin naiset, kadehtien muita kansalaisia, jotka 
saavat matkustella ja nähdä kiinnostavia asioita. 

— Niin juuri on laita. 

— Tuo huonosti oman sielunsa hallitseva, tyranniluontei- 
nen mies, jota sinä äsken pidit ihmisistä onnettomimpana, 
joutuu siis kaiken muun lisäksi vielä tällaiseenkin kurjuu- 
teen, jollei hän saa elää pelkkänä yksityishenkilönä vaan 
joutuu kohtalon pakosta tyranniksi. Hän yrittää hallita 
muita vaikkei pysty hallitsemaan itseäänkään — hän on kuin 
raihnas ja ruumiinliikkeitään hallitsematon ihminen, joka ei 
saa elää omassa rauhassaan vaan pakotetaan viettämään 
koko elämänsä ruumiillisissa ponnistuksissa ja kilpaillen 
toisten kanssa. | 

— Juuri samasta on kysymys, Sokrates, puhut aivan totta. 

— Niin, hyvä Glaukon, eikö tämä ole surkeaakin sur- 
keampi kohtalo? Eikö tyrannin elämä ole vielä onnettomam- 
paa kuin sen jota sinä pidit kaikkein onnettomimpana? 

— On todella. 

— Vaikka jotkut luulevat muuta, todellinen tyranni on 
itse asiassa siis todellinen orja, kaikkein pahimman lieha- 
koinnin ja nöyristelyn orjuuttama, kaikkein kehnoimpien 
ihmisten imartelija. Halujaan hän ei kykene mitenkään 

täyttämään, ja se joka pystyy näkemään kaikkialle hänen 
sieluunsa, huomaa hänen olevan todellisuudessa köyhä ja 
lähes kaikkea vailla. Koko ikänsä hän elää peloissaan ja 
kauhuissaan, tuskan ja vavistuksen vallassa, jos hän kerran 
on samassa tilassa kuin hallitsemansa valtio. Ja siinähän hän 
juuri on, eikö niin? 

— Niin juuri. 

— Ja eikö meidän ole lisäksi annettava tälle miehelle 
myös ne ominaisuudet jotka mainitsimme jo aikaisemmin: 
pakostakin hän on kateellinen, epäluotettava, väärämielinen, 
jumalaton ja vailla ystäviä, kaikkinaisen pahuuden suojelija 
ja elättäjä, ja hänen valta-asemansa vain vahvistaa hänessä 
näitä piirteitä. Tämän vuoksi hän on ennen kaikkea itse 
onneton, ja lisäksi hän tekee onnettomaksi kaikki läheisensä- 
kin. 

— Kukaan järkevä ihminen ei voi väittää sinua vastaan. 

— No niin, sano nyt niin kuin kilpailujen ylituomari 
ainakin, kuka mielestäsi pääsee onnellisuudessa ensimmäi- 
selle sijalle ja kuka toiselle. Aseta järjestykseen kaikki viisi 
miestyyppiä, kuningasluonteinen, timokraattinen, oligarkki- 
nen, demokraattinen ja tyranniluonteinen. 

— Tämä on helppo ratkaista. Sijoitan heidät niin kuin 
näytelmäkuorot hyveen ja paheen, onnellisuuden ja onnetto- 
muuden kannalta samaan järjestykseen jossa he ovat astu- 
neet esiin. 

— Noniin, palkkaammeko nyt airuen vai julistanko minä 
itse: Aristonin poika on arvioinut onnellisimmaksi sen joka 
on jaloin ja oikeudenmukaisin, ja tämä on se joka on 
kuninkaallisin ja hallitsee kuninkaana itseään; onnettomim- 
maksi taas sen joka on kehnoin ja väärämielisin, eli siis sen 
joka on tyrannimaisin ja tyrannisoi eniten itseään ja valtiota? 

— Julista näin. 

— Lisäänkö vielä, että sillä ei ole merkitystä, pystyvätkö 
he pitämään todellisen luonteensa salassa ihmisiltä ja juma- 
lilta vai eivät? 

— Lisää. 

— No hyvä, nyt olemme saaneet tämän asian todistetuksi. 

d Mieti nyt, pitääkö seuraavakin ehkä paikkansa. 


58$1a 


— Mistä on kysymys? 

— Tästä: niin kuin valtio jakaantuu kolmeen kansalais- 
luokkaan, siten myös jokaisen ihmisen sielu jakaantuu kol- 
meen osaan, ja tätä voidaan mielestäni käyttää lähtökohtana 
toiselle todistelulle. 

— Ja millainen se on? 

— Koska sielun osia on kolme, on mielestäni myös kol- 
menlaisia nautintoja, joista kukin on ominainen tietylle 
sielunosalle. Ja samoin on kolmenlaisia haluja ja sielua 
hallitsevia voimia. 

— Mitä tarkoitat? 

— Yksi osa on se jolla ihminen oppii, toinen se jolla hän 
kiivastuu. Kolmas on niin monimuotoinen, että emme ole 
voineet käyttää siitä vain yhtä erityistä nimeä vaan olemme 
nimittäneet sitä sen tärkeimmän ja voimakkaimman ominai- 
suuden mukaan. Niiden rajujen himojen vuoksi, joita se 
kohdistaa syömiseen, juomiseen, sukupuolielämään ja kai- 
kenlaiseen näihin liittyvään, sanoimme sitä himoitsevaksi 
osaksi. Ja koska tällaiset halut voidaan enimmäkseen tyydyt- 
tää rahan avulla, nimitimme sitä myös rahanhimoiseksi. 

— Täydellä syyllä. 

— Ja jos toteamme, että sen nautinnon ja kiintymyksen 
kohteena on rahallinen hyöty, silloin meidän käyttämämme 
nimitys perustuu sen yhteen pääominaisuuteen, ja puhues- 
samme tästä sielunosasta ymmärrämme mistä on kysymys. 
Voimme kai siis täysin perustein nimittää sitä rahanhimoi- 
seksi ja hyötyä tavoittelevaksi. 

— Kyllä minun mielestäni. 

— Ja samoin voimme sanoa, että kiihkeä sielunosa pyrkii 
aina koko tarmollaan valtaan, voittoon ja maineeseen? 

— Niin juuri. 

— Siispä olisi paikallaan nimittää sitä taistelunhaluiseksi 
ja kunnianhimoiseksi. 

— Erittäin paikallaan. 

— Mitä taas tulee siihen sielunosaan jolla me opimme, on 
päivänselvää että se pyrkii kaikin voimin pääsemään selville 

totuuden olemuksesta, ja näiden kolmen joukosta se vähiten 
välittää rahasta ja maineesta. 

— Aivan niin. 

— Joten meidän on oikein sanoa sitä filosofiseksi opin ja 
viisauden ystäväksi. 

— Tietysti. 

— Ja joillakuilla ihmisillä on sielussaan hallitsevana tämä 
puoli, toisilla taas jompikumpi noista muista, miten milloin- 
kin. 

— Niin on. 

— Siksi sanommekin, että myös ihmisiä on kolme perusla- 
jia: viisauden ystävät eli filosofit, taistelunhaluiset ja hyö- 
dyntavoittelijat. 

— Juuri niin. 

— Ja näitä vastaamassa on kolme lajia nautintoja. 

— Aivan. 

— Jos nyt vuoron perään kysyisit kolmelta tällaiselta 
ihmiseltä, mikä näistä elämäntavoista on miellyttävin, jokai- 
nen kehuisi eniten omaansa. Rahankerääjä väittäisi, ettei 
maineen tai oppimisen nautinto ole mitään hyödynsaannin 
rinnalla, paitsi jos niiden avulla voi ansaita rahaa. 

— Se on totta. | 

— Entä kunnianhimoinen, eikö rahojen tuottama nautinto 
ole hänen mielestään alentavaa? Ja eikö hän pidä myös 
oppimisen nautintoa tyhjänä haihatteluna, ellei näin saatu 
tieto tuota myös kunniaa? 

— Kyllä pitää. 

— Entä minkähän arvoisina filosofi pitää muita nautinto- 
ja sen rinnalla, että tuntee totuuden olemuksen ja saa 
oppiessaan aina kokea tätä nautintoa? Kai hän katsoo niiden 
olevan tästä varsin kaukana, ja varmaan hän myös nimittää 
niitä sananmukaisesti pakollisiksi, koska ei ollenkaan kaipai- 
si niitä ellei olisi pakko? 

— Kyllä, se on varmaa. 

— Kun nyt näistä erityyppisistä nautinnoista ja itse elä- 
mäntavoistakin ollaan näin eri mieltä — eikä kysymys ole 
siitä mikä elämäntapa on toista kauniimpi tai rumempi, 

huonompi tai parempi, vaan siitä mikä on miellyttävämpi ja 
tuottaa vähemmän tuskaa — niin kuinka voimme tietää, 
kuka näistä kolmesta on eniten oikeassa? 

— Enpä osaa sanoa. 

— Mietihän, mihin meidän on turvauduttava, jos meidän 
on päästävä jossakin asiassa oikeaan ratkaisuun. Eikö koke- 
mukseen, ymmärrykseen ja perustelutaitoon? Vai onko ole- 
massa jokin näitä parempi ratkaisutapa? 

— Fi varmastikaan. 

— No niin, kenellä näistä kolmesta miehestä on eniten 
kokemusta kaikkien mainitsemiemme nautintojen alalla? Jos 
rahanhimoinen ryhtyy tutkimaan totuuden olemusta, luulet- 
ko hänellä olevan enemmän kokemusta tiedon nautinnosta 
kuin filosofilla on rahanansaitsemisen nautinnosta? 

— Siinä on suuri ero. Filosofi on pakostakin joutunut 
lapsesta asti tekemisiin myös molempien muiden nautinnon 
lajien kanssa. Mutta vaikka rahanhimoinen puolestaan tulisi- 
kin tuntemaan tosiolevan, hän ei suinkaan joudu välttämättä 
kokemaan sitä ihanaa nautintoa joka tähän liittyy. Se on 
hänelle päinvastoin vaikeaa, vaikka hänellä olisi siihen ha- 
luakin. 

— Filosofilla on siis molemmista nautinnon lajeista paljon 
enemmän kokemusta kuin rahankerääjällä. 

— Niinon. 

— Entä jos häntä verrataan kunnianhimoiseen? Onko 
filosofilla maineen nautinnosta vähemmän kokemusta kuin 
kunnianhimoisella viisauden nautinnosta? 

— Fi, sillä mainetta he saavat osakseen kaikki, jos pääse- 
vät siihen tavoitteeseen jonka ovat itselleen asettaneet. Niin 
rikas, urhea kuin viisaskin nauttivat monien kunnioitusta, 
joten he kaikki tietävät kokemuksesta, millaista on maineen 
tuottama nautinto. Mutta kukaan muu kuin filosofi ei ole 
voinut päästä maistamaan sitä nautintoa, joka aiheutuu 
todellisuuden tarkastelusta. 

— Kokemuksensa puolesta hän siis on näistä paras ratkai- 

— Ehdottomasti. 


332 


YHDEKSÄS KIRJA 


— Ja vain hänellä kokemukseen liittyy ymmärrys. 

— Niin tietysti. 

— Ja sitä työvälinettä, jonka avulla tähän ratkaisuun 
päästään, ei ole rahankerääjällä eikä kunnianhimoisella vaan 
yksin filosofilla. 

— Mikä seon? 

— Mehän sanoimme, että ratkaisuun on pyrittävä perus- 
telujen avulla, eikö totta? 

— Niin. 

— Ja perustelut ovat ennen kaikkea filosofin työväline. 

— Totta kai. 

— Jos taas jokin asia olisi parhaiten ratkaistavissa rikkau- 
den ja hyödynsaannin avulla, silloin olisivat rahankerääjän 
kehumiset ja moitteet kaikkein todenmukaisimmat. 

— Ilman muuta. 

— Jos taas kunnian, voiton ja urheuden avulla, silloin kai 
olisi luotettava eniten kunnianhimoisen ja taistelunhaluisen 
arvosteluun. 

— Se on selvä. 

— Koska ratkaisu pohjautuu kokemukseen, ymmärryk- 
seen ja perustelutaitoon — 

— Niin silloin on tietenkin todellisinta se mitä filosofi, 
perustelujen ystävä, pitää hyvänä. 

— Kolmesta nautinnon lajista on siis suloisin sen sieluno- 
san tuntema nautinto, jolla hankimme tietoa, ja ihaninta 
elämää viettää meistä se, jossa tämä sielunosa on hallitseva- 
na. 

— Kuinka muutenkaan? Kyllähän viisas mies on pätevä 
ylistämään omaa elämäänsä. 

— Entä minkä elämäntavan ja minkä nautinnon tämä 
tuomari asettaa toiselle sijalle? 

— Tietenkin sen joka on ominainen sotaiselle ja kunnian- 
himoiselle miehelle, sillä se on lähempänä häntä itseään kuin 
rahankerääjän elämäntapa. 

— Ja tämän hän nähtävästi asettaa viimeiseksi. 

— Niin tietysti. 

— Näin olemme siis saaneet peräkkäin todistetuksi nämä 

kaksi asiaa, ja kahdesti on oikeudenmukainen voittanut 
väärämielisen. Kääntykäämme nyt kolmannella kerralla niin 
kuin Olympian kisoissa olympolaisen Zeus Pelastajan puo- 
leen. Ajattele tätä: täysin todellinen ja puhdas on ainoastaan 
viisaan tuntema nautinto, kaikkien muiden kohdalla nautinto 
on vain jonkinlainen varjokuva, kuten muistelen kuulleeni 
jonkun viisaan sanovan. Jos näin on, tämä olisi väärämieli- 
syydelle suurin ja ratkaisevin tappio. 

— Niin kyllä. Mutta mitä oikein tarkoitat? 

— Selvitän asian tutkimalla sitä yhdessä sinun kanssasi. 
* Sinä saat vastata kysymyksiin. 

— Kysy siis. 

— No niin. Emmekö sanokin, että nautinnon vastakohta 
on kärsimys? 

— Tietysti. 

— Ja on olemassa myös sellainen tila, jossa ihminen ei 
tunne nautintoa eikä kärsimystä? 

— On toki. 

— Se on näiden molempien välimailla oleva sielun lepoti- 
la, johon ei liity näitä kumpaakaan. Niin kai sinäkin sanoisit? 

— Niin. 

— Muistatko, mitä sairaat usein sanovat? 

— No mitä? 

— Ettei ole mitään ihanampaa kuin terveys, mutta että he 
ovat huomanneet sen vasta sairastuttuaan. 

— Kyllä muistan. 

— Ja olet kuullut ankarissa tuskissa kamppailevan sano- 
van, ettei mikään ole ihanampaa kuin tuskien loppuminen? 

— Olen. 

— Olet varmaan huomannut, kuinka ihmiset monenlais- 
ten muidenkin kärsimysten keskellä pitävät kaikkein ihanim- 
pana asiana kärsimysten loppumista ja rauhaan pääsemistä, 
eivät suinkaan mitään nautintoa. 

— Niin, juuri silloin lepotila on varmaankin suloinen ja 
kaivattu. 

— Ja toisaalta, nautinnon päättyessä tuntuu sitä seuraava 
lepotila tuskalliselta. 

— Niin varmaankin. 

— Lepotila, jonka juuri sanoimme olevan näiden kahden 
välimailla, olisikin siis näitä kumpaakin, sekä kärsimystä 
että nautintoa. 

— Siltä vaikuttaa. 

— Onko mahdollista, että siitä, mikä ei ole kumpaakaan, 
tuleekin molempia? 

— Ei minun käsittääkseni. 

— Toisaalta, sielun nautinto ja kärsimys ovat molemmat 
liikettä, eikö niin? 

— Niin. 

— Eikö se tila, jossa ei tunneta kärsimystä eikä nautintoa, 
äsken osoittautunut näiden välillä olevaksi lepotilaksi? 

— Kyllä. 

— Voiko sitten olla oikein pitää tuskan puuttumista nau- 
tintona ja nautinnon puuttumista kärsimyksenä? 

— Fi mitenkään. 

— Lepotila siis vain näyttää kärsimyksen rinnalla nautin- 
nolta ja nautinnon rinnalla kärsimykseltä, vaikka se ei sitä 
todellisuudessa ole. Tosi nautinnon kannalta ei tällaisissa 
kuvitelmissa ole mitään aitoa, ne ovat silkkaa harhaa. 

— Niinhän meidän todistelumme osoittaa. 

— Jos nyt tarkastelet sellaisia nautintoja, jotka eivät ole 
minkään kärsimyksen seurausta, niin et varmaankaan enää 
kuvittele, että nautinto on kärsimyksen loppumista ja kärsi- 
mys nautinnon. 

— Mitä ja millaisia nautintoja sinä tarkoitat? 

— On monia muitakin, mutta ajattele nyt ennen kaikkea 
tuoksujen aiheuttamia. Niitä ei edellä mikään kärsimys, ne 
vain ilmaantuvat äkkiä tavattoman voimakkaina, ja päät- 
tyessään ne eivät jätä jälkeensä mitään tuskaa. 

— Aivan totta. 

— Meidän ei siis pidä uskoa, että puhdas nautinto on 
kärsimyksen päättymistä ja kärsimys nautinnon. 

— Finiin. 

— Useimmat ja voimakkaimmat niistä tuntemuksista, 
jotka tunkeutuvat ruumiin kautta sieluun ja joita nimitetään 

nautinnoiksi, kuuluvat tähän lajiin, ovat siis tuskasta vapau- 
tumista. 

— Niin ovat. 

— Ja samaan ryhmään kuuluvat kai myös ne nautinnot ja 
tuskat, joita ihminen tuntee etukäteen, odottaessaan niiden 
todellista saapumista? 

— Niin juuri. 

— Ymmärrätkö millaisia ne ovat ja mihin niitä lähinnä 
voisi verrata? 

— En, mihin? 

— Katsot kai, että luontoon liittyy sellaisia käsitteitä kuin 
ylhäällä, alhaalla ja keskellä oleminen? 

— Kyyllä. 

— Jos nyt joku siirretään alhaalta keskelle, eikö hän 
kuvittele siirtyneensä ylös? Ja kun hän katsoo keskeltä sinne 
mistä on tullut, eikö hän luule olevansa ylhäällä, koska ei näe 
sitä mikä on ylhäällä todellisuudessa? 

— Juuri niin hän varmasti ajattelee. 

— Mutta jos hänet vietäisiin takaisin, hän uskoisi siirty- 
neensä alas, ja nyt hän olisikin oikeassa. 

— Tietysti. 

— Ja tämä kaikki aiheutuisi siitä, ettei hän kokemuksesta 
tiedä mikä todellisuudessa on ylhäällä, keskellä ja alhaalla. 

— Se on selvää. 

— Onko sitten ihme, jos totuudesta tietämättömät ihmi- 
set, joilla on vääriä käsityksiä monista muistakin asioista, 
erehtyvät myös nautinnon, tuskan ja niiden välitilan suh- 
teen? Joutuessaan kärsimykseen he pitävät sitä todellisena ja 
todella kärsivätkin, mutta siirtyessään kärsimyksestä väliti- 
laan he uskovat lujasti saavuttaneensa nautinnon täyttymyk- 
sen. Niin kuin ihminen, joka ei tunne valkoista, pitää mustan 
vastakohtana harmaata, samoin hekin pitävät kärsimyksen 
vastakohtana kärsimyksen puuttumista, koska heillä ei ole 
kokemusta nautinnosta. 

— Se ei todella ole mikään ihme. Paljon ihmeellisempää 
olisi, jos asia ei olisi näin. 

— Ja mietihän tätä. Eikö nälkä, jano ja muu sellainen ole 
eräänlaista ruumiintilassa ilmenevää tyhjyyttä? 

— Sitä juuri. 

— Ja eivätkö tietämättömyys ja järjettömyys ole sielunti- 
lassa esiintyvää tyhjyyttä? 

— Nimenomaan. 

— Kun siis ihminen nauttii ravintoa tai saa järkeä, tämä 
tyhjyys täyttyy. 

— Niin tietysti. 

— Mutta kumpi saa aikaan todellisemman täyttymisen, 
sekö joka itse on enemmän tosioleva vai se joka on vähem- 
män? 

— Tietenkin se joka on enemmän. 

— Kummalla lajilla on mielestäsi enemmän osuutta puh- 
taaseen olevaiseen, silläkö johon kuuluvat leipä, juoma, 
särvin, yleensä kaikki ravinto, vai sillä johon sisältyvät 
todenmukainen käsitys, tieto, järki, ylipäänsä kaikkinainen 
hyve? Ajattele tältä kannalta. Kumpi on mielestäsi todem- 
min olevaa, sekö mikä on yhteydessä aina samana pysyvään 
ja kuolemattomaan sekä totuuteen ja mikä on itsekin tällai- 
nen ja tällaisesta syntyisin, vai sekö mikä on yhteydessä 
alituisesti muuttuvaan ja kuolevaiseen ja on itsekin sellainen 
ja sellaisesta syntyisin? 

— Paljon todemmin se, mikä on yhteydessä aina samana 
pysyvään. 

— Onko alati vaihtelevan olemuksella enemmän osuutta 
olevaiseen kuin tiedon olemuksella? 

— Fi missään tapauksessa. 

— Entä totuuteen? 

— Fi siihenkään. 

— Jos sillä on vähemmän osuutta totuuteen, eikö sillä 
silloin ole vähemmän osuutta myös olevaiseen? 

— Pakostakin. 

— Niillä lajeilla, jotka liittyvät ruumiin vaalimiseen, on 
siis vähemmän osuutta totuuteen ja olevaiseen kuin niillä 
jotka liittyvät sielun vaalimiseen? 

— Niin on, paljon vähemmän. 

— Ja samoin itse ruumiilla vähemmän kuin sielulla, eikö 
niin? 

— Niin. 

— Siispä se, mikä täyttyy todemmin olevasta ja on itsekin 
todemmin olevaa, täyttyy todellisemmin kuin se mikä täyt- 
tyy vähemmän tosiolevasta ja on itsekin vähemmän tosiole- 
vaa. 

— Tietysti. 

— Jos luonnostaan lähisukuisilla aineilla täyttyminen on 
nautinnollista, niin todempi ja todemmin olevilla aineilla 
täyttyminen tuottaa oikeammin ja todemmin todellista nau- 
tintoa. Sen kohdalla taas mikä on osallisena vähemmän 
tosiolevaan, täyttyminen on vähemmän todellista ja kestävää 
ja tuottaa vähemmän luotettavan ja todellisen nautinnon. 

— Niin on ehdottomasti laita. 

— Niinpä ne, joilla ei ole kokemusta viisaudesta eikä 
hyveestä ja jotka käyttävät aikansa vain mässäilyyn ja 
muuhun semmoiseen, vuoroin vajoavat alas ja nousevat 
jälleen keskitilaan, ja näin he häilyvät koko elämänsä ajan. 
He eivät koskaan pääse tätä pitemmälle, he eivät milloin- 
kaan kohota katsettaan todella ylös eivätkä pääse nouse- 
maan sinne, he eivät ole todella täyttyneet tosiolevasta 
eivätkä maistaneet kestävää ja puhdasta nautintoa, vaan niin 
kuin nautakarja he tähyävät aina alaspäin, kumartuneina 
kohti maata ja ruokapöytiä, märehtivät ja parittelevat, ja 
himoiten yhä lisää he potkevat ja puskevat toinen toistaan 
rautaisin sarvin ja sorkin ja tappavat toisiaan. He eivät 
koskaan saa kylläkseen, sillä he yrittävät täyttää epätodelli- 
silla aineilla sitä itsensä puolta, joka ei ole todellinen eikä 
pysty säilyttämään mitään. 

— Kuvasitpa Sokrates hienosti ihmisten tapaa elää, sanoi 
Glaukon, — sinähän runoilet kuin oraakkeli. 

— Eivätkö myös heidän nautintonsa ole pakostakin tus- 
kansekaisia, todellisen nautinnon harhakuvia ja pettäviä 
kuvajaisia, jotka tulevat värikkäiksi vasta tuskien rinnalla? 
Silloin ne äkkiä näyttävät yltyvän ja herättävät järjettömissä 

sieluissa raivokkaita himoja, jotka saavat ihmiset taistele- 
maan niistä, niin kuin Stesikhoros kertoo Helenasta: Troijan 
edustalla kamppailtiin vain hänen valhekuvastaan, koska ei 
tunnettu totuutta. 

— Niin käy väistämättä. 

— Ja sama koskee myös luonteen kiihkeää puolta: näin- 
hän käy myös silloin, kun ihminen myöntyy sen vaatimuksiin 
ruokkien kunnianhimoaan kateudella, voitonhaluaan väki- 
vallalla ja kiukkuisuuttaan äkkipikaisuudella ja pyrkien 
harkitsematta ja järjettömästi kyllästämään itsensä kunnial- 
la, voitoilla ja kiivaudella. 

— Niin, kyllä sama pitää paikkansa tässäkin. 

— Uskallamme kai siis todeta, että kun sellaiset rahan- ja 
voitonhimoonkin liittyvät mielihalut, jotka tottelevat tietoa 
ja järkeä, löytävät näiden avulla nautintoja joihin viisaus 
niitä opastaa, ne ovat silloin löytäneet mahdollisimman 
todelliset nautintonsa, koska niitä on ohjannut totuus. Ja nuo 
nautinnot ovat niille luonnonmukaisia, sikäli kuin kullekin on 
luonnonmukaisinta se mikä on niille parasta. 

— Sepä tietysti. 

— Jos nyt sielu kokonaisuudessaan kapinoimatta tottelee 
viisautta rakastavaa osaansa, silloin voi jokainen sen osa 
hoitaa omat tehtävänsä ja olla oikeamielinen, ja lisäksi 
jokainen niistä saa osakseen juuri sille ominaiset, parhaat ja 
mahdollisimman todelliset nautinnot. 

— Aivan niin. 

— Mutta jos valtaan pääsee jompikumpi kahdesta muusta 
sielunosasta, se ei itse kykene löytämään ominta nautin- 
toaan, ja se pakottaa myös muut tavoittelemaan vierasta ja 
epätodellista nautintoa. 

— Niin. 

— Eikö näin ole eniten sen laita, joka on kauimpana 
filosofiasta ja järjestä? 

— Ilman muuta. 

— Kauimpana järjestä on kai se joka on kauimpana laista 
ja järjestyksestä? 

— Seon selvä. 

— Mehän olemme todenneet, että eroottiset ja tyranninhi- 
mot ovat niistä kauimpana? 

— Ne juuri. 

— Ja kuninkaille ominaiset, kohtuulliset halut ovat lähim- 
pänä? 

— Niin. 

— Niinpä tyranni on todellisesta ja itselleen ominaisesta 
nautinnosta kauimpana, kuningas taas sitä lähimpänä. 

— Tietysti. 

— Ja tyrannin elämä on kaikkein epämiellyttävintä, ku- 
ninkaan miellyttävintä. 

— Ilman muuta. 

— Tiedätkö, kuinka paljon epämiellyttävämpää tyrannin 
elämä on kuin kuninkaan? 

— Fn, kerro. 

— Nautintojahan on kolmea lajia, joista yksi on syntyään 
aito ja kaksi epäsyntyisiä. Lakia ja järkeä paetessaan tyranni 
on astunut vielä epäsyntyistenkin takaiselle alueelle ja elää 
siellä orjannautintojensa kaartin keskellä. On vaikea edes 
ilmaista, kuinka paljon surkeammassa asemassa hän on kuin 
muut, mutta ehkä sen voi osoittaa seuraavalla tavalla. 

— Miten siis? 

— Tyranni on oligarkkisesta ihmistyypistä kolmanneksi 
kauimpana, välissähän on demokraattinen tyyppi. 

— Niin. 

— Jos se mitä edellä olemme puhuneet pitää paikkansa, 
niin myös se nautinnon harhakuva, jonka parissa hän elää, on 
totuusarvoltaan vasta kolmannella sijalla oligarkkisen nau- 
tinnosta lukien. 

— Niin on. 

— Ja oligarkkinen taas on kuningastyypistä lukien kol- 
mas, jos luemme aristokraattisen ja kuningastyypin samaan 
ryhmään. 

— Aivan niin. 

— Tyrannin etäisyys todellisesta nautinnosta on siis nu- 
meroin ilmaistuna kolme kertaa kolme. 

— Nähtävästi. 

— Tämä tyrannille ominainen nautinnon harhakuva näyt- 
tää siis paikallisesti ajatellen tasolta. 

— Niin juuri. 

— Ja korottamalla se toiseen ja kolmanteen potenssiin 
saadaan selville näiden välimatkan pituus. 

— Niin, ainakin matemaatikko sen selvittää. 

— Jos päinvastoin halutaan ilmaista, miten kaukana ku- 
ningas on tyrannista nautintonsa todellisuuteen nähden, voi- 
daan kertolaskun jälkeen todeta hänen viettävän seitsemän- 
sataakaksikymmentäyhdeksän kertaa nautinnollisempaa elä- 
mää ja tyrannin saman verran kurjempaa. 

— Mahtavanpa laskutoimituksen sinä esititkin! Tuollai- 
nen ero on siis näiden kahden miehen, oikeudenmukaisen ja 
väärämielisen, nautinnon ja kärsimyksen välillä. 

— Niin, tämä on todellinen luku ja se on myös näiden 
kahden elämään soveltuva luku, jos kerran elämään soveltu- 
vat päivät ja yöt, kuukaudet ja vuodet. 

— Totta kai ne soveltuvat. 

— Jos siis hyvä ja oikeamielinen mies on jo nautinnonkin 
suhteen näin paljon korkeammalla kuin paha ja väärämieli- 
nen, eikö hän silloin ole elämänsä säädyllisyyden, kauneuden 
ja hyveellisyyden suhteen vielä tätä äärettömän paljon kor- 
keammalla? 

— On kyllä, totisesti. 

— No hyvä. Kun nyt olemme päässeet näin pitkälle, 
meidän on syytä palata siihen alussa esitettyyn väitteeseen, 
joka on johtanut meidät tähän. Silloinhan esitettiin, että 
täydellisen väärämieliselle ihmiselle, jota muut luulevat 
oikeamieliseksi, vääryys on kannattavaa. Eikö se näin ollut? 

— Oli kyllä. 

— Nyt kun olemme päässeet yksimielisyyteen väärän ja 
oikean toiminnan luonteesta, voimme ryhtyä keskusteluun 
tämän väitteen esittäjän kanssa. 

— Millä tavoin?. 

— Muovailemme mielessämme kuvan sielusta, jotta hän 
tajuaisi mitä oikein on puhunut. 

— Minkälaisen kuvan? 

— Sentapaisen kuin muinaiset taruhirviöt, Khimaira, 
Skylla, Kerberos ja ne muut joista kerrotaan, että niissä oli 
yhteenkasvaneina monia eri lajeja. 

— Niin, niinhän niistä sanotaan. 

— Muovaille nyt mielessäsi monimuotoinen ja monipäinen 
olio, jolla on joka puolella villien ja kesyjen eläinten päitä, ja 
kuvittele että se pystyy muuntelemaan niitä ja synnyttämään 
ne kaikki omasta itsestään. 

— Siinä tarvitaankin jo taitavaa muovailijaa. Mutta kos- 
ka ajatus on vahaa ja muuta ainetta notkeampi, niin se on jo 
tehty. 

— Muovaile tämän jälkeen toinen hahmo, leijona, ja 
sitten vielä ihminen. Näistä ensimmäisen on oltava kaikkein 
suurin ja toisen seuraavaksi suurin. 

— Se onkin jo helpompaa. Valmis on. 

— Liitä nyt nämä kaikki kolme yhteen, niin että ne ovat 
kuin kasvaneet kiinni toisiinsa. 

— Olen jo liittänyt. 

— Muovaa sitten niiden ympärille yksi yhtenäinen ihmi- 
sen kuva, niin että se joka ei pysty näkemään sen sisälle vaan 
katselee pelkkää ulkokuorta, luulee että siinä on yksi ainoa 
olento, ihminen. | 

— Olen tehnyt niin. 

— Sille joka väittää, että tuon ihmisen kannattaa tehdä 
vääryyttä ja ettei oikeamielisyydestä ole hänelle hyötyä, me 
vastaamme näin: hänen väitteensä merkitsee, että on edullis- 
ta ruokkia ja voimistaa tuota monimuotoista petoa ja samoin 
tuota leijonaa ja sitä ympäröivää ruumista, mutta jättää 
ihminen nääntymään nälkään ja heikentymään niin, että 
molemmat muut voivat tempoa häntä minne haluavat; näitä 
kahta ei muka kannata yrittääkään totuttaa elämään keske- 
nään ystävinä, vaan niiden on annettava purra toisiaan, 
tapella ja syödä toinen toisensa. 

— Niin, tätä juuri se tarkoittaa, joka ylistää vääryyttä. 

— Kun taas se, joka väittää oikeudenmukaisuuden kan- 
nattavan, tarkoittaa että on tehtävä ja puhuttava sellaista 


b mikä antaa sisäiselle ihmiselle ylivallan ja auttaa häntä 

hoitamaan tuota monipäistä otusta niin kuin viljelijä, joka 
vaalii ja jalostaa hyviä vesoja ja ehkäisee villien kasvun. 
Sisäinen ihminen ottaa silloin leijonan luonnon liittolaisek- 
seen, ja hän hoivaa ja kasvattaa kaikkia yhtäläisesti ja tekee 
ne toistensa ja myös omiksi ystävikseen. 

— Tätähän oikeuden ylistäjä tarkoittaa. 

— Se joka kiittää oikeudenmukaisuutta, on siis joka kan- 
nalta oikeassa, vääryyden ylistäjä taas väärässä. Ajatellaan- c 
pa nautintoa, mainetta tai hyötyä, oikeuden ylistäjä puhuu 
totta, kun taas sillä, joka moittii oikeudenmukaisuutta, ei ole 
mitään todellista käsitystä siitä mitä hän on moittimassa. 

— Fi tosiaankaan. 

— Yrittäkäämme siis saada hänet toisiin ajatuksiin, mut- 
ta lempeästi, sillä eihän hän omasta tahdostaan ole erehty- 
nyt. Me kysymme häneltä: hyvä mies, eikö vakiintunut 
käsitys siitä mikä on kaunista ja mikä rumaa perustu d 
ajatukseen, että kaunista on se mikä saattaa ihmisluonnon 
eläimellisen puolen ihmisen tai paremminkin jumaluuden 
vallan alaiseksi, ja rumaa se mikä alistaa kesyn puolen 
petomaisen orjaksi? Mahtaako hän myöntää tämän? 

— Ainakin hänen olisi syytä myöntää. 

— Kannattaako nyt tämän mukaan yhdenkään ihmisen 
ottaa vääryydellä vastaan kultaa, jos hän kerran näin tehdes- 
sään luovuttaa parhaimman osansa huonoimman orjaksi? 
Tai jos hän myisi kullasta poikansa tai tyttärensä orjaksi ja e 
vielä raaoille ja pahoille isännille, ei kai hänellä olisi tästä 
mitään etua, vaikka hän saisi kuinka suuren rahasumman 
tahansa? Kun hän siis säälimättä antaa jumalallisimman 
osansa jumalattomimman ja saastaisimman osansa orjaksi, 
eikö hän silloin ole kurja, eikö hän antamalla lahjoa itsensä 
kullalla aiheuta vielä hirveämpää onnettomuutta kuin Erify- 590a 
le, joka kaulaketjua vastaan myi miehensä hengen? 

— Kyllä, paljonkin, sanoi Glaukon, — minä nimittäin 
vastaan sinulle tuon toisen puolesta. 

— Mitä arvelet, eikö hillittömyyttäkin ole aina moitittu 
juuri siksi, että se saa ihmisen päästämään tuon suuren ja 
monimuotoisen hirviön liiaksi valloilleen? 

— Siksi tietenkin. 

— Ja eikö röyhkeyttä ja kiukkuisuutta moitita sen vuoksi, 
että ne saavat leijonamaisen ja käärmemäisen luontomme 
suhteettomasti yltymään ja paisumaan? 

— Sen vuoksi juuri. 

— Ylellisyyttä ja velttoutta taas siksi, että ne päästävät 
saman sielunosan höltymään ja herpoamaan ja saavat aikaan 
pelkuruutta? 

— Aivan niin. 

— Ja imartelua ja matelevaa käytöstä siksi, että niiden 
vaikutuksesta ihminen alistaa saman sielunosansa, sielun 
kiihkeän puolen, tuon levottoman pedon valtaan ja oman 
rahanhimonsa ja pedon kyltymättömyyden vuoksi pakottaa 
sen kärsimään nöyryytyksiä nuoresta pitäen, niin että leijo- 
nan sijasta siitä tuleekin apina? 

— Niin juuri. 

— Entä mistähän syystä ruumiillinen työ ja käsityöläis- 
ammatit tuottavat harjoittajalleen häpeää? Eivätkö siksi, 
että hänen sielunsa parhain osa on niin heikko, ettei hän 
kykene hallitsemaan itsessään asustavia eläimiä vaan alistuu 
niiden palvelijaksi ja pystyy oppimaan vain sen, miten voi 
olla niille mieliksi? 

— Ilmeisesti on noin. 

— Jotta nyt tällainenkin ihminen olisi samanlaisen hallin- 
non alainen kuin kaikkein parhain ihminen, hänellä tulisi siis 
olla isäntänään tämä parhain mies, jossa on itsessään juma- 
lallinen aines hallitsevana. Me emme ole samaa mieltä kuin 
Thrasymakhos, joka uskoi hallitsemisen koituvan alamaisen 
vahingoksi, vaan katsomme että itse kullekin on eduksi olla 
jumalallisen ja järjellisen hallinnon alainen. Parasta tietysti 
on, jos tällainen hallitseva aines on ihmisessä itsessään; ellei, 
se hallitkoon häntä ulkoa päin, niin että tämä yhteinen 
hallinto tekee meidät mahdollisimman samanvertaisiksi ja 
ystäviksi keskenämme. 

— Oikein. 

— Jo lakikin ilmentää samaa pyrkimystä, onhan se kaik- 
kien valtion kansalaisten suojelija. Ja sama näkyy myös 

tavasta jolla lapsiamme hallitaan: emme anna heidän olla 
vapaina ennen kuin olemme vakiinnuttaneet heihin tietyn 
hallintojärjestelmän niin kuin valtioon, ennen kuin olemme 
kehittäneet heidän parasta puoltaan ja asettaneet sen heille 
vartijaksi ja hallitsijaksi oman vastaavan puolemme asemes- 
ta. Vasta sitten päästämme heidät vapauteen. 

— Niin juuri. 

— Onko nyt sitten mitään mieltä väitteessä, että vääryys, 
irstailu tai häpeällinen toiminta on kannattavaa, kun se 
kerran huonontaa ihmistä vaikka tuottaisikin hänelle rik- 
kautta tai valtaa? 

— Ei tosiaankaan. 

— Tai että väärintekijälle on edullista, jos hänen tekonsa 
jää paljastumatta eikä hän joudu vastuuseen? Eikö ole niin, 
että jos hänen tekonsa jäävät salaan, hän tulee entistä 
kehnommaksi, mutta jos ne tulevat ilmi ja hän saa rangais- 
tuksensa, hänen sielunsa petomainen puoli talttuu ja tyyntyy 
ja lempeä puoli pääsee vuorostaan vapaaksi? Ja kun sielu 
kokonaisuudessaan pääsee asettumaan parhaaseen luontai- 
seen tilaansa ja omaksuu järkevyyttä ja oikeamielisyyttä 
viisauden mukana, se yltää olotilaan, joka on yhtä paljon 
terveyden mukana voimistuneen ja kaunistuneen ruumiin 
tilaa arvokkaampi kuin sielu on ruumista arvokkaampi. 

— Niin juuri on laita. 

— Järkevä ihminen pyrkii siis elämässään kaikin voimin 
tähän päämäärään, ennen kaikkea pitämällä arvossa niitä 
tiedonaloja jotka kehittävät hänen sieluaan tällaiseksi ja 
halveksimalla muita. 

— Se on selvää. 

— Ja mitä sitten hänen ruumiinsa kuntoon ja ravitsemi- 
seen tulee, hän ei luovuta sitä eläimellisille ja järjettömille 
nautinnoille ja elä vain niitä varten; hän ei edes välitä 
terveydestä eikä pyri tulemaan voimakkaaksi, terveeksi tai 
kauniiksi, ellei samalla saa myös järkevyyttä, ja kehittäes- 
sään ruumiinsa sopusuhtaisuutta hän pitää aina päämäärä- 
nään sielunsa harmoniaa. 

— Niin juuri, mikäli hän tahtoo kehittyä todella musikaa- 

lisen sopusointuiseksi. 

— Ja myös varallisuutta kerätessään hän pyrkii samaan 
järjestykseen ja sopusointuun. Hän ei häikäisty ihmisten 
ihailusta eikä kasaa itselleen määrättömästi omaisuutta, 
joka tuottaisi hänelle määrättömästi onnettomuuksia. 

— Niin, ei varmastikaan. 

— Sen sijaan hän pitää silmällä omaa sisäistä hallintojär- 
jestelmäänsä ja varoo, ettei hänen omaisuutensa liiallisuus 
tai vähyys pääse horjuttamaan siinä mitään kohtaa. Näin 
hän säätelee omaisuuttaan ja kartuttaa ja käyttää sitä 
parhaan taitonsa mukaan. 

— Aivan niin. 

— Samoin hän suhtautuu myös kunnianosoituksiin: hän 
ottaa mielellään vastaan ja nauttii sellaisista, joiden katsoo 
tekevän itsensä paremmaksi, mutta karttaa sekä yksityisessä 
että julkisessa elämässä sellaisia, joiden uskoo tärvelevän 
sisäisen tilansa. | 

— Jos hänellä on tällainen päämäärä, hän ei varmastikaan 
halua osallistua valtion asioiden hoitoon. 

— Koira vieköön, kyllä hän tuossa omassa valtiossaan 
osallistuu, mutta tuskin kuitenkaan maallisessa kotikaupun- 
gissaan, paitsi jos jumalallinen sallimus niin määrää. 

— Ymmärrän, sinä tarkoitat meidän itsemme perustamaa 
ja tässä käsittelemäämme valtiota, sitä joka on olemassa vain 
ajatuksissamme — minä en ainakaan usko, että sellaista on 
missään maan päällä. 

— Mutta taivaassa siitä ehkä on olemassa malli sille joka 
haluaa sen nähdä ja järjestää oman sisäisen hallintonsa sen 
mukaan. Samantekevää, onko sitä missään olemassa tai 
tuleeko koskaan olemaankaan; tällainen ihminen hoitaa joka 
tapauksessa vain sen asioita, ei minkään muun valtion. 

— Niin varmasti. 

— Huomaan, että olemme järjestäneet valtiomme monessa 595a 
muussakin suhteessa verrattoman hyvin, minä sanoin, — 
mutta aivan erityisesti, mitä tulee runouteen. 

— Missä mielessä? kysyi Glaukon. 

— Siinä, että emme lainkaan päästä sinne sellaista ru- 
noutta, joka on laadultaan jäljittelevää. Se on ehdottomasti 
suljettava sieltä pois. Tämä on mielestäni entistäkin selvem- b 
pää nyt, kun olemme käsitelleet erikseen sielun eri osat. 

— Mitä tarkoitat? 

— Näin meidän kesken puhuen — ettehän toki kerro tätä 
tragediarunoilijoille ja muille jäljitteleville kirjailijoille — 
olen sitä mieltä, että kaikki tällainen on turmiollista kuulijoi- 
den mielelle, ellei heillä ole vastalääkkeenä tietoa siitä 
millaista kaikki todellisuudessa on. 

— Mitä sinä oikein ajat takaa? 

— Pakkohan se on sanoa, vaikka minua tässä estääkin se 
rakkaus ja kunnioitus, jota olen lapsesta asti tuntenut Home- 
rosta kohtaan. Juuri hänhän on nähtävästi ollut kaikkien c 
noiden kelpo traagikkojen ensimmäinen opettaja ja johtaja. 
Mutta ihmistä ei saa kunnioittaa enemmän kuin totuutta; 
kuten sanottu, minun on siis puhuttava. 

— Ehdottomasti. 

— Kuule siis, tai paremminkin vastaa. 

— Kysy. | 

— Voitko sanoa, mitä jäljittely ylipäänsä on? Itse en 
nimittäin oikein ymmärrä, mihin se pyrkii. 

— Minäkö sitten ymmärtäisin? 

— Fi siinä mitään merkillistä olisi, kyllähän huononäköi- 
nen useinkin huomaa esineen ennen kuin tarkkasilmäinen. 

— Niin kyllä. Mutta vaikka minulla jokin käsitys olisikin, 
en uskaltaisi sanoa sitä sinun kuultesi. Ajattele nyt vain itse. 

— Voimme kai sitten ruveta tarkastelemaan asiaa tavalli- 
sen menetelmämme mukaan. Mehän olemme ottaneet tavak- 
s1 olettaa, että kaikkia niitä monilukuisia esineitä, joista 
käytämme samaa nimeä, vastaa yksi ainoa idea. Ymmärrät 
kai? 

— Ymmärrän. 

— Ottakaamme nyt esimerkiksi jokin noista lukuisista 
esineistä, mikä vain. Vaikkapa näin: on olemassa paljon 
sänkyjä ja pöytiä. 

— Niin tietysti. 

— Mutta kaikkia näitä esineitä vastaa kaksi ideaa, yksi 
sängyn ja yksi pöydän. 

— Niin. 

— Meillähän on myös tapana sanoa, että kummankin 
esineen valmistaja pitää silmällä sen ideaa, ja näin he 
rakentavat sänkyjä ja pöytiä meidän käyttöömme. Sama 
koskee muitakin esineitä. Eihän kukaan mestari valmista itse 
ideaa, mahdotontahan se olisi. 

— Niin olisi. 

— Mutta sanopa, mitä nimeä käyttäisit seuraavanlaisesta 
mestarista. 

— Millaisesta? 

— Siitä joka tekee kaikkia samoja esineitä kuin eri alojen 
käsityöläisetkin. 

— Onpa siinä taitava ja ihmeellinen mies! 

— Fi tämä vielä mitään, kohta pidät häntä vielä ihmeelli- 
sempänä. Tämä mestari ei nimittäin pysty vain tekemään 
kaikkia esineitä, vaan lisäksi hän osaa valmistaa kaikki 
kasvit ja elolliset olennot, myös itsensä, ja sen lisäksi maan ja 
taivaan, jumalat ja kaiken mitä on taivaalla ja maan alla 


Hadeksessa. 


— Johan on vallan ihmeellinen taituri! 

— Etkö usko? Sanohan, katsotko ettei tällaista mestaria 
voi ollenkaan olla olemassa, vai onko niin että jonkun on 
mahdollista saada tämä kaikki aikaan jollakin tietyllä taval- 
la, jollakin toisella taas ei? Etkö huomaa, että eräällä tavalla 
voisit itsekin tehdä tämän kaiken? 

— Miten siis? 

— Fi se ole vaikeaa, sen voi tehdä monellakin tavoin ja 
nopeasti. Kaikkein nopeimmin niin, että otat peilin ja kuljet- 
telet sitä eri tahoilla. Silloin saat äkkiä aikaan auringon ja 
kaiken mitä taivaalla on, maan, itsesi ja muut elolliset 
olennot, esineet, kasvit ja kaiken mistä olemme tässä puhu- 
neet. 

— Niin, näennäisesti, mutta en todellisuudessa. 

— Hyvä, osuitkin sopivasti siihen mitä aion tuoda esiin. 
Näiden mestarien joukkoon kuuluu nimittäin mielestäni 
myös maalari. Vai mitä arvelet? 

— Niin tietysti. 

— Mutta sanoisit kai, ettei se mitä hän saa aikaan ole 
todellista; ja kuitenkin myös maalari tavallaan tekee sängyn, 
eikö totta? 

— Kyllä, mutta hänkin vain näennäisen. 

— Entä huonekalupuuseppä? Etkö äsken todennut, että 
hän ei valmista ideaa, sitä mitä sanomme sängyn todelliseksi 
olemukseksi, vaan vain jonkin tietyn sängyn? 

— Totesin. 

— Ellei hän siis tee sellaista mikä on todella olevaa, hänen 
aikaansaannoksensa ei ole mitään todellista. Se vain muistut- 
taa todellisuutta mutta ei ole sitä. Joka väittää, että puuse- 
pän tai jonkun muun käsityöläisen aikaansaannos on täydel- 
lisesti olemassa, ei siis ilmeisesti puhu totta. 

— Fi ainakaan niiden mielestä, jotka ovat perehtyneet 
näihin aiheisiin. 

— Fi siis pidä ihmetellä, jos tämäkin esine on todellisuu- 
den rinnalla vain hämärä varjo. 

— EFi. 

— Sopiiko, että näiden esimerkkien pohjalta tarkastelem- 
me, mikä tuo jäljittelijä oikein on miehiään? 

— Mikäpä siinä. 

— On siis kolme lajia sänkyjä. Yksi on olemukseltaan 
todellinen sänky, jota voinemme sanoa jumalan valmista- 
maksi. Vai olisiko sillä joku muu tekijä? 


— Fi. 

— Toinen on se, jonka puuseppä tekee. 

— Niin. | 

— Ja kolmas se, jonka tekee maalari. Eikö niin? 

— Kyllä. 

— Maalari, huonekalupuuseppä, jumala — näiden kol- 
men alaan kuuluu siis kolme lajia sänkyjä. 

— Niin juuri. 


— Mitä jumalaan tulee, hän joko ei tahtonut tai ei jonkin 
pakottavan syyn vuoksi voinut tehdä useampia kuin yhden 
luonnostaan ainutlaatuisen sängyn, ja niinpä hän teki yhden 
ainoan, tuon todellisen sängyn. Kahta tai useampaa tällaista 
jumala ei luonut, eikä niitä milloinkaan tule syntymään. 

— Kuinka niin? 

— Vaikka hän olisi tehnyt vain kaksikin, olisi jälleen 
ilmennyt että on olemassa yksi jonka muotoa nuo kaksi 
noudattivat, ja noiden kahden sijasta olisikin tämä ollut 
todellinen sänky. 

— Se on totta. 

— Koska jumala tiesi tämän ja koska hän todella halusi 
valmistaa tosiolevan sängyn, ei vain jotakin erityistä sänkyä 
niin kuin kuka tahansa sängyntekijä, hän loi tämän yhden 
sängyn luonnostaan ainutlaatuiseksi. 

— Ilmeisesti. 

— Sopiiko, että nimitämme häntä tämän esineen luojaksi 
tai joksikin muuksi sentapaiseksi? 

— Se on oikea nimitys, koska hän on luonnonmukaisesti 
luonut sen ja kaiken muunkin. 

— Entä puuseppää? Häntä kai voimme sanoa sängyn 
valmistajaksi? 

— Niin. 

— Ja sanommeko myös maalaria sen valmistajaksi ja 
tekijäksi? 

— Emme toki. 

— Mikä hän sitten mielestäsi on sänkyyn nähden? 

— Minun mielestäni häntä voisi parhaiten sanoa sen 
jäljittelijäksi, minkä tekijöitä nuo toiset ovat. 

— No hyvä, nimität siis jäljittelijäksi sitä, joka saa aikaan 
tosiolemuksesta lukien kolmannen asteen tuotteen? 

— Aivan niin. 

— Tällainen on siis myös tragediarunoilija, koska hän 
kerran on jäljittelijä: hän on kuninkaasta ja totuudesta lukien 
vasta kolmantena, ja samoin kaikki muutkin jäljittelijät. 

— Siltä näyttää. 

— Jäljittelijästä olemme siis yhtä mieltä. Mutta entä 
maalari? Yrittääkö hän mielestäsi jäljitellä kutakin luonnos- 
taan ainutlaatuista esinettä vai käsityöläisten tuotteita? 

— Käsityöläisten tuotteita. 

— Sellaisinako kuin ne ovat vai sellaisina miltä ne näyttä- 
vät? Määrittele vielä tämäkin. 

— Mitä tarkoitat? 

— Tarkoitan tätä: kun katselet sänkyä sivulta, onko se 
silloin erilainen kuin jos katsot sitä edestä tai jostakin 
muusta suunnasta? Eikö se vain näytä toisenlaiselta, vaikka 
mitään eroa ei olekaan? Ja eikö näin ole kaiken muunkin 
laita? 

— On, esine näyttää toisenlaiselta, vaikka siinä ei olekaan 
eroa. 

— Mieti sitten tätä. Kumpaan maalaustaide kohteisiinsa 
nähden pyrkii, jäljittelemään todellisuutta sellaisena kuin se 
on vai näennäisyyttä sellaisena miltä se näyttää? Onko se 
kuvitelman vai totuuden jäljittelyä? - 

— Kuvitelman. 

— Jäljittely on siis kaukana totuudesta, ja se pystyy 
tuottamaan kaikkea nähtävästi siitä syystä, että se tavoittaa 
kustakin kohteesta vain vähäisen osan, joka sekin on pelkkää 
kuvajaista. Esimerkiksi taiteilija maalaa suutarin, puusepän 
ja muita käsityöläisiä, vaikka ei ymmärrä näiden kenenkään 
ammatista mitään. Mutta jos hän on hyvä taiteilija, hän voi 
näyttämällä maalaamaansa puusepän kuvaa kauempaa hä- 

mätä lapsia ja arvostelukyvyttömiä ihmisiä, niin että he 
luulevat sitä todelliseksi puusepäksi. | 

— Niin tietysti. 

— Tällaisten kohdalla, hyvä ystävä, meidän on kuitenkin 
ajateltava näin. Jos joku kertoo meille tavanneensa ihmisen, 
joka tuntee kaikki ammatit ja on tarkemmin kuin kukaan 

d muu perillä kaikesta mitä eri alojen edustajat tietävät, 
hänelle on vastattava, että hän on typerys: hän on ottanut 
todesta jonkun silmänkääntäjän tai jäljittelijän temput ja 
pitää häntä kaikentietävänä, koska ei itse kykene erottamaan 
toisistaan tietoa, tietämättömyyttä ja jäljittelyä. 

— Aivan totta. 

— Meidän on siis seuraavaksi tarkasteltava tragediaa ja 
sen johtomiestä Homerosta. Jotkuthan selittävät, että nämä 

e runoilijat tuntevat kaikki ammatit, kaikki hyveeseen ja 
pahuuteen liittyvät inhimilliset seikat ja lisäksi jumaltenkin 
asiat; onhan hyvän runoilijan hyvin runoillakseen muka 
tunnettava se mistä hän runoilee, ei hän muuten pystyisi 
runoilemaan. Niinpä meidän on tutkittava, ovatko ne jotka 
näin väittävät, olleet tekemisissä tuollaisten jäljittelijöiden 
kanssa ja joutuneet nenästä vedetyiksi, niin etteivät he 

599a näiden aikaansaannoksia nähdessään huomaa, että ne edus- 
tavat todellisuudesta lukien vasta kolmatta astetta ja että 
niitä on helppo tehdä vaikkei todellisuutta tunnekaan; nämä 
runoilijathan saavat aikaan pelkkiä kuvitelmia. Vai onko 
heidän väitteessään sittenkin perää ja onko hyvillä runoili- 
joilla siis todellakin tietoa niistä asioista, joista he ihmisten 
mielestä osaavat puhua hyvin? 

— Sitä on tosiaan tutkittava. 

— Luuletko nyt, että jos joku pystyisi tekemään sekä itse 
jäljiteltävän esineen että sen kuvan, hän keskittyisi vakavis- 
saan kuvien valmistukseen, niin kuin se olisi hänen elämäs- 

b sään kaikkein tärkeintä ja parasta? 

— Fnluule. 

— Jos hän todella hallitsisi ne asiat joita hän jäljittelee, 
kai hän paljon mieluummin keskittyisi todellisiin tekoihin 
kuin niiden jäljitelmiin, kai hän pyrkisi jättämään itsestään 

muistoksi paljon jaloja aikaansaannoksia ja haluaisi mie- 
luummin olla ylistyksen kohde kuin ylistäjä. 

— Varmaankin, sillä kyllähän sekä kunnia että hyöty 
olisivat silloin aivan toista luokkaa. 

— Me emme nyt aio vaatia Homerosta tai muita runoili- 
joita tilille asioista yleensä, emme rupea kyselemään, oliko 
heistä joku myös lääkäri eikä vain lääkärin puheen jäljittelijä 
tai kerrotaanko jonkun muinaisen tai nykyisen runoilijan 
parantaneen ihmisiä niin kuin Asklepios teki tai jättäneen 
jälkeensä oppilaita lääkintätaidon alalla niin kuin Asklepios, 
joka jätti omat jälkeläisensä. Myös muut alat jätämme 
sikseen emmekä esitä niistä kysymyksiä. Mutta sen sijaan on 
täysi syy kysyä kaikkein tärkeimmistä ja jaloimmista asiois- 
ta, joista Homeros on ottanut puhuakseen, sodista, sotajouk- 
kojen johtamisesta, valtioiden hallitsemisesta ja ihmisten 
kasvatuksesta. Tiedustelemme siis: Parahin Homeros, ellet 
hyveen suhteen ole totuudesta lukien vasta kolmannella 
asteella ja siis kuvien valmistaja, joksi me jäljittelijän mää- 
rittelimme, vaan toisella asteella ja olet pystynyt ymmärtä- 
mään, millainen toiminta tekee ihmiset yksityisessä ja julki- 
sessa elämässä paremmiksi tai huonommiksi, niin kerro 
meille: mikä valtio on sinun ansiostasi saanut paremman 
hallinnon, niin kuin Sparta sai Lykurgoksen ansiosta ja 
monet muut suuret ja pienet valtiot monien muiden ansiosta? 
Mikä valtio katsoo sinun antaneen sille hyvät lait ja hyödyt- 
täneen sitä? Italia ja Sisilia mainitsevat tällaisena Kharon- 
daan ja me Solonin, mutta kuka mainitsee sinut?» Voisiko 
hän nimetä ketään? 

— Tuskinpa, vastasi Glaukon. — Eiväthän tällaisesta 
puhu edes homeridit. 

— Entä tiedetäänkö kertoa mistään Homeroksen aikaises- 
ta sodasta, jota olisi käyty menestyksellisesti hänen johdol- 
laan tai hänen neuvojensa mukaan? 

— Fiainoastakaan. 

— Tai kerrotaanko, että hänellä oli käytännöllistä älyk- 
kyyttä ja että hän teki monia näppäriä keksintöjä, jotka 
edistivät eri ammatteja ja paransivat suorituksia, niin kuin 

tekivät miletoslainen Thales ja skyyttalainen Anakharsis? 

— Fi, mistään tällaisesta ei kerrota. 

— Mutta ellei hän olekaan kunnostautunut julkisessa 
elämässä, niin ehkä sentään yksityisessä? Kerrotaanko, että 
Homeros olisi eläessään itse ohjannut joidenkuiden ihmisten 
kasvatusta, niin että he olisivat tämän opetuksen vuoksi 
kiintyneet häneen ja välittäneet jälkipolville perintönä jon- 
kinlaisen homeerisen elämäntavan — niin kuin Pythagoras- 
takin rakastettiin erityisesti juuri tämän takia ja hänen 
seuraajansa vielä nytkin erottuvat muusta joukosta oman 
niin sanotun pythagoralaisen elämäntapansa vuoksi? 

— Ei hänestä mitään tällaistakaan kerrota. Päinvastoin, 
mitä Homeroksen antamaan kasvatukseen tulee, hänen ystä- 
vänsä Kreofylos esiintyy vielä nimeäänkin naurettavampana, 
jos on totta mitä Homeroksesta sanotaan. Kerrotaanhan, että 
kun Homeros vielä oli elossa, tuo ystävä jätti hänet täysin 
-oman onnensa nojaan. 

— Niin, sellaista puhutaan. Mutta luuletko, Glaukon, että 
jos Homeros todella olisi pystynyt kasvattamaan ihmisiä ja 
tekemään heitä paremmiksi, jos hän siis olisi ollut näiden 
asioiden tuntija eikä vain jäljittelijä, eikö hän silloin olisi 
saanut paljon ystäviä ja voittanut itselleen näiden kunnioi- 
tuksen ja kiintymyksen? Pystyväthän abderalainen Protago- 
ras, keoslainen Prodikos ja monet muutkin saamaan yksityi- 
sillä keskusteluillaan aikalaisensa siihen uskoon, etteivät 
nämä kykene hoitamaan omaa kotiaan sen enempää kuin 
valtiotakaan, elleivät anna heidän ohjata omaa kasvatustaan. 
Ja tämän viisautensa vuoksi heitä rakastetaan niin määrättö- 
mästi, että ystävät miltei kantavat heitä käsillään. Jos nyt 
Homeros olisi kyennyt auttamaan ihmisiä hyveeseen, tai 
Hesiodos, olisivatko aikalaiset antaneet heidän kierrellä rap- 
sodeina ympäri maailmaa? Eivätkö he olisi pidelleet heistä 
kiinni kuin aarteeste ja pakottaneet heidät jäämään luokseen 
asumaan, tai elleivät nämä olisi suostuneet, eivätkö he olisi 
seuranneet minne nämä kulkivatkin, kunnes olisivat saaneet 
heiltä riittävästi kasvatusta? 

— Sinä tunnut puhuvan ihan totta, Sokrates. 

— Voimme siis todeta, että kaikki runoilijat Homerokses- 
ta alkaen pelkästään jäljittelevät hyveen ja muiden käsittele- 
miensä asioiden kuvia, mutta eivät tavoita itse totuutta. Niin 
kuin äsken sanoimme, ymmärtämättä itse mitään suutarin- 
ammatista maalari tekee suutarin, joka näyttää todelliselta 
sellaisten mielestä, jotka eivät myöskään ymmärrä tuosta 
ammatista mitään vaan arvioivat kuvaa pelkkien värien ja 
muotojen perusteella. 

— Aivan niin. 

— Ja samaa voimme sanoa runoilijasta. Hänellä ei ole 
tietoa muusta kuin jäljittelystä, mutta hän sivelee sanoillaan 
ja sanoillaan kuvauksiinsa eri ammattien värejä, niin että 
muut jotka arvioivat niitä vain sanojen perusteella pitävät 
runoilijan esitystä vallan verrattomana, kun hän runomitalla, 
rytmikkäästi ja sointuvasti puhuu suutarintaidosta, sodan 
johtamisesta tai mistä muusta tahansa. Niin tenhoavia ovat 
nämä tehokeinot luonnostaan. Sillä jos runoilijoiden teoksis- 
ta riisutaan nämä musikaaliset värisävyt ja ne esitetään 
aivan sellaisinaan, tiedät kyllä miltä ne vaikuttavat, olethan 
sinä sen nähnyt. 

— Olen. 

— Eikö totta, ne ovat kuin sellaiset nuoren ihmisen kas- 
vot, joissa ei ole todellista kauneutta — miltä ne enää 
näyttävät sitten kun nuoruuden kukkeus on hävinnyt? 

— Niin juuri. 

— Ajattelehan nyt tätä. Kuvan tekijä, siis jäljittelijä 
kuten me sanomme, ei ymmärrä mitään todellisesta vaan 
vain näennäisestä. Eikö totta? 

— Totta. 

— Nyt emme saa jättää tätä puolitiehen, meidän on 
tutkittava asia kunnolla. 

— Puhu siis. 

— Mehän sanomme, että maalari maalaa ohjakset ja 
suitset? | 

— Niin. 

— Mutta valjasmestari ja seppä valmistavat ne? 

— Aivan. 

— Ymmärtääkö nyt maalari, millaisia ohjasten ja suitsien 
tulee olla? Ymmärtävätkö sitä edes niiden valmistajat, seppä 
ja valjasmestari? Eikö siitä ole selvillä vain se joka osaa niitä 
käyttää, siis hevosmies? 

— On, toden totta. 

— Eikö samoin ole todettava kaikesta muustakin? 

— Kuinka siis? 

— Kutakin kohdetta vastaamassa on nämä kolme taitoa: 
käyttäjän, tekijän ja jäljittelijän. 

— Niin on. 

— Eikö jokaisen esineen, elävän olennon ja teon hyvyys, 
kauneus ja oikeellisuus määräydy yksinomaan sen käyttötar- 
koituksen mukaan, jota varten kukin niistä on tehty tai 
syntynyt? 

— Sen juuri. 

— Kunkin esineen käyttäjällä on siis pakostakin siitä 
suurin kokemus, ja hänen täytyy ilmoittaa valmistajalle, 
mitä hyviä tai huonoja puolia hänen käytössään olevassa 
esineessä on. Esimerkiksi huilunsoittaja antaa huiluntekijälle 
tietoja huiluista joita hän soittaessaan käyttää ja määrää 
millaisiksi ne on tehtävä, ja huiluntekijä noudattaa hänen 
määräyksiään. 

— Niin tietysti. 

— Toinen on siis perillä asiasta ja antaa tietoja hyvistä ja 
huonoista huiluista, toinen luottaa häneen ja tekee niitä. 

— Niin. 

— Saman esineen hyvyydestä ja huonoudesta on siis 
tekijällä kylläkin oikea käsitys, koska hän on yhteydessä 
asiantuntijaan ja joutuu kuuntelemaan tätä, mutta vain sen 
käyttäjällä on siitä todellista tietoa. 

— Aivan. 

— Entä jäljittelijä? Onko hänellä käytäntöön perustuvaa 
tietoa siitä, ovatko hänen maalaamansa esineet hyviä ja 
oikeita vai eivät? Tai onko hänellä tästä oikea käsitys, koska 
hänen on oltava yhteydessä asiantuntijaan ja annettava 
tämän määrätä, miten hänen on niitä maalattava? 

— Ei, ei hänellä ole kumpaakaan. 

— Jäljittelijällä ei siis ole sen enempää tietoa kuin oikeaa 
käsitystäkään jäljittelemiensä kohteiden hyvyydestä tai huo- 
noudesta. 

— Fi nähtävästi. 

— Ja jos hän jäljittelee runouden alalla, niin kaipa hänellä 
sitten on viisautta ja tietoa siitä mistä runoilee! 

— Noei voi väittää. 

— Mutta yhtä kaikki hän jäljittelee, vaikka ei tiedä missä 
suhteessa eri kohteet ovat kehnoja tai hyviä. Ilmeisesti hän 
jäljitteleekin sitä mitä ihmisten enemmistö pitää hyvänä, ne 
jotka eivät mitään ymmärrä. 

— Niinpä tietysti. 

— Olemme näköjään päässeet yksimielisyyteen siitä, ettei 
jäljittelijä tiedä juuri mitään siitä mitä jäljittelee ja että 
jäljittely on jonkinlaista leikittelyä, ei mitään vakavassa 
mielessä tehtyä. Ja ne jotka jambiseen tai heksametrimittaan 
sepittävät traagista runoutta, ne vasta jäljittelijöitä ovatkin. 

— Niin juuri. | 

— No mutta eikö tällainen jäljittely kohdistu sellaiseen 
mikä on todellisuudesta lukien vasta kolmannella asteella? 
Vai kuinka? 

— Kyllä. 

— Entä mihin ihmisen osaan sen oma vaikutus kohdistuu? 

— Mitä tarkoitat? 

— Annan esimerkin. Eihän sama koko välity meille näön 
kautta samana läheltä ja kaukaa. 

— Fi. 

— Ja samat esineet näyttävät vääristyneiltä tai suorilta 
sen mukaan nähdäänkö ne vedessä vai sen ulkopuolella, ja 
värien aiheuttama näköharha saa ne näyttämään toisinaan 
koverilta ja toisinaan kuperilta. Kaikki tämä aiheuttaa tie- 
tenkin sielussamme hämmennystä. Illusorinen maalaustyyli, 
taikatemput ja muu sellainen käyttää hyväkseen juuri tätä 
luontomme heikkoa kohtaa, ja siksi ne vaikuttavat noituudel- 
ta. 

— Seon totta. 

— Mutta eivätkö mittaaminen, laskeminen ja punnitsemi- 

nen ole mainioita apukeinoja kaikkea tuollaista vastaan? 
Niiden ansiosta meidän sielussamme ei pääse hallitsemaan 
näennäisen suuremmuuden, pienemmyyden, enemmyyden 
tai painavammuuden vaikutelma, vaan se kyky, joka laskee, 
mittaa ja punnitsee. 

— Aivanniin. 

— Tämähän taas on sielun järkiosan alaa. 

— Sen juuri. 

— Mutta kun se mittauksen jälkeen ilmoittaa, että jokin 
on toista suurempi, pienempi tai samankokoinen, niin meillä 
on usein samalla myös päinvastainen vaikutelma samoista 
kohteista. 

— Niinon. 

— Mutta mehän olemme todenneet, ettei samalla sieluno- 
salla voi olla samoista kohteista yhtä aikaa päinvastaisia 
käsityksiä. 

— Niin olemme, ja se pitää paikkansa. 

— Se sielunosa, jonka käsitys on mittaustulosten kanssa 
ristiriidassa, ei niin ollen voi olla sama kuin se jonka käsitys 
pitää yhtä niiden kanssa. 

— Ei voi. 

— Se mikä luottaa mittaukseen ja laskemiseen, on toki 
paras sielunosa. 

— Totta kai. 

— Ja se mikä on tämän kanssa ristiriidassa, kuuluu 
meidän arvottomiin puoliimme. 

— Niin sen täytyy kuulua. 

— Tähän minä halusin saada vahvistuksen silloin kun 
sanoin, että maalaustaide ja yleensä kaikki jäljittelevä taide 
suorittaa tavanomaisen toimintansa kaukana totuudesta, et- 
tä se on läheisessä yhteydessä ja rakkaussuhteessa sellaiseen 
sielunosaamme, joka on kaukana järkevyydestä, ja ettei se 
pyri mihinkään terveeseen eikä todelliseen. 

— Asia on juuri noin. 

— Kun jäljittely, joka itse on arvotonta, yhtyy arvotto- 
maan, se myös synnyttää arvotonta. 

— Ilmeisesti. 

— Koskeeko tämä vain näköön vetoavaa jäljittelyä vai 
myös sitä, joka vetoaa kuuloon ja jota me nimitämme 
runoudeksi? 

— Todennäköisesti sitäkin. 

— Mutta meidän ei pidä yksinomaan uskoa, että tähän 
todennäköisesti pätee sama kuin maalaustaiteeseenkin. Mei- c 
dän on tarkasteltava sitä sielumme puolta, jonka kanssa 
runollinen jäljittely on tekemisissä, ja katsottava onko se 
arvoton vai kunnollinen. 

— Niin on tehtävä. 

— Asettakaamme kysymys näin. Jäljittelevä runous jäljit- 
telee meidän nähdäksemme ihmisiä, jotka toimivat pakon 
alaisina tai oman tahtonsa mukaan, jotka katsovat tekojensa 
johtaneen heidät menestykseen tai onnettomuuteen ja jotka 
tässä kaikessa tuntevat surua tai iloa. Ei kai siinä muuta ole? 

— Ei. 

— Onko nyt ihminen kaikissa näissä asioissa sovussa 
itsensä kanssa? Vai onko hän myös teoissaan ristiriitainen ja d 
sodassa itseään vastaan, niin kuin hän näköhavaintojen 
alueella joutui itsensä kanssa ristiriitoihin ja hänellä oli 
samoista asioista yhtä aikaa vastakkaisia käsityksiä? Mutta 
nyt muistankin, ettei meidän tarvitse selvittää tätä tässä. 
Mehän olemme aikaisemmin osoittaneet kyllin selvästi, että 
sielumme on täpötäynnä tällaisia ristiriitoja, niitä on siellä 
yhtä aikaa lukemattomia. 

— Ja oikeassa olimme. 

— Oikeassa kylläkin. Mutta nyt meidän pitäisi selvittää e 
eräs seikka, jonka silloin sivuutimme. 

— Mikä? 

— Sanoimme, että kun kunnon miestä kohtaa jokin kohta- 
lon isku, kun hän esimerkiksi menettää poikansa tai jonkin 
muun kalleimpansa, hän pystyy kestämään sen helpommin 
kuin toiset. 

— Aivan varmasti. 

— Nyt meidän on mietittävä, eikö hän tällöin tunne 

lainkaan tuskaa, vai onko niin että hänen on mahdoton olla 
sitä tuntematta, mutta että hän pystyy pitämään surunsa 
jonkinlaisissa rajoissa. 

— Niin pikemminkin. 

— Sanohan nyt: luuletko, että hän ponnistelee ja taistelee 
surua vastaan enemmän silloin kun muita samankaltaisia on 
näkemässä vai silloin kun hän on yksin, vain omassa seuras- 
saan? 

— Paljon enemmän silloin kun hänellä on näkijöitä. 

— Yksin ollessaan hän ei varmaankaan arkaile puhjeta 
valituksiin, joita hän häpeäisi jos joku olisi kuulemassa, ja 
hän tekee varmasti paljon muutakin, mitä ei haluaisi kenen- 
kään näkevän. 

— Niin juuri. 

— Ja järki ja hyvä tapa vaativat häntä pitämään puoliaan 
surua vastaan, kun taas kärsimys itse pakottaa hänet sure- 
maan, eikö totta? 

— Totta. 

— Mutta jos ihmisessä on saman asian suhteen samanai- 
kaisesti kaksi vetovoimaa, hänessä täytyy silloin meidän 
mukaamme olla kaksi eri puolta. 

— Ehdottomasti. 

— Näistä toinen on valmis noudattamaan hyvää tapaa, 
minne se johtaakin. 

— Missä mielessä? 

— Hyvä tapa vaatii, että onnettomuuksien sattuessa on 
parasta pysytellä niin rauhallisena kuin suinkin ja olla 
kapinoimatta, koska ihminen ei voi tietää mikä niissä on 
hyväksi tai pahaksi, ja ettei suremisesta ole mitään apua 
tulevaisuuden kannalta. Mikään inhimillinen ei sitä paitsi ole 
kovin tärkeää, ja sureminen on vain esteenä sille minkä 
tällaisissa tilanteissa pitäisi tulla mahdollisimman pian mei- 
dän avuksemme. 

— Mille siis? 

— Sille että harkitsemme tapahtunutta. Meidän tulisi 
niin kuin noppapelissä järjestää asiamme sen mukaan miten 
arpa on langennut ja niin kuin järki sanoo olevan parasta. 

Onnettomuuteen jouduttuamme meidän ei pidä olla kuin 
lapset, jotka painavat kädellään kipeää kohtaa civätkä lak- 
kaa huutamasta, vaan meidän on jatkuvasti totutettava 
sieluamme siihen, että se mahdollisimman pian nostaa pys- 
tyyn loukkaantuneen, ryhtyy parantamaan vammoja ja val- 
mentaa valitukset potilasta lääkitsemällä. 

— Tämä olisi todella paras tapa suhtautua kohtalon iskui- 
hin. 

— Ja se mikä meissä on parasta, haluaa noudattaa tätä 
harkintaa, niinhän me väitämme. 

— Tietysti. 

— Ja väitämme kai myös, että se mikä koskaan kyltymät- 
tä ajaa meitä muistamaan kärsimystämme ja vaikeroimaan, 
on meidän järjetön, veltto ja pahuuteen taipuvainen osam- 
me? 

— Kyllä väitämme. 

— Juuri tämä helposti kuohahtava sielunosamme tarjoaa 
paljon erilaista ainesta jäljittelylle. Sen sijaan järkevää ja 
rauhallista luonteenlaatua, joka pysyttelee aina suunnilleen 
samanlaisena, ei ole helppo jäljitellä. Eikä tällaista jäljitel- 
mää ole myöskään helppo ymmärtää, ei ainakaan sen monen- 
kirjavan ihmislauman joka kerääntyy juhlille ja teattereihin, 
koska siinä jäljitelty mielentila on sille vieras. 

— Täsmälleen niin. 

— On selvää, ettei jäljittelevän runoilijan alaan kuulu 
tämä sielunosa ja ettei hänen viisautensa riitä tyydyttämään 
sitä, jos hän haluaa niittää mainetta suuren yleisön keskuu- 
dessa. Hänen alaansa on tuo kuohahteleva ja vaihteleva 
luonteenlaatu, koska sitä on helppo jäljitellä. 

— Se on selvää. 

— Niinpä meillä on täysi oikeus käydä hänen kimppuunsa 
ja asettaa hänet maalarin rinnalle. Hänen aikaansaannoksen- 
sahan ovat samoin kuin maalarinkin totuuteen verrattuina 
arvottomia, ja maalarin tavoin hänkin seurustelee sielun 
huonomman eikä suinkaan parhaimman osan kanssa. Koska 
valtiotamme on tarkoitus hallita hyvillä laeilla, voimme 
täydellä syyllä sulkea hänet sieltä pois. Hänhän herättää 

tuon sielun huonon puolen ja ruokkimalla ja vahvistamalla 
tätä tuhoaa sielun järkiosan, ja silloin käy niin kuin valtiossa, 
jossa kunnottomat nostetaan valtaan, valtio luovutetaan 
heidän käsiinsä ja viisaammin ajattelevat tuhotaan. Väitäm- 
me, että myös jäljittelevä runoilija rakentaa kunkin yksityi- 
sen sieluun kehnon valtiojärjestyksen suosimalla sielun järje- 
töntä osaa, joka ei erota suurempaa pienemmästä vaan pitää 
samoja asioita milloin suurina milloin pieninä. Tällainen 
runoilija tekee pelkkiä kuvia ja on sangen kaukana totuudes- 
ta. 

— Niinon. 

— Mutta emme vielä ole esittäneet runoutta vastaan 
kaikkein vakavinta syytöstämme. Onhan erittäin raskautta- 
vaa, että se pystyy tärvelemään myös kunnon ihmiset joita- 
kin aniharvoja lukuun ottamatta. 

— On totisesti, jos se todella tekee niin. 

— Kuuntele ja mieti itse. Kun kuulemme Homeroksen tai 
jonkun tragediarunoilijan jäljittelevän surun vallassa olevaa 
sankaria, jonka valitukset venyvät pitkäksi vuodatukseksi, 
joka laulaa tuskaansa ja takoo nyrkeillään rintaansa, silloin- 
han kuten tiedät parhaatkin meistä tuntevat nautintoa, 
antautuvat sen valtaan ja seuraavat eläytyen mukana. Ja 
sitä, joka parhaiten saa meidät tällaiseen tunnetilaan, me 
ylistämme aivan vakavissamme hyväksi runoilijaksi. 

— Niin, tämän toki tiedän. 

— Mutta olet kai myös huomannut, että jos meitä itseäm- 
me kohtaa jokin suru, me ylpeilemme päinvastoin sillä että 
kykenemme pysymään rauhallisina ja hillitsemään itsemme; 
tätähän pidetään miehekkäänä, kun taas tuo äsken ylistä- 
mämme käyttäytyminen on naismaista. 

— Sen olen huomannut. 

— Mutta onko tuollainen ylistäminen paikallaan? Näem- 
me miehen sellaisessa tilassa jossa itseämme hävettäisi olla, 
mutta sen sijaan että tuntisimme inhoa me nautimme ja 
osoitamme suosiota! 

— Seei totta vieköön vaikuta järkevältä. 

— FEiniin, jos ajattelet sitä tältä kannalta. 

— Miltä? 

— Mietihän nyt. Se sielunosa, jota me omien onnetto- 
muuksiemme keskellä pidämme väkisinkin kurissa, siis se 
joka janoaa kyyneliä ja haluaa valittaa kunnes saa kyllikseen 
— sillä se kaipaa tällaista luonnostaan — on juuri sama jolle 
runoilijat tuottavat tyydytyksen ja nautinnon. Sen sijaan 
meidän luonnostaan paras osamme, jota vain ei ole riittävästi 
koulittu järjen ja tottumuksen avulla, jättää sikseen tuon 
itkuherkän osan vartioinnin. Sehän muka vain katselee 
vieraita kärsimyksiä eikä sille ole häpeäksi osoittaa suosio- 
taan ja tuntea sääliä, jos joku toinen, joka julistaa olevansa 
hyvä mies, antautuu sopimattomasti surun valtaan. Se luulee 
vielä saavansa tuosta nautinnosta hyötyäkin eikä halua 
menettää sitä kääntämällä koko runoelmalle selkänsä. Ilmei- 
sesti vain harvat osaavat ajatella, että vieraat tunteet vaikut- 
tavat heidänkin sieluunsa; kun ihminen on niiden parissa 
ravinnut ja vahvistanut omaa säälintunnettaan, hänen ei ole 
helppo pitää sitä kurissa sitten kun itse joutuu kärsimyksiin. 

— Seonaivan totta. 

— Eikö sama päde myös naurettavaan? Kun komediaesi- 
tyksessä tai tavallisessa keskustelussa kuulet jotakin hullun- 
kurista, jota et itse kehtaisi lausua, se huvittaa sinua suuresti 
etkä ollenkaan paheksu ja pidä sitä sopimattomana. Etkö 
silloin menettele aivan samoin kuin kuullessasi jotakin sää- 
liin vetoavaa? Järkesi avulia tukahdutat ensin oman hullutte- 
lunhalusi, jotta et joutuisi pelleilijän maineeseen, mutta nyt 
päästätkin sen valloilleen ja ruokit sen rohkeutta kuuntele- 
malla muita, ja etpä huomaakaan, kun jo esiinnyt tuttavien 
kesken komeljanttarina. 

— Niin juuri. 

— Ja myös eroottiseen kiintymykseen, vihaan ja kaikkiin 
sielussamme asustaviin tuskan ja mielihyvän tunteisiin näh- 
den, jotka seuraavat meitä kaikessa mitä teemme, on runolli- 
sella jäljittelyllä ilmeisestikin sama vaikutus. Se ravitsee ja 
kastelee niitä vaikka sen tulisi kuivattaa ne, ja se tekee ne 

meidän isänniksemme vaikka niiden pitäisi olla alamaisiam- 
me, jotta meistä tulisi parempia ja onnellisempia eikö suin- 
kaan kehnompia ja kurjempia. 

— Samaa mieltä olen minäkin. 

— Niinpä kun sinä Glaukon tapaat Homeroksen ihailijoi- 
ta, jotka sanovat että tämä runoilija oli Kreikan kasvattaja ja 
selittävät, että ihmisten välisten asioiden hoitoa ja kasvatus- 
ta varten tulee kääntyä hänen puoleensa ja etsiä häneltä 
ohjeita ja että meidän olisi järjestettävä koko elämämme 
tämän runoilijan mukaan, niin sinun on suhtauduttava hei- 
hin ystävällisesti ja kauniisti, koska he pyrkivät olemaan 
hyviä miehiä, ja myönnettävä, että Homeros on runoilijoista 
suurin ja tragediakirjailijoista ensimmäinen. Mutta se on 
tiedettävä, ettei valtioomme voida hyväksyä muuta runoutta 
kuin jumalhymnejä ja jalojen miesten ylistyslauluja. Jos 
päästät sinne tuon suloiseksi maustetun runottaren, lyriikan 
tai epiikan hahmossa, silloin valtiossa tulevat hallitsemaan 
nautinto ja tuska eivätkä laki ja järki, joka aina on yhteisesti 
tunnustettu kaikkein parhaaksi. 

— Tuoon aivan totta. 

— Olemme nyt uudelleen ottaneet runouden puheeksi 
perustellaksemme vielä näin sitä kantaamme, että kun taan- 
noin karkotimme sen valtiostamme, olimme aivan oikeassa, 
koska se kerran on luonteeltaan tällaista. Järki vaati meitä 
siihen. Mutta jottei runous syyttäisi meitä kylmäkiskoisuu- 
desta ja raakuudesta, lisättäköön sille vielä, että filosofian ja 
runouden välinen riita on jo vanhaa perua. Siitä ovat merk- 
keinä sellaiset runolliset ilmaukset kuin »tuo louskuttava, 
isäntäänsä räkyttävä rakki», »se suuri tyhjää jauhava», »tuo 
yliviisas joukko täällä hallitsee», »he miettivät ja aprikoivat 
köyhyyttään» ja lukemattomat muut. Mutta sanottakoon 
kuitenkin, että mikäli nautintoon tähtäävä runous ja jäljitte- 
ly voivat osoittaa olevansa hyvin hallitussa valtiossa tarpeel- 
lisia, otamme ne ilomielin taas sinne takaisin, koska tunnem- 
me itsekin niiden lumousvoiman. Olisi kuitenkin väärin 
pettää se mikä tuntuu todelta. Eikö totta, hyvä ystävä, etkö 

let sitä Homeroksen välityksellä? 

— Kyllä, voimakkaasti. 

— Sillä on siis oikeus palata takaisin, kunhan se ensin 
lyyrisillä tai muilla runomitoilla puolustaa itseään. 

— Ontietysti. 

— Ja annamme kai myös niille runouden kannattajille, 
jotka rakastavat runoutta vaikka eivät itse olekaan runoilijoi- 
ta, tilaisuuden puolustaa sitä suorasanaisesti ja osoittaa, että 
se on paitsi miellyttävää myös hyödyllistä valtioille ja ihmis- 
ten elämälle. Me kuuntelemme heitä suopeasti, sillä meille- 
hän on vain edullista, jos se ei osoittaudu vain miellyttäväksi 
vaan vielä hyödylliseksikin. 

— Totta kai se olisi meille edullista. 

— Mutta muussa tapauksessa, hyvä ystävä, meidän on 
meneteltävä niin kuin rakastuneet, jotka huomatessaan rak- 
kautensa olevan vahingollista luopuvat siitä, vaikka sen olisi 
tapahduttava väkisinkin. Onhan näiden verrattomien valtioi- 
demme antama kasvatus istuttanut meihin rakkauden täl- 
laista runoutta kohtaan, ja niinpä me toivomme sen osoittau- 
tuvan niin hyväksi ja todenmukaiseksi kuin suinkin. Mutta 
niin kauan kuin se ei pysty todistamaan asiaansa oikeaksi, 
suojaamme itsemme sitä kuunnellessamme vastaloitsulla, 
äskeisellä perustelullamme, ja varomme visusti lankeamasta 
uudelleen tuohon lapsekkaaseen rakkauteen, jonka vallassa 
useimmat ihmiset ovat. Me käsitämme, ettei tällaiseen ru- 
nouteen pidä suhtautua tosissaan, niin kuin se olisi vakavasti 
otettavaa ja tavoittaisi todellisuuden, vaan kuulijan on oltava 
varuillaan, pelättävä oman sisäisen valtiojärjestyksensä puo- 
lesta ja uskottava todeksi, mitä olemme runoudesta sano- 
neet. 

— Olen kaikin puolin samaa mieltä. 

— Niin, Glaukon, tämä taistelu on ankara, ankarampi 
kuin luulisikaan. Kysymys on siitä, tuleeko ihmisestä kunnol- 
linen vai kunnoton. Ei siis kannata antaa maineen, rikkau- 
den, vallan eikä runoudenkaan houkuttaa itseään laiminlyö- 
mään oikeudenmukaisuutta ja muuta hyvettä. 

— Keskustelumme nojalla olen kanssasi samaa mieltä, ja 

niin on varmaan jokainen muukin. 

— Kuitenkaan emme ole vielä käsitelleet kaikkein suu- 
rimpia palkintoja, jotka hyvettä odottavat. 

— Jos ne ovat vielä suurempia kuin nämä joista olemme 
puhuneet, niiden täytyy olla käsittämättömän suuria. . 

— Mikäpä voisi ehtiä suureksi lyhyessä ajassa? Sillä 
lyhythän koko lapsuuden ja vanhuuden välinen aika on 
ikuisuuden rinnalla! 

— Niin, aivan olematon. 

— Pitäisikö sitten kuolemattoman olennon nähdä mieles- 
täsi niin paljon vaivaa näin lyhyttä aikaa varten? Eikö 
ennemminkin ikuisuutta varten? 

— Varmaankin. Mutta miksi kysyt sitä? 

— Etkö ole joutunut toteamaan, että sielumme on kuole- 
maton eikä häviä milloinkaan? 

Glaukon katsahti minuun hämmästyneenä ja sanoi: 

— Totta totisesti, en ole. Voitko sinä selittää sen? 

— Totta kai. Ja varmasti sinäkin voit, ei tämä ole vaikea 
asia. | 

— On se minulle. Mutta kuulisin mielelläni sinun selityk- 
sesi, koska se ei kerran ole vaikeaa. 

— Kuule siis. 

— Puhu vain. 

— Sanoisitko, että on olemassa sekä hyvää että pahaa? 

— Kyllä. 

— Ajatteletko niistä samoin kuin minäkin? 

— Miten siis? 

— Että »paha» tarkoittaa kaikkea mikä tuhoaa ja turme- 
lee, »hyvä» taas kaikkea mikä säilyttää ja hyödyttää. 

— Kyllä, olen samaa mieltä. 

— Entä katsotko, että joka asiaa varten on olemassa oma 
hyvänsä ja pahansa, kuten silmällä on silmätulehdus, koko 
ruumiilla sairaus, viljalla ruoste, puulla lahoaminen, vaskella 
ja raudalla ruostuminen, jokseenkin kaikella siis oma, siihen 
luonnostaan liittyvä pahansa ja tautinsa? 

— Katson kyllä. 

— Kun nyt tällainen paha tarttuu johonkin, se huonontaa 

tätä kohdettaan ja lopulta hävittää ja tuhoaa sen. 

— Niin tietysti. 

— Kunkin asian tuhoaa siis sen oma luontainen paha ja 
huonous; mutta ellei tämä sitä tuhoa, ei sitä tuhoa enää 
mikään muukaan. Eihän hyvä voi tuhota mitään, ei liioin se b 
joka ei ole hyvää eikä pahaa. 

— Fi tietenkään. 

— Niinpä jos voimme löytää jonkin olevaisen, johon liitty- 
vä luontainen paha tosin huonontaa sitä mutta ei pysty sitä 
hävittämään ja tuhoamaan, silloinhan tiedämme, ettei tällai- 
nen kohde voi tuhoutua? 

— Kaikesta päättäen. 

— No niin, eikö sielun kohdalla ole olemassa sellaista 
mikä tekee sen huonoksi? 

— Tottahan toki, kaikki mitä olemme tässä käsitelleet, 
väärämielisyys, hillittömyys, pelkuruus ja tietämättömyys. c 
— Hävittääkö ja tuhoaako nyt jokin näistä sen? Huomaa: 

emme saa erehtyä luulemaan, että kun väärämielinen ja 
mieletön ihminen joutuu kiinni vääryydestä, hänen tuhonsa 
aiheutuisi silloin väärämielisyydestä, joka on sielun kehnout- 
ta. Ajattele sen sijaan näin: niin kuin ruumiin kehnous, 
sairaus, rappeuttaa ja tuhoaa ruumiin ja hävittää sen olemat- 
tomiin, samoin kaikki muukin, mitä äsken luettelimme, 
häviää olemattomiin siten, että juuri sille luontainen paha 
asettuu siihen asumaan ja tekemään hävitystyötään. Eikö d 
totta? 

— Totta. 

— Sovella tätä nyt myös sieluun. Käykö niin, että sieluun 
tarttunut ja asettunut väärämielisyys ja muu pahuus jäytää 
ja tuhoaa sitä, kunnes saa sen kuolemaan ja erottaa sen 
ruumiista? 

— Fimillään muotoa. 

— Mutta toisaalta on järjetöntä ajatella, että jonkin koh- 
teen tuhoaisi jollekin muulle ominainen paha, jos ei kerran 
sen oma luontainen paha ole sitä tehnyt. 

— Niin on. 

— Sillä huomaa, Glaukon: mehän katsomme, ettei ruu- e 

mista tuhoa mikään ruoka-aineille ominainen kehnous, ei 
niiden vanhuus, pilaantuneisuus tai muu sellainen. Mutta 
kun ruokien kehnous saa ruumiissa aikaan sille ominaisen 
huonoudentilan, sanomme niiden välillisesti aiheuttaneen 
sen, että ruumiin tuhoaa sen oma luontainen paha, nimittäin 
sairaus. Koska ruoka-aineet ovat olemukseltaan toista kuin 
ruumis, emme mitenkään voi uskoa niiden tuhoavan ruumis- 
ta, sillä ei toiselle ominainen paha voi aiheuttaa toisessa tälle 
ominaista pahaa. 

— Olet aivan oikeassa. 

— Ja vastaavasti, ellei ruumiin kehnous saa sielussa ai- 
kaan sielun kehnoutta, emme voi uskoa, että sielu tuhoutuu 
vieraan pahan vaikutuksesta, ilman sille itselleen ominaista 
pahaa, että siis toisen tuhoaa toiselle ominainen paha. 

— Seon oikea päätelmä. 

— Joko siis joudumme osoittamaan tämän vääräksi, tai 
niin kauan kuin emme ole sitä tehneet, emme myöskään voi 
sanoa sielun tuhoutuvan kuumeen tai jonkin muun taudin 
vaikutuksesta tai edes miekan iskuista, vaikka koko ruumis 
silvottaisiin palasiksi. Näinhän emme voi sanoa, ennen kuin 
meille todistetaan, että nuo ruumiin kärsimykset tekevät 
sielun väärämielisemmäksi ja jumalattomammaksi. Emme 
voi sallia kenenkään väittävän, että sielu tai mikään muu- 
kaan tuhoutuu sen vuoksi, että siinä esiintyy jokin sille 
itselleen vieras paha mutta ei sen sijaan sitä pahaa joka on 
sille luontainen. 

— Kukaan ei kyllä ikinä pysty todistamaan, että kuole- 
vien sielut muuttuvat kuoleman vaikutuksesta väärämieli- 
semmiksi! 

— Mutta jos joku julkenee käydä päätelmämme kimp- 
puun ja — jottei hänen olisi pakko myöntää sielujen olevan 
kuolemattomia — väittää, että ihminen muuttuu kuollessaan 
kehnommaksi ja väärämielisemmäksi, silloin me päädymme 
seuraavaan oletukseen: jos hän on oikeassa, väärämielisyys 
on ihmiselle yhtä tappavaa kuin tauti; ne jotka siihen 

hitaammin, kun kuitenkin tätä nykyä väärämielisyys tuottaa 
väärämielisille kuoleman vain välillisesti, siten että muut 
määräävät heille rangaistuksen. 

— Kautta Zeun, eihän vääryys sitten olekaan kovin kau- 
hea asia, jos se tuottaa kuoleman sille joka siihen sairastuu, 
sillä näinhän hän vapautuu kaikesta pahasta! Mutta minä 
kyllä luulen, että saamme nähdä asian olevan juuri päinvas- 
toin: väärämielisyys surmaa muita milloin vain voi, mutta 
omistajansa se tekee vallan elinvoimaiseksi ja myös hyvin 
valppaaksi. Tappavaksi sitä ei siis voi sanoa parhaalla tahdol- 
lakaan. 

— Olet oikeassa. Kun kerran sielua ei pysty surmaamaan 
ja tuhoamaan se kehnous ja se paha, joka on sille itselleen 
luontainen, tuskinpa sitä sen enempää kuin mitään muuta- 
kaan tuhoaa sellainen paha, joka on tarkoitettu jonkin toisen 
kohteen tuhoamiseen. 

— FEise tunnu todennäköiseltä. 

— Ja onhan selvää, että sellaisen, mitä ei tuhoa mikään 
paha, ei oma eikä vieras, täytyy olla ikuisesti olemassa, ja 
mikä on olemassa ikuisesti, on kuolematon. 

— Väistämättä. | 

— Voimme siis katsoa tämän asian olevan näin. Ja jos 
näin on laita, huomaat että sielut pysyvät aina samoina. Sillä 
ellei niistä yksikään häviä, ne eivät voi vähentyä eivätkä 
enentyä; jos näet jokin kuolemattomien olioiden ryhmä 
lisääntyisi, lisäys olisi tietysti peräisin kuolevaisten olioiden 
joukosta, ja lopulta kaikki oliot olisivat kuolemattomia. 

— Seon totta. 

— Mutta tällaista meidän ei pidä uskoa, eihän sitä hyväk- 
sy järkikään, eikä liioin sitä että sielu todellisimman luonton- 
sa mukaisesti olisi kaikenkirjava, täynnä eroja ja ristiriitai- 
suuksia. 

— Mitä tarkoitat? 

— Fi kai mikään useasta osasta koostuva hevin voi olla 
ikuinen, elleivät nämä osat liity täydellisesti toisiinsa, niin 
kuin on sielun laita. Tämänhän olemme vastikään todenneet. 

— Niin, ei varmaankaan. 

— Äsken ja aikaisemmin käymämme keskustelut ovat kai 
vakuuttavasti osoittaneet, että sielu on kuolematon. Mutta 
voidaksemme nähdä, millainen se on todellisuudessa, meidän 
ei pidä katsella sitä sellaisena kuin näemme sen nyt, kun 
yhteys ruumiiseen ja kaikkinainen paha on sen rumentanut, 
vaan meidän on ajattelulla tarkoin tutkittava, millainen se on 
kaikessa puhtaudessaan. Silloin huomaamme sen olevan 
paljon kauniimpi ja näemme selvemmin oikeudenmukaisuu- 
det, vääryydet ja kaiken mistä olemme edellä puhuneet. Se 
mitä olemme tässä sanoneet, pitää kyllä paikkansa, kun 
ajatellaan sielun nykyistä olotilaa. Sellaisena kuin me sen 
näemme, se on kuin merenjumala Glaukos: ne jotka hänet 
näkevät, tuskin enää pystyvät erottamaan hänen alkuperäis- 
tä muotoaan, sillä aallot ovat katkoneet, ruhjoneet ja kaikin 
tavoin runnelleet hänen jäseniään ja niiden tilalle on tarttu- 
nut kaikenlaista muuta, simpukoita, levää ja kiviä, niin että 
hän muistuttaa enemmän hirviötä kuin omaa entistä hah- 
moaan. Samoin sielun me näemme sellaisena miksi lukemat- 
tomat paheet ovat sen tehneet. Niinpä meidän on suunnatta- 
va katseemme muualle, Glaukon. 

— Minne? 

— Sielun viisaudenrakkauteen. Meidän täytyy myös 
miettiä, millaista seuraa sielu harrastaa ja millaiseen se 
pyrkii, koska se on jumalallisen, kuolemattoman ja iäti 
olevan sukua, ja millaiseksi sielu kehittyy, jos se lähtee koko 
olemuksellaan seuraamaan tuota kaikkea ja pystyy sen voi- 
masta ponnistautumaan ylös merestä, jonka syvyyksissä se 
nyt on, ja karistamaan yltään kivet ja simpukat, koko tuon 
karkean multa- ja kivikerroksen, joka siihen on tarttunut sen 
viettäessä maan päällä muka onnellisia pitojaan. Vasta sil- 
loin päästään näkemään sielun todellinen luonne, nähdään 
onko sillä yksi vai useampia muotoja vai kuinka sen laita on. 
Mutta mitä kaikkea sielun osaksi ihmiselämässä tulee ja 
millaisia muotoja sillä siinä on, sen olemme nähdäkseni jo 
selvittäneet kyllin tarkkaan. 

— Niin olemme, kaikin puolin. 

— Olemme siis keskustelun kuluessa selviytyneet kaikista 

muistakin vaikeuksista, mutta emme ole ottaneet esiin oikeu- b 
denmukaisuudesta saatavia palkintoja ja siitä koituvaa kun- 
niaa, joista Hesiodos ja Homeroskin puhuvat, kuten huomau- 
titte. Olemme todenneet, että oikeudenmukaisuus jo sellaise- 
naan on kaikkein parasta sielulle ja että sielun on tehtävä 
oikein, olipa sillä Gygeen sormus tai ei ja sormuksen lisäksi 
vielä Hadeksen huppukin. 

— Puhut aivan totta. 

— Ei kai kenelläkään nyt enää voi olla mitään sitä 
vastaan, että tämän lisäksi myönnämme oikeudenmukaisuu- 
delle ja muille hyveille kaikki ne erilaiset suuret palkinnot, c 
joita sielu sen ansiosta saa ihmisiltä ja jumalilta niin ihmisen 
eläessä kuin hänen kuoltuaankin? 

— Fitoki mitenkään. 

— Maksatteko nyt sitten minulle takaisin sen minkä olette 
tämän keskustelun aikana lainanneet? 

— Minkä siis? | 

— Annoin teille sen myönnytyksen, että oikeamielinen sai 
näyttää väärämieliseltä ja väärämielinen oikeamieliseltä. 
Tehän olitte sitä mieltä, että vaikka tällainen ei voikaan 
jäädä jumalilta ja ihmisiltä salaan, tämä myönnytys olisi 
tehtävä keskustelumme vuoksi, jotta puhdasta oikeudenmu- 
kaisuutta ja puhdasta väärämielisyyttä voitaisiin arvioida d 
rinnakkain. Vai etkö muista? 

— Myönnän toki että muistan. 

— Nyt kun ne molemmat on arvioitu, vaadin oikeuden- 
mukaisuuden nimissä, että mekin yhdymme samaan käsityk- 
seen joka siitä on jumalilla ja ihmisillä. Näin oikeudenmu- 
kaisuus saa lukea hyväkseen nekin palkinnot, joita oikeamie- 
liset saavat sen perusteella että heitä pidetään oikeamielisi- 
nä, kun nyt kerran on todettu, että se tuottaa heille hyvää 
myös siksi, että he todella ovat tällaisia, eikä siis petä niitä 
jotka toden teolla ovat omaksuneet sen. 

— Seon oikea vaatimus. e 

-— Ensiksi kai myönnätte, että jumalat pystyvät näke- 
mään kummankin ihmistyypin todellisen laadun. 

— Kyllä myönnämme. 

— Ja jos he kerran tämän näkevät, he arvatenkin rakasta- 
vat toista ja vihaavat toista, niin kuin jo alussa totesimme. 

— Aivan niin. 

— Myönnämme kai, että kaikki mitä jumalien rakastama 
ihminen saa jumalilta on parasta mitä voi olla, paitsi jos 
häntä seuraa jostakin muinaisesta rikkomuksesta väistämät- 
tä aiheutunut paha? 

— Kyllä. 

— Meidän on siis oletettava, että jos oikeamielistä miestä 
kohtaa köyhyys, sairaus tai jokin muu mitä pidetään pahana, 
se kääntyy lopulta hänen parhaakseen, joko hänen eläessään 
tai kuoltuaan. Jumalat eivät milloinkaan hylkää sitä, joka 
tietoisesti pyrkii oikeamielisyyteen ja tahtoo hyvettä harras- 
tamalla kehittyä niin jumalan kaltaiseksi kuin ihmiselle on 
mahdollista. 

— Niin, ei hänen kaltaisensa häntä varmaankaan hylkää. 

— Ja väärämielisestä on kai ajateltava päinvastoin? 

— Aivan varmasti. 

— Tällaisia siis ovat ne palkinnot, joita oikeamielinen 
ihminen saa jumalilta. 

— Niin minä ainakin uskon. 

— Entä ihmisiltä? Voimme varmaankin sanoa asian ole- 
van näin. Taitavat väärintekijät ovat kuin juoksijoita, jotka 
juoksevat hyvin alkumatkan mutta loppumatkalla väsähtä- 
vät. Ensin he pinkaisevat hyvään vauhtiin, mutta lopussa 
heille nauretaan, ja häntä koipien välissä he kiirehtivät pois 
kentältä seppeltä saamatta. Sen sijaan todelliset juoksijat 
saavat perillä palkinnon ja heidät seppelöidään. Useimmissa 
tapauksissa käy näin myös oikeamielisille. Jokaisen tekonsa 
ja jokaisen tapaamisen päätteeksi, samoin koko elämänsä 
päättyessä he saavat kunniaa ja mainetta ja ihmiset palkitse- 
vat heitä. Eikö totta? 

— Totta. 

— Sallit kai siis minun sanoa heistä samaa mitä itse sanoit 


väärämielisistä? Väitän näet, että miehen ikään päästyään 


oikeamieliset hoitavat valtionsa hallintovirkoja, mikäli he 
virkoja haluavat, ottavat itselleen vaimon mistä suvusta vain 

haluavat ja naittavat lapsensa keille haluavat. Ja kaiken 
muunkin, minkä sinä sanoit noista toisista, minä sanon nyt 
näistä. Väärämielisistä taas väitän, että vaikka he eivät vielä 
nuorina paljastuisikaan, useimmat heistä jäävät juoksunsa 
lopulla kiinni ja joutuvat naurunalaisiksi, ja vanhoina ja 
kurjina he saavat kärsiä omien ja vieraiden pilkkaa. Heitä 
ruoskitaan ja he saavat kokea muitakin julmuuksia, joita 
aivan oikein luettelit. Kuvittele siis, että minä toistan tässä 
kaikki nuo kärsimykset, ja mieti oletko kanssani samaa 
mieltä. 

— Ilman muuta, sinä puhut aivan oikein. 

— Tällaisia palkintoja, korvauksia ja lahjoja siis oikea- 
mielinen saa elinaikanaan jumalilta ja ihmisiltä kaiken sen 
hyvän lisäksi, jota itse oikeudenmukaisuus sellaisenaan tuot- 
taa. 

— Niin, ne ovat loistavia ja kestäviä palkintoja. 

— Mutta määrältään ja suuruudeltaan ne eivät ole mitään 
niiden rinnalla, jotka odottavat jokaista oikeamielistä hänen 
kuoltuaan. Teidän täytyy kuulla ne, jotta niin toiselle kuin 
toisellekin tulisi suoritetuksi se mitä keskustelussamme 
olemme vielä jääneet velkaa. 

— Kerro toki, en mitään muuta haluaisi kuulla mieluum- 
min. 

— En nyt esitäkään sinulle mitään Alkinoos-tarinaa vaan 
kertomuksen pamfylialaisesta sankarista Eristä, Armeniok- 
sen pojasta. Hän oli kaatunut taistelussa, mutta kun jo 
mätänemistilassa olevat ruumiit kymmenen päivän kuluttua 
korjattiin kentältä, hänen ruumiinsa oli täysin turmeltuma- 
ton. Hänet kuljetettiin kotiin haudattavaksi, mutta kahden- 
tenatoista päivänä maatessaan polttoroviolla hän heräsi 
eloon ja kertoi, mitä oli tuolla puolen nähnyt. 

Hän kertoi, että sitten kun hänen sielunsa oli poistunut 
ruumiista, hän oli vaeltanut suuressa ihmisjoukossa. Oli 
saavuttu ihmeelliseen paikkaan, jossa oli maassa lähekkäin 
kaksi aukkoa ja niiden kohdalla ylhäällä taivaassa toiset 
kaksi. Niiden välissä istui tuomareita, ja aina langetettuaan 
tuomionsa he käskivät oikeamielisten mennä oikeanpuoleista 

tietä ylös taivaan läpi ja kiinnittivät heidän rintaansa merkit, 
joissa oli tuomio ilmoitettuna; väärämielisten he käskivät 
mennä vasemmanpuoleista tietä alas, ja näillä oli selkäpuo- 
lella merkit, joissa oli ilmaistuna kaikki mitä he olivat 
tehneet. Kun hän itse astui tuomarien eteen, nämä sanoivat, 
että hänen oli saatettava ihmisille tieto tuosta paikasta, ja 
käskivät hänen kuunnella ja katsella kaikkea siellä. Hän näki 
sielujen tuomionsa saatuaan astuvan sisään toisesta taivaan 
ja maan aukosta; toisesta maan aukosta niitä nousi esiin yltä 
päältä likaisina ja pölyisinä, toisesta taivaan aukosta taas 
laskeutui alas puhtaita sieluja. Näytti siltä että kaikilla 
tulijoilla oli pitkä matka takanaan. He menivät hilpeinä 
niitylle ja majoittuivat sinne kuin kansanjuhlassa, tutut 
tervehtivät toisiaan, maan sisästä tulleet kyselivät toisilta 
mitä tuolle puolen kuului ja taivaasta saapuneet taas kyseli- 
vät heidän kuulumisiaan. Toiset muistelivat itkien ja valit- 
taen, mitä kaikkea.olivat joutuneet kärsimään ja näkemään 
maanalaisella retkellään — se oli kestänyt tuhat vuotta —, 
taivaasta tulleet taas kuvailivat sen ihanuuksia ja ihmeen 
kauniita näkymiä. | 

Kaiken kertominen, Glaukon, veisi pitkän ajan, mutta 
esitän pääkohdat siitä mitä hän puhui. Jokaista väärää tekoa 
kohti ja jokaista ihmistä kohti, jolle oli tehnyt vääryyttä, 
joutui kukin kärsimään eri rangaistuksen ja sen kymmeneen 
kertaan, sata vuotta kerrallaan, mikä on ihmisiän pituus. 
Näin he siis suorittavat rikoksestaan kymmenkertaisen hyvi- 
tyksen. Esimerkiksi sellaiset, jotka olivat aiheuttaneet mo- 
nien ihmisten kuoleman, kavaltaneet kaupunkeja tai sota- 
joukkoja ja syösseet ihmiset orjuuteen tai syyllistyneet jo- 
honkin muuhun hirmutyöhön, saivat kestää jokaisen vääryy- 
tensä vuoksi kymmenkertaisen vaivan. Ne taas, jotka olivat 
tehneet hyviä töitä ja olleet oikeamielisiä ja hurskaita, saivat 
vastaavasti ansionsa mukaan. Hän kertoi niistäkin jotka 
olivat kuolleet vastasyntyneinä tai eläneet vain vähän aikaa, 
mutta sitä ei kannata tässä esittää. Niitä jotka olivat suhtau- 
tuneet jumaliin tai vanhempiinsa kunnioittavasti tai epäkun- 
nioittavasti tai murhanneet jonkun, odotti hänen kertomansa 

mukaan vieläkin suurempi palkinto tai rangaistus. Hän oli 
myös sattunut kuulemaan, kuinka joku kysyi toiselta, missä 
Ardiaios Suuri oli. Tämä Ardiaios oli kuulemma ollut tuhat 
vuotta aikaisemmin erään Pamfylian kaupungin itsevaltias, 
ja hän oli surmannut vanhan isänsä ja vanhemman veljensä 
ja tehnyt useita muitakin jumalattomia tekoja. Toinen oli 
vastannut: »Hän ei ole vielä tullut eikä luultavasti tänne 
tulekaan. Yksi niistä kauheista näyistä, joita olemme näh- 
neet, oli nimittäin tällainen. Kun olimme jo käyneet läpi 
kaikki muut kärsimykset ja olimme lähellä aukeaman suuta, 
josta meidän piti kiivetä ylös, huomasimme yhtäkkiä Ar- 
diaioksen ja joukon muita, enimmäkseen tyranneja, mutta 
oli siinä myös eräitä yksityisiä suurrikollisia. He olivat 
aikeissa nousta ylös, mutta suuaukko ei ottanutkaan heitä 
vastaan vaan mylväisi kumeasti aina kun joku näistä paran- 
tumattomista pahantekijöistä tai joku, joka ei ollut suoritta- 
nut rangaistustaan loppuun asti, yritti nousta siitä. Paikalla 
oli hurjannäköisiä tulenhehkuisia miehiä, jotka äänen kuul- 
lessaan tarttuivat muutamiin ja veivät heidät pois. Mutta 
Ardiaioksen ja nuo toiset he köyttivät käsistä, jaloista ja 
kaulasta, paiskasivat maahan ja nylkivät heidät. Sitten he 
lähtivät laahaamaan heitä pois tienvierustaa pitkin, raatele- 
vien orjantappuroiden halki, ja ohikulkijoille he kertoivat 
vievänsä heitä syöstäviksi Tartarokseen ja ilmoittivat myös 
minkä vuoksi.» He olivat kokeneet paljon kaikenlaisia kau- 
huja, mutta kaikkein eniten heistä jokainen oli pelännyt sitä, 
että tuo ääni kuuluisi silloin kun oli hänen oma vuoronsa 
kiivetä ylös. Ja kun sitä ei kuulunutkaan, he olivat ikionnelli- 
sina nousseet ylös aukosta. Tällaisia tuomioita ja rangaistuk- 
sia he olivat siis saaneet, ja vastaavanlaisia olivat olleet myös 
palkinnot. 

Kaikki viipyivät niityllä seitsemän päivää, mutta kahdek- 
santena heidän oli lähdettävä liikkeelle. Neljä päivää vaellet- 
tuaan he saapuivat paikalle, josta näkivät ylhäältä alas koko 
taivaan ja maan läpi ulottuvan suoran valopylvään, lähinnä 
sateenkaarta muistuttavan, mutta kirkkaamman ja puh- 
taamman. Kuljettuaan vielä päivän he tulivat sen luo ja 

näkivät valon keskikohdalla sen kiinnityssiteiden päät, jotka 
pistivät esiin taivaasta. Tuo valo oli nimittäin taivaan ympä- 
rysside, joka laivanrungon ympärysköysien tavoin pitää koos- 
sa koko kiertävää maailmankehää. Kiinnityssiteiden päistä 
riippui Ananken, Väistämättömyyden, värttinä, joka pitää 
kaikki kehät pyörivässä liikkeessä. Värttinän varsi ja koukku 
olivat terästä ja kehä teräksen ja muiden aineiden sekoitusta. 
Kehrä oli tällainen: muodoltaan se oli samanlainen kuin 
täkäläisetkin, mutta hänen kuvauksestaan päätellen se oli 
ikään kuin suuri ontoksi koverrettu kehrä, jonka sisällä oli 
toinen, siihen täsmälleen sopiva pienempi kehrä, niin kuin 
sisäkkäiset ruukut; sitten oli kolmas ja neljäskin ja vielä neljä 
muuta. Näitä sisäkkäisiä kehriä oli nimittäin kaikkiaan 
kahdeksan, ja ylhäältä katsoen niiden reunoista muodostui 


e kehiä, mutta värttinänvarren ympärille niistä syntyi yksi 

nen kehrän keskikohdan läpi. Ensimmäisen ja uloimman 
kehrän kehä oli kaikkein levein, leveydeltään seuraavana oli 
kuudes kehä, kolmantena neljäs, neljäntenä kahdeksas, vii- 
dentenä seitsemäs, kuudentena viides, seitsemäntenä kolmas 
ja kahdeksantena toinen. Suurin kehä oli kirjava, seitsemäs 
oli kirkkain, kahdeksas kehä sai värinsä seitsemännen lois- 
teesta, toinen ja viides kehä olivat keskenään suunnilleen 
samanlaiset, viimeksi mainittuja keltaisemmat; kolmas oli 
väriltään valkoisin, neljäs punertava, kuudes toiseksi valkoi- 
sin. Värttinä kokonaisuudessaan pyöri jatkuvasti samaan 
suuntaan, mutta tämän kiertoliikkeen sisällä pyörivät seitse- 
män sisempää kehää hiljalleen päinvastaiseen suuntaan. 
Niistä nopeimmin pyöri kahdeksas, seuraavaksi nopeimmin 
ja keskenään samaa vauhtia seitsemäs, kuudes ja viides, 
kolmanneksi nopein päinvastainen kiertoliike näytti heistä 
olevan neljännellä, neljäntenä nopeudeltaan oli kolmas ja 
viidentenä toinen. Värttinä pyöri Ananken polvilla. Kullakin 
kehällä istui seireeni, joka kiersi sen mukana laulaen yhtä ja 
samaa säveltä, ja näistä kaikista kahdeksasta sävelestä syn- 
tyi yhtenäinen harmonia. Ympärillä istui tasaisten välimat- 
kojen päässä kolme muuta naista, kukin valtaistuimellaan, 

valkea asu yllään ja seppele päässään. He olivat Ananken 
tyttäret, Moirat eli Kohtalottaret, Lakhesis, Klotho ja Atro- 
pos, ja he lauloivat seireenien harmonian mukaan, Lakhesis 
mennyttä, Klotho nykyisyyttä ja Atropos tulevaa. Tuon 
tuostakin Klotho sipaisi oikealla kädellään värttinän ulointa 
kehää ja antoi sille vauhtia, Atropos kosketti samalla tavoin 
vasemmalla kädellään sisempiä kehiä ja Lakhesis kummalla- 
kin kädellään molempia vuorotellen. 

Sinne saavuttuaan heidän oli astuttava heti Lakhesiin 
eteen. Siellä oli eräänlainen profeetta, joka ensin asetti 
heidät järjestykseen, ja sitten hän otti Lakhesiin sylistä 
arpoja ja eri elämäntapojen malleja, nousi korkealle lavalle 
ja lausui: »Näin puhuu neitsyt Lakhesis, Ananken tytär. Te 
yhden päivän sielut! Alkaa kuolevaisen suvun uusi kuole- 
maanvievä kierto. Teitä ei daimoni valitse arvalla, te itse 
valitsette daimoninne. Joka nostaa ensimmäisen arvan, valit- 
koon ensimmäisenä elämäntavan, jossa hänen on pakko 
pysyä. Hyveellä ei ole valtiasta; sen mukaan kuin kukin sitä 
kunnioittaa tai väheksyy, hän pääsee siitä osalliseksi. Syy on 
valitsijan, jumala on syytön.» Tämän lausuttuaan hän viskasi 
arvat koko joukon eteen, ja kukin nosti omalle kohdalleen 
pudonneen arvan paitsi Er, joka ei saanut nostaa. Nostet- 
tuaan jokainen näki, monennenko arvan oli saanut. Tämän 
jälkeen profeetta asetti elämäntapojen mallit heidän eteensä. 
Niitä oli kaikenlaisia, yhteensä paljon enemmän kuin läsnäo- 
lijoita; siinä oli kaikkien eläinten elämänlaadut ja samoin 
kaikki inhimilliset. Oli tyrannioita, joista toiset olivat kestä- 
neet koko eliniän, toiset taas luhistuneet kesken kaiken ja 
vieneet köyhyyteen, maanpakoon ja mierontielle. Oli myös 
arvossa pidettyjen miesten elämänkaaria; näistä toisten arvo 
perustui komeaan tai kauniiseen ulkomuotoon, voimaan tai 
kilpailukykyyn, toisten taas syntyperään tai esi-isien ansioi- 
hin. Myös vastaavasti vähäpätöisten miesten elämät olivat 
edustettuina, naisten elämät samoin. Itse sielujen kesken ei 
ollut minkäänlaista arvojärjestystä, koska jokainen niistä 
pakostakin muuttui sen mukaan millaisen elämän se valitsi. 
Kaikki muut ominaisuudet esiintyivät sekoittuneina toisiinsa 

ja rikkauteen tai köyhyyteen, sairauteen tai terveyteen, ja oli 
myös näiden tilojen välimuotoja. 

Juuri tässä, rakas Glaukon, ihminen on todella kohtalok- 
kaan ratkaisun edessä. Siksi on ensiarvoisen tärkeää, että itse 
kukin meistä jättää syrjään kaiken muun opiskelun ja ryhtyy 
etsimään ja tutkimaan yksin tätä asiaa, jos vain suinkin 
pystyy saamaan tietoonsa ja löytämään jonkun, joka opettaa 
hänet erottamaan toisistaan kunnollisen ja kunnottoman 
elämäntavan ja antaa hänelle kyvyn ja ymmärryksen valita 
aina ja kaikkialla parhaan vaihtoehdon. Hänen tulee harkita, 
miten kaikki tässä esitetyt seikat yhdessä tai erikseen vaikut- 
tavat elämän kunnollisuuteen, ja näin oppia tietämään, 
millaista pahaa tai hyvää kauneus saa aikaan liittyessään 
köyhyyteen tai rikkauteen ja erilaisiin sielun tiloihin, ja mitä 
jalo tai alhainen syntyperä, valtiollisen toiminnan karttami- 
nen tai siihen osallistuminen, voima tai heikkous, hyväpäi- 
syys tai hidasoppisuus ja muut synnynnäiset tai harkitut 
sieluun kuuluvat seikat vaikuttavat sekoittuessaan toisiinsa. 
Tämän kaiken perusteella hän pystyy tekemään valintansa 
sielun luontaisen olemuksen kannalta huonoimman ja par- 
haan elämäntavan välillä; huonoimmalla hän tarkoittaa sel- 


laista elämäntapaa, joka tekee sielun väärämielisemmäksi, ja 


parhaalla sellaista joka tekee sen oikeamielisemmäksi. Mis- 
tään muusta hän ei välitä, sillä tämä on sekä elämää että 
kuolemaa ajatellen kaikkein tärkein valinta, kuten olemme 
nähneet. Hadekseen astuessaan ihmisen on pidettävä tästä 
mielipiteestään teräksenlujasti kiinni, jottei rikkaus ja muu 
tuollainen paha pääsisi sielläkään häntä häikäisemään ja 
jottei hän lankeaisi tyranniuteen ja muihin tekoihin, joilla 
hän saisi aikaan korjaamatonta pahaa ja kärsisi itse vielä 
suurempia vahinkoja, vaan jotta hän osaisi aina valita tällais- 
ten elämänmuotojen välimailla olevan elämän ja karttaa 
mahdollisuuksiensa mukaan tässä sekä koko tulevassakin 
elämässä molempia äärimmäisyyksiä. Tällä tavoin ihminen 
näet saavuttaa kaikkein suurimman onnen. 

Tuo tuonpuoleisesta tullut sanantuoja kertoi profeetan 
sitten sanoneen: »Jos viimeiseksi tuleva valitsee järkevästi ja 

elää vakavasti, myös häntä odottaa miellyttävä ja hyväkin 
elämä. Älköön ensimmäinen valitsija olko huolimaton äl- 
köönkä viimeinen olko toivoton.» Hänen sanottuaan tämän 
oli ensimmäisen arvan saanut rientänyt heti valitsemaan 
mahtavimman tyranniuden. Järjettömyyksissään ja ahneuk- 
sissaan hän ei ollut kylliksi harkinnut kaikkea eikä ollut 
huomannut, että hänen kohtalonaan olisi syödä omat lapsen- 
sa ja tehdä muitakin kauheuksia. Tarkastettuaan sitten 
osaansa kaikessa rauhassa hän alkoi takoa rintaansa ja 
valitella valintaansa unohtaen profeetan varoituksen. Hän ei 
nimittäin syyttänyt näistä onnettomuuksista itseään vaan 
kohtaloa, daimoneita ja mitä tahansa muuta kunhan ei 
itseään. Hän kuului niihin, jotka olivat saapuneet taivaasta; 
edellisessä elämässään hän oli elänyt hyvin järjestetyssä 
valtiossa, ja hänen kelvollisuutensa oli perustunut tottumuk- 
seen, ei viisaudenharrastukseen. Niistä jotka syyllistyivät 
tällaiseen hairahdukseen, olikin itse asiassa suurin osa juuri 
taivaasta tulevia, sillä he eivät olleet kouliintuneita kärsi- 
myksissä. Sen sijaan useimmat maan uumenista tulevat eivät 
tehneet valintaansa äkkipäätä, koska he olivat itse kokeneet 
vaivoja ja nähneet myös muiden kärsimyksiä. Tästä syystä 
— ja myös sen mukaan miten arvat osuivat — useimpien 
sielujen kohdalla paha vaihtui hyväksi ja päinvastoin. Jos 
ihminen tosiaan tähän elämään tultuaan harrastaa terveesti 
filosofiaa eikä arpa ole määrännyt häntä valitsemaan aivan 
viimeisenä, niin sen mukaan mitä meille tuolta puolen on 
kerrottu, hänellä on mahdollisuus elää täällä onnellisena, 
eikä hänen tarvitse suorittaa vaellustaan täältä sinne ja taas 
takaisin maanalaista louhikkoista tietä pitkin, vaan hän saa 
kulkea sileää taivaallista tietä. 

Oli ollut katsomisen arvoista, kertoi Er, kun sielut valitsi- 
vat kukin itselleen elämän. Se oli ollut säälittävä, naurettava 
ja kummallinen näky. Useimmissa tapauksissa valinta näet 
tehtiin edellisen elämän kokemusten perusteella. Hän oli 
nähnyt Orfeuksen entisen sielun valitsevan joutsenen elä- 
män, koska Orfeus oli saanut surmansa naisten kädestä ja 
vihasi naissukua niin ettei tahtonut enää syntyä naisesta. 

Thamyraan hän taas näki valitsevan satakielen elämän, ja 
hän näki myös kuinka eräs joutsen vuorostaan valitsi ihmise- 
lämän ja samoin eräät muutkin lauluista pitävät eläimet. 

b Kahdennenkymmenennen arvan saanut sielu valitsi leijonan 
elämän; se oli Telamonin pojan Aiaan sielu, joka aseriidan 
ratkaisua muistaen ei halunnut tulla ihmiseksi. Seuraavana 
oli Agamemnonin sielu, joka sekin oman kovan kohtalonsa 
vuoksi vihasi ihmissukua ja valitsi siksi kotkan elämän. 
Keskivaiheille arpa oli määrännyt Atalanten sielun. Kun 
tämä näki miespuolisen kilpaurheilijan osaksi tulevat suuret 
kunnianosoitukset, se ei voinut ohittaa niitä vaan valitsi ne. 
Sen jälkeen Er oli nähnyt Panopeuksen pojan Epeioksen 

c sielun muuttuvan käsistään taitavan naisen muotoon, ja 
kaukana viimeisten joukossa hän näki ilveilijä Thersiteen 
pukeutuvan apinan hahmoon. Sitten meni valitsemaan Odys- 
seuksen sielu, jolle oli osunut kaikkein viimeisin arpa. Entis- 
ten vaivojen muisto oli parantanut sen kunnianhimostaan, ja 
se kierteli kauan etsimässä valtiollisista toimista vapaan 
yksityisen elämää. Viimein se löysi jostakin virumasta tällai- 
sen elämän, joka ei ollut kelvannut kenellekään. Sen nähdes- 

d sään Odysseuksen sielu riemastuneena valitsi sen ja sanoi, 

että olisi tehnyt samoin, vaikka olisi saanut arvalla ensim- 

mäisen sijan. Vastaavasti monet eläimet muuttuivat ihmisik- 
si tai toisiksi eläimiksi, väärämieliset villipedoiksi ja oikea- 
mieliset kesyiksi eläimiksi, ja kaikenlaisia sekoittumisia ta- 
pahtui. 

Kun kaikki sielut olivat valinneet itselleen elämän, ne 
astuivat arvan määräämässä järjestyksessä Lakhesiin eteen. 
Tämä antoi jokaiselle mukaan hänen valitsemansa daimonin, 

e jonka oli määrä suojella häntä elämässä ja panna hänen 
valintansa täytäntöön. Ensiksi daimoni vei sielun Klothon 
luo, asetti sen hänen kätensä ja pyörivän värttinänsä alle ja 
vahvisti näin kohtalon, jonka sielu oli arvan perusteella 
valinnut. Kosketettuaan värttinää hän vei sielun Atropoksen 
kehruun ääreen tehden näin sille kehrätyn kohtalon peruut- 
tamattomaksi. Sitten se taakseen kääntymättä kulki Anan- 

621a ken valtaistuimen juurelle, ja kun se oli mennyt tämän ohi ja 

kaikki muut samoin, ne vaelsivat laumana paahtavassa, 
tukahduttavassa helteessä Lethen kentälle, jossa ei kasva 
ainuttakaan puuta eikä muuta kasvia. Illan tullen ne leiriy- 
tyivät Ameles-virran partaalle, jonka vesi ei pysy missään 
astiassa. Kunkin oli pakko juoda tietty määrä tätä vettä, 
mutta jotkut joita järki ei varoittanut, joivat yli säädetyn 
määrän. Juotuaan jokainen unohti kaiken. Sitten ne paneu- 
tuivat nukkumaan. Keskiyöllä alkoi ukkonen jyristä, maa 
järähteli, ja sielut singahtivat kuin tähdenlennot ylös eri 
tahoille syntyäkseen uudelleen. Er itse ei ollut saanut juoda 
tuota vettä; miten ja millä tavoin hän oli joutunut ruumii- 
seensa, sitä hän ei tiennyt, hän oli vain aamulla saanut äkkiä 
näkönsä takaisin ja huomannut makaavansa polttoroviolla. 

Näin siis, Glaukon, sekin tarina pelastui joutumasta huk- 
kaan. Jos uskomme siihen, se voi pelastaa meidätkin, ja 
silloin pääsemme hyvin ylittämään Lethen virran ja sielum- 
me säilyy saastumattomana. Jos noudatamme minun neu- 
voani ja uskomme, että sielu on kuolematon ja pystyy 
kestämään kaiken pahan ja kaiken hyvän, pysymme aina 
ylöspäin johtavalla tiellä ja toteutamme oikeudenmukaisuut- 
ta järkevästi ja kaikin tavoin. Silloin olemme mieleen sekä 
itsellemme että jumalille, sekä viipyessämme täällä että 
periessämme oikeamielisyyden palkinnot, niin kuin voitok- 
kaat kilpaurheilijatkin keräävät palkintonsa, ja silloin myös 
elämme täällä ja samaten kuvaamallamme tuhatvuotisella 
vaelluksella onnellisina. 

Laatinut 
Jussi Tenkku 


Numerot viittaavat sivujen marginaaleissa oleviin ns. 
Stephanus-numeroihin 


24 


Katsaus Valtio-dialogin sisällykseen 


I 327a — 336a 


336b — 345c 


II 357a — 367e 


367e — 369b 


369b — 376c 


II 376 — IV 427c 


IV 427d— 445e 


V 449a — 471c 


V 471c— VI 502c 


25 Teokset, Neljäs osa 


Johdanto. Sokrates, Kefalos ja Po- 
lemarkhos. 

Sofistien oikeuskäsitys. Sokrates 
ja Thrasymakhos. 
Oikeudenmukaisuuden ongelmia. 
Sokrates, Glaukon ja Adeimantos. 
Oikeudenmukaisuus tutkittava 
valtion puitteissa. 

Alkeellinen ja kehittynyt yhteis- 
kunta. 

Hyvän valtion vartijoiden kasva- 
tus ja yhteiskunnallinen asema. 
Järjestelmän jatkuvuuden takeet. 
Runous ja musiikki (376d— 
403c), ruumiinharjoitukset (403c 
—412b), vartijoiden ja näiden joh- 
tajien erikoisasema (412b—421c), 
jatkuvuuden edellytyksiä (421c-— 
427c). 

Oikeudenmukaisuus valtiossa ja 
yksilössä; valtion ja sielun kolmi- 
jako. 

Vartijaluokan naisten ja lasten 
asema; = sotilaallinen koulutus, 
kommunismi. 

Filosofit valtion johtajina. 

VI 5020 — VII 521b Hyvän idea ja filosofian suhde sii- 
hen; vertauksia: aurinko, jaettu ja- 
na, luola. 

VII 52lc— 541b Filosofien koulutus: aritmetiikka 
ja geometria (521c—528d), tähti- 
tiede (528d—530c), musiikin teo- 
ria (530c—531c), dialektiikka 
(531c—541b). 

VII 543a — IX 592b — Oikeudenmukaisen valtiomuodon 
turmeltuminen ja tätä muutosta 
vastaavat = ihmistyypit: yleistä 
(543a— 545c); aristokratian 
muuttuminen timokratiaksi (545c 
—550c), oligarkiaksı (550c— 
555b), demokratiaksi (555b— 
562a) ja tyranniaksi (562a— 
588a); oikeudenmukaisuus valtion 
ja yksilön onnellisuuden edellytyk- 
senä (588b— 592b). 


X — 595a— 608b Runous häviää filosofialle. 

608b — 614b Sielun kuolemattomuus. 

614b — 621d Oikeamielisen ja väärämielisen 
sielun kohtalo kuoleman jälkeen: 
loppumyytti. 


Valtiota pidetään Platonin pääteoksena, jossa yhdistyvät 
melkein kaikki hänen aikaisempien teostensa aiheet toisiinsa 
uudella tavalla. Se on ollut myöhemmin monien muiden 
samantapaisten teosten esikuva (esimerkiksi Moren Utopia, 
1516, Campanellan Aurinkovaltio 1623). 

Valtion eri osia on luultavasti kirjoitettu eri aikoina. Teos 
on saanut lopullisen muotonsa Platonin parhaana luomiskau- 
tena hänen ensimmäisen Sisilian matkansa (n. 388 eKr.) 
jälkeen. Jako kymmeneen kirjaan” ei välttämättä ole Plato- 
nin itsensä tekemä. Ensimmäinen kirja, jossa Sokrates ja 
Thrasymakhos ovat pääkeskustelijoita, on todennäköisesti 
kirjoitettu muita osia huomattavasti aikaisemmin. Se muis- 


386 


ESITTELY JA SELITYKSET 


tuttaa varhaisdialogeja (Lakhes, Kharmides jne.), joissa 
pyritään määrittelemään jokin moraalinen hyve ja yritys jää 
näennäisesti tuloksettomaksi. Sokrateen siinä esittämät käsi- 
tykset vastaavat luultavasti hänen omia oppejaan. Muissa 
kirjoissa Platon esittää Sokrateen suulla omiaan eikä Sokra- 
teen oppeja. Sellainen on esimerkiksi ideaoppi, jota Platon 
on käsitellyt ennen Valtiota Faidonissa ja Pidoissa (ks. niiden 
esittelyjä ja selityksiä, Platon, Teokset 3, s. 359, 363, 366, 
372, 383). Historiallisesta Sokrateesta eroavasti Sokrates ei 
Valtion muissa kirjoissa tutki enää toisten ihmisten mielipi- 
teitä vaan esiintyy pikemminkin auktoritatiivisena opettaja- 
na, joka on varma esimerkiksi ideaopista ja filosofikuninkaan 
välttämättömyydestä (kirjat V—VII). 

Valtio muodostuu eräästä keskustelusta, jonka sisällön 
Sokrates selostaa (ns. referoitu dialogi) lähemmin tuntemat- 
tomalle henkilölle. Keskustelu tapahtuu joskus vuoden 410 
paikkeilla eKr. Pireuksen satamakaupungissa Polemarkhok- 
sen kotona, jonne tämä houkuttelee Sokrateen tulemaan 
seuralaisensa Glaukonin kanssa. Läsnäolijat jakaantuvat ta- 
vallaan kolmeen ryhmään. Ensinnäkin siellä on Polemark- 
hoksen vanha isä Kefalos (Syrakusasta Pireukseen muutta- 
nut varakas kilpitehtaan omistaja) sekä hänen veljensä Ly- 
sias (tunnettu puhuja, ks. dialogi Faidros) ja Euthydemos 
(joka ei ole sama kuin Euthydemos-dialogin nimihenkilö); 
kaksi jälkimmäistä eivät osallistu keskusteluun. Ateenalais- 
ten ryhmään kuuluvat Sokrateen ohella Platonin vanhemmat 
veljet Glaukon ja Adeimantos. Kolmanteen ryhmään kuulu- 
vat sofisti ja puhuja Thrasymakhos, joka on kotoisin Khalke- 
donista, sekä hänen kannattajansa Kleitofon ja Kharmanti- 
des. Kharmantides ei osallistu lainkaan keskusteluun ja 
Kleitofon vain kerran (I 340ab). Seurueessa sanotaan olleen 
muitakin, joista mainitaan nimeltä vain Nikeratos Nikiaan 
poika. 

Platonin varhaisemman dialogityylin mukaisia luonteenku- 
vauksia esiintyy ensimmäisessä ja myös toisessa kirjassa. 
Suhteellisen yksityiskohtaisesti on ensimmäisen kirjan muu- 
tenkin eloisassa esityksessä luonnehdittu Sokrates sekä lem- 

peä, käytännön elämässä viisastunut vanhus Kefalos ja 
brutaalin itsekästä valtaoppia kannattava Thrasymakhos. 
Varsinkin toisessa kirjassa tutustumme sympaattisiin, taval- 
lista käytännöllistä järkeä edustaviin veljeksiin Glaukoniin 
ja Adeimantokseen. Nämä kaksi jäävät sitten seuraavissa 
kirjoissa Sokrateen pääasiallisiksi keskustelukumppaneiksi 
— tai pikemminkin kommentaattoreiksi, sillä esitys on kol- 
mannesta kirjasta alkaen Platonin myöhäisempää käytäntöä 
noudattavaa paikoin raskastyylistä, lähes yhtäjaksoista luen- 
toa, jota vain ikään kuin muodon vuoksi keskeyttävät tai 
säestävät myönteiset kommentit tai kysymykset. 

Vuoropuhelun eräänlaisena esinäytöksenä on lyhyt keskus- 
telu Sokrateen ja Kefaloksen välillä, jota Polemarkhos jat- 
kaa Kefaloksen poistuttua suorittamaan uhria. Varsinainen 
keskustelu alkaa, kun Thrasymakhos väittää, että menestyk- 
sellinen vääryyden harjoittaja (tyranni) on oikeamielistä 
ihmistä onnellisempi (343A4—344c). Keskustelu jatkuu sa- 
masta aiheesta toisen kirjan alussa, josta alkaen siihen 
osallistuvat käytännöllisesti katsoen vain Sokrates, Glaukon 
ja Adeimantos. Vaikka Thrasymakhos ei enää juuri osallistu 
keskusteluun (vrt. kuitenkin V 450ab), hänen läsnäolonsa on 
tunnistettavissa läpi koko teoksen. Koko tämä epätavallisen 
pitkä keskustelu on Sokrateen kertomuksen mukaan käyty 
yhden ainoan iltapäivän kuluessa. 

Vaikka Valtion eri osia on ilmeisesti kirjoitettu hyvinkin 
eri aikoina ja vaikka siinä käsitellään monia aiheita (etiik- 
kaa, politiikkaa, runoutta, kasvatusta, psykologiaa, matema- 
tiikkaa, ideaoppia jne.), ne näyttävät Platonin omassa ajatte- 
lussa liittyvän elimellisesti yhteen. Tämä käy ilmi, jos lue- 
taan Valtiota sen pääaiheen kannalta, sikäli kuin sillä voi- 
daan katsoa olevan jokin pääaihe. 

Monien mielestä Platonin päätarkoituksena on ollut ideaa- 
livaltion esittäminen. Pitkällisen peloponnesolaissodan seu- 
rauksena kreikkalaisten kaupunkivaltioiden poliittisessa elä- 
mässä vallitsi kaaosmainen tila. Nuoremman sukupolven 
keskuudessa oli paljon radikaaleja ja skeptikkoja, jotka eivät 
antaneet arvoa aikaisempien sukupolvien moraalikäsityksi!- 

le. Kefalos edustaa Valtiossa väistyvää vanhempaa sukupol- 
vea ja Thrasymakhos moraalisista estoista vapautunutta 
uutta sukupolvea. Platonin ns. Seitsemännestä kirjeestä ja 
muista hänen dialogeistaan ilmenee, että hän oli syvästi 
huolestunut Ateenan ja muidenkin kreikkalaisten valtioiden 
moraalisesta rappiosta. Mikään olemassaolevista valtioista ei 
hänen mielestään ollut filosofin arvoinen (VI 497ab). Sokra- 
tes olisi ollut ainoa, joka olisi voinut synnyttää Ateenassa 
eettisen ja poliittisen uudistuksen. Räikeänä vastakohtana 
olemassaoleville valtioille Platon esittää oman ideaalisen 
valtionsa, jonka johtavana periaatteena on järki ja filosofia 
eikä keskenään kilpailevien egoistien valtataistelu. Tässä 
mielessä teoksen eräänä pääteemana voidaan pitää valtiota. 

Karl Popper pitää laajalle levinneessä teoksessaan Avoin 
yhteiskunta ja sen viholliset Platonin valtioideaalia oman 
vuosisatamme totalitaaristen valtiokäsitysten edeltäjänä. Tä- 
män käsityksen mukaan valtio olisi itsetarkoitus. Ihmiset 
olisivat olemassa vain valtiota varten, jolla on oikeus valvoa 
heidän yksityiselämäänsä pakottaakseen heidät toimimaan 
valtion hyväksi. Eräistä totalitaarisista piirteistä huolimatta 
Platon ei pohjimmiltaan ajattele samalla tavalla. Itsetarkoi- 
tus valtio ei ole mm. siksi, että se on Platonin mukaan vain 
yksi taso porrastetussa olevaisuusasteikossa yksilö—yhteis- 
kunta—kosmos—ideamaailma. Esimerkiksi yhdeksännessä 
kirjassa Platon tutkii eri ihmistyyppien hedonistisesti tulkit- 
tua onnellisuutta ja kurjuutta yksilön eikä valtion kannalta. 
Samoin kymmenennen kirjan loppumyytissä huomion koh- 
teena on yksinomaan yksityisten ihmisten kuolemanjälkei- 
nen elämä; Manalassa valtio on nähtävästi kokonaan tarpee- 
ton. 

Diogenes Laertios, myöhäisantiikin huomattavin filosofian 
historioitsija, käyttää Platonin Valtiosta nimitystä Valtio eli 
oikeudenmukaisuudesta (III 60). Jälkimmäinen otsikko on 
paremmin sopusoinnussa teoksen pääsisällön kanssa. Aristo- 
teleen määritelmän mukaan oikeamielisyys (oikeudenmukai- 
suus, dikaiosyne) on sosiaalinen hyve, jota (samoin kuin 
vääryyttä) voidaan harjoittaa vain toisia ihmisiä kohtaan 

(Nikomakhoksen etiikka V 1). Analogia yksityisen sielun ja 
valtion välillä pakottaa kyllä Platonin puhumaan yksityisen 
sielun sisäisestä oikeamielisyydestä ikään kuin yksilö voisi 
yksinäänkin olla oikea- tai väärämielinen (IV 443d4—444b). 
Mutta kaikki hänen konkreettiset esimerkkinsä oikeudenmu- 
kaisista tai vääristä teoista osoittavat, että niissä on kyse 
ihmisten suhteista joihinkin toisiin ihmisiin tai yhteisöihin 
(II 360b, 362ab, IV 433€e—434a, 442€ —443a). Oikeuden- 
mukaisuus tämän populaarin käsityksen mukaan on toisten 
oikeuksien kunnioittamista ja vääryys toisten oman riistä- 
mistä tai muuta toisten oikeuksien loukkaamista. 

Oikeamielisyys on se hyve, jonka harjoittaminen tekee 
ihmiset kykeneviksi sosiaaliseen yhteistoimintaan. Ei edes 
rosvo- tai varasjoukkio, joka harjoittaa vääryyttä muita 
kohtaan, kykene yhteistoimintaan, jos sen jäsenet tekevät 
vääryyttä toisilleen (I 351c). Valtion neljästä perushyveestä 
oikeamielisyys on itse asiassa ainoa sosiaalinen hyve (vrt. IV 
427e ja selit.). Voisimme kuvitella, että ihminen voi harjoit- 
taa viisautta, kohtuullisuutta (järkevyyttä) ja rohkeutta sa- 
moin kuin vastaavia paheita yksinäänkin. Mutta oikeamieli- 
syyttä ja vääryyttä voidaan harjoittaa vain yhteisössä. Platon 
samoin kuin hänen oppilaansa Aristoteles pitävät selviönä, 
että kaupunkivaltio, polis, on se luonnollinen yhteisö, jossa 
voidaan elää elämisen arvoista elämää. Oikeudenmukaisuu- 
dessa on tämän ajattelun puitteissa kyse valtion kansalaisten 
keskinäisten suhteiden säännöstelystä. Näin ollen on luonnol- 
lista, ettei oikeudenmukaisuutta voida Platonin kannalta 
tutkia tutkimatta samalla valtiota. 

Vaikka Valtiossa (II—IV) nähdään melkoisesti vaivaa 
oikeudenmukaisuuden määrittelyn löytämiseksi, tämä ei ole 
Platonin varsinainen ongelma; keskustelijat ovat ilman täs- 
mällistä määritelmää tienneet yksityistapauksissa, minkälai- 
set teot ovat oikeudenmukaisia tai vääriä. Toistuvana perus- 
ongelmana ensimmäisestä kirjasta viimeiseen saakka on 
kysymys siitä, onko väärämielinen oikeamielistä onnellisem- 
pi. Tämän kysymyksen käsittelyssä Valtiolla on yhtymäkoh- 
tia Gorgias-dialogiin. 

Etiikassa on usein Kantin jälkeen pidetty moraalisia vel- 
vollisuuksia ja luontaisia taipumuksia toistensa vastakohtina. 
Koska ihmisellä on Kantin mukaan luontainen taipumus 
tulla onnelliseksi, onnellisuuden tavoittelu ei ole hänen vel- 
vollisuutensa muutoin kuin poikkeustapauksissa. Sen sijaan 
hänen moraalinen velvollisuutensa on mm. toimia oikeuden- 
mukaisesti siitä riippumatta, mikä vaikutus sillä on hänen 
onnellisuuteensa. Platonilla ei ole samanlaista vastakohtaa 
velvollisuuksien ja luontaisten taipumusten välillä. Hän pi- 
tää selviönä, että kaikki ihmiset pyrkivät tulemaan onnelli- 
siksi ja että tämä pyrkimys on joka suhteessa moraalisesti 
oikeutettua; sitä miksi ihmiset haluavat tulla onnellisiksi ei 
tarvitse edes perustella, koska se on ihmiselämän perustosia- 
sia (Pidot 205a). Ajatus siitä, että velvollisuutenani voisi 
joskus olla sellaisen tekeminen, mikä vähentäisi omaa (todel- 
lista) onnellisuuttani, on Platonille vieras. 

Kaikki kreikkalaiset filosofit pitävät Platonin tavoin luon- 
nollisena, että ihmiset pyrkivät tulemaan onnellisiksi. Kysy- 
mys siitä, mistä tekijöistä onnellisuus muodostuu ja mitkä 
ovat parhaat keinot onnelliseksi tulemiseen, on Platonille 
lähinnä tiedollinen kysymys. Jotkut voivat erheellisesti pitää 
valheellista hyvää todellisena. Jyrkimmin käsitykset eroavat 
tässä suhteessa vastattaessa kysymykseen, mikä yhteys oi- 
keamielisyydellä ja vääryydellä on onnellisuuteen ja kurjuu- 
teen. Platonin teoksista ilmenee, että monet uskovat menes- 
tyksellisen vääryydentekijän olevan muita onnellisempi. Tä- 
mä kysymys liittyy usein hedonistiseen etiikkaan, jonka 
mukaan ihminen on sitä onnellisempi, mitä enemmän nautin- 
toja ja mitä vähemmän kärsimyksiä hän saa osakseen. Sillä 
joka onnistuu vääryyden avulla rohmuamaan itselleen paljon 
valtaa ja rikkautta on näet tämän uskomuksen mukaan 
mahdollisuus hankkia itselleen muita enemmän nautintoja. 
Tämä on Thrasymakhoksen kanta dialogissa. Platon on 
puolestaan Sokrateen tavoin varma, että oikeamielinen on 
väärämielistä onnellisempi. 

Valtion pääaiheena näyttää olevan sen tutkiminen, kumpi 
näistä vastakkaisista käsityksistä on oikea. Sokrateen mu- 

kaan tässä ei ole kysymys samantekevästä asiasta vaan siitä, 
miten tulee elää (I 352d, vrt. 344e). Vaikka Sokrates, 
Glaukon ja Adeimantos itse ovat koko keskustelun ajan 
varmoja oikeamielisen osan paremmuudesta, he yrittävät 
löytää kaikki argumentit vääryyden puolustamiseksi. Glau- 
kon ryhtyy toisen kirjan alussa tahallaan ns. paholaisen 
asianajajaksi saadakseen Sokrateen osoittamaan, mitä oikea- 
mielisyys on ja mikä on sen arvo. Kahdeksannessa kirjassa 
Sokrates jopa ilmaisee olevansa valmis kannattamaan Thra- 
symakhosta, jos voidaan todistaa, että väärämielinen on 
oikeamielistä onnellisempi (VIII 545a). 

Platon on pyrkinyt mahdollisimman perusteellisesti osoit- 
tamaan erheelliseksi käsityksen väärämielisyyden parem- 
muudesta luultavasti siksi, että tällainen käsitys oli laajalle 
levinnyt. Tämän käsityksen omaksuminen on hänen kannal- 
taan ollut pääsyynä kreikkalaisten valtioiden moraaliseen 
rappioon. Vastustaessaan tällaista käsitystä Platon ei morali- 
soi vaan argumentoi. Keskustelu oikeamielisyyden ja vääryy- 
den paremmuudesta tapahtuu Valtion eri osissa filosofisesti 
monella eri tasolla. Kun oikeamielisyyden paremmuus on 
saatu jollakin tavalla osoitetuksi yhdellä tasolla, samaa 
tutkimusta jatketaan uudelleen jollakin toisella tasolla. Sa- 
malla otetaan eri tasoilla keskusteluun mukaan uusia sivuai- 
heita, jotka kuitenkin jollakin tavalla liittyvät pääaiheeseen. 

Ensimmäisessä kirjassa päädytään käsitykseen, ettei siinä 
esitettyyn peruskysymykseen voida vastata tyydyttävästi 
sokraattisen metodin avulla. Kolme seuraavaa kirjaa 
(II—IV) tuovat lukijan lähemmäksi ratkaisua. Niissä osoite- 
taan, että oikeamielisyys on parhaiten ymmärrettävissä val- 
tion puitteissa. Neljännessä kirjassa kiista näyttää ratken- 
neen sen jälkeen kun on osoitettu, että oikeamielisyys on 
sielun terveyttä ja väärämielisyys sen sairautta (IV 444c— 
445b). Mutta tietomme valtion perusteista on tälläkin tasolla 
epätäydellistä. Seuraavissa kirjoissa (V—VI1) tutkitaan val- 
tiota ja myös oikeudenmukaisuutta korkeammalta filosofi- 
selta kannalta. Ideaopin perusteella Platon on tässä osassa 


392 


ESITTELY JA SELITYKSET 


niin varma oikeamielisyyden paremmuudesta, ettei sen yh- 
teydessä tarvitse edes vaivautua tutkimaan vääryyden puo- 
lesta esitettyjä todisteita. Filosofihallitsijat järjestävät val- 
tion asiat hyvän idean esikuvan mukaisesti ja »pitävät kaik- 
kein tärkeimpänä ja välttämättömimpänä oikeudenmukai- 
suutta» (VII 540a—e). 

Filosofian omaksuminen on kuitenkin niin vaikeaa, että 
vain ani harvat kykenevät tulemaan filosofeiksi. Siksi filoso- 
finen taso pääteeman tutkimisessa on useimmille liian kor- 
kea. Seuraavissa kirjoissa (VIII—IX) pääaihetta tutkitaan 
vielä psykologiselta ja hedonistiselta kannalta, jota voivat 
ymmärtää nekin, jotka eivät ole filosofeja. Vaikka Platon itse 
ei ole hedonisti, joka pitäisi nautintoa ainoana hyvänä ja 
kärsimystä ainoana pahana, hänkin pitää nautintoa eräänä 
hyvänä. Yhdeksännessä kirjassa osoitetaan, että väärämieli- 
nen, joka harjoittaa vääryyttä saadakseen nautintoa, saakin 
tosiasiallisesti vähemmän nautintoa ja enemmän kärsimystä 
kuin oikeamielinen. Oikeamielinen kuningas viettää 729 
kertaa nautinnollisempaa elämää kuin väärämielinen tyran- 
ni, jonka elämä on saman verran kurjempaa (IX 587e). 

Kymmenennellä kirjalla näyttää ehkä olevan vähiten yh- 
teyttä teoksen muihin osiin. Mutta senkin enteitä voi nähdä 
teoksen alussa, jossa vanha Kefalos tarkastelee elämää kuo- 
leman kannalta. Platon on tutkinut ennen viimeistä kirjaa 
oikeamielisyyden ja väärämielisyyden paremmuutta, jota 
hän pitää elämän tärkeimpänä kysymyksenä, pelkästään 
rationaalisin filosofisin keinoin. Tämä tehtävä on päättynyt 
yhdeksännen kirjan lopussa. Viimeisen kirjan alussa hän 
vielä kerran korostaa menetelmänsä tärkeyttä arvostelema!- 
la uudelleen runoutta, jota hän on aikaisemmin arvostellut 
erittäin ankarasti moraaliselta kannalta. Runous, joka ilman 
vakavaa ajattelua näyttää tarjoavan liian helpon oikotien 
tietoon, ei voi korvata filosofiaa ja tiedettä. Mutta esitet- 
tyään varoituksen runouden väärinkäyttöä kohtaan Platon, 
joka uskoo jo perusteellisesti todistaneensa oikeamielisyyden 
paremmuuden, turvautuu itse runouteen osoittaakseen lop- 

pumyytin avulla, että oikeamielisyys on väärämielisyyttä 
parempi myös tulevassa elämässä, jonka kynnykselle vanha 
Kefalos on jo saapunut teoksen alussa. 


Selityksiä 


I kirja 

327a Jumalattarella tarkoitetaan traakialaista Bendis-juma- 
latarta, johon viitataan ensimmäisen kirjan lopulla (354a), 
eikä niin kuin tavallisesti Ateenan suojelusjumalatarta Athe- 
nea. Pireus oli Ateenan satamakaupunki, jonne houkuteltiin 
ulkomaalaisia liikemiehiä sallimalla heidän harjoittaa siellä 
omia uskonnollisia menoja. Bendiksellä, jonka palvonnan 
traakialaiset kauppiaat toivat mukanaan, oli myöhemmin 
temppeli Pireuksessa. Juhlaa vietettiin nyt ensimmäistä ker- 
taa ehkä siksi, että Bendiksen palvonta oli silloin laillistettu. 
328b Henkilöistä s. 386. 

329e Serifos on Kykladeihin kuuluva pieni saari. 

331a Katkelma jostakin Pindaroksen kadonneesta runoel- 
masta. 

331cd Itse asiassa Kefalos on edellä (331ab) esittänyt vain 
erään esimerkin (puhua totta, maksaa velkansa) oikeasta ja 
hurskaasta käyttäytymisestä. Sokrates tarttuu tähän ja pyr- 
kii sen avulla oikeudenmukaisuuden määritelmään. Näin 
hän saa aiheen keskustella laajemmin oikeudenmukaisuu- 
desta osoitettuaan, ettei Kefaloksen esimerkki sovellukaan 
kaikkiin yksityistapauksiin. 

331e Simonideen runot sisältävät runsaasti eri tilanteisiin 
liittyvää elämänviisautta, josta syystä häneen vedotaan usein 
eettisissä kysymyksissä; vrt. Protagoras 339b ja selit. s. 309. 
332d Kansanomaisen käsityksen mukaan, johon Sokrateskin 
vetoaa Ksenofonin Muistelmissa (II 3.14), on oikeudenmu- 
kaista tehdä hyvää ystäville ja pahaa vihollisille. Platon on 
ensimmäisenä kreikkalaisena systemaattisesti vastustanut 
tällaista käsitystä liian ahtaana. 

334ab Homeros, Odysseia 19, 394—397. Todistelu, että 
oikeamielisyys olisi eräänlaista varastelutaitoa perustuu kä- 
sitykseen, jonka mukaan sillä jolla on tietoa (taitoa) jostakin, 
on myös tietoa (taitoa) sen vastakohdasta; lääkäri, joka osaa 
parantaa, osaa myös synnyttää sairauksia. Sokrates soveltaa 
tätä käsitystä selvästi piloillaan oikeamielisyyteen, jota todis- 
telun kuluessa pidetään taitona (tekhn&), vaikka hän on 
selvillä siitä, ettei se sovellu oikeamielisyyteen, koska oikea- 
ja väärämielisyys ovat samassa ihmisessä toisensa poissulke- 
via vastakohtia (vrt. 334d). Kolmannen kirjan mukaan hyvä 
tuomari, joka on itse oikeamielinen, on oppinut tajuamaan 
pahuutta toisten eikä oman sielunsa tarkkailusta (409b). 
335b—d tässä puhutaan oikeamielisyydestä, jota pidetään 
inhimillisenä hyveenä (arete) rinnan koiran ja hevosen erino- 
maisuuden (arete) kanssa, mikä osoittaa, ettei Sokrates tee 
vielä selvää eroa moraalisen ja muun erinomaisuuden välillä 
(vrt. 353). 

335e Prieneläinen Bias ja mytileneläinen Pittakos kuuluvat 
ns. seitsemän viisaan joukkoon. 

336a Korinttolainen Periandros, Makedonian Perdikkas (1?, 
600-luvulla) ja Persian suurkuningas Kserkses esitetään ty- 
rannien tyyppeinä. Kukaan tyranni ei ole viisas (IX 587d). 
Thebalaista Ismeniasta pidettiin persialaisten lahjomana; 
vrt. Menon 90a ja selit. s. 306. 

336b Vaikka Thrasymakhos edustaa samanlaista egoistista 
valtakäsitystä kuin Gorgias-dialogin Kallikles (esikuvana 
Alkibiades?), he ovat persoonallisuuksina monessa suhteessa 
milteipä toistensa vastakohtia. Voimakastahtoinen ja sivisty- 
nyt Kallikles on synnynnäinen hallitsija, jonka rinnalla Thra- 
symakhos näyttää karkealta kiistelyyn halukkaalta räyhää- 
jältä. Thrasymakhoksen saavutuksille proosatyylin kehittäjä- 
nä Platon ei tässä dialogissa näytä antavan arvoa (vrt. 
Faidros 261b, 267cd ja selit.). 

336de Kansan uskomuksen mukaan se, joka ehti katsoa sutta 
ennen kuin susi näki hänet, oli turvassa. Mutta se, jonka susi 
ehti nähdä aikaisemmin, menetti puhekykynsä. 

337d Syylliseksi todetulla oli mahdollisuus ennen lopullista 

tuomiota ehdottaa syyttäjän rangaistusvaatimukselle vaih- 
toehtoinen rangaistus sellaisissa rikoksissa, joista laki ei 
ennakolta määrännyt rangaistuksen laatua ja suuruutta. Vrt. 
Apologia 36b, 38b. 

338d—339a Thrasymakhos ei esitä tässä periaatetta, että 
oikeudenmukaisuus on vahvemman oikeutta, yksityisen ih- 
misen käyttäytymisohjeena. Sen sijaan hän esittää poliittisen 
teorian, jonka mukaan kaikissa valtioissa ne, joilla on halli- 
tusvalta, laativat lait omaksi edukseen ja kutsuvat niiden 
noudattamista oikeudenmukaisuudeksi. Tällainen käsitys on 
Platonin omasta mielestä (II 358c—359b) laajalle levinnyt, 
mikä ilmenee myös Thukydideen historiasta (1 76s, V 89, 
105). Thrasymakhos on esittänyt kauan ennen marxilaisia 
sen marxilaisen käsityksen, että oikeudenmukaisuus on kul- 
loisenkin hallitsevan luokan käsitys siitä. Kallikles soveltaa 
Gorgiaassa periaatetta 'voima on oikeutta? enemmän luonnos- 
taan voimakkaimpiin yksilöihin, jotka eivät välitä yhteen 
liittyneiden heikkojen sovinnaiskäsityksiin (nomos) perustu- 
vasta oikeudesta. 

341le Mahdollisesti tarkoitetaan uutta Herodikoksen keksi- 
mää lääkintätaitoa. Vrt. III 406ab. 

343c Thrasymakhos tarkastelee tässä oikeudenmukaisuutta 
sellaisten alamaisten kannalta, jotka pitävät oikeudenmukai- 
sena lakien noudattamista kiinnittämättä hyväuskoisuudes- 
saan (euethikos = hyväuskoinen, typerä) huomiota siihen, 
että he toimivat näin hallitsijan hyväksi ja omaksi vahingok- 
seen. | 

346b Kumotakseen Thrasymakhoksen Sokrates erottaa kei- 
notekoisesti palkanansaitsemistaidon omaksi taidoksi mui- 
den taitojen rinnalla. Hän ei tarkoita kuitenkaan erityistä 
palkanansaitsijoiden ryhmää, johon toisen kirjan mukaan 
(371e) kuuluvat ne, jotka saavat palkkaa raskaasta ruumiilli- 
sesta työstä. Pikemminkin Sokrates ajattelee, että kaikissa 
ammateissa ammattitaito on muuta kuin taito ansaita rahaa. 
Aristoteles tekee samanlaisen eron Politiikassa (I 9). 

347d Käsitys, etteivät kunnon miehet halua hallita, on 
sopusoinnussa filosofikuninkaan ideaalin kanssa (vrt. VII 

520de). Hyvätkään hallitsijat eivät Sokrateen mukaan toimi 
pelkästään hallittavien vaan myös omaksi edukseen ainakin 
siinä mielessä, etteivät he joutuisi huonompien hallitsemiksi. 
Hyvä ihminen ei ole missään yhteydessä Platonilla pelkkä 
altruisti, joka toimisi vain toisten hyväksi. 

350c Oikeamielistä pidetään hyvänä ja viisaana, koska hän 
on hyvän ja viisaan kaltainen. Tässä loogisesti virheellisessä 
päätelmässä edellytetään huomaamatta, että jos jokin on 
jossakin suhteessa toisen kaltainen, se on muissakin suhteissa 
tuon toisen kaltainen. Samanlaisen päättelyn mukaisesti 
voitaisiin sanoa, että neekeri on valkoinen, koska hän on 
valkoisen kaltainen siinä, että molemmat ovat ihmisiä. 

353b »Kyky»: aretē, suomennoksessa »hyve» sielun toimin- 
noista puhuttaessa (353de). 

354a Hyvin elämisellä (eu zën) tarkoitetaan yhtäältä moraa- 
lisesti hyveellistä ja toisaalta onnellista elämää. Modernin 
ihmisen mielestä moraalisesti hyvä ei ole aina onnellinen. 
Kreikkalaisilla nämä kaksi merkitystä ovat usein sulautuneet 
yhteen, mitä Sokrates käyttää hyväkseen todistelussaan. 
Hyvin toimiminen (eu prättein) on samalla tavalla kaksiselit- 
teinen. Vrt. esim. Gorgias 507c ja selit. s. 300. 


II kirja 

357b—d Eronteko itsessään hyvän ja hyvän välineen (jon- 
kin itsessään hyvän saamiseksi) sekä niiden sekoituksen 
välillä, joka tässä tehdään luultavasti ensimmäistä kertaa, on 
nähtävissä myöhemmin etiikan historiassa omaan aikaamme 
saakka. Jakoa ei ole sekoitettava hyvyyksien paremmuusjär- 
jestykseen, josta Platon esittää esimerkkejä muissa yhteyk- 
sissä (vrt. Lait I 631b—d ja III 697bc). Vaikka tässä 
esitetään ilo ja harmittomat nautinnot ainoina esimerkkeinä 
itsestään hyvästä, niiden hyvyys on alhainen muihin hyvyyk- 
siin (esimerkiksi viisauteen) verrattuina. 

358e Eräät sofistit kiinnittivät huomiota siihen, että ihmiset 
syntyvät, kasvavat, hengittävät ja kuolevat samalla tavalla, 
ts. sovinnainen tapa (nomos) ei voi muuttaa ihmisen biologis- 
ta luontoa (fysis) toisenlaiseksi. Sanontaan, että vääryyden 


397 


ESITTELY JA SELITYKSET 


tekeminen on 'luonnostaan' hyvää, sisältyy tässä käsitys, että 
se on kaikille ihmisille hyvää kaikkialla erotukseksi sovin- 
naistapaan perustuvista muuttuvista moraalikäsityksistä, joi- 
ta joskus pidetään mielivaltaisina. Vrt. Gorgias 483a. 

359a Oikeudenmukaisuus syntyy ihmisten keskinäisen sopi- 
muksen perusteella, mikä nomos-fysis vastakohdan mukaan 
merkitsisi sitä, ettei oikeudenmukaisuus eikä myöskään vää- 
ryys (= oikeudenmukaisuuden loukkaaminen) perustu luon- 
toon. Eräiden äärimmäisten käsitysten mukaan (esim. Ar- 
khelaos, vrt. Diogenes Laertios II 16) mikään teko ei ole 
luonnostaan oikeudenmukainen, väärä tai häpeällinen. Glau- 
kon ei ole kuitenkaan näin johdonmukainen vaan käyttää 
vääryyttä sen sovinnaisessa merkityksessä sanoessaan sen 
olevan tekijälle luonnostaan hyvää. 

359c—360b Herodotos (I 8—13) kertoo Gygeen (600-luvul- 
la) kuninkaaksi tulon toisella tavalla mainitsematta mitään 
ihmeellisestä sormuksesta. Joka tapauksessa Gygeen sor- 
muksen avulla havainnollistettu vastakohta oikeamielisen ja 
väärämielisen välillä on Platonin esittämässä muodossaan 
ollut suosittu keskustelunaihe vuosisatoja. Siihen viittaa 
mm. Cicero teoksessaan De officiis (III 38) ja häntä jäljitel- 
len piispa Ambrosius teoksessaan De officiis ministrorum 
(II). 

36la Vrt. Protagoras 317a ja Lait VIII 845b. Spartassa oli 
tapana rangaista poikia siitä, että he joutuivat kiinni varkau- 
desta, mutta ei itse varastamisesta. 

361b, 362a Aiskhylos, Seitsemän Thebaa vastaan 590—594 
(suom. Maarit Kaimio). 

3634—d Hurskailla tarkoitetaan niitä, jotka osallistumalla 
joidenkin orfilaisten lahkojen mysteeriomenoihin saavat tu- 
levassa elämässä palkinnoksi aistinautintoja. Lainaukset He- 
siodokselta (Työt ja päivät 232—233) ja Homerokselta 
(Odysseia 19, 109—112). Tarumaiset runoilijat Musaios ja 
hänen poikansa Orfeus (vrt. 364e€—365a) liittyvät orfilai- 
seen uskonnolliseen liikkeeseen, jossa askeesin avulla ja 
erilaisin salamenoin pyrittiin vapautumaan elämän moninai- 

sista vaivoista. Platon hyökkää tällaisia käsityksiä vastaan, 
joiden mukaan jumalia lahjomalla vapauduttaisiin vääryy- 
den ikävistä seurauksista ilman todellista moraalista uudis- 
tusta. 

364de Hesiodos, Työt ja päivät 287—289; Homeros, Ilias 9, 
497—501 (muunneltu). 

365c Arkhilokhos (600-luvulla) käytti runoissaan toisinaan 
eläinsatuaiheita. 

368a On arveltu että Glaukonin rakastaja voisi olla Kritias 
(vrt. dialogi Kharmides); kyseessä on todennäköisesti v. 409 
käyty taistelu. 

369b—372d Tässä ei esitetä historiallista kuvausta valtioi- 
den synnystä. Sokrates ei puhu mitään sen perustajien 
keskinäisistä valtataisteluista, kateudesta ja muista irratio- 
naalisista tekijöistä, jotka ovat tosiasiallisesti vaikuttaneet 
valtioiden syntyyn ja kehitykseen luultavasti enemmän kuin 
rationaalinen suunnittelu. Kuvausta on pikemminkin pidet- 
tävä myöhemmän järkeen perustuvan ideaalivaltion esivai- 
heena. Valtion perustajilla on tässä ollut alusta alkaen 
valmiina riittävästi järkeä ja yhteishenkeä, joka tekee rau- 
hallisen yhteiselämän mahdolliseksi. Puolustautuminen vil- 
lieläimiä vastaan on pääsyynä valtion syntyyn Protagoras- 
dialogissa (322b). Tässä sen sijaan harkittu pyrkimys omava- 
raisuuteen työnjaon avulla on tärkein valtion perustamisen 
motiivi. Perheestä, joka esimerkiksi Aristoteleen mielestä on 
tärkeä valtion synnyssä, Sokrates ei puhu tässä mitään. 
Tämä voi olla ymmärrettävissä myöhemmän ideaalivaltion 
kannalta, jossa koko valtio (ylimmät luokat) muodostaa 
yhden perheen. 

372de Sikojen valtiota on joskus (epävarmoin perustein) 
pidetty halventavana viittauksena kyynikko Antistheneen 
ideaalivaltioon, jossa rajoitutaan tyydyttämään vain eläimil- 
le ja ihmisille yhteisiä välttämättömiä tarpeita. Ylelliseksi 
muuttuneeseen valtioon verrattuna, jota Sokrates kuvaa 
Glaukonin huomautuksen jälkeen, ensimmäinenkin valtio on 
todellinen eli terve valtio, vaikka se ei vielä olekaan ideaali- 

valtio. 

373e Ahneus on sotien perussyy sekä Platonin että Aristote- 
leen mielestä. 

375e Tässä ennakoidaan leikillisesti myöhempää (V) kes- 
kustelua filosofeista. 

376c Kasvatuksen kohteena ovat vain tulevat vartijat (vrt. 
374de) ja hallitsijat. Valtiossa ei kiinnitetä lainkaan huomio- 
ta tavallisen kansan kasvatukseen. | 

377d Homeros ja Hesiodos, joita arvostellaan ankarasti 
tässä ja seuraavassa kirjassa (vrt. myös X), ovat päävastuus- 
sa sellaisten erheellisten ja eettisesti vahingollisten käsitys- 
ten leviämisestä, että jumalilla olisi samanlaisia paheita kuin 
ihmisillä. Elealainen filosofirunoilija Ksenofanes oli ennen 
Platonia arvostellut purevasti kreikkalaisten antropomortfis- 
tisia käsityksiä jumalista. Varhaiset kristityt apologeetit ovat 
saaneet Platonilta vaikutteita kirjoittaessaan häväistyskirjoi- 
tuksia pakanallisista jumalista. 

377e—378a Viittauksia Hesiodoksen Theogonian kerto- 
muksiin jumalien sukupolvien keskinäisistä taisteluista. Ura- 
noksen julmuuden kostoksi hänen poikansa Kronos oli kuohi- 
nut hänet, ja Kronoksen syrjäytti vuorostaan tämän poika 
Zeus. 

378d Heran kahlehtimisesta ei kerrota meille säilyneessä 
runoudessa; »isä viskasi Hefaistoksen» Ilias 1, 590—594; 
»Jumalien taisteluista» Ilias 20; 21. 

379d—380a Vapaita lainauksia Iliaasta, 24, 527—532. 
Zeus ja Themis (jumalallinen Oikeus): vrt. Ilias 20, alku. 
Aiskhyloksen säkeet lienevät kadonneesta Niobe-tragedias- 
ta. 

380b Rangaistusta pidettiin yleisesti rikolliseen kohdistuva- 
na kostona. Platonin mukaan rangaistus on hyvä syylliselle 
itselleen, koska se parantaa sielua paheesta. Vrt. Gorgias 
478d. 

381d Odysseia 17, 485—486. Proteus on Odysseian 4. 
laulussa kuvattu monihahmoinen meren haltija. Merenneito 
Thetiksestä, Akhilleuksen äidistä, kerrottiin useita taruja. 

Hera papittaren hahmossa on Aiskhyloksen kadonneesta 
Ksantriai-tragediasta. 

383a4b Agamemnonin uni: Ilias 2, alku. Aiskhyloksen koh- 
dan alkuperä on tuntematon. 


III kirja 

386c—387a Lainaukset, joiden yhteydessä kuolleiden tilan 
kammottavuus ilmenee eläville eri tavoin, ovat seuraavista 
kohdista: Odysseia 11, 489—491; Ilias 20, 64—;; Ilias 23, 
103—; Odysseia 10, 494—; Ilias 16, 856—; Ilias 23, 100—: 
Odysseia 24, 6—9. 

387b Kökytos »voivotus», Styks (vrt. stygeros »kammotta- 
va») esiintyvät Manalan jokien niminä. 

387d Itseriittävyyttä (autarkeia) pidetään kreikkalaisessa 
etiikassa usein onnellisuuden tunnusmerkkinä. Itseriittävä ei 
näet tarvitse sellaista, mitä hänellä ei ole tai minkä hän 
menettää, tullakseen onnelliseksi. Ksenofonin mukaan 
(Muistelmat I 2.14) hyveellinen elämä teki Sokrateen riippu- 
mattomaksi ulkopuolisista asioista. Myöhempi kristillinen 
etiikka, jonka mukaan ihminen ei voi tulla täydelliseksi omin 
voimin ilman Jumalan armoa, eroaa tässä suhteessa jyrkästi 
kreikkalaisesta etiikasta. 

388a—d Lainaukset seuraavista Iliaan kohdista: 24, 
10—12; 18, 23—, 22, 414—; 18, 54; 22, 168—170; 16, 
433—. 

389a Ilias 1, 599—. 

389b Vrt. 414bc, selit. 

389d Odysseia 17, 383—. 

389e Lainaukset seuraavista Iliaan kohdista: 4, 412; 3, 8 ja 4, 
431; 1,225. 

390a—c Lainaukset (tai selostukset) seuraavista kohdista: 
Odysseia 9, 8—10; 12, 342; Ilias 14, 294—341; Odysseia 8, 
266—369. 

390d Odysseia 20, 17—. 

390e Epävarmaa mistä säe »lahjoja ymmärtää . . .» on peräi- 
sin. Foiniksista ks. Ilias 9, 515—519, Akhilleuksesta ja 

Agamemnonista ks. Ilias 19, 278— (vrt. Ilias 19, 147—149 
ja 24, 560—562). 

391a Ilias 22, 15 ja 20. 

391b Joen jumala Skamandroksesta ks. Ilias 21, 130—132, 
212—226, 233—, Sperkheios-joesta ks. Ilias 23, 141—153, 
Hektorin laahaamisesta ks. Ilias 24, 14—16, vankien teuras- 
tuksesta Ilias 23, 175—182. 

391c Kheiron-kentauri oli ollut Kein opettajana. 
Peirithoos avusti Theseusta Helenan ryöstössä ja yritti lisäk- 
si Theseuksen avulla ryöstää Persefonen manalasta. 

391e Aiskhyloksen kadonneesta tragediasta Niobe. 

392a4—c Pitkästä aikaa viittaus teoksen pääaiheeseen. Lä- 
hempi keskustelu siitä, miten runoilijoiden (ja muiden) on 
suhtauduttava oikea- ja väärämielisyyteen, jätetään avoi- 
meksi. Tämä sopii yhteen koko Valtion rakenteen kanssa. 
Runoilijoiden moraaliseen kritiikkiin palataan vasta viimei- 
sessä kirjassa, kun sitä ennen on saatu rationaalisin keinoin 
todistettua oikeamielisyyden paremmuus. 

392c—398b Tässä esitystapaa koskevassa jaksossa on otet- 
tava huomioon, että Platonin Sokrates on tuskin aivan 
tosissaan. Kuitenkin Platon tuntuu tarkoittavan, että suulli- 
nen ja kirjallinen esitys on aina jollakin tavoin »jäljittelyä» 
(mimesis) ja on siten etääntynyt totuudesta; vrt. X kirja. 
393a Ilias 1, 15—. 

393e—394a Parafraasi kohdasta Ilias 1, 12—42. 

395a Vrt. Pidot 223d (ja selit. s. 385), jonka mukaan sama 
henkilö pystyy kirjoittamaan sekä tragedioita että komedioita. 
396b Platon pitää näyttämötaiteen villejä tehokeinoja, joi- 
hin tässä (ks. myös 397a) viitataan, paitsi maun huonontumi- 
sena myös moraalisen rappion lähteenä, koska jäljittelyn 
kohteet eivät ole ihmisen arvolle soveliaita. Vrt. Lait II 669c. 
398d Kreikkalaisen musiikin kukoistusaikana lyyristä ru- 
noutta kirjoitettiin vain musiikkia varten ja musiikkia vain 
runoutta varten. Runoilijan oli itsensä luotava sanoihin 
sopiva musiikki. 

398e—399c Kreikkalaisilla oli seitsemän pääsävellajia, joita 
kutsuttiin tärkeimpien heimojen nimillä (lyydinen, fryygi- 

nen, doorinen, hypolyydinen, jooninen, miksolyydinen ja 
aiolinen), sekä joitakin alalajeja. Tässä niistä käytetään 
(soittimen erilaisen virityksen vuoksi) jonkin verran toisen- 
laisia nimiä. Tiedot kreikkalaisten sävellajeista ovat puut- 
teellisia ja keskenään ristiriitaisia. Se on kuitenkin varmaa, 
että niillä katsottiin olevan erilainen vaikutus kuulijan tun- 
teisiin ja myös »luonteeseen». 

399e Suositun tarun mukaan Apollon voitti kreikkalaisella 
kitaralla (lyyralla) kilpailun fryygialaista huilua soittavan 
Marsyaan kanssa. — Viittaus ylellisen valtion siivoukseen 
(vrt. II 372e) tukee epäsuorasti käsitystä, että ensimmäinen 
valtio ylellistä valtiota parempana on myöhemmän ideaali- 
valtion perusta. 

400b Damon oli Ateenan kuuluisin musiikinopettaja, Perik- 
leen opettaja ja ystävä. Hänen teoriansa musiikin ja rytmin 
suhteesta ihmisen tunne-elämään näyttävät vaikuttaneen 
Platonin kantaan. 

401c—e Aristoteleella on samanlainen käsitys musiikin suu- 
resta vaikutuksesta ihmisen luonteeseen ja moraaliseen kehi- 
tykseen (vrt. Politiikka VIII 5). Toisin kuin esimerkiksi 
Kantin etiikassa esteettinen kauneus (rumuus) ja moraalinen 
hyvyys (pahuus) liittyvät läheisesti toisiinsa sekä Platonin 
että Aristoteleen etiikassa. Tämä johtuu osittain terminolo- 
giasta. Kreikan adjektiivi kalos kattaa merkityskentän, jon- 
ka toisella puolella on »kaunis», toisella »tarkoituksenmukai- 
nen, sopiva» ja »hyvä». 

4024—403c Kauneuden ja rakkauden (eros) suhteesta ks. 
Pidot. 

405c—406a Asklepiosta pidettiin yleensä lääketaidon juma- 
lana mutta myös muinaisajan ihmelääkärinä, joka oli kuole- 
mansa jälkeen kohonnut jumalaksi. Viisailla jälkeläisillä 
tarkoitetaan arvossapidettyjä lääkärikoulukuntia, joilla oli 
lääkärikouluja eri puolilla kreikkalaista maailmaa. »Pram- 
nen viini»: kohta on vapaa lainaus Iliaasta, vrt. 11, 618— 
644, 806—813. Herodikoksen uudessa lääkintätaidossa tut- 
kitaan ruumiinharjoitusten ja ruokatapojen vaikutusta ter- 
veyteen; vrt. Protagoras 316e, Faidros 227d. 

407a Fokylides, 500-luvulla elänyt runoilija. 

408a Vrt. Ilias 4, 218. 

408b Midas oli rikkaudestaan tunnettu tarumainen Fryy- 
gian kuningas. 

408b Tragediakirjailijoilla tarkoitetaan Aiskhylosta (Aga- 
memnon 1022—) ja Euripidestä (Alkestis 3—4). Pindaros, 
Pyth. 3,53. 

410a Suhtautumisesta parantumattomiin sairauksiin vrt. 
Gorgias 480d, 512a, Lait IX 862 de. 

410de Platon korostaa monessa yhteydessä sitä, että kasva- 
tuksen päätehtävänä on oikean tasapainon kehittäminen 
toisaalta rajun ja kovan ja toisaalta pehmeän ja lempeän 
luonteen piirteiden välillä. 

411b »Taistoon tarmottomasta» vrt. Ilias 17, 588. 

412d Ajatus, että jokainen huolehtii parhaiten omasta hy- 
västään huolehtimalla kokonaisuuden (valtion) hyvästä, il- 
menee myös Perikleen viimeisestä puheesta Thukydideen 
mukaan (II 60). Eräisiin kristillisen etiikan suuntauksiin 
liittyvä vastakohta altruismin ja egoismin välillä ei sovellu 
Platonin etiikkaan, jossa esimerkiksi oikeamielinen toimii 
aina omaksi todelliseksi parhaakseen edistäessään toisten 
hyvää. 

413c—414a Kuka tällaista tarkkailua ja valintaa suorittaa, 
jätetään sanomatta. 

414ab Tässä tehdään ensimmäisen kerran selvä ero (vrt. 
4120—) täydellisten vartijain ja heidän avustajiensa eli 
puolustajien välillä (hallitsijat ja soturit 414d). Varsinaisten 
vartijain (hallitsijoiden) luonne ja kasvatus tulee myöhem- 
min (V—VII) keskustelun pääkohteeksi. 

414c Tietämättömyys on varsinainen eli todellinen valhe’ 
(vrt. II 382a—c, III 389b, 413 a, V 459cd), jota kaikki 
vihaavat, koska kukaan ei halua tahallaan olla tietämätön. 
Se, mitä moderni ihminen pitää valheena (lääkärin valhe 
potilaan hyväksi, hallitsijan valhe valtion hyväksi) on vain 
sanallisesti (mutta ei todellisuudessa) valhe, koska puhuja 
valehdellessaan samalla itse tietää totuuden eikä siis ole 
tietämätön. — »Foinikialaistyyppinen tarina»: foinikialaisia 

pidettiin epäluotettavina (vrt. Odysseia 14, 288; 15, 415). 
Erään suositun tarun mukaan foinikialainen Kadmos kylvi 
maahan tappamansa lohikäärmeen hampaat. Niistä kasvoi 
asepukuisia sankareita, joista polveutuvat Theban ylimyssu- 
vut (= spartoi = kylvöstä kasvaneet). Vrt. Lait II 663e. 
Epämoraalisten myyttien ankaran kritiikin jälkeen Platon 
esittää tässä (ei ilman ironiaa) esimerkin sallitusta myytistä, 
jonka avulla vain sanallisesti valehdellaan isänmaallisen 
(paremminkin äidinmaallisen) yhteishengen vahvistamisek- 
si. Ajatuskulkunsa arveluttavia seurauksia Platon ei kenties 
ole itse tiedostanut. 

415a Tässä tulee selvästi esille ideaalivaltion kansalaisten 
jako kolmeen luokkaan. 


IV kirja 

4194—420b Aristoteles arvostelee Sokratesta (Platonia) sii- 
tä, että tämä riistää vartijoilta onnellisuuden (Politiikka II 
6). Platon pyrkii muissa yhteyksissä (V 4651—466b, IX 
580b—5920) osoittamaan, että vartijat ovat itse asiassa 
muita onnellisempia, mitä Aristoteles ei ota huomioon kritii- 
kissään. Heillä ei ole tosin rikkautta ja sellaisia aistinautinto- 
ja, joihin kansanomainen käsitys onnellisuudesta perustuu. 
Mutta he ovat onnellisia korkeammassa mielessä saadessaan 
tyydytystä toiminnastaan koko valtion hyväksi. 

420b Koko valtion onnellisuudesta vrt. VII 519de, Lait IV 
715b. Perikles ajattelee samoin Thukydideen mukaan (ll 
60). 

420c Kreikkalaisilla oli tapana maalata eri värein lähinnä 
veistosten hiuksia, silmäteriä, kulmakarvoja jne. 

422e Kunkin pelaajan aluetta pidettiin tässä pelissä luulta- 
vasti hänen »valtionaan», jota muut yrittivät vallata. 

424bc Odysseia 1, 351—. — Platon näyttää ajattelevan, 
että musiikkityylin muutos on poliittisten ja moraalisten 
muutosten syy eikä niinkään niiden seuraus. Vrt. III 400d— 
401a, Lait IIHI 700a—7014d. 

425cd Agora eli tori oli kreikkalaisissa kaupunkivaltioissa 
virallisen toiminnan ja liike-elämän keskus. 

426e Hydra, monipäinen vesikäärme. Aina kun Herakles 
silpoi siltä yhden pään, tilalle kasvoi kaksi päätä, kunnes 
hänen toverinsa polttivat katkaistut kaulat kekäleellä, jonka 
jälkeen ei enää kasvanut uusia päitä. 

427bc Vaikka Platonin vakaumus ei vastaa yleisesti omak- 
suttua uskontoa, hän pitää Sokrateen tavoin tärkeänä sen 
kunnioittamista. Uskonnollisten asioiden hoito jätetään 
Apollonin huoleksi. Delfoin Apollonin temppelissä oli kah- 
den pronssikotkan vartioima maan keskipisteenä pidetty 
marmorikivi, jolla Apollonin uskottiin usein istuvan. Vrt. 
Lait V 738b—4d, VI 759d. 

427e Koska esitetty valtio on »täydellisen hyvä», siinä on 
oltava ne neljä hyvettä (viisaus, urheus, järkevyys eli koh- 
tuullisuus, oikeamielisyys), joiden perusteella yksityinen ih- 
minen on täydellinen. Vaikka nämä hyveet ovat olleet keskei- 
siä Platonin ajan sivistyneiden moraalitietoisuudessa, ne ovat 
jääneet elämään hänen ansiostaan omana ryhmänään etiikan 
historiassa. Aikaisemmin (Protagoras 329c, Lakhes 199d, 
Gorgias 507b) niiden ohella esitetään -viidentenä hyveenä 
hurskaus, joka jää myöhemmin pois luultavasti siksi, että 
Platon pitää sitä oikeamielisyyden osana (vrt. Euthyfron 
12de). Platonin neljä perushyvettä, joita on piispa Ambro- 
siuksesta alkaen kutsuttu kardinaalihyveiksi, muodostavat 
maallisen etiikan perustan läpi koko keskiajan. 

430bc Pelkkä oikea käsitys (orth& doksa), jota on eläimillä 
ja orjilla niiden totellessa herraansa, ei ole riittävä pysyvän 
urheuden tae. Vain kasvatus (joka ei vielä sisällä täydellistä 
filosofista tietoa) voi tehdä urheuden kestäväksi ja lainmu- 
kaiseksi. 

433ab Vrt. Kharmides 161d, jonka mukaan omien asioiden 
hoitaminen on järkevyyttä (eikä oikeudenmukaisuutta niin 
kuin tässä). 

435d Pitemmän tien avulla sielun osat voidaan luultavasti 
erottaa toisistaan tässä esitettyä kolmijakoa täsmällisemmin. 
Palatessaan uudelleen pitkään tiehen (VI 504a—505a) Sok- 
rates e1 enää käsittele sielun kolmijakoa vaan viittaa hyvän 
idean tutkimiseen, jonka yhteydessä voidaan ehkä tehdä 

tarkempia jaotteluja järkisielun eri osien välillä (vrt. VI 
511de). 

436bc Tässä on selvästi tiedostettu loogisen ristiriidan (kont- 
radiktio) periaate, jonka mukaan ei voi olla samanaikaisesti 
totta, että A on B ja että A ei ole B. Vrt. Faidon 102e, 103b, 
Theaitetos 188a. 

437c Platon nähtävästi ei tunne vielä eroa kontradiktorisen 
(esimerkiksi A on valkoinen ja A ei ole valkoinen) ja 
kontraarisen (A on valkoinen ja A on musta) vastakohdan 
välillä. Se, etten halua jotakin, ts. halun puute, ei ole samaa 
kuin tuon asian torjunta, koska haluamisen ja torjumisen 
välillä voi olla neutraali tila, joka ei ole kumpaakaan. 

438a Tässä kuten aina Sokrates myöntää, että kaikki ihmi- 
set haluavat hyvää. Hyvän juoman halu sisältää yhtäältä 
pelkän juoman haluamisen (439a) ja toisaalta halun saada 
hyvää. Vaikka hyvän halu on mukana kaikessa haluamisessa, 
nämä kaksi halua ovat loogisesti erotettavissa toisistaan. 
438c—e Platonin tietoteoriaan kuuluva piirre on se, että 
tiedon luonne riippuu sen kohteen luonteesta; vrt. Sofisti 
257. 

439e Leontios on meille tuntematon. Pohjoinen muuri oli 
toinen ns. pitkistä muureista, jotka yhdistivät Pireuksen 
Ateenaan. 

441b Odysseia 20, 17; vrt. III 390d. 

441c Sielun kolmijako, jonka tutkimus on saatu tässä pää- 
tökseen, perustuu ristiriidan periaatteeseen. Mutta saman 
periaatteen perusteella olisi mahdollista tehdä näiden osien 
sisäpuolella alajaotteluja, mihin esimerkiksi uusplatonisti 
Proklos (400-luvulla jKr.) kiinnitti huomiota. Hänen mu- 
kaansa himosieluun sisältyy mm. ahneus ja nautinnonhalu, 
jotka vastustavat toistensa pyrkimystä (vrt. VIII 554de). 
Platon itsekin on voinut ajatella muita jakomahdollisuuksia 
verratessaan esimerkiksi sielun kolmea osaa kolmeen pääsä- 
veleen, joiden välissäkin on säveliä (443de). Psykologian 
historiaan Platon on joka tapauksessa vaikuttanut eniten 
sielun kolmijaolla. 

443c—444a Psykologina Platon osoittaa, että sielu sisältää 

tosiasiallisesti monia vastakkaisia pyrkimyksiä, joilla on 
herätessään taipumus pitää itseään oikeutettuina. Moralisti- 
na hän ei pidä niitä kuitenkaan tasa-arvoisina (vrt. VIII 
561cd). Oikeamielisessä sielussa, jossa jokainen osa suorittaa 
omat tehtävänsä, vallitsee järjen määräämä harmonia eri 
osien välillä. Näin sielu tulee »monesta yhdeksi ainoaksi». 
Tällainen oikeamielisyys ei ole kuitenkaan ulkonaista vaan 
sisäistä toimintaa. Ulkonaisesti oikeudenmukainen toiminta, 
josta esitetään kansanomaisia esimerkkejä, on pikemminkin 
seurausta oikeamielisestä sisäisestä asenteesta. Oikeamieli- 
sen sielun kuvaus on lukijan kannalta erittäin puutteellinen 
siksi, ettei sen perusteella voida tietää, minkälaiset ulkonai- 
set teot ovat oikeudenmukaisia tai vääriä. 


V kirja 

449a—450a Alkuunsa keskeytynyttä keskustelua huonom- 
mista valtiomuodoista jatketaan vasta kahdeksannessa kir- 
jassa. Tässä alkava uusi tutkimus (V—VII) täydellisestä 
valtiosta muodostaa verrattain yhtenäisen kokonaisuuden. 
450b Erään tarun perusteella ihmisten sanottiin sulattavan 
kultaa, jos he varsinaisista tehtävistään luopumalla tavoitte- 
livat sellaista mikä herätti loistavia mutta petollisia toiveita. 
45la Adrasteia oli ihmiskohtalon haltijatar sekä sellaisena 
ylimielisen ja röyhkeän puheen kostajatar. Sokrates on pel- 
käävinään hänen kostoaan. 

452b—d Mainintaa irvileuoista on pidetty viittauksena 
Aristofaneen komediaan Ekklesiazusai (Naisten kokous), 
jossa pilkataan kommunistisia teorioita ja niihin liittyviä 
käsityksiä naisten asemasta. Platonin kommunismin ja Aris- 
tofaneen mahdollisista yhteyksistä ei ole kuitenkaan var- 
muutta. — Kreikkalaiset urheilivat aina alastomina. 

453d Delfiini oli legendan mukaan pelastanut runoilija 
Arionin (Herodotos I 23). 

454a Eristiikka eli kiistelytaito, jossa pyrittiin usein käsite- 
sekaannusten avulla voittoon väittelyssä, oli laajalle levinnyt; 
vrt. Euthydemos-dialogi. Sen vastakohdaksi asetetaan tässä 
keskustelu (dialegesthai, vrt. dialektiikka VII 533a—e), 

jossa käsite-erittelyn avulla pyritään näennäisvoittojen ase- 
mesta totuuteen. Sokrateen ja Platonin aikana ei ollut vielä 
selkeää käsitystä käsitteiden luonteesta ja keskinäisistä suh- 
teista. Siksi »monet näköjään lankeavat tahtomattaan sen 
valtaan». Vasta tieteellinen logiikka, josta Platon teki haja- 
naisia huomioita mutta jonka varsinainen luoja oli Aristote- 
les, tarjosi keinot eristiikasta vapautumiseen. 

454cd Vrt. I 350c, jossa Sokrates näennäisesti syyllistyy 
samantapaiseen virhepäätelmään. Aristoteleen mukaan, jo- 
ka on täysin selvillä tällaisten virhepäätelmien luonteesta, 
yleisesti myöntävää väitettä ei voida kääntää pelkän loogisen 
päättelyn avulla vastakkaiseksi. Väitteestä »kaikki kaljupäät 
ovat suutareita» ei seuraa, että »kaikki ei-kaljupäiset (so. 
pitkätukkaiset) ovat ei-suutareita». Pelkästään kaljupäitä 
* (miehiä) koskeva tieto ei sisällä tietoa ei-kaljupäistä (ei-mie- 
histä eli tässä naisista; ei-miehiin kuuluvat naisten ohella 
tietenkin myös kivet, kannot, tähdet jne). 

456c Sokrates sanoo toistuvasti (451c—456d) eri sukupuol- 
ten tasaveroisuuden olevan sopusoinnussa luonnon (fysis) 
kanssa, jolla hän tarkoittaa yhtäällä miehille ja naisille 
yhteistä ihmisluontoa ja toisaalta analogisesti kunkin eläinla- 
jin uroksen ja naaraan yhteistä luontoa. Ksenofonin mukaan 
Sokrates on puhunut usein naisten ja miesten tasa-arvosta 
(Muistelmat II 2.5, Pidot 2.9, Oikonomikos 3.12—15, 7.11 
—15). Pitäessään luonnonvastaisena nykyistä tilannetta Sok- 
rates (Platon) on voinut vaatia naisille sellaisia poliittisia 
oikeuksia, jotka monien aikalaisten mielestä kuuluivat vain 
miehille. Vrt. Lait VI 781b, jossa lahjakkaiden naisten 
eristämistä julkisesta toiminnasta pidetään valtiolle vahin- 
gollisena. 

457b Pindaros on jossakin runoelmassa sanonut luonnonfilo- 
sofeista, että he poimivat viisauden hedelmän raakileena, ts. 
heidän viisautensa on puoliviisautta eli ei lainkaan viisautta. 
457cd Kreikkalaisilla oli tietoa spartalaisten ja joidenkin 
luonnonkansojen yhteiskuntien kommunistisista piirteistä. 
Tästä huolimatta Platon on tietoinen siitä, että hänen oppin- 
sa naisten ja lasten yhteisomistuksesta on niin radikaali, että 

se tulee herättämään monissa lukijoissa pelkkää naurua. 
Toisaalta hänen tarkoituksenaan ei ole poistaa perhettä vaan 
pikemminkin laajentaa sen rajoja, niin että koko valtiosta 
(ylimmistä luokista) tulee yksi perhe. Hän on pitänyt myös 
välttämättömänä väkiluvun rajoittamista ja vartijoiden su- 
vun jalostamista (4594—461e), mikä voisi tapahtua parhai- 
ten hänen esittämällään tavalla. Tässä suhteessa Platon on 
voinut ajatella, etteivät hänen ehdotuksensa olisi tyrmistyt- 
täviä kansalle, joka piti avioliittoa lähinnä laillistettuna 
muotona laillisten jälkeläisten saamiseksi. Naisten yhteiso- 
mistuksella, jossa ei sallita kurittomuutta (458e), ei ole 
mitään yhteyttä uudempien aikojen vapaaseen rakkauteen. 
458d Tässä on eräs varhaisin viittaus oppiin geometristen 
(matemaattisten) totuuksien välttämättömyydestä, joka on 
myöhemmin ollut keskeinen filosofian historiassa. Platon on 
voinut piloillaan rinnastaa eroottisen ja geometrisen välttä- 
mättömyyden. 

459cd »Valheeseen»: vrt. IIHI 414bc cja selit. 

460e Runoilija, jolta lainaus on otettu, on luultavasti ajatel- 
lut kilpahevosia, jotka sijoitettiin siittoloihin sen jälkeen kun 
niitä ei suurimman innon viilennyttyä enää käytetty kilpai- 
luihin. 

461d Seitsemännessä kuussa syntynyttä sikiötä pidettiin 
elinkelpoisena. 

462ab Aristoteles, joka Sokrateen liiallisen ykseyden tun- 
teen asemesta pitää kansalaisten keskinäistä ystävyyttä val- 
tion suurimpana hyvänä, osoittaa yksityiskohtaisesti, että 
Sokrateen (Platonin) kommunismi synnyttää keskinäisiä rii- 
toja ja vastuuttomuutta eikä ykseyden tunnetta (Politiikka II 
2—5). 

465d—466b Vrt. IV kirjan alku. 

466c Hesiodoksen Työt ja päivät 40. 

468bc Glaukonille esitetty huomautus ». . . et varmaan enää 
hyväksy» sisältää ironisen viittauksen siihen, että hän on 
rakkauden asiantuntija (474d). Poikarakkauden ohella, jota 
Platonin ajan Kreikassa pidettiin laajalti hyväksyttävänä, 
rakkaus voi kohdistua myös naisiin ideaalivaltiossa, jossa 

miehet ja naiset ovat tasa-arvoisia. 

468cd Ilias7,321—. 

468e Ilias 8, 161—. 

468e—469a4 Vapaa muunnos Hesiodoksen runoelmasta 
Työt ja päivät 121—. Jumalalla tarkoitetaan oraakkelijuma- 
la Apollonia. 

472a Hyökyaalto: vrt. 457bc. 

472d Luovalla taiteella on tässä suurempia mahdollisuuksia 
kuin kymmenennessä kirjassa, jossa taidetta arvioidaan 
ideaopin kannalta. Ksenofonin mukaan Sokrates on esittänyt 
samantapaisen käsityksen taiteesta keskustelussaan maalari 
Parrhasioksen kanssa: »Kun esitätte kauniita muotoja eikä 
ole helppoa löytää ihmistä, joka olisi kokonaan moitteeton, te 
liitätte yhteen eri ihmisten kauneimmat kohdat ja luotte sillä 
tavalla kauniilta näyttävän kokonaisuuden» (Muistelmat III 
10,2, suom. Pentti Saarikoski). 

473de Tämä luultavasti tunnetuin kohta Platonin tuotannos- 
ta on sijoitettu ehkä tarkoituksellisesti teoksen keskikohtaan. 
Platonin Seitsemännestä kirjeestä (326ab, vrt. 328ab) ilme- 
nee, että hänellä on ollut samanlainen vakaumus pian Sokra- 
teen kuoleman jälkeen. Hän on tässä hyvin selvillä siitä, 
etteivät sellaisetkaan poliitikot, jotka pitävät filosofiaa miel- 
lyttävänä nuoruuteen kuuluvana harrastuksena, suhtaudu 
vakavasti hänen ideaaliinsa. Vrt. Gorgias 484cd, Theaitetos 
174a— 175e. 

474de Rakastunut voi nähdä kauneutta siinäkin, missä sitä 
ei ole. Lucretius Carus (n. 99—55) on ehkä jäljitellyt tätä 
satiirisessa esityksessään rakastuneiden typeryydestä (IV 
1160—1170), jota puolestaan mm. Molière on jäljitellyt 
pilkatessaan rakastunutta, joka näkee rakastetun puutteet 
hyveinä. 

476a Tässä alkaa Valtiossa ensimmäisen kerran keskustelu 
ideaopista; ideasta käytetään aluksi sanaa eidos »muoto, 
hahmo», myös »laji». Idealla tarkoitetaan kunkin oliolajin tai 
ominaisuuden muuttumatonta olemusta. Tämän keskustelun 
mukaan ensinnäkin kutakin ideaa on vain yksi, joka voi 
ilmetä monissa yksityisolioissa (479a). Esimerkiksi monet 

kauniit äänet, värit, muodot tai teot ovat kauniita siksi, että 
niissä ilmenee kauneuden idea. Toiseksi vaikka erilaiset 
kauniit oliot jatkuvasti muuttuvat (kauniimmiksi tai rumem- 
miksi), kauneuden idea on muuttumaton ja siksi ikuinen 
(479a,e). Kolmanneksi yksityiset oliot ovat osittain kauniita 
ja osittain rumia, ts. niiden kauneus on epätäydellistä, kun 
taas kauneuden idea on täydellistä kauneutta (479a). Muut- 
tumattomina ja täydellisinä ideat ovat täydellistä olevaa, 
kun taas aistein havaittavat muuttuvat oliot ovat olevan 
(kauniin) ja olemattomuuden (kauniin puutteen) sekoituksia. 
Jälkimmäisestä meillä voi olla vain jonkinlaista luuloa, joka 
on tietämisen ja tietämättömyyden välimuoto, kun taas 
tiedon kohteena ovat ideat. Esimerkkeinä tässä käytetään 
ainoastaan kauneuden, oikean ja hyvän ideaa luultavasti 
siksi, että tieto näistä on tärkeintä filosofihallitsijalle, jonka 
on muutettava valtio näiden mallien mukaiseksi. Pidoissa 
(210a—212a) Sokrates tarkastelee kauneuden ideaa toisesta 
näkökulmasta. Vrt. myös Faidon 102ab ja selit. s. 366. 

479a Tässä käytetään Valtiossa ensimmäisen kerran sanaa 
ideä, joka merkitykseltään suurin piirtein vastaa eidos-sa- 
naa. »Kelpo miehellä» (vrt. 476d) tarkoitettaneen lähinnä 
Platonin aikalaista *kyynikko' Antisthenesta, joka vastusti 
ideaoppia. | 

479c Eunukilla tarkoitetaan miestä, joka ei ole mies, ja 
lepakolla lintua, joka ei ole lintu. 


VI kirja | 

485bc »Rakkauden kohteena tieto» (mathematos erösin): 
viittaus filosofia-sanan merkitykseen »viisaudenrakkaus»; 
vrt. myös Pidot 210a—212a. 

485d Tehdessään eron ruumiin ja sielun nautintojen välillä 
Platon pitää tässä niin kuin muuallakin selviönä, että ruu- 
miinkin nautinnon (kivun ja halun) kokemus kuuluu sieluun, 
vaikka sen alkusyy olisi ruumiissa. Vrt. I 328d, IV 442a, V 
462d, Filebos 35cd. 

487a Momos, moittiminen, tässä moittimisen jumala. 
487b—d Vrt. Gorgias 484c—486c, Faidon 64b, joissa esite- 

tään samanlaisia käsityksiä filosofian harrastuksesta. 

488a Pukkihirvi ja muut sekaolennot (kentauri, sfinksi jne) 
antiikin taiteessa ovat itämaista alkuperää. 

488a—489a Laivurilla tarkoitetaan kansaa (demos), jolle 
valta kuuluu demokratiassa, laivaväellä poliittisia kiipijöitä 
ja todellisella perämieheilä filosofia. Erään tulkinnan mu- 
kaan vertauksella halutaan sanoa, ettei kyvyllä anastaa 
itselleen hallitusvalta ole mitään tekemistä filosofin todelli- 
sen hallitsemistaidon kanssa. Demagogien imartelema kansa 
ei kuitenkaan sokeudessaan kykene näkemään tätä eroa. Vrt. 
Theaitetos 174a—c. 

489bc Kysyttäessä, onko parempi olla rikas kuin viisas, oli 
runoilija Simonides Aristoteleen mukaan (Retoriikka II 
16.2) vastannut: »Rikas, sillä viisaat oleskelevat rikkaiden 
ovensuussa.» 

491d Platon ei näytä olevan täysin selvillä kontradiktorisen 
ja kontraarisen vastakohdan erosta. Hyvän kontradiktorinen 
vastakohta on ei-hyvä, joka sisältää sekä pahan että myös 
sen, mikä ei ole hyvää eikä pahaa, kun taas paha on hyvän 
kontraarinen vastakohta. Vrt. IV 437c. 

493d Viittaus Diomedekseen vahvistaa käsitystä, että se, 
joka ryhtyy mielistelemään kansanjoukkoja, joutuu niiden 
pakon alaiseksi menettäen oman arvostelukykynsä. Erään 
tarun mukaan Diomedes oli sitonut Odysseuksen kädet ja 
pakottanut hänet kulkemaan edellään sohimalla miekalla 
hänen niskaansa heidän palatessaan Troijasta, josta he olivat 
ryöstäneet Athene-jumalattaren eli Pallaan suojelevan ku- 
van. | 

494c Platonilla on tässä ollut mielessään loistavalahjainen 
Alkibiades, joka oli joskus saanut filosofisia virikkeitä Sokra- 
teelta. 

495c Ellei isä ollut kuollessaan jättänyt miespuolista peril- 
listä, lähimmän isänpuolisen sukulaisen oli naitava orvoksi 
jäänyt tyttö ja hoidettava perintöä. Filosofian hylänneet ovat 
hoitamatta jätetyn orvon sukulaisten kaltaisia. 

496b Vrt. Apologia 33e, josta ilmenee, että Sokrateen oppi- 
las Theagenes oli kuollut ennen oikeudenkäyntiä. 

496c Jumalallisesta merkistä ks. Apologia 31cd, 40ab. 
498ab Herakleitoksen erään fragmentin (B 6) mukaan au- 
rinko syntyy joka päivä uudelleen. 

498de Viittaus kuolemanjälkeiseen elämään, jota käsitel- 
lään Valtion loppumyytissä. — » Yhteensoinnutetut sanapa- 
rit» viittaavat puhuja Gorgiaan tyyliin. 

499b Puhuessaan nykyisten kuninkaiden pojista Platon on 
voinut toivoa Sisilian Dionysioksen samannimisen pojan 
toteuttavan käytännössä hänen ideaalinsa. 

500c Ideain maailma on rauhan ja oikeudenmukaisen järjes- 
tyksen maailma, jota filosofihallitsija käyttää mallinaan. 
501b Vrt. Ilias 1, 131, Odysseia 3, 416. 

504a4—505b Neljännessä kirjassa, johon tässä viitataan, pe- 
rushyveitä tutkittiin psykologis-moraaliselta kannalta. Tämä 
tutkimus oli kuitenkin epätäydellistä, koska sen perusteena 
ei ollut hyvän idea, joka on näiden hyveiden täsmällinen 
mitta? eli arvosteluperuste. 

505b Sokrateen oppilas Aristippos näyttää pitäneen hyvää 
nautintona. Tässä voidaan myös tarkoittaa tavallisten ihmis- 
ten enemmistöä, jonka mielestä nautinto on korkein hyvä. 
Niillä, jotka samastavat hyvän tietämiseen, tarkoitetaan 
ehkä Sokratesta, kyynikko Antisthenesta tai megaralaista 
Eukleidesta. 

506c Käsityksellä (mielipiteellä, luulolla, doksa) ja tiedolla 
(episteme) voi olla sama kohde, sikäli kuin edellinen sattuu 
olemaan »oikea». Sokeakin, jolla on oikea käsitys, voi kulkea 
samaa oikeaa tietä kuin se, jolla on tietoa. Vrt. Menon 97ab, 
jossa tie Larissaan on sekä oikean mielipiteen että tiedon 
kohteena. Toisissa yhteyksissä (esim. V 476e—477b, VI 
509e—510a) Platon korostaa että tiedolla ja luulolla on 
periaatteessa eri kohteet. 

507a Kreikan sana tokos merkitsee »jälkeläistä» ja »korkoa». 
509b Tämän kuuluisan kohdan mukaan hyvän idea on tiedon 
ja todellisuuden ylin selitysperuste. Tehdessään tietämisen 
mahdolliseksi sille, jonka sielu on suunnattu olevaan, se on 
tiedon ja totuuden alkusyy. Antaessaan kaikelle muulle 
olemassaolon se on koko todellisuuden perustana oleva luova 

voima. Sanoessaan ettei hyvä itse ole olevaa vaan olevaisen 
takana, »yläpuolella» (epekeina), Platon luultavasti tarkoit- 
taa, ettei se ole samassa mielessä olevaa kuin muut ideat, 
jotka ovat todellisuuden alkumalleja (mutta ei luovia voi- 
mia). Mutta korkeammassa mielessä se kaiken muun luova- 
na voimana on ainoa todella oleva. Myöhemmin uusplatonis- 
tit, jotka niin ikään vertasivat olevan alkulähdettä aurinkoon, 
samastivat sen transsendenttiin Ykseyteen (Hen). Filosofina 
Platon pyrkii hyvän idean avulla antamaan järkeä tyydyttä- 
vän selityksen muuttuvan herakleitoslaisen maailman muut- 
tumattomasta alkuperusteesta. Toisaalta tähän selitykseen 
liittyy mystisiä uskonnollisia aineksia. Mystinen puoli Plato- 
nin filosofiassa on voinut vaikuttaa siihen, että valolla, jolla 
oli uskonnollinen merkitys kreikkalaisissa mysteeriouskon- 
noissa, on keskeinen asema uusplatonisti Plotinoksen (n. 
205—270 jKr.) opeissa. 

509d—511e Todellisuus jakaantuu näkyvään ja ajatuksella 
tavoitettavaan alueeseen, joita esittävän janan osat ovat 
eripituisia niiden selvyysasteen ja arvon mukaisesti: 


Näkyvä osa Ajatuksella tavoitetta- 
va osa 
a b c d 


Osa b edustaa aistein havaittavia olioita, jotka ovat todelli- 
sempia kuin niiden kuvat (varjot) osassa a. Matemaattisia 
objekteja edustavalla alueella c on tärkeä merkitys b:n ja 
näkymättömiä ideoita edustavan d:n välissä. b:n alati muut- 
tuvilla kohteilla ei sellaisenaan ole suurta arvoa Platonin 
maailmankuvassa. Merkityksensä ne saavat varsinaisesti 
matemaattisten objektien välityksellä. Seitsemännen kirjan 
ja Timaios-dialogin perusteella voidaan olettaa, että hyvän 
idea käyttää välineenään matematiikkaa luodessaan järjes- 
tystä näkyvään maailmaan. (Platon tuntee joskus suorastaan 
uskonnollista ihastusta taivaankappaleiden liikkeissä nähtä- 
vää matemaattista järjestystä kohtaan, jota hän pitää esiku- 

vana inhimillisten asiain ideaaliselle järjestykselle.) Platon ei 
tarkemmin esitä yksityisten ideain keskinäisiä suhteita. Dia- 
lektiikassa pyritään joka tapauksessa todellisuuden synopti- 
seen kokonaisnäkemykseen, ts. näkemään ykseyttä moninai- 
suudessa (VII 537c). Yksityiset ideat muodostavat ykseyttä 
moninaisuudessa vain niiden omalla alueella. Hyvän idea 
muita korkeampana on luultavasti ideain idea, jossa eri ideat 
ja niiden välityksellä koko todellisuus muodostavat yksey- 
den. 

Janan eri osien mukaisesti tieto on myös luonteeltaan 
erilaista. Itse asiassa tässä tehdään ero empiirisen, mate- 
maattisen ja filosofisen (= käsitteellisen eli dialektisen) 
tiedon välillä. Näkyvää todellisuutta (fysikaalinen luonto, 
historia jne.) koskeva empiirinen tieto (modernissa mielessä) 
ja ihmisten vaihtelevat mielipiteet ovat uskoa tai luuloa 
(mielipidettä, käsitystä), jota Platon ei pidä lainkaan tietona. 
Matemaattiset tieteet ovat eteneviä siinä mielessä, että 
niissä tutkitaan, mitä seuraa tietyistä hypoteeseista (vrt. 
Faidon 99d—102a). Dialektiikka on regressiivistä siinä mie- 
lessä, että siinä mennään tavallaan taaksepäin etsittäessä 
perusteiden perusteita, kunnes lopulta päädytään kaiken 
alkusyyhyn eli hyvän ideaan (VII 532ab). 


VII kirja 

5144—516c Luolavertauksen avulla osoitetaan, että ilman 
- kasvatusta kaikki ihmiset pitävät ainoana todellisuutena sitä, 
* mikä edellisen kirjan janan mukaan on vähiten todellista. 
: Suurinta osaa seitsemännestä kirjasta voidaan pitää luola- 
vertauksen selityksenä, jossa kuvataan sitä, miten jotkut 
ihmiset voivat kasvatuksen avulla asteittain saada oikeam- 
paa tietoa todellisuudesta, jolloin heille samalla selviää syvä 
vastakohta todellisen ja näkyvän maailman välillä. 

516d Odysseia 11, 489s. Vrt. III 386c. 

517de Platonilla on luultavasti mielessään Sokrateen oikeu- 
denkäynti, jossa syyttäjät nojautuivat oikeuden varjoihin. 
518b—e Tässä hyökätään eräiden sofistien käsitystä vas- 

taan, jonka mukaan oppilaille voidaan ulkokohtaisesti jakaa 
valmiita tietoja. Platonin mukaan oppilailla on omassa sie- 
lussaan valmiina ajattelukyky, jota opettaja ei voi sinne 
opetuksellaan sijoittaa. Kasvattajan tehtävänä on herättää 
eloon oppilaan oma ajattelukyky ja kääntää se oikeaan 
suuntaan. Vrt. Menon 81d—82a, 85c—e, Faidon 72€—76d, 
joissa oppiminen on unohdetun asian uudelleen muistamista. 
Platonin käsitys sisältää sen pedagogiikan kannalta tärkeän 
oivalluksen, että vleiset filosofiset ja matemaattiset totuudet 
ovat tavallaan uinuvina jokaisen mielessä ja että kuka tahan- 
sa voi »löytää ne omasta itsestään» ajattelukykyään harjoitte- 
lemalla. Vrt. Theaitetos 150d. Sen sijaan empiiristä tietoa 
(esimerkiksi sääoloista tai historian tapahtumista), jota ei 
voida löytää samalla tavalla omasta sielusta, voidaan jakaa 
sofistien tavoin esimerkiksi luennoimalla. Mutta empiirinen 
tieto ei erityisemmin kiinnostanut Platonia. 
5200—d Platonin aikana väitettiin usein teoreettisen ja 
käytännöllisen elämän paremmuudesta. Filosofihallitsijoilla 
on edellytykset toimia »molemmilla alueilla». He saavat 
virikkeensä teoriasta (ideain tarkastelu), jota heidän on 
sovellettava käytännölliseen politiikkaan. 
521c »Jumalten luo»: on epäselvää, mitä myyttiä tai uskon- 
nollista käsitystä Platon tarkoittaa. »Pelinappulan kääntely»: 
poikien peli, jossa mustan tai valkoisen puolen voitto riippui 
siitä, jäikö maahan pudonneen simpukankuoren tumma ul- 
ko- vai vaalea sisäpuoli näkyviin. Peliä kutsuttiin myös 
päiväksi ja yöksi. Yön vaihtuminen päivään on tässä helpom- 
paa kuin sielun kääntyminen tietämättömyyden yöstä tiedon 
valoon. 
522d Kaikki kolme suurta tragediankirjoittajaa (Aiskhylos, 
Sofokles, Euripides) ovat kirjoittaneet näytelmän Palame- 
deesta; mikään näistä ei ole säilynyt. 

523a4—524d Sormista saatu havainto näyttää si- 

sältävän loogisen ristiriidan. » on samalla kertaa 
| suuri (suhteessa a:han) ja pic ni (suhteessa c:hen). 
a b c Samanlaisia ristiriitaisuuksia on muidenkin aistien 

alueella. Pelkän aistimuksen perusteella suuri näyttää olevan 
pientä, paksu ohutta, pehmeä kovaa ja keveä raskasta. 
Ajattelu ei voi kuitenkaan pitää todellisuutta loogisesti 
ristiriitaisena. Siksi huomion kohdistuminen näihin on en- 
simmäinen yllyke ajattelulle, joka osoittaa ristiriitojen ole- 
van näennäisiä eikä todellisia. Vrt. Faidon 101a, 102b—e. 
525a Ykseyden ja moninaisuuden välinen suhde on eräs 
keskeisin ongelma kreikkalaisessa filosofiassa. Vrt. Theaite- 
tos 157a, Parmenides 129b—e, Filebos 14€—1 5c. 

527a Vaikka geometrian sanasto liittyy käsityöläisten toi- 
mintaan (neliöidä, vetää, lisätä jne.) ja vaikka geometrisia 
tehtäviä havainnollistetaan näkyvien piirrosten avulla, geo- 
metriset totuudet ovat näistä piirroksista riippumattomia. 
Geometrian tehtävänä on johtaa tietoon ikuisesta olevasta. 
528d Pettyneenä avaruusgeometrian alhaiseen tasoon ja 
kiinnostuksen puutteeseen sitä kohtaan Platon sivuuttaa sen 
siirtyen suoraan astronomiaan. Vrt. Lait VII 819d. Platonin 
itsensä on ajateltu kehittäneen avaruusgeometriaa ns. delos- 
laisen probleemin (kuution kaksinkertaistaminen) ratkaisus- 
sa. 

529d Tässä arvostellaan havaintoihin perustuvaa astrono- 
miaa, jonka mukaan tähtien liikeradat eivät ole täydellisten 
matemaattisten mallien mukaisia, ja asetetaan sen yläpuolel- 
le matemaattisesti täydellisiä liikemuotoja tutkiva teoreetti- 
nen astronomia. Samasta syystä Platon väheksyy niitä, jotka 
»asettavat korvan järjen edelle» musiikissa (531b). Platon on 
saanut vaikutteita pythagoralaisilta, jotka pitivät astrono- 
miassa ja musiikissa matemaattisten lukusuhteiden teoreet- 
tista tutkimusta havaintojen tekemistä tärkeämpänä. 

529e Daidaloksesta ks. Euthyfron 11b—d ja selit. s. 297. 
530a » Taivaan luoja», demiurgos: vrt. Timaios 28a. 
530d—531a Astronomia ja musiikki liittyivät läheisesti toi- 
siinsa pythagoralai:illa. Myöhemmän, Platonilta todennä- 
köisesti vaikutteita saaneen tradition mukaan tähtitaivas oli 
heille jättiläismäinen musiikki-instrumentti, ja heidän sanot- 
tiin pitävän 7:ää planeettaa 7 kielenä, joista syntyy sfäärien 
musiikki. Platonin aikalainen Arkhytas sanoo näistä tieteistä 

(fragmentti B 1): »Matemaatikot ovat jättäneet perinnöksi 
selkeää tietoa tähtien nopeudesta, niiden noususta ja laskus- 
ta, geometriasta, aritmetiikasta, sfääritieteestä eikä vähiten 
myös musiikista. Sillä nämä tieteet näyttävät sisartieteiltä.» 
531bc Tässä pilkataan sellaisia muusikoita, jotka soittimia 
rääkkäämällä (kieliä höllentämällä, kiristämällä jne.) pyrki- 
vät löytämään oikeita säveliä tuntematta harmonian perusta- 
na olevia lukusuhteita. Vrt. Filebos 56ab. Astetta korkeam- 
malla ovat ne, jotka etsivät tällaisen kokeilun avulla mate- 
maattisia lukusuhteita (kuten pythagoralaiset). Mutta vain 
puhtaan harmoniikan lakien tutkiminen (samoin puhdas 
teoreettinen astronomia) voi johtaa filosofiseen tietoon hy- 
vän ideasta. 

531e, 533a—e Tietämisen korkein aste on dialektinen tieto, 
jossa kohotaan matemaattisten tieteiden olettamusten ylä- 
puolelle todellisuuden lähtökohtaan. Sen harjoittamisen vält- 
tämättömänä edellytyksenä on edellä esitettyjen tieteiden 
perusteellinen opiskelu. Kukin niistä tutkii todellisuutta 
joltakin rajoitetulta kannalta. Dialektikko pyrkii kokonaiskä- 
sitykseen siitä, miten eri käsitteet ja tiedon alat sopivat 
yhteen, ja kohoaa näin niiden yläpuolelle (537cd). Vrt. 
Faidon 101e, Faidros 265e—266c, Theaitetos 167e, Parme- 
nides 136bc, joissa esitetään viitteitä dialektisesta metodista. 
533d— 534a Vrt. VI 509d—51 1e; dianoia on tässä käännet- 
ty »älyllinen päättely», mutta se esiintyy myös merkityksessä 
»ajatus», »ajattelu». 

536a—3537d Koko keskiajan maallinen sivistys muodostuu 
seitsemästä »vapaasta taiteesta» (artes liberales). Nimitys on 
luultavasti saanut alkunsa tästä kohdasta ja siirtynyt Cice- 
ron ja Boethiuksen välityksellä keskiajalle. » Vapaiden taitei- 
den» oppiaineetkin ovat Platonin opetusohjelman kaltaisia. 
536c Solon (500-luvun alussa eKr.), fragmentti 22 Diehl. 
540c »Pythian sana»: Delfoin Apollonin oraakkeli. 


VITI kirja 
543c—544ab Vrt. V 449a, jossa keskeytyy tässä uudelleen 
alkava keskustelu neljästä huonosta valtiomuodosta. 

544d »Kivestä tai kannosta»: vrt. Odysseia 19, 162—, jossa 
samantapaisella sanonnalla tarkoitetaan tarumaista syntype- 
rää. 

545a—c Kr. tīmē »kunnia»; kratos ja arkhe »valta»; oligos 
»harva»; dömos »kansa»; tyrannos »yksinvaltias». 

545d Vrt. Ilias 1, 1—7 ja 16, 112—. 

546a—1d Platonin ns. »avio»- eli »syntymäluku». Lukuisista 
yrityksistä huolimatta tutkijat eivät ole päässeet varmuuteen 
siitä, mitä näillä varmaankin osittain piloillaan (vrt. 545de) 
esitetyillä pythagoralaiseen lukumystiikkaan liittyvillä mate- 
maattisilla käsitteillä tässä tarkoitetaan. Käännöksessä on 
noudatettu lähinnä James Adamin tulkintaa, jonka mukaan 
jumalten suvun periodi on astronominen suuri vuosi (eli 
maailmanvuosi); tällä tarkoitetaan sitä kiertoaikaa, jonka 
kuluessa eri tähdet saavuttavat samanaikaisesti yhteisen 
kiertoliikkeen lähtökohdan. Koko universumin kiertoliik- 
keessä vuorottelevat kasvava ja tuhoutuva periodi. Edellinen 
merkitsee lisääntyvää harmoniaa, jonka päätyttyä alkaa 
kasvava disharmonia muuttuakseen hajautumisen kohokoh- 
dan jälkeen uudelleen lisääntyväksi harmoniaksi. Pythagora- 
laisten mukaan ihminen mikrokosmoksena on makrokosmok- 
sen kaltainen, joten myös ihmissuvun periodi on universumin 
periodin kaltainen. Parhaassa valtiossa itsessään ei tarvitse 
Platonin mukaan olla erityistä syytä huonontumiseen. Ihmis- 
suvun rappiovaihe on seurausta koko universumin hajaantu- 
misperiodista. Luvuilla 3—5, jotka vastaavat suorakulmai- 
sen kolmion sivujen lukusuhteita, näyttää olleen pythagora- 
laisilla keskeinen merkitys tämän vaikutusyhteyden osoitta- 
miseksi. Näiden lukujen avulla voidaan eri tavoin esim. (3 X 
4 x 5)4 tuottaa myös 12.960.000, joka on suuren vuoden 
päivien määrä, mikä vastaa samalla 36.000 ihmisten vuotta. 
Jos ihmisen luonnollinen ikä on 100 vuotta (X 6150) eli 
36.000 päivää, silloin jokainen ihmisiän päivä vastaa yhtä 
jumalallista vuotta. Mitä tahansa Platon onkin ajatellut 
tällaisesta lukumystiikasta, hän on ainakin ollut varma siitä, 
että universumi on niin suuressa määrin kuin mahdollista 
rakennettu matemaattisesti. Tällaisilla spekulaatioilla on 

kauan ollut huomattava vaikutus astronomiaan, mitä osoit- 
taa mm. se, että vielä renessanssin aikana astronomisissa 
oppikirjoissa puhutaan suuresta platonisesta vuodesta (mag- 
nus Platonicus annus). Vrt. myös X 614b—617d, Faidros 
246a— 256d, Timaios 31—40d. 

546e—547a Hesiodos, Työt ja päivät 109—201. 

547c Tästä alkava kuvaus sisältää eräänlaisen historiallisen 
kehityskaavan siitä, miten valtio muuttuu asteittain huonom- 
maksi. Aristoteles arvostelee Platonia osoittamalla, ettei 
tosiasiallinen kehitys ole ollut jatkuvasti yhdensuuntaista 
(Politiikka 1316a). Esimerkiksi oligarkia on usein syntynyt 
demokratiasta eikä päinvastoin. Platon on melko varmasti 
tiennyt tämän. Mutta filosofina hän on ehkä pyrkinyt osoit- 
tamaan, miten paras valtio muuttuu pahimmaksi siinä ideaa- 
lisessa tapauksessa, että kehitys olisi sukupolvesta toiseen 
samansuuntaista asteittain kasvavana vääryytenä samaan 
tapaan kuin aikaisemmin osoitettiin parhaan valtion synty- 
mä ideaalisissa olosuhteissa. Platonin esitystä voidaan pitää 
ensimmäisenä historianfilosofisena yrityksenä nähdä moni- 
naisten tapahtumien taustalla eräänlaista historiallisen kehi- 
tyksen logiikkaa. Poliittisten muutosten syynä ovat muutok- 
set ihmisten sielussa, kun aikaisemman hallitsevan pääpyrki- 
myksen tilalle tulee jokin toinen sielun terveydelle vahingol- 
lisempi pyrkimys. Tässä psykologisessa kehityksessä on sään- 
nönmukaisuutta, joka tekee ymmärrettäväksi poliittisenkin 
kehityksen säännönmukaisuuden. Esittäessään eräänlaisen 
pahuuden kehityshistorian Platon on maalarin tavoin (vrt. V 
472de, VI 484c, 500e) valinnut kreikkalaisten valtioiden 
tosiasiallisestakin historiasta tarkoitukseensa soveltuvia tyy- 
pillisiä piirteitä. Kaavamaisuudestaan huolimatta Platonin 
eloisa kuvaus lisää hänen aikansa kreikkalaisten valtioiden 
historian ymmärtämistä. 

550c Leikillinen viittaus Aiskhyloksen tragediaan Seitsemän 
Thebaa vastaan, 451. 

554b Sokealla tarkoitetaan luultavasti rikkauden jumalaa 
Plutosta, jota joskus kuvataan sokeana. 

5566 Vrt. Lait V 742c, jonka mukaan lainanantajalla on 

tällainen riski. 

557a Kreikkalaisessa demokratiassa ratkaistiin arvalla, kuka 
hakijoista sai jonkin viran. Vaikka Platon suhtautuu tässä 
arvontaan pilkallisesti, hän itse pitää sitä eräänä hyväksyttä- 
vänä valintakeinona Laeissa (III 690c). 

558c Tässä pilkatun aritmeettisen tasa-arvon asemesta Pla- 
ton pitää oikeana geometrista tasa-arvoa, jossa otetaan huo- 
mioon kunkin ansiot. Vrt. Gorgias 508a, Lait VI 757c. 
558d—559d Ero välttämättömien ja tarpeettomien halujen 
välillä on erittäin tärkeä myöhemmin Epikuroksen hedonisti- 
sessa etiikassa. Vrt. IX 571bc, jossa täydennetään tässä 
esitettyä jakoa. 

560c Odysseiassa (9, 82—104) kerrotaan kansasta, joka eli 
lootoskasvin hedelmästä. He samoin kuin heidän luokseen 
joutuneet muukalaiset unohtivat kaiken sitä syötyään. 

560de Pitkällisen peloponnesolaissodan aikana sanat saivat 
tässä kuvatulla tavalla uusia merkityksiä myös Thukydideen 
mukaan (III 82,4). Viittaus mysteereihin sisältänee Eleusiin 
kulttimenojen arvostelua. 

561bc Samoin kuin demokraattisessa valtiossa yksityiset 
ihmiset ovat tasa-arvoisia, demokraattinen ihminen pitää 
kaikkia nautintoja tasa-arvoisina. 

563b Lainaus on jostakin kadonneesta tragediasta. 

564a Vaikka tyrannia aikaisemmin syntyi Aristoteleen mu- 
kaan tavallisesti demokratiasta, se on voinut saada alkunsa 
muullakin tavoin (Politiikka 1304b—). Platon on voinut 
tarkoituksellisesti pitää demokratiaa tyrannian alkuna, kos- 
ka se sopii yhteen hänen muutoksen perustana olevan psyko- 
logisen teoriansa kanssa. 

564bc Mehiläishoitoon verrattavasta taudista ks. 552cd, 
555e, 559c. 

566c Vrt. Herodotos I 55, jossa oraakkelivastaus on hiukan 
toisenlainen. — Sitten Sokrates lainaa Iliasta, 16,776—. 
568ab Euripideen sanoja lainataan myös Sofokleen lausumi- 
na. 

IX kirja 

571d4—3572b Viittaus laajalle levinneeseen uskomukseen, 
että sielu (Platonin mukaan sen järkiosa) voisi (alempien 
osien häiritsemättä) nähdä unessa tulevaisuutta. 

573b Seuraavassa esitetty kuvaus rakkaudesta (Eros) intohi- 
mona on kansanomaisempi kuin Pitojen Diotiman käsitys. 
577ab Platonilla lienee mielessään omia havaintoja Syraku- 
san Dionysios vanhemman hovista. 

577c Todistus, että väärämielisin (oikeamielisin) ihminen on 
kurjin (onnellisin) tapahtuu kolmessa vaiheessa. Ensimmäi- 
nen (577b—580c) perustuu ulkonaisen elämän kuvaukseen, 
toinen (580d—583a) sielun kolmijakoon ja kolmas (583b— 
587b) metafyysiseen teoriaan olevan eri todellisuusasteista. 
580bc Airut ilmoitti juhlallisesti lopputuloksen suurissa näy- 
telmä- ja musiikkikilpailuissa. Airuen asemesta Platon, joka 
itse oli Aristonin poika, ilmoittaa juhlallisesti veljensä suulla 
lopputuloksen. Nimeen (aristos = jaloin) sisältyy sanaleikki. 
580d Tähän mennessä erilaisiin nautintoihin ja haluihin on 
harvoja poikkeuksia (I 328d, VI 485d, VIII 554e) lukuun 
ottamatta liittynyt moraalisesti tuomitseva lisämerkitys. Sa- 
noessaan että kullakin sielun osalla on sille ominaisia nautin- 
toja ja haluja Sokrates alkaa arvioida niitä uudelta näkökan- 
nalta ilman moralisointia. 

581c Toisessa todistuksessa ihmiset jakaantuvat viiden po- 
liittisen ihmistyypin asemesta kolmeen. Kolmenlaisen elä- 
mänmuodon juuret on kenties löydettävissä Pythagoraalta, 
joka erään tiedon mukaan vertasi elämää kilpailuihin, joihin 
jotkut tulevat kilpailemaan, toiset kaupustelemaan ja par- 
haat katselemaan (Dioneges Laertios VIII 8). Aristoteles 
puhuu nautiskelevasta, poliittisesta ja teoreettisesta elämän- 
muodosta (Nikomakhoksen etiikka I 5). 

581e Tässä ei tutkita eri elämänmuotoja moraaliselta kan- 
nalta, ts. mikä elämäntapa on kaunein tai rumin, vaan 
pelkästään nautinnon ja tuskan määrän kannalta. Vaikka 
Sokrates (Platon) itse ei olekaan hedonisti, hän tutkii toises- 
sa ja kolmannessa todistuksessa asiaa hedonistin kannalta, 

jonka mielestä ihminen on sitä onnellisempi mitä enemmän 
nautintoja ja mitä vähemmän kärsimystä hän saa osakseen, 
siinäkin tapauksessa, että hän saisi eniten nautintoja moraa- 
lisesti paheellisesta toiminnasta. Vrt. VIII 545a, jossa Sokra- 
tes on valmis asettumaan Thrasymakhoksen kannalle, jos 
voidaan osoittaa väärämielisen olevan oikeamielistä onnelli- 
sempi. Vrt. myös Protagoras 351b—358d ja selit. s. 306 s. 
583b Viittauksella Olympian kisoihin voidaan ehkä korostaa 
sitä, että kilpailu oikea- ja väärämielisen paremmuudesta on 
etiikan tärkein kiista. — »Todellinen ja puhdas»: tarkoite- 
taan sellaista nautintoa, johon ei ole sekoittunut kipua joko 
nautinnon hetkellä, ennen sitä tai sen jälkeen. Syvemmässä 
mielessä nautinto on puhdas, jos sen — toisin kuin epäpuh- 
taiden ruumiillisten nautinojen — lähteenä on olevainen ja 
totuus. Käsite »puhdas» voi olla myös jäänne uskonnollisista 
menoista. Viisaalla tarkoitetaan ehkä orfilaisia tai pythago- 
ralaisia askeetteja, jotka pitivät ruumiillisia nautintoja val- 
heellisina ja epäpuhtaina. 

5830—584a Todistelu perustuu osittain loogisen ristiriidan 
periaatteeseen. Siinä pidetään selviönä ensiksikin sitä, ettei 
nautinto ole kärsimystä, toiseksi että näiden välillä on neut- 
raali tila, joka ei ole kumpaakaan, ja kolmanneksi että 
nautinto ja kärsimys ovat liikettä, kun taas neutraali tila on 
lepoa. Mutta jos uskotaan Sokrateen tavoin, että kärsimyk- 
sen tai nautinnon lakkaaminen on pelkästään neutraalin tilan 
saavuttamista, silloin ne, jotka pitävät kärsimyksen vähenty- 
mistä nautintona tai nautinnon loppumista tuskana, päätyvät 
loogiseen ristiriitaan, jonka mukaan nautinto on kärsimystä, 
kärsimys nautintoa ja liike lepoa, mikä on mahdotonta. 
Toisaalta vaikka pelkkä kärsimyksen (nautinnon) lakkaami- 
nen ei ole vielä nautintoa (tuskaa), on uskottava, että jos 
parantuva todella tuntee kärsimyksen vähenemisen yhtey- 
dessä nautintoa, se on hänelle nautintoa. Nautinnon ja 
tuskan kokeminen on usein relatiivinen sitä edeltäneeseen 
vastakkaiseen kokemukseen samalla tavalla kuin (lämpömit- 
tarin mukaan) kylmä huone tuntuu lämpimältä siitä, joka 
tulee sinne vielä kylmemmästä. Se, josta huone tuntuu 

lämpimältä, tuskin pitäisi Sokrateen tavoin lämpimän koke- 
musta silkkana harhana, vaikka hän tietäisi lämpömittarin 
perusteella huoneen olevan kylmä. 

584bc Vrt. Filebos Sle, jonka mukaan tuoksujen ohella myös 
kauniista väreistä, muodoista ja äänistä voidaan saada puh- 
taita nautintoja. 

586c Stesikhoroksen ?peruutuslaulusta' vrt. Faidros 243ab ja 
selit. s. 392. 

587e—588a Platon on voinut tarkoituksellisesti saada laskel- 
mansa lopputulokseksi 729. Jos näet vuodessa on 364 1/2 
päivää ja 364 1/2 yötä, 729 tarkoittaisi vuoden jokaista 
päivää ja yötä. Eräiden tulkintojen mukaan sillä samalla 
tarkoitettaisiin 729 kuukautta eli suunnilleen 60 vuotta, joka 
vastaa keskimääräistä ihmisikää. Näin olisi saatu havainnol- 
lisesti todistetuksi”, että oikeamielinen saa elämänsä jokaise- 
na päivänä, yönä, kuukautena ja vuotena nautintoakin enem- 
män kuin väärämielinen. 

588b Vrt. I 348b, II 361a. 

590a Tarun mukaan Polyneikes lahjoi kultaisella kaulaket- 
julla Erifylen paljastamaan miehensä, tietäjä Amfiaraoksen 
piilopaikan, jonne tämä oli kätkeytynyt välttyäkseen osallis- 
tumasta onnettomaan sotaretkeen Thebaa vastaan. Kostoksi 
Erifylen surmasi hänen poikansa Alkmaion. 

590d Thrasymakhos: vrt. I 343bc. 

592b Platon suhtautuu viimeisessä kappaleessa, joka taval- 
laan sisältää koko teoksen päätössanat, pessimistisemmin 
kuin teoksen keskivaiheilla ideaalivaltion toteutumismahdol- 
lisuuksiin. 


X kirja 

595a Palataan mimesis-oppiin, vrt. III 403c. 

595c Vrt. Faidon 91bc, jonka mukaan on välitettävä enem- 
män totuudesta kuin Sokrateesta. 

597c Argumentti, että jos olisi kaksi sänkyä, olisi oltava vielä 
kolmas, jonka muotoa (ideaa) nuo kaksi ovat, tunnetaan 
nimellä »kolmas ihminen», jota Aristoteles käytti ideaoppia 
vastaan. Vrt. Parmenides 132e—133b. 

597d Tässä leikitään termeillä demitrgos »tekijä, luoja» (vrt. 
Timaios) ja poietes »tekijä, runoilija». 

598de Platon osoittaa, ettei Homeroksella, jota monet pitivät 
universaalisena nerona ja Kreikan kasvattajana (606e), ole 
ollut asiantuntemusta valtioiden hallitsemisesta, kasvatuk- 
sesta ja muista asioista, joista hän runoilee. Platonin asennet- 
ta runouteen voidaan ymmärtää myös siltä kannalta, että 
runous on filosofian kilpailija ihmisten kasvattamisessa (vrt. 
607bc). 

599c—e Asklepios: vrt. III 405c—406a ja selit. Lykurgos on 
Spartan tarunomainen lainsäätäjä. Kharondas (n. 600 eKr.) 
laati lait sisilialaiseen kotikaupunkiinsa Katanaan ja eräisiin 
italialaisiin kaupunkeihin. — Homeerisen runoperinteen 
vaalijoita kutsuttiin homerideiksi, vrt. Faidros 252b. 

600a Joonialaisen filosofian perustaja Thales (500-luvun 
alkupuolella) ja puoleksi tarunomainen skyyttalainen Ana- 
kharsis esiintyvät myöhemmissä legendoissa mm. keksijöinä. 
600bc Eräät pythagoralaiset elivät keskiajan luostareita 
muistuttavissa yhteisöissä ja noudattivat ankaria askeettisia 
moraalinormeja. — Nimeä Kreofylos (»Lihansynty») käytet- 
tiin pilkallisissa arvosteluissa; tämänniminen eepikko lienee 
ollut olemassa. — Sofistit Protagoras ja Prodikos on esitelty 
Protagoras-dialogissa. 

601cd Aristoteleenkin mielestä tuotteen käyttäjä kykenee 
useimmiten paremmin kuin tekijä arvioimaan sen hyvyyttä. 
602c—607a Aikaisemmasta kolmijaosta eroavasti sielu ja- 
kaantuu nyt — ilmeisesti yksinkertaisuuden vuoksi — jär- 
kiosaan ja irrationaaliseen osaan. Jälkimmäinen saa erilaisia 
aistiharhoja sisältävää vääristynyttä tietoa, kun taas mittaa- 
va järkiosa saa samoista asioista oikeaa tietoa. Järjetön osa 
saa samalla tavalla runoudesta vääristynyttä tietoa, jolla on 
turmeleva vaikutus sieluun. 

6054—606b Tragedia synnyttää myös Aristoteleen mukaan 
katselijoissa sääliä. Toisin kuin Platon Aristoteles katsoo, 
että tällainen sääli vaikuttaa puhdistavasti sieluun vapaut- 
taessaan ihmisen liiallisten tunteiden vallasta (katharsis). 
607bc Lainaukset tuntemattomilta runoilijoilta, osittain eh- 

kä joistakin komedioista, joissa pilkataan filosofeja. 

608c Vrt. VI 498de. 

608d4—611a Glaukon on kyllä tuntenut orfilaisten ja pytha- 
goralaisten uskon sielun kuolemattomuuteen. Mutta hän on 
hämmästynyt siitä, että tällainen puoliteologinen uskomus 
olisi filosofisesti todistettavissa. — Tässä alkavan todistuk- 
sen heikkouteen on kiinnitetty paljon huomiota. Se helppous, 
millä Glaukon omaksuu Sokrateen todistuksen, johtunee 
siitä, että Platon edellyttää tunnetuiksi Faidon-dialogin to- 
distukset. 

611cd Glaukoksesta, joka tarun mukaan alkuaan oli kalasta- 
ja, tuli merimiehiä ja kalastajia suojeleva meren jumala. 
612b Vrt. II 3626 —363c, 359cd. Hadeksen huppu oli näky- 
mättömäksi tekevä päähine, vrt. Ilias 5,845. 

612)b—d Suostumalla hieman haluttomasti Glaukonin ja 
Adeimantoksen vaatimukseen tutkia oikeamielisyyden arvoa 
ilman siitä koituvia palkintoja (II 361a—d, 367e—3684d) 
Sokrates oli antanut heille eräänlaisen lainan, joka nyt 
maksetaan takaisin tutkittaessa oikeamielisyydestä koituvia 
palkintoja. 

613b »Jumalan kaltaiseksi»: vrt. Theaitetos 176b ja selit. s. 
419. | 

614b Odysseian lauluista 9—12 käytettiin nimeä Alkinoos- 
tarinat. — Er on itämainen nimi; vrt. Luukkaan evankeliumi 
3:28. 

614b—6216 Teoksen loppumyytti on samanlainen eskatolo- 
ginen visio kuin Gorgias- ja Faidon-dialogien loppumyytit; 
vrt. myös Sokrateen toinen puhe Faidroksessa ja Timaioksen 
luomiskertomus. Yksityiskohdissa voidaan havaita suuriakin 
eroja, joita mikään 'kehitysteoria? ei ole pystynyt kauttaal- 
taan selittämään. 

615c Ardiaios lienee kuviteltu henkilö; vrt. Arkhelaos, Gor- 
gias 47la. 

616b—617d Myytin astronomiselle osalle ei ole monista yri- 
tyksistä huolimatta löydetty tyydyttävää selitystä. Maailman- 
kaikkeus lienee tässä (kuten Timaioksessa) täydellinen pallo. 
Sen ulommaisin kovera pinta muodostuu kiintotähtien ke- 

hästä, jonka sisäpuolella ovat muut taivaankappaleet. Pallon 
keskellä on maa, jonka ympäri taivaankappaleet kiertävät 
erilaisin nopeuksin. Kiintotähtien kehrä pyörii kokonaisuu- 
dessaan samaan suuntaan ja sen alapuoliset planeetat päin- 
vastaiseen suuntaan. Kunkin planeetan liike synnyttää säve- 
len, jonka korkeus riippuu sen etäisyydestä Maasta. Platon 
on todennäköisesti saanut tässä vaikutteita pythagoralaisilta, 
mutta myöhemmät käsitykset muka pythagoralaisesta »sfää- 
rien harmoniasta» perustuvat laajalti Platonin esitykseen. 
Seireeneistä laulun haltijattarina esiintyi Homeroksesta riip- 
pumattomia traditioita (esim. runoilija Alkmanilla). Kohta- 
lottarien (Moirai) käsittäminen kehrääjiksi on ikivanhaa 
perua; vrt. esim. Odysseia 7,197. Platon on mahdollisesti 
halunnut tällä runollisella visiolla esittää universumin har- 
monian, jonka mukaisesti ihmistenkin on järjestettävä elä- 
mänsä. Vrt. VII 530d—531a, VIII 546a—4d. 

617de Laajalle levinneen käsityksen mukaan jokaisen ihmi- 
sen seuralaisena läpi elämän on hänen daimoninsa (lat. 
genius), joka määrää hänen kohtalonsa tai panee tämän 
täytäntöön. Platonin mukaan sen sijaan jokainen itse on 
vastuussa kohtalostaan. 

6204—< Viittauksia tunnettuihin taruhenkilöihin, joihin liit- 
tyy ilmeisesti jotakin symboliikkaa. Orfeus esiintyy tässä 
laulajana eikä (kuten ehkä kontekstistä odottaisi) uskonnon 
perustajana. Joutsenen yhteydestä lauluun ja kuolemaan vrt. 
Faidon 84e—85b ja selit. s. 364. Kerskuri Thamyras hävisi 
kilpailun runotarten kanssa, jotka riistivät häneltä laulu- ja 
soittotaidon. Aias hävisi riidan Akhilleuksen aseista Odys- 
seukselle; vrt. Sofokleen Aias. Agamemnonista ja kotkasta 
vrt. Aiskhyloksen Agamemnon 114. Atalante oli nopeajal- 
kainen metsästäjätär. Epeios oli Troijan puuhevosen tekijä. 
Thersites, Iliaan kapinoitsija (Ilias 2, 212—277; vrt. Gorgias 
525e) saanee tässä edustaa samalla Ateenan komediankir- 
joittajia. 

621a Lethe (Unohdus) esiintyy muutenkin Manalan juma- 
luutena, esim. Aristofanes, Sammakot 186. 

THeonDoros Olemme nyt tulleet, Sokrates, aivan niin kuin 216a 
eilen sovittiin, ja toimme mukanamme myös tämän vieraan. 
Hän on oikein kunnon filosofi, kotoisin Eleasta, Parmenideen 

ja Zenonin oppilaita. 

SOKRATES Ettet vain ole tietämättäsi tuonut tänne vieraan 
sijasta jotakuta jumalaa. Homeroshan sanoo, että jumalat, ja 
ennen kaikkea Vieraiden jumala, kulkevat niiden ihmisten b 
mukana, joilla on heitä kohtaan oikeanlainen kunnioitus, ja 
pitävät silmällä, toimivatko ihmiset julkeasti vai lainkuuliai- 
sesti. Ehkä sinunkin matkaasi on nyt lyöttäytynyt joku 
korkeampi voima, joku kumoamistaidon jumala, joka aikoo 
tarkkailla meitä ja kumota väitteemme, jos emme pysty 
esittämään kunnon perusteluja. 

THeopboros Ei tämä vieras ole sentyylinen, ei hän ole niin 
kiihkeä kuin eristiikan harrastajat. En myöskään usko että 
hän on mikään jumala, mutta jumalainen kylläkin. Sellaisik- 

si minä nimittäin sanon kaikkia filosofeja. c 
SOKRATES Ja täydellä syyllä, hyvä ystävä. Tätä ihmislajia ei 
tosin taida olla juuri sen helpompi erottaa muista kuin 
jumaliakaan. Monet heistä — tarkoitan todellisia enkä muka- 
filosofeja — käyttävät hyväkseen toisten tietämättömyyttä ja 
vaeltavat kaupungista toiseen erilaisissa hahmoissa, katsel- 
len korkeudestaan täällä alhaalla elävien puuhia. Toisten 
mielestä he eivät ole minkään arvoisia, toisten mielestä he 
ansaitsevat kaiken mahdollisen kunnian. He tekeytyvät mil- 
loin valtiomiehiksi, milloin sofisteiksi, ja jotkut saattavat d 
toisinaan pitää heitä yksinkertaisesti hulluina. Mutta ellei 

vieraallamme ole mitään sitä vastaan, kysyisin mielelläni, 
mitä hänen kotiseudullaan näistä ajateltiin ja miksi näitä 
siellä nimitettiin. 

TrHgeoporos Keitä siis? 

SOKRATES Sofistia, valtiomiestä ja filosofia. 

THeonboros Mikä sinua näissä eniten askarruttaa? Mitä siis 
haluaisit kysyä? 

SOKRATES Sitä, pidettiinkö siellä näitä kaikkia yhtenä ja 
samana vai kahtena eri asiana, vai katsottiinko, että niin kuin 
nimityksiä on kolme, on myös kolme eri asiaa ja niillä 
jokaisella oma nimensä? 

THEODOROS Vieraamme ei varmaankaan halua kieltäytyä 
selittämästä tätä. Vai mitä sanot? 

VieRAs Niin juuri, Theodoros. En suinkaan kieltäydy, ja 
voin suoralta kädeltä sanoa, että niitä pidettiin kolmena eri 
asiana. Mutta mitä mikin niistä oikein on, sen selvä määritte- 
leminen on suuri ja hankala tehtävä. 

THEODOROS Sinä satuitkin, Sokrates, sopivasti tarttumaan 
melkein samaan aiheeseen, josta me olimme juuri kyselemäs- 
sä häneltä ennen kuin tulimme tänne. Hän esitti meille kyllä 
samoja verukkeita kuin nyt sinulle, mutta sanoi kuulleensa 
tästä asiasta paljonkin j ja muistavansa mitä siitä oli puhuttu. 
SOKRATES Älä siis, hyvä vieraamme, kieltäydy täyttämästä 
meidän ensimmäistä toivettamme, vaan vastaa tähän: kun 
aiot selvittää jollekulle jonkin asian, pidätkö siitä mieluum- 
min itse pitkän esityksen vai käytätkö kyselymenetelmää, 
sentapaista jolla itse kerran nuoruudessani kuulin Parmeni- 
deen — hän oli silloin jo hyvin vanha — kerrassaan loistavasti 
kehittelevän ajatuksiaan? 

VIERAS Jos minulla on mukava ja joustava keskustelukump- 
pani, silloin tämä on helpompi menetelmä, mutta muussa 
tapauksessa tuo edellinen. 

SOKRATES Nythän voit valita näistä läsnäolijoista kenet 
tahansa, jokainen heistä kyllä seuraa sinua mielellään. Minä 
kehottaisin sinua valitsemaan jonkun nuoren, tämän Theaite- 
toksen tai jonkun muun, joka sinua miellyttää. 

VIERAS Voi Sokrates, minua ihan nolottaa, kun heti näin 
ensi kertaa tavatessamme joudun sittenkin itse pitämään 

aika lailla pitkän ja laajan esityksen, niin kuin minkäkin 
näytöspuheen, vaikka se onkin toiselle osoitettua kyselyä. 
Mieluummin olisin keskustellut vain vastailemalla lyhyesti 
kysymyksiinne. Mutta tämä aihe ei tosiaankaan ole sellainen 
kuin kysymyksenne perusteella voisi kuvitella, vaan se vaatii 
hyvin pitkän käsittelyn. Teidän vieraananne minun olisi 
kuitenkin epäkohteliasta vastata kieltävästi sinulle ja näille 
muille, varsinkin kun sinä puhuit tuolla tavoin. Theaitetok- 
sen otan hyvin mielelläni keskustelukumppanikseni sekä 
siksi, että olen jo aikaisemmin saanut tilaisuuden keskustella 
hänen kanssaan, että sinun kehotuksesi takia. | 
THEAITETOS Entä mahtavatko kaikki muutkin olla tyytyväi- 
* siä, jos teet Sokrateen neuvon mukaan? 

Vieras Tuskin siitä tarvitsee enää keskustella. Ja tästä 
lähtien osoitan siis puheeni sinulle. Jos se alkaa tuntua 
sinusta liian pitkältä ja rasittavalta, älä syytä minua vaan 
tovereitasi. 

THEAITETOS Tuskinpa minä niin helposti väsyn. Mutta jos 
niin kävisi, voimme ottaa avuksi Sokrateen kaiman, tämän 
toisen Sokrateen. Hän on samanikäinen kuin minä, käymme 
yhdessä urheilemassa, ja hän on tottunut olemaan mukana 
melkein kaikessa mitä teen. 

Vieras Hyvä; ja tästä huolehdit sitten itse keskustelun 
kuluessa. Mutta nyt meidän on käytävä yhdessä käsiksi 
tarkasteluun. On kai aloitettava sofistista, tutkittava ja 
perustelemalla osoitettava, mikä hän on. Nyt sinä ja minä 
olemme yhtä mieltä vain hänen nimestään, sen sijaan siitä 
toiminnasta, jonka perusteella häntä näin nimitämme, meillä 
on ehkä kummallakin aivan oma käsityksemme. Aina olisi 
kuitenkin tärkeämpää päästä yksimielisyyteen itse asiasta 
todistelun kautta kuin pelkästä nimestä ilman todistelua. 
Mutta ei ole vallan helppoa ymmärtää, mikä oikein on tämä 
ihmislaji jota nyt yritämme tutkia, sofisti siis. On kuitenkin 
yleisesti ja kauan sitten todettu asia, että kun on saatava 
kunnolla suoritetuksi jokin suuri hanke, on ensin toteutettava 
sama jossakin pienessä ja helpossa asiassa ja vasta sitten 
käytävä suureen käsiksi. Neuvoni onkin nyt, että kun sofis- 
tien laji tuntuu meistä hankalalta ja vaikeasti tavoitettaval- 

ta, me sovellamme ensin samaa menetelmää johonkin hel- 
pompaan kohteeseen, ellei sinulla ehkä ole esitettävänä 
jotakin muuta vaivattomampaa tietä. 

THEAITETOS Ei minulla ole. 

VIERAS Otammeko siis käsiteltäväksi jonkin yksinkertai- 
semman kohteen ja yritämme sitten käyttää sitä mallina 
tuohon suurempaan? 

THEAITETOS Tehdään niin. 

Vieras Minkä me nyt sitten ottaisimme kohteeksemme? 
Sen pitäisi olla helposti tunnistettavissa ja pienimuotoinen, 
mutta se täytyisi kuitenkin pystyä määrittelemään yhtä 
täydellisesti kuin mikä tahansa tärkeämpikin asia. Otetaan 
vaikkapa onkimies. Eikö tämä ole ilmiö, joka on kaikille 
tuttu eikä vaadi osakseen sen kummempaa tutkistelua? 
THEAITETOS On kyllä. 

Vieras Toivottavasti voimme kuitenkin soveltaa siihen sel- 
laista metodia ja saada aikaan sellaisen määritelmän, joka 
sopii tarkoituksiimme. 

THEAITETOS Se olisi erinomainen asia. 

VIERAS Aloitetaanpa sitten näin. Sanohan: katsommeko, 
että onkimiehellä on jokin taito vai että hänellä ei ole taitoa 
mutta sen sijaan jokin muu kyky? 

THEAITETOS lotta kai hänellä on taito. 

Vieras Kaikki taidot taas jakautuvat kahteen lajiin. 
THEAITETOS Millä tavoin? 

Vieras Maanviljelyä, kaikenlaisten elollisten olentojen ruu- 
miisiin sekä rakennettuihin ja muovailtuihin kohteisiin eli 
esineisiin kohdistuvaa huolenpitoa, edelleen jäljittelytaitoa 
— kaikkea tätä voisi täydellä syyllä nimittää yhdellä yhteisel- 
lä nimellä. 

THEAITETOS Millä? 

VIERAS Kun joku tuottaa olemassaolon sellaiselle mitä ei 
aiemmin ole ollut olemassa, niin tuottajasta sanotaan, että 
hän tekee, ja tuotettavasta taas, että se tehdään. 

THEAITETOS Totta. 

VieRas Kaikkiin äsken luettelemiimme aloihin liittyvä kyky 
kohdistuu juuri tähän. 

THEAITETOS Niin kyllä. 

VIERAS Voimme siis käyttää niistä yhteisnimitystä tekemis- 
taito. 

THEAITETOS Tehdään niin. 

Vieras Tämän jälkeen tulee koko se luokka, joka käsittää 
oppimisen, tietämisen, rahanansaitsemisen, kamppailun ja 
pyydystämisen. Mikään näistä ei valmista mitään, vaan 
osittain ne pyrkivät sanoin ja teoin valtaamaan sellaista mikä 
on jo olemassa ja syntynyttä, osittain taas yrittävät estää 
muita valtaamasta sitä. Kaikista näistä aloista sopisikin 
tämän vuoksi käyttää yhteisnimitystä hankkimistaito. 
THEAITETOS Niin sopisi. 

Vieras Kun kaikki taidot kuuluvat joko hankkimis- tai 
tekemistaidon piiriin, niin kumpaan me sijoitamme onkimis- 
taidon? 

THEAITETOS Tietenkin hankkimistaidon piiriin. 

VIERAS Ja hankkimistaitoa vuorostaan on kahta lajia, eikö 
totta? Toinen on välittämistaitoa, ja siinä hankkiminen ta- 
pahtuu osapuolten kesken vapaaehtoisesti lahjoittamisen, 
vuokraamisen tai ostamisen kautta, toisessa taas kohde aina 
valloitetaan joko teoin tai sanoin, joten sitä voisi nimittää 
valtaustaidoksi. | 

THEAITETOS Niin kyllä, äskeisen mukaan. 

VIERAS Valtaustaitohan on vuorostaan jaettavissa kahteen 
osaan. 

THEAITETOS Miten? 

VIERAS Sitä mikä tapahtuu julkisesti voidaan sanoa kamp- 
pailuksi, salassa tapahtuvaa pyydystykseksi. 

THEAITETOS Näin on. 

VIERAS Ja järjenmukaista on jakaa pyydystys taas kahteen 
osaan. 

THEAITETOS Millä tavoin? 

Vieras Tekemällä ero elottomien ja elollisten kohteiden 
välillä. 

THEAITETOS Niin kyllä, mikäli sillä on nämä molemmat 
kohteet. 

Vieras Totta kai on. Meidän on kuitenkin jätettävä syrjään 
elottomiin olioihin kohdistuva pyydystys, jolla ei eräitä 
sukeltamisen muotoja ja muita vähemmän tärkeitä lajeja 

lukuun ottamatta ole nimiäkään. Elollisiin olentoihin kohdis- 
tuvaa me sen sijaan nimitämme metsästykseksi. 

THEAITETOS Niin. 

Vieras Metsästyksen voi taas sanoa jakautuvan kahteen 
osaan. Toinen on maanriistan metsästys, joka kohdistuu 
maalla kulkeviin eläimiin ja jakautuu moniin erinimisiin 
lajeihin, toinen vedenriistan pyynti, jonka kohteena ovat 
uivat eläimet. 

THEAITETOS Aivan niin. 

Vieras Ulvista eläimistä taas erotamme toisaalta siivekkäät 
ja toisaalta vesieläimet. | 

THEAITETOS Niin tietysti. 

Vieras Kaikkea siivekkäiden metsästystä me sanomme 
linnustukseksi. 

THEAITETOS Niin sanomme. 

Vieras Ja lähes kaikkea vesieläinten pyyntiä kalastukseksi. 
THEAITETOS Niin. 

VIERAS Tämähän voidaan taas jakaa kahteen päälajiin. 
THEAITETOS Millä perusteella? 

VIERAS Toisessa tapauksessa pyynti tapahtuu aitaamalla, 
toisessa haavoittamalla. 

THEAITETOS Mitä tarkoitat? Miten sinä nämä erotat? 

Vieras Ensinnäkin, kun kohde estämistarkoituksessa saar- 
retaan ja teljetään, voidaan puhua aitauksesta. 

THEAITETOS Niin voidaan. 

Vieras Rysiä, verkkoja, nuottia, mertoja ja muita sellaisia 
sopii siis nimittää aitauksiksi. 

THEAITETOS Niin kyllä. 

Vieras Tätä pyyntilajia voimme siis nimittää aitauspyyn- 
niksi, tai jotenkin siihen tapaan. 

THEAITETOS Niin voimme. 

Vieras Tuosta toisesta tavasta taas, jolloin saalista haavoi- 
tetaan koukulla tai ahraimella, voimme käyttää yhteisnimi- 
tystä »haavoituspyynti». Vai keksisimmekö jonkin parem- 
man nimen? 

THEAITETOS Fi nimellä ole väliä, kyllä tuokin menettelee. 
VIERAS Siitä haavoituspyynnistä, jota harjoitetaan yöllä 

tulen valossa, nämä pyyntimiehet itse kuuluvat käyttävän 
nimeä tuulastus. 

THEAITETOS Juuri niin. 

Vieras Päiväsaikaan tapahtuvaa taas sanotaan yhteisellä 
nimellä koukkupyynniksi, koska ahraintenkin kärjissä on 
eräänlaiset koukut. 

THEAITETOS Niin sanotaan. 

ViERAS Kun tämä koukuilla tapahtuva haavoituspyynti 
suoritetaan ylhäältä alaspäin, sitä sanotaan lähinnä ahrain- 
pyynniksi, koska siinä enimmäkseen käytetään ahraimia. 
THEAITETOS Niinhän jotkut sitä nimittävät. 

Vieras Kaikki jäljelläoleva muodostaakin sitten yhden ai- 
noan lajin. 

THEAITETOS Minkä? 

VIERAS Sen, missä kalan haavoittaminen toisin kuin äsken 
tapahtuu koukulla eikä kalaa haavoiteta mihin paikkaan 
ruumista tahansa kuten ahraimella pyydettäessä, vaan pää- 
hän ja suuhun, ja se vedetään sitten vavalla alhaalta ylös, 
päinvastoin kuin äskeisessä tapauksessa. Mikähän nimi tälle 
lajille olisi annettava? 

THEAITETOS Olemme kaikesta päättäen nyt saaneet selville 
sen, minkä löytämisen äsken asetimme tehtäväksemme. 
ViERAS Nyt olemme siis molemmat päässeet yksimielisyy- 
teen paitsi onkimisen nimestä myös itse asian määrittelystä. 
Itse kokonaistaidossa oli toisena puolena hankkiminen, hank- 
kimisessa taas valtaaminen, valtaamisessa pyydystäminen, 
pyydystämisessä metsästys, metsästyksessä vedenriistan 
pyynti, vedenriistan pyynnissä taas muodosti toisen puolen 
kalastus, kalastuksessa haavoituspyynti, haavoituspyynnissä 
koukkupyynti. Tässä taas se puoli, jossa haavoittaminen 
tapahtuu alhaalta ylöspäin, on juuri se jota olemme etsineet, 
ja se on saanut nimekseen onkiminen. 

THEAITETOS Kyllä tämä nyt on tullut kyllin selväksi kaikin 
puolin. 

Vieras No niin, ja nyt meidän on yritettävä tämän mallin 
mukaan saada selville, mikä on sofisti. 

THEAITETOS Aivan. 

VIERAS Asken me lähdimme kysymyksestä, onko onkijaa 
pidettävä tavallisena maallikkona vai onko hänellä jokin 
taito. 

THEAITETOS Niin. 

Vieras Entä nyt tämä mies? Pidämmekö häntä maallikkona 
vai onko hän täydelleen ja todella sofisti, siis viisas? 
THEAITETOS Ei hän mitenkään voi maallikko olla. Sehän on 
mahdotonta, kun hänellä kerran on tällainen nimitys, sitähän 
sinä tarkoitat. 

Vieras Meidän on siis nähtävästi oletettava, että hänellä on 
jokin taito. 

THEAITETOS Ja mikä se on? 

Vieras Hyvänen aika, emmekö ole huomanneet kuinka 
nämä kaksi muistuttavat toisiaan? 

THEAITETOS Ketkä kaksi? 

VIERAS Onkimies ja sofisti. 

THEAITETOS Kuinka niin? 

Vieras Minusta molemmat näyttävät selvästi olevan met- 
sästäjiä. 

THEAITETOS Millaista metsästystä jälkimmäinen edustaa? 
Edellisestähän me jo puhuimme. 

VIERAS Jaoimme äsken metsästyksen kokonaan kahteen 
osaan, joista toisen kohteena ovat uivat ja toisen maalla 
kulkevat eläimet. 

THEAITETOS Niin teimme. 

Vieras Ja uivista käsittelimme varsinaiset vesieläimet. 
Maalla kulkevien ryhmän jätimme jakamatta ja totesimme 
vain, että se on monimuotoinen. 

THEAITETOS Niin juuri. 

VIERAS Sofisti ja onkija ovat siis kulkeneet yhtä matkaa 
hankkimistaidosta tähän asti. 

THEAITETOS Siltä näyttää. 

Vieras Mutta metsästyksestä lähtien heidän tiensä eroavat. 
Toinen lähtee merelle, joille ja järville riistaa pyytämään. 
THEAITETOS Niin lähtee. 

VIERAS Toinen taas suuntaa kulkunsa maalle ja toisenlaisille 
joille, rikkauden ja nuoruuden uhkeille niityille, saadakseen 

valtaansa niiden eläjät. 

THEAITETOS Mitä tarkoitat? 

Vieras Maalla tapahtuvaa metsästystä on kahta päälajia. 
THEAITETOS Mitkä ne ovat? 

VIERAS Toinen kohdistuu kesyihin, toinen villeihin otuksiin. 
THEAITETOS Metsästetäänkö siis kesyjäkin? 

VIERAS Sikäli kuin ihminen on kesy olento. Voit lähteä 
mistä olettamuksesta vain haluat, voit olettaa ettei ole 
olemassa kesyä olentoa, tai että jokin muu olento on kesy 
mutta ihminen villi, tai että ihminen tosin on kesy mutta sinä 
katsot ettei ole olemassa ihmisiin kohdistuvaa metsästystä. 
Valitse vain näistä se vaihtoehto mitä pidät itsellesi sopiva- 
na. 

THEAITETOS Kyllä me minun mielestäni olemme kesyjä 
olentoja, ja katson myös että on olemassa metsästystä joka 
kohdistuu ihmisiin. 

Vieras Meidän on siis todettava myös kesyjen olioiden 
metsästyksen jakaantuvan kahteen osaan. 

THEAITETOS Millä tavoin? 

Vieras Merirosvouksesta, ihmisryöstöistä, tyranniudesta ja 
kaikenlaisista sotatoimista voimme käyttää yhteistä määri- 
telmää väkivaltainen metsästys. 

THEAITETOS Hyvä. 

VIERAS Oikeuspuheet, kansalle pidetyt puheet ja yksityiset 
keskustelut muodostavat taas oman kokonaisuutensa, ja sitä 
voimme nimittää vakuuttamisen taidoksi. 

THEAITETOS Aivan oikein. 

VIERAS Vakuuttamisen taidossa erotamme kaksi eri muo- 
toa. 

THEAITETOS Mitkä ne ovat? 

VIERAS Toinen kohdistuu yksityiseen ihmiseen, toinen yhtei- 
sÖÖön. 

THEAITETOS Kumpikin on siis oma lajinsa. 

VIERAS Myös yksityiseen ihmiseen kohdistuva metsästys 
jakaantuu kahteen eri osaan, joista toisessa tavoitellaan 
palkkaa ja toisessa annetaan lahjoja. Eikö niin? 

THEAITETOS Nyt en ymmärrä. 

Vieras Et näköjään ole vielä tullut kiinnittäneeksi huomio- 
ta siihen tapaan, jolla rakastajat harjoittavat metsästystä. 
THEAITETOS Missä mielessä? 

Vieras Hehän antavat lahjoja niille joita metsästävät. 
THEAITETOS Se on aivan totta. 

Vieras Tätä voimme nimittää rakastajantaidoksi. 
THEAITETOS Niin juuri. 

VieRas Palkkaa tavoittelevan metsästyksen sitä puolta taas, 
jossa seurustellaan suosion saavuttamiseksi, jossa syöttinä on 
pelkkä mielihyvä ja joka haluaa vain ylläpidon palkakseen, 
olemme varmaankin kaikki valmiita nimittämään imartelun 
ja miellyttämisen taidoksi. 

THEAITETOS Olemme toki. 

VIERAS Sen sijaan siitä puolesta, joka julistaa käyvänsä 
keskusteluja hyveen vuoksi mutta vaatii palkakseen rahaa, 
on käytettävä jotakin toista nimeä, eikö totta? 

THEAITETOS Tietysti. 

Vieras Ja mitä nimeä? Yritähän keksiä. 

THEAITETOS Tämä on selvä asia, olemme näköjään löytäneet 
sofistin. Näin sanoessani olen varmastikin käyttänyt hänestä 
juuri oikeaa nimeä. 

VIERAS Siispä, Theaitetos, päättelymme on johtanut tähän: 
hankkimistaidon, pyydystystaidon, metsästyksen — elollisten 
olioiden, maalla kulkevien olioiden, kesyjen olioiden, ihmis- 
ten, yksityishenkilöiden metsästyksen —, edelleen palkkaa 
tavoittelevan, rahalla palkittavan, muka kasvatusta tarjoa- 
van metsästyksen sitä osaa, joka kohdistuu rikkaisiin ja 
arvossapidettyihin nuorukaisiin, on kutsuttava sillä nimellä 
johon olemme juuri päätyneet, eli siis sofistiikaksi. 
THEAITETOS Ehdottomasti. 

Veras Mutta katsotaanpa asiaa vielä toiseltakin kannalta. 
Tarkastelumme kohde ei näet kuulu minkään mitättömän 
taidon alaan vaan hyvinkin monimuotoisen. Äsken esitetyn 
perusteella alkaakin häämöttää mahdollisuus, että se ei 
olekaan sitä miksi sen sanoimme vaan aivan toista lajia. 
THEAITETOS Kuinka niin? 

Vieras Hankkimistaito jakautui kahteen lajiin, joista toinen 


16 


SOFISTI 


oli metsästys ja toinen vaihtaminen. 

THEAITETOS Aivan niin. 

VIERAS Voimme kai sanoa, että vaihtamistakin on kahta 
lajia, antamisen ja myynnin kautta tapahtuvaa. 

THEAITETOS Sanokaamme näin. 

ViERAS Ja myynnin kautta tapahtuva vuorostaan jakautuu 
kahtia. 

THEAITETOS Miten? 

VIERAS Siinä voidaan erottaa valmistajan oma suora myynti 
ja toisen tuotteita välittävä jälleenmyynti. 

THEAITETOS Niin juuri. 

Vieras Kaupungin sisäistä kauppaa, joka muodostaa jäl- 
leenmyynnistä suunnilleen puolet, sanotaan pienkaupaksi, 
eikö totta? 

THEAITETOS Niin. 

Vieras Kun taas kaupungista toiseen tapahtuva tuotteiden 
vaihto ostamalla ja myymällä on varsinaista, liikkuvaa kau- 
pankäyntiä. 

THEAITETOS Aivan niin. 

ViERAS Ja olemmehan huomanneet, että toinen osa kaupan- 
käyntiä myy ja vaihtaa rahaan sellaista mitä ruumis käyttää 
ravinnokseen ja eri tarpeisiinsa, toinen taas sellaista mitä 
sielu? 

THEAITETOS Mitä sinä tarkoitat? 

Vieras Ehkäpä sielua koskeva osa on jäänyt meille epäsel- 
väksi; toisen me toki tunnemme. 

THEAITETOS Kyllä. 

VIERAS Ajatellaan kaikkea runouden ja musiikin piiriin 
kuuluvaa, jota viedään kaupungista kaupunkiin, ostetaan 


toisesta ja myydään ja viedään toiseen; samoin maalaustai-- 


detta, nukketeattereita ja kaikenlaista muuta sielulle huviksi 
ja hyödyksi tarkoitettua. Sitä joka kuljettaa ja myy tällaista, 
voi sanoa kauppiaaksi aivan yhtä hyvällä syyllä kuin ruokien 
ja juomien myyjääkin. 

THEAITETOS Se on aivan totta. 

Vieras Käyttäisitkö siis samaa nimeä myös siitä, joka ostaa 
tukussa tietoja ja kulkee kaupungista toiseen vaihtaen niitä 

rahaan? 

THEAITETOS Ilman muuta. 

Vieras Tästä sieluun kohdistuvasta liikkuvasta kaupan- 
käynnistä sopii toista osaa nimittää näytösluonteiseksi, eikö 
totta? Toisesta osasta taas, joka kyllä on yhtä naurettava 
kuin sekin mutta myy tietoja, täytyy käyttää jotakin sen 
omaan toimintaan viittaavaa nimitystä. 

THEAITETOS Niin tietysti. 

VIERAS Ja tämän tiedonmyynnin piirissä taas on käytettävä 
toista nimeä siitä, jonka kohteena ovat eri taitoja koskevat 
tiedot, ja toista siitä jonka kohteena on hyve. 

THEAITETOS Se on selvä. 

Vieras Noihin toisiin sopisi nimitys taitojen myynti; keksi 
sinä nyt nimi jälkimmäiselle tapaukselle. 

THEAITETOS Ainoa oikea nimitys on se, mitä tässä juuri 
olemme tarkastelemassa, eli sofistiikka. 

Veras Niin juuri. Tehdäänpä nyt yhteenveto. Toteamme, 
että tällä toisella kerralla sofistiikaksi osoittautui hankkimis- 
taidon ja siinä välittämisen, siinä myynnin, siinä liikkuvan 
kaupankäynnin ja siinä sieluihin kohdistuvan, sanoja ja 
tietoja käsittävän kaupan se osa, joka myy hyvettä. 
THEAITETOS Täsmälleen. 

VIERAS Sitten kolmas tapaus. Jos joku pysyvästi kaupunkiin 
asettunut henkilö elinkeinokseen myisi siellä näitä samoja 
tietoja, jotka hän osittain olisi ostanut ja osittain valmistanut 
itse, käyttäisit hänestä varmaankin tätä samaa nimitystä? 
THEAITETOS Totta kai. 

VIERAS Siispä sanoisit, että hankkimisen ja siinä välittämi- 
sen, siinä myynnin ja siinä sekä omien tuotteiden myynnin 
että jälleenmyynnin alalla kaikki vastaavanlainen tietojen 
myynti on jälleen sofistiikkaa. 

THEAITETOS Ehdottomasti. Onhan meidän oltava johdonmu- 
kaisia. 

ViERAs Katsotaanpa, voiko tarkastelumme kohteena olevaa 
lajia verrata vielä seuraavanlaiseenkin tapaukseen. 
THEAITETOS Mihin? 

VIERAS Mehän olemme todenneet, että hankkimistaidon 
yhtenä osana on kamppailu. 

THEAITETOS Niin kyllä. 

VIERAS Se taas voidaan vuorostaan jakaa hyvin kahtia. 
THEAITETOS Selitä miten. 

ViERAS Toista osaa voimme nimittää kilpailuksi, toista 
taisteluksi. 

THEAITETOS lotta. 

VIERAS Silloin kun taistellaan ruumiillisesti toinen toista 
vastaan, olisi kai oikein ja sopivaa käyttää nimitystä väkival- 
ta. 

THEAITETOS Kyllä. 

ViERAS Mutta silloin kun taistelussa vastataan sanoilla 
sanoihin, on kai puhuttava kiistelystä, vai kuinka? 
THEAITETOS Niin juuri. 

Vieras Kiistelyssä on jälleen erotettava kaksi lajia. 
THEAITETOS Mitkä? 

VIERAS Silloin kun puolin ja toisin pidetään julkisesti pitkiä 
puheita oikeasta ja väärästä, on kyseessä oikeuskiista. 
THEAITETOS Niin on. 

VIERAS Sen sijaan yksityisten keskinäistä kiistaa, joka ja- 
kautuu pieniin osasiin, kysymyksiin ja vastauksiin, olemme 
tottuneet sanomaan väittelyksi, eikö niin? 

THEAITETOS Niin juuri. 

VIERAS Sellainen kiista taas, joka koskee vaikkapa liikea- 
sioita, on kyllä sekin väittely, mutta siinä edetään miten 
sattuu ja vailla taitoa. Se on silti katsottava omaksi lajikseen, 
koska se on esityksessämme osoittautunut eri asiaksi kuin 
äskeinen. Edeltäjämme eivät kuitenkaan ole antaneet sille 
mitään nimeä eikä meidänkään nyt kannata niin tehdä. 
THEAITETOS Se on totta, sillä se jakautuu liian pieniin ja 
erilaisiin osiin. 

VIERAS Sitä vastoin taidolla käytyä väittelyä, jota käydään 
oikean ja väärän olemuksesta ja muista yleisluonteisista 
aiheista, olemme tottuneet nimittämään eristiikaksi, eikö 
niin? 

THEAITETOS Niin juuri. 

Vieras Toinen laji eristiikkaa tuhlaa rahoja, toinen hankkii 
niitä. 

THEAITETOS Aivan niin. 

VIERAS Meidän on nyt yritettävä keksiä kummallekin oikea 
nimi. 

THEAITETOS Niin on. 

VIERAS Sitä lajia, joka saa harjoittajansa niin ihastumaan 
tähän harrastukseen, että hän lyö laimin omat asiansa, mutta 
jonka esitystapa ei useimmille kuulijoille tuota minkäänlais- 
ta mielihyvää, ei minun mielestäni voi nimittää muuksi kuin 
suunpieksämiseksi. 

THEAITETOS Niin, siksihän sitä sanotaan. 

VIERAS Yritä sinä nyt vuorostasi nimetä tämän vastakohta, 
se laji joka hankkii rahaa yksityisten kanssa käydyillä kiiste- 
lyillä. 

THEAITETOS Ainoa oikea vastaus on taaskin, että esiin 
putkahti jo neljännen kerran tuo merkillinen olento, meidän 
takaa-ajamamme sofisti. 

VIERAS Ja kuten todistelumme on jälleen osoittanut, sofisti 
on siis yhtä kuin eristiikan, väittelyn, kiistely-, taistelu-, 
kamppailu- ja hankkimistaidon rahaa hankkiva laji. 
THEAITETOS Täsmälleen. 

Vieras Huomaat varmaan, että tämä otus on todellakin 
kirjava eikä sitä yhdellä kädellä kiinni saa, niin kuin on 
tapana sanoa. 

THEAITETOS Sitten on yritettävä kaksin käsin. 

Vieras Niin kyllä, ja kaikin voimin, juoksemalla sen jälkiä 
seuraavalla tavalla. Sanohan: meidän käytössämme on lukui- 
sia kotitaloustoimiin liittyviä nimityksiä, eikö totta? 
THEAITETOS Onhan niitä paljonkin. Mitä niistä kaikista sinä 
tarkoitat? 

VIERAS Sellaisia kuin seulominen, siivilöiminen, pohtami- 
nen ja karsiminen. 

THEAITETOS Niin. 

ViIeRas Ja lisäksi sellaisia kuin karstaaminen, häkilöiminen, 
sukkulan viskely ja lukemattomat muut, joita tunnemme eri 
ammattialoilta. Vai kuinka? 

THEAITETOS' Mutta mitä sinä näillä esimerkeillä haluat 
valaista? Miksi kysyt niitä? 

VIERAS Nämä kaikki luettelemani sanat ilmaisevat erotta- 
mista. 

THEAITETOS Niin kyllä. 

Vieras Koska niihin kaikkiin sisältyy yksi ja sama taito, 
meidän on minun menetelmäni mukaisesti annettava niille 
yksi ja sama nimi. 

THEAITETOS Ja mikä se on? 

Vieras Erottelutaito. 

THEAITETOS Se sopii. 

Vieras Mieti nyt, voisimmeko jakaa sen kahteen lajiin. 
THEAITETOS En minä näin äkkiä pysty. 

ViERAS Luettelemistani erotteluista edellisissä oli kyseessä 
huonomman erottaminen paremmasta, jälkimmäisissä sa- 
manlaisten erottaminen toisistaan. 

THEAITETOS" Huomaanhan minäkin sen nyt kun sinä sen 
sanoit. 

VieRAS —Jälkimmäiselle erottelutyypille en tiedä mitään 
käytössä olevaa nimitystä, mutta kylläkin sille, joka erottaa 
pois huonomman ja jättää jäljelle paremman. 

THEAITETOS Mikä se on? 

Vieras Kaikesta tällaisesta erottelusta käytetään minun 
ymmärtääkseni yleisesti nimitystä puhdistus. 

THEAITETOS Niin, niinhän siitä käytetään. 

VIERAS Ja jokainen kai huomaa, että puhdistusta on vuoros- 
taan kahdenlaista. 

THEAITETOS Ehkä, jos on aikaa miettiä. Minä en kyllä nyt 
vielä huomaa. 

VIERAS Aineellisiin kappaleisiin kohdistuvan puhdistuksen 
lukuisat eri muodot voidaan koota yhteisen nimikkeen alle. 
THEAITETOS Minkä? Ja mitä ne kaikki ovat? 

Vieras Elollisten ruumiiden kohdalla toisaalta sisäiset puh- 
distukset, joita ruumiinharjoitukset ja lääkintätaito saavat 
oikean erottelun avulla aikaan, toisaalta ulkoiset, kylvetyk- 
sellä suoritetut puhdistukset, joista ei maksa vaivaa puhua. 
FElottomien esineiden kohdalla taas kaikki se mistä huolehtii 
kankaidenkäsittelytaito ja ylipäänsä kaikkinainen kaunistus- 
taito; se taas jakautuu moniin pieniin lajeihin, joilla on 
naurettavalta kuulostavia nimiä. 

THEAITETOS Niin todella. 

Vieras Kerrassaan. Mutta meidän menetelmämme kannal- 

ta ei ole mitään eroa sillä käytetäänkö pesusientä vai juote- 
taanko lääkettä ja onko puhdistuksesta meille pieni vai suuri 
hyöty. Vain tietoa saadakseen menetelmämme pyrkii selvit- 
tämään, missä kohden eri taidot ovat toisilleen sukua ja 
missä eivät. Siksi se arvostaa niitä kaikkia yhtä paljon eikä 
niiden yhtäläisyyden vuoksi pidä toisia sen naurettavampina 
kuin toisiakaan. Sen mukaan ei ole yhtään arvokkaampaa 
valaista metsästystaitoa sodanjohtotaidon kuin täintappami- 
sen avulla, mahtipontisempaa vain. Ja kun sinä kysyit, mitä 
nimeä meidän tulisi käyttää kaikista näistä elollista ruu- 
mista tai elotonta esinettä puhdistavista toiminnoista, niin 
menetelmämme kannalta on samantekevää, mikä nimi kuu- 
lostaisi sointuvimmalta. Riittää, että se nivoo yhteen kaikki 
sellaiset puhdistuksen lajit, jotka kohdistuvat muuhun kuin 
sieluun, ja pitää ne sielua puhdistavista toiminnoista erillään. 
Sikäli kuin olemme oikein ymmärtäneet mihin menetelmäm- 
me tähtää, se on tässä pyrkinyt nimenomaan tekemään eron 
henkisiin seikkoihin kohdistuvan ja kaikkinaisen muun puh- 
distuksen välillä. | | 
THEAITETOS Sen olen kyllä ymmärtänyt, ja myönnän että on 
olemassa kaksi puhdistuksen lajia. Niistä toinen koskee 
sielua, ja se on aivan eri asia kuin ruumista koskeva. 

Vieras Erinomaista. Kuuntelehan nyt eteenpäin ja yritä 
taas toimittaa kahtiajako sen perusteella mitä on sanottu. 
THEAITETOS Yritän auttaa sinua jaottelussa, minne minua 
johdatatkin. 

VieRAs Katsommeko, että sielussa olevat kehnous ja hyve 
ovat eri asioita? 

THEAITETOS Tietysti. 

VieERas Ja puhdistus oli sitä, että kaikki mahdollinen pahuus 
heitetään ulos ja vain muu jätetään jäljelle. 

THEAITETOS Niin juuri. 

Vieras Kun siis sielunkin kohdalla tapaamme jonkin pa- 
huuden poistamiskeinon, olemme aivan oikeassa jos nimi- 
tämme sitä puhdistukseksi. 

THEAITETOS Ehdottomasti. 

VIERAS Sielun yhteydessä on puhuttava kahdesta pahan 
lajista. 

THEAITETOS Mitkä ne ovat? 

VIERAS Toinen vastaa ruumiin sairautta, toinen rumuutta. 
THEAITETOS Nyten ymmärrä. 

Vieras Et ehkä ole tullut ajatelleeksi, että sairaus ja 
eripuraisuus ovat sama asia? 

THFEAITETOS En tiedä, mitä tuohonkaan pitäisi vastata. 
Vieras Fi kai eripuraisuus ole muuta kuin luonnostaan 
samansukuisten riitaantumisesta aiheutunutta tärveltymis- 
tä? 

THEAITETOS Fi. 

Vieras Entä rumuus, eikö se ole yksinkertaisesti suhdatto- 
muutta, joka on aina epämuotoista? 

THEAITETOS Kyllä, sitä juuri. 

ViERAS Ja eikö voi nähdä, että kehnojen ihmisten sielussa 
käsitykset ja himot, kiihko ja halut, järki ja tuskat ovat 
keskenään ja toinen toistensa kanssa ristiriidassa? 
THEAITETOS Kyllä, nimenomaan. 

Vieras Nämä kaikki ovat kuitenkin välttämättömyyden 
pakosta sukua toisilleen. 

THEAITETOS Niin tietysti. 

VieRAS Olemme siis oikeassa, kun sanomme että kehnous on 
sielun eripuraisuutta ja sairautta. 

THEAITETOS Täysin oikeassa. 

Vieras Entä kun jokin liikkeessä oleva pyrkii tiettyyn 
maaliin mutta osuu joka yrityksellä harhaan ja menee ohi, 
sanommeko tämän johtuvan niiden keskinäisestä tasasuhtai- 
suudesta vai päinvastoin epäsuhtaisuudesta? 

THEAITETOS Tietenkin epäsuhtaisuudesta. 

Vieras Mutta mehän tiedämme, että sielulle on tietämättö- 
myys aina vastentahtoista. 

THEAITETOS Ehdottomasti. 

ViERAS Tietämättömyys onkin juuri sitä, että totuuteen 
pyrkivä sielu harhautuu eikä osukaan tietoon vaan mielettö- 
myyteen. 

THEAITETOS Juuri niin. 

Vieras Tietämätöntä sielua on niin ollen pidettävä rumana 
ja epäsuhtaisena. 

THEAITETOS Nähtävästi. 

ViERAS Sielussa on siis näköjään kahdenlaista pahaa, ja 
toista niistä ihmiset sanovat kehnoudeksi, vaikka se on 
ilmiselvästi sielun sairautta. 

THEAITETOS Niin. 

VieRas Toista taas sanotaan tietämättömyydeksi; koska sitä 
esiintyy ainoastaan sielussa, ihmiset eivät halua myöntää, 
että se on pahaa. 

THEAITETOS Äsken kun puhuit tästä, olin epäröivällä kannal- 
la, mutta kyllä minun on nyt myönnettävä, että sielussa on 
kahdenlaista pahaa. Pelkuruutta, hillittömyyttä, väärämieli- 
syyttä, tätä kaikkea on pidettävä meissä olevana sairautena, 
kaikkia erilaisia tietämättömyyden muotoja taas rumuutena. 
Vieras Kun on ihmisen ruumiista kysymys, niin näitä kahta 
tilaa varten on olemassa kaksi taitoa. 

THEAITETOS Mitkä? 

Vieras Rumuutta vastaan ruumiinharjoitukset, sairautta 
vastaan lääkintätaito. 

THEAITETOS Niin todella. 

VIERAS Ja samaten ylpeyttä, väärämielisyyttä ja pelkuruut- 
ta vastaan on kaikkein sopivin taito oikeamielisyyden kannal- 
ta kurinpitotaito. 

THEAITETOS Niinhän luulisi, ainakin inhimillisesti ajatellen. 
Vieras Entä kaikkinaista tietämättömyyttä vastaan? Voisi- 
ko mainita mitään parempaa kuin opetuksen? 

THEAITETOS Fi. 

ViERAS Onko opetusta vain yhdenlaista, vai voidaanko 
sanoa että sitä on useampia lajeja, niistä kaksi erityisen 
tärkeää? Mietihän. 

THEAITETOS Yritän miettiä. 

VieERAs Luulen, että löydämme vastauksen nopeimmin tällä 
tavoin. 

THEAITETOS Miten? 

VIERAS Katsomalla, voiko tietämättömyyden vuorostaan 
jakaa keskeltä kahtia. Jos se jakautuu kahteen osaan, silloin 
täytyy tietysti opetuksessakin olla kaksi osaa, yksi kumpaa- 
kin tietämättömyyden puolta kohden. 

THEAITETOS Kuinka siis? Joko sinä itse näet sen mitä 
olemme etsimässä? 

Vieras Uskon näkeväni suuren ja vaikean, aivan erityisen 
tietämättömyyden lajin, joka on yhtä painava kuin kaikki 
muut yhteensä. 

THEAITETOS Mikä se on? 

VIERAS Se että luulee tietävänsä vaikkei tiedä. Näyttää 
siltä, että siitä johtuvat kaikki meidän mielessämme tapahtu- 
vat erehdykset. 

THEAITETOS Se on totta. 

VIERAS Ja mielestäni ainoastaan tämän tietämättömyyden 
lajin nimenä on ymmärtämättömyys. 

THEAITETOS Niin juuri. 

Vieras Miksi sitten pitäisi nimittää sitä opetuksen osaa, 
joka vapauttaa meidät tästä? 

THEAITETOS Kaikki muu on minun käsittääkseni eri ammat- 
tien opetukseen liittyvää, mutta tätä osaa nimitetään täällä 
meillä kasvatukseksi. 

Vieras Niin sitä jokseenkin kaikki muutkin kreikkalaiset 
nimittävät, Theaitetos. Mutta meidän on vielä tarkasteltava, 
onko se jakamaton kokonaisuus vai voidaanko siinä vielä 
toimittaa jako, joka ansaitsisi oman nimensä. 

THEAITETOS Tutkitaan siis asiaa. 

Vieras Minusta näyttää, että sekin voidaan vielä jakaa. 
THEAITETOS Millä tavoin? 

VieERAS Keskustelun kautta tapahtuvassa opetuksessa on 
ilmeisesti kaksi tietä, joista toinen on louhikkoisempi, toinen 
sileämpi. 

THEAITETOS Mitkä ne ovat? 

VIERAS Toinen on meidän isiemme käyttämä kunnianarvoi- 
sa menetelmä, jota he yleensä sovelsivat poikiinsa ja jota 
monet käyttävät vieläkin: poikien hairahduksista he toisi- 
naan suuttuvat ja toisinaan neuvovat heitä lempeämmin. 
Tätä voisi kaikkiaan nimittää kehotusmenetelmäksi. 
THEAITETOS Niin voisi. 

Vieras Mutta jotkut sen sijaan ovat asiaa harkittuaan 
tulleet näköjään siihen tulokseen, että ymmärtämättömyys 
on aina tahatonta ja ettei se, joka pitää itseään viisaana, 
suostu oppimaan mitään sellaista minkä kuvittelee jo hallit- 
sevansa; niinpä kehotukseen perustuva kasvatusmenetelmä 

ei suurista ponnistuksista huolimatta saa paljonkaan aikaan. 
THEAITETOS Ja siinä he ovat oikeassa. 

VIERAS Siksi he lähtevät torjumaan tätä käsitystä toisella 
tavalla. 

THEAITETOS Millä? 

Vieras He ryhtyvät esittämään kysymyksiä: asioista, joista 
nuo toiset luulevat osaavansa puhua, vaikkei heidän puheis- 
saan ole mitään mieltä. Näin he saavat helposti selville 
näiden eksyksissä olevien käsitykset, ja keskustelemalla he 
keräävät ne yhteen, vertaavat niitä toisiinsa ja osoittavat, 
että ne ovat samojen asioiden kohdalla, samassa suhteessa ja 
samalta kannalta katsottuina keskenään ristiriidassa. Tämän 
oivaltaessaan heidän keskustelukumppaninsa suuttuvat itsel- 
leen ja muuttuvat toisia kohtaan lempeämmiksi. Näin he 
vapautuvat niistä suurisuuntaisista ja pinttyneistä käsityksis- 
tä, joita heillä on omasta itsestään, ja tämän vapautumista- 
pahtuman seuraaminen on kuulijoille suuri nautinto ja asian- 
omaiselle siitä jää pysyvä hyöty. Sillä, nuori ystäväni, niin 
kuin ihmisruumiin lääkitsijät katsovat, ettei ruumis pysty 
hyötymään tarjotusta ravinnosta ennen kuin siitä on poistet- 
tu kaikki esteet, samoin ajattelevat nämä puhdistusmenetel- 
män käyttäjät sielusta: sekään ei kykene käyttämään hyö- 
dykseen sille tarjottuja opetuksia ennen kuin asianomainen 
on alistettu tutkimukseen ja saatettu häpeämään itseään ja 
ennen kuin hänestä on poistettu oppimista estävät käsitykset, 
niin että hän on puhdistunut ja uskoo tietävänsä vain sen 
minkä tietää, ei enempää. 

THEAITETOS Se onkin kaikista sieluntiloista parhain ja järke- 
vin. 

Vieras Kaiken tämän vuoksi meidän on pidettävä kysely- 
menetelmää kaikkein tärkeimpänä ja tehokkaimpana puh- 
distuskeinona. Joka ei ole läpikäynyt sitä, on — vaikka olisi 
itse suurkuningas — meidän mielestämme kaikkein tärkeim- 
mässä suhteessa puhdistamaton, ja hän on jäänyt kasvatta- 
mattomaksi ja rumaksi juuri siinä kohden, missä tulisi olla 
kaikkein puhtain ja kaunein voidakseen olla todella onnelli- 
nen. 

THEAITETOS Aivan niin. 

Vieras Mitä nimeä me nyt siis käytämme tämän taidon 
harjoittajista? Minä en kyllä uskaltaisi sanoa heitä sofisteik- 
SI. 

THEAITETOS Minkä vuoksi? 

Vieras Jotta emme antaisi näille liian suurta kunniaa. 
THEAITETOS Mutta kyllähän tässä kuvatun ja sofistien välil- 
lä on ilmeinen samankaltaisuus. 

Vieras Niin on kesyn koiran ja villin sudenkin välillä. Oman 
turvallisuutensa vuoksi pitää kaikkein eniten varoa yhtäläi- 
syyksiä, sillä ne juuri ovat pettävimpiä. Mutta sovitaan nyt 
sitten, että he ovat sofisteja. Vähäpätöisiä rajapyykkejä 
kiista näet tuskin tulee koskemaan, kunhan sofistit ryhtyvät 
kunnolla vartioimaan rajojaan. 

THEAITETOS Ei varmaankaan. 

ViERAS Olettakaamme siis, että puhdistaminen on erottelu- 
taidon osa; puhdistamisessa taas erotetaan sieluun kohdistu- 
va puhdistus, tässä vuorostaan opetus, opetuksessa kasvatus. 
Kasvatuksessa taas erotetaan tyhjään näennäisviisauteen 
kohdistuva tutkimus, ja juuri se olisi nyt tämän todistelum- 
me mukaan aitoa sofistiikkaa. 

THEAITETOS Sanotaan näin. Mutta kun sofisti on osoittautu- 
nut niin monenmuotoiseksi, en käsitä, miksi häntä loppujen 
lopuksi on sanottava, jotta nimitys olisi oikea ja paikkansapi- 
tävä. 

Vieras Ei ihme, että olet ymmällä. Mutta vielä enemmän 
ymmällä on varmasti sofisti, kun hän miettii miten selviäisi 
keskustelustamme ehjin nahoin. Sananparsi sanoo aivan 
oikein, ettei kaikkia vastustajan otteita ole helppo väistää. 
Nyt meidän vasta onkin käytävä hänen kimppuunsa. 
THEAITETOS Olet oikeassa. 

VieRAas Ensin meidän on pysähdyttävä vetämään henkeä ja 
rauhassa käytävä mielessämme läpi kaikki hahmot, joissa 
sofisti on meille näyttäytynyt. Ensiksihän me kai totesimme 
hänen olevan palkattu rikkaiden nuorukaisten metsästäjä. 
THEAITETOS Niin. 

Vieras Toiseksi hän oli sielua koskevien tietojen kauppias. 
THEAITETOS Aivan. 

ViERAS Kolmanneksi hän osoittautui samojen asioiden jäl- 

leenmyyjäksi, eikö niin? 

THEAITETOS Kyllä, ja neljänneksi hän kaupitteli omatekoisia 
tietojaan. 

VIERAS Oikein muistit. Yritän itse muistaa viidennen. Hän 
harrasti keskustelemalla käytävää kamppailua, erikoisala- 
naan eristiikka. 

THEAITETOS Niin juuri. 

Vieras Kuudennesta kohdasta emme olleet aivan varmoja, 
mutta annoimme kuitenkin periksi ja oletimme hänen puh- 
distavan sieluja käsityksistä, jotka ovat esteenä tiedoille. 
THEAITETOS Aivan niin. 

VIERAS Mutta huomaatko, että kun joku esiintyy monien 
alojen tuntijana mutta häntä nimitetään vain yhden taidon 
mukaan, tästä syntyy virheellinen vaikutelma? Ja ilmeistä 
on, että se joka on tällaisen yhden taidon vaikutuksen 
alainen, ei pysty näkemään tuossa taidossa sitä mikä on 
yhteistä sille ja kaikille noille muille tiedoille, ja sen vuoksi 
hän käyttää niiden omistajasta useaa nimitystä yhden ase- 
mesta. 

THEAITETOS Juuri siitä on varmaankin kysymys. 

VIERAS Me emme saa olla niin velttoja, että meille käy 
tarkastelussamme samoin. Palatkaamme ensin erääseen so- 
fistista antamaamme määritelmään. Niiden joukossa oli 
yksi, joka mielestäni osoitti selvimmin, mikä hän on. 
THEAITETOS Mikä se oli? 

VIERAS Me sanoimme, että hän on väittelijä. 

THEAITETOS Niin sanoimme. 

VIERAS Ja että hän myös opettaa sitä taitoa muille, eikö 
totta? 

THEAITETOS Totta. 

Vieras Katsotaanpa nyt, minkä alan väittelijöitä he sanovat 
saavansa aikaan. Aloitetaan tarkastelu näin: tekevätkö he 
toisista kykeneviä väittelemään jumalallisista asioista, jotka 
pysyvät useimmilta salassa? 

THEAITETOS Niin heistä ainakin sanotaan. 

Vieras Entä maassa ja taivaalla näkyvistä ilmiöistä ja 
muusta sellaisesta? 

T'HEAITETOS Kyllä tietysti. 

VIERAS Ja tiedämme myös, että kun yksityisissä keskuste- 
luissa esitetään jotakin yleistä syntymisestä ja olemassaolos- 
ta, he osaavat taitavasti väittää vastaan ja pystyvät teke- 
mään toiset yhtä taitaviksi. 

THEAITETOS Juuri niin. 

Vieras Eivätkö he myös lupaa opettaa ihmisille taitoa 
kiistellä laeista ja valtion asioista? 

TuHeAITETOS Elleivät he lupaisi sitä, kukaan ei yksinkertai- 
sesti ryhtyisi heidän kanssaan keskusteluihin. 

VIERAS Ja ne seikat, joita on kaikista aloista yhteensä ja 
kustakin alasta erikseen osattava esittää vastaväitteinä eri 
alojen erikoistuntijoille, on kirjoitettu muistiin ja julkaistu, 
niin että jokainen joka vain haluaa voi oppia ne. 

THEAITETOS Tarkoitat nähtävästi sitä mitä Protagoras on 
kirjoittanut painista ja muista aloista. 

VieRas Niin, ja monet muutkin, hyvä ystävä. Mutta eikö 
väittelytaito lyhyesti sanottuna ole sitä, että kykenee riittä- 
vän hyvin kiistelemään mistä asiasta tahansa? 

THEAITETOS Fi sen ulkopuolelle ainakaan tunnu jäävän juuri 
mitään. 

Vieras Mutta nuori ystäväni, miten ihmeessä tämä olisi 
sinun mielestäsi mahdollista? Te nuoret ehkä näette tässä 
tarkemmin kuin me, joiden näkö ei ole enää yhtä terävä. 
THEAITETOS Mitä minun siis pitäisi nähdä? Mitä oikein 
tarkoitat? En nyt ymmärrä kysymystäsi. 

Vieras Tarkoitan sitä, onko mahdollista että joku ihminen 
tietää kaiken. 

THEAITETOS Silloin olisimmekin onnellista heimoa. 

Vieras Jos nyt joku, joka ei itse tiedä asiaa, väittelee 
sellaista vastaan joka tietää, kuinka hän voisi sanoa mitään 
järkevää? | 
THEAITETOS Ei mitenkään. 

Vieras Missähän sitten sofistien salainen mahti piilee? 
THEAITETOS Mikä siis? 

VIERAS Se miten he pystyvät saamaan nuoret miehet siihen 
käsitykseen, että he itse ovat joka suhteessa kaikkein viisaim- 
pia. Sillä onhan selvää, että jos he eivät osaisi väitellä 
oikealla tavalla eivätkä myöskään nuorukaisten silmissä 

näyttäisi tekevän niin, tai vaikka näyttäisivätkin mutta heitä 
e1 kiistelytaidostaan huolimatta pidettäisi muita viisaampi- 
na, silloin kävisi niin kuin itse äsken sanoit: tuskinpa kukaan 
haluaisi maksua vastaan ruveta heidän oppilaakseen. 
THEAITETOS Tuskin. 

Vieras Mutta nythän ihmiset haluavat. 

THEAITETOS Ja kovastikin. 

Vieras Heidän siis luullaan tietävän itse ne asiat joista he 
väittelevät. 

THEAITETOS Se on selvä. 

VIERAS Ja he väittelevät kaikesta, niinhän me totesimme? 
THEAITETOS Niin. 

VIERAS Oppilaiden mielestä he ovat siis kaikentietäviä. 
THEAITETOS Niin juuri. 

Vieras Vaikka eivät ole. Askenhän kävi ilmi, että se on 
mahdotonta. 

THEAITETOS Totta kai se on mahdotonta. 

VIERAS On siis osoittautunut, että sofistilla on kaikista 
asioista näennäistä mutta ei todellista tietoa. 

THEAITETOS Aivan niin, ja tämä on varmaankin todenmukai- 
sin lausuma, mikä heistä on esitetty. 

Veras Valaistaanpa tätä nyt selvemmällä esimerkillä. 
THEAITETOS Millaisella? 

Vieras Kuulet heti. Yritä olla tarkkana ja vastata minulle 
oikein hyvin. 

THEAITETOS Siis? 

ViERAS Jos joku ilmoittaisi, ettei hän esitä väitteitä eikä 
vastaväitteitä mutta osaa sen sijaan yhden ainoan taidon 
avulla tehdä ja valmistaa aivan kaikkea — 

THEAITETOS Mitä sinä tarkoitat kaikella? 

ViERAS Joalku minun puheestani jäi sinulle epäselväksi. Et 
ilmeisesti käsitä tuota »aivan kaikkea». 

THEAITETOS En niin. 

Vieras Tarkoitan sillä sinua ja itseäni ja meidän lisäksem- 
me kaikkia muitakin elollisia olentoja ja kasveja. 

THEAITETOS Mistä oikein on kysymys? 

ViERAS Jos joku sanoisi tekevänsä minut, sinut ja kaiken 
muunkin kasvavan — 

THEAITETOS Millaista tekemistä hän sitten tarkoittaisi? Et 234a 
kai nyt puhu mistään maanviljelijästä, sillä sanoit hänen 
tekevän myös eläviä olentoja. 

Vieras Niin juuri, ja lisäksi meren, maan, taivaan, jumalat 
ja kaiken muunkin. Hän tekee minkä tahansa niistä käden 
käänteessä ja myy sitten aivan pienestä maksusta. 

THEAITETOS Sinä lasket leikkiä. 

ViERAS No, jos joku sanoo tietävänsä kaiken ja opettavansa 
sen toisellekin lyhyessä ajassa pientä maksua vastaan, eikö 
tätä ole pidettävä leikkinä? 

THEAITETOS Ehdottomasti. 

Vieras Tunnetko mitään taidokkaampaa ja viehättävämpää b 
leikin lajia kuin jäljittely? 

THEAITETOS En taatusti. Tämä laji on todella monenmuotoi- 
nen, se sulkee piiriinsä kaiken, ja se on varmastikin kirjavin 
kaikista. - 

Vieras Mehän tiedämme, että joku saattaa ilmoittaa kyke- 
nevänsä yhden taidon avulla tekemään kaiken, ja silloin hän 
ensin valmistaa maalaustaidollaan todellisista kohteista sa- 
mannimisiä jäljitelmiä, ja näyttämällä maalauksiaan jonkin 
matkan päästä hän pystyy ymmärtämättömille lapsille us- 
kottelemaan, että hän kykenee todellakin valmistamaan 
kaiken mitä haluaa. 

THEAITETOS Niin varmasti. c 
Vieras Eikö nyt ole syytä olettaa, että on olemassa myös 
toinen, sanallinen taito, jonka avulla voi puhuen lumota 
nuoret kuulijat, jotka ovat vielä kaukana asioiden todellisuu- 
desta? Ja että heille voidaan näyttää kaikesta sanallisia 
kuvia, jotka saavat heidät uskomaan, että heidän kuuleman- 
sa on totta ja että puhuja on joka suhteessa kaikkia muita 
viisaampi? 

THEAITETOS Miksipä ei tuollaistakin taitoa olisi olemassa? d 
Vieras Mutta eikö ajan mittaan käy pakostakin niin, että 
kun nuo silloiset kuulijat vanhenevat, kun he joutuvat koh- 
taamaan tosiasiat läheltä ja kovat kokemukset pakottavat 
heidät suoraan kosketukseen todellisuuden kanssa, he muut- 
tavat entiset käsityksensä? Tärkeät asiat näyttävätkin nyt 
vähäpätöisiltä ja helpot vaikeilta, ja kaikki sanoihin verhou- e 

tuneet näennäisyydet haihtuvat heidän käytännön elämässä 
kohtaamiensa asioiden tieltä. 

THEAITETOS Aivan, sikäli kuin minä tämän ikäisenä pystyn 
arvioimaan. Luulen nimittäin vielä itsekin olevani kaukana 
todellisuudesta. 

ViERAS Siksi me kaikki tässä paraikaa ja myös vastedes 
yritämmekin ohjata sinua, jotta pääsisit ilman kovia koke- 
muksia mahdollisimman lähelle sitä. Mutta palataksemme 
sofistiin, sano minulle: onko nyt selvää, että hän on todelli- 
suuden jäljittelijä ja siis silmänkääntäjä, vai vieläkö epäilem- 
me että hänellä kenties sittenkin on todelliset tiedot niistä 
asioista joista hän näyttää pystyvän väittelemään? 
THEAITETOS Kuinka voisimme epäillä tällaista? Kyllä kai- 
kesta edellä sanotusta on selvästi käynyt ilmi, että hänet on 
luettava leikin edustajiin. 

Vieras Häntä on siis pidettävä taikurina ja jäljittelijänä. 
THEAITETOS Ilman muuta. 

Vieras No niin, nyt emme enää saa päästää saalista käsis- 
tämme. Olemme jo saartaneet hänet todistelujemme verk- 
koon, niin ettei hän enää pääse seuraavaa väitettä pakoon. 
THEAITETOS Mitä siis? 

VIERAS Sitä, että hän kuuluu temppujentekijöiden ryh- 
mään. 

THEAITETOS Siinä olen kanssasi samaa mieltä. 

Vieras Nyt meidän on niin nopeasti kuin suinkin jaettava 
kuvantekotaito osiin ja laskeuduttava tälle alueelle, ja jos 
sofisti heti antautuu meille, meidän on järjen kuninkaallisen 
käskyn mukaan pidätettävä hänet, tehtävä saaliistamme 
ilmoitus ja luovutettava hänet kuninkaalle. Mutta jos hän 
kätkeytyy jollekin jäljittelytaidon alueelle, meidän on seurat- 
tava perässä ja erotettava aina pois se osa jonka suojassa hän 
on, kunnes hänet saadaan kiinni. Kun osaamme tällä tavoin 
noudattaa menetelmäämme sekä yksityiskohdissa että koko- 
naisuutena, ei hän eikä minkään muunkaan lajin edustaja 
pääse koskaan kehuskelemaan sillä, että olisi livahtanut 
meiltä pakoon. 

THEAITETOS Puhut oikein. Näin meidän on tehtävä. 

Vieras Tähänastisen jakomenetelmämme mukaan luulen 

näkeväni kaksi jäljittelyn lajia. Mutta vielä en kykene ratkai- 
semaan, kumpaan meidän etsimämme muoto kuuluu. 
THEAITETOS Kerro meille ensin, mitä kahta eri lajia sinä 
tarkoitat. 

Vieras Toinen näkemistäni jäljittelyn lajeista on jäljentä- 
mistaito. Tästä on kysymys ennen kaikkea silloin, kun jäljit- 
telyssä noudatetaan mallin mittasuhteita, pituutta, leveyttä 
ja syvyyttä, ja lisäksi joka kohdalle annetaan sille kuuluva 
väri. 

THEAITETOS' Mutta eivätkö kaikki jäljittelijät pyri juuri 
tähän? 

Vieras Eivät sellaiset kuvanveistäjät ja maalarit, jotka 
tekevät suurikokoisia töitä. Jos he noudattaisivat kauniiden 
esikuviensa todellisia mittasuhteita, ylemmät osat näyttäisi- 
vät liian pieniltä ja alemmat liian suurilta, koska me näemme 
edelliset kaukaa ja jälkimmäiset läheltä. 

THEAITETOS Niin todella. 

Vieras Siksi taiteilijat eivät piittaakaan todellisuudesta 
eivätkä noudata kuvissaan todellisia vaan kauniilta näyttäviä 
mittasuhteita. 

THEAITETOS Aivan niin. 

Vieras Koska tuo toinen laji jäljentää mallia, sitä sopii siis 
sanoa jäljennökseksi. 

THEAITETOS Kyllä. 

Vieras Ja tätä harrastavaa jäljittelyn lajia, niin kuin äsken 
jo sanoimmekin, on nimitettävä jäljentämiseksi. 

THEAITETOS Niin on. 

Vieras Entä miksi olisi nimitettävä sitä lajia, joka näyttää 
samanlaiselta kuin itse kauneus, koska sitä ei voi katsella 
oikealta kohdalta, mutta josta tämä samanlaisuuden tuntu 
häviäisi, jos sitä pääsisi katselemaan niin kuin pitäisi? Eikö 
sitä voisi sanoa vaikutelmaksi, koska se vaikuttaa samanlai- 
selta vaikkei sitä olekaan? 

THEAITETOS Kyllä varmasti. 

VIERAS Ja tämähän on maalaustaiteessa ja kaikessa jäljitte- 
lyssä hyvin yleinen laji? 

THEAITETOS Kyllä on. 

Veras Sitä taitoa, joka saa aikaan vaikutelman mutta ei 

jäljennöstä, on kai paras sanoa vaikutelmien luomisen tai- 
doksi? 

THEAITETOS Varmasti. 

Vieras Tarkoitin siis näitä kuvientekotaidon lajeja: jäljentä- 
mistä ja vaikutelmien luomista. 

THEAITETOS lotta. 

Vieras Epäröin äsken, kumman piiriin sofisti on sijoitetta- 
va, enkä vieläkään pysty näkemään tätä selkeästi. Sofisti on 
todella merkillinen mies, ei hänestä saa selvää. Nytkin hän 
pujahti vallan sukkelasti sellaisen muodon turviin, joka on 
niin hämärä ettei sitä pysty tutkimaan. 

THEAITETOS Siltä näyttää. 

VIERAS Myönnätkö tämän siksi että tunnet tuon muodon, 
vai onko keskustelumme virta niin temmannut sinut mu- 
kaansa, että tottumuksesta vastaat heti myöntävästi? 
THEAITETOS Kuinka niin? Miksi kysyt noin? 

VIERAS Siksi, hyvä ystävä, että nyt olemme toden teolla 
vaikean kysymyksen edessä. Se että näyttää ja vaikuttaa 
joltakin vaikkei sitä ole, ja että puhuu jotakin vaikkei totta, 
kaikki tämä on ollut ja on edelleenkin perin juurin ongelmal- 
lista. Miten voi syyllistymättä ristiriitaisuuteen sanoa, että 
valhetta tai luuloa on todella olemassa, on äärimmäisen 
vaikea kysymys. 

THEAITETOS Mistä syystä? 

Vieras Tämä on rohkea väite, koska siihen sisältyy ajatus, 
että olematon on olemassa. Muutenhan ei valhetta voisi olla. 
Mutta kun me olimme lapsia, suuri Parmenides todisti 
lakkaamatta näin, toistellen tätä sekä proosamuodossa että 
runosäkein: 


Milloinkaan ei voida todistaa, että olematon on olemassa. 
Tutkiessasi pidä ajatuksesi poissa tältä tieltä. 


Häneltä siis saadaan tähän todistus, ja parhaiten sen osoittaa 
itse tuo väite, kunhan sitä tutkitaan järkevästi. Tarkastellaan 
siis sitä ensin, ellei sinulla ole jotakin muuta mielessä. 

THEAITETOS' Minun puolestani voit menetellä miten vain. 

Tutki tätä aihetta miten parhaaksi näet ja johdata minua 
samaa tietä. 

VIERAS Tehdään niin. Sanohan: onko, meillä rohkeutta 
lausua sanat ”täydelleen olematon”? 

THEAITETOS Miksei olisi? 

Vieras Kuvitellaan, ettei olisi kyse mistään eristisestä 
kiistasta eikä leikinlaskusta, vaan että jonkun kuulijamme 
olisi vakavasti harkittava tätä asiaa ja selitettävä, mihin 
nimitystä 'olematon' oikein on sovellettava. Miten hän mah- 
taisi itse sitä käyttää, mihin tarkoitukseen ja millaiseen 
kohteeseen, ja miten hän osoittaisi sen kysyjälle? 

THEAITETOS'— Vaikea kysymys, ja sanoisinpa että minun 
asteellani siihen on mahdoton löytää vastausta. 

VieRAsS Se kai kuitenkin on selvää, ettei ”olematonta' voi 
soveltaa mihinkään olevaan. 

THEAITETOS Ei tietenkään. 

VIERAS Ja jos sitä ei voi soveltaa olevaan, ei myöskään käy 
päinsä, että sitä sovellettaisiin johonkin. 

THEAITETOS Ei niin. 

VIERAS Meille on selvää myös, että sanaa jokin" käytämme 
aina jostakin olevasta. Olisi mahdotonta käyttää sitä yksi- 
nään, paljaana ja kaikesta olevasta erillisenä. Eikö totta? 
THEAITETOS Kyllä, se olisi mahdotonta. 

VIERAS Myönnätkö tämän siksi koska katsot, että se joka 
puhuu jostakin, puhuu välttämättä jostakin tietystä? 
THEAITETOS Siksi juuri. 

Vieras Ja katsot, että jokin? merkitsee yhtä ja 'jotkin' 
kahta tai useampia? 

THEAITETOS Niin tietysti. 

VIERAS Väistämätön seuraus näyttää siis olevan, että se, 
joka ei sano jotakin, ei sano yhtään mitään. 

THEAITETOS Niin, pakostakin. 

Vieras Emme voi tehdä edes sitä myönnytystä, että sellai- 
nen ihminen tosin puhuu mutta ei sano mitään. Meidän on 
todettava, että se joka yrittää sanoa 'olematon”, ei edes puhu. 
THEAITETOS Sittenhän tässä todistelussa on päästy kaikkien 
ongelmien perille. 

238a VIERAS Älä vielä kehu, hyvä ystävä. Kyllä ongelmia riittää, 

ja edessämme on nyt niistä ensimmäinen ja suurin. Se menee 
asian alkujuuriin asti. 
THEAITETOS Mitä tarkoitat? Sano aivan suoraan. 
VieRAs Olevan yhteyteen voi kai liittyä jokin muu oleva, 
eikö niin? 
THEAITETOS Kyllä tietysti. 
VIERAS Sen sijaan pidämme mahdottomana sitä, että jokin 
oleva voisi liittyä olemattomaan. 
THEAITETOS Varmasti. 
Vieras Kaikkia lukujahan pidämme olevina? 

b THEAITETOS Kyllä, jos ylipäänsä jotakin. 
VIERAS Siinä tapauksessa meidän ei pidä yrittääkään liittää 
olemattomaan mitään lukua, ei useutta eikä ykseyttä ilmoit- 
tavaa. 
THEAITETOS Todistelumme mukaan se ei varmaankaan olisi 
oikein. 
VIERAS Kuinka sitten voisi huulillaan lausua tai ylipäänsä 
ajatuksissaankaan käsittää 'olemattomat tai *olemattoman' 
erillään luvusta? 
THEAITETOS Selitä tarkemmin. 

c VIERAS Kun puhumme 'olemattomista?, emmekö pyri liittä- 
mään tähän useutta? 
THEAITETOS Kyllä. 
VIERAS Ja'olemattomaan' ykseyttä? 
THEAITETOS Aivan ilmeisesti. 
Vieras Ja kuitenkin sanoimme, ettei ole oikein eikä paikal- 
laan yrittää liittää olevaa olemattomaan. 
THEAITETOS Puhut ihan totta. 
Vieras Huomaatko nyt, että on mahdotonta oikealla tavalla 
lausua, ilmaista tai ajatella olematonta yksinään? Se ei siis 
ole ajateltavissa, ilmaistavissa, lausuttavissa eikä järjellä 
tavoitettavissa. 
THEAITETOS Asia on aivan noin. 

d VIERAS Mutta taisinkin äsken erehtyä, kun sanoin esittäväni 
suurimman ongelman, joka koskee tätä aihetta. 
THFEAITETOS Kuinka niin? Onko meillä jokin vielä suurempi? 
VieRAs Ystävä hyvä, etkö tästä kaikesta jo huomaa, että jos 

joku yrittää ryhtyä kumoamaan olematonta, tämä puoles- 
taan saattaa hänet niin ymmälle, että hän pakostakin joutuu 
puhumaan itse itseään vastaan? 

THEAITETOS Kuinka niin? Sano selvemmin. 

VIERAS Jos suurempaa selvyyttä kaipaat, niin sitä ei kanna- 
ta etsiä minulta. Sillä vaikka lähdin siitä, ettei olemattomalla 
voi olla osuutta ykseyteen eikä useuteen, puhuin äsken ja 
puhun nytkin siitä kuin se olisi yksi, koska kerran sanon 
olematon’. Ymmärrät kai? 

THEAITETOS Ymmärrän. 

Vieras Ja hetki sitten sanoin, ettei se ole lausuttavissa, 
ilmaistavissa eikä järjellä tavoitettavissa. Seuraatko muka- 
na? 

THEAITETOS Seuraan, totta kai. 

VIERAS — Yrittäessäni siis liittää siihen olla-sanan puhuin 
äskeistä väitettäni vastaan. 

THEAITETOS Ilmeisesti. 

VieRAs Entä enkö liittäessäni tätä siihen käsitellyt sitä kuin 
se olisi ollut yksi? 

THEAITETOS Kyllä. 

VIERAS Samoin, kun sanoin ettei se ole järjellä tavoitettavis- 
sa, ilmaistavissa eikä lausuttavissa, ilmaisin asian siten kuin 
kyseessä olisi yksi. 

THEAITETOS Niin kylläkin. 

Veras Mutta me väitämme, että puhuakseen oikein sitä ei 
saa määritellä yksikölliseksi eikä monikolliseksi eikä ylimal- 
kaan käyttää siitä sanaa ’se’, sillä jo tällä nimityksellä sille 
annetaan yksiköllinen muoto. 

THEAITETOS Niin juuri. 

Vieras Mutta mitäpä minusta tämän enempää? Nyt niin 
kuin ennenkin voidaan todeta, että yrittäessäni kumota 
olematonta olen jäänyt tappiolle. Kuten sanottu, oikeita 
ilmauksia olemattomalle ei kannata etsiä minun puheistani. 
Etsitään niitä sen sijaan sinulta. 

THEAITETOS Mitä tarkoitat? 

Veras Ole nyt oikein reipas, nuori kun olet! Ponnista kaikki 
voimasi ja yritä sanoa olemattomasta jotakin oikealla taval- 
la, liittämättä siihen olevaisuutta, ykseyttä tai useutta. 

THEAITETOS Kyllä minulla jo olisi vallan merkillinen into 
yrittää, jos ryhtyisin siihen kun olen nähnyt, miten sinun on 
käynyt. 

Veras No jos haluat, jättäkäämme rauhaan sekä sinut että 
minut. Mutta siihen asti kunnes tapaamme jonkun joka 
pystyy tähän, voimme sanoa, että sofisti on kerta kaikkiaan 
ovelasti pujahtanut piiloon sellaiseen paikkaan, josta emme 
saa selkoa. 

THEAITETOS Siltä tosiaan näyttää. 

VIERAS Jos siis sanomme, että hänellä on jonkinlainen 


vaikutelmien luomisen taito, hänen on käyttämämme sana- 


muodon perusteella helppo hyökätä kimppuumme ja vään- 
tää sanamme päinvastaisiksi. Kun näet nimitämme häntä 
kuvientekijäksi, hän kysyy mitä oikein tarkoitamme kuvalla. 
On siis mietittävä, mitä tämän sinnikkään vastustajamme 
kysymykseen vastataan. 

THEAITETOS Sanomme tietysti, että tarkoitamme vedessä ja 
peilissä näkyviä kuvia, maalauksia, veistoksia ja muuta 
sellaista. 

VIERAS Sinä et selvästikään ole koskaan nähnyt sofistia. 
THEAITETOS Kuinka niin? 

Vieras Hän tulee käyttäytymään kuin hänellä olisi silmät 
kiinni tai ei silmiä ollenkaan. 

THFEAITETOS Miten niin? 

VIERAS Jos vastauksessasi puhut jostakin mitä voi nähdä 
peileissä ja veistoksissa, hän nauraa sanoillesi, kun puhut 
hänelle niin kuin näkevälle. Hän ei ole tietävinään, mitä ovat 
pellit, vesi ja ylipäänsä näkö, ja kysyy sinulta vain sellaista 
mikä perustuu päätelmiin. 

THEAITETOS Mitä siis? 

VIERAS Sitä, mikä on yhteistä kaikille mainitsemillesi eri 
kohteille, joille pyrit kuva-sanaa käyttämällä antamaan yh- 
den yhteisen nimen. Puhu siis, pidä pintasi äläkä anna 
hänelle yhtään periksi. 

THEAITETOS Mutta mitä muuta kuva voisi olla kuin todelli- 
sesta kohteesta tehty jäljennös, toinen samanlainen? 

VIERAS Siiskö että tämä toinenkin on todellinen, vai mitä 
tarkoitat? 

THEAITETOS Ei toki todellinen, mutta samankaltainen. 
VIERAS Ja todellisella tarkoitat sellaista mikä todella on? 
THEAITETOS Niin juuri. 

ViERAs Ja eikö epätodellinen ole todellisen vastakohta? 
THEAITETOS On tietysti. 

VIERAS Sinun mukaasi ei samankaltainen siis ole todella 
olemassa, koska sanot ettei se ole todellinen. 

THEAITETOS Kyllä se kuitenkin on jollain tavoin olemassa. 
Vieras Mutta ei siis todella? 

THEAITETOS Fi niin, paitsi että se on todella jäljennös. 
VIERAS Siis vaikka sitä mitä nimitämme jäljennökseksi ei 
ole todella olemassa, se kuitenkin todella on. 

THEAITETOS Kyllä olematon ja oleva näyttävät kietoutuneen 
perin kummallisella tavalla toisiinsa. 

Vieras Kummallisella tosiaan. Ja näet, että vaihtelemalla 
niitä näin keskenään monipäinen sofistimme on pakottanut 
meidät vasten tahtoammekin myöntämään, että olematon 
jollakin tavoin on olemassa. 

THEAITETOS Sen totta tosiaan näen. 

Vieras Entä nyt? Miten voisimme määritellä hänen taiton- 
sa joutumatta itsemme kanssa ristiriitaan? 

THEAITETOS Mitä tarkoitat? Mitä sinä nyt pelkäät? 

VIERAS Kun vaikutelmasta puhuessamme sanomme, että 
hän pettää meitä ja hänen taitonsa on pettämistaitoa, tarkoi- 
tammeko että hänen taitonsa saa sielussamme aikaan vääriä 
käsityksiä? Vai mitä me tällä haluamme sanoa? 

THEAITETOS Tätä juuri, mitäpä muutakaan? 

Vieras Väärä käsitys taas on sitä että luulee olevalle 
vastakkaista, vai kuinka? 

THEAITETOS Niin. 

VIERAS Sinun mukaasi väärä käsitys on siis sitä että luulee 
olematonta. 

THEAITETOS Sitä sen on pakko olla. 

VIERAS Niinkö, että luulee ettei olematonta ole vai että 
täydelleen olematon kuitenkin jollain lailla on? 

THEAITETOS Tietysti että olematon jollain tapaa on, jos 
käsitys kerran on väärä, vaikka vain vähänkin. 

VIERAS Ja eikö se ole myös sitä, että luulee varmasti olevaa 

täydelleen olemattomaksi? 

THEAITETOS On. 

ViERAS Tämäkin on siis väärää käsitystä? 

THEAITETOS Niin on. 

VIERAS Ja varmaan myös väitettä vastaavasti pidetään 
vääränä, jos se sanoo olevaa olemattomaksi tai olematonta 
olevaksi. 

THEAITETOS Kuinka se muuten voisi olla väärä? 

Vieras Eipä juuri mitenkään. Mutta sofisti ei ole samaa 
mieltä. Miten kukaan järkevä ihminen voisikaan myöntää 
tätä, kun olemme kerran yksimielisesti todenneet, että nämä 
asiat eivät ole lausuttavissa, ilmaistavissa, järjellä tavoitetta- 
vissa eivätkä ajateltavissa? Ymmärrämmekö mitä hän tar- 
koittaa? 

THEAITETOS Totta kai ymmärrämme, että hän väittää mei- 
dän puhuvan äskeisiä sanojamme vastaan, kun uskallamme 
esittää että valheellisuutta on niin käsityksissä kuin puheis- 
sakin. Mehän olemme tosiaan joutuneet moneen kertaan 
liittämään olevan olemattomaan, vaikka äsken totesimme 
sen olevan kaikkein suurin mahdottomuus. 

VIERAS Oikein muistettu. Mutta nyt on jo aika miettiä, mitä 
sofistille oikein on tehtävä. Näethän kuinka helppo hänen on 
tehdä vastaväitteitä ja saattaa meidät neuvottomiksi, jos 
häntä tutkiessamme lähdemme siitä että hän edustaa samaa 
taitoa kuin huijarit ja taikurit. 

THEAITETOS Aivan totta. 

VIERAS Näitä vastaväitteitä on lukemattomia, ja olemme 
käyneet niistä läpi vasta pienen osan. 

THEAITETOS Siinä tapauksessa taitaa olla mahdotonta saada 
sofistia kiinni. 

Vieras Menetämmekö siis nyt rohkeutemme ja luovumme 
leikistä? 

THEAITETOS Sitä minä en kannata, jos meillä vain on 
pienikin mahdollisuus päästä häneen käsiksi. 

VIERAS Olet siis pitkämielinen ja pysyt lupauksesi mukaan 
tyytyväisenä, jos vain vähitellen selviydymme eroon näin 
vaikeasta todistelusta. 

THEAITETOS Totta kai. 

VIERAS Sitten minulla on sinulle vielä hartaampi pyyntö. 
THEAITETOS Mikä? 

Vieras Ettet ajattele, että minä rupean tässä isänmurhaa- 
jaksi. 

THEAITETOS Mitä ihmettä? 

VIERAS Voidaksemme puolustautua meidän on pakko tutkia 
isä Parmenideen väite ja saada osoitetuksi, että olematon 
tavallaan onkin ja ettei olevaa taas eräässä mielessä olekaan. 
THEAITETOS Kyllä meidän näköjään on pystyttävä osoitta- 
maan, että tämä pitää paikkansa. 

Vieras Niin, senhän kai sokeakin näkee, kuten sananparsi 
sanoo. Sillä ennen kuin nämä väitteet on kumottu tai myön- 
netty oikeiksi, ei kukaan voi puhua vääristä puheista tai 
käsityksistä — olivatpa ne kuvia tai jäljennöksiä, jäljittelyitä 
tai vaikutelmia — eikä näihin liittyvistä taidoista joutumatta 
naurunalaiseksi, sillä hän ei voi välttyä puhumasta omaa 
itseään vastaan. 

THEAITETOS Se on aivan totta. 

VIERAS Siksi on nyt rohjettava käydä tuon kunnianarvoisan 
väitteen kimppuun, tai jos hienotunteisuus estää meitä siitä, 
asiasta on luovuttava kokonaan. 

THEAITETOS Fi meitä mikään siitä estä. 

VIERAS Siinä tapauksessa minulla on sinulle vielä kolmas 
pieni pyyntö. 

THEAITETOS Sano vain. 

VIERAS Askenhän sanoin, ettei minulla koskaan ole ollut 
voimia tämän väitteen kumoamiseen eikä ole nytkään. 
THEAITETOS Niin sinä sanoit. 

VIERAS Toivottavasti et näiden sanojeni vuoksi pidä minua 
mieleltäni häiriintyneenä, kun vaihdan suuntaa milloin sinne 
milloin tänne. Sinun vuoksesihan me otamme kumotaksem- 
me tämän väitteen, mikäli nyt siinä onnistumme. 

THEAITETOS Minun mielestäni sinä et tee mitään väärää, jos 
ryhdyt kumoamaan sitä ja esittämään omaa todistustasi. Sen 
puolesta voit käydä rohkeasti asiaan. 

VIERAS No niin, millä lailla näin vaarallinen esitys nyt olisi 
aloitettava? Luulenpa, ystäväni, että meidän täytyy lähteä 
tätä tietä. 

THEAITETOS Mitä siis? 

VIERAS Meidän on ensin tutkittava se mikä nyt näyttää 
selvältä, koska muuten saatamme kevyesti sopia sen varmak- 
si niin kuin olisimme siitä hyvinkin perillä, vaikka meillä 
ehkä on siitä vain hämärä käsitys. 

THEAITETOS Sano selvemmin, mitä tarkoitat. 

VIERAS Minusta tuntuu, että Parmenides on puhunut meille 
melko huolettomasti, ja samoin jokainen muukin, joka yli- 
päänsä on ruvennut erottelemaan, kuinka monta olevaista on 
ja millaisia ne ovat. 

THEAITETOS Kuinka niin? 

Vieras He tuntuvat jokainen kertovan meille jotain tarinaa 
niin kuin lapsille ainakin. Yhden mukaan olevaisia on kolme, 
ja toiset niistä sotivat välillä keskenään, välillä taas ystävys- 
tyvät, liittyvät yksiin, saavat jälkeläisiä ja ruokkivat niitä. 
Toinen taas sanoo että niitä on kaksi, märkä ja kuiva tai 
kuuma ja kylmä, ja hän asettaa ne yhteen ja naittaa keske- 
nään. Meidän elealaisemme taas, alkaen Ksenofaneesta ja 
vieläkin kauempaa, kertovat tarinoita jotka perustuvat sii- 
hen, että niin sanottu kaikkeus onkin yksi. Myöhemmin ovat 
taas eräät Joonian ja Sisilian runottaret keksineet, että on 
turvallisempaa punoa molemmat yhteen ja sanoa, että ole- 
vainen on monta ja yksi ja että sitä pitää yhdessä viha ja 
rakkaus. Erilleen mennessään se näet vetäytyy aina yhteen, 
sanovat jyrkemmät runottarista. Lempeämmät taas lieventä- 
vät väitettä, jonka mukaan asia olisi näin, ja sanovat kaik- 
keuden olevan milloin yksi ja Afroditen vaikutuksesta pelk- 
kää rakkautta, milloin monta ja jonkin riidan vuoksi oman 
itsensä vihollinen. Onko nyt joku näistä puhunut tässä 
kaikessa totta vai ei, on vaikea kysymys, ja olisi loukkaavaa 
esittää noille muinaisille maineikkaille miehille näin pahoja 
moitteita. Mutta sen sijaan ei ole sopimatonta tehdä seuraa- 
va huomautus. 

THEAITETOS Mikä se on? 

VIERAS Se, että he ovat suhtautuneet liian väheksyvästi ja 
ylenkatseellisesti meihin tavallisiin ihmisiin. He eivät piittaa 
lainkaan siitä, pysymmekö heidän puheidensa mukana vai 

jäämmekö jälkeen, vaan jatkavat vain jokainen omaa tietään 
loppuun asti. 

THEAITETOS Mitä tarkoitat? 

VieERAs Kun joku heistä ilmoittaa, että on olemassa tai on 
syntynyt tai syntyy useita tai yksi tai kaksi, tai kun joku 
toinen puhuu kuuman ja kylmän sekaantumisesta ja esittää 
oletuksia eroamisista ja yhtymisistä, niin kerro taivaan ni- 
messä, käsitätkö sinä mitä he milloinkin tarkoittavat? Minä 
puolestani luulin nuorempana ymmärtäväni tarkalleen, kun 
puheeksi tuli tämä olematon”, joka nyt on saattanut meidät 
näin neuvottomiksi. Ja tällaisessa epätietoisuudessa me nyt 
olemme, niin kuin näet. 

THEAITETOS Näen kyllä. 

Veras Ehkäpä sielussamme vallitsee sama neuvottomuus 
myös 'olevaisen? suhteen. Vakuutamme olevamme siitä mai- 
niosti perillä ja ymmärtävämme, kun joku lausuu tuon 
sanan, vaikka emme tuota toista ymmärräkään, mutta kuka- 
ties emme käsitä siitä sen enempää kuin tuosta toisestakaan. 
THEAITETOS Se on mahdollista. 

VIERAS Ja saman voimme katsoa koskevan myös muita 
äsken mainittuja seikkoja. 

THEAITETOS Niin varmasti. 

VieRAS Kaikkia noita muita seikkoja voimme tarkastella 
myöhemmin, jos pidämme sitä tarpeellisena, mutta nyt on 
ensin tutkittava tärkeintä, johtavaa kysymystä. 

THEAITETOS Mitä siis? Ilmeisesti tarkoitat, että ensiksi 
täytyy tutkia, mitä oikein olevaisella tarkoittavat ne, jotka 
siitä puhuvat? 

VIERAS Täsmälleen. Mielestäni meidän on meneteltävä 
seuraavalla tavalla. Kuvittelemme heidän olevan tässä ja 
kysymme: »No niin, te joiden mukaan kaikkeus on yhtä kuin 
kuuma tai kylmä tai jokin muu tällainen pari, mitä te oikein 
haluatte näistä kahdesta ilmaista silloin kun sanotte niiden 
molempien ja kummankin erikseen ?olevan”? Miten meidän 
pitäisi ymmärtää tuo teidän *'olemisenne?? Onko se jokin 
noihin kahteen liittyvä kolmas, ja onko meidän siis oletetta- 
va, ettei kaikkeus enää olekaan kaksi kuten te sanotte vaan 

kolme? Ettehän te voi nimittää vain toista näistä kahdesta 
'olevaksi? ja samalla väittää molempien yhtäläisesti olevan, 
sillä kummassakin tapauksessa olemassa olisi vain yksi, ei 
kahta.» 

THEAITETOS Se on totta. 

VIERAS »Nimitättekö sitten olevaksi näitä molempia yhdes- 
sä?» 

THEAITETOS Ehkäpä. 

Vieras »Mutta hyvät ystävät», vastaamme me, »siinäkin 
tapauksessa voisi aivan selvästi sanoa, että niitä on yksi.» 
THEAITETOS Aivan totta. 

VIERAS »Kun me nyt olemme näin ymmällä, selvittäkää te 
meille, mitä oikein haluatte ilmaista sanoessanne oleva”. Itse 
olette tietysti tienneet sen jo kauan sitten, me taas olemme 
tähän asti luulleet tietävämme ja olemme nyt neuvottomia. 
Opettakaa siis ensimmäiseksi tämä meille, jotta emme kuvit- 
telisi käsittävämme puheitanne vaikka asia on aivan päinvas- 
toin.» Ei kai siinä ole mitään sopimatonta, jos vaadimme 
tällaista heiltä ja kaikilta muiltakin, jotka sanovat kaikkeu- 
den olevan enemmän kuin yksi? 

THEAITETOS Fi toki vähääkään. 

Vieras No niin, eikö meidän ole tehtävä parhaamme ja 
kysyttävä niiltä, jotka sanovat kaikkeuden olevan yksi, mitä 
he oikein tarkoittavat olevalla? 

THEAITETOS Ehdottomasti. 

ViERAs Vastatkoot he siis. » Tehän sanotte, että on olemassa 
vain yksi?» »Niin sanomme», he vastaavat, eikö totta? 
THEAITETOS Kyllä. 

VIERAS »Fntä nimitättekö jotakin olevaksi?» 

THEAITETOS Kyllä. 

VIERAS »Onko se sama kuin yksi, jolloin käytätte samasta 
asiasta kahta nimitystä, vai kuinka?» 

THEAITETOS Mitä he vastaavat tuohon? 

ViERAS Tämän teorian kannattajien ei selvästikään ole 
helppo vastata tähän eikä mihinkään muuhunkaan kysymyk- 
seen. 

THEAITETOS Kuinka niin? 

VIERAS Jos oletetaan, ettei ole kuin yksi olemassaoleva, 

silloinhan olisi naurettavaa myöntää, että nimiä on kaksi. 
THEAITETOS Niin tietysti. 

VieRas Ja olisi järjetöntä ylipäänsä myöntää, että nimi on 
jotakin. 

THEAITETOS Miten niin? 

VIERAS Jos sanoo, että nimi on muuta kuin asia, ilmaisee 
että olemassaolevia on kaksi. 

THEAITETOS Niin. 

Veras Jos sen sijaan olettaa nimen olevan yhtä kuin asia, 
sanoo pakostakin samalla, että se ei ole minkään nimi, tai jos 
sanoo sen olevan jonkin nimi, siitä seuraa että nimi on pelkän 
nimen eikä minkään muun nimi. 

THEAITETOS Aivan niin. 

VIERAS Ja jos yksi on yhden nimi, se on yhtä hyvin nimen 
yksi. 

THEAITETOS Pakostakin. 

Vieras Entä kokonaisuus? Onko se heidän mukaansa jota- 
kin muuta kuin olevainen, joka on yksi, vai onko se sama 
kuin tämä? 

THEAITETOS Totta kai he tulevat sanomaan, että se on sama. 
Niinhän he nytkin sanovat. 

VIERAS Jos kokonaisuus on, kuten Parmenides sanoo, 


— joka kohdaltaan kuin aivan pyöreän pallon massa, 
keskeltä joka suuntaan tasavahva, ei suurempi 
eikä pienempi sieltä tai täältä — 


niin tällaisella olevaisella on keskusta ja ääret, ja jos on näin, 
silloin siinä täytyy olla eri osia. Vai kuinka? 

THEAITETOS Niin täytyy. 

ViERAS Mutta mitään estettä ei ole sille, että se mikä on 
jakautunut osiin, on suhteessaan osiinsa kuitenkin ykseyden 
luonteinen; se on yksi, koska se on kaikkeus ja kokonaisuus. 
THEAITETOS Niin juuri. 

VieRAsS Mutta toisaalta ei ole mahdollista, että tämänkaltai- 
nen voisi olla ykseys itse. 

THEAITETOS Miksi e1? 

ViIERAS Oikein määriteltynä täytyy todellisen ykseyden olla 

täydellisesti jakamaton. 

THEAITETOS Niin täytyy. 

Vieras Ja tällainen monista osista koostuva ykseys ei ole 
määritelmämme mukainen. 

THEAITETOS Ymmärrän. 

VIERAS Onko siis tämä tällä tavoin ykseydenluonteinen 
olevainen yksi ja kokonainen, vai onko meidän sanottava, 
ettei olevainen lainkaan ole kokonainen? 

THEAITETOS Nyt saatoit meidät vaikean valinnan eteen. 
VIERAS Se on aivan totta. Sillä jollakin tavalla ykseyden- 
luonteinen olevainen ei nähtävästi ole sama kuin ykseys, ja 
kaikkeus on enemmän kuin yksi. 

THEAITETOS Niin. 

VIERAS Ja jos olevainen ei vielä tämän ykseydenluonteisuu- 
tensa perusteella ole kokonainen, ja jos toisaalta itse kokonai- 
suus on olemassa, siitä seuraa että olevainen on itsensä 
suhteen vajavainen. 

THEAITETOS Niin juuri. 

Vieras Ja saman päättelyn mukaan ei itsensä suhteen 
vajavainen olevainen ole olevainen. 

THEAITETOS Se on totta. 

ViERAs Kaikkeus on siis jälleen enemmän kuin yksi, koska 
sekä olevaisella että kokonaisuudella on kummallakin erik- 
seen oma luonteensa. 

THEAITETOS Niin. 

Vieras Jos taas kokonaisuutta ei lainkaan ole olemassa, niin 
siinäkin tapauksessa pitää olevaiseen nähden äskeinen paik- 
kansa. Ja paitsi että olevaista ei ole, se ei ole voinut koskaan 
syntyäkään. 

THEAITETOS Miksei? 

Vieras Siksi että se mikä syntyy, syntyy aina kokonaisena. 
Se joka ei lue kokonaisuutta olevaisten joukkoon, ei siis voi 
pitää olevaisena myöskään olemassaoloa eikä syntymistä. 
THEAITETOS Tuo tuntuu pitävän täysin paikkansa. 

ViERAS Ja mikä ei ole kokonainen, ei voi olla myöskään 
minkään kokoinen. Sillä olipa jokin minkä kokoinen tahansa, 
sen on pakko olla kokonainen. 

THEAITETOS Aivan varmasti. 

Vieras Tuhansia muitakin loputtoman sekavia kysymyksiä 
nousee sen eteen, joka väittää olevaisen olevan joko kaksi tai 
vain yksi. 

THEAITETOS Sen näkee selvästi jo tästä kaikesta. Asiat 
kietoutuvat toinen toiseensa ja panevat yhä enemmän ja 
pahemmin epäilemään kaikkea mikä on aikaisemmin sanot- 
tu. 

Vieras Tämä saa nyt riittää niistä, jotka ovat yksityiskoh- 
taisesti käsitelleet olevaa ja olematonta, vaikka emme ole- 
kaan käyneet läpi heitä kaikkia. Nyt on tarkasteltava myös 
niitä, joilla on toisenlainen käsittelytapa. Sitten kun tunnem- 
me heidät kaikki, näemme ettei ole yhtään sen helpompaa 
sanoa mitä olevainen on kuin mitä olematonkaan. 
THEAITETOS Siirrytään siis näihin. 

VierRAs Näiden kesken tuntuu olevan käynnissä suoranainen 
jumalien ja giganttien taistelu, niin ankarasti he kiistelevät 
keskenään olemassaolosta. 

THEAITETOS Kuinka niin? 

Vieras Toiset yrittävät kiskoa kaiken taivaalta ja näkymät- 
tömän piiristä alas maan päälle ja syleilevät puita ja kalliot- 
ta. He tarttuvat kaikkeen tällaiseen ja väittävät, että vain se 
on olemassa mitä voi kouriintuntuvasti koskettaa. Heidän 
määritelmänsä mukaan aine ja olevainen ovat yhtä, ja jos 
joku sanoo että on olemassa myös aineetonta, he halveksivat 
tällaista puhetta eivätkä halua sellaista kuullakaan. 
THEAITETOS He ovat tosiaan hirmuisia miehiä. Minäkin olen 
tavannut heistä monia. 

Vieras Heidän kiistakumppaninsa ovat tarkasti varuillaan 
ja puolustautuvat näkymättömistä korkeuksista käsin väit- 
täen todellisen olevaisen olevan jonkinlaisia ajatuksella ta- 
voitettavia aineettomia muotoja. Vastustajiensa aineelliset 
kappaleet ja näiden totuuden he leikkelevät todisteluillaan 
palasiksi ja nimittävät niitä olevaisen sijasta jonkinlaiseksi 
liikkeessä olevaksi syntymistapahtumaksi. Näiden kahden 
leirin välillä on aina ollut käynnissä ankara taistelu. 
THEAITETOS Se on totta. 

Vieras Nyt hankimmekin molemmilta osapuolilta selityk- 
sen siitä mitä he tarkoittavat olevaisella. 

THEAITETOS Kuinka me sen saamme? 

Vieras Helpommin saamme sen niiltä jotka pitävät olevais- 
ta muotoina, he ovat näet säyseämpää väkeä. Vaikeampaa, 
lähes mahdotonta on saada se niiltä, jotka väkisin vetävät 
kaiken aineelliseksi. Heidän kanssaan meidän on minun 
mielestäni meneteltävä seuraavalla tavalla. 

THEAITETOS Miten? 

Vieras Parasta olisi tehdä heidät paremmiksi todellisuudes- 
sa, jos se vain käy päinsä. Mutta ellei se ole meille mahdollis- 
ta, tehkäämme se edes ajatuksissamme ja olettakaamme, 
että he ovat halukkaita vastaamaan meille asiallisemmin 
kuin tähän asti. Totta kai meidän on arvokkaampaa saada 
sanoillemme vahvistus kunnon miehiltä kuin kehnoilta. Mut- 
ta nyt emme piittaa heistä itsestään vaan tutkimme sitä mikä 
on totuus. 

THEAITETOS Aivan oikein. 

Vieras Nyt kun nämä miehet ovat tulleet paremmiksi, 
käske siis heidän vastata sinulle ja välitä sitten minulle 
heidän vastauksensa. 

THEAITETOS Tehdään niin. 

Vieras He sanokoot nyt, onko heidän mukaansa olemassa 
sellaista kuin kuolevainen olento. 

THEAITETOS Tietysti on. 

Vieras He kai myöntävät, että se on ruumis jossa on sielu? 
THEAITETOS Ilman muuta. 

Vieras Heidän mukaansa sielu siis kuuluu olevaisiin? 
THEAITETOS Kyllä. 

VieRas Entä sanovatko he, että yksi sielu on oikeamielinen 
ja toinen väärämielinen, yksi järkevä ja toinen järjetön? 
THEAITETOS Totta kai. 

Vieras Eikö oikeamielisyyden omistaminen ja sen läsnäolo 
sielussa tee sielun oikeamieliseksi ja väärämielisyys vastaa- 
vasti väärämieliseksi? 

THEAITETOS Kyllä, tämänkin he myöntävät. 

VIERAS Ja varmaankin he sanovat, että se mikä voi olla 
jossakin läsnä ja jostakin poissa, on ehdottomasti jotakin 
olemassaolevaa. 

THEAITETOS Näin he sanovat. 

VIERAS Siispä oikeamielisyys, ymmärrys ja muut hyveet b 
sekä niiden vastakohdat ovat olemassa, ja samoin sielu, jossa 
nämä kaikki esiintyvät. Sanovatko he nyt, että jokin näistä 
on näkyvä ja käsin kosketeltava, vai ovatko ne kaikki näky- 
mättömiä? 

THEAITETOS Tuskin he mitään niistä sanovat näkyväksi. 

Vieras Entä edelleen, sanovatko he että niillä on aineellinen 
ruumis? 

THEAITETOS Tähän he eivät enää vastaa niiden kaikkien 
kohdalla samalla tavoin. Sielulla on heidän käsityksensä 
mukaan jonkinlainen ruumis, mutta mitä tulee ymmärryk- 
seen ja muihin seikkoihin joista kysyit, he eivät rohkene sen c 
paremmin sanoa niitä olemattomiksi kuin väittää niiden 
kaikkien olevan aineellisiakaan. 

Vieras Theaitetos, nämä miehet ovat selvästi jo muuttuneet 
paremmiksi, sillä muuten eivät heidän joukkoonsa kuuluvat 
»maasyntyiset» kavahtaisi tuollaisiakaan väitteitä. He tois- 
taisivat edelleenkin, että mitä he eivät pysty rusentamaan 
käsissään, sitä ei ole olemassakaan. 

THEAITETOS Suunnilleen tuohon tapaan he ajattelevat. 

Vieras Jatketaanpa siis kyselyä. Kun he kerran myöntävät, 
että olevaiseen voi kuulua myös aineetonta, vaikka vain d 
vähänkin, niin tämä riittää meille. Nyt heidän on selitettävä, 
mikä on se aineettomille ja aineellisille ilmiöille yhteinen 
ominaisuus, jonka perusteella he sanovat niiden kumpienkin 
olevan olemassa. He eivät ehkä keksi tähän vastausta; mieti 
siinä tapauksessa, suostuvatko he hyväksymään meidän tar- 
joamamme selityksen sille mitä olevainen on. 

THEAITETOS Mikä se selitys sitten on? Kerro, sittenhän 
näemme. 

VIERAS Minun mielestäni kaikki sellainen on todella olemas- 
sa, millä on jonkinlainen kyky joko vaikuttaa johonkin e 
muuhun tai ottaa vastaan vaikutuksia, vaikka kuinka pieniä 
ja vähäisestä syystä aiheutuvia ja vaikkapa vain yhden 
kerran. Olevainen ei minun määritelmäni mukaan ole mi- 
tään muuta kuin kykyä. 

THEAITETOS He hyväksyvät tämän, koska eivät itse pysty 
tällä hetkellä esittämään mitään parempaakaan. 

Vieras Hyvä. Ehkäpä me ja hekin muutamme myöhemmin 
mielemme. Mutta siihen asti pidetään tätä sovittuna. 
THEAITETOS Pidetään vain. 

VIERAS Nyt voimmekin kääntyä noiden toisten, muotojen 
ystävien puoleen. Välitä sinä meille heidänkin vastauksensa. 
THFEAITETOS Tehdään niin. 

VIERAS »Tehän teette eron syntymisen ja olemassaolon 
välillä, eikö niin?» 

THEAITETOS Niin. 

VIERAS »Ja syntymiseen olemme kosketuksissa ruumiillises- 
ti, aistien kautta, kun taas sielullisesti, järjen välityksellä 
olemme kosketuksissa todelliseen olemassaoloon; sanotte 
myös, että jälkimmäinen pysyy aina samanlaisena, syntymi- 
nen sen sijaan on vaihtelevaa.» 

THEAITETOS Niinhän me sanomme. 

VieRAsS »Fntä, arvoisat miehet, mitä te oikein molemmissa 
tapauksissa tarkoitatte *”kosketuksissa olemisella?? Varmaan 
sitä mistä juuri puhuimme?» 

THEAITETOS Mitä siis? 

VIERAS Sitä vaikutuksen vastaanottamista tai aiheuttamis- 
ta, jonka saa aikaan noiden eri osapuolten kohtaamisesta 
syntyvä 'kyky'. Sinä Theaitetos et ehkä pysty kuulemaan 
mitä he tähän vastaavat, mutta minä joka olen tottunut, 
kenties kuulen sen. 

THEAITETOS Mitä he sitten sanovat? 

Vieras He eivät hyväksy mitä äsken sanoimme olemassao- 
losta noille maasyntyisille. 

THEAITETOS Mitä se olikaan? 

VIERAS Me pidimme riittävänä määritelmänä olevaisille 
sitä, että niissä on vaikka kuinkakin vähäisenä kyky vaikut- 
taa tai ottaa vastaan vaikutuksia. 

THEAITETOS Niin pidimme. 

Vieras Tähän he sanovat, että syntymiseen kylläkin liittyy 
vaikuttamisen ja vaikutusten vastaanottamisen kyky, mutta 
että olemassaoloon ei sovellu kumpikaan näistä kyvyistä. 
THEAITETOS Ehkäpä siinä onkin jotakin perää? 

Vieras Tähän meidän on vastattava, että meidän täytyy 

tietää, kun taas olevainen on tietämisen kohteena. 
THEAITETOS Kyllä he sen myöntävät. 

Vieras Entä ovatko tietäminen ja tietämisen kohteena oleva 
oleminen heidän mukaansa vaikuttamista, vaikutuksen vas- 
taanottamista vai molempia? Vai onko toinen niistä vaiku- 
tuksen vastaanottamista ja toinen tuota toista? Vai eikö 
kummallakaan ole mitään tekemistä näistä kummankaan 
kanssa? 

THEAITETOS Ilmeisesti ei. Muutenhan he joutuisivat ristirii- 
taan äskeisten sanojensa kanssa. 

VIERAS Ymmärrän. He tarkoittavat, että jos tietäminen on 
toimintaa ja vaikuttamista, silloin se mikä tiedetään on 
luonnollisesti vuorostaan vaikutuksen alaisena. Kun nyt tä- 
män ajattelutavan mukaisesti olevaiseen kohdistuu tiedon 
taholta tietäminen, niin tiedon kohteena ollessaan se on 
vaikutuksen alaisena ja siis liikkeessä, ja tämähän taas, 
sanomme me, on mahdotonta sellaiselle mikä pysyy alallaan. 
THEAITETOS Aivan oikein. 

Veras Mutta kautta jumalien, uskommeko näin helposti, 
ettei täydelliseen olevaiseen tosiaankaan liity liikettä, elä- 
mää, sielua ja ymmärrystä, ettei se elä eikä ajattele, vaan 
pysyy paikallaan liikkumattomana, ylhäisen pyhänä ja jär- 
keä vailla? 

THEAITETOS Silloin me hyväksyisimme todella pelottavan 
opin. 

VIERAS Sanommeko sitten, että sillä on järki mutta ei 
elämää? 

THEAITETOS Kuinka voisimme niin sanoa? 

Vieras Entä että sillä on nämä molemmat mutta että ne 
eivät kuitenkaan ole siinä sielullisesti? 

THEAITETOS Kuinka muuten ne voisivat olla siinä? 

VieRas Tai että sillä on järki, elämä ja sielu, mutta että se 
sielullisenakin on täydellisesti liikkumaton? 

THEAITETOS Tuo kaikki kuulostaa järjettömältä. 

VIERAS On siis myönnettävä, että niin se mitä pidetään 
liikkeessä kuin liikekin ovat olemassa. 

THEAITETOS Tietysti. 

VIERAS Siispä, jos kaikki on liikkumatonta, ei järkeä ole 

missään asiassa, ei millään kohden eikä minkään suhteen. 
THEAITETOS Niin juuri. 

VIERAS Jos taas myönnämme kaiken olevan jatkuvasti 
virtauksessa ja liikkeessä, niin tälläkin teorialla me riistäm- 
me järjen kaikelta olevalta. 

THFEAITETOS Kuinka niin? 

Veras Luuletko, että mikään voi säilyä samanlaisena sa- 
malla tavalla ja samassa suhteessa, ellei se pysy lepotilassa? 
THEAITETOS Fi mitenkään voi. 

Veras Entä voiko mielestäsi ilman näitä edellytyksiä mis- 
sään olla tai syntyä järkeä? 

THEAITETOS Fi mitenkään. 

Vieras Meidän on tosiaan kaikin mahdollisin perusteluin 
taisteltava jokaista vastaan, joka yrittää tehdä tyhjäksi tie- 
don, ymmärryksen tai järjen, ajaapa hän tällä mitä asiaa 
tahansa. 

THFEAITETOS Ehdottomasti. 

Vieras Filosofille nämä asiat ovat tärkeämpiä kuin mikään 
muu, ja siksi hän ei missään tapauksessa saisi hyväksyä sitä 
väitettä, että kaikkeus pysyy lepotilassa, riippumatta siitä 
sanovatko tämän väitteen esittäjät kaikkeuden olevan yksi 
vai koostuvan monista muodoista. Mutta hän ei saa myös- 
kään kallistaa korvaansa niille, joiden mukaan olevainen on 
kauttaaltaan liikkeessä. Hänen on tehtävä kuten lapset, 
valittava molemmat ja sanottava, että olevainen ja kaikkeus 
on sekä liikkumatonta että liikkuvaa. 

THEAITETOS Aivan totta. 

Vieras No niin, eikö nyt tunnu siltä että olemme saaneet 
aikaan kelvollisen määritelmän olevaisesta? 

THEAITETOS Kyllä, todellakin. 

VIERAS Voi sentään! Minusta näyttää, että nyt vasta pää- 
semme huomaamaan, kuinka hämmentävää tämän tutkimi- 
nen on. 

THEAITETOS Kuinka niin? Mitä tarkoitat? 

Vieras Hyvä ystävä, etkö huomaa että nyt me emme tiedä 
siitä enää yhtään mitään, vaikka luulemme olevamme oikeil- 
la jäljillä? 

THEAITETOS Minä ainakin luulin. Mutta en tajua missä me 
olemme menneet harhaan. 

VIERAS Mieti tarkemmin: jos myönnämme äskeisen todeksi, 
eikö meiltä voida täydellä syyllä kysyä samaa mitä itse 250a 
kysyimme niiltä, joiden mukaan kaikkeus on kuumaa ja 
kylmää? 

THEAITETOS Sano mitä se oli, en muista. 

VIERAS Sanon kyllä. Yritän tehdä sen kyselemällä sinulta 
niin kuin silloin heiltä, jotta pääsemme samalla vähän eteen- 
päin. 

THEAITETOS Se on hyvä. 

Veras Noniin, sanot kai että — ja lepotila ovat toisilleen 
vastakkaisia? 

THEAITETOS Tietysti. 

VIERAS Ja samoin että ne 'ovat', sekä molemmat yhdessä 
että erikseen? 

THEAITETOS Niin toki. b 
ViERAs Kun sanot niiden olevan, tarkoitatko että ne molem- 
mat ja kumpikin liikkuvat? 

THEAITETOS En suinkaan. 

Veras Tarkoitatko sillä sitten, että ne ovat lepotilassa? 
THEAITETOS En tietenkään. 

VIERAS Siispä sinun järkesi mukaan olevainen on jotakin 
kolmatta, jotakin muuta kuin lepotila ja liike, koska se 
kerran sulkee nämä piiriinsä. Ja sillä perusteella, että nämä 
ovat osallisina olevaiseen, sanot siis niiden kummankin ole- 
van. Eikö niin? 

THEAITETOS Sanoessamme liikkeen ja lepotilan 'olevan? me c 
ilmeisesti aavistelemme, että olevainen todella on jotakin 
kolmatta. 

ViERAS Olevainen ei siis ole samaa kuin liike ja lepotila 
yhdessä vaan jotakin muuta kuin nämä. 

THEAITETOS Nähtävästi. 

Vieras Niinpä olevainen ei oman luonteensa mukaisesti ole 
lepotilassa eikä liikkeessä. 

THEAITETOS Siltä näyttää. 

VIERAS Minne sitten on suunnattava ajatuksensa, jos haluaa 

saada tästä itselleen selvän ja varman käsityksen? 
THEAITETOS Minne tosiaan? 

Vieras Tuskin sitä enää mistään löytää helposti. Sillä sen 
mikä ei liiku, on kai pakko olla lepotilassa, ja sen mikä ei ole 
lepotilassa, täytyy toki liikkua. Mutta nyt on ilmennyt, että 
'olevainen' jää molempien vaihtoehtojen ulkopuolelle. Onko 
tämä mahdollista? 

THEAITETOS Mikään ei ole mahdottomampaa. 

Vieras Tässä yhteydessä on syytä muistaa eräs seikka. 
THEAITETOS Mikä? 

VIERAS Silloin kun meiltä kysyttiin, mihin on sovellettava 
nimitystä olematon’, olimme vallan ymmällä. Muistatko? 
THEAITETOS Muistan toki. 

VIERAS Ja nythän on 'olevainen” saattanut meidät yhtä 
ymmälle, eikö totta? 

THEAITETOS Ja vielä pahemminkin, sanoisin. 

Vieras Jääköön tämä asia nyt ratkaisematta. Mutta koska 
olevainen ja olematon ovat jääneet meille yhtä selvittämättö- 
miksi, sopii toivoa, että sikäli kuin toinen niistä tulee meille 
hämärämmin tai selkeämmin näkyviin, vastaavasti selviää 
myös toinen. Jos taas emme saa näkyviin niistä kumpaakaan, 
ohjaamme todistelumme niiden välistä mahdollisimman so- 
pivalta kohden. 

THEAITETOS Hyvä. 

Vieras Nyt meidän on selitettävä, mistä syystä voimme 
käyttää samasta asiasta useita eri nimityksiä. 

THEAITETOS Kuinka siis? Sano esimerkki. 

VIERAS Puhuessamme ihmisestä nimitämme häntä monin 
eri tavoin. Mainitsemme hänen yhteydessään värejä, muoto- 
ja, mittasuhteita, huonoja ja hyviä ominaisuuksia, ja näiden 
kaikkien ja lukemattomien muiden luonnehdintojen avulla 
sanomme häntä paitsi ihmiseksi myös hyväksi ja niin edel- 
leen loputtomiin. Samoin on kaiken muunkin laita: pidämme 
kutakin kohdetta yhtenä mutta puhumme siitä monena, 
monin eri nimityksin. 

THEAITETOS Se on totta. 

VIERAS Ja tällä olemme tuottaneet suurta riemua nuorille ja 
eräille vanhoillekin, jotka ovat vasta myöhään päässeet 

oppimisen alkuun. Helppohan kenen hyvänsä on huomaut- 
taa, ettei moni voi olla yksi eikä yksi moni, ja niinpä näistä on 
hauskaa väittää, ettei ihmistä saa sanoa hyväksi — hyvää on 
sanottava hyväksi ja ihmistä ihmiseksi. Sinäkin olet varmaan 
usein tavannut näitä intoilijoita, toisinaan jo vanhemman- 
puoleisia miehiä, jotka ovat kyllin köyhiä ymmärrykseltään 
ihaillakseen tällaista ja luulevat tässä löytäneensä oikean 
viisauden lähteen. 

THEAITETOS Juuri niin. 

VIERAS Jotta saisimme perustelumme kaikkien niiden kuu- 
luville, jotka ovat joskus tavalla tai toisella käsitelleet ole- 
vaista, meidän on syytä osoittaa seuraavat kysymykset paitsi 
noille äskeisille myös kaikille muille, joiden kanssa olemme 
keskustelleet tätä ennen. 

THEAITETOS Mitä ne kysymykset ovat? 

Vieras Onko niin, että emme liitä olevaista liikkeeseen tai 
lepotilaan emmekä mitään muutakaan mihinkään toiseen 
vaan lähdemme tässä keskustelussamme siitä, että ne eivät 
pysty sekoittumaan keskenään ja osallistumaan toisiinsa? 
Vai kokoammeko ne kaikki yhteen olettaen, että ne kykene- 
vät liittymään toisiinsa? Vai oletammeko, että toiset niistä 
kykenevät, toiset eivät? Sanohan, minkä he näistä mahtaisi- 
vat valita? 

THEAITETOS Tähän minä en osaa heidän puolestaan vastata. 
Vieras Entä jos vastaisit näihin kysymyksiin yhteen kerral- 
laan ja katsoisit, mitä kustakin seuraa? 

THEAITETOS Hyvä ehdotus. 

VIERAS Olettakaamme heidän sanovan ensiksi vaikkapa että 
millään ei ole minkäänlaista kykyä liittyä mihinkään muu- 
hun. Silloinhan eivät liike eikä lepotila voi mitenkään olla 
olevaisessa osallisina? 

THEAITETOS Eivät tietenkään. 

VIERAS Voiko sitten kumpaakaan niistä olla, jos niillä ei ole 
osuutta olevaiseen? 

THEAITETOS Ei. 

VIERAS Tämän myöntäminen näyttää tekevän hetkessä tyh- 
jäksi kaikki teoriat, sekä niiden, joiden mukaan kaikkeus on 
liikkeessä, että niiden, joiden mielestä se on yksi ja liikkuma- 

ton, ja myös niiden, jotka väittävät olevaisen muodostuvan 
aina samanlaisina ja muuttumattomina pysyvistä muodoista. 
Kaikkihan he nimittäin liittävät mukaan olemisen, toiset 
väittämällä että se *on' liikkeessä, toiset että se on? lepotilas- 
sa. 

THEAITETOS Aivan niin. 

VIERAS Sama koskee myös niitä jotka vuoroin kokoavat 
kaikkeuden yhteen ja vuoroin hajottavat sen, joko kooten sen 
yhdeksi ja hajottaen tämän ykseyden lukemattomiin osiin tai 
eritellen sen rajalliseen määrään alkuosasia ja keräten sen 
niistä jälleen kokoon. Samantekevää, katsovatko he tämän 
tapahtumisen olevan vuorottaista vai yhtämittaista; oli niin 
tai näin, heidän puheillaan ei ole mitään merkitystä, jollei 
kerran minkäänlaista sekaantumista ole olemassa. 
THEAITETOS Se on totta. 

VieERAs Ja kaikkein naurettavimpaan valoon joutuu silloin 
juuri niiden teoria, jotka kieltävät nimittämästä mitään 
jonkin muun nimellä, koska nämä kaksi silloin vaikuttaisivat 
toisiinsa. 

THFAITETOS Miten niin? 

VIERAS Puhuivatpa mistä tahansa, heidän on pakko käyttää 
sanoja olla’, *erikseen”, toisten”, itsessään’ ja lukemattomia 
muita samantapaisia. He eivät pysty välttämään niitä eivät- 
kä olemaan käyttämättä niitä puheessaan, ja niinpä ei 
tarvitakaan ketään muuta kumoamaan heidän opetuksiaan. 
Heillä on, niin kuin on tapana sanoa, vihollinen omassa 
kodissaan. Niin kuin vatsastapuhuja Eurykleella heidän 
sisällään asuu ääni, joka kulkee aina heidän mukanaan ja 
esittää vastaväitteitään. 

THEAITETOS Tuo vertaus pitää täsmälleen paikkansa. 

Veras Entä jos myönnämme, että kaikilla asioilla on kyky 
liittyä toisiinsa? 

THEAITETOS Tämän minäkin pystyn selvittämään. 

Vieras Miten? 

THEAITETOS Jos nämä kaksi voisivat kohdata toisensa, silloin 
itse liike pysähtyisi täydelliseen lepotilaan ja lepotila joutuisi 
liikkeeseen. 

VIERAS Ja kuitenkaan mikään ei ole sen mahdottomampaa 

kuin liikkeen oleminen levossa ja lepotilan oleminen liikkees- 
sä. 

THEAITETOS Ei todellakaan. 

Vieras Jäljellä on siis enää kolmas vaihtoehto. 

THEAITETOS Niin on. 

VIERAS Yksi näistä vaihtoehdoistahan on pakostakin oikea: 
joko kaikki voi sekoittua keskenään, tai ei mikään, tai osa 
voi, osa ei. 

THEAITETOS Niin tietysti. 

Vieras Kaksi ensimmäistä todettiin mahdottomiksi. 
THEAITETOS Niin. | 

Vi1ERAS Jos haluaa vastata oikein, on siis valittava jäljelläo- 
leva näistä kolmesta. 

THEAITETOS Se on selvää. | 

ViERAS Koska osa voi sekoittua, osa ei, tässä on laita 
suunnilleen samoin kuin kirjainten kohdalla. Myös kirjaimis- 
tahan jotkin sopivat yhteen toisten kanssa, jotkin eivät. 
THEAITETOS Aivan niin. 

Vieras Erityisesti vokaalit kulkevat kaikkien kirjainten 
kautta kuin siteenä, niin että ilman jotakin vokaalia ei 
muitakaan kirjaimia voi sovittaa yhteen. 

THEAITETOS Niin juuri. 

ViERAS Tietääkö nyt kuka tahansa, mitkä kirjaimet voi 
liittää toisiinsa, vai tarvitaanko jotakin tiettyä taitoa, jotta 
osaa suorittaa tämän oikein? 

THEAITETOS Tarvitaan taitoa. 

Vieras Nimittäin mitä? 

THEAITETOS Oikeinkirjoitustaitoa. 

ViERAS Ja samahan koskee korkeita ja matalia säveliä. Se 
jolla on taito erottaa mitkä sävelet voivat sekoittua keske- 
nään ja mitkä eivät, on musiikista perillä, ja se jolla ei ole 
tästä käsitystä, ei ole siitä perillä, eikö niin? 

THEAITETOS Niin. 

VIERAS Ja samaa voimme todeta muidenkin taitojen ja 
niiden puutteiden kohdalla. 

THEAITETOS Niin tietysti. 

VIERAS Ja eri luokatkin sekoittuvat keskenään tällä samalla 
tavalla, kuten olemme yhdessä todenneet. Eikö nyt välttä- 


57 


253a 


254a 


SOFISTI 


mättä tarvita jotakin tietoa, jonka opastuksella voidaan 
vaeltaa perustelujen kautta, jos halutaan oikealla tavalla 
osoittaa, mitkä luokat soveltuvat yhteen ja mitkä ovat yh- 
teensopimattomia, ja onko sellaisia luokkia, jotka ulottuvat 
niiden kaikkien läpi ja liittämällä ne toisiinsa tekevät niiden 
sekoittumisen mahdolliseksi, ja päinvastoin, onko joitakin 
muita, kokonaisuuksien läpi kulkevia syitä, jotka aiheuttavat 
näiden jakautumisen? 

THEAITETOS Totta kai tarvitaan tietoa, ja tämä onkin ehkä 
kaikista tiedoista tärkein. 

Vieras Miksi me tätä tietoa nimitämme? Tai hyväinen aika, 
olemmeko me huomaamattamme törmänneet juuri siihen 
tietoon, joka kuuluu vapaille miehille? Olemmeko sofistia 
etsiessämme löytäneetkin filosofin? 

THEAITETOS Mitä tarkoitat? 

Vieras Eikö asioiden jakaminen luokkiin samoin kuin se, 
ettei samaa muotoa luulla toiseksi eikä toista samaksi, kuulu 
dialektisen tiedon alaan? 

THEAITETOS Kyllä, niin meidän on sanottava. 

VIERAS Ja se joka tähän kykenee, pystyy selvästi näkemään 
sekä yhden idean, joka levittäytyy joka taholle, lukuisien 
erillisten ideoiden läpi, että lukuisia muita keskenään erilai- 
sia ideoita, jotka yksi idea sulkee sisäänsä ulkoapäin, ja 
samoin hän näkee sekä useiden kokonaisuuksien kautta 
yhdeksi yhdistyneen idean että useita täysin erillisiä ideoita. 
Toisin sanoen, hän osaa laji lajilta erottaa, millä tavoin lajit 
kykenevät tai eivät kykene liittymään toisiinsa. 

THEAITETOS Niin juuri. 

VieRAS Mutta dialektiikan taitoa et varmaankaan myönnä 
olevan kenelläkään muulla kuin sillä joka puhtaasti ja oikein 
harrastaa filosofiaa. 

THEAITETOS Fn tietenkään. 

VIERAS Joltakin tämäntapaiselta alueelta me siis nyt ja 
myöhemminkin löydämme filosofin, jos häntä etsimme. 
Häntäkin on tosin vaikea nähdä selvästi, mutta vaikeus on 
hänen kohdallaan toinen kuin sofistin kohdalla. 

THEAITETOS Millä tavoin? 

VIERAS Sofisti pakenee olemattoman hämärään ja yrittää 

päästä siihen käsiksi käytännön tietä, ja hänen olinpaikkansa 
pimeyden vuoksi häntä on vaikea erottaa. Eikö niin? 
THEAITETOS Siltä vaikuttaa. 

Vieras Filosofia taas, joka aina tutkii olevaisen ideaa 
päättelyn kautta, ei ole helppo nähdä siksi että tuo seutu on 
niin kirkas. Tavallisten ihmisten sielulliset silmät eivät kestä 
jumalallisen näkemistä. 

THEAITETOS Se on varmaan yhtä totta kuin äskeinenkin. 
Vieras Filosofia voimme tuonnempana tarkastella lähem- 
min, jos meillä on vielä siihen halua. Mutta sofistia me 
emme toki saa päästää nyt käsistämme ennen kuin näemme 
selvästi, mikä hän on miehiään. 

THEAITETOS Olet oikeassa. 

VIERAS Olemme nyt todenneet, että jotkin luokat voivat 
liittyä toisiinsa ja jotkin eivät, jotkin vain harvoihin ja jotkin 
moniin, joitakin taas ei mikään estä läpäisemästä kaikkia ja 
liittymästä kaikkiin. Tämän jälkeen meidän on jatkettava 
perusteluamme seuraavaan tapaan. Emme ryhdy tarkastele- 
maan kaikkia muotoja, jotta emme eksyisi niiden paljouteen, 
vaan valitsemme kaikkein tärkeimpinä pidettyjen joukosta 
muutamia ja tutkimme ensin niiden kunkin laatua ja sitten 
sitä, missä määrin ne kykenevät liittymään toisiinsa. Vaikka 
me emme tällä tavoin voikaan saada olevaisesta ja olematto- 
masta tarkkaa selvyyttä, pystymme kuitenkin tämän tarkas- 
telutapamme sallimissa rajoissa selvittämään, voimmeko 
suoriutua ehjin nahoin väitteestämme, että olematon todella- 
kin ?on? olematonta. 

THEAITETOS Aivan, näin meidän on tehtävä. 

VieRAS Luokkien joukossa ovat kaikkein tärkeimpiä ne 
jotka äsken mainitsimme, siis itse olevainen, lepotila ja liike. 
THEAITETOS Kyllä. 

VIERAS Ja me väitämme, että kaksi jälkimmäistä eivät voi 
sekoittua keskenään. 

THEAITETOS Aivan niin. 

VIERAS Sen sijaan olevainen voi sekoittua niihin kumpaan- 
kin. Nehän ovat kumpikin olemassa. 

T'HEAITETOS Niin tietysti. 

ViERAS Näiltä on siis kaikkiaan kolme. 

THEAITETOS Se on selvää. 

Vieras Kukin niistä on siis eri asia kuin kaksi muuta mutta 
sama kuin se itse. 

THEAITETOS Niin on. 

Vieras Mutta mitä me tarkoitamme sanoilla ”sama”' ja ert’, 
joita juuri käytimme? Onko tässä ehkä kaksi luokkaa, jotka 
ovat muuta kuin äskeiset kolme mutta ovat välttämättömyy- 
den pakosta aina sekoittuneet näihin, joten tarkastelussa on 
lähdettävä siitä että luokkia ei ole kolme vaan viisi? Vai 
emmekö ehkä huomaa, että sanoessamme sama ja err 
puhummekin jostakin näistä kolmesta? 

THEAITETOS Saattaa olla näin. 

Vieras Liike ja lepotila eivät varmastikaan voi olla yhtä 
kuin eriys tai samuus. 

THEAITETOS Kuinka niin? 

Vieras Nimitämmepä me liikettä ja lepotilaa millä yhteis- 
nimellä tahansa, tämä ei voi olla yhtä kuin jompikumpi 
niistä. 

THEAITETOS Miksei? 

Vieras Silloin liike tulisi lepotilaksi ja lepotila liikkeeksi. 
Sillä tuleepa kumpi tahansa näistä koskemaan molempia, se 
pakottaa myös toisen muuttumaan luontaiselta olemuksel- 
taan päinvastaiseksi, koska tämä on osallisena omaan vasta- 
kohtaansa. 

THEAITETOS Aivan niin. 

ViERAS Mutta molemmat ovat osallisina sekä samuuteen 
että eriyteen. 

THEAITETOS Niin ovat. 

Vieras Emme siis voi sanoa liikkeen tai lepotilan olevan 
yhtä kuin eriys tai samuus. 

THEAITETOS Emme niin. | 

VIERAS Vaan meidän on ajateltava, että olevainen ja samuus 
ovat yhtä. 

THEAITETOS Niin varmaan. 

Vieras Mutta elleivät taas olevainen ja samuus mitenkään 
eroa merkitykseltään, niin sanoessamme liikkeen ja lepotilan 
'olevan? me samalla sanomme niiden olevan samaa. 
THEAITETOS Mutta sehän on mahdotonta. 

VIERAS Siispä sama ja olevainen eivät voi olla yhtä. 
THEAITETOS Eivät varmaankaan. 

VIERAS Asetamme siis noiden kolmen luokan rinnalle nel- 
jänneksi samuuden. 

THEAITETOS Tehdään niin. 

Vieras Entä onko meidän sanottava eriyttä viidenneksi? 
Vai onko tämä ja olevainen käsitettävä saman luokan kah- 
deksi eri nimitykseksi? 

THEAITETOS Kukaties. 

Vieras Mutta myönnät kai, että kun puhutaan olevaisista, 
niin toisten kohdalla tarkoitetaan sitä mitä ne itsessään ovat, 
toisten kohdalla sitä mitä ne ovat suhteessa muihin asioihin. 
THEAITETOS Tietysti. 

VIERAS Siitä mikä on 'err, puhutaan aina suhteessa johon- 
kin muuhun, eikö totta? 

THEAITETOS Kyllä. 

VIERAS Näin ei olisi laita, elleivät 'olevainen' ja er? olisi 
aivan eri asioita. Sillä jos eriys olisi osallisena näihin molem- 
piin luokkiin kuten olevainen on, silloin saattaisi kaikkeen 
siihen, mikä on er’, kuulua sellaistakin mikä on ?*eri? muuten 
kuin suhteessa johonkin muuhun. Mutta ehdottomastihan on 
niin, että mikä on 'err”, on sitä pakostakin suhteessa johonkin 
toiseen. 

THEAITETOS Niin asia on. 

Veras Eriyden olemus on siis luettava viidenneksi niiden 
luokkien joukkoon, joista olemme tässä valinneet tärkeim- 
mät. 

THEAITETOS Niin on. 

VIERAS Toteamme myös sen olevan läpikäyvänä kaikissa 
luokissa: kukin näistä on eri kuin muut, mutta ei oman 
luonteensa vuoksi, vaan koska on osallisena eriyden ideaan. 
THEAITETOS Aivan niin. 

Vieras Nyt on syytä ottaa yksitellen esiin nämä viisi ja 
esittää niistä seuraavaa. 

THEAITETOS Mitä siis? 

VieRas Ensiksi liike: toteamme, että se on aivan eri asia 
kuin lepotila, eikö niin? 

THEAITETOS Niin. 

VIERAS Se ei siis ole lepotila. 

THEAITETOS Ei missään tapauksessa. 

Vieras Mutta koska se on osallisena olevaiseen, se siis on”. 
THEAITETOS Niin on. 

Vieras Liike on toisaalta eri asia kuin samuus. 

THEAITETOS Varmaankin. 

VIERAS Se ei siis ole sama. 

THEAITETOS Fi niin. 

Vieras Mutta mehän olemme todenneet sen olevan sama, 
koska kaikki asiat ovat osallisina samuuteen. 

THEAITETOS Juuri niin. 

VIERAS Meidän on siis nurisematta hyväksyttävä se, että 
liike on sama eikä ole sama. Kun sanomme sen olevan sama 
eikä kuitenkaan sama, emme näet käytä näitä ilmauksia 
yhtäläisessä merkityksessä. Kun sanomme sen olevan sama, 
tarkoitamme sen osallisuutta samuuteen suhteessa siihen 
itseensä, mutta sanoessamme että se ei ole sama ajattelem- 
me sen osallisuutta eriyteen. Tämä jälkimmäinen osallisuus 
erottaa sen samuudesta ja aiheuttaa sen, ettei se ole sama 
vaan eri, joten tällä kertaa on oikein sanoa ettei se ole sama. 
THEAITETOS Varmastikin. 

VIERAS Ja jos itse liikkeellä olisi jollain tavoin osallisuus 
lepotilaan, olisi aivan paikallaan sanoa sen olevan levossa. 
THEAITETOS Se olisi täysin oikein, jos myönnämme että 
luokista toiset voivat sekoittua toisiinsa, toiset eivät. 

Vieras Tähänhän me päädyimme ennen kuin kävimme 
käsiksi tämänhetkiseen kysymykseen; osoitimme, että luokat 
ovat tällaisia luonteeltaan. 

THEAITETOS Niin tietysti. 

Vieras Todetaanpa asia uudelleen: liike on eri asia kuin 
eriys, aivan kuten se oli eri asia kuin samuus ja lepotila? 
THFEAITETOS Ehdottomasti. 

Vieras Tämän mukaan liike siis tavallaan ei ole eri ja on eri. 
THEAITETOS lotta. 

Vieras Entä nyt? Kun olemme todenneet, että tutkittava- 
namme olevia luokkia on viisi, voimmeko sanoa että liike on 
eri asia kuin nuo kolme mutta ei ole eri asia kuin neljäs? 
THEAITETOS Kuinka se kävisi päinsä? Emmehän voi myön- 

tää niiden lukumäärän olevan pienempi kuin miksi se äsken 
osoittautui. 

VIERAS Niinpä voimme edelleenkin rohkeasti väittää liik- 
keen olevan eri kuin olevainen. 

THEAITETOS Niin voimme. 

ViERAS On siis selvää, että liike on todella sekä ei-oleva että 
oleva, koska se on osallisena olevaisuuteen. 

THEAITETOS Aivan selvää. 

VIERAS Ja on väistämätöntä, että ei-oleva on, eikä tämä 
koske vain liikettä vaan kaikkia luokkia. Niiden jokaisen 
kohdalla näet eriyden olemus saa aikaan sen, että ne ovat eri 
kuin olevainen ja siis ei-olevia. Näin meidän on oikein sanoa 
niitä kaikkia ei-oleviksi. Mutta koska ne ovat osallisina 
olevaisuuteen, on myös sanottava niiden olevan ja nimitettä- 
vä niitä oleviksi. 

THEAITETOS Siltä vaikuttaa. 

Vieras Jokaiseen luokkaan liittyy siis paljon sellaista, mikä 
on, ja lukematon määrä sellaista, mikä ei ole. 

THEAITETOS Ilmeisesti. 

VIERAS Itse olevaisenkin on sanottava olevan eri kuin kaikki 
toiset luokat. 

THEAITETOS Ehdottomasti. 

VIERAS Joten niin monta kuin on muita luokkia, niin 
monessa suhteessa olevainen ei ole. Sehän ei ole mikään 
näistä; itsessään se on yksi, mutta mikään noista lukematto- 
mista muista se ei ole. 

THEAITETOS Niin varmaankin. 

VIERAS Me voimme nurisematta hyväksyä tämänkin, koska 
kerran luokat ovat olemukseltaan toisiinsa liittyviä. Jos joku 
on eri mieltä, hänen on ensin osoitettava vääräksi meidän 
alempi todistelumme ja sitten vasta sen johtopäätökset. 
THEAITETOS Aivan oikein. 

VIERAS Meidän on mietittävä myös seuraavaa. 

THEAITETOS Mitä siis? 

VIERAS Kun puhumme siitä mikä ei ole, emme nähtävästi 
tarkoitakaan olevan vastakohtaa vaan vain jotakin muuta 
kuin se. 

THEFEAITETOS Millä tavoin? 

VIERAS Kun esimerkiksi sanomme, että jokin ei ole suuri, 
voimme kai yhtä hyvin tarkoittaa että se on samankokoinen 
kuin että se on pieni? 

THFEAITETOS Tietenkin. 

VIERAS Meidän ei siis pidä myöntää todeksi väitettä, että 
kieltosana ilmaisee vastakohtaa. Myöntäkäämme vain sen 
verran, että sanaa edeltävä ei ilmaisee jotakin muuta kuin 
sen jäljessä oleva sana, tai paremminkin, muuta kuin se asia, 
jota kieltosanan jäljessä seuraava sana ilmaisee. 

THEAITETOS Juuri niin. 

VIERAS On mietittävä myös seuraavaa, ellei sinulla ole 
mitään sitä vastaan. 

THEAITETOS Mitä nimittäin? 

Vieras Eriyden olemus näyttää minusta jakautuvan pieniin 
osiin samalla lailla kuin tietokin. 

THEAITETOS Kuinka niin? 

Vieras Myös tieto on yksi, mutta jokaisella sen osalla, joka 
kattaa tietyn alueen, on oma erityinen nimensä. Siksi puhu- 
taan useista taidoista ja tiedoista. 

THEAITETOS Aivan. 

VIERAS Sama koskee eriyden osia, vaikka se olemukseltaan 
on yksi. 

THEAITETOS' Varmaankin. Mutta meidän pitäisi selittää, 
mistä tämä johtuu. 

VIERAS Onko olemassa jokin eriyden osa, joka on kauniin 
vastakohta? 

THEAITETOS On. 

VIERAS Toteammeko sen olevan nimetön vai onko sillä jokin 
nimi? 

THEAITETOS On. Se mitä nimitämme ei-kauniiksi, on eri’ 
juuri suhteessaan kauniin olemukseen. 

ViERAS Noniin, sanohan minulle vielä eräs asia. 

THEAITETOS Mikä? 

Vieras Eikö ei-kaunis ole yhden tietyn olevaisten luokan 
erillinen osa, joka samalla on vastakkainen eräälle olevalle? 
THEAITETOS On. 

Vieras Fi-kaunis on niinmuodoin olevaista, joka on jonkin 
olevaisen vastakohta. 

THEAITETOS Aivan oikein. 

VIERAS Voidaanko nyt siinä tapauksessa sanoa, että kaunis 
on olevaista suuremmassa määrin kuin ei-kaunis? 
THEAITETOS Fi suinkaan. 

VIERAS Siis myös ei-suuri on todettava samassa määrin 
olevaksi kuin itse suurikin. 

THEAITETOS Aivan samassa. 

VIERAS Ja sama on nähtävästi myös ei-oikean ja oikean 
suhde, koska näistä toinen ei ole enemmän oleva kuin 
toinenkaan. 

THEAITETOS Niin tietysti. 

VIERAS Samaa voimme sanoa kaikesta muustakin, koska 
kerran eriyden olemus kuuluu olevaisten asioiden joukkoon; 
ja koska eriyden olemus on olevainen, ovat tietysti sen 
osatkin yhtä suuressa määrin olevia. 

THEAITETOS Luonnollisesti. 

VIERAS Niinpä kun osa eriyden olemusta ja osa olevaisen 
olemusta ovat toisilleen vastakkaisia, tämä vastakkaisuus on, 
jos niin saa sanoa, aivan yhtä olevaa kuin olevainen itse. Se ei 
näet merkitse olevaisen vastakohtaa vaan ainoastaan muuta 
kuin tämä. 

THEAITETOS Se on aivan selvää. 

VIERAS Miksi voisimme nimittää sitä? 

THEAITETOS Tämä on ilmeisesti juuri se olematon eli ei-ole- 
va, jota me olemme sofististakin etsineet. 

VIERAS Ja kuten sanoit, tämä ei siis ole sen vähemmän 
olevainen kuin mikään muukaan? Voidaanko nyt rohkeasti 
sanoa, että ei-olevalla on ehdottoman varmasti oma olemuk- 
sensa? Siis niin kuin suuri oli suuri ja kaunis oli kaunis, 
ei-suuri oli ei-suuri ja ei-kaunis oli ei-kaunis, siten myös 
ei-oleva vastaavasti oli ja on ei-oleva, ja se on luettava yhtenä 
luokkana kaikkien lukuisien olevaisten joukkoon. Vai vieläkö 
me epäilemme tätä? 

THEAITETOS Emme lainkaan. 

VIERAS Huomaatko, että olemme kieltäytyneet uskomasta 
Parmenidesta muussakin kuin vain siinä minkä hän nimeno- 
maan kieltää meiltä? 

THEAITETOS Missä mielessä? 

VIERAS Olemme jatkaneet tutkimustamme vielä pitemmäl- 
le ja osoittaneet hänelle tuloksia alueelta, jota hän kielsi 
meitä edes tutkimasta. 

THEAITETOS Millä tavoin? 

ViERAs Hänhän sanoo: 


Milloinkaan ei voida todistaa, että olematon on olemassa. 
Tutkiessasi pidä ajatuksesi poissa tältä tieltä. 


THEAITETOS Niin, näin hän sanoo. 

VIERAS Me emme ole ainoastaan osoittaneet, että ei-oleva 
on olemassa, vaan olemme myös paljastaneet, mikä tämä on 
luokaltaan. Olemme osoittaneet, että eriyden olemus on 
olemassa ja että se jakautuu liittyen kaikkiin olevaisiin 
niiden suhteessa toisiinsa, ja olemme uskaltaneet sanoa, että 
sen jokainen osa joutuessaan vastakkain olevaisen kanssa 
todella on juuri ei-oleva. 

THEAITETOS Ja minä uskon, että olemme puhuneet aivan 
totta. 

Vieras Älköön siis kukaan sanoko, että me ei-olevalla 
tarkoitamme olevaisen vastakohtaa, kun rohkenemme sanoa 
tämän olevan olemassa. Mehän olemme jo kauan sitten 
jättäneet pois laskuista kysymyksen, onko jotakin olevaisen 
vastakohtaa olemassa vai ei ja voidaanko se määritellä vai 
onko se kokonaan määritelmien tavoittamattomissa. Mutta 
mitä tulee siihen määritelmään, jonka äsken annoimme 
e1-olevasta, vastustajamme on joko osoitettava meidän ole- 
van väärässä, tai niin kauan kuin hän ei kykene siihen, hänen 
on yhdyttävä näihin meidän sanoihimme: luokat sekoittuvat 
toisiinsa; ”olevainen' ja eri läpäisevät ne kaikki ja myös 
toisensa; eri on osallisena olevaiseen ja on tämän osallisuu- 
tensa vuoksi olemassa; se ei kuitenkaan ole sitä mihin se on 
osallinen vaan muuta, ja koska se on muuta kuin olevainen, 
sen on pakko olla ei-oleva. Olevainen taas on osallisena 
eriyteen ja on siis eri kuin toiset lajit, ja koska se on eri kuin 
ne kaikki, se ei ole mikään niistä eikä ne kaikki yhdessä vaan 
se on vain se itse, ja näin on kiistatta tuhansia ja taas 
tuhansia asioita joita olevainen ei ole. Sama koskee myös 

kaikkea muuta, jokaista asiaa erikseen ja kaikkia yhdessä: 
monin tavoin ne ovat, monin tavoin eivät ole. 

THEAITETOS Totta. 

VIERAS Jos joku kieltäytyy uskomasta näihin vastakohtai- 
suuksiin, hänen on tutkittava asiaa ja annettava siitä parem- 
pi selitys kuin me nyt olemme antaneet. Jos hän taas luulee 
keksineensä vaikeankin ongelman ja nauttii voidessaan tem- 
poa keskustelua vuoroin sinne vuoroin tänne, tämä todiste- 
lumme osoittaa hänen haaskaavan tarmoaan turhan takia. 
Tuo ei ole erityisen nokkela keksintö eikä vaikeakaan, mutta 
sekä vaikeaa että kaunista on sen sijaan tämä. 

THEAITETOS Mikä? 

VIERAS Se mistä olen jo aikaisemminkin puhunut: että ei 
piittaa tuollaisista viisasteluista mutta pystyy seuraamaan 
todistelua vaihe vaiheelta ja jos joku väittää, että se mikä on 
eri, onkin jollakin tavoin sama ja sama taas eri, tutkii 
kummassakin tapauksessa, onko asian laita niin sillä tavoin 
ja siinä suhteessa kuin tämä sanoo. Mutta se että tavalla tai 
toisella todistaa, että sama on eri ja eri on sama, suuri on 
pieni ja samanlainen on erilainen, ja huvittelee vetämällä 
näin keskustelussa yhtä mittaa esiin vastakohtia — tämä ei 
ole mitään todellista tutkimista vaan osoittaa asianomaisen 
vasta-alkajaksi todellisuuden tarkastelussa. 

THEAITETOS Niin juuri. 

VIERAS Ja hyvä ystävä, se että pyrkii eristämään kaiken 
kaikesta muusta, on vastoin harmoniaa ja todistaa asiano- 
maisen olevan vieras runottarille ja filosofialle. 

THEAITETOS Kuinka niin? 

ViERAS Jokaisen asian irrottaminen kaikesta muusta merkit- 
see kaiken järkiperäisen puheen tuhoa, sillä puheemme 
cdellytyksenähän on juuri se, että eri luokat kietoutuvat 
toisiinsa. 

THEAITETOS Totta. 

Vieras Huomaa siis, kuinka paikallaan oli että äsken 
pidimme puolemme tuon suunnan kannattajia vastaan ja 
pakotimme heidät sallimaan luokkien keskinäisen sekoittu- 
misen. 

THEAITETOS Missä mielessä paikallaan? 

Vieras Näin varmistimme sen, että myös puhe on yksi 
olevaisten luokista. Jos se olisi meiltä riistetty, meiltä olisi 
mikä pahinta riistetty myös filosofia. Lisäksi meidän on nyt 
päästävä yhteisymmärrykseen siitä mitä puhe oikein on, ja 
jos se olisi viety meiltä osoittamalla se kerta kaikkiaan 
olemattomaksi, emme enää kykenisi edes puhumaan. Ja 
olisihan se viety, jos olisimme myöntäneet, ettei mikään voi 
sekoittua mihinkään toiseen. 

THEAITETOS Pitää paikkansa. Mutta en käsitä, miksi meidän 
on juuri nyt sovittava siitä mitä puhe on. 

Vieras Ehkäpä ymmärrät sen helpoimmin seuraavalla ta- 
valla. 

THEAITETOS Kuinka siis? 

Vieras Olemme todenneet, että ei-oleva on yksi luokkien 
joukossa, kaikkien olevaisten kautta hajaantunut. 
THEAITETOS Niin. 

VIERAS Seuraavaksi on siis tutkittava, onko se sekoittunut 
myös käsitykseen ja puheeseen. 

THEAITETOS Miksi? 

Vieras Ellei se sekoitu näihin, kaiken täytyy silloin olla 
totia, mutta jos se sekoittuu, silloin syntyy väärä käsitys ja 
väärä puhe. Sillä juuri sitähän ajatuksissa tai puheissa 
ilmenevä valheellisuus on, että luulee tai puhuu ei-olevaa. 
THEAITETOS Niin on. 

Vieras Mutta jos valheellisuus on olemassa, on myös 
harhautus. 

THEAITETOS Niin. 

VIERAS Ja jos harhautus on olemassa, väistämätön seuraus 
on että kaikkialla tulvii kuvia, jäljennöksiä ja vaikutelmia. 
THEAITETOS Niin tietysti. 

Vieras Me sanoimme sofistin paenneen jonnekin tälle 
alueelle ja kieltäneen täydellisesti valheellisuuden olemas- 
saolon. Sitä mikä ei ole, ei muka voi liioin ajatella eikä siitä 
voi puhua, koska ei-oleva ei millään tavoin ole osallisena 
olevaisuuteen. 

THEAITETOS Sehän hänen kantansa oli. 

Vieras Mutta nyt kun ei-oleva päinvastoin on todettu 
osalliseksi olevaisuuteen, sofisti ei ehkä taistele meitä vas- 

taan enää tällä kohden. Hän saattaa kuitenkin selittää, että 
luokista toiset osallistuvat ei-olevaan ja toiset eivät ja että 
puhe ja käsitys kuuluvat jälkimmäisiin. Näin hän voisi 
jälleen väittää, että koska käsityksellä ja puheella ei ole 
ei-olevaan osuutta eikä ilman tätä osuutta taas voi olla 
valheellisuutta, ei ole lainkaan olemassa myöskään kuvien ja 
vaikutelmien luomisen taitoa, jonka me osoitimme hänen 
alakseen. Sen vuoksi meidän on ensin tutkittava puheen, 
käsityksen ja vaikutelmien luonnetta. Saatuamme sen selvil- 
le voimme todeta niiden osallisuuden ei-olevaan ja tämän 
jälkeen osoittaa valheellisuuden olevan olemassa. Sen osoi- 
tettuamme telkeämme sofistin sen alueelle, jos hän osoittau- 
tuu syylliseksi, muussa tapauksessa vapautamme hänet ja 
etsimme häntä jonkin muun luokan alueelta. 

THEAITETOS Taisimme todellakin olla oikeassa, kun silloin 
alussa sanoimme, että sofistit ovat vaikeasti kiinnisaatava 
laji. Sofistilla näyttää olevan hallussaan ongelmia yllin kyl- 
lin, ja kun hän vetäisee jonkin niistä suojakseen, on ensin 
voitettava se ennen kuin päästään käsiksi häneen itseensä. 
Nytkin olemme tuskin tehneet selvää siitä hänen puolustusa- 
seestaan, että ei-olevaa ei ole olemassa, kun edessämme on jo 
toinen. Nyt meidän on osoitettava, että valheellisuutta on 
olemassa sekä puheessa että käsityksissä; sen jälkeen hän 
ehkä turvautuu taas uuteen puolustuskeinoon, ja niin edel- 
leen. Loppua ei taida olla näkyvissä ollenkaan. 

ViERAS Theaitetos, jos yleensä pääsee eteenpäin, vaikka 
kuinkakin vähän kerrallaan, on syytä rohkeuteen. Joka tällai- 
sessa tapauksessa lannistuu, kuinka hän menetteleekään 
sellaisissa tilanteissa, joissa ei pääse lainkaan eteenpäin tai 
joutuu peräti työnnetyksi taaksepäin? Kuten sananparsi sa- 
noo, kyllä kestää ennen kuin sellainen mies kaupungin 
valloittaa. Hyvä ystävä, nyt kun olemme raivanneet tieltäm- 
me sen esteen jonka mainitsit, olemme jo saaneet vallatuksi 
päämuurin. Kaikki muu onkin vähäisempää ja helpompaa. 
THEAITETOS Hyvin sanottu. 

VieRAs Niin kuin äsken mainitsin, meidän pitäisi nyt ensin 
ottaa esiin puhe ja käsitys, jotta voisimme selvittää tarkem- 
min, onko ei-oleva kosketuksissa niihin vai ovatko ne molem- 

mat täydellisen totta eivätkä milloinkaan vääriä. 

THEAITETOS Aivan. 

VIERAS No niin, tarkastelkaamme nyt sanoja samaan ta- 
paan kuin äsken puhuimme luokista ja kirjaimista. Jostain 
tältä alueelta me löydämme sen mitä olemme etsimässä. 
THEAITETOS Mitä siis haluaisit kysyä sanoista? 

VIERAS Sitä, sopivatko kaikki niistä toistensa yhteyteen, vai 
eivätkö mitkään, vai onko niin että toiset sopivat, toiset eivät. 
THEAITETOS Toiset tietenkin sopivat ja toiset eivät. 

Vieras Tarkoitat varmaan, että ne jotka peräkkäin lausut- 
tuina merkitsevät jotakin, sopivat yhteen, kun taas ne eivät 
sovi, jotka peräkkäisinä eivät merkitse mitään. 

THEAITETOS Siis mitä tarkoitat? 

VIERAS Sitä mitä arvelin sinulla olevan mielessä, kun vasta- 
sit myöntävästi. Mehän käytämme olevaista ilmaisemaan 
kahdenlaisia äänteellisiä ilmauksia. 

THEAITETOS Kuinka siis? 

ViERAS Toisia sanotaan nimisanoiksi, toisia teonsanoiksi. 
THEAITETOS Selitä mitä ne kummatkin ovat. 

VIERAS Toimintaan viittaavaa ilmausta sanomme teonsa- 
naksi. 

THEAITETOS Niin. 

VIERAS Ja toiminnan suorittajaan viittaavaa äännemerkkiä 
sanotaan nimisanaksi. 

THEAITETOS Aivan niin. 

VIERAS Väittämä ei koskaan muodostu pelkästään peräk- 
käin lausutuista nimisanoista eikä toisaalta pelkistä teonsa- 
noista ilman nimisanoja. 

THEAITETOS Nyt en ymmärtänyt. 

VIERAS —Ajattelitkin näköjään jotakin muuta äsken kun 
vastasit myöntävästi. Minä nimittäin tarkoitin nimenomaan 
sitä, että tällä tavoin peräkkäin lausutut nimisanat tai teon- 
sanat eivät muodosta väittämää. 

THEAITETOS Siis miten? 

VIERAS Jos lausutaan peräkkäin vaikkapa sanat »kävelee 
juoksee nukkuu» ja vielä joukko muita tekemistä ilmaisevia 
sanoja, ei niistä silti synny väittämää. 

THEAITETOS Ei tietenkään. 

VIERAS Ja samoin eivät »leijona hirvi hevonen» ja muut 
tekemisen suorittajien nimitykset peräkkäin lausuttuina 
muodosta mitään väittämää. Lausutut sanat eivät kummas- 
sakaan tapauksessa ilmaise mitään tekemistä tai tekemättö- 
myyttä eivätkä olevan tai ei-olevan luonnetta ennen kuin 
teonsanat yhdistetään nimisanoihin. Silloin sanat heti sopi- 
vat toisiinsa, ja niiden yksinkertaisin yhdistelmä on jo väittä- 
mä, ensimmäinen ja lyhin kaikista väittämistä. 

THEAITETOS Mitä oikein tarkoitat? 

Vieras Kun joku sanoo »ihminen oppii», hän esittää kaik- 
kein lyhimmän ja yksinkertaisimman väittämän, eikö totta? 
THEAITETOS Kyllä. 

Vieras Hän antaa nimittäin tietoa jostakin olevasta, par- 
haillaan tapahtuvasta, tapahtuneesta tai tulevasta. Hän ei 
ilmoita vain nimeä vaan pääsee myös johonkin tulokseen, 
koska yhdistää teonsanat nimisanoihin. Siksi sanommekin 
hänen ?väittävän' eikä vain 'nimittävän”, ja tuolle sanayhdis- 
telmälle olemme antaneet nimen väittämä. 

THEAITETOS Aivan oikein. 

VieRAs Niin kuin siis jotkin asiat sopivat yhteen ja jotkin 
eivät, samoin äänteellisistä merkeistä jotkin eivät sovi yh- 
teen, jotkin taas sopivat ja muodostavat väittämän. 
THEAITETOS Juuri niin. 

Vieras Vielä eräs pikkuseikka. 

THEAITETOS Mikä? 

VieERAs Kun on kyseessä väittämä, sen täytyy koskea jota- 
kin. Väittämä, joka ei koske mitään, on mahdottomuus. 
THEAITETOS Aivan. 

Vieras Sen täytyy siis myös olla tietynlaatuinen? 
THEAITETOS Totta kai. 

Vieras Kiinnitetäänpä nyt huomio toinen toiseemme. 
THEAITETOS Tehdään niin. 

Vieras Esitän sinulle väittämän liittämällä nimisanan ja 
teonsanan avulla yhteen asian ja tekemisen. Sinun on sanot- 
tava, mitä tämä väittämä koskee. 

THEAITETOS Teen sen jos vain pystyn. 

Vieras »Theaitetos istuu.» Ei ole pitkä väittämä, vai kuin- 
ka? 

THEAITETOS Fi, ei voi sanoa. 

VIERAS Nyt sinun tehtävänäsi on sanoa, keneen se liittyy ja 
ketä se koskee. 

THEAITETOS Selvästikin se liittyy minuun ja koskee minua. 
Veras Entä tämä toinen? 

THEAITETOS Mikä? 

VIERAS »Theaitetos, jonka kanssa minä nyt keskustelen, 
lentää.» 

THEAITETOS Fi siitäkään voi sanoa muuta kuin että se liittyy 
minuun ja koskee minua. 

Vieras Mutta olemme todenneet, että jokaisen väittämän 
tulee olla tietynlaatuinen. 

THEAITETOS Niin. 

Vieras Minkälaatuisiksi näitä kahta on sanottava? 
THEAITETOS Toinen on epätosi, toinen tosi. 

VIERAS Ja tosi väittämä esittää sinusta olevia asioita niin 
kuin ne ovat. 

THEAITETOS Niin tietysti. 

VieRAs BEpätosi taas muuta kuin olevia asioita. 

THEAITETOS Niin. 

VIERAS Se siis esittää ei-olevia asioita olevina. 

THEAITETOS Suunnilleen niin. 

Vieras Nämä ovat kuitenkin olevia asioita, jotka vain ovat 
muita kuin sinua koskevat olevat asiat. Mehän olemme 
todenneet, että jokaiseen tapaukseen liittyy monia olevia ja 
monia e1-olevia asioita. 

THEAITETOS Aivan. 

VIERAS Sinua koskevista väittämistäni jälkimmäinen edus- 
taa ensinnäkin ehdottomasti lyhintä tyyppiä, joka vastaa 
meidän väittämästä esittämäämme määritelmää. 
THEAITETOS Siitä olimme yhtä mieltä. 

VIERAS Toiseksi, se koskee jotakuta. 

THEAITETOS Niin. 

Vieras Ellei se koske sinua, se ei koske mitään. 

THEAITETOS Ei tietenkään. 

Vieras Ellei se koskisi mitään, se ei lainkaan olisi väittämä. 
Mehän olemme todenneet, että väittämä, joka ei koske 
mitään, on mahdottomuus. 

THEAITETOS Aivan oikein. 

Vieras Kun sinusta väitetään jotakin, mutta niin että eri 
asiat esitetään samoina ja ei-olevat olevina, niin nähtävästi 
juuri tällainen teonsanojen ja nimisanojen yhdistelmä on 
todella ja varsinaisesti epätosi väittämä. 

THEAITETOS Aivan varmasti. 

Vieras Entä ajatus, käsitys ja vaikutelmat? Eikö ole selvä 
asia, että myös kaikki nämä lajit syntyvät sielussamme sekä 
epätosina että tosina? 

THEAITETOS Kuinka niin? 

VIERAS Ymmärrät tämän helpommin, kunhan ensin tajuat 
niiden luonteen ja miten ne eroavat toisistaan. 

THEAITETOS Selitä siis. 

VIERAS Ajatus ja puhehan ovat samaa. Toiselle niistä, joka 
on sielun äänetöntä keskustelua itsensä kanssa, olemme vain 
antaneet nimen ajatus. 

THEAITETOS Niin juuri. 

Vieras Kun taas siitä suun kautta kulkevaa äänivirtaa 
sanotaan puheeksi. 

THEAITETOS lotta. 

VIERAS Ja tiedämme, että puheeseen sisältyy — 

THEAITETOS Mitä? 

VIERAS Väitteen esittäminen ja kieltäminen. 

THEAITETOS Aivan niin. 

Vieras Kun tämä tapahtuu sielussa äänettömästi ajatuksen 
välityksellä, eikö sitä silloin sanota käsitykseksi? 

THEAITETOS Siksi juuri. 

Vieras Ja ellei käsitys synny itsestään vaan havainnon 
kautta, eikö silloin oikea nimi sille ole vaikutelma? 
THEAITETOS Se juuri. 

VIERAS On siis olemassa sekä tosi että epätosi puhe, ja kuten 
olemme todenneet, vastaava ajatus on sielun keskustelua 
itsensä kanssa, ja käsitys on ajatuksen tulos ja niin sanottu 
vaikutelma on havainnon ja käsityksen sekoitus. Kun nämä 
kerran ovat sukua puheelle, eikö siitä väistämättä seuraa, 
että myös niistä jotkin ovat toisinaan epätosia? 

THEAITETOS Tietysti. 

Vieras Huomaatko, että olemme löytäneet väärän käsityk- 

sen ja valheellisen puheen pikemmin kuin odotimmekaan? 
Mehän pelkäsimme äsken, että sen etsiminen merkitsisi 
ryhtymistä loputtomaan tehtävään. 

THEAITETOS Huomaan kyllä. 

Vieras Niinpä meidän ei pidä menettää toivoamme muun- 
kaan suhteen. Kun tämä on nyt selvitetty, meidän on syytä 
palauttaa mieleemme se jako, jonka olemme aikaisemmin 
tehneet eri luokkien välillä. 

THEAITETOS Mikä siis? 

Vieras Frotimme kuvientekotaidossa kaksi lajia, jäljentä- 
misen ja vaikutelmien luomisen. 

THEAITETOS Niin. 

VIERAS Ja totesimme, ettemme olleet varmoja siitä kumpaa 
sofisti edustaa. 

THEAITETOS Niin totesimme. 

VIERAS Tämän neuvottomuuden keskellä jouduimme sitten 
vielä enemmän pyörälle päästämme, kun esiin nousi se 
kaikkea siihenastista vastaan sotiva teoria, että koska mis- 
sään e1 voi milloinkaan eikä millään tavoin olla valheellisuut- 
ta, niin myös Jäljitelmän, kuvan ja vaikutelman olemassaolo 
on täydellinen mahdottomuus. 

THEAITETOS Se on totta. 

Vieras Mutta kun nyt on osoittautunut, että väärä puhe ja 
väärä käsitys ovat olemassa, käy myös olevaisten jäljitelmien 
olemassaolo mahdolliseksi, ja näiden jäljittelemisestä syntyy 
harhauttamisen taito. 

THEAITETOS Niin kyllä. 

VIERAS Aikaisemmin olemme todenneet sofistin edustavan 
jompaakumpaa noista lajeista. 

THEAITETOS Niin olemme. 

Vieras Ryhdytäänpä nyt uuteen yritykseen. Jaamme käsil- 
lä olevan lajin kahtia, jatkamme jokaisen jaon jälkeen oi- 
keanpuoleisesta osasta ja pysyttelemme sofistin tuntumassa, 
kunnes olemme saaneet karistetuksi hänestä pois kaiken 
mikä hänellä on yhteistä muiden kanssa ja jättäneet jäljelle 
vain hänen oman olemuksensa. Näin saamme esitellyksi 
hänet ennen kaikkea itsellemme ja lisäksi niille, joille tämä 
menetelmä on läheisin. 

THEAITETOS Hyvä. 

VIERAS Silloin alussahan me ensiksi erotimme toisistaan 
tekemis- ja hankkimistaidon. 

THEAITETOS Niin. 

VieRAsS Ja sofistin olimme näkevinämme pyydystämisen, 
kamppailemisen, kaupankäynnin ja eräiden muidenkin 
hankkimistaidon alalajien piirissä, eikö totta? 

THEAITETOS Niin juuri. 

Vieras Mutta nyt kun hänet on saatu suljetuksi jäljittelytai- 
don piiriin, meidän on nähtävästi ensin jaettava tekemistaito 
kahteen osaan. Jäljittelyhän on eräänlaista tekemistä, vaik- b 
kakin vain kuvien eikä itse todellisten kohteiden, kuten 
olemme todenneet. Eikö niin? 

THEAITETOS Aivan niin. 

Vieras Tekemistaidossa on ensinnäkin erotettava kaksi 
osaa. 

THEAITETOS Mitkä ne ovat? 

VieERAS Jumalallinen ja inhimillinen. 

THEAITETOS Nyt en vielä ymmärrä. 

VIERAS Muistamme kai mitä alussa puhuttiin: tekemistai- 
doksi sanoimme kaikkea kykyä, joka toimii syynä sellaisen 
syntymiselle, mitä ei ole ollut ennen. 

THEAITETOS Muistamme kyllä. 

VIERAS Ajatellaanpa kaikkea elollista, eläimiä ja kasveja, c 
jotka siemenistä ja juurista kasvavat maan pinnalle, sekä 
maan sisässä muodostuvia elottomia kappaleita, sulavia ja 
sulamattomia. Eikö meidän ole sanottava, että ne ovat 
jonkun jumalan luomistyön tuloksena saaneet olemassaolon, 
jota niillä ei aikaisemmin ollut? Vai olemmeko samaa mieltä 
kuin ihmiset yleensä, jotka uskovat ja puhuvat — 
THEAITETOS Puhuvat mitä? 

Veras Että luonto tuottaa ne jonkin itsestään vaikuttavan 
syyn nojalla, joka synnyttää ne ilman älyn mukanaoloa? Vai 
uskommeko, että mukana on järki ja jumalallinen tieto, joka 
on jumalasta peräisin? 

THEAITETOS Johtuu varmaankin nuoruudestani, eitä olen d 
ollut milloin toista ja milloin toista mieltä. Mutta kun nyt 
katson sinua ja ajattelen, että sinä uskot tämän kaiken 

syntyvän jumalan vaikutuksesta, uskon itsekin samoin. 
Veras Mainiota. Jos luulisin sinun kuuluvan niihin jotka 
myöhemmin muuttavat käsitystään, yrittäisin nyt todistele- 
malla ja vakuuttamalla taivuttaa sinut omalle kannalleni. 
Mutta ymmärrän luonteesi ja näen, että ilman minun todis- 
telujanikin päädyt siihen käsitykseen, johon sanot kallistuva- 
si tällä hetkellä. Luovun siis todisteluista, ne veisivät liikaa 
aikaakin. Totean vain, että niin sanotut luonnon tuotteet ovat 
jumalallisen taidon aikaansaannoksia, kun taas kaikki se, 
mitä ihmiset niistä valmistavat, on inhimillisen taidon tuotet- 
ta. On siis kaksi tekemistaidon lajia, inhimillinen ja jumalal- 
linen. 

THEAITETOS Totta. 

Vieras Jaa nyt kumpikin näistä vuorostaan kahtia. 
THEAITETOS Miten? 

ViERAS Äsken jaoit tekemistaidon vaakasuoraan kahteen 
osaan; jaa osat nyt samalla tavoin pystysuoraan. 

THEAITETOS Olen jakanut. 

VIERAS Siinä on nyt siis kaikkiaan neljä osaa. Meidän 
puolellamme olevat kaksi ovat inhimillisiä, jumalien puolei- 
set kaksi ovat jumalallisia. 

THEAITETOS Niin. 

VIERAS Kun ajatellaan tuota ensiksi tehtyä jakoa, niin 
kummankin osan toinen puolisko käsittää alkuperäistuottei- 
den tekemisen, kahta muuta puoliskoa taas voisi ehkä par- 
haiten sanoa kuvien tekemiseksi. Näin siis tekemistaito 
jakautuu uudelleen kahtia. 

THEAITETOS Selitä vielä uudestaan, miten nuo kaksi osaa 
jakautuvat. 

Vieras Me itse ja muut elolliset oliot sekä aineet joista 
nämä oliot ovat syntyisin, tuli, vesi ja muu sellainen, nämä- 
hän ovat kaikki saaneet alkunsa jumalasta ja ovat hänen 
luomiaan, vai kuinka? 

THEAITETOS Niin ovat. 

Vieras Näiden ohella on olemassa niitä jokaista vastaavia 
kuvia, jotka ovat muuta kuin ne itse. Ne ovat samoin 
jumalallisen voiman aikaansaannoksia. 

THEAITETOS Mitä ne ovat? 

Vieras Niitä ovat unissa ja päivällä esiintyvät näkövaikutel- 
mat, joiden sanotaan syntyvän itsestään. Tällaisia ovat varjo, 
joka syntyy silloin kun jotakin on tulen edessä, tai heijastus, 
joka syntyy kun silmästä lähtevä valo yhtyy kiiltävällä ja 
sileällä pinnalla yhdeksi ulkopuolisen valon kanssa ja tuottaa 
kuvan, jonka aiheuttama havainto on päinvastainen kuin 
tavanomainen suora näkökuva. 

THEAITETOS Jumalallisen tekemistaidon kaksi tuotetta ovat 
siis nämä: itse kohde ja kutakin kohdetta vastaava kuva. 
VIERAS Entä meidän tekemistaitomme? Eikö totta, rakenta- 
malla se tekee talon, ja maalaamalla kuvan se tekee toisen, 
joka on eräänlainen ihmisten valvetilassa aikaansaama uni? 
THEAITETOS Juuri niin. 

VIERAS Ja samoin kaikki muutkin meidän tekemisemme 
tuotteet esiintyvät kaksittain: esineidentekotaidon valmista- 
mana esineenä itsenään ja kuvientekotaidon valmistamana 
kuvana. 

THEAITETOS Nyt ymmärrän paremmin ja olen valmis usko- 
maan, että on olemassa kaksi tekemisen lajia, molemmat 
kaksinkertaisia. Edellisen jakotavan mukaan on olemassa 
jumalallinen ja inhimillinen tekemistaito, jälkimmäisen mu- 
kaan taidon toinen puoli tuottaa todellisia asioita ja toinen 
niitä muistuttavia kuvia. 

Vieras Meidän on nyt syytä muistaa, että sikäli kuin 
valheellisuus osoittautuisi todella olemassaolevaksi ja yhdek- 
si olevaisista, myös kuvientekotaito jakautuisi kahteen 
osaan, jäljentämiseen ja vaikutelmien luomiseen. 

THEAITETOS Aivan niin. 

Vieras Ja koska tämän on todettu pitävän paikkansa, 
voimme siis katsoa, että kuvientekotaidossa kiistatta on 
nämä molemmat lajit. 

THEAITETOS Niin. 

VIERAS Nyt jaamme edelleen vaikutelmien luomisen taidon 
kahtia. 

THEAITETOS Miten? 

VIERAS Siihen lajiin, jossa käytetään välineitä, ja siihen 
jossa vaikutelman aikaansaaja käyttää välineenä itseään. 
THEAITETOS Mitä se tarkoittaa? 

VIERAS Kun joku ilmentää sinun olemustasi tai ääntäsi 
käyttäen välineenään omaa vartaloaan tai ääntään, tällaises- 
ta vaikutelman aikaansaamisesta käytetään tavallisesti nimi- 
tystä jäljittely. 
THEAITETOS Niin käytetään. 
VieRAs Erottakaamme tämä siis omaksi jäljittely-nimiseksi 
lajikseen. Kaiken muun me mukavuussyistä luovutammekin 
b jollekulle muulle, joka saa koota sen yhteen ja antaa sille 
sopivan nimen. 
THEAITETOS Tehdään niin, ja se puoli jääköön sikseen. 
Vieras Mutta on syytä uskoa, että myös jäljittely jakautuu 
kahteen osaan. Saat kuulla, miksi. 
THEAITETOS Sano. 
Vieras Jäljittelijöistä toisilla on tieto siitä mitä he jäljittele- 
vät, toisilla ei. Mutta onko olemassa merkittävämpää eroa 
kuin tietämättömyyden ja tiedon välinen? 
THEAITETOS Ei. 
VIERAS Äskeisessä esimerkissähän oli kyse sellaisten ihmis- 
ten suorittamasta jäljittelystä, joilla on tieto. Sinua ja ole- 
mustasi voi jäljitellä vain se joka tietää sinut. 
c THEAITETOS Niin tietysti. 
Vieras Entä oikeamielisyyden ja yleensä hyveen olemusta? 
Eikö totta, monet ihmiset joilla on niistä vain jonkinlainen 
luulo mutta ei tietoa, yrittävät kaikin keinoin vaikuttaa siltä 
kuin tuo heidän kuvittelemansa hyve todella olisi heissä, ja 
he jäljittelevät sitä parhaansa mukaan sanoin ja teoin? 
THEAITETOS Kyllä, ja tällaisia on tosiaan paljon. 
Vieras Epäonnistuvatko he kaikki, kun yrittävät näyttää 
oikeamielisiltä vaikkeivät ole? Eikö ennemminkin ole aivan 
päinvastoin? 
THEAITETOS On. 
d VIERAS On siis tehtävä ero näiden kahden jäljittelijän 
välillä, sen joka ei tiedä ja sen joka tietää. 
THEAITETOS Niin. 
Vieras Mistä saataisiin sopiva nimi näille kummallekin? Se 
taitaa olla hankala tehtävä, sillä entisajan ajattelijat olivat 
nähtävästi haluttomia jakamaan lajeja eri luokkiin. He eivät 
edes yrittäneet luoda minkäänlaista jaottelua, ja siksi ei 

liiemmälti ole nimiäkään. Mutta vaikka tämä ehkä kuulos- 
taa liian rohkealta, niin nimittäkäämme selvyyden vuoksi 
luuloon perustuvaa jäljittelyä näennäisjäljittelyksi ja tietoon 
perustuvaa tietoperäiseksi jäljittelyksi. 

THEAITETOS Tehdään niin. 

Vieras Meidän on käsiteltävä edellistä, koska osoittautui, 
että sofisti kuuluu jäljittelijöihin mutta ei niihin jotka tietä- 
vät. 

THEAITETOS Niin juuri. | 
Veras Tarkastelkaamme nyt näennäisjäljittelijää niin kuin 
rautaesinettä tutkitaan, jotta näemme onko hän ehyt vai 
onko hänessä vielä jokin särö. 

THEAITETOS Tehdään näin. 

ViERAS Onhan hänessä särö, ja iso onkin. Yksi näistä 
jäljittelijöistä uskoo yksinkertaisuudessaan tietävänsä sen 
mistä hänellä on vain luulo, toinen taas esittää siinä määrin 
todisteluja suuntaan ja toiseen, että hän ilmeisesti epäilee 
vahvasti olevansa tietämätön siitä mitä hän uskottelee tietä- 
vänsä. 

THEAITETOS Nämä molemmat kuvaamasi lajit ovat todella 
olemassa. 

VIERAS Toisen voimme sanoa jäljittelevän avoimesti, toisen 
teeskennellen, eikö totta? 

THEAITETOS Niin varmaankin. 

Vieras Entä onko jälkimmäistä vain yhtä vai kahta lajia? 
THEAITETOS Mieti sinä. | 

VIERAS No niin, minusta niitä näyttää olevan kahdenlaisia. 
Toinen pystyy teeskentelemään julkisesti, pitämällä pitkiä 
puheita suuren yleisön edessä, toinen taas käyttää lyhyitä 
puheenvuoroja yksityisissä keskusteluissa ja pakottaa puhe- 
kumppaninsa puhumaan omaa itseään vastaan. 

THEAITETOS Se on aivan totta. 

ViERAS Kuka tuo pitempien puheiden pitäjä sitten on? 
Valtiomies vai demagogi? 

THEAITETOS Demagogi. 

VieERAS Entä miksi meidän on nimitettävä tuota toista? 
Viisaaksi vai sofistiksi? 

THEAITETOS Viisaaksi häntä ei voi sanoa, koska totesimme 

c että hänellä ei ole tietoa. Mutta viisaan jäljittelijänä hän 
tietysti omaksuu tätä muistuttavan nimenkin. Taidanpa jo 
huomata, että tässä viimein on se mies, jota on nimitettävä 
oikeaksi ja todelliseksi sofistiksi. 

VIERAS Punommeko nyt kaikki hänen nimensä langat yh- 
teen niin kuin silloin aikaisemminkin, lopusta alkuun päin? 
THEAITETOS Tehdään niin. 

Vieras No niin: ristiriitaisten väitteiden esittämistaito, joka 
on luuloon perustuvan jäljittelyn teeskentelyä käyttävä puoli 

d ja joka on tekemisen alalajina olevan inhimillisen, ei jumalal- 
lisen, kuvientekotaidon piiriin kuuluvaa vaikutelmien luo- 
mista, erikoisalanaan sanalliset silmänkääntötemput — jos 
luonnehdimme todellisen sofistin syntyperää ja olemusta 
näin, olemme varmaankin aivan oikeassa. 

THEAITETOS Ehdottomasti. 

Suomentanut Marja Itkonen-Kaila 


- Tämän dialogin selitykset sivulla 356 


SOKRATES Theodoros, olen oikein kiitollinen sinulle siitä että 
tutustutit minut Theaitetokseen ja tähän meidän vieraa- 
seemme. 

THueEopDoros Mutta kolmin verroin kiitollinen olet sitten, kun 
he ovat hahmotelleet sinulle vielä valtiomiehen ja filosofin- 
kin kuvan. 

SOKRATES Parahin Theodoros, kuinka me voimme etevän 
matemaatikon ja geometrikon suusta kuulla tällaista? 
THEODOROS No miten niin? 

SOKRATES Sinähän esität nuo kaikki samanarvoisina, vaikka 
he ovat arvoltaan kauempana toisistaan kuin teidän verran- 
noillanne pystytään ilmaisemaan. 

TugonDoros' Hyvä, olet aivan oikeassa. Kautta Ammonin, 
meidän jumalamme, onpa sinulla hyvä muisti, kun osasit 
näin oikaista minua laskuvirheestäni. Tämän minä joskus 
vielä maksan sinulle. Ja sinä meidän vieraamme taas, toivot- 
lavasti jaksat vielä täyttää toiveemme ja esitellä seuraavaksi 
meille valtiomiehen tai filosofin, kumman vain ensiksi ha- 
luat. 

ViERAS Onhan se tehtävä, kun kerran tähän olemme ruven- 
neet. Emme saa luopua ennen kuin olemme selviytyneet 
heistä. Mutta entä tämä Theaitetos, mitä minun pitäisi 
hänelle tehdä? 

TuEonDoros Miten niin? 

VIERAS Teemmekö niin, että annamme hänen levätä ja 
otamme tilalle tämän Sokrateen, jonka kanssa hän käy 
urheilemassa? Vai mitä mieltä olet? 

THeonboros Ota vain hänet tilalle. He ovat vielä nuoria ja 
kestävät kaikenlaisia ponnistuksia paremmin, jos saavat 
välillä levätä. 

SOKRATES Tuntuukin kuin he molemmat olisivat jollakin 
tavoin minulle sukua. Toisen te sanoitte muistuttavan minua 
kasvonpiirteiltään, toisella taas on sama nimi kuin minulla, 
niin kuin olisimme tavallaan sukulaisia. Ja pitäähän meidän 
aina olla valmiita tutustumaan kaltaisiimme keskustelema!- 
la. Theaitetoksen kanssa keskustelin itse eilen ja olen nyt 
kuunnellut hänen vastauksiaan, mutta Sokrateeseen en ole 
tutustunut kummallakaan tavalla. Häntäkin täytyy toki tut- 
kistella. Vastatkoon hän nyt sinulle, minulle hän saa vastata 
sitten myöhemmin. 

Vieras Tehdään niin. Sokrates, kuulitko mitä Sokrates 
sanoi? 

NUOREMPI SOKRATES Kuulin. 

VIERAS Suostutko hänen ehdotukseensa? 

NUOREMPI SOKRATES Totta kai. 

VIERAS Sinun puoleltasi ei siis ole estettä, ja vielä vähem- 
män saa olla minun puoleltani. No niin, nyt sofistin jälkeen 
meidän on nähdäkseni tutkittava valtiomiestä. Sanohan, 
onko hänetkin luettava niihin jotka tietävät, vai eikö? 
NUOREMPI SOKRATES On. 

Vieras Meidän on siis jaoteltava tiedot niin kuin äskenkin, 
kun tarkastelimme sofistia? 

NUOREMPI SOKRATES Niin varmaankin. 

Vieras Mutta minusta tuntuu, ettei niitä voi jakaa samalla 
lailla. 

NUOREMPI SOKRATES Kuinka sitten? 

Veras Toisella tavalla. 

NUOREMPI SOKRATES Niin kai sitten. 

Vieras Miten siis voidaan löytää se polku, joka johtaa 
valtiomiehen luo? Se on nimittäin löydettävä, ja kun se on 
erotettu kaikista muista, sille on annettava yhden ainoan 
idean leima; kaikki muut polunhaarautumat on leimattava 
jonkin toisen idean mukaan, ja näin meidän on saatava 
sielumme tajuamaan, että kaikki tiedot jakautuvat kahteen 
lajiin. 

NUOREMPI SOKRATES Mutta tuo on kai sinun tehtäväsi eikä 
minun. 

Vieras Kyllä se kuuluu sinullekin, sitten kun pääsemme 
tästä selville. 

NUOREMPI SOKRATES Se on totta. 

VieRas Eivätkö nyt aritmetiikka ja eräät muut samansukui- 
set taidot ole sellaisia, että niihin ei liity mitään toimintaa, ne 
vain tuottavat tietoa? 

NUOREMPI SOKRATES Ovat kyllä. 

VIERAS Sen sijaan kirvesmiehen taidossa ja yleensä kaikissa 
käsityöläistaidoissa tieto ikään kuin luonnostaan sisältyy 
toimintaan, ja nämä taidot luovat ja valmistavat esineitä, 
joita ei ole ennen ollut olemassa. 

NUOREMPI SOKRATES Niin juuri. 

Vieras Tämän perusteella voit nyt jakaa kahtia kaikki 
tiedon lajit. Toista puolta voit nimittää käytännölliseksi, 
toista puhtaasti teoreettiseksi. 

NUOREMPI SOKRATES Sovitaan siis, että tieto kokonaisuute- 
na jakautuu kahteen lajiin. 

VIERAS Kun käytämme nimityksiä valtiomies, kuningas, 
isäntä ja vaikkapa tilanhoitaja, tarkoitammeko näillä kaikilla 
yhtä ja samaa vai katsommeko, että kyseessä on yhtä monta 
taitoa kuin nimitystäkin? Tai mennäänpä mieluummin tois- 
ta tietä. 

NUOREMPI SOKRATES Millaista? 
VIERAS Sanon heti. Jos joku maallikko pystyy antamaan 
neuvoja julkisesti toimivalle lääkärille, eikö hänestä ole 
silloin käytettävä samaa ammattinimitystä kuin siitä jota 
hän neuvoo? 

NUOREMPI SOKRATES On. 

VieRAs Entä jos maallikko osaa pätevästi antaa ohjeita 
maan hallitsijalle, emmekö voi sanoa, että hänellä on se tieto, 
joka hallitsijalla itsellään pitäisi olla? 

NUOREMPI SOKRATES Kyllä voimme. 

VIERAS Se tieto, joka on todellisella kuninkaalla, on kunin- 
kaan tietoa, eikö niin? | 

NUOREMPI SOKRATES Niin. 

VIERAS Ja eikö sellaista, jolla on tämä tieto, voida taitonsa 

vuoksi täydellä syyllä sanoa kuninkaalliseksi, olipa hän sitten 
hallitsija tai tavallinen kansalainen? | 
NUOREMPI SOKRATES Voidaan kyllä. 

Vieras Ja häntä voidaan vastaavasti sanoa myös tilanhoita- 
jaksi ja isännäksi. | 

NUOREMPI SOKRATES Varmasti. 

Vieras Entä onko hallitsemisen kannalta väliä sillä, onko 
kyseessä iso talo vai pieni valtio? 

NUOREMPI SOKRATES Fi. 

Vieras Vastaus äskeiseen kysymykseemme on siis selvä: 
kaikki nämä asiat kuuluvat yhden ja saman tiedon alaan. 
Meille on samantekevää, sanotaanko sitä kuninkaan, valtio- 
miehen vai tilanhoitajan tiedoksi. 

NUOREMPI SOKRATES Aivan. 

Vieras Edelleen on selvää, että kuningas voi valtansa 
säilyttämiseksi tehdä käsillään ja ylipäänsä ruumiillisella 
työllä hyvin vähän verrattuna siihen, mitä hän tekee älyllään 
ja hengenvoimillaan. 

NUOREMPI SOKRATES Niin. 

VIERAS Voimme kai sanoa, että kuningas on enemmän 
tekemisissä teoreettisen tiedon kuin käsityötaitojen ja yli- 
päänsä käytännöllisen tiedon kanssa? 

NUOREMPI SOKRATES Kyllä. 

VIERAS Voimme siis sijoittaa valtiomiehen tiedon ja valtio- 
miehen itsensä, kuninkaan tiedon ja kuninkaan itsensä yhden 
ja saman nimikkeen alle. 

NUOREMPI SOKRATES Se on selvä. 

VIERAS Seuraavaksi on kai vuorossa teoreettisen tiedon 
jaottelu. 

NUOREMPI SOKRATES Niin on. 

VIERAS Mieti nyt tarkkaan. Huomaamme ehkä senkin 
haarautuvan jollakin tavoin kahtia. 

NUOREMPI SOKRATES Miten? 

VIERAS Seuraavalla tavalla. Olemme todenneet, että on 
olemassa laskemisen taito. 

NUOREMPI SOKRATES Aivan niin. 

VIERAS Se kai kuuluu täysin teoreettisten taitojen piiriin. 
NUOREMPI SOKRATES Tietysti. 

VIERAS Kun laskutaito on selvittänyt lukujen välisen eron, 
onko sillä enää muuta tehtävää kuin ratkaista se mikä on 
saatu selville? 

NUOREMPI SOKRATES Ei tietenkään. 

Vieras Edelleen, kukaan arkkitehti ei itse ole työmies vaan 
työmiesten johtaja. 

NUOREMPI SOKRATES Niin. 

Vieras Hän tuottaa tietoa, ei käsin tehtyä työtä. 

NUOREMPI SOKRATES Totta. 

VIERAS On siis oikein sanoa, että hän liikkuu teoreettisen 
tiedon alueella. 

NUOREMPI SOKRATES Niin juuri. 

Vieras Mutta ratkaisunsa esitettyään hän ei voi lopettaa 
siihen ja lähteä tiehensä niin kuin matemaatikko voi, vaan 
hänen on annettava työntekijöille tarpeelliset ohjeet, kunnes 
tehtävä on saatu suoritetuksi. 

NUOREMPI SOKRATES Aivan niin. 

VieRAS Kaikki tällaiset alat ovat siis teoreettisia samoin 
kuin laskutaitoon liittyvätkin, mutta ne eroavat toisistaan 
siinä, että toinen laji esittää ratkaisuja, toinen antaa käskyjä. 
NUOREMPI SOKRATES Ilmeisesti. 

VIERAS Jos jaamme koko teoreettisen tiedon kahtia ja 
sanomme toista puolta käskyjä antavaksi ja toista ratkaisuja 
esittäväksi, voimme varmaankin todeta tehneemme onnistu- 
neen jaotuksen. 

NUOREMPI SOKRATES Kyllä minun mielestäni. 

VIERAS Jos yhteistyössä päästään yksimielisyyteen, on syytä 
olla tyytyväinen. 

NUOREMPI SOKRATES Varmasti. 

Vieras Niin kauan kuin itsemme laita on näin, meidän ei 
tarvitse välittää muiden mielipiteistä. 

NUOREMPI SOKRATES Fi niin. 

VIERAS Kumpaan lajiin meidän nyt on tämä kuninkaallinen 
mies sijoitettava? Asetammeko hänet jonkinlaiseksi katseli- 
jaksi ratkaisuja esittävälle puolelle vai katsommeko hänen 
kuuluvan käskyjä antavalle puolelle, koska hän toimii isäntä- 
nä? 

NUOREMPI SOKRATES Jälkimmäiselle tietysti. 

VIERAS Nyt on tarkasteltava, voidaanko käskyjä antava 
tieto vuorostaan jakaa jollakin tavoin. Minusta vaikuttaa 
siltä, että kuninkaiden luokka eroaa airuiden luokasta 
suunnilleen niin kuin jälleenmyyjien taito eroaa omien tuot- 
teiden myyjien taidosta. 

NUOREMPI SOKRATES Kuinka siis? 

Vieras Jälleenmyyjät hankkivat ensin ostamalla toisten 
tuotteita ja myyvät ne sitten uudelleen. 

NUOREMPI SOKRATES Niin juuri. 

VIERAS Samoin airuet ottavat vastaan käskyinä toisten 
päätöksiä ja esittävät ne vuorostaan käskyinä muille. 
NUOREMPI SOKRATES Aivan totta. 

VIERAS Sijoitammeko me nyt kuninkaan taidon samaan 
ryhmään kuin tulkin, soutajien päällysmiehen, oraakkelin ja 
airuen taidon ja monet muut samansukuiset taidot, joihin 
kaikkiin kuuluu käskyjen antaminen? Vai seuraammeko 
äskeistä vertaustamme ja sepitämme myös vastaavanlaisen 
nimityksen, koska niiltä, joilla on valta antaa omia käskyjä, 
tuntuu puuttuvan yhteinen nimitys? Tältä pohjalta voimme 
sitten jatkaa jaottelua; kuninkaiden luokan sijoitamme omia 
käskyjä jakelevan taidon piiriin, tuon toisen ryhmän taas 
jätämme kokonaan syrjään ja annamme jonkun muun keksiä 
sille nimen. Hallitsijaahan tämä meidän tutkimusmetodim- 
me nyt koskee eikä hänen vastakohtaansa. 

NUOREMPI SOKRATES Niin juuri. 

VIERAS Nyt kun olemme saaneet tämän ryhmän asianmu- 
kaisesti erotetuksi noista muista sillä perusteella, pohjautu- 
vatko käskyt omaan vai jonkun toisen valtaan, meidän on 
jälleen jaettava se kahtia, jos vain löydämme siitä sopivan 
leikkauskohdan. 

NUOREMPI SOKRATES Totta. 

VIERAS Tuntuuhan siitä löytyvän. Seuraa perässäni ja toimi- 
ta jako. 

NUOREMPI SOKRATES Miten? 

VIERAS Ajatellaanpa hallitsevassa asemassa olevia, jotka 
jakelevat käskyjä: eivätkö he kaikki anna käskyjään nimeno- 
maan jonkin aikaansaamiseksi? 

NUOREMPI SOKRATES Kyllä tietysti. 

VIERAS Aikaansaannosten jakaminen kahteen ryhmään taas 
ci ole lainkaan vaikeaa. 

NUOREMPI SOKRATES Kuinka se tapahtuu? 

VIERAS Toiset niistä ovat elotonten, toiset elollisten ryh- 
mään kuuluvia. 

NUOREMPI SOKRATES Niin. 

VIERAS Samalla perusteella voimme jakaa myös teoreetti- 
sen tiedon käskyjä antavan puolen, jos haluamme. 

NUOREMPI SOKRATES Millä tavoin? 

VieRAS Erotamme siitä toisaalta elottomia, toisaalta elolli- 
sia aikaansaannoksia vastaavan osan. Näin saammekin koko 
alueen jaetuksi kahtia. 

NUOREMPI SOKRATES Aivan niin. 

VIERAS Toisen osan jätämme nyt sivuun, toisen otamme 
csille ja jaamme sen kokonaisuudessaan kahteen osaan. 
NUOREMPI SOKRATES Siis kumpi niistä on otettava esille? 
ViERAS Tietysti se, jonka käskyt koskevat eläviä olentoja. 
Kuninkaan tiedon asiana ei toki ole valvoa elottomia kohteita 
kuten tekee arkkitehdin tieto, vaan sen tehtävä on jalompi, se 
kohdistuu eläviin ja vaikuttaa niihin. 

NUOREMPI SOKRATES Se on totta. 

Vieras Elävien olentojen tuottamisessa ja kasvattamisessa 
voidaan erottaa toisaalta yhteen yksilöön kohdistuva kasva- 
tus, toisaalta huolehtiminen kokonaisesta kasvatettavien lau- 
masta. 

NUOREMPI SOKRATES Totta. 

VIERAS Voimme todeta, ettei valtiomies kasvata vain yhtä 
yksilöä niin kuin härällä kyntäjä tai tallirenki. Hän muistut- 
laa pikemminkin sellaista, joka kasvattaa kokonaista hevos- 
tai härkälaumaa. 

NUOREMPI SOKRATES Huomaan sen nyt kun selitit. 

Vieras Mitä nimeä käyttäisimme tästä elävien olioiden 
kasvattamisesta, joka kohdistuu samanaikaisesti kokonai- 
seen laumaan? Sopisiko ehkä laumankasvattaminen tai jouk- 
kokasvatus? 

NUOREMPI SOKRATES Kumpi vain soveltuu ajatuskulkuum- 
me. 

ViERAS Hyvä, Sokrates! Kun et liikaa tuijota sanoihin, 

sinulle karttuu iän mukana yhä enemmän viisautta. Mutta 
tehdään nyt niin kuin ehdotit. Osaatko sanoa, miten voitai- 
siin osoittaa lauman kasvattamisen jakautuvan kahteen 
osaan, jolloin tämä nyt kaksinkertainen tutkimusalueemme 
vähenisi puoleen? 

NUOREMPI SOKRATES Minä yritän. Sanoisin, että toinen osa 
kasvatusta kohdistuu ihmisiin, toinen eläimiin. 

Veras Teit todella reippaan ja rohkean jaon. Mutta nyt on 
kaikin keinoin varottava, ettei meidän käy uudelleen samoin. 
NUOREMPI SOKRATES Nimittäin miten? 

VieERAS Että otamme suurten ja monilukuisten ilmiöiden 
vastakohdaksi erilleen yhden ainoan pienen osan, jonka lajin 
vielä lisäksi jätämme ilmoittamatta. Kyllä täytyy käydä ilmi, 
mihin lajiin tuo osa kuuluu. Tietysti olisi mainiota, jos 
kaikesta muusta voitaisiin heti erottaa etsitty asia, mikäli se 
vain tapahtuisi oikealla tavalla, aivan niin kuin sinä äsken 
uskoit keksineesi oikean jakotavan ja riensit asioiden edelle, 
kun huomasit että menetelmämme tähtäsi ihmisiin. Huomaa 
kuitenkin, hyvä ystävä, että tällainen yksityiskohtien erottelu 
ei ole varma keino. Turvallisempaa on edetä tekemällä 
kahtiajakoja, ja näin myös päästään varmemmin käsiksi itse 
ideoihin. Juuri tämä on tutkimuksemme kannalta tärkeää. 
NUOREMPI SOKRATES Mitä sinä tällä kaikella tarkoitat? 
VIERAS Minun on yritettävä selittää vielä paremmin, sinun 
edellytyksesi huomioon ottaen. Tällä hetkellä on tosin mah- 
dotonta saada tätä kaikin puolin selväksi, mutta asiaa on 
yritettävä auttaa eteenpäin vaikka vähänkin, jotta se selveni- 
si. 


-NUOREMPI SOKRATES Minkä virheen me sitten äskeisessä 


jaottelussa teimme? 

VIERAS Saman kuin jos yritettäisiin jakaa ihmissuku kah- 
teen osaan ja tehtäisiin niin kuin meikäläiset yleensä tekevät: 
he erottavat kreikkalaiset kaikista muista erilleen omaksi 
heimokseen ja käyttävät yhteisnimitystä »barbaarit» kaikista 
muista lukemattomista ryhmistä, jotka eivät edes tunne 
toisiaan eivätkä ymmärrä toistensa puhetta; sitten he kuvit- 
televat, että koska näillä on yhteinen nimi, ne myös muodos- 
tavat yhden ainoan lajin. Tai jos luultaisiin, että luvut 

voidaan jakaa kahteen lajiin ottamalla luku kymmenentu- 
hatta muista erilleen omaksi lajikseen ja antamalla kaikille 
muille yhteinen nimi, jolloin tämä nimitys muka tekisi niistä 
kaikista yhden, tuosta toisesta erillisen lajin. Kyllä erottami- 
nen tapahtuisi paremmin, enemmän lajien mukaan ja todelli- 
sena kahtiajakona, jos luvut jaettaisiin parillisiin ja paritto- 
miin ja ihmissuku mies- ja naispuolisiin ja jos lyydialaiset, 
fryygialaiset ja muut vastaavat asetettaisiin omana ryhmä- 
nään muiden vastakohdaksi vasta sitten, kun ei enää voida 
löytää sellaista jaettavaa paria, jonka kumpikin osapuoli olisi 
paitsi osa myös oma lajinsa. 

NUOREMPI SOKRATES Aivan niin. Mutta miten sitten voi 
tarkalleen tietää, milloin laji ja osa ovat eri asioita eivätkä 
samaa? 

VieRas Verratonta, osasitpa tarttua tärkeään kohtaan. Mut- 
ta nyt olemme jo muutenkin eksyneet liian kauas alkuperäi- 
sestä aiheestamme, ja sinä vaadit meitä seikkailemaan vielä 
pitemmälle. Nyt meidän kyllä täytyy jo palata takaisin. 
Noita toisia jälkiä voimme lähteä seuraamaan myöhemmin, 
kun meillä on aikaa. Mutta älä missään nimessä erehdy 
luulemaan, että minä olen tässä tehnyt selvän eron. 
NUOREMPI SOKRATES Minkä eron? 

VIERAS Sen, että laji ja osa olisivat eri asioita. 

NUOREMPI SOKRATES Kuinka sitten? 

VIERAS Sen mikä on jonkin laji, on pakko olla myös sen osa 
minkä lajiksi sitä sanotaan, mutta sen sijaan osan ei suinkaan 
ole pakko olla laji. Muista siis, että minä tarkoitin tätä. 
NUOREMPI SOKRATES Kyllä muistan. 

VIERAS Sanohan sitten seuraava asia. 

NUOREMPI SOKRATES Niin? 

VIERAS Mistä me oikein eksyimmekään tähän? Muistaakse- 
ni jäimme siihen, että kun kysyin sinulta, miten lauman 
kasvattaminen olisi jaettavissa kahteen osaan, vastasit innok- 
kaasti, että eläviä olentoja on kahta lajia, joista toiseen 
kuuluvat ihmiset ja toiseen kaikki eläimet. 

NUOREMPI SOKRATES Se on totta. 

ViERAS Ja minusta näytti, että kun erotettuasi yhden osan 
pidit kaikkia muita yhtenä lajina, tämä johtui siitä että 

sinulla oli niitä kaikkia varten yhteinen nimi, eläimet. 
NUOREMPI SOKRATES Sekin pitää paikkansa. 

VieRAS Mutta urhea ystäväni, jos on olemassa jokin muu 
ajatteleva olio — esimerkiksi kurkea pidetään sellaisena, tai 
ehkä on jokin muukin — joka pystyy antamaan nimiä samalla 
tavalla kuin sinä, se korottaisi itsensä asettamalla kurjet 
omana lajinaan kaikkien muiden elollisten olentojen vasta- 
kohdaksi ja niputtaisi kaikki muut, ihmiset mukaan lukien, 
yhdeksi ja samaksi lajiksi, josta se varmaankin käyttäisi juuri 
nimitystä eläimet. Meidän on siis yritettävä varoa tällaisia 
erehdyksiä. 

NUOREMPI SOKRATES Millä lailla? 

VIERAS Jos emme ota jaotellaksemme koko elollisten olioi- 
den sukua, voimme välttyä niiltä paremmin. 

NUOREMPI SOKRATES Siihen pitäisi kyllä pyrkiä. 

VIERAS Mutta saman virheen olemme tehneet jo aikaisem- 
minkin. 

INUOREMPI SOKRATES Kuinka niin? 

VIERAS Mehän erotimme teoreettisen tiedon käskyjä anta- 
vasta osasta sen lajin, joka koskee elollisten olentojen kasvat- 
tamista, nimenomaan laumassa elävien. Eikö totta? 
NUOREMPI SOKRATES Niin teimme. 

VIERAS Silloin siis jo olimme jakaneet kaikki elävät oliot 
kesyihin ja villeihin. Niitä jotka luonnoltaan sopivat kesytet- 
täviksi, sanotaan kesyiksi, muita villeiksi. 

NUOREMPI SOKRATES Aivan niin. 

VieRAS Tässä etsimäämme tietoa on edelleenkin haettava 
sieltä missä ollaan tekemisissä kesyjen ja nimenomaan lau- 
massa elävien olioiden kanssa. 

NUOREMPI SOKRATES Niin. 

Vieras Meidän ei siis jaottelussamme pidä ottaa huomioon 
koko aluetta kuten tässä taannoin teimme eikä yrittää liian 
kiireesti päästä valtiomiehen tietoon käsiksi. Tämän vuoksi- 
han meidän on jo käynyt niin kuin sananparsi sanoo. 
NUOREMPI SOKRATES Miten? 

VieRAsS Kun emme malttaneet rauhassa tehdä hyvää jaotte- 
lua, jouduimme hidastamaan sitäkin enemmän. 

NUOREMPI SOKRATES Ja se olikin hyvä asia. 

VIERAS Miksei. Mutta palataan nyt tuohon joukkokasvatuk- 
seen ja yritetään jaotella se alusta lähtien. Ehkä myös se 
kysymys, joka sinua askarruttaa, selviää tämän käsittelym- 
me kuluessa. Vastaahan nyt seuraavaan. 

NUOREMPI SOKRATES Mitä se koskee? 

VIERAS Asiaa, josta olet varmaan usein kuullut, vaikka et 
ole itse sitä nähnytkään. Tarkoitan kalanviljelyä, jota harjoi- 
tetaan Niilissä ja suurkuninkaan kala-altaissa. Mutta täällä 
meillä olet ehkä nähnyt lammikoita, joissa kasvatetaan 
kaloja. 

NUOREMPI SOKRATES Totta kai olen nähnyt, ja olen kuullut 
paljon noista toisistakin. 

ViERAs Ja vaikka et ole kulkenutkaan Thessalian tasangoil- 
la, olet ainakin kuuliut kuinka siellä kasvatetaan hanhia ja 
kurkia ja uskot, että se pitää paikkansa. 

NUOREMPI SOKRATES Tietysti. 

Vieras Näillä kysymyksilläni halusin osoittaa, että lauman 
kasvattamisessa voidaan erottaa kaksi osaa, joista toinen 
kohdistuu vedessä ja toinen maalla eläviin. 

NUOREMPI SOKRATES Se on totta. 

VIERAS Sinäkin kai siis katsot, että joukkokasvatusta koske- 
va tieto voidaan näin jakaa kahtia ja että kummallekin osalle 
voidaan osoittaa oma alueensa, jolloin toista sopii sanoa 
vedessä ja toista maalla tapahtuvaksi kasvattamiseksi? 
NUOREMPI SOKRATES Kyllä. 

VIERAS Meidän ei tarvitse kysyä, kumman piiriin kuninkaan 
tieto kuuluu, sehän on päivänselvää. 

NUOREMPI SOKRATES Niin tietenkin. 

VIERAS Ja kuka tahansa osaisi jakaa myös maalla tapahtu- 
van lauman kasvattamisen. 

NUOREMPI SOKRATES Miten? 

VIERAS Lentävien ja jalkaisin kulkevien kasvatukseen. 
NUOREMPI SOKRATES Se on totta. 

Vieras Valtiomiestä on arvatenkin etsittävä jalkaisin kulke- 
vien alueelta. Kai tyhminkin olisi tätä mieltä. 

NUOREMPI SOKRATES Varmasti. 

ViERAS Nyt on osoitettava, että tämä jalkaisin kulkevien 
laumojen paimentaminen voidaan jakaa kahtia kuten äsken 
jaoimme luvut. 

NUOREMPI SOKRATES Tietysti. 

Vieras Päämäärään, johon todistelullamme pyrimme, näyt- 
tää vievän kaksi tietä. Toinen perustuu siihen että erotetaan 
toisistaan suuri ja pieni osa, ja se vie perille nopeammin. 
Toinen noudattaa äskeistä periaatettamme, että jako on 
toimitettava mahdollisimman keskeltä, ja tämä tie on tietysti 
pitempi. Voimme nyt lähteä kumpaa haluamme. 

NUOREMPI SOKRATES Emmekö voi kulkea molempia? 
ViERAS Yhtä aikaako? Johan nyt jotakin! Mutta tietysti 
voimme kulkea ensin toista ja sitten toista. 

NUOREMPI SOKRATES Siinä tapauksessa valitsen vuoron 
perään molemmat vaihtoehdot. 

VIERAS Se käy helposti, koska meillä on vain vähän matkaa 
jäljellä. Matkan alussa ja vielä puolivälissäkin ehdotukseni 
olisi ollut hankala toteuttaa. Kun nyt kerran olet tätä mieltä, 
lähdetään ensin pitempää reittiä, sillä meidän on helpompi 
kulkea sitä näin tuorein voimin. Seuraa nyt jaotteluamme. 
NUOREMPI SOKRATES Sano siis. 

ViERAS Laumassa elävät, kesyt, jalkaisin kulkevat olennot 
jakautuvat luonnostaan kahteen osaan. 

NUOREMPI SOKRATES Mitkä ne ovat? 

VIERAS Toiseen kuuluvat sarvettomat, toiseen sarvekkaat. 
NUOREMPI SOKRATES Niin todella. 

Vieras Jaa nyt jalkaisin kulkevien olentojen kasvatus kah- 
tia ja osoita noille molemmille oma alueensa käyttäen sanal- 
lista kuvausta. Jos yrität antaa niille nimet, tehtävä tulee 
turhan monimutkaiseksi. 

NUOREMPI SOKRATES Kuinka niitä sitten pitää kuvata? 
Vieras Tähän tapaan: jalkaisin kulkevien olentojen kasva- 
tusta koskeva tieto jakautuu kahtia siten, että toinen osa 
kohdistuu lauman sarvelliseen osaan, toinen sarvettomaan. 
NUOREMPI SOKRATES Sanotaan sitten niin. Se on joka 
tapauksessa riittävän selvästi esitetty. 

Vieras Kuningas tietenkin paimentaa sarvetonta laumaa. 
NUOREMPI SOKRATES Se on selvä. 

Veras Meidän on siis yritettävä jakaa tämä lauma taas 
osiinsa ja osoittaa kuninkaalle se mikä hänelle kuuluu. 
NUOREMPI SOKRATES Niin juuri. 

VIERAS Mitä mieltä olet, jaammeko laumamme useampi- 
kyntisiin ja kaviollisiin? Vai otammeko jakoperusteeksi sen, 
mitkä lajit voivat risteytyä keskenään ja mitkä eivät? Ym- 
märrät kai mitä tarkoitan? 

NUOREMPI SOKRATES Mitä siis? | 
Veras Hevoset ja aasithan voivat saada yhteisiä jälkeläisiä. 
NUOREMPI SOKRATES Niin voivat. 

VIERAS Sen sijaan muut kesyjen sarvettomien laumaan 
kuuluvat eivät voi risteytyä keskenään. 

NUOREMPI SOKRATES Se on totta. 

ViERAS No, entä kummanlaisiin olioihin valtiomiehen huo- 
lenpito näyttää kohdistuvan: sellaisiinko jotka kykenevät 
risteytymään toisen lajin kanssa vai sellaisiin jotka eivät? 
NUOREMPI SOKRATES Tietenkin sellaisiin jotka eivät. 

VIERAS Ja meidän on kuten tähänkin asti jaettava tämä 
ryhmä kahtia. 

NUOREMPI SOKRATES Niin on. 

VIERAS Me olemme nyt saaneet jaotelluksi kesyjen ja 
laumassa elävien olioiden ryhmän kokonaisuudessaan, kahta 
viimeistä lajia lukuun ottamatta. Koirien lajia ei nimittäin 
ole syytä lukea mukaan laumassa eläviin. 

NUOREMPI SOKRATES Ei niin. Mutta millä ne kaksi jäljellä 
olevaa on jaettava? 

VIERAS Sillä jota Theaitetoksen ja sinun juuri sopiikin 
käyttää, koska harrastatte geometriaa. 

NUOREMPI SOKRATES Millä niin? 

ViERAs Lävistäjällä ja lävistäjän lävistäjällä tietysti. 
NUOREMPI SOKRATES Mitä kummaa? 

VIERAS Ajattele sitä liikuntakykyä joka on ominainen mei- 
dän lajillemme, siis ihmisille: eikö se ole kuin yksikköneliön 
lävistäjä, jonka potenssi on kaksi jalkaa? 

NUOREMPI SOKRATES Niinhän se onkin. 

ViERAS Toisen jäljelläolevan lajin liikuntakyky taas on 
potenssiltaan meidän potenssimme lävistäjän arvoinen, kos- 
ka se on kaksi kertaa kaksi jalkaa. 

NUOREMPI SOKRATES Niin tietysti. Alan jo käsittää, mihin 
pyrit. 

Veras Huomaatko, että jaottelussamme on tullut esiin eräs 
toinenkin huvittava seikka? 

NUOREMPI SOKRATES Mikä? 

VIERAS Se, että ihmissuku on joutunut samanarvoisena 
kilpajuoksuun kaikkein jaloimpien ja samalla huolettomim- 
pien olioiden kanssa? 

NUOREMPI SOKRATES Huomaan sen. Se on perin merkillinen 
tulos. 

ViERAS Mutta eikö ole luonnollista, että hitaimmat tulevat 
perille viimeisinä? 

NUOREMPI SOKRATES On kyllä. 

ViERAS Ja näemme kai myös, että kuningas joutuu vielä 
naurettavampaan valoon, kun hän juoksee tämän laumansa 
kanssa, kilpakumppaninaan mies joka on kaikkein harjaantu- 
nein huolettomaan elämään? 

NUOREMPI SOKRATES Ehdottomasti. 

VIERAS Nyt me näemme vielä selvemmin erään seikan, josta 
oli puhetta jo silloin kun tarkastelimme sofistia. 

NUOREMPI SOKRATES Mikä se oli? 

VIERAS Se, että tällaisessa tutkimusmenetelmässä ei arvok- 
kaampi kohde merkitse sen enempää kuin arvotonkaan. 
Menetelmämme ei pidä pientä kohdetta sen merkittävämpä- 
nä kuin suurtakaan vaan etenee yhä omaa tietään kohti 
totuutta. 

NUOREMPI SOKRATES Niin nähtävästi. 

VIERAS Ja nyt ennen kuin sinä ehdit kysyä siitä lyhyemmäs- 
tä tiestä, jota pitkin pääsemme kuninkaan määrittelyyn, 
sopiiko että minä riennänkin edelle? 

NUOREMPI SOKRATES Kaikin mokomin. 

VIERAS Sanon siis, että siinä tapauksessa on jalkaisin kulke- 
vat oliot heti jaettava kaksijalkaiseen ja nelijalkaiseen lajiin, 
ja kun nyt huomataan että ihmisten kanssa samassa ryhmäs- 
sä ovat enää siivekkäät, jaetaan kaksijalkaisten lauma alasto- 
miin ja sulkapeitteisiin. Kun tämä jako on toimitettu ja 
ihmisten paimentamisen taito näin saatu selville, on valtio- 
mies tai kuningas tuotava paikalle, asetettava hänet ajomie- 

heksi ja annettava hänelle käteen valtion ohjakset, koska 
tämä tieto on hänen hallussaan. 

NUOREMPI SOKRATES Tämä oli hyvä selitys. Voi sanoa, että 
poikkeamalla tälle oikotielle olet maksanut minulle velkasi 
korkoineen päivineen. 

VIERAS No, palataanpa nyt takaisin ja käydään valtiomie- 
hen taidosta antamamme määritelmä vielä läpi alusta lop- 
puun. 

NUOREMPI SOKRATES Tehdään niin. 

VIERAS Ensin erotimme teoreettisesta tiedosta sen osan, 
joka antaa käskyjä, ja tästä erotettua osaa nimitimme vas- 
taavasti omia käskyjä jakelevaksi. Tästä otimme vuorostaan 
crilleen elollisten olentojen kasvattamisen, joka ei olekaan 
sen lajeista vähäisin. Elollisten olentojen kasvatuksen alalaji 
oli lauman kasvattaminen, tämän alalaji taas jalkaisin kulke- 
van lauman paimentaminen. Tästä vuorostaan erotettiin 
sarvettomien olioiden kasvattamisen taito. Sen toiselle osalle 
voidaan antaa yhteinen nimi vain käyttämällä kolminkertais- 
ta luonnehdintaa: *keskenään risteytymättömien' lajien 'pai- 
mentamisen' taito. Kun tämä vielä jaetaan, saadaan kaksijal- 
kaisten lauman kasvatuksesta viimeinen alalaji, ihmisten 
paimentamisen taito. Se on juuri se taito jota olemme 
etsimässä, ja sitä sanotaan yhtä hyvin kuninkaan kuin valtio- 
miehenkin taidoksi. | 

NUOREMPI SOKRATES Täsmälleen niin. 

VIERAS Mutta olemmekohan me sittenkään saaneet tätä 
tehtävää suoritetuksi niin täsmällisesti kuin sanoit? 
NUOREMPI SOKRATES Mitä tehtävää siis? 

VIERAS Olemmeko antaneet täydellisen tarkan määritelmän 
siltä minkä otimme määritelläksemme? Eikö tutkimukses- 
samme ole juuri se paha puute, että vaikka olemme antaneet- 
kin jonkinlaisen määritelmän, sitä ei ole viety täydellisesti 
loppuun asti? 

NUOREMPI SOKRATES Mitä tarkoitat? 

VIERAS Yritän selittää ajatukseni paremmin. 

NUOREMPI SOKRATES Selitä toki. 

VIERAS Mehän olemme juuri todenneet, että valtiomiehen- 
taito on yksi lukuisista paimentamisen taidon lajeista ja että 

se on huolenpitoa tietynlaisesta laumasta. 

NUOREMPI SOKRATES Niin on. 

VIERAS Ja määritelmämme mukaan tämän tiedon alaa ei ole 
hevosten eikä muiden eläinten kasvattaminen vaan ihmisten 
joukkokasvatus. 

NUOREMPI SOKRATES Aivan niin. 

VIERAS Nyt siis meidän on tarkasteltava, miten kuninkaat 
eroavat kaikista muista paimenista. 

NUOREMPI SOKRATES No miten? 

Vieras Onko muilla paimenilla kilpailijoita, joilla on jokin 
muu ammattinimitys mutta jotka silti väittävät kasvattavan- 
sa laumaa siinä kuin paimenetkin? 

NUOREMPI SOKRATES Mitä tarkoitat? 

Vieras Otetaan vaikkapa kauppiaat, maanviljelijät ja leipu- 
rit, urheiluvalmentajat ja lääkärien joukko: noiden valtiomie- 
hiksi nimittämiemme ihmiskunnan paimenten edessä he 
nousisivat kaikki vastarintaan ja väittäisivät yhteen ääneen, 
että juuri he huolehtivat ihmisten kasvattamisesta, eivätkä 
vain tavallisten ihmisten lauman vaan myös heidän johta- 
jiensa. 

NUOREMPI SOKRATES Ja eivätkö he olisi oikeassa? 

Vieras Ehkä, sitä voimme miettiä myöhemmin. Mutta sen 
me ainakin tiedämme, että härkäpaimenen kanssa ei kukaan 
rupea kiistelemään näistä asioista. Härkäpaimen on itse 
laumansa kasvattaja, itse sen lääkäri, itse hän järjestää 
pariutumiset, ja hän yksin osaa auttaa poikivaa emää ja 
huolehtia vastasyntyneistä. Ja sikäli kuin hänen kasvattinsa 
pystyvät luonnostaan tajuamaan leikkiä ja musiikkia, juuri 
hän pystyy parhaiten vaikuttamaan niihin piristävästi tai 
rauhoittavasti, paremmin kuin kukaan muu hän osaa soitella 
tai laulaa laumalleen. Ja sama koskee myös muita paimenia. 
Eikö totta? 

NUOREMPI SOKRATES Aivan totta. 

VIERAS: Voimmeko nyt pitää kuninkaasta antamaamme 
määritelmää oikeana ja tarkkana, kun otimme hänet erilleen 
lukemattomien kilpailijoidensa joukosta ja asetimme yksin 
hänet inhimillisen lauman paimeneksi ja kasvattajaksi? 
NUOREMPI SOKRATES Emme mitenkään. 

VieRAs Pelkomme oli siis äsken aiheellista, kun epäilimme, 
että olimme kyllä saaneet kuninkaan muotokuvan suunnil- 
leen hahmotelluksi mutta että valtiomiehen kuvauksemme 
jäisi vaillinaiseksi ja epätarkaksi, ellemme pystyisi vapautta- 
maan häntä noista ympärillä häärijöistä, jotka väittävät 
paimentavansa laumaa yhdessä hänen kanssaan. Vasta kun 
nämä kilpailijat on karistettu hänen kannoiltaan, voimme 
osoittaa millainen hän on puhtaana, omassa yksinäisyydes- 
sään. 

NUOREMPI SOKRATES Aivan, tässä me kyllä olimme oikeas- 
sa. 

VIERAS Näin meidän on siis meneteltävä, ellemme halua 
että tutkimuksemme saa nolon lopun. 

NUOREMPI SOKRATES Niin ei saa missään tapauksessa käy- 
dä. 

VIERAS Sitten meidän on aloitettava uudelleen ja lähdettävä 
toista tietä. 

NUOREMPI SOKRATES Millaista? 

VIERAS Sekoitamme tähän mukaan vähän leikkiäkin. Jou- 
dumme ottamaan avuksi pitkän jakson eräästä laajasta 
tarusta, ja sitten menettelemme kuten äskenkin. Jatkamme 
jaottelua osa osalta, kunnes pääsemme huipulle, sinne mitä 
olemme etsimässä. Eikö tämä ole sopiva menettely? 
NUOREMPI SOKRATES Kyllä, ehdottomasti. 

Vieras Kuuntele nyt tarkkaavaisesti kuin lapset, kun kerron 
tämän tarun. Eihän siitä sitä paitsi ole montakaan vuotta, 
kun itsekin olit vielä lapsen kengissä. 

NUOREMPI SOKRATES Kerro nyt vain! 

ViERAS Vanhoja tarinoita on kerrottu ja tullaan aina kerto- 
maan, ja yksi niistä koskee sitä merkillistä tapausta, joka 
liittyy Atreuksen ja Thyesteen riitaan. Olet toki kuullut sen 
ja muistat mitä siitä kerrotaan. 

NUOREMPI SOKRATES Tarkoitat kai ilmoitusta, joka saatiin 
kultaisen karitsan hahmossa. 

Vieras En, vaan sitä tapausta, jolloin aurinko ja tähdet 
muuttivat ratansa päinvastaiseksi. Ennen ne laskivat sinne 
mistä ne nyt nousevat ja nousivat päinvastaisesta suunnasta, 
mutta todistaakseen Atreuksen hyväksi jumala muutti nii- 


99 


269a 


VALTIOMIES 


den suunnan siksi mikä se nyt on. 
NUOREMPI SOKRATES Niin, kyllä sellaistakin kerrotaan. 
VIERAS Samaten olemme kuulleet kertomuksia ajasta, jol- 
loin Kronos hallitsi. 
b NUOREMPI SOKRATES Kyllä, useinkin. 
ViERAS Ja että muinaiset ihmiset syntyivät maasta eivätkä 
ihmisistä. 
NUOREMPI SOKRATES Vanhoja taruja sekin. 
Vieras Kaikki nämä ihmeet johtuvat samasta tapahtumas- 
ta, ja näiden lisäksi lukematon joukko vielä suurempia 
ihmeitä. Toiset niistä vain ovat aikojen kuluessa joutuneet 
unohduksiin ja toiset ovat hajonneet erillisiksi tarinoiksi, 
joilla ei ole enää mitään yhteyttä keskenään. Sitä tapausta, 
c jonka seurausta tämä kaikki muu on, ei kukaan ole kertonut, 
mutta nyt se on kerrottava. Se on tarpeen, jotta osaamme 
antaa kuvauksen kuninkaasta. 
NUOREMPI SOKRATES Erinomaista. Kerro nyt kaikki mitään 
unohtamatta. 
Vieras Kuule siis. Ajoittain jumala itse johtaa maailman- 
kaikkeuden liikettä ja seuraa sen kiertoa, mutta ajoittain, 
kun sille säädetty kiertojen aika on täyttynyt, hän jättää sen 
kulkemaan omia aikojaan. Maailmankaikkeus, joka on elolli- 
d nen ja on saanut järjen siltä joka on alun perin sen luonut, 
alkaa silloin itsestään pyöriä päinvastaiseen suuntaan. Tämä 
takaisinpäin kiertämisen pakko johtuu seuraavasta syystä. 
NUOREMPI SOKRATES Mikä se on? 
Vieras Ikuisesti samassa tilassa, samanlaisena ja samana 
säilyminen on mahdollista vain kaikkein jumalaisimmille 
olioille, ja näiden piiriin ei kuulu mikään mikä on luonteel- 
taan ruumiillista. Se mitä me nimitämme taivaaksi ja maail- 
mankaikkeudeksi, on tosin luojaltaan saanut runsaasti suu- 
renmoisia lahjoja, mutta se on osallisena myös siihen mikä on 
e ruumista. Tästä syystä se ei voi täysin jäädä muuttumisen 
ulkopuolelle, mutta liikkuessaan se kuitenkin pysyy niin 
paikallaan kuin suinkin, jatkaen yhä samaa liikettään. Siksi 
se on saanut kyvyn kiertää päinvastaiseen suuntaan siten, 
että sen omassa liikkeessä tapahtuva muutos jää mahdolli- 
simman vähäiseksi. Oman itsensä pitäminen ikuisessa kierto- 

liikkeessä ei kai ole mahdollista millekään muulle kuin sille 
joka johtaa kaikkea liikkeessä olevaa, eikä sovi sanoa, että 
tämä muuttaisi liikettä vuoroin toiseen ja vuoroin toiseen 
suuntaan. Kaiken tämän vuoksi ei siis voi sanoa, että maail- 
mankaikkeus itse pitäisi itseään ainaisessa kiertoliikkeessä, 
mutta ei myöskään, että jumala liikuttaa kaikkeutta kahteen 
päinvastaiseen suuntaan, tai että sen liikkeen aiheuttajina on 
kaksi keskenään vastakkaista mieltä olevaa jumalaa. Ainoa 
mahdollisuus, niin kuin äsken sanoimmekin, on se että sitä 
ajoittain johtaa sen itsensä ulkopuolinen, jumalallinen syy, 
jolloin se saa jälleen luojaltaan elämän ja kuolemattomuu- 
den; ajoittain, jäätyään oman onnensa nojaan, se taas jatkaa 
itsekseen liikettään. Se näet jätetään yksin juuri sellaisella 
hetkellä, että se kykenee kiertämään takaisinpäin kymme- 
niätuhansia kertoja, koska sen äärimmäisen pienen tapin 
varassa oleva suunnaton massa on täydellisessä tasapainossa. 
NUOREMPI SOKRATES Kaikki mitä tässä esitit, tuntuu hyvin 
uskottavalta. 

Veras Meidän on nyt kaiken tämän perusteella yritettävä 
saada itsellemme käsitys siitä ilmiöstä, josta sanoimme 
noiden ihmeiden johtuvan. Se on nimittäin juuri tuo minkä 
mainitsin. | 

NUOREMPI SOKRATES Siis mikä? 

VIERAS Se, että kaikkeuden kiertoliike tapahtuu välillä 
samaan suuntaan kuin nytkin ja välillä päinvastaiseen. 
NUOREMPI SOKRATES Kuinka tuo kaikki siitä voi johtua? 
VIERAS Tämä suunnanmuutos on kaikista taivaalla tapahtu- 
vista muutoksista varmastikin suurin ja täydellisin. 
NUOREMPI SOKRATES Varmaankin. 

VIERAS Niinpä on syytä uskoa, että se aiheuttaa valtavia 
muutoksia myös meissä, jotka asustamme maailmankaik- 
keuden sisäpuolella. 

NUOREMPI SOKRATES Kyllä, sekin on luultavaa. 

VIERAS Ja tiedämmehän, ettei elollisten olioiden ole helppo 
kestää yhtä aikaa monenlaisia suuria muutoksia. 

NUOREMPI SOKRATES Tiedämme toki. | 
Vieras Tuossa tilanteessa kaikkia elollisia olentoja kohtaa 
vääjäämättä suuri tuho, ja ihmissuvusta jää jäljelle vain 

d joitakin harvoja. Kaikista niistä oudoista ja ihmeellisistä 


27la 


asioista, joita nämä jäljellejääneet joutuvat kokemaan, on 
suurin juuri sen muutosvaiheen aiheuttama, joka vallitsee 
silloin kun kaikkeuden kiertoliike kääntyy päinvastaiseksi. 
NUOREMPI SOKRATES Ja mikä tämä asia sitten on? 

Vieras Jokainen elollinen olento pysähtyi silloin ensin sen 
ikäiseksi kuin kukin sillä hetkellä oli. Yksikään kuolevainen 
ei enää näyttänyt vanhenevan, ja sitten kaikki päinvastoin 
alkoivat nuortua ja norjistua. Vanhusten harmaat hapset 
alkoivat tummua, parrakkaiden posket muuttuivat siloisiksi 
ja he palautuivat jo taakseen jättämäänsä nuoruuteen, ja 
nuorukaisten vartalot kävivät päivä päivältä silekämmiksi ja 
pienemmiksi, kunnes he lopulta olivat sekä mieleltään että 
ruumiiltaan kuin vastasyntyneitä lapsia, ja he hupenivat yhä 
ja katosivat lopulta kokonaan. Näihin aikoihin äkillisesti 
kuolleiden ruumiit kävivät läpi samat muutokset niin no- 
peasti, että ne muutamassa päivässä hävisivät olemattomiin. 
NUOREMPI SOKRATES Mutta millä lailla siihen aikaan syntyi 
uusia olentoja? Miten ne saivat toisistaan alkunsa? 

VIERAS Selväähän on, etteivät ne silloin voineet syntyä 
toisistaan. Sen sijaan nuo muinaiset »maasyntyiset», joista 
perimätieto kertoo, olivat juuri niitä, jotka tähän aikaan 
palasivat takaisin maan povesta. Tiedon heistä säilyttivät 
meidän varhaisimmat esi-isämme, jotka elivät ajallisesti 
lähinnä edellisen periodin loppuvaihetta, vaikka syntyivätkin 
nykyisen kauden alkaessa. He ovat välittäneet meille nämä 
tarinat, joihin useimmat nykyään suhtautuvat syyttä suotta 
epäuskoisesti. Ajatellaanpa äskeistä tapahtumasarjaa pitem- 
mälle. Jos kerran vanhukset palautuivat jälleen lapsiksi, siitä 
seuraa että päinvastaiseksi kääntynyt syntymisen järjestys 
sai maan povessa lepäävät vainajat heräämään eloon ja 
palaamaan maan päälle. Niinpä he ovat todellakin syntyisin 
maasta, ja tästä he ovat myös saaneet nimensä ja oman 
tarinansa, lukuun ottamatta niitä joille jumala varasi jonkin 
toisen osan. 

NUOREMPI SOKRATES Niin, se on suoraa seurausta edellises- 
tä. Mutta entä Kronoksen hallituskausi, jonka mainitsit? 
Oliko se tuon edellisen vai meidän nykyisen kiertokautemme 

aikana? Tähtien ja auringon radan kääntyminen olisi tietysti 
voinut sattua kummalla kaudella tahansa. 

VieRAS Olet tosiaan seurannut hyvin kertomustani. Kysy- 
mäsi ajanjakso, jolloin ihmisten ei tarvinnut tehdä mitään 
saadakseen mitä tarvitsivat, ei suinkaan ollut tällä meidän 
nykyisellä kaudellamme vaan sekin sijoittui edelliseen kau- 
teen. Silloin jumala johti ja ohjasi kaikkea kiertoliikettä, ja 
maailmankaikkeuden eri osat oli vastaavasti jaettu hallitta- 
vaksi eri jumaluuksille. Myös eläimet oli lajeittain ja lau- 
moittain annettu daimonien haltuun, jotka jumalaisina pai- 
menina huolehtivat niistä, ja kun jokainen näistä pystyi itse 
täyttämään kaikki laumansa tarpeet, ei ollut petoja eivätkä 
cläimet joutuneet toistensa ruuaksi, eikä niiden kesken ollut 
minkäänlaista taistelua eikä riitaa. Voisi puhua lukematto- 
mista muistakin seikoista, joita tämä järjestys toi mukanaan. 
Mitä tulee sen ajan ihmisten huolettomaan elämään, josta 
usein kerrotaan, selitys on seuraava. Jumala itse paimensi ja 
valvoi heitä, aivan niin kuin ihmiset nykyään paimentavat 
muita alempia lajeja, koska itse kuuluvat toiseen, jumalalli- 
sempaan elollisten sukuun. Jumalan toimiessa paimenena ei 
ollut valtioita eikä miehillä ollut vaimoja eikä lapsia, sillä 
ihmiset palasivat maan kätköstä elämään muistamatta mi- 
tään entisestä elämästään. Tuo kaikki heiltä puuttui, mutta 
sen sijaan he saivat yllin kyllin hedelmiä puista ja muista 
kasveista, joita maa kasvatti itsestään, ilman viljelyksen 
apua. He elelivät enimmäkseen taivasalla, eikä heillä ollut 
vaatteita eikä vuoteita, sillä ilmanala oli säädetty heille 
sopivaksi ja runsaana kasvava heinä oli heillä pehmeänä 
makuusijana. Niin, Sokrates, tällaista oli siis ihmisten elämä 
Kronoksen aikana. Tämän nykyisen elämän, Zeun hallitse- 
man kuten sanotaan, sinä tunnet omasta kokemuksesta. 
Osaisitko ja tahtoisitko ratkaista, kumpi niistä on onnelli- 
sempaa? 

NUOREMPI SOKRATES En missään tapauksessa. 

VIERAS Sopiiko sitten, että minä esitän sinulle eräänlaisen 
ratkaisun? 

NUOREMPI SOKRATES Oikein hyvin. 

VIERAS Jos nämä Kronoksen holhokit, joilla oli niin paljon 

aikaa ja mahdollisuuksia keskustella ihmisten ja eläintenkin 
kanssa, olisivat käyttäneet hyväkseen kaikki tilaisuudet edis- 
tyäkseen filosofiassa — jos he olisivat keskustellessaan eläin- 
ten ja toistensa kanssa aina tutkistelleet, oliko heidän puhe- 
kumppanillaan jokin erityinen kyky, jonka ansiosta tämä 
ehkä muita enemmän tiesi sellaista mikä oli omiaan lisää- 
mään viisautta, olisi helppo todeta, että sen ajan ihmiset 
olivat tuhat kertaa onnellisempia kuin nykyiset. Jos taas he 
vain ahtoivat sisäänsä ruokaa ja juomaa ja kertoilivat toisil- 
leen ja eläimille sellaisia juttuja kuin heistä vieläkin kerro- 
taan, niin siinäkin tapauksessa asia olisi mielestäni vallan 
helppo ratkaista. Mutta annetaan tämän kysymyksen nyt 
olla, kunnes joku pystyy sanomaan meille, kumpaa laatua 
heidän tiedonhalunsa ja keskustelunsa olivat. Nyt on puhut- 
tava siitä, minkä vuoksi otimme tämän tarun esiin, jotta 
sitten pääsisimme aiheessamme eteenpäin. 

Kun tälle kaikelle varattu aika oli kulunut umpeen ja 
muutoksen hetki oli käsillä, kun koko maasta syntyneiden 
suku jo oli kadonnut kunkin sielun käytyä läpi kaikki 
syntymänsä ja langettua siemenenä maahan niin monta 
kertaa kuin sille oli säädetty, kaikkeuden perämies irrotti 
otteensa peräsimestä ja siirtyi tarkkailupaikalleen. Kohtalo 
ja oma luontainen taipumus alkoivat nyt kääntää maailman- 
kaikkeutta vastakkaiseen suuntaan. Kun pääjumaluuden 
kanssa eri alueita hallitsevat jumalat huomasivat mitä oli 
tapahtumassa, ne hylkäsivät jokainen sen maailmankaikkeu- 
den osan, josta olivat huolehtineet. Kaikkeuden muuttaessa 
kiertosuuntaansa ja alku- ja loppupään kääntyessä vastakkai- 
siin suuntiin syntyi yhteentörmäys ja valtava järistys, joka 
jälleen aiheutti suurta tuhoa kaikessa elollisessa. Mutta 
kyllin pitkän ajan kuluttua, kun mullistuksen aikaansaama 
sekasorto oli tasaantunut ja järistysten jäljiltä vallitsi rauha 
ja tyyneys, kaikkeus lähti jälleen kiertämään tavanomaista 
kulkuaan, halliten itse itseään ja kaikkea mitä sen piirissä 
oli, ja seuraten luojansa ja isänsä opetuksia niin hyvin kuin 
taisi. Aluksi se noudatti niitä tarkkaan, sitten huonommin. 
Syynä oli sen koostumukseen vanhastaan kuuluva ruumiiilli- 
nen puoli, jossa oli paljon sekasortoisuutta ennen kuin se 

päättyi nykyiseen järjestyneeseen tilaansa. Kaiken hyvän oli 
maailmankaikkeus saanut kokoonpanijaltaan, sen piirissä 
esiintyvä pahuus ja vääryys sitä vastoin on peräisin sen 
aikaisemmasta olotilasta, ja sen saa aikaan sitä myös kaikes- 
sa elollisessa. Niin kauan kuin perämies oli sen mukana 
kasvattamassa elollisia olentoja, se sai aikaan vain vähän 
pahaa ja paljon hyvää. Sen jouduttua sitten tästä eroon 
kaikki sujui ensi alkuun hyvin, mutta ajan mittaan entinen 
alkoi unohtua ja vanha sekasortoisuus alkoi päästä yhä 
cnemmän vallalle. Kun se viimein saavutti huippunsa, oli 
maailmankaikkeudessa vain vähän hyvää ja siihen sekoittu- 
neena paljon pahaa, ja se oli jo suistamassa tuhoon sekä 
itsensä että kaiken mitä siihen sisältyi. Kun jumala, joka oli 
laatinut kaikkeuden järjestyksen, näki mihin sekasortoon se 
oli ajautunut, hän pelkäsi sen hajoavan myrskyn kourissa ja 
uppoavan erilaisuuden rannattomaan mereen. Niin hän aset- 
tui jälleen peräsimeen, käänsi takaisinpäin kaiken mikä oli 
vaurioitunut ja joutunut sijoiltaan edellisen periodin aikana, 
jolloin kaikkeus oli ollut vain oman itsensä varassa; hän 
palautti siihen järjestyksen ja teki sen jälleen kuolematto- 
maksi ja vanhenemattomaksi. 

Tässä oli tarina kokonaisuudessaan. Mutta kuninkaan 
määrittelyä varten riittää, että tarkastelemme sen alkuosaa. 
Kun maailmankaikkeus oli jälleen kääntynyt sille tielle, joka 
johti nykyiseen syntymistapaan, iän eteneminen seisahtui 
jälleen ja ilmeni uusia merkillisyyksiä, päinvastaisia kuin 
edelliset. Elolliset olennot, jotka olivat pienentyneet lähes 
olemattomiksi, alkoivat kasvaa, kun taas äsken maasta syn- 
tyneet harmaantuivat, kuolivat pois ja palasivat maahan. 
Kaikessa tapahtui muutoksia, jotka vastasivat ja noudattivat 
itse kaikkeuden kokemaa muutosta, ja tämä vastaavuus 
ilmeni väistämättä myös raskaaksi tulemisena, synnyttämi- 
senä ja kasvattamisena. Mikään elollinen olento ei näet 
voinut enää syntyä maasta ulkopuolisen voiman toimesta, 
vaan niin kuin kaikkeus oli määrätty hallitsemaan itse omaa 
kulkuaan, samoin sen osien oli sikäli kuin mahdollista määrä 
omin avuin siittää, synnyttää ja kasvattaa jälkeläisiä. 

Nyt olemmekin päässeet siihen, minkä vuoksi ryhdyimme 

puhumaan koko tästä aiheesta. Muiden elollisten olioiden 
kokemista muutoksista ja niiden syistä voitaisiin puhua 
paljon ja pitkään, ihmisistä taas on vähemmän kerrottavaa, 
mutta se on meidän kannaltamme tärkeämpää. Ihmiset 
olivat siis jääneet vaille sen jumalolennon huolenpitoa, joka 
meidät omistaa ja paimentaa meitä, ja kun monet luonnos- 
taan hurjat eläimet nyt pääsivät villiintymään, joutuivat 
heikot ja suojattomat ihmiset niiden saaliiksi. Ensi aikoina 
ihmisillä ei myöskään ollut mitään apuneuvoja eikä käytän- 
nön taitoja, ja vaivattoman toimeentulon loputtua he eivät 
kyenneet hankkimaan itse ravintoaan, koska mikään puute ei 
ollut aikaisemmin pakottanut heitä siihen. Niinpä he olivat 
nyt suuressa pulassa. Ja tästä selittyvät ne lahjat, joita 
jumalat tarun mukaan antoivat meille ja joihin he liittivät 
myös tarpeelliset ohjeet ja opetukset: tulen olemme saaneet 
Prometheukselta, erilaiset taidot Hefaistokselta ja siltä ju- 
malattarelta joka toimi hänen työkumppaninaan, siemenet ja 
kasvit muilta jumaluuksilta. Näistä on kehittynyt kaikki se 
mistä inhimillinen elämä muodostuu, sillä kun ihmiset jäivät 
vaille jumalan huolenpitoa, heidän oli ruvettava itse ohjaa- 
maan elämäänsä ja huolehtimaan itsestään pitäen esikuva- 
naan maailmankaikkeutta, jonka mallia me aina noudatam- 
me, syntyen ja eläen vuoroin tällä nykyisellä ja vuoroin tuolla 
toisella tavalla. 

Tämä riittäköön tuosta tarusta. Mutta sen valossa me 
pystymme nyt näkemään, kuinka suuren erehdyksen teimme 
äskeisessä keskustelussa, kun yritimme esittää määritelmän 
kuninkaasta ja valtiomiehestä. 

NUOREMPI SOKRATES Minkä erehdyksen? Oliko se pahakin? 
Vieras Toisaalta erehdyksemme oli melko mitätön, toisaal- 
ta hyvinkin paha, paljon suurempi ja vakavampi kuin tuolta 
toiselta kannalta. 

NUOREMPI SOKRATES Kuinka niin? 

VieERAs Kun meiltä kysyttiin tämän nykyisen kiertoliikkeen 
ja syntymäjärjestyksen aikaista kuningasta ja valtiomiestä, 
me kuvasimme päinvastaisen kiertokulun aikaista paimenta, 
silloisen ihmislauman kaitsijaa, joka oli jumala eikä ihminen. 
Tämä oli suuri virhe. Toisekseen me sanoimme hänen hallit- 

sevan koko valtiota mutta emme kertoneet miten tämä 
tapahtuu. Väitteemme oli tosin epätäydellinen ja epäselvä 
mutta kuitenkin todenmukainen, ja siksi tämä virhe oli 
vähäisempi kuin äskeinen. 

NUOREMPI SOKRATES Totta. 

Vieras Kaikesta päättäen pystymme siis antamaan täydelli- 
sen kuvauksen valtiomiehestä vasta sitten kun olemme mää- 
ritelleet, millä tavoin hän hallitsee valtiota. 

NUOREMPI SOKRATES Hyvä on. 

ViERAS Tästä syystä minä myös olen esittänyt äskeisen 
tarun. Tarkoituksena ei ollut.vain osoittaa, että meidän 
etsimällämme miehellä on lauman kasvattajana kaikenlaisia 
kilpailijoita. Halusimme myös päästä selvemmin näkemään 
tuon miehen, joka lammas- ja härkäpaimeneen verrattavalla 
tavalla yksin huolehtii inhimillisestä laumasta ja siksi myös 
yksin ansaitsee tuon nimityksen. 

NUOREMPI SOKRATES Aivan oikein. 

ViERAS Minusta tuntuu, että jumalallisen paimenen hahmo 
on kuningastakin ajatellen liian mittava. Nämä meidän 
nykyiset valtiomiehemme ovat jo luonnostaan lähempänä 
hallittaviaan, ja heidän saamansa opetus ja kasvatus lähen- 
tää heitä näihin vielä enemmän. 

NUOREMPI SOKRATES Varmasti. 

Vieras Mutta muistuttavatpa he kumpia tahansa, heitä on 
kuitenkin tutkittava yhtä tarkoin. 

NUOREMPI SOKRATES Niin tietysti. 

Vieras Palataanpa jälleen takaisin. Me puhuimme taidosta 
jakaa omia, elollisia olentoja koskevia käskyjä, joka kohdis- 
taa huolenpitonsa laumaan, ei yksilöön, ja annoimme sille 
saman tien nimityksen »lauman kasvattaminen». Kai muis- 
tat? 

NUOREMPI SOKRATES Muistan. 

VIERAS Siinä me teimme virheen. Emme missään vaiheessa 
ottaneet mukaan valtiomiestä emmekä nimenneet häntä. 
Emme ollenkaan huomanneet, että hän livahti pakoon, kun 
annoimme hänelle nimen. 

NUOREMPI SOKRATES Kuinka niin? 

Vieras Kaikki muut paimenet kasvattavat kukin laumaan- 

sa, valtiomies ei. Kuitenkin annoimme hänelle tätä merkıtse- 
vän nimen, vaikka hänen olisi pitänyt saada nimi, joka kävisi 
yhteisesti heille kaikille. 

NUOREMPI SOKRATES Totta, jos tällainen nimi vain on 
olemassa. 

Vieras Onhan se: eikö näihin kaikkiin sovellu sana *hoitami- 
nen”, ellei tätä rajoiteta merkitsemään vain ruokkimista tai 
jotakin muuta erillistä toimintaa? Jos olisimme puhuneet 
lauman hoitamisesta, vaalimisesta tai vaikkapa huoltamises- 
ta, olisimme tällä nimityksellä saaneet mukaan myös valtio- 
miehen. Juuri sellainen nimityshän meidän olisi pue 
löytää, niin kuin tässä on käynyt ilmi. 

NUOREMPI SOKRATES Aivan. Entä miten jaottelu olisi sen 
jälkeen tapahtunut? 

Vieras Niin kuin edelläkin, kun erottelimme lauman kas- 
vattamisesta sen osan, joka koskee jalkaisin kulkevia ja 
siivettömiä, muiden kanssa risteytymättömiä ja sarvettomia 
olioita. Jos olisimme samalla tavoin jaotelleet lauman hoita- 
misen, olisimme saaneet mukaan sisällytetyksi sekä nykyisen 
että Kronoksen aikaisen kuninkuuden. 

NUOREMPI SOKRATES Nähtävästi. Mutta mitä tästä olisi 
seurannut? 

VIERAS Jos olisimme käyttäneet sanontaa 'lauman hoitami- 
nen”, ei kukaan tietenkään olisi voinut väittää, ettei tällaista 
huolenpitoa ensinkään esiinny, vaikka äsken voitiin täydellä 
syyllä esittää, ettei ole olemassa tuollaista taitoa joka ansait- 
sisi kasvattamisen nimen, ja että jos olisikin, tuo nimitys 
sopisi paremmin monelle muulle kuin kenellekään kunin- 
kaalle. 

NUOREMPI SOKRATES Se on totta. 

Veras Sen sijaan mistään muusta taidosta ei voida suurem- 
malla syyllä kuin kuninkaan taidosta sanoa, että se on 
huolenpitoa koko inhimillisestä yhteisöstä ja kaikkien ihmis- 
ten hallitsemista. 

NUOREMPI SOKRATES Olet oikeassa. 

Vras Eikö tämän jälkeen ainakin ole selvää, että loppu- 
puolella taas teimme oikein suuren virheen? 

NUOREMPI SOKRATES Mikä se oli? 

VIERAS Se, että vaikka vahvasti uskoisimmekin sellaisen 
taidon kuin kaksijalkaisten lauman kasvattamisen olemas- 
saoloon, sitä ei silti voi suoralta kädeltä ja ilman muuta 
nimittää kuninkaan tai valtiomiehen taidoksi. 

NUOREMPI SOKRATES Kuinka sitten? 

ViERAs Ensin meidän kuten sanottu pitäisi muuttaa koko 
nimitys ja puhua mieluummin hoitamisesta kuin kasvattami- 
sesta, ja sitten tämä pitäisi jaotella. Siinä on vielä tehtävissä 
tärkeitä erotteluja. 

NUOREMPI SOKRATES Millaisia? 

ViERAS Meidän olisi ensinnäkin tehtävä ero jumalallisen 
paimenen ja inhimillisen huolenpitäjän välillä. 

NUOREMPI SOKRATES Se on totta. 

VieRAs Kun tämä huolenpitämisen taito olisi saatu erilleen, 
se olisi edelleen jaettava kahtia. 

NUOREMPI SOKRATES Miten? 

Vieras Väkivalloin toteutettuun ja vapaaehtoisesti hyväk- 
syttyyn. 

NUOREMPI SOKRATES Kuinka niin? 

Vieras Tässäkin me olemme äsken erehtyneet. Olimme 
liian naiiveja ja samastimme kuninkaan ja tyrannin, vaikka 
nämä ovat sekä luonteeltaan että hallitustavaltaan mahdolli- 
simman erilaisia. 

NUOREMPI SOKRATES Totta. 

VIERAS Nyt meidän on jälleen tehtävä korjaus ja kuten 
sanoin, jaettava huolenpito ihmisistä kahteen osaan, väkival- 
taiseen ja vapaaehtoisesti hyväksyttyyn. Eikö niin? 
NUOREMPI SOKRATES Kyllä toki. 

VieRAs Väkivalloin toteutettua kaksijalkaisten olioiden lau- 
man hoitoa voimme kai nimittää tyranniudeksi, vapaaehtoi- 
suuteen perustuvaa sen sijaan valtiomiehen taidoksi? Ja sitä 
jolla on tällainen huolehtimisen taito, voimme sanoa todelli- 
seksi kuninkaaksi ja valtiomieheksi? 

NUOREMPI SOKRATES Näyttää siltä, että olemme nyt pysty- 
neet täydellisesti esittelemään valtiomiehen. 

VIERAS Sittenhän voisimmekin jo olla tyytyväisiä. Mutta ei 
vielä riitä että sinä olet tätä mieltä, minun pitäisi olla myös. 
Minun mielestäni emme kuitenkaan ole vielä saaneet kunin- 

kaan kuvaamme valmiiksi. Olemme kuin kuvanveistäjät, 
jotka innostuksissaan lisäilevät töihinsä liiaksi vaativia yksi- 
tyiskohtia ja näin hidastavat niiden valmistumista. Halusim- 
me esittää aikaisemman virheemme nopeasti ja lisäksi vai- 
kuttavalla tavalla. Siinä uskossa, että kuninkaan arvon mu- 
kaisia ovat suurisuuntaiset esimerkit, otimme esittääksemme 
mahtavan tarun ja jouduimme käyttämään siitä suuremman 
osan kuin olisi ollut välttämätöntä. Sen vuoksi esityksemme 
venyi liiankin pitkäksi emmekä silti saaneet kertomusta 
loppuun, vaan keskustelumme on kuin jokin elollisesta koh- 
teesta tehty maalaus, joka kyllä näyttää ääriviivoiltaan 
valmiilta mutta ei ole vielä kyllin selkeä väreiltään ja 
sävytykseltään. Mieluummin kuin maalaamisen ja muiden 
käsityötaitojen avulla sopii elollisia kohteita toki selvittää 
keskustelun ja todistelun avulla, jos kuulijat vain pystyvät 
sitä seuraamaan. Elleivät he pysty, silloin voi käyttää käsi- 
työtaitoja. 

NUOREMPI SOKRATES Totta kyllä. Mutta selitä, mitä meiltä 
on vielä tässä jäänyt puuttumaan. 

Vieras Hyvä ystävä, on vaikea selvittää mitään tärkeämpää 
asiaa ilman esimerkkejä. Voisi sanoa, että meistä jokainen 
tavallaan kuin unessa tajuaa kaiken mutta hereillä ollessaan 
el ymmärrä mitään. 

NUOREMPI SOKRATES Mitä tarkoitat? 

VieERas Taisin merkillisellä tavalla tulla sivunneeksi kysy- 
mystä, miten me koemme tiedon. 

NUOREMPI SOKRATES Kuinka niin? 

VIERAS Minun täytynee valaista esimerkkiä vielä uudella 
esimerkillä. 

NUOREMPI SOKRATES Kerro vain, ei sinun minun takiani 
tarvitse epäröidä. 

VieRAs Kerron, koska olet noin valmis seuraamaan. Mehän 
tiedämme, että kun lapset opettelevat kirjaimia — 
NUOREMPI SOKRATES Niin? 

VIERAS — he pystyvät kyllä erottamaan kirjaimet lyhyim- 
missä ja helpoimmissa tavuissa ja osaavat selittää ne oikein. 
NUOREMPI SOKRATES Niin varmasti. 

VIERAS Mutta muiden tavujen kohdalla he ovat epävarmo- 

ja, heillä on kirjaimista vääriä käsityksiä ja he selittävät ne 
väärin. 

NUOREMPI SOKRATES Niin juuri. 

Vieras Eikö helpoin ja paras tapa tutustuttaa heidät siihen 
mitä he eivät vielä tunne ole seuraava? 

NUOREMPI SOKRATES Mikä? | 

Vieras Ensin heille näytetään sellaisia tapauksia, jotka he 
ovat tottuneet käsittämään oikein, ja sen jälkeen toisia joita 
he eivät vielä tunne. Näitä verrataan nyt toisiinsa ja osoite- 
taan, että kirjainten muoto ja luonne on molemmissa yhdis- 
telmissä sama. Näin jatketaan, kunnes kaikki heidän oikein 
käsittämänsä kirjainyhdistelmät on esitetty rinnakkain nii- 
den kanssa jotka ovat heille outoja. Näin ne ovat muuttuneet 
malleiksi, joiden ansiosta he pystyvät kaikissa tavuissa ni- 
meämään jokaisen kirjaimen ja erottamaan, milloin kyseessä 
on eri ja milloin sama kirjain. 

NUOREMPI SOKRATES Aivan niin. 

ViERAS Nyt siis ymmärrämme, miten esimerkki syntyy. 
Tästä on kysymys silloin, kun sama ilmiö jossakin toisessa, 
erillisessä yhteydessä käsitetään oikealla tavalla ja molempia 
ilmentymiä verrataan toisiinsa, jolloin ne yhdessä muodosta- 
vat yhden ja oikean käsityksen. | 

NUOREMPI SOKRATES Niin ilmeisesti. 

Vieras Onko sitten mikään ihme, jos sielumme kokee 
samaa myös kaikkeuden alkutekijöiden suhteen? Toisissa 
tapauksissa se on eri tekijöiden suhteen lujalla totuuden 
maaperällä, toisissa se on epävarma niistä kaikista, ja toisi- 
naan sillä sattuu olemaan niiden yhdistelmistä oikea käsitys, 
toisinaan taas, kun niistä muodostuu pitkiä ja vaikeita 
asioiden tavuja, se ei enää tunnistakaan näitä samoja kirjai- 
mia. 

NUOREMPI SOKRATES Ei se ole mikään ihme. 

Vieras Ei, sillä eihän voi tavoittaa totuuden siruakaan eikä 
saavuttaa viisautta, jos lähtee väärästä käsityksestä. 
NUOREMPI SOKRATES Ei, ei luulisi. 

ViERAS Jos kerran on näin, sinä ja minä teemme aivan 
oikein, jos ensin yritämme nähdä esimerkin yleisluonteen 
jonkin toisen pienen osaesimerkin avulla. Sen jälkeen siir- 

rämme tämän hahmon pienemmästä yhteydestä merkittä- 
välle tasolle ja sovellamme sitä kuninkaaseen. Koetamme 
esimerkin avulla metodisesti selvittää, mitä valtion asioiden 
hoito on, ja päästä näin unesta valveille. 

NUOREMPI SOKRATES Se on aivan oikea ajatus. 

ViERAS Nyt meidän on taas palattava keskustelussamme 
taaksepäin. Koska kuninkailla on valtion hoidossa lukematon 
joukko kilpailijoita, nämä kaikki on eroteltava pois ja jätettä- 
vä kuningas yksin jäljelle. Ja juuri tähän me sanoimme 
tarvitsevamme esimerkkiä. 

NUOREMPI SOKRATES Aivan. 

Vieras Mikä olisi sellainen esimerkki, jota soveltamalla 
löytäisimme sen mitä etsimme? Sen pitäisi olla mahdollisim- 
man pienimuotoinen mutta liittyä kuitenkin samanlaiseen 
toimintaan kuin valtiomiehen taito. Kuulehan Sokrates, 
ellemme keksi muuta sopivaa, ottaisimmeko kankurintai- 
don? Sitäkään ei tarvittaisi kokonaan, villakankaan kutomi- 
nen varmaankin riittäisi. Tämäkin osa kankurintaitoa luulta- 
vasti selvittäisi meille sen mitä haluamme. 

NUOREMPI SOKRATES Mikäpä siinä. 

VIERAS Asken me käytimme jaottelumenetelmää, jossa 
erottelimme osat erilleen toisistaan. Miksipä emme nyt 
soveltaisi samaa kankurintaitoon? Kävisimme kaiken läpi 
pienissä erissä mahdollisimman nopeasti ja palaisimme ta- 
kaisin varsinaiseen aiheeseemme. 

NUOREMPI SOKRATES Mitä tarkoitat? 

ViERAS Vastaukseksi esitän sinulle koko menettelyn. 
NUOREMPI SOKRATES Mainiota. 

VieERAS Kaikesta mitä me omin käsin valmistamme myytä- 
väksi tai hankimme, on osa tarkoitettu välineiksi joilla 
tehdään jotakin, osa torjumaan jotakin meihin kohdistuvaa 
vaikutusta. Näistä torjuntavälineistä osa on jumalallisia tai 
inhimillisiä vasta-aineita, osa suojaavia esineitä. Suojaavista 
esineistä osa on aseita vihollista vastaan, osa suojuksia. 
Suojuksista osa on tarkoitettu valoa vastaan, osa kylmyyttä 
ja kuumuutta vastaan. Kylmyydeltä ja kuumuudelta suojaa- 
vista esineistä osa on katoksia, osa peitemäisiä verhoja. 

Peitemäisistä verhoista osa on alle levitettäviä, osa ylle 
kiedottavia. Ylle kiedottavista osa on yhtä yhtenäistä kappa- 
letta, osa kokoonpantu osista. Kokoonpannuista osa on lävis- 
tetty reillä, osa liitetty yhteen ilman lävistyksiä. Lävistä- 
mättömistä osa on tehty kasvien kuiduista, osa eläinten 
karvoista. Karvoista tehdyistä osa on liitetty kokoon veden ja 
maasta saatujen aineiden avulla, osa punomalla yhteen 
niiden omat ainesosat. Näistä omista ainesosistaan yhteen 
punotuista, vaikutuksia torjuvista peitemäisistä verhoista me 
käytämme nimitystä viitta. Ja niin kuin äsken nimitimme 
valtiosta huolehtivaa taitoa valtiomiehen taidoksi, samoin 
voimme kai nyt nimittää viitoista huolehtivaa taitoa sen 
oman toiminta-alan perusteella viitantekotaidoksi? Ja voim- 
me varmaankin myös sanoa, että koska kankurintaito on 
viittojen valmistuksessa tärkeimmällä sijalla, se eroaa viitan- 
tekotaidosta vain nimeltään, niin kuin kuninkaan taitokin 
valtiomiehen taidosta? 

NUOREMPI SOKRATES Se on aivan totta. 

ViERAS Toteamme, että tämä viitankutomistaidosta anta- 
mamme määritelmä voi helposti näyttää riittävältä. Silloin 
jää kuitenkin huomaamatta, että sitä ei ole vielä erotettu 
kaikkein lähisukuisimmista taidoista, vaikka jo onkin tehty 
cro sen ja monien muiden samantapaisten taitojen välillä. 
NUOREMPI SOKRATES Mitä nämä samantapaiset taidot oli- 
vat? 

ViERAS Et ole ilmeisesti pysynyt esityksessäni mukana. 
Meidän on palattava takaisin lopusta päin. Jos ymmärrät 
mitä tarkoitan sukulaistaidolla, niin olen juuri erottanut 
sellaisen tästä meidän taidostamme tekemällä eron ylle 
kiedottavien ja alle levitettävien verhojen välille ja sulkemal- 
la näin matot määritelmämme ulkopuolelle. 

NUOREMPI SOKRATES Kyllä ymmärrän. 

VIERAS Samoin olemme sulkeneet pois kaiken mitä valmis- 
tetaan pellavasta, heinästä ja kasvien kuiduista, niin kuin 
äsken sanoimme. Edelleen olemme erottaneet pois huovan- 
valmistuksen sekä rei'ityksen ja ompelun avulla tapahtuvan 
yhteenliittämisen, jota ennen kaikkea suutarintaito käyttää. 


8 Teokset 5 113 


280a 


28la 


VALTIOMIES 


NUOREMPI SOKRATES Aivan niin. 

Veras Ja edelleen nahkurintaidon, joka valmistaa yhdestä 
kappaleesta tehtyjä peitemäisiä verhoja, sekä katosten val- 
mistustaidon — talonrakennuksen, yleensä kirvesmiehentai- 
don ja muut taidot, jotka suojaavat meitä sateelta —, ja myös 
sellaiset taidot jotka tekevät suojia varkauksia ja väkivaltai- 
suuksia vastaan, toisin sanoen kansien ja ovien valmistuksen, 
joka on osa puusepäntaitoa. Samoin olemme erottaneet pois 
aseiden valmistuksen, joka on osa laajaa ja monimuotoista 
suojaavien esineiden valmistustaitoa. Heti aluksi myös sul- 
jimme pois koko magian, jonka alaa ovat vasta-aineet. 
Vaikutti siis siltä, että jäljelle oli jäänyt ainoastaan juuri 
etsimämme taito, se joka suojaa meitä huonolta säältä 
valmistamalla villakankaisia suojuksia, ja sen nimi on kanku- 
rintaito. 

NUOREMPI SOKRATES Niin, siltä vaikutti. 

ViERAS Määritelmä ei kuitenkaan ole vielä täydellinen. Se 
joka viittojen valmistuksessa tekee ensimmäisen työn, näyt- 
tää nimittäin tekevän aivan päinvastaista työtä kuin kankuri. 
NUOREMPI SOKRATES Kuinka niin? 

ViERAS Kutominenhan on eräänlaista yhdistämistä. 
NUOREMPI SOKRATES Niin on. 

VIERAS Sen sijaan tuo toinen työ on toisiinsa sekoittuneiden 
ja takertuneiden ainesten erottelua. 

NUOREMPI SOKRATES Mikä työ siis? 

VIERAS Se jota karstaajantaito tekee. Vai nimitämmekö 
vain rohkeasti karstaajantaitoa kankurintaidoksi ja karstaa- 
jaa kankuriksi? 

NUOREMPI SOKRATES Emme tietenkään. 

ViERAS Ja samaten olisi omituista ja väärin nimittää loimi- 
ja kudelankojen valmistusta kankurintaidoksi. 

NUOREMPI SOKRATES Tietysti. 

Vieras Entä katsommeko, ettei vanuttamisella ja paikkaa- 
misella ole mitään tekemistä vaatteiden hoidon ja huollon 
kanssa, vai sanommeko kaikkea tätäkin kankurintaidoksi? 
NUOREMPI SOKRATES Emme missään tapauksessa. 

ViERAS: Nämä kaikki taidot katsovat olevansa mukana 
viittojen valmistuksessa ja hoitamisessa siinä kuin kankurin- 

taitokin. Ne myöntävät kyllä että tällä on tuossa työssä 
suurin osuus, mutta pitävät tärkeinä myös itseään. 

NUOREMPI SOKRATES Aivan. 

Vieras Lisäksi voidaan olettaa, että ne taidot jotka valmis- 
tavat kankurintyössä tarvittavia työkaluja, väittävät olevan- 
sa mukana auttamassa kankaan valmistuksessa. 

NUOREMPI SOKRATES Aivan oikein. 

Vieras BEsitämmekö nyt tässä valitsemastamme kankurin- 
taidon osasta riittävän määritelmän, jos sanomme sen olevan 
kaunein ja tärkein kaikista toiminnoista, joiden kohteena on 
villainen vaate? Eikö pikemminkin ole niin, että määritel- 
mämme tosin pitää tavallaan paikkansa mutta jää epäselväk- 
si ja vaillinaiseksi, ellemme sulje noita muita taitoja sen 
ulkopuolelle? 

NUOREMPI SOKRATES Totta. 

VIERAS Sitten kai meidän on seuraavaksi tehtävä tämä, 
jotta pääsemme eteenpäin. 

NUOREMPI SOKRATES Niin tietysti. 

ViERAS Ensin meidän on kiinnitettävä huomiota siihen, että 
kaikessa mitä valmistetaan, on mukana kaksi taitoa. 
NUOREMPI SOKRATES Mitkä ne ovat? 

ViERAS Toinen on osaltaan auttamassa valmistusta, toinen 
on sen varsinainen aiheuttaja. 

NUOREMPI SOKRATES Missä mielessä? 

Vieras Sellaiset taidot, jotka eivät valmista itse tuotetta 
mutta tekevät sitä valmistavien taitojen käyttöön työkaluja, 
joita ilman nämä eivät voisi suorittaa kukin omaa tehtävään- 
sä, ovat lisäaiheuttajia, itse tuotteen valmistajat taas varsi- 
naisia aiheuttajia. 

NUOREMPI SOKRATES Se on johdonmukaista. 

VIERAS Voimme siis sanoa lisäaiheuttajiksi kaikkia niitä 
taitoja, jotka liittyvät värttinöihin, sukkuloihin ja muihin 
vaatteiden valmistuksessa tarvittaviin työkaluihin, ja aiheut- 
tajiksi niitä jotka itse huolehtivat vaatteista ja valmistavat 
niitä. 

NUOREMPI SOKRATES Aivan oikein. 

VIERAS Aiheuttajiin kuuluvat esimerkiksi peseminen, paik- 
kaaminen ja kaikkinainen hoitaminen. Nämä ovat osa laaja- 

alaista kaunistamisen taitoa, ja on parasta lukea ne kaikki 
vaatteiden huoltamistaidon piiriin. 

NUOREMPI SOKRATES Hyvä. 

VieRAs Karstaaminen, kehrääminen ja kaikki puheenamme 
olevien vaatteiden valmistuksen osa-alueet taas muodostavat 
yhdessä kaikille tutun taidon, villankäsittelyn. 

NUOREMPI SOKRATES Niin tietysti. 

Vieras Villankäsittely jakautuu kahteen osaan, joista kum- 
pikin kuuluu samanaikaisesti kahden taidon piiriin. 
NUOREMPI SOKRATES Kuinka niin? 

VIERAS | Karstaus, puolet sukkulalla tehtävästä työstä ja 
ylipäänsä kaikki mikä erottaa yhteen kietoutuneet osat 
toisistaan, kaikki tämä yhdessä on villankäsittelyä. Toisaalta 
olemme todenneet, että kaikkeen liittyy kaksi olennaista 
taitoa, yhdistäminen ja erottaminen. 

NUOREMPI SOKRATES Niin. 

VIERAS Karstaaminen ja muut äsken mainitut toiminnot 
ovat kaikki erottamista. Niissä kaikissa on kysymys villojen 
ja lankojen erottelusta, tapahtuipa se sukkulan avulla iai 
käsin. 

NUOREMPI SOKRATES Aivan. 

ViERAs Toiseksi taas otamme esiin toiminnon, joka samanai- 
kaisesti kuuluu osana sekä yhdistämiseen että villankäsitte- 
lyyn. Voimme nyt jättää sikseen kaiken mikä kuuluu erotta- 
miseen; jaamme vain villankäsittelyn kahteen osaan, erotte- 
levaan ja yhdistelevään. 

NUOREMPI SOKRATES Jaetaan näin. 

ViERAS Päästäksemme selville kankurintaidosta, jonka 
olemme ottaneet kohteeksemme, meidän täytyy jaotella 
edelleen se yhdistelyn osa, joka on samalla villankäsittelyä. 
NUOREMPI SOKRATES Niin täytyy. 

Vieras Kyllä. Toteamme, että osa siitä tapahtuu kiertämäl- 
lä, osa yhteen pujottelemalla. 

NUOREMPI SOKRATES Ymmärrän, puhuessasi kiertämisestä 
tarkoitat ilmeisesti loimilangan valmistusta. 

Vieras Ja kudelangan myös. Ei kai niitäkään voida valmis- 
taa muuten kuin kiertämällä? 

NUOREMPI SOKRATES Ei mitenkään. 

Vieras Määrittelehän nyt nämä molemmat. Niiden määrit- 


telystä saattaa olla hyötyä. 

NUOREMPI SOKRATES Miten se tapahtuu? 

Vieras Tällä tavoin. Pitkäksi ja leveäksi karstattua villatuk- 
koa nimitetään hahtuvaksi, eikö totta? 

NUOREMPI SOKRATES Kyllä. 

Vieras Kun tämä värttinällä kehrättäessä kiertyy vahvaksi 
langaksi, nimitämme tätä lankaa loimilangaksi, ja sitä taitoa 
joka saa tämän aikaan, sanomme loimilangan valmistustai- 
doksi. 

NUOREMPI SOKRATES Totta. 

VIERAS Sen sijaan kehrättäessä väljemmin kiertynyt lanka, 
josta yhdessä loimilankojen kanssa syntyy vanuttamisen 
kannalta sopivan pehmeä kudos, on nimeltään kudelanka, ja 
siitä huolehtivaa taitoa sanomme kudelangan valmistustai- 
doksi. 

NUOREMPI SOKRATES Aivan oikein. 

Vieras Meidän kohteenamme oleva kankurintaidon osa on 
nyt saatu täysin selväksi. Kun villankäsittelyyn liittyvä yh- 
distämistaidon osa kude- ja loimilankoja keskenään pujotte- 
lemalla tuottaa kudoksen, käytämme tästä kudonnaisesta 
kokonaisuudessaan nimitystä villavaate, ja asianomaista tai- 
toa sanomme kankurintaidoksi. 

NUOREMPI SOKRATES Aivan oikein. 

VIERAS No niin. Mutta miksi ihmeessä me emme heti 
sanoneet, että kankurintaito on kude- ja loimilankojen yh- 
teenpujottelua, vaan kiersimme näin kaukaa ja teimme 
suuren joukon turhia erotteluja? 

NUOREMPI SOKRATES Fi minun mielestäni tässä ole sanottu 
mitään turhaa. 

Veras En sitä ihmettelekään. Mutta voisit helposti olla 
toistakin mieltä, hyvä ystävä. Siltä varalta että tällainen 
sairaus myöhemmin iskisi sinuun — se ei olisi mikään ihme 
—, esitän sinulle jotakin mikä sopii tällaisiin tapauksiin. 
NUOREMPI SOKRATES Kerro mitä se on. 

ViERas Tarkastellaanpa ensin, mitä liiallisuus ja vajavuus 
yleensä ovat, jotta osaammge oikeilla perusteilla kiittää ja 
moittia, jos tällaisissa keskusteluissa tulee puhutuksi jostakin 

asiasta liian pitkään tai päinvastoin. 

NUOREMPI SOKRATES Tehdään vain niin. 

VIERAS Nyt meidän on nähdäkseni syytä käsitellä seuraavia 
asioita. 

NUOREMPI SOKRATES Mitä siis? 

VIERas Pituutta, lyhyyttä, ylipäänsä ylittämistä ja vajavuut- 
ta. Nämä kaikkihan kuuluvat mittaamistaidon alaan. 
NUOREMPI SOKRATES Niin. 

VIERAS Jaetaan tämä nyt kahteen osaan. Se on tarpeen 
tehtävämme kannalta. 

NUOREMPI SOKRATES Selitä, miten jako tapahtuu. 

Vieras Tällä tavoin. Toinen osa koskee suuruutta ja pie- 
nuutta niiden suhteessa toisiinsa, toinen jotakin mikä on 
kaiken aikaansaamisen kannalta välttämätöntä. 

NUOREMPI SOKRATES Mitä se tarkoittaa? 

ViERAas Eikö luonnostaan ole niin, että suurempaa voi sanoa 
ainoastaan pienempää suuremmaksi ja pienempää samoin 
ainoastaan suurempaa pienemmäksi? 

NUOREMPI SOKRATES Kyllä varmastikin. 

Vieras Entä eikö puheissa tai teoissa ilmenevä kohtuuden 
ylittäminen tai sen alapuolelle jääminen ole nimenomaan se 
seikka, joka selvimmin erottaa toisistaan kehnot ja hyvät 
ihmiset? 

NUOREMPI SOKRATES On selvästi. 

VIERAS On siis lähdettävä siitä, että on kahdenlaista suu- 
ruutta ja pienuutta ja kaksi mittapuuta niiden arvioimiseen. 
Niitä ei pidä arvioida vain suhteessa toisiinsa kuten äsken 
teimme, vaan niin kuin juuri totesimme, toisaalta suhteessa 
toinen toiseensa ja toisaalta suhteessa kohtuuteen. Ja ha- 
luamme varmaan tietää myös syyn tähän. 

NUOREMPI SOKRATES Tietysti. 

VIERAS Jos väitetään, ettei suurempi voi luonteensa perus- 
teella olla suurempi muuten kuin suhteessa pienempään, sitä 
ei voida mitenkään suhteuttaa kohtuuteen. Vai kuinka? 
NUOREMPI SOKRATES Fi. 

Vieras Tällä väitteellä tekisimme siis tyhjäksi kaikki taidot 
ja niiden aikaansaannokset, ja samoin pyyhkäisisimme ole- 
mattomiin tämänkertaisen kohteemme, valtiomiehentaidon, 

ja myös äsken käsittelemämme kankurintaidon. Kaikissa 
näissähän varotaan tarkoin kohtuuden ylittämistä ja alitta- 
mista; tätä ei suinkaan pidetä minään olemattomana asiana 
vaan todellisena käytännön vaikeutena, ja juuri näin, koh- 
tuutta noudattamalla, nuo taidot pääsevät hyviin ja kaunii- 
siin tuloksiin. 

NUOREMPI SOKRATES Niin tietysti. 

VIERAS Jos siis nyt teemme valtiomiehentaidon tyhjäksi, 
meillä ei ole sen jälkeen mitään mahdollisuutta kuninkaan- 
taidonkaan etsimiseen, eikö niin? 

NUOREMPI SOKRATES Niin juuri. 

ViERAS — Käsitellessämme sofistia meidän täytyi osoittaa 
ei-oleva olemassaolevaksi, koska todisteluketju olisi tässä 
kohden muuten karannut käsistämme. Vastaavasti meidän 
olisi nyt todistettava, että liiallisuutta ja vajavuutta ei ole 
mitattava vain suhteessa toisiinsa vaan myös suhteessa tähän 
mukaan tulevaan kohtuuteen. Muussa tapauksessa ei valtio- 
miehen tai kenenkään muunkaan käytännön toimintaan pe- 
rehtyneen olemassaoloa voida pitää kiistattomana. 
NUOREMPI SOKRATES Kyllä meidän on ehdottomasti mene- 
teltävä nyt samoin. 

Vieras Tehtävä on tällä kertaa vielä laajempi kuin silloin, ja 
muistammehan kuinka pitkäksi se silloinkin venyi. Mutta 
joka tapauksessa lienee oikeutettua otaksua siitä jotakin 
seuraavantapaista. 

NUOREMPI SOKRATES Millaista? 

Vieras Että esittämämme oletus on välttämätön osoitet- 
taessa, mikä on täsmällisyyden olemus. Tämänkertaisen 
aiheemme kannalta oletus on todistettu jo riittävän hyvin. 
Sen osoittaa mielestäni mainiosti tämä väitteemme, että on 
uskottava kaikkien taitojen olevan olemassa samalla lailla ja 
että liiallisuutta ja vajavuutta ei ole mitattava vain suhteessa 
toisiinsa vaan myös suhteessa mukaan tulevaan kohtuuteen. 
Sillä jos kohtuus on olemassa, ovat myös liiallisuus ja 
vajavuus, ja jos ne ovat olemassa, on myös kohtuus, ja 
päinvastoin, ellei toista näistä ole, ei ole toistakaan. 
NUOREMPI SOKRATES Se on totta. Mutta mitä siitä seuraa? 
VIERAS Voimme ilmeisesti jakaa mittaamistaidon äskeisen 

perusteella kahteen osaan. Toiseen kuuluvat kaikki taidot, 
jotka mittaavat lukuja, pituutta, syvyyttä, leveyttä ja pak- 
suutta suhteessa näiden vastakohtiin, toiseen ne jotka käyttä- 
vät mittapuuna kohtuutta, sopivuutta, otollisuutta, välttä- 
mättömyyttä, ylipäänsä sellaista mikä sijoittuu äärimmäi- 
syyksien keskivälille. 

NUOREMPI SOKRATES Laajoja osia nuo molemmat, ja peräti 
erilaisia. 

ViERAS Niin, jotkut älyniekat uskovat puhuvansa hyvinkin 
viisaasti, kun sanovat että mittaaminen on tekemisissä kai- 
ken kanssa mikä tapahtuu. Kysymys on juuri samasta mistä 
me olemme nyt puhuneet. Kaikki eri taitojen tuotteet liitty- 
vät todella jossakin mielessä mittaamiseen. Mutta kun nämä 
ihmiset eivät ole tottuneet tarkastelemaan asioita jakamalla 
niitä eri luokkiin, he muitta mutkitta sijoittavat nämä täysin 
eri asiat samaan ryhmään luullen niitä samanlaisiksi, tai 
tekevät päinvastaisen virheen jakamalla eri asiat osiin vää- 
rällä tavalla. Oikea menetelmä olisi se, että kun ensin on 
havaittu jokin monille kohteille yhteinen piirre, jatketaan 
kunnes on saatu selville kaikki sen puitteissa olevat erot, 
jotka muodostavat eri luokkia, ja päinvastoin, kun lukuisissa 
kohteissa on havaittu kaikenlaisia eroja, ei lannistuta eikä 
hellitetä ennen kuin kaikki sukulaisilmiöt on suljettu saman 
yhtäläisyyden piiriin ja todettu niiden olemukseltaan kuulu- 
van samaan lajiin. Mutta tämä saa riittää tästä ja myös 
vajavuudesta ja liiallisuudesta. Meidän on vain pidettävä 
mielessä, että olemme tcdenneet näiden mittaamista olevan 
kahta lajia, ja muistettava mitkä ne ovat. 

NUOREMPI SOKRATES Kyllä me muistamme. 

VIERAS Tämän jälkeen meidän on syytä siirtyä toiseen 
aiheeseen, joka koskee paitsi tämänkertaista ongelmaamme 
myös yleensä tämänaiheisia keskusteluja. 

NUOREMPI SOKRATES Mikä se on? 

VIERAS Olettakaamme, että meille esitettäisiin tällainen 
aakkosten opettelua koskeva kysymys: kun oppilasta pyyde- 
tään luettelemaan tiettyyn sanaan sisältyvät kirjaimet, onko 
päätarkoituksena silloin tuon yhden ainoan tehtävän tutkimi- 
nen vai oppilaan kehittäminen, niin että hän vähitellen oppii 

ratkaisemaan kaikki kirjaimia koskevat tehtävät? 

NUOREMPI SOKRATES Tietysti on tarkoitus saada hänet 
oppimaan ne kaikki. 

VIERAS Entä kun me nyt olemme tutkimassa valtiomiestä, 
olemmeko valinneet tämän tehtävän sen itsensä vuoksi vai 
jotta oppisimme tarkastelemaan dialektisemmin kaikkia ky- 
symyksiä? 

NUOREMPI SOKRATES Tietysti tässäkin on tarkoitus oppia 
tarkastelemaan kaikkia kysymyksiä. 

ViERAS Onhan selvää, ettei kukaan järkevä ihminen rupeaisi 
etsimään kankurintaidolle määritelmää vain sen itsensä ta- 
kia. Mutta useimmilta on varmaankin jäänyt seuraava seik- 
ka huomaamatta. Monissa asioissa on helposti havaittavia 
keskinäisiä yhtäläisyyksiä, jotka on helppo osoittaa sellaisen- 
kin, joka tahtoo vaivattomasti ja ilman todisteluja päästä 
selittämään asian kysyjälle. Sitä vastoin tärkeimpiin ja ar- 
vokkaimpiin asioikin ei sisälly mitään ihmisten tajuttavaksi 
luotua ja jotakin aistiamme vastaavaa kuvaa, jota näyttämäl- 
lä voisi tyydyttää kysyjän mielen. Siksi on pyrittävä siihen, 
että pystyy selittämään ja ymmärtämään jokaisen niistä. 
Ruumiittomat ja samalla kauneimmat ja tärkeimmät asiat 
voidaan näet osoittaa selvästi vain todistelun avulla, ei 
millään muulla, ja juuri niiden vuoksi olemme nyt tämän 
kaiken tässä puhuneet. Ja kaikkeen pätee se, että pienten 
kohteiden käsitteleminen on helpompaa kuin suurten. 
NUOREMPI SOKRATES Hyvin puhuttu. 

VIERAS Nyt meidän on muistettava, minkä takia olemme 
esittäneet tämän kaiken. 

NUOREMPI SOKRATES Minkä takia siis? 

VierRAs Etupäässä siksi, että meistä tuntui tuskastuttavalta, 
kun jouduimme puhumaan niin pitkään kankurintaidosta, ja 
sama koski myös kaikkeuden kiertoliikettä ja ei-olevan ole- 
musta, josta puhuimme sofistin yhteydessä. Meidän mieles- 
timme nämä keskustelut venyivät liikaa, ja lisäksi pelkäsim- 
me että olimme joutuneet tarpeettomasti sivuteille. Kaiken 
liskeisen olemme siis puhuneet sen vuoksi, ettei meidän 
larvitsisi taas ajatella näin. 

NUOREMPI SOKRATES Hyvä on. Jatka vain. 

Vieras Meidän molempien on siis muistettava mitä tässä on 
sanottu: emme saa moittia ja kiittää puheidemme lyhyyttä ja 
pituutta sen mukaan, minkä pituisia ne ovat toisiinsa verrat- 
tuina, vaan sen mukaan miten ne suhteutuvat siihen mittaus- 
taidon osaan joka meidän on pidettävä mielessä, kuten 
totesimme, eli siis sopivuuteen. 

NUOREMPI SOKRATES Aivan oikein. 

VIERAS Mutta ei aina edes siihenkään. Ei meidän tavoittee- 
namme saa olla sellainen pituus, joka on omiaan tuottamaan 
mielihyvää, paitsi enintään toissijaisesti. Ja samoin järki 
vaatii meitä asettamaan vasta toissijaiseksi tavoitteeksi sen, 
että löytäisimme tehtäväämme mahdollisimman helpon ja 
nopean ratkaisun. Ensimmäinen ja tärkein asia on, että 
pidämme arvossa itse sitä menetelmää, jonka avulla pysty- 
tään suorittamaan jako eri lajeihin, ja että kannatamme 
kuulijan keksimiskykyä kehittävää keskustelua. Venyipä 
keskustelu kuinka pitkäksi tahansa, emme saa paheksua sitä, 
emmekä liioin jos se jää liian lyhyeksi. Ja jos joku moittii 
tällaisia keskusteluja siksi että ne ovat liian pitkiä ja niissä 
joudutaan syrjäpoluille, ei pidä antaa hänen vain ilman 
muuta moittia puheiden pituutta, vaan hänen on myös 
voitava osoittaa, että jos keskustelu olisi ollut lyhyempi, se 
olisi paremmin kehittänyt läsnäolijoiden dialektista taitoa ja 
tehnyt heidät taitavammiksi todistelun avulla selittämään 
todellisuutta. Muista ja muunlaisista moitteista ja kiitoksista 
ei tarvitse lainkaan välittää, sellaisia puheita ei kannata edes 
kuunnella. Mutta tämä riittää nyt tästä, mikäli olet samaa 
mieltä. Palataan takaisin valtiomieheen ja sovelletaan hä- 
neen kankurintaidosta saatua esimerkkiä. 

NUOREMPI SOKRATES Oikein hyvä, tehdään niin kuin sanot. 
ViERAS Olemme nyt saaneet kuninkaantaidon erotetuksi 
lähisukuisista taidoista, tarkemmin sanoen kaikista niistä 
jotka koskevat laumoja. Jäljellä ovat vielä itse valtiolliseen 
elämään liittyvät taidot, jotka ovat pääkohteemme kannalta 
varsinaisia tai lisäaiheuttajia, ja nämä on ensin erotettava 
toisistaan. 

NUOREMPI SOKRATES Aivan. 


122 


VALTIOMIES 


Vieras Niitä on vaikea jakaa kahtia. Syyn luulisin käyvän 

ilmeiseksi, kun etenemme. 

NUOREMPI SOKRATES Aloitetaan siis. 

Vieras Koska kahtia jakaminen ei käy päinsä, meidän on 

paloiteltava ne osa osalta niin kuin uhrieläimet. Koko ajan on 

nimittäin yritettävä selvitä mahdollisimman vähillä jaoilla. 

NUOREMPI SOKRATES Kuinka siis tässä tapauksessa menet- 

telemme? 

Vieras Niin kuin äskenkin. Mehän luokittelimme lisäai- 

heuttajiksi kaikki taidot, jotka tuottivat työkaluja kankurin- 

taidolle. 

NUOREMPI SOKRATES Niin teimme. 

VIERAS Nyt meidän on vielä suuremmalla syyllä tehtävä 

näin. Kaikki ne taidot jotka valmistavat valtiolliseen elä- 

mään välineitä, suuria tai pieniä, on luokiteltava lisäaiheut- 

tajiksi. Ilman niitä ei olisi olemassa valtiota eikä valtiomie- 

hentaitoa, mutta toisaalta emme voi pitää mitään niistä 

kuninkaantaidon tuotteena. 

NUOREMPI SOKRATES Emme todellakaan. 

Vieras Tämän lajin erottaminen muista on vaikea tehtävä, 

sillä melko varmastihan voisi mistä tahansa sanoa, että se 

toimii jonkin asian välineenä. Mutta valtiossa on myös toinen 

laji kohteita, ja niistä voimme sanoa seuraavaa. 

NUOREMPI SOKRATES Mitä siis? 

Vieras Että niillä ei ole tällaista luonnetta. Niitä e1 ole 
valmistettu tuottamaan jotakin niin kuin työkalut vaan 

säilyttämään valmista tuotetta. 

NUOREMPI SOKRATES Mitä ne ovat? 

Vieras Tarkoitan sitä monimuotoista lajia, jota tehdään 

kuivista ja kosteista, tulen avulla ja ilman tulta käsitellyistä 

materiaaleista ja josta käytämme yhteisnimitystä astia. Fä- 

mä on hyvin laaja luokka, eikä sillä nähdäkseni ole mitään 

tekemistä meidän tarkastelemamme taidon kanssa. 
NUOREMPI SOKRATES Ei tietenkään. 

VIERAS Sitten on olemassa kolmas, hyvin laaja ja äskeisistä 

croava esineiden luokka. Sitä voi tavata maalla tai vedessä, 

se liikkuu laajalti tai pysyttelee paikallaan, sitä kohtaan 

tunnetaan kunnioitusta tai ollaan tuntematta; siihen kuulu- 
villa esineillä on yhteinen nimitys, sillä ne toimivat aina 
istuimina. 

NUOREMPI SOKRATES Mikä se on? 

Vieras Nimitämme sitä ajoneuvoksi. Sen tekeminen ei 
varmastikaan ole valtiomiehen alaa vaan kirvesmiehen, sa- 
venvalajan ja sepän. 

NUOREMPI SOKRATES Ymmärrän. 

Vieras Entä neljänneksi? Näistä muista erillisenä ryhmänä 
on kai pidettävä sitä luokkaa, josta aikaisemmin jo otimme 
useita esimerkkejä. Siihen kuuluvat kaikenlaiset vaatteet, 
monet aseet, muurit, erilaiset maasta ja kivestä rakennetut 
aitaukset ja niin edelleen. Koska niiden kaikkien tarkoitukse- 
na on suojaaminen, voimme nimittää niitä yhteisesti suojaa- 
viksi esineiksi. Ja suurinta osaa niistä voidaan paljon parem- 
malla syyllä pitää rakennustaidon ja kankurintaidon tuottei- 
na kuin valtiomiestaidon. 

NUOREMPI SOKRATES Varmasti. 

VIERAS Viidenneksi ryhmäksi voimme varmaankin erottaa 
koristelun ja maalaamisen ja ne jäljitelmät, joita näiden ja 
musiikin avulla saadaan aikaan ja joiden tarkoituksena on 
pelkästään mielihyvän tuottaminen. Ja nämäkin kaikki voi- 
daan hyvin koota yhteisen nimityksen alle, eikö totta? 
NUOREMPI SOKRATES Mikä se olisi? 

VirFRas Niitä voidaan sanoa huvituksiksi. 

NUOREMPI SOKRATES Niin todella. 

ViERAS Tämä sopii yhteisnimeksi niille kaikille, sillä eihän 
mitään niistä harjoiteta tosi mielessä vaan vain huvin vuoksi. 
NUOREMPI SOKRATES Niin, senkin ymmärrän suurin plir- 
tein. 

VIERAS Sitten on se vaihteleva ja monista muista taidoista 
polveutuva luokka, joka tuottaa ainekset kaikkeen mitä tässä 
on lueteltu, josta siis kaikki edellä mainitsemamme taidot 
saavat materiaalinsa. Sen kai luemme kuudenneksi. 
NUOREMPI SOKRATES Mitä luokkaa tarkoitat? 

VieRAS Kultaa ja hopeaa, muita kaivosten tuotteita ja 
kaikkea mitä puunhakkuu ja veistäminen tuottaa kirvesmies- 
ten ja korinpunojien käyttöön. Lisäksi tähän kuuluvat kas- 

vien kuoriminen, eläinten nylkemisestä huolehtiva nahkurin- 
Lyö ja muut samantapaiset taidot, edelleen korkin, papyruk- 
sen ja köysien valmistaminen, toisin sanoen sellaiset taidot, 
joiden tuottamista yksinkertaisista luokista saadaan yhdiste- 
lemällä aikaan muita lajeja. Koko tätä ryhmää nimitämme 
ihmisten yksinkertaiseksi alkuperäisomaisuudeksi, eikä se 
ole millään lailla kuninkaantaidon aikaansaannosta. 
NUOREMPI SOKRATES Hyvä. 

VIERAS Seitsemänneksi ryhmäksi on luettava ruoan saanti 
ja yleensä kaikki mikä sekoittuessaan hiukkasina ruumiin 
hiukkasiin vaikuttaa tervehdyttävästi. Tätä voimme nimittää 
ravinnoksi, ellemme keksi jotakin parempaa nimeä, ja on 
oikeampaa sijoittaa se maanviljelyn, metsästyksen, ruumiin- 
harjoitusten, lääkintätaidon ja keittotaidon alueelle kuin 
valtiomiestaidon piiriin. 

NUOREMPI SOKRATES Niin tietysti. 

Vieras Näiden seitsemän lajin yhteydessä onkin tainnut 
tulla mainituksi jokseenkin kaikki mitä ihmiset omistavat 
kotieläimiä lukuun ottamatta. Ajattele vain: tuo kaikkein 
alkuperäisin omaisuus, jonka paikka olisi oikeastaan ollut 
ensimmäisenä, sitten työkalut, astiat, ajoneuvot, suojaavat 
esineet, huvitukset, ravinto. Jos jotakin pientä on unohtunut, 
jätämme sen syrjään, sillä se voidaan lukea johonkin näistä 
ryhmistä. Tällaisia ovat vaikkapa rahat, sinetit ja kaikenlai- 
set leimat. Ne eivät muodosta mitään laajaa yhteistä ryh- 
mää, vaan osa niistä voidaan, hieman väkinäisesti kylläkin, 
sovittaa koristeiden ja osa työkalujen ryhmään. Mitä tulee 
ihmisten omistamiin kesyihin elollisiin olentoihin, orjia lu- 
kuun ottamatta, ne kaikki sijoittuvat aikaisemmin jaottele- 
mamme laumojenhoidon piiriin. 

NUOREMPI SOKRATES Aivan niin. 

Vieras Jäljellä on orjien ja erilaisten palvelijoiden luokka, 
ja ennustanpa, että juuri näiden joukosta löytyvät ne, jotka 
vaativat osaltaan itselleen kunniaa kuninkaan kutomasta 
kankaasta, aivan niin kuin aikaisemmin sanoimme kehrää- 
jien, karstaajien ja muiden sellaisten kilpailevan kankurien 
kanssa. Kaikki muut, ne joista käytimme nimitystä lisäai- 
heuttajat, on jo käsitelty yhdessä vastaavien toimintojen 

d kanssa, ja heidän toimintansa on erotettu kuninkaan ja 

valtiomiehen toimialasta. 

NUOREMPI SOKRATES Niin nähtävästi. 

Vieras Tarkastellaanpa nyt jäljellä olevia lähemmin, jotta 
saamme heistä varmemman kuvan. 

NUOREMPI SOKRATES Tehdään niin. 

Vieras Näin läheltä katsoen huomaamme, että mitä niihin 
tulee, jotka ovat palvelijoita sanan täydellisimmässä merki- 
tyksessä, heidän toimintansa ja koko asemansa on aivan 
toisenlainen kuin epäilimme. 

NUOREMPI SOKRATES Keiden siis? 

Vieras Niiden jotka on hankittu ostamalla tai vastaavalla 
tavalla. Heitä voidaan kiistattomasti sanoa orjiksi, eikä heillä 
ole minkäänlaisia vaatimuksia kuninkaantaitoon nähden. 
NUOREMPI SOKRATES Ei tietenkään. 

Vieras Entä ne vapaasyntyiset, jotka omasta tahdostaan 
rupeavat edellä luettelemiemme ihmisten palvelijoiksi? Tar- 
koitan niitä, jotka toimittavat ja jakelevat toisille maanvilje- 
lyn ja muiden taitojen tuotteita, toiset toreilla ja toiset 
kulkien kaupungista toiseen, maitse ja meritse, ja vaihtavat 
rahaa tavaraan tai toisenlaiseen rahaan. Mahtavatko nyt 
nämä ihmiset — rahanvaihtajat, suurkauppiaat, laivanvarus- 
tajat ja pienkauppiaat — väittää olevansa osallisina valtio- 
miestaitoon? 

NUOREMPI SOKRATES Ehkä sen kaupalliseen puoleen. 
Vieras Mutta palkkatyöläiset ja päivämiehet, jotka ovat 
valmiita palvelemaan ketä tahansa, eivät varmastikaan väitä 
olevansa kuninkaantaidon harjoittajia. 

NUOREMPI SOKRATES Eivät nyt sentään. 

Vieras Entä ne jotka tekevät meille seuraavanlaisia palve- 
luksia? 

NUOREMPI SOKRATES Millaisia? Keitä tarkoitat? 

Vieras Tarkoitan airuiden ryhmää, kirjureita jotka lukuisis- 
sa palvelutehtävissään saavuttavat suuren viisauden ja kaik- 
kia niitä muitakin, jotka ovat perin eteviä hoitelemaan 
hallinnollisia asioita. Miksi heitä pitäisi nimittää? 

NUOREMPI SOKRATES Palvelijoiksi, niin kuin juuri sanoit. Ei 

heitä voi sanoa valtioiden varsinaisiksi hallitsijoiksi. 

Vieras Mutta en kai minä untakaan ollut nähnyt silloin kun 
sanoin, että valtiomiehen pahimmat kilpailijat löytyvät josta- 
kin tältä alueelta. Silti tuntuisi vallan kummalliselta etsiä 
heitä palvelijan asemassa olevien joukosta. 

NUOREMPI SOKRATES Kyllä todella. 

VIERAS Meidän on päästävä vielä lähemmäs niitä joita 
emme ole vielä tutkineet. Tarkoitan ensinnäkin sellaisia, 
jotka ovat tekemisissä ennustustaidon kanssa ja edustavat 
näin eräänlaista palvelutaidon alaa; heitähän pidetään juma- 
lien ja ihmisten välisinä tulkkeina. 

NUOREMPI SOKRATES Niin. 

VIERAS Ja sitten on pappien ryhmä. Vakiintuneen käsityk- 
sen mukaan he osaavat uhraamalla antaa meidän puolestam- 
me jumalille näiden mielen mukaisia lahjoja ja anoa rukouk- 
silla heiltä meille kaikkea hyvää. Nämä molemmat taas on 
luettava palvelutehtäviin. 

NUOREMPI SOKRATES Siltä vaikuttaa. 

Vieras Nyt olemme viimeinkin tainneet päästä sille polulle, 
joka vie meidät perille. Johan pappien ja profeettojen ulko- 
nainen olemuskin huokuu ylväyttä ja heitä ympäröi pyhä 
kunnioitus, joka johtuu heidän hankkeidensa suuruudesta. 
Egyptissä ei kuningas voi toimia hallitsijana ellei ole myös 
pappi, ja jos hän on lähtöisin jostakin muusta luokasta ja 
raivannut tiensä kuninkaaksi, hänen on jälkeenpäin liityttävä 
pappisluokan jäseneksi. Myös Kreikassa voi monin paikoin 
todeta, että tärkeimpien uhritoimitusten suorittaminen on 
säädetty ylimpien johtomiesten tehtäväksi. Näkeehän tämän 
selvästi täällä teillä Ateenassakin, täällähän kuulemma kaik- 
kein pyhimmät ja perinnäisimmät vanhoista uhritoimituksis- 
la ovat sen viranomaisen huolena, jonka arpa on määrännyt 
kuninkaaksi. 

NUOREMPI SOKRATES Pitää paikkansa. 

ViERAS Meidän on tarkasteltava näitä arvalla valittavia 
kuninkaita, pappeja ja heidän palvelijoitaan sekä lisäksi 
erästä valtavaa ihmislaumaa, joka on tullut nyt näkyviimme, 
kun olemme erottaneet joukosta nuo muut. 

NUOREMPI SOKRATES Keitä sinä tarkoitat? 

Vieras He ovatkin vallan merkillistä väkeä. 

NUOREMPI SOKRATES No? 

VieRAs Hyvin kirjavaa rotua he ovat, siltä ainakin näyttää. 
Monet heistä muistuttavat leijonia, kentaureja ja muita 
sellaisia otuksia, mutta vielä useammat satyyreja ja kaiken- 
laisia voimiltaan heikkoja mutta muuntelutaitoisia eläimiä, 
sillä he pystyvät hetkessä muuttamaan muotoaan ja luonnet- 
taan. Ja nytpä luulenkin keksineeni, keitä nuo miehet ovat. 
NUOREMPI SOKRATES Kerro toki! Sinähän tunnut näkevän 
jotakin ihan outoa. 

Vieras Niin, se mitä ei tunneta, tuntuu aina oudolta. Näin 
kävi juuri minullekin. Menin yhtäkkiä aivan typcrryksiin, 
kun näin koko sen lauman joka puuhaa valtion asioissa. 
NUOREMPI SOKRATES Minkä lauman? 

ViERAS Olemme nyt tavanneet sen, joka sofistien joukossa 
on suurin silmänkääntäjä ja hallitsee parhaiten tuon taidon. 
Vaikka onkin äärimmäisen vaikeaa erottaa hänet todellisten 
valtiomiesten ja kuninkaiden joukosta, se on pakko tehdä, jos 
haluamme päästä näkemään selvästi sen mitä olemme etsi- 
mässä. 

NUOREMPI SOKRATES Emme saa luopua yrityksestä. 

VIERAS Sitä mieltä minäkin olen. Sanohan nyt seuraava 
asia. 

NUOREMPI SOKRATES Niin? 

ViERAs Eräs valtion hallitusmuodoista on yksinvaltius, eikö 
totta? 

NUOREMPI SOKRATES On kyllä. 

VIERAS — Yksinvaltiuden jälkeen seuraavaksi voidaan kai 
mainita harvainvalta. 

NUOREMPI SOKRATES Kyllä tietysti. 

ViERAS Kolmas valtiomuoto on kansanvalta, josta käytetään 
nimeä demokratia, eikö niin? 

NUOREMPI SOKRATES Niin juuri. 

VIERAS Ja näistä kolmesta tulee tavallaan viisi, kun niistä 
syntyy vielä kaksi muuta nimitystä? 

NUOREMPI SOKRATES Mitkä siis? 

VIERAS Kun otetaan huomioon eri valtiomuotoihin liittyvä 
pakollisuus tai vapaaehtoisuus, köyhyys tai rikkaus sekä 
laillisuus tai laittomuus, voidaan kaksi niistä jakaa vielä 
kahtia. Toista yksinvaltiuden kahdesta osasta nimitetään 
tällöin tyranniaksi, toista kuningasvallaksi. 

NUOREMPI SOKRATES Aivan. 

Vieras Harvainvaltaisesta hallitusmuodosta taas käytetään 
nimiä aristokratia ja oligarkia. 

NUOREMPI SOKRATES Niin juuri. 

VIERAS Demokratiasta sen sijaan ei ole tapana käyttää eri 
nimityksiä sen mukaan, perustuuko kansan valta rikkaisiin 
nähden väkivaltaan tai vapaaehtoisuuteen ja noudatetaanko 
siinä tarkoin lakia vai ei. 

NUOREMPI SOKRATES Se on totta. 

VIERAS Pidämmekö nyt sitten oikeana jotakin näistä valtio- 
muodoista, joiden määrittely perustuu siihen onko vallanpi- 
täjiä yksi, harvoja vai monia, ovatko nämä rikkaita vai 
köyhiä, ovatko he nousseet valtaan väkivalloin vai muiden 
suostumuksella ja hallitsevatko he kirjoitettujen lakien mu- 
kaan vai ilman lakeja? 

NUOREMPI SOKRATES Ei kai mikään estä meitä siitä. 

Vieras Mieti nyt asiaa vielä tarkemmin tältä kannalta. 
NUOREMPI SOKRATES Miltä? 

Vieras Olemmeko vielä samaa mieltä kuin aluksi vai 
olemmeko muuttaneet mielemme? 

NUOREMPI SOKRATES Missä suhteessa? 

VIERAS Muistaakseni sanoimme, että kuninkuus on erään- 
laista tietoa. 

NUOREMPI SOKRATES Niin sanoimme. 

VieRas Fi kuitenkaan mitä tahansa tietoa, vaan me erotim- 
me sen kaikesta muusta omaksi ratkaisuja esittäväksi ja 
määräyksiä antavaksi lajikseen. 

NUOREMPI SOKRATES Niin. 

VIERAS Ja määräyksiä antavan tiedon jaoimme kahteen 
osaan, joista toinen koskee elottomia ja toinen elollisia 
kohteita. Jatkoimme jakamista samaan tapaan kunnes pää- 
simme tähän missä nyt olemme. Olemme koko ajan pitäneet 

mielessä, että kyseessä on jokin tieto, mutta emme ole 
kyenneet vielä kyllin tarkasti määrittelemään, mikä tieto se 
on. 

NUOREMPI SOKRATES Se on totta. 

VIERAS Huomaamme siis, että mikäli haluamme edelleen 
pitää kiinni lähtökohdastamme, emme voi pitää ratkaisevana 
sitä onko kysymys harvoista vai monista, vapaaehtoisuudesta 
vai pakosta, köyhyydestä vai rikkaudesta, vaan olennaista on 
juuri tieto. 

NUOREMPI SOKRATES Tietenkään emme voi menetellä toi- 
SIN. 

ViERAS Niinpä meidän on nyt välttämättä tutkittava, mihin 
näistä valtiomuodoista kenties liittyy tieto ihmisten hallitse- 
misesta — tuo tieto, joka on kaikista tiedoista miltei tärkein 
ja vaikeimmin hankittavissa. Meidän on päästävä siitä selvil- 
le, jotta tiedämme ketkä meidän on erotettava pois viisaan 
kuninkaan yhteydestä, toisin sanoen keitä ne ovat, jotka 
esiintyvät valtiomiehinä vaikkeivät sitä olekaan ja saavat 
vielä monet uskomaan itseensä. 

NUOREMPI SOKRATES Sen mukaan mitä edellä on puhuttu, 
meidän on kyllä tehtävä niin. 

Vieras Vaikuttaako nyt siltä, että valtiossa voi kansa 
hankkia itselleen tällaisen tiedon? 

NUOREMPI SOKRATES Ei missään tapauksessa. 

VieRAs Entä jos valtiossa on tuhat miestä, pystyykö ehkä 
sata tai viisikymmentä riittävän hyvin hankkimaan sen? 
NUOREMPI SOKRATES Silloinhan se olisi helpoin kaikista 
taidoista. Tiedämme ettei tuhannen miehen joukossa kos- 
kaan ole sataa eikä viittäkymmentä sellaista, jotka olisivat 
lautapelissä mestareita muihin kreikkalaisiin verrattuina, ja 
kuninkaita siis vielä vähemmän — olemmehan todenneet, 
että sitä jolla on kuninkaalle kuuluva tieto, on nimitettävä 
kuninkaalliseksi, hallitsi hän tai ei. 

Vieras Hyvä huomautus. Ja siitä kai seuraa, että oikeaa 
hallitusmuotoa etsittäessä on huomio kiinnitettävä vain yh- 
teen tai kahteen, joka tapauksessa ani harvoihin henkilöihin. 
NUOREMPI SOKRATES Niin varmasti. 

VieRAS Ja käsityksemme on, että he hallitsevat jonkin tietyn 
taidon mukaan, riippumatta siitä onko heillä alamaistensa 
suostumus vai ei, noudattavatko he kirjoitettuja lakeja vai 
civät ja ovatko he rikkaita vai köyhiä. Sama pätee lääkärei- 
hin: samantekevää, parantavatko he meidät suostumuksel- b 
lamme vai ilman sitä, käyttävätkö he leikkausta, polttamista 
vai jotakin muuta tuskallista keinoa, noudattavatko kirjoitet- 
tuja sääntöjä vai eivät ja ovatko köyhiä vai rikkaita. Yhtä 
kaikki sanomme heitä lääkäreiksi, kunhan vain heidän toi- 
menpiteensä perustuvat taitoon ja kunhan heidän suoritta- 
mansa puhdistukset ja painon vähentäminen tai lisääminen 
tapahtuu ruumiimme hyväksi, niin että sen vointi paranee ja 
hoidettavat todella saavat hoitajiltaan avun. Tämä on mieles- c 
läni ainoa oikea mittapuu, jota tulee soveltaa lääkintätaitoon 

ja kaikkeen muuhunkin hallitsemiseen. 

NUOREMPI SOKRATES Aivan varmasti on noin. 

Vieras Tästä seuraa väistämättä, että nimenomaisesti oikea 

ja ainoa todellinen valtiojärjestys on se, jossa hallitsijoilla 
todellakin on tieto eivätkä he vain esiinny tietävinä. Hallitse- 
vatpa he lakien mukaan tai ilman niitä, perustuupa heidän 
valtansa vapaaehtoisuuteen tai ei, ovatpa he köyhiä tai 
rikkaita — oikean valtiomuodon kannalta ei millään näistä d 
seikoista ole pienintäkään merkitystä. 

NUOREMPI SOKRATES Olet oikeassa. 

ViERAS Ja olkoonkin, että he edistääkseen valtion etua 
puhdistavat sitä surmauttamalla tai karkottamalla joitakuita 
kansalaisia, tai että he pienentävät valtiota lähettämällä 
sieltä väkeä siirtolaisiksi niin kuin uusia mehiläisparvia tai 
suurentavat sitä tuottamalla muualta lisää ihmisiä ja teke- 
mällä näistä kansalaisia: kunhan he vain mahdollisimman 
hyvin ajavat valtion etua ja parantavat sen tilaa toimien 
tiedon ja oikeudenmukaisuuden pohjalta, meidän on pidettä- e 
vä tätä tällaisille periaatteille rakentuvaa valtiomuotoa ai- 
noana oikeana. Mitään muita valtiomuotoja emme voi sanoa 
aidoiksi ja todellisiksi, vaan ne ovat pelkästään tuon äskeisen 
jäljitelmiä. Ne valtiot joilla sanomme olevan hyvät lait, 
jäljittelevät sitä paremmin, muut huonommin. 

NUOREMPI SOKRATES Kaikki tuo muu kuulostaa järkevältä, 
mutta että voidaan hallita ilman lakejakin, sitä on vaikeampi 
hyväksyä. 

VIERAS Sinä kiirehdit minun edelleni. Aioin juuri kysyä, 
oletko kaikessa samaa mieltä vai haluatko esittää joitakin 
vastaväitteitä. Nyt nähtiin, että meidän on tutkittava, voiko 
sellainen valtiomuoto olla oikea, jossa hallitseminen ei tapah- 
du lakien mukaan. 

NUOREMPI SOKRATES Juuri niin. 

Vieras Tavallaan lainsäädäntö kuuluu tietysti kuninkaan- 
taidon piiriin. Paras vaihtoehto ei kuitenkaan ole se, että 
valta on laeilla, vaan että se on viisaan ja kuninkaallisen 
miehen käsissä. Tiedätkö miksi? 

NUOREMPI SOKRATES Mitä siis tarkoitat? 

VieRas Laki ei voi koskaan tarkalleen tavoittaa sitä mikä on 
yhtä aikaa kaikille parasta ja oikeudenmukaisinta eikä siis 
pysty antamaan parhaita määräyksiä. Kun ihmiset ja heidän 
toimintansa ovat niin erilaisia ja kaikki inhimillinen on 
jatkuvasti liikkeessä, ei mikään taito voi missään asiassa 
saada aikaan sellaista yksinkertaista ratkaisua, joka olisi 
joka suhteessa ja kaikkina aikoina pätevä. Tästä olemme kai 
yhtä mieltä? 

NUOREMPI SOKRATES Tietysti. 

VIERAS Näemme kuitenkin, että laki pyrkii juuri tähän. Se 
on kuin omavaltainen ja sivistymätön ihminen, joka ei anna 
kenenkään toimia vastoin omia määräyksiään eikä salli 
kysymyksiä silloinkaan kun ilmenee jotakin uutta, joka olisi 
parempaa kuin hänen antamansa määräykset. 

NUOREMPI SOKRATES Se on totta, laki menettelee meidän 
jokaisen kohdalla juuri noin. 

VIERAS Se mikä on joka suhteessa yksinkertaista, ei siis voi 
soveltua hyvin sellaiseen mikä ei ole yksinkertaista missään 
tilanteessa. 

NUOREMPI SOKRATES Ei varmaankaan. 

Vieras Miksi lainsäädäntö sitten on välttämätöntä, ellei 
lak: kerran edusta suurinta oikeutta? Meidän on saatava 
selville, mistä tämä johtuu. 

NUOREMPI SOKRATES Niin tietysti. 

VIERAS Varmaan myös täällä teillä niin kuin muissakin 
valtioissa on tapana, että urheilijat kokoontuvat harjoitta- 
maan yhdessä juoksua tai jotakin muuta kilpailula jia? 
NUOREMPI SOKRATES Kyllä, se on aivan tavallista. 

VIERAS Ajatellaanpa nyt, millaisia määräyksiä ammattimai- 
set valmentajat antavat johtaessaan näitä harjoituksia. 
NUOREMPI SOKRATES Miten niin? 

Vieras He eivät katso voivansa antaa yksityiskohtaisia ja 
yksilöllisiä ohjeita sen mukaan mikä kunkin ruumiinraken- 
tcelle olisi sopivinta, vaan laativat ylimalkaisemman ohjel- 
man enemmistön hyötyä silmällä pitäen. 

NUOREMPI SOKRATES Olet oikeassa. 

VIERAS Siksi he määräävät samat harjoitukset koko ryhmäl- 
le; kaikki joutuvat yhtä aikaa aloittamaan ja lopettamaan 
juoksun, painin ja muut ruumiinharjoitukset. 

NUOREMPI SOKRATES Se on totta. 

ViERAS Ja samoin kai ei myöskään lainlaatija, joka laumo- 
jensa kohdalla huolehtii oikeudesta ja sopimuksista, voi 
kaikille yhteisiä määräyksiä antamalla koskaan taata jokai- 
selle juuri sitä mikä on hänelle parasta. 

NUOREMPI SOKRATES Ei luultavasti. 

Vieras Hän laatiikin lain enemmistöä ajatellen, yleisesti ja 
suurpiirteisesti, ja joko esittää sen kirjoitetussa muodossa tai 
säätää sen kirjoittamattomana perinnäisten tapojen mukaan. 
NUOREMPI SOKRATES Aivan oikein. 

Vieras Niin kylläkin. Sillä miten kukaan voisi joka hetki 
istua jokaisen vieressä määräämässä tarkalleen, mikä kulle- 
kin sopii? Jos joku todellisen kuninkaantiedon omistaja tähän 
kykenisi, hän ei varmastikaan lisäisi omia vaikeuksiaan 
kirjoittamalla näitä suullisia lakeja. 

NUOREMPI SOKRATES Fi ainakaan tästä päätellen, mitä 
olemme puhuneet. 

VIERAS Ja vielä vähemmän sen mukaan, mistä kohta 
puhumme. 

NUOREMPI SOKRATES Mitä se on? 

Vieras Minä kerron. Ajatellaanpa lääkäriä tai urheiluval- 
mentajaa, joka on lähdössä matkalle ja aikoo viipyä kauan 
poissa hoidokkiensa luota. Koska hän arvelee, etteivät urhei- 

lijat tai potilaat tule muistamaan hänen määräyksiään, hän 
varmaankin jättää näille kirjoitetut ohjeet, vai mitä luulet? 
NUOREMPI SOKRATES Kyllä varmaankin. 

Vieras Mutta entä jos hän palaakin matkaltaan odotettua 
aikaisemmin? Kyllä kai hän epäröimättä muuttaisi nuo 
ohjeensa, jos olosuhteet olisivat tällä välin tulleet potilaille 
suotuisemmiksi, esimerkiksi tuuli olisi muuttunut tai ilmas- 
tossa olisi muuten tapahtunut jokin yllättävä käänne? Vai 
olisiko hän itsepintaisesti sitä mieltä, ettei vanhoja määräyk- 
siä sovi rikkoa, ettei hän itse voisi muuttaa niitä eikä potilas 
saisi tehdä vastoin hänen kirjoittamiaan sääntöjä, koska ne 
olivat lääketieteellisesti päteviä ja terveellisiä, muut sitä 
vastoin vahingollisia ja epätieteellisiä? Jos siis tällaista ta- 
pahtuisi tiedon ja todellisen taidon alalla, eivätkö kaikki 
tuollaiset säädökset joutuisi perinpohjin naurunalaisiksi? 
NUOREMPI SOKRATES Kyllä, se on varma. 

Vieras Mutta ajatellaanpa lainlaatijoita, jotka jättävät 
oikeasta ja väärästä, kauniista ja rumasta, hyvästä ja pahasta 
kirjalliset tai kirjoittamattomat säädökset ihmislaumoille, 
joita kussakin valtiossa sitten paimennetaan heidän säädös- 
tensä mukaan. Jos tällainen alansa hallitseva lainlaatija tai 
vastaava henkilö nyt palaa takaisin, eikö hänellä muka ole 
oikeutta muuttaa määräyksiään? Eikö tällainen kielto vai- 
kuttaisi totisesti yhtä naurettavalta kuin äskeinen? 
NUOREMPI SOKRATES Tietenkin. 

VIERAS Tiedät kai, mikä on tässä asiassa yleinen mielipide? 
NUOREMPI SOKRATES En nyt oikein. 

VIERAS Se kuulostaa aivan hyvältä. Tavallisesti nimittäin 
sanotaan, että jos joku voi esittää säädöksiä jotka ovat 
parempia kuin entiset, hän voi laatia ne laeiksi jos saa 
kaikkien kansalaistensa suostumuksen, mutta ei muuten. 
NUOREMPI SOKRATES NO, eikö se ole aivan oikein? 

Vieras Ehkä. Mutta entä jos lainlaatija vie tämän paran- 
nuksensa läpi väkisin, vastoin kansalaistensa tahtoa, miksi 
tätä väkivaltaa on nimitettävä? Tai odotahan, katsotaan tätä 
ensin äskeisen valossa. 

NUOREMPI SOKRATES Mitä tarkoitat? 

VIERAS Jos joku ammattitaitoinen lääkäri ilman potilaansa 

suostumusta pakottaa tämän — olipa kyseessä lapsi, mies tai 
nainen — parantavaan käsittelyyn vastoin säädöksiä, miksi 
tätä pakottamista olisi nimitettävä? Kaikkein vähiten kai 
voidaan sanoa, että se on vahingollinen rikkomus lääkärintai- 
toa vastaan. Ja sanokoon potilas joka on joutunut alistumaan 
tähän mitä tahansa, hän ei kuitenkaan voi väittää, että olisi 
lääkärien pakotuksesta joutunut vahingollisen ja taitamatto- 
man käsittelyn kohteeksi. 

NUOREMPI SOKRATES Olet aivan oikeassa. 

Vieras Entä rikkomus valtiomiehentaitoa vastaan, miksi 
sanoisimme sitä? Se on kai rumaa, pahaa ja väärää? 
NUOREMPI SOKRATES Ehdottomasti. 

ViERAS Kun nyt ihmiset on vastoin kirjoitettuja lakeja ja 
perinnäistapoja pakotettu toimimaan oikeudenmukaisem- 
min, paremmin ja kauniimmin kuin ennen ja he nurisevat 
sitä että ovat joutuneet pakotuksen kohteeksi, niin eivätkö he 
tee itsensä äärimmäisen naurettaviksi, jos väittävät pakotta- 
jiensa kohdelleen heitä häpeällisesti, väärin ja pahoin? 
NUOREMPI SOKRATES Kyllä, olet aivan oikeassa. 

Vieras Entä onko pakottaminen oikeudenmukaista, jos 
pakottaja on rikas, ja epäoikeudenmukaista, jos hän on 
köyhä? Eikö ole niin, että jos toiminta on valtiolle hyödyksi, 
on samantekevää tapahtuuko se muiden suostumuksella vai 
ci, onko tekijä rikas vai köyhä ja noudattaako hän säädöksiä 
vai rikkooko niitä? Vain tätä on pidettävä oikeanlaisen 
hallinnon todellisimpana tuntomerkkinä, ja sen mukaan hal- 
litsee viisas ja kunnon mies alamaisiaan. Niin kuin laivan 
päällikkö pitää aina silmällä aluksensa ja laivamiesten paras- 
ta ja suojelee miehistöään pitäen lakinaan omaa taitoaan 
eikä kirjoitettuja sääntöjä, samalla tavoin toteutuu myös 
oikea valtiomuoto sellaisten miesten käsissä, jotka pystyvät 
hallitsemaan näin ja joilla on omassa taidossaan lakejakin 
vahvempi voima. Tekevätpä viisaat hallitsijat mitä tahansa, 
he eivät syyllisty rikkomukseen niin kauan kuin noudattavat 
sitä tärkeää periaatetta, että jakavat aina järjen ja taidon 
perustalta kansalaisille suurinta oikeutta; silloin he pystyvät 
suojelemaan heitä ja mahdollisuuksien mukaan tekemään 
heistä parempia kuin he ovat ennen olleet. Eikö niin? 

NUOREMPI SOKRATES Ei voi väittää näitä sanojasi vastaan- 
kaan. 

ViERAS Eikö myöskään aikaisempia sanojani. 

NUOREMPI SOKRATES Mitä siis? 

VIERAS Sitä, että minkään suuren ihmisjoukon, keitä siihen 
sitten kuuluukin, on mahdotonta hankkia tällaista tietoa ja 
kyetä järkevästi hallitsemaan valtiota. Löytääksemme tuon 
ainoan oikean valtiomuodon meidän on tarkasteltava pientä 
ryhmää, vain muutamia harvoja tai yhtä ainoaa hallitsijaa. 
Ja muita valtiomuotoja on kuten sanottu pidettävä jäljitelmi- 
nä, jotka mukailevat ainoaa oikeaa mikä paremmin, mikä 
huonommin. 

NUOREMPI SOKRATES Mitä sinä sillä tarkoitat? En äsken- 
kään ymmärtänyt, kun puhuit jäljitelmistä. 

VIERAS On vakava asia, jos tämä aihe ensin otetaan esiin ja 
sitten jätetään sikseen, sen sijaan että tarkasteltaisiin sitä ja 
osoitettaisiin, kuinka väärille jäljille siinä on nykyisin joudut- 
tu. 

NUOREMPI SOKRATES Missä mielessä? 

Vieras Meidän on tutkittava erästä melko epätavallista ja 
vaikeasti selville saatavaa seikkaa. Yrittäkäämme joka ta- 
pauksessa. No niin: jos tämä esittämämme valtiomuoto on 
ainoa oikea, niin muiden on pystyssä pysyäkseen noudatetta- 
va tuon valtion kirjoitettuja lakeja. Ne noudattavat menetel- 
mää, joka on kyllä nykyään hyväksytty, vaikka se ei täysin 
oikea olekaan. 

NUOREMPI SOKRATES Mitä menetelmää siis? 

VIERAS Sitä että valtiossa ei kukaan saa tehdä mitään 
lainvastaista, ja jos joku sellaiseen uskaltautuu, häntä ran- 
gaistaan kuolemalla ja muilla kaikkein ankarimmilla ran- 
gaistuksilla. Tämä on toiseksi oikeudenmukaisin ja paras 
menetelmä, jos tuota äskeistä ei voida käyttää. Meidän on 
nyt selvitettävä, miten tämä toinen menetelmä toteutuu, eikö 
niin? 

NUOREMPI SOKRATES On toki. 

VIERAS Otetaanpa taas esille nuo vertaukset, joilla meidän 
täytyy yhä uudelleen havainnollistaa kuningastyyppistä hal- 
litsijaa. 

NUOREMPI SOKRATES Mitkä siis? 

Vieras Todellinen laivanpäällikkö ja tuo lääkäri, joka »ar- 
volt’ on monen urhon verta». Muovaamme heistä mallin, jota 
sitten tarkastelemme. 

NUOREMPI SOKRATES Millä lailla? 

VIERAS Kuvitelkaamme olevamme kaikki sitä mieltä, että 
nämä molemmat kohtelevat meitä kurjasti. Kenet meistä he 
haluavat pelastaa, sen he pelastavat, ketä taas haluavat 
vahingoittaa, häntä he vahingoittavat. He leikkaavat ja 
polttavat potilasta ja perivät kuin veronkantajat häneltä 
maksuja, joita käyttävät potilaan hyväksi vain vähän jos 
ollenkaan; loput menevät heidän itsensä ja heidän palvelijoi- 
densa taskuihin. Lopulta he potilaan sukulaisten tai viha- 
miesten palkkaamina surmaavat hänet. Laivojen kapteenit 
taas tekevät lukemattomia muita ilkitöitä, laivan lähtiessä 
he jättävät tahallaan meidät avuttomina rannalle, ja kun 
merellä sattuu onnettomuus, he heittävät meidät yli laidan, 
ja niin edelleen. Kuvitellaanpa sitten, että me tällaisten 
ajatusten vallassa tekisimme seuraavan päätöksen: emme 
anna enää kummankaan näistä taidoista hallita rajattomasti 
sen enempää orjia kuin vapaitakaan, vaan kutsumme koolle 
oman joukkomme, joko koko kansan tai ainoastaan rikkaat. 
Tässä kokouksessa kaikki maallikot, eri ammattien harjoitta- 
jat, saavat ilmaista käsityksensä merenkulusta ja sairauksis- 
la; he saavat sanoa, miten meidän pitäisi käyttää lääkkeitä ja 
lääkärin välineitä sairaisiin sekä miten laivoja ja merenkul- 
kuvälineitä olisi käsiteltävä purjehdittaessa ja kun matkante- 


koa uhkaa jokin vaara, tuulet ja merenkäynti tai merirosvot, * 


ja he saavat ratkaista, milloin sotalaivojen on oikea hetki 
ryhtyä meritaisteluun. Ja se mitä kansa näistä asioista 
päättää, olipa neuvottelemassa ollut lääkäreitä ja kapteeneja 
tai pelkästään maallikkoja, kirjoitetaan pylväisiin ja taului- 
hin tai säädetään kirjoittamattomana perinnäistapana, ja 
näitä säädöksiä on siitä pitäen merenkulussa ja sairaiden 
hoidossa aina noudatettava. 

NUOREMPI SOKRATES Johan sinä vallan merkillisiä puhut. 
ViERAS Kuvitellaan edelleen, että väestölle asetetaan arpo- 
malla vuosittain hallitusmiehet joko rikkaiden tai koko kan- 

san parista, ja nämä hallitsevat sitten ohjaten laivoja ja 
parantaen sairaita säädösten mukaan. 

NUOREMPI SOKRATES Tuo on vielä omituisempaa. 

VieERAS Ja katsohan mitä tämän jälkeen tulee. Aina hallitus- 
vuoden päättyessä asetetaan tuomioistuimet, joihin valitaan 
arpomalla jäsenet joko rikkaiden luettelon perusteella tai 
koko kansan keskuudesta. Näiden eteen tuodaan hallitus- 
miehet tutkittaviksi, ja kuka vain haluaa, voi syyttää heitä 
siitä, etteivät he ole vuoden aikana ohjanneet laivoja kirjoi- 
tettujen lakien tai esi-isien ammoisten tapojen mukaisesti. 
Samoin menetellään niiden kohdalla, jotka ovat parantaneet 
sairaita. Tämän jälkeen ratkaistaan, millainen rangaistus tai 
sakko määrätään niille jotka on todettu syyllisiksi. 

NUOREMPI SOKRATES Se joka vapaaehtoisesti suostuu tuol- 
laisten ihmisten hallitsijaksi, on kyllä ansainnut mitkä sakot 
ja rangaistukset tahansa. 

Veras Ja kaiken kukkuraksi säädetään vielä sellainen laki, 
että jos jonkun todetaan tutkivan laivanohjausta ja meren- 
kulkua tai terveydenhoitoa ja lääketieteellistä totuutta sää- 
dösten vastaisesti, pitäen lähtökohtanaan tuulia, lämpöä ja 
kosteutta, ja pohdiskelevan näitä asioita, häntä ensinnäkään 
ei nimitetä lääkäriksi eikä merenkulun tuntijaksi vaan täh- 
tien töllistäjäksi ja lörpöttäväksi sofistiksi. Lisäksi jokainen 
jolla on tähän oikeus, voi vetää hänet tuomioistuimen eteen 
syyttäen häntä siitä, että hän turmelee nuoria ja yllyttää 
heitä harrastamaan merenkulkua ja lääkintätaitoa toisin 
kuin laki määrää, hallitsemalla omavaltaisesti laivoja ja 
potilaita. Jos sitten hänen todetaan opettaneen nuoria tai 
vanhoja vastoin lakeja ja säädöksiä, hänet on tuomittava 
kaikkein ankarimpiin rangaistuksiin. Ei nimittäin saa olla 
olemassa mitään lakeja viisaampaa, ja onhan jokainen perillä 


lääketieteestä, terveydenhoidosta, laivanohjauksesta ja me- 


renkulusta, sillä kuka tahansa voi oppia kirjoitetut lait ja 
perinnäistavat. Niin, Sokrates, jos näihin taitoihin suhtau- 
duttaisiin tällä tavalla, ja samoin sodanjohtotaitoon ja kaik- 
kiin metsästyksen alalajeihin, maalaamiseen ja yleensä jäljit- 
telyn eri osiin, rakennustaitoon ja kaikkiin valmistamistaidon 
lajeihin, maanviljelyyn ja koko kasvienhoitoa koskevaan 

taitoon, tai jos hevostenkasvatus tai yleensä laumojenkasva- 
tus tapahtuisi kirjoitettujen säädösten mukaan, taikka en- 
nustustaito tai jokin muu palvelutaidon haara, tai lautapelin 
pelaaminen tai kaikenlainen matematiikka: aritmetiikka, 
lasogeometria, avaruusgeometria tai liikeoppi — niin mitä 
tästä kaikesta oikein tulisi, kun se hoidettaisiin näin, ei 
taidon vaan kirjallisten säädösten mukaan? 

NUOREMPI SOKRATES Kaikki taidot häviäisivät kyllä täydel- 
lisesti, eivätkä ne enää voisi syntyä uudelleen, koska tuo laki 
estäisi kaiken tutkimisen. Ja kun elämä jo nytkin on vaikeaa, 
se muuttuisi silloin lopullisesti sietämättömäksi. 

Vieras Entäpä sitten, jos määräisimme että tämän kaiken 
on tapahduttava kirjoitettujen säädösten mukaan ja asettai- 
simme jonkun äänestyksellä tai arvalla valitun miehen huo- 
lehtimaan niistä, mutta tämä mies ei piittaisikaan lain 
määräyksistä vaan yrittäisi hyödyn tai suosion toivossa toi- 
mia niitä vastaan, vaikka ei ole lainkaan asioista perillä — 
cikö tämä olisi vielä äskeistäkin suurempi paha? 

NUOREMPI SOKRATES Kyllä, se on totta. 

VIERAS Sillä milloin lait ovat syntyneet monipuolisen koke- 
muksen pohjalta ja niitä suunnittelemassa on ollut parasta 
tarkoittavia neuvonantajia, jotka sitten ovat suositelleet niitä 
kansalle, niin se joka rohkenee loukata niitä, tekee äskeistä 
monin verroin pahemman rikkomuksen ja aiheuttaa kaikelle 
toiminnalle vielä suurempaa vahinkoa kuin kirjoitetut lait. 
NUOREMPI SOKRATES Niin tietysti. 

VIERAS Sen vuoksi on toiseksi paras vaihtoehto, että ne 
jotka laativat lakeja ja kirjoitettuja säädöksiä, eivät anna 
kenenkään yksityisen tai suuremman joukon koskaan mil- 
lään tavalla rikkoa niitä. 

NUOREMPI SOKRATES Niin on. 

ViERAS Nämä lait, joiden laatimiseen ovat vaikuitaneet 
sellaiset joilla on mahdollisimman suuri tieto, ovat siis 
totuuden eri puolien jäljitelmiä. 

NUOREMPI SOKRATES Niin juuri. 

VIERAS Ja mehän olemme kuitenkin sanoneet, että todelli- 
nen valtiomies, hän jolla on tieto, toimii monessa kohden 
vain taitonsa pohjalta eikä välitä lainkaan kirjoitetuista 

säädöksistä, mikäli pitää joitakin muita ratkaisuja parempi- 
na kuin niitä sääntöjä, jotka hän on itse kirjoittanut muille 
noudatettaviksi silloin kun hän ei ole paikalla. 

NUOREMPI SOKRATES Niinhän me sanoimme. 

VieRAS Eikö nyt jokainen yksityinen ihminen tai suurempi 
ryhmä, joka yrittää poiketa voimassaolevista laeista uskoen 
näin toimivansa paremmin, menettele tässä edellytystensä 
mukaan samalla tavoin kuin tuo todellinen valtiomies? 
NUOREMPI SOKRATES Kyllä varmasti. 

Vieras Jos he ryhtyvät tähän omistamatta tietoa, he kyllä- 
kin yrittävät jäljitellä totuutta mutta jäljittelevät sitä varsin 
kehnosti. Jos heillä sen sijaan on taito, kyseessä ei enää 
olekaan jäljittely vaan varsinainen totuus itse. 

NUOREMPI SOKRATES Aivan niin. 

VIERAS Aikaisemmin olemme todenneet, ettei mikään suuri 
joukko pysty omaksumaan mitään taitoa. 

NUOREMPI SOKRATES Niin olemme. 

ViERAS Jos siis on olemassa jonkinlainen kuninkaan- tai 
valtiomiehentaito, ei rikkaiden joukko eikä koko kansa voisi 
milloinkaan omaksua sitä. 

NUOREMPI SOKRATES Ei tietenkään. 

ViERAS Jos tällaisten valtiomuotojen tarkoituksena on pyr- 
kiä mahdollisimman hyvin jäljittelemään tuota todellista 
valtiomuotoa, jossa on vain yksi, taitonsa perusteella hallitse- 
va hallitsija, niin niissä ei milloinkaan eikä millään kohden 
pidä toimia vastoin heille säädettyjä kirjoitettuja lakeja ja 
perinnäisiä tapoja. 

NUOREMPI SOKRATES Oikein puhuttu. 

Vieras Silloin kun tuon oikean valtiomuodon jäljittelijöinä 
ovat varakkaat, puhumme aristokraattisesta valtiomuodosta, 
mutta jos he eivät piittaa laeista, käytämme nimitystä 
oligarkia. 

NUOREMPI SOKRATES Niin nähtävästi. 

ViERAS Jos taas valtiossa on vain yksi, lakeja noudattava 
hallitsija, ja hän jäljittelee sitä hallitsijaa jolla on todellinen 
tieto, sanomme häntä kuninkaaksi; emme käytä tästä lakeja 
noudattavasta yksinvaltiaasta eri nimityksiä sen mukaan, 
hallitseeko hän tiedon vai käsityksen perusteella. 

NUOREMPI SOKRATES Emme näköjään. 

VieRAs Niinpä jos valtiossa on ainoana hallitsijana sellainen 
jolla on todellinen tieto, hänestä ei käytetä eri nimeä vaan 
häntä sanotaan silloinkin kuninkaaksi. Kaikkien nyt puheena 
olleiden valtiomuotojen määrä rajoittuu tällä tavoin viiteen 
cri nimitykseen. 

NUOREMPI SOKRATES Siltä vaikuttaa. 

VIERAS Mutta entäpä jos yksinvaltias ei noudatakaan lakeja 
tai perinnäistapoja vaan selittää tiedon perusteella toimivan 
hallitsijan tavoin, että on meneteltävä parhaalla tavalla, 
vaikka se olisi vastoin säädöksiäkin? Jos jäljittelyä tässä 
tapauksessa ohjaakin intohimo ja tietämättömyys, eikö hal- 
litsijaa ole silloin nimitettävä tyranniksi? 

NUOREMPI SOKRATES Epäilemättä. 

VieRAs Tällä tavoin ovat siis syntyneet tyrannia, kuninkuus, 
oligarkia, aristokratia ja demokratia: ihmiset ovat tyytymät- 
tömiä siihen, että heillä on yksi ainoa hallitsija, eivätkä usko 
cttä ylipäänsä voisi olla olemassa ketään joka olisi tuon 
vallan arvoinen ja jolla olisi halua ja kykyä hallita hyveen ja 
tiedon pohjalta, kohdellen kaikkia niin kuin tulee, oikeutta ja 
hurskautta noudattaen, sen sijaan että vahingoittaisi, tappai- 
si ja pahoinpitelisi meitä mielensä mukaan. Jos kuitenkin 
tällainen kuvaamamme hallitsija ilmestyisi, hänet otettaisiin 
riemumielin vastaan, ja hän hallitsisi ja ohjaisi onnekkaasti 
tuota ainoaa täydellisen oikeaa valtiojärjestelmää. 

NUOREMPI SOKRATES Varmasti. 

Vieras Mutta kuten olemme todenneet, valtioissa ei synny 
samalla lailla kuin mehiläispesissä kuningasta, joka jo val- 
miiksi olisi ulkonäöltään ja henkisiltä kyvyiltään muita 
merkittävämpi. Ja tästä syystä meidän on ilmeisesti laaditta- 
va itsellemme yhteistuumin kirjoitetut lait ja niiden avulla 
noudatettava todellisimman valtion mallia. 

NUOREMPI SOKRATES Nähtävästi. 

VIERAS Onko siis mikään ihme, että tällaisissa valtiojärjes- 
telmissä on ja tulee olemaan niin paljon pahaa, kun niiden 
perustana on toimiminen vailla tietoa, vain kirjoitettujen 
säädösten ja perinnäistapojen varassa? Onhan päivänselvää, 
cttä jos jokin muu taito rakentuisi tällaiselle perustalle, sen 

kaikki aikaansaannokset tuhoutuisivat. Tai ehkä meidän on 
ennemmin ihmeteltävä sitä, että valtio on luonnostaan niin- 
kin vahva. Sillä vaikka valtiot ovat jo iät ja ajat olleet tässä 
tilassa, muutamat niistä ovat yhä luhistumattomina pystys- 
sä. Monet kylläkin tuhoutuvat ja uppoavat kuin laivat; näin 
on tapahtunut ennenkin ja tulee myös vastedes tapahtu- 
maan, ja syy on kelvottomien laivanpäälliköiden ja laiva- 
miesten, jotka ovat täydellisen tietämättömiä kaikkein tär- 
keimmistä asioista. He eivät ymmärrä valtion hoidosta yh- 
tään mitään, mutta kuvittelevat hallitsevansa kaikista tie- 
doista täydellisimmin juuri tämän. 

NUOREMPI SOKRATES Se on aivan totta. 

Vieras Mikä näistä vääristä valtiomuodoista mahtaa olla 
helpoimmin kestettävissä — vaikeitahan ne kaikki ovat — ja 
mikä niistä on raskain? Meidän pitäisi saada tämä selville, 
vaikka näin joudummekin syrjään varsinaisesta aiheestam- 
me. Mutta loppujen lopuksi tämä ehkä onkin meillä kaikilla 
päämääränä toiminnassamme. 

NUOREMPI SOKRATES Kyllä meidän on yritettävä saada se 
selville. 

Vieras No niin, toteamme että kolmesta valtiomuodosta 
yksi on samalla kertaa kaikista vaikein ja helpoin. 

NUOREMPI SOKRATES Mitä tarkoitat? 

ViERAS Sitä vain, että alussa, ennen kuin keskustelumme 
riistäytyi näin valloilleen, mainitsimme kolme valtiomuotoa, 
sen missä valta on yhdellä, sen missä valta on harvojen 
käsissä ja sen missä se on suuren joukon hallussa. 

NUOREMPI SOKRATES Aivan niin. 

VIERAS Kun nyt jaamme näistä jokaisen kahtia, saamme 
kuusi eri tyyppiä, ja seitsemänneksi erotamme vielä oikean 
valtiomuodon. 

NUOREMPI SOKRATES Miten me jaamme ne? 

Vieras Yksinvaltius jakautuu kuten sanottu kuninkuuteen 
ja tyranniaan, harvainvalta taas aristokratiaan, joka on 
myönteinen nimitys, ja oligarkiaan. Siitä järjestelmästä, 
jossa valta on suurella joukolla, käytimme yhteisnimeä de- 
mokratia, mutta nyt meidän on ajateltava senkin jakautuvan 
kahtia. 

NUOREMPI SOKRATES Millä tavoin? Miten me jaamme sen? 
VIERAS Aivan niin kuin nuo muutkin, vaikka tällä kertaa 
sama nimi merkitsee molempia osapuolia. Myös tässä kuten 
äskeisissäkin tapauksissa voidaan hallita sekä lakien mukai- 
sesti että vastoin lakeja. 

NUOREMPI SOKRATES Niin kyllä. 

Vieras Tämä eronteko ei ollut meille tarpeen silloin kun 
etsimme oikeaa valtiomuotoa, niin kuin olemme osoittaneet 
edellä. Mutta nyt kun olemme jättäneet sen syrjään ja 
todenneet nuo muut vaihtoehdot väistämättömiksi, on syytä 
toimittaa niissä kaikissa jako kahtia, lainvastaiseen ja lailli- 
seen muotoon. 

NUOREMPI SOKRATES Niin on, tästä kaikesta päätellen. 
VieRAS Yksinvaltius, jota sitovat hyvät kirjoitetut säädök- 
set, niin sanotut lait, on näistä kuudesta paras. Mutta ilman 
lakeja se on alamaisille vaikea ja kaikkein raskain vaihtoeh- 
to. 

NUOREMPI SOKRATES Varmaankin. 

Vieras Niin kuin "harvat sijoittuvat yhden ja monen välille, 
siten myös harvainvaltaa on pidettävä kahden muun väli- 
muotona. Suurten joukkojen valta taas on heikko joka 
suhteessa, muihin verrattuna se ei saa aikaan suurta hyvää 
eikä pahaa, koska vallankäyttö jakautuu siinä pieniin osiin 
monien kesken. Tästä johtuu, että valtiojärjestelmän lakia 
noudattavien muotojen joukossa tämä on huonoin mutta 
lainvastaisten muotojen joukossa paras vaihtoehto. Jos niissä 
kaikissa vallitsee kurittomuus, on parhainta elää demokra- 
tiassa, mutta jos niissä on hyvä järjestys, tämä on huonoin 
elämisen muoto; ensimmäinen ja paras taas on ensiksi mai- 
nittu valtiomuoto, lukuun ottamatta seitsemättä, joka on 
asetettava kaikkien muiden valtiomuotojen yläpuolelle niin 
kuin jumala on ihmisten yläpuolella. 

NUOREMPI SOKRATES Näin asia näyttää tosiaan olevan, ja 
meidän on tehtävä kuten sanoit. 

ViERAS Kaikkien muiden paitsi tietoon perustuvan valtio- 
muodon edustajat on siis jätettävä syrjään, koska he eivät ole 
valtiomiehiä vaan puoluemiehiä. Heidän johtamansa raken- 
nelmat ovat vain suuria kuvajaisia, ja kuvajaisia he ovat 

itsekin, kaikkein suurimpia jäljittelijöitä ja silmänkääntäjiä 
ja siis myös suurimpia kaikista sofisteista. 

NUOREMPI SOKRATES Asiat ovat näköjään kiertyneet niin, 
että sana 'sofisti' sopiikin juuri niin sanottuihin valtiomie- 
hiin. 

Vieras Niinpä kyllä. Nyt olemme tavallaan näytelmämme 
lopussa. Askenhän me olimme näkevinämme kentaurien ja 
satyyrien lauman, joka oli karkotettava pois valtiomiestaidon 
piiristä. Ja nyt se on tehty, vaikka kyllä siinä melkoinen vaiva 
oli. 

NUOREMPI SOKRATES Niin näköjään. 

Vieras Jäljellä on kuitenkin toinen ryhmä, joka on vielä 
hankalampi, koska se on läheisempää sukua kuninkaalliselle 
lajille ja samalla vaikeammin tunnistettavissa. Olemme mie- 
lestäni samanlaisessa tilanteessa kuin kullanpuhdista jat. 
NUOREMPI SOKRATES Kuinka niin? 

VIERAS Nämä ammattimiehet aloittavat erottelemalla pois 
mullan, kivet ja muun sellaisen. Näin jäävät jäljelle vain 
kullansukuiset arvokkaat aineet, jotka voidaan poistaa vain 
tulen avulla, kuten kupari, hopea ja toisinaan myös kovame- 
talli; kun nämä on vaivalloisesti saatu poistetuksi koetinkiveä 
käyttämällä ja sulattamalla, jää nähtäväksemme pelkkänä ja 
puhtaana se aine, jota sanomme sekoittamattomaksi kullak- 
SI. 

NUOREMPI SOKRATES Niin, noinhan se kuulemma tapahtuu. 
VIERAS Samalla tavoin olemme mekin nyt nähtävästi saa- 
neet erotetuksi pois kaiken muun, kaiken valtiomiestaidolle 
vieraan ja siihen kuulumattoman, ja jäljellä on vain se mikä 
on arvokasta ja keskenään samansukuista. Tähän kuuluvat 
sotapäällikön- ja tuomarintaidot sekä puhujantaito, sikäli 
kuin se yhdessä kuninkaantaidon kanssa ohjaa valtiossa 
tapahtuvaa toimintaa puolustamalla oikeudenmukaisuutta. 
Miten nämä nyt voitaisiin helpoimmin erottaa pois, niin että 
saisimme nähdä paljaana ja puhtaana sen mitä olemme 
etsimässä, siis valtiomiehen? 

NUOREMPI SOKRATES Sitä on joka tapauksessa ainakin 
yritettävä. 

VIERAS Jos vain yrittämisestä on kysymys, silloin kyllä 
löydämme hänet. Yritämmekin nyt selventää hänen olemus- 
taan musiikin avulla. Vastaahan seuraavaan. 

NUOREMPI SOKRATES Niin? 

VIERAS Voidaanko oppia musiikkia ja yleensä sellaisia 
tiedonaloja, jotka vaativat käden taitoa? 

NUOREMPI SOKRATES Kyllä voidaan. 

Vieras Entä kun on ratkaistava, onko syytä opetella jotakin 
näistä vai ei, onko tällöinkin kyseessä eräänlainen näitä 
asioita koskeva tieto? 

NUOREMPI SOKRATES Kyllä voimme sanoa niin. 

VIERAS Tämä on kai eri tieto kuin nuo äskeiset? 

NUOREMPI SOKRATES On. 

VIERAS Voidaanko sanoa, ettei mikään näistä tiedoista saa 
hallita mitään toista? Vai että noiden muiden tietojen on 
valvottava ja hallittava tätä tai tämän tiedon kaikkia muita? 
NUOREMPI SOKRATES Tämän on hallittava muita. 

VIERAS Tarkoitatko siis, että sen tiedon joka määrää, onko 
jotakin opiskeltava vai ei, on hallittava opiskeltavaa ja myös 
opettavaa tietoa? 

NUOREMPI SOKRATES Ehdottomasti. 

VIERAS Ja sen tiedon joka määrää, onko käytettävä suostut- 
telua vai ei, on hallittava suostuttelun taitoa? 

NUOREMPI SOKRATES Niin tietysti. 

ViERAS No niin, minkä tiedon alaan kuuluu kansanjoukko- 
jen suostuttelu, joka ei tapahdu opettamalla vaan tarinoita 
kertomalla? 

NUOREMPI SOKRATES Selvästikin retoriikan. 

VIERAS Entä minkä tiedon alaan kuuluu sen seikan ratkaise- 
minen, onko tietyssä toiminnassa käytettävä tiettyihin henki- 
löihin suostuttelua vai väkivaltaa vai eikö pidä tehdä yhtään 
mitään? 

NUOREMPI SOKRATES Sen tiedon, joka hallitsee suostuttelun 
ja puhumisen taitoa. 

VIERAS Ja tämä kai on nimenomaan valtiomiehelle ominai- 
nen kyky. 

NUOREMPI SOKRATES Oikein sanottu. 

Vieras Näin olemme nopeasti saaneet valtiomiestaidosta 
erotetuksi retoriikan, joka on aivan toinen, sen palvelukseen 
alistettu laji. 

NUOREMPI SOKRATES Niin juuri. 

VieERAS Mitä sitten on ajateltava seuraavasta kyvystä? 
NUOREMPI SOKRATES Mistä? 

VIERAS Siitä joka määrää, miten on sodittava niitä vastaan 
joiden kanssa olemme päättäneet ryhtyä sotaan. Liittyykö 
siihen jokin taito vai e1? 

NUOREMPI SOKRATES Kuinka siihen ei liittyisi taitoa, kun 
sodanjohtaminen ja koko sodankäyntitaito käyttää sitä? 
Vieras Entä se taito, joka kykenee tietoisesti harkitsemaan, 
onko ryhdyttävä sotaan vai sovittava asiat kaikessa ystävyy- 
dessä? Onko se toinen vai sama taito kuin äskeinen? 
NUOREMPI SOKRATES Edellisestä seuraa, että toinen. 

VIERAS Ja meidän on todettava sen hallitsevan äskeistä 
taitoa, mikäli haluamme pitää kiinni siitä mitä olemme 
sanoneet edellä, eikö niin? 

NUOREMPI SOKRATES Niin. 

Vieras Kun on kyseessä näin pelottava ja mahtava ala kuin 
sodankäyntitaito, voimmeko ehdottaa sille hallitsijaksi mi- 
tään muuta kuin todellista kuninkaantaitoa? 

NUOREMPI SOKRATES Emme. 

Vieras Emme siis voi pitää sotapäällikön taitoa samana 
kuin valtiomiestaitoa, koska se on tämän palveluksessa. 
NUOREMPI SOKRATES Emme varmastikaan. 

VIERAS Seuraavaksi on syytä tarkastella oikeudenmukaises- 
ti menettelevän tuomarin kykyä. 

NUOREMPI SOKRATES Aivan niin. 

VIERAS Se omaksuu lainsäätäjä-kuninkaan antamat säädök- 
set ja ratkaisee niiden perusteella, mikä ihmisten keskinäi- 
sessä kanssakäymisessä on oikeaa ja mikä väärää, ja sen oma 
erityinen hyve on siinä, ettei se anna lahjusten, pelon, säälin 
tai yleensä minkään vihamielisyyden tai suosimisen taivuttaa 
itseään ratkaisemaan riita-asioita vastoin lainsäätäjän mää- 
räyksiä. Entä onko sillä vielä joitakin muita valtuuksia? 
NUOREMPI SOKRATES Ei ole, kyllä tuon kyvyn alue rajoittuu 
suurin piirtein tähän. 

Vieras Huomaamme siis, ettei tuomarin vaikutusala ole 
sama kuin kuninkaan; tuomarintaidon tehtävänä on lakien 
vartiointi ja kuninkaantaidon palveleminen. 

NUOREMPI SOKRATES Niin nähtävästi. 

ViERAS Tarkasteltuamme näitä kaikkia taitoja meidän on 
todettava, ettei mikään niistä osoittautunut valtiomiestai- 
doksi. Todellisen kuninkaantaidon ei itsensä tule toimia, 
vaan sen on hallittava niitä taitoja jotka kykenevät toimin- 
taan; sen on tiedettävä, milloin on sopiva tai sopimaton hetki 
ryhtyä valtiossa tärkeisiin hankkeisiin, ja määrättävä muut 
taidot toteuttamaan niitä. 

NUOREMPI SOKRATES Totta. 

Vieras Ja kun äsken luettelemamme taidot eivät hallitse 
muita taitoja eivätkä myöskään itseään, mutta niistä jokai- 
nen koskee jotakin juuri sille ominaista toimintaa, ne ovat 
aivan aiheellisesti saaneet oman toimialansa mukaan kukin 
oman nimen. 

NUOREMPI SOKRATES Siltä vaikuttaa. 

VIERAS Sen sijaan siitä taidosta, joka hallitsee kaikkia 
muita, huolehtii laeista ja kaikista valtion asioista sekä kutoo 
kaiken mahdollisimman oikealla tavalla yhteen, meidän on 
paras käyttää nimitystä, joka ilmaisee tuon taidon vaikutuk- 
sen yhteisöön, ja sanoa sitä valtiomiestaidoksi. 

NUOREMPI SOKRATES Aivan niin. 

V1ERAS Nyt kun kaikki valtiossa tapahtuvan toiminnan lajit 
ovat meille selvillä, lienee taas paikallaan käsitellä valtio- 
miestaitoa kankurintaidon mallin mukaisesti, eikö totta? 
NUOREMPI SOKRATES Ilman muuta. 

VIERAS On siis puhuttava siitä millaista tämä kuninkaalli- 
nen kudonta on luonteeltaan, miten siinä langat nivotaan 
toisiinsa ja millainen kudelma näin syntyy. 

NUOREMPI SOKRATES Ilmeisesti. 

Vieras Näyttää siltä, että olemme nyt hyvin vaikeasti 
selitettävän asian edessä. 

NUOREMPI SOKRATES Se on joka tapauksessa esitettävä. 
Vieras Että yksi hyveen osa voisi jollakin tavoin erota 
toisesta hyveen lajista — tämä on väite, jonka kimppuun 
sellaisten väittelijöiden on hyvin helppo käydä, jotka vetoa- 

vat yleiseen mielipiteeseen. 

NUOREMPI SOKRATES Nyten ymmärtänyt. 

VIERAS Selitän toisella tavalla. Myönnät varmaankin, että 
tarmokkuus on hyveen osa. 

NUOREMPI SOKRATES Totta kai. 

VIERAS Maltillisuus on muuta kuin tarmokkuus, mutta 
sekin on samoin hyveen osa. 

NUOREMPI SOKRATES Aivan. 

ViERAS Näistä on nyt uskallettava lausua eräs merkillinen 
asia. 

NUOREMPI SOKRATES Mikä se on? 

VIERAS Se, että nämä kaksi ominaisuutta ovat hyvinkin 
yhteensopimattomia ja monissa tapauksissa keskenään risti- 
riidassa. 

NUOREMPI SOKRATES Mitä tarkoitat? 

VIERAS Tämä on tosiaan erikoista puhetta. Yleensähän 
sanotaan, että kaikki hyveen osat ovat keskenään sopusoin- 
nussa. 

NUOREMPI SOKRATES Niin kyllä. 

VieRas Katsotaanpa nyt tarkkaan, onko asia näin yksinker- 
tainen, vai onko tosiaan jokin niistä toisenlainen kuin muut, 
vaikka ne ovat samansukuisia? 

NUOREMPI SOKRATES Se sopii. Selitä vain, miten tätä 
voidaan tarkastella. 

VieRAs Tutkimalla ylipäänsä ominaisuuksia, joita pidämme 
hyvinä mutta jotka kuitenkin jaamme kaksittain toisilleen 
vastakkaisiin lajeihin. 

NUOREMPI SOKRATES Selitä vielä tarkemmin. 

Vieras Otetaan vaikkapa ripeys ja nopeus, yhtä hyvin 
ruumiissa kuin sielussakin tai äänen liikkeissä ilmenevä ja 
yhtä hyvin todellinen kuin kuvallinenkin, esimerkiksi musii- 
kin tai kuvaamataiteiden esittämä. Oletko itse joskus kiittä- 
nyt näitä ominaisuuksia tai kuullut jonkun muun kiittävän 
niitä? 

NUOREMPI SOKRATES Totta kai. 

Vieras Muistatko millä tavoin tämä kiitos näissä tapauksis- 
sa esitetään? 

NUOREMPI SOKRATES En tosiaankaan. 

VIERAS Osaankohan selittää sinulle, mitä tästä ajattelen. 
NUOREMPI SOKRATES Miksi et osaisi? 

Vieras Helpponapa sinä näyt tätä pitävän. Tarkastellaan 
nyt asiaa vastakkaisten lajien valossa. Monien toimintojen 
yhteydessä me ihastelemme ajatuksen, ruumiinliikkeiden ja 
äänenkin nopeutta, reippautta ja ripeyttä, ja me käytämme 
niistä puhuessamme kiittävää ilmausta tarmokkuus. 
NUOREMPI SOKRATES Miten? 

VIERAS" Puhumme ripeästä ja tarmokkaasta, nopeasta ja 
tarmokkaasta, reippaasta ja tarmokkaasta. Liittämällä tä- 
män sanan kaikkiin näihin ominaisuuksiin me annamme 
niistä kiittävän arvostelun. 

NUOREMPI SOKRATES Niin teemme. 

ViERAS Mutta emmekö me toisaalta monissa toiminnoissa 
kiitä myös rauhallista asennoitumistapaa? 

NUOREMPI SOKRATES Kyllä hyvinkin. 

VIERAS Silloin käytämme päinvastaisia ilmauksia kuin äs- 
keisissä tapauksissa, eikö niin? 

NUOREMPI SOKRATES Millaisia siis? 

Vieras Me käytämme sanoja rauhallinen? ja ”hillitty?, kun 
ihailemme hitaasti ja tyynesti tapahtuvaa ajatustyötä tai 
ruumiillista toimintaa, pehmeitä ja matalia ääniä, rytmikäs- 
tä liikuntaa ja musiikkia, joka on sopivalla tavalla hidasta, ja 
niiden yhteydessä emme puhu tarmokkuudesta vaan maltilli- 
suudesta. 

NUOREMPI SOKRATES Aivan totta. 

ViERAS Mutta silloin kun nämä kaksi ominaisuutta eivät 
tunnu olevan paikallaan, me teemme päinvastoin, paheksum- 
me niitä ja liitämme niihin vastakkaiset määreet. 

NUOREMPI SOKRATES Miten? 

VIERAS Sitä mikä tapahtuu liian ripeästi, liian nopeasti tai 
liian rajusti, sanomme hillittömäksi ja hurjaksi, liian raskas- 
ta, hidasta ja pehmeää taas heikoksi ja veltoksi. Ja useimmi- 
ten voimme nähdä, että nämä seikat sekä toisilleen vastak- 
kaiset ominaisuudet, maltillisuus ja tarmokkuus, ovat kuin 
luonnostaan vihamielisiä keskenään; ne eivät sekoitu toisiin- 
sa toiminnoissa, joissa joitakin niistä tarvitaan. Ja jos jatkam- 
me vielä pitemmälle, tulemme näkemään, että myös ihmisil- 

lä, joilla on sielussaan näitä ominaisuuksia, on keskinäisiä 
ristiriitoja. 

NUOREMPI SOKRATES Missä suhteessa? 

VIERAS Kaikessa mitä olemme maininneet, ja luultavasti 
monissa muissakin asioissa. Sen mukaan, kumpaa tyyppiä 
lähempänä he ovat, he kehuvat tiettyjä ominaisuuksia, jotka 
tuntevat omikseen, ja moittivat toisen tyypin ominaisuuksia, 
koska ne ovat heille vieraita, ja näin heidän välilleen syntyy 
monista aiheista pahoja erimielisyyksiä. 

NUOREMPI SOKRATES Niin varmaankin. 

ViERAS Näiden kahden lajin välinen ristiriita on kuitenkin 
lasten leikkiä verrattuna siihen äärimmäisen vakavaan tau- 
tiin, joka valtioissa syntyy silloin kun erimielisyys koskee 
kaikkein tärkeimpiä asioita. 

NUOREMPI SOKRATES Mitä asioita tarkoitat? 

ViERAS Koko elämän järjestämistä, niin kuin luonnollista 
on. Luonteeltaan erityisen maltilliset ihmiset ovat valmiita 
viettämään jatkuvasti rauhallista ja eristynyttä elämää ja 
huolehtimaan vain omista asioistaan; kotiympäristössään he 
suhtautuvat tällä tavoin muihin ihmisiin, ja myös vieraiden 
valtioiden kanssa he ovat valmiita elämään sovussa tavalla 
tai toisella. Ja jos he saavat elää toivomallaan tavalla, heidän 
liiallinen rauhanrakkautensa tekee heistä vähitellen sotaan 
kykenemättömiä, ja he kasvattavat myös nuorisonsa saman- 
laiseksi. Nyt he ovat aina hyökkääjien armoilla, ja usein he 
itse ja heidän lapsensa ja koko valtionsa ovat muutamassa 
vuodessa menettäneet vapautensa ja huomaamattaan vajon- 
neet orjuuteen. 

NUOREMPI SOKRATES Synkkä ja pelottava kohtalo. 

Vieras Entä nuo rohkeammat ja tarmokkaammat luonteet? 
Koska he liiaksikin himoitsevat sotaista elämää, he ovat aina 
yllyttämässä valtiotaan johonkin sotaan. Näin he hankkivat 
sille paljon mahtavia vihollisia ja syöksevät isänmaansa 
kokonaan tuhoon tai saattavat sen vihollisten orjuuteen ja 
alamaisuuteen. Eikö niin? 

NUOREMPI SOKRATES Totta on tuokin. 

Vieras Emme kai voi kieltää, että tällaisissa tapauksissa 
näiden molempien tyyppien kesken vallitsee jatkuvasti suuri 

ja syvä vihamielisyys ja epäsopu? 

NUOREMPI SOKRATES Emme mitenkään. 

VIERAS Sittenhän olemme saaneet selvitetyksi mitä alussa 
mietimme, eli sen, että huomattavat hyveen osa-alueet ovat 
kaksittain keskinäisessä ristiriidassa ja että ne eivät voi olla 
vaikuttamatta samoin myös ihmisiin, joilla on nämä ominai- 
suudet. 

NUOREMPI SOKRATES Siltä tuntuu. 

VIERAS Nyt on otettava esiin seuraava seikka. 

NUOREMPI SOKRATES Mikä? 

ViERAS Onko mikään yhdistelyyn perustuva taito halukas c 
käyttämään vähäpätöisimmänkään tuotteensa kokoonpanos- 
sa sekaisin huonoja ja hyviä aineksia? Eikö päinvastoin ole 
niin, että jokainen tiedonala hylkää huonot ainekset mahdol- 
lisimman tarkkaan ja ottaa käyttöönsä vain hyödylliset ja 
kelvolliset, ja olivatpa nämä keskenään samanlaisia tai erilai- 
sia, se liittää kaikki yhteen ja luo niistä yhden sisällön ja 
muodon? | 

NUOREMPI SOKRATES Niin juuri. 

VIERAS Siispä ei myöskään todella luonnonmukainen valtio- d 
miestaito suostu koskaan muodostamaan valtiota, jossa on 
sekä hyviä että kehnoja ihmisiä. Se tietenkin tutkii tulevia 
kansalaisiaan ensin lasten leikeissä ja uskoo heidät sen 
jälkeen kyvykkäiden kasvattajien huostaan, jotka pystyvät 
auttamaan sitä tässä tehtävässä. Itse se antaa määräyksiä ja 
ohjaa tätä toimintaa, aivan kuin kankurintaito, joka seuraa 
karstaajien ja muiden kudontatarpeiden valmistajien työtä, 
antaa määräyksiä ja ohjaa heitä sekä osoittaa kullekin ne e 
tehtävät, joita se pitää kudelman kannalta tarpeellisina. 
NUOREMPI SOKRATES Aivan niin. 

VIERAS Samoin nähdäkseni menettelee kuninkaantaito lakia 
noudattavien opettajien ja kasvattajien suhteen. Pitäen mää- 
räysvallan itsellään se sallii näiden antaa vain sellaista 
kasvatusta, jonka tuottamat luonteet ovat sen oman kokoon- 
panon kannalta sopivia. Ne sen sijaan, joiden luonteissa ei 
ole taipumusta tarmokkuuteen, maltillisuuteen tai muihin 
hyveen lajeihin ja joita heidän kehno luonteenlaatunsa väki- 
sin ajaa jumalattomuuteen, röyhkeyteen ja vääryyteen, se 309a 

poistaa valtiosta rankaisemalla heitä kuolemalla, karkotuk- 
silla ja pahimmilla häpeärangaistuksilla. 

NUOREMPI SOKRATES Näinhän sanotaan. 

VieRAs Kaikin puolin tietämättömät ja alhaiset luonteet se 
taas alistaa orjuuden ikeeseen. 

NUOREMPI SOKRATES Aivan totta. 

VieRAs Lopuksi sitten muut, ne joiden luonteet kykenevät 
kasvatuksen avulla muovautumaan jaloiksi ja liittymään 
oikealla tavalla toisiinsa. Näistä toiset ovat luonteeltaan 
tarmokkaampia, ja näiden lujaa mielenlaatua kuninkaantai- 
to käsittelee kuin loimilankoja; toiset ovat maltillisempia, 
ikään kuin paksuja ja pehmeitä kudelankoja. Näitä vastak- 
kaisiin suuntiin pyrkiviä aineksia se yrittää liittää ja kutoa 
toisiinsa seuraavaan tapaan. 

NUOREMPI SOKRATES Siis miten? 

Vras Ensin se yhdistää heidän sielujensa ikuisen osan 
samansukuisella, jumalallisella siteellä, sitten sen eläimelli- 
sen osan inhimillisellä siteellä. 

NUOREMPI SOKRATES En taaskaan ymmärrä mitä tarkoitat. 
VIERAS Kun sielussa on vankkumattomana todella oikea 
käsitys kauniista, oikeasta, hyvästä ja niiden vastakohdista, 
silloin voimme puhua jumalallisesta käsityksestä, jonka tyys- 
sijana on lähes jumalallinen ihmislaji. 

NUOREMPI SOKRATES Niin voimme. 

ViERAS Ja tiedämmehän, että ainoastaan valtiomies ja hyvä 
lainsäätäjä pystyvät kuninkaantaidon innoittamina istutta- 
maan tämän käsityksen noihin oikeanlaisen kasvatuksen 
saaneisiin, joista juuri puhuimme. 

NUOREMPI SOKRATES Niin varmastikin. 

Vieras Ja kenestäkään, joka ei tähän kykene, emme saa 
käyttää näitä nimityksiä, joita olemme nyt tutkimassa. 
NUOREMPI SOKRATES Se on totta. 

Vieras No niin, kun tarmokas sielu ottaa vastaan tällaisen 
totuuden, eikö se muutu sävyisämmäksi ja eikö se juuri 
tällöin ole erityisen altis omaksumaan oikeamielisyyden? Ja 
eikö se päinvastaisessa tapauksessa rupea kehittymään 
raaemmaksi? 

NUOREMPI SOKRATES Tietenkin. 

VIERAS Ja jos taas maltillinen luonne omaksuu nämä käsi- 
tykset, se kehittyy todella järkeväksi ja ymmärtäväksi, mitä 
yhteiskuntaelämään tulee; mutta jos se jättäytyy niiden 
ulkopuolelle, se saa syystä kantaa vähemmän mairittelevaa 
tyhmyrin nimeä, eikö totta? 

NUOREMPI SOKRATES Niin juuri. 

VIERAS On siis todettava, että jos kelvottomia ihmisiä 
yritetään liittää toisiinsa tai hyviä kelvottomiin, tällainen 
sidos ei koskaan voi olla kestävä, eikä mikään tiedonala tosi 
mielessä sitä tällaisissa tapauksissa käyttäisikään. 

NUOREMPI SOKRATES Fi tietenkään. 

VIERAS Se voi syntyä vain luonnostaan jalojen ja tämän 
olemuksensa mukaisesti kasvatettujen luonteiden kesken; se 
syntyy lakien vaikutuksesta, ja juuri näihin luonteisiin se 
pystyy vaikuttamaan edistävästi. Tämä on tuo mainitsemam- 
me jumalallisempi side, joka liittää toisiinsa erilaiset ja 
pyrkimyksiltään vastakkaiset hyveen osat. 

NUOREMPI SOKRATES Se on aivan totta. 

VieERAS Kun tämä jumalallinen side kerran on olemassa, on 
helppo keksiä jäljellä olevat, inhimilliset siteet ja toteuttaa 
ne käytännössä. 

NUOREMPI SOKRATES Miten siis? Ja mitä ne ovat? 

Vieras Niitä jotka koskevat eri valtioiden kansalaisten 
välisiä avioliittoja ja lasten adoptointeja sekä omien kansa- 
laisten myötäjäisiä ja naimisiinmenoa. Useimmitenhan täl- 
laiset liitot solmitaan jälkeläisten kannalta väärin perustein. 
NUOREMPI SOKRATES Kuinka niin? 

Vieras Eikö totta, rikkauksien ja arvoasemien tavoittelu 
tässä yhteydessä on niin tuomittavaa, ettei meidän nyt 
kannata edes puuttua siihen? 

NUOREMPI SOKRATES Ehdottomasti. 

VIERAS Ennemminkin on syytä puhua niistä virheistä, joita 
saatetaan tehdä silloin kun pyritään huolehtimaan jälkikas- 
vusta. 

NUOREMPI SOKRATES Niin varmaankin. 

Vi1ERAS Ihmiset eivät nimittäin noudata tässä mitään järke- 
vää periaatetta. He tavoittelevat hetkellistä mukavuutta, 
ihastuvat kaltaisiinsa eivätkä rakasta toisenlaisia kuin itse 

ovat, ja näin he antavat vastenmielisyydelle liian suuren 
vallan. 

NUOREMPI SOKRATES Millä tavoin? 

ViERAS Maltilliset etsivät omaa luonnetyyppiään; sikäli 
kuin voivat, he ottavat itselleen vaimon tällaisten joukosta ja 
naittavat myös tyttärensä tällaisille miehille. Samalla tavoin 
toimii tarmokas tyyppi, sekin hakee itsensä kaltaista luonnet- 
ta. Molempien tyyppien pitäisi kuitenkin menetellä juuri 
päinvastoin. 

NUOREMPI SOKRATES Kuinka niin, miksi? 

VIERAS Siksi, että jos tarmokkuus siirtyy sukupolvesta 
toiseen ilman että siihen sekoittuu luonteen maltillisuutta, se 
menestyy ensin voimansa ansiosta, mutta lopulta se päätyy 
silkkaan hulluuteen. 

NUOREMPI SOKRATES Todennäköisesti. 

VIERAS Jos taas sielu on liian täynnä vaatimattomuutta eikä 
siihen ole lainkaan sekoittunut tarmokasta uskallusta, ja näin 
jatkuu usean sukupolven ajan, se veltostuu liiaksi ja rappeu- 
tuu viimein kokonaan. 

NUOREMPI SOKRATES Todennäköisesti käy myös noin. 
VieRAs Näiltä siteitä siis tarkoitin sanoessani, ettei niiden 
luominen ole vaikeaa, jos molemmilla tyypeillä vain on sama 
käsitys hyvästä ja oikeasta. Ja kuninkaallisen kankurintaidon 
ainoa ja koko tehtävä on juuri siinä, ettei se koskaan päästä 
maltillisia ja tarmokkaita luonteita toisistaan eroon vaan 
yhteisten käsitysten, kunnian- ja huomionosoitusten sekä 
keskinäisten panttien avulla kutoo ne yhteen tasaiseksi ja 
hienoksi kudelmaksi sekä uskoo niille yhteisesti valtion 
johtopaikat. 

NUOREMPI SOKRATES Millä lailla? 

VIERAS Milloin tarvitaan vain yksi johtomies, se valitsee 
johtajaksi sellaisen jolla on molemmat ominaisuudet, milioin 
taas tarvitaan useampia, se ottaa mukaan molempia luonne- 
tyyppejä. Maltilliset johtomiehet ovat hyvin varovaisia, oi- 
keamielisiä ja pidättyviä, mutta heidän luonteestaan puut- 
tuu terävyys ja iskevä, käytännöllinen ripeys. 

NUOREMPI SOKRATES Niin varmaankin. 

VIERAS Tarmokkaissa luonteissa taas on vähemmän oikea- 

mielisyyttä ja varovaisuutta, mutta ne ovat erityisen ripeitä 
käytännön toimissa. Ja elleivät nämä molemmat ominaisuu- 
det ole valtioissa edustettuina, eivät yksityisten eivätkä 
yhteiskunnankaan asiat voi sujua niissä hyvin. 

NUOREMPI SOKRATES Se on selvää. 

VIERAS Voimme siis sanoa, että valtiomiestaidon suorittama 
kudonta on saatu päätökseen silloin, kun tarmokkaiden ja 
maltillisten ihmisten luonteet on kudottu toistensa lomaan, 
kun kuninkaantaito on liittänyt yksimielisyyden ja ystävyy- 
den merkeissä yhteen heidän elämänsä ja saatettuaan val- 
miiksi kaikista kankaista suurenmoisimman ja kauneimman 
pukenut siihen kaikki muut valtion asukkaat, orjat ja vapaat, 
ja näin ympäröinyt heidät kudelmallaan, ja kun se hallitsee 
ja johtaa heitä huolehtien kaikesta mitä valtio onnellisena 
pysyäkseen tarvitsee. 

NUOREMPI SOKRATES Hyvä vieraamme, olet antanut meille 
erinomaisen kuvauksen kuninkaasta ja valtiomiehestä. 

SOKRATES Yksi, kaksi, kolme — mutta missä on neljäs, hyvä 
Timaios, eilisistä vieraistani? Meidänhän piti nyt vuorostam- 
me olla heidän vierainaan. 

Timai1os Hän on varmaan sairastunut. Ei hän vapaaehtoises- 
ti olisi poissa tästä meidän yhteisestä tilaisuudestamme. 
SOKRATES No sitten on sinun ja näiden toisten tehtävänä 
täyttää poissa olevan paikka. 

Timaios Niinpä kylläkin, ja teemme parhaamme ettei siinä 
suhteessa jää toivomisen varaa. Kun kerran eilen saimme 
nauttia vieraanvaraisuudestasi kaikin asiaan kuuluvin ta- 
voin, olisi väärin jos me, jotka nyt vieraistasi olemme jäljellä, 
emme sydämen halusta tarjoaisi sinulle vastaavanlaista juh- 
la-ateriaa. 

SOKRATES Kaipa siis muistatte, miten laajasti ja mistä 
aiheesta ehdotin keskusteltavaksi? 

Timaios Osaksi ainakin. Ja mitä emme muista, sen palaut- 
tanet mieleemme. Tai pikemminkin, jollei siitä ole vaivaa, 
toista lyhyesti nuo asiat alusta alkaen niin että ne jäävät 
paremmin mieleen. 

SOKRATES Tehdään niin. Eilisen puheeni pääaiheena oli 
valtio, minkä laatuinen ja millaisten miesten muodostama 
sen mielestäni parhaimmillaan pitäisi olla. 

Timaios Ja sellaisena kuin sen esitit, Sokrates, me kaikki 
hyväksyimme sen yksimielisesti. 

SOKRATES Emmekö ensin erottaneet maanviljelijät ja käsi- 
työammattien harjoittajat sotilaiden luokasta? 

Timaros Niin teimme. 


159 


17a 


18a 


TIMAIOS 


SOKRATES Ja kun olimme luonnonjärjestyksen mukaan 
osoittaneet jokaiselle kansalaiselle yhden ja vain yhden 
ammatin ja tehtävän, väitimme, että niiden, joiden tehtävä- 
nä on taistella sodassa kaikkien puolesta, tulee olla yksino- 
maan valtion vartijoina sen varalta, että viholliset valtion 
ulkopuolelta tai sen sisällä aikovat sitä vahingoittaa. Sanoim- 
me myös, että heidän tulee olla oikeamielisiä niitä kohtaan, 
jotka ovat heidän hallittavinaan ja luonnostaan heidän ystä- 
viään, mutta säälimättömiä taistelussa vihollisia vastaan 
missä hyvänsä heitä kohtaavat. 

Timaios Totta kai. 

SOKRATES Muistaakseni sanoimme niin ikään, että soturien 
tulee olla luonteeltaan sekä kiihkeitä että tavallista suurem- 
massa määrin filosofiaan taipuvia, niin että he pystyvät 
olemaan toisia kohtaan oikeudenmukaisella tavalla lempeitä 
ja toisia kohtaan ankaria. 

Timaios Niin kylläkin. 

SOKRATES Entä heidän kasvatuksensa? Emmekö sanoneet, 
että heidät on kasvatettava ruumiinharjoitusten, musiikin ja 
runouden ja muiden juuri sellaisille miehille sopivien harjoi- 
tusten avulla? 

Timaios Niin sanoimme. 

SOKRATES Ja että näin kasvatettujen miesten ei ole tarpeen 
pitää yksityisenä omaisuutenaan kultaa eikä hopeaa eikä 
mitään muutakaan, vaan he saavat palkkasoturien tapaan 
niiltä, joita suojelevat, sellaisen kohtuullisen palkan, joka 
riittää maltilliseen elämään; se on heidän yhteisessä käytös- 
sään, ja he asuvat yhdessä, lakkaamatta omistautuen vain 
hyveen vaalimiseen muista toimista vapaina. 

Timaios Kaiken tuonkin sinä sanoit. 

SOKRATES Mitä naisiin tulee, huomautimme edelleen, että 
heidät olisi muovailtava luonteeltaan niin miesten kaltaisiksi 
kuin mahdollista ja heille kaikille olisi annettava suoritetta- 
viksi samat toimet kuin miehille sekä sodassa että muussa 
elämässä. 

Timaios Niinhän siitäkin asiasta sanottiin. 

SOKRATES Entä lasten synnyttäminen? Esitimme siitä niin 
erikoisia ajatuksia, että ne jäivät varmaan helpommin mie- 

Icen. Mehän säädimme, että sukupuoliliiton ja lasten suh- 
tcen kaiken tulee olla kaikille yhteistä siinä määrin, että 
kukaan ei edes tunnistaisi omia jälkeläisiään vaan kaikki 
pitäisivät toisiaan veriheimolaisina, sisarina ja veljinä, jos se 
län puolesta kävisi päinsä, vanhempina ja isovanhempina, jos 
nämä henkilöt olisivat iäkkäämpiä, ja lapsina ja lastenlapsi- 
na, jos he olisivat nuorempia. 

TiMA1os Helppohan tuo on muistaa. 

SOKRATES Ja jotta syntyisi mahdollisimman hyvillä ominai- 
suuksilla varustettuja jälkeläisiä, muistamme kai sanoneem- 
me, että hallitsevien kansalaisten, miesten ja naisten, tuli 
jonkinlaisen arvontajärjestelmän avulla salaa järjestää suku- 
puoliliitot niin, että vähäarvoiset yhtyvät erikseen kaltaisiin- 
sa ja hyvät erikseen itsensä kaltaisiin. Väitimme edelleen, 
cttei näiden välille synny tästä mitään vihamielisyyttä, koska 
he pitävät arvonnan tulosta pelkkänä sattumana. 

TiMAIOs Tuon kyllä muistamme. 

SOKRATES Siispä senkin, että sanoimme hyvistä vanhemmis- 
ta syntyneiden joutuvan kasvatettaviksi, kun taas huonoista 
vanhemmista syntyneet toimitetaan salaa muun yhteiskun- 
nan huostaan. Kun nämä viimeksi mainitut sitten kasvavat, 
heitä pidetään jatkuvasti silmällä ja heidät tuodaan takaisin, 
jos he osoittautuvat sen arvoisiksi. Heidän tilalleen taas 
viedään ensiksi mainituista ne, jotka ovat osoittautuneet 
arvottomiksi. | 

TimA1os Niinhän se oli. 

SOKRATES Voimmeko siis katsoa, että tässä on nyt kerrattu 
cilinen keskustelumme pääpiirteissään? Vai onko, rakas Ti- 
maios, jäänyt sanomatta jotakin sellaista, minkä haluaisim- 
me lisätä? 

Timaros Eilainkaan, tuonhan me juuri esitimme. 

SOKRATES Kuulkaa siis tämän jälkeen, millaisen tunteen 
minussa herättää tämä valtio, jota olemme kuvailleet. Ver- 
taisin itseäni ihmiseen, joka katselee kauniita eläimiä, joko 
maalarin siveltimellä luotuja tai todella eläviä, mutta levossa 
olevia. Hänessä herää halu nähdä ne liikkeessä tai jossain 
ponnistuksia vaativassa toiminnassa, joka sopii niiden ruu- 
miinrakenteelle. Tämä on minun tunteeni ajatellessani val- 

tiota, jota kuvailimme. Mielelläni kuulisin jonkun kuvaile- 
van kuinka tällainen valtio, joutuessaan valtiolle tunnuso- 
maiseen kilpailutilanteeseen muihin valtioihin nähden, ryh- 
tyisi sotaan sille sopivalla tavalla ja kuinka se sodassa 
osoittaisi voimansa sekä käytännön toimenpiteissä että suul- 
lisissa neuvotteluissa toisten valtioiden kanssa tavalla, joka 
vastaisi sen harjoitus- ja kasvatusmenetelmiä. Nyt olen 
kuitenkin hyvin selvillä siitä, Kritias ja Hermokrates, etten 
minä kykene nostamaan kunniaan tuota valtiota ja sen 
asukkaita niin kuin pitäisi. Ei minua kuitenkaan oma kyke- 
nemättömyyteni hämmästytä, mutta sitä minä ihmettelen, 
etteivät runoilijatkaan, eivät nykyiset eivätkä entiset, ole sen 
kummempia. Ei niin, että mitenkään väheksyisin runoilijoi- 
den joukkokuntaa, mutta selväähän on, että kaikki jäljitteli- 
jät helpoimmin ja onnistuneimmin jäljittelevät niitä oloja, 
joissa itse ovat kasvaneet, ja että kenelle hyvänsä on vaikeata 
teoin jäljitellä sellaista, mikä jää oman kasvatuksen ulkopuo- 
lelle, ja vielä vaikeampaa sanoin. Mitä taas tulee sofisteihin, 
niin vaikka pidän heitä korkeassa arvossa monilla suullisen 
esityksen aloilla, pelkään, että he vaeltavat kaupungista 
kaupunkiin eikä heillä ole mitään vakituista asuinpaikkaa, 
joten he helposti osuvat harhaan yrittäessään tehdä selkoa 
siitä, mitä sellaiset miehet, jotka ovat samalla kertaa sekä 
filosofeja että valtiomiehiä, sodassa ja taistelussa sanovat ja 
tekevät keskenään ja toisille, käytännössä ja teoriassa. Jäljel- 
le jäävät siis vain teidänlaisenne ihmiset, joilla sekä synnyn- 
näisen luonteen että kasvatuksen perusteella on molempien 
edellä mainittujen ihmisryhmien ominaisuuksia. Sillä tämä 
ystävämme Timaios on syntyisin Italian Lokroista, erittäin 
hyvin hallitusta kaupunkivaltiosta, eikä hän enempää varalli- 
suutensa kuin syntyperänsäkään puolesta jää kenestäkään 
maanmiehestään jälkeen. Hän on kotivaltiossaan toiminut 
korkeimmissa virka- ja arvoasemissa, ja filosofian kaikilla 
aloilla hän on mielestäni yltänyt huipulle. Kritias taas, 
senhän me kaikki hyvin tiedämme, ei suinkaan ole mikään 
aloittelija niillä tiedonaloilla, joita käsittelemme. Hermokra- 
tes puolestaan on sekä luonnonlahjojensa että kasvatuksensa 
perusteella erittäin pätevä käsittelemään näitä aiheita, sen 

voi moni meille todistaa. Tätä ajatellen minä eilenkin, kun 
pyysitte minua esittämään mielipiteeni valtiosta, tein sen 
crittäin mielelläni, sillä tiedän, ettei kukaan voisi päteväm- 
min kuin te esittää jatkoa eiliseen keskusteluun, jos vain 
olette siihen halukkaita. Sillä te yksin kaikista tällä hetkellä 
elävistä miehistä pystytte kuvaamaan, kuinka meidän val- 
tiomme joutuu sille sopivaan sotatilanteeseen ja tuo esille 
siinä kaikki asianmukaiset ominaisuutensa. Kun olin puhu- 
nut minulle annetusta aiheesta, esitin vuorostani teille käsi- 
teltäväksi sen aiheen, josta nyt puhun. Te neuvottelitte 
keskenänne ja päätitte omasta puolestanne kutsua minut 
tänään sanallisen pitopöydän ääreen. Tässä minä nyt sitten 
olen paikalla juhlapuvussa, valmiina aloittamaan. 
HERMOKRATES Totta tosiaan, Sokrates, kuten ystävämme 
Timaios tässä jo sanoi, meiltä ei suinkaan puutu intoa, eikä 
meillä ole mitään syytäkään olla tekemättä niin kuin sanot. 
Niinpä eilen, heti kun olimme lähteneet luotasi ja palanneet 
Kritiaan taloon, jossa olimme kestivieraina, tai oikeammin jo 
matkalla sinne, aloimme pohtia noita samoja asioita. Kritias 
mainitsi meille silloin eräästä tarinasta, joka on vanhaa 
perua. Kerrohan se nyt Sokrateellekin, jotta hän saisi arvos- 
tella, soveltuuko se tämänkertaiseen aiheeseemme vai ei. 
KRITIAS Sehän minun pitääkin tehdä, jos vain tämä ryh- 
mämme kolmas jäsen Timaios suostuu. 

TiMAIOS Suostun mielelläni. 

KRITIAS Kuulehan siis, Sokrates, tarina, joka vaikuttaa 
omituiselta, mutta joka on aivan totta, niin vakuutti Solon, 
viisain seitsemästä viisaasta. Hän oli isoisäni isän Dropideen 
sukulainen ja erittäin hyvä ystävä, niinkuin hän itsekin 
runoissaan monessa kohdassa sanoo. Solon kertoi isoisälleni 
Kritiaalle, joka taas vanhana miehenä kertoi sen meille 
pojille, että tämän kaupungin aikaansaannokset vanhoina 
aikoina ovat olleet suuria ja ihmetystä herättäviä, vaikka 
ovatkin aikojen kuluessa joutuneet unohduksiin samalla kun 
ihmisetkin ovat hävinneet olemattomiin. Mutta suurin kai- 
kista aikaansaannoksista on se, josta kertomalla voimmekin 
nyt sopivasti osoittaa kiitollisuutta sinulle ja samalla ylistää 
oikeuden ja totuuden mukaisesti jumalatarta, jonka juhlaa 

nyt vietämme. Esitämme ikään kuin juhlahymnin hänen 
kunniakseen. 

SOKRATES Mainiota. Mutta millainen sitten on tuo teko, 
jonka tämä kaupunki on tosiasiallisesti muinoin suorittanut 
ja jonka Kritias kertoi sellaisena kuin oli sen Solonilta 
kuullut, vaikka siitä ei varsinaisia muistiinpanoja olekaan 
olemassa? 

KRITIAS Kerron teille vanhan tarinan, jonka olen kuullut 
vanhalta mieheltä. Kritias oli silloin omien sanojensa mu- 
kaan melkein yhdeksänkymmenen, minä itse siinä kymmen- 
vuotias. Sattui olemaan Apaturia-juhlan se päivä, jota kutsu- 
taan nimellä Kureotis, nuorukaisten päivä. Tavanmukainen 
juhla pojille järjestettiin myös tuossa tilaisuudessa, ja isäm- 
me panivat toimeen meidän välillämme runonesityskilpai- 
lun. Monien runoilijoiden runoja silloin esitettiinkin, ja kun 
siihen aikaan Solonin runot olivat uusia, monet meistä 
lapsista esittivät hänen laulujaan. Eräs meidän heimokun- 
taamme kuuluvista sanoi silloin — hän joko todella ajatteli 
niin tai tahtoi mielistellä Kritiasta — että Solon hänen 
mielestään ei ollut vain viisain ihmisistä, vaan myös kaikista 
runoilijoista luonteeltaan jaloin. Vanhus — muistan tämän 
tapauksen hyvin — ilahtui suuresti ja sanoi hymyillen: »Jos 
hän, Amynandros, ei olisi harjoittanut runoutta vain sivutyö- 
nään vaan olisi ottanut sen vakavasti niin kuin toiset, ja jos 
hän olisi kirjoittanut loppuun sen tarinan jonka toi tänne 
Egyptistä — hänhän joutui jättämään sen kesken niiden 
kapinahankkeiden ja muiden häiriöiden vuoksi, joiden hän 
havaitsi palatessaan täällä kytevän — niin ei minun käsityk- 
seni mukaan Hesiodos eikä Homeros eikä kukaan muukaan 
runoilija olisi häntä kuuluisampi.» »Ja mikä sitten oli tuo 
tarina, Kritias?» »Se on tarina suurimmasta ja todella muis- 
tettavimmasta teosta», sanoi Kritias, »mihin tämä kaupunki 
koskaan on ryhtynyt. Siitä ei ole säilynyt tietoa meille asti, 
koska siitä on kulunut niin pitkä aika eikä ihmisiä, jotka sen 
teon suorittivat, enää ole.» »Kerrohan alusta alkaen», sanoi 
Amynandros, »mikä tuo teko oli, kuinka se suoritettiin ja 
keitä ne luotettavat henkilöt olivat, joilta Solon sanoi siitä 
kuulleensa.» 

»Fgyptin suistoalueella», Kritias kertoi, »missä Niili ja- 
kaantuu suuhaaroihin, on piirikunta nimeltä Saitikos. 
Alueen suurin kaupunki on Sais, josta kuningas Amasis oli 
kotoisin. Kaupungin suojelusjumalana on eräs jumalatar, 
jota egyptiläiset kutsuvat nimellä Neith, helleenit taas Athe- 
ne. Asukkaat sanovat olevansa ateenalaisten lämpimiä ystä- 
viä ja jollakin tavoin heidän kaltaisiaan. Solon kertoikin, että 
matkustellessaan siellä hän sai heidän taholtaan osakseen 
paljon kunnioitusta. Mutta kun hän kyseli tietoja heidän 
muinaisesta historiastaan papeilta, jotka ovat siitä parhaiten 
perillä, hän huomasi, ettei hän itse eikä kukaan muu helleeni 
ollut tiennyt siitä suoraan sanoen mitään. Houkutellakseen 
heitä kertomaan vanhimmasta historiastaan hän ryhtyi itse 
tarinoimaan heille meidän muinaisajastamme, Foroneokses- 
ta, jota sanotaan ensimmäiseksi ihmiseksi, ja Niobesta. Hän 
kertoi myös vedenpaisumuksesta ja siitä, kuinka Deukalion 
ja Pyrrha olivat säilyneet hengissä; hän kertoi heidän jälke- 
läisistään sukupolvittain, ja laskien vuosissa ajan joka oli 
kulunut näistä tapahtumista hän yritti rakentaa ajanlaskua. 
Silloin eräs hyvin iäkäs pappi lausui: » Voi Solon Solon, te 
helleenit olette kaikki ikuisia lapsia. läkästä helleeniä ei ole 
olemassakaan.» Kuullessaan tämän Solon kysyi: »Mitä tuolla 
tarkoitat?» Pappi vastasi: »Te olette aina nuoria sielultanne, 
sillä teillä ei ole ainoatakaan mielipidettä, joka olisi peräisin 
todella vanhoilta ajoilta, eikä teillä ole iän harmaannuttamaa 
tietoa. Siihen on oma syynsä, ja se on tämä. Monesti ja 
monella tavalla on tuho kohdannut ihmisiä ja tulee vastakin 
kohtaamaan. Suurimpia tuhon syitä ovat tuli ja vesi, mutta 
on olemassa lukemattomia pienempiäkin. Teilläkin kerro- 
taan tarinaa siitä, kuinka Faethon, Helioksen poika, valjasti 
isänsä vaunuhevoset eikä kyennytkään ohjaamaan niitä isän 
ajoradalla, vaan poltti kaiken, mitä maa päällään kantaa, ja 
sai Itse surmansa salaman iskusta. Vaikka tämä onkin taru, 

join aiheuttaa hävitystä maan päällä. Ja silloin ne, jotka 
asuvat vuorilla ja korkeilla ja kuivilla paikoilla, kärsivät 
enemmän kuin ne, jotka asuvat jokien ja meren rannoilla. 
Niili, joka muutenkin on meidän auttajamme, pelastaa 

meidät silloin nousemalla korkealle uomassaan. Milloin taas 
jumalat hävittävät maan sadetulvilla, vuorilla oleskelevat 
paimenet laumoineen pelastuvat, mutta ihmiset teidän kau- 
pungeissanne huuhtoutuvat mereen tulvavesien mukana. 
Täällä ei vesi silloin eikä koskaan muulloinkaan virtaa 
pelloillemme ylhäältä, vaan päinvastoin luonnostaan nousee 
alhaalta. Siitä syystä sanotaankin, että kaikkein vanhimmat 
muistomerkit sijaitsevat täällä. Totuus on se, että kaikkialla 
missä ylettömän rajut rankkasateet tai liian paahtava helle 
eivät sitä estä, ihmisten sukukuntaa asuu enemmän tai 
vähemmän. Jos nyt jossain on tapahtunut jotain jaloa ja 
suurta tai muuten huomion arvoista, joko teidän keskuudes- 
sanne tai täällä meillä tai jossain muualla, ja me saamme 
siitä kuulla, se kaikki vanhan tavan mukaan kirjoitetaan 
muistiin ja säilytetään temppeleissämme. Mutta teidän kan- 
sanne ja eräät muutkin kansat ovat vasta äskettäin saaneet 
uudelleen kirjoitustaidon ja kaiken sen, mikä on valtion 
olemassaololle tarpeellista. Ja kun tavanmukaisen vuosien 
kierron jälkeen taivaasta lankeaa teidän päällenne tuhoava 
vesivirta kuin rutto, se jättää elämään ainoastaan kirjoitus- 
taitoon ja runoperinteisiin perehtymättömät. Niin te, alkaen 
kaiken alusta, olette jälleen nuoria ettekä tiedä mitään siitä, 
mitä teidän omassa maassanne tai meidän maassamme on 
muinoin tapahtunut. Sinun äsken kertomasi sukutarinat 
teikäläisistä, Solon, eivät ole paljon kummempia kuin lasten 
sadut. Ensiksikin te muistatte vain yhden vedenpaisumuk- 
sen, vaikka niitä on jo aikaisemmin ollut monia. Toiseksi te 
ette tiedä, että teidän maassanne on kerran asunut jaloin ja 
paras ihmissuku, josta sekä sinä että teidän kaupunkivaltion- 
ne väestö on saanut alkunsa, kun pieni siemen aikoinaan jäi 
jäljelle. Tämä on jäänyt teiltä salaan, koska jäljelle jääneet 
ihmiset eivät monen sukupolven aikana ole voineet luku- ja 
kirjoitustaidon puutteessa ilmaista itseään. Niin, Solon, en- 
nen tuon suurimman vedenpaisumuksen aiheuttamaa hävi- 
tystä nykyinen Ateenan valtio oli etevin sekä sodan että 
rauhan toimissa ja joka suhteessa muutenkin erinomaisesti 
järjestetty. Kerrotaan, että jaloimmat aikaansaannokset ja 
parhaat valtiolliset laitokset, joista olemme taivaan kannen 

alla kuulleet puhuttavan, olivat siellä.» 

Solon sanoi tämän kuullessaan ihmetelleensä ja pyytäneen- 
sä hartaasti, että papit mahdollisimman tarkkaan kertoisivat 
kaiken mitä tiesivät noiden muinaisen Ateenan valtion asuk- 
kaiden toimista. Pappi sanoi: »Mikään kateus ei minua siitä 
estä, vaan kerron sen sekä sinun itsesi että teidän valtionne 
vuoksi, mutta ennen kaikkea sen jumalattaren vuoksi, joka 
on ottanut suojelukseensa sekä meidän että teidän kaupun- 
kinne ja on kasvattanut ja opettanut niitä kumpaakin. Ensik- 
si kerron teidän kaupunkinne vaiheista tuhannen vuoden 
aikana, kuinka se sai alkunsa Maan ja Hefaistoksen sieme- 
nestä, ja sitten meidän sivistyksestämme, jonka ikä, niinkuin 
pyhissä kirjoituksissa on kirjoitettuna, on kahdeksantuhatta 
ajastaikaa. Noiden yhdeksäntuhatta vuotta sitten eläneiden 
kansalaisten lait ja huomionarvoisimmat teot kuvailen sinul- 
le nyt tällä erää lyhyesti. Sitten kun on aikaa, käymme ne 
läpi järjestyksessä ja yksityiskohtaisesti, ja silloin otamme 
esille myös kirjoitukset. Heidän lakejaan voit verrata meidän 
lakeihimme. Löydät täältä vielä monia esimerkkejä laeista, 
jotka silloin olivat voimassa teidänkin maassanne. Ensiksikin 
löydät säädöksen, että pappien luokka on erotettu muista. 
Toiseksi käsityöläisten luokkaa koskevan säädöksen, että 
jokainen harjoittaa omaa ammattiaan sekaantumatta toisten 
työhön. Samoin on toisistaan erotettu paimenten, metsästä- 
jien ja maanviljelijöiden luokat. Kuten ehkä olet huomannut, 
täällä on sotilaiden luokka erillään muista eikä laki salli 
heidän tekevän mitään muuta kuin harjoittelevan sotaa 
varten. Yhteistä alkuperää teidän kanssanne osoittaa heidän 
aseistuksensa, kilvet ja keihäät, jotka me ensimmäisinä 
kaikista Aasiassa asuvista otimme käyttöömme aseina ja 
joiden käsittelyn jumalatar meille opetti, niin kuin ensin 
teidän maanne asukkaille. Mitä tulee tietoon ja viisauteen, 
huomaat ehkä, kuinka täkäläiset lait jo alusta alkaen ovat 
ottaneet huomioon koko maailmankaikkeuden järjestyksen, 
ennustamisesta aina terveydestä huolehtivaan lääkärintai- 
toon saakka. Nämä taidothan selvittävät jumalallisten syi- 
den vaikutuksen ihmiselämään. Lait sisältävät säädöksiä 
myös kaikista muista tähän kuuluvista tiedon alueista. Niin 

siis jumalatar antoi ensiksi teille tällaisen lakien järjestel- 
män, ja hän valitsi paikaksi juuri teidän syntymäseutunne, 
koska siellä vallitsi kaikkein sopivin ilmasto tuottamaan 
viisaimpia miehiä. Koska tuo jumalatar oli sekä sodan että 
viisauden ystävä, hän valitsi paikan, joka oli sopiva tuotta- 
maan ilmoille mahdollisimman paljon häntä itseään muistut- 
tavia miehiä. Sen hän siis otti ensimmäisenä järjestykseen. 
Näin ollen te elitte samanlaisten lakien alaisina kuin me 
täällä nyt, vieläpä parempienkin. Te voititte kaikki ihmiset 
hyveessä, niin kuin odottaa sopii niiltä, jotka ovat jumalien 
sukujuurta ja heidän kasvattejaan. Monilukuiset ovat teidän 
valtionne toimet, jotka on täällä muistiin kirjoitettu ja jotka 
ovat omiaan herättämään ihailua, mutta yksi kohoaa kaik- 
kien yläpuolelle sekä suuruutensa että hyveellisyytensä an- 
siosta. Sillä kirjoitettu on, että teidän valtionne pysäytti 
kerran mahtavan sotajoukon, joka oli lähtenyt kaukaa Atlan- 
tin valtamereltä ja röyhkeästi hyökännyt koko Euroopan ja 
Aasian kimppuun. Tuon mainitun valtameren yli saattoi näet 
siihen aikaan purjehtia. Sen salmen edessä, jota te kutsutte 
Herakleen pylväiksi, oli näet saari, yhtä suuri kuin Libya ja 
Aasia yhteensä, ja sen ajan matkustajat saattoivat mennä 
siitä toisille saarille ja niiltä edelleen mannermaalle, joka 
ympäröi tuota varsinaista valtamerta. Sillä koko mainitun 
salmen tämänpuoleinen alue on kuin satama, johon johtaa 
ahdas tuloväylä. Sen toisella puolen on tuo valtameri, ja 
maata sen ympärillä kehässä voi varsinaisessa mielessä 
kutsua mannermaaksi. Tällä Atlantis-saarella hallitsi suuri 
ja ihmeellinen kuninkaiden liittokunta, joka piti vallassaan 
koko saarta ja lisäksi monia muita saaria ja osaa manner- 
maasta. Sen lisäksi he hallitsivat vielä Libyan alueita salmen 
tällä puolen aina Egyptin rajoille saakka ja Eurooppaa 
Etruriaan asti. Tämä voimavaransa yhteen liittänyt valta- 
kunta yritti nyt yhdellä ainoalla suurhyökkäyksellä orjuuttaa 
sekä teidän maanne että meidän ja lisäksi kaiken salmen 
tällä puolen sijaitsevan maan. Ja silloin, Solon, kaikille 
ihmisille kävi selväksi teidän valtiossanne piilevä hyveen ja 
urheuden voima, sillä valtionne oli kaikkia muita edellä 
jalossa rohkeudessa ja sotataidossa. Välillä se johti muita 

helleenejä, välillä sen oli pakko käydä sotaa yksin, kun muut 
luopuivat taistelusta. Suunnattomiin vaaroihin antautuen se 
voitti hyökkääjät ja pystytti voitonmerkin. Niin se pelasti 
orjuudesta ne, joita vielä ei ollut saatettu orjuuteen, ja meille 
kaikille muille, jotka asumme Herakleen rajamerkkien tällä 
puolen, se auliisti pelasti vapauden. Mutta sitten myöhem- 
min, yhden ainoan hirvittävän päivän ja yön kuluessa, syntyi 
tavattoman ankaria maanjäristyksiä ja puhkesi vedenpaisu- 
mus; maa nieli yhtäkkiä koko teidän sotajoukkonne, ja 
samalla Atlantis-saari vajosi meren syvyyteen ja katosi näky- 
vistä. Sen vuoksi meri on vielä nytkin tuolla kohtaa purjeh- 
duskelvoton ja mahdoton tutkittavaksi, sillä lieju, jonka saari 
vajotessaan jätti jälkeensä, on esteenä». 

Olet nyt kuullut, Sokrates, lyhyesti kerrottuna sen, minkä 
vanha Kritias kuuli Solonilta. Kun sinä eilen puhuit hahmot- 
telemastasi valtiosta ja kuvailit sen kansalaisia, ihmettelin 
kovasti, sillä muistin tämän minkä äsken kerroin. Ajattelin, 
kuinka on suorastaan jumalallinen yhteensattuma, että se 
enimmäkseen osuu melkein tarkalleen yhteen sen kanssa, 
mitä Solon kertoi. En kuitenkaan tahtonut puhua siitä vielä 
silloin, koska en muistanut sitä kyllin hyvin, niin paljon aikaa 
kun oli kulunut. Päätin ensin tarpeeksi huolellisesti kerrata 
sen omassa mielessäni ennen kuin kertoisin teille. Suostuin 
siis eilen oitis ehdottamaasi keskustelunaiheeseen, sillä ajat- 
telin, että kun voin esittää keskustelun pohjaksi sopivan 
aineiston, mikä tämänkaltaisissa asioissa onkin tärkeintä, me 
voisimme käydä sitä käsittelemään kohtalaisen hyvin valmis- 
tautuneina. Kuten tämä Hermokrates sanoi, aloin heti täältä 
lähdettyämme kertoa heille tätä tarinaa sellaisena kuin sen 
muistin, ja erottuani heistä mietiskelin sitä melkein koko 
yön. Niin kuin sanotaan, minkä lapsena oppii, se pysyy 
ihmeen hyvin mielessä. En tiedä, kykenisinkö nyt palautta- 
maan mieleeni kaiken mitä eilen kuulin, mutta olisinpa kovin 
kummissani jos olisin unohtanut mitään siitä minkä kuulin 
kauan sitten. Kuuntelin sitä silloin suurta iloa ja mielihyvää 
tuntien, ja vanhus puolestaan kertoi minulle mielellään, 
koska tein hänelle paljon kysymyksiä. Niinpä se kaikki onkin 
lujasti syöpynyt mieleeni niinkuin polttamalla tehty maa- 

laus. Heti seuraavana aamuna kerroin tämän kaiken näille 
ystävillemme, jotta heilläkin olisi runsaat tuomiset muka- 
naan niinkuin minulla. 

Ja nyt, Sokrates, olen valmis kertomaan tarinani — sen 
vuoksihan olen kaiken tämän sanonut — ei vain pääpiirteis- 
sään, vaan yksityiskohdittain, sellaisena kuin olen sen kuul- 
lut. Nuo kansalaiset ja heidän valtionsa, jonka sinä eilen 
kuvailit meille kuin jonkin muinaistarun, me nyt noudamme 
nykyiseen todellisuuteen. Sillä voimme väittää, että tuo 
valtio oli tämä meidän valtiomme ja nuo kansalaiset joita 
kuvailit meidän todellisia esi-isiämme, niin kuin pappikin 
sanoi. Joka tapauksessa se käy yhteen, eikä siis liene epäa- 
siallista sanoa, että juuri he ovat noita siihen aikaan eläneitä 
kansalaisia. Yhteisvoimin siis, kukin ottaen oman osansa, 
yritämme voimiemme mukaan tehdä oikeutta antamallesi 
keskustelunaiheelle. Meidän tulee nyt siis katsoa, Sokrates, 
onko tämä tarina meille mieleen vai onko meidän etsittävä 
sen tilalle jokin toinen. 

SOKRATES Minkä toisen tarinan voisimme asettaa sen edelle, 
Kritias? Sehän sopii mitä parhaiten tähän jumalattaren 
uhrijuhlaan, jota juuri vietämme, ja on yhteydessä häneen. 
Ja ennen kaikkea se ei ole sepitetty tarina vaan todellisuu- 
teen pohjautuva kertomus. Kuinka ja mistä me löytäisimme 
toisen, jos tästä luopuisimme? Sehän olisi mahdotonta. Tei- 
dän tulee nyt puhua luottaen suopeaan onneen, ja minä, 
eilisen puheeni jälkeen, kuuntelen kaikessa rauhassa. 

KRITIAS Katsohan nyt, Sokrates, miten olemme nämä pidot 
järjestäneet. Päätimme näet, että Timaios, joka meistä on 
parhaiten perehtynyt tähtitieteeseen ja tietää eniten maail- 
mankaikkeudesta, puhuu ensiksi, aloittaen maailmankaik- 
keuden synnystä ja päätyen ihmisen fysiologiaan. Sen jäl- 
keen minä otan heiltä nuo ihmiset, niin kuin he olisivat 
syntyneet hänen puheestaan, ja otan heistä erilleen muuta- 
mia noita sinun erinomaisesti kasvattamiasi miehiä. Ja sitten 
minä tuon heidät, Solonin sanaa ja lakia noudattaen, tänne 
meidän eteemme ikään kuin tuomioistuimen eteen ja teen 
heistä tämän valtion eli tuon muinaisen Ateenan kansalaisia, 
joka on ollut unohduksissa niin kauan kunnes pappien pyhät 

kirjoitukset toivat sen päivänvaloon. Siitä eteenpäin minä 
puhun niin kuin he jo olisivat Ateenan miehiä ja kansalaisia. 
SOKRATES Näytätpä valmistaneen minulle runsaan ja loista- 
van sanallisen pitopöydän. Sinun tehtäväsi, Timaios, on siis 
puhua, kun ensin olet tavan mukaan jumalia rukoillut. 
TimA1os Oikein, Sokrates, sillä kaikki joilla vähänkin on 
järkeä, kutsuvat aina jumalaa avuksi ryhtyessään johonkin 
toimeen, olipa se pieni tai suuri. Meidän, jotka aiomme 
puhua maailmankaikkeudesta ja sen synnystä tai syntymät- 
tömyydestä, on sitäkin välttämättömämpää rukoilla jumalia 
ja jumalattaria, jollemme ole täysin mieltä vailla, jotta se 
mitä sanomme olisi ennen muuta heidän mielensä mukaista 
ja sitten myös meidän mieleistämme. Tämä olkoon siis 
rukouksemme jumalille. Mitä itseemme tulee, on syytä 
rukoilla, että teidän olisi vaivatonta ottaa vastaan tämä tieto 
ja minun onnistuisi esittää ajatukseni käsillä olevasta aihees- 
ta. 

Käsitykseni mukaan on ensiksikin tehtävä seuraava ero: 
mikä on se, joka on aina ollut olemassa, mutta jolla ei ole 
syntyä, ja mikä on se, joka on aina syntymässä mutta jolla ei 
ole olemassaoloa? Edellisen voi käsittää järjellä ja ajattele- 
malla, koska se pysyy aina samana, jälkimmäinen perustuu 
järjettömään luuloon ja aistihavaintoihin, se syntyy ja hä- 
viää, joten sitä ei ole todellisena olemassa. Mutta kaikki 
syntyminen tapahtuu välttämättä jonkin syyn vuoksi, sillä 
mahdotonta on syntyä ilman mitään syytä. Jos käsityöläinen 
pitää aina silmällä sitä, mikä pysyy samana, käyttäen sitä 
esikuvana ja muovaten esineen sen hahmon ja kyvyn mukai- 
seksi, tulee hänen teoksestaan tällä tavoin pakostakin kaunis. 
Mutta jos hän katsoo sitä, mikä on syntynyt ja käyttää tehtyä 
esikuvaa, siitä ei tule kaunis. Mutta nythän koko taivasta tai 
maailmankaikkeutta — tai käyttäkäämme mitä hyvänsä 
nimeä, mikä sille parhaiten sopii — on tarkasteltava ensiksi 
siltä kannalta, mikä onkin kaikessa ensimmäinen ja pohjim- 
mainen kysymys, nimittäin, onko se aina ollut olemassa ja 
onko se vailla alkusyntyä, vai onko se syntynyt ja saanut 
alkunsa jostain. Se on syntynyt, sillä se on näkyvä ja 
kosketeltava ja se on esineellinen. Kaikki sellainen on aistein 

havaittavaa, ja kaikki havaittava, joka on vain luulon ja 
aistien tavoiteltavissa, on syntynyttä ja tehtyä. Mutta kuten 
sanoimme, kaiken mikä on saanut olemassaolonsa syntymäl- 
lä, on välttämättä täytynyt syntyä jonkin syyn vuoksi. Tämän 
kaikkeuden isän ja tekijän löytäminen on todella vaikea 
tehtävä, ja jos hänet löytääkin, on mahdotonta tehdä hänet 
kaikille ymmärrettäväksi. 

Palatkaamme nyt kuitenkin tarkastelemaan maailman- 
kaikkeutta sen kysymyksen kannalta, kumman mallin mu- 
kaan rakennusmestari on sen luonut, itsessään samana pysy- 
vän vai luodun. Jos maailmankaikkeus on kaunis ja sen luoja 
hyvä, on selvää, että hän sitä luodessaan on kiinnittänyt 
katseensa ikuiseen. Jollei näin ole, minkä sanominenkin olisi 
jumalatonta, hän on katsonut siihen, mikä on syntynyt. 
Jokaiselle on selvää, että hän on katsonut ikuista. Sillä 
kaikesta mitä on syntynyt, maailmankaikkeus on kauneinta 
ja sen luoja on kaikkien syiden joukossa paras. Kun se on 
saanut olemassaolonsa tällä tavoin, se on rakennettu järjellä 
ja älyllä käsitettävän ja muuttumattoman mallin mukaan. 
Jos näin on asianlaita, siitä seuraa välttämättä, että maail- 
mankaikkeus on jonkin esikuvan jäljennös. Kaiken selittämi- 
sessä on erittäin tärkeätä, että valitaan oikea lähtökohta. 
Niinpä meidän on jäljennöksestä ja sen esikuvasta puhues- 
samme pidettävä silmällä sitä, että myös ajatukset ja sanat, 
joilla niitä selitetään, ovat niiden kanssa yhtäpitävät; väittei- 
den, jotka kuvaavat lujaa ja pysyvää ja järjellä käsitettävää, 
tulee olla lujia ja muuttumattomia, ja sikäli kuin tällaiset 
lauseet voivat olla kumoamattomia ja vastaansanomattomia, 
niiden tulee sellaisia olla. Mikään vähempi ei riitä. Mutta 
sellaiset väitteet, jotka kuvaavat tuon mallin mukaan muo- 
vattuja jäljitelmiä ja siis koskevat kuvaa, olkoot todennäköi- 
siä ja vastaavassa suhteessa edellisiin niin kuin kuva esiku- 
vaan. Sillä sellainen kuin on olemassaolevan suhde syntymi- 
seen ja häviämiseen, sellainen on totuuden suhde luuloon. 
Älä siis ihmettele, Sokrates, jos emme jumalista ja maail- 
mankaikkeuden synnystä kenties pysty esittämään joka suh- 
teessa johdonmukaisia ja tarkkoja lauseita. Saamme olla 
tyytyväisiä, jos siitä huolimatta pystymme esittämään toden- 

näköisyyksiä. Pitäkäämme mielessä, että minä, joka puhun, 
ja te, jotka istutte tuomareina, olemme vain ihmisiä ja 
meidän on hyväksyttävä näitä asioita koskeva todennäköinen 
tarina eikä tavoiteltava sen enempää. 

SOKRATES Erinomaista, Timaios. Kaikin mokomin hyväk- 
symme ehdotuksesi. Olemme ihastuneina kuulleet esittämäsi 
johdannon, jatka nyt järjestyksessä aiheen käsittelyä. 
TIMAIOS Ilmoittakaamme ensin syy, joka sai luojan ensin 
panemaan alulle luomistapahtuman, ja sitten luomaan itse 
maailmankaikkeuden. Hän oli hyvä, hyvä taas ei ole koskaan 
missään suhteessa pahansuopa, ja koska hän oli pahansuo- 
puutta vailla, hän tahtoi kaiken olevan niin itsensä kaltaista 
kuin suinkin. Tämä luomisen ja maailmankaikkeuden vai- 
kuttavin alkuperiaate meidän sopii hyväksyä sellaisena kuin 
opimme sen viisailta miehiltä. Jumala siis tahtoi, että kaikki 
olisi hyvää eikä mikään huonoa ja pahaa, sikäli kuin se oli 
mahdollista. Nähdessään, että mikään näkyväinen ei pysy- 
nyt levossa vaan oli epäsointuisessa ja epäsäännöllisessä 
liikkeessä, hän saattoi sen epäjärjestyksestä järjestykseen 
pitäen viimeksi mainittua tilaa kaikin tavoin parempana. Ei 
ole ollut eikä ole soveliasta hänen, joka on kaikkein paras, 
tehdä mitään muuta kuin mikä on kaikkein parasta. Ajatel- 
lessaan sellaista, mikä luonnostaan on näkyvää, hän havaitsi, 
että kokonaisuuteen nähden mikään ymmärrystä vailla oleva 
teko ei voi olla parempi kuin sellainen, millä on ymmärrys, ja 
että ymmärrystä on mahdotonta olla erillään sielusta. Tämän 
toteamuksen mukaisesti hän maailmankaikkeuden raken- 
taessaan sijoitti ymmärryksen sieluun ja sielun ruumiiseen, 
jotta hänen luomistyönsä tulos olisi kaikkein parasta ja 
kauneinta. Tämän todennäköisen päättelyn perusteella mei- 
dän tulee myöntää, että maailmankaikkeus on tosiasiallisesti 
elävä, sielullinen ja järjellä varustettu, jumalan kaitselmuk- 
sen mukaisesti. 

Hyväksyttyämme tämän johtopäätöksen meidän on men- 
tävä järjestyksessä seuraavaan kysymykseen: Minkä elävän 
olennon kaltaiseksi luoja teki maailman? Mielestämme ei ole 
asian arvon mukaista hyväksyä esikuvaksi sellaista, mikä 
kuuluu luonnostaan osien luokkaan. Sillä mikään epätäydel- 

lisen kaltainen ei voi olla samalla kaunis. Oletamme, että 
maailmankaikkeus on ennen muuta sen elävän olennon 
kaltainen, jonka osia kaikki muut elävät olennot sekä yksilöi- 
nä että lajeina ovat. Tuo maailma sisällyttää itseensä kaikki 
järjen tavoitettavissa olevat elävät olennot, aivan niinkuin 
tämä maailma sisältää sekä meidät että muut elävät olennot, 
jotka ovat silmin nähtäviä. Sillä kun jumala tahtoi luoda 
maailman kauneimman ja täydellisimmän ajateltavissa ole- 
van kaltaiseksi, hän teki sen yhdeksi ja näkyväiseksi olennok- 
si, sellaiseksi, joka sisältää kaikki luonnostaan sen itsensä 
kaltaiset elävät olennot. 

Kumpi siis on oikeampaa, sanoa että maailma on yksi vai 
että on olemassa äärettömän monia maailmoja? Yksi, jos 
kerran maailma on luotu alkuperäisen esikuvan mukaan. 
Sillä elävällä olennolla, joka sisällyttää itseensä kaikki ajatel- 
tavissa olevat elävät olennot, ei voi olla rinnallaan toista. 
Siinä tapauksessa tarvittaisiin jälleen elävä olento, joka 
sisältäisi ne molemmat ja jonka osia ne olisivat, eikä voitaisi 
sanoa, että maailmankaikkeus on muovattu näiden kahden 
mallin mukaan, vaan sen kolmannen, joka sisältää ne molem- 
mat. Jotta siis tämä maailmankaikkeus ainutlaatuisuudes- 
saan olisi tuon joka suhteessa täydellisen elävän olennon 
kaltainen, luoja ei tehnyt kahta tai äärettömän monta maail- 
maa, vaan yhden, niin että on ja tulee aina olemaan vain yksi 
ja ainutsyntyinen luotu maailmankaikkeus. 

Luodun maailman tulee olla esineellinen ja silmin nähtävä 
ja käsin kosketeltava. Ilman tulta ei kuitenkaan mikään ole 
näkyvää, eikä ole kosketeltavaa ilman jotain kiinteää. Mi- 
tään kiinteätä taas ei ole olemassa ilman maata. Näin ollen 
jumala ryhtyessään luomaan maailman ruumista aloitti tu- 
lesta ja maasta. Mutta kahta ei voi yhdistää hyvin ilman 
kolmatta, vaan niiden välillä tulee olla yhdistävä side. Paras 
ja kaunein side taas on se, joka sitoo täydellisimmin yhdeksi 
sekä itsensä että nuo kaksi muuta. Tämän vaatimuksen 
täyttää parhaiten verranto. Sillä milloin keskimmäinen kol- 
mesta luvusta, joko kuutio- tai neliöluvusta, on sellainen, että 
ensimmäisen luvun suhde siihen on sama kuin sen suhde 
kolmanteen, ja päinvastoin kolmannen suhde keskimmäiseen 

sama kuin keskimmäisen suhde ensimmäiseen, silloin kes- 
kimmäisestä luvusta tulee ensimmäinen ja kolmas, ja ensim- 
mäisestä ja viimeisestä vuorostaan tulee keskimmäinen. Täs- 
tä seuraa välttämättä, että ne ovat keskenään vaihdettavissa 
ja muodostavat yhden kokonaisuuden. Jos nyt maailman 
ruumis olisi syntynyt tasona, vailla syvyyttä, olisi yksi ainoa 
välijäsen tässä verrannossa riittänyt sitomaan kaksi muuta 
jäsentä ja sen itsensä yhteen. Mutta nyt, koska maailman 
tulee olla muodoltaan kiinteä kappale, eikä yksi välijäsen voi 
koskaan muodostaa kiinteätä kappaletta, vaan siihen tarvi- 
taan kaksi, niin jumala asetti tulen ja maan väliin veden ja 
ilman, ja sikäli kuin se kävi päinsä, samassa suhteessa, siten 
että mikä on tulen suhde ilmaan, sama on ilman suhde 
veteen, ja mikä on ilman suhde veteen, sama on veden suhde 
maahan. Ja niin hän liitti yhteen ja rakensi näkyväisen ja 
kosketeltavan kaikkeuden. Näistä syistä ja näistä alkuaineis- 
ta, joita on luvultaan neljä, syntyi maailman ruumis verran- 
toon suhteutettuna, ja siitä syystä siinä on ystävyyttä, ja 
koska se on itseensä yhdistyneenä, sitä ei voi hajottaa mikään 
muu kuin se, joka sen on yhteen liittänyt. 

Syntyessään maailman rakenne käytti kustakin neljästä 
alkuaineesta kaiken, mitä oli. Maailman rakentaja käytti 
näet kaiken olemassaolevan tulen, veden, ilman ja maan, 
jättämättä mitään niiden osaa tai vaikutusta ulkopuolelle. 
Hän ajatteli näin: sen pitäisi ensiksikin olla kokonainen ja 
mahdollisimman täydellinen elävä olento, täydellisistä osista 
koostuva, toiseksi ainut, niin ettei sen ulkopuolelle jää mi- 
tään, mistä voisi syntyä toinen samanlainen; edelleen ei 
vanheneminen ja sairaus saisi vaikuttaa siihen; hän nimittäin 
havaitsi, että milloin kuumuus ja kylmyys ja mikä hyvänsä 
väkivaltainen voima ympäröi aineesta koostuneen kappaleen 
ja törmää siihen ulkoapäin, tällainen vaikutus hajottaa sen ja 
saattaa alttiiksi sairaudelle ja vanhenemiselle, niin että se 
riutuu pois. Tästä syystä ja näin ajatellen hän muovaili sen 
yhdeksi täydelliseksi kokonaisuudeksi, jonka jokainen osakin 
on kokonaisuus, iättömäksi ja sellaiseksi, ettei sairaus siihen 
pysty. Hän antoi sille muodon, joka on juuri sille sopiva ja 
sille luonnostaan kuuluva. Elävälle olennolle, jonka tulee 

sisällyttää itseensä kaikki elävät olennot, sopii sellainen 
muoto, joka sisältää kaikki olemassaolevat muodot. Sen 
vuoksi hän antoi sille pyöreän muodon ja sorvasi sen palloksi, 
jossa on keskustasta pinnalle kaikkiin suuntiin sama matka 
ja joka kaikista kappaleista on muodoltaan täydellisin ja 
eniten itsensä kaltainen; hän näet piti samankaltaisuutta 
tuhansia kertoja parempana kuin erilaisuutta. Ympäriltä 
hän viimeisteli sen niin, että se oli joka puolelta sileä. Tämän 
hän teki monistakin syistä. Silmiä se ei tarvinnut, koska 
ulkopuolella ei ollut mitään katseltavaa, eikä kuuloa, koska 
ei ollut mitään kuultavaa, eikä sen ulkopuolella ollut ilmaa, 
joka olisi vaatinut hengittämistä. Se ei tarvinnut mitään 
ruumiinosaa, millä ottaa sisäänsä ruokaa tai minkä kautta 
poistaa sulamatonta, sillä mitään ei tullut siihen lisäksi eikä 
lähtenyt siitä, koska mitään muuta ei ollut olemassa. Se oli 
siten rakennettu, että se käytti ruokanaan omia jätteitään, ja 
kaiken mitä se teki tai mitä sille tehtiin, se itse aiheutti. 
Maailman luoja katsoi, että sen oli parempi riittää itselleen 
kuin tarvita jotain ulkopuolista. Hän piti myös turhana 
kiinnittää siihen käsiä, joilla se voisi tarttua kiinni tai torjua 
jotain, tai jalkoja tai ylipäänsä muitakaan liikkumiselimiä. 
Sillä hän antoi sille liikkeen, joka oli sen pallomaiseen 
muotoon sopiva ja joka on yksi seitsemästä liikkeen muodos- 
ta ja kuuluu erityisesti järjen ja ymmärryksen piiriin. Hän 
nimittäin pani sen liikkumaan pyörimällä samassa paikassa 
itsensä ympäri. Kaikki muut kuusi liikkeen muotoa hän otti 
siltä pois ja vapautti sen niihin sisältyvistä harhasuuntauksis- 
ta. Ja koska pyörimisliikkeessä ei tarvita jalkoja, hän teki sen 
säärettömäksi ja jalattomaksi. 

Tällainen oli siis ikuisesti olemassaolevan jumalan ajatus 
siltä jumalasta, joka kerran oli astuva olemassaoloon; ja näin 
ollen tuo luotu jumala on sileä ja tasainen, keskuksesta on 
jokaiseen ulkopinnan kohtaan yhtä pitkä matka, ja se on 
yhtenäinen ja täydellinen kappale, itse täydellisistä kappa- 
leista koostunut. Sen keskustaan hän asetti sielun, jonka 
antoi ulottua läpi koko ruumiin, ja myös ulkoa päin hän antoi 
sielun asettua maailman verhoksi. Hän loi yhden ja yksinäi- 
syydessään ainoan olemassa olevan maailmankaikkeuden, 

kiertoliikkeessä pyörivän pallon, joka pysyy itsestään koossa 
oman täydellisyytensä voimalla eikä tarvitse mitään muuta 
kuin olla oma tuttavansa ja ystävänsä. Kaiken tämän toteut- 
taessaan hän teki maailmasta onnellisen jumalan. 

Vaikka yritämme kuvailla sielun luomista ruumiin luomi- 
sen jälkeen, ei jumala tehnyt sitä tässä järjestyksessä, niin c 
cttä sielu olisi ollut nuorempi kuin ruumis, sillä saattaessaan 
ne yhteen hän ei sallinut nuoremman hallita vanhempaa. 
Mutta mehän puhumme sattumanvaraisesti ja umpimäh- 
kään, niin kuin itsekin olemme paljossa sattumasta riippuvai- 
sia. Jumala loi sielun sekä synnyltään vanhemmaksi että 
kyvyiltään ruumista paremmaksi ja olemaan ruumiin valtia- 
tar ja hallitsija. 

Näistä aineksista hän loi sielun seuraavalla tavalla. Jaka- 35a 
mattomasta ja aina samana pysyvästä olevaisesta sekä ruu- 
miille kuuluvasta, syntyvästä ja häviävästä ja jakautuvasta 
olevaisesta hän sekoitti välimuodoksi kolmannen olevaisen 
lajin, joka siis koostuu sekä samasta että erilaisesta. Sen hän 
vastaavasti asetti jakamattoman ja ruumiille kuuluvan ja- 
kautuvan puoliväliin. Hän otti nämä kolme ja sekoitti ne 
yhdeksi olevaisen muodoksi, väkivalloin pakottaen muuten 
vaikeasti sekoittuvan erilaisen liittymään samaan. Kun hän 
olevaisen avulla oli sekoittanut ne ja tehnyt kolmesta yhden, b 
hän jälleen jakoi tuon kokonaisuuden sopivan suuruisiin 
osiin, jotka oli kaikki sekoitettu samasta, erilaisesta ja 
olevaisesta. Hän ryhtyi suorittamaan jakoa seuraavalla ta- 
voin. Ensiksi hän otti yhden osan kokonaisuudesta; sitten hän 
otti kaksi kertaa tämän suuruisen osan; sitten hän otti 
kolmannen osan, joka oli puolitoista kertaa tätä osaa suurem- 
pi, siis kolme kertaa niin suuri kuin ensimmäinen; neljännen 
hän otti kaksi kertaa niin suuren kuin toinen osa; viidennen 
kolme kertaa niin suuren kuin kolmas osa; kuudennen kah- c 
deksan kertaa niin suuren kuin ensimmäinen osa; seitsemän- 
nen kaksikymmentäseitsemän kertaa niin suuren kuin ensim- 
mäinen. Sitten hän täytti kaksinkertaisten ja kolminkertais- 36a 
ten lukujen välit seuraavalla tavalla. Hän leikkasi edelleen 
osia kokonaisuudesta ja asetti ne edellä mainittujen osien 
väliin siten, että jokaiseen väliin tuli kaksi vertoa, toinen, 

joka oli samaa murto-osaa suurempi kuin edellinen osa ja 
pienempi kuin seuraava osa, ja toisen, joka oli samaa lukua 
eli kokonaisosaa suurempi kuin edellinen osa ja pienempi 
kuin seuraava. Kun edellisiä välejä yhteen sidottaessa syntyi 
b 3:2 ja 4:3 ja 9:8 -välejä, hän täytti 4:3 -välit 9:8 -väleillä 
jättäen kustakin murto-osan yli. Tämä näin jäänyt murto-osa 
on luvuilla ilmaistuna 256:243. Näin sekoitus, josta hän oli 
leikannut osat, tuli kokonaan loppuun käytetyksi. 
Täten yhdistämänsä kokonaisuuden hän leikkasi pitkittäin 
kahteen osaan, asettaen kummankin osan keskipisteet vas- 
c takkain X-kirjaimen tavoin, taivutti ne vanteiksi ja liitti 
kummatkin päät yhteen ja myös toisen toiseensa kohdassa, 
joka oli vastapäätä ensinmainittua kosketuskohtaa. Hän pani 
ne kiertämään tasaisesti ja vastaavalla tavalla samassa pai- 
kassa, ja toisesta hän teki ulomman ja toisesta sisemmän 
kehän. Ulomman kehän liikkeen hän määräsi saman liik- 
keeksi ja sisemmän kehän erilaisen liikkeeksi. Saman hän 
pani liikkumaan oikealle pitkin sivua ja erilaisen vasemmalle 
pitkin lävistäjää. Johtovallan hän antoi saman ja samankal- 
taisena pysyvän liikkeelle, sillä ainoastaan sen hän salli jäädä 
d osiksi paloittelematta. Mutta sisemmän kehän liikkeen hän 
leikkasi kuudesta kohdasta seitsemäksi erikokoiseksi ympy- 
räksi, niitä kaksinkertaisia ja kolminkertaisia välejä vastaa- 
valla tavalla, joita oli kutakin kolme. Ulomman ja sisemmän 
kehän hän pani liikkumaan vastakkaisiin suuntiin ja määräsi 
kolme sisempää ympyrää liikkumaan samalla nopeudella, 
neljä taas toisiinsa ja noihin kolmeen nähden eri nopeuksilla, 
mutta kuitenkin sopivassa lukujen suhteessa. 
Kun luoja näin oli tehnyt sielun kokonaan oman mielensä 
mukaiseksi, hän rakensi sen jälkeen sielun sisään kaiken 
e ruumiillisen asettaen molempien keskikohdat yhteen ja saat- 
taen ne sopusointuun keskenään. Maailmankaikkeuden kes- 
kuksesta sen äärimmäiselle rajalle ulottuva, kaikkeen kutou- 
tuva ja sen ulkoapäin ja pyörivässä liikkeessä peittävä sielu 
sai täten jumalallisen alkunsa ja aloitti ajasta aikaan kestä- 
vän loputtoman järjellisen elämänsä. Ja maailmankaikkeu- 
den ruumis on näkyvä, mutta sielu näkymätön, kuitenkin 
37a ajattelemiseen ja sopusointuun osallistuva, ja koska sen on 

luonut paras ajateltavissa oleva ja ikuinen olento, niin se on 
luoduista paras. Koska siis sielu on sekoitettu näistä kolmes- 
ta osasta, samasta, erilaisesta ja olevaisesta, ja nämä osat 
ovat tietyssä suhteessa toisiinsa ja keskenään sidoksissa, ja se 
on pyörimisliikkeessä itsensä ympäri, niin milloin se kosket- 
taa jotakin sellaista, minkä olemus on hajotettu osiin, tai 
sellaista, mikä on jakamatonta, se ollessaan kokonaisuudes- 
saan liikkeessä ilmoittaa, minkä kanssa se on sama ja minkä 
kanssa eri ja missä suhteessa, missä paikassa, kuinka ja 
milloin yksityinen syntyvä tai häviävä olio on mikin tai siihen 
vaikuttaa mikin suhteessa muihin ja suhteessa ikuisesti 
samana pysyvään. Sielun ilmoitus on yhtäläisesti tosi sekä 
erilaisesta että samasta, sillä se syntyy sen omasta liikkeestä 
itsensä ympäri ilman puhetta ja ääntä. Milloin maailman 
sielu on tekemisissä aisteilla havaittavan kanssa ja erilaisen 
kehä, joka liikkuu suorassa, ilmoittaa sen sielulle kokonai- 
suudessaan, syntyy mielipiteitä ja uskomuksia, jotka ovat 
lujia ja totuudenmukaisia. Milloin se taas on tekemisissä 
vain järjellä käsitettävän kanssa ja saman kehä, jonka liike 
on tasaista kiertoliikettä, ilmoittaa sen sielulle, on pakosta 
tuloksena järjellinen ymmärrys ja tieto. Mutta jos joku 
väittää, että nämä kaksi syntyvät jossain muussa olemisen 
muodossa kuin sielussa, hän puhuu kaikkea muuta kuin 
totta. 

Kun isä, joka oli maailman siittänyt, havaitsi sen liikkuvak- 
si ja eläväksi, ikuisten jumalien jumalankuvaksi, hän tunsi 
suurta mielihyvää ja tämän ilonsa vallassa päätti tehdä 
maailman vielä enemmän alkuperäisen esikuvan kaltaiseksi. 
Koska tämä esikuva on iankaikkinen elävä olento, hän ryhtyi 
tekemään maailmankaikkeudesta samanlaista, sikäli kuin se 
oli mahdollisuuksien rajoissa. Mutta tämä elävä olento oli 
olemukseltaan ikuinen, eikä tätä ominaisuutta voinut koko- 
naisuudessaan yhdistää sellaiseen, mikä on luotu. Niinpä hän 
päätti luoda ikuisuuden liikkuvan kuvan, ja saattaessaan 
järjestykseen taivaallisen maailman hän tästä ikuisuudesta, 
joka pysyy aina yhdessä, teki lukujen määräämässä järjes- 
tyksessä ikuisesti liikkuvan kuvan, sen, mitä me olemme 
tottuneet nimittämään ajaksi. Sillä päiviä ja öitä ja kuukau- 

sia ja vuosia ei ollut olemassa ennen taivaan luomista, ne hän 
loi samalla kuin taivaan. Nämä kaikki ovat ajan osia, samoin 
'oli? ja 'on oleva? ovat ajan luotuja muotoja, vaikka me 
huomaamattamme käytämme niitä väärin puhuessamme 
ikuisesti olevasta. Sillä me sanomme ’ol? tai on? tai 'on 
oleva”, kun todellisuutta vastaavasti ainoa sopiva ilmaisu 
olisi 'on?. *OIP ja *on oleva’ taas ovat soveliaita puhuttaessa 
tapahtumisesta ajassa. Sillä molemmat ovat liikettä. Mutta 
mikä on ikuisesti liikkumaton ja sama, ei voi tulla vanhem- 
maksi eikä nuoremmaksi ajassa, ei ole tullut, ei nyt ole, eikä 
vastedes ole tuleva, eikä ylipäänsä ole niiden ehtojen alainen, 
jotka luomistapahtuma on liittänyt aistien maailmassa liik- 
kuviin taivaankappaleisiin, jotka ovat ikuisuutta jäljittelevän 
ajan muotoja ja joilla on lukusuhteitten määräämä kiertolii- 
ke. Tämän lisäksi me käytämme seuraavia ilmauksia: mikä 
on tullut olevaksi, 'on olemassa’, mikä on tulossa olevaksi, 'on 
tulemassa’, mikä tulevaisuudessa on oleva, ?on tulevaisuu- 
dessa olemassa”, ja ei oleva ei ole olemassa’. Mikään näistä 
ilmaisuista ei ole täsmällinen, mutta tämä ajankohta ei ehkä 
ole sopiva niiden yksityiskohtaiseen käsittelyyn. 

Aika ja taivaankappaleiden maailma syntyivät siis samalla 
kertaa, niin että ne yhdessä luotuina myös yhdessä häviävät 
olemattomiin, jos niiden häviäminen joskus tulisi kysymyk- 
seen, ja tämä maailma luotiin iankaikkisen olevaisuuden 
mallin mukaan, jotta se olisi mahdollisimman paljon esiku- 
vansa kaltainen. Esikuva on siis iankaikkisesti olemassa 
oleva, sen jäljennös on ajan puitteissa aina ollut olemassa, on, 
ja tulee olemaan. Tämän ajatuksen ja suunnitelman mukaan, 
joka jumalalla oli hänen luodessaan ajan, syntyivät ajan 
jakamiseksi osiin ja sen lukusuhteiden säilyttämiseksi aurin- 
ko ja kuu ja viisi muuta taivaankappaletta, joita sanotaan 
»harhailijoiksi». Kun jumala teki niille kullekin oman ruu- 
miin, hän asetti ne sellaisille kiertoradoille, joita pitkin 
erilainen liikkuu, seitsemän taivaankappaletta seitsemälle 
radalle. Kuun hän asetti ensimmäiselle radalle, lähimmäs 
maata, auringon toiselle maan yläpuolelle, Aamutähden ja 
niin sanotun Hermekselle pyhitetyn tähden radoille, joiden 
nopeus on sama kuin auringon radan, mutta joilla on pyrki- 

mys poiketa siitä vastakkaiseen suuntaan. Tästä johtuu, että 
aurinko ja Hermeksen tähti ja Aamutähti vuorotellen ottavat 
kiinni toinen toistaan. Mitä muihin planeettoihin tulee, niin 
jos ryhtyisi selvittämään mihin ja mistä syystä hän minkin 
niistä asetti, olisi tämän sivuseikan selvittäminen työlääm- 
pää kuin itse pääasian. Ehkä joskus myöhemmin, kun on 
vapaata aikaa, näihin seikkoihin voi kiinnittää kaiken sen 
huomion, jonka ne ansaitsevat. 

Kun nyt kaikki taivaankappaleet, jotka tarvittiin ajan 
luomiseksi, olivat tulleet sopivasti radoilleen ja muuttuneet 
eläviksi olennoiksi, sitten kun sielu oli liittynyt niiden ruumii- 
siin kiinnipitävin sitein ja ne olivat oppineet tehtävänsä, ne 
alkoivat kiertää ympyrän kehää erilaisen rataa pitkin, joka 
on ristikkäin saman radan kanssa ja jota sama hallitsee. 
Toiset niistä kiersivät suurempaa, toiset pienempää kehää 
pitkin, pienemmällä kehällä nopeammin ja suuremmalla 
hitaammin. Sama liike aiheutti sen, että hitaimmin liikkuvat 
näyttivät ottavan kiinni nopeammin liikkuvia, vaikka todelli- 
suudessa oli päinvastoin. Sillä koska ne liikkuivat samanai- 
kaisesti kahteen vastakkaiseen suuntaan, saman liike, joka 
on nopein kaikista liikkeistä, kiersi kaikkien niiden radat 
spiraalinmuotoisiksi ja aiheutti sen, että taivaankappale, 
joka liikkuu siitä pois päin hitaimmin, näyttää olevan sitä 
lähimpänä. Jotta niiden suhteelliselle nopeudelle olisi jokin 
selvä mitta, sekä hitaalle että nopealle liikkeelle, joka niillä 
on kahdeksalla radallaan, jumala sytytti maasta lukien toi- 
selle radalle valon, jota me nyt kutsumme auringoksi, niin 
että se mikäli mahdollista levittäisi valoaan yli koko taivaan 
ja tekisi kaikki elävät olennot, joilla on siihen edellytys, 
osallisiksi luvusta ja opettaisi heille tietoa saman ja saman- 
kaltaisen kiertoliikkeestä. Niin syntyivät vuorokausi, joka on 
yhden ja korkeimmalla älyllä varustetun ympyrän kiertoaika 
radallaan, ja kuukausi, kun kuu on kiertänyt ratansa umpeen 
ja ottanut kiinni auringon, ja vuosi, kun aurinko on tehnyt 
täyden kierroksen radallaan. Toisten kiertotähtien ratoja 
eivät ihmiset — muutamia harvoja lukuun ottamatta — ole 
huomioineet eivätkä ole antaneet niille nimiä eivätkä liioin 
lukujen avulla laskeneet niiden suhteellisia pituuksia, ja he 

tuskin tietävät, että näiden taivaankappaleiden vaellukset 
ovat yhtä kuin aika, vaikkakin ne ovat tavattoman vaikeita 
laskea ja ihmeteltävän monimutkaisia. Joka tapauksessa on 
mahdollista huomata, että ajan täydellinen luku toteuttaa 
Täydellisen Vuoden, kun kaikki kahdeksan kiertotähteä 
suhteellisine nopeuksineen tulevat päämaaliinsa yhtä aikaa 
mitattuna saman tasaisesti liikkuvan kehän kiertoliikkeellä. 
Tällä tavoin ja näistä syistä luotiin ne tähdet, jotka liikkues- 
saan taivaalla tekevät käännöksen, jotta tämä luotu maailma 
olisi niin paljon kuin mahdollista täydellisen ja yksinomaan 
järjellä käsitettävän elävän olennon kaltainen jäljitellessään 
sen iankaikkista olemusta. 

Kaikissa muissa suhteissa oli nyt, kun aika oli luotu, 
maailma tehty samankaltaiseksi kuin sen esikuva, mutta niin 
kauan kuin sen sisälle ei vielä ollut luotu elävien olentojen 
koko moninaisuutta, se oli erilainen. Tämän jäljellä olevan 
osan luomistyöstä hän suoritti nyt esikuvan tarjoaman mallin 
mukaan. Sen kaltaisia ja niin monia päämuotoja kuin järki 
ajattelemalla löytää iankaikkisesti elävässä, sellaisia ja yhtä 
monia hän piti tarpeellisena luoda myös maailmaan. Näitä 
on neljä: yksi päämuoto on taivaallisten jumalien suku, 
toinen siivekkäiden, jotka liikkuvat ilmassa, kolmas on ve- 
dessä asuvien, neljäs kuivalla maalla jalkoja käyttävien 
luokka. Jumalalliset taivaankappaleet hän teki suurimmaksi 
osaksi tulesta, niin että kaikki, mikä kuuluu tähän luokkaan, 
olisi kirkkainta ja kauneinta katsella. Jotta ne olisivat saman- 
laisia kuin itse maailmankaikkeus, hän antoi niille pallon 
muodon ja pani ne seuraamaan hallitsevimman olevaisen 
järjenmukaista liikerataa. Hän sirotteli ne yli koko taivaan- 
kannen, niin että ne totisesti ovat siihen taidokkaasti yltym- 
päriinsä asetettu koristus. Jokaiselle niistä hän antoi kaksi 
liikettä, joista toinen on tasainen pyörimisliike samalla pai- 
kalla, minkä vuoksi ne aina ajattelevat samalla tavalla 
samoista asioista, toinen taas on liike eteenpäin, jota kuiten- 
kin hallitsee saman ja samana pysyvän kiertoliike. Mutta 
viiden muun liikkeen lajin suhteen ne ovat levossa ja liikku- 
mattomia, jotta kukin niistä saavuttaisi suurimman mahdol- 
lisen täydellisyyden. Tästä syystä syntyivät kaikki harhaile- 

mattomat tähdet, jotka ovat eläviä jumalallisia olentoja, 
ikuisia ja samalla paikalla tasaisesti ajasta aikaan pyöriviä. 
Ne taas, jotka kääntyilevät taaksepäin ja harhailevat, syntyi- 
vät sillä tavoin kuin edellä on kuvailtu. Maan, meidän 
elättäjämme, joka kiertyy kaikkeuden läpi ulottuvan akselin 
ympärille, hän teki yön ja päivän vartijaksi ja peritnmäiseksi 
syyksi. Se on ensimmäinen ja vanhin kaikista ju:nalallisista 
olennoista, jotka on luotu taivaankannen sisäpuoleile. Mutta 
jos yrittäisi kuvata niiden kuorotanssin kuvioita ja kuinka ne 
asettuvat rinnakkain ja kuinka kääntyilevät taaksepäin ra- 
doillaan ja jälleen jatkavat eteenpäin, ja mitkä näistä juma- 
lista kohtaavat toisensa konjunktiossa ja kuinka moni niistä 
on oppositiossa, ja missä järjestyksessä ja milloin ne ovat 
toistensa edessä ja milloin takana ja piilossa meidän katseil- 
tamme ja milloin jälleen ilmestyvät näkyviin lähettäen pel- 
koa ja pahoja ennakkoaavistuksia niiden mieleen, jotka eivät 
kykene näiden tähtien liikkeitä laskemaan — jos tätä yrittäisi 
kuvata ilman havaintovälinettä, se olisi turhaa vaivaa. Tämä 
saakoon siis riittää tästä, ja päättyköön esityksemme näky- 
vistä ja luoduista jumalista tähän. 

Mitä tulee muihin jumaliin, niiden alkuperän selville saa- 
minen ja esittäminen ylittää meidän kykymme. Meidän on 
uskominen niitä, jotka näistä asioista ovat puhuneet aikai- 
semmin, sillä hehän ovat oman väittämänsä mukaan juma- 
lien jälkeläisiä ja kaiketi hyvin tuntevat omat esi-isänsä. 
Mahdotontahan on olla uskomatta jumalien omia lapsia, 
vaikka he puhuvatkin esittämättä mitään todennäköisiä tai 
sitovia todistuksia. Sillä sikäli kuin he puhuvat omista 
perheasioistaan, meidän on kai hyvän tavan mukaan uskotta- 
va heitä. Kerrottakoon siis näiden jumalien synnystä noiden 
tiedonantajien mukaan seuraavasti. Maan ja Taivaan lapsina 
syntyivät Okeanos ja Thetys. Näistä syntyivät Forkys ja 
Kronos, Rhea ja koko heidän sukukuntansa. Kronoksen ja 
Rhean lapsista syntyivät Zeus ja Hera ja kaikki ne, joita 
tiedämme kuvattavan heidän veljikseen, ja näistä taas hei- 
dän jälkeläisensä. 

Kun sitten oli luotu kaikki jumalat, sekä ne, jotka kiertävät 
radoillaan silmin nähtävinä, että ne, jotka ilmestyvät silloin 

kun itse tahtovat, niin tämän kaiken luoja puhui heille: »Oi 
jumalien jumalat, joiden luoja minä olen ja joiden tekojen isä 
minä olen, mikään minun aiheuttamani ei katoa, ellen minä 
niin tahdo. Sillä vaikka kaikki mikä on osista yhteen liitetty 
ja sidottu on katoavaista, niin sellaisen hävittäminen, mikä 
on viritetty kauniiseen sopusointuun, kuuluu vain pahalle 
tahdolle. Niin ette tekään, koska olette luotuja olentoja, ole 
joka suhteessa kuolemattomia ettekä häviämättömiä. Mutta 
teitä ei hävitetä eikä teidän kohtalonanne ole kuolla, sillä 
teillä on minun tahdossani suurempi ja voimakkaampi side 
kuin ne siteet, joilla teidät luomisen tapahtuessa sidottiin. 
Tietäkää siis tämä, minkä minä nyt teille sanon ja käsken: 
kolme kuolevaisten luokkaa on vielä syntymättä, ja elleivät 
ne synny, e1 maailmankaikkeus ole täydellinen. Sillä se ei 
silloin sisällytä itseensä kaikkia elollisen muotoja niin kuin 
sen pitää sisällyttää jotta se olisi täydellinen. Jos kuitenkin 
nämä olennot tulisivat olemassaolosta ja elämästä osallisiksi 
minun luomistyöni kautta, ne olisivat tasavertaisia jumalien 
kanssa. Jotta ne siis olisivat kuolevaisia ja jotta tämä maail- 
ma tosiaan olisi kaikkeus, ryhtykää te omaa luontoanne 
noudattaen luomaan eläviä olentoja jäljitellen sitä kykyä, 
joka minulla oli luodessani teidät. Mutta sen osan näistä 
elollisista, joka ansaitsee tulla nimitetyksi kuolemattoman 
nimellä ja joka on jumalallinen ja hallitseva voima niissä, 
jotka aina tahtovat seurata oikeutta ja teitä, sen minä kylvän 
itse siemenestä ja alulle pantuani luovutan teille. Lopusta te 
huolehtikaa, ja samaan kudelmaan liittäkää kuolematonta ja 
kuolevaista, näin rakentaen ja siittäen eläviä olentoja. Anta- 
kaa ruokaa heille, jotta he kasvaisivat, ja kun he ovat 
kuluneet loppuun, ottakaa heidät kuolemassa luoksenne». 
Näin hän puhui, ja samaan maljaan, jossa oli sekoittanut 
kaikkeuden sielun, hän kaatoi lopun aikaisemmista aineksis- 
ta sekoittaen ne suunnilleen samaan tapaan. Mutta ne eivät 
enää olleet yhtä puhtaita, vaan toisen ja kolmannen asteen 
aineksia. Hän yhdisti ne kokonaisuudeksi ja jakoi tämän 
kokonaisuuden yhtä moneksi sieluksi kuin on tähtiä. Jokai- 
selle sielulle hän osoitti oman kiintotähtensä ja antoi sen 
nousta siihen niin kuin vaunuihin. Ja hän opetti ne tunte- 

maan kaikkeuden luonteen ja ilmoitti niille kohtalon lait, 
joiden mukaan alkusynty niillä kaikilla oli yksi ja yhteinen, 
niin ettei yksikään jäänyt hänen puoleltaan vähemmälle kuin 
toinen. Hän sanoi, että sitten kun ne oli kylvetty kukin omille 
ja sopiville ajannäyttäjilleen, niiden tuli kasvaa jumalaapel- 
kääväisimmiksi kaikista elollisista olennoista. Ja koska ih- 
misluonto on kaksinainen, se sukupuoli on oleva toisen 
yläpuolella, jota tästä lähtien nimitetään mieheksi. Kun 
sielut välttämättömyyden pakosta kasvavat kiinni ihmisruu- 
miisiin, jotka sekä ottavat sisäänsä että menettävät ainetta, 
seurauksena on ensiksikin, että niillä kaikilla on pakosta 
sama synnynnäinen kyky aistimiseen voimakkaiden ärsytys- 
ten niitä kohdatessa, toiseksi, että niillä on halu rakkauteen, 
johon sisältyy nautintoa ja tuskaa, ja että ne lisäksi tuntevat 
pelkoa ja vihaa ja muita tunteita, jotka seuraavat näistä ja 
ovat näille vastakkaisia. Jos sielut elävät toteuttaen näitä 
mielenliikkeitä, ne elävät toteuttaen oikeutta, mutta elleivät, 
ne tekevät vääryyttä. Sielu, joka on elänyt sille määrätyn 
ajan hyvin, palaa takaisin syntymätähdelleen ja saa siellä 
nauttia autuaasta ja miellyttävästä elämästä. Mutta jos hän 
tässä epäonnistuu, hän toisessa syntymisessään muuttuu 
naiseksi. Jollei hän siinäkään tilassa luovu pahuudesta, hän 
muuttuu yhä uudelleen joksikin eläimeksi, joka on hänen 
kaltaisensa siinä pahuuden lajissa, jota hän on harjoittanut. 
Eikä hän vapaudu muuttumisen vaivasta ennen kuin antau- 
tuu itsessään olevan saman ja samana pysyvän kiertoliikkeen 
vietäväksi ja järjen voimalla hallitsee sen sekasortoisen ja 
järkeä vailla olevan aineen, joka on jälkeenpäin takertunut 
häneen tulesta, vedestä ja maasta ja ilmasta, ja ellei hän 
palaa siihen tilaan, joka oli hänen ensimmäinen ja paras 
olotilansa. 

Kun luoja oli tehnyt sieluille tiettäväksi kaikki nämä 
säädöksensä siinä tarkoituksessa, ettei sen jälkeen olisi vika- 


pää mihinkään heidän pahuuteensa, hän kylvi toiset heistä - 


maan päälle ja toiset kuuhun ja toiset muille ajannäyttäjille. 
Tämän kylvötyön suoritettuaan hän antoi nuorille jumalille 
tehtäväksi muovailla näille sieluille kuolevaiset ruumiit ja 
antaa ihmissieluille sen, mitä niiltä vielä puuttui ja mikä oli 

välttämätöntä niihin lisätä, ja hallita ja ohjata kuolevaista 
olentoa jaloimmalla ja parhaalla tavalla ja, sikäli kuin 
mahdollista, niin ettei hänelle tapahtuisi muuta pahaa kuin 
mihin hän itse on syypää. 

Kun luoja oli antanut kaikki nämä käskyt, hän jäi olemaan 
itselleen kuuluvaan olotilaan. Siihen hän jäi, ja hänen lapsen- 
sa kuulivat hänen käskynsä ja tottelivat ja ottivat häneltä 
huostaansa kuolevaisen olennon kuolemattoman alkuosan. 
Jäljitellen omaa luojaansa ja tekijäänsä he lainasivat maail- 
mankaikkeudesta tulta ja maata ja vettä ja ilmaa, ikään kuin 
aikoen maksaa ne aikanaan takaisin, ja nämä osat he liittivät 
yhteen, mutta ei irtoamattomin sitein, jollaisin heidät itsensä 
oli liitetty yhteen näistä alkuaineista, vaan monilla pienuu- 
tensa vuoksi näkymättömillä niiteillä. Niin he rakensivat 
kaikista näistä osista jokaisen erillisen ruumiin, kiinnittäen 
kuolemattoman sielun suorittamaan Kiertoliikettä ruumiissa, 
joissa tapahtuu sisään ja ulos virtaamista. Tähän mahtavaan 
virtaan sidotut sielut eivät kuitenkaan hallinneet sitä, vaan 
niitä liikutettiin väkivaltaisesti ja ne puolestaan saivat ai- 
kaan liikettä, niin että koko elävä olento liikkui, mutta vailla 
järjestystä ja järkeä, koska se otti osaa kaikkiin kuuteen 
liikkeen lajiin: eteen ja taaksepäin, oikealle ja vasemmalle, 
ylös ja alas, harhaillen kaikkiin näihin kuuteen suuntaan. 
Sillä vaikka se kymi oli mahtava, joka vaahdoten virtasi 
sisään ja ulos toimittaessaan ravintoa ruumiille, niin vielä 
voimakkaampi oli kuohu, jonka aiheuttivat siihen törmätes- 
sään ulkoiset kosketukset, kun ruumis kohtasi jonkin ulko- 
puolisen vieraan tulen, kiinteän kappaleen maata tai sujuvas- 
ti virtaavan veden, tai kun siihen tarttui ilmassa syntynyt 
myrskytuuli ja kun kaikista näistä syistä syntyneet liikkeet 
syöksyivät läpi ruumiin ja lankesivat sieluun. Tästä syystä 
näitä liikkeitä sanottiin aistimuksiksi ja niitä kutsutaan sillä 
nimellä vielä tänäkin päivänä. Hetkellisesti ne jopa aiheutti- 
vat suuren ja mahtavan liikkeen yhtyessään keskeytymättä 
eteenpäin vyöryvään virtaan ja väkivaltaisesti järkyttäessään 
sielun liikkeitä. Ne estivät samaa jatkamasta pyörimisliiket- 
tä virtaamalla päinvastaiseen suuntaan ja estivät tällä tavoin 
sitä hallitsemasta sielua. Toiselta puolen ne järkyttivät erilai- 

sen liikettä sillä tavoin, että kukin kolme kaksinkertaista 
väliä ja kolminkertaista väliä yhdessä välitermien ja yhdistä- 
vien jäsenten kanssa, joita ovat 3:2 ja 4:3 ja 9:8 ja jotka eivät 
ole hajotettavissa kokonaan, ellei sitä tee hän, joka on 
liittänyt ne yhteen — että nämä kiertyivät kaikilla tavoin 
ristikkäin ja niiden kehät murtuivat rikki ja hajosivat kaik- 
kiin mahdollisiin suuntiin. Hädin tuskin toisissaan kiinni 
pysyen ne tosin liikkuivat, mutta vailla järkeä ja järjestystä, 
milloin vastakkaisiin suuntiin, milloin sivuittain vinossa, 
milloin ylösalaisin, niin kuin jos joku seisoisi päällään, pää 
koskien maahan ja jalat nojaten johonkin ylhäällä olevaan. 
Siinä asennossa hänestä näyttäisi katsojien oikea puoli va- 
semmalta ja vasen oikealta ja katsojista taas päin vastoin. 
Juuri tällaisten ja tämäntapaisten voimakkaiden häiriöiden 
alaisiksi joutuvat sielun kiertoliikkeet, kun niihin vaikuttaa 
jokin ulkopuolinen tekijä, olipa se sitten saman tai erilaisen 
luokkaan kuuluvaa. Ne esittävät saman ja erilaisen totuuden 
vastaisesti väärin ja epämielekkäästi, eikä niillä silloin ole 
mitään sellaista kiertoliikettä, joka johtaa ja hallitsee. Jos 
ulkoapäin jotkut aistiärsykkeet voimakkaasti törmäävät näi- 
hin kehiin ja tempaavat pyörteeseensä koko sielun aluksen, 
silloin nuo kiertoliikkeet näyttävät olevan hallitsevina, vaik- 
ka ne itse asiassa ovat hallinnan alaisina. 

Kaikkien näiden mielenliikkeiden vuoksi sielu on joutues- 
saan sidotuksi kuolevaiseen ruumiiseen ensin vailla ymmär- 
rystä, nyt niin kuin silloinkin, kun se sai alkunsa. Mutta kun 
kasvun ja ravinnon virta ehtyy ja toiselta puolen kehien 
kierteet rauhoittuvat, alkavat kiertää omaa rataansa ja ajan 
mittaan vakiintuvat, silloin jokainen kehä saa luonnollisen 
muotonsa, niiden liikkeet korjaantuvat, ne kutsuvat samaa ja 
erilaista niiden oikeilla nimillä ja tekevät samalla niiden 
omistajan ymmärtäväiseksi. Jos hänet nyt lisäksi tehdään 
osalliseksi oikeasta hoidosta ja kasvatuksesta, hänestä tulee 
joka suhteessa virheetön ja terve ja hän välttää sairauksista 
pahimman. Mutta jos hän lyö laimin kasvatuksen, hän 
kulkee rampana läpi elämänsä. Täydellisyyttä saavuttamat- 
ta ja ymmärrystä vailla hän palaa takaisin kuoleman valta- 
kuntaan. Tämä seikka tulee kuitenkin eteemme myöhem- 

min. Sitä ennen meidän on selvitettävä yksityiskohtaisesti 
ruumiitten luominen jäsen jäseneltä, kuten selvitämme ne 
syyt ja jumalien kaitselmuksen, jotka johtivat sielun luomi- 
seen. On lähdettävä etenemään pitäen silmällä suurinta 
todennäköisyyttä. 

Nuo kaksi jumalallista kiertoliikettä jumalat sijoittivat 
pallonmuotoisen kappaleen sisään, jäljitellen maailmankaik- 
keuden pallomaista muotoa. Tätä ruumiinosaa me nyt nimi- 
tämme pääksi, ja se on kaikkein jumalaisin osa ruumista ja 
hallitsee kaikkia muita ruumiinosia. Kun jumalat liittivät 
ruumiin yhteen eri osista, he antoivat kaikki muut jäsenet 
tälle ruumiinosalle palvelijoiksi, huolehtien myös siitä, että 
se otti osaa kaikkiin liikkeisiin. Jotta sen ei tarvitsisi vieriä 
pitkin maata, jossa on kaikenlaisia kohoumia ja syvennyksiä 
joiden yli se ei pääsisi kiipeämään tai joista se ei pystyisi 
nousemaan ylös, jumalat antoivat sille kulkuneuvoksi ja 
liikuntavälineeksi muun ruumiin. Sen vuoksi ruumis sai 
myös pituutta, ja helpottaakseen sen kulkemista jumala 
antoi siitä työntyä ulos neljä raajaa, jotka voivat ojentautua 
ja koukistua, niin että ottamalla niiden avulla kiinni ja 
tukeutumalla niihin ruumis saattoi liikkua missä paikassa 
hyvänsä ja kantaa korkealla jumalallisinta ja pyhintä asun- 
toamme. Tällä tavoin ja näistä syistä kaikille ihmisille kasvoi 
jalat ja kädet. Koska jumalat pitivät ruumiin eteen suuntau- 
tuvaa osaa suuremmassa arvossa ja kunniassa kuin taakse 
suuntautuvaa, he panivat meidät kävelemään pääasiassa 
eteenpäin. Tästä syystä taas ruumiin etupuolen tulee olla eri 
tavoin varustettu ja erilainen. Näin ollen he ensiksi ottivat 
käsiteltäväksi sen sielua kuljettavan aluksen, joka on pää, ja 
sijoittivat sen etuosaan kasvot ja kiinnittivät siihen elimet 
vastaamaan kaikkea sielun ajatustoimintaa. He järjestivät 
niin, että kasvot, jotka päässä ovat luonnollinen etuosa, ovat 
myös hallitseva osa. Ensimmäisinä pään elimistä he rakensi- 
vat valonkantajat, silmät, seuraavasta syystä. He antoivat 
sen tulen, joka ei polta vaan lähettää lempeätä valoa, 
muodostaa kullekin päivälle sopivan aineellisen kappaleen. 
He näet antoivat meidän sisässämme olevan puhtaan tulen, 
joka on sukua viimeksi mainitulle, virrata ulos silmien kautta 

tasaisena ja tiheänä virtana. Koko näköelimen, mutta varsin- 
kin silmien keskustan he puristivat kokoon pehmeäksi ja 
tiheäksi massaksi, niin että se sallii vain tämän puhtaan tulen 
siivilöityä läpi ja sulkee pois kaiken karkeammanlaatuisen, 
niin että milloin keskipäivän valo ympäröi silmistä tulevan 
valovirran, samanlainen sulautuu samanlaiseen muodostaen 
yhden aineellisen esineen silmien näkösuoralle, kun näet 
sisältä silmästä tuleva valovirta kohtaa sen tielle sattuvan 
ulkopuolisen esineen. Tämä aine, joka on tullut ominaisuuk- 
siltaan tasaisesti samanlaiseksi kauttaaltaan, jakaa esineitten 
liikkeet, niiden, jotka se tiellään kohtaa, tai niiden, jotka 
kohtaavat sen, läpi koko ruumiin aina sieluun saakka ja 
synnyttää sen aistimuksen, jota me sanomme näkemiseksi. 
Mutta kun samansukuinen ulkopuolinen tuli yöllä häviää, 
myös näköaine katkeaa. Sillä tullessaan ulos silmistä erilai- 
seen ympäristöön se itsekin muuttuu toisenlaiseksi ja sam- 
muu, kun se ei enää ole samanluontoinen kuin sitä ympäröi- 
vä ilma, jossa ei enää ole tulta. Se lakkaa aiheuttamasta 
näkemistä ja vuorostaan kehottaa meitä nukkumaan. Kun 
näet silmäluomet, joille jumalat keksivät erityisen rakenteen 
näön suojelemiseksi, ovat kiinni, ne samalla hillitsevät sil- 
mänsisäisen tulen voiman. Tämä voima puolestaan hajottaa 
eri tahoille ja tasaannuttaa sisäiset liikkeet, niiden tasaantu- 
misesta seuraa lepo, ja kun tämä lepo on tullut kyllin syväksi, 
meidän yllemme laskeutuu uni, jota unennäkö tuskin häirit- 
see. Mutta jos on jäänyt jäljelle joitakin tavallista suurempia 
tulen liikkeitä, ihmisen sisällä jäljentyy unikuvia, joiden 
laatu ja voimakkuus riippuu siitä millaisina ja missä paikassa 
ne syntyvät, ja ne muistetaan herättyä ulkopuolisessa maail- 
massa. 

Tämän valossa ei enää ole vaikeata ymmärtää kuvien 
syntymistä peileissä ja kaikenlaisilla kirkkailla ja sileillä 
pinnoilla. Sisäisen ja ulkoisen tulen liittyessä yhteen, niin 
että niistä sileällä pinnalla tulee yksi ja ne muuttavat 
muotoaan monin tavoin, syntyvät näet pakostakin kaikki nuo 
heijastumat, kun heijastuvista kasvoista lähtevä tulensäde 
lankeaa yhteen näöstä lähtevän tulen kanssa sileällä ja 
kirkkaalla pinnalla. Oikea näyttää vasemmalta, koska näkö- 

säteen vastakkaisen puolen kosketus tapahtuu esineen vas- 
takkaisen puolen kanssa, päinvastoin kuin tavallisessa yh- 
teensattumisessa. Sitä vastoin oikea puoli näyttää oikealta ja 
vasen vasemmalta, milloin valo vaihtaa puolta sen valon 
kanssa, johon se törmää. Tämä tapahtuu silloin, kun peilin 
kirkas pinta on käyrä ja se työntää vasemman puolen 
näkövirtaa oikealla ja päinvastoin. Kun sama peili asetetaan 
lappeelleen kasvoihin nähden, kasvot näyttävät olevan koko- 
naan ylösalaisin, koska peili ajaa näkösäteen alapuolelta ylös 
ja yläpuolelta alas. 

Nämä ovat myötävaikuttavia syitä, joita jumala käyttää 
palvelijoinaan, kun hän mahdollisimman suuressa määrin 
täydellistää suurinta hyvää. Mutta useimmat olettavat täl- 
laisten olevan kaikkien olioitten ei myötävaikuttavia vaan 
varsinaisia syitä ja aiheuttavan kylmenemistä ja kuumene- 
mista, kiinteäksi ja nestemäiseksi muuttumista ja muuta 
senkaltaista. Mutta eihän tällaisissa syissä voi olla mitään 
järkeä eikä ymmärrystä minkään päämäärän suhteen, sillä 
kaikesta olevaisesta ainoa, jolla on luonnostaan järkeä, on se 
jota on sanottava sieluksi. Mutta sielu on näkymätön, kun 
taas tuli ja vesi ja maa ja ilma ovat kaikki näkyviä aineellisia 
kappaleita. Sen, joka rakastaa ajattelua ja tietoa, tulee ensi 
sijassa pyrkiä löytämään ne syyt, jotka sisältyvät luonnon 
järjellisyyteen, ja vasta toiseksi sellaisten olioiden syyt, joita 
toiset liikuttavat ja jotka puolestaan pakolla liikuttavat 
toisia. Näin meidänkin on meneteltävä. Meidän tulee selit- 
tää kaksi erilaista lajia syitä, mutta ne syyt, jotka liittyen 
yhteen luovat jaloa ja hyvää, on pidettävä erillään niistä 
syistä, jotka vailla ymmärryksen ohjausta saavat aikaan 
sattumanvaraisia ja järjettömiä vaikutuksia. 

Tämä riittäköön näkemiseen myötävaikuttavista syistä, 
jotka ovat auttaneet silmiä saamaan sen kyvyn, mikä niillä 
nyt on. Tämän jälkeen on selitettävä suurin hyöty, jota 
ajatellen jumala on ne meille antanut. Näkö on minun 
mielestäni syynä suurimpaan hyvään, mikä on tullut meidän 
osaksemme, siinä mielessä nimittäin, että näitä ajatuksia 
maailmankaikkeudesta ei koskaan olisi tuotu esille, elleivät 
ihmiset olisi nähneet tähtiä, aurinkoa ja taivasta. Mutta 

nythän päivän ja yön ja kuukausien ja vuosien ja päivänta- 
sauksen ja päivänseisauksen näkeminen ovat luoneet luvun 


ja ajan käsitteen ja antaneet mahdollisuuden tutkia kaikkeu- b 


den luonnetta. Näistä on saanut alkunsa meidän koko filoso- 
fiamme, jota suurempaa lahjaa jumalat eivät koskaan ole 
kuolevaisille ihmisille antaneet eivätkä tule antamaan. Tämä 
on, niin väitämme, silmien paras anti. Miksipä ylistäisin 
muita, vähemmän arvoisia näön kohteita. Se, joka ei ole 
filosofi, itkeköön niitä sokeaksi tultuaan, turhaan. Tästä 
väitteestä pitäkäämme kiinni: jumala on keksinyt ja antanut 
meille näön siitä syystä ja siinä tarkoituksessa, että me 
silmillämme katsoisimme järjen kiertoliikkeitä taivaalla ja 
soveltaisimme niitä itsessämme tapahtuvan ajattelun liikkei- 
siin, jotka ovat sukua taivaan liikkeille, mutta häiriintyviä, 
kun taas taivaan liikkeet ovat häiriöttömiä, ja että me niistä 
oppia ottaen ja tullen osallisiksi järjenmukaisen laskemisen 
luonnollisesta totuudesta jäljittelisimme omissa harhailevis- 
sa sielunliikkeissämme jumalan liikettä, joka ei koskaan 
mene harhateille. 

Samoin on puheen ja kuulon laita, että nimittäin jumalat 
ovat antaneet ne samassa tarkoituksessa ja samoista syistä. 
Sillä puhe asetettiin palvelemaan äsken mainittuja tarkoi- 
tuksia ja siinä se onkin suureksi avuksi. Myös musiikki, sikäli 
kuin se käyttää kuulon avulla havaittavia ääniä, on annettu 
harmonian tähden. Harmonialla on sielumme kanssa saman- 
laiset kiertoliikkeet, ja sen tajun Muusat antoivat sellaiselle 
ihmiselle, joka harjoittaa Muusain taidetta käyttäen järkeä, 
ei epäjärjellisen nautinnon antajana, mikä näyttää olevan sen 
tarkoitus meidän päivinämme, vaan avuntuojana, saatta- 
maan järjestykseen ja sopusointuun sielumme kiertoliikkeen, 
milloin se on tullut epäsointuiseksi. Myös rytmin he antoivat 


samasta syystä, auttamaan meitä sen epätahtisen ja epänau-- 


tittavan tilan vuoksi, joissa useimmat meistä luonnostaan 
ovat. 

Tähän saakka sanottu koskee, vähäisiä osia lukuun otta- 
matta, järjen suorittamaa luomistyötä. Meidän tulee tämän 
rinnalla antaa selitys myös välttämättömyyden aikaansaan- 
noksista. Sillä maailman synty on sekatapahtuma, jossa 

välttämättömyys ja järki ovat yhdessä olleet vaikuttamassa. 
Järki, joka on voimakkaampi, taivutti välttämättömyyden 
saattamaan luomakunnan suurimmalta osalta täydelliseksi, 
ja täten alussa, kun järjen taivutuskyky oli voimakkaampi 
kuin välttämättömyys, maailmankaikkeus luotiin tällaiseksi 
kuin se nyt on. Jos haluaa selittää, kuinka maailmankaikkeus 
tosiasiallisesti syntyi, tulee sen vuoksi ottaa mukaan myös 
vaihtelevan syyn käsite ja tapa, millä se vaikuttaa. Niinpä 
meidän on jälleen käännyttävä takaisin ja otettava tähän 
soveltuva toinen lähtökohta, aivan niinkuin teimme pohties- 
samme edellä esitettyjä kysymyksiä; siis aloitettava alusta. 
Tätä varten meidän on tarkasteltava tulen ja veden ja ilman 
ja maan luonnetta ennen taivaan luomista, ja mitä niille 
tapahtui tässä aikaisemmassa olotilassa. Sillä toistaiseksi ei 
kukaan ole selittänyt niiden syntyä, mutta siitä huolimatta 
puhumme tulesta ja näistä muista ikään kuin ihmiset tietäisi- 
vät mitä ne ovat, ja kutsumme niitä alkuosiksi, ikään kuin 
maailmankaikkeuden kirjaimiksi, vaikka niitä ei kukaan, 
jolla on hitunenkin järkeä, voi verrata edes tavuihin. Sallitta- 
koon minun nyt kuitenkin sanoa seuraava. Aikomukseni ei 
ole esittää tässä kaikkeuden alkusyytä tai alkutekijöitä tai 
miten niitä tahdotaankin nimittää, nimenomaan sen tähden 
että minun olisi vaikeata tuoda esille mielipidettäni noudat- 
taen tässä nyt käytettyä esitystapaa. Älkää siis luulko, että 
minun tulisi puhua tästä, enkä itse edes mielessäni kuvittelisi 
kykeneväni esittämään näitä asioita oikein käydessäni käsik- 
si niin suureen tehtävään. Pitäen mielessä sen, mitä alussa 
sanoin todennäköisyyden merkityksestä, yritän tässä kuten 
aikaisemminkin antaa yhtä todennäköisen, ehkä todennäköi- 
semmänkin selityksen sekä yksityisille ilmiöille että kokonai- 
suudelle, lähtien ensimmäisestä alusta. Ja kuten edellä, niin 
tässäkin aloitan esitykseni kutsumalla avuksi jumalaa, jotta 
hän johtaisi minut turvallisesti läpi oudon ja tavallisuudesta 
poikkeavan tutkimusmatkan todennäköisiin johtopäätelmiin. 
Aloittakaamme siis jälleen. 

Tämä uusi esitys maailmankaikkeudesta vaatii kuitenkin 
heti alussa enemmän käsitteenmäärittelyjä kuin meillä aikai- 
semmin oli. Sillä kun edellä erotimme kaksi olevaisen muo- 

toa, meidän on nyt selvitettävä eräs kolmas laji. Nuo kaksi 
riittivät siinä, mitä sanottiin edellä. Yksi oli olettamuksem- 
me mukaan esikuvan laji, järjellä käsitettävä ja aina samana 
pysyvä, toinen tämän mallin mukaan syntyvä ja silmin 
nähtävä olevaisen muoto. Kolmatta emme silloin erottaneet- 
kaan, koska pidimme näitä kahta riittävinä. Mutta nyt 
näyttää johdonmukainen päättely pakottavan meidät sano- 
jen avulla selittämään sellaista olevaisen muotoa, joka sinän- 
sä on vaikeasti selitettävä ja hämärä. Minkä luonteenomai- 
sen vaikuttavan ominaisuuden se siis esityksessämme saa? 
Ennen kaikkea sen, että se on kaiken luomistapahtumassa 
syntyvän vastaanottava säiliö ja ikään kuin lapsenhoitaja. 
Tämä on siis totuus, mutta se on sanottava selvemmin, ja 
siinä onkin vaikea tehtävä, ennen kaikkea sen vuoksi, että 
siinä onnistuakseen on ensin selvitettävä mitä on tuli ja sitten 
muut alkuaineet. Sillä on vaikea esittää edes jossakin määrin 
uskottavasti ja johdonmukaisesti, mitä on milloinkin sanotta- 
va ensisijaisesti vedeksi mieluummin kuin tuleksi ja ylipään- 
sä joksikin alkuaineeksi, joksikin niistä erikseen tai kaikiksi. 
Kuinka tätä kysymystä siis pitäisi käsitellä ja millainen 
todennäköinen selitys alkuaineista meillä olisi annettavana? 
Ensiksikin näemme, että se, mitä äsken nimitimme vedek- 
s1, käsityksemme mukaan jähmettymällä muuttuu näennäi- 
sesti kiveksi ja maaksi, ja sulaessaan ja hajotessaan sama 
alkuaine muuttuu höyryksi ja ilmaksi, ilma taas kuumetes- 
saan tuleksi. Tuli taas tiivistyessään ja sammuessaan palaa 
jälleen ilman olomuotoon, ja ilma vielä kerran kokoon ahtau- 
tuessaan ja tihentyessään muuttuu pilveksi ja sumuksi, ja 
nämä vieläkin enemmän kokoon puristuessaan juoksevaksi 
vedeksi; vedestä taasen syntyvät maa ja kivet, ja niin synty- 
misen katkeamaton kiertokulku näyttää siirtyvän kuin lahja 
alkuaineelta toiselle. Kun näin ollen mikään niistä ei jää 
näennäiseltä ilmiasultaan samaksi, kuinka joku uskaltaisi 
kivenkovaan väittää, että jokin niistä on juuri tämä alkuaine 
cikä jokin muu? Ei kukaan. Mutta kaikkein turvallisin tapa 
käsitellä näitä alkuaineita on tämä. Aina kun näemme jonkin 
niistä siirtyvän toisesta olomuodosta toiseen, älkäämme ni- 
mittäkö sitä sanalla »tämä» vaan »tämänlaatuinen», eikä 

vettä sanalla »tämä», vaan »tällainen». Eikä meidän pidä 
puhua mistään muustakaan alkuaineesta käyttämällä sanoja 
»tämä» ja »se», ikään kuin sillä olisi jotakin pysyvyyttä, 
mikäli yleensä luulemme näillä sanoilla osoittavamme jota- 
kin. Sillä sellainen vetäytyy pois sanojen »tämä» ja »se» ja 
»mikään» alta ja jokaisen muunkin sanallisen ilmaisun alta, 
joka merkitsee samana pysyvää. Meidän ei tule nimittää 
mitään niistä sanalla »tämä», vaan »tällainen», sekä jokaista 
erikseen että kaikkia yhteensä, merkitsemään näet sellaista, 
mikä on aina kiertoliikkeessä. Niinpä tuleksi meidän on 
kutsuttava sitä, mikä on aina »sen laatuista», ja niin kaikkea 
muutakin, millä on synty. Mutta siitä, missä ne aina näennäi- 
sesti syntyvät kukin erikseen ja mistä ne taas hajoavat, vain 
siltä on käytettävä nimitystä »tämä» ja »se». Mutta tarkoitet- 
taessa sitä, mikä on »sellaista», kuumaa tai valkoista tai 
niiden vastakohtaa, tai mikä on niistä koostunut, älköön 
näitä sanoja käytettäkö. 

Yritän sanoa vielä selvemmin mitä tarkoitan. Olettakaam- 
me, että joku henkilö muovailee kullasta kaikenlaisia kuvioi- 
ta ja lakkaamatta muovaa uudelleen jokaisen niistä jonkin 
toisen kaltaiseksi. Jos joku osoittaa yhtä noista kuvioista ja 
kysyy, mikä se on, niin totuuden kannalta paras vastaus on, 
että se on kultaa, eikä suinkaan että se on kolmio tai jokin 
muu kuvio, joka siinä on muotoutumassa, koska ne ehtivät 
muuttaa muotoaan jo sinä aikana kun ne mainitaan nimel- 
tään. Saa olla tyytyväinen, jos tuollaisesta kuviosta voi edes 
jonkinlaisella todenmukaisuudella käyttää nimitystä »senkal- 
tainen». Samaa ajattelutapaa on sovellettava luonnonkaik- 
keuteen, joka sisällyttää itseensä kaikki aineelliset kappa- 
leet. Sitä on aina kutsuttava samalla nimellä, sillä omasta 
erikoislaadustaan se ei koskaan luovu. Ottaessaan itseensä 
aina kaikki oliot se ei koskaan eikä millään tavoin ota 
minkään sellaisen muotoa, joka tulee siihen sisälle. Se on 
näet luonnostaan kaikeksi muotoutuva aines, jonka siihen 
tunkeutuvat muodot panevat liikkeeseen ja joka näiden 
vaikutuksesta muuttaa muotoaan ja niiden vuoksi se näyttää 
milloin minkinlaiselta. Siihen sisälle käyvät ja siitä poistuvat 
muodot ovat ikuisesti olemassa olevien muotojen jäljennök- 

siä, jotka puolestaan on tehty vaikeasti selitettävällä ja 
ihmeellisellä tavalla. Sitä käymme tarkastelemaan myöhem- 
min. 

Tässä kohtaa meidän on opittava ymmärtämään kolme 
erilaista olevaisen lajia: se olevainen, joka on saanut olemas- 
saolon, se olevainen, jossa se on sen saanut, ja se olevainen, 
jonka mallin mukaan se on tullut olemassaolevaksi. Voimme 
verrata vastaanottavaa olevaista äitiin, mallia, josta se on 
alkuisin, isään, ja näiden välille sijoittuvaa olevaista lapseen. 
On syytä myös ajatella, että jos kerran tietyn mallin mukaan 
luodun on otettava kaikenkirjavia olomuotoja, niin se olevai- 
nen, johon nämä olomuodot sijoittuvat, ei voi vastata tarkoi- 
tustaan muutoin kuin siten, että se itse on täysin vailla 
muotoja, jotka sen on siis otettava vastaan ulkopuolelta. Sillä 
jos se olisi samankaltainen kuin jokin siihen tuleva muoto, 
niin silloinhan, kun siihen tulisi vastakkaisia tai täysin 
criluontoisia muotoja kuin se itse on, se jäljentäisi niitä 
huonosti antaen niille oman näkyväisen muotonsa leiman. 
Sen vuoksi on asianmukaista, että olevaisella, jonka on 
sisällytettävä itseensä kaikki erilaiset lajit, ei itsellään ole 
mitään muotoa — aivan niinkuin valmistettaessa hyvänhajui- 
sia voiteita ensin pyritään kaikella taidolla siihen, että 
nesteet, joihin hajusteet sekoitetaan, ovat itse mahdollisim- 
man hajuttomia; tai kuten ne, jotka ryhtyvät muovaamaan 
kohokuvia johonkin pehmeään aineeseen, eivät salli minkään 
aikaisemman kuvan jäädä siihen näkymään, vaan aloittavat 
työnsä silottelemalla pinnan niin tasaiseksi kuin mahdollista. 
Samalla tavoin olevaisen, joka kokonaisuutena yhä uudel- 
leen ja hyvin sisällyttää itseensä kaikkien olioiden jäljitel- 
mät, tulee itsensä olla vailla minkäänlaista muotoa. Alkääm- 
me siis nimittäkö tätä näkyväisen ja kaikilla aisteilla havait- 
tavan luodun maailman äitiä ja vastaanottavaa säiliötä 
maaksi tai ilmaksi tai tuleksi tai vedeksi, ei liioin niiden 
koostumiksi tai rakenneosiksi, vaan sanokaamme sitä näky- 
mättömäksi ja muotoa vailla olevaksi kaiken sisällyttäjäksi, 
joka jollain hämmästyttävällä ja vaikeasti käsitettävällä 
tavalla on osallisena yksinomaan järjellä käsitettävästä. Sil- 
loin emme pahasti erehdy. Mutta sikäli kuin edellä sanotun 

perusteella on mahdollista tehdä johtopäätöksiä sen todelli- 

. sesta olemuksesta, se voidaan parhaiten ilmaista näin: tulena 
käy havaittavaksi sen aika ajoin syttyvä osa, vetenä neste- 
mäinen osa, maana ja ilmana se näyttäiksen sikäli kuin nämä 
oliot siinä jäljentyvät. 

Ajatelkaamme asiaa yksityiskohtaisesti ja tarkastelkaam- 
me seuraavaa kysymystä: Onko itsessään olemassaolevaa 

c tulta, tai ovatko olemassa kaikki ne oliot, joita tällä tavoin 
sanomme itsessään olemassaoleviksi tosiolioiksi, vai onko 
vain niillä olioilla, joita näemme silmillämme tai havaitsem- 
me muilla ruumiin aisteilla, olemassaolo todellisuudessa? 
Eikö niiden lisäksi ole olemassa missään mitään muuta? 
Onko turhaa puhetta ja vain tyhjiä sanoja väitteemme, että 
jokaisella oliolla on yksinomaan järjellä käsitettävä ideansa? 
Ei olisi sopivaa jättää tätä kysymystä tutkimatta ja ratkaise- 
matta, pelkän vakaumuksen varaan, eikä liioin olisi sopivaa 

d pitkittää muutenkin pitkää esitystä poikkeamalla pääasiasta; 
jos käy mahdolliseksi esittää vähin sanoin asian pääpiirteet, 
se riittänee tähän tarkoitukseen. 

Heitän äänestysuurnaan oman lippuni seuraavan mielipi- 
teen puolesta. Jos järki ja totuudenmukainen käsitys ovat 
kaksi eri asiaa, niin totisesti näillä ideoilla on itsenäinen 
olemassaolo, joka ei ole havaittavissa aistein, vaan ainoas- 
taan ajattelemalla. Mutta jos, niin kuin muutamat ajattele- 
vat, järjellä ja totuudenmukaisella käsityksellämme ei ole 

e mitään eroa, silloin on kaiken ruumiin aisteilla havaittavan 
katsottava olevan kaikkein lujinta todellisuutta. Meidän on 
kuitenkin pakko pitää niitä kahtena erillisenä olevaisena sen 
vuoksi, että ne ovat syntyneet kumpikin erikseen ja ovat 
laadultaan erilaisia. Sillä toisen synnyttää meissä opetus, 
toisen vakuuttelu, toista johtaa todenmukainen päättely, 
toinen on irrationaalinen; toiseen ei pelkkä vakuuttelu vaiku- 
ta, toinen on vakuutteluin muutettavissa, ja tähän viimeksi 
mainittuun meidän on myönnettävä kaikkien ihmisten kyke- 
nevän, mutta järki on suotu vain jumalille ja perin harvoille 
ihmisille. 

Näin ollen meidän on tehtävä se johtopäätös, että on 

52a olemassa erikseen itsessään oleva olevaisen laji. Se on syntyä 

vailla ja katoamaton eikä koskaan ota itseensä mitään ulkoa 
päin eikä mene sisälle toiseen olevaiseen. Se on näkymätön ja 
muutenkin aistein havaitsematon. Tämä olevainen on järjen 
tarkastelun kohde. 

Sitten on toinen olevainen, edellisen kanssa samanniminen 
ja samankaltainen, aistein havaittava, olemassaolevaksi tul- 
lut, joka aina on muuttuvassa liikkeessä, joka syntyy johon- 
kin tiettyyn paikkaan ja siitä jälleen hajoaa olemattomiin ja 
josta saamme aistien välityksellä käsityksen. 

Kolmas olevaisen laji on ikuisesti olemassaoleva tila, johon 
häviämisen käsite ei sovellu, joka tarjoaa olinsijan kaikelle, 
mikä syntyy. Sitäkään ei voi havaita aistein, vaan ainoastaan 
sellaisella ajattelulla, jota voisi verrata aviottomaan lapseen. 
Se on vaivoin uskottavissa oikeaksi. Tätä ajatellessamme me 
ikään kuin näemme unta ja sanomme, että pakostahan 
kaiken olemassaolevan täytyy olla jossakin paikassa ja pitää 
hallussaan jotain tilaa. Mikä ei ole maan päällä eikä taivaas- 
sa, e1 ole olemassa. Kaiken tämän ja tähän verrattavien 
asioiden vuoksi me emme kykene heräämään emmekä sel- 
västi tekemään eroa ja lausumaan totuutta myöskään todelli- 
sesta valvemaailmaan kuuluvasta olevaisesta. Sillä me olem- 
me unenomaisessa tilassa, me puhumme kuvasta, jolla ei ole 
itsenäistä olemassaoloa sen rinnalla, minkä mukaan se on 
syntynyt, vaan se häilyy aina jonkin toisen olevaisen kuvajai- 
sena, sen on synnyttävä olemassaoloon jossakin toisessa ja 
pysyteltävä siinä kiinni tavalla tai toisella, tai muuten se ei 
ole mitään. Mutta tosiolevaisella on puolellaan se täsmälli- 
nen ja todenmukainen todistelu, että sikäli kuin kaksi ole- 
vaista ovat erillisiä, ne eivät voi olla toinen toisessaan niin, 
cttä ne samalla ovat yksi ja sama. 

Tämä siis olkoon pääpiirteissään minun järkeen perustuva 
ratkaisuni, että nimittäin tosiolevainen, tila ja syntyminen, 
kolme erillistä olevaista, olivat olemassa jo ennen kuin 
taivaankaikkeus syntyi, ja että syntymistapahtuman imettä- 
jä ja hoitaja, veden nesteyttämä ja tulen synnyttämä, joka 
saa myös maan ja ilman olomuodot ja joutuu näiden kaik- 
kien aiheuttamien vaikutusten alaiseksi, tulee havaittavaksi 
mitä vaihtelevimmissa muodoissa. Mutta koska se oli täynnä 

voimia ja mahdollisuuksia, jotka eivät olleet samanlaisia 
eivätkä tasapainoisia, se ei itsekään ollut missään kohden 
tasapainossa, vaan niiden vaikutuksesta se vaappui säännöt- 
tömästi edestakaisin ja liikkuessaan puolestaan järkytti näitä 
voimia sijoiltaan. Näin jatkuvasti sinne tänne liikkuvat 
alkuaineet joutuivat eroon toisistaan, aivan niinkuin pienet 
kappaleet, joita pidetään liikkeessä siivilällä tai muilla viljan 
puhdistuksessa käytetyillä välineillä, putoavat yhteen paik- 
kaan, jos ovat kiinteitä ja raskaita, ja toiseen, jos ovat 
huokoisia ja keveitä. Näin kävi myös noiden neljän alkuai- 
neen, kun vastaanottaja-olevainen niitä tärisytti. Se liikutti 
niitä aivan kuin pohtimella ja erotti kauimmas toisistaan 
erilaiset ja ajoi lähemmäs toisiaan samanlaiset. Sen vuoksi 
alkuaineilla oli omat paikkansa jo ennen kuin niistä järjestyi 
luotu maailmankaikkeus. Sitä ennen nämä kaikki kuitenkin 
olivat vailla järkeä ja mittaa, mutta kun maailmankaikkeus 
alkoi saada järjestystä, niin tuli ja vesi ja maa ja ilma, vaikka 
niissä jo olikin jonkinlaista merkkiä omasta erikoislaadus- 
taan, olivat kuitenkin sellaisessa tilassa missä voi odottaa 
kaiken olevan, kun mitään jumalaa ei ollut läsnä. Tämä oli 
niiden alkutila. Ensiksi jumala antoi niille muodon ideoitten 
ja lukujen avulla. Meidän tulee aina luomista selittäessäm- 
me asettaa ennen muuta se olettamus, että jumala rakensi 
nämä alkuaineet mahdollisimman kauniiksi ja hyviksi, jollai- 
sia ne eivät sitä ennen olleet. Nyt minun on siis käytävä 
selittämään teille niiden järjestystä ja syntyä käyttämällä 
todistelua, joka ei ole aivan tavallinen. Mutta koska olette 
saaneet koulutusta siinä menetelmässä, jota tällaisessa todis- 
telussa on välttämättä noudatettava, pystytte seuraamaan 
esitystäni. 

Ensiksikin lienee kaikille selvää, että tuli ja maa ja vesi ja 
ilma ovat aineellisia kappaleita. Aineellisella kappaleella, 
olipa se mitä muotoa hyvänsä, tulee olla ulottuvuus. Ulottu- 
vuuden taas on välttämättä rajoituttava tasopintoihin. Suo- 
rasivuinen tasokuvio koostuu kolmioista. Kaikki kolmiot 
saavat alkunsa kahdenlaatuisista kolmioista, joista kummas- 
sakin on yksi kulma suora ja kaksi muuta teräviä. Toisessa. 
näistä kolmioista ovat kantakulmat puolet suorasta kulmasta 

ja sivut yhtä pitkät, toisessa kantakulmat ovat eri suuret osat 
suorasta kulmasta ja niiden sivut eri pitkät. Nämä kolmiot 
me siis oletamme tulen ja muiden alkuaineiden rakenneosik- 
si, yhdistäen todistelussamme todennäköisyyden ja välttä- 
mättömyyden. Vielä tätäkin korkeammat alkuperusteet tie- 
tää vain jumala ja ehkä ihminen, joka on hänelle rakas. 
Meidän on nyt selitettävä, mitkä ovat neljä kauneinta sään- 
nöllistä kappaletta, jotka ovat keskenään erilaiset, mutta 
joista jotkin voidaan johtaa toisikseen jakamalla. Jos siinä 
onnistumme, löydämme totuuden maan ja tulen synnystä 
sekä niiden keskivertona olevista alkuaineista, ja silloin 
meidän ei tarvitse myöntää, että missään olisi nähtävissä 
omassa lajissaan kauniimpia kappaleita. Meidän on siis 
pyrittävä siihen, että rakennamme sopusointuisiksi nämä 
neljä kauneudessaan vertaansa vailla olevaa kappaletta ja 
että voimme sanoa oikealla tavalla käsittäneemme niiden 
luonteen. | 

Tasasivuisella kolmiolla on vain yksi muoto, mutta erisivui- 
silla kolmioilla on ääretön määrä muotoja. Tästä äärettömäs- 
tä määrästä meidän on valittava kaunein, mikäli aiomme 
aloittaa oikealla tavalla, ja jos joku voi osoittaa valinneensa 
vielä kauniimman muodon kuin me näiden kappaleiden 
rakentamiseksi, hän saa voiton, ei niin kuin vihamies, vaan 
niin kuin ystävä. Me puolestamme jätämme sivuun muut 
kolmion muodot ja väitämme, että kaikista kolmioista kau- 
nein on se, josta, kun kaksi niistä yhdistetään, syntyy kol- 
manneksi tasasivuinen kolmio. Miksi näin on, kävisi liian 
pitkäksi selittää. Mutta jos kuitenkin joku väittää vastaan ja 
osoittaa, ettei asia ole näin, hän saa viedä voitonpalkinnon 
kaikessa ystävyydessä. Valitkaamme siis kaksi kolmiota, 
joista tuli ja muut alkuaineet on rakennettu ja joista toinen 
on tasakylkinen, toinen sellainen, jossa suuremman sivun 
neliö on yhtä kuin kolme kertaa pienemmän sivun neliö. 

Nyt meidän on aika määritellä selvemmin, mikä aikaisem- 
min tuli sanotuksi epäselvästi. Näytti siltä, että kaikki nuo 
neljä alkuainetta syntyessään muuttuivat toistensa kautta 
toisikseen. Tämä on harhaanjohtava näennäisyys. Sillä valit- 
semistamme kolmioista syntyvät tosin kaikki nuo neljä 

alkuainetta, mutta vain kolme niistä kolmioista, joiden ly- 
hyet sivut ovat eri pitkät, kun taas neljäs rakentuu tasakylki- 
sistä kolmioista. Ei siis ole mahdollista, että ne kaikki 
voitaisiin jakaa toisikseen niin, että muutamia harvoja suuria 
kappaleita syntyisi pienistä ja päinvastoin, vaan ainoastaan 
kolme niistä soveltuu tähän. Sillä nämä kolme ovat kaikki 
luonnostaan syntyneet kolmiosta, ja kun suuremmat kappa- 
leet hajotetaan, niistä syntyy monia pienempiä, jotka saavat 
niiden luonteeseen sopivat muodot. Milloin taas monet pie- 
net kappaleet hajoavat kolmioiksi, ne jälleen yhtyessään 
tuottavat yhden ainoan suuren massan, joka on laadultaan 
toisenlainen. Tämä olkoon sanottu niiden muuttumisesta 
toinen toisekseen. 

Seuraavaksi on paikallaan selittää, minkä muodon kukin 
näistä alkuaineista on saanut ja mistä lukusuhteista se on 
muodostunut. Ensiksi tulee se rakennelma, joka koostuu 
yksinkertaisimmista ja pienimmistä osista. Sen rakenneosa- 
na on kolmio, jonka hypotenuusa on kaksi kertaa niin pitkä 
kuin lyhyempi sivu, ja kun kaksi sellaista kolmiota yhdiste- 
tään niin, että hypotenuusat yhtyvät lävistäjäksi, ja tämä 
tehdään kolmesti, niin vetämällä hypotenuusat ja lyhyet 
sivut yhteen niin, että niiden päätepisteet lankeavat ikään 
kuin yhteiseen keskipisteeseen, noista kolmioista, joita on 
kuusi, syntyy yksi tasasivuinen kolmio. Kun neljä tasasivuis- 
ta kolmiota yhdistetään niin, että niiden kulmat kohtaavat 
kolmittain, ne muodostavat sopen, joka tulee lähimmäs 
tylpintä tasokulmaa. Kun neljä tällaista soppea yhdistetään, 
syntyy ensimmäinen kappale, joka jakaa ympärille piirretyn 
pallon pinnan yhtä suuriin ja samanlaisiin osiin. Toinen 
kappale syntyy samoista kolmioista, mutta koostuu kahdek- 
sasta tasasivuisesta kolmiosta, joista aina neljä muodostaa 
yhden sopen. Kun kuusi tällaista soppea on muodostettu, 
syntyy toinen kappale. Kolmas kappale syntyy kaksi kertaa 
kuudestakymmenestä alkukolmiosta ja kahdestatoista sopes- 
ta, kussakin sivuina viisi tasasivuista kolmiota, ja sen perus- 
teella, miten se on muodostettu, sillä on tahkoina kaksikym- 
mentä tasasivuista kolmiota. 

Toinen alkukolmioista lakkasi toimestaan muodostettuaan 

nämä kolme kappaletta, kun taas neljännen muodostivat 
tasakylkiset suorakulmaiset kolmiot. Neljä tällaista kolmio- 
ta, suorien kulmien kärjet yhdistettyinä, muodostivat yhden 
neliön. Kuusi sellaista neliötä yhdistettyinä muodostivat 
kahdeksan soppea, joista kunkin muodosti kolme suorakul- 
maista tasokolmiota. Täten syntynyt kappale on kuutio, jolla 
on tahkoina kuusi neliötä. Ja kun vielä oli jäljellä viides 
kolmioista koostunut kappale, jumala sy sitä maailman- 
kaikkeuden hahmottamiseen. 

Kaikkea tätä ajatellessa voidaan syystä kysyä, pitäisikö 
olettaa rajaton vai rajoitettu määrä maailmoita. Joudutaan 
kuitenkin toteamaan, että olettamus maailmoiden rajatto- 
masta lukumäärästä on kovin rajoittuneen henkilön ajattelun 
tuote, sellaisen, joka ei tiedä sitä mikä hänen pitäisi tietää. 
Kysymys, onko maailmoja katsottava olevan todellisuudessa 
yksi vai viisi, on kuitenkin sellainen, että sen eteen kannattaa 
pysähtyä. Minun mielestäni maailma on yksi jumala, toden- 
näköisen esityksen mukaan, mutta joku toinen, joka ottaa 
huomioon muita näkökohtia, voi olla toista mieltä. Hänen 
käsityksensä meidän on tässä sivuutettava. Sen sijaan mel- 
dän on jaettava tuleksi, maaksi, vedeksi ja ilmaksi ne neljä 
alkuaineen lajia, jotka syntyivät teoriamme mukaisesti. 

Maa saakoon kuution muodon, sillä se on neljästä alkuai- 
neesta liikkumattomin ja plastillisin. Kappaleen, jonka tah- 
kot ovat muodoltaan tukevimpia, täytyy välttämättä olla 
samanluontoista kuin maa. Alkukuvioista eli olettamistam- 
me kolmioista taas se, jonka sivut ovat yhtä pitkät, on 
luonnostaan tukevampi kuin erisivuinen kolmio. Ja yhdiste- 
tyistä kuvioista, jotka ovat muodostuneet jommastakummas- 
ta kolmioiden lajista, on neliö sekä kokonaisuutena että 
osiensa puolesta välttämättä tukevammalla perustalla kuin 
tasasivuinen kolmio. Näin ollen noudatamme todennäköisyy- 
den periaatetta antaessamme kuution muodon maalle, jäljel- 
le jääneistä kappaleista vähimmän liikkuvan vedelle, liikku- 
vimman tulelle ja välille jäävän kappaleen ilmalle. Pienim- 
män kappaleen siis osoitamme tulelle, suurimman vedelle, 
niiden väliin jäävän ilmalle. Edelleen teräväkärkisimmän 
tulelle, sitä seuraavan ilmalle, kolmannen vedelle. 

Mitä tulee kaikkien näiden kappaleiden muotoihin, niin 


b sen, jossa on vähimmän tahkoja, täytyy välttämättä olla 

liikkuvin, koska se on joka puolelta kaikkein leikkaavin ja 
terävin. Se on myös kevein, koska se koostuu vähimmästä 
määrästä samanlaisia osia. Toinen kappaleemme tulee näi- 
den ominaisuuksiensa puolesta toiseksi ja kolmas kolman- 
neksi. 

Sekä loogisen päättelyn että todennäköisyyden mukaan on 
siis se kappale, jolla on pyramidin muoto, tulen alkuaine ja 
siemen. Järjestyksessä toisen kappaleen me sanomme kuulu- 
van ilmalle, kolmannen vedelle. Meidän on ajateltava kaikki 
nämä kappaleet niin pieniksi, että emme voi nähdä niistä 
mitään erikseen, juuri tämän pienuuden vuoksi. Mutta kun 
niitä kasaantuu paljon yhteen, ne tulevat näkyviksi. Mitä 
tulee lukusuhteisiin, jotka hallitsevat niiden paljoutta ja 
liikkeitä ja muita ominaisuuksia, sikäli kuin välttämättömyy- 
den laki sen salli tai antoi periksi, jumala toteutti ne tarkasti 
ja saattoi kaiken analogiseen harmoniseen sopusointuun. 

Kaikesta siitä, mitä tähän saakka olemme sanoneet näistä 
neljästä alkuaineesta, on todennäköisin johtopäätös seuraa- 
va. Kun alkuaine maa törmää tuleen, se hajaantuu tulen 
terävyyden johdosta ja joutuu liikkeeseen joko itse tulessa tai 
ilman tai veden koostumassa. Tämä jatkuu siksi, kunnes osat 
jälleen sattuvat yhteen ja muuttuvat maaksi muodostaen 
harmonisen kokonaisuuden. Sillä maa ei koskaan voi muut- 
tua minkään toisen alkuaineen muotoon. Mutta vesi, kun tuli 
tai jopa ilma jakaa sen osiin, voi koostua uudelleen yhdestä 
osasta tulen ja kahdesta osasta ilman rakenneosia. Ja edel- 
leen, kun ilma tai vesi tai vaikkapa maa sulkee sisäänsä 
tulen, jota on vähemmän kuin edellä mainittuja, ja molem- 
mat joutuvat liikkeeseen, niin tuli joutuu taistelussa tappiolle 
ja murtuu hajalleen, ja silloin kaksi tulen alkuosasta yhtyy 
yhdeksi ilman osaseksi. Kun taas ilma joutuu tappiolle ja 
hajaantuu osasiksi, kiinnittyy kaksi ja puoli ilman osasta 
yhdeksi veden osaseksi. 

Ajatelkaamme asiaa vielä näin. Milloin tuli tarttuu johon- 
kin noista kolmesta alkuaineesta, se leikkaa tämän alkuai- 
neen rikki terävillä kulmillaan ja särmillään, mutta kun 

palanut alkuaine koostuu jälleen tuleksi, niin tuli lakkaa 
leikkaamasta sitä. Sillä alkuaine, joka on itsessään yhtenäi- 
nen, ei kykene toisessa samanlaisessa aiheuttamaan mitään 
muutosta eikä liioin tämä siinä. Mutta niin kauan kuin 
heikompi alkuaine muuttuessaan toiseksi taistelee vahvem- 
paa vastaan ja joutuu tappiolle, se ei lakkaa hajoamasta 
alkuosiinsa. Edelleen, milloin monilukuiset suuremmat osat 
sulkevat sisäänsä vähälukuisemmat pienemmät, alkuaine 
hajoaa ja sammuu, mutta jos sen osat sitten tahtovat yhdis- 
tyä voitolle päässeen alkuaineen olomuotoon, ne lakkaavat 
sammumasta ja tulesta tulee ilmaa, ilmasta vettä. Jos taas 
alkuaineen alkuosat taistelevat ollakseen yhdistymättä toi- 
seen tai muihin alkuaineisiin, edelliset eivät lakkaa hajaantu- 
masta ennen kuin ne ajetaan takaisin omaan olomuotoonsa 
tämän työnnön ja hajaantumisen vaikutuksesta, tai ne joutu- 
vat häviölle ja monien olomuotojen asemesta ottavat voitta- 
neen alkuaineen olomuodon ja jäävät asumaan yhteen per- 
heeseen. Juuri näiden vaikutusten vuoksi ne vaihtavat paik- 
kaansa, sillä kun jokainen alkuaine pysyy omalla sijallaan 
vastaanottavan säiliön liikkeen vuoksi, niin ne osaset, jotka 
aika ajoin tulevat erilaisiksi oman ja samanlaisiksi vieraan 
olomuodon kanssa, ajautuvat tämän seulonnan vuoksi sitä 
paikkaa kohti, joka kuuluu niiden ottamalle alkuaineen 
olomuodolle. 

Tällaiset ovat ne syyt, jotka ovat aiheuttaneet kaikkien 
sekoittumattomien aineen alkuosien synnyn. Mutta näiden 
neljän alkuaineen joukossa on alalajeja, joiden syyt on 
etsittävä alkukoimioiden yhdistelmistä. Jokainen sellainen 
yhdistelmä ei tuottanut vain yhtä suuruutta olevia kolmioita, 
vaan suurempia ja pienempiä kolmioita niin paljon kuin on 
olemassa aineiden ilmenemismuotoja. Näiden sekoittuessa 
keskenään ja toinen toisiinsa syntyy ääretön määrä vaihtele- 
via ilmiöitä. Niiden, jotka aikovat soveltaa todennäköisyysa- 
jattelua luontoon, tulee aina pitää tämä monikirjavuus mie- 
lessään. 

Jollemme pääse yksimielisyyteen siitä, mitä liike- ja lepoti- 
la ovat ja millä ehdoilla ne esiintyvät, tulemme seuraavassa 
todistelussa kohtaamaan monia vaikeuksia. Jotain on jo 

näistä asioista sanottu, ja lisättäköön siihen, että liike ei 
koskaan esiinny sellaisessa, mikä on tasa-aineista. Sillä on 
vaikeata ja useimmissa tapauksissa mahdotontakin käsittää, 
että olisi olemassa sellainen, mitä liikutetaan, ilman sitä, 
mikä liikuttaa, tai viimeksi mainittua ilman ensiksi mainit- 
tua. Jos jompikumpi näistä puuttuu, ei liike ole mahdollinen, 
ja niin ikään on mahdotonta että ne olisivat tasa-aineisia. 
Näin ollen meidän on aina oletettava lepotilan edellyttävän 
tasa-aineisuutta ja liikkeen tasa-aineisuuden puutetta. Syy 
luonnon tasa-aineisuuden puutteeseen on taas epäyhtenäi- 
syydessä. Syyn tähän epäyhtenäisyyteen olemme jo selittä- 
neet, mutta emme ole sanoneet, kuinka on mahdollista, että 
aineelliset kappaleet eivät lakkaa muuttumasta toinen toisik- 
seen ja liikkumasta sitten, kun ne ovat eronneet toisistaan 
alkuaineensa mukaisesti. Sanomme siis näin: sisällytettyään 
itseensä alkuaineet maailmankaikkeuden pyörivä liike puris- 
taa kaiken kokoon eikä salli syntyä mitään tyhjää tilaa, 
koska se on pyöreä ja sillä on taipumus kiertyä itsensä 
ympäri. Sen vuoksi tuli tunkeutuu joka paikkaan ennen 
muita alkuaineita, ja toiseksi ilma, jonka osaset ovat toiseksi 
hienoimmat; ja samalla tavoin kaksi muuta alkuainetta. Sillä 
ne alkuaineet, jotka rakentuvat suurimmista osista, jättävät 
rakenteessaan suurimman tilan tyhjäksi, ja pienimmistä 
osasista koostuneet pienimmän. Siten puristus pakottaa pie- 
net osaset tunkeutumaan suurten osasten täyttämään tyh- 
jään tilaan. Kun siis pienet osaset joutuvat suurten viereen ja 
hajottavat suurempia ja yhdistävät pienempiä, ne kaikki 
liikkuvat ylös ja alas pyrkien omille paikoilleen, sillä muutos 
niiden koossa saa aikaan muutoksen myös niiden paikoissa. 
Tällä tavoin ja näistä syistä syntyy jatkuvaa tasa-aineisuuden 
puutetta, joka nyt ja aina edelleenkin saa aikaan näiden 
kappaleiden liikkeen. 

Seuraavaksi meidän on kiinnitettävä huomiota siihen, että 
on olemassa monenlaatuista tulta. On esimerkiksi liekki ja 
toiselta puolen aines, joka irtoaa liekistä ja joka ei polta 
mutta antautuu silmille valona, ja edelleen aines, joka liekin 
sammuttua jää jäljelle hehkuviin hiiliin. Samoin on myös 
erilaatuista ilmaa. Läpinäkyvimmästä käytetään myös nimi- 

tystä eetteri, sameimmasta nimityksiä sumu ja pimeys, ja on 
vielä muita ilman lajeja vailla omaa nimeä, jotka johtuvat 
kolmioiden erilaisuudesta. Vesi taas esiintyy ensiksikin kah- 
dessa muodossa: kosteana ja juoksevana. Veden kostea olo- 
muoto koostuu pienistä ja erimuotoisista kolmioista ja liik- 
kuu sen takia helposti sekä itsessään että muiden kappalei- 
den liikuttamana, juuri tuon tasa-aineisuuden puutteen ja 
alkuosien muodon vuoksi. Toinen olomuoto taas, joka koos- 
tuu suurista ja yhdenmuotoisista alkukappaleista, on paikal- 
laanpysyvämpi kuin ensiksi mainittu, ja se on painava, koska 
alkuosasten yhdenmukaisuus antaa sille kiinteyttä. Kun tuli 
tunkeutuu sen sisään ja hajottaa sen, se menettää yhdenmu- 
kaisuutensa, sen osat pääsevät liikkumaan ja se muuttuu 
herkkäliikkeiseksi, ja kun se on tullut helposti liikkuvaksi, 
sen lähellä oleva ilma työntää sitä edellään ja levittää pitkin 
maata. Jokainen näistä sen liikkeen muodoista on saanut 
oman nimensä: kun sen aines irtoaa osiksi, se sulaa, kun se 
levittäytyy pitkin maata, se virtaa. Kun taas tuli poistuu 
vedestä, se ei mene tyhjään tilaan, vaan sen välittömässä 
läheisyydessä oleva ilma, joka on työnnetty paikaltaan, 
puristaa vuorostaan herkkäliikkeisen ja kosteassa tilassa 
olevan aineksen siihen, missä tulella on paikkansa, ja yhdis- 
tää sen itseensä. Aines, joka näin on puristettu kokoon ja on 
saanut takaisin tasa-aineisuutensa, koska epätasaisuuden 
aiheuttanut tuli on poistunut siitä, asettuu itselleen kuulu- 
vaan olotilaan. Tulen poistumista nimitetään jäähtymiseksi 
ja tulen poistuttua tapahtuvaa koostumista jähmettymiseksi. 

Kaikista niistä veden olomuodoista, joita olemme nimittä- 
neet juokseviksi, tihein on muodostunut hienoimmista ja 
yhdenmukaisimmista alkuosista. Se on ainutlaatuinen ai- 
neen laji, väriltään kimaltelevan keltainen, ja sen omistamis- 
ta pidetään suurimmassa arvossa. Se on kulta, joka on 
puristunut kallion läpi jähmeään tilaan. Kullan sivutuotetta, 
joka tiheytensä vuoksi on erittäin kovaa ja joka väriltään on 
musta, kutsutaan adamantiksi. Sitten on aine, joka osiensa 
puolesta tulee lähelle kultaa mutta jolla on enemmän kuin 
yksi olomuoto; se on tiheämpää kuin kulta ja siihen sisältyy 
myös pieni osa kevyttä maata, mistä johtuu sen kovuus, 

mutta se on kuitenkin keveämpää kuin kulta, koska sen 
sisään on jäänyt suuria tyhjiä aukkoja. Tämä tällä tavoin 
koostunut kirkkaiden ja tiheiden vesien laji on nimeltään 
pronssi. Kun sen molemmat ainesosat vanhenevat ja joutuvat 
jälleen erilleen toisistaan, siihen sekoittunut osa maata saa 
nimen kuparihome. 

Toisiakaan tällaisia ilmiöitä ei ole vaikea selittää, jos 
haluaa noudattaa todennäköisyysperiaatetta. Joskus voi jät- 
tää syrjään ikuista olevaista koskevat mietiskelyt ja saadak- 
seen virkistystä tarkastella olioiden syntymistä todennäköi- 
syyden valossa. Niin saa nautintoa, jota ei tarvitse jälkeen- 
päin katua, ja hankkii itselleen lopuksi elämäänsä tasapainoi- 
sen ja viisaan harrastuksen. Suokaamme siis itsellemme 
tämä nautinto ja tarkastelkaamme järjestyksessä lähinnä 
seuraavia, samoja ilmiöitä koskevia todennäköisyyksiä. 

Vesi, johon on sekoittunut tulta ja joka on hienorakenteista 
ja kosteaa, on saanut »kostean» nimityksen oman liikkeensä 
ja sen tavan perusteella, millä se vyöryy yli maanpinnan. Se 
on myös pehmeätä, koska sen alkuosasten tahkot ovat vä- 
hemmän vakaat kuin maan alkuosasten tahkot ja sen vuoksi 
väistyvät maan tieltä. Kun tämänlaatuinen aine irtoaa tules- 
ta ja ilmasta ja eriytyy omaksi laadukseen, se tulee raken- 
teeltaan yhtenäisemmäksi, mutta samalla se tämän irtoami- 
sen vuoksi puristuu kokoon ja muuttuu kiinteäksi. Tämä 
koskee eniten sitä osaa, joka jää maan yläpuolelle; sitä 
sanotaan rakeiksi, maan pinnalla olevaa osaa taas jääksi. 
Vähemmän kokoonpuristunutta ja vain puoleksi kiinteyty- 
nyttä vettä sanotaan lumeksi, kun se on maan pinnalla, 
mutta milloin se on muodostunut kasteesta, sitä sanotaan 
huurteeksi. 

On olemassa lukuisia toisiinsa sekoittuneita veden olomuo- 
toja. Kaikkia niitä lajeja, jotka siivilöityvät maassa kasva- 
vien kasvien läpi, sanotaan mehuiksi, mutta hyvin monet 
lajit, jotka sekoituksen vuoksi ovat epäyhtenäisiä, jäävät 
vaille omaa nimeä. Neljä on kuitenkin sellaista, jotka tuliai- 
nesta sisältävinä ja erityisen läpinäkyvinä ja huomiota herät- 
tävinä ovat saaneet oman nimensä. Näitä ovat ensinnäkin 
viini, joka lämmittää sekä sielua että ruumista, ja toiseksi 

öljy, joka on pehmeä ja jakaa näkösäteen kahtia ja sen vuoksi 
näyttäytyy katseelle kirkkaana, kimaltelevana ja öljymäise- 
nä aineena. Tähän ryhmään kuuluvat piki, risiiniöljy, itse 
oliiviöljy ja kaikki ne, joilla on samat ominaisuudet kuin 
näillä. Ne veden lajit taas, jotka pyrkivät laajentamaan suun 
sulkeutuneita huokosia, sikäli kuin se on mahdollista, ja tällä 
ominaisuudellaan aiheuttavat makean aistimuksen, saavat 
tavallisesti yhteisen nimen hunaja. Vaahtoava laji, jolla on 
taipumus polttaa liha hajalle ja joka eroaa kaikista muista 
kasvimehuista, on saanut nimen kasvihappo. 

Maan olomuodoista se, joka on puristunut veden läpi, 
muuttuu kiveksi seuraavalla tavalla. Maahan sekoittunut 
vesi, joka on sekoituksessa lyöty hajalle, muuttuu ilman 
olomuotoon. Ilmaksi muututtuaan se nousee omaan luonnol- 
liseen paikkaansa. Mutta kun sen ympärillä ei ole tyhjää 
tilaa, se työntää tieltään lähinnä olevan ilman, joka painava- 
na puristuu kokoon ja tunkee voimakkaasti niihin paikkoihin, 
joista uusi ilma nousi esille. Mutta kun ilma näin puristaa 
maata kokoon eikä vesi voi sitä hajottaa, se muodostuu 
kiveksi. Kaunein laji kiveä koostuu samankokoisista ja sa- 
manlaatuisista osista ja on läpinäkyvä, rumin taas on päin- 
vastaisilla ominaisuuksilla varustettu. 

Jos tuli nopeasti tempaa ulos kaiken kosteuden, syntyy 
hauras maan laji, jota sanomme saveksi. Joskus tulen sulat- 
taessa maata voi kosteutta kuitenkin jäädä siihen, ja silloin 
sen jäähtyessä syntyy väriltään mustaa maata eli laavaa. 

Edelleen on kaksi lajia maata, jotka erkanevat sen jälkeen 
kun suuri määrä niihin sekoittunutta vettä on poistunut. Ne 
koostuvat hienommista osista kuin maa yleensä ja ovat 
suolamaisia. Kun ne ovat tulleet puolikiinteään muotoon ja 
vesi ne jälleen sulattaa, toinen niistä kelpaa öljyn ja maan 
puhdistamiseen ja on nimeltään sooda, toinen taas sopii 
hyvin yhteen kaiken sen kanssa, mikä vaikuttaa suun ma- 
kuaistiin; se on, kuten sanotaan, jumalien mieleen, nimittäin 
suola. 

Maan ja veden yhdisteet eivät seuraavasta syystä sula 
vedessä vaan ainoastaan tulessa. Tuli ja ilma eivät sulata 
maata, sillä niiden osaset ovat pienempiä kuin maahan 

rakenteellisesti jäävät tyhjät tilat, joiden kautta ne niin ollen 
vaivattomasti tunkeutuvat sulattamatta tai hajottamatta 
maata. Mutta vesi, jonka osaset ovat suurempia kuin maan 
huokoset, tunkeutuvat siihen väkivalloin ja siten hajottavat 
ja sulattavat sen. Vain vesi siis pystyy hajottamaan maan, 
jollei sitä ole väkivalloin puristettu kiinteään muotoon, ja 
milloin näin on tapahtunut, sitä ei hajota muu kuin tuli. Sillä 
mikään muu kuin tuli ei mahdu sisään huokosiin. Kun vesi 
puristetaan hyvin voimakkaasti kokoon, siihen pääsee tun- 
keutumaan vain tuli, mutta jos sitä puristetaan vähemmällä 
voimalla, siihen pääsee sekä tuli että ilma, edellinen huokos- 
ten kautta, jälkimmäinen myös kolmioiden välityksellä. Jos 
ilma puristetaan voimakkaasti kokoon, sitä ei hajota muu 
kuin alkukolmio. Vähemmän voimakkaasti puristetun ilman 
sulattaa vain tuli. 

Mitä tulee maasta ja vedestä koostuneisiin aineellisiin 
kappaleisiin, niin sikäli kuin vesi täyttää maan tyhjät huoko- 
set, jotka on voimakkaasti puristettu kokoon, ei ulkoa päin 
tuleville veden osasille jää mitään aukkoa päästä sisään, 
vaan se virtaa kappaleen ympärillä jättäen sen hajottamatta. 
Mutta kun tuli tunkeutuu veden tyhjiin huokosiin, sillä on 
sama vaikutus veteen kuin vedellä maahan. Vain tämä 
seikka on syynä siihen, että yhdiste muuttuu juoksevaan 
tilaan. Näin ollen ne yhdisteen lajit, jotka sisältävät vähem- 
män vettä kuin maata, saavat nimekseen lasi. Tähän kuulu- 
vat myös ne kivien lajit, jotka ovat sulavia. Ne, jotka 
sisältävät enemmän vettä kuin maata, muodostavat puoles- 
taan sellaisia jähmeitä aineita kuin vaha ja suitsutus. 

Olemme tällä tavoin suurin piirtein selittäneet kuinka 
erilaisissa olomuodoissa esiintyvät alkuaineet muodostavat 
yhdisteitä ja muuttuvat toinen toisikseen. Nyt on yritettävä 
selittää ne niiden ominaisuudet, jotka vaikuttavat aisteihin. 
Puheena oleville aineille on ensiksikin ominaista, että ne ovat 
aina aistein havaittavissa. Emme ole kuitenkaan vielä selittä- 
neet, miten on syntynyt lihallinen ruumis ja kaikki mitä 
siihen kuuluu, ja sielu, siltä osaltaan kuin se on kuolevainen. 
Tätä taas ei voi tyydyttävästi selittää osoittamatta miten 
aistimukset syntyvät, eikä viimeksi mainittua voi selittää 

ilman ensiksi mainitun kysymyksen selvittelyä. Tämä taas 
tuskin käy päinsä samanaikaisesti. Tästä syystä meidän on 
pakko jättää ensiksi mainittu kysymys olettamuksen varaan 
ja palata jälkeenpäin tarkistamaan olettamustamme. Jotta 
siis heti alkuaineiden jälkeen voisimme käsitellä niiden 
vaikutusta aisteihin, oletettakoon ruumista ja sielua koskevat 
seikat tunnetuiksi. 

Katsokaamme ensiksi mitä tarkoitamme kun sanomme, 
että tuli on kuumaa. Voimme kiinnittää huomiota tulen 
ruumiissamme aiheuttamaan hajottavaan ja leikkaavaan 
ominaisuuteen. Että tälle aistimukselle on ominaista terä- 
vyys, sen me kaiketi kaikki havaitsemme. Mutta selittääk- 
semme sen särmien ohuuden, kulmien terävyyden, osasten 
pienuuden ja liikkeen nopeuden, mistä kaikesta johtuu sen 
väkivaltainen luonne ja terävä leikkaavuus, mihin tahansa se 
osuukin, meidän on palautettava mieleemme, miten sen 
alkuperäinen muoto on syntynyt. Juuri se eikä mikään muu 
alkuaine hajottaa meidän ruumiimme pieniin osiin saaden 
luonnollisella tavalla aikaan tuntemuksen, jota sanomme 
kuumuudeksi ja josta se on saanut nimensäkin. Päinvastai- 
nen aistimus on itsestään selvä, mutta älköön sekään jääkö 
vaille selitystä. Kun ruumista ympäröivä kosteus, joka koos- 
tuu suuremmista osasista, työntää ulos pienemmät osaset, 
mutta ei kuitenkaan kykene asettumaan niiden paikalle, ne 
painavat kokoon meidän ruumiissamme olevaa kosteutta ja 
aikaansaavat tasa-aineisuuden puutteen ja liikkeen tilalle 
liikkumattomuutta, mikä johtuu tasa-aineisuudesta ja puris- 
tuksesta. Mutta sellainen, mikä luonnonvastaisesti puriste- 
taan kokoon, ryhtyy taisteluun ja työntyy itse päinvastaiseen 
suuntaan. Tästä taistelusta ja tasapainon järkkymisestä me 
sanomme, että joku värisee tai tärisee kylmästä, ja itse tuota 
tilaa ja sen syytä me kutsumme nimellä vilu. 

Kovaksi me nimitämme kaikkea, minkä tieltä meidän 
ruumiimme on pakko väistyä, ja pehmeäksi sitä, mikä 
väistyy meidän ruumiimme kosketuksen tieltä. Myös suh- 
teessa toisiinsa esineitä sanotaan koviksi ja pehmeiksi. Sellai- 
nen, mikä seisoo pienellä jalustalla, väistyy helposti, mutta 
neliönmuotoiselle perustalle asetettu on lujasti asemillaan ja 

kuuluu vähimmin periksi antaviin olomuotoihin. Niihin kuu- 
luu myös sellainen, mikä on rakenteeltaan tiheää ja sen 
vuoksi jännittyy voimakkaimmin vastaan. 

Raskas ja kevyt tulevat parhaiten ymmärrettäviksi, jos 
tutkimme niitä käsitteiden »ylhäällä» ja »alhaalla» yhteydes- 
sä. Sillä on aivan virheellistä olettaa, että maailmankaikkeu- 
dessa on kaksi erillistä ja toisilleen vastakkaista osaa, alempi, 
jota kohti kaikki aineellinen pyrkii, ja ylempi, jota kohti 
aineelliset kappaleet nousevat vain vastoin tahtoaan. Sillä 
koska kaikkeus on pallonmuotoinen, sen ääriosat ovat yhtä 
etäällä keskipisteestä ja ovat tosiaan kaikki yhtä paljon 
äärimmäisillä rajoilla. Samoin keskipistettä, joka on ääriosis- 
ta saman matkan päässä, sopii nimittää niiden kaikkien 
vastakohdaksi. Kun siis maailmankaikkeuden rakenne on 
tällainen, niin eikö henkilö, joka sanoo jonkin olevan ylhäällä 
tai alhaalla, oikeastaan käytä varsin huonosti soveltuvaa 
ilmaisua? Sillä maailman keskuksen ei asiallisesti voi sanoa 
olevan alhaalla tai ylhäällä vaan juuri keskellä. Eikä liioin 
sen ääripinta ole keskus eikä mikään sen kohta ole eri 
suurella etäisyydellä keskipisteestä kuin toinenkaan tai sille 
vastakkainen kohta. Kun siis maailmankaikkeus on joka 
puolelta samanmuotoinen, kuinka voi joku järjenmukaisesti 
soveltaa siihen vastakkaisia nimityksiä, ja missä merkityk- 
sessä? Sillä jos maailmankaikkeuden keskustassa olisi täysin 
symmetrinen tasapainossa oleva kappale, ei mikään vetäisi 
sitä jotakin tiettyä ääriosaa kohti, koska nämä osat ovat 
täysin samanlaisia. Ja jos ihminen kävelisi tällaisen kappa- 
leen ympäri, hän toistuvasti seisoisi äskeisen olinpaikkansa 
vastakkaisella puolella ja puhuisi samasta kohdasta milloin 
käyttäen sanaa »ylhäällä», milloin »alhaalla». Koska kaik- 
keus on pallonmuotoinen, kuten äsken sanoin, ei olisi järke- 
vän miehen puhetta sanoa jonkin kohdan siinä olevan ylhääl- 
lä ja jonkin alhaalla. 

Näiden sanontojen alkuperää ja syitä, joiden vuoksi olem- 
me tottuneet käyttämään niitä myös jakaessamme koko 
taivaankannen osiin, voidaan valaista seuraavalla olettamuk- 
sella. Olettakaamme, että joku asettuu seisomaan siihen 
kohtaan maailmankaikkeutta, joka on nimenomaan tulen 

olosija ja johon tuli siis pyrkii suurimmaksi osaksi kasaantu- 
maan. Olettakaamme siis, että hän astuu tuohon paikkaan ja 
hänellä on mahdollisuus ja valta ryhtyä ottamaan erilleen 
tulen osia ja punnitsemaan niitä, ja että hän asettaa ne 
vaakakuppeihin ja nostaa vaakaa sillä tavoin, että pakottaa 
tulen väkivalloin sen kanssa eriluontoiseen ilmaan. On sel- 
vää, että hänen on helpompi työntää pienempää kuin suu- c 
rempaa. Sillä kun sama voima samanaikaisesti nostaa kahta 
kappaletta, pienempi pakostakin vastustaa tätä voimaa vä- 
hemmän ja suurempi enemmän. Silloin sanotaan, että suu- 
rempi kappale on raskas ja pyrkii alaspäin, ja pienempi 
kappale kevyt ja pyrkii ylöspäin. Meidän pitäisi huomata, 
että täällä maan päällä teemme juuri näin. Me nimittäin 
otamme erikseen maan kaltaisia esineitä ja toisinaan itse 
maatakin ja työnnämme väkivalloin sitä ilmaan, joka on 
toisenluontoista kuin maa, vastoin sen omaa luontoa, koska 
nämä molemmat alkuaineet pyrkivät kaltaistensa yhteyteen. d 
Silloin pienempi helpommin antaa myöten suuremmalle ja 
seuraa mukana, kun työnnämme sitä vieraaseen alkuainee- 
seen. Siitä syystä taas nimitämme sitä kevyeksi ja paikkaa, 
johon pakotamme sen menemään, kutsumme sanalla »yl- 
häällä», ja näille vastakkaisia tiloja sanoilla »raskas» ja 
»alhaalla». Näiden kappaleiden täytyy välttämättä olla eri- 
laisissa suhteissa toisiinsa, koska alkuaineet pääosiltaan si- 
jaitsevat toisilleen vastakkaisissa paikoissa. Sillä kun ver- 
taamme sitä, mikä yhdessä paikassa on kevyttä, siihen mikä 
on kevyttä vastakkaisessa paikassa, ja vertaamme raskasta 
raskaaseen ja alhaalla ja ylhäällä olevaa siihen, mikä vastak- e 
kaisessa paikassa on alhaalla ja ylhäällä, huomaamme, että 
ne kaikki ovat joutuneet vastakkain ja ovat toisiinsa nähden 
sivuttain ja kaikin tavoin erilaisissa suhteissa. Yksi asia on 
kuitenkin otettava huomioon, nimittäin se, että jokaisen 
alkuaineen veto omaan laatuunsa tekee siihen suuntaan 
liikkuvan kappaleen »raskaaksi», ja paikka, johon sellainen 
kappale liikkuu, on valhaalla». Päinvastaisessa tapauksessa 
käytämme päinvastaisia nimityksiä. Tämä riittäköön noiden 
mainittujen liiketilojen syiden selvitykseksi. 

Mikä on syynä sileyden ja karkeuden aistimuksiin, sen 

ymmärtää ja voi toisillekin selittää kuka hyvänsä. Viimeksi 
mainittu johtuu siitä, että kova ja epäsäännöllinen yhtyvät, 
ja ensiksi mainittu on tulos tasa-aineisen ja tiheän sekoittu- 
misesta toisiinsa. 

Vielä on jäänyt käsittelemättä kaikkein tärkein niistä 
vaikutuksista, jotka koskevat koko ruumista. Tarkoitan sitä 
seikkaa, joka edellä mainituista aistimuksista aiheuttaa mie- 
lihyvän ja kivun tuntemukset, ja samoin kaikissa muissa 
aistimuksissa, jotka otamme vastaan ruumiinosien kautta ja 
joihin liittyy kipua ja mielihyvää. Tuo seikka meidän on 
otettava jokaisen tuntemuksen syyksi, olipa tämä aistein 
havaittavissa tai ei, ja meidän on pidettävä mielessä edellä 
tehty ero sen välillä, mikä rakenteen vuoksi on helposti ja 
mikä vaikeasti liikuteltavissa. Meidän on näet edettävä sitä 
tietä, jos haluamme käsittää kaikki nämä seikat. Milloin 
nimittäin luonnostaan helposti liikkuva joutuu vaikkapa 
heikonkin vaikutuksen alaiseksi, tämä vaikutus leviää siinä 
ympyrän kehinä osien siirtäessä saman vaikutuksen toinen 
toisilleen, kunnes se saapuu ymmärrystä edustavan sielun 
osaan ja ilmoittaa sille, mitä laatua vaikutuksen aiheuttaja 
on. Mutta päinvastainen aine, joka on jäykästi paikallaan 
pysyvä, ei joudu kehänmuotoisiin liikkeisiin, vaan pitää 
vaikutuksen vain itsessään eikä saata lähellä olevaa välittä- 
jää liikkeeseen. Kun osaset eivät siirrä alkuperäistä vaikutus- 
ta toinen toisilleen, ei myöskään elävä olento kokonaisuudes- 
saan ota sitä vastaan, ja näin se jää aistimatta. Tämä pitää 
paikkansa luihin ja hiuksiin ja useimpiin muihin ruumiino- 
siin nähden, jotka ovat olemukseltaan maata. Edellä sanottu 
koskee ennen kaikkea näköä ja kuuloa, joihin sisältyy suurin 
määrä tulen ja ilman ominaisuutta. 

Mielihyvä ja kipu voidaan käsittää seuraavalla tavalla. 
Vaikutus, joka väkivaltaisesti ja äkillisesti häiritsee luonnol- 
lista olotilaa, on meistä tuskallinen, mutta mikä äkillisesti 
palauttaa meissä luonnollisen olotilan, aiheuttaa nautinnon. 
Milloin vaikuttaja on heikko ja vähäinen, se jää aistimatta, 
milloin taas päinvastainen, se aistitaan. Toisaalta aistitaan 
helpoimmin aikaansaatu vaikutus helpoimmin, mutta siihen 
ei liity kipua eikä nautinnontunnetta. Sellainen on esimerkik- 

si itse näkö, joka, niin kuin edellä on sanottu, päiväsaikaan 
liittyy meidän ruumiistamme lähtevään näköaineeseen. Sillä 
lcikkaaminen, palaminen tai muut vaikutukset eivät aiheuta 
siinä kipua, eikä liioin näön palautuminen luonnolliseen 
tilaansa aiheuta nautintoa, vaikka näkö antaakin voimak- 
kaimmat ja selvimmät aistimukset jokaisesta esineestä, joka 
vaikuttaa siihen ja johon se itse kääntää kosketuksensa. Sillä 
näköaineen laajenemiseen ja ennalleen palautumiseen ei liity 
minkäänlaista väkivaltaa; muut aistivat ruumiinosat, jotka 
koostuvat suuremmista osista, alistuvat vaivoin ulkoa päin 
tulevaan vaikutukseen, ja silloin ne jakavat liikkeet joka 
taholle ruumista ja tuntevat nautintoa ja kipua, kipua silloin, 
kun ne saatetaan niille vieraaseen tilaan, ja nautintoa, kun ne 
palaavat jälleen luonnolliseen olotilaansa. Ne ruumiinosat, 
jotka vähitellen menettävät ainetta ja tyhjentyvät ja toiselta 
puolen nopeasti täyttyvät runsaalla sisällyksellä, eivät aisti 
tyhjenemistä, mutta kylläkin täyttymisen. Näin ollen tämä 
ei tuota mitään tuskaa sielun kuolevalle osalle, vaan päinvas- 
toin mitä suurinta nautintoa, niin kuin hyvät tuoksut selvästi 
osoittavat. Mutta ne ruumiinosat, jotka joutuvat äkkiä väki- 
valtaisten muutosten alaisiksi ja vain suurella vaivalla ja 
vähitellen palautuvat jälleen entiseen tilaansa, tuntevat päin- 
vastaisia aistimuksia kuin edellä kuvatut. Tämä ilmenee 
selvästi, jos ruumista poltetaan tai leikataan. 

Näin olemme käsitelleet suurin piirtein kaikki ruumiin 
tuntemat aistimukset ja niiden aiheuttajien nimitykset. Nyt 
meidän on yritettävä puhua yksityisten ruumiinosien tunte- 
mista tiloista ja niiden aiheuttajista, sikäli kuin siihen kyke- 
nemme. 

Ensiksi meidän on yritettävä mahdollisuuksien mukaan 
selvittää niitä tuntemuksia, jotka edellä jätimme syrjään 
puhuessamme mehujen aiheuttamista makuaistimuksista ja 
jotka erityisesti ovat yhteydessä kieleen. Nämä samoin kuin 
monet muut aistimukset näyttävät syntyvän tietyn supistu- 
misen ja laajenemisen vaikutuksesta, ja enemmän kuin muut 
ne myös ovat yhteydessä karkeuteen ja sileyteen. Sillä kun 
maa-ainetta olevat osaset tunkeutuvat pieniin suoniin, jotka 
ulottuvat aina sydämeen saakka ja ovat ikään kuin kielen 

koettimia, ja kun ne sattuvat lihan kosteisiin ja pehmeisiin 
osiin ja sulavat, ne vaikuttavat näihin suoniin supistavasti ja 
kuivaavasti. Kun nämä osaset ovat karkeita, ne maistuvat 
kirpeiltä, ja kun ne ovat vähemmän karkeita, ne maistuvat 
happamilta. Sellaiset osaset, joilla on puhdistava vaikutus ja 
jotka huuhtelevat kielen kokonaan ja liiaksikin niin että ne 
tuntuvat suorastaan hajottavan sen — sellaisia ovat ominai- 
suuksiltaan soodan sukuiset aineet — saavat kaikki yhteisni- 
men kitkerä. Sellaiset, jotka ovat ominaisuuksiltaan vähem- 
män soodan kaltaisia ja joilla on vain kohtalaisen puhdistava 
vaikutus, tuntuvat meistä suolaisilta ja miellyttävämmiltä, 
koska niistä puuttuu kitkeryys. Kun taas ne osat, jotka 
tulevat osallisiksi suun lämmöstä ja sen vaikutuksesta peh- 
mentyvät, syttyvät tuleen ja vuorostaan polttavat niitä suun 
osia, jotka ovat saaneet ne kuumenemaan, ne lentävät kevey- 
tensä vuoksi ylöspäin päässä sijaitsevia aistinelimiä kohti 
leikaten kaikkea, mikä eteen sattuu, ja saavat tämän ominai- 
suutensa vuoksi nimen katkeranmakuinen. Mutta kun jotkin 
osaset, jotka mätäneminen on jo tehnyt hienojakoisiksi, 
tunkeutuvat ahtaisiin suoniin ja sopivassa suhteessa niissä 
sijaitseviin maan ja ilman osiin olevina panevat ne kiertoliik- 
keeseen toistensa ympäri ja saavat ne törmäämään yhteen ja 
tunkeutumaan toinen toisiinsa, ne muodostavat onteloita 
toistensa sisään tunkeutuvien osasten ympärille. Tällä tavoin 
ilman ympärille muodostuu kostea kalvo, milloin maasekoit- 
teinen, milloin puhdas. Milloin nämä vedestä näin muodostu- 
neet ilman säiliöt ovat puhtaasta ja läpinäkyvästä kosteudes- 
ta syntyneitä, ne ovat nimeltään kuplia; maasekoitteisesta 
kosteudesta syntyneet taas, jotka liikkuvat samanaikaisesti 
ja ottavat kiinni toinen toistaan, muodostavat ilmiön, jota 
sanotaan vaahtoamiseksi ja käymiseksi. Näitä ilmiöitä ai- 
heuttavaa syytä taas sanotaan hapoksi. 

Kaikille edellä mainituille aistimuksille vastakkainen aisti- 
mus syntyy päinvastaisesta syystä. Milloin nimittäin osaset, 
jotka tunkeutuvat kielen kosteisiin osiin, ovat näiden kanssa 
samaa sukua, ne pehmenevät ja silottavat kielen karheat 
kohdat ja supistavat niitä osia, jotka ovat luonnottomasti 
laajentuneet, ja laajentavat niitä osia, jotka ovat supistuneet, 

saattaen ne siten takaisin mahdollisimman luonnonmukai- 
seen tilaan. Tällainen väkivaltaisen muutoksen aikaansaa- 
man tilan korjaaminen on jokaiselle ihmiselle mielihyvää 
tuottava ja tervetullut, ja sitä nimitetään makean aistimuk- 
seksi. Tämä riittäköön näistä ilmiöistä. d 

Mitä tulee sierainten toimintaan, se ei edellytä eri alkuai- 
neita. Sillä kaikki hajut ovat puolivalmiita, eikä millään 
alkuaineella ole hajun aikaansaamiseen tarvittavaa saman- 
mittaisuutta. Meidän näissä elimissä olevat suonemme ovat 
liian pienet päästääkseen sisään sellaisia alkuaineita kuin 
maa ja vesi ja liian laajat tulelle ja ilmalle, ja tästä syystä 
kukaan ei ole missään havainnut näillä alkuaineilla olevan 
mitään hajua, paitsi silloin kun ne ovat kosteita tai mätäne- 
vät, sulavat tai höyryyntyvät. Hajut syntyvät nimittäin siinä 
välitilassa, jolloin vesi muuttuu ilmaksi tai vedeksi, ja kaikki e 
hajut ovat savua tai höyryä. Muuttuminen ilmasta vedeksi 
on höyryä ja vedestä ilmaksi savua. Tästä syystä taas kaikki 
hajut ovat ohuempia kuin vesi ja tiheämpiä kuin ilma. Tätä 
todistaa se, että kun hengitys kohtaa jonkin esteen ja ihmi- 
nen vetää voimakkaasti henkeään, ei mikään haju pääse 
seuraamaan mukana, vaan sisälle tunkeutuu ainoastaan ilma 
vailla mitään hajua. Sen vuoksi erilaisille hajuille ei ole 
olemassa erityisiä nimiä, koska ne eivät ole lähtöisin yksin- 
kertaisista alkuaineista tai yhdisteistä. On tyydyttävä erotta- 67a 
maan ne toisistaan vain kahdella sanalla: hyvä ja paha haju. 
Viimeksi mainittu vahingoittaa ja ärsyttää väkivaltaisesti 
koko sitä ruumiimme onteloa, joka ulottuu päästä napaan, 
ensiksi mainittu taas hivelee sitä ja palauttaa sen miellyttä- 
västi entiseen olotilaan. 

Kun nyt harkitsemme kolmatta aistia, joka meillä on, 
nimittäin kuuloa, on selitettävä ne syyt, jotka aiheuttavat b 
kuuloaistimuksen. Yleisesti katsoen voimme olettaa, että 
ääni on ilman työntöä, joka etenee korvien kautta aivojen ja 
veren läpi sieluun, ja että kuulo on liikettä tässä työnnössä, 
joka alkaa päästä ja päättyy maksan tienoille. Nopea liike 
aiheuttaa korkean äänen, hidas matalan, yhdenmukainen 
tasaisen ja pehmeän äänen, päinvastainen karhean hälyn. c 
Laaja liike aiheuttaa kovan äänen, päinvastainen heikon. 

Äänten sointumisesta toisiinsa minun on pakko puhua myö- 
hemmässä yhteydessä. 

Vielä on jäljellä neljäs laji aistimuksia, jotka meidän on 
eriteltävä. Ne ovat lukuisia ja monenkirjavia, ja yhteisellä 
nimellä sanomme niitä kaikkia väreiksi. Ne ovat tulenliekke- 
jä, jotka virtaavat kaikenlaatuisista aineellisista kappaleista 
ja joiden osat ovat siinä määrin samanmittaiset näköaineen 
osien kanssa, että ne synnyttävät näköaistimuksen. Edellä 
olemme puhuneet vain niistä syistä, jotka aiheuttavat näön 
syntymisen. Värien suhteen näyttäisi seuraava selitys tässä 
olevan todennäköisin ja järjenmukaisin: 

Pienistä osasista, jotka irtoavat toisista kappaleista ja 
lankeavat näön tielle, ovat toiset pienempiä, toiset suurempia 
kuin itse näköaineen osaset. Yhtä suuret jäävät aistimatta, ja 
silloin sanomme niitä läpinäkyviksi. Suuremmat aiheuttavat 
näköaineen supistumisen, pienemmät laajenemisen, ja ne 
saavat aikaan vaikutuksen, joka on sukua kuumien ja kyl- 
mien kappaleiden vaikutukselle ihoon ja kirpeiden aineiden 
vaikutukselle kieleen ja niiden polttavien aineiden vaikutuk- 
selle, joita nimitämme katkeranmakuisiksi. Valkea ja musta 
ovat samoja aistimuksia kuin nämä, vaikka ne edellä maini- 
tuista syistä esiintyvät eri alueilla ja vaikuttavat muunlaisi]- 
ta. Niille on kuitenkin annettava juuri nämä nimet: mikä 
laajentaa näkösädettä, on valkoista, sen vastakohta taas 
mustaa. Nopeampi liike, joka on erilaatuista tulta, kohtaa 
näköaineen, laajentaa sitä aina silmiä myöten, ja tunkeutuu 
väkivaltaisesti itse silmiin johtaviin tiehyisiin, sulattaa ne ja 
saa niistä virtaamaan ulos runsaasti tulta ja vettä, jota 
nimitämme kyyneliksi. Näkö, joka itsekin on tulta, kohtaa 
vastakkaiselta taholta tulevan tulivirran, jolloin sisältä tule- 
va leimahtaa kuin salama ja vastakkaiselta taholta tuleva 
tunkeutuu silmän sisälle ja sammuu kosteudessa, jolloin 
niiden sekoituksesta syntyy kaikenlaisia värejä. Tätä aisti- 
musta me nimitämme häikäisyksi ja esinettä, joka sen 
aiheuttaa, kirkkaaksi eli loistavaksi. Mutta kun sellainen 
tuli, joka on näitä kahta, mustaa ja valkoista aiheuttavien 
välillä, saapuu silmän kosteaan osaan ja sekaantuu siihen, se 
ei ole kimalteleva, vaan tulen kirkkauden sekoittuessa kos- 


216 


TIMAIOS 


teuteen syntyy verenkarvainen sävy, jota sanomme punaisek- 
si. Kun liekehtivä sekoittuu punaiseen ja valkoiseen, syntyy 
keltainen väri. Mutta olisi mieletöntä ryhtyä selittämään, 
missä suhteessa värit ovat sekoittuneet toisiinsa, vaikka sen 
tietäisikin, kun kukaan ei kuitenkaan pystyisi esittämään 
tyydyttävästi sen enempää vääjäämättömiä kuin todennäköi- 
siäkään syitä. Punainen sekoitettuna mustaan ja valkoiseen 
saa aikaan purppuranvärin. Kun nämä värit sekoitetaan ja 
niitä poltetaan vähän enemmän ja lisätään mustaa, syntyy 
tumman sinipunainen. Ruskea syntyy keltaisen ja harmaan 
sekoituksesta, harmaa valkoisesta ja mustasta, okra taas 
valkoisen ja keltaisen sekoituksesta. Kun liekehtivä yhtyy 
valkoiseen ja se upotetaan syvänmustaan, syntyy tummansi- 
ninen väri, ja kun tämä sekoitetaan valkoiseen, syntyy 
vaaleansininen. Punaruskea mustaan sekoitettuna antaa vih- 
reän värin. Mitä tulee muihin väreihin, ei liene vaikeata 
nähdä, millaisista sekoituksista ne voidaan tunnistaa, jos 
tahdomme pysyä todennäköisyyden puitteissa. Mutta jos 


joku ryhtyisi todenteolla tekemään tällaisia kokeita, hän saisi 


huomata olevansa tietämätön siitä, mikä ero on ihmisen ja 
jumalan välillä. Sillä vain jumalalla on kylliksi viisautta ja 
voimaa tehdä monesta yksi ja hajottaa taas yksi moneksi. 
Sellaista ihmistä ei ole eikä koskaan tulekaan, joka pystyisi 
kumpaankaan näistä. 

Näin siis syntyivät nämä kaikki seikat välttämättömän 
johdonmukaisuuden seurauksena, ja luoja, joka loi kaiken 
kauneimmalla ja parhaalla tavalla, otti ne huostaansa luotu- 
jen olioitten joukkoon silloin, kun hän antoi itseriittoiselle ja 
täydellisimmälle jumalalle olemassaolon. Hän käytti palveli- 
joinaan olioiden ominaisuuksista johtuvia myötävaikuttavia 
syitä, mutta omalta osaltaan hän istutti hyvän kaikkeen 
luotuun. Sen vuoksi meidän tulee erottaa kaksi erilaista 
syytä, joista toinen on välttämätön, toinen taas jumalallinen, 
ja kaikessa tutkimuksessa meidän on onnellisen elämän 
saavuttaaksemme etsittävä jumalallista alkusyytä, sikäli 
kuin se on löydettävissä. Välttämätöntä meidän on tutkittava 
jumalallisen vuoksi siinä vakaumuksessa, että ilman edellistä 
ja siitä erillään meidän ei ole mahdollista tajuta jälkimmäis- 

tä, niitä jumalaisia asioita, joita kohti me pyrimme, ei 
ymmärtää niitä eikä päästä niistä osallisiksi. 

Kun meillä nyt, niin kuin kirvesmiehellä rakennusaineet, 
ovat edessämme eriteltyinä erilaatuiset syyt, joista meidän 
seuraavassa tulee sommitella kokoon selityksemme rakennel- 
ma, palatkaamme jälleen alkuun ja käykäämme lyhyesti läpi 
asiat siihen asti, missä nyt olemme. Yritämme saattaa 
aloitetun kertomuksen sopivasti loppuun ja sointumaan yh- 
teen edellä sanotun kanssa. 

Niin kuin alussa sanottiin, oli olevainen epäjärjestyksen 
tilassa, kun jumala loi jokaisen olion oikeisiin suhteisiin sekä 
itseensä että toisiin olioihin nähden, sikäli kuin ne suinkin 
saattoivat olla toisiaan vastaavia ja yhteismitallisia. Sillä 
millään niistä ei ollut näitä ominaisuuksia tätä ennen, paitsi 
ehkä sattumalta, eikä ollut olemassa mitään nimeltä mainit- 
semisen arvoista, niin kuin nyt on, esimerkiksi tuli, vesi tai 
jokin muu alkuaine. Kaikki nämä luoja ensin asetti järjestyk- 
seen, ja niistä hän loi maailmankaikkeuden, yhden elävän 
olennon, joka sisällyttää itseensä kaikki sekä kuolevaiset että 
kuolemattomat elävät olennot. Kuolemattomien luojana hän 
pysyy itse, mutta kuolevaisten luomisen hän antoi omien 
luotujensa tehtäväksi. Nämä alkoivat jäljitellä omaa luojaan- 
sa, jolta he saivat ensimmäiseksi alkuosaksi kuolemattoman 
sielun. Sen mukaisesti he sorvasivat kuolevaisen ruumiin, 
jonka tuli kokonaisuudessaan olla sielua kuljettava alus, ja 
panivat siihen asumaan toisenlaatuisen kuolevaisen sielun, 
jossa hirvittävät ja vaikeasti väistettävät intohimot pitivät 
sijaansa, ensiksikin nautinnonhimo, suurin houkutin pahaan, 
sitten kärsimykset, jotka estävät ryhtymästä hyvään, sitten 
uhkarohkeus ja pelkuruus, kaksi hullua neuvonantajaa, viha, 
jota ei ole helppo tyynnyttää, ja toivo, joka puolestaan niin 
helposti johtaa harhateille. Näihin he sekoittivat irrationaali- 
set aistimukset ja kaikkeen uskaltautuvan sukupuolihimon ja 
loivat näin välttämättömyyden lakeja noudattaen kuolevais- 
ten suvun. Peläten kuolemattoman osan tahriintuvan näistä 
intohimoista enemmän kuin oli aivan välttämätöntä he sijoit- 
tivat kuolevaisen asumaan erilleen, toiseen ruumiinosaan, ja 
rakensivat pään ja rinnan välille kannaksen ja rajan, nimit- 

täin kaulan, jotta nämä osat pysyisivät erillään. Rintaan eli 
keskiruumiin onteloon, niin kuin sitä sanotaan, he sijoittivat 
kuolevaisen sielun osan. Ja kun tästäkin sielusta toinen osa 
on parempi, toinen huonompi, he rakensivat tähän onteloon 
väliseinän, niin kuin asunnoissa on naisten ja miesten huonei- 
den välillä, ja sijoittivat tämän, nimittäin pallean, sen keskel- 
le. Sen osan sielua, jolle on ominaista miehuus ja rohkeus ja 
joka rakastaa voitolle pääsemistä, he sijoittivat lähemmäksi 
päätä, pallean ja niskan väliin, niin että se kuulisi järjen 
ääntä ja yhdessä sen kanssa väkivalloin pitäisi kurissa intohi- 
mot, milloin nämä kerta kaikkiaan kieltäytyvät tottelemasta 
järjen komentopaikalta tulevia käskyjä. Sydämen, joka on 
suonten yhtymäkohta ja josta pulputen veri suurella voimal- 
la kiertää kaikkien jäsenten kautta, he määräsivät henkivar- 
tijoiden huoneeksi, niin että kun rohkeuden voima kuohah- 
taa yli äyräiden ja järki lähettää sanan, että joko ulkoa tai 
sisältä päin tulevien intohimojen toimesta on tekeillä jotain 
väärää ruumiinosien vahingoksi, tulisi jokainen aistinelin 
koko ruumiissa ja kaikkien kanavien kautta nopeasti tietoi- 
seksi sekä käskyistä että uhkaavista vaaroista ja noudattaisi 
joka suhteessa käskyjä, sallien sen, mikä on parasta, ottaa 
johtoonsa kaikki nämä intohimot. Koska jumalat edeltä 
käsin tiesivät, että vaaran uhatessa tai rohkeuden kuohah- 
taessa tuli aiheuttaa sydämen voimakkaan sykinnän paisut- 
tamalla niitä ruumiinosia, joissa tunteet asuvat, he antoivat 
keuhkojen muodostua kevennystä tuoviksi apujoukoiksi. 
Keuhkot ovat ominaisuuksiltaan ennen kaikkea pehmeät ja 
verettömät, ja lisäksi niissä on huokosia niin kuin sienessä, 
niin että ne ottaessaan vastaan sisään hengitettyä ilmaa ja 
myös juomaa aiheuttavat jäähtymistä ja tuottavat helpotus- 
ta palavalle sydämelle. Sen vuoksi he sijoittivat keuhkoon 
ilmakanavat ja asettivat keuhkot sydämen ympärille ikään 
kuin pehmusteeksi, niin että kun rohkeuden voima sydämes- 
sä saavuttaa huippunsa, sydän hakatessaan pehmeää seinä- 
mää vastaan ja jäähtyessään kärsii vähemmän vahinkoa ja 
kuuliaisemmin palvelee järkeä rohkeuden auttamana. 

Sen osan sielua, joka haluaa ruokaa ja juomaa ja kaipaa 
muuta sellaista ruumiillisen luontonsa mukaisesti, jumalat 

sijoittivat pallean ja navan rajoittaman alueen keskivaiheille, 
aivan kuin tämä kohta olisi jonkinlainen syöttöaukko koko 
ruumiin ravitsemiseksi. Sinne he sitoivat tämän osan sielua 
aivan kuin se olisi villieläin, joka on kytketty yhteen ihmisen 
kanssa ja jota on ruokittava, jos kuolevaisen ihmissuvun 
mieli pysyä elossa. Jotta se siis aina saisi ruokaa syöttölaati- 
kostaan ja asustaisi mahdollisimman kaukana neuvoa anta- 
vasta sielusta ja aiheuttaisi mahdollisimman vähän melua ja 
häiriötä, ja jotta sielun johtava osa rauhassa saisi jakaa 
neuvojaan siitä, mikä on hyödyksi koko ihmiselle ja sen eri 
osille, he sijoittivat sen tällaiseen kohtaan ruumiissa. Tie- 
täen, että tämä sielun osa ei tahdo ymmärtää järjen ääntä 
eikä luontonsa mukaisesti välittäisi järjen ohjaamista aisti- 
muksista, vaikka joskus saisikin ottaa niitä vastaan, vaan 
harhailisi yötä päivää haaveiden ja valhenäkyjen vallassa, 
jumala tämän parantamiseksi keksi ja rakensi maksan ja 
sijoitti sen tuon sielunosan olinpaikkaan. Maksa on rakennet- 
tu niin, että se on kiinteä, sileä, kiiltävä ja makea mutta 
sisältää kuitenkin myös kitkeryyttä, niin että järjestä lähte- 
vien ajatusten vaikutus heijastuisi maksasta niin kuin kuvas- 
timesta, joka ottaa vastaan esineiden painamia jälkiä ja 
tarjoaa nähtäväksi niiden kuvia, ja herättäisi tässä sielun 
osassa pelkoa. Sillä järjen vaikutus käyttää hyväksi maksan 
kitkerää osaa, jolle se on sukua, käy uhkaavasti sen kimp- 
puun, levittää nopeasti kitkeryyttä koko maksaan, niin että 
se muuttuu sapenkarvaiseksi, ja puristaa sen ryppyiseksi ja 
karheaksi. Se vääntää maksalohkon oikealta paikaltaan ja 
pusertaa sen kokoon, tukkii ja salpaa maksan tiehyet ja 
portit ja aiheuttaa siten kipua ja pahoinvointia. Joskus, 
milloin taas jokin järjen lähettämä henkäys lempeästi hyväi- 
lee sitä piirtäen siihen päinvastaisia mielikuvia ja jättää 
maksan kitkerän osan rauhaan, kieltäytyen liikuttamasta tai 
edes koskettamasta tuota osaa, joka on sen luonteelle vastak- 
kainen, se käyttää hyväksi maksan myötäsyntyistä makeutta 
ja oikaisee sen kokonaan suoraan ja siloittaa sen ja tekee 
vapaaksi. Ja maksan seuduilla asustavan sielun osan se tekee 
iloiseksi ja onnelliseksi, niin että tämä viettää yönsä rauhalli- 
sesti ja ennustaa tulevaisuutta unessa, koska sillä ei ole 

mitään osaa järjestä ja ymmärryksestä. 

Muistaen isänsä antamaa ohjetta, että ihmisten kuolevai- 
nen sukukunta on tehtävä niin täydelliseksi kuin suinkin, 
meidän luojamme korjasivat meissä olevan huonon osan niin, 
että se pääsisi edes hipaisemaan totuutta, ja sijoittivat 
maksaan ennustamisen taidon. Tämän taidon jumala liitti 
ihmisten hulluuteen. Siitä on todistuksena se, ettei kukaan 
pysty jumalallisen totuuden ennustamiseen täysissä järjis- 
sään, vaan ainoastaan silloin kun uni kahlitsee hänen jär- 
keään tai sairaus tai jokin innoitus saa sen poikkeamaan 
raiteiltaan. Mutta sen, joka muistaa ja ymmärtää sellaista, 
mitä hänelle on sanottu unessa tai mitä ennustava ja jumalan 
innoittama luonto on hänelle sanonut valveilla tai mitä 
näkyjä hän on nähnyt, tulee olla täysin järjissään ja kyetä 
tarkoin harkitsemaan, mitä pahaa tai hyvää tulevaisuudessa, 
menneisyydessä tai nykyhetkellä mikin ennusmerkki tietää 
ja kenelle. Sillä ei ole sen asia, joka on ollut hurmostilassa tai 
on siinä edelleenkin, arvioida näkemiään näkyjä tai lausu- 
miaan sanoja. Hyvin sanoivat entisajan ihmiset väittäessään, 
että vain järkevä pystyy hoitamaan ja tuntemaan omat 
asiansa ja itsensä. Sen vuoksi onkin tapana antaa profeetto- 
jen muodostaman neuvoston ratkaista näiden jumalallisten 
ennustusten merkitys. Muutamat kutsuvat näitä profeettoja 
itseään ennustajiksi ottamatta lainkaan huomioon, että he 
ovat vain hämärien ennuslauseiden ja näkyjen tulkitsijoita, 
joita olisi pikemminkin sanottava ennustajien profeetoiksi 
kuin ennustajiksi. 

Tästä syystä, ennustamista varten, maksa ja sen sijainti siis 
ovat sellaiset kuin olemme selittäneet. Kun olento on elossa, 
sen maksan antamat ennusmerkit ovat suhteellisen selvät, 
mutta kun siltä riistetään elämä, maksa tulee sokeaksi ja sen 
antamat ennusmerkit hämärämmiksi ja vaikeaselkoisiksi. 

Lähin elin maksan vasemmalla puolella luotiin juuri sa- 
maisen maksan vuoksi, pitämään se aina kirkkaana ja puh- 
taana, aivan niin kuin peilin luona aina pidetään käsillä 
puhdistusriepua. Niinpä silloin, kun ruumiillisen sairauden 
johdosta maksan ympärille kerääntyy epäpuhtauksia, imee 
harvarakenteinen haima ne itseensä, koska sen kudos on 

huokoista ja veretöntä. Kun haima on täyttynyt puhdistus- 
jätteillä, se tulehtuu ja paisuu suureksi, ja ruumiin puhdis- 
tuttua se painuu jälleen entiseen tilaansa. 

Mitä sieluun tulee, niin vain siinä tapauksessa, että jumala 
itse ilmoittaa olevansa kanssamme samaa mieltä, uskallam- 
me väittää sanovamme totuuden siitä, mikä osa siitä on 
kuolevainen ja mikä jumalallinen ja minkä seuraksi sen osat 
on erotettu erilleen. Mutta meidän on ainakin uskallettava 
väittää, että selityksemme on todennäköinen ja myös että 
todennäköisyys tutkimuksemme edistyessä kasvaa. Tämä 
siis olkoon sanottu tästä asiasta. 

Seuraavaa tutkimuksemme aihetta meidän on käsiteltävä 
saman periaatteen mukaisesti, ja siinä on kysymys ruumiin 
muiden kuin edellä mainittujen osien luomisesta. Tuntuisi 
sopivimmalta olettaa, että sen rakentamisessa on sovellettu 
seuraavaa ajatustapaa. Ne jumalat, jotka loivat meidät, 
tiesivät taipumuksemme kohtuuttomuuteen ruoan ja juoman 
suhteen, niin että me ahneudessamme nautimme niitä paljon 
enemmän kuin olisi kohtuullista ja välttämätöntä. Jottei siis 
sairaus tuhoaisi meitä liian nopeasti ja jottei kuolevaisten 
sukukunta liian äkkiä häviäisi, suorittamatta tehtäväänsä, 
jumalat halusivat estää tämän etukäteen. He asettivat ylen- 
määräisen ruoan ja juoman vastaanottajaksi ja säilyttäjäksi 
niin sanotun vatsalaukun ja kietoivat sen ympärille kiemurte- 
levan suoliston, koska muuten ruoka menisi liian nopeasti 
läpi ja ruumiin olisi pakko heti kohta vaatia uutta ruokaa, 
niin että ihmissuku loppujen lopuksi ahmattiutensa vuoksi 
tulisi vihamieliseksi filosofialle ja Muusain taiteelle ja totte- 
lemattomaksi meissä asuvalle jumalallisimmalle osalle. 

Luihin, lihaan ja koko muuhun ruumiiseen nähden on 
asian laita se, että kaiken alkuna on luuytimen synty. Sillä 
siihen on kiinnitetty elämän kahleet, jotka sitovat sielun 
ruumiiseen, ja siellä ovat ihmissuvun juuret. Mutta itse ydin 
on syntynyt toisista aineksista. Jumala otti kustakin alkuai- 
neesta erilleen sellaisia alkukolmioita, jotka ovat suoria ja 
sileitä ja tarkimmin sopivat yhteen muodostamaan tulta, 
vettä, ilmaa ja maata, sekoitti ne keskenään sopivissa suh- 
teissa ja loi tällä tavoin ytimen ja yleissiemenen kaikelle 

elävälle. Siihen hän istutti ja sitoi kiinni sielun kolme eri 
lajia. Heti ensimmäisessä jaossa hän paloitteli itse ytimen 
niin moneen eri muotoon kuin siitä oli määrä saada eri 
sieluja. Sen osan ytimestä, jonka tuli ottaa vastaan jumalalli- 
nen siemen niin kuin pelto ottaa vastaan siemenen, hän 
muovaili täydelliseksi palloksi ja antoi sille nimen aivot, niin 
että jokainen elävä olento kehittyessään täydelliseksi saisi 
aivojensa suojaksi pään. Mutta jäljellä olevan osan ydintä, 
jonka oli määrä sisällyttää itseensä sielun kuolevainen osa, 
hän jakoi pyöreisiin ja pitkänomaisiin kappaleisiin ja antoi 
niille kaikille yhteisen nimen selkäydin. Siitä hän veti ikään 
kuin ankkureista kaikki sielua kahlehtivat siteet, ja sen 
ympärille vihdoin hän muovaili meidän ruumiimme, kun oli 
ensin rakentanut sen suojaksi luisen rungon. 

Luut ovat rakentuneet seuraavalla tavalla. Hän otti maata, 
seuloi sen puhtaaksi ja pehmeäksi, vaivasi taikinaksi ja 
sekoitti siihen ydintä. Sen jälkeen hän pani sen tuleen, sitten 
upotti veteen, asetti jälleen tuleen ja sitten taas veteen. 
Siirtäen sitä tällä tavoin toisesta alkuaineesta toiseen hän 
teki sen sellaiseksi, ettei se liukene kumpaankaan. Tästä hän 
sorvasi luisen pallon ja asetti sen aivojen ympärille jättäen 
siihen kuitenkin kapean aukon. Niskan ja selän ytimien 
ympärille hän muovaili selkärangan, liittäen sen osat toisiin- 
sa ikään kuin saranoilla, alkaen päästä ja jatkaen läpi koko 
vartalon. Tahtoen suojella siementä kokonaisuudessaan hän 
sulki sen tällä tavoin kivimäiseen koteloon. Hän rakensi 
siihen kuitenkin nivelet käyttäen hyväkseen niiden keskellä 
erilaisen olomuotoon sisältyvää kykyä välittäjänä, jotta saisi 
ne liikkuviksi ja taipuisiksi. Mutta huomatessaan luiden 
olevan rakenteeltaan liian kovia ja joustamattomia, niin että 
jos ne joutuisivat tulen kanssa yhteyteen ja jälleen jäähtyisi- 
vät, ne voisivat haurastua ja tuhota sisällä olevan ydinsieme- 
nen, hän rakensi jänteet ja lihakset. Kaikki jäsenet hän sitoi 
toisiinsa jänteillä, jotka jännittyvät ja höllentyvät ja saavat 
jäsenet taipumaan saranoillaan ja siten sallivat koko ruumiin 
kyyristyä ja ojentua. Lihakset hän teki suojaksi kesän hellet- 
tä ja talven kylmyyttä vastaan ja lisäksi ottamaan ruumis sen 
pudotessa vastaan pehmeästi ja joustavasti, ikään kuin huo- 

valle. Koska lihakset sisältävät lämmintä kosteutta, ne kesäl- 
lä erittävät sitä sopivasti levittäen luonnollista viileyttä yli 
koko ruumiin pinnan, talvella taas niissä olevan tulen ansios- 
ta suojelevat tarpeen mukaan ruumista ulkoapäin tulevaa 
pakkasta vastaan, joka käy sen kimppuun. Hän, joka meidät 
muovasi, otti nämä seikat huomioon ja sekoitti yhteen vettä, 
tulta ja maata, saattoi ne oikeisiin suhteisiin, sekoitti haposta 
ja suolasta käyteaineen ja teki niiden avulla lihaksista me- 
hukkaat ja pehmeät. Jänteet hän teki luista ja käymättömäs- 
tä lihasta, jättäen ne laadultaan molempien puoliväliin, ja 
antoi niille oljenkeltaisen värin. Tästä johtuu, että jänteet 
ovat ominaisuuksiltaan jäykempiä ja sitkeämpiä kuin lihak- 
set, mutta pehmeämpiä ja kimmoisampia kuin luut. Näillä 
jumala peitti luut ja ytimet, sitoen ne toisiinsa jänteillä, ja 
sen jälkeen hän verhosi ne ulkopuolelta lihaksilla. 

Ne luut, joissa oli eniten sielua, hän verhosi vähimmillä 
lihaksilla, ne, joissa sielua oli vähemmän, enemmillä ja 
paksummilla. Luiden liitoskohtiin, missä järki sanoi niitä 
tarvittavan vähiten, hän kasvatti ohuen kerroksen lihaksia, 
jotteivät ne haittaisi jäsenten liikkumista ja tekisi meidän 
ruumiistamme kömpelöitä ja raskasliikkeisiä; toisaalta lihak- 
set eivät näin kasaantuisi paksuiksi möykyiksi eivätkä jäh- 
meydellään vähentäisi aistimien herkkyyttä ja samalla huo- 
nontaisi muistia ja sumentaisi ajatuksia. Sen vuoksi kupeet 
ja reidet, lantion seutu, olkavarsi, käsivarsi ja kaikki muut 
paikat, joissa ei ole niveliä ja joissa luiden sisällä oleva ydin 
sisältää vain vähän sieluainetta ja on siis vailla järkeä, ovat 
runsain lihaksin ympäröityjä. Mutta missä järki asustaa, 
siellä on lihaksia vähemmän, paitsi jos luoja teki jonkin 
elimen pelkästään aistimusten välittäjäksi, niin kuin kielen. 
Mutta useimmiten ei näin ole asian laita. Sillä aines, joka 
syntyy ja kasvaa meissä luonnonlakien mukaisesti, ei suosi 
tukevien luiden ja paksujen lihasten esiintymistä yhdessä 
terävien aistihavaintojen kanssa. Sillä jos nämä viihtyisivät 
yhdessä, silloin niitä tavattaisiin kaikkein eniten päässä, ja 
kun ihmissuvun jäsenillä olisi lihaksikas ja jänteikäs ja 
voimakas pää, he eläisivät kaksi kertaa niin pitkän elämän 
kuin nyt, jopa vieläkin pitemmän, ja olisivat terveempiä ja 

aina vapaita ruumiillisista vaivoista. Mutta nyt meidän 
luojamme harkitsivat, olisiko parempi tehdä pitkäikäisempi 
ja huono vai lyhytikäisempi ja hyvä ihmissuku, ja tulivat 
yksimielisiksi siitä, että oli joka suhteessa parempi valita 
lyhyt ja hyvä kuin pitkä ja huono elämä. Niinpä he peittivät 
pään ohuilla luilla ja vähillä lihaksilla ja jänteillä, koska 
päässä ei ole niveliäkään. Näin ihmiselle on annettu pää, 
joka on kykenevämpi saamaan aistimuksia ja sisältää enem- 
män järkeä kuin muu ruumis, mutta joka on sitä paljon 
heikompi. 

Tästä syystä ja tällä tavoin jumala sijoitti jänteet pään 
pohjukkaan niskan ympärille, liimasi niitä yhtä paljon kum- 
mallekin puolelle päätä ja sitoi niillä leuan takakärjet kasvo- 
jen alapuolelle. Muut jänteet hän hajotti yltympäriinsä 
jäseniin sitoen niillä nivelet toisiin niveliin. 

Suun meidän tekijämme muodostivat sellaiseksi kuin se 
nyt on, niin että siinä on hampaat, kieli ja huulet, pitäen 
silmällä sekä elämän välttämättömiä tarpeita että lopullista 
hyvää. Sisäänmeno palvelee välttämättömyyttä, ulostulo 
kaikkein jaloimpia tarkoitusperiä. Sillä se mikä menee suus- 
ta sisään ja ruokkii ruumista, on välttämätöntä, kun taas 
sanojen virta, joka palvelee älyä, on jaloin ja paras kaikista 
virroista. Mutta eri vuodenaikoina vallitsevien erilaisten 
lämpötilojen vuoksi päätä ei voinut jättää vain paljaiksi 
luiksi, eikä sitä voinut liioin verhota kokonaan ja antaa sen 
paksujen lihasten vuoksi tulla tylsäksi ja aistimuksia huonos- 
ti vastaanottavaksi. Näin ollen lihasta muistuttavasta ainees- 
ta, joka ei ollut kokonaan kuivunut, otettiin erilleen yli 
jäänyt osa ympäröivää kuorta, jota nyt sanotaan ihoksi. Se 
vetäytyi kokoon aivoista tulevan kosteuden vaikutuksesta ja 
muodosti pään ympärille vaipan. Tämä aivoista saumojen 
läpi nouseva kosteus kasteli päälaella olevaa ihoa kooten sen 
ikään kuin solmuksi. Saumat saivat erilaisia muotoja riip- 
puen sielun liikkeistä ja ravinnosta, ja kuta enemmän nämä 
taistelivat keskenään, sitä lukuisammiksi saumat tulivat, ja 
kuta vähemmän, sitä harvalukuisampia ne olivat. Kaiken 
tämän ihon jumalainen voima pisteli tulen avulla täyteen 
reikiä, ja näin syntyneistä rei'istä tihkui esille kosteutta. Jos 

siinä oleva neste ja lämpö olivat sekoittumattomia, ne pois- 
tuivat, mutta jos ne olivat sekoittuneet samaan aineeseen, 
josta iho oli muodostunut ja joka hienon rakenteensa puoles- 
ta sopi reikiin, syntynyt liike nosti sen esille ja venytti ihon 
ulkopuolelle. Mutta koska nämä ainekset olivat liian hitaita 
poistumaan, ympärillä oleva ilma painoi ne takaisin ja ne 
kiertyivät sykkyrälle ihon alle ja juurtuivat sinne. Näin 
kasvoivat hiukset esiin ihosta, ja ne ovat samaa syntyä kuin 
iho, koska ovat ikään kuin ohuita ihosuikaleita, mutta jäy- 
kempiä ja rakenteeltaan tiheämpiä, mikä taas johtuu siitä, 
että kylmä on ne kovettanut. Jokainen hius näet kasvaessaan 
esiin ihosta jäykistyy kylmyydestä. Näin luoja peitti meidän 
päämme tiheällä hiuskasvustolla käyttäen hyväkseen edellä 
mainittuja syitä ja vaikutuksia. Hän katsoi, että hiukset 
tarjoavat riittävän ja kevyen suojan aivoille, ilman että siihen 
tarvitaan lihaksia, ja että ne antavat kesällä varjoa ja talvella 
suojaa kylmyyttä vastaan estämättä kuitenkaan meitä teke- 
mästä nopeita aistihavaintoja. 

Siihen paikkaan sormissa, missä jänteet, iho ja luut kohtaa- 
vat, syntyi näistä kolmesta sekoittunut aines, joka kuivues- 
saan muuttui yhdeksi ainoaksi kovaksi nahkaksi, kaikista 
kolmesta koostuneeksi. Näiden luomisessa jumala käytti 
hyväksi toisen asteen syitä, mutta tulevaisuutta ajatellen hän 
piti työssään silmällä perimmäistä syytä, järkeä. Sillä mei- 
dän rakentajamme tiesivät, että miehistä kerran syntyisivät 
naiset ja eläimet, ja ymmärsivät myös, että monet eläimet 
tarvitsevat kynsiä moniin eri tarkoituksiin. Sen vuoksi he jo 
luomisvaiheessa antoivat miehille eräänlaiset alkeelliset kyn- 
net. Tämän periaatteen mukaan ja näistä syistä he siis 
antoivat ihon, hiusten ja kynsien kasvaa ruumiin uloimpiin 
osiin. | 

Kun nyt kuolevaisen olennon kaikki jäsenet ja ruumiinosat 
olivat liittyneet eläväksi kokonaisuudeksi, sen koko elämä 
perustui välttämättömyyden pakosta tuleen ja ilmaan. Näi- 
den vaikutuksesta se joko sulatti itseensä ainesta tai luovutti 
sitä pois, jolloin jumalat tulivat sen avuksi ja menettelivät 
seuraavalla tavalla. Käyttäen samansyntyisiä aineksia kuin 
ihmiseen, mutta eri muotoja ja aistinelimiä, he loivat niiden 

sekoituksesta uuden lajin eläviä olentoja. Sellaisia ovat 
meidän puumme ja kasvimme, jotka ovat viljeltyjä, ja 
siemenemme, jotka maanviljelyksessä jalostuneina ovat nyt 
käytössämme. Mutta aikaisemmin oli olemassa vain villejä 
lajeja, jotka ovat vanhempia kuin meidän kasvimme. Sillä 
kaikkea, mikä on osallisena elämästä, voidaan oikein ja 
totuudenmukaisesti kutsua eläväksi olennoksi. Ja se elävä 
olento, jota nyt kuvailemme, on osallisena kolmannen luokan 
sielusta, joka sijaitsee, kuten edellä väitimme, pallean ja 
navan välillä ja jolla ei ole mitään osallisuutta mielipiteisiin, 
ajatteluun eikä järkeen, vaan joka ainoastaan aistii haluihin 
liittyvän nautinnon ja kivun. Sillä tällaisella olennolla on 
kyllä kaikki nämä tilat, mutta sen rakenne ei salli sen 
huomioida eikä harkita omia tilojaan olemalla kiertoliikkees- 
sä Itsessään ja oman itsensä ympäri niin, että se hylkäisi 
ulkopuolelta aiheutetun liikkeen ja liikkuisi itse. Se kylläkin 
elää eikä siinä suhteessa eroa muista elävistä olennoista, 
mutta se on liikkumaton ja paikalleen juurtunut, koska siltä 
on riistetty kyky liikuttaa itseään. 

Kun korkeammat olennot olivat luoneet koko tämän kasvi- 
luonnon ravinnoksi meille heitä alemmille olennoille, he 
laativat meidän ruumiiseemme kanavia, aivan niin kuin 
puutarhaan kaivetaan ojia, jotta niihin laskettu virtaava vesi 
kastelisi puutarhaa. Ensiksi he leikkasivat selkään lihasten ja 
ihon väliin kaksi piilossa olevaa suonta, koska ruumiissa on 
kaksi puolta, oikea ja vasen. He sijoittivat ne kulkemaan 
pitkin selkärankaa ja asettivat siementävän ytimen niiden 
väliin, jotta ne pysyisivät mahdollisimman voimakkaina ja 
jotta virta laskeutuessaan ylhäältä alas helposti jakaisi kos- 
teutta joka taholle. Seuraavaksi he jakoivat suonet ympäri 
pään, punoivat ne yhteen ja ohjasivat vastakkaisiin suuntiin 
oikealta puolelta vasemmalle ja vasemmalta oikealle puolel- 
le ruumista, niin että ne yhdessä ihon kanssa muodostaisivat 
siteen pään ja vartalon välille, koska jänteet eivät ympäröi- 
neet päälakea, ja myös sen vuoksi, että kummaltakin puolel- 
ta tulevat aistivaikutelmat leviäisivät koko ruumiiseen. 

Sen jälkeen he laativat ruumiin kastelujärjestelmän suun- 
nilleen jäljempänä kuvatulla tavalla, mikä tulee helpommin 

ymmärrettäväksi, jos ensiksi pääsemme yksimielisiksi seu- 
raavasta seikasta. Jokainen kappale, joka on koostunut pie- 
nemmistä osista, pidättää sisässään suuremmista osista koos- 
tuneen, mutta suuremmista osista koostunut ei voi pidättää 
sisässään pienemmistä osista koostunutta. Nythän tuli on 
kaikkien alkuaineitten joukossa pienemmistä osista koostu- 
nut, ja sen vuoksi se tunkee läpi veden, maan ja ilman ja 
aineellisten kappaleiden, jotka ovat rakentuneet näistä al- 
kuaineista, kun taas mikään ei voi pidättää tulta sisällään. 
Sama on havaittavissa ihmisen vatsaan nähden. Kun sen 
sisälle tulee ruokaa ja juomaa, se pidättää nämä sisällään, 
mutta ilmaa ja tulta, jotka ovat hienorakenteisempia kuin se 
Itse, se ei pysty pidättämään. Näitä alkuaineita jumala siis 
käytti levittämään kosteutta vatsasta suoniin; hän punoi 
ilmasta ja tulesta ikään kuin verkkokatiskan, jonka aukon 
puolella oli kaksi sisäverkkoa. Toiseen näistä pusseista hän 
punoi kaksi suuaukkoa. Pusseista hän jännitti ikään kuin 
naruja joka taholle koko verkon pinnalle. Verkkokudoksen 
sisäpinnan hän rakensi kokonaan tulesta, mutta sisäpussin ja 
sitä ympäröivän ontelon hän teki ilman kaltaiseksi. Tämän 
verkkokudoksen hän levitti muovaamansa elävän olennon 
sisään seuraavalla tavalla. Sisäpussin hän johti suuhun, ja 
koska se oli kaksihaarainen, hän asetti toisen haaran henki- 
torveksi keuhkoihin, toisen henkitorven viereen johtamaan 
vatsaan. Ensiksi mainitun osan hän jakoi kahtia ja antoi 
osille yhteisen väylän nenäontelon kautta niin, että jos 
suuväylä ei toimisi, suun ilmavirta täyttyisi yhtä hyvin nenän 
kautta. Suuremman verkkokudoksen hän antoi kasvaa koko 
ruumiinontelon ympärille ja pani sen pehmeästi huojumaan 
sisempiä pusseja vasten, jotka ovat ilmaa, ja taas niistä 
ulospäin. Hän antoi verkon tunkeutua ruumiin huokosten 
kautta sisään ja ulos, ja sisällä sulkeuksissa oleva tuli seurasi 
ilmavirtaa edestakaisin. Tämä edestakainen liike ei lakkaa 
niin kauan kuin kuolevainen mutta elävä olento pysyy koos- 
sa. Tälle tapahtumalle nimensäätäjä antoi nimet sisään- ja 
uloshengitys, niin kuin niitä kutsumme vielä nytkin. Koko 
tämä rakennelma ja sen vaikutukset on luotu sitä varten, että 
se antaisi kostuttamisen ja jäähdyttämisen avulla meidän 

ruumiillemme ravintoa ja elämää. Sillä hengitysilman liik- 
kuessa sisään ja ulos siihen kiinnittynyt tuli seuraa sen 
mukana, ja tässä edestakaisessa liikkeessä se ulottuu vatsa- 
laukkuun saakka ja kohtaa siellä ruoan ja juoman, sulattaen 
sen, ja jakaa pieninä hiukkasina suoniin samoista aukoista, 
joista se itsekin liikkuu, aivan niin kuin kaivosta nostetaan 
vettä kasteluojiin. Näin se panee virran liikkumaan suonissa 
ikään kuin johdoissa. 

Tarkastelkaamme vielä toistamiseen hengitystapahtumaa 
ja niitä syitä, joiden vaikutuksesta se on muodostunut sellai- 
seksi kuin se nyt on. Asianlaita on tämä. Koska ei ole 
olemassa mitään tyhjää tilaa, mihin liikkuva kappale voisi 
mennä, ja uloshengitetty ilma liikkuu meistä poispäin, niin 
on selvää, että se ei mene tyhjään tilaan vaan työntää lähinnä 
olevan kappaleen paikaltaan. Tämä taas työntää tieltään 
lähinnä olevan. Tämän välttämättömyyden lain vaikutukses- 
ta tällainen kappale liikkuu siihen paikkaan, mistä hengitet- 
ty ilma on lähtenyt liikkeelle, tunkeutuu siihen sisälle ja 
täyttää sen seuraten hengitystä, ja tämä tapahtuma jatkuu 
välittömästi kuin pyörän pyöriminen, koska mitään tyhjää 
tilaa ei ole olemassa. Kun siis ilma hengitettäessä poistuu 
rintakehästä ja keuhkoista, ne täyttyvät jälleen ruumista 
ympäröivästä ilmasta, joka tunkeutuu sisään ihon huokosista 
jatkaen kiertokulkuaan. Ja jälleen, kun ilma käännytetään 
takaisin ja se menee ruumiin läpi sen ulkopuolelle, se 
vuorostaan työntää ilman sisään suun ja nenän kautta. 
Tämän tapahtuman alkusyyksi voidaan olettaa seuraava 
seikka. Jokaisessa elävässä olennossa kuumin osa on veren ja 
suonien ympärillä, aivan kuin sillä olisi sisällään jokin tulisi- 
ja. Vertasimme sitä umpinaiseen katiskaan sanoen, että sen 
sisäosa on kudottu tulesta ja kaikki muut osat sen ulkopuolel- 
la ilmasta. Lämpö pyrkii näin ollen luonnostaan ulos omaan 
paikkaansa samaa laatua olevan yhteyteen, siitähän meidän 
on oltava yhtä mieltä, ja kun nyt tulella on kaksi tietä ulos, 
toinen ruumiin ulkopinnan kautta ja toinen suun ja sierainten 
kautta, niin syöksyessään toisesta ulos se panee ilman kiertä- 
mään toisesta sisään. Ilma, joka joutuu näin pyörteeseen, 
sattuu yhteen tulen kanssa ja lämpiää, kun taas ulos virtaava 


229 


79a 


80a 


d 


TIMAIOS 


ilma jäähtyy. Kun lämpö puolestaan vaihtaa paikkaa ja 
osaset ulosmenopaikan kohdalla lämpiävät, kuumempi ilma 
kääntyy siihen suuntaan ja pyrkii omaan luontevaan paik- 
kaansa tuleen työntäen ilman kiertämään toisesta aukosta 
sisään. Näin ilma vuoroin liikkuu itse ja vuoroin aiheuttaa 
liikettä ikään kuin pyörä, jota heilutetaan edestakaisin, ja 
tämän kaksoisvaikutuksen avulla se saa aikaan sisään- ja 
uloshengityksen. 

Ilmiöt, jotka liittyvät lääkärien käyttämiin kuppausvälinei- 
siin ja juoman nielemiseen sekä kohtisuorasti ilmaan tai 
maanpinnan suuntaan singottuihin ammuksiin, ovat selitet- 
tävissä samoista syistä johtuviksi. Samoin äänet, jotka no- 
peutensa vuoksi tuntuvat meistä korkeilta tai hitautensa 
vuoksi matalilta tai sellaiset, jotka tuntuvat epäsointuisilta, 
koska niiden epäsäännölliselle liikkeelle ei ole meissä vastaa- 
vuutta, tai jotka päinvastoin liikkeen vastaavuuden vuoksi 
tuntuvat sopusointuisilta. Sillä kun edellä käyvien nopeam- 
pien äänten liike alkaa hidastua ja nämä kaksi liikettä 
tasaantuvat, hitaammat liikkeet ottavat kiinni nopeammat ja 
työntävät niitä edellään. Ottaessaan korkeammat äänet kiin- 
ni matalat eivät häiritse niitä pakottamalla niitä erilaiseen 
liikkeeseen, vaan yhdistävät ne alkavaan hitaampaan liikkee- 
seen, joka samanlaisuutensa perusteella sopeutuu nopeam- 
paan mutta sammuvaan ääneen. Täten korkeasta ja matalas- 
ta syntyy yksi vaikutelma, joka tuottaa mielihyvää ymmärtä- 
mättömillekin, mutta ymmärtäväisissä se synnyttää mielen 
tyydytystä, koska se jäljittelee jumalaista sopusointua kuole- 
vaisen ruumiin liikkeissä. 

Mitä tulee veden virtaamiseen, salaman iskuihin ja siihen 
ihmeelliseen vetovoimaan, joka on merenpihkalla ja Herak- 
leian kivellä, niin tosiasiallisesti niillä ei ole mitään vetovoi- 
maa. Asian oikea tutkiminen osoittaa selvästi, että tällaiset 
ihmeet ovat seurausta tiettyjen olosuhteiden yhteensattumi- 
sesta: ettei mitään tyhjää tilaa ole olemassa, että kappaleet 
työntävät toisiaan kiertämään kehässä, että ne hajotessaan ja 
yhdistyessään joka kerta vaihtavat paikkaa ja pyrkivät kukin 
omille sijoilleen. 

Tällä tavoin ja näistä syistä, kuten edellä osoitimme, 

tapahtuu siis hengitys, josta selityksemme alkoi. Tuli leikkaa 
ruoan pieniksi kappaleiksi ja hengitystä seuraten nousee ja 
laskee läpi koko ruumiin, ja yhdessä noustessaan ja laskies- 
saan tuli ja hengitysilma vetävät vatsasta hienonnetun ruoan 
ja täyttävät sillä suonet. Tällä tavoin kaikissa elävissä olen- 
noissa ravinnon virta juoksee läpi koko ruumiin. Tuoreet ja 
kanssamme samansukuiset ravintohiukkaset, hedelmät tai 
vihannekset, jotka jumala istutti meille ravinnoksi, ovat 
monenvärisiä, koska ne ovat sekoittuneet keskenään. Punai- 
nen on niissä kuitenkin enimmäkseen vallitseva väri, koska 
tuli on hienontanut ne ja vaikuttaa edelleen nestemäisessäkin 
aineessa. Sen vuoksi myös virta, joka kulkee ruumiissa, on 
väriltään sellainen kuin olemme kuvanneet. Tätä virtaavaa 
nestettä me kutsumme vereksi, ja se on lihasten ja koko 
ruumiin ravinto, josta jokainen ruumiin osa vetää juoksevaa 
ainetta täyttämään tyhjentyneet tilat. 

Täyttyminen ja tyhjentyminen tapahtuu ruumiissa samalla 
tavalla kuin liike yleensä maailmankaikkeudessa, nimittäin 
siten, että samansyntyinen pyrkii samansyntyisen luo. Sillä 
aineet, jotka ulkopuolelta ympäröivät meitä, sulattavat jat- 
kuvasti ruumistamme, erottavat siitä osia ja lähettävät sa- 
mansukuiset samansukuisten joukkoon. Mutta veriaineen, 
joka meissä on jakautunut pieniksi hiukkasiksi ja jota elävän 
olennon ruumis ympäröi kuin taivaanpallo, on pakko jäljitel- 
lä maailmankaikkeuden liikettä. Jokainen hiukkanen täyttää 
näin ollen meidän sisällämme jonkin tyhjän paikan. Jos 
hiukkasia virtaa ulos enemmän kuin sisään, elävä olento 
kuihtuu, jos taas vähemmän, se kasvaa. 

Kun elävä olento on nuori ja vasta rakennettu, kaikki siinä 
olevat kolmiot ovat uusia niin kuin kaaripuut uudessa laivas- 
sa. Ne ovat lujasti kiinnittyneet toisiinsa, mutta koko elimis- 
tön rakenne on kuitenkin joustava, koska se on äsken ytimes- 
tä syntynyt ja maidolla ruokittu. Siihen tulee nyt ulkoapäin 
kolmioita, joista ruoka ja juoma koostuvat ja jotka ovat 
vanhempia ja heikompia kuin sen omat kolmiot. Se sekoittaa 
ne omiinsa, jakaa ne eri tahoille ja kasvaa suuremmaksi 
saaden ravintoa monista samanlaisista hiukkasista. Mutta 
koska nämä kolmiot ovat pitkän ajan kuluessa käyneet 

monia taisteluita, niiden juuret kuihtuvat ja irtoavat eivätkä 
enää jaksa hajottaa sisään tulevan ruoan kolmioita itsensä 
kaltaisiksi, vaan hajoavat itse helposti ulkoapäin tulevien 
vaikutuksesta. Tällä tavoin jokainen elävä olento joutuu 
lopulta taistelussa tappiolle ja kuihtuu, ja tätä tilaa sanotaan 
vanhuudeksi. Ja lopulta, kun ytimeen hyvässä järjestyksessä 
kiinnitetyt kolmiot eivät enää kestä kahleittensa jännitystä, 
ne vuorostaan kirvoittavat sielunkin kahleet. Näin sielu saa 
takaisin vapautensa ja lentää ilomielin pois. Sillä kaikki, 
mikä on luonnollisen tilan vastaista, on tuskallista, mutta 
mikä on sen mukaista, on nautinnollista. Myös kuolema, 
jonka aiheuttavat sairaus ja vammat, on väkivaltaisuudes- 
saan tuskallinen, mutta vanhuudesta johtuva kuolema on 
luonnollinen loppu ja kaikista kuolemisen tavoista helpoin, 
pikemminkin nautinto kuin tuska. 

Tautien alkuperä on varmaan kaikille selvä. Alkuaineita, 
joista ruumis on koostunut, on siis neljä, nimittäin maa, tuli, 
vesi ja ilma. Kun näitä on niiden luonnollisen olotilan 
kannalta liikaa tai liian vähän tai ne joutuvat siirtymään 
niille kuuluvilta paikoiltaan itselleen vieraille paikoille, ja 
kun tulta ja muita alkuaineita on olemassa enemmän kuin 
yhtä lajia ja ruumis joutuu ottamaan niistä itselleen sopima- 
tonta laatua, niin kaikki tällaiset tapahtumat aikaansaavat 
epäjärjestystä ja sairauksia. Sillä kun mikä hyvänsä syntyy 
ta1 muuttuu vastoin luonnonjärjestystä toiseksi, niin alkuosa- 
set, jotka aikaisemmin jäähtyivät, kuumenevat, kuiva muut- 
tuu kosteaksi ja kevyt painavaksi ja tapahtuu kaikenlaisia 
muutoksia. Tämä väite merkitsee sitä, että olio voi pysyä 
itsensä kanssa samana, kokonaisena ja terveenä ainoastaan, 
jos siihen lisätään tai siitä otetaan pois samanlaatuista 
ainetta samassa järjestyksessä, samalla tavoin ja samassa 
suhteessa. Mutta jos jokin ulkoapäin tuleva tai ruumiista 
poistuva aiheuttaa siinä riitasointua, se saa siinä aikaan myös 
kaikenlaisia muutoksia ja lukemattomia sairauksia ja rap- 
peutumisen oireita. 

On olemassa toisarvoinen ryhmä ruumiin rakenneosia, 
jotka myös ovat luonnonmukaisia ja joiden sairauksia se, 
joka haluaa niitä ymmärtää, voi toissijaisesti tarkkailla. Sillä 

koska ydin, luut, lihakset ja jänteet ovat kiinteytyneet noista 
neljästä alkuaineesta ja samoin veri on muodostunut samois- 
ta aineksista, joskin toisella tavalla, niin useimmat näiden 
ruumiinosien sairaudet syntyvät sillä tavoin kuin edellä on 
sanottu. Pahimmat ja vaarallisimmat niistä puhkeavat kui- 
tenkin sen johdosta, että niiden aines syntyy takaperoisella 
tavalla. Silloin ne nimittäin tuhoutuvat. Luonnonjärjestyk- 
sen mukaan näet lihakset ja jänteet syntyvät verestä, jänteet 
veressä olevista rihmoista, joiden kanssa ne ovat samaa 
syntyä, lihakset taas siitä hyytyvästä aineesta, joka sakoaa, 
kun se erotetaan rihmoista. Jänteistä ja lihaksista erittyvä 
tahmea ja liukas aines ei vain liimaa lihaksia kiinni luihin 
vaan myös ruokkii ja kasvattaa luita, jotka puolestaan 
sulkevat sisäänsä ytimen. Se osa tästä eritteestä, joka hieno- 
rakenteisuutensa vuoksi pääsee luiden läpi, on muodostunut 
kaikkein puhtaimman muotoisista kolmioista ja on sen vuok- 
si sileintä ja liukkainta. Se tihkuu luiden läpi ja kostuttaa 
ytimen. | 

Kun nämä ruumiinosat syntyvät edellä mainitussa järjes- 
tyksessä, terveydentila on tavallisesti hyvä, mutta jos päin- 
vastaisessa, seurauksena on sairaus. Sillä jos lihas hajoaa ja 
lähettää hajoamisjätteet takaisin suoniin, tulee erilaatuista 
verta liikaa; se sekoittuu suonissa olevaan ilmaan, tulee 
väriltään kaikenkirjavaksi ja saa kitkeriä ominaisuuksia, 
myös happoisia ja suolaisia, ja siihen muodostuu kaikenlaista 
sappea, limaa ja heraa, sillä kaikki tapahtuu takaperoisesti ja 
rappeutuu. Ensin nämä aineet tuhoavat itse veren tarjoamat- 
ta enää ravintoa ruumiille ja leviävät suonten kautta yltym- 
päri noudattamatta luonnonmukaista järjestystä, sotivat toi- 
siaan vastaan, koska eivät enää saa mitään hyötyä toisistaan, 
ja ovat vihamielisiä myös ruumiin pysyvälle ja vakiintuneelle 
rakenteelle, jonka ne tuhoavat ja hävittävät. Lihan vanhin 
osa, jota sen sitkeyden vuoksi on vaikea tuhota, muuttuu 
pitkäaikaisesta polttamisesta mustaksi, ja tulen syövyttäessä 
sitä joka puolelta se tulehtuu ja käy vaaralliseksi mille 
hyvänsä muulle ruumiinosalle, joka ei vielä ole turmeltunut. 
Toisinaan musta aines muuttuu kitkerän sijasta happameksi, 
kun kitkerä jauhautuu hienoihin osiin. Toisinaan tulehtunut 

liha kastuessaan verestä saa punertavan värin, ja kun siihen 
sekoittuu mustaa, se muuttuu vihreäksi. Milloin taas tuleh- 
tunutta kohtaa ympäröivä tuli hävittää uuttakin lihaa, kitke- 
rään sekoittuu kellertävä vivahdus. Joku lääkäri tai muu 
henkilö, jolla on ollut kykyä havainnoida monia erilaisia 
tapauksia mutta nähdä niissä yksi yhteinen laji, nimityksen- 
sä puolesta kaikkiin sopiva, on antanut kaikille näille ilmiöil- 
le nimen »sappi». Muut sapen lajit saavat värin perusteella 
kukin oman kuvauksensa. 

Veriheraa on kahta laatua. Toinen on vaaraton, vetinen osa 
verta, toinen taas, joka on lähtöisin mustasta ja kitkerästä 
sapesta, on vaarallinen, kun siihen lämmön vaikutuksesta 
sekoittuu suolainen aines. Sitä kutsutaan silloin nimellä 
hapanlima eli märkä. Yksi laji tätä on se, joka ilman ottaessa 
osaa muutokseen syntyy hajoamalla uudesta ja hennosta 
lihasta. Kun tällainen liha turpoaa ja sen ympärille muodos- 
tuu nestettä, tämä synnyttää rakkuloita, jotka ovat niin 
pieniä, ettei niitä voi nähdä, mutta suuremmiksi rykelmiksi 
kerääntyessään ne tulevat näkyviin ja saavat valkoisen värin. 
Kun siis tällainen hento liha ilmaan sekoittuneena hajoaa, 
kutsumme sitä nimellä valkoinen lima. 

Vastamuodostuneen liman eritettä ovat hiki, kyyneleet ja 
muut sellaiset nesteet, jotka virtaavat ruumiista sen päivit- 
täin puhdistuessa. Kaikki nämä eritteet aiheuttavat sairauk- 
sia, mikäli veri ei saa luonnonmukaista täydennystä ruoasta 
ja juomasta vaan vastoin luonnon lakeja näille vastakkaisista 
aineista. 

Jos tauti hävittää jonkin osan lihaa mutta sen juuret iäävät 
terveiksi, taudin hyökkäys vaikuttaa vain puolella voimalla 
jättäen mahdollisuuden helppoon toipumiseen. Mutta jos 
kudos, joka sitoo lihan luihin, sairastuu eikä enää pysy 
erillään lihaksista ja jänteistä vaan lakkaa toimittamasta 
ravintoa luulle ja yhdistämästä lihaa ja luuta, ja jos sen 
liukas ja liimainen aines samalla muuttuu karheaksi ja 
suolaiseksi huonon ruokavalion vaikutuksesta, niin näiden 
muutosten johdosta tämä kudos rappeutuu lihasten ja jäntei- 
den alla ja irtoaa luista. Lihakset irtoavat juuriltaan ja 
putoavat pois jättäen jänteet paljaiksi ja täyteen suolaista 

visvaa, ja sitten ne tunkeutuvat takaisin virtaavaan vereen 
pahentaen edellä mainittuja sairauksia. 

Mutta vaikka mainitut ruumiin sairausilmiöt ovat vaikeita, 
niin vielä pahempia ovat niitä edeltävät tilat, kun lihasten 
paksuus estää luita hengittämästä tarpeeksi. Mädäntyessään 
nämä kuumenevat ja kuoleutuvat eivätkä saa ravintoa, vaan 
päinvastoin murenevat itse ravinnoksi, joka menee lihaksiin 
ja lihakset vuorostaan vereen, ja näin ne aiheuttavat kaikkia 
edellä mainittuja taudintiloja vaikeampia sairauksia. Mutta 
äärimmäisen vaikea tila aiheutuu siitä, että itse ydin sairas- 
tuu joko jonkin puutteen tai liikarunsauden vuoksi. Tästä on 
luonnollisena seurauksena kaikkein vakavin ja tavallisesti 
kuolemaan päättyvä sairaus, kun kaikki ruumiin toiminnot 
tapahtuvat ikään kuin vastavirtaan. 

On olemassa kolmas ryhmä sairauksia, jonka voi ymmär- 
tää syntyvän kolmesta eri syystä: ilman, liman ja sapen 
aiheuttamana. Keuhkot, jotka jakelevat ilmaa ruumiille, 
eivät näet toisinaan pysty pitämään käytäviään puhtaina, 
vaan lima tukkii ne. Toiset lakkaavat silloin toimimasta, 
jolloin ne ruumiinosat, jotka jäävät vaille ilmaa, mätänevät; 
toiset käytävät taas päästävät ilmaa sisään liikaa, jolloin 
voimakas ilmavirta vahingoittaa suonia ja vääntää ne pai- 
koiltaan, ja asettuessaan ruumiin keskivaiheille, missä pallea 
sijaitsee, se saa ruumiin hajoamistilaan. Seurauksena on 
lukematon määrä sairauksia ja tuskallisia vaivoja, joihin 
liittyy runsas hikoilu. Hyvin usein, kun liha hajoaa ruumiissa 
eikä sen yhteydessä syntyvä ilma pääse ulos, se aiheuttaa 
samanlaisia kipuja kuin sekin ilma, joka tunkeutuu sisään 
ulkoa päin. Tuskallisin kipu syntyy silloin, kun ilma pusertuu 
jänteiden ja niiden lähellä olevien suonien ympärille ja taas 
paisuessaan kiristää lihaksia ja niihin kiinnittyneitä jänne- 
kimppuja taaksepäin. Juuri tästä kiristävästä jännityksestä 
nämä sairaudet ovat saaneet nimet kouristus ja jäykkäkou- 
ristus. Niiden hoitaminen on vaikeata. Kuitenkin kuume tuo 
tavallisimmin niihin helpotuksen. 

Vaikka valkoinen lima onkin vaarallista ollessaan sulkeuk- 
sissa ruumiin sisällä, koska siihen silloin muodostuu ilmakup- 
lia, se on vähemmän tuhoisa, jos sillä on pääsy ruumiin 

ulkopuolelle. Se täplittää kuitenkin ihon valkoisilla näppy- 
löillä ja rokoilla ja synnyttää muita samantapaisia sairauk- 
sia. Kun tämä lima sekoittuu mustaan sappeen ja leviten 
pään kehiin, jotka ovat jumalallisin osa meistä, aiheuttaa 
niissä häiriöitä, ei taudinkohtaus nukkuessa ole niin vaikea, 
mutta valveilla siitä on vaikea päästä eroon. Koska se 
vaikuttaa pyhään osaan ruumista, sitä täydellä syyllä sano- 
taan pyhäksi sairaudeksi. Hapan ja suolainen lima on perus- 
syynä kaikkiin katarrisairauksiin, mutta niillä on moninaisia 
nimiä, koska niitä esiintyy niin monissa paikoissa ruumista. 
Niin sanotut tulehdukset aiheutuvat ruumiin syttymisestä 
tuleen, ja niiden alkuperä on sapessa. Kun nimittäin sappi 
pääsee puhkeamaan ulospäin, se alkaa kiehua ja lähettää 
ruumiin pinnalle kaikenlaisia paiseita, mutta salpautuessaan 
ruumiin sisälle se saa aikaan monia tulehdussairauksia. 
Näistä pahin puhkeaa silloin, kun sappi sekaantuu puhtaa- 
seen vereen ja saattaa epäjärjestykseen siinä olevat rihmat. 
Nämä ainekset ovat näet hajaantuneet kokonaisuudessaan 
vereen, jotta siinä olisi oikeassa suhteessa juoksevaa ja 
jähmeää ainesta ja jottei lämmön ohentama veri virtaisi ulos 
ruumiin huokosista eikä taas liika jähmeys estäisi sitä virtaa- 
masta suonissa. Rihmat ovat muodostuneet sillä tavoin, että 
nämä ominaisuudet pysyvät tasapainossa. Jos ne kerätään 
yhteen kuolleesta ja jäähtyvästä verestä, kaikki jäljelle jäävä 
veri pysyy juoksevassa tilassa, mutta jos ne jätetään silleen, 
ne hyytyvät pian ympäröivän kylmyyden johdosta. Kun siis 
veren rihmoilla on tämä ominaisuus, niin sappi, joka synnyl- 
tään on vanhentunutta verta, sulautuu lihasta uudelleen 
vereen ensin vähitellen lämpimänä ja kosteana virtana, ja 
sitten se rihmojen vaikutuksesta hyytyy. Kun se näin pakote- 
taan väkivaltaisesti hyytymään, se aiheuttaa ruumiinsisäisiä 
vilunpuistatuksia. Mutta jos sappea virtaa vereen tavallista 
runsaammin ja sen lämpö voittaa veririhmojen lämmön, se 
saa ne kiehumaan ja epäjärjestykseen. Jos sillä on voimaa 
pysyä jatkuvasti voitolla, se tunkeutuu aina ytimeen saakka 
ja polttaa siitä irti sielun kiinnitysköydet, aivan kuin sielu 
olisi laiva, ja päästää sen vapauteen. Mutta jos sappea tulee 
vähemmän ja ruumis kykenee vastustamaan sen hajottavaa 

vaikutusta, silloin se itse joutuu tappiolle ja hajotetuksi 
pitkin koko ruumiin pintaa, työnnetyksi suonien kautta 
vatsaontelon ylä- ja alaosaan ja ajetuksi sieltä ulos niin kuin 
maanpakoon ajetut kansalaiset kaupungista, jossa on tapah- 
tunut vallankumous. Se aiheuttaa silloin ripulia ja punatau- 
tia ja muita senkaltaisia sairauksia. 

Milloin ruumis sairastuu siksi, että siinä on liikaa tulta, 
tämä aiheuttaa jatkuvaa kuumetta ja lämmönnousua; mil- 
loin siinä on liikaa ilmaa, kuume on jokapäiväinen, milloin 
taas vettä, joka on hidasliikkeisempää kuin ilma ja tuli, 
kuume esiintyy joka toinen päivä, milloin maata, joka on 
neljäs ja kaikkein hidasliikkeisin alkuaine, ruumis puhdistuu 
nelipäiväisin jaksoin ja aiheuttaa joka kolmas päivä toistu- 
van kuumeen, eikä siitä ole helppo päästä. 

Tällä tavalla siis syntyvät ruumiilliset sairaudet. Sielun 
sairaudet, jotka ovat seuraus ruumiin tilasta, syntyvät seu- 
raavalla tavalla. 

Meidän lienee myönnettävä, että järjettömyys on sielun 
sairautta. Järjettömyyttä on kahta lajia: hulluutta ja tylsä- 
mielisyyttä. Mistä hyvänsä häiriöstä ihminen kärsiikin, jos 
jompikumpi näistä sopii oireisiin, sitä on kutsuttava sairau- 
deksi. Sielun sairauksista suurimpana on pidettävä sitä, että 
nautintoa ja tuskaa on liikaa. Sillä jos ihminen on ylenmää- 
räisen riemun vallassa tai päinvastoin kärsii liian ankaraa 
tuskaa, hän kiiruhtaa päättömästi tavoittelemaan toista tai 
pääsemään pakoon toista, ei pysty näkemään eikä kuule- 
maan mitään oikein, on sokean kiihkon vallassa eikä pysty 
käyttämään järkeään. Milloin miehelle muodostuu ylenmää- 
rin siementä hänen selkäytimessään, niin kuin se olisi hedel- 
millä liikaa kuormitettu puu, hän kärsii paljon tuskaa ja 
kokee monia nautintoja halujensa tyydyttämisessä ja niiden 
seurauksena. Mutta enimmän osan elämäänsä hän on hulluu- 
den tilassa noiden suurimpien nautintojensa ja tuskiensa 
johdosta ja hänen sielunsa on sairas ja mieltä vailla, koska 
sitä hallitsee ruumis. Sellaista miestä ei kuitenkaan pidetä 
sairaana, vaan omasta tahdostaan pahana. Todellisuudessa 
tämä sukupuolinen hillittömyys, joka suurimmaksi osaksi 
johtuu jonkin ruumiin ainesosan liiallisesta nestemäisyydestä 

— mikä taas on seurausta luiden huokoisuudesta — on sielun 
sairaus. Juuri mitään siitä, mitä moittivasti nimitetään pa- 
han ihmisen tietoiseksi kohtuuttomuudeksi nautinnossa, ei 
moitita oikein perustein. Sillä kukaan ei ole tahallaan paha, 
vaan pahuus syntyy jostain pahasta ruumiillisesta tilasta ja 
tietämättömyyteen perustuvasta kasvattamisesta, ja tällai- 
nen tapahtuu aina vastoin toivomusta ja tahtoa. 

Toiselta puolen myös tuskaa kärsivä ruumis aiheuttaa 
paljon pahaa sielulle. Sillä kun hapan ja suolainen lima ja 
muut kitkerät ja sapensekaiset nesteet pääsevät harhaile- 
maan ympäri ruumista eivätkä löydä tietä ulos, vaan jäävät 
sulkeuksiin ja sekoittuvat höyryn muodossa sielun liikkeisiin 
ja osallistuvat niihin, ne saavat aikaan kaikenlaisia sielun 
sairauksia, joiden voimakkuus ja vaikutuksen laajuus vaihte- 
lee. Kun tällaiset sairaudet tunkeutuvat sielun kolmelle 
alueelle, niin riippuen siitä, mihin alueeseen ne alkavat 
vaikuttaa, ne herättävät monenlaista mielenkarvautta ja 
synkkämielisyyttä, monenlaatuista harkitsemattomuutta ja 
pelkuruutta ja myös unohtamista ja typeryyttä. Kun sitten 
tähän huonoon sieluntilaan liittyy vielä eläminen huonon 
poliittisen hallinnon alaisena, kun puheet sekä yksityiselä- 
mässä että julkisuudessa ovat pahan tartuttamia eikä lapses- 
ta pitäen ole ollut tarjolla mitään opetusta tämän pahan 
parantamiseksi, niin ne meistä, jotka ovat pahoja, ovat 
tulleet pahoiksi kahdesta syystä, joihin heillä itsellään ei ole 
osuutta. Tästä on silloin syytettävä pikemminkin istuttajia 
kuin istutettuja, kasvattajia kuin kasvatettavia. Mutta mei- 
dän on niin hyvin kuin pystymme yritettävä kasvatuksen, 
hyvien harrastusten ja opiskelun avulla pyrkiä hyvään ja 
karttamaan pahaa. Mutta se onkin jo toinen keskustelun 
aihe. 

Vastakohtana edellä sanotulle on oikein ja kohtuullista 
puhua ruumiin ja mielen parantamisesta ja keinoista, joilla 
se on aikaansaatavissa. Sillä hyvä ansaitsee enemmän selvit- 
telyä kuin paha. Kaikki hyvä on kaunista, ja kaikessa 
kauniissa suhteet ovat sopusointuiset. Niin muodoin elävän 
olennon, jonka on määrä olla kaunis, on oltava sopusointui- 

nen. Vähäisissä asioissa me havaitsemmekin sopusoinnun ja 
päättelemme sen mukaisesti, mutta tärkeimmissä ja suurim- 
missa asioissa meillä ei ole siitä järkevää käsitystä. Sillä juuri 
ruumiin ja sielun välillä vallitseva sopusointu tai sen puute 
enemmän kuin mikään muu saa aikaan terveyttä tai sairaut- 
ta, hyvettä ja pahetta. Mutta meiltä jää kokonaan huomaa- 
matta ja harkitsematta, että milloin heikko ja vähäarvoinen 
ruumiillinen ulkomuoto on voimakkaan ja kaikin puolin 
suuren sielun kuljetettavana tai milloin yhdistelmä on päin- 
vastainen, silloin elävä olento ei ole kaunis, koska siltä 
puuttuu sopusuhta juuri siinä, missä sopusuhdan pitäisi olla 
suurimmillaan. Mutta jos asianlaita on päinvastoin, silloin 
sielun ja ruumiin sopusuhta on kauneinta ja kiehtovinta 
katsottavaa sille, jolla on silmät nähdä. Niinpä esimerkiksi 
vartalo, johon liittyy liian pitkät raajat tai joka jotenkin 
muuten on suhteeton, ei ole ainoastaan ruma, vaan yhteisissä 
ponnistuksissa se on altis väsymykselle ja liikkuu katkonai- 
sesti, kompastelee kömpelyyttään ja aiheuttaa itselleen luke- 
mattomia vaivoja. Niin meidän on ajateltava myös siitä 
sielun ja ruumiin kaksinaisesta yhteenliittymästä, jota kut- 
summe eläväksi olennoksi. Jos nimittäin sielu on siinä voi- 
makkaampi kuin ruumis ja voimakkaan intohimon vallassa, 
se järkyttää koko ruumista sisältä päin ja täyttää sen sairauk- 
silla. Jos sielu innokkaasti jännittyy tavoittelemaan jotain 
tietoa ja tutkimaan jotain tietämyksen alaa, tämä hivuttaa 
ruumista. Jos taas sielu antautuu opetusväittelyihin ja sana- 
kiistoihin, joko julkisessa tai yksityisessä elämässä, niin että 
syntyy riitaa ja erimielisyyttä, silloin se sytyttää myös ruu- 
miissä kuumeen, saattaa sen hajoamistilaan ja aiheuttaa 
katarria. Tämä seikka johtaa harhaan monet niin sanotut 
lääkärit, niin että he selittävät taudin johtuvan aivan päin- 
vastaisista syistä kuin mistä se tosiasiallisesti johtuu. 

Milloin taas ruumis on suurikokoinen ja sielulle liian 
voimakas ja siihen liittyy heikko äly, niin koska ihmisellä 
luonnostaan on halu kahtaalle, ruumiilla ruokaan, jumalalli- 
sella sielunosallamme taas viisauteen, niin voimakkaamman 
osan, ruumiin, liikkeet pääsevät hallitsemaan ja lisäävät 

omia voimiaan mutta tekevät sielun typeräksi, huono-oppi- 
seksi ja muistamattomaksi ja synnyttävät sairauksista pa- 
himman, tietämättömyyden. 

Näitä molempia epäkohtia vastaan on ainoa pelastus se, 
että ei harjoita sielua ilman ruumista eikä ruumista ilman 
sielua vaan sillä tavoin, että ne pysyvät moitteettomassa 
tasapainossa ja terveinä. Sen, joka harjoittaa innolla mate- 
maattisia tai joitakin muita älyllisiä opintoja, on myös 
harjoitettava ruumiinliikuntaa ja voimistelua, sen taas, joka 
johdonmukaisesti kehittää ruumistaan, tulee antaa sielulleen 
liikuntoa Muusain taiteen ja yleensä filosofian avulla, jos 
haluaa tosi mielessä ansaita nimen kaunis ja jalo. 

Yksityisiä ruumiin ja sielun osia on harjoitettava samalla 
tavalla, jäljitellen maailmankaikkeuden rakennetta. Sillä 
ruumis kuumenee ja jäähtyy sisältä riippuen niistä alkuai- 
neista, jotka siihen tunkeutuvat. Samoin se kuivuu ja kostuu 
ulkoapäin tulevien tekijöiden vaikutuksesta, ja nämä molem- 
mat muutokset aiheuttavat siinä vastaavia tiloja. Jos ihmi- 
nen pysyen itse liikkumattomana jättää ruumiinsa näiden 
liikkeiden valtaan, niin se tuhoutuu. Mutta jos hän jäljittelee 
sitä, mitä edellä olemme kutsuneet maailmankaikkeuden 
ruokkijaksi ja imettäjäksi, eikä koskaan salli ruumiinsa olla 
levossa, vaan mahdollisuuksien mukaan pitää sen liikkeessä 
ja luonnollisella tavalla ravistelemalla ja järkyttämällä puo- 
lustaa sitä sekä sisäisiä että ulkoisia liikkeitä vastaan, ja jos 
hän kohtuullisella ruumiinharjoituksella saattaa eri tahoilla 
ruumista harhailevat tuntemukset ja rakenneosat alkuperäi- 
seen, niiden syntyä vastaavaan järjestykseen, niin kuin aikai- 
semmin olemme sanoneet puhuessamme maailmankaikkeu- 
desta, silloin hän ei salli vihollisen asettua vihollisen naapu- 
riksi yllyttämään ruumista sotajalalle ja sairauteen, vaan 
asettaa ystävän toisen ystävän viereen tuottamaan terveyttä. 

Liikkeistä paras on se, joka tapahtuu liikkuvassa kappa- 
leessa itsessään sen itsensä aiheuttamana, sillä se on lähinnä 
sukua älyn ja maailmankaikkeuden liikkeelle. Liike, jonka 
jokin ulkopuolinen aiheuttaa, on laadultaan huonompaa. 
Huonoin liikkeen laji on se, jossa ihmisen ruumis liikkuu vain 

osittain muun osan ollessa levossa ja jonkin toisen liikuttama- 
na. Sen vuoksi ruumiin puhdistumisen ja rakentumisen 
kannalta on voimistelu parasta liikuntaa, toiseksi parasta on 
keinuva liike, kuten purjehtiminen tai liikkuminen ajoneu- 
volla, mikä ei aiheuta väsymystä. Kolmas liikkeen laji on 
sellainen, että siihen on turvauduttava vain äärimmäisessä 
hädässä, mutta muuten se ei ole järkevälle ihmiselle sopiva, 
nimittäin lääkäreitten lääkkeitten avulla aikaansaama puh- 
distus. Sillä elleivät sairaudet ole erittäin vaarallisia, niitä ei 
ole ärsytettävä lääkkeillä. Jokainen sairaus näet muistuttaa 
eräässä mielessä elävää olentoa. Elävien olentojen rakenne 
määrää kullekin lajille eliniän pituuden, ja kullakin yksilöllä 
erikseen on myös ennalta määrätty elämän pituus, onnetto- 
muuksien vaikutusta lukuun ottamatta. Sillä jokaisessa 
meissä alkukolmiot on jo alunperin rakennettu kestämään 
määrätyn ajan, jonka yli kenelläkään ei ole mahdollisuutta 
elää. Myös sairaudet ovat rakentuneet saman periaatteen 
mukaan. Jos nyt joku lääkitsemällä häiritsee tätä ennalta 
määrättyä elinaikaa, hän vain tahtomattaan tekee monista 
vaivoista suuria ja vähälukuisista monia. Sen vuoksi kaikkia 
tuollaisia sairauksia olisi oikaistava oikeilla elämäntavoilla 
sikäli kuin tähän on tilaisuutta eikä ärsytettävä lääkkeillä 
niin, että ne muuttuvat vaikeasti hallittavaksi pahaksi. 

Tämä riittäköön elävän olennon rakenteesta, josta ruumis 
on osa, ja siitä, kuinka ihmistä pitäisi ohjata ja kasvattaa ja 
kuinka hänen itsensä pitäisi itseään ohjata ja kasvattaa 
noudattamaan järkevää elämäntapaa. Mutta ensiksi ja suu- 
rimmalla huolella meidän olisi mahdollisuuksiemme mukaan 
kypsytettävä itsessämme kasvattavaa puolta niin, että se 
tässä kasvatustehtävässään olisi mahdollisimman kaunis ja 
jalo. Tämän aiheen yksityiskohtainen käsittely olisi jo sinän- 
sä riittävän suuri työ, mutta jos aikaisempaa menettelytapaa 
käyttäen kiinnitämme siihen tässä huomiota vain sivumen- 
nen, se voitaneen asianmukaisesti esittää seuraavaan tapaan. 

Olemme jo monta kertaa sanoneet, että meissä asuu 
kolmessa eri paikassa kolme sielun eri lajia, joista jokainen 
pystyy liikkumaan. Niinpä meidän on tässäkin mahdollisim- 

man lyhyesti toistettava, että se osa sielua, joka pysyy 
toimettomana ja luopuu omaehtoisesta liikkeestä, jää pakos- 
ta heikommaksi, kun taas se osa, jota harjoitetaan, voimis- 
tuu. Sen vuoksi meidän on huolehdittava siitä, että kaikki 
sielun osat saavat liikuntoa sopivassa suhteessa. 

Meidän on syytä ajatella, että jumala on antanut meille 
kullekin sielun jaloimman osan syntymähengeksi, daimonik- 
si, jonka sanomme asuvan ruumiin huipulla ja joka korottaa 
meidät ylös maasta kohti taivasta, koska me olemme kuin 
kasvi, joka ei ole maan vaan taivaan sukua. Ja siinä me 
puhumme totta. Sillä sieltä, missä sielu ensiksi syntyi, sitoi 
jumalallinen voima kannattimet meidän päähämme ja ole- 
muksemme juuriin niin, että koko meidän ruumiimme on 
pystyasennossa. Ihminen, joka antautuu himojensa ja voiton- 
halunsa valtaan ja tavoittelee yli kaiken niiden tyydyttämis- 
tä, muodostaa helposti kuolevaisuuden läpikotaisin leimaa- 
mia mielipiteitä, ja sikäli kuin ihmiselle on mahdollista tulla 
joka suhteessa kuolevaiseksi, hän tulee sellaiseksi eikä hänes- 
tä jää mitään jäljelle, koska hän on vaalinut itsessään vain 
kuolevaista osaa. Mutta ken on totisesti rakastanut tietoa ja 
ajatellut toisia ajatuksia ja harjoittanut itseään niiden paris- 
sa, hänen ajatuksensa ovat varmasti kuolemattomia ja juma- 
lallisia siltä osin kuin hän on saanut kosketuksen totuuteen. 
Sikäli kuin ihmisluonnolle yleensä on mahdollista päästä 
osalliseksi kuolemattomuudesta, ei häneltä totisesti sitä tule 
missään suhteessa puuttumaan. Ja koska hän aina on hoivan- 
nut ja kasvattanut itsessään asuvaa jumalallista osaa, daimo- 
nia, hän on ehdottomasti erittäin onnellinen ihminen. Sillä 
hoivaaminen merkitsee vain yhtä asiaa: että kullekin osalle 
ihmisestä annetaan sille kuuluvaa ravintoa ja liikuntaa. 
Meissä asuvalle jumaluudelle ovat samansyntyistä liikettä 
maailmankaikkeuden ajatukset ja pyörimisliike. Itse kunkin 
meidän tulee seurata näitä ja omassa päässämme korjata 
kiertoradoissa havaittavat häiriöt, jotka niihin ovat tulleet 
meidän syntyessämme, oppimalla tuntemaan kaikkeuden 
sopusointuiset liikeradat ja tekemään alkuperäisen olemuk- 
semme mukaisesti ajatteleva osa itsessämme samanlaiseksi 
kuin se, mitä ajattelemme. Tämän tapahduttua saavutamme 

sen parhaan päämäärän, jonka jumalat ovat ihmisen eteen 
asettaneet ja joka on paras elämän muoto nyt ja vastaisuu- 
dessa. 

Näin alkuperäinen tehtävämme, luomistapahtuman seu- 
raaminen maailmankaikkeuden synnystä aina ihmissuvun 
syntyyn saakka, on suurin piirtein loppuun suoritettu. Sillä 
enää tarvitaan vain lyhyt maininta siitä, miten muut elävät 
olennot luotiin, koska mikään ei pakota pitkään esitykseen. 
Tällä tavoin näet asioiden käsittelyssä tuntuu säilyvän oikea 
suhde. Sanottakoon siis vain seuraavaa. 

Ne ihmiset, jotka olivat syntyneet miehiksi, mutta olivat 
pelkureita ja elivät vääryyttä harjoittaen, muuttuivat toden- 
näköisen päättelymme mukaan seuraavassa syntymässä nai- 
siksi. Tästä syystä jumalat loivat silloin eroottisen rakkauden 
sukupuolten välille, synnyttäen meissä miehissä yhdenlaista 
sielullista elämänainetta, naisissa toisenlaista. Nämä aineet 
he tekivät seuraavalla tavalla. Juodun nesteen ulostuloau- 
kon, siinä missä juoma kuljettuaan läpi keuhkojen ja mu- 
nuaisten alapuolelta rakkoon kerääntyy ilman puristamana 
poistettavaksi, he koversivat sellaiseksi, että se ulottui yhtä- 
jaksoiseen selkäytimeen saakka, joka lähtien päästä menee 
niskan läpi ja jatkuu pitkin selkärankaa; tätä ydintä nimitim- 
me edellä siemeneksi. Koska tämä ydin on varustettu sielulla 
ja sillä on nyt pääsy ulos, se on tähän ulosmenokohtaan 
synnyttänyt itselleen voimakkaan purkautumisen halun ja 
siittämisen himon. Näin miehen sukupuolielimistä tulee 
tottelemattomat ja omaa tahtoaan noudattavat, aivan kuin 
ne olisivat eläin, joka ei kuule järjen ääntä, niin että ne 
yrittävät hallita koko ihmistä hulluksi tekevällä himollaan. 
Samoin on laita myös naisten niin sanotun kohdun. Siinä 
asuva eläin haluaa kiihkeästi synnyttää poikasia, ja kun se on 
kauan hedelmättömänä, se ärsyyntyy ja lähtee harhailemaan 
pitkin ruumista; se tukkii hengitystiehyet eikä salli sisään- 
hengitystä ja saattaa siten koko ruumiin äärimmäiseen seka- 
sorron tilaan. Lisäksi se aiheuttaa kaikenlaisia sairauksia. 
Näin on laita siihen saakka, kunnes himo ja rakkaus ajavat 
molemmat sukupuolet yhteen. Silloin he ikään kuin poimivat 
hedelmiä puista ja kylvävät kohtuun, niin kuin kylvetään 

maahan, näkymättömiä pieniä muodottomia eläimen sieme- 
niä. Nämä saavat muodon ja kasvavat ruumiin sisällä. 
Lopulta ne tulevat esiin päivänvaloon, ja siten on eläinten 
luominen lopullisesti tapahtunut. 

Tällä tavalla syntyivät naiset ja naarassukupuoli ylimal- 
kaan. Mutta lintujen luokka luotiin muokkaamalla uudelleen 
miehet, jotka tosin eivät tahtoneet mitään pahaa, mutta 
joiden ajattelu oli kevytmielistä, niin että linnuilla nyt on 
höyhenet karvojen asemesta. Vaikka nimittäin nuo miehet 
tutkistelivat taivaallisia ilmiöitä, he yksinkertaisuudessaan 
luulivat, että vahvimmat todistukset näitä asioita koskeville 
väitteille saadaan näköaistin avulla. Villit maaeläimet taas 
syntyivät niistä, joilla ei ollut mielessään yhtään filosofista 
ajatusta ja jotka eivät koskaan olleet kääntäneet katsettaan 
taivaallisiin asioihin, koska olivat lakanneet käyttämästä 
hyväkseen päässään olevia sielun kehiä ja seuranneet sitä 
sielun osaa, jonka asuinpaikka on rinnassa. Tästä tavasta 
onkin ollut seurauksena, että heidän etujalkansa ja päänsä 
suuntautuvat maata kohti, he kun ovat maan kanssa läheistä 
sukua. Heidän päänsä ovat monilla tavoin pitkänomaiset, 
koska niiden kehät väärin käytettyinä ovat menettäneet 
ympyränmuotonsa. Heidän lajinsa on neli- ja monijalkaista 
myös siitä syystä, että jumala tahtoi antaa enemmän tukea 
niille, joilla on vähemmän järkeä, jotta ne olisivat sitä 
paremmin maassa kiinni. Ja kaikkein vähimmällä järjellä 
varustetut, jotka raahaavat ruumistaan pitkin maata eivätkä 
enää tarvitse jalkoja, hän teki jalattomiksi ja pani ryömi- 
mään pitkin maan pintaa. Neljäs laji oli vesieläimet, muovat- 
tu kaikkein järjettömimmistä ja tietämättömimmistä ihmi- 
sistä, joita muovaajat eivät pitäneet arvollisina edes hengittä- 
mään puhdasta ilmaa, koska kaikenlaiset rikkomukset olivat 
tahranneet heidän sielunsa. He työnsivät nämä veteen ja 
antoivat puhtaan ilman sijasta heidän hengitettäväkseen 
syvyyksien sameaa vettä. Näin syntyi kalojen ja simpukoiden 
ja muiden vesieläinten sukukunta, joka on oikeudenmukaise- 
na rangaistuksena äärimmäisestä tietämättömyydestään saa- 
nut asettua asumaan kaikkein äärimmäisille rajoille. Näin 
silloin, kuten vielä nytkin, eläimet muuttuivat toinen toisik- 

seen sitä mukaa kuin järki tai järjen puute niissä lisääntyi tai 
väheni. 

Voimmekin nyt sanoa päässeemme maailmankaikkeutta 
koskevan esityksemme loppuun. Näin tämä maailmankaik- 
keus on saanut asukkaikseen kuolevaiset ja kuolemattomat 
elävät olennot, se on niitä täynnä, ja se on itse näkyväinen 
elävä olento, joka sulkee sisäänsä näkyväiset elävät olennot, 
aistein havaittava jumala, joka on tehty yksinomaan järjellä 
käsitettävän kuvaksi, ainutsyntyisyydessään yksi maailman 
kokonaisuus, suurin, paras, kaunein ja täydellisin. 

TimA1os Olenpa todella tyytyväinen, Sokrates, kun olen 
päässyt esitykseni loppuun ja saan levätä kuin pitkän matkan 
jälkeen ainakin. Rukoilen sitä jumalaa, jonka puheeni on 
äsken tuonut ilmi mutta joka itse asiassa jo aikojen alusta on 
ollut olemassa, että hän antaisi sen säilyä minkä totuuden- 
mukaisesti olen sanonut, mutta että jos vastoin tahtoani olen 
sanonut noista asioista jotain riitasointuista, hän määräisi 
minulle oikeudenmukaisen rangaistuksen. Ja oikeudenmu- 
kainen rangaistus sille, joka soittaa väärän sävelen on se, että 
hänelle annetaan oikea. Pystyäkseni siis vielä puhumaan 
totta jumalien synnystä minä rukoilen, että hän antaisi 
minulle lääkkeen, joka kaikista lääkkeistä on täydellisin ja 
paras, nimittäin tiedon. Ja lausuttuani tämän rukoukseni 
luovutan nyt sopimuksemme mukaan puheenvuoron Kri- 
tiaalle. 

KRITIAS Otan tehtävän vastaan, Timaios. Mutta sitä ym- 
märtävää kärsivällisyyttä, jota alussa pyysit, kun sanoit 
aikovasi puhua suurista asioista, minä pyydän nyt omasta 
puolestani itselleni. Pyydän vielä suurempaakin pitkämieli- 
syyttä siihen nähden, mitä aion sanoa. Vaikka hyvin tiedän, 
että pyyntöni on sangen vaatelias ja tavallista epäkohte- 
liaampi, se on kuitenkin pakko esittää. Sillä kukapa täysijär- 
kinen ihminen kieltäisi, että olet puhunut hyvin. Nyt minun 
olisi yritettävä osoittaa, että puheeni vaatii vieläkin suurem- 
paa kärsivällisyyttä, koska aihekin on vaikeampi. Sillä on 
helpompi puhua ihmisille jumalista niin, että se vaikuttaa 
todelta, kuin puhua meille ihmisille kuolevaisista ihmisistä. 

Kuulijoiden kokemattomuus ja suoranainen tietämättömyys 
aiheesta on suurena apuna sille, joka aikoo siitä jotain sanoa. 
Ja mehän tiedämme, kuinka jumalia koskevien tietojemme 
laita on. Mutta saadakseni tarkoitukseni selvemmäksi pyy- 
dän teitä seuraamaan mukana. Meidän kaikkien puheet ovat 
pakostakin jäljittelyä ja kuvien käyttöä. Taidemaalarin teke- 
miä kuvia, joissa esiintyy jumalia ja ihmisiä, katsomme siltä 
kannalta, kuinka näppärästi tai huonosti heidän on katsojien 
mielestä onnistunut niitä jäljitellä. Huomaamme pitävämme 
hyväksyttävinä maata, vuoria, jokia, metsiä ja taivasta koko- 
naisuudessaan ja kaikkea mitä niissä on ja liikkuu, jos 
taiteilija kykenee luomaan edes likimääräisen samannäköi- 
syyden. Jos lisäksi meillä itsellämme ei ole noista asioista 
tarkkaa tietoa, emme suinkaan tutki emmekä arvostele 
huonoksi maalausta, vaan tyydymme epäselviin ja pettäviin- 
kin varjokuviin. Mutta jos joku ryhtyy kuvaamaan meidän 
omaa ruumistamme, huomaamme nopeasti puutteet, koska 
ihmisruumis on meille tuttu jokapäiväisestä kokemuksesta, 
ja meistä tulee ankaria arvostelijoita, jollei taiteilija ole 
saanut aikaan joka suhteessa oikeaa näköisyyttä. Täsmälleen 
sama on asianlaita, kuten helposti huomaamme, kun kysy- 
myksessä ovat sanalliset esitykset. Olemme tyytyväisiä, jos 
taivasta ja jumalia koskevat väitteet edes jossain määrin 
tuntuvat todennäköisiltä, mutta kuolevaista ihmistä koske- 
vat väitteet me tutkimme tarkoin. Niinpä suotakoon anteek- 
s1, jos en juuri tällä hetkellä pystykään esittämään aihettani 
joka suhteessa parhaalla tavalla, sillä on otettava huomioon, 
että ihmistä koskevien asioiden esittäminen siten, että nc 
vastaavat ihmisten käsityksiä, on kaikkea muuta kuin help- 
poa. Tästä haluan näillä sanoillani teitä muistuttaa, ja 
pyytää, Sokrates, että kuuntelette sitäkin kärsivällisemmin 
mitä aion sanoa. Jos mielestänne olen oikeassa pyytäessäni 
tätä suosionosoitusta, suokaa se minulle vapaasta tahdostan- 
ne. 

SOKRATES Kuinka emme sitä soisi, Kritias? Ja osoittakaam- 
me sama suosio Jo etukäteen myös kolmannelle keskustelu- 
kumppanillemme Hermokrateelle, sillä on selvää että vähän 
myöhemmin, kun tulee hänen vuoronsa puhua, hän pyytää 

samaa kuin sinä. Jotta hän siis voisi aloittaa toisenlaisella 
esipuheella eikä hänen tarvitsisi toistaa samaa, tulkoon tällä 
sanotuksi jo nyt, että olemme etukäteen luvanneet kuunnella 
häntäkin kärsivällisesti. Sanon sinulle kuitenkin jo tässä, 
rakas Kritias, mikä on yleisösi mielipide. Edelliselle runoili- 
jalle se jo osoitti hyvin suurta suosiota, niin että tarvitset 
aivan erityistä suopeamielisyyttä sen taholta, jos aiot päästä 
hänen verroilleen. 

HERMOKRATES Varoitus, jonka osoitat hänelle, Sokrates, 
koskee myös minua. Mutta huomaa, Kritias, pelkurit eivät 
ole vielä koskaan pystyttäneet voitonmerkkiä. Ryhdy siis 
miehekkäästi puhumaan! Sinun tulee, kutsuen avuksi Apol- 
lon ja Muusat, osoittaa, kuinka erinomaisia muinaiset kansa- 
laisenne olivat, ja laulaa hymni heidän kunniakseen. 

KRITIAS Voi ystäväni Hermokrates, vaikka sinut on asetettu 
viimeiseksi järjestyksessä ja edessäsi on toinen mies, osoitat 
vielä rohkeutta. Selvitän sinulle kohta, mikä nyt on tilanne, 
ja käytän hyväkseni kehotuksiasi ja rohkaisuasi. Niiden 
jumalien lisäksi, jotka mainitsit, on kutsuttava avuksi vielä 
toisiakin, ennen muita Mnemosyne. Sillä esitykseni tärkein 
osa on kokonaan riippuvainen tästä jumalattaresta. Jos ni- 
mittäin oikein muistan ja kykenen toistamaan tarinan, jonka 
aikoinaan papit kertoivat ja jonka Solon toi tänne, uskon 
selvinneeni hyvin tehtävästäni tämän kuulijakunnan edessä. 
Käyn siihen siis käsiksi enempää viivyttelemättä. 

Kaikkein ensiksi meidän tulee palauttaa mieleemme, että 
yhdeksän tuhatta on se vuosien määrä, joka on kulunut siitä, 
kun käytiin sota Herakleen patsaiden tuolla puolen asuvien 
ja kaikkien tällä puolen asuvien välillä, niinkuin kerrotaan. 
Tästä sodasta meidän tulee nyt puhua. Väitetään, että tällä 
puolen asuvien johtajana oli tämä meidän kaupunkimme ja 
että se oli sodassa mukana alusta loppuun. Tuolla puolen 
asuvia johtivat Atlantis-saaren kuninkaat. Kuten jo mainit- 
tiin, tämä saari oli suurempi kuin Libya ja Aasia yhteensä, 
mutta maanjäristyksessä se vaipui mereen ja muodosti yli- 
pääsemättömän mutaesteen niiden tielle, jotka haluavat 
purjehtia täältä yli koko valtameren. Useimmat barbaari- 
kansat ja ne helleenien heimot, jotka silloin olivat olemassa, 

astuvat kukin kohdallaan esiin tarinan kiertyessä auki. Sitä 
ennen meidän on kuitenkin alusta alkaen annettava tarpeelli- 
set tiedot silloisista ateenalaisista ja heidän vihollisistaan, 
joita vastaan he kävivät sotaa, sekä heidän sotilaallisesta 
voimastaan ja hallitusmuodostaan. Meidän tulee tässä antaa 
etusija ateenalaisille. 

b = Aikojen alussa jumalat näet ratkaisivat arvalla, eivät riite- 
lemällä, mikä osa maailmasta oli tuleva kunkin osaksi. Eihän 
olisi järkevää otaksua, etteivät jumalat olisi tienneet, mikä 
osa heille kullekin oikeuden mukaan kuului, ja että he sen 
tietäen olisivat riitelemällä yrittäneet anastaa itselleen sel- 
laista mikä paremmalla oikeudella kuului toisille. Niin hc 
oikeudenmukaisella arvonnalla saivat kukin itselleen mielui- 
sen osan maata ja asuttivat sen, ja tämän tehtyään hc 
ohjasivat meitä samoin kuin paimenet kasvattaessaan lau- 
maansa. He eivät kuitenkaan käyttäneet ruumiillista väki- 

c valtaa niin kuin paimenet, jotka ohjaavat laumaansa lyön- 
nein, vaan kuten perämies hallitsee laivaansa ohjaamalla sitä 
perästä, niin hekin tarttuivat ihmisen sieluun kuin peräsi- 
meen, josta elävää olentoa on helpointa ohjata, ja taivuttivat 
sen tahtoonsa omien ajatustensa mukaan. Näin he ajoivat 
eteenpäin ja ohjasivat kaikkia eläviä olentoja. Eri jumalilla 
oli omat arvan määräämät paikkansa, jotka he kukin osal- 
taan saattoivat järjestykseen. Mutta Hefaistos ja Athenc, 
jotka luonnostaan ovat samanlaisia, koska heillä, sisaruksilla, 
on yhteinen isä ja jotka sen lisäksi molemmat rakastavat 
filosofiaa ja korkeata ammattitaitoa, saivat yhteiseksi jako- 
osakseen tämän maan, joka on omiaan edistämään hyvettä ja 

d viisautta. Tänne he sijoittivat alkuasukkaiksi hyviä miehiä ja 
istuttivat heidän mieliinsä valtiollisen järjestyksen tajun. 
Näiden miesten nimet ovat tosin säilyneet, mutta -muisto 
heidän toimistaan on hävinnyt, koska heidän perintönsä 
säilyttäjät ovat tuhoutuneet ja niin paljon aikaa on kulunut. 
Sillä kuten aikaisemmin on sanottu, ne ihmiset, jotka kul- 
loinkin säilyivät hengissä, olivat lukutaidottomia vuoristolai- 
sia, jotka olivat oman seutunsa hallitsijoista kuulleet vain 
nimen ja hyvin vähän heidän aikaansaannoksistaan. Niinpä 

e he tyytyivät jättämään jälkeläistensä muistettaviksi nimet, 

mutta näiden hallitsijoiden urhoollisuudenosoituksista ja 
lainsäädännöstä heillä ei ollut tiedossaan muuta kuin hämä- 
riä kuulopuheita. Sillä kun heillä ja heidän lapsillaan monien 
sukupolvien ajan oli puute välttämättömimmistäkin elämän 
tarvikkeista, he suuntasivat kaiken tarmonsa vain omien 
tarpeittensa tyydyttämiseen, puhuivat vain siitä eivätkä kiin- 
nittäneet huomiota menneitten aikojen tapahtumiin. Mytolo- 
gia ja muinaistutkimus ilmaantuvat yhteiskuntiin vasta sit- 
ten, kun ihmisillä alkaa olla joutilasta aikaa ja jotkut ovat 
saaneet jo hankituksi itselleen kaiken välttämättömän. 

Tällä tavoin muinaisten sankarien nimet säilyivät muistis- 
sa, mutta teot eivät. Osoituksena tästä voin sanoa, että 
Solonin kertoman mukaan papit tuosta sodasta puhuessaan 
mainitsivat nimeltä sellaiset sankarit kuin Kekrops, Erekht- 
heus, Erikhthonios ja Erysikhton, ja useimmat muutkin 
ennen Theseusta eläneet nimekkäät miehet ja myös naiset. 
Sillä koska siihen aikaan sotaan ottivat osaa sekä naiset että 
miehet, he ajan tavan mukaan pystyttivät jumalattarelle 
patsaan täysissä sotavarusteissa todistukseksi siitä, että jo- 
kaisen yhteiskuntia muodostavan eläinlajin keskuudessa se- 
kä naaras- että urossukupuoli voivat yhdessä osoittaa oman 
luonteenlaatunsa mukaista urhoollisuuden hyvettä. 

Siihen aikaan tässä maassa eli eri yhteiskuntaluokkia. 
Käsityöläisten ja niiden lisäksi, jotka kasvattivat maasta 
elintarvikkeita, oli myös sotilaiden luokka, jonka olivat 
muusta kansasta aikoinaan erottaneet jumalien vertaiset 
sankarit ja joka asui siitä erillään. Tämä luokka sai muilta 
kaiken mitä se tarvitsi elatukseensa ja kasvatukseensa, mut- 
ta kenelläkään sen jäsenistä ei ollut mitään yksityisomaisuut- 
ta, vaan he pitivät kaikkea yhteisenä. He eivät vaatineet 
muilta kansalaisilta enempää kuin tarvitsivat tullakseen 
toimeen, ja he huolehtivat kaikista niistä tehtävistä, jotka 
eilen luettelimme puhuessamme kuvitelluista »vartijoista». 
Se mitä egyptiläiset papit meidän maastamme kertoivat, ei 
tunnu vain todennäköiseltä vaan varmalta, että nimittäin sen 
rajana oli Korintin kannas ja että se mannermaalle päin 
ulottui Kithaironin ja Parneen korkeudelle, oikealla taas 
Oropiaan ja vasemmalla meren puolelta Asopos-jokeen. Sen 

maaperä oli parempi kuin missään muualla, ja siksi se myös 
siihen aikaan kykeni elättämään suuren sotajoukon vapaana 
maanviljelijän töistä. Vahvana todistuksena maaperän hy- 
västä laadusta on, että sekin osa meidän maatamme, joka 
vielä on jäljellä, vetää vertoja mille hyvänsä maalle, jos 
ajatellaan satojen runsautta ja laidunmaiden sopivuutta kai- 
kenlaatuisen .karjan kasvattamiseen. Siihen aikaan tämä 
maa ei ollut vain kaunis, vaan se tuotti kaikkea ylitsevuota- 
van runsaasti. Kuinka voin sitten tehdä nämä väitteeni 
uskottaviksi? Minkä osan maatamme voin todistaa olevan 
jäänne silloisesta maasta? Koko maahan on kuin niemi, joka 
muusta mannermaasta työntyy pitkälle mereen, ja meriallas 
kaikkialla sen ympärillä on äkkisyvä. Kun nyt on tapahtunut 
monia suuria maanvajoamia niiden yhdeksän tuhannen vuo- 
den aikana — sillä niin monta vuotta on kulunut tuosta ajasta 
tähän päivään — niin maa, joka tänä aikana on kaikkien 
näiden muutosten vaikutuksesta lohkeillut korkeammilta 
paikoilta mereen, ei ole muodostanut mainitsemisen arvoisia 
kasautumaa rantaveteen, niin kuin tavallisesti muualla on 
käynyt, vaan se on jatkuvasti luisunut syvemmälle mereen ja 
hävinnyt näkyvistä. Entiseen verrattuna on jäljelle jäänyt, 
niin kuin vieläkin tapahtuu pienillä saarilla, ikään kuin 
sairauden hivuttaman miehen luuranko. Kaikki hedelmälli- 
nen ja pehmeä multa on kulunut pois ja vain maan luut ovat 
jääneet jäljelle. Mutta siihen aikaan maa oli koskemattomas- 
sa luonnontilassa, sen vuoret olivat korkeita viljelyskelpoisia 
kukkuloita, ja soranummet, niin kuin niitä nyt kutsutaan, 
olivat silloin möyheän mullan peittämiä tasankoja. Vuorilla 
kasvoi runsaasti metsää, mistä vieläkin on jälkiä näkyvissä. 
Nyt on joitakin vuoria, jotka kykenevät ruokkimaan vain 
mehiläisiä, mutta ei kovinkaan kauan aikaa sitten. saattoi 
vielä nähdä noilla samoilla vuorilla kaadettuja rakennusten 
kattohirsiä, jotka ovat kyllin pitkiä suurimpiinkin rakennuk- 
siin. Oli myös korkeaksi kasvaneita istutettuja puita, ja 
vuoret tuottivat karjalle yltäkyllin ravintoa. Joka vuosi Zeus 
antoi maan ylle langeta hedelmöittävän sateen, joka ci 
valunut mereen pitkin paljasta maata ja mennyt hukkaan 
niin kuin nyt, vaan kun multaa oli runsaasti kaikkialla, sc 

säilytti veden itsessään ja varastoi sen kiinteään savikerrok- 
seen. Ylhäältä virtaava vesi kokoontui notkelmiin, niin että 
maassa oli kaikkialla tarjolla sekä lähde- että jokivettä. 
Vieläkin entisten lähteitten paikalla seisovat jumalille pyhi- 
tetyt muistomerkit ovat todisteena siitä, että tämä kertomus 
muinaisista oloista on totta. 

Tällaiset luonnonolot vallitsivat siis maaseudulla, ja sitä 
viljelivät, kuten odottaa saattaa, todelliset maanviljelijät, 
jalot ja kunniallisuutta rakastavat miehet, joille se oli elä- 
mäntehtävä. Heillä oli paras maa ja runsaasti kasteluvettä, 
ja maan yllä oli vuodenaikojen mitä parhaiten säätelemä 
ilmasto. Kaupunki taas oli siihen aikaan järjestetty seuraa- 
valla tavalla. Ensiksikään Akropolis ei ollut samanlainen 
kuin nykyään, sillä kerran valtava rankkasade yhtenä ainoa- 
na yönä pyyhkäisi sen paljaaksi kalliota myöten. Samanai- 
kaisesti tapahtui maanjäristyksiä ja sittemmin raju veden- 
paisumus, joka oli kolmas ennen Deukalionin ajan luonnon- 
mullistusta. Akropolis ulottui ennen tuota aikaa aina Erida- 
nos- ja Ilisos-virtoihin saakka, sulki piiriinsä Pnyks-kukkulan 
toiselta puolen ja vastakkaiselta rajoittui Lykabettos-vuo- 
reen. Se oli kokonaan viljelyskelpoisen maan peitossa ja 
muutamaa kohtaa lukuun ottamatta laeltaan tasainen. Akro- 
poliin ulkopuolella ja sen juurella asui käsityöläisiä ja sellai- 
sia maanviljelijöitä, joiden pellot olivat lähellä kaupunkia. 
Mutta korkeimmalla huipulla asui sotilaiden luokka Athe- 
nen ja Hefaistoksen temppelien ympärillä, erillään muista, ja 
se oli rakentanut ympärilleen aidan niin kuin talon puutar- 
han ympärille rakennetaan. Kukkulan pohjoislaidalla heillä 
oli yhteiset asuinrakennukset ja yhteiset ruokasalit talvikäyt- 
töä varten, sekä muut rakennukset, joita heidän omaa ja 
heidän pappiensa yhteiselämää varten tarvittiin. Mutta kul- 
taa tai hopeaa siellä ei ollut, sillä he eivät käyttäneet näitä 
metalleja mihinkään tarkoitukseen. He pysyttelivät elämän- 
tavoissaan korskeilun ja liioitellun köyhyyden puolimaissa. 
He rakensivat itselleen vaatimattomia taloja, joissa he itse ja 
heidän lastensa lapset asuivat vanhuuden päiviin saakka, 
jättäen ne aina samanlaisina samanlaisille asukkaille. Mutta 
kesällä he tietenkin jättivät tyhjilleen puutarhansa, urheilu- 

kenttänsä ja yhteiset ruokasalinsa ja käyttivät näihin tarkoi- 
tuksiin kukkulan eteläistä puolta. Suunnilleen Akropoliin 
nykyisellä paikalla oli yksi ainoa lähde, jonka maanjäristys 
on tukkinut. Nyt siitä on siellä täällä jäljellä pieniä purosia, 
mutta silloin se tuotti kaikkiin tarpeisiin runsaasti virtaavaa 
vettä sopivan lämpöisenä sekä talvella että kesällä. Tällä 
tavoin he elivät, toimien kansalaistensa suojavartijoina ja 
muiden helleenien johtajina näiden omalla suostumuksella. 
He pitivät tarkkaa huolta siitä, että heidän oma lukumäärän- 
sä, sekä sopivassa sotapalvelusiässä olevien miesten että 
naisten, pysyi mahdollisuuksien mukaan aina samana, nimit- 
täin kahtenakymmenenä tuhantena. 

Tällaisia siis olivat silloiset ateenalaiset itse ja tällä tavoin 
he oikeudenmukaisuutta noudattaen hallitsivat omaa maa- 
taan ja koko Hellasta. Kautta koko Euroopan ja Aasian he 
olivat ruumiinsa kauneuden ja sielunsa monipuolisten hyvei- 
den vuoksi ylistetyimpiä ja maineikkaimpia kaikista silloin 
eläneistä ihmisistä. Ja nyt, jollen ole unohtanut sitä, minkä 
lapsena kuulin, kerron teille, minkälaisia olivat heidän vas- 
tustajansa sodassa ja mistä he olivat alkuisin. Olkoon tämä- 
kin tarina meidän ystävien yhteistä omaisuutta. 

Mutta ennen kuin jatkan, minun on selvitettävä eräs 
seikka, jotta ette ihmettelisi, miksi barbaareille annetaan 
kreikkalaisten miesten nimiä. Syyn tähän saatte nyt tietää. 
Solonilla oli aikomus käyttää tätä tarinaa omassa runoelmas- 
saan, ja hän ryhtyi ottamaan selvää siinä esiin tulevien 
nimien merkityksistä. Silloin hän huomasi, että egyptiläiset, 
jotka ensin olivat kirjoittaneet ne muistiin, olivat samalla 
kääntäneet ne omalle kielelleen. Hän otti selville nimien 
alkuperäisen merkityksen ja kirjoitti ne muistiin meidän 
kielellämme. Juuri nämä muistiinpanot olivat isoisäni omis- 
tuksessa ja ovat nyt minulla, ja lapsena minä painoin ne 
tarkoin mieleeni. Jos siis nimet, jotka kuulette, ovat saman-. 
laisia kuin täkäläiset, älkää ihmetelkö sitä, sillä nythän 
tiedätte syyn siihen. Tarina on pitkä ja alkoi suunnilleen 
tähän tapaan: 

Kuten jo aikaisemmin olen sanonut, jumalat jakoivat 
arvalla koko maailman saaden kuka suuremman, kuka pie- 


256 16 


KRITIAS 


nemmän osuuden siitä, ja pitivät huolta että heille rakennet- 
tiin temppeleitä ja järjestettiin jumalanpalveluksia. Niin 
Poseidon sai osakseen Atlantis-saaren. Hän asetti sinne 
alkuasukkaiksi ihmisiä, jotka oli siittänyt kuolevaisen naisen 
kanssa tällä saarella. 

Meren tuntumassa, mutta aina saaren keskiosaan asti, 
levisi tasanko, jonka sanotaan olleen kaunein kaikista tasan- 
goista ja hyvin hedelmällinen. Lähellä tasankoa saaren kes- 
kiosassa, noin viidenkymmenen stadionin etäisyydellä meres- 
tä kohosi vuori, jonka rinteet olivat kaikkiin suuntiin loivat. 
Tällä vuorella kasvoi yksi tuon seudun alkuaan maasta 
syntyneistä miehistä, nimeltään Euenor, vaimonsa Leukip- 
pen kanssa. Heidän ainoa lapsensa oli tytär Kleito. Kun tämä 
neito oli tullut siihen ikään, jolloin mennään miehelään, 
hänen äitinsä kuoli ja samoin hänen isänsä. Silloin Poseido- 
nissa syttyi rakkaus neitoon ja hän otti tämän puolisokseen. 
Tehdäkseen vaikeapääsyiseksi vuoren, jolla Kleito asui, hän 
eristi sen joka puolelta kaivannolla. Hän rakensi vuorotellen 
maasta ja merestä sisäkkäisiä vyöhykkeitä, toinen toistaan 
suurempia, kaksi maasta ja kolme merestä, ikään kuin olisi 
pyörittänyt saarta sorvipenkissä. Ne olivat kaikki yhtä etääl- 
lä toisistaan ja niin rakennetut, etteivät ihmiset voineet 
mennä niistä yli, sillä purjeita ja purjehdustaitoa ei silloin 
vielä tunnettu. Jumala kun oli, hänen oli helppo järjestää 
saaren keskiosa mielensä mukaan. Hän antoi kahden vesiläh- 
teen puhjeta maasta. Toinen pulppusi maan uumenista 
lämpimänä, toinen kylmänä, ja maa antoi runsaasti erilaisia 
syötäväksi kelpaavia hedelmiä. 

Hän siitti viisi kaksosparia poikia ja kasvatti ne aikuisiksi 
ja jakoi koko Atlantiksen saaren kymmeneen osaan. Vanhim- 
man kaksosparin esikoiselle hän antoi äidin asuinpaikan ja 
sen ympärillä sijaitsevan jakomaan, joka oli suurin ja paras, 
ja asetti hänet toisten kuninkaaksi. Näistä toisista hän teki 
alempia hallitsijoita ja asetti heidän valtansa alaisiksi paljon 
miehiä ja suuria maa-alueita. Hän antoi heille kullekin 
nimen, ja vanhimmalle, kuninkaalle, hän antoi nimen jonka 
mukaan koko saarta ja merta nimitetään Atlantiksi, koska 
siellä ensimmäisenä kuninkaana oli Atlas. Tämän nuorempi 

kaksoisveli sai osalleen saaren uloimman osan lähellä Herak- 
leen patsaita, vastapäätä nykyään Gadariksi sanottua seu- 
tua. Hänen nimensä oli kreikaksi Gadeiros. Tästä tuo maa- 
nääri sai nimensä. Toiseksi syntyneille kaksosille hän antoi 
nimet Amferes ja Fuaimon. Kolmansista kaksosista ensiksi 
syntyneelle hän antoi nimen Mneseus, hänen jälkeensä syn- 
tyneelle Autokhton. Neljänsistä ensimmäinen sai nimen 
Elasippos, jälkimmäinen Mestor. Viidennestä parista ensim- 
mäiselle annettiin nimi Azaes, jälkimmäiselle Diaprepes. 
Näin he ja heidän jälkeläisensä monen sukupolven ajan 
asuivat ja hallitsivat monia saaria pitkin koko valtamerta ja 
heidän valtansa ulottui, kuten edellä jo on sanottu, Herak- 
leen patsaiden tällekin puolen aina Egyptin ja Etrurian 
rajoille saakka. 

Atlaksen jälkeläiset muodostivat suuren ja kunnianarvoi- 
sen suvun. Kuningas, joka oli suvun vanhin, jätti aina 
kuninkuuden vanhimmalle pojalleen, ja näin kuninkuus säi- 
lyi suvussa monia sukupolvia. Rikkauksia he olivat kerän- 
neet niin runsaasti, että sellaisia ei koskaan ollut nähty 
missään aiemmissa kuningaskunnissa eikä kai helposti nähdä 
vastakaan. Heillä oli kaikkea mitä tarvittiin asumiseen sekä 
kaupungissa että maaseudulla. Sillä valtakunnan laajuuden 
vuoksi monia tavaroita tuotiin heille vieraista maista, ja saari 
puolestaan tarjosi melkein kaikki jokapäiväiset tarvikkeet. 
Ensiksikin metalleja, sekä kovia että helposti sulavia, joita 
saatiin kaivoksista, ja myös sellaista, josta nyt tiedämme vain 
nimen, mutta joka silloin oli enemmän kuin pelkkä nimi, 
nimittäin oreikhalkosta; sitä saatiin monista paikoista saarel- 
la, ja kultaa lukuun ottamatta se oli kallisarvoisin silloin 
tunnetuista metalleista. Kaikkia puulajeja, joita kirvesmies 
työssään tarvitsee, saari tarjosi yltäkyllin, ja samoin se 
kasvatti riittävästi eläimiä, sekä kesyjä kotieläimiä että villiä 
metsänriistaa. Myös elefantteja siellä eli laumoittain. Sillä 
ruokaa riitti paitsi niille eläimille, jotka asuvat soilla, järvissä 
ja joissa tai elävät vuorilla ja tasangoilla, myös tälle eläinla- 
jille, joka on kaikista eläimistä suurin ja runsasruokaisin. 
Lisäksi maa tuotti ja kypsytti samoja hyvänhajuisia aineita, 
joita yhä nykyään saadaan kasvien juurista, vastapuhjenneis- 

ta lehdistä, puuaineksesta tai kukkien tai hedelmien mehus- 
ta. Myös viljelty puunhedelmä ja kuiva maan jyvähedelmä, 
joka on tarkoitettu meille ruoaksi, ja kaikki mitä yleensä 
käytämme ravinnoksemme, ne monet kasvilajit, joita kut- 
summe nimellä vihannekset, edelleen nestemäiset, kiinteät 
tai öljymäiset puiden antimet, nuo niin vaikeasti varastoita- 
vat hedelmätarhan tuotteet, huvin ja nautinnon vuoksi synty- 
neet, joita asetamme liikaa syöneiden eteen tervetulleeksi 
jälkiruoaksi — kaikkea tätä tuo jumalien siunaama saari 
silloin kasvatti auringon alla kauneimmissa muodoissaan ja 
ihmeteltävän ylitsevuotavasti. Ja kun maa tarjosi asukkail- 
leen kaiken tämän, he järjestivät pyhät temppelinsä, kunin- 
kaiden palatsit, satamat, laivatelakat ja koko maan seuraa- 
van järjestelmän mukaisesti. 

Vanhaa kaupunkia ympäröivien merikehien yli he rakensi- 
vat ensiksi maasillan, niin että kuninkaan palatsista johti tie 
ulos ja ulkoa päin kuninkaan palatsiin. Palatsin he rakensivat 
juuri siihen paikkaan, missä heidän jumalansa ja tämän 
jälkeläiset ensiksi olivat asuneet. Kuninkaat perivät sen 
toinen toisiltaan, ja kukin heistä lisäsi siihen koristeellisia 
osia yrittäen mikäli mahdollista voittaa edeltäjänsä, niin että 
sen suuruus ja taideteosten kauneus löi hämmästyksellä 
jokaisen, joka sen näki. Uloimman maakehän läpi he kaivoi- 
vat merestä kanavan, joka oli kolme plethronia leveä, sata 
jalkaa syvä ja viisikymmentä stadionia pitkä. Näin he avasi- 
vat siihen mereltä pääsyn kuin satamaan, jonka suusta 
mahtuivat suurimmatkin laivat purjehtimaan sisään. Meri- 
kehien toisistaan erottavien maakehien läpi he puhkaisivat 
siltojen suuntaisesti kanavat, joissa yksi kolmisoutu kerral- 
laan mahtui purjehtimaan kehästä toiseen, ja nämä kanavat 
he varustivat katoksilla, niin että laivat liikkuivat maan alla. 
Maakehän penkereet olivat näet riittävän korkealla meren- 
pinnasta. Suurin maakehä, jonka läpi avattiin meriväylä, oli 
kolmen stadionin levyinen, ja sitä lähinnä oleva kehä oli yhtä 
leveä. Seuraavan vesikehän leveys oli kaksi stadionia ja 
kuivan maan jälleen yhtä suuri kuin lähimmän vesikehän. 
Keskellä saarta olevan vesikehän leveys oli yksi stadion. Itse 
saari, jolla kuninkaan palatsi sijaitsi, oli läpimitaltaan viisi 

stadionia. Tämän saaren ja sen ympärillä olevat kehät sekä 
sillan, joka oli yhden plethronin levyinen, he ympäröivät 
kaikilta sivuilta kivistä rakennetulla muurilla. Siltojen mc- 
renpuoleisiin päihin he pystyttivät niiden molemmin puolin 
tornit ja portit. Keskussaaren alapuolella olevan penkereen 
ja kehien ulko- ja sisäpuolella olevat penkereet he rakensivat 
suorakulmaisiksi hakatuista kivistä, joista toiset olivat val- 
koisia, toiset mustia, toiset punaisia. Irrottaessaan kiviä 
kalliosta he samalla koversivat sen sisään kaksiosaisen laiva- 
telakan ja kattoivat sen itse kalliolla. Asuinrakennuksia 
pystyttäessään he päällystivät toisten seinät yksivärisellä 
kivellä, toiset he taas koristelivat huvin vuoksi monenkirja- 
villa kivillä kuviollisiksi, niin että kukin paikka sai omat 
viehättävät piirteensä. He päällystivät uloimman kehän 
muurit ulkoapäin koko pituudelta kuparilla ikään kuin muu- 
rilaastilla, ja muurin sisäpuolella he käyttivät samaan tarkoi- 
tukseen tinaa. Itse Akropolista ympäröivän muurin he pääl- 
lystivät oreikhalkoksella, joka säkenöi kuin tuli. Tällä linna- 
vuorella sijaitseva kuninkaallinen palatsi oli rakennettu seu- 
raavalla tavalla. Keskellä kohosi kultaisella aitauksella ym- 
päröity Kleiton ja Poseidonin pyhä temppeli, johon pääsy oli 
kielletty. Se oli paikka, jossa kymmenen kuninkaallista 
sukua aikojen alussa oli syntynyt ja kasvanut. Kaikkien 
kymmenen arvalla määrätyn perintömaan asukkaat toivat 
joka vuosi ensimmäisestä korjaamastaan sadosta tänne uhrin 
kullekin noista ensimmäisistä kuninkaista. Itse Poseidonin 
temppeli oli stadionin pituinen ja kolmen plethronin levyinen 
ja korkeudeltaan suhteessa näihin mittoihin. Sen rakenne oli 
oudon barbaarinen. Ulkopuolelta he olivat peittäneet koko 
temppelin hopealla, paitsi koristeulokkeita, jotka oli peitetty 
kullalla. Sisäkatto oli norsunluuta ja kokonaan kullalla, 
hopealla ja oreikhalkoksella kirjailtu, ja muut temppelin 
sisäpinnat, seinät, pylväät ja lattia oli peitetty oreikhalkok-- 
sella. Temppeliin he pystyttivät kultaisia jumalankuvia. Itse 
Poseidon, joka seisoi kuuden siivekkään oriin vetämissä 
vaunuissa, oli niin korkea, että pää hipoi temppelin kattoa. 
Hänen ympärillään ratsasti delfiineillä sata nereidiä; näitä 
uskottiin siihen aikaan olevan näin monta. Temppelissä oli 

muitakin kuvapatsaita, joita yksityiset henkilöt olivat lahjoit- 
taneet. Ulkopuolelle temppelin ympärille oli sijoitettu kunin- 
kaiden ja heidän puolisoittensa kultaiset kuvapatsaat, nun 
paljon kuin oli ollut olemassa kymmenen ensi kuninkaan 
jälkeläisiä, ja lukuisia muita uhrilahjoja. Niitä oli saatu sekä 
kuninkailta että yksityishenkilöiltä, jotka olivat asuneet itse 
kaupungissa, ja lisäksi niiltä ulkopuolisilta kansoilta, joita he 
hallitsivat. Alttari oli sekä kooltaan että taideteoksena ympä- 
ristönsä vertainen, ja kuninkaallinen palatsi puolestaan vas- 
tasi valtakunnan suuruutta ja kilpaili loistossa temppelin 
kanssa. 

Heillä oli lähdekaivoja, joista toiset antoivat lämmintä, 
toiset kylmää vettä runsain mitoin ja jotka kaikki olivat 


veden miellyttävän maun ja oivallisen laadun vuoksi erittäin. 


käyttökelpoisia. Kaivojen ympärille he pystyttivät rakennuk- 
sia ja istuttivat veden laatuun sopivia puita. He rakensivat 
myös altaita, toisia paljaan taivaan alle, toisia sisätiloihin, 
niin että heillä talvella oli lämpimiä kylpyaltaita, erikseen 
kuninkaallisille ja erikseen tavallisille kansalaisille, erikseen 
myös naisille ja erikseen hevosille ja muille kuormajuhdille. 
Kukin allas oli koristettu sopivalla tavalla. Pois virtaavan 
veden he johtivat Poseidonin lehtoon, jossa kasvoi kaikenlai- 
sia puita. Niiden ylimaallinen korkeus ja kauneus oli ihme- 
tystä herättävä ja johtui maaperän erinomaisesta laadusta. 
Ylijäämäveden he johtivat ilmasiltojen päälle rakennettuja 
kouruja myöten uloimmille maakehille. Sinne he olivat 
rakentaneet temppeleitä monille jumalille, istuttaneet puu- 
tarhoja sekä raivanneet sekä ihmisiä että hevosia varten 
harjoituskenttiä. Näitä oli kummallakin kehäsaarella. Suu- 
remmalla oli keskellä erikseen hevosille stadionin levyinen 
kilparata, joka ulottui koko saaren ympäri. Sen molemmin 
puolin oli siellä täällä kasarmeja henkivartijoille. Näistä 
luotettavimmilla oli vartioasemansa pienemmällä kehäsaa- 
rella, joka oli lähempänä linnavuorta, kun taas kaikkein 
uskotuimmilla oli asuinsijansa linnavuoren sisäpuolella, ku- 
ninkaallisten välittömässä läheisyydessä. 

Satama oli täynnä kolmisoutuja ja erilaisia tarvikkeita 
niitä varten, ja niissä oli kaikissa täydellinen takila. 

Kuninkaiden asunnon ympäristö oli siis järjestetty tällä 
tavoin. Jos meni kolmen ulkomuurin poikki, tuli muurille, 
joka kiersi kehässä, joka kohdasta viidenkymmenen stadio- 
nin etäisyydellä suurimmasta kehästä ja satamasta, ja muu- 
rin päät kääntyivät kanavan merenpuoleisessa päässä saman- 
suuntaisiksi. Muurin sisäpuolinen alue oli rakennettu täyteen 
taloja. Kanava ja tilava satama olivat täynnä laivoja, ja siellä 
tungeksi kaikilta maan ääriltä saapuneita kauppiaita, joiden 
kovaääniset huudot kaikuivat siellä yötä päivää. 

Olen kuvaillut kaupungin ja ensiksi rakennetun palatsin 
ympäristön sellaisena kuin Solon siitä kertoi. Tämän jälkeen 
on yritettävä kuvata, millainen maa muuten oli ja miten sc 
oli järjestetty. Hän kertoi, että maasto oli melko ylävää ja 
laskeutui reunoilta jyrkästi mereen, mutta kaupungin ympä- 
ristö oli aivan tasainen, ja tasankoa ympäröivät aina mereen 
saakka ulottuvat vuoret. Tämä sileä ja tasainen alue oli 
suorakaiteen muotoinen. Toinen sivu oli 300 stadionia pitkä, 
leveys taas mitattuna saaren keskustaan oli 2000 stadionia. 
Tämä osa saarta oli etelään päin viettävä ja suojassa pohjois- 
tuulilta. Sen ympärillä kohoavat vuoret olivat kuuluisia 
siihen aikaan, ja niiden lukuisuus, korkeus ja kauneus ylitti 
kaiken mitä nyt on olemassa. Vuorilla sijaitsi paljon rikkaita 
kyliä, joissa asui maalaisväestöä. Siellä oli jokia, järviä ja 
laidunmaita, jotka antoivat runsaasti ravintoa kaikille eläi- 
mille, sekä kesyille että villeille, ja paljon kaikenlaatuista, 
mitä moninaisimpiin tarkoituksiin soveltuvaa puuta. 

Luonnon muovaamana ja monien kuninkaiden pitkän ajan 
kuluessa suorittaman työn tuloksena tasanko oli saanut 
seuraavan muodon. Se oli alkuaan nelikulmio, lähes suora- 
kaiteen muotoinen, ja sikäli kuin siinä suhteessa oli korjaa- 
misen varaa, he olivat sen korjanneet tasangon ympärille 
kaivetun kanavan avulla. Tämän kaivannon syvyys ja leveys 
ja pituus oli kertoman mukaan niin suuri, että tuntuu. 
melkein mahdottomalta uskoa se tehdyksi ihmiskäsin, mo- 
nien muiden töiden lisäksi. Mutta minun on kerrottava, mitä 
olen kuullut. Kanava oli kaivettu plethronin syvyiseksi, ja 
sen leveys oli joka kohdassa stadion. Kun se ulottui koko 
tasangon ympäri, sen pituus oli kaikkiaan 10 000 stadionia. 


262 


KRITIAS 


Vuorilta tulevat vedet laskivat siihen ja virtasivat molemmil- 
ta puolilta tasangon ympäri kaupunkiin saakka ja sieltä 
mereen. Kaupungista mantereelle päin leviävän tasangon he 
olivat leikanneet palstoihin viivasuorilla kanavilla, jotka 
olivat kaikki noin sadan jalan levyisiä ja päättyivät meren- 
puoleiseen pääkanavaan. Toisistaan ne olivat sadan stadionin 
etäisyydellä. Niitä myöten he toivat vuorilta kaupunkiin 
puutavaraa ja kuljettivat aluksilla myös peltojensa sadon. He 
olivat nimittäin puhkaisseet poikkiyhteyksiä kanavasta toi- 
seen ja siten vesitien kaupunkiin. He korjasivat vuodessa 
kaksi satoa, käyttäen talvella hyödykseen taivaasta lankea- 
via sateita ja kesällä sitä vettä, joka virtasi pitkin maanpin- 
taa ja jonka he johtivat kanavista kasteluojiin. 

Oli säädetty, että tasangolla jokaisen arvalla määrätyn 
hallintoalueen oli löydettävä johtaja kaikille alueen asekun- 
toisille miehille. Kunkin alueen suuruus oli kymmenen ker- 
taa kymmenen stadionia ja alueita oli kaikkiaan 60 000. 
Vuorilla ja muualla maaseudulla asuvien miesten lukumäärä 
oli suunnaton, niin kerrotaan, ja heidät oli jaettu hallintoa- 
lueiden ja johtajien alaisuuteen asuinpaikkojen ja kylien 
mukaan. Jokaisen johtajan tuli varustaa sotaan kuudennes 
sotavaunujen kokonaismäärästä, kaikkiaan siis 10 000, sekä 
niihin kuuluvat kaksi hevosta ja taistelija kuhunkin. Edelleen 
vaunuhevonen ilman vaunuja ja sen mukana jalkaväkisotilas, 
jolla oli pieni kilpi, sekä vaununajaja, joka ohjasi molempia 
hevosia seisoen taistelijan takana. Lisäksi kaksi raskasaseista 
sotilasta, jousiampujia ja linkomiehiä, kaksi kumpiakin, 
kolme kevytaseista kivenlinkoojaa ja kolme keihäsmiestä, 
sekä lopuksi neljä merimiestä tuhannenkahdensadan laivan 
laivastoon. Tällä tavoin oli järjestetty kuninkaan kaupungin 
armeija. Toisten yhdeksän kaupunkivaltion järjestelmissä oli 
jonkin verran eroja, joiden selostaminen kävisi tässä liian 
pitkäksi. 

Virkamiesten kunniavirat ja tehtävät oli alusta alkaen 
järjestetty seuraavalla tavalla. Jokainen kymmenestä kunin- 
kaasta hallitsi omassa valtakunnassaan ja kaupungissaan ja 
valvoi useimmissa tapauksissa lakien noudattamista, ran- 
gaisten ja tuomiten kuolemaan kenet halusi. Mutta keskinäi- 

sissä valtaoikeuksissaan ja suhteissaan he noudattivat sään- 
nöksiä, jotka Poseidon oli heille antanut. Ensimmäiset kunin- 
kaat olivat kirjoittaneet tämän lain oreikhalkospylvääseen, 
joka oli pystytetty Poseidonin temppeliin keskelle saarta. 
Tänne he kokoontuivat vuoron perään joka viides ja joka 
kuudes vuosi, osoittaen yhtäläistä huomiota parillisille ja 
parittomille luvuille. Kokouksissaan he neuvottelivat yhtei- 
sistä asioista, ottivat selvää, oliko joku heistä syyllistynyt 
johonkin rikkomukseen, ja langettivat tuomion. Mutta ennen 
sitä he vannoivat keskinäisen uskollisuudenvalan seuraavalla 
tavalla. Poseidonin temppelin alueella oli irrallaan sonneja. 
Kymmenen kuningasta rukoilivat yksinään temppelissä ju- 
malaa, että tämä antaisi heidän saada kiinni mieluisimmaksi 
katsomansa uhrieläimen, ja lähtivät sitten pyydystämään 
niitä puukangilla ja lassoilla, ilman rauta-aseita. Kiinni 
saamansa sonnin he kuljettivat pylvään luo ja leikkasivat 
siltä kurkun poikki, niin että veri valui kirjoitukselle. Pylvää- 
seen oli piirretty lakien lisäksi myös ankara vala, joka 
määräsi rangaistuksen niille, jotka osoittivat tottelematto- 
muutta. Kun he sitten lakiensa mukaan olivat teurastaneet 
uhrin ja pyhittäneet härän jäsenet jumalalle, he sekoittivat 
kulhossa viiniä ja heittivät siihen jokaisen puolesta hyyty- 
neen verikimpaleen. Muun osan uhrieläintä he asettivat 
tuleen puhdistettuaan sitä ennen pylvään verestä. Sen Jäl- 
keen he ammensivat kultaisilla kupeilla viiniä maljasta ja 
vuodattivat juomauhrin tuleen, samalla vannoen tuomitse- 
vansa pylvääseen kirjoitettujen lakien mukaan ja rankaise- 
vansa jokaisen, joka oli niitä rikkonut, ja etteivät he tulisi 
tahallaan rikkomaan mitään pylvääseen kirjoitettua käskyä 
eivätkä hallitsemaan eivätkä alistumaan kenenkään hallitta- 
viksi muuten kuin isänsä Poseidonin säätämiä lakeja noudat- 
taen. Ja vannottuaan tämän valan itsensä ja jälkeläistensä 
puolesta jokainen joi maljansa tyhjäksi ja luovutti sen uhri- 
lahjaksi jumalan temppeliin. Sen jälkeen he nauttivat ate- 
rian ja pohtivat tärkeitä asioitaan, mutta kun tuli pimeä ja 
uhrituli oli sammunut, he pukeutuivat mitä kauneimpiin 
tummansinisiin pukuihin ja istuutuivat maahan valauhrin 
tuhkan ympärille. He istuivat koko yön, ja he sammuttivat 

kaikki tulet temppelin ympäriltä ja tuomitsivat ja kuulivat 
oman tuomionsa. Ja julistettuaan tuomionsa he päivän koit- 
taessa kirjoittivat ne muistiin kultaisille kirjoitustauluille. 
Ne samoin kuin pukunsakin he jättivät muistoksi temppeliin. 
Heillä oli monia muitakin erityisiä lakeja, jotka koskivat 
erikseen kutakin kuningasta. Tärkeimpiä näistä oli se, että 
he eivät saaneet tarttua aseisiin toisiaan vastaan, että kaik- 
kien piti rientää hallitsijan avuksi, jos jossakin kaupungissa 
kuninkaallinen suku yritettiin syöstä vallasta, ja että heidän 
piti edeltäjiensä tavoin yhdessä neuvotella sodasta ja muista 
siihen verrattavista toimenpiteistä ja antaa johtajuus Atlan- 
tiksen suvulle. Kenelläkään ei ollut valtaa tuomita kuole- 
maan eikä surmata ketään sukulaiskuningasta, ellei enem- 
män kuin puolet kymmenestä kuninkaasta antanut siihen 
suostumustaan. 

Tämän kaltainen oli se mahtava valtakunta, joka: silloin 
sijaitsi noilla seuduilla. Ja kerrotaan, että jumala saattoi sen 
ryhtymään hyökkäykseen meidän asumiamme maita vas- 
taan seuraavantapaisen tekosyyn nojalla. 

Kautta monien sukupolvien, niin kauan kuin jumalallinen 
perintöaines vaikutti heissä vahvana, he noudattivat lakeja 
sekä osoittivat ystävyyttä samaa jumalallista sukujuurta 
olevia kohtaan. Sillä heidän mielenlaatunsa oli totuudellinen 
ja joka suhteessa jalo, ja kaikissa elämänsä vaiheissa ja 
keskinäisessä kanssakäymisessään he aina olivat sekä lem- 
peitä että viisaita. He ylenkatsoivat kaikkea muuta paitsi 
hyvettä ja antoivat vähän arvoa asemalleen rikkauksien 
haltijoina; he kantoivat kevyesti kullan ja muun omaisuuden 
taakkaa eivätkä juopuneet rikkauksistaan tai menettäneet 
niiden vuoksi mielensä tasapainoa, niin että olisivat tuhoutu- 
neet. He olivat mieleltään raittiita ja näkivät selvästi, että 
keskinäinen ystävyys, johon liittyy hyveen vaaliminen, saa 
kaiken omistukseenkin liittyvän hyvän karttumaan. Tämän 
ajattelutavan ansiosta ja heidän jumalallisen luontonsa vai- 
kutuksesta heidän rikkautensa kasvoi niin suureksi kuin 
edellä olen kuvaillut. Mutta kun jumalallinen osa heissä 
ohentui kuolevaisen aineksen sekaantuessa siihen liian usein 
ja liian suurina annoksina ja inhimilliset luonteenominaisuu- 

det saivat heissä ylivallan, he eivät enää jaksaneet kantaa 
rikkauksiensa taakkaa, vaan alkoivat käyttäytyä häpeällises- 
ti ja näyttää rumilta niistä, joilla on silmät nähdä, sillä he 
olivat menettäneet kauneimman osan kaikesta hyvästä, mitä 
heillä oli. Mutta niiden mielestä, jotka eivät pysty näkemään 
mikä on elämän todellinen onni, he juuri silloin näyttivät 
olevan kauneimmillaan ja onnensa huipulla, vaikka he itse 
asiassa olivat täynnä väärää ja laitonta kunnian ja vallan 
himoa. Kun Zeus, jumalien jumala, joka hallitsee lakien 
mukaan ja näkee tuollaiset virheet, huomasi, että tuo ennen 
oikeuden vaatimuksia seurannut sukukunta oli joutunut 
pahuuden valtaan, hän tahtoi rangaista heitä, jotta he olisi- 
vat tulleet järkiinsä ja parantaneet tapansa. Niin hän kutsui 
kokoon kaikki jumalat kaikkein arvokkaimpaan paikkaan, 
maailmankaikkeuden keskustaan josta voi nähdä yli koko 
luomakunnan. Kun he olivat asettuneet hänen ympärilleen, 
hän puhui heille näin: . 

SOKRATES Mietihän vielä, Protarkhos, millainen oikeastaan 11a 
on se Fileboksen teoria, jonka aiot ottaa puolustaaksesi, ja 
mikä on se minun ja minun kannattajieni käsitys, jonka 
joudut kumoamaan, ellet sitä hyväksy. Tahdotko, että käym- b 
me molemmat vielä kertaalleen läpi? 

PROTARKHOS Tehdään niin. 

SOKRATES Filebos väittää, että kaikkien elollisten kannalta 
hyvää on mielihyvä, nautinto, ilo ja kaikki sellainen. Meidän 
väitteemme taas on, että hyvää ei suinkaan ole se, vaan 
ajattelu, järkeily, muistaminen ja muu sellainen, sekä oikea 
käsitys ja johdonmukainen päättely. Mielestämme se on 
nautintoa korkeampi ja parempi asia kaikille, jotka siihen 
pystyvät; se on jopa hyödyllisempää kuin mikään muu 
kaikille oleville ja tuleville, joille sellainen toiminta suinkin c 
on mahdollista. Eivätkö meidän kantamme ole suunnilleen 
tällaiset, Filebos? 

FiLEBos Täsmälleen. 

SOKRATES No, Protarkhos, oletko sinä sitten valmis asettu- 
maan Fileboksen väittämän taakse? 

PRorARKHos Pakkohan minun on kun kerran kaunis ystä- 
vämme Filebos on itse kieltäytynyt. 

SOKRATES Meidän on pyrittävä näissä asioissa kaikin kei- 
noin totuuteen, vai mitä? 

PROTARKHOS Tietenkin. d 
SOKRATES Siinä tapauksessa meidän on päästävä yksimieli- 
syyteen vielä eräästä seikasta. 

PROTARKHOos Mistä sitten? 

SOKRATES Että kumpikin yrittää osoittaa sellaisen sielunti- 
lan ja -järjestyksen, joka takaa ihmiselle elinikäisen onnen. 
Eikö meidän tähän pidä pyrkiä? 

PRorARrKHos Kyllä. 

SOKRATES Te yritätte todistaa, että mielihyvä on sellainen 
tila, me taas, että se on ajattelu. 

PROTARKHOS Aivan niin. 

SOKRATES Entä jos käykin ilmi, että jokin kolmas sieluntila 
on näitä kumpaakin parempi? Jos se on lähempänä nautin- 
toa, kärsimme kumpikin tappion, kun ilmenee elämäntapa, 
jolle tämä parempi sieluntila on luonteenomainen, eikö 
totta? Nautintovoittoinen elämä on silloin kuitenkin parempi 
kuin ajatteluun antautunut. Onko näin? 

PROTARKHOS On. 

SOKRATES Jos taas tämä kolmas sieluntila on lähempänä 
ajattelua, voittaa ajattelu nautinnon ja nautinto jää tappiolle. 
Oletteko samaa mieltä, vai mitä? 

PROTARKHOS Siltä ainakin minusta näyttää. 

SOKRATES No, Filebos, mitä sinä tähän sanot? 

FiLEsos Minä olen nyt ja aina varma siitä, että nautinto 
perii joka tapauksessa voiton. Saatpa nähdä, Protarkhos! 
PROTARKHOS Sinä olet antanut tässä väittelyssä valtuudet 
minulle eikä sinulla enää ole oikeutta puuttua siihen, pää- 
dynkö samalle kannalle kuin Sokrates vaiko vastakkaiselle. 
FiLEBos Olet oikeassa. Sanoudun siis irti vastuusta ja 
kutsun itsensä jumalattaren todistamaan, että teen niin. 
PROTARKHOS Ja me kaikki tässä todistamme sinun sanasi 
sanotuiksi. Oli miten oli, Sokrates, meidän on aika käydä 
viemään todisteluamme asianmukaisessa järjestyksessä pää- 
tökseen riippumatta siitä, mitä Filebos asiasta ajattelee. 
SOKRATES — Yrittäkäämme sitä ja alöittakaamme itsestään 
jumalattaresta, jota Filebos sanoo kutsuttavan Afroditeksi, 
mutta jonka oikea nimi on Nautinto. 

PROrARKHOos Oikein! 

SOKRATES Tiedätkö, Protarkhos, minä kammoan nimien 
antamista jumalille tosiaan enemmän kuin ihminen voi 
mitään pelätä. Afroditea voin kyllä tässä puhutella millä 
nimellä hän ikinä itse mielii; mutta mitä nautintoon tulee, 

tiedän että se on monimuotoinen asia. Koska meidän keskus- 
telumme on kerran määrä alkaa siitä, on tarpeen tarkastella 
ja pohtia sen olemusta. Näin kuulemalta käsite on yksi ja 
yhtenäinen, mutta todellisuudessa sillä on monta erilaista 
hahmoa. Lisäksi nämä hahmot ovat tietyssä mielessä vastak- 
kaisia toisilleen, esimerkiksi tähän tapaan: me sanomme että 
hillittömästi elävä ihminen ?nautti?, mutta toisaalta, että 
maltillinen ja järkevä ihminen nauttii omasta järkevyydes- 
tään. Sanomme myös, että haihattelija, jolla on pää täynnä 
järjettömiä ajatuksia ja toiveita, nauttii, ja yhtä hyvin 
sanomme viisaan miehen viisaudessaan nauttivan”. Jos nyt 
jonkun mielestä nämä nautintojen lajit ovat keskenään sa- 
manlaisia, eikö häntä olisi täysi syy pitää järjettömänä? 
PRoraRKHos Fi, Sokrates. Nautinnot vain aiheutuvat keske- 
nään vastakkaisista asioista, mutta eivät silti itsessään ole 
sitä. Kyllä kai sentään nautinto itse on kaikista asioista 
eniten nautinnon kaltainen. 

SOKRATES Onhan värikin värin kaltainen. Kaikki värit ovat 
toistensa kaltaisia siinä mielessä, että ne ovat värejä. Kuiten- 
kin jokainen tietää, että musta on erilainen kuin valkoinen ja 
peräti sille vastakkainen. Samalla tavoin on muotokin itses- 
sään toisen muodon kaltainen ja siten luokkana aina yksi ja 
sama, mutta sen eri osat ovat joko täysin vastakohtaisia tai 
ainakin poikkeavat monin tavoin toisistaan. Vastaavanlaisia 
esimerkkejä voisin luetella vaikka kuinka paljon. Älä siis 
tukeudu sellaiseen päätelmään, jonka nojalla aivan vastak- 
kaisista asioista rakentuu yhtenäinen kokonaisuus. Pelkään 
pahoin, että joudumme toteamaan eräät nautinnot toisille 
vastakohtaisiksi. 

PRorARKHOos Voi olla, mutta en ymmärrä, mikä siinä sotii 
meidän väittämäämme vastaan. 

SOKRATES Se, että sinä käytät erilaisista asioista eri yhteisni- 
mikettä. Sanot, että kaikki mikä tuottaa nautintoa on hyvää. 
Mikään päättely ei toki johda sellaiseen tulokseen, ettei 
nautittava olisi nautittavaa. Sinä kuitenkin väität, että kaik- 
ki nautinnot ovat hyviä, vaikka meidän käsityksemme mu- 
kaan sitä ovat vain muutamat, toiset taas, jopa enin osa, 
pahoja. Jos joku tosiaan panisi sinut koville, myöntäisit 

itsekin, että on erilaisia nautintoja. Mitä niin samanlaista voi 
olla hyvissä ja huonoissa nautinnoissa, että se oikeuttaa sinut 
väittämään kaikkia nautintoja hyviksi? 

PROorARKHOos Mitä sinä oikein tarkoitat, Sokrates? Kuvitte- 
letko, että ihminen, joka juuri on esittänyt käsityksenään, 
että nautinto on hyvä asia, tyynesti hyväksyy sinun väitteesi, 
että onkin olemassa sekä hyviä että huonoja nautintoja? 
SOKRATES Kai sentään myönnät, että on olemassa erilaisia 
nautintoja ja että jotkut niistä ovat jopa toisilleen vastakkai- 
sia? 

PRorarKHos Eivät ole, sikäli kuin ne yleensä ovat nautinto- 
ja. 

SOKRATES Olemme taas tulleet siihen yhteen ja samaan 
päätelmään, Protarkhos, etteivät nautinnot mitenkään eroa 
toisistaan vaan ovat kaikki samanlaisia. Äskeiset esimerkit 
eivät ole vaikuttaneet meihin millään tavalla, vaan käsitte- 
lemme asiaa kuin täysin ymmärtämättömät ja keskusteluun 
tottumattomat ihmiset. 

PROorTARKHOos Mihin sinä viittaat? 

SOKRATES Jos matkin sinua ja julkean puolustautua sano- 
malla, ettei mikään ole niin samanlaista aivan erilaisen 
kanssa kuin aivan erilainen, niin voimme päästä yhteisym- 
märrykseen. Samalla osoitamme luvatonta lapsellisuutta ja 
päättelymme ajaa karille. Paras että työnnämme koko ta- 
pauksen uudelleen vesille. Jos aloitamme reilusti alusta, 
olemme ehkä lopulta samaa mieltä. 

PROTARKHOS Sano sitten, mitä teemme. 

SOKRATES Kuvittele, että sinä vuorostasi kuulustelet minua. 
PROTARKHOS Mitä minun pitää kysyä? 

SOKRATES Kun minulta kysyttiin, mikä on hyvää, sanoin, 
että sitä on ymmärrys, tieto ja järki ja niin edelleen. Eikö 
tämän asian nyt käy ihan samoin kuin sinun väitteesi? 
PROTARKHOS Miten muka? 

SOKRATES Tietoja on paljon, jos ajattelemme niitä kaikkia, 
ja monet niistä poikkeavat toisistaan. Jos vielä jotkin ovat 
peräti vastakkaisia toisilleen, niin olenko minä ollenkaan 
sopiva henkilö tähän väittelyyn, jos juuri tämän vastakkai- 
suuden pelosta väitän, ettei mikään tieto poikkea toisesta. 

Päättelymmehän loppuu silloin kuin loru ja me pelastaudum- 
me järjettömyyden oljenkorrella. 

PROTARKHOS Fi välttämättä, paitsi mitä pelastautumiseen 
sinänsä tulee. Sopikaamme yhtä kaikki, että väitteemme 
ovat tasoissa: sekä nautintoja että tietoja on paljon ja 
monenlaisia. 

SOKRATES Sulkematta ollenkaan silmiämme siltä, että käsi- 
tyksemme hyvästä ovat erilaiset, meidän tulee nyt tarkastel- 
la niitä avoimesti ja pelkäämättä siinä toivossa, että paljas- 
tuisi, onko hyvän nimi annettava nautinnolle, ymmärrykselle 
vaiko ehkä jollekin kolmannelle asialle. Emme kai tässä siitä 
kilpaile, kumman väite perii voiton, sinunko vai minun, vaan 
haluamme taistella rinta rinnan löytääksemme totuuden. 
PROTARKHOS Niin teemme. 

SOKRATES Sopikaamme vielä yhdestä asiasta, niin saamme 
sanoillemme lisää pitävyyttä. 

PRorTARKHOos Mistä asiasta? 

SOKRATES Asiasta, josta on päänvaivaa kaikille, joillekin 
joskus jopa vastoin heidän tahtoaan. 

PROTARKHOS Sano selvemmin. 

SOKRATES Törmäsimme siihen juuri äsken, peräti merkilli- 
seen seikkaan. Onhan kummallista kuulla, että monta on 
yksi ja yksi on monta. Joka jommankumman väitteen esittää, 
saa helposti kuulijat vastaansa. 

PROTARKHOS Tarkoitatko esimerkiksi sitä, että joku väittäisi 
minua Protarkhosta olevankin monta ja vielä toisilleen vas- 
takkaista ja väittäisi, että minä olen yhtä aikaa suuri ja pieni 
ja painava ja kevyt ja niin edelleen vaikka mitä? 

SOKRATES Nyt sinä Protarkhos esität yhden ja monen 
ihmeestä sellaisen esimerkin, joka on tavallinen ja kaikille 
tuttu. Jokainenhan myöntää, että moinen puhe on lapsellista 
ja halpahintaista ja keskustelulle pelkästään vahingoksi. 
samalla tavoin haitaksi on sellainenkin menettely, että joku 
viisastellen jakaa toisen jäsen jäseneltä osiksi, panee hänet 
toteamaan, että ne kaikki erikseen ovat tämä sama yksilö ja 
sitten osoittaa pilkaten, että uhri on tullut puhuneeksi päät- 
tömiä myöntäessään, että yksi on rajattoman monta ja monta 
taas yksi. 

PRorarKHos Mitä sellaista sinulla on tästä aiheesta sanotta- 
vana, mikä ei vielä ole yleisesti tunnettua? 

SOKRATES Oletetaan sellainen ykseys, joka ei synny eikä 
häviä edellisten esimerkkien tavoin. Edellisissä tapauksissa 
oli selvää, ettei asia ollut käsittelemisen arvoinen. Mutta jos 
oletamme, että ihminen on yksi, tai nauta on yksi, tai että 
kaunis on yksi tai hyvä on yksi, sellainen ykseys antaa jo 
aihetta väittelyyn, jos sitä vakavassa mielessä käydään erit- 
telemään. 

PRorARKHos Miten niin? 

SOKRATES Ensinnäkin herää kysymys, onko syytä olettaa, 
että sellaisia ykseyksiä todella on olemassa. Toiseksi, miten 
on ajateltavissa, että tällaiset ykseydet, joista kukin on aina 
yksi ja sama, syntymätön ja kuolematon, ovat samalla yhtä 
kuin tämä samainen ykseys; kolmanneksi, että se monena 
ilmenevien asioiden rajattomassa määrässä esiintyy moneksi 
jakautuneena tai että se kokonaan eroaa itsestään — mikä 
tuntuu kaikkein mahdottomimmalta — ja on yhtä aikaa 
yhtenä ja samana läsnä yhdessä ja monissa. Nämä kysymyk- 
set, Protarkhos, eivätkä ensin mainitut, tuottavat todellisia 
ongelmia, ellei niistä päästä yksimielisyyteen. Jos taas pääs- 
tään, niin kaikki onkin hyvin. 

PROTARKHOS Sitten meidän on kai aloitettava siitä kysymyk- 
sestä. 

SOKRATES Niin minä sanoisin. 

PROTARKHOS Siinä me kaikki olemme varmaan kanssasi 
samaa mieltä. Filebokselta tosin ei tällä haavaa kannata 
kysyä: paras olla herättämättä nukkuvaa karhua! 

SOKRATES Hyvä. Mikä'on ensimmäinen siirtomme tässä 
mittavassa kaikkien aselajien ottelussa? Mitä arvelette seu- 
raavasta? 

PROTARKHOs Mistä? 

SOKRATES Voimme sanoa että puheeseen sisältyvä yhden ja 
monen samuus esiintyy nyt ja aina kaikkialla, missä vain 
jotakin sanotaan. Tällä ilmiöllä ei ole loppua eikä alkua; 
uskoisin, että se on jotakin kuolematonta ja kulumatonta, 
joka on erottamattomasti sidoksissa puheeseen itseensä. Joka 
kerran kun nuori ihminen pääsee sen makuun, hän riemastuu 

kuin olisi löytänyt viisauden aarrekammion, humaltuu nau- 
tinnosta ja puhuu innoissaan ummet ja lammet. Keskustel- 
lessaan hän pyörittelee puhetta ensin yhteen suuntaan ja 
kierittää sen palloksi, kerii sen sitten taas auki ja hajottaa 
alkutekijöihinsä ja saattaa hämmennyksiin ennen muuta 
itsensä ja lisäksi kulloisenkin kumppaninsa riippumatta siitä 
onko tämä nuorempi vai vanhempi vaiko ikätoveri. Ei hän 
säästä edes isäänsä tai äitiään enempää kuin ketään muuta- 
kaan kuulijaansa, tuskin mitään elollista: muukalaistenkin 
kimppuun hän kävisi, jos vain löytäisi tulkin. 

PrRorARKHos Etkö sinä Sokrates huomaa, että meitä on 
tässä paljon nuoria? Voimme käydä kimppuusi kuin Filebos, 
jos loukkaat meitä. Yhtä kaikki ymmärrämme, mitä tarkoi- 
tat, ja jos ikinä on olemassa jokin keino saattaa tämä 
sekaannus pois päiväjärjestyksestä ja löytää parempi tapa 
lähestyä varsinaista aihettamme, niin ole oppaamme. Seu- 
raamme sinua mielihyvin, minkä kykenemme. Onhan sen- 
tään kysymys tärkeästä asiasta. 

SOKRATES Tärkeästä totisesti, pojat, jos saan puhutella teitä 
Fileboksen tapaan. — Tiedän tien, jota kauniimpaa ei ole- 
kaan ja jota en lakkaa rakastamasta. Se vain valitettavasti 
kerta kerran jälkeen katoaa silmistäni, niin että olen taas 
yksin ja eksyksissä. 

PROrARKHOos Mikä se on, sano. 

SOKRATES Siitä on helppo kertoa, mutta sen kulkeminen on 
sitäkin vaikeampaa. Kaikki taitoa vaativa on kautta aikojen 
keksitty sitä tietä. Kuunnelkaahan kun kerron. 

PROTARKHOos Kerro pois. 

SOKRATES Jumalat antoivat nähdäkseni aikoinaan ihmisille 
lahjan. Sen toi muuan Prometheus samalla kuin valaisevan 
tulen. Entisaikojen ihmiset, jotka olivat meitä etevämpiä ja 
elivät lähempänä jumalia, ovat jättäneet sen jälkeensä sellai- 
sen tiedon muodossa, että kaikki minkä voidaan sanoa olevan 
olemassa, on peräisin yhdestä ja monesta, ja että rajallisuus 
ja rajattomuus kuuluvat luonnostaan yhteen kaiken tämän 
kanssa. Kun kerran maailmanjärjestys on tällainen, meidän 
tulee kaikessa tarkastelussamme lähteä siitä olettamuksesta, 
että tarkastelun kohteella on yksi hahmo, ja etsiä sitä — ja 

me löydämme sen kyllä — ja kun saamme siitä otteen, 
meidän on tutkittava, onko olemassa kahta, ja ellei ole, onko 
kolmea tai jotain muuta määrää. Sen jälkeen on jokaista 
näin saatua ykseyttä taas tutkittava samalla tavalla. Näin on 
meneteltävä, kunnes saamme selville, millaisiin osiin alkupe- 
räinen ykseys jakautuu, emmekä pelkästään, että se on yksi 
ja monta ja rajaton. Rajattoman hahmoa ei saa soveltaa 
moneuteen, ennen kuin on selvitetty, kuinka suuri on sen 
osalta yhden ja rajattoman väliin mahtuva joukko. Vasta 
silloin voi huoleti hyväksyä totena sen, että tarkastelun 
kohde on rajaton, oli se sitten mikä hyvänsä. Niin kuin jo 
sanoin, jumalat ovat antaneet meille lahjaksi kyvyn tutkia, 
oppia ja opettaa toisiamme tällä tavoin. Mutta nykyajan 
viisaat toteavat asiat yhdeksi mielensä mukaan joko liian 
nopeasti tai liian hitaasti, ja sen jälkeen suoraa päätä 
äärettömiksi. Heiltä jää huomaamatta se, mikä on näiden 
kahden välillä, vaikka se juuri ratkaisee, käsittelemmekö 
asiaa dialektikkoina vai sanansaivartelijoina. 

PROTARKHOS Siitä, mitä sanoit, minä ymmärrän osan, mutta 
osa sinun pitää selittää paremmin. 

SOKRATES Ajattele aakkosia, niin ymmärrät, mitä tarkoitan. 
Käytä nyt hyväksesi sitä, minkä lapsena ensimmäiseksi opit. 

PRorARKHos Millä tavoin? 

SOKRATES Suustamme tuleva ääni on kaiketi yksi mutta 
määrältään rajaton, ja tämä koskee meitä kaikkia yhdessä ja 
erikseen? 

PRoraArKHOos Tietenkin. 

SOKRATES Siitä emme kuitenkaan yhtään viisastu, että 
tiedämme nämä kaksi asiaa, että ääni on rajaton tai että se 
on yksi. Itse kunkin lukutaito perustuu tietoon siitä, mitä ja 
minkälaisia ääniä on olemassa. 

PROTARKHOS Nimenomaan. 

SOKRATES Samanlaiseen tietoon perustuu musiikkikin, eikö 
vain? 

PROorARKHos Miten niin? 

SOKRATES Musiikissahan tätä taiteen lajia kokonaisuutena 
ajatellen ääni itsessään on yksi. 

PRorArKHos On toki. 

SOKRATES Voimme kuitenkin sanoa, että on olemassa kaksi 
ääntä, matala ja korkea sekä kolmas, joka on niiden väliltä. 
Eikö näin ole? 

PROTARKHOS On. 

SOKRATES Ei se tieto riitä sinusta soittajaa tekemään, mutta 
ilman sitä et olisi soittajana senkään veroinen. 

PROTARKHOS Enpä niin. | 

SOKRATES Vasta sitten, ystäväni, kun kun olet selvillä 
erikorkuisten äänten välisten intervallien lukumäärästä ja 
laadusta, intervallien rajoista sekä niihin perustuvista sävel- 
yhdistelmistä, joita nimitämme harmonioiksi samalla tavoin 
kuin entisaikojen ihmiset, jotka ne löysivät; kun vielä tunnet 
harmonioiden vastineet ihmisruumiin liikkeissä, joita meidät 
on opetettu laskemaan ja mittaamaan ja kutsumaan rytmeik- 
si ja mitoiksi, ja kun lisäksi ymmärrät, että samaa menetel- 
mää on käytettävä aina kun tutkitaan yhden ja monen 
käsiteparia; vasta sitten olet viisastunut, kun tämän kaiken 
hallitset. Ja tutkitpa tällä menetelmällä mitä hyvänsä yk- 
seyttä, tulet ymmärtämään sen. Rajattomuus taas, ja mikä 
tahansa rajaton määrä ovat omiaan tekemään ihmisestä 
rajattoman taitamattoman tutkimaan asiaa kuin asiaa. Ellei 
ihminen missään asiassa kiinnitä huomiota lukumäärään, 
häntä ei liioin missään asiassa kannata ottaa lukuun. 
ProrARKHos Kuule, Filebos, nyt on Sokrates minusta puhu- 
nut naulan kantaan! 

FiLEBOS Olen samaa mieltä, mutta mitä tekemistä asialla on 
meidän kanssamme ja mihin Sokrates oikein pyrkii? 
SOKRATES Filebos esittää meille hyvän kysymyksen. 
PrRorARKHos Niin esittää. Vastaa sinä hänelle. 

SOKRATES Kunhan ensin puhun vielä vähän äskeisestä. — 
Olipa siis kysymys mistä tahansa ykseydestä, ei saa käydä 
oikopäätä etsimään rajatonta, vaan jotakin tiettyä määrää. 
Sama koskee tilannetta, jossa ihminen joutuu aloittamaan 
tarkastelunsa rajattomasta. Hänen ei pidä silloin siirtyä 
suoraan yhteen, vaan hänen on kiinnitettävä huomionsa 
lukumäärään, joka jokaisella joukolla aina on, ja siten pää- 
dyttävä viimein yhteen. Tarkastelkaamme tätäkin aakkosten 
avulla. 

PROTARKHOS Miten? 

SOKRATES Lähtekäämme siitä, että joku, ehkä jumala, ehkä 
nerokas ihminen, joskus aikoinaan teki sen havainnon, ettiä 
ihmisääni on ääretön. Egyptissä kerrotaan, että se oli muuan 
Theuth, joka ensimmäisenä huomasi, että äänen rajattomuu- 
dessa ei ole vain yksi vokaali vaan monta, ja myös sellaisia 
jotka eivät soi vokaalien tavoin, vaikka niihin liittyy tietty 
ääni, ja että niitäkin on tietty määrä. Hän erotti kolmannen- 
kin lajin äänteet, ne, joita nykyisin kutsutaan mykiksi. Sen 
jälkeen hän poimi yksi kerrallaan kaikki mykät ja soinnitto- 
mat äänteet ja vokaalit ja väliäänteet samalla tavoin, kunnes 
päätyi tiettyyn lukumäärään ja antoi sille nimen aakkoset’. 
Samalla hän totesi, ettei kukaan voi oppia vain yhtä merkkiä 
oppimatta kaikkia muitakin, ja päätteli, että koska tämä 
sidos on yksi, kaikki äänteet muodostavat yhden kokonaisuu- 
den; ja niiden hallinnan taidolle hän antoi yhden ja yhteisen 
nimen 'luku- ja kirjoitustaito”. 

FiLEBOS Jos vertaan Sokrateen selityksiä toisiinsa, niin 
tämän minä ymmärrän edellisiäkin paremmin, mutta yhtä 
asiaa en ymmärtänyt äsken enkä ymmärrä vieläkään. 
SOKRATES Tarkoitatko ehkä, ettet ymmärrä, mitä tekemistä 
tällä kaikella on varsinaisen aiheemme kanssa? 

FiLEBOs Juuri siihen kysymykseen me Protarkhoksen kanssa 
olemme jo pitkään odottaneet vastausta. 

SOKRATES Vai olette te jo pitkään etsineet vastausta, joka jo 
on valmiina käsissänne. 

FiLEBos Kuinka niin valmiina? 

SOKRATES Emmekö alunperin keskustelleet siitä, kumpi on 
parempi, ymmärrys vaiko nautinto? 

FiILEBOS Siitä nimenomaan. 

SOKRATES Sanoimme myös, että kumpikin on yksi käsite. 
FiLEBos Aivan niin. 

SOKRATES Alkuperäinen keskustelunaiheemme siis vaati 
meiltä juuri tätä: meidän on selvitettävä, millä tavoin kumpi- 
kin käsite on yhtä aikaa yksi ja monta ja miten on mahdollis- 
ta, ettei kumpikaan ole noin vain ääretön, vaan että niillä on 
ennen äärettömyyteen päätymistä tietty lukumäärä. | 
PRoraARrKHos Tavalla tai toisella Sokrates on omia kiertotei- 

tään saattanut meidät kiperän kysymyksen eteen, Filebos. 
Mietihän, kumpi meistä nyt ottaa vastatakseen. Voisi olla 
naurettavaa, jos minä, joka niin siekailematta otin haasteen 
vastaan, nyt jättäisin tehtävän sinulle vain siksi, etten osaa 
vastata äsken esitettyyn kysymykseen. Vielä naurettavam- 
paa olisi, jos emme kumpikaan osaisi vastata. Mitä meidän 
siis pitäisi tehdä? Käsittääkseni Sokrates kysyy nyt meiltä, 
onko olemassa erilaisia nautinnon lajeja, ja jos on, montako 
ja millaisia. Ymmärryksestä hän haluaa tietää saman asian. 
SOKRATES Aivan oikein, sinä Kalliaan poika. Osoittihan 
äskeinen keskustelumme, että ellemme pysty käsittelemään 
siten joka ikistä yhtä ja samanlaista ja samaa ja niiden 
vastakohtia, emme kelpaa mihinkään muuhunkaan. 
PROTARKHOS Siltä melkein näyttää, Sokrates. Mutta vaikka 
järkevän miehen onkin hienoa tietää kaikki, on mielestäni 
toiseksi parasta olla selvillä omasta itsestään. Mitäkö tarkoi- 
tan? Sanon sen sinulle. Sinä tarjosit meille tätä keskustelua 
omalla johdollasi, jotta saisimme selville, mikä on ihmiselle 
parasta. Kun Filebos nimesi nautinnon ja mielihyvän ja 
huvin ja muuta sellaista, sinä sanoit vastaan ja väitit, etteivät 
parasta ole suinkaan ne, vaan aivan toiset asiat, jotka me 
ehdoin tahdoin tavan takaa palautamme mieleemme ja 
teemmekin siinä aivan oikein: sittenhän kumpikin käsitys on 
valmiina mielessämme tutkittavaksi. Sinä siis ilmeisesti väi- 
tät, että sellaista hyvää, mitä on syytä pitää nautintoa 
parempana, on järki, tieto, oivallus, taito ja muu sellainen, ja 
että ihmisen tulee tavoitella niitä eikä nautintoa. Kun näistä 
asioista nousi kiista, uhkasimme leikillämme, ettemme pääs- 
tä sinua lähtemään, ennen kuin asiat on määritelty niin, että 
kiistassa on päästy riittävään yksimielisyyteen. Sinä annoit 
periksi ja lupauduit avuksemme tähän tehtävään. Me sanom- 
me nyt niin kuin lapset, että älä ota mitä olet antanut. Älä 
nyt enää suhtaudu tuolla tavoin siihen mitä sanomme. 
SOKRATES Miten muka? 

PROTARKHOS Siten että hämmennät meidät ja esität meille 
kysymyksiä, joihin emme näin suoralta kädeltä pysty vastaa- 
maan tarpeeksi hyvin. Ei meidän pidä kuvitella keskustelum- 
me päättyvän siihen, että toteamme kaikki tietämättömyy- 

temme. Päinvastoin, jos me emme pysty tätä kysymystä 
selvittämään, sinun on se tehtävä; niinhän lupasit. Mieti nyt 
itse tässä valossa, onko meidän määriteltävä nautinnon ja 
tiedon eri lajit, vai pystytkö ja oletko valmis selvittämään 
kiistakysymyksemme jollakin muulla tavoin, niin että voim- 
me jättää erittelemisen sikseen. 

b SOKRATES Noin kun asian esität, minun ei enää tarvitsekaan 
odottaa hirveitä tapahtuvaksi. Päästit minut kokonaan pelos- 
ta, kun sanoit tuon ?oletko valmis”. Sitä paitsi luulen taivaan 
kiitos muistavani juuri jotain, josta voi olla meille apua. 
PRoraArKHos Miten niin taivaan kiitos ja minkä asian? 
SOKRATES Luulen kuulleeni sanottavan nautinnosta ja ym- 
märryksestä, liekö sitten unta vai totta, että hyvää ei ole 
kumpikaan niistä, vaan jokin kolmas, joka on eri asia kuin ne 
ja kumpaakin parempi. Jos nyt saamme selville, mikä se on, 

c einautinnon voitosta kannata enää puhua. Hyvähän ei silloin 
voi olla sama kuin se, eihän? 

PROTARKHOS Ei voi. 

SOKRATES Sittenhän meidän ei käsittääkseni enää tarvitse- 
kaan käydä erittelemään nautinnon lajeja. Tämä selvenee 
entisestään, kunhan jatkamme keskustelua. 

PRorARrKHos Hienoa! Jatka vain samalla tavalla. 

SOKRATES Sovitaan sentään ensin muutamasta asiasta. 
PRorARKHos Mistä niin? 

d SOKRATES Onko hyvälle ominaista täydellisyys vaiko epä- 
täydellisyys? 
PROTARKHOS Se on tietenkin täydellisintä kaikesta. 
SOKRATES Entä onko hyvä sinänsä riittävä? 
ProrarKHos Niin riittävä, että se ylittää siinä kaiken muun, 
mitä olemassa on. 
SOKRATES Luullakseni on vielä välttämätöntä lisätä tähän, 
että jokainen olento, joka hyvän tunnistaa, ajaa sitä takaa ja 
tavoittelee sitä omakseen, eikä välitä muusta mitään, ellei 
ole kysymys sellaisesta, mikä seuraa itsestään hyvän muka- 
na. 
PROTARKHOS Mitäpä tuohon olisi vastaan sanomista. 

e SOKRATES Tarkastelkaamme nyt nautintoon ja ymmärryk- 

seen perustuvaa elämäntapaa kumpaakin erikseen. 
PROorTARKHOos Millä tavoin erikseen? 

SOKRATES Oletetaan, ettei nautintoon perustuvaan elämän- 
tapaan sisälly ollenkaan ymmärrystä, eikä ymmärrykseen 
perustuvaan nautintoa. Jos jompikumpi niistä on etsimämme 
hyvä, se ei toista enää kaipaa. Jos taas osoittautuu, että 
jompikumpi on toisen tarpeessa, se ei silloin olekaan toden 
teolla hyvä. 

PROorARKHOos Ei tietenkään. 

SOKRATES Kokeilemmeko teoriaamme sinuun? 

PRorTARKHOos Mikäpä siinä. 

SOKRATES Vastaa siis kun kysyn. 

PROTARKHOS Kysy. 

SOKRATES Oletko sinä Protarkhos valmis omistamaan elä- 
mäsi nautinnoista suurimmille? 

PRorArKHOos Miksikä en. 

SOKRATES Luuletko, että siinä tapauksessa olisit enää min- 
kään muun tarpeessa? 

PROTARKHOs Varmasti en. 

SOKRATES Etkö mielestäsi todellakaan tarvitsisi silloin ollen- 

vaa? 

ProTAaARKHOS Miksi tarvitsisin? Jos tuntisin mielihyvää, mi- 
nulla olisi siinä kaikki. 

SOKRATES Jos siis eläisit siten läpi elämäsi, nauttisit äärim- 
mäisesti, niinkö? 

PRorARKHos Totta kai. 

SOKRATES Mutta jos sinulla ei olisi ymmärrystä, muistia, 
tietoa eikä oikeaa käsitystä asioista, et voisi tietää sitäkään, 
nautitko vai etkö — jos nimittäin olisit aivan ilman ymmär- 
rystä. | 

PROTARKHOs Onhan se niinkin. 

SOKRATES Samaten et muistia vailla voi muistaa koskaan 
nauttineesikaan, eikä käsillä oleva nautinto jätä mieleesi 
mitään muistikuvaa. Jos taas sinulta puuttuu oikea käsitys 
asioista, et huomaa nautintoa nautinnoksi, ja päättelykyvyn 
puutteessa et osaa edes ajatella nauttivasi myöhemmin. Et 

olisi enää ihminen. Eläisit kuin polyyppi tai jokin kuorellinen 
merielukka. Pitääkö tämä paikkansa vai voimmeko päätyä 
johonkin muuhun tulokseen? 

PROTARKHOS Emme voi. 

SOKRATES Kannattaako sellainen elämäntapa valita? 
PROTARKHOS Päättelysi saa minut sanattomaksi. 

SOKRATES Älkäämme antako periksi vaan käykäämme nyt 
tarkastelemaan järkeen perustuvaa elämäntapaa. 
PROorARKHos Millaista tarkoitat? 

SOKRATES Sitä, että joku meistä ottaisi elääkseen niin, että 
hän omaisi ymmärryksen, järjen ja tiedon ja muistaisi aivan 
kaiken, mutta ei tuntisi pienintäkään nautintoa, ei liioin 
tuskaa, vaan olisi täysin kykenemätön tuntemaan kumpaa- 
kin. | 

PROTARKHOS Fn haluaisi itse elää kummallakaan tavalla 
enkä juuri usko, että kukaan muukaan haluaisi. 

SOKRATES Mitä sitten pitäisit näiden kahden yhdistelmästä, 
elämästä, jossa olisi aineksia kummastakin? 

PROTARKHOS Tarkoitat siis toisaalta nautintoa, toisaalta 
järkeä ja ymmärrystä? 

SOKRATES Juuri sitä minä tarkoitan. 

PRorArKHOos Ihan jokainen valitsisi sellaisen elämän mie- 
luummin kuin kumpaakaan ensin mainituista. 

SOKRATES Ymmärrämmekö nyt, mihin päättelymme joh- 
taa? | 

ProrarKHos Kyllä vain. Tarjolla on kolme tapaa elää, ja 
kaksi niistä ei riitä eikä kelpaa yhdellekään ihmiselle eikä 
elävälle olennolle. 

SOKRATES Tämän jälkeen pitäisi jo olla selvää, ettei kumpi- 
kaan esitetyistä elämäntavoista vastannut todellista hyvää. 
Muussa tapauksessahan ne riittäisivät täydellisesti ja olisivat 
valitsemisen arvoisia kaikille sekä kasvi- että eläinkunnan 
edustajille, jotka suinkin voisivat siten elää koko elämänsä. 
Jos joku valitsisi toisin, hän valitsisi vastoin oikeata vaihtoeh- 
toa ja tekisi sen tahattomasti, joko tietämättömyyttään tai 
onnettomasta pakosta. 

PROorARKHOos Niin näyttää asia olevan. 

SOKRATES Keskustelumme riittää nyt mielestäni osoitta- 

maan, ettei Fileboksen jumalatarta ole syytä samastaa todel- 
liseen hyvään. 

FiLEsos Ei sinunkaan puoltamasi järki ole sellainen hyvä, 
vaan samat asiat voidaan esittää sitäkin vastaan. 

SOKRATES Minun järjestäni voit kyllä sanoa noin, Filebos. 
Tuskin kuitenkaan siitä järjestä, joka on tosi ja jumalallinen: 
sen laita on uskoakseni toisin. En vaadi järjelle varsinaisesti 
ensi sijaa yhdistettyyn elämäntapaan nähden, mutta toisesta 
sijasta kannattaa jo keskustella. Toinen meistä voi näet 
hyvinkin pitää järkeä yhdistetyn elämäntavan aiheuttajana, 
toinen nautintoa, ja vaikka kumpaakaan ei voitane pitää 
todellisena hyvänä, voidaan vallan hyvin olettaa, että jompi- 
kumpi on syynä hyvään. Jos nyt mietimme, mikä tekee tästä 
sekaelämäntavasta hyvän ja sellaisen, että se kannattaa 
valita, niin asetun entistä jyrkemmin Filebosta vastaan. 
Kyllä järki on se, mikä on lähempänä hyvää ja muistuttaa 
sitä enemmän, eikä suinkaan nautinto, ja siitä seuraa, ettei 
nautinnolla voida katsoa olevan mitään asiaa ensi sijalle eikä 
toisellekaan. Ei se pääse edes kolmannelle sijalle, jos tässä 
asiassa on minun järkeeni uskomista. 

PRorArKHos Ei, Sokrates, nyt minusta tuntuu, että olet 
iskenyt maahan koko nautinnon, kun se parhaillaan taisteli 
voitosta. Ilmeisesti järki teki viisaasti kun ei ryhtynyt 
kilpasille; senhän olisi käynyt samalla lailla. Mutta kun 
nautinto putosi toiseltakin sijalta, se koki nöyryytyksen 
ihailijoittensa silmissä. Tuskin se enää näyttää heistä yhtä 
kauniilta. | 

SOKRATES Se siitä sitten. Jätetään nautinto rauhaan eikä 
loukata sitä suotta liian tarkasti tutkimalla. 

PROTARKHOS Puhut pötyä. 

SOKRATES Kun puhun järjenvastaisia, vai? Ettei pidä aiheut- 
taa tuskaa nautinnolle? 

PROTARKHOS Eiole kysymys vain siitä. Tarkoitin myös, ettet 
näytä ymmärtävän, ettei yksikään meistä päästä sinua, 
ennen kuin olet käsitellyt kiistanaiheemme loppuun. 
SOKRATES Ai ai Protarkhos, meillä on sitten vielä täysi työ 
edessämme, eikä tämä helppoa ole nytkään. Taidan tarvita 
uusia keinoja jos mielin taisteluun toisesta sijasta järjen 

hyväksi, tavallaan eri aseet kuin aiemmassa keskustelussam- 
me. Vaikka ehkä muutamat entisistäkin kelpaavat. Onhan 
tämä kaikki tarpeen? 

PROTARKHOS On. 

SOKRATES Aloittakaamme sitten varoen. 

PRorARKHos Miten ajattelit? 

SOKRATES Meidän täytyy jakaa kaikki nyt olemassa oleva 
kahteen ellei kolmeen osaan. 

PROTARKHOS Sopiiko kysyä, millä perusteella? 

SOKRATES Turvaudumme muutamiin asioihin, jotka olivat 
jo aiemmin esillä. 

PROTARKHOs Mihin? 

SOKRATES Mehän sanoimme, että jumala on osittanut meille 
kaksi olevaisen perusosaa, rajattomuuden ja rajan, vai mitä? 

PROTARKHOS Niin sanoimme. 

SOKRATES Asettakaamme lähtökohdaksemme nämä kaksi 
luokkaa ja kolmanneksi näiden kahden yhdistelmä. Kunpa 
vain en vaikuttaisi hassahtaneelta lajitteluineni ja laskuine- 
ni? 

PROTARKHOS Mihin ihmeeseen sinä oikein pyrit? 

SOKRATES Kun minusta tuntuu, että tarvitaan vielä neljäs- 
kin laji. 

PROTARKHOS Ja mikä se olisi? 

SOKRATES Ajattele, mikä aiheuttaa kahden ensiksi mainitun 
yhdistymisen ja laske se sitten neljänneksi. 

PRorArRKHos Kai sinä vielä tarvitset viidennenkin, joka 
pystyy pitämään ne kaksi erillään. 

SOKRATES Varmaankin, mutta tuskin ihan vielä. Jos kuiten- 
kin haluan löytää vielä viidennen, sinä varmaan annat sen 
minulle anteeksi. 

PROTARKHOS Annan. 

SOKRATES Ottakaamme nyt näistä neljästä erilleen kolme ja 
tarkastelkaamme sitten niistä kahta: huomaamme, että ne 
ovat jakautuneet moniin eri osiin. Yrittäkäämme koota ne 
jälleen ja saada sillä tavoin selville, miten ne saattoivat 
kumpikin olla yhtä aikaa yksi ja monta. 

ProrARKHos Ehkä pysyisin perässä, jos selittäisit asian 
vähän paremmin. 

SOKRATES Sanon siis, että ne kaksi, jotka asetan lähtökoh- 
daksi, ovat juuri äsken mainitut luokat ?rajaton' ja raja’. 
Yritän osoittaa, että rajaton on eräässä mielessä monta. Raja 
saa nyt odottaa. 

PROTARKHOS Hyvä, se siis odottaa. 

SOKRATES Ole tarkkana nyt. Se, mitä käsken sinun tarkas- 
tella, on vaikea ja kiistanalainen kysymys, mutta tarkastele 
sitä kuitenkin. Aloitetaan käsitteistä ”kuumempr? ja ?kyl- 
mempi”. Mieti, voitko havaita niissä rajaa, vai onko niin, että 
niin kauan kuin niihin liittyvät enemmyyden ja vähemmyy- 
den luokat, minkäänlainen loppu ei ole mahdollinen; sehän 
merkitsisi loppua koko käsitteille. 

PROTARKHOS Asia on niin kuin sanot. 

SOKRATES Voinemme todeta, että kuumemmassa ja kyl- 
memmässä on aina mukana enemmyys ja vähemmyys? 
PROTARKHOS Voimme. 

SOKRATES Kun me sanomme ’aina’, se merkitsee, etteivät 
nämä kaksi, enemmyys ja vähemmyys, lopu koskaan. Ne 
ovat siis todella rajattomia. 

PROTARKHOS Olet kovasti oikeassa. 

SOKRATES Hyvin vastattu, Protarkhos. Kun sanot ?kovasti', 
muistutat minua siitä, että ”kovasti? ja ”*hiukan' ovat luonteel- 
taan samanlaisia käsitteitä kuin enemmyys ja vähemmyys. 
Jos ne jossakin ovat mukana, ne eivät salli sille tiettyä 
määrää, vaan tekevät kaikesta toiminnasta aina kovemman 
tai lievemmän. Juuri siten ne tuottavat enemmyyden ja 
vähemmyyden ja kumoavat tietyn määrän. Jos, niin kuin jo 
sanoin, ne eivät kumoaisi määrämittaisuutta, vaan antaisivat 
sen saada sijansa samassa paikassa kuin enemmyys ja vä- 
hemmyys ja 'kovasti' ja ”hiukan”, jälkimmäiset suistuisivat 
omilta sijoiltaan. Jos näet kuumemmalle ja kylmemmälle 
esimerkiksi asettaa määrän, ne lakkaavat olemasta. Kuu- 
mempi ja kylmempi, nehän etenevät ja kehittyvät koko ajan, 
mutta tietty määrä on pysähdyksissä eikä enää etene. Tästä 
seuraa, että kuumempi vastakohtineen on rajaton. 
PROTARKHOS Siltä näyttää, Sokrates. Asia vain on vaikeata- 
juinen, niin kuin itsekin sanoit. Ehkä tässä kuitenkin kysyjä 
ja vastaaja lopulta pääsevät yhteisymmärrykseen, jos asia 

tarpeeksi moneen kertaan käydään läpi. 

SOKRATES Puhut asiaa ja meidän on yritettävä tehdä niin 
kuin sanot. Jottemme nyt tuhlaisi aikaa käymällä läpi kaik- 
kea kohta kohdalta, katso, voimmeko hyväksyä seuraavan 
tunnusmerkiksi rajattoman olemukselle. 

PRoraRKHos Millaista tarkoitat? 

SOKRATES Meidän tulee sijoittaa yhteen ja samaan rajatto- 
muuden luokkaan kaikki sellainen, mitä mielestämme voi 
olla enemmän tai vähemmän ja mistä voimme käyttää 
ilmaisuja kovasti”, ”hiukan”, liikaa? ja muuta vastaavaa. 
Hetki sittenhän päätimme koota mahdollisuuksiemme mu- 
kaan yhteen kaiken, mikä on osina ja hajallaan, ja nimetä sen 
yhteisen perusluonteen, jos muistat. 

PRorARKHOos Muistanhan minä. 

SOKRATES No entä sitten kaikki se, mihin äskeinen ei 
sovellu, vaan aivan päinvastainen? Esimerkiksi samankokoi- 
nen ja samankokoisuus ja kaksinkertaisuus ja ylimalkaan 
kaikki, mikä on ilmaistavissa lukujen tai mittojen suhteena: 
emmekö ole oikeassa, jos pidämme sellaista rajallisena? Mitä 
sinä arvelet? 

PROTARKHOS Ilman muuta olemme silloin oikeassa. 
SOKRATES Hyvä. Entä miten luonnehtisimme kolmatta luok- 
kaa, sitä, missä molemmat edellä mainitut yhdistyvät? 
PROTARKHOS Kuvittelisin, että vastaat itse omaan kysymyk- 
seest. | 

SOKRATES Paremminkin jumala, jos nyt joku heistä ottaa 
kuullakseen rukouksiani. 

PRoraArRKHos Rukoile siis. Katsotaan, mitä tapahtuu. 
SOKRATES Katsotaan pois. Minusta tuntuu, että joku heistä 
on juuri nyt puolellamme. 

PROTARKHOS Mitä tarkoitat? Mihin käsityksesi perustuu? 
SOKRATES Selitän sen tietenkin. Seuraa sinä vain päättelyä- 
ni. 

PROTARKHOS Antaa tulla. 

SOKRATES Mehän puhuimme äsken kuumemmasta ja kyl- 
memmästä, vai mitä? 

PROorARKHos Kyllä. 

SOKRATES Lisää siihen kuivempi ja kosteampi, runsaampi ja 

vähäisempi, nopeampi ja hitaampi, suurempi ja pienempi ja 
kaikki se, minkä äsken katsoimme perusolemukseltaan sel- 
laiseksi, että siihen voi yhdistää käsitteet ”?enemmyys' ja 
*'vähemmyys”. 

PRorArKHos Tarkoittanet rajatonta. 

SOKRATES Aivan. Sekoita seuraavaksi se kaikki yhteen rajan 
sukukunnan kanssa. 

PROTARKHOS Siis minkä? 

SOKRATES Sen, mikä meiltä äsken jäi kokoamatta. Meidän- 
hän olisi pitänyt koota yhteen kaikki rajantapainen samoin 
kuin kokosimme rajattoman. Mutta ehkä pääsemme samaan 
tulokseen yhdistämällä nämä kaksi, rajan ja rajattoman, niin 
että saamme selville kolmannen käsitelajin. 

PROTARKHOS Mitähän sinä mahdat tarkoittaa? 

SOKRATES Tarkoitan samanveroisen ja kaksinkertaisen su- 
kua, ylimalkaan kaikkea, mikä tekee lopun vastakohtien 
välisestä ristiriidasta ja saa aikaan tasasuhtaisuuden ja sopu- 
soinnun sitomalla asiat tiettyyn lukumäärään. 

PROTARKHOS Ymmärrän. Tarkoitat ilmeisesti, että näiden 
ainesten yhtyessä syntyy aina jotakin. 

SOKRATES Olet ymmärtänyt minut oikein. 

PROTARKHOS Jatka. 

SOKRATES Eikö ole niin, että jos ihminen on sairas, näiden 
ainesten yhtyminen oikealla tavalla saa aikaan terveyden? 
PRorARKHos Täsmälleen. 

SOKRATES Ajatellaanpa korkeaa ja matalaa ja nopeaa ja 
hidasta, jotka itsessään ovat rajattomia käsitteitä. Eikö 
edellä mainittujen ainesten lisääminen niihin tuotakin tulok- 
seksi rajan ja samalla musiikin kaikessa täydellisyydessään? 
PROTARKHOS Kyllä tuottaa. 

SOKRATES Ja jos puhutaan pakkasesta ja helteestä, nämä 
samat tekijät kumoavat liiallisuuden ja rajattomuuden ja 
synnyttävät tilalle kohtuullisuutta ja sopusointua, vai mitä? 
PROTARKHOS Aivan oikein. 

SOKRATES Kun tässä tapauksessa raja ja rajaton yhtyvät, 
syntyvät vuodenajat ja maailman koko kauneus, eikö totta? 
PROTARKHOS Pitää paikkansa. 

SOKRATES Voisin mainita lukemattomia esimerkkejä, kuten 

kauneus ja voima terveessä ihmisessä ja sielun piirissä monta 
erinomaista asiaa — niin, Filebos poikaseni, koska jumala 
huomasi ihmisten kaikkinaisen kohtuuttomuuden ja paheel- 
lisuuden ja koska nautinnoilla ja nautintoihin antautumisella 
ei itsessään ole rajaa, hän sääti lain ja järjestyksen, joihin 
sisältyy raja. Sinun mielestäsi hän pilasi nautinnon, mutta 
c minusta hän pelasti sen. Mitä mieltä sinä olet, Protarkhos? 
PROTARKHOS Ajattelen aivan samoin kuin sinä. 
SOKRATES Siinä nyt ovat ne kolme luokkaa, joista olen 
puhunut. Huomaatko? 
PROTARKHOS Taidan ymmärtää. Yksi on käsittääkseni raja- 
ton’, yksi, eli siis toinen, on asioihin sisältyvä raja. Mitä 
tarkoitat kolmannella, siitä en ole aivan varma. 
SOKRATES Kysymys on vain siitä, että kolmannen luokan 
laajuus vain on saattanut sinut hämmennyksiin. Mutta oli- 
han rajatontakin monta lajia. Kuitenkin niistä tuli yksi 
d kokonaisuus, kun niihin lyötiin leima ”enemmän ja vähem- 
män”. | 
PROorARKHos Pitää kyllä paikkansa. 
SOKRATES Olihan rajankin luokkaa paljon, emmekä silti 
valittaneet, ettei se olisi yksi kokonaisuus. 
PRorTARKHOos Emme toki. 
SOKRATES Tietenkään emme. Mitä sitten kolmanteen luok- 
kaan tulee, voit ymmärtää minut näin: tarkoitan sillä kaik- 
kea, mitä kahdesta ensin mainitusta syntyy olemassaoloon, 
kun ne asettuvat rajan avulla aikaansaatuihin mittoihin. 
PROTARKHOS Asia on selvä. 
SOKRATES Oli puhetta, että meidän pitäisi näiden kolmen 
e luokan lisäksi tutkia vielä neljättä. Tehkäämme se yhdessä. 
Mieti, tarvitaanko sinun mielestäsi kaikkeen syntyyn aina 
jokin aiheuttaja. 
PRortARKHos Kyllä minusta. Miten mitään muuten voisi 
tulla olemaan? 
SOKRATES Onko tekijän? ja 'aiheuttajan? olemuksessa mi- 
tään muuta eroa kuin nimi? Eikö olisi paikallaan sanoa, että 
se mikä tekee ja se mikä aiheuttaa ovat yksi ja sama? 
PROTARKHOS Aivan paikallaan. 
27a SOKRATES Voimme edelleen havaita, etteivät tehty ja 

'syntynyt? nekään eroa toisistaan muuten kuin nimeltä, vai 
kuinka? 

PRorARKHOos Kyllä voimme. 

SOKRATES Onko niin, että tekijä? on luonnostaan aina edellä 
ja *tehty* seuraa jäljessä, koska se syntyy edellisestä? 
PROTARKHOS On. 

SOKRATES Ovatko siis aiheuttaja ja se mikä sille alistuen 
tuottaa jotakin, kaksi eri asiaa? 

PROorTARKHOs Tietenkin. 

SOKRATES Eivätkö kaikki kolme luokkaa jo sisältyneet 
siihen, mikä syntyy ja siihen, mistä jotakin syntyy? 
PRorarKHos Kyllä. 

SOKRATES Sittenhän me voimme nimetä neljänneksi luokak- b 
si sen, mikä saa sen kaiken aikaan, aiheuttajan, jos kerran 
olemme riittävän hyvin selvittäneet, että se on eri asia kuin 
ensinmainitut. 

PROTARKHOS Kyllä se on eri asia. 

SOKRATES Nyt on paikallaan vielä luetella kertaalleen nämä 
määrittelemämme neljä luokkaa, niin että varmasti muis- 
tamme jokaisen. 

PROTARKHOS Mikäpä siinä. 

SOKRATES No, ensin tulee rajaton, sitten raja, sen jälkeen se 
kolmas, joka on syntynyt edellisten yhtymisestä. Emmekä 
erehtyne, jos luokittelemme neljänneksi sen, mikä aiheuttaa c 
tämän yhtymisen ja synnyn. Onko näin? 

PROTARKHOS On. 

SOKRATES Hyvä. Mikä on seuraava tehtävämme? Mihin 
oikeastaan olimme pyrkimässä, kun pääsimme siihen, missä 
nyt olemme? Muistaakseni yritimme selvittää, kummalle 
toinen sija kuuluu, nautinnolleko vai viisaudelle. Pitääkö 
paikkansa? 

PROTARKHOs Pitää. 

SOKRATES Mitä luulet nyt kun olemme saaneet määritellyk- 
si edelliset asiat? Onnistuisimmeko jo paremmin selvittä- 
mään kysymyksen ensimmäisestä ja toisesta sijasta? Siitähän 
aloitimme. 

PROTARKHOS Voi olla. 

SOKRATES Selvä. Mehän sovimme, että nautintoa ja viisaut- d 

ta parempi on sellainen elämä, johon sisältyy aineksia mo- 
lemmista. Pitääkö tämä paikkansa? 

PROTARKHOS Pitää. 

SOKRATES Lienemme siis selvillä siitä, millaisesta elämästä 
on kysymys ja mihin luokkaan se kuuluu. 

PRorARKHos Kyllä. 

SOKRATES Ymmärtääksemme voimme väittää, että se kuu- 
luu kolmanteen luokkaan. Sehän ei rakennu pelkästään 
kahdesta tekijästä, vaan kaikesta rajan kahlitsemasta rajat- 
tomasta. Siksi juuri on täysin paikallaan pitää tätä voittoisaa 
elämäntapaa kolmanteen luokkaan kuuluvana. 

PROTARKHOS Aivan paikallaan. 

SOKRATES No hyvä. Entä sitten sinun elämäntapasi, Filebos, 
se, joka on nautittava ja sekoittumaton? Mihin nimeämis- 
tämme luokista sen voisi perustellusti sijoittaa? Vastaa kui- 
tenkin yhteen kysymykseen, ennen kuin sanot sen. 

FiLEBos Kysy pois. 

SOKRATES Onko nautinnolla ja kärsimyksellä raja, vai kuu- 
luvatko ne niihin käsitteisiin, joita voi olla enemmän tai 
vähemmän? 

FiLEBos Niihin, joita voi olla enemmän, Sokrates. Eihän 
nautinto olisi täydellisen hyvä, ellei se olisi rajaton sekä 
muodoiltaan että määrältään. 

SOKRATES Eikä kärsimyskään kokonaan paha. Siispä mei- 
dän on lähdettävä siitä, että jokin muu kuin rajattomuus tuo 
nautintoihin jonkinlaista hyvää. Olkoon, että nautinto ja 
kärsimys kuuluvat luokkaan rajaton”. Mihin luokkaan me 
sitten voimme sijoittaa ymmärryksen, tiedon ja järjen niitä 
rienaamatta, Protarkhos ja Filebos? Paljon riippuu nyt siitä, 
vastaammeko tähän kysymykseen oikein vai väärin. 

FiLEBOos Asetatpa jalustalle oman jumalasi! 

SOKRATES Niin sinäkin omasi. Mutta nyt meidän pitää 
vastata esitettyyn kysymykseen. 

PROTARKHOos Sokrates on oikeassa, Filebos. Tottele häntä. 
FiLEBos Etkö sinä luvannut puhua minun sijastani? 
PROTARKHOS Lupasin. Nyt minä olen kuitenkin melkein 
eksyksissä ja pyydän, että sinä Sokrates toimit itse puhujana 

tässä asiassa. Me voimme erehtyä voittajaehdokkaasta ja 
laulaa nuotin vierestä. 

SOKRATES Kuten haluat. Tehtävä ei sitä paitsi ole edes c 
vaikea. Sano kuitenkin, saatoinko tosiaan sinut hämmennyk- 
siin, kun leikilläni osoitin kunnioitusta omalle jumalalleni, 
niin kuin Filebos sanoi, kysyessäni, mihin luokkaan järki ja 
tieto pitää sijoittaa? 

PROTARKHOS Perin juurin. 

SOKRATES Mutta vastaushan on ihan yksinkertainen. Kaikki 
viisaat ovat toki yhtä mieltä siitä, että järki on taivaan ja 
maan kuningas ja siinä he totta vie asettavat jalustalle oman 
itsensä. Ehkä he ovat oikeassakin. Voimme kuitenkin käsitel- 

lä kysymystä sen luokasta vähän perusteellisemmin, jos niin 
halutaan. 

PROTARKHOS Käsittele sinä vain asiaa aivan mielesi mukaan. d 
Älä yhtään vaivaa päätäsi sillä, pitkäänkö puhut, sillä meitä 
sinä et saa pitkästymään. 

SOKRATES Kiitos. Sopiiko sitten, että aloitamme seuraavasta 
kysymyksestä? 

PRorARKHos Mistä? 

SOKRATES Ohjaako maailmankaikkeudeksi sanottua koko- 
naisuutta mielestäsi irrationaalinen ja epäjohdonmukainen 
sattuma, vai hallitseeko sitä järki ja jokin suunnaton viisaus, 
joka on säätänyt sille lain ja järjestyksen? Niinhän edeltä- 
jämme sanoivat. 

PROTARKHOS Tuo nyt on taas kokonaan toinen asia, Sokrates e 
hyvä. Minusta kysymyksesi on rienaava. Ei tarvitse kuin 
katsoa tätä maailmanjärjestystä, aurinkoa, kuuta ja tähtiä ja 
taivaankappaleiden ratoja kun jo ymmärtää, että järki ohjaa 
sitä kaikkea. Muuta ei pälkähtäisi päähänikään väittää, ei 
sitten ikinä. 

SOKRATES Oletko tosiaan sitä mieltä, että meidän pitää 
yhtyä edeltäjiemme käsitykseen? Vetäytyä turvallisesti tois- 29a 
ten mielipiteen taakse ja kaiken kukkuraksi vaarantaa oma 
maineemme? Voihan olla, että joku viisas mies tulee ja 
sanoo, ettei asia olekaan niin, vaan että kaikki on epäjärjes- 
tyksessä. 

PRorARKHOos Kyllä minä olen juuri sitä mieltä. 

SOKRATES Selvä. Käännä nyt katseesi seuraavaan päättely- 
tehtävään. 

PROTARKHOS Antaa tulla. 

SOKRATES Me voimme nähdä kaikkeudessa kaiken sen, mitä 
on elollisissa olennoissakin: tulta, vettä ja ilmaa. Siellä on 
jopa maata näkyvissä, niin kuin merimiehet sanovat. 
PROTARKHOS Älä muuta sano. Mehän olemme muutenkin 
kuin merimiehet myrskyssä kaikkine vaikeuksinemme. 
SOKRATES Kiinnitä seuraavaksi huomiosi erääseen seikkaan, 
joka koskee kaikkia näitä aineksia, joista koostumme. 
PROTARKHOS Mihin seikkaan? 

SOKRATES Mainitut ainekset ovat meissä vähäisiä ja heikko- 
ja ja epäpuhtaita, vailla niille luonteenomaista voimaa. 
Otetaan yksi esimerkki joka sopii kaikkiin: tuli. Sitä on 
meissä ja sitä on maailmankaikkeudessa. 

PROorArKHos Niin tietenkin. 

SOKRATES Meissä oleva tuli on pieni ja heikko ja huono, 
mutta se tuli, mikä on kaikkeudessa, on valtavan suuri ja 
kaunis, ja tulelle ominainen voima on siinä mahtava. 
PROTARKHOS Puhut aivan totta. 

SOKRATES Jatketaan. Ravitseeko ja hallitseeko meidän tu- 
lemme kaikkeuden tulta ja synnyttääkö se sitä, vai onko päin 
vastoin niin, että meidän tulemme, minun ja sinun ja mui- 
den, saa kiittää siitä kaikesta maailmankaikkeuden tulta? 
PROTARKHOS Tuohon ei kannata edes vastata. 

SOKRATES Luultavasti sanoisit samoin meissä elollisissa 
olevasta maasta ja kaikista muistakin aineksista, joista äsken 
oli puhe. Vastaisitko samoin? 

ProrarKHos Eikai kukaan voisi järjissään toisin vastata. 
SOKRATES Tuskin. Seuraahan kun menen eteenpäin. Kun 
näemme mainitut ainekset yhtyneinä kokonaisuudeksi, sa- 
nomme, että siinä on ruumis, vai mitä? 

PROTARKHOS Tietenkin. 

SOKRATES Sovella samaa ajatusta siihen, mitä nimitämme 
maailmankaikkeudeksi. Jos se kerran rakentuu samoista 
aineksista, se lienee yhtä lailla ruumis. 

PROTARKHOS Olet oikeassa. 

SOKRATES Onko meidän ruumiimme kokonaisuus syntyisin 
tästä kaikkeuden ruumiista, vai elättääkö meidän ruumiim- 
me sitä ja onko se saanut meiltä kaiken sen, mistä äsken oli 
puhe? 

PROTARKHOS Fituokaan kysymys ole vastauksen arvoinen. 
SOKRATES Entäs tämä sitten? Mitä sanot? 

PROTARKHOS Niin mistä? 

SOKRATES Voimmeko väittää, että tällä meidän ruumiillam- 
me on sielu? 

PROTARKHOS Tietysti voimme. 

SOKRATES Mistä se olisi sen saanut, ellei kaikkeuden ruu- 
miilla olisi sielua, kun se kerran muuten on joka suhteessa 
meidän ruumiimme kaltainen, kauniimpi vain? 

PROTARKHOs Fi tietenkään mistään. 

SOKRATES Aivan niin. Palatakseni edellä käsiteltyihin nel- 
jään luokkaan raja”, ?rajaton”, ”yhdistelmä? ja 'aiheuttaja', 
emme kai voisi kuvitella, että tämä kaikkeen neljäntenä 
sisältyvä 'aiheuttaja”, joka antaa meidän ruumiimme perus- 
aineksille sielun ja kyvyn ruumiintoimintoihin ja parantaa 
ruumiin, jos se vahingoittuu, ja joka kaikkinaisen viisauden 
nimellä on omiaan milloin mitenkin rakentamaan ja korjaa- 
maan ruumistamme, ei sitten olekaan suunnitellut maail- 
mankaikkeuden näkyvää järjestystä, vaikka kaikki samat 
ainekset ovat siinä olemassa suurissa mittasuhteissa ja lisäksi 
kauniina ja puhtaina. 

PROorARKHos Fi, siinä ei olisi mitään järkeä. 

SOKRATES Jos asia kerran ei ole niin, on toisenlainen päätte- 
ly varmaan paremmin paikallaan. Sanokaamme, niin kuin jo 
monesti olemme sanoneet, että kaikkeudessa on paljon raja- 
tonta ja tarpeeksi rajaa ja niiden lisäksi moitteeton aiheutta- 
ja, joka asettaa järjestykseen vuodet, vuodenajat ja kuukau- 
det ja ansaitsee nimen "viisaus? ja järki”. 

PRorARKHOos Ehdottomasti. 

SOKRATES Fi kai viisautta ja järkeä voi olla olemassa ilman 
sielua? 

PRorARKHos Ei tietenkään. 

SOKRATES Etkö olekin valmis väittämään, että aiheuttajan 
toimesta Zeuksella on kuninkaallinen sielu ja kuninkaallinen 

järki ja muilla jumalilla kullekin sopivalla ja ominaisella 
tavalla erinomainen sielu ja järki? 

PROTARKHOS Olen. 

SOKRATES Älä sinä Protarkhos kuvittele, että tämä on 
tyhjää puhetta. Fi, olen samalla asialla kuin edeltäjämme, 
jotka julistivat, että järki hallitsee aina maailmankaikkeutta. 
PROTARKHOS Niin varmasti. 

SOKRATES Minun kysymyksiini tämä keskustelu on sitä 
paitsi antanut vastauksen, että järki kuuluu meidän neljästä 
luokastamme siihen, jonka nimesimme kaiken aiheuttajaksi. 
Siinä sinulle siis vastaus. 

PROTARKHOS Ja hyvä vastaus onkin. En tosin itse huoman- 
nut, milloin vastasit. 

SOKRATES Leikki on välistä paikallaan vakavassakin asiassa. 
PROTARKHOS Oikein! 

SOKRATES Ystäväni, olemme nyt onnistuneet jotakuinkin 
selvittämään, mihin luokkaan järki kuuluu ja mihin sc 
kykenee. 

PROTARKHOS Niin olemme. 

SOKRATES Nautinnon luokka selvisi sekin jo ajat sitten. 
PROorARKHos Niin selvisi. 

SOKRATES Näitä kahta ajatellen meidän tulee muistaa, että 
järki on lähellä aiheuttajaa ja luonteeltaan lähes samanlai- 
nen, kun taas nautinto on itsessään rajaton ja luonnostaan 
vailla alkua, keskipistettä ja loppua, nyt ja aina. 

PROTARKHOS Miten emme sitä muistaisi? 

SOKRATES Seuraavaksi meidän tulee selvittää, missä ja 
minkä sieluntilan kautta nämä kaksi ovat havaittavissamme 
silloin kun ne esiintyvät. Aloittakaamme nautinnosta. Sen 
luokan tarkistimme ensin, ja siksi se saa nytkin olla ensim- 
mäisenä. Me emme kuitenkaan voi tutkia nautintoa kunnolla 
erillään kärsimyksestä. 

PROTARKHOS Jos se on ainoa keino, käyttäkäämme sitä. 
SOKRATES Oletko kanssani samaa mieltä niiden alkuperäs- 
tä? 

PROTARKHOS Mitä mieltä sinä sitten olet? 

SOKRATES Mielestäni sekä nautinto että kärsimys kuuluva! 

luonnostaan yhdistelmäluokkaan. 

PROTARKHOS Sokrates hyvä, auta meitä muistamaan, mitä 
määrittelemistämme luokista tarkoitat ?”yhdistelmäluokalla”. 
SOKRATES Mielelläni autan minkä voin. 

PROorTARKHos Kiitos. 

SOKRATES Pitäkäämme yhdistelmäluokkana sitä, minkä ni- 
mesimme kolmantena niistä neljästä. | 

PROTARKHOS Sitä siis, mistä puhuit rajattoman ja rajan 
jälkeen, ja mihin sijoitit terveyden ja muistaakseni myös 
sopusoinnun. 

SOKRATES Sitä juuri. Mutta nyt sinun pitää olla tarkkana. 
PROTARKHOS Antaa tulla. 

SOKRATES Väitän, että jos meissä elollisissa sopusointu 
häiriytyy, koko olemuksemme häiriytyy samalla ja se taas 
aiheuttaa tuskia. 

PROTARKHOS Se on erittäin todennäköistä. 

SOKRATES Puhuakseni tärkeästä asiasta lyhyesti ja nopeasti: 
kun sopusointu palautuu, se tuottaa nautintoa, eikö totta? 
PROTARKHOS Luultavasti olet oikeassa. Eikö tätä asiaa voisi 
kuitenkin selvittää perusteellisemmin? 

SOKRATES Jokapäiväisiä ja ilmiselviä esimerkkejä on luul- 
lakseni helpointa ymmärtää. 

PROTARKHOS Millaisia? 

SOKRATES No, nälkä on esimerkiksi eräänlainen häiriötila ja 
tuska, eikö totta? 

PROTARKHOS On. 

SOKRATES Syöminen taas on nautinto, koska se kumoaa 
tämän häiriötilan. 

PROTARKHOS Niin on. 

SOKRATES Jano on myös vajaus ja tuska, mutta kosteus 
täyttää uudelleen sen, mikä on kuivunut, ja se on nautinto. 
Kärsimystä on edelleen kuumuudesta johtuva poikkeukselli- 
nen nääntymys ja hervottomuus ja nautintoa se, kun viileys 
palauttaa normaalin olotilan. 

PROTARKHOS Aivan niin. 

SOKRATES Kun kylmyys jähmettää liiaksi elollisen olennon 
nesteet, sekin on kärsimys. Kun ne taas palaavat entiselleen 

ja sulavat, se on nautinto. Lyhyesti sanoen, harkitse, pidätkö 
oikeutettuna seuraavaa väitettä. Jos se elollisen olennon 
perustana oleva rajan ja rajattomuuden yhdistelmä, josta 
edellä puhuin, hajoaa, tämä hajoaminen on kärsimys, mutta 
kun se palaa ennalleen ja nämä ainekset yhdistyvät uudel- 
leen, se on nautinto. 

PROorARKHOos Olkoon niin. Ainakin väite tuntuu pääpiirteit- 
täin pitävän paikkansa. 

SOKRATES Sitten kai voimme katsoa, että nämä tapahtuma! 
ovat yksi laji nautintoa ja kärsimystä. 

PROTARKHOS Sovitaan niin. 

SOKRATES Ajattele seuraavaksi, millä tavoin sielu itse näitä 
tapahtumia odottaa: nautinnon odotus on ihanaa ja toiveikas- 
ta, kärsimyksen odotus täynnä pelkoa ja ahdistusta. 
PROTARKHOS Sehän onkin toinen nautinnon ja kärsimyksen 
laji, se mitä odotus aiheuttaa sielussa erillään varsinaisesta 
ruumiista. - 

SOKRATES Olet ymmärtänyt oikein. Omasta puolestani us- 
kon, että juuri tämä puhtaalta ja pelkistyneeltä vaikuttava 
nautinnon ja kärsimyksen vastapari auttaa meitä saamaan 
selville, onko nautinto sellaisenaan kokonaan tavoittelemisen 
arvoinen, vai kuuluuko se kunnia jollekin muulle nimeämis- 
tämme luokista. Silloinhan nautinto ja kärsimys taas olisivat 
toisinaan suotavia ja toisinaan kaihdettavia samaan tapaan 
kuin lämpö ja kylmyys ja kaikki sellainen. Nehän eivät ole 
varsinaisesti hyviä, vaan ainoastaan silloin tällöin jossakin 
niistä on hyvän luonnetta. 

PRorARKHos Olet aivan oikeassa. Juuri näin meidän pitää 
nyt edetä tarkastelussamme. 

SOKRATES Yrittäkäämme ensin pohtia yhdessä seuraavaa. 
Jos kerran on totta, että vajautuminen aiheuttaa elävissä 
olennoissa kärsimystä ja palautuminen nautintoa, niin on 
syytä kysyä, millainen tila niissä vallitsee, jos ei tapahdu 
kumpaakaan, ei vajautumista eikä palautumista. Mieti tar- 
koin ja sano. Eikö pakostakin ole niin, että mikään elollinen 
ei siinä tapauksessa tunne lainkaan nautintoa eikä lainkaan 
kärsimystä? 

PROTARKHOS On ehdottomasti. 

SOKRATES On siis olemassa kolmas tila, nautinnon ja tuskan 
välimuoto? 

PROTARKHOS On toki. 

SOKRATES NO, yritä sitten muistaa, mikä se on. Se, saamme- 
ko sen mieleemme, on sangen tärkeää, kun yritämme määri- 
tellä nautintoa. Mielelläni puhuisin asiasta vieläkin vähän, 
JOs Sopii. 

PROTARKHOS Mitä sitten? 

SOKRATES Tiedät, että jos ihminen tahtoo valita viisauteen 
perustuvan elämäntavan, mikään ei estä häntä elämästä 
äsken kuvatulla tavalla. 

PRoTARKHos Tarkoitat siis elämistä ilman nautintoa ja 
tuskaa? 

SOKRATES Kun vertasimme toisiinsa erilaisia tapoja elää, 
totesimme, ettei sen, joka valitsee ohjenuorakseen järjen ja 
viisauden, tarvitse tuntea mielihyvää, ei pientä eikä suurta. 
PROTARKHOS Niin sanoimme. 

SOKRATES Tällaisen ihmisen on kaiketi tosiaan mahdollista 
elää mainitulla tavalla. Enkä ihmettelisi, vaikka se olisi 
kaikista elämäntavoista jumalallisin. 

PROTARKHOS Niin, tuskin jumalat tuntevat enempää mieli- 
hyvää kuin tuskaakaan. 

SOKRATES Tuskinpa vain. Eihän kumpikaan sopisi jumalien 
arvolle. Mutta jättäkäämme tämä asia käsiteltäväksi myö- 
hemmin, jos tarvis vaatii. Voimme lisätä sen järjen tilille 
toisen palkinnon toivossa, jos emme yllä ensimmäiseen. 
PROTARKHOS Oikein. 

SOKRATES Mitä sitten tulee siihen toiseen nautintolajiin, jota 
sanoimme sielun nautinnoksi, se perustuu kokonaan muis- 
tiin. 

PROorARKHos Millä tavoin? 

SOKRATES Meidän on ensin tarkasteltava muistia ja sitäkin 
ennen havaintoa, jos haluamme selvittää asiat itsellemme 
kunnolla, uskoisin. 

PROTARKHOS Mitä tarkoitat? 

SOKRATES Jaa mielessäsi kaikenlaiset ruumiin tuntemukset 

kahteen lajiin: toiset sammuvat ruumiissa ennen kuin ehtivät 
sieluun asti ja jättävät sen koskemattomaksi, toiset taas 
käyvät kummankin läpi ja aiheuttavat niissä jonkinlaisen 
mullistuksen, yhdessä ja erikseen. 

PROTARKHOS Sovitaan niin. 

SOKRATES Onko oikein, jos sanomme, että ne tuntemukset, 
jotka eivät käy molempien, sekä sielun että ruumiin läpi, 
jäävät sielulta havaitsematta, toiset taas eivät jää? 
PROorArKHos Totta kai. 

SOKRATES Älä nyt missään tapauksessa kuvittele, että tar- 
koittaisin havaitsematta jäämisellä unohtumista. Unohtumi- 
nenhan tarkoittaa muistikuvan katoamista, ja tässä tapauk- 
sessahan mitään muistikuvaa ei ole edes syntynyt. Eikö 
sinustakin ole järjetöntä puhua sellaisen häviämisestä, mikä 
ei ole vielä syntynytkään? 

PROTARKHOS Totta kai. 

SOKRATES Sinun tarvitsee vain vaihtaa sanat. 

PRrOTARKHOS Millä tavoin? 

SOKRATES Unohtumisen asemesta, joksi nyt nimität sitä, 
että sielulta jäävät huomaamatta ne ruumiissa tapahtuvat 
häiriöt, joita se ei tunne, sinun pitää puhua aistimattomuu- 
desta. 

PROTARKHOS Ymmärrän. 

SOKRATES Kun taas ruumis ja sielu yhdessä vastaanottavat 
yhtäläisen tuntemuksen, lienee paikallaan puhua aistihavain- 
nosta, vai mitä? 

PROTARKHOS Olet aivan oikeassa. 

SOKRATES Kai me nyt jo olemme selvillä siitä, mitä voimme 
nimittää havainnoksi? 

PROTARKHOS Olemme toki. 

SOKRATES Aistihavainnon säilymistä on minun mielestäni 
paikallaan nimittää muistiksi. 

PROTARKHOS Aivan oikein. 

SOKRATES Mutta eikö muistiin palauttaminen ole eri asia 
kuin muisti? 

PRorARKHos Kyllä kai. 

SOKRATES Olisiko ero tässä ...? 

PROorARKHOos Missä? 

SOKRATES Kun sielu itsenäisesti palauttaa mieleensä sen, 
mitä se on ruumiin myötä kokenut, puhumme muistamises- 
ta. Onko asia näin? 

PRoraArKHos Pitää paikkansa. 

SOKRATES Muistamiseksi sanomme sitäkin, kun sielu omin 
voimin saa takaisin kadottamansa muistikuvan jostakin ha- 
vainnosta tai oppimastaan asiasta. 

PROTARKHOS Aivan oikein. 

SOKRATES Ja sitten vielä syy siihen, että olen tämän kaiken 
sanonut. 

PROorARKHOs Mikä se on? 

SOKRATES Että pystyisimme mahdollisimman tarkoin pitä- 
mään sielun nautinnon erillään ruumiista, ja samalla sielun 
tunteman halun. Arvelin, että ne selviävät kumpikin parhai- 
ten tällä tavoin. 

PROTARKHOS Emmekö jo siirtyisisseuraavaan asiaan? 
SOKRATES Meidän on luullakseni pakko tässä keskustelussa 
tarkastella monin tavoin nautinnon syntyä ja olemusta. 
Nähtävästi on kuitenkin pakko selvittää ensin, mitä halu on 
ja missä se syntyy. | 

PRorARKHOsS Emme me mitään menetä, jos tutkimme asian. 
SOKRATES Kyllä sentään! Jos löydämme etsimämme, mene- 
tämme siitä aiheutuneen ongelman. 

PROorARKHOos Naulan kantaan! Siirtykäämme nyt eteenpäin. 
SOKRATES Meillä oli äsken puhetta siitä, että nälkä ja jano 
ja muu sellainen ovat halua. 

PROTARKHOS Varmasti ovat. 

SOKRATES Mikähän mahtaa olla se yhtäläisyys, joka oikeut- 
taa meidät käyttämään yhtä sanaa niin erilaisista asioista? 
PROTARKHOS Sitä ei totta vie taida olla helppo sanoa, mutta 
täytyy yrittää. 

SOKRATES Paras palata äskeiseen. 

PRorARKHos Mihin äskeiseen? 

SOKRATES Jossakin tilanteessa saatamme sanoa, että ”hänel- 
lä on jano”. 

PROorARKHOos Tietenkin. 

SOKRATES Sehän merkitsee, että tämä ihminen on jotakin 
vailla. 

PROTARKHOS Aivan. 

SOKRATES Onko jano siis halu? 

PROTARKHOS On. Se on halu saada nestettä. 

SOKRATES Nestettäkö vai nestetäydennystä? 

PrRorarKHos Luultavasti täydennystä. 

SOKRATES Ilmeisesti se, jolta jotakin puuttuu, haluaa juuri 
sitä, mitä hän on vailla, koska tyhjentynyt tahtoo täyttyä. 
PROTARKHOS Päivänselvää. 

SOKRATES Entä jos ihminen on ensi kertaa vailla jotakin 
sellaista, jota hän ei tunne eikä ole koskaan tuntenut? Onko 
hänen silloin mahdollista aistia tai muistaa täyttymistä? 
PROorARKHOos Fi mitenkään. 

SOKRATES Fi niin. Halulla on kuitenkin aina kohde. 
PROTARKHOS Tietenkin on. 

SOKRATES Eikä ihminen halua sellaista, mitä hän parhail- 
laan kokee. Jos hänellä on jano, se merkitsee vajausta, ja se 
mitä hän haluaa, on täyttyminen. 

PROTARKHOS Aivan niin. 

SOKRATES Jokin osa janoisesta siis tajuaa, mitä täyttyminen 
on? 

PROTARKHOs Pakostakin. 

SOKRATES Ruumis se ei voi olla, koska se on tyhjä. 
PRoraRKHos Fi niin. 

SOKRATES Silloin ei jää muuta mahdollisuutta, kuin että 
täyttymisen tajuaa sielu, ja tämä perustuu tietysti muistiin. 
Mikä muukaan osa ihmisestä sen voisi tajuta? 

PRorarKHos Eipä juuri mikään. 

SOKRATES Onko nyt selvää, mihin tulokseen tämä päättely 
meidät johtaa? 

PROTARKHOS No mihin? 

SOKRATES Siihen, ettei meillä voi olla ruumiillista halua. 
PRorARKHos Miten niin? 

SOKRATES Koska se osoittaa, että kaikki elolliset pyrkivät 
aina sellaiseen olotilaan, joka kulloinkin on heidän ruumiilli- 
sille tuntemuksilleen vastakkainen. 

PROTARKHOS Pitää paikkansa. 

SOKRATES Se voima taas, joka ajaa tavoittelemaan vallitse- 

ville tuntemuksille vastakkaista tilaa, osoittaa puolestaan, 
että tästä vastakkaisesta olotilasta on olemassa muistikuva. 
PROTARKHOS Aivan oikein. 

SOKRATES Ja kun todistelumme osoittaa, että juuri muisti 
saa meidät tavoittelemaan haluamaamme, käy samalla sel- 
väksi, että kaikki pyrkimykset, halut ja elollisten olentojen 
toiminnan vaikuttimet ovat peräisin sielusta. 

PROTARKHOS Juuri niin. 

SOKRATES Saman todistelun nojalla on mahdotonta, että 
ruumiillamme mitenkään voisi olla jano, nälkä tai muuta 
sellaista. 

PROTARKHOS Aivan totta. 

SOKRATES Meidän on syytä tarkastella näitä samoja asioita 
vielä yhdestä näkökulmasta. Minusta nimittäin tuntuu, että 
päättelymme väkisinkin pyrkii osoittamaan tietyn elämänta- 
van, joka perustuu juuri äsken käsiteltyihin ilmiöihin. 
PRorARKHOos Mihin ilmiöihin? Millaista elämää tarkoitat? 
SOKRATES Elämää, joka perustuu täyttymiseen ja tyhjenty- 
miseen ja kaikkeen, mistä elollisten säilyminen ja tuhoutumi- 
nen riippuu sekä siihen, että tunnemme mielihyvää tai 
tuskaa sen mukaan, miten siirrymme olotilasta toiseen. 
PROTARKHOS Juuri niin. 

SOKRATES Entä jos ihminen onkin näiden tuntemusten 
välillä? 

PRorARKHOos Millä tavoin välillä? 

SOKRATES Jos ihminen tuntee jotakin, mikä aiheuttaa hänel- 
le kärsimystä ja muistaa mielihyvän, joka tekee kärsimykses- 
tä lopun, mutta ei ole vielä tavoittanut täyttymisen suomaa 
tasapainoa. Voimmeko sanoa, että hän silloin on kahden 
tuntemuksen välillä? 

PROTARKHOS Voimme kyllä. 

SOKRATES Kokeeko ihminen silloin pelkkää tuskaa vaiko 
pelkkää mielihyvää? 

PRorARKHos Kaksinkertaista tuskaa hän pahus vieköön 
silloin tuntee, tuska ruumiissaan ja odotuksen ikävä sielus- 
saan. 

SOKRATES Miksi ihmeessä puhut kaksinkertaisesta tuskas- 

ta? Onhan meillä toisinaan tyhjyyden hetkellä selvä toivo 
b täyttymisestä, kun taas toisinaan olemme sitä vailla. 
PRoraRKHos Kyllä. 
SOKRATES Eikö sinusta tunnu siltä, että ihminen on iloinen 
' toivoessaan muistin turvin täyttymistä, mutta kärsii toisaalta 
tyhjyydestä? 
PROoTARKHOos Pakostakin. 
SOKRATES Silloinhan ihminen niin kuin muutkin elolliset 
kärsii ja tuntee mielihyvää yhtä aikaa. 
ProrarKHos Pahasti siltä näyttää. 
SOKRATES Entä jos tyhjyyden aikana ihmisellä ei olekaan 
toivoa täyttymisestä? Eikö hänen kärsimyksensä vasta silloin 
ole kaksinkertainen, vaikka sinä arvelit kärsimystä sinänsä 
c yksinkertaisesti kaksinkertaiseksi? 
PROoraRrKHos Totta puhut. 
SOKRATES Jospa nyt käyttäisimme hyväksemme näiden 
asioiden tarkastelusta saamiamme tuloksia. 
PROTARKHOS Millä tavalla? 
SOKRATES Selvittäkäämme, ovatko kyseiset kärsimykset ja 
nautinnot tosia vaiko erheellisiä, vai onko ehkä niin, että 
jotkut niistä ovat tosia, toiset eivät. 
PROTARKHOS Miten nautinnot ja kärsimykset voisivat olla 
erheellisiä? 
SOKRATES Miten voivat pelot olla aiheellisia tai erheellisiä, 
miten odotukset ja käsitykset? 
d PROorARKHos Käsitykset voivat olla, sen minäkin myönnän, 
muut eivät. 
SOKRATES Mitä tarkoitat? Tästähän taitaa kehittyä keskei- 
nen ongelma. 
PrRoraRKHos Niin taitaa. 
SOKRATES Täytyy nyt vain selvittää, onko sillä mitään 
tekemistä äskeisen asiamme kanssa, sinä kelpo miehen poi- 
ka. 
PROTARKHOS Niinpä kai. 
SOKRATES Kaikki asiaankuulumaton keskustelu meidän on 
heitettävä yli laidan, koski se sitten mitä hyvänsä. 
PROorARKHOos Oikein! 
e SOKRATES Sanohan nyt seuraava seikka. Olen nimittäin aina 


302 


FILEBOS 


ihmetellyt niitä samoja kysymyksiä, jotka äsken putkahtivat 
esiin. 

PRorARrKHos Mitä tarkoitat? 

SOKRATES Eikö mielestäsi tosiaankaan ole olemassa erikseen 
erheellisiä ja tosia nautintoja? 

PRorARKHos Miten se olisi mahdollista? 

SOKRATES Eikä siis, niinkö väität, kukaan unessa eikä 
valveilla, hulluna eikä houreissaankaan koskaan kuvittele 
tuntevansa mielihyvää, vaikkei tunne, tai kärsivänsä tuskaa, 
vaikkei kärsi? 

PROTARKHOS Kyllä asia meidän kaikkien mielestä on näin. 
SOKRATES Pitääkö väite sitten todella paikkansa? Kannat- 
taako meidän tarkastella, onko väite oikea vai väärä? 
PROTARKHOS Sanoisin, että sitä on syytä tarkastella. 
SOKRATES Määritelkäämme vielä tarkemmin se mitä äsken 
sanoimme nautinnosta ja käsityksistä. Ihmisellähän voi olla 
käsitys jostakin, vai mitä? 

PROTARKHOS Voi. 

SOKRATES Ja hän voi nauttia? 

PROTARKHOS Kyllä voi. 

SOKRATES Käsityksellä lienee kohde? 

PROTARKHOS Tottakai. 

SOKRATES Ja nautinnolla lähde? 

PROoTARKHOS Ilman muuta. 

SOKRATES Olipa käsityksen omaajalla sitten tosi tahi väärä 
käsitys, käsityksen omaaminen itsessään on ja pysyy totena, 
vai mitä? 

PRorARKHos Luonnollisesti. 

SOKRATES Sama koskee nauttijaa. Oli hänen nautintonsa 
sitten todellista tai kuviteltua, itse nauttiminen on joka 
tapauksessa todellinen tapahtuma. 

PROTARKHOS Sekin pitää paikkansa. 

SOKRATES Sitten meidän pitää selittää, miten on mahdollis- 
ta, että käsitys voi olla tosi tai väärä, mutta nautinto vain 
tosi, vaikka käsityksen omaaminen ja nautinnon tunteminen 
ovat samalla tavalla todellisia. 

PROTARKHOS Tehkäämme se sitten. 

SOKRATES Pitäisikö meidän siis mielestäsi selvitellä sitä 

seikkaa, että käsitykseen liittyy joko erheellisyys tai oikeelli- 
SUUS, niin ettei voida edes puhua pelkästä käsityksestä, vaan 
aina jonkinlaisesta käsityksestä? 

PROTARKHOS Sitä. 

SOKRATES Sen jälkeen meidän pitäisi vielä päästä yksimieli- 
syyteen kysymyksestä, onko aivan kaikki muu aina jonkin- 
laista, vain nautinto ja kärsimys yksin sitä mitä ne ovat, 
laatua valilla. 

PROoTARKHOos Ehdottomasti. 

SOKRATES On kuitenkin aivan helppo huomata, että niillä on 
oma laatunsa. Sanoimmehan jo aikoja sitten, että sekä 
nautintoja että kärsimyksiä on suuria ja pieniä ja että 
kumpaakin voi tuntea esimerkiksi kovasti. 

PROTARKHOS Niin sanoimme. 

SOKRATES Jos nyt, Protarkhos, johonkin näistä liittyy huo- 
noutta, sanomme, että on kysymyksessä esimerkiksi huono 
käsitys, ja yhtä hyvin huono nautinto, eikö totta? 
PROortARKHOs Tietenkin. 

SOKRATES Entä jos niihin liittyy oikeellisuus tai erheelli- 
syys? Jos käsitykseen liittyy oikeellisuus, sanomme kai sitä 
oikeaksi käsitykseksi, ja samalla tavalla puhumme oikeasta 
nautinnosta. 

PRorARrKHOos Pakostakin. 

SOKRATES Jos jotakin otaksutaan erheellisesti, emme voi 
sellaista erheellistä käsitystä katsoa oikeaksi emmekä oikein 
otaksutuksi. 

PRorARKHoOs Emme tietenkään. 

SOKRATES Jos huomaamme, että kärsimys tai nautinto on 
erehtynyt sen suhteen, mistä se aiheutuu, sanommeko sitä 
oikeaksi ja hyväksi? Puhummeko siitä yleensäkään kaunein 
sanoin? 

PRorArKHos Ei se käy, jos kysymyksessä on erheellinen 
nautinto. 

SOKRATES Oli miten oli, nautintomme näyttää hyvinkin 
usein perustuvan väärään käsitykseen eikä suinkaan oikeaan. 
PROTARKHOS Aivan niin, ja silloin puhumme väärästä käsi- 
tyksestä, mutta itse nautintoa ei kenenkään mieleen juolah- 
taisi nimittää valheelliseksi. 

SOKRATES Kas, sinähän pidätkin nyt uljaasti nautinnon 
puolta. 

PROorTARKHos Enpäs, puhun vain niin kuin kaikki muutkin. 
SOKRATES Eroavatko nämä kaksi nautintoa mitenkään toi- 
sistaan, sellainen, johon liittyy oikea käsitys ja tieto, ja 
sellainen meidän kaikkien usein kokema nautinto, johon 
liittyy erehdys ja tietämättömyys? 

PROTARKHOS Varmaankin suuresti. 

SOKRATES Käydään sitten tarkastelemaan tätä eroa. 
PROTARKHOS Aloita sinä, miten haluat. 

SOKRATES Nonäin sitten. 

PROTARKHOS Miten? 

SOKRATES Meillä voi olla joko oikea tai väärä käsitys 
jostakin, vai mitä? 

PROTARKHOS Niin voi. 

SOKRATES Kuten juuri oli puhe, nautinto ja kärsimys liitty- 
vät usein näihin kahteen, oikeaan ja erheelliseen käsitykseen. 
PROTARKHOS Aivan niin. 

SOKRATES Käsitys ja yritys muodostaa käsitys perustuvat 
kaiketi joka kerta muistiin ja havaintoon? 

PRoraARrKHos Kyllä vain. 

SOKRATES Siispä meidän lienee todettava tilanne kannal- 
tamme seuraavanlaiseksi. 

PROoTARKHOs Millaiseksi? 

SOKRATES Jos ihminen katselee jotakin kaukaa eikä näe sitä 
selvästi, hän yleensä haluaa saada selvän näkemästään, eikö 
totta. 

PROTARKHOS Käsittääkseni haluaa. 

SOKRATES Hän kysyisi silloin itseltään ... 

PROTARKHOS Kysyisi mitä? 

SOKRATES Mikähän tuolla häämöttää kallion juurella puun 
alla? Eikö sinustakin ihminen saattaisi esittää itselleen tuol- 
laisen kysymyksen, jos hän näkisi sentapaista häämöttävän 
kaukana? 

PRoraRrKHos Kyllä kai. 

SOKRATES Sen jälkeen hän varmaan vastaisi itselleen — 
sattumalta aivan oikein — että siellä on ihminen. 
PROorARKHos Niin tekisi. 


20 Teokset 5 305 


39a 


FILEBOS 


SOKRATES Yhtä hyvin hän voisi luulla näkemäänsä paimen- 
ten tekemäksi ihmisen kuvaksi. 

PRoraRKHos Niin tietysti voisi. 

SOKRATES Jos hänellä oli silloin joku toinen seurassaan, hän 
voisi lausua ääneen sen mitä ensin sanoi itsekseen. Silloin se, 
mitä nimitimme käsitykseksi, muuttuisikin toteamukseksi. 
PROTARKHOs Täsmälleen. 

SOKRATES Mutta jos samainen itsekseen arvelija olisi yksin, 
hän saattaisi kulkea pitkäänkin tämä asia mielessään. 
PROTARKHOS Aivan. 

SOKRATES Entä nyt? Tuntuuko sinusta samalta kuin minus- 
ta? 

PROTARKHOS Miltä sitten? 

SOKRATES Minusta tuntuu, että ihmisen mieli muistuttaa 
silloin tavallaan kirjaa. 

PROTARKHOS Missä mielessä? 

SOKRATES Minusta muisti ja havoinnot yhdessä aistimusten 
kanssa ikään kuin kirjoittavat sanoja sieluumme. Kun tällai- 
nen aistimus kirjoittuu oikein, silloin saamme oikean käsityk- 
sen ja pystymme lausumaan oikean toteamuksen. Kun tämä 
tällainen opettaja kirjoittaa sieluumme väärin, tulos on 
vastoin totuutta. 

PROTARKHOS Olet mielestäni oikeassa. Olen samaa mieltä 
kanssasi. 

SOKRATES Hyväksytkö ajatuksen, että sielussamme toimii 
sellaisessa tilanteessa toinenkin työntekijä? 

PROorTARKHOS Millainen muka? 

SOKRATES Maalari, joka kirjoittajan sanojen mukaan maa- 
laa kuvan sieluumme. l 
PROoraARKHOos Miten ja milloin sellainen sitten toimii? 
SOKRATES Kun ihminen jonkin näköhavainnon tai muun 
aistimuksen nojalla muodostaa käsityksen tai lausuu totea- 
muksen ja sitten jälkeenpäin säilyttää mielikuvan käsitykses- 
tään ja toteamuksestaan. Näinhän tapahtuu, vai mitä? 
PROTARKHOs Varmasti. 

SOKRATES Ovathan mielikuvat oikeista käsityksistä oikeita 
ja vääristä vääriä? 

PROTARKHOS Ilman muuta. 

SOKRATES Jos nyt olemme olleet oikeassa tähän asti, voi- 
nemme vielä tarkastella erästä asiaa. 

PROTARKHOS Mitä? 

SOKRATES Tapahtuuko meille sellaista, mistä juuri oli puhe, 
vain silloin, kun on kyse menneisyydestä tai nykyhetkestä, ei 
silloin kun ajatellaan tulevaisuutta? 

PROoraARKHOos Kyllä se koskee yhtä lailla niitä kaikkia. 
SOKRATES Sanoimme kai aikaisemmin, että sielun nautinnot 
ja kärsimykset käyvät ruumiin nautintojen ja kärsimysten 
edellä. Silloinhan me kykenemme ennalta tuntemaan mieli- 
hyvää ja tuskaa tulevien nautintojen ja kärsimysten johdos- 
ta. 

PROTARKHOS Aivan oikein. 

SOKRATES Ovatko kirjoitukset ja kuvat, joista viimeksi 
puhuimme, olemassa vain kun on kysymys menneisyydestä 
ja nykyisyydestä? Onko niitä silloinkin, kun tulevaisuudesta 
on kysymys? 

PROTARKHOS Nimenomaan silloin. 

SOKRATES Kun sanot ”nimenomaan silloin”, tarkoitatko, että 
se kaikki onkin tulevaisuuteen kohdistuvaa toivoa ja että me 
olemme koko elämämme ajan toiveita täynnä? 

PRoraRKHos Tarkoitan. 

SOKRATES Vastaa sitten vielä seuraavaankin kysymykseen. 
PROTARKHOS Mihin? 

SOKRATES Onhan ihminen jumalten ystävä, jos hän on 
oikeamielinen, hurskas ja hyvä? 

PROTARKHOS On tietenkin. 

SOKRATES Eikö väärämielinen ja kaikin tavoin huono ihmi- 
nen ole siinä mielessä hänen vastakohtansa? 

PROorTARKHOos Kyllä vain. 

SOKRATES Ovatko kaikki ihmiset täynnä toiveita siten kuin 
äsken totesimme? 

PRorTARKHOos Eivätköhän liene. 

SOKRATES Meihin kaikkiin siis on kirjoitettu sellaista, mitä 
voimme nimittää toiveiksi? 

PROTARKHOS On. 

SOKRATES Kai meihin sitten on myös maalattu kuvia? Usein 
ihminen kuvittelee omistavansa määrättömästi kultaa ja 

saavansa siitä paljon nautintoja, ja hän näkee silloin itsestään 
kuvan valtavan onnellisena. 

b PROTARKHOS Kuinkas muuten. 
SOKRATES Voimmeko sanoa, että se mitä on kirjoitettu 
hyvien ihmisten sieluun on yleensä oikein, koska tällainen 
ihminen on jumalien ystävä, mutta huonon ihmisen sieluun 
on kirjoitettu väärin? 
PROTARKHOS Voimme ilman muuta. 
SOKRATES Huonojenkin ihmisten mielissä on kuvia nautin- 
noista, ne vain eivät ole tosia. 
PRorARKHOos Niin juuri. 
SOKRATES Pahat ihmiset siis tuntevat usein mielihyvää 

c nautinnoista, jotka eivät ole todellisia, mutta hyvien nautin- 
not ovat todellisia? 
PROorTARKHOos Pakostakin on niin kuin sanot. 
SOKRATES Sen mukaan siis, mitä olemme puhuneet, on 
ihmissielussa valheellisia nautintoja, jotka ovat tavallaan 
todellisten nautintojen irvikuvia, ja vastaavia kärsimyksiä 
niin ikään. 
PROTARKHOS Niin on. 
SOKRATES Muistaakseni tulimme sellaiseen tulokseen, että 
jos ihmisellä yleensä on jokin käsitys, hänellä on se todella, 
mutta hän voi käsittää asioita sellaisiksi, mitä ei ole olemas- 
sa, ei ole ollut eikä tule koskaan olemaankaan. 
PROTARKHOS Aivan niin. 

d SOKRATES Tästä saattaa seurata, että käsitys on väärä ja 
ihminen ymmärtää väärin. Eikö niin? 
PROorArKHos Kyllä. 
SOKRATES Hyvä. Eikö meidän sitten pitäisi suoda sama 
kärsimyksille ja nautinnoille, mitä menneeseen, nykyiseen ja 
tulevaan todenperäisyyteen tulee? 
PROorARKHos Mitä tarkoitat? 
SOKRATES Sitä, että esimerkiksi ihmisen mielihyväntunne 
on aina todellinen, oli sen syy mikä hyvänsä, mutta toisinaan 
tämä mielihyvä perustuu asioihin, joita ei ole eikä ole ollut, 
ja usein ellei peräti useimmiten sellaisiin, joita ei koskaan 
tule olemaankaan. 

e PROTARKHOS Niin kai senkin on oltava. 

SOKRATES Eikö tämä mahda pitää paikkaansa silloinkin, 
kun puhutaan peloista ja suuttumuksesta ja sentapaisista 
tunteista? Kai nekin voivat joskus olla erheellisiä? 
PRortArKHos Kyllä vain. 

SOKRATES Edelleen, miksi muuksi me voisimme sanoa huo- 
noja ja kelvottomia käsityksiä kuin vääriksi? 

PROTARKHOS Emme miksikään. 

SOKRATES Tuskin me nautintojakaan voimme muulla tavoin 
pitää huonoina, kuin siksi että ne eivät ole tosia. 

PRorARKHos Ihan päinvastoin, Sokrates. Ei kai sentään 
kukaan katso kärsimyksiä tai nautintoja huonoiksi vain siksi, 
että ne ovat erheellisiä. Ei, siihen tarvitaan kyllä paljon ja 
monenlaista muuta pahaa. 

SOKRATES Nautinnoista, jotka pahan mukanaolo tekee huo- 
noiksi, puhumme myöhemmin, jos se vielä tuntuu tarpeelli- 
selta. Nyt meidän pitää keskustella erheellisistä nautinnois- 
ta, joita me kaikki koemme useinkin ja jotka syntyvät toisella 
tavalla. Tämä voi auttaa meitä ratkaisemaan ongelmamme. 
PRorARKHos Niin kai sitten, jos sellaisia nautintoja tosiaan 
on. | 

SOKRATES Kyllä niitä minun käsittääkseni on. Emme tieten- 
kään voi sivuuttaa kysymystä, ennen kuin olemme selvittä- 
neet, pitääkö asia paikkansa. 

PRorARKHos Oikein. 

SOKRATES Käykäämme siis tehtäväämme käsiksi kuin paini- 
jat ainakin. 

PROTARKHOS Tässä seison valmiina. 

SOKRATES Muistaakseni sanoimme vähän aikaa sitten, että 
kun haluamme jotakin, juuri tämä tunne erottaa ruumiin 
sielusta. 

PROorARKHos Muistat oikein, niin me sanoimme. 

SOKRATES Sieluhan oli mielestämme se, mikä kaipaa oloti- 
laa, joka on ruumiissa kulloinkin vallitsevalle vastakkainen, 
ja ruumis se, mikä tuntemustensa perusteella tuottaa tuskaa 
tai mielihyvää, eikö totta? 

PRoraRKHos Niin juuri ajattelimme. 

SOKRATES Tee sitten päätelmäsi. Mitä silloin tapahtuu? 
PROTARKHOS Sano sinä. 

SOKRATES Sellaisessa tilanteessa joutuvat kärsimys ja nau- 
tinto olemaan meissä yhtaikaa ja tunnemme niitä samanai- 
kaisesti, vaikka ne ovat toisilleen vastakkaisia, niin kuin 
äsken kävi ilmi. 

PROTARKHOS Siltä näyttää. 

SOKRATES On toinenkin asia, josta on ollut puhe ja josta 
käsittääkseni olemme yhtä mieltä. 

PROTARKHOS No mikä? 

SOKRATES Että nautintoa ja tuskaa voi kumpaakin olla 
enemmän tai vähemmän ja että ne ovat vailla rajaa. 
PRorARKHOos Niinhän me tosiaan sovimme. 

SOKRATES Mikähän nyt olisi tässä asiassa oikea ratkaisu? 
PRorARKHos Missä asiassa? Mitä oikein tarkoitat? 
SOKRATES Kun me näitä asioita näin tässä tutkimme, niin 
tutkimuksemme tarkoituksena on kaiketi selvittää, mikä 
milloinkin on suurempi tai pienempi, mihin liittyy 'enem- 
män’ ja mihin ”kovemmin' verrattaessa toisiinsa tuskaa ja 
nautintoa, tuskaa ja tuskaa tai nautintoa ja nautintoa? 
PRorarKHos Kyllä vain, se juuri on tarkoituksemme. 
SOKRATES Entä mitä sanot tästä? Jos katsomme kappaletta 
läheltä tai kaukaa, näkömme pettää meitä emmekä saa sen 
koosta oikeaa käsitystä. Pitääkö tämä paikkansa myös sil- 
loin, kun tarkastelemme tuskaa ja nautintoa? 

PROTARKHOS Pitää vielä paremminkin. 

SOKRATES Sittenhän asia on päinvastoin kuin äsken totesim- 
me. 

PRorARKHOos Kun totesimme mitä? 

SOKRATES Että kärsimyksen ja tuskan laatu perustuu siihen, 
ovatko käsitykset niistä oikeita vai vääriä. 

PROTARKHOS Aivan niin. 

SOKRATES Nyt näyttää kuitenkin siltä, että nautinnot vai- 
kuttavat tuskan ja tuskat nautinnon rinnalla suuremmilta ja 
voimakkaammilta aina sen mukaan, katsotaanko niitä lähel- 
tä vai kaukaa kun niitä verrataan toisiinsa. 

PROTARKHOS Siitähän sen täytyy johtua. 

SOKRATES Jos nyt leikkaat irti sen osan nautintoa ja tuskaa, 
minkä verran ne vaikuttavat todellista suuremmilta tai pie- 

nemmiltä, myönnät varmasti, että vaikutelma oli väärä, ja 
lisäksi, ettei se osa nautintoa ja tuskaakaan ole oikea, joka 
perustuu tähän väärään vaikutelmaan. 

PROorARKHos Niin varmaankin. 

SOKRATES Katsokaamme seuraavaksi, kohtaisimmeko toista 
tietä kulkien vieläkin erheellisempää tuskaa ja nautintoa, 
jota sekä näyttää olevan että on elävissä olennoissa. 
PRorARrKHos Millaista? Mitä tietä tarkoitat? 

SOKRATES Tietääkseni olemme sanoneet, että elollinen olen- 
to kokee kärsimystä, tuskaa ja muuta sellaista, jos sen 
rakenne häiriytyy siksi, että siinä tapahtuu yhdistymistä ja 
eroamista, täyttymistä tai tyhjentymistä tai jonkinlaista 
kasvua tai häviämistä. 

PROTARKHOS Niin olemme. 

SOKRATES Olemme myös todenneet, että on nautinto, kun 
kaikki taas palautuu oikeaan olotilaansa. 

PROTARKHOS Oikein. 

SOKRATES Entä silloin, kun mitään tällaista ei tapahdu 
ruumiissamme? 

PROorARKHOs Milloin se muka olisi mahdollista? 

SOKRATES Kysymyksesi on asiaton. 

PROorTARKHos Miten niin? 

SOKRATES Koska se ei estä minua toistamasta kysymystäni. 
PROTARKHOS Mitä kysymystä? 

SOKRATES Mitä siitä seuraa keskusteluamme ajatellen, jos 
sitä kaikkea, mistä äsken puhuimme, ei tapahdukaan? 
PrRorarKHos Tarkoitat siis sitä, että ruumiissa ei tapahdu 
muutoksia kumpaankaan suuntaan? 

SOKRATES Sitä juuri. 

PROTARKHOS Sokrates hyvä, silloin ei tietenkään synny 
enempää nautintoa kuin tuskaakaan. 

SOKRATES Aivan oikein. Olet kuitenkin varmasti sitä mieltä, 
että jompikumpi tapahtuma on meissä aina väistämättä 
meneillään, niin kuin viisaat sanovat. Kaikkihan virtaa koko 
ajan edestakaisin. 

PROTARKHOS Niin sanotaan ja viisaasti, luulen minä. 
SOKRATES Kuinkas muuten, viisaastihan viisaat puhuvat. 

Nyt haluaisin kuitenkin väistää tuota vastaamme hyökkää- 
vää väitettä. Turvaudun erääseen pakotiehen ja pyydän 
sinua mukaan. 

PRorARKHos Mihin tiehen? 

SOKRATES Paras vastata noille viisaille: olkoon niin kuin te 
sanotte. Mutta vastaa sinä Protarkhos tähän: havaitseeko 
kaikki elollinen aina sen, mitä sille tapahtuu? Huomaamme- 
ko aina meissä tapahtuvan kasvun ja muun sellaisen, vai 
onko asia päinvastoin? 

PROTARKHOS Aivan päinvastoin. Melkein kaikki sellainen 
jää meiltä huomaamatta. 

SOKRATES Sittenhän ei pidäkään paikkaansa se, mitä äsken 
sanoimme: että nautinto ja tuska johtuvat edestakaisista 
virtauksista. 

PRorarKHos Fi tosiaankaan. 

SOKRATES Seuraava toteamus on siis parempi ja helpompi 
hyväksyä? 

PROTARKHOs Mikä? 

SOKRATES Suuret muutokset saavat meidät tuntemaan tus- 
kaa ja nautintoa, mutta keskinkertaiset ja pienet eivät saa 
aikaan mitään meissä. 

PRorARKHos Kyllä tuo kuulostaa paremmalta. 

SOKRATES Jos niin on, tulemme taas siihen elämäntapaan, 
josta edellä oli puhe. 

PRorARrKHos Millaiseen? 

SOKRATES Elämään ilman tuskaa ja nautintoa. 

PRorARKHos Pitää täysin paikkansa. 

SOKRATES Sen perusteella voimme kuvitella, että on olemas- 
sa kolmenlaista elämää: yksi on nautittava, toinen tuskalli- 
nen ja kolmas ei kumpaakaan. Vai oletko eri mieltä? 
PRorARKHos Miksi olisin? Kolmenlaista sitä on. 

SoKRATES EFi kai kärsimyksen puute voi olla samaa kuin 
nauttiminen? 

PRorarKHos Ei tietenkään. 

SOKRATES Mitä arvelisit sen tarkoittavan, joka sanoisi, että 
ihaninta maailmassa on saada elää elämänsä ilman kärsimys- 
tä? 

PROTARKHOS Arvelisin, että hän pitää kärsimyksen puutetta 
nautintona. 

SOKRATES Ajatellaan nyt, että meillä on kolme jotakin, mitä 
tahansa, kauniita sanoja käyttääkseni vaikkapa kultaa, ho- 
peaa ja jotakin kolmatta, mikä ei ole kumpaakaan niistä. 
PROTARKHOS Sovitaan niin. 

SOKRATES Voiko se, mikä ei ole kultaa eikä hopeaa, muuttua 
jommaksikummaksi? 

PROTARKHOS Ei tietenkään. 

SOKRATES Jos oikein päätellään, ei silloin myöskään nautin- 
non ja tuskan välimailla olevasta elämästä voi ikinä tulla 
nautittavaa eikä tuskallista. Jos joku on sitä mieltä, hänen 
käsityksensä asiasta on väärä, ja jos joku sanoo niin, hän 
puhuu perättömiä. 

PROTARKHOS Aivan niin. 

SOKRATES Kuitenkin tiedämme, että on ihmisiä, jotka ovat 
sitä mieltä ja sanovat niin. 

PROorARKHOos Niin tiedämme. 

SOKRATES Mahtavatko nämä ihmiset myös kuvitella tunte- 
vansa mielihyvää silloin kun eivät nimenomaan kärsi? 
PROTARKHOS Siltä vähän vaikuttaa. 

SOKRATES Varmaan he uskovat näin. Muutenhan he eivät 
näin sanoisi. 

PROTARKHOS Varmaan. 

SOKRATES Jos kerran kärsimyksen puute ja mielihyvä ovat 
toisistaan poikkeavia tuntemuksia, niin heidän kuvitelmansa 
on erheellinen. 

PROTARKHOs Ovathan ne eri tuntemuksia. 

SOKRATES Pysymmekö edelleen äskeisessä käsityksessäm- 
me, että vaihtoehtoja on kolme, vai tyydymmekö kahteen, 
tuskaan, joka on ihmisille paha, ja siitä vapautumiseen, joka 
on hyvä ja jota on sen vuoksi syytä kutsua nautinnoksi? 
PROTARKHOS Miksi me tällaisia kyselemme? En ymmärrä. 
SOKRATES Itse asiassa et ymmärrä, että on kysymys Filebok- 
sen vihollisista. 

PRorarKHos Ketkä sellaisia muka ovat? 

SOKRATES Eräät sangen etevinä pidetyt luonnontutkijat, 

jotka kieltävät kokonaan nautintojen olemassaolon. 
PROTARKHOS Miten se on mahdollista? 

SOKRATES Heidän mielestään kaikki se, mitä Filebos ystävi- 
neen sanoo nautinnoksi, on vain tuskan välttämistä. | 
PROTARKHOS Neuvotko sinä sitten uskomaan heitä? 
SOKRATES En, mutta heistä voi olla meille hyötyä vähän niin 
kuin ennustajista. Heidän lausumansahan ei perustu taitoon 
vaan jonkinlaiseen synnynnäiseen ja kieltämättä jaloon vas- 
tenmielisyyteen nautintoja kohtaan. He vihaavat niitä niin 
etteivät näe niissä mitään hyvää ja nautintojen kiehtovuus on 
heistä pelkkää taikuutta, ei nautintoa. Tässä mielessä sinun 
kannattaa käyttää heitä hyväksesi, mutta samalla kiinnittää 
huomiota siihen, mitä muuta he eivät voi sietää. Sen jälkeen 
kerron, mitä minä pidän tosi nautintoina, jotta sitten voimme 
tehdä päätelmämme nautinnon olemuksesta tarkastelemalla 
sitä kahdelta eri kannalta. 

PROTARKHOS Hyvä. 

SOKRATES |Jäljittäkäämme nyt näitä apureitamme heidän 
inhonsa ohjaamina. Uskoisin heidän aloittavan päättelynsä 
kysymällä tähän tapaan: Jos haluamme päästä perille jonkin 
asian, esimerkiksi kovuuden olemuksesta, kummasta meille 
on enemmän hyötyä, mahdollisimman kovan vaiko mahdolli- 
simman vähän kovan tarkastelemisesta? Vastaa nyt sinä 
näille inhoajille aivan niinkuin vastaisit minulle. 

PRorARrKHos Mikäpä siinä. Sanon heille, että on tarkastelta- 
va sitä, mikä on kovinta. 

SOKRATES Jos siis haluamme selvittää sellaisen asian kuin 
nautinnon luonteen, meidän ei kannata välittää pikkunautin- 
noista, vaan meidän tulee tutkia sellaisia, joita pidetään 
äärimmäisen voimakkaina, eikö totta? 

PROTARKHOS Siinä ei kukaan liene eri mieltä kanssasi. 
SOKRATES Eivätkö ruumiin nautinnot ole helpoimmin käsil- 
lä ja samalla yleisen käsityksen mukaan suurimpia? 
PROTARKHOS Ilman muuta. 

SOKRATES Kumpien nautinnot ovat suurempia, terveitten 
vaiko sairaitten? Tähän kysymykseen on paras varoa vastaa- 
masta harkitsemattomasti, ettei tule vastanneeksi väärin. 

Lienemme kuitenkin valmiita väittämään, että terveitten, b 
vai mitä? 

PRorARKHos Kyllä kai. 

SOKRATES Eivätkö sellaiset nautinnot olekin suurimpia, joita 
edeltää hartain halu? 

PRorarKHos Tietenkin. 

SOKRATES Mutta kyllä kai kuumeiset tai muuten sairaat c 
ihmiset tuntevat enemmän janoa ja vilua ja muita tavallisia 
ruumiin vaivoja ja ovat paremmin tarpeen tuttuja ja nautti- 
vat enemmän, kun saavat tarpeensa tyydytetyiksi? Eikö 
tämä muka ole totta? 

PROTARKHOS Todelta se vaikuttaa, kun sen noin esität. 
SOKRATES Entä edelleen: vaikuttaako oikealta, jos sanom- 
me, että sen, joka tahtoo löytää suurimmat nautinnot, tulee 
etsiä niitä sairaudesta eikä terveydestä? Älä vain vahingossa 
luule minun kysyvän, onko sairaalla enemmän nautinnonai- 
heita kuin terveillä. Toivon, että ymmärrät minun pyrkivän 
selvittämään nautinnon määrää ja sitä, missä olosuhteissa se 
on äärimmillään. Tavoitteenammehan on saada käsitys nau- 
tinnon olemuksesta ja siitä, millaiseksi sen käsittävät ne, d 
jotka väittävät, ettei sitä ole olemassakaan. 

PROTARKHOS Alan ymmärtää. 

SOKRATES Saat jopa toimia oppaana. Sanohan, tarjoaako 
mielestäsi hillitön elämä suurempia — en sano enemmän — 
nautintoja kuin järkevä elämä, mitä nautintojen voimaan ja 
laatuun tulee? Harkitse, miten vastaat. 

PROTARKHOS Ymmärrän kyllä, mitä tarkoitat. Ero näiden 
kahden elämänasenteen välillä on hyvinkin suuri: järkevät 
ihmiset noudattavat kaikissa tilanteissa sanapartta ?ei liikaa 
mitään’. Niistä taas, jotka ymmärtämättömyyttään ovat e 
hillittömiä, tekevät heidän kiihkeät nautintonsa koko kansan 
puheenaiheita, koska ne pitävät näitä ihmisiä otteessaan. 
SOKRATES Oikein. Siinä tapauksessa on myös selvää, että jos 
sielu ja ruumis ovat jossakin mielessä huonot, ne koskevat 
suurempia nautintoja mutta myös suurempaa tuskaa. Hy- 
veellisen sielun ja ruumiin laita on toisin. 

PROTARKHOS Juuri niin. 

SOKRATES Nyt on syytä ottaa muutamia nautintoja tarkas- 
teltaviksi, jotta näemme, mikä niissä saa meidät pitämään 
niitä suurina. 

ProTARKHOS Niin meidän täytyy tehdä. 

SOKRATES Mietihän, millaisia nautintoja seuraaviin vaivoi- 
hin liittyy. 

PROTARKHOS Millaisiin? 

SOKRATES Epämiellyttäviin nautintoihin, joita inhoajiksi 
nimittämämme ihmiset vihaavat läpikotaisin. 

PROTARKHOS Siis mitä nautintoja? 

SOKRATES No esimerkiksi jos ihminen parantaa syyhyn 
raapimalla, ja muu sen tapainen, mihin ei muuta lääkettä 
tarvita. Sano nyt taivaan tähden, mitä me silloin tunnemme, 
nautintoa vai tuskaa? 

PROTARKHOs Sanoisin, että siinä on kysymyksessä kahden 
tuntemuksen paha sekoitus. | 
SOKRATES En minä tähän aiheeseen Fileboksen takia ons 
tunut. En vain usko, että pääsemme ikinä selville esillä 
olevasta kysymyksestä, ellemme vilkaise tämäntapaisiakin 
nautintoja. 

PROTARKHOS Siirtykäämme siis näitä lähinnä oleviin nautin- 
toihin. 

SOKRATES Tarkoitatko sekanautintoja? 

PROoTARKHOS Juuri niitä. 

SOKRATES Katsos, on olemassa ruumiillisia sekoituksia, joita 
el esiinny muuten kuin ruumiissa, ja henkisiä, jotka esiinty- 
vät vain sieluissa, ja sitten on sellaisia nautinnon ja tuskan 
sekoituksia, jotka kuuluvat samalla kertaa ruumiiseen ja 
sieluun. Tällöin syntynyttä kokonaisuutta sanotaan toisinaan 
nautinnoksi, toisinaan tuskaksi. 

PROorARKHOos Miten niin? 

SOKRATES Kun ihmisessä on esimerkiksi eheytyminen tai 
hajoaminen käynnissä, niin että hän kokee yhtä aikaa keske- 
nään vastakkaisia tuntemuksia, lämpenee palellessaan tai 
jäähtyy kun on kuumissaan, siis hakeutuessaan — niin 
ymmärrän — toista olotilaa kohti ja toisesta pois. Silloin 
muutoksen vaikeudesta johtuva katkeransuloisuus, niin kuin 

on tapana sanoa, tuottaa ensin epämieluisan olon ja sitten 
rajun kiihtymyksen. 

PROTARKHOS Tuo on kaikki aivan totta. 

SOKRATES Tällaiset sekatuntemuksethan ovat toisinaan sel- 
laisia, että tuskalla ja nautinnolla on niissä yhtä suuri osuus 
kummallakin, toisinaan taas toista on niissä enemmän kuin 
toista, vai mitä? 

PROorARKHos Tietenkin. 

SOKRATES Sellaisia sekatuntemuksia, joissa on enemmän 
tuskaa kuin nautintoa — esimerkiksi äsken mainittu syyhy tai 
kutkutus — ei hierominen tai raapiminen aina saavuta. Kun 
kiehuva ja polttava tunne on ruumiin sisässä ja raapiminen 
koskettaa vain ihoa, sattuu että ihminen epätoivoissaan vie 
kyseessä olevan ruumiinosan tulen tai jään läheisyyteen, 
mikä voi synnyttää kuvaamattomia nautintoja, tai sisäisen ja 
ulkonaisen tunteen vastakkaisuus saa aikaan tuskan ja nau- 
tinnon sekoitusta riippuen siitä kumpi on etualalla. Nämä 
sekatuntemukset johtuvat siitä, että yhdistettyjä aineksia 
erotetaan väkisin tai erotettuja yhdistetään, ja tuskat joutu- 
vat samalla nautintojen yhteyteen. 

PROTARKHOS Näin on. 

SOKRATES Jos sitten taas sekoitussuhde on sellainen, että 
nautinnon osuus on suurempi, kirveltää mukana oleva tuska 
kyllä sen verran, että se vähän häiritsee, mutta nautinnon 
ylivoima saa ihmisen vääntelehtimään, jopa hyppimään; se 
aiheuttaa kaikenlaisia muutoksia ihon värissä, eleissä ja 
hengityksessä ja saa aikaan hämmennystä ja järjettömiä 
huutojakin. 

PROTARKHOS Aivan oikein. 

SOKRATES Se saa ihmisen sanomaan itsestään, että hän 
nauttii kuollakseen, ja niin muutkin hänestä sanovat. Mitä 
hillittömämmästä ja järjettömämmästä ihmisestä on kysy- 
mys, sitä enemmän hän tällaisia nautintoja tavoittelee, niitä 
hän pitää suurimpina, ja se jonka elämässä niitä on eniten, on 
hänen mielestään autuain. 

PRorarKHos Kaikki mitä sanot, menee yksiin enemmistön 
mielipiteen kanssa. 

SOKRATES Kyllä vain, mitä tulee niihin nautintoihin, jotka 
perustuvat ruumiin sisäisiin ja ulkopuolisiin sekatuntemuk- 
siin. Käsittelimme jo aiemmin tilanteet, joissa ruumiin ja 
sielun tuntemukset ovat vastakkaiset, niin että sielu tuntee 
tuskaa ruumiin nauttiessa ja nautintoa ruumiin kärsiessä ja 
tuloksena on yksi ja yhtenäinen tunnekokonaisuus. Näinhän 
tapahtuu, kun ruumiissa vallitsee tyhjyys ja ihminen kaipaa 
täyttymistä ja tämä toive tuottaa mielihyvää samalla kun 

d tyhjänäolo tuskaa. Nyt toteamme lisäksi erään seikan, minkä 
silloin jätimme syrjään, nimittäin että silloin kun ruumis ja 
sielu tuntevat eri tavoin — ja näitä tilanteita on lukematto- 
mia — tuskan ja nautinnon sekoitus on aina sama. 
PRorARKHos Taidatpa olla oikeassa. 

SOKRATES Meillä on vielä käsittelemättä yksi sekoitus tus- 
kaa ja nautintoa. 

PRorARKHos Mikä? 

SOKRATES Sekoittuminen, jonka sanoimme usein tapahtu- 
van sielussa itsessään. 

PROTARKHOS Mitä me sillä sitten tarkoitamme? 

e SOKRATES Eivätkö sinusta viha ja pelko, kaipaus, suru, 
rakkaus, mustasukkaisuus, kateus ja muut sellaiset ole sielun 
tuskatiloja? 

PROTARKHOS Ovat toki. 
SOKRATES Eivätkö ne ole täynnä suunnatonta nautintoa? 
Vai pitääkö meidän palauttaa mieleemme 


myös viha, viisaankin joka vimmata voi, makeampi 
kuin mesi suust' alas soljuissaan — 


48a jaettä surussa ja kaipauksessa on aina tuskansekaista nautin- 
toa? 
PROTARKHOS Ei tarvitse: juuri niin on asia. 
SOKRATES Muistatko, miten ihmiset tragediaa katsoessaan 
itkevät vaikka samalla tuntevat mielihyvää? 
PRorARKHos Totta kai. 
SOKRATES Entä oletko selvillä siitä, että komediaakin kat- 
soessaan ihminen tuntee tuskansekaista nautintoa? 
PROTARKHOS Nyt en taida ihan ymmärtää. 

SOKRATES Fi olekaan helppo ymmärtää tunnetta, jonka 
ihminen sellaisissa tilanteissa kokee. 

PROorTARKHOS Siltä minustakin vähän tuntuu. 

SOKRATES Yhtä kaikki meidän pitäisi tarttua asiaan sitä 
innokkaammin mitä hämärämmältä se näyttää, jotta kävisi 
helpommaksi ymmärtää tuskan ja nautinnon yhteistunne 
muissakin tilanteissa. 

PROorARKHos Jatka vain. 

SOKRATES Äsken mainitsimme kateuden. Pidätkö sitä sielun 
kärsimyksenä? 

PROorARKHOos Pidän. 

SOKRATES Kateellinen ihminen kuitenkin selvästi nauttii 
toisten vastoinkäymisistä. 

PROTARKHOS Aivan selvästi. 

SOKRATES Tyhmyys ja tietämättömyydentila ovat pahoja 
asioita, eikö niin? 

PROTARKHOS Totta kai. 

SOKRATES Katso sitten siltä pohjalta, millaista naurettavuus 
on olemukseltaan. 

PRorARKHOs Millaista sitten? 

SOKRATES Periaatteessa se on eräänlainen pahe, joka on 
saanut nimensä omasta ominaislaadustaan. Paheellisuutta 
kaiken kaikkiaan ajatellen on kysymys paheesta, joka on 
vastakkainen Delfoin kirjoitukselle. 

PRorARrKHos Tarkoittanet sanoja » Tunne itsesi». 

SOKRATES Juuri niitä. Eikö olisi päinvastoin sanottu, jos 
siinä lukisi » Alä millään muotoa opi tuntemaan itseäsi»? 
PROTARKHOS Olisi tietenkin. 

SOKRATES No, yritä nyt jakaa tämä ajatus kolmeen osaan. 
PROorARKHOos Miten niin? Enhän minä osaa. 

SOKRATES Tarkoitatko että minun pitää suorittaa jako? 
PRorArKHos Tarkoitan, enkä vain tarkoita, vaan pyydän. 
SOKRATES Jos ihminen ei tunne itseään, kyseessä täytyy olla 
jokin kolmesta eri tilasta. 

PRorARKHos Miten siis? 

SOKRATES Aloittakaamme rahasta. Ihminen kuvittelee sil- 
loin omistavansa sitä todellista enemmän. 

PROTARKHOS Sellaista kuvittelee monikin. 

SOKRATES Paljon enemmän on niitä, jotka kuvittelevat 
itsensä todellista suuremmiksi ja kauniimmiksi ja muutenkin 
ruumiillisesti joka suhteessa erinomaisemmiksi kuin he itse 
asiassa ovat. 

PROTARKHOS Aivan oikein. 

SOKRATES Suurin on luullakseni kuitenkin kolmas laji sielus- 
saan erehtyviä, ihmiset, jotka kuvittelevat olevansa hyveelli- 
sempiä kuin ovat. 

PROTARKHOS Niin varmasti. 

SOKRATES Mitä hyveisiin tulee, eivätkö useimmat halua 
esiintyä nimenomaan viisaina, ja eikö tästä synny paljon 
erimielisyyttä ja väärää valeviisautta? 
PROTARKHOS Ilman muuta. 

SOKRATES Jos totta puhutaan, niin kaikki tällainen on 
pahasta, vai mitä? 

PROTARKHOS Varmasti. 

SOKRATES Tämä kaikki on kuitenkin vielä jaettava kahtia, 
jos haluamme päästä toteamaan, että lapsellinen pahansuo- 
puus on merkillinen nautinnon ja kärsimyksen sekoitus. 
PROTARKHOS Sano siis, miten suoritamme kahtiajaon. 
SOKRATES Kaikki, jotka yksinkertaisuudessaan elättelevät 
väärää kuvaa itsestään, voidaan — kuten ihmiset yleensäkin 
— jakaa kahteen ryhmään: voimakkaisiin ja kykeneviin sekä 
sellaisiin, joilta nämä ominaisuudet puuttuvat. 

PROTARKHOS Se on selvä. 

SOKRATES Suorita siis sellainen jako kahtia. Ne jotka ovat 
heikkoja, eivät kykene kostamaan, jos heitä pilkataan, ja 
sellaisia voit huoleti sanoa naurettaviksi. Mutta niitä, joilla 
on kykyä kostaa ja jotka ovat voimakkaita, on osuvinta sanoa 
pelottaviksi ja vaarallisiksi. Voimakkaissa ihmisissä on näet 
tyhmyys vaarallinen ja paha ominaisuus, sillä se vahingoittaa 
heidän läheisiään sekä tosielämässä että näyttämöllä; heikon 
tyhmyyttä me sitä vastoin pidämme naurettavana ja sitä se 
luonnostaan onkin. 

PROrTARKHOs Olet oikeassa. En vain vieläkään ymmärrä, 
miten tässä kaikessa näkyy nautinnon ja kärsimyksen sekoi- 
tus. 

SOKRATES Mieti aluksi, millainen on pahansuopuuden ole- 
mus. 

PROTARKHOS Sano sinä. 

SOKRATES Voi kai olia olemassa kärsimystä ja nautintoa, 
joka ei ole oikeutettua? 

PROTARKHOS Ehdottomasti. 

SOKRATES Ei kai ole väärin eikä pahansuopaa, jos ihminen 
iloitsee vihamiehensä vastoinkäymisistä? 

PROTARKHOS Ei tietenkään. 

SOKRATES Mutta jos ihminen mielipahan asemesta tuntee 
iloa ystäviensä onnettomuudesta, niin kuin joskus käy, se kai 
on väärin, vai mitä? 

PROTARKHOS Ilman muuta. 

SOKRATES Mehän sanoimme äsken, että tyhmyys on aina 
pahasta? 

PROTARKHOS Kyllä. 

SOKRATES Jos huomaamme ystäviemme elättelevän väärää 
kuvitelmaa omasta viisaudestaan, kauneudestaan tai muusta 
vastaavasta — äskenhän totesimme tällaisen kuvittelun esiin- 
tyvän koimeniaisena ja olevan heikoissa naurettavaa ja vah- 
voissa vihattavaa — sanommeko me silloin ystäviämme 
naurettaviksi, jos heissä on tämä pahe muille vaarattomassa 
muodossa? Sanommeko vai emme? 

PROTARKHOS Sanomme. 

SOKRATES Mehän pidämme tätä pahana, koska se on tyh- 
myyttä, vai mitä? 

PROTARKHOS Totta kai. 

SOKRATOS Tunnemmeko mielihyvää vai tuskaa, kun nau- 
ramme heille? 

PROorTARKHOos Mielihyvää tietenkin. 

SOKRATES Emmekö äsken sanoneet, että juuri pahansuo- 
puus saa meidät iloitsemaan ystäviemme onnettomuuksista? 
PROTARKHOS Kyllä tietenkin. 

SOKRATES Sen perusteella sekoitamme tuskan nautintoon, 
kun sekoitamme siihen pahansuopuutta nauramalla hullun- 
kurisille ystävillemme. Olemmehan kauan sitten sopineet, 
että pahansuopuus on sielun tuskaa ja nauru nautinto, ja 

sellaisissa tilanteissa kumpikin on yhtä aikaa olemassa. 
PROTARKHOS Aivan totta. 

SOKRATES Päättelymme osoittaa, että valituslauluissa, tra- 
gedioissa ja komedioissa tuska ja nautinto sekoittuvat toisiin- 
sa ja että näin ei tapahdu vain näyttämöllä, vaan koko 
elämän tragedioissa ja komedioissa ja lukemattomissa muis- 
sa tilanteissa. 

PROTARKHOS Toista mieltä ei voi olla, vaikka kuinka yrittäisi 
puolustaa vastakkaista kantaa. 

SOKRATES Luettelimme joukon sellaisia asioita kuin viha, 
kaipaus, suru, pelko, rakkaus, mustasukkaisuus ja pahansuo- 
puus, ja totesimme, että niissä kaikissa esiintyy jo monesti 
mainitsemamme tunnesekoitus. Eikö näin ollut? 
PRorarKHos Kyllä oli. 

SOKRATES Huomaammeko, että kaikki, mitä äsken selostim- 
me, koski pelkästään surua, pahansuopuutta ja vihaa? 
PROTARKHOS Kuinka emme sitä huomaisi? 

SOKRATES Sittenhän on vielä paljon käsittelemättä, eikö 
vain? 

PROrTARKHOS On hyvinkin. 

SOKRATES Miksi luulet minun todistaneen sinulle, että tuska 
ja nautinto sekoittuvat toisiinsa komediaa katsoessa? Tein 
sen saadakseni sinut uskomaan, että on helppo osoittaa 
näiden tunteiden sekoittuvan toisiinsa myös pelossa, rakkau- 
dessa ja muissa asioissa. Ajattelin, että jos hyväksyt sen, 
päästät minut pitkittämästä todistelua muiden asioiden kä- 
sittelyllä ja yksinkertaisesti uskot sen tosiasian, että ruumis 
erillään sielusta ja sielu erillään ruumiista ja kumpikin 
yhdessä on eräissä kokemuksissa täynnä toisiinsa sekoittu- 
nutta tuskaa ja nautintoa. Sano nyt, päästätkö minut vai 
pidätätkö minua tässä puoleen yöhön? Jos vielä sanon pari 
sanaa, uskon että päästät minut. Lupaan keskustella tästä 
kaikesta kanssasi huomenna. Nyt tyydyn kuitenkin käsittele- 
mään Fileboksen meille asettamaa kysymystä. 

PRorARKHos Oikein hyvä. Tästä eteenpäin saat tarkastella 
asioita oman mielesi mukaan. 

SOKRATES Sekoittuneiden nautintojen jälkeen joudumme 

luonnollisesti, ja pakostakin, käsittelemään puhtaita, sekoit- 
tumattomia nautintoja. 

PROTARKHOS Olet oikeassa. 

SOKRATES Aloitan taas alusta ja yritän osoittaa, mitkä 
sellaisia ovat. En juurikaan usko niitä, joilla on tapana 
väittää, että kaikki nautinnot ovat taukoja tuskassa, mutta 
käytän heitä hyväkseni todistaakseni, että on asioita, jotka 
vaikuttavat nautinnoilta mutta eivät ole, ja toisia, joita 
ihmiset kuvittelevat suuriksi ja monilukuisiksi mutta jotka 
itse asiassa liittyvät kiinteästi sekä tuskiin että suurista 
ruumiin ja sielun tuskista vapautumiseen. 

PROTARKHOS Voiko ihminen sitten pitää mitään nautintoa 
perustellusti todellisena? 

SOKRATES Kyllä, sellaisia jotka liittyvät kauniina pitämiim- 
me väreihin ja muotoihin ja useimpiin tuoksuihin ja ääniin ja 
joissa puute on huomaamaton ja tuskaton, täyttymys taas 
havaittava, nautinnollinen ja vailla tuskia. 

PROTARKHOS Mitä hyötyä meille on siitä tiedosta? 

SOKRATES Se, mitä tarkoitan, ei arvatenkaan ole ilman 
muuta selvä, mutta yritän selittää. Kauniilla muodoilla en 
tarkoita tässä sitä mitä ihmiset yleensä, elollisten olentojen 
tai kuvien kauneutta. Puhun siinä mielessä suorasta ja 
pyöreästä ja niistä pinnoista ja kappaleista, joita sorvi, 
luotinuora ja kulmaviivain niistä tuottavat. Ymmärrätkö? 
Väitän, että sellainen kauneus ei ole suhteellista niin kuin 
muu kauneus, vaan pysyvästi kaunista sinänsä, ja että siihen 
liittyy aina nautintoa, jolla ei ole mitään tekemistä esimer- 
kiksi raapimisen tuottaman nautinnon kanssa. Värit ovat 
nekin kauniita samalla tavalla ja tuottavat samanlaista nau- 
tintoa. Alkaako asia selvitä? 

PROTARKHOS Yritän ymmärtää. Yritä sinä puolestasi selit- 
tää vielä tarkemmin. 

SOKRATES Väitän edelleen, että kirkkaat ja heleät äänet, 
jotka muodostavat yhden puhtaan soinnun, ovat kauniita 
itsessään, eivät suhteellisesti, ja niihin liittyy aina ominais- 
nautintonsa. 

PROTARKHOS Totta sekin. 

SOKRATES Tuoksujen aiheuttamat nautinnot eivät ole luon- 
teeltaan yhtä jumalallisia, mutta se, että niihin ei väistämät- 
tä liity tuskaa, saa minut pitämään tällaista läheisesti edelii- 
seen ryhmään kuuluvana, missä ja miten sitä esiintyykään. 
Huomaatko, että tässä on nyt kaksi sekoittumattoman nau- 
tinnon lajia? 

PROTARKHOS Huomaan. 


"SOKRATES Liittäkäämme niihin vielä opin tuottamat nautin- 


not, olettaen ettei näihin liity mitään oppimisen nälkää eikä 
sen aiheuttamia aikutuskia. 

PROrTARKHOos Oletetaan niin. 

SOKRATES Entä edelleen? Jos ihminen on täynnä oppia, 
mutta unohtamalla menettää siitä jotakin, tuottaako sinun 
mielestäsi tällainen menetys tuskaa? 

PROTARKHOS Ei välitöntä tuskaa, mutta tapahtuneen ajatte- 
leminen saattaa aiheuttaa sitä, kun ihminen suree sen puu- 
tetta, minkä on menettänyt. 

SOKRATES Mutta hyvä ystävä, nyt on kysymys nimenomaan 
välittömistä tuntemuksista, joilla ei ole mitään tekemistä 
ajatusten kanssa! 

PROTARKHOS Olet oikeassa. Milloin unohdamme jotakin 
oppimaamme, se tapahtuu aina tuskatta. 

SOKRATES Voimme siis sanoa, että oppimisen nautinnot 
eivät ole tuskansekaisia ja että ne on suotu vain harvoille, ei 
joka miehelle. 

PROrTARKHOos Niin juuri. 

SOKRATES Olemme nyt päässeet niin pitkälle, että olemme 
vetäneet selvän rajan puhtaitten ja perustellusti melkein 
epäpuhtaiksi määriteltävien nautintojen välille. Voinemme 
lisäksi luonnehtia kiihkeitä nautintoja suhteettomiksi ja nii- 
tä, jotka eivät sitä ole, tasasuhtaisiksi. Edelleen voimme 
sanoa, että ne nautinnot, jotka voivat kestää kauan tai olla 
kiihkeitä, tapahtuipa se sitten usein tai vain harvoin, kuulu- 
vat äsken puheena olleeseen ?rajattoman? kategoriaan, johon 
voidaan soveltaa määreitä ”enemmän' ja vähemmän’ ja joka 
esiintyy yhtä lailla sielussa ja ruumiissa. Toista nautintojen 
lajia taas voimme nimittää määrältään rajallisiksi. 
PROTARKHOS Olet oikeassa. 

SOKRATES Meidän on kuitenkin vielä tarkasteitava erästä 
näiden nautintojen piirrettä. 

PRorTARKHos Mitä sitten? 

SOKRATES Mikä on omiaan tekemään nautinnosta todelli- 
sen? Puhtaus ja selkeyskö vai kiihkeys, laajuus, runsaus ja 
riittävyys? 

ProrarRKHOs Missä mielessä sinä sitä kysyt? 

SOKRATES — Selvittääkseni mahdollisimman perusteellisesti 
nautinnon ja myös tiedon osaita, voidaanko niissä erottaa 
puhdas ja epäpuhdas laji. Jos voimme suorittaa ratkaisumme 
puhtaiden tyyppien perusteelia, se on helpompaa sekä minul- 
le, sinulle että kaikille läsnä oleville. 

PROTARKHOS Oikein. 

SOKRATES Paras että tarkastelemme seuraavalla tavalla 
kaikkea, mitä voidaan sanoa puhtaaksi. Aloittakaamme tut- 
kimalla yhtä erikoistapausta. 

PROTARKHOS Minkä valitsemme? 

SOKRATES Sopiiko, että aloitamme tarkastelemalla valkois- 
ta? 

PROTARKHOS Sopii hyvin. 

SOKRATES Millä tavoin valkoinen on puhdas ja millaista sen 
puhtaus on? Pitäisikö sitä olla mahdollisimman laajalti ja 
paljon, vai olisiko sen oltava mahdollisimman sekoittumaton- 
ta, sellaista missä ei ole hituistakaan muuta väriä? 
PROorTARKHOS Tietenkin sen olisi oltava mahdollisimman 
kirkasta. 

SOKRATES Oikein. Olemme kai valmiit sanomaan sellaista 
valkoista kaikkein todellisimmaksi ja samalla kauneimmaksi 
kaikista valkoisista, emme sellaista jota on laajimmalti tai 
eniten. 

PROTARKHOS Aivan niin. 

SOKRATES Olemme siis aivan oikeassa, jos sanomme, että 
pieni määrä puhdasta valkeaa on valkeampi ja samalla 
kauniimpi ja todempi kuin suuri määrä sekoittunutta. 
PROTARKHOS Niin juuri. 

SOKRATES Hyvä. Emme siis tarvitse monia tällaisia esimerk- 
kejä ratkaistaksemme kysymyksen nautinnon olemuksesta, 
vaan voimme tämän yhden perusteella todeta kaikesta nau- 

c tinnostakin, että jos se on puhdasta tuskasta, lyhyt ja vähäi- 


54a 


nenkin on pitkäaikaista ja suurta paljon ihanampi, todempi 


ja kauniimpi. 

PROTARKHOS Varmasti, ja tämä esimerkki riittää. 

SOKRATES Entä mitä sanot seuraavasta? Olet kai kuullut 
sanottavan, että nautinto on aina syntymistä ja että nautinto 
ei voi olla pysyvä tila? Tämän ajatuksen tarjoavat meille 
eräät nokkelat ajattelijat, ja meidän tulee olla heille siitä 
kiitollisia. 

PRorARKHos Miksi muka? 

SOKRATES Juuri sen tulen selvittämään sinulle kysymyksillä- 
ni, Protarkhos hyvä. 

PROTARKHOS Kysy sitten. 

SOKRATES On olemassa kaksi asiaa, joista toinen on itseriit- 
toinen mutta toinen kaipaa aina toista. 

PRorArKHos Mitä kahta asiaa tarkoitat? 

SOKRATES Toinen niistä on luonnostaan ylevä, toinen taas 
sitä huonompi. 

PROTARKHOS Sano selvemmin. 

SOKRATES Olemmehan nähneet kauniita ja hyviä nuorukai- 
sia ja heidän miehekkäitä rakastajiaan? 

PROTARKHOS Varmasti. 

SOKRATES Yritä keksiä, mitkä kaksi kaikesta, minkä sanom- 
me olevan olemassa, muistuttavat äsken mainittuja kahta. 
PRorARKHOS Kolmannen kerran, Sokrates: sano selvemmin 
mitä tarkoitat. 

SOKRATES En minä mitään sen merkillisempää tarkoita. 
Päättelymme vain pilailee kustannuksellamme ja sanoo, että 
asiat aina joko ovat olemassa jonkin tähden, tai sitten ne ovat 
niitä, joiden tähden toiset asiat tapahtuvat. 

PROTARKHOS Alan vähitellen ymmärtää, kun tarpeeksi mo- 
neen kertaan selität. 

SOKRATES Ehkä asia selviää paremmin, poikaseni, kun 
jatkamme keskustelua. 

PROTARKHOs Niin varmaankin. 

SOKRATES Oletetaan vielä kaksi muuta asiaa. 

PROorARrKHOos Mitkä kaksi? 

SOKRATES Toinen on kaiken syntyminen, toinen taas olemas- 
sa oleminen. 

PRorARKHOos Hyväksyn kaksikkosi, syntymisen ja olemisen. 
SOKRATES Oikein. Kumpi sinun mielestäsi on olemassa 
toisen tähden, syntyminen olemassaolon vai olemassaolo 
syntymisen tähden? 

PROoTARKHos Yritätkö tosiaan kysyä, onko se mitä sanotaan 
olemassaoloksi, olemassa syntymisen tähden? 

SOKRATES Siltä näyttää. 

PROorARKHos Taivaan tähden, kysytkö sinä tosiaan sellaista? 
»Sanohan Protarkhos, onko laivanrakennus olemassa laivoja 
varten vaiko laivat laivanrakennusta varten» ja siihen ta- 
paan. 

SOKRATES Juuri sitä minä kysyn. 

PROTARKHOos Mikset vastaa itse itsellesi? 

SOKRATES Miksen vastaisikin. Yritä ottaa osaa päättelyyn. 
PROTARKHOS Yritän. 

SOKRATES Minä väitän, että kaikki ainesosat, työvälineet ja 
materiaali ovat aina olemassa jotakin syntymistä varten, että 
jokainen syntyminen tapahtuu jonkin tietyn asian olemassao- 
loa varten ja että syntyminen yleensä tapahtuu olemassaoloa 
varten yleensä. 

PROTARKHOS Asia on päivänselvä. 

SOKRATES Eikö sitten nautintokin, jos se on syntymistä, 
väistämättä tähtää siihen, että jotakin olisi olemassa? 
PROTARKHOS Luonnollisesti. 

SOKRATES Se, minkä takia sellainen syntyy, mikä yleensä 
syntyy jonkin takia, kuuluu käsittääkseni kategoriaan 'hyvä”; 
se taas, mikä syntyy jonkin takia, kuuluu toiseen katego- 
riaan, ystäväni. 

PROTARKHOS Tietenkin. 

SOKRATES Jos siis haluamme menetellä oikein, katsomme 
nautinnon kuuluvan johonkin muuhun luokkaan kuin ”hyvä”, 
kun se kerran on syntymistä. 

PROTARKHOS Aivan oikein. 

SOKRATES Siispä, niin kuin alussa sanoin, meidän on syytä 
olla kiitollisia sille, joka sanoo nautinnon olevan syntymistä 

mutta ei olemassaoloa. Nauraahan sellainen ihminen ilman 
muuta niitä, jotka sanovat nautintoa hyväksi. 

PROTARKHOS Varmasti. 

SOKRATES Eipä silti, nauraa se mies niillekin, jotka pitävät 
syntymistä kaiken päämääränä. 

PROTARKHOS Miten niin? Keitä sinä oikein tarkoitat? 
SOKRATES Tarkoitan sellaisia, jotka päästessään nälästä ja 
janosta ja muusta sellaisesta, mikä korjautuu syntymisen 
avulla, iloitsevat tästä syntymisestä, koska pitävät sitä nau- 
tintona, ja sanovat, etteivät haluaisi elää tuntematta nälkää, 
janoa ja kaikkia muita vastaavia näihin liittyviä tuntemuk- 
sia. 

PROTARKHOS Niinhän jotkut näyttävät ajattelevan. 
SOKRATES Varmaankin kaikki myöntävät, että häviäminen 
on syntymisen vastakohta? 

PROTARKHOS Ilman muuta. | 
SOKRATES Niinpä ihminen, joka valitsee tällaisen elämänta- 
van, valitsee syntymisen ja häviämisen eikä sitä kolmatta 
elämäntapaa, jossa ei ole paikkaa nautinnolle eikä kärsimyk- 
selle mutta jossa ihminen pystyy puhtaimpaan mahdolliseen 
ajatteluun. 

PROTARKHOS Jos oletamme, että nautinto on hyvä, siitä 
näyttää seuraavan koko joukko järjettömyyksiä. 

SOKRATES Kyllä vain, ja voin todistaa sen vieläkin parem- 
min. 

PROTARKHOS Millä tavoin? 

SOKRATES On kai sentään järjetön ajatus, että hyvää ei ole 
ruumiissa eikä ylipäätään missään muussa kuin sieluissa ja 
että niissäkin on hyvää vain nautinto, kun taas monet sielun 
hyvät ominaisuudet kuten urheus, järkevyys ja äly, eivät 
olekaan hyviä. Ja mitä mieltä on siinäkään, että on pakko 
sanoa parhaintakin ihmistä huonoksi, kun hän kärsii eikä ole 
iloinen, ja iloista sitä paremmaksi, mitä enemmän hän 
iloitsee. 

PROTARKHOS Sehän on kaikki täysin järjenvastaista. 
SOKRATES Meidän ei pitäisi nyt tyytyä tutkimaan nautinnon 
olemusta kaikin mahdollisin keinoin ja olla täysin piittaamat- 
ta järjestä ja tiedosta. Tutkikaamme vilpittömästi ja joka 

puolelta niitä siltä varalta, että niissä olisi jotakin väärää. 
Sen, mikä niissä on puhtainta, sekoitamme sitten yhteen 
nautinnon tosimpien ainesten kanssa. 

PROTARKHOS Oikein. 

SOKRATES Pitääkö paikkansa, että voimme jakaa tiedon 
omaksumisen kahteen lajiin, tekemiseen liittyvään ja kasva- 
tukselliseen? 

PROTARKHOS Pitää. 

SOKRATES Jos aloitamme käytännön taidoista, meidän on 
pohdittava kysymystä, sisältyykö osaan niistä enemmän 
tietoa ja toiseen osaan vähemmän. Edellistä osaa on siinä 
tapauksessa syytä pitää puhtaampana, jälkimmäistä vähem- 
män puhtaana kuin toista. 

PROTARKHOS Aivan niin. 

SOKRATES Onko meidän syytä etsiä esiin eri alojen tärkeim- 
mät tiedot? 

PROTARKHOS Mitkä ja miten? 

SOKRATES Tarkoitan tätä: jos poistamme erilaisista käytän- 
nön töistä tiedon laskemisesta, mittaamisesta ja punnitsemi- 
sesta, ei siitä, mikä jää jäljelle, ole enää mihinkään. 
PRorarKHos Ei tosiaankaan. 

SOKRATES Se, mitä jää jäljelle, on työskentelyä arviokaupal- 
la ja kokemuksen tuomalla sormituntumalla ja turvautumis- 
ta siihen vaivalloisella harjoittelulla saavutettavaan vaisto- 
maiseen kykyyn, jota ihmiset sanovat ammattitaidoksi. 
PROTARKHOS Juuri niin. 

SOKRATES Juuri tällaista on esimerkiksi huilunsoitto, jos 
soinnut etsitään arviokaupaila eikä mitaten, ja yleensäkin 
musiikki, jos kunkin kielen oikea värähtelyala etsitään sormi- 
tuntumalla. Kummassakin tapauksessa tuloksena on sekoi- 
tus, jossa on paljon enemmän epätarkkuutta kuin täsmälli- 
syyttä. 

PROrARKHOos Pitää paikkansa. 

SOKRATES Sama koskee myös lääkintätaitoa, maanviljelys- 
tä, purjehdusta ja sodankäyntiä. 

PROTARKHOS Ilman muuta. 

SOKRATES Koska rakennustaidossa tarvitaan eniten mittaus- 
ta ja työvälineitä, siitä aiheutuva tarkkuus tekee siitä tieteel- 

lisemmän kuin useimmat muut tiedonalat. 
PROTARKHOS Missä mielessä? 
SOKRATES Ajattele esimerkiksi laivan- ja talonrakennusta ja 
muuta, mihin tarvitaan puutavaraa. Sellaisessa työssä käyte- 
c tään minun tietääkseni luotinuoraa, erilaisia harppeja ja 
monimutkaista kulmamittainta. 
PROorARKHOos Olet aivan oikeassa. 
SOKRATES Voimme siis jakaa käytännön työt kahteen lajiin, 
sellaisiin, jotka muistuttavat musiikkia siinä mielessä, että 
niihin tarvitaan vähemmän tarkkuutta, ja rakennustaidon 
luonteisiin, joissa on tarpeen suurempi tarkkuus. 
PROTARKHOS Sovitaan niin. 
SOKRATES Tarkimmat näistä taidoista olkoot ne, jotka mai- 
nitsimme ensimmäisinä. 
PROTARKHOS Tarkoittanet laskemista ja siihen kuuluvia 
taitoja, jotka äsken luettelit. 
d SOKRATES Nimenomaan. Mutta eikö nekin pidä taas jakaa 
kahteen ryhmään? 
PROTARKHOS Millaisiin ryhmiin? 
SOKRATES Jos aloitamme matematiikasta, eikö ole paikal- 
laan puhua erikseen joka miehen taidosta, erikseen filoso- 
fien? 
PROTARKHOS Mihin näiden kahden matematiikan välille 
oikein vedetään raja? 
SOKRATES Ero on hyvin selvä. Tavallisen ihmisen laskutoi- 
mituksessa yksiköt vaihtelevat: puhutaan esimerkiksi kah- 
e desta leiristä tai kahdesta lehmästä tai kahdesta maailman 
pienimmästä tai suurimmasta yksiköstä. Filosofi taas ei tee 
näin — ellei hän lähde siitä, että kaikki lukemattomat yksiköt 
ovat keskenään samanlaisia. 
PROTARKHOS Olet oikeassa: ero lukuja käsittelevien ihmis- 
ten välillä on todella suuri, ja on perusteltua puhua kahden- 
laisesta matematiikasta. 
SOKRATES Entä rakennustyössä ja kaupankäynnissä tarvitta- 
va laskeminen ja mittaaminen ja filosofian piirissä harrastet- 
57a tava geometria ja matematiikka: onko niitä kutakin yksi, vai 
olisiko syytä puhua kahdesta? 
PRorARKHos Edellisen perusteella äänestäisin kahta. 

SOKRATES Oikein. Ymmärrätkö, miksi otan asian esille? 
PRorARKHos Ehkä, mutta toivoisin sinun kuitenkin sanovan 
sen selvästi. 

SOKRATES Minusta näyttää, että tämä keskustelu on eri 
nautintoja vastaavien esimerkkien etsimisestä johdonmukai- 
sesti päätynyt kysymään, voiko toinen tieto olla toista puh- b 
taampi samalla tavoin kuin nautinto nautintoa. 

PROTARKHOS On päivänselvää, että keskustelu on juuri siksi 
kääntynyt näihin asioihin. | 
SOKRATES No hyvä. Emmekö äsken päätyneet siihen, että 
toinen taito voi olla toista täsmällisempi ja toinen epätarkem- 
pi? 

PROTARKHOS Kyllä vain. 

SOKRATES Fikö tuolloin keskustelussamme nimetty taitoja 
kutakin yhdellä nimellä, niin että meille jäi käsitys yhdestä, 
ja sitten taas tutkittu niiden selkeyttä ja puhtautta ikään 
kuin niitä olisi kaksi kutakin; tarkoituksena oli kaiketi c 
selvittää, kumpien harjoittama taito oli tarkempaa, filosofien 
vaiko sellaisten, jotka eivät harrasta filosofiaa. 

PROTARKHOS Ainakin minusta keskustelumme pyrki selvit- 
tämään juuri sitä. 

SOKRATES No, mitä me siihen vastaamme? 

PROTARKHOS Olemme tulleet siihen tulokseen, että tietojen 
täsmällisyydessä on valtavan suuria eroja. 

SOKRATES Tekeekö se sitten vastaamisen helpommaksi? 
PRrOTARKHOS Totta kai. Vastatkaamme, että mittaamista 
koskevat taidot ovat paljon muita ylempänä ja että todellis- d 
ten filosofien käsissä mitat ja luvut tavoittavat äärimmäisen 
tarkkuuden ja virheettömyyden. 

SOKRATES Olkoon asia niin kuin sanot. Sitten voimmekin 
huoleti vastata viisastelijoille — 

PROTARKHOSs Vastata mitä? 

SOKRATES Että on olemassa kaksi matematiikkaa ja kaksi 
mittausoppia ja paljon muita samanlaisia kaksoiskäsitteitä, 
joilla on yksi nimi. 

PrRorARKHos Hyvä, juuri niin meidän pitää vastata niille, e 
joita sinä sanot viisastelijoiksi. 

SOKRATES Nuo äsken mainitut ovat siis mielestämme tie- 

doista täsmällisimpiä? 

PROTARKHOS Kyllä. 

SOKRATES Luulen vain, että dialektiikka hylkää meidät, jos 
asetamme mitään tiedonalaa sen edelle. 

PROTARKHOS Mitä tietoa dialektiikka sitten edustaa? 
SOKRATES Sen, mitä tietoa tarkoitan, ymmärtää kyllä jokai- 
nen. Eivätköhän kaikki, joille vähänkin on järkeä suotu, pidä 
todellisimpana tietona tietoa siitä, mikä todella on olemassa, 
mikä on todellista ja luonnostaan muuttumatonta. Mitä sinä 
tähän sanot? Mikä on sinun vastauksesi? 

PROTARKHOS Niin usein kuin minäkin Gorgiasta kuuntelin, 
kuulin hänen aina sanovan, että suostuttelutaito on kaikista 
muista taidoista poikkeava, se kun alistaa itselleen kaiken 
vapaaehtoisuuden tietä eikä pakolla. Siksi juuri se on Gor- 
giaan mukaan taidoista ylivoimaisesti paras. Nyt en tahtoisi 
asettua kumpaakaan vastaan, en sinua enkä Gorgiasta. 
SOKRATES Taisit olla sanomaisillasi ?aseisiin mutta nolos- 
tuit ja iaskit aseesi. 

PROTARKHOS Ajattele mitä haluat. 

SOKRATES Onkohan minun syyni, että olet ymmärtänyt 
väärin? 

PROTARKHOS Ymmärtänyt väärin mitä? 

SOKRATES En minä oie suinkaan pyrkinyt selvittämään sitä, 
mikä taito tal tieto on meille eniten ja useimmissa asioissa 
hyödyllistä, vaan mikä tieto pyrkii suurimpaan selkeyteen, 
tarkkuuteen ja totuuteen, vaikkei siitä olisi nimeksikään 
hyötyä. Sitähän me äsken yritimme saada selville. No hyvä. 
Et sinä Gorgiasta loukkaa, jos myönnät, että hänen taitonsa 
on ihmiskunnalle erittäin hyödyllinen, mutta se taito, jota 
minä äsken tarkoitin, on niin kuin valkoinen väri, josta 
puhuin aikaisemmin: vähäinen määrä sitä voittaa suurenkin 
määrän, jos se on puhdasta, ja nimenomaan siksi että se on 
todellista. Meidän on nyt vain parhaamme mukaan pohditta- 
va ja pääteltävä, piittaamatta vähääkään eri tiedonalojen 
hyödyllisyydestä ja arvostuksesta, onko meidän sielussamme 
jokin ominaisuus, joka rakastaa totuutta ja on valmis kaik- 
keen sen löytääkseen. Kun olemme sen saaneet selvitetyksi, 
meidän on tutkittava, onko juuri sille sielunkyvylle todennä- 

köisesti ominaista järjen ja ajattelun puhtaus, vai onko 
meidän etsittävä jotakin vielä parempaa. 

PRorARKHOs En parhaalla tahdollanikaan luule voivani 
myöntää, että mikään tieto tai taito olisi suuremmassa 
määrin tekemisissä totuuden kanssa kuin se. 

SOKRATES Huomasitko tuon saneessasi, että eri aioilla työs- 
kentelevät ihmiset yleensä turvautuvat käsityksiin ja tutki- 
vat koko tarmollaan käsityksiin perustuvia asioita? Tiedätkö 
että nekin, jotka katsovat tutkivansa luontoa, pohtivat koko 
elämänsä tämän maailman syntyä ja sitä, mitä siinä tapah- 
tuu ja miten se toimii? Voidaanko näin sanoa? Mitä arvelet? 
PROTARKHOS Kyllä näin on. 

SOKRATES Sittenhän ne meistä, jotka ovat ottaneet tutkiak- 
seen tällaista, tutkivatkin ikuisen olevaisen asemesta seliais- 
ta mikä on ollut, on juuri tapahtumassa tai tapahtuu vasta 
myöhemmin. 

PROTARKHOS Nimenomaan. 

SOKRATES Miten sellainen voisi valaista meille ehdottominta 
totuutta, mikä ei ole hetkeäkään muuttumatonta, ei ennen, 
nyt eikä myöhemmin? 

PROTARKHOS Ei mitenkään. 

SOKRATES Miten me voisimme saada nysyvää otetta sellai- 
sesta, josta pysyvyys kokonaan puuttuu? 

PROTARKHOS Tuskin voisimmekaan. 

SOKRATES Fi siis mikään järki eikä tieto, joka tällaisia 
asioita tutkii, tavoita varsinaista totuutta. 

PROorARKHos Eipä kai. 

SOKRATES Siispä sinut ja minut ja Gorgias ja Filebos on 
paras heittää yli laidan ja esittää sen sijaan keskustelumme 
tuloksena seuraava julistus. 

PROTARKHOS Millainen? 

SOKRATES Että varman, puhtaan, toden ja sanan parhaassa 
mielessä sekoittumattoman löydämme joko sellaisesta, mikä 
pysyy aina samalla tavoin sekoittumattomana, tai sellaisesta 
mikä muistuttaa sitä mahdollisimman paljon. Kaikkea muu- 
ta on syytä pitää toisarvoisena. 

PROorARKHOos Olet aivan oikeassa. 

SOKRATES Mitä sitten tulee näiden seikkojen nimittämiseen, 

eikö ole oikeudenmukaisinta antaa kauneimmat nimet kau- 
neimmille asioille? 

PRorARKHos Nähdäkseni. 

SOKRATES Eivätkö sellaiset nimitykset kuin "järki? ja ?ajatte- 
lu? ansaitse eniten kunnioitusta? 

PROorARKHOos Kyllä. 

SOKRATES Sittenhän ne sopivat parhaiten käytettäviksi, kun 
pohditaan tosiolevaista. 

PROTARKHOS Nimenomaan. 

SOKRATES Kai huomaat, että juuri nämä sanat minä esitin 
taannoin selvitettäväksemme. 

PROTARKHOS Niinhän sinä teit. 

SOKRATES No hyvä. Voisi sanoa, että meillä on nyt edessäm- 
me järki ja nautinto valmiina sekoitettaviksi keskenään niin 
kuin rakennustarpeet talonrakentajalla, eikä se olisi ollen- 
kaan huono vertaus. 

PROTARKHOS Eipä niin. 

SOKRATES Mitä siis enää muuta kuin sekoittamaan, vai 
kuinka? 

PROTARKHOS Mitäpä muutakaan. 

SOKRATES Ehkä meidän olisi kuitenkin parempi muistuttaa 
itseämme parista seikasta. 

PROTARKHOS Mistä sitten? 

SOKRATES Johan niistä on ollut puhetta: näyttää pitävän 
paikkansa sananparsi, että kertaus on oppimisen äiti. 
PRorArKHOos Eiköhän. 

SOKRATES Tuumasta toimeen sitten, kautta Zeun! Muis- 
taakseni puhuimme aiemmin seuraavaan tapaan. 
PROTARKHOS Miten? 

SOKRATES Filebos esittää, että nautinto on oikea tavoite 
kaikille elollisille ja että kaikkien tulee pyrkiä siihen. Hänen 
mukaansa juuri tämä on kaikkein todellisin hyvä ja sanoja 
hyvä? ja "nautittava? on oikein käyttää luonnostaan yhdestä 


b ja samasta asiasta. Sokrates puolestaan on sitä mieltä, että 


niillä ei pidä tarkoittaa yhtä asiaa vaan kahta niin kuin 
sanojakin on kaksi; hyvällä ja nautittavalla on erilainen 
olemus, ja ymmärrys on enemmän osallinen hyvään kuin 
nautinto. No, Protarkhos, näinhän me alussa puhuimme, 

eikö totta? Ja olemme edelleenkin samaa mieltä? 
PROTARKHOS Täsmälleen. 

SOKRATES Emmekö voisi pitää sovittuna vielä yhtä asiaa, 
niin nyt kuin silloinkin? 

PRoraArKHos Mitä asiaa? 

SOKRATES Että hyvän olemus eroaa kaikista muista tietyssä 
suhteessa. 

PROorTARKHos Missä sitten? 

SOKRATES Elollinen, joka sen omaa pysyvästi, joka suhteessa 
ja kauttaaltaan, ei tarvitse enää mitään muuta: sen tarpeet 
on täydellisesti tyydytetty. Onko näin? 

PRoraRKHos On kyllä. 

SOKRATES Mehän yritimme päätellä, millaiseen elämän- 
muotoon kumpikin erikseen johtaisi, nautinto ilman ymmär- 
rystä ja ymmärrys vailla vähäisintäkään nautintoa. 
PROTARKHOS Niin teimme. 

SOKRATES Totesimmeko jommankumman niistä ihmiselle 
riittäväksi? | 

PRorTARKHOS Emme alkuunkaan. 

SOKRATES Jos silloin erehdyimme jossakin suhteessa, nyt on 
kenellä hyvänsä tilaisuus esittää uusi ja oikeampi käsitys 
asiasta. Rinnastakoon hän toisiinsa muistin, ymmärryksen, 
tiedon ja oikean käsityksen ja miettiköön, voiko kukaan 
ilman niitä saada osakseen yhtään mitään, saati mahdolli- 
simman suurta tai voimakasta nautintoa: eihän ihmisellä 
silloin olisi edes oikeaa käsitystä tuntemastaan mielihyvästä, 
hän ei ymmärtäisi ollenkaan, mitä tuntee, eikä muistaisi 
hetkeäkään kokemaansa nautintoa. Tehköön hän saman 
kysymyksen ymmärryksen osalta: olisiko kukaan valmis 
valitsemaan ymmärrystä ilman vähäisintäkään nautintoa 
mieluummin kuin sellaisen ymmärryksen, johon liittyy joita- 
kin nautintoja? Tai haluaisiko joku kokea kaikki mahdolliset 
nautinnot ilman ymmärrystä mieluummin kuin vähän ym- 
märrystä mukana? 

PROTARKHOS Puhut mahdottomia. Tätä kysymystä ei kanna- 
ta ottaa uudelleen esille. 

SOKRATES Siispä kumpikaan näistä ei liene täydellistä, 
kaikille otollista eikä ehdottoman hyvää. 

PROTARKHOS Eiluonnollisestikaan. 

SOKRATES Siinä tapauksessa meidän täytyy löytää se mikä 
on hyvää, joko täsmälleen tai osapuilleen. Sitten vasta meillä 
on jotakin mille antaa sovittu toinen palkinto. 

PROTARKHOS Oikein sanottu. 

SOKRATES Mehän olemme jo oikeastaan löytäneet tien 
hyvään, vai kuinka? 

PROTARKHOS Minkä tien? 

SOKRATES Jos etsitään jotain ihmistä, on paljon paremmat 
mahdollisuudet löytää hänet, jos ensin saadaan selville, 
missä tämä ihminen pitää majaa. 

PROTARKHOS Niin tietenkin. 

SOKRATES Keskustelussamme on käynyt ilmi, nyt niin kuin 
jo alussa, ettei meidän kannata etsiä hyvää sekoittumatto- 
masta elämäntavasta vaan sekoittuneesta. 

PROTARKHOS Niin on. 
SOKRATES Pystymme kai helpommin havaitsemaan etsi- 
mämme siitä mikä on kauniisti sekoittunut kuin päinvastai- 
sesta? 

PROorARKHOs Paljonkin helpommin. 

SOKRATES Suoritamme siis sekoittamisen rukoillen jumalaa, 
oli se sitten Dionysos tai Hefaistos tai kuka jumalista 
hyvänsä, jolla on kunnia vastata tästä sekoittamisesta. 
PROTARKHOS Tehkäämme niin. 

SOKRATES Voimme kuvitella olevamme juomanlaskijoita, 
jotka ammentavat kahdesta lähteestä: toinen on nautinnon 
lähde, josta virtaa hunaja, toinen ymmärryksen raitis ja 
humalluttamaton lähde täynnä pelkkää terveellistä vettä. 
Meidän on nyt yritettävä tehdä niistä hyvä sekoitus. 
PRorARKHos Niin juuri. 

SOKRATES No hyvä. Jos sekoitamme yhteen kaiken nautin- 
non ja kaiken ymmärryksen, saamme aikaan parhaan tulok- 
sen? 

PROTARKHOS Mahdollisesti. 

SOKRATES Mutta se ei ole turvallista. Luulen voivani osoit- 
taa vaarattomammalta vaikuttavan sekoitustavan. 
PROTARKHOS Mikä se olisi? 

SOKRATES Puhuimme siitä, että yksi nautinto on toista 

todempi ja taito toista tarkempi. 

PRorARKHOos Niin puhuimme. 

SOKRATES Myös tiedot eroavat toisistaan siinä, että jokin 
tieto koskee sellaista mikä syntyy ja katoaa, toinen taas 
sellaista mikä pysyy ikuisesti ennallaan. Vertaillessamme 
niitä totuus tähtäimessä tulimme siihen tulokseen, että vii- 
meksi mainittu tieto on edellistä todempi. 

PROTARKHOS Aivan oikein. 

SOKRATES Jos voisimme saada selville näiden ainesten todel- 
lisimmat osat ja sekoittaisimme ne sitten keskenään, riittäisi- 
kö tulos takaamaan meille mahdollisimman onnellisen elä- 
män, vai tarvitsisimmeko vielä jotakin muuta? 

PROTARKHOS Minusta meidän kannattaisi menetellä juuri 
tuolla tavoin. 

SOKRATES Kuvitellaan miestä, joka ymmärtää oikein oikeu- 
denmukaisuuden olemuksen, pystyy tekemään päätelmiä 
järkeään vastaavalla tavalla ja hallitsee kaikki muutkin asiat 
yhtä täydellisesti. 

PROTARKHOS Sovitaan niin. 

SOKRATES Riittääkö, että hänellä on tietoa ainoastaan juma- 
lallisen ympyrän ja pallon olemuksesta, jos hän ei tiedä 
mitään tavallisesta pallosta ja tavallisista ympyröistä, mutta 
käyttää kuitenkin taloa rakentaessaan kaikenlaisia ojennus- 
nuoria ja ympyröitä? 

PROTARKHOS Onpa hullunkurista kuvitella sellaista tiedon 
laatua, joka rajoittuisi pelkkään jumalalliseen! 

SOKRATES Mitä tarkoitat? Pitääkö meidän muka sotkea 
sekoitukseemme mukaan väärään mittaan ja väärään ympy- 
rään perustuva epävapaa ja epäpuhdas taito? 

PROTARKHOS Pakko on, jos haluamme itse kukin löytää 
kotiin. 

SOKRATES Onko meidän otettava mukaan musiikkikin, josta 
vielä äsken sanoimme, että se on puhtautta vailla, koska se 
on täynnä vaistomaista kokeilua ja jäljittelyä? 

PROrARKHOs Minusta se näyttää välttämättömältä, jos mei- 
dän ylipäätään on tarkoitus elää jonkinlaista elämää. 
SOKRATES Tahdotko, että avaan ovet selko selälleen ja 
päästän kaikki tiedot sisään niin kuin ovenvartija, jonka on 

pakko antaa periksi tungeksivalle väkijoukolle? Annanko 
vajavaisen tiedon sekoittua puhtaaseen? 

PrRorarRKHos En minä ymmärrä, mitä vahinkoa ihmiselle 
voisi olla kaikkien muidenkin tietojen omaksumisesta, kun- 
han hänellä on ensimmäiset ja tärkeimmät. 

SOKRATES Päästän siis kaikki tiedot virtaamaan kuohuen 
yhteen uomaan, niin kuin Homeros runollisesti sanoo. 
PROTARKHOS Juuri niin. 

SOKRATES Antaa mennä vain. Mutta palatkaamme me 
nautinnon lähteille. Alkuperäinen aikomuksemmehan ei to- 
teutunut, emme sekoittaneet ensin toisia aineksia vaan pääs- 
timme tiedonrakkaudessamme kaikki tiedot yhteen ennen 
nautintoja. 

PRorarKHos Totta puhut. 

SOKRATES Siispä meidän on nyt aika pohtia samaa kysymys- 
tä nautintojen osalta. Päästämmekö nekin sekoittumaan 
kaikki yhtä aikaa vaiko todelliset nautinnot ensin? 
PRoraArKHos Olisi paljon turvallisempaa päästää ensin to- 
delliset nautinnot. 

SOKRATES Päästettäköön siis ne. Entä jos jotkin nautinnot 
ovat edelliseen tapaan välttämättömiä, pitääkö nekin pääs- 
tää mukaan? 

PrRorarKHos Miksi ei? Tietenkin välttämättömien on pääs- 
tävä mukaan. 

SOKRATES Mielestämme oli harmitonta ja hyödyllistä olla 
läpi elämänsä perillä kaikista tiedonaloista. Jos nyt voimme 
katsoa, että on yhtä lailla hyödyksi ja harmitonta nauttia 
koko elämänsä ajan kaikista mahdollisista nautinnoista, sil- 
loin meidän on syytä sekoittaa ne kaikki yhteen. 
PROorARKHos Mitä siis sanomme? Miten meidän pitäisi 
menetellä? 

SokRATESs Fi sinun pidä sitä meiltä kysyä. Kysy seuraavaa 
suoraan nautinnoilta ja ymmärrykseltä, jos haluat selvittää 
niiden keskinäiset suhteet. 

PRorARKHOos Mitä minun pitää sitten kysyä? 

SOKRATES »Rakkaat nautinnot, vai miten teitä tulisi puhu- 
tella, ettekö haluaisi mieluummin elää yhdessä kaiken ym- 
märryksen kanssa kuin siitä erillään?» Luulen että niiden 

olisi pakko vastata tähän tapaan. 

PROorARKHOos Miten? 

SOKRATES Niin kuin edellä oli puhe. »Ei ole mahdollista eikä 
hyödyllistä minkään lajin elää yksin ja sekoittumattomana. 
Mielestämme olisi parasta, että joka lajin kanssa eläisi 
yhdessä tieto asioista ylimalkaan ja mahdollisimman perus- 
teellinen tieto kustakin nautinnon lajista erikseen.» 
PrRorArKHOos Hyvin puhuttu, voisimme siihen sanoa. 
SOKRATES Aivan. Sen jälkeen meidän on esitettävä kysy- 
myksemme ymmärrykselle ja järjelle. -Kaipaatteko sekoi- 
tukseenne yhtään nautintoja?» Näin voisimme niiltä kysyä, 
ja ne ehkä vastaisivat meille: »Millaisia nautintoja?» 
PROTARKHOS Varmaankin. 

SOKRATES Siihen me sanoisimme näin: »Ettekö tahtoisi 
seuraksenne äsken mainittujen tosien nautintojen lisäksi 
myös nautinnoista suurimpia ja voimakkaimpia?» »Ja miksi 
tahtoisimme, Sokrates? Niistä olisi meille mittaamattomasti 
haittaa, ne saattaisivat intohimojen kautta sekasortoon sielut 
joissa asumme, eivät antaisi meidän edes syntyä ja tuhoaisi- 
vat useimmat jälkeläisemme saattamalla ne välinpitämättö- 
myydellään unohduksiin. Mutta niitä nautintoja joita sanot 
tosiksi ja puhtaiksi, voit pitää melkein luonnostaan meihin 
kuuluvina, ja niiden lisäksi voit sekoittaa meihin sellaisiakin 
nautintoja, jotka tuovat mukanaan terveyttä ja järkevyyttä, 
sekä sellaisia jotka aina ja kaikkialla saattavat hyvettä kuin 
jumalaansa. Mutta hulluutta on sekoittaa järkeen niitä 
nautintoja, jotka tuovat aina mukanaan mielettömyyttä ja 
kaikkinaisia paheita, jos haluaa luoda mahdollisimman kau- 
niin ja tasapainoisen sekoituksen ja saada sen avulla selville, 
mikä on hyvää ihmisessä ja koko olevaisessa ja millaiseksi 
sen olemus on ajateltava.» Eikö tämä olisi järjeltä ymmärtä- 
väisesti ja järkevästi vastattu sekä sen itsensä että muistin ja 
oikean käsityksen osalta? 

ProrarKHos Kerta kaikkiaan. 

SOKRATES Tarvitaan kuitenkin vielä yksi asia, jota ilman ei 
mitään voi syntyä. 

PRorArKHos Mikä? 

SOKRATES Totuus. Mikään, mihin emme sekoita totuutta, ei 

voi syntyä eikä olla olemassa. 
PRorARKHos Kuinka voisikaan? 
SOKRATES Fi niin mitenkään. Mutta jos sekoituksestamme 
vielä sitten puuttuu jotakin, on sinun ja Fileboksen vuoro 
sanoa se. Minun mielestäni olemme keskustellessamme nyt 
saaneet aikaan ikään kuin ruumiittoman järjestelmän, kos- 
moksen, jonka hallintaan voidaan alistaa sielullinen ruumis. 
PROTARKHOS Voit katsoa minunkin käsitykseni olevan sama. 
c SOKRATES Olisimme kai tavallaan oikeassa, jos sanoisimme 
seilsovamme jo todellisen hyvän kynnyksellä ja sen asumuk- 
sen edessä. | 
PROoTARKHOs Olen samaa mieltä. 
SOKRATES Entä mikä aines tässä sekoituksessa on arvokkain, 
mikä ennen muita tekee sellaisesta koostumuksesta kaikille 
mieleisen? Kun ensin saamme sen selville, tutkimme vielä, 
onko se koko maailmankaikkeutta ajatellen lähempänä nau- 
tintoa vaiko järkeä. 
d PROTARKHOS Oikein. Se varmasti auttaa meitä lähemmäs 
ratkaisua. 
SOKRATES Itse asiassa on helppo havaita, mikä tekee sekoi- 
tuksesta kuin sekoituksesta joko hyvin arvokkaan tai täysin 
mitättömän. 
PRorTARKHos Mitä tarkoitat? 
SOKRATES Senhän tietää joka ihminen. 
PRorARrKHos Minkä siis? 
SOKRATES Että ellei sekoituksessa ole oikein mitattua suh- 
detta, siinä tärveltyvät sekä sen ainesosat että varsinkin se 
e Itse. Se ei silloin edes ole sekoitus vaan sotku, joka on 
omistajalleen onnettomuudeksi. 
PROorARKHos Totta on. 
SOKRATES Hyvä näyttää nyt piiloutuneen kauneuden ver- 
hoon: tuottavathan oikeat mittasuhteet kaikessa kauneutta 
ja hyvettä. 
PROorTARKHOos Niin tekevät. 
SOKRATES Eikö totuus ollutkin sekoituksessamme edellisten 
mukana? 
PROorARKHos Oli hyvinkin. 
65a SOKRATES Jos siis emme tavoita hyvää yhtenä hahmona, 

yrittäkäämme tavoittaa se kauneuden, oikeiden mittasuhtei- 
den ja totuuden kolmikossa. Kokonaisuuden voimme sitten 
ennen muuta katsoa ratkaisevan, millainen sekoitus on laa- 
dultaan, ja koska se on hyvä, on sekoituskin hyvä. 
PRorARKHos Täsmälleen. 

SOKRATES Nyt voisi jo kuka tahansa ratkaista, kumpi 
kahdesta, nautinto vai ymmärrys, on lähempänä todellista 
hyvää ja arvokkaampaa sekä ihmisten että jumalien kannal- 
ta. 

PROorARKHOS Asia on kyllä selvä, mutta parempi on, jos vielä 
käyt sen kuitenkin läpi. 

SOKRATES Suorittakaamme tämän kolmikon jokaisen osan 
kohdalla ratkaisu erikseen vertaamalla niitä hyvään ja jär- 
keen. Meidän on selvitettävä, kumpaa kukin niistä on lähem- 
pänä. 

PrRorAarKHOos Puhut siis kauneudesta, totuudesta ja oikeista 
suhteista? 

SOKRATES Kyllä. Ota nyt ensin totuus, ajattele kolmea 
asiaa, järkeä, totuutta ja nautintoa, mieti pitkään ja vastaa 
sitten itsellesi, nautintoko on lähempänä totuutta vai järki. 
ProrarKHos Mihin tässä aikaa tarvitaan? Erohan on päi- 
vänselvä. Nautinto on petkuttajista pahin, niin kuin sano- 
taan. Rakkauden nautinnoissa, jotka lienevät nautinnoista 
suurimpia, jumalat antavat väärän valankin anteeksi. Nau- 
tinnot ovat kuin lapsia, niillä ei ole vähäisintäkään järkeä. 
Järki sitä vastoin on yhtä kuin totuus tai ainakin sitä 
kaikkein lähimpänä, totuudellisin asia maailmassa. 
SOKRATES Etkö nyt kävisi tarkastelemaan oikeaa suhdetta? 
Onko nautinnossa sitä enemmän kuin ymmärryksessä vai 
onko asia päinvastoin? 

PROorARKHos Taaskin annat helpon tehtävän. En usko että 
kukaan voisi löytää tästä maailmasta mitään suhteettomam- 
paa kuin nautinto ja äärimmäinen mielihyvä. Ei liioin mitään 
tasasuhtaisempaa kuin järki ja tieto. 

SOKRATES Hyvin sanottu. Selvitä nyt vielä kolmaskin kysy- 
mys. Onko järjessä enemmän kauneutta kuin nautinnossa, 
niin että järki on nautintoa kauniimpi, vai onko päinvastoin? 
PROorTARKHOs Sokrates hyvä, ei kukaan ole nähnyt eikä 

muuten havainnut rumaa ymmärrystä eikä järkeä, ei valveil- 
la eikä unessa, ei missään eikä millään tavoin, ei olleen, 
olevan eikä tulevan olemaan. 

SOKRATES Oikein. 

PROTARKHOS Nautintojen laita sitä vastoin on toisin, varsin- 
kin kaikkein suurimpien. Jos näemme jonkun nauttivan, se 
on meistä joko naurettavaa tai äärimmäisen rumaa, meitä 
hävettää ja me teemme parhaamme kätkeäksemme sen 
katseeltamme. Kaikki sellainen kuuluu mielestämme yöhön, 
pois päivänvalosta. 

SOKRATES Sinä siis kuulutat nyt julki kaikkialle airuein ja 
omin sanoin, ettei nautinto ole tärkeintä eikä edes toiseksi 
tärkeintä, vaan sellainen löytyy parhaiten mitan ja suhteelli- 
suuden, sopivan ja kaiken sellaisen piiristä, ikuisen luonnon- 
järjestyksen mukaisesti. 

PROTARKHOS Siltä puheittemme perusteella vaikuttaa. 
SOKRATES Toinen sija taas kuuluu oikeille suhteille, kauneu- 
delle, täydelliselle ja riittävälle ja kaikelle sensukuiselle. 
PRorArKHos Nähtävästi. 

SOKRATES Arvelisin, ettet osu paljon ohi totuuden, jos annat 
kolmannen sijan järjelle ja ymmärrykselle. 

PROTARKHOS Voi olla. 

SOKRATES Et liioin, jos lasket noiden kolmen jälkeen neljän- 
neksi sellaisen, mikä kuuluu itse sieluun, sen mitä sanotaan 
tiedoiksi, taidoiksi ja oikeaksi käsitykseksi, jos ne kerran ovat 
lähempänä hyvää kuin nautinto. 

PRorArKHos Ehkä hyvinkin. 

SOKRATES Viidennen sijan voisimme antaa tuskattomiksi 
määrittelemillemme ja puhtaiksi nimittämillemme nautin- 
noille, jotka kuuluvat sieluun ja seuraavat tietojen ja joskus 
aistimusten mukana. 

PRorArKHos Ehkäpä. 

SOKRATES: » Lopettakaa virren laulaminen kuudenteen suku- 
polveen», sanoo Orfeus, ja kuudenteen valintaan näyttää 
meilläkin keskustelumme päättyvän. Nyt ei enää puutu kuin 
jonkinlainen päätesolmu sanoillemme. 

PROTARKHOS Sepä juuri. 

SOKRATES Selvä. Kolmas kerta toden sanoo Zeus Pelastajan 

edessä. Toistakaamme vielä kerran väitteemme. 
PROTARKHOS Siis mikä? 

SOKRATES Filebos esitti, että todellista hyvää on kaikki 
nautinto kaikissa eri muodoissaan. 

PROTARKHOS Kun äsken sanoit, että kolmas kerta toden 
sanoo, tarkoitit näköjään palaamista koko keskustelun al- 
kuun. 

SOKRATES Aivan. Ja mitä seuraavaksi sanottiin? Minua 
ärsytti tämä väite, jonka Fileboksen lisäksi ovat esittäneet 
lukemattomat muut, ja ajatellen perusteluja, jotka nyt olen 
käynyt kohta kohdalta läpi, sanoin että järki on paljon 
parempi asia kuin nautinto ja siitä on ihmisen elämässä 
paljon enemmän hyötyä. 

PROTARKHOS Niin sanoit. 

SOKRATES Koska epäilin, että voi olla paljon muitakin hyviä 
asioita, sanoin, että jos löytyy jotakin mikä on parempaa 
kuin nämä kaksi, olen valmis taistelemaan järjen hyväksi 
toisesta sijasta ja että nautinto Jää sitäkin vaille. 

PROorARKHOos Niinhän sinä sanoit. 

SOKRATES Sitten totesimme täydeksi tyydytykseksemme, 
ettei kumpikaan mainituista kahdesta tyydytä ihmistä täy- 
sin. 

PROTARKHOS Aivan oikein. 

SOKRATES Keskustelun siinä vaiheessa todettiin, ettei järki 
sen enempää kuin nautintokaan ole hyvä, koska kumpikin 
osoittautui yksinään riittämättömäksi ja epätäydelliseksi. 
PRorARKHos Täsmälleen. 

SOKRATES Kun sitten ilmaantui kolmas, joka oli näitä 
kumpaakin parempi, näytti järki olevan tuhannesti lähempä- 
nä voittajan olemusta kuin nautinto. 

PROTARKHOS Niin näyttää. 

SOKRATES Eikö valinta, johon päättelymme johti, osoitta- 
nut, että nautinnolle kuuluu vasta viides sija? 

PROorARKHos Siltä näyttää. 

SOKRATES Eikä siis ensimmäinen, ei vaikka kaiken maail- 
man härät ja hevoset ja muut eläimet niin väittäisivät 
etsimällä mielihyvää. Ihmiset jotka uskovat niihin kuin 
ennustajat lintuihin ja katsovat nautinnot tärkeimmiksi teki- 

jöiksi onnellisessa elämässä, panevat enemmän painoa eläin- 
ten rakkauselämälle kuin filosofian muusan innoittamille 
sanoille. 

PROTARKHOS Olemme kaikki valmiit myöntämään, että olet 
oikeassa, Sokrates. 

SOKRATES Kai minä sitten pääsen jo lähtemään? 
PRorARKHos Ihan vähän vielä, Sokrates. Tuskin sinä haluat 
lopettaa tätä ennen kuin mekään, niin että muistutan sinua 
siltä, mikä vielä on käsittelemättä. 

Esittelyjä ja selityksiä 


Laatineet 
Lauri Carlson 
S1mo Knuuttila 
Jussi Tenkku 
Holger Thesleff 


Numerot viittaavat sivujen marginaaleissa oleviin 
ns. Stephanus-numeroihin 


Sofisti 


Sofisti-dialogi ja siihen läheisesti liittyvä Valtiomies kuulu- 
vat nykyään yleisesti omaksutun käsityksen mukaan Plato- 
nin vanhuudenteosten joukkoon. Ne on kirjoitettu aikaisin- 
taan 360-luvulla. Platon oli alkanut menettää toivoaan ihan- 
nevaltion toteuttamisesta Syrakusassa. Hänen harrastuksen- 
sa suuntautuivat muualle. 

Sitä mukaa kuin Akatemian toiminta oli vakiintunut, 
Platon joutui opettajana ottamaan uudelleen kantaa toisaal- 
ta sofistien ja poliitikkojen asemaan filosofin (siis *tiedemie- 
hen’) kilpailijoina, toisaalta erinäisiin hänen omaan metafy- 
siikkaansa ja dialektiikkaansa liittyviin didaktisiin, metodo- 
logisiin ja loogisiin ongelmiin. Dialogit Sofisti ja Valtiomies 
käsittelevät tämäntyyppisiä kysymyksiä. Samoin kuin dialo- 
gi Parmenides ne sisältävät jaksoja, jotka lienee ensisijaisesti 
tarkoitettu oppilaille loogis-dialektisiksi harjoituskuvioiksi. 
Ote on kuitenkin paikka paikoin leikittelevämpi. 

Platonin myöhäiskauden teoksille on tunnusomaista, että 
kirjallinen kehys on supistunut minimiin, henkilöhahmot 
lähentelevät abstraktisia tyyppejä (”arvovaltainen opettaja”, 
'älykäs nuori oppilas”, viisas asiantuntija tms.), ja tyyli on 
yleensä koukeroista ja raskasta. Suomennoksessa on kuiten- 
kin pyritty välttämään liiallista monimutkaisuutta. 


Kehyskeskustelu (216a—218d). Sofisti-dialogin ensimmäi- 
nen puheenvuoro liittää sen edeltävään Theaitetos-dialogiin. 
Theaitetos-dialogin henkilöt geometrikko Theodoros ja hä- 
nen oppilaansa Theaitetos ja nuorempi Sokrates ovat tulleet 

jatkamaan Sokrateen kanssa edellispäivän keskustelua. Heil- 
lä on mukanaan »elealainen vieras», nimeltä mainitsematon 
ja ilmeisesti kuvitteellinen filosofihahmo, joka Sofisti-dialo- 
gissa johtaa keskustelua. 

Tässä ynnä Valtiomies-dialogissa esiintyvistä vihjeistä on 
päätelty, että Platonilla oli aikomus kirjoittaa Theaitetoksen 
jatkoksi kokonainen dialogikolmikko, joissa määriteltäisiin 
sofistin, valtiomiehen ja filosofin ideat. Sokrates haastatteli 
Theaitetosta edellispäivän dialogissa. Sofistissa elealainen 
vieras vuorostaan kuulustelee samaa poikaa. Seuraavassa 
Valtiomies-dialogissa elealainen vieras esittää kysymyksiä 
nuoremmalle Sokrateelle. Kuvio olisi ollut määrä täydentää 
puuttuvassa filosofi-dialogissa kahden Sokrateen keskuste- 
lulla. Syystä tai toisesta otaksuttu neljäs dialogi kuitenkin jäi 
kirjoittamatta. 

Elealaisen vieraan esiintyminen puheenjohtajana Sokra- 
teen asemesta voi sisältää monenmoista symboliikkaa. En- 
nen kaikkea näyttämöllepanoon sisältyy viittaus Parmeni- 
des-dialogiin. Sofisti voidaankin tulkita Platonin ratkaisuksi 
Parmenides- ja Theaitetos-dialogien nostattamaan hämmen- 
nykseen. Parmenides-dialogissa Sokrates oli luvannut ihme- 
tellä kovasti, jos joku osoittaa että ideat voivat sekoittua 
toisiinsa. Theaitetos-dialogissa etsittiin tiedon määritelmää 
viittaamatta ideoihin. Lupaavin yritys, tieto on selitetty 
oikea käsitys’ (vrt. Theait. esitt. s. 415), epäonnistui kun ei 
pystytty määrittelemään (epä)totuuden eikä selityksen käsit- 
teitä. Theaitetos-dialogin pulmaan, mitä on selitys (logos), 
vastaa kokoamisen ja jakamisen menetelmä, josta Sofisti ja 
Valtiomies antavat esimerkkejä. Epätotuuden ongelmaa kä- 
sitellään seikkaperäisesti Sofistin jälkiosassa. Ratkaisun 
avain on todistus, että ideat ovat toisiinsa osallisia eri tavoin. 

Jakamisen ja kokoamisen menetelmä (218d—235a). Ni- 
mellisesti Sofisti-dialogin tehtävänä on sofistin käsitteen 
määrittely. Elealainen vieras ryhtyy tehtävään ottamalla 
käyttöön menettelytavan, jota voi kutsua jakamisen ja ko- 
koamisen menetelmäksi. Sitä on myös sanottu 'dihaireetti- 
seksi’ metodiksi. 

Menetelmää on lyhyesti kuvattu Faidros-dialogissa (265d 

—266b). Kokoamisvaiheessa tutkitaan määriteltävän idean 
sukulaiskäsitteitä, kunnes niistä onnistutaan eristämään yh- 
teinen tekijä, määritelmän genus eli pääluokka. Jakovaihees- 
sa edetään järjestelmällisesti pääluokasta lähtien jakamalla 
kukin laji alalajeihinsa, kunnes jakojäännökseksi jää haettu 
idea. Lopuksi luokittelu kootaan haetun idean geneettiseksi 
määritelmäksi. 

Tämä nykylukijalle luonnonhistoriasta tuttu luokitustapa 
oli Platonin lukijakunnalle uusi. Sen havainnollistamiselle 
omistetaan moniaita sivuja. 

Valmistavat määrittely-yritykset (221c—-236c). Esimer- 
kiksi ottamastaan onkijan määritelmästä elealainen vieras 
eristää sofistin määritelmän pääluokaksi taitojen luokan. 
Leikilliseen sävyyn etsitään sitten sofistin määritelmää taito- 
jen eri alaluokituksista ja päästään näin karrikoiden kuvaile- 
maan Platonin aikalaisia sofistityyppejä (221c-226a). Kuu- 
des, vakavampi määrittely-yritys (226a—231a) erottaa Sok- 
rateen filosofisen kätilöntaidon sofismista. 

Yhdessä nämä alustavat määrittely-yritykset muodostavat 
seuraavan, ratkaisevan luokittelun kokoavan vaiheen. Elea- 
lainen vieras nimittäin erottaa nyt niistä kaikkia sofisteja 
yhdistävän ominaisuuden: sofisti on henkilö, joka on tietävi- 
nään kaiken vaikka ei itse asiassa tiedä. Hänet voidaan siten 
määritellä eräänlaiseksi jäljitelmien tuottajaksi. Jäljitelmät 
eroavat jäljennöksistä siinä, että ne eivät ole sitä miltä 
näyttävät. 

Olemattoman ongelma (236c—-241b). Tässä kohdataan 
dialogin pääongelma. Monien sofistien paradoksaalinen väi- 
te nimittäin on, että valhe ja erhe, epätotuus ja väärä käsitys 
ovat mahdottomia. Sofistien todistelut perustuivat usein 
sananväännöksiin: kreikan ti (meden) legein ”sanoa jotain (ei 
mitään) saattoi merkitä myös puhua jostakin, tarkoittaa 
jotain (ei mitään), vieläpä juuri sananmukaisesti ”puhua 
totta (pötyä). 

Sanaleikkien takana on kuitenkin vakava ongelma, mikä 
käy ilmi elealaisen vieraan kunnioittavasta suhtautumisesta 
filosofi Parmenideen samansisältöiseen opetukseen. Parme- 
nideen oppi perustuu kreikkalaisessa filosofiassa otaksuttuun 

merkityskäsitykseen, jonka voi tiivistää sanoihin kaikki viit- 
taa’: ajatuksen, käsityksen tai puheen merkitys on jokin 
tarkoite, esine tai kohde jota se tarkoittaa”, so. johon se 
tähtää tai viittaa. Esimerkiksi *Theaitetos istuv’ tarkoittaa, 
jos mitään, Theaitetosta istumassa; ellei Theaitetos istu, 
lause ei tarkoita mitään. 

Paradoksi oli Platonille pulmallinen, koska sama merkitys- 
käsitys sisältyi ideaoppiin. Sen mukaan yleisnimet ovat 
havaittavia esineitä yleispätevämpien kohteiden, ideoiden, 
nimiä. Kratylos-dialogissa vielä otaksutaan, että nimen osu- 
vuus ja lauseen totuus ovat samanluonteisia asioita (Krat. 
385b-c). Epätotuus selitetään siellä sanomalla, että nimi tai 
lause voi olla onnistunut tai epäonnistunut samoin kuin 
piirros voi olla oikea tai virheellinen (Krat. 430a—431c). 
Sofistissa vertaus ei enää käy selityksestä (239d—€e). 

Platonin ratkaisu epätotuuden ongelmaan Sofistissa ei 
kuitenkaan hylkää tarkoitteellista merkityskäsitystä. Parme- 
nides on oikeassa siinä, että tyystin olemattomasta ei voi 
puhua (237b—239b; vrt. Parm. 163c-d). Se ei liioin kajoa 
totuttuun totuusmääritelmään. Väärä käsitys on kyllä käsi- 
tys olemattomasta ja epätotuus puhetta, joka sanoo olevaa 
olemattomaksi tai olematonta olevaksi (240a—241a). Siksi 
ainoa tapa tehdä tilaa epätotuudelle on osoittaa vastoin 
Parmenidesta, että olematon sittenkin jollain tavoin on ja 
että oleva voi sentään jotenkin olla olematta (241d). 

Sofisti-dialogista on hiljan keskusteltu erityisen vilkkaasti 
filosofien kesken, koska se sivuaa logiikan ja kielen filosofian 
ajankohtaisia ongelmia. Keskustelussa on uhannut unohtua 
Platonin logiikan suhde hänen muuhun filosofiaansa. Toisin 
kuin Aristoteles, Platon ei käsittele logiikkaa ja kieliteoriaa 
formaalisina tieteinä. Hänen mielenkiintoaan logiikkaan voi- 
si modernisti nimittää malliteoreettiseksi; perinteellisemmin 
sanoen hän käsittelee kielen ja logiikan ongelmia ontologisi- 
na (olemassaolon) kysymyksinä. Asiaan kuuluu ettei sanojen 
muodoista pidetä tarkkaa lukua: lepo”, lepää’, ”lepäävä”, 
levossa? ovat vain saman idean eri nimiä, samoin ?on”, olla’, 
'oleva?, olemassa’, ?olevainen”. 

Teorioita olevaisesta (241b—249d). Ensin elealainen vie- 

ras selvittelee mitä on olevainen, osoittaakseen ettei siihen 
ole yhtään helpompi vastata kuin kysymykseen olematto- 
masta. Tässä jaksossa käy ilmi, ettei olevaista voida samas- 
taa mihinkään muuhun, useampaan (luonnonfilosofien *kuu- 
ma’ ja ”kylmä*) tai yhteen (Parmenideen oppi). Materialis- 
mia vastaan muistutetaan, ettei olevaisen tunnusmerkki ole 
kouriintuntuvuus vaan kyky vaikuttaa ja ottaa vastaan vai- 
kutuksia. Idealismiin lisätään, että tieto edellyttää ideoiden 
ja havaitsijan vuorovaikutusta. Siitä seuraa ettei olevainen 
ole vain levossa (levollista), vaan se on toisaalta liikkeessä 
(liikkuvaista, liikettä). 

Onko tässä nyt olevaisen määritelmä? Ei ole, olisi yhtä 
väärin pitää liikettä ja lepoa olevaisen määritelmänä kuin 
*kuumaa*' ja '”kylmää”. Olevaista ei voi samastaa lepoon eikä 
liikkeeseen, vaan kaikki kolme ideaa ovat eri asioita. Mutta 
jos olevainen ei ole liikkuvaa, miten se voi olla olematta 
levollista, ja päinvastoin? Olevaisen määritteleminen näyttää 
yhtä vaikealta kuin olemattoman. Vaikeus onkin yhteinen, 
kuten heti osoittautuu. 

Ideoiden yhteen punoutuminen (249d—254b). Yksinker- 
taisesti sanoen virhe on siinä että ymmärretään yleisnimet 
erisnimiksi: ajatellaan että 'mies on hyvä’ tai ?olevainen on 
yksi? samastaa miehen hyvään tai olevaisen ykseyteen. Mut- 
ta yleisnimen sanominen jostain kohteesta ei ole tämänluon- 
teinen asia. Samaan kohteeseen voi sopia lukematon määrä 
yleisnimiä. Tosin kaikki yleisnimet eivät ole yhteensopivia. 
Jotkut sopivat yhteen ja toiset eivät, sen mukaan miten niitä 
vastaavat ideat kykenevät sekoittumaan tai hylkivät toi- 
siaan. 

Tämä oivallus todistetaan seikkaperäisesti tutkimalla ole- 
vaisen, levon ja liikkeen sekoitussuhteita. 

Ideoiden yhteen punoutuminen mahdollistaa dialektisen 
keskustelun. Dialektiikan taito ei ole muuta kuin taito 
erottaa mitkä ideat sopivat yhteen ja mitkä ovat yhteensopi- 
mattomia, miten ideat eroavat toisistaan ja jakautuvat toisiin 
(vrt. jakamisen ja kokoamisen menetelmä). Tässä huomiossa 
on ainekset filosofin määritelmään, huomauttaa elealainen 
vieras. 

Ei-oleva (254b—-259d). Todistuksen seuraava vaihe pa- 
lauttaa mieliin, että olevainen, lepo ja liike ovat eri ideoita, 
kukin sama vain itsensä kanssa. Tässä muistutuksessa tulee 
esiin kaksi uutta ideaa: sama (samuus) ja eri (eriys). Nämä 
ideat ovat luonteeltaan suhteellisia. Esimerkiksi liike ottaa 
osaa erlyteen suhteessa muihin ideoihin ja samuuteen suh- 
teessa omaan itseensä. Samuus ja eriys ovat hyvin yleisiä 
ideoita: jokainen idea on niihin osallinen. 

Näitä ?yleisideoita? sanotaan usein Platonin oman, tosin 
epäjohdonmukaisen, terminologian mukaisesti ?yleisimmiksi 
luokiksi (megista gene) Eräät tutkijat katsovat että ne 
heijastavat Platonin koulukunnan sisäistä oppia ideoitten 
takana olevista ns. 'perusprinsiipeistä? (arkhai), joista on 
1960-luvulta alkaen käyty paljon keskustelua. 

Tutkimalla viiden yleisidean sekoittumista elealainen vie- 
ras erottaa olemisen ja olemattomuuden eri merkityksiä. 
Perusmerkitys on itse sekoittumisen (osanoton) suhde. Jos 
liike sekoittuisi lepoon, olisi oikein sanoa että liike on’ 
levossa. 

Toisaalta liike 'on olemassa’. Tämän voi määritellä sekoit- 
tumisen avulla: liike on olevaista, koska liike sekoittuu 
olevaiseen. 

Kuitenkaan liike i ole (sama kuin) olevainen. Tämä 
kielteinen väite voidaan määritellä sekoittumisen ja eriyden 
avulla: liike ei ole (sama kuin) olevainen, koska se on eri kuin 
olevainen. Liike siis on osallinen eriyteen suhteessa olevai- 
seen. Ristiriitaa edelliseen ei synny, koska samoja sanoja 
käytetään eri merkityksissä. 

Eriydestä löytyy selitys ei-olevalle. Jokaiseen ideaan liittyy 
lukematon joukko ideoita, joita se 'ei ole’. Ei-olevia on siis 
yhtä paljon kuin olevia, koska jokainen idea samalla aikaa 
'on (olemassa)? ja ei ole (jokin muu). 

Ei-oleva jakautuu osiin ideoiden mukaan. Esimerkiksi 
sanottaessa, että jokin ei ole suuri, voidaan tarkoittaa että se 
on samankokoinen tai pieni. Samaan tapaan kullekin idealle 
voidaan osoittaa sille vastakohtainen eriyden osa, mihin 
kaiketi kuuluvat sen kanssa yhteensopimattomat ideat. 
(Esim. ei-sama sisältää eriyden, ei-suuri samankokoisen ja 

pienen ideat, ja ei-istu muun muassa kävelyn, juoksun ja 
lentämisen ideat. Olevaiselle yksin ei ole vastakohtaa; tyystin 
olematonta ei näet ole.) 

Olemattoman ongelma on tällä loppuun käsitelty. On 
osoitettu, että olevainen eräässä mielessä ei ole ja että 
— ei-oleva eräässä mielessä on olemassa. On vielä näytettävä, 
miten tämä ratkaisu perinteelliseen totuusmääritelmään so- 
vitettuna selittää epätotuuden. 

Epätotuus (259e—268d). Ratkaiseva uusi erottelu on se, 
että jokainen väittämä rakentuu kahdesta erilaisesta osasta. 
Erotetaan tekijään (lauseen subjektiin) viittaava nimisana ja 
toimintaa (tai ominaisuutta) ilmoittava teonsana. Vastaavas- 
ti erotetaan kaksi eri merkitysominaisuutta. Väite koskee? 
aina jotakin olemassaolevaa: nimittäin sen subjektia. Mutta 
se voi silti olla tosi tai epätosi. Perinteisen määritelmän 
mukaisesti tosi väittämä esittää olevia asioita olevina ja 
epätosi väittämä esittää olevia olemattomiksi tai olematto- 
mia oleviksi. Määritelmään on nyt sovellettava äskeisiä 
tuloksia olemisen ja olemattoman luonteesta. 

Otetaan esimerkiksi lause Theaitetos lentää’. Se koskee 
Theaitetosta. Otaksutaan että tosiasiallisesti Theaitetos is- 
tuu. Istuessaan Theaitetos on osallinen istumisen ideasta. 
Istumisen suhteen olemattomia (sen kanssa yhteensopimat- 
tomia) ideoita on lentämisen idea. Lause Theaitetos lentää”? 
niin ollen sanoo Theaitetoksesta jotakin mikä ei ole? hänen 
suhteensa, mutta on silti olemassa (sillä lentämisen idea on 
olemassa). 

Epätotuuden tultua selitetyksi on pahin este sofistin mää- 
rittelylle voitettu. Tästä edetään sitten nopeasti lopulliseen 
sofistin määritelmään. 


Selityksiä 


216a Odysseia 9,271, 17,485—7. 

216b Eristiikan harrastajat: vrt. Euthydemos. 

217d Vieras haluaisi keskustella mutta joutuu käyttä- 
mään kyselymenetelmää, joka muistuttaa yhtäjaksoista pu- 
hetta. 

218b Nuorempi Sokrates esiintyy ensimmäisen kerran 
ohimennen Theaitetoksessa (147cd, vrt. selit. s. 417; vrt. 
myös Valtiomies 257cd ja selit.). 

218d Vrt. selostusta esimerkin olemuksesta ja tarkoituk- 
sesta Valtiomies-dialogissa 277d—278c, 285c—286b. 

221c »Alhaalta ylöspäin», »onkiminen»: kreikassa sana- 
leikki. 

223a Imartelun taito: vrt. retoriikan määrittelyä Gorgias- 
dialogissa 463a—466a. 

228cd »Harhautua», »mielettömyys»: kreikassa sanaleikki. 

230d Kyselymenetelmä, kr. elenkhos; kohdassa 231b tä- 
mä sana on käännetty »tutkimus». 

237a Parmenides, fragmentti 7,1 —2. 

242c—243b Platonin *”katsaus' luonnonfilosofien oppeihin 
koostuu hämäristä vihjeistä näiden filosofien esityksen ta- 
voin: se on kuin »jotain tarinaa» (mythos). » Yhden mukaan» 
voisi tarkoittaa Ferekydestä (500-luvun keskivaiheilla), »toi- 
nen taas» Arkhelaosta (400-luvun lopulla, Anaksagoraan 
oppilas). Filosofirunoilija Ksenofanesta (500-luvun lopulla ja 
400-luvun alussa), Parmenideen ?oppi-isää?, on yleisesti pi- 
detty elealaisen koulukunnan perustajana; epäselvää on keitä 
»vieläkin kauempaa» tarkoittaa. »Joonian runottaria» eli 
»Jyrkempiä» on ensisijaisesti Herakleitos (400-luvun alku- 
puolella), »Sisilian runottaria» eli lempeämpiä» pythagora- 
laisilta vaikutteita saanut Empedokles (400-luvun keskivai- 
heilla). 

244d Tässä ja monissa muissa tämän jakson päätelmissä 
sovelletaan mekaanisesti yksinkertaista identiteetin sijoitus- 
sääntöä: | 


Jos A on B, niin kaikki mikä voidaan sanoa A:sta, voidaan sanoa 
myös B:stä. 


Oletus on, että yksi on (yhden) nimi. Sijoitussäännön perus- 
teella voi yhtä hyvin silloin sanoa että yksi on nimen yksi — 
mikä tietysti on absurdia. 

244e Parmenides, fragmentti 8,43—45. 

246a—c Jumalien ja giganttien (jättiläisten) taistelu oli 

suosittu aihe Kreikan runoudessa ja taiteessa. Tässä kohdas- 
sa »giganteilla» tarkoitetaan ensi sijassa atomisteja ja luulta- 
vasti yleensäkin joonialaisia *materialisteja?; näiden vastusta- 
jat (siis jumalat), joiden puolelle Platon asettuu, ovat Etelä- 
Italian koulukunnat (pythagoralaisuus ja elealaisuus) sekä 
lisäksi kiistanalaiseksi jäänyt ryhmä »muotojen ystäviä» (ei- 
dön filoi, 248a), joilla Platon saattaa tarkoittaa erinäisiä 
aikalaisiaan kuten megaralaisia. Huomattakoon että Platon 
käyttää tässä eidos-termiä laajemmassa merkityksessä kuin 
»Idea»; suomennoksessa on turvauduttu »muoto»-sanaan. 

248e Tässä ja seuraavassa (vrt. 253b—) puheena olevista 
yleisimmistä luokista? *olevainen? (on, isiä), samuus’ (tau- 
ton), ?eriys (thäteron, heteron), ”lepo? (stasis), liike? (kine- 
sis), vrt. ed. s. 352. 

251b »Myöhään päässyt oppimisen alkuun» tarkoittanee 
Platonin kilpailijaa sokraatikko Antisthenesta. 

253b Tästä kohdasta alkaen käytetään eidos-termiä laa- 
jalti genos-termin synonyymina merkityksessä »luokka»; 
idea-termi sen sijaan tarkoittaa lähinnä »ideaa» suppeam- 
massa platonilaisessa mielessä. 

256d Selvyyden vuoksi on suomennoksessa tästä lähtien 
korvattu »olematon» (vrt. 237b—) sanalla »ei-oleva» (kohdas- 
sa 258b ne on ollut pakko yhdistää); kreikassa terminologia 
e1 muutu. 

258d Vrt.237a. 

262a Nimi- ja teonsanat erotetaan myös Kratyloksessa 
(425a) ja Theaitetoksessa (206d). 

263e Vrt. Theaitetos 189e—190a. 

264c Vrt. 236c. 

265c Jumalan luomistyö: tässä käytetään samaa demiur- 
gos-metaforaa kuin Timaioksessa. 

267a Jäljittely: mimesis, samalla pejoratiivisella sävyllä 
kuin Valtiossa (III 392d alkaen). 

L.C. HT. 

Valtiomies 


Valtiomies-dialogi jatkaa välittömästi siitä mihin Sofistissa 
jäätiin. Alkukeskustelua lukuun ottamatta paikalla olijoista 
on yksin äänessä elealainen vieras, joka tällä kertaa osoittaa 
kysymyksensä nuoremmalle Sokrateelle. Tehtävänä on val- 
tiomiehen määrittely; menetelmä on Sofistista tuttu jakami- 
sen ja kokoamisen menetelmä. Varsinaisen aiheensa ohella 
Valtiomies näyttääkin olevan ennen kaikkea määrittelemisen 
oppikirja. Siinä havainnollistetaan ja selostetaan useita dia- 
lektisen keskustelun sääntöjä ja tekniikkoja, joita Platon on 
aiemmissa töissään käyttänyt. 

Alustava määritelmä (258a—267c). Kuten Sotistissa, 
alustava määrittelyvaihe on jokseenkin naiivi ja paikoin 
koominen. Määritelmän genus otetaan sofistin määritelmäs- 
tä. Valtiomies on tietyn taidon haltija. 

Keskustelun kuluessa pannaan merkille joukko metodisia 
periaatteita. Ei pidä pitää lukua nimistä, vaan on tarkattava 
ideoita. Ei väliä, ellei idealla ole nimeä, jos se on hyvin 
määritelty (262a). Kääntäen, ei kaikilla nimillä ole ideaa. 
Kansojen jako kreikkalaisiin ja barbaareihin ei ole tyydyttä- 
vä, koska barbaarit eivät muodosta yhtä kansaa (262d, vrt. 
Kratylos 438d—439b.) 

Idean jako-osien on oltava ideoita (262b—-d). Idean alalajit 
ovat tietysti sen osia, mutta kaikki osat eivät ole alalajeja. 
(Esimerkiksi ?ei ihminen’ olisi osa eläimen ideasta mutta ei 
sen alalaji. Vrt. Sofisti 257c—-258c.) 

Jako on tehtävä oikeista kohdista, kuten taitava teurastaja 
paloittelee eläimen (287c, vrt. Faidros 265e). Varminta on 

jakaa idea keskeltä kahtia milloin mahdollista (262b); joskus 
jako-osia on pakko olla useampia (287c). Jako ei saa edetä 
liian nopeasti, niin että askelia jää välistä pois (263e—264b, 
265a, vrt. Filebos 17a). 

Monien mutkien kautta jakaminen päättyy määritelmään, 
että valtiomiehen taito on kaksijalkaisten nutipäiden lau- 
maeläinten paimennusta. Elealainen vieras ei kuitenkaan ole 
tyytyväinen. Määritelmän vika ei ole sen naurettavuus: yksi 
dialektiikan sääntö on, ettei halpa-arvoisilta näyttäviä asioita 
saa väheksyä (266d, vrt. Sofisti 227b). Vika on siinä että 
määritelmä on liian laaja. Se ei sulje pois valtiomiehen 
kilpailijoita ihmisten paimentamisen taidossa. = 

Myytti (268e—274€). Keskustelun kevennykseksi asiaa 
valaistaan kertomalla satu. Juuri aikaansaatu valtiomiehen 
määritelmä riittäisi kuvaamaan paratiisinomaista luonnonti- 
laa, jossa ihmiset tosiaan eläinlauman lailla elelisivät kädestä 
suuhun jumalallisen paimenen johdolla. Ikävä kyllä, maail- 
manjärjestys on sittemmin kääntynyt toiseksi. Ihmiset elävät 
nyt järjestyneissä yhteiskunnissa, joissa he keskenään Kiiste- 
levät johtajuudesta. Kertomuksen päätyttyä sen opetus ker- 
rataan. Alustava määritelmä on kahdella tapaa vajavainen. 
Se ei riitä erottamaan valtiotaitoa muista yhteiskunnallisista 
tehtävistä eikä todellista valtiomiestä valepoliitikoista. Tämä 
on iso puute. Vähäisempi virhe on, että se ei selvitä, minkä- 
luonteista toimintaa hallitseminen on. 

Esimerkki (277d—279a). Elealainen vieras lähtee korjaa- 
maan näitä puutteita esimerkin avulla. Ennen sitä hän 
katsoo parhaaksi selostaa, mikä on esimerkin idea ylipäätän- 
sä. Esimerkki (kreikaksi paradeigma = ohessa näytettävä) 
on esikuvansa yksinkertaistettu malli, johon vertaamalla 
voidaan esikuvan (ehkä monimutkaisempi) rakenne tehdä 
ymmärrettäväksi. 

Kutomisen määritelmä (279b—283b). Askeinen esimerkin 
luonnehdinta sopii täsmälleen nyt kehiteltävään kutomisesi- 
merkkiin. Elealaisen vieraan esittämä kutomisen määritelmä 
kaikessa mutkikkuudessaan vastaa näet kohta kohdalta lo- 
pullista valtiomiehen määritelmää: 

Kutominen Valtiomies 
Alustava määritelmä 279c—280e 258a—267c 
Kilpailijat suljetaan pois 28la—e 287c—305e 


Luonnehditaan itse taitoa 282a—283b 305e—311c 


Alustavassa määritelmässä erotetaan kunkin taidon ala. 
Valtiotaito on jo määritelty ihmisyhteisön holhoamiseksi. 
Kutominen määritellään nopein ottein villavaatteen valmis- 
tukseksi. Tässä kohden voidaan edetä ripeästi, koska valtio- 
miehen määritelmä on vastaavalta osin jo valmis. Seuraavak- 
si erotetaan villavaatteen valmistuksessa varsinainen kutomi- 
nen eri apumenetelmistä. Lopuksi luonnehditaan kutomista 
loimen ja kuteen yhteen punomiseksi. 

Kohtuus (283c-284c). Päätettyään määritelmän elealai- 
nen vieras koettelee, onko nuori Sokrates ymmärtänyt esi- 
merkin. Eikö kutomista olisi voinut määritellä suoraa päätä 
loimen ja kuteen solmimiseksi? Poika vastaa, että määrite]- 
mä on aivan tarkoituksenmukainen. Elealainen vieras esittää 
nyt yleisen periaatteen, jonka mukaan tämänlaatuisten kes- 
kustelujen pituutta on arvioitava. On erotettava kaksi mit- 
taamisen lajia: erimittaisten asioiden vertailu keskenään ja 
asioiden vertailu jossakin suhteessa kohtuulliseen määrään. 
Jälkimmäinen mittaamisen laji on kaikenlaisen taidon edel- 
lytys. Sen perusteella erotetaan hyvä (kohtuullinen) huonos- 
ta (liiasta tai vajavaisesta) kunkin taidon alalla. Ilman 
kohtuuden ideaa ei siis voitaisi määritellä valtiomiehenkään 
taitoa. Kohtuuden idea on valtiomiehen määritelmässä sa- 
mantapainen apuoletus kuin oli Sofistissa epätotuuden ole- 
massaolo. Jotta valtiomiehen määritelmä olisi täydellinen, 
tämä hypoteesi olisi erikseen osoitettava (vrt. Valtio VII 
532c-d). 

Tällä kertaa seikkaperäinen todistus kuitenkin sivuute- 
taan. Kohtuuden ideasta tulee uudelleen puhe Filebos-dialo- 
gissa (64c-e). 

Dialektiikan tehtävä (284d—287b). Dialektisen keskuste- 
lun kohtuullisen pituuden määrää näin ollen sen tehtävä. 
Määrittelyketjua ei pidä arvostella liian pitkäksi tai lyhyeksi, 
ellei ymmärrä sen tarkoitusta. Kukaan järkevä ihminen ei 
viitsi keskustella kutomisesta kutomisen vuoksi. Eikä valtio- 

miehen määritteleminenkään ole itsetarkoitus. Dialektisen 
keskustelun perimmäinen tarkoitus on harjoittaa keskusteli- 
jat ymmärtämään yleisimpiä ideoita, joita ei voi aistein 
havainnollistaa. (Vrt. Valtio VI 507b, VII 532a—534b.) 

Valtiomiehen kilpailijat (287c—305€). Tämän puolustus- 
puheen jälkeen voidaan huoletta palata valtiomiehen määri- 
telmään. Alustava määritelmä on erottanut valtiomiehen 
muista laumojen paimenista. Kutomisesimerkkiä seuraten 
erotetaan seuraavaksi valtion kaitsijan toimesta muut yhteis- 
kuntaa hyödyttävät ammatit. Ensin jaetaan valtion aineellis- 
ta hyvinvointia ylläpitävät käsityöläisammatit tuotteittensa 
mukaan lajeihin: raaka-aineet, työkalut, astiat, kulkuväli- 
neet, suojat, ravinto ja terveys, huvitukset. 

Jäljelle jäävät »palveluammatit» — orjat, kauppiaat, työläi- 
set, virkamiehet, hengenmiehet — sekä poliitikot. Muista 
selvitään helposti, mutta poliitikot vaativat oman lukunsa. 

Poliitikot (291d—303d). Poliitikon erottamiseksi todelli- 
sesta valtiomiehestä on erotettava ihannevaltio vallitsevista 
hallitusmuodoista. Tämän jakson keskustelu noudattelee 
Valtio-dialogissa esitettyjä poliittisia aatteita. 

Perinteelliset valtiomuotojen luokitteluperusteet, alamais- 
ten vapaaehtoisuus, valtaapitävien luku ja varallisuus sekä 
hallituksen lainkuuliaisuus ovat näennäiserotteluja. Oikea 
valtiotaito perustuu syvällisempään tietoon alamaisten todel- 
lisesta hyvästä. Ei voida otaksua, että laajat kansankerrokset 
itse ymmärtäisivät mikä niille on parasta. Sokrates myönte- 
lee muuten auliisti, mutta empii luopua laillisuusperiaattees- 
ta. Elealainen vieras selittää tähän, että ihanteellinen pää- 
töksentekijä tuomitsisi jokaisen tapauksen erikseen. Vallitse- 
vissa yhteiskuntajärjestyksissä lait ovat kuitenkin välttämät- 
tömiä väärinkäytösten estämiseksi. 

Valevaltioiden keulamiehinä poliitikot osoittautuvat lopul- 
ta vääriksi valtiomiehiksi, suurimmiksi kaikista sofisteista 
(303c, vrt. Valtio VI 492a—c). 

Todellinen valtiomies (303d—311c). Hallitsija on nyt hy- 
vässä seurassa. Hänen tehtävänsä on enää erotettava sota- 
päällikön, oikeudenjakajan ja puhujan toimista. Tämä teh- 
dään jakamalla tieto tekijän tietoon ja käyttäjän tietoon. 

Kenraalit, tuomarit ja reettorit hallitsevat kukin oman alan- 
sa. Hallitsijan tehtävä on tietää, miten heidän asiantunte- 
mustaan parhaiten käytetään valtion hyväksi. (Vrt. Euthyde- 
mos 289a—291d.) 

Nyt on valtiomies lopulta päässyt eroon kilpailijoistaan. 
Jäljellä on enää pienempi tehtävistä, hallitsemistaidon luon- 
nehdinta. Siitä on havainnollinen esimerkki jo annettu: 
valtiotaitoa voi näet verrata kutomiseen. Vertaus nojautuu 
ideoihin, jotka palautuvat Valtio-dialogissa kehiteltyyn op- 
piin ihmisluonteesta (ks. Valtio III 410c-412a, IV 427€e- 
445e, VI 503b-d). Samantapaisia ajatusten ituja esiintyy ns. 
varhaisdialogeissa (Kharmides, Lakhes). 

Valtiomiehen tehtävä on solmia yhteen vastakkaisia ihmis- 
luonteita, sovittaen tarmokkaat mutta kiivaat luonteet ku- 
doksensa loimiksi ja lempeän harkitsevat luonteet sen kude- 
langoiksi. Kangaspuina hänellä on kansansivistystyö ja seka- 
avioliitot. Tähän valtiollisen sopusoinnun kuvaukseen päät- 
tyy vaivalloinen määrittelytyö. 


Selityksiä 


257b Muistettakoon että Theodoros on Libyan Kyrenestä 
kotoisin oleva matemaatikko (vrt. Theaitetos 143e). Egypti- 
läistä Ammon (Amun) -jumalaa palvottiin Kyrenessä. Sofis- 
tin, valtiomiehen ja filosofin suhteesta vrt. Sofisti 231a. 

257cd Nuorempi Sokrates (vrt. Sofisti 218b ja selit.), joka 
tässä astuu Theaitetoksen rooliin, jää jokseenkin yksilöimät- 
tömäksi hahmoksi. Jollakin tavoin hän edustaa myös kai- 
maansa filosofi Sokratesta; vrt. tämän esiintymistä »aivan 
nuorena miehenä» Parmenideessa (127c) ja Theaitetoksen 
kuvaamista Sokrateen kaltaiseksi Theaitetos-dialogissa 
(143e, 144de). 

258e »Teoreettiseksi»: kr. gnöstikos, oik. »tietoon perustu- 
va» tms. (Platon ei koskaan käytä theöretikos-adjektiivia). 

266a Viittaus Theaitetoksen selostukseen neliöluvuista 
(Theaitetos 147d—148b). Neliöjalan kokoisen yksikköneliön 

lävistäjän neliö (toinen potenssi) on kaksi jalkaa. Tämän 
neliön lävistäjän neliö puolestaan on neljän jalan suuruinen. 
Verrantoon sisältyy sanaleikki: sana dynamis »kyky» tarkoit- 
ti matematiikassa potenssia. Vrt. Menon 82b—85b. 

266c Kr. tekstissä sanaleikki joka perustuu sanoihin hys- 
tata »viimeiseksi» ja hps »sika» Ihminen pannaan tässä. 
sikojen kanssa samaan lahkoon; kuninkaan lähin virkaveli on 
siis sikopaimen. 

268d—274e Puoleksi leikillinen myytti (vrt. ed. s. 357) on 
kokoonpantu varsin erilaisista aineksista. Atreiditaruun kuu- 
luva kertomus Atreuksen ja hänen veljensä Thyesteen riidas- 
ta Mykenen kuninkuudesta sisälsi yksityiskohdan, että 
Thyestes oli vehkeilyillään anastanut itselleen jumalien suo- 
siota muka symboloivan kultaisen karitsan, jolloin Zeus, 
näyttääkseen että kannatti Atreuksen oikeuksia, käski Au- 
ringon ja muiden taivaankappaleiden pysähtyä radoillaan ja 
kiertää päinvastaiseen suuntaan. Kertomus kultakaudesta 
jolloin Kronos (Zeun isä, room. Saturnus) hallitsi, esiintyy 
ensimmäisen kerran Hesiodoksella (Työt ja päivät 109— 
126). Maasta syntymisestä kertoo myös ”foinikialaistaru”, 
jonka Sokrates esittää Valtiossa III 414c—-415d. Elealaisen 
vieraan myytillä ja Timaios-teoksen kehyskertomuksella ja 
kosmologialla on useita yhtymäkohtia. 

275e Elealainen vieras haluaa välttää haehonatoiitavin 
sanaa trefein »kasvattaa, ruokkia», jota edellä on käytetty 
(267d—268a). 

276e Tämä erottelu osoittautuu myöhemmin epäolennai- 
seksi; ks. 292c, 293cd. 

284c Tehtävään ei ryhdytä. 

285a Vrt. Protagoras 356d. 

290e Ateenan demokratiassa arpomalla valittu ns. kunin- 
gasarkontti suoritti entisen kuninkaan rituaaliset tehtävät. 
Kohdassa on ironiaa. Platon ei tällaisessa tapauksessa hyväk- 
synyt arpomismenetelmää. 

295b Platonin mukaan kirjoitetut lait muodostavat esteitä 
todellista tietoa omaavalle hallitsijalle. 

297e Lääkärin arvosta Ilias 11,514. 

303c »Asken»: 291ab. 
309c Vrt. Timaios 37a-c. 
L.C. HT. 


362 


| Timaios 


Timaios-dialogin on perinteisesti ajateltu kuuluvan Platonin 
myöhäisdialogien ryhmään, johon sen lisäksi lasketaan ny- 
kyään Sofisti, Valtiomies, Kritias, Filebos ja Lait. Platon 
aikoi ilmeisesti laatia teossarjan, johon Timaioksen jälkeen 
olisivat kuuluneet vielä Kritias ja Hermokrates (ks. Timaios 
20b, Kritias 108a—-c). Timaioksen alusta käy ilmi, että 
trilogian tarkoituksena olisi ollut käsitellä etiikkaa ja politii- 
kan filosofiaa lähtökohtana kosmoksessa ilmenevä metafyy- 
sinen järjestys, joka Platonin mielestä selvimmin näkyy 
kuolevaisten silmille maailmansielun liikuttamassa taivaan- 
mekaniikassa. Myöhäiskauden töissään Platon on kiinnostu- 
nut yksityisistä sieluista maailmansielun osina, ja hän ajatte- 
li maailmansielun tutkimisen valaisevan sitä, miten sielujen 
pitäisi toimia ollakseen hyviä. Tämä uudella ajalla mikrokos- 
mos-makrokosmos -kaavioksi sanottu suhde on esillä Filebok- 
sessa ja Valtiomiehessä, mutta Timaioksessa teologis-eetti- 
nen kosmologia on koko teoksen läpäisevä teema. Toisaalta 
*perusprinsiippioppi* (ks. Filebos) ei ole siinä etualalla. Tun- 
temattomasta syystä teossarjan kirjoittaminen keskeytyi Kri- 
tias-dialogin alkupuolella. 

Timaios poikkeaa Platonin muista teoksista sikäli, että 
siinä on luonnontieteellisellä aineksella ja sen filosofisella 
tulkinnalla täysin hallitseva asema. Kun Platonin asenne 
luonnon tutkimista kohtaan vielä Faidon-dialogissa (97b— 
99e) oli torjuva, Timaiosta voi pitää aikansa luonnontieteelli- 
siä tuloksia tulkitsevana filosofisena kosmologiana ja eräiltä 

osin jopa uusia luonnontieteellisiä teorioita esittävänä tut- 
kielmana. Timaios-dialogin vaikutuksesta on myöhemmässä 
platonismissa harrastettu matemaattista fysiikkaa silloinkin, 
kun kiinnostus on muuten suuntautunut lähinnä mystiseen 
oppiin sielun kohtalosta. Esitetyillä astronomisilla ja aineen 
rakennetta koskevilla teorioilla on ollut uudelle ajalle ulottu- 
va Jälkivaikutus. 


Varhaisen kreikkalaisen luonnonfilosofian peruskäsitteitä oli 
fysis (luonto). Luonnolla tarkoitettiin jonkin oliolajin tyypil- 
listen ominaisuuksien kokonaisuutta tai yleisemmin sitä ko- 
konaisuutta, jonka muodostavat lajiominaisuuksiltaan tunne- 
tut oliolajit ja niiden keskinäiset vuorovaikutukset. Luonnon- 
filosofien (fysiologoi) keskeisenä väitteenä oli 6. vuosisadalta 
saakka, etteivät yliluonnolliset tekijät puutu luonnolliseen 
järjestykseen. Luonnonfilosofien maailmankuva oli ristirii- 
dassa kansanomaisen näkemyksen kanssa, jonka mukaan 
jumalten mahti näkyy juuri ennakoimattomassa puuttumi- 
sessa tapausten kulkuun. Ristiriitaa voitiin lieventää korosta- 
malla, että luonnollinen maailma on kosmos, järjestystä 
noudattava kaunis kokonaisuus. Kosmos-käsitteeseen liittyi 
kansanomaisessakin ajattelussa myönteisiä moraalisia ja es- 
teettisiä mielikuvia, ja niinpä eräät luonnonfilosofit esittivät, 
että jumalallinen näyttäytyy nimenomaan luonnon ikuisessa 
ja muuttumattomassa järjestyksessä ja on tuon kosmisen 
järjestyksen syy. Sen sijaan 5. vuosisadan loppupuolella 
kehitetyssä atomiteoriassa ei enää pyritty esittämään mitään 
teologista tulkintaa luonnon säännönmukaisuuksille. Yli- 
luonnolliset vaikutukset on suljettu pois tieteellisestä maail- 
mankuvasta, eikä jumalallinen esiinny teoriassa myöskään 
kosmoksen järjestykseen samastuvana maailmanjärkenä sen 
enempää kuin kosmoksen suunnittelijanakaan. Ajateltiin, 
että atomien liikkeitä hallitsee perimmältään pelkkä sattuma 
tai välttämättömyys. Välttämättömyyden käsitettä voitiin 
käyttää sattuman synonyymina kreikkalaisessa filosofiassa. 
Se mikä jää toimivan agentin järjen kontrollin ulkopuolelle 
eli sattuma kohtaa hänet eräänlaisena välttämättömyytenä. 
Jos maailmalla ei ole suunnittelijaa ollenkaan, silloin kaikki 

siinä tapahtuu metafyysisessä mielessä sattumalta tai välttä- 
mättä. 

Timaios-dialogissa Platon esittää yksityiskohtaisen ajatus- 
mallin, jossa luonnontieteellinen kosmos-oppi liittyy spesifi- 
seen teologiseen katsomustapaan. Sitä varten Platon kehit- 
tää teorian hyväntahtoisesta luojajumalasta, demiurgista 
(demitrgos oik. »hyödykkeitä tuottava käsityöläinen»), joka 
tarjolla olevasta aineksesta tekee niin hyvän maailman kuin 
mahdollista. Ajatus tietonsa ja hyvyytensä puolesta täydelli- 
sestä maailman rakentajasta, joka haluaa ihmisten tulevan 
kaltaisikseen, poikkeaa perinnäisestä kreikkalaisesta teolo- 
giasta. Sen mukaan jumalten hyvyys on monella tavoin 
ehdollista. Olympolaiset jumalat ovat mustasukkaisia omas- 
ta elämänmuodostaan eivätkä halua jakaa sitä ihmisten 
kanssa, ja osallisuutta jumalalliseen tarjoavat mysteerijuma- 
luudet ovat epäintellektuaalisia, tunteeseen vetoavia riitin 
keskushahmoja, eivät matematisoivia maailman rakentajia. 
Platonin demiurgi tarjoaa sieluille uudenlaisen mahdollisuu- 
den jumalallistumiseen tekemällä kosmoksesta ideain maail- 
man jäljitelmän, jonka antamien virikkeiden johdosta sielu 
voi intellektuaalisen täydellistymisen tietä päästä alkuperäi- 
seen tilaansa ideoiden maailman autuaallisena näkijänä ja 
mietiskelijänä. Timaios-dialogin opeilla järkevästä ja hyväs- 
tä demiurgista, kosmoksen tarkoituksenmukaisuudesta ja 
sen tutkimisen välinearvosta sielun kohoutumisessa on ollut 
tärkeä vaikutus kristilliseen, juutalaiseen ja islamilaiseen 
oppiin Jumalasta luojana. Demiurgin hyvyys takaa sen, että 
elämme parhaassa mahdollisessa luodussa maailmassa ja 
ettei ole mitään syytä ajatella demiurgin puuttuvan laske- 
mattomalla tavalla tapausten luonnolliseen kulkuun — sehän 
on paras mahdollinen. Tällä näkemyksellä on ollut huomat- 
tava jälkivaikutus ns. teodikea-opin kehitykseen, ja se on 
antanut myös virikkeitä yhdelle tavalle puolustaa rationaali- 
sen luonnontieteen mahdollisuutta. Platonin mukaan kohou- 
tuminen universaaliseen näkemykseen kosmoksen vain aja- 
tuksella tajuttavasta rakenteesta ja sitä kautta tietoon todel- 
lisuuden perimmäisestä luonteesta on rationaalisen sielun 
suurin tehtävä. Tämä oppi vaikutti olennaisesti myös Aristo- 

teleen näkemykseen tieteestä, ja meidän päiviimme saakka 
ovat länsimaiset tieteenharjoittajat suosineet tällaista mys- 
tissävyistä tietämisen tulkintaa. 

Miksi on olemassa kosmos; miksi ei mieluummin pelkkä 
kaaos? Miksi kosmoksen järjestys on se mikä se on; miksi ei 
mieluummin jokin muu? Miksi kosmos on ihmiselle ymmär- 
rettävä? Platonin mielestä tyydyttävä vastaus tämänkaltai- 
siin keskeisiin filosofisiin kysymyksiin voi perustua vain 
ajatukseen demiurgista, joka hyvyytensä vuoksi haluaa ra- 
kentaa kaaoksesta ideain maailman mahdollisimman täydel- 
lisen jäljitelmän. Ajatus mallia jäljittelevästä hyvästä de- 
miurgista ei jää Timaios-dialogissa pelkästään vastaukseksi 
metafyysisiin kysymyksiin. Sitä voi pitää myös aksioomana, 
josta voidaan suoraan johtaa eräitä luontoa koskevia periaat- 
teita. Esimerkiksi koska paras jäljiteltävä malli on Elävän 
olion idea ja koska sen parhaalla jäljitelmällä on sielu, 
kosmoksella täytyy olla sielu (30b). Koska malli muodostaa 
ykseyden, sen jäljitelmiä voi olla vain yksi eli on vain yksi 
kosmos (31a-b). Kosmos on pyöreä, koska pyöreys on paras 
muoto (33b). Toisaalta Platonin mukaan on myös olemassa 
kosmosta koskevia empiirisiä havaintoja, joiden selittämisek- 
si on viitattava demiurgimalliin. Platonin mukaan esimerkik- 
s1 astronomiset havainnot tulevat ymmärrettäviksi, kun ne 
liitetään oppiin demiurgin asettamasta maailmansielun liik- 
keestä, joka tapahtuu täydellisiä ympyräratoja myöten. Pla- 
neettojen liikkeet voidaan selittää kahdesta erillisestä ympy- 
räliikkeestä koostuviksi. Platonin tieteenfilosofinen ydinaja- 
tus on näkemyksessä, jonka mukaan luonnon ilmiöt voidaan 
palauttaa ymmärrettäviin matemaattisiin lakeihin, koska 
kosmos on intelligentin agentin suunnittelema. 

Tutkimuksen piirissä on käyty laajaa keskustelua siitä, 
missä määrin Platon itse on edustanut Timaioksen dialogissa 
esittämiä näkemyksiä. Jotkut ovat halunneet nähdä teoksen 
lähinnä myyttisenä allegoriana — ajatukset luojajumalasta, 
kosmoksen rakentamisesta ja sielujen kohtalosta olisivat 
tällöin vain fiktioita. On totta, ettei Platon Timaios-teokses- 
sakaan nimitä luontoa koskevia käsityksiä tiedoksi, koska tuo 
käsite on hänen ajattelussaan varattu vain ideoihin suuntau- 

tuvalle episteemiselle asenteelle. Mutta Platonin mukaan 
luontoa koskevissa mielipiteissä on erilaisia todennäköisyy- 
den asteita, ja Platon ei missään aseta kyseenalaiseksi sitä, 
etteikö Timaioksen esitys olisi uskottavin niin kauan, kunnes 
esitetään parempi teoria (ks. esim. 37b, 53e—54b, 55d, 
59b-c, 72d). Toisaalta on sanottava, että Timaios-dialogis- 
sakin näkyy Platonin halu leikitellä erilaisilla opeilla. Etelä- 
Italiasta kotoisin olevan Timaioksen esitykseen sijoitetaan 
juuri hänen kotiseudullaan harjoitetun filosofian ja luonnon- 
tieteen näkemyksiä. 


Dialogin henkilöistä ja johdanto-osan teemoista ks. selityk- 
siä. 

Johdanto-osan jälkeen (174—27b) seuraa Timaioksen lyhyt 
pääaihetta koskeva esittely (27c—29d). Kuvaus universumis- 
ta jakautuu kahteen osaan. Jaksossa 29d—47e esitetään 
demiurgin toimintaa ottamatta huomioon niitä rajoituksia, 
joita aineksena oleva kaaos asettaa demiurgin toiminnalle. 
Jaksossa 29d—31b Platon esittää kosmologiansa perustekijät 
eli demiurgin, mallin ja yleisen luonnehdinnan tuloksesta eli 
kosmoksesta parhaana mahdollisena maailmana ja onnellise- 
na luotuna jumalana. Jos luotua jumalaa tarkasteltaisiin 
ulkopuolelta (tosin sen ulkopuolella on vain yliluonnollinen 
todellisuus), huomio kiintyisi kiintotähtien tasaiseen vuoro- 
kautiseen kiertoliikkeeseen ja tähän liikkeeseen osallistuvien 
planeettojen sekä auringon ja kuun samankeskisiin omiin 
ratoihin, joilla ne liikkuvat päinvastaiseen suuntaan. Täydel- 
liset ympyräradat osoittavat kosmoksen sielun filosofista 
onnellisuutta, sillä tasainen kiertoliike oman keskusakselin 
ympäri osoittaa sielun ajattelevan häiriöttä koko ajan samaa 
— sen tajunnan sisältönä on ikuinen ja muuttumaton ideain 
maailma. Jaksossa 34a—40d Platon kuvaa maailmansielun 
tekemistä ja sitä, miten demiurgi järjestää sielun liikkeet 
ympyräliikkeiksi, jotka tarjoavat radat taivaankappaleille, 
kosmisille jumalille. Ennen kuvausta maailmansielun teke- 
misestä ja rationaalisen liikeopin ja taivaanmekaniikan pe- 
rusteista Platon on, demiurgin toimintajärjestyksestä poike- 
ten, esitellyt lyhyesti kosmoksen ruumiin laatimisen (31b—- 

34a). Demiurgi käyttää sen aineksena alkukaaosta, jossa 
neljän peruselementin esimuodot epäsäännöllisesti liikkuen 
törmäilevät toisiinsa muodostamatta mitään pysyviä raken- 
teita tai muotoja. Demiurgi pakottaa kaaoksen geometrisesti 
säännöllisiksi maa-, vesi-, tuli- ja ilmapartikkeleiksi (aihetta 
käsitellään tarkemmin jaksossa 53c— 57d) ja asettaa ainekset 
suhtautumaan toisiinsa geometrisen verrannon mukaisesti. 
Tämän johdosta kosmoksen ruumiista tulee pysyvä ja se 
säilyy yleispiirteissään järjestyksessä, vaikka sen sisällä ta- 
pahtuukin koko ajan aineenvaihduntaa. Jaksossa 41d—47e 
Platon kuvaa ihmissielujen kuolemattoman osan tekemistä. 
Ne ovat samaa ainesta kuin maailmansielu. Tuolla aineksella 
ei ole muita fysikaalisia ominaisuuksia kuin kyky liikkua ja 
liikuttaa. Sieluja tehdään yhtä monta kuin on kiintotähtiä, ja 
niistä kukin asetetaan omalle tähdelleen, jossa ne oppivat 
tuntemaan kosmoksen ja sen mallin. Sitten ne siirretään 
planeetoille ja maahan odottamaan niiden kaikkien osaksi 
tulevaa inkarnaatiota. Sieluille opetetaan myös, miten niiden 
tulisi elää ruumiissa. Demiurgi antaa luoduille jumalille 
tehtäväksi tehdä ihmisruumiin ja sielun kuolevaiset osat. 
Kohdasta 47e lähtien Platon kuvaa asioita, joiden syntymi- 
seen välttämättömyydellä eli demiurgin käytössä olevalla 
aineksella on oma osuutensa. Platon myöntää tietyn oikeu- 
tuksen edellä mainitulle atomiteorian näkemykselle sattu- 
masta ja välttämättömyydestä luonnontieteellisen maail- 
mankuvan perustana. Mutta Platon katsoo, että oikea teoria 
vaatii huomion kiinnittämistä myös siihen tarkoituksenmu- 
kaisuuteen ja järjestykseen, joka hänen mielestään näyttää 
selvästi rajoittavan välttämättömyyttä ja ohjaavan sitä to- 
teuttamaan yleisempiä tarkoitusperiä. Timaioksen jälkiosaa 
voisi aatehistoriallisesti luonnehtia yritykseksi yhdistää toi- 
siinsa Herakleitoksen näkemys maailmasta dynaamisten jän- 
nitystilojen määräämänä jatkuvana muutoksena ja pythago- 
ralainen teoria matemaattisista suhteista ja kuvioista todelli- 
suuden perimmäisinä rakenneosina. Jaksossa 47e—48e Pla- 
ton käsittelee järjen ja välttämättömyyden suhdetta, jaksos- 
sa 48e—-53c maailman esikosmista alkutilaa ja jaksossa 
53c-69a elementtien muotoutumista säännöllisten avaruus- 

kuvioiden muotoisiksi partikkeleiksi, niiden mekaanista lii- 
kettä ja niistä syntyviä erilaisia aineyhdistelmiä ja niiden 
ominaisuuksia. Dialogin loppuosassa 69a—92c Platon keskit- 
tyy kuvaamaan ihmisen ruumiin ja sielun kuolevaisten osien 
syntyä ja toimintaa. Erityistä huomiota kiinnitetään demiur- 
gin luomaan tarkoituksenmukaisuuteen ja välttämättömyy- 
destä johtuviin seikkoihin. Metafyysisen tarkoituksenmukai- 
suuden ja irrationaalisen välttämättömyyden oikea erottami- 
nen kuuluu hyvän elämän välttämättömiin ehtoihin. 

Teoksen esitystapa on kreikkalaisessa alkuteksissä raskasta 
ja myyttistä. Suomennoksessa on pyritty yksinkertaistamaan 
tyyliä. 


Selityksiä 


17a Dialogin osanottajia ovat Sokrates, Timaios, Hermokra- 
tes ja Kritias. Pääesiintyjä on Timaios, joka esitellään Etelä- 
Italian Lokroista kotoisin olevaksi, filosofisesti sivistyneeksi 
valtiomieheksi (20a). Lokroi oli tunnettu hyvistä laeistaan. 
Timaioksen luonnehdinta viittaa siihen, että on ymmärrettä- 
vä hänen ajattelunsa saaneen vaikutteita pythagoralaisuu- 
desta ja muista ”läntisistä? opeista. Timaioksella on tuskin 
historiallista vastinetta. Kritias lienee Platonin sukulainen, 
tunnettu oligarkki Kritias (vrt. Kharmides). Hän kertoo 
olleensa 80 vuotta nuorempi isoisäänsä Kritiasta, jonka isä 
Dropides oli Solonin (k. n. 560 eKr.) tuttava (20d—-21a). 
Kronologisia vaikeuksia syntyy myös, jos oletetaan että 
tämän dialogin Kritias on oligarkin isoisä. Hermokrates on 
syrakusalainen kenraali, jonka Thukydides (IV 58, VI 72—3) 
kertoo johtaneen johtaneen sotatoimia ateenalaisia vastaan 
Sisiliassa 410-luvulla. Hermokrateen puhe ateenalaisia vas- 
taan kamarinalaisten kansankokouksessa (Thuk. VI 76—80) 
on ehkä ajateltava taustaksi hänen esiintymiselleen dialogis- 
sa; vrt. Kritiaan esitys joka suhteessa moitteettomista mui- 
naisista ateenalaisista (23c-24e, Kritias 109c-112e). Viit- 
tausta neljänteen henkilöön, joka ei nyt ole paikalla, ei 
dialogin kuluessa selitetä. — Dialogin alussa (17a—19a) 

Sokrates toistaa pääkohdat »edellisen päivän» esityksestään 
— ajatukset löytyvät Valtiosta (II 369b-V 471c). Viittaa- 
malla fiktiiviseen keskusteluun Platon haluaa asettaa val- 
tioutopiansa entistä selvemmin kosmisiin puitteisiin. 

19c Sokrates haluaa kuulla, kuinka hyvä valtio toimisi 
erilaisissa käytännön tilanteissa ja kuinka se hoitaisi ulkopo- 
litiikkansa. On ajateltu tämän osoittavan Platonin lisäänty- 
vää kiinnostusta tosiasialliseen yhteiskunnalliseen vaikutta- 
miseen. 

19d Runoilijoista jäljittelijöinä ks. Valtio II-III ja X. 

20c-21a Sekä Platonilla että Aristoteleella esiintyy näke- 
mys, jonka mukaan luonnonkatastrofit jaksottain tuhoavat 
kulttuurin ja vain pieni joukko ihmisiä säilyy aloittamaan 
uuden, periaatteessa samanlaisena toistuvan kulttuurin kehi- 
tyskaaren (ks. 22b—23c, Kritias 109d—110a). Kyseessä ole- 
va juhla on Panethenaia ja jumalatar Pallas Athene (vrt. 
Timaios 26e ja Parmenides 127d). 

20d—25d Atlantis-taru on läpi vuosisatojen kiehtonut luki- 
joiden mielikuvitusta. Platonin mukaan saari sijaitsi Gibral- 
tarin salmen takana Atlantilla, ei kovin kaukana salmesta. 
Sen sanotaan tuhoutuneen 9000 vuotta ennen kuin runoilija 
ja valtiomies Solon kuuli siitä (23e). On mahdollista, että 
jonkinlainen perimätieto esim. minoslaisen kulttuurin tuhou- 
tumisesta Kreetalla on vaikuttanut tällaisesta katastrofista 
kertovan perimätiedon syntymiseen. Atlantis-tarua ei kuiten- 
kaan tunneta muualta. Todennäköisesti se on laajalta osin 
Platonin luomus. Alku-Ateenasta ja Atlantiksesta Platon 
aikoo antaa yksityiskohtaisen kuvauksen Kritias-dialogissa, 
joka kuitenkin keskeytyy. Jo antiikin aikana ajateltiin, että 
Platon on sijoittanut kertomukset Alku-Ateenasta ja Atlan- 
tiksesta Timaios-dialogin alkuun sen vuoksi, että lukijat 
ymmärtäisivät esitettävän kosmologian eettis-maailmankat- 
somuksellisessa valossa. 

21b Apaturia-juhla oli omistettu sukujen keskuudessa nou- 
datettaville riiteille. 

21e Solonin aikalaisesta, Egyptin kuninkaasta Amasikses- 
ta kertoo Herodotos (11). 

27c—29c Jaksossa Timaios esittää periaatteita, jotka on 

otettava huomioon kosmologisessa tutkielmassa. Viittaus 
siihen, että jumalan olemassaolo on käsitettävissä maailman 
ymmärrettävän rakenteen ja tarkoituksenmukaisuuden pe- 
rusteella, on myöhemmin kuulunut ns. kosmologisen jumala- 
todistuksen peruslähteisiin. 

29c-d Timaios sanoo esitystään todennäköiseksi. Kyseessä 
on kosmologian esittely, ja muutoksenalaista kohdetta koske- 
vat väitteet eivät Platonin mukaan voi olla samanlaisia 
varmoja tietolauseita kuin ne, jotka koskevat muuttumaton- 
ta ideain maailmaa. Mutta jos kosmos on ideain jäljitelmä ja 
jos siitä puhuu henkilö, joka jotenkuten tuntee myös mallin, 
esitys on varmasti uskottavampi kuin sellainen, joka ei 
lainkaan perustu mallin tuntemiseen. 

29d—31a Jaksossa esitetään lyhyesti, miksi demiurgi teki 
kosmoksen, mikä oli malli ja miten tulosta voi yleisesti 
luonnehtia. Selvitys kosmoksen synnyn syystä etenee seuraa- 
vasti: (1) On olemassa täysin hyvä luojajumala, joka kykenee 
tekemään jäljitelmiä ideoille. (11) Ideain maailman alapuolel- 
la on epäsäännöllisen muutoksen hallitsema järjetön kaaos, 
joka periaatteessa voisi tulla näkyväksi ainesosaksi ideain 
jäljitelmässä. (ili) Koska demiurgi on täysin hyvä, hän ei ole 
mustasukkainen eikä kateellinen, vaan haluaa antaa kaaok- 
selle parhaan mahdollisen olomuodon. (iv) Kaaokseen tulisi 
suurin mahdollinen määrä tosiolevaista muistuttavaa järjes- 
tystä, jos siitä tulisi ideoita mietiskelevän sielun ruumis. (v) 
Siksi demiurgi pitää mallinaan Elävän olennon ideaa, jonka 
jäljitelmäksi hän tekee kosmoksen. Kun näkyvä kosmos itse 
on elävä olio, elävän olion käsite näyttää sisältävän alakäsit- 
teinään myös kaikki ne käsitteet, joilla voidaan puhua 
kosmoksen osista (esimerkiksi kasvit, mineraalit, joet jne.) 
Merkitseekö tämä sitä, että Elävän olion idea on itse asiassa 
ideain maailman kokonaisuus? Eräiden tutkijoiden mukaan 
demiurgin hyvyys tarkoittaa juuri sitä, että hän toteuttaa 
jokaisen mahdollisuuden, so. jäljittelee jokaista ideaa. Kos- 
mos on sitä parempi, mitä enemmän se sisältää erilaisia 
ideain maailman jäljitelmiä, ja demiurgin hyvyys saa hänet 
toteuttamaan ne kaikki. Varovaisemman muotoilun kannat- 
tajat ovat esittäneet demiurgin tehneen jäljitelmän niille 

ideoille, joita voi jäljitellä. Elävän olion idea ei tällöin 
samastu ideain maailmaan. 

Voi olla selventävää muistaa, että Platonin tieto-opin mu- 
kaan ideain maailmaa koskeva käsitteellinen tietomme syn- 
tyy aistimaailmassa olevien ideain jäljitelmien tarjoamien 
virikkeiden kautta. Jos näin on, emme ainakaan voi tietää, 
mitä olisivat ne ideat, jotka olisivat jääneet kokonaan vaille 
jäljitelmää. 

31b—-34a Jaksossa kuvataan, miten demiurgi rakentaa 
alkukaaoksessa jossain muodossa esiintyvistä elementtiai- 
neksista kosmokselle ruumiin — sen jota maailmansielu tulee 
sitten elävöittämään. Kohdassa 53c-57d Platon esittää yksi- 
tyiskohtaisesti, millaisia geometrisia malleja demiurgi käyt- 
tää järjestääkseen kaaoksen maa-, vesi-, tuli- ja ilmapartikke- 
leiksi. Nyt todetaan vain, että demiurgi pakottaa sen tottele- 
maan jatkuvaa verrantoa. Puhe neliö- ja kuutioluvuista 
viittaa seuraavaan seikkaan. Jos p? ja g? ovat kaksi neliölu- 
kua, niiden välillä pitää paikkansa seuraava jatkuva verran- 
to: p? : pq = pq : q’. Jos p? ja g? ovat kaksi kuutiolukua, niiden 
välillä pitää paikkansa seuraava jatkuva verranto: p° : p'g = 
p?g : pg? = pq? : g?. Platon esittää jo Gorgias-dialogissa (508a, 
luultavasti pythagoralaisten vaikutteiden johdosta) ns. geo- 
metrisen tasa-arvon periaatteen. Sen ajatuksena on, että 
harmonia kosmoksessa ja hyvässä valtiossa perustuu siihen, 
että osatekijöiden vuorovaikutus tapahtuu niin, etteivät nii- 
den jatkuvan verrannon mukaiset arvosuhteet muutu. Jos 
esimerkiksi A:n arvo on 1 ja B:n arvo 2, niiden tulee saada 
jotakin molempien arvoa lisäävää jaettaessa sellaiset osuu- 
det, että jaon jälkeenkin A : B = 1 : 2. Platonin mukaan 
demiurgi asettaa kaoottisen alkutilan vastaavasti toimimaan 
siten, että siitä kiteytyneet elementit muuttuessaan toisik- 
seen säilyttävät jatkuvan verrannon. Koska maa pysyy aina 
maana, muut elementit joutuvat toisikseen vaihtuessaan 
kuitenkin lopulta palautumaan asetetun verrannon mukai- 
siin suhteisiin. Ajatus kosmisesta oikeudesta jonkinlaisena 
kosmoksen järjestysperiaatteena esiintyy jo Anaksimandrok- 
sella (500-luvulla eKr.). Kosmoksen järjestys osoittaa tietysti 
samalla ihmiselle, miten hänen tulisi hallita sieluaan ollak- 

seen hyvä. Kuusi mekaanisen ja irrationaalisen liikkeen 
muotoa, jotka jaksossa mainitaan, ovat liike ylös, alas, eteen, 
taakse, oikealle ja vasemmalle (ks. myös 40a—b). Y mpyrälii- 
ke on Platonin (ja Aristoteleen) mielestä täydellinen liike, ja 
niin liikkuu luodun maailman korkein osa eli ajatteleva sielu. 
Sielu on itse itseään liikuttava liikkeessä oleva entiteetti (ks. 
Faidros 245c, Lait X 896a), jonka korkein toiminta eli 
muuttumaton yhden ja ikuisen ideain maailman ajattelu 
ilmenee säännöllisenä ympyräliikkeenä. 

34a—40d Jakso kuvaa maailmansielun tekemistä ja sen 
olemusta sekä sisältää lyhyen esityksen ajasta ja astrono- 
miasta. Sielua tehdessään demiurgi käyttää aineksinaan 
jakamatonta ja jaettua olemista, jakamatonta ja jaettua 
samuutta ja jakamatonta ja jaettua erilaisuutta. Näistä 
syntyy superaine, jonka ainoa fysikaalinen ominaisuus on 
kyky liikkua ja liikuttaa. Olemisen, ykseyden ja moneuden 
sekä samuuden ja erilaisuuden käsitteitä, jotka kuuluvat ns. 
”perusprinsiippioppiin”, Platon käsittelee usein myöhäisfilo- 
sofiassaan (esim. Sofisti 254b—-259b, vrt. Filebos). Kun on 
puhe ideasta, se on jakamattomasti sitä mitä se on. Ideoiden 
jäljitelmissä aistimaailmassa idea kertautuu jaettuna ilman, 
että yksittäiset jäljitelmät olisivat aistimaailmassa identi- 
teettiään vastaavan kokonaisuuden osia. Sielu edustaa tässä 
ykseyden ja moneuden vastakkainasettelussa kolmatta vaih- 
toehtoa. Se on samalla ontologisella tasolla toisaalta yksi 
kokonaisuus ja toisaalta jakautunut toimimaan erillisinä 
jumalien ja ihmisten sieluina. 

Kuvaus sieluaineen käsittelystä sisältää viittauksen kah- 
teen geometriseen sarjaan (1, 2, 4, 8 ja 1, 3, 9, 27; vrt. 
31c—-32c) ja pythagoralaisten kiinnostuksen kohteina ollei- 
siin kreikkalaisen musiikin perusintervalleihin. Tarkoitukse- 
na on osoittaa, että demiurgi pystyy käsittelemään maail- 
mansielua tahtomallaan tavalla ja että hän saa sen toimi- 
maan harmonisesti. Maailmansielun rationaalinen elämä 
(36e) näkyy täydellisimmillään kahtena ympyräliikkeenä. 
Niiden asettamista Platon kuvaa siten, että sekoitettu aines 
leikataan kahdeksi suikaleeksi, joista toisesta tulee ulompi 
rengas ja toisesta siinä kiinni oleva sisempi rengas. Sisempi 

rengas pyörii ulomman mukana samaan suuntaan, mutta 
omasta voimastaan myös eri suuntaan. Ulompaa liikettä 
Platon sanoo saman liikkeeksi ja sisempää erilaisen liikkeek- 
si. Tämä idea johdattaa Platonin astronomiseen teoriaan. 

Jo 400-luvun loppupuolella Oinopides oli kehittänyt Plato- 
nin omaksuman maakeskisen mallin, jossa auringon rata eli 
ekliptika leikkaa taivaan ekvaattorin kahdessa pisteessä 
(kevättasauspiste ja syystasauspiste) ja koskettaa pohjoisessa 
Kravun kääntöpiiriä ja etelässä Kauriin kääntöpiiriä. Tällä 
radalla aurinko näyttää tekevän vuoden aikana täyden kier- 
roksen lännestä itään, kun se samalla vuorokausittain kiertää 
kiintotähtien mukana kierroksen idästä länteen. (Ekliptika 
on sen suorakaiteen lävistäjä, jonka pitkinä sivuina ovat 
kääntöpiirit; ks. 36c). Myös kuulla ja viidellä planeetalla 
tiedettiin olevan omat ratansa lähellä ekliptikaa, ja niiden 
ajateltiin olevan maasta katsoen seuraavassa järjestyksessä: 
kuu, aurinko, Venus (kr. Afrodite), Merkurius (kr. Hermes), 
Mars (kr. Ares), Jupiter (kr. Zeus) ja Saturnus (kr. Kronos). 
(Ks. 38d, vrt. Valtio X 616e—617b). Kohdassa 38d Platon 
viittaa siihen jo ehkä 400-luvun loppupuolella tiedettyyn 
seikkaan, että Venus, Merkurius ja aurinko tekevät kaikki 
kierroksen radoillaan noin vuodessa. Kuun liike omalla 
radallaan on nopeampaa kuin samalla nopeudella liikkuvien 
auringon, Venuksen ja Merkuriuksen. Muut planeetat liik- 
kuvat eri nopeuksilla ja sitä hitaammin, mitä kauempana ne 
ovat maasta (39a). 

Tosiasiallisten tunnettujen havaintojen ja omien metafyy- 
sisten lähtökohtiensa pohjalta Platon esittää astronomisen 
yleisteoriansa, jonka mukaan auringon, kuun ja planeettojen 
radat voidaan ymmärtää kahden säännöllisen ympyräliik- 
keen kombinaatioiksi. Koska nämä ympyräliikkeet kussakin 
tapauksessa ovat vinossa asennossa toisiinsa nähden, idästä 
länteen tapahtuva liike piirtää spiraalin, jonka kierrokset 
auringosta puhuttaessa ovat lyhimpiä seisauspisteissä ja 
pisimpiä tasauspisteissä. 

Platonin astronomisten tietojen runsaus ja auringon liiket- 
tä koskevan spiraaliteorian selitysvoimaisuus on usein selitet- 
ty siten, että Platon nojautuu Eudoksos Knidoslaisen (n. 

400—350 eKr.) tietoihin ja teorioihin. Eudoksos oli antiikin 
kuuluisimpia tähtitieteilijöitä, ja hän työskenteli pitkän ajan 
Platonin Akatemian piirissä. Vaikka Platon ehkä oppikin 
Eudoksokselta tähtitiedettä, Timaioksen teoria ei kuiten- 
kaan ole identtinen Eudoksoksen tunnetun homosentristen 
pallojen teorian kanssa. Platonin teoria ei esimerkiksi selitä 
maakeskisessä observaatiossa esiintyviä planeettojen liikkei- 
den epäsäännöllisyyksiä, esim. silmukoita, joita Eudoksos 
koetti selittää juuri monimutkaisemmalla pailoteoriallaan. 
On mahdollista ajatella niinkin, että Eudoksos sai oman 
mallinsa idean Platonin yksinkertaisemmasta teoriasta. On 
ajateltu, että Platon kohdassa 40d viittaisi Eudoksoksen 
malliin, mutta jos näin on, jää hämäräksi, miksi hän ei viittaa 
sen olennaisimpiin piirteisiin. 

37c—38c Jakson merkitys on varsin kiistanalainen. Näyt- 
tää siltä, että demiurgi nyt joka tapauksessa asettaa kiinto- 
tähdet, planeetat, auringon ja kuun maailmansielun ympyrä- 
radoille ja maan keskukseen. Ne ovat kaikki jumalia, joiden 
yksityinen maailmansieluun kuuluva sielu pyörittää niitä 
oman akselinsa ympäri (40a). Niiden tekeminen merkitsee 
samalla ajan syntymistä. Aikaa Platon sanoo ikuisuuden 
jäljitelmäksi. Platonin teoriassa aika samastuu kosmiseen 
kellolaitteeseen. Aika luodaan yhdessä kosmoksen kanssa. Jo 
antiikin aikana ja varsinkin keskiajalla herätti paljon keskus- 
telua kysymys, kuinka Platon voi sanoa kaaoksen olleen 
olemassa ennen ajan luomista. 
39d Täydellisestä vuodesta eli Maailmanvuodesta myös 
Faidros 246a—256d ja Valtio X 616b—617d. 

40b Yksi perinnäisiä kiistakysymyksiä on ollut, mitä Pla- 
ton tosiasiallisesti ajattelee maan pyörimisestä. Vaikeutena 
on sen liikkeen yhdistäminen tähtitieteellisiin havaintoihin. 

40d-41a Huomautus traditionaalisista jumalista on ironi- 
nen varhaisia »teologisia» kosmogonioita kohtaan. 

41a—d »Jumalien jumalat» on ehkä tahallisesti mystifioiva 
ilmaus, sillä demiurgi puhuttelee nyt luomiaan jumalia, joille 
hän antaa tehtäväksi kuolevaisten olioiden luomisen. Ja 
taivaankappaleille ei edellä ole omistettu erityistä luomisky- 
kyä. Syy kuolevaisten lajien tekemiseen on se, että ilman 


375 


ESITTELYJÄ JA SELITYKSIÄ 


niitä maailma ei sisällä kaikkea, mitä siinä Elävän olion 
idean jäljitelmänä voi olla. Demiurgi itse ei tee sellaista, 
mikä välttämättä häviää. Sellaisen tekeminen ei näytä ole- 
van hänelle itselleen mahdollista. Kuolevaisina lajeina Pla- 
ton mainitsee maaeläimet, vesieläimet ja linnut (vrt. 90e— 
92c). Kasvit ja hyönteiset puuttuvat tästä luettelosta, koska 
Platon antaa Timaioksen esitellä lähinnä niitä lajeja, joihin 
degeneroituneet ihmissielut voivat pythagoralaisen sielun- 
vaellusopin mukaan joutua. 

41d—42d Demiurgi tekee itse kuolemattomat ihmissielut. 
Ne on tehty samasta aineksesta kuin maailmansielu, mutta 
niissä sekoitussuhteet eivät ole yhtä puhtaat. Tästä syystä 
niissä on alun perin jotakin huonoa. Jokainen niistä joutuu 
ruumiiseen, ja jos ne tänä aikana elävät noudattaen kosmista 
harmoniaa ja pyrkien ideain maailman näkemiseen, sieluai- 
neksen sekoitussuhteet ilmeisesti paranevat pysyvästi, koska 
ne pääsevät ikuisiksi ajoiksi takaisin kotitähdelleen. Jo keski- 
kautensa dialogeissa Platon on esittänyt tällaisen kosmisen 
sielun parannusohjelman. Ja itse asiassa juuri filosofia on se 
instituutio, jonka kautta sieluissa alunperin oleva huonompi 
taipumus voi kokonaan jalostua (vrt. Faidon 67c—68b, Pidot 
209e—212a, Faidros 246a—256d). Jos erilaiset eläinsielut 
ovat degeneroituneita ihmissieluja, jäävätkö jotkut tähdet 
lopullisesti vaille asujaansa? Voiko sielu päästä eläimestä 
takaisin ihmisruumiiseen, jota hallitessaan se voisi lopullises- 
ti parantua? Tämä kai edellyttäisi, että eläimilläkin on 
hyveitä ja paheita. Kohdassa on epäilemättä leikittelyä 
pythagoralaisella sielunvaellusopilla. 

42e Yksityiskohtaisempi kuvaus kuolevaisen ruumiin ja 
sielun toiminnasta on jaksossa 69a-. 

45b—46a Platon kuvaa silmien toimintaa, koska niiden 
kautta voidaan nähdä universumin harmonia. Tässä vaihees- 
sa eivät vielä ole esillä ihmissielun kuolevaiset osat — vain 
päässä oleva kuolematon sielu ja sille tärkeä näkökyky. 
Tulen lajeista ks. 58c. 

47e—48e Jakso on tärkeä, sillä siinä esitellään uusi näkö- 
kulma, joka määrää teoksen loppuosan esitystä. Demiurgi ei 
ole kaikkivoipa; hän joutuu työssään sopeutumaan siihen 

tosiasiaan, että alkukaaos tarjolla olevana aineksena osaltaan 
määrää suunnitelman toteutumista. Tässä yhteydessä välttä- 
mättömyys (ananke) tarkoittaa järjen suunnitteleman järjes- 
tyksen ulkopuolista aluetta. Alkukaaos epäsäännöllisine liik- 
keineen on pelkkä välttämättömyyden valtakunta. Käyttäes- 
sään järjen kontrollin ulkopuolisesta alueesta käsitettä vält- 
tämättömyys Platon pitää sitä sattuman käsitteen synonyy- 
mina (vrt. edellä s. 364 ja Lait X 888e—890b). Platonin 
mielestä atomistien virhe on siinä, että he kiinnittivät huo- 
miota pelkästään välttämättömyyteen. Tosiasiassa demiurgi 
pystyy saattamaan välttämättömyyden järkevän järjestyksen 
alaisuuteen, mutta ei kokonaan. Aistimaailmaan jää sattu- 
manvaraista liikettä, ja esimerkiksi alkukaaoksesta kiteytet- 
tyjen elementtien ominaisuudet ja niiden keskinäisestä se- 
koittumisesta muodostuvien yhdistelmien ominaisuudet ovat 
välttämättä sitä, mitä ne ovat. Dialogin loppuosaa voi kuvata 
siten, että siinä esitetään, millä tavoin maailmanrakentaja 
pystyi tekemään parhaan mahdollisen kosmoksen, vaikka 
hän ei kokonaan pystynyt eliminoimaan välttämättömyyttä. 
48bc »Kirjaimet»; stoikheia-termiä on Platon muutenkin 
alkanut käyttää (ehkä atomismin vaikutuksesta) merkityk- 
sessä »alkuosat» (lat. elementa), vrt. Theaitetos 201e. 
48e—53c Kuvaus kosmoksen aineksesta on monin tavoin 
ongelmallinen, ja se on herättänyt kiistoja kommentaattorien 
keskuudessa jo antiikista saakka. Opin neljästä alkuaineesta 
(tuli, ilma, maa, vesi) Platon näyttää saaneen Empedokleelta 
(400-luvulla). Jollain tavoin esikosminen tila sisältää ele- 
menttien esimuodot ja niiden ominaisuudet (kuuma, kylmä, 
kuiva, märkä), mutta kaikki on järjestäytymättömässä 
kaoottisessa liikkeessä. Eräissä kohdin (joskaan ei tässä 
dialogissa) Platon sanoo, että sielu itse itseään liikuttavana 
entiteettinä on kaiken liikkeen syy (esim. Faidros 245d-—e). 
Maailmansielu näyttää vaikuttavan kaikkeen liikkeeseen 
kosmoksessa. Esikosminen liike ei ole sielun aiheuttamaa. 
53c—-57c Edellä todettiin, että Platonin mukaan demiurgi 
ryhtyessään tekemään ruumista kosmokselle asettaa elemen- 
tit geometriseen verrantoon. Tosiasiallisesti hän tätä ennen 
on erottanut elementit kaaoksesta. Tämä tapahtuu niin, että 

hän muotoilee vesiaineksen esimuodon ikosaedrin muotoisik- 
si vesipartikkeleiksi, ilman esimuodon oktaedripartikkeleik- 
si, maan esimuodon kuutiopartikkeleiksi ja tulen esimuodon 
tetraedreiksi. Jos demiurgi olisi määrännyt identtiset tasasi- 
vuiset kolmiot ja neliöt elementtien invarianteiksi muototeki- 
jöiksi, silloin ilman, tulen ja veden vaihtuminen toisikseen 
voitaisiin kuvata matemaattisesti m-tahoisten polyedrien ha- 
joamiseksi ja muotoutumiseksi n-tahoisiksi polyedreiksi. Esi- 
merkiksi yksi vesipartikkeli voisi muuntua viideksi tulipar- 
tikkeliksi tai kolmeksi tulipartikkeliksi ja yhdeksi ilmapar- 
tikkeliksi tai yhdeksi tulipartikkeliksi ja kahdeksi ilmapar- 
tikkeliksi. Kuutionmuotoiset maapartikkelit eivät Platonin 
mukaan osallistu elementtien vaihtumiseen toisikseen. Mut- 
ta elementtipartikkelit eivät vaihdu ainoastaan toisikseen, 
sillä kukin elementti voi esiintyä myös erikokoisina partikke- 
leina, ja vaihtumista voi tapahtua myös tässä suhteessa. Siksi 
Platonin teoria onkin edellä kuvattua mahdollisuutta moni- 
mutkaisempi. Peruskokoa olevien polyedrien tahkoina olevat 
tasasivuiset kolmiot voivat jakautua kahdeksi yhteneväiseksi 
suorakulmaiseksi kolmioksi, joiden sivujen pituus vastaa 
lukuja 1, 2 ja y3. Kuution tahko jakautuu vastaavasti 
suorakulmaisiksi kolmioiksi, joiden sivujen pituus vastaa 
lukuja 1, 1 ja V/2. Esimerkiksi kolmen perustetraedrin pinta 
näin jaettuna tarjoaa ainekset yhden ison tetraedrin pintaan. 
Sen yksi tahko koostuu silloin kuudesta alkuperäisten tet- 
raedrien tahkojen puolikkaista. Ja kun peruskuution pinnas- 
sa on kaksitoista elementtikolmiota, ja kun neljästä tällaises- 
ta osasta voidaan tehdä isompi neliö, kahdesta peruskuutios- 
ta saadaan yhden isomman kuution pinta. Platonin teoriassa 
on vaikutteita pythagoralaisuudesta ja atomismista, mutta 
erikoisella tavalla siinä peruskokoa olevien monitahokkaiden 
tahkojen puolikkaat ovat atomaarisia yksikköjä. On mahdol- 
lista, että Platon valitsi perusyksiköiksi suorakulmaiset kol- 
miot, koska niiden sivujen suhteissa esiintyvät irrationaaliset 
luvut y2 ja V/3. Se osoittaa, miten irrationaalinen aines 
strukturoituu demiurgin suunnitteleman rationaalisen järjes- 
tyksen osaksi. Platonin esityksestä käy myös ilmi, että hän 

tunsi avaruussoppien tahkojen kulmien yhteenlaskettuun 
suuruuteen perustuvan todistuksen, jonka mukaan on ole- 
massa viisi ja vain viisi säännöllistä monitahokasta. Antiikin 
traditiossa Theaitetoksen nimi on liitetty tällaiseen todistuk- 
seen. | 
55c-d Platon näyttää ajattelevan, että koska säännöllisten 
monitahokkaiden joukossa on kaksitoistatahokas, myös sillä 
tulee olla jäljitelmä. Ilmeisesti säännölliset polyedrit kuulu- 
vat jäljiteltäviin ideaalisiin muotoihin. Jää hämäräksi, miten 
kokonaisuus jäljittelee dodekaedria. Ehkä Platon oli nähnyt 
palloja, jotka oli ommeltu kokoon kahdestatoista säännölli- 
sestä viisikulmiosta (ks. Faidon 110b). Jos tulen, maan, 
ilman ja veden muotojen tulisi noudattaa tätä järjestystä 
tahkojen lisääntyvän lukumäärän perusteella ja jos mikä 
tahansa polyedri voisi olla kokonaisuuden muoto, silloin voisi 
olla viisi erilaista maailmaa. Joku oli ehkä tehnyt tällaisen 
huomautuksen. Platon ei suhtaudu siihen vakavasti, koska 
hän on aikaisemmin todistanut, että voi olla olemassa vain 
yksi kosmos (31a—b). 

57c Kun Platon sanoo, että liikkeeseen tarvitaan erillinen 
liikuttaja ja liikutettava, hän puhuu elementtien välttämät- 
tömästä liikkeestä. 
59b Adamantti: Platon tarkoittaa todennäköisesti timant- 
tia. 

61c Platon käsittelee seuraavaksi lyhyesti kvaliteetteja 
(61c—64a), ja hän mainitsee aluksi eron aistikvaliteettien ja 
aisteista riippumattomien kvaliteettien välillä (vrt. Theaite- 
tos 155d-). Demokritos oli korostanut tällaista eroa, ja 
kuvauksissa aistimuksista näkyy muutenkin vaikutteita ato- 
mistisesta aistimusteoriasta. Platon ei tietenkään voinut hy- 
väksyä atomistista teoriaa sellaisenaan, mutta hän ei pysty 
itse esittämään tyydyttävästi vaihtoehtoista teoriaa siitä, 
miten mekaaninen aistiärsyke tulee tiedostetuksi aistimuk- 
seksi sielussa. Aristoteles esitti De anima -teoksessa ensim- 
mäisen filosofisesti perustellun teorian tästä tapahtumasta. 

64a4—65b Nautintoa ja tuskaa Platon käsittelee laajemmin 
Filebos-dialogissa. Tässä niitä esitellään aistimuksina geo- 

metrisen elementtiopin näkökulmasta. Samaa tarkasteluta- 
paa sovelletaan seuraavassa jaksossa makuihin, hajuihin, 
ääniin ja väreihin (65b—68d). 

66d Hajujen fysikaalisena perustana näyttää olevan jollain 
tavoin veden ja ilman välimaastoon sijoittuva, uuteen muo- 
toon hakeutuva aines. Huomautus on yllättävä, koska tällai- 
sia välimuotoja ei aikaisemmin ole käsitelty. Hajut ovat 
nimettömiä siinä mielessä, että niitä nimitetään viittaamalla 
niiden lähteisiin. 

67c-68d Antiikin tutkimuksessa ei ole pystytty täysin 
tyydyttävästi selittämään eräitä kreikkalaisten värisanojen 
merkityksiä ja käyttötapoja. Tämä kohta on yksi esimerkki 
tarjolla olevista ongelmista. Ks. myös 83b. 

69a—70d Yhteenveto (69a—d) ilmaisee siirtymistä uuteen 
aiheeseen. Dialogin loppuosa käsittelee ruumiin ja kuolevai- 
sen sielun rakennetta ja ominaisuuksia. Sielu esitetään kol- 
miosaiseksi kuten muissakin Platonin dialogeissa. Siihen 
* kuuluu kuolematon järkevä osa (logos 70a), rintaan sijoittu- 
va kuolevaisen sielunosan parempi osa (thymos), joka on 
potentiaalisesti korkeisiin päämääriin suuntautuva halu, ja 
pallean alapuolelle sijoittuva vulgaari halu (epithymiä). Sie- 
lun sijoitusjärjestys ilmaisee tarkoitettua hallintojärjestystä. 
Tämänlaatuinen teleologinen huomiointi leimaa koko lop- 
puosaa, joka paljolti on eklektinen kokoelma 5. ja 4. vuosisa- 
dan alkupuolen lääketieteellisiä mielipiteitä. 

76d—e Platon ei tarkoittanut, että maailmassa olisi aluksi 
ollut vain miehiä. Pythagoralaisen sielunvaellusopin motivoi- 
ma maininta naisista ja lapsista viittaa tässä vain siihen, että 
suunnittelijat ottivat huomioon, että maailmassa tarvitaan 
ruumiita moneen käyttöön. Siksi he laativat kynsien proto- 
tyypin jo ihmistä tehdessään. 

77a—c Kasveilla on irrationaalisen sielun alempi osa, ja se 
tekee ne eläviksi. Timaioksen »pythagoralaisuuteen» viittaa 
vegetaarinen ajatus, että vain kasvit on tarkoitettu ravinnok- 
si ihmisille. 

77c—-79a Puhuttuaan kasveista ruokana Platon siirtyy tar- 
kastelemaan veren kulkua ruumiissa. Veren hän ymmärsi 
ravinnon jakelijaksi. Vatsaontelo esitetään verkkoseinäiseksi 

pussiksi. Keuhkojen seinämien läpi ilma kulkeutuu vatsaon- 
teloon ja painaa ravintoaineita veren mukana suoniin. Keuh- 
kojen toinen tehtävä on toimia sydämen pehmusteena. 

81e—-86a Ruumiin sairaudet, joita jaksossa käsitellään, 
esitetään lähinnä elementtien keskinäisten suhteiden häi- 
riöistä johtuviksi. Tällaista näkemystä edusti 4. vuosisadan 
alkupuoliskolla tunnettu sisilialainen lääketieteilijä Filistion 
Lokroilainen, jolta Platon on saanut vaikutteita. »Pyhä sai- 
raus» (85b) on epilepsia. | 

86b—87D Sielun sairaudet voivat Platonin mukaan syntyä 
ruumiillisista sairauksista, ja ne taas aiheutuvat usein vää- 
rästä ravinnosta ja virheellisistä elintottumuksista. Platon 
korostaa myöhemmin painokkaasti myös sitä, että erilaiset 
sielun rasitukset ja vaivat voivat heijastua ruumiillisina 
sairauksina (88a). Platon toistaa usein teoksissaan ns. sok- 
raattisen paradoksin, jonka mukaan hyve on tietoa ja kukaan 
ei tee tahallaan väärin. Jos ihmisen elämä ei ole hyvää, hän 
voi olla erehtynyt päämääristä tai keinoista. Tästä intellek- 
tuaalisesta lähtökohdasta Platon etenee näkemykseen, jonka 
mukaan ihminen, joka ei oikeaa opetusta saatuaan korjaa 
käsityksiään, on ilmeisesti sairas. Platonin arvo-objektivisti- 
selle ajattelulle on tyypillistä pitää kääntymättömiä toisina- 
jattelijoita sairaina ja hoidon tarpeessa olevina. Tälle näke- 
mykselle perustuu itse asiassa hänen autoritaarinen valtio- 
teoriansa, jonka mukaan valtio parhaimmillaan on kuin 
psykiatrinen hoitolaitos. Siinä filosofihallitsijat johtavat kun- 
kin yksilön sellaiseen toimintaan, joka hänen sielunsa para- 
nemisen kannalta on objektiivisesti parasta. Sairaalta itsel- 
tään ei pidä kysyä, mitä hän haluaa. Se on sairauden 
vääristämää. 

90e—92c Sielunvaellusoppiin perustuva lisäys on ehkä 
kirjoitettu siksi, että tutkielmassa ei ole käsitelty seikkape- 
räisesti muita elollisen luonnon olioita kuin miehiä. On 
kyseenalaista, pitikö Platon sielunvaellusoppia yhtä luotetta- 


vana totuutena kuin esim. ideaoppia. 
S.K. 

Keskustelun ajatellaan jatkuvan välittömästi Timaioksen 
pitkän esitelmän päätyttyä. Sokrates toimii edelleen ”pu- 
heenjohtajana”, ja nyt on Kritiaan vuoro puhua. Kutsuttuaan 
Apollonin, Runottaret ja Mnemosynen avuksi hän jatkaa 
Atlantis-tarun esittelyä (vrt. Timaios 21a—26€ ja selityksiä s. 
370). 


Selityksiä 


108d Mnemosyne, Muistin jumalatar, oli Muusain äiti. 

109bc Tunnetun tarun mukaan Athene ja Poseidon olivat 
riidelleet Attikan maan omistuksesta; vrt. 113bc. Hefaistok- 
sella, tulen jumalalla, oli myös tärkeä kultti Ateenassa. 

110ab Kekrops ja muut tässä mainitut henkilöt olivat 
Attikan paikallistaruihin kuuluvia kuninkaita ja sankareita. 

1] 10de Kritiaan kuvailema *Suur-Attika* ulottui naapuri- 
kaupunkien (kuten Teeban ja Megaran) alueille. 

113a Ne Atlantiksen asukkaiden nimet, jotka mainitaan 
seuraavassa esityksessä, ovat kreikkalaisia ”puhuvia? nimiä 
(Euenor »Hyvä mies», Leukippe » Valkoratsu», jne.). 

113c Stadion, pituusmitta, n. 180 m. 

114ab Atlas oli yleisesti omaksutun mytologian mukaan 
Zeun syrjäyttämä titaani, joka joutui äärimmäisessä Lännes- 
sä kantamaan taivaankannen ulkoreunaa hartioillaan. 

114e Oreikhalkos oli erään harvinaisen kuparilaadun ni- 
mitys. 

115d Plethron, pituusmitta, n. 30 m. 

121c Se että Platonin työn jatkajat julkaisivat näin kesken- 
eräiseksi jääneen teoksen katkelman, osoittaa huomattavaa 
pieteettiä Platonin jäämistöä kohtaan. Ei siis ole syytä uskoa, 
että hänen teoksiaan olisi erityisemmin muunneltu hänen 


kuolemansa jälkeen. 
H.T. 

Filebos kuuluu selvästi Platonin tuotannon viimeiseen kau- 
teen. Tavallisesti se sijoitetaan Sofistin ja Valtiomiehen, 
usein myös Timaioksen ja Kritiaan jälkeen, siis 350-luvun 
loppupuolelle eKr. Tiedämme että Platonia ja eräitä hänen 
oppilaitaan kiinnostivat tähän aikaan erityisesti metafyysiset 
ongelmat ja kysymys yleiskäsitteiden lajien ja luokkien 
hierarkiasta. Paljon keskustelua herätti — ja on viime vuosi- 
kymmeninä jälleen herättänyt — Platonin suullinen opetus 
kaikkeuden ?perusprinsiipeistä? ja kaiken takana olevasta 
Ykseydestä eli Hyvästä (Hen, Agathon), jossa uusplatonikot 
sitten näkivät kosmoksen 'hypostaasien? perimmäisen Hallit- 
sijan. Filebos sijoittuu tähän ajatukselliseen kontekstiin. 

Dialogin pääaiheena näyttää tosin olevan eettinen kysymys 
»Minkälainen elämä on ihmiselle hyvää?» Kuitenkin Plato- 
nin varsinaisena tarkoituksena lienee ollut soveltaa yksilöe- 
tiikkaan metafyysisiä yleiskategorioita ja tarkastaa miten ne 
heijastuvat’ yksilön elämässä. 

Teoksen nimenä esiintyy myös »Filebos eli Nautinnosta» 
(jota käytti mm. Thrasyllos, ajanlaskumme alussa elänyt 
Platonin teosten toimittaja). Täsmennystä voidaan tietyin 
varauksin perustella. Vaikka dialogissa tutkitaan intellek- 
tuaalisen aktiivisuuden ja nautinnon paremmuutta onnelli- 
sessa elämässä, sen eräänä pääteemana on sellaisen hedonis- 
tisen käsityksen kritiikki, jonka mukaan nautinto on ainakin 
korkein ellei suorastaan ainoa hyvä. 

Kysymyksenasettelusta ja äsken mainitusta akateemisesta 
taustakeskustelusta johtuu, että Platon joutuu soveltamaan 

nautinnon ja tietämisen paremmuudesta käytävään kilpai- 
luun metafyysisiä oppeja, joilla modernin lukijan (ja jo 
Aristoteleen) mielestä ei ole mitään yhteyttä hedonismiin. 

Hedonismilla on ollut kannattajia Sokrateen oppilaidenkin 
joukossa. Heistä tärkein on Platonin vanhempi aikalainen 
Aristippos, jolta myöhempi kyreneläinen koulukunta sai 
herätteitä. Platon on kauan ennen Filebosta uskonut kumon- 
neensa hedonismin lähinnä Gorgiaassa ja Valtiossa. Miksi 
hän vanhuudessaan palaa samaan aiheeseen? Kuuluisa kni- 
doslainen matemaatikko ja astronomi Eudoksos on todennä- 
köisesti antanut noihin aikoihin virikkeen hedonismista käy- 
tyyn keskusteluun Platonin Akatemiassa. Eudoksos on elä- 
nyt 360- ja 350-luvuilla seitsemisen vuotta Ateenassa, jossa 
hänellä on ollut läheinen yhteys akatemiaan. Aristoteleen 
mukaan hän on samastanut hyvän nautintoon (Nikomakhok- 
sen etiikka, X 1172b9—26). Muut hyväksyivät Eudoksoksen 
käsityksen pikemmin hänen erinomaisen luonteensa kuin 
hänen todistelujensa perusteella. Vastakkaista käsitystä täs- 
sä keskustelussa on edustanut Platonin sisarenpoika Speusip- 
pos, jonka mukaan mikään nautinto ei ole hyvää (Nik.Et. 
VII 1152b7—20, X 1172a29—34). Hyvää on vain neutraali 
tila, jossa ei ole kipua eikä nautintoa. 

Tämän keskustelun yhteydessä Platon on luultavasti ha- 
lunnut esittää Fileboksessa oman tarkistetun käsityksensä 
nautinnon, intellektuaalisen aktiivisuuden ja hyvän välisistä 
suhteista. Dialogi esitetään osana aikaisemmasta keskuste- 
lusta, jonka oletetaan jatkuvan vielä dialogin kirjoitetun osan 
jälkeen. Dogmaattista hedonismia itsepäisesti puolustava 
Filebos, joka on keskustelun alussa mukana mutta sitten 
pysyy taustalla (kenties uupuneena, kuten joskus on selitet- 
ty), ei luultavasti edusta ketään historiallista henkilöä. Hän- 
tä ei esitellä sellaisena moraalisesti erinomaisena ihmisenä, 
jollaisena aikalaiset pitivät Eudoksosta. Pääaiheen kannalta 
on kuitenkin tarpeen, että keskustelun taustalla on nautiske- 
lija. Platon on voinut keksiä nimen Filebos (Fil — hebos = 
nuoruuden kukoistuksen rakastaja), jota ei ole käytetty 
henkilönnimenä Ateenassa, korostaakseen tässä henkilössä 
nautiskelijan piirteitä. 

Protarkhos, Kalliaan poika (19b, 36d), on tuskin kokonaan 
kuviteltu henkilö, mutta hänkin on tyyppihahmo, joka edus- 
taa keskitason sivistyneen ihmisen ajattelutapaa. Vaikka hän 
alussa ryhtyy puolustamaan Fileboksen hedonismia, hän 
antautuu melko pian yhteistyöhön Sokrateen kanssa, joka 
puolestaan käy vain näennäisesti keskustelua tämän kanssa. 
Miksi Sokrates, jonka osuus Platonin vanhuudendialogeissa 
on väistyvä, on itse asiassa dialogin päähenkilö ja keskuste- 
lun johtaja? Yhtenä syynä tähän voitaneen pitää dialogin 
aihetta. Siinähän tutkitaan sitä, mikä tekee ihmiselämän 
onnelliseksi. Tästä todellinenkin Sokrates on ollut kiinnostu- 
nut. 

Hedonismi on ajatussuunta, jolla on ollut edustajia antii- 
kista uusimmalle ajalle saakka. H. Sidgwickistä (1838— 
1900) alkaen on hedonismia arvioitaessa tehty ero psykologi- 
sen ja eettisen hedonismin välillä. Edellisen mukaan ihmisen 
psyykkinen rakenne on sellainen, että mitä tahansa hän 
haluaa, hän haluaa sitä lisätäkseen nautintoa tai vähentääk- 
seen kipua. Jyrkimmän eettisen hedonismin mukaan nautin- 
to on ainoa itsessään hyvä ja kipu ainoa itsessään paha. 
Kaikki muu on hyvää nautinnon saamisen tai kivun torjumi- 
sen pelkkänä välineenä. Eettisen hedonismin kannattaja ei 
välttämättä edusta psykologista hedonismia. Olisi mahdollis- 
ta, ettei ihminen hänen mielestään ole psykologinen hedonis- 
ti. Tästä huolimatta hän pitäisi onnellisimpana ihmistä, joka 
kykenee elämässään maksimoimaan nautinnon ja minimoi- 
maan kivun määrän. 

Fileboksessa tutkitaan ainoastaan eettistä eikä lainkaan 
psykologista hedonismia, vaikka siinä esitellään nautinnon 
psykologiaakin (31—36). Platon on Gorgiaasta alkaen taistel- 
lut hedonismia vastaan. Fileboksessa eettisen hedonismin 
kumoamisesta esitetään kuitenkin vain eräitä viitteitä. Dialo- 
gin loppupuolella (60ab) todetaan melkein ohimennen, ettei- 
vät sanat hyvä ja nautinto ole toistensa synonyymeja niin- 
kuin Filebos eettisen hedonismin edustajana oli väittänyt. 
Platonin omalta kannalta eettisen hedonismin kumoaminen 
ei ole enää tarpeen, koska hän uskoo tehneensä näin kolmi- 
senkymmentä vuotta aikaisemmin Gorgiaassa. Lukijaa voi 

myös ihmetyttää se, ettei Fileboksessa tutkita hedonismia 
juuri ollenkaan moraaliselta kannalta, niin kuin Platon oli 
tehnyt Gorgiaassa ja Valtiossa yhdistäessään nautinnonha- 
lun väärämielisyyteen. Ihmisen hyvää tutkitaan nyt myös 
pelkästään yksilön eikä lainkaan yhteisön kannalta, tosin 
metafyysisten kategorioitten välityksellä. Tämän ei tarvitse 
kuitenkaan merkitä Platonin peruskäsitysten muuttumista. 
Pikemminkin hän on voinut olettaa lukijainsa tunteneen 
hänen aikaisemmat käsityksensä, joten niiden toistaminen ei 
ole ollut enää hänen kannaltaan tarpeen. 

Fileboksen hedonismin kritiikissä on nähtävissä kaksi pää- 
suuntaa. Ensinnäkin Platon pitää selviönä nyt niin kuin 
aikaisemminkin, että eräät nautinnot ovat hyviä, vaikka 
useimmat nautinnot ovat vahingollisia mm. siksi, että ne 
häiritsevät intellektuaalista aktiivisuutta, joka muodostaa 
pääosan onnellisesta elämästä. Mutta Fileboksessa pyritään 
aikaisempaa perusteellisemmin tutkimaan minkälaiset nau- 
tinnot ovat hyviä ja huonoja. Erottamalla toisistaan erilaisia 
nautinnon (kivun) lajeja sekä tutkimalla nautinnon ja kivun 
välisiä yhteyksiä Platon antaa Sokrateen tehdä eron todellis- 
ten eli puhtaiden ja erheellisten nautintojen välillä. Edelliset 
(50e) sekä ns. välttämättömät nautinnot (62e) ovat tarpeelli- 
sia onnellisessa ihmiselämässä, kun taas erheelliset nautinnot 
ovat vahingollisia. 

Toiseksi on dialogin yhtenä päätarkoituksena osoittaa, että 
hyvätkin nautinnot ovat alempaa hyvää kuin intellektuaali- 
nen aktiivisuus. Tärkeimmät perusteet tämän todistamiseksi 
ovat metafyysisiä. Platon soveltaa etiikkaan pythagoralais- 
ten rajan, rajattoman ja luvun käsitteitä, joihin hän lisää 
syyn eli jumalallisen järjen. Niiden avulla hän osoittaa, että 
järki on luonnollinen hallitsija, johon verrattuna nautinto 
(kipu) kuuluu alempiarvoiseen kaaosmaiseen rajattomaan. 
Erityisen tärkeänä hän pitää analogiaa yhtäällä maailman- 
kaikkeuden ruumiin (taivaankappaleet) ja sielun sekä toi- 
saalla ihmisruumiin ja sielun välillä. Ihminen on osallinen 
universaalisesta maailmansielusta (30a). Tähtien ja kuun 
liikkeissä havaittavaa matemaattista järjestystä Platon pitää 
todisteena jumalallisesta järjestä, joka on tuon järjestyksen 

aiheuttaja. Tämä kosminen järjestys on jo Gorgiaassa (507e 
—508a) mutta erityisesti Fileboksessa ja Timaioksessa 
(47bc, 90cd) esikuvana siitä, miten ihmisen olisi saatettava 
järjestykseen oma elämänsä. Ihmisjärki on enemmän kuin 
nautinto sukua hyvälle, ts. kosmiselle järjelle (vrt. 22c-e), 
mikä merkitsee Platonin kannalta sitä, että puhtaatkin nau- 
tinnot ovat hyvin järjestetyssä ihmiselämässä intellektuaali- 
sen aktiivisuuden alapuolella. 

Tärkeällä sijalla dialogin ajatusrakennelmassa on myös 
käsitekompleksi 'välimuoto', *sekoitus'. Platonin aikaisem- 
man dialektiikan (”dihairesiksen?) 'joko-tai?-ajattelun tilalle 
tai sen ohelle alkaa nyt hahmottua inklusiivinen ?sekä-että”- 
ajattelu, joka jossain määrin ennakoi eräitä Aristoteleen 
ratkaisuja. Vrt. myös Timaios-dialogin kertomusta maail- 
mansielun luomisesta (selit. s. 373). 

Perusprinsiippejä? ja muita metafyysisiä kategorioita kos- 
kevaa oppia ei esitellä tässä dialogissa sen enempää kuin 
muissakaan dialogeissa johdonmukaisena järjestelmänä. Yk- 
sityiskohdat jäävät ainakin modernille lukijalle laajalti epä- 
selviksi. Äsken mainittujen (pythagoralaisilta lainattujen) 
rajan (peras) ja rajattoman? (apeiron) kategorioitten lisäksi 
tulevat tässä dialogissa erityisesti kysymykseen hyvä? (agat- 
hon), ?*ykseys' (hen) ja ”moneus? (polla), *aiheuttaja' (aition) 
ja erilaisuus’ (heteron). Varsinaisista ideoista’ ei Filebokses- 
sa puhuta. Metafyysiset perusprinsiipit sijoittuvat ikään kuin 
ideoitten yläpuolelle. 

Dialogin esitystapa on abstraktista, raskasta ja osittain 
hämärää. Käännöksessä on pyritty yksinkertaistamaan tyy- 
liä. 

Teoksen dispositio on Platonin käytännöstä poiketen melko 
systemaattinen. Siinä voidaan erottaa seuraavat pääjaksot: 


lla-14b Kysymyksenasettelu: onko aina tavoiteltava ’hy- 
vä’ nautinto vai ymmärrys vai jokin kolmas asia? 

14b-18d Ykseyden ja moneuden ongelma. 

18d-23d Välimuodon ongelma. 

23d-31b Kaikkeuden neljä pääluokkaa: raja, rajaton, väli- 
muoto ja aiheuttaja. 

31c-55c Erilaisuuden ja välimuotojen ongelma sovellettu- 
na nautintoon. Todelliset nautinnot (50e—53c). 

55c-59d Tiedon ongelma. 

59d-66a Hyvä elämä järjen, nautinnon ja totuuden 'sekoi- 
tuksena”. 

66a-c Mitta, sopusuhta, järki, tieto ja puhdas nautinto 
(tässä järjestyksessä) ovat arvokkainta ihmisen 
elämässä. 

66d—-67b Yhteenveto. 


Selityksiä 


12b Filebos antaa nautinnolle eräänlaisen jumalallisen perus- 
tan samastamalla sen jumalatar Afroditen kanssa. 

13d Jonkin nautinnon lajin ominaisuutta (hyvä) voidaan 
Protarkhoksen mielestä pitää kaikkien nautinnon lajien omi- 
naisuutena (nautinto on hyvää). Tämän mukaan aivan erilai- 
set (hyvä ja huono) olisivat samanlaista (hyvää). Taustalla 
on epäselvyys lajin, alalajin ja yksityisolioiden keskinäisistä 
suhteista, joita Sokrates alkaa tutkia (14e—15d, 16c—17a). 

14c—-15b Vrt. Parmenides 129b-e. 

15d—-16a Vrt. Parmenides-dialogin toinen osa ja esim. 
Sofisti 251bc. Taustana on ilmeisesti Akatemiassa käyty 
keskustelu moneuden ongelmasta ja mahdollisesti myös Pla- 
tonin vanhemman aikalaisen, Antistheneen käsitys, että loo- 
gisen predikaatin (esim. hyvä) ja subjektin (esim. ihminen), 
jotka 'on' yhdistää arvostelmassa (ihminen on hyvä), on 
oltava identtisiä. Jos predikaatti olisi jotakin muuta, niiden 
yhdistäminen ei olisi luvallista. Tämän mukaan voitaisiin 
vain sanoa, että ihminen on ihminen, hyvä on hyvä tai että 
nautinto on nautinto (vrt. 13a). 

16c—17a Lahjalla tarkoitetaan kenties sekä ?perusprinsiip- 
pejä? että Platonin omaa dialektista (”dihaireettista”) eli 
yhdistämisen ja erottelun metodia (vrt. Faidros 265c—-266c, 
jossa sitä esitellään tarkemmin), jonka avulla voidaan ratkais- 
ta ykseyden ja moneuden ongelmia. Hän esittää löytäneensä 
tämän opin alun eräältä Prometheukselta (= Pythagoras), 

jonka oppi rajasta ja rajattomasta on tulen hankkimisen 
veroinen. Vrt. Protagoras 321c-e. 

17c-e Musiikkitaito asettaa rajan rajattomaan (rajaton 
määrä intervalleja) yhdistämällä intervalleja täsmällisten 
lukusuhteiden mukaan harmonioiksi. Platon näkee luultavas- 
ti yhtäläisyyttä harmonioiden ja erottelumetodin avulla löy- 
dettyjen lajien ja alalajien välillä. Pelkästään matala, korkea 
ja niiden välinen ääni eivät epämääräisinä muodosta saman- 
laisia äänten lajeja. Vrt. 56a. 

18bc Vrt. Faidros 274b—275b. Kirjaimista myös Theaite- 
tos 201e—206c. 

19e » Älä ota» vrt. Gorgias 499b. 

20b-d Käsitteellä ”hyvä? (agathon) on tässä kuten usein 
seuraavassa esityksessä metafyysinen sävy; vrt. Valtio VI 
509a. 

23c Ks. 16c. 

26b Vrt. 12b, 28bc. 

30d Edeltäjillä (vrt. 28c, e) tarkoitetaan mm. Anaksago- 
rasta. 

31d Vrt. Faidon 60b, Valtio IX 585, Timaios 64d—65a. 

34b Vrt. Faidon 72e—76e, Menon 85c—86b, joissa muistiin 
palauttamisella (anamnesis) perustellaan sielun kuolematto- 
muutta. JN 

36d Vrt. 18a, jossa Filebos esittää samanlaisen kysymyk- 
sen kuin Protarkhos. »Kelpo mies» saattaa (ironisesti) viitata 
siihen, että Protarkhoksen isä oli sofistien ihailija Kallias; 
vrt. 19b. 

38a »Oikeasta käsityksestä» (doksa orthe) Menon 85c, 
97b, vrt. selit. s. 303. 

38e Vrt. Sofisti 263e—264a, Theaitetos 190a. 

39a—40b Kirjoittajan (vrt. Faidros 276a, 278a) lisäksi 
sielussa on maalari maalaamassa muistikuvia käsitysten ja 
toteamusten sisällöstä. Vrt. vahakimpalevertaus Theaitetos 
191c. 

43a Efesolaisen Herakleitoksen (400-luvun alussa eKr.) 
mukaan kaikki virtaa. 

43c-e Vrt. Valtio IX 583c-584a, Timaios 64c-65b. 

44b—-d Fileboksen vihollisilla tarkoitetaan ehkä askeettisia 

rituaaleja harrastaneita pythagoralaisia, jotka ovat osallistu- 
neet Eudoksoksen synnyttämään keskusteluun. Käsityksellä 
ettei olisi lainkaan nautintoja on saattanut olla pian unoh- 
duksiin jääneitä edustajia, joista esimerkiksi Aristoteleella ei 
ole mitään mainintaa. 

46d—47b Erheellisten nautintojen asemesta tässä puhu- 
taan sekatuntemuksista ehkä siksi, että myöhemmin (52c) 
olisi luontevampaa puhua puhtaista nautinnoista, joiden 
taustalla voi olla pythagoralainen käsitys uskonnollisesta ja 
moraalisesta puhtaudesta. Käyttämällä hyväkseen nautin- 
non inhoajia Sokrates osoittaa, että sellaisetkin sairaalloisuu- 
teen liittyvät sekoitukset, joissa nautinnon määrä on huomat- 
tavasti kivun määrää suurempi, ovat lähinnä (46b) sellaisia 
epämiellyttäviä nautintoja, jotka järkevien ihmisten mielestä 
(45de) eivät kuulu (ehkä mm. uskonnollis-moraalisista syis- 
tä) hyvään elämään. 

47d Vrt. 36b. 

47e Ilias 18, 108—. 

48b. On muka vaikea ymmärtää miten komedian synnyttä- 
mään nautintoon olisi sekoittunut myös tuskaa. Sen sijaan ei 
ole vaikea myöntää, että kateus sisältää tuskaa. Osoittamalla 
että komedia synnyttää mietoa kateutta eli »lapsellista pa- 
hansuopuutta» (49a) Sokrates uskoo selvittäneensä vaikeu- 
den. Taustalla on kuitenkin ajatus että komediankirjoittajien 
lietsoma ihmisten pahansuopuus myötävaikutti Sokrateen 
kuolemaan (vrt. Apologia 18b ja selit. s. 281). 

49c Vaikka tutkimuksen lähtökohtana on näyttämö, Sok- 
rates on tässä yhteydessä pääasiallisesti kiinnostunut tosielä- 
män komedioista ja tragedioista (vrt. 50b). 

50de Vrt. 67b. 

51b—52a Tässä estetiikan historian kannalta mielenkiintoi- 
sessa kohdassa käsitellään *kauneutta? (to kalon) huomatta- 
vasti abstraktisemmin kuin Pidoissa. 

53c Nokkelilla ajattelijoilla, jotka hiukan myöhemmin 
(54d) muuttuvat yhdeksi henkilöksi, tarkoitetaan luultavasti 
hedonismin vastustajana tunnettua Platonin sisarenpoikaa 
Speusipposta tai hänen oppilaitaan. Heidän oppinsa synty- 
misestä, olemisesta yms. on ollut akatemian piirissä siksi 

ajankohtainen keskustelun aihe (vrt. Aristoteleen Nik.Et. 
VII 1152b8—1153435), ettei Platon ole voinut sitä sivuuttaa, 
vaikka sitä koskeva osa (53c—-55a) ei liitykään elimellisesti 
dialogin muihin osiin. 

55d Kasvatuksellisen tiedon omaksumisesia ja sen lajeista 
ei puhuta myöhemmin mitään. 

56a Irrationaalisesta musikaalisuudesta myös 62c, vrt. 
Valtio VII 531ab. 

56de Vrt. Valtio VII 525d—526a ja ykseyden ja moneuden 
ongelmaa pohtiva Parmenides-dialogi. Perusprinsiippioppi 
liittyy »filosofiseen» matematiikkaan. 

57e—58a Tiedonalojen luokittelun ulkopuolelle jäänyt dia- 
lektiikka, jonka kohteena on muuttumaton todellisuus, on 
muita tiedonaloja (myös retoriikkaa) korkeampi. Vrt. Valtio 
VII 531d—533e. 

58a-c Vrt. Gorgias 452de. 

59c Sekoittumattomalla tarkoitetaan todennäköisesti ensi 
sijassa ideoita ja näitä mahdollisimman paljon muistuttaval- 
la taivaankappaleita eli luotuja jumalia, joissa kosmisen 
järjen tarkoitus on toteutunut täydellisimmin. Vrt. Timaios 
41b,Lait VII 821ab. 

61bc Sekoitettaessa vettä viiniin oli rukoiltava viinin juma- 
laa; Hefaistos sepäntaidon jumalana tunsi tietenkin metalli- 
seokset; vrt. myös Ilias 1, 585—600. 

61de Vrt. 58a, 58e— 59a, Valtio VII 533ab. 

62d Vrt. Ilias 4, 452-. 

62e Välttämättömistä nautinnoista (oikeastaan haluista) 
ks. Valtio VIII 558d—559b. 

64b Viittaus totuuteen tarkoittanee, että sekoituksen olisi 
oltava sellainen, joka voisi toteutua ihmiselämässä jäämättä 
pelkäksi haaveeksi. Vrt. Valtio IX 592ab. Ruumiiton järjes- 
telmä (kosmos) sisältää viittauksen kosmiseen systeemiin 
(nk. makrokosmokseen; termi on luotu uudella ajalla), jonka 
mukainen järjestys meidän olisi luotava itsessämme (mikro- 
kosmos). Vrt. 29a—30d, Gorgias 507e— 508a, Timaios 47c, 
90d. 

64e Hyvyys ja kauneus liittyvät läheisesti yhteen ei vain 
Platonilla vaan yleensä kreikkalaisessa ajattelussa. Tämä 

johtuu osittain siitä, että ka/os-adjektiivia käytetään arkikie- 
lessä myös merkityksessä »tarkoituksenmukainen». 

65c Väärästä valasta ks. Pidot 183b. 

66c Tämän Orfeuksen’ säkeen alkuperä ja tarkoitus on 
tuntematon. 

67b Ehkä viittaus Sokrateen aikaisempaan lupaukseen 
(50d) jatkaa keskustelua huomenna. Tällaisilla viittauksilla 
Platon halunnee todeta, että asiaa ei ole tyhjentävästi käsi- 


telty. 
J.T. H.T. 

Ensimmäinen kirja 


ATEENALAINEN Jumalaako teillä pidetään, hyvät herrat, val- 
tionne ensimmäisenä lainsäätäjänä vai jotakuta ihmistä? 
KLEINIAS Jumalaa, niin voimme täydellä syyllä sanoa: meillä 
Zeusta, Spartassa taas, josta tämä Megillos on kotoisin, 
Apollonia. Eikö totta? 

MecaiLLos Totta. 

ATEENALAINEN Oletko siis samaa mieltä kuin Homeros, joka 
sanoo Minoksen käyneen joka yhdeksäs vuosi isänsä puheilla 
ja säätäneen hänen oraakkelinlauseidensa perusteella teidän 
kaupunkivaltioillenne lait? | 
KLEINIAS Näin meillä sanotaan. Ja kerrotaan myös, että hä- 
nen veljensä Rhadamanthys, jonka nimen varmasti olette 
kuulleet, oli äärimmäisen oikeamielinen. Me kreetalaiset 
olemmekin valmiit sanomaan hänen maineensa perustuvan 
juuri siihen oikeamielisyyteen, jota hän osoitti tuohon aikaan 
toimiessaan tuomarina. 

ATEENALAINEN Todella loistava maine ja Zeuksen pojalle so- 
piva. Mutta kun te molemmat olette kasvaneet tuollaisten 
lakien parissa, teillä ei varmaan ole mitään sitä vastaan, että 
nyt tässä kävellessämme keskustelemme valtiomuodosta ja 
laeista. Zeuksen luolaan ja temppeliinhän on Knossoksesta 
kuulemma melkoinen matka, ja me voimme tien varrella py- 
sähtyä lepäämään suurten puiden siimekseen, kun on näin 
kuumakin. Olemme jo sen ikäisiä, että meidän on hyvä aina 
välillä levähtää ja virkistää mieltämme keskustelulla. Näin 
matkanteko sujuu helposti. 

KLEINIAS Tuolla vähän matkan päässä onkin metsiköitä, jois- 

sa kasvaa ihmeen suuria ja komeita sypressejä, ja niittyjä joil- 
le voimme pysähtyä keskustelemaan. 

ATEENALAINEN Mainiota. 

KLEINIAs Niinpä tosiaan. Odotahan vain, kunnes saamme 
nähdä! Lähdetään siis. Toivottavasti meillä on onni matkassa. 
ATEENALAINEN Toivotaan niin. Mutta sanohan, minkä vuoksi 
laki määrää teille yhteisateriat, ruumiinharjoitukset ja aseva- 
rustuksen? 
KLEINIAs Kuka tahansa ymmärtää helposti, mihin meidän 
tapamme perustuvat. Näettehän millaista seutua tämä Kree- 
ta on, tämä ei ole tasankomaata kuten Thessalia. Siellä käyte- 
täänkin mieluummin hevosia, me taas olemme juoksijoita. 
Maasto on täällä epätasaista ja sopii paremmin juoksuharjoi- 
tuksiin. Tämä taas edellyttää sellaisia aseita, jotka eivät juos- 
tessa ole liian painavia. Jouset ja nuolet ovat sopivan kevyitä. 
Tällainen on meille sodan kannalta tarkoituksenmukaista, ja 
lainsäätäjä onkin varmasti määrännyt tämän kaiken sitä sil- 
mällä pitäen. Myös yhteisateriat hän on ilmeisesti järjestänyt 
samasta syystä: hän on huomannut, että sotaretken aikana 
kaikkien on olosuhteiden pakosta oman turvallisuutensa 
vuoksi aterioitava yhdessä. Hän näyttää tuominneen ihmis- 
ten yleisen typeryyden, kun nämä eivät tajua, että kaikki 
käyvät elinikäistä, jatkuvaa sotaa kaikkia muita valtioita vas- 
taan. Ja jos sodan aikana täytyy aterioida yhdessä ja asettaa 
vuorotellen joukko päälliköitä ja sotilaita vartioon, näin on 
tehtävä myös rauhan aikana. Sillä se mitä ihmiset yleensä 
sanovat rauhaksi, on pelkkä nimitys; todellisuudessa kaikki 
valtiot ovat luonnon pakosta kaikkia muita vastaan alituisesti 
sodassa, vaikkei virallista sodanjulistusta olekaan annettu. Ja 
jos katsot asiaa tältä kannalta, huomaat kyllä kreetalaisten 
lainsäätäjän antaneen meille kaikki valtiota ja yksityisiä kos- 
kevat määräyksensä sotaa silmällä pitäen. Huomaat myös 
hänen käskeneen vartioida lakeja sen vuoksi, että ellei sodas- 
sa selviydytä voittajiksi, ei mistään muusta ole mitään hyö- 
tyä, ei omaisuudesta eikä mistään mitä teemme, sillä kaikki 
mitä voitetuilla on, joutuu voittajien käsiin. 

ATEENALAINEN Olet näköjään harjoitellut oikein kunnolla 
ymmärtämään Kreetan lakeja ja säädöksiä. Mutta selvennä 

vielä erästä kohtaa. Määritellessäsi onnistuneesti hallittua 
valtiota taisit sanoa, että se on järjestetty siten että se voittaa 
sodassa muut valtiot. Niinhän se oli? 

KLEINIAS Niin juuri. Varmaan myös Megillos on samaa miel- 
tä. i 

MegciLLos Hyvänen aika, mitä muutakaan kukaan spartalai- 
nen voisi sanoa? 

ATEENALAINEN Jos pitää paikkansa, että valtio suhtautuu toi- 
seen valtioon näin, suhtautuuko sitten kylä kylään toisella 
tavoin? 

KLEINIAs Ei toki. 

ATEENALAINEN Vaan samalla lailla? 

KLEINIAS Niin. 

ATEENALAINEN Entä kylän talo taloon, ja ihminen ihmiseen? 
Edelleenkö samalla lailla? 

KLEINIAS Niin. | 
ATEENALAINEN Mutta onko ihmisen suhtauduttava itseensä- 
kin niin kuin vihollinen viholliseensa? Sanommeko vielä näin- 
kin? 

KLEINIAs Hyvä ateenalainen vieraamme — en näet tahtoisi 
nimittää sinua attikalaiseksi, sillä mielestäni sinua on ennem- 
minkin syytä kutsua jumalattaren nimen mukaan -, olet saa- 
nut keskustelumme aiheen selvemmäksi palauttamalla sen 
lähtökohtaansa. Näin huomaat helpommin, kuinka oikeassa 
olimme juuri sanoessamme, että kaikki ovat kaikkien viholli- 
sia niin julkisesti kuin yksityisestikin ja jokainen myös oman 
itsensä vihollinen. 

ATEENALAINEN Mitä sinä oikein mahdat tarkoittaa? 

KLEINIAS Onhan myös niin, että oman itsensä voittaminen on 
voitoista ensimmäinen ja parhain, itsensä edessä tappiolle 
jääminen taas on kaikista häpeällisintä ja kehnointa. Tämä 
osoittaa, että meissä kussakin on käynnissä sota omaa itseäm- 
me vastaan. 

ATEENALAINEN Käännetäänpä taas keskustelu päinvastaiseen 
suuntaan. Jos jokainen meistä on toisaalta itseään vahvempi 
ja toisaalta heikompi, sanommeko että myös talon, kylän ja 
valtion laita on samoin? 

KLEINIAs Tarkoitatko, että niistä kukin on toisaalta itseään 

vahvempi ja toisaalta heikompi? 

ATEENALAINEN Tarkoitan. 

KLEINIAs Tämäkin oli aiheellinen kysymys. Näin on ehdotto- 
masti laita, ja valtioissa ennen kaikkea. Silloin kun parhaim- 
misto pääsee voitolle suurista kansanjoukoista ja huonom- 
masta aineksesta, valtion voi täydellä syyllä sanoa voittaneen 
itsensä, ja on oikein ylistää sitä tällaisen voiton vuoksi. Vas- 
takkaisessa tapauksessa asia on päinvastoin. 

ATEENALAINEN Jätämme syrjään kysymyksen, onko huonom- 
man aineksen ylipäänsä mahdollista voittaa parempi, sillä 
tämä vaatisi liian pitkän keskustelun. Mutta ymmärrän sinun 
tarkoittavan, että toisinaan samanheimoiset, saman valtion 
kansalaiset käyvät väärämielisiksi, lyöttäytyvät joukolla yh- 
teen ja yrittävät väkivalloin orjuuttaa vähemmistönä olevat 
oikeamieliset. Ja jos he pääsevät voitolle, voidaan sanoa tuon 
valtion jääneen itsensä edessä häviölle ja olevan siis kehno, 
jos he taas kärsivät tappion, valtion voidaan sanoa voittaneen 
itsensä ja olevan siis hyvä. 

KLEINIAs Tämä kuulostaa hyvin omalaatuiselta. Mutta kyllä 
siihen on pakko yhtyä. 

ATEENALAINEN Hetkinen. Mietitäänpä vielä tätä. Jos on usei- 
ta veljeksiä, saman isän ja äidin poikia, ei ole mitenkään ih- 
meellistä, että useimmat heistä ovat kehnoja ja vain muuta- 
mat oikeudenmukaisia. 

KLEInIAs Ei niin. 

ATEENALAINEN Meidän ei nyt ole sopivaa saivarrella siitä, 
voidaanko sanoa, että jos kehnot voittavat, koko tuo talo ja 
perhe on kärsinyt itselleen tappion, tai että se on päässyt voi- 
tolle, jos nämä jäävät häviölle. Emme nyt tarkastele tätä ta- 
vallisen kielenkäytön mukaista ilmausta nähdäksemme, ovat- 
ko sanat siinä täysin kohdallaan vai eivät, vaan nähdäksem- 
me, mitä lakien kohdalla oikeellisuus ja erheellisyys pohjim- 
miltaan on. 

KLEINIAS Puhut aivan totta. 

MEGILLOS Ja hyvin, siltä ainakin minusta nyt tuntuu. 
ATEENALAINEN Katsotaanpa vielä tätäkin. Noilla äskeisillä 
veljeksillä voi kai olla joku tuomarina? 

Kreas Kyllä tietysti. 

ATEENALAINEN Kumpi on parempi tuomari, sekö joka saattaa 
tuhoon kehnot veljekset ja käskee kunnon veljesten itse halli- 
ta itseään vai se, joka panee hyvät hallitsemaan ja jättää keh- 
not eloon sekä saa heidät vapaaehtoisesti alistumaan hallitta- 
viksi? On mainittava vielä kolmaskin hyveen tuomari, sellai- 
nen joka ottaa huostaansa tämän jakautuneen perheen eikä 
tuhoa siitä ketään vaan saattaa sen jäsenet sovintoon keske- 
nään, asettaa heille lait vastaisuutta varten ja pystyy näin 
varmistamaan, että he siitä pitäen elävät ystävinä. 

KLEINIAs Tällainen tuomari ja lainlaatija olisi ehdottomasti 
kaikkein paras. 

ATEENALAINEN Mutta hän ei suinkaan laatisi lakejaan sotaa 
silmällä pitäen, päinvastoin. 

KLEINIAS Se on totta. 

ATEENALAINEN Entäpä sellainen, joka saa valtiossa aikaan si- 
säisen sovun? Järjestääkö hän sen elämän pitäen silmällä ul- 
kopuolelta uhkaavaa sotaa vai sisältä päin syntyvää eli kansa- 
laissotaa? Tällaistahan kukaan kaikkein vähimmin toivoisi 
omaan valtioonsa, ja jos se kuitenkin syttyy, jokainen haluaisi 
sen päättyvän mahdollisimman pian. 

KLEINIAS Tietenkin hän pitää silmällä jälkimmäistä. 
ATEENALAINEN Entä kummalla tavalla saavutettava rauha on 
kansalaissodan tapauksessa miellyttävämpi, sitenkö että toi- 
set voittavat ja toiset tuhotaan, vai siten että ystävyys ja rau- 
ha saadaan aikaan sovitteluilla, minkä jälkeen huomio kiinni- 
tetään ulkoisiin vihollisiin? 

KLEINIAS Jokainen valitsisi oman valtionsa kohdalla jälkim- 
mäisen vaihtoehdon. 

ATEENALAINEN Siis myös lainsäätäjä on samaa mieltä? 
KLEINIAS Tietysti. 

ATEENALAINEN Mutta eikö jokainen lainsäätäjä lakeja laa- 
tiessaan tavoittele kaikkein suurinta hyvää? 

KLEeINIAs Totta kai. 

ATEENALAINEN Kaikkein suurin hyvä ei kuitenkaan ole sota 
eikä kansalaissota — tulee päinvastoin toivoa, että niiltä väl- 
tyttäisiin — vaan keskinäinen rauha ja ystävyys. Mielestäni 
myöskään se, että valtio voittaa itsensä, ei kuulu parhaisiin 
asioihin, väistämättömiin kylläkin. Tämä on samaa kuin jos 

katsoisimme sairaan ruumiin olevan parhaassa kunnossa puh- 
distavan lääkekuurin jälkeen emmekä tulisi ajatelleeksikaan 
ruumista, joka ei tarvitse lääkitystä lainkaan. Samoin kun 
kyseessä on valtion ja yksityisen ihmisen onnellisuus, sellai- 
sesta ei koskaan tule todellista valtiomiestä, joka ottaa huo- 
mioon ensi sijassa vain ulkoista vihollista vastaan käytävän 
sodan, eikä hänestä tule kunnollista lainlaatijaa, ellei hän 
säädä sotalakejaan rauhan hyväksi sen sijaan että laatisi rau- 
han lakeja sotaa silmällä pitäen. 

KLEINIAS Tämä tuntuu oikealta puheelta. Mutta silti sekä 
meillä että Spartassa koko lainsäädäntö tähtää minun käsit- 
tääkseni nimenomaan sodankäyntiin. 

ATEENALAINEN Varsin mahdollista. Mutta emme nyt saa käy- 
dä kovakouraisesti noiden muiden kimppuun vaan meidän on 
kyseltävä heiltä lempeästi, koska sekä me että he olemme 
erittäin kiinnostuneita juuri tästä asiasta. Seuratkaa nyt mi- 
nun todisteluani. Pyytäkäämme esiin Tyrtaios, joka oli synty- 
jään ateenalainen mutta siirtyi Spartan kansalaiseksi. Hän oli 
tästä aiheesta kiinnostuneempi kuin kukaan muu, ja hän sa- 
noo: 


häntä en huomaakaan, en lainkaan mainita tahdo, 


joka ei aina ole urhein sodassa, olipa hän vaikka ihmisistä rik- 
kain ja omistaisi joukottain kaikkea hyvää, mitä Tyrtaios sit- 
ten runsaasti luettelee. Sinäkin olet luultavasti kuullut näitä 
runoja, ja Megillos on varmasti niitä kurkkuaan myöten täyn- 
nä. 

MegGiLLos Olen todella. 

KLEINIAs Kyllä ne ovat Spartasta kulkeutuneet meillekin. 
ATEENALAINEN Esitetäänpä nyt tuolle runoilijalle yhteisesti 
seuraava kysymys. »Tyrtaios, sinä jumalainen runoilija! Pi- 
dämme sinua viisaana ja hyvänä, olethan etevästi ylistänyt 
eteviä sotureita. Me kaikki, tämä Megillos, knossoslainen 
Kleinias ja minä, olemme tässä asiassa aivan samaa mieltä 
kanssasi. Haluamme kuitenkin saada selville, puhummeko 
samoista miehistä. Sano siis: katsotko kuten mekin, että sotaa 
on olemassa kahta lajia?» Paljon vähemmänkin kyvykäs hen- 

kilö kuin Tyrtaios pystyisi antamaan tähän sen oikean vas- 
tauksen, että niitä on kaksi; toista nimitämme kansalaisso- 
daksi, ja se on pahin kaikista sodista, kuten äsken totesimme. 
Toisena sodan lajina pidämme varmaankin kaikki sitä, jota 
käymme ulkopuolisia ja vierasheimoisia vastaan ja joka on 
paljon helpompaa kuin tuo toinen laji. 

KLEINIAS Varmasti. 

ATEENALAINEN »Sano siis, Tyrtaios, kumman lajin sotureita 
ja kumpaa sotaa sinä näin ylistit samalla kun moitit noita toi- 
sia miehiä? Tarkoitit varmaan niitä, jotka sotivat ulkopuolisia 
vastaan. Sinähän sanot runoissasi, että et voi sietää niitä, jot- 
ka 


eivät katsoa voi verivirtoja taiston, 
ei vihamiehiä päin mielin uljahin käy.» 


Ja sanoisimme edelleen: »Sinä näyt ylistävän eniten niitä, jot- 
ka ovat kunnostautuneet vieraita vastaan käydyissä sodissa.» 
Myöntäisikö hän, että tämä pitää paikkansa? 

KLEINIAS Varmasti. 

ATEENALAINEN Me taas sanomme, että vaikka nuokin miehet 
ovat urheita, vielä paljon urheampia ovat ne, jotka ovat sel- 
västi osoittaneet urheutensa kaikkein pahimmanlaisessa so- 
dassa. Meilläkin on todistajanamme runoilija, Theognis, Sisi- 
lian Megaran kansalainen, joka sanoo: 


Mies, johon luottaa voit, kun maasi on raastama riidan, 
kultaa kalliimpi on, kalliimpi on hopeaa. 


Väitämme, että ankarammassa sodassa tuollainen mies on 
äskeistä verrattomasti parempi, suunnilleen yhtä paljon kuin 
oikeamielisyys, mielenmaltti ja viisaus yhdessä urheuden 
kanssa ovat pelkkää urheutta parempia. Kansalaissodassa ei 
mies näet voi olla uskollinen ja luotettava, ellei hänellä ole 
kaikinpuolista hyvettä. Siinä sodassa sen sijaan, josta Tyr- 
taios puhuu, on mukana joukoittain palkkasotureita, jotka 
seisovat vankkumatta paikallaan ja taistelevat kuolemaa hal- 
veksuen; näistä useimmat, aniharvoja poikkeuksia lukuun 

ottamatta, ovat kuitenkin häikäilemättömiä, väärämielisiä, 
röyhkeitä ja järjettömämpiä kuin ketkään muut ihmiset. 
Mutta mihin me nyt oikein pyrimme ja mitä haluamme sel- 
vittää tällä keskustelulla? Tietenkin sitä, että ennen kaikkea 
tämä täkäläinen Zeuksen opettama lainsäätäjä mutta myös 
jokainen muu vähänkään kelvollinen lainlaatija pitää aina 
lakeja säätäessään silmällä nimenomaan ihmisten suurinta 
hyvettä. Theogniin sanojen mukaan se on yhtä kuin luotetta- 
vuus vaaran hetkinä; sitä voisi nimittää täydelliseksi oikeu- 
denmukaisuudeksi. Tyrtaioksen ylistämä hyve on kyllä sekin 
kaunis ja ansaitsee runoilijan kiitoksen, mutta silti on sanotta- 
va, että se kuuluu arvojärjestyksessä vasta neljännelle sijalle. 
KLEINIAS Kylläpä me asetamme lainlaatijamme alhaiselle 
tasolle. 

ATEENALAINEN Hyvä ystävä, emme häntä vaan itsemme, kun 
luulemme Lykurgoksen ja Minoksen laatineen kaikki Spar- 
tan ja Kreetan lait nimenomaan sotaa silmällä pitäen. 
KLEINIAS Mitä meidän sitten pitäisi sanoa? 

ATEENALAINEN Niin kuin varmasti on oikein ja paikallaan, 
kun kerran on puhe jumalaisesta miehestä: ettei hän lakeja 
säätäessään ajatellut vain yhtä hyveen osaa ja vielä kaikkein 
vähäpätöisintä, vaan hyvettä kokonaisuudessaan, ja että hän 
suunnitteli ne lajeittain, mutta ei sillä tavoin kuin nykyiset 
lainlaatijat. Nämä säätävät lakeja sen mukaan mitä kukin 
itse tarvitsee, yksi perintöjä ja naispuolisia perijöitä koskevia, 
toinen pahoinpitelyjä käsitteleviä ja niin edelleen, tämänta- 
paisia esimerkkejä on lukemattomia. Me taas väitämme, että 
lakeja laatii oikealla tavalla se joka suunnittelee ne siten kuin 
tässä olemme ryhtyneet esittämään. Minä ihailen suuresti si- 
tä tapaa, jolla sinä olet yrittänyt tulkita lakeja. On oikein al- 
kaa hyveestä ja sanoa lainlaatijan tähtäävän siihen. Mutta 
mielestäni et ollut oikeassa sanoessasi hänen kaikessa ottavan 
huomioon vain hyveen yhden osan, vieläpä kaikkein vähäi- 
simmän, ja siksi minä olen nyt esittänyt tämän kaiken. Mutta 
miten sitten olisin halunnut kuulla sinun jäsentelevän asiat? 
Tahdotko että kerron? 

KLeINIAs Tahdon toki. 

ATEENALAINEN »Parahin vieraamme», näin sinun olisi pitänyt 

puhua, veivät Kreetan lait turhan vuoksi ole verrattomassa 
maineessa kaikkien kreikkalaisten keskuudessa. Nehän täyt- 
tävät hyvin tehtävänsä, koska ne onnellistavat käyttäjänsä 
suomalla heille kaikkea hyvää. Mutta hyviä antimia on kahta 
lajia, inhimillisiä ja jumalallisia, ja edelliset riippuvat jälkim- 
mäisistä. Se joka saa osakseen suuremmat antimet, saa myös 
pienemmät, muussa tapauksessa hän jää molempia vaille. 
Pienemmistä ensimmäisenä on terveys, toisena kauneus, kol- 
mantena juoksussa ja muissa ruumiinharjoituksissa tarvitta- 
va voima, neljäntenä rikkaus, ei kuitenkaan sokea vaan terä- 
vänäköinen, viisauteen liittyvä. Viisaus puolestaan on ensim- 
mäisenä jumalallisten antimien joukossa, toisena on sielun 
järkevä kohtuullisuus. Kun nämä liittyvät urheuteen, niistä 
syntyy kolmas, oikeamielisyys, ja neljäntenä on urheus. 
Luonto on asettanut nämä kaikki äskeisten edelle, ja niin on 
myös lainlaatijan ne asetettava. Tämän jälkeen hänen on il- 
moitettava kansalaisille, että myös muut heille annetut sää- 
dökset tähtäävät näihin samoihin hyviin anteihin ja että näis- 
tä taas inhimilliset suuntautuvat kohti jumalallisia antimia, 
nämä kaikki puolestaan kohti järkeä, johtajaansa. Mitä tulee 
avioliittojen solmimiseen, lasten synnyttämiseen ja kasvatta- 
miseen, niin poikien kuin tyttöjenkin, ensin varhaisvuosina ja 
sitten sitä mukaa kuin he varttuvat, aina vanhuuteen asti, 
lainlaatijan on huolehdittava kaikista näistä asioista ja jaetta- 
va oikealla tavalla kunniaa ja häpeää. Kaikessa ihmisten kes- 
kinäisessä kanssakäymisessä hänen on pidettävä silmällä ja 
valvottava ihmisten murheita ja iloja, haluja ja kaikkinaisia 
intohimoja ja lakien välityksellä osattava moittia ja kiittää 
heitä oikein. Vihanpuuskissa, peloissa, kaikenlaisissa häiriöti- 
loissa joihin vastoinkäyminen saattaa sielun, samoin myötä- 
käymisten aiheuttamissa vastakkaisissa tiloissa, kaikessa mi- 
tä sairaudet, sodat, köyhyys ja niiden vastakohdat ihmisille 
tuottavat, kaikessa tässä hänen on opetettava ja määriteltävä, 
mikä kulloinkin on oikein ja mikä ei. Lainsäätäjän on myös 
valvottava, millä tavoin kansalaiset hankkivat omaisuutta ja 
käyttävät sitä; hänen on pidettävä silmällä, miten he tahtoen 
tai tahtomattaan muodostavat yhteenliittymiä ja jälleen eroa- 
vat, miten he kussakin tilanteessa käyttäytyvät toisiaan koh- 

taan ja milloin tapahtuu oikeus ja milloin vääryys. Kuuliaisil- 
le hänen on suotava lain perusteella kunniaa, tottelematto- 
mille määrättävä asianmukaiset rangaistukset. Viimein hän 
pääsee koko valtiojärjestyksen loppuun ja määrää, millä ta- 
voin ja millaisin kunnianosoituksin kukin vainaja on haudat- 
tava. Lopuksi lainlaatija asettaa kaikille säädöksilleen varti- 
jat, joista toisia johtaa heidän viisautensa, toisia oikea käsi- 
tys, jotta järki sitoisi kaikki lait yhteen ja osoittaisi, että niitä 
ohjaa kohtuullisuus ja oikeamielisyys, ei rikkaus eikä kun- 
nianhimo.» Niin, tähän tapaan minä olisin halunnut ja haluai- 
sin vieläkin teidän puhuvan. Tahtoisin kuulla, millä tavoin 
tämä kaikki sisältyy Minoksen ja Lykurgoksen säätämiin la- 
keihin, joita pidetään Zeuksen ja Python Apollonin ilmoitta- 
mina, ja miten näiden lakien järjestelmä on ilmiselvä sellai- 
selle, joka on ammattimaisesti tai käytännön kokemuksen 
kautta perehtynyt lakeihin, vaikka me muut emme pysty sitä 
näkemään. 

KLEINIAS Kuinka meidän sitten pitäisi jatkaa tästä? 
ATEENALAINEN Mielestäni meidän on lähdettävä jälleen siitä 
mistä aloitimme ja käsiteltävä ensiksi urheuteen liittyviä toi- 
mintoja. Sen jälkeen voimme käsitellä järjestyksessä muut 
hyveen osa-alueet. Päästyämme ensimmäisen aiheen loppuun 
yritämme saman mallin mukaisesti käydä läpi muutkin mat- 
kan ratoksi. Käsiteltyämme hyveen kokonaisuudessaan tu- 
lemme osoittamaan, jos jumala suo, että kaikki tässä kosket- 
telemamme asiat tähtäävät juuri siihen. 

MegciLLos Hyvä ehdotus. Yritä nyt ensin panna koetukselle 
tämä Zeusta ylistävä ystävämme. 

ATEENALAINEN Yritän, ja myös sinut ja itseni, koskeehan 
tämä aihe meitä kaikkia. Sanokaa siis: katsommeko, että 
lainlaatija on keksinyt yhteisateriat ja ruumiinharjoitukset 
sotaa silmällä pitäen? 

MeciLLos Katsomme. 

ATEENALAINEN Entä kolmanneksi ja neljänneksi? Ehkä on 
nimittäin syytä numeroida tällä tavoin myös muut hyveen 
osat tai miksi niitä nyt pitäisi sanoa; pääasia että tarkoituk- 
semme tulee selväksi. 


b MEGILLOSs Sanoisin kuten varmaan kuka tahansa muukin 

spartalainen, että hän on keksinyt kolmanneksi metsästyksen. 
ATEENALAINEN Koetetaan, osaammeko mainita jotakin nel- 
jänneksi ja vielä viidenneksikin. 

MegiLLos Minä yritän esittää neljännen. Se on kipujen sietä- 
minen, johon meillä harjaannutetaan monin tavoin, nyrkki- 
taisteluilla sekä ryöstelyillä, joihin liittyy ankara pieksämi- 
nen. Lisäksi niin sanottu krypteia karaisee erittäin monipuo- 
lisesti kestämään rasituksia. Siihen osallistujien on kuljettava 
avojaloin talvellakin, nukuttava paljaalla maalla, huolehdit- 
tava itsestään ilman palvelijoiden apua ja samoiltava yötä 
päivää pitkin maata. Myös gymnopaidiai-juhlaamme sisäl- 
tyy hyvin rasittavia kamppailuja tukahduttavassa helteessä, 
ja kaikenlaisia muitakin harjoituksia meillä on niin paljon 
ettei niiden luettelemisesta tulisi loppua. 

ATEENALAINEN Mainiota, spartalainen ystävämme. Mutta 
miten me nyt määrittelemme urheuden? Onko se yksinkertai- 
sesti kamppailua vain pelkoja ja tuskia vastaan vai myös ha- 
luja, nautintoja ja pelottavan lumoavia viettelyksiä vastaan, 
jotka saavat vakavimpinakin pidettyjen miesten mielen sula- 
maan kuin vaha? 

MEGiLLOos Mielestäni kaikkea tätä vastaan. 

ATEENALAINEN Tässä aikaisemminhan Kleinias sanoi sekä 
valtion että ihmisen voivan joutua itsensä edessä tappiolle. 
Eikö totta, sinä knossoslainen? 

Kentas Tarkalleen. 

ATEENALAINEN Sanommeko nyt kehnoksi sitä, jonka tuskat 
saavat lannistumaan, vai sitä joka sortuu nautintoihin? 
KLEINIAS Mieluummin jälkimmäistä. Ja kaikki varmaan 
olemme valmiit sanomaan, että se joka sortuu nautintoihin, 
on kärsinyt itsensä edessä häpeällisemmän tappion kuin se 
jonka tuskat lannistavat. 

ATEENALAINEN Eivät kai Zeuksen ja Apollonin lainlaatijat 
ole sentään säätäneet urheutta ontuvaksi, niin että se pystyisi 
käymään vain vasemmalta uhkaavaa vaaraa päin mutta ei 
vastustamaan oikealta tulevia viehättäviä houkutuksia? Kai 
se kykenee vastustamaan kumpiakin? 

KLEINIAS Kyllä minä väittäisin niin. 

ATEENALAINEN Mainitaanpa nyt siis teidän molempien val- 

tioista ne käytännöt, jotka antavat kansalaisten maistaa nau- 
tintoja sen sijaan että saisivat heidät karttamaan niitä, aivan 
kuten valtionne eivät kaihda kärsimyksiään, vaan ajavat kan- 
salaiset suoraan niihin ja pakottamalla tai palkitsemalla saa- 
vat heidät voittamaan ne. Missä kohden teidän laeissanne on 
vastaavat määräykset nautinnoista? Todetkaamme, mikä on 
se käytäntö, joka teillä opettaa samat miehet suhtautumaan 
urheasti tuskiin ja nautintoihin, voittamaan sen mikä on voi- 
tettava ja olemaan antautumatta lähimmille ja pahimmille 
vihollisilleen. 

MegciLLos Vaikka pystyin mainitsemaan useitakin kärsimys- 
ten voittamiseen tähtääviä lakeja, en osaa yhtä helposti esit- 
tää tärkeitä ja selviä lakeja, jotka koskisivat nautintoa. Joita- 
kin vähemmän merkittäviä ehkä voisin mainita. 

KLEINIAs Enkä minäkään osaisi selvästi osoittaa Kreetan 
laeista mitään tällaista. 

ATEENALAINEN Hyvät ystävät, ei se ole ihmekään. Mutta jos 
joku meistä huomaa toisen maan laeissa jotakin moitittavaa 
etsiessään niistä sitä mikä on totta ja parhainta, meidän ei 
pidä närkästyä vaan ottaa huomautus suopeasti vastaan. 
KLEINIAS Puhuit oikein, ateenalainen vieraamme. Niin on 
tehtävä. 

ATEENALAINEN Eihän, Kleinias, sellainen sopisi tämän ikäisil- 
le. 

KLEINIASs Ei kylläkään. 

ATEENALAINEN Onko Spartan tai Kreetan valtiojärjestyksen 
arvosteleminen ylipäänsä aiheellista vai ei, se on toinen asia. 
Mutta minä olen ehkä sopivampi kuin kumpikaan teistä esit- 
tämään sen mitä niistä yleensä on tapana sanoa. Niin hyvin 
kuin koko teidän lakijärjestelmänne onkin laadittu, yksi par- 
haita lakeja on kuitenkin se, joka kieltää nuoria tutkimasta, 
mitkä niistä ehkä ovat onnistuneita ja mitkä epäonnistuneita, 
ja käskee kaikkien yhteen ääneen julistaa niiden erinomai- 
suutta, koska ne ovat jumalan ilmoittamia; jos joku väittää 
muuta, häntä ei saa ollenkaan kuunnella. Mutta jos joku van- 
hus huomaa teidän laeissanne jotakin moitittavaa, hänen on 
esitettävä asiansa jollekulle viranomaiselle tai ikätoverilleen 
niin, ettei kukaan muu ole kuulemassa. 

KLEINIAS Oikein puhuttu. Vaikka sinun ja tuon muinaisen 
lainlaatijan ajatustavan välillä on pitkä matka, osuit mieles- 
täni kohdalleen kuin oraakkeli ja puhuit aivan totta. 
ATEENALAINEN Nythän tässä ei ole paikalla ketään nuoria. 
Kun me olemme jo näin vanhoja, lainlaatija sallii meidän 
puhua keskenämme näistä asioista ilman että syyllistymme 
rikkomukseen. 

KLEINIAs Pitää paikkansa. Arvostele vain rohkeasti meidän 
lakejamme. Ei ole häpeällistä, että saa tietoonsa jonkin puut- 
teen. Juuri sillä tavoin voi yrittää parantaa asiaa, jos suhtau- 
tuu kuulemaansa suopeasti ja närkästymättä. 

ATEENALAINEN Hyvä. En kuitenkaan aio arvostella lakejanne 
ennen kuin olen tutkinut niitä mahdollisimman perusteelli- 
sesti, esitän vain eräitä epäilyjäni. Kaikista kreikkalaisista ja 
barbaareista joista meillä on tietoa, te olette ainoat, joiden 
lainlaatija on käskenyt karttaa suurimpia nautintoja ja huvi- 
tuksia ja olla maistamatta niitä. Mutta toisaalta hän on katso- 
nut, että jos ihminen on lapsesta asti karttanut tuskia ja pel- 
koja, jollaisista äsken oli puhe, hän aikanaan joutuessaan 
väistämättä tekemisiin vaivojen, tuskien ja pelkojen kanssa 
jää karaistuneempien rinnalla tappiolle ja joutuu näiden or- 
jaksi. Samaisen lainlaatijan olisi pitänyt ajatella samoin myös 
nautinnoista ja päätellä, että jos kansalaisemme nuoresta pi- 
täen kasvavat täysin tietämättöminä suurimmista nautinnois- 
ta eivätkä harjaannu pitämään puoliaan niitä vastaan ja kiel- 
täytymään kaikesta häpeällisestä, heidän vastustuskyvyttö- 
myytensä nautintoihin nähden saa aikaan, että heidän käy 
samoin kuin niiden jotka sortuvat pelkoihin. He joutuvat toi- 
sella ja vielä häpeällisemmällä tavalla sellaisten usein perin 
juurin pahojen ihmisten orjiksi, jotka osaavat pysyä lujina 
nautintojen keskellä ja käyttää niitä hyväkseen. Heidän sie- 
lunsa jää osittain orjaksi ja osittain vapaaksi, eivätkä he an- 
salitse urhean ja vapaan miehen nimitystä. Miettikää nyt, 
onko sanoissani mitään perää. 

KLEINIAS Kyllä niissä tuntuu olevan. Mutta kun on näin tär- 
keä asia kyseessä, menettelisimme kuin nuoret ja ymmärtä- 
mättömät, jos suoraa päätä uskoisimme mitä puhuit. 
ATEENALAINEN Ottaaksemme nyt esille seuraavan aiheemme, 

niin sanokaapa, Kleinias ja sinä spartalainen ystävämme — 
urheuden jälkeenhän meidän on syytä puhua maltillisuudes- 
ta: voimmeko tässä suhteessa havaita mitään eroa näiden val- 
tioiden ja sellaisten välillä, joiden hallitusmuoto on kehitty- 
nyt sattumanvaraisesti, niin kuin havaitsimme sotaan liitty- 
vien säädösten kohdalla? 

MegciLLos Fi ainakaan helposti. Mutta sellaisilla keksinnöillä 
kuin yhteisaterioilla ja yhteisillä ruumiinharjoituksilla näyt- 
tää olevan suotuisa vaikutus sekä urheuteen että maltillisuu- 
teen. 

ATEENALAINEN Tuntuu siltä, etteivät valtiolliset säädökset voi 
helposti olla käytännössä yhtä moitteettomia kuin teoriassa. 
Niiden laita on kuin ihmisruumiin: tuntuu mahdottomalta 
määrätä ruumistamme varten sellaista harjoitusmuotoa, joka 
ei olisi sille samalla vahingoksi kuin hyödyksikin. Myös gym- 
nasionit ja yhteisateriat ovat monessa suhteessa valtioille 
hyödyllisiä, mutta ne ovat vaarallisia kapinoiden kannalta, 
kuten Miletoksen, Boiotian ja Thurioin nuorison kohdalla on 
nähty. Ja tämä käytäntö näyttää johtaneen väärille urille rak- 
kauden nautinnot, joilla on vakiintuneet ja luonnolliset muo- 
tonsa niin ihmisillä kuin eläimilläkin. Tästä voidaan syyttää 
ennen kaikkea teidän valtioitanne ja niitä muita valtioita, jot- 
ka ovat eniten suosineet gymnasionia. Ja sanottakoonpa tämä 
leikillään tai tosissaan, joka tapauksessa on todettava, että 
kun mies- ja naispuolinen olento yhtyvät toisiinsa tuottaak- 
seen jälkeläisiä, heidän tuntemansa nautinto on luonnonmu- 
kaista, mutta miehen yhtyminen mieheen ja naisen naiseen 
on vastoin luontoa ja tällaiseen on alun perin menty siksi, et- 
tei pystytä hillitsemään nautinnonhalua. Me kaikki syytäm- 
me Ganymedeen tarinasta kreetalaisia, jotka ovat sen sepittä- 
neet: kun he uskoivat saaneensa lait Zeukselta, he keksivät 
lisäksi Zeuksesta tuon tarinan, jotta noudattamalla jumalan 
esimerkkiä saisivat poimia tuonkin nautinnon. Tarinasta ei 
sen enempää, mutta kun ihmiset tutkiskelevat lakeja, heidän 
kohteenaan ovat miltei yksinomaan valtioiden ja yksityisten 
ihmisten elämään sisältyvät nautinnot ja kärsimykset. Nämä 
ovat näet kaksi luonnosta kumpuavaa lähdettä, ja kun niistä 
ammennetaan oikealta kohdin, oikeaan aikaan ja oikeassa 

määrin, silloin saa niin valtio, yksityinen ihminen ja jokainen 
luontokappalekin elää onnellisena, mutta joka ammentaa 
niistä ymmärtämättömästi ja noudattamatta kohtuutta, sen 
käy päinvastoin. 

MEGiLLos Tuo on kyllä hyvin puhuttu, mutta emme silti 
ymmärrä mitä siihen oikein pitäisi sanoa. Joka tapauksessa 
uskon, että Spartan lainsäätäjä oli oikeassa käskiessään kart- 
taa nautintoja. Kleinias taas varmaankin puolustaa Knossok- 
sen lakeja, jos katsoo sen aiheelliseksi. Nautintoja koskevat 
säädökset ovat Spartassa mielestäni maailman parhaat. Meil- 
lähän laki sulkee koko maasta pois juuri sen mikä saa ihmiset 
lankeamaan suurimpiin nautintoihin, hillittömyyksiin ja kai- 
kenlaiseen järjettömyyteen. Sen enempää maaseudulla kuin 
spartiaattien hallitsemissa kaupungeissakaan ei tunneta juo- 
minkeja eikä kaikenlaisia ylettömiä nautintoja, joihin ne saat- 
tavat johtaa. Jokainen on siellä valmis rankaisemaan ankaras- 
ti juopunutta remuajaa, eikä tällainen voi pelastautua edes 
vetoamalla Dionysia-juhlaan, jonka aikana olen teillä nähnyt 
humalaisia ajamassa vaunuilla. Myös meidän siirtokunnas- 
samme Tarentumissa olen nähnyt koko kaupungin juovuksis- 
sa Dionysian aikana. Meillä tällainen ei tulisi kysymykseen. 
ATEENALAINEN Parahin spartalainen, kaikki tuollainen on ai- 
van kiitettävää, jos ihmisillä on itsekuria, mutta typerää jos 
he heittäytyvät hillittömiksi. Joku meikäläinenhän voisi hel- 
posti puolustautua viittaamalla teidän naistenne vapaaseen 
käytökseen. Niin Tarentumissa kuin meillä ja teilläkin yksi 
ainoa vastaus näyttää tällaisissa tapauksissa riittävän osoitta- 
maan, että asia on niin kuin olla pitää. Kun muukalainen 
ihmettelee jotakin outoa seikkaa, hänelle on tapana vastata: 
» Fi siinä ole mitään ihmeellistä. Tämä on meillä tapana, tei- 
dän tapanne on ehkä erilainen.» Mutta nythän emme puhu 
muista ihmisistä vaan itse lainsäätäjien hyvyydestä ja huo- 
noudesta. On syytä käsitellä enemmänkin juomista yleensä, 
se ei ole mikään vähäpätöinen asia, ja se vaatii pätevää lain- 
säätäjää. En tarkoita sitä, onko parempi ylipäänsä juoda vii- 
niä vai olla juomatta, vaan puhun itse humalatilasta ja siitä, 
onko siihen suhtauduttava niin kuin skyytit ja persialaiset, 
karthagolaiset, keltit, iberit ja traakialaiset, sotaisia kansoja 

kaikki, vai niin kuin te. Te kieltäydytte viinistä kokonaan, 
skyytit ja traakialaiset taas juovat pelkästään sekoittamaton- 
ta viiniä, sekä naiset että miehet, kaatavat sitä vaatteilleen- 
kin, ja he pitävät tätä hyvänä ja mainiona tapana. Persialai- 
silla taas on monia muitakin ylellisiä tapoja joita te ette hy- 
väksy, mutta he noudattavat niissä enemmän järjestystä kuin 
nuo muut kansat. 

MeEGciLLos Voi hyvä ystävä, kun me tartumme aseisiin, kaikki 
nuo toiset pötkivät pakoon. 

ATEENALAINEN No no, älähän nyt. Useinkin on paettu ja ajet- 
tu pakoon ilman että tapahtumalle on ollut mitään selitystä, 
ja näin tulee käymään edelleenkin. Taistelussa voittaminen 
tai häviäminen ei siis ole mikään selvä osoitus jonkin käytän- 
nön hyvyydestä tai huonoudesta, vaan pikemminkin kiistan- 
alainen. Suuremmat valtiothan voittavat ja orjuuttavat pie- 
nempänsä, kuten Syrakusa teki Lokroille, jonka lakeja kui- 
tenkin pidetään parhaina siellä päin maailmaa, tai Ateena 
Keokselle. Tällaisia tapauksia voisi löytää lukemattomia. Jät- 
täkäämme nyt voitot ja tappiot syrjään ja yrittäkäämme kes- 
kustelemalla selvittää itsellemme, minkä perusteella jokin 
käytäntö on hyvä ja jokin toinen ei. Mutta ensin saatte kuul- 
la, mikä minun mielestäni on oikea ja mikä väärä tapa tarkas- 
tella niitä. 

MEGILLOS Sano siis. 

ATEENALAINEN Ne jotka rupeavat keskustelemaan jostakin 
tavasta ja ovat valmiit moittimaan tai kehumaan sitä heti kun 
se vain on mainittu, menettelevät mielestäni aivan hullusti. 
Aivan kuin jos joku kuullessaan toisen kehuvan juustoa hy- 
väksi ravinnoksi rupeaisi heti moittimaan sitä eikä edes kysyi- 
s1, miten sitä valmistetaan ja nautitaan, ketkä ja millaisessa 
kunnossa olevat sitä käyttävät ja millä tavoin, minkä kanssa 
ja missä muodossa. Juuri näinhän mekin nyt tässä teemme. 
Tuskin on kuultu sana juopumus, kun toiset jo ovat sitä moit- 
timassa ja toiset kehumassa, ja aivan nurinkurisesti. Kum- 
matkin meistä nojautuvat todistajiin ja muiden kiitoksiin; osa 
väittää olevansa oikeassa koska voi vedota lukuisiin muihin, 
osa taas koska viinistä kieltäytyjien on nähty voittavan taiste- 
luissa, mikä sekin on mielestämme kiistanalaista. Jos käym- 

me tällä lailla läpi kaikki muutkin tavat, menettelemme mie- e 


lestäni tyhmästi. Haluan puhua tämänkertaisesta aiheestam- 
me, juopumuksesta, toisella tavalla, jotta näen pystynkö esit- 
tämään teille tämän oikeana pitämäni menetelmän, jota voi- 
daan soveltaa kaikkiin tällaisiin kysymyksiin. Sillä lukemat- 
tomat kansat voisivat väittää niitä käsityksiä vastaan, joita 
teidän valtioissanne on näistä asioista. 

MzGiLLOs Jos on olemassa jokin oikea tarkastelutapa, on tie- 
tysti oltava valmiita kuuntelemaan. 

ATEENALAINEN Tarkastellaan siis asiaa näin. Kuvitellaanpa, 
että joku ylistää vuohenkasvatusta ja kehuu vuohta hyväksi 
eläimeksi. Joku toinen taas on nähnyt vuohilauman ilman 
paimenta viljelysmaalla pahanteossa ja moittii vuohia, ja 
ehkä samalla lailla kaikkia muitakin näkemiään eläimiä, jot- 
ka ovat olleet huonosti vartioituja tai kokonaan vailla varti- 
jaa. Voimmeko sanoa tällaisen ihmisen moitteissa olevan mi- 
tään mieltä? 

MeciLLos Emme varmasti. 

ATEENALAINEN Entä sanommeko hyväksi laivanpäälliköksi 
sellaista, joka hallitsee merenkulun mutta on lisäksi ehkä al- 
tis merisairauteen? 

MeciLLos Emme mitenkään, jos hänellä on taitonsa ohella 
tuollainen vaiva. 

ATEENALAINEN Entä sotajoukon päällikkö? Kelpaako hän joh- 
tajaksi, jos hän hallitsee sodankäyntitaidon mutta vaaran het- 
kellä aivan kuin humaltuu ja tulee merisairaaksi pelosta? 
MeGciLLuos Fi tietenkään. 

ATEENALAINEN Entä jos hän on sekä taitamaton että pelkuri? 
MeGILLOS Silloin hän on täysin kelvoton, ei mikään miesten 
johtaja vaan naisväen. 

ATEENALAINEN Ajatellaan nyt mitä tahansa yhteisöä, jolla on 
oma johtajansa ja joka tämän alaisena pystyy toimimaan 
hyödyllisesti. Oletetaan, että joku ei ole koskaan nähnyt sitä 
kunnolla koossa päällikkönsä johdolla vaan aina ilman johta- 
jaa tai huonojen johtajien valvonnassa. Onko nyt tällaisten 
silminnäkijöiden moitteilla tai kiitoksilla mitään todellista 
pohjaa? 

MegciLLos Kuinka niillä voisi olla, elleivät he ole koskaan 

d nähneet eivätkä olleet mukana silloin kun tuo yhteisö on ollut 
kokoontuneena niin kuin pitää? 
ATEENALAINEN No odotahan. Voimmeko sanoa, että juoma- 
seurat ja juomingit ovat yksi lukuisista koolla olemisen muo- 
doista? 
MEGILLOS Ilman muuta. 
ATEENALAINEN Onko kukaan koskaan nähnyt tällaisen yhdes- 
säolon sujuvan niin kuin pitäisi? Teidän on helppo vastata, 
että ehdottomasti ei. Teidän kummankaan maassahan ei tätä 
tapaa tunneta eikä sitä edes laki salli. Minä sen sijaan olen 
ollut mukana monissakin juomaseuroissa ja monilla eri seu- 
duilla, ja melkein kaikkia olen tutkinut lähemminkin. En ole 

e juuri koskaan nähnyt tai kuullut, että tällainen yhdessäolo 
olisi sujunut joka suhteessa oikealla tavalla; joissakin pikku 
yksityiskohdissa kylläkin, mutta useimmiten se on ollut koko- 
naan väärällä tolalla. 
KLeINIAs Mitä sinä oikein tarkoitat? Selitä paremmin. Meil- 
lähän ei tosiaankaan ole tästä kokemusta, niin että vaikka 

640a joutuisimme tällaiseen tilanteeseen, emme luultavasti tietäisi 

mikä siinä on oikeaa ja mikä ei. 
ATEENALAINEN Se on todennäköistä. Yritä nyt ymmärtää, 
kun selitän. Kaikissa yhteisissä kokoontumisissa ja toimissa 
tarvitaan aina johtaja, senhän käsität? 
KLEINIAS Tietysti. 
ATEENALAINEN Asken totesimme, että taistelevien miesten 
päällikön on oltava urhea. 
KLEINIAS Totta kai. 
ATEENALAINEN Urhea mies hermostuu pelosta vähemmän 
kuin arka. 

b KLEINIASSekin pitää paikkansa. 
ATEENALAINEN Jos voisimme asettaa sotajoukon päälliköksi 
miehen, joka ei lainkaan tunne pelkoa eikä osaa hermostua, 
kai me kaikin mokomin tekisimme sen? 
KLEINIAS Aivan varmasti. 
ATEENALAINEN Nyt emme kuitenkaan puhu miehestä, joka 
johtaa sotajoukkoa sodan aikana, vihollisten välisissä yhteen- 
otoissa, vaan sellaisesta joka rauhan aikana johtaa ystävien 
leppoisaa yhdessäoloa. 

KLEINIAs Totta. 

ATEENALAINEN Mutta tällainen yhdessäolo ei ole häiriötöntä, 
jos siihen liittyy päihtymys, vai kuinka? 

KLEINIas Ei tietenkään, päinvastoin. 

ATEENALAINEN Nämäkin ihmiset siis tarvitsevat ennen kaik- 
kea johtajaa? 

KLeEINIAs Totta kai, he nimenomaan. 

ATEENALAINEN Jos mahdollista, heidän kai pitää saada johta- 
jakseen sellainen mies, joka pysyy rauhallisena? 

KLEINIAS Tietysti. 

ATEENALAINEN Hänen täytyy varmaankin myös ymmärtää 
yhdessäolon luonnetta. Hänen tehtävänäänhän on saada läs- 
näolijoiden keskinäinen ystävyys säilymään ja huolehtia siitä, 
että tämänkertainen yhdessäolo yhä lujittaa sitä. 

KLEINIAS Aivan totta. 

ATEENALAINEN Eikö humalaisten johtajaksi siis ole asetettava 
mies, joka on raitis ja viisas? Sillä jos heidän johtajansa on 
juovuksissa ja lisäksi nuori ja vailla viisautta, hänellä on to- 
della hyvä onni, ellei hän tule tehneeksi jotakin pahaa köm- 
mähdystä. 

KLEINIAs Niin todellakin. 

ATEENALAINEN Jos tällaiset kokoontumiset olisi valtioissa jär- 
jestetty mahdollisimman oikealla tavalla ja joku silti moittisi 
niitä kohdistaen arvostelunsa itse instituutioon, hän saattaisi 
hyvinkin olla oikeassa. Mutta jos joku moittii nähdessään ins- 
tituution, joka on aivan väärin järjestetty, hän ei selvästikään 
tiedä, että sen laita ei ole niin kuin pitäisi ja että mikä tahan- 
sa käytäntö vaikuttaa epäonnistuneelta, jollei sillä ole selvä- 
järkistä johtajaa. Kai ymmärrät, että juovuksissa oleva pääl- 
likkö, kapteeni tai muu, saattaa tuhoon laivansa, vaununsa, 
sotajoukkonsa, mitä tahansa hänellä onkin komennossaan. 
KLEINIAS Puhut aivan totta. Mutta kerrohan: jos juominkeja 
koskeva käytäntö toteutettaisiin oikealla tavalla, mitä hyötyä 
siitä olisi meille? Äsken puhuimme siitä, että jos sotajoukkoa 
johdetaan oikein, siitä on melkoinen hyöty, sillä se saavuttaa 
sodassa voiton, ja niin edelleen. Mutta jos juomaseuraa ohja- 
taan oikein, mitä merkittävää hyötyä siitä voi olla yksityisille 
ihmisille tai valtiolle? 

ATEENALAINEN No, mitä merkittävää hyötyä sanoisimme val- 
tiolle olevan siitä, että yksi lapsi tai joukko lapsia saa oikean- 
laisen ohjauksen? Tähän voimme vastata, että yhden kohdal- 
la valtion saama hyöty on varmasti vähäinen. Mutta jos kysy- 
tään, mitä hyötyä valtiolla on lasten kasvatuksesta yleensä, 
on helppo vastata, että kunnon kasvatus tekee heistä kelpo 
miehiä, jolloin he toimivat hyvin muutenkin ja lisäksi voitta- 
vat viholliset taistelussa. Kasvatus tuottaa siis voitonkin, kun 
taas voitto toisinaan synnyttää kasvattamattomuutta. Monet 
ovat ylpistyneet sotilaallisista voitoistaan ja pöyhkeys on täyt- 
tänyt heidät lukuisilla muillakin paheilla; kasvatus ei kos- 
kaan ole ollut kenellekään mitään Kadmoksen kylvöä, voitot 
taas ovat useinkin olleet ja tulevat myös olemaan kaksiteräi- 
nen miekka. 

KLEINIAs Tunnut olevan sitä mieltä, että juomingeilla on suu- 
ri kasvatuksellinen merkitys, jos ne tapahtuvat oikeassa jär- 
jestyksessä. 

ATEENALAINEN Sitäpä juuri. 

KLEINIAS Voitko nyt seuraavaksi esittää, millä perusteella 
tämä kaikki pitää paikkansa? 


` ATEENALAINEN Vain jumala pystyy vakuuttamaan todeksi 

tämän mihin niin monet suhtautuvat epäillen. Mutta olen 
valmis selittämään oman käsitykseni, kun nyt kerran olemme 
ruvenneet keskustelemaan laeista ja valtiojärjestyksistä. 
KLEINIAS Siitä me juuri yritämmekin päästä perille, mitä 
mieltä sinä olet näistä kiistanalaisista kysymyksistä. 
ATEENALAINEN Meidän on nyt kaikkien ponnisteltava, teidän 
jotta ymmärtäisitte tämän asian ja minun jotta pystyisin ta- 
valla tai toisella selittämään sen. Mutta ensin haluan sanoa 
seuraavaa. Muiden kreikkalaisten mielestä meidän valtiom- 
me rakastaa puhumista ja myös puhuu paljon, kun taas spar- 
talaiset ovat lyhytsanaisia ja kreetalaiset pikemminkin moni- 
mielisiä kuin monisanaisia. Toivon ettette ajattele minun suu- 
rentelevan mitätöntä asiaa, kun esittelen laajalti niin vähäistä 
aihetta kuin juopumusta. Mutta sitä miten tämä asia olisi 
luonnonmukaisesti järjestettävä, ei pysty esittämään selvästi 
ja kyllin hyvin, ellei samalla esitä myös, miten tulee säädellä 
musiikkikasvatusta. Tätä taas ei voi esittää erillään kasvatuk- 

sesta kokonaisuudessaan, ja siihen tarvitaan pitkät keskuste- 
lut. Miettikää siis mitä teemme: jätämmekö tällä kertaa tä- 
män aiheen ja siirrymmekö johonkin muuhun lakien koh- 
taan? 

MeGciLLOos Ateenalainen vieraamme, et ehkä tiedä että mei- 
dän perheemme sattuu täällä edustamaan teidän valtiotanne. 
Varmaankin kaikissa lapsissa, jotka kuulevat olevansa jonkin 
valtion edustajia, syntyy jo pienestä pitäen ystävyys tuota 
valtiota kohtaan, aivan kuin se olisi heidän toinen isänmaan- 
sa. Juuri näin kävi nyt minulle. Sillä kun pienenä kuulin mui- 
den spartalaisten lasten moittivan tai kehuvan Ateenaa ja 
sanovan: Kuule Megillos, se teidän valtionne on tehnyt meille 
sitä ja sitä hyvää tai pahaa — niin joutuessani puolustamaan 
teitä sellaisia vastaan, jotka moittivat valtiotanne, tunsin itse- 
ni teidän ystäväksenne. Samoin minusta on nytkin mieluisaa 
kuulla teidän murrettanne, ja se sanonta, jonka mukaan hy- 
vät ateenalaiset ovatkin aivan erityisen hyviä, tuntuu oikeaan 
osuneelta. Vain ateenalaiset näet ovat hyviä pakottomasti ja 
itsestään, jumalan armosta, todella ja teeskentelemättä. Mi- 
nun puolestani voit siis rohkeasti sanoa kaiken mitä sydämel- 
läsi on. 

KLEINIAS Ja samoin kun kuuntelet mitä minulla on sanotta- 
vaa, voit arkailematta puhua mitä haluat. Olet ehkä kuullut, 
että jumalainen Epimenides, joka kuului meidän sukuumme, 
oli täältä syntyisin. Kymmenen vuotta ennen persialaissotia 
hän tuli jumalan oraakkelilanseen mukaisesti Ateenaan ja 
toimitti siellä eräitä uhreja, jotka jumala oli määrännyt. Kun 
ateenalaiset pelkäsivät persialaisten maahantunkeutumista, 
hän sanoi, etteivät nämä tule vielä kymmeneen vuoteen ja 
että he kerran tultuaan joutuvat palaamaan takaisin saamat- 
ta aikaan mitään mitä olivat aikoneet ja kärsittyään enem- 
män onnettomuuksia kuin olivat aiheuttaneet. Silloin meidän 
csi-isämme solmivat kestiystävyyden teidän esi-isienne kans- 
sa, ja siitä pitäen meikäläiset ja minä olemme suhtautuneet 
teihin myötämielisesti. 

ATEENALAINEN Te olette siis näköjään valmiita kuuntele- 
maan. Minäkin puolestani olen halukas, mutta tehtävästä 
suoriutuminen ei ole helppoa. Silti on yritettävä. Ensiksi mei- 

dän on keskusteluamme varten määriteltävä, mitä kasvatus 
oikein on ja millainen vaikutus sillä on. Tätä kautta on tä- 
mänkertaisen keskustelumme edettävä, kunnes se päätyy vii- 
ninjumalan luo. 

KLEINIAS Teemme tietysti niin, jos se on sinulle mieleen. 
ATEENALAINEN Esitän nyt, mitä kasvatuksen voidaan sanoa 
olevan; miettikää, oletteko samaa mieltä. 

KLEeINIAs Puhu siis. 

ATEENALAINEN Minä puhun. Sen, joka haluaa tulla jollakin 
alalla hyväksi, on jo pienestä pitäen suuntauduttava siihen ja 
leikissä ja todessa harrastettava kaikkea siihen liittyvää. Joka 
haluaa tulla hyväksi maanviljelijäksi, hänen on lapsena leikit- 
tävä maamiestä, rakennusmestariksi aikovan taas on raken- 
neltava leikkitaloja, ja heidän kasvattajansa on annettava 
heille kummallekin pieniä työkaluja, jotka ovat oikeiden kal- 
taisia. Heidän on leikeissään myös opittava välttämättömien 
taitojen alkeet, kuten rakentajan käyttämään mittakeppiä ja 
luotinuoraa, sotilaan ratsastamaan ja niin edelleen, ja lasten 
haluja ja mielitekoja on yritettävä leikin avulla suunnata sin- 
ne minne heidän on lopulta määrä päätyä. Tärkeintä kasva- 
tuksessa on mielestämme oikea opetustapa, joka saa leikki- 
vän lapsen sielun rakastamaan eniten sitä toimialaa, joka 
hänen on aikuisena täydellisesti hallittava. No niin, miettikää 
nyt, oletteko tähän asti kanssani samaa mieltä. 

KLEINIAS Totta kai olemme. 

ATEENALAINEN Emme kuitenkaan saa jättää määrittelemät- 
tä, mitä tarkoitamme kasvatuksella. Yleensähän me moitties- 
samme tai kehuessamme ihmisten saamaa kasvatusta sanom- 
me yhden saaneen kunnon kasvatuksen ja toisen jääneen kas- 
vatusta vaille, vaikka jälkimmäinen on kenties saanut hyvän- 
kin koulutuksen kauppiaaksi, laivuriksi tai muuksi vastaavak- 
si. Nyt emme kuitenkaan käsitä kasvatusta tällä tavoin vaan 
tarkoitamme sillä lapsesta asti tapahtuvaa harjaannuttamista 
hyveeseen, joka synnyttää kasvatettavassa halun tulla täydel- 
liseksi kansalaiseksi ja pystyä sekä hallitsemaan että alistu- 
maan hallittavaksi niin kuin oikeus vaatii. Tässä keskustelus- 
samme on mielestäni tarkoituksenmukaista nimittää kasva- 
tukseksi vain tämänlaista kouluttamista; sen sijaan sellaista 

koulutusta joka tähtää rikkauteen, ruumiilliseen voimakkuu- 
teen tai johonkin taitoon johon ei liity viisautta ja oikeuden- 
mukaisuutta, voidaan pitää rahvaanomaisena ja vapaalle 
miehelle sopimattomana, eikä se ansaitse lainkaan kasvatuk- 
sen nimeä. Älkäämme kuitenkaan ryhtykö kiistelemään nimi- 
tyksistä, vaan pitäkäämme kiinni äskeisestä toteamuksestam- 
me, jonka mukaan oikein kasvatetuista tulee yleensä kunnon 
miehiä eikä kasvatusta tule millään muotoa halveksia, koska 
se on ensimmäisellä sijalla niiden hyvien antimien joukossa 
jotka tulevat miehistä parhaiden osaksi. Ja jos se joskus eksyy 
väärään suuntaan mutta voidaan palauttaa ennalleen, itse 
kunkin on kaikin voimin tehtävä niin koko elämänsä ajan. 
KLEINIAS Olet oikeassa. Me olemme samaa mieltä. 
ATEENALAINEN Jo kauan sitten totesimme, että hyviä ovat ne 
jotka pystyvät hallitsemaan itseään, kehnoja ne jotka eivät 
pysty. . 

KLEINIAs Pitää paikkansa. 

ATEENALAINEN Esitetäänpä uudelleen vielä selkeämmin mitä 
silloin sanoimme. Yritän selvittää teille asian vertauksen 
avulla. 

KLEINIAS Puhu vain. 

ATEENALAINEN Katsommeko, että kukin meistä on yksi koko- 
naisuus? 

KLEINIAS Kyllä. 

ATEENALAINEN Ja että meissä jokaisessa on kaksi toisilleen 
vastakkaista ja järjetöntä neuvonantajaa, joita nimitämme 
nautinnoksi ja tuskaksi? 

KLEINIAS Kyllä on niin. 

ATEENALAINEN Ja että näiden lisäksi meissä on myös tulevai- 
suuteen kohdistuvia käsityksiä, joista käytämme yhteisnimi- 
tystä odotukset; tuskan odotuksella on nimenään pelko, päin- 
vastaisen odotuksen nimi on toive. Näihin kaikkiin liittyy 
harkinta, joka toteaa, mikä näistä on hyvää ja mikä pahaa; ja 
kun siitä on tullut valtion julkinen mielipide, sitä nimitetään 
laiksi. 

KLEINIAS Pystyn vain vaivoin seuraamaan, mutta jatka vain 
niin kuin pysyisin mukana. 

MeFEGiLLos Minun laitani on samoin. 

ATEENALAINEN Ajatellaan asiaa tällä tavoin. Kuvitelkaamme, 
että me kaikki elolliset olennot olemme jumalien tekemiä sät- 
kynukkeja, heidän leluikseenko vai johonkin tositarkoituk- 
seen valmistettuja, sitä emme voi tietää. Mutta sen tiedäm- 
me, että nuo sisäiset tuntemuksemme ovat kuin vastakkaisiin 
suuntiin kulkevia jänteitä tai naruja, jotka hyveen ja paheen 
rajamailla vetävät ja kiskovat meitä vastakkaisiin tekoihin. 
Järki sanoo, että meidän itsekunkin tulisi aina hellittämättä 
seurata vain yhtä näistä voimista ja vastustaa muiden jäntei- 
den vaikutusta. Tuo jänne, jonka tulee ohjata meitä, on har- 
kinta, se on kultainen ja pyhä, ja sitä sanotaan valtion yhtei- 
seksi laiksi. Muut ovat rautaisia, kovia ja vaihtelevan muotoi- 
sia, tämä taas on pehmeä koska se on kultaa. Tätä parhainta 
voimaa, lakia, on aina tuettava. Kaunishan se on, mutta hen- 
to ja vähävoimainen, ja siksi se pyrkiessään ohjaamaan tarvit- 
see apureita, jotta kultainen aines pääsisi meissä muista voi- 
tolle. Näin tämä tarina meistä sätkynukkeina osoittautuu 
mielekkääksi ja samalla käy selvemmäksi, mitä merkitsee it- 
sensä voittaminen ja tappion kärsiminen omalle itselleen. Li- 
säksi tämä osoittaa, että yksityisen ihmisen on omaksuttava 
oikea käsitys noista eri suuntiin vetävistä voimista ja elettävä 
sen mukaisesti ja että myös valtion on omaksuttava tuo käsi- 
tys, tapahtuupa se jonkun jumalan tai nämä asiat oivaltavan 
ihmisen avulla, ja asetettava se itselleen laiksi ja sen mukaan 
järjestettävä oma elämänsä ja suhteensa muihin valtioihin. 
Näin myös pahuus ja hyve erottuvat selvemmin toisistaan. 
Kun tämä ero selkiintyy, tulevat kasvatus ja muutkin insti- 
tuutiot paremmin näkyviin; silloin varmaan myös juomaseu- 
rat, joita ehkä on jonkun mielestä aiheen vähäpätöisyyteen 
nähden käsitelty liian laveasti, osoittautuvat tämän laajan 
keskustelun arvoisiksi. 

KLEINIAS Aivan oikein. Käydään siis läpi kaikki mikä on tar- 
peen tämän keskustelun kannalta. 

ATEENALAINEN No sanohan: jos juotamme tuon sätkynuken 
humalaan, millaisen vaikutuksen saamme siinä aikaan? 
KLEINIASs Mitä tarkoitat tuolla kysymyksellä? 

ATEENALAINEN En vielä mitään erityistä, ylimalkaan vain si- 
tä, mihin tällainen tilanne johtaa. Yritän esittää ajatukseni 

selvemmin. Kysykäämme näin: lisääkö viininjuonti nautinto- 
jen, tuskien, intohimojen ja halujen voimakkuutta? 

KLEINIAS Paljonkin. 

ATEENALAINEN Entä havaintojen, muistojen, käsitysten ja 
ajatusten? Vahvistaako se niitäkin? Vai haihtuvatko nämä 
ihmisestä täydelleen, kun hän on umpihumalassa? 

KLEINIASs Kyllä, täydelleen. 

ATEENALAINEN Hän joutuu siis samaan sieluntilaan kuin ol- 
lessaan pikkulapsi? 

KLEINIAS Niin juuri. 

ATEENALAINEN Silloin hän ei siis lainkaan hallitse itseään. 
KLEINIAs Ei. | 

ATEENALAINEN Voimme kai sanoa, että mies on silloin sur- 
keimmillaan. 

KLEINIAS Kyllä todellakin. 

ATEENALAINEN Siis ei vain vanhus muutu jälleen lapseksi 
vaan myös juopunut. 

KLEINIAS Hyvin sanottu. 

ATEENALAINEN Onko mitään järkisyytä, joka puhuisi sen puo- 
lesta, että tuota tapaa on kokeiltava sen sijaan että kaikin voi- 
min karttaisimme sitä? 

KLEINIAS Ilmeisesti on, niinhän sinä ainakin väität ja olit äs- 
kenkin valmis selittämään sitä. 

ATEENALAINEN Muistat aivan oikein. Olen nytkin valmis, kos- 
ka te molemmat olette sanoneet haluavanne kuulla. 

KLEINIAS Totta kai haluamme, ellemme muusta syystä niin 
sen merkillisyyden vuoksi, että ihmisen pitäisi ehdoin tahdoin 
syöstä itsensä kurjuuteen. 

ATEENALAINEN Nimittäin sielulliseen, sitä kai tarkoitat? 
KLEINIAS Niin. 

ATEENALAINEN Entä ruumiillinen kehnous, heiveröisyys, ru- 
muus ja heikkous? Kai ihmettelisimme, jos joku vapaaehtoi- 
sesti antautuisi sellaiseen? 

KLEINIAS Totta kai. 

ATEENALAINEN Entä ihmiset, jotka omasta tahdostaan mene- 
vät sairashuoneisiin saamaan lääkitystä? Eivätkö he ehkä tie- 
dä joutuvansa sen jälkeen useaksi päiväksi sellaiseen kun- 
toon, että jos heidän tilansa jatkuvasti pysyisi samana, he ei- 


31 


646a 


647a 


LAIT 


vät haluaisi enää elää? Ja olemmehan nähneet, kuinka heik- 
koon kuntoon ne aluksi joutuvat, jotka rupeavat harjoittele- 
maan ankarasti gymnasionissa? 

KLEINIAs Tuon kaiken me tiedämme. 

ATEENALAINEN Ja myös sen, että he menevät tähän vapaaeh- 
toisesti siitä saatavan hyödyn vuoksi? 

KLEINIAS Juuri niin. 

ATEENALAINEN Eikö muista toiminnoista pitäisi ajatella sa- 
malla tavoin? 

KLEINIAs Kyllä varmasti. 

ATEENALAINEN Siis myös juomingeista, jos ne voidaan lukea 
tällaisten toimintojen joukkoon? 

KLeINIAs Miksi ei voitaisi? 

ATEENALAINEN Jos ilmenee, että niistä on yhtä suurta hyötyä 
kuin ruumiinharjoituksistakin, niin ne menevät näiden edelle 
siinä mielessä, että ruumiinharjoituksiin liittyy tuskaa, juo- 
minkeihin ei. 

KLEINIAS Se on kyllä totta. Mutta olisipa merkillistä, jos voi- 
simme keksiä juomingeista jonkin hyvän puolen. 
ATEENALAINEN Tämä juuri meidän on mielestäni yritettävä 
osoittaa. Sanohan: voimmeko erottaa kaksi toisilleen melkein 
vastakkaista pelon lajia? 

KLEINIAs Mitkä siis? 

ATEENALAINEN Kuulet heti. Mehän pelkäämme onnetto- 
muuksia, joiden odotamme olevan tulossa. 

KLEINIAs Niin. 

ATEENALAINEN Mutta usein myös pelkäämme muiden mieli- 
pidettä, kun tehdessämme tai sanoessamme jotakin epäonnis- 
tunutta luulemme joutuvamme huonoon maineeseen. Tätä 
pelkoa me kuten varmaan kaikki muutkin nimitämme hä- 
peäksi. 

KLeEInIAs Niin tietysti. 

ATEENALAINEN Näitä kahta pelon lajia minä äsken tarkoitin. 
Jälkimmäinen niistä vastustaa tuskia ja muita pelonaiheita, 
mutta se vastustaa myös useimpia ja suurimpia nautintoja. 
KLEINIAS Aivan totta. 

ATEENALAINEN Niinpä lainsäätäjä ja kuka tahansa, joka jo- 
honkin kelpaa, pitää tätä pelkoa erittäin suuressa arvossa. 

Sitä hän nimittää häpeäksi, mutta sille vastakkaista rohkeu- 
den muotoa hän sanoo häpeämättömyydeksi ja katsoo sen 
aiheuttaneen suurta pahaa kaikille sekä yksityisesti että jul- 
kisesti. Eikö niin? 

KLEINIAS Niin juuri. 

ATEENALAINEN Tämä pelko varjelee siis meitä monissa muis- 
sakin tärkeissä asioissa, mutta erityisesti sodassa se tuottaa 
meille voiton ja pelastuksen tehokkaammin kuin mikään 
muu. Voiton varmistavat nimittäin kaksi seikkaa, rohkeus 
vihollisten edessä ja ystävien edessä tunnettu häpeän pelko. 
KLEINIAS Se on totta. 

ATEENALAINEN Näistä syistä, jotka olemme esittäneet, mei- 
dän pitäisi siis jokaisen tulla yhtä aikaa pelottomaksi ja pe- 
lokkaaksi. 

KLEINIAS Aivan niin. 

ATEENALAINEN Kun haluamme vapauttaa ihmisen erilaisista 
peloista, pääsemme tähän saattamalla lain avulla hänet tun- 
temaan pelkoa. 

KLEINIAS Niin nähtävästi. 

ATEENALAINEN Entä kun yritämme oikealla tavalla tehdä 
hänestä pelokkaan? Eikö meidän silloin ole saatettava hänet 
vastakkain häpeämättömyyden kanssa ja harjaannutettava 
häntä tällä tavoin voittamaan kamppailunsa omaa nautinnon- 
haluaan vastaan? Vai ajattelemmeko näin: vaikka ihminen 
saavuttaa täydellisen urheuden vain kamppailemalla omaa 
pelkuruuttaan vastaan ja voittamalla sen ja vaikka hän ei 
ilman tällaista kilvoittelua voi päästä hyveen tiellä puolivä- 
liinkään, hän voi silti saavuttaa täydellisen itsehillinnän vaik- 
kei ole kamppaillut häpeällisyyteen ja vääryyteen houkutta- 
via nautintoja ja himoja vastaan eikä järjen, työn ja taidon 
avulla voittanut niitä leikissä ja todessa vaan jäänyt kaikessa 
tässä kokemattomaksi? 

KLEINIAS Se ei tunnu johdonmukaiselta. 

ATEENALAINEN Onko nyt joku jumala antanut ihmisille sellai- 
sen pelkoa aiheuttavan lääkkeen, että sitä juodessaan tuntee 
joka siemauksella tulevansa yhä onnettomammaksi, pelkää 
kaikkea nykyistä ja tulevaa ja joutuu lopulta täydellisen kau- 
hun valtaan vaikka olisi miehistä urhein, mutta nukuttuaan 

päänsä selväksi ja vapauduttuaan juoman vaikutuksesta on 
jälleen oma itsensä? 

KLeINIAs Kuinka ihmisillä voisi olla tällainen juoma? 
ATEENALAINEN Ei sellaista olekaan. Mutta jos olisi, voisiko 
lainlaatija sen avulla saada kansalaisissa aikaan rohkeutta? 
Voisimmeko sanoa hänelle näin: »Lainlaatija, laaditpa lakeja 
kreetalaisille tai kenelle tahansa, ensiksi kai haluaisit löytää 
keinon jolla voit koetella kansalaisten urheutta ja pelkuruut- 
ta?» 

KLEINIAS Jokainen sanoisi, että totta kai hän haluaa. 
ATEENALAINEN »Turvallisen keinonko, johon ei liity suuria 
vaaroja, vai päinvastoin?» 

KLEINIAs Turvallisen, sitä mieltä kai jokainen olisi. 
ATEENALAINEN »Käyttäisitkö sitä siten, että saattaisit ihmiset 
näiden pelkojen valtaan ja pakottaisit heidät pelottomiksi 
koettelemalla heitä kun he ovat tässä tilassa, rohkaisten, ke- 
hottaen ja palkiten heitä, mutta saattaen häpeään sen joka ei 
suostuisi tulemaan joka suhteessa sellaiseksi kuin määräät? 
Ja päästäisitkö ilman rangaistusta sen joka on suoriutunut 
harjoituksesta hyvin ja urheasti ja rankaisisit huonosti selviy- 
tyneitä? Vai etkö lainkaan käyttäisi tätä juomaa, vaikka si- 
nulla ei olisi mitään syytä moittia sitä?» 

KLEINIAs Miksi hän jättäisi sen käyttämättä? 

ATEENALAINEN Niin, hyvä ystävä, tämä olisi nykyisiin mene- 
telmiin verrattuna tavattoman helppo harjoitusmuoto, ja sitä 
voisi soveltaa yhteen tai muutamaan henkilöön tai kuinka 
moneen tahansa. Ja jos joku karaistakseen itseään pelkoja 
vastaan vetäytyisi häveliäästi yksinäisyyteen ajatellen, ettei 
hänen sovi näyttäytyä muille ennen kuin on taas päässyt hy- 
vään kuntoon, ja käyttäisi ainoastaan tuota juomaa sen sijaan 
että suorittaisi lukemattomia harjoituksia, hän toimisi aivan 
oikein. Ja samoin se, joka luottaen siihen, että luonto ja tottu- 
mus ovat jo hyvin varustaneet hänet, uskaltaisi ryhtyä harjoi- 
tuksiin useiden juomakumppanien seurassa ja julkisesti osoit- 
taisi pystyvänsä voittamaan juoman väistämättömän vaiku- 
tuksen, niin ettei hän tee tolkuttomuuksissaan mitään pahaa 
erehdystä vaan kunnokkuutensa ansiosta hallitsee aina itsen- 
sä ja poistuu ennen viimeistä pikarillista, koska pelkää tuon 

juoman voimaa joka nujertaa kaikki ihmiset. 

KLEINIAS Niin, kyllä hänkin menettelisi silloin järkevästi. 
ATEENALAINEN Nyt käännymme tuon lainsäätäjän puoleen ja 
sanomme hänelle: »No niin, sinä lainsäätäjä, tuollaista pelkoa 
synnyttävää lääkettä tuskin kukaan jumala on antanut ihmi- 
sille emmekä me itsekään ole keksineet sellaista. Taikureita 
en nimittäin lue mukaan meidän kemuihimme. Mutta onko 
olemassa juomaa, joka synnyttää pelottomuutta ja panee us- 
kaltamaan liikoja ja väärissä tilanteissa? Mitä sanoisimme?» 
KLEINIAS Varmaankin hän vastaa, että kyllä on, nimittäin vii- 
ni. 

ATEENALAINEN Ja sillähän on juuri päinvastainen vaikutus 
kuin äskeisellä juomalla, eikö totta? Kun ihminen juo viiniä, 
se saa hänet heti hilpeämmäksi, ja mitä enemmän hän sitä 
nauttii, sitä enemmän hän täyttyy kauniilla toiveilla ja voi- 
mantunnolla. Hän pitää itseään hyvinkin viisaana, ja lopulta 
hän menee suorasukaisuudessaan ja rohkeassa hillittömyy- 
dessään niin pitkälle, että sanoo ja tekee sumeilematta mitä 
tahansa. Varmaan jokainen on tästä kanssamme samaa miel- 
tä. 

KLEINIAS Totta kai. 

ATEENALAINEN Nyt on syytä muistaa äskeinen toteamuksem- 
me, että meidän on vaalittava sielussamme kahta puolta: sitä 
että olemme mahdollisimman rohkeita ja että päinvastoin 
osaamme olla mahdollisimman peloissamme. 

KLEINIAS Tällä sinä kai tarkoitat häpeäntunnetta. 
ATEENALAINEN Muistatte oikein. Ja kun kerran pelottavissa 
tilanteissa on pyrittävä urheuteen ja pelottomuuteen, nyt pi- 
täisi miettiä, vaativatko päinvastaiset tilanteet päinvastaisia 
ominaisuuksia. 

KLEINIAS Siltä ainakin tuntuisi. 

ATEENALAINEN Vaikuttaa siltä, että juuri niissä tilanteissa, 
joissa olemme erityisen uskaliaita ja rohkeita, meidän pitäisi 
harjoitella karttamaan häpeämättömyyttä ja liiallista roh- 
keutta ja varomaan, ettemme sano, tee tai koe mitään häpeäl- 
listä. 

KLEINIAS Niin kyllä. 

ATEENALAINEN Ja tällaiseen mielentilaanhan meidät saatta- 

vat kiukku, intohimo, ylimielisyys, tietämättömyys, voitonhi- 
mo ja häikäilemättömyys sekä myös rikkaus, kauneus, voi- 
makkuus ja muu tällainen, joka humalluttaa ihmisen nautin- 
nolla ja vie häneltä järjen. Mikä nyt voisi olla sopivampi, hel- 
pompi ja vaarattomampi keino näiden kaikkien ominaisuuk- 
sien toteamisen ja sitten harjoittelun kannalta kuin niiden 
koettelu rattoisan viininjuonnin yhteydessä, mikäli se tapah- 
tuu vähänkään varovasti? Mietitäänpä nyt. Jos kyseessä on 
äreä ja karkea luonne, jollainen saa aikaan kaikenlaisia rette- 
löitä, kumpi on vaarattomampi tapa panna asianomainen 
koetukselle: ryhtyäkö kaiken uhalla hänen kanssaan liikesuh- 
teisiin vai juhliako yhdessä hänen kanssaan Dionysosta? Tai 
jos joku on lihallisten nautintojen orja, tutkimmeko hänen 
luonteenlaatuaan uskomalla tyttäremme, poikamme ja vai- 
momme hänen huostaansa ja saattamalla näin vaaraan omat 
rakkaimpamme? Voitaisiin esittää loputtomasti esimerkkejä 
siitä, kuinka paljon parempaa on tämä leikkimielessä tapah- 
tuva tutkiminen, johon ei liity mitään haittoja. Ja uskon kree- 
talaisten ja kaikkien muidenkin myöntävän, että juuri tämä 
on sopiva tapa koetella toinen toistamme ja että se on hel- 
pompi, turvallisempi ja nopeampi kuin mikään muu tutkimis- 
menetelmä. 

KLEINIAS Se on totta. 

ATEENALAINEN Eri sielujen luonteiden ja ominaisuuksien tun- 
temus on yksi tärkeimpiä seikkoja sen taidon kannalta, jonka 
alaan sielun hoitaminen kuuluu. Ja tämä taito on kai valtio- 
miestaito, vai kuinka? 

KLEINIAS Kyllä, se juuri. 

ATEENALAINEN Seuraavaksi meidän lienee tarkasteltava sitä, 
onko oikealla tavalla vietettyjen juominkien ainoa hyvä puoli 
se että niissä voimme nähdä todellisen luonteemme, vai liit- 
tyykö niihin jokin muukin hyöty, joka on niin suuri että siihen 
kannattaa kiinnittää vakavasti huomiota. Mitä nyt sanomme? 
Keskustelumme näyttää viittaavan siihen, että niihin liittyy 
jotakin tällaista. Mutta missä mielessä ja millä tavoin, sitä 
meidän on nyt tarkkaan kuulosteltava, jottei keskustelu vie 
meitä harhaan. 

KLEINIAS Puhu siis. 

ATEENALAINEN Haluaisin jälleen palauttaa mieleenne, miten 
olemme määritelleet oikean kasvatuksen. Sen onnistuminen 
riippuu näet käsittääkseni siitä, osataanko juomingit järjes- 
tää oikealla tavalla. 

KLEINIAS Rohkeasti sanottu. 

ATEENALAINEN Väitän siis, että lasten ensimmäisiä lapsekkai- 
ta tuntemuksia ovat nautinto ja tuska ja että juuri näiden 
yhteydessä hyve ja pahuus ilmaantuvat sieluun ensi kertaa. 
Mutta onnellinen se, johon viisaus ja vankat oikeat käsitykset 
ilmaantuvat edes vanhuuden kynnyksellä; se ihminen on täy- 
dellinen, joka omistaa nämä hyvät antimet ja kaiken mikä 
niihin liittyy. Kasvatukseksi nimitän siis sitä toimintaa, jolla 
hyve ensi kertaa saadaan syntymään lapsessa. Kun nautinto, 
ystävyys, tuska ja viha oikealla tavalla ilmenevät sellaisten 
sielussa, jotka eivät vielä pysty järkiperäiseen päättelyyn, ja 
kun ne päättelykyvyn herättyä ovat järjen kanssa sopusoin- 
nussa, koska niitä on harjoitettu oikein ja sopivilla tavoilla, 

niin tämä sopusointu muodostaa hyveen kokonaisuudessaan. 
Ja kun nautintoja ja tuskia koskeva hyveen osa on koulutettu 
oikealla tavalla, niin että se alusta loppuun asti vihaa sitä 
mitä tulee vihata ja rakastaa sitä mitä tulee rakastaa — niin 
mikäli otat tämän osan erilleen ja annat sen nimeksi kasvatus, 
olet mielestäni oikeassa. 

KLEINIAS Meidänkin mielestämme sinä olet esittänyt kasva- 
tuksesta oikeita ajatuksia jo edellä ja samoin nyt. 
ATEENALAINEN Hyvä on siis. Tämä nautintojen ja tuskien oi- 
keanlaiseen käsittelyyn pohjautuva kasvatus höltyy ja tärvel- 
tyy suureksi osaksi ihmiselämän mittaan, ja niinpä jumalat 
säälien vaivoihin syntynyttä ihmissukua ovat säätäneet vuo- 
rotellen toistuvat juhlat, joissa ihmiset saavat levähtää pon- 
nistuksistaan. He ovat myös antaneet ihmisille juhlakumppa- 
neiksi runottaret, niiden johtajan Apollonin sekä Dionysok- 
sen, jotta he saisivat kasvatuksensa jälleen kuntoon päästes- 
sään jumalten kanssa juhlimaan. Nyt on mietittävä, onko 
tämä tässä esittämämme ajatus todenmukainen vai ei. Sen 
mukaan nimittäin mikään olento ei nuorena ollessaan kykene 
pitämään ruumistaan aloillaan eikä ääntään kurissa vaan pyr- 
kii koko ajan liikkumaan ja olemaan äänessä. Toiset hyppivät 
ja loikkivat kuin niillä olisi menossa riemukas tanssi ja leikki, 
toiset päästelevät kaikenlaisia äännähdyksiä. Muut olennot 
eivät pysty tajuamaan liikkeisiinsä sisältyvää järjestystä tai 
epäjärjestystä, joita nimitetään rytmiksi ja harmoniaksi, mut- 
ta me ihmiset olemme kuten sanottu saaneet juhliimme mu- 
kaan jumalia, ja he ovat antaneet meille kyvyn tajuta rytmiä 
ja harmoniaa ja nauttia niistä. Sen kautta he ohjaavat liikun- 
taamme ja johtavat kuorotanssejamme liittäen meidät yhteen 
laulujen ja tanssien avulla; kuorotanssin, khoros, nimen he 
ovat johtaneet sanasta ilo, kharä. Hyväksymmekö siis ensin 
tämän kertomuksen? Katsommeko kasvatuksen saaneen al- 
kunsa runottarista ja Apollonista, vai kuinka? 

KLEINIAS Kyllä. 

ATEENALAINEN Ja katsomme, että kasvatusta vaille jäänyt on 
sellainen, joka ei hallitse kuorotanssia, hyvin kasvatettu taas 
sellainen joka on harjoitellut sitä riittävästi? 

KLEINIAS Niin tietysti. 

ATEENALAINEN Kuorotanssi taas tarkoittaa tanssin ja laulun 
kokonaisuutta. 

Keras Epäilemättä. 

ATEENALAINEN Hyvän kasvatuksen saanut osaa siis laulaa ja 
tanssia hyvin. 

KLEINIAs Ilmeisesti. 

ATEENALAINEN Katsotaanpa, mitä seuraavanlainen toteamus 
merkitsee. 

KLEINIAS Mikä siis? 

ATEENALAINEN Sanomme: »hän laulaa hyvin», »hän tanssii 
hyvin». Onko meidän syytä lisätä: »mikäli hän laulaa hyviä 
lauluja», »mikäli hän tanssii hyviä tansseja»? 

KLEINIAS On kyllä. 

ATEENALAINEN Entä jos hän pitää hyvää hyvänä ja pahaa 
pahana ja kohtelee niitä sen mukaisesti? Kumpi on meidän 
mielestämme saanut paremman kasvatuksen kuorotanssin ja 
musiikin alalla, sekö joka pystyy vartalollaan ja äänellään 
tuomaan sopivasti esiin sen minkä käsittää hyväksi mutta ei 
itse iloitse hyvästä eikä vihaa pahaa, vai se joka ei kovinkaan 
hyvin kykene tulkitsemaan omaa käsitystään äänellään mut- 
ta kylläkin tuntemalla oikealla tavalla nautintoa ja tuskaa, eli 
iloitsemalla kaikesta hyvästä ja hylkäämällä kaiken mikä ei 
ole hyvää? 

KLEINIAS Kyllä jälkimmäinen kasvatustapa on paljon parem- 
pi. 

ATEENALAINEN Jos me kolme siis tiedämme mikä on laulussa 
ja tanssissa hyvää, erotamme myös kuka on saanut oikean 
kasvatuksen ja kuka ei. Mutta ilman tätä tietoa emme pysty 
erottamaan, onko olemassa mitään kasvatuksen takeita ja 
missä ne ovat löydettävissä. Eikö asia ole näin? 

KLEInIAs Kyllä on. 

ATEENALAINEN Seuraavaksi meidän on siis vainukoirien lailla 
otettava selville, millaisia ovat hyvät vartalonliikkeet ja sävel- 
mät laulussa ja tanssissa. Mutta jos kohteemme onnistuu pu- 
jahtamaan meiltä pakoon, meidän on sen jälkeen turha jatkaa 
keskustelua oikeasta kasvatuksesta, sen enempää kreikkalais- 
ten kuin barbaarienkaan. 

KLEINIAS Niin on. 

ATEENALAINEN No niin. Mitä nyt voimme sanoa kauniin ruu- 
miinliikkeen tai sävelmän ylipäänsä olevan? Ajatellaanpa 
näin: jos urheasieluinen ja arkasieluinen joutuvat kokemaan 
samanlaisia vaivoja, elehtivätkö ja puhuvatko he samalla lail- 
la? 

KLEeIinias Eivät tietenkään, eihän heidän kasvojensa värikään 
ole sama. 

ATEENALAINEN Hyvin sanottu, ystäväni. Musiikkiin ja tans- 
siinhan liittyy erilaisia asentoja ja sävelmiä, koska nämä tai- 
teet muodostuvat rytmistä ja harmoniasta. Niinpä voidaan 
sanoa, että sävelmässä tai asennossa on hyvä rytmi tai hyvä 
harmonia, mutta sen sijaan niitä ei voi luonnehtia hyvänväri- 
siksi, vaikka kuoromestarit käyttävätkin tällaista kielikuvaa. 
Mitä taas tulee pelkurimaiselle ja urhealle ominaisiin varta- 
lonliikkeisiin ja sävelmiin, voidaan sanoa, että ne ovat urheil- 
la kauniita, pelkureilla rumia. Ettemme joutuisi puhumaan 
tästä kaikesta liian laveasti, todettakoon lyhyesti, että kaikki 
vartalonliikkeet ja sävelmät, jotka liittyvät sielulliseen tai 
ruumiilliseen hyvyyteen, joko todelliseen tai kuvallisesti il- 
maistuun, ovat kauniita ja kaikki päinvastaiset rumia. 
KLEINIAs Ehdottamasi määritelmä on aivan oikea, mekin 
hyväksymme sen. 

ATEENALAINEN Edelleen: pidämmekö kaikki yhtä paljon kai- 
kista kuorotansseista? Vai onko asian laita aivan toisin? 
KLeEin1as Kyllä, aivan toisin. 

ATEENALAINEN Mikä oikein johtaa meitä tässä harhaan? 
Emmekö me kaikki pidä kauniina samoja asioita? Vai onko 
niin, että vaikka ne ovat samoja, ne eivät näytä siltä? Ei kai 
kukaan väittäisi, että pahuutta kuvaavat kuorotanssit ovat 
kauniimpia kuin hyvyyttä kuvaavat, tai että häntä itseään 
miellyttävät turmeltuneisuutta kuvaavat eleet, toisia taas ai- 
van päinvastainen taide. Useimmat kuitenkin sanovat musii- 
kin ja tanssin arvon olevan siinä, että ne pystyvät tuottamaan 
sielulle nautintoa. Tällaista väitettä ei pidä hyväksyä eikä sitä 
ollenkaan sopisi edes sanoa. Mutta meitä johtaa harhaan en- 
nemminkin seuraava seikka. 

KLEINIAS Mikä se on? 

ATEENALAINEN Kuorotanssihan on luonteiden jäljittelemistä 


40 


TOINEN KIRJA 


erilaisin toiminnoin ja tapahtumin, joita esittäjät kuvaavat 
sekä omien tapojensa pohjalta että jäljittelemällä. Ne joiden 
omassa luonteessa on synnynnäisesti tai tottumuksen vuoksi 
tai molemmista syistä kaikupohjaa tanssikuoron runoille, lau- 
luille ja liikehdinnälle, luonnollisesti nauttivat näistä, ylistä- 
vät niitä ja sanovat niitä kauniiksi, kun taas ne, joille ne ovat 
vastoin luonnetta, taipumuksia tai tottumuksia, eivät voi 
nauttia niistä eivätkä kiittää niitä vaan sanovat niitä rumiksi. 
Ne taas, joilla on oikeat luontaiset taipumukset mutta väärät 
tottumukset tai päinvastoin, lausuvat kehuvia sanoja, jotka 
eivät vastaa heidän mieltymyksiään. He sanovat pitävänsä 
esitystä nautittavana mutta silti huonona; heistä on häpeällis- 
tä esittää tällaista ruumiinliikkeillään katsojille, joita he pitä- 
vät järkevinä, ja laulaa tuollaisia lauluja niin kuin vakavis- 
saan esittäisivät jotakin kaunista, mutta sisimmässään he kui- 
tenkin nauttivat kaikesta tästä. 

KLEINIAS Tuo on aivan totta. 

ATEENALAINEN Saako ihminen jotakin vahinkoa siitä että hän 
pitää turmeltuneisuutta kuvaavista eleistä tai sävelmistä, ja 
onko hänelle jotakin hyötyä siitä, että hän nauttii päinvastai- 
sista? 

KLEINIAS Todennäköisesti. 

ATEENALAINEN Onhan todennäköistä tai suorastaan väistä- 
mätöntä, että tässä käy samoin kuin silloin, kun joku seurus- 
telee kehnojen ihmisten kanssa, joiden moraalittomia tapoja 
hän ei vihaa vaan suhtautuu niihin suvaitsevasti ja jopa pitää 
niistä: hän moitiskelee niitä vain kuin leikillään, koska hämä- 
rästi tuntee oman kehnoutensa. Hän mukautuu pakostakin 
sen kaltaiseksi mistä pitää, vaikka häpeääkin kehua sitä. Voi- 
ko nyt meidän osaksemme tulla mitään tämän suurempaa 
hyvää tai pahaa? 

KLEINIAS Fi varmaankaan. 

ATEENALAINEN Olettakaamme, että jossakin on nyt tai vast- 
cdes voimassa hyvät lait, jotka koskevat runotarten taiteita ja 
huvituksia. Mahtavatko ne jättää runoilijoille niin vapaat 
kädet, että he voivat opettaa lakia kunnioittavien kansalais- 
ten pojille ja tanssikuoroissa esiintyville nuorukaisille mitä 
tahansa rytmejä, sävelmiä ja runosäkeitä, jotka sattuvat miel- 

lyttämään heitä itseään, ja näin kehittämään heitä mielensä 
mukaan joko hyveeseen tai kehnouteen? 
KLEINIAS Siinä ei toki olisi mitään mieltä. 
ATEENALAINEN Nykyään kuitenkin saadaan menetellä näin 
jokseenkin jokaisessa valtiossa paitsi Egyptissä. 
KLEINIAs Mitä Egyptin laeissa sitten on tästä säädetty? 
ATEENALAINEN Kerrottunakin se kuulostaa ihmeelliseltä. 
Siellä on nähtävästi jo ammoin oivallettu se asia josta me nyt 
puhumme, nimittäin että valtioissa nuorukaisten on yhteisis- 
sä tilaisuuksissaan harjoiteltava kauniita eleitä ja kauniita 
sävelmiä. On säädetty, mitä ja millaisia nämä ovat, ja tämä 
on annettu tiedoksi temppeleissä. Maalareilla eikä muilla- 
kaan, jotka ylipäänsä kuvaavat asentoja, ei ole ollut eikä edel- 
leenkään ole lupa tehdä säädösten vastaisia uudistuksia eikä 
keksintöjä, vaan heidän on pysyttävä perinteisessä esitysta- 
vassa sekä tässä että taiteiden alalla yleensäkin. Jos tutkit 
asiaa, tapaat sieltä kymmenentuhannen vuoden ikäisiä maa- 
lauksia ja veistoksia — en puhu kuvaannollisesti vaan tarkoi- 
tan todella kymmentätuhatta vuotta — jotka eivät ole sen 
kauniimpia eivätkä rumempia kuin nykyisetkään vaan samal- 
la tavoin tehtyjä. 
KLeINIAs Tosiaan ihmeellistä. 
ATEENALAINEN Pikemminkin loistava näyte lainsäätäjän- ja 
valtiomiehentaidosta. Huonojakin puolia sieltä voi tosin löy- 
tää. Mutta musiikin alalla on merkillepantava tosiasia, että 
on siis voitu rohkeasti antaa luonnostaan oikeita sävelmiä 
koskevat pysyvät säädökset. Tällaiseen tarvitaan varmaankin 
joku jumaluus tai jumalallinen ihminen, ja Egyptissä kerro- 
taankin, että nuo ammoisista ajoista säilyneet sävelmät ovat 
Isiksen luomia. Kuten siis sanoin, jos jollakin tavoin pystyt- 
täisiin erottamaan mitkä sävelmät ovat oikeita, ne tulisi em- 
pimättä vahvistaa laein ja säännöksin. Sillä vaikka nautinto 
ja tuska pyrkivätkin jatkuvasti löytämään ilmaisumuodok- 
seen uudenlaista musiikkia, tämä pyrkimys ei pysty paljon- 
kaan tärvelemään pyhitettyjä kuorotanssin muotoja niiden 
vanhanaikaisuuteen vetoamalla. Ainakaan Egyptissä se ei 
näytä pystyneen niitä turmelemaan, päinvastoin. 
KLEINIAS Siltä vaikuttaa, päätellen tuosta mitä nyt olet kerto- 
nut. 

ATEENALAINEN Voimmeko siis ilman muuta sanoa, että oikea 
suhtautumistapa musiikkiin, leikkiin ja kuorotanssiin on 
suunnilleen tämä: me iloitsemme silloin kun mielestämme 
toimimme oikein ja voimme mielestämme hyvin silloin kun 
iloitsemme? Eikö asia ole näin? 

KLEINIAS Näin juuri. 

ATEENALAINEN Ja tässä mielentilassa, siis iloitessamme, 
emme voi pysytellä aloillamme. 

KLEINIASs Pitää paikkansa. 

ATEENALAINEN Ja eikö totta, nuoret ovat valmiita tanssimaan 
itse, me vanhemmat sen sijaan vietämme mieluummin ai- 
kaamme katsellen heitä ja nauttien heidän ilonpidostaan, kun 
ketteryys alkaa jo hävitä omista jäsenistämme? Sitä ikävöi- 
den ja kaivaten me järjestämme kilpailuja niille, jotka pysty- 
vät parhaalla tavalla palauttamaan meidät muistoissamme 
nuoruuteen. = 

KLEINIAS Se on aivan totta. 

ATEENALAINEN Emme kai siis pidä aivan perättömänä sitä 
mielipidettä joka ihmisillä nykyään on juhlien esiintyjistä, 
nimittäin että taitavimpana ja voittajana on pidettävä sitä, 
joka pystyy tuottamaan meille eniten iloa ja huvia? Koska me 
tulemme juhlille rentoutumaan ja huvittelemaan, suurin kun- 
nia ja voitonpalkinto olisi kuten sanottu myönnettävä sille, 
joka tuottaa eniten iloa ja suurimmalle joukolle. Eikö tämä 
siis ole oikeaa puhetta ja eikö olisi oikein menetellä näin? 
KLEINIAS Saattaa ollakin. 

ATEENALAINEN Ystävä hyvä, älkäämme kuitenkaan ratkaisko 
tätä asiaa liian hätäisesti. Meidän on syytä eritellä ja tarkas- 
tella sitä seuraavaan tapaan. Kuvitelkaamme, että joku jär- 
jestäisi yleensä vain jotkin kilpailut; hän ei siis määrittelisi 
että kyseessä ovat nimenomaan urheilukilpailut, taidekilpai- 
lut tai kilpa-ajot vaan kutsuisi koolle kaikki kansalaiset, aset- 
taisi palkinnot ja julistaisi, että kuka tahansa saisi tulla kil- 
pailemaan; kyseessä olisi pelkkä yleisön huvittaminen, ja se 
joka eniten miellyttäisi katsojia, samantekevää millä tavoin, 
voittaisi ja hänen todettaisiin tuottaneen eniten mielihyvää 
yleisölle. Mitähän tällaisesta julistuksesta mahtaisi seurata? 
KLEINIAs Missä mielessä? 

ATEENALAINEN Joku esittäisi todennäköisesti eeppistä runout- 
ta Homeroksen tapaan, joku toinen laulaisi lyyran säestyksel- 
lä, yksi toisi näyttämölle tragedian, toinen komedian. Eikä 
olisi mikään ihme vaikka joku uskoisi yltävänsä parhaiten 
voittoon nukketeatteriesityksen avulla. Kun nyt paikalle ker- 
tyy lukematon joukko tämäntapaisia kilpailijoita, pystymme- 
kö sanomaan, kuka heistä on oikeutettu voitonpalkintoon? 
KLEINIAsS Mahdoton kysymys. Miten tuohon voisi osata vasta- 
ta ennen kuin on omin korvin kuullut kaikkia kilpailijoita? 
ATEENALAINEN No, haluatteko että esitän teille tuon mahdot- 
toman vastauksen? 

KLEINIAs Totta kai. 

ATEENALAINEN Jos tuomareina olisivat pikkulapset, he valit- 
sisivat sen joka järjesti nukketeatteriesityksen, eikö totta? 
KLEINIAS Ilman muuta. 

ATEENALAINEN Jos taas isommat lapset, he valitsisivat kome- 
dian esittäjän. Sivistyneet naiset, nuoret miehet ja luultavasti 
koko yleisön enemmistö ratkaisisi asian tragedian hyväksi. 
KLEINIAS Luultavasti. 

ATEENALAINEN Mutta me vanhukset varmaankin kuunteli- 
simme mieluimmin rapsodia, joka lausuu hyvin Iliasta, Odys- 
seiaa tai Hesiodosta, ja julistaisimme hänet ylivoimaiseksi 
voittajaksi. Seuraava kysymys on se, kenelle voitto oikeuden 
mukaan kuuluu. Vai kuinka? 

KLEINIAs Niin. 

ATEENALAINEN Minun ja teidän on tietenkin pakko todeta, 
että oikeita voittajia ovat ne, jotka meidän ikätoverimme ovat 
valinneet. Meidän tottumuksemmehan ovat sentään parasta, 
mitä missään valtiossa ylipäänsä tätä nykyä on. 

KLEINIASs Niin tietysti. 

ATEENALAINEN Sen verran annan yleiselle mielipiteelle perik- 
si, että taidetta on arvioitava sen tuottaman nautinnon perus- 
teella. Mutta ei kuitenkaan kenen tahansa nautinnon, vaan 
kaunein runotar on se, joka tuottaa mielihyvää parhaille ja 
hyvän kasvatuksen saaneille, varsinkin jos se miellyttää sel- 
laista joka on hyveen ja kasvatuksen suhteen kaikkien mui- 
den yläpuolella. Väitämme näiden tuomarien tarvitsevan 
hyvettä siksi, että heillä on oltava kaikenlaista viisautta ja li- 

säksi urheutta. Todellinen tuomari ei näet saa antaa katsojien 
vaikuttaa ratkaisuunsa eikä häkeltyä yleisön metelöinnin ja 
oman sivistymättömyytensä tähden, ja kun hän tietää totuu- 
den, hän ei saa pelkurimaisesti ja veltosti lausua valheellista 
tuomiota samoilla huulillaan, joilla hän tuomariksi ryhtyes- 
sään vetosi jumaliin. Sillä oikein on, ettei tuomari istu yleisön 
oppilaana vaan opettajana, ja hänen tulee asettua vastusta- 
maan niitä, jotka tarjoavat katsojille nautintoa väärällä ja 
sopimattomalla tavalla; kreikkalaisten muinaisen lain nojalla 
tämä olikin mahdollista. Sisilian ja Italian nykyinen laki jät- 
tää asian yleisön päätettäväksi ja ratkaisee voittajan käsi- 
äänestyksellä, ja tällä se on pilannut runoilijat — nämä sepit- 
tävät teoksensa tuomarien alhaista makua silmällä pitäen, 
joten katsojat itse opettavat heitä — ja turmellut myös itse 
yleisön maun. Seuraamalla luonteita, jotka aina ovat heidän 
omiaan parempia, katsojien tulisi yltää parempaan nautin- 
toon, mutta nyt käy juuri päinvastoin. No niin, minkä johto- 
päätöksen me nyt voimme tästä kaikesta tehdä? Miettikääpä 
seuraavaa. 

KLEINIAS Mitä siis? 

ATEENALAINEN Keskustelumme näyttää jo kolmannen tai nel- 
jännen kerran kiertyneen samaan pisteeseen, siihen että kas- 
vatus on lasten ohjaamista kohti sitä periaatetta, jonka laki 
sanoo oikeaksi ja jota kaikkein oikeamielisimmät ja vanhim- 
mat omasta kokemuksestaan pitävät todella oikeana. Jotta 
lapsen sielu ei tottuisi tuntemaan iloa ja tuskaa vastoin lakia 
ja sen noudattajien mielipidettä vaan seuraisi sitä iloiten ja 
tuntien tuskaa samoista asioista kuin vanhuskin, on sieluja 
varten olemassa loitsuja — vaikka niitä nimitetäänkin vain 
lauluiksi — joiden tarkoituksena on saada aikaan sopusointua, 
josta nyt on puhe. Koska nuorten sielut eivät kestä vakavuut- 
ta, niitä nimitetään lauluiksi ja leikeiksi ja käsitellään sellaisi- 
na, aivan niin kuin hoitajat pyrkivät tarjoamaan sairaille ja 
heikkokuntoisille terveellistä ravintoa maukkaiden ruokien ja 
juomien muodossa, epäterveellistä sen sijaan pahanmakuise- 
na, jotta potilaat tottuisivat oikealla tavalla pitämään toisesta 
ja karttamaan toista. Samalla tavoin myös oikea lainsäätäjä 
suostuttaa ja tarvittaessa pakottaa runoilijan runoilemaan 

ihailtavan kauniit säkeensä oikealla tavalla, siten että hän 
kuvaa rytmeissään maltillisten, urheiden ja kaikin puolin 
hyvien miesten eleitä ja liikkeitä ja sävelmissään näiden ää- 
nensävyjä. 

KLEINIAS Kautta Zeun, onko sinulla sellainen käsitys, että 
muissa valtioissa runoilijat toimivat näin? Sikäli kuin itse 
olen todennut, missään muualla kuin meillä ja Spartassa ei 
menetellä näin kuin nyt kerroit. Kuorotansseissa ja musiikis- 
sa yleensäkin tapahtuu koko ajan uutta, eivätkä nämä muu- 
tokset johdu laeista vaan sekavista mieltymyksistä, jotka ei- 
vät suinkaan pysy samoina ja muuttumattomina kuten ker- 
roit Egyptissä olevan laita, vaan vaihtelevat yhtenään. 
ATEENALAINEN Oikein puhuttu, Kleinias. Mutta jos ymmärsit 
minun tarkoittavan tällä nykyisiä oloja, en näköjään ilmaissut 
ajatustani selvästi. Ei ihme että erehdyit, jos annoin väärän 
kuvan. Esitin vain, mitä musiikin ja runouden alalla mielestä- 
ni pitäisi tapahtua, mutta tein sen nähtävästi niin että sinä 
luulit minun puhuvan todellisesta tilanteesta. Ei ole miten- 
kään miellyttävää moittia asiaintilaa, joka on päässyt niin 
pahaksi ettei se ole enää korjattavissa, mutta toisinaan niin 
on pakko tehdä. Koska olet samaa mieltä, vastaahan tähän: 
sanoisitko, että käytäntö teillä ja Spartassa on lähempänä 
kuvaamaani tilannetta kuin muissa Kreikan valtioissa? 
KLEINIAS Varmasti. 

ATEENALAINEN Entä jos muuallakin meneteltäisiin näin, olisi- 
ko tilanne silloin parempi kuin nyt? 

KLEINIAS Paljonkin, jos tehtäisiin niin kuin Spartassa ja meil- 
lä on tapana ja varsinkin niin kuin sinä juuri esitit. 
ATEENALAINEN No niin, todetaanpa yhdessä miten tämän lai- 
ta on. Eikö totta, teidän valtioissanne opetetaan kaiken kas- 
vatuksen ja taiteiden alalla seuraavaan tapaan? Te pakotatte 
runoilijat sanomaan, että kunnon mies, maltillinen ja oikea- 
mielinen, on onnellinen ja menestyvä, olipa hän suuri ja voi- 
makas tai pieni ja heikko, rikas tai köyhä. Jos hän on väärä- 
mielinen, hän on onneton ja elää kurjaa elämää, vaikka olisi 
Kinyrasta ja Midasta rikkaampi. »Häntä en huomaakaan, en 
lainkaan mainita tahdo», sanoi tuo teidän runoilijanne, mikäli 
hän puhuu totta, tarkoittaen sellaista joka pystyy tekemään 

ja hankkimaan kaiken mitä pidetään hyvänä mutta joka on 
vailla oikeamielisyyttä. Sen sijaan oikeamielinen mies »viha- 661a 
miehiä päin mielin uljahin käy», kun taas epäoikeudenmukai- 
nen ei »katsoa voi verivirtoja taiston», hän ei voita juoksussa 
Traakian pohjatuulta eikä hänen osakseen voisi tulla mitään 
muutakaan mitä sanotaan hyväksi. Sillä se mitä ihmiset 
yleensä sanovat hyväksi, ei ansaitse tätä nimitystä. Parhaana 
asianahan pidetään terveyttä, toiseksi parhaana kauneutta, 
kolmanneksi rikkautta. Lukemattomia muitakin seikkoja pi- 
detään hyvinä, esimerkiksi tarkkaa näköä ja kuuloa ja yleen- b 
sä hyvää havaintokykyä, tai sitä että kuninkaana saa tehdä 
mitä haluaa, ja kaiken onnellisuuden huippu olisi muka se 
että saatuaan kaiken tämän muuttuisi yhtäkkiä kuolematto- 
maksi. Mutta te ja minä sanomme, että oikeamielisille ja 
hurskaille miehille nämä kaikki olisivat parhaita antimia 
mutta väärämielisille kaikkein kehnoimpia, aina terveydestä 
alkaen. Näkö, kuulo, havaintokyky ja ylipäänsä koko elämä c 
ovat suurinta pahaa sellaiselle, joka on ikuisesti kuolematon 
ja omistaa kaiken niin sanotun hyvän mutta ei oikeudenmu- 
kaisuutta ja hyvettä kokonaisuudessaan; pienempää pahaa ne 
ovat, jos hänellä on vain vähän elinaikaa. Kuvittelen siis, että 

te taivutatte ja pakotatte runoilijat puhumaan tähän tapaan 

ja luomalla näihin ajatuksiin sopivat rytmit ja harmoniat kas- 
vattamaan nuorisoanne tässä hengessä. Vai kuinka? Mietti- 
käähän: väitän, että niin sanottu paha on väärämielisille pa- d 
haa mutta oikeamielisille hyvää, hyvä taas on todella hyville 
hyvää mutta pahoille pahaa. Kysyn siis, olemmeko tästä yhtä 
mieltä. Mitä sanotte? 

KLEINIAS Osittain ilmeisesti olemme, osittain emme ollen- 
kaan. 

ATEENALAINEN Jos joku on saanut osakseen terveyttä, rik- 
kautta ja jatkuvan yksinvaltiuden, lisäksi vielä erinomaiset 
voimat, urheuden ja kuolemattomuudenkin, eikä hänen osal- 
leen ole tullut niin sanotusta pahasta mitään muuta kuin vää- e 
rämielisyys ja korskeus — niin kai voin saada teidät usko- 
maan, ettei hänen elämänsä selvästikään ole onnellista vaan 
kurjaa? 

Kentas Totta puhut. 

ATEENALAINEN No niin, mitä meidän on tämän jälkeen todet- 
tava? Ettekö ole sitä mieltä, että jos joku on urhea, voimakas, 
kaunis ja rikas ja saa koko ikänsä tehdä mitä haluaa, hänen 
elämänsä on pakostakin häpeällistä, jos hän on väärämielinen 
ja korskea? Kai sentään myönnätte sen häpeällisyyden? 
KLEINIAs Kyllä, ilman muuta. 

ATEENALAINEN Ja myös kehnouden? 

KLEINIAS Sitä emme niinkään. 

ATEENALAINEN Entä myönnättekö, että hänen elämänsä on 
epämiellyttävää ja hänelle itselleen hyödytöntä? 

KLEINIAs Kuinka me voisimme vielä tämänkin myöntää? 
ATEENALAINEN Kuinkako? Ilmeisesti siten, hyvät ystävät, et- 
tä jumala antaisi meidän päästä yhteisymmärrykseen, sillä 
nythän me laulamme aivan eri säveltä. Minun mielestäni 
nämä asiat ovat vielä kiistattomammin selviä kuin se että 
Kreeta on saari. Jos olisin lainsäätäjä, yrittäisin pakottaa ru- 
noilijat ja kaikki kansalaiset puhumaan näin ja säätäisin liki- 
pitäen suurimman rangaistuksen sille, joka maassani väittäi- 
si, että on olemassa kehnoja ihmisiä, jotka kuitenkin elävät 
miellyttävää elämää, tai että jotkin asiat ovat hyödyllisiä ja 
edullisia, jotkin toiset taas oikeudenmukaisia. Taivuttaisin 
kansalaiseni esittämään muitakin ajatuksia, jotka eroavat sii- 
tä mitä kreetalaiset, spartalaiset ja monet muut näyttävät 
nykyään puhuvan. No niin, kautta Zeun ja Apollonin, te mie- 
histä mainioimmat, olettakaamme että kysymme noilta tei- 
dän lainsäätäjäjumaliltanne itseltään: »Onko oikeamielisin 
elämä miellyttävintä? Vai onko elämää kahta lajia, joista toi- 
nen on miellyttävin ja toinen oikeamielisin?» Jos he vastaisi- 
vat, että elämää on kahta lajia, meidän olisi johdonmukaisuu- 
den nimissä kysyttävä: -Kumpia on pidettävä onnellisempi- 
na, niitäkö jotka viettävät oikeamielisintä elämää vai niitä 
jotka viettävät mukavinta?» Jos he sanoisivat, että jälkimmäi- 
set ovat onnellisempia, tämä olisi todella merkillinen vastaus. 
Mutta en halua sijoittaa tällaisia puheita jumalien vaan en- 
nemminkin esi-isiemme ja lainsäätäjien suuhun. Ajatelkaam- 
me siis, että olen esittänyt äskeiset kysymykseni jollekulle 
esi-Isälle tai lainsäätäjälle ja hän on vastannut, että miellyttä- 
vää elämää viettävä on onnellisin. Sen jälkeen sanoisin: 

» Mutta esi-isäni, etkö halunnut että eläisin mahdollisimman 
onnellisena? Kuitenkin kehotit lakkaamatta minua elämään 
mahdollisimman oikeamielisesti.» Näin nähtäisiin, että tuo 
lainsäätäjä tai esi-isä puhuu merkillisellä tavalla ristiin. Jos 
hän sen sijaan sanoisi oikeamielisimmän elämän olevan miel- 
lyttävintä, jokainen kuulija varmaan tiedustelisi, mitä on se 
siihen sisältyvä ja lainsäätäjän ylistämä hyvyys ja kauneus, 
joka voittaa nautinnonkin. Mitä on se oikeamieliselle koituva 
hyvä, johon ei liity nautintoa? Onko siis ihmisten ja jumalien 
suoma kiitos ja kunnia kylläkin hyvää ja kaunista mutta epä- 
miellyttävää, ja onko kunniattomuuden laita päinvastoin? Ei 
toki mitenkään, parahin lainlaatija, me sanoisimme. Ja onko 
epämiellyttävää vaikkakin hyvää ja kaunista olla tekemättä 
ja myös kärsimättä vääryyttä, ja onko päinvastainen tila 
miellyttävä mutta häpeällinen ja paha? 

KLEeINIAs Ei tietenkään. 

ATEENALAINEN Niinpä se käsityskanta, joka ei tee eroa toi- 
saalta miellyttävän, toisaalta oikeamielisen, hyvän ja kauniin 
välillä, pystyy ellei muuhun niin antamaan ihmiselle halun 
elää hurskasta ja oikeamielistä elämää. Lainsäätäjän silmissä 
on siis kaikista häpeällisin ja vihattavin se näkemys, jonka 
mukaan asia ei ole näin. Eihän kukaan suostu vapaaehtoisesti 
tekemään sellaista, mistä ei seuraa enemmän nautintoa kuin 
tuskaa. Etäisyyteen katsominen saattaa näön hämärtymään 
kenellä tahansa ja varsinkin lapsilla. Poistamalla hämäryy- 
den lainsäätäjä muuttaa meidän käsityksemme päinvastai- 
seksi. ja saa meidät totuttamalla, kiittelemällä ja perustele- 
malla uskomaan, että ihmiset näkevät oikean ja väärän vain 
erehdyttävinä kuvina: se joka vastustaa oikeudenmukaisuut- 
ta, näkee omasta väärämielisyydestään ja pahuudestaan kä- 
sin vääryyden miellyttävänä ja oikeuden epämiellyttävänä, 
kun taas oikeamielisyydestä käsin nähtynä kumpikin näyttää 
päinvastaiselta. 

KLEINIAS Siltä vaikuttaa. 

ATEENALAINEN Kumman arvostelua me voimme pitää luotet- 
tavampana, huonomman vai paremman sielun? 

KLEINIAS Totta kai paremman. 

ATEENALAINEN Sillä onhan väistämätöntä, että väärämieli- 

nen elämä ei ole vain häpeällisempää ja kurjempaa vaan to- 
della myös epämiellyttävämpää kuin oikeamielinen ja hurs- 
kas. 

KLEINIAS Siltä kyllä keskustelumme perusteella näyttää, hy- 
vät ystävät. 

ATEENALAINEN Ja ellei asia olisikaan niin kuin tässä olemme 
päätelleet, voisiko vähänkään pystyvämpi lainsäätäjä — jos 
hän ylipäänsä uskaltaisi nuorison parasta ajatellen poiketa 
totuudesta — esittää valhetta, joka olisi tätä hyödyllisempi ja 
tehokkaammin saisi kaikki vapaaehtoisesti toimimaan kai- 
kessa niin kuin on oikein? 

KLEINIAS Totuus on kaunista ja pysyvää, mutta ei liene help- 
poa saada muita siitä vakuuttuneiksi. 

ATEENALAINEN Niinpä kyllä. Kuitenkin ihmiset ovat helposti 
uskoneet tuon sidonilaisen tarinan, niin epäuskottava kuin se 
onkin, ja lukemattomia muita. 

KLEINIAs Mistä tarinasta sinä puhut? 

ATEENALAINEN Siitä kuinka maahan kylvetyistä hampaista 
syntyi aseellisia sotureita. Tämä on lainsäätäjälle erinomai- 
nen esimerkki siitä, että nuorten sieluille voidaan uskotella 
mitä tahansa. Hänen tarvitsee siis vain miettiä, mitä vakuut- 
tamalla hän hyödyttäisi valtiota eniten, ja sitten yrittää kai- 
kin keinoin keksiä, miten kaikki kansalaiset saataisiin koko 
elämänsä ajan ilmaisemaan ajatuksensa tästä aiheesta mah- 
dollisimman samalla ja yhtäpitävällä tavalla lauluissaan, tari- 
noissaan ja puheissaan. Mutta jos olette toista mieltä, voitte 
vapaasti väittää vastaan. 

Kentas Minusta tuntuu, ettei meillä kummallakaan voi olla 
mitään vastaan sanomista. 

ATEENALAINEN Jatkan sitten itse. Väitän, että kaikkien — eli 
kolmen kuoron — on kohdistettava loitsulaulunsa lasten vielä 
nuoriin ja herkkiin sieluihin ja esitettävä näille kaikkia niitä 
kauniita asioita, joita olemme käsitelleet ja tulemme vielä 
käsittelemään, mutta kaikkein tärkeimpänä on pidettävä tä- 
tä: vakuuttamalla, että jumalat ovat ilmoittaneet miellyttä- 
vimmän ja parhaimman elämän olevan yksi ja sama asia me 
lausumme suuren totuuden, ja tämä on myös kaikkein tehok- 

kain tapa saada vakuuttuneiksi ne joiden vakuuttaminen on 
tarpeen. 

KLEINIAS Tuohon on pakko yhtyä. 

ATEENALAINEN Sopivinta olisi, että ensiksi esiintyy runottaril- 
le pyhitetty lapsikuoro, joka juhlallisesti laulaa näitä ajatuk- 
sia koko kaupungille, ja seuraavaksi alle kolmikymmenvuo- 
tiaiden miesten kuoro, joka kutsuu sanojensa vahvistajaksi 
Apollon Paianin ja rukoilee häntä suuntaamaan nuorisoon 
suosionsa ja suostutteluvoimansa. Kolmanneksi esiintykööt 
laulajina yli kolmikymmenvuotiaat, aina kuusikymmenvuo- 
tiaisiin asti. Tätä vanhemmat, jotka eivät enää osaa laulaa, 
esittävät lopuksi jumalallisen innoituksen vallassa saman- 
luonteisia tarinoita. 

KLEINIAS Mitä oikein tarkoitat näillä kolinansilla kuoroilla? 
Emme täysin ymmärtäneet ajatustasi. 

ATEENALAINEN Ja kuitenkin olemme käyneet melkein koko 
tähänastisen keskustelun lähinnä niiden takia. 

KLEINIAs Emme vielä käsittäneet, yritä puhua selvemmin. 
ATEENALAINEN Muistammehan kuinka alussa totesimme, et- 
tä kaikki olennot ovat nuorina luonnoltaan kiihkeitä eivätkä 
pysty olemaan hiljaa paikollaan, vaan kirmailevat ja ääntele- 
vät miten sattuu. Ainoastaan ihmisille kehittyy ruumiinliik- 
keitä ja äänenkäyttöä koskeva järjestyksen taju, mikään muu 
olento ei pääse siihen asti. Liikkeisiin sisältyvän järjestyksen 
nimi on rytmi, korkeiden ja matalien sävelten sekoittumisesta 
syntyvää järjestystä sanotaan harmoniaksi, ja näiden molem- 
pien yhdistelmää nimitetään kuorotanssiksi. Totesimme edel- 
leen, että jumalat ovat meitä säälien antaneet meille kump- 
paneiksi ja johtajiksi kuorotansseihimme Apollonin ja runot- 
taret, ja muistamme kai maininneemme kolmannenkin, Dio- 
nysoksen. 

KLEINIAS Muistamme toki. 

ATEENALAINEN Olemme jo käsitelleet Apollonin ja runotarten 
kuoroja. Nyt on puhuttava jäljellä olevasta, kolmannesta 
kuorosta, joka on omistettu Dionysokselle. 

KLEINIAS Mikä se sellainen on? Kerro! Näin äkkipäätä tuol- 
lainen ikämiesten Dionysos-kuoro kuulostaa aika merkillise!- 

tä, jos tosiaan yli kolmenkymmenen ja viidenkymmenenkin 
ikäiset aina kuusikymmenvuotiaisiin asti laulavat ja tanssivat 
siinä hänen kunniakseen. 

ATEENALAINEN Puhut aivan totta. Tämä kaipaa varmasti seli- 
tyksiä, jotta se vaikuttaisi järkevältä. 

KLEINIAS Kyllä tosiaan. 

ATEENALAINEN Olemmeko yhtä mieltä siitä mitä edellä on 
esitetty? 

KLEINIAS Nimittäin mistä? 

ATEENALAINEN Siitä, että jokaisen aikuisen ja lapsen, vapaan 
ja orjan, naisen ja miehen, koko valtion on lakkaamatta loit- 
sulauluin laulettava itselleen sitä mitä olemme tässä esittä- 
neet, aihetta alituisesti muunnellen ja yhä uusia variaatioita 
keksien, niin että esittäjät saavat lauluistaan kyltymätöntä 
nautintoa. 

KLEINIAs Tietysti olemme yhtä mieltä tämän tarpeellisuudes- 
ta. 

ATEENALAINEN Mutta mistä me löydämme valtion parhaim- 
miston, sen osan joka ikänsä ja ymmärryksensä ansiosta pys- 
tyy esiintymään muita kansalaisia vakuuttavammin ja laula- 
malla parhaita lauluja saa aikaan suurinta hyvää? Emme kai 
ole niin järjettömiä, että sivuutamme juuri ne joilla on par- 
haat edellytykset kauneimpien ja hyödyllisimpien laulujen 
esittämiseen? 

KLEINIAs Ei heitä mitenkään voi sivuuttaa, päätellen siitä 
mitä olet puhunut. 

ATEENALAINEN Mikä siis olisi sopiva menettelytapa? Mietti- 
kää, kävisikö tämä. 

KLeEINIAs Mikä siis? 

ATEENALAINEN Vanhetessaan jokainen tulee haluttomaksi 
laulamaan ja nauttii siitä yhä vähemmän; mitä vanhempi ja 
järkevämpi ihminen on, sitä enemmän häntä nolottaa, jos 
hänen on pakko laulaa. Eikö asia ole näin? 

KLEINIAS On kyllä. 

ATEENALAINEN Vielä enemmän häntä hävettäisi laulaa sei- 
soallaan teatterissa kaikenlaisen yleisön edessä. Ja jos ikä- 
miesten olisi pakko esiintyä harjoituksista nääntyneinä ja näl- 
käisinä niin kuin kuorokilpailujen osanottajat, laulaminen oli- 

si heille perin juurin epämiellyttävää ja hävettävää eikä heil- 
lä olisi siihen pienintäkään intoa. 

KLEINIAs Ehdottomasti on noin. 

ATEENALAINEN Kuinka voisimme siis rohkaista heitä laula- 
maan? Eikö meidän ole säädettävä ensiksi, että alle kahdek- 
santoistavuotiaat pojat eivät saa lainkaan maistaa viiniä? Se- 
litämme, ettei tulta pidä saattaa tulen yhteyteen sen enem- 
pää ruumiissa kuin sielussakaan, ennen kuin nämä molem- 
mat ovat kykeneviä työhön ja vakaviin ponnistuksiin, ja var- 
jelemme nuorten helposti leimahtavaa luonteenlaatua. Tä- 
män jälkeen voi viiniä maistella kohtuullisesti kolmeenkym- 
meneen ikävuoteen asti, mutta humaltumisesta ja liiallisesta 
juomisesta nuoren miehen on ehdottomasti pysyteltävä eril- 
lään. Neljänkymmenen ikään päästyään hän voi yhteisillä 
juhla-aterioilla kutsua jumalia, erityisesti Dionysosta mu- 
kaan nauttimaan tästä ikämiesten virkistävästä rituaalista. 
Juuri Dionysoshan on sen lahjoittanut ihmisille synkän van- 
huuden keventäjäksi ja nuorentavaksi lääkkeeksi, joka saa 
alakuloisuuden unohtumaan ja sielun kovan luonteen pehme- 
nemään ja muuttumaan taipuisammaksi niin kuin tulessa su- 
lava rauta. Eikö jokainen tässä mielentilassa tuntisi vähem- 
män noloutta ja olisi innokkaampi laulamaan lauluja ja jo 
moneen kertaan mainitsemiamme loitsuja, kun hänen ei tar- 
vitsisi esiintyä suurelle tuntemattomien joukolle vaan hän sai- 
si olla pienessä tuttujen piirissä? 

KLEINIASs Kyllä, paljonkin. 

ATEENALAINEN Tämä ei siis olisi vallan huono tapa saada hei- 
dät laulamaan meidän mukanamme. | 

KLEINIAs Ei ollenkaan. 

ATEENALAINEN Millaista laulua ja musiikkia he sitten esittäi- 
sivät? Tietenkin sellaista, joka on aina heidän itsensä kannal- 
ta sopivaa, eikö niin? 

KLEeINIAs Niin tietysti. 

ATEENALAINEN Mikä sitten soveltuisi jumalallisille miehille? 
Kuorolaulu kai, eikö totta? 

KLEINIAS Emme me eivätkä spartalaisetkaan osaisi laulaa 
muuta kuin mitä olemme oppineet ja tottuneet kuoroissa esit- 
tämään. 

ATEENALAINEN Se on luonnollista. Tehän ette itse asiassa ole 
päässeet kauneimman laulun tuntumaan. Teidän valtiojärjes- 
tyksenne on kuin asuisitte sotaleirissä ettekä kaupungeissa, ja 
te pidätte nuorisoanne kuin varsalaumaa laitumella. Kukaan 
ei teillä kisko laumasta erilleen omaa vastaan haraavaa ja 
vikuroivaa varsaansa, anna sille omaa tallirenkiä, kasvata sitä 
silitellen ja taltuttaen ja sovella siihen kaikkia kasvatuksen 
muotoja, jotka tekevät nuorukaisesta paitsi hyvän sotilaan 
myös kykenevän hallitsemaan valtiota ja kaupunkeja — sel- 
laisen jonka keskustelumme alussa sanoimme olevan Tyr- 
taioksen sotureitakin parempi sotilas, koska hän ei kunnioita 
urheutta hyveen ensimmäisenä osana vaan asettaa sen aina ja 
kaikkialla, niin yksityisten ihmisten kuin koko valtionkin koh- 
dalla, vasta neljännelle sijalle. 

KLein1as Hyvä vieras, taidat olla taas halventamassa meidän 
lainsäätäjäämme. 

ATEENALAINEN Ystävä hyvä, jos näin onkin, en tee sitä tahal- 
lani. Meidän on mentävä sinne minne keskustelu meitä kul- 
jettaa, jos suostutte. Sillä jos tiedämme, että on olemassa 
musiikkia joka on kauniimpaa kuin kuorojen esittämä ja jul- 
kisissa teattereissa kuultava musiikki, meidän on yritettävä 
saattaa se niiden ulottuville, joiden totesimme häpeävän tuo- 
ta toista ja pyrkivän kauneimman musiikin yhteyteen. 
KLEINIAs Niin varmasti. 

ATEENALAINEN Eikö nyt ensinnäkin kaikkeen, missä on jota- 
kin miellyttävää, päde tämä: tärkeintä siinä on joko juuri tuo 
miellyttävyys itse tai se että siinä on jotakin oikeaa tai kol- 
manneksi, että siitä on jotakin hyötyä? Esimerkiksi ruokaan, 
juomaan ja kaikkeen ravintoon liittyy miellyttävyyttä, jota 
voimme nimittää nautinnoksi. Mitä taas tulee niiden oikeelli- 
suuteen ja hyödyllisyyteen, niin se mitä eri ruoka-aineiden 
kohdalla sanomme terveellisyydeksi, on juuri niiden »oikeut- 
ta». 

KLEeINIAs Niin juuri. 

ATEENALAINEN Myös oppimiseen liittyy miellyttävyyttä, joka 
on nautintoa, mutta sen mikä siinä on oikeaa ja hyödyllistä, 
hyvää ja kaunista, saa aikaan totuus. 

KLeinias Pitää paikkansa. 

ATEENALAINEN Entä samankaltaisuuden aikaansaaminen, 
joka on esittävien taiteiden alaa? Jos ne onnistuvat tässä, eikö 
tähän liittyvää nautintoa — mikäli sellaista esiintyy — voi täy- 
dellä syyllä sanoa miellyttävyydeksi? 

KLEINIAS Voi kyllä. 

ATEENALAINEN Mutta tuloksen oikeellisuus ei tällaisissa ta- 
pauksissa johdu sen tuottamasta nautinnosta vaan yleisesti 
sanoen määrällisestä ja laadullisesta samankaltaisuudesta. 
KLEINIAs Hyvin sanottu. 

ATEENALAINEN Nautinnon perusteella voimme siis arvioida 
oikein vain sellaista, mikä ei pysty saamaan aikaan hyötyä, 
totuutta eikä samankaltaisuutta eikä liioin vahinkoa vaan on 
olemassa vain miellyttävyyden vuoksi. Ja miellyttävyyttä, 
joka yleensä on pelkkä lisäominaisuus, sopii hyvin nimittää 
nautinnoksi silloin kun siihen ei liity mitään muista äsken 
mainituista ominaisuuksista. 

KLEINIAS Tarkoitat siis vain sellaista nautintoa, joka ei tuota 
vahinkoa. 

ATEENALAINEN Niin, ja sanon nautinnoksi myös leikkiä, josta 
ei ole mainittavaa vahinkoa eikä hyötyä. 

KLEINIAS Se on aivan totta. 

ATEENALAINEN Askeisen perusteella voimme siis kai sanoa, 
ettei missään tapauksessa pidä arvioida mitään jäljittelyä 
eikä yhtäläisyyttä nautinnon ja väärän käsityksen perusteel- 
la. Sillä ei samanlainen ole samanlainen eikä yhteismitallinen 
ole yhteismitallinen siksi että joku siitä pitää tai ei pidä, vaan 
syynä on nimenomaan totuus eikä mikään muu. 

KLEINIAs Ehdottomasti. 

ATEENALAINEN Sanomme kai, että kaikki runotarten taiteet 
ovat esittäviä ja jäljitteleviä? 

KLEeINIAs Tietysti. 

ATEENALAINEN Jos joku väittää että niiden mittapuuna on 
nautinto, tuollaista ei siis alkuunkaan pidä hyväksyä. Ja jos 
tällaista taidetta ehkä onkin, sitä ei pidä etsiä niin kuin se oli- 
si vakavastikin otettavaa, vaan on etsittävä sellaista joka jäl- 
jittelee ja muistuttaa kaunista. 

KLEINIAS Aivan totta. 

ATEENALAINEN Ja etsittäessä kauneinta laulua ja runotarta ei 

ilmeisesti tule etsiä sitä mikä on miellyttävää vaan sitä mikä 
on oikeaa. Mehän olemme todenneet jäljittelyn olevan oi- 
keaa, jos se toistaa jäljiteltävän mittasuhteet ja laadun. 
KLEINIASs Niin tietysti. 

ATEENALAINEN Jokainen varmaankin myöntää, että kaikki 
musiikin ja runouden tuotteet ovat jäljitteleviä ja esittäviä. 
Tästä ovat kaikki yhtä mieltä, runoilijat ja säveltäjät, yleisö 
ja näyttelijät, eikö totta? 

KLEINIAS Kyllä ovat. 

ATEENALAINEN Kunkin tällaisen tuotteen kohdalla on siis tie- 
dettävä sen todellinen luonne, jos haluaa välttyä erehdyksiltä. 
Ellei tunne sen olemusta eikä tiedä mitä se pyrkii ilmaise- 
maan ja minkä kuva se oikeastaan on, voi tuskin ratkaista, 
onnistuuko se pyrkimyksessään vai ei. 

KLEINIAS Tuskin, sehän on selvää. 

ATEENALAINEN Entä ellei tiedä mikä on oikeaa, pystyykö rat- 
kaisemaan mikä on hyvää ja mikä huonoa? Taidan puhua 
epäselvästi, ehkäpä näin voisi ilmaista asian selvemmin. 
KLeEINIAs Miten? 

ATEENALAINEN Meidän näöllemmehän on tarjolla lukematto- 
mia kuvallisia jäljitelmiä. 

KLeINIAs Niin on. 

ATEENALAINEN Jos nyt niidenkään kohdalla ei tiedä, mikä 
kunkin jäljitelmän kohde todellisuudessa on, voiko silloin tie- 
tää mikä niistä on toteutettu oikein? Tarkoitan sitä, ovatko 
kohteen mittasuhteet paikallaan, onko eri osat sijoitettu koh- 
dalleen, onko niitä oikea määrä ja ovatko ne toisiinsa nähden 
oikeassa järjestyksessä, samoin värit ja muodot, vai onko täs- 
tä kaikesta saatu aikaan vain sekasotkua. Luuletteko, että 
tätä pystyy erottamaan, ellei lainkaan tiedä, millainen olento 
on ollut jäljittelyn kohteena? 

KLEeinIas Ei tietenkään. 

ATEENALAINEN Entä jos tietäisimme, että maalaus tai veistos 
esittää ihmistä ja että sen kaikki osat, värit ja muodot ovat 
tekijän taidon tuotetta — tietäisimmekö silloin ilman muuta 
myös, onko teos kaunis vai onko sen kauneudessa ehkä toivo- 
misen varaa? 

KLEINIAS Silloinhan voitaisiin sanoa, että me kaikki olemme 

selvillä eri olentojen kauneudesta. 

ATEENALAINEN Totta. Sen joka haluaa järkevästi arvioida jäl- 
jittelevää esitystä, kuuluipa se maalaustaiteen, musiikin tai 
minkä taiteen alaan hyvänsä, on täytettävä kolme ehtoa: hä- 
nen on ensinnäkin tunnettava sen kohde, toiseksi tiedettävä 
kuinka oikein jäljittely on sanoin, sävelin ja rytmein toteutet- 
tu, ja kolmanneksi, kuinka hyvin se on toteutettu. 

KLEINIAs Ilmeisesti. 

ATEENALAINEN Meidän on kaikin mokomin yritettävä selit- 
tää, mikä on vaikeaa runouden ja musiikin kohdalla. Koska 
niistä yleensä puhutaan enemmän kuin kaikista muista esittä- 
vien taiteiden lajeista, niiden suhteen on oltava myös eniten 
varuillaan. Joka tässä erehtyy, saa aikaan suurta vahinkoa, 
koska hän edistää huonoja tapoja. Erehdystä on kuitenkin 
vaikea huomata, koska meidän runoilijamme ovat runoilijoi- 
na itse runottaria kehnompia. Runottaret eivät näet koskaan 
tekisi sellaista kömmähdystä, että liittäisivät miehille sepitet- 
tyihin säkeisiin naisille sopivat vartalonliikkeet ja sävelmät 
tai sovittaisivat vapaiden miesten sävelmiin ja liikkeisiin orjil- 
le ja epävapaille ominaiset rytmit tai sitten vapaille ominai- 
siin rytmeihin ja liikkeisiin päinvastaiset sävelmät tai sanat. 
He eivät myöskään yhtä ainoaa kohdetta jäljitellessään se- 
koittaisi keskenään eläinten, ihmisten ja työkalujen ääniä ja 
kaikenlaisia hälyjä. Sen sijaan ihmisrunoilijat, jotka keittävät 
kokoon tuollaisen järjettömän sekasotkun, herättävät naurua 
niissä jotka Orfeuksen sanoja käyttääkseni ovat »ehtineet 
kukkeimman riemunsa kauteen». Nämä näkevät koko tuon 
sekamelskan, myös kuinka runoilijat irrottavat rytmin ja liik- 
keet melodiasta, asettelevat runomittaan sanoja ilman säes- 
tystä tai jättävät melodian ja rytmin vaille sanoja, käyttäen 
pelkkää lyyran tai huilun ääntä, niin että on perin työlästä 
käsittää, mihin tällä sanattomalla rytmillä ja harmonialla 
pyritään ja jäljitelläänkö sillä mitään mainitsemisen arvoista 
esikuvaa. On pakko katsoa, että tällaisessa musiikissa on pal- 
jon silkkaa moukkamaisuutta, koska se on niin ihastunut no- 
peuteen, sujuvuuteen ja eläinten äänien jäljittelyyn, että 
käyttää lyyraa ja huilua muutenkin kuin tanssin ja laulun 
yhteydessä; onhan näiden käyttäminen yksinään pelkkää si- 

vistymättömyyttä ja temppuilua. Tämä kuitenkin riittää täs- 
tä aiheesta. Meidän tehtävänämme ei ole tarkastella, millais- 
ta musiikkia kolmikymmenvuotiaiden ja yli viidenkymmenen 
ikäisten on kartettava, vaan millaista heidän on harrastetta- 
va. Keskustelussamme näyttää jo käyneen ilmi, että niiden 
viisikymmenvuotiaiden, jotka joutuvat esiintymään laulajina, 
on oltava paremmin koulutettuja kuin kuorotanssin osanotta- 
jien. Heillä täytyy olla herkkä rytmin ja harmonian taju ja 
niiden tuntemus, sillä miten muuten voisi tietää ovatko sävel- 
mät oikeita, mihin doorilainen sävellaji sopii ja mihin ei ja 
onko säveltäjä sovittanut siihen oikean rytmin vai ei? 
KLEeinias Ei tietysti mitenkään. 

ATEENALAINEN Ihmiset yleensä ovat naurettavia kun kuvitte- 
levat pystyvänsä erottamaan oikeanlaisen sävelkulun ja ryt- 
min väärästä sillä perusteella, että heidät on pakotettu laula- 
maan huilun säestyksellä ja astumaan tahdissa. He eivät huo- 
maa, että tekevät tämän ymmärtämättä asiasta mitään. Jo- 
kainen sävelmä on kuitenkin oikea, jos se sisältää sopivat ai- 
nekset, muussa tapauksessa se on virheellinen. 

KLEINIAS Niin ehdottomasti. 

ATEENALAINEN NO, voiko.nyt sellainen joka ei tiedä mitä jo- 
honkin sisältyy, tietää onko se ylipäänsä oikeanlainen — tästä- 
hän äsken puhuimme? 

KLeInIAs Ei mitenkään voi. 

ATEENALAINEN Nähtävästi siis toteamme jälleen, että näillä 
laulajillamme, jotka kutsumme esille ja pakotamme niin sa- 
noakseni laulamaan vapaasta tahdostaan, täytyy välttämättä 
olla takanaan sen verran koulutusta, että jokainen heistä pys- 
tyy seuraamaan rytmin kulkua ja melodian säveliä. Vain 
tarkkaamalla sävelkulkuja ja rytmejä he voivat valita niistä 
ne jotka ovat sopivia heidänlaistensa ja heidän ikäistensä lau- 
lettaviksi. Sitten he laulavat niitä, ja laulaessaan he itse koke- 
vat nautintoa, josta ei ole mitään vahinkoa, ja opastavat sa- 
malla nuorempia mieltymään hyviin tapoihin niin kuin tulee- 
kin. Jos he olisivat tämän verran opiskelleet, heillä olisi jo 
perusteellisempi koulutus kuin suurella yleisöllä ja itse runoi- 
lijoilla ja säveltäjilläkin. Näiden ei näet tarvitse mitenkään 
välttämättä olla selvillä kolmannesta kohdasta eli siitä onko 

jäljitelmä kaunis vai ei, mutta melodiasta ja rytmistä heidän 
on kyllä oltava perillä. Sen sijaan näiden iäkkäiden laulajien 
on hallittava kaikki kolme seikkaa, jotta he pystyvät valitse- 
maan mikä on kauneinta ja toiseksi kauneinta, sillä muuten 
he eivät milloinkaan onnistu loitsuillaan houkuttelemaan 
nuoria hyveeseen. 

Keskustelumme alussahan päätimme yrittää osoittaa, että 
tällaisen Dionysos-kuoron puolustaminen on oikea asia, ja 
olemme nyt tehneet sen niin hyvin kuin olemme tainneet. Nyt 
on katsottava, olemmeko onnistuneet. Mitä enemmän tällai- 
nen seurue on juonut, sitä remuisammaksi se pakostakin tu- 
lee. Totesimmehan jo alussa, että niin käy väistämättä sellai- 
sissa tilanteissa joista nyt on puhe. 

KLeEINIAs Ehdottomasti. 

ATEENALAINEN Jokainen tuntee olonsa kevenevän ja kohoa- 
van, tulee hilpeäksi ja suorapuheiseksi, lakkaa kuuntelemasta 
naapureitaan ja katsoo pystyvänsä hallitsemaan itseään ja 
muita. 

KLEINIAS Niin juuri. 

ATEENALAINEN Ja sanoimme myös, että juominen saa sielut 
kuumetessaan pehmenemään ja nuortumaan raudan tavoin, 
niin että sellaisen käsissä, joka osaa kasvattaa ja muovailla 
niitä, ne ovat taipuisia kuin ennen nuoruuden aikana. Ja tämä 
muovailija on sama kuin silloinkin: hyvä lainsäätäjä. Hänen 
on säädettävä juominkeja koskevat lait, jotka saavat aikaan 
sen, että itsevarmaksi, rohkeaksi ja liian häpeämättömäksi 
käynyt juhlija, joka ei suostu noudattamaan järjestystä eikä 
ajattele, milloin sopii vaieta, puhua, juoda tai laulaa, onkin 
valmis toimimaan juuri päinvastoin. Tuollaista väärää roh- 
keutta vastaan lakien on kyettävä oikeuden nimissä lähettä- 
mään parhainta pelontunnetta, sitä jumalallista pelkoa, jota 
olemme nimittäneet häveliäisyydeksi ja häpeäksi. 

KLEINIAs Pitää paikkansa. 

ATEENALAINEN Näiden lakien vartijoina ja apureina toimi- 
koot humaltuneiden rauhalliset ja raittiina pysyneet johtajat. 
Ilman heitä on juopumusta vastaan kamppaileminen vielä 
vaikeampaa kuin taistelu vihollista vastaan ilman rauhallisia 
päälliköitä. Ja sen osaksi, joka ei suostu tottelemaan näitä 

e miehiä ja yli kuusikymmenvuotiaita Dionysoksen päälliköitä, 

tulkoon yhtä suuri ja suurempikin häpeä kuin sille, joka ei 
tottele Areksen päälliköitä. 

KLEINIAs Oikein. 

ATEENALAINEN Jos ilonpito viinin parissa sujuisi tällä tavoin, 
eikö se olisi osanottajille hyödyksi? Eivätkö he eroaisi entistä 
parempina ystävinä eivätkä vihamiehinä kuten nyt, kun olisi- 
vat viettäneet pitonsa lakien mukaisesti ja kun humaltuneet 
olisivat koko ajan noudattaneet raittiina pysyneiden ohjaus- 
ta? 

KLEINIAs Kyllä, jos kaikki tosiaan sujuisi niin kuin olet esittä- 
nyt. 

ATEENALAINEN Meidän ei siis pidä ilman muuta moittia Dio- 
nysoksen lahjaa huonoksi ja julistaa, ettei se ansaitse pääsyä 
valtioon. Siitä voitaisiin sanoa vielä muutakin, mutta on ky- 
seenalaista voiko ihmisille mainita tämän lahjan parhaasta 
puolesta, koska he käsittävät sen väärin. 

KLEINIAS Mikä se on? 

ATEENALAINEN Kerrotaan sellaista, että Hera, Dionysoksen 
äitipuoli, olisi riistänyt Dionysokselta arvostelukyvyn ja että 
tämä olisi kostoksi ottanut käytäntöön bakkanaaliset menot 
ja kaikki nuo hurjat tanssit ja myös lahjoittanut ihmisille vii- 
nin. Minä jätän nämä puheet niille, joiden mielestä jumalista 
voi huoletta kertoa tällaista; itse tiedän vain sen verran, että 
millään olennolla ei heti syntyessään ole koko sitä järjen mää- 
rää, joka sillä on täysin kehittyneenä. Jokaisen olennon laita 
on niin, että niin kauan kuin sen järki on vielä puutteellinen, 
se päästelee älyttömiä sekavia huutoja, ja siitä lähtien kun se 
pystyy nousemaan jaloilleen, se hyppelee miten sattuu. On 
syytä muistaa, että sanoimme musiikin ja ruumiinharjoitus- 
ten sanoneen tästä alkunsa. 

KLEINIAS Sen me toki muistamme. 

ATEENALAINEN Ja samoin, että totesimme tämän olleen lähtö- 
kohtana ihmisten rytmin- ja harmoniantajulle ja Apollonin, 
runotarten ja Dionysoksen osaltaan vaikuttaneen siihen? 
KLEInIASs Kyllä tietysti. 

ATEENALAINEN Toisten mukaan viini on siis annettu ihmisille 
rangaistukseksi, saattamaan meidät järjiltämme. Meidän 

äskeisen selityksemme mukaan se on päinvastoin annettu 
lääkkeeksi, jonka avulla voimme saada sieluumme häveliäi- 
syyttä ja ruumiiseemme terveyttä ja voimaa. 

KLeINIAs Esitit hyvin sen mitä olemme puhuneet. 
ATEENALAINEN Voimme siis katsoa käsitelleemme kokonaan 
kuorotanssin toisen puoliskon. Nyt käsittelemme toisen puo- 
liskon tai jätämme sen sikseen, kuinka vain päätämme. 
KLEINIAS Mitä puoliskoja sinä tarkoitat? Miten erotat ne toi- 
sistaan? 

ATEENALAINEN Mehän katsoimme, että kuorotanssi kokonai- 
suudessaan on yhtä kuin koko kasvatus ja että sen ääntä kos- 
keva puoli muodostuu rytmeistä ja sävelmistä. 

KLEINIAS Niin. 

ATEENALAINEN Sen toisella puolella, ruumiinliikkeillä, on 
taas sama rytmi kuin äänenkin liikkeillä, eleet sen sijaan ovat 
vain sille ominaiset. Äänen liikkeille taas on ominaista melo- 
dia. 

KLEINIAS Aivan totta. 

ATEENALAINEN Silloin kun tämä äänellinen puoli pystyy kas- 
vattamaan sielua hyveeseen, olemme käyttäneet siitä hieman 
epätäsmällistä nimitystä musiikki. 

KLEINIAS Ja aivan oikein. 

ATEENALAINEN Mitä taas tulee tuohon ruumiilliseen puoleen, 
jota olemme kuvailleet hilpeäksi tanssiksi — niin mikäli tällai- 
sella liikehdinnällä voidaan päästä ruumiillisen kunnon saa- 
vuttamiseen, voimme nimittää ruumiinharjoituksiksi sitä tai- 
toa, joka ohjaa tähän. 

KLEINIAS Ihan oikein. 

ATEENALAINEN Äsken totesimme, että olemme edellä käyneet 
läpi ja käsitelleet loppuun kuorotanssin toisen puoliskon, 
musiikin siis, ja voimme todeta saman nytkin. Puhummeko 
nyt toisesta puoliskosta, vai mitä tässä pitäisi tehdä? 
KLEINIAS Hyvä ystävä, sinä keskustelet nyt kreetalaisten ja 
spartalaisten kanssa. Me olemme tähän asti käsitelleet vain 
musiikkia, ruumiinharjoituksista emme ole puhuneet mitään. 
Kuinkahan nyt arvelisit meidän vastaavan kysymykseesi? 
ATEENALAINEN Sanoisinpa, että kysymällä noin olet jo anta- 
nut selvän vastauksen. Käsitän, että kysymyksesi on samalla 

vastaus, kuten sanoin, ja suoranainen määräys käsitellä pe- 
rusteellisesti myös ruumiinharjoituksia. 

KLEINIAs Olet käsittänyt aivan oikein. Tee siis näin. 
ATEENALAINEN Ei kai muukaan auta. Ei olekaan kovin vai- 
keaa puhua asiasta, joka on tuttu teille molemmille. Tältä 
alaltahan teillä on paljon enemmän kokemusta kuin äskeisel- 
tä. 

KLEINIAs Pitänee paikkansa. 

ATEENALAINEN Eikö totta, tämäkin leikkimisen muoto palau- 
tuu jokaisen elollisen olennon luontaiseen tapaan liikkua hyp- 
pelemällä? Kuten totesimme, ihminen on rytmitajunsa poh- 
jalta luonut tanssin, ja melodia taas herättää mielessä rytmin, 
joten ne yhdessä ovat synnyttäneet kuorotanssin meidän ilok- 
semme. 

KLEINIAS Aivan totta. 

ATEENALAINEN Toisen puolen kuorotanssista olemme jo käsi- 
telleet, ja seuraavaksi meidän on yritettävä käsitellä toista 
puolta. 

KLEINIAs Niin juuri. 

ATEENALAINEN Ensin on kuitenkin syytä viedä päätökseen 
keskustelumme viininkäytöstä, jos teille sopii. 

KLeEINIAs Miten siis? 

ATEENALAINEN Jos jokin valtio suhtautuu tässä käsittele- 
määmme käytäntöön vakavasti ja toteuttaa sitä lakien ja jär- 
jestyksen mukaan harjoittaakseen sen avulla järkevyyttä, ja 
jos se hyväksyy muutkin nautinnot samalla tavoin ja samoin 
perustein, pyrkien niiden hallitsemiseen, niin sillä on täysi syy 
menetellä näin. Mutta jos valtio pitää tätä vain huvitteluta- 
pana ja juominen on luvallista kenelle tahansa, milloin tahan- 
sa ja missä seurassa tahansa ja siihen liittyy kaikenlaisia mui- 
takin ilmiöitä, silloin en äänestäisi sen puolesta, että tuollai- 
nen valtio tai tuollainen mies saisi koskaan käyttää juovutta- 
vaa juomaa. Vieläpä Kreetan ja Spartankin käytännön edelle 
asettaisin karthagolaisten lain, jonka mukaan kukaan ei sota- 
retken kestäessä saa maistaa tällaista juomaa vaan koko ajan 
on juotava vain vettä; yksikään orja tai orjatar koko valtiossa 
e1 saa koskaan maistaa viiniä; hallintomiehet eivät saa virka- 
vuotensa aikana lainkaan nauttia sitä, eivät myöskään perä- 

miehet eivätkä tuomarit tointaan hoitaessaan, samoin ei ku- 
kaan neuvosmies jolla on edessään vähänkään merkittävämpi 
neuvoston kokous; päiväsaikaan ei ylipäänsä kukaan, paitsi 
jos on kyseessä ruumiinharjoitus tai sairauden hoito, eikä 
liioin yöllä kukaan mies tai nainen, jotka ovat aikeissa siittää 
lapsia. Ja voisi luetella vaikka kuinka paljon muitakin tilan- 
teita, joissa järkeä ja lakia noudattavan ei pidä juoda viiniä. 
Tämän mukaan siis mikään valtio ei tarvitsisi monia viinitar- 
hoja; kun jo muukin maanviljely ja ylipäänsä ruokatalous oli- 
s1 säänneltyä, niin viininviljelyn tulisi olla kaikkein tarkim- 
min säännösteltyä ja kaikkein vähäisintä. No niin, mikäli 
olette samaa mieltä, meidän keskustelumme viinistä päätty- 
köön tähän. 

KLEINIAs Hyvä on, olemme samaa mieltä. 

676a ATEENALAINEN Se asia on nyt siis kunnossa. Mutta mistä val- 
tiojärjestys on ylipäänsä mahtanut saada alkunsa? Eiköhän 
sitä ole helpointa ja parasta tarkastella seuraavalta kannalta. 
KLEINIAs Miltä siis? 
ATEENALAINEN Samalta, jolta on tutkittava myös valtioiden 
kehitystä kohti hyvää ja pahaa. 
KLEeINIAs Siis kuinka? 
ATEENALAINEN Mielestäni on ensin ajateltava, kuinka mittaa- 
b mattoman paljon aikaa on kulunut ja kuinka paljon muutok- 
sia sen kestäessä on tapahtunut. 
KLEein1Ias Mitä oikein tarkoitat? 
ATEENALAINEN Pystyisitkö kuvittelemaan, miten pitkän aikaa 
oikein on ollut olemassa valtioita ja järjestyneessä yhteiskun- 
nassa eläviä ihmisiä? 
KLEInIAs En ainakaan helposti. 
ATEENALAINEN Tajuat kuitenkin, että näitä on ollut jo mel- 
kein rajattoman kauan? 
KLEeinIas Kyllä, aivan varmasti. 
ATEENALAINEN Eikö totta, tuon ajan kestäessä on ollut ole- 
massa tuhansia ja taas tuhansia valtioita, ja yhtä paljon niitä 
c on myös hävinnyt. Kaikilla niillä on joka kerta, yhä uudelleen 
ollut oma valtiomuotonsa, ja ne ovat muuttuneet milloin suu- 
remmiksi, milloin pienemmiksi, milloin huonommiksi, mil- 
loin paremmiksi. 
KLEInIAs Pakostakin. 
ATEENALAINEN Meidän on nyt yritettävä tavoittaa tämän 
vaihtelun syy. Ehkäpä se auttaa meitä ymmärtämään myös 
valtiojärjestysten syntyä ja muuttumista. 

KLeEinIAs Olet oikeassa. Koeta selittää, mikä on käsityksesi, 
niin me yritämme seurata. 

ATEENALAINEN Oletteko sitä mieltä, että vanhoihin tarinoihin 
kätkeytyy jokin totuus? 

KLEeiNIAs Mihin tarinoihin? 

ATEENALAINEN Niihin jotka kertovat, että ihmiskunta on 
moneen kertaan kärsinyt tuhon tulvien, tautien ja kaikenlais- 
ten muiden onnettomuuksien vuoksi, jotka ovat jättäneet jäl- 
jelle vain pienen osan ihmissukua. 

KLeinias Kyllähän kaikki pitävät niitä aivan todenperäisinä. 
ATEENALAINEN Kuvitellaanpa siis mielessämme yhtä tällaista 
tuhoa, sitä joka tapahtui muinoin vedenpaisumuksen aikana. 
KLEINIAs Mitä me siitä kuvittelemme? 

ATEENALAINEN Että ne jotka silloin pelastuivat tuholta, olivat 
enimmäkseen vuoristopaimenia, ja heissä säilyi vuorten hui- 
puilla vähäinen ihmissuvun kipinä. 

KLEINIAs Niin varmaankin. 

ATEENALAINEN Tällaisilla ihmisillä ei varmasti voinut olla 
hallussaan mitään taitoja eikä myöskään niitä keinoja, joita 
ihmiset kaupungeissa käyttävät keskinäisissä riidoissaan ja 
kiistoissaan ja joilla he yrittävät tuottaa vahinkoa toisilleen. 
KLEINIAs Ei varmaankaan. 

ATEENALAINEN Oletamme kai, että tasangoilla ja rannikoilla 
sijainneet kaupungit tuhoutuivat tuohon aikaan kokonaan. 
KLEeINIAs Kyllä. 

ATEENALAINEN Ja myös, että kaikki työkalut silloin katosivat 
ja samoin hävisivät kaikki tärkeät keksinnöt, joita oli tehty 
eri taitojen, valtiotaidon tai jonkin muun tiedonalan piirissä. 
Sillä jos nämä kaikki olisivat säilyneet koko ajan sellaisina 
kuin tunnemme ne nyt, miten olisi voitu keksiä enää mitään 
uutta? 

KLEINIAs Nämä asiat olivat siis olleet unohduksissa ihmisiltä 
lukemattomien vuosituhansien ajan, kunnes tuhat tai paritu- 
hatta vuotta sitten yksi ala selveni Daidalokselle, toinen Or- 
feukselle tai Palamedeelle, musiikin alue Marsyaalle ja 
Olympokselle, lyyransoittotaito Amfionille ja lukuisat muut, 
voisimme sanoa eilen tai toissapäivänä keksityt, asiat taas 
muille. 

ATEENALAINEN Mutta Kleinias, sinähän unohdit mainita tuon 
ystäväsi, joka tosiaan oli eilispäivän miehiä. 

KLEINIAS Tarkoitatko Epimenidestä? 

ATEENALAINEN Häntä juuri. Hänhän löi kekseliäisyydessä 
laudalta kaikki muut toteuttamalla käytännössä sen minkä 
Hesiodos oli jo kauan sitten ennustanut. Niinhän te ainakin 
sanotte. 

KLEINIAs Niin kyllä. 

ATEENALAINEN Voimme siis kuvata tuon hävityksen jälkeistä 
ihmiskunnan tilaa seuraavasti. Vallitsi suunnaton, kauhistava 
autius, mutta toisaalta oli myös valtavia hedelmällisiä aluei- 
ta. Suurin osa eläimistä oli tuhoutunut, nautakarjan ja vuohi- 
laumojen säilyneet rippeet antoivat aluksi paimenille niukan 
toimeentulon. 

KLEINIAS Aivan niin. 

ATEENALAINEN Mahtoiko valtiosta, valtiojärjestyksestä ja 
lainsäädännöstä, joista meillä nyt on puhe, olla säilynyt hä- 
märintä muistoakaan? 

KLEeInIas Ei varmasti. 

ATEENALAINEN Mutta eikö totta, tuosta tilanteesta lähtien on 
kehittynyt kaikki mitä meillä nyt on, valtiot, valtiojärjestyk- 
set, eri ammattialat, lait sekä kaikkinainen suuri paha ja hy- 
vä? 

KLeIinIAs Mitä tarkoitat? 

ATEENALAINEN Emme kai me kuvittele, että kun kaupunki- 
elämän hyvät ja huonot puolet olivat tuon ajan ihmisille tun- 
temattomia, he olisivat voineet olla täydellisiä sen enempää 
hyvässä kuin pahassakaan? 

Kenas Tosiaan, nyt käsitämme mitä tarkoitat. 
ATEENALAINEN Ja aikojen vieriessä ja ihmissuvun lisääntyes- 
sä on päädytty siihen missä nyt olemme. 

KLEINIAS Niin juuri. 

ATEENALAINEN Se ei liene tapahtunut yhtäkkiä vaan vähitel- 
len, pitkän ajan kuluessa. 

Krezas Totta on sekin. 

ATEENALAINEN Ihmisissä säilyi varmaankin kauan pelko, joka 
esti heitä laskeutumasta vuoriltaan alas tasangolle. 

KLeEINIAs Niin luulisi. 

ATEENALAINEN Ja kun ihmisiä oli noihin aikoihin niin vähän, 
he iloitsivat toistensa tapaamisesta. Mutta kulkuvälineet, 
joilla he olisivat päässeet maitse tai meritse toistensa luo, oli- 
vat taitojen myötä nekin hävinneet lähes kokonaan, niin että 
ihmisten oli jokseenkin mahdotonta päästä kosketuksiin tois- 
tensa kanssa. Rauta, vaski ja kaikki kaivosten tuotteet olivat 
yleisessä myllerryksessä kadonneet, ihmisiltä puuttui keinot 
ryhtyä hankkimaan niitä uudelleen, eikä myöskään puita pys- 
tytty juuri kaatamaan. Jos jossain vuorilla ehkä olikin säily- 
nyt muutama työkalu, ne kuluivat nopeasti loppuun, eikä 
uusia voinut syntyä ennen kuin ihmiset saavuttivat jälleen 
taidon käsitellä metallia. 

KLEINIAs Ei tietenkään. 

ATEENALAINEN Kuinkahan monta sukupolvea tähän mahtoi 
kulua? 

KLEINIAs Hyvin monta, se on selvä. 

ATEENALAINEN Niinpä sellaiset taidot, joihin tarvitaan rau- 
taa, vaskea ja muita metalleja, pysyivät tuntemattomina ko- 
ko tuon ajan ja vielä pitempäänkin. 

Kreas Tietysti. | 

ATEENALAINEN Myös erimielisyydet ja sodat hävisivät siksi 
aikaa, ja monestakin syystä. 

KLEINIAs Kuinka niin? 

ATEENALAINEN Yksinäisyys teki ihmiset toistensa ystäviksi, 
eikä heidän sitä paitsi tarvinnut taistella ravinnosta. Karjasta 
el ollut puutetta, paitsi ehkä aluksi, ja karjan tuotteilla tuo- 
hon aikaan enimmäkseen elettiin. Maitoa ja lihaa oli kylliksi, 
ja metsästämällä hankittiin lisäksi paljon hyvää ravintoa. 
Myös vaatteita, peitteitä ja asumuksia heillä oli runsaasti, 
samoin keittovälineitä ja muita tarve-esineitä, sillä muovailu- 
ja punontataitoon ei tarvita rautaa. Jumala onkin antanut 
ihmisille nämä molemmat taidot, joilla he voivat valmistaa 
kaikkea tarvitsemaansa, niin että vaikka he joutuisivat tuol- 
laiseen puutteeseen, ihmissuku voisi kasvaa ja lisääntyä. 
Niinpä he eivät olleet erityisen köyhiä eikä puute pakottanut 
heitä toistensa vihollisiksi. Koska heillä toisaalta ei ollut kul- 
taa eikä hopeaa, he eivät olisi koskaan liioin rikastuneet. 
Mutta jaloimmat luonteet syntyvätkin luultavasti sellaisessa 

yhteisössä, jossa ei ole rikkautta eikä köyhyyttä, sillä siellä ei 
synny myöskään kopeutta, väärämielisyyttä, kilpailunhalua 
eikä kateutta. Tästä syystä ja myös niin sanotun yksinkertai- 
suutensa vuoksi nuo ihmiset olivat hyviä: kun he kuulivat jo- 
takin sanottavan kauniiksi tai rumaksi, he yksinkertaisuudes- 
saan pitivät sitä täytenä totena ja uskoivat sen. Kukaan ei ol- 
lut niin viisas että olisi osannut epäillä sitä valheeksi niin kuin 
nykyään on tapana, vaan he uskoivat todeksi sen mitä juma- 
lista ja ihmisistä kerrottiin ja elivät sen mukaan. Tästä syystä 
he olivat täydelleen sellaisia kuin nyt olemme esittäneet. 
KLEINIAS Mekin olemme molemmat samaa mieltä. 
ATEENALAINEN Voimme Kai siis sanoa, että ne lukuisat suku- 
polvet, jotka elivät tällä tavoin, olivat tosin taitamattomam- 
pia ja oppimattomampia kuin ennen vedenpaisumusta elä- 
neet ja myös nykyiset ihmiset — tämä koskee sekä muita tai- 
toja että sotimista, sellaisena kuin sitä nykyisin harrastetaan, 
maalla ja merellä ja lisäksi valtion omassa piirissä, jolloin to- 
sin puhutaan oikeusjutuista ja puolueriidoista ja jolloin pyri- 
tään kaikin mahdollisin keinoin vahingoittamaan toinen toi- 
siaan sanoilla ja teoilla —; mutta he olivat myös yksinkertai- 
sempia ja urheampia, maltillisempia ja joka suhteessa oikea- 
mielisempiä. Ja syyn tähän olemme jo esittäneet. 

KLEINIAS Puhut totta. 

ATEENALAINEN Huomattakoon, että kaiken tämän ja myös 
kaiken seuraavan me esitämme vain saadaksemme selville, 
tarvitsivatko nuo ihmiset lakeja ja kuka heidän lainlaatijansa 
oli. 

KLEINIAS Oikein sanottu. 

ATEENALAINEN Oliko ehkä niin, että he eivät lainlaatijoita 
tarvinneetkaan ja että tuohon aikaan tällainen ei lainkaan ol- 
lut tapana? Eihän tuohon maailmanaikaan eläneillä ollut kir- 
Joitustaitoakaan, he noudattivat vain vanhoja tottumuksia ja 
niin sanottuja perinnäistapoja. 

KLEINIAS Niin luultavasti. 

ATEENALAINEN Mutta eräänlainen valtiojärjestyksen muoto 
on Jo seuraavakin. 

KLEINIAs Mikä? 

ATEENALAINEN Kyllä kai kaikki nimittäisivät tosi herruudeksi 

tuon ajan yhteiskuntajärjestystä, joka on edelleenkin voimas- 
sa monin paikoin sekä helleenien että barbaarien keskuudes- 
sa. Kertoohan Homeros sen olleen vallalla kyklooppienkin 
asuinsijoilla: 


Ei kokouksia, ei lain käyttöä heill ole lainkaan, 
jylhien vuorten harjanteill' asumuksina heill on 
onkaloluolat, saa kukin vaimoa, last? omin valloin 
vallita, tuomita, muist? ei piittaa, ei kysy toistaan. 


KLEINIAs Siinä teillä tuntuukin olevan viehättävä runoilija. 
Me tunnemme häneltä muitakin mainioita kohtia, emme to- 
sin monia, sillä me kreetalaiset emme paljonkaan harrasta 
vierasta runoutta. 

MeGiLLos Me taas harrastamme, ja meistä hän on paras tä- 
män lajin runoilijoista. Hän ei tosin kuvaile Lakoniän vaan 
pikemminkin Joonian elämää. Nythän hän näyttää antavan 
sinun sanoillesi oivallisen vahvistuksen, kun hän katsoo kyk- 
looppien muinaisaikaisten tapojen johtuneen heidän villey- 
destään. 

ATEENALAINEN Niin, kyllä hän vahvistaa tämän asian. Voim- 
mekin ottaa hänet takuumieheksi sille että tällaisia yhteis- 
kuntamuotoja tosiaan esiintyy. 

KLEINIAs Hyvä. 

ATEENALAINEN Ja eivätkö sellaista muodostaneet juuri nämä 
harvalukuiset ihmiset, jotka tuhoisien onnettomuuksien jäl- 
keen elivät hajallaan, kukin perhekunta tai suku omalla ta- 
hollaan? Heidän keskuudessaan valta oli vanhimmilla, joille 
se oli siirtynyt heidän vanhemmiltaan, ja muut seurasivat 
näitä niin kuin linnut kerääntyvät parviksi. Näin heillä oli 
isällinen hallinto ja oikeudenmukaisin ajateltavissa oleva 
kuninkuus. 

KLEINIAS Aivan varmasti. 

ATEENALAINEN Sitten useampia liittyi yhteen suuremmiksi 
yhteiskunniksi. He rupesivat viljelemään maata, ensin vuor- 
ten rinteillä, ja pystyttivät petojen varalta kiviaitoja ja suoja- 
muureja ja loivat näin jälleen yhden suuren yhteisen asuma- 
alueen. 

KLeINIAs Todennäköisesti kehitys on ollut tällainen. 

ATEENALAINEN Entä tuntuuko seuraavakin todennäköiseltä? 
KLEINIAs Mikä? 

ATEENALAINEN Näiden pienistä yhteisöistä syntyneiden suu- 
rempien yhdyskuntien laajetessa kukin pieni sukuyhteisö oli 
yhä elänyt oman suvunvanhimpansa hallitsemana ja noudat- 
taen eristyneisyydessä kehittyneitä omia tapojaan. Koska 
vanhemmat ja kasvattajat olivat erilaisia, myös jumalia ja 
yhteisön jäseniä koskevat tavat olivat eri yhteisöillä erilaisia, 
hillitympiä tai hillittömämpiä sen mukaan millaiset kasvatta- 
jat niillä oli ollut. Kun kukin painoi lapsiinsa ja lastenlapsiin- 
sa oman ajatustapansa mukaisen leiman, kaikilla pikkuyhtei- 
söillä oli tuohon suureen yhdyskuntaan liittyessään omat la- 
kinsa. 

KLEINIAS Se on selvää. 

ATEENALAINEN Ja niitä jokaista miellyttivät tietysti enemmän 
niiden omat lait kuin muiden. 

KLEeINIas Totta kai. 

ATEENALAINEN Mutta nythän me olemme huomaamattamme 
joutuneet lainsäädännön alkulähteille. 

KLEINIASs Tosiaan. 

ATEENALAINEN Seuraavaksi tämän uuden yhdyskunnan on 
näet valittava keskuudestaan yhteiset edustajat, jotka tutus- 
tuvat kaikkien pikkuyhteisöjen perinnäistapoihin ja valitse- 
vat niistä ne, jotka miellyttävät heitä eniten. Nämä he esitte- 
levät yhteisöjen johtajille, kuninkaille voisimme sanoa, ja luo- 
vuttavat ne heidän hyväksyttävikseen. Näitä miehiä nimite- 
tään lainsäätäjiksi, ja he myös asettavat viranomaiset muo- 
dostamalla siihenastisista johtajista eräänlaisen ylimysvallan 
tai perustamalla kuninkuuden, ja sen jälkeen kaikki elävät 
tämän muuttuneen valtiojärjestyksen alaisina. 

Kremas Tällainen on tapahtumien kulku varmaankin ollut. 
ATEENALAINEN Nyt meidän on puhuttava kolmannesta valtio- 
järjestyksestä, siitä jossa ovat mukana kaikki valtiojärjestys- 
ten ja valtioiden eri muodot ja niissä tapahtuvat muutokset. 
KLEINIAS Mikä se on? 

ATEENALAINEN Sama jonka Homeroskin mainitsi toisen jäl- 
keen. Hän sanoi tuon kolmannen muodostuneen siten, että 
Dardanos perusti Dardanian 

— kons'oli korkenematta 
linnaks’ ihmisien lakeuksil? Ilion vielä, 
heill' asumuksena juuret vain puropursuvan Idan. 


Nämä säkeet samoin kuin kyklooppeja koskevatkin ovat yhtä 682a 
aikaa jumalallisia ja luonnonmukaisia. Runoilijoiden suku on 
laulaessaan jumalten innoittama, ja sulottarien ja runotarten 
avulla he tavoittavat useinkin sellaista mikä todella on tapah- 
tunut. 

KLEINIAS Niin varmasti. 

ATEENALAINEN Jatketaanpa nyt tätä mieleemme juolahtanut- 

ta tarinaa, se kukaties antaa jotakin valaistusta siihen mihin 
pyrimme. Fikö niin? 

KLEINIAS Varmasti. b 
ATEENALAINEN Sen jälkeen kun ihmiset olivat siirtyneet alas 
vuorilta, Troija siis perustettiin suurelle ja kauniille tasangol- 
le, matalalle kukkulalle, jonka ohi virtasi useita Ida-vuorelta 
alkunsa saavia jokia. 

KLEINIAS Näinhän siitä kerrotaan. 

ATEENALAINEN Tämä tapahtui varmaankin pitkän aikaa ve- 
denpaisumuksen jälkeen? 

KLEINIAS Niin tietysti. 

ATEENALAINEN He olivat näköjään pelottavalla tavalla unoh- 
taneet tuon tuhon josta olemme puhuneet. Muuten he eivät c 
olisi perustaneet kaupunkiaan vuorelta virtaavien jokien ala- 
puolelle, vain melko matalien kukkuloiden turviin. 

KLeINIAs Kyllä tuosta onnettomuudesta oli selvästi kulunut 
jo hyvin pitkä aika. 

ATEENALAINEN Noihin aikoihin ihmiskunnan lisääntyessä 
perustettiin varmaan monia muitakin kaupunkeja. 

KLEINIAS Tietysti. d 
ATEENALAINEN Nämä lähtivät sotaretkelle Troijaa vastaan, 
luultavasti myös meritse, koska tuohon aikaan kaikki jo us- 
kalsivat kulkea merta pitkin. 

KLEINIAS Ilmeisesti. 

ATEENALAINEN Kymmenen vuoden piirityksen jälkeen ak- 
haialaiset tuhosivat Troijan. 

KLEINIAS Pitää paikkansa. 

ATEENALAINEN Sinä kymmenen vuoden aikana, jonka Troijan 
piiritys kesti, piirittäjien kotiseuduilla tapahtui kaikenlaista 
ikävää, kun nuoriso oli ruvennut kapinoimaan. Ja palatessaan 
omiin kaupunkeihinsa ja koteihinsa soturit saivat vähemmän 
kauniin ja oikean vastaanoton, tapahtui paljon murhia, jouk- 
kosurmia ja karkotuksia. Maasta karkotetut palasivat myö- 
hemmin takaisin toisennimisinä; heitä ei enää sanottu akhaia- 
laisiksi vaan doorilaisiksi, koska Dorieus oli kerännyt pakolai- 
set yhteen. Mutta kaikesta mitä sen jälkeen tapahtui, teillä 
spartalaisilla on omat laajat tarinanne. 

MeGiLLos Onhan meillä. 

ATEENALAINEN Olemme nyt aivan kuin jumalallisesta johda- 
tuksesta päätyneet samaan kohtaan, josta tämän lakeja käsit- 
televän keskustelumme alussa poikkesimme syrjään, kun ru- 
pesimme puhumaan musiikista ja juomingeista. Pääsemme- 
kin nyt hyvin käsiksi asiaan, kun tulemme juuri Spartan pe- 
rustamiseen. Tehän sanoitte, että se on kuten Kreetakin jär- 
jestetty oikealla tavalla, samanlaisten lakien varaan. Kun 
päästimme keskustelumme harhapoluille, käsittelemään eri- 
laisia valtiojärjestyksiä ja valtioiden perustamisia, siitä oli 
meille hyötyä, koska näin tutustuimme ensimmäiseen, toi- 
seen ja kolmanteen valtioon, joiden kaikkien perustamisen 
välillä kului suunnattoman pitkä aika. Nyt vuorossa on neljäs 
valtio tai kansa, jos niin haluatte sanoa; on tarkasteltava, mil- 
lainen hallinto sille aikoinaan järjestettiin ja miten tuo hallin- 
to nykyään toimii. Jos nyt tämän kaiken perusteella pystym- 
me näkemään, mikä valtio on järjestetty hyvin ja mikä huo- 
nosti, millaiset lait tuottavat niille menestyksen tai tuhon ja 
mitkä muutokset ovat valtiolle onneksi, niin silloin, Megillos 
ja Kleinias, meidän on puhuttava uudelleen tästä kaikesta ja 
tavallaan aloitettava taas alusta, ellei meillä ole mitään huo- 
mautettavaa siihen mitä olemme jo esittäneet. 

McEGILLOS Jos joku jumala lupaisi, että saamme kuulla yhtä 
hyvän ja yhtä laajan esityksen, jos rupeamme uudelleen tar- 
kastelemaan lakien laatimista, olisin valmis lähtemään pit- 
källekin matkalle. Tämä päiväkin tuntuisi minusta lyhyeltä, 
vaikka nyt on juuri se aika jolloin jumala kääntää kesän käy- 
mään kohti talvea. 

ATEENALAINEN Ilmeisesti meidän on siis ruvettava tarkastele- 
maan asiaa. 

MegiLLos Ehdottomasti. 

ATEENALAINEN Siirrytäänpä mielikuvituksessamme aikaan, 
jolloin Sparta, Argos ja Messenia ja niihin kuuluvat alueet 
olivat jokseenkin kokonaan teidän esi-isienne hallussa. Tari- 
nan mukaan he päättivät sen jälkeen jakaa sotajoukkonsa 
kolmeen osaan ja perustaa kolme kaupunkia, Argoksen, Mes- 
senen ja Spartan. 

MEGILLOS Aivan niin. 

ATEENALAINEN Argokseen tuli kuninkaaksi Temenos, Messe- 
neen Kresfontes ja Spartaan Prokles ja Eurysthenes. 
MeEGILLOS Aivan. 

ATEENALAINEN Kaikki vannoivat tulevansa heidän avukseen, 
jos joku yrittäisi kumota heidän kuninkuutensa. 

MegaiLLos Totta. 

ATEENALAINEN Mutta onko mikään kuninkuus tai ylipäänsä 
johtajuus sortunut muiden toimesta — eivätkö syyllisiä ole 
aina olleet asianomaiset itse? Askenhän me totesimme tä- 
män, kun osuimme tähän aiheeseen; joko olemme unohtaneet 
sen? 

MegciLLos Emme toki. 

ATEENALAINEN Nyt saamme asialle paremman vahvistuksen. 
Mehän olemme tällä kertaa päässeet samaan tulokseen tosi- 
asioiden pohjalta, joten emme ole tutkimassa mitään kuvitel- 
tua aihetta vaan sellaista mikä on todella tapahtunut. Tapah- 
tumien kulku oli seuraava. Nuo kolme kuninkaanvallan halti- 
jaa ja heidän hallitsemansa kolme valtiota vannoivat kaikki 
keskenään valan niiden lakiensa mukaisesti, jotka koskivat 
sekä hallitsijoita että hallittavia. Edelliset vannoivat, etteivät 
he ajan kuluessa ja sukunsa vakiintuessa tiukenna hallitusta- 
paansa, jälkimmäiset taas, että niin kauan kuin hallitsijat pi- 
tävät lupauksensa, he eivät itse kumoa kuninkuutta eivätkä 
salli muidenkaan yrittää sitä. Lisäksi he vannoivat, että ku- 
ninkaat rientäisivät loukattujen kuninkaiden ja kansojen, 
kansat loukattujen kansojen ja kuninkaiden avuksi. Eikö asia 
ollutkin näin? 

MeGiLLos Kyllä oli. 

ATEENALAINEN Ja eikö totta, näiden kolmen valtion sisäisessä 
järjestyksessä — riippumatta siitä, olivatko lait kuninkaiden 
vai muiden laatimia — oli tärkein kohta seuraava. 

MeciLLos Mikä? 

ATEENALAINEN Että kaksi valtiota aina auttaisi toisiaan kol- 
matta vastaan, jos tämä ei noudattaisi säädettyjä lakeja. 
MEGILLOS Se on selvä. 

ATEENALAINEN Yleensä lainsäätäjiä vaaditaan laatimaan sel- 
laiset lait, että kansa on valmis hyväksymään ne, aivan kuin 
vaadittaisiin valmentajia ja lääkäreitä hoitamaan ja paranta- 
maan potilaansa miellyttävällä tavalla. 

MeGILLOS Aivan niin. 

ATEENALAINEN Usein kuitenkin saa olla tyytyväinen, jos ruu- 
mis saadaan terveeksi ja hyvään kuntoon ilman suuria kärsi- 
myksiä. 

MegiLLos Ihan totta. 

ATEENALAINEN Oli vielä eräs seikka, joka helpotti suuresti 
tuon ajan lainlaatijoiden työtä. 

MeciLLos Mikä se oli? 

ATEENALAINEN Kun he pyrkivät siihen, että omaisuus jakau- 
tuisi suurin piirtein tasaisesti, heidän ei tarvinnut joutua kuu- 
lemaan sitä kaikkein suurinta moitetta, joka muissa valtioissa 
yleensä kohdistetaan lainlaatijoihin. Jos joku yrittää puuttua 
maanomistukseen ja saada velat pyyhityiksi pois, koska nä- 
kee ettei riittävää tasa-arvoa voida muuten saavuttaa, kaikki 
nousevat häntä vastaan huutaen, ettei vakiintuneita arvoja 
saa horjuttaa. Ja hänet kirotaan, koska hän jakamalla maan 
uudelleen ja poistamalla velat muka saattaa kaikki hädän- 
alaiseen asemaan. Mutta doorilaisten keskuudessa pystyttiin 
maanjakokin toimittamaan hyvin ja rauhallisesti, ilman mi- 
tään riitoja, eikä heillä myöskään ollut suuria vanhoja velko- 
ja. 

MegiLLOs Totta. 

ATEENALAINEN Mutta mistä syystä, hyvät herrat, valtioiden 
perustaminen ja lakien säätäminen sitten onnistui heiltä niin 
huonosti? 

MegciLLos Kuinka niin? Mistä syystä sinä moitit niitä? 
ATEENALAINEN Kolmesta perustetusta valtiosta kaksi tärveli 

pian sisäisen järjestyksensä ja lakinsa, ja jäljelle jäi vain yksi, 
teidän valtionne. 

MeGiLLos Kysymykseesi ei ole helppo vastata. 
ATEENALAINEN Meidän on nyt sitä kuitenkin tutkittava ja 
pohdittava, kun tässä näin leikittelemme laeilla, järkevästi 
toki niin kuin ikämiehille sopii. Näin saamme matkan kulu- 
maan hauskasti, kuten aluksi totesimme. 

MecaiLLos Niin juuri, näin on tehtävä. 

ATEENALAINEN Mikäpä olisi parempi tarkastelun kohde laeis- 
sa kuin juuri ne lait, joiden avulla nuo valtiot järjestettiin? Ja 
onko olemassa maineikkaampia ja suurempia valtioita, joiden 
perustamista voisimme tutkia? 

MegciLLos Ei ole helppo mainita parempia kohteita. 
ATEENALAINEN Siihen aikaan selvästikin ajateltiin, että tuo 
järjestelmä riittäisi suojaamaan paitsi Peloponnesosta myös 
kaikkia muita kreikkalaisia, jos jotkut barbaarit yrittäisivät 
loukata heitä, niin kuin Ilionin ympärillä asuvat kansat mui- 
noin ryhtyivät rohkeasti sotaan Troijaa vastaan luottaen Ni- 
noksen luomaan Assyrian mahtiin. Tuon valtakunnan loistos- 
ta oli nimittäin vielä paljonkin jäljellä; niin kuin me nykyään 
pelkäämme suurkuningasta, myös siihen aikaan pelättiin tuo- 
ta valtiomuodostelmaa. Troijan toinen valloittaminen oli ni- 
mittäin hyvin raskauttava asia kreikkalaisille, koska Troija 
oli Assyrian valtakunnan osa. Juuri tästä syystä olikin suunni- 
teltu ja toteutettu tuo sotajoukon jako kolmen valtion osalle 
siten, että ne kuitenkin säilyisivät yhtenäisinä, koska niitä 
johtavat kolme kuningasta olivat veljeksiä, Herakleen poikia. 
Tämä järjestys näytti hyvältä ja paremmalta kuin oli ollut 
Troijaan lähteneen sotajoukon laita. Herakleen poikia pidet- 
tiin näet parempina päälliköinä kuin Pelopsin jälkeläiset oli- 
vat olleet, ja myös heidän sotajoukkoaan pidettiin Troijaan 
lähtenyttä urheampana: olivathan he, doorilaiset, voittaneet 
nuo toiset, jotka olivat akhaialaisia. Tällaisin ajatuksin he sil- 
loin varmaankin toteuttivat tuon järjestelynsä, eikö totta? 
MeGgiLLos Niin varmasti. 

ATEENALAINEN Ja varmaankin he myös uskoivat, että järjes- 
tely olisi luja ja kestävä. Hehän olivat kokeneet yhdessä niin 
monet vaivat ja vaarat, heidän valtioidensa johdossa oli sama 

suku, kuninkaat kun olivat veljeksiä, ja he olivat sitä paitsi 
kysyneet asiaa monilta oraakkeleilta, ennen kaikkea Delfoin 
Apollonilta. 

MeciLLos Epäilemättä he uskoivat niin. 

ATEENALAINEN Mutta nuo suuret toiveet haihtuivat näköjään 
nopeasti, paitsi teidän valtiotanne koskevalta vähäiseltä osal- 
ta. Ja tähän päivään asti valtionne on lakkaamatta käynyt 
sotaa noita kahta muuta vastaan. Jos alkuperäinen yhdistä- 
missuunnitelma olisi toteutunut, olisi saatu aikaan voittama- 
ton sotamahti. 

MecaiLLOos Varmasti. 

ATEENALAINEN Mutta kuinka ja minkä vuoksi se sitten tuhou- 
tui? Kannattaa kai tutkia, mikä aiheutti noin mahtavan jär- 
jestelmän sortumisen? 

MeciLLos Ellei tämä tapaus kiinnosta meitä, meidän on tur- 
ha tutkia muitakaan lakeja ja valtiojärjestyksiä, joiden avulla 
suuret ja hyvät asiat on saatu säilymään tai tuhoutumaan. 
ATEENALAINEN Olemmekin siis tainneet sopivasti osua kyllin 
tärkeään tutkimuskohteeseen. 

MeEciLLos Ehdottomasti. 

ATEENALAINEN Mutta eivätkö ihmiset yleensä, kuten mekin 
nyt tässä, jonkin hyvän asian nähdessään kuvittele, että sillä 
saataisiin aikaan jotakin vallan ihmeellistä, jos sitä vain osat- 
taisiin käyttää oikealla tavalla hyödyksi? Ajatellessamme nyt 
näin tästä asiasta emme ehkä ajattelekaan oikein ja luonnon- 
mukaisesti, ja sama koskee kaikkia muitakin, jotka suhtautu- 
vat eri asioihin tällä tavoin. 

MeciLLos Mitä oikein tarkoitat? Mihin sinä tuolla puheella 
tähtäät? 

ATEENALAINEN Hyväinen aika, minähän tulin tässä pilkan- 
neeksi itseänikin. Kun mietin tuota sotajoukkoa, josta nyt on 
puhe, ajattelen kuinka loistava laitos se oli ja kuinka suuren- 
moinen asia se olisi ollut kreikkalaisille, jos sitä vain silloin 
olisi käytetty oikein. 

MzegciLLos Mutta eikö kaikki mitä sinä puhuit ja minkä me 
hyväksyimme, ollut hyvää ja järkevää? 

ATEENALAINEN Kenties. Mutta tajuan, että aina kun ihminen 
näkee jotakin suurta, mahtavaa ja voimakasta, hän heti ajat- 

telee, että jos sen omistaja osaisi käyttää noita voimavaroja, 
hän saisi aikaan paljon ihmeellistä ja voisi olla onnellinen. 
MegiLLOos Eikö asia sitten ole niin? Mitä oikein tarkoitat? 
ATEENALAINEN Mieti nyt, missä mielessä se voi olla oikeassa, 
joka näin ihastelee jotakin asiaa. Ottakaamme ensiksi tämä 
aihe, josta nyt puhumme: jos sotajoukon silloiset järjestäjät 
olisivat osanneet järjestää sen oikealla tavalla, miten he olisi- 
vat siitä hyötyneet? Eivätkö niin, että tekemällä siitä lujan ja 
ikuisesti kestävän he olisivat voineet itse pysyä vapaina ja 
hallita keitä tahtoivat, ja he ja heidän jälkeläisensä olisivat 
voineet toimia mielensä mukaan kaikkien ihmisten keskuu- 
dessa, niin kreikkalaisten kuin barbaarienkin? Tämän vuoksi 
kai muut olisivat heitä ylistäneet? 

MecaiLLos Niin juuri. 

ATEENALAINEN Ja kun suuri omaisuus, jonkin suvun maineik- 
kuus tai muu tällainen saa ihmiset käyttämään yhtä ihailevia 
sanoja, he ajattelevat silloin sitä, että asianomainen voi sen 
ansiosta saada kaiken haluamansa, tai ainakin suurimman ja 
tärkeimmän osan siitä. 

MeGiLLos Niin varmaankin. 

ATEENALAINEN Kaikilla ihmisillähän on muuan yhteinen toi- 
ve, joka on keskustelussammekin käynyt ilmi. 

MegiLLos Mikä? 

ATEENALAINEN Että mieluimmin kaikki tapahtuisi meidän 
oman sielumme määräysten mukaisesti, tai ainakin kaikki 
mikä on inhimillisesti mahdollista. 

MegiLLOs Niin varmasti. 

ATEENALAINEN Koska me kaikki niin lapsina, miehinä kuin 
vanhuksinakin haluamme aina tätä samaa, me myös lakkaa- 
matta toivomme sitä, eikö totta? | 
MeciLLos Tietysti. 

ATEENALAINEN Ja ystävillemme toivotamme samaa kuin he 
itsekin toivovat itselleen. 

MegiLLos Totta kai. 

ATEENALAINEN Ja poika, lapsi vielä, on rakas isälleen, aikui- 
selle. 

MeGiLLos Tietysti. 

ATEENALAINEN Kuitenkin isä usein rukoilee jumalia, ettei se 

vain toteutuisi, mitä poika toivoo itselleen. 

MczegiLLos Tarkoitat, että kun poika on vielä nuori ja ymmär- 
tämätön? | 
ATEENALAINEN Ja samoin kun isä vanhuuttaan tai nuoruuten- 
sa tunnossa ei tajua mikä on hyvää tai oikeaa vaan toivoo 
kiihkeästi jotakin — samantapaisessa mielentilassa kuin The- 
seus, joka tuotti Hippolytokselle surkean kuoleman — mutta 
poika sen sijaan tajuaa, voiko silloin poika yhtyä isänsä toivei- 
siin? 

MegciLLOos Käsitän mitä tarkoitat. Haluat sanoa, ettei pidä 
toivoa ja vaatia, että kaikki noudattaa meidän tahtoamme, 
vaan että tahtomme noudattaa omaa järkeämme. Valtion ja 
itse kunkin meistä on toivottava ja pyrittävä siihen, että meil- 
lä olisi järkeä. 

ATEENALAINEN Niin, ja myös lainsäätäjä-valtiomiehen on 
aina pidettävä tämä mielessään, kun hän laatii lakisäädök- 
siään. Muistin tässä itse ja muistutan teitäkin siitä mitä alus- 
sa puhuttiin. Tehän vaaditte, että hyvän lainsäätäjän on laa- 
dittava kaikki säädöksensä sotaa silmällä pitäen, kun taas itse 
sanoin, että siinä tapauksessa lainsäädännössä otettaisiin huo- 
mioon neljästä hyveestä vain yksi, vaikka pitäisi ajatella niitä 
kaikkia ja eniten sitä joka johtaa hyvettä kokonaisuudessaan. 
Ja tämähän on viisaus, järki ja käsitys yhdessä viisauteen liit- 
tyvän rakkauden ja halun kanssa. Nyt olemme päätyneet taas 
samaan kohtaan, ja minä toistan saman kuin silloinkin, leikil- 
läni tai tosissani, kuinka vain: jos ihmisellä ei ole järkeä, hä- 
nen on vaarallista toivoa mitään; parempi olisi, jos kävisi 
päinvastoin kuin hän toivoo. Mutta jos tahdotte kuulla vaka- 
van mielipiteeni, niin se on tämä. Uskon todellakin, että te 
äskeisen keskustelumme perusteella huomaatte, ettei noiden 
kuningaskuntien ja kaikkien niitä koskevien suunnitelmien 
tuhon syynä ollut pelkuruus tai johtajien ja alamaisten pereh- 
tymättömyys sodankäyntiin. Ei, tuho johtui kaikkinaisesta 
muusta pahuudesta ja ennen kaikkea siitä, että oltiin tietä- 
mättömiä siitä mikä on ihmiselämässä tärkeintä. Että näin oli 
laita silloin, on yhä edelleenkin ja tulee vastakin olemaan, sen 
yritän saada esille seuraavassa esityksessäni, jos sopii, ja sel- 
vittää parhaani mukaan teille, kun kerran olette ystäviäni. 

KLEINIAS Tuntisit ehkä itsesi vaivautuneeksi, jos kiittelisim- 
me sinua sanoin. Esitämmekin suuren kiitoksemme teoin, 
seuraamalla innokkaasti esitystäsi. Tämähän parhaiten osoit- 
taa, ovatko kiitokset aitoja vai eivät. 

MeGILLOS Mainiota, Kleinias. Tehdään kuten sanoit. 
KLEINIAS Tehdään vain, jos jumala suo. Puhu siis. 
ATEENALAINEN Jatkaaksemme edelleen samaa tietä toteam- 
me, että suurin tietämättömyyden muoto tuhosi silloin tuon 
mahdin ja että se pystyy yhä nytkin tekemään saman. Ja jos 
kerran on näin, lainsäätäjän on yritettävä luoda valtioihin 
mahdollisimman paljon ymmärrystä ja saada järjettömyys 
poistetuksi niistä mahdollisimman tarkoin. 

KLEINIAS Se on selvä. 

ATEENALAINEN Mitä voitaisiin perustellusti nimittää suurim- 
maksi tietämättömyydeksi? Miettikää, voitteko yhtyä siihen 
mitä nyt esitän. Minusta se on seuraavanlaista. 

KLEINIAS Millaista? 

ATEENALAINEN Sitä, että vaikka ihminen pitää jotakin kaunii- 
na ja hyvänä, hän ei rakasta sitä vaan vihaa, ja että hän päin- 
vastoin rakastaa ja hellii sitä mikä on hänen käsityksensä 
mukaan pahaa ja väärää. Tällainen ristiriita toisaalta järke- 
vän käsityksen ja toisaalta tuskan ja nautinnon välillä on mie- 
lestäni äärimmäistä tietämättömyyttä, ja se on myös laajuu- 
deltaan suurinta, koska se koskee suurinta osaa sielusta. Tus- 
kaa ja nautintoa tunteva sielun osa vastaa nimittäin valtiossa 
tavallista kansaa. Sen asettuminen vastustamaan luonnos- 
taan hallitsevaa sielun osaa, tietoja, käsitystä ja järkeä, on 
järjettömyyttä. Näin on laita valtiossa silloin, kun kansa ei 
tottele hallitsijoita ja lakeja, ja yksityisessä ihmisessä silloin 
kun sielussa olevat kauniit ajatukset eivät saa mitään aikaan, 
ennemminkin päinvastoin. Kaikkein vahingollisimpina pidän 
juuri näitä valtiossa ja yksityisessä kansalaisessa olevia tietä- 
mättömyyden lajeja, en eri ammattialoilla esiintyviä. Toivot- 
tavasti ymmärrätte mitä tarkoitan. 

KLEINIAS Kyllä me ymmärrämme, ja olemme samaa mieltä. 
ATEENALAINEN Katsomme siis päätetyksi ja todetuksi, että 
näin tietämättömille kansalaisille ei pidä uskoa minkäänlaisia 
hallintotehtäviä ja heitä on moitittava tiedon puutteesta, 

d vaikka he olisivat kuinka taitavia järkeilemään ja hallitsisivat 

kaikki sielun sukkeluutta osoittavat temput. Mutta niitä joi- 
den laita on päinvastoin, on sanottava viisaiksi, vaikka he ei- 
vät osaisi lukea eivätkä uida, kuten on tapana sanoa, ja heille 
on annettava hallintotehtäviä, koska he ovat ymmärtäväisiä. 
Sillä kuinka, hyvät ystävät, voisi olla vähäisintäkään viisautta 
siellä missä ei ole sopusointua? Se on mahdotonta. Mutta 
kauneinta ja suurinta sopusointua voidaan täydellä syyllä 
nimittää suurimmaksi viisaudeksi, ja siitä on osallinen se joka 
elää järkeä noudattaen, kun taas siitä osaton vie talonsa peri- 
katoon eikä hänestä tule valtionsa pelastajaa; käy aivan päin- 
vastoin, koska hän on tietämätön näistä asioista. Tämä olkoon 
nyt siis todettu, kuten jo äsken sanoimme. 

KLEINIAS Aivan niin. 

ATEENALAINEN Valtioissa täytyy toki olla hallitsijoita ja hal- 
littavia. 

KLEINIAS Tietysti. 

ATEENALAINEN NoOo niin, millaisia ovat vaatimukset, jotka kos- 
kevat hallitsemista ja hallittavana olemista, niin suurissa ja 
pienissä valtioissa kuin taloissakin, ja kuinka monta niitä on? 
Eikö niistä yksi ja kaikkialla paikkansa pitävä ole isän ja äi- 
din vaatimus, ylipäänsä se vaatimus että vanhemmat saavat 
hallita jälkeläisiään? 

KLEINIAs Ehdottomasti. 

ATEENALAINEN Ja seuraava on se, että jalosyntyisten on hal- 
littava halpasyntyisiä. Kolmantena seuraa vaatimus, että iäk- 
käämpien on hallittava, nuorempien toteltava. 

KLEINIAS Tietysti. 

ATEENALAINEN Neljäntenä, että orjien on toteltava ja isäntien 
hallittava. 

KLeinIas Totta kai. 

ATEENALAINEN Viidentenä kai se, että vahvemman on hallit- 
tava ja heikomman toteltava. 

KLEINIAS Tuo kyllä väistämättä kuuluu hallitsemiseen. 
ATEENALAINEN Niin, se on kaikissa elollisissa olennoissa hy- 
vin olennainen piirre ja kuuluu niihin luonnostaan, kuten the- 
balainen Pindaros on lausunut. Tärkein vaatimus lienee kui- 
tenkin kuudes, jonka mukaan viisaan on johdettava ja hallit- 

tava ja ymmärtämättömän seurattava. Mutta ei tämäkään, 
sinä viisain Pindaros, ole mielestäni vastoin luontoa. On luon- 
nonmukaista, että alamaiset suostuvat lain hallittaviksi va- 
paaehtoisesti eivätkä pakosta. 

KLEINIAS Se on aivan totta. 

ATEENALAINEN Seitsemättä vallan muotoa voisimme luon- 
nehtia jumalan mielen mukaiseksi ja onneen perustuvaksi. 
Ratkaisemme sen arpomalla ja pidämme täysin oikeana sitä, 
että arvan suosima ryhtyy hallitsijaksi ja tappiolle jäänyt 
väistyy hallittavien joukkoon. 

KLEINIAS Aivan totta. 

ATEENALAINEN »Lainlaatija», me voisimme leikillämme sa- 
noa sellaiselle joka on kevyesti ryhtymässä säätämään lakeja, 
»näetkö nyt, kuinka paljon on hallitsijoita koskevia vaatimuk- 
sia ja kuinka ne ovat luonnostaan toisilleen vastakkaisia? 
Olemme nyt löytäneet erään ristiriitojen lähteen, jolle sinun 
on löydettävä parannuskeino. Tarkastele ensin meidän kans- 
samme, miten ja millä kohden Argoksen ja Messenen kunin- 
kaat rikkoivat näitä vaatimuksia ja veivät siten tuhoon itsen- 
sä ja kreikkalaisten tuohon aikaan suurenmoisen mahdin. 
Eikö syynä ollut se, että he eivät tunteneet Hesiodoksen oi- 
keaan osuvaa sanaa: puolet on usein enemmän kuin kaikki? 
Hän katsoi, että silloin kun on vahingollista saada haltuunsa 
kaikki mutta sopivaa saada puolet, kohtuullinen määrä on 
enemmän kuin kohtuuton, koska se on tätä parempi.» 
KLEINIAS Kyllä, totta. 

ATEENALAINEN Mahtaako tällainen olla tuhoisampaa kunin- 
kaissa vai kansassa esiintyessään? 

KLEINIAS Varmaankin se on yleensä kuninkaiden tauti, koska 
ylellinen elämä saa heidät pöyhkeiksi. 

ATEENALAINEN On kai selvää, että tuohon aikaan kuninkai- 
den ensimmäinen pyrkimys oli päästä hyötymään säädetyistä 
laeista. He eivät olleet keskenään yksimielisiä siitä mitä oli- 
vat aikaisemmin luvanneet ja vannoneet, ja tämä eripurai- 
suus, jonka totesimme olevan suurinta tietämättömyyttä 
vaikka se näyttää viisaudelta, tuhosi räikeillä riitasoinnuil- 
laan kaiken. 

KLEINIAS Ilmeisesti. 

ATEENALAINEN No niin, millaisiin varokeinoihin silloisen lain- 
säätäjän olisi pitänyt turvautua, jottei näin olisi päässyt ta- 
pahtumaan? Nyt ei tarvitse olla suurikaan viisas tietääkseen 
sen eikä sen sanominen tuota vaikeuksia, mutta se joka olisi 
sen silloin tajunnut, olisi ollut muita viisaampi. 

KLEINIAs Mitä oikein tarkoitat? 

ATEENALAINEN Kun katsoo mitä teillä on tapahtunut, Megil- 
los, tajuaa tämän ja pystyy helposti sanomaan, mitä silloin 
olisi pitänyt tehdä. 

MeEGiLLos Puhu vielä selvemmin. 

ATEENALAINEN Selvimmin sanoen asian laita on näin. 
MegiLLos Miten siis? 

ATEENALAINEN Jos luovutaan kohtuudesta ja annetaan vähäi- 
sille kohteille jotakin liian suurta, kuten laivalle liian isot pur- 
jeet, ruumiille liikaa ravintoa tai sielulle liikaa valtaa, ne hor- 
jahtavat tasapainostaan, ja liiallisuus vie jotkin niistä sairau- 
teen ja toiset vääryyteen, jota kohtuuttomuus synnyttää. Mi- 
tä meidän on siis sanottava? Kai seuraavaa: ei ole, hyvät ystä- 
vät, kuolevaista sielua, joka ollessaan vielä nuori ja vastuuton 
jaksaisi luonnostaan kantaa suurinta inhimillistä valtaa jou- 
tumatta pahimman sairauden, järjettömyyden, uhriksi. Tä- 
mä saattaa lähimmät ystävätkin vihamiehiksi ja tämä tuhoaa 
ennen pitkää sielun ja vie sen kaikki voimat. Suurten lainlaa- 
tijoiden tulee siis torjua tämä vaara tuntemalla kohtuus. Nyt 
on helppo arvata, että tuohon aikaan kävi ilmeisesti juuri 
näin. 

MeEGiLLos Miten? 

ATEENALAINEN Joku jumala piti teistä huolta, ja nähdessään 
mitä tulossa oli hän antoi teille syntyä kaksi kuningasta enti- 
sen yhden sijaan ja rajoitti näin kuninkuuden kohtuullisem- 
piin mittoihin. Sen jälkeen muuan mies, jossa ihmisen luonto 
liittyi jumalalliseen voimaan, näki hallitsijanvallan olevan 
teillä yhä liian pöyhkeä, ja hän sekoitti keskenään kuningas- 
suvun itsevarman mahdin ja vanhuuden harkitsevan voiman 
antamalla kahdellekymmenellekahdeksalle vanhukselle tär- 
keimmissä asioissa samansuuruisen vallan kuin kuninkailla- 
kin oli. Teidän kolmas pelastajanne taas, joka samoin näki 
teidän kuninkuutenne kopeuden ja korskeuden, asetti sille 

suitsiksi eforien vallan, joka oli jo lähellä arvalla jaettavaa 
valtaa. Kun teidän kuninkuutenne oli näin pantu kokoon oi- 
keista aineksista ja oikeassa suhteessa, se säilyi itse ja auttoi 
muitakin säilymään. Temenos, Kresfontes ja tuon ajan lain- 
laatijat, keitä he olivatkin, eivät olisi saaneet Aristodemoksen 
osuutta säilymään, sillä he eivät olleet kylliksi perillä lakien 
säätämisestä. Tuskin he muuten olisivat kuvitelleet voivansa 
valan avulla pitää kurissa nuorta sielua, joka oli saanut hal- 
tuunsa sellaisen vallan, josta olisi voinut kehittyä tyrannia. 
Mutta jumala on nyt osoittanut, millainen vallan olisi tullut 
ja tulee edelleenkin olla, jotta se pysyisi mahdollisimman kes- 
tävänä. Se että me tiedämme nyt tämän, ei osoita erityistä 
viisautta, kuten jo sanoin; helppohan on tehdä johtopäätöksiä 
menneiden tapahtumien perusteella. Mutta jos joku olisi jo 
silloin aavistanut tämän kaiken ja pystynyt samaan kuin 
nämä kolme kuninkaanvaltaa ja yhdistämään ne yhdeksi, hän 
olisi saanut koko suunnitellun hyvän järjestelmän pelastetuk- 
si eikä persialaisten eikä kenenkään muunkaan armeija olisi 
meitä halveksien ja aliarvioiden hyökännyt Kreikkaan. 
KLEINIAS Puhut totta. 

ATEENALAINEN Ja persialaiset torjuttiin häpeällisellä tavalla, 
Kleinias. Kun sanon *häpeällisellä?, en väitä etteivät kreikka- 
laiset silloin voittaneet loistavasti taisteluja maalla ja merel- 
lä. Häpeällisellä tarkoitan ensinnäkin sitä, että noista kolmes- 
ta valtiosta vain yksi puolusti Kreikkaa; kaksi muuta olivat 
vajonneet niin alas, että toinen niistä yritti estää Spartaakin 
puolustamasta Kreikkaa sotimalla itse kaikin voimin sitä vas- 
taan, toinen taas, Argos, joka muinoin jaon aikoihin oli ollut 
valtioista ensimmäinen, ei totellut eikä tullut maata puolusta- 
maan, kun sitä kutsuttiin avuksi barbaareja vastaan. Jos ru- 
vettaisiin puhumaan laajemmin tuon sodan tapahtumista, 
voitaisiin Kreikkaa syyttää monistakin vähemmän kunniak- 
kaista seikoista. Fi olisi myöskään oikein sanoa, että Kreikka 
puolustautui, sillä elleivät ateenalaiset ja spartalaiset olisi 
yhteistuumin torjuneet uhkaavaa orjuutta, kaikki helleenien 
heimot olisivat nyt sekoittuneet toisiinsa, samoin barbaarit 
helleeneihin ja helleenit barbaareihin, aivan niin kuin Persian 
vallan alaiset, yhteen ja erilleen siirretyt heimot elävät ny- 


83 


693a 


694a 


LAIT 


kyään surkeasti pirstoutuneina. Niin, Kleinias ja Megillos, 
tällaiset moitteet meidän on kohdistettava sekä muinaisiin 
että nykyisiin niin sanottuihin valtiomiehiin ja lainlaatijoihin, 
jotta tutkimalla niiden syitä keksisimme, missä kohden olisi 
pitänyt toimia toisin. Totesimme jo, ettei pidä lailla vahvistaa 
liian suurta ja sekoittumatonta hallitsijanvaltaa, vaan on pi- 
dettävä mielessä, että valtion tulee olla vapaa, järkevä ja it- 
sensä kanssa sovussa ja että lait on laadittava tätä silmällä 
pitäen. Ei myöskään pidä kummastella sitä, että kun olemme 
tässä esittäneet useita päämääriä, joihin lainlaatijan on mie- 
lestämme työssään tähdättävä, nuo päämäärät eivät aina tun- 
nu käyvän yksiin. Kun sanomme, että on pidettävä silmällä 
maltillisuutta tai järkevyyttä tai sisäistä yksimielisyyttä, ky- 
seessä on yksi ja sama päämäärä. Ja vaikka kohtaisimme 
monia muitakin tällaisia sanoja, meidän ei pidä hämmentyä. 
KLEINIAS Yritämme siis tehdä näin, kun jatkamme taas kes- 
kustelua. Mutta mitä tulee sisäiseen sopuun, järkevyyteen ja 
vapauteen, selitä nyt, mitä lainlaatijan on mielestäsi pidettä- 
vä niiden kohdalla päämääränään. 

ATEENALAINEN Kuule siis. Valtiojärjestyksissä on kaksi niin 
sanoakseni emämuotoa, joista kaikkien muiden voi sanoa 
juontuvan. Toista sopii sanoa kuningasvallaksi, toista kansan- 
vallaksi; toinen esiintyy äärimmäisessä muodossaan persia- 
laisten keskuudessa, toinen meillä. Jokseenkin kaikki muut 
ovat niiden muunnelmia, kuten jo sanoin. Mutta valtiojärjes- 
tyksessä täytyy ehdottomasti olla aineksia molemmista, jotta 
siinä voisi vallita vapaus, sopu ja järkevyys. Tätä juuri mei- 
dän keskustelumme pyrkii korostamaan tuomalla esiin, ettei 
sellaista valtiota voida hallita hyvin, jossa eivät ole nämä 
molemmat edustettuina. 

KLeinias Ei tietenkään. 

ATEENALAINEN Kun toinen näistä kahdesta valtiosta on suosi- 
nut liiaksi kuninkuutta ja toinen vapautta, ne eivät kumpi- 
kaan ole päässeet kohtuuteen. Teidän valtionne, Lakonia ja 
Kreeta, ovat onnistuneet paremmin. Ateenalaiset ja persialai- 
set onnistuivat muinoin jossakin määrin, mutta nyt niiden lai- 
ta on huonommin. Tarkastelemme kai nyt tämän syytä, vai 
kuinka? 

KLEINIAS Totta kai, jos aiomme saada tehtävämme suorite- 
tuksi. 

ATEENALAINEN Kuullaanpa siis. Kun persialaiset Kyyroksen 
aikana noudattivat kohtuullista orjuuden ja vapauden väli- 
muotoa, he kehittyivät ensin itse vapaiksi ja sitten monien 
muiden valtiaiksi. Sillä kun hallitsijat antoivat alamaisilleen 
vapauden ja edistivät heidän tasa-arvoaan, sotilaat suhtautui- 
vat päälliköihin myönteisemmin ja osoittivat alttiutensa vaa- 
roissa. Jos taas heidän joukossaan oli joku järkevä ja kyvykäs 
antamaan neuvoja, kuningas ei katsonut häntä karsaasti, 
vaan hän antoi tällaisten miesten puhua vapaasti ja kunnioitti 
niitä, jotka osasivat häntä neuvoa. Niinpä tällainen mies sai 
käyttää ajattelukykyään yhteiseksi hyväksi, ja kaikki heidän 
keskuudessaan menestyi, koska heillä vallitsi vapaus, sovinto 
ja yhteinen ajatustapa. 

KLEINIAS Varmaankin tilanne on ollut tuontapainen. 
ATEENALAINEN Mutta mistä johtui, että valtakunta meni pe- 
rikatoon Kambyseen aikana ja Dareioksen hallitessa taas 
melkein toipui ennalleen? Haluatteko, että esiinnyn nyt ikään 
kuin selvänäkijänä? 

KLEINIAS Silloinhan pääsemme tarkastelemaan sitä mikä on 
tarkoituskin. 

ATEENALAINEN Oletan siis Kyyroksesta, että vaikka hän muu- 
ten oli hyvä ja valtionsa paras ajatteleva sotapäällikkö, hänel- 
li ei ollut mitään käsitystä oikeasta kasvatuksesta eikä hän 
välittänyt kotiasioistaan tuon taivaallista. 

KLEINIAS Kuinka niin? 

ATEENALAINEN Hän nähtävästi vietti nuoresta pitäen koko 
elämänsä sotaretkillä ja jätti lapsensa naisten kasvatettaviksi, 
ja nämä kasvattivat heitä niin kuin he jo pienestä pitäen olisi- 
vat olleet onnen suosikkeja eivätkä olisi tarvinneet enää mi- 
lään muuta. Koska he muka olivat jo onnessaan täydellisiä, 
naiset eivät sallineet kenenkään vastustaa heitä missään 
isiassa vaan pakottivat kaikki ylistämään jokaista heidän 
sanaansa ja tekoaan. Tällaisiksi heidät kasvatettiin. 

KLEINIAs Kaunista kasvatusta tosiaan. 

ATEENALAINEN Ennemminkin naismaista, sellaista jota voi 
odottaa äskettäin rikastuneilta kuninkaallisilta naisilta, jotka 

eivät saa lasten kasvatuksessa apua miehiltä, koska sotiminen 
ja kaikenlaiset vaaralliset yritykset vievät miesten kaiken 
ajan. 

KLEINIAs Niin, tämähän siitä seuraa. 

ATEENALAINEN Heidän isänsä hankki heitä varten karjalau- 
moja ja lampaita ja joukoittain miehiä ja kaikkea muutakin. 
Mutta hän ei tiennyt, että niitä joille hän aikanaan jättäisi 
tuon kaiken perinnöksi, ei ollut kasvatettu perinteiseen per- 
sialaiseen elämäntapaan. Persialaisethan ovat paimenia, ka- 
run maan kasvatteja, ja perinteinen ankara kasvatus tuotti 
voimakkaita paimenia, jotka pystyivät elämään ulkosalla, 
valvomaan ja myös lähtemään sotaretkelle silloin kun tarve 
vaati. Hän ei ottanut huomioon, että se tapa jolla naiset ja 
eunukit kasvattivat hänen poikiaan, oli meedialaisen ?'onnelli- 
suuden’ tärvelemä, ja pojista tuli sellaisia kuin saattoi odot- 
taakin, kuritta kasvaneita. Kun ylellisyyteen ja hillittömyy- 
teen vajonneet pojat Kyyroksen kuoltua ottivat valtakunnan 
haltuunsa, heti alkuun toinen surmasi toisen, koska ei sietä- 
nyt että he olisivat samanarvoisia. Kun sitten juopottelu ja 
väärä kasvatus olivat suistaneet hänet hulluuteen, hän menet- 
ti valtakuntansa meedialaisille ja tuolle eunukiksi nimitetylle 
miehelle, joka halveksi Kambysesta hänen hulluutensa vuok- 
S1. 

KLEINIAs Näinhän kerrotaan, ja varmaan asia on suunnilleen 
näin ollutkin. 

ATEENALAINEN Ja sen jälkeen kerrotaan Dareioksen ja noiden 
seitsemän miehen palauttaneen vallan jälleen persialaisille. 
KLEINIAs Niin. 

ATEENALAINEN Katsotaanpa nyt, miten asiat kehittyivät. Da- 
reios ei ollut kuninkaan poika eikä häntä ollut kasvatettu velt- 
touteen. Kun hän yhtenä noista seitsemästä pääsi valtaan, 
hän jakoi valtakunnan seitsemään osaan, joista vieläkin on 
heikkoja jälkiä olemassa, ja hän halusi hallita säätämällä lait, 
joilla saattoi voimaan jonkinlaisen tasa-arvoisuuden. Hän lu- 
jitti laeilla sen verotusmuodon, jonka Kyyros oli luvannut 
persialaisille, ja sai näin kaikkien persialaisten kesken aikaan 
ystävyyden ja sovinnon. Rahoilla ja lahjoilla hän voitti Per- 
sian kansan puolelleen, ja kiintymyksensä osoitukseksi hänen 

sotajoukkonsa hankkivat hänelle yhtä paljon maata kuin 
Kyyros oli aikoinaan jättänyt jälkeensä. Mutta Dareiosta seu- 
rasi valtaistuimelle Kserkses, joka oli jälleen saanut kunin- 
kaallisen veltostuttavan kasvatuksen. »Voi sinua Dareios», 
voisimme täydellä syyllä sanoa, »kun et ottanut oppia Kyy- 
roksen onnettomuudesta vaan kasvatit Kserkseen samalla 
tavoin kuin Kyyros Kambyseen!» Kserkses, joka oli saman 
kasvatuksen tuote kuin Kambyses, kävi läpi samantapaiset 
kohtalot kuin hänkin. Sen koommin ei Persian kuninkaiden 
joukossa ole ollut ketään todella suurta, paitsi nimeltään. 
Niin kuin esityksestäni on käynyt ilmi, syynä ei ole sattuma 
vaan se kehno elämä, jota upporikkaiden hallitsijoiden pojat 
yleensä viettävät. Tällainen kasvatus ei voi koskaan saada 
aikaan nuorukaista, miestä tai vanhusta, joka kunnostautuisi 
hyveen alalla. Juuri tämä on lainlaatijoiden otettava huo- 
mioon, ja myös meidän nyt tässä. Mutta teidän spartalaisten 
valtion kunniaksi on sanottava, että olipa joku teillä köyhä tai 
rikas, yksityinen kansalainen tai kuningas, te ette myönnä 
hänelle sen erityisempää kunniaa tai kasvatusta kuin minkä 
jumaluus on muinoin oraakkelin kautta ilmoituksessaan teille 
määrännyt. Eihän valtiossa pidä suoda ylenmääräisiä kun- 
nianosoituksia kenellekään siksi että hän on erikoisen rikas 
tai että hän on nopea, kaunis tai voimakas mutta vailla mi- 
tään hyvettä, tai että hänellä on hyve johon ei kuitenkaan lii- 
ty maltillisuutta. 

MegciLLos Mitä sinä sillä tarkoitat? 

ATEENALAINEN Onhan urheus yksi hyveen osa? 

MegiLLos Totta kai. 

ATEENALAINEN Arvioi nyt itse äskeisen perusteella, suostuisit- 
ko ottamaan kotiisi asukkaaksi tai naapuriksesi jonkun ylen 
urhean mutta kohtuuttoman ja hillittömän miehen? 
MEGILLOS Varjelkoon! 

ATEENALAINEN Entä jonkun taitavan mutta vääryyttä harras- 
tavan ammattimiehen? 

MegiLLos En mitenkään. 

ATEENALAINEN Oikeamielisyyttä taas ei voi olla ilman maltil- 
lisuutta. 

MegciLLOos Ei tietenkään. 

ATEENALAINEN EFi liioin sitä äsken esittelemäämme viisasta 
miestä, jolla nautinnon ja tuskan tunteet ovat sopusoinnussa 
oikeiden ajatusten kanssa ja noudattavat niitä. 

MecaiLLos Ei niin. 

ATEENALAINEN Meidän on vielä tarkasteltava seuraavaa seik- 
kaa, jotta näkisimme, milloin valtioissa myönnettävät kun- 
nianosoitukset ovat oikeita ja milloin eivät. 

MeciLLos Mitä seikkaa siis? 

ATEENALAINEN Jos sielussa on vain maltillisuutta mutta ei 
mitään muuta hyvettä, onko sitä silloin kunnioitettava vai ei? 
MeciLLos En osaa sanoa. 

ATEENALAINEN Hyvin vastattu. Sillä olisitpa sanonut kummin 
päin tahansa, et olisi mielestäni osunut oikeaan. 

MEGILLOS Sittenhän tässä kävi hyvin. 

ATEENALAINEN No niin. Siitä ominaisuudesta, joka vain täy- 
dentää sellaista mikä ansaitsee kunniaa tai häpeää, ei kanna- 
ta puhua; sen voimme sivuuttaa. 

MeciLLOos Tarkoitat ilmeisesti maltillisuutta. 

ATEENALAINEN Kyllä. Ja muista ominaisuuksista se, joka 
maltillisuuden täydentämänä tuottaa meille eniten hyötyä, 
ansaitsee myös eniten kunnioitusta, ja seuraava toiseksi eni- 
ten. Kun niille jokaiselle osoitetaan tämän periaatteen mu- 
kaan sopiva määrä kunnioitusta, menetellään oikein. 
MeGiLLOS Aivan niin. 

ATEENALAINEN No, eikö tämän jaottelun toimittaminen kuu- 
lu lainsäätäjälle? 

MeciLLos Kuuluu toki. 

ATEENALAINEN Sopiiko, että annamme tämän yksityiskohtai- 
sen ja pikkutarkan jaon lainsäätäjän tehtäväksi, mutta koska 
itsekin olemme kiinnostuneita laeista, yritämme omasta puo- 
lestamme toimittaa jaon kolmeen ryhmään, tärkeimpiin sekä 
toiseksi ja kolmanneksi tärkeimpiin asioihin? 

MecaiLLos Totta kai sopii. 

ATEENALAINEN Sanomme siis, että saadaksemme valtion säi- 
lymään ja menestymään niin hyvin kuin on inhimillisesti 
mahdollista, on välttämätöntä jakaa kunniaa ja häpeää oi- 
kealla tavalla. Ja oikea tapa on se, että ensimmäisellä sijalla 
ja suurimmassa arvossa pidetään sielullista hyvää, mikäli sie- 

lussa asustaa maltillisuus, toisella sijalla ruumiin kauneutta 
ja avuja ja kolmannella sitä hyvää minkä sanotaan liittyvän 
omaisuuteen ja rikkauteen. Jos valtio tai lainsäätäjä rikkoo 
näitä periaatteita nostamalla rikkauden kunniaan tai sijoitta- 
malla kunnianosoituksilla jonkin jäljempänä tulevista asioista 
kärkeen, hän ei toimi hurskaasti eikä valtiomiehelle sopivalla 
tavalla. Toteammeko näin, vai kuinka? 

MeGgiLLOs Kyllä, selvin sanoin. 

ATEENALAINEN Persialaisten valtiomuodon tarkastelu on joh- 
tanut meidät puhumaan näinkin laajalti. Voimme todeta hei- 
dän menneen yhä huonompaan suuntaan, ja syy on se, että he 
supistivat kansan vapauden liian vähiin ja kasvattivat itseval- 
tiutta liiaksi, niin että keskinäinen ystävyys ja yhteydentunne 
hävisivät. Sen kadottua hallitsijat eivät suunnitelmissaan 
enää ajatelleet alamaistensa ja kansan parasta vaan omaa 
valtaansa, ja jos he uskoivat saavansa sitä hiukankin lisätyksi, 
he tuhosivat ja polttivat maan tasalle kaupungit ja liittolais- 
kansat, hurjasti ja säälimättömästi, vihaten ja vihattuina. 
Mutta sitten kun tilanne vaati, että kansan olisi pitänyt tais- 
tella heidän puolestaan, he saivat todeta, ettei kansalaisissa 
ollut enää yhteydentunnetta, joka olisi kannustanut heitä an- 
tautumaan vaaraan ja taisteluun. Vaikka hallitsijoilla oli käy- 
tössään lukematon väenpaljous, kymmeniätuhansia miehiä, 
nämä olivat kaikki sodassa hyödyttömiä, ja he palkkasivat 
sotilaita niin kuin heillä olisi ollut pulaa miehistä ja kuvitteli- 
vat sitten vieraiden palkkasoturien pelastavan heidät. Lisäksi 
heidän oli pakko näyttää järjettömyytensä osoittamalla teoil- 
laan, että se mitä valtiossa pidetään kunniakkaana ja hyvänä, 
on kullan ja hopean rinnalla pelkkää roskaa. 

MeGciLLOS Aivan niin. 

ATEENALAINEN Voimme nyt päättää tähän esityksemme Per- 
sian nykyisestä huonosta hallinnosta, jonka syynä on liiallinen 
orjuus ja itsevaltius. 

MeEGiLLOos Juuri niin. 

ATEENALAINEN Tämän jälkeen meidän on vastaavasti tarkas- 
teltava Attikan hallintomuotoa ja osoitettava, että täydelli- 
nen, kokonaan hallitsematon vapaus on paljon huonompaa 
kuin kohtuutta noudattavan hallituksen alaisena oleminen. 

b Siihen aikaan jolloin persialaiset hyökkäsivät kreikkalaisia ja 

lähes kaikkia Euroopan kansoja vastaan, meillä oli entinen 
valtiomuotomme ja neljään varallisuusluokkaan perustuva 
virkajärjestelmä, ja hallitsijattarenamme oli kunniantunto, 
joka sai meidät vapaaehtoisesti elämään silloisia lakeja totel- 
len. Lisäksi meitä maalta ja mereltä uhkaava suunnaton, kau- 
hua herättävä sotajoukko sai meidät entistä enemmän alistu- 
maan hallitusmiestemme ja lakiemme alaisuuteen. Kaikki 
tämä synnytti meissä lujan keskinäisen ystävyyden. Melkein 
kymmenen vuotta ennen Salamiin meritaistelua maahamme 
saapui Datis mukanaan persialaisten sotajoukko, jonka Da- 
reios oli lähettänyt nimenomaan ateenalaisia ja eretrialaisia 
vastaan; hän oli määrännyt, että nämä olisi tuotava takaisin 
orjina, muussa tapauksessa Datista odottaisi kuolema. Luke- 
mattomien joukkojensa avulla Datis valloittikin nopeasti 
Eretrian, ja hän levitti meidän valtioomme pelottavaa huhua, 
ettei yksikään eretrialainen ollut päässyt häneltä pakoon. 
Datiksen sotilaat olivat, niin kerrottiin, muodostaneet kuin 
nuotan tarttumalla toinen toisensa käteen ja käyneet näin 
läpi koko Eretrian. Olipa kertomus totta tai kuinka tahansa, 
se saattoi kauhun valtaan muut kreikkalaiset ja etenkin atee- 
nalaiset. He lähettivät joka taholle lähettiläitä pyytämään 
apua, mutta spartalaiset olivat ainoat, jotka suostuivat. Nä- 
mä kävivät kuitenkin parhaillaan sotaa Messeniaa vastaan, ja 
ehkä heillä oli jokin muukin este, josta meillä ei ole tietoa; 
joka tapauksessa he saapuivat paikalle vasta Marathonin 
taistelun jälkeisenä päivänä. Tämän jälkeen persialaisten 
kuninkaan luota kantautui jatkuvia uhkailuja ja tietoja suu- 
rista varusteluista. Mutta aikaa kului, ja Dareioksen kerrot- 
tiin kuolleen. Hallitsijaksi oli noussut hänen nuori ja kiihkeä- 
mielinen poikansa, joka ei suinkaan aikonut luopua yritykses- 
tä. Ateenalaiset uskoivat, että koko varustelu oli Marathonin 
tapahtumien vuoksi tähdätty heitä vastaan, ja kuultuaan 
Athoksen poikki kaivetusta kanavasta, Hellespontoksen yli 
rakennetusta sillasta ja valtavasta laivamäärästä he olivat 
varmoja, etteivät tulisi pelastumaan maalla eivätkä merellä. 
He eivät odottaneet saavansa apua keneltäkään, koska muis- 
tivat, kuinka persialaisten edellisen hyökkäyksen ja Eretrian 

tapahtumienkaan aikana kukaan ei ollut tullut avuksi eikä 
uskaltautunut taistelemaan heidän kanssaan. Niinpä he us- 
koivat, että maataistelussa kävisi nytkin samoin. Merellä he 
taas eivät nähneet mitään mahdollisuutta pelastua yli tuhan- 
nen laivan hyökkäyksestä. Yksi ainoa toivo, hatara ja epävar- 
ma tosin, väikkyi heidän silmiensä edessä, kun he ajattelivat 


ennenkin selvinneensä toivottomasta tilanteesta voitokkaasti. 


Tämä toivo sai heidät tajuamaan, että heidän oli turvattava 
ainoastaan itseensä ja jumaliin. Kaikki tämä loi heihin keski- 
näistä ystävyyttä, nimittäin senhetkinen pelko ja samoin se 
pelko, joka oli peräisin heidän entisistä laeistaan ja juurtunut 
heihin, kun he tottelivat niitä. Tätä pelon lajia olemme edellä 
monta kertaa nimittäneet häpeäksi, ja olemme sanoneet, että 
siihen on alistuttava jos aikoo tulla hyväksi, kun taas pelkuri 
on siitä vapaa eikä pysty tuntemaan sitä. Ellei kansamme sil- 
loin olisi joutunut tämän pelon valtaan, se ei olisi kokoontu- 
nut puolustamaan itseään, temppeleitään, hautojaan, koti- 
maataan ja sukulaisiaan ja ystäviään niin kuin se silloin teki, 
vaan meidät olisi pirstottu erilleen ja hajotettu eri suuntiin. 
MegciLLos Oikein puhuttu, vieras, ja hyvin sekä itsesi että 
isänmaasi kannalta. 

ATEENALAINEN Niinpä kyllä, Megillos. Sinulle onkin täysi syy 
puhua noista entisajan tapahtumista, koska sinulla on esi-isie- 
si luonteenlaatu. Mieti nyt Kleiniaan kanssa, liittyvätkö nä- 
mä puheemme jollakin tavoin lakien säätämiseen. En nimit- 
täin esitä tätä vain tarinoidakseni vaan lakien kannalta. Tuu- 
mikaahan nyt: kun me olemme tavallaan joutuneet vastaa- 
vanlaiseen tilanteeseen kuin persialaiset — he orjuuttivat kan- 
san täydellisesti, me olemme päinvastoin yllyttäneet kansan 
täydelliseen vapauteen —, niin tähänastiset keskustelumme 
antavat sopivan pohjan sille mitä meidän on Pa seu- 
raavaksi. 

MeciLLos Hyvin sanottu. Mutta yritä kuitenkin esittää sel- 
vemmin mitä tarkoitat. 

ATEENALAINEN Kuinka haluat. Niin, hyvät ystävät, vanhojen 
lakien aikana meillä ei kansalla ollut valtaa, mutta se totteli 
lakeja vapaaehtoisesti. 

MegaiLLos Mitä lakeja siis? 

ATEENALAINEN Ensinnäkin tuon ajan musiikkia koskevia, seu- 
rataksemme nyt alusta asti, miten elämä pääsi kehittymään 
liian vapaaksi. Musiikkihan oli siihen aikaan jaettu eri lajei- 
hin ja muotoihin. Yhtä laulun lajia edustivat jumalille osoite- 
tut rukoukset, joita sanottiin hymneiksi. Sitten oli tälle vas- 
takkainen laji, jota yleensä sanottiin valituslauluksi, ja edel- 
leen paiaanit, ylistyslaulut, sekä Dionysoksen kulttiin liitty- 
vät laulun lajit eli dityrambit. Nimeä *nomos? käytettiin 
eräästä toisenlaisesta laulutyypistä, jota sanottiin myös lyyra- 
lauluksi. Kun nämä ja eräät muut lajit oli erotettu toisistaan, 
ei toista laulutyyppiä saanut käyttää toisen sijasta. Näissä 
asioissa ei arviointia, ratkaisua ja tottelemattomien rankaisua 
toimitettu pillinvihellyksillä tai yleisön korviarepivillä huu- 
doilla niin kuin nykyään eikä suosiota osoitettu käsiä paukut- 
tamalla. Sivistyneet ihmiset pitivät asianaan kuunnella hiljaa 
loppuun asti, lapset, kasvattajaorjat ja varsinainen rahvas 
taas pidettiin kepillä kurissa. Kansalaiset suostuivat siis täl- 
laiseen järjestykseen ja hallintoon eivätkä ruvenneet ilmaise- 
maan mielipiteitään metelöimällä. Mutta aikaa myöten nousi 
musiikkia loukkaavan laittomuuden johtajiksi runoilijoita, 
joilla kylläkin oli runollisia taipumuksia mutta ei tietoakaan 
siitä mikä on taiteessa oikeaa ja laillista. He heittäytyivät 
hurmioituneina nautinnon valtaan, sekoittivat valituslauluja 
hymneihin ja ylistyslauluja dityrambeihin, jäljittelivät lyyral- 
la huilusävelmiä ja sotkivat kaiken sekaisin. Järjettömyydes- 
sään he tulivat tahtomattaan antaneeksi musiikista sen vir- 
heellisen kuvan, että siinä ei ole mitään oikeaa järjestystä ja 
että musiikin paras arviointiperuste on kuulijan saama nau- 
tinto, samantekevää kuinka hyvä tai kehno hän itse on. Sepit- 
tämällä tällaisia sävellyksiä ja esittämällä tällaisia puheita he 
synnyttivät yleisössä piittaamattomuutta musiikin lajeista ja 
rohkaisivat sitä pitämään itseään pätevänä arvostelijana. 
Niinpä entiset äänettömät katsomot muuttuivat äänekkäiksi, 
kun kuulijat kuvittelivat tietävänsä milloin musiikki on kau- 
nista tai rumaa, ja musiikin alalla tuli parhaimmiston vallan 
tilalle surkea yleisön valta. Jos jonkinlainen vapaiden miesten 
kansanvalta olisi rajoittunut pelkästään musiikkiin, tilanne ei 
olisi ollut kovin vaarallinen. Mutta nyt sai musiikista alkunsa 

sellainen kehitys, että kaikki kuvittelivat tietävänsä kaiken ja 
jättivät lait omaan arvoonsa, ja seurauksena oli yleinen va- 
paus. Viisauden kuvitelma hävitti pelon, pelottomuus synnyt- 
ti häpeämättömyyden. Se että ei itsevarmuudessaan pelkää 
parempansa mielipidettä, on jo alhaista häpeämättömyyttä, 
ja se on seurausta liian pitkälle menneestä vapaudesta. 
MegciLLos Puhut aivan totta. 

ATEENALAINEN Tämän vapauden jäljissä seuraa se, ettei halu- 
ta totella hallitsijoita, ja sen jälkeen ruvetaan pakoilemaan 
isän, äidin ja muiden vanhempien ihmisten määräysvaltaa ja 
varoituksia. Viimeistä astetta lähestyttäessä yritetään vapau- 
tua lakien vallasta, ja viimeinen vaihe on se, että lakataan 
kunnioittamasta valoja, sitoumuksia ja jumaliakin, jolloin 
ihmisissä paljastuu muinainen titaaninluonto. Palattuaan tä- 
hän tilaan he jatkavat surkeaa elämäänsä lakkaamattomien 
vaivojen keskellä. Mutta mitä varten olemme nyt puhuneet 
tästä? Minun on nähtävästi yhä uudelleen pantava keskustelu 
suitsiin, muuten se karauttaa matkoihinsa kuin kuolaimeton 
ratsu ja minä tipahdan aasin selästä, niin kuin sananparsi 
sanoo. Kysyn siis uudestaan: mitä varten me olemme tästä 
kaikesta puhuneet? 

MeGiLLos Hyvä kysymys. 

ATEENALAINEN No niin, syy on seuraava. 

MEGILLOS Siis? 

ATEENALAINEN Olemme sanoneet, että lainsäätäjän on pidet- 
tävä mielessään kolme päämäärää: että valtio, jolle hän laatii 
lakejaan, on vapaa, että siinä vallitsee sisäinen sopu ja että se 
on järkevä. Nämähän ne olivat, eikö totta? 

MegciLLos Nämä juuri. 

ATEENALAINEN Tätä varten valitsimme valtiomuodot, joista 
toinen edustaa äärimmäistä itsevaltiutta ja toinen äärimmäis- 
tä vapautta, ja nyt tutkimme, kummassa niistä on oikeanlai- 
nen hallinto. Kun otimme kohtuullisen muodon kummasta- 
kin, itsevaltiaasta ja vapaasta, totesimme molempien menes- 
tyvän erinomaisesti, mutta kun kumpikin muoto vietiin ää- 
rimmilleen, toinen orjuuteen ja toinen päinvastaiseen suun- 
taan, ne lakkasivat menestymästä. 

MeEGiLLOos Se on aivan totta. 

ATEENALAINEN Tämän vuoksi olemme myös tarkastelleet, 
miten doorilaisten sotajoukko asettui maahan, miten Darda- 
nos perusti asutuksensa vuorten juurille ja merenrannikko 
asutettiin; olemme käsitelleet tuhosta pelastuneita ensimmäi- 
siä ihmisiä; sitä ennen puhuimme musiikista ja päihtymyk- 
sestä ja niitäkin ennen vielä eräistä seikoista. Kaiken tämän 
olemme esittäneet nähdäksemme, millainen on valtiossa pa- 
ras hallitusmuoto ja miten yksityinen ihminen voi viettää elä- 
mänsä parhaiten. Mutta miten me nyt voimme käytännössä 
todeta, Megillos ja Kleinias, olemmeko saaneet tällä jotakin 
aikaan? 

KLEINIAS Minäpä luulen tietäväni. Olikin mainio sattuma, 
että olemme nyt tässä tulleet käsitelleeksi kaikkia näitä asioi- 
ta. Ne ovat juuri nyt minulle hyvään tarpeeseen, ja oli onni 
että sinä ja Megillos satuitte olemaan paikalla. Fn aio salata, 
missä tilanteessa nyt olen; pidän tätä ennemminkin hyvänä 
enteenä. Suurin osa Kreetaa suunnittelee näet siirtokunnan 
perustamista, ja Knossoksen asukkaat on määrätty huolehti- 
maan asiasta. Knossoksen valtio on puolestaan uskonut tehtä- 
vän minulle ja yhdeksälle muulle. Samalla olemme saaneet 
määräyksen asettaa siirtokunnalle lait ja valita sitä varten 
meidän laeistamme ne, joita pidämme hyvinä, ja myös mui- 
den valtioiden laeista sellaiset jotka tuntuvat meikäläisiä pa- 
remmilta, lainkaan välittämättä niiden vieraasta alkuperästä. 
Nyt voimmekin tehdä palveluksen sekä minulle itselleni että 
teille. Valitsemme sopivat ainekset siitä mitä tässä olemme 
puhuneet ja perustamme kuvitellun valtion ikään kuin alusta 
asti. Näin voimme tutkia aihettamme, ja samalla minä ehkä 
voin meidän tulevassa valtiossamme käyttää hyväkseni tätä 
rakennelmaa. 

ATEENALAINEN Tämähän on hyvä uutinen! Ellei Megilloksel- 
la ole mitään sitä vastaan, voit olla varma että minä pyrin 
kykyjeni mukaan täyttämään toiveesi. 

KLeINIAs Hauskaa kuulla. 

MEGILLOS Ja samoin pyrin minäkin. 

KLEINIAsS Mainiota. Mutta ensin yritämme siis sanoin luoda 
tuon valtion. 

ATEENALAINEN No niin, mikä tämä kuviteltu valtio nyt sitten 704a 
tulee olemaan? En tarkoita, mikä se nyt on nimeltään tai 
miksi sitä pitäisi myöhemmin nimittää. Sillehän voidaan an- 
taa nimi perustamisvaiheiden tai itse paikan mukaan, ja 
myös jokin virta, lähde tai paikallinen jumaluus voi antaa 
nimensä uudelle valtiolle. Sen sijaan minua kiinnostaa tietää, b 
sijaitseeko se meren rannalla vai sisämaassa. 

KLEINIAS Tämä valtio josta nyt puhumme, on merestä noin 
kahdeksankymmenen stadionin päässä. 

ATEENALAINEN Entä onko sen kohdalla satamapaikkoja vai 
puuttuvatko ne kokonaan? 

KLEINIAs Tällä kohden on niin hyvät satamat kuin ajatella 
saattaa. 

ATEENALAINEN Oijoi, mitä minä kuulenkaan! No, kasvaako c 
sen ympäristössä kaikkia maan tuotteita vai puuttuuko jota- 
kin? 

KLEINIAS Eipä juuri mitään puutu. 

ATEENALAINEN Entä onko lähellä jokin toinen valtio? 

KLEINIAS Ei ole, ja siksi tämä juuri perustetaankin. Väestö on 
muinoin siirtynyt sieltä pois, ja seutu on ammoiset ajat ollut 
autiona. 

ATEENALAINEN Entä millaisessa suhteessa tasangot, vuoret ja 
metsät ovat keskenään? 

KLEINIAS Se on maastoltaan samanlaista kuin Kreeta yleen- d 
säkin. 

ATEENALAINEN Siis enemmän vuorista kuin tasankoista. 
KLEINIAS Niin on. 

ATEENALAINEN Sitten se ei ole aivan toivotonta hyveeseen 
pääsemisen kannalta. Jos se sijaitsisi meren rannalla ja sillä 
olisi hyvät satamat, ja jos sen oma maaperä ei tuottaisi kaik- 
kea vaan sillä olisi puutetta monista tuotteista, se tarvitsisi 
mahtavan pelastajan ja suorastaan jumalalliset lainsäätäjät, 
jotta se ei omaksuisi kaikenlaisia huonoja tapoja. Nyt nuo 
kahdeksankymmentä stadionia antavat sentään toivoa. Se on 
silti liian lähellä merta, varsinkin kun sillä on siis hyvät sata- 
mat. Mutta hyvä niinkin. Onhan meren läheisyys toki joka- 
päiväisen elämän kannalta mukavaa, mutta todellisuudessa 
tuollainen naapuruus on suolaista ja katkeraa. Se saa valtion 
täyteen liiketoimintaa ja kaupankäyntiä, se tekee sieluista 
ailahtelevia ja epäluotettavia ja synnyttää epäluottamusta ja 
epäsopua niin valtion sisällä kuin sen suhteessa muihin ihmi- 
siin. Toiveita herättää sentään jälleen se, että valtio tuottaa 
omasta takaa kaikkea, mutta ei maaperän karuuden vuoksi 
kuitenkaan ylettömästi. Sillä jos se veisi paljon tuotteita 
muualle, sinne virtaisi vuorostaan kultaa ja hopeaa, ja tämä- 
hän on jalojen ja oikeiden tapojen omaksumisen kannalta 
pahin onnettomuus joka voi valtiota kohdata, niin kuin kai 
muistatte meidän edellä jo todenneen. 

KLEINIAS Muistamme toki, ja katsomme että olimme oikeas- 
sa silloin niin kuin nytkin. 

ATEENALAINEN Entä edelleen, kasvaako siellä laivanraken- 
nukseen sopivia puita? 

KLEINIAs Kuusia ja mäntyjä ei juuri nimeksikään, eikä paljon 
myöskään sypressejä. Jonkin verran siellä on pinjoja ja pla- 
taaneja, joita laivanrakentajat tarvitsevat alusten sisäosiin. 
ATEENALAINEN Nämäkin ominaisuudet ovat seudulle vain 
hyväksi. 

KLEINIAs Kuinka niin? 

ATEENALAINEN On hyvä, ettei valtio voi helposti jäljitellä vi- 
hollisiaan huonoissa asioissa. 

KLeiN1As Mihin kohtaan keskustelussamme sinä nyt viittaat? 
ATEENALAINEN Ystävä hyvä, kuuntele nyt tarkkaan mitä pu- 
hun ja pidä silmällä sitä mitä alussa sanoimme Kreetan laeis- 
ta. Totesimme niiden tähtäävän yhteen ainoaan päämäärään, 
joka teidän molempien mukaan oli sodankäynti. Minun mie- 

lestäni taas oli kylläkin hyvä asia, että lakisäädökset tähtää- 
vät hyveeseen, mutta en myöntänyt hyväksi sitä että niiden 
päämääränä on vain yksi hyveen osa eikä hyve kokonaisuu- 
dessaan. Niinpä teidän on tarkoin seurattava minua, kun nyt 
toimin lainsäätäjänä, ja katsottava etten vain säädä mitään 
mikä on vastoin hyvettä tai mikä tähtää vain johonkin hyveen 
osaan. Pidän nimittäin oikealla tavalla säädettynä ainoastaan 
sellaista lakia, joka jousimiehen tavoin tähtää aina siihen, 
mihin liittyy jotakin ikuisesti kaunista, ja jättää sivuun kai- 
ken muun, rikkauden ja minkä tahansa, mihin ei tällaista lii- 
ty. Kun mainitsin vihollisten jäljittelemisen huonoissa asiois- 
sa, tarkoitin sellaista tapausta, jossa meren rannalla asuvat 
saavat kärsiä vihollisen hätyyttelyistä. Annan siitä esimerkin, 
jolla en tosin haluaisi herättää teissä ikäviä muistoja. Minok- 
sella, joka muinoin asetti Attikan asukkaille ankaran veron, 
oli itsellään suuri merimahti. Attikalaisilla ei sen sijaan ollut 
sotalaivoja niin kuin nykyään eikä heidän maassaan ollut niin 
paljon laivanrakennukseen sopivaa puuta, että he olisivat voi- 
neet helposti luoda itselleen merivoimat. Niinpä he eivät ol- 
leet pystyneet jäljittelemällä merenkävijöitä kehittymään it- 
se merimiehiksi, niin että olisivat voineet silloin heti torjua 
viholliset. Parempi olisi ollut, että he olisivat menettäneet 
nuorisostaan vielä moninkertaisesti seitsemän henkeä, kuin 
että heistä, entisistä vakaista jalkasotureista, tuli merisotilai- 
ta, joiden tapana on hypätä vähän väliä maihin ja sitten juos- 
ta kiireen vilkkaa takaisin laivoille. He eivät edes näe mitään 
häpeällistä siinä, etteivät uskalla vihollisen hyökätessä seistä 
paikallaan kuolemaan asti; heillä on heti valmiina sopivia se- 
lityksiä, kun he heittävät pois aseensa ja pakenevat tavalla, 
joka ei muka ole kunniaton. Tällaisia sanontoja käytetään 
mielellään meriväen keskuudessa, mutta ne eivät suinkaan 
ansaitse loputtomia kiitoksia, päinvastoin. Kansalaisten, var- 
sinkaan parhaimmiston, ei pidä koskaan tottua kehnoille ta- 
voille. Homerokseltakin voidaan oppia, ettei tuollainen me- 
nettely ole kaunista. Hänhän antaa Odysseuksen moittia 
Agamemnonia, joka käskee työntää laivat vesille, kun troija- 
laiset ovat taistelussa saattaneet kreikkalaiset ahtaalle. Suut- 
tuneena Odysseus sanoo: 

Kiittää järkeäs ei nyt kestä, kun noin sinä neuvot, 
laivat teljokkaat telapuiltaan temmata käsket 
kesken riehuvan kamppailun, ilo iliolaisten 

jott yhä suuremp' ois, joill' ilmankin jo on voitto, 
vaan tuho meidät saavuttais. Sill’ ei pidä puoltaan 
kamppailussa akhaijit, jos vesilľ uipi jo laivat: 
sinne he vilkuilee sekä heittää taistelon sikseen. 
Silloin turmaks on sinun neuvosi, kaitsija kansain. 


Hänkin siis tiesi, ettei ole hyväksi, että jalkaväen taistellessa 
laivat ovat lähellä merellä. Jos leijonilla olisi tällainen tapa- 
na, ne tottuisivat pakenemaan kauriitakin. Sitä paitsi, kun 
valtio on pelastunut laivaston ansiosta, kunnianosoituksia jou- 
dutaan jakamaan sotavoimien heikommallekin osalle. Kun 
pelastumisesta saadaan kiittää perämiehiä, soutajien päälli- 
köitä, soutumiehiä ja kaikenlaisia vähäpätöisempiä tekijöitä, 
on mahdotonta jakaa kullekin sitä kunniaa joka hänelle kuu- 
luu. Mutta miten valtiojärjestys voi pysyä pystyssä, ellei tä- 
hän kyetä? 

KLeINIAS Tuskin mitenkään. Mutta, hyvä vieras, me kreeta- 
laiset väitämme silti, että helleenien meritaistelu Salamiissa 
barbaareja vastaan pelasti Kreikan. 

ATEENALAINEN Näin sanovat useimmat kreikkalaiset ja myös 
barbaarit. Minä ja tämä Megillos sanomme kuitenkin Marat- 
honin ja Plataiain jalkaväkitaistelusta, että edellinen oli alku- 
na kreikkalaisten pelastumiselle ja jälkimmäinen saattoi sen 
päätökseen. Ja väitämme, että nämä taistelut tekivät kreik- 
kalaisista parempia, meritaistelut sen sijaan huonompia — jos 
nyt voimme käyttää tällaisia sanoja noista taisteluista, jotka 
kaikki yhdessä pelastivat meidät; Salamiin taistelun yhtey- 
teen liitän myös Artemisionin meritaistelun. Mutta meillä- 
hän on nyt päämääränämme mahdollisimman hyvä valtio- 
muoto, kun tarkastelemme tässä seudun maastoa ja lakien 
Järjestelmää. Toisin kuin yleensä ajatellaan, me emme pidä 
ihmisille kaikkein kunniakkaimpana pelkkää pelastumista ja 
elossa olemista, vaan sitä että heistä tulee mahdollisimman 
hyviä ja että he pysyvät sellaisina niin kauan kuin elävät. 
Tämänkin olemme muistaakseni todenneet jo aikaisemmin. 
KLEINIAS Niin olemme. 

ATEENALAINEN Meidän on siis nyt mietittävä vain, kuljemme- 
ko edelleen tätä samaa tietä, joka on paras valtioiden perusta- 
mista ja lakien säätämistä ajatellen. 

KLEINIAS Niin on, ehdottomasti. 

ATEENALAINEN Sanohan seuraavaksi, millainen se väestö on, 
jolla te aiotte asuttaa valtionne? Pääsevätkö sinne halukkaat 
joka puolelta Kreetaa, kun väkiluku on eri kaupunkivaltioissa 
kasvanut niin suureksi, ettei alueella riitä enää ravintoa? Ette 
kai sentään ota sinne keitä tahansa kreikkalaisia. Tosin tie- 
dän, että teidän maahanne on tullut siirtolaisia Argoksesta, 
Aiginasta ja muualtakin Kreikasta. Kerro siis, mistä nuo tule- 
vat kansalaiset ovat tällä kertaa peräisin. 

KLEINIAS Nähtävästi eri puolilta Kreetaa, ja muista hellee- 
neistä otetaan ilmeisesti mieluimmin vastaan Peloponnesok- 
selta tulevia siirtolaisia. Pitää paikkansa, että meille on tullut 
Argoksesta asukkaita, kuten nykyisistä heimoistamme tunne- 
tuin, gortynilaiset. Hehän ovat siirtyneet tänne Peloponne- 
soksen Gortynista. 

ATEENALAINEN Siirtokuntien perustaminen lienee valtioille 
helppoa vain silloin kun jokin heimokunta mehiläisparven 
tavoin lähtee samalta seudulta, ystävät ystävien luota, kun 
alue on käynyt heille ahtaaksi tai on tullut jokin muu pakotta- 
va syy. Toisinaan osa valtion väestöstä on joutunut siirty- 
mään muualle kansalaissotien vuoksi, ja onpa joskus koko 
väestökin paennut sen jälkeen kun se on perusteellisesti voi- 
tettu suuressa sodassa. Tällaisissa tapauksissa valtion perus- 
taminen ja lakien säätäminen on eräässä mielessä helpompaa, 
toisaalta vaikeampaa. Sama kieli ja samat lait, yhteiset pyhät 
menot ja muu sellainen luovat heimoon yhteenkuuluvuuden 
tunnetta, mutta tällainen joukko ei helposti hyväksy muunlai- 
sia lakeja ja erilaista valtiomuotoa kuin sillä oli kotimaas- 
saan. Joskus se on juuri kehnojen lakiensa vuoksi käynyt läpi 
kansalaissodan, mutta haluaa silti tottumuksen voimasta yhä 
pitää kiinni samoista perinnäistavoista, jotka ovat tuottaneet 
sille tuhon. Tällainen väestöryhmä on valtion perustajalle ja 
lainsäätäjälle hankala ja vaikeasti hallittava kohde. Sen si- 
jaan eri tahoilta kertynyt kirjava joukko saattaa olla valmiim- 
pi alistumaan uusiin lakeihin, mutta on vaikeaa ja aikaavie- 

pää luoda siihen yhteishenkeä, saada se hengittämään samas- 
sa tahdissa niin kuin hevosvaljakosta sanotaan. Lakien säätä- 
minen ja valtioiden perustaminen on toden totta kaikkein täy- 
dellisin tapa kehittää ihmisiä hyveeseen. 

KLEINIAS Niin varmaankin. Mutta selitä vielä tarkemmin, 
mitä sinulla nyt on mielessä. 

ATEENALAINEN Hyvä ystävä, minusta tuntuu, että käsitelles- 
säni ja tarkastellessani lainsäätäjiä joudun sanomaan sellais- 
takin mikä tuntuu väheksyvältä. Mutta jos se osuu kohdal- 
leen, siitä ei ole mitään vahinkoa. Vaikka mitäpä minä nyt 
tässä murehdin? Kaiken inhimillisen laita tuntuu olevan sa- 
moin. 

KLEINIAS Mistä sinä oikein puhut? 

ATEENALAINEN Tarkoitan sitä, että ei lakeja säädä kukaan 
ihminen. Kaikki lait ovat erilaisten kohtaloiden ja sattumus- 
ten meille antamia. Esimerkiksi sota tai ahdistava köyhyys ja 
puute saattaa väkivaltaisesti kumota hallitusmuodon ja 
muuttaa lait. Myös sairaudet pakottavat moniin muutoksiin, 
kun kulkutaudit raivoavat tai sattuu peräkkäin monta huonoa 
satovuotta. Tätä kaikkea ajatellen voi hyvin sanoa niin kuin 
minä nyt, että ei kukaan kuolevainen mitään lakeja säädä, 
ihmisten asiat ovat jokseenkin kaikki kohtalon varassa. Me- 
renkulun, laivanohjauksen, lääkärintaidon ja sodanjohdon 
suhteen tämä väite näyttää pitävän paikkansa. Mutta yhtä 
hyvin niiden kohdalla pitää paikkansa seuraavakin väite. 
KLEINIAS Mikä? 

ATEENALAINEN Se, että vaikka jumala ja yhdessä hänen kans- 
saan kohtalo ja sattuma ohjaavatkin kaikkea inhimillistä, on 
lievennykseksi myönnettävä, että näihin liittyy kolmantena 
taito. Sanoisin toki suureksi eduksi sitä, että myrskyn sattues- 
sa on käytettävissä perämiehentaito. Vai kuinka? 

KLEINIAs Niin juuri. 

ATEENALAINEN Kai tämä pitää paikkansa kaikessa muussa- 
kin? Onhan tämän myönnettävä koskevan myös lakien säätä- 
mistä. Jos jonkin maan kohdalle on jo osunut kaikki mitä 
onnelliseen elämään tarvitaan, sen on saatava osakseen myös 
lainsäätäjä, joka pitää kiinni totuudesta. 

KLEINIAS Aivan totta. 

ATEENALAINEN Se jolla on hallussaan jokin mainitsemiamme 
aloja koskeva taito, tekisi siis oikein toivoessaan sellaisia olo- 
suhteita, jotka vain kaipaavat hänen taitoaan? 

KLEINIAS Niin juuri. 

ATEENALAINEN Jos äskeisten alojen edustajia pyydettäisiin 
esittämään toivomuksensa, he tekisivät sen, eikö totta? 
KLEINIAs Tietysti. 

ATEENALAINEN Ja varmaankin myös lainsäätäjä? 

KLEINIAS Varmasti. 

ATEENALAINEN »No niin, sinä lainsäätäjä», me sanomme hä- 
nelle, »millaisena ja missä kunnossa meidän pitäisi luovuttaa 
valtio sinulle, jotta pystyisit tästä eteenpäin hoitamaan sen 
asioita kyllin hyvin?» Mitä tähän sopisi vastata? Esitämmekö 
nyt lainsäätäjän vastauksen, mitä mieltä olet? 

KLEINIAs Esitämme. 

ATEENALAINEN Hän vastaa näin: » Antakaa minulle valtio, jol- 
la on hallitsijanaan nuori, hyvämuistinen, teräväpäinen, ur- 
hea ja jaloluonteinen itsevaltias. Edellä puhuimme eräästä 
ominaisuudesta, jonka tulee liittyä kaikkiin hyveen alueisiin; 
tämän ominaisuuden tulee olla myös tuon itsevaltiaan sielus- 
sa, jotta muista ominaisuuksista olisi jotakin hyötyä.» 
KLEINIAS Megillos, vieraamme tarkoittaa nähtävästi sitä, et- 
tä hallitsijalla on oltava myös maltillisuutta. Eikö totta? 
ATEENALAINEN Niin, Kleinias, maltillisuutta sanan kansan- 
omaisessa merkityksessä, ei niin kuin sitä käyttävät jotkut 
tärkeilijät, jotka väittävät sen olevan samaa kuin järkevyys. 
Tarkoitamme sitä lapsissa ja eläimissäkin luonnostaan puh- 
keavaa ominaisuutta, joka näkyy siinä että toiset suhtautuvat 
nautintoihin hillittömästi ja toiset hillitysti ja jonka olemme 
sanoneet olevan jokseenkin arvotonta silloin kun sen seurana 
el ole lukuisia muita hyviä ominaisuuksia. Ymmärrättehän 
mitä tarkoitan. 

KLEINIAs Täysin. 

ATEENALAINEN Noiden muiden ominaisuuksien lisäksi itse- 
valtiaassa on oltava vielä tämäkin, jotta valtio voisi mahdolli- 
simman nopeasti ja hyvin saada hallitusmuodon, joka takaa 

sille onnellisimman elämän. Nopeampaa ja parempaa tapaa 
saada aikaan tällainen hallitusmuoto ei nimittäin ole eikä tule 
olemaan. 

KLEINIAS Millä perusteella voi uskoa olevansa oikeassa, jos 
väittää näin? 

ATEENALAINEN Onhan helppo käsittää, että asia on luonnos- 
taan näin. 

KLEINIAs Miten siis? Että hallitsijan on oltava nuori, järkevä, 
teräväpäinen, hyvämuistinen, urhea ja jaloluonteinen, niin- 
hän sinä sanoit? 

ATEENALAINEN Lisäksi hyväonninen, ei muuten mutta siinä 
mielessä, että hänen aikanaan on olemassa joku erinomainen 
lainsäätäjä ja sattuma johdattaa heidät yhteen. Kun näin on 
tapahtunut, jumala onkin tehnyt valtion parhaaksi suunnil- 
leen kaiken. Toiseksi paras mahdollisuus on se, että valtiossa 
on kaksi tällaista hallitsijaa, kolmanneksi se että heitä on kol- 
me ja niin edelleen, mitä useampia sen vaarallisempaa, ja 
päinvastoin. 

KLEINIAs Tarkoitat siis, että paras valtio syntyy itsevaltiuden 
pohjalta, kun valtiossa on ensiluokkainen lainlaatija ja maltil- 
linen hallitsija, ja että tämä muutos tapahtuu silloin helpoim- 
min ja nopeimmin, seuraavaksi parhaiten harvainvallan poh- 
jalta, vai kuinka? Ja kolmanneksi kansanvallan? 
ATEENALAINEN Ei suinkaan, vaan helpoimmin siihen pääs- 
tään itsevaltiudesta, toiseksi parhaiten kuninkuudesta ja kol- 
manneksi jonkintyyppisestä kansanvallasta. Harvainvalta tu- 
lee vasta neljäntenä, sillä sen on vaikeinta hyväksyä tällainen 
muutos, koska siinä on eniten vallanpitäjiä. Väitämme tuon 
muutoksen tapahtuvan silloin, kun on olemassa todellinen 
lainsäätäjä ja hänellä on osuus siihen valtaan, jota valtion 
mahtavimmat pitävät hallussaan. Milloin vallanpitäjien jouk- 
ko on lukumäärältään vähäisin mutta voimakkain kuten itse- 
valtiudessa, muutos yleensä tapahtuu nopeasti ja helposti. 
KLEINIAS Millä tavoin? Emme ymmärrä. 

ATEENALAINEN Olemme kuitenkin todenneet sen jo useam- 
min kuin kerran. Mutta te ette ehkä ole nähneet itsevaltiaan 
hallitsemaa valtiota. 

KLEINIAS Minä kyllä en välittäisi nähdäkään. 

ATEENALAINEN Siinä voisit kuitenkin nähdä sen mistä nyt on 
puhe. 

KLEINIAS Minkä siis? 

ATEENALAINEN Jos itsevaltias haluaa muuttaa valtion tavat, 
hänen ei tarvitse uhrata siihen paljonkaan aikaa eikä vaivaa. 
Hänen on vain itse ensin lähdettävä haluamalleen tielle sen 
mukaan, tahtooko hän saattaa kansalaiset harrastamaan hy- 
veitä vai ei. Hänen on hahmoteltava malli omalla toiminnal- 
laan, jaettava yhtäälle kiitosta ja kunniaa, toisaalle moitetta, 
ja rangaistava uppiniskaisia heidän tekojensa mukaan. 
KLEINIAs Mahtavatko muut kansalaiset nopeastikin seurata 
hallitsijaa, joka näin käyttää yhtä aikaa suostuttelua ja väki- 
valtaa? 

ATEENALAINEN Hyvät ystävät, kenenkään ei pidä uskotella 
meille, että valtion tavat voitaisiin muuttaa nopeammin ja 
helpommin jollakin muulla tavalla kuin hallitsijoiden omalla 
opastuksella. Mikään muu keino ei käy päinsä nyt eikä myö- 
hemminkään. Mutta asian mahdottomuus tai vaikeus ei ole- 
kaan tässä. Vaikea on sen sijaan seuraava seikka, joka onkin 
aikojen kuluessa toteutunut vain harvoin. Mutta silloin kun 
se toteutuu, se tuottaa valtiolle lukemattomia siunauksia. 
KLEINIAs Mitä tarkoitat? | 

ATEENALAINEN Sitä, että mahtavissa vallanpitäjissä syttyy 
jumalallinen rakkaus viisaisiin ja oikeudenmukaisiin toimiin, 
samantekevää perustuuko heidän mahtinsa kuninkuuteen, 
poikkeukselliseen rikkauteen vai syntyperään, ja saattaapa 
joku heistä muistuttaa Nestoriakin, jonka sanotaan ylittä- 
neen kaikki muut ihmiset puhetaitonsa voimassa mutta vielä 
enemmän järkevyydessä. Tällaista kerrotaan olleen Troijan 
aikoihin mutta ei enää meidän aikanamme. Jos siis joku täl- 
lainen henkilö on joskus elänyt, tulee joskus elämään tai elää 
parhaillaan meidän joukossamme, hänen oma elämänsä on 
onnellista, ja onnellisia ovat ne jotka saavat kuulla näin vii- 
saasta suusta tulevia sanoja. Kaikesta vallasta voidaan sanoa 
samaa: kun suurin valta liittyy ihmisessä viisauteen ja maltil- 
lisuuteen, silloin syntyvät paras valtiomuoto ja parhaat lait, 
eivät muuten. No niin, käsitettäköön tämä nyt jonkinlaiseksi 
tarinaksi, oraakkelinsanaksi, joka osoittaa, että vaikka hyvien 

lakien aikaansaaminen valtiolle on vaikeaa, se on varsin no- 
pea ja helppo tehtävä, jos olosuhteet ovat sellaiset kuin olem- 
me tässä esittäneet. 

KLEINIAs Kuinka se tapahtuu? 

ATEENALAINEN Yritetäänpä nyt soveltaa tätä tuohon sinun 
valtioosi. Voimmehan me vanhat ukot leikitellä rakentamalla 
mielessämme siihen lait. 

Kentas Ruvetaan vain heti toimeen. 

ATEENALAINEN Kutsukaamme jumalaa olemaan läsnä val- 
tiomme perustamisessa. Hän kuulkoon tämän ja saapukoon 
hyväntahtoisena ja suopeana järjestämään kanssamme valtio- 
ta ja sen lakeja. 

Kentas Niin, toivokaamme että hän saapuu. 

ATEENALAINEN Millaisen hallitusmuodon me nyt sitten aiom- 
me valtiollemme laatia? 

KLEINIAsS Selitä tarkemmin, mitä tarkoitat. Sitäkö, tuleeko 
hallitusmuotona olla kansanvalta, harvainvalta, ylimystön 
valta vai kuninkuus? Itsevaltiutta sinä et meidän käsittääk- 
semme toki tarkoita. 

ATEENALAINEN No niin, kumpi teistä haluaa ensin kertoa, 
mikä näistä hallitusmuodoista teillä on omassa valtiossanne? 
MeciLLos Ehkä on paikallaan, että minä vanhempana puhun 
ensin. 

KLEINIAS Varmaankin. 

MegsiLLos Kun ajattelen Spartan valtiomuotoa, en pysty sa- 
nomaan, miksi sitä oikein olisi nimitettävä. Se näyttää olevan 
lähellä itsevaltiutta, sillä eforilaitos on erittäin itsevaltainen, 
mutta toisinaan se taas tuntuu muistuttavan kaikista valtio- 
muodoista eniten kansanvaltaa. Ja täysin järjetöntä olisi kiel- 
tää sen olevan myös ylimysvalta. Lisäksi siihen sisältyy elin- 
ikäinen kuninkuus, vanhin mitä on olemassa, kuten me itse ja 
kaikki muutkin sanovat. Niinpä kun minulta kysytään näin 
äkkiä, en tosiaankaan osaa tarkalleen sanoa, mikä näistä val- 
tiomuodoista se on. 

KLEINIAS Minun laitani tuntuu olevan samoin, Megillos. En 
uskaltaisi varmasti sanoa Knossoksen valtiomuodon olevan 
mikään näistä. 

ATEENALAINEN Niin, hyvät ystävät, sillä teillä on valtioissan- 


104 


NELJÄS KIRJA 


ne todelliset valtiomuodot. Nämä tässä mainitut eivät sen si- 
jaan ole mitään valtiomuotoja vaan valtiomaisia yhteenliitty- 
miä, joissa osa kansalaisista elää alistettuna ja orjuudessa ja 
joita nimitetään hallitsevan vallan mukaan. Mutta jos valtiol- 
le on annettava nimitys tällä perusteella, sitä olisi nimitettävä 
sen jumalan mukaan, joka hallitsee todella järkeviä miehiä. 
KLEINIAS Minkä jumalan? 

ATEENALAINEN Meidän on varmaankin vielä hiukan jatketta- 
va tarinointia, jos haluamme antaa tuohon oikean vastauksen. 
KLEINnIAs Niin kai sitten pitää tehdä. 

ATEENALAINEN Niin kyllä. Kerrotaan, että jo kauan ennen 
niitä valtioita, joiden perustamisesta olemme edellä puhu- 
neet, on ollut olemassa Kronoksen aikainen, kaikin puolin 
onnellinen hallinto ja asutus, josta kaikkein parhaiten järjes- 
tetty nykyinen yhteiskunta voi antaa käsityksen. 

KLEINIAs Vaikuttaa siltä, että meidän ehdottomasti kannat- 
taa kuulla siitä. 

ATEENALAINEN Niin minunkin mielestäni. Siksi otinkin sen 
puheeksi. 

MEGILLOS Se oli hyvin tehty. Ja on oikein, että kerrot tarinan 
alusta loppuun, jos se kerran sopii tähän asiaan. 
ATEENALAINEN Onhan minun tehtävä niin kuin te sanotte. 
Olemme kuulleet kerrottavan sen ajan ihmisten onnellisesta 
elämästä, kuinka heillä oli yllin kyllin kaikkea vaikka heidän 
ei tarvinnut tehdä mitään sen hyväksi. Tämän sanotaan joh- 
tuneen seuraavasta syystä. Kun Kronos sai tietää — tästähän 
olemme jo puhuneet — että päästessään hallitsemaan rajatto- 
masti kaikkea inhimillistä ihmisluonto väistämättä täyttyy 
röyhkeydellä ja vääryydellä, hän asetti valtioihimme kunin- 
kaiksi ja hallitsijoiksi ihmisten asemesta daimoneita, jotka 
ovat jumalallisempaa ja parempaa rotua. Samoinhan mekin 
nykyisin teemme lampaiden ja muiden kotieläinten laumoil- 
le: emme aseta härille johtajiksi härkiä emmekä vuohille vuo- 
hia vaan johdamme niitä itse, koska olemme parempaa rotua. 
Näin myös jumala rakkaudessaan ihmisiä kohtaan asetti 
meistä huolehtimaan meitä paremman rodun, daimonit, jot- 
ka aivan vaivattomasti ja meille helpotukseksi saattoivat kes- 
kuuteemme rauhan, kunniantunnon, laillisuuden ja runsaan 

oikeudenmukaisuuden ja tekivät näin ihmisten heimot rau- 
haa rakastaviksi ja onnellisiksi. Tämä tarina kertoo sen yhä 
nytkin paikkansapitävän totuuden, että jos valtiota ei hallitse 
jumala vaan joku kuolevainen, se ei voi välttyä vaivoilta ja 
onnettomuuksilta. Meidän on sen mukaan kaikin tavoin py- 
rittävä jäljittelemään Kronoksen aikaista elämää ja julkisesti 
ja yksityisesti hallittava kotejamme ja valtioitamme siten, 
että tottelemme sitä mikä meissä on kuolematonta ja nimi- 
tämme laiksi sitä mitä järki esittää. Mutta jos yksityisen ih- 
misen, harvainvallan tai kansanvallan sielu on suuntautunut 
nautintoihin ja pyrkii vain halujensa tyydyttämiseen, jos se ei 
pysty torjumaan mitään vaan antautuu kyltymättömään ja 
täyttymättömään paheiden sairauteen ja tällainen vallanpitä- 
jä hallitsee valtiota tai ihmistä polkien lait jalkoihinsa, silloin 
ei ole toivoakaan pelastuksesta, kuten juuri totesimme. Nyt, 
Kleinias, meidän on mietittävä tätä tarinaa ja päätettävä, 
otammeko siitä opiksemme. 

KLEINIAs Pakko meidän on ottaa opiksemme. 

ATEENALAINEN Ymmärrätkö siis, että eräiden mielestä on 
olemassa yhtä monenlaisia lakeja kuin valtiomuotojakin? 
Askenhän olemme käyneet läpi ne valtiomuodot, jotka yleen- 
sä otetaan lukuun. Älä vain ajattele, että me väittelemme täs- 
sä mitättömästä asiasta, se on päinvastoin kaikkein tärkeim- 
piä. Keskustelumme kohteeksihan on jälleen tullut kysymys 
siitä, mihin oikeuden ja vääryyden on katsottava pyrkivän. 
Jotkut näet sanovat, ettei lakien tule tähdätä sotaan tai hy- 
veeseen kokonaisuutena vaan niiden on hyödytettävä kulloin- 
kin olemassa olevaa valtiomuotoa, jotta se ei sortuisi vaan 
pysyisi ikuisesti voimassa. Heidän mukaansa oikeudenmukai- 
suus voitaisiin luonnollisella tavalla määritellä parhaiten 
näin. 

KLeEINIAs Miten? 

ATEENALAINEN Että se on samaa kuin vahvemman hyöty. 
KLEINIAS Sano selvemmin. 

ATEENALAINEN Hehän sanovat, että lait säätää valtiossa aina 
vallanpitäjä. Eikö niin? 

KLEINIAS Se on totta. 


d ATEENALAINEN Ette kai kuvittele, he sanovat edelleen, että 

kun kansa tai jokin muu hallituksen muoto tai yksinvaltius on 
päässyt voitolle, se vapaaehtoisesti säätäisi lakeja johonkin 
muuhun tarkoitukseen kuin turvatakseen oman valta-ase- 
mansa? 

KLeINIAs Ei varmastikaan. 

ATEENALAINEN Ja jos joku loukkaa näitä säädöksiä, jota lain- 
säätäjä sanoo oikeiksi, häntä rangaistaan väärintekijänä. 
KLEINIAS Ilmeisesti. 

ATEENALAINEN Tällä tavoin näillä laeilla on siis aina oikeus 
puolellaan. 

KLEINIASs Niin on, tästä päätellen. 

ATEENALAINEN Tämähän on yksi niistä hallitsemista koske- 
vista vaatimuksista, jotka olemme maininneet. 

KLEINIAs Mitkä ne olivatkaan? 

ATEENALAINEN Ne joita taannoin tarkastelimme; ne koskivat 
sitä keiden on hallittava ja keitä. Totesimme että vanhempien 
on hallittava jälkeläisiään, iäkkäämpien nuorempia, jalosyn- 
tyisten halpasyntyisiä, ja oli monia muitakin ehtoja, myös 
keskenään ristiriitaisia, kuten ehkä muistatte. Yksi niistä oli 
tämä äskeinen, ja taisimme mainita, että Pindaros puolustaa 
vahvimman oikeutta pitäen sitä luonnonmukaisena. 

KLEINIAs Niin, näin me silloin sanoimme. 

ATEENALAINEN Mieti nyt, kummalle osapuolelle meidän olisi 
valtiomme uskottava. Eri valtioissa on nimittäin lukematto- 
mia kertoja syntynyt tämä tilanne. 

KLEINIAs Mikä siis? 

ATEENALAINEN Kun taistellaan vallasta, voittajat ottavat val- 
tiolliset asiat niin tiukasti omiin käsiinsä, etteivät luovuta val- 
lasta rahtuakaan voitetuille eivätkä heidän jälkeläisilleen. 
Voittajat elävät sitten vartioiden toinen toistaan, ettei kukaan 
yksityinen vain pääsisi valtaan ja vanhoja pahoja muistaen 
järjestäisi kumousta. Me väitämme, etteivät tällaiset ole mi- 
tään todellisia valtiomuotoja eivätkä oikeita lakeja ole ne, joi- 
ta ei ole säädetty koko valtion yhteiseksi hyväksi. Jos lakeja 
säädetään vain joidenkuiden eduksi, nämä jotkut eivät ole 
kansalaisia vaan puoluepukareita, ja on tyhjää puhetta väit- 
tää tällaisten lakien edustavan oikeutta. Sanomme tämän sii- 
tä syystä, että emme aio sinun valtiossasi antaa kenellekään 

valta-asemaa rikkauden perusteella tai sentapaisten ominai- 
suuksien kuin voiman, ruumiinkoon tai syntyperän vuoksi. 
Me katsomme, että tärkein tehtävä, lakien palvelu, on annet- 
tava sille joka parhaiten tottelee säädettyjä lakeja ja vie val- 
tiossa tällä kohden voiton. Toiseksi tärkein tehtävä annetta- 
koon toiseksi parhaalle ja niin edelleen samaan tapaan. Kun 
nimitin lakien palvelijoiksi niitä, joita tavallisesti sanotaan 
hallitsijoiksi, en tehnyt tätä ottaakseni käyttöön uuden nimen 
vaan siksi, että uskon valtion pelastuksen tai tuhon riippuvan 
nimenomaan tästä asiasta. Minä näen, että sellainen valtio on 
tuhon oma, jonka laki on alistetussa asemassa ja voimaton. 
Mutta milloin laki hallitsee vallanpitäjiä ja nämä ovat lakien 
palvelijoita, näen että valtiota kohtaa menestys ja kaikkinai- 
nen hyvä, mitä jumalat voivat valtioille suoda. 

Kenas Niin, kautta Zeun. Sinä näet terävästi, koska sinul- 
la on jo ikää. 

ATEENALAINEN Nuorenahan ihminen näkee tällaiset seikat 
kaikkein hämärimmin ja vanhana tarkimmin. 

KLEINIAS Aivan totta. 

ATEENALAINEN No niin, tämän jälkeen voimmekin kai kuvi- 
tella, että siirtolaisemme ovat jo saapuneet paikalle. Seuraa- 
vaksi heille olisi pidettävä puhe, eikö niin? 

KLEINIAs Totta kai. 

ATEENALAINEN »Miehet», sanomme heille, »jumala joka van- 
han sanonnan mukaan pitää käsissään kaiken olevaisen al- 
kua, loppua ja sitä mikä välillä on, jatkaa järkähtämättä 
luonnonmukaista kiertokulkuaan, ja hänellä on alati seuras- 
saan Oikeus, joka rankaisee jumalallisen lain rikkojia. Se jo- 
ka haluaa elää onnellisena, pitää kiinni oikeudesta noudat- 
taen sitä vaatimattomana ja sävyisänä, mutta sen, joka pöyh- 
keyksissään, rikkautensa, arvoasemansa tai kauniin ulkomuo- 
tonsa ylpistämänä, nuoruutensa järjettömyydessä, antaa sie- 
lunsa leimahtaa korskeuden liekkiin, niin että kuvittelee tule- 
vansa toimeen ilman hallitsijaa ja johtajaa ja päinvastoin 
kykenevänsä johtamaan muitakin, sen jumala hylkää. Jää- 
tyään oman onnensa nojaan tällainen mies kerää ympärilleen 
muita samanlaisia, rupeaa riehumaan ja panee kaiken ylös- 
alaisin. Monet luulevat hänen olevan jotakin, mutta oikeus 

rankaisee häntä pian niin kuin pitääkin, ja hän syöksee tu- 
hoon itsensä, talonsa ja koko valtion. Kun asioiden järjestys 
on tällainen, mitä pitäisi järkevän miehen tehdä tai ajatella?» 
KLEINIAS Tietysti jokaisen tulisi ajatella, että hän haluaa 
kuulua niihin jotka seuraavat jumalaa. 

ATEENALAINEN Millainen toiminta sitten on jumalan mielen 
mukaista? Vain yhdenlainen, ja sitä kuvaa vanha sanonta, 
jonka mukaan samankaltainen rakastaa kaltaistaan, mikäli 
pysyy kohtuudessa, kun taas mikään kohtuuton ei voi rakas- 
taa sen enempää samankaltaista kuin erilaistakaan. Jumalan 
tulee olla meille kaikessa ylin mitta, paljon suuremmassa 
määrin kuin kenenkään ihmisen, toisin kuin jotkut väittävät. 
Sen joka haluaa tulla rakkaaksi tällaiselle olennolle, on siis 
itsekin tultava mahdollisimman samankaltaiseksi. Tämän 
mukaan kohtuutta noudattava ihminen on jumalalle rakas, 
koska on hänen kaltaisensa, sen sijaan kohtuuton ja väärä- 
mielinen on erilainen ja hänen vihollisensa. Samoin on kaiken 
muunkin laita. Ja huomatkaa, tästä seuraa se periaate, minun 
mielestäni kaikkein kaunein ja todellisin kaikista periaatteis- 
ta, että kauneinta, parasta, onnellisen elämän kannalta hyö- 
dyllisintä ja kaikin puolin sopivaa on hyvälle miehelle se, että 
hän uhraa jumalille, seurustelee jatkuvasti heidän kanssaan 
rukouksin ja uhrilahjoin ja palvelee heitä kaikin tavoin. Keh- 
non miehen kohdalla taas kaikki on päinvastoin. Kehno mies 
on nimittäin sielultaan epäpuhdas, hyvä sen sijaan puhdas, ja 
saastaiselta e1 hyvän miehen eikä jumalan ole oikein ottaa 
vastaan lahjoja. Kaikki vaivannäkö, jota jumalattomat näke- 
vät jumalien vuoksi, on siis hukkaan heitettyä, mutta hurs- 
kaille se koituu aina hyväksi. 

Tämä on siis se maalitaulu, johon meidän on tähdättävä. 
Mutta mitä me voisimme parhaiten kuvata nuoliksi, joita len- 
nätetään tähän maaliin? Hurskauden maaliin osuu mielestäni 
parhaiten se, joka seuraavaksi Olympoksen jumalien ja val- 
tion jumalien jälkeen kunnioittaa manalan jumalia suoden 
heille sen mikä on parillista, vähempiarvoista ja vasemman- 
puoleista, kun hän taas edellisille jumalille suo sen mikä on 
korkeampiarvoista, paritonta ja äskeiselle vastakkaista. Seu- 
raavaksi järkevä mies kunnioittaa juhlamenoilla daimoneita 

ja näiden jälkeen heeroksia, sitten hän muistaa lain määrää- 
min menoin sukunsa jumaluuksien pyhäkköjä ja osoittaa kun- 
nioitustaan vielä elossa oleville vanhemmilleen. Jumalallinen 
oikeus vaatii häntä maksamaan näille ensimmäiset ja suurim- 
mat velkansa, vanhimmat kaikista saatavista; hänen on aja- 
teltava, että kaikki mitä hän omistaa, kuuluu hänen synnyttä- 
jilleen ja kasvattajilleen, niin että hän tarjoaa heidän käyt- 
töönsä kaiken minkä suinkin pystyy, ennen muuta sen mikä 
koskee omaisuutta, toisella ja kolmannella sijalla sen mikä 
koskee ruumista ja sielua. Näin hän suorittaa lainan heille 
takaisin korvaten heidän entiset ponnistuksensa ja vaivansa 
ajoilta, jolloin hän itse oli vielä pieni, ja maksaa heille takai- 
sin sen mitä he vanhuutensa päivinä kipeästi tarvitsevat. 
Hänen tulee koko elämänsä ajan puhutella vanhempiaan eri- 
tyisen kunnioittavasti, sillä kevyet ja ajattelemattomat sanat 
kostautuvat raskaasti; kaikkea tällaista valvomaan on näet 
asetettu Nemesis, Oikeudenmukaisuuden sanansaattaja. Po- 
jan tulee siis antaa periksi vanhempiensa kiivastukselle ja 
suuttumukselle, ilmeneepä se sanoina tai tekoina, ja käsittää 
että isän suuttumus on aivan luonnollista silloin kun hän kat- 
soo poikansa loukanneen häntä. Vanhempien kuoltua ovat 
hillityimmät hautajaiset kauneimmat. Ei pidä pyrkiä tavan- 
omaista mahtavampaan komeuteen mutta ei myöskään vä- 
hempään kuin esi-isät ovat aikoinaan suoneet omille vanhem- 
milleen, ja vuosittain on myös vietettävä muistojuhlaa vaina- 
jien kunniaksi. Heitä tulee kunnioittaa ennen kaikkea siten, 
että pidetään heidän muistonsa jatkuvasti mielessä ja suo- 
daan vainajille kohtuullinen osa siitä varallisuudesta, jonka 
onni on meille suonut. Kun toimimme ja elämme näin, saam- 
me kukin ansaitun palkinnon jumalilta ja itseämme mahta- 
vammilta olennoilta ja voimme suurimman osan elämäämme 
elää hyvien toiveiden vallassa. 

Lait opettavat meille myös, mitä velvollisuuksia meillä on 
jälkeläisiämme, sukulaisiamme, ystäviämme ja kansalaisiam- 
me kohtaan, mitä jumalat määräävät vieraanvaraisuudesta ja 
miten meidän on hoidettava suhteitamme näihin kaikkiin 
ihmisiin, jotta voimme valaista ja kaunistaa omaa elämääm- 
me lainmukaisella tavalla. Suostuttelemalla ja milloin suos- 

tuttelu ei auta, väkisin ja oikeudenmukaisin rangaistuksin b 
lait tekevät jumalten avulla valtiostamme onnellisen ja me- 
nestyvän. Lainsäätäjän, joka ajattelee samoin kuin minä, on 
välttämättä tuotava esiin myös eräitä sellaisia seikkoja, joita 
on vaikea sovittaa lakikaavoihin. Hänen on mielestäni esitet- 
tävä niistä jokin näyte itselleen ja niille joille hän säätää lake- 
jaan; selitettyään sitten mahdollisimman hyvin kaiken muun c 
hänen on käytävä käsiksi lainsäätämistyöhön. 

KLEINIAS Millaisessa muodossa nuo asiat voidaan parhaiten 
esittää? 

ATEENALAINEN Niitä on vaikea mahduttaa niin sanoakseni 
samaan muottiin. Mutta voimme yrittää seuraavalla tavalla; 
ehkäpä näin saamme niistä sanotuksi jotakin mikä pitää paik- 
kansa. 

KLEINIAS Sano siis. 

ATEENALAINEN Toivoisin, että ihmiset taipuisivat mahdolli- 
simman helposti hyveeseen. Ja on selvää, että lainsäätäjä pyr- 
kii tähän kaikessa lainsäädännössään. 

KLEINIAS Tietenkin. d 
ATEENALAINEN Ajattelin, että se mitä tässä olemme puhu- 
neet, osaltaan auttaa kansalaisia suhtautumaan ystävällisem- 
min ja suopeammin lainsäätäjän kehotuksiin, kun ne eivät 
lankea täysin muokkaamattomiin sieluihin. Voimme olla val- 
lan tyytyväisiä, jos tämä kaikki tekemällä kuulijan suopeam- 
maksi auttaa häntä edes hiukan paremmin omaksumaan ne. 
Sellaisia ei suinkaan ole ylen määrin, jotka haluavat mahdol- 
lisimman pian tulla mahdollisimman hyviksi. Hesiodos onkin e 
viisaan maineessa, kun hän sanoo, että pahuuteen johtava tie 
on tasainen eikä sitä kulkeva joudu vuodattamaan hikeä, 


mut hyve vaivoja vaatii, näin jumalain oli tahto, 

pitkä ja jyrkkä on tie, hikiotsin saat sitä nousta. 

Alku on hankala, mutta kun huipun saavutat viimein, 719a 
kulkusi käy keveään, jäi vaikea taival jo taakse. 


KLEINIAS Ja siinä hän varmaan onkin oikeassa. 
ATEENALAINEN Varmasti. Mutta nyt haluaisin esittää teille, 
mihin tulokseen katson meidän päässeen äskeisessä keskuste- 
lussa. 

KLeinias Esitä siis. 

ATEENALAINEN No niin, meidän on syytä ryhtyä lainsäätäjän 
kanssa keskusteluun ja sanoa hänelle: »Sanohan, lainsäätäjä: 
jos tietäisit, mitä meidän pitää tehdä ja puhua, varmaankin 
sanoisit sen?» 

Kueinias Totta kai. 

ATEENALAINEN »Mutta emmekö me hetki sitten kuulleet si- 
nun sanovan, että lainsäätäjän ei pidä antaa runoilijoiden 
runoilla oman mielensä mukaan, koska he saattaisivat tietä- 
mättään vahingoittaa valtiota sanomalla sellaista mikä on 
vastoin lakeja?» 

KLEINIAS Se on totta. 

ATEENALAINEN Mutta emmekö puhuisi aivan järkevästi, jos 
sanoisimme lainsäätäjälle runoilijoiden nimissä seuraavaa? 
KLEINIAs Mitä siis? 

ATEENALAINEN »lainsäätäjä, vanhan tarinan mukaan, jota 
me itse toistelemme ja johon muutkin uskovat, runoilija ei 
runottaren kolmijalkaisella istuimella istuessaan ole täydessä 
järjessään, vaan hän antaa kaiken mikä pyrkii ilmoille pulpu- 
ta vapaasti esiin kuin lähteestä. Koska hänen taitonsa on jäl- 
jittelyä, hän kuvatessaan ajatustavaltaan vastakkaisia ihmi- 
siä joutuu useinkin puhumaan itseään vastaan, eikä hän tie- 
dä, kumpi noista vastakkaisista mielipiteistä on totta. Sen si- 
jaan lainsäätäjä ei lakia laatiessaan voi menetellä näin, tuoda 
yhdestä asiasta esiin kahta mielipidettä, vaan hänen on esitet- 
tävä yhdestä asiasta yksi ainoa kanta. Ajattele nyt tätä sen 
valossa mitä itse äsken sanoit. On kolmenlaisia hautajaisia, 
liioitellun komeita, liian vaatimattomia ja kohtuullisia; sinä 
valitset näistä yhden, keskitietä edustavan tyypin, ja käsket 
kansalaisten noudattaa sitä ja ylistät sitä varauksettomasti. 
Mutta jos minun olisi runoelmassani kuvattava jonkun hyvin 
rikkaan naisen pyynnöstä tämän hautajaisia, kuvaisin ylistä- 
vään sävyyn upeita menoja; säästäväinen ja köyhä mies puo- 
lestaan ylistäisi vaatimattomia hautajaisia, kohtuullisen vara- 
kas ja itsekin kohtuutta rakastava taas sellaisia jotka vastaa- 
vat hänen omaa asemaansa. Sinun ei pidä puhua kohtuulli- 
suudesta niin kuin äsken teit, vaan sinun on selitettävä, mikä 
ja minkä suuruinen tuo kohtuus on. Älä kuvittelekaan, että 

voit tuollaisesta toteamuksesta muuten tehdä lakia.» 
KLEINIAs Puhut aivan totta. 

ATEENALAINEN Eikö sen, jonka olemme asettaneet laatimaan 
itsellemme lait, tarvitse esittää niihin mitään tämäntapaista 
johdantoa? Voiko hän vain suoraan ilmoittaa, mitä on tehtävä 
ja mitä ei, ja uhattuaan rangaistuksella siirtyä seuraavaan 
lakiin, liittämättä säädöksiinsä minkäänlaista rohkaisua tai 
kehotusta? Aivan niin kuin lääkärit: yksi on tottunut hoita- 
maan meitä yhdellä, toinen toisella tavalla. Kun ajattelemme 
näitä kahta eri hoitotapaa, voimme kääntyä lainsäätäjän puo- 
leen kuin lapset, jotka pyytävät lääkäriä hoitamaan heitä 
mahdollisimman lempeällä tavalla. Mihinkö tällä nyt pyrim- 
me? On olemassa lääkäreitä ja lääkärien apulaisia, mutta 
myös jälkimmäisiä me sanomme lääkäreiksi, eikö totta? 
KLEINIAS Niin teemme. 

ATEENALAINEN Ovatpa he vapaita tai orjia, he hankkivat tai- 
tonsa isäntiensä ohjauksen ja havaintojen ja kokemuksen 
avulla, eivät luontoa tutkimalla, niin kuin vapaat miehet ovat 
oppinsa saaneet ja niin kuin he opettavat omia oppilaitaan. 
Oletko samaa mieltä siitä, että ne joita sanotaan lääkäreiksi, 
voidaan jakaa näihin kahteen eri ryhmään? 

KLEINIAS Kyllä tietysti. 

ATEENALAINEN Tiedät kai myös, että kun potilaissa on sekä 
orjia että vapaita, orjien lääkäreinä toimivat yleensä orjat, 
jotka juoksevat paikasta toiseen tai odottavat potilaita omas- 
sa vastaanottohuoneessaan. Kukaan tällainen lääkäri ei anna 
eikä myöskään suostu kuulemaan minkäänlaista selitystä sii- 
tä mikä orjaa vaivaa. Niin kuin hyvinkin olisi asiasta perillä, 
hän määrää itsevaltaisesti kuin tyranni potilaalle jotakin mitä 
kokemuksensa perusteella arvelee sopivaksi ja ryntää sitten 
eteenpäin seuraavan sairastavan orjan luo, ja näin hän va- 
pauttaa isäntänsä potilaiden hoidosta. Vapaasyntyinen lääkä- 
ri sen sijaan parantaa ja hoitaa yleensä vapaasyntyisten sai- 
rauksia. Hän tutkii ne alusta asti ja paneutuu niiden luontee- 
seen; hän keskustelee potilaan ja hänen ystäviensä kanssa, ja 
näin hän itse oppii yhtä ja toista sairailta ja voi samalla mah- 
dollisuuksiensa mukaan opettaa potilasta itseään. Hän ei an- 
na mitään määräyksiä ennen kuin potilas itse on suostuvai- 

e nen; hän taivuttelee potilaan myötämieliseksi ja pyrkii näin 


72la 


saattamaan hänet jälleen terveeksi. Kummalla tavalla nyt 
lääkäri pystyy paremmin parantamaan ja urheiluvalmentaja 
valmentamaan, pyrkimällä samaan tulokseen kahta eri tietä 
vai toimimalla vain yhdellä tavalla, joka vielä on näistä kah- 
desta huonompi ja karkeampi? 

KLEINIAS Paljon paremmin kahdella tavalla. 

ATEENALAINEN Haluatko siis, että tarkastelemme myös, mi- 
ten lakien säätämiseen voidaan soveltaa kaksinkertaista ja 
yksinkertaista menetelmää? 

KLEeINIAs Haluan toki. 

ATEENALAINEN No niin, kautta jumalien, millaisen lain lain- 
säätäjä mahtaa laatia ensimmäiseksi? On kai luonnollista, 
että hän aloittaa niistä säädöksistä, jotka valtioiden kannalta 
koskevat syntymisen lähtökohtia? 

KLeInIas Totta kai. 

ATEENALAINEN Kaikissa valtioissa kai syntymä saa alkunsa 
avioliittojen solmimisesta? 

KLEeINIas Tietysti. 

ATEENALAINEN Näyttää siis olevan valtiolle hyväksi, että la- 
kien säätäminen aloitetaan avioliittoja koskevista laeista. 
KLEINIAS Aivan niin. 

ATEENALAINEN Otetaan ensin tuo yksinkertainen laki. Se 
saattaa kuulua esimerkiksi näin: »Avioliitto on solmittava 
kolmannenkymmenennen ja kolmannenkymmenennenviiden- 
nen ikävuoden välisenä aikana, muussa tapauksessa rangais- 
takoon sakolla ja oikeuksien menetyksellä; sakko olkoon sen 
ja sen suuruinen, oikeuksien menetys sellainen ja sellainen.» 
Yksinkertainen avioliittolaki on siis suunnilleen tällainen, 
kaksinkertainen taas seuraavanlainen: »Avioliitto on solmit- 
tava kolmannenkymmenennen ja kolmannenkymmenennen- 
viidennen ikävuoden välisenä aikana; tulee muistaa, että ih- 
missuku on luonnostaan tietyllä tavalla osallinen kuolematto- 
muuteen, johon itse kullakin on myös luontainen halu. Tämä 
ilmenee pyrkimyksenä saavuttaa mainetta ja toiveena siitä, 
ettei kuoltuaan joudu makaamaan nimettömänä haudassaan. 
Ihmissuku on luonnostaan kiinteässä yhteydessä ajan koko- 
naisuuteen, joka kulkee sen mukana lakkaamatta, nyt ja vast- 

edes, ja se on kuolematon sillä tavoin, että jättämällä jälkeen- 
sä lastenlapsia se pysyy aina samana ja on näin syntyvyyden 
kautta osallinen kuolemattomuuteen. Se että vapaaehtoisesti 
riistää tämän itseltään, ei ole mitenkään hurskasta, mutta 
näin tekee ehdoin tahdoin se, joka ei huoli itselleen vaimoa ja 
lapsia. Joka tottelee lakia, pääsee rangaistuksetta. Mutta tot- 
telematonta, joka kolmenkymmenenviiden vuoden ikäisenä 
on yhä naimaton, rangaistakoon vuosittain niin ja niin suurel- 
la sakolla, jottei hän pidä naimattomuuttaan etuna ja helpo- 
tuksena, ja hän jääköön osattomaksi kunnianosoituksista, joi- 
ta valtiossa nuoremmat suovat iäkkäämmille.» 

Kun nyt olemme kuulleet rinnakkain nämä molemmat lait, 
voimme harkita, tulisiko lakien yleensäkin sisältää sekä suos- 
tuttelua että uhkauksia, jolloin ne olisivat pituudeltaan vähin- 
tään kaksinkertaisia, vai pelkästään uhkauksia, jolloin ne oli- 
sivat pituudeltaan yksinkertaisia. 

MeciLLos Spartalainen tapahan on asettaa lyhyempi aina 
etusijalle. Mutta jos minun käskettäisiin ratkaista, kummat 
noista säädöksistä haluaisin valtiooni, valitsisin pitemmät. Ja 
samoin valitsisin kaikkien lakien kohdalla, jos tarjolla olisivat 
molemmat äskeisen esimerkin mukaiset vaihtoehdot. Mutta 
täytyyhän meidän saada myös Kleiniaan hyväksyminen näil- 
le laeille, koska juuri hänen valtionsa aikoo ottaa ne käytän- 
töön. 

KLEINIAS Sinä puhuit hyvin, Megillos. 

ATEENALAINEN On kuitenkin aivan lapsellista keskustella sää- 
dösten pituudesta ja lyhyydestä, sillä totta kai niitä on arvos- 
teltava paremmuuden eikä lyhyyden tai pituuden perusteella. 
Mutta mitä tulee noihin juuri esittämiimme lakeihin, niistä 
toiset eivät ole vain käyttökelpoisuudeltaan kaksin verroin 
parempia kuin toiset, vaan äskeinen esimerkki kahdesta lää- 
kärityypistä valaisee asiaa oikein hyvin. Yksikään lainsäätäjä 
ei näköjään ole koskaan huomannut, että vaikka lainsäädän- 
nössä voidaan — siltä osin kuin tämä on mahdollista sivisty- 
mättömiin väkijoukkoihin nähden — käyttää kahta tapaa, 
suostuttelua ja pakottamista, he käyttävät yksinomaan toista. 
Lakeja laatiessaan he eivät sekoita yhteen suostuttelua ja 
pakkoa vaan käyttävät pelkästään väkivaltaa. Minä puolesta- 

ni, hyvät ystävät, huomaan vielä kolmanneksi seikan jonka 
pitäisi liittyä lakeihin, vaikka näin ei nykyään missään ole lai- 
ta. 
KLEInIAs Mitä tarkoitat? 
ATEENALAINEN Erästä seikkaa, jonka joku jumaluus äskeisen 
keskustelumme johdosta nosti esiin. Kun aloimme puhua 
laeista, oli varhainen aamu, nyt on jo melkein keskipäivä ja 
olemme päässeet tälle ihanalle levähdyspaikalle. Emme ole 
d keskustelleet mistään muusta kuin laeista, ja kuitenkin tun- 
tuu kuin olisimme vasta nyt päässeet lakeihin käsiksi ja kaik- 
ki muu olisi ollut vain johdantoa niihin. Miksi olen sanonut 
tämän? Todetakseni, että kaikkeen puhumiseen ja kaikkeen, 
mihin liittyy ääntä, kuuluu johdantoja ja jonkinlaisia alkuver- 
ryttelyjä, ja tämä valmistautuminen auttaa selviytymään pa- 
remmin itse suorituksesta. Myös lyyralla säestettäviä nomos- 
lauluja ja yleensä kaikkia sävelmiä edeltää hyvinkin viimeis- 
e telty johdanto-osa, mutta todellisiin nomoksiin, valtion lakei- 
hin, ei kukaan ole milloinkaan esittänyt johdantoa, tai jos jo- 
ku ehkä sellaisen onkin laatinut, hän ei ole tuonut sitä julki, 
aivan kuin se ei kuuluisi asian luonteeseen. Mutta keskuste- 
lumme on mielestäni osoittanut, että se todella kuuluu: äsken 
esittämäni »kaksinkertaiset» lait eivät nähtävästi olekaan 
vain kaksinkertaisia vaan niissä on kaksi eri osaa, laki ja sen 
723a johdanto. Tyrannimaiseksi luonnehtimamme määräys, jota 
vertasimme epävapaiden lääkärien määräyksiin, on pelkkä 
laki, kun taas sitä edeltänyt jakso, jota tässä sanottiin suostut- 
teluksi, pyrkii tosiaankin kuulijan taivuttamiseen ja vastaa 
puheen johdantoa. Lainsäätäjä on aivan selvästi esittänyt 
koko tuon jakson suostuttelumielessä, saadakseen vastaanot- 
tajan suhtautumaan määräykseen eli siis lakiin suopeasti ja 
siten helpommin omaksumaan sen. Sen vuoksi tätä on mieles- 
b täni sanottava lain johdannoksi eikä itse lain sanamuodoksi. 
Mitä muuta vielä haluaisin sanoa? Sen, että lainsäätäjän on 
aina laadittava lakeihinsa myös yleiset ja yksittäiset johdan- 
not, joiden ansiosta ne paranevat yhtä paljon kuin äskeisissä 
tapauksissa näimme. 
KLEINIAS Minun mielestäni olisi määrättävä asiantuntija laa- 
timaan meille lait juuri tuolla tavalla. 

ATEENALAINEN Olet varmasti oikeassa, Kleinias, kun sanot 
että kaikkiin lakeihin kuuluu johdanto ja että sen, joka ryh- 
tyy lakeja säätämään, tulee liittää kuhunkin kohtaan sopiva 
esipuhe. Sitä seuraava tekstihän on varsin tärkeä, eikä ole 
suinkaan samantekevää, tuleeko se lukijalle selväksi vai ei. 
Mutta ei olisi oikein määrätä, että sekä merkittäviin että vä- 
hemmän merkittäviin lakeihin on laadittava samanlainen joh- 
danto. Eihän jokaiseen lauluun ja puheeseenkaan pidä tehdä 
johdantoa, vaikka se kaikkiin luonnostaan sopiikin; sitä ei 
pidä käyttää kaikissa tapauksissa, vaan ratkaisu on kulloinkin 
jätettävä puhujalle, laulajalle ja lainsäätäjälle itselleen. 
KLEINIAS Tuo on kyllä aivan totta. Mutta meidän ei nyt ole 
syytä pitkittää liikaa tätä keskustelua. Palataan takaisin ai- 
heeseen ja aloitetaan, jos sinulle sopii, siitä mitä äsken esitit 
tarkoittamatta sitä johdannoksi. Tehdään uusi ja parempi 
yritys, niin kuin pelaajat sanovat, jotta saamme aikaan todel- 
lisen johdannon eikä vain sattumanvaraista esitystä niin kuin 
äsken. Sopikaamme siitä, että alkuosa on johdannon johdan- 
toa. Jumalien kunnioituksesta ja esi-isien muiston vaalimises- 
ta olemme tosiaan jo puhuneet riittävästi. Nyt meidän on yri- 
tettävä käsitellä myös muita aiheita, kunnes katsot saaneesi 
aikaan riittävän johdannon. Sen jälkeen voit ryhtyä käsittele- 
mään itse lakeja. 

ATEENALAINEN Toteamme siis, että olemme puhuneet jo kyl- 
liksi jumalista, niistä jotka ovat seuraavina heidän jälkeensä 
sekä elossa olevista ja kuolleista vanhemmista. Ja näköjään 
haluat, että tuon esiin sen mikä tästä vielä puuttuu. 

KLEINIAS Juuri niin. 

ATEENALAINEN Tämän jälkeen meidän — sekä minun joka 
puhun että teidän jotka kuuntelette — on sopivaa ja kaikin 
puolin hyödyllistä jälleen miettiä, missä määrin tulee ponnis- 
tella tai olla ponnistelematta sielunsa, ruumiinsa ja omaisuu- 
tensa hyväksi, jotta voisi saada osakseen mahdollisimman 
hyvän kasvatuksen. Tämä meidän on todellakin otettava seu- 
raavaksi aiheeksemme. 

KLEINIAS Aivan niin. 

ATEENALAINEN Kuulkoon siis jokainen, joka on kuullut mitä 
äsken puhuin jumalista ja rakkaista esivanhemmistamme. 

Kaikesta mitä ihminen omistaa, on jumalien jälkeen pyhin- 
tä sielu, koska se on hänelle kaikkein ominta. Kaikki ihmisten 
omistama jakautuu kahteen lajiin. Mikä on vahvempaa ja 
parempaa, se hallitsee, heikompi ja huonompi palvelee. Ihmi- 
sen on aina kunnioitettava enemmän hallitsevaa kuin palvele- 
vaa osaa. Niinpä kun sanon, että hallitsijoiden, jumalien, ja 
heidän seuralaistensa jälkeen seuraavaksi tulee kunnioittaa 
omaa sieluaan, annan oikean neuvon. Mutta kukaan meistä ei 
itse asiassa pidä sitä oikealla tavalla arvossa, vaikka niin luu- 
leekin. Kunnia on jumalallinen anti, mutta mikään huono ei 
ole kunnioitettavaa. Joka luulee puheilla, lahjoilla tai myön- 
tyväisyydellä lisäävänsä sielunsa kunniaa, vaikka ei saa sitä 
muuttumaan yhtään paremmaksi, erehtyy täysin. Jo lapsena 
jokainen uskoo pystyvänsä ymmärtämään kaiken ja kuvitte- 
lee, että kehumalla sieluaan hän tuottaa sille kunniaa; niinpä 
hän on valmis antamaan sen tehdä mitä tahtoo. Mutta me 
väitämme, että näin hän vain vahingoittaa sieluaan eikä kun- 
nioita sitä, vaikka sielua tulisi pitää arvossa seuraavaksi eni- 
ten jumalien jälkeen. 

Samoin kun ihminen ei myönnä olevansa itse syypää rikko- 
muksiinsa ja suuriin onnettomuuksiinsa vaan syyttää muita 
ja pitää aina itseään viattomana luullen näin tuottavansa sie- 
lulleen kunniaa, hän on aivan väärässä, sillä vahinkoa hän sil- 
le näin tuottaa. Myöskään antautuessaan nautintoihin vastoin 
lainsäätäjän neuvoa ja suositusta hän ei tuota sielulleen kun- 

niaa vaan häpeää, koska täyttää sen paheilla ja tunnonvai- 
voilla. Ja päinvastoin: kun hän ei sitkeästi kestä lainsäätäjän 
suosittelemia ponnistuksia, pelkoja, kipuja ja tuskia vaan 
väistää niitä, hän menettelyllään häpäisee sielunsa. Näin on 
laita myös, jos hän uskoo elämän olevan joka suhteessa hy- 
vää. Kun hänen sielunsa kuvittelee kaiken olevan Hadeessa 
pahaa, hän ei pane vastaan eikä selitä sielulleen, että kaikista 
hyvistä asioista suurimmat ovatkin kenties päinvastoin löy- 
dettävissä manalan jumalien parista. Tällöinkin hän saattaa 
sielunsa häpeään. 

Myös se, että kunnioittaa kauneutta enemmän kuin hyvet- 
tä, on sielun todellista ja täydellistä häpäisemistä. Tämä aja- 
tustapa, jonka mukaan ruumista tulee pitää suuremmassa 
arvossa kuin sielua, on virheellinen. Eihän mikään maasta 
syntynyt voi olla olympolaisia kunniakkaampaa, ja joka ajat- 
telee sielusta toisin, ei tajua kuinka ihmeellinen on se asia jo- 
ta hän näin väheksyy. Myöskään se, joka haluaa hankkia rik- 
kautta häpeällisin keinoin tai pystyy tyynin mielin nautti- 
maan tällaisesta omaisuudesta, ei lahjoillaan tuota kunniaa 
sielulleen. Kaukana siitä; hän myy sielunsa kunniakkaan ja 
jalon osan hitusesta kultaa, vaikkei kaikki se kulta mitä on 
maan päällä ja maan alla, riitä korvaamaan hyvettä. Lyhyes- 
ti, ellei ihminen pyri kaikin voimin karttamaan sitä minkä 
lainlaatija on nimennyt ja julistanut häpeälliseksi ja pahaksi 
ja tavoittelemaan sitä minkä tämä on julistanut hyväksi ja 
kauniiksi, hän ei tajua, että hän saattaa näin kaikkein häpeäl- 
lisimpään ja alhaisimpaan tilaan sielunsa, jumalallisimman 
osansa. Tuskin kukaan ottaa huomioon ankarinta tuomiota, 
joka pahuudesta koituu. Tämä tuomio on se, että asianomai- 
nen muuttuu pahojen ihmisten kaltaiseksi; hän alkaa välttää 
hyviä ihmisiä ja puheita, pysyttelee näistä erillään ja pyrkii 
pahojen seuraan tarrautuen heihin. Pahojen seurassa hän jou- 
tuu väistämättä tekemään ja kokemaan samaa mitä nämä 
luontonsa mukaisesti keskenään tekevät ja puhuvat. Ihminen, 
jonka osa on tämä, ei ole saanut tuomiota — oikeus ja tuomio- 
han ovat kauniita asioita — vaan rangaistuksen, joka seuraa 
vääryyttä. Ja saakoonpa hän tämän rangaistuksen tai ei, hän 
on yhtä kaikki onneton, jälkimmäisessä tapauksessa koska 

hän ei silloin voi parantua, edellisessä koska hän joutuu tu- 
hoon jotta monet muut pelastuisivat. Kunnioittaminen on 
meidän mukaamme kaiken kaikkiaan sitä, että noudatamme 
sitä mikä on parempaa, ja milloin huonompi voi muuttua pa- 
remmaksi, yritämme mahdollisimman hyvin saada tämän 
aikaan. 

Kaikesta mitä ihminen omistaa, juuri sielu auttaa häntä 
parhaiten välttämään pahaa ja saamaan selville ja ottamaan 
esiin sen mikä on parasta sekä elämään loppuikänsä yhdessä 
sen kanssa. Siksi sielu on arvojärjestyksessä toisella sijalla. 
Kolmas sija kuuluu luonnostaan ruumiille, kuten jokainen voi 
ymmärtää. On kuitenkin tarkasteltava, mitkä arvostuksen 
lajit ovat aitoja ja mitkä epäaitoja; tämä on lainlaatijan tehtä- 
vä. Uskon hänen luonnehtivan niitä näin: ihmisruumista ei 
pidä kunnioittaa sen kauneuden, voiman, nopeuden tai kook- 
kuuden vuoksi, ei edes terveyden, vaikka yleensä niin luul- 
laankin, eikä liioin näille vastakkaisten ominaisuuksien täh- 
den. Sellainen ruumis, joka on ominaisuuksiltaan kaiken tä- 
män keskiväliltä, on ehdottomasti sopusuhtaisin ja luotetta- 
vin. Toinen äärimmäisyys näet tekee sielut pöyhkeiksi ja ko- 
peiksi, toinen surkeiksi ja epävapaiksi. Sama koskee rahaa ja 
muuta omaisuutta; niitäkin on arvostettava vastaavalla taval- 
la. Niidenkin kohdalla liiallisuus synnyttää valtioiden ja yksi- 
tyisten ihmisten kesken vihollisuutta ja eripuraisuutta, puute 
taas yleensä orjuutta. Kenenkään ei pidä haalia kokoon rahaa 
siksi että voisi jättää lapsilleen mahdollisimman suuren omai- 
suuden, sillä tämä ei ole hyväksi näille eikä valtiolle. Nuorille 
miehille on sopusuhtaisin ja parhain sellainen omaisuus, joka 
ei houkuttele hänen ympärilleen imartelijoita mutta turvaa 
hänelle kaiken välttämättömän. Tällainen tasapainoinen ja 
kaikin puolin sopiva omaisuus tekee elämän huolettomaksi. 
Lapsille on jätettävä perinnöksi paljon kunniantuntoa, ei kul- 
taa. Me kuvittelemme saavamme tämän aikaan moittimalla 
nuoria heidän häpeämättömästä käytöksestään. Tulokseen ei 
kuitenkaan päästä vain kehottamalla nuoria kunnioittamaan 
kaikkia ihmisiä, kuten nykyään tehdään. Viisas lainsäätäjä 
kehottaisi ennemminkin vanhempia ihmisiä kunnioittamaan 
nuoria ja ennen kaikkea varomaan, ettei kukaan nuori näe tai 

kuule heidän tekevän tai sanovan mitään häpeällistä, sillä 
missä vanhukset eivät osoita häpeäntuntoa, siellä myös nuo- 
ret käyttäytyvät häpeämättömästi. Paras tapa kasvattaa nuo- 
ria — ja itseäänkin — on se, että kehottamisen sijasta toteut- 
taa omassa elämässään sitä mihin haluaisi kehottaa muita. 

Se joka pitää arvossa ja kunnioittaa sukulaisuutta, kaikkien 
niiden yhteisyyttä joilla on samat sukujumaluudet ja joita 
verisiteet liittävät toisiinsa, saa suvun jumalat valvomaan 
suopeina hänen jälkikasvuaan. Myös jokapäiväisessä kanssa- 
käymisessä ihminen hankkii itselleen ystäviensä ja toverei- 
densa suosion pitämällä heiltä saamiaan palveluksia tär- 
keämpinä ja arvokkaampina kuin he itse pitävät ja arvioimal- 
la heille vuorostaan tekemänsä hyvät työt vähäisemmiksi 
kuin he itse ne arvioivat. Valtion ja kansalaisten kannalta on 
kaikista parhain sellainen mies, joka Olympian kisojen ja kai- 
kenlaisten sodan ja rauhan kilpailujen sijasta haluaa mie- 
luummin saada voittajan maineen valtionsa lakien noudatta- 
misessa, siis siten että on elämänsä ajan noudattanut niitä 
paremmin kuin kukaan muu. 

Muukalaisia koskevia sopimuksia on pidettävä erityisen 
pyhinä. Kaikki muukalaisiin liittyvä ja varsinkin heihin koh- 
distuvat rikkomukset kuuluvat koston jumalan alaan lähei- 
semmin kuin kansalaisten väliset asiat. Muukalainen on vail- 
la ystäviä ja sukulaisia, ja siksi ihmisten ja jumalien tulee 
sääliä häntä enemmän. Se joka pystyy paremmin kostamaan, 
on myös alttiimpi auttamaan. Tähän kykenevät parhaiten 
muukalaisia suojeleva daimoni ja jumaluus, jotka kulkevat 
Zeus Ksenioksen mukana. Se jolla on vähänkään ymmärrys- 
tä, varoo siis tarkoin mitenkään loukkaamasta muukalaisia 
elämänsä aikana. Mutta niin muukalaisten kuin oman maan 
kansalaistenkin kohdalla ovat turvananojiin kohdistuvat rik- 
komukset pahimpia. Sillä siitä pitäen kun turvananoja on 
saanut jumalan sopimustensa todistajaksi, tämä suojelee kär- 
simään joutunutta, niin ettei hänen tarvitse kostamatta kär- 
siä. 

Olemme nyt saaneet käsitellyksi ihmisen suhtautumisen 
vanhempiinsa, itseensä ja omaisuuteensa, valtioon, ystäviin ja 
sukulaisiin, muukalaisiin ja maanmiehiin. Seuraavaksi on esi- 

tettävä, millainen hänen itsensä on oltava, jotta hän voisi elää 
elämänsä parhaalla tavalla. Sen jälkeen on puhuttava siitä, 
miten kiitos ja moite — ei siis laki — voi kasvattaa ihmisiä 
suhtautumaan suopeammin ja myönteisemmin säädettäviin 
lakeihin. 

Kaikkein ensimmäinen asia niin jumalille kuin ihmisillekin 
on totuus. Joka haluaa tulla onnelliseksi, noudattakoon sitä 
alusta asti, jotta ehtii elää totuudellisena mahdollisimman 
kauan. Tällainen ihminen on luotettava. Se jolla on tapana 
valehdella tahallaan, on epäluotettava, se taas joka valehtelee 
tahattomasti, on typerä. Kumpaakaan ei kannata kadehtia, 
sillä kumpikin jää ilman ystäviä, ja kun heidät ajan mittaan 
opitaan tuntemaan, heitä odottaa loppuiällään täydellinen 
eristyneisyys ja surkea vanhuus; heidän elämänsä on yhtä 
yksinäistä, onpa heillä ystäviä ja lapsia elossa tai ei. Se joka 
ei tee mitään vääryyttä, ansaitsee muiden kunnioituksen, 
mutta kaksin verroin kunnioitettavampi on se, joka ei edes 
päästä väärämielisiä tekemään väärin. Edellinen on vain yh- 
den mutta jälkimmäinen monen ihmisen arvoinen, kun hän 
ilmoittaa viranomaisille muiden vääryyden. Ja se joka tekee 
parhaansa auttaakseen viranomaisia rankaisemaan, on julis- 
tettava valtiossaan suureksi ja täydelliseksi mieheksi: hän on 
saavuttanut voiton hyveessä. 

Samalla tavoin on kiitettävä myös maltillisuutta, järke- 
vyyttä ja muita hyviä ominaisuuksia, joita niiden omistaja voi 
lisäksi jakaa toisillekin. Sellaista joka jakaa niitä muille, on 
kunnioitettava eniten, ja toiseksi eniten sitä joka haluaisi suo- 
da niitä muillekin mutta ei pysty siihen. Sitä taas, joka kitsas- 
telee eikä halua vapaaehtoisesti, kaikessa ystävyydessä pääs- 
tää ketään mistään hyvästä osalliseksi, on moitittava. Sitä 
hyvää mikä hänellä on hallussaan, ei silti pidä omistajansa 
vuoksi väheksyä, vaan on pyrittävä kaikin keinoin omaksu- 
maan se myös itselleen. Itse kukin kilvoitelkoon hyveestä 
suhtautumatta karsaasti muihin. Tällainen mies edistää val- 
tion parasta, kun hän itse pyrkii eteenpäin eikä paina muita 
alas panettelulla. Karsasmielinen sen sijaan kuvittelee, että 
hän panettelemalla toisia pysyy itse näiden yläpuolella; hän 
el itse välitä pyrkiä todelliseen hyveeseen ja lannistaa kilpaili- 

jansa parjauksilla. Näin hän vähentää koko valtion kykyä kil- 
pailla hyveen alalla ja heikentää omalta osaltaan sen hyvää 
mainetta. 

Jokaisen miehen tulisi olla kiihkeämielinen ja samalla mah- 
dollisimman lempeä. Sillä muiden tekemiltä, vaikeasti kor- 
jattavilta ja ehkä korjaamattomiltakin vääryyksiltä ei voi 
välttyä muuten kuin torjumalla ne voitokkaasti taistellen ja 
rankaisemalla niistä kaikista. Tähän taas ei sellainen sielu 
pysty, josta puuttuu jalo kiihkeys. Mutta jos toiset tekevät 
vääryyttä joka on korjattavissa, on ennen kaikkea pidettävä 
mielessä, ettei kukaan väärintekijä tee vääryyttä omasta tah- 
dostaan. Kukaan ei tieten tahtoen halua itselleen kaikkein 
suurinta pahaa, varsinkaan jos se koskee sitä mikä hänessä on 
arvokkainta. Ja kuten olemme todenneet, kaikkein arvok- 
kainta on todellakin sielu. Kukaan ei siis ehdoin tahdoin pääs- 
tä tähän arvokkaimpaan osaansa suurinta pahaa elääkseen 
loppuikänsä yhdessä sen kanssa. Väärämielinen ja se joka on 
omaksunut itseensä pahaa, on kaiken kaikkiaan säälittävä. 
Kuitenkin tulee sääliä vain sellaista jonka pahuus on paran- 
nettavissa; hänen kohdallaan meidän on hillittävä kiukkum- 
me emmekä saa jäädä naisten tapaan vihoittelemaan ja kan- 
tamaan kaunaa, mutta täydellisen ja toivottoman rikolliseen 
ja pahaan ihmiseen meidän on suunnattava koko vihamme. 
Sanomme siis, että hyvän ihmisen sopii olla yhtä aikaa kiih- 
keämielinen ja lempeä. 

Useimpien sieluun on juurtunut muuan kaikkea muuta suu- 
rempi paha, jonka kaikki antavat itselleen anteeksi eivätkä 
siis edes yritä välttää sitä. Tätä tarkoitetaan kun sanotaan, 
että jokainen luonnostaan rakastaa itseään ja että näin tulee 
ollakin. Todellisuudessa kaikkien rikkomusten syy on juuri 
tämä suuri itserakkaus. Se joka rakastaa, on näet rakkauten- 
sa kohteeseen nähden sokea; hän pystyy huonosti arvioimaan, 
mikä on oikeaa, hyvää ja kaunista, koska luulee että hänen on 
asetettava aina totuuden edelle se mikä koskee häntä itseään. 
Se joka haluaa tulla suureksi, ei siis saa rakastaa itseään eikä 
omia asioitaan vaan sitä mikä on oikein, onpa se hänen itsen- 
sä tai muiden aikaansaannosta. Samasta rikkomuksesta joh- 
tuu myös, että kaikki pitävät omaa tietämättömyyttään vii- 

sautena. Emme itse asiassa tiedä mitään mutta luulemme tie- 
tävämme kaiken, ja kun emme anna muiden tehdä sitä mitä 
emme itse osaa, epäonnistumme sitten kun rupeamme sitä 
tekemään. Jokaisen tulee siis välttää liiallista itserakkautta ja 
seurata aina itseään parempaa, pitämättä tätä mitenkään 
häpeällisenä. 

On myös eräitä vähäisempiä, usein toistettuja seikkoja, jot- 
ka ovat yhtä hyödyllisiä kuin äsken esitetyt ja joista on syytä 
muistuttaa itseään; sillä niin kuin pois virtaavan veden tilalle 
virtaa koko ajan uutta, muistaminen on hävinneen tiedon pai- 
kalle tapahtuvaa virtaamista. Ihmisen on pidätyttävä hillittö- 
mästä nauramisesta ja itkemisestä, ja jokaisen on kehotettava 
muitakin salaamaan ylenpalttinen riemunsa ja surunsa ja 
pyrkimään esiintymään kauniisti, yhtä hyvin myötäkäymisis- 
sä, kohtalon ollessa vakaa, kuin vastoinkäymisissä, joissa 
ihmisen kohtalo joutuu vastatuksin liian korkeiden ja jyrk- 
kien tapahtumien kanssa. On aina toivottava, että jumala 
hyvillä lahjoillaan vähentää osaksemme tulevia vaivoja ja 
muuttaa nykyisen tilanteen paremmaksi ja että kaikki hyvä 
päinvastoin onnekkaasti lisääntyy. Tällaisten toiveiden paris- 
sa, näitä asioita muistaen itse kunkin tulee elää, ja niin leikis- 
sä kuin todessakin on herkeämättä muistutettava niistä muita 
ja itseään. 

Olemme nyt puhuneet siitä miten meidän on toimittava ja 
millaisia meidän itse kunkin tulisi olla jumalalliselta kannalta 
katsottuna. Inhimillisestä puolesta emme ole vielä puhuneet. 
Siitä on kuitenkin puhuttava, koska osoitamme sanamme 
ihmisille emmekä jumalille. Nautinnot, tuskat ja halut ovat 
luonteeltaan nimenomaan inhimillisiä; jokainen kuolevainen 
olento on välttämättömyyden pakosta tarrautunut niihin kiin- 
ni ja on tärkeimmissä pyrkimyksissään niistä riippuvainen. 
Niinpä kauneinta elämää tulee kiittää paitsi siksi, että se ul- 
konaiselta muodoltaan ansaitsee suurimman kunnian, myös 
toisesta syystä: se joka haluaa elää tätä elämää eikä nuoruu- 
dessaan karta sitä, vie voiton siinä mihin me kaikki pyrimme; 
hän näet saa elämänsä aikana enemmän iloa ja vähemmän 
murhetta. Että näin on selvästi laita, käy nopeasti ja tehok- 
kaasti ilmi, jos elämää vain eletään oikealla tavalla. 

Mutta mikä tämä oikea tapa on? Sitä meidän on nyt tarkas- 
teltava järkiperäisesti. On vertailtava keskenään miellyttä- 
vämpää ja vaivalloisempaa elämää ja tutkittava, onko äsken 
mainittu elämäntapa meille luonnonmukainen ja toisenlainen 
taas luonnonvastainen. Me haluamme osaksemme nautintoa, 
tuskaa emme valitse emmekä halua; se tila, joka ei ole näistä 
kumpaakaan, on meistä vähemmän toivottava kuin nautinto, 
mutta valitsemme sen mieluummin kuin tuskan. Haluamme 
pienemmän tuskan, johon liittyy suurempi nautinto, mutta 
emme pienempää nautintoa johon liittyy suurempi tuska. Sen 
sijaan emme osaisi sanoa varmasti, haluammeko sellaista ti- 
laa, jossa molempia on yhtä paljon. Näiden kaikkien tilojen 
kohdalla valintaamme vaikuttavat niiden määrä, laajuus, voi- 
makkuus ja tasaisuus ja näiden vastakohdat. Nämä seikat 
ovat siis tällaisessa suhteessa toisiinsa. Jos elämässä on paljon 
kummankinlaisia tiloja ja ne ovat suuria ja voimakkaita, mut- 
ta nautinnontunteet ovat voitolla, valitsemme sen; sellaista 
elämää emme valitse, jossa ovat voitolla vastakkaiset tunteet. 
Samoin jos elämässä on kumpiakin vähän ja ne ovat vähäisiä 
ja lieviä, mutta tuskantunteet ovat hallitsevia, emme valitse 
sitä, päinvastaisessa tapauksessa taas valitsemme. Jos elä- 
mässä kummatkin ainekset ovat tasapainossa, on arvioitava 
kuten edellä: mikäli meille mieluiset ainekset ovat voitolla, 
valitsemme sen, mikäli vastenmieliset, emme valitse. On siis 
muistettava, että meidän jokaisen elämä on sidoksissa näihin 
vastakohtaisuuksiin, ja mietittävä, millaista elämää luonnos- 
tamme kaipaamme. Mutta jos väitämme haluavamme jota- 
kin näiden vaihtoehtojen ulkopuolelta, osoitamme vain, että 
olemme tietämättömiä ja vailla kokemusta todellisesta elä- 
mästä. 

Millaisia ja kuinka lukuisia ovat ne elämäntavat, joista on 
valittava se mitä haluaa ja se mitä ei halua ja säädettävä ne 
itselleen laiksi, niin että valittuaan sen mikä on rakasta, miel- 
lyttävää, parasta ja kauneinta voi elää niin onnellista elämää 
kuin ihmiselle on mahdollista? Sanokaamme, että yksi on 
maltillinen elämä, toinen järkevä, kolmas urhea elämä, ja 
asettakaamme neljänneksi terve elämä. Näiden vastakohtina 
on neljä muuta, järjetön, pelkurimainen, hillitön ja sairas elä- 

mä. Joka tuntee maltillisen elämän, esittää sen joka suhteessa 
rauhalliseksi; sen tarjoamat tuskat ja nautinnot ovat lieviä, 
halut kohtuullisia ja intohimot vailla kiihkoa. Hillitön elämä 
taas on joka suhteessa kiihkeää, se tarjoaa rajuja tuskia ja 
nautintoja, väkeviä, kuohahtavia haluja ja myrskyisiä intohi- 
moja. Maltillisessa elämässä nautinnot vievät suuruudeltaan, 
lukumäärältään ja voimakkuudeltaan voiton tuskista, hillittö- 
mässä päinvastoin. Tästä seuraa väistämättä, että toinen elä- 
mäntapa on miellyttävämpi ja toinen tuskallisempi ja ettei se, 
joka haluaa elää miellyttävästi, voi vapaaehtoisesti viettää 
hillitöntä elämää. Mikäli edellä esitetty pitää paikkansa, on 
selvää, että hillitön ihminen on sellainen aina vastoin tah- 
toaan. Se että koko ihmiskunta elää hillittömästi, johtuu tie- 
tämättömyydestä, itsekurin puutteesta tai molemmista. Sa- 
moin sairaan ja terveen elämän suhteen voidaan todeta, että 
kumpaankin sisältyy sekä nautintoja että tuskia, mutta ter- 
veessä elämässä nautinnot ovat tuskia painavampia, sairaassa 
päinvastoin. Valitessamme eri elämäntapojen välillä emme 
halua, että tuskallinen aines olisi voitolla; pidämme miellyttä- 
vämpänä elämää, jossa sen osuus on pienempi. Kun verrataan 
toisiinsa maltillista ja hillitöntä, järkevää ja järjetöntä, ur- 
heaa ja pelkurimaista elämää, voidaan sanoa että edellisissä 
niin tuskat kuin nautinnotkin ovat vähäisempiä, pienempiä ja 
vaatimattomampia kuin jälkimmäisissä; edellisissä kuitenkin 
nautinnot painavat enemmän, jälkimmäisissä tuskat. Urhea 
elämä siis vie voiton pelkurimaisesta ja järkevä järjettömäs- 
tä, joten näistä vastakohtapareista toinen on aina miellyttä- 
vämpi kuin toinen: maltillinen, urhea, järkevä ja terve elämä 
on miellyttävämpää kuin pelkurimainen, järjetön, hillitön ja 
sairas. Kaiken kaikkiaan, sekä ruumiin että sielun puolesta 
hyveellinen elämä on paheellista elämää miellyttävämpää ja 
sitä verrattomasti parempaa myös kauneuden, hyveen, oikeu- 
den ja maineen puolesta, joten sitä viettävä ihminen elää joka 
suhteessa onnellisemmin kuin päinvastaista elämää viettävä. 
Tähän voimmekin päättää lakiemme johdannon. Ja johdan- 
non jälkeen on vuorossa itse esitys, tai tarkasti sanoen valtion 
lakien hahmottelu. Valtion laita on niin kuin kankaan tai 
minkä tahansa kudelman: kude- ja loimilankoja ei voi tehdä 

samasta materiaalista, vaan loimien on oltava laadultaan pa- 
rempia; ne on kierretty vahvoiksi ja kestäviksi, kudelangat 
taas ovat pehmeämpiä ja sopivan joustavia. Vastaavasti on 
kyettävä erottamaan toisistaan ne, joiden on määrä hoitaa 
valtion virkoja, ja ne joihin sovelletaan vain vähäistä kasva- 
tusta. Valtion hallinnossa on näet kaksi puolta, virkojen jaka- 
minen eri henkilöille ja lakien osoittaminen eri virkoja varten. 
Mutta ennen kaikkea tätä on mietittävä seuraavaa. Kun 
lammas-, härkä- tai hevospaimen ja mitä heitä vielä onkaan, 
saa lauman haltuunsa, hän ei rupea hoitamaan sitä ennen 
kuin on puhdistanut laumansa sopivalla tavalla. Eroteltuaan 
toisistaan terveet ja sairaat, hyvä- ja huonorotuiset yksilöt 
hän lähettää toiset muihin laumoihin ja pitää toiset omassa 
hoidossaan. Hän on näet sitä mieltä, että olisi hyödytöntä 
uhrata vaivannäköä omien taipumustensa ja kehnon kasva- 
tuksen vuoksi turmeltuneisiin ruumiisiin ja sieluihin, jotka 
lisäksi tärvelisivät muidenkin yksilöiden vielä terveet ja tur- 
meltumattomat luonteet ja ruumiit, ellei jäljelle jääneitä pe- 
rusteellisesti puhdisteta. Muiden elollisten olentojen kohdalla 
tämä ei kylläkään ole yhtä tärkeää ja se kannattaisi mainita 
tässä vain esimerkin vuoksi, mutta kun kyseessä ovat ihmiset, 
lainsäätäjän on erittäin tärkeää tutkia ja selittää, mikä kussa- 
kin tapauksessa koskee puhdistamista ja muita toimituksia. 
Alkaaksemme valtiota koskevista puhdistuksista, asianlai- 
ta on seuraava. Puhdistuksia on monenlaisia, lievempiä ja 
ankarampia. Ankaria ja samalla parhaita puhdistuksia voi 
panna toimeen vain sellainen lainsäätäjä, joka on samalla it- 
sevaltias. Sen sijaan jos lainsäätäjä, jolla ei ole itsevaltiutta 
hallussaan, luo uuden valtion ja laatii sille lait, hän saa olla 
tyytyväinen, jos voi toteuttaa kaikkein lievimmänkään puh- 
distuksen. Paras puhdistustapa on myös tuskallinen kuten 
parhaat lääkkeetkin ovat; siinä oikeus ja hyvityksen vaatimus 
johtavat rangaistukseen, viime kädessä kuolemaan tai karko- 
tukseen. Tässä puhdistuksessa on näet tapana raivata pois 
pahimmat, parantumattomat rikoksentekijät, jotka ovat val- 
tiolle suurimmaksi vahingoksi. Lempeämpi puhdistus taas on 
seuraavanlainen. Kun joukko varattomia ihmisiä on ravin- 
nonpuutteen vuoksi valmis seuraamaan ase kädessä johta- 

736a jiaan ja käymään varakkaiden omaisuuden kimppuun, lain- 
säätäjä katsoo heidän olevan kuin sairaus valtioruumiissa ja 
lähettää heidät maasta pois mahdollisimman hienovaraisesti, 
nimittäen tätä pois toimittamista kauniisti siirtolaisuudeksi. 

Jokaisen lainsäätäjän on aluksi meneteltävä tähän tapaan, 
mutta meidän tapauksemme on vielä erikoisempi. Meidän ei 
nyt tarvitse suunnitella siirtolaisuutta eikä mitään puhdista- 

b vaa valikointia; meidän valtiotamme voisi verrata järveen, 
johon lukuisien lähteiden ja vuoripurojen vedet virtaavat. 
Meidän on tarkoin valvottava, että yhteen virtaava vesi on 
mahdollisimman puhdasta, ja tämä tapahtuu ammentamalla 
vettä pois ja johtamalla sitä kanavien kautta muualle. Jokai- 
sessa valtiollisessa yrityksessä näyttää kuitenkin olevan omat 
vaivansa ja vaaransa. Mutta me toimimme nyt teoriassa 
emmekä käytännössä. Olettakaamme, että olemme saaneet 
kansalaistemme kokoamisen ja puhdistamisen toteutetuksi 

c sopivalla tavalla. Olemme kaikenlaisin puhutteluin ja pitkä- 
aikaisin kokein tutkineet niitä jotka pyrkivät kansalaisiksi 
valtioomme, ja kehnoja estämme pääsemästä sinne, hyvät 
taas otamme vastaan niin ystävällisesti ja suosiollisesti kuin 
suinkin. 

Huomattakoon kuitenkin, että olemme yhtä onnellisessa 
asemassa kuin Herakleen pojat; kuten olemme todenneet, 
heidän siirtokuntansa perustaminen sujui onnellisesti, koska 
he säästyivät niiltä tuhoisilta riidoilta, joita maaomaisuus, 
velkojen pois pyyhkiminen ja omaisuuden jaot aiheuttavat. 

d Kun jossakin vanhassa valtiossa joudutaan niiden vuoksi sää- 
tämään lakeja, on yhtä mahdotonta jättää omistussuhteet 
ennalleen kuin tehdä niihin muutoksiakaan. Jäljelle jää niin 
sanoaksemme vain hurskas toive ja varovainen, pitkän ajan 
kuluessa vähittäin tapahtuva muutos. Se on mahdollinen si- 
ten, että muutoksen alkuunpanijoilla itsellään on runsaasti 
maaomaisuutta ja paljon velallisia ja he haluavat hyväntah- 

e toisesti suoda osan varattomille antamalla velat anteeksi tai 
jakamalla heille maata; he ovat ihmisiä, joilla on kohtuuden- 
tajua ja joiden mielestä köyhtymistä ei ole omaisuuden vähe- 
neminen vaan ahneuden lisääntyminen. Tämä on parhain läh- 
tökohta valtion menestykselle, ja se on luja perusta, jolle voi 

myöhemmin rakentaa sopivan valtiollisen järjestelmän. Mut- 
ta jos perusta on laho, yhteiskunnallinen toiminta ei sen jäl- 
keen ole valtiossa helppoa. 

Kuten sanottu, meillä ei tätä vaikeutta ole. On kuitenkin 
syytä esittää, millä tavoin voisimme sen välttää, ellemme olisi 
jo etukäteen säästyneet siltä. Todettakoon siis, että muuta 
pakotietä ei ole, ei leveää eikä kapeaa, kuin ahneuden välttä- 
minen ja oikeuden noudattaminen. Tämä olkoon valtiomme 
tukipylväänä. Kansalaisten omistussuhteet täytyy tavalla tai 
toisella järjestää niin, etteivät ne aiheuta keskinäistä syytte- 
lyä. Eihän kukaan, jolla on vähänkin järkeä, rupea vapaaeh- 
toisesti järjestelemään uudelleen sellaisten asioita, jotka jo 
vanhastaan ovat riidoissa keskenään. Mutta jos jumala on 
joillekuille — kuten nyt meille — antanut mahdollisuuden 
perustaa uuden valtion, jossa kansalaisilla ei ole keskinäisiä 
vihamielisyyksiä, perustajat olisivat todella epäinhimillisen 
typeriä ja kehnoja, jos he jakaisivat maat ja asunnot siten että 
kansalaiset alkaisivat vihata heitä. 

Millä tavoin oikea jako sitten voisi tapahtua? Ensin on sää- 
dettävä sopiva väkiluku. Seuraavaksi on sovittava, kuinka 
moneen ja minkä kokoisiin ryhmiin kansalaiset on syytä ja- 
kaa, ja tämän jälkeen maa ja asuinpaikat on jaettava mahdol- 
lisimman tasaisesti. Sopivaa väkilukua voidaan tuskin määri- 
tellä muuten kuin ottamalla huomioon itse maa-alue ja naa- 
purivaltiot. Maata ei tarvita enempää kuin että se riittää ra- 
vitsemaan tietyn määrän kohtuullisesti eläviä ihmisiä, asuk- 
kaita taas sen verran, että he pystyvät jotenkin torjumaan 
naapurien loukkausaikeet ja kykenevät myös auttamaan 
loukkauksen kohteeksi joutuneita naapureitaan. Nämä seikat 
voimme järjestää käytännössä ja harkinnan perusteella sitten 
kun olemme nähneet maan ja sen naapurit. Mutta jotta sai- 
simme joskus lainsäädäntömme valmiiksi, meidän on ryhdyt- 
tävä nyt hahmottelemaan sitä. 

Olettakaamme, että sopiva määrä maanomistajia ja oman 
osuutensa puolustajia on 5040 henkeä. Maa ja asuinpaikat 
tulee jakaa yhtä moneen osaan, niin että yksi mies ja yksi 
maapalsta kuuluvat aina yhteen. Kokonaismäärä jaettakoon 
ensin kahtia, sen jälkeen se jaettakoon kolmella, sitten edel- 

leen neljällä, viidellä ja niin edelleen kymmeneen asti. Jokai- 
sen lainsäätäjän tulee ymmärtää luvuista sen verran, että hän 
tietää, mikä ja millainen luku on valtiolle edullisin. Meidän 
on syytä valita luku, jolla on suurin määrä nimittäjiä ja nämä 
mahdollisimman peräkkäisiä lukuja. Täydelliseen lukusar- 
jaan sisältyvät kaikki jakomahdollisuudet, mutta luku 5040 
sopii sekä sodan että rauhan tarkoituksiin, kaikenlaisiin sopi- 
muksiin ja yhteishankkeisiin, veroihin ja jakotoimituksiin, sil- 
lä se voidaan jakaa aina 59:llä eri tavalla, ja nimittäjät muo- 
dostavat yhtenäisen sarjan yhdestä kymmeneen. 

Niiden joille laki niin määrää, on kaikessa rauhassa selvi- 
tettävä perusteellisesti nämä asiat. Ne ovat niin kuin tässä on 
esitetty, ja ne on tuotava valtion perustajan tietoon seuraa- 
vasta syystä, olkoonpa hän perustamassa kokonaan uutta val- 
tiota tai järjestämässä vanhaa rappeutunutta yhteiskuntaa 
uudelleen. Kun on kysymys jumalista ja siitä mitä pyhäkköjä 
valtiossa heille kullekin on pystytettävä ja keiden jumalien ja 
daimonien mukaan ne on nimitettävä, kukaan järkevä mies ei 
ryhdy muuttamaan Delfoin, Dodonan tai Ammonin oraakke- 
linsanoja eikä muitakaan näyissä tai jumalallisen inspiraation 
vallassa muinoin saatuja neuvoja. Niiden mukaan on perus- 
tettu uhri- ja mysteerimenoja, joista toiset ovat kotimaista 
alkuperää, toiset Tyrrheniasta, Kyproksesta tai muualta. 
Näiden ennuslauseiden mukaan on myös vihitty oraakkeli- 
paikkoja, jumaltenkuvia, alttareita ja temppeleitä ja erotettu 
niille kullekin pyhä alueensa. Tähän kaikkeen lainsäätäjä ei 
saa tehdä pienintäkään muutosta. Hänen on osoitettava jo- 
kaiselle ryhmälle joku jumala, daimoni tai heeros, ja maata 
jaettaessa hänen tulee ensin antaa näille oma erillinen alueen- 
sa ja kaikki muukin asiaankuuluva. Kun sitten eri alueilla 
kokoonnutaan säädettyinä aikoina yhteen, ihmisillä on run- 
saasti kaikkea mitä he tarvitsevat, ja uhritoimitusten yhtey- 
dessä he kohtelevat toisiaan ystävällisesti, tutustuvat ja ystä- 
vystyvät keskenään, mikä on valtiolle suuremmaksi siunauk- 
seksi kuin mikään muu. Sillä jos ihmiset eivät tuo todellista 
luonteenlaatuaan päivänvaloon vaan pitävät sen pimennossa, 
kukaan ei voi saada sitä kunniaa mikä hänelle kuuluu, ei 
liioin ansaitsemiaan virkoja ja oikeudenmukaisuutta. Jokai- 

sessa valtiossa on siis itse kunkin pyrittävä siihen, ettei kos- 
kaan esiinny valheellisesti vaan aina vilpittömästi ja totuudel- 
lisesti ja ettei anna kenenkään vilpillisen pettää itseään. 
Seuraava siirtomme tässä lakien esityksessä on kuin lauta- 
pelissä siirto »pyhältä viivalta»; se on sen verran epätavalli- 
nen, että saattaa ensi alkuun hämmästyttää kuulijaa. Mutta 
jos sitä harkitsee ja kokeilee, huomaa että se on toiseksi paras 
valtiojärjestys. Joku ei ehkä halua hyväksyä sitä, koska ou- 
doksuu lainsäätäjää, joka ei ole itsevaltias. On kuitenkin ai- 
van oikea tapa esittää ensin paras sekä toiseksi ja kolmannek- 
si paras valtiojärjestys ja jättää sitten valinnan vapaus sille 
jonka tehtävänä valtion perustaminen on. Tehkäämme siis 
mekin nyt näin ja esittäkäämme ensiksi parhain valtiojärjes- 
tys ja sitten toiseksi ja kolmanneksi paras. Valinnan jätämme 
Kleiniaalle ja kenelle tahansa, joka haluaa näin valitsemalla 
omaksua itselleen sen mitä pitää isänmaassaan arvokkaana. 
Ensimmäiseksi asetettava valtio ja yhteiskuntajärjestys ja 
parhaat lait ovat siellä, missä kautta koko valtion noudate- 
taan parhaiten vanhaa sananpartta: ystävien kesken kaikki on 
yhteistä. Jos jossakin on tai tulee joskus olemaan laita näin, 
siis että naiset, lapset ja kaikki omaisuus on yhteistä, että 
kaikki mitä sanotaan yksityiseksi on kaikin keinoin kitketty 
pois ihmisten elämästä, jopa että kaikki luonnostaan yksityi- 
nenkin on jollakin tavalla saatu mahdollisimman yhteiseksi, 
niin että silmät, korvat ja kädet tuntuvat näkevän, kuulevan 
ja tekevän yhteisesti ja kaikki kiittävät ja moittivat yhteen 
ääneen, iloitsevat ja murehtivat samasta syystä — jos siis saa- 
daan aikaan lait, jotka tekevät valtion mahdollisimman yhte- 
näiseksi, ne ovat niin ylivoimaisen hyvät, että oikeampia ja 
parempia säädöksiä on kenenkään mahdotonta enää laatia. 
Vaikka tällaisessa valtiossa asuisi jumalia tai jumalten lapsia, 
he viettäisivät siellä onnellista elämää. Siksi ei pidä etsiä 
muualta valtiojärjestyksen mallia vaan on pidettävä tätä mal- 
lina ja kaikin voimin pyrittävä mahdollisimman lähelle sitä. 
Valtio, jota nyt olemme perustamassa, lienee toteuduttuaan 
kaikkein lähinnä kuolemattomuutta, ja arvoltaan se on lähin- 
nä seuraava. Sen jälkeen käsittelemme kolmannen valtiotyy- 
pin, jos jumala suo. Mutta millaiseksi me nyt kuvailemme 

tämän toiseksi parhaan valtion? Millä tavoin se on saatu ai- 
kaan? 

Asukkaat saavat siis ensin jakaa keskenään maan ja asun- 
not. Heidän ei tarvitse viljellä maata yhteisesti, koska se olisi 
nykyisen sukupolven syntyperää, kasvatusta ja koulutusta 
ajatellen liian suuri vaatimus. Jako toimitettakoon siinä mie- 
lessä, että kunkin tulee pitää saamaansa palstaa koko valtion 
yhteisenä omaisuutena, ja koska maa kuuluu hänen isänmaa- 
hansa, hänen tulee huolehtia siitä vielä enemmän kuin äidin 
lapsistaan, varsinkin kun tämä valtio jumalattarena hallitsee 
kuolevaisia, ja samoin hänen tulee suhtautua myös paikalli- 
siin jumaliin ja daimoneihin. 

Jotta tilanne säilyisi aina tällaisena, on huolehdittava siitä 
että kotiliesien lukumäärä pysyy aina samana joksi sen äsken 
määräsimme; se ei saa lisääntyä eikä vähentyä. Tämä voi- 
daan varmistaa koko valtiossa seuraavalla tavalla. Se joka on 
saanut palstan haltuunsa, jättäköön taloonsa perilliseksi yh- 
den ainoan pojistaan, sen josta eniten pitää; tämä olkoon hä- 
nen seuraajansa ja kunnioittakoon suvun ja valtion jumaluuk- 
sia, sekä eläviä että jo manalle siirtyneitä. Jos hänellä on 
useampia lapsia, hän naittakoon tyttäret säädettävän lain 
mukaisesti ja luovuttakoon pojat pojiksi sellaisille kansalaisi!- 
le, joilla ei ole omia jälkeläisiä. Tämä tapahtukoon ennen 
kaikkea mieltymysten pohjalta. Mutta ellei mieltymystä ole 
tai jos perheissä on liian paljon tyttäriä tai poikia tai hedel- 
mättömyyden vuoksi päinvastoin liian vähän, asiasta huoleh- 
tikoot meidän asettamamme viranomaiset, kaikkein tärkeim- 
mät ja arvovaltaisimmat. Heidän tulee harkita, mitä on teh- 
tävä jos lapsia on liikaa tai liian vähän, ja keksiä keino, jolla 
tuo 5040 talouden lukumäärä saadaan aina pysymään sama- 
na. Keinoja on monia: syntyvyyden rajoittaminen niiden koh- 
dalla, joille lapsia syntyy paljon, ja päinvastaisissa tapauksis- 
sa kehotukset ja rohkaisut sen lisäämiseksi. Näihin tuloksiin 
päästään jakamalla kunniaa ja häpeää, ja myös vanhukset 
kohdistakoot nuorille kehotuksiaan. Ja lopuksi, ellei 5040 ta- 
louden määrää pystytä mitenkään pitämään tasaisena ja jos 
yhdessä asuvien keskinäisestä kiintymyksestä aiheutuva liial- 
linen väestönkasvu tuottaa meille päänvaivaa, on jäljellä van- 

ha, jo moneen kertaan mainittu keino: lähetetään kaikessa 
ystävyydessä matkaan sopivaksi katsottu määrä siirtolaisia. 
Jos taas valtiota koettelee sairauksien tulva tai sotaisa hävitys 
ja menetykset laskevat väkiluvun paljon alle säädetyn mää- 
rän, ei pidä kuitenkaan vapaaehtoisesti päästää valtioon vää- 
ränlaisen kasvatuksen saaneita uusia kansalaisia. Mutta sitä 
mikä on väistämätöntä, ei itse jumaluuskaan pysty pakolla 
ohjaamaan, kuten sananparsi sanoo. 

Olettakaamme nyt, että tähänastinen esityksemme antaa 
meille seuraavan kehotuksen: »Te miehistä parhaat, pitäkää 
aina luonnon vaatimusten mukaisesti kunniassa samankaltai- 
suutta, yhtäläisyyttä, samuutta ja yhtäpitävyyttä niin luku- 
määrän kuin kaiken sen kohdalla, mikä saa aikaan hyviä ja 
kauniita tekoja. Ennen kaikkea säilyttäkää tuo mainitsemam- 
me lukumäärä samana koko elämänne ajan, samoin jaossa 
alun perin saamanne omaisuuden oikea koko ja suuruus; äl- 
kää häpäiskö sitä keskinäisillä ostoilla ja myynneillä. Muuten 
ei palstojen arvontaa ohjannut jumaluus eikä lainsäätäjä tais- 
tele teidän rinnallanne. Laki kääntyy määräyksineen ensiksi 
tottelemattoman puoleen huomauttaen, että hänellä on vapaa 
valta osallistua tai olla osallistumatta arvontaan, kunhan 
muistaa että maa on kaikille jumalille pyhitettyä ja että en- 
simmäisen, toisen ja kolmannen uhrin yhteydessä papit ja 
papittaret toimittavat rukoukset; tästä syystä sen, joka ostaa 
tai myy saamansa talonpaikan tai maapalstan, on kärsittävä 
asianomainen rangaistus. Pyhäköihin asetetaan sypressipui- 
set taulut, joihin on kaiverrettu muistutukset tulevia aikoja 
varten, ja niiden noudattamista valvomaan asetetaan kaik- 
kein tarkkanäköisin viranomaisista, jotta niiden loukkaukset 
eivät jää heiltä salaan vaan he voivat lain ja jumalan avulla 
rangaista tottelematonta. Kuinka suurta hyötyä näistä mää- 
räyksistä on valtioille, jotka noudattavat niitä ja omaksuvat 
niiden edellyttämän järjestelmän, sitä ei, vanhaa sanontaa 
käyttääksemme, tule kukaan kehno tietämään, sellainen 
vain, jolla on kokemusta ja tottumusta oikeissa tavoissa. Täs- 
sä järjestelmässä ei nimittäin ole paljonkaan mahdollisuuksia 
rahan ansaitsemiseen, ja tästä seuraa, ettei kukaan saa hank- 
kia rahaa vapaasyntyiselle sopimattomilla tavoilla — alenta- 

vina pidetyt käsityöläisammatithan tärvelevät vapaasyntyi- 
sen luonteen — eikä ylipäänsä pitää tällaisia rahankeruutapo- 
ja soveliaina.» 

Tähän kaikkeen liittyy vielä sellainen laki, ettei kukaan 
yksityinen saa omistaa kultaa eikä hopeaa, vaan ainoastaan 
rahaa jokapäiväisiin tarpeisiin; onhan se jokseenkin välttämä- 
töntä, jotta voidaan maksaa palkat käsityöläisille ja muille 
palkkalaisille, orjille tai muukalaisille. Siksi sanomme, että 
heillä tulee olla rahaa, jolla on arvoa heille itselleen mutta ei 
muille. Valtiolla on oltava myös yleiskreikkalaista rahaa; sitä 
tarvitaan sotaretkillä ja kun joku on lähetettävä vieraaseen 
maahan lähettilääksi tai airueksi jossakin valtiolle tärkeässä 
asiassa. Jos yksityisen kansalaisen on välttämätöntä lähteä 
ulkomaille, hän voi viranomaisten luvalla sen tehdä, mutta 
jos hänellä kotiin palatessaan on jäljellä vierasta rahaa, hän 
luovuttakoon sen valtiolle ja saakoon vastaavan määrän oman 
maan rahaa. Mutta jos jonkun todetaan pidättäneen rahan 
itselleen, se otettakoon valtiolle; jos joku tietää asiasta eikä 
ilmoita sitä, joutukoon saman kirouksen ja häpeän kohteeksi 
kuin asianomainen itsekin ja maksakoon vieraasta maasta 
tuodun rahasumman suuruisen sakon. 

Joka menee naimisiin tai naittaa tyttärensä, ei saa antaa 
eikä ottaa vastaan minkäänlaisia myötäjäisiä. Rahaa ei pidä 
uskoa säilytettäväksi tai lainata korkoa vastaan sellaiselle, 
johon ei luota, koska lainansaajalla on oikeus kieltäytyä mak- 
samasta takaisin niin korkoa kuin pääomaakin. 

Tällaiset menettelytavat ovat valtiolle kaikkein parhaat; 
näin voidaan täydellä syyllä todeta, kun niitä verrataan alku- 
peräiseen päämäärään. Meidän mukaammehan järkevän val- 
tiomiehen päämääränä ei ole se mitä useimmat ihmiset sanoi- 
sivat. Hyvän lainsäätäjän velvollisuus, he sanoisivat, on pyr- 
kiä siihen, että valtio jonka hyväksi hän lakeja laatii, olisi 
mahdollisimman suuri ja rikas, omistaisi kullat ja hopeat ja 
hallitsisi maalla ja merellä niin monia kansoja kuin suinkin. 
He ehkä lisäisivät vielä, että oikean lainsäätäjän pyrkimykse- 
nä on mahdollisimman hyvä ja onnellinen valtio. Toiset näistä 
toiveista ovat mahdollisia toteuttaa, toiset eivät. Valtion 
suunnittelija pyrkii siihen mikä on mahdollista, mahdotonta 

hän ei toivo eikä yritä, koska se on turhaa. Onnellisuus ja 
hyvyys kuuluvat väistämättä yhteen; niihin hän siis pyrkii. 
Sen sijaan on mahdotonta olla upporikas ja samalla hyvä — 
nimittäin rikas siinä mielessä kuin ihmiset sanovat. Hehän 
pitävät rikkaina niitä harvoja, jotka omistavat kaikkein kal 
lisarvoisimpia tavaroita, ja näitähän voi kehnokin ihminen 
hankkia. Kun näin on laita, en voi mitenkään myöntyä heidän 
käsitykseensä, että rikas voi olla todella onnellinen olematta 
hyvä. Mutta on mahdotonta olla erittäin hyvä ja erittäin ri- 
kas. Kuinka niin? saattaa joku kysyä. Siksi, että sekä oikein 
että väärin keinoin hankittu omaisuus on yli kaksinkertainen 
verrattuna pelkästään oikeilla keinoilla hankittuun, kun taas 
sellaisen menot, joka ei halua käyttää rahojaan sen enempää 
hyvään kuin pahaan, ovat puolta pienemmät kuin jalojen 
ihmisten, jotka haluavat käyttää niitä vain hyviin tarkoituk- 
siin. Kun nyt toisen tulot ovat kaksinkertaiset ja menot puolta 
pienemmät, ei se jolla tilanne on päinvastainen, voi miten- 
kään olla häntä rikkaampi. Toinen näistä on hyvä, eikä toi- 
nenkaan ole paha mikäli hän on säästäväinen, mutta usein 
hän on perin juurin paha; hyvä hän ei voi koskaan olla, kuten 
juuri totesimme. Sillä se joka hankkii varoja oikeilla ja vääril- 
lä keinoilla mutta ei käytä niitä sen enempää oikeisiin kuin 
vääriin tarkoituksiin, on rikas, jos on myös säästäväinen; täy- 
dellisen paha taas viettää yleensä irstailevaa elämää ja on sik- 
si rutiköyhä. Sen sijaan siitä, joka käyttää rahojaan hyvällä 
tavalla ja hankkii niitä vain oikeudenmukaisin keinoin, ei hel- 
posti tule kovin rikasta mutta ei kovin köyhääkään. Olimme 
siis oikeassa kun väitimme, että ylen rikkaat eivät ole hyviä; 
ja elleivät he ole hyviä, he eivät ole myöskään onnellisia. 
Koko lakiemme lähtökohtana on pyrkimys, että kansalaiset 
ovat mahdollisimman onnellisia ja mahdollisimman hyviä 
ystäviä keskenään. Mutta ystävyyttä ei voi olla siellä missä 
on paljon riitajuttuja ja vääryyksiä. Me sanomme siis, että 
valtiossa ei saa olla kultaa eikä hopeaa eikä siellä saa harjoit- 
taa laajamittaista ansaitsemistoimintaa käsityöläisammat- 
tien, koronkiskonnan tai alhaisten ylellisyystuotteiden avulla. 
Ansaita saa vain sen mitä maanviljely tuottaa ja vain sen ver- 
ran, ettei ansiotyö saa unohtamaan niitä asioita joiden vuoksi 

raha on olemassa, nimittäin sielua ja ruumista, joista ei ilman 
harjoitusta ja kasvatusta tule minkään arvoisia. Siksi olem- 
mekin jo monta kertaa sanoneet, että rahanhankkimisen on 
oltava arvojärjestyksessä viimeisenä. Niistä kolmesta asiasta, 
joiden vuoksi jokainen näkee vaivaa, kolmas ja viimeinen on 
oikeanlainen vaivannäkö rahan vuoksi, toinen on huolenpito 
ruumiista, ensimmäinen on sielusta huolehtiminen. Jos nyt 
kuvaamassamme valtiossa asioiden kunniajärjestys on tämä, 
siinä on oikeanlaiset lait. Mutta jos ilmenee, että jokin laeista 
antaa valtiossa terveydelle enemmän arvoa kuin maltillisuu- 
delle, tai rikkaudelle enemmän kuin terveydelle ja maltik- 
kuudelle, se on silloin selvästikin väärin laadittu. Lainsäätä- 
jän onkin vähän väliä kysyttävä itseltään: mihin minä pyrin? 
onnistunko tässä vai osunko harhaan? Tällä tavoin hän ehkä 
saa lainsäädäntötyönsä loppuun ja vapauttaa siitä toiset, 
muulla tavoin se ei onnistu. 

Se joka on saanut maapalstan, pitäköön sen omanaan mai- 
nitsemillamme ehdoilla. Olisi erinomainen asia, jos kaikilla 
olisi siirtokuntaan tullessaan kaikkea muutakin saman ver- 
ran. Se ei kuitenkaan ole mahdollista; yhdellä tulijalla on 
omaisuutta enemmän ja toisella vähemmän. Monista muista- 
kin syistä ja jotta kansalaisilla olisi valtiossa yhtäläiset mah- 
dollisuudet, on siis oltava eri varallisuusluokat, niin että virat 
ja verot jaetaan tämän luokituksen mukaisesti, ei vain asian- 
omaisen esivanhempien ja hänen oman kunnokkuutensa eikä 
liioin ruumiillisen voiman ja kauneuden mukaan, vaan myös 
varakkuuden ja varattomuuden perusteella. Kun kansalaisille 
suodaan kunnianosoituksia ja virkoja mahdollisimman tasa- 
puolisesti, suhteellisen eriarvoisuuden mukaan, he eivät rii- 
taannu keskenään. 

Näistä syistä tulee omaisuuden määrän perusteella luoda 
neljä varallisuusluokkaa, ensimmäinen, toinen, kolmas ja nel- 
jäs, tai miten niitä nimitettäneenkin. Kansalaiset joko pysy- 
vät koko ajan samassa varallisuusluokassa, tai jos he rikastu- 
vat tai köyhtyvät, he siirtyvät kulloinkin sopivaan luokkaan. 

Tämän jälkeen haluaisin hahmotella seuraavanlaisen lain. 
Jos halutaan, että valtio välttyy kaikkein suurimmalta sairau- 
delta, siltä jota nimitetään kansalaissodaksi, ei kansalaisten 

keskuudessa saa esiintyä suurta köyhyyttä eikä myöskään 
rikkautta, koska kumpikin näistä saa aikaan kumpaakin. 
Lainsäätäjän on siis määriteltävä kummallekin raja. Köyhyy- 
den rajana olkoon maapalstan arvo; sen tulee pysyä samana, 
eikä yksikään viranomainen eikä kukaan muukaan, joka pyr- 
kii hyveeseen, saa sallia sen pienenemistä. Säädettyään tä- 
män mitaksi lainlaatija sallii kansalaisten hankkia kaksin- tai 
kolminkertaisen, jopa nelinkertaisenkin määrän. Mutta jos 
joku saa haltuunsa vielä tätä enemmän — jos hän tekee löy- 
dön, saa lahjaksi, ansaitsee tai muuten sattuu saamaan yli 
säädetyn määrän —, lahjoittakoon sen valtiolle ja sitä hallitse- 
ville jumalille; silloin hän saa osakseen kunnian ja säästyy 
rangaistukselta. Mutta jos joku ei tottele tätä lakia, kuka ta- 
hansa saa antaa hänet ilmi ja saa palkakseen puolet summas- 
ta. Syyllinen joutuu maksamaan omista varoistaan saman- 
suuruisen sakon, ja toinen puoli ylijäämästä kuuluu jumalille. 
Lain määräämien valvovien viranomaisten tulee kirjoittaa 
muistiin ja asettaa julkisesti nähtäväksi kaikki mitä kukin 
omistaa palstan lisäksi, jotta omaisuutta koskevat oikeusjutut 
ovat selviä ja helposti ratkaistavissa. 

Seuraavaksi, lainsäätäjän on ensinnäkin sijoitettava kau- 
punki mahdollisimman keskelle aluetta ja valittava paikka, 
jossa on myös kaikkea muuta kaupungin kannalta tarpeellis- 
ta, sellaista minkä keksiminen ja mainitseminen ei tuota vai- 
keuksia. Sitten hänen tulee jakaa maa kahteentoista osaan; 
hän erottakoon ensin Hestiaa, Zeusta ja Athenea varten py- 
hän alueen, nimittäköön sen akropoliiksi ja ympäröiköön 
muurilla, ja jakakoon sitten kaupungin ja koko maan kah- 
teentoista tästä lähtevään lohkoon. Näiden kahdentoista osan 
tulee olla samanarvoisia siten, että maaperältään hyvät ovat 
pienempiä ja huonommat suurempia. Sitten erotetaan 5040 
maapalstaa, ne kaikki jaetaan kahtia ja kaksi puolikasta liite- 
tään aina yhdeksi palstaksi siten, että yhteen palstaan kuuluu 
yksi lähellä ja yksi kaukana sijaitseva osa. Kaupunkia lähinnä 
oleva ja kaikkein uloimmainen osa muodostavat yhden pals- 
tan, kaupungista lukien seuraava ja toiseksi uloimmainen 
samoin yhden ja niin edelleen. Jaettaessa palstoja kahtia on 
otettava huomioon myös mitä äsken mainitsimme maaperän 

huonoudesta ja hyvyydestä; eroja on tasoitettava mittaamalla 
pinta-alat vastaavasti suuremmiksi tai pienemmiksi. 

Myös kansalaiset lainsäätäjän on jaettava kahteentoista 
ryhmään. Tämä tapahtuu siten, että hän laatii väestöluette- 
lon ja ryhmittelee sen pohjalta kaiken muun omaisuuden 
mahdollisimman tasaisesti kahteentoista osaan. Tämän jäl- 
keen hänen tulee osoittaa kahdelletoista jumalalle kaksitoista 
maalohkoa, nimittää kukin osuus asianomaisen jumalan mu- 
kaan ja pyhittää se hänelle; tällaisen maaosuuden nimi ol- 
koon fyle. Itse kaupunkialueen kaksitoista osaa tulee jakaa 
samalla lailla kuin muukin alue on jaettu. Kullakin kansalai- 
sella tulee olla kaksi asuntoa, toinen lähellä keskustaa ja toi- 
nen äärialueilla. Näin on valtion asuttaminen saatu päätök- 
seen. 

Mutta meidän on ehdottomasti otettava huomioon, etteivät 
olosuhteet voi koskaan olla niin edulliset, että kaikki tässä 
puhuttu voisi toteutua. Tämähän näet edellyttää, että kansa- 
laiset suostuvat tämänlaiseen asutusmuotoon, tyytyvät koko 
elämänsä ajan säädetynkokoiseen, vaatimattomaan omaisuu- 
teen ja edellä esittämäämme lapsilukuun, suostuvat olemaan 
vailla kultaa ja muuta mitä lainsäätäjä äskeisen perusteella 
epäilemättä määrää ja hyväksyvät maaseudulla ja kaupun- 
gissa, keskustassa ja laitamilla olevat asunnot, ylipäänsä kai- 
ken tuon minkä lainsäätäjä on esittänyt kuin unennäkönä tai 
kuin muovaillen vahasta valtion ja siihen kansalaiset. Tämä 
suunnitelmahan on kyllä tavallaan oikein hyvä, mutta siihen 
on tehtävä eräitä varauksia. Lainsäätäjä puhuu siis meille jäl- 
leen näin: 

»Hyvät ystävät, teidän ei pidä luulla, etten itsekin ole huo- 
mannut sen eräässä mielessä pitävän paikkansa, mistä nyt 
puhutte. Mutta kaikissa tulevaisuutta koskevissa suunnitel- 
missa on mielestäni oikeanlaisin menettely se, että se joka 
esittää hankettamme koskevan mallin, ei jätä pois mitään 
mikä siinä on kauneinta ja todellisinta. Mutta jos joku näkee, 
että jokin kohta siinä on mahdoton toteuttaa, hän voi sivuut- 
taa sen ja pyrkiä sen sijasta toteuttamaan sellaista mikä olisi 
oikeaa menettelytapaa lähinnä. Lainsäätäjän on saatava esit- 
tää suunnitelmansa loppuun asti; kun tämä on tehty, hänen 

tulee yhdessä tuon toisen kanssa tutkia, mikä ehdotetuissa 
laeissa on hyödyllistä ja mikä liian jyrkkää. Sillä aikaansaan- 
noksen on oltava itsensä kanssa täydelleen sopusoinnussa, jos 
vähäpätöisimmänkään työn suorittaja haluaa olla minkään 
arvoinen.» 

Kun nyt olemme päättäneet jakaa alueen kahteentoista 
osaan, meidän on mietittävä seuraavaa. Nämä kaksitoista 
osaa on jaettava edelleen monilla eri tavoilla, ja näin syntyy 
uusia osia ja niistä taas uusia, kunnes niitä on 5040. Siten 
luodaan fratriat, demokset ja kyläkunnat, taistelu- ja marssi- 
järjestykset, rahat ja painonmitat sekä mitat kiinteitä ja nes- 
temäisiä aineita varten. Lain on säädeltävä nämä kaikki sei- 
kat siten, että ne ovat oikeassa suhteessa toisiinsa ja keske- 
nään sopusoinnussa. Lainlaatijan ei myöskään pidä pelätä 
vaikuttavansa pikkumaiselta, vaikka hän määrää, etteivät 
mitkään kansalaisten omistamat käyttöesineet saa ylittää 
kohtuullisia mittoja. Hänen on pidettävä yleisenä periaattee- 
na, että lukujen eri jakotavat ja niiden vaihteleva moninai- 
suus ovat käyttökelpoisia kaikkeen; tarkoitan sekä lukujen 
omaa moninaista käyttöä että niitä vaihtelevia muotoja, joita 
ne luovat tasoihin ja kappaleisiin, samoin ääniin sekä suoraan 
ylös tai alas suuntautuviin ja pyöriviinkin liikkeisiin. Tätä 
kaikkea ajatellen lainlaatijan on määrättävä, että kansalais- 
ten on parhaansa mukaan noudatettava tätä järjestystä. Sillä 
jos ajatellaan taloudenpitoa, valtionhoitoa ja mitä tahansa 
taitoa, millään oppiaineella ei ole niihin niin suurta vaikutus- 
ta kuin laskutaidon harrastamisella. Tärkeintä siinä on, että 
se ravistaa hereille uneliaan ja luonnostaan huono-oppisen ja 
tekee hänestä nopeaoppisen, hyvämuistisen ja terävä-älyisen, 
niin että hän tämän jumalallisen taidon ansiosta edistyy pi- 
temmälle kuin hänen luontaiset taipumuksensa edellyttäisi- 
vät. 

Nämä kasvatuksen muodot ovat hyviä ja sopivia, jos vain 
muilla laeilla ja menetelmillä saadaan alhainen ajatustapa ja 
ahneus kitketyksi niiden sielusta, jotka aikovat riittävässä 
määrin ja hyödyttävällä tavalla omaksua ne. Muussa tapauk- 
sessa tulemme huomaamattamme kehittäneeksi viisauden si- 
jasta oveluutta, kuten nykyään voimme nähdä foinikialaisis- 

ta, egyptiläisistä ja monista muista kansoista; näihin ovat vai- 
kuttaneet heidän alentavat puuhailunsa ja tapansa kerätä 
omaisuutta, lieneekö sitten syynä ollut huono lainsäätäjä, 
epäonni vai jokin luonnosta johtuva seikka. Meidän on näet 
huomattava sekin, Megillos ja Kleinias, että jotkin seudut 
ovat enemmän kuin toiset omiaan tuottamaan hyviä ihmisiä, 
jotkin taas huonoja. Lainsäädäntömme ei saa olla tämän 
kanssa ristiriidassa. Tuulisuus tai paahtava aurinko tekee 
eräät seudut epäedullisiksi tai edullisiksi, joihinkin vaikuttaa 
vesi, joihinkin maaperän tuottama ravinto, jolla on parantava 
tai huonontava vaikutus paitsi ruumiiseen myös sieluun. 
Mutta kaikista parhaita ovat ne seudut, joissa tuntuu juma- 
lallinen henkäys ja joissa daimonit asustavat; ne joko ottavat 
siirtolaiset suopeasti vastaan tai torjuvat heidät. Järkevä lain- 
säätäjä ottaa kaiken tämän huomioon ja tutkii sitä niin tar- 
koin kuin ihminen voi, ennen kuin ryhtyy laatimaan lakejaan. 
Näin sinunkin pitää tehdä, Kleinias; jos haluat perustaa seu- 
dulle siirtokunnan, sinun on ensin kiinnitettävä huomiota täl- 
laisiin asioihin. 

KLEINIAS Sinä puhut aivan oikein, ateenalainen vieraamme. 
Näin minun on tehtävä. 

ATEENALAINEN No niin, tämän kaiken jälkeen voisimme kai 
ryhtyä asettamaan viranomaisia sinun valtioosi. 

KLEeINIAs Niin varmaankin. 

ATEENALAINEN Valtiollisen järjestyksen laatimisessa on kaksi 
vaihetta. Ensimmäinen koskee virkoja ja viranomaisia; sääde- 
tään, kuinka paljon virkoja tulee olla ja miten ne täytetään. 
Sitten on kutakin virkaa varten osoitettava oikea määrä sopi- 
vanlaisia lakeja. Mutta ennen kuin rupeamme valitsemaan 
niitä, on syytä tehdä eräs huomautus. 

KLEINIAs Millainen? 

ATEENALAINEN Tarkoitan tätä. Lainsäädäntö on tärkeä tehtä- 
vä, ja jokainen ymmärtää, että jos valtiossa on saatu aikaan 
hyvät lait ja sitten asetetaan kelvottomat viranomaiset niistä 
huolehtimaan, lakien hyvyydestä ei ole mitään hyötyä. Valtio 
joutuu päinvastoin naurunalaiseksi ja saa tästä suurta vahin- 
koa ja häpeää. 

KLEINIAS Sehän on selvää. 

ATEENALAINEN Kuvitellaanpa siis, että näin käy nyt sinunkin 
valtiomuodollesi ja valtiollesi. Ymmärräthän, että vain sellai- 
silla tulisi olla oikeus ryhtyä hoitamaan virkatehtäviä, jotka 
ovat — samoin kuin heidän perheenjäsenensä — antaneet to- 
disteita taipumuksistaan pienestä pitäen, aina siihen asti kun- 
nes heidät valitaan virkaan. Ja myös tulevien valitsijoiden on 
täytynyt kasvaa lakeja noudattaen, jotta he pystyvät oikein 
perustein alistamaan kokeeseen, hyväksymään tai hylkää- 
mään ehdokkaat heidän ansionsa mukaan. Kuinka nyt sellai- 
set voisivat onnistua viranomaisten valinnassa, jotka ovat vas- 

ta vähän aikaa sitten kerääntyneet yhteen eivätkä tunne toi- 
siaan eivätkä ole saaneet kasvatusta? 

KLEINIAs Tuskinpa he voivat. 

ATEENALAINEN Mutta joka leikkiin ryhtyy, se leikin kestä- 
köön. Niin meidänkin molempien on nyt tehtävä, koska sinä 
kerran olet luvannut Kreetan kansalle perustaa noiden yh- 
deksän muun kanssa kaupunkivaltion — niinhän sinä kerroit 
— ja minä olen luvannut auttaa sinua tämän meidän kuvitel- 
lun valtiomme avulla. Kun on keskustelu käynnissä, en halua 
jättää sitä päättämättä, sillä rumaahan on, jos se jää päättö- 
mänä harhailemaan. 

KLEINIAs Hyvin sanottu. 

ATEENALAINEN Ja haluan myös tehdä niin, jos vain pystyn. 
KLEINIAsS Totta kai meidän on yritettävä myös tehdä niin 
kuin sanomme. 

ATEENALAINEN Niin tapahtuu, jos jumala tahtoo ja jos vain 
itse jaksamme, kun ikäkin jo painaa. 

KLEINIAS Varmaankin jumala niin tahtoo. 

ATEENALAINEN Niinhän luulisi. Seuraamme nyt häntä ja tar- 
tumme seuraavaan seikkaan. 

KLEINIAs Mikä se on? 

ATEENALAINEN Se, että olemme perustaneet valtiomme kovin 
rohkeasti ja vaaroista piittaamatta. 

KLEINIAs Kuinka niin? Onko sinulla jotakin erityistä mieles- 
sä? 

ATEENALAINEN Me laadimme tässä huolettomasti lakeja ko- 
kemattomille miehille siinä toivossa, että he tulevat hyväksy- 
mään nyt säätämämme lait. Tyhmempikin kai tajuaa, ettei 
heidän ole helppo aluksi hyväksyä mitään niistä, vaan vasta 
jos pysymme lujina niin kauan, että sellaisetkin ovat mukana 
valtion viranomaisten valinnassa, jotka jo lapsesta ovat saa- 
neet tuntuman näihin lakeihin ja ovat kasvaessaan riittävästi 
tottuneet niihin. Sitten kun on päästy tähän asti — jos tämä 
kaikki yhdessä voi toteutua niin kuin pitäisi —, uskon että täl- 
lä tavoin kasvatetun valtion säilyminen on vastedeskin turvat- 
tu. 

KLEINIAS Se tuntuu todennäköiseltä. | 
ATEENALAINEN Meidän on nyt siis mietittävä, voisimmeko 

seuraavalla tavalla löytää tähän sopivan keinon. Väitän näet, 
Kleinias, että kaikista kreetalaisista juuri teidän knossoslais- 
ten ei pidä vain päällisin puolin huolehtia siitä alueesta jota 
nyt olette asuttamassa, vaan teidän on tarmokkaasti ja kaikin 
voimin valvottava, että tärkeimmät virat saadaan mahdolli- 
simman lujalle ja hyvälle pohjalle. Muiden kohdalla asia käy 
helpommin, mutta ensiksi on välttämätöntä, että te valitsette 
lainvartijanne erittäin huolellisesti. 

KLEInIAs Millaisen järkevän keinon me siis voisimme löytää 
siihen? 

ATEENALAINEN Seuraavanlaisen. Minä olen tätä mieltä, te 
kreetalaisten pojat: koska Knossoksen asukkaat ovat teidän 
monien kaupunkienne joukossa ensimmäisellä sijalla, heidän 
tulee yhdessä saapuneiden siirtolaisten kanssa valita omas- 
taan ja näiden joukosta kaikkiaan kolmekymmentäseitsemän 
miestä, joista yhdeksäntoista siirtolaista ja loput Knossokses- 
ta. Knossoslaisten tulisi luovuttaa heidät sinun valtiollesi, ja 
sinut itsesi pitäisi myös saada mukaan tuon siirtokunnan kan- 
salaiseksi, yhdeksi noista kahdeksastatoista; tähän he käyttä- 
kööt suostuttelua tai kohtuullista painostusta. 

KLEINIAs Mutta ettekö myös sinä ja Megillos voisi tulla val- 
tiomme kansalaisiksi? 

ATEENALAINEN Ateena on ylpeä valtio, Sparta samoin, ja 
kumpikin on kaukana täältä. Sinulle sen sijaan kaikki tämä 
sopii hyvin, ja muihinkin siirtolaisiin sopii se mitä tässä olem- 
me puhuneet sinusta. Voimme siis katsoa, että tällainen me- 


nettely olisi paras tämänhetkisessä tilanteessa. Mutta aikaa. 


myöten, jos valtiojärjestyksemme säilyy ennallaan, viran- 
omaiset tulee valita seuraavalla tavalla. Valintaan osallistu- 
koot kaikki asekuntoiset, sekä ratsu- että jalkamiehet, ja 
kaikki jotka ovat miehuusvuosinaan olleet mukana sodassa. 
Se tulee järjestää valtion arvokkaimmaksi katsomassa pyhä- 
kössä, ja jokainen tuokoon jumalan alttarille pienen taulun, 
johon on kirjoittanut ehdokkaansa nimen, isännimen ynnä 
fylen ja demoksen johon ehdokas kuuluu, sekä vastaavasti 
oman nimensä ja samat tiedot itsestään. Kuka tahansa saa 
ottaa pois taulun, jonka teksti ei miellytä häntä, ja viedä sen 
torille; tähän olkoon aikaa vähintään kolmekymmentä päi- 

vää. Viranomaiset esittävät sitten koko valtion nähtäväksi 
kolmesataa kärkeen sijoittunutta taulua, kansalaiset valitse- 
vat niistä jälleen kukin mieleisensä, ja sata toistamiseen par- 
haiksi valittua näytetään taas kaikille. Kolmannella kerralla 
kaikki ohittavat paikan, jossa ovat uhrieläinten sisälmykset, 
ja valitsevat näistä sadasta taas mieleisensä. Kolmekymmen- 
täseitsemän eniten ääniä saanutta alistetaan kokeeseen ja ju- 
listetaan sitten viranomaisiksi. 

Mutta ketkä tässä valtiossamme oikein huolehtivat näistä 
viranomaisia ja heidän tutkimistaan koskevista järjestelyistä? 
Huomaamme, että sellaisiakin henkilöitä täytyy olla näissä 
ensi kertaa yhteen kytketyissä valtioissa; mutta toisaalta hei- 
tä ei voi olla ennen kuin on olemassa viranomaisia. Heitä on 
kuitenkin oltava, tavalla tai toisella, eivätkä he saa olla mi- 
tään mitättömiä miehiä vaan todella päteviä. Hyvin aloitettu 
on puoliksi tehty, sanoo sananparsi, ja ainahan me kiitämme 
hyvää aloitusta. Mutta minun mielestäni alku on enemmän- 
kin kuin puolet, eikä onnistunutta aloitusta ole vielä koskaan 
kylliksi kiitetty. 

KLEINIAS Puhut oikein. 

ATEENALAINEN Kun tämän kerran ymmärrämme, emme saa 
sivuuttaa asiaa vaieten ja jättää selvittämättä, miten on me- 
neteltävä. Minulla ei ole paljonkaan ehdotuksia, mutta yhden 
tässä tilanteessa välttämättömän ja hyödyllisen neuvon pys- 
tyn esittämään. 

KLEINIAS Mikä se on? 

ATEENALAINEN Valtiolla, jota nyt olemme perustamassa, ei 
ole niin sanoakseni muuta isää eikä äitiä kuin sen oma perus- 
tajavaltio. Tiedän toki, että tytärvaltiot ovat useinkin riitaan- 
tuneet perustajansa kanssa ja että näin tulee vastedeskin käy- 
mään. Mutta siirtokuntamme on nyt kuin lapsi: vaikka se ai- 
kanaan ehkä riitaantuukin vanhempiensa kanssa, se tämän- 
hetkisessä lapsenomaisessa avuttomuuden tilassaan rakastaa 
vanhempiaan ja nämä sitä, ja se turvautuu aina omaisiinsa, 
jotka ovat sen ainoita puolustajia. Sanon siis, että koska knos- 
soslaiset ovat ottaneet huolehtiakseen uudesta valtiostamme, 
tällainen suhde on jo valmiina olemassa Knossoksen ja uuden 
valtion välillä. 

Mutta toistan vielä — sillä ei ole vahingoksi sanoa hyvää 
asiaa kahteen kertaan — että knossoslaisten täytyy yhdessä 
huolehtia tästä kaikesta. Heidän on sitä varten pyrittävä va- 
litsemaan siirtokuntaan saapuneiden joukosta sata vanhinta 
ja parhainta miestä, ja saman verran he valitkoot omasta jou- 
kostaan. Kun nämä ovat tulleet uuteen valtioon, heidän on 
yhdessä huolehdittava siitä, että viranomaiset asetetaan la- 
kien mukaisesti ja tutkitaan. Tämän jälkeen knossoslaiset 
siirtyvät takaisin Knossokseen, ja uuden valtion on yritettävä 
pysyä pystyssä ja menestyä omin voimin. 

Edellä jo mainitut kolmekymmentäseitsemän miestä mei- 
dän tulee valita nyt — ja aina vastedeskin — seuraavia tarkoi- 
tuksia varten. Heidän on valvottava ensiksikin lakeja ja toi- 
seksi niitä kirjoitettuja tauluja, joihin jokainen viranomaisten 
edessä merkitsee omaisuutensa määrän siltä osin kuin se ylit- 
tää neljä minaa, jos asianomainen kuuluu ylimpään varalli- 
suusluokkaan, kolme minaa jos hän kuuluu toiseen, kaksi 
minaa jos hän kuuluu kolmanteen ja yhden minan jos hän 
kuuluu neljänteen. Jos jonkun todetaan omistavan enemmän 
kuin tauluun on merkitty, koko ylimäärä otettakoon valtion 
haltuun, ja lisäksi saa kuka tahansa haastaa hänet oikeuteen; 
tämä ei ole mitenkään kaunista eikä kunniakasta, päinvas- 
toin, jos todetaan hänen hyötymistarkoituksessa halveksineen 
lakeja. Kuka vain haluaa, voi siis syyttää häntä omanvoiton- 
pyynnistä ja vaatia hänelle rangaistusta lainvalvojan edessä. 
Jos hän osoittautuu syylliseksi, häneltä evättäköön osuus val- 
tion yhteiseen omaisuuteen, ja kun valtion omaisuutta jae- 
taan, hän älköön saako muuta kuin maapalstansa, ja julistus 
hänen syyllisyydestään olkoon koko hänen elämänsä ajan 
nähtävillä paikassa jossa kaikki voivat sen lukea. 

Lainvalvoja älköön olko tässä virassa enempää kuin kaksi- 
kymmentä vuotta, ja virkaan älköön valittako alle viisikym- 
menvuotiasta. Kuusikymmenvuotiaana valittu toimikoon vi- 
rassa vain kymmenen vuotta, ja niin edespäin. Jos siis joku 
elää yli seitsemänkymmenvuotiaaksi, hän älköön kuvitelko, 
että voi enää näiden viranomaisten joukossa hoitaa näin tär- 
keää virkaa. 

Olemme nyt esittäneet kolme lainvalvojia koskevaa mää- 

räystä, mutta sitä mukaa kuin lakimme edistyvät, niistä jo- 
kainen asettaa noille miehille lisätehtäviä jo mainittujen li- 
säksi. Tämän jälkeen meidän on syytä puhua muiden viran- 
omaisten valinnasta. Seuraavaksi on valittava strategit sekä 
heidän apulaisikseen sodankäynnissä hipparkit ja fylarkit 
sekä jalkaväenosastojen komentajat, »rivien järjestäjät», niin 
kuin heitä parhaiten sopisi nimittää; taksiarkeiksi heitä 
yleensä sanotaankin. Lainvalvojien tulee asettaa strategit 
ehdolle itse valtion kansalaisten joukosta, ja valintaan saavat 
osallistua kaikki sotilasikäiset tai tämän iän jo ohittaneet. Jos 
joku katsoo, että joku sellainen jota ei ole asetettu ehdolle, on 
tiettyä ehdokasta parempi, hän ilmoittakoon molempien ni- 
met ja tehköön valallisesti oman vastaehdotuksensa; äänes- 
tyksessä voitolle päässyt otettakoon ehdokkaaksi. Kolme eni- 
ten ääniä saanutta toimikoot strategeina ja sodankäynnin joh- 
tajina, kun heidät on ensin tutkittu samalla lailla kuin lainval- 
vojatkin. Valitut strategit ehdottavat itselleen taksiarkit, kak- 
sitoista kustakin fylestä, ja kuten strategien kohdalla, myös 
taksiarkkeja valittaessa voidaan tehdä vastaehdotuksia, ja 
myös äänestys ja valinta tapahtuu samalla tavoin. Lainvalvo- 
jat järjestävät tämän vaalikokouksen ennen prytanien ja neu- 
voston valitsemista johonkin mahdollisimman pyhään ja sopi- 
vaan paikkaan, ja sinne sijoitetaan toisistaan erilleen raskas- 
aseiset jalkamiehet, ratsumiehet ja kolmanneksi ryhmäksi 
kaikki muut armeijaan kuuluvat. Strategeja ja hipparkkeja 
valittaessa saavat kaikki äänestää, taksiarkkeja vain kilpeä 
kantavat; fylarkkien valinnan toimittaa koko ratsuväki, ja 
strategit valitsevat itselleen kevytaseisten, jousimiesten ja 
muiden osastojen päälliköt. Jäljellä on vielä hipparkkien va- 
linta. Heidät asettavat ehdolle ne jotka antoivat ehdotuksen- 
sa myös strategeista, ja vastaehdotukset ja valinta tapahtuvat 
samalla tavoin kuin strategien kohdalla. Äänestyksen toimit- 
taa ratsuväki jalkamiesten nähden, ja kaksi eniten ääniä saa- 
nutta valitaan koko ratsuväen ylipäälliköksi. Äänestyksen tu- 
los voidaan asettaa kiistanalaiseksi kahdesti; jos kolmannella- 
kin kerralla sitä vastaan esitetään huomautus, asian ratkaise- 
vat ne joiden tehtävänä on äänten laskeminen. 

Neuvostossa tulee olla kolmekymmentä kertaa kaksitoista 


146 


KUUDES KIRJA 


jäsentä; luku 360 soveltuu näet hyvin jaettavaksi edelleen. Se 
jakautuu neljään 90-miehiseen osastoon, joista kukin edustaa 
yhtä varallisuusluokkaa. Ylimmän varallisuusluokan edusta- 
jien vaaliin osallistuminen on kaikille pakollista; tottelemat- 
tomuudesta rangaistaan määräsuuruisella sakolla. Valittujen 
nimet kirjoitetaan muistiin. Seuraavana päivänä valitaan 
samalla tavoin toisen varallisuusluokan edustajat, ja kolman- 
tena päivänä toimitetaan kolmannen varallisuusluokan edus- 
tajien vaali, johon kaikki halukkaat osallistuvat; äänestämi- 
nen on pakollista kolmen ensimmäisen luokan jäsenille, sen 
sijaan neljänteen eli alimpaan luokkaan kuuluvaa ei sakoteta, 
vaikka hän ei haluaisikaan äänestää. Neljäntenä päivänä 
kaikki osallistuvat neljännen varallisuusluokan edustajien 
vaaliin. Jos joku kolmanteen tai neljänteen luokkaan kuuluva 
ei halua äänestää, häntä ei sakoteta, mutta jos toiseen tai en- 
simmäiseen luokkaan kuuluva kieltäytyy, hän joutuu maksa- 
maan sakon, alkuperäiseen summaan verrattuna kolminker- 
taisen, jos hän kuuluu toiseen luokkaan, ja nelinkertaisen, jos 
hän kuuluu ensimmäiseen. Viidentenä päivänä viranomaiset 
asettavat nimet kaikkien kansalaisten nähtäville, ja niistä on 
kaikkien äänestettävä ensinmainitun sakon uhalla. Kun jokai- 
sesta varallisuusluokasta on äänestetty ehdokkaiksi 180 mies- 
tä, näistä valitaan arvalla puolet; heidät tutkitaan, ja he toi- 
mivat neuvosmiehinä vuoden ajan. 

Tällainen vaalitapa edustaa jonkinlaista yksinvaltaisen ja 
kansanvaltaisen valtiojärjestyksen välimuotoa. Valtiomuodon 
tuleekin aina pysytellä näiden kahden keskivaiheilla. Orjat ja 
isännät eivät voi koskaan olla keskenään ystäviä, eivät liioin 
kelvottomat ja kunnolliset, vaikka julistettaisiin heidän ole- 
van samassa arvoasemassa. Erilaisten kohdalla näet tasa- 
arvoisuuskin muuttuu eriarvoisuudeksi, ellei tavoiteta koh- 
tuutta. Näistä syistä valtiot ovat täynnä eripuraisuutta. Van- 
ha tosi sanonta on, että tasa-arvoisuus luo ystävyyttä. Tämä 
on vallan oikein ja osuvasti sanottu, mutta millaista on tuo 
tasa-arvoisuus joka saa tämän aikaan, se ei ole lainkaan selvä 
asia ja saa meidät aivan ymmälle. On näet kahdenlaista tasa- 
arvoa; niiden nimi on sama mutta käytännössä ne ovat usein 
melkein toistensa vastakohtia. Toinen on mittoihin, painoihin 

ja lukuihin perustuvaa tasa-arvoa, ja sitä pystyy jokainen val- 
tio ja lainsäätäjä noudattamaan arvonosoituksissaan, nimit- 
täin suorittamalla jaot arpomalla. Sen sijaan todellisinta ja 
parhainta tasa-arvoa kaikkien ei ole helppo tajuta. Sen näet 
ratkaisee Zeus, ja se on vain harvoin ihmisten ulottuvilla, 
mutta aina kun se on valtioiden ja yksityisten käytettävissä, 
se saa aikaan kaikenlaista hyvää. Se antaa suuremmalle 
enemmän ja pienemmälle vähemmän suoden kummallekin 
hänen luontonsa mukaisesti kohtuullisen määrän; myöntä- 
mällä kunnokkaammille suuremmat arvonosoitukset, kunnol- 
taan ja kasvatukseltaan heikommalle taas pienemmät se ja- 
kaa sopivassa suhteessa kullekin. Juuri tämä oikeudenmukai- 
suus on itse asiassa myös samaa kuin yhteiskunnallinen tar- 
koituksenmukaisuus. Ja nimenomaan siihen, tähän tasa- 
arvoisuuteen meidän on pyrittävä perustaessamme nyt synty- 
mässä olevaa valtiotamme. Perustipa valtion ylipäätään kuka 
tahansa, lakeja säätäessään hänen ei tule ajatella yhtä tai 
muutamaa hallitsijaa eikä kansanvaltaa vaan nimenomaan 
oikeudenmukaisuutta, siis sitä mistä juuri puhuimme: että 
eriarvoisille suodaan kullekin se mikä luonnonmukaisesti vas- 
taa jokaisen arvoa. Jokainen valtio joutuu kuitenkin joskus 
käyttämään näitä ilmauksia hieman muunnetussa merkityk- 
sessä, jos haluaa välttyä sisäisiltä erimielisyyksiltä. Lempeys 
ja suvaitsevaisuus ovat aina loukkaus täydellisyyttä ja ehdot- 
tomuutta vastaan ja ristiriidassa todellisen oikeuden kanssa. 
Jotta siis vältyttäisiin kansan tyytymättömyydeltä, on pakko 
soveltaa myös arvontaan perustuvaa tasa-arvoa ja rukoilla, 
että jumala ja hyvä onni ohjaavat arvan oikeudenmukaisim- 
paan ratkaisuun. Näin täytyy pakostakin käyttää kumpaakin 
tasa-arvoisuuden lajia, mutta sattumaan perustuvaa mahdol- 
lisimman harvoin. 

Niinpä valtion on välttämätöntä menetellä näin, jos sen 
mieli pysyä pystyssä. Mutta niin kuin merellä purjehtiva lai- 
va tarvitsee yötä päivää jatkuvaa vartiointia, samoin on laita 
valtion, joka ajelehtii muiden valtioiden aallokossa ja on ai- 
naisessa vaarassa joutua kaikenlaisten juonien uhriksi. Viran- 
omaisten on siinä aamusta iltaan ja illasta aamuun kytkey- 
dyttävä toinen toisiinsa, vartijoiden on lakkaamatta jatketta- 

va toinen toisensa työtä. Mutta mikään suuri joukko ei pysty 
tehokkaasti tällaiseen toimintaan, ja siksi täytyy järjestää 
niin, että useimmat neuvoston jäsenet saavat olla enimmän 
osan aikaa kotonaan hoitamassa omia asioitaan ja vain kah- 
destoistaosa, yksi kunakin kuukautena, toimii vartijoina vuo- 
ron perään. Heidän tulee olla käytettävissä siltä varalta, että 
itse valtioista tai muualta tullaan ilmoittamaan tai tiedustele- 
maan joitakin valtioiden välisiä riita-asioita, joissa on annet- 
tava vastaus tai kuultava vastaukset omiin kysymyksiin. Hei- 
dän on myös mikäli mahdollista estettävä kaikenlaiset ku- 
moukselliset hankkeet, jotka ovat valtioissa niin tavallisia; jos 
niitä kaikesta huolimatta ilmenee, heidän on huolehdittava, 
että valtio pikaisesti havaitsee ne ja ryhtyy lääkitsemistoi- 
miin. Siksi tällä virkakunnalla tulee aina olla valta kutsua 


koolle ja hajottaa sekä lainmukaiset että tilapäiset kokoukset. 


Neuvostosta tulee siis yhden kahdestoistaosan kerrallaan 
huolehtia tästä kaikesta, ja loput yksitoista kuukautta vuo- 
dessa se saa levätä. Tällaisen neuvoston osan on näin valvotta- 
va valtiota jatkuvasti yhdessä muiden viranomaisten kanssa. 
Itse kaupungin asiat on näin varmaan saatu järjestetyksi 
suhteellisen hyvään kuntoon. Entä miten huolehditaan maa- 
seudusta ja sen järjestyksestä? Kun nyt koko kaupunki ja 
koko maaseutu on jaettu kahteentoista osaan, lienee kai pai- 
kallaan asettaa valvojat huolehtimaan valtion teistä, asuinta- 
loista, julkisista rakennuksista, satamista, torista ja lähteistä, 
samoin pyhistä alueista, temppeleistä ja kaikesta muusta sel- 
laisesta. Eikö totta? 
KLEINIAs Kyllä toki. 
ATEENALAINEN Voimme siis todeta, että temppeleihin on ase- 
tettava temppelinvartijat, papit ja papittaret. Lisäksi on valit- 
tava kolmenlaisia viranomaisia huolehtimaan teistä, julkisis- 
ta rakennuksista ja niiden järjestyksestä, katsomaan etteivät 
ihmiset tee ilkivaltaa, valvomaan eläimiä ja ylipäänsä pitä- 
mään huolta siitä että kaupungin ympäristössä ja esikaupun- 
geissa vallitsee sellainen järjestys kuin on valtiolle sopivaa. 
Viimeksi mainittuja nimitettäköön kaupunginvalvojiksi, niitä 
taas, jotka huolehtivat järjestyksestä torilla, torinvalvojiksi. 
Jos temppelien papin- ja papittarenviroilla on pitkät perin- 

teet, niihin ei pidä kajota. Jos taas, kuten vastaperustetuissa 
valtioissa usein tietysti on laita, perinnäisiä pappisvirkoja ei 
ole lainkaan tai vain muutama, asetettakoon temppelinvalvo- 
jiksi jumalia varten tarpeelliset papit ja papittaret. Osa näistä 
kaikista viranhaltijoista tulee asettaa vaalin ja osa arvonnan 
perusteella, ja kaikkialla maaseudulla ja kaupungissa on koe- 
tettava saada väestö ystävystymään ja mahdollisimman yksi- 
mieliseksi keskenään sekoittamalla toisiinsa demokraattisia 
ja ei-demokraattisia menetelmiä. Mutta pappien kohdalla 
sallimme jumalan hoitaa asian mieleisellään tavalla ja an- 
namme jumalallisen sattuman ratkaista sen arvalla. Tutkim- 
me kuitenkin, että arvan määräämä henkilö on kaikin puolin 
terve ja laillista syntyperää, että hän on kotoisin mahdollisim- 
man puhtaana säilyneestä talosta eikä ole syyllistynyt mur- 
haan eikä muuhun jumaluutta loukkaavaan rikkomukseen ja 
että myös hänen isänsä ja äitinsä ovat eläneet samalla tavoin. 

Delfoista noudettakoon säädökset kaikkia uskonnollisia toi- 
mituksia varten, asetettakoon niille tulkitsijat ja noudatetta- 
koon niitä. Papin toimikausi kestäköön vuoden, ei enempää, 
ja kyetäkseen pyhien säädösten mukaisesti huolehtimaan 
uskonnollisista menoista kyllin hyvin papin täytyy olla vähin- 
tään kuudenkymmenen ikäinen. Samat määräykset koskevat 
myös papittaria. Fylet valitkoot säädösten tulkitsijat kolmes- 
sa äänestyksessä, joissa aina neljä fyletä valitsee kukin neljä 
ehdokasta. Näiden joukosta kolme eniten ääniä saanutta alis- 
tetaan tutkimukseen, muut yhdeksän lähetetään Delfoihin, 
jossa oraakkeli valitsee yhden kustakin kolmen miehen ryh- 
mästä. Tutkimusta ja ikää koskevat määräykset ovat samat 
kuin pappien kohdalla. Valitut toimivat tulkitsijoina elämän- 
sä loppuun asti. Jos joku väistyy joukosta, neljän fylen ryhmä 
valitsee uuden siitä fylestä, johon edellinen oli kuulunut. 
Kunkin temppelin pyhän rahaston ja temppelialueen sekä 
näiden tuoton ja vuokratulojen hoitajiksi valittakoon ylem- 
mistä varallisuusluokista suurimpia temppeleitä varten kol- 
me henkilöä, pienempiä varten kaksi ja kaikkein vähäisimpiä 
varten yksi. Heidät valitaan ja tutkitaan samalla tavoin kuin 
strategit. Näin siis järjestettäköön uskonnollisia toimituksia 
koskevat asiat. 

Jos mahdollista, mitään ei pidä jättää vaille valvontaa. 
Kaupungin valvonta olkoon edellä esitettyyn tapaan strate- 
gien, taksiarkkien, hipparkkien, fylarkkien, prytanien sekä 
kaupungin- ja torinvalvojien käsissä siten kun heidät on valit- 
tu ja asetettu virkaansa. Muun alueen vartiointi tapahtukoon 
seuraavasti. Olemme jakaneet koko alueen kahteentoista 
mahdollisimman samanlaiseen osaan; kukin fyle saa niistä 
arvalla yhden osakseen, ja sen tulee vuosittain asettaa viisi 
miestä eräänlaisiksi alueenvalvojiksi ja vartiopäälliköiksi, joi- 
den on kunkin valittava omasta fylestään kaksitoista nuorta 
miestä, iältään kahdenkymmenenviiden ja kolmenkymmenen 
väliltä. Näiden miesryhmien kesken arvotaan alueen eri osien 
vartiointi kuukaudeksi kerrallaan, jotta kaikki tutustuisivat 
ja perehtyisivät alueeseen. Sekä esimiehet että vartijat toimi- 
vat näissä tehtävissä kaksi vuotta. Lähtien siitä alueen osasta 
jonka ovat arvonnassa ensiksi saaneet, he siirtyvät vartiopääl- 
likön johdolla aina kuukauden kuluttua seuraavaan osaan, 
kiertäen oikealle, toisin sanoen itään päin. Ja jotta vartijat 
eivät tutustuisi seutuun vain yhden vuodenajan kuluessa vaan 
mahdollisimman monet oppisivat maaston lisäksi tietämään 
myös, mitä milläkin seudulla minäkin vuodenaikana tapah- 
tuu, he siirtyvät seuraavana vuonna esimiestensä johdolla 
takaisin päinvastaiseen suuntaan, kunnes heidän toinenkin 
vuotensa on kulunut umpeen. Kolmanneksi vuodeksi valitaan 
viisi uutta alueenvalvojaa ja vartiopäällikköä, jotka kukin 
huolehtivat 12-miehisestä ryhmästä. 

Eri seuduilla oleskellessaan miehet hoitavat seuraavia teh- 
täviä. Ensinnäkin he pyrkivät suojaamaan alueen vihollisilta 
niin hyvin kuin suinkin. He kaivavat tarpeen mukaan valli- 
hautoja ja kaivantoja ja rakentavat suojavarustuksia sulkeak- 
seen tien niiltä, jotka yrittävät vahingoittaa aluetta tai väes- 
tön omaisuutta. Tätä varten he ottavat kullakin seudulla 
käyttöön juhdat ja orjat, mieluimmin silloin kun nämä ovat 
vapaina omista töistään, panevat ne töihin ja johtavat itse 
työntekoa. He tekevät maaston vihollisille vaikeakulkuiseksi, 
omille taas — ihmisille, juhdille, karjalaumoille — niin hel- 
poksi kuin suinkin; he hoitavat ja tasoittavat teitä ja huolehti- 
vat siltä, ettei sadevesi vahingoita maaperää vaan virrates- 


151 


761a 


LAIT 


b saan vuorten laaksoihin hyödyttää sitä. Laaksojen suut he 

ympäröivät valleilla ja kanavilla, jotta sadevesi pysyisi niissä 
ja imeytyessään maaperään muodostaisi alempana oleville 
pelloille ja muille paikoille puroja ja lähteitä, niin että kui- 
vimmissakin paikoissa olisi saatavissa runsaasti hyvää vettä. 
Lähteistä syntyneet joet ja kaivot he kaunistavat istutuksin ja 
rakennelmin, ja yhdistämällä ne toisiinsa maanalaisilla put- 
killa he saavat veden virtaamaan vuolaana. Jos lähellä on 
pyhä lehto tai temppelialue, he johtavat sinne veden ja anta- 
vat sen virrata kautta vuoden temppelin kaunistuksena. 
Nuorten miesten tulee pystyttää tällaisiin paikkoihin itsel- 
leen ja myös vanhempia miehiä varten gymnasioneja, joissa 
saa lämpimiä kylpyjä, ja hankkia niihin runsaasti kuivaa puu- 
ta. Tällaisesta ystävällisestä huolenpidosta on sairaille ja 
maatöissä rasittuneille paljon enemmän hyötyä kuin jonkun 
taitamattoman lääkärin vastaanotosta. 

Kaikki tällainen kaunistaa ja hyödyttää seutua ja luo miel- 
lyttävää ja hauskaa virkistystä. Mutta miehillä on myös vaka- 
vat tehtävänsä. Jokaisen kuudenkymmenen miehen ryhmän 
tulee vartioida aluettaan paitsi vihollisilta myös ystäviksi te- 
keytyviltä. Jos joku naapuri tai oman maan asukas, orja tai 
vapaa, loukkaa toista, on jaettava oikeutta sille joka katsoo 
joutuneensa vääryyden kohteeksi. Pikkuasioissa tuomareina 
toimivat viisi esimiestä itse, suuremmissa tapauksissa taas, 
joissa asianosaisen vaatima korvaussumma saattaa nousta 
kolmeen minaan asti, he ratkaisevat asian yhdessä 12-miehi- 
sen ryhmän kanssa. Kukaan tuomari tai viranomainen ei ole 
tuomitessaan tai virkaa hoitaessaan vapaa vastuullisuudesta, 
lukuun ottamatta niitä, jotka kuninkaiden tavoin sanovat 
asiassa lopullisen sanan. Jos alueenvalvojat loukkaavat huos- 
taansa uskottuja, jos he antavat näille kohtuuttomia mää- 
räyksiä, yrittävät väkivalloin ryöstää jotakin maalaisväestöl- 
tä, ottavat vastaan lahjuksia tai langettavat vääriä tuomioita, 
he joutuvat häpeän alaisiksi koko valtiossa, jos ovat suostu- 
neet lahjottaviksi; muista seudulla tekemistään rikkomuksis- 
ta, joissa on kysymys korkeintaan minan arvoisesta summas- 
ta, heidän tulee vapaaehtoisesti alistua tuomittaviksi kyläläis- 
ten ja naapurien edessä. Ja olipa kyseessä suurempi tai pie- 

nempi rikos, elleivät he suostu tulemaan oikeuden eteen vaan 
kuvittelevat pääsevänsä vastuusta kun heidät aina kuukau- 
den kuluttua siirretään toiselle seudulle, vääryyttä kärsineen 
on syytettävä heitä julkisen tuomioistuimen edessä. Jos hän 
voittaa, hän saa vaatia kaksinkertaisen korvauksen syytetyl- 
tä, joka on pakoillut eikä ole vapaaehtoisesti suostunut ran- 
gaistavaksi. 

Vartiopäälliköiden ja alueenvalvojien on näiden kahden 
vuoden ajan noudatettava seuraavanlaista elämäntapaa. Kai- 
killa seuduilla järjestetään yhteisaterioita, joihin kaikkien on 
osallistuttava. Jos joku ilman päälliköiden määräystä tai 
muuta pakottavaa syytä on päivällä poissa aterialta tai nuk- 
kuu yön muualla ja jos hänen viisi esimiestään tekevät tästä 
ilmoituksen ja asettavat hänen nimensä nähtäväksi torille 
syyttäen häntä poistumisesta vartiopaikaltaan, hän joutukoon 
häpeään, koska on osaltaan pettänyt valtionsa. Kuka tahansa 
vastaantulija saa rankaisematta lyödä ja kurittaa häntä, jos 
haluaa. Mutta jos joku esimiehistä syyllistyy johonkin vastaa- 
vaan, kaikkien kuudenkymmenen on otettava asia huolek- 
seen. Jos heistä joku on huomannut tai saanut tiedon tällai- 
sesta mutta ei nosta syytettä, häneen sovellettakoon samoja 
määräyksiä ja häntä rangaistakoon vielä ankarammin kuin 
nuoria; hänet on katsottava arvottomaksi kaikkinaiseen nuo- 
rison johtamiseen. Lainvalvojien tulee tarkoin huolehtia, ettei 
tällaista pääse alun alkuaankaan tapahtumaan. Jos niin kui- 
tenkin käy, siltä on määrättävä asianmukainen rangaistus. 

Jokaisen tulee ymmärtää, että — ja tämä koskee kaikkia 
ihmisiä — sellaisesta, joka ei ole toiminut palvelijana, ei voi 
tulla kunnollista isäntää. Kunniakkaassa palvelussa on enem- 
män aihetta ylpeilyyn kuin kunniakkaassa hallitsemisessa, 
ennen kaikkea lakien palvelussa, koska se on jumalien palve- 
lemista, ja seuraavaksi siinä että nuoret palvelevat vanhem- 
pia ja kunniallista elämää viettäneitä ihmisiä. Edelleen, 
alueenvalvojien on noiden kahden vuoden ajan osallistuttava 
päivittäin vaatimattomaan kylmään ateriaan. Kun näet kah- 
dentoista miehen ryhmät on valittu, miesten on yhdessä vii- 
den esimiehensä kanssa päätettävä, että koska he itse ovat 
palvelijoita, he eivät pidä itsellään palvelijoita tai orjia; he 

eivät myöskään saa käyttää talonpoikien ja muiden kyläläis- 
ten palvelijoita omiin tarpeisiinsa vaan yksinomaan yhteisek- 
si hyödyksi. Heidän on muutenkin oltava selvillä siitä, että he 
tästä lähin elävät omin avuin, palvellen muita ja itseään. Ke- 
sät talvet heidän on vaelleltava aseistautuneina pitkin maata, 
vartioiden sitä ja tutustuen sen joka kolkkaan. Onhan oman 
alueen tarkka tuntemus kaikille yhtä tärkeää kuin mikä ta- 
hansa muukin tiedonala. Nuorten miesten tuleekin harrastaa 
ajokoirametsästystä ja muuta riistanpyyntiä yhtä hyvin tästä 
syystä kuin muun siihen liittyvän huvin ja hyödyn vuoksi. 
Nimitettäköönpä tätä salaiseksi palveluksi, alueenvalvonnak- 
si tai miksi tahansa, sitä pitäisi parhaansa mukaan harrastaa 
jokaisen joka haluaa tehokkaasti toimia valtionsa hyväksi. 

Seuraavat viranomaiset, jotka meidän on valittava, ovat 
torin- ja kaupunginvalvojat. Kuuttakymmentä alueenvalvo- 
jaa vastaa kolme kaupunginvalvojaa. He jakavat kaupungin 
kaksitoista aluetta kolmeen osaan ja alueenvalvojien tavoin 
huolehtivat kaupungin kaduista, maaseudulta kaupunkiin 
johtavista maanteistä sekä rakennusten lainmukaisesta kun- 
nosta. Ja kun vartijat johtavat heille kaupunkiin hyvälaatui- 
seksi saatua vettä, he huolehtivat siitä että puhdasta vettä 
tulee runsaasti kaivoihin kaupunkien kaunistukseksi ja hyö- 
dyksi. Tällaisilla viranomaisilla täytyy olla sekä kykyä että 
aikaa paneutua yhteisiin asioihin. Siksi jokaisen kansalaisen 
on ehdotettava kaupunginvalvojaksi jotakuta ensimmäiseen 
varallisuusluokkaan kuuluvaa. Kun on toimitettu äänestys, 
tehtävään määrätyt viranomaiset valitsevat kuuden eniten 
ääniä saaneen joukosta arpomalla kolme. Kun heidät on tut- 
kittu, heidän tulee hoitaa virkaansa säädettyjen lakien mu- 
kaisesti. 

Tämän jälkeen on valittava ensimmäisestä ja toisesta varal- 
lisuusluokasta viisi torinvalvojaa. Valinta tapahtuu muuten 
samalla tavoin kuin kaupunginvalvojienkin kohdalla: kymme- 
nestä äänestetystä ehdokkaasta valitaan arvalla viisi, heidät 
tutkitaan ja julistetaan viranomaisiksi. Jokaisen on osallistut- 
tava kaikkiin äänestyksiin. Jos joku kieltäytyy ja tästä ilmoi- 
tetaan viranomaisille, häntä rangaistakoon viidenkymmenen 
drakhman sakolla ja hän saakoon huonon kansalaisen nimen. 

Kansankokouksiin ja julkisiin kokoontumisiin saa kuka ta- 
hansa osallistua. Pakollista se on ensimmäisen ja toisen varal- 
lisuusluokan jäsenille, ja heitä rangaistakoon kymmenen 
drakhman sakolla, jos heidän todetaan olleen poissa kokouk- 
sista. Kolmannelle ja neljännelle varallisuusluokalle ei osallis- 
tuminen ole pakollista eikä poissaolosta sakoteta, elleivät vi- 
ranomaiset jostakin pakottavasta syystä määrää, että kaik- 
kien on oltava läsnä. 

Torinvalvojien on vastattava lakien määräämästä järjestyk- 
sestä torilla ja valvottava, ettei torialueen temppeleitä ja kai- 
voja vahingoiteta. Pahantekijää on rangaistava ruoskimalla 
ja kahleilla, jos hän on orja tai muukalainen; jos kyseessä on 
kansalainen, torinvalvojalla on valtuudet rangaista häntä 
aina sadan drakhman sakolla, ja yhdessä kaupunginvalvojien 
kanssa hän saa määrätä kaksinkertaiseen summaan nousevan 
sakon. Kaupunginvalvojalla on omalla toimialallaan oikeus 
vastaaviin sakottamisiin ja rangaistuksiin; yksinään he voivat 
määrätä aina minan suuruisen sakon, yhdessä torinvalvojien 
kanssa kaksinkertaisen. 

Seuraavaksi sopinee valita musiikista ja urheilusta huoleh- 
tivat viranomaiset, kumpiakin kaksi, toiset itse kasvatusta ja 
toiset kilpailuja varten. Kasvatuksen valvojilla laki tarkoittaa 
niitä, jotka huolehtivat gymnasionien ja koulujen järjestyk- 
sestä ja opetuksesta ja valvovat poikien ja tyttöjen koulun- 
käyntiä ja asumista. Kilpailujen valvojat taas toimivat tuo- 
mareina urheilu- ja musiikkikilpailuissa; heitäkin on kaksi, 
toinen musiikkia ja toinen urheilukilpailuja varten. Samat 
tuomarit ratkaisevat sekä miesten keskinäiset että hevoskil- 
pailut. Musiikkikilpailuissa taas on paikallaan, että on erik- 
seen tuomarit jäljitteleviä esityksiä varten, joissa on vain yksi 
esiintyjä, rapsodi, lyyran- tai huilunsoittaja ja niin edelleen, 
ja erikseen kuoroesityksiä varten. 

Ensin on syytä valita viranomaiset poikien, miesten ja tyt- 
töjen tanssillisia ja muita musiikillisia aineksia sisältäviä kuo- 
roesityksiä varten. Niihin riittää yksi valvoja, jonka tulee olla 
vähintään 40-vuotias. Myös sooloesityksiin riittää yksi, vähin- 
tään 30-vuotias valvoja, joka ottaa kilpailijat vastaan ja toi- 
mii tuomarina. Kuorojen valvoja ja järjestäjä valittakoon seu- 

raavalla tavalla. Kaikki asianharrastajat kokoontukoot yh- 
teen; pois jäämisestä rangaistaan sakolla, ja tästä asiasta 
määräävät lainvalvojat. Muiden ei ole pakko tulla, elleivät 
halua. Kunkin valitsijan on ehdotettava jotakuta asiaan pe- 
rehtynyttä, ja tutkittaessa on ainoa ratkaiseva näkökohta 
puolesta tai vastaan se, onko ehdokas asiantuntija vai ei. 
Kymmenestä eniten ääniä saaneesta valitaan arvalla yksi, ja 
tutkinnan jälkeen hän valvokoon kuoroja vuoden ajan lakien 
mukaisesti. Vastaavalla tavalla arvalla valittu ja tutkittu vi- 
ranomainen valvokoon vuoden ajan soololaulajia ja huilun- 
soittajia. Tämän jälkeen valittakoon toisesta ja kolmannesta 
varallisuusluokasta tuomarit hevoskilpailuja ja miesten ur- 
heilukilpailuja varten. Valinta on pakollinen kolmeen ensim- 
mäiseen varallisuusluokkaan kuuluville, alimpaan kuuluvia 
ei sakoteta osallistumattomuudesta. Äänestyksellä valitaan 
kaksikymmentä ehdokasta, joiden joukosta arvotaan kolme; 
näiden on saatava myös tutkijoiden äänet puolelleen. Jos joku 
ehdokas hylätään äänestyksessä tai tutkinnassa, tilalle valit- 
takoon samalla tavalla toinen ja hänet alistettakoon vastaa- 
vasti tutkimukseen. 

Edellä mainitsemiemme alojen viranomaisista on valittava 
vielä koko tyttöjen ja poikien kasvatuksen valvoja. Tästäkin 
alasta huolehtikoon lakien mukaisesti yksi henkilö; hänen on 
oltava vähintään 50-vuotias ja hänellä tulee olla laillisia lap- 
sia, mieluimmin sekä poikia että tyttäriä. Sekä valitun itsensä 
että valitsijoiden on lähdettävä siitä, että tämä on valtion 
ylimmistä viroista verrattomasti tärkein. Kaikkeen kasva- 
vaan pätee näet se, että taimen pääseminen oikean kehityk- 
sen alkuun on kaikkein tärkeintä, jotta kasvava — olipa se 
kasvi, villi tai kesy eläin taikka ihminen — saavuttaisi luon- 
tonsa mukaisen hyveen ja täydellisyyden. Me sanomme ihmi- 
sen olevan kesy olento; mutta vaikka ihminen on kaikista 
olennoista jumalallisin ja lempein silloin kun hänessä oikean- 
lainen kasvatus yhtyy onnelliseen luonnonlaatuun, hänestä 
tulee julmin olento mitä maa päällään kantaa, ellei hän saa 
riittävää ja oikeaa kasvatusta. Siksi lainsäätäjä ei saa sallia 
lasten kasvatusta pidettävän minään toisarvoisena sivutyönä. 
Koska kasvatusta valvova viranomainen on valittava hyvin, 

lainsäätäjän on ensinnäkin mahdollisuuksiensa mukaan vel- 
voitettava kansalaiset valitsemaan tähän toimeen valtionsa 
joka suhteessa parhain mies. Jokaisen viranomaisen, neuvos- 
ton jäseniä ja prytaneja lukuun ottamatta, on tultava Apollo- 
nin temppeliin ja äänestettävä salaisessa äänestyksessä sitä 
lainvartijaa, jota pitää parhaana johtamaan kasvatusasioita. 
Eniten ääniä saanut joutuu muiden viranomaisten tutkitta- 
vaksi, ei kuitenkaan lainvartijoiden, ja toimii sen jälkeen vi- 
rassaan viisi vuotta. Kuudentena vuonna virkaan valitaan 
joku toinen samalla tavalla. 

Jos valtion viran haltija kuolee, kun hänen virkakautensa 
päättymiseen on vielä yli kolmekymmentä päivää, ne joiden 
tehtävänä valitseminen on, asettavat samalla tavoin virkaan 
jonkun toisen. Jos orpojen holhooja kuolee, on hänen valtiossa 
asuvien isän- ja äidinpuoleisten sukulaistensa serkkujen lap- 
sia myöten asetettava kymmenen päivän kuluessa toinen hol- 
hooja, muussa tapauksessa kukin maksakoon sakkoa drakh- 
man päivältä, kunnes he ovat hankkineet lapsille holhoojan. 

Mikään valtio ei kuitenkaan ole valtio, ellei siinä ole kun- 
nollisesti järjestettyjä tuomioistuimia. Mutta tuppisuu tuo- 
mari, joka ei osaa kuulustelussa sanoa sen enempää kuin kä- 
räjöivät osapuoletkaan — kuten sovintotuomioistuimissa on 
laita — ei voi olla pätevä ratkaisemaan oikeuskysymyksiä. Jos 
tuomarit ovat huonoja, heidän ei ole sen helpompi tuomita 
oikein suurella joukolla kuin pienelläkään. Riitakysymys on 
aina selvitettävä kummankin osapuolen kannalta, ja pitkäai- 
kainen käsittely ja useat kuulustelut auttavat kiistan ratkomi- 
sessa. Siksi riitapuolten on käännyttävä ensin naapurien, ys- 
tävien ja muiden sellaisten puoleen, jotka parhaiten tuntevat 
kiistanalaiset asiat. Ellei näiltä saada tyydyttävää ratkaisueh- 
dotusta, mentäköön toiseen oikeusistuimeen. Ellei kummas- 
sakaan pystytä ratkaisemaan asiaa, se päätettäköön lopulli- 
sesti kolmannessa tuomioistuimessa. 

Myös tuomioistuinten asettaminen on tavallaan viran- 
omaisten valitsemista. Jokainen viranomainen joutuu näet 
toimimaan tuomarinakin, ja toisaalta myös tuomari, joka ei 
sinänsä ole viranomainen, muuttuu tavallaan tärkeäksikin 
viranomaiseksi sinä päivänä jolloin hän ratkaisemalla jonkin 

b asian jakaa oikeutta. Todettuamme nyt tuomarienkin olevan 
viranomaisia meidän on esitettävä, ketkä ovat sopivia tuoma- 
reiksi ja missä asioissa ja kuinka monta heitä kulloinkin tarvi- 
taan. 

Pätevimpänä tuomioistuimena voimme pitää sitä, jonka 
osapuolet itse luovat valitsemalla yhdessä siihen jäsenet. 
Muita on kahta lajia. Toista tarvitaan silloin kun joku yksityi- 
nen väittää toisen tehneen hänelle vääryyttä ja haastaa hänet 
oikeuteen tuomittavaksi, toista taas kun joku katsoo jonkun 
kansalaisen loukanneen koko valtiota ja haluaa tulla yhteis- 

c kunnan avuksi. Selitettäköön nyt, millaisia ja keitä tuomarit 
ovat. Ensiksikin meillä on oltava yhteinen oikeusistuin kaik- 
kia yksityisiä varten, jotka keskinäisissä riitajutuissaan vetoa- 
vat oikeuteen kolmannen kerran. Tämä tuomioistuin muodos- 
tetaan seuraavalla tavalla. Viranomaisten toimikausi alkaa 
kesäpäivänseisausta seuraavassa kuussa; päivää tätä ennen 
tulee kaikkien viranomaisten, joiden virkakausi kestää vuo- 
den tai enemmän, kokoontua samaan temppeliin. Vannot- 

d tuaan valan jumalalle he ikään kuin uhrilahjaksi valitsevat 
kustakin virkakunnasta tuomariksi miehen, jonka katsotaan 
hoitaneen virkaansa kaikkein parhaiten ja jonka uskotaan tu- 
levana vuonna parhaimmalla ja hurskaimmalla tavalla rat- 
kaisevan kansalaisten oikeusjuttuja. Kun tuomarit on valittu, 
valitsijat itse toimittavat tutkinnan. Jos joku ei läpäise sitä, 
hänen tilalleen valitaan toinen samalla tavoin. Hyväksytyt 
toimivat tuomareina niissä asioissa, joita ei ole jo mainituissa 
käsittelyissä viety päätökseen, ja he äänestävät julkisesti. 

e Neuvoston jäsenet ja muut viranomaiset, jotka ovat olleet 
valitsemassa tuomareita, ovat velvollisia seuraamaan näitä 
oikeudenkäyntejä, muille se on vapaaehtoista. 

Jos joku syyttää tuomaria tahallisesta väärin tuomitsemi- 
sesta, hänen on esitettävä syytöksensä lainvartijoiden edessä. 
Syylliseksi todettu korvatkoon vääryyttä kärsineelle puolet 
vahingon määrästä; jos hänet katsotaan velvolliseksi suurem- 
paan hyvitykseen, tuomarien on harkittava, millainen lisäran- 
gaistus hänen on kärsittävä tai mitä hänen on maksettava val- 
tiolle ja syytteen nostajalle. 

Jos syytejuttu koskee koko valtiota, on ensinnäkin ehdotto- 


158 


KUUDES KIRJA 


masti sallittava kansan olla mukana ratkaisemassa asiaa. Jos 
vääryys kerran on kohdistunut valtioon, se koskee kaikkia, ja 
kansalaiset panisivat täydellä syyllä pahakseen, jos he eivät 
saisi olla mukana päättämässä tuomiosta. Tällaisen oikeusju- 
tun alku ja loppu on annettava kansan käsiin, sen sijaan tutki- 
minen on luovutettava kolmelle korkeimmalle viranomaise]- 
le, jotka sekä vastaaja että kantaja hyväksyvät. Jos he eivät 
pysty keskenään sopimaan henkilöistä, neuvosto valitkoon 
kummankin osapuolen ehdokkaiden kesken. Mutta kaikkien 
tulisi mahdollisuuksiensa mukaan osallistua myös yksityisten 
välisiin oikeudenkäynteihin, sillä se joka ei saa olla vaikutta- 
massa oikeuden päätöksiin, kuvittelee ettei hänellä ole mi- 
tään osuutta koko valtion asioihin. Siksi täytyy myös jokaises- 
sa fylessä olla oikeusistuimia, joissa suoraan arvalla valitut 
tuomarit ratkovat riita-asioita antamatta minkään pyytelyjen 
vaikuttaa päätöksiinsä. Mutta lopullisen ratkaisun kaikissa 
tällaisissa asioissa antaa se tuomioistuin, jonka uskomme toi- 
mivan niin nuhteettomasti kuin inhimillisesti katsoen on 
mahdollista ja joka on asetettu niitä varten, jotka eivät kyke- 
ne sopimaan riita-asioitaan naapurien eivätkä fyleiden oi- 
keusistuimien avulla. 

Mitä nyt tulee tuomioistuimiin, joista kuten totesimme on 
vaikea selvästi sanoa, onko ne luettava virkojen piiriin vai ei, 
tämä ulkonainen hahmotelmamme on tuonut niistä esiin joi- 
takin puolia ja jättänyt eräät puolet melkein kokonaan syr- 
jään. Oikeudellisten menettelyjen tarkka säätely ja jaottelu 
tapahtuu näet parhaiten vasta kun lainsäädäntö on saatu val- 
miiksi. Tämä asia saakoon siis odottaa kunnes olemme pääs- 
seet loppuun. Muiden virkojen asettamista koskevat lait 
olemmekin pääosaltaan jo säätäneet. Mutta valtion ja valtiol- 
listen asioiden hoidon kaikista yksityiskohdista ja niiden ko- 
konaisuudesta ei voi saada täydellistä ja tarkkaa kuvaa ennen 
kuin esityksemme on päässyt alusta seuraavaan vaiheeseen ja 
niin edelleen, aiheemme kaikkien alueiden kautta loppuun 
saakka. Nyt kun olemme päässeet viranomaisten valintaan 
asti, lienee sopiva hetki lopettaa edellinen aiheemme tähän ja 
ryhtyä itse lainsäädäntöön, joka ei enää vaadi lykkäystä ja 
viivyttelyä. 

KLEINIAs Olen kovasti pitänyt kaikesta mitä olet tähän asti 
puhunut, hyvä vieras, mutta vielä enemmän siitä tavasta jolla 
nyt solmit yhteen alun ja lopun, sen mitä olet jo esittänyt ja 
mitä tulet vielä esittämään. 

ATEENALAINEN Sittenhän tämä meidän vanhusten järkiperäi- 
nen leikki on sujunut toistaiseksi mainiosti. 

KLeiNIAs Mainioita ja totisia tehtäviä olet minusta osoittanut 
noille miehille. 

ATEENALAINEN Kyllä kai niinkin. Mutta katsotaanpa, oletko 
samaa mieltä kuin minä. 

KLEINIAs Mistä? Millaisesta asiasta? 

ATEENALAINEN Kuten tiedät, esimerkiksi maalareilla tuntuu 
riittävän rajattomasti työtä jokaisen maalauksensa parissa. 
Värien syventämisellä ja varjostuksella, tai miksi maalarinop- 
pilaat sitä nyt sanovat, he voivat parantaa kuvaa näköjään 
loputtomasti, kunnes sitä ei enää voisi saada sen kauniim- 
maksi ja selkeämmäksi. 

KLEINIAS Kyllä ymmärrän, minäkin olen kuullut tuosta mistä 
puhut. Itse en kylläkään ole harrastanut tuota taiteenalaa. 
ATEENALAINEN Se nyt ei ole mikään vahinko. Voimme kuiten- 
kin soveltaa ajatusta aiheeseemme näin. Olettakaamme, että 
joku haluaisi maalata oikein kauniin kuvan, jonka pitäisi ajan 
mittaan yhä vain parantua. Huomaat kai, että kuolevaisena 
ihmisenä hänen on jätettävä itselleen seuraaja, joka korjaa 
maalaukseen aikojen kuluessa ehkä syntyvät vauriot ja pois- 
tamalla maalarin vajavaisesta taidosta aiheutuneet puutteet 
tekee sen entistä ehommaksi. Muussa tapauksessa hänen suu- 
ren vaivannäkönsä tulos jää lyhytikäiseksi. 

KLEINIAS Se on totta. 

ATEENALAINEN No, mitä luulet, eiköhän lainsäätäjällä ole 
samanlainen pyrkimys? Ensin hän haluaa kirjoittaa lait niin 
täsmälliseen muotoon kuin suinkin, ja ajan oloon hän pääsee 
sitten kokeilemaan ajatuksiaan käytännössä. Et kai kuvittele 
ketään lainsäätäjää niin tyhmäksi, ettei hän huomaisi laeis- 
saan pakostakin monia puutteita jotka jonkun hänen seuraa- 
jansa on korjattava, jottei hänen perustamansa valtion halli- 
tusmuoto ja koko järjestys heikkenisi vaan tulisi yhä parem- 
maksi? 

KLEINIAS Kyllä toki, jokainen tietysti pyrkii tuohon. 
ATEENALAINEN Jos nyt olisi olemassa jokin keino, millä sanoin 
ja teoin voitaisiin opettaa toinen tajuamaan, paremmin tai 
huonommin, miten hänen tulee valvoa ja parantaa lakeja, 
kyllä kai lainsäätäjä selittäisi tätä menetelmää niin kauan 
kunnes pääsisi tarkoitustensa perille. 

KLEINIAS Tietysti. 

ATEENALAINEN Eikö sitten meidänkin pidä nyt menetellä 
samoin? 

KLEINnIAs Mitä tarkoitat? 

ATEENALAINEN Aiomme säätää lakeja ja olemme jo valinneet 
lainvartijatkin. Me kuitenkin olemme jo elämämme ehtoo- 
puolella, he taas ovat meidän rinnallamme nuoria. Siksi mei- 
dän on lakien säätämisen ohella yritettävä parhaamme mu- 
kaan kasvattaa heistä lainlaatijoita yhtä hyvin kuin lainvarti- 
joitakin. 

KLEINIAS Mikäpä siinä, jos vain pystymme. 

ATEENALAINEN On ainakin kaikin voimin yritettävä. 

KLEINIAS Totta kai. 

ATEENALAINEN Sanokaamme heille näin: »Hyvät lainsuojeli- 
jat, meidän lainsäädäntöömme jää joka kohtaan pakostakin 
paljon puutteita. Tärkeimmät seikat ja kokonaiskuvan tulem- 
me kuitenkin kykyjemme mukaan hahmottelemaan pääpiir- 
teittäin. Teidän tehtävänne on täydentää tämä hahmotelma; 
kuulkaa siis, mihin teidän on sitä tehdessänne pyrittävä. 
Megillos, Kleinias ja minä olemme monta kertaa keskenäm- 
me todenneet tämän ja uskomme olevamme oikeassa. Toi- 
vomme teidän olevan oppilainamme samaa mieltä ja asetta- 
van itsellenne sen päämäärän, joka meidän mielestämme 
lainvartijalla ja lainsäätäjällä tulee olla. Tärkein kohta, josta 
olimme yhtä mieltä, on seuraava. Siitä riippumatta, millä 
tavoin ihminen voi kehittyä hyväksi ja omaksua sieluunsa 
inhimillisen hyveen — johtuipa se sitten hänen toiminnastaan, 
taipumuksistaan, omaisuudestaan, pyrkimyksistään, mielipi- 
teistään tai opinnoistaan, ja olipa kyseessä mies- tai naispuoli- 
nen yhteisön jäsen, nuori tai vanha —, hänen tulee koko elä- 
mänsä ajan kaikin voimin tähdätä tähän päämäärään. Äl- 
köön kukaan pitäkö tärkeämpänä mitään mikä on tälle estee- 

nä, ei edes valtiota, jos näyttää siltä että sen on parempi jou- 
tua perikatoon kuin alistua orjan ikeeseen ja kehnojen hallin- 
toon; silloin on ennemminkin paettava maasta. On mieluum- 
min kestettävä tämä kuin sallittava valtiojärjestyksen muut- 
tua sellaiseksi joka on omiaan tekemään ihmiset kehnommik- 
si. Tästä me kolme olemme samaa mieltä. Teidän on nyt pi- 
dettävä mielessä nämä molemmat päämäärät ja moitittava 
lakejamme, jos ne ovat niiden kannalta tehottomia; jos ne 
ovat tehokkaita, ottakaa ne ilomielin vastaan ja eläkää niiden 
mukaan. Mutta kaikki muut toimet, jotka tähtäävät muunlai- 
seen hyvään’, teidän on jätettävä sikseen.» 

Kun nyt siirrymme käsittelemään seuraavia lakeja, aloitta- 
kaamme uskontoa koskevista. Meidän on ensiksi otettava 
uudelleen esille luku 5040 ja tarkasteltava, kuinka moneen 
osaan se voidaan sopivasti jakaa kokonaisena ja jaettuna fy- 
leiden mukaan; jälkimmäinen luku on, kuten sovimme, kah- 
destoistaosa koko luvusta, oikein laskettuna 20 kertaa 21. 
Kokonaisluvun voimme jakaa kahteentoista osaan, samoin 
fyleiden luvun (420). Jokaista osaa on pidettävä pyhänä ju- 
malan lahjana, joka vastaa kuukausia ja maailmankaikkeu- 
den kiertoliikettä. Siksi jokainen valtiokin vaistomaisesti kun- 
nioittaa niitä. Jotkut ovat tosin ehkä kyenneet toimittamaan 
jaon paremmin kuin toiset ja onnistuneet myös paremmin 
pyhittämään sen. Me olemme varmasti osuneet aivan oikeaan 
valitessamme luvun 5040, joka voidaan jakaa kaikilla luvuilla 
yhdestä kahteentoista asti, poikkeuksena vain luku yksitoista. 
Tämäkin puute voidaan korjata helposti: vähentämällä kaksi 
perhekuntaa saadaan luku menemään tasan. Tämän osoitta- 
miseksi ei tarvittaisi pitkääkään selitystä, jos meillä vain olisi 
aikaa. Mutta nyt saamme luottaa siihen mitä tässä on sanottu 
ja mietitty ja toimittaa jaon näin. Jokaisen osan pyhitämme 
jollekulle jumalalle tai heerokselle ja varustamme sen altta- 
reilla ja kaikella mitä niihin kuuluu. Alttarin ympärille ke- 
räännytään uhraamaan kaksi kertaa kuukaudessa, fylen maa- 
seutualueelta kaksitoista kertaa vuodessa ja kaupunkialueel- 
ta samoin kaksitoista kertaa. Tällä haluamme ensiksikin tur- 
vata jumalien suosion ja palvella heitä, ja toiseksi saamme 
näin tilaisuuden tutustua toisiimme ja olla tekemisissä keske- 

nämme. Sillä mitä avioliittoihin tulee, on ehdottomasti pääs- 
tävä eroon molemminpuolisesta tietämättömyydestä, siitä e 
ettei mies tunne tulevaa vaimoaan ja hänen perhettään eikä 
isä sitä jolle antaa tyttärensä. On äärimmäisen tärkeää pyrkiä 
kaikin keinoin välttämään erehdyksiä tällaisissa asioissa. Sitä 
varten on järjestettävä juhlia, joissa nuoret pojat ja tytöt esit- 772a 
tävät kuorotansseja toistensa nähden niin alastomina kuin 
kohtuullinen häveliäisyys sallii; tämä tapahtukoon järkevästi 
ja siinä iässä, jossa tämä sopivasti käy päinsä. Tästä kaikesta 
huolehtikoot kuoronjohtajat ja lainsäätäjät, jotka yhdessä 
lainvartijoiden kanssa määräävät kaikesta sellaisesta minkä 
me nyt jätämme sivuun. 

Lainsäätäjän on kuten sanottu pakko jättää syrjään suuri 
joukko tämäntapaisia yksityiskohtia. Siksi niiden, jotka vuo- b 
desta toiseen saavat niistä käytännön kokemusta, on vuosit- 
tain laadittava niitä koskevia säännöksiä ja muuteltava ja 
paranneltava niitä, kunnes katsotaan, että nämä tavat ja käy- 
tänteet on saatu riittävästi säädellyiksi. Sopiva aika, jonka 
kestäessä ehditään saada kylliksi kokemusta uhri- ja tanssi- 
juhlien kaikista yksityiskohdista, on kymmenen vuotta. Lain- 
säätäjän elinaikana viranomaiset ovat yhteistyössä hänen 
kanssaan, hänen kuoltuaan he esittävät lainvartijoille omalla c 
toimialallaan ilmenneet puutteet ja korjaavat ne, kunnes joka 
kohdan katsotaan hioutuneen lopulliseen muotoonsa. Silloin 
ne on julistettava muuttumattomiksi, ja niitä on siitä lähtien 
käytettävä yhdessä alkuperäisen lainsäätäjän laatimien la- 
kien kanssa. Mitään niistä ei saa vapaaehtoisesti muuttaa. 
Mutta jos tilanne näyttää ehdottomasti vaativan, on kysyttä- d 
vä neuvoa kaikilta viranomaisilta, koko kansalta ja kaikilta 
jumalten oraakkeleilta. Jos kaikki ovat yksimielisiä, tehdään 
muutos, ei missään tapauksessa muuten; muutoksen vastusta- 
jan kanta perii lain mukaan aina voiton. 

Kun nyt joku 25 vuotta täyttänyt mies, joka on tehnyt omia 
havaintojaan ja vastaavasti ollut muiden tarkkailtavana, us- 
koo löytäneensä mieluisen ja sopivan naisen, jonka kanssa 
hän voi hankkia lapsia, hän menköön naimisiin, joka tapauk- 
sessa ennen kolmattakymmenettäviidettä ikävuottaan. Mutta 
hänen on syytä ensin kuulla, miten on etsittävä sopivaa ehdo- e 

kasta. Ennen lakiahan täytyy esittää asianmukainen johdan- 
to, niin kuin Kleinias sanoo. 

KLEINIAs Oikein hyvä huomautus, ja minun mielestäni hyvin 
sopiva juuri tässä kohdassa. 

ATEENALAINEN Totta. Kelpo vanhempien pojalle sanomme 
siis näin: Hyvä nuorukainen, on solmittava sellainen avioliitto 
jonka viisaat hyväksyisivät. Heidän neuvonsa olisi, että sinun 
el pidä pelätä avioitumista köyhän perheen tyttären kanssa 
eikä etsiä puolisoa nimenomaan rikkaasta perheestä. Jos 
muut näkökohdat ovat samanarvoisia, on aina mieluummin 
liityttävä yhteen varattomamman perheen kanssa. Tämä on 
hyödyksi sekä valtiolle että näille yhdistyneille perheille, sillä 
tasapaino ja sopusuhtaisuus on hyveen kannalta tuhat kertaa 
parempaa kuin hillittömyys. Miehen, joka tietää käyvänsä 
kaikkiin toimiin käsiksi liian rajusti ja rivakasti, pitäisi pyrkiä 
rauhallisten vanhempien vävyksi, luonteeltaan vastakkaisen 
taas päinvastaiseen perheeseen. Avioliittoon yleensä päte- 
köön yksi ainoa lause: kunkin on pyrittävä sellaiseen avioliit- 
toon joka on hyödyksi valtiolle, ei sellaiseen joka olisi hänelle 
itselleen mieluisin. Kun jokainen tuntee luontaista vetoa sitä 
kohtaan, joka on eniten hänen itsensä kaltainen, koko valtio 
joutuu kansalaisten varallisuutta ja luonteenpiirteitä ajatel- 
len epätasapainoon, ja niinpä useimmille valtioille käy juuri 
niin kuin emme toivoisi itsellemme käyvän. Mutta jos lailla 
nimenomaisesti määrättäisiin, ettei varakas mies saa ottaa 
vaimoa varakkaasta perheestä eikä vaikutusvaltainen vastaa- 
vanlaisesta perheestä ja että ripeäluonteisten on mentävä nal- 
misiin hidasluonteisempien kanssa ja päinvastoin, tämä ei oli- 
s1 vain naurettavaa vaan herättäisi myös paljon suuttumusta. 
Ihmisten ei ole helppo käsittää, että valtion tulee olla kuin 
sekoitusmalja: siihen kaadettu viini kuohuu hurjasti, mutta 
kun raitis vedenjumala sen taltuttaa, tuloksena on miellyttä- 
vä sekoitus, hyvä ja kohtuullinen juoma. Juuri näin tapahtuu 
myös silloin kun perheiden lapset yhtyvät keskenään, mutta 
sitä ei juuri kukaan pysty tajuamaan. Siksi kaikki tällainen 
on jätettävä laeista pois. Täytyy vain yrittää loitsimalla saada 
ihmiset pitämään lastensa keskinäistä tasapainoisuutta tär- 
keämpänä kuin tasavertaisia avioliittoja, jotka perustuvat 

kyltymättömään rahanhimoon. Jos joku aikoo mennä naimi- 
siin rahan vuoksi, hänet voidaan moitteiden voimalla saada 
luopumaan aikeestaan, mutta kirjoitetulla lailla häntä ei voi- 
da pakottaa. 

Tämä kaikki olkoon kehotuksena avioliittoihin, samoin 
kuin sekin mitä edellä on sanottu. Meidän tulee siis itse kun- 
kin olla osallisena ikuisesti olevaan siten, että annamme aina 
jumalalle uudet palvelijat itsemme tilalle jättämällä jälkeem- 
me lastenlapsia. Tällaista ja vielä paljon muutakin voisi täy- 
dellä syyllä esittää johdannoksi siihen, että avioliittoja yli- 
päänsä on solmittava. Mutta jos joku ei vapaaehtoisesti suos- 
tu avioitumaan vaan eristäytyy muista kansalaisista ja on vie- 
lä kolmenkymmenenviiden ikäisenä naimaton, häntä rangais- 
takoon vuosittain sakolla. Ylimmässä varallisuusluokassa 
sakko on sata drakhmaa, toisessa seitsemänkymmentä, kol- 
mannessa kuusikymmentä ja neljännessä kolmekymmentä 
drakhmaa. Rahat pyhitettäköön Heralle. Joka ei suorita sak- 
koa joka vuosi, olkoon velvollinen maksamaan kymmenker- 
taisen summan, ja jumalattaren temppelin rahastonhoitaja 
periköön rahat. Ellei hän tätä tee, hän joutukoon maksamaan 
sen 1tse ja olkoon siitä tilivelvollinen. Tämä olkoon siis aviolii- 
tosta kieltäytyvän rahallinen rangaistus. Sen lisäksi nuorem- 
pien ei enää tarvitse osoittaa hänelle minkäänlaista kunnioi- 
tusta eikä kenenkään nuoren pidä missään asiassa totella 
häntä. Jos hän yrittää rangaista jotakuta, kaikkien on tultava 
uhrin avuksi; jos joku paikalla olija ei auta tätä, laki todet- 
koon hänet pelkurimaiseksi ja kehnoksi kansalaiseksi. 

Myötäjäisistä on edellä jo puhuttu, mutta todettakoon jäl- 
leen tasapuolisuuden merkitsevän sitä, ettei kenenkään tar- 
vitse varattomuuden vuoksi vanhentua voimatta mennä nai- 
misiin tai naittaa tytärtään. Tässä valtiossa on näet kaikilla 
kylliksi kaikkea tarpeellista eivätkä siellä rahan vuoksi naiset 
ole niin röyhkeitä ja aviomiehet niin alentavassa orjuudessa 
kuin meillä. Joka noudattaa määräystä, tekee oikein; joka ei 
noudata vaan antaa tai ottaa vastaan myötäjäiset, joiden arvo 
ylittää 50 drakhmaa, yhden minan, puolitoista minaa tai — 
jos asianomainen kuuluu ylimpään varallisuusluokkaan — 
kaksi minaa, joutukoon maksamaan saman verran rahastoon. 

Myötäjäisinä annettu tai vastaanotettu summa pyhitettäköön 
Heralle ja Zeulle, ja näiden jumalien rahastonhoitaja peri- 
köön rahan samalla tavalla kuin mainittiin avioliitosta kiel- 
täytyvien kohdalla: Heran rahastonhoitajat perivät summan 
tai maksavat sakon itse. 

Oikeus tyttären kihlaamiseen on ensisijaisesti isällä, seu- 
raavaksi isänisällä, kolmanneksi samasta isästä syntyneillä 
veljillä. Ellei ketään tällaista sukulaista ole, oikeus on vastaa- 
villa äidinpuoleisilla sukulaisilla. Poikkeuksellisissa tapauk- 
sissa oikeus on aina lähimmillä sukulaisilla yhdessä holhoo- 
jien kanssa. 

Mitä tulee häitä edeltävään uhriin ja muihin ennen häitä 
tai niiden aikana tai jälkeen toimitettaviin pyhiin menoihin, 
kukin kysyköön laintulkitsijoilta neuvoa ja uskokoon menet- 
televänsä oikein, kun tottelee heitä. 

Hääjuhlaan ei saa kutsua enempää kuin viisi ystävää tai 
ystävätärtä kummaltakin puolen ja saman verran omaisia ja 
sukulaisia. Menot eivät saa nousta suuremmaksi kuin asian- 
omaisen varallisuus sallii; varakkaimmilla ne eivät saa ylittää 
minaa, seuraavilla puolta minaa ja niin edelleen sen mukaan 
miten varallisuusaste alenee. Se joka tottelee lakia, saakoon 
kaikkien kiitoksen, tottelematonta lainvartijat rangaiskoot, 
koska häneltä puuttuu sopivaisuuden taju ja hääjuhlan runo- 
tarten sääntöjen tuntemus. Itsensä humalaan juominen on 
aina muulloinkin sopimatonta, paitsi viininantaja-jumalan 
juhlissa, eikä se ole myöskään vaaratonta. Mutta erityisesti 
tämä koskee häitä, joissa morsiamen ja sulhasen tulee olla 
erityisen selväjärkisiä, tapahtuuhan heidän elämässään suuri 
muutos. Myös lasta siitettäessä vanhemmilla tulisi olla mieli 
selkeänä, sillä ei juuri voi tietää, minä yönä tai päivänä lapsi 
saa jumalan avulla alkunsa. Lapsia ei myöskään pitäisi tehdä 
silloin kun ruumiit ovat päihtymyksestä hervottomia, vaan 
sikiön on päästävä kehittymään kohdussa tukevasti, varmasti 
ja rauhallisesti. Humaltunut mies on liikkeissään holtiton, 
hänen sielunsa ja ruumiinsa on hulluuden tilassa; niinpä hän 
on kömpelö ja huono siittämään ja tuottaa luultavasti epäva- 
kaisen ja ailahtelevan jälkeläisen, horjuvan niin sielultaan 
kuin ruumiiltaan. Siksi miehen tulee koko vuoden ja koko 

elämänsäkin ajan, mutta varsinkin niin kauan kuin hän tuot- 
taa jälkeläisiä, varoa tekemästä mitään epätervettä, röyh- 
keää tai väärää. Tällainen painaa näet pakostakin leimansa 
jälkeläisten sieluihin ja ruumiisiin ja huonontaa niitä joka 
suhteessa. Erityisesti hääpäivänään ja -yönään hänen on väl- 
tettävä kaikkea tätä. Alku on näet kuin ihmiseen asettunut 
jumaluus, joka suojaa kaikkea, jos se saa itse kultakin asiaan- 
kuuluvaa kunnioitusta osakseen. 

Naimisiin mennessään miehen tulee pitää toista oman maa- 
palstansa asumuksista sinä paikkana, jossa hänen lapsensa 
linnunpoikasten tavoin syntyvät ja kasvavat. Hänen on läh- 
dettävä pois vanhempiensa luota ja perustettava sinne avio- 
liittonsa sekä koti ja toimeentulo itselleen ja lapsilleen. Kiin- 
tymykseen liittyvä kaipaus lujittaa tunnesiteitä, kun taas 
liiallinen yhdessäolo, johon ei ajoittain liity kaipausta, aiheut- 
taa kyllästymistä ja vieraantumista. Siksi pariskunnan on jä- 
tettävä miehen vanhempien sekä aviovaimon omaisten talot 
näiden haltuun ja lähdettävä itse kuin siirtolaisiksi. He vierai- 
levat omaistensa luona ja nämä heidän, he synnyttävät ja 
kasvattavat lapsensa, ja näin he siirtävät elämän eteenpäin 
kuin soihdun viestijuoksussa, palvellen aina jumalia lakien 
mukaan. 

Seuraavaksi on pohdittava sitä, mitä ihmisen on hankitta- 
va, jotta hänellä olisi mahdollisimman sopiva omaisuus. 
Muun keksimisessä ja hankkimisessa ei ole vaikeuksia, mutta 
orjat ovat pulmallinen kysymys. Tämä johtuu siitä, että kun 
puhumme orjista, olemme osaksi oikeassa ja osaksi väärässä. 
Esitämme heistä asioita, jotka ovat toisinaan ristiriidassa 
kokemuksen kanssa ja toisinaan vastaavat sitä. 

MeEGiLLOos Siis millä tavoin? Emme oikein ymmärrä, mitä tar- 
koitat. 

ATEENALAINEN Se ei ole ihmekään. Ehkä kaikkein eniten 
hankaluutta ja kiistoja on Kreikassa synnyttänyt Spartan he- 
loottijärjestelmä, jota toiset pitävät hyvänä ja toiset huonona. 
Vähemmän kiistoja on aiheuttanut se, että Herakleian asuk- 
kaat ovat alistaneet mariandyynit orjikseen, samoin kuin 
Thessalian penestiväestön asema. Miten meidän nyt tulisi 
suhtautua orjien omistamiseen, kun ajattelemme tätä kaik- 

kea? Seikka johon äsken ohimennen viittasin — ja josta sinä 
täydellä syyllä kysyit, mitä oikein tarkoitin — on seuraava. 
Kaikkihan me olisimme valmiit sanomaan, että pitäisi omis- 
taa mahdollisimman hyväluontoisia ja kunnollisia orjia. Mo- 
net orjat ovat olleet omistajilleen joka suhteessa parempia 
kuin omat veljet tai sisaret, he ovat pelastaneet isäntänsä ja 
näiden omaisuudet ja talot. Tällaistahan orjista puhutaan, 
kuten tiedämme. 

MeGIiLLOs Aivan niin. 

ATEENALAINEN Mutta puhutaan myös päinvastoin, ettei orjan 
sielussa ole mitään tervettä ja ettei kenenkään järkevän pitäi- 
sı missään asiassa luottaa tähän ihmislajiin. Sanoohan viisain 
runoilijammekin näin Zeuksesta puhuessaan: 


Puolet kuntoa pois näet Zeus isä kaitsevasilmä 
miehelt? ottaa, jolla on kohtalonaan kova orjuus. 


Kumpaakin mielipidettä siis esiintyy. Toiset eivät ollenkaan 
luota orjiin vaan käsittelevät heitä kuin eläimiä, tutkaimin ja 
piiskoin, ja näin he tekevät palvelijoidensa sielut moninker- 
taisesti orjamaisiksi. Toiset taas menettelevät juuri päinvas- 
toin. 

MeGILLOS Aivan niin. 

KLEINIAs Kun käsitykset ovat näin erilaisia, miten meidän 
pitäisi omassa valtiossamme suhtautua orjien omistamiseen 
ja rankaisemiseen? 

ATEENALAINEN Siinäpä se. Koska ihminen on vaikea luonto- 
kappale, hänen ei ole mitenkään helppo mukautua käytän- 
nössä tähän välttämättömään erontekoon, orjan ja vapaan 
isännän väliseen eroon. 

Kremas Siltä vaikuttaa. 

ATEENALAINEN Orjat ovat hankalaa omaisuutta. On useinkin 
saatu käytännössä kokea, millaisia onnettomuuksia tästä ai- 
heutuu — ajatellaanpa vain Messenian toistuvia kapinoita, 
sellaisia valtioita joissa on paljon samaa kieltä puhuvia orjia, 
tai kaikkea mitä Italian rannikoita ryöstelevät merirosvot 
ovat saaneet aikaan. Tätä ajatellessa alkaa tosiaan ihmetellä, 
miten koko kysymykseen tulisi suhtautua. Jäljellä on vain 

kaksi keinoa, jos halutaan orjien mukautuvan osaansa: orjien 
ei pidä olla saman kansan jäseniä eikä samaa kieltä puhuvia, 
jos suinkin mahdollista, ja heitä on kohdeltava oikein, ei vain 
heidän itsensä vaan vielä enemmän isäntien edun vuoksi. 
Oikea kohtelu on sitä, että isännät välttävät väkivaltaa ja 
varovat vielä enemmän orjiensa kuin vertaistensa loukkaa- 
mista. Juuri suhtautuminen sellaisiin ihmisiin, joille on help- 
po tehdä vääryyttä, paljastaa selvästi, kunnioittaako asian- 
omainen luonnostaan oikeudenmukaisuutta ja vihaako hän 
vääryyttä todella vai haluaako vain antaa itsestään tällaisen 
kuvan. Se joka ollessaan tekemisissä orjien kanssa pystyy ta- 
voissaan ja teoissaan välttämään jumalattomuutta ja vääryyt- 
tä, on soveliain kylvämään hyveen siemeniä. Samaa voidaan 
täydellä syyllä sanoa hallitsijasta, kuninkaasta ja kenestä ta- 
hansa, joka hallitsee itseään heikompaa. Orjia on kuitenkin 
rangaistava silloin kun oikeus niin vaatii; heitä ei pidä hem- 
motella tyytymällä pelkkiin huomautuksiin niin kuin vapai- 
den kohdalla. Jokaisen orjalle osoitetun sanan pitäisi oikeas- 
taan olla määräys, eikä orjien tai orjattarien kanssa saisi mil- 
loinkaan laskea leikkiä. Monet ovat näin totuttaneet ajattele- 
mattomasti orjansa liian vapaille tavoille ja tehneet sillä itsel- 
leen komentamisen ja orjilleen tottelemisen vaikeammaksi. 
KLEINIAS Se on totta. 

ATEENALAINEN Olettakaamme nyt, että kansalaisillamme on 
apunaan kyllin paljon eri töihin soveltuvia orjia. Seuraavaksi 
meidän kai pitäisi kuvailla rakennuksia, vai kuinka? 

KLEeINIAs Kyllä, niin juuri. 

ATEENALAINEN Kaupunkimmehan on uusi, se on ollut tähän 
asti asumaton, joten meidän on oikeastaan huolehdittava ko- 
ko rakennustyöstä ja suunniteltava yksityiskohtaisesti myös 
temppelit ja muurit. Tämä olisi kyllä pitänyt järjestää jo en- 
nen avioliittoja, mutta koska me nyt perustamme valtiota 
vain puheissamme, se käy hyvin päinsä nytkin. Sitten kun 
valtiomme todella perustetaan, hoidamme rakentamisen kun- 
toon ennen avioliittoja, jos jumala suo, ja täydennämme 
työmme niillä. Nyt vain hahmottelemme lyhyesti rakenta- 
mista koskevat säännöt. 

KLEINIAS Aivan niin. 

ATEENALAINEN Temppeleitä on pystytettävä torin ympärille 
ja samaten kaupunkia ympäröiville kukkuloille, terveellisille 
ja turvallisille paikoille. Temppelien lähelle sijoitetaan raken- 
nukset viranomaisia ja oikeudenkäyttöä varten; niissä anne- 
taan ja vastaanotetaan tuomioita, ja käsiteltyjen asioiden 
pyhyys ja niitä valvovien jumalien läsnäolo tekee itse raken- 
nuksetkin mahdollisimman pyhiksi. Siellä on myös tuomiois- 
tuimet, joissa käsitellään murhatapaukset ja kaikki rikokset, 
jotka ansaitsevat kuolemanrangaistuksen. 

Muurien suhteen, hyvä Megillos, olen samaa mieltä kuin 
spartalaiset: paras on antaa muurien uinua maan povessa ja 
olla herättämättä niitä. Syyt ovat seuraavat. Kuten runonsäe- 
kin mainiosti sanoo, muurien tulee olla mieluummin pronssia 
ja rautaa kuin kiveä. Ja meille kyllä naurettaisiin makeasti, 
eikä syyttä, kun lähetämme joka vuosi maaseudulle nuoria 
miehiä tekemään vallihautoja ja kaivantoja ja laatimaan suo- 
javarustuksia, joiden avulla on tarkoitus estää vihollisia astu- 
masta maan rajojen sisäpuolelle, ja sitten vielä rakentaisim- 
me kaupungin ympärille muurin. Se ei ensinnäkään ole väes- 
tön terveyden kannalta lainkaan edullista, ja lisäksi muuri 
saa asukkaiden sielut veltostumaan tarjoamalla heille suojan, 
niin etteivät he yritäkään torjua vihollista. Sen sijaan että 
varmistaisivat turvallisuutensa olemalla yötä päivää vartios- 
sa, he kuvittelevat olevansa tositurvassa, kun nukkuvat muu- 
riensa ja porttiensa sisäpuolella. On kuin he olisivat syntyneet 
tyhjäntoimittajiksi eivätkä käsittäisi, että joutilaisuus todelli- 
suudessa on vaivannäön tulosta; vääränlainen joutilaisuus ja 
huolettomuus taas johtaa vain uusiin vaaroihin. 

Mutta jos ihmiset kuitenkin muurin tarvitsevat, yksityista- 
lojen rakentaminen on alun alkaen suunniteltava niin, että 
koko kaupunki on yhtä yhtenäistä muuria. Kaikkien talojen 
on oltava suorassa rivissä ja samanlaisia, niin että ne muodos- 
tavat kadun puolelle hyvän suojan. Tällainen kaupunki, joka 
on ulkonäöltään kuin yksi ainoa rakennus, miellyttää silmää, 
ja koska sen vartiointi on helppoa, se on myös erittäin turval- 
linen. Alkuperäisten rakennusten kunnossapito sopinee par- 
haiten asukkaiden tehtäväksi, mutta kaupunginvalvojat huo- 


c lehtivat siitä myös ja sakottavat laiminlyönneistä. Samoin he 


170 


KUUDES KIRJA 


pitävät huolen kaupungin siisteydestä ja valvovat, ettei ku- 
kaan yksityinen kansalainen ryhdy rakentamaan tai kaiva- 
maan mitään valtion maalla. He huolehtivat myös siitä, että 
sadevesi pääsee virtaamaan edelleen, samoin kuin kaikesta 
muustakin, mikä kaupungin sisä- tai ulkopuolella vaatii huo- 
lenpitoa. Lainvartijoiden tulee seurata tätä kaikkea ja laatia 
tarpeen mukaan lisää säädöksiä niin tästä kuin muustakin, 
minkä laki kokemuksen puuttuessa jättää ottamatta huo- 
mioon. Ja nyt kun nämä toria ympäröivät rakennukset, gym- 
nasionit ja koulut on rakennettu ja odottavat kävijöitään ku- 
ten teatteritkin katsojiaan, voimme siirtyä lainsäädännössäm- 
me seuraavaan kohtaan, avioliiton solmimisen jälkeiseen ai- 
kaan. | 
KLEINIAS Aivan niin. 

ATEENALAINEN No niin, Kleinias, häät on nyt siis pidetty. Sit- 
ten seuraa ainakin vuoden mittainen tauko, ennen kuin lapsia 
alkaa syntyä. Seuraavaksi meidän on puhuttava siitä, millä 
tavoin nuori aviomies ja vaimo viettävät tämän ajan meidän 
valtiossamme, jonka on tarkoitus olla kaikkia muita parempi. 
Tehtävä ei ole helpoimpia; vaikka olemme tähän mennessä 
esittäneet jo monia hankalia asioita, tämän kohdan hyväksy- 
minen tulee olemaan ihmisille vielä vaikeampaa. Mutta mei- 
dän on sanottava se mitä pidämme oikeana ja totena. 
KLEINIAs Ehdottomasti. 

ATEENALAINEN Jos joku aikoo valtiossa julkaista lakeja, joissa 
säädellään miten kansalaisten tulee hoitaa valtion yhteisiä 
asioita, mutta pitää yksityisten asioiden säätelemistä tarpeet- 
tomana — koska itse kullakin on muka lupa viettää päivänsä 
miten haluaa eikä kaiken tarvitse sujua sääntöjen mukaisesti 
— ja jos hän kuvittelee ihmisten suostuvan yhteisissä asioissa 
elämään lakien mukaisesti, vaikka yksityiselämää ei ole jär- 
jestetty laeilla, niin hän erehtyy. Miksikö sanomme näin? 
Koska väitämme, että vastanaineiden tulee osallistua yhteis- 
aterioihin aivan samalla tavoin kuin ennen avioliittoaan. 
Tämä tapa tuntui hyvin kummalliselta silloin kun se teillä 
päin ensiksi otettiin käytäntöön; se on luultavasti syntynyt 
jonkin sodan aikana tai muussa samantapaisessa ahdinkoti- 
lanteessa, kun väkeä oli vielä vähän. Mutta sitten kun yhteis- 

aterioista oli jo kokemusta ja ne oli pakko omaksua käyttöön, 
todettiin että tämä tapa oli turvallisuuden kannalta hyvin 
edullinen. Suunnilleen tällä tavoin yhteisaterioista on teillä 
tullut vakiintunut käytäntö. 

KLEeinIAs Niin varmaankin. 

ATEENALAINEN Vaikka tämä kuten sanoin on aikoinaan ollut 
kummallinen määräys, jonka antamista on ehkä arasteltukin, 
nyt se ei enää olisi lainsäätäjälle vaikeaa. Mutta siitä olisi 
seurauksena eräs asia, joka toteutuessaan olisi aivan paikal- 
laan mutta jota nykyään ei missään toteuteta. Niinpä lainsää- 
täjän voi melkein sanoa karstaavan villoja tuleen, kuten sa- 
nanparsi kuuluu, ja tekevän loputtomasti muutakin turhaa 
työtä. Mutta tätä asiaa jota tarkoitan, ei ole helppo selittää 
eikä varsinkaan panna toimeen. 

KLEINIAS Mitä sinä oikein haluat saada sanotuksi, kun noin 


kovasti epäröit? 


ATEENALAINEN Kuunnelkaahan siis, niin emme turhan päiten 
enää pitkitä asiaa. Se mikä valtiossa tapahtuu järjestyksen ja 
lain mukaisesti, saa aikaan kaikenlaista hyvää, kun taas seka- 
sortoinen tai huonosti järjestetty yleensä tärvelee senkin mikä 
on järjestyksessä. Tästä on kysymys myös siinä mistä nyt 
puhun. Jokin jumalallinen välttämättömyys on saanut aikaan 
sen, että teidän luonanne, Kleinias ja Megillos, miesten yh- 
teisateriat on säädetty erinomaisella ja hämmästyttävälläkin 
tavalla, niin kuin sanoin. Sen sijaan naisten kohdalla tämä 
asia on aivan väärin jätetty säätämättä, eikä koko käytäntöä 
esiinny heidän parissaan lainkaan. Ihmissuvun naispuolinen 
osa, joka heikkoutensa vuoksi on muutenkin näkymättömäm- 
pi ja viekkaampi, on lainsäätäjän leväperäisyyden vuoksi vää- 
rin jätetty järjestymättömään tilaan. Tämän laiminlyönnin 
takia teiltä on jäänyt hoitamatta moni asia, joka olisi paljon 
paremmin kuin nykyisin, jos se olisi säädelty laeilla. Kyseessä 
ei ole vain puolet koko tehtävästä, kun naisten elämä on jätet- 
ty järjestämättä, niin kuin voisi luulla; samassa suhteessa 
kuin naissuku on hyveen suhteen miehiä heikompi, tämän 
tehtävän merkitys kasvaa, jopa kaksinkertaiseksi. Valtion 
onnen kannalta olisikin parempi ottaa asia uudelleen esiin, 
korjata se ja määrätä kaikki tavat yhteisiksi naisille ja miehil- 

le. Ihmissuku on kuitenkin onnettomuudeksi päässyt kehitty- 
mään sellaiseksi, että kukaan järkevä ei uskaltaisi edes maini- 
ta tätä tapaa niissä maissa ja valtioissa, joissa yhteisateriat 
eivät ole virallinen käytäntö. Voisiko siis olla joutumatta nau- 
runalaiseksi, jos yrittäisi pakottaa naisia nauttimaan ruokan- 
sa ja juomansa julkisesti, kaikkien nähden? Mikään ei naisis- 
ta olisi sietämättömämpää. He ovat tottuneet elämään piilos- 
sa ja hämärässä, ja jos heidät väkisin tuodaan päivänvaloon, 
he panevat vastaan kaikin voimin, niin että lainsäätäjä jää 
surkeasti alakynteen. Muualla kuten sanottu tämä järkevä 
ehdotus saisi heti aikaan suuren metelin, mutta meidän val- 
tiossamme ehkä ei kävisi niin. Jos te nyt katsotte, että meidän 
keskustelumme yhteiskuntajärjestyksestä on onnistunut aina- 
kin teoriassa, olen valmis selittämään, missä mielessä tämä 
käytäntö on hyvä ja sopiva, sikäli kuin haluatte kuunnella. 
Muussa tapauksessa voimme jättää asian sikseen. 

KLEINIAs Hyvä vieraamme, me olemme molemmat hyvin 
uteliaita kuulemaan. 

ATEENALAINEN Kuullaanpa siis. Älkää ihmetelkö, vaikka 
näytän aloittavan melko kaukaa. Meillähän on aikaa, mikään 
ei estä meitä tutkistelemasta joka puolelta kaikkea mikä liit- 
tyy lakeihin. 

KLEINIAS Se on totta. 

ATEENALAINEN Palatkaamme takaisin siihen mitä alussa pu- 
huimme. Jokaisen pitäisi ymmärtää, että ihmissuvulla ei yli- 
päänsä koskaan ole ollut alkua eikä sillä myöskään tule ole- 
maan loppua vaan että se on aina ollut olemassa ja tulee aina 
olemaan. Tai ainakin sen alku sijoittuu mittaamattoman 
kauas ajassa taaksepäin. 

KLEINIAS Varmasti. 

ATEENALAINEN No niin, uskomme kai, että kaikkialla maan 
päällä on valtioita syntynyt ja tuhoutunut; vallalla on ollut 
kaikenlaisia tapoja, järjestykseen perustuvia ja sekasortoisia; 
ravinnon, niin ruoan kuin juomankin, suhteen ihmisten halut 
ovat vaihdelleet; myös ilmastossa on ollut vaihteluita, jotka 
ovat aiheuttaneet elollisissa olennoissa lukemattomia muu- 
toksia. Eikö niin? 

KLEINIAs Kyllä varmasti. 


173 


782a 


783a 


LAIT 


ATEENALAINEN Ja edelleen, jossakin vaiheessa maan päälle 
ilmaantuivat viiniköynnökset, joita ei aikaisemmin ollut ole- 
massakaan, samoin oliivipuut ja Demeterin ja Koren antimet, 
ja Triptolemos alkoi pitää niistä huolta. Mutta siihen aikaan 
jolloin näitä tuotteita ei vielä ollut, eläimet söivät toisiaan 
kuten ne yhä vieläkin tekevät. Näinhän me uskomme, eikö 
totta? 

KLEINIAS Tietysti. 

ATEENALAINEN Kuten voimme nähdä, tapa uhrata ihmisiä on 
vielä säilynyt monien kansojen keskuudessa. Toisaalta taas 
olemme kuulleet kansoista, jotka eivät ole uskaltaneet syödä 
edes häränlihaa eivätkä ole uhranneet jumalille eläimiä vaan 
kakkuja, hunajaan kastettuja hedelmiä ja muita puhtaita 
uhrilahjoja. Nämä ihmiset ovat pidättyneet lihan syönnistä, 
koska heidän käsityksensä mukaan sen nauttiminen oli epä- 
pyhää, samoin jumalten alttarien tahraaminen verellä. Siihen 
aikaan ihmiset viettivät niin sanottua orfilaista elämää, naut- 
tien kaikenlaista elotonta ravintoa ja kieltäytyen kaikesta 
elollisesta. 

KLeINIAs Tästähän puhutaan paljonkin, ja siihen on täysi syy 
uskoa. | 

ATEENALAINEN Joku voisi nyt kysyä, miksi me olemme esittä- 
neet tämän kaiken. 

KLEINIAS Aiheellinen huomautus. 

ATEENALAINEN Niinpä yritän selittää, mitä tästä seuraa, jos 
vain osaan. 

KLEINIAS Selitä siis. 

ATEENALAINEN Minun nähdäkseni ihmisissä kaikki riippuu 
kolmesta tarpeesta ja halusta. Jos ne ohjaavat ihmistä oikein, 
tuloksena on hyve, jos huonosti, tulos on päinvastainen. Syö- 
misen ja juomisen tarve on ihmisessä jo syntymästä lähtien; 
jokainen elävä olento tuntee synnynnäistä halua näitä toimin- 
toja kohtaan ja kiihkonsa vallassa sulkee korvansa, jos joku 
sanoo, että tulisi tehdä muutakin kuin tyydyttää näin nautin- 
nonhaluaan ja näin pyrkiä vapautumaan kaikesta tuskasta. 
Kolmas ja kaikkein suurin tarve ja kiihkein halu syntyy vii- 
meisenä, mutta se saa ihmiset riehuvan hulluuden valtaan; se 
on suvunjatkamisen tarve, joka saa aikaan mielettömän polt- 

teen. Nämä kolme sairaalloista tilaa on ohjattava parhaaseen 
suuntaan, välittämättä siitä mitä sanotaan miellyttävimmäk- 
si, ja niitä on yritettävä pitää kurissa kolmen tärkeimmän 
apuneuvon avulla, pelon, lain ja oikean ajatustavan. Niiden 
kasvua ja yltymistä on lisäksi hillittävä runotarten ja eri kiso- 
ja suojelevien jumalien tuella. 

Häiden jälkeen on vuorossa lasten synnyttäminen, sen jäl- 
keen hoitaminen ja kasvattaminen. Esityksemme edetessä 
saamme ehkä kunkin lain täydennetyksi, aivan niin kuin äs- 
ken päästessämme yhteisaterioihin; kysymystä siitä, pitäisikö 
näitä yhteistilaisuuksia olla myös naisilla vai pelkästään mie- 
hillä, pohdimme ehkä tarkemmin sitten kun otamme ne lä- 
hemmin puheeksi. Mutta tällaiset alustavat näkökohdat, joi- 
ta varten emme nyt vielä ole laatineet lakeja, ilmoitamme 
aikanaan varoitukseksi yhteistilaisuuksien alussa. Kuten sa- 
nottu, tarkastelemme niitä sitten lähemmin, ja silloin pystym- 
me myös paremmin säätämään niihin sopivat lait. 

KLEINIAs Puhut aivan oikein. 

ATEENALAINEN Meidän on pidettävä muistissa se mistä äsken 
puhuimme, sillä tulemme ehkä tarvitsemaan sitä kaikkea. 
KLEINIAs Mitä meidän siis on muistettava? 

ATEENALAINEN Ne kolme seikkaa, jotka mainitsimme nimel- 
tä. Puhuimme syömisestä, sitten juomisesta ja kolmanneksi 
sukupuolisesta kiihkosta. 

KLEINIAS Kyllä me varmasti nämä muistamme. 
ATEENALAINEN Hyvä. Palatkaamme nyt takaisin vastanainei- 
siimme. Meidän on neuvottava, miten ja millä tavoin heidän 
tulee hankkia lapsia, ja elleivät he noudata neuvoamme, mei- 
dän on uhattava heitä laeilla. 

KLEINIAs Miten siis? 

ATEENALAINEN Nuoren vaimon ja aviomiehen tulee pyrkiä 
tuottamaan valtiolle mahdollisimman kauniita ja hyviä lap- 
sia. Mitä tahansa ihmiset tekevätkin, he saavat aikaan kaik- 
kea kaunista ja hyvää, jos keskittävät ajatukset itseensä ja 
tuohon tehtävään; jos taas he eivät sitä tee tai heillä ei ajatuk- 
sia edes ole, tulos on päinvastainen. Keskittyköön mies siis 
ajattelemaan vaimoaan ja lasten hankkimista, ja vaimo sama- 
ten, etenkin niin kauan kuin heillä ei vielä ole lapsia. Heidän 

valvojinaan olkoot meidän valitsemamme naiset, joiden luku- 
määrä ja valitsemisen ajankohta riippuu viranomaisten mää- 
räyksistä. Nämä naiset ovat päivittäin koolla Eileithyian 
temppelissä, aina kolmanneksen päivästä, ja heidän on silloin 
annettava toisilleen tieto, mikäli joku on todennut jonkun lap- 
sensaanti-lässä olevan miehen tai naisen olevan kiinnostunut 
muusta kuin siitä mitä hääuhrit ja pyhät häämenot määrää- 
vät. Lasten synnyttämisen kausi ja puolisoiden silmälläpito 
kestäköön korkeintaan kymmenen vuotta, jos he saavat run- 
saasti jälkeläisiä. Niiden taas, jotka pysyvät tämän ajan lap- 
settomina, tulee erota toisistaan sen jälkeen kun he ovat neu- 
votelleet yhdessä omaistensa ja valvojanaisten kanssa siitä 
mikä on kummallekin osapuolelle eduksi. Jos syntyy erimieli- 
syyttä siitä mikä on kummallekin sopivaa ja edullista, asian 
ratkaisijoiksi on valittava kymmenen lainvartijaa ja heidän 
määräyksiään on noudatettava. Valvojanaisten tulee käydä 
nuorten parien kotona ja moittein ja uhkauksin tehdä loppu 
heidän erehdyksestään ja tietämättömyydestään. Jos he eivät 
tässä onnistu, heidän on ilmoitettava asia lainvartijoille, joi- 
den puolestaan on pantava asianomaiset kuriin. Elleivät he- 
kään onnistu, heidän on ilmoitettava asia julkisesti, asetetta- 
va nimet näytteille ja annettava valallinen vakuutus, että el- 
vät kykene parantamaan sitä ja sitä. Ellei se, jonka nimi on 
asetettu esille, pysty oikeuden edessä osoittamaan syytöstä 
vääräksi, hän kärsiköön seuraavanlaiset häpeärangaistukset. 
Hän ei saa olla mukana häissä eikä lasten syntymäjuhlissa, ja 
jos hän tällaisiin menee, kuka tahansa saa vapaasti rangaista 
häntä lyömällä. Samat määräykset koskevat myös naisia: jos 
naista julkisesti syytetään tällaisesta tottelemattomuudesta 
eikä hän pysty puhdistautumaan syytöksestä, hän ei saa osal- 
listua naisten juhlakulkueisiin eikä naisille tuleviin kunnian- 
osoituksiin, ei liioin häihin eikä syntymäjuhliin. 

Jos avioparin hankittua lain mukaisesti lapsia miehellä on 
sukupuolisuhde vieraaseen naiseen tai vaimolla mieheen ja 
toinen osapuoli on vielä lapsensaanti-lässä, heitä rangaista- 
koon samalla tavoin kuin edellä mainittuja pariskuntia, jotka 
voisivat saada lapsia. Niitä jotka tämän iän ohitettuaan viet- 
tävät tässä mielessä nuhteetonta elämää, kunnioitettakoon 

kaikin tavoin, päinvastaisissa tapauksissa osana olkoon kun- 
niattomuus. Jos enemmistö noudattaa näissä asioissa koh- 
tuullisuutta, poikkeamat voidaan sivuuttaa ja jättää säätele- 
mättä laeilla, mutta jos epäjärjestys pääsee vallalle, on sää- 
dettävä lait ja meneteltävä niiden mukaisesti. 

Elämän alkamisvaiheena on kaikilla ensimmäinen ikävuosi, 
ja se on sekä pojan että tytön kohdalla vietävä suvun pyhä- 
kössä kirjoihin elämän alkuna. Jokaisessa fratriassa on val- 
kaistulle seinälle kirjoitettava nimen viereen niiden viran- 
omaisten järjestysluku, joiden mukaan vuodet lasketaan; 
fratrian elossa olevien jäsenten nimet on kirjoitettava lähek- 
käin, ja kuolleiden nimet on pyyhittävä pois. 

Tyttöjen kohdalla naimisiinmenoikä on kuudennestatoista 
ikävuodesta korkeintaan kahdenteenkymmenenteen ikävuo- 
teen, nuorten miesten kohdalla kolmannestakymmenennestä 
kolmanteenkymmenenteenviidenteen ikävuoteen. Virkaan 
astuessaan naisen tulee olla täyttänyt neljäkymmentä ja mie- 
hen kolmekymmentä vuotta. Sotapalveluikä on miehellä kah- 
dennestakymmenennestä kuudenteenkymmenenteen ikävuo- 
teen. Naisten kohdalla tarvittavasta sotapalvelusta määrä- 
tään kussakin tapauksessa sen mukaan mikä on mahdollista 
ja sopivaa, sitten kun nainen on synnyttänyt lapsensa, aina 
viidenteenkymmenenteen ikävuoteen asti. 


177 


785a 


Seitsemäs kirja 


788a ATEENALAINEN Kun sitten on syntynyt lapsia, poikia ja tyttö- 
jä, on paikallaan seuraavaksi puhua heidän kasvatuksestaan 
ja koulutuksestaan. Tämä on asia jota on aivan mahdoton si- 
vuuttaa, jos kohta on suotavampaa puuttua siihen antamalla 
opetuksia ja kehotuksia kuin säätämällä lakeja. Kotipiirin 
yksityiselämässä tapahtuu nimittäin kaikenlaista pientä, joka 
jää vaille yleistä huomiota; sellaista, mikä johtuu itse kunkin 
mielihyvästä, mielipahasta ja mielihaluista, on vastoin lain- 

b säätäjän neuvoja ja kehittää kansalaisissa monenlaisia toisis- 
taan poikkeavia luontumuksia. Tämä on valtiolle vahingoksi. 
On epäsoveliasta ja taitamatonta säätää rangaistuksia näin 
vähäpätöisistä ja usein toistuvista asioista, ja kirjoitetuille 
laeille on turmiollista, että ihmiset tottuvat vähäisiin toistu- 

c viin lainrikkomuksiin. Niinpä on hankalaa säätää lakeja näis- 
tä asioista, mutta mahdotonta vaieta niistä. Yritän valaista 
mitä tarkoitan esittämällä joitakin näytteitä; tähän asti pu- 
huttu on kai vielä melko hämärää. 

KLEINIASs Niin tosiaan on. 

ATEENALAINEN Oikeaa on kasvatus, joka osoittaa pystyvänsä 
kehittämään ruumiin ja hengen niin kauniiksi ja hyviksi kuin 
mahdollista. Olimme kaiketi oikeassa, kun sanoimme näin? 
KLEINIAS Varmasti olimme. 

d ATEENALAINEN Ja lähteäkseni yksinkertaisimmasta: kau- 
neimman vartalon on nähdäkseni varhaislapsuudesta alkaen 
täytynyt kasvaa mahdollisimman oikein. 

KLEINIAS Aivan niin. 
ATEENALAINEN No niin, mehän tiedämme, että kaikki elolli- 

set olennot ensi vaiheessa kasvavat eniten ja voimakkaimmin; 
monet jopa väittävät että ihminen jo viisivuotiaana saavuttaa 
pituuden, joka seuraavien kahdenkymmenen ikävuoden aika- 
na tuskin enää kaksinkertaistuu. 

KLEINIAS Se on totta. 

ATEENALAINEN Ja edelleen tiedämme, että nopeasta kasvusta 
ilman soveliaita runsaita harjoituksia aiheutuu ruumiille 
monenlaista haittaa. 

KLEINIAS Varmasti. 

ATEENALAINEN Ja ruumis tarvitsee eniten harjoitusta silloin, 
kun se saa eniten ravintoa, eikö niin? 

KLeINIAS Mitä tarkoitat? Pitääkö meidän määrätä eniten 
harjoituksia vastasyntyneille ja pikkulapsille? 

ATEENALAINEN Ei toki, vaan niitäkin nuoremmille, niille jot- 
ka vielä saavat ravintonsa äidin kohdussa. 

Kentas Mitä sinä puhut, ystävä? Tarkoitatko sikiöitä? 
ATEENALAINEN Kyllä. Ei ole mikään ihme, ettei teillä ole tie- 
toa senikäisten voimistelusta; mutta vaikka se on oudontun- 
tuinen asia, yritän tehdä siitä selkoa. 

KLEINIAS Teepä niin! 

ATEENALAINEN Meidän ateenalaisten on helpompi käsittää 
mistä on kysymys, koska meillä liiaksikin harrastetaan 
muuatta ajanvietettä. Eivät vain pojat vaan jopa jotkut van- 
hat miehet kasvattavat lintuja tappelemaan keskenään. Mut- 
ta he eivät suinkaan pidä riittävinä niitä harjoituksia, jotka 
kehittävät näiden otusten taisteluhalua, vaan lisäksi he kul- 
jettavat lintujaan mukanaan, pieniä kädessä, isoja kainalossa, 
ja näin kävelevät moniaita stadioneja, eivät omaa vaan kas- 
vattiensa kuntoa kohentaakseen. Ja tästä voi jokainen huo- 
miokykyinen oppia, että kaikkinainen tärinä ja liikunto hyö- 
dyttää ja virkistää ruumista riippumatta siitä, liikkuuko se 
itse vai onko se keinussa, veneessä, hevosen selässä tai jonkin 
muun eteenpäin kulkevan olennon mukana; ja siten ruumis 
vol käyttää hyödykseen ruoka- ja juomavaransa ja siten 
saamme niistä terveyttä, kauneutta ja voimia. Kun näin on 
asianlaita — kuinka meidän pitäisi seuraavaksi menetellä? 
Asetummeko alttiiksi naurulle säätämällä lain, jonka mu- 
kaan odottavan äidin tulee kävellä ja lasta, niin kauan kuin se 

vielä on hento ja pehmeä, tulee muovata kuin vahaa ja pitää 
kapaloissa kaksivuotiaaksi asti? Ja pitääkö laissa säädetyn 
rangaistuksen uhalla pakottaa hoitajat kantamaan lapsia aina 
mukanaan, pelloille, temppeleihin tai sukulaisten luo, kunnes 
ne kykenevät seisomaan omilla jaloillaan; minkä jälkeen hei- 
dän tulisi vielä kantaa niitä kolmivuotiaiksi asti sen varalta, 
että ne niin pieninä omalla painollaan liiaksi rasittavat jäse- 
niään, jotka saattavat vääntyä? Ja onko säädettävä, että hoi- 
tajien pitää olla mahdollisimman vahvoja ja että heitä pitää 
olla useampia kuin yksi? Ja onko laiminlyönneistä kohta koh- 
dalta säädettävä rangaistukset? Ei, näin ei pidä menetellä, 
vai kuinka? Silloinhan kävisi ylenpalttisesti toteen se mistä 
äsken oli puhe. 

KLEINIAS Siis mikä? 

ATEENALAINEN Että me joutuisimme todella naurunalaisiksi, 
sen lisäksi että hoitajat eivät olisi totellakseen meitä, naisia ja 
orjia kun ovat. 

KLEINIAS Millä perusteella sitten sanoimme, että tällaisista 
asioista pitäisi puhua? | 

ATEENALAINEN Peruste oli tämä: meitä kuullessaan isännät ja 
valtioiden vapaat kansalaiset varmaan luonnostaan oikein 
päättelevät, että jollei yksityiselämä valtioissa ole oikeassa 
järjestyksessä, on turha kuvitella että julkinen elämä vankasti 
pitäytyy säädettyihin lakeihin; ja tämän tajuttuaan he omak- 
suvat laeiksi sen mitä nyt olemme esittäneet, ja niin tehdes- 
sään ja oikein järjestäessään sekä kotinsa että valtionsa he 
elävät onnellisina. 

KLEINIAS Se on kyllä todennäköistä. 

ATEENALAINEN Emme siis vielä luovu tällaisesta lainsäädän- 
nästä ennen kuin olemme tarkoin selostaneet harjoitukset, 
jotka soveltuvat pikkulasten sieluille, samoin kuin kuvailim- 
me heidän ruumiinharjoituksensa. 

KLEINIAS Aivan oikein. 

ATEENALAINEN Olkoon siis ikään kuin perusohjeenamme 
kummankin suhteen — lapsen ruumiin ja sielun — se, että 
kaikille ja etenkin pienimmille on hyödyksi niin yötä päivää 
jatkuva ravitseminen ja liikunta kuin suinkin; heidän tulisi 


d mikäli mahdollista elää niin kuin merellä keinuen. Olevissa 

oloissa on ainakin vastasyntyneiden kohdalla pyrittävä niin 
lähelle tällaista tilaa kuin käy päinsä. Tätä ajatusta on 
omiaan tukemaan sekin, että pikkulasten hoitajat ja kory- 
banttihurmoksen parantajat ovat kokemuksesta todenneet 
saman menetelmän hyödylliseksi. Kun äidit haluavat nukut- 
taa huonounisia lapsiaan, he eivät pitele niitä aloillaan vaan 
päinvastoin liikkeessä, keinuttamalla niitä käsivarsillaan her- 
keämättä; he eivät ole hiljaa vaan laulavat niille jotain sävel- 
mää, ja niin he suorastaan loitsivat lapsensa uneen, aivan ku- 
ten bakkanttista mielenhäiriötä potevat lääkitään kuorotans- 
sin liikkeellä ja musiikilla. 

KLEINIAS Mihin tämä mahtaa lähinnä perustua? 
ATEENALAINEN Sitä ei ole vaikea havaita. 

KLEINIAs Kuinka niin? 

ATEENALAINEN Kumpikin häiriö on pelon ilmausta, ja pelot 
taas johtuvat sielun heikosta tilasta. Kun näihin häiriöihin 
ulkoisesti vaikutetaan keinuttamalla, saa ulkoinen liike yliot- 
teen pelon ja mielenkuohun sisäisestä liikkeestä, se tyynnyt- 
tää sielun ja tasaannuttaa sydämen ahdistavan tykytyksen, 
joka on kummallekin häiriölle ominainen. Näin se tuo myö- 
tänsä ilahduttavan käänteen. Toiset se vaivuttaa uneen; he- 
reillä olevat rauhoittaa mielen kuohustaan ja järkiinnyttää 
soitto ja tanssi, heidän kiitollisina palvomiensa jumalten lah- 
jat. Tämä lienee järkeenkäyvä selitys, lyhyesti esitettynä. 
KLEINIAS Olet oikeassa. 

ATEENALAINEN Kun näillä tekijöillä siis on ihmisiin tällaisia 
vaikutuksia, täytyy edelleen ottaa huomioon että jokaiselle 
sielulle, joka lapsuudesta alkaen on alttiina pelolle, tulee pe- 
losta yhä suuremmassa määrin tottumus. Ja kaikki myöntä- 
nemme, että sellainen on harjaantumista pelkuruuteen eikä 
urheuteen. 

KLEINIAS Sehän on selvää. 

ATEENALAINEN Ja päinvastoin on harjaantumista urheuteen, 
kun lapsuudesta alkaen opimme voittamaan vastaan tulevat 
pelot ja kauhut. 

KLEINIAS Oikein. 

ATEENALAINEN Voimme sanoa että tämä tekijä — pikkulasten 
harjaannuttaminen ulkoisilla liikkeillä — yhdeltä osin merkit- 

tävästi edistää sielun hyveellisyyttä. 

KLEINIAS Aivan niin. 

ATEENALAINEN Ja taas kärsimättömän kiihkeyden ja vastaa- 
vasti leppeyden osuus sielun lujuuteen taikka heikkouteen ei 
ole vähäinen. 

KLEINIAS Varmasti ei. 

ATEENALAINEN Millä tavoin voimme heti alusta istuttaa vas- 
tasyntyneeseen mielemme mukaan jompaakumpaa näistä 
ominaisuuksista? Meidän olisi koetettava osoittaa, miten ja 
missä määrin se käy päinsä. 

KLEINIAs Ehdottomasti. 

ATEENALAINEN Tahdon mainita meidän keskuudessamme 
vallitsevan käsityksen, jonka mukaan hemmotelluista lapsista 
kasvaa kärsimättömiä, pahantuulisia ja vähästä ärtyviä. Sitä 
vastoin ankara ja orjuuttava kuri tekee heistä alistuvia, mate- 
levia, ihmisvihaajia, siis yhteiselämään soveltumattomia. 
KLEINIAs Millä tavoin sitten koko valtio voi käydä koulimaan 
pikkulapsia, jotka eivät vielä ymmärrä puhetta eivätkä pysty 
omaksumaan muunkaanlaista kasvatusta? 

ATEENALAINEN Kas näin. Jokainen vastasyntynyt ilmaisee 1t- 
seään yleensä heti huutamalla, etenkin ihmislapsi, joka sitä 
paitsi enemmän kuin muut vielä itkee. 

KLEINIAS Aivan niin. 

ATEENALAINEN Jos hoitajat tahtovat tietää mitä lapsi haluaa, 
he voivat päätellä sen juuri näistä merkeistä, antamalla lap- 
selle jotain. Jos tämä saa sen vaikenemaan, he ovat arvanneet 
oikein; jos taas lapsi itkee ja huutaa, he ovat arvanneet vää- 
rin. Itkulla ja huudolla lapsi ilmaisee mistä se pitää ja mistä 
ei, ja nehän eivät ole mitään onnekkaita merkkejä. Tätä ikä- 
kautta kestää kumminkin vähintään kolme vuotta, eikä se ole 
lyhyt aika elettäväksi huonosti tai hyvin. 

KLeINIAs Olet oikeassa. 

ATEENALAINEN Kun ihminen on ärtyisä ja tyytymätön eikä 
koskaan tasaisella mielellä, me pidämme häntä ruikuttajana, 
eikö niin — hänhän yleensä valittaakin kaikesta paljon enem- 
män kuin kunnon miehen sopisi. 

KLEINIAS Kyllä minun mielestäni. 

ATEENALAINEN No niin, jos nyt näiden kolmen vuoden aikana 

pyrittäisiin siihen, että kasvatti kokee niin vähän kuin suinkin 
mielipahaa, pelkoa ja kipua — tulisiko hänen sielustaan siten 
iloisempi ja tasamielisempi? 

KLEINIAS Aivan varmasti, ja eritoten jos huolehdittaisiin sii- 
tä, että hän saa tuntea runsaasti mielihyvää. 

ATEENALAINEN Tällä kohden en enää ole Kleiniaan kanssa 
yhtä mieltä. Sillä tavoin menetellen me aiheuttaisimme kaik- 
kein pahinta turmelusta, jollainen aina vaanii aivan kasvatuk- 
sen alkuvaiheessa. Mutta pohtikaamme, olenko oikeassa. 
KLEINIAS Selitä mitä tarkoitat. 

ATEENALAINEN Käsillä oleva asia ei ole suinkaan vähäpätöi- 
nen. Mieti myös sinä Megillos ja auta meitä ratkaisuun. Mi- 
nun käsitykseni on, ettei oikean elämän tule tähdätä mielihy- 
vään eikä myöskään kaikessa välttää mielipahaa, vaan arvos- 
taa sitä keskimääräistä tilaa, jota vastikään sanoin tasaiseksi 
mieleksi ja jota me innoituksenvaraisesti oikein pidämme it- 
sensä jumalan olotilana. Minun mielestäni siihen tulee pyrkiä 
jokaisen joka haluaa elämässään seurata jumalia. Hänen ei 
pidä antautua havittelemaan mielihyvää, ikään kuin sillä 
pääsisi eroon mielipahasta; eikä hän voi sallia kenenkään elää 
niin, e1 nuoren eikä vanhan, miehen eikä naisen, saati vasta- 
syntyneen. Sillä juuri lapsuusiässä itse kunkin luonne ratkai- 
sevimmin muotoutuu tottumuksen voimasta. Tekisi mieli vie- 
lä lisätä — ellei sitä pidettäisi leikinlaskuna — että raskaana 
olevia naisia on tuon vuoden ajan ennen kaikkea varjeltava 
joutumasta monien ja hillittömien mielihyvän tai -pahan tun- 
teiden valtaan; koko sen ajan heidän tulisi pyrkiä olemaan 
tasaisella, hilpeällä ja leppeällä mielellä. 

KLEeINIASs Ei sinun tarvitse kysyä Megillokselta, kumpi meistä 
on oikeassa, sillä olen itse valmis myöntämään, että kaikkien 
tulee elämässään välttää pelkkää mielihyvää ja pelkkää mie- 
lipahaa ja aina kulkea keskitietä. Olet puhunut hyvin ja nyt 
olet saanut vastaukseni. 

ATEENALAINEN No hyvä, Kleinias, mutta ottakaamme kaikki 
kolme vielä yksi asia pohdittavaksi. 

KLEINIAs Mikä? 

ATEENALAINEN Kaikkia tähän mennessä käsittelemiämme 
säännöksiä on tapana sanoa kirjoittamattomiksi laeiksi. 

kuin samanlaisia kirjoittamattomia lakeja. Niinpä olimme 
aivan oikeassa, kun vähän aikaa sitten johduimme käsityk- 
seen, ettei niitä pidä esittää lakeina eikä myöskään vaieten 
sivuuttaa. Sillä juuri ne pitävät koossa koko valtion ja nivovat 
yhteen sen lait, sekä jo kirjoitetut ja voimassa olevat että 
vastedes säädettävät. Kirjoittamattomat lait ovat kuin perin- 
näiset ikivanhat säännöt, jotka tukevat ja turvaavat kirjoitet- 
tuja lakeja, jos ovat hyvin harkittuja ja tavan vakiinnuttamia; 
jos ne sitä vastoin poikkeavat hyvästä ja vievät harhaan, ne 
ovat kuin talon alta pettävät tukipuut: koko rakennus romah- 
taa ja hautaa mukanaan alleen kaiken, sekä vanhan että 
myös sen uuden mikä myöhemmin on kunnolla rakennettu. 
Tämän me, Kleinias, pidämme mielessä ja nivomme uuden 
valtiosi osat yhteen kaikin mahdollisin sitein, mitään unohta- 
matta, suurta taikka pientä, oli sitten kysymys laeista, tavois- 
ta tai laitoksista; sillä niiden avulla valtio pysytetään koossa, 
eikä kirjoitettu ole pitävää ilman kirjoittamatonta ja päinvas- 
toin. Sen tähden ei ole syytä hämmästellä, kun monien näkö- 
jään vähäisten ohjeiden ja käytänteiden mukaantulo kasvat- 
taa lakiemme laajuutta. 

KLEINIAS Olet oikeassa ja meidän on pidettävä tämä mieles- 
sä. 

ATEENALAINEN Jos näitä ohjeita järjestelmällisesti ja vähek- 
symättä noudatetaan kasvatettaessa tyttöjä ja poikia kolmi- 
vuotiaiksi asti, niistä koituu pienokaisille suurta hyötyä. Kol- 
men, neljän, viiden ja vielä kuuden vuoden iässä lapsen sielu 
tarvitsee leikkiä. Mutta silloin tulee jo välttää hemmottelua 
ja käyttää rangaistuksia, ei kuitenkaan häpäiseviä. Orjien 
kohtelusta puheen ollen sanoimme, ettei pidä alentavilla ran- 
gaistuksilla nostattaa rangaistuissa vihaa eikä myöskään 
hemmotella jättämällä rankaisematta; sama pätee vapaiden 
lasten suhteen. Tämänikäisillä lapsilla on luonnostaan leik- 
kinsä, joita he ikään kuin itsestään keksivät niin pian kuin 
ovat yhdessä. Kolmivuotiaista kuusivuotiaiksi on kaikkien 
lasten kokoonnuttava pyhäkköihin, kunkin kylän lasten aina. 
omaansa. Lasten hoitajien on pidettävä silmällä heidän käy- 
töstään, hyvää ja huonoa; ja hoitajien ja kaikkien lasten kait- 

sijoiksi määrätään lainvartijain etukäteen asettamista kah- 
destatoista naisesta yksi kuhunkin kylään vuodeksi kerral- 
laan. Avioliitonvalvojat suorittavat näiden naisten vaalin; hei- 
dän tulee olla samanikäisiä, yksi kustakin fylestä. Jokaisen 
tulee päivittäin käydä pyhäkössään ja rangaista syylliset. 
Rangaistuksen toimeenpanee valtion palveluksessa oleva or- 
ja, jos on kysymys mies- tai naisorjasta tai vieraspaikkakunta- 
laisesta. Kansalaisen, joka kiistää syyllisyytensä, kaitsija toi- 
mittaa oikeuteen kaupunginvalvojan eteen, mutta rankaisee 
itse sitä joka ei kiistä syyllisyyttään. Kuuden vuoden ikäisinä 
erotetaan pojat ja tytöt sukupuolen mukaan omiin ryhmiinsä; 
pojat viettävät aikansa poikien, tytöt tyttöjen kanssa. Molem- 
pien ryhmien on saatava opetusta. Pojat opetelkoot ratsastus- 
ta, jousiammuntaa, keihäänheittoa ja linkoamista. Myös ty- 
töt, jos ovat halukkaita, olkoot niissä mukana, ja ennen kaik- 
kea heidän pitäisi oppia aseiden käsittelyä. Ja sen suhteen 
vallitsee nykyisin käsitys, joka perustuu lähes yltäyleiseen tie- 
tämättömyyteen. 

KLEINIAS Mikä käsitys? 

ATEENALAINEN Se, että oikea ja vasen käsi ovat luonnostaan 
erilaiset ja soveltuvat eri tavoin kulloiseenkin tehtävään. 
Mutta jalat ja alaraajat eivät suorituskykynsä puolesta mi- 
tenkään näy poikkeavan toisistaan. Hoitajien ja äitien tietä- 
mättömyydestä johtuu, että meillä kaikilla kädet niin sanoak- 
seni ontuvat. Sillä luonnostaan ne ovat melkein tasaveroiset, 
mutta kun olemme tottuneet käyttämään niitä väärällä taval- 
la, niistä on tullut erilaiset. Vähäpätöisissä toimissa tällä ei 
ole merkitystä — esimerkiksi kun lyyraa pidetään vasemmas- 
sa, plektronia oikeassa kädessä — mutta on sentään järjetöntä 
käyttää käsiä tällaisen mallin mukaan muissa tilanteissa, jois- 
sa se e1 ole välttämätöntä. Tästä on todistuksena skyyttalais- 
ten käytäntö: he eivät aina jännitä jousta vasemmalla kädellä 
ja aseta nuolta oikealla, vaan käyttävät kumpaakin kättä yh- 
tä lailla kumpaankin tehtävään. Ja vastaavanlaisia esimerk- 
kejä on vaikka kuinka paljon vaununajossa ja muissa toimin- 
noissa, joista opimme että on luonnonvastaista harjoittaa va- 
senta kättä heikommaksi kuin oikeaa. Kun välineenä on sar- 
viplektron tai sen tapainen, asialla ei ole suurta merkitystä, 

kuten sanottu; mutta kun kysymyksessä on rautaisten sota- 
aseitten, jousten, heittokeihäitten ja sellaisten käyttö, asia on 
tärkeä, ja tärkein silloin, kun raskain asein taistellaan mies 
miestä vastaan. Siinä tilanteessa on suuri ero oppia saaneen 
ja oppimattoman, harjaantuneen ja harjaantumattoman välil- 
lä. Niin kuin pankrationiin, nyrkkeilyyn tai painiin hyvin val- 
mentautunut urheilija pystyy ottelemaan myös vasemmalle 
käsin eikä liiku kuin puutunut tai rampa, kun vastustaja pa- 
kottaa hänet muuttamaan suuntaa ja ottelemaan toinen kylki 
edellä — aivan samoin on mielestäni raskaitten aseitten käy- 
tössä ja kaikessa muussa pidettävä oikeana, että mies jolla on 
kahdet hyökkäykseen ja puolustukseen kelpaavat raajat, ei 
jätä kumpaisiakaan käyttämättä ja koulimatta. Ja jos jolla- 
kulla olisi Geryoneen ruumis tai vaikka Briareuksen hahmo, 
pitäisi hänen sadalla kädellään kyetä heittämään sata keihäs- 
tä. Kaikesta tästä on viranomaisten, naisten ja miesten, pidet- 
tävä huoli: naiset valvokoot lasten leikkejä ja kasvatusta, mie- 
het opetusta niin että kaikilla pojilla ja tytöillä kädet ja jalat 
kehittyvät tasasuhtaisesti ja etteivät he, mikäli mahdollista, 
omaksu tottumuksia jotka turmelevat niiden luontaiset ky- 
vyt. | 

Opetusta on pääpiirteittäin kahtalaista, liikunnallista ruu- 
miin ja muusista sielun kehittämiseksi. Liikuntaa vuorostaan 
on kahta lajia, tanssia ja painia. Tanssissa pyritään toisaalta 
jäljittelemään Muusan ilmaisua, suorittamalla liikkeet yhtai- 
kaa vapaasti ja arvokkaasti; toisaalta tähdätään kuntoon, ket- 
teryyteen ja kauneuteen harjaannuttamalla jäsenten ja muun 
ruumiin taipuisuutta ja venyvyyttä ja saattamalla ne ominai- 
seen rytmiseen liikkeeseensä, joka kauttaaltaan läpäisee tans- 
sin ja myötäilee sitä. Antaioksen ja Kerkyonin painissa ja 
EFpeioksen ja Amykoksen nyrkkeilyssä kehittämät taidot, joil- 
la vain saadaan tyhjänpäiväisiä kilpavoittoja, eivät ansaitse 
kiitosta, sillä niille ei ole käyttöä sodan tilanteissa. Sitä vas- 
toin harjaantuminen painiin pystyasennossa, jossa vääntöliik- 
kein pyritään pitämään niska, kädet ja kyljet vapaina ja jossa 
kamppailumielellä ja sitkeästi kasvatetaan sopusuhtaista voi- 
maa, päämääränä kunto ja terveys — sellainen on joka suh- 
teessa hyödyllistä eikä sitä sovi lyödä laimin; ja tällä kohden 

lainsäädäntöämme meidän on tähdennettävä opettajille ja 
oppilaille, että edellisten on annettava opetusta sävyisästi ja 
jälkimmäisten otettava se mielihyvin vastaan. Myöskään ei 
sovi lyödä laimin niitä jäljittelyn muotoja, joita sisältyy kuo- 
rotansseihin, sellaisiin kuin täällä Kreetalla kureettien ja 
Spartassa dioskuurien asetanssit; ja Ateenassa oma jumalnei- 
tomme ja valtiattaremme, kuorotanssin leikkiin mielistynyt, 
ei pitänyt oikeana tanssia tyhjin käsin, vaan sonnustautui kii- 
reestä kantapäähän täysiin varusteisiin. Näitä esikuvia poi- 
kien ja tyttöjen sopisi hyvin noudattaa jumalattaren kunniak- 
si, ja siitä koituu hyötyä sekä sodankäynnissä että juhlinnas- 
sa. Jo varhain tulee lasten, jotka vielä eivät osallistu sotaan, 
aina jumalia lähestyessään ja kulkueita muodostaessaan va- 
rustautua asein ja ratsuin, ja tanssien ja marssien, milloin 
nopeasti milloin verkkaisesti tuoda rukouksensa jumalille ja 
jumalten lapsille. Näitä ja vain näitä tarkoituksia silmällä 
pitäen tulee kilpailuja ja koekilpailuja järjestää, sillä näin 
niistä on hyötyä valtiolle ja yksityisille perheille sekä rauhan 
että sodan oloissa; mutta muunlaiset ponnistukset, leikit ja 
ruumiinharjoitukset eivät vapaille kansalaisille sovi, Megillos 
ja Kleinias. 

Olemme nyt varsin perusteellisesti kuvanneet sitä liikun- 
taa, jonka keskustelua alkaessamme sanoin tulevan käsiteltä- 
väksi; se on tyhjentävästi käyty läpi. Mutta jos teillä on siitä 
jotain parempaa esitettävänä, niin puhukaa. 

KLEINIASs Ei ole helppo hylätä sinun näkemystäsi liikunnasta 
ja kilpailuista ja korvata sitä paremmalla. 

ATEENALAINEN Seuraavaksi meidän on vielä sanottava jota- 
kin Muusain ja Apollonin lahjoista, jotka aikaisemmin arve- 
limme kokonaan käsitelleemme niin, että vain liikunta oli jäl- 
jellä. Mutta nyt lienee jo selvää, mistä on kysymys, ja että sii- 
tä on kaikille puhuttava ensin. Ottakaamme siis tämä käsille 
seuraavaksi. 

KLEINIAS Tehdään niin. 

ATEENALAINEN Kuulkaa siis mitä sanon. Olettehan tähänkin 
asti kuunnelleet, mutta kuuntelijan siinä kuin puhujankin tu- 
lee olla erityisen tarkkaavainen silloin, kun asia on outo ja 
epätavallinen, ja sellaisesta on nyt kysymys. Mielessäni ole- 

van ajatuksen esittäminen arveluttaa minua, mutta kokoan 
rohkeuteni enkä jätä sitä tekemättä. 

KLeInIAs Mitä oikein tarkoitat? 

ATEENALAINEN Väitän, että kaikissa valtioissa vallitsee täysi 
tietämättömyys leikkien ratkaisevasta merkityksestä lainsää- 
dännölle; siitä miten niistä riippuu, tuleeko laeista pysyväisiä 
vai ei. Sillä jos leikit on niin järjestetty, että samat lapset aina 
samoissa olosuhteissa varmasti leikkivät samoja leikkejä ja 
samalla tavoin pitävät samoista huvituksista, silloin myös to- 
sioloja koskevat vakavat lait säilyvät muuttumattomina. Jos 
sitä vastoin leikkejä muunnellaan ja uudistetaan, ja alin- 
omaisten muutosten käynnissä ollessa lapset eivät enää sano 
pitävänsä samoista leikeistä eivätkä ole yhtä mieltä siitä, mil- 
lainen liikunta ja mitkä varustukset ovat leikeissä soveliaita, 
mitkä eivät, vaan he erityisesti arvostavat sitä joka keksii 
uutuuksia ja poikkeaa totutusta uusilla muodoilla, väreillä ja 
sen sellaisella — silloin voimme täydellä syyllä väittää, että 
suurempaan vaaraan ei valtio voi joutua. Seurauksena on, 
että nuorten tottumukset kaikessa hiljaisuudessa muuttuvat, 
kaikki vanha joutuu huonoon huutoon ja uusia asioita pide- 
tään kunniassa; eivätkä minun mielestäni mitkään mielenil- 
maukset ja asenteet ole valtioille vahingollisempia kuin nä- 
mä. Kuulkaapa, kun selitän miten suurta pahaa niistä koituu. 
KLEINIAS Tarkoitatko sitä, miten julkisesti moititaan kaikkea 
entisaikaista? 

ATEENALAINEN Sitä juuri. 

KLeIinias Kun siitä puhut, me emme suinkaan kuuntele vas- 
tahakoisesti, vaan päinvastoin hyvin mielellämme. 
ATEENALAINEN Niin pitääkin. 

KLEINIAS Puhu siis. 

ATEENALAINEN No niin, kuunnelkaamme toisiamme yhä tark- 
kaavaisemmin ja puhukaamme näin. Tulemme huomaa- 
maan, että kaikessa paitsi pahassa on muutos vaarallisinta: 
tämä pätee yhtä hyvin vuodenaikojen vaihteluun kuin tuuliin, 
yhtä hyvin ruumiin ruokavalioon kuin sielun käyttäytymis- 
muotoihin, sanalla sanoen yhtä lailla kaikkeen, pahaa tieten- 
kin lukuun ottamatta, kuten juuri sanoin. Niinpä, jos tarkas- 
tellaan ihmisruumista, nähdään että se tottuu kaikenlaisiin 

ruokiin, juomiin ja ponnistuksiin, vaikka ne alkuun aiheutta- 
vat häiriöitä, ja ajan oloon se sopeutuu ja kasvaa niiden mu- 
kaiseksi, niin että tämä ruokavalio käy sille mieluiseksi ja tu- 
tuksi ja se elää mitä mukavinta ja terveintä elämää. Jos sen 
sitten on omaksuttava jokin toinen, hienona pidetty ruokava- 
lio, se ensin sairastuu ja vasta uuteen ravintoon totuttuaan 
valvoin toipuu; ja aivan samoin täytyy olla ihmisten ajattelun 
ja sieluntilan laita. Kun saadaan kasvaa tiettyjen lakien alai- 
sina, jotka jumalten suoma hyvä onni on pysyttänyt muuttu- 
mattomina iät ja ajat, niin ettei kukaan muista eikä ole kuul- 
lut niiden koskaan olleen toisenlaisia, pidättää koko sielua 
kunnioitus ja pelko mitenkään muuttamasta vanhastaan va- 
kiintunutta. Tavalla tai toisella lainsäätäjän on mietittävä 
keino millä toteuttaa tämä valtiossa. Tällaisen keinon olen 
keksinyt. Kuten aiemmin oli puhe, ollaan yleensä sitä mieltä, 
että muutokset lasten leikeissä ovat leikin asioita, vailla vaka- 
via saati turmiollisia seurauksia, ja sen takia niihin ei suhtau- 
duta torjuvasti vaan mukautuen ja hyväksyvästi. Ihmiset ei- 
vät tule ajatelleeksi, että leikeissä uutuuksia harrastavista 
lapsista kasvaa pakostakin toisenlaisia aikuisia kuin edellis- 
ten sukupolvien lapsista; toisenlaisina he pyrkivät toisenlai- 
seen elämään ja tässä pyrkimyksessään haluavat toisenlaisia 
laitoksia ja lakeja, ja lopulta ei ketään pelota seuraukseksi 
koituva valtiolle pahin mahdollinen onnettomuus, josta pu- 
huimme. Ulkoisia muotoja koskevista muutoksista ei vielä 
aiheudu suurta vahinkoa, mutta tiheät muutokset suhteessa 
siihen, mikä on asenteissa hyväksyttävää tai hyljättävää, ovat 
mielestäni vahingollisimpia ja niihin on sen vuoksi suhtaudut- 
tava erityisen varovaisesti. | 
KLEINIAS Totta kai. 

ATEENALAINEN Miten siis on? Uskommeko edelleen, kuten 
aikaisemmin sanoimme, että rytmit ja koko musiikki jäljitte- 
levät käyttäytymismuotoja, sekä parempien että kehnompien 
ihmisten? 

KLEINIAS Mitäpä muutakaan mieltä voisimme olla. 
ATEENALAINEN Niinpä meidän tulee tehdä mitä suinkin voim- 
me, jotta lapsemme eivät mielly jäljittelemään uusia esikuvia 
tanssissa ja laulussa, ja jotta kukaan ei pääse houkuttelemaan 

heitä sellaiseen kaikenlaisilla nautinnoilla? 

KLEINIAS Oikein puhut. 

ATEENALAINEN Onko kenelläkään meistä tiedossa tähän tar- 
koitukseen parempaa keinoa kuin egyptiläisten? 

KLEINIAS Mikä se keino on? 

ATEENALAINEN Kaiken tanssin ja kaikkien sävelmien pyhittä- 
minen. Ensin saatetaan pyhät juhlat ympärivuotiseen järjes- 
tykseensä: määritellään, mitkä on vietettävä ja mihin aikaan, 
minkä kulloisenkin jumalan, jumalanlapsen tai daimonin 
kunniaksi, ja edelleen, mikä hymni lauletaan ja mikä kuoro- 
tanssi esitetään minkin jumalille osoitetun uhrin yhteydessä. 
Toimeksi saaneiden suoritettua järjestelyt tulee kaikkien kan- 
salaisten yhdessä uhrata Kohtalottarille ja kaikille muille 
jumalille sekä juomauhrein pyhittää tämä järjestys ja vihkiä 
kukin laulu jumalille ja muille. Ja jos joku esittää jollekulle 
jumalalle toisia hymnejä tai kuorotansseja kuin näitä, tulee 
pappien ja papitarten yhdessä lainvartijain kanssa evätä hä- 
neltä osallistuminen juhlaan, jumalallisen ja ihmisten lain 
mukaisesti; ja ellei hän noudata kieltoa, on kenellä tahansa 
koko hänen elämänsä ajan oikeus haastaa hänet oikeuteen 
jumalien häpäisemisestä. 

KLeEINIAs Oikein. 

ATEENALAINEN Näihin asioihin tultuamme meidän on syytä 
menetellä ikäisillemme soveliaalla tavalla. 

KLeEINIAs Mitä tarkoitat? 

ATEENALAINEN Kukaan nuori ihminen — saati vanha — joka 
näkee tai kuulee jotain outoa tai peräti epätavallista, ei mah- 
da suoralta kädeltä omaksua ja hyväksyä sitä mikä on saatta- 
nut hänet ymmälle, vaan hän pysähtyy odottamaan, aivan 
niin kuin yksin tai seurassa tienhaaraan tullut ihminen suun- 
nasta epävarmana itsekseen tai toisten kanssa pohtii kyseen- 
alaista seikkaa eikä jatka matkaa ennen kuin on saanut selvil- 
le minne tie vie. Samoin on meidän nyt toimittava. Kun lake- 
ja käsitellessämme on näin tullut vastaan outo asia, meidän 
on sitä kaikella tapaa pohdittava, eikä meidän iässämme sovi 
noin vain väittää voivansa hetkessä lausua selvän ja luotetta- 
van käsityksen näin tärkeistä kysymyksistä. 

KLEINIAS Tuo on aivan totta. 

ATEENALAINEN Niinpä meidän tulee uhrata siihen aikaa ja 
vasta perin juurin sitä tutkittuamme esittää kantamme var- 
mana. Jotta kuitenkin säästyisimme turhalta viivytykseltä ja 
pääsisimme käsittelemään seuraavina vuorossa olevia lakeja, 
viemme nyt tämän asian päätökseen. Sillä jos jumala suo, 
meille tämän tien loppuun kuljettuamme todennäköisesti sel- 
viää myös se mikä nyt on kyseenalaista. 

KLEINIAs Hyvin sanottu, tehkäämme niin kuin ehdotat. 
ATEENALAINEN Katsokaamme siis paikkansa pitäväksi se 
outo asia, että lauluista on tullut lakeja”; entisaikojen ihmi- 
sethän tiettävästi käyttivät tätä nimitystä lyyralla säestetyis- 
tä lauluista, joten esittämämme käsitys ei kenties olisi heille- 
kään ollut tykkänään vieras, vaan jollakulla heistä on saatta- 
nut olla siitä näynomainen aavistus unessa tai hereillä. Oli 
miten oli, päädymme siihen, ettei kukaan laulettaessa tai 
tanssittaessa saa poiketa julkisesti vahvistetuista ja pyhite- 
tyistä sävelmistä tai ylipäätään tavasta nuorten esittää kuoro- 
tansseja, yhtä vähän kuin sopii rikkoa muitakaan lakeja vas- 
taan. Joka noudattaa tätä sääntöä, on rangaistuksesta vapaa: 
mutta tottelematonta rangaiskoot lainvartijat, papittaret ja 
papit, kuten äsken oli puhe. Päätämmekö, että näin on lais- 
samme säädettävä? 

KLEINIAS Päätämme. 

ATEENALAINEN Kuinka pitäisi tällaisten lakien säätämisessä 
menetellä jotta välttyisi joutumasta naurunalaiseksi? Tarkas- 
telkaamme vielä muuatta niihin liittyvää seikkaa. Varminta 
on ensin kaavailla joitakin mallitapauksia, niin sanoaksem- 
me. Yksi mallitapaus voisi mielestäni olla seuraavanlainen. 
Olettakaamme, että on käynnissä uhritoimitus ja uhrilahjoja 
poltetaan säädösten mukaisesti, ja että tällöin joku osallistuja 
— poika tai veli esimerkiksi — omin päin menee alttarin ja 
uhrin luo ja alkaa herjaamalla herjata; eikö hänen äänensä 
herätä isässä ja muissa omaisissa epätoivoa ja pahoja aavis- 
tuksia? 

KLEINIAS Varmasti. 

ATEENALAINEN Ja juuri tällaista tapahtuu meidän puolellam- 
me maata, voi sanoa, melkeinpä jokaisessa valtiossa. Aina 
kun joku viranomainen suorittaa julkisen uhritoimituksen, 

tulee paikalle heti kokonainen lauma kuoroja, yksi ei riitä, 
eivätkä ne jää matkan päähän vaan käyvät usein aivan likelle 
alttaria ja sitten alkavat solkenaan herjata pyhiä uhreja jär- 
kyttämällä kuulijain mielet sanoin, rytmein ja mitä tuskai- 
simmin soinnuin; ja voiton vie se joka hetimmiten saa uhraa- 
vat kansalaiset purskahtamaan itkuun. Eikö tällainen tapa 
ole tuomittava? Ja jos todella on tarpeen kansalaisten kuun- 
nella moisia surulauluja, olisi kaiketi soveliaampaa valita 
epäonnekkaita eikä onnekkaita päiviä, ja palkata esiintyjiksi 
kuoroja ulkomailta — aivan niin kuin hautajaisiin palkataan 
kuoroja saattelemaan vainajaa kaarilaisin sävelmin. Senta- 
painen musiikki kävisi säestämään myös nyt puheena olevia 
lauluja, eivätkä näiden surulaulujen esittäjille olisi omiaan 
seppeleet eivätkä kultaiset korut vaan aivan päinvastainen 
asu; eikä tästä sitten enempää, niin pääsen mahdollisimman 
pian aiheesta eroon. Vain tämän verran teiltä vielä kysyn: 
hyväksymmekö tämän ensimmäisen mallitapauksen mukai- 
sen säännöksen lauluista? 

KLeinIAs Millaisen siis? 

ATEENALAINEN Säännöksen hyväenteisyydestä; ja toki edelly- 
tämme, että laulun laatu aina ja kaikkialla on hyväenteinen? 
Onko enää tarpeen edes kysyä, säädänkö näin? 

KLEINIAS Säädä ilman muuta, tämä laki hyväksytään yksi- 
mielisesti. 

ATEENALAINEN Mikä on hyväenteisyyden vaatimuksen jäl- 
keen oleva toinen musiikkia koskeva laki? Kaiketi se, että 
musiikilla myös rukoillaan niitä jumalia, joille kulloinkin uh- 
rataan? 

KLEINIAs Varmaan niin. 

ATEENALAINEN Kolmas laki on nähdäkseni tämä: tietäen että 
rukoukset ovat jumalille osoitettuja pyyntöjä tulee runoilijain 
mitä huolellisimmin varoa vahingossa anelemasta jotain pa- 
haa ikään kuin se olisi hyvää. Olisihan sellaisen rukouksen 
esittäminen naurettava erehdys. | 
KLEINIAs Tietenkin. 

ATEENALAINEN Emmekö jonkin aikaa sitten vakuuttuneet sii- 
tä, että hopean ja kullan rikkaudella ei saa olla valtiossamme 
sijaa eikä kunniaa? 

KLEINIAS Kyllä. 
ATEENALAINEN Mihin voimme sanoa halunneemme kohdistaa 
tuon periaatteellisen lausuman? Kaiketi siihen, että runoili- 
jain sukukunta ei aina kykene selvästi erottamaan, mikä on 
hyvää, mikä ei. Ja kun runoilija tässä erehtyen sepittää pu- 
huttavan tai laulettavan rukouksen, hän saa kansalaisemme 
mitä tärkeimmissä asioissa rukoilemaan päinvastaista kuin 
tarkoittavat; eikä ole monta tätä pahempaa virhettä, kuten jo 
sanoimme. Otammeko myös tämän mallitapaukseksi Muu- 
sain taiteesta ja säädämme siitä lain? 
KLEINIAS Millaisen? Selitä tarkemmin. 
ATEENALAINEN Runoilija ei saa teoksissaan poiketa siitä, mi- 
kä valtiossa on laillista, oikeudenmukaista, kaunista ja hyvää, 
eikä näyttää tuotteitaan kenellekään yksityiselle ennen kuin 
näitä asioita varten asetetut tuomarit sekä lainvartijat ovat 
ensin nähneet ja hyväksyneet ne. Ja nämä tuomarithan olem- 
me jo määränneet: ne jotka valitaan musiikin lainsäätäjiksi 
sekä kasvatuksen valvoja. Kuinka on, kysyn taasen: säädäm- 
mekö tämän kolmanneksi laiksi, ohjeeksi ja mallitapaukseksi, 
vai mitä mieltä olette? 
KLEINIAS Säädämme tietenkin. 
ATEENALAINEN Seuraavaksi: on asianmukaisinta, että juma- 
lille lauletaan hymnejä ja ylistyslauluja rukousten yhteydes- 
sä, ja jumalien jälkeen ylistettäköön ja rukoiltakoon daimone- 
ja ja sankareita kullekin sopivalla tavalla. 
KLEINIAS Aivan niin. 
ATEENALAINEN Ja edelleen voimme kenenkään paheksumatta 
säätää seuraavan lain: ylistyslaulujen kohteiksi ovat soveliai- 
ta kansalaiset, jotka ovat saavuttaneet matkansa pään ja ovat 
sielun tai ruumiin voimin työskennelleet hyvin ja uutterasti ja 
laeille kuuliaisina. 
KLEINIASs Oikein. 
ATEENALAINEN Sitä vastoin on arveluttavaa vielä elävien kun- 
nioittaminen ylistyslauluin ja hymnein, ennen kuin he ovat 
kulkeneet koko elämänsä taipaleen ja päättäneet sen kauniis- 
ti. Kunnioitusta osoitettakoon yhtäläisesti miehille ja naisille, 
jotka ovat ilmeisesti kunnostautuneet. 

Laulut ja tanssit tulee järjestellä seuraavasti. Entisaikais- 

ten tekijäin jäljiltä on tallella paljon vanhaa musiikkia ja hy- 
viä runoja sekä ruumiinharjoituksia varten tansseja, joista 
voidaan huoleti valita perustettavalle valtiolle tarkoituksen- 
mukaiset ja soveliaat. Niitä tutkimaan ja lajittelemaan on 
valittava vähintään viidenkymmenen ikäisiä miehiä, ja hei- 
dän on poimittava vanhoista lauluista sopiviksi katsomansa; 
vajavaisiksi tai aivan epäsoveliaiksi havaitsemansa heidän on 
tykkänään hylättävä tai sitten korjattava ja muokattava niitä. 
Tässä työssä käyttäkööt hyväkseen runoilijain ja muusikko- 
jen neuvoja ja kykyjä, luottamatta niihin kuitenkaan nautin- 
noista ja haluista kysymyksen ollen kuin harvoissa tapauksis- 
sa; lainsäätäjän tarkoitukset on tehtävä avustajille selviksi 
niin, että tanssi, laulu ja kaikki kuoroesitykset saadaan järjes- 
tetyiksi valitsijain mielen mukaisesti. Jokainen säännötön 
muusinen teos tulee säännönmukaistettuna tuhat vertaa pa- 
remmaksi, ilmankin sulosointuisia lisiä; mieluisuus on yhteis- 
tä kaikelle. Joka on lapsuudesta alkaen vakaaseen ja järke- 
vään ikään saakka kasvanut kuulemaan hillittyä ja säännön- 
mukaista musiikkia, inhoaa päinvastaista lajia ja sanoo sitä 
ala-arvoiseksi; joka taas on kasvanut tavanomaisen sulosoin- 
tuisen musiikin parissa, pitää päinvastaista lajia kylmänä ja 
epämieluisana. Niinpä, kuten juuri sanoimme, mieluisuuden 
tai epämieluisuuden suhteen ei kumpikaan voita toistaan; toi- 
nen on asetettava edelle siksi, että sen parissa kasvaneista tu- 
lee parempia ihmisiä, kun toinen taas kasvattaa kehnompia. 
KLFINIAs Hyvin puhuttu. 

ATEENALAINEN Edelleen on asianmukaista, että tietyn pe- 
riaatteen mukaan erottelemme naisille ja miehille soveliaat 
laulut, ja niille on sovitettava ominaiset sävelmät ja rytmit. 
Pahalta kuulostaa, jos sävelmä on epäsointuinen ja mitta ryt- 
mitön, ja niin käy jos lauluja ei soviteta mainitun erottelun 
mukaisesti; joten nämä muodot on pakko pääpiirteittäin lais- 
sa säätää. Kummallekin lajille on annettava laisensa muodot, 
ja naisten osalta on määräykset esitettävä tarkoin huomioon 
ottaen heidän ominainen luontonsa. Miehiseksi voimme sa- 
noa sitä, mikä on loistokasta ja uljashenkistä, kun taas taipu- 
musta sävyisyyteen ja kohtuuteen on pidettävä naisellisempi- 
na ominaisuuksina sekä laissa että sen perusteluissa. Näin siis 

säädämme tästä asiasta. Sitten olisi otettava puheeksi, miten 
näillä aloilla on annettava opetusta ja tietoa: kuinka, kenelle 
ja milloin. Kun laivanrakentaja aloittaa työnsä, hän äärittää 
aluksen hahmon laskemalla ensin sen kölin; samoin arvelen 
minäkin tekeväni. Kun yritän hahmottaa ihmisten elämän- 
muotoa heidän sielunsa käyttäytymismuodon mukaisesti, 
minä todella lasken heille kölin tarkkaan harkitsemalla, millä 
neuvoin ja millä tapaa parhaiten yhdessä suoriudumme elä- 
mämme purjehduksesta. Ihmisten asiat eivät tosin ole paljon- 
kaan vakavan huomion arvoiset, mutta meidän on otettava ne 
vakavasti; se on meidän epäonnemme. Ja kun nyt olemme 
tähän saakka tulleet, meidän kai kuuluisi jotenkin asianmu- 
kaisesti selviytyä eteenpäin. Mutta mitä tällä tarkoitan, voi 
joku kysyä ja syystä kyllä. 

KLEINIAs Epäilemättä. 

ATEENALAINEN Tarkoitan, että vakavasti on suhtauduttava 
vakaviin asioihin, ei turhanpäiväisiin; ja kaiken vakavan ja 
siunauksekkaan ponnistuksen luonnollinen kohde on jumala. 
[Ihminen sitä vastoin on, kuten aiemmin totesimme, jumalan 
leikkikaluksi kokoonpantu, ja juuri tämä on hänessä parasta. 
Niinpä jokaisen miehen ja naisen tulisi elää elämänsä tämän 
laatunsa mukaisesti, kauneinta leikkiä leikkien, aivan toisella 
mielellä kuin nyt. 

KLEeINIAs Miten niin? 

ATEENALAINEN Nykyään ajatellaan, että vakavat asiat teh- 
dään leikin vuoksi; pidetään sodan toimia vakavina asioina, 
jotka rauhan takia on suoritettava hyvin. Mutta tosiasiallises- 
ti ei sota nyt eikä vastedes näy tarjoavan mitään aitoa leikkiä 
tai mainitsemisen arvoista kasvatusta, joka kuitenkin meidän 
kannaltamme on vakavimmin otettavaa. Rauhanomaista elä- 
mää jokaisen tulisi elää niin pitkään ja hyvin kuin taitaa. 
Mikä siis on oikea tie? Läpi elämän on leikittävä tiettyjä leik- 
kejä — uhraten, laulaen ja tanssien — jotta saa osakseen ju- 
malten suopeuden, pystyy torjumaan viholliset ja voittamaan 
ne taistelussa. Pääpiirteittäin olemme jo esittäneet, millaisia 
tulee olla laulujen ja tanssien, joilla näihin päämääriin pääs- 
tään, ja niin viitoittaneet suunnan siinä uskossa, että runoilija 
on oikeassa, kun hän sanoo: 

804a Neuvon on, Telemakhos, oma mielesi keksivä, toisen 
mielees tuo jumal' auttava, sill et lie, minä luulen, 
syntynyt, kasvanut et epäsuosiohon ikivaltain. 


Näin tulee myös kasvattiemme ajatella, uskoen että se riittää 
mitä olemme sanoneet ja että hyvä henki tai jumala johdat- 
taa heidän mieleensä, mitä uhritoimitukset ja tanssit vielä 
b edellyttävät: mitä jumalia on kulloinkin leikein kunnioitetta- 
va heidän suopeutensa voittamiseksi, ja miten luontonsa 
mukaisesti elää oma elämänsä. Sillä nukkejahan he enimmäl- 
ti ovat, jos kohta heillä on vähäinen osuutensa totuudesta. 
MegciLLos Kovin sinä väheksyt ihmissukua, ystävä hyvä. 
ATEENALAINEN Alä hämmästy, Megillos, vaan suo anteeksi, 
sillä mieleni oli jumalaan suunnattuna ja siinä tunnossa pu- 
huin. Myöntäkäämme silti, jos haluat, ettei ihmissuku ole 
c arvoton vaan ansaitsee tiettyä vakavaa huomiota. 

Mutta menkäämme eteenpäin. Puheena ovat jo olleet kau- 
pungin keskustaan kolmeen paikkaan sijoitettavat rakennuk- 
set julkisille gymnasioneille ja kouluille, samoin kaupungin 
ympäristöön nuorison opetusta ja harjoittelua varten myös 
kolmeen paikkaan järjestettävät ratsastusgymnasionit ja kil- 
paradat sekä jousiammunnan ja heittolajien harjoituskentät; 
sen varalta, ettei näitä silloin riittävästi käsitelty, kuvatta- 
koon ne nyt ja säädettäköön lait. Kaikissa näissä laitoksissa 

d asukoon ulkomailta palkattuja kunkin eri aineen opettajia, 
joiden tulee ohjata oppilaita kaikessa mikä liittyy sodankäyn- 
tiin ja musiikkiin; eivätkä isät saa mielensä mukaan lähettää 
poikiaan oppilaiksi tai jättää lähettämättä, vaan koulutuksen 
tulee mikäli mahdollista olla pakollista joka miehelle ja joka 
pojalle, kuten sanotaan; sillä lapset kuuluvat suuremmassa 
määrin valtiolle kuin vanhemmilleen. Ja lakimme olkoon 
sama ja harjoitukset samat nais- ja miespuolisille; näin sanon 

e pelkäämättä sellaisia vastalauseita, että ratsastus ja voimiste- 
lu kyllä soveltuvat miehille mutta eivät naisille. Tämä on ol- 
lut vakaumukseni jo vanhojen tarinoiden pohjalta, ja omalta 
ajaltamme tiedän varmasti, että Pontoksen seuduilla elää lu- 
vuton määrä niin sanottujen sauromaattien naisia, jotka ovat 
siinä kuin miehetkin velvollisia harjoittamaan ratsastusta, 

jousiammuntaa ja muuta aseiden käyttöä. Tähän haluan liit- 
tää vielä seuraavan ajatuksen. Kun kerran tällainen asiaintila 
on mahdollinen, katson että meidän maissamme vallitseva 
käytäntö on suurinta hulluutta, se siis, etteivät kaikki, niin 
miehet kuin naiset, kaikin voimin ja yksissä tuumin suorita 
samoja harjoituksia. Sillä näin saadaan lähes joka suhteessa 
puolinainen valtio kahdenvertaisen asemesta, vaikka kustan- 
nukset ja vaivannäkö ovat yhtäläiset; ja toki tällainen on lain- 
säätäjältä kummastuttava erehdys. 

Kiemas Siltä vaikuttaa; toisaalta se mitä nyt puhut on hyvin 
monessa suhteessa vastoin valtioittemme tavanomaista jär- 
jestystä. 

ATEENALAINEN Mutta olenhan sanonut, että meidän tulee jat- 
kaa asioiden tutkimista ja vasta loppuun päästyämme rat- 
kaista mitä mieltä olemme. 

KLEINIAS Siinä puhuit hyvin järkevästi ja niinpä jo kadun 
huomautustani. Jatka siis niin kuin parhaaksi näet. 
ATEENALAINEN Niinpä jatkan, Kleinias, siitä mitä juuri sa- 
noin: vastaväitteisiin saattaisi olla aihetta, jollei olisi riittä- 
miin käytännön kokemusta siitä, että mainitunlainen asiainti- 
la on mahdollinen; mutta näin ollen on sen, joka tahtoo torjua 
lakimme, keksittävä jokin muu peruste. Me puolestamme 
emme peruuta säännöstämme vaan pidämme kiinni siitä, että 
naissuvun tulee mahdollisimman yhtäläisesti olla osallisena 
kaikissa miessuvun tehtävissä, sekä kasvatuksessa että muus- 
sa. On ilmeistä, että asia on jotakuinkin näin käsitettävä; jol- 
leivät naiset saa osallistua kaikkiin elämän toimiin yhdessä 
miesten kanssa, heitä varten pitänee laatia erilainen elämän- 
järjestys, eikö niin? 

Keras Niin pitänee. 

ATEENALAINEN Ja minkä entuudestaan tutun järjestyksen me 
heille säätäisimme mieluummin kuin sellaisen kumppanuu- 
den, jota nyt esitämme? Sellaisenko kuin traakialaisilla ja 
monilla muilla heimoilla, joiden keskuudessa naiset viljelevät 
maata, paimentavat nautakarjaa ja lampaita ja muutoinkin 
palvelevat kuin orjat? Vai senkö joka vallitsee meillä ja naa- 
puriseuduilla? Meillähän menetellään siten, että keräämme 
neljän seinän sisään — kuten sanonta kuuluu — kaikki tava- 

ramme ja jätämme ne naisille; he saavat vallita niitä samoin 
kuin hallitsevat kutomista ja kaikkea villan käsittelyä. Vai 
valitsemmeko keskitien järjestelmän, Megillos, spartalaisen? 
Tuleeko siis tyttöjen olla mukana voimistelussa ja musiikin- 
harjoituksessa ja naisten olla vapaina villatöistä; silti he viet- 
täisivät voimiakysyvää elämää, joka ei suinkaan olisi tyhjän- 
päiväistä eikä hyödytöntä, vaan kohtuullista osallistumista 
kotiaskareihin, taloudenpitoon ja lasten kasvatukseen; sota- 
palvelukseen he sitä vastoin eivät osallistuisi, niin että jos 
pakko joskus ajaisi heidät taistelemaan kaupunkinsa ja las- 
tensa puolesta, heiltä puuttuisi amatsonien taito käsitellä 
jousta tai muuta heittoasetta, eikä heistä olisi Athenen lailla 
tarttumaan keihääseen ja kilpeen ylväästi noustakseen vasta- 
rintaan isänmaata hävitettäessä tai edes herättääkseen vihol- 
lisessa kauhua jo sillä, että ilmaantuvat taistelujärjestyksessä 
eturintamaan. Jos he noin eläisivät elämänsä, he varmasti 
eivät rohkenisi toimia niin kuin sauromaattien naiset, jotka 
heidän rinnallaan olisivatkin kuin miehiä. Kiittäköön tästä 
teidän lainsäätäjiänne ken tahtoo; minä kuitenkin pysyn siinä 
mitä olen sanonut. Lainsäätäjän tulee viedä asiansa loppuun, 
ei puolitiehen; ei hänen sovi pitää silmällä vain miehiä ja sal- 
lia naisten elävän ylellisesti ja varoja hillittömyyteen tuhla- 
ten; tuloksena olisi valtio, jossa elettäisiin vain puolittain on- 
nellista, ei lähes täydelleen, kaksin verroin onnellista elämää. 

MeciLLOos Mitä teemme, Kleinias? Annammeko muukalaisen 
tuolla tavoin parjata Spartaamme? 

KLEINIAs Kyllä; kun olemme myöntäneet hänelle puhevapau- 
den, hänen on saatava sitä käyttää kunnes lait on kauttaal- 
taan kunnolla käsitelty. 

MegaiLLos Olet oikeassa. 

ATEENALAINEN Voin siis jatkaa ja käydä käsiksi seuraavaan 
aiheeseen? 

KLEINIAS Jatka vain. 

ATEENALAINEN Millaista elämää tulisi viettää ihmisten, joilla 
on kohtuullisesti kaikkea mitä välttämättä tarvitsevat, joiden 
parissa ammatit on uskottu toisten toimeksi, joiden viljelys- 
maat on vuokrattu orjille ja tuottavat kylliksi yksinkertaiseen 
elämiseen; ja jotka ruokailevat yhdessä — miehille on järjes- 

tetty omat ateriansa ja lähettyville toiset heidän talonväel- 
leen, tyttärille ja äideille, ja kaikilla näillä ruokakunnilla on 
johtajat ja johtajattaret, tehtävänään päivästä toiseen valvoa 
niitä, pitää silmällä jäsenten käytöstä ja päättää ateriat; täl- 
löin johtaja ja koko seurue uhraa juomauhrin jumalille joille 
se vuorokausi on pyhitetty, ja lopuksi palataan kotiin. Mah- 
taako ihmisille, joiden elämä on näin järjestetty, jäädä mi- 
tään välttämätöntä ja todella soveliasta työtä, vai tuleeko hei- 
dän vain elää ja lihoa kuin karja? Ei, se ei meistä olisi oikein 
eikä kunniallista; joka niin elää, saa vääjäämättä ansaitse- 
mansa osan, ja toimettoman laiskana lihoneen elukan ansait- 
tuna osana on joutua toisen eläimen saaliiksi — sellaisen jota 
ankarat ponnistukset ovat koetelleet. Nykyoloissa käy tuskin 
päinsä täysin toteuttaa tarkoituksemme, niin kauan kuin nai- 
set, lapset ja talot vielä ovat yksityisomaisuutta ja kaikki 
muukin on meidän itse kunkin osalta järjestetty yksityisomis- 
tuksen pohjalle; mutta jos on mahdollista saada aikaan toi- 
seksi paras valtio, jollaisesta nyt on puhe, tulosta voisi pitää 
kohtalaisena. Ja siinä olotilassa eläville on mielestämme va- 
ralla tehtävä, ei suinkaan pienin ja vähäpätöisin vaan oikeu- 
denmukaisen lain asettamista kaikkein tärkein. Sillä verrat- 
tuna elämään, jossa yksinomaan tähdätään voittoon Python 
tai Olympian kisoissa niin ettei aikaa jää mihinkään muihin 
toimiin, tämä elämä josta puhumme vaatii kaksin verroin ja 
enemmän kuin kaksin verroin tarkkaan ihmisen ajan, koska 
se on kokonaan omistettu huolenpitoon ruumiin ja sielun hy- 
veestä; ja sellaista voi tosimmin sanoa elämäksi. Eikä saisi- 
kaan olla mitään toisarvoista tointa esteenä sille, että ruumis- 
ta oikein kehitetään harjoituksella ja ravinnolla ja sielua tie- 
don hankinnalla ja totuttautumisella hyveeseen; sille joka 
näistä haluaa saada täyden ja parhaan hyödyn, ei vuorokausi 
mahda riittää. Koska näin on, tulee kaikkien vapaiden kansa- 
laisten määrätavalla järjestää koko aikansa käyttö aamuvar- 
haisesta aina seuraavan päivän aamuun ja auringonnousuun. 
Olisi taitamatonta lainsäätäjän antaa määräyksiä epälukui- 
sista toistuvista kotielämän pikkuseikoista saati siitä, miten 
tulee yöllä valvoa niiden, joiden tehtävänä on huolellisesti ja 
herkeämättä vartioida valtiota. Sanottakoon sitä sitten tavak- 

si tai laiksi, täytyy pitää häpeällisenä ja vapaalle kansalaisel- 
le sopimattomana käytöksenä, että ylipäätään kukaan nuk- 
kuu yhdenkään koko yön sen sijaan että olisi talonväelle esi- 
merkkinä heräämällä aina ensimmäisenä jalkeille. Samoin 
pitää koko talonväki, orjat ja orjattaret ja lapset, ja pitäisi — 
jos mahdollista olisi — talo kaikkineen häpeänä, että palvelus- 
tytöt herättävät talon emännän sen sijaan että tämä on ensim- 
mäisenä herättämässä muita naisia. Jo aamuyöstä on kaik- 
kien herättävä, jotta ehtivät hoitaa monet valtiolliset ja talou- 
delliset toimensa: virkamiehet valtiossa ja isännät ja emännät 
taloissaan. Sillä paljo uni ei ole luonnonmukaisesti hyödyksi 
meidän ruumiillemme eikä sieluillemme eikä myöskään toi- 
mille joita niiden on suoritettava. Nukkujasta ei ole mihin- 
kään, yhtä vähän kuin vainajasta; päinvastoin jokainen meis- 
tä joka todella pitää lukua elämästä ja ymmärryksestä, pysyt- 
telee valveilla niin pitkään kuin suinkin ja varaa nukkumi- 
seen vain sen ajan minkä terveys edellyttää, eikä se ole pal- 
jon, kun on tottunut hyvään tapaan. Valveilla olevia virka- 
miehiä pelkäävät valtioissa öisin pahantekijät, olivatpa vihol- 
lisia tai omia kansalaisia, mutta oikeamieliset ja järkevät 
kansalaiset ihailevat ja kunnioittavat heitä ja he hyödyttävät 
sekä itseään että koko valtiota. Jos yö vietetään tähän tapaan, 
se — kaikkien jo lueteltujen etujen lisäksi — myös valaa val- 
tion asujainten mieliin rohkeutta. 

Päivän koittaessa tulee lasten mennä opettajiensa luo; sillä 
yhtä vähän kuin lampaita tai muita laitumella käyviä eläimiä 
sopii jättää vaille paimenta, yhtä vähän lapsia vaille kaitsijaa 
tai orjia vaille isäntää. Lapsi on luontokappaleista vaikein 
käsitellä; mitä sääntelemättömämpänä sen älyn lähde vielä 
virtaa, sitä juonikkaammin, rajummin ja vallattomammin se 
käyttäytyy. Niinpä sille on pantava monenlaiset suitset suu- 
hun, niin sanoakseni; aluksi, päästyään hoitajien ja äidin hoi- 
vasta, se tarvitsee kaitsijaa, jonka tulee ottaa huomioon sen 
leikkimieli ja lapsekkuus; sen jälkeen tarvitaan kouluttajia, 
jotka opettavat sille kaikenlaisia taitoja ja tietoja kuten va- 
paasyntyiselle tulee. Toisaalta sitä on käsiteltävä kuin orjaa, 
ja kenen tahansa läsnä olevan vapaasyntyisen tulee rangaista 
sekä lasta että sen kaitsijaa tai opettajaa, jos joku heistä tekee 

väärin. Ja jos joku näin on paikalla ja jättää heidät asianmu- 
kaisesti rankaisematta, koitukoon hänen osakseen ensiksikin 
mitä suurin häpeä, ja lisäksi on lasten kasvatusta johtamaan 
määrätyn lainvartijan tutkittava häntä, kun hän kuvatulla 
tavalla ei ole rankaissut rangaistavaa tai ei ole rankaissut oi- 
kein. Tämän lainvartijan tulee erityisen huolellisesti silmä 
tarkkana valvoa lasten kasvatusta ohjatakseen heidän luon- 
toaan alati kohti hyvää, lakien mukaan. 

Mutta kuinka voi laki antaa tälle lainvartijalle itselleen 
asianmukaisen kasvatuksen? Tähän mennessä eivät lakimme 
ole esittäneet siitä selvää ja asianmukaista lausumaa; joitakin 
seikkoja on sivuttu, toisia ei. Mutta mikäli mahdollista, ei 
laista saa kasvatuksen valvojan osalta puuttua mitään, vaan 
jokainen säännös on täydelleen selvitettävä, jotta hän pystyy 
toimimaan toisten neuvojana ja kasvattajana. Olen jo puhu- 
nut siitä, millaisia tulee olla kuorolaulujen, musiikin ja tans- 
sin, miten ne on valittava, korjailtava ja pyhitettävä; mutta 
niiden kirjoitusten kohdalla, joita ei ole laadittu mitalliseen 
muotoon, emme vielä ole asettaneet kysymystä, sinä oivalli- 
nen lasten valvoja, mitkä valita holhottejasi varten ja kuinka 
heidän tulee niitä käyttää. Tiedät keskusteluistamme, mitä 
heidän tulee oppia ja harjoitella sotaa varten, mutta käsittele- 
mättä ovat yhä ensiksikin luku- ja kirjoitustaito, sitten lyyran- 
soitto, ja laskento, jonka olemme todenneet välttämättömäksi 
siinä määrin kuin itse kukin sitä tarvitsee sodan, taloudenpi- 
don ja valtion hallinnon toimiin; edelleen kaikki mitä näihin 
samoihin tarkoituksiin on tähdellistä tietää taivaallisten il- 
miöiden — tähtien ja auringon ja kuun — kiertokulusta, sikäli 
kuin koko valtion on järjestettävä asiat niiden mukaisesti. 
Mistä tässä onkaan kysymys? Päivien sijoittamisesta kuukau- 
sien kiertoon ja kuukausien aina vuosiin, jotta vuodenajat, 
uhrit ja juhlat tulevat säännölliseen ja luonnonmukaiseen jär- 
jestykseensä ja pitävät valtion valppaana ja elinvoimaisena, 
ja jotta jumalat saavat osakseen heille kuuluvaa kunnioitusta 
ja ihmiset oivaltavat näitä asioita paremmin. Tätä kaikkea, 
ystävä, ei lainsäätäjä ole sinulle vielä riittävän yksityiskohtai- 
sesti selvittänyt. Niinpä kuuntele nyt tarkkaan, mitä seuraa- 
vaksi puhumme. 

Olemme siis sanoneet, että et ensinnäkään ole saanut riittä- 
västi opastusta kirjoittamisesta. Mitä tällä tarkoitamme? Si- 
tä, ettet ole vielä saanut selvää ohjetta, onko kunnon kansalai- 
seksi aikovan opiskeltava sitä perinpohjaisesti vai voiko hän 
jättää sen peräti sikseen; ja sama koskee lyyransoittoa. Lau- 
summe nyt, että kumpaakin pitää opiskella. Luku- ja kirjoi- 
tustaidossa tulee lapsen saada opetusta kymmenvuotiaasta 
noin kolme vuotta; lyyransoiton aloittamiseen on kolmentois- 
ta vuoden ikä sopiva, ja myös sitä on jatkettava kolme vuotta. 
Fi enempää eikä vähempää; olipa opiskelu mieleistä tai ei, on 
lainvastaista lapsen tai hänen isänsä lyhentää tai pidentää 
näitä aikoja; ja joka on tässä tottelematon, jääköön ilman nii- 
tä lapsille tarkoitettuja palkintoja, joista tulee puhe tuonnem- 
pana. Nyt sinun tulee ensin ottaa selko siitä, mitä lasten noi- 
na aikoina on opittava ja mitä tietoa opettajien heille annetta- 
va. Kirjainten käyttöä on harjoiteltava niin että osataan lukea 
ja kirjoittaa, mutta erityistä käsialan nopeutta tai kauneutta 
e1 ole tarpeen vaatia niiltä, jotka eivät määräajassa luonnos- 
taan edisty pitkälle. Mitä tulee kirjailijoiden oppeihin, niin on 
sellaisia kirjallisia tuotteita, joita ei ole tarkoitettu soitolla 
säestettäviksi, sekä mittaan kirjoitettuja että rytmittömiä — 
viimeksi mainittuja nimitetään rytmittöminä ja soinnuttomi- 
na syystä proosaksi; ja monet tällaisten tuotteiden laatijat 
ovat jättäneet meille arveluttavia kirjoituksia. Kuinka suh- 
taudutte niihin, arvoisat lainvartijat? Tai millaisia ohjeita tu- 
lee lainsäätäjän teille antaa, jotta osutte oikeaan? Epäilen, 
että hän joutuu aivan ymmälle. 

KLEINIAS Mitä tarkoitat, hyvä ystävä? Ilmeisesti osoitat sana- 
s1 itsellesi ja olet todella epävarma. 

ATEENALAINEN Arvelusi osuu oikeaan, Kleinias. Mutta koska 
te olette kumppaneinani lainsäädännässä, minun tulee tehdä 
selväksi, mikä minusta näyttää vaikealta, mikä ei. 

KLEINIAS Mutta mikä nyt tässä askarruttaa sinua ja panee 
sinut puhumaan noin? 

ATEENALAINEN Minä selitän. Ei ole ensinkään helppo puhua 
vastoin tuhansien ja taas tuhansien mielipidettä. 

KLEINIAs Kuinka? Tuntuuko sinusta, että meidän esityksem- 
me laeista tähän asti ovat vain pikkuseikoissa ja harvoin poi- 

kenneet yleisistä käsityksistä? 

ATEENALAINEN Tuo on aiheellinen huomautus. Sinä ymmär- 
tääkseni kehotat — kun tiemme on monille epämieluinen, 
mutta ehkä yhtä monille toisille mieluinen, tai ellei yhtä 
monille, ei ainakaan muita kehnommille — niin, kehotat siis 
minua käymään yhdessä jälkimmäisten kanssa vaaroista piit- 
taamatta ja rohkeasti sitä lainsäädännän tietä, jonka keskus- 
telumme on avannut, periksi antamatta. 

KLEINIAS Juuri niin. 

ATEENALAINEN En siis anna periksi. Totean, että meillä on 
epäluku runoilijoita, jotka kirjoittavat heksametriä, trimetriä 
ja jos minkä nimistä mittaa, toiset vakavassa tarkoituksessa, 
toiset naurattaakseen; ja nuo tuhannet ja taas tuhannet väit- 
tävät, että oikeaa kasvatusta on ruokkia nuoret näillä runoilla 
kylläisiksi asti; heistä on lausuntaesityksillä tehtävä uutteria 
kuulijoita ja laajalti oppineita, niin että he osaavat ulkoa ko- 
konaisia runotuotantoja. Toiset taas valikoivat kaikesta pää- 
kohtia ja liittelevät tiettyjä jaksoja yhteen, ja väittävät että 
nämä on painettava mieleen ja opittava ulkoa, jos mieli nous- 
ta hyvän ja viisaan maineeseen keräämällä paljon kokemusta 
ja laajat tiedot. Sinä kaiketi kehotat minua avoimesti sano- 
maan näille runoilijoille, missä määrin he ovat tai eivät ole 
oikeassa? 

KLEINIAS Kyllä. 

ATEENALAINEN Mutta miten käsitellä tätä kaikkea asianmu- 
kaisesti yhdessä puheenvuorossa? Näin, ehkä — ja tästä kaik- 
ki varmaan ovat yhtä mieltä: jokainen runoilija esittää monet 
asiat hyvin ja monet kaikkea muuta kuin hyvin; ja jos tämä 
pitää paikkansa, väitän että laaja tietämys on vaaraksi lapsil- 
le. 

KLEINIAs Millaisia neuvoja siis antaisit lainvartijoille? 
ATEENALAINEN Missä asiassa? 

KLEINIAS Siinä, mitä mallia silmällä pitäen hänen tulee kaik- 
kien lasten opinnoissa sallia tietyt runot ja kieltää toiset. Seli- 
tä se, empimättä. 

ATEENALAINEN Hyvä Kleinias, tuntuu kuin minulla olisi 
eräässä mielessä onni myötä. 

KLEINIAS Missä mielessä? 

ATEENALAINEN Siinä, etten olekaan aivan mallia vailla. Sillä 
kun nyt katsastan keskustelua, jota olemme käyneet aamu- 
varhaisesta tähän hetkeen — ja joka ei, niin uskon, syntynyt 
ilman jumalten suomaa innoitusta — on se minusta kauttaal- 
taan runoteoksen kaltainen. Eikä liene mikään ihme, että kun 
näin nämä keskustelumme silmissäni ikään kuin yhtenäisenä 
kokonaisuutena, minut valtasi suuri ilo. Sillä kun vertaan nii- 
tä enimpiin tuntemiini tai kuulemiini esityksiin, runomuotoi- 
siin tai näin vapaana puheena virtaaviin, ne vaikuttavat kaik- 
kein sopusuhtaisimmilta ja parhaiten soveliailta nuorten 
kuultaviksi. Tuskin tiedän osoittaa lainvartijalle ja kasvatta- 
jalle parempaa mallia, vaan katson että hänen tulee kehottaa 
opettajia antamaan lapsille opiskeltaviksi juuri nämä keskus- 
telumme ja lisäksi sellaista mikä liittyy niihin tai käy yksin 
niiden kanssa; ja jos runoilijain tuotteita tai proosakirjoituk- 
sia lukiessa tai kirjoittamatta puhuttua kuullessa osuu vas- 
taan samansukuisia ajatuksia kuin meidän, niitä ei missään 
tapauksessa saa päästää ohi vaan ne on kirjoitettava muistiin. 
Kaikkein ensimmäiseksi kasvattajan on pakotettava opettajat 
perehtymään keskusteluihimme ja arvostamaan niitä; ja 
opettajia jotka eivät niihin mielly hänen ei tule ottaa työtove- 
reiksi, vaan ainoastaan sellaisia jotka yhtyvät hänen arvos- 
tukseensa; heille nuoret on luovutettava opetettaviksi ja kas- 
vatettaviksi. Näin ja tähän päättyköön tarina sekä kirjoitus- 
taidon opettajista että kirjoittamisesta. 

KLEINIAS Minun mielestäni, ystävä, me olemme pysyneet it- 
sellemme asettamamme tehtävän rajoissa, edellytystemme 
mukaisesti. Mutta on varmaan vaikea sanoa, olemmeko koko 
tehtävän ratkaisemisessa onnistuneet vai emme. 
ATEENALAINEN Se, kuten monesti olemme todenneet, käy 
ilmeisesti selvemmäksi sitten, kun saamme päätökseen koko 
esityksemme laeista. 

KLEINIAS Se on totta. 

ATEENALAINEN Kirjoitustaidon opettajien jälkeen ovat kaike- 
ti vuorossa lyyransoiton opettajat? 

KLeiNIAs Niin ovat. 

ATEENALAINEN Minusta meidän täytyy palauttaa mieleen 
aikaisemmat lausumamme, jotta voimme antaa lyyransoiton 

opettajille tässä aineessa tarpeelliset opetus- ja kasvatusoh- 
jeet. 

KLeINIAs Mitkä lausumat? 

ATEENALAINEN Mehän muistaakseni sanoimme, että niillä 
kuusikymmentä täyttäneillä, jotka esittävät lauluja Diony- 
sokselle, tulee olla poikkeuksellisen tarkka rytmi- ja sointuta- 
ju, jotta he pystyvät erottamaan, onko eri tunnelmille alttiina 
olevan sielun musiikillinen jäljittely onnistunut vai ei ja edel- 
leen erottamaan hyvän ja kehnon sielun jäljittelyn, hylkää- 
mään jälkimmäisen ja edistämään edellistä esittämällä sitä 
hymneinä ja lauluina ja siten nuorten sielut lumoamalla in- 
nostavat heitä jäljittelyn avulla pyrkimään hyveeseen ja saa- 
vuttamaan sen. 

KLEINIAs Olet oikeassa. 

ATEENALAINEN Tässä tarkoituksessa sekä soitonopettajien et- 
tä oppilaiden tulee käyttää lyyran säveliä, koska sen kielet 
soivat selkeästi, ja sovittaa kielten sävelet laulun säveliin. Si- 
tä vastoin sellaista moniäänisyyttä ja muuntelua, jossa lyyran 
kielet soivat toisin sävelin kuin runoilijan laulu, tai erilaisten 
sävelsuhteiden — nopean ja hitaan tai korkean ja matalan — 
yhteensovittamista ja monien eri rytmien käyttöä lyyransoi- 
tossa yhtä vähän kuin mitään muutakaan sentapaista ei tule 
opettaa niille, joiden pitää kolmessa vuodessa nopeasti omak- 
sua musiikin hyödylliset alkeet. Vastakohtien ristiriitaisuus 
vain hämmentää ja hidastaa oppimista; ja nuorten tulisi en- 
nen kaikkea voida oppia helposti, sillä heille pakollisiksi sää- 
detyt oppimäärät eivät ole harvat eivätkä suppeat, kuten esi- 
tyksemme edetessä yhä selvemmin käy ilmi. Huolehtikoon 
siis kasvattajamme tällä tavoin näistä musiikkia koskevista 
asioista. Mitä tulee itse sävelmiin ja sanoihin, joita kuoron- 
johtajien on opetettava, olemme ne jo aikaisemmin juurta 
jaksain selvittäneet; ja olemme sanoneet, että ne on määrättä- 
vä ja pyhitettävä kuhunkin juhlaan sopiviksi, jotta ne hyödyt- 
täisivät valtiota tuottamalla onnekasta mielihyvää. 

KLEINIAs Myös tämän olet oikein esittänyt. 

ATEENALAINEN Aivan oikein. Ja näin huolehtikoon valitse- 
mamme musiikin johtaja näistä asioista ja olkoon onni hänel- 
le suopea tässä toimessa. Täydentäkäämme nyt sitä, mitä 

olemme aikaisemmin lausuneet tanssista ja ylipäätään ruu- 
miinharjoituksista. Kuten musiikista annoimme opetusoh- 
jeet, jotka vielä puuttuivat, samoin annamme nyt liikunnasta. 
Tanssimaan ja voimistelemaan on opittava sekä tyttöjen että 
poikien, eikö niin? 
KLEINIAS Kyllä. 
ATEENALAINEN Lienee siis paikallaan, että pojilla on mies- ja 
tytöillä naisopettajat harjoituksiaan varten? 
KLEINIAs Olen samaa mieltä. 
ATEENALAINEN Meidän on siis jälleen kutsuttava paikalle se 
mies, jonka osalle nämä asiat enimmältään kuuluvat: kasva- 
tuksen johtaja, jolla musiikista ja liikunnasta huolehtiessaan 
ei tule olemaan paljon vapaata aikaa. 
KLEINIAS Miten vanhanpuoleinen mies pystyy huolehtimaan 
niin monista asioista? 
ATEENALAINEN Helposti, hyvä ystävä. Sillä laki on antanut ja 
antaa hänelle oikeuden valita kansalaisista apulaisiksi tähän 
toimeensa keitä miehiä ja naisia tahtoo; ja hän kyllä tietää 
ketkä valita ja pitää varansa ettei erehdy siinä, sillä hän on 
viisaasti ja kunnioittavasti tietoinen virkansa suuresta merki- 
tyksestä ja on sillä järkevällä kannalla, että jos nuoria on kas- 
vatettu ja kasvatetaan hyvin, pysyy onni matkassa, mutta 
muutoin — niin, siitä ei kannata puhua emmekä puhukaan 
niiden takia, jotka uudessa valtiossa kovin pelkäävät huonoja 
enteitä. | 

Seuraavista asioista, nimittäin tanssista ja ruumiinharjoi- 
tuksista ylipäänsä, olemme jo paljon puhuneet. Voimisteluun 
luemme kuuluviksi myös kaikki sotaisat ruumiinharjoitukset, 
siis jousiammunnan ja kaikki heittolajit, kevyen kilven ja 
kaikkien raskaitten aseitten käytön, taktiset liikkeet, muodos- 
telmana marssimisen, leirin pystyttämisen ja kaiken ratsas- 
tukseen liittyvän. Kaikkia näitä varten tulee olla valtion palk- 
kaamat yhteiset opettajat, oppilainaan eivät vain pojat ja 
miehet vaan myös näihin toimiin pätevät tytöt ja naiset — jot- 
ka tyttöinä ovat harjoitelleet asetanssia ja ottelemista, naisi- 
na perehtyneet taktisiin liikkeisiin, taistelujärjestykseen, 
aseiden pois panemiseen ja käsilleottoon. Näin tulee olla, el- 
lei muun takia niin siitä syystä, että jos jolloinkin miesten on 

joukolla lähdettävä kaupungista taisteluun, täytyy jäljelle 
jäävien ainakin pystyä vartioimaan lapsia ja kaupunkia; jos 
taas, kuten hyvinkin on mahdollista, vihollinen — helleenit tai 
barbaarit — hyökkää maahan väellä ja voimalla ja on pakko 
käydä ratkaiseva taistelu itse kaupungista, niin olisihan val- 
tiolle suuri häpeä, jos naiset olisi kasvatettu niin huonosti et- 
teivät olisi edes lintuemojen veroisia — jotka mihin tahansa 
vaaraan antautuen henkensä uhalla puolustavat poikasiaan 
vahvimpiakin petoja vastaan — vaan päätä pahkaa pakenisi- 
vat pyhäkköihin, sulloutuisivat alttareille ja pyhille paikoille 
ja saattaisivat ihmisen siihen maineeseen, että hän luonnos- 
taan on pelkurimaisin kaikista olennoista. 

KLEINIAs Kautta Zeun, ystävä hyvä, olisi sekä onnettomuus 
että häpeä, jos tuollaista saattaisi valtiossa tapahtua. 
ATEENALAINEN Kaiketi siis säädämme lain, että ainakaan nyt 
mainituissa suhteissa naisten ei sovi laiminlyödä sotilaallisia 
harjoituksia, vaan että kaikkien kansalaisten, sekä miesten 
että naisten, on niistä huolehdittava? 

KLEINIAS Minä ainakin olen samaa mieltä. 

ATEENALAINEN Mitä painiin tulee, olemme erinäisiä seikkoja 
jo selvittäneet, mutta siitä mitä pidän tärkeimpänä emme ole 
vielä puhuneet, eikä asiaa ole helppo ilmaista sanoin havain- 
nollistamatta sitä samalla ruumiinliikkein. Niinpä päätämme 
tästä sitten, kun yhtaikaa sanoin ja teoin voimme muun pu- 
heena olleen lisäksi näyttää selvästi toteen sen, että mainitun- 
lainen paini on kaikesta liikunnasta lähinnä sukua taistelulle 
kentällä; ja myös ettei jälkimmäistä tule opetella edellisen 
vaan päinvastoin edellistä jälkimmäisen takia. 

KLEINIAS Siinä olet oikeassa. 

ATEENALAINEN Tällä haavaa riittäköön se, mitä on sanottu 
painin merkityksestä. Kun nyt puhumme muusta koko ruu- 
miin liikunnasta, jota enimmältään lienee oikein luonnehtia 
eräänlaiseksi tanssiksi, on sitä meidän nähdäksemme kahta 
lajia. Toinen jäljittelee kauniimpien ruumiitten yleviä liikkei- 
tä, toinen vähemmän kauniitten epäarvokkaita liikkeitä, ja 
epäarvokasta ja vakavaa liikuntaa on taas kumpaakin kahta- 
laista. Vakavassa lajissa erotetaan toisaalta kauniitten ruu- 
miitten ja urheiden sielujen liikunta taistelussa ja ankarissa 


207 


815a 


LAIT 


ponnistuksissa, toisaalta liikkeet, jotka ovat ominaisia harkit- 
sevalle sielulle hyvinvoinnin ja kohtuullisen mielihyvän tilas- 
sa — tällaista tanssia sopisi luontonsa mukaan sanoa rauhan- 
omaiseksi. Sotaiselle lajille, joka on aivan toisenlaista kuin 
rauhanomainen, on pyrrhikhe oikea nimitys; siinä jäljitellään 
tapoja, joilla väistetään erilaisia lyöntejä ja heittoja kiepahta- 
malla, kumartumalla, sivuun hypähtämällä ja kyykistymällä, 
ja myös päinvastaisia, hyökkääviä liikkeitä, kuten jousella 
ampumista, keihäänheittoa ja kaikenlaisia lyöntejä. Kun jäl- 
jitellään jaloja ruumiita ja sieluja, on tässä kaikessa paikal- 
laan suoruus ja jäntevyys, koska ruumiin jäsenet ovat enim- 
mälti suorat; päinvastaista jäljittelytapaa ei tule hyväksyä 
oikeaksi. Rauhanomaisessa tanssissa taas on kussakin ta- 
pauksessa pidettävä silmällä, pitäytyykö esittäjä aina oikeal- 
la tavalla kauniin tanssin luonteeseen, kuten lainkuuliaisen 
ihmisen tulee, vai poikkeaako hän siitä. 

Niinpä on ensiksikin eroteltava, millainen tanssi on epäilyt- 
tävää, millainen ei. Mitä siis on epäilyttävä tanssi ja miten se 
erotellaan? Ei ole helppo määritellä rauhanomaiseksi tai so- 
taiseksi tai varsinaisesti miksikään koko bakkanttisten ja nii- 
hin liittyvien tanssien ryhmää; niitä nimetään nymfien, pa- 
nien, sileenien ja satyyrien mukaan ja niissä sanotaan jäljitel- 
tävän juopuneita olentoja ja suoritettavan jonkinlaisia puh- 
distus- ja vihkimysmenoja. Minusta näyttää oikeimmalta ta- 
valta määritellä se niin, että se erotellaan sekä sotaisesta että 
rauhanomaisesta ja todetaan, ettei tällainen tanssin laji ole 
kansalaisille soveliasta; ja näin jätämme sen sikseen ja pa- 
laamme sotaiseen ja rauhanomaiseen, jotka epäämättömästi 
kuuluvat meille. 

Ei-sotaisen muusan lajin, tanssit joilla kunnioitetaan juma- 
lia ja Jumalten lapsia, yhdistää kokonaisuudeksi hyvinvoinnin 
tunne. Tämä laji voidaan edelleen jakaa kahteen. Toinen il- 
maisee sellaisten ihmisten tilaa, jotka ovat onnellisesti selviy- 
tyneet vaivoista ja vaaroista ja joiden mielihyvä on voimak- 
kaampaa, toinen taas tilaa, jossa entuudestaan olemassaole- 
vaa onnea pidetään yllä ja lisätään, jolloin koettu mielihyvä 
on vähemmän voimakasta. Näissä tiloissa jokainen ihminen 
liikehtii sitä rajummin mitä voimakkaampaa, sitä hillitym- 

min mitä vähemmän voimakasta mielihyvää tuntee; ja hilli- 
tymmin liikehtii myös säällisempi ja urheudessa harjaantu- 
neempi, kun taas pelokas ja malttiin harjaantumaton liikehtii 
rajummin ja ailahtelevammin. Ylipäätään ei kukaan, joka 
käyttää ääntään laulaen tai puhuen, pysty pitämään ruumis- 
taan täysin liikkumattomana. Niinpä on koko tanssitaito al- 
kuisin puhutun jäljittelemisestä ruumiinliikkeillä. Tällaiset 
liikkeet me suoritamme kuka puhtaasti, kuka epäpuhtaasti. 
Monet entisaikaiset nimitykset ansaitsevat huomiota ja kii- 
tosta oivallisuudestaan ja osuvuudestaan, ja yksi niistä on 
juuri sellaisten ihmisten tanssien nimitys, jotka elävät hyvin- 
voinnissa mutta ovat kohtuullisia nautinnoissaan. Miten oi- 
kean ja musikaalisen nimen antoikaan niille hän — kuka se 
sitten olikin — joka ensimmäisenä järkevästi käytti niistä kai- 
kista sanaa emmeleiai ja vakiinnutti kaksi kauniitten tanssien 
lajia antaen kummallekin soveliaan ja sattuvan nimen: sotai- 
san pyrrhikhe- ja rauhanomaisen emmeleia-tanssin. Nämä 
tanssit lainsäätäjän tulee pääpiirteittäin kuvata, ja lainvarti- 
jan tulee perehtyä niihin ja tutkittuaan niitä liittää tanssi 
muuhun muusiseen taiteeseen ja sitten jaotella se kaikkia 
uhrijuhlia varten ja osoittaa kullekin sopiva lajinsa; ja kun 
hän on tämän kaiken asianmukaisesti järjestänyt ja pyhittä- 
nyt, hän ei siitämisin saa muuttaa mitään tanssiin tai lauluun 
liittyvää, vaan tämän yhden ja saman valtion ja sen kansalais- 
ten tulee yhdellä ja samalla lailla jatkaa, nauttien samoista 
iloista ja eläen kaikella mahdollisella tapaa yhtäläisesti ja si- 
ten viettää hyvää ja onnellista elämää. 

Olemme nyt läpikotaisin käsitelleet ja säännelleet kauniille 
ruumiille ja jaloille sieluille soveliaan kuorotanssin. Nyt on 
välttämätöntä tutkia ja arvioida rumien ruumiiden ja ajatus- 
ten jäljittelemistä komedioissa sanoin, lauluin ja tanssein, pil- 
kan hengessä ja naurun herättämiseksi. Jos mieli olla järkevä, 
el käy päinsä oppia vakavaa erillään naurettavasta samoin 
kuin ylipäätään ei vastakohtaisista asioista toista voi käsittää 
ymmärtämättä myös toista; mutta yhtä mahdotonta on käy- 
tännössä harjoittaa molempia, jos vähänkin mieli pitäytyä 
hyveeseen, ja juuri sen takia ne tulee oppia, jottei tietämättö- 
myyttään tulisi sopimattomasti tehneeksi tai sanoneeksi jo- 

tain naurettavaa. Moinen jäljittely teetettäköön orjilla ja pal- 
katuilla muukalaisilla, eikä siihen koskaan saa kiinnittää va- 
kavaa huomiota; vapaata kansalaista, miestä tai naista, äl- 
köön tavattako sellaista opettelemasta, ja aina tulee vaikut- 
taa siltä kuin nuo jäljittelyt olisivat jotakin outoa. Tällaiset 
siis olkoot lait ja säännökset niistä naurettavista leikeistä, joi- 
ta me kaikki sanomme komediaksi. 

Mitä taas tulee vakaviksi kutsuttuihin runoilijoihin, trage- 
diankirjoittajiin — olettakaamme että jotkut heistä tulevat 
luoksemme ja kysyvät: » Ystävät, saammeko me tulla teidän 
valtioonne ja maahanne ja tuoda ja esittää näytelmiämme, 
vai emmekö saa? Miten olette päättäneet asiassa menetellä?» 
Mikä mahtaisi olla oikea vastaus annettavaksi näille armoite- 
tuille? Arvelen, että pitäisi vastata näin: »Oi muukalaisista 
etevimmät, me itse luomme parhaan kykymme mukaan tra- 
gediaa, niin kaunista ja erinomaista kuin suinkin; sillä koko 
valtiojärjestyksemme jäljittelee kauneinta ja parasta elämää, 
ja juuri se on meidän mielestämme itse teossa tosinta trage- 
diaa. Te olette runoilijoita, mutta runoilijoita olemme myös 
me, ja samalla alalla; tekijöinä ja näyttelijöinä olemme kans- 
sanne kilpasilla kauneimmasta näytelmästä, ja sen voi vain 
tosi laki saada aikaan: niin toivomme. Älkää siis kuvitelko, 
että me huokeasti sallimme teidän pystyttää näyttämönne 
torille ja tuottaa sinne kultakurkkuisia näyttelijöitänne, jotka 
meitä äänekkäämmin puhuttelevat vaimoja, lapsia ja koko 
väkijoukkoa, eivätkä sano samoista oloista ja laitoksista lain- 
kaan samaa kuin me vaan enimmäkseen aivan päinvastaista. 
Toki olisimme sekä me että valtiomme poissa tolaltamme, jos 
sallisimme teidän tehdä kuten sanoin, ennen kuin virkamie- 
het ovat ratkaisseet ovatko tuotteenne julki lausuttavia ja esi- 
tettäviksi soveliaita vai eivät. Niinpä siis, sulokkaitten muu- 
sain pojat ja perilliset, näyttäkää ensin laulunne virkamiehille 
verrattaviksi meidän omiimme; ja jos sanottavanne on samaa 
tai jopa parempaa kuin meidän, annamme teille kuoron, mut- 
ta jollei, hyvät ystävät, se ei käy päinsä.» 

Tällaiset siis olkoot tavat, jotka lain mukaan on saatettava 
voimaan kaikkea kuorotanssia ja sen opetusta koskeviksi, 

erikseen orjien ja erikseen isäntien osalta, jos olette samaa 
mieltä. 

KLEINIAS Totta kai olemme. 

ATEENALAINEN Vielä on jäljellä — vapaasyntyisille — kolme 
oppiainetta; niistä ensimmäinen on laskento ja lukujen tunte- 
mus, toinen pituuden, pinta-alan ja tilavuuden mittaaminen, 
ja kolmas käsittelee tähtien ratoja ja liikkeitä suhteissa toi- 
siinsa. Näihin kaikkiin ei useimpien tarvitse tarkoin pereh- 
tyä, vain muutaman harvan; ja keitä nämä ovat, siitä lienee 
tarkoituksenmukaista puhua esityksemme lopulla. Enemmis- 
tölle on tosin häpeäksi olla ymmärtämättä sitä mitä täydellä 
syyllä pidetään välttämättömänä jokaisen tietää, mutta 
useimpien ei ole helppoa eikä edes mahdollista tarkoin syven- 
tyä kaikkeen tähän. Sitä mikä näillä aloilla on välttämätöntä 
ei käy laiminlyöminen, ja tämä lienee ollut mielessä hänellä 
joka ensimmäisenä lausui sananlaskun »Ei edes jumalan näh- 
dä koskaan taistelevan välttämättömyyttä vastaan». Puheena 
on nähdäkseni jumalallisesti välttämätön, sillä inhimillisesti 
välttämättömästä — jota kansa noin sanoessaan kai yleensä 
tarkoittaa — käytettynä se on kaikista sanomuksista typerin. 
KLEINIAs Mitkä asiat oppiaineissa, hyvä ystävä, eivät ole tätä 
inhimillisesti vaan jumalallisesti välttämätöntä? 
ATEENALAINEN Mielestäni ne, joita täytyy harjoittaa ja oppia 
jokaisen jumalan, daimonin ja heeroksen, jos hänen mieli to- 
sissaan huolehtia ihmiskunnasta. Varmaa on, ettei ihminen 
voi tulla jumalan kaltaiseksi, jollei hänellä ole selkoa yhdestä, 
kahdesta ja kolmesta ja ylipäätään parittomasta ja parillises- 
ta, tai jollei hän ensinkään osaa laskea, ei erota yötä päivästä 
eikä tunne kuun, auringon ja muiden tähtien kiertokulkua. 
Olisi siis aivan mieletöntä ajatella, etteivät nämä oppiaineet 
ole välttämättömiä ihmiselle, joka haluaa vähänkin ymmär- 
tää kauneimpia tiedonaloja. Kaikkein ensimmäiseksi on saa- 
tava oikea käsitys siitä, mitä aineita tulee opiskella ja kuinka 
monia ja missä vaiheessa ja mitä minkin yhteydessä ja mitä 
erikseen, ja miten ne liittyvät toisiinsa; kun tämä on tehty, 
voidaan näiden pohjalta edetä muihin opintoihin. Sillä näin 
on järjestänyt luonnon oma välttämättömyys, jota vastaan — 

niin välitämme — ei kukaan jumala taistele, ei nyt eikä vast- 
edes. 

KLEINIAS Minusta näyttää, että selontekosi on oikea ja luon- 
non mukainen. 

ATEENALAINEN Näin varmasti on, mutta tämän ohjelmamme 
säätäminen laiksi on hankalaa. Jos suostut, lykkäämme yksi- 
tyiskohtaisempien säädösten antamisen tuonnemmaksi. 
KLEINIAs Hyvä ystävä, tuntuu kuin epäröisit sen takia, ettei 
meidän maissamme yleensä tunneta näitä asioita. Silti on 
väärin epäröidä; yritä jatkaa esitystäsi antamatta tuon seikan 
häiritä. 

ATEENALAINEN Se mistä puhut tosiaan panee minut epäröi- 
mään, mutta vielä enemmän minua arveluttavat ne jotka ovat 
ryhtyneet opiskelemaan juuri näitä aineita, mutta kehnosti. 
Täydellinen tietämättömyys niistä ei ole ensinkään vaarallis- 
ta eikä suinkaan pahinta kaikesta; paljon vahingollisempaa 
on kehnon ohjauksen alaisena saatu monitaitoisuus ja laaja 
tietämys. 

KLEINIAS Tuo on totta. 

ATEENALAINEN Olisi siis määrättävä, että vapaasyntyisen tu- 
lee näissä aineissa oppia ainakin saman verran kuin epälukui- 
set Egyptin lapset jo kirjaimia opetellessaan. Ensiksikin siellä 
on laskentoa varten keksitty hauskoja leikkejä, joiden avulla 
pienimmät lapset saavat oppia: niinpä jaetaan omenia ja sep- 
peleitä niin että saman määrän tulee riittää milloin useam- 
mille milloin harvemmille, ja pannaan toimeen nyrkkeily- ja 
painileikkejä, joissa kaikki vuorottain ja pareittain ottelevat 
asianmukaisessa järjestyksessä. Edelleen on leikeissä juoma- 
maljoja, kultaisia, pronssisia, hopeisia ja muita, joita opetta- 
jat jakavat sekaisin tai lajeittain, soveltaen, kuten sanottu, 
tarpeellisten lukujen käyttötaitoa leikkiin. Näin oppilaat saa- 
vat tietoa, jolle on käyttöä kun on osattava järjestää joukkoja, 
marsseja ja sotaretkiä, tai hoitaa taloutta; se hyödyttää heitä 
itseään joka suhteessa ja tekee heistä valppaampia. Tämän 
jälkeen kaiken sellaisen mittaaminen, millä on pituutta, le- 
veyttä ja syvyyttä, vapauttaa luonnollisesta mutta häpeälli- 
sestä ja naurettavasta tietämättömyydestä, joka näiden suh- 
teen vallitsee ihmisten keskuudessa. 

KLEINIAS Millaista tietämättömyyttä tarkoitat? 
ATEENALAINEN Hyvä ystävä, minulle selvisi itsellenikin vasta 
myöhäisessä iässä tämä tietämättömyytemme, suureksi ih- 
meekseni; minusta tuntui ettei se ollut niinkään ihmisille kuin 
siantapaisille elukoille sovelias olotila, ja minua hävetti, ei 
vain itseni vaan kaikkien kreikkalaisten puolesta. 

KLEINIAs Minkä takia? Sano, ystävä, mitä tarkoitat. 
ATEENALAINEN Kyllä sanon, tai pikemminkin selitän kysy- 
mällä sinulta. Vastaapa lyhyesti: tiedätkö mitä on pituus? 
KLEINIAs Kuinkapa en tietäisi. 

ATEENALAINEN Ja mitä pinta-ala? 

KLEINIAS Varmasti. 

ATEENALAINEN Ja tiedät että näitä kahta seuraa kolmantena 
tilavuus? 

KLEINIAs Totta kai. 

ATEENALAINEN Ja olet sitä mieltä, että nämä kaikki ovat kes- 
kenään yhteismitallisia? 

KLEINIAs Kyllä. 

ATEENALAINEN Joten pituus on luonnostaan yhteismitallinen 
pituuden, pinta-ala pinta-alan ja tilavuus tilavuuden kanssa? 
KLEINIAs Ehdottomasti. 

ATEENALAINEN Mutta oletetaanpa että jotkut niistä eivät ole- 
kaan ehdottomasti eivätkä ehdollisesti yhteismitallisia, vaan 
toiset ovat ja toiset eivät, kun taas sinä pidät niitä kaikkia 
yhteismitallisina — kuinka on silloin laitasi? 

KLEINIAs Huonosti, tietenkin. 

ATEENALAINEN Entä edelleen pituuden ja pinta-alan suhde 
tilavuuteen, tai pinta-alan ja pituuden toisiinsa — emmekö 
me kaikki kreikkalaiset ole sitä mieltä, että ne ovat keske- 
nään jotenkin yhteismitallisia? 

KLEINIAS Aivan varmasti olemme. 

ATEENALAINEN Mutta jos ne eivät ole mitenkään keskenään 
mitallisia ja kreikkalaiset kuitenkin, kuten sanottu, luulevat 
niiden olevan, emmekö silloin syystä häpeä kaikkien heidän 
puolestaan ja sano heille: »Oi kreikkalaisista jaloimmat, tämä 
on yksi niitä seikkoja, joista sanoimme olevan häpeällistä olla 
tietämätön, vaikkei olekaan mikään suuri kunnia tietää vält- 
tämättömät perusasiat.» 


213 


820a 


821a 


LAIT 


KLEINIAS Tietenkin. 

ATEENALAINEN Näiden lisäksi on toisia niihin likeisesti liitty- 
viä asioita, joiden suhteen ilmenee monia samansukuisia vää- 
riä käsityksiä. 

KLeINIAs Mitä ne ovat? 

ATEENALAINEN Kysymyksiä yhteismitallisten ja yhteismitat- 
tomien keskinäisestä suhteesta. Sillä tämä täytyy välttämättä 
selkeästi käsittää, jollei tahdo olla aivan säälittävä; ja kun 
ihmiset arvokkaalla tavalla seurustelevat, heidän tulee aina 
innostaa toisiaan kilpaan tällaisista asioista — se on paljon 
mieluisampaa ajanvietettä kuin ukkojen lautapeli. 

KLEINIAS Saattaa olla. Eivätkä loppujen lopuksi tämä tieto ja 
lautapelitaito ole kovinkaan kaukana toisistaan. 
ATEENALAINEN Nämä asiat siis, Kleinias, on nuorten mieles- 
täni opittava. Ne eivät ole vahingollisia eivätkä vaikeita; ne 
voi oppia leikiten ja niistä on valtiolle hyötyä eikä minkään- 
laista haittaa. Jos joku on toista mieltä, kuunnelkaamme. 
KLEINIAs Kuinkapa olisi? 

ATEENALAINEN Niinpä, jos nyt osoittautuu että olemme oi- 
keassa, me otamme nämä oppiaineet ohjelmaan; muussa ta- 
pauksessa hylkäämme ne. 

KLEINIAS Sehän on selvä. 

ATEENALAINEN Meidän pitänee säätää nämä pakollisiksi op- 
piaineiksi, jotta lakeihimme ei jää aukkoa? Kuitenkin lienee 
säädös tehtävä ehdolliseksi — ikään kuin pantti joka on lunas- 
tettavissa takaisin — ja jätettävä erilleen muusta valtion jär- 
jestyksestä, sen varalta ettei se tyydytä minua joka sitä ehdo- 
tin tai teitä joita varten se laaditaan. 

KLEINIAS Tämä on oikea tapa säätää niistä. 

ATEENALAINEN Seuraavaksi on pohdittava, hyväksymmekö 
tähtitieteen nuorille oppiaineeksi vai emme. 

KLEINIAS Sano mitä ajattelet. 

ATEENALAINEN Tässä tulee vastaan outo ilmiö, jota ei mis- 
sään tapauksessa voi hyväksyä. 

KLEINIAs Mikä se on? 

ATEENALAINEN Meillä Kreikassa on tapana sanoa, että kor- 
keinta jumalaa ja kaikkeuden kokonaisuutta ei pidä tutkia, 
eikä puuhailla perimmäisten syiden selvittelemisessä; sellai- 

nen ei ole muka hurskasta. Ja kuitenkin näyttää asian oikea 
laita olevan tarkalleen päinvastoin. 

Keras Mitä tarkoitat? 

ATEENALAINEN Se kuulostaa aivan merkilliseltä, ja voisi aja- 
tella ettei vanhan miehen sovi puhua sellaista; mutta jos joku 
on sitä mieltä, että jokin oppi on hyvä ja totuudellinen ja val- 
tiota hyödyttävä ja jumalalle joka suhteessa otollinen, ei hän 
voine missään olosuhteissa jättää sitä julki lausumatta. 
KLEINIAS Puhut järkeä; mutta mitä tuonlaatuista oppia on 
saatavissa tähdistä? 

ATEENALAINEN Hyvät ystävät, melkein kaikki me kreikkalai- 
set levitämme tätä nykyä valheita noista suurista jumalista, 
Auringosta ja Kuusta. 

KLEINIAS Mitä valheita? 

ATEENALAINEN Me väitämme, että ne ja useat muut tähdet 
eivät koskaan kulje samaa rataa, ja me nimitämme niitä pla- 
neetoiksi. 

KLEINIAS Se on totta, kautta Zeun. Olenhan itsekin elämäni 
aikana havainnut, miten aamu- ja iltatähti ja monet muut 
tähdet eivät koskaan kulje samaa rataa, vaan vaeltelevat eri 
suuntiin, ja auringon ja kuun me kaikki tiedämme aina kulke- 
van niin. 

ATEENALAINEN Juuri tästä syystä, Megillos ja Kleinias, minä 
nyt väitän, että kansalaistemme ja lastemme tulee oppia niin 
paljon tosiasioita taivaan jumalista, etteivät he tule lausu- 
neeksi heistä mitään herjaavaa, vaan aina sekä uhratessaan 
että rukoillessaan sovittavat sanansa hurskaasti ja hyväentei- 
sesti. 

KLEINIAS Olet oikeassa, mikäli on mahdollista oppia ne asiat, 
joista puhut. Ja mikäli on niin, että meillä nyt on väärä käsi- 
tys niistä mutta voimme oppia oikean, myönnän minäkin, et- 
tä näin tärkeässä asiassa on annettava opetusta. Koeta siis 
tarkoin selittää meille miten on, niin me yritämme seurata ja 
oppia. 

ATEENALAINEN Tarkoittamani asia ei ole helppo opittava, 
mutta ei ylivoimaisen vaikeakaan, eikä siihen tarvita kovin 
paljon aikaa. Siitä on todistuksena, että vaikka en itse saanut 
siitä tietoa nuorena enkä kauan sitten, saatan kyetä selittä- 


215 


822a 


€ 


LAIT 


mään sen teille kohtuullisessa ajassa. Jos asia olisi vaikea, en 
ikinä pystyisi tekemään siitä selkoa tämänikäisenä teidän- 
ikäisillenne. 

KLEINIAS Totta puhut. Mutta mikä on tuo oppi, jonka kuvaat 
niin merkilliseksi ja nuorille soveliaaksi ja josta me emme tie- 
dä mitään? Koeta antaa meille siitä ainakin mahdollisimman 
selvä mielikuva. 

ATEENALAINEN Minä koetan. Se käsitys, hyvät ystävät, että 
aurinko ja kuu ja muut tähdet vaeltelevat, ei ole oikea; asian- 
laita on aivan päinvastainen. Jokainen niistä kulkee aina yhtä 
samaa kiertorataa eikä monia, vaikka näyttää siltä kuin niitä 
olisi monta; ja erheellisesti pidetään taivaankappaleista no- 
peinta hitaimpana ja päinvastoin. Jos todella on näin ja me 
kuvittelemme toisin — oletetaanpa että meillä olisi vastaa- 
vanlainen käsitys hevosista, jotka juoksevat kilpaa Olympias- 
sa, tai pitkänmatkanjuoksijoista, niin että sanoisimme no- 
peinta hitaimmaksi ja hitainta nopeimmaksi ja lauluin ylistäi- 
simme häviäjää voittajaksi: tämä ei mahtaisi olla oikein ei- 
vätkä moiset ylistyslaulut juoksijoille mieluisia. Ja he ovat 
sentään vain ihmisiä. Mutta nyt, kun erehdymme samoin 
jumalten suhteen — kai olemme sitä mieltä, että mikä edelli- 
sessä tapauksessa olisi ollut vain naurettavaa ja väärin, ei nyt 
tässä asiassa ole suinkaan naurettavaa, ja että on kaikkea 
muuta kuin mieluista jumalille, kun levitämme heistä val- 
heellisia tarinoita? 

KLEINIAS Aivan oikein, jos asia on niin kuin sanot. 
ATEENALAINEN Jos siis pystymme todistamaan että niin on, 
tulee tästä kaikesta antaa mainitussa määrin opetusta; jos 
taas todistusta ei esitetä, asia jää sikseen. Olemmeko yhtä 
mieltä tästä? 

KLEINIAs Olemme. 

ATEENALAINEN Voinemme nyt todeta, että kasvatusta koske- 
vat säännökset on oppiaineiden osalta saatettu päätökseen. 
Nyt on samalla tapaa käsiteltävä metsästys ja sen kaltaiset 
toimet. Sillä lainsäätäjän tehtävä ei näytä rajoittuvan pelk- 
kään lakien säätämiseen; lakien lisäksi on jotain muuta keho- 
tusten ja lakien välimailla — seikka joka on usein tullut pu- 
heeksi keskustelumme aikana, esimerkiksi pikkulasten kasva- 

tuksen yhteydessä. Sellaisia asioita ei mielestämme sovi jät- 
tää käsittelemättä, mutta aivan järjetöntä olisi pitää käsitte- 
lyä lakien säätämisenä. Niinpä, kun lait ja koko valtiojärjes- 
tys on näin kirjoitettu, ei hyveessä kunnostautuneen kansalai- 
sen kiitokseksi riitä sanoa, että hän parhaiten ja kuuliaisim- 
min lakeja noudattaneena on hyvä mies. Lähempänä täydelli- 
syyttä on se, joka koko elämänsä ajan järkkymättä noudattaa 
lainsäätäjän kirjoituksia, sekä laeiksi säädettyjä että hyväk- 
symistä tai moitetta tarkoittavia. Tämä on kaikkein oikein 
lausuma kiitokseksi kansalaiselle. Itse teossa lainsäätäjän ei 
siis tule vain kirjoittaa lakeja vaan samalla nivoa niiden yh- 
teyteen kannanottonsa siitä mikä on hyvää, mikä ei; ja täydel- 
lisen kansalaisen tulee pitäytyä niihin yhtä tiukasti kuin sel- 
laisiin säännöksiin, joiden rikkomisesta seuraa rangaistus. 
Nyt vuorossa oleva asia käy esimerkistä, josta yhä selvem- 
min ilmenee mitä tarkoitamme. Metsästys on moninaista toi- 
mintaa, jota nyt nimitetään tällä ainoalla sanalla. Vesieläimiä 
pyydetään usealla tapaa, samoin lintuja, ja useimmalla tapaa 
pyydetään maalla, eikä vain eläimiä vaan myös, se huomatta- 
koon, ihmisiä sekä sodassa että myös ystävyydessä — sekä kii- 
tosta ansaitsevin että moitittavin tavoittein; edelleen harjoit- 
tavat rosvojoukot ryöstöä ja sotajoukot ajavat takaa toisiaan. 
Lainsäätäjä, jonka on säädettävä metsästystä koskevia lake- 
ja, ei voi olla käsittelemättä näitä seikkoja, mutta hän ei voi 
kutakin erityistapausta varten esittää rangaistusuhkauksia. 
Kuinka siis menetellä tällaisessa tilanteessa? Siten, että lain- 
säätäjä kiittää tai moittii metsästystä pitäen silmällä nuorten 
harjoituksia ja harrastuksia; ja nuoren puolestaan tulee nou- 
dattaa hänen kehotuksiaan antamatta mukavuuden tai vaivo- 
jen olla esteenä; ja enemmän kuin kaikkia määräyksiä ja ran- 
gaistusten uhkaa hänen tulee pitää mielessään sitä, mille lain- 
säätäjä on antanut hyväksymisensä, ja toimia sen mukaan. 
Näiden alustavien huomautusten jälkeen meidän tulee jat- 
kaa jakamalla metsästykselle kiitosta ja moitetta oikeissa 
suhteissa: kiitosta sellaiselle mikä kehittää nuorten sieluja 
paremmiksi, moitetta päinvastaiselle. Kääntykäämme nyt 
nuorten puoleen ja lausukaamme toivomus: » Ystävät, älköön 
teitä koskaan vallatko halu tai himo metsästykseen vesillä, tai 

ongintaan, tai vesieläinten pyyntiin rysillä, jotka tekevät työn 
puolestanne, olittepa unessa tai valveilla. Älköön myöskään 
into ihmismetsästykseen merellä tai merirosvoukseen saako 
teistä otetta ja tehkö teistä raakoja ja laittomia metsästäjiä; 
älköönkä mieleenne juolahtako varasteleminen maalla tai 
kaupungissa. Älköön viekoitteleva linnustus herättäkö teissä 
mieltymystä — se on vapaalle kansalaiselle huonosti sopiva 
harrastus. Näin jää kilpamielisille nuorukaisillemme vain 
maaeläinten metsästys. Sen piirissä ei ansaitse kiitosta ja so- 
veltuu vain laiskoille niin sanottu yöpyynti, jonka aikana met- 
sästäjät nukkuvat vuorotellen ja lepäävät yhtä paljon kuin 
ponnistelevat, ja jossa petojen hurja voima lannistetaan ver- 
koin ja ansoin eikä ponnistuksiin innokkaan sielun voittoisalla 
mahdilla. Ainoana jää jäljelle paras kaikista, nelijalkaisten 
metsästys hevosilla ja koirilla ja omin ruumiinvoimin; siinä 
ihmiset itse metsästävät ja voittavat kaikki villieläimet juok- 
semalla, omin käsin lyömällä ja heittämällä — ne ihmiset siis, 
jotka tahtovat harjoittaa jumalallista urheutta.» 

Näin olemme siis esittäneet kiitoksemme ja moitteemme 
kaikesta, mitä tähän asiaan kuuluu, ja laki olkoon tämä. ÄI- 
köön kukaan estäkö näitä todella pyhiä metsästäjiä ajamasta 
saalista missä ja kuinka ikinä tahtovat; mutta kenenkään ei 
tule sallia verkkoja ja ansoja käyttävän yöllisen pyyntimiehen 
metsästää missään. Linnustajaa älköön kukaan estäkö pyytä- 
mästä joutomailla ja vuorilla; mutta joka tapaa hänet kyntö- 
pelloilta tai pyhitetyltä kamaralta, ajakoon pois. Kalastajalle 
olkoon sallittua pyynti kaikilla vesillä paitsi satamissa ja py- 
hissä joissa, lammissa ja järvissä, edellyttäen ettei hän käytä 
kasviuutteita. 

Nyt voimme vihdoin todeta, että kaikki kasvatusta koske- 
vat lakimme on viety päätökseen. 

KLEINIAS Sen voit hyvin todeta. 

ATEENALAINEN Seuraava tehtävämme on Delfoin oraakkelin 
avulla laatia juhlia koskevat säännöt ja lait, siis säätää, mitä 
uhreja on toimitettava ja mille jumaluuksille, niin että ne koi- 
tuisivat valtion parhaaksi ja onneksi. Mutta niiden lukumää- 
rä ja ajankohta meidän on kuitenkin itse määrättävä. 
KLEINIAs Niin, kai ainakin niiden lukumäärä. 

ATEENALAINEN Sanokaamme siis ensiksi, mikä on oleva nii- 
den luku. Juhlapäiviä tulee olla kolmesataakuusikymmentä- 
viisi, ei yhtään vähempää, niin että aina joku virkamies suo- 
rittaa uhrin jollekin jumalalle tai daimonille valtion ja kansa- 
laisten ja heidän omaisuutensa hyväksi. Laintulkitsijoiden, 
pappien, papittarien ja ennustajien tulee kokoontua ja yhdes- 
sä lainvartijoiden kanssa määrätä kaikesta siitä, mistä lain- 
säätäjien on pakko vaieta. Näiden henkilöiden on otettava 
selvää, mistä asioista on vaiettu. Sillä laki määrää, että kaksi- 
toista juhlaa tulee olla niille kahdelletoista jumalalle, jotka 
ovat antaneet nimen itse kullekin fylelle. Kullekin näistä 
jumalista on suoritettava kuukausiuhrit ja järjestettävä kuo- 
rotanssit ja musiikkikilpailut ja myös urheilukilpailut, jotka 
sopivat näiden jumalien kunniaksi ja soveltuvat vuodenai- 
kaan. Myös naisille tulee järjestää juhlapäivät ja määrätä, 
kuinka monet juhlat ovat vain naisia varten ja kuinka moniin 
myös miehet saavat osallistua. Samoin manalan jumalille hei- 
dän tulee määrätä palvontamenot sekä ottaa huomioon, mit- 
kä jumalanpalvelusmenot koskevat taivaan jumalia ja heidän 
piiriään, eikä näitä saa sekoittaa keskenään, vaan ne on pidet- 
tävä erillään. Manalan jumalia palvottakoon kahdentenatois- 

ka käyvät sotaa, pitäisi vieroksua tätä jumalaa, vaan kun- 
nioittaa häntä ihmissuvulle aina suopeimpana jumalana. Sillä 
sielun ja ruumiin yhteys ei ole millään tavoin parempaa kuin 
niiden oleminen erillään toisistaan — näin uskallan täysin 
vakavasti väittää. Niiden henkilöiden, jotka haluavat järjes- 
tää nämä seikat tyydyttävällä tavalla, tulee lisäksi olla selvil- 
lä siitä, ettei ole olemassa toista kaupunkivaltiota, jossa va- 
paa-ajan vietto ja välttämättömien elämän tarpeiden tyydyt- 
täminen olisi järjestetty paremmin kuin meillä. Heidän on 
myös ymmärrettävä, että valtion samoin kuin jokaisen ihmi- 
sen siinä tulee noudattaa hyvää elämäntapaa. Onnellista elä- 
mää viettävien tulee ensiksikin välttää tekemästä kenelle- 
kään vääryyttä, eikä heidän myöskään pidä sallia toisten teh- 
dä itselleen vääryyttä. Edellinen ehto ei ole kovin vaikea täyt- 
tää, mutta erittäin vaikeata on olla itse joutumatta kärsimään 
vääryyttä, eikä siihen olekaan loppujen lopuksi muuta keinoa 
kuin tulla itse täysin hyväksi ihmiseksi. Näin on laita myös 
valtion. Jos se on hyvä, se saa viettää rauhallista elämää, 
mutta jos se on huono, se joutuu käymään sotaa sekä ulko- 
puolisia että sisäisiä vihollisia vastaan. Näin ollen on harjoit- 
tauduttava sotaan, ei sodassa, vaan rauhan aikana. Järkevän 
valtion tulee kuukausittain järjestää sotaharjoitukset vähin- 
tään yhtenä päivänä, mieluummin useampanakin, jos viran- 
omaiset niin hyväksi näkevät, kylmää tai kuumaa säätä kaih- 
tamatta. Myös naisten ja lasten on oltava mukana, milloin 
viranomaiset päättävät ottaa mukaan harjoitukseen koko 
kansan, muuten se tapahtukoon osastoittain. Uhrijuhlien yh- 
teydessä heidän tulee myös järjestää jaloja juhlaleikkejä, 
eräänlaisia juhlaotteluita, jotka mahdollisimman paljon jäl- 
jittelevät sotaisia taisteluita. Osanottajien kesken on jaettava 
palkintoja ja tunnustuksenosoituksia, ja heidän on esitettävä 
keskinäistä arvostelua, ylistäen ja moittien toinen toistaan 
sen mukaan millaiseksi kukin on osoittautunut kilpailussa ja 
koko elämässään; parasta on kiitettävä ja huonoa moitittava. 
Tällaisia arvosteluja ei kuitenkaan saa sepittää kuka hyvänsä. 
Sen, joka laatii arvostelupuheen, tulee olla vähintään viiden- 
kymmenen vuoden ikäinen, eikä kysymykseen voi tulla henki- 

lö, joka ei koskaan missään ole suorittanut jaloa tai huomi- 
onarvoista tekoa, vaikka olisikin hyvin perehtynyt runouteen 
ja musiikkiin; laulettakoon ainoastaan niiden sepittämiä ru- 
noteoksia, jotka ovat valtiossa hyviä ja kunnioitettuja kansa- 
laisia ja ovat suorittaneet jaloja tekoja, vaikka teokset eivät 
olisikaan musikaalisesti ja runoutena merkittäviä. Tämän 
asian ratkaiseminen olkoon kasvatuksen valvojien ja muiden 
lainvartijoiden huolena; he antakoot tällaisille henkilöille 
vapaan puhevallan runouden muodossa, mutta muille älköön 
siihen annettako lupaa. Älköön kukaan uskaltautuko esittä- 
mään runoelmaa, josta ei ole olemassa tuomarien arvostelua, 
vaikka se olisi ihanampi kuin Thamyraan ja Orfeuksen hym- 
nit. On esitettävä ainoastaan runoelmia, jotka on katsottu 
pyhiksi ja esitetty jumalille, tai sellaisia kunnon miesten se- 
pittämiä runoja, joiden katsotaan kohtuuden rajoissa sisältä- 
vän sekä moitetta että kiitosta. 

Olen sitä mieltä, että sotataitoa ja mielipiteen vapautta 
koskevien sääntöjen tulee olla samat naisille ja miehille. 
Lainlaatijan tulisi kysyä itseltään: »Keitä minä nyt oikein 
kasvatan, kun olen järjestänyt koko valtion asiat? Totta kai 
niitä, jotka ottavat osaa kaikkiin suurimpiin kilpailuihin ja 
joilla on lukemattomia vastustajia.» »Aivan niin», olisi oi- 
kea vastaus. »No niin. Jos valmentaisimme nyrkkeilijöitä tai 
osanottajia paininyrkkeilyyn tai johonkin muuhun sellaiseen 
urheilulajiin, antaisimmeko heidän mennä kilpailuun ilman 
että he joka päivä olisivat otelleet jonkun kanssa? Jos olisim- 
me nyrkkeilijöitä, me monta päivää ennen ottelua opetteli- 
simme taistelemaan ja harjoittelisimme uutterasti kaikkia 
niitä temppuja, joita sitten voitosta kilpaillessamme aiomme 
käyttää. Päästäksemme mahdollisimman lähelle tositilannet- 
ta me vetäisimme käsiimme varsinaisten nyrkkeilykäsineit- 
ten sijasta pehmustetut hansikkaat, jotta oppisimme kyllin 
voimakkaasti antamaan ja ottamaan iskuja. Ja jos meillä ei 
koko aikaa sattuisi olemaan harjoittelukumppania, olisiko 
meidän syytä pelätä asiantuntemattomien naurua, niin että 
emme uskaltaisi panna pystyyn vaikka hengetöntä nukkea 
harjoitellaksemme sitä vastaan? Jos olisimme autiomaassa 
eikä meillä olisi enempää eläviä kuin elottomiakaan harjoi- 

tuskumppaneita, emmekö uskaltaisi käydä kirjaimellisesti 
varjo-ottelua itseämme vastaan? Tai millä muulla tavalla me 
harjaantuisimme käyttämään käsiämme? 

KLEINIAs Tuskin muuta tapaa olisi kuin se jonka mainitsit, 
vieras. 

ATEENALAINEN No niin. Olisiko valtiomme taistelijoiden noi- 
ta urheilijoita huonommin valmennettuina uskaltauduttava 
kaikkein suurimpaan kilpailuun, jossa käydään taistelua hen- 
gestä, lasten, omaisuuden ja koko valtion olemassaolon puo- 
lesta? Pitäisikö lainsäätäjän pelätä, että joidenkin mielestä 
nämä kansalaisten keskinäiset harjoitusottelut voivat tuntua 
naurettavilta ja siksi pidättyä määräämästä kenttäharjoituk- 
sia — pienempiä mieluummin joka päivä, ilman raskasta 
aseistusta? Ja eikö hän saisi pyrkiä tähän päämäärään kuoro- 
tanssien ja muiden urheilulajien avulla? Suurempia ja raskai- 
ta aseita käyttäen pidettäviä harjoituksia lainsäätäjän on 
määrättävä suoritettavaksi vähintään kerran kuussa. Näissä 
harjoituksissa miehet käyvät keskenään koko maan laajuisia 
harjoitustaisteluita, harjoitellen linnoitettujen paikkojen val- 
tausta ja väijytyksiä ja jäljitellen kaikkia sodankäynnin muo- 
toja. Todellista taistelua heidän on käytävä palloilla ja oikeita 
aseita mahdollisimman paljon muistuttavilla heittoaseilla sil- 
lä tavoin, ettei heidän keskinäinen harjoittelunsa ole aivan 
vaaratonta, vaan siihen liittyy pelkoa ja se tuo ainakin jossain 
määrin ilmi, kuka on rohkea ja kuka ei. Rohkeille on lainsää- 
täjän varattava kunnianosoituksia, muille häpeää. Näin on 
kaikki kansalaiset koko elämänsä ajan pidettävä käyttökel- 
poisina todellisen taistelutilanteen varalta. 

Jos joku tällaisissa harjoituksissa saa surmansa, surmatyön 
ollessa tahaton, julistakoon lainsäätäjä tekijän kädet puhtaik- 
si verivelasta, kun hänet ensin on lain mukaan alistettu puh- 
distusmenoihin. On ajateltava niin, että jos muutamat saavat 
näin surmansa, syntyy pian uusia yhtä hyviä, mutta jos pelko 
on lakannut olemasta koetinkivenä, millä tällaisissa tapauk- 
sissa hyvät erotettaisiin huonoista? Tämä olisi valtiolle paljon 
suurempi paha. 

KLEINIAS Olemme kanssasi yhtä mieltä siitä, vieras, että täl- 

laiset lait olisi säädettävä kaikissa valtioissa ja niitä olisi 
myös noudatettava. 

ATEENALAINEN Tiedämmeköhän me kaikki, mikä on syynä 
siihen, että tällä hetkellä sellaista kuorotanssia ja sellaisia kil- 
pailuja ei esiinny missään valtiossa, paitsi ehkä aivan vähäi- 
sessä määrin? Olisiko meidän sanottava, että siihen on syynä 
ihmisten ja heilie lakeja säätävien tietämättömyys? 

KLeinIAs Ehkä niin on. 

ATEENALAINEN Eipä suinkaan, arvon Kleinias. Siihen on kak- 
si syytä, ja varsin painavaa onkin. 

KLEINIAsS Mitä ne ovat? 

ATEENALAINEN Toinen on rakkaus omaisuuteen, joka ei anna 
ihmiselle aikaa mihinkään muuhun kuin rikkauksiensa kar- 
tuttamiseen. Kun jokainen kansalainen riippuu kiinni omai- 
suudessaan koko sielullaan, hänelle ei jää aikaa ajatella muu- 
ta kuin jokapäiväistä voiton hankkimista. Siihen päämäärään 
vievää tietoa ja ponnistelua hän tahtoo oppia ja harjoittaa, 
olivatpa ne millaisia hyvänsä. Kaikki muu on hänestä nauret- 
tavaa. Tätä on pidettävä yhtenä syynä siihen, ettei valtio tah- 
do ryhtyä toteuttamaan edellä mainittua eikä mitään muuta- 
kaan hyvää ja jaloa toimenpidettä, ja myös siihen, että jokai- 
nen ihminen hopean ja kullan himossaan on valmis alistu- 
maan mihin hyvänsä ponnistukseen tai keinotteluun, kunhan 
vain rikastuu, ja tekemään mitä hyvänsä hurskaita tai juma- 
lattomia tekoja, jopa kaikkein häpeällisimpiä, mitään kaihta- 
matta, kunhan vain kykenee eläimen tavoin syömään ja juo- 
maan kaikkea mahdollista ja tyydyttämään sukupuolisia ha- 
lujaan. 

KLEINIAS Tuo on kyllä aivan totta. 

ATEENALAINEN Katsottakoon siis edellä kuvatun olevan yksi 
perussyy siihen, ettei valtio riittävästi suosi sotaharjoituksia 
ja jaloja harrastuksia, vaan tekee miehistä, joilla on järjeste- 
lykykyä, liikemiehiä ja laivanvarustajia ja palveluammatin 
harjoittajia, rohkeista miehistä taas merirosvoja ja murtovar- 
kaita ja temppelinryöstäjiä, tai tappelupukareita ja tyranne- 
ja. Eivät nämä ole aina huonoja ihmisiä, he ovat vain huono- 
onnisia. 

KLEINIAs Mitä oikein tarkoitat? 

ATEENALAINEN Miten muutenkaan voisin kuvata kuin huo- 
no-onnisiksi ihmisiä, joiden on pakko koko elämänsä ajan sie- 
lussaan nähdä nälkää. 

KLEINIAS No tämä on sitten yksi syy. Sanohan, vieraamme, 
mikä on toinen. 

ATEENALAINEN Hyvä että muistutit. 

MeGiLLos Tämä tyydyttämätön halu, sinä sanot, ei jätä ih- 
mistä rauhaan koko elämän aikana ja se estää häntä valmis- 
tautumasta oikealla tavalla sotaa varten. Olkoon niin. Sano- 
han sitten toinen syy. | 

ATEENALAINEN Et kai luule että viivyttelisin sen sanomista, 
koska en tiedä? 

MegiLLos Eihän toki, meistä vain tuntuu, että sinä suhtaudut 
vihamielisesti tuollaiseen ajattelutapaan ja tuomitset sen 
monisanaisemmin kuin olisi tarpeen. 

ATEENALAINEN Moitteenne on oikeutettu, vieraat. Haluatte 
siis kuulla, mitä nyt seuraa. 

KLEINIAS Annahan kuulua. 

ATEENALAINEN Väitän, että syy on noissa aikaisemmin usein 
mainitsemissani valtiollisissa järjestelmissä, demokratiassa, 
harvainvallassa ja tyrannivallassa. Mikään niistä ei varsinai- 
sessa mielessä ole valtiojärjestys, vaan niistä olisi oikeammin 
käytettävä nimeä puoluevalta. Missään niistä ei valta perustu 
molemminpuoliseen vapaaehtoisuuteen: vain hallitsevilla on 
vapaa tahto, hallittavilla ei, ja mukana on aina jonkinasteista 
väkivaltaa. Valtaa pitävä pelkää niitä, joita hallitsee, eikä 
koskaan vapaaehtoisesti salli näiden tulla jaloiksi, rikkaiksi, 
vahvoiksi, ylipäänsä kunnon sotureiksi. Nämä ovat ne kaksi 
syytä, joista johtuvat melkein kaikki epäkohdat ja varsinkin 
edellä mainitut. Mutta se valtiomuoto, jonka lakeja nyt ku- 
vailemme, on välttänyt molemmat epäkohdat. Se jättää kan- 
salaisille mahdollisimman paljon vapaata aikaa, mutta he 
ovat kuitenkin toisistaan riippumattomia, ja uskon näiden 
lakien estävän heitä tulemasta rahanahneiksi. Näin ollen on 
luonnollista ja johdonmukaista, että kaikista olemassaolevis- 
ta valtiomuodoista vain tämä sallii puitteisiinsa edellä kuva- 
tun, kasvatukseen yhdistetyn sotilaskoulutuksen, niin kuin 

aivan oikein olemmekin ajatelleet. 

KLEINIAs Hyvin sanottu. 

ATEENALAINEN Tämän jälkeen lienee paikallaan palauttaa 
mieleen kaikki urheilukilpailut. On siis järjestettävä sellaisia 
urheilukilpailuja, jotka ovat samalla harjoitusta sotaa varten, 
ja niissä on jaettava palkintoja, mutta muunlaiset kilpailut on 
jätettävä sikseen. On parasta jo alusta alkaen selvittää, mitä 
nämä kilpailut ovat, ja laatia niitä koskevat määräykset. En- 
siksi on annettava ohjeet kilpajuoksusta ja yleensä kaikesta, 
mikä koskee nopeutta. 

KLEINIAS Niin on tehtävä. 

ATEENALAINEN Sodan kannalta kaikkein tärkeintä on ruu- 
miinliikkeiden nopeus, sekä jalkojen että käsien: jalkojen, 
kun on paettava tai ajettava takaa, kätten, kun on kysymyk- 
sessä lähitaistelu mies miestä vastaan, missä myös tarvitaan 
voimaa ja kestävyyttä. 

KLEeinIas Totta kai. 

ATEENALAINEN Kummastakaan ei silti ole suurta hyötyä, ellei 
ole aseita. 

KLEINIAs Eipä tietenkään. 

ATEENALAINEN Niinpä urheilukilpailuissamme, niin kuin nyt 
on tapana, airut ensin kutsuu kentälle lyhyen matkan juoksi- 
jan. Hän tulee paikalle aseistettuna. Aseistamattomalle 
emme anna palkintoa. Ensimmäisenä tulee kilpailija, joka 
aseineen juoksee stadionin mitan, toisena se, joka juoksee 
radan kahteen kertaan, kolmantena se, joka juoksee laukka- 
kilpailuradan, neljäntenä pitkän matkan juoksija. Viidentenä 
lähetämme matkaan ensin täysaseisen juoksijan, joka juoksee 
kuudenkymmenen stadionin mittaisen helpomman maastora- 
dan Areksen temppelille ja takaisin raskaammin aseistettu- 
na, minkä takia häntä nimitettäköön hopliitiksi, sekä toisen 
juoksijan, jousimiehen, joka juoksee täysissä jousimiehen va- 
rusteissa sadan stadionin pituisen radan Apollonin ja Arte- 
miksen temppelin luo yli mäkien ja murtomaan. Kun näin 
olemme määränneet kilpailujärjestyksen, jäämme odotta- 
maan juoksijoiden saapumista maaliin ja annamme kullekin 
voittajalle palkinnon. 

KLEINIAS Aivan oikein. 

ATEENALAINEN Ajatelkaamme nyt, että nämä kilpailijat jae- 
taan kolmeen ryhmään. Yhteen kuuluvat lapset, toiseen nuo- 
rukaiset ja kolmanteen miehet. Nuorukaisille määräämme 
kaksi kolmasosaa radan pituudesta, lapsille puolet siitä, kun 
he kilpailevat jousimiesten tai hopliittien kanssa. Pienet tytöt 
kilpailevat alastomina stadionin, kahden stadionin, hevosra- 
dan ja pitkän radan pituisella matkalla itse varsinaisella kil- 
paradalla. Kolmetoista vuotta täyttäneiden tyttöjen tulee ot- 
taa osaa näihin kilpailuihin siksi kunnes menevät naimisiin, 
korkeintaan kaksikymmenvuotiaiksi ja vähintään kahdeksan- 
toistavuotiaiksi. Tullessaan kilparadalle heidän on oltava sää- 
dyllisesti pukeutuneita. 

Nämä siis olkoot miesten ja naisten juoksukilpailujen sään- 
nöt. Voimaharjoituksina olkoot painin ja nykyisen vahvojen 
miesten voimainkoetuksen sijasta aseharjoitukset mies mies- 
tä vastaan ja kaksi kahta vastaan aina kymmenen miehen kil- 
pailujoukkueisiin saakka. Entä millaisia ja kuinka monia is- 
kuja kilpailijan on torjuttava tai itse annettava päästäkseen 
voittajaksi? Niin kuin nytkin painin asiantuntijat ratkaisevat, 
milloin on painittu hyvin ja milloin huonosti, niin meidän on 
tässäkin turvauduttava taisteluasiantuntijoihin. Heitä on 
pyydettävä laatimaan säännöt, joiden mukaan ratkaistaan, 
kuka on todellinen voittaja tällaisissa taisteluissa, mitä tulee 
torjua ja mitä itse tehdä, ja samoin heidän on laadittava sään- 
nöt häviölle jääneille. Samat säännöt koskevat myös naisia 
kunnes he menevät naimisiin. Paini-nyrkkeilyottelujen sijas- 
ta on järjestettävä otteluita kevyitä aseita käyttäville, jotka 
kilpailevat jousien ja kilven käytössä, keihäänheitossa ja ki- 
vien sinkoamisessa, käsin tai lingolla. Myös näitä kilpailuja 
varten on laadittava säännöt, joiden mukaan annetaan kun- 
nianosoitukset ja palkinnot niille, jotka parhaiten täyttävät 
kilpailun vaatimukset. 

Lähinnä seuraa sitten sääntöjen laatiminen hevoskilpailuja 
varten. Tällaisessa maassa kuin Kreetalla emme tarvitse he- 
vosia, emme ainakaan paljon, joten pakostakin kiinnitämme 
varsin vähän huomiota hevosten kasvatukseen ja hevoskilpai- 
luihin. Kilpa-ajovaljakoita meillä ei pidä kukaan eikä kenellä- 
kään ole siinä suhteessa kunnianhimoa. Sellaisten kilpailujen 

järjestäminen vastoin maan tapoja ei siis vain näyttäisi järjet- 
tömältä vaan todella olisi sitä. Jos määräämme palkinnot yh- 
tä hevosta ajaville, sekä nuoria varsoja että sellaisia, jotka 
eivät vielä ole pudottaneet ensimmäisiä hampaitaan, tai täy- 
si-ikäisiä hevosia ajaville, meidän on sovitettava hevoskilpai- 
lusäännöt maan luonnonolojen mukaan. Näiden kaikkien kes- 
ken järjestettäköön sääntöjen määräämät kilpailut, ja fylar- 
kit ja ratsuväen päälliköt toimikoot niissä julkisina palkinto- 
tuomareina samoin kuin myös aseellisina käydyissä kilpai- 
luissa. Mutta aseettomina kilpaileville ei olisi oikein järjestää 
palkintoja enempää kuin tavallisissa urheilukilpailuissakaan. 
Kreetalainen jousimies hevosen selässä ei ole käyttökelvoton, 
eikä liioin keihäsmies, joten järjestettäköön myös näiden väli- 
siä kilpailuja. Naisia ei ole syytä erityisillä määräyksillä pa- 
kottaa ottamaan osaa tällaisiin kilpailuihin. Mutta jos aikai- 
sempi kasvatus on totuttanut tytöt ja nuoret neidot niihin, 
eivätkä he tunne niitä kohtaan vastenmielisyyttä, älköön osal- 
listuminen olko heille häpeäksi. 

Näin olemme siis käsitelleet loppuun kilpailut ja urheilun, 
sikäli kuin on kysymyksessä kilpailujen ja jokapäiväisen val- 
mennuksen avulla tapahtuva kasvatus. Samoin olemme käsi- 
telleet pääpiirteissään musiikin. Mutta runonlaulajien ja hei- 
dän seuralaistensa esiintymisestä sekä tarvittavien kuorojen 
kilpailuista juhlatilaisuuksissa on laadittava säännöt sitten 
kun jumalille ja jumalankaltaisille olennoille on määrätty 
omat kuukautensa, päivänsä ja vuotensa, sen mukaan viete- 
täänkö niitä kolmen vai viiden vuoden välein ja miten juma- 
lat antavat vihjeen määräaikojen jakamiseksi. Kuten odottaa 
sopii, myös musiikkikilpailut pidetään määrätyn järjestyksen 
mukaan. Näistä määräävät kisojen järjestäjät, nuorison kas- 
vatuksen valvoja ja lainvartijat. He kokoontuvat tätä varten 
yhteen ja lainsäätäjien sijasta määräävät, kuka järjestää ja 
kenen kanssa yhdessä ja milloin kuorojen ja kuorotanssien 
välisen kilpailun. Millaisia tekstin, laulujen ja sävelmien tu- 
lee niissä olla ja miten ne liittyvät rytmiin ja tanssiin, siitä on 
olemassa useitakin alkuperäisen lainlaatijan säädöksiä. Hä- 
nen seuraajiensa tulee määräyksiä laatiessaan kulkea hänen 
jälkiään ja järjestää kilpailut niin, että ne sopivat yhteen eri 

uhritilaisuuksien kanssa, ja juhlien järjestäminen heidän tu- 
lee siten jättää valtiolle. 

Ei ole vaikea havaita, kuinka nämä ja muut vastaavat sei- 
kat on lakisääteisesti järjestettävä, eikä niiden siirtäminen 
sinne tai tänne tuota valtiolle enempää voittoa kuin tappiota. 
Mutta on seikkoja, joilla on suurempi merkitys ja joista on 
vaikea saada ihmiset vakuuttuneiksi ja joihin vain jumala voi 
puuttua, jos nyt jumalalta voi odottaa käskyjä tällaisessa 
asiassa. Todennäköisesti tarvitaan hyvin rohkeaa miestä, joka 
pitää arvossa suorapuheisuutta ja sanoo, mikä hänen mieles- 
tään on parasta valtiolle ja kansalaisille, ja joka kaiken tur- 
meluksen keskellä määrää, mikä valtion johtamisessa on sopi- 
vaa ja mikä epäsopivaa. Hänen on asetuttava vastustamaan 
voimakkaimpiakin intohimoja, eikä hän saa kuunnella kenen- 
kään muun kuin oman järkensä neuvoja. 

KLEINIAs Mistä nyt oikein on kysymys, hyvä ystävä? Emme 
vielä oikein tajua. 

ATEENALAINEN Ilmeisesti ette. Mutta yritän puhua teille sel- 
vemmin. Kun tulin esityksessäni kasvatukseen, saatoin huo- 
mata, että nuoret miehet ja neitoset seurustelivat ystävällises- 
ti keskenään. Minut tietenkin valtasi pelko kun ajattelin, mi- 
ten voi hallita valtiota, jossa nuorukaiset ja neidot ovat hyvin 
ravittuja mutta vapaita pakollisesta raadannasta, joka tehok- 
kaimmin tukahduttaa aistilliset halut; heidän ei koko elämän- 
sä aikana tarvitse ajatella muuta kuin uhritilaisuuksia, juhlia 
ja kuorotansseja. Kuinka nuoret sellaisessa valtiossa saadaan 
pidättymään himoista, jotka syöksevät niin monia turmioon 
ja joita järki, joka pyrkii olemaan laki, kehottaa välttämään? 
Ei ole ihme, jos edellä esitetyt säädökset pyrkivät tukahdut- 
tamaan monet voimakkaat halut. Se, että liiallisten rikkauk- 
sien kerääminen on kiellettyä, vaikuttaa suuresti kohtuullisen 
elämäntavan vakiintumiseen, ja meidän kasvatusjärjestel- 
mämme sisältää tähän päämäärään tähtääviä lakeja. Tämän 
lisäksi tulee viranomaisten jatkuva valvonta. He eivät kos- 


` kaan päästä nuorisoa silmistään. Nämä toimenpiteet pitävät 


aisoissa muut halut, sikäli kuin se on ihmiselle mahdollista. 
Mutta kun on kysymyksessä poikiin tai tyttöihin kohdistuva 
intohimo ja miesten himo naisiin ja naisten miehiin, mikä on 

aiheuttanut niin lukemattomia onnettomuuksia sekä yksilöil- 
le että kokonaisille valtioille, niin miten näistä voidaan selviy- 
tyä? Millaisia parannuskeinoja voidaan keksiä näiden vaaro- 
jen välttämiseksi? Se ei totisesti ole helppoa, Kleinias. Koko 
Kreeta ja Lakedaimon antavat meille, ja aivan oikein, varsin 
suurta apua silloin, kun laadimme muilla aloilla lakeja, jotka 
poikkeavat muiden ihmisten tavoista. Mutta kun on kysymys 
sukupuolisuhteista, me olemme yksin. Nuo valtiot ovat eh- 
dottomasti päinvastaisella kannalla. Sillä jos joku luonnon 
lakeihin vedoten säätäisi lain, joka oli voimassa ennen Laiok- 
sen aikoja ja jonka mukaan ei sovi olla sukupuoliyhteydessä 
miesten ja poikien kanssa niin kuin naisten kanssa, ja hän ot- 
taisi todisteeksi eläimet — uroshan ei lähesty siinä tarkoituk- 
sessa toista urosta, koska se on luonnotonta — hänen todiste- 
lunsa olisi kenties vakuuttavaa, vaikka se olisi teidän valtios- 
sanne vallitsevan käsityksen vastainen. Lisäksi tuo tapa ei ole 
sopusoinnussa sen näkökohdan kanssa, joka lainlaatijan on 
meidän käsityksemme mukaan aina pidettävä silmiensä edes- 
sä, nimittäin sen kysymyksen, mikä laki johtaa hyveeseen ja 
mikä ei. Olettakaamme, että tämän tavan laillistaminen olisi 
mielestämme hyvä asia emmekä näkisi siinä mitään häpeäl- 
listä. Missä suhteessa se edistäisi hyvettä? Herättääkö se vie- 
teltävän sielussa rohkeutta tai viettelijän sielussa taipumusta 
kohtuullisuuteen? Sitä kai ei kukaan usko. Jokainen päinvas- 
toin moittisi sellaista epämiehekkääksi, joka antautuu moi- 
siin nautintoihin eikä pysty niitä vastustamaan. Eikö myös 
sellaista, joka jäljittelee naista ja tekeytyy naisen kaltaiseksi? 
Kuka voi haluta, että tällainen asia korotetaan laiksi? Tuskin 
kukaan, jolla on käsitys siitä, mitä laki todellisuudessa on. 
Mikä tässä siis on totuus? On nähtävä ero ystävyyden ja toi- 
selta puolen himon ja niin sanotun erotiikan välillä, jos ha- 
luaa saada tästä asiasta oikean käsityksen. Syy, joka tässä 
aiheuttaa hankaluutta ja epäselvyyttä, on se, että käytämme 
samaa sanaa kahdesta eri asiasta, joista vielä johtuu kolmas. 
KLEINIAs Kuinka niin? 

ATEENALAINEN Y stävyydeksi me kutsumme hyveen suhteen 
samanveroisen tunnetta samanveroista kohtaan ja tasavertai- 
sen tasavertaista kohtaan, mutta myös puutteenalaisen tun- 

netta varakasta kohtaan, vaikka se on laadultaan vastakkai- 
nen. Milloin jompikumpi näistä tunteista on voimakas, kut- 
summe sitä rakkaudeksi. 

KLEINIAS Aivan oikein. 

ATEENALAINEN Vastakkaisiin ominaisuuksiin perustuva ystä- 
vyys on pelottava ja väkivaltainen eikä useinkaan molemmin- 
puolinen, samanlaisuuteen perustuva taas lempeä ja molem- 
minpuolinen koko elämän ajan. Mutta kun nämä kaksi tun- 
netta sekoittuvat, ei ole helppoa tietää, mitä se, joka on tä- 
män kolmatta laatua olevan rakkauden vallassa, oikein ha- 
luaa. Kun kaksi tunnetta vetää häntä vastakkaisiin suuntiin, 
hän on ymmällään, kun toinen tunne kehottaa nauttimaan 
rakastetun nuoruudesta, toinen kieltää. Toinen rakastaa ruu- 
mista ja sen nuoruutta kuin se olisi kypsyvä hedelmä ja ke- 
hottaa nauttimaan siitä täysin siemauksin, kiinnittämättä 
mitään huomiota rakastetun luonteeseen. Toinen pitää ruu- 
miillista halua toisarvoisena ja asettaa silmän ilot rakkauden 
ilojen edelle, niin että sielu kaipaa toista sielua; se pitää ruu- 
miillista himoa sopimattomana ja sen sijaan hartaasti palvoo 
itsehillintää, rohkeutta, jalomielisyyttä ja viisautta ja haluaa 
viettää siveää yhteiselämää siveän rakastetun kanssa. Näiden 
kahden rakkauden sekoitusta olemme nyt kuvanneet kolman- 
neksi rakkauden lajiksi. Kun siis rakkautta on näin monta 
laatua, olisiko lain kiellettävä ne kaikki ja estettävä niiden 
esiintyminen keskuudessamme? Vai eikö ole selvää, että ha- 
luamme valtiossamme esiintyvän sen rakkauden, joka kohdis- 
tuu hyveeseen ja jonka tarkoituksena on tehdä nuorukainen 
niin kelvolliseksi kuin suinkin, ja kieltää kaksi muuta, jos 
mahdollista? Mitä mieltä olemme, rakas Megillos? 

MeEGciLLOs Olet esittänyt nämä seikat oivallisesti, vieras. 
ATEENALAINEN Arvasinkin, hyvä ystävä, että olet kanssani 
samaa mieltä. Niinpä minun ei tarvitse ryhtyä tutkistele- 
maan, mitä teidän lakinne näistä asioista sanovat, vaan to- 
tean vain sinun olevan samaa mieltä kuin minäkin. Kleiniaan 
koetan myöhemmin saada houkutelluksi yhtymään näihin 
mielipiteisiini. Riittäköön tässä nyt, että yhdytte niihin, ja 
jatkakaamme kaikin mokomin lakien käsittelyä. 

MeciLLOs Aivan oikein. 

ATEENALAINEN Tämän lain voimaansaattamiseksi tiedän nyt 
erään keinon, joka on yhdellä tapaa helppo, mutta toisaalta 
erittäin vaikea. 

MegiLLos Sanohan mitä tarkoitat. 

ATEENALAINEN Mehän tiedämme, että nytkin useimmilta 
ihmisiltä, vaikka he eivät välittäisikään laeista, sukupuolinen 
kanssakäyminen kauniiden henkilöiden kanssa on tehokkaas- 
ti ja ankarasti kielletty, eikä suinkaan vastoin heidän tah- 
toaan vaan heidän omalla suostumuksellaan. 

MegiLLOos Millaisia tapauksia tarkoitat? 

ATEENALAINEN Kun jollakin on kaunis veli tai sisar. Sama 
kirjoittamaton laki koskee poikia ja tyttäriä ja estää mitä te- 
hokkaimmin makaamasta heidän kanssaan tai millään muul- 
lakaan tavoin julkisesti tai salaa toivomasta tällaista suhdetta 
heidän kanssaan. Ei, useimmille ei edes tule mieleenkään ha- 
lu moiseen kanssakäymiseen. 

MeGILLOS Tuo on aivan totta. 

ATEENALAINEN Eikö yksi lyhyt lause riitä tukahduttamaan 
kaikki tuollaiset nautinnot? 

MegaiLLos Mitä lausetta tarkoitat? 

ATEENALAINEN Sitä, että tuollaiset teot ovat epäpyhiä ja ju- 
malien vihaamia, häpeällisistä häpeällisimpiä. Ja syynähän 
on se, että kukaan ei puhu niistä muulla kuin tällä tavalla. 
Syntymästään saakka jokainen meistä kuulee niistä aina ja 
kaikkialla puhuttavan samalla tavoin, sekä huvinäytelmissä 
että usein myös vakavassa murhenäytelmässä, kun esitetään 
Thyestestä tai Oidipusta tai Makareusta, jolla oli salainen 
suhde sisareensa. Kun tämä kävi ilmi, he kävivät vapaaehtoi- 
sesti kuolemaan sovittaakseen syntinsä. 

MecaiLLos Olet aivan oikeassa siinä, että julkisella mielipi- 
teellä on ihmeellinen voima, kun ei kukaan kerran uskalla 
henkäistäkään tällaista lakia vastaan. 

ATEENALAINEN Enkö siis äsken ollut oikeassa sanoessani, että 
kun lainsäätäjä tahtoo tukahduttaa jonkin niistä intohimoista 
jotka eri tavoin orjuuttavat ihmisiä, hänen on helppo nähdä, 
miten niiden suhteen on meneteltävä? Antamalla tälle julki- 
selle mielipiteelle pyhyyden leiman kaikkien silmissä — orjien 
ja vapaiden, lasten ja naisten, koko yhteiskunnan — hän luo 

laille lujimman mahdollisen tuen. 

MegciLLOs Aivan niin, mutta miten hän voi saada kaikki va- 
paaehtoisesti puhumaan näistä asioista tähän sävyyn? 
ATEENALAINEN Hyvä huomautus. Juuri sitähän minä tarkoi- 
tin kun sanoin, että minulla on tiedossani keino saada aikaan 
luonnollinen sukupuoliyhteys lasten siittämiseksi niin, että 
miehet pidättyvät miehistä ja siten tahallaan tappamasta 
ihmissukua eivätkä kylvä kallioille ja kiville, missä siemen ei 
voi koskaan juurtua eikä kantaa hedelmää, ja pysyvät myös 
erillään naispuolisista pelloista, joissa siemenen itäminen ei 
ole toivottavaa. Jos tämä laki tulee voimaan ja hyväksytyksi, 
niinkuin nykyinen laki, joka koskee lasten ja vanhempien su- 
kupuoliyhteyttä, jos sen vaikutus siis ulottuu muihinkin kans- 
sakäymisen muotoihin, niinkuin oikein on, siitä koituu valtiol- 
le suunnatonta hyvää. Ensiksikin se on luonnonmukainen, ja 
toiseksi se estää miehiä joutumasta sukupuolisen kiihkon ja 
hulluuden valtaan, tekemästä aviorikoksia ja antautumasta 
kohtuuttomaan juoman ja ruoan nauttimiseen, ja se tekee 
miehestä vaimonsa uskollisen ystävän. Sangen monia muita- 
kin edullisia asioita olisi seurauksena, jos tämä laki saataisiin 
voimaan. Mutta entäpä jos joku kiivasluonteinen nuori mies, 
jonka halut ovat kiihkeät, saa kuulla tämän lain säätämisestä 
ja rupeaa syrjästä syytämään moitteita, että rakentelemme 
älyttömiä ja mahdottomia sääntöjä, ja pitää kaikkialla suurta 
melua? Tämä minulla oli mielessä kun sanoin tietäväni kei- 
non, jolla tämä laki saadaan pysyvästi voimaan. Keinoni on 
helpompi kuin mikään muu, mutta samalla erittäin vaikea. 
On helppo nähdä, että asia voidaan toteuttaa ja myös miten 
se tapahtuu. Väitämme näet, että jos laki saa uskonnollisen 
pyhityksen, se hallitsee kaikkien mieliä ja aiheuttamalla pel- 
koa saa ihmiset alistumaan siihen. Mutta nyt onkin tultu sii- 
hen, että tätä ei pidetä mahdollisena, niin kuin ei pidetä mah- 
dollisena sellaista järjestelmää, että kaikki kansalaiset nautti- 
sivat yhteisaterioita koko elämänsä ajan. Teidän valtioissan- 
ne sitä tosin on kokeiltu ja se on otettu myös käytäntöön, 
mutta niissäkin tämän järjestelmän soveltamista naisiin kat- 
sotaan luonnonvastaiseksi. Näihin molempiin asioihin suh- 

taudutaan niin epäuskoisesti, että niiden vakiinnuttaminen 
lain avulla olisi erittäin vaikeaa, niin kuin sanoin. 

MEGILLOS Siinä olet oikeassa. 

ATEENALAINEN Haluatteko nyt, että esitän teille todisteen sii- 
tä, että tämä ei mene yli ihmisvoimien vaan on mahdollista? 
Ehkä se saa teidät vakuuttumaan. 

KLEINIAS Mielihyvin. 

ATEENALAINEN Onko helpompi pidättyä sukupuolinautinnois- 
ta ja noudattaa niiden suhteen kohtuuden vaatimuksia silloin, 
kun ruumis on hyvässä kunnossa, vai silloin, kun se on huo- 
nossa kunnossa? 

KLEINIAs Paljon helpompi silloin, kun ruumista ei ole jätetty 
harjoittamatta. 

ATEENALAINEN Olemmehan kuulleet tarentumilaisesta Ik- 
koksesta, joka osallistui Olympian kisoihin ja muihinkin kil- 
pailuihin. Kerrotaan, että hän oli voitontahtoinen mies, joka 
hallitsi tekniikan ja yhdisti miehuuden ja itsehillinnän, eikä 
hän harjoitteluaikanaan milloinkaan koskenut naiseen eikä 
liioin poikaan. Samaa kerrotaan myös Krisonista, Astylokses- 
ta, Diopompoksesta ja monista muista. Ja kuitenkin he olivat 
saaneet paljon huonomman henkisen kasvatuksen kuin nämä 
meidän kansalaisemme, mutta heidän ruumiinsa pursui elin- 
voimaa paljon voimakkaammin. 

KLEINIAS Olet oikeassa, entisaikoina noista urheilijoista to- 
della kerrottiin sellaista. 

ATEENALAINEN No niin. Jos siis nuo miehet pystyivät pidätty- 
mään siitä, mitä useimmat sanovat suureksi onneksi, saavut- 
taakseen voiton painissa, juoksussa tai muussa sellaisessa, 
niin eivätkö meidän nuoret miehemme kykenisi pysymään 
lujina paljon jalomman voiton vuoksi, sen, jota olemme hei- 
dän lapsuudestaan asti taruissa, mietelauseissa ja lauluissa 
ylistäneet kaikkein kauneimmaksi, toivoen heidän ihastuvan 
siihen? 

KLEINIAS Mikä voitto se on? 

ATEENALAINEN Nautinnoista saatu voitto. Joka sen saavuttaa, 
elää onnellisena, mutta päinvastoin käy sen, joka joutuu hä- 
viölle. Ja pelko, että nuo nautinnot ovat kerta kaikkiaan ju- 


233 


840a 


841a 


LAIT 


malattomia, antaa heille voimaa voittaa sellaiset halut, kun 
heitä paljon vähäarvoisemmatkin ovat ne voittaneet. Eikö 
niin? 

KLEINIAS Siltä tuntuu. 

ATEENALAINEN Päästyämme nyt lakien säätämisessä tähän 
kohtaan olemme ihmisten suuren enemmistön kehnojen tai- 
pumusten vuoksi joutuneet pulmalliseen tilanteeseen. Väitän, 
että meidän määräystemme on tässä suhteessa mentävä pi- 
temmälle. Meidän omat kansalaisemme eivät toki saa olla 
huonompia kuin linnut ja muut eläimet, jotka syntyvät suurin 
laumoin ja elävät siveästi naimattomina, kunnes niiden on 
aika hankkia jälkeläisiä. Silloin ne pariutuvat, uros naaraan 
ja naaras uroksen kanssa mieltymyksensä mukaan, ja elävät 
lopun elämäänsä hurskaasti ja moitteettomasti, pysyen uskol- 
lisina ensimmäiselle rakkaudelleen. Eiväthän kansalaisemme 
saa olla huonompia kuin eläimet. Mutta jos toiset helleenit ja 
barbaarit turmelevat heidät, jos he näkevät ja kuulevat kuin- 
ka suuri vaikutus tuollaisella kurittomalla rakkaudenharjoi- 
tuksella on eivätkä kykene vastustamaan sen houkutusta, sil- 
loin lainvartijoiden on ryhdyttävä lainsäätäjiksi ja säädettävä 
heille toinen laki. 

KLEINIAS Millainen laki heidän on mielestäsi säädettävä, jos 
nyt ehdotettu laki ei tuotakaan tulosta? 

ATEENALAINEN Tietenkin se, joka seuraa heti sen jälkeen. 
KLeINIAs Mikä se sitten olisi? 

ATEENALAINEN Nautinnonhaluille on annettava mahdollisim- 
man vähän tilaisuutta tyydytykseen. Niiden herääminen ja 
kasvu on tarvittavilla harjoituksilla ohjattava toisiin ruumiin- 
osiin. Tämä käy kyllä päinsä, ellei häpeämättömyyden sallita 
päästä vallalle sukupuolisessa kanssakäymisessä. Jos ihmiset 
häpeän tunteesta vain harvoin antautuisivat siihen, he kokisi- 
vat sukupuolisuuden vähemmän hirmuvaltaiseksi valtiatta- 
reksi. Pidettäköön siis julkisuuden karttamista kunniallisena 
asiana, jonka tapa ja kirjoittamaton laki on vakiinnuttanut, 
julkisuutta taas häpeänä, mutta sukupuoliyhteyttä älköön 
kokonaan kartettako. Laissa olkoon näin säädetty toissijaises- 
ti, mikä on häpeällistä ja mikä ei, ja se saakoon oikeutuksensa 
toisella sijalla. Niitä, joiden luonne on turmeltunut ja joiden 

sanomme jäävän itsensä edessä tappiolle — sehän on yksi laji 
ihmisiä — on kolmella eri tavalla estettävä rikkomasta lakia. 
KLEINIAS Mitkä ne kolme eri tapaa ovat? 

ATEENALAINEN Jumalien pelko ja kunnian rakkaus sekä halu 
tavoitella enemmän sielun kuin ruumiin kauneutta. Puheeni 
saattaa kuulostaa siltä kuin tarujen toiveet, mutta jos se kävi- 
si toteen, se olisi suureksi siunaukseksi kaikissa valtioissa. Jos 
jumala niin suo, voimme väkivaltaa käyttäen kenties saattaa 
voimaan toisen kahdesta mahdollisuudesta sukupuolisuhteis- 
sa. Toinen on se, ettei kukaan uskalla koskea keneenkään yl- 
häiseen ja vapaasyntyiseen henkilöön paitsi omaan vaimoon- 
sa, eikä kylvä epäpyhää siementä avioliiton ulkopuolella pros- 
tituoituihin eikä luonnonvastaisesti ole miesten kanssa. Toi- 
nen mahdollisuus on, että sulkisimme kokonaan pois rakkau- 
den miehiin, ja mitä naisiin tulee, jos joku mies on sukupuo- 
liyhteydessä muiden naisten kanssa kuin niiden, jotka hän 
jumalien siunaamina ja pyhässä avioliitossa on tuonut taloon- 
sa, joko ostamalla tai jollakin muulla tavoin, ja ellei hän on- 
nistu salaamaan tätä kaikilta miehiltä ja naisilta, kiellettä- 
köön tällaiselta henkilöltä lain perusteella kaikki tunnustuk- 
senosoitukset valtiossa, sillä hän on siellä todella muukalai- 
nen. Ehkä pitäisimme sellaista lakia oikeaan osuneena. Tämä 
laki, sanottakoon sitä yhdeksi laiksi tai kahdeksi eri laiksi, 
säädelköön rakkaussuhteita ja sukupuolielämää yleensä, sii- 
hen nähden mikä on oikeaa ja mikä väärin tällaisten halujen 
ollessa kysymyksessä. 

MegciLLos Minä puolestani hyväksyisin mielelläni tuollaisen 
lain, mutta Kleinias ilmoittakoon itse mitä hän siitä ajattelee. 
KLEINIAs Teen sen, hyvä Megillos, heti kun saan sopivan ti- 
laisuuden. Mutta antakaamme nyt vieraamme jatkaa lakiesi- 
tystään. 

MEGILLOS Aivan oikein. 

ATEENALAINEN Nyt olemme tulleet keskustelussamme siihen 
kohtaan, joka koskee yhteisiä aterioita. Totesimme, että 
muualla niiden järjestäminen on vaikeata, Kreetalla taas 
kukaan ei aseta niitä kyseenalaisiksi. Miten ne olisi järjestet- 
tävä, silläkö tavalla kuin täällä? Vai kuten Lakedaimonissa? 
Vai onko olemassa jokin toinen tapa, joka on parempi kuin 

nämä kaksi? Tätä ei mielestäni ole vaikea ratkaista, mutta 
sen ratkaisemisesta ei ole suurtakaan hyötyä, koska yhteis- 
ateriat on mielestäni jo järjestetty tarkoituksenmukaisella 
tavalla. 

Seuraavaksi tulee kysymys, miten ruokatarvikkeiden han- 
kinta on järjestettävä ja miten se on sovitettava aterioihin. 
Toisissa valtioissa hankitaan eri tahoilta kaikenlaisia ruoka- 
tarvikkeita. Niillä on mahdollisuuksia puolta enemmän kuin 
meillä, sillä useimmat helleenit saavat ruokansa maasta ja 
merestä, meidän kansalaisemme vain maasta. Tämä tekee 
lainsäädännön helpoksi, sillä me emme tarvitse puoliakaan 
siitä lakien määrästä kuin muut, ja meidän lakimme ovat 
vapaille miehille soveliaampia. Meidän valtiossamme lainlaa- 
tijan ei tarvitse paljonkaan huolehtia laivanvarustuksesta, 
tukkukaupasta, kaupustelusta, majataloista, tulleista, kaivok- 
sista, lainoista, koronkiskonnasta eikä tuhansista muista vas- 
taavista puuhista. Hän voi jättää niille hyvästit ja ryhtyä laa- 
timaan lakeja maanviljelijöille, paimenille ja mehiläisten hoi- 
tajille sekä kaikille niille, jotka valvovat heidän työtään ja 
huolehtivat heidän työkaluistaan. Tähän tehtävään lainlaati- 
ja voi käydä käsiksi sen jälkeen kun hän on laatinut tärkeim- 
mät lait, jotka koskevat avioliittoa, lasten synnyttämistä, 
huoltoa ja kasvatusta sekä virkamiesten nimittämistä valtios- 
sa. Nyt hänen siis on käännettävä huomionsa ruokaan ja laa- 
dittava lait niille, jotka sitä työllään tuottavat. 

Ensimmäisinä olkoot niin sanotut maanviljelyslait. Ensim- 
mäinen, rajoja suojelevan Zeuksen laki, kuulukoon näin: Al- 
köön kukaan siirtäkö paikaltaan rajakiviä, kuuluivatpa ne 
hänen omalle rajanaapurilleen tai, jos maat ovat naapurival- 
tion rajalla, vieraalle. Tulee ymmärtää, että joka niin tekee, 
siirtää sellaista, mikä on koskematonta ja pyhää. Hän yrittä- 
köön ennemmin siirtää paikaltaan vaikka kuinka suurta ki- 
veä, joka ei ole rajakivi, kuin pientäkään kiveä, jonka jumalat 
ovat määränneet rajaksi ystävämaan ja vihollismaan välille. 
Edellisen todistajana on sen maan Zeus, jälkimmäisen taas 
vieraita suojeleva Zeus, ja niiden nostattama sota on hirveä. 
Sitä, joka lakia noudattaa, eivät tällaiset onnettomuudet koh- 
taa, mutta joka lakia halveksii, saakoon kaksinkertaisen ran- 

gaistuksen, ensin jumalien antaman ja sitten lain määrää- 
män. Ei kenelläkään ole lupa siirtää tahallaan naapurinsa ra- 
jakiveä. Jos joku niin tekee, on kenellä hyvänsä, joka niin tah- 
too, oikeus ilmiantaa hänet maanomistajille, jotka viekööt 
hänet oikeuteen. Jos joku havaitaan syylliseksi siihen, että 
hän on salaa ja väkivalloin muuttanut maan jakoa, tuomiois- 
tuin arvioikoon, mitä syyllisen tulee kärsiä rangaistuksena tai 
mitä hänen on maksettava. 

Edelleen, naapurien välillä tapahtuu monia pienempiä va- 
hingontekoja, jotka usein toistuessaan synnyttävät katkeraa 
vihaa ja tekevät naapuruudesta vaikean kärsimyksen. Sen 
vuoksi tulee jokaisen varoa aiheuttamasta naapurilleen mi- 
tään ikävyyttä ja ennen kaikkea koskaan hyödyntämästä hä- 
nen maataan. Vahingon tekeminenhän ei ole vaikeata, siihen 
pystyy kuka hyvänsä, mutta hyödyn tuottaminen ei käy kai- 
kilta. Joka hyödyntää naapurin maata tunkeutuen yli tilusra- 
jojen, korvatkoon vahingon ja suorittakoon röyhkeytensä ja 
loukkaavan käytöksensä vuoksi korvauksen kaksinkertaisena 
vahingon kärsineelle. Kaikissa tällaisissa tapauksissa alueen- 
valvojien tulee toimia asiantuntevina tuomareina ja arviomie- 
hinä, kuten edellä sanottiin, kaikissa tärkeimmissä tapauksis- 
sa koko kahdentoista piirin virkamieskunnan, vähemmän tär- 
keissä heidän esimiehensä. Jos joku päästää karjansa toisen 
laitumelle, nämä arvioikoot vahingon ja määrätkööt korvauk- 
sen. Jos joku hunajanhimossaan omii toisen mehiläisparven ja 
ravistamalla ottaa sen itselleen, hän maksakoon vahingon. 
Jos joku polttaa roskia eikä varo tulelta naapurin omaisuutta, 
hän maksakoon viranomaisen määräämän sakon. Jos joku 
puita istuttaessaan ei jätä riittävää välimatkaa naapurin 
alueeseen siten kuin monet lainsäätäjät ovat selvästi määrän- 
neet, meidän on käytettävä hyväksi mainittuja lakeja. Emme 
saa vaatia, että valtion korkeimmat johtomiehet määräävät 
kaikista tällaisista pikkuasioista, joista kuka hyvänsä lainlaa- 
tija voi antaa määräyksiä. Myös vesien huollosta maanviljeli- 
jöille on olemassa erinomaisia vanhoja lakeja, joita meidän ei 
sovi tässä yhteydessä sivuuttaa. Jos joku haluaa johtaa vettä 
omalle maalleen yhteisestä vesisäiliöstä, hän saakoon sen teh- 
dä, kunhan ei tuki kenenkään yksityishenkilön avointa vesi- 


237 


844a 


LAIT 


lähdettä. Saakoon hän johtaa veden mitä tietä hyvänsä, mut- 
ta ei kenenkään talon tai temppelin tai haudan kautta, eikä 
hän saa tuottaa suurempaa vahinkoa kuin minkä varsinainen 
ojan kaivaminen aiheuttaa. Jos jossakin paikassa maa on 
luonnostaan kuiva eikä sadevesi pysy siinä, niin että juoma- 
vettä olisi riittävästi, saakoon hän oikeuden kaivaa omalla 
maallaan savikerrokseen saakka, ja ellei hän siinäkään syvyy- 
dessä tapaa vettä, saakoon ottaa naapurin maalta juomavettä 
niin paljon kuin talouttaan varten tarvitsee. Jos naapureilla- 
kin on niukasti vettä, hankkikoon hän alueenvalvojilta menet- 
telyohjeet ja noutakoon niiden mukaan annoksensa päivittäin 
jakaen näin veden naapureittensa kanssa. Jos joku rankkasa- 
teen sattuessa tuottaa vahinkoa ylempänä tai samalla korkeu- 
della asuvalle estämällä veden virtaamisen, tai alempana asu- 
valle antamalla veden virrata vapaasti tämän maalle, eivätkä 
naapurit halua sopia keskenään tällaisen tapauksen varalta, 
niin se, joka niin haluaa, kääntyköön kaupungissa kaupungin- 
valvojan ja maalla alueenvalvojan puoleen, joka määrätköön, 
mitä kummankin asiapuolen tulee tehdä. Joka ei määräystä 
noudata, haastettakoon pahansuopuutensa ja uppiniskaisuu- 
tensa vuoksi oikeuteen, ja jos hänet havaitaan syylliseksi, hän 
maksakoon vahingonkorvauksen kaksinkertaisena vahingon 
kärsineelle, koska ei ole totellut viranomaisia. 

Hedelmäsadon jakamisesta kaikille olkoon voimassa seu- 
raava sääntö: Jumalatar on antanut meille kaksi erilaista lah- 
jaa, toisen Dionysoksen leikkikaluksi, jota ei voida varastoi- 
da, toisen luonnostaan sellaisen, että se voidaan säilyttää va- 
rastossa. Olkoon siis hedelmänkorjuusta voimassa seuraava 
laki: Jos joku omalla tai toisten maalla maistelee jalostamat- 
tomia syksyn hedelmiä, viinirypäleitä tai viikunoita, ennen 
varsinaista sadonkorjuuaikaa, joka alkaa Arkturuksen nous- 
tessa taivaalle, hän maksakoon sakkoa Dionysokselle viisi- 
kymmentä drakhmaa, jos poimii omalta maaltaan, yhden 
minan jos poimii naapurilta, ja kaksi kolmasosa minaa jos 
poimii jonkun muun maalta. Jos joku haluaa poimia jalorypä- 
leitä tai jaloviikunoita, niinkuin niitä nykyään nimitetään, 
hän saakoon poimia niitä omalta maaltaan milloin ja miten 
haluaa, mutta jos hän poimii luvatta toisen maalta, maksa- 

koon sakkoa sen lain mukaan, ettei tule korjata sieltä mihin 
ei ole kylvänyt. Jos orja ilman maanomistajan lupaa ottaa täl- 
laisia hedelmiä, rangaistakoon häntä yhtä monella raipanis- 
kulla kuin on ollut hänen ottamiaan rypäleterttuja tai viiku- 
noita. Jos joku metoikki ostaa hedelmäsadon, hän korjatkoon 
sen milloin haluaa. Jos vieraana oleva muukalainen haluaa 
syödä jalohedelmiä kulkiessaan tiellä hedelmätarhan ohi, sal- 
littakoon se hänelle ja yhdelle hänen seuralaiselleen kestiys- 
tävyyden osoituksena. Mutta niin sanottuja maalaishedelmiä 
ja vastaavia laki kieltäköön pitämästä yhteisomaisuutena 
muukalaisten kanssa. Jos joku isäntä tai orja tietämättömyy- 
destä koskee tällaisiin hedelmiin, rangaistakoon orjaa raipan- 
iskuilla, mutta vapaa mies lähteköön tiehensä sellaisin varoi- 
tuksin ja moittein, että on lupa koskea vain sellaisiin hedel- 
miin, jotka eivät sovi varastoitaviksi rusinoiden tai viinin val- 
mistamista varten tai kuivatuiksi viikunoiksi. Mitä tulee pää- 
rynöihin, omeniin, granaattiomeniin ja kaikkiin senkaltaisiin 
hedelmiin, älköön olko häpeä ottaa niitä salaa, mutta jos joku 
alle kolmikymmenvuotias saadaan kiinni, piestäköön hänet, 
kuitenkin niin, ettei tule haavoja, ja ajettakoon tiehensä. Sel- 
laisista lyönneistä ei vapaakaan mies saa nostaa syytettä. 
Muukalaisella olkoon oikeus ottaa tällaisia hedelmiä saman 
säännön mukaan kuin viinirypäleitä. Jos joku kolmeakym- 
mentä vuotta vanhempi syö niitä itse paikalla eikä ota mitään 
mukaansa, olkoon hänellä niihin kaikkiin samanlainen yhteis- 
oikeus kuin vierasmaalaisella, mutta jollei hän tottele lakia ja 
joku silloin saattaa nämä seikat arvostelijoiden tietoon, kat- 
sottakoon hänet kelpaamattomaksi säilyttämään hyvä mai- 
neensa. 

Puutarhanhoidossa on vesi tärkein ravinnon antaja, mutta 
se on myös helppo pilata. Sillä maata, aurinkoa tai tuulta, 
jotka yhdessä veden kanssa aikaansaavat kasvun, ei ole help- 
po turmella, myrkyttää, kääntää syrjään tai varastaa, mutta 
vesi on luonnostaan sellaista, että sille voi tapahtua tällaista. 
Sen vuoksi se tarvitsee lain suojaa. Olkoon siis vesilaki seu- 
raavanlainen: Jos joku myrkyttämällä, kaivamalla tai varas- 
tamalla tahallaan pilaa toiselle kuuluvan veden, joko lähtees- 
sä tai altaassa, johon sitä on kerätty, haastakoon vahingon 

kärsinyt hänet kaupunginvalvojien eteen ja antakoon arvioida 
vahingon. Joka havaitaan syylliseksi veden myrkyttämiseen, 
olkoon velvollinen paitsi maksamaan myös puhdistamaan 
lähteen tai vesisäiliön sillä tavoin kuin laintulkitsijat kussakin 
tapauksessa ja kunkin kantajan kohdalla määräävät. 

Mitä tulee kaikenlaisen sadon kuljettamiseen, olkoon jokai- 
sella lupa viedä omansa minkä hyvänsä paikan kautta niin 
kuin haluaa, edellyttäen, ettei hän aiheuta mitään vahinkoa 
tai ettei hänen saamansa hyöty ole kolminkertainen naapuril- 
le aiheutettuun vahinkoon verrattuna. Ratkaisuvalta oikoon 
kaikissa näissä tapauksissa viranomaisilla, samoin kuin kai- 
kissa muissakin, milloin joku väkisin tai salaa tieten tahtoen 
aiheuttaa vahinkoa toiselle tai hänen omaisuudelleen vastoin 
toisen tahtoa. Kaikki tällaiset tapaukset on vahinkoa kärsi- 
neen ilmoitettava viranomaisille vaatien hyvitystä, milloin 
vahingon arvo on vähemmän kuin kolme minaa. Mutta jos 
korvausvaatimus on tätä suurempi, hän haastakoon vahin- 
gontekijän julkiseen tuomioistuimeen tuomittavaksi. Jos jon- 
kun virkamiehen katsotaan antaneen väärän tuomion vahin- 
gonkorvauksesta, tuomari olkoon velvollinen maksamaan 
summan kaksinkertaisena vahingon kärsineelle. Kussakin 
tapauksessa on kenellä hyvänsä oikeus nostaa julkisessa tuo- 
mioistuimessa kanne viranomaisten vääristä toimenpiteistä. 
Lisäksi on olemassa lukemattomia vähämerkityksisiä säädök- 
siä rangaistuksista sellaisissa tapauksissa, jotka koskevat kir- 
jallisen haasteanomuksen jättämistä, haasteita ja todistajia 

useampia ynnä muista vastaavista seikoista, joita ei voi jättää 
lainsäädännön ulkopuolelle mutta jotka silti eivät ansaitse 
vanhemman lainsäätäjän huomiota. Niistä säätäkööt nuo- 
remmat lainsäätäjät, ja he ottakoot pienissä asioissa malliksi 
aikaisemmat suuria asioita koskevat lain määräykset ja anta- 
koot kokemuksen ratkaista, kuinka tarpeellisia ne ovat käy- 
tännössä, kunnes ne on vakiinnutettu riittävän hyvin. Sitten 
ne on pidettävä muuttumattomina ja elettäköön niiden mu- 
kaan, kun ne kerran on asianmukaisesti säädetty. 
Käsityöläisten suhteen on meneteltävä seuraavalla tavalla. 
Ensiksikään älköön kukaan syntyperäinen kansalainen tai 

hänen palveluksessaan oleva antautuko harjoittamaan käsi- 
työammattia. Sillä valtion kansalaisella on jo kyllin vaativa 
toimiala, jota varten hänen on tarvinnut saada pitkäaikaista 
harjoitusta ja hankkia paljon tietoja: hänen tehtävänään on 
varjella ja ylläpitää valtion yleistä järjestystä, eikä sitä voi 
hoitaa sivutoimena. Tuskin kenenkään ihmisen kyvyt riittä- 
vät hoitamaan kahta tointa tai ammattia tyydyttävästi, joko 
harjoittamalla niitä itse tai valvomalla toisten työtä. Valtios- 
sa on siis ennen kaikkea saatettava voimaan tämä määräys: 
Älköön kukaan seppä olko samalla puuseppä älköönkä ku- 
kaan puuseppä valvoko toisia metallisepän töissä sen lisäksi, 
että hoitaa oman ammattinsa. Kukaan älköön vedotko siihen, 
että kun valvoo monia, jotka tekevät hänelle työtä, hän tie- 
tenkin tekee sen huolellisesti, koska saa siitä enemmän voit- 
toa kuin omasta ammatistaan. Harjoittakoon jokainen val- 
tiossa vain omaa ammattiaan ja saakoon siitä toimeentulonsa. 
Tätä lakia tulee kaupunginvalvojien tarkoin valvoa. Jos joku 
valtiossa syntynyt henkilö osoittaa suurempaa kiintymystä 
johonkin ammattiin kuin hyveen harjoittamiseen, he rangais- 
koot häntä moitteilla ja kunnian menetyksellä, kunnes ovat 
palauttaneet hänet hänen omalle radalleen, mutta jos joku 
muukalainen harjoittaa kahta ammattia, häntä rangaista- 
koon vankeudella, rahasakoilla ja maastakarkotuksella ja 
hänet pakotettakoon näin olemaan yksi henkilö eikä monta 
samanaikaisesti. Ammattimiehille maksettavista työpalkois- 
ta ja työsopimuksista säädettäköön, että jos joku tekee heille 
tai he jollekulle vääryyttä, kaupungin viranomaisten tulee 
ratkaista asia, mikäli riidanalainen summa on korkeintaan 
viisikymmentä drakhmaa. Suurempien summien ollessa ky- 
symyksessä julkinen tuomioistuin ratkaiskoon asian lain mu- 
kaan. 

Tullia ei kenenkään tarvitse maksaa valtiolle, ei vienti- eikä 
tuontitavaroista. Suitsukkeita ja ulkomaisia hajuaineita, joita 
poltetaan jumalanpalvelusmenoissa, samoin purppuraa ja 
värjäysaineita, joita ei tuoteta omassa maassa, ja tarvikkeita 
joita tuodaan ulkoa jotain tarpeetonta kulutusta varten, äl- 
köön kukaan tuoko maahan, älköönkä liioin kukaan viekö 
maasta tarpeellisia tavaroita. Kaikkien tällaisten seikkojen 

arviomiehinä olkoot lainvartijoista ne kaksitoista, jotka ikä- 
järjestyksessä seuraavat viittä vanhinta. Mitä tulee aseisiin ja 
muihin sotatarvikkeisiin, niin jos maahan on sodankäyntiä 
varten tuotava jotain tekniikkaa tai kasveja, metalliesineitä, 
köysiä tai eläimiä, ratsuväen päälliköiden ja sotajoukkojen 
komentajien tulee valvoa näiden tavaroiden maahantuontia 
ja maasta vientiä, niin että valtio sekä antaa että ottaa, ja 
lainlaatijat laatikoot kaikkia näitä tapauksia varten sopivat ja 
riittävät lait. Mutta vähittäiskauppaa ansaitsemistarkoituk- 
sessa ei näillä eikä millään muillakaan tavaroilla saa käydä 
kaupunkimme ja maamme rajojen sisällä. 

Mitä tulee elintarvikkeiden ja maan tuotteiden jakoon, 
näyttäisi Kreetassa voimassa oleva järjestelmä lähinnä oi- 
kealta. Kaikkien on jaettava maan tuotteet kahteentoista 
osaan sen mukaan kuinka niitä käytetään. Jokainen kahdes- 
toistaosa maan koko tuotosta, esimerkiksi vehnä, ohra ja muu 
sato, samoin myytävät eläimet, jaettakoon saman jakoperus- 
teen mukaan kolmeen osaan, joista yksi kuuluu vapaille kan- 
salaisille, toinen heidän palvelusväelleen ja kolmas käsityö- 
ammatin harjoittajille ja yleensä muualta tulleille, sekä yh- 
dessä kansalaisten kanssa asuville ja elatuksen tarpeessa ole- 
ville metoikeille että muille, jotka jonkin valtiollisen tai yksi- 
tyisen liikeasian vuoksi ovat tulleet maahan. Kaikista elintar- 
vikkeista ainoastaan tämä kolmannes on jätettävä myyntiin, 
kahta muuta kolmannesta ei miltään osin tarvitse tarjota 
myytäväksi. Kuinka tämä jako siis parhaiten olisi suoritetta- 
va? Ensiksikin on selvää, että jako-osat ovat yhdessä suhtees- 
sa samanarvoisia, toisessa eriarvoisia. 

KLEINIAs Mitä tarkoitat? 

ATEENALAINEN Kaikista näistä maan tuotteista toiset ovat 
pakostakin huonompia, toiset parempia. 

KLEINIAs Niinpä tietenkin. 

ATEENALAINEN Mikään noista kolmesta jako-osasta ei tässä 
mielessä saa tarjota kohtuutonta etua, ei isännille menevä 
osa, ei liioin orjille tai muukalaisille, vaan jaossa tulee jokai- 
selle langeta laadultaan samanlainen osa. Jokainen kansalai- 
nen ottakoon kaksi osaa ja määrätköön mielensä mukaan 
kuinka paljon ja mitä laatua jaetaan orjille ja vapaille. Tä- 

män yli menevä osa jaettakoon mitan ja luvun mukaan siten, 
että otetaan huomioon myös niiden eläinten lukumäärä, joi- 
den on saatava ravintonsa maasta. 

Tämän jälkeen meidän on järjestettävä kansalaisille asun- 
not. Niihin sopii seuraava järjestys. Jokaisen kahdentoista 
osa-alueen keskellä tulee olla kylä. Jokaisessa kylässä on en- 
sin valittava paikka torille sekä jumalien ja niiden seuruee- 
seen kuuluvien puolijumalien temppeleille. Jos seudulla yhä 
palvotaan magnesialaisten paikallisia jumaluuksia tai sinne 
on pystytetty pyhäkköjä muille vanhoille jumalille, joiden 
muisto vielä on säilynyt, ihmisten tulee osoittaa näille saman- 
laista kunnioitusta kuin entisinä aikoina. Kaikkialle on pysty- 
tettävä temppeleitä Hestialle, Zeukselle ja Athene-jumalat- 
tarelle sekä muille kunkin kahdestoistaosa-alueen suojelusju- 
malille. Näiden temppelien ympärille on sitten pystytettävä 
rakennukset ja korkeimmalle paikalle mahdollisimman hyvin 
varustettu linnake vartijoita varten. Jäljellä oleva maa-alue 
on järjestettävä niin, että käsityöläiset jaetaan kolmeentoista 
osastoon, joista yksi asuu kaupungissa, ja se taas jaetaan kah- 
teentoista osaan kuten koko kaupunkikin ja sijoitetaan piiriin 
kaupungin ulkoreunoille. Jokaiseen kylään asetetaan asu- 
maan ne käsityöläiset, joiden palveluksia maanviljelijät tar- 
vitsevat. Alueenvalvojien esimiesten tulee valvoa näitä kaik- 
kia ja katsoa, kuinka monta eri ammattien harjoittajaa kukin 
paikka tarvitsee, missä he vähiten tuottavat haittaa ja missä 
ovat suurimmaksi hyödyksi. Samalla tavoin on kaupunginval- 
vojien valvottava käsityöammatin harjoittajia. 

Torinvalvojien on huolehdittava siitä, mitä torilla tapahtuu. 
Lisäksi heidän on valvottava, ettei torin reunalla kohoaville 
temppeleille tehdä vahinkoa ja että ihmisten käyttäytyminen 
on maltillista eikä väkivaltaista, ja heidän on rangaistava nii- 
tä, jotka sen ansaitsevat. Heidän on pidettävä silmällä myytä- 
väksi tuotuja tavaroita ja ennen kaikkea sitä, että niiden tava- 
roiden myynti, joita kaupunkilaisten on tarjottava muukalai- 
sille, tapahtuu aina lain mukaisesti. Laki määrätköön, että 
kaupunkilaisten puolesta toimivien vieraspaikkakuntalaisten 
tai orjien on kuukauden ensimmäisenä päivänä tuotava torille 
se osa tavaroista, joka on määrätty myytäväksi muukalaisille. 

Ensimmäisen kahdestoistaosan tulee olla viljaa, ja muuka- 
laisten tulee ensimmäisenä toripäivänä ostaa viljaa ja kaikkea 
siihen kuuluvaa koko kuukauden tarvetta vastaava määrä. 
Kuukauden kymmenentenä päivänä myytäköön ja ostetta- 
koon nestemäisiä aineita koko kuukaudeksi. Kahdentena- 
kymmenentenä päivänä tarjottakoon kaupaksi karjaa, jota 
toiset tahtovat myydä ja toiset ostaa, sekä välineitä ja tavaroi- 
ta, joita maanviljelijöillä on myytävinä, kuten nahkoja, kai- 
kenlaisia pukimia, kudonnaisia, huopia tai muuta sellaista, 
mitä vieraspaikkakuntalaisten on ostettava muilta. Mutta 
näitä tavaroita ei saa myydä kaupungin asukkaille tai heidän 
orjilleen vähittäiskaupassa, ei liioin ohra- tai vehnäjauhoja 
eikä muitakaan ruokatavaroita, eikä niitä saa ostaa keneltä- 
kään vähittäiskauppiaalta. Muukalaisten torilla saakoon 
muukalainen myydä käsityöläisille ja heidän palvelijoilleen 
vähittäin viiniä ja viljatuotteita, siis harjoittaen niin sanottua 
pienkaupustelua. Teurastajat myykööt muukalaisille ja käsi- 
työläisille ja heidän palvelijoilleen eläinten ruhot paloiteltui- 
na. Kaikenlaista polttopuuta saakoon muukalainen niin halu- 
tessaan ostaa paikalliselta välittäjältä tukussa minä päivänä 
tahansa, ja tämä saa myydä sen muukalaisille minkäsuuruisi- 
na erinä tahansa ja milloin haluaa. Kaikkia muita tavaroita ja 
tarve-esineitä, joita itse kukin tarvitsee, tuotakoon myytäviksi 
yleiselle torille niille myyntipaikoille, jotka lainvartijat ja to- 
rinvalvojat ovat yhdessä kaupungin valvojien kanssa määrän- 
neet eri tavaroille. Täällä rahat vaihdetaan tavaroiksi ja tava- 
rat rahaksi, ja kukin katsokoon, että saa vastineen siitä mitä 
on luovuttanut. Jos joku antaa luottoa hyvässä uskossa, hän 
tyytyköön tilanteeseen, saipa sitten maksun tai jäi sitä ilman, 
sillä mitään oikeusjuttua hän ei voi sellaisissa asioissa nostaa. 
Jos jotain ostetaan tai myydään suurempina erinä kuin se laki 
sallii, joka määrää rajat omaisuuden lisääntymiselle tai vähe- 
nemiselle, lainvartijoiden on edellisessä tapauksessa merkit- 
tävä se omaisuusluetteloon ja jälkimmäisessä vähennettävä 
se siltä. Samaa sääntöä sovellettakoon myös luetteloitaessa 
maahan muuttaneiden metoikkien omaisuutta. Tietyillä eh- 
doilla saa kuka hyvänsä tulla maahan metoikkina. Jokainen 
muukalainen, joka tahtoo ja kykenee, saa nimittäin asumisoi- 

keuden, mikäli hän ei jää maahan pitemmäksi aikaa kuin 
kahdeksikymmeneksi vuodeksi luetteloon merkitsemisestä 
lukien ja mikäli hänellä on ammatti. Hänen ei tarvitse mak- 
saa mitään siirtolaisveroa, kunhan vain käyttäytyy moitteet- 
tomasti, eikä liioin muuta osto- tai myyntiveroa. Kun mainit- 
tu määräaika on kulunut loppuun, hän saa lähteä maasta ja 
viedä kaiken omaisuutensa mukanaan. Jos hän kuitenkin noi- 
den kahdenkymmenen vuoden aikana on ansioitunut teke- 
mällä valtiolle hyviä palveluksia ja voi olla varma siitä, että 
saa lakia säätävän kokouksen myöntämään hänelle maassa- 
olo-oikeuden pidennystä tai suomaan hänelle tämän oikeuden 
elinajaksi, niin kumman vaihtoehdon hän valitseekin, se 
myönnettäköön hänelle. Maahan muuttaneiden metoikkien 
lasten maassaoloaika alkakoon heidän täyttäessään viisitoista 
vuotta, ja siitä lukien kahdenkymmenen vuoden kuluttua he 
saakoot lähteä minne haluavat. Jos lapsi haluaa jäädä maa- 
han, se sallittakoon samoilla ehdoilla kuin edellä. Joka lähtee 
maasta, menköön ensin poistamaan luettelosta ne merkinnät, 
jotka viranomaiset ovat hänestä tehneet. 


245 


Yhdeksäs kirja 


853a ATEENALAINEN Nyt selostettujen toimenpiteiden jälkeen seu- 
raavaksi tulee lainsäädännössä luonnollisen järjestyksen mu- 
kaan lakien soveltaminen oikeudenkäynnissä. Edellä on 
maanviljelyksen ja siihen liittyvien seikkojen osalta käsitelty 
tapauksia, joissa oikeudenkäynti tulee kysymykseen, mutta 
tärkeimpiä tapauksia emme ole vielä käsitelleet. Luettelem- 
me ne nyt järjestyksessä ja sanomme, mikä rangaistus on 
mistäkin teosta annettava ja missä tuomioistuimessa se on 
käsiteltävä. 
b KLEINIAS Aivan oikein. 
ATEENALAINEN Tavallaan on häpeällistä, että joudumme sää- 
tämään nyt kysymyksessä olevat lait valtiossa, jonka sanom- 
me olevan hyvin järjestetty ja joka suhteessa mitä tarkoituk- 
senmukaisin hyveellisten elämäntapojen noudattamiseen. 
Häpeällinen on jo pelkkä olettamus, että sellaisessa valtiossa 
olisi henkilöitä, jotka syyllistyisivät — kuten muualla tapah- 
tuu — törkeisiin rikkomuksiin, niin että olisi ryhdyttävä la- 
c kien avulla ennakolta ehkäisemään rikoksia ja uhkailemaan 
syyllisiä rangaistuksilla ja että lakeihin olisi tällaisten henki- 
löiden varalta sisällytettävä varoituksia ja rangaistusseuraa- 
muksia, aivan kuin heitä todella olisi valtiossamme. Kuten 
sanottu, se jo on tavallaan häpeällistä. Mutta me emme nyt 
säädä lakeja jumalien pojille ja sankareille, jotka itsekin oli- 
vat jumalallista sukujuurta, kuten muinaiset lainsäätäjät, jot- 
ka laativat lakeja muille jumalista syntyneille. Siksi ei pidä 
moittia meitä, jotka olemme vain ihmisiä ja säädämme lakeja 
d ihmisten jälkeläisille, vaikka pelkäämmekin, että joukossam- 

me on joku niin paatunut ja kovasta aineesta tehty, etteivät 
säädöksemme vaikuta häneen pehmentävästi, aivan kuin 
eräitä eläinten sarvillaan puskemia papujakaan ei saa keittä- 
mällä pehmenemään. Näiden kovapintaisten varalta on sää- 
dettävä kovat lait, ensiksikin temppelin ryöstöstä, jos joku 
sellaista julkenee tehdä. Omista hyvin kasvatetuista kansalai- 
sistamme tuskin haluaisimme uskoa, että joku heistä sairas- 
tuu tuollaiseen tautiin, mutta heidän palvelijansa ja vieras- 
maalaiset ja heidän orjansa voivat ehkä sellaiseen yritykseen 
ryhtyä. Heidän vuokseen ja miksei myös ihmisluonteen ylei- 
sen heikkouden vuoksi esitän lain temppelin ryöstöstä ja 
muista senkaltaisista rikoksista, joista rikollista on vaikea el- 
lei mahdoton parantaa. Kuten aikaisemmin olemme mainin- 
neet, kaikki tällaiset lait on varustettava mahdollisimman 
lyhyellä johdannolla. Sille, jota hänen pahat halunsa ajavat 
päivällä ryöstämään pyhiä esineitä eivätkä yölläkään jätä 
häntä rauhaan, sanottakoon nämä kehotuksen ja varoituksen 
sanat: » Voi hyvä mies! Ei sinua mikään inhimillinen tai juma- 
lallinen voima aja temppeliä ryöstämään, vaan jokin vanhoil- 
ta ajoilta peräisin oleva hyvittämättömien pahojen tekojen 
aiheuttama hulluus, joka kylvää ympärilleen kirousta. Sitä 
sinun tulee kaikin voimin varoa. Kuule nyt, miten. Milloin 
sellaisia aikomuksia tulee mieleesi, mene osallistumaan hyvi- 
tysuhrimenoihin, mene kirouksista vapauttavien jumalien 
temppeliin rukoilemaan, mene hyviksi tunnettujen miesten 
luo. Kuuntele heitä ja tee myös itsellesi selväksi, että ihmisen 
on pidettävä kunniassa sitä, mikä on jaloa ja oikeaa. Karta 
huonojen ihmisten seuraa äläkä liity sellaiseen. Jos sairautesi 
tällä keinoin helpottaa, hyvä, mutta ellei, pidä kuolemaa ja- 
lompana vaihtoehtona ja luovu elämästä.» 

Tämän johdantopuheen me juhlallisesti sanelemme niille, 
jotka suunnittelevat mielessään tämänkaltaisia epäpyhiä ja 
valtion vastaisia tekoja. Sen kohdalla, joka kuulee ja tottelee, 
saakoot lait vaieta, mutta joka ei tottele, hänelle on johdanto- 
puhetta jatkettava kovalla äänellä näin sanoen: »Jos joku saa- 
daan kiinni temppelin ryöstöstä, orja tai vierasmaalainen, 
poltettakoon hänen käsiinsä ja otsaansa merkki hänen rikok- 
sestaan ja saakoon hän niin monta ruoskaniskua kuin tuoma- 

rit hyväksi näkevät ja ajettakoon hänet alastomana maan ra- 
jojen ulkopuolelle.» Ehkä hän tämän rangaistuksen kärsit- 
tyään kääntyy parempaan elämään ja tekee parannuksen. Sil- 
lä ei minkään lain määräämän rangaistuksen tarkoituksena 
ole saada aikaan pahaa, vaan tavallisesti se saa rangaistuksen 
kärsineessä aikaan jommankumman näistä kahdesta: hän jo- 
ko tekee parannuksen tai ainakin tulee vähemmän pahaksi. 
Mutta jos tällaista rikosta tekemästä tavataan valtion kansa- 
lainen, joka näin siis tekee jumalia, vanhempiaan ja valtiota 
vastaan rikoksista suurimman ja sanoinkuvaamattomimman, 
tuomarilla on syytä katsoa hänet parantumattomaksi sillä 
perusteella, että vaikka hän lapsesta asti on saanut hyvän 
kasvatuksen ja huolenpidon, hän ei ole pidättynyt suurim- 
masta pahanteosta. Hänen rangaistuksensa on kuolema, joka 
hänen kannaltaan on pienin paha. Toisille hän on hyödyksi 
varoittavana esimerkkinä, kun hän kunniansa menettäneenä 
häviää maan rajojen ulkopuolelle. Mutta jos hänen lapsensa 
ja sukulaisensa karttavat isän tapoja, he saakoot olla kunnioi- 
tettuja ja hyvässä maineessa, koska ovat hyvin ja rohkeasti 
kääntyneet huonoilta teiltä oikeille. Tällaisen rikollisen omai- 
suutta ei ole sopivaa takavarikoida valtiossa, missä maaomai- 
suuksien tulee aina olla samat ja yhtäläiset. Jos joku on syyl- 
listynyt rikokseen, jonka katsotaan ansaitsevan sakkorangais- 
tuksen, on sakot perittävä vain siihen määrään saakka kuin 
hänen omaisuutensa ylittää hänen maaomaisuutensa arvon, 
mutta e1 enempää. Lainvartijoiden on hankittava tästä yksi- 
tyiskohtaiset tiedot maaluetteloista ja ilmoitettava ne totuu- 
denmukaisesti tuomareille, niin ettei mikään maapalsta jää 
varojen puutteessa viljelemättä. Jos jonkun katsotaan ansain- 
neen suuremman rangaistuksen kuin sakot, niin jolleivät jot- 
kut hänen ystävänsä halua mennä hänen puolestaan yhteis- 
vastuulliseen takaukseen ja vapauttaa häntä rangaistuksesta, 
häntä on rangaistava julkisin menoin pitkäaikaisella vankeu- 
della sekä kunnian menetyksellä. Ketään ei saa yhden rikko- 
muksen vuoksi jättää kokonaan vaille kansalaisoikeuksia eikä 
karkottaa maasta. Rangaistuksena olkoon kuolema, vankeus, 
ruoskinta, häpeäistuin, häpeäpaalussa seisottaminen jonkin 
temppelin edessä maan rajoilla tai sakkojen maksattaminen, 

kuten edellä olemme maininneet. Tuomareina kuolemanran- 
gaistuksesta päätettäessä toimikoot lainvartijat ja tuomiois- 
tuin, jonka muodostavat ansioituneimmat edellisen vuoden 
virkamiehistä. Näissä tapauksissa on nuorempien lainsäätä- 
jien huolehdittava haasteista, kanteista ja muista senkaltai- 
sista seikoista. Meidän tehtävämme on määrätä äänestyksis- 
tä. Äänestyksen on oltava julkinen, ja sitä ennen tuomarimme 
asettukoot istumaan vieri viereen ikäjärjestyksessä vastapää- 
tä kantajaa ja vastaajaa. Kaikki kansalaiset, joilla on aikaa 
olla läsnä, kuunnelkoot tarkkaavaisesti oikeudenkäyntiä. Fn- 
siksi puhukoon kantaja, sitten vastaaja, kumpikin vain ker- 
ran. Tämän jälkeen vanhin tuomari esittää kysymyksiä ja tut- 
kii tarkkaan sen, mikä on tuotu esiin. Vanhimman tuomarin 
jälkeen jokaisen muun tulee ikäjärjestyksessä käsitellä sitä, 
mitä kumpikin asiapuoli on sanonut tai hänen mielestään jät- 
tänyt sanomatta. Se tuomari, joka ei katso mitään jääneen 
sanomatta, jättäköön tutkinnan seuraavalle. Asiakirjoihin 
merkitään kaikki, minkä tuomarit katsovat vaikuttavan 
asiaan, minkä jälkeen he kaikki vahvistavat asiakirjat nimi- 
kirjoituksillaan ja ne asetetaan Hestia-jumalattaren alttarille. 
Seuraavana päivänä tuomarien tulee jälleen kokoontua sa- 
maan paikkaan ja samalla tavoin tutkia tapausta sekä vahvis- 
taa allekirjoituksillaan lausunnot. Kun tämä menettely on 
kolmesti toistettu ja on saatu riittävästi todisteita ja kuultu 
todistajia, tulee jokaisen tuomarin antaa valalla vahvistettu 
äänensä vakuuttaen Hestia-jumalattaren kautta langettavan- 
sa oikeuden ja totuuden mukaisen tuomion. Oikeudenkäynti 
on täten päättynyt. 

Jumalia vastaan tehtyjen rikosten jälkeen tulevat yritykset 
kumota valtiollinen järjestelmä. Sitä, joka haluaa alistaa lait 
ihmisen orjiksi ja tekee valtion puolueista riippuvaiseksi ja 
siinä vielä käyttää väkivaltaa ja lietsoo laittomuutta, on pi- 
dettävä koko valtion pahimpana vihollisena. Toissijaisena 
pahantekijänä on pidettävä miestä, joka tosin ei ole osallisena 
tuollaisissa puuhissa mutta hoitaa valtiossa korkeita virkoja 
eikä niitä havaitse, tai joka havaitsee ne, mutta pelkuruudes- 
ta jättää puolustamatta isänmaataan rankaisemalla tällaiset 
teot. Jokaisen miehen, joka on yleensä minkään arvoinen, tu- 

lee ilmoittaa viranomaisille ja haastaa oikeuteen sellainen 
henkilö, joka väkivaltaisesti ja vastoin lakeja tahtoo kumota 
valtiojärjestyksen. Heidän tuomarinsa olkoot samat kuin 
temppelinryöstöjutuissa ja oikeusmenettely sama. Kuole- 
manrangaistus langetettakoon enemmistön äänin. Yleisenä 
sääntönä olkoon, että isän kärsimän häpeän ja rangaistuksen 
ei tule langeta lasten päälle, paitsi jos isän lisäksi tämän isää 
ja isoisääkin on rangaistu kuolemalla. Tällaisessa tapauksessa 
valtio lähettäköön lapset heidän entiseen kotimaahansa ja 
valtioonsa, mutta heidän annettakoon kuitenkin pitää kaikki 
omaisuutensa maaomaisuutta ja kaikkea siihen kuuluvaa lu- 
kuun ottamatta. Sellaisten kansalaisten perheistä, joissa on 
useampia kuin yksi yli kymmenvuotias poika, valittakoon 
arvalla isän tai isän- tai äidinpuoleisen isoisän esityksestä yh- 
teensä kymmenen poikaa ja lähetettäköön heidän nimensä 
Delfoihin, ja kenet oraakkeli nimeää, hän saakoon haltuunsa 
maaomaisuuden, jonka pois lähteneet ovat jättäneet, ja seu- 
ratkoon häntä parempi onni. 

KLEINIAs Erinomaista. 

ATEENALAINEN Tämän lisäksi on säädettävä kolmaskin laki, 
joka koskee asiaa käsitteleviä tuomareita ja oikeudenkäynti- 
menettelyä siinä tapauksessa, että joku haastaa toisen oikeu- 
teen maanpetoksesta. Mitä jälkeläisten maahan jäämiseen tai 
isänmaasta karkottamiseen tulee, niin vain tämän yhden lain 
tulee koskea kaikkia kolmea tapausta, maanpetosta, temppe- 
linryöstöä ja yritystä väkivalloin kumota valtion lakeja. Var- 
kaaseen, varastipa hän ison tai pienen omaisuusesineen, on 
sovellettava vain yhtä lakia ja yhtä laillista rangaistusta. En- 
siksikin hänen tulee suorittaa kaksinkertaisena varastetun 
tavaran arvo, jos hänet oikeudessa todetaan syylliseksi ja 
hänellä on maaomaisuuden lisäksi tarpeeksi varoja, millä 
maksaa. Jollei hänellä ole varoja, hänet pantakoon vankilaan 
siksi kunnes hän on maksanut tai syyttäjä luopuu kantees- 
taan. Jos joku havaitaan syylliseksi valtion omaisuuden varas- 
tamiseen, niin jos valtio luopuu kanteesta ja tavara on korvat- 
tu kaksinkertaisena, hänet vapautettakoon vankilasta. 
KLEINIAS Mutta kuinka voimme sanoa, vieras, että varkaan 
kannalta ei ole mitään eroa siinä, varastaako hän suuri- vai 

vähäarvoisen esineen, pyhäköstä vai pyhittämättömästä pai- 
kasta ja mitä eroja nyt varkauksien välillä onkaan? Pitäisi kai 
lainlaatijan soveltaa rangaistus rikoksen mukaan ja määrätä 
erilaisia rangaistuksia näille aivan erilaisille rikoksille? 
ATEENALAINEN Hyvä, Kleinias! Minä tässä ryntäsin päätä 
pahkaa eteenpäin, mutta asetuitpa tielleni ja sait minut ajat- 
telemaan. Muistutit siitä, mitä aikaisemmin sanoin, ettei 
lainsäädäntöä vielä missään milloinkaan ole toteutettu oi- 
kein, kuten voidaan väittää esillä olevan tapauksen perusteel- 
la. Mitä tällä tahdomme sanoa? Ei ollut huono vertaus kun 
sanoimme, että nykyinen lainsäädäntö on kuin jos orjat pa- 
rantaisivat orjien sairauksia. On syytä huomata, että jos joku 
näistä lääkäreistä, joiden taito perustuu kokemukseen eikä 
teoriaan, sattuisi kuulemaan kuinka vapaasyntyinen lääkäri 
puhuu vapaasyntyisen potilaan kanssa ja melkein filosofista 
terminologiaa käyttäen selvittää tälle sairauden alkuperää ja 
sen suhdetta koko ihmisruumiiseen ja sen rakenteeseen, ei kai 
tällainen kokemuksesta oppinut lääkäri voisi muuta kuin 
puhjeta nauruun ja sanoa sen, mitä tällaisilla lääkäreillä on 
tapana sanoa: » Voi sinua houkkaa! Sinähän et näytä paranta- 
van potilastasi vaan opettavan häntä, jotta hänestä tulisi lää- 
käri eikä terve mies». 

KLEINIAS No eikö hän sitten olisi oikeassa, jos noin sanoisi? 
ATEENALAINEN Ehkäpä, jos hän hyväksyisi sen ajatuksen, et- 
tä joka säätää lakeja samassa hengessä kuin me nyt, pikem- 
minkin opettaa kansalaisia kuin laatii heille lakeja. Eikö hän 
silloin puhuisi aivan oikein? 

KLEINIAS Todennäköisesti. 

ATEENALAINEN Voimme onnitella itseämme, että olemme tul- 
leet tähän johtopäätökseen. 

KLEINIAS Mihin siis? 

ATEENALAINEN Ettei mikään lakien säätäminen ole tarpeen, 
vaan meidän tulee vain tutkiskella jokaista valtiollista järjes- 
telmää ja päätellä, mikä siinä on parasta ja miten paras vaih- 
toehto on helpoimmin toteutettavissa. Nythän meillä on lupa, 
jos niin tahdomme, tarkastella joko parasta lakien järjestel- 
mää tai sitten helpoimmin toteutettavaa. Valitkaamme nyt 
toinen näistä kahdesta. 

KLEINIAS Valinta, jota ehdotamme, vieras, on hullunkurinen. 
Toimisimme silloin kuin lainsäätäjät, joilla on jokin ankara 
pakko säätää lait tuota pikaa, koska se ei olisi seuraavana 
päivänä mahdollista. Mutta meillä on — jumalan kiitos — 
mahdollisuus toimia niin kuin muurarit tai muut rakentajat, 
kerätä joukoittain erilaisia aineksia ja valita niistä rakennuk- 
seen sopivimmaksi katsomamme. Voimme valita hätäilemät- 
tä ja kaikessa rauhassa. Kuvitelkaamme nyt, että emme ra- 
kenna minkään pakon alaisina vaan meillä on aikaa sekä ke- 
rätä rakennusaineita että sovittaa niitä yhteen. Silloin voim- 
me sanoa, että lakimme ovat osittain jo olemassa, osittain ne 
on kerättävä muualta. 

ATEENALAINEN Lakien yleinen tarkastelu tapahtuisikin silloin 
luonnollisemmassa järjestyksessä. Katsokaamme siis — kaik- 
kien jumalien nimessä — seuraavaa seikkaa, joka koskee itse 
lainsäätäjiä. 

KLEINIAs Mikä se on? 

ATEENALAINEN Meillähän on valtiossamme monien henkilöi- 
den sepittämien kirjoitusten ja muistiin merkittyjen puheiden 
lisäksi myös varsinaisten lainsäätäjien kirjoituksia ja puheita. 
KLEINIAS Niinpä tietenkin. | 

ATEENALAINEN Onko meidän siis kiinnitettävä huomio noiden 
muiden kirjoituksiin, runoilijoiden ja niiden, jotka runomuo- 
dossa tai ilman runomittaa ovat jättäneet jälkimaailmalle elä- 
mänohjeensa? Ja olisiko meidän sivuutettava lainsäätäjien 
kirjoitukset? Vai olisiko viimeksi mainitut erityisesti otettava 
huomioon? 

KLEINIAs Ehdottomasti. 

ATEENALAINEN Mutta ei kai lainlaatija ole ainoa kirjoittaja, 
jonka tulee antaa neuvoja siitä, mikä on jaloa, hyvää ja oikeu- 
denmukaista ja opettaa niitä, jotka ovat halukkaita näitä hy- 
veitä harjoittamaan? 

KLEINIAs Eipä tietenkään. 

ATEENALAINEN Olisiko sitten Homerokselle, Tyrtaiokselle ja 
muille runoilijoille suurempi häpeä antaa elämästä ja sen toi- 
mista huonoja neuvoja ja pienempi häpeä Lykurgokselle, So- 
lonille ja muille lainsäätäjille, jotka ovat kirjoittaneet lakeja? 

Eikö pikemminkin ole oikein, että kaikista valtioissa löytyvis- 
tä kirjoituksista juuri lakeja koskevat osoittautuvat niihin tar- 
kemmin tutustuessamme kauneimmiksi ja parhaimmiksi ja 
että kaikkien muiden kirjallisten tuotteiden tulee noudattaa 
niitä, ja jolleivät ne sitä tee, ne ansaitsevat halveksumisen? 
Meidän on ajateltava, että kirjoitettujen lakien tulee valtios- 
sa olla kuin osoituksena isän ja äidin rakkaudesta ja viisau- 
desta. Ne eivät saa olla määräileviä ja uhkailevia, ikään kuin 
joku tyranni olisi kirjoittanut ne talojen seinille ja sitten pitä- 
nyt asiaa ratkaistuna. Katsokaamme nyt, voimmeko itsekin 
käsitellä lakeja tästä näkökulmasta. Ainakin yritämme paras- 
tamme, onnistuimmepa sitten tai ei. Jos emme pääse tätä tie- 
tä kohtaamatta vastuksia, sekin on kestettävä. Olkoon meillä 
siis onni matkassa, ja jos jumala niin tahtoo, se onkin. 
Kenas Oikein puhuttu. Tehkäämme niin kuin sanot. 
ATEENALAINEN Kun nyt siis olemme lähteneet liikkeelle, mei- 
dän on syytä tarkastella ensin yksityiskohtaisesti temppelin 
ryöstöjä ja kaikenlaisia varkauksia ja pahantekoja. Meidän ei 
tule antaa sen seikan häiritä itseämme, että vaikka jo olemme 
säätäneet joitakin lainkohtia, toisia on vielä harkittavina. Sil- 
lä emme vielä ole lainlaatijoita, vaan vasta sellaisiksi tulossa, 
ja ehkä meistä lainlaatijoita tuleekin jos teemme niin kuin 
olen sanonut. Harkitkaamme näitä seikkoja. 

KLein1as Kaikin mokomin, olemme kanssasi samaa mieltä. 
ATEENALAINEN Mitä tulee jaloon ja oikeudenmukaiseen, yrit- 
täkäämme nyt saada selville, missä määrin olemme keske- 
nämme yhtä mieltä ja missä mielipiteemme käyvät ristiin. 
On kai meidän sanottava ainakin se, että haluamme olla eri 
mieltä kuin suuret kansanjoukot. Lisäksi tahdomme saada 
selville, mistä enemmistö on keskenään samaa ja mistä eri 
mieltä. 

KLEivN1iAs Mitä tarkoitat sillä, että meidän mielipiteemme 
käyvät ristiin? 

ATEENALAINEN Yritän selittää. Kaikkihan me olemme yhtä 
mieltä siitä, että oikeamielisyys ylipäänsä, tai oikeamieliset 
ihmiset ja oikeudenmukaiset asiat ja teot ovat kauniita. Jos 
joku väittää, että oikeamieliset ihmiset juuri tuon oikeamieli- 

sen luonteenlaatunsa vuoksi ovat kauniita, vaikka sattuisivat- 
kin olemaan ruumiiltaan rumia, tuskin kukaan pitäisi hänen 
väitettään vääränä. 

KLEINIAS Ja eikö hän olisi oikeassa? 

ATEENALAINEN Todennäköisesti. Mutta ottakaamme nyt huo- 
mioon tämä näkökanta: jos kaikki oikeudenmukaisuuteen liit- 
tyvä on myös kaunista, niin tämä »kaikki» sisältää yhtä hyvin 
sen, mitä meidän on kärsittävä, kuin sen, mitä teemme. 
KLEeINIAs Mitä tuo tarkoittaa? 

ATEENALAINEN Jokainen teko, sikäli kuin se on osallinen oi- 
keudenmukaisuuden käsitteestä, on samalla osallinen myös 
kauneuden käsitteestä. 

KLEINIAS Aivan niin. 

ATEENALAINEN Ja kun myös kärsiminen on osallinen oikeu- 
denmukaisuuden käsitteestä, eikö se silloin ole osallinen 
myös kauneudesta? Ei kai siinä ole mitään ristiriitaa? 
KLEeINIAs Eipä tietenkään. 

ATEENALAINEN Mutta jos nyt katsomme, että vaikka kärsimi- 
nen on osallinen oikeudenmukaisuudesta, siinä on jotain hä- 
peällistä, niin silloinhan oikeudenmukaisuus ja kauneus ovat 
ristiriidassa keskenään. Oikeudenmukaisuuden sanotaankin 
nyt olevan häpeällistä. 

KLEeINIAs Mitä tuolla tarkoitat? 

ATEENALAINEN Ei sitä ole vaikea ymmärtää. Vähän aikaa sit- 
ten ehdottamamme lait näyttävät olevan mitä jyrkimmässä 
ristiriidassa sen kanssa, mitä nyt välitämme. 

KLEINnIAs Mitä me siis väitämme? 

ATEENALAINEN Mehän sanoimme, että on oikeudenmukaista 
rangaista kuolemalla temppelin ryöstäjää ja sitä, joka suhtau- 
tuu vihamielisesti oikein säädettyihin lakeihin. Kun sitten 
halusimme säätää suuren määrän tuollaisia lakeja, me kavah- 
dimme havaitessamme, että ne tuovat mukanaan mittaamat- 
toman määrän kärsimystä, joka on mitä häpeällisintä, vaikka 
se onkin oikeudenmukaista. Eikö nyt näytä siltä, että oikeu- 
denmukainen ja kaunis ovat toisinaan aivan sama asia, toisi- 
naan taas jyrkässä ristiriidassa keskenään? 

KLeIinias Pelkään pahoin, että niin on laita. 

ATEENALAINEN Tällä tavoin siis »kaunis» ja »voikeudenmukai- 

nen» saavat ihmisten mielissä yhteen sovittamattoman merki- 
tyksen ja tulevat keskenään ristiriitaisiksi. 

KLEINIAS Siltä tosiaan näyttää, vieras. 

ATEENALAINEN Palatkaamme siis jälleen omaan lähtökoh- 
taamme ja katsokaamme, kuinka johdonmukainen se on. 
KLEINIAS Millä tavoin ja missä suhteessa johdonmukainen? 
ATEENALAINEN Mielestäni olen jo aikaisemmassa keskuste- 
lussamme selvästi sanonut millä tavoin. Jos en sitä silloin sa- 
nonut, sallinette että sanon sen nyt. 

KLEINIAS Minkä sitten? 

ATEENALAINEN Että pahat ihmiset ovat aina pahoja vastoin 
omaa tahtoaan. Kun näin kerran on, meidän on siitä tehtävä 
seuraava johtopäätös. 

KLEINIAs Mikähän se on? 

ATEENALAINEN Että epäoikeudenmukainen mies tosin on pa- 
ha, mutta hän on sitä vastoin tahtoaan. On epäjohdonmukais- 
ta väittää, että tahallinen teko olisi tehty vastentahtoisesti. 
Niinpä se, joka tekee epäoikeudenmukaisen teon, tekee sen 
vasten omaa tahtoaan. Tämä on sen mielipide, joka katsoo, 
että epäoikeudenmukainen teko on vastentahtoinen. Siihen 
johtopäätökseen minunkin on yhdyttävä, nimittäin, että kaik- 
ki epäoikeudenmukaiset teot on tehty vastentahtoisesti. Mut- 
ta jos joku vastaanpanemisen halusta tai saadakseen itselleen 
kunniaa väittää, että jotkut tosin tekevät vastoin tahtoaan 
epäoikeudenmukaisia tekoja, mutta on monia, jotka tekevät 
niin tieten tahtoen, niin tämä ei ole minun käsitykseni. Mutta 
kuinka voisin pysyä johdonmukaisesti kannallani? Oletta- 
kaamme että te, Megillos ja Kleinias, esitätte minulle seuraa- 
van kysymyksen: »Jos kerran asia on noin, niin minkä neuvon 
annat meille lakien säätämisestä Magnesian valtiolle? Onko 
lakien säätäminen ylipäänsä mahdollista vai ei?» Totta kai 
on, minä sanon. »Teetkö siis eron tahallaan ja tahattomasti 
vääryyttä tekevien välillä ja onko meidän säädettävä anka- 
rammat rangaistukset tahallaan pahaa tekeville ja lievemmät 
viimeksi mainituille? Vai onko meidän säädettävä samat ran- 
gaistukset kaikille, koska ylipäänsä ei ole olemassa tahallaan 
tehtyjä pahoja tekoja?» 

KLEINIAS Olet aivan oikeassa, mutta kuinka meidän nyt pitäi- 

si käyttää hyväksemme noita ajatuskulkuja? 

ATEENALAINEN Se on hyvä kysymys. Ensiksikin meidän tulee 
käyttää niitä hyväksemme seuraavalla tavalla. 

KLEINnIAs Kuinka siis? 

ATEENALAINEN Palauttakaamme mieleen, että äsken aivan 
oikein sanoimme, että oikeudenmukaisuuden suhteen meidän 
keskuudessamme vallitsee sangen suuri sekavuus ja erimieli- 
syys. Kysykäämme siis toistamiseen itseltämme: Eikö tästä 
sekavuudesta ole ulospääsyä? Emmekö voi tehdä selvää eroa 
näiden kahden pahanteon välillä, tahallisen ja vastoin tahtoa 
tehdyn, joita kaikki lainsäätäjät jokaisessa valtiossa ovat aina 
pitäneet kahtena eri asiana? Onko se mitä sanoimme jonkin- 
lainen jumalantuomio, josta ei ole lupa poiketa ja jonka tulee 
olla lainsäädännön perustana ilman että kysytään, onko se 
oikein? Näin ei voi olla, vaan ennen kuin ryhdymme säätä- 
mään lakeja meidän on tehtävä selväksi, että on olemassa 
kahdenlaisia tekoja, jotka eroavat toisistaan, niin että kun 
määräämme rangaistuksia jommallekummalle, jokaisen tu- 
lee seurata periaatteitamme ja samalla kyetä arvioimaan, 
mikä niissä on asianmukaista ja mikä ei. 

KLEINIAS Oikein hyvin puhut, vieras, ainakin meidän mieles- 
tämme. Sillä jompikumpi meidän on tehtävä: joko hylättävä 
väite, että kaikki pahat teot ovat tahattomia, tai ensin tehtävä 
ero tekojen välillä ja sitten osoitettava väite oikeaksi. 
ATEENALAINEN Näistä kahdesta vaihtoehdosta ensiksi mainit- 
tu tuntuu sietämättömältä, nimittäin että pitäisi luopua väit- 
teestä, jota pidän totena. Eihän se olisi lainmukaista enempää 
kuin hurskastakaan. Millä tavoin pahoja tekoja sitten on kah- 
ta lajia, ellei niin että toiset ovat tahattomia ja toiset tahalli- 
sia? Meidän on yritettävä osoittaa se jonkin toisen eroavai- 
suuden avulla. 

KLEINIAs Aivan oikein, vieras, siinä asiassa emme voi olla eri 
mieltä. 

ATEENALAINEN Näin siis tehdään. No niin, tapahtuuhan kan- 
salaisten välisessä kanssakäymisessä ja yhdessäolossa usein 
vahingontekoja, joista monet ovat tahallisia, monet taas ta- 
hattomia. 

KLEINIAs Niinhän asia on. 

ATEENALAINEN Älköön nyt kuitenkaan kaikkia vahingonteko- 
ja pidettäkö oikeudenvastaisina ja kahdenlaatuisina, joko 
tahallisina tai tahattomina. Sillä tahattomat vahingonteot 
eivät ole kokonaisuuteen katsoen eivätkä merkitykseltään 
vähäisempiä kuin tahalliset. Katsokaahan nyt, onko siinä mi- 
tä aion sanoa järkeä vai ei. Sillä minä en väitä, Kleinias ja 
Megillos, että jos joku tuottaa toiselle vahinkoa tahtomattaan 
ja toivomattaan, hän suorittaa epäoikeudenmukaisen teon, 
vaikkakin vastoin tahtoaan. En säädä sellaista lakia jossa sa- 
notaan, että tuo henkilö tekee lainvastaisen teon, vaan sanon, 
että sellainen teko ei ole oikeudenvastainen lainkaan, olipa 
vahinko suurempi tai pienempi. Sitä vastoin meidän on mo- 
nestikin sanottava, että jos joku tekee hyvän työn toiselle vää- 
ryyttä harjoittaen, hän syyllistyy oikeudenvastaiseen tekoon, 
jos nyt minun mielipiteeni hyväksytään. Sillä, ystäväni, jos 
joku antaa toiselle jotakin tai ottaa häneltä jotakin, ei tekoa 
ilman muuta ole sanottava oikeudenmukaiseksi tai oikeuden- 
vastaiseksi, vaan vasta silloin, kun joku luonteeltaan ja käyt- 
täytymiseltään oikeamielinen mies auttaa toista tai tekee 
hänelle vääryyttä. Juuri tätä näkökohtaa lainsäätäjän on har- 
kittava. On pidettävä silmällä kahta seikkaa: vääryyttä ja 
vahinkoa. Lainsäädäntötoimin on mahdollisuuksien mukaan 
hyvitettävä vahinko, korvattava menetykset, nostettava pys- 
tyyn se mikä on kumottu, parannettava haavoittuneet ja hyvi- 
tettävä kuolleet. Vääryydet on korjattava, ja sen jälkeen sekä 
tekijät että vääryyttä kärsineet on lakien avulla taivutettava 
ystävyyteen. 

KLEINIAS Se on aivan oikein. 

ATEENALAINEN Mitä tulee lainvastaisesti aiheutettuun vahin- 
koon tai vaikkapa hyötyyn, jonka joku aikaansaa toiselle 
käyttäen epäoikeudenmukaisia keinoja, tällaisia tapauksia on 
pidettävä sielun sairauksina, ja ne on parannettava sikäli kuin 
ne parannettavissa ovat. Meidän on katsottava, että parane- 
minen tapahtuu tähän suuntaan. 

KLEINIAs Mihin suuntaan? 

ATEENALAINEN Siihen, että jos joku tekee epäoikeudenmukai- 
sen teon, suuren tai pienen, lain on annettava hänelle opetus 
ja pakotettava hänet ehdottomasti olemaan koskaan uskal- 

tautumatta tieten tahtoen tekemään sellaista tekoa, tai aina- 
kin siihen, että hän tekee sellaista harvemmin, sen lisäksi että 
korvaa vääryyden. Tämä voidaan toteuttaa teoin ja sanoin, 
aiheuttamalla mielihyvää tai kärsimystä, kunniaa tai häpeää, 
perimällä rahasakkoja tai antamalla lahjoja tai millä muulla 
tavalla hyvänsä, jolla ihmiset voidaan saada vihaamaan vää- 
ryyttä ja rakastamaan oikeudenmukaisuutta tai ainakin ole- 
maan sitä vihaamatta. Se on kaikista jaloimpien lakien tar- 
koitus. Mikä rangaistus tai mikä laki lainsäätäjän sitten on 
säädettävä niiden varalta, joiden hän havaitsee olevan tässä 
suhteessa parantumattomia? Lainsäätäjä havainnee tällaises- 
sa tapauksessa, että lainrikkojalle itselleen on parempi olla 
jatkamatta elämäänsä ja että lähtemällä elämästä tällaiset 
henkilöt tekevät muiden hyväksi kaksinkertaisen työn: anta- 
vat varoittavan esimerkin, etteivät muut tekisi enää vääryyt- 
tä, ja vapauttavat valtion pahantekijöistä. Näin ollen lainsää- 
täjän on pakko määrätä tällaisista rikoksista kuolemanran- 
gaistus, mutta muuten ei. 

KLEINIAS Tuo mitä sanot tuntuu hyvin järkeenkäyvältä. Ha- 
luaisimme mielellämme kuulla sinun vielä selvemmin esittä- 
vän, mikä on ero epäoikeudenmukaisuuden ja rikkomuksen 
välillä ja monenkirjavien tahattomien ja tahallisten pahojen 
tekojen välillä. 

ATEENALAINEN Onhan pyyntöönne suostuttava ja yritettävä 
selittää. Kun keskenänne pohditte kysymystä, mikä on sielun 
olemus, ja kuulette toisten siitä keskustelevan, teille tulee sel- 
väksi, että yksi sielun luontaisista tiloista tai sen osista on 
kiihkeys, luonteeltaan riitaisa ja vaivoin kukistettava ominai- 
suus, joka järjettömällä voimalla syöksee monet asiat sijoil- 
taan. 

KLEINIAs Niin varmasti. 

ATEENALAINEN Me nimitämme nautintoa toisella nimellä 
kuin kiihkeyttä ja sanomme, että edellisen voima on luonteel- 
taan päinvastaista, koska se pääsee toiveittensa perille suos- 
tuttelemalla ja juonittelemalla. 

KLEINIAS Aivan niin. 

ATEENALAINEN Emme erehtyne jos sanomme, että tietämät- 
tömyys on pahojen tekojen kolmas syy. Lainsäätäjän on kui- 

tenkin parempi jakaa tämäkin syy kahteen osaan. Hän voi 
katsoa tietämättömyyden yksinkertaisessa muodossaan ole- 
van syynä vähäisempiin rikkomuksiin. Kaksinkertainen tietä- 
mättömyys on sitä, että ihminen ei ole vain tietämätön, vaan 
luulee omistavansa viisauden ja tietävänsä sellaista, mistä ei 
oikeastaan mitään tiedä. Valtaan ja voimaan liittyessään se 
aiheuttaa suuria ja törkeitä rikoksia, voimattomuuteen liit- 
tyessään se tuottaa lapsellisia ja vanhuudenheikkoutta todis- 
tavia hairahduksia. Viimeksi mainittuja lainsäätäjä pitäköön 
vain hairahduksina ja säätäköön niitä koskevat lait, mutta 
kaikkein lempeimmät ja armeliaimmat. 

KLEINIAS Puhut hyvin viisaasti. 

ATEENALAINEN Mehän sanomme nautinnosta ja kiihkosta, 
että joku on niitä vahvempi tai heikompi. Ja niinhän asia on. 
KLEINIAS Aivan niin. 

ATEENALAINEN Mutta emme ole koskaan kuulleet sanotta- 
van, että joku on vahvempi tai heikompi kuin tietämättö- 
myys. 

KLEINIAS Aivan totta. 

ATEENALAINEN Sanomme kuitenkin, että kaikki nämä kolme 
sieluntilaa ajavat jokaista meistä minne tahtovat ja monesti 
aivan vastakkaiseen suuntaan. 

KLEINIAS Niin kylläkin. 

ATEENALAINEN Nyt haluan sanoa sinulle selvästi ja yksinker- 
taisesti, mikä on käsitykseni oikean ja väärän välisestä erosta. 
Kun kiihko ja pelko, nautinto ja tuska, kateus ja himo saavat 
sielussa tyrannivallan, nimitän sitä vääryydeksi, tuottivatpa 
ne vahinkoa tai ei. Mutta jos usko korkeimpaan hyvään vallit- 
see jokaisen sielussa ja pitää sitä järjestyksessä, miten valtio 
ja yksityiset ihmiset sitten katsovatkin tämän korkeimman 
hyvän olevan saavutettavissa, niin vaikka se tuottaisi vahin- 
koakin, meidän on katsottava, että sen mukainen teko on joka 
suhteessa oikeudenmukainen ja että jokainen ihminen, joka 
alistuu sen ohjaukseen, on oikeamielinen ja katsoo koko ih- 
miskunnan etua. Monet pitävätkin vahingon aiheuttamista 
tässä yhteydessä tahattomana vääryydentekona. Mutta mei- 
dän ei nyt pidä kiistellä sanoista. Kun tässä kuitenkin on käy- 
nyt selväksi, että on olemassa kolmenlaisia vääriä tekoja, 

meidän on pidettävä tämä seikka tarkoin mielessä. Yksi laji 
on, senhän me tiedämme, tuskaa tuottava, ja sitä nimitämme 
kiihkoksi ja peloksi. 
KLEINIAS Aivan niin. 
ATEENALAINEN Toisen lajin muodostavat nautinnot ja halut, 
kolmannen toiveet ja todellisuudenvastainen usko siihen, mi- 
ten korkein hyvä on saavutettavissa. Kun tämä viimeksi mai- 
nittu edelleen jaetaan kolmeen osaan, meillä on kaikkiaan vii- 
si lajia sieluntiloja, niin kuin nyt väitämme. Näille meidän on 
säädettävä eri lait, kahta eri tyyppiä. 
KLeINIAS Mitkä ne ovat? 
ATEENALAINEN Toinen ryhmä lakeja koskee sellaisia tekoja, 
joihin liittyy väkivaltaa ja julkisuutta, toinen taas tekoja, jot- 
ka tapahtuvat pimeästi, salaa ja juonitellen. On tapauksia, 
joissa esiintyy molempia, ja näiden kohdalla olkoot voimassa 
ankarimmat lait, jotta ne vastaisivat rikkomusta. 
KLEeINIAs Vaikuttaa järkevältä. 
ATEENALAINEN Palatkaamme nyt tämän jälkeen lähtökoh- 
taamme ja jatkakaamme lakien säätämistä. Muistaakseni me 
jo säädimme lait niiden varalta, jotka ryöstävät jumalilta, 
kavaltavat maansa ja vääristelevät lakeja kumotakseen vallit- 
sevan valtiollisen järjestelmän. Sellaiseen tuskin kukaan ryh- 
tyy, ellei ole hullu tai jollakin tavalla sairas, vanhuudenhöpe- 
rö tai palannut lapsen asteelle, mikä on aivan sama asia. Jos 
tämä tulee valittujen tuomarien tietoon joko tekijän itsensä 
tai hänen puolustusasianajajansa esityksestä ja jos katsotaan, 
että hän lakeja rikkoessaan oli edellä kuvatussa mielentilassa, 
hänen on joka tapauksessa korvattava aiheuttamansa vahin- 
ko täysimääräisenä, mutta ei enempää. Olkoon hän muista 
rangaistuksista vapaa, paitsi jos on tappanut toisen ihmisen 
eikä ole puhdistanut käsiään verivelasta. Tässä tapauksessa 
hän lähteköön toiseen paikkaan ja maahan ja asukoon siellä 
yhden vuoden ajan. Jos hän palaa ennen lain säätämää mää- 
räaikaa tai jalallaan astuu kotimaahansa, suljettakoon hänet 
kahdeksi vuodeksi valtion vankilaan lainvartijoiden valvotta- 
vaksi älköönkä päästettäkö vankilasta ennen sanottua määrä- 
aikaa. 

Meidän ei tarvitse epäröidä säätäessämme lakeja erilaisista 

tapoista. Ottakaamme ensin käsiteltäväksi väkivaltaiset mut- 
ta tahattomat teot. Jos joku tahtomattaan on surmannut ystä- 
vänsä kilpailussa tai julkisissa urheilukisoissa niin että tämä 
kuolee heti tai myöhemmin vammoihinsa, tai samoin sodassa 
tai sotaharjoituksissa, harjoitellessaan keihäänheittoa keveis- 
sä varusteissa tai sotaa jäljittelevissä olosuhteissa raskaissa 
varusteissa, niin puhdistauduttuaan Delfoista saatujen ohjei- 
den mukaan hän olkoon lain mukaan verivelasta vapaa. Kaik- 
kia lääkäreitä koskekoon sääntö, että jos heidän hoitamansa 
potilas kuolee heidän tahtomattaan, lääkäri olkoon lain mu- 
kaan verivelasta vapaa. Jos joku omin teoin mutta tahtomat- 
taan surmaa toisen, joko paljain käsin tai astalolla tai aseella, 
tai juoma- tai ruoka-annoksella tai tulella, talven kylmyydellä 
tai tukahduttamalla, joko siis oman henkilönsä välityksellä 
tai toisten, teko on katsottava hänen omin käsin tekemäkseen, 
ja rangaistukset olkoot seuraavat: Jos joku tappaa orjan, hän 
korvatkoon orjan isännälle vahingon aivan kuin hänen oma 
orjansa olisi surmattu, niin ettei isännälle koidu vahinkoa, tai 
muuten olkoon velvollinen maksamaan tapetun orjan hinnan 
kaksinkertaisena. Tuomarit arvioikoot orjan arvon. Tässä ta- 
pauksessa on puhdistusmenojen oltava perusteellisemmat ja 
monilukuisemmat kuin surmatyön tapahtuessa kilpailussa. 
Oraakkelijumalan määräämien henkilöiden on niistä huoleh- 
dittava. Jos orja on sen omaisuutta, joka hänet on surmannut, 
olkoon surmaaja puhdistusmenot suoritettuaan lain mukaan 
vapaa verivelasta. Jos joku tahattomasti surmaa vapaan mie- 
hen, hänen on käytävä läpi samat puhdistusmenot kuin sen, 
joka on tappanut orjan. On eräs vanha tarina muinaisilta 
ajoilta, jota älköön väheksyttäkö. Kerrotaan, että jos joku on 
saanut väkivaltaisen lopun elettyään vapaan miehen riippu- 
matonta elämää, hän surmansa jälkeen vihaa teon tekijää ja 
on samalla täynnä pelkoa ja kauhua oman väkivaltaisen lop- 
punsa vuoksi. Nähdessään murhaajan liikkuvan juuri samoil- 
la paikoilla, missä hänellä itsellään oli tapana liikkua, hän 
järkyttyy. Hän ottaa avuksi muistonsa ja itse levottomana 
tekee levottomaksi myös surmatyön tekijän ja häiritsee hä- 
nen työtään. Sen vuoksi murhaajan tulee karttaa uhriaan ja 
vuoden ajan välttää kotimaassaan paikkoja, jotka uhri on 

tuntenut omikseen. Jos surmatyön uhri on vierasmaalainen, 
pysyköön tekijä yhtä pitkän ajan poissa uhrin maasta. Jos 
tekijä vapaaehtoisesti alistuu tähän lakiin, surmatun lähin 
omainen valvokoon, että kaikkea tätä noudatetaan, ja anta- 
koon tekijälle anteeksi ja eläköön hänen kanssaan rauhassa ja 
sovinnossa. Mutta jos tekijä on uppiniskainen ja ennen kaik- 
kea, jos hän puhdistautumatta uskaltautuu temppeliin uhraa- 
maan, ja jos hän lisäksi ei pysyttele maanpaossa koko määrät- 
tyä aikaa, surmatun lähiomainen haastakoon hänet oikeuteen 
vastaamaan murhasta, ja syylliselle langetettakoon kaikki 
rangaistukset kaksinkertaisina. Jollei lähin omainen nosta 
syytettä rikoksen johdosta, sen jättämä tahra tarttukoon sil- 
loin häneen, koska uhri vaatii hyvitystä, ja kuka hyvänsä voi 
halutessaan nostaa syytteen häntä vastaan ja lain nojalla pa- 
kottaa hänet elämään viisi vuotta maanpaossa. Jos muukalai- 
nen tahattomasti surmaa maassa asuvan muukalaisen, niin 
kuka hyvänsä, joka haluaa, voi haastaa hänet oikeuteen sa- 
mojen lakien nojalla. Jos hän on metoikki, ajettakoon hänet 
maanpakoon vuodeksi, mutta jos hän on varsinaisessa mieles- 
sä muukalainen ja on surmannut muukalaisen, metoikin tai 
kansalaisen, hänet karkotettakoon puhdistusmenojen jälkeen 
ainaiseksi maasta, jossa nämä lait ovat voimassa. Jos hän rik- 
koo lakia palaamalla takaisin, lainvartijat rangaiskoot häntä 
kuolemalla. Jos hänellä on omaisuutta, annettakoon se sur- 
matun lähimmälle omaiselle. Jos hän haaksirikosta pelastu- 
neena joutuu vastoin tahtoaan palaamaan maihin, hän asettu- 
koon rannalle jalat vedessä odottamaan laivaa, joka vie hänet 
pois. Jos toiset väkivalloin tuovat hänet maahan, niin ensim- 
mäinen valtion viranomainen, joka hänet tapaa, päästäköön 
hänet vapaaksi ja lähettäköön turvallisesti rajan yli. Mutta 
jos joku omin käsin tappaa vapaan miehen ja teko tapahtuu 
vihan kiihkossa, on lähinnä erotettava toisistaan kaksi tapaus- 
ta. Tappoon syyllistyvät ne, jotka vihan vimmassa pikaistuk- 
sissaan mutta ilman surmaamisen tarkoitusta riistävät hen- 
gen toiselta iskemällä tai joillakin välineillä käyden nopeasti 
kimppuun, mutta katuvat heti tekoaan. Vihastus on kysy- 
myksessä myös silloin kun joku, jota on loukattu häpäisevillä 
sanoilla tai teoilla, hautoo kostoa ja tappaa tieten tahtoen 

katumusta osoittamatta. Meidän on siis asiallista katsoa nä- 
mä tapot kahdeksi erilaiseksi teoksi. Molemmat on tehty vi- 
han vimmassa, mutta tavallaan ne on asetettava tahallisen ja 
tahattoman puoliväliin. Ne muistuttavat kumpaakin näistä. 
Sillä se, joka hillitsee kiihkonsa eikä ryhdy kostamaan heti 
paikalla, vaan myöhemmin asiaa harkittuaan panee toimeksi 
koston, muistuttaa tahallista murhaajaa. Mutta joka ei haudo 
vihaansa vaan heti antaa sille vallan edeltä päin tappoa suun- 
nittelematta, muistuttaa tahatonta murhaajaa. Kuitenkaan 
hän ei toimi täysin vastoin tahtoaan, se vain näyttää siltä. Sen 
vuoksi on vaikea määritellä erikseen vihan vimmassa tehdyt 
tapot ja säätää laki sen mukaan, mikä on tahallista ja mikä 
tahatonta. Paremmalta ja asiallisemmalta tuntuisi arvostella 
molempia tekoja sen mukaan, mitä ne lähinnä muistuttavat, 
ovatko ne harkitsemattomia vai harkittuja, ja säätää anka- 
rampi rangaistus niille, jotka surmaavat harkiten ja vihasta, 
ja lievempi niille, jotka toimivat ajattelematta ja pikaistuksis- 
saan. Mikä muistuttaa suurempaa pahaa, on myös rangaista- 
va ankarammin, mikä pienempää, lievemmin. Näin on tapah- 
duttava myös meidän lainsäädännössämme. 

KLEINIAs Ehdottomasti näin täytyy olla. 

ATEENALAINEN Palatkaamme nyt siis siihen, mitä edellä sa- 
nottiin. Jos joku omin käsin surmaa vapaan miehen ja teko on 
tapahtunut vihan vimmassa ilman tahallista aikomusta, hän 
saakoon saman rangaistuksen kuin sellainen, joka on surman- 
nut ilman vihastusta. Hänet pakotettakoon siis elämään kaksi 
vuotta maanpaossa, jotta hän oppisi hillitsemään vihansa. 
Mutta joka surmaa vihasta harkittuaan tekoaan etukäteen, 
saakoon saman kohtelun kuin edellinen mutta kahden vuoden 
maanpaon sijasta kolmen vuoden poissaolon, siis pitemmän 
rangaistusajan voimakkaamman vihansa vuoksi. Kotiin pa- 
luusta olkoon voimassa seuraava määräys, vaikka tarkkoja 
ohjeita laissa on vaikea antaa, sillä monesti on niin, että lain 
mukaan raskaampaan rikokseen syyllistynyt on luonteeltaan 
lempeämpi ja päinvastoin, näennäisesti lempeäluonteisempi 
on pahempi rikollinen. Mutta enimmäkseen asiat ovat niin 
kuin sanoimme. Lainvartijoiden tulee ottaa huomioon kaikki 
nämä asianhaarat. Siis kun maanpakoaika on loppuun kulu- 

nut, lähetettäköön kaksitoista lainvartijaa maan rajalle tuo- 
mareiksi, sitten kun he maanpaon yhä kestäessä ovat vielä 
tarkemmin tutkineet maasta karkotetun tekoja. He ratkais- 
koot, tuleeko teko antaa anteeksi ja sallia tekijän palata. Näi- 
den viranhaltijoiden päätökseen tulee asianomaisen alistua. 
Jos hän maanpaosta palattuaan tekee vihan vallassa saman- 
laisen teon, karkotettakoon hänet maasta ikiajoiksi. Jos hän 
kuitenkin palaa, meneteltäköön hänen suhteensa niin kuin 
luvatta palanneen muukalaisen. Se, joka tappaa orjansa, suo- 
rittakoon itse puhdistusmenot. Jos hän tappaa toisen omista- 
man orjan, korvatkoon omistajalle vahingon kaksinkertaise- 
na. Jos joku näistä surmatyön tekijöistä ei noudata lakia vaan 
puhdistautumattomana saastuttaa läsnäolollaan torin ja ur- 
heilukilpailut ja muut pyhät kansankokoukset, olkoon kenellä 
hyvänsä oikeus haastaa oikeuteen sekä murhaajan lähisuku- 
lainen, joka tällaisen sallii tapahtua, että murhaaja itse, ja 
pakottaa edellinen vaatimaan ja jälkimmäinen maksamaan 
kaksinkertaisena rahasakot ja muut kulut. Kantaja saakoon 
lain mukaan pitää rahasakot itsellään. Jos orja vihan vimmas- 
sa tappaa isäntänsä, tämän lähisukulaiset saakoot käsitellä 
orjaa miten tahtovat, paitsi etteivät missään tapauksessa saa 
sallia hänen jäävän henkiin, eikä heidän tarvitse puhdistau- 
tua. Jos orja vihapäissään tappaa jonkun muun vapaan kansa- 
laisen, luovuttakoon orjan omistaja hänet surmatun lähisuku- 
laiselle, ja näiden on pakko rangaista orjaa kuolemalla; ran- 
gaistuksen he voivat panna toimeen miten haluavat. Jos joku 
vihastuksissaan tappaa poikansa tai tyttärensä lyömällä tai 
muuta väkivaltaa käyttämällä, jollaista sattuu, joskin har- 
voin, hän suorittakoon puhdistusmenot niin kuin muutkin 
murhaajat ja olkoon maanpaossa kolme vuotta. Kun murhaa- 
ja on palannut maanpaosta, on vaimon erottava miehestään 
ja miehen vaimostaan eivätkä he enää koskaan saa saada lap- 
sia keskenään; murhaaja ei saa asua saman katon alla sellai- 
sen kanssa, jolta on riistänyt lapsen tai veljen, eikä ottaa osaa 
hänen jumalanpalvelusmenoihinsa. Sen, joka tässä suhteessa 
osoittautuu epähurskaaksi ja tottelemattomaksi, saa kuka 
hyvänsä vetää syytteeseen jumalattomuudesta. Jos joku vi- 
han puuskassa tappaa laillisen aviovaimonsa tai vaimo tekee 

saman miehelleen, suorittakoot he samat puhdistusmenot 
kuin muutkin murhaajat ja heidät ajettakoon maanpakoon 
kolmeksi vuodeksi. Se, joka on syyllistynyt sellaiseen rikok- 
seen, ei maahan palattuaan koskaan saa ottaa osaa jumalan- 
palvelusmenoihin lastensa kanssa eikä astua heidän kanssaan 
samaan pöytään. Jos jompikumpi vanhemmista tai lapsi on 
tässä suhteessa tottelematon, olkoon jokaisella vapaa valta 
asettaa hänet syytteeseen jumalattomuudesta. Jos veli viha- 
päissään tappaa veljensä tai sisarensa tai sisar veljensä tai si- 
sarensa, sovellettakoon heihin samoja puhdistusmenoja ja 
vuotuisia karkotusmääräyksiä kuin vanhempiin ja lapsiin, 
eivätkä he koskaan saa asua saman katon alla kuin ne, joilta 
ovat riistäneet veljen tai lapsen, eivätkä osallistua heidän 
kanssaan pyhiin toimituksiin. Jos joku ei alistu tähän, katso- 
koon oikeus hänen syyllistyneen jumalattomuutta koskevien 
lakien rikkomiseen. 

Jos joku tuntee niin hillitöntä vihaa vanhempiaan kohtaan, 
että hullun raivon vallassa uskaltautuu tappamaan jomman- 
kumman heistä, niin jos surmattu ennen kuolemaansa va- 
paaehtoisesti luopuu murhasyytteestä, olkoon surmaaja va- 
paa niin kuin se, joka on surmannut tahattomasti, kun on suo- 
rittanut puhdistusmenot ja muutenkin menetellyt samalla 
tavalla. Mutta jollei uhri vapauta surmaajaa syytteestä, so- 
vellettakoon häneen niitä lukuisia lakeja, jotka koskevat täl- 
laisen rikoksen tekijää. Hän saakoon kärsiä ankarimmat ran- 
gaistukset, sekä väkivaltarikoksesta että myös jumalatto- 
muudesta ja temppelin ryöstöstä määrätyt, sillä hänhän on 
ryöstänyt vanhempansa hengen. Jos saman ihmisen olisi 
mahdollista kuolla monta kertaa, niin isän- ja äidinmurhaa- 
jan, joka on tehnyt tekonsa vihan vimmassa, pitäisi kaiken 
oikeuden mukaan kärsiä moninkertainen kuolema. Tässä ai- 
noassa tapauksessa laki ei salli surmaamista edes itsepuolus- 
tukseksi, vaikka vanhemmat haluaisivat surmata jälkeläisen- 
sä, eikä mikään laki salli kenenkään tappaa isäänsä tai äi- 
tiään, jotka ovat antaneet hänen nähdä päivänvalon, vaan 
hänen tulee kestää ja kärsiä mitä hyvänsä ennemmin kuin 
syyllistyä sellaiseen tekoon. Miten muuten tällaista ihmistä 
voitaisiin lain mukaan käsitellä? Olkoon siis isänsä tai äitinsä 

vihan vimmassa tappaneelle rangaistuksena kuolema. 

Jos veli surmaa veljensä valtion sisäisissä levottomuuksissa 
tai vastaavassa tilanteessa itseään puolustaessaan ja surmat- 
tu on ensin aloittanut taistelun, olkoon surmaaja vapaa veri- 
velasta aivan kuin olisi sodassa tappanut vihollisen. Sama 
olkoon laki, jos kansalainen on surmannut toisen kansalaisen 
tai muukalainen toisen muukalaisen. Jos valtion kansalainen 
surmaa muukalaisen tai muukalainen valtion kansalaisen it- 
sepuolustukseksi, olkoon hän samoin vapaa murhasyytteestä. 
Jos orja surmaa orjan, olkoon laki sama. Jos orja surmaa va- 
paan miehen itsepuolustukseksi, hän olkoon samojen lakien 
alainen kuin isänmurhaaja. Se mitä on sanottu isänmurhan 
kohdalla syyllisyydestä vapauttamisesta, koskekoon vapaut- 
tamista kaikissa vastaavissa tilanteissa, eli jos joku vapaaeh- 
toisesti luopuu murhasyytteestä, suoritettakoon puhdistusme- 
not aivan kuin surmaaminen olisi ollut tahaton, ja laki mää- 
rätköön syylliselle yhden vuoden maanpaon. 

Olkoon tämä sanottu kohtuuden huomioon ottaen murhis- 
ta, jotka tapahtuvat väkivaltaisesti, tahattomasti ja vihastuk- 
sen vallassa. Tämän jälkeen meidän on käsiteltävä niitä teko- 
ja, jotka tehdään tahallisesti ja kaikenlaista vääryyttä harjoit- 
taen, antautuen nautinnonhalun, intohimon tai kateuden joh- 
dettavaksi. 

KLEINIASs Olet oikeassa. 

ATEENALAINEN Selvittäkäämme nyt parhaan kykymme mu- 
kaan, kuinka monta eri syytä näille väkivallanteoille on ole- 
massa. Suurin syy on himo, joka ottaa valtaansa halujen vil- 
litsemän sielun. Halu, joka useimmin ja voimakkaimmin vil- 
litsee ihmisjoukkoja, on se voima, joka huonon luonteenlaa- 
dun ja epäonnistuneen kasvatuksen vuoksi saa aikaan luke- 
mattomia rahan rajattomaan hankintaan perustuvia himoja. 
Syynä tähän sivistyksen puutteeseen on se, että rikkautta 
ylenmäärin ylistetään sekä helleenien että barbaarien kes- 
kuudessa. Ne, jotka asettavat rikkauden ensimmäiselle sijalle 
kaikkien hyvien asioitten joukossa, vaikka se itse asiassa an- 
saitsee vain kolmannen sijan, turmelevat sekä jälkeläisensä 
että itsensä. Sillä jalointa ja parasta olisi kaikissa valtioissa 
tuoda esille se totuus, että rikkaus on olemassa ruumista ja 

ruumis sielua varten. Koska rikkaus on olemassa näitä hyviä 
asioita varten, se on kolmannella sijalla ruumiin ja sielun ar- 
vokkaiden ominaisuuksien jälkeen. Se, joka haluaa olla on- 
nellinen, pitäköön ohjenuoranaan ajatusta, ettei pidä tavoitel- 
la onnea rikkauden avulla, vaan olemalla rikas oikeudenmu- 
kaisuutta ja itsehillintää harjoittaen. Jos näin olisi, ei valtios- 
sa tapahtuisi murhia, jotka taas on hyvitettävä verenvuoda- 
tuksella. Mutta nyt, niin kuin alussa sanoimme, ahneus on 
yksi ja vieläpä kaikkein tärkein syy suurimpiin oikeusjuttui- 
hin jotka koskevat tahallista murhaa. Toinen syy on kunnian- 
himo, joka herättää sielussa kateutta, vaarallista ennen kaik- 
kea kadehtijalle itselleen, mutta myös valtion parhaille kan- 
salaisille. Kolmanneksi tulevat arkamielisyyden ja väärien 
tekojen aiheuttamat pelot, jotka ovat syynä moniin murhiin, 
kun joku tekee tai on tehnyt sellaista, mistä ei tahdo kenen- 
kään tietävän. Niinpä asianomaiset murhan avulla raivaavat 
tieltään sellaiset, jotka voisivat paljastaa heidän salaisuuten- 
sa, jolleivät muuten voi sitä tehdä. 

Tämä tulkoon sanotuksi johdantona kaikkeen tuohon. Ja 
lopuksi haluaisin vielä lisätä sen opin, johon monet hartaasti 
uskovat kuullessaan sen mysteereihin vihityiltä jotka harras- 
tavat näitä asioita. Tämän mukaan rangaistus sellaisista 
teoista kärsitään manalassa, ja kun rikoksen tehneet jälleen 
syntyvät maan päälle, heidän on määrä kärsiä luonnonmukai- 
nen rangaistus sen saman teon uhrina, jonka itse ovat tehneet, 
toisin sanoen päättää elämänsä päivät toisen käden kautta. 
Sille, joka on tästä vakuuttunut ja tämän johdannon perus- 
teella pelkää vakavissaan tällaista rangaistusta, ei ole tarpeen 
juhlallisesti lukea lakia, mutta joka ei tähän usko, hänelle 
laadittakoon kirjoitettu laki: Jos joku tieten tahtoen ja lain 
vastaisesti omin käsin tappaa jonkun heimolaisensa, hänet 
suljettakoon ensiksikin pois laillisista kokouksista älköönkä 
hän läsnäolollaan saastuttako temppeleitä, toreja, satamia 
eikä mitään muitakaan yhteisiä kokoontumispaikkoja, varoit- 
tipa joku verityön tekijää tällaisesta käytöksestä tai ei. Sillä 
laki kieltää häntä siitä, ja tämä laki on ja tulee aina olemaan 
voimassa koko valtion puolesta. Jos kuolleen sukulainen isän 
tai äidin puolelta, ei kuitenkaan kaukaisempi kuin serkku, 

jonka velvollisuus on haastaa murhaaja oikeuteen tai varoit- 
taa häntä mainitusta kiellosta, ei sitä tee, hän ensiksikin ve- 
tää päälleen murhasaasteen ja jumalien vihan, koska myös 
laki kääntää kirouksen häneen, ja toiseksi hänet voi haastaa 
oikeuteen kuka hyvänsä, joka haluaa rangaista häntä kuol- 
leen puolesta. Sen, joka haluaa rangaista murhaajaa, tulee 
ottaa huomioon kaikki suojaavat puhdistusmenot ja mitä 
muuta Delfoin jumala tällaisessa tapauksessa lainmukaisesti 
määrää, ja hänen tulee antaa murhaajalle julkinen varoitus ja 
pakottaa hänet vastaamaan teoistaan oikeudessa lain mu- 
kaan. Lainlaatijan on helppo osoittaa, että tämän tulee tapah- 
tua samalla kun suoritetaan tiettyjä rukous- ja uhrimenoja 
niille jumalille, jotka pitävät huolta siitä, ettei valtiossa tehdä 
murhia. Keitä nämä jumalat ovat ja mikä on oikea tapa pan- 
na käyntiin oikeuskäsittely jumalanpalvelusmenot huomioon 
ottaen, siitä määräävät lainvartijat yksissä neuvoin jumalan 
tahdon tulkitsijain, ennuspappien ja Delfoin jumalan kanssa, 
ja sitten heidän tulee aloittaa oikeudenkäynti. Tuomareina 
toimikoot samat henkilöt, joiden sanoimme olevan oikeutetut 
langettamaan tuomion temppelinryöstöstä. Syylliseksi todet- 
tu tuomittakoon kuolemaan älköönkä häntä haudattako uh- 
rin kotimaahan, koska hänen tekonsa on häpeämätöntä juma- 
lattomuutta. Jos hän on lähtenyt pakoon eikä tule vastaa- 
maan oikeuteen, tuomittakoon hänet elinikäiseen maanpa- 
koon. Jos hän kuitenkin jalallaan astuu uhrin kotimaahan, se 
uhrin omainen tai valtion kansalainen, joka ensiksi sattuu 
hänet tapaamaan, saa rankaisematta tappaa hänet tai sitoa ja 
luovuttaa viranomaisille, jotka ovat toimineet tuomareina 
kuolemantuomion toimeenpanemiseksi. Syyttäjän on murha- 
jutussa heti vaadittava syytetyltä takuu, ja asettakoon tämä 
kolme jäävitöntä takuumiestä, jotka tuomioistuin tällaisessa 
tapauksessa hyväksyy ja jotka takaavat, että syytetty saapuu 
oikeuteen. Mutta jos hän on haluton tai kykenemätön asetta- 
maan tällaisia takuumiehiä, tulee oikeuden antaa sitoa hänet 
ja pitää vangittuna ja sitten tuoda hänet tuomittavaksi. Jos 
joku ei tosin omin käsin surmaa toista, mutta suunnittelee 
toisen kuolemaa ja sen toteutuessa tulee murhan suunnitteli- 
jana syylliseksi niin, ettei hänen sielunsa ole puhdas murhan 

aiheuttamisesta, ja hän jää asumaan valtioon, nostettakoon 
häntä vastaan syyte saman oikeuskäytännön mukaan, paitsi 
ettei takuumiehiä tarvita. Syylliseksi todetun sallittakoon tul- 
la haudatuksi omaan maahansa, mutta muuten meneteltä- 
köön hänen suhteensa kuten yllä on sanottu. Samoja sääntöjä 
noudatettakoon, jos muukalaiset ovat oikeudessa vastapuoli- 
na tai muukalaiset kansalaisia tai orjat toisia orjia vastassa, 
olipa kysymyksessä omin käsin tehty murha tai juonittelun 
avulla aikaan saatu, paitsi mitä tulee takuiden antamiseen. 
Takuu tulee asettaa samoin kuin omin käsin murhanneen 
tapauksessa sanottiin, ja syyttäjän tulee syytteen nostaessaan 
se vaatia. Jos orja tappaa vapaan miehen tahallaan, joko 
omin käsin tai juonittelemalla, ja hänet todistetaan oikeudes- 
sa syylliseksi, valtion pyöveli vieköön hänet murhatun hau- 
dalle, niin lähelle, että hän näkee haudan, ja antakoon hänelle 
niin monta ruoskaniskua kuin syyttäjä hyväksi näkee. Jos 
murhaaja vielä tämän jälkeen on hengissä, hänet tapetta- 
koon. Jos joku tappaa orjan, joka ei ole tehnyt mitään pahaa, 
vain siitä pelosta, että orja ilmiantaa hänet jostain häpeälli- 
sestä ja pahasta teosta, tai jostakin muusta vastaavasta syys- 
tä, hänet asetettakoon syytteeseen murhasta ja hän vastat- 
koon orjan surmaamisesta aivan kuin olisi surmannut kansa- 
laisen. 

Siirrymme sitten sellaisiin tapauksiin, joiden varalta on 
kauheaa ja epämiellyttävää laatia lakeja, mutta joita ei voi 
jättää lainsäädännön ulkopuolellekaan. Tällaisia ovat omin 
käsin tehdyt tai juonittelun avulla aikaansaadut sukulaisten 
murhat, jotka ovat täysin tahallisia ja oikeudenvastaisia. Nii- 
tä tapahtuu usein valtioissa, joissa vallitsee huono järjestys ja 
kasvatusjärjestelmä, mutta niitä voi myös esiintyä maassa, 
jossa sellaista ei odottaisi. Meidän täytyy nyt taas toistaa tari- 
na, jonka kerroimme vähän aikaisemmin, niin että jos joku 
meitä kuulee, hän kavahtaisi noita kaikkein jumalattomimpia 
veritöitä. Tuossa entisaikojen papeilta periytyvässä myytissä 
tai puheessa, miten sitä nyt halutaankin nimittää, sanotaan 
näet selvästi, että oikeuden jumala, joka valvoo sukulaisen 
veren vuodattamista ja kostaa sen, noudattaa juuri äsken 
mainitsemaamme lakia ja määrää, että sellaisen rikoksen te- 

kijän on pakko kärsiä sama kohtalo kuin se, jonka on toiselle 
valmistanut. Jos joku on surmannut isänsä, hän itse saa aika- 
naan osakseen saman väkivaltaisen lopun omien lastensa kä- 
destä, ja jos joku on surmannut äitinsä, hänen on pakko syn- 
tyä uudelleen naiseksi ja sitten aikanaan saada surmansa 
omien lastensa kädestä. Sillä joka on tahrannut kätensä oman 
sukunsa verellä, ei voi puhdistautua eikä pestä pois häpeätah- 
raa muulla tavoin kuin että sielu, joka on sellaisen teon teh- 
nyt, sovittaa murhan tulemalla itse murhatuksi ja siten lauh- 
duttamalla koko suvun vihan. Tällainen jumalien koston pel- 
ko saakoon ihmiset karttamaan moisia tekoja. Jos joku kui- 
tenkin joutuu niin kurjaan tilaan, että harkiten ja tieten tah- 
toen uskaltaa riistää hengen isältään tai äidiltään tai sisaruk- 
siltaan tai lapsiltaan, olkoon kuolevaisen lainsäätäjän laki 
hänen kohdallaan seuraava: Sama julkinen kielto oleskella 
laillisilla kokouspaikoilla ja samat määräykset takuista olkoot 
voimassa kuin edellisissä tapauksissa. Sen, joka on todettu 
syypääksi murhaan ja joka on surmannut jonkun edellä mai- 
nituista henkilöistä, oikeudenpalvelijat ja viranomaiset mes- 
tatkoot ja heittäkööt hänen alastoman ruumiinsa tiettyyn kol- 
men tien risteykseen, ja toimien koko kaupungin puolesta vi- 
ranomaiset ottakoot kukin kiven ja heittäkööt sen ruumiin 
päähän siten suorittaen puhdistusmenon koko kaupungin 
puolesta. Sen jälkeen he kuljettakoot ruumiin maan rajalle ja 
heittäkööt hautaamatta yli rajan. 

Jos joku surmaa henkilön, joka on häntä kaikkein lähinnä 
ja hänen paras ystävänsä, kuten on tapana sanoa, mitä hänel- 
le on tehtävä? Toisin sanoen, jos joku surmaa itsensä, riistää 
väkivalloin itseltään sen osuuden elämästä, jonka kohtalo on 
hänelle antanut, ilman että valtio on hänet itsemurhaan tuo- 
minnut tai että jokin sietämätön ja väistämätön kohtalon isku 
tai häpeä, josta ei ole ulospääsyä eikä pelastusta, on hänet sii- 
hen saattanut — jos joku siis pelkästä velttoudesta ja epämie- 
hekkäästä pelosta tuomitsee itsensä epäoikeudenmukaiseen 
rangaistukseen? Jumalan tuomiovaltaan kuuluu määrätä, 
miten hänen suhteensa muuten on meneteltävä, mutta puh- 
distusmenoista ja muusta sellaisesta lähisukulaisten tulee ot- 
taa selvää näiden asioiden tulkitsijoilta ja niistä koskevista 

lain määräyksistä, ja heidän on toimittava sen mukaan. Täl- 
laisen lopun saaneiden haudat sijoitettakoon ensiksikin yksi- 
näisille paikoille, joissa ei ole lähellä toista hautaa, ja toiseksi 
kahdentoista osa-alueen rajalle hedelmättömälle paikalle, 
nimettöminä ja ilman hautakiveä tai nimeä, joka ilmaisisi, 
että paikalla on hauta. 

Jos jokin vetojuhta tai muu eläin aiheuttaa jonkun henkilön 
kuoleman, paitsi milloin se tapahtuu julkisissa kilpailuissa, 
haastakoot uhrin lähiomaiset eläimen oikeuteen ja valitkoot 
sopivaksi katsomansa määrän alueenvalvojia ratkaisemaan 
asian. Jos eläin todetaan syylliseksi, nämä tappakoot sen ja 
kuljettakoot raadon maan rajojen ulkopuolelle. Jos eloton esi- 
ne — paitsi salama tai jokin muu jumalan nuoli — aiheuttaa 
jonkun henkilön kuoleman siten, että hän törmää siihen tai se 
putoaa hänen päälleen, kutsukoon surmansa saaneen lähin 
omainen naapurin tuomariksi vapauttamaan itsensä ja koko 
sukunsa syyllisyydestä; syylliseksi tuomittu esine vietäköön 
maan rajojen ulkopuolelle, aivan niin kuin eläimistä säädet- 
tiin. 

Jos joku löydetään ilmeisesti murhattuna eikä murhaajasta 
ole selvyyttä eikä häntä huolellisesti etsienkään löydetä, on 
esitettävä samat julkiset kuulustelut kuin muissakin tapauk- 
sissa. Teon tekijälle on julistettava kuolemantuomio; asian- 
omistajan on pantava airut torille kuuluttamaan, että sen ja 
sen henkilön murhaaja ei, murhaan syylliseksi todettuna, saa 
jalallaan astua pyhiin paikkoihin eikä mihinkään muuhun- 
kaan paikkaan uhrin maassa, ja että hänet tavattaessa ran- 
gaistaan kuolemalla ja heitetään hautaamattomana maan ra- 
jojen ulkopuolelle. Tämä olkoon lakimme siltä osin kuin se 
koskee murhaa. 

Tämän verran olkoon sanottu mainituista rikoksista. Seu- 
raavaksi tarkastelkaamme tapauksia ja olosuhteita, joissa 
surmaaja oikeuden mukaan olkoon syyllisyydestä vapaa. Jos 
joku tappaa varkaan, joka yöllä murtautuu taloon varastaak- 
seen, hänet katsottakoon syyttömäksi. Jos joku itsepuolustuk- 
seksi tappaa maantierosvon, hän olkoon syytön. Jos joku te- 
kee sukupuolista väkivaltaa vapaalle naiselle tai pojalle, ol- 
koon raiskauksen kohteeksi joutuneella tai hänen isällään, 


271 


874a 


C 


875a 


LAIT 


veljillään tai pojillaan oikeus rankaisematta tappaa väkival- 
lantekijä. Jos aviomies tapaa jonkun tekemästä väkivaltaa 
hänen laillisesti vihitylle vaimolleen ja tappaa väkivallanteki- 
jän, hän olkoon lain mukaan syytön. Jos joku puolustaessaan 
mihinkään vääryyteen syyllistymättömän isänsä, äitinsä, las- 
tensa, veljensä tai omien lastensa äidin henkeä tappaa jon- 
kun, hän olkoon joka suhteessa syytön. 

Tällaiset olkoot lait, jotka tarkoittavat elävän sielun hoitoa 
ja kasvattamista ja jotka tekevät elämän elämisen arvoiseksi 
mutta joiden puuttuminen tekee elämän arvottomaksi, sekä 
lait, jotka määräävät rangaistuksen väkivaltaisen kuoleman 
tuottamisesta. Olemme jo puhuneet myös ruumiin huollosta 
ja kehittämisestä. Nyt meidän on puhuttava ruumiillisesta 
väkivallasta ja vammoista, joita ihmiset tahtomattaan tai tie- 
ten tahtoen toisilleen aiheuttavat; meidän on parhaamme 
mukaan määriteltävä, mitä ja kuinka monenlaisia niitä on ja 
minkä rangaistuksen kukin niistä ansaitsee. Seuraavaksi so- 
piikin siis mielestäni laatia näitä seikkoja koskevat säädökset. 

Vähemmänkin pätevä lainlaatija sijoittaa haavat ja niistä 
aiheutuvat vammat heti kuolemantuottamusten jälkeen. 
Haavoihin on sovellettava samaa jakoa kuin murhiin, ne on 
siis jaettava tahattomasti tai vihan vimmassa tai pelon vallas- 
sa aiheutettuihin ja harkiten ja tahallaan tuotettuihin. Joh- 
dannoksi kaikkeen tähän on sanottava, että ihmisille on pak- 
ko säätää lakeja ja heidän on elettävä lakien mukaan, muuten 
he eivät mitenkään eroa villieläimistä. Syynä tähän on se, et- 
tei kukaan ihminen luonnostaan kykene näkemään, mikä val- 
tiollisessa yhteiselämässä on sopivinta, tai vaikka näkisikin, ei 
aina voi eikä halua toimia parhaalla tavalla. Ensiksikin on 
vaikea tajuta, että todellisen valtiotaidon tulee välttämättä 
pitää huolta yhteisistä eikä yksityisistä eduista: yhteiset edut 
ovat nimittäin valtiossa yhteen sitova voima, yksityiset edut 
taas hajottavat valtioita, ja on myös tunnustettava se tosiasia, 
että on eduksi sekä yhteiskunnalle että yhteisölle, jos yhteis- 
ten asioiden hyvää hoitoa pidetään tärkeämpänä kuin yksi- 
tyisten. Ja toiseksi, vaikka joku tulisi täysin tietoiseksi siitä, 
että juuri tämä on todellista valtiotaitoa, niin jos hänestä it- 
sestään sitten tulisi valtiossa ehdoton yksinvaltias, hän ei kui- 

tenkaan pystyisi pitämään kiinni tästä ajatuksesta ja koko 
ikäänsä huolehtimaan vain valtion yhteisestä hyvästä ja aset- 
tamaan yksityiset etunsa toiselle sijalle, vaan hänen ihmis- 
luontonsa saisi hänet aina tavoittelemaan lisää valtaa ja omaa 
etua, Järjenvastaisestikin välttämään kärsimystä ja etsimään 
nautintoa. Nämä kaksi asiaa hän asettaisi oikeudenmukai- 
suuden ja hyvyyden edelle, ja kun pimeys näin saisi hänessä 
vallan, siitä koituisi kaikenlaista pahaa hänelle itselleen ja 
koko valtiolle. Jos jumalan sallimuksesta joskus syntyisi mies, 
joka täyttäisi vaatimukset, hän ei yläpuolelleen tarvitsisi mi- 
tään lakeja. Sillä ei mikään laki tai järjestelmä ole tietoa voi- 
makkaampi, eikä ole oikein, että järki on jonkun alamainen 
tai orja, vaan järjen tulee olla kaiken olevaisen herra, jos se 
todella luontonsa mukaisesti on vapaa. Mutta nyt ei sellaista 
tapausta löydy missään, tai on ainakin hyvin hankala löytää. 
Sen vuoksi meidän on valittava toiseksi paras mahdollisuus, 
järjestys ja laki, joka tosin näkee ja valvoo monia asioita, 
mutta ei kaikkia. 

Tämä on sanottu seuraavaa silmällä pitäen. On määrättä- 
vä, mitä sen, joka haavoittaa tai vammauttaa toista ihmistä, 
tulee rangaistuksena kärsiä tai maksaa. Tässä käsittelyssä on 
asiallista keskeyttää meidät kussakin tapauksessa erikseen ja 
kysyä: Mitä haavoja tarkoittamasi henkilö on aiheuttanut ja 
kenelle, miten ja milloin? Niitähän on lukemattomia erilaisia. 
On yhtä mahdotonta jättää niitä kaikkia oikeuden ratkaista- 
viksi kuin olla kokonaan jättämättä. On kuitenkin yksi kysy- 
mys, joka ehdottomasti on jätettävä oikeuden ratkaistavaksi: 
onko teko todella tapahtunut vai ei? Sen sijaan on mahdoton- 
ta ajatella, että lainlaatija ei jättäisi tuomioistuimen ratkais- 
tavaksi, mikä rangaistus syyllisen on kärsittävä tai mikä sak- 
ko maksettava, vaan laatisi lakeja koskemaan kaikkia ta- 
pauksia, pieniä ja suuria. 

KLEINIAs Mikä nyt sitten on seuraava johtopäätöksemme? 
ATEENALAINEN Se, että meidän on jätettävä osa tapauksia 
tuomioistuimen harkintaan, osa ratkaistava lainsäädännöllä. 
KLEINIAS Mikä on jätettävä lainlaatijoiden ratkaistavaksi, 
mikä tuomioistuimelle? 

ATEENALAINEN Aluksi lienee parasta sanoa näin. On valtioita, 

b joissa tuomioistuimet ovat kehnoja ja äänettömiä ja ratkaise- 

vat jutut salamyhkäisesti tuomatta julki omaa mielipidet- 
tään, tai mikä vielä pahempaa, eivät toimi vaiteliaasti vaan 
hälisten ja meluten niin kuin teatterissa, osoittaen suosiota tai 
epäsuosiota kullekin puhujalle vuoron perään. Tällainen koi- 
tuu tavallisesti koko valtion vahingoksi. Lakien säätäminen 
sellaisille tuomioistuimille ei ole mikään miellyttävä tehtävä, 
mutta jos on pakko, niiden tehtäväksi on jätettävä rangais- 
tuksen määrääminen kaikkein vähäpätöisimmissä jutuissa. 
Useimpien tapausten kohdalla on annettava selvät lain mää- 
räykset, jos joutuu niitä laatimaan sellaiselle valtiolle. Mutta 
valtioissa, joissa tuomioistuimet on pantu kokoon parhaalla 
mahdollisella tavalla ja tulevat tuomarit ovat saaneet hyvän 
koulutuksen ja heidät on edeltä käsin hyvin tutkittu, on oi- 
kein, asianmukaista ja sopivaa että tuomioistuinten ratkaista- 
vaksi jätetään, mitkä rangaistukset tai sakot syyllisiksi tode- 
tuille määrätään. Älköön meitä moitittako, jos emme nyt 
ryhdy laatimaan lakeja tärkeimpien ja useimmin esiintyvien 
tapausten varalta; huonommankin koulutuksen saaneet tuo- 
marit pystyvät erottamaan ne ja määräämään rangaistukset 
itse kullekin sen mukaan, mitä vahinkoa teot ovat aiheutta- 
neet. Koska katsomme, että henkilöt, joita varten lakeja sää- 
dämme, ovat kaikkein sopivimpia tuomareiksi sellaisissa ju- 
tuissa, voimme jättää niistä suurimman osan heidän ratkais- 
tavakseen. Se, mitä aikaisemmin olemme moneen kertaan 
sanoneet ja minkä myös aikaisemmin lakeja säätäessämme 
toteutimme, kun kuvasimme tyypillisiä rangaistuksia ja an- 
noimme tuomareille esimerkkitapauksia, jotteivät he menisi 
oikeudenmukaisuuden ulkopuolelle, olkoon meille ohjenuora- 
na nytkin, kun taas ryhdymme lakeja säätämään. 

Olkoon siis vammauttamista koskeva lakimme sisällöltään 
seuraava. Jos joku tarkoituksenaan tappaa hänelle ystävällis- 
mielinen henkilö, paitsi milloin laki antaa hänelle siihen lu- 
van, haavoittaa tätä toista henkilöä mutta ei onnistu surmaa- 
maan häntä vaan ainoastaan tieten tahtoen haavoittamaan, ei 
hän ansaitse mitään sääliä. Häntä on kohdeltava aivan sa- 
moin kuin murhaajaa ja hänet on pantava syytteeseen mur- 
hasta. On kuitenkin otettava huomioon, että hän sentään 

säästyi kaikkein pahimmalta kohtalolta, ja kunnioittaen hä- 
nen suojelushenkeään joka sääli sekä häntä että haavoitettua 
ja käänsi heistä pois kaikkein pahimman, niin ettei haava tul- 
lut kohtalokkaaksi eikä kirouksen alaiseksi joutuminen teki- 
jän kohtaloksi — siis kiitollisuudesta suojelushenkeä kohtaan 
ja asettumatta sitä vastustamaan — on haavoittaja säästettä- 
vä kuolemanrangaistukselta; mutta karkotettakoon hänet 
naapurivaltioon eliniäksi. Saakoon hän kuitenkin nauttia kai- 
kesta omaisuutensa tuotosta. Jos hän on tuottanut vahinkoa 
haavoittuneelle, korvatkoon sen tälle täysin. Vahingonkor- 
vauksen suuruuden määrätköön tuomioistuin, joka asian on 
ratkaissut. Tuomioistuimen jäseniä olkoot samat tuomarit, 
jotka olisivat ratkaisseet murhajutun, jos haava olisi johtanut 
kuolemaan. Jos samoin poika haavoittaa tieten tahtoen van- 
hempiaan tai orja isäntäänsä, olkoon kuolema rangaistukse- 
na. Jos veli samoin tahallaan haavoittaa veljeään tai sisartaan 
tai sisar veljeään tai sisartaan, olkoon kuolema rangaistukse- 
na. Jos vaimo haavoittaa miestään tai mies vaimoaan surmaa- 
misen tarkoituksessa, ajettakoon hänet maanpakoon eliniäk- 
seen. Jos heiltä jää alaikäisiä poikia tai tyttäriä, on holhoojan 
otettava haltuunsa heidän omaisuutensa ja pidettävä huolta 
lapsista niin kuin orvoista pidetään. Jos lapset ovat jo täysi- 
ikäisiä, heidän on pidettävä huolta maanpaossa olevan ela- 
tuksesta, mutta he saavat pitää hänen omaisuutensa. Jos täl- 
laisen onnettoman kohtalon uhriksi joutunut on lapseton, tu- 
lee maasta karkotetun omaisten miehen ja naisen puolelta 
aina serkkujen lapsia myöten kokoontua yhteen ja neuvotel- 
tuaan lainvartijoiden ja pappien kanssa määrätä talolle peril- 
linen, niin että viidentuhannenneljänkymmenen talon määrä 
valtiossa pysyy täytenä. Heidän tulee kaikin mokomin pitää 
mielessään se periaate, että yksikään näistä viidestätuhannes- 
taneljästäkymmenestä talosta ei kuulu julkisen tai yksityisen 
oikeuden perusteella sen asukkaalle tai koko hänen suvulleen 
siten kuin se kuuluu valtiolle. Valtion tulee pitää omat talon- 
sa niin pyhinä ja hyväonnisina kuin suinkin. Jos jotakin näistä 
taloista painaa sekä huono onni että jumalien epäsuosio, niin 
että sen omistaja ei jätä jälkeensä lapsia, koska hän joko on 
naimaton tai naimisissa mutta lapseton, ja jos hän kuolee sen 

jälkeen kun hänet on todistettu syylliseksi tahalliseen mur- 
haan tai johonkin muuhun rikokseen jumalia tai valtion kan- 
salaisia vastaan, josta on säädetty kuolemanrangaistus, tai jos 
joku on tuomittu maanpakoon eikä häneltä jää miespuolista 
perillistä, on talo ensiksikin läpikotaisin puhdistettava sovi- 
tusuhreilla lain mukaan. Sen jälkeen on sukulaisten ja lain- 
vartijoiden, kuten äsken sanoimme, kokoonnuttava harkitse- 
maan, mikä monilapsinen perhe nauttii valtiossa eniten kun- 
nioitusta ja on lisäksi hyvien ominaisuuksiensa ansiosta juma- 
lien suosima. Tästä perheestä heidän tulee valita poika vaina- 
jan isän ja hänen esi-isiensä ottopojaksi ja antaa hänelle näis- 
tä jonkun nimi hyväksi enteeksi ja rukoilla, että hänestä tulisi 
heidän sukunsa jatkaja ja kotilieden vaalija sekä pyhien toi- 
mitusten suorittaja ja parempionninen kuin ottoisänsä. Tällä 
tavoin hänet on määrättävä lailliseksi perilliseksi, mutta ri- 
kollinen heidän tulee jättää vainajaksi ilman nimeä, lapsia tai 
perintöosuutta, kun kerran sellainen onnettomuus on häntä 
kohdannut. 

Kaikki käsitteet eivät nähtävästi voi rajoittua suoraan toi- 
nen toisiinsa, vaan välillä voi olla alue, joka koskettaa kahta 
muuta ja on niiden puolivälissä. Olemme sanoneet, että tahal- 
listen ja tahattomien tekojen välillä on tuollainen alue, nimit- 
täin teko, joka on tehty kiihkeän tunteen vallassa. Vihan vim- 
massa aiheutetun ruumiinvamman kohdalla määrättäköön 
näin: Joka on havaittu syylliseksi, maksakoon kaksinkertaisen 
vahingonkorvauksen, jos haava on parannettavissa, mutta 
nelinkertaisen, jos sitä ei voi parantaa. Jos haava tosin on pa- 
rannettavissa mutta aiheuttaa uhrille näkyvän ja häpeällisen 
jäljen, syyllinen maksakoon kolminkertaisen vahingonkor- 
vauksen. Jos joku tuottaa vahinkoa ei vain vammautuneelle 
vaan myös valtiolle tekemällä uhrin kykenemättömäksi puo- 
lustamaan valtiota sen vihollisia vastaan, hän korvatkoon 
muiden korvausten lisäksi myös valtiolle aiheuttamansa va- 
hingon. Oman asevelvollisuutensa lisäksi hänen tulee suorit- 
taa asepalvelusta myös palveluskyvyttömän sijasta ja mennä 
sotimaan hänen puolestaan. Jollei hän sitä tee, olkoon kenellä 
hyvänsä oikeus haastaa hänet oikeuteen syytettynä asevelvol- 
lisuuden laiminlyömisestä. Tuomarit määrätkööt äänestyk- 

sen jälkeen, tuleeko vahingonkorvauksen olla kaksin-, kolmin- 
vai nelinkertainen. Jos joku perheen jäsen haavoittaa samalla 
tavoin toista perheen jäsentä, kutsuttakoon kokoon suvun jä- 
senet miehen ja naisen puolelta aina serkkujen lapsiin saakka, 
niin miehet kuin naisetkin, ja kun he ovat tehneet päätöksen- 
sä, he jättäkööt vahingonkorvauksen määräämisen uhrin 
luonnollisille vanhemmille. Jos arvio tulee riidanalaiseksi, 
olkoon sukulaisella miehen puolelta oikeus suorittaa lopulli- 
nen arviointi. Jos hekään eivät tähän pysty, he jättäkööt lo- 
pullisen ratkaisun lainvartijoille. Jos lapset tällä tavoin haa- 
voittavat vanhempiaan, on tuomareiden ehdottomasti oltava 
yli kuusikymmenvuotiaita ja sellaisia, joilla on omia lapsia 
eikä vain ottolapsia. Kun syyllisyys on todettu, he langetta- 
koot tuomion, joko kuolemanrangaistuksen tai jonkin vielä 
ankaramman, tai mahdollisesti hiukan lievemmän. Mutta 
syyllisen sukulaisista ei kukaan saa toimia tuomarina, vaikka 
olisikin lain määräämässä iässä. Jos orja haavoittaa vihastuk- 
sissaan vapaata miestä, on orjan omistajan luovutettava hä- 
net haavoitetulle, joka saa tehdä hänelle mitä haluaa. Jollei 
omistaja luovuta orjaa, tulee hänen itsensä suorittaa hyvitys. 
Jos joku väittää, että teko oli orjan ja haavoitetun yhdessä 
punoma juoni, hän jättäköön riidan oikeuden ratkaistavaksi. 
Jos hän ei voita juttua, maksakoon hyvityksen kolminkertai- 
sena, mutta jos hän voittaa, olkoon hänellä oikeus myydä or- 
jaksi se, joka punoi juonen orjan kanssa. Jos joku vahingossa 
haavoittaa toista, maksakoon yksinkertaisen hyvityksen, sillä 
eihän kukaan lainsäätäjä voi ohjata sattumaa. Tuomareina 
toimikoot samat henkilöt kuin silloin, kun lapset ovat haavoit- 
taneet vanhempiaan, ja arvioikoot vahingon suuruuden. 
Kaikki edellä luettelemamme tapaukset kuuluvat siis väki- 
vallan piiriin, ja kaikki pahoinpitelyt ovat laadultaan väkival- 
taisia. Tässä on nyt jokaisen, niin miehen, lapsen kuin naisen- 
kin aina pidettävä mielessä, että vanhempi henkilö saa paljon 
enemmän kuin nuorempi osakseen kunnioitusta sekä juma- 
lien että niiden ihmisten parissa, jotka haluavat elää turvassa 
ja onnellisina. Sillä valtiolle on häpeäksi, jos nuoremman 
nähdään pahoinpitelevän vanhempaa, ja se herättää jumalien 
vihan. Jos vanhus pieksää nuorta miestä, tämän tulee kärsi- 

vällisesti hillitä vihansa ajatellen, että itse vanhana saa osak- 
seen saman kunnioituksen. Olkoon siis laki tämä: Meidän 
kaikkien tulee kunnioittaa itseämme vanhempaa sekä töin 
että sanoin. Kaksikymmentä vuotta itseään vanhempaa mies- 
tä tai naista tulee jokaisen pitää omana isänään ja äitinään ja 
kunnioittaa häntä, ja kukin kavahtakoon käymästä käsiksi 
henkilöön, joka ikänsä puolesta voisi olla hänen synnyttäjän- 
sä tai siittäjänsä, kaikkien synnyttäjäjumalien nimessä. Sa- 
moin on varottava käymästä käsiksi muukalaiseen, olipa tä- 
mä kauan maassa asunut tai vasta äsken saapunut. Tällaisen 
kimppuun ei saa itse hyökätä eikä häntä saa itsepuolustuk- 
seksikaan kurittaa lyömällä. Joka katsoo, että muukalainen 
on osoittanut häikäilemätöntä röyhkeyttä lyömällä häntä ja 
tarvitsee ojennuksen, ottakoon muukalaisen kiinni, kuiten- 
kaan häntä lyömättä, ja vieköön kaupunginvalvojien eteen, 
niin ettei hänelle enää tule mieleenkään lyödä maan kansa- 
laista. Kaupunginvalvojien tulee ottaa hänet haltuunsa ja tut- 
kia hänet, kuitenkin osoittaen kunnioitusta kestiystävyyttä 
suojelevalle jumalalle. Jos osoittautuu, että muukalainen on 
oikeudenvastaisesti hakannut maan kansalaista, he antakoot 
hänelle yhtä monta raipaniskua kuin hän itse on antanut 
lyöntejä, niin että hän luopuu muukalaiselle sopimattomasta 
käyttäymisestä. Mutta jos muukalainen ei ole tehnyt mitään 
väärää, kaupunginvalvojat varoittakoot ja nuhdelkoot sitä, 
joka on tuonut hänet paikalle, ja päästäkööt molemmat me- 
nemään. Jos samanikäinen lyö samanikäistä tai vanhempaa, 
joka on lapseton, tai vanha mies lyö vanhaa miestä tai nuori 
mies nuorta, puolustautukoon lyöty kuten luonnollista on, 
mutta paljain käsin, ei asein. Jos joku neljäkymmentä vuotta 
täyttänyt ryhtyy tappelemaan, joko hyökäten ase kädessä toi- 
sen kimppuun tai itsepuolustukseksi, hän saakoon heittiön ja 
hylkiön ja alhaisen miehen maineen ja siten sen, minkä on 
ansainnutkin. Joka tällaisille kehotuksille kallistaa korvansa, 
on kuuliainen, mutta joka on uppiniskainen eikä ota huo- 
mioon ennakkovaroituksia, kuunnelkoon tarkkaan, mitä laki 
tästä sanoo. Jos joku hakkaa toista, joka on vähintään kaksi- 
kymmentä vuotta häntä itseään vanhempi, niin kuka hyvänsä 
paikalle sattunut, joka ei ole samanikäinen tai nuorempi kuin 

tappelijat, erottakoon heidät tai olkoon lain kannalta kurja 
pelkuri. Jos sivullinen on samanikäinen tai nuorempi kuin se 
jota lyödään, hän puolustakoon lyötyä kuin tämä olisi hänen 
oma veljensä, isänsä tai isoisänsä. Edelleen joutukoon oikeu- 
teen vastaamaan väkivaltarikoksista se, joka lyö vanhempaa 
henkilöä, kuten edellä on kuvattu, ja jos hänet todetaan syyl- 
liseksi, hän istukoon vankilassa vähintään vuoden. Jos tuoma- 
rit katsovat, että hän on ansainnut pitemmän tuomion, sovel- 
lettakoon häneen pitempää rangaistusaikaa. Jos muukalainen 
tai metoikki lyö henkilöä, joka on häntä vähintään kaksikym- 
mentä vuotta vanhempi, sivullisen apuun tulosta olkoon voi- 
massa sama laki. Jos joku, joka ei ole vakituisesti maassa asu- 
va muukalainen, katsotaan syylliseksi tällaisessa jutussa, hä- 
net tuomittakoon vankeuteen kahdeksi vuodeksi ja hän kärsi- 
köön tämän rangaistuksen. Jos hän on metoikki eikä noudata 
lakeja, hän kärsiköön kolmen vuoden vankeusrangaistuksen, 
ellei oikeus katso hänen ansainneen pitempää. Myös sattu- 
malta paikalle tullutta, joka ei tule apuun niin kuin laki mää- 
rää, rangaistakoon siten, että jos hän kuuluu korkeimpaan 
omaisuusluokkaan, hän maksakoon yhden minan sakon, jos 
toiseen, viidenkymmenen drakhman, jos kolmanteen, kol- 
menkymmenen ja jos neljänteen, kahdenkymmenen drakh- 
man sakon. Tuomareina toimikoot tällaisissa tapauksissa so- 
taväen päälliköt, taksiarkit, fylarkit ja ratsuväen päälliköt. 
Lakeja säädetään nähdäkseni toiselta puolen kunnon ihmi- 
siä varten ohjeeksi, kuinka heidän tulee elää keskinäisessä 
ystävyydessä, toiselta puolen niitä varten, jotka omasta syys- 
tään ovat jääneet vaille kasvatusta ja ovat uppiniskaisia ja 
kovapintaisia, valmiita kaikenlaiseen pahuuteen. Näiden va- 
ralta on sanottava se, mikä nyt seuraa. Lainsäätäjän on pakko 
säätää lakeja toivoen, ettei niitä koskaan tarvitsisi soveltaa 
käytäntöön. Joka väkivalloin uskaltaa käydä käsiksi isäänsä 
tai äitiinsä tai näiden vanhempiin, pelkäämättä taivaan juma- 
lien tai niin sanottujen kostonhenkien rangaistusta ja halvek- 
sii vanhoja yleisesti todeksi tunnustettuja tarinoita, niin kuin 
muka tietäisi sellaista, mistä ei mitään tiedä, häntä varten 
tulee olla äärimmäisen ankara pelote. Kuolema ei ole kyllin 
ankara, ja vaikka manalan rangaistukset ovat pahemmat 

kuin kuolema ja niitä on kuvattu todenmukaisesti, ne eivät 
herätä pelkoa senkaltaisissa sieluissa; eihän muuten olisi ole- 
massakaan äidinmurhaajia eikä muita jumalattomiin tekoi- 
hin syyllistyviä. Tällaisista rikoksista annettujen rangaistus- 
ten ei mitenkään tarvitse jäädä jälkeen manalan rangaistuk- 
sista. Olkoon siis tämän jälkeen säädetty näin: Jos joku rohke- 
nee tehdä väkivaltaa isälleen, äidilleen tai isovanhemmilleen, 
mikäli ei ole mielisairas, niin tällaisessa tapauksessa sattu- 
malta paikalle sattunut syrjäinen tulkoon apuun, kuten edellä 
mainituissakin tapauksissa, ja jos hän on metoikki, kutsutta- 
koon hänet palkinnoksi avunannosta istumaan julkisissa ki- 
soissa ensimmäisellä penkkirivillä, mutta se, joka laiminlyö 
auttamisen, karkotettakoon eliniäkseen maasta. Jos muuka- 
laisella ei ole maahanasettumislupaa ja hän tulee auttamaan 
väkivallan uhria, hän saakoon siitä kiitosta, mutta jollei tule, 
moitetta. Jos orja tulee auttamaan pahoinpideltyä, hänet va- 
pautettakoon, mutta jollei hän tule, hän saakoon torilla torin- 
valvojilta sata raipaniskua, jos tapaus on sattunut torilla; jos 
se on sattunut kaupungissa torin ulkopuolella, rangaistuksen 
pankoon toimeen paikallinen kaupunginvalvoja, jos taas jos- 
sain maaseudulla, sen pankoot toimeen alueenvalvojien esi- 
miehet. Jos paikalle sattuu joku kansalaisten piiriin kuuluva 
mies, nainen tai poika, hän tulkoon auttamaan ja antakoon 
julki jumalattomaan tekoon syyllistyneen nimen. Joka ei tule 
auttamaan, saakoon lain mukaan osakseen Zeun kirouksen, 
tämän jumalan, joka suojelee saman suvun jäseniä ja van- 
hempia. Jos jonkun todetaan hyökänneen väkivalloin van- 
hempiensa kimppuun, hänet karkotettakoon ikiajoiksi johon- 
kin muuhun osaan maata ja suljettakoon kaikkien pyhien toi- 
mitusten ulkopuolelle. Jos hän ei pysy poissa, rangaiskoot 
alueenvalvojat häntä raipaniskuilla tai miten haluavat. Jos 
hän vieläkin tulee takaisin, häntä rangaistakoon kuolemalla. 
Jos joku vapaa kansalainen syö tai juo yhdessä tuollaisen ri- 
kollisen kanssa tai on muuten kanssakäymisessä hänen kans- 
saan tai tieten tahtoen edes tarttuu hänen käteensä hänet ta- 
vatessaan, hän ei saa astua temppeliin eikä tulla torille eikä 
koko kaupunkiin ennen kuin on puhdistautunut; hänen tulee 
tietää, että hän on itsekin rikollisen teon saastuttama. Jos ri- 

kollinen ei tottele lakia vaan lainvastaisesti saastuttaa läsnä- 
olollaan temppeleitä ja kaupunkia, tämä on viranomaiselle, 
joka sen havaitsee mutta ei haasta häntä oikeuteen, hänen 
toimintansa tarkastuksessa mitä raskauttavin asianhaara. Jos 
orja lyö vapaata kansalaista, muukalaista tai kaupungin asu- 
kasta, on paikalla olleen henkilön mentävä apuun, tai jollei 
hän sitä tee, maksettava varallisuusluokkansa mukaan mää- 
rätyt sakot. Läsnäolleet yhdessä uhrin kanssa sitokoot rikolli- 
sen ja luovuttakoot sille, joka on pahoinpidelty. Tämä otta- 
koon hänet haltuunsa ja pankoon kahleisiin ja antakoon hä- 
nelle niin monta raipaniskua kuin haluaa, tuottamatta kuiten- 
kaan isännälle vahinkoa, ja luovuttakoon sitten isännälle lain 
mukaan. Laki olkoon tämä: Jos joku orjan asemassa oleva lyö 
vapaata miestä muuten kuin viranomaisten käskystä, otta- 
koon omistaja pahoinpidellyltä orjan haltuunsa kahleissa äl- 
köönkä päästäkö häntä kahleista ennen kuin orja on saanut 
pahoinpidellyltä vakuutuksen siitä, että hän ansaitsee päästä 
vapaaksi kahleista. Sama olkoon laki kaikissa tällaisissa ta- 
pauksissa, jos molemmat asiapuolet ovat naisia, tai jos rikos- 
jutussa kantaja on nainen ja vastaaja mies, tai kantaja mies ja 
vastaaja nainen. 

ATEENALAINEN Nyt kun on käsitelty pahoinpitelyt, on esitet- 
tävä yleensä väkivaltaisia tekoja koskeva säädös. Se kuulu- 
koon seuraavasti. Kukaan ei saa riistää eikä viedä mukanaan 
mitään toiselle kuuluvaa eikä käyttää hyväkseen mitään toi- 
sen omaa ilman omistajan suostumusta, sillä tällaiset teot 
ovat johtaneet kaikkiin edellä esitettyihin onnettomuuksiin ja 
johtavat yhä nytkin ja vastedes. Muista väkivaltaisuuksista 
vakavimpia ovat ne, jotka johtuvat nuorison kurittomuudesta 
ja röyhkeydestä. Pahimpia ovat temppeleihin kohdistuvat, ja 
erityisen pahoja ovat myös ne, joiden kohteena ovat koko val- 
tion pyhinä pitämät tai suvuille tai muille yhteisöille kuulu- 
vat, vain osittain julkiset asiat. Toiseksi pahimpia ovat yksi- 
tyisten pyhäkköjen ja hautojen loukkaukset. Kolmanneksi 
tulevat sellaiset vanhempiin kohdistuvat loukkaukset, joita ei 
ole edellä jo käsitelty. Neljäs väkivallan laji on se, että viran- 
omaisilta riistetään tai viedään jotakin tai käytetään hyväksi 
jotakin heille kuuluvaa ilman heidän suostumustaan, heitä 
väheksyen, ja viides se, että yksityisen kansalaisen asemaa 
kansalaisena loukataan tavalla joka vaatii rangaistusta. Kaik- 
kia näitä tapauksia varten on annettava yhteinen laki. Sekä 
väkivalloin että salaa tapahtunutta temppelinryöstöä seuraa- 
via rangaistuksia on jo pääpiirteittäin käsitelty. Jos taas ky- 
seessä on jumalien loukkaaminen puhein tai teoin, meidän on 
esitettävä rangaistus, kunhan ensin olemme pitäneet kehotus- 
puheemme. Se kuulukoon näin. Kukaan, joka lakien mukai- 
sesti uskoo jumalien olemassaoloon, ei ole milloinkaan va- 
paaehtoisesti tehnyt jumalatonta tekoa tai lausunut mitään 

lainvastaista. Sen kohdalla, joka tällaiseen syyllistyy, on ky- 
seessä jokin näistä kolmesta tapauksesta: joko hän ei usko 
jumalien olemassaoloon, tai hän uskoo siihen mutta luulee, 
etteivät jumalat välitä ihmisistä, tai sitten hän kuvittelee, et- 
tä jumaliin voidaan helposti vaikuttaa uhreilla ja rukouksilla. 
KLEINIAS Mitä meidän sitten pitäisi tehdä tai sanoa tuollaisi]- 
le ihmisille? 

ATEENALAINEN Hyvä ystävä, kuunnellaan ensin, mitä minä 
kuvittelen heidän ylimielisesti naureskellen sanovan meille. 
KLEINIAs Mitä siis? 

ATEENALAINEN Tähän tapaan he pilailisivat: » Voi sinä ateena- 
lainen vieras, ja sinä spartalainen ja sinä knossoslainen, totta 
te puhutte. Jotkut meistä eivät ollenkaan usko jumaliin, jot- 
kut taas uskovat, niin kuin sanotte. Me siis vaadimme, niin 
kuin tekin vaaditte lakien kohdalla, että ennen kuin ryhdytte 
tylysti uhkailemaan meitä, yritätte vakuuttavasti ja kyllin 
hyvien todisteiden voimalla osoittaa meille jumalien olemas- 
saolon ja sen, että he ovat liian hyviä antaakseen lahjojen 
houkuttaa itseään mihinkään väärään. Tällaisia ja muita vas- 
taavanlaisia väitteitä me nimittäin saamme kuulla sellaisilta, 
joita pidetään parhaina runoilijoina, puhujina, tietäjinä, pap- 
peina ja niin edelleen, lukemattomilta ihmisiltä, ja tämä saa 
useimmat meistä ensin tekemään vääryyttä ja sitten yrittä- 
mään hyvittää tekojamme, sen sijaan että pyrkisimme ole- 
maan tekemättä väärin. Kun lainlaatijat kerran väittävät ole- 
vansa lempeitä eikä ankaria, vaadimme, että he ensin yrittä- 
vät saada meidät asiasta vakuuttuneiksi. Heidän ei tarvitse 
puhua jumalien olemassaolosta paljonkaan taitavammin kuin 
muut, kunhan vain puhuvat totuudenmukaisemmin. Silloin 
me voimme hyvinkin uskoa teitä. Jos vaatimuksemme tuntuu 
teistä kohtuulliselta, yrittäkää siis puhua ja vastata haastee- 
seemme.» 

KLEINIAS No mutta eikö nyt ole helppo osoittaa, että jumalia 
on olemassa, kun se kerran on totta? 

ATEENALAINEN Miten siis? 

KLEINIAS Sen osoittavat ensinnäkin maa, aurinko, tähdet ja 
koko maailmankaikkeus, vuodenaikojen kaunis järjestys ja 
sen jakautuminen vuosien ja kuukausien mukaan. Ja toiseksi 

se, että kaikki kreikkalaiset ja barbaarit uskovat jumalien 
olemassaoloon. 

ATEENALAINEN Hyvä ystävä, pelkäänpä — tosin tämä pelkoni 
ei ole kovin vakavaa — että nuo kelvottomat ihmiset vain hal- 
veksivat meitä. Te ette nimittäin tiedä, mihin heidän vasta- 
väitteensä perustuvat. Kuvittelette, että vain heidän kyvyttö- 
myytensä vastustaa nautintoja ja himoja on suunnannut hei- 
dän sielunsa tuohon jumalattomaan elämäntapaan. 

KLEINIAs Mikä muu syy siihen sitten voisi olla? 
ATEENALAINEN Eräs syy, jota te jotka elätte tällaisen ulko- 
puolella, ette voisi tietääkään; teiltä se jää huomaamatta. 
KLEINIAS Mistä sinä nyt oikein puhut? 

ATEENALAINEN Erittäin pahasta tietämättömyydestä, jota 
pidetään suurimpana viisautena. 

Keras Mitä tarkoitat? 

ATEENALAINEN Meillä on säilynyt jumalista kirjoitettuja ker- 
tomuksia, jollaisia teillä ei ole, käsittääkseni sen vuoksi että 
teillä on niin onnistunut valtiomuoto. Osa niistä on runomit- 
taisia, osa suorasanaisia, ja vanhimmat niistä kertovat, kuin- 
ka taivas ja kaikki muu on alkujaan syntynyt. Vähän edempä- 
nä niissä kuvataan jumalten syntyä ja heidän keskinäisiä suh- 
teitaan. Nämä kertomukset ovat niin vanhoja, että on vaikea 
mennä moittimaan niitä sen mukaan, onko niillä kuulijoihin 
muussa mielessä hyvä vai huono vaikutus. Mutta kun on kyse 
vanhempien arvossapitämisestä ja kunnioittamisesta, en mis- 
sään tapauksessa voi kiittää niitä enkä pitää niitä hyödyllisi- 
nä tai ylipäänsä tosinakaan. Mutta voimme jättää sikseen 
nämä vanhat tarinat; kerrottakoon niitä sillä tavoin kuin on 
jumalille mieleen. Sen sijaan nykyajan viisaiden väitteitä on 
syytä moittia siitä pahasta, mitä ne aiheuttavat. Tällaistahan 
heidän puheensa saavat aikaan: kun sinä ja minä esittäessäm- 
me todisteita jumalien olemassaolosta tuomme esiin tämän 
äskeisen seikan, että aurinko, kuu, tähdet ja maa ovat juma- 
lia ja jumalallisia, silloin ihmiset, jotka uskovat noita viisaita, 
vastaavat meille, että ne ovat pelkkää maata ja kiveä eivätkä 
mitenkään pysty välittämään ihmisten asioista. Ja heidän 
puheensa ovat niin mainiosti muotoiltuja, että ne tuntuvat 
uskottavilta. 

KLEINIAs Hyvä vieraamme, esitit vastaväitteen, joka olisi kyl- 
lin hankala vaikka se olisi ainoakin. Mutta asian tekee vielä 
vaikeammaksi se, että tällaisia väitteitä on vaikka kuinka pal- 
jon. 

ATEENALAINEN NO, mitä sitten voimme sanoa? Mitä meidän 
on tehtävä? Pitääkö meidän puolustautua, aivan kuin meitä 
jumalattomien ihmisten edessä syytettäisiin siitä, että saam- 
me hirveitä asioita aikaan laatimalla lait siinä hengessä kuin 
jumalia olisi olemassa? Vai jätämmekö koko asian tähän ja 
palaamme takaisin lakeihin, jotta johdantomme ei venyisi 
pitemmäksi kuin itse lait? Lyhyt esitys ei meille riittäisikään, 
jos meidän pitäisi ensin sopivalla tavalla todistaa näille juma- 
lattomuuteen taipuvaisille ihmisille se mitä he vaativat meitä 
osoittamaan, sitten herättää heissä pelkoa ja inhoa jumalatto- 
muutta kohtaan ja vasta tämän jälkeen laatia asiaankuuluvat 
lait. 

KLEINIAs Mehän olemme tämän lyhyen ajan kuluessa sano- 
neet jo monta kertaa, että meillä ei nyt ole mitään syytä pitää 
lyhytsanaisuutta parempana kuin pitkiä puheita. Eihän meil- 
lä ole ketään kannoillamme, niin kuin on tapana sanoa. Olisi 
naurettavaa ja surkeaa, jos nähtäisiin, että me valitsemme 
mieluummin lyhyimmän kuin parhaan vaihtoehdon. On hy- 
vin tärkeää, että väitteemme tuntuu uskottavalta, kun sa- 
nomme että jumalia on olemassa ja että he ovat hyviä ja pitä- 
vät oikeudenmukaisuutta suuremmassa arvossa kuin ihmiset. 
Tämä olisikin paras ja kaunein johdanto kaikkiin lakeihim- 
me. Emme siis saa kyllästyä emmekä pitää kiirettä, vaan 
meidän on mitään sivuuttamatta käytävä mahdollisimman 
täydellisesti läpi kaikki mitä voimme esittää näiden väittei- 
den tueksi. | 
ATEENALAINEN Esitit sanasi niin kiihkeästi kuin vaatisit mi- 
nua rukoilemaan jumalilta apua. Ei tässä enää voi epäröidä, 
kyllä nyt on puhuttava. No niin, voiko aivan kiihkottomasti 
ryhtyä osoittamaan, että jumalia on olemassa? Täytyyhän ol- 

kottaneet ja nytkin pakottavat meidät esittämään tällaisia 
todisteluja, koska eivät usko tarinoihin, joita ovat jo pikkulap- 
sina ja iImeväisinä kuulleet hoitajiltaan ja äideiltään. Heille 

on kerrottu niitä kuin loitsurunoja, leikillä ja tosimielessä, he 
ovat kuulleet niitä uhrirukouksissa ja nähneet niihin liittyviä 
esityksiä, joita nuoret uhritoimituksissa niin mielellään katse- 
levat ja kuuntelevat; he ovat nähneet omien vanhempiensa 
kohdistavan omasta ja lastensa puolesta hartaita rukouksia ja 
pyyntöjä jumalille, niin kuin näiden olemassaolo olisi päivän- 
selvä asia; he ovat kuulleet ja nähneet, kuinka kreikkalaiset 
ja barbaarit sekä onnettomuuksien että myötäkäymisten koh- 
datessa heittäytyvät auringon ja kuun nousun ja laskun ai- 
kaan kunnioittavasti maahan, niin kuin ei olisi pienintäkään 
epäilystä siitä että nämä todella ovat olemassa ja ovat juma- 
lia. Kaikkea tätä nuo ihmiset halveksivat, vaikka heillä ei ole 
siihen ainoatakaan riittävää syytä, niin kuin voi sanoa jokai- 
nen jolla on vähänkään järkeä, ja näin he pakottavat nyt mei- 
dät esittämään oman todistuksemme. Miten voisi olla lem- 
peäsanainen ojentaessaan heitä ja osoittaessaan, että jumalia 
on olemassa? Täytyy kuitenkin rohkeasti yrittää. Eihän käy 
päinsä, että molemmat osapuolet ovat aivan suunniltaan, toi- 
set kyltymättömän nautinnonhalunsa tähden ja toiset sen 
suuttumuksen vuoksi, jota tuntevat näitä kohtaan. Esittä- 
käämme nyt siis näille ajatuksiltaan turmeltuneille seuraa- 
vanlainen kiihkoton esipuhe; sammuttakaamme kiukkumme 
ja puhukaamme lempeästi kuin puhuisimme vain yhdelle 
heistä: 

»Poikani, sinä olet vielä nuori, ja ajan mittaan monet nykyi- 
set mielipiteesi tulevat muuttumaan päinvastaisiksi. Odota 
siis siihen asti, ennen kuin ryhdyt tuomariksi kaikkein tär- 
keimmissä asioissa. Ja niistäkin tärkein, jota nyt tosin et pidä 
minään, on se, osaako ajatella jumalista oikein ja elää kau- 
niisti vai ei. Ensiksi kerron sinulle heistä yhden merkittävän 
seikan, joka pitää paikkansa, kuten tulet näkemään. Ette sinä 
eivätkä ystäväsi ole ensimmäisiä, joilla on ollut jumalista 
tämä käsitys; aina on enemmän tai vähemmän olemassa sel- 
laisia, jotka sairastavat tätä tautia. Minä olen tavannut heitä 
paljon ja voin sanoa, ettei kukaan, joka ei nuorena ole usko- 
nut jumalien olemassaoloon, ole säilyttänyt tätä käsitystään 
vanhuuteensa asti. Sen sijaan nuo kaksi muuta jumalia kos- 
kevaa mielipidettä saattavat säilyä, eivät tosin monilla mutta 

sentään joillakuilla. Tarkoitan ensiksikin sitä käsitystä, että 
jumalia kyllä on olemassa mutta he eivät välitä ihmisten 
asioista, ja toiseksi sitä, että he tosin välittävät mutta ovat 
helposti taivutettavissa uhreilla ja rukouksilla. Jos siis uskot 
minua, odotat kunnes itsellesi on muodostunut jumalista 
mahdollisimman selvä käsitys; tutkistelet, onko asia näin vai 
toisin, ja kyselet muilta, ennen kaikkea lainlaatijalta. Mutta 
varo sillä välin syyllistymästä mihinkään epähurskauteen, 
joka kohdistuu jumaliin. Lainlaatijan on näet yritettävä nyt 
ja myöhemminkin opettaa sinulle, miten näiden asioiden laita 
ON.» 

KLEINIAs Tähän saakka meidän esityksemme on ollut erin- 
omainen. 

ATEENALAINEN Toden totta, Megillos ja Kleinias. Olemmekin 
huomaamattamme osuneet erääseen merkilliseen oppiin. 
KLEeINIAs Mikä se sellainen on? 

ATEENALAINEN Oppi, jota monet pitävät viisaimpana kaikis- 
ta. 

KLEINIAS Sano selvemmin! 

ATEENALAINEN Eräät sanovat, että kaikki mikä on, on ollut ja 
tulee olemaan, on joko luonnon, sattuman tai taidon ansiota. 
KLEINIAs Eikö se sitten ole oikein sanottu? 

ATEENALAINEN Tottahan viisaat miehet puhuvat niin kuin 
asia on. Meidän on syytä seurata heitä ja katsoa, mitä heidän 
kannattajansa oikein ajattelevat. 

KLEINIAs Niin juuri. 

ATEENALAINEN Kaikki mikä on suurinta ja kauneinta, on hei- 
dän mukaansa luonnon ja sattuman aikaansaannosta, pie- 
nemmät asiat taas taidon. Taito saa suurimmat ja tärkeim- 
mät asiat luonnolta jo valmiiksi syntyneinä, ja se itse muovaa 
ja valmistaa kaikki pikkuseikat, joita me nimitämmekin »tai- 
dokkaiksi». 

KLEINIAS Mitä tarkoitat? 

ATEENALAINEN Selitän vielä paremmin. He sanovat, että tuli, 
vesi, maa ja ilma ovat kokonaisuudessaan luonnon ja sattu- 
man aikaansaannosta, taito ei ole luonut mitään niistä. Kiin- 
teät kappaleet, maa, aurinko, kuu ja tähdet, ovat sitten synty- 
neet näiden täydellisesti elottomien aineiden vaikutuksesta. 

Nämä aineet ovat kukin toinen toistensa voimasta sattuman- 
varaisessa liikkeessä, ja sitä mukaa kuin ne ovat osuneet sopi- 
valla tavalla yhteen — kuuma kylmän, kuiva kostean, pehmeä 
kovan kanssa ja samoin kaikki muut vastakohdat, jotka sattu- 
ma on pakottanut sekoittumaan keskenään — ne ovat synnyt- 
täneet koko taivaan ja kaiken mitä siinä on, myös kaikki eläi- 
met ja kasvit, kun niistä ensin ovat syntyneet vuodenajat; 
eikä tämä kaikki ole heidän mukaansa syntynyt järjen eikä 
minkään jumalan eikä taidon vaikutuksesta vaan luonnon ja 
sattuman aikaansaannoksena, kuten jo sanoimme. Näistä 
taas on viimeisimpänä syntynyt taito, joka on kuolevainen ja 
kuolevaisista aineksista syntyisin, ja se on viimeiseksi tuotta- 
nut eräitä leikinomaisia aikaansaannoksia, joilla ei ole totuu- 
den kanssa paljonkaan tekemistä. Ne ovat jonkinlaisia kuva- 
jaisia ja sukua taidoille itselleen, sellaisia joita tuottavat maa- 
laustaito, musiikki ja niitä avustavat taidot. Jotakin vakavaa 
saavat aikaan vain sellaiset taidot, joiden oma voima on yh- 
teydessä luontoon, kuten lääkintätaito, maanviljely ja urhei- 
lu. Myös politiikka on heidän mukaansa vain vähäiseltä osal- 
taan yhteydessä luontoon; suurimmaksi osaksi se on taitoa. 
Samoin koko lainlaadinta on taitoa eikä luontoa, ja niinpä ei 
lakisäädöksissä totuutta olekaan. 

KLEINIAsS Mitä tarkoitat? 

ATEENALAINEN Hyvä ystävä, nämä ihmiset väittävät ensinnä- 
kin, että jumalien olemassaolo ei perustu luontoon vaan tai- 
toon, tiettyihin lakeihin, ja että jumalat ovat eri seuduilla eri- 
laisia sen mukaan, miten lainlaatijat ovat kulloinkin keske- 
nään sopineet. Samoin luonnon mukaan ovat kauniita toiset 
asiat, lain mukaan toiset. Oikeudenmukaisuutta taas ei luon- 
nostaan ole lainkaan olemassa; siitä kiistellään jatkuvasti ja 
sitä koskevia säädöksiä muutetaan. Kulloinkin tehdyt muu- 
tokset ovat sitten voimassa, ja ne ovat syntyneet taidon ja la- 
kien eivätkä suinkaan luonnon ansiosta. Nuoret ovat omaksu- 
neet kaikki tällaiset ajatukset viisailta miehiltä, proosakirjai- 
lijoilta ja runoilijoilta, joiden mukaan suurinta oikeudenmu- 
kaisuutta on se mikä viedään voittoon väkivalloin. Tämä syn- 
nyttää nuorisossa jumalattomuutta, kun kerran ei olekaan 
olemassa sellaisia jumalia joihin laki vaatii ihmisiä usko- 


288 


KYMMENES KIRJA 


maan. Se johtaa myös puoluekamppailuihin, kun nuo viisaat 
houkuttelevat ihmisiä muka luonnonmukaiseen elämään; to- 
dellisuudessa tämä elämä on sitä, että toiset alistetaan omaan 
valtaan sen sijaan että itse elettäisiin lain mukaan muita to- 
tellen. 

KLEINIAS Onpa siinä aikamoinen oppi! Kyllä nuoriso on alttii- 
na suurelle turmelukselle, niin julkisessa elämässä kuin yksi- 
tyisissä kodeissakin. 

ATEENALAINEN Puhut totta, Kleinias. Mitä lainlaatijan on 
mielestäsi tehtävä, kun tilanne on jo kauan ollut tällainen? 
Riittääkö, että hän astuu julkisesti esiin ja sinkoaa uhkauk- 
sensa ihmisille, elleivät he suostu tunnustamaan jumalien ole- 
massaoloa ja kuvittelemaan näitä sellaisiksi kuin laki sanoo? 
Ja sama koskee kaunista, oikeudenmukaista ja kaikkea mikä 
on tärkeintä ja liittyy hyveeseen ja pahuuteen: julistaako hän, 
että siihen on suhtauduttava sillä tavoin kuin lainlaatija sää- 
döksissään määrää, ja että sitä, joka ei suostu noudattamaan 
lakeja, on rangaistava kuolemalla tai muilla rangaistuksilla, 
raipoilla ja kahleilla, kansalaisoikeuksien menetyksellä tai 
köyhyydellä ja maanpaolla? Eikö hän lakeja laatiessaan ha- 
lua lainkaan lausua ihmisille suostuttelevia sanoja ja näin 
mahdollisuuksiensa mukaan kesyttää heitä? 

KLEINIAs Kyllä toki. Jos näissä asioissa voidaan vähänkään 
käyttää suostuttelua, lainlaatija ei saa väsyä, jos hän ylipään- 
sä on minkään arvoinen. Hänen on päinvastoin keuhkojensa 
täydeltä, niin kuin sanotaan, tuettava vanhaa oppia jumalien 
olemassaolosta ja muusta mitä nyt olet esittänyt. Hänen on 
myös tultava lain ja taidon avuksi ja osoitettava, että ne pe- 
rustuvat luontoon tai muuhun mikä on luonnon veroista. 
Nehän ovat syntyisin järjestä, niin kuin voidaan täysin perus- 
tein esittää. Tätähän sinä nähtävästi olet juuri osoittamassa, 
ja minä kyllä uskon sinua. 

ATEENALAINEN Kylläpä sinä nyt innostuit, Kleinias! Eikö 
suurten ihmisjoukkojen ole hankalaa seurata tällaista todiste- 
lua, ja eikö se myös veny kohtuuttoman pitkäksi? 

KLEINIAS Kuinka niin? Jos me olemme malttaneet puhua 
näin pitkään humaltumisesta ja musiikista, emmekö jaksaisi 
puhua jumalista ja muusta tällaisesta? Siitähän on järkevälle 

lainlaadinnallekin suurta apua. Kun lakisäädökset on saatet- 
tu kirjalliseen muotoon, ne säilyvät muuttumattomina ja niitä 
voi siitä lähtien aina tutkia. Ei siis ole syytä pelkoon, vaikka 
ensin niiden kuunteleminen onkin hankalaa, sillä näin voi 
kovaoppinenkin yhä uudelleen palata tarkastelemaan niitä. 
Eikä niiden pituutta pidä pelätä, kunhan ne ovat hyödyllisiä. 
Siksi mielestäni on järkevää ja hurskasta, että jokainen par- 
haansa mukaan antaa tukensa näille todisteluille. 

MEGILLOS Vieras, minusta Kleinias puhui naulan kantaan. 
ATEENALAINEN Aivan oikein, Megillos. Meidän on tehtävä 
niin kuin hän sanoo. Niin, elleivät nämä äsken esittämäni opit 
olisi levinneet suorastaan kaikkien ihmisten keskuuteen, ei 
jumalien olemassaololle tarvittaisi mitään puolustuspuheita. 
Mutta nyt ne ovat välttämättömiä. Kun kehnot ihmiset ovat 
tuhoamassa kaikkein tärkeimpiä lakeja, kenen on tultava 
apuun ellei lainlaatijan? 

MegciLLos Hänen juuri. 

ATEENALAINEN Mutta vastaahan sinäkin taas, Kleinias, si- 
nunkin pitää osallistua todisteluumme. Näyttää siltä, että se 
joka esittää näitä oppeja, pitää tulta, vettä, maata ja ilmaa 
kaikkeuden ensimmäisinä aineksina, ja juuri näitä hän nimit- 
tää luonnoksi; sielu on hänen mielestään syntynyt niistä vasta 
myöhemmin. Tai ei hän vain näytä luulevan näin vaan todella 
haluaa todistaa meille, että asia on tällä tavoin. 

KLEINIAs Niin varmasti. 

ATEENALAINEN Mutta kautta Zeun, mehän olemme tainneet 
osua siihen lähteeseen, josta kaikkien luonnontutkimusta har- 
rastaneiden ihmisten järjetön käsitys on saanut alkunsa! Mie- 
ti ja tutki nyt heidän teoriansa kohta kohdalta. Olisihan mer- 
kittävä asia, jos kävisi ilmi, että ne jotka ovat harrastaneet 
jumalattomia oppeja ja johtaneet niihin muitakin, ovat syyl- 
listyneet virheelliseen todisteluun. Näin asian laita näyttää 
olevan. 

KLEINIAs Hyvin puhuttu. Mutta yritä selittää, miten asia siis 
on. 

ATEENALAINEN Meidän on ilmeisesti turvauduttava melko 
epätavalliseen todisteluun. 


290 


KYMMENES KIRJA 


KLEINIAs Rohkeasti vain, hyvä vieras. Ajattelet näköjään, 
että me astumme lainsäädännön ulkopuolelle, jos puutumme 
tällaisiin kysymyksiin. Mutta ellei millään muulla tavalla voi- 
da päästä yksimielisyyteen siitä, että lakien jumalista antama 
kuva on oikea, asiaa on käsiteltävä näin. 

ATEENALAINEN Minun on nähtävästi käytävä käsiksi tähän 
tavallisuudesta poikkeavaan todisteluuni. Se mikä aiheuttaa 
kaikkien ilmiöiden synnyn ja tuhoutumisen, ei itse olekaan 
ensimmäinen vaan on syntynyt myöhemmin, ja myöhempi 
taas on syntynyt ensin — näin sanovat ne teoriat, jotka ovat 
muokanneet jumalattomien ihmisten sielua. Ja tästä syystä 
ne ovat erehtyneet jumalien todellisen olemuksen suhteen. 
Kemas En vielä ymmärrä. 

ATEENALAINEN Melkein kaikki näyttävät olevan tietämättö- 
miä siitä, millainen sielu on ja mikä on sen vaikutus. He eivät 
ole siitä perillä muutenkaan eivätkä myöskään sen synnystä, 
siitä että sielu on kaikkein ensimmäisiä asioita, syntynyt en- 
nen kaikkea muuta, ja että se enemmän kuin mikään muu 
hallitsee muiden kappaleiden muuttumista ja vaihtelua. Mut- 
ta jos kerran on näin, eikö siitä pakostakin seuraa, että se 
mikä on sukua sielulle, on syntynyt ennen sitä mikä kuuluu 
ruumiiseen, kun sielu kerran on ruumista vanhempi? 
KLEeINIAs Kyllä, pakostakin. 

ATEENALAINEN Sittenhän käsitys, huolehtiminen, järki, taito 
ja laki ovat varhaisempia kuin kovat ja pehmeät, painavat ja 
kevyet esineet. Ja suuret ja ensiarvoiset teot ja toimet ovat 
taidon aikaansaannosta, koska ne ovat varhaisimpia, sen si- 
jaan luonnon aikaansaannokset ja itse luonto — kuten he sitä 
nimittävät, tosin väärin — ovat myöhäisempiä ja alkuisin tai- 
dosta ja järjestä. 

KLEINIAs Kuinka niin väärin? 

ATEENALAINEN Luonnolla he tarkoittavat alkuilmiöiden syn- 
tyä. Mutta jos kävisi ilmi, että ensimmäisenä ei olekaan syn- 
tynyt tuli eikä ilma vaan sielu, silloin olisi aivan oikein sanoa, 
että sielu nimenomaan on luontoa. Tämä pitää paikkansa sii- 
nä tapauksessa, että sielun voidaan osoittaa olevan ruumista 
vanhempi, ei muuten. 

KLEINIAs Puhut aivan totta. 

ATEENALAINEN Seuraavaksi me siis kai ryhdymme tähän teh- 
tävään? 

KLEINIAS Ilman muuta. 

ATEENALAINEN Meidän on huolellisesti varottava harhaanjoh- 
tavaa todistelua, jottei se nuorekkuudellaan houkuttele mu- 
kaansa meitä vanhuksia ja sitten livahda käsistämme. Mehän 
joutuisimme naurunalaisiksi, kun nähtäisiin, että olemme 
kurkottaneet kuuseen ja kapsahtaneet katajaan. Kuunnelkaa- 
han nyt. Olettakaamme, että meidän kolmen olisi päästävä 
vuolaan virran yli ja että minä nuorimpana ja monia virtoja 
nähneenä sanoisin, että minun olisi parasta itseni yrittää en- 
sin. Ehdottaisin, että jättäisin teidät turvaan ja tutkisin, olisi- 
ko virran ylittäminen mahdollista myös teille iäkkäämmille; 
jos toteaisin sen käyvän päinsä, kutsuisin teitä ja kokemukse- 
ni avulla auttaisin teidät toiselle rannalle, jos taas ylittäminen 
olisi teille mahdotonta, olisin vain yksin antautunut vaaraan. 
Tämä minun ehdotukseni vaikuttaisi järkevältä. Samalla ta- 
voin nyt edessämme oleva todistelu on liian raju ja teidän voi- 
millenne ehkä lähes ylikäymätön. Jottei se ohi ryöpytessään 
aiheuttaisi teille huimausta ja pyörrytystä eikä kysymyksil- 
lään saattaisi teitä noloon ja kömpelöön asemaan, kun ette 
ole tottuneet antamaan vastauksia, minun lienee parasta 
menetellä nyt seuraavalla tavalla. Esitän ensin itselleni kysy- 
myksiä, joita te saatte kaikessa rauhassa kuunnella, ja sitten 
vastaan niihin itse. Näin käyn läpi koko todistusketjun, kun- 
nes sielua koskeva aihe on saatu käsitellyksi ja on osoitettu, 
että sielu on ruumista varhaisempi. 

KLEINIAs Ehdotuksesi tuntuu erinomaiselta. Tee niin kuin 
sanoit. 

ATEENALAINEN No niin, jos meidän joskus on kutsuttava 
avuksi jumalaa, se tapahtukoon nyt. Kutsukaamme niin har- 
taasti kuin suinkin jumalia todistamaan oma olemassaolonsa, 
tarttukaamme sitten tähän turvaköyteen ja astukaamme to- 
distelun virtaan. Kun minulle nyt esitetään seuraavanlaisia 
kysymyksiä, on varmaankin turvallisinta vastata niihin tähän 
tapaan. »Onko niin, vieras,» minulta kysytään, »että kaikki on 
lepotilassa eikä mikään liiku? Vai onko asia juuri päinvas- 

toin? Vai niinkö, että osa liikkuu, osa on lepotilassa?» »Osa 
liikkuu, osa on lepotilassa», minä vastaan. »Kai sitten lepoti- 
lassa oleva lepää ja liikkeessä oleva liikkuu jossakin tietyssä 
paikassa?» »Totta kai.» »Ja toiset kappaleet tekevät näin yh- 
dessä kohden, toiset monessa?» »Tarkoitat, että ne kappaleet, 
joilla on kyky pysyä keskiosaltaan liikkumattomina, liikkuvat 
yhdessä kohden, niin kuin hyrrämäiset kiekot, joiden sano- 
taan pysyvän paikallaan vaikka ne pyörivät ympäri?» »Niin.» 
»Ja käsitämme, että kun tällaisessa kiertoliikkeessä sama lii- 
ke pyörittää sekä suurinta että pienintä hyrrään sisältyvää 
kehää, tuo liike jakautuu suhteellisesti pienempien ja suu- 
rempien kehien kesken ja on siis vastaavasti heikompi tai voi- 
makkaampi. Niinpä se aiheuttaa kaikenlaisia ihmeitä — se- 
hän antaa yhtä aikaa sekä suurille että pienille kehille niiden 
kokoa vastaavan nopeuden tai hitauden, vaikka tämän luulisi 
olevan mahdotonta.» » Aivan totta.» »Niillä taas, jotka liikku- 
vat monessa paikassa, sinä nähtävästi tarkoitat niitä kappa- 
leita, jotka liikkuessaan siirtyvät paikasta toiseen; toisinaan 
niillä on liikkeensä perustana vain yksi piste, toisinaan taas, 
silloin kun ne pyörivät, useampia. Jos tällainen kappale koh- 
taa toisen, liike jakautuu, mikäli tuo toinen on paikallaan, 
mutta jos toinen on päinvastaisessa liikkeessä, niiden kohda- 
tessa syntyy liikkeiden sekoitus, joka on niiden molempien 
keskiväliltä.» »Tarkoitan juuri tätä minkä sanoit.» »Sekoit- 
tuessaan toisiinsa liikkeet lisääntyvät, toisistaan erotessaan 
ne pienenevät niin kauan kuin kappaleet säilyttävät kukin 
oman tilansa. Ellei tämä säily, liikkeet tuhoutuvat toistensa 
vaikutuksesta. Entä millaisissa olosuhteissa tapahtuu kaikki- 
nainen syntyminen? Ilmeisesti niin, että on olemassa alku, 
joka kasvaa ja tulee toiseen muutosvaiheeseen ja siitä seuraa- 
vaan; kolmanteen muutokseen päästyään se on jo aistein va- 
rustetun olennon havaittavissa. Kaikki syntyy tällaisten muu- 
tosten ja siirtymien kautta, ja niin kauan kuin se pysyy sellai- 
senaan, se on todella olemassa, mutta muuttuessaan toiseen 
olomuotoon se tuhoutuu kokonaan.» Nythän me olemme, ys- 
tävät, siis maininneet kaikki lueteltavissa olevat liikkeen lajit 
kahta lukuun ottamatta, eikö niin? 

KLEINIAS Mitkä ne kaksi ovat? 

ATEENALAINEN Kai juuri ne, hyvä ystävä, joiden vuoksi olem- 

me ryhtyneet koko tähän tarkasteluun. 

KLEINIAS Sano selvemmin. 

ATEENALAINEN Sielun vuoksihan me tähän olemme ruven- 

neet? 

KLEINIASs Niin toki. 

ATEENALAINEN Toiseksi näistä liikkeen lajeista katsottakoon 

se, joka pystyy pitämään liikkeessä muita mutta ei itseään, 

toiseksi taas se, joka pystyy sekoittumisen ja eroamisen, kas- 

vamisen ja vähenemisen, syntymisen ja tuhoutumisen kautta 

liikuttamaan sekä itseään että muita; tämäkin olkoon erilli- 
c nenlaji kaikkien liikkeen muotojen joukossa. 

KLEINIAS Sovitaan niin. 

ATEENALAINEN Yhdeksänneksi liikkeen lajiksi asetamme siis 

sen, joka aina liikuttaa jotakin muuta ja jota itseään jokin 

muu pitää liikkeessä. Ja kymmenenneksi voimme nimittää 

sitä, joka pitää liikkeessä sekä itseään että muita ja joka on 

mukana kaikessa tekemisessä ja kaikessa kokemisessa, sitä 

jota nimitetään kaiken olevaisen muuttumisen ja liikkeen 

todelliseksi lähteeksi. 

KLEINIAS Aivan niin. 

ATEENALAINEN Mitä näistä kymmenestä liikkeen lajista voi- 
d simme parhaalla syyllä pitää kaikkein voimakkaimpana ja 

tehokkaimpana? 

'"KLEINIAS Pakko on sanoa, että ylivoimaisesti muiden edelle 
nousee se joka pystyy itse aiheuttamaan oman liikkeensä; 
kaikki muut tulevat vasta sen jälkeen. 

ATEENALAINEN Hyvä. Mutta eikö meidän siinä tapauksessa 

pitäisi korjata äskeisestä esityksestämme yksi tai kaksikin 

väärää kohtaa? 

KLEINIAs Mitä kohtia tarkoitat? 

ATEENALAINEN Se mitä sanoimme kymmenennestä liikkeen 

lajista, ei taidakaan pitää paikkaansa. 

KLeEINIAs Kuinka niin? 

ATEENALAINEN Järkevästi ajatellen se on sekä synnyltään että 

voimakkuudeltaan ensimmäinen. Sen jälkeen tulee järjestyk- 

sessä toinen, jota me äsken nurinkurisesti nimitimme yhdek- 
e sänneksi. 

KLeINIAs Mitä tarkoitat? 

ATEENALAINEN Tarkoitan tätä. Jos jokin saa aikaan muutok- 
sen jossakin toisessa, tämä jälleen jossakin muussa ja niin 
edelleen, voidaanko ylipäänsä jokin näistä muutoksen aiheut- 
tajista todeta ensimmäiseksi? Ja kuinka sellainen, mikä itse 
on liikkeessä jonkin toisen ansiosta, voi olla muutosten alku- 
syy? Sehän on mahdotonta. Jos sen sijaan se, mikä itse pitää 
itseään liikkeessä, aiheuttaa muutoksen jossakin toisessa ja 
tämä taas jossakin muussa ja näin tuhannet ja taas tuhannet 
oliot joutuvat liikkeeseen, eikö silloin niiden kaikkien liikkeen 
alkusyy ole juuri tuon itse itseään liikuttavan ensimmäinen 
liike? 

KLEINIAs Erinomaisesti puhuttu, pakko on olla samaa mieltä. 
ATEENALAINEN Sitten meidän on vielä tehtävä kysymys ja 
vastattava itse siihen seuraavalla tavalla. Jos kaikki olevainen 
liittyisi yhteen ja seisahtuisi, niin kuin useimmat noista vii- 
saista rohkenevat väittää, minkä meidän luettelemistamme 
liikkeen lajeista olisi pakostakin synnyttävä ensimmäisenä? 
Kai sen, joka itse aiheuttaa oman liikkeensä? Eihän mikään 
muu voisi sitä ennen aiheuttaa siinä muutosta, koska missään 
muussa ei tätä ennen ole esiintynyt muutosta. Niinpä me väi- 
tämme, että kaikkien liikkeiden lähtökohta, se joka ensim- 
mäisenä syntyy lepotilassa olevissa ja esiintyy liikkeellä ole- 
vissa, se joka itse aiheuttaa oman liikkeensä, on ehdottomasti 
vanhin ja voimakkain kaikista muutoksista, kun taas se, jossa 
jokin muu saa aikaan muutoksen ja joka vuorostaan saa liik- 
keelle muut, tulee vasta toisena. 

KLEINIAS Se on aivan totta. 

ATEENALAINEN Kun nyt olemme päässeet todistelussamme 
näin pitkälle, meidän on vastattava seuraavaan kysymykseen. 
KLeINIAs Mikä se on? 

ATEENALAINEN Jos näemme tällaisen liikkeen syntyvän jossa- 
kin mikä on maata, vettä tai tulta, jotakin näistä erikseen tai 
niiden sekoitusta, missä tilassa sanoisimme sen olevan? 
KLEINIAS Kysytkö ehkä, sanoisimmeko sen elävän, kun se 
näin saa itse itsensä liikkeeseen? 

ATEENALAINEN Kysyn. 

KLEINIAS Kyllä se elää, sehän on selvä. 

ATEENALAINEN No niin, kun näemme jossakin oliossa sielun, 
eikö silloin ole laita samoin? Eikö ole myönnettävä, että tuo 
olio elää? 

KLEINIAs Totta kai. 

ATEENALAINEN Mutta kautta Zeun, eikö joka olion kohdalla 
ole ajateltava kolmea näkökohtaa? 

KLEINIAs Mitä tarkoitat? 

ATEENALAINEN Yksi on sen olemus, toinen olemuksen määri- 
telmä, kolmas sen nimi. Jokaisesta oliosta voidaan myös esit- 
tää kaksi kysymystä. 

KLeINIAs Kuinka niin kaksi? 

ATEENALAINEN Toisinaan me esitämme olion nimen ja ha- 
luamme tietää sen määritelmän, toisinaan taas esitämme 
määritelmän ja haluamme tietää nimen. 

KLEINIAS Tarkoitammeko ehkä jotakin seuraavanlaista? 
ATEENALAINEN Millaista? 

KLEINIAS Sekä lukuja että muitakin kohteita voidaan jakaa 
kahtia. Kun kyseessä on luku, sitä nimitetään parilliseksi; 
tämän määritelmä taas kuuluu: luku, joka voidaan jakaa kah- 
teen yhtä suureen osaan. 

ATEENALAINEN Aivan, tarkoitan juuri sitä. Emmekö me esitä- 
kin saman asian kummassakin tapauksessa, siis ilmoittaes- 
samme nimen, kun meiltä kysytään määritelmää, ja määritel- 
män, kun kysytään nimeä? Mehän puhumme samasta koh- 
teesta käyttäessämme nimeä ?parillinen? ja määritelmää ”lu- 
ku joka voidaan jakaa kahtia”. 

KLEINIAs Kyllä, aivan varmasti. 

ATEENALAINEN Mikä on sen kohteen määritelmä, jonka nimi 
on sielu? Onko meillä muuta määritelmää kuin äsken esittä- 
mämme 'liike, joka pystyy pitämään itseään liikkeessä”? 
KLEINIAS Tarkoitatko, että itsensä liikkeessä pitävä? on sa- 
man olion määritelmä, josta me kaikki käytämme nimeä ’sie- 
lu’? 

ATEENALAINEN Tarkoitan. Ja jos asia on näin, valitammeko 
vielä ettei ole kyllin hyvin osoitettu, että sielu on sama asia 
kuin kaiken olevan, menneen ja tulevan sekä näiden vasta- 
kohtien syntymisen ja liikkeen lähtökohta — onhan kerran 

käynyt ilmi, että se on kaiken muuttumisen ja liikkumisen 
alkusyy? 

KLEINIAs Emme valita. On osoitettu riittävän hyvin, että kos- 
ka sielu on liikkeen alku, se on vanhin kaikesta mitä on ole- 
massa. 

ATEENALAINEN Siinä tapauksessa se liike, joka syntyy koh- 
teessa jonkin toisen vaikutuksesta eikä pysty antamaan mille- 
kään muulle kykyä pitää itseään liikkeessä, tulee vasta toise- 
na tai kuinka monentena vain halutaan, koska se on vain 
muutos, joka tapahtuu todella elottomassa kappaleessa. 
KLEINIAs Oikein sanottu. 

ATEENALAINEN Olemme siis oikeassa ja lausumme täyden to- 
tuuden, jos sanomme sielun olevan synnyltään varhaisempi 
kuin ruumis ja ruumiin tulevan vasta seuraavana, sielun jäl- 
keen, koska sielu hallitsee ja ruumis tottelee. 

KLEINIAS Aivan totta. 

ATEENALAINEN Muistammehan, kuinka edellä yhdessä tote- 
simme, että jos sielu osoittautuu ruumista vanhemmaksi, 
myös kaikki sieluun kuuluva on vanhempaa kuin se mikä 
kuuluu ruumiiseen. 

KLEINIAs Muistamme toki. 

ATEENALAINEN Tavat, luonteet, aikomukset, päättelyt, oikeat 
käsitykset, pyrkimykset ja muistot ovat siis varhaisempia 
kuin kappaleiden pituus, leveys, syvyys ja voima, jos kerran 
sielu on ruumista varhaisempi. 

KLEINIAs Ehdottomasti. 

ATEENALAINEN Eikö meidän sitten ole pakko todeta, että sie- 
lu saa aikaan kaiken hyvän ja pahan, kauniin ja ruman, oi- 
kean ja väärän ja kaikki niiden vastakohdat, jos kerran ole- 
tamme sielun olevan kaiken alkusyy? 

KLEINIAS Tietysti. 

ATEENALAINEN Kun sielu asustaa kaikessa mikä liikkuu ja 
hallitsee tätä kaikkea, eikö ole pakko todeta, että se hallitsee 
myös taivasta? 

KLEINIAS Totta kai. 

ATEENALAINEN Yksikö sielu vai onko niitä useita? Useita, 
vastaan teidän puolestanne. Meidän ei ainakaan pidä olettaa, 

että niitä on vähemmän kuin kaksi, toinen joka tekee hyvää ja 
toinen joka pystyy saamaan aikaan päinvastaista. 

KLEINIASs Olet aivan oikeassa. 

ATEENALAINEN No niin. Kaikkea taivaalla, maassa ja merellä 
olevaa sielu ohjaa omilla liikkeillään, joilla on sellaisia nimiä 
kuin tahto, tarkastelu, huolenpito, harkinta, oikea ja väärä 
käsitys, ilo, suru, rohkeus, pelko, viha, rakkaus ja niin edel- 
leen. Nämä ovat ensisijaisia liikkeen lajeja, jotka ottavat 
avukseen toissijaiset, eri kappaleiden liikkeet ja saavat kai- 
kessa aikaan kasvua ja vähenemistä, eroamista ja yhtymistä 
sekä näistä aiheutuvaa kuumuutta ja kylmyyttä, raskautta ja 
keveyttä, kovuutta ja pehmeyttä, valkeutta ja mustuutta, 
karvautta ja makeutta. Kun sielu näitä kaikkia käyttäessään 
ottaa avuksi jumalallisen järjen, se on todella itsekin jumalal- 
linen ja johdattaa kaikkea oikein ja onnekkaasti, mutta järjet- 
tömyyteen liittyneenä se saa kaikessa aikaan päinvastaisen 
tuloksen. Oletammeko, että asia on näin, vai vieläkö epäilem- 
me, että se ehkä onkin toisin? 

KLEINIAs Emme missään tapauksessa. 

ATEENALAINEN Kumman näistä sielun lajeista me sanomme 
hallitsevan taivasta, maata ja kaikkeuden kiertokulkua? Sen- 
kö, joka on järkevä ja hyveen täyttämä, vai sen joka ei ole 
kumpaakaan? Sopiiko, että vastaamme tähän seuraavalla 
tavalla? 

KLEINIAS Miten? 

ATEENALAINEN Sanomme: Hyvä ystävä, jos koko taivaan ja 
kaiken siinä olevan kiertokulku on luonteeltaan samanlaista 
kuin järjen liike ja kiertokulku ja sen päättelyt ja jos se etenee 
samalla tavoin, silloin on tietysti todettava, että parhain sielu 
huolehtii koko kaikkeudesta ja ohjaa sen kulkua. 

KLEINIAS Se on totta. 

ATEENALAINEN Jos taas kaikkeuden kulku on mieletöntä ja 
sekavaa, sitä ohjaa paha sielu. 

KLeinias Totta sekin. 

ATEENALAINEN Kummanlaista järjen liike siis on? Tähän ky- 
symykseen on vaikea antaa järkevää vastausta, joten teidän 
on hyvä ottaa minut nyt avuksenne vastaamaan. 

KLEINIAs Olet oikeassa. 

ATEENALAINEN Kun vastaamme, meidän ei pitäisi tehdä niin 
kuin ihmiset, jotka tuijottavat suoraan aurinkoon, niin että 
heidän silmissään pimenee keskellä kirkasta päivää. Ei pidä 
luulla, että voisimme kuolevaisilla silmillämme katsella jär- 
keä ja tulla tuntemaan sen kyllin hyvin. Turvallisempaa on 
katsella asianomaisen kohteen kuvaa. 

KLEINIAs Mitä tarkoitat? 

ATEENALAINEN Valitkaamme kuvaksi noiden esittämiemme 
kymmenen liikkeen joukosta se, jota järki muistuttaa eniten. 
Kun olemme palauttaneet sen mieleemme, minä annan vas- 
tauksen. 

KLEINIAs Hyvä ehdotus. 

ATEENALAINEN Siitä mitä silloin sanoimme, muistamme kai, 
että oletimme kaikesta osan olevan liikkeessä, osan lepotilas- 
sa? 

KLEINIASs Kyllä. 

ATEENALAINEN Ja että liikkeessä olevista kohteista toiset liik- 
kuvat pysyen paikallaan, toiset siirtyvät paikasta toiseen. 
KLEeINIAs Niin juuri. 

ATEENALAINEN Näistä kahdesta liikkeen lajista se, joka liik- 
kuu paikallaan, kiertää pakostakin aina jonkin keskipisteen 
ympäri samalla tavoin kuin sorvatut hyrrät, ja se muistuttaa 
kaikkein eniten ja läheisimmin järjen kiertokulkua. 

KLEINIAs Mitä tarkoitat? 

ATEENALAINEN Jos sanomme, että nämä molemmat, järki ja 
paikallaan pyörivä liike, liikkuvat yhtäläisellä ja samalla ta- 
valla, samassa paikassa, saman keskipisteen ympäri ja sa- 
maan suuntaan, yhden ja saman säännön ja järjestyksen 
mukaan, aivan kuin pyörivä sorvattu hyrrä — jos siis sanom- 
me näin, nähdään että emme ole niinkään huonoja keksimään 
osuvia vertauskuvia. 

KLEINIAS Puhut aivan totta. 

ATEENALAINEN Ja se liike taas, joka ei koskaan liiku samalla 
tavoin, säännöllisesti ja samassa paikassa, saman keskipis- 
teen ympäri ja samaan suuntaan, saman järjestyksen ja sään- 
nön mukaan, eikö se ole sukua kaikkinaiselle järjettömyydel- 
le? 

KLEINIAS Kyllä, ehdottomasti. 

c ATEENALAINEN Nyt on siis helppo todeta painokkaasti, että 

jos juuri sielu pitää kaikkea kiertävässä liikkeessä, taivaan 
kiertoliikkeestä huolehtii ja sen pitää järjestyksessä joko 
kaikkein parhain sielu tai sen vastakohta. 

KLeEINIAs Hyvä vieras, kaiken tässä sanotun perusteella olisi 
jumalatonta väittää jonkin muun kuin täydellisen hyveellisen 
sielun, yhden tai useamman, johtavan tätä kiertoliikettä. 
ATEENALAINEN Olet erinomaisen hyvin seurannut todiste- 
luamme, Kleinias. Seuraahan vielä tätäkin. 

KLeEInIAs Mitä siis? 

ATEENALAINEN Jos sielu pitää liikkeessä kaikkea yhdessä, 
aurinkoa, kuuta ja muita taivaankappaleita, kai myös jokais- 
ta niistä erikseen? 

KLEINIAS Tietysti. 

ATEENALAINEN Voimme siis laatia päättelyketjun, joka kos- 
kee vain yhtä niistä; saamme nähdä, että se soveltuu kaikkiin 
muihinkin taivaankappaleisiin. 

KLEINIAS Minkä niistä otamme? 

ATEENALAINEN Auringon aineellisen hahmon näkee jokainen 
mutta sielua ei kukaan, niin kuin ei minkään muunkaan elä- 
vän eikä kuolleen ruumiin sielua. Onkin hyvin mahdollista, 
että tämä laji on kokonaan ruumiillisten aistien tavoittamat- 
tomissa ja että vain järki pystyy sen havaitsemaan. Järjellä ja 
ajattelulla voimme muodostaa siitä seuraavanlaisen käsityk- 
sen. | 

KLEINIAs Millaisen? 

ATEENALAINEN Jos sielu ohjaa auringon liikettä, emme var- 
maankaan erehdy sanoessamme, että se toimii jollakin seu- 
raavista kolmesta tavasta. 

KLEINIAs Mitkä ne ovat? 

ATEENALAINEN Joko se sijaitsee tuon näkyvän pyöreän kappa- 
leen sisällä ja ohjaa sitä kaikin tavoin, niin kuin meissä oleva 
sielu kuljettaa meitä, tai se on saanut itselleen oman aineelli- 
sen hahmon, joka on tulta tai ilmaa kuten jotkut väittävät, ja 
työntää ulkoapäin oman kappaleensa voimalla tuota toista 
kappaletta; tai kolmanneksi, siltä puuttuu aineellinen hahmo 
mutta sillä on muita ihmeen verrattomia ominaisuuksia, joil- 
la se ohjaa auringon liikettä. 

KLEINIAS Aivan, sielun täytyy pakostakin toimia jollakin 
näistä tavoista, kun se ohjaa kaikkeutta. 

ATEENALAINEN Pysähdytäänpä nyt tähän. Samantekevää, 
tuoko tämä sielu meille valon auringon vaunuissa ajaen vai 
ulkopuolelta käsin vai jollakin muulla tavoin, jokaisen on toki 
pidettävä sitä jumalana. Vai kuinka? 

Keras Kyllä, ellei nyt ole aivan järjiltään. 

ATEENALAINEN Ja samaa meidän on sanottava kaikista täh- 
distä, kuusta, vuosista, kuukausista ja vuodenajoista: koska 
on käynyt ilmi, että niiden kaikkien alkusyynä on sielu, yksi 
tai useita, joissa ilmenevät kaikki hyveet, toteamme näiden 
sielujen olevan jumalia — samantekevää, sijaitsevatko ne elä- 
vinä olentoina ruumiillisten hahmojen sisäpuolella ja pitävät 
sieltä käsin yllä taivaan järjestystä vai tapahtuuko se muulla 
tavoin. Voiko nyt joku myöntää tämän todeksi ja silti väittää, 
ettei kaikkeus ole täynnä jumalia? 

KLEINIAS Niin mieletön ei kukaan voi olla. 

ATEENALAINEN No niin, Megillos ja Kleinias, me esitämme 
nyt selvät ehtomme sellaiselle, joka ei ole tähän asti uskonut 
jumaliin, ja sitten pääsemme hänestä eroon. 

KLEINIAS Millaiset ehdot? 

ATEENALAINEN Joko hänen on osoitettava meidän olevan vää- 
rässä, kun katsomme sielun olevan kaiken alkulähde ja esi- 
tämme mitä kaikkea tästä seuraa, tai ellei hän pysty esittä- 
mään mitään parempaa kuin me, hänen on kuunneltava mei- 
tä ja elettävä loppuikänsä jumaliin uskoen. Katsotaanpa siis, 
olemmeko jo riittävän hyvin perustelleet jumalien olemassa- 
olon niille, jotka eivät usko jumaliin, vai puuttuuko vielä jota- 
kin. 

KLEINIAs Hyvä vieras, varmastikaan ei puutu mitään. 
ATEENALAINEN Heidän kanssaan asia olkoon siis loppuun kä- 
sitelty. Nyt meidän on suunnattava kehotuksemme sellaise]- 
le, joka tosin uskoo jumalien olevan olemassa mutta katsoo, 
etteivät he piittaa ihmisten asioista. »Parahin ystävä», me 
sanomme, »sinun uskosi jumalien olemassaoloon johtuu ehkä 
siltä, että eräänlainen sukulaisuus jumalalliseen saa sinut 
kunnioittamaan näitä heimolaisiasi ja uskomaan, että he to- 
della ovat olemassa. Mutta toisaalta ne kohtalot, jotka tule- 


301 


900a 


LAIT 


vat pahojen ja väärämielisten osaksi sekä yksityisessä että 
julkisessa elämässä, houkuttavat sinua jumalattomuuteen. 
Nuo kohtalot eivät todellisuudessa ole onnellisia, vaikka ylei- 
nen mielipide niitä ylenmäärin ihasteleekin, sopimatonta kyl- 
lä, ja vaikka niitä ilman syytä ylistetään runoudessa ja kai- 
kenlaisissa puheissa. Ja kun näet eräiden saavuttavan kor- 
kean iän ja heidän lastenlastensa elävän kunnian kukkuloilla, 
joudut hämmennyksiin, kun kuulet tai omin silmin näet hei- 
dän joukossaan moniin jumalattomuuksiin ja muihin hirveyk- 
siin syyllistyneitä, jotka juuri näiden tekojensa ansiosta ovat 
mitättömästä asemasta kohonneet tyranneiksi ja kaikkein 
korkeimpiin arvoihin. Nyt sukulaisuutesi jumaliin nähtävästi 
estää sinua moittimasta heitä tämän kaiken aikaansaajiksi. 
Mutta kun et voi panna tätä jumalien syyksi ja sinua lisäksi 
vaivaa tietynlainen järjettömyys, olet päätynyt uskomaan, 
että jumalia kylläkin on olemassa mutta että he väheksyvät 
ihmisten asioita eivätkä piittaa niistä. Jottei tämä nykyinen 
käsityksesi pahenisi vielä suuremmaksi jumalattomuudeksi, 
meidän on kokeiltava, pystymmekö todistelullamme torju- 
maan sen. Tätä varten liitämme seuraavan todistelumme sii- 
hen todisteluun, jonka aluksi esitimme sellaiselle joka koko- 
naan kieltää jumalien olemassaolon, ja käytämme sitä nyt siis 
uudelleen hyväksemme.» 

Ottakaa te, Kleinias ja Megillos, jälleen vastataksenne tuon 
nuoren miehen puolesta niin kuin äskenkin. Jos törmäämme 
keskustelussa joihinkin vaikeuksiin, minä autan teidät virran 
yli samoin kuin äsken tein. 

KLEINIAS Oikein puhuttu. Tee sinä näin, ja mekin teemme 
parhaamme mukaan niin kuin ehdotit. 

ATEENALAINEN Ei varmaankaan ole vaikea osoittaa keskuste- 
lukumppanillemme, että jumalat välittävät pikkuasioista yh- 
tä paljon kuin kaikkein tärkeimmistäkin. Seurasihan hän 
meidän äskeistä keskusteluamme ja kuuli, että jumalissa on 
kaikki hyveet, myös se mikä on juuri heille ominaisinta, ni- 
mittäin että he pitävät kaikkeudesta huolta. 

KLEINIAS Kyllä, tämän hän juuri kuuli. 

ATEENALAINEN Seuraavaksi hänen on yhdessä meidän kans- 
samme tutkittava, millaista hyvettä me oikein tarkoitamme, 

kun toteamme jumalien olevan hyviä. Siis: mehän sanomme, 
että mielenmaltti ja järkevyys ovat hyveen osia, niiden vasta- 
kohdat taas pahuuden? 

KLEINIAS Niin sanomme. 

ATEENALAINEN Entä sanomme kai urheuden olevan hyveen 
osa, pelkuruuden taas pahuuden? 

KLeinIas Totta kai. 

ATEENALAINEN Ja toisia näistä pidämme rumina, toisia kau- 
niina? 

KLeEINIAs Ehdottomasti. 

ATEENALAINEN Ja jos näistä ominaisuuksista toiset kuuluvat 
meille, niin juuri nuo huonot, kun taas jumalilla ei ole niiden 
kanssa mitään tekemistä? 

—KLEINIAS Sen toki jokainen myöntää. 

ATEENALAINEN Entä edelleen, luemmeko välinpitämättömyy- 
den, laiskuuden ja velttouden sielun hyveen piiriin? Mitä sa- 
noisit? 

KLEINIAs Emme tietenkään. 

ATEENALAINEN Vaan päinvastoin paheen? 

KLEINIAS Niin. 

ATEENALAINEN Ja niiden vastakohdat hyveen piiriin? 
KLEINIAS Aivan. 

ATEENALAINEN Entä eikö juuri veltto, välinpitämätön ja lais- 
ka ole sellainen, jota runoilijan mukaan sopii parhaiten verra- 
ta piikittömään kuhnuriin? 

KLEINIAS Siinä runoilija osuu naulan kantaan. 

ATEENALAINEN Ei siis pidä väittää jumalalla olevan sellaisia 
luonteenominaisuuksia, joita hän itse vihaa. Jos joku yrittää 
esittää tällaista, sitä ei pidä sallia. 

Kenas Ei tietenkään. 

ATEENALAINEN Jos nyt joku, jonka nimenomaan pitäisi toimia 
ja huolehtia jostakin kohteesta, on kiinnostunut ja välittää 
vain suurista asioista ja lyö laimin pienet, kai tekisimme ai- 
van väärin jos kehuisimme häntä? Katsotaan asiaa seuraaval- 
ta kannalta. Jos joku, jumala tai ihminen, menettelee näin, 
kysymyksessä on kai jompikumpi seuraavista kahdesta ta- 
pauksesta. 

KLEINIAS Mitkä ne ovat? 

ATEENALAINEN Hän joko ajattelee, ettei pikkuseikkojen lai- 
minlyöminen vaikuta kokonaisuuteen, tai vaikka uskookin 
sen vaikuttavan, lyö ne laimin välinpitämättömyyttään ja 
velttouttaan. Vai voiko tällaiselle piittaamattomuudelle olla 
muuta selitystä? Silloin kun on mahdotonta huolehtia kaikes- 
ta, ei toki ole kysymys laiminlyönnistä, vaikka asianomainen 
— jumala tai heikko ihminen — jättääkin sikseen jotkin pienet 
tai suuret asiat, joiden hoitamiseen hänen voimansa ja mah- 
dollisuutensa eivät riitä. 

KLEINIAs Ei tietenkään. 

ATEENALAINEN. Nämä kaksi keskustelukumppaniamme 
myöntävät siis kumpikin jumalien olemassaolon, mutta toisen 
mukaan jumaliin voidaan vaikuttaa pyynnöillä, toisen mu- 
kaan jumalat eivät välitä pikkuasioista. He vastatkoot nyt 
meille kolmelle. Ensinnäkin: te kumpikin sanotte, että juma- 
lat tietävät, näkevät ja kuulevat kaiken eikä heiltä voi jäädä 
salaan mikään, mikä on aistien ja tietojen tavoitettavissa. 
Näinhän te sanotte, vai kuinka? 

KLEINIASs Niin juuri. 

ATEENALAINEN Ja edelleen, että jumalat kykenevät kaikkeen 
mikä on kuolevaisille ja kuolemattomille mahdollista? 
KLEINIAs Pakko heidän on myöntää tämäkin todeksi. 
ATEENALAINEN Ja me kaikki viisi olemme olleet yhtä mieltä 
siltä, että jumalat ovat hyviä, täydellisen hyviä. 

KLEINIAs Ehdottomasti. 

ATEENALAINEN Emmehän sitten voi mitenkään myöntää, että 
he jossakin asiassa toimisivat välinpitämättömästi ja veltosti, 
jos he kerran ovat sellaisia kuin sanomme? Laiskuushan on 
meissä arkuuden tuote, välinpitämättömyys laiskuuden ja 
velttouden. 

KLEINIAS Puhut aivan totta. 

ATEENALAINEN Kukaan jumala ei siis ole välittämättä asioista 
siksi että olisi laiska tai välinpitämätön, sillä jumalillahan ei 
ole osallisuutta laiskuuteen. 

KLEeINIAs Pitää paikkansa. 

ATEENALAINEN Edelleen, jos he lyövät laimin kaikkeuteen si- 
sältyviä vähäpätöisiä pikkuasioita, syynä on siis se että he tie- 
tävät, ettei niistä kannata lainkaan huolehtia. Vai voiko olla 

muuta syytä, paitsi tietämättömyys? 

KLeInIas Ei. 

ATEENALAINEN Parahin ystävä, kumpaa mieltä meidän on siis 
katsottava sinun olevan? Sanotko, että jumalat tietämättö- 
myyttään lyövät laimin sellaista mistä heidän pitäisi huoleh- 
tia, vai että he kyllä tietävät mikä on tarpeen mutta silti toi- 
mivat niin kuin kehnot ihmiset, jotka tietävät, että heidän oli- 
si parempi tehdä toisin mutta eivät kuitenkaan tee, koska 
nautinnot tai tuskat ovat saaneet heistä yliotteen? 

KLEINIAs Kumpikin on mahdotonta. 

ATEENALAINEN Eivätkö myös ihmisten asiat kuulu osana elol- 
liseen luontoon, ja eikö ihminen kunnioita jumalia enemmän 
kuin mikään muu elollinen olento? 
KLEINIAS Kyllä varmaankin. 

ATEENALAINEN Ja sanomme, että kaikki kuolevaiset olennot 
ovat jumalien omaisuutta samoin kuin koko taivaskin. 
KLEINIAs Niin tietysti. 

ATEENALAINEN Samantekevää, sanotaanko näiden olevan 
jumalille pieniä vai suuria asioita. He omistavat meidät, he 
ovat kaikkein huolehtivaisimpia ja parhaimpia, eikä heidän 
kummassakaan tapauksessa sovi lyödä meitä laimin. Tarkas- 
tellaanpa lisäksi seuraavaakin seikkaa. 

KLEINIAS Mitä siis? 

ATEENALAINEN Havainnon ja kyvyn eroa. Eikö niiden suhde 
helppouteen ja vaikeuteen ole aivan vastakkainen? 

KLEINIAS Mitä tarkoitat? 

ATEENALAINEN Pieniä kohteita on vaikeampi nähdä ja kuulla 
kuin suuria, mutta sen sijaan on helpompi kuljettaa, hallita ja 
hoitaa pieniä ja vähälukuisia kohteita kuin suuria ja monilu- 
kuisia. 

KLEINIAS Paljon helpompi. 

ATEENALAINEN Olettakaamme, että lääkäri on saanut mää- 
räyksen hoitaa ruumista kokonaisuudessaan. Jos hänellä on 
tahtoa ja kykyä huolehtia vain suurista ruumiinosista ja hän 
lyö laimin pienet, saako hän kokonaisuuden hyvään kuntoon? 
KLEINIAS Ei varmastikaan. 

ATEENALAINEN Eivät myöskään perämiehet, sotapäälliköt, 
omaisuudenhoitajat, valtiomiehet ja muut sellaiset onnistu 

harvalukuiset vaille huomiota. Muuraritkin sanovat, että suu- 
ret kivet eivät pysy lujasti paikoillaan ilman pieniä. 

KLEINIAs Eivät tietenkään. 

ATEENALAINEN Meidän ei toki pidä kuvitella jumalaa huo- 
nommaksi kuin kuolevaiset ammattimiehet, jotka tekevät 
heille kuuluvat työt sitä huolellisemmin ja täydellisemmin, 
mitä parempia ovat alallaan, ja yhtä taitavasti pienet kuin 
suuret työt. Jumalako, joka on kaikista viisain ja sekä tahtoo 
että voi huolehtia asioista, välittäisi vain suurista asioista ja 
löisi laimin pikkuseikat, joiden hoitaminen on helpointa, niin 
kuin mikäkin laiskuri ja pelkuri joka ei viitsi nähdä vaivaa? 
KLEInIAs Hyvä vieras, tällaista käsitystä jumalista emme saa 
millään muotoa hyväksyä, tuo ajatustapa ei olisi hurskas eikä 
todenmukainen. 

ATEENALAINEN Minun mielestäni olemme jo kyllin kauan kes- 
kustelleet tuon nuorukaisen kanssa, joka syyttää jumalia vä- 
linpitämättömyydestä. 

KLeEINIASs Niin olemme. 

ATEENALAINEN Olemme perusteluillamme pakottaneet hänet 
myöntämään olevansa väärässä. Mutta mielestäni tarvitaan 
vielä eräitä tarinoita hänen loitsimisekseen. 

Kentas Millaisia, ystävä hyvä? 

ATEENALAINEN Meidän tulee saada tuo nuori mies vakuuttu- 
neeksi siitä, että se, joka huolehtii kaikkeudesta, on järjestä- 
nyt kaiken silmällä pitäen kokonaisuuden säilymistä ja sen 
täydellisyyttä ja että jokainen osa toimii ja ottaa vastaan vai- 
kutuksia sopivalla tavalla, mahdollisuuksiensa mukaan. Kai- 
kille eri osille on määrätty johtajat, jotka yksityiskohtaisesti 
ohjaavat niiden toimintaa ja niiden kokemuksia ja saattavat 
kaiken täydelliseksi pienintä piirrettä myöten. Yksi näistä 
osasista olet sinä, kurja viisastelija, ja niin pienenpieni kuin 
osuutesi onkin, se tähtää aina kokonaisuuteen ja suuntautuu 
sitä kohti. Mutta sinulta on jäänyt tajuamatta tämä: kaikki- 
nainen syntyminen tapahtuu siksi, että kaikkeuden elämä oli- 
Si ja pysyisi onnellisena, eikä tämä elämä ole syntynyt sinua 
varten vaan sinä sitä varten. Toimiihan myös jokainen lääkäri 
ja jokainen alansa hallitseva ammattimies aina kokonaisuutta 

silmällä pitäen, pyrkien siihen mikä on yleiseltä kannalta pa- 
rasta, ja tekee osan kokonaisuutta varten eikä päinvastoin. 
Sinä kuitenkin olet nyreissäsi, koska et käsitä, miten sinua 
koskevat tapahtumat koituvat sekä kokonaisuuden että itsesi 
parhaaksi, sillä tehän olette yhteistä alkuperää. Mutta koska 
sielu on liittyneenä milloin yhteen milloin toiseen ruumiiseen 
ja joutuu kokemaan monenlaisia muutoksia, joko sen itsensä 
tai jonkin toisen sielun aiheuttamia, tämän noppapelin pelaa- 
jalle ei jää muuta tehtävää kuin siirtää luonteeltaan parem- 
maksi tullut sielu parempaan paikkaan ja huonontunut sielu 
huonompaan, niin että kumpikin saa ansionsa mukaan sen 
osan joka sille kuuluu. 

KLEInIAs Mitä tarkoitat? 

ATEENALAINEN Se tapa, jolla jumalat pystyvät helposti huo- 
lehtimaan kaikkeudesta, on käsittääkseni seuraavanlainen. 
Jos joku jumala muovaisi kaikkea yhä uusiin muotoihin pitä- 
mättä silmällä kokonaisuutta, esimerkiksi viilentäen tulta 
vedeksi, sen sijaan että vain loisi yhdestä monta tai monesta 
yhden, niin eri osien synnyttyä uudelleen kerran, kahdesti tai 
kolmesti tuloksena olisi toisenlainen, loputtoman monia muu- 
toksia kokenut järjestys. Mutta se, joka huolehtii kaikkeudes- 
ta, selviääkin asiasta hämmästyttävän helposti. 

KLEINIAS Siis millä tavoin? 

ATEENALAINEN Meidän kuninkaamme näki, että kaikki toi- 
minnat ovat lähtöisin sielusta, että niihin sisältyy paljon hy- 
vää ja myös paljon pahaa ja että sielu ja ruumis ovat tosin 
tuhoutumattomia mutta eivät ikuisia kuten lain tunnustamat 
jumalatkin — sillä jos jompikumpi niistä tuhoutuisi, syntymi- 
nen olisi mahdotonta —; hän ymmärsi myös, että sielussa ole- 
va hyvä oli luonnostaan aina hyödyksi ja paha vahingoksi. 
Tämän kaiken oivaltaen hän suunnitteli, missä kunkin eri 
osan tuli sijaita, jotta kaikkeudessa hyvä voisi helpoimmin ja 
parhaiten päästä voitolle ja paha jäädä tappiolle. Tätä kaik- 
kea ajatellen hän suunnitteli, millaisilla seuduilla ja tyyssi- 
joilla minkinlaisen osasen tuli asustaa. Sen taas, minkälaisek- 
si itse kunkin tuli syntyä, hän jätti meidän kunkin oman tah- 
don varaan. Jokainen meistä kehittyy yleensä sillä tavoin ja 
sellaiseksi kuin omat halumme ja sielumme laatu määräävät. 

KLEINIAS Niin varmaankin. 

ATEENALAINEN Muutoksen alaisia ovat kaikki olennot, joissa 
on sielu; muutoksen aihe on niissä itsessään, ja muuttuessaan 
ne siirtyvät toiseen paikkaan kohtalon säätämän järjestyksen 
ja lain mukaisesti. Ne joiden luonteessa tapahtuu vain vähäi- 
nen muutos, vaeltavat vähän matkaa maan pintaa pitkin, 
mutta ne jotka ovat useammin langenneet vääryyteen, vajoa- 
vat syvyyteen, niin sanotuille maanalaisille seuduille. He 
käyttävät näistä seuduista sellaisia nimiä kuin Hades ja mui- 
ta sentapaisia, ja sekä eläessään että ruumiista erottuaan he 
tuntevat niitä kohtaan suurta pelkoa ja näkevät niistä unia. 
Toisinaan taas sielu on omasta tahdostaan tai ympäristönsä 
voimakkaasta vaikutuksesta tullut vielä enemmän osalliseksi 
pahasta tai hyvästä. Jos se on yhtynyt jumalalliseen hyvee- 
seen ja näin itsekin tullut erityisen hyväksi, se siirtyy erityi- 
sen hyvään paikkaan, vaeltaa pyhää tietä toiselle ja parem- 
malle seudulle; päinvastaisessa tapauksessa se siirtyy jatka- 
maan elämäänsä vastakkaisella seudulla. 


Moinenp' on tapa taivahisill?, asujoilla Olympon — 


tiedä se, sinä poika tai nuori mies, joka luulet etteivät jumalat 
välitä sinusta: se joka on muuttunut huonommaksi, joutuu 
vaeltamaan huonompien sielujen pariin ja paremmaksi muut- 
tunut parempien joukkoon, ja eläessään ja joka kerran kuol- 
lessaan hän joutuu kokemaan ja tekemään sitä mitä saman- 
kaltaisten voi odottaa toisilleen tekevän. Tämä on jumalten 
säädös, jota et sinä eikä kukaan muukaan kovaonninen voi 
kerskua välttävänsä. Ne jotka sen säätivät, asettivat sen en- 
simmäiseksi kaikista säädöksistä, ja sitä on ehdottomasti nou- 
datettava. Se ei milloinkaan jätä sinua huomiotta, vaikka oli- 
sit niin pieni, että voisit pujahtaa maan syvyyksiin, tai niin 
suuri, että kohoaisit taivaaseen asti; sinun on kärsittävä an- 
saitsemasi rangaistus, pysyitpä täällä tai vaelsitpa Hadekseen 
tai jouduitpa johonkin vielä kolkompaan paikkaan. Ja tiedä 
että sama koskee myös niitä, joiden olet nähnyt kohoavan 
pienistä suuriksi jumalattomien tekojen tai muun sellaisen 
avulla; olet uskonut heidän muuttuneen onnettomista onnelli- 

siksi ja luullut, että heidän teoistaan heijastuu aivan kuin pei- 
listä jumalien yhteinen välinpitämättömyys, sillä et ole tien- 
nyt, millä tavoin heidän osuutensa vaikuttaa kaikkeuteen. 
Mutta sinä urhea ystäväni, kuinka voit kuvitella, että sinä 
saat olla siitä tietämätön? Joka ei sitä tiedä, ei voi saada ku- 
vaa elämästä eikä kykene tekemään tiliä elämän onnellisuu- 
desta tai onnettomuudesta. 

Jos nyt Kleinias ja koko tämä meidän vanhainneuvostom- 
me tässä saa sinut uskomaan, että et ollenkaan ymmärrä mitä 
puhut jumalista, silloin jumala itse mielellään auttaa sinua. 
Mutta jos vielä kaipaat perusteluja, niin kuuntele, jos sinulla 
on vähänkään järkeä, mitä me sanomme kolmannelle vastus- 
tajallemme. Mielestäni olemme jo kyllin selvästi osoittaneet, 
että jumalat ovat olemassa ja että he välittävät ihmisistä. 
Mutta että jumalat olisivat väärämielisten suostuteltavissa ja 
ottaisivat vastaan lahjuksia, sitä ei kenenkään pidä myöntää 
todeksi; se väite on kaikin voimin ja kaikin tavoin kumottava. 
Keras Hyvin puhuttu, on tehtävä niin kuin sanoit. 
ATEENALAINEN No niin, kautta näiden jumalien itsensä: millä 
tavoin he sitten olisivat suostuteltavissa, jos he sitä ylipäänsä 
olisivat? Keitä ja millaisia he siinä tapauksessa olisivat? Joh- 
tajiahan heidän ilman muuta täytyy olla, kun he kerran jat- 
kuvasti hallitsevat maailmankaikkeutta. 

KLEINIAS Niin täytyy. 

ATEENALAINEN Mutta keitä johtajia he muistuttavat? Olisiko 
joitakuita heidän kaltaisiaan, joita voisimme pienoiskoossa 
verrata näihin suurempiin? Kenties kilpavaljakoiden ajajat 
tai laivojen perämiehet? Tai ehkä heitä voisi verrata sotajouk- 
kojen päälliköihin, tai heidän voisi sanoa muistuttavan lääkä- 
reitä, jotka valvovat puolustaakseen ruumista tautien hyök- 
käyksiltä, tai maanviljelijöitä, jotka pelon vallassa odottavat 
kasvien varttumiselle vaarallisia aikoja, tai karjalaumojen 
pääpaimenia. Koska olemme yhdessä todenneet, että taivaan- 
kaikkeus sisältää runsain mitoin hyvää mutta myös pahaa, ja 
pahaa enemmän, väitämme myös, että niiden välillä vallitsee 
ikuinen taistelu, joka vaatii tavatonta valppautta; jumalat ja 
daimonit ovat meidän liittolaisiamme, me taas jumalien ja 
daimonien omaisuutta. Vääryys ja korskeus yhtyneinä järjet- 

b tömyyteen tuhoavat meidät, kun taas oikeamielisyys ja koh- 
tuullisuus yhtyneinä järkevyyteen tuovat meille pelastuksen. 
Nämä ominaisuudet asustavat jumalien sielun täyttämissä 
voimissa, ja vähäisiä jälkiä niistä voi selvästi nähdä myös 
meissä täällä. Mutta eräät maan päällä asuvat, ilmeisen eläi- 
melliset sielut, jotka ovat vääryydellä hankkineet itselleen 
etuja, lankeavat vahtikoirien, paimenten tai kaikkein ylim- 
pien isäntien sielujen eteen ja yrittävät mielistelevin puhein 
ja loitsurukouksin vakuuttaa näille, että heillä on lupa — ku- 

c ten kelvottomat ihmiset väittävät — mennä liiallisuuksiin ja 
hyötyä muiden kustannuksella saamatta mitään rangaistusta. 
Tätä epäkohtaa, liiallisuuksiin menemistä, nimitetään ruu- 
miin kohdalla sairaudeksi, vuodenajoista ja vuosista puhut- 
taessa sitä sanotaan kulkutaudiksi, ja valtioiden ja valtiomuo- 
tojen kohdalla käytetään taas eri nimitystä: väärämielisyys. 
KLEINIAS Aivan niin. 

ATEENALAINEN Tätä mieltä täytyy ihmisen siis olla, jos hän 

d väittää, että jumalat antavat aina väärämielisille ja vääryyttä 
tekeville ihmisille anteeksi, kunhan nämä vain jakavat heille 
osan vääryytensä tuotosta — aivan kuin sudet antaisivat saa- 
liistaan hiukkasen koirille ja nämä lahjan lepyttäminä antai- 
sivat susille luvan ryöstää laumoja. Eivätkö ne, jotka väittä- 
vät jumalien olevan suostuteltavissa, ajattele juuri näin? 
KLEINIAS Näin juuri. 

ATEENALAINEN Voiko naurunalaiseksi joutumatta verrata 
jumalia joihinkuihin äsken mainitsemiimme vartijoihin? Ken- 

e ties perämiehiin, jotka taivuteltuina »viinein, alttariteurain 
myös» saattavat haaksirikkoon sekä laivan että matkustajat? 
KLEINIAs Ei mitenkään. 

ATEENALAINEN Ei myöskään kilpavaljakon ajajiin, jotka vol- 
taisiin lahjoa niin että he antavat jonkin toisen valjakon voit- 
taa. 
KLEINIAS Se olisi jo aivan kummallinen vertaus. 
ATEENALAINEN Eikä liioin sotapäälliköihin, lääkäreihin tai 
neet susien puhua itsensä ympäri. 
KLEINIAS Varjelkoon, ei sentään. 

907a ATEENALAINEN Suurimpia kaikista vartijoista ja suurimpien 

asioiden vartijoita ovat kai jumalat, eikö totta? 
KLEInIAs Ehdottomasti. 
ATEENALAINEN Voimmeko sitten sanoa, että kaikkein kau- 
neimpien asioiden vartijat, jotka itsekin vartijantaidossa ylit- 
tävät kaikki muut, ovat huonompia kuin koirat ja tavalliset 
ihmiset, jotka eivät koskaan pettäisi oikeutta väärämielisten 
ihmisten jumalattomasti tarjoamien lahjojen vuoksi? 
KLeEINIAs Emme mitenkään. Tuollaista puhetta ei voi hyväk- 
syä, ja jos joku on tuota mieltä, häntä voidaan täydellä syyllä 
pitää kaikista jumalattomista kaikkein pahimpana ja juma- 
lattomimpana. 
ATEENALAINEN Voimme siis katsoa todistaneemme riittävän 
hyvin kaikki kolme väitettämme: että jumalat ovat olemassa, 
että he huolehtivat asioista ja että heitä on täysin mahdotonta 
suostutella mihinkään vääryyteen. 
KLEINIAS Ilman muuta, ja me asetumme tukemaan näitä 
väitteitä. 
ATEENALAINEN Olemme ehkä esittäneet ajatuksemme hiukan 
jyrkästi, sillä mehän haluamme kiihkeästi voittaa nuo kehnot 
ihmiset. Haluamme tyrmätä heidät, rakas Kleinias, jotta he 
eivät selviäisi väittelyssämme voittajiksi ja sitten kuvittelisi 
saavansa tehdä mitä tahansa, sen mukaan mitä kaikkea he 
jumalista ajattelevat. Siksi meidät valtasi halu puhua juma- 
lista vähän reippaampaan sävyyn. Jos olemme hitusenkaan 
verran vaikuttaneet siihen suuntaan, että nuo miehet ymmär- 
täisivät vihata itseään ja rakastaa päinvastaisia luonteita, sil- 
loin tämä jumalattomuutta koskevien lakien johdanto on 
meiltä onnistunut. 
KLEINIAS Sitä sopii toivoa. Ja vaikka niin ei kävisikään, lain- 
laatijaa ei voisi moittia tämän esityksen laadusta. 
ATEENALAINEN Johdantomme jälkeen meidän on syytä esit- 
tää lakien tulkinnan lähtökohdaksi kehotus, että kaikkien 
jumalattomien tulisi luopua tavoistaan ja siirtyä hurskaaseen 
elämäntapaan. Tottelemattomia varten säädettäköön seuraa- 
vanlainen jumalattomuutta koskeva laki. 

Jos joku sanoin tai teoin syyllistyy jumalattomuuteen, pai- 
kalle osuneen todistajan on puolustettava lakia ilmoittamalla 
asiasta viranomaisille; niiden viranomaisten, jotka ensimmäi- 

sinä saavat siitä tiedon, on lakien mukaisesti vietävä hänet 
sen tuomioistuimen eteen, joka on määrätty hoitamaan tällai- 
sia tapauksia. Jos joku viranomainen ei asiasta kuultuaan 
menettele näin, häntä saa syyttää jumalattomuudesta kuka 
tahansa, joka haluaa ryhtyä lakien puolustajaksi. Kun joku 
todetaan syylliseksi, tuomioistuin langettakoon hänelle ran- 
gaistuksen sen mukaan millaisesta jumalattomuudesta on 
kysymys. Joka tapauksessa hänet määrättäköön vankeuteen. 
Valtiossa on kolme vankilaa. Yksi on yleinen, torilla sijaitse- 
va, ja sinne suljetaan useimmat viholliset, jotta muut saavat 
olla heiltä turvassa. Toinen, niin sanottu järkiinpalautuslai- 
tos, sijaitsee yöneuvoston kokouspaikan lähellä ja kolmas kes- 
kellä maaseutua, mahdollisimman autiolla ja karulla paikal- 
la, jonka nimikin viittaa rangaistukseen. Koska jumalatto- 
muus voi aiheutua kolmesta eri syystä, jotka olemme edellä 
käsitelleet, ja niistä kukin jakautuu kahteen osaan, jumaluu- 
teen kohdistuvia rikkomuksia voidaan erottaa kuusi eri lajia, 
jotka kukin vaativat erilaisen rangaistuksen. On sellaisia, jot- 
ka ehdottomasti kieltävät jumalien olemassaolon mutta ovat 
luonteeltaan oikeamielisiä; he vihaavat kehnoja ihmisiä, ja 
koska vääryys on heille vastenmielistä, he eivät tunne houku- 
tusta vääryyden töihin, ja he karttavat väärämielisiä ja rakas- 
tavat oikeamielisiä. Sitten on niitä jumalankieltäjiä, jotka 
ovat voimattomia nautintojen ja tuskien edessä mutta joilla 
on hyvä muisti ja terävä äly. Molemmille on yhteistä se, että 
he eivät usko jumaliin, mutta toiset heistä pystyvät vahingoit- 
tamaan muita ihmisiä enemmän kuin toiset. Edelliset puhu- 
vat rohkeasti jumalista, uhreista ja valoista, ja pilkkaamalla 
muita he voivat saada toiset tekemään samoin, ellei heitä 
rangaista. Jälkimmäiset edustavat samaa mielipidettä kuin 
edellisetkin, mutta heitä pidetään hyväpäisinä ja he ovat ove- 
lia ja juonikkaita. Heidän joukostaan tulee paljon ennustajia 
ja kaikenlaisia huijareita, ja heistä saattaa kehittyä myös ty- 
ranneja, kansankiihottajia ja sotapäälliköitä samoin kuin 
omia salamenojaan harrastavia vehkeilijöitä ja sofisteiksi 
sanottuja juonittelijoita. Heitä voisi erottaa moniakin lajeja, 
mutta vain kaksi edellyttää lainsäädäntöä. Niistä toinen, 
teeskentelijät, on rikkomuksillaan ansainnut enemmänkin 

kuin yhden tai kaksi kuolemaa, toinen taas tarvitsee oikaisua 
ja vankeutta. Vastaavasti se käsitys, että jumalat eivät välitä 
ihmisistä, tuottaa kaksi muuta alalajia, ja se käsitys, että 
jumalat ovat suostuteltavissa, jälleen toiset kaksi. 

Kun nämä jaottelut on tehty, tuomarin on lain mukaisesti 
määrättävä järkiinpalautuslaitokseen vähintään viideksi vuo- 
deksi ne, jotka ovat toimineet vain järjettömyyttään eivätkä 
luonteen ja tapojen kehnoudesta. Tänä aikana ei heidän luo- 
naan saa käydä kukaan muu kansalainen kuin yöneuvoston 
jäsenet, jotka käyvät heitä tapaamassa voidakseen ojentaa 
heitä ja pelastaa heidän sielunsa. Se joka vankeusaikansa 
päättyessä näyttää tulleen järkiinsä, saa siirtyä asumaan jär- 
kevien ihmisten pariin, mutta muussa tapauksessa, jos asian- 
omaista vastaan jälleen nostetaan samanlainen syyte, häntä 
rangaistakoon kuolemalla. Mutta niiden joukossa, jotka eivät 
usko jumalien olemassaoloon tai katsovat heidän olevan vä- 
linpitämättömiä tai ihmisten suostuteltavissa, on niinkin eläi- 
mellisiä luonteita, että he ihmisiä halveksien kietovat pauloi- 
hinsa elävien sieluja, väittävät kykenevänsä manaamaan esiin 
vainajia ja lupaavat taivuttaa tahtoonsa jumalatkin loihtimal- 
la heidät uhrein, rukouksin ja loitsuin; rahanhimossaan he 
yrittävät syöstä tuhoon yksityisiä ihmisiä ja kokonaisia per- 
heitä ja valtioitakin. Jos joku havaitaan syylliseksi tällaiseen, 
tuomioistuin määrätköön hänet lain mukaan teljettäväksi 
maaseudulla olevaan vankilaan; yksikään vapaasyntyinen ei 
saa koskaan käydä häntä tapaamassa, ja lainvartijoiden mää- 
räämän ravintonsa hän saa orjien kädestä. Kuoltuaan hänet 
on hautaamatta heitettävä rajojen ulkopuolelle. Jos joku va- 
paasyntyinen osallistuu hänen hautaamiseensa, kuka tahansa 
saa haastaa tämän oikeuteen jumalattomuudesta. Jos hän on 
jättänyt jälkeensä valtiolle kelvollisia lapsia, orvoista huoleh- 
tivien viranomaisten on pidettävä näistä orvoista yhtä hyvää 
huolta kuin muistakin aina siitä päivästä lähtien, jolloin hei- 
dän isänsä on todettu syylliseksi. 

Kaikkia tällaisia varten tarvitaan yhteinen laki, joka estää 
useimpia kovin vakavasti loukkaamasta jumalia teoin ja sa- 
noin ja pitää aisoissa heidän järjettömyyttään: on kiellettävä 
lainvastainen uskonnonharjoitus. Kaikkia varten poikkeuk- 

setta säädettäköön seuraavanlainen laki. Kenelläkään ei saa 
olla omassa talossaan pyhäkköä; jos jonkun tekee mieli uhra- 
ta, hän menköön julkisiin pyhäkköihin uhraamaan ja ojenta- 
koon uhrilahjansa papeille tai papittarille, joiden tehtävänä 
niiden pyhittäminen on. Hän rukoilkoon yhdessä näiden 
kanssa, samoin se jonka hän haluaa olevan mukana rukoile- 
massa. Näin on tehtävä seuraavista syistä. Pyhäköiden ja 
jumalanpalveluksen perustaminen ei ole helppo tehtävä, vaan 
sen hoitaminen oikealla tavalla vaatii suurta harkintaa. Var- 
sinkin kaikilla naisilla sekä sairailla ja vaaroissa ja vaikeuk- 
sissa olevilla ihmisillä, samoin niillä, joita päinvastoin on onni 
kohdannut, on tapana pyhittää jumalille, daimoneille ja ju- 
malien lapsille mitä vain käsillä sattuu olemaan, luvata heille 
uhreja ja antaa lupauksia pyhäkön perustamisesta. Pelois- 
saan he näkevät harhoja valveilla ja unissaan, ja näkyjään 
muistaen he turvaksi niitä vastaan täyttävät talot ja kylät 
pystyttämällä alttareita ja pyhäköitä avoimille paikoille ja 
kaikkialle, missä ovat kokeneet jotakin tällaista. Tämän kai- 
ken vuoksi on meneteltävä äsken mainitun lain mukaan. Li- 
säksi näin varmistetaan, etteivät jumalattomat ihmiset pääse 
tälläkin alueella toimimaan salassa: jos he perustavat pyhä- 
köitä ja alttareita omiin koteihinsa ja suunnittelevat tekevän- 
sä muiden tietämättä jumalat suopeiksi uhreilla ja rukouksi!- 
la, heidän väärämielisyytensä paisuu rajattomaksi ja he saa- 
vat jumalien silmissä syyllisiksi paitsi itsensä myös muut, 
paremmat ihmiset, jotka sallivat tämän tapahtua, ja näin 
koko valtio joutuu kärsimään jumalattomien vuoksi, taval- 
laan syystäkin. Mutta lainlaatijaa jumala ei tule moittimaan, 
sillä on säädettävä tällainen laki: Yksityistaloissa ei saa olla 
jumalien pyhäköitä; jos jonkun, olipa hän mies tai nainen, 
todetaan omistavan sellaisen ja toimittaneen muita kuin val- 
tion hyväksymiä palvontamenoja, syyllistymättä silti mihin- 
kään suureen ja jumalattomaan vääryyteen, tulee sen, joka 
asian havaitsee, ilmoittaa siitä lainvartijoille, ja näiden on 
määrättävä hänet siirtämään yksityispyhäkkönsä julkisen 
temppelin yhteyteen ja rangaistava tottelematonta, kunnes 
hän suostuu siirtämään sen. Jos jonkun todetaan syyllisty- 
neen pyhyyttä loukkaavaan tekoon, joka ei johdu lapsekkuu- 

desta vaan osoittaa aikuisen ihmisen jumalattomuutta, ja hän 
on sen jälkeen joko yksityisessä pyhäkössään tai julkisessa 
temppelissä toimittanut uhreja jumalille, keitä nämä ovatkin, 
hän ei ole uhratessaan ollut puhdas, ja siksi häntä rangaista- d 
koon kuolemalla. Lainvartijoiden tulee ratkaista, onko ky- 
seessä lapsekkuus vai ei, ja sitten heidän on toimitettava 
asianomaiset oikeuden eteen ja huolehdittava siitä, että he 
saavat jumalattomuudestaan rangaistuksen. 

913a ATEENALAINEN Tämän jälkeen meidän on laadittava asian- 
mukaiset säännöt ihmisten keskinäisistä taloudellisista järjes- 
telyistä. Tässä pätee seuraava yksinkertainen sääntö: Älköön 
kukaan, sikäli kuin mahdollista, koskeko minun omaisuuteeni 
älköönkä vähääkään siirtäkö sitä paikaltaan ilman minun 
nimenomaista suostumustani. Samalla tavoin minun on me- 
neteltävä toisten omaisuuden suhteen, jos olen täysissä järjis- 
säni. Puhukaamme tässä yhteydessä ensin aarteista. Jos joku, 
joka ei ole minun esivanhempani, on kätkenyt jotain itseään 
ja jälkeentuleviaan varten, älköön minulla olko oikeutta ru- 
koilla jumalia, että sen löytäisin, eikä liikuttaa sitä paikal- 

b taan, jos olen sen löytänyt. Enkä liioin saa kertoa siitä niin 
sanotuille tietäjille, jotka tavalla tai toisella neuvoisivat mi- 
nua kaivamaan ylös maahan kätketyn aarteen. Sillä näin te- 
kemällä en kartuttaisi rikkauttani niin paljon kuin jättämällä 
aarteen paikalleen lisäisin sieluni hyveellisyyttä ja oikeuden- 
mukaisuutta. Hankkimalla mieluummin sieluuni oikeuden- 
mukaisuutta kuin kartuttamalla omaisuuttani saan omakseni 
jotakin parempaa ja sellaista, joka liittyy parempaan osaan 
minussa. Käsky, ettei pidä liikuttaa sitä, mikä on liikkumat- 
tomaksi pantu, sopii moniin tapauksiin, joista tässä on yksi. 

c On myös syytä uskoa vanhoja tarinoita, jotka sanovat, että 
sellainen ei tuota onnea jälkeen tuleville lapsille. Mutta jos 
joku ei välitä lapsistaan eikä lainsäätäjästä vaan kaivaa ylös 
aarteen, jota hän itse enempää kuin hänen esi-isänsäkään ei- 
vät ole kätkeneet, ja tekee sen ilman aarteenkätkijän suostu- 
musta, hän rikkoo hyvin kaunista ja yksinkertaista lakia ja 

käskyä, jonka on antanut sangen jalo mies ja joka sanoo: Älä 
kaiva ylös sitä, mikä on pantu maahan. Minkä rangaistuksen 
on ansainnut se, joka halveksien näiden kahden lainsäätäjän 
käskyjä kaivaa ylös, mitä ei itse ole kätkenyt ja mikä aina ei 
ole vähäpätöinen vaan usein hyvinkin suuri aarre? Minkä 
rangaistuksen hän jumalilta saa, sen tietää jumala. Mutta 
joka ensimmäisenä havaitsee tällaisen teon, ilmoittakoon sii- 
tä, jos se tapahtuu kaupungissa, kaupunginvalvojille, jos jos- 
sain torilla, torinvalvojille, tai jos jossain muualla maassa, 
alueenvalvojille ja heidän esimiehilleen. Kun tällainen ilmoi- 
tus on saatu, lähettäköön valtio neuvonkysyjän Delfoihin. 
Mitä jumala käskee tehdä aarteelle ja sille, joka on sen siirtä- 
nyt paikaltaan, valtio pankoon toimeen noudattaen Delfoin 
oraakkelin käskyä. Jos asiasta ilmoittanut on vapaa mies, hän 
saakoon hyveellisen kansalaisen maineen, mutta joka jättää 
ilmoittamatta, menettäköön maineensa. Jos ilmoituksen teki- 
jä on orja, on oikein ja kohtuullista, että hänet valtion toimes- 
ta vapautetaan ja isännälle maksetaan orjan hinta, mutta jol- 
lei orja tee asiasta ilmoitusta, häntä rangaistakoon kuolemal- 
la. 

Seuraavaksi tulkoon voimaan samanlainen sääntö koske- 
maan sekä suuria että pieniä tapauksia. Jos joku tahallaan tai 
tahattomasti jättää jonnekin jotain itselleen kuuluvaa, löytäjä 
jättäköön sen paikalleen katsoen, että teitten jumalatar pitää 
siitä huolta lain mukaan hänelle pyhitettynä esineenä. Mutta 
jos joku rikkoo tätä määräystä vastaan ja vie sellaisia esineitä 
kotiinsa, ja jos löytäjä on orja ja tavara vähäarvoinen, niin 
vastaantulija, mikäli hän on yli kolmikymmenvuotias, anta- 
koon orjalle kelpo selkäsaunan. Mutta jos löytäjä on vapaa 
mies, katsottakoon hänen menetelleen laista piittaamatta 
vapaalle miehelle arvottomalla tavalla, ja hän maksakoon 
pois kuljettamansa tavaran arvon kymmenkertaisena sille, 
joka on sen jättänyt. Jos joku syyttää toista siitä, että tämä 
pitää hallussaan hänelle kuuluvia tavaroita, olipa niiden arvo 
suuri tai pieni, ja syytetty myöntää, että tavarat ovat hänen 
hallussaan, mutta ei myönnä niiden kuuluvan syyttäjälle, niin 
jos ne on merkitty virallisiin luetteloihin niin kuin laki mää- 
rää, vaatimuksen esittäjä haastakoon tavaran hallussapitäjän 

viranomaisen eteen ja tämä vieköön asian oikeuteen. Jos luet- 
teloista käy selville, kumpi riitapuolista omistaa tavaran, 
tämä ottakoon sen mukaansa. Mutta jos tavara kuuluu jolle- 
kulle, joka ei ole läsnä, niin se riitapuoli, joka voi asettaa riit- 
tävän takuun, ottakoon tavaran haltuunsa poissaolevan puo- 
lesta ja tämän oikeudella vieköön sen mukanaan ja luovutta- 
koon poissaolevalle omistajalle. Jos riidanalaista esinettä ei 
ole merkitty viranomaisten luetteloon, olkoon se kolmen van- 
himman viranomaisen hallussa siksi, kunnes oikeus on rat- 
kaissut asian. Jos täten haltuun jätetty riidan kohde on eläin, 
maksakoon hävinnyt riitapuoli viranomaisille sen ylläpidosta 
aiheutuvat kustannukset. Viranomaisten on ratkaistava asia 
kolmen päivän kuluessa. 

Jokaisella, joka on täysissä järjissään, olkoon oikeus käyt- 
tää valtaansa orjaan miten haluaa, kuitenkin sopivaisuuden 
rajoissa. Olkoon myös oikeus vangita karannut orja, joka 
kuuluu sukulaisille tai ystäville. Jos joku esittää vaatimuksen, 
että henkilö, joka on otettu kiinni orjana, on laskettava va- 
paaksi, kiinniottaja tehköön niin, kuitenkin sillä edellytyksel- 
lä, että vaatimuksen esittäjä asettaa kolme luotettavaa takuu- 
miestä. Mutta jos joku vastoin tätä määräystä vapauttaa or- 
jan, hänet katsottakoon syypääksi väkivallantekoon, ja jos 
hänet todistetaan syylliseksi, hän maksakoon kirjoihin merki- 
tyn orjan arvon kaksinkertaisena sille, jolle on vahingon ai- 
heuttanut. Myös vapautetun orjan saa ottaa kiinni, jos tämä 
ei osoita lainkaan tai vain riittämättömästi huomiota niille, 
jotka ovat hänet vapauttaneet. Tämä huomion osoittaminen 
merkitsee sitä, että hän kolme kertaa kuussa saapuu vapaut- 
tajansa kotiin ja ilmoittautuu valmiiksi tekemään sellaista, 
mikä on kohtuullista ja oikein ja hänen kykynsä mukaista, ja 
myös solmiessaan avioliiton hänen tulee menetellä niin kuin 
hänen entinen isäntänsä oikeaksi katsoo. Älköön vapautetulla 
orjalla olko oikeutta tulla rikkaammaksi kuin se, joka on hä- 
net vapauttanut. Jos näin käy, yli menevä osa omaisuutta lan- 
getkoon hänen entiselle isännälleen. Vapautettu älköön jääkö 
maahan pitemmäksi aikaa kuin kahdeksikymmeneksi vuo- 
deksi, vaan poistukoon maasta kuten muutkin muukalaiset 
vieden omaisuutensa mukanaan, ellei saa maahan jäämiseen- 

sä viranomaisten ja vapauttajansa suostumusta. Jos joku va- 
pautettu tai muukalainen saa omaisuutensa karttumaan yli 
sen, mikä kuuluu kolmanteen omaisuusluokkaan, hän otta- 
koon tämän jälkeen kolmenkymmenen päivän kuluessa omai- 
suutensa mukaansa ja poistukoon maasta, älköönkä hänellä 
olko oikeutta anoa viranomaisilta lupaa jäädä pitemmäksi 
aikaa. Jos joku ei alistu näihin määräyksiin ja hänet haaste- 
taan oikeuteen ja todistetaan syylliseksi, rangaistakoon häntä 
kuolemalla ja hänen omaisuutensa tuomittakoon valtiolle 
menetetyksi. Tällaiset tapaukset ratkaistakoon asianomaisen 
fylen oikeudessa, elleivät asianomaiset sitä ennen ole sopineet 
kanteesta naapureiden ja sitä varten valittujen tuomareiden 
edessä. 

Jos joku väittää omakseen eläintä tai jotain muuta mikä ei 
yksiselitteisesti ole hänen omaisuuttaan, kohteen haltija ve- 
dotkoon siihen henkilöön, joka on sen myynyt tai antanut tai 
luovuttanut jollain muulla pätevällä tavalla, mikäli tämä on 
luotettava ja rehellinen mies. Jos tämä henkilö on valtion 
kansalainen tai metoikki, vedottakoon tähän kolmenkymme- 
nen päivän kuluessa, mutta jos saanto on peräisin muukalai- 
selta, niiden viiden kuukauden kuluessa, joista keskimmäisen 
aikana tapahtuu kesäpäivänseisaus. Kun tavaroita vaihde- 
taan ihmisten kesken ostamalla ja myymällä, on vaihdon ta- 
pahduttava kullekin tavaralajille kuuluvalla paikalla eikä 
missään muualla, ja hinta on maksettava heti. Mitään osta- 
mista ja myymistä ei saa tapahtua luotolla. Jos joku kuiten- 
kin myy toiselle muulla tavalla tai muussa paikassa luottaen 
kauppakumppaniinsa, tehköön hän sen täysin tietäen, ettei 
ole olemassa mitään oikeudenkäyntimenettelyä joka koskisi 
muulla kuin edellä kuvatulla tavalla tehtyjä kauppoja. 

Mitä tulee avustusten keräämiseen yksityisille yhteishank- 
keille, saakoon kuka hyvänsä kerätä avustuksia ystävänä ys- 
täviltä. Mutta jos avustuksista syntyy erimielisyyttä, tietä- 
köön kerääjä, ettei mitään oikeudenkäyntimääräyksiä sellai- 
sessa tapauksessa ole olemassa. Jos joku myy tavaran enem- 
mästä kuin viidenkymmenen drakhman hinnasta, hän olkoon 
velvollinen jäämään kaupunkiin kymmeneksi päiväksi, ja os- 
taja saakoon tietää missä hän asuu. Näin on tehtävä niiden 

valitusten vuoksi, joita sellaisissa tapauksissa usein esiintyy, 
ja lain sallimien kaupan peruutusten takia. 
Kaupan peruutuksesta tulee olla voimassa seuraavat lait. 
Jos joku myy orjan, joka sairastaa näivetystautia, sappikiviä, 
virtsanpakotusta, niin sanottua pyhää tautia tai jotain muuta 
pitkällistä ja vaikeasti parannettavaa ruumiin tai mielen sai- 
rautta, jota useimmat ihmiset eivät pysty havaitsemaan, niin 
mikäli ostaja on lääkäri tai urheiluvalmentaja, älköön oikeut- 
ta kaupan purkamiseen olko, eikä liioin, jos myyjä on totuu- 
b den mukaisesti varoittanut ostajaa. Mutta jos asiantuntija 
myy tällaisen orjan maallikolle, ostajalla on oikeus vaatia 
kauppa purettavaksi kuuden kuukauden kuluessa, paitsi mil- 
loin kysymyksessä on pyhä tauti. Tämän taudin esiintyessä 
olkoon oikeus esittää purkuvaatimus vuoden kuluessa. Asian 
oikeudellinen ratkaisu annettakoon tietyille lääkäreille, jotka 
asianomaiset ovat yhdessä valinneet. Sen, joka häviää oikeu- 
denkäynnin, tulee maksaa kauppahinta kaksinkertaisena. Jos 
c maallikko myy maallikolle, olkoot kaupan purkamista koske- 
vat määräykset samat kuin edellä on mainittu ja samoin ʻoi- 
keusmenettely sama, mutta häviävä asiapuoli maksakoon 
kauppasumman vain yksinkertaisena. Jos joku tietoisesti myy 
orjan, joka on murhaaja, ostajalle, joka tietää tämän, ei sel- 
laista kauppaa voi purkaa. Mutta jos ostaja ei tiedä asiasta, 
olkoon hänellä oikeus purkaa kauppa heti kun saa siitä tietää, 
ja oikeudenkäynti tapahtukoon viiden nuorimman lainvarti- 
jan muodostamassa tuomioistuimessa. Jos oikeus katsoo, että 
myyjä on toiminut asiasta tietoisena, tämän tulee puhdistaa 
ostajan rakennukset uskontomenojen tulkitsijain määräysten 
mukaan ja maksaa ostajalle kauppasumma kolminkertaisena. 
d Sen, joka vaihtaa rahaan rahaa tai jotain muuta, elävää tai 
elotonta, on luovutettava ja otettava vastaan tällainen vaih- 
don esine väärentämättömänä, niin kuin laki määrää. Aloitta- 
kaamme siis, niin kuin muidenkin lakien kohdalla, näiden 
pahantekojen käsittely johdannolla. Jokaisen pitäisi katsoa 
väärennyksen kuuluvan samaan luokkaan kuin valheen ja 
petoksen, joista ihmiset tavallisesti sanovat, väärin kylläkin, 
että ne ovat aivan oikeita ja kauniita, kunhan vain tapahtuvat 
e sopivassa tilanteessa. Mutta missä ja milloin tuo sopiva tilan- 

ne on, se jätetään sanomatta ja määrittelemättä. Ne jotka 
näin sanovat, tuottavat usein vahinkoa sekä itselleen että 
muille. Mutta lainsäätäjän ei sovi jättää tällaista seikkaa 
määrittelemättä, vaan hänen tulee aina asettaa väljemmät tai 
ahtaammat rajat, ja sen me nyt tässä teemme. Älköön ku- 
kaan puheissa tai teoissa syyllistykö jumalia todistajiksi kut- 
suen valheeseen, petokseen tai väärennykseen, jollei tahdo 
vetää päälleen raskainta jumalien vihaa. Sellainen väärinte- 917a 
kijä on ensiksikin ihminen, joka vannoo väärin jumalista vä- 
littämättä, ja toiseksi myös se, joka valehtelee ylempiensä 
edessä. Hyvät ihmiset ovat huonojen yläpuolella, samoin kuin 
yleensä vanhemmat nuorempien, ja niin muodoin vanhem- 
mat ovat lastensa, miehet naisten ja lasten, hallitsijat hallitta- 
vien yläpuolella. Kaikkia näitä jossain arvovaltaisessa ase- 
massa olevia tulee kunnioittaa, ja ennen kaikkea tulee kun- 
nioittaa niitä, jotka hoitavat valtion asioita. Tämä on nyt esi- 
tyksemme lähtökohta. Jokainen, joka torilla käy kauppaa b 
väärennetyillä tavaroilla, syyllistyy valheeseen ja petokseen, 
ja jos hän ottaa jumalat todistajikseen, hän tekee väärän va- 
lan ja rikkoo torinvalvojien lakeja ja määräyksiä vastaan, 
eikä hänessä ole häpeäntunnetta ihmisiä kohtaan eikä kun- 
nioitusta jumalia kohtaan. Kuuluu totisesti hyviin tapoihin 
olla kevytmielisesti tahraamatta jumalien nimeä. On tehtävä 
niin kuin useimmat meistä tekevätkin, osoitettava puhdas- 
mielisyyttä ja kunnioitusta jumalia kohtaan. Jos joku ei tätä 
noudata, laki olkoon seuraava. Joka myy jotakin tavaraa to- 
rilla, ei saa sanoa kauppatavaralleen kahta hintaa, vaan ai- 
noastaan yhden, ja jos hän ei tätä hintaa saa, hänellä on oi- c 
keus viedä tavara takaisin, mutta korkeampaa tai alempaa 
hintaa hän ei saa samana päivänä vaatia. Tavaroitaan hän ei 
saa tyrkyttää eikä valalla vannoa niitä hyviksi. Jos kauppias 

ei näitä määräyksiä noudata, niin kuka hyvänsä kaupunkilai- 
nen, joka on vähintään kolmenkymmenen vuoden ikäinen, 
saa rankaisematta pieksää valanvannojan. Jos hän ei sitä tee 
eikä noudata lakia, katsottakoon hänet lainrikkojaksi. Jos 
joku myy väärennettyä tavaraa eikä pysty noudattamaan 
edellä mainittuja määräyksiä, niin kuka hyvänsä paikalle sat- d 
tunut joka toteaa asian ja voi sen todistaa ilmoittakoon asian 

viranomaisille. Jos ilmiantaja on orja tai metoikki, hän saa- 
koon pitää väärennetyn tavaran, mutta jos hän on valtion 
kansalainen eikä anna ilmi vääryyttä, hän joutukoon kehnon 
kansalaisen maineeseen, koska ryöstää jumalilta. Jos hän te- 
kee ilmiannon, hän luovuttakoon tavaran toria valvoville ju- 
malille. Sitä, jonka todetaan myyvän väärennettyä tavaraa, 
e rangaistakoon torilla raipaniskuilla, yksi lyönti jokaista 
drakhmaa kohti, jonka hän tavarasta vaatii, ja väärennetty 
tavara takavarikoitakoon häneltä. Airut kuuluttakoon sitä 
ennen torilla, minkä vuoksi myyjää ruoskitaan. Mitä tulee 
myyjien harjoittamien petosten ja pahantekojen estämiseen, 
torinvalvojat ja lainvartijat kuulkoot asiantuntijoita kussakin 
tapauksessa erikseen ja kirjoittakoot muistiin, mitä myyjän 
tulee tehdä ja mitä hän ei saa tehdä. Heidän tulee kaiverrut- 
taa nämä säädökset pylvääseen, joka asetetaan torinvalvojien 
virkarakennuksen edustalle selväksi muistutukseksi niille, 
918a jotka käyvät kauppaa torilla. 

Kaupunginvalvojien tehtävistä on edellä jo puhuttu riittä- 
västi. Jos he katsovat tarvitsevansa lisämääräyksiä, asettu- 
koot yhteyteen lainvartijoiden kanssa ja esittäkööt kirjallises- 
ti, mitä katsovat määräyksistä puuttuvan. He asettakoot kau- 
punginvalvojien virastoon pylvään, johon on kaiverrettu uu- 
det ja vanhat heidän viranhoitoaan koskevat määräykset. 

Petosten jälkeen ovat vuorossa vähittäiskauppaa koskevat 
menettelytavat. Annamme ensin niitä koskevat yleiset neuvot 
ja periaatteet ja sitten säädämme lain. Vähittäiskaupan tar- 

b koitus valtiossa ei luonnollisestikaan ole tuottaa vahinkoa 
vaan päinvastoin hyötyä. Mikä muu kuin hyväntekijä voi olla 
henkilö, joka tekee tasaiseksi ja suhteelliseksi tavaroiden 
jaon, joka ennen oli epätasainen ja suhteeton? Meidän on 
myönnettävä, että tämä saadaan aikaan rahan voimalla ja 
että kauppias on olemassa juuri tätä tarkoitusta varten. Palk- 
katyöläisillä, majatalon pitäjillä ja muilla enemmän tai vä- 

c hemmän arvossa pidettyjen ammattien harjoittajilla on tämä 
sama tehtävä, nimittäin tyydyttää kaikkien tarpeet ja tasoit- 
taa heidän omaisuussuhteensa. Katsokaamme siis, mikä hei- 
dän toiminnassaan on katsottava epäjaloksi ja sopimattomak- 
si ja mikä on syynä heidän huonoon maineeseensa, niin että 

voimme lainsäädännöllä parantaa sitä, ellei kokonaan, niin 
ainakin osaksi. Minusta tuntuu, että se ei ole mikään helppo 
tehtävä ja vaatii kansalaiskuntoa. 

KLeINIAs Mitä tarkoitat? 

ATEENALAINEN Rakas Kleinias, pieni on niiden ihmisten luku 
— heitä on luonnostaan vähän ja heidän on täytynyt saada 
erittäin huolellinen kasvatus — jotka ollessaan erilaisten halu- 
jen ja tarpeitten vallassa kykenevät pysymään kohtuuden ra- 
joissa ja jotka pysyvät järkevinä ja tyytyvät runsauden sijasta 
kohtuuteen, vaikka heillä olisi mahdollisuus haalia itselleen 
rikkauksia. Suuri osa ihmisistä käyttäytyy juuri päinvastai- 
sella tavalla. Halutessaan jotakin he ovat kyltymättömiä, voi- 
dessaan saada kohtuullisen voiton he menevät kohtuutto- 
muuksiin. Juuri tämän vuoksi kaikkinainen vähittäis- ja tuk- 
kukauppa ja majatalonpito ovat huonossa huudossa ja niitä 
haukutaan häpeällisiksi ammateiksi. Jos nyt kuitenkin jon- 
kun olisi pakko — älköön sellaista tapahtuko; itse ajatuskin on 
naurettava, mutta sanottakoon se kuitenkin — jos siis jonkun 
kaikin tavoin parhaista miehistä olisi pakko jonkin aikaa toi- 
mia majatalon pitäjänä, käydä vähittäiskauppaa tai tehdä 
jotain muuta sellaista, tai naisten olisi jostain syystä pakko 
ottaa osaa sellaiseen elämäntapaan, saisimme kokea, kuinka 
miellyttävä ja tarpeellinen jokainen tuollainen ammatti on. 
Jos niitä harjoitettaisiin lahjomatonta periaatetta noudat- 
taen, niitä kunnioitettaisiin aivan kuin kunnioitetaan äitiä ja 
lastenhoitajaa. Mutta nythän on niin, että kun joku rakentaa 
talon syrjäiseen paikkaan kauas valtateistä harjoittaakseen 
siellä liiketoimintaa, hän ottaa tähän tervetulleeseen maja- 
paikkaan vastaan hädässä olevia matkalaisia. Hän tarjoaa 
rauhaa ja lepoa ankarien myrskyjen ahdistamille ja viileyttä 
tukahduttavasta helteestä kärsiville, mutta hän ei kohtele- 
kaan heitä tovereina eikä tarjoa heille kestiystävyyttä ja vie- 
raanvaraisuutta, vaan suhtautuu heihin kuin sodassa saatui- 
hin vihollisvankeihin, jotka ovat joutuneet hänen käsiinsä, 
vaatien kohtuuttoman suuria ja likaista ahneutta todistavia 
lunnasrahoja. Tällaiset väärinkäytökset kaikissa noissa am- 
mateissa ovat saattaneet tämän hädänalaisten auttamiseksi 
tarkoitetun toiminnan huonoon huutoon. Lainsäätäjän on täl- 

laiseen saatava aikaan parannus. Pitää tosin paikkansa vanha 
sanonta, että vaikeata on taistella kahta pahaa vastaan, jotka 
ovat toistensa vastakohtia, niin kuin on laita sairauksien ja 
monien muiden sellaisten seikkojen. Niinpä meidän on tässä- 
kin käytävä taistelua kahta vihollista vastaan, köyhyyttä ja 
rikkautta, joista toinen turmelee sielun ylellisyydellä, edelli- 
nen kärsimyksiä aiheuttamalla ajaa ihmiset häpeämättömyy- 
teen. Mikä lääke tähän sairauteen olisi tarjolla valtiossa, jota 
järki ohjaa? Ensimmäinen on se, että vähittäiskauppiaitten 
määrä pidetään niin pienenä kuin mahdollista, toinen se, että 
tähän tehtävään otetaan ihmisiä, jotka turmeltuneinakaan 
eivät aiheuta valtiolle suurta vahinkoa, kolmas se, että löyde- 
tään keinot, joilla estetään näihin ammatteihin antautuneita 
helposti ajautumasta häpeämättömyyteen ja alhaisiin sielun- 
tiloihin. Tämän johdannon jälkeen olkoon meillä nyt onni 
mukanamme, kun säädämme seuraavan lain: Magnesialais- 
ten keskuudessa, joiden valtion jumala nyt uudelleen järjes- 
tää, älköön kukaan viidentuhannenneljänkymmenen maa- 
osuuden haltijoista vapaaehtoisesti tai vastoin tahtoaan ryh- 
tykö vähittäis- tai tukkukauppiaaksi tai tekemään toisarvoi- 
sia palveluksia yksityishenkilöille, jolleivät nämä tee hänelle 
samanlaisia palveluksia, paitsi isälleen, äidilleen tai isovan- 
hemmilleen ja kaikille itseään vanhemmille sillä tavoin kuin 
vapaan miehen sopii palvella vapaita miehiä. Ei ole helppoa 
lainsäädännössä tarkoin määritellä, mikä on vapaalle miehel- 
le sopivaa ja mikä ei. Sen ratkaiskoot ne, jotka itse ovat saa- 
neet julkista tunnustusta sen mukaan, mitä ovat pitäneet 
paheksuttavana ja mitä hyväksyttävänä. Jos joku ammatik- 
seen askartelee vapaalle miehelle sopimattomassa kaupuste- 
lussa, olkoon kenellä hyvänsä joka niin tahtoo oikeus haastaa 
hänet oikeuteen vastaamaan perheen häpäisemisestä. Oikeu- 
den muodostakoot kansalaishyveissä parhaiksi katsotut. Jos 
katsotaan, että tällainen henkilö sopimattomalla ammatin- 
harjoituksella tahraa isiensä kodin, estettäköön hänet siitä 
pitämällä häntä vuoden ajan vangittuna. Jos hän toistaa te- 
konsa, olkoon vankeustuomio kaksi vuotta, ja jokainen lan- 
gettava tuomio kaksinkertaistakoon vankilavuosien määrän. 
Toinen laki kuulukoon näin: Sen, joka haluaa harjoittaa vä- 

hittäiskauppaa, tulee olla metoikki tai varsinainen vierasmaa- 
lainen. Kolmas laki kuulukoon näin: Jotta tuollainen valtios- 
samme asuva henkilö olisi mahdollisimman kunnollinen tai 
ainakin mahdollisimman vähän huono ihminen, on lainvarti- 
joiden pidettävä mielessä, että he eivät vartioi vain niitä, joita 
on helppo pitää erossa lainvastaisista ja pahoista teoista, ni- 
mittäin niitä, jotka syntyperänsä ja kasvatuksensa vuoksi 
ovat tällaisia, vaan pikemmin niitä, joita jo heidän ammattin- 
sa vahvasti houkuttaa lähtemään huonoille teille. Kun nyt 
vähittäiskauppa on monipuolista ja siihen sisältyy monia eri- 
laisia liiketoiminnan haaroja, joiden kuitenkin katsotaan ole- 
van ehdottomasti välttämättömiä valtiolle, on lainvartijoiden 
syytä olla yhteydessä kunkin liiketoiminnan haaran asiantun- 
tijoihin samalla tavoin kuin edellä määräsimme väärennösten 
kohdalla, jotka ovat tähän verrattavia; heidän tulee harkita, 
mikä on tulojen ja menojen välinen suhde ja mikä tuottaa 
liikkeenharjoittajalle kohtuullisen voiton. Tuloista ja menois- 
ta heidän on laadittava kirjallinen selostus. Torin, kaupungin 
ja maaseudun alueiden valvojien on tätä valvottava. Tällä 
tavoin järjestettynä vähittäiskauppa tuottaa itse kullekin 
hyötyä ja aiheuttaa mahdollisimman vähän vahinkoa niille, 
jotka sitä valtiossa harjoittavat. 

Jos joku solmii sopimuksen eikä täytä sopimuksen ehtoja — 
paitsi milloin sopimus on lain ja asetuksen vastainen tai asian- 
omainen on laittomasti pakotettu siihen tai jokin ennalta aa- 
vistamaton onnettomuus on estänyt häntä täyttämästä sopi- 
musta, vaikka hän olisi halunnut niin tehdä — asia ratkaista- 
koon fylen oikeuksissa, jolleivät sopimuspuolet ole sitä ennen 
voineet sopia asiasta välimiestuomarien tai naapurien edessä. 
Hefaistokselle ja Athene-jumalattarelle on pyhitetty käsityö- 
läisten luokka, ne, jotka taidoillaan auttavat meitä järjestä- 
mään elämämme, ja Arekselle ja Athene-jumalattarelle ne, 
jotka toisilla taidoillaan, nimittäin puolustamisen taidoilla, 
suojelevat käsityöläisten töitä. Onkin aivan oikein, että hei- 
dät on pyhitetty näille jumaluuksille. Kaikkihan he herkeä- 
mättä palvelevat maata ja kansaa. Toiset johtavat sotatoimia, 
toiset toimittavat heille maksua vastaan välineitä ja työkalu- 
ja. Näissä asioissa heidän ei sovi valehdella, vaan heidän tu- 

lee kunnioittaa jumalia, jotka ovat heidän esi-isiään. Jos käsi- 
työläinen pelkkää huolimattomuuttaan ei saa valmiiksi työtä 
sovittuna aikana, vaan välittämättä jumalasta joka antaa 
hänelle toimeentulon mielensä sokeudessa kuvittelee tämän 
antavan hänelle anteeksi, koska hän on jumalan sukua, hän 
kärsiköön jumalan rangaistuksen, ja olkoon tällaisen tapauk- 
sen varalta olemassa myös laki. Käsityöläinen maksakoon ti- 
laajalle niiden tavaroiden hinnan, joiden toimittamisesta hän 
on antanut valheellisen lupauksen, ja alkakoon työn alusta ja 
valmistakoon sen sovittuna aikana ilmaiseksi. Saman ohjeen 
kuin laki antaa tavaran myyjälle, se antaa myös urakoitsijal- 
le, joka ottaa tehdäkseen jonkin työn, nimittäin että tämä ei 
saa periä työstään liian korkeaa hintaa vaan ainoastaan sen, 
mikä yksinkertaisesti on työn todellinen arvo. Tämä koskee 
urakoitsijaa. Ammattimiehenä hän tietää, mikä työn arvo on. 
Vapaiden miesten valtiossa ei ole sopivaa, että ammattimies 
taidollaan, joka sinänsä on tosi ja vilpitön, pettää taitoon pe- 
rehtymättömiä maallikoita. Tällaisessa tapauksessa on vää- 
ryyttä kärsineellä oikeus haastaa väärintekijä oikeuteen. Toi- 
selta puolen, jos se, joka on antanut ammattimiehelle tilauk- 
sen, ei asianmukaisesti suorita tälle sovittua maksua eikä 
kunnioita Zeusta ja tämän kanssa valtiosta huolta pitävää 
Athene-jumalatarta, vaan vähäisen voiton himossaan katkai- 
see pyhät siteet, tulkoon silloin, jumalien avulla, seuraava 
laki avuksi solmimaan valtion ja jumalien välisen suhteen. 
Se, joka otettuaan vastaan tilatun työn ei suorita siitä maksua 
sovittuna aikana, maksakoon hinnan kaksinkertaisena. Jos 
maksu on viivästynyt vuoden, niin vaikka lainoista ei muuten 
tarvitse maksaa korkoa, velallisen tulee tässä tapauksessa 
maksaa korkoa obolin verran kuukaudessa jokaiselta eräänty- 
neeltä drakhmalta. Kanne näissä jutuissa on nostettava fylen 
tuomioistuimessa. 

Kun nyt olemme puhuneet ammattimiehistä yleensä, on 
syytä palauttaa ohimennen mieleen ne, joiden ammattina on 
sotilaallisesta turvallisuudesta huolehtiminen, sotapäälliköt 
ja sotataitoon yleensä perehtyneet ammattimiehet. Jos joku 
näistä joko omasta aloitteestaan tai käskystä ottaa suorittaak- 
seen valtion puolesta jonkin tehtävän, sillä ovathan hekin 

edellä mainittujen tavoin eräänlaisia ammatinharjoittajia, ja 
jos hän suorittaa tehtävän hyvin, laki ei väsy antamasta tun- 
nustusta sille, joka antaa asianomaiselle ne kunnianosoituk- 
set, jotka ovat sotilaan palkka. Mutta jos joku sellainen, joka 
on vastaanottanut sotilaan ammattiin kuuluvan kauniin teh- 
tävän, jättää sen suorittamatta, hän ansaitsee kyllä moitteet. 
Olkoon näitä asioita koskeva laki, joka sisältää myös kiitok- 
sen mahdollisuuden, sellainen, että se neuvoo mutta ei pakota 
kansalaisia suurena joukkona kunnioittamaan kunnon mie- 
hiä, jotka ovat pelastaneet koko valtion uljailla teoillaan tai 
taitavilla taistelumenetelmillä. Olkoot he kunnian jaossa toi- 
sella sijalla. Ensimmäinen sija annettakoon niille, jotka ovat 
kyenneet kiitettävällä tavalla pitämään kunniassa hyvien 
lainsäätäjien kirjoitettuja lakeja. 

Olemme nyt suurin piirtein laatineet määräykset, jotka 
koskevat tärkeimpiä ihmisten keskenään solmimia sopimuk- 
sia, lukuun ottamatta niitä, jotka koskevat orpoja ja holhoo- 
jien huolenpitoa orvoista. Edellä sanotun jälkeen on välttä- 
mätöntä, että nämäkin seikat jollakin tavalla järjestetään. 
Lähtökohtana kaikissa näissä tapauksissa on kuolevan testa- 
mentillaan lausuma toivomus saada määrätä jäämistöstään, 
tai sitten olosuhteet, jotka estävät lainkaan tekemästä testa- 
menttia. Käytin sanaa välttämätöntä, hyvä Kleinias, koska 
nämä asiat ovat kiusallisia ja vaikeita. Niitä ei mitenkään voi 
jättää lain määräysten ulkopuolelle, sillä monet voisivat laa- 
tia testamenttimääräyksiä, jotka ovat keskenään ristiriitaisia 
ja jopa lakien ja jälkeenjääneiden tapojen vastaisia ja myös 
ristiriidassa niiden määräysten kanssa, joita he itse ovat anta- 
neet ennen kuin päättivät tehdä testamentin. Näin voisi käy- 
dä, jos ilman muuta pidettäisiin pätevänä jokaista testament- 
tia, jonka joku tekee ennen kuolemaansa, olipa hänen tilansa 
sillä hetkellä mikä tahansa. Sillä useimmat meistä ovat vailla 
täyttä ymmärrystä ja mieleltään hajoamistilassa, kun huo- 
maavat olevansa kuolemaisillaan. 

KLEINIAS Mitä tuolla tarkoitat, vieras? 

ATEENALAINEN Kuoleva ihminen on vaikea tapaus, Kleinias, 
ja hän puhuu sellaista, mikä on lainlaatijalle vaarallista ja 
vaikeasti käsitettävää. 

KLEINIAS Kuinka niin? 

ATEENALAINEN Hän pyrkii määräilemään kaikesta ja käyttää 
usein vihaista puhetapaa. 

Kemas Millaista sitten? 

ATEENALAINEN »Kautta jumalien», hän sanoo, »olisihan kau- 
heata jos en saisi antaa tai olla antamatta omaisuuttani kenel- 
le tahansa haluan, enemmän yhdelle ja vähemmän toiselle, 
sen mukaan ovatko he osoittautuneet minua kohtaan pahoiksi 
vai hyviksi. He ovat olleet koetuksella, kun olen sairastanut ja 
tullut vanhaksi, ja muissa elämän kohtaloissa.» 

KLEINIAs Eivätkö he sinun mielestäsi sitten puhu oikein? 
ATEENALAINEN Minun mielestäni, Kleinias, entiset lainsäätä- 
jät ovat olleet liian leväperäisiä ja liian vähän pitäneet silmäl- 
lä inhimillisiä olosuhteita ja käyttäneet liian vähän harkintaa. 
Keras Mitä tarkoitat? 

ATEENALAINEN He ovat pelänneet, hyvä ystävä, tuota kuole- 
van puhetta ja siksi laatineet lain, joka sallii itse kunkin testa- 
mentilla määrätä jäämistöstään aivan kuten itse haluaa. 
Mutta sinun valtiossasi me tarvitsemme sopivamman ratkai- 
sun kuolemaan valmistautuville. 

KLeINIAs Millaisen? 

ATEENALAINEN Me sanomme: »Hyvät ystävät, katoavaisia 
olentoja te vain olette. Vaikea teidän on tällä hetkellä tietää, 
mikä on teidän omaa omaisuuttanne, ja vielä vaikeampi nou- 
dattaa Delfoin temppelin kirjoitusta. Lainlaatijana minä nyt 
määrään, että ette te itse eikä liioin teidän omaisuutenne 
kuulu teille itsellenne, vaan koko teidän suvullenne, ennen 
eläneelle ja jälkeenne tulevalle, ja vielä paremmalla syyllä 
koko teidän sukunne ja sen omaisuus kuuluu valtiolle. Näin 
ollen minä en mielelläni anna suostumustani, jos joku mielis- 
telemällä ja auttamalla teitä sairauden sattuessa tai vanhuu- 
dessa saa teidät tekemään testamentin toisin kuin olisi paras- 
ta. Niinpä laadin lain, joka on paras koko valtiota ja teidän 
sukuanne silmällä pitäen, ja niin kuin oikein on, pidän yksi- 
tyisen henkilön etua vähemmänarvoisena. Ajatelkaa meitä 
ystävällisin ja suopein mielin lähtiessänne kulkemaan sitä tie- 
tä, jota ihmisluonnon mukaan jo kuljette. Kaikesta muusta 


c me pidämme huolta ja hoidamme kaiken parhaan kykymme 

mukaan, mitään laiminlyömättä.» Tämä olkoon lohdutus ja 
johdanto, Kleinias, niin eläville kuin kuolleillekin, ja laki 
kuulukoon näin: 

Jos se, joka laatii kirjallisen testamentin, on poikien isä, 
hän kirjoittakoon ensimmäiseksi sen pojan nimen, jonka kat- 
soo arvolliseksi tulemaan perijäkseen. Jos hän haluaa antaa 
jonkun muista pojistaan toisen miehen ottopojaksi, hän kir- 
joittakoon tämän testamenttiin. Jos hänellä vielä on joku poi- 
ka, joka ei ole ottopoikana saamassa maaomaisuutta ja joka 
toivoo pääsevänsä lain mukaan siirtolaiseksi, saakoon isä an- 
taa hänelle muuta omaisuutta niin kuin haluaa, lukuun otta- 
matta isiltä perittyä maaomaisuutta ja kaikkea, mikä siihen 
kuuluu. Jos isällä on useita poikia, saakoon hän jakaa maa- 
omaisuuden yli menevän osan näille niin kuin haluaa. Jos jol- 
lekulle pojalle on annettu talo, ei hänelle saa määrätä annet- 
tavaksi rahaomaisuutta, ei liioin tyttärelle, joka on kihloissa 
mennäkseen miehelle, mutta jos hän ei ole kihloissa, olkoon 
se sallittua. Jos testamentin tekemisen jälkeen käy ilmi, että 
joku pojista tai tyttäristä saa maata valtion alueella, hänen on 
luovutettava perintöosuutensa testamentintekijän pääperilli- 
selle. Jos testamentintekijältä ei jää miespuolisia perillisiä 
vaan ainoastaan tyttäriä, valitkoon hän aviomiehen sille tyt- 
tärelle, kenelle haluaa, ja ottakoon aviomiehen pojakseen ja 
maaomaisuuden perijäksi. Jos miehellä on poika, joko oma 
tai adoptoitu, joka kuolee ennen kuin on saavuttanut täysi- 
ikäisyyden, kirjoittakoon testamentintekijä sellaisen tapauk- 
sen varalta, kenet haluaa toissijaiseksi perillisekseen, parem- 
paa onnea toivoen. Jos joku täysin lapseton tekee testamen- 
tin, ottakoon hän kymmenennen osan siitä omaisuudesta, jon- 
ka on hankkinut maaomaisuutensa lisäksi, ja antakoon sen 
kenelle haluaa. Kaiken muun hän antakoon adoptoidulle pe- 
rilliselleen ja saakoon itselleen näin tästä moitteettomalla ja 
lain hyväksymällä tavalla kiitollisen pojan. 

Jos testamentintekijä kuolee ja häneltä jää lapsia, jotka tar- 
vitsevat holhoojan, ja hän on testamentissa määrännyt, kenet 
ja kuinka monta holhoojaa hän lapsille haluaa ja holhoojat 
ovat antaneet suostumuksensa, olkoon hänen valintansa lain- 
voimainen. Jos joku kuolee tekemättä lainkaan testamenttia 

tai on jättänyt holhoojan valitsematta, toimikoot holhoojina 
lähimmät sukulaiset isän ja äidin puolelta, kaksi kummalta- 
kin puolelta, ja lisäksi yksi vainajan ystävistä. Lainvartijat 
määrätkööt heidät holhoojiksi sille orvoista, joka on holhouk- 
sen tarpeessa. Kaikkia holhousta ja orpoja koskevia toimia 
valvokoot viisitoista vanhinta lainvartijaa, jakaantuneina ikä- 
järjestyksessä kolmen ryhmiin niin, että yksi ryhmä toimii 
yhden vuoden ja toinen ryhmä seuraavan vuoden, kunnes vii- 
den vuoden jakso on kulunut umpeen. Tämän järjestelyn tu- 
lee mikäli mahdollista jatkua keskeytymättä. 

Jos joku kuolee jättämättä testamenttia ja häneltä jää lap- 
sia, jotka tarvitsevat holhoojan, nauttikoot lapset näiden sa- 
mojen lakien antamaa turvaa. Jos joku odottamatta kuolee 
jättäen jälkeensä tyttäriä, älköön lainsäätäjää moitittako, jos 
hän järjestää tyttärien naittamisen pitäen silmällä vain kahta 
näistä kolmesta seikasta, nimittäin läheistä sukulaisuutta ja 
maaomaisuuden säilymistä, mutta jättää huomiotta kolman- 
nen seikan, jota onkin mahdoton ottaa huomioon mutta jota 
isä varmasti olisi harkinnut, nimittäin sitä, että olisi kansa- 
laisten joukosta valinnut miehen, joka luonteensa ja käyttäy- 
tymisensä perusteella sopii hänelle pojaksi ja tyttärelle avio- 
mieheksi. Mikäli mahdollista, sovellettakoon tässä seuraavaa 
lakia: Jos joku kuolee testamenttia tekemättä ja häneltä jää 
tyttäriä, vainajan veli, jolla on sama isä tai äiti ja jolla ei ole 
osuutta maasta, ottakoon tyttären vaimokseen ja saakoon vai- 
najan maaosuuden. Jos veljeä ei ole, mutta on veljen poika, 
olkoon menettely sama, mikäli he ikänsä puolesta sopivat toi- 
silleen. Jollei tätäkään ole, sisaren poika tulkoon tilalle, nel- 
jännelle tilalle tulkoon isän veli, viidennelle tämän poika, 
kuudennelle isän sisaren poika. Jos joku jättää kuollessaan 
jälkeensä vain tyttäriä, järjestyköön sukulaissuhde veljien ja 
veljen poikien kautta aina samalla tavoin, ensin suvun mies- 
puolisten ja sitten naispuolisten jäsenten kautta. 

Tuomari ratkaiskoon, onko ikä sopiva avioliiton sclmimi- 
seen, suorittamalla tarkastuksen, jossa miehet ovat täysin 
alastomia ja naiset alastomia napaan saakka. Jos perheen pii- 
ristä puuttuvat lähisukulaiset veljen lapsiin ja isänisän lapsiin 
asti, valitkoon tytär yhteisymmärryksessä holhoojan kanssa 

kansalaisten joukosta jonkun toisen miehen, josta tulkoon 
molemminpuolisella suostumuksella vainajan maaomaisuu- b 
den perijä ja tyttären sulhanen. Itse kaupungissa voi joskus 
olla puute tällaisista miehistä. Jos tytär ei löydä itselleen puo- 
lisoa omalta paikkakunnaltaan mutta näkee jonkun, joka on 
asettunut asumaan siirtokuntaan, ja haluaa, että tästä tulee 
hänen isänsä perillinen, niin jos mies on hänen sukuaan, hän 
saakoon omistukseensa maaomaisuuden lain määräysten 
mukaan. Mutta jos mies on syntyisin suvun ulkopuolelta eikä 
valtiossa löydy ketään lähisukulaista, olkoon miehellä oikeus, c 
tytön ja holhoojan suostumuksella, ottaa tyttö vaimokseen ja 
saada haltuunsa maaomaisuus, jonka vainaja on testamenttia 
tekemättä jättänyt. 

Jos joku, jolta ei ole jäänyt lapsia, ei poikia eikä tyttäriä, 
kuolee testamenttia tekemättä, sovellettakoon muissa suh- 
teissa edellä selostettua lakia, mutta sukuun kuuluva mies ja 
nainen voivat yhdessä mennä autioksi jääneeseen taloon ja 
ottaa haltuunsa maaomaisuuden täysin oikeuksin. Naisen 
perimysjärjestys olkoon seuraava: ensiksi sisar, toiseksi veljen d 
tytär, kolmanneksi sisaren tytär, neljänneksi isän sisar, vil- 
denneksi isän veljen tytär, kuudenneksi isän sisaren tytär. 
Nämä naiset solmikoot avioliiton miesten kanssa näiden su- 
kulaisuusjärjestyksessä, kuten edellä säätämässämme laissa 
olemme määränneet. Meiltä ei kuitenkaan saa jäädä huo- 
maamatta, kuinka raskaiksi sellaiset lait voivat koitua ja 
kuinka vaikea tilanne joskus voi olla, kun ne määräävät vai- 
najan sukulaisen naimaan oman sukulaisensa. Sellainen laki 
näyttää jättävän huomiotta ne lukemattomat pidäkkeet, joita 
ihmiselämässä sattuu ja jotka estävät miehiä tottelemasta e 
tällaisia määräyksiä, niin että he mieluummin kärsivät mitä 
hyvänsä kuin menevät naimisiin. Näin voi käydä silloin, kun 
se, joka heidän pitäisi naida, kärsii ruumiillisesta tai henki- 
sestä vajavuudesta. Joku voi ajatella, että lainlaatija ei ole 
lainkaan kiinnittänyt huomiota näihin seikkoihin, mutta hän 
on väärässä. Esitettäköön sen vuoksi sekä lainlaatijan että sen 
puolesta, jota laki koskee, eräänlainen johdattava ajatus: pyy- 
dämme että se, jota laki koskee, antaisi lainlaatijalle anteek- 
s1, ettei tämä pitäessään huolta julkisesta edusta voi samalla 

ottaa huomioon yksityisten henkilöiden vastoinkäymisiä, 
samoin kuin ei sekään, jota laki koskee, aina tietenkään voi 
täyttää määräyksiä, jotka lainlaatija asiaa tuntematta on 
hänelle antanut. 
KLeinias Mitä siis, hyvä vieraamme, tällaisissa tapauksissa 
olisi parasta tehdä? 
ATEENALAINEN On välttämätöntä valita erotuomarit ratkaise- 
maan kysymykset tällaisten lakien ja niiden välillä, joita lait 
koskevat. 
KLEINIAs Mitä tarkoitat? 
ATEENALAINEN Voi sattua, että rikkaan isän poika ei halua 
mennä avioliittoon setänsä tyttären kanssa, koska on tottunut 
ylellisyyteen ja suunnittelee mielessään parempaa naima- 
kauppaa. Tai voi myös sattua, että lainlaatija suorastaan pa- 
kottaa hänet olemaan tottelematta lakia velvoittamalla hänet 
sellaiseen, mikä koituu hänelle suureksi onnettomuudeksi, 
esimerkiksi menemään avioon mielisairaan kanssa tai jonkun, 
joka kärsii jostain muusta ruumiillisesta tai sielullisesta vam- 
masta, joka tekisi elämän sietämättömäksi. Tämän varalta 
säädettäköön siis seuraava laki: Jos joku jossain suhteessa 
moittii testamenttia koskevia lakeja, erityisesti mitä tulee 
avioliiton solmimiseen, väittäen, että jos lainlaatija itse eläisi 
ja olisi paikalla, hän ei ikinä pakottaisi asianomaisia toimi- 
maan sillä tavoin, solmimaan sellaista avioliittoa kuin laki nyt 
vaatii; jos siis joku sukulainen tai holhooja näin väittää, siihen 
on sanottava, että lainsäätäjä on jättänyt meille viisitoista 
lainvartijaa erotuomareiksi ja isiksi orvoiksi jääneille pojille 
ja tyttärille. Heidän ratkaistavikseen jätettäköön kaikki täl- 
laiset riita-asiat, ja heidän ratkaisunsa käyköön lopullisesta 
tuomiosta. Jos joku katsoo, että lainvartijoille on näin annettu 
liian suuri valta, hän haastakoon vastapuolen valittujen tuo- 
marien muodostaman tuomioistuimen eteen ja saakoon siellä 
riidan ratkaistuksi. Joka tällaisen oikeusjutun häviää, saa- 
koon päälleen lainsäätäjän moitteen ja häpeän, mikä on pal- 
jon raskaampi rangaistus kuin suuretkaan sakot. 

Nyt orvot siis ikään kuin syntyvät toiseen kertaan. Olemme 
jo maininneet, kuinka heitä hoidetaan ja kasvatetaan ensim- 
mäisen syntymän jälkeen. Nyt toisen syntymän jälkeen, kun 


332 


YHDESTOISTA KIRJA 


he ovat menettäneet isänsä, meidän on keksittävä jokin keino, 
miten saada heidän orvonkohtalonsa tuntumaan vähemmän 
säälittävältä. Ensiksikin meidän tulee nimetä laillisessa jär- 
jestyksessä lainvartijat toimimaan heidän luonnollisten van- 
hempiensa sijasta ainakin yhtä hyvinä vanhempina. Annam- 
me kolmen lainvartijan tehtäväksi vuodesta toiseen pitää 
huolta orvoista kuin omista lapsistaan. Orpojen kasvatukses- 
ta olemme jo antaneet heille ja holhoojille alustavat ohjeet. 
Osuva on minun mielestäni se väite, jonka edellä esitimme, 
että kuolleitten sielulla on tietty kyky huolehtia ihmisten elä- 
mästä. Tällaiset tarinat ovat tosia, mutta ne veisivät tässä 
liian pitkän ajan. Näissä asioissa on syytä uskoa myös muihin 
perimätietoihin, joita on niin paljon ja ikivanhoja. Meidän on 
myös uskottava niitä, jotka lainsäädännössä ovat vahvista- 
neet näiden tarinoiden paikkansapitävyyden, jollemme pidä 
heitä aivan vähäjärkisinä. Jos nyt näin on asian laita, on en- 
siksikin pelättävä taivaan jumalia, jotka huolehtivat orvoista 
heidän yksinäisyydessään, ja toiseksi poismenneitten sieluja, 
jotka luontonsa mukaisesti pitävät erityistä huolta omista jäl- 
keläisistään ja ovat suopeita niille, jotka pitävät orpoja kun- 
niassa, mutta vihamielisiä niille, jotka kohtelevat orpoja huo- 
nosti. Kolmanneksi on otettava huomioon niiden vielä elossa 
olevien sielut, jotka nyt iäkkäinä nauttivat suurta arvonantoa. 
Sillä onnellisessa valtiossa, missä hyvät lait ovat voimassa, 
lapset ja lastenlapset kunnioittavat ja rakastavat vanhuksia ja 
elävät onnellisina. Tällaisissa asioissa vanhuksilla on terävä 
kuulo ja näkö, ja he ovat suopeita niille, jotka toimivat oikeu- 
denmukaisesti, mutta erittäin katkeria niille, jotka suhtautu- 
vat karsaasti orpoihin ja turvattomiin lapsiin, sillä he katso- 
vat tällaisten lasten olevan kallisarvoisinta ja pyhintä, mitä 
huostaamme on uskottu. Kaikkeen tähän on holhoojan ja vi- 
ranomaisten kiinnitettävä huomiota, jos heillä on ymmärrys- 
tä. Heidän tulee pitää hyvää huolta orpojen hoidosta ja kas- 
vatuksesta, aivan kuin edistäisivät omaa ja lastensa hyvin- 
vointia, ja kaikin tavoin parhaan kykynsä mukaan tehdä heil- 


le hyvää. Sen, joka noudattaa niiden kertomusten opetuksia, . 


jotka edeltävät varsinaisia lakeja, eikä kohtele orpoja huonos- 
ti, ei tarvitse kokea vihaa, jota lainlaatija tuntee tällaisia rik- 

komuksia kohtaan. Mutta joka ei osoita lainkuuliaisuutta 
vaan tekee vääryyttä isättömälle ja äidittömälle orvolle, kor- 
vatkoon vahingon kaksinkertaisena verrattuna siihen sum- 
maan, jonka joutuisi maksamaan jos olisi tehnyt vääryyttä 
lapselle, jonka molemmat vanhemmat ovat elossa. Mitä tulee 
muuhun lainsäädäntöön, joka koskee orpojen holhoojia ja 
näitä valvovia viranomaisia, todettakoon seuraavaa. Heillä on 
jo olemassa malli siitä, miten vapaina syntyneitä lapsia hoide- 
taan, sillä hoitavathan he itsekin omia lapsiaan ja omaisuut- 
taan. Jollei olisi jo olemassa näitä asioita sääteleviä erinomai- 
sia lakeja, olisi kylläkin ollut järkevää laatia holhouslait oma- 
na erityisenä lainsäädännön haarana ja säännellä orpojen elä- 
mää eri tavalla kuin niiden, jotka eivät ole orpoja. Mutta nyt- 
hän meillä ei ole kovinkaan suurta eroa orpojen ja isän hol- 
houksen alaisena olevien lasten kohtelussa. Vain kun on kysy- 
myksessä kunnioitus tai sen puuttuminen ja huolenpito, he 
ovat tavallisesti eri asemassa. Sen vuoksi laki puhuessaan 
orvoista sisältää sekä vakavan kehotuksen että uhkauksen. 
Seuraavanlainen uhkaus voisikin hyvin olla paikallaan: Tyt- 
tö- sekä poikalapsen holhoojan sekä sen lainvartijan, jonka 
valvonnan alaisena holhooja on, tulee rakastaa lasta, jonka 
kohtalo on tehnyt orvoksi, kuin omia lapsiaan ja pitää huolta 
holhokkinsa omaisuudesta yhtä hyvin ellei paremminkin kuin 
omastaan. Tätä ainoata lakia tulee jokaisen noudattaa, joka 
toimii orpojen holhoojana. Jos joku menettelee vastoin tätä 
lakia, tulee viranomaisen rangaista häntä, jos hän on holhoo- 
ja, tai jos hän on viranomainen, haastakoon holhooja hänet 
valituista tuomareista koostuvan oikeuden eteen ja hän kor- 
vatkoon tuomareiden arvioiman vahingon kaksinkertaisena. 
Jos lapsen sukulainen tai joku muu kansalainen katsoo, että 
holhooja laiminlyö tehtävänsä tai kohtelee lasta huonosti, 
haastettakoon hänet saman oikeuden eteen ja hän maksakoon 
nelinkertaisena arvioidun vahingon, mistä summasta puolet 
menee lapselle ja puolet syytteen nostajalle. Jos holhokki tul- 
tuaan täysi-ikäiseksi katsoo, että hänestä on huonosti pidetty 
huolta, olkoon hänellä oikeus haastaa holhooja oikeuteen vii- 
den vuoden kuluessa holhouksen päättymisestä. Jos holhooja 
todetaan syylliseksi, tuomioistuin määrätköön hänelle ran- 

gaistuksen tai sakot. Jos taas joku viranomainen on tuottanut 
huolimattomuudellaan vahinkoa orvolle, määrätköön tuo- 


mioistuin mitä hänen on maksettava lapselle. Jos teko on kat- d 


sottava rikokseksi, lainvartija erotettakoon virastaan sakko- 
rangaistuksen lisäksi ja julkinen valta nimittäköön maalle ja 
valtiolle toisen lainvartijan. 

Joskus voi isien ja poikien välillä syntyä tavallista vakavam- 
pia erimielisyyksiä. Tällöin isät voivat vaatia, että lainlaati- 
jan tulee antaa heille oikeus halutessaan tehdä kuuluttajan 
välityksellä tiettäväksi, että poika on lakannut olemasta hei- 
dän laillinen poikansa. Toiselta puolen voivat pojat vaatia 
oikeutta julistuttaa isänsä mielisairaaksi, kun tämä on sairau- 
den tai vanhuuden vuoksi joutunut häpeälliseen tilaan. 
Yleensä tällaista sattuu vain aivan turmeltuneiden ihmisten 
kesken. Sillä jos vain toinen osapuoli on huono ihminen, ku- 
ten silloin kun isä ei ole turmeltunut mutta poika on, tai päin- 
vastoin, ei tällainen vihamielisyys johda kohtalokkaisiin seu- 
rauksiin. Jossain toisessa valtiossa ei perinnöttömäksi tehty 
poika välttämättä menetä kansalaisoikeuksiaan, mutta mei- 
dän valtiossamme, jota nämä lait koskevat, on isättömäksi 
jääneen pakko muuttaa toiseen maahan. Ei nimittäin ole 
mahdollista, että meidän viiteentuhanteenneljäänkymme- 
neen talouteemme lisätään vielä yksi. Siksi ei ole oikeuden- 
mukaista, että vain isä tekee tällaiseen rangaistukseen tuomi- 
tun perinnöttömäksi, vaan siihen tarvitaan koko suku. Tällai- 
sessa tapauksessa on lain mukaan meneteltävä seuraavalla 
tavalla. Jos jonkun on syystä tai syyttä vallannut sellainen 
viha — joka tapauksessa perin onneton — että hän haluaa kar- 
kottaa perheen yhteydestä pojan, jonka on siittänyt ja kasvat- 
tanut, älköön hänen sallittako tehdä sitä kevytmielisesti ja 
äkkipikaisesti. Hän kutsukoon ensin kokoon sukulaisensa 
aina serkkuihin saakka ja myös pojan sukulaiset äidin puolel- 
ta sekä esittäköön näiden edessä syytöksen poikaansa vastaan 
ja osoittakoon, että tämä on ansainnut karkotuksen perheen 
piiristä. Antakoon hän myös pojalle oikeuden puhua yhtä pai- 
navasti ja todistaa, ettei hän ole ansainnut tällaista kohtelua. 
Jos isä saa sukulaiset vakuuttuneiksi ja saa enemmän kuin 
puolet annetuista äänistä, joita ovat antaneet täysi-ikäiset, 

c niin miehet kuin naisetkin, paitsi isä, äiti ja syytettynä oleva 


930a 


poika, sallittakoon isän tehdä poikansa perinnöttömäksi, mut- 
ta muuten ei. Jos joku kansalainen haluaa adoptoida perhees- 
tä karkotetun pojan, älköön mikään laki estäkö häntä sitä 
tekemästä, sillä nuoret miehet ovat luonnostaan sellaisia, että 
heidän luonteessaan voi elämän aikana tapahtua monia muu- 
toksia. Mutta jollei kukaan kymmenen vuoden aikana halua 
ottaa perheestä karkotettua pojakseen, silloin viranomaiset, 
joiden tehtävänä on huolehtia liikaväestön lähettämisestä 
siirtokuntiin, ottakoot huolehtiakseen myös hänestä, niin että 
hän sopivalla tavalla tulee mukaan sellaiseen siirtokuntaan. 
Jos sairaus, vanhuus, kärttyisyys tai kaikki nämä syyt yhdes- 
sä heikentävät jonkun järjenjuoksua erityisen paljon, mutta 
tämä jää huomaamatta muilta kuin niiltä jotka elävät hänen 
kanssaan, ja jos hän omaisuuttaan yhä hallitessaan on vaaras- 
sa menettää sen ja poika neuvottomana epäröi, julistuttaako 
isä mielenvikaiseksi, olkoon laki hänen kohdallaan seuraava. 
Hänen tulee ensin mennä vanhimpien lainvartijoiden luokse 
ja selostaa heille isänsä tila, ja näiden tulee tarkan tutkimuk- 
sen suoritettuaan päättää, onko pojalla syytä nostaa kanne 
vai ei. Jos he katsovat kanteen aiheelliseksi, toimikoot he sekä 
kantajan todistajina että asiamiehinä. Isä, joka on julistettu 
mielenvikaiseksi, olkoon lopun ikänsä vailla pienintäkään oi- 
keutta omaisuuteensa ja pidettäköön häntä talossa lapsen 
asemassa hänen elämänsä loppuun asti. 

Jos mies ja vaimo onnettoman luonteensa vuoksi eivät mi- 
tenkään voi tulla toimeen keskenään, on kymmenen keski- 
ikäisen lainvartijan jatkuvasti valvottava heitä, ja samoin 
kymmenen naisen, joiden tehtävänä on valvoa avioliittoja. Jos 
he pystyvät saamaan aikaan sovinnon, olkoon se pätevä. Mut- 
ta jos puolisoiden luonteet kuohahtelevat liian kiihkeästi, on 
viranomaisten yritettävä etsiä kummallekin sopiva uusi avio- 
puoliso. Koska on syytä olettaa, että kumpikaan heistä ei ole 
lempeä luonteeltaan, on yritettävä saada heidän parikseen 
vakavampi ja rauhallisempi luonne. Jos eripuraiset aviopuoli- 
sot ovat lapsettomia tai heillä on vain vähän lapsia, heidän on 
solmittava liittonsa myös lapsia silmällä pitäen. Mutta jos 
heillä jo on riittävästi lapsia, on heidän sekä avioerossaan että 

uuden avioliiton solmiessaan pyrittävä siihen, että heillä on 
vanhoina toisistaan seuraa ja apua. Jos vaimo kuolee jättäen 
sekä tyttäriä että poikia, antakoon laki sen neuvon — ei käs- 
kyn —, että aviomies kasvattakoon lapset tuomatta taloon äi- 
tipuolta. Mutta jos lapsia ei ole, on lesken mentävä avioliit- 
toon saadakseen tarpeeksi lapsia sekä taloudenpitoa että val- 
tiota varten. Jos mies kuolee jättäen riittävästi lapsia, vaimo 
jääköön taloon ja kasvattakoon heidät. Mutta jos katsotaan, 
että hän on liian nuori elääkseen ilman aviomiestä terveyt- 
tään vahingoittamatta, sukulaiset selostakoot asiantilan nai- 
sille, joiden tehtävänä on valvoa avioliittoja, ja ryhtykööt toi- 
menpiteisiin, jotka sekä heistä että näistä tuntuvat asianmu- 
kaisilta. Jos lapsia ei ole, on toimittava myös lapsia ajatellen. 
Lain mukaan »riittävä määrä» lapsia olkoon yksi poika ja yksi 
tytär. Jos vallitsee täysi yksimielisyys siitä, ketkä ovat lapsen 
vanhemmat, mutta tarvitaan oikeuden päätös siitä, kenelle 
lapsi kuuluu, on sääntö tämä: Jos orja tai vapaa mies tai va- 
pautettu orja siittää lapsen naisorjalle, lapsi kuuluu kaikissa 
tapauksissa orjattaren isännälle. Mutta jos vapaa nainen syn- 
nyttää lapsen orjalle, lapsi kuuluu orjan isännälle. Jos isäntä 
saa lapsen oman naisorjansa kanssa, tai emäntä orjansa kans- 
sa ja asia on todistettu, on naisten, joiden tehtävänä on valvoa 
avioliittoja, lähetettävä emännän synnyttämä lapsi ja sen isä 
toiseen maahan, ja lainvartijoiden on lähetettävä isännän lap- 
si ja sen äiti pois maasta. 

Ei kukaan jumala tai järkevä ihminen koskaan suosittelisi 
kenellekään vanhempien kunnioittamisen laiminlyömistä. 
Vanhempien kunnioittamiseen ja kunnioittamatta jättämi- 
seen soveltuu hyvin seuraava johdanto, joka koskee jumalien 
kunnioittamista. Jumalia koskevat vanhat lait ovat kaikilla 
kansoilla kahtalaisia. Jotkut jumalat, joita kunnioitamme, me 
näemme silmillämme, toisille me pystytämme heitä esittäviä 
kuvapatsaita, ja kun palvomme niitä, vaikka ne ovat henget- 
tömiä, uskomme, että elävät jumalat sen vuoksi ovat meille 
suosiollisia ja kiitollisia. Jos jollakulla on kodissaan iän ras- 
kauttama isä tai äiti tai näiden isä tai äiti, älköön hän ajatel- 
ko, kun hänellä kerran on kotilietensä ääressä tällainen juma- 
lankuva, että jokin kuvapatsas olisi voimallisempi kuin se 

minkä hän omistaa, jos hän sille oikealla tavalla osoittaa kun- 
nioitusta. 

KLEINIAs Mikä mielestäsi on oikea tapa? 

ATEENALAINEN Sanon sen teille, sillä nämä ovat asioita, joita 
kyllä kannattaa kuulla. 

KLEINIAS Sanohan sitten. 

ATEENALAINEN Kun Oidipus — niinhän kerrotaan — joutui 
häpäisevän kohtelun alaiseksi, hän kirosi omat poikansa, ja 
yhä vieläkin kerrotaan tarinoita siitä, kuinka jumalat hyväk- 
syivät tuon kirouksen ja antoivat sen käydä toteen. Amyntor 
vihoissaan kirosi poikansa Foiniksin ja Hippolytos Theseuk- 
sen, ja lukemattomat muutkin isät ovat kironneet poikansa, 
joten on ilmiselvää, että jumalat ovat hyväksyneet nämä isien 
lapsilleen sinkoamat kiroukset. Sillä vanhempien lapseensa 
kohdistama kirous on voimallisempi kuin mikään muu kirous, 
jonka joku kohdistaa toiseen, ja niin pitääkin olla. Jos nyt jo- 
ku kohtelee häpeällisesti isäänsä tai äitiään, on aivan luonnol- 
lista, että jumala kuulee heidän rukouksensa ja kostaa heidän 
puolestaan lapsille. Jos taas vanhempia kohdellaan kunnioit- 
tavasti ja heille tuotetaan runsaasti mielihyvää ja he rukoile- 
vat vakavasti lapsilleen kaikkea hyvää, niin eikö meidän ole 
syytä ajatella, että jumalat samalla tavoin kuulevat heitä ja 
antavat meidän osaksemme sen, mitä he rukoilevat? Muuten- 
han jumalat jakaisivat hyviä asioita epäoikeudenmukaisesti, 
ja sehän ei olisi heille sopivaa. 

KLEINIAs Ei mitenkään. 

ATEENALAINEN Meidän on siis ajateltava, niin kuin juuri sa- 
noimme, että jumalien silmissä meillä ei ole mitään arvok- 
kaampaa jumalankuvaa jolle osoittaa kunnioitusta kuin iän 
raskauttama isä tai isoisä tai samassa tilassa oleva äiti, jonka 
rukouksella on sama voimakas vaikutus. Jos heille osoitetaan 
arvonantoa ja kunnioitusta, jumala iloitsee siitä, sillä ei hän 
muuten kuulisi heidän rukouksiaan. Tämä vanhempien muo- 
dossa ilmenevä jumalankuva on ihmeellinen ja aivan toisen- 
lainen kuin hengettömät kuvat. Nämä elävät kuvat rukoile- 
vat meidän puolestamme, kun osoitamme heille kunnioitusta, 
ja kiroavat meidät kun kohtelemme heitä epäkunnioittavasti, 
mutta hengettömät kuvat eivät tee kumpaakaan. Jos joku siis 

kohtelee oikein isäänsä ja äitiään ja kaikkia itseään vanhem- 
pia, hänellä on hallussaan sellaiset jumalien kuvat, jotka ovat 
voimallisemmat kuin kaikki muut tuomaan hänelle jumalien 
siunauksen. 

KLEINIAS Tuo on hyvin kauniisti sanottu. 

ATEENALAINEN Jokainen järkevä ihminen pelkää ja kunnioit- 
taa vanhempien toivotuksia, jotka niin usein ovat toteutuneet. 
Kun tämä siis on asioiden luonnollinen järjestys, ovat ikään- 
tyneet vanhemmat hyville ihmisille taivaan lahja niin kauan 
kuin he elävät, ja kun he poistuvat elämästä hyvänsuopina, 
heitä surraan vilpittömästi. Mutta pahoille he ovat todella 
pelottavia. Ottaen huomioon nämä seikat osoittakoon jokai- 
nen vanhemmilleen kaikkea lain määräämää kunnioitusta. 
Jos kuitenkin tämä johdanto joidenkuiden kohdalla kaikuu 
kuuroille korville, heitä varten on paikallaan seuraava laki. 
Jos joku tässä valtiossa jättää asianmukaisesti huolehtimatta 
vanhemmistaan ja jollei hän joka suhteessa ota heitä huo- 
mioon ja täytä heidän toivomuksiaan jopa paremmin kuin 
omien poikiensa ja kaikkien jälkeläistensä, vieläpä paremmin 
kuin omia toiveitaan, tehköön tällaisesta kohtalosta kärsivä 
siitä ilmoituksen henkilökohtaisesti tai asiamiehen välityksel- 
lä kolmelle vanhimmalle lainvartijalle ja kolmelle avioliittoja 
valvovalle naiselle. Nämä ottakoot asian käsiteltäväkseen, ja 
pahantekijöitä rangaistakoon raipaniskuilla ja vankeudella, 
jos he ovat miehiä ja iältään alle kolmikymmenvuotiaita, 
mutta jos he ovat naisia, olkoon sama rangaistus heille neli- 
kymmenvuotiaiksi asti. Mutta jos he ovat tätä vanhempia 
eivätkä lakkaa laiminlyömästä vanhempiaan vaan kohtelevat 
heitä vielä huonostikin, haastettakoon heidät tuomioistuimen 
eteen, joka koostuu sadasta ja yhdestä kaikkein vanhimmasta 
kansalaisesta. Jos syytetty todetaan syylliseksi, määrätköön 
tuomioistuin, mikä sakko- tai muu rangaistus hänen tulee 
kärsiä, jättämättä käyttämättä mitään rangaistuksen muo- 
toa, minkä ihminen voi saada kärsittäväkseen. Jos laimin- 
lyönnistä kärsivä ei itse kykene tekemään ilmoitusta, tehköön 
kuka hyvänsä vapaa kansalainen, joka siitä saa tiedon, ilmoi- 
tuksen viranomaisille. Jollei hän sitä tee, hänet katsottakoon 
kelvottomaksi kansalaiseksi, ja olkoon kenellä hyvänsä oikeus 

haastaa hänet oikeuteen tuomittavaksi vahingonkorvaukseen. 
Jos ilmoituksen tekijä on orja, hänet vapautettakoon. Jos hän 
on vääryyttä kärsineen tai syyllisen orja, viranomaiset va- 
pauttakoot hänet. Jos hän on jonkun muun kansalaisen orja, 
suorittakoon valtio hänestä korvauksen omistajalle. Viran- 
omaiset pitäkööt huolta siitä, ettei minkäänlainen kosto koh- 
taa ilmiantajaa. 

Olemme aikaisemmin käsitelleet sellaisia tapauksia, että 
joku vahingoittaa toista myrkyillä, niin että seurauksena on 
kuolema, mutta emme vielä ole käsitelleet tapauksia, joissa 
joku tieten tahtoen ja tarkoituksella tuottaa muunlaista va- 
hinkoa toiselle juomalla, ruoalla tai voiteilla. Se seikka, että 
ihmisten myrkytyksiä on kahta laatua, hankaloittaa asian 
käsittelyä. Toinen, jonka juuri mainitsimme, on vahingon 
tuottaminen ruumiille ruumiin välityksellä luonnonlakien 
mukaisesti. Toinen on vaikuttamista taikuudella, manauksi!- 
la ja loitsuilla, niin kuin niitä nimitetään. Näihin eivät usko 
vain ne, jotka niiden avulla yrittävät tuottaa muille vahinkoa 
kuvitellen todellakin pystyvänsä siihen, vaan he saavat myös 
uhrinsa uskomaan, että he kykenevät taikakeinoillaan vahin- 
goittamaan näitä. Ei ole helppoa päästä perille siitä, mitä 
nämä tämäntapaiset asiat oikein ovat, ja jos sen tietäisikin, ei 
olisi helppoa saada toisia vakuuttuneiksi. Turha on yrittää 
vaikuttaa sellaisten ihmisten mieleen, jotka katselevat epä- 
luuloisina toisia ihmisiä, jos sattuvat näkemään vahanukkeja 
kiinnitettyinä ovenpieliin, kolmen tien risteyksiin tai jonkun 
esi-isänsä haudalle. Turha on kehottaa heitä olemaan välittä- 
mättä tuollaisesta, kun ei meillä itsellämmekään ole noista 
asioista parempaa tietoa. Meidän on siis jaettava myrkyttä- 
mistä koskeva lainsäädäntömme kahteen osaan sen mukaan, 
millä tavoin myrkyttämistä yritetään. Mutta ensiksi meidän 
tulee pyytää, kehottaa ja neuvoa, ettei kukaan ryhtyisi sellai- 
siin puuhiin ja pelottelemaan yksinkertaisia ihmisiä möröillä 
ikään kuin he olisivat lapsia, niin että lainlaatijan ja tuomarin 
on pakko yrittää vapauttaa ihmiset moisista peloista — var- 
sinkin kun se joka yrittää myrkyttämistä, ei tiedä mitä on 
tekemässä, jollei sattumalta ole asiantunteva lääkäri, mikäli 
kysymyksessä on ihmisruumis, tai profeetta tai ennusmerk- 

kien tulkitsija, kun on kysymyksessä taikuus. Olkoon siis 
myrkytysrikoksia koskeva laki tällainen: Jos joku vahingoit- 
taa toista myrkyllä, mutta tuottamatta kuolemaa uhrille itsel- 
leen tai hänen palveluskunnalleen, karjalleen tai mehiläispe- 
silleen, tai tekee muuta vahinkoa kuitenkaan kuolemaa ai- 
heuttamatta, niin jos hän on lääkäri ja todetaan syylliseksi, 
rangaistakoon häntä kuolemalla. Jos hän on maallikko, tuo- 
mioistuin ratkaiskoon, mikä rangaistus hänen tulee kärsiä tai 
mikä sakko maksaa. Jos katsotaan, että joku tuottaa vahin- 
koa taikuudella, loitsuilla tai muilla senkaltaisilla myrkyillä, 
hänen on kuoltava, jos hän on tietäjäpappi. Mutta jos hän on 
vailla ennustajapapin tietoja, käsiteltäköön häntä samalla 
tavoin kuin maallikkoa, joka on todettu syylliseksi myrkyttä- 
miseen. Toisin sanoen, tuomioistuin ratkaiskoon, mikä ran- 
galstus hänen tulee kärsiä tai mikä sakko maksaa. 

Milloin joku aiheuttaa vahinkoa toiselle varastamalla tai 
harjoittamalla väkivaltaa, hän maksakoon vahinkoa kärsi- 
neelle korvauksena suuremman summan suuresta vahingosta 
ja pienemmän pienestä. Yleensä on kussakin tapauksessa 
maksettava hyvityksenä summa, joka vastaa vahingon suu- 
ruutta. Kärsiköön lisäksi lainrikkoja rangaistuksen, joka kus- 
takin rikoksesta erikseen seuraa, tullakseen järkiinsä. Jos jo- 
ku on syyllistynyt rikokseen toisen henkilön mielettömyyden 
houkuttelemana, koska on nuori iältään, tai rikokseen on Jo- 
kin muu sentapainen syy, olkoon rangaistus lievempi. Mutta 
sen, joka tekee rikoksen oman järjettömyytensä vuoksi, ky- 
vyttömyydestä vastustaa nautintoja tai kestää kipua tai pel- 
kuruuden, hillitsemättömien himojen, kateuden tai vihan 
vuoksi, on kärsittävä raskaampi rangaistus. Ei itse rikoksen 
tähden, sillä tehtyä ei saa tekemättömäksi, vaan jotta vastai- 
suudessa hän itse ja ne, jotka näkevät häntä rangaistavan, 
oppisivat katkerasti vihaamaan hänen rikostaan tai ainakin 
kiertäisivät sellaisen kaukaa. Kaikista näistä syistä ja tämän 
huomioon ottaen tulee lain, aivan kuin hyvän jousimiehen, 
kussakin tapauksessa ottaa maalikseen rangaistuksen suu- 
ruus ja ennen kaikkea sen soveltuvuus tapaukseen. Tämän 
tehtävän suorittamisessa on myös tuomarin autettava lainlaa- 
tijaa, milloin laki jättää tuomarin harkintavaltaan, mikä ran- 

c gaistus tai sakko syytetylle on määrättävä. Lainlaatijan tulee 
niin kuin taidemaalarin luonnostella ne tapaukset, joita kir- 
joitettu laki koskee. Tämä on se tehtävä, hyvä Megillos ja 
Kleinias, joka meidän nyt on suoritettava niin hyvin ja kau- 
niisti kuin suinkin osaamme. Meidän on määrättävä, mitkä 
ovat rangaistukset kustakin varkaudesta ja väkivallanteosta, 
sikäli kuin jumalat ja jumalien pojat sallivat meidän säätää 
niistä lakeja. 

Mielisairas älköön näyttäytykö kaupungissa. Omaisten on 

d pidettävä hänet kotona käytettävissään olevin keinoin. Muus- 
sa tapauksessa heidän on maksettava sakot. Korkeimpaan 
omaisuusluokkaan kuuluvan on maksettava sata drakhmaa, 
olipa hänen silmälläpitonsa alainen orja tai vapaa, toiseen 
omaisuusluokkaan kuuluvan neljä viidesosaa minaa, kolman- 
teen kuuluvan kolme viidesosaa minaa ja neljänteen kuulu- 
van kaksi viidesosaa minaa. Hulluutta on monta laatua. Nyt 
mainitsemissamme tapauksissa se on sairautta. Mutta on 
myös niitä, jotka ovat hulluja pahan luontonsa ja huonon kas- 

e vatuksensa vuoksi. Pienimmänkin erimielisyyden sattuessa 
he nostavat kovan huudon ja syytävät haukkumasanoja toisi]- 
leen; mitään sellaista ei hyvin järjestetyssä valtiossa saisi kos- 
kaan esiintyä. Kaikista herjauksista olkoon voimassa vain 
yksi laki: Älköön kukaan herjatko toista. Jos joku on eri miel- 
tä keskustellessaan toisen kanssa, hän esittäköön mielipiteen- 
sä toiselle ja kuunnelkoon, mitä tällä on sanomista, mutta 
älköön missään tapauksessa solvatko kiistakumppaniaan tai 
läsnäolevia. Sillä jos aletaan solvata ja sättiä toinen toisiaan 

935a ja naisten tavoin käyttää häpeällisiä haukkumasanoja, niin 
alkuaan keveistä sanoista syntyy raskasta vihaa ja kaunaa. 
Käyttäessään sellaisia sanoja asianomainen osoittaa mielty- 
mystä erittäin vastenmieliseen asiaan, vihaan; hän ruokkii 
kiukkuaan kelvottomalla ravinnolla ja sallii sielunsa painua 
siihen turmeluksen tilaan, josta kasvatus on hänet nostanut. 
Hän tekee itsestään villieläämen hautomalla katkeruutta ja 
korjaa karvaan sadon vihastaan. Tällaisissa riidoissa hyvin 
monilla on tapana yrittää tehdä vastapuoli naurunalaiseksi. 

b Mutta jokainen, joka on totuttautunut sellaiseen tapaan, on 

menettänyt kokonaan kykynsä puhua vakavasti tai ainakin 

suuren osan kyvystään osoittaa jaloa luonteenlaatua. Tämän 
vuoksi älköön kukaan koskaan käyttäkö sellaista kieltä mis- 
sään pyhässä paikassa, julkisissa uhritilaisuuksissa, urheilu- 
kilpailuissa, torilla, tuomioistuimessa tai julkisissa kokouksis- 
sa. Viranomainen, jolle asia kuuluu, rangaiskoon tämän kiel- 
lon rikkojaa. Jollei viranomainen sitä tee, hän jääköön vaille 
julkisia kunnianosoituksia, koska ei valvo lakien noudattamis- 
ta eikä toimi lainsäätäjän määräysten mukaan. Jos joku 
muualla lankeaa sellaiseen kielenkäyttöön, samantekevää 
onko hän itse aloittanut sättimisen vai tekeekö sen itseään 
puolustaakseen, niin vanhemman henkilön, joka sattuu tule- 
maan paikalle, tulee puolustaa oikeutta ja ajaa ruoskaniskuil- 
la tiehensä ne jotka antautuvat vihansa valtaan, sillä viha on 
huono seuralainen. Jollei hän sitä tee, hän kärsiköön säädetyn 
rangaistuksen. 

Väitämme nyt, että se joka on tottunut lausumaan solvauk- 
sia, e1 voi olla tekemättä toisia naurunalaisiksi. Sitä me moi- 
timme, varsinkin jos se tapahtuu vihan vallassa. Miten nyt 
on? Onko meidän hyväksyttävä huvinäytelmien kirjoittajien 
taipumus tehdä ihmisiä naurunalaisiksi, jos he ilman mitään 
vihan tunnetta pilailevat komedioissaan kansalaistemme kus- 
tannuksella? Vai onko meidän tehtävä ero sen välillä, mikä on 
oikeaa leikinlaskua ja mikä ei, niin että on lupa tehdä joku 
naurunalaiseksi ilman vihaa, mutta kiellämme tekemästä 
niin jos yllykkeenä on viha, kuten äsken sanoimme? Tätä vii- 
meksi mainittua kieltoa ei missään tapauksessa ole kumotta- 
va. Mutta lain avulla meidän on määrättävä, kenellä edelli- 
sessä tapauksessa on lupa pilkantekoon ja kenellä ei. Huvi- 
näytelmän kirjoittajalla tai jambisäkeiden tai lyyristen runo- 
jen sepittäjällä ei saa olla lupaa sanoin tai kuvin, vihasta tai 
ilman vihaa, pilkata ketään kansalaista. Jos joku ei tätä kiel- 
toa tottele, juhlakisojen johtajan on vielä samana päivänä 
karkotettava hänet maasta. Jolleivät he sitä tee, heidän on 
maksettava kolmen minan sakko, ja tämä raha on omistetta- 
va sille jumalalle, jonka kunniaksi kisat pidetään. Ne, joille 
olemme aikaisemmin antaneet luvan kirjoittaa runoja toinen 
toisistaan, saavat laskea niissä harmitonta leikkiä, mutta ei- 
vät vihasta eivätkä vakavissaan. Tämän asian ratkaiskoon 

kulloinkin virkamies, jonka vastuulla on nuorison kasvatus 
kokonaisuudessaan. Minkä hän hyväksyy, sen saakoon runoi- 
lija esittää yleisölle. Mutta mitä hän ei hyväksy, sitä ei runoi- 
lija itse saa esittää eikä antaa kenenkään toisen esitettäväksi, 
ei orjan eikä vapaan. Jos hän niin tekee, hänet on leimattava 
kehnoksi kansalaiseksi ja lakien rikkojaksi. 

Sääliä ei ansaitse se, joka kärsii nälkää tai jotain muuta 
vastaavaa vaivaa, vaan sellainen henkilö, jolla on mielenmalt- 
tia tai jokin muu kansalaishyve tai hyveen osa ja joka joutuu 
kovan kohtalon uhriksi. Olisi ihmeellistä, jos valtiossa ja yh- 
teiskunnassa, joka on edes jossain määrin hyvin järjestetty, 
tämän kaltainen mies, orja tai vapaa, jätettäisiin niin oman 
onnensa nojaan että hän äärimmäisessä puutteessa joutuisi 
kerjäämään. Lainsäätäjä voikin turvallisin mielin säätää tä- 
mäntapaisen lain: Älköön meidän valtiossamme olko kerjäläi- 
siä. Jos joku yrittää kerjätä ja itsepintaisilla pyynnöillä hank- 
kia toimeentulonsa, torinvalvojat ajakoot hänet pois torilta, 
kaupunginvalvojat kaupungista ja alueenvalvojat muilta seu- 
duilta maan rajojen yli, niin että koko maa puhdistuu sellai- 
sesta olennosta. 

Jos orja tai orjatar tuottaa vahinkoa toisen omaisuudelle 
ilman että vahingon kärsinyt itse on tietämättömyytensä tai 
huolimattomuutensa vuoksi osasyyllinen vahinkoon, on va- 
hingon aiheuttaneen orjan isännän korvattava vahinko täysi- 
määräisenä, tai sitten luovutettava orja vahingon kärsineelle. 
Mutta jos orjan isäntä esittää kanteen väittäen, että syytös 
vahingon tuottamisesta johtuu vahingon kärsineen ja orjan 
keskinäisestä juonesta, jonka tarkoituksena on riistää orja 
häneltä, haastakoon isäntä vahingon kärsineen oikeuteen 
syyttäen häntä totuuden vääristelemisestä. Jos hän voittaa 
jutun, saakoon hän kaksinkertaisena summan, jonka arvoi- 
seksi oikeus arvioi orjan. Jos hän häviää oikeudenkäynnissä, 
korvatkoon vahingon ja luovuttakoon myös orjan. Jos veto- 
juhta, hevonen, koira tai jokin muu eläin vahingoittaa jotain 
naapurille kuuluvaa, eläimen omistaja korvatkoon samoin 
vahingon. 

Jos joku ei halua vapaaehtoisesti esiintyä todistajana, todis- 
tuksen tarvitsija haastakoon hänet oikeuteen, ja jos tällainen 


344 


YHDESTOISTA KIRJA 


henkilö tuntee asian ja haluaa todistaa, hän todistakoon. 
Mutta jos hän sanoo, ettei tunne asiaa, on hänen kolmen ju- 
malan, Zeuksen, Apollonin ja Themiksen nimessä vannotta- 
va, ettei tunne asiaa, ja erotettakoon hänet oikeusjutusta. Jos 
joku todistajaksi haastettu ei tule oikeuteen yhdessä haasta- 
jan kanssa, hän olkoon lain mukaan syypää vahingon tuotta- 
miseen. Jos joku tuomareista on haastettu todistajaksi, hän ei 
todistettuaan saa ottaa osaa äänestykseen juttua päätettäes- 
sä. Vapaasyntyinen nainen, joka on täyttänyt neljäkymmentä 
vuotta, saakoon todistaa ja esiintyä puolestapuhujana oikeu- 
dessa ja, jollei hänellä ole aviomiestä, esiintyä kantajana. 
Mutta jos hänen aviomiehensä on elossa, hän saakoon olla 
vain todistajana. Nais- tai miesorjan tai lapsen sallittakoon 
todistaa ainoastaan murhajutussa ja esiintyä puolestapuhuja- 
na, mikäli he asettavat riittävän takuun siitä, että jäävät oi- 
keuspaikalle käsittelyn loppuun saakka siltä varalta, että to- 
distusta väitettäisiin vääräksi. Vastapuolista kumpikin voi 
väittää todistusta vääräksi joko kokonaan tai osaksi edellyt- 
täen, että todistus kiistetään ennen kuin juttu on loppuun 
käsitelty. Viranomaisten on otettava haltuunsa nämä vasta- 
väitteet molempien asiapuolten sinetöiminä ja otettava ne 
esille, kun juttua väärästä todistuksesta käsitellään. Jos jon- 
kun todetaan kaksi kertaa antaneen väärän todistuksen, äl- 
köön mikään laki enää pakottako häntä esiintymään todista- 
jana. Jos tämä on tapahtunut kolme kertaa, älköön hänellä 
enää olko ensinkään oikeutta esiintyä todistajana. Jos joku on 
kolme kertaa todettu vääräksi todistajaksi ja hän vielä rohke- 
nee tulla todistamaan, voi kuka hyvänsä halutessaan ilmian- 
taa hänet viranomaisille; näiden tulee luovuttaa hänet tuo- 
mioistuimelle, ja jos hänet havaitaan syylliseksi, häntä ran- 
gaistakoon kuolemalla. Jos oikeudenkäynnissä jotkin todis- 
tukset havaitaan vääriksi ja niiden todetaan siten aiheutta- 
neen voittajapuolen voiton, ja jos yli puolet todistuksista on 
todettu vääriksi, on niiden perusteella annettu tuomio kumot- 
tava ja juttu otettava uudelleen käsiteltäväksi sekä harkitta- 
va, perustuuko tuomio edellä mainittuihin todistuksiin vai ei. 
Olipa niin taikka näin, olkoon tuomio aikaisemmin käsitellys- 
sä jutussa nyt lopullinen. 

Vaikka ihmiselämässä on monia hyviä ja jaloja asioita, nii- 
hin moniin on tarttunut ikään kuin häpeätahra, joka likaa ja 
turmelee ne. Ei kukaan kieltäne, että oikeus ihmisten kesken 
on jalo asia, joka on sivistänyt koko ihmiskunnan. Ja kun oi- 
keus on jalo asia, kuinka kieltäisimme, että myös oikeusavus- 
tajana esiintyminen on jalo asia? Kuitenkin tähän liittyy eräs 
turmiollinen seikka, josta käytetään kaunistelevaa nimeä 
»talto». Se väittää ensiksikin, että on olemassa jonkinlainen 
oikeudenkäyntitekniikka, jonka avulla voi esiintyä oikeudes- 
sa ja auttaa toista henkilöä voittamaan jutun, olipa tuomiois- 
tuimen käsittelemä teko oikeudenmukainen tai ei. Tämä tek- 
niikka ja taito puhua annetaan lahjaksi sille, joka on valmis 
vastalahjaksi antamaan rahaa. Olipa tämä nyt taitoa tai ai- 
noastaan kokemusta ja harjaantumista, johon ei liity todellis- 
ta taitoa, parasta olisi, ettei sitä lainkaan esiintyisi meidän 
valtiossamme. Lainlaatija siis vaatii, että on toteltava; ei saa 
puhua oikeutta loukaten, tai muussa tapauksessa on poistut- 
tava maasta. Niiden kohdalla, jotka noudattavat oikeutta, 
laki vaikenee, mutta niille, jotka eivät noudata, laki lausuu 
näin: Jos jonkun katsotaan yrittävän heikentää oikeuden voi- 
maa tuomarien mielessä ja kääntää oikeuden vastakohdak- 
seen, tai yrittävän pidentää oikeusjuttua kohtuuttomasti tai 
auttaa siinä suhteessa toisia, voi kuka hyvänsä haastaa hänet 
oikeuteen lain vääristelystä ja oikeudenvastaisesta menette- 
lystä, ja jos hänet katsotaan syylliseksi, oikeus harkitkoon, 
onko hän tehnyt sen rahanahneudesta vai kunnianhimosta. 
Jos kunnianhimosta, tuomioistuin ratkaiskoon, kuinka kauan 
hänen pitää olla esteellinen ajamaan asioita oikeudessa tai 
auttamaan toisia. Jos hän on toiminut rahanahneudesta ja on 
vierasmaalainen, hänet karkotettakoon maasta ja häntä kiel- 
lettäköön kuolemanrangaistuksen uhalla palaamasta. Jos hän 
on valtion kansalainen, hän kärsiköön kuolemanrangaistuk- 
sen ahneudestaan, jolle on antanut niin suuren arvon. Jos joku 
on kaksi kertaa todettu syylliseksi siihen, että on toiminut 
väärin kunnianhimosta, hän kärsiköön kuolemanrangaistuk- 
sen. 

ATEENALAINEN Jos joku esiintyy lähettiläänä ja sananviejä- 
nä väärin perustein ja petollisesti kuljettaa väärän viestin toi- 
seen valtioon, tai jättää toimittamatta perille viestin jota toi- 
mittamaan hänet on lähetetty, tai jos käy ilmi, että hän on 
lähettiläänä tai sananviejänä tuonut ystävä- tai vihollisvaltiol- 
ta väärän ilmoituksen, asetettakoon hänet syytteeseen siitä, 
että hän on rikkonut lakia ja velvollisuutensa, jonka Hermes 
ja Zeus ovat säätäneet pyhästä viestinviejän tehtävästä. Jos 
hänet havaitaan syylliseksi, määrättäköön, minkä rangaistuk- 
sen hän joutuu kärsimään tai minkä sakon maksamaan. 
Varkaus on kunniaton teko, ryöstö häpeällinen. Kumpaa- 
kaan niistä eivät Zeuksen pojat ole harjoittaneet, eivätkä he 
ole nauttineet vilpistä tai väkivallasta. Älköön kukaan antako 
runoilijoiden tai hassahtavien sadunkertojien houkutella it- 
seään uskomaan, että varastaessaan tai harjoittaessaan väki- 
valtaa hän ei tee mitään häpeällistä, vaan ainoastaan sellais- 
ta, mitä itse jumalatkin tekevät. Sellainen ei ole totta eikä 
edes todennäköistä. Joka sellaiseen lainvastaiseen tekoon 
syyllistyy, ei ole jumala eikä jumalien poika. Tämä pitäisi 
lainsäätäjän tietää paremmin kuin kaikkien runoilijoiden yh- 
teensä. Joka siis on kuuliainen tälle meidän puheellemme, on 
onnellinen ja saakoon aina sellaisena pysyäkin. Mutta joka ei 
ole, joutukoon tekemisiin seuraavan lain kanssa: Joka varas- 
taa valtion omaisuutta, olipa omaisuusesine suuri tai pieni, 
saakoon saman rangaistuksen. Sillä se joka varastaa vähäisen 
esineen, on saman ahneen halun vallassa, vaikka mahdolli- 
suus sen tyydyttämiseen on ollut pienempi. Se taas, joka vie 

pois suuremman arvoesineen, jota ei ole itse jättänyt säilytet- 
täväksi, tekee rikoksen koko sen laajuudessa. Laki siis ei kat- 
so, että toinen ansaitsee pienemmän rangaistuksen sen vuok- 
si, että hänen tekemänsä varkaus on pienempi, vaan sen vuok- 
s1, että toinen ehkä on parannettavissa, toinen ei. Jos tuo- 
mioistuimessa todistetaan, että joku muukalainen tai orja on 
varastanut valtion omaisuutta, on tuomioistuimen harkittava, 
mikä rangaistus hänen on kärsittävä tai mikä sakko makset- 
tava, koska varas todennäköisesti on parannettavissa. Jos taas 
valtion kansalainen tavataan, itse teossa tai ei, ryöstämässä 
isänmaataan tai tekemässä sille väkivaltaa, vaikka on saanut 
asianmukaisen kasvatuksen, hän saakoon kuolemanrangais- 
tuksen, koska hän tuskin on parannettavissa. 

Sodankäynnistä on olemassa monia ohjeita ja asianmukai- 
sia lakeja. Tärkein niistä on se, ettei kukaan, ei nainen eikä 
mies, saa elää järjestyksen ulkopuolella ja ettei kukaan työssä 
eikä leikissä saa totuttautua toimimaan yksin ja omin päin. 
Niin sodassa kuin rauhassa kunkin tulee aina katsoa johta- 
jaansa, seurata häntä ja totella pienimmissäkin yksityiskoh- 
dissa, esimerkiksi kun käsketään pysähtyä tai marssia eteen- 
päin, harjoitella, peseytyä tai syödä, herätä yöllä suoritta- 
maan vartiopalvelusta ja viemään viestiä tai vaarallisessa 
taistelutilanteessa olla ajamatta vihollista takaa tai vetäyty- 
mättä ilman komentajan antamaa merkkiä. Sanalla sanoen, 
hänen tulee harjoittaa mielensä niin, ettei tee tai ylipäänsä 
osaakaan tehdä mitään erillään muista. Kaikkien elämän tu- 
lee olla mahdollisimman yhteisöllistä, samaa ja yhteistä. Ei 
ole eikä tule olemaankaan mitään sääntöä, joka paremmin tai 
tehokkaammin takaisi pelastuksen ja voiton kuin tämä käsky. 
Tätä käskemisen ja tottelemisen taitoa on rauhankin aikana 
harjoiteltava lapsesta pitäen. Sekasortoa aiheuttava tottele- 
mattomuus on poistettava ihmisten elämästä niin kuin se 
poistetaan ihmiselle alistetuista eläimistäkin. Sotilaallista 
valmiutta silmällä pitäen on myös harrastettava kaikenlaisia 
kuorotansseja, harjoitettava ruumiin notkeutta ja kätevyyttä 
ja totuttauduttava kestämään ruoan ja juoman puutetta, kyl- 
myyttä, kuumuutta ja kovia makuusijoja. Erittäin tärkeää 
on, ettei pään ja jalkojen luonnollista vastustuskykyä vähen- 

netä kietomalla ne vieraasta aineesta tehtyihin suojuksiin ja 
siten estämällä hiusten ja jalkapohjien luonnollinen kehitty- 
minen. Nämä ruumiin ääriosathan pitävät koko ruumiin voi- 
missaan, jos ne pysyvät hyvässä kunnossa, mutta päinvastai- 
sessa tilassa ne heikentävät sitä. Ovathan jalat ruumiin par- 
haat palvelijat ja pää sen ylin haltija siinä mielessä, että pää- 
hän luonnonjärjestyksen mukaan sisältyvät kaikki ruumiin 
aistinelimet. 

Tällainen ylistävä selonteko sotilaselämästä nuorukaisen on 
saatava kuulla. Sotalait taas kuuluvat näin: Sen, joka on mer- 
kitty sotilasluetteloon tai määrätty johonkin sotilaalliseen 
tehtävään, on otettava osaa sotaretkeen. Jos joku pelkuruu- 
den vuoksi jää pois ilman sotapäälliköiden lupaa, hänet on 
haastettava päälliköiden eteen vastaamaan rintamakarku- 
ruudesta, kun nämä palaavat sotaretkeltä. Tuomareina toimi- 
vat kaikki ne, jotka ovat ottaneet osaa sotaretkeen, erikseen 
raskasaseiset ja ratsumiehet ja muut aselajit. Raskasaseiset 
haastetaan raskasaseisten tuomittaviksi, ratsumiehet ratsu- 
miesten ja muut samalla tavoin aselajeittain. Syylliseksi tode- 
tun älköön enää milloinkaan sallittako osallistua mihinkään 
kilpailuihin, missä kansalaiskunto asetetaan koetukselle, tai 
haastaa ketään oikeuteen aseistakieltäytymisestä tai esiintyä 
syyttäjänä sellaisessa jutussa. Tämän lisäksi tulee tuomiois- 
tuimen määrätä, mikä rangaistus hänen tulee kärsiä tai mikä 
sakko maksaa. Sen jälkeen kun nämä sotapalveluksen pakoi- 
lua koskevat asiat on ratkaistu, on aselajien komentajien pi- 
dettävä jälleen kokous aselajeittain, ja kuka vain haluaa, voi 
silloin tulla asetovereittensa muodostaman lautakunnan 
eteen vaatimaan palkintoa sotilaallisista ansioistaan. Hän ei 
kuitenkaan saa itse eikä todistajalausuntojen avulla vedota 
mihinkään aikaisempaan sotaan vaan ainoastaan siihen sota- 
retkeen, johon he juuri ovat ottaneet osaa. Voiton merkki on 
oleva oliivipuun lehvistä solmittu seppele. Sen saa voittaja 
asianmukaisen piirtokirjoituksen mukana ripustaa johonkin 
sodanjumalan temppeliin, mihin vain haluaa, todistamaan 
koko hänen elämänsä ajan, että hän on saanut ensimmäisen, 
toisen tai kolmannen palkinnon urhoollisuudestaan. Jos joku 
lähtee mukaan sotaretkelle, mutta ilman päälliköiden lupaa 

palaa kotiinsa ennen aikojaan, häntä on syytettävä rintama- 
karkuruudesta saman tuomioistuimen edessä, joka käsittelee 
sotapalveluksen pakoilua koskevat asiat. Syylliseksi todetulle 
langetettakoon samat rangaistukset, jotka edellä on mainittu. 

Jokaisen, joka haastaa toisen oikeuden eteen, on syytä va- 
roa, ettei hän tahtoen tai tahtomattaan saata toista ihmistä 
epäoikeudenmukaisen rangaistuksen alaiseksi. Oikeus on 
Hienovaraisuuden tytär, niin kuin on aivan oikein sanottu, ja 
vääryys on luonnostaan kauhistus herkälle oikeudentajulle. 
Kaikissa olosuhteissa on sen vuoksi varottava rikkomasta oi- 
keutta vastaan ja erityisesti silloin, kun on kysymys aseitten 
pois heittämisestä taistelussa. Ei ole erehdyttävä pitämään 
aseitten pois heittämistä häpeällisenä sellaisissa tapauksissa, 
jolloin siihen on olemassa pakottava syy, eikä asetettava syyt- 
teeseen miestä, joka ei sitä ansaitse. E1 ole kylläkään helppoa 
vetää rajaa näiden tapausten välille, mutta lain tulee kuiten- 
kin yrittää jollakin tavoin pitää ne erillään toisistaan. Otta- 
kaamme siis tässä avuksemme myytti. Olettakaamme, että 
Patroklos olisi kannettu telttaansa ilman aseitaan mutta olisi 
jäänyt henkiin, millaista kylläkin on tapahtunut lukematto- 
mia kertoja, ja että hänen kantamansa aseet, jotka runoilijan 
kertoman mukaan Peleus oli saanut jumalilta myötäjäisiksi 
häissään Thetiksen kanssa, olivat nyt Hektorin hallussa. Sil- 
loin olisi kaikilla matalamielisillä ollut vapaus syyttää Menoi- 
tioksen poikaa aseista luopumisesta. Onhan edelleen tapauk- 
sia, jolloin miehet ovat menettäneet aseensa pudottuaan kal- 
liolta tai suistuttuaan mereen tai rotkoihin, kun ankaran 
myrskyn nostattamat vesimassat ovat temmanneet heidät 
mukaansa. On lukemattomia muitakin tapauksia, joissa voi- 
daan esittää puolusteluja ja saattaa kauniimpaan valoon ti- 
lanne, joka on helppo tulkita pahansuovasti. Suurempi ja 
vakavampi paha on mikäli mahdollista erotettava vastakoh- 
dastaan. Jo pelkkä eri sanojen käyttö saa aikaan eron moit- 
teenalaisten tekojen välillä. »Kilvenheitto»-sana ei ole aina 
paikallaan, vaan mieluummin sopii käyttää sanaa »aseenpu- 
dotus». Mies, jolta taistelussa ylivoimaa vastaan on riistetty 
kilpi, ei ole »kilvenheittäjä» samassa mielessä kuin se, joka 
heittää kilpensä vapaaehtoisesti. Tapausten välillä on suuri 


350 


KAHDESTOISTA KIRJA 


ero. Kuulukoon siis laki näin: Jos vihollisten ahdistama mies 
el käänny puolustautumaan vaikka hänellä on aseet, vaan 
vapaaehtoisesti pudottaa aseensa tai heittää ne pois ja näin 
mieluummin hankkii jalkojensa avulla itselleen häpeän koko 
eliniäkseen kuin saa rohkeudellaan kauniin ja onnellisen kuo- 
leman, pantakoon oikeudessa vireille tutkimus aseiden heittä- 
misestä, mutta tuomari ei kuitenkaan saa jättää tutkimatta 
edellä mainittua toista vaihtoehtoa. Rangaistuksen tulee aina 
kohdistua pelkuruuteen, jotta asianomainen tekisi parannuk- 
sen, mutta ei huonoon onneen, sillä siitähän ei olisi mitään 
hyötyä. Mikä rangaistus sitten olisi sopiva sellaiselle, joka on 
heittänyt aseensa, joilla puolustaa itseään, ja tullut puolustus- 
kyvyttömäksi? Ihminen ei voi tehdä päinvastoin kuin kerro- 
taan jumalan muinoin tehneen, kun hän muutti thessalialai- 
sen Kaineuksen naisesta mieheksi. Muutenhan kaikkein sopi- 
vin rangaistus »kilvenheittäjälle» olisi tehdä päinvastainen 
sukupuolenvaihdos ja muuttaa hänet miehestä naiseksi. Lä- 
hinnä tulisi kysymykseen, että kun tällainen mies niin kiih- 
keästi rakastaa elämää eikä halua joutua vaaraan vaan ha- 
luaa lopun elämäänsä elää pelkuruuden taakan raskauttama- 
na, laki olisi sellaisissa tapauksissa seuraava: Miestä, jonka 
todetaan häpeällisesti heittäneen menemään taisteluaseensa, 
älköön kukaan sotapäällikkö tai sotilasesimies käyttäkö soti- 
laana tai asettako mihinkään tehtävään riveissä. Muussa ta- 
pauksessa tulee tarkastusviranomaisen saattaa esimies ran- 
gaistukseen, koska tämä on ottanut riveihinsä pelkurin; jos 
esimies kuuluu ensimmäiseen omaisuusluokkaan, hän maksa- 
koon tuhannen drakhman sakon, jos toiseen, viiden minan, jos 
kolmanteen, kolmen minan ja jos neljänteen, yhden minan 
sakon. Mies, joka on todettu syylliseksi pelkuruuteen, vapau- 
tetaan luontonsa mukaisesti antautumasta miehekkäisiin vaa- 
roihin, ja lisäksi hän maksakoon takaisin nostamansa sotilaan 
palkan, tuhat drakhmaa, jos kuuluu ylimpään omaisuusluok- 
kaan, viisi minaa, jos kuuluu toiseen, kolme, jos kolmanteen, 
ja yhden minan, jos kuuluu neljänteen luokkaan, aivan kuten 
äsken mainitut päälliköt. 

Mitä meidän nyt sitten olisi säädettävä tarkastusviranomai- 
sista, kun otetaan huomioon, että jotkut viranhaltijat valitaan 

sattumanvaraisesti arpomalla yhdeksi vuodeksi kerrallaan, 
toiset taas valikoidusta joukosta useammaksi vuodeksi? Kuka 
on tällaisten henkilöiden pätevä tarkastaja, jos joku heistä ei 
virkatehtävänsä taakan alla tai kyvyttömyytensä vuoksi pys- 
ty hoitamaan virkaa sillä tavoin kuin sen arvo vaatii, vaan toi- 
mii jotenkin virheellisellä tavalla? Ei tosiaan ole helppo löy- 
tää virkamiestä, joka kansalaishyveissä olisi toisten yläpuolel- 
la. Kuitenkin on yritettävä löytää tarkastajat, joilla on nämä 
jumalalliset ominaisuudet. Asian laita on nimittäin seuraava. 
On monia seikkoja, jotka voivat viedä valtiollisen järjestel- 
män hajoamiseen, kuten on esimerkiksi laivan tai elävän olen- 
nonkin laita; niissä on monia osia, kuten harukset, touvit ja 
kiristävät jänteet, joista käytämme monia eri nimiä, vaikka 
ne perimmältään ovat sama asia. Valtiollisen järjestelmän 
säilymisen tai hajoamisen kannalta on tarkastajien virka mitä 
merkittävin. Jos ne, joiden tehtävänä on tarkastaa virkamies- 
ten hallintotoimia, ovat parempia miehiä kuin nämä ja moit- 
teettoman oikeudenmukaisesti valvovat oikeutta, joka sinän- 
sä on moitteeton, silloin koko maa ja valtio kukoistavat ja 
ovat onnellisia. Mutta jos virkamiesten toiminta tapahtuu tol- 
sella tavalla, silloin höltyvät ne oikeuden siteet, jotka sitovat 
toisiinsa kaikki valtiollisen järjestelmän osatekijät; eri virko- 
jen hoitaminen menee hajalleen eikä enää ole olemassa yh- 
teistä päämäärää, vaan yhdestä valtiosta tulee monta eri val- 
tiota, jotka keskenään riidellen vievät valtion nopeasti tu- 
hoon. Sen vuoksi tarkastajilla tulee olla joka suhteessa ker- 
rassaan ihailtavat kansalaishyveet. 

Koettakaamme siis saada aikaan tällaisia miehiä jotenkin 
tähän tapaan. Joka vuosi kesäpäivänseisauksen aikaan on val- 
tion kaikkien kansalaisten kokoonnuttava Helioksen ja Apol- 
lonin yhteiselle temppelialueelle ja siellä jumalien edessä va- 
littava kolme miestä. Kukin nimetköön ensin yhden vähin- 
tään viisikymmenvuotiaan ehdokkaan, jonka katsoo olevan 
kaikissa suhteissa ansioitunein, itseään lukuun ottamatta. 
Näin valituista otettakoon eniten ääniä saaneet, puolet koko 
määrästä, jos luku on kahdella jaollinen, mutta jos luku on 
kahdella jaoton, erotettakoon pois se, joka on saanut vähiten 
ääniä, niin että jää tasaluku. Nämä asetettakoon äänimää- 


352 5 


KAHDESTOISTA KIRJA 


riensä mukaiseen järjestykseen ja otettakoon heistä taas puo- 
let. Jos joillakin tällöin on sama äänimäärä ja toinen puoli 
tulee liian suureksi, erotettakoon nuorimmat pois. Jäljelle 
jääneistä äänestettäköön jälleen samalla tavoin, kunnes jää 
kolme ehdokasta, joilla on eri äänimäärät. Jos kuitenkin kai- 
killa näistä kolmesta tai kahdella on sama äänimäärä, on asia 
jätettävä hyvän onnen varaan ja annettava arvan ratkaista, 
kuka tulee ensimmäiselle, kuka toiselle ja kuka kolmannelle 
sijalle, ja heidät seppelöitäköön oliivinlehtiseppeleillä. Kun 
heidät on näin palkittu, julistettakoon yhteisessä kokoukses- 
sa, että Magnesian kaupungilla, jonka jumalien suosio on jäl- 
leen pelastanut, on kolme parasta miestään tarjottavana van- 
han tavan mukaan Heliokselle ja Apollonille esikoisuhrina 
niin kauaksi aikaa kuin he tarkastajan tointaan harjoittavat. 
Ensimmäisenä vuonna valittakoon kaikkiaan kaksitoista tar- 
kastajaa toimimaan kukin siksi kunnes täyttää seitsemän- 
kymmentäviisi vuotta. Sen jälkeen lisättäköön heidän mää- 
räänsä aina kolmella vuosittain. Nämä miehet, joiden virat 
tulee jakaa kahteentoista luokkaan, harjoittakoot tarkastajan 
tointaan käyttäen kaikkia vapaille miehille sopivia menetel- 
miä. Asukoot he, niin kauan kuin hoitavat tarkastajan virkaa, 
Apollonin ja Helioksen temppelialueella, missä heidät on va- 
littukin. Kun he ovat antaneet tuomionsa valtion viranomai- 
sista, joko erikseen tai keskenään neuvoteltuaan, he pankoot 
torille julkisesti nähtäväksi kirjoituksen, jossa sanotaan, mikä 
rangaistus tarkastajien päätöksen mukaan jonkun viranomai- 
sen tulee kärsiä tai mikä sakko maksaa. Jos joku viranhaltija 
väittää, ettei häntä ole tuomittu oikeudenmukaisesti, hän 
haastakoon tarkastajat valittujen tuomareiden eteen kuulta- 
vaksi, ja jos hänet vapautetaan tarkastajien tuomiosta, hän 
haastakoon itse tarkastajat oikeuteen, jos niin haluaa. Mutta 
jos hän häviää oikeusjutun silloin kun tarkastajat ovat tuo- 
minneet hänet kuolemaan, hän kuolkoon, sillä eihän kukaan 
voi kuolla kahta kertaa, mutta muut mahdolliset rangaistuk- 
set hän kärsiköön kaksinkertaisina. 

Kuultakoon sitten, millaisiin tarkastuksiin nämä tarkasta- 
jat itse joutuvat ja miten ne suoritetaan. Nämä miehet, jotka 
on katsottu arvollisiksi saamaan valtion kaikkein korkeimmat 

kunnianosoitukset, saakoot koko elämänsä ajan istua ensim- 
mäisellä rivillä kaikissa juhlatilaisuuksissa. Heidän joukos- 
taan on myös valittava niiden lähetyskuntien johtajat, jotka 
lähetetään helleenien yhteisiin uhrijuhliin, kisoihin ja muihin 
pyhiin kokouksiin. Kaikista valtion kansalaisista olkoon vain 
heillä oikeus kantaa laakeriseppelettä, ja he toimikoot Apol- 
lonin ja Helioksen pappeina. Kunakin vuonna olkoon ylipap- 
pina se pappi, joka on valittu ensimmäiseksi. Saakoon vuosi 
hänen nimensä, niin että sitä käytetään ajanlaskussa niin 
kauan kuin valtio on olemassa. Kun he kuolevat, on heidän 
ruumiinsa asetettava esille, vietävä hautaan ja haudattava eri 
tavalla kuin muiden kansalaisten. Vainaja on puettava koko- 
naan valkoisiin, älköönkä itkua ja valituslauluja kuuluko hä- 
nen hautajaisissaan. Viidentoista tytön ja viidentoista pojan 
muodostama kuoro seisokoon paarien ympärillä, ja he laula- 
koot iltaan asti vuorolauluna pappien ylistystä, juhlarunoel- 
maa, kiittäen heidän osaansa. Seuraavana aamuna sata ur- 
heilukoulun oppilasta, jotka vainajan omaiset ovat valinneet, 
kantakoot paarit hautaan, ja kulkueen kärjessä olkoot soti- 
laat, kaikki täysissä sotavarusteissa, ratsuväki ratsuineen, 
raskasaseiset aseineen ja muut aselajit samalla tavoin. Paa- 
rien edessä ja ympärillä astelkoot pojat laulaen isänmaansa 
lauluja, ja heidän perässään seuratkoot kulkueessa tytöt ja 
naiset, jotka ovat sivuuttaneet lastensynnyttämisiän. Heidän 
perässään tulkoot papit ja papittaret, vaikka haudoille mene- 
minen heiltä muuten onkin kielletty. Mutta tämä hauta on 
puhdas. Pythian jumalattaren on kuitenkin annettava siihen 
lupa. Hautakammio on rakennettava maan alle suorakaiteen 
muotoon huokoisista kivistä niin kestäväksi kuin mahdollista, 
ja sinne tehtäköön kiviset korokkeet vainajille vieri viereen. 
Kun tämä autuas vainaja on sinne asetettu, luotakoon kumpu 
haudan ympärille ja istutettakoon sille lehto, paitsi yhdelle 
sivulle, niin että hautaa voidaan jatkaa ajasta aikaan, jos hau- 
dattaville tarvitaan lisää tilaa. Vuosittain on vainajien kun- 
niaksi järjestettävä musiikki-, urheilu- ja hevoskilpailuja. 
Nämä olkoot kunnianosoitukset niille, jotka ovat läpäisseet 
kokeet. Mutta jos joku tarkastajista luottaen siihen, että hä- 
net kerran on valittu virkaan, osoittaakin sen jälkeen inhimil- 

listä heikkoutta ja käyttäytyy huonosti, asettukoon laki sen 
puolelle, joka haluaa asettaa hänet syytteeseen, ja asian käsit- 
tely tapahtukoon tuomarien edessä seuraavasti. Oikeuden 
tuomareina toimikoot ensiksikin lainvartijat, sitten ne tarkas- 
tajat, jotka vielä ovat elossa, ja näiden lisäksi vielä erikseen 
valitut tuomarit. Syyttäjä esittäköön syytekirjelmässään, että 
se ja se henkilö on arvoton saamaan kunnianosoituksia ja kel- 
paamaton virkaan. Jos vastaaja tuomitaan syylliseksi, häneltä 
otettakoon pois hänen virkansa ja oikeus hautapaikkaan ja 
muut hänelle suodut kunnianosoitukset. Mutta jollei syyttäjä 
saa puolelleen viidettä osaa tuomariston äänistä, hän maksa- 
koon sakkoa, kaksitoista minaa, jos kuuluu korkeimpaan 
omaisuusluokkaan, kahdeksan, jos kuuluu toiseen, kuusi, jos 
kuuluu kolmanteen ja kaksi, jos kuuluu neljänteen omaisuus- 
luokkaan. 

Rhadamanthys ansaitsee ihailua siitä tavasta, millä hänen 
kerrotaan hoitaneen oikeudenkäyttöä. Koska hän havaitsi, 
että hänen aikanaan ihmisillä oli selvä käsitys jumalien ole- 
massaolosta — eikä ihmekään, kun siihen aikaan niin monet 
ihmiset olivat jumalien jälkeläisiä, hän itsekin, niin kuin tari- 
na kertoo — hän näyttää olleen sitä mieltä, ettei lainkäyttöä 
tule jättää kenellekään ihmiselle vaan jumalille, joilta hän sai 
yksinkertaiset ja nopeat ratkaisut. Jokaisessa riita-asiassa 
hän antoi riitapuolten vannoa valan ja sai näin nopean ja var- 
man ratkaisun aikaan. Mutta nyt, niinhän meidän on sanotta- 
va, osa ihmisiä ei lainkaan usko jumaliin, toiset taas uskovat, 
etteivät jumalat lainkaan välitä meidän asioistamme, ja kol- 
mas joukko, suurin ja huonoin, arvelee, että kun antaa pieniä 
uhrilahjoja jumalille, nämä vastalahjaksi auttavat heitä ryös- 
tämään kansalta suuria rikkauksia ja pelastavat heidät joutu- 
masta usein suurtenkin rangaistusten alaisiksi. Rhadaman- 
thyksen menettelytapa ei sovi meidän aikamme ihmisille. Kun 
ihmisten käsitykset jumalista ovat muuttuneet, täytyy lakien- 
kin muuttua. Jos lait ovat järkevästi laaditut, ei riitajutuissa 
kummankaan riitapuolen ole sallittava vannoa valaa. Kantaja 
esittäköön kanteensa kirjallisesti, mutta älköön vannoko, ja 
vastaaja kiistäköön kanteen kirjallisesti ja antakoon vasti- 
neensa viranomaisille, mutta ilman valaa. Onhan kauheaa 

havaita, että kun valtiossa oikeudenkäynnit ovat niin lukui- 
sat, melkein puolet kansalaisista on vääränvalantekijöitä, jot- 
ka ilman mitään omantunnonvaivoja ottavat osaa yhteisiin 
aterioihin ja muihin julkisiin ja yksityisiin tilaisuuksiin. Laki 
määrätköön, että tuomarin on tehtävä vala, kun hän julistaa 
tuomion. Samoin sen, joka asettaa virkaan julkisia viranomai- 
sia, tulee tehdä vala antaessaan äänensä tai tuodessaan ää- 
nestysliuskansa alttarilta. Sama koskee kuoroesitysten ja 
kaikkien muiden musiikkiesitysten arvostelutuomareita ja 
urheilu- ja hevoskilpailujen palkintotuomareiden johtajia, 
valmentajia ja kaikkia niitä, joille inhimillisesti katsoen ei ole 
valasta hyötyä, vaikka he tekisivätkin väärän valan. Mutta 
kaikki sellaiset riita-asiat, joissa ilmiselvästi näkyy, että sille 
joka kiistää jotakin valaehtoisesti, voi valasta koitua suurta 
hyötyä, on ratkaistava valaa käyttämättä. Yleensä oikeuden- 
käynnissä tuomioistuinten puheenjohtajien ei tule sallia ke- 
nenkään puhua valan velvoituksella tehdäkseen itsensä uskot- 
tavaksi, ei huutaa jumalien kirousta päällensä eikä sukunsa 
päälle eikä liioin alentua kerjäämiseen tai naiselliseen ruiku- 
tukseen, vaan asianomaisen tulee antaa lausuntonsa ja kuun- 
neltava vastapuolta aina asiallista kielenkäyttöä noudattaen. 
Muussa tapauksessa on viranomaisen huomautettava, että 
hän poikkeaa asiasta, ja palautettava hänet käsiteltävänä ole- 
vaan asiaan. Kun kysymyksessä on muukalainen, joka käy 
oikeutta toista muukalaista vastaan, olkoon heillä oikeus van- 
noa ja ottaa vastaan keskinäisiä valoja kuten nytkin, jos niin 
haluavat, ja lainvoimaisin seuraamuksin. Hehän eivät yleen- 
sä oleskele valtiossamme vanhoille päivilleen asti, eivät pe- 
rusta perhettä eivätkä kasvata toisia kaltaisiaan, jotka saisi- 
vat valtiossa vaikutusvaltaa. Nostaessaan yksityisiä oikeus- 
juttuja toisiaan vastaan olkoon kaikilla muukalaisilla oikeus 
samaan menettelyyn. 

Milloin vapaa mies ei osoita kuuliaisuutta valtiolle, mutta 
teko ei vaadi raippa-, vankeus- tai kuolemanrangaistusta — 
milloin asianomainen on kieltäytynyt osallistumasta kuoro- 
tansseihin, yhteisiin juhlakulkueisiin tai muihin julkisiin sere- 
monioihin, tai osallistumasta omalla kustannuksellaan val- 
tion palvelukseen, joko uhreihin rauhan aikana tai sotakus- 

tannuksiin sodan aikana — on kaikissa sellaisissa tapauksissa 
ensin määrättävä vahingonkorvaus. Jos syyllinen ei tottele, on 
niiden viranomaisten, joiden tehtäväksi valtio ja laki on anta- 
nut rankaisemisen, otettava häneltä pantti. Jos joku ei lunas- 
ta panttia, se myytäköön ja rahat menkööt valtiolle. Jos suu- 
rempi rangaistus on tarpeen, on asianomaisen viranomaisen 
määrättävä niskoitteleville sopivat rangaistukset ja haastetta- 
va heidät oikeuteen, kunnes he suostuvat täyttämään velvolli- 
suutensa. 

Valtiossa, joka saa tulonsa vain maataloustuotteista eikä 
harjoita kaupankäyntiä, on harkittava, mihin toimiin on ryh- 
dyttävä maasta pois siirtyvien kansalaisten tai maahan muut- 
tavien muukalaisten suhteen. Lainsäätäjän on ensi sijassa yri- 
tettävä mahdollisuuksien mukaan vaikuttaa tällaisiin henki- 
löihin suostuttelemalla. Valtioiden keskinäinen kanssakäymi- 
nen aiheuttaa luonnostaan erilaisten ajatustapojen sekoittu- 
mista, koska muukalaiset tuovat toinen toisilleen uusia tapo- 
ja. Tämä saattaa tuottaa suunnatonta vahinkoa sellaisen val- 
tion kansalaisille, jota hallitsevat hyvät lait. Mutta useimmis- 
sa valtioissa on huono lainsäädäntö, ja niille on yhdentekevää, 
vaikka väestössä tapahtuukin sekoittumista, kun muukalais- 
ten sallitaan tulla maahan ja omien kansalaisten, niin nuorten 
kuin vanhojenkin, käydä vieraissa maissa, missä ja milloin 
vain haluavat. Toiselta puolen on aivan mahdotonta kieltää 
kansalaisia ottamasta vastaan vieraita tai itse menemästä 
muihin maihin. Se olisi muiden silmissä sivistymätöntä ja 
raakaa ja meitä pidettäisiin tällaisen »muukalaistentorjun- 
nan» vuoksi karkeatapaisina, omahyväisinä ja tylyinä. Ei ole 
vähän merkitystä sillä, pitävätkö toiset meitä hyvinä vai huo- 
noina. Niin kaukana kuin monet itse ovatkin varsinaisista 
hyveistä, he eivät suinkaan ole vailla kykyä ratkaista, ovatko 
toiset kelvottomia vai kunnollisia. Huonoillakin ihmisillä on 
eräänlainen jumalallinen ja oikeaan osuva vaisto, niin että 
monet aivan kelvottomatkin ihmiset osaavat puheessaan ja 
mielipiteissään erottaa, ketkä ovat hyviä ja ketkä huonoja. 
Sen vuoksi on hyvä antaa useimmille valtioille kehotus, että 
ne pitäisivät huolta hyvästä maineestaan muiden silmissä. 
Oikeimpaan osuva ja paras neuvo on, että ihminen, joka tosis- 

saan haluaa nauttia hyvästä maineesta ja olla täydellinen, on 
itse todella hyvä ihminen. Muuta tapaa ei ole. Niinpä sen val- 
tion, jota nyt olemme perustamassa Kreetalle, sopii hyveitten 
avulla hankkia itselleen mahdollisimman hyvä ja jalo maine 
muun maailman silmissä. Jos käy niin kuin suunnitellaan, on 
olemassa hyvät toiveet siitä, että aurinko ja muut jumalat 
katsovat suopeasti tämän valtion puoleen pitäen sitä yhtenä 
harvoista hyvien lakien ohjaamista valtioista. 

Kysymys matkustamisesta muihin maihin ja muukalaisten 
vastaanottamisesta on siis ratkaistava seuraavalla tavalla. 
Ensiksikin, alle nelikymmenvuotiaitten älköön sallittako mat- 
kustaa minnekään ulkomaille. Kukaan älköön matkustako 
yksityishenkilönä vaan ainoastaan sananviejänä, lähettiläänä 
tai ollakseen läsnä julkisissa kisoissa ja juhlissa. Sotaretkiä ja 
sotilaallisia lähetyskuntia ei ole luettava näihin kuuluviksi. 
Python Apollonin ja Olympian Zeuksen luo sekä Nemeaan ja 
Isthmokselle on lähetettävä lähetyskuntia ottamaan osaa yh- 
teisiin uhrijuhliin, jotka on järjestetty näiden jumalien kun- 
niaksi. Näissä lähetyskunnissa tulee olla mahdollisimman 
paljon osanottajia ja heidän tulee olla jaloimpia ja ansioitu- 
neimpia kansalaisia, niin että he kykenevät näissä pyhissä 
rauhanomaisissa kokoontumistilaisuuksissa hankkimaan val- 
tiolle hyvän maineen, sodassa saavutettuun verrattavan. Ko- 
tiin palattuaan nämä miehet selittäkööt nuorisolle, että tois- 
ten valtioiden järjestelmät ovat huonompia kuin heidän 
omansa. Lainvartijoiden luvalla on syytä lähettää myös mui- 
ta huomioitsijoita. Jos on olemassa kansalaisia, jotka kaikessa 
rauhassa haluavat tehdä huomioita toisten kansojen aikaan- 
saannoksista, älköön mikään laki estäkö heitä siitä. Valtio, 
jolla ei ole kokemusta sekä huonoista että hyvistä ihmisistä, 
el eristäytyneisyydessään voi koskaan olla sivistynyt ja täy- 
dellinen, sillä lakeja ei voi pitää yllä vain tottumuksen voi- 
malla, vaan ne on myös ymmärrettävä. Ihmisten joukossa on 
aina joitakuita, ei tosin monia, joilla on eräänlainen jumalli- 
nen ymmärryksen lahja. Sellaisten ihmisten kanssa kannat- 
taa seurustella, ja heitä on sekä hyvin hallituissa valtioissa 
että niissä, jotka eivät ole hyvin hallittuja. Näitä ihmisiä on 
hyvin hallitussa valtiossa elävän henkilön aina hyödyllistä 

lähteä etsimään maitse ja meritse. Jos hän itse on turmeltu- 
maton, hän voi silloin todeta, missä määrin hänen oman 
maansa lait ovat hyvin säädetyt, ja parantaa niitä, jos havait- 
see niissä puutteita. 

KLEINIAs Kuinka nämä kaksi eri tarkoitusta voitaisiin toteut- 
taa? 

ATEENALAINEN Tällä tavoin. Ensiksikin tämän mainitsemam- 
me huomioitsijan tulee olla yli viidenkymmenen ikäinen. Toi- 
seksi hänen tulee olla mies, joka on saavuttanut arvonantoa, 
ei vähimmin sotilaallisilla ansioillaan, jos hänet lainvartijoi- 
den luvalla lähetetään toisiin valtioihin tekemään havaintoja. 
Kuusikymmentä vuotta täytettyään hän älköön enää toimiko 
huomioitsijana. Käytettyään noista kymmenestä vuodesta 
havaintojen tekoon niin monta kuin haluaa ja palattuaan sit- 
ten kotiin hän liittyköön siihen neuvostoon, jonka tehtävänä 
on lakien valvonta. Tässä neuvostossa olkoon sekä nuoria että 
vanhoja jäseniä, ja sen velvollisuus on kokoontua joka päivä 
aamunsarastuksen ja auringonnousun välisenä aikana. Neu- 
vostoon kuulukoot ensiksikin papit, joille on annettu kunnia- 
asema, sitten kymmenen vanhinta lainvartijaa, sitten viimek- 
si virkaan nimitetty kasvatustoiminnan johtaja ja samoin 
hänen edeltäjänsä virassa. Kukaan näistä neuvoston jäsenistä 
e1 saa tulla istuntoon yksin, vaan hänen tulee ottaa mukaansa 
nuorempi mies, kolmen- ja neljänkymmenen ikävuoden välil- 
lä oleva, jonka on itse saanut valita. Kokouksessa tulee kes- 
kustelun koskea heidän oman valtionsa lakeja sekä niitä huo- 
mioita, joita he ovat muualla tehneet, edelleen kaikkia tie- 
donaloja jotka tällaisessa tutkimuksessa voivat olla hyödyksi, 
koska tietoja hankkimalla saadaan selvempi käsitys lakien 
laadinnasta, kun taas ilman tarpeellista tietoa käsitys jää 
hämäräksi ja epäselväksi. Nuorempien on syytä innokkaasti 
ottaa oppia siitä, minkä vanhemmat neuvoston jäsenet hyväk- 
syvät. Jos kuitenkin joku mukaan otetuista nuorista osoittau- 
tuu arvottomaksi, on koko neuvoston ilmoitettava paheksumi- 
sensa sille, joka hänet on kutsunut. Niitä nuoria miehiä, jotka 
osoittautuvat kelvollisiksi, on koko valtion suosittava ja heitä 
on erityisesti pidettävä silmällä; heille on annettava tunnus- 
tusta, kun he toimivat oikein, mutta jos he osoittautuvat 

enemmistöä huonommiksi, heidät on saatettava suurempaan 
häpeään kuin muut. Sen, joka on tehnyt havaintoja toisista 
kansoista, on kotiin palattuaan viipymättä liityttävä tähän 
neuvostoon, ja jos hän matkoillaan on tavannut henkilöitä, 
joilla on jotain arvokasta sanottavaa lainsäädännöstä, kasva- 
tuksesta tai elinkeinoista, tai jos hän on itse keksinyt sellaista, 
hänen tulee saattaa se koko neuvoston tietoon. Jos hän ei näy- 
tä matkansa aikana muuttuneen huonommaksi, jos ei parem- 
maksikaan, saakoon hänen intonsa kuitenkin kiitosta. Jos hän 
on tullut paljon paremmaksi, nauttikoon hän elinaikanaan 
entistä suurempaa arvonantoa ja saakoon kuoltuaan neuvos- 
ton oikeuttamat kunnianosoitukset. Mutta jos käy selville, 
että hän on matkansa aikana turmeltunut, vaikka on olevi- 
naan hyvinkin viisas, hän älköön pääskö yhteyteen nuorten 
eikä vanhojen kanssa. Jos hän noudattaa tätä viranomaisten 
käskyä, hän saakoon elää yksityishenkilönä, mutta ellei, hän 
saakoon kuolemanrangaistuksen, jos oikeudessa todetaan 
hänen puuhailleen kasvatuksen ja lainsäädännön parissa. Jos 
kukaan viranomainen ei haasta tällaista henkilöä oikeuteen, 
vaikka hän sen ansaitsisi, estäköön tästä koituva häpeä viran- 
omaisia saamasta myöhemmin kunnianosoituksia. 

Tällaiset siis olkoot ulkomaille matkustamista ja itse mat- 
kalle lähtevää koskevat määräykset. Nyt meidän on ystävälli- 
sessä hengessä käsiteltävä ulkomailta tulevia vieraita. Vieras- 
maalaisia, jotka tässä on mainittava, on neljää lajia. Ensiksi- 
kin ovat ne vierasmaalaiset, jotka tavallisesti tulevat kesällä 
niin kuin muuttolinnut. Monet heistä tulevatkin meren yli 
kuin siivillä ja sitten kesän aikana lentävät toisiin kaupunkei- 
hin tekemään kauppoja. Tätä varten määrättyjen viranomais- 
ten on otettava tällaiset vieraat vastaan markkinapaikoilla, 
satamassa ja julkisissa rakennuksissa kaupungin ulkopuolel- 
la. Näiden muukalaisten on saatava osakseen suojelua, ellei- 
vät he tuo mukanaan uudistuksia. Viranomaisten on hoidetta- 
va oikeusasiat heidän kanssaan asianmukaisesti ja oltava hei- 
dän kanssaan tekemisissä sen verran kuin on välttämätöntä, 
ei enempää. Toinen ryhmä muukalaisia on se, joka tulee sil- 
min näkemään ja korvin kuulemaan runotarten taidetta. Hei- 
tä varten täytyy temppelien läheisyydessä olla vieraanvarai- 

sesti järjestettyjä majapaikkoja, ja pappien ja temppelinhoi- 
tajien tulee osoittaa heille huolenpitoa ja huomaavaisuutta, 
jos he vielä kohtuullisen ajan viipyvät kaupungissa sen jäl- 
keen kun ovat nähneet ja kuulleet sen, mitä varten ovat tul- 
leet; elleivät he ole kärsineet tai aiheuttaneet mitään vahin- b 
koa, heidät lähetettäköön sitten matkaan. Papit toimikoot 
heidän tuomareinaan, jos heille on tehty vääryyttä tai he ovat 
tehneet vääryyttä jollekulle, ellei vahingonkorvausvaatimus 
ylitä viittäkymmentä drakhmaa. Jos on kysymyksessä suu- 
rempi korvaussumma, käytäköön oikeutta torinvalvojien 
edessä. Kolmanteen ryhmään kuuluu muukalainen, joka tu- 
lee toisesta maasta suorittamaan virallista tehtävää ja joka on 
otettava virallisesti vastaan. Vain sotapäälliköt, ratsuväen 
komentajat ja taksiarkit saavat ottaa vastaan tällaisen vie- 
raan, ja huolenpito hänestä kuuluu sille viranomaiselle, jonka c 
luona hän majailee, yhdessä prytanien kanssa. Neljännen 
ryhmän, harvinaisen tosin, muodostavat ne maahantulijat, 
jotka vastaavat meidän ulkomaille lähettämiämme huomioit- 
sijoita. Tällaisen henkilön tulee ensinnäkin olla vähintään vii- 
sikymmenvuotias. Toiseksi hänen matkansa tarkoituksena 
tulee olla tutustuminen johonkin sellaiseen poikkeuksellisen 
kauniiseen, minkä vertaista ei voi nähdä muissa valtioissa, tai 
halu esitellä toiselle valtiolle jotakin tällaista. Tällainen hen- d 
kilö saakoon kutsumatta mennä sisälle rikkaiden ja viisaiden 
ovista, onhan hän sitä itsekin. Hän käyköön tapaamassa kas- 
vatustoimintaa ohjaavia viranomaisia luottaen siihen, että on 
oikea henkilö vierailemaan sellaisen isännän luona, tai jotain 
kansalaisansioista palkittua miestä. Kun hän on seurustellut 
tällaisten henkilöiden kanssa, opettaen heitä ja saaden heiltä 
opetusta, hän saakoon sopivia lahjoja ja kunnianosoituksia, 
niin kuin ystävien kesken on tapana, ja lähteköön sitten koti- 
matkalle. Nämä siis ovat lait, joita noudattaen on otettava e 
vastaan vieraasta maasta tulevat muukalaiset, niin miehet 
kuin naisetkin, ja lähetettävä omia vierailijoita toisiin maihin. 
On kunnioitettava Zeusta, kestiystävyyden suojelijaa, eikä 
muukalaisia tule karkottaa vastenmielisillä ruokailu- ja uhri- 
seremonioilla, niin kuin Niilin seudun asukkaat nyt tekevät, 
eikä kovaotteisilla määräyksillä. 

Jos joku menee takaukseen, hänen on tehtävä se tiettyä 
sanamuotoa noudattaen ja esitettävä asia kokonaisuudessaan 
kirjallisesti vähintään kolmen todistajan läsnä ollessa, milloin 
summa on alle tuhat drakhmaa, ja viiden todistajan, jos sum- 
ma on yli tuhat drakhmaa. Sen, joka kauppaa tehtäessä edus- 
taa myyjää, on asetettava takuu sen varalle, että myyjällä ei 
ole laillista oikeutta tavaroihin tai että hän on aivan epäluo- 
tettava. Edustaja on samalla tavoin vastuussa kuin myyjä. 

Se, joka haluaa suorittaa jonkun luona kotitarkastuksen, 
riisuutukoon paitasilleen ilman vyötä ja vannokoon asiaan 
kuuluvien jumalien nimessä, että haluaa vain löytää tavaran, 
ja suorittakoon sitten kotitarkastuksen. Toisen on silloin sal- 
littava suorittaa tarkastus talossa, sekä sinetöidyissä että si- 
netöimättömissä paikoissa. Jos joku kieltäytyy antamasta 
lupaa kotitarkastukseen, haastakoon sitä haluava kieltäyty- 
jän oikeuteen ilmoittaen etsityn tavaran arvon. Jos vastaaja 
havaitaan syylliseksi, hän maksakoon vahingonkorvauksen 
kaksinkertaisena. Jos talon isäntä sattuu olemaan poissa ko- 
toa, on talossa olijoiden sallittava etsiä sinetöimättömistä säi- 
lytyspaikoista, ja sinetöityihin on etsijän kiinnitettävä oma 
sinettinsä ja asetettava kenet haluaa vartioimaan säilytys- 
paikkaa viiden päivän ajaksi. Jos talon isäntä on poissa pitem- 
män aikaa, ottakoon asianomainen mukaansa kaupunginval- 
vojat ja suorittakoon sitten kotietsinnän, myös sinetöidyissä 
säilytyspaikoissa, ja sinetöiköön ne taas talon asukkaiden ja 
kaupunginvalvojien läsnä ollessa. 

Jos omistusoikeus tavaroihin on kiistanalainen, asetetta- 
koon määräaika, jonka jälkeen riita ei saa jatkua. Maata ja 
taloa ei meidän valtiossamme voi tehdä riidanalaiseksi. Muu- 
hun nähden olkoon voimassa seuraava sääntö: Jos joku on 
kaikkien nähden käyttänyt tavaraa kaupungissa, torilla ja 
temppelissä eikä kukaan ole vaatinut sitä itselleen, ja sitten 
joku tulee ja sanoo etsineensä sitä kaiken aikaa, vaikka toinen 
ei selvästikään ole yrittänyt pitää sitä kätkössä, ja jos omista- 
ja on näin pitänyt tavaraa vuoden ajan hallussaan ja toinen 
yhtä kauan sitä etsinyt, älköön toisella olko oikeutta vaatia 
tavaraa itselleen. Jos joku avoimesti käyttää tavaraa maalla, 
mutta ei kaupungissa eikä torilla, eikä siihen nähden esitetä 

mitään vaatimuksia viiden vuoden kuluessa, älköön näiden 
viiden vuoden kuluttua kenelläkään olko oikeutta vaatia tava- 
raa itselleen. Jos joku käyttää tavaraa vain kaupunkikodis- 
saan, olkoon määräaika kolme vuotta. Jos tavaraa käytetään 
maalla avoimesti, olkoon määräaika kymmenen vuotta, jos 
vieraassa maassa, älköön vaatimuksen esittämiselle olko mi- 
tään määräaikaa, jos tavara löydetään. 

Jos joku väkivalloin estää toista tulemasta oikeuteen, joko 
asianomaisena tai todistajana, olkoon tuomio kumottu ja pä- 
temätön, jos kyseessä on oma tai toisen omistama orja. Jos 
estäminen kohdistuu vapaaseen, tuomio julistettakoon päte- 
mättömäksi ja syyllinen tuomittakoon vuodeksi vankeuteen, 
ja kuka hyvänsä saakoon haastaa hänet oikeuteen ihmisryös- 
töstä. Jos joku väkivalloin estää kanssakilpailijaansa osallis- 
tumasta urheilu-, musiikki- tai johonkin muuhun kilpailuun, 
tehköön kuka hyvänsä hänestä ilmiannon kisojen järjestäjille; 
nämä vapauttakoot sen, joka on estetty, ja hän saakoon ottaa 
osaa kilpailuun, jos haluaa. Jos järjestäjät eivät tähän kykene 
ja kilpailun voittaa se, joka on estänyt toista osallistumasta 
voiton tavoitteluun, annettakoon voiton palkinto sille, joka on 
estetty, ja hänen voittonsa kirjoitettakoon näkyville siihen 
temppeliin, johon hän haluaa. Mutta sen, joka on estänyt tois- 
ta kilpailijaa osallistumasta, älköön sallittako asettaa temp- 
peliin mitään votiivilahjaa tai piirtokirjoitusta mainittujen 
kilpailujen johdosta, ja hänet on tuomittava vahingonkor- 
vauksiin, joutuipa hän kilpailussa häviölle tai pääsi voitolle. 

Jos joku tieten tahtoen ottaa vastaan varastetun tavaran, 
hän saakoon saman rangaistuksen kuin varas. Jos joku ottaa 
vastaan maanpakoon tuomitun, olkoon rangaistuksena kuole- 
ma. 

Valtion ystävää ja vihollista pitäköön jokainen omana hen- 
kilökohtaisena ystävänään ja vihamiehenään. Jos joku yksi- 
tyishenkilönä solmii rauhan tai aloittaa sodan ilman valtion 
suostumusta, olkoon tällöinkin rangaistuksena kuolema. Jos 
jokin ryhmä valtiossa tekee rauhan tai aloittaa sodan omin 
päin, haastakoot sotapäälliköt teosta vastuussa olevat oikeu- 
teen, ja syylliseksi todettu tuomittakoon kuolemaan. 

Isänmaalle tehdyistä palveluksista ei saa ottaa lahjapalk- 

kiota. Tässä ei kelpaa mikään tekosyy eikä suosittu sanonta, 
kuten että hyvistä töistä pitää saada lahjoja mutta pahoista 
ei. Ei ole helppo tehdä tässä asiassa päätöstä ja sitten pitää 
siitä kiinni. Varminta on kuulla vanhaa lakia joka sanoo: Älä 
tee mitään palvelusta lahjan vuoksi. Joka tätä lakia ei tottele 
ja todetaan syylliseksi, kärsiköön ilman muuta kuolemanran- 
gaistuksen. 

Valtion rahastoon suoritettavien verojen vuoksi on jokaisen 
omaisuus monistakin syistä arvioitava. Kaikkien fyleiden jä- 
senten on laadittava vuosittain kirjallinen selostus alueenval- 
vojille vuosituotostaan, niin että veroviranomaiset voivat 
päättää kumpaa kahdesta verotusmenetelmästä tahtovat 
noudattaa: vaativatko he vuosittain osan arvioidusta omal- 
suudesta vai vuositulosta. Yhteisaterioita varten suoritettuja 
veroja ei tällöin oteta huomioon. 

Jumalille antaa järkevä mies temppeliin kohtuullisia uhri- 
lahjoja. Maa ja kotiliesihän ovat joka tapauksessa pyhitetyt 
kaikille jumalille. Älköön kukaan siis toista kertaa pyhittäkö 
sellaista, mikä jo on jumalien. Kulta ja hopea, jota toisissa 
valtioissa on sekä yksityisessä käytössä että temppeleissä, 
herättää vain kateutta. Norsunluu, joka tulee sieluttomasta 
ruumiista, ei ole sopiva temppeliin sijoitettavaksi, rauta ja 
kupari taas kuuluvat sota-aseisiin. Yhdestä kappaleesta teh- 
tyjä puuesineitä voi kuka hyvänsä lahjoittaa yhteiseen temp- 
peliin, jos niin haluaa, samoin kiviesineitä sekä kudonnaisia, 
joiden valmistamiseen ei ole tarvittu enempää kuin naisen 
yhden kuukauden työ. Valkoinen on jumalille sopiva väri se- 
kä muissa yhteyksissä että kudonnaisissa, mutta kirjavia vä- 
rejä käytettäköön vain sotilaspukujen koristeena. Linnut ovat 
erittäin sopivia lahjoja jumalille ja samoin veistokset, jotka 
taiteilija ehtii valmistaa yhdessä päivässä. Kaikki muutkin 
temppelilahjat on valmistettava samanlaisten sääntöjen mu- 
kaan. 

Olemme nyt siis esittäneet, millaisiin osiin ja kuinka mo- 
neen osa-alueeseen valtiollinen toiminta kokonaisuudessaan 
on jaettava, ja myös mahdollisuuksien mukaan maininneet 
lait, jotka koskevat tärkeimpiä liikesuhteita. Jäljellä on nyt 
kysymys siitä, miten oikeudenkäyttö on järjestettävä. Ensim- 

mäisen asteen tuomioistuimen muodostakoot tuomarit, jotka 
ovat vastaajien ja kantajien yhdessä valitsemia ja joista olisi 
sopivampi käyttää nimitystä »välimiehet» kuin »tuomarit». 
Toisen oikeusasteen muodostakoot kyläläiset eli fylen kah- 
destoistaosa. Jollei riita ole lopullisesti ratkaistu ensimmäi- 
sessä oikeusasteessa, tulkoot asianomaiset käräjöimään tä- 
män tuomioistuimen eteen, jolloin kulut ovat suuremmat, sil- 
lä jos vastaaja häviää jutun toisessa oikeusasteessa, hänen on 
maksettava yksi viidesosa sen lisäksi, mitä on ensimmäisessä 
tuomittu maksamaan. Jos hän on tyytymätön näihinkin tuo- 
mareihin ja haluaa käydä oikeutta kolmannen kerran, se ta- 
pahtukoon valittujen tuomarien edessä, ja jos hän jälleen 
häviää, hän maksakoon puolitoistakertaisena riidanalaisen 
summan. Jos kantaja hävittyään ensimmäisessä oikeuden- 
käynnissä ei tyydy tuomioon vaan vetoaa toiseen oikeusastee- 
seen, hän saakoon viidennen osan, jos voittaa, mutta jos hä- 
viää, maksakoon saman osan tuomitusta summasta. Jos asia- 
puolet ovat tähän tuomioon tyytymättömiä ja vetoavat kol- 
manteen oikeusasteeseen, niin jos vastaaja häviää, hän mak- 
sakoon kuten sanottu puolitoistakertaisena tuomitun summan 
ja kantaja puolet siitä. 

Tuomarien valitsemisesta arvalla, avoimien virkojen täyttä- 
misestä, virkamiesten erilaisten avustajien nimittämisestä ja 
kunkin virka-ajan pituudesta, arvontamenetelmästä, juttujen 
lykkäämisestä ja muista toimenpiteistä, joita oikeudenkäy- 
tössä tarvitaan, kuten juttujen käsittelyjärjestyksen määrää- 
misestä arvalla, saapumisesta oikeuteen ja muista senlaatui- 
sista asioista olemme puhuneet jo edellä. Mutta on syytä kah- 
desti ja kolmestikin puhua siitä, mikä on oikein. Nuoremman 
lainlaatijan tulee ottaa täydentävinä kohtina huomioon kaik- 
ki sellaiset vähäpätöisetkin ja helposti havaittavat lainkoh- 
dat, jotka vanhempi lainlaatija on jättänyt huomiotta. 

Tällä tavoin on siis järjestettävä yksityisiä riitajuttuja käsit- 
televät tuomioistuimet. Mutta mitä tulee yhteisiä asioita kä- 
sitteleviin julkisiin tuomioistuimiin, joiden puoleen virka- 
miesten on käännyttävä hoitaessaan moninaisia virkatoi- 
miaan, niistä on monissa valtioissa lukuisia kunnianarvoisten 
miesten laatimia määräyksiä. Näistä on lainvartijoiden otet- 

tava kaikki sellainen, mikä sopii nyt tekeillä olevaan valtiolli- 
seen järjestelmään, ja heidän tulee vertailla niitä keskenään 


b ja korjailla ja kokeilla niitä käytännössä, kunnes ne tuntuvat 

saaneen tyydyttävän muodon. Kun ne sitten on sinetillä lopul- 
lisesti vahvistettu muuttumattomiksi, niitä on siitä pitäen 
aina noudatettava. Siitä, mikä koskee tuomarien vaikenemis- 
velvollisuutta ja oikeaa tai väärää kielenkäyttöä tai mikä 
poikkeaa toisissa valtioissa vallalla olevista määräyksistä, jot- 
ka koskevat oikeudenmukaisuutta ja hyvyyttä, on osittain jo 
puhuttukin, ja siitä puhutaan vielä lopussakin. Sen, joka ha- 
luaa tulla oikeudenmukaiseksi tuomariksi, tulee kiinnittää 
huomiota kaikkeen tähän ja tutustua tarkkaan hallussaan ole- 
viin lainsäädäntöä koskeviin kirjoituksiin. Sillä kaikesta, mitä 
ihminen opiskelee, ei mikään ole sopivampaa tekemään ih- 
mistä paremmaksi kuin lakien opiskelu, jos ne nimittäin ovat 
hyviä lakeja. Turhaan ei meidän jumalainen ja ihailtava la- 
kimme (nomos) ole sukua sanalle järki (nus). Kaikessa, mitä 

puheella tuodaan ilmi, runomuodossa tai suorasanaisesti, kii- 
tosta tai moitetta jakaen, tapahtuipa se kirjallisesti tai joka- 
päiväisessä sananvaihdossa jossain kokouksessa, jossa usein 
väitetään vastaan vain riidanhalusta tai annetaan periksi tur- 
han päiten — kaikessa tässä ovat lainsäätäjien kirjoitukset 
selvä koetinkivi. Jos hyvällä tuomarilla on tämä koetinkivi 
sisässään torjuntakeinona muille puheille, hän ohjaa sekä it- 
seään että valtiota. Hyville kansalaisille hän takaa sen, että 
oikeudenmukaisuus säilyy ja lisääntyy, ja kelvottomia hän 
yrittää mikäli mahdollista kääntää pois tietämättömyyden, 
hillittömyyden ja pelkuruuden tieltä, sanalla sanoen kaikesta 
vääryyden harjoittamisesta. Tämä koskee niitä, joiden huo- 
not taipumukset ovat parannettavissa. Mutta niille, joiden 
sieluntila ei ole muutettavissa, tuomari määrää sellaisen sie- 
lunsairauden lääkkeeksi kuoleman. Tämä seikka on syytä 
todeta taas uudelleen, ja tällaiset tuomarit ja tällaisten tuo- 
marien johtajat ansaitsevat koko valtion kiitoksen. 

Kun vuoden oikeusjutuista on annettu päätökset, on pää- 
tösten toimeenpanosta säädettävä seuraavaa. Ensiksikin on 
tuomarina toimivan viranomaisen määrättävä voittaneelle 
asiapuolelle se osa hävinneen omaisuudesta, joka hänelle 

kuuluu, paitsi mitä tämä välttämättä tarvitsee; tämä on teh- 
tävä tuomarien kuullen heti kun äänestys oikeudessa on suo- 
ritettu ja airut on julistanut tuomion. Jollei hävinnyt puoli ole 
oikeudenistuntoa seuranneen kuukauden loppuun mennessä 
selvittänyt asiaa voittaneen puolen kanssa molempia puolia 
tyydyttävästi, menköön päätöksen tehnyt tuomari voittajan 
seuraamana luovuttamaan häviäjän kyseessä olevan omai- 
suuden. Jollei sitä ole riittävästi vaan vajaus on vähintään 
yksi drakhma, älköön tällaisella henkilöllä olko oikeutta 
haastaa oikeuteen ketään toista ennen kuin on maksanut vel- 
kansa voittajapuolelle kokonaisuudessaan. Toisilla kyllä ol- 
koon oikeus haastaa hänet. Jos joku tekee vastarintaa hänet 
tuominneelle viranomaiselle, haastakoon viranomainen, jon- 
ka virkaoikeutta näin on lainvastaisesti loukattu, syyllisen 
lainvartijoiden tuomioistuimen eteen. Joka todistetaan syylli- 
seksi tällaiseen koko valtiota ja sen lakeja turmelevaan toi- 
mintaan, tuomittakoon kuolemaan. 

Mies, joka on tällä tavoin syntynyt ja kasvatettu ja itse siit- 
tänyt lapsia ja kasvattanut heidät, joka on ollut toisten ihmis- 
ten kanssa hyvissä väleissä, korvannut kenties tekemänsä 
vääryydet ja saanut korvauksen itse kokemistaan vääryyksis- 
tä, joka on siis tällä tavalla elänyt ja vanhentunut lainkuuliai- 
sena kansalaisena, kuolee aikanaan luonnon järjestyksen 
mukaan. Olipa vainaja mies tai nainen, olkoon uskonnon tul- 
kitsijoilla valta määrätä, mitä pyhiä menoja manalan ja 
maanpäällisten jumalien huomioon ottamiseksi on toimitetta- 
va. Hautoja älköön sijoitettako maanviljelykseen sopivalle 
maalle älköönkä sinne pystytettäkö suurta eikä pientä muis- 
tomerkkiä; haudoilla täytettäköön sellaiset paikat, jotka 
luonnostaan ovat sopivia vain tähän tarkoitukseen, kätke- 
mään vainajien ruumiit niin, että niistä on mahdollisimman 
vähän haittaa eläville. Sillä maata, joka on meidän äitimme 
ja luontonsa mukaisesti haluaa tuottaa ihmisille elannon, ei 
meiltä saa kukaan riistää, ei elävä eikä kuollut. Hautakumpu 
ei saa olla korkeampi kuin minkä viisi miestä viidessä päiväs- 
sä ehtii luoda. Hautakivet eivät saa olla suurempia kuin että 
niihin mahtuu neljä sankarimitalla sepitettyä säettä, joissa 
poismenneen elämää ylistetään. Ruumista ei saa asettaa esil- 

959a le talossa pitemmäksi aikaa kuin että voidaan todeta, että 
henkilö on todella kuollut eikä valekuollut, ja yleensä on sopi- 
vinta viedä ruumis hautaan kolmantena päivänä. Meidän on 
tässäkin asiassa kuultava lainsäätäjää, joka sanoo, että sielu 
on joka suhteessa ruumista parempi, että eläessämme sielu 

b tekee meistä sen, mitä me olemme, ja että ruumis seuraa 
meitä eräänlaisena kuvana itsestämme. Sattuvasti onkin sa- 
nottu, että kuolleiden ruumiit ovat vain vainajien kuvia. Mei- 
dän todellinen olemuksemme on se, jota sanomme kuolemat- 
tomaksi sieluksi ja joka menee tekemään tiliä muiden juma- 
lien edessä, niin kuin esi-isiemme lakikin sanoo. Tämän koh- 
talon hyvä ihminen kohtaa rohkeasti, mutta pahalle se on pe- 
lottava. Kuoleman jälkeen ei kenellekään juuri voida antaa 

c apua, mutta elävälle on kaikkien omaisten oltava apuna, jotta 
hän eläisi elämänsä niin oikeudenmukaisena ja hurskaana 
kuin suinkin ja että hän kuoleman jälkeen olisi vapaa vääriä 
tekoja seuraavista rangaistuksista. Kun näin on, ei kenenkään 
pidä uhrata ylenmäärin varojaan kuolleelle kuvitellen, että 
kuollut liha, joka haudataan, on hänen todellinen sukulaisen- 
sa. Tulee pikemminkin ajatella, että poika, veli tai kuka se 
vainaja onkin, jonka hän surren saattaa hautaan, on lähtenyt 
pois täyttämään ja täydentämään omaa kohtaloaan. Mitä vel- 
vollisuus vaatii, se on tehtävä hyvin, mutta varoja on käytet- 
tävä kohtuudella pitäen vainajaa vain sieluttomana alttarina 

d manalan jumalille. Mikä on kohtuullista, siitä voi lainlaatija 
antaa eräänlaisen oraakkelinlausuman. Laki olkoon tämä: 
Korkeimpaan omaisuusluokkaan kuuluvan hautakulut älkööt 
ylittäkö kokonaisuudessaan viittä minaa, toiseen omaisuus- 
luokkaan kuuluvan kolmea minaa, kolmanteen kuuluvan kah- 

ta minaa ja neljänteen kuuluvan yhtä minaa. Näitä kulunkeja 
on pidettävä kohtuullisina. Lainvartijoiden on huolehdittava 
monista velvollisuuksista, mutta tärkeimpiä niistä on se, että 

e hän pitää jatkuvasti huolta lapsista, täysikasvuisista ja kai- 
kenikäisistä ihmisistä. Näin ollen on jokaisella elämänsä lop- 
pua lähestyvällä oltava valvojana lainvartija, jonka omaiset 
valitsevat, ja jos hän järjestää vainajan asiat hyvin ja asian- 
mukaisesti, hän saakoon kiitoksen, mutta jollei, kantakoon 

häpeän. Ruumiin asettaminen nähtäväksi ja muut siihen liit- 
tyvät toimenpiteet olkoot tapojen mukaiset, mutta valtion 
lainsäädännössä on syytä antaa seuraavat määräykset. Olisi 
sopimatonta käskeä itkemään tai kieltää itkemästä kuollutta, 
mutta äänekkäät surunilmaukset ja valitushuudot talon ulko- 
puolella on syytä kieltää, samoin vainajan kantaminen pitkin 
avoimia katuja ja äänekkäät valitukset hautaussaaton aikana, 
ja saaton on oltava kaupungin ulkopuolella ennen päivän sa- 
rastusta. Tällaiset olkoot lain määräykset näissä asioissa. Si- 
tä, joka niitä noudattaa, ei rangaista, mutta sitä joka ei nou- 
data jonkun lainvartijan käskyjä, rangaistakoon sillä tavoin 
kuin lainvartijat yhteisesti päättävät. Mitä tulee hautaami- 
seen ja hautaamatta jättämiseen, kun kysymyksessä ovat 
isänmurhaajat, temppelinryöstäjät ja muut senkaltaiset, siitä 
on jo aikaisemmin ollut puhetta lainsäädännön kannalta, niin 
että lainsäädäntötyömme alkaa jo olla loppuun suoritettu. 
Mutta yksityistapauksissa ei se vielä ole loppuun suorittamis- 
ta, että jotain on tehty tai pystytetty tai perustettu. Vasta sit- 
ten kun olemme keksineet, miten rakennelmamme saadaan 
säilymään aina ja lopullisesti, voimme uskoa tehneemme kai- 
ken, mitä tehtävissä on. Siihen saakka kokonaisuus on kes- 
keneräinen. 

KLEINIAsS Puhut oivallisesti, vieras, mutta sanohan vielä sel- 
vemmin, mihin tuolla puheellasi tähtäät. 

ATEENALAINEN Hyvä Kleinias, monia entisajan sanontoja kii- 
tetään täydellä syyllä, ja niistä tuskin huonoimpia ovat kohta- 
lottarille annetut nimet. 

KLEINIAs Mitkä siis? 

ATEENALAINEN Ensimmäinen sai nimen Lakhesis, toinen ni- 
men Klotho ja kolmas, pelastaja, nimen Atropos, joka tekee 
langetetut tuomiot peruuttamattomiksi. Hänen tulee paitsi 
suoda valtiolle ja sen kansalaisille terveys ja ruumiin pelastus 
myös luoda sieluihin lainkuuliaisuus, tai paremmin sanoen, 
pelastaa lait. Tässä kohden lakimme näyttävät vielä olevan 
puutteelliset, meiltä puuttuu nimittäin keino, jolla saisimme 
lakeihin istutetuksi tuon luonnollisen peruuttamattomuuden. 
KLEINIAs On vakava asia, jos tosiaan on mahdotonta löytää 

keinoa, jolla tuollainen ominaisuus saadaan asioihin mukaan. 
ATEENALAINEN Kyllä se on mahdollista, nyt minulla on siitä 
aivan selvä käsitys. 

KLEINIAS Älkäämme siis missään tapauksessa luopuko yri- 
tyksestä ennen kuin olemme varmistaneet laatimillemme 
laeille juuri tämän ominaisuuden. Olisihan naurettavaa, että 
olisimme uhranneet niin paljon vaivaa työhön, jolle emme sit- 
ten anna vankkaa perustusta. 

ATEENALAINEN Kehotuksesi on aivan paikallaan, ja saat huo- 
mata, että olen kanssasi samaa mieltä. 

KLEINIAs Hyvä on sitten. Mikä siis pelastaa lakimme ja val- 
tiomme muuttumiselta ja millä tavoin? 

ATEENALAINEN Mehän sanoimme, että valtiossamme tulee 
olla neuvosto, jonka muodostavat kymmenen kulloinkin van- 
hinta lainvartijaa yhdessä niiden kanssa, jotka ovat saaneet 
palkinnon kansalaishyveistään. Sitten siihen kuuluvat myös 
ne, jotka ovat matkustaneet ulkomaille tutkimaan, löytyisikö 
sieltä jotakin meidän lakiemme valvonnan kannalta sopivaa 
ja jotka katsotaan arvollisiksi tulemaan neuvoston jäseniksi, 
kun he ovat palanneet turvallisesti kotiin ja läpäisseet tutkin- 
non. Tämän lisäksi jokaisen neuvoston jäsenen tulee tuoda 
mukanaan joku vähintään kolmenkymmenen vuoden ikäinen 
nuori mies, jonka hän on itse valinnut luonteen ja kasvatuk- 
sen perusteella. Valittuaan tuon nuoren miehen hän esitel- 
köön tämän toisille neuvoston jäsenille, ja jos nämä ovat sa- 
maa mieltä, hän ottakoon hänet virkatoverikseen, mutta jos 
he ovat eri mieltä, on ratkaisu salattava muilta kansalaisilta 
ja ennen kaikkea hylätyltä itseltään. Neuvoston on kokoon- 
nuttava aamuvarhaisella, jolloin kaikilla on aikaa muilta yk- 
sityisiltä ja julkisilta toimilta. Tällaista järjestelmäähän me 
edellä hahmottelimme? 

KLEINIAs Niin teimme. 

ATEENALAINEN Palaamme siis jälleen kysymykseen neuvos- 
tosta, ja yhteenvetona sanoisin seuraavaa. Jos joku laskee 
tuollaisen neuvoston ikään kuin ankkuriksi koko valtiolaival- 
le, sillä on oleva kaikki tarvittavat keinot pelastaa kaikki, 
minkä haluamme säilyttää. 

KLEINIAs Kuinka se tapahtuu? 

ATEENALAINEN Nyt on tullut hetki, jolloin meidän on mitään 
ponnistuksia säästämättä pyrittävä oikeaan ratkaisuun. 
KLEINIAS Hyvin sanottu. Jatka nyt sillä tavoin kuin olet asian 
ajatellut. 

ATEENALAINEN Kaiken kohdalla, mikä toimii, meidän on aja- 
teltava, mikä on omiaan takaamaan toiminnalle jatkuvuuden. 
Esimerkiksi elävässä olennossa sen tekevät sielu ja myös pää, 
joilla ennen kaikkea on tämä tehtävä. 

Kentas Mitä tarkoitat? 

ATEENALAINEN Jos nämä kaksi osaa ovat kunnossa, ne takaa- 
vat, että elävä olento pysyy jatkuvasti olemassa. 

KLEINIAs Millä tavoin? 

ATEENALAINEN Sielussa on muun lisäksi järki, päässä muun 
lisäksi näkö ja kuulo. Kun järki sekoittuu jaloimpiin aisti- 
muksiin ja ne muodostavat yhden kokonaisuuden, tätä voi- 
daan täydellä syyllä nimittää elävän olennon olemassaolon 
pelastajaksi. 

KLEINIAS Todennäköisesti. 

ATEENALAINEN Juuri niin. Mutta millainen on olemukseltaan 
se järki, joka yhdessä aistihavaintojen kanssa koituu laivan 
pelastukseksi niin myrskyssä kuin tyynelläkin? Eikö ole niin, 
että kun laivalla perämies ja merimiehet yhdistävät aistiha- 
vaintonsa laivaa ohjaavaan järkeen, he pelastavat sekä itsen- 
sä että kaiken laivalla olevan? 

KLEINIAS Tietenkin. 

ATEENALAINEN Emme tarvitse tästä monia esimerkkejä. Aja- 
telkaamme vain, mitä sotapäälliköt pitävät sotajoukon suh- 
teen ja lääkärintaito ihmisruumiin suhteen päämääränään 
pyrkiessään oikealla tavalla takaamaan niille pelastuksen. 
Eikö edellisen päämääränä ole vihollisen voittaminen ja ku- 
kistaminen, lääkärien ja heidän avustajiensa päämääränä 
taas ruumiin terveyden varmistaminen? 

KLEINIAS On tietysti. 

ATEENALAINEN Jos lääkäri ei tunne sitä ruumiillista tilaa, jota 
sanomme terveydeksi, tai sotapäällikkö ei tiedä mitä on voit- 
to tai ei tunne muita mainitsemiamme seikkoja, voidaanko 
sanoa hänen suhtautuvan järkevästi tehtäväänsä? 

KLEINIASs Eipä tietenkään. 

ATEENALAINEN Entä kun on kysymys valtiosta? Jos joku on 
tietämätön päämäärästä, johon poliitikon tulee suunnata huo- 
mionsa, voiko häntä edes sanoa viranhaltijaksi, ja kykeneekö 
hän pelastamaan sellaista, minkä perimmäistä tarkoitusta 
hän ei laisinkaan näe? 

KLEINIAs Kuinka se olisi mahdollista? 

ATEENALAINEN Tässäkin tapauksessa siis, jos maamme asut- 
taminen ja järjestäminen halutaan saada päätökseen, täytyy 
nähtävästi olla jokin elin, joka ensiksikin tietää, mikä todella 
on se poliittinen päämäärä, josta puhuimme, ja toiseksi tie- 
tää, millä tavoin tämä päämäärä on saavutettavissa; sen tulee 
myös tietää, mistä saa hyviä ja mistä huonoja neuvoja, miltä 
laeilta ja keiltä ihmisiltä. Jos valtiolla ei tällaista elintä ole 
eikä sillä siis ole järkeä eikä havaintokykyä, ei tarvitse ihme- 
tellä, jos sen toiminta kaikissa olosuhteissa on sattumanva- 
raista. 

KLEINIAs Tuo on aivan totta. 

ATEENALAINEN Mikä valtiojärjestelmämme osa tai toimialue 
nyt pystyisi hoitamaan tuollaisen vartijantehtävän? Osaam- 
meko sanoa? 

KLeEINIAs Emme täydellä varmuudella, vieras. Mutta jos on 
lupa arvata, niin eiköhän sitä tarkoita tuo sinun äskeinen 
puheesi neuvostosta, jonka pitää kokoontua yöllä. 
ATEENALAINEN Oikein hyvä vastaus, Kleinias, ja kuten kes- 
kustelustamme käy ilmi, tuolla neuvostolla tulee olla kaikki 
hyveet. Ensimmäinen hyve on, ettei tähtäile moniin maalei- 
hin, vaan pitää silmämääränään vain yhtä ja niin sanoaksem- 
me ampuu aina siihen kaikki nuolet. 

KLEINIAs Tuo pitää paikkansa. 

ATEENALAINEN Niinpä ei ole syytä ihmetellä, jos lakisäädök- 
set eri valtioissa ovat niin vaihtelevia, kun eri valtioiden lain- 
säädännössä tähdätään eri maaleihin. Itse asiassa ei ole mi- 
tään ihmeellistä siinä, että toisten mielestä oikeuden tarkoi- 
tus on hankkia johtoasema valtiossa tietyille henkilöille, oli- 
vatpa nämä huonoja tai hyviä kansalaisia, toisten mielestä 
taas rikkauden kasaaminen, olivatpa he jonkun toisen orjia 
tai ei. Joillekuille taas kiihkeästi tavoiteltava päämäärä on 
vapaa elämä. Eräillä on lakeja säätäessään mielessään kaksi 

päämäärää: olla itse vapaita, mutta päästä hallitsemaan toi- 
sia valtioita. Viisaimpia ovat omasta mielestään ne, jotka ei- 
vät pyri vain yhteen päämäärään vaan niihin kaikkiin yhtä 
aikaa, koska eivät pysty sanomaan mikä niistä olisi asetettava 
etusijalle, niin että kaiken muun olisi tähdättävä juuri siihen. 
KLEINIAS Sittenhän, hyvä vieraamme, se ajatus oli aivan oi- 
kea, jonka toimme esille jo aikoja sitten. Sanoimme, että 
kaikkien lakiemme tulee aina tähdätä yhteen ainoaan pää- 
määrään, ja totesimme yksimielisesti, että tällä aivan oikein 
tarkoitetaan hyvettä. 

ATEENALAINEN Aivan niin. 

KLEINIAS Sanoimme myös, että hyvettä on olemassa neljää 
lajia. 

ATEENALAINEN Niin juuri. 

KLEINIAS Ja että järki on johtava hyve, jota kaikkien kolmen 
muun on pidettävä ojennusnuoranaan. 

ATEENALAINEN Olet oikein hyvin seurannut keskusteluamme, 
Kleinias, ja seuraahan edelleenkin. Sanoimme, että perämie- 
hen, lääkärin ja sotapäällikön järki tähtää siihen yhteen ai- 
noaan päämäärään, joka heidän tulee saavuttaa. Asetetaanpa 
nyt koetteelle poliitikon järki; puhutelkaamme sitä aivan 
kuin se olisi ihminen: »Hyvä ystävä, mihin sinä tähtäät? Lää- 
kärin järki osaa selvästi sanoa sen ainoan asian, mihin se täh- 
tää. Etkö sinä, joka omien sanojesi mukaan olet kaikista 
ymmärtäväisistä paras, voi ilmoittaa omaa päämaaliasi?» Vai 
voitteko te, Megillos ja Kleinias, määritellä järjen päämää- 
rän, puhua sen puolesta ja sanoa minulle, mikä se teidän mie- 
lestänne on, samaan tapaan kuin minä olen selvittänyt teille 
muiden päämäärät? 

KLEINIAS Siihen emme pysty, hyvä vieras. 

ATEENALAINEN No niin. Meidän on kuitenkin saatava tietää, 
mikä se päämäärä on ja missä muodossa se toimii. 

KLEINIAs Mitä tarkoitat tuolla »missä muodossa»? Annahan 
esimerkki. 

ATEENALAINEN Mehän sanoimme, että hyve esiintyy neljässä 
muodossa. On selvää, että kun niitä on neljä, jokaisen täytyy 
erikseen olla yksi. 

KLeinIas Totta kai. 

ATEENALAINEN Ja kuitenkin me käytämme niistä puhuessam- 
me yhtä sanaa. Sanomme, että urheus on hyve ja viisaus on 
hyve ja samoin ne kaksi muuta, niin kuin ne eivät olisikaan 
useita vaan yksi, nimittäin hyve. 

KLEINIAS Niinhän se on. 

ATEENALAINEN Ei ole vaikea selittää, mitenkä nuo kaksi en- 
simmäistä ja kaksi muutakin eroavat toisistaan ja ovat saa- 
neet kaksi nimeä. Sen sijaan ei ole helppo sanoa, miksi olem- 
me antaneet noille kahdelle ensimmäiselle ja kahdelle muul- 
lekin nimen hyve. 

KLEINIAS Mitä tarkoitat? 

ATEENALAINEN Voin helposti selittää mitä tarkoitan. Olkaam- 
me nyt toinen toisillemme ikään kuin kysyjä ja vastaaja. 
KLeiNIAs Millä tavoin? 

ATEENALAINEN Kysy nyt minulta: Kun me kutsuimme noita 
kahta yhteisellä nimellä hyve, miksi sitten puhumme niistä 
kahtena, urheutena ja viisautena? Kerron sinulle syyn. Se on 
se, että toinen niistä on yhteydessä pelkoon, nimittäin urheus, 
jota osoittavat niin eläimet kuin pienet lapsetkin. Sielu voi 
näet olla urhea luonnostaan, ilman järkevää ajatustakin. 
Mutta ilman ajatusta ei ole koskaan ollut, ei ole eikä tule ole- 
maankaan viisasta ja järkevää sielua, sillä ajatus on olemuk- 
seltaan erilainen. 

KLEINIAS Olet oikeassa. 

ATEENALAINEN Olet nyt saanut minulta selityksen, mikä nii- 
den ero on ja miksi niitä on kaksi. Sano nyt sinä vuorostasi 
minulle, miksi ne ovat yksi ja sama. Kuvittele nyt, että sinun 
pitää selittää minulle, miten nuo neljä ovat yksi, ja minun pi- 
tää sen jälkeen selittää sinulle, että niitä on neljä. Kysykääm- 
me sitten, pitääkö henkilön, jolla on riittävästi tietoa asioista 
joilla on sekä nimi että määritelmä, tietää vain nimi mutta ei 
määritelmää. Vai eikö ole häpeällistä, että mies, joka on jon- 
kin arvoinen, on tietämätön asioista joiden kauneus ja merki- 
tys on tavattoman suuri? 

Kreas Niin asia tuntuisi olevan. 

ATEENALAINEN Onko lainlaatijalle ja lainvartijalle ja ylipään- 
sä sellaiselle, joka katsoo olevansa hyveissä muiden yläpuolel- 
la ja on niistä saanut palkintoja, mitään tärkeämpää kuin 

nämä neljä ominaisuutta, joista nyt puhumme: urheus, mie- 
lenmaltti, oikeudenmukaisuus ja viisaus? 

KLEINIAs Ei suinkaan. 

ATEENALAINEN Eikö selittäjien, opettajien ja lainlaatijoiden 
tulisi toisten ihmisten vartijoina pystyä kaikkia muita parem- 
min opettamaan ja selittämään ihmisille, mitkä ovat paheen 
ja hyveen ominaisuudet, kun nämä tarvitsevat tietoa ja ym- 
märrystä tai rikkomuksistaan rangaistusta ja moitetta? Vai 
onko ketä hyvänsä kaupunkiin tulevaa runoilijaa tai henkilöä, 
joka sanoo olevansa nuorison opettaja, pidettävä parempana 
kuin sellaista, jonka osaksi ovat tulleet kaikki palkintosijat 
hyveissä? Onko mikään ihme, että sellaiset valtiot, joissa ei 
ole hyveen olemukseen täysin perehtyneitä sekä sanoissa että 
teoissa päteviä vartijoita, siis valtiot, joissa ei ole vartiointia, 
joutuvat saman kohtalon uhreiksi kuin niin monet valtiot 
meidän päivinämme ovat joutuneet? 

KLEINIAs Ei varmaankaan mikään ihme. 

ATEENALAINEN No niin. Onko meidän siis toteutettava se, 
mistä olemme puhuneet, vai kuinka? Onko meidän tuotettava 
sellaisia vartijoita, jotka sanoissa ja teoissa osoittavat omista- 
vansa hyveen täydellisempänä kuin muut ihmiset? Vai miten 
muuten meidän valtiomme voisi olla samanlainen kuin vii- 
saan miehen pää ja aistit, kuin että sillä olisi itsessään saman- 
lainen vartiointi? 

KLEINIAs Miten ja millä perusteella me voimme verrata sitä 
näihin? 

ATEENALAINEN Ilmeisesti vertaamme itse valtiota ruumii- 
seen, ja vartijat, nimittäin nuoret miehet, jotka on valittu kai- 
kilta sielunominaisuuksiltaan älykkäimpien ja terävimpien 
joukosta, on siinä asetettu ikäänkuin silmiksi päähän, luo- 
maan tarkkailevia katseita ympärilleen. Suorittaessaan var- 
tiotehtäväänsä he välittävät havaintonsa muistille, ilmoitta- 
vat siis vanhemmille vartijoille mitä valtiossa tapahtuu. Van- 
hat miehet, joita vertasimme järkeen sen suuren viisauden 
vuoksi, jota he osoittavat monissa tärkeissä asioissa, toimivat 
neuvonantajina ja käyttävät nuoria palvelijoinaan ja virkato- 
vereinaan. Näin molemmat ikäluokat yhteistyössä toimivat 
koko valtion menestykseksi. Katsommeko, että valtio on jär- 

jestettävä tällä tavalla, vai onko jokin toinen tapa? Pitäisikö 
ehkä kaikkien kansalaisten olla tasavertaisia, sen sijaan että 
jotkut saavat erityisen korkeatasoisen kasvatuksen ja sivis- 
tyksen? 

KLEINIAs Mutta hyvä ystävä, sehän olisi mahdotonta. 
ATEENALAINEN Meidän on siis lähdettävä suunnittelemaan 
huolitellumpaa kasvatusta kuin edellä olemme kuvanneet. 
KLEINIAS Todennäköisesti. 

ATEENALAINEN Olisikohan kaipaamamme kasvatus juuri sitä, 
josta äsken puhuimme? 

KLEINIAS Varmasti on. 

ATEENALAINEN Emmekö sanoneetkin, että eri alojen täydelli- 
simmän ammattimiehen tai vartijan tulee paitsi kyetä näke- 
mään moninaisuus myös pyrkiä saavuttamaan yksi kokonai- 
suus, oppia tuntemaan se ja sitten järjestää kaikki muu sen 
mukaan? 

KLEINIAS Aivan oikein. 

ATEENALAINEN Voiko mistään saada täsmällistä näkemystä 
muuten kuin siten, että kykenee näkemään moninaisuuden ja 
erilaisuuden takaa yhden ainoan hahmon? 

KLEeINIAs Ei luultavasti. 

ATEENALAINEN On varmaa, ei luultavaa, hyvä ystävä, että 
kenelläkään ihmisellä ei ole käytettävissään parempaa mene- 
telmää. 

KLeEINIAs Uskon sinua, vieraamme, ja olen kanssasi samaa 
mieltä. Jatkakaamme keskustelua tältä pohjalta. 
ATEENALAINEN Meidän täytyy ilmeisesti saada myös jumalai- 
sen valtiomme vartijat tarkoin näkemään, mikä on se yksi ja 
sama, joka on yhteistä kaikissa neljässä hyveen lajissa, se, 
jonka sanomme sisältyvän urheuteen, itsehillintään, oikeu- 
denmukaisuuteen ja viisauteen ja josta aivan oikein käytäm- 
me yhtä ja yhteistä nimeä hyve. Siitä meidän on nyt, hyvät 
ystävät, pidettävä lujasti kiinni, mikäli sallitte, emmekä saa 
päästää sitä käsistämme ennen kuin olemme riittävästi selvit- 
täneet sen päämäärän mihin on pyrittävä, onko se vain yksi 
vai onko se kokonaisuus vai molempia, vai millainen se luon- 
nostaan on. Jos emme onnistu tässä, voimmeko kuvitella saa- 
vamme koskaan selvää käsitystä siitä, mitä hyve on, kun 

emme edes pysty sanomaan, onko se monta vai neljä vai yksi? 
Jos siis noudatamme omaa neuvoamme, meidän on tavalla tai 
toisella keksittävä, miten tämä tieto saadaan istutetuksi val- 
tioomme. Mutta jos päätämme jättää kysymyksen sikseen, 
jääköön. 

KLEINIAs Fi missään tapauksessa, hyvä vieraamme, kestiys- 
tävyyden suojelusjumalan nimessä! Niin tärkeätä asiaa ei saa 
sivuuttaa. Mielestämme olet kyllä aivan oikeassa. Mutta mi- 
ten sellainen keino voidaan keksiä? 

ATEENALAINEN Ei ole vielä syytä puhua siitä, kuinka sen kek- 
simme. Ensiksi meidän on sovittava siitä, onko se tarpeen vai 
ei. 

KLeINIAs Niin on, jos vain siihen pystymme. 

ATEENALAINEN No hyvä. Onko meillä sama käsitys kauneu- 
den ja hyvyyden käsitteistä? Pitääkö meidän valtiomme var- 
tijoiden tietää vain, että kumpikin niistä on monta, vai pitää- 
kö heidän myös tietää, kuinka ja millä tavoin ne ovat yksi? 
KLEINIAs Näyttää olevan välttämätöntä, että he myös käsit- 
tävät, millä tavalla ne ovat yksi. 

ATEENALAINEN Vainko käsittävät, ilman että kykenevät mää- 
rittelemään sen sanoin? 

KLEINIAs Eihän toki. Orjalle tuollainen ajattelutapa sopii. 
ATEENALAINEN No hyvä. Onko meillä kaikista vakavasti otet- 
tavista asioista sama käsitys, nimittäin että niiden, joiden on 
tarkoitus olla todellisia lakien vartijoita, täytyy ensiksi tietää 
niistä totuus ja sitten kyetä ilmaisemaan se sanoin ja pane- 
maan se toimeen teoissa ja että heidän on osattava erottaa 
jalot ja epäjalot teot niiden todellisen luonteen perusteella? 
KLeINIAs Totta kai. 

ATEENALAINEN Eikö eräs jaloimpia asioita ole jumalia koske- 
va kysymys, jota käsittelimme vakavassa mielessä — kysymys 
jumalien olemassaolosta ja siitä, mikä voima jumalilla nähtä- 
västi on, mikäli ihminen voi jotain sellaisista asioista tietää? 
Vaikka annammekin kansalaisten suurelle enemmistölle an- 
teeksi sen, että se seuraa vain lain kirjainta, emme päästä 
lakien vartijaksi ketään, joka ei kerää kaikkea mahdollista 
todistusaineistoa jumalien olemassaolon puolesta. Älköön siis 
lainvartijaksi ja hyveistään palkittavien joukkoon valittako 

ketään, joka ei itse ole jumalallisen mielentilan täyttämä eikä 
ole ahkeroinut sellaisten asioiden tuntemisessa. 

KLEINIAS Tuo mitä sanot on oikein. Jalojen kansalaisten pii- 
ristä on pidettävä kaukana se, joka on näissä asioissa laiska ja 
kykenemätön. 

ATEENALAINEN Olemmeko nyt selvillä siitä, että niiden asioi- 
den joukossa, joista edellä puhuimme, on kaksi sellaista, jot- 
ka saavat uskomaan jumaliin? 

KLEINIAs Mitä ne ovat? 

ATEENALAINEN Toinen on se oppi, jonka esitimme sielusta. 
Sanoimme, että se on vanhin ja jumalallisin kaikesta, mille 
liike, syntyvään ja katoavaan osallistuessaan, suo ikuisesti 
olemassaolevan luonteen. Toinen on oppimme siitä järjesty- 
neestä liikkeestä, jota noudattavat tähdet ja muut kappaleet, 
joita hallitsee järki, maailmankaikkeuden järjestyksen ai- 
kaansaaja. Sillä ei koskaan ole ollut ihmistä, joka havainnoi- 
dessaan näitä ilmiöitä huolellisesti ja asiantuntemuksella olisi 
ollut niin jumalaton, ettei olisi tullut juuri päinvastaiseen joh- 
topäätökseen kuin suurin osa ihmisistä. Nämä nimittäin ku- 
vittelevat, että astronomiaan ja siihen läheisesti liittyviin tie- 
teisiin perehtyneistä tulee jumalankieltäjiä jotka olettavat, 
että kaikki syntyy välttämättömyyden pakosta eikä niin, että 
tietoinen tahto pyrkii täydellisen hyvän toteuttamiseen. 
KLEINIAS No mikä sitten on todellinen asianlaita? 
ATEENALAINEN Asia on nyt, kuten sanoin, aivan päinvastoin 
kuin silloin, kun näiden ilmiöiden tarkkailijat pitivät niitä sie- 
luttomina. Suurta ihmetystä ne kyllä silloinkin herättivät, ja 
kaikilla, jotka näitä ilmiöitä tarkkaan tutkivat, oli aavistus 
nykyisestä ajattelutavasta, nimittäin että jos ne olisivat sie- 
luttomia ja vailla järkeä, ne eivät koskaan voisi liikkeissään 
noudattaa niin ihailtavaa täsmällisyyttä. Silloinkin jotkut 
esittivät rohkean väitteen, että kaikkien taivaallisten ilmiöi- 
den järjestys on järjen aikaansaamaa. Mutta sitten he taas 
erehtyivät sielun olemuksesta pitäen sielua nuorempana eikä 
vanhempana kuin aine ja saattaen kaiken, ei vähimmin itsen- 
sä, niin sanoakseni päälaelleen. Taivaalla liikkuvat silmin 
nähtävät kappaleet olivat heidän mielestään pelkkää kiveä ja 
maata ja kaikenlaista sielutonta ainesta, joka on maailman- 

kaikkeuden perimmäinen syy. Tämä sai silloin aikaan paljon 
jumalankielteisyyttä ja jopa vastenmielisyyttä näiden aihei- 
den käsittelyä kohtaan ja se sai myös runoilijat pilkkaamaan 
tuollaisia filosofeja, vertaamaan heitä yössä ulvoviin koiriin d 
ja puhumaan muuta sellaista järjetöntä. Mutta nyt, kuten 
sanoin, asia on päinvastoin. 

KLEINIAS Millä tavoin? 

ATEENALAINEN Kenessäkään kuolevaisessa ei voi syntyä va- 
kavaa kunnioitusta jumalia kohtaan, ellei hän omaksu kahta 
nyt lausuttua ajatusta: ensiksikin, että sielu on vanhin kaikes- 
ta, mikä on osallisena syntymiseen, ja että se on kuolematon 
ja hallitsee kaikkea aineellista, ja toiseksi, että tähdissä asuu 
maailmankaikkeutta ohjaava järki, niin kuin olemme tässä jo e 
monta kertaa sanoneet. Sen lisäksi hänellä tulee olla muu tar- 
peellinen tieto ja myös musiikin teorian tuntemus, niin että 
hän voi soveltaa tietojaan oikeissa suhteissa ihmisluonteen 
taipumusten ja tapojen säätelemiseen. Hänen tulee kyetä an- 
tamaan järkevä selitys kaikkeen, mikä on järjellä selitettävis- 968a 
sä. Kenellä ei tavanmukaisten kansalaishyveitten lisäksi ole 
näitä tietoja, hänestä ei koskaan voi tulla koko valtioon päte- 
vää viranomaista, vaan ainoastaan toisten viranomaisten pal- 
velija. Ja nyt, hyvä Megillos ja Kleinias, meidän tulee pohtia 
kysymystä, tuleeko meidän kaikkiin edellä puheena olleisiin 
lakeihin lisätä vielä yksi, nimittäin se, että on perustettava 
viranomaisten yöllinen neuvosto lain mukaan valvomaan ja 
vartioimaan valtion turvallisuutta sitten kun sen jäsenet ovat 
saaneet edellä kuvatun kasvatuksen. Vai mitä meidän on teh- b 
tävä? 

KLEINIAs Tottahan toki, parahin vieraamme, meidän on sää- 
dettävä tuollainen laki, jos se edes jotenkin käy päinsä. 
ATEENALAINEN Rientäkäämme siis kilvan niin tekemään. 
Saatte minusta auliin apulaisen, sillä minulla on näissä asiois- 
sa kokemusta ja olen tutkinut niitä ahkerasti. Ehkä löydän 
jonkun toisenkin, josta on apua. 

KLEINIAS Aivan niin, vieras, meidän on parasta lähteä etene- 
mään sitä tietä, jolle jumala itse meidät johdattaa. Mutta 
mikä on oikea menetelmä, se meidän on nyt ensin määrättävä 
ja löydettävä. c 

ATEENALAINEN Sellaisesta neuvostosta, Megillos ja Kleinias, 
el voi laatia lakeja ennen kuin se on saanut järjestyneen muo- 
don. Sitten neuvoston jäsenten tulee itse määrätä, mikä toi- 
mivalta heillä on. Mutta jo nyt on selvää, että jos tuollainen 
neuvosto perustetaan oikealla tavalla, sen on opittava tehtä- 
vänsä pitkäaikaisessa yhdessäolossa. 

KLEINIAs Kuinka niin? Mitä tuo sinun puheesi oikein tarkoit- 
taa? 

ATEENALAINEN Ensiksikin meidän on laadittava luettelo niis- 
tä, jotka ovat sopivia vartijan virkaan ikänsä, opintojensa, 
kykyjensä sekä luonteensa ja elämäntapojensa puolesta. Mitä 
heidän sitten on opiskeltava, sitä ei ole helppo keksiä, ja jos 
joku sen keksiikin, ei ole helppo ryhtyä hänen oppilaakseen. 
Olisi myös turhaa antaa kirjallisia määräyksiä siitä, minä 
ajankohtana mitkäkin opinnot olisi aloitettava ja milloin lope- 
tettava. Ei opiskelijoille itsellekään ole itsestään selvää, mil- 
loin sopiva ajankohta opiskelussa on saavutettu, ennen kuin 
tieto yksityiskohdissaan on todella tunkeutunut heidän sie- 
luunsa. Sen vuoksi ei ole oikein sanoa, että näistä seikoista ei 
voi puhua, vaan on sanottava, että niistä ei pidä puhua etukä- 
teen, sillä edeltä päin puhuminen ei mitenkään selvennä käsi- 
teltävää asiaa. 

KLEINIAsS Mitä meidän sitten on tehtävä, jos kerran asiat ovat 
näin? 

ATEENALAINEN Tosiasiat on todettu, hyvät ystävät, ja ratkai- 
sun hetki on tullut, kuten on tapana sanoa. Jos haluamme jät- 
tää koko valtion hoidon sattuman varaan ja heittää nopalla 
kolme kuutosta ja kolme ykköstä, niin kuin sanotaan, niin 
tehdään sitten näin. Minä puolestani lähden teidän kanssanne 
mukaan uhkayritykseen ja selvitän teille oman käsitykseni 
opetuksesta ja kasvatuksesta, jota taas olemme ryhtyneet 
käsittelemään. Vaara ei siinä ole vähäinen, ei edes muihin 
vaaroihin verrattavissa. Sinua, Kleinias, kehotan ottamaan 
asian huoleksesi. Sillä jos sinä järjestät oikealla tavalla Mag- 
nesian valtion — tai minkä nimen jumalat haluavat sille antaa 
— hallitusmuodon, sinä niität korkeimman maineen tai et al- 
nakaan jää vaille sitä kunniaa, että sinua pidetään rohkeam- 
pana kuin kaikkia seuraajiasi. Jos tämä jumalallinen neuvos- 

to todella syntyy, hyvät keskustelutoverit, meidän on jätettä- 
vä valtio sen hoitoon. Varmasti yksikään nykyisistä lainsäätä- 
jistä ei esitä tähän vastalausetta. Silloin muuttuu todellisuu- 
deksi se, mitä vähän aikaa sitten hahmottelimme kuin unen- 
näkönä, kun kuvittelimme pään ja järjen liittoa — jos siis 
nämä miehet valitaan huolellisesti, kasvatetaan asianmukai- 
sesti ja sitten sijoitetaan asumaan linnavuorelle, jolloin heistä 
tulee vartijoita ja hyveiden takaajia, joiden vertaisia emme 
ole koskaan elämämme aikana nähneet. 

MeciLLos Voi hyvä Kleinias! Kaikesta tästä sanotusta seu- 
raa, että meidän on joko luovuttava ajatuksesta perustaa val- 
tio, tai sitten meidän on pidettävä tämä vieraamme täällä ja 
hartain pyynnöin ja kaikin mahdollisin keinoin pyrittävä saa- 
maan hänet yhteistyöhön kanssamme, kun ryhdymme perus- 
tamaan sitä. 

KLEINIAS Olet aivan oikeassa, Megillos. Sen minä teen, ja 
pyydän sinua olemaan minulle siinä apuna. 

MFGiLLOos Apuani tulet saamaan. 

Laatinut 
Holger Thesleff 


Numerot viittaavat sivujen marginaaleissa oleviin ns. 
Stephanus-numeroihin 


Laeissa käsitellään yhteiskuntaa, ihmistä yhteiskunnallisena 
oliona, kasvatusta ja hyvän valtion instituutioita käytännöl- 
lis-empiirisemmältä kannalta kuin Valtio-teoksessa. 

Kysymyksessä onkin toiseksi paras’ valtio (V 739e). Joissa- 
kin kohdin viitataan aikomukseen toteuttaa tämäntyyppinen 
valtiojärjestys Kreetaan perustettavassa uudessa kaupungis- 
sa (vrt. III 702b-d ja selit.), mutta tätä konkreettista kehys- 
tilannetta ei ole johdonmukaisesti viety läpi. 

Lait-teos on ilmeisesti syntynyt vasta Platonin myöhäiskau- 
della, oletettavasti v:n 350 paikkeilla. Se julkaistiin postuu- 
mina (v:n 347 jälkeen). Eräiden tietojen mukaan teoksen toi- 
mitti julkisuuteen Platonin sihteerinä toiminut tähtitieteilijä 
Filippos Opuslainen. Hän on todennäköisesti suorittanut jaon 
12 kirjaan? sekä lisännyt Lakien liitteeksi kirjoittamansa 
Epinomis-dialogin. 

Teos vaikuttaa heterogeeniselta. Esityksen laveuden, epä- 
täsmällisyyksien, epäjohdonmukaisuuksien ja toistojen on 
usein katsottu johtuvan Platonin korkeasta iästä ja käsikirjoi- 
tuksen viimeistelemättömyydestä. Kuitenkin on otettava 
huomioon se mahdollisuus, jolle seikkaperäinen asia-analyysi 
tuntuu antavan tukea, että Platonilta itseltään ovat peräisin 
vain alku ja jatkosta yleiset suuntaviivat; yksityiskohtainen 
toteutus olisi joidenkuiden läheisten oppilaiden työtä. Nämä 
kirjoittajat ovat tuskin olleet nuoria henkilöitä, mutta esim. 
Platonin sisarenpoika Speusippos, joka seurasi häntä Akate- 
mian johtajana ja joka tiettävästi harrasti lainsäädännön teo- 
riaa, lienee v. 350 ollut jo kuusissakymmenissä. Jos näin on 

laita, nämä avustajat ovat yrittäneet monella tapaa jäljitellä 
vanhan mestarin raskasta, kiemurtelevaa barokkityyliä (jota 
Epinomiksen kirjoittajakin jäljittelee). 

Käännöksessä on pyritty yksinkertaistamaan esitystapaa. 


Muodoltaan tämäkin teos on dialogi. Keskustelijoina on kol- 
me iäkästä miestä. Nimeltä mainitsematon ateenalainen joh- 
taa puhetta ja esittää kaiken olennaisen, usein pitkinä yhtä- 
jaksoisina puheenvuoroina (vrt. Timaios); epäilemättä hän 
edustaa Platonia, joskin toisella tavalla kuin aikaisempien 
dialogien Sokrates: hän on ikätovereille luennoiva asiantunti- 
ja. Kaksi muuta henkilöä ovat Kreetan Knossoksesta kotoisin 
oleva Kleinias ja spartalainen Megillos. Nämäkin ovat sym- 
bolisia, todennäköisesti keksittyjä henkilöhahmoja, lähes ko- 
konaan vailla yksilöllisiä piirteitä. Alkukohtauksesta käy il- 
mi, että ollaan kävelemässä Knossoksesta Kreetan Ida-vuo- 
ren rinteellä sijaitsevalle Zeun pyhälle luolalle (tosiasiassa n. 
30 km:n matka vaikeakulkuisessa maastossa). On helteinen 
kesäpäivä (vrt. Faidros). Myöhemmin tähän ulkonaiseen kes- 
kustelutilanteeseen ei enää juuri viitata (vrt. kuitenkin IV 
722c). 

Eri kirjojen sisältö on pääpiirteiltään seuraava: 

I Spartan ja Kreetan lait, joita tosin oikeutetusti pidetään 
hyvinä, tähdentävät liian yksipuolisesti hyveen yhtä puolta, 
urheutta. Maltillisuus (söfrosyn&) on tärkeämpää. Kansalais- 
ten maltillisuutta voidaan koetella esimerkiksi juomajuhlissa, 
joilla voisi olla kasvatuksellista merkitystä tässäkin suhtees- 
sa. 

II Kohtuullinen viininjuonti saattaa myös auttaa vanhem- 
paa polvea suhtautumaan myönteisemmin musiikkiin ja tans- 
siin siten, että tämä tärkeä inhimillisen elämän osa-alue tulisi 
sopivalla tavalla viisaitten vanhusten valvontaan. Kaikki ru- 
nouden, musiikin, tanssin ja draaman esitykset kaipaavat 
kiinteää normistoa, jollaista ei ole ja jonka kehittämiseksi ja 
vaalimiseksi tulisi perustaa varttuneiden miesten Dionysos- 
kuoro. 

III Katsaus ihmiskunnan historiaan ja yhteiskuntien syn- 
tyyn. Doorilaisten valtioiden, Persian valtakunnan ja Atee- 

nan demokratian ominaispiirteisiin sisältyy turmeluksen sie- 
meniä. Liiallinen vapaus ja yksinvalta ovat kumpikin yhtä 
vaarallisia. 

IV Koska Kleinias on ilmoittanut saaneensa tehtäväksi 
osallistua uuden kreetalaisen siirtokuntahankkeen organi- 
sointiin, ryhdytään keskustelemaan hyvän siirtokunnan edel- 
lytyksistä ja järjestelyistä. Suotuisten olosuhteiden lisäksi 
tarvitaan etevää lainsäätäjää. Tälle kuvitellulle henkilölle 
alkaa ateenalainen nyt keskustelukumppaniensa tukemana 
osoittaa neuvoja. Koska tavallisten ihmisten asuttamassa val- 
tiossa laeilla tulee olla absoluuttinen arvovalta, ja kun ne sää- 
detään kansalaisten yhteistä hyvää ajatellen, on kansalaiset 
saatava vapaaehtoisesti ja tietoisesti mukautumaan niihin sil- 
loinkin, kun yksityisten toiveet ja edut joutuvat niiden kanssa 
ristiriitaan. Siksi on esitettävä eettiset perustelut kunkin lain 
johdannoksi. 

V Esimerkki tällaisesta lain esipuheesta: puhuja peruste- 
lee sielun johtoasemaa, jonka vuoksi kaikkea sielullista on 
kunnioitettava enemmän kuin ruumiillista. Tämän alustavan 
puheen jälkeen seuraa yksityiskohtaisia pohdiskeluja ja sää- 
döksiä uuden valtion ihanteellisesta väkiluvusta, varallisuu- 
teen perustuvasta luokkajaosta ja siirtokunnan maan jaosta. 

VI Uuden valtion viranomaiset ja näiden tehtävät ja vaali- 
tavat. Juhlia, avioliittoja, orjia, rakennushankkeita ym. kos- 
kevia säädöksiä. 

VII Nuorison kasvatus. 

VIII Sotilaiden koulutus. Rakkauselämää, ruokaa, juo- 
mia, muuta kulutustavaraa ja kauppaa koskevia säädöksiä. 

IX Rikoksia koskevia lakeja sekä lainsäädännön yleisiä 
periaatteita. 

X Uskontoa ja jumalattomuutta koskevia ajatuksia, todis- 
teluja ja säädöksiä. Sielun jumalallinen luonne on yhteydessä 
sen kykyyn liikuttaa itseään. 

XI Erinäisiä yksityisoikeuden piiriin kuuluvia säädöksiä. 

XII Erinäisiä säädöksiä, jotka koskevat yksilön velvolli- 
suuksia valtiota kohtaan. Joukko lisiä edelliseen. Yöllä ko- 
koontuva valtion asioita valvova neuvosto. 

Lakien varsinaisesti filosofinen anti on vähäinen. Tekijä on 
pyrkinyt rajoittumaan ihmisten maailman konkreettisten to- 
siasioiden käsittelyyn. Laeista puuttuvat ne metafyysiset, 
ontologiset, kosmologiset, tietoteoreettiset ja loogiset pers- 
pektiivit ja se liikkuminen samanaikaisesti usealla tasolla, joi- 
ta yleensä esiintyy Platonin teoksissa. Ideoitten metafyysista 
tasoa vastaa tässä jumalien maailma, jonka olemusta ei tosin 
pohdita lähemmin. Teoksen asenne on kaikessa realismissaan 
selvästi uskonnollis-teokraattinen. Jumaluus muodostaa ihmi- 
selle eräänlaisen turvallisen viitekehyksen ja esikuvan. Sen 
sijaan teoksessa esitetyt eettiset käsitykset ovat yleensä sa- 
mat kuin Platonin muissa dialogeissa, joskin painotuksissa 
voidaan todeta eroja. 

Olennaista teoksen eettisessä konseptiossa on sinänsä aito- 
platoninen ajatus erilaisten ja eritasoisten ainesten yhdistä- 
misestä tarkoituksenmukaisesti toimivaksi kokonaisuudeksi, 
joka tällöin on ”hyvä' ja, koska se on hyvä, on myös pysytettä- 
vä muuttumattomana. Yhteiskunnassa on päästävä eri väes- 
töpiirien kesken mahdollisimman laajaan yksimielisyyteen, 
ystävyyteen ja luottamukseen siten, että alempiarvoinen tie- 
ten tahtoen noudattaa korkeampiarvoisen esimerkkiä ja kaik- 
ki tietoisesti mukautuvat järjestelmään, jolle kiinteät lait tuo- 
vat ja takaavat puitteet. Lait-teoksessa nämä puitteet ovat 
ihmisten säätämiä lakeja eivätkä filosofisesti perusteltuja 
*luonnonlakeja”. 

On helppo havaita useita yhtäläisyyksiä Valtio-teoksen 
ihanneyhteiskunnan ja Laeissa hahmotellun toiseksi (tai kol- 
manneksi) parhaan valtion välillä. Valtio-utopian radikaaleis- 
ta äärimmäisyyksistä — henkisiin ominaisuuksiin ja koulu- 
tukseen perustuvasta luokkajaosta, filosofien yli-inhimillises- 
tä vastuusta, yläluokan keskuudessa vallitsevasta kommunis- 
mista yms. — on kuitenkin luovuttu, ja tilalle on tullut todel- 
listen ihmisten tottumuksia ja ihmisluonteen taipumuksia ja 
heikkouksia huomioon ottavia kompromisseja. Niinpä halli- 
tusmuodoksi suositellaan sekatyyppiä, jossa ovat edustettui- 
na yksinvallan, oligarkian ja demokratian parhaat puolet (tä- 
mä periaate sai sittemmin kannatusta myös Aristoteleen kou- 
lukunnassa). Yleensäkin keskitien valitseminen on Laeissa 

monella tavalla havaittava tendenssi; eräissä suhteissa sitä on 
ennakoitu Fileboksessa (ja Aristoteles osaltaan jatkaa sitä). 
Aivan toisin kuin Valtiossa pohdiskellaan Laeissa yksityis- 
kohtaisesti, miten päästä ratkaisuihin jotka voisivat toteutua 
käytännössä. 

Platonin (tai varovaisemmin sanottuna: tekijöiden) vakau- 
mus hyvin toimivan yhteiskunnan edellytyksistä on tässäkin 
teoksessa se, että ihminen tarvitsee holhousta. Samoin kuin 
jumalat auttavat viisaita, on viisaampien ihmisten autettava 
vähemmän viisaita — jotka joka tapauksessa aina ovat enem- 
mistönä. Myös toiseksi paras valtio on totalitaarinen. Nyky- 
ajan lukijan on kenties helpompi hyväksyä Valtio-teoksen 
utopia, koska se on niin selvästi teoreettinen ja yleisfilosofisis- 
ta lähtökohdista käsin perusteltu malli. Lakien valtiolta puut- 
tuu tämä spekulatiivis-teoreettinen luonne. Se erityinen yh- 
teiskuntaluokka, älymystöstä koostuva uusi eliitti, jonka Val- 
tio-teoksessa edellytetään kykenevän tietojensa perusteella 
hoitamaan yhteiskunnan asioita kaikkien yksilöiden hyväksi, 
on nyt korvattu elämän kaikkia yksityiskohtia sääntelevällä, 
kiinteällä lakien järjestelmällä. Lait-teos liikkuu siis tasolla, 
jota me sanoisimme reaalisemmaksi. Tästä huolimatta, ja 
osittain juuri siksi, nämä järjestelyt ja säädökset vaikuttavat 
meistä monissa kohdin kovin oudoilta, epärealistisilta ja an- 
karilta. Eräs syy on epäilemättä siinä, että Lait-teoksen kom- 
promissit ovat sittenkin vain osittain empiirisiä luonteeltaan. 

Mutta jos vieroksutaan ja arvostellaan Lakien ylhäältä joh- 
dettua totalitaarisuutta, on toisaalta otettava huomioon, että 
teoksessa on Kreikan oloihin nähden uudella tavalla tähden- 
netty sitä, ettei yksilöitä tulisi pakottaa vaan suostutellen tai- 
vuttaa tottelemaan lakeja. Väkivalta on muutenkin Platonille 
vierasta. Lait-teoksen yhtenä johtavana ajatuksena on, että 
kansalaiset — sekä naiset että miehet — on kasvatuksen ja 
jatkuvan todistelun avulla saatava vakuuttumaan hyväksi 
todetun yhteiskunnän instituutioiden tarpeellisuudesta ja sen 
lakien tarkoituksenmukaisuudesta. Kansalaisia ei tule pakot- 
taa eikä pettää; heidät on saatava ymmärtämään todellinen 
etunsa. Tähän tulee lainsäätäjän myötävaikuttaa kokemuk- 
sensa ja tietojensa perusteella. Sen takia olisi jokainen laki 

varustettava esipuheella? (prooimion), jossa perustellaan 
lain määräyksiä (ks. IV 722c-). Teos sisältääkin useita tällai- 
sia lakien esipuheita. 

Varsinaista oikeustiedettä ei Kreikassa (toisin kuin Roo- 
massa) koskaan päässyt kehittymään. Erityistä juristin am- 
mattia tai vastaavaa koulutusta ei ollut. Kaupunkivaltioiden 
lakikokoelmat olivat yleensä varsin suppeita, ja teksti oli kai- 
verrettu kiviin, jotka oli pystytetty julkisille paikoille kaik- 
kien nähtäväksi. Eräissä valtioissa (kuten Spartassa) ei vielä 
klassisella kaudella ollut lainkaan kirjoitettuja lakeja, vaan 
lait pysyivät kansalaisten tietoisuudessa suullisena traditiona. 
Lukuun ottamatta eräitä uskontoon liittyviä säädöksiä lakien 
tulkinta tapahtui sekä poliittisessa päätöksenteossa että oi- 
keudenkäynneissä eri osapuolten välisenä julkisena keskuste- 
luna, joka usein kysyi enemmän puhetaitoa kuin asiantunte- 
musta. Tämä oli erityisen ilmeistä demokratioissa kuten 
Ateenassa, jossa ratkaisuvalta oli usein kaikkia kansalaispii- 
rejä edustavilla runsasväkisillä kokouksilla. Lait-teoksessa 
pyritäänkin lisäämään lakien arvovaltaa ja supistamaan päät- 
tävien elinten ja tuomarikollegioiden jäsenmäärää. Periaat- 
teessa noudatetaan kuitenkin Platonin aikana vallitsevaa käy- 
täntöä. Kaikissa Kreikan valtioissa esiintyi runsaasti erityyp- 
pisiä tuomioistuimia ja tuomarikollegioita. Tärkeimmät asiat 
ratkaistiin poliittisissa elimissä (Ateenassa kansankokoukses- 
sa), mutta huomattava merkitys oli välitystuomiolla in casu. 
Koska virallista syyttäjää ei ollut, kaikki prosessit perustuivat 
yksityiseen aloitteeseen tai ilmiantoon; orjillakin oli laajalti 
ilmiantovelvollisuus. Lait-teoksen järjestelyt lähtevät tältä 
pohjalta. 

Myös vanhat perinnäiset lait ja säädökset koettiin yleensä 
Kreikassa ihmisten (eikä, kuten itämailla, jumalien) laati- 
miksi, ja niitä saatettiin näin ollen muuttaa tarpeen mukaan. 
Enemmän tai vähemmän tarunomaisina lainsäätäjinä (no- 
mothetes) mainittiin Spartan Lykurgos, Etelä-Italian 
Lokroin Zaleukos, Sisilian Katanen (Catania) Kharondas ja 
Ateenan Drakon. Luotettavampia tietoja meillä on Ateenan 
Solonista (n. 640—560 eKr.), jonka sukuun Platonkin äitinsä 
puolelta kuului ja jonka hahmottelemia lakeja noudatettiin 

Ateenassa eräissä tapauksissa vielä Platonin aikana. Uutta 
kaupunkia tai siirtokuntaa perustettaessa oli tapana antaa 
jollekulle viisaan maineessa olevalle henkilölle tehtäväksi laa- 
tia uudelle valtiolle alustavat lait; yleensä nämä tietenkin laa- 
dittiin jonkin vanhemman esikuvan mukaan. Kun Arkadian 
Megalopolis oli perustettu teebalaisten ja arkadialaisten yh- 
teishankkeena 360-luvun alussa, pyydettiin tiettävästi Plato- 
nilta ehdotusta laeiksi, mutta Platonin kerrotaan kieltäyty- 
neen. Eräät hänen oppilaistaan ottivat sittemmin vastaan 
tämäntapaisia tehtäviä muualla, ja Platonin läheinen ystävä 
Dion yritti lyhyellä valtakaudellaan Syrakusassa uudistaa 
sikäläisiä lakeja Platonin hengessä. Lait-teoksessa kuvastuu 
uuden kaupungin perustamistilanne (ks. edellä; on tuskin 
luultavaa että teoksen lait olisi alun perin tarkoitettu Syraku- 
saa varten). Kohta Platonin kuoleman jälkeen Makedonian 
kuninkaat mullistivat kuitenkin maailman olot. Hellenistiset 
yksinvaltiaat eivät yleensä enää välittäneet lainsäätäjän 
asiantuntija-avusta. Aristoteleen koulukunnassa valtiosääntö- 
jen tutkimuksesta tuli pikemminkin antikvaarinen tieteen- 
haara. 

Jolleivät poliittiset olosuhteet Kreikassa olisi niin ratkaise- 
vasti muuttuneet, kaupunkivaltiokauden viime vaiheessa kir- 
joitettu Lait olisi hyvinkin saattanut panna alulle kreikkalai- 
sen oikeustieteen kehityksen. Meille teos on arvokas muun 
muassa siksi, että se sisältää laajimman ja täydellisimmän 
antiikin Kreikasta säilyneen lakikokoelman, olkoonkin, että 
se jäi pelkäksi ehdotukseksi jota ei tällaisenaan olisi voitu- 
kaan toteuttaa. Muutenkin teoksessa on erittäin runsaasti 
Platonin Akatemian oikeus- ja yhteiskuntateoriaa valaisevaa 
aineistoa ja yleensäkin tietoja kreikkalaisten yhteiskuntien 
toiminnasta 300-luvulla eKr. 


Selityksiä 
I kirja 
6244—625b Henkilöistä ja keskustelutilanteesta ks. s. 386. 


Jumalien osuutta Kreetan ja Spartan lainsäädännössä paino- 

tetaan teoksen teokraattisten periaatteiden mukaisesti, vaik- 
ka myöhemmin puhutaankin näiden lakien puutteista. Teok- 
sen ensimmäinen sana theos, »jumala», on symbolisesti tär- 
keä (kuten mm. 13. kirjeen alusta käy ilmi). Kreetan kaupun- 
kien lakien jumalallista alkuperää perustellaan tässä viittaa- 
malla erääseen Odysseian kohtaan (19. 178—9). Kreetan 
(esikreikkalaiset) kuninkaat Minös ja Rhadamanthys esiinty- 
vät muutenkin mytologiassa usein oikeamielisen hallitsijan 
perikuvina. Spartan tarunomaisen lainsäätäjän Lykurgoksen 
kerrotaan saaneen Delfoin Apollonin oraakkelilta neuvoja. 
625c Vapaiden miesten yhteisateriat (syssitiä) olivat vanha 
instituutio joka eli erityisen voimakkaana doorilaisissa val- 
tioissa. 

627e Vapaaehtoinen mukautuminen valtion järjestelmään on 
Lait-teoksen eräs keskeinen teema (ks. edellä). 

629a Spartalaisen Tyrtaioksen (600-luvun keskivaiheilla) 
taisteluelegioista on säilynyt katkelmia; tässä viitataan kat- 
kelmaan 9 D. Perimätieto Tyrtaioksen ateenalaisesta synty- 
perästä on epäluotettava. 

630a Theogniin (500-luvulla) nimellä kulkevia aristokraattis- 
ta etiikkaa edustavia juomalauluja on säilynyt laaja kokoel- 
ma; tässä viitataan säkeisiin 78-9. Hänen tiedetään olleen 
kotoisin Ateenan naapurikaupungista Megarasta. On epäsel- 
vää miksi hänestä on tässä tehty sisilialainen. Vrt. Tyrtaiosta 
koskeva harhaanjohtava tieto. 

630e Hyveen osista keskustellaan mm. Protagoras-dialogissa; 
vrt. Valtion IV kirja. 

632c Lainvartijoista enemmän VI kirjasta alkaen (752e); vrt. 
Valtio-teoksen 'vartijaluokka”. 

633b Krypteia näyttää tarkoittaneen Spartassa eräänlaisen 
salaisen poliisin (kryptoi) koulutusta. 

636b—d Teoksessa (vrt. VIII 835d-842a) suhtaudutaan 
homoseksuaalisuuteen jyrkemmin tuomitsevasti kuin Pidot- 
ja Faidros-dialogeissa. Kertomus Ganymedeesta Zeun lem- 
mikkinä on Homeroksen (Il. 20. 232) jälkeen saanut koroste- 
tusti pederastisia piirteitä (esim. Ibykos, Pindaros). Kreeta- 
laisten tarujen mahdollisesta osuudesta tähän emme tiedä 
mitään. 

638b On epävarmaa mitä Syrakusan ja Etelä-Italian Lokroin 
välistä selkkausta tarkoitetaan. Ateena puolestaan valloitti 
Keos-saaren v. 376. 

640c Yhdessäolo (synusia) kuului olennaisena osana Platonin 
Akatemian toimintamuotoihin (vrt. esim. 7. kirje 341cd). 
Enemmän tai vähemmän rituaalinomainen viininjuonti kuu- 
lui luonnollisesti asiaan. 

641c Kadmoksen kylvöstä ks. Valtio III 414c-e ja selit. s. 
405. 

642b—-d Kreikkalaisen kaupunkivaltion etuja toisessa kau- 
pungissa oli usein valvomassa paikallinen *konsuli? (prokse- 
nos), jonka tehtävät periytyivät tietyssä suvussa. Epimenides 
oli 500-luvulla elänyt kreetalainen pappi, josta myöhemmin 
kerrottiin runsaasti legendoja. 

643b Leikin merkitystä kasvatuksessa korostetaan usein 
Laeissa, paikoin erääseen suosittuun sanaleikkiin viitaten 
(paideia »kasvatus» / paidiä »leikki»). 

644a Sana banausos, joka on tässä käännetty »rahvaanomai- 
nen», tarkoittaa oikeastaan ruumiillisen työn tekijää tai ylei- 
semmin ?'epäintellektuellin? ammatin harjoittajaa. Sana on 
Platonin piirissä aina sävyltään pejoratiivinen, toisin kuin 
esim. demiurgos tai tekhne. 

644d Kuuluisa sätkynukkevertaus painottaa (Platonin aikai- 
semmista dialogeista poiketen) ihmisen täydellistä riippuvai- 
suutta jumalista. 


II kirja 

655c Tässä ja myöhemmin esiin tuodut esteettiset kannanotot 
muistuttavat paljolti Valtion II ja III kirjan ajatuksia (mutta 
vrt. 658de ja II 666d—671a). 

656d—657c Egyptin kulttuurin konservatiivisuudesta vrt. 
Timaioksen alku. 

657c Ajatus ilon suhteesta toimintaan perustuu osittain Pla- 
tonilla usein esiintyvään sanaleikkiin eu prättein »toimia oi- 
kein» / »voida hyvin» (eli »menestyä»). 

658de Tässä lausuttu käsitys eeppisestä runoudesta ei täysin 
vastaa Valtiossa esitettyjä. Sanojen »meidän tottumuksem- 
me» (ethos) sijasta on kuitenkaan tuskin luettava »eeppiset 

runot» (epos), kuten on joskus ehdotettu. 

660e Kinyras oli Kyproksen, Midas Fryygian tarunomainen 
kuningas; jälkimmäisen kohtaloksi tuli se, että kaikki mitä 
hän kosketti muuttui kullaksi. »Runoilija» on Tyrtaios, jonka 
runoa 9 D tässä lainataan vapaasti (vrt. I 629a). 

663de Vrt. foinikialaistyyppinen tarina’ Valtio III 414c- 
415d (ja Lait I 641c). Sidon oli Foinikian tärkeimpiä kaupun- 
keja (nykyisen Beirutin eteläpuolella). 

664b Ehdotus kolmesta kuorosta on yhteydessä paideiä/ 
paidiā -ideaan, vrt. I 643b. 

666d-671a Esteettisiä kysymyksiä on tässä jaksossa lähestyt- 
ty toiselta kannalta kuin Valtiossa ja myös Fileboksessa (vrt. 
etenkin 51b—52a), joskaan huomattavia asiallisia eroja ei ole. 
Pohdiskeluista puuttuvat Platonille tunnusomaiset moralisoi- 
vat ja metafyysiset ennakkoasenteet. 

669d *Orfeus”-sitaatti on tuntemattomasta runosta. 

672b Dionysos oli tarun mukaan Zeun ja Semelen poika; 
Heran, Zeun vaimon, mustasukkaisuudesta esiintyi runsaasti 
tarinoita. 


ITI kirja 

676a Tässä heijastuu Timaios-dialogin visio ihmiskunnan 
historian kosmisista puitteista. 

677d Daidalos ja muut tässä mainitut keksijät ovat (Epime- 
nidestä lukuun ottamatta, vrt. I 642d) täysin tarunomaisia 
henkilöitä. 

679c-e Alkukantaisen yhteiskunnan kyseenalaisesta onnelli- 
suudesta vrt. Valtio II 372d. 

680b »Tosi herruus» (dynasteiä, vrt. visällinen hallinto» 
680e) tarkoittaa siis sitä, että jokainen (perheen pää) on oma 
isäntänsä. Jo viittaus Odysseian kyklooppikohtaukseen (9. 
112—115) osoittaa, että tällaista tilaa ei ole syytä pitää onnel- 
lisena. 

681e Dardanos oli Troijan (Ilionin) kuninkaan Priamoksen 
esi-isä; säkeet Iliaasta, 20. 216—18. Runoilijan inspiraatiosta 
puhutaan selvemmin ironisesti Ion-dialogissa. 

682c Tästä alkava katsaus Kreikan historiaan on ensi sijassa 
tarkoitettu valaisemaan eri valtiomuotojen kehitystä. Tiedot 

tuntuvat perustuvan yleisesti tunnettuihin joskaan ei kovin 
luotettaviin suullisiin traditioihin (eivätkä esim. Herodotok- 
sen esitykseen). Meneksenos-dialogin vastaava katsaus on 
eräiltä osin yksityiskohtaisempi mutta Ateenaa yksipuolisesti 
ylistävä. 

684de Omaisuuden (eli lähinnä maan) uudelleen jaosta oli 
käyty jatkuvaa keskustelua varsinkin Ateenassa ainakin Solo- 
nin ajoista alkaen. Lait-teoksen näkemys radikaalien uudis- 
tusten kautta saavutettavasta tasa-arvoisuusihanteesta (joka 
tosin käsittäisi ainoastaan varsinaiset kansalaiset) vastaa pe- 
riaatteessa Valtio-teoksen teoreettista mallia, joskin se on esi- 
tetty vähemmän kärjistetyssä muodossa (vrt. V 737c-; erote- 
taan esim. neljä varallisuusluokkaa), ja toisaalta korostetaan 
niitä toimenpiteitä, jotka tähtäävät uuden järjestelmän säilyt- 
tämiseen muuttumattomana. 

687e Tarun Hippolytos sai surmansa, kun hänen isänsä The- 
seus oli sokean vihan valtaamana ja Faidran kertomukseen 
luottaen rukoillut omaa isäänsä Poseidonia kostamaan pojal- 
le. 

689a—c Vrt. Valtion IV kirja. 

690b Erilaisia alistussuhteita käsittävässä luettelossa koros- 
tetaan Platonin perusnäkemyksen mukaisesti asiantuntemuk- 
sen (viisauden) erikoisasemaa. Viittaus Pindarokseen koskee 
kohdassa Gorgias 484b lainattua runoa. 

690e Hesiodos, Työt ja päivät 40. 

691e—692a4 »Muuan mies» on Spartan lainsäätäjä Lykurgos, 
»kolmas pelastaja» lienee kuningas Theopompos (700-luvul- 
la). 

692b Vrt. 683d; Aristodemos oli Prokleen ja Eurystheneen 
isä. 

693b Vapauskäsite tarkoittaa tällaisessa yhteydessä valtiolli- 
sen vapauden (riippumattomuuden) lisäksi tilaa joka vastaa 
vapaasyntyisen miehen sosiaalista asemaa ja ominaisuuksia. 
694c Ksenofon esitti Kyyroksesta toisenlaisen käsityksen säi- 
lyneessä teoksessaan Kyyroksen kasvatus. 

695b Kyyroksen kuoltua (v. 529) hänen poikansa Kambyses 
surmautti veljensä Smerdiksen. Eunukilla tarkoitetaan tässä 
Gaumata-nimistä meedialaista maagia (kr. Gomates), joka 

esiintyi Smerdiksen nimellä ja syrjäytti Kambyseen vallasta. 
696b Jumaluus on Apollon, jonka neuvoja Lykurgos noudat- 
ti; vrt. teoksen alku. 

700a—-701b Musiikin yhteydestä moraaliin puhutaan paljon 
Valtiossa (etenkin III kirjassa). Sana nomos tarkoittaa sekä 
lakia että tietyntyyppistä tarkkoja sääntöjä noudattavaa lau- 
lua. 

701bc Eräissä orfilaisissa runoissa kerrottiin ihmisen synty- 
neen Zeun surmaamien titaanien tuhkasta. Tämä voitiin tul- 
kita symbolisesti siten, että ihmisellä on osuutta sekä juma- 
luuteen että ikuiseen onnettomuuteen. 

702b-d Siirtokuntaa sanotaan myöhemmin (VIII 848d al- 
kaen) 'magnesialaiseksi? (eli Magnesiaksi); se näyttää sijait- 
sevan Kreetalla. Varmoja tietoja tämännimisestä kreetalai- 
sesta paikkakunnasta ei ole. 


IV kirja 

704b 80 stadionia vastaa n. 15 kilometriä. Paikka sijaitsee 
siis Ateenan tavoin meren tuntumassa; huudahdus »Oijoi!» 
selittyy jatkossa. 

706a Minoksen Kreeta esiintyi taruissa myös Ateenan vihol- 
lisena. Tarina attikalaisesta kansallisheeroksesta Theseukses- 
ta, jonka Ariadne auttoi ulos Minotauroksen labyrintista, oli 
Ateenassa hyvin tunnettu. 

706de Ilias 14. 96—103. 

708a Peloponnesoksen Gortyn (tavallisemmin Gortys) sijait- 
si Arkadiassa. Kreetan Gortynin laeista on säilynyt piirtokir- 
joituksina laajoja katkelmia. 

709ab »Kohtalo» (tykh2) tarkoittaa tässä epämääräisesti 
kaikenlaisia ihmisen ulkopuolisia tekijöitä. 

709e Tässä kuvattu »itsevaltias» (vrt. 710e, 711d) muistut- 
taa potentiaalisesti filosofikuningasta (Valtio V 473d, VI 
486a—487e) eikä Valtion VIII ja IX kirjassa hahmoteltua 
tyrannityyppiä (vrt. myös 7. kirjeen antama kuva Dionysios 
II:sta). On ilmeistä, että Platonin piirissä elätettiin toiveita 
ihanneruhtinaan löytämisestä myös sen jälkeen kun Dionin 
suunnitelmat Syrakusan suhteen olivat täydellisesti epäonnis- 
tuneet. 

710a »Maltillisuuden» (söfrosyn&) samastamista »järkevyy- 
teen» (fronesis) esiintyi monella tavalla Sokrateen ja Plato- 
nin filosofiassa. 

713a—714b Vrt. Valtiomies-dialogin Kronos-myytti (268e- 
274e). Laeissa tällä myytillä on jossain määrin samanlainen 
tehtävä kuin Valtion III kirjan foinikialaistarulla”. 

714a Järki (noos, niis) on näennäisetymologista sukua ’lail- 
le? (nomos). 

714c Eräiden sofistien käsityksestä, että oikeus on yhtä kuin 
vahvemman hyöty, keskustellaan Gorgias-dialogissa. 

714e Vrt. II 690a-c. 

715c Lukutapa »lakien palvelu» perustuu epävarmaan teks- 
tiemendaatioon; käsikirjoituksissa lukee »jumalien palvelu». 
715e Vanha sanonta viitannee orfilaiseen oppiin Zeuksesta; 
Oikeus (Dike) Zeun seuralaisena tuo mieleen Hesiodoksen 
Työt ja päivät. Vrt. myös Gorgias-, Faidon- ja Valtio-dialo- 
gien loppumyytit. 

716c Sofisti Protagoras oli opettanut että ihminen on kaiken 
mitta. 

717ab Pythagoralaisen (ja ilmeisesti Platonin Akatemian 
omaksuman) mystis-assosiatiivisen opin mukaan tietyt vasta- 
kohtaparit kuten pariton/parillinen, oikea/vasen, mies/nai- 
nen eivät ole toisilleen täysin vastakkaisia vaan edustavat 
ikään kuin kahta aksiologista tasoa, jotka yhdessä muodosta- 
vat maailman harmonisen kokonaisuuden, kosmoksen. Esim. 
"vasemmanpuoleinen? ei siis tämän mallin mukaan (toisin 
kuin kreikan arkikielessä) merkitse sinänsä ”pahaenteistä? 
(vrt. VIII 828cd, ja toisaalta *epäonnekkaat päivät’ VII 800d). 
/18e Hesiodos, Työt ja päivät 287—292; vrt. Protagoras 
340d, Valtio II 364d. 

719c Runoilijan inspiraatiosta vrt. III 682a ja Ion-dialogi. 
722c Lyhyt viittaus keskustelutilanteeseen alleviivaa nyt 
esille tulevan aiheen tärkeyttä. Lakien varustaminen eettisiä 
perusteluja sisältävillä johdannoilla näyttää olleen uusi Plato- 
nin piirissä syntynyt idea (vrt. myös 720a). Termi prooimion 
(jota ei ole tähän mennessä käytetty) liittyy nyt sanaleikkiin 
nomos ”laki'/”laulu? (vrt. III 700b), sillä se tarkoittaa myös 
'alkusoittoa”. 

V kirja 

726a Viidennen kirjan alkuosa (kohtaan 734e asti) muodos- 
taa laajan lakien prooimionin. Sen johtavana ajatuksena on 
aitoplatoniselta vaikuttava näkemys siitä miten 'jumalalli- 
nen’ (jolla tarkoitetaan ilmeisesti ”*korkeampia' totuuksia suh- 
teellisen laajassa mielessä) ja 'sielullinen* kuuluvat yhteen. 
Tämä muodostaa korkeamman tason joka samalla toimii in- 
himillisen ja ruumiillisen tason esikuvana. Eräät kohdat hei- 
jastavat Valtio-teoksen ajatuksia; vrt. myös Lait X 891b- 
899d. Sen sijaan Platonin metafysiikan yksityiskohdista 
(esim. perusprinsiippiopista tai ideaopista) sen enempää kuin 
tietoteoriasta, kosmologiasta yms. ei esityksessä ole mitään 
suoranaisia jälkiä. Esitys on retorisesti tyylitelty tavalla, josta 
voidaan päätellä että kirjoittaja ei ole Platon itse. 

730d Ilmiantoon suhtaudutaan Laeissa huomattavan myön- 
teisesti. Eräs syy lienee se, että Ateenassa oli saatu huonoja 
kokemuksia puolivirallisesta urkkija- (”'sykofantti?-)järjestel- 
mästä ja että varsinaista poliisilaitosta sen enempää kuin vi- 
rallista syyttäjälaitosta ei tunnettu. 

731c Rikoksen tahattomuudesta esitetään tunnettu ?sokraat- 
tinen paradoksi”. 

733a Ajatus eri ainesten ”sekoituksesta* hyvässä elämässä 
muistuttaa jossain määrin Filebos-dialogia. 

734e Kangasvertauksesta vrt. Valtiomies (selit. s. 357—9). 
736c Herakleen pojilla tarkoitetaan doorilaisia heimopäälli- 
köitä; vrt. ITI 684e. 

737e Luku 5040 on valittu ensi sijassa sen jaollisuuden vuok- 
si. Taustalla lienee kuitenkin pythagoralaisten harrastamaa 
lukumystiikkaa; vrt. VI 771a-c. 

738c Egyptiläis-kreikkalaisen Zeus-Ammonin oraakkelikult- 
ti alkoi yleistyä Kreikassa Delfoin Apollonin ja Dodonan 
Zeun kulttien rinnalla 300-luvun kuluessa eKr. 

739b-e Ensimmäiselle sijalle asetettava valtiojärjestys vas- 
taa Valtio-teoksessa esitettyä utopiaa. "Toiseksi paras? valtio 
on se toteutumiskelpoiseksi katsottu teoreettinen malli, jota 
pääasiallisesti hahmotellaan Lait-teoksessa. ”Kolmas valtio- 
tyyppi? (739e) tuntuu tässä tarkoittavan sitä konkreettista 
tapausta johon Kleinias oli viitannut III kirjan lopussa, mutta 

jatkossa kaksi jälkimmäistä usein sekoittuvat keskenään. 
740b Liesi (hestiā) oli ikivanhan käsityksen mukaan pyhä. 
7/4la ”Samuus' ja vastaavat käsitteet asettuvat Platonin me- 
tafysiikassa korkeammalle tasolle kuin erilaisuus? (”toinen' 
yms.); ks. esim. Timaios 35a—36b. 

74le Alentaviin käsityöläisammatteihin (banausia, vrt. I 
644a ja selit.) lasketaan tässä myös kauppiaan ja pankkiirin 
toiminta (vrt. 743d). 

744b Kansalaisten jako neljään varallisuusluokkaan (joka on 
lainattu Ateenan valtiosäännöstä) katsotaan oikeudenmukai- 
suutta edistäväksi periaatteeksi sen takia, että erinäiset pa- 
kolliset maksut (verot) ja taloudellisesti rasittavat yhteis- 
kunnalliset luottamustehtävät määräytyvät niiden mukaises- 
ti. On muistettava, että siirtymistä luokasta toiseen pidetään 
mahdollisena (744c), joskaan Lait-teoksen jäykän systeemin 
puitteissa tuskin erityisen tavallisena tai edes toivottavana. 
745b Hestia on lieden jumalatar; vrt. 740b. 

/46d Frätriä ja demos (samoin kuin muissa yhteyksissä käy- 
tetty fyle-termi) tarkoittivat alun perin erinäisiä perheiden 
sukulaisuussuhteisiin perustuvia kansan jakoperusteita, mut- 
ta ne alkoivat yhä enemmän kehittyä merkitsemään paikalli- 
sesti määritettyä piiriä, ”kaupunginosaa' tai kuntaa”. 

747a Vrt.737e ja selit. 


VI kirja 

751b Viranomaisten tehtäviä ja vaalitapoja koskevat säädök- 
set noudattavat osaksi ateenalaista käytäntöä, osaksi kenties 
mwita esikuvia (joista meillä ei ole tietoja). Mahdollisesti 
vain harvat ehdotetuista järjestelyistä ovat kokonaan uusia. 
Teoksessa hahmotellun totalitaarisen syteemin puitteissa vi- 
ranomaisten yleensä demokraattinen vaalitapa herättää huo- 
miota; vrt. 756e missä tätä seikkaa kommentoidaan. 

753c Fjle-termistä vrt. selit. kohtaan V 746d. Lait-teoksen 
valtio jakautuu 12 fylehen (vrt. V 745d, VI 760b) ja fyle 12 
kylään (vrt. XII 956c). 

754de ] mina = 100 drakhmaa; yhtä drakhmaa pidettiin 
kohtalaisen hyvänä päiväpalkkana. 

755b-e Strategit ovat sotajoukon ylipäälliköitä (joilla oli 

myös muita tehtäviä), hipparkit ratsuväen päälliköitä, fylar- 
kit fylen asettamien ratsuväenosastojen komentajia. Prytani 
on tässä (samoin kuin Ateenassa) neuvoston vuorottelevan 
työvaliokunnan”? (eli sen kahdestoistaosan, vrt. 758b) jäsen, 
käytännössä ilmeisesti tietyn fylen edustajaksi valittu henki- 
lö. 

/56e—758a Mietteet *kahdenlaisesta tasa-arvosta’ (isotötes) 
perustuvat Akatemian piirissä käytyihin keskusteluihin arit- 
meettisen ja geometrisen suhteen soveltamisesta poliittiseen 
vallanjakoon (vrt. Gorgias 508a ja selit. s. 300). Aritmeetti- 
nen tasa-arvoisuus on demokraattista, geometrinen 'jumalal- 
lisempaa? ja arvokkaampaa myös siksi, että se jakaa valtaa ja 
vastuuta jokaiselle tämän ansioiden ja edellytysten mukaises- 
ti. 

759bc Eiole täysin selvää, tarkoitetaanko tässä eri vaalitapo- 
jen vai väestönosien ?sekoittamista”. 

760b—763c Alueenvalvojien (agronomos) tehtävien ja kou- 
lutuksen kuvauksessa on Spartan krypteia-instituution piir- 
teitä (vrt. I 633b). 

764a Rahan arvosta ks. selit. kohtaan 754de. 

766d—768e Tuomioistuinten hahmottelussa on ilmeisesti 
lähdetty Ateenan oikeuslaitoksen toimintaperiaatteista, joita 
on eräiltä osin muunneltu ja kehitelty suoran demokratian 
haittavaikutusten minimoimiseksi. Kysymys kiinnostaa kir- 
joittajaa (toisin kuin Valtio-teoksen tekijää, vrt. Valtio III 
409e, IV 425cd); hän on paneutunut siihen ja esittää siihen 
selvästi uusia ratkaisuja. 

770de Yksilön hyveen (aret&) asettaminen valtion säilymi- 
sen edelle on Platonin filosofian mukainen periaate, jota ei 
pidä unohtaa platonismin totalitaarisia piirteitä arvosteltaes- 
sa. 

771b Pyhää lukua? 5040 (vrt. V 737e) on tässä sovellettu 
kosmiseen vuoteen tavalla, joka mahdollistaa eri tulkintoja 
(vrt. Valtio VIII 546a-d ja selit.). Ilmeistä on että alunperin 
itämainen näkemys luvun 12 merkityksestä on etualalla. Lu- 
vun 11 kohdalla pieni *puute' korjataan lisäämällä luku 2: (11 
x 458) + 2 = 5040. 

771e Lait-teoksen avioliittoja koskevat säädökset ovat huo- 

mattavasti elämänläheisempiä kuin Valtion, vaikka suhtau- 
tuminen naiseen on yleensä sovinnaisempaa ja vastaa lähei- 
semmin tavallisia kreikkalaisia patriarkaalisia asenteita. 
776b—778a Orjien asemasta oli käyty jonkin verran keskus- 
telua 300-luvun Kreikassa, mutta kukaan ei sen enempää 
kuin Platonkaan tullut vakavissaan ehdottaneeksi järjestel- 
män poistamista. Platonin suhteellisen edistyksellinen käsi- 
tys, että orjien tulee olla ei-kreikkalaista syntyperää (vrt. Val- 
tio V 469c), pohjautuu pikemminkin uskoon kreikkalaisten 
yhteenkuuluvaisuudesta kuin käsitykseen heidän paremmuu- 
destaan. Homeros-sitaatti on Od. 17. 322—3. 

778a—779d Rakentamista koskevissa säädöksissä voidaan 
havaita varhaishellenististä urbanismia ennakoivia piirteitä. 
Lausumat muureista (778d) on lainattu meille tuntematto- 
mista lähteistä. 

781ab Käsitystä naisista ”heikompana sukupuolena? ei yleen- 
sä asetettu kyseenalaiseksi antiikissa. Naisten emansipaatio- 
pyrkimykset tähtäsivät enimmäkseen miesten käyttäytymis- 
normien omaksumiseen, johon monet reagoivat jyrkästi. 
Myös Platonin tasa-arvoisuusohjelma (vrt. Valtion V kirja) 
pyrkii kehittämään naista mahdollisimman ?miehiseks?'. 
782bc Mm. Eleusiin mysteereissä palvottu Demeter ja hä- 
nen tyttärensä Kore suovat ihmisille viljaa; Triptolemos on 
maanviljelyn suojelusheeros. Viittaukset tässä yhteydessä vii- 
niin ja orfilaiseen asketismiin tuntuvat osoittavan, että kir- 
joittajan mielessä ovat yleensäkin mysteeriuskontojen haitta- 
vaikutukset. Mysteerejä ei mainita niiden tekijöiden joukos- 
sa, jotka pitävät haluja kurissa (783a). 

784a Eileithyia on synnytyksen jumalatar. Naisvalvojien 
lukumäärä on 12 päätellen kohdasta VII 794ab. 

785a Vastasyntyneitä ei Kreikan valtioissa yleensä kirjattu 
virallisiin asiakirjoihin. Tämän johdosta ei aina ollut tarkkaa 
tietoa ihmisten syntymävuodesta, saati -päivästä. 


VII kirja 

788a Tässä jaksossa osoitetaan suhteellisen suurta kiinnos- 
tusta tyttöjen kasvatukseen, joskin ensisijaisesti on puhe po- 
jista (vrt. 813e ja selit.). 

790d Korybanteista ks. Kriton 54d ja selit. s. 284. 

792d Se näkemys tasaisesta mielestä, johon tässä viitataan, 
perustuu hileös-sanan käyttöön uskonnollisissa yhteyksissä 
jumalan rauhoittavaa suopeamielisyyttä? tarkoittavana ter- 
minä. Keskitiestä ks. Filebos. 

794ab Vrt. VI 784a. 

795bc Pankration on nyrkkeilyn ja painin yhdistelmä. Ge- 
ryones (-eus) ja Briareus olivat mytologian jättiläisiä; edelli- 
sellä oli kolme vartaloa, jälkimmäisellä 50 päätä ja 100 kättä. 
796ab Antaios ja muut tässä mainitut henkilöt ovat mytolo- 
glaan kuuluvia esimerkkejä. Kureetit on tässä yhteydessä 
käsitettävä Kreetan Ida-vuoren Zeus-kultin papeiksi; dios- 
kuureilla (Kastor ja Polydeukes) oli Spartassa tärkeä kultti. 
798de Samoin kuin Valtion II ja III kirjassa on tässä katsot- 
tu, että musiikki ja tanssi jäljittelevät (mimeisthai, mimesis) 
ihmisen asenteita ja mielenlaatuja. 

799e Laista lauluna vrt. III 700b. 

800c-e Tässä tarkoitetaan ensi sijassa tragediakilpailuja, 
joiden vaarallisuudesta vrt. esim. Valtio II 379c, X 598de. 
Jatkossa esille tuodut ajatukset musiikista vastaavat suurin 
piirtein Valtiossa esitettyjä. ”Hyväenteisyys' (eufemia): us- 
konnollisesti moitteeton puhetapa. 

803a—d Yhteiskuntanäkemys on tässä toisin kuin Valtiossa 
selvästi teokraattinen joskin samalla psykologioiva. Ihmisestä 
jumalien leikkikaluna vrt. I 644d, paidia/paideiä- sanaleikis- 
tä 643b. 

804a Odysseia 3. 26-8. Homeros käyttää tässä kohdassa 
jumalasta sanaa daimön, joka voidaan myös kääntää »(hyvä) 
onni». 

804e Erinäisiä 'skyyttalaisia? kansoja, jotka asuivat Kauka- 
susvuorten pohjoispuolella, sanottiin sauromaateiksi. Tarun 
amatsonit olivat niin ikään sieltäpäin kotoisin. Vrt. Traakian 
olojen kuvaus 805de. 

807bc Vrt. V 739b-e; teksti on turmeltunut ja korjaukset 
ovat paikoin epävarmoja. 

808d »Kaitsija»: tässä käytetty termi paidagögos tarkoittaa 
kasvattajaorjaa, jonka tehtävänä alun perin oli valvoa kou- 
luun tai urheiluhalliin menevän pojan turvallisuutta. 

811c-e Melko omituinen ajatus, että tätä tekstiä vastaava 
esitys sopisi käytettäväksi kasvatuksessa runouden korvikkee- 
na, on Platonin käytännöstä poiketen heitetty esiin ilman sel- 
vää ironista varausta. 

812b Vrt. II 664b, 670ab. 

812de Kohdan musiikkiterminologian tulkinta ei ole täysin 
varma. 

813e Naisten emansipaatiosta vrt. VI 781ab (ja selit.), VIII 
829e. Eräänä keskeisenä tausta-ajatuksena on valtion puolus- 
tuskunnon ylläpitäminen, vrt. 814d. 

815a Sotatanssin nimitys pyrrhikhö on yhteydessä adjektii- 
viin pyrrhos »punainen»; alempana (816b) esiintyvä emme- 
leia-termi tuo mieleen sopusointua? merkitsevän sanan. 
815de *Hyvinvoinnista' käytetty sanonta eu prättein voi tar- 
koittaa myös oikeaa tekoa”. 

817a—d Tragedia tuomitaan vielä ehdottomammin kuin 
Homeros Valtiossa (vrt. Valtio X 607b—-608b). Lainsäätäjää 
oli edellä (81 1c—e) verrattu runoilijaan. 

818ab Ks. XII 962c, 965ab. Sanonta välttämättömyyden 
voimasta oli yleisesti tunnettu (vrt. V 741a); vrt. myös Ti- 
maios 47e—48e (ja selit. s. 377). 

819d Tässä tarkoitettaneen Platonin oppilaan Eudoksoksen 
tutkimuksia mm. stereometrian alalla, ja vähän alempana 
(821e—822b, vrt. Timaios 39a ja selit. s. 374—5) Akatemian 
piirissä kehitettyä, osaksi Eudoksoksen tutkimuksiin nojautu- 
vaa tähtitiedettä. 

821a Sellaisia hurskastelevia käsityksiä, joiden uhreiksi mm. 
Anaksagoras ja Sokrates olivat joutuneet, esiintyi luonnolli- 
sesti edelleenkin Kreikassa. 


VIII kirja 

829de Thamyras (tavallisemmin Thamyris) oli Orfeuksen 
kaltainen tarunomainen traakialainen laulaja, joka mainitaan 
jo Iliaassa (2. 595). 

833b Stadion on pituusmittana n. 180 m. 

835b Alkuperäisen lainlaatijan seuraajista vrt. IV 720ab. 
836c Laios, Oidipuksen isä, oli tarun mukaan tuonut pede- 
rastian Kreikkaan; vrt. I 636b-d. 

839e Tässä mainitut urheilijat olivat ilmeisesti Ikkosta lu- 
kuunottamatta (vrt. Protagoras 316d) Platonin aikalaisia. 
844e Drakhman ja minan arvosta ks. VI 754de, selit. 

845a Laeissa hahmotellussa valtiossa on samoin kuin Atee- 
nassakin *'metoikkeja? eli muista (Kreikan) valtioista tulleita 
henkilöitä joille on myönnetty vakinainen asumislupa ja oi- 
keus harjoittaa ammattiaan, mutta joilla ei ole täysiä kansa- 
laisoikeuksia. Toisin kuin Ateenassa pyritään Laeissa koko- 
naan kieltämään käsityöläisammattien harjoittaminen kansa- 
laisilta (vrt. 846d), joista tällöin näyttäisi tulevan Valtion var- 
tijaluokkaa vastaava ryhmä. Säädökset eivät kuitenkaan ole 
täysin selviä tässä suhteessa. 

848d Magnesiasta ks. III 702b—d, selit. 


IX kirja 

857a Varkautta koskeva ylimalkainen toteamus osoittautuu- 
kin vasta alustavaksi. Tätä seuraa pitkähkö ja tärkeä oikeus- 
teoriaa käsittelevä jakso, jota voidaan pitää suurin piirtein 
Valtio-teoksen oikeuskäsitteen projisiointina käytännöllisem- 
mälle tasolle (vrt. esim. 863e). 

859e »Kärsiminen», pathos, tarkoittaa tässä myös yleisem- 
min teon kohteeksi joutumista”. 

868b Vakavaan rikokseen syyllistynyttä orjaa kohdeltiin 
yleensäkin antiikissa säälimättömän julmasti. 

870de Vrt. Gorgias-, Faidon- ja Valtio-dialogien loppumyy- 
tit. ”Mysteereillä? tarkoitetaan tässä ehkä ensi sijassa pytha- 
goralaisia käsityksiä. 

871c Jumalien tahdon tulkitsijat (eksegetai) ovat kohdassa 
VI 759e mainittuja henkilöitä. 

875c Vrt. IV 709e ja selit. 


X kirja 

885b Kymmenes kirja on kokonaan omistettu kolmen teolo- 
gisen harhaoppityypin käsittelylle. Opit torjutaan Platonin 
filosofiasta muutenkin tunnettujen argumenttien avulla (jos- 
sain määrin uusin painotuksin), mutta on kyseenalaista 
omaksuiko Platon itse koskaan näin dogmaattista kantaa teo- 
logiaan. 

886cd Hesiodoksen ja orfilaisten runoilijoiden (sinänsä arve- 
luttavien) teogonioiden vastakohdaksi asetetaan Anaksago- 
raan (ks. Apologia 26d) ja atomistien kannattajien materia- 
listisia käsityksiä jumalista ja maailmankaikkeudesta; näitä 
esiintyi varsinkin nuorison keskuudessa (vrt. 888ab). 

888e Asetelma 'luonto' (fysis) / sattuma’ (tykhe) / taito" 
(tekhn&) sekä jatkossa tähän liittyvä tapa”, ”laki (nomos) 
perustuu 400-luvun sofistien herättämään keskusteluun siitä 
mikä on ?”luonnollista”. 

890a Vrt. Gorgias-dialogin Kallikleen kanta. 

891b—899d Ateismia vastaan esitetty todistelu sisältää kes- 
keisenä linjana ajatuksen sielun ja kaiken sielullisen johtavas- 
ta asemasta universumissa. Sielu määritellään itseään liikut- 
tavaksi prinsiipiksi myös Faidroksessa (245c—-246a); muuten 
tässä seurataan lähinnä Timaioksen oppia maailmansielusta 
ja sen prioriteetista (vrt. Timaios 34b-46a), jonka mukaan 
myös taivaankappaleet ovat (tai jotenkin edustavat) jumalia. 
Vrt. V 726a ja selit. 

892bc Kreikan fysis-sanan tavallinen merkitys on ?alkuperäi- 
nen luonto’, mutta se voi (samoin kuin genesis) tarkoittaa 
myös sitä mikä syntyy’; kohdassa viitataan tähän vaikeasti 
käännettävään kaksiselitteisyyteen. 

893a4—895b Kymmenen eri liikkeen lajin määrittely on perin 
suppea ja osittain hämärä (Timaioksessa 34a viitataan toisen- 
laiseen erotteluun). Ilmeisesti tarkoitetaan seuraavia lajeja: 
(1) pyöriminen paikallaan (jolloin esim. hyrrän tavoin pyöri- 
vän kiekon sisemmät kehät? pyörivät hitaammin kuin ulom- 
mat, vrt. Valtio X 616d—6170), (2) vieriminen tai luisumi- 
nen, (3) yhtyminen, (4) eroaminen, (5) suureneminen, (6) 
pieneneminen, (7) syntyminen (894a viitataan todennäköises- 
ti pythagoralais-akateemiseen oppiin kolmiulotteisen maail- 
man syntymisestä neljästä geometrisesta peruskäsitteestä pis- 
te — jana — kolmio — tetraedri), (8) häviäminen, (9) sekun- 
daarinen vaikuttaminen ja (10) primaarinen vaikuttaminen. 
Vaikka erottelun logiikka tuntuu jossain määrin ontuvan, sen 
*dialektinen? muoto osoittanee, että taustalla on akateeminen 
topiikka (tai harjoitusteksti). 

896c Vrt. 892ab. 

896e—897b Oletus kahdenlaisen maailmansielun olemassa- 
olosta tuntuu edustavan alkuperäiselle platonismille vierasta 
dualismia (Timaioksessa 69cd mainittu 'kuolevainen sielu’ 
voidaan sen sijaan selittää alempitasoiseksi sielun ilmenemis- 
muodoksi). Kohdan tekstiasu ei kuitenkaan ole täysin luotet- 
tava. 

901a Vrt. Hesiodos, Työt ja päivät 303—4. 

904ab Timaioksen demiurgia vastaa tässä maailmankaik- 
keutta hallitseva ”kuningas”; ihminen kuitenkin edelleen valit- 
see elämänosansa (vrt. Valtio X 617de). 

904e Odysseia 19. 43. 

906de Vrt. Ilias 9. 500. 

908a ?Järkiinpalautuslaitos? (söfronisterion) lienee Platonin 
piirissä syntynyt sana. Nykyajan lukijassa se herättää synk- 
kiä assosiaatioita, mutta alun perin siihen on saattanut sisäl- 
tyä humoristinen viittaus siihen Sokrateen 'ajattelulaitok- 
seen”, ”'aatoshautomoon' (frontisterion), josta Aristofanes te- 
ki pilkkaa Pilvet-komediassa. 


XI kirja 

913a Rahan ja arvoesineiden kätkeminen oli Kreikassa ta- 
vallista, ja siksi omaisuusturvan käsittely alkaa sopivasti 'aar- 
teiden? etsintää koskevilla säädöksillä. 

913cd»Älä kaiva» jne. viittaa sanontaan, jota vastaa lat. quie- 
ta non movere (eli ”älä nukkuvaa karhua herätä”). 

914b Teitten jumalatar on Hekate, joka joskus samastettiin 
Artemikseen. 

914c Vrt. V 745ab. 

914e ”Sopivaisuus*: hosion, johon sisältyy merkityssävy 
”hurskaasti?, ”)umalien hyväksymällä tavalla”. 

915d Purjehduskauden loputtua ei ollut aina mahdollista 
tavoittaa vierasmaalaista. 

916a Epilepsiaa sanottiin pyhäksi taudiksi. 

917a Vrt. III 690b. 

918c-e Vrt. V 741e, VIII 845a. Jatkosta (vrt. 920a) päätel- 
len varsinaiset kansalaiset muodostaisivat ansiotyöstä koko- 
naan vapaan (Valtio-teoksen vartijoita vastaavan) yläluokan. 
Tätä ajatusta ei kuitenkaan ole sovellettu johdonmukaisesti 

Lakien valtiomalliin; vrt. esim. XII 945b, 964e ja selit. 

920e Useimmilla ammattiryhmillä oli suojelusheeros tai 
myyttinen keksijä”, jota ko. ammatinharjoittajat pitivät 
(symbolisena) esi-isänään. 

921d 1 drakhma = 6 obolia. 

921d—922a Jokseenkin hämärät toteamukset sotilaalle kuu- 
luvista kunnianosoituksista lienee tulkittava siten, että laki ei 
voi alentua kiittämään suoraan mitään ammattimaista suori- 
tusta, olkoonkin että sotilaan ammattitaito on valtion kannal- 
ta keskeisen tärkeä (vrt. I kirja) ja että sen hallintaa voidaan 
edellyttää vapaalta kansalaiselta. 

922a—925a Holhousta koskevat yksityiskohtaiset säädökset 
osoittavat huomattavaa myötätuntoa orpoja kohtaan. 

923a Delfoin Apollonin temppelin päädyssä luki »Tunne it- 
sesi» (gnōthi seauton). 

923c Adoptointi oli Kreikassa tavallista, joskaan ei yhtä 
yleistä kuin sittemmin Roomassa. 

924e Lähisukulaisten (mutta ei suoraan alenevassa polvessa, 
eikä yleensä sisarusten) kesken sallittiin Kreikassa avioliitto; 
esim. Platonin äiti oli ollut toisen kerran naimisissa enonsa 
kanssa. 

927a Vrt. IX 865d. 

930c Virheellinen tieto, että kaksi lasta olisi riittävä määrä 
estämään väkiluvun vähenemisen, ei välttämättä ole sisälty- 
nyt alkutekstiin; kohdan tekstiasu on todennäköisesti turmel- 
tunut. 

931a Silmin nähtävät jumalat ovat ensi sijassa taivaankap- 
paleita; vrt. X kirja. 

931b Oidipuksen kirous johti sotaan, jota Aiskhyloksen tra- 
gedia Seitsemän Teebaa vastaan käsittelee. Foiniks oli vietel- 
lyt isänsä rakastajattaren (Il. 9. 444—463). Hippolytoksesta 
vrt. II 687e. 

932e Vrt. IX 869a—-873b. 

933e Vrt. IX 857a. 

935e Komediankirjoittajien osuutta Sokrateen kuoleman- 
tuomioon (vrt. Apologia) ei Platonin piirissä unohdettu. 

937e Se »taito» (tekhnē), jota tässä tarkoitetaan, on retoriik- 
ka; vrt. Gorgias. 


407 


LAIT 


XII kirja 

94lab Hermes, Zeun poika, on jumalien lähetti. Useissa 
myyteissä hän esiintyy kuitenkin myös valehtelijana ja pettu- 
rina; tällaisten satujen kertomista Platon on vastustanut jo 
Valtiossa. 

943de Ajatus Oikeudesta Hienovaraisuuden (Aidös) tyttä- 
renä tuntuu perustuvan eräiden Hesiodoksen kohtien (Työt ja 
päivät 254—7, vrt. 192—201) vapaaseen tulkintaan. 

944ab Patroklos, Menoitioksen poika, käytti ystävänsä Ak- 
hilleuksen, Peleuksen pojan, varusteita, kun Hektor surmasi 
hänet ja riisti ne häneltä: Ilias 16—18. 

944d Kaineuksen muodonvaihdoksesta vrt. Ovidius Metam. 
12. 189—,459-. 

945b Tarkastusviranomaisia (euthjpnoi) esiintyi lähinnä *ti- 
lintarkastajina? useissa kreikkalaisissa valtioissa. Lait-teok- 
sen tarkoittamien tarkastusviranomaisten suhde 'lainvartijoi- 
hin? jää epäselväksi. Vrt. myös yöllinen neuvosto’, josta pu- 
- hutaan teoksen lopussa. Tarkastusviranomaisten monimut- 
kainen vaalitapa tavoittelee (näiltä viranomaisilta vaaditta- 
vaa) täsmällisyyttä, mutta jää sekin osittain tulkinnanvarai- 
seksi. 

946bc Symbolinen *esikoisuhri' tarkoittaa tässä tapauksessa 
pyhittämistä. Apollonin kulttiin läheisesti liittyvä Aurinko 
(Helios) edustaa tässä myös ajanlaskua. Teoksen teokraattis- 
ta näkemystä vastaa, että vuosi nimitetään ylipapin mukaan 
(947a; Kreikan valtioissa vuodet nimitettiin tavallisesti tär- 
keimmän poliittisen virkamiehen virkakausien mukaan). 
948b Valan pyhyys oli Platonin piirille itsestään selvä asia. 
949e Matkustamista koskevissa rajoituksissa on ilmeisesti 
lähdetty Spartan tarjoamasta esikuvasta, jonka äärimmäi- 
syyksiä on pyritty lieventämään. 

950e Delfoin (eli Python), Olympian, Nemean ja Isthmok- 
sen kisat olivat tärkeimmät urheilutapahtumat, joilla oli 
myös uskonnollista merkitystä. 

951d Ko. neuvostosta muodostetaan myöhemmin (vrt. 968a) 
yöllinen neuvosto’. 

956b Vrt. VI 766d- ja IX kirja. 

957cd Vrt. IV 714a ja selit. Lainsäätäjien kirjoitusten tär- 

keydestä vrt. VII 811c—e (ja toisaalta Faidros-dialogin lop- 
pujakso). 

960c Kolmen Kohtalottaren (vrt. Valtio X 617c) nimien voi- 
daan väittää merkitsevän *Kohtaloitten jakajaa”, ”Elämänlan- 
gan kehrääjää? ja Sitä joka tekee elämänlangan takaisinkeri- 
mättömäksi'. Viimeksi mainittu (Atropos) on tässä varustettu 
rituaalisella epiteetillä Söteira Pelastaja”, *Takaaja”. 

961a ”Yöllinen neuvosto? (vrt. 968a) alkaa tässä hahmottua. 
963a Järki tarkoittaa tässä yhteydessä suunnilleen samaa 
kuin "viisaus? (Laeissa tavallisesti fron&sis, esim. I 631c). 
964e Tässä lähestytään jälleen Valtio-teoksen näkemystä eri- 
tyisestä vartijaluokasta. 

965a—d Ykseyden ja moneuden suhteesta Platonin logiikas- 
sa ja metafysiikassa ks. erityisesti Parmenides. 

966de Vrt. X 892d-. 

967b »Jotkut»: Anaksagoraan kannattajat. 

968c Yhdessäolon merkityksestä vrt. I 640c ja selit. 

969cd Teoksen tavallaan avoimeksi jääneeseen loppuun on 
sittemmin (vrt. s. 385) lisätty Epinomis-dialogi, jossa pohdi- 
taan filosofien (eli yöllisen neuvoston jäsenten) kasvatusta ja 
erityisesti kosmologisia kysymyksiä. 

suomennostyön. Sen ovat suorittaneet Marja Itkonen- Kaila, Marian- 
na Tyni, A.M. Anttila, Kaarlo Hirvonen ja Pentti Saarikoski. Toimi- 

ISBN YSl=1-10017=1 


11 « Tilno H034 


OTAVA 


Pas Kannen ulkoasu: 
A mr Kosti Antikainen 


12 209 9 789511 106173 





PLATON - TEOKSET 
SEITSEMÄS OSA 


PLATON - TEOKSET 
I 


Apologia Kriton Lakhes Hippias (lyhyempi dialogi) 
Ion Euthyfron Kharmides Lysis Protagoras 


II 
Gorgias Menon Meneksenos Euthydemos Kratylos 
ITI 
Faidon Pidot Faidros Parmenides Theaitetos 
IV 
Valtio 
V 
Sofisti Valtiomies Timaios Kritias Filebos 
VI 
Lait 
VII 
Epinomis Alkibiades I Hippias (laajempi dialogi) 


Kirjeet VI- VIII 
Muut epäperäiset teokset 


PLATON - TEOKSET 


SEITSEMÄS OSA 


VON Alkibiades I Hippias (laajempi dialogi) 
Kirjeet VI—VIII 
Muut epäperäiset teokset 
Kirjeet I-V, IX-XIII Kleitofon Theages Kilpailijat 
Hipparkhos Minos Sisyfos Demodokos Hyveestä 
Oikeamielisyydestä Eryksias Alkibiades II Aksiokhos 


SUOMENTANEET 
A.M. Anttila Marja Itkonen-Kaila 


HELSINGISSÄ 
KUSTANNUSOSAKEYHTIÖ 
OTAVA 


PLATONIN TEOSTEN 
SUOMENNOSTYÖN TOIMITUSKUNTA 


Holger Thesleff 
Tuomas Anhava Jaakko Hintikka 
Marja Itkonen-Kaila 
sihteeri 


Suomennos- ja tarkastustyöhön on saatu tukea 
Suomen Kulttuurirahastolta 


Kustannusosakeyhtiö Otavan painolaitokset 
Keuruu 1990 


ISBN 951-1-10617-1 (7.0osa) 
ISBN 951-1-10618-X (koko teos) 


Sisällys 


SISÄLLYS 


FEpinomis 5 
Alkibiades I 31 
Hippias (laajempi dialogi) = 85 
I kirje 120 
VII kirje 123 
VIII kirje 154 
Kirjeet I-V, IX-XIII 163 
Kleitofon 192 
Theages 198 
Kilpailijat 212 
Hipparkhos 223 
Minos 234 
Sisyfos 248 
Demodokos 255 
Hyveestä 265 
Oikeamielisyydestä 271 
Eryksias 279 
Alkibiades II 299 
Aksiokhos 316 
Esittelyjä ja selityksiä 327 
Hakemisto osiin I-VII 385 


Epinomis 


Suomentanut A.M. Anttila 


Tämän dialogin selitykset sivulla 329 


KLEINIAS Niin, vieraamme, sopimuksemme mukaan olemme 
nyt kaikki kolme, minä, sinä ja Megillos, tulleet tänne tarkas- 
telemaan kysymystä viisaudesta ja pohtimaan miten olisi 
selitettävä, kun asiaa harkitsee, se että ihmisen jaloin asenne 
on pyrkimys hankkia mahdollisimman syvällistä viisautta. 
Olemmehan todenneet käsitelleemme kaikkia muita asioita, 
jotka ovat yhteydessä lainsäädäntöön, mutta tärkeintä seik- 
kaa, joka meidän on löydettävä ja josta meidän on puhutta- 
va, nimittäin sitä, mitä kuolevaisen ihmisen pitäisi oppia tul- 
lakseen viisaaksi, siitä emme ole puhuneet emmekä päässeet 
perille. Koettakaamme nyt korvata tämä puute, muuten 
emme saavuta päämäärää, johon olemme pyrkineet, nimit- 
täin että asia tulisi selväksi alusta loppuun. 

ATEENALAINEN Puhut oivallisesti, hyvä Kleinias, mutta luu- 
lenpa, että saat kuulla varsin omituisen väitteen, tai ehkä se 
ei loppujen lopuksi ole niinkään omituinen. Sillä hyvin mo- 
net, joilla on elämänkokemusta, ovat sitä mieltä, ettei ihmis- 
suku ylipäänsä voi olla autuas eikä onnellinen. Seuraa nyt 
esitystäni ja ratkaise, pystynkö minä puhumaan siitä asiasta 
yhtä hyvin kuin he. Minäkin nimittäin väitän, etteivät ihmi- 
set — muutamia harvoja lukuun ottamatta — voi olla autuai- 
ta ja onnellisia. Teen sen rajoituksen, että tämä koskee sitä 
aikaa, jonka elämme. Mutta onhan jäljellä kaunis toivo, että 
kuoleman jälkeen ihminen saa osakseen kaiken sen, minkä 
vuoksi on pyrkinyt elämään niin jalosti kuin mahdollista, ja 
että hän saa kuolla tämän kohtalon toivossa. En esitä tässä 

mitään filosofista oppia, vaan sellaista, mistä niin helleenit 
kuin barbaarit ovat kaikki jollakin tavoin selvillä, nimittäin 
että kaikille eläville olennoille elämän alku on vaikea. Ensin 
on kestettävä siittämisen ja raskaana olemisen tila, sitten on 
synnyttävä ja saatava kasvatusta ja opetusta. Kaikki tämä 
tapahtuu tuhansien vaivojen ja kärsimysten kautta kulkien, 
siitähän kaikki olemme yhtä mieltä. Vaikka emme laskisi- 
kaan kaikkien kärsimystemme lukua, vaan ainoastaan vai- 
vat, jotka ovat kaikkien mielestä siedettäviä, niin lyhyt on 
se aika, jonka saamme hengähtää ihmiselämän keskivaiheil- 
la. Mutta pian on edessä vanhuus, joka vie halun koskaan 
syntyä uudelleen, kun ajattelee elettyä elämäänsä, jollei sit- 
ten ole jonkin lapsellisen opin lumoissa. Mikä tämän todis- 
taa? Se, että asia, jota nyt järjestelmällisesti tutkimme, on 
luonnostaan tämänlaatuinen. Mehän tutkimme kysymystä, 
millä tavoin tullaan viisaaksi, sikäli kuin itse kullakin riittää 
kykyä sellaiseksi tulla. Mutta viisaus pakenee tieltämme, jos 
tavoittelemme tietoa niin sanotuista taidoista tai ajattelusta 
tai jotakin muuta sellaista, mitä pidämme tietona. Mikään 
tästä inhimillisiin olosuhteisiin kuuluvasta tiedosta ei kuiten- 
kaan ansaitse viisauden nimeä. Silti ihmisen sielu uskoo ja 
aavistaa, että sillä jollain tavoin on omassa olemuksessaan 
tuollainen viisaus, mutta mitä se on ja milloin ja millä ta- 
voin se on olemassa, siitä sielu ei saa selkoa. Emmekö me 
viisautta tutkiessamme ole juuri tällaisen vaikeuden edessä? 
Tämä vaikeus on vielä suurempi kuin me uskoimmekaan, 
me, jotka kykenemme järkevästi tarkastelemaan itseämme 
ja muita ja esittämään kaikki ajateltavissa olevat järkevät 
perustelut. Eikö asia ole suunnilleen tällä tavoin? 

KLEINIAS Olemme varmaan kanssasi yhtä mieltä, hyvä vie- 
raamme, ja toivomme, että aikaa myöten sinun avullasi pää- 
semme mahdollisimman lähelle totuutta. 

ATEENALAINEN Meidän on siis ensiksi käsiteltävä niitä tietä- 
myksen aloja, joita sanotaan tiedoksi, vaikka ne eivät tee- 
kään viisaiksi niitä, jotka sellaisia tietoja ovat hankkineet ja 
joilla niitä on. Kun olemme saaneet ne selvitetyiksi, meidän 
on yritettävä ottaa esille ne tiedot, joita todella tarvitsemme, 
ja omaksuttava ne. 

Huomatkaamme ensiksikin niistä tiedon ja opin aloista, 
jotka ovat ihmissuvulle ensisijaisen välttämättömiä, että sitä, 
joka on hankkinut nuo tiedot, alussa ehkä pidettiin viisaana, 
mutta että häntä ei nyt pidetä viisaana lainkaan, vaan sellai- 
nen tieto luetaan hänelle pikemminkin viaksi. Sanomme nyt, 
mitä nuo tiedot ovat, joita lähes jokainen, joka on asettanut 
päämääräkseen tulla luetuksi parhaitten miesten joukkoon, 
välttää voidakseen ryhtyä hankkimaan todellista ymmärrys- 
tä ja oppia. Ensimmäisenä mainittakoon oppi, joka sallii tois- 
ten elävien olentojen syömisen ja on tarinan mukaan saanut 
meidät kokonaan luopumaan eräitten elävien olentojen syö- 
misestä ja tehnyt lailliseksi toisten syömisen. Suokoot nuo 
entisaikojen ihmiset meille anteeksi, niin kuin he kai tekevät- 
kin, mutta meidän on sanottava hyvästi heille, keitä sitten 
olivatkin nuo joita tässä tarkoitimme. Toki ohrajauhojen val- 
mistaminen ja ohran viljelykin on jaloa ja hyvää puuhaa, 
mutta täydelliseksi viisaaksi se ei ihmistä yleensä kehitä: jo 
pelkkä sana »tehdä» antaa tehdyille tuotteille epämiellyttä- 
vän sävyn. Eikä viisaaksi pysty tekemään maanviljelys yleen- 
säkään, sillä ei taito vaan ilmeisesti jumalallinen luonto on 
antanut meille maan käsiemme muokattavaksi. EFi liioin 
asuntojen pystyttäminen eikä rakentaminen yleensä eikä kai- 
kenlaisten taloustavaroiden valmistaminen, sepän, puusepän, 
kuvanveistäjän tai korinpunojan työt tai kaikenlaisten laittei- 
den valmistaminen, joista kyllä on hyötyä yhteiselle kansalle, 
mutta joilla ei ole mitään tekemistä hyveen kanssa. Fi myös- 
kään metsästys, vaikka se on muodostunut monipuoliseksi ja 
taitoa vaativaksi askarrukseksi, tarjoa mitään suurta tiedon 
lisäksi. Ei liioin ennustustaito eikä vähimmässäkään määrin 
ennusmerkkien selittäminen. Ne tietävät vain sen, mikä on 
sanottu, mutta eivät sitä, onko se totta. 

Kun nyt näemme, että välttämättömien tarvikkeiden hank- 
kiminen tapahtuu taitojen avulla mutta mikään niistä ei tee 
ihmistä viisaaksi, jää vielä jäljelle eräänlainen leikki, joka 
on suurimmaksi osaksi jäljittelyä, mutta jota ei millään taval- 
la tarvitse ottaa vakavasti. Jäljittely tapahtuu siinä monen- 
laisten välineitten, jopa oman ruumiin toimintojen avulla, 
eikä aina niinkään kauniisti, edelleen puheessa ja kaikkien 

runotarten taiteissa sekä taiteissa, joiden äiti on maalaustai- 
de. Näistä saavat alkunsa monenlaiset kuvat, joissa käyte- 
tään kosteita ja kuivia raaka-aineita. Mutta vaikka kuinka- 
kin suurella innolla antautuisi näitä taitoja harjoittamaan, 
ketään ei moinen jäljittely tee viisaaksi. 

Kun sitten kaikki nämä toiminnot on käyty läpi, jäävät 
vielä jäljelle kaikki apua tarjoavat toimet tuhansissa ja taas 
tuhansissa muodoissaan. Näistä kaikkein tärkein on taito 
johtaa sotajoukkoja, sotataidoksi kutsuttu. Tilanteen vaaties- 
sa sitä arvostetaan suuresti, mutta enimmäkseen siinä tarvi- 
taan vain hyvää onnea, ja luonnostaan se liittyy 
enemmän urheuteen kuin viisauteen. Niin sanottu lääketiede 
on tietysti myös auttavaa toimintaa tapauksissa, jolloin kyl- 
mät ja kuumat vuodenajat ja kaikki sellaiset muutokset 
ympäristössä tuottavat vahinkoa eläville olennoille. Mikään 
näistä taidoista ei kuitenkaan ansaitse kaikkein todellisim- 
man viisauden nimeä, sillä kaikki ne perustuvat pelkkään 
epätarkkaan luulotteluun. Apua antavina ihmisinä voimme 
myös pitää perämiehiä ja merenkävijöitä yleensä, mutta 
emme voi rauhoittaa itseämme nimeämällä heidän joukos- 
taan ainoatakaan viisasta. Sillä kukaan heistä ei voi varsinai- 
sesti ymmärtää tuulen raivoa tai lempeyttä, vaikka tieto niis- 
tä on tarpeen kaikessa merenkulussa. Kysymykseen eivät 
liioin tule ne, jotka sanovat pystyvänsä auttamaan oikeuden- 
käynnissä puheensa voimalla, jotka kyllä muistinsa avulla ja 
eri näkökantoihin perehtyneinä osaavat kiinnittää huomion 
ihmisluonteeseen, mutta itse asiassa ovat harhautuneet 
kauas totuudesta joka sanoo, mitä on oikeudenmukaisuus. 

Lopuksi on eräs epätavallinen kyky vaatimassa viisauden 
nimeä, vaikka useimmat ihmiset nimittävätkin sitä mieluum- 
min luonnonlahjaksi kuin viisaudeksi. Tarkoitan sitä, että 
joidenkuiden havaitaan helposti oppivan sellaista, mitä on 
opittava, muistavan erehtymättä monen monia asioita tai 
kykenevän palauttamaan mieleensä mitä kussakin tapaukses- 
sa on sopivinta tehdä ja tekevän sen viipymättä. Kaikkea tätä 
jotkut sanovat luonnonlahjaksi, jotkut jopa viisaudeksi, jotkut 
älykkyydeksi, mutta eihän kukaan järkevä ihminen nimitä 
ketään todella viisaaksi tällaisten ominaisuuksien perusteella. 

Mutta täytynee olla jokin tiedon laji, jonka omistaminen 
tekee todella eikä vain näennäisesti viisaaksi. Katsokaamme 
siis. Olemme tosiaan käyneet käsiksi vaikeaan aiheeseen löy- 
tääksemme jonkin mainitsemistamme tietämisen aloista 
poikkeavan tiedon, joka todella ja perustellusti ansaitsee vii- 
sauden nimen. Joka on sen tiedon omaksunut, ei ole raskaan 
työn raataja eikä muu mitätön ihminen, vaan hänet on tieto 
tehnyt viisaaksi ja hyväksi kansalaiseksi, lainkuuliaiseksi se- 
kä vallan haltijana että alamaisena valtiossa ja samalla sopu- 
sointuiseksi ihmiseksi. Katsokaamme siis ensin, mikä hallus- 
samme olevista tietämisen lajeista on se, jonka häviäminen 
tai puuttuminen ihmisluonnosta tekee ihmisistä järjettömim- 
piä ja typerimpiä kaikista elävistä olennoista. Ei sitä ole ko- 
vin vaikea havaita. Jos panemme niin sanoakseni kaikki tie- 
don lajit marssimaan rinnakkain yhtä jalkaa, niin se on se 
tiedon laji, joka antoi ihmiskunnalle luvun. Minun mielestäni 
jumala itse, ei mikään sattuma, on meidän pelastamiseksem- 
me antanut meille luvun. Minun on selitettävä, minkä juma- 
lan uskon sen tehneen, vaikka hän ehkä onkin tavallisuudes- 
ta poikkeava — tai ehkä sittenkin aivan tavallinen jumala. 
Sillä kuinka emme uskoisi, että kaikkien meillä olevien hy- 
vien asioitten alkusyy on myös suurimman hyvän, viisauden, 
alkusyy? 

Ketä minä sitten kunnioitan tässä yhteydessä jumalan ni- 
mellä, Megillos ja Kleinias? Lähinnä sen täytyy olla tähtitai- 
vas, joka samoin kuin kaikki muutkin daimonit ja jumalat 
voi täydellä syyllä olla erityisen kunnioituksemme ja rukous- 
temme kohteena. Että taivas on alkusyynä kaikkiin muihin- 
kin hyviin asioihin, joita meillä on, siitä voimme kaikki olla 
yhtä mieltä. Väitämme myös, että tähtitaivas on antanut 
meille luvun, ja tätä lahjaa se vielä lisääkin, jos joku haluaa 
sen opetusta seurata. Jos vain joku tarkastelee sitä oikealla 
tavalla — samantekevää, käyttääkö hän siitä nimitystä 
Maailmankaikkeus vai Olympos vai Taivas — hän seurat- 
koon, kuinka se kimaltelee ja kierrättää radoillaan kaikkia 
siinä olevia tähtiä ja saa siten aikaan vuodenaikojen vaihte- 
lun ja tuottaa ravintoa kaikille. Lukujen mukana voimme 
sanoa saaneemme kyvyn ymmärtää muutakin ja ylipäänsä 

kaiken hyvän. Suurinta tässä on kuitenkin se, että kun joku 
on saanut tähtitaivaalta lukujen lahjan, hän pystyy tutki- 
maan sen kiertoa kokonaisuudessaan. 

Palatkaamme nyt tutkimuksessamme hiukan taaksepäin ja 
palauttakaamme mieliin, kuinka oikeassa olimme kun ajatte- 
limme, että jos ihmismielestä riistetään luvun taju, meillä 
e1 koskaan voi olla ymmärrystä. Sellaisen elävän olennon sie- 
lu, josta puuttuu kyky tajuta lukuja, ei voi milloinkaan saa- 
vuttaa hyveen täydellisyyttä. Sillä elävä olento, joka ei tunne 
lukuja kaksi ja kolme eikä parittomuutta ja parillisuutta eikä 
ylipäänsä koko luvun käsitettä, ei koskaan pysty antamaan 
järkevää selitystä asioista, joista hänellä on vain aistihavain- 
toja ja muistikuvia. Silti hänellä voi olla muita hyveitä, ku- 
ten urhoollisuutta ja järkevyyttä, mutta jos ihminen on jää- 
nyt vaille kykyä antaa ilmiöistä lukuihin perustuva tosi seli- 
tys, hänestä ei koskaan tule viisasta, ja joka taas ei ole saa- 
vuttanut viisautta, suurinta kaikista hyveistä, hänestä ei kos- 
kaan tule täysin hyvää ja onnellista ihmistä. Näin ollen on 
välttämätöntä asettaa luku kaiken perustaksi. Mutta tämä 
väite tarvitsee täydellisemmät perustelut kuin edellä on esi- 
tetty. Yksi niistä on erityisen oikeaan osuva, nimittäin se, 
ettei siitäkään, minkä perusteella äsken luettelemamme 
muut taidot ansaitsevat nimensä, jää jäljelle mitään vaan 
kaikki jäävät vähäarvoisina syrjään, ellei niitä käsitellä las- 
kutaidon avulla. 

Joku ehkä ajattelee käsityöläistaitoja ja on sitä mieltä, että 
ihmiskunta tarvitsee lukuja varsin vähäpätöisiin asioihin. 
Kyllä tälläkin on suuri merkitys. Jos tajuaa, kuinka kaikkeen 
syntymiseen sisältyy sekä jumaluus että kuolevaisuus, oppii 
kyllä todella kunnioittamaan jumalia ja lukuakin, mutta ei 
vielä tunne lukua sen koko merkittävyydessä eikä ymmärrä, 
kuinka suuri merkitys sille on annettava alkusyynä. Onhan 
selvää, että esimerkiksi musiikissa kaiken liikkeen ja äänen 
tulee perustua lukuihin. Tärkeintä on huomata, että luku on 
kaiken hyvän alkusyy, mutta ei minkään pahan; tämä on 
ymmärrettävä, kuten tavallisesti tapahtuneekin. Kaikki liike, 
josta puuttuu luvuilla ilmaistava järjestys, on kömpelöä ja 
vailla rytmiä ja harmoniaa, ja kaikki millä on jonkin pahan 

tunnusmerkit, on vailla lukuihin sisältyvää järkeä. Tämä on 
otettava huomioon sen, joka aikoo elää elämänsä loppuun 
onnellisena. Ei kukaan, joka ei tiedä mitä ovat oikeudenmu- 
kaisuus, hyvyys ja jalous ja muut tällaiset ominaisuudet, voi 
pelkästään oikean käsityksen perusteella eritellä niitä siten, 
että vakuuttuu niistä itse ja saa toisetkin vakuuttuneiksi. 
Lähtekäämme nyt tutkimaan tätä kysymystä: Kuinka 
opimme käyttämään lukuja? Mistä siis me olemme saaneet 
käsitteet yksi ja kaksi, me, joille maailmankaikkeus on anta- 
nut luonnollisen kyvyn ajatella? Monille muille eläville olen- 
noille luonto ei ole antanut kykyä edes oppia omalta isältään 
laskemista, kun taas meille jumala antoi kyvyn muodostaa 
käsitys siitä, mitä meille näytetään; ja toiseksi hän näytti ja 
näyttää meille ilmiöt. Mitä kauniimpaa voimme nähdä kuin 
yksittäiset päivällä esiintyvät taivaan ilmiöt? Ja kun päivä 
on mennyt, katseelle avautuvat aivan toisenlaiset yön näky- 
mät. Näin tähtitaivas jatkaa kiertoaan yöt ja päivät eikä 
koskaan lakkaa opettamasta ihmisille käsitteitä yksi ja kak- 
Si, niin että matematiikkaa ymmärtämätönkin riittävästi op- 
pii laskemaan luvuilla. Että on myös olemassa käsitteet kol- 
me ja neljä ja moni, sen me itse kukin opimme tarkkailles- 
samme noita taivaan ilmiöitä. Näistä ilmiöistä jumala luo- 
mistyössään teki yhden, nimittäin kuun, joka näkyy milloin 
suurenevana milloin pienenevänä tuoden esiin aina uuden 
muodon, kunnes viisitoista yötä ja viisitoista päivää on kulu- 
nut. Tämä on sen kiertorata, jos tahtoo laskea yhdeksi koko 
kiertoradan, niin että — niin sanoaksemme — yksinkertaisin- 
kin elävä olento, jolle jumala on antanut oppimisen kyvyn, 
sen oppii. Näissä rajoissa ja näiden ilmiöiden piirissä jokai- 
nen elävä olento on tullut kykeneväksi laskemaan luvuilla 
havainnoidessaan kutakin yksikköä erikseen. Mitä tulee lu- 
kujen keskinäisiin suhteisiin, luulen että jumala juuri kor- 
keamman tiedon tason vuoksi on kuten sanottu luonut kuun 
kasvamaan ja vähenemään ja järjestänyt kuukaudet muodos- 
tamaan vuoden, mistä jumalallisen sattuman tuloksena on 
alettu ymmärtää lukujen keskinäisiä suhteita. Tämän järjes- 
telyn ansiosta meillä on maan hedelmiä ja maa kantaa sa- 
toa, niin että kaikilla elävillä olennoilla on ruokaa ja tuulet 

ja sateet sattuvat ajallaan eivätkä vailla järjestystä. Mutta 
jos siitä huolimatta jokin asia sujuu huonosti, siitä ei pidä 
syyttää jumalallista vaan inhimillistä luontoa, koska ihmiset 
eivät ole järjestäneet elämäänsä oikealla tavalla. Lakeja tut- 
kiessamme tulimme siihen tulokseen, että kaikilla muilla 
aloilla on helppo saada selville, mitkä seikat ovat ihmisille 
parhaaksi, ja että kuka hyvänsä kykenee ymmärtämään ja 
tekemään sellaista mitä hänen käsketään tehdä, jos hän vain 
tajuaa, mikä hänelle todennäköisesti on hyödyllistä ja mikä 
taas ei. Olimme sitä mieltä, ja olemme vieläkin, ettei min- 
kään muun seikan tutkiminen ole kovin vaikeaa, mutta sen 
selville saaminen, miten tullaan hyviksi miehiksi, on erittäin 
vaikea tehtävä. Kaikkea muuta niin sanottua hyvää on mah- 
dollista eikä kovin vaikeakaan hankkia, omaisuutta sen ver- 
ran kuin tarvitsee tai ei, ruumiin kuntoa sen verran kuin tar- 
vitsee tai ei. Ovathan kaikki kyllä yhtä mieltä siitä, että 
hyvä sielu on tarpeen, ja siitäkin, millä tavalla sen on oltava 
hyvä, nimittäin oikeamielinen, järkevä ja urhoollinen. Jokai- 
nen kyllä myöntää, että ihmissielun tulee olla viisas. Mutta 
kun tulee eteen kysymys, mitä tuon viisauden pitäisi olla, 
kuten juuri selitimme, ylipäänsä kukaan ei ole samaa mieltä 
toisen kanssa. Nyt kuitenkin olemme löytämässä kaikkien 
äsken käsiteltyjen tietämisen lajien lisäksi viisauden, joka ei 
ole vähäarvoinen tähän tarkoitukseen: se näyttää osoittavan, 
että joka on edellä mainitut asiat oppinut on viisas. Mutta 
onko nuo mainitut seikat oppinut ihminen todella viisas ja 
hyvä ihminen, sitä meidän nyt on tutkittava. 

KLEINIAS Voi vieraamme, kuinka hyvin sanoitkaan, että ryh- 
dyt esittämään tärkeistä asioista tärkeitä ajatuksia! 
ATEENALAINEN Niin, Kleinias, eivät ne vähäpätöisiä asioita 
ole, mutta vaikeampaa on osoittaa, että ne ovat joka suhtees- 
sa tosia ajatuksia. 

KLEINIAS Aivan niin, vieraamme, mutta älä sentään väsy 
esittämästä ajatuksiasi meille. 

ATEENALAINEN En väsy, kunhan vain te kaksi ette väsy kuun- 
telemaan. 

KiEiINIAs Emme väsy, annan siitä sanani meidän molempien 
puolesta. 

ATEENALAINEN Hyvä on. Nähtävästi meidän täytyy ensinnä- 
kin sanoa, mieluimmin käyttäen yhtä ainoata nimitystä, mitä 
viisaus on sellaisena kuin me sen käsitämme. Mutta jos em- 
me siihen pysty, voimme toiseksi tutkia, mitkä ovat ne tiedon 
alueet ja kuinka monta niitä on, joihin sen täytyy perehtyä, 
joka meidän kuvauksemme mukaan on viisas. 

KLEINIAs Ole hyvä ja puhu! 

ATEENALAINEN Tämän jälkeen voi kai sanoa, että meikäläi- 
nen lainlaatija ei ansaitse moitetta, jos hän jumalia kuvates- 
saan antaa heistä kauniimman ja jalomman kuvan kuin ai- 
kaisemmin on annettu, aivan kuin kysymyksessä olisivat jalot 
juhlakisat jumalien kunniaksi ja hän itse viettäisi elämänsä 
ylistyslaulujen ja onnen merkeissä. 

KLEINIAS Hyvin sanottu, vieraamme. Olkoon säätämiesi la- 
kien lopullinen päämäärä sinun kannaltasi se, että kun olet 
järjestänyt juhlakisoja jumalien kunniaksi ja viettänyt mah- 
dollisimman puhdasta elämää, saat parhaan ja jaloimman 
lopun elämällesi. 

ATEENALAINEN Kuinka siis, Kleinias, sanoisimme tämän 
asian? Virittäisimmekö jumalien kunniaksi ylistyslaulun ru- 
koillen, että he ohjaisivat meitä sanomaan heistä parasta ja 
kauneinta? Tätäkö tarkoitat? 

KLEINIAS Sehän olisi aivan paikallaan, hyvä ystävä. Rukoile 
luottavaisin mielin jumalia ja pidä heidän johdatuksellaan 
paras puheesi jumalista ja jumalattarista. 

ATEENALAINEN Tehtäköön niin, ja jumala itse olkoon oppaa- 
namme. Yhtykää tekin rukoukseen. 

KLEINIAS Sanohan, mitä nyt seuraa. 

ATEENALAINEN Nyt näyttää olevan tarpeen, että kuvailen 
jumalien ja elävien olentojen synnyn edellä sanotun perus- 
teella ja paremmin kuin ne, jotka ovat ennen meitä sen teh- 
neet. Palautan mieliin sen, mitä sanoin puhuessani jumalat- 
tomia vastaan kun selitin, että jumalat todella ovat olemassa 
ja pitävät huolta kaikesta, niin pienistä kuin suuristakin 
asioista, ja että jumalien mieltä ei hevin voi muuttaa silloin 
kun on kysymyksessä oikeus. Muistatko, Kleinias? Tehän 
teitte muistiinpanoja, ja totta on se mitä silloin puhuttiin, 
mutta tärkeintä siinä oli väite, että sielu on vanhempi kuin 

mikään ruumis. Muistatteko? Eikö ainakin tämä väite ole 
aivan tosi? Sillä mikä on parempi ja vanhempi ja jumalalli- 
sempi, se on sellaiseksi uskottava vain jos vertaa sitä sellai- 
seen, joka on myöhäsyntyisempi ja vähemmän kunnioitusta 
ansaitseva. Onhan kaikkialla hallitsija vanhempi kuin hallit- 
tava ja liikkeelle panija vanhempi kuin liikutettavat. Olkoon 
siis johtopäätöksemme se, että sielu on vanhempi kuin ruu- 
mis. Ja kun kerran näin on asian laita, meidän on kai pidettä- 
vä ensimmäisen luomistyön ensimmäistä tuotetta luotetta- 
vampana perustana kuin myöhemmin syntynyttä. Pitäkääm- 
me siis kaikkien syitten alkusyytä parhaana lähtökohtana, ja 
astukaamme tielle, joka suorimmin vie viisauteen, nimittäin 
oppiin jumalien synnystä. 

KLEINIAS Tehkäämme niin ja tutkikaamme asiaa parhaan 
kykymme mukaan. 

ATEENALAINEN Jatkamme siis. Sanommeko totuuden jos väi- 
tämme, että elävä olento syntyy luonnon mukaan sillä ta- 
voin, että sielu ja ruumis yhtyvät yhdeksi hahmoksi? 
KLEINIAS Totuuden sanomme. 

ATEENALAINEN Sellaista olentoa siis täydellä syyllä sanotaan 
eläväksi. 

KLEINIAs Niin juuri. 

ATEENALAINEN Todennäköisimmän olettamuksen mukaan 
meidän on puhuttava viidestä avaruuskuvioita vastaavasta 
aineesta, joista muodostuvat kauneimmat ja parhaat olevai- 
sen ilmentymät, kun taas lopulla on vain yksi hahmo. Ei 
näet voi olla mitään muuta olevaista, jolla ei olisi ruumista 
ja väriä, kuin sielu, todella jumalallinen olevaisen laji. Sen 
tehtävänä yksin on muovata ja luoda demiurgin tavoin, kun 
taas ruumiin osa, niin kuin sitä kutsumme, on tulla muova- 
tuksi ja luoduksi ja näkyväiseksi. Mutta tuo toinen — sanot- 
takoon se uudelleen, sillä ei sen sanomiseen yksi kerta riitä 
— on näkymätön. Sillä on kyky tiedostaa ja tulla tiedostetuk- 
si, sillä on muisti, ja se pystyy tekemään eron parittomien 
ja parillisten lukujen välillä. Kun siis noita alkuaineita on 
viisi, annettakoon niille myös nimet, jotka ovat: tuli ja vesi, 
kolmantena ilma, neljäntenä maa ja viidentenä eetteri; ja 
näiden valtapiirissä on jokainen elävä olento mitä moninai- 

simmin tavoin syntynyt. Kussakin tapauksessa meidän on 


tiedettävä seuraavaa. Ottakaamme ensiksi maasta koostu- 


neet oliot, joihin kuuluvat kaikki ihmiset, kaikki oliot, joilla 
on monta jalkaa tai ei jalkoja ollenkaan, jotka liikkuvat tai 
pysyvät liikkumatta ja joita juuret pitävät paikallaan. Tämän 
olioitten ryhmän koostumus meidän on käsitettävä yhdeksi 
niin, että vaikka niissä onkin kaikkia alkuaineita, niiden pää- 
asiallinen olemus on maata ja siis kiinteää ainetta. Toisena 
elävien olentojen lajina on pidettävä sitä, joka on syntynyt 
järjestyksessä toisena ja joka voidaan nähdä. Suurin osa siitä 
on tulta, mutta siinä on myös maata ja ilmaa ja pieninä an- 
noksina muitakin alkuaineita, joten meidän on sanottava, 
että niistä syntyy kaikenlaisia eläviä olentoja, jotka voidaan 
nähdä. Niiden joukossa on myös mainittava taivaankappa- 
leet, elävien olentojen lajit, jotka ovat syntyneet jumalaisina 
tähtinä ja joiden aineellinen muoto on kaunein ja sielu kaik- 
kein autuain ja täydellisin. Voimme olettaa, että niillä on 
jompikumpi kahdesta vaihtoehtoisesta kohtalonosasta. Jokai- 
nen niistä on joko häviämätön ja kuolematon ja sen vuoksi 
joka suhteessa jumalainen, tai sitten niin pitkäikäinen, ettei 
pitempää ikää enää voisi toivoa. 

Kiinnittäkäämme ensiksi huomiota siihen väitteeseemme, 
että tällaisia eläviä olentoja on kahta lajia — sanokaamme 
se uudelleen —, molemmat näkyviä, toinen kokonaan tulta, 
siltä ainakin näyttää, toinen maata. Maasta koostunut on 
järjestymätöntä, kun taas tulesta syntynyt liikkuu järjestyk- 
sen mukaan. On ajateltava, että mikä liikkuu ilman järjestys- 
tä, niin kuin suurin osa elävistä olennoista ympärillämme 
liikkuu, on vailla järkeä, mutta mikä liikkuu järjestyksessä, 
taivaankappaleiden rataa noudattaen, osoittaa selvästi jo täl- 
lä olevansa järjellinen olento. Sillä jos jokin liikkuu aina sa- 
maa rataa pitkin ja toimii samalla lailla ja on samoin toimin- 
nan kohteena, tämä antaa riittävän todistuksen siitä, että se 
elää järjellisesti. Pakko, joka sisältyy järjelliseen sieluun, on 
kaikkea muuta pakkoa voimakkaampi, sillä se säätää lakinsa 
hallitsijana, ei hallittuna. Tämä muuttumaton tila, kun sielu 
parasta neuvonantajaansa, järkeä, seuraten tavoittelee paras- 
ta, osoittautuu todella täydelliseksi ja järjen mukaiseksi, eikä 

teräskään ole vahvempi ja muuttumattomampi kuin se. To- 
siaan kolme kohtalon jumalatarta on ottanut huolekseen var- 
tioida, että kaikki, mitä kukin jumala parasta neuvonanta- 
jaansa seuraten on päättänyt, on täydellistä. Ihmisten olisi 
pitänyt saada todistus siitä, että tähtien liike ja koko taivaan 
kiertokulku perustuvat järkeen, koska taivaankappaleet aina 
suorittavat saman liikkeen, joka niille aikojen alusta on mää- 
rätty, eivätkä taivaalla vaeltaessaan oikullisesti muuta miel- 
tään tehden milloin sitä, milloin tätä, eivätkä muuta kiertora- 
tojaan. Monet meistä kuitenkin ovat tehneet juuri päinvastai- 
sen johtopäätöksen: kun tähdet aina käyttäytyvät samalla 
tavalla, niillä ei muka ole sielua. Ihmisten suuri enemmistö 
on seurannut näiden ymmärtämättömien ajatuksenjuoksua 
olettaen, että vaikka ihmiskunta on järjellä varustettu ja elä- 
vä liikkeissään, jumaluus on vailla järkeä, koska se pysyy 
aina samoilla kiertoradoillaan. Mutta jos ihminen on asettu- 
nut puoltamaan kauniimpaa ja parempaa ja ystävällistä ajat- 
telutapaa, hänen on täytynyt tehdä se johtopäätös, että hä- 
nen on pidettävä järjellä varustettuna juuri sellaista, joka 
aina käyttäytyy samalla tavalla ja samoja periaatteita ja sa- 
moja syitä noudattaen. Näin tekevät tähdet olemuksensa 
mukaisesti. Ne ovat kauneinta, mitä silmin voi nähdä, ne liik- 
kuvat ja suorittavat kauneimmat ja vaikuttavimmat kuoro- 
tanssiliikkeet ja ovat kaikille eläville olennoille esimerkkinä 
siitä, mitä niiltä vaaditaan. Todisteena siitä, että taivaankap- 
paleet ovat sielulla varustettuja olentoja, on ensiksikin niiden 
valtava koko. Ne eivät todellisuudessa ole sellaisia pieniä 
kappaleita, miltä ne näyttävät, vaan niiden massa on usko- 
mattoman suuri. Näin meidän on uskottava, koska siitä on 
olemassa riittävästi todisteita. Voimme perustellusti pitää 
aurinkoa suurempana kuin koko maa ja myös olettaa, että 
kiertotähtien koko on hämmästyttävä. Kuvitelkaamme nyt, 
mikä voisi olla se luonnonvoima, joka pitää liikkeessä niin 
suunnatonta massaa aina saman ajan, niin kuin ne nyt kiertä- 
vät radallaan. Jumala, väitän minä, on alkusyy. Mikään muu 
ei ole mahdollista. Sielulliseksi ei mikään voi tulla muuten 
kuin jumalan vaikutuksesta, kuten jo olemme osoittaneet. 
Kun tämä on ollut jumalalle mahdollista, hänen on ollut ai- 

van helppoa ensiksi tehdä mikä hyvänsä aineellinen kappale 
sielulliseksi ja sitten antaa sille liike, jonka katsoo parhaak- 
si. Kaikesta tästä voimme tehdä vain yhden todenmukaisen 


johtopäätöksen: ei ole mahdollista, että maa ja taivas ja täh- c 


det ja kaikki niiden aineelliset massat voisivat ilman niille 
kullekin annettua tai niissä olevaa sielua liikkua radallaan 
niin täsmällisesti, mitaten vuodet ja päivät sillä tavoin, että 
meille kaikki tapahtuu hyvin. 

Vaikka ihminen onkin kovin heikko olento, hän ei silti saa 
esiintyä tyhjänpuhujana, vaan hänen on puhuttava selvästi. 
Jos joku väittää, että kappaleiden liikkeen syynä ovat sysäyk- 
set, luonnossa piilevät voimat tai muut sellaiset, hän ei puhu 
selvästi. Meidän on palautettava mieleen, mitä aikaisemmin 
sanoimme, ja tutkittava, onko väitteemme järkevä vai täysin 
harhateillä. Ensiksikin on tutkittava väitettä, että olevaista 
on kahta laatua, sielu ja aineellinen ruumis; että monet oliot 
koostuvat kummastakin, vaikka ovatkin erilaisia ja toisistaan 
poikkeavia; että ei ole olemassa kolmatta olevaisen lajia, joka 
olisi yhteinen millekään niistä ja että sielu on ruumiin ylä- 
puolella. Voimme kai esittää väitteen, että sielu on järjellä 
varustettu ja aine vailla järkeä, että sielu on kaiken alkusyy 
ja että aine itse ei voi olla minkään sellaisen syy, mikä siihen 
vaikuttaa. Näin ollen väite, että taivaankappaleet ovat saa- 
neet näkyvän olemassaolonsa jollain muulla tavoin kuin sie- 
lun ja aineen tällä tavoin yhtyessä, osoittaa suurta typeryyttä 
ja tietämättömyyttä. Jos tahdomme, että väitteemme näistä 
olevaisen ilmenemismuodoista pääsee voitolle ja että näiden 
ilmiöiden voidaan uskoa olevan jumalallista alkuperää, mei- 
dän on annettava niille toinen kahdesta ominaisuudesta. 
Meidän on joko ylistettävä niitä asianmukaisin palvontame- 
noin todellisina jumalina tai pidettävä niitä jumalan kuvina, 
taideluomuksina, jotka ovat jumalan itsensä työtä. Sillä eivät 
ne ole minkään järkeä vailla olevien vähäpätöisten tekijöiden 
työtä, vaan meidän on luettava ne toiseen kahdesta olevaisen 
lajista. Jos luemme ne kuvien luokkaan, meidän on kunnioi- 
tettava niitä yli kaikkien muiden kuvien. Sillä milloinkaan 
ei tule olemaan kauniimpia, koko ihmiskunnan nähtäviksi 
luotuja ja ylevämpään paikkaan asetettuja, puhtaampia ja 

kunnianarvoisempia, täydellisemmin elävää olentoa esittäviä 
b kuvia kuin ne kaikessa täydellisyydessään ovat. Siispä kun 
nyt käsiteltävinä ovat jumalat, meidän on ryhdyttävä seuraa- 
vaan yritykseen. Kun näemme, että on olemassa kahdenlai- 
sia eläviä ja näkyviä olentoja, joista toisia sanomme kuole- 
mattomiksi, toisia, maallisia olentoja, joka suhteessa kuole- 
vaisiksi, yritämme määritellä ne kolme alkuainetta, jotka 
ovat keskimmäiset viidestä alkuaineesta ja todennäköisim- 
män selityksen mukaan ovat mainittujen kahden olevaisen 
lajin välissä. Eetterille annamme paikan tulen jälkeen ja ole- 
tamme, että sielu saa siitä kyvyn muovata elävät olennot 
samoin kuin muutkin, joissa suurimmaksi osaksi on samaa 
c alkuainetta, eetteriä, mutta vähäiseltä osalta muitakin ainei- 
ta, joita tarvitaan niiden koossa pitämiseen. Eetterin jälkeen 
sielu loi ilmasta toisen lajin eläviä olentoja, ja kolmannen 
lajin vedestä. Kun sielu oli luonut kaikki elävien olentojen 
lajit, se todennäköisesti täytti niillä koko tähtitaivaan, mah- 
dollisuuksien mukaan käyttäen niiden luomiseen kaikkia al- 
kuaineita, mutta tehden ne kaikki eläviksi olennoiksi. Ensim- 
mäiseksi luotiin näkyvät jumalat, sitten toinen, kolmas, nel- 
d jäs ja viides laji, viimeisenä meidät ihmiset. 

Mitä nyt jumaliin tulee — Zeukseen, Heraan ja muihin — 
asettakoon itse kukin ne mihin järjestykseen haluaa, kuiten- 
kin saman eläviä olentoja hallitsevan lain mukaan, ja pitä- 
köön tätä selitystä pätevänä. Mutta silmin nähtävistä juma- 
lista kuuluu ensimmäinen sija tähdille, koska ne ovat suurim- 
pia ja kunnioitetuimpia ja näkevät itse tarkimmin, sekä kai- 
kelle sille, mitä niiden yhteydessä voimme havaita. Näiden 

e jälkeen tulevat heti niiden alapuolella jumalalliset henkiolen- 
not, ilman kaltaiset, joilla on kolmas ja siis keskimmäinen 
arvosija, ennusmerkkien antajat, jotka ansaitsevat tulla ru- 
kouksin muistetuiksi pyhän välittäjänasemansa vuoksi. Näis- 
tä kahdesta elävien olentojen ryhmästä, niistä, jotka ovat 
syntyneet eetteristä, ja niistä, jotka ovat syntyneet ilmasta, 
eetteriä lähinnä olevasta alkuaineesta, on sanottava, että ne 
eivät ole selvästi silmin nähtävissä; ne ovat meitä lähellä, 
mutta eivät näkyvissä. Koska henkiolennoille on annettu ih- 

985a meellinen järki, koska ne kuuluvat olentoihin, jotka helposti 

oppivat ja muistavat hyvin, voimme väittää, että ne tuntevat 
hyvin meidän kaikkien ajatukset ja osoittavat erinomaista 
ystävällisyyttä niille meistä, jotka ovat jaloja ja hyviä ihmi- 
siä, mutta vihaavat todella huonoa ihmistä, koska voivat tun- 
tea myös mielipahaa. Jumala, joka on jumalallisessa kohta- 
lossaan täydellinen, on kaukana kaikesta tällaisesta, niin kär- 
simyksestä kuin nautinnostakin, mutta omistaa täydellisen 
viisauden ja tiedon. Ja kun taivas on täynnä eläviä olentoja, 
henkiolennot ilmoittavat toisilleen ja korkeammille jumalille 
kaiken, koska ne liikkuvat molemminpuolisina välittäjinä 
elävien olentojen välillä yhtä kevyesti sekä maassa että koko 
taivaan avaruudessa. Viidennestä alkuaineesta, vedestä, al- 
kunsa saaneita olentoja voimme hyvällä syyllä kuvata puoli- 
jumaliksi, jotka tästä alkuaineesta syntyneinä ovat milloin 
näkyviä, milloin taas häipyvät epäselviksi ja katsetta häm- 
mentäviksi kuvajaisiksi. 

Mitä tulee näihin viiteen elävien olentojen ryhmään, miten 
sitten itse kukin meistä on ne kohdannut — unen maailmassa 
nukkuessaan, terveenä tai sairaana, kuullen äänten lausuvan 
uhkauksia tai enteitä ja ennustuksia, tai kenties tehdessään 
kuolemaa — kaikesta tästä on syntynyt sekä yksityisiä että 
julkisuudessakin esitettyjä käsityksiä, niin että nämä ilmiöt 
ovat synnyttäneet ja tulevat vastakin synnyttämään monen- 
laisia uskonnollisia menoja. Näiden kohdalla ei kukaan lain- 
säätäjä, jolla on vähänkin järkeä, uskalla panna toimeen 
uudistuksia eikä käännyttää valtionsa kansalaisia palvonta- 
menoihin, joista ei ole varmuutta. Hän ei liioin ryhdy vastus- 
tamaan sitä, mitä esi-isien laki on määrännyt uhreista, kun 
hän ei kuitenkaan näistä asioista mitään tiedä, yhtä vähän 
kuin kuolevainen ihminen niistä muutenkaan voi mitään tie- 
tää. Mutta kun ovat kysymyksessä todella silmin nähtävät 
jumalat, eikö vastaavasti voida väittää, että ne henkilöt ovat 
todella pahansuopia, jotka eivät uskalla kertoa niistä meille 
ja vakuuttaa, että myös tähdet ovat jumalia, vaikka niitä ei 
palvotakaan eikä niille osoiteta asiaan kuuluvaa kunnioitus- 
ta? Ja nyt tulee eteemme tämäkin seikka. Olettakaamme, 
että joku meistä on nähnyt auringon ja kuun syntyvän ja 
katselevan meitä itse kutakin, mutta hän ei ole kertonut sii- 

tä, koska ei jostain syystä ole voinut puhua; vaikka hän on 
huomannut, että nuo taivaankappaleet ovat vailla palvonta- 
menoja, hän ei ole omalta osaltaan pyrkinyt saattamaan niitä 
näkyvästi kunniapaikalle, järjestämään niille uskonnollisia 
juhlia ja uhritilaisuuksia ja varaamaan tätä varten tiettyjä 
pitempiä tai lyhempiä ajanjaksoja niiden vuotuisesta kierto- 
ajasta. Eikö hän itse ja jokainen muukin olisi sitä mieltä, 
että häntä on pidettävä perin huonona ihmisenä? 

KLeINIAs Hyvin huonona, sehän on selvää. 

ATEENALAINEN No niin, hyvä Kleinias, mutta minullepa käy 
ilmeisesti juuri sillä tavalla. 

KLEINIAS Mitä sanotkaan? 

ATEENALAINEN Tietäkää siis, että taivaalla on kaikkiaan kah- 
deksan keskenään sukua olevaa voimaa. Olen nähnyt ne 
omin silmin. Eikä se ole mikään suuri saavutus, se on help- 
poa kenelle hyvänsä. Ensinnäkin ovat nämä kolme: auringon 
voimahahmo, kuun sekä niiden tähtien, jotka vähän aikai- 
semmin mainitsimme. Sen lisäksi on viisi muuta. Näistä tai- 
vaankappaleista, liikkuvatpa ne omalla voimallaan tai kiertä- 
vät rataansa kulkuneuvoissa ajaen, ei kukaan meistä saa aja- 
tella, että toiset niistä ovat jumalia, toiset eivät; että toiset 
ovat laillisia jumalia, toiset sellaisia että niiden mainitsemi- 
nenkin jumalina on pyhyydenloukkaus. Olkoon vakaa mieli- 
piteemme, että ne ovat kaikki veljiä keskenään ja jakavat 
keskenään veljesten kohtalon, ja osoittakaamme niille asiaan- 
kuuluvaa kunnioitusta, ei niin, että annamme yhden osalle 
vuoden, toisen osalle kuukauden, toisille emme anna mitään 
osuutta tai määrättyä ajanjaksoa, jonka kuluessa ne suoritta- 
vat kierroksensa taivaalla sen järjestyksen mukaan, jonka 
kaikkein jumalallisin järki on niille antanut. Tämän nähdes- 
sään onnellinen ihminen joutuu ensin hämmästyksen valtaan, 
sitten hänet valtaa halu oppia tietämään niin paljon kuin 
kuolevaiselle ihmiselle on mahdollista tietää; hän uskoo, että 
hän sillä tavoin voi elää elämänsä parhaiten ja onnellisimpa- 
na ja kuoltuaan pääsee hyveelle omistetuille asuinpaikoille. 
Tultuaan sitten todella ja oikealla tavalla vihityksi näihin 
mysteereihin ja päästyään yksin osalliseksi viisaudesta, joka 
on yksi ja ainoa, hän viettää lopun elämänsä katsellen kaik- 

kein kauneimpia ilmiöitä niin pitkälle kuin silmä kantaa. 
Tämän jälkeen meidän on nyt sanottava, kuinka monta 
näitä olentoja on ja mitä ne ovat, älköönkä meidän koskaan 
havaittako poikkeavan totuudesta. Tämän ainakin uskallan 
varmasti väittää — sanon sen toistamiseen — että niitä on 
kahdeksan, ja kun näistä kahdeksasta on jo mainittu kolme, 
jää jäljelle viisi. Neljäs liike ja ohitus ja samoin viides on 
nopeudeltaan melkein sama kuin auringon liike, eivätkä ne 
yhdessä tavallisesti ole toinen toistaan hitaampia tai nopeam- 
pia. Näistä kolmesta taivaankappaleesta tulee sen olla johta- 
ja, jolla on riittävästi ymmärrystä. Puhukaamme niistä aurin- 
gon ja aamutähden voimina, mutta kolmannelle emme voi 
antaa nimeä, koska emme sitä tunne. Tämä johtuu siitä, että 
se, joka ensimmäisenä teki nämä havainnot, oli vierasmaalai- 
nen. Vanha tapa ohjasi niitä, jotka ensimmäisinä tekivät 
näitä havaintoja. Kesähän on Egyptissä ja Syyriassa erin- 
omaisen kaunis ja kesäaikaa on runsaasti, niin että tähdet 
ovat siellä jokseenkin aina näkyvissä pilvien ja sateitten estä- 
mättä. Sieltä nämä havainnot ovat levinneet kaikkialle, myös 
meille, ja tulleet todetuiksi tuhansien vuosien, suorastaan 
mittaamattoman pitkän ajan kuluessa. Sen vuoksi meidän 
tulee pelkäämättä liittää nämä havainnot lakeihimme. On 
selvästikin osoitus järjen puutteesta, että kunnioittaa joitakin 
näistä taivaankappaleista jumalina, toisia taas ei. Syynä sii- 
hen, ettei niillä ole omaa nimeä, on pidettävä sitä, mistä jo 
aikaisemmin olemme puhuneet. Ne ovat kuitenkin saaneet 
nimensä jumalien mukaan. Että aamutähti, joka on sama 
kuin iltatähti, on nimeltään Afroditen tähti, on aivan johdon- 
mukaista ja sopii syyrialaisille lainlaatijoille; se tähti taas, 
jonka rata on sama kuin auringon ja edellä mainitun, on 
Hermeksen tähti. Huomatkaamme myös kolmen taivaankap- 
paleen liike, joka suuntautuu oikealle yhdessä kuun ja aurin- 
gon kanssa. On vielä puhuttava yhdestä jumalasta, kahdek- 
sannesta, josta enimmäkseen käytetään nimitystä maailman- 
kaikkeus ja joka liikkuu päinvastaiseen suuntaan kuin kaikki 
edellä mainitut taivaankappaleet, kuitenkaan panematta nii- 
tä liikkeelle, päinvastoin kuin voisi näyttää ihmisistä, joilla 
on näistä asioista puutteelliset tiedot. Mutta mehän sanom- 

me, niin kuin asiaan kuuluu, sen minkä riittävän hyvin tie- 
dämme. Tällaisena ilmenee todellinen viisaus sille, jolla vä- 
hänkään on oikeaa ja jumalallista ymmärrystä. Vielä on jäl- 
jellä kolme taivaankappaletta. Näistä yksi eroaa muista hi- 
taan liikkeensä vuoksi, ja jotkut käyttävät siitä nimitystä 
Kronoksen tähti. Hitaassa liikkeessä seuraavaa on sopivaa 
nimittää Zeuksen tähdeksi, ja tämän jälkeen seuraa Areksen 
tähti, jonka väri on kaikkein punertavin. Tätähän ei ole vai- 
kea ymmärtää, kun joku sen sanoo, mutta täytyy oppia usko- 
maan, että on niin kuin sanomme. 

On eräs asia, jota jokaisen helleenin tulee ajatella, nimit- 
täin että kaikista helleeneistä juuri meillä on maa, joka on 
hyveen harjoittamiseen suotuisin. Maamme hyvistä puolista 
mainittakoon, että se sijaitsee kesä- ja talvi-ilmastoalueen 
puolivälissä. Kun meidän ilmastomme kuitenkin on epä- 
edullisempi kuin edellä mainittujen maiden ilmasto, siitä on 
ollut seurauksena, että me olemme voineet vasta myöhem- 
min saada tietoa tuosta taivaan jumalien noudattamasta jär- 
jestyksestä. Ottakaamme kuitenkin ansioksemme se, että 
mitä hyvänsä helleenit vierailta kansoilta omaksuvatkin, he 
loppujen lopuksi pukevat sen jalompaan muotoon. Tämä 
meidän on syytä pitää mielessä nytkin käsitellessämme näitä 
asioita: vaikka onkin vaikea saada lopullisesti selville kaikki 
nämä seikat niin ettei jää sijaa epäilykselle, meille jää kau- 
nis ja vahva toivo, että helleenit osoittavat näille jumalille 
itse asiassa hartaampaa ja asianmukaisempaa kunnioitusta 
jumaltaruissaan ja palvontamenoissaan kuin vieraat barbaa- 
rikansat, joilta ne ovat meille tulleet, koska meillä on kasva- 
tusjärjestelmämme ja Delfoin oraakkelilauseet sekä koko 
lakien määräämä jumalanpalvelusjärjestelmämme. 

Älkööt helleenit siis pelätkö, ettei heidän kuolevaisina 
olentoina ole lupa askarrella jumalaisten asioiden parissa, 
vaan tietäkööt päinvastoin, että jumaluus ei koskaan ole vail- 
la järkeä eikä ihmisluonto ole sille tuntematon; se tietää, 
että jos se itse meitä opettaa, me seuraamme sen opetuksia. 
Epäilemättä jumaluus tietää, että kun se itse antaa meille 
opetusta, me opimme luvut ja laskutaidon. Ellei se tätä tie- 
täisi, se olisi itse peräti vailla ymmärrystä, sehän — niin kuin 

sanonta kuuluu — ei tuntisi omaa itseään ja olisi vihainen 
sille, joka kykenee oppimaan, sen sijaan että kateutta tunte- 
matta olisi iloinen siitä, että joku on jumalan avulla tullut 
hyväksi ihmiseksi. On hyvä ja pätevä syy uskoa, että kun 
ihmiset muodostavat ensimmäiset käsityksensä jumalista ja c 
siitä, miten jumalat syntyivät, millaisia ne olivat ja mitä teki- 
vät, viisaat eivät pitäneet näitä käsityksiä kovinkaan järkevi- 
nä eikä mieluisina, eivätkä liioin niiden mielipiteitä, jotka 
myöhemmin väittivät, että suurinta kunnioitusta ansaitsivat 
tuli, vesi ja muut alkuaineet, kun taas sielu, sinänsä ihmeelli- 
nen, on vasta myöhemmällä sijalla. Heistä tärkein ja kunnioi- 
tusta ansaitsevin oli liike, jonka sai aikaan kappaletta itseään 
liikuttava lämpö tai kylmyys tai jokin muu sellainen syy, 
mutta ei sielu, joka kuitenkin liikuttaa sekä kappaletta että 
itseään. Kun meidän mielestämme ei ole mikään ihme, että 
sielu kerran yhdyttyään aineelliseen kappaleeseen liikuttaa d 
ja kuljettaa radallaan sekä sitä että itseään, ei meillä myös- 
kään ole syytä epäillä, ettei sielu pystyisi pitämään liikkeellä 
kuinka raskasta kappaletta hyvänsä. Kun nyt olemme sitä 
mieltä, että sielu on kaiken alkusyy ja että kaikkien hyvien 
asioiden syy on samanlainen hyvä ja pahojen taas samanlai- 
nen paha, ei ole mikään ihme se, että sielu on kaiken liik- 
keen ja kaiken paikaltaan siirtymisen alkusyy ja että hyvään e 
suuntautuvan liikkeen alkusyy on jalo sielu ja päinvastaiseen 
suuntaan pyrkivän liikkeen syy on sen vastakohta. Hyvien 
asioiden on täytynyt päästä voitolle, ja ne voittavat sen, mikä 
ei ole hyvää. 

Tämän kaiken olemme sanoneet sen oikeusjärjestelmän 
mukaan, joka rankaisee epähurskaat. Nyt käsiteltävänä ole- 
van aiheen kannalta emme voi uskoa, ettei meidän olisi pi- 
dettävä hyvää miestä myös viisaana miehenä. Katsokaamme, 
voisimmeko nähdä tuon viisauden, jota jo kauan olemme 
etsineet, perustuvan kasvatukseen tai taitoon, jonka puutteel- 989a 
linen tunteminen tekisi meidät tietämättömiksi ja väärämie- 
lisiksi. Tämä on minun mielipiteeni, ja sanon miksi. Olen 
etsinyt vastausta tähän kysymykseen ylhäältä ja alhaalta, ja 
sikäli kuin se on minulle selvinnyt, yritän selvittää sen teille. 
Syynä tietämättömyyteemme on se, että emme ole oikealla 

tavalla harjoittaneet hyveen tärkeintä osaa, mikä minusta 
näyttää käyvän selville siitä, mitä juuri olemme sanoneet. 
Älköön kukaan koskaan saako meitä uskomaan, että olisi 
olemassa ihmissuvulle tärkeämpää hyveen osaa kuin hurs- 
kaus. On sanottava, että osoittaa mitä suurinta tietämättö- 
myyttä, ettei tämä hyve ole tullut esille parhaissa luonteissa. 
Parhaita luonteita ovat ne, joista tulee sellaisia suurimpien 
vaikeuksien kautta, mutta suuri on hyötykin, jos he onnistu- 
vat. Sielu, joka sallii itselleen hitautta ja nopeutta kohtuulli- 
sessa määrin ja lempeyttä osoittaen, on hyväluonteinen; se 
ihailee urhoollisuutta ja alistuu helposti kohtuuteen, ja mikä 
tärkeintä, sillä on kyky oppia ja myös muistaa oppimansa. 
Näin se pystyy suuresti nauttimaan tällaisesta ja todella ra- 
kastaa oppimista. Tällaisia sieluja ei ole helppo saada ai- 
kaan, mutta kun ne kerran on saatu syntymään ja ravittu ja 
kasvatettu, ne kykenevät pitämään suuret joukot, itseään 
vähäpätöisemmät ihmiset, tietoisina siitä, mikä on milloinkin 
oikea tapa ajatella ja toimia ja puhua jumalista, ja samoin 
siitä, miten ja milloin on suoritettava uhrit ja puhdistusme- 
not jumalien ja ihmisten välisissä suhteissa, niin etteivät ih- 
miset noudata vain ulkonaisia muotomenoja vaan todella 
kunnioittavat hyvettä, mikä on kaikkein tärkeintä myös koko 
valtion kannalta. Tämänlaatuiset ihmiset ovat luonnostaan 
vaikutusvaltaisimpia ja kykeneviä oppimaan parasta ja ja- - 
lointa, jos sitä heille opetetaan. Mutta he eivät voi saada 
tällaista oppia, ellei jumala heitä siinä ohjaa. Jos joku ryhtyy 
antamaan opetusta mutta ei tee sitä oikealla tavalla, silloin 
on parempi olla opiskelematta. Kaikesta edellä sanotusta 
seuraa, että tuollaisen parhaalla luonteenlaadulla varustetun 
ihmisen on oppimalla omaksuttava nämä asiat. Koettakaam- 
me nyt johdonmukaisesti selvittää, mitä ja minkälaatuisia ja 
millä tavalla opittavia ovat jumalan kunnioittamisen muo- 
dot, sikäli kuin minä, puhuja, ja minun kuulijani siihen kyke- 
nevät. Tämä on kyllä tavallisuudesta poikkeavaa kuultavaa, 
sillä nimi, jonka tälle tiedolle annamme, on sellainen, ettei 
se juolahtaisi asiaa tuntemattoman mieleen, nimittäin astro- 
nomia. Ihmiset eivät tiedä, että todellinen astronomi on eh- 
dottomasti kaikkein viisain, ei sellainen kuin Hesiodos ja 

kaikki muut sellaiset »tähtitieteilijät», jotka vain tarkkailevat 
taivaankappaleiden laskuja ja nousuja, vaan sellainen, joka 
on tutkinut seitsemää taivaankappaleiden kahdeksasta kier- 
toradasta. Näillä taivaankappaleilla on kullakin oma kierto- 
ratansa, eikä sitä ole helppo havaita tavallisen ihmisen, joka 
ei ole perehtynyt luonnon ihmeisiin. Olemme nyt jo sanoneet 
ja sanomme vielä, miten menetellen tämä tieto on hankitta- 
va. Mutta esittäkäämme ensiksi seuraavat tosiseikat. 

Kuu vaeltaa kiertorataansa kaikkein nopeimmin ja täyttää 
kuukauden kierron palaamalla lähtökohtaansa täysikuuhun. 
Seuraavaksi on tehtävä havaintoja auringosta. Kun se vael- 
taa koko kiertoratansa, se tuo mukanaan päiväntasaukset ja 
kiintotähdet, jotka seuraavat sitä samalla nopeudella. Mutta 
jotta emme toistaisi aina samoja asioita, todettakoon että 
taivaankappaleiden muita ratoja, joista olemme aikaisemmin 
puhuneet, ei ole helppo ymmärtää. Meidän on kuitenkin 
mahdollisuuksien mukaan valmistettava mielemme ymmär- 
tämään näitä asioita. 

On nähtävä vaivaa antamalla oppilaalle monia tietoja jo 
ennakolta ja harjoittamalla häntä jo lapsesta ja nuoruusiästä 
lähtien. Siihen tarvitaan opintoja. Niistä tärkein ja ensim- 
mäiselle sijalle asetettava on oppi luvuista, ei niistä, jotka 
ovat kosketuksessa aineelliseen, vaan oppi parillisten ja parit- 
tomien lukujen synnystä ja niiden vaikutuksesta tosiolevai- 
seen luontoon. Kun oppilas on nämä asiat oppinut, tulee seu- 
raavaksi aine, jota melko naurettavalla nimellä kutsutaan 
geometriaksi, se kun todistaa, että luvut, jotka luonnostaan 
eivät ole samanlaisia, selvästi samanlaistuvat, jos ne asete- 
taan tasolle. Tämä käy ilmeiseksi sille, joka kykenee ymmär- 
tämään, että tämä ihme ei ole inhimillistä vaan jumalallista 
alkuperää. Sitten seuraavat kolme kertaa kerrotut luvut, jot- 
ka ovat avaruuskuvioiden kaltaisia. Niistä syntyneitä erilai- 
sia lukuja tehdään yhteismitallisiksi uuden tiedon avulla, 
jota sen harjoittamiseen antautuneet kutsuvat stereometriak- 
si. Jumalallinen ja ihmeellinen seikka niille, jotka siihen sy- 
ventyvät ja sitä ajattelevat, on se, kuinka kertolasku ja sen 
vastakohta aina palautuvat kahteen, niin että luonto kokonai- 
suudessaan luo jokaisen muodon ja lajin kulloinkin vastaa- 

vassa suhteessa. Näin ensimmäinen suhde on kaksinkertai- 
nen lukujonossa siirryttäessä yhdestä kahteen, joka kaksi 
kertaa itsellään kerrottuna on potenssi kahteen. Kun siitä 
mennään kolmiulotteiseen ja kosketeltavaan, kerrotaan taas 
kahdella ja tullaan siis yhdestä kahdeksaan. Kun päinvastoin 
tullaan kaksinkertaisesta sen puoliväliin, jokaisen pienem- 
män luvun suhde sitä seuraavaan pienempään ja suuremman 
suhde sitä edeltäneeseen suurempaan on sama. Lukujonossa 
kuuden ja kahdentoista välissä esiintyy suhde puolitoista se- 
kä yksi ja yksi kolmasosa. Kääntyen kumpaankin suuntaan 
näiden arvojen välillä tämä analogia tuo ihmisille heidän 
vapaa-aikojaan ilahduttamaan sävelten harmonian ja rytmin 
sekä runotarten autuaan kuorotanssin. Näin siis olkoon noi- 
den tiedonalojen laita ja tällaisena se pysyköön. Mutta mitä 
tulee niiden lopulliseen tarkoitukseen, meidän on suunnatta- 
va katseemme niiden jumalalliseen syntyyn ja samalla kau- 
neimpaan ja jumalallisimpaan ilmiöön, minkä jumala on ih- 
misten nähtäväksi luonut ja mistä kukaan ei voi kerskata 
saaneensa helposti selvää ilman edellä esitettyjä oivalluksia. 
Sitä paitsi, meidän on kaikissa keskusteluissamme johdetta- 
va yksityinen ilmiö yleisestä laista, ja virheelliset väitteet on 
asetettava kysymyksenalaisiksi ja hylättävä. Tämä menetel- 
mä on paras ja ensimmäinen koetinkivi, joka ihmisillä on 
käytettävänään, ja kaikki muut, joita sellaisiksi väitetään, ' 
ovat turhaa painolastia. Meidän on myös pantava merkille 
tarkka ajan kulku ja havaittava, kuinka täsmällisesti ilmiöt 
taivaalla tapahtuvat. Ken on vakuuttunut sen väitteemme 
todenperäisyydestä, että sielu on vanhempi ja myös jumalal- 
lisempi kuin ruumis, hän tunnustaa oikeaksi myös sen kau- 
niin ja tyydytystä antavan ajatuksen, että koko maailma on 
täynnä jumalia ja että nuo meitä mahtavammat voimat eivät 
koskaan unohda meitä ja jätä meitä oman onnemme nojaan. 
Tässä kaikessa on huomattava, että sille, joka omaksuu 
nämä tiedot oikealla tavalla, on suurta hyötyä siitä että hän 
on saanut tietonsa asianmukaisesti; ellei näin ole laita, on 
aina parasta pyytää apua jumalalta. Oikea menetelmä — se 
on tässä selitettävä — on tämä. Sille, joka opiskelee oikean 
menetelmän mukaan, on osoitettava jokaisen geometrisen 

kuvion ja lukujärjestelmän ja musiikin harmonian samoin 
kuin tähtien yhdenmukaisen liikkeen radoillaan olevan yhtä 
ja samaa. Tämä käy hänelle selväksi, niin väitämme, jos pi- 
tää silmällä näiden tiedonalojen ykseyttä. Se käy ymmärret- 
täväksi jos ajattelemme, että kaikkien ilmiöitten välillä on 
yksi yhteinen side. Jos joku lähtee ajattelussaan toiselle tiel- 
le, hän saa kyllä kutsua avukseen sattumaa, niinkin voisi 
sanoa. Ilman tällaisia opintoja ei kukaan valtiossamme voi 
olla onnellinen. Tässä on se menetelmä, se kasvatus, ne opin- 
not — olivatpa ne sitten vaikeita tai helppoja —, se tie jota 
myöten on mentävä eteenpäin. Mutta epähurskasta olisi jät- 
tää huomioon ottamatta jumalat, kun ilmeisestikin heitä 
kaikkia aivan oikein sanotaan onnea tuottaviksi. Sitä, joka 
tällä menetelmällä on hankkinut kaikki nämä tiedot, minä 
sanon varsinaisessa mielessä viisaimmaksi. Hänestä myös 
uskallan väittää, sekä leikilläni että vakavissani, että kun 
joku tällainen on kuollut ja näin täyttänyt kohtalonsa, niin 
jos hän kuolemansa jälkeenkin elää, hän ei enää ota osaa 
moninaisten aistihavaintojen tekemiseen, kuten nyt, vaan 
hänen osakseen on tullut ainutlaatuinen kohtalo ja hän on 
tullut monesta yhdeksi, hän on onnellinen ja samalla kertaa 
sekä mahdollisimman viisas että autuas, eläköönpä sitten 
»mannermaalla tai saarilla». 

Tällaisen miehen onni pysyy aina samana, olipa hän har- 
joittanut tutkimuksiaan julkisuuden henkilönä tai yksityises- 
ti. Jumalat kohtelevat häntä aina samalla tavalla. Se, mitä 
alussa sanoimme ja mikä edelleenkin on sellaisenaan totta, 
nimittäin ettei ihmisten — muutamia harvoja lukuun otta- 
matta — ole mahdollista olla täysin autuaita ja onnellisia, 
on nyt osoitettu todeksi. Ne, jotka ovat jumalallisia luonteel- 
taan ja jotka osoittavat järkevyyttä, joilla on luonteessaan 
muitakin hyveitä ja jotka ovat lisäksi hankkineet itselleen 
suurinta onnea antavan tiedon — olemme selittäneet, mitä 
se tieto on — ovat niitä, jotka yksin ovat saaneet ja pitäneet 
omanaan kaikki jumalien antamat lahjat. Näistä miehistä, 
jotka ovat ponnistelleet läpi kaikkien näiden tehtävien, me 
sekä esitämme yksityisissä puheissamme että määräämme 
lainsäädännössämme, että kun he ovat tulleet vanhuuden 

kynnykselle, heille on uskottava korkeimmat virka-asemat, 
ja toisten tulee seurata heidän johtoaan ylistäen kaikkia ju- 
malia ja jumalattaria. Meidän tulee määrätä, että yöllistä 
neuvostoa on kehotettava omaksumaan ohjeekseen tämä vii- 

e saus, jonka olemme nyt riittävästi selvittäneet ja oikeaksi 
osoittaneet. 


Alkibiades I 


Suomentanut A.M. Anttila 


Tämän dialogin selitykset sivulla 333 


SOKRATES Taidatpa ihmetellä, Kleiniaan poika, että minä, 
joka ensimmäisenä rakastuin sinuun, olen nyt ainoana jäljel- 
lä, kun muut ovat jo jättäneet sinut, ja että muut ikävystymi- 
seen saakka vaivasivat sinua keskusteluillaan, mutta minä 
en ole puhunut sinulle vuosikausiin. Syy siihen ei ole ollut 
inhimillinen, vaan eräänlainen jumalallinen esto, jonka voi- 
masta saat kuulla myöhemmin. Nyt se ei enää ole tielläni, 
joten olen tullut luoksesi ja voin hyvin toivoa, ettei se vasta- 
kaan ole minua estämässä. Melkein koko ajan olen kyllä pitä- 
nyt sinua silmällä ja tarkkaillut, miten olet suhtautunut ra- 
kastajiisi. Sillä vaikka heitä on ollut lukuisa joukko ja he 
ovat olleet mieleltään ylpeitä, kukaan heistä ei ole kestänyt 
. sinun ylpeyttäsi vaan jokainen on lähtenyt pakoon. Sanonpa, 
mikä on syynä siihen, että sinun luonteenlaatusi on ollut 
heille liikaa. Sinä sanot, että et missään suhteessa tarvitse 
toista ihmistä. Olet niin runsaslahjainen, niin ruumiin kuin 
sielunkin puolesta, ettei sinulta puutu mitään. Katsot olevasi 
kaikista kaunein ja komein, ja jokainenhan voi nähdä, että 
siinä et olekaan väärässä. Olet myös tietoinen siitä, että kuu- 
lut aloitekykyisimpiin sukuihin kaupungissasi, joka on Hel- 
laan suurin, ja että sinulla isäsi puolelta on lukuisia jalosu- 
kuisia ystäviä ja sukulaisia, jotka voivat tarpeen vaatiessa 
auttaa sinua, eivätkä äidinpuoleiset sukulaisesi ole yhtään 
vähälukuisempia tai huonompia. Suurimman vallan kaikista 
näistä henkilöistä katsot olevan Perikleellä, Ksanthippoksen 
pojalla, jonka isäsi jätti sinulle ja veljillesi holhoojaksi; hän- 

hän kykenee tekemään mitä haluaa ei vain tässä kaupunki- 
valtiossa vaan koko Kreikassa ja monien suurten barbaarihei- 
mojen keskuudessa. Tähän haluan vielä lisätä, että olet ri- 
kas, vaikka tunnutkin ajattelevan tätä seikkaa kaikkein vä- 
himmin. Kaikesta tästä olet ylpeästi tietoinen ja olet mahta- 
vampi kaikkia noita ihailijoitasi, jotka alemmuutensa tuntien 
ovat alistuneet osaansa. Ymmärränkin hyvin sinun ihmettele- 
vän, mitä oikein ajattelen, kun en minäkään lakkaa rakasta- 
masta sinua, ja mitä toivon, kun toiset jo ovat sinut jättäneet. 
ALKIBIADES Ehkä et huomaakaan, Sokrates, että ehdit hiu- 
kan minun edelleni. Aioin juuri tulla luoksesi kysymään tätä 
samaa: mitä oikein tahdot ja mitä toivoa elättelet, kun vai- 
vaat minua ja aina osut sinne missä minä olen? Tosiaan ih- 
mettelen, mikä tarkoituksesi on, ja mielelläni haluaisin kuul- 
la sen sinulta itseltäsi. 

SOKRATES Sitten kai kuunteletkin minua tarkkaavaisesti, kun 
kerran haluat tietää tarkoitukseni. Nyt saankin puhua kärsi- 
välliselle kuulijalle. 

ALKIBIADES Tottahan toki. Puhu siis. 

SOKRATES Varo kuitenkin. Sinun ei nimittäin pidä ihmetellä, 
että puheeni lopettaminen on minulle yhtä vaikeaa kuin oli 
sen aloittaminen. 

ALKIBIADES Voi hyvä ystävä, puhu toki, kyllähän minä kuun- 
telen. | 
SOKRATES Kai minun sitten on puhuttava, vaikka vaikea on 
rakastajan puhua sellaiselle, joka ei ota vastaan rakkauden- 
osoituksia. Minun on kuitenkin uskallettava tuoda esiin aja- 
tukseni. Sillä jos olisin havainnut sinun olevan tyytyväinen 
kaikkeen siihen hyvään, jota äsken luettelin, ja aikovan elää 
loppuelämäsi nauttien niistä hyvyyksistä, olisin jo aikoja sit- 
ten lakannut rakastamasta sinua, siitä olen melkein varma. 
Mutta nyt minä näen, että sinulla on aivan toiset ajatukset 
itsesi suhteen. Tästä huomaat, että olen pitänyt sinua silmäl- 
lä. Minusta nimittäin tuntuu, että jos joku jumala kysyisi 
sinulta: No Alkibiades, kumman valitset: valitsetko elämän, 
tyytyen siihen, mitä sinulla nyt on, vai kuoleman heti kun 
et enää voi hankkia enempää? — niin luulenpa, että valitsisit 
kuoleman. Nyt sanon, mitä toivetta sinä mielessäsi elättelet. 

Arvelet, että kun piakkoin astut Ateenan kansankokouksen 
eteen — siihen ei taida olla kuin muutama päivä — sinä pys- 
tyt osoittamaan ateenalaisille, että ansaitset kunniaa enem- 
män kuin Perikles tai kukaan ennen häntä elänyt, ja kun 
olet näyttänyt sen toteen, olet mahtavin valtiossa; ja kun olet 
suurin täällä, olet suurin myös toisten helleenien keskuudes- 
sa, eikä vain helleenien, vaan barbaarienkin, jotka asuttavat 
mannermaata ympärillämme. Ja jos tuo sama jumala sanoisi 
sinulle, että sinun pitäisi tyytyä hallitsemaan Euroopassa 
mutta et saa mennä Aasian puolelle etkä sekaantua sikäläi- 
siin asioihin, sinä et luultavasti suostuisi elämään edes tällä 
ehdolla, jollet saisi täyttää nimelläsi ja valtasi voimalla yksin- 
kertaisesti koko maailmaa. Luulenpa, että Kyyrosta ja 
Kserksestä lukuun ottamatta et katso ketään muuta mainit- 
semisen arvoiseksi. Että tämä on sinun toiveesi, sen tiedän, 
ei tämä ole pelkkää arvailua. Ehkäpä myönnät minun olevan 
oikeassa ja sanot: No niin, Sokrates, miten tämä sitten liittyy 
siihen, että et ole jättänyt minua — siitähän sinä aioit pu- 
hua? Sanon sen sinulle: Rakas Kleiniaan ja Deinomakhen 
poika, kaikkien noiden suunnitelmiesi täytäntöönpano on il- 
man minua mahdotonta, niin suuri vaikutusvalta minulla 
kyllä on sinun tekoihisi ja sinuun itseesi. Varmaan sen vuok- 
si jumala onkin kauan estänyt minua tulemasta puhumaan 
sinulle. Sitä lupaa olen saanut odottaa. Niin kuin sinä toivot 
voivasi osoittaa, että olet valtiolle korvaamaton, ja sen jäl- 
keen pääseväsi hallitsemaan rajattomalla vallalla, niin minä- 
kin toivon saavani sinuun rajattoman vallan todistamalla, 
että olen sinulle korvaamaton ja ettei kukaan holhooja, suku- 
lainen tai kukaan muukaan pysty antamaan sinulle toivo- 
maasi valtaa, ei kukaan muu kuin minä, jumalan avulla tie- 
tenkin. Kun olit nuorempi etkä vielä hautonut mielessäsi 
tuollaisia toiveita, jumala ei sallinut minun puhua, jotten 
puhuisi turhanpäiten. Mutta nyt hän antoi luvan ja nyt saat 
kuunnella minua. 

ALKIBIADES Sokrates, nyt kun sinä alat puhua, vaikutat mi- 
nusta oudommalta kuin silloin kun mitään puhumatta seurai- 
lit minua, vaikka silloinkin kyllä näytit aika omituiselta. Oli- 
ko minulla sellaisia ajatuksia mielessäni vai ei, siitä sinä jo 

näytät muodostaneen oman mielipiteesi, ja vaikka kieltäisin- 
kin, se tuskin saa sinua vakuuttumaan. No hyvä niin. Jos 
mielessäni on ollut sellaisia ajatuksia, niin kuinka on mahdol- 
lista, että ne voivat toteutua vain sinun avullasi, eivät ilman 
sinua? Voitko sanoa sen? 

SOKRATES Kysytkö, voinko pitää pitkän puheen, jollaisia olet 
tottunut kuulemaan? Sitä en aio tehdä. Mutta luulen voivani 
osoittaa sinulle, että asia on niin kuin sanoin, jos suostut teke- 
mään minulle pienen palveluksen. 

ALKIBIADES No, jos se ei ole liian vaivalloinen palvelus, niin 
suostun. 

SOKRATES Olisiko sinun vaikea vastata kysymyksiin, jotka 
teen sinulle? 

ALKIBIADES Eihän se ole vaikeata. 

SOKRATES No vastaahan sitten. 

ALKIBIADES Kysy. 

SOKRATES Sinulla on siis mielessäsi sellaisia aikeita kuin sa- 
noin? 

ALKIBIADES Olkoon, jos niin tahdot, jotta saan tietää mitä 
haluat sanoa. 

SOKRATES No niin. Kuten sanoin, sinä aiot siis lähiaikoina 
esiintyä ateenalaisten neuvonantajana. Jos nyt sinun noustes- 
sasi puhujalavalle tarttuisin sinuun kiinni ja kysyisin: Kuule- 
han Alkibiades, mistä asiasta sinä nyt tahdot nousta anta- 
maan ateenalaisille neuvoja? Sellaisestako, mistä sinulla on 
paremmat tiedot kuin heillä? Mitä vastaisit? | 
ALKIBIADES Sanoisin tietenkin että sellaisista asioista, jotka 
tunnen paremmin kuin he. 

SOKRATES Siis asioissa, jotka tunnet hyvin, sinä olet hyvä 
neuvonantaja. 

ALKIBIADES Totta kai. 

SOKRATES Tiedätkö vain ne asiat, jotka olet oppinut toisilta 
tai itse saanut selville? 

ALKIBIADES Mitäpä muutakaan? 

SOKRATES Onko siis niin, että et ole koskaan oppinut mitään 
mitä et ole itse halunnut oppia tai saada itse selville? 
ALKIBIADES Niin on. 

SOKRATES Olisitko tahtonut saada selville tai oppia sitä 

mitä luulet tietäväsi? 

ALKIBIADES En toki. 

SOKRATES On siis ollut aika, jolloin katsoit että et tiennyt 
sitä mitä nyt ehkä tiedät. 

ALKIBIADES Onpa tietenkin ollut. 

SOKRATES Minä tiedän suunnilleen, mitä sinä olet oppinut. 
Jos minulta on jäänyt jotakin huomaamatta, sano se. Sikäli 
kuin muistan, opit kirjoittamaan ja soittamaan lyyraa ja pai- 
nimaan. Et kuitenkaan halunnut oppia soittamaan huilua. 
Nämä asiat sinä osaat, ellei minulta jotain ole jäänyt huo- 
maamatta. Eikä kai olekaan, koska et yöllä tai päivällä ole 
lähtenyt kotoasi. 

ALKIBIADES Ei, en ole saanut muuta opetusta kuin mainitse- 
missasi taidoissa. 

SOKRATES Kun ateenalaiset tarvitsevat neuvoa oikein kirjoit- 
tamisessa, nousetko sinä siis silloin antamaan noita neuvoja? 
ALKIBIADES En toki, kautta Zeun! 

SOKRATES Entä lyyran näppäilyssä? 

ALKIBIADES En millään muotoa! 

SOKRATES Eivätkä kai ateenalaiset ole tottuneet neuvottele- 
maan painiotteista kansankokouksessa? 

ALKIBIADES Eivät toki. 

SOKRATES No missä näitä neuvoja sitten tarvitaan? Ei kai 
talon rakentamisessa? 

ALKIBIADES Ei tosiaankaan. 

SOKRATES Ei, sillä rakennusmestari antaa siinä parempia 
neuvoja kuin sinä. 

ALKIBIADES Niin kyllä. 

SOKRATES Ei kai liioin silloin, kun neuvotellaan ennustustai- 
dosta? 

ALKIBIADES Ei. 

SOKRATES Sillä ennustaja on siinä asiassa parempi kuin sinä. 
ALKIBIADES Niin on. 

SOKRATES Olipa hän sitten pieni tai isokokoinen, kaunis tai 
ruma, jalosyntyinen tai halpasyntyinen. 

ALKIBIADES Niin tietenkin. 

SOKRATES Joka asiassa neuvoja saadaan siis siltä, joka tietää, 
eikä siltä, joka on esimerkiksi varakas. 

ALKIBIADES Se on selvää. 

SOKRATES Olipa siis neuvonantaja köyhä tai rikas, sillä ei 
ateenalaisille ole mitään väliä, kun he käyvät neuvottelua 
kansalaisten terveydestä, vaan he haluavat, että neuvonanta- 
ja on lääkäri. 

ALKIBIADES Sehän on aika selvää. 

SOKRATES Millaista asiaa käsiteltäessä sinulla sitten on täysi 
syy nousta antamaan neuvoja? 

ALKIBIADES Heidän omia asioitaan, Sokrates. 

SOKRATES Tarkoitatko laivanrakennusta? Että millaisia laivo- 
ja heidän pitäisi rakentaa? 

ALKIBIADES En minä sitä tarkoita. 

SOKRATES Laivanrakennustahan sinä tietääkseni et ymmärrä. 
Sekö on syynä? Vai jokin muu seikka? 

ALKIBIADES Se, eikä mikään muu. 

SOKRATES No mistä omista asioistaan sitten väität heidän 
neuvottelevan, kun nouset puhumaan? 

ALKIBIADES Sodasta, hyvä Sokrates, tai rauhasta, tai muusta 
valtiota koskevasta asiasta. 

SOKRATES Tarkoitatko siis, että he neuvottelevat siitä, keiden 
kanssa heidän sopii solmia rauha ja keitä vastaan on käytävä 
sotaa ja millä tavoin? 

ALKIBIADES Sitä juuri tarkoitan. 

SOKRATES Ja keiden suhteen ei pidä niin menetellä? 
ALKIBIADES Niin. 

SOKRATES Ja mikä on sopivin ajankohta? 

ALKIBIADES Niin juuri. 

SOKRATES Ja kuinka pitkä aika on sopivin? 

ALKIBIADES Aivan niin. 

SOKRATES Jos siis ateenalaiset neuvottelisivat siitä, keiden 
kanssa on käytävä sylipainia ja keiden kanssa painittava vain 
käsikosketuksessa, olisitko sinä parempi neuvonantaja kuin 
paininopettaja? 

ALKIBIADES Paininopettaja luonnollisesti olisi parempi. 
SOKRATES Voitko sanoa, mitä paininopettaja ehkä pitää 
silmällä kun hän neuvoo, kenen on painittava sylipainia ja 
kenen ei, ja milloin ja millä tavalla? Tarkoitan tätä: nii- 
den kanssa on käytävä sylipainia, joiden kanssa se parhai- 

ten onnistuu, vai mitä? 

ALKIBIADES Aivan niin. 

SOKRATES Ja niin kauan kuin se parhaiten käy päinsä? 
ALKIBIADES Niin kauan juuri. 108a 
SOKRATES Ja parhaana ajankohtana? 

ALKIBIADES Tietenkin. 

SOKRATES Myös laulajan pitää joskus säestää lauluaan lyy- 
ralla ja ottaa tanssiaskelia? 

ALKIBIADES Niin pitää. 

SOKRATES Ja silloin kun se on parasta? 

ALKIBIADES Niin. 

SOKRATES Ja niin kauan kuin se on parasta? 

ALKIBIADES Olen samaa mieltä. 

SOKRATES Kun sinä nyt käytit sanaa »paras» molemmissa 
tapauksissa, laulua säestävästä lyyransoitosta ja sylipainista, b 
niin mikä nyt sitten lyyransoitossa on »parasta», kun painissa 
minä sanon parhaaksi voimistelusääntöjen noudattamista? 
Mitä sanot edellisessä tapauksessa »parhaaksi»? 
ALKIBIADES En oikein ymmärrä. 

SOKRATES Koetahan nyt jäljitellä minua. Minun vastaukseni 
kysymykseen on, että mikä tapahtuu oikealla tavalla, on 
parasta. Ja oikeaa epäilemättä on se, mikä tapahtuu kutakin 
taitoa koskevien sääntöjen mukaan. Eikö asia ole niin? 
ALKIBIADES On. 

SOKRATES Ja eikö taito tuossa äsken mainitussa ollut voimis- 
telutaitoa? | 
ALKIBIADES Totta kai. 

SOKRATES Minähän sanoin, että »parempaa» painissa on voi- 
mistelusääntöjen noudattaminen. c 
ALKIBIADES Niin sanoit. 

SOKRATES Olinko oikeassa? 

ALKIBIADES Kyllä minun mielestäni. 

SOKRATES No sinä puolestasi — sinullehan oikein kauniisti 
todistaminen sopiikin —, sanohan ensin, mikä taito kuuluu 
oikeaan lyyransoittoon ja lauluun ja oikeisiin tanssiaskeliin. 
Mikä on sen taidon yhteinen nimi? No, etkö osaakaan sanoa? 
ALKIBIADES En tosiaankaan. 

SOKRATES Koetahan ajatella seuraavalla tavalla. Mitkä ju- 

malattaret ovatkaan taidon ja taiteiden suojelijoita? 
ALKIBIADES Tarkoitat kai runottaria, Sokrates. 

SOKRATES Juuri heitä. Mieti nyt, mikä nimitys on heidän 
taidollaan. 

ALKIBIADES Oletan, että tarkoitat musiikkia. 

SOKRATES Niin tarkoitankin. Mikä siis sen mukaan tapahtuu 
oikealla tavalla? Siinä mielessä kuin edellä sanoin, että oikea 
on taitoa, nimittäin voimistelutaitoa, kysyn nyt, miten mu- 
siikki mielestäsi tapahtuu oikealla tavalla? 

ALKIBIADES Musiikin sääntöjen mukaan, luullakseni. 
SOKRATES Olet oikeassa. Siispä, mitä sanot oikeaksi silloin 
kun on kysymyksessä sodankäynti tai rauhan solmiminen? 
Aivan niin kuin äsken sanoit, että toisessa tapauksessa »pa- 
rempi» edellytti musiikin sääntöjen, toisessa voimistelun 
sääntöjen noudattamista. Koeta siis sanoa, mikä on »parem- 
pi» nyt puheena olevassa asiassa. 

ALKIBIADES Siihen en tosiaankaan kykene. 

SOKRATES Mutta olisipa kiusallista, jos sinä puhuisit ruoasta 
ja antaisit neuvoja eri ruokalajeista ja selittäisit että tuo on 
parempaa kuin tämä tällä hetkellä ja niin ja niin suurina 
annoksina, ja joku kysyisi mitä sinä, Alkibiades, tuolla pa- 
remmalla tarkoitat? Sinähän vastaisit, että parempaa on se 
ruoka, joka on terveellisintä, vaikka et esiintyisikään lääkäri- 


' nä. Mutta jos esiintyisit asiantuntijana ja nousisit antamaan 


neuvoja ikään kuin tietäisit jotain asiasta etkä juuri siitä osai- 
sikaan vastata kysyjälle, eikä se olisi häpeällistä? 
ALKIBIADES Olisi kylläkin. 

SOKRATES Ajattelehan nyt ja koeta sanoa, mitä tarkoittaa 
»parempi», kun on kysymys rauhan säilyttämisestä, ja sodan 
käymisestä niitä vastaan joita vastaan sitä on pakko käydä. 
ALKIBIADES Kyllähän minä ajattelen, mutta en oikein pääse 
asiasta selville. 

SOKRATES Tiedät kai, millaisista onnettomuuksista syytäm- 
me toisiamme, kun joudumme sotaan, ja mitä sanoja käy- 
tämme siinä yhteydessä. 

ALKIBIADES No mehän sanomme, että meitä petetään tai 
meille tehdään väkivaltaa tai meitä ryöstetään. 

SOKRATES Tuo riittää. Koetahan sanoa, miten me joudumme 

tuollaisiin tilanteisiin. Mitä eroa on sillä, joudummeko niihin 
tällä vai tuolla tavalla? 

ALKIBIADES Tarkoitatko tuolla erolla sitä, joudummeko nii- 
hin oikeudenmukaisesti vai epäoikeudenmukaisesti? 
SOKRATES Juuri sitä. 

ALKIBIADES Mutta siinähän ero juuri onkin. 

SOKRATES Entä sitten: kumpia vastaan sinä neuvot ateenalai- 
sia käymään sotaa? Niitäkö vastaan, jotka harjoittavat vää- 
ryyttä, vai niitä vastaan, jotka noudattavat oikeudenmukai- 
suutta? 

ALKIBIADES Tuopa on vaikea kysymys. Sillä vaikka joku ajat- 
telisikin, että on ryhdyttävä sotaan niitä vastaan, jotka ovat 
oikealla asialla, ei kai hän myöntäisi tätä. 

SOKRATES Eihän se olisi laillistakaan, minun käsittääkseni. 
ALKIBIADES Ei tosiaan. Eikä se tuntuisi kunniakkaalta. 
SOKRATES Juuri tähän oikeudenmukaisuuteen sinä siis pu- 
neessasi aiot viitata, eikö niin? 

ALKIBIADES Ehdottomasti. 

SOKRATES Minä siis kysyin, mikä on »parempaa», kun on 
kyseessä sotaan ryhtyminen tai sen välttäminen tai kun on 
ratkaistava, keitä vastaan sotaa käydään ja keitä vastaan ei, 
ja milloin sitä on käytävä ja milloin ei. Eikö nyt parempaa 
ole se mikä on oikeudenmukaisempaa, vai kuinka? 
ALKIBIADES Todennäköisesti. 

SOKRATES Miten nyt on asian laita, rakas Alkibiades? Etkö 
huomaa, että olet tietämätön tässä asiassa? Vai enkö minä 
ole huomannut, että sinä oletkin saanut siinä opetusta ja olet 
ahkerasti käynyt opettajan luona, joka on opettanut sinut 
tekemään eron oikeudenmukaisemman ja epäoikeudenmu- 
kaisemman välillä? Kuka tuo opettaja on? Sano minullekin, 
jotta saisin sinulta suosituksen hänen oppilaakseen. 
ALKIBIADES Lasket leikkiä, Sokrates. 

SOKRATES Voi en, yhteisen ystävyytemme jumalan kautta, 
jonka nimeen viimeksi vannoisin väärin! Mutta jos voit, niin 
sano, kuka hän on. 

ALKIBIADES Mutta kun en voi! Etkö usko, että muulla tavoin 
voisin tietää, mikä on oikeudenmukaista ja mikä epäoikeu- 
denmukaista? 

SOKRATES Kyllä, jos vain olet keksinyt sen. 

ALKIBIADES Etkö sitten usko, että olen voinut sen keksiä? 
SOKRATES Uskon kyllä, jos vain olet etsinyt sitä. 
ALKIBIADES Etkö usko minun etsineen? 

SOKRATES Tokihan, jos joskus olet ollut sitä mieltä, että et 
tiedä ratkaisua. 

ALKIBIADES Eikö sitten joskus ole ollut sellainen aika? 
SOKRATES Hyvin sanottu. Voitko nyt sanoa .vielä, milloin oli 
sellainen aika, jolloin et luullut tietäväsi mikä on oikeuden- 
mukaista ja mikä epäoikeudenmukaista? Sanohan, viime 
vuonnako sinä etsit vastausta etkä luullut sitä silloin tietävä- 
si? Vai luulitko? Puhu nyt totuudenmukaisesti, jottei keskus- 
telumme olisi aivan tyhjänpäiväistä. 

ALKIBIADES Kyllä minä luulin tietäväni. 

SOKRATES Entä olitko kaksi ja kolme ja neljä vuotta sitten 
samaa mieltä? 

ALKIBIADES Olin. 

SOKRATES Sitä ennenhän sinä olit lapsi. 

ALKIBIADES Niin olin. 

SOKRATES Minäpä tiedänkin hyvin, että sinä jo silloin luulit 
tietäväsi eron. 

ALKIBIADES Kuinka niin »tiedät hyvin»? 

SOKRATES Kuuntelin sinua usein, kun olit poikasena opettaja- 
si luona tai jossain muualla ja leikit noppapeliä tai muuta 
leikkiä. Et suinkaan ollut tietämätön siitä, mikä on oikein ja 
mikä väärin, vaan kovalla äänellä ja mitään pelkäämättä 
sanoit jostain toveristasi, että hän on lurjus ja petkuttaja ja 
pelaa väärin. Eikö tämä ole totta? 

ALKIBIADES No mitä minun sitten olisi pitänyt tehdä, kun 
kerran joku teki minulle vääryyttä? 

SOKRATES Jos et silloin tiennyt, tehtiinkö sinulle vääryyttä 
vai ei, niin miksi sitten kysyt, mitä olisi pitänyt tehdä? 
ALKIBIADES Niin, en minä ollut tietämätön vaan tiesin selväs- 
ti, että minulle tehtiin vääryyttä. 

SOKRATES Näyttää siis siltä, että jo lapsena luulit tietäväsi, 
mikä on oikein ja mikä väärin. 

ALKIBIADES Kyllä vain, ja tiesinkin sen! 

SOKRATES Milloin sait sen selville? Et kai samaan aikaan 

kuin luulit sen tietäväsi? 

ALKIBIADES En toki. 

SOKRATES Milloin siis luulit olevasi asiasta tietämätön? Kat- 
sohan, sellaista aikaa et taida keksiäkään. 

ALKIBIADES En, Sokrates, sitä en voi tosiaankaan sanoa. 
SOKRATES Et siis tiedä tuota sillä perusteella, että olet sen 
keksinyt. 

ALKIBIADES Ilmeisesti en. 

SOKRATES Mutta sinähän juuri sanoit, että et ole saanut sitä 
selville oppimalla. No kun et ole oppinut etkä itse saanut 
selville, miten sitten tiedät sen ja mistä? 

ALKIBIADES Ehkä tuo äskeinen vastaukseni ei ollut oikea, kun 
sanoin, että olen itse saanut sen selville. 

SOKRATES Miten se sitten tapahtui? 

ALKIBIADES Luultavasti minä opin sen niin kuin kaikki muut- 
kin. 

SOKRATES Tulemme taas samaan kysymykseen: keneltä? Sa- 
nohan minulle. 

ALKIBIADES Ihmisiltä yleensä. 

SOKRATES Eivätpä ole kovin kelvollisia ne opettajat, joiden 
turviin nyt pakenet, kun vetoat ihmisiin yleensä. 
ALKIBIADES Kuinka niin? Eivätkö he ole päteviä opettajia? 
SOKRATES Eivät edes siinä, miten lautapeliä on pelattava ja 
miten ei. Ja se lienee sittenkin yksinkertaisempi asia kuin 
kysymys oikeudenmukaisuudesta. Vai kuinka, etkö sinäkin 
ole samaa mieltä? 

ALKIBIADES Olen kyllä. 

SOKRATES Jos he siis ovat kyvyttömiä opettamaan yksinker- 
taisimpia asioita, miten sitten vakavampia? 

ALKIBIADES Minä kyllä ajattelen, että monet tavalliset ihmi- 
set toki ovat päteviä opettamaan monia vakavampiakin asioi- 
ta kuin lautapeliä. 

SOKRATES Millaisia asioita? 

ALKIBIADES Minähän esimerkiksi olen heiltä oppinut puhu- 
maan kreikan kieltä. En osaa sanoa, kuka oli opettajani, voin 
vain viitata niihin samoihin ihmisiin, joista sinä sanot, että 
he eivät pysty opettamaan vakavampia asioita. 

SOKRATES Hyvä ystävä, siinä suhteessa tavalliset ihmiset 

ovatkin hyviä opettajia, ja täydellä syyllä heitä kiitetään 
heidän opetuksestaan. 

ALKIBIADES Kuinka niin? 

SOKRATES Koska heillä on ne ominaisuudet, jotka hyvällä 
opettajalla tuleekin olla. 

ALKIBIADES Mitä tarkoitat? 

SOKRATES Etkö tiedä, että niiden jotka aikovat opettaa toisia 
tulee ensin itse tietää asia? Eikö niin ole? 

ALKIBIADES On toki. 

SOKRATES Ja eikö niiden, jotka tietävät, pidä olla keskenään 
yhtä mieltä eikä eri mieltä? 

ALKIBIADES Kyllä. 

SOKRATES Mutta jos he jostain asiasta ovat eri mieltä, sanot- 
ko heidän olevan siinä asiantuntijoita? 

ALKIBIADES En suinkaan. 

SOKRATES Voisivatko he siis siinä asiassa esiintyä opettajina? 
ALKIBIADES Eivät. 

SOKRATES No niin. Luuletko että tavalliset ihmiset ovat eri 
mieltä siitä, mikä on kiveä ja mikä puuta? Jos kysyt, eivätkö 
he vastaa samalla tavalla ja toimi samalla tavalla, jos tahto- 
vat ottaa käteensä kiven tai puunkappaleen? Näinhän on 
laita kaikissa muissakin samanlaisissa tapauksissa. Juuri tätä 
kai tarkoitat puhuessasi kreikankielen osaamisesta, vai kuin- 
ka? 

ALKIBIADES Kyllä. 

SOKRATES Näissä asioissa, kuten sanoimme, ihmiset eivät ole 
samaa mieltä vain keskenään ja yksityisessä elämässään, 
vaan myös julkisessa elämässä valtiot ovat niistä yksimieli- 
siä. 

ALKIBIADES Niin ovat. 

SOKRATES Ilmeisesti ihmiset ovat näissä asioissa hyviä opet- 
tajia. 

ALKIBIADES Ilmeisesti. 

SOKRATES Jos siis haluamme jonkun saavan tietoa noista 
asioista, eikö olisi oikein lähettää heidät saamaan oppia suu- 
rilta joukoilta? 

ALKIBIADES Olisi kylläkin. 

SOKRATES Mutta jos emme tahtoisi vain tietää, millaisia ih- 

miset tai hevoset ovat, vaan myös ketkä ja mitkä niistä ovat 
hyviä juoksijoita, olisivatko suuret ihmisjoukot siinäkin meil- 
le riittävän hyviä opettajia? 

ALKIBIADES Eivät tietenkään. 

SOKRATES Se, että ihmiset yleensä ovat noista asioista eri 
mieltä, riittää kai sinulle osoittamaan, etteivät he ole kovin 
mainioita opettajia. 

ALKIBIADES Niin riittää. 

SOKRATES Entäpä jos emme haluaisi tietää vain millaisia ih- 
miset ovat, vaan myös, millaisia terveet ja sairaat ihmiset 
ovat, olisivatko tavalliset ihmiset siinä meille kelvollisia opet- 
tajia? 

ALKIBIADES Eivät varmasti. 

SOKRATES Todistukseksi siitä, että he ovat huonoja opettajia, 
sinulle siis riittää se että he ovat eri mieltä. 

ALKIBIADES Niin riittää. 

SOKRATES Kuinka on sitten tämän asian laita? Oletko sitä 
mieltä, että ihmiset yleensä ovat keskenään tai toisten kanssa 
yhtä mieltä siitä, ketkä ovat oikeudenmukaisia ja ketkä epä- 
oikeudenmukaisia? 

ALKIBIADES Kaukana siitä! 

SOKRATES Onko sitten niin, että he ovat juuri siitä seikasta 
eniten erimielisiä? 

ALKIBIADES Juuri siitä. 

SOKRATES Luulenpa, ettet koskaan ole nähnyt tai kuullut 
ihmisten olevan niin erimielisiä siitä, mikä on terveellistä ja 
mikä ei, että he ryhtyisivät sen vuoksi tappelemaan tai tap- 
pamaan toisiaan. 

ALKIBIADES Enpä tosiaankaan. 

SOKRATES Mutta oikeudenmukaisuudesta tai epäoikeuden- 
mukaisuudesta he varmasti riitelevät, ja vaikka et itse olisi 
nähnytkään mitään tuollaista, olet ainakin kuullut siitä mo- 
nilta muilta, Homerokseltakin. Olethan sinä kuunnellut 
Odysseian ja Iliaan esityksiä. 

ALKIBIADES Totta kai olen. 

SOKRATES Nämä runothan käsittelevät oikeudenmukaisen ja 
epäoikeudenmukaisen eroa. 

ALKIBIADES Niin tekevät. 

SOKRATES Ja tuosta erimielisyydestä aiheutui taisteluja hen- 
keen ja vereen akhaialaisten ja troijalaisten kesken ja myös 
Penelopen kosijoiden ja Odysseuksen kesken. 

ALKIBIADES Se on totta. 

SOKRATES Luulenpa myös, että kun ateenalaisia ja lakedai- 
monilaisia ja boiotialaisia kaatui Tanagrassa ja myöhemmin 
Koroneiassa, jossa myös sinun isäsi Kleinias menetti henken- 
sä, syynä kaatumisiin ja taisteluihin ei ollut mikään muu 
kuin erimielisyys oikeasta ja väärästä. Eikö niin ole? 
ALKIBIADES Totta puhut. 

SOKRATES Voimmeko siis sanoa heidän ymmärtäneen niitä 
asioita, joista olivat niin kiivaasti eri mieltä, että kävivät tois- 
tensa kimppuun ja ryhtyivät näin äärimmäisiin tekoihin? 
ALKIBIADES Eivät he näytä ymmärtäneen. 

SOKRATES Tarkoitat, että heillä oli sellaisia opettajia, joiden 
itse myönnät olevan tietämättömiä? 

ALKIBIADES Ilmeisesti. 

SOKRATES Olisiko todennäköistä, että tietäisit mikä on oikeaa 
ja mikä väärää, kun itsekin olet noin ymmällä ja näyttää sil- 
tä, että et ole oppinut sitä toisilta etkä myöskään itse saanut 
sitä selville? 

ALKIBIADES Siitä päätellen, mitä sanot, se ei ole todennäköis- 
tä. 

SOKRATES Huomaatko nyt, Alkibiades, että et nytkään tuo 
ajatustasi hyvin esille? 

ALKIBIADES Kuinka niin? 

SOKRATES No kun sanot, että minä väitän tuollaista. 
ALKIBIADES Etkö sinä juuri väitä, että minä en tiedä mikä 
on oikeaa mikä väärää? 

SOKRATES En suinkaan. 

ALKIBIADES Minäkö sellaista sitten sanon? 

SOKRATES Sinä juuri. 

ALKIBIADES Miten niin? 

SOKRATES Kas näin: jos joku kysyy sinulta, kumpi on suurem- 
pi luku, yksi vai kaksi, sinä vastaat että kaksi. 

ALKIBIADES Niin kyllä. 

SOKRATES Kuinka paljon suurempi? 

ALKIBIADES Yhtä. 

SOKRATES Kumpi meistä siis sanoo, että kaksi on yhtä enem- 
män kuin yksi? 

ALKIBIADES Minä. 

SOKRATES Minä siis kysyin, ja sinä vastasit. 

ALKIBIADES Niin. 

SOKRATES Minäkö, kysyjä, vai sinä, vastaaja, näytämme »sa- 
novan» jotain noista asioista? 

ALKIBIADES Minä. 

SOKRATES Entä jos kysyn, mitä kirjaimia on sanassa Sokrates 
ja sinä vastaat, kumpi silloin »sanoo»? 

ALKIBIADES Minä. 

SOKRATES No sanohan sitten aivan lyhyesti: kun on kysyjä 
ja vastaaja, kumpi siinä »sanoo», kysyjä vai vastaaja? 
ALKIBIADES Kyllä se minusta näyttää olevan vastaaja. 
SOKRATES Ja minähän olen koko tämän keskustelun ajan ol- 
lut kysyjänä? | 
ALKIBIADES Niin olet. 

SOKRATES Ja sinä vastaajana? 

ALKIBIADES Aivan niin. 

SOKRATES No kumpi meistä siis on lausunut sen, mitä on 
»sanottu»? 

ALKIBIADES Sen mukaan, Sokrates, mistä olemme olleet yhtä 
mieltä, se olen minä. 

SOKRATES Ja eikö tullut sanotuksi niin, että Alkibiades, Klei- 
niaan jalo poika, ei tiennyt mikä on oikeaa mikä väärää, 
mutta luuli tietävänsä ja aikoi mennä kansankokoukseen 
antamaan ateenalaisille neuvoja asiassa, josta ei mitään tie- 
dä? Eikö niin? 

ALKIBIADES Siltä tuntuu. 

SOKRATES Siispä, Alkibiades, voi sanoa niinkuin Euripides: 
»Omasta suustas kuulet tään, et minun.» Enhän minä sitä 
ole sanonut vaan sinä, niin että turhaan minua syytät. On 
tosiaan hullun yritys, paras ystävä, ryhtyä opettamaan sel- 
laista, mitä ei itsekään tiedä, sinä kun et ole välittänyt sitä 
oppia. 

ALKIBIADES Luulenpa, Sokrates, että varsin harvoin ateena- 
laiset tai muutkaan helleenit neuvottelevat siitä, mikä on 
oikeudenmukaista ja mikä epäoikeudenmukaista. He nimit- 

täin katsovat, että se on itsestään selvää. He jättävät tämän 
kysymyksen sikseen ja harkitsevat, mikä on hyödyllistä sille 
joka toimii. Sillä oikeudenmukainen ja hyödyllinen eivät 
ymmärtääkseni ole sama asia, vaan monet ovat hyötyneet 
tekemällä suuria vääryyksiä, kun taas toisille oikeudenmu- 
kaisuuden harjoittaminen ei ole tuottanut mitään etua. 
SOKRATES Mutta jos nyt oikea ja hyödyllinen ovat niin kovin 
eri asioita, et kai sinä luule tietäväsi, mikä on ihmisille hyö- 
dyllistä ja mikä ei? 

ALKIBIADES Mikä sen estäisi, Sokrates? Mutta älä nyt taas 
rupea kyselemään, keneltä minä olen sen oppinut tai kuinka 
olen keksinyt sen itse. 

SOKRATES Mitä sinä ajatteletkaan! Jos olet jossakin suhteessa 
väärässä ja puheesi voidaan osoittaa vääräksi saman päätte- 
lyn avulla kuin edelläkin, pitäisikö sinun saada kuulla uusia 
todisteluja? Voitko muka heittää aikaisemmat menemään 
kuin loppuun kuluneen viitan, jota et enää halua pukea ylle- 
si, kun haluat tilalle puhtaan ja ennen käyttämättömän todis- 
telun? Minä jätän mielelläni sikseen sinun todistelusi syrjä- 
hypyt ja kysyn yhä, mistä olet oppinut tietämään, mikä on 
hyödyllistä ja kuka on ollut opettajasi. Kokoan vain kaikki 
aikaisemmat kysymykset yhdeksi. Mutta nythän sinä joudut 
saman pulman eteen etkä kykene todistamaan, että olet itse 
saanut selville, mikä on hyödyllistä tai että olet oppinut sen 
toisilta. Mutta koska sinä olet niin hienostunut etkä mielellä- 
si halua toistaa samaa todistelua, en nyt välitä siitä, tiedätkö 
sinä todella mikä on ateenalaisille hyödyllistä, mikä ei. Mut- 
ta miksi et ole tehnyt selväksi, ovatko oikeudenmukainen ja 
hyödyllinen sama asia vai eri asioita? Jos haluat, kysy minul- 
ta niin kuin minä kysyin sinulta, tai jollet halua, todista asia 
omalla tavallasi. 

ALKIBIADES Enpä tiedä, Sokrates, kykenisinkö tekemään sen 
sinulle selväksi. 

SOKRATES Mutta hyvä ystävä, kuvittele, että minä olen kan- 
sankokoukseen kokoontunut väkijoukko. Sielläkin sinun on 
saatava jokainen erikseen vakuuttuneeksi, vai kuinka? 
ALKIBIADES Kyllä vain. 

SOKRATES Kun joku tietää jonkin asian, eikö hän pysty yhtä 


48 


ALKIBIADES I 


hyvin vakuuttamaan yhden henkilön siitä kuin suuren väki- 
joukon, aivan niin kuin opettaja saa yhden ja myös monet 
oppilaat tuntemaan kirjaimet? 

ALKIBIADES Kyllähän niin on. 

SOKRATES Eikö sama opettaja voi opettaa lukuja yhdelle ja 
monelle oppilaalle? 

ALKIBIADES Voi kyllä. 

SOKRATES Ja hän on asiantuntija aritmetiikassa, niinkö? 
ALKIBIADES Niin. 

SOKRATES Ja kun sinä pystyt saamaan suuren joukon kuuli- 
joita uskomaan itseäsi, saat myös yhden? 

ALKIBIADES Luultavasti. 

SOKRATES Nämähän ovat asioita, jotka sinä itse tiedät. 
ALKIBIADES Niin ovat. 

SOKRATES Ainoa ero sellaisen puhujan välillä, joka puhuu 
kansalle, ja sellaisen, joka puhuu niinkuin me nyt, on se että 
edellinen saa suuren joukon uskomaan ja jälkimmäinen yh- 
den. 

ALKIBIADES Siltä näyttää. 

SOKRATES No niin. Kun nyt näyttää siltä, että sama henkilö 
voi saada sekä monet että yhden uskomaan puheeseensa, 
kokeile minuun, pitääkö se paikkansa. Yritä todistella minul- 
le, että oikeudenmukaisuus ei joskus olekaan hyödyllistä. 
ALKIBIADES Sinä olet ihan kohtuuton, Sokrates. 

SOKRATES Nyt aionkin olla niin kohtuuton, että tahdon saada 
sinut uskomaan päinvastaisen väitteen kuin se, jota et halua 
minulle todistaa. 

ALKIBIADES No puhu sitten. 

SOKRATES Vastaa vain minun kysymyksiini. 

ALKIBIADES En. Sinun pitää olla puhujana. 

SOKRATES Mitä? Etkö haluakaan vakuuttua? 

ALKIBIADES Kaikin mokomin. 

SOKRATES Jos sanot, että niin on asian laita, etkö silloin juu- 
ri usko asian todeksi? 

ALKIBIADES Kyllä uskon. 

SOKRATES Vastaa nyt sitten. Jos et kuule omasta suustasi, 
että oikeudenmukainen on hyödyllistä, älä usko ketään tois- 
takaan, joka sellaista väittää. 

ALKIBIADES En varmasti usko. Mutta minun on kai nyt vas- 
tattava, ei kai siitä mitään vahinkoa ole. 

SOKRATES Sinähän olet oikein ennustaja! No, onko mielestäsi 
niin, että oikeista teoista toiset ovat hyödyllisiä ja toiset ei- 
vät? 

ALKIBIADES Kyllä on. 

SOKRATES No sitten, ovatko toiset niistä kauniita tekoja, toi- 
set eivät? 

ALKIBIADES Mitä sinä tuolla kysymyksellä tarkoitat? 
SOKRATES Onko joku sinun mielestäsi tehnyt rumia tekoja, 
jotka kuitenkin ovat olleet oikeita? 

ALKIBIADES Ei koskaan. 

SOKRATES Vaan kaikki oikeat teot ovat kauniita? 
ALKIBIADES Niin. 

SOKRATES No entä sitten kauniit teot? Ovatko ne kaikki hy- 
viä, vai ovatko toiset hyviä ja toiset eivät? 

ALKIBIADES Olen sitä mieltä, Sokrates, että jotkut kauniit 
teot ovat pahoja. 

SOKRATES Ja jotkut rumat teot hyviä? 

ALKIBIADES Niin. 

SOKRATES Tarkoitatko esimerkiksi sellaista tapausta, että 
joku taistelussa rientää toverin tai sukulaisen avuksi ja haa- 
voittuu ja kuolee, kun taas toiset, jotka eivät riennä apuun 
niin kuin velvollisuus vaatisi, pääsevät ehjin nahoin? 
ALKIBIADES Sitä juuri. 

SOKRATES Etkö sinä sellaista avuksi rientämistä sano kau- 
niiksi teoksi, sikäli kuin se on yritys pelastaa toinen niin kuin 
velvollisuus vaatii? Sehän on urhoollisuutta, vai mitä? 
ALKIBIADES Sanon kyllä. 

SOKRATES Mutta koska tuohon tekoon liittyy kuolemaa ja 
haavoja, sanot sitä pahaksi. Eikö niin? 

ALKIBIADES Kyllä. 

SOKRATES Mutta eikö urhoollisuus ole yksi asia ja kuolema 
toinen? 

ALKIBIADES On kyllä. 

SOKRATES Tämän mukaisesti siis ystävien avuksi kiiruhtami- 
nen ei ole samalta kannalta sekä kaunista että pahaa? 
ALKIBIADES Ilmeisesti ei. 

SOKRATES Katsohan nyt, onko teko myös hyvä sikäli kuin se 
on kaunis, kuten tuossakin tapauksessa. Urhoollisuuden kan- 
nalta myönnät, että avuksi kiiruhtaminen on jalo teko. Har- 
kitsehan nyt tätä: onko urhoollisuus hyvä vai paha asia? Ajat- 
tele tähän tapaan: kumman asetat etusijalle, hyvän vai pa- 
han? 

ALKIBIADES Hyvän. 

SOKRATES Ja kaikkein suurimman hyvän, asian, jonka kaik- 
kein vähimmin tahtoisit itseltäsi riistettävän. 

ALKIBIADES Kuinkas muuten. 

SOKRATES Mitä sanot urhoollisuudesta? Mihin hintaan salli- 
sit riistää sen itseltäsi? 

ALKIBIADES En haluaisi elää, jos olisin pelkuri. 

SOKRATES Kaikista pahoista asioista pidät siis pahimpana 
pelkuruutta. 

ALKIBIADES Niin pidän. 

SOKRATES Kuoleman veroisena, kaiketi. 

ALKIBIADES Niin. 

SOKRATES Kuolema ja pelkuruus ovat siis elämän ja urhoolli- 
suuden äärimmäisiä vastakohtia? 

ALKIBIADES Niin ovat. 

SOKRATES Ja viimeksi mainittuja haluaisit itsellesi mieluim- 
min, ensiksi mainittuja vähiten? 

ALKIBIADES Niin. 

SOKRATES Koska pidät viimeksi mainittuja parhaina ja ensik- 
si mainittuja pahimpina, niinkö? 

ALKIBIADES Aivan niin. 

SOKRATES Parhaiden asioiden joukkoon sijoitat siis urhoolli- 
suuden ja pahimpien joukkoon kuoleman. 

ALKIBIADES Niin teen. 

SOKRATES Siispä nimität kauniiksi teoksi ystävien avuksi kii- 
ruhtamista taistelussa, sikäli kuin se on urhoollisuuden hyvän 
toteutumisena kaunista? 

ALKIBIADES Sehän on selvää. 

SOKRATES Sikäli kuin se on kuoleman pahan toteutumista, 
nimität sitä pahaksi? 

ALKIBIADES Niin. 

SOKRATES Eikö siis ole oikein nimittää näitä kahta asiaa seu- 

raavalla tavalla: sikäli kuin jokin aiheuttaa pahaa, sitä on 
nimitettävä pahaksi, ja sikäli kuin hyvää, hyväksi? 
ALKIBIADES Siltä näyttää. 

SOKRATES Edelleen, sikäli kuin jokin on hyvää, se on myös 
kaunista, ja sikäli kuin se on pahaa, se on rumaa. 
ALKIBIADES Aivan niin. 

SOKRATES Kun siis sanot, että ystävien avuksi rientäminen 
on kaunista mutta myös pahaa, tämä on samaa kuin jos sa- 
noisit, että se on hyvää mutta pahaa. 

ALKIBIADES Minusta tuntuu, että puhut totta, Sokrates. 
SOKRATES Ei mikään kaunis teko siis, sikäli kuin se on kau- 
nis, ole paha, eikä mikään ruma teko, sikäli kuin se on ru- 
ma, ole hyvä. 

ALKIBIADES Ilmeisesti ei. 

SOKRATES Katselehan asiaa tältäkin kannalta. Jos joku toi- 
mii kauniisti, eikö hän myös toimi hyvin? 

ALKIBIADES Kyllä toimii. 

SOKRATES Eivätkö ne, jotka toimivat hyvin, myös. menesty? 
ALKIBIADES Kuinkapa eivät. 

SOKRATES Ja eivätkö he menesty ja ole onnellisia sen vuoksi, 
että heillä on hallussaan hyvä? 

ALKIBIADES Juuri siksi. 

SOKRATES Ja heillä on hyvä hallussaan siksi, että he toimivat 
hyvin ja kauniisti? 

ALKIBIADES Niin. 

SOKRATES Hyvin toimiminen on siis hyvää? 

ALKIBIADES Tietenkin. 

SOKRATES Onnellinen menestyminen on siis kaunista? 
ALKIBIADES On. 

SOKRATES Näin olemme jälleen todenneet, että kaunis ja 
hyvä ovat sama asia. 

ALKIBIADES Aivan ilmeisesti. 

SOKRATES Minkä havaitsemme kauniiksi, havaitsemme siis 
myös hyväksi, tämän päättelyn mukaan. 

ALKIBIADES Pakostakin. 

SOKRATES Entä tuottavatko hyvät asiat myös hyötyä vai ei- 
vät? 

ALKIBIADES Kyllä ne tuottavat. 

SOKRATES Muistatko, mistä tulimme yksimielisiksi käsitelles- 
sämme kysymystä oikeudenmukaisista teoista? 

ALKIBIADES Muistelen meidän sanoneen, että ne, jotka teke- 
vät oikeudenmukaisia tekoja, välttämättä tekevät kauniita 
tekoja. 

SOKRATES Ja että ne, jotka tekevät kauniita tekoja, tekevät 
myös hyviä tekoja. 

ALKIBIADES Aivan niin. 

SOKRATES Ja hyvät teot ovat hyödyllisiä. 

ALKIBIADES Kyllä. 

SOKRATES Oikeudenmukaisuus siis, Alkibiades, on hyödyllis- 
tä. 

ALKIBIADES Siltä näyttää. 

SOKRATES No niin, sinähän tuon kaiken sanot ja minä olen 
kyselijä. 

ALKIBIADES Ilmeisesti. 

SOKRATES Jos nyt kansankokouksessa joku — ateenalainen 
tai peparethoslainen — joka luulee tietävänsä, mikä on oikeu- 
denmukaista ja mikä epäoikeudenmukaista, nousee puhu- 
maan ja väittää, että oikea on joskus paha asia, voitko sinä 
muuta kuin pilkallisesti nauraa hänelle, koska itse nimen- 
omaan väität, että oikeudenmukainen ja hyödyllinen on sa- 
ma asia? 

ALKIBIADES Mutta jumalien nimessä, nythän minä en tiedä 
mitä sanonkaan. Taidan olla umpikujassa. Minusta tuntuu, 
että olen yhdellä kertaa yhtä mieltä ja toisella toista, kun 
sinä, Sokrates, teet minulle noita kysymyksiäsi. 

SOKRATES No etkö tiedä, hyvä ystävä, mistä tuo epävarmuu- 
den tunne johtuu? 

ALKIBIADES En tosiaankaan. 

SOKRATES Jos joku kysyy sinulta, onko sinulla kaksi silmää 
vai kolme, tai kaksi kättä vai neljä, tai jotain muuta tuollais- 
ta, tuntuuko sinusta että yhdellä kertaa vastaat yhdellä, toi- 
sella kertaa toisella tapaa, vai vastaatko aina samalla tavoin? 
ALKIBIADES Nyt minua alkaa jo pelottaa omasta puolestani, 
mutta kai minä vastaisin aina samalla tavalla. 

SOKRATES Ja eikö syynä ole se, että sinä tiedät asian? 
ALKIBIADES Luultavasti. 

SOKRATES Jos annat jostain asiasta vastoin tahtoasi ristiriitai- 
sia vastauksia, kysymys on ilmeisestikin asioista, joita et tie- 
dä. 

ALKIBIADES Todennäköisesti. 

SOKRATES Kun sinä nyt vastatessasi kysymyksiin olet ymmäl- 
lä, kun on kysymys oikeasta ja väärästä, kauniista ja rumas- 
ta, pahasta ja hyvästä, hyödyllisestä ja vahingollisesta, niin 
eikö ole selvää, että sinä et tunne niitä asioita ja olet sen 
vuoksi ymmällä? 

ALKIBIADES Olen samaa mieltä. 

SOKRATES Asian laita on siis tällainen: jos jollakulla ei ole 
tietoa jostain asiasta, hänen mielensä joutuu siinä asiassa 
ymmälle. 

ALKIBIADES Totta kai. 

SOKRATES Tiedätkö, millä tavoin voit nousta taivaalle? 
ALKIBIADES Kautta Zeuksen, en tiedä. 

SOKRATES Onko siis mielesi siinä asiassa ymmällä? 
ALKIBIADES Ei lainkaan. 

SOKRATES Tiedätkö syyn siihen, vai sanonko minä sen? 
ALKIBIADES Sano. 

SOKRATES Syynä on se, hyvä ystävä, että kun et tiedä asiaa, 
et luulekaan sitä tietäväsi. 

ALKIBIADES Mitä sinä nyt tuolla taas tarkoitat? 

SOKRATES Tarkastellaanpa asiaa yhdessä. Oletko epävarma 
sellaisesta asiasta, jota et tunne ja josta tiedät, että et sitä 
tunne? Niin kuin esimerkiksi et tiedä, miten valmistetaan 
herkullinen ateria, ja tiedät, että et tiedä sitä. 

ALKIBIADES Aivan niin. 

SOKRATES Arvailetko sitten itse, miten ateria pitäisi valmis- 
taa, ja olet epävarma, vai käännytkö jonkun puoleen, joka 
asian osaa? 

ALKIBIADES Teen niin kuin viimeksi sanoit. 

SOKRATES Jos olet merellä laivassa, arvailetko, pitääkö perä- 
sinkampea kääntää sisään- vai ulospäin, jolloin tietämättö- 
myyttäsi joutuisit ymmälle, vai jättäisitkö asian perämiehen 
hoidettavaksi ja olisit itse puuttumatta asiaan? 

ALKIBIADES Jättäisin perämiehelle. 

SOKRATES Et siis joudu ymmälle sellaisessa asiassa, josta tie- 

dät, että et sitä tiedä? 

ALKIBIADES Enpä tietenkään. 

SOKRATES Huomaatko siis, että myös erehdykset käytännös- 
sä johtuvat tästä samasta tietämättömyydestä, että luulee 
tietävänsä sellaista, mitä ei tiedä? 

ALKIBIADES Mitä tuo nyt taas tarkoittaa? 

SOKRATES Mehän ryhdymme tekemään jotakin silloin, kun 
luulemme tietävämme, mitä teemme? 

ALKIBIADES Kyllä. 

SOKRATES Kun siis joku on sitä mieltä, ettei tunne asiaa, hän 
jättää sen toisten hoidettavaksi. 

ALKIBIADES Kuinkas muuten. 

SOKRATES Niinpä nuo tietämättömät ihmiset elävät erehdyk- 
siä tekemättä, kun jättävät sellaiset asiat toisille. 
ALKIBIADES Niin. 

SOKRATES Keitä sitten ovat nuo, jotka tekevät erehdyksiä? 
Eivät kai asiantuntijat niitä tee? 

ALKIBIADES Eivät tietenkään. 

SOKRATES Kun nyt asiantuntijat eivät tee erehdyksiä, eivätkä 
liioin ne, jotka tietävät olevansa tietämättömiä, niin jääkö 
jäljelle muita kuin ne, jotka luulevat tietävänsä, vaikka eivät 
tiedä? 

ALKIBIADES Ei jää. 

SOKRATES Niinpä tämä tietämättömyys on kaiken pahan al- 
kusyy ja mitä häpeällisintä typeryyttä. 

ALKIBIADES Niin on. 

SOKRATES Ja kun se on suurin syy, eikö se siis ole myös vahin- 
gollisin ja rumin? 

ALKIBIADES Totta kai on. 

SOKRATES No niin. Voitko mainita tärkeämpiä asioita kuin 
oikea ja kaunis ja hyvä ja hyödyllinen? 

ALKIBIADES En voi. 

SOKRATES Niidenkö suhteen sinä sanot olevasi ymmällä? 
ALKIBIADES Niiden. 

SOKRATES Jos olet ymmällä näiden tärkeimpien asioiden suh- 
teen, niin eikö edellä sanotusta käynyt selville, että et ainoas- 
taan ole vailla tietoa näistä tärkeimmistä asioista vaan kai- 
ken lisäksi luulet niistä tietäväsi, vaikka et tiedä? 

ALKIBIADES Niin taitaa olla. 

SOKRATES Voi hyvänen aika, Alkibiades, millaiseen ahdin- 
koon oletkaan joutunut! Minua arveluttaa sanoa mikä sen 
ahdingon nimi on, mutta kun nyt tässä olemme kahden kes- 
ken, kai minun on se sanottava. Olet asettunut saman katon 
alle mitä karkeimman tietämättömyyden kanssa, hyvä ystä- 
vä, sen paljastaa oma todistelusi. Sen vuoksi syöksyt päätä 
pahkaa politiikkaan ennen kuin olet saanut siinä opetusta. 
Et kyllä ole tuossa kiusallisessa tilanteessa yksin, vaan siinä 
ovat useimmat niistä, jotka hoitavat tämän valtion asioita, 
muutamaa harvaa — niiden joukossa ehkä holhoojasi Perik- 
les — lukuun ottamatta. 

ALKIBIADES Hänestähän sanotaan, Sokrates, ettei hän ole it- 
sestään tullut tietäväksi, vaan koska on seurustellut monien 
viisaiden miesten kanssa, kuten Pythokleideen ja Anaksago- 
raan. Ja nytkin, korkeassa iässä, hän seuraa samasta syystä 
Damonin opetusta. 

SOKRATES Siinäpä se. Oletko koskaan tavannut viisasta, joka 
ei pystyisi tekemään toista viisaaksi siinä, mitä itse tietää? 
Niin kuin se, joka opetti sinulle kirjaimia, oli itse viisas sillä 
alalla ja teki sinutkin tietäväksi, sinut ja muut, kenet vain 
halusi. Eikö niin ollut? 

ALKIBIADES Oli kyllä. 

SOKRATES Ja etkö sinäkin, saatuasi häneltä opetusta, kykene 
antamaan sitä toiselle? 

ALKIBIADES Kyllä varmasti. 

SOKRATES Niin myös lyyransoittaja ja urheiluvalmentaja? 
ALKIBIADES Aivan niin. 

SOKRATES Eikö ole tosiaan hyvä todiste siitä, että tietää jota- 
kin, kun voi osoittaa jonkun toisen, jonka on tehnyt tietäväk- 
s1? 

ALKIBIADES Kyllä on. 

SOKRATES No niin. Voitko sanoa, kenet Perikles on tehnyt 
viisaaksi? Aloittakaamme hänen pojistaan. 

ALKIBIADES Mutta entäpä jos Perikleen kaksi poikaa ovat 
pölkkypäitä? 

SOKRATES Entä veljesi Kleinias? 

ALKIBIADES Mitä nyt Kleiniasta mainitset, mieshän on hullu! 

SOKRATES Jos Kleinias on hullu ja Perikleen kaksi poikaa 
pölkkypäitä, mitä syytä meidän on olettaa, että hän antaa 
sinun olla tuollainen kuin olet? 

ALKIBIADES Luulenpa että on oma syyni, että en ole kiinnittä- 
nyt hänen opetukseensa huomiota. 

SOKRATES Mutta mainitsepa joku toinen ateenalainen tai 
vaikkapa muukalainen, orja tai vapaa, jolla on syytä sanoa, 
että hän on tullut viisaammaksi seurusteltuaan Perikleen 
kanssa, niin kuin minä voin mainita sinulle Pythodoroksen, 
Isolokhoksen pojan, ja Kalliaan, Kalliadeen pojan, jotka tuli- 
vat viisaiksi Zenonin ansiosta. Kumpikin heistä maksoi Ze- 
nonille sata minaa ja tuli viisaaksi ja kuuluisaksi. 
ALKIBIADES Enpä osaa mainita. 

SOKRATES No hyvä. Mitä sitten ajattelet itsestäsi? Aiotko 
pysyä sellaisena kuin olet, vai haluatko ryhtyä johonkin? 
ALKIBIADES Neuvotellaan yhdessä, Sokrates. Painan kyllä 
mieleeni mitä sanot ja olen samaa mieltä. Sillä minusta näyt- 
tää, että ne, jotka hoitavat valtion asioita, ovat muutamaa 
harvaa lukuun ottamatta jääneet vaille opetusta. 

SOKRATES Entä mitä se merkitsee? 

ALKIBIADES Sitä, että jos he olisivat saaneet opetusta, niin 
sen, joka asettuu heidän kanssaan kilpailemaan, on saatava 
tietoa ja valmennusta aivan kuin urheilukilpailuun käytäes- 
sä. Mutta kun nyt nämäkin täysin oppimattomina käyvät 
käsiksi valtion asioihin, niin mitä minun kannattaa valmen- 
tautua ja vaivautua hankkimaan tietoa? Olen varma, että 
luontaisilla kyvyilläni olen paljon heidän yläpuolellaan. 
SOKRATES Voi voi, hyvä ystävä, mitä puhutkaan! Tiedätkö 
miten huonosti puheesi vastaa ulkomuotoasi ja muita hyviä 
ominaisuuksiasi? 

ALKIBIADES Mitä sinä, Sokrates, oikein tuolla tarkoitat? Ja 
mitä se tähän kuuluu? 

SOKRATES Olen murheellinen sinun vuoksesi — ja oman kiin- 
tymykseni vuoksi. 

ALKIBIADES Miten niin? 

SOKRATES Koska luulet, että sinun on miteltävä voimiasi 
kaikkien täällä olevien ihmisten kanssa. 

ALKIBIADES No kenen kanssa sitten? 

SOKRATES Onko tuo kysymys sellaisen miehen arvoinen, joka 
pitää itseään ylevämielisenä? 

ALKIBIADES Mitä tarkoitat? Eikö minun juuri heidän kans- 
saan ole kilpailtava? 

SOKRATES Jos haluaisit ohjata meritaisteluun lähtevää kolmi- 
soutua, riittäisikö sinulle se, että olet merenkulkijatovereitte- 
si joukossa paras perämiehen taidoissa? Vai pitäisitkö tätä 
kylläkin välttämättömänä, mutta kiinnittäisit silti huomiosi 
todellisiin vastustajiisi etkä niin kuin nyt niihin, jotka taiste- 
levat sinun puolellasi? Sinun tulee olla näitä niin paljon ete- 
vämpi, että et tahdo kilpailla heidän kanssaan, vaan että he 
vähäarvoisempina taistelutovereina taistelevat yhdessä sinun 
kanssasi vihollista vastaan, jos haluat antaa näytteen jostain 
todella jalosta, oman itsesi ja valtion arvoisesta teosta. 
ALKIBIADES Sitähän minä juuri aion. 

SOKRATES Kannattaako sinun siis tyytyä siihen, että olet so- 
tureista paras? Kannattaako sinun olla pitämättä silmällä 
vihollisen johtajia ollaksesi parempi kuin he, ja olla tekemät- 
tä suunnitelmia ja harjoittautumatta taistelemaan heitä vas- 
taan? 

ALKIBIADES Keistä sinä nyt puhut, Sokrates? 

SOKRATES Etkö tiedä, että meidän kaupunkivaltiomme käy 
sotaa milloin spartalaisia, milloin suurkuningasta vastaan? 
ALKIBIADES Se on totta. 

SOKRATES Jos aikomuksesi on olla tämän valtion päämies, 
eikö sinun pitäisi ajatella, että käyt kilpailemaan Spartan ja 
Persian kuninkaiden kanssa? 

ALKIBIADES Tuo on varmasti totta. 

SOKRATES Eipä olekaan, hyvä ystävä. Sinun tulee pikemmin- 
kin pitää silmällä Meidiasta ja muita viiriäisillä leikitteleviä 


b ja orjantukkaa pitäviä — niin kuin naiset sanoisivat — jotka 


ryhtyvät hoitamaan valtion asioita ja joiden sielussa asuu 
orjamaisuus heidän sivistyksen puutteensa vuoksi, josta he 
eivät vielä ole päässeet eroon. He ovat vielä barbaarien as- 
teella, ja he ovat tulleet mielistelemään valtiota, mutta eivät 
johtamaan sitä. Heitä — sanon sen vielä — sinun tulee pitää 
silmällä kilpailijoinasi. Silloin sinun ei tarvitse huolehtia it- 
sestäsi eikä oppia mitä olisi opittava sitä suurta taistelua 

varten, johon aiot ryhtyä, eikä harjoitella sitä, mitä sinun 


pitäisi harjoitella ollaksesi täysin varustautunut käymään c 


käsiksi valtion asioihin. 

ALKIBIADES Taidat olla oikeassa, mutta olen kuitenkin sitä 
mieltä, että Spartan sotapäälliköt ja Persian kuningas eivät 
mitenkään eroa muista johtajista. 

SOKRATES Katso nyt sentään, mitä tuo sinun mielipiteesi 
merkitsee, hyvä ystävä. 

ALKIBIADES Missä suhteessa? 

SOKRATES Ensiksikin, luuletko pitäväsi puoliasi paremmin, 
jos pelkäät heitä ja pidät heitä vaarallisina, kuin jos et pidä? 
ALKIBIADES Tietenkin silloin, jos pidän heitä vaarallisina. 
SOKRATES Ja luuletko, että kärsit vahinkoa jos pidät huolta 
itsestäsi? 

ALKIBIADES En suinkaan, vaan katson siitä olevan suurta 
hyötyä. 

SOKRATES Siis jo tässä yhdessä kohdassa sinun käsityksesi 
sisältää pahan ristiriidan. 

ALKIBIADES Totta. 

SOKRATES Toiseksi: ajattelehan sitä mahdollisuutta, että käsi- 
tyksesi on väärä. 

ALKIBIADES Kuinka niin? 

SOKRATES Eikö ole todennäköistä, että jalot suvut tuottavat 
parempia jälkeläisiä kuin vähemmän jalot? 

ALKIBIADES Totta kai. 

SOKRATES Ja eivätkö jalosyntyiset, jos he vielä saavat hyvän 
kasvatuksen, pääse lähemmäksi täydellisyyttä hyveen har- 
joittamisessa? 

ALKIBIADES Niinhän asian täytyy olla. 

SOKRATES Tarkastelkaamme siis asiaa niin, että vertaamme 
heitä itseemme. Ensiksikin, näyttävätkö Spartan ja Persian 
kuninkaat olevan huonompaa syntyperää kuin me? Emmekö 
tiedä, että edelliset ovat Herakleen, jälkimmäiset Akhaime- 
neen jälkeläisiä, ja sekä Herakleen että Akhaimeneen suku 
polveutuu Zeuksen pojasta Perseuksesta? 

ALKIBIADES Ja minun sukuni palautuu Eurysakeeseen, ja 
Eurysakeen suku Zeukseen. 

SOKRATES Ja minun sukuni, jalosukuinen Alkibiades, palau- 

tuu Daidalokseen, ja Daidaloksen Hefaistokseen, Zeuksen 
poikaan. Mutta noiden äsken mainittujen suku, laskettuna 
taaksepäin, on ollut kuningassuku aina Zeusta myöten; toi- 
sen suvun jäsenet ovat olleet Argoksen ja Spartan kuninkai- 
ta, toiset taas Persian kuninkaita, jotka ovat aina hallinneet 
Persiaa ja usein myös Vähää-Aasiaa, niin kuin tälläkin het- 
kellä. Me taas olemme tavallisia ihmisiä kuten isämmekin. 
Jos sinä olisit Artakserkseelle, Kserkseen pojalle, ruvennut 
puhumaan esi-isistäsi ja todistellut, että Salamis on Eurysa- 
keen kotisaari tai että Aigina on vielä aikaisemmin eläneen 
Aiakoksen kotipaikka, tiedätkö minkälaisen hörönaurun hän 
olisi päästänyt? Varohan vain, että emme sukuylpeydessäm- 
me ja muussa kasvatuksessamme jää heistä jälkeen. Etkö 
ole huomannut, kuinka suuria etuoikeuksia Spartan kunin- 
kaat nauttivat ja kuinka eforit vartioivat valtion puolesta 
heidän puolisoitaan varmistaakseen, että kuningas syntyy 
Herakleen jälkeläisenä? Persian kuningas taas on niin paljon 
muiden yläpuolella, ettei kukaan epäilekään, että kruunun- 
perillinen olisi kenenkään muun kuin hänen jälkeläisensä. 
Niinpä kuninkaan puolisoa ei vartioi mikään muu kuin pel- 
ko. Kun sitten vanhin poika, vallanperijä, syntyy, niin ensik- 
si kaikki alamaiset kuningaskunnassa viettävät juhlaa, ja sen 
jälkeen koko Aasia viettää kuninkaan syntymäpäivää uhrein 
ja jJuhlamenoin. Mutta kun me synnymme, niin — huvinäytel- 
män kirjoittajan sanoja käyttääkseni — sitä tuskin naapurit- 
kaan huomaavat, hyvä Alkibiades. Ja kuninkaan lasta ei 
kasvata alhaissäätyinen lastenhoitajatar, vaan ne eunukit, 
joiden katsotaan olevan korkea-arvoisimpia koko kuningas- 
kunnassa. Heidän tehtävänään on joka suhteessa pitää huol- 
ta vastasyntyneestä ja toimia niin, että hänestä tulisi niin 
kaunis kuin mahdollista, ja muokata lapsen jäsenet oikeaan 
muotoon. Kun he tekevät tätä, heitä pidetään suuressa arvos- 
sa. Kun poika on seitsemän vuotta vanha, hänelle annetaan 
hevoset ja hän saa oppia ratsastamaan ja myös aloittaa met- 
sästyksen. Kun poika on nelitoistavuotias, niin sanotut kunin- 
kaalliset kasvattajat ottavat heidät huostaansa. Näiksi vali- 
taan kypsässä iässä olevista persialaisista neljä parhaana pi- 
dettyä miestä: viisain, oikeamielisin, kohtuullisin ja urhoolli- 

sin. Yksi heistä opettaa Zoroasterin, Horomazeen pojan, 
oppia, se nimittäin on heidän jumalanpalvelustaan. Hän 
opettaa myös, mitkä ovat kuninkaan velvollisuudet. Oikea- 
mielisin opettaa häntä olemaan totuudellinen koko elämänsä 
ajan. Kohtuullisin opettaa, ettei saa antaa yhdenkään intohi- 
mon hallita itseään, vaan on totuttava olemaan vapaa ja to- 
dellinen kuningas, joka ennen kaikkea hallitsee sitä, mikä 
on hänessä itsessään, eikä ole intohimojen orja. Urhoollisin 
opettaa häntä olemaan peloton ja rohkea, osoittaen, että pel- 
ko on orjuutta. Mutta sinulle, Alkibiades, Perikles antoi 
opettajaksi orjistaan sen, joka korkean ikänsä vuoksi oli hyö- 
dyttömin, traakialaisen Zopyroksen. Voisin muutenkin ku- 
vailla sinulle sitä kasvatusta ja opetusta, jonka kilpailijasi 
ovat saaneet, ellei se kävisi liian työlääksi. Mutta tämäkin 
ja se mitä siitä on seurannut riittänee osoittamaan, mistä on 
kysymys. Sinun, Alkibiades, tai muiden ateenalaisten synty- 
misestä, kasvatuksesta tai opetuksesta ei suoraan sanoen 
kukaan kanna huolta, ellei sinulla satu olemaan jotakuta 
rakastajaa. Mutta jos ajattelisit persialaisten rikkauksia, hei- 
dän ylellisyyttään ja pukujaan maata viistävine laahuksi- 
neen, hajuvoiteitaan ja heitä seuraavan palvelusväen paljout- 
ta ja muuta heidän hienostuneisuuttaan, häpeäisit itseäsi, 
kun huomaisit, kuinka paljon olet heistä jäljessä. Ja jos ajat- 
telisit spartalaisten itsehillintää ja järjestyksentajua, hyvän- 
tahtoisuutta ja rauhallisuutta, ylevämielisyyttä, kuria, roh- 
keutta, kestävyyttä, ahkeruutta, voiton- ja kunniantahtoa, 
pitäisit itseäsi lapsen asteelle jääneenä kaikessa tuossa. Jos 
taas ajattelet omaa rikkauttasi ja sen perusteella luulet jota- 
kin olevasi, ei siitäkään ole syytä kokonaan vaieta, jotta huo- 
maisit, missä asemassa olet. Jos haluat vain tarkastella spar- 
talaisten rikkauksia, huomaat, kuinka paljon vähäisempi 
meidän rikkautemme on kuin heidän. Kuinka paljon heillä 
onkaan omaa maata, ja sitten heillä on vielä maata Messe- 
niassa! Kukaan meistä ei kykene kilpailemaan heidän kans- 
saan, jos ajatellaan maa-alueen suuruutta tai hyvää laatua, 
orjien lukumäärää, joiden lisäksi tulevat helootit, tai hevos- 
tai karjalaumoja, jotka käyvät laitumella Messeniassa. Jää- 
köön tuo kaikki. Mutta niin paljon kultaa ja hopeaa ei ole 

koko Kreikassa yksityisten omistuksessa kuin Spartassa. Sil- 
lä monien sukupolvien aikana on aarteita virrannut heille 
koko Kreikasta ja usein myös barbaareilta, mutta minnekään 
ei mitään ole mennyt pois. Tulee mieleen se mitä kettu sa- 
noi leijonalle Aisopoksen sadussa: kaikki rahan jäljet mene- 
vät silmin nähden Spartaan, mutta missään ei näe niiden 
palaavan. Voi hyvin ymmärtää, että mitä kultaan ja hopeaan 
tulee, spartalaiset ovat helleeneistä rikkaimpia, ja rikkain 
kaikista on kuningas, sillä kuninkaat saavat senkaltaisista 
tuotoista suurimman ja lukuisimman osan, eikä vähäinen ole 
myöskään kuninkaanvero, jota spartalaiset maksavat kunin- 
kailleen. Mutta vaikka spartalaisten rikkaudet ovat suuret 
verrattuina muiden helleenien rikkauksiin, ne eivät ole mi- 
tään persialaisten ja heidän kuninkaansa rikkauksien rinnal- 
la. Minä itsekin olen kuullut erään kuninkaan hovissa olleen 
luotettavan miehen kertovan, että hän oli tehnyt matkaa 
melkein koko päivän hyvin laajan ja hyvälaatuisen maan 
halki, jota asukkaat kutsuivat kuningattaren vyöksi. Oli toi- 
nen seutu, jota he kutsuivat hänen hunnukseen, ja monta 
muuta kaunista ja hedelmällistä seutua, jotka oli varattu 
kuninkaan puolison koruiksi, ja jokaisella paikalla oli jonkin 
hänen korunsa nimi. Jos nyt joku sanoisi kuninkaan äidille, 
Kserkseen puolisolle Amestrikselle, että Alkibiades, Deino- 
makhen poika, jonka äidillä on hädin tuskin viidenkymme- 
nen minan arvosta koruja ja jolla itsellään on vajaat kolmesa- 
taa plethronia maata Erkhiassa — että tämä Alkibiades aikoo 
ryhtyä kilpailemaan kuningattaren pojan Artakserkseen 
kanssa, hän ihmettelisi, mihin kummaan luottaen sinä sellais- 
ta aiot. Hän kai sanoisi, ettei tuollainen mies voi luottaa 
mihinkään muuhun kuin harkintaan ja viisauteen, sillä ne 
ovat ainoat mainitsemisen arvoiset asiat helleenien keskuu- 
dessa. Kun kuningatar sitten saisi tietää, että tämä Alkibia- 
des nyt ryhtyy sellaiseen yritykseen vaikka ei ole vielä kah- 
denkymmenenkään ja vaikka on jäänyt vaille kaikenlaista 
opetusta, ja että tämän lisäksi hänen rakastajansakin sanoo, 
että hänen pitää hankkia tietoja, kehittää itseään ja harjoitel- 
la ennen kuin lähtee kilpailemaan kuninkaan kanssa, mutta 
hän ei halua tehdä sitä vaan sanoo kyllä kelpaavansa sellaise- 

na kuin on — niin luulenpa, että kuningatar ihmettelisi ja 
kysyisi: »Mihin tuo nuorukainen oikein luottaa?» Jos sanoi- 
simme, että kauneuteensa, komeuteensa, syntyperäänsä, rik- 
kauteensa ja henkisiin ominaisuuksiinsa, niin hän varmaan- 
kin luulisi meitä hulluiksi, kun vertaisi noita ominaisuuksia 
oman kansansa ominaisuuksiin. Luulen myös, että Lampido, 
Leotykhideen tytär, Arkhidamoksen puoliso, Agiksen äiti — 
kaikki nämä miehet olivat kuninkaita — oman kansansa ete- 
vämmyyden tietäen ihmettelisi, jos sinä niin huonon kasva- 
tuksen saaneena aikoisit ryhtyä kilpailemaan hänen poikansa 
kanssa. Eikö ole häpeällistä, että vihollistemme puolisot pa- 
remmin käsittävät kuin me itse, millaisia meidän tulisi olla, 
kun käymme heitä vastaan. Rakas ystävä, usko minua ja 
usko Delfoin temppelin otsikkokirjoitusta: Tunne itsesi. Nuo 
mainitsemani ihmiset ovat sinun kilpailijoitasi, eivät ne, joita 
sellaisiksi luulet. Missään muussa suhteessa emme voi olla 
heitä etevämpiä kuin harkintakyvyssä ja taitavuudessa. Jos 
sinä näiden ominaisuuksien suhteen jäät heistä jälkeen, sinul- 
ta jää myös saamatta se maineikas nimi helleenien ja barbaa- 
rien keskuudessa, jota näytät rakastavan kiihkeämmin kuin 
kukaan koskaan on rakastanut. 

ALKIBIADES Millä tavoin sitten pitää itseään kehittää, Sokra- 
tes? Voitko selittää minulle? Puheesi vaikuttaa hyvin totuu- 
denmukaiselta. 

SOKRATES Niinpä niin. Mutta meidän on yhdessä mietittävä, 
millä tavoin meistä tulee mahdollisimman kelvollisia. Sillä 
kun puhun kasvatuksen tarpeesta, en puhu vain sinusta vaan 
myös itsestäni. On vain yksi asia, jossa minä olen erilainen 
kuin sinä. 

ALKIBIADES Mikä? 

SOKRATES Minun holhoojani on parempi ja viisaampi kuin 
sinun holhoojasi Perikles. 

ALKIBIADES Kuka hän on? 

SOKRATES Jumala, joka tähän päivään mennessä ei ole salli- 
nut minun keskustella sinun kanssasi. Häneen luottaen sa- 
non, että hän ilmestyy sinullekin, mutta ei kenenkään muun 
kautta kuin minun. 

ALKIBIADES Lasket leikkiä. 

SOKRATES Ehkäpä, mutta puhun totta kun sanon, että meille 
kaikille on itsemme kehittäminen hyvin tarpeellista, mutta 
meille kahdelle erityisen tarpeellista. 

ALKIBIADES Ainakin minulle, siinä et ole väärässä. 
SOKRATES Ja myös minulle. 

ALKIBIADES Mitä meidän sitten pitäisi tehdä? 

SOKRATES Emme saa antaa periksi emmekä livistää vastuus- 
ta, hyvä ystävä. 

ALKIBIADES Se ei olisikaan sopivaa, Sokrates. 

SOKRATES Ei olisi, mutta miettikäämme asiaa yhdessä. Sano- 
han nyt, emmekö halua tulla niin hyviksi kuin mahdollista. 
Onko niin? 

ALKIBIADES Kyllä. 

SOKRATES Missä hyveessä? 

ALKIBIADES Ilmeisesti siinä, jota hyvät miehet tavoittelevat. 
SOKRATES Mikä tämä heidän hyveensä on? 

ALKIBIADES Tietenkin se, että he hoitavat hyvin tehtävänsä. 
SOKRATES Mitkä tehtävät? Ratsastuksenko? 

ALKIBIADES Fi, ei sitä. 

SOKRATES Ei niin, sillä silloinhan kääntyisimme ratsastajien 
puoleen. 

ALKIBIADES Niin kyllä. 

SOKRATES Tarkoitatko sitten merenkulkua? 

ALKIBIADES Fn. 

SOKRATES Sillä silloinhan kääntyisimme merenkulkijoiden 
puoleen. 

ALKIBIADES Niin. 

SOKRATES No mitä tehtäviä sitten? Kenen suorittamia? 
ALKIBIADES Niitä, joita jalot ja hyvät ateenalaiset suoritta- 
vat. 

SOKRATES Tarkoitatko sinä jaloilla ja hyvillä järkeviä vai 
vähäjärkisiä? 

ALKIBIADES Järkeviä. 

SOKRATES Eikö jokainen ole hyvä siinä, missä hän on järke- 
vä? 

ALKIBIADES On kyllä. 

SOKRATES Ja vähäjärkinen on huono. 

ALKIBIADES Totta kai. 

SOKRATES Niinpä suutari on järkevä kenkien valmistamises- 
sa. 

ALKIBIADES Totta kai. 

SOKRATES Hän on siis siinä asiassa hyvä. 

ALKIBIADES Niin on. 

SOKRATES Sen sijaan vaatteiden valmistuksessa suutari on 
vähäjärkinen? 

ALKIBIADES On kyllä. 

SOKRATES Siinä hän on siis huono. 

ALKIBIADES Niin on. 

SOKRATES Tämän päättelyn mukaan sama mies on sekä hyvä 
että huono. 

ALKIBIADES Siltä näyttää. 

SOKRATES No sanotko sinä, että hyvät miehet ovat myös 
huonoja? 

ALKIBIADES En minä sitä sano. 

SOKRATES Keitä sitten sanot hyviksi? 

ALKIBIADES Niitä, jotka kykenevät hallitsemaan valtiota. 
SOKRATES Eivätkä hevosia? 

ALKIBIADES Ei toki. 

SOKRATES Vaan ihmisiä? 

ALKIBIADES Niin. 

SOKRATES Kun nämä ovat sairaita? 

ALKIBIADES Ei. 

SOKRATES Kun he ovat merellä? 

ALKIBIADES No ei. 

SOKRATES Kun he korjaavat satoa? 

ALKIBIADES Fi. 

SOKRATES Niitäkö, jotka tekevät jotain, vai niitä, jotka eivät 
tee mitään? 

ALKIBIADES Tarkoitan niitä, jotka tekevät jotain. 

SOKRATES Tekevät mitä? Koetahan selvittää minullekin. 
ALKIBIADES Niitä, jotka ovat keskenään yhteistoiminnassa ja 
hyötyvät toisistaan, sillä tavalla kuin me nyt valtiossa eläm- 
me. 

SOKRATES Tarkoitat siis niitä, jotka hallitsevat toisista ihmi- 
sistä hyötyviä ihmisiä? 

ALKIBIADES Niin tarkoitan. 


65 


ALKIBIADESI 


SOKRATES Siis niitä, jotka hallitsevat pursimiestä, joka käyt- 
tää hyväksi soutajia? 

ALKIBIADES No en nyt niitä. 

SOKRATES Siksikö, että se on perämiehen erikoisalaa? 
ALKIBIADES Niin juuri. 

SOKRATES Tarkoitatko sitten sellaisten ihmisten hallitsemis- 
ta, jotka ovat huilunsoittajia ja johtavat ihmisten laulua ja 
käyttävät hyväksi kuorotanssijoita? 

ALKIBIADES En suinkaan. 

SOKRATES Sillä sehän taas on kuoron opetusmestarin alaa. 
ALKIBIADES Aivan niin. 

SOKRATES Mitä sitten tarkoitat kyvyllä hallita ihmisiä, jotka 
käyttävät alaisinaan toisia ihmisiä? 

ALKIBIADES Tarkoitan niiden valtion asukkaiden hallitsemis- 
ta, jotka yhdessä ottavat osaa valtion asioiden hoitoon ja 
ovat keskenään yhteistoiminnassa. 

SOKRATES Mikä se taito on? Jospa nyt kysyn sinulta uudel- 
leen kuten äsken, mikä on se taito, joka tekee ihmiset kyke- 
neviksi hallitsemaan merenkulkijatovereitaan? 

ALKIBIADES Perämiehen taito. 

SOKRATES Ja mikä taito saa äsken mainitsemamme laulun- 

ALKIBIADES Taito, jonka juuri mainitsit, kuoronjohtajan tai- 
to. 

SOKRATES Miksi nimität sitä taitoa, jolla hallitaan niitä jotka 
yhdessä hoitavat valtion asioita? 

ALKIBIADES Sanon sitä harkintakyvyksi, Sokrates. 
SOKRATES Hyvä niin, mutta osoittaako perämiehen taito huo- 
noa harkintakykyä? 

ALKIBIADES Fi toki. 

SOKRATES Vaan hyvää? 

ALKIBIADES Niin minun mielestäni, sillä sillähän on turvatta- 
va matkustajien henki. 

SOKRATES Hyvin sanottu. Mihin sitten tähtää se harkintaky- 
ky, josta puhut? 

ALKIBIADES Siihen, että järjestetään valtion asiat parempaan 
kuntoon ja turvataan sen olemassaolo. 

SOKRATES Mitä valtiossa sitten täytyy olla tai minkä täytyy 

siltä puuttua, jotta sen asioita voidaan hoitaa entistä parem- 
min ja sen olemassaolo turvata? Aivan niin kuin sinä kysyi- 
sit minulta: »Mitä ruumiissa täytyy olla ja minkä täytyy siitä 
puuttua, jotta voidaan hoitaa sitä hyvin ja saattaa se turvalli- 
seen tilaan?» Minä sanoisin, että siinä täytyy olla terveyttä 
ja sen täytyy olla vailla sairautta. Etkö sinäkin ajattele näin? 
ALKIBIADES Kyllä. 

SOKRATES Ja jos jälleen kysyisin: »Mitä on silmissä silloin, 
kun ne ovat paremmassa tilassa?» Vastaisin samalla tavalla, 
että niissä on silloin näkökyky, mutta sokeus on niistä pois- 
sa. Ja kun korvista puuttuu kuurous mutta niissä on kuulo, 
ne kehittyvät paremmiksi ja niitä on parempi hoitaa. 
ALKIBIADES Aivan oikein. 

SOKRATES Entä sitten, mitä valtiossa täytyy olla ja mitä siltä 
täytyy puuttua, jotta sitä voidaan parantaa ja hoitaa ja joh- 
taa entistä paremmin? 

ALKIBIADES Minun mielestäni, Sokrates, tämä on mahdollista 
silloin kun siinä vallitsee keskinäinen ystävyys ja poissa ovat 
viha ja puolueriidat. 

SOKRATES Tarkoitatko ystävyydellä yksimielisyyttä vai eri- 
mielisyyttä? 

ALKIBIADES Yksimielisyyttä. 

SOKRATES Mikä taito saa aikaan sen, että valtiot ovat yksi- 
mielisiä, kun kysymyksessä ovat luvut? 

ALKIBIADES Aritmetiikka. 

SOKRATES Entä yksityishenkilöiden ollessa kysymyksessä? 
Samako taito? 

ALKIBIADES Sama. 

SOKRATES Sekö saa aikaan sen, että jokainen on varma omas- 
ta mielipiteestään? 

ALKIBIADES Se. 

SOKRATES Mikä taito sitten saa itse kunkin vakuuttuneeksi 
siitä, kumpi on pitempi, vaaksa vai kyynärä? Kai se on mit- 
taustaito? 

ALKIBIADES Kyllä on. 

SOKRATES Siitä ovat siis sekä yksityiset ihmiset että valtiot 
yhtä mieltä. 

ALKIBIADES Niin ovat. 

SOKRATES Entä kun puhutaan painoista, onko asianlaita sa- 
ma? 

ALKIBIADES On. 

SOKRATES Entä tuo yksimielisyys, josta puhut, mitä se on ja 
mitä se koskee? Mikä taito sen saa aikaan? Onko se sama 
valtiossa ja yksityisessä henkilössä, kun tämä on yhtä mieltä 
itsensä tai toisen kanssa? 

ALKIBIADES Todennäköisesti. 

SOKRATES Mitä se siis on? Älä nyt väsy vastaamaan minulle, 
vaan ole hyvä ja puhu. 

ALKIBIADES Luulen, että ystävyydellä ja yksimielisyydellä 
tarkoitetaan sitä, että isä ja äiti rakastavat poikaansa ja veli 
veljeään ja vaimo miestään ja he ovat keskenään yhtä mieltä. 
SOKRATES Luuletko siis, Alkibiades, että aviomies voi olla 
yhtä mieltä vaimonsa kanssa villankehruusta, jota hän ei 
ymmärrä mutta vaimo ymmärtää? 

ALKIBIADES Eipä tietenkään. 

SOKRATES Eikä hänen tarvitsekaan. Sehän on naiselle kuulu- 
va taito. 

ALKIBIADES Aivan niin. 

SOKRATES No voiko vaimo olla yhtä mieltä miehensä kanssa 
sotataidosta, jossa hän ei ole saanut opetusta? 

ALKIBIADES Eipä suinkaan. 

SOKRATES Sinä luultavasti sanot, että se on miehille kuuluva 
taito. 

ALKIBIADES Niin sanon. 

SOKRATES Niinpä sinun päättelysi mukaan on sekä naisille 
että miehille ominaista tietoa ja taitoa. 

ALKIBIADES Kuinkas muuten. 

SOKRATES Näissä asioissa ei siis ole yksimielisyyttä naisten 
ja miesten välillä. 

ALKIBIADES Fi ole. 

SOKRATES Eikä liioin ystävyyttä, jos kerran ystävyys on yksi- 
mielisyyttä. 

ALKIBIADES Ilmeisesti ei. 

SOKRATES Sikäli siis kuin naiset hoitavat omia toimiaan, hei- 
dän aviomiehensä eivät heitä rakasta. 

ALKIBIADES Ilmeisesti eivät. 

SOKRATES Eivätkä naisetkaan rakasta aviomiehiään siinä 
missä nämä hoitavat omia toimiaan. 

ALKIBIADES Eivät. 

SOKRATES Siis valtiotkaan eivät tule hyvin hoidetuiksi niissä 
suhteissa, missä jokainen huolehtii omista toimistaan, niin- 
kö? 

ALKIBIADES Sitä mieltä minä kyllä olen, Sokrates. 
SOKRATES Mitä sanotkaan! Tarkoitatko, ettei olisi ystävyyttä, 
jonka sanoimme olevan välttämätöntä, jotta valtioita hyvin 
hoidettaisiin? Eihän niitä muuten hoideta hyvin. 
ALKIBIADES Mutta minä olen sitä mieltä, että ystävyys syntyy 
juuri siitä, että kumpikin puoli hoitaa omia toimiaan. 
SOKRATES Asken ei asia ollut niin. Mitä nyt sitten tarkoitat? 
Syntyykö ystävyyttä siellä, missä ei ole yksimielisyyttä? 
Kuinka voi yksimielisyyttä syntyä niiden kesken, joista toiset 
tietävät asioista ja toiset eivät? 

ALKIBIADES Eihän se olekaan mahdollista. 

SOKRATES Kun jokainen hoitaa omia asioitaan, tekeekö hän 
silloin oikein vai väärin? 

ALKIBIADES Oikein, kuinkas muuten? 

SOKRATES Kun kansalaiset toimivat oikein valtiossa, eikö sil- 
loin heidän välilleen synny ystävyys? 

ALKIBIADES Niin minusta asian täytyy olla, Sokrates. 
SOKRATES Mitä sinä nyt oikein tarkoitat ystävyydellä, tai 
yksimielisyydellä, joiden suhteen meidän pitäisi olla viisaita 
ja harkitsevia ollaksemme hyviä miehiä? Minä en osaa sa- 
noa, mitä se on ja kenellä se on. Toisinaan se näyttää olevan 
samoilla henkilöillä ja toisinaan ei, sinun puheestasi päätel- 
len. 

ALKIBIADES Voi hyvät jumalat, Sokrates, en tiedä itsekään 
mitä puhun. Pelkään, etten ole huomannut eläneeni jo kauan 
hyvin häpeällisessä tilassa. 

SOKRATES Älähän nyt menetä rohkeuttasi. Jos huomaisit 
tuon vasta viidenkymmenen vuoden iässä, sinun olisi vaikea- 
ta kehittää itseäsi, mutta nythän olet nuorukaisen iässä, jol- 
loin tulee havaita asioiden laita. 

ALKIBIADES Mitä sitten sen havaittuaan pitäisi tehdä, Sokra- 
tes? 

SOKRATES Vastata kysymyksiin, hyvä Alkibiades. Jos sen 
teet, niin jumalan avulla — jos voin luottaa omaan ennustus- 
taitooni — sekä sinä että minä tulemme olemaan paremmas- 
sa asemassa. 

ALKIBIADES Jos minun vastaukseni auttavat, tehdään niin. 
SOKRATES Sanohan sitten, mitä on itsestään huolehtiminen. 
Itsehän me usein tietämättämme emme huolehdi itsestäm- 
me, vaikka luulemme niin tekevämme — ja milloin ihminen 
pitää itsestään huolta? Huolehtiiko hän itsestään samanai- 
kaisesti kuin toimistaan? 

ALKIBIADES Siltä minusta ainakin tuntuu. 

SOKRATES No niin. Milloin ihminen huolehtii jaloistaan? Sil- 
loinko, kun hän huolehtii siitä, mikä kuuluu jalkoihin? 
ALKIBIADES Nyt en ymmärrä. 

SOKRATES Minkä sanot kuuluvan käteen? Kuuluuko esimer- 
kiksi sormus johonkin muuhun ihmisen ruumiinosaan kuin 
sormeen? 

ALKIBIADES Eipä tietenkään. 

SOKRATES Ja samoin kenkä kuuluu jalkaan. 

ALKIBIADES Niin kuuluu. 

SOKRATES Ja vaatteet ja peitteet kuuluvat koko ruumiiseen. 
ALKIBIADES Niin. 

SOKRATES Niinpä kun pidämme huolta jalkineistamme, pi- 
dämme huolta jaloistamme. 

ALKIBIADES En oikein ymmärrä, Sokrates. 

SOKRATES Mutta kuinka, Alkibiades? Etkö sinä katso, että 
on jokin oikea tapa pitää huolta kustakin asiasta? 
ALKIBIADES Katson kyllä. 

SOKRATES Siispä kun joku tekee jonkin asian paremmaksi, 
etkö silloin sano, että hän tekee sen oikein? 

ALKIBIADES Niinhän minä sanon. 

SOKRATES Millä taidolla tehdään parempia jalkineita? 
ALKIBIADES Suutarin taidolla. 

SOKRATES Siispä suutarin taidolla pidämme huolta jalkineis- 
tamme. 

ALKIBIADES Niin pidämme. 

SOKRATES Ja suutarin taidollako myös jaloistamme? Vai sil- 
läkö taidolla, jolla teemme jalkamme paremmiksi? 

ALKIBIADES Sillä taidolla juuri. 

SOKRATES Eikö sama taito, joka tekee jalkamme paremmik- 
si, myös kehitä koko muuta ruumistamme? 

ALKIBIADES Sitä mieltä minäkin olen. 

SOKRATES Eikö se ole voimistelutaito? 

ALKIBIADES On varmasti. 

SOKRATES Voimistelulla siis pidämme huolta jaloistamme, ja 
suutarin taidolla siitä, mikä on tekemisissä jalkojen kanssa? 
ALKIBIADES Aivan niin. 

SOKRATES Ja voimistelulla kehitämme käsiämme, ja sormus- 
tenkaiverrustaidolla sitä, mikä kuuluu käteen, niinkö? 
ALKIBIADES Aivan niin. 

SOKRATES Voimistelulla siis huolehdimme ruumiistamme, 
kutomataidolla taas muusta, mikä kuuluu ruumiiseen. Onko 
niin? 

ALKIBIADES Ehdottomasti. 

SOKRATES Siispä on eri taito, jota käytämme pitäessämme 
huolta jostakin, ja eri taito pitäessämme huolta siitä, mikä 
siihen kuuluu. 

ALKIBIADES Siltä näyttää. 

SOKRATES Siispä kun pidät huolta sellaisesta, mikä kuuluu 
sinulle, et pidä huolta itsestäsi. 

ALKIBIADES En suinkaan. 

SOKRATES Näyttää siis siltä, ettei taito, jolla pidät huolta it- 
sestäsi, olekaan sama kuin se, jolla pidät huolta omaisuudes- 
tasi. 

ALKIBIADES Ei ilmeisestikään. 

SOKRATES Sanohan sitten, minkä taidon avulla voimme pitää 
huolta itsestämme. 

ALKIBIADES Sitä en osaa sanoa. 

SOKRATES Mutta siitä kai olemme yhtä mieltä, että taidolla, 
jolla teemme mitä tahansa osaa omaisuudestamme parem- 
maksi, emme tee paremmaksi itseämme. 

ALKIBIADES Tuo on kyllä totta. 

SOKRATES Emme kai koskaan olisi tulleet tietämään, mikä 
tekee jalkineet paremmiksi, ellemme tietäisi, mikä on jalki- 
ne? 

ALKIBIADES Emme mitenkään. 

SOKRATES Emmekä sitä, mikä taito tekee sormukset parem- 
miksi, ellemme tietäisi mikä on sormus. 

ALKIBIADES Totta. 

SOKRATES Voimmeko siis koskaan tietää, mikä taito tekee 
meidät itsemme paremmiksi, ellemme tiedä, mitä me itse 
olemme? 

ALKIBIADES Ei se ole mahdollista. 

SOKRATES Onko siis helppo tuntea itsensä, ja oliko se joku 
mitätön ihminen, joka kaiversi nuo sanat Delfoin temppelin 
otsikkoon? Vai onko tämä tosiaan vaikea asia eikä suinkaan 
joka miehen tehtävissä? 

ALKIBIADES Joskus minusta tuntuu, että se käy päinsä kenel- 
tä hyvänsä, toisinaan taas, että se on perin vaikeaa. 
SOKRATES No mutta hyvä Alkibiades, olipa se helppoa tai 
el, pitää kuitenkin paikkansa, että jos meillä tuo itsetunte- 
mus on, tiedämme myös, miten meidän on pidettävä huolta 
itsestämme, mutta jollei sitä ole, emme tiedä. 

ALKIBIADES Niin kyllä. 

SOKRATES Sanohan sitten, millä tavoin voi tuon oman ja sa- 
man löytää. Sillä tavoin ehkä saamme selville, mitä itse 
olemme. Mutta jos emme tiedä sitä tapaa, on edessä epäon- 
nistuminen. 

ALKIBIADES Niin on. 

SOKRATES Mutta sanopa, kenelle sinä nyt puhut? Minulleko? 
ALKIBIADES Sinulle. 

SOKRATES Ja minä sinulle. 

ALKIBIADES Niin. 

SOKRATES Puhuja on siis Sokrates? 

ALKIBIADES Totta kai. 

SOKRATES Ja kuulija Alkibiades. 

ALKIBIADES Niin. 

SOKRATES Puhuessaan Sokrates käyttää siis sanoja. 
ALKIBIADES Tietenkin. 

SOKRATES Puhumista ja sanojen käyttämistä sinä kai nimität 
samaksi asiaksi. 

ALKIBIADES Niin teen. 

SOKRATES Mutta eikö se, joka käyttää jotakin, ole eri kuin 
se, mitä hän käyttää? 

ALKIBIADES Mitä tarkoitat? 

SOKRATES Esimerkiksi suutari käyttää leikkaamiseen veistä, 
leikkuria ja muita työkaluja. 

ALKIBIADES Niin. 

SOKRATES Eikö siis leikkaaja ja veitsen käyttäjä ole muuta 
kuin se, mitä hän käyttää leikkaamiseen? 

ALKIBIADES Totta kai. 

SOKRATES Samalla tavoin se väline, jota lyyransoittaja käyt- 
tää soittaessaan, on muuta kuin soittaja itse? 

ALKIBIADES Niin on. 

SOKRATES Sitä minä juuri äsken sinulta kysyin. Eikö jonkin 
välineen käyttäjä ole jotakin muuta kuin väline, jota hän 
käyttää? 

ALKIBIADES On kyllä. 

SOKRATES Mitä meidän sitten pitää sanoa suutarista? Käyt- 
tääkö hän leikkaamiseen vain työkaluja vai myös käsiään? 
ALKIBIADES Myös käsiään. 

SOKRATES Siis hän käyttää myös niitä. 

ALKIBIADES Niin tekee. 

SOKRATES Käyttääkö hän suutaroidessaan myös silmiään? 
ALKIBIADES Käyttää. 

SOKRATES Mehän olemme yhtä mieltä siitä, että käyttäjä ja 
se, mitä hän käyttää, ovat eri asioita? 

ALKIBIADES Kyllä. 

SOKRATES Siis suutari ja lyyransoittaja ovat eri asioita kuin 
heidän kätensä ja silmänsä, joita he käyttävät työssään? 
ALKIBIADES Ilmeisesti niin on. 

SOKRATES Ja eikö ihminen käytä koko ruumistaankin? 
ALKIBIADES Käyttää kyllä. 

SOKRATES Mutta mehän sanoimme, että käyttäjä ja se mitä 
käytetään ovat eri. 

ALKIBIADES Niin sanoimme. 

SOKRATES Ihminen on siis eri kuin hänen oma ruumiinsa? 
ALKIBIADES Siltä näyttää. 

SOKRATES Mitä ihminen sitten on? 

ALKIBIADES Sitä minä en osaa sanoa. 

SOKRATES Mutta osaathan sinä sanoa, että ihminen on se, 
joka käyttää ruumista. 

ALKIBIADES Niin kylläkin. 

SOKRATES Ja ruumiin käyttäjä ei voi olla muu kuin sielu? 
ALKIBIADES Mikäpä muukaan? 

SOKRATES Eikö sielu ole se, joka hallitsee? 

ALKIBIADES On kyllä. 

SOKRATES Ja seuraavasta en luule kenenkään olevan toista 
mieltä. 

ALKIBIADES Mistä? 

SOKRATES Että ihminen on jotenkin yksi kolmesta. 
ALKIBIADES Mistä kolmesta? 

SOKRATES Ihminen on sielu, tai ruumis, tai molemmat yhtenä 
kokonaisuutena. 

ALKIBIADES Aivan niin. 

SOKRATES Olemme yhtä mieltä siitä, että ihminen on se mikä 
hallitsee ruumista. 

ALKIBIADES Niin olemme. 

SOKRATES Hallitseeko siis ruumis itseään? 

ALKIBIADES Ei suinkaan. 

SOKRATES Sanoimmehan, että jokin sitä hallitsee. 
ALKIBIADES Niin sanoimme. 

SOKRATES Hallittavaa emme siis etsi. 

ALKIBIADES Emme kai. 

SOKRATES Vaan nuo kaksi edellä mainittua hallitsevat ruu- 
mista yhdessä, ja se on ihminen, vai kuinka? 

ALKIBIADES Kenties. 

SOKRATES Kaikkea vielä! Sillä jos yhdellä kahdesta ei ole 
osuutta hallitsemisessa, mahdotontahan on, että ne hallitsisi- 
vat yhdessä. 

ALKIBIADES Olet oikeassa. 

SOKRATES Jos ei ruumis eikä ruumis ja sielu ole ihminen, jää 
nähdäkseni se mahdollisuus, että ihminen joko ei ole mitään, 
tai jos hän on jotain, ihminen osoittautuu sieluksi. 
ALKIBIADES Aivan niin. 

SOKRATES Tarvitsetko jotain vielä selvempää todistusta siitä, 
että ihminen on sielu? 

ALKIBIADES En missään nimessä, tämä tuntuu minusta aivan 
riittävältä. 

SOKRATES Vaikka todistus ei olisikaan aivan tarkka, se on 

kuitenkin niin riittävä, että voimme olla tyytyväisiä. Tarkan 


tiedon saamme nimittäin vasta sitten, kun olemme löytäneet d 


sen, minkä äsken sivuutimme, se kun vaatii paljon tutkimis- 
ta. 

ALKIBIADES Mikä se on? 

SOKRATES Se, mistä äsken jo tavallaan mainitsimme, että 
ensin on tutkittava, mikä on itsessään samana oleva. Tähän 
saakka olemme tutkineet samuuden asemesta mitä mikin 
yksityinen sinänsä on. Ehkä se riittää meille, sillä tuskin 
voimme sanoa, että millään on suurempi valta meihin kuin 
sielulla. 

ALKIBIADES Emme tietenkään. 

SOKRATES Eikö siis ole oikein sanoa, että kun minä ja sinä 
keskustelemme käyttäen sanoja, sielu puhuu sielun kanssa? 
ALKIBIADES On kyllä. 

SOKRATES Sitähän me juuri vähän aikaa sitten tarkoitimme, 
että kun Sokrates keskustelee Alkibiadeen kanssa käyttäen 
sanoja, hän ilmeisestikään ei puhu Alkibiadeen kasvoille, 
vaan Alkibiadeelle, eli siis hänen sielulleen. 

ALKIBIADES Siltä minustakin tuntuu. 

SOKRATES Se, joka käskee meitä tuntemaan itsemme, käskee 
siis meitä tuntemaan sielumme. 

ALKIBIADES Todennäköisesti. 

SOKRATES Ja joka oppii tuntemaan jotakin ruumiiseensa kuu- 
luvaa, tuntee jotakin itseensä kuuluvaa, mutta ei itseään. 
ALKIBIADES Niin on. 

SOKRATES Kukaan lääkäri ei siis tunne itseään lääkärinä eikä 
kukaan voimistelunopettaja voimistelunopettajana. 
ALKIBIADES Fi todennäköisesti. 

SOKRATES Kaukana itsensä tuntemisesta ovat siis maanvilje- 
lijät ja muut käsillään työtä tekevät. Näyttää näet siltä, että 
he eivät tunne sitäkään, mikä kuuluu heihin itseensä, vaan 
siitä vielä etäämpänä olevan, nimittäin omaan ammattiinsa 
kuuluvan. Sillä he tuntevat vain ruumiille kuuluvia asioita, 
joiden avulla ruumiista pidetään huolta. 

ALKIBIADES Puhut aivan totta. 

SOKRATES Jos siis järkevyys on sitä, että tuntee itsensä, ei 
kukaan meistä ole järkevä taitonsa perusteella. 

ALKIBIADES Ei minunkaan mielestäni. 

SOKRATES Sen vuoksi noita ammatteja pidetään alhaisina 
eikä hyvälle miehelle oppimisen arvoisina. 

ALKIBIADES Niinpä tietenkin. 

SOKRATES Jokainen, joka pitää huolta ruumiistaan, pitää siis 
huolta jostain itseensä kuuluvasta, mutta e1 itsestään. 
ALKIBIADES Niinhän asian täytyy olla. 

SOKRATES Ja joka hoitaa raha-asioitaan, ei hoida itseään eikä 
edes itseensä kuuluvaa, vaan jotakin vielä kauempana itses- 
tään olevaa. 

ALKIBIADES Olen samaa mieltä. 

SOKRATES Siispä liikemies ei hoida omaansa. 

ALKIBIADES Oikein puhut. 

SOKRATES Jos joku on rakastunut Alkibiadeen ruumiiseen, 
hän ei ole rakastunut Alkibiadeeseen, vaan johonkin tähän 
kuuluvaan. 

ALKIBIADES Tuo on totta. 

SOKRATES Rakastaja on siis se, joka rakastaa sinun sieluasi. 
ALKIBIADES Päättelymme mukaan pakostakin on niin. 
SOKRATES Eikö se, joka rakastaa sinun ruumistasi, lähde tie- 
hensä kun sen kukoistus on lakannut? 

ALKIBIADES Ilmeisesti. 

SOKRATES Kun taas se, joka rakastaa sinun sieluasi, ei jätä 
sinua niin kauan kuin sielusi tulee paremmaksi. 
ALKIBIADES Siltä tuntuu. 

SOKRATES Minä olen sellainen, joka en lähde tieheni vaan 
jään sittenkin, kun sinun ruumiisi on kuihtunut ja muut ovat 
menneet menojaan. 

ALKIBIADES Siinä teet oikein, Sokrates, ja toivon että et läh- 
de tiehesi. 

SOKRATES Koeta nyt siis olla niin kaunis kuin mahdollista. 
ALKIBIADES Sitä yritän. 

SOKRATES Sinun kohdallasi asian laita on tämä: Alkibiadeel- 
la, Kleiniaan pojalla, ei todennäköisesti ole ollut eikä ole 
nytkään ketään muuta todellista rakastajaa kuin tämä yksi, 
Sokrates, Sofroniskoksen ja Fainareten poika, johon sinun 
on tyydyttävä. 

ALKIBIADES Totta. 

SOKRATES Etkö sinä vähän aikaa sitten sanonut, että minä 
ehdin luoksesi ennen sinua juuri kun olit tulossa luokseni 
kysymään, miksi minä olen ainoa, joka ei ole lähtenyt luota- 
s1? 

ALKIBIADES Niinhän asia oli. 

SOKRATES Syy oli siis se, että minä olin ainoa, joka rakastin 
sinua, kun taas toiset rakastivat sinuun kuuluvaa. Se kuihtuu 
aikanaan, mutta sinä itse alat kukoistaa. Jos nyt Ateenan 
kansa ei ole sinua turmellut ja tehnyt kelvottomaksi, minä 
en sinua jätä. Sitä minä nimittäin eniten pelkään, että sinus- 
ta tulee kansan rakastaja ja joudut turmioon. Monet hyvät- 
kin ateenalaiset ovat tulleet siihen tilaan, mutta 


SORJAPA KASVOILTAAN SOTIKANSA ON MAILTA 
AIMON EREKHTHEUS-VALTIAHAN. 


Mutta sinun pitäisi nähdä se riisuttuna. Noudata sitä varo- 
vaisuutta, jota minä sinulle neuvon. 

ALKIBIADES Mitä sitten? 

SOKRATES Harjoita itseäsi ensin, kallis ystävä, ja opi mitä 
on tarpeen oppia voidaksesi ryhtyä hoitamaan valtion asioi- 
ta, mutta älä ryhdy siihen ennen kuin sinulla on tiedossasi 
vastamyrkky, ettet joudu vakavaan vaaraan. 

ALKIBIADES Puhut mielestäni oikein hyvin, Sokrates, mutta 
koetahan selittää, millä tavoin voisimme pitää itsestämme 
huolta. 

SOKRATES Olemmehan sillä tiellä jo päässeetkin eteenpäin. 
Olemme tulleet jokseenkin yksimielisiksi siitä mitä olemme, 
mutta pelkäämme, että erehdyksessä voimmekin pitää huol- 
ta jostakin muusta kuin itsestämme. 

ALKIBIADES Niin juuri. 

SOKRATES Ja olemme yhtä mieltä siitä, että meidän tulee 
kehittää sieluamme ja huolehtia siitä. 

ALKIBIADES Se on itsestään selvää. 

SOKRATES Mutta huolenpito ruumiistamme ja rahoistamme 
meidän on jätettävä toisille. 

ALKIBIADES Aivan niin. 

SOKRATES Millä tavoin me sitten varmimmin saisimme tie- 

don tuosta »asiasta itsestään»? Sillä jos sen tunnemme, ilmei- 
sesti myös opimme tuntemaan itsemme. Mutta mahdamme- 
ko tosiaan nyt ymmärtää oikein nuo Delfoin otsikkokirjoituk- 
sen sanat, jotka äsken palautimme mieleen? 

ALKIBIADES Mikä sinulla on mielessäsi kun tuon sanot? 
SOKRATES Sanon, mitä minä puolestani luulen tuon otsikko- 
kirjoituksen tarkoittavan ja minkä neuvon se meille antaa. 
Pelkäänpä, ettei meillä ole sille montakaan vertailun kohdet- 
ta, paitsi mitä tulee näköön. 

ALKIBIADES Mitä tarkoitat? 

SOKRATES Ajattelehan itsekin. Jos tuo kirjoitus antaisi neu- 
von silmälle, aivan kuin ihmiselle: »Näe itsesi», miten me 
ymmärtäisimme tuon kehotuksen? Emmekö niin, että silmän 
pitäisi katsoa jotakin, missä se näkee oman itsensä? 
ALKIBIADES Tietenkin. 

SOKRATES Ajatelkaamme, mikä on sellainen esine, jota kat- 
soessamme näemme sekä sen että myös itsemme. 
ALKIBIADES Selvästikin, Sokrates, sellainen esine on peili ja 
muut senkaltaiset esineet. 

SOKRATES Aivan oikein. Eikö jotakin senkaltaista ole myös 
silmässä, jolla näemme? 

ALKIBIADES Kyllä varmaan. 

SOKRATES Oletko huomannut, että kun joku katsoo toisen 
silmään, hän näkee tämän toisen silmässä omat kasvonsa 
kuin peilistä, jos katsoo siihen mitä sanomme silmäteräksi, 
joka antaa ikään kuin kuvan katsojasta? 

ALKIBIADES Aivan totta. 

SOKRATES Kun silmä katsoo toiseen silmään ja siihen jaloim- 
paan osaan, jolla silmä näkee, se siis näkee itsensä. 
ALKIBIADES Ilmeisesti. 

SOKRATES Mutta jos silmä katsoo jotakin muuta osaa ihmi- 
sestä, tai jotakin muuta esinettä paitsi sellaista joka muistut- 
taa silmäterää, se ei näe itseään. 

ALKIBIADES Tuo on totta. 

SOKRATES Jos siis silmä haluaa nähdä itsensä, sen on katsot- 
tava silmään, ja vielä siihen kohtaan, missä sijaitsee sen ja- 
loin ominaisuus. Ja se on kai näkeminen. 

ALKIBIADES Niin on. 

SOKRATES Niinpä sielunkin, rakas Alkibiades, jos se haluaa 
tuntea itsensä, on katsottava itse sielua ja nimenomaan sitä 
osaa sielusta, missä sijaitsee sielun jaloin osa, viisaus, ja 
muuta mikä sitä muistuttaa. 

ALKIBIADES Olen samaa mieltä, Sokrates. 

SOKRATES Voimmeko olettaa sielussa olevan mitään jumalal- 
lisempaa kuin se, missä sijaitsee tietäminen ja ajattelu? 
ALKIBIADES Emme voi. 

SOKRATES Se osa sielua on siis jumalan kaltainen, ja joka 
sitä katselee ja oppii kaiken jumalaisen tiedon jumalasta ja 
ajattelusta, hän parhaiten tuntee myös itsensä. 

ALKIBIADES Siltä näyttää. 

SOKRATES Olemmeko yhtä mieltä siitä, että itsensä tuntemi- 
nen on järkevyyttä? 

ALKIBIADES Olemme kyllä. 

SOKRATES Jos emme tunne itseämme eikä meillä ole järke- 
vyyttä, voimmeko nähdä mikä meissä itsessämme on huonoa 
ja mikä hyvää? 

ALKIBIADES Mitenkä se kävisi päinsä, Sokrates? 

SOKRATES Sinusta ilmeisesti on mahdotonta Alkibiadesta 
tuntematta tietää mikä Alkibiadeeseen kuuluva todella on 
Alkibiadeen omaa. 

ALKIBIADES Täysin mahdotontahan se olisi. 

SOKRATES Emme liioin tiedä, mikä on meidän omaamme, 
ellemme tunne itseämme, vai kuinka? 

ALKIBIADES Kuinka voisimmekaan? 

SOKRATES Emme siis tunne omaamme emmekä liioin sitä, 
mikä kuuluu meidän omaamme, niinkö? 

ALKIBIADES Ilmeisesti emme. 

SOKRATES Niinpä emme äsken tehneet aivan oikeata johto- 
päätöstä todetessamme, että on sellaisia jotka eivät tunne 
itseään, mutta tuntevat sen mikä kuuluu heille, ja toisia, jot- 
ka tuntevat sen mikä kuuluu heille kuuluvaan. Näyttää siis 
olevan yhdelle ja samalle henkilölle ja yhteen ja samaan tai- 
toon kuuluva ominaisuus, että tekee havaintoja itsestään, it- 
selleen kuuluvasta ja itselleen kuuluvaan kuuluvasta. 
ALKIBIADES Siltä näyttää. 

SOKRATES Ja joka ei tunne sitä, mikä hänelle kuuluu, ei kai 

tunne sitäkään, mikä kuuluu toisille. 

ALKIBIADES Aivan niin. 

SOKRATES Ja kun ei tunne sitä, mikä kuuluu toisille, ei tunne 
liioin valtion asioita. 

ALKIBIADES Niin asian täytyy olla. 

SOKRATES Ei siis sellaisesta miehestä ole valtiomieheksi. 
ALKIBIADES Fi ole. 

SOKRATES Eikä liioin taloudenhoitajaksi. 

ALKIBIADES Ei tosiaankaan. 

SOKRATES Hän kun ei tiedä mitä tekee. 

ALKIBIADES Ei niin. 

SOKRATES Ja eikö tietämätön tee virheitä? 

ALKIBIADES Tekee tietenkin. 

SOKRATES Tehdessään virheitä hän ei tuota vahinkoa vain 
itselleen vaan myös kansalaisille. 

ALKIBIADES Kuinkas muuten. 

SOKRATES Eikö hän vahinkoa tuottaessaan ole onneton? 
ALKIBIADES Hyvinkin onneton. 

SOKRATES Entä ne, joille hän tuottaa vahinkoa? 

ALKIBIADES Hekin ovat onnettomia. 

SOKRATES Ei siis ole mahdollista olla onnellinen, ellei ole 
järkevä ja hyvä ihminen. 

ALKIBIADES Ei ole. 

SOKRATES Huonot ihmiset ovat siis onnettomia. 

ALKIBIADES Mitä suurimmassa määrin. 

SOKRATES Niinpä onnettomuudesta ei ole päässyt se, joka 
on tehnyt itsestään rikkaan, vaan se, joka on tehnyt itsestään 
järkevän. 

ALKIBIADES Se on selvä asia. 

SOKRATES Eivät siis valtiot tarvitse muureja, sotalaivoja ei- 
vätkä telakoita, hyvä Alkibiades, ollakseen onnellisuuden ti- 
lassa, eivätkä suurta väestöä tai laajaa aluetta, vaan hyveelli- 
syyttä. 

ALKIBIADES Eivät tosiaankaan. 

SOKRATES Jos siis haluat hoitaa valtion asioita oikein ja jalos- 
ti, sinun on saatava kansalaiset harrastamaan hyvettä. 
ALKIBIADES Tietenkin. 


c SOKRATES Voiko sen saada aikaan sellainen, jolla itsellään 

ei ole tuota ominaisuutta? 

ALKIBIADES Miten hän voisi? 

SOKRATES Sinun on siis itsesi ensin tultava hyveen omistajak- 
si, eikä vain sinun, vaan jokaisen, joka haluaa hallita ja hoi- 
taa ei vain itseään ja omia asioitaan vaan myös valtion asioi- 
ta ja kaikkea mikä siihen kuuluu. 

ALKIBIADES Tuo on kyllä totta. 

SOKRATES Niinpä sinun ei pidä tavoitella vapautta ja valtaa 
tehdä mitä haluat tai mitä valtio haluaa, vaan oikeudenmu- 
kaisuutta ja järkevyyttä. 

ALKIBIADES Ilmeisesti. 

SOKRATES Toimiessanne oikeudenmukaisuutta ja harkintaky- 
kyä osoittaen sinä itse ja valtio olette jumalalle mieleen. 
ALKIBIADES Todennäköisesti. 

SOKRATES Ja kuten äsken sanoimme, teidän on toimittava 
katse suunnattuna siihen, mikä on jumalallista ja loistaa 
kirkkaana. 

ALKIBIADES Ilmeisesti. 

SOKRATES Sitä katsellessanne katsotte myös itseänne ja sitä 
hyvää, mikä teille kuuluu, ja opitte tuntemaan sen. 
ALKIBIADES Niin. 

SOKRATES Silloin kai te toimitte oikein ja hyvin, vai kuinka? 
ALKIBIADES Kyllä. 

SOKRATES Jos toimitte sillä tavoin, voin vakuuttaa teille, että 
olette onnellisia. 

ALKIBIADES Luotan lujasti sinun vakuutukseesi. 

SOKRATES Mutta jos toimitte epäoikeudenmukaisesti, suun- 
naten katseenne jumalattomaan ja pimeään, todennäköisesti 
toimitte vastaavalla tavalla siksi, että ette tunne itseänne. 
ALKIBIADES Todennäköisesti. 

SOKRATES Mutta jos jollakulla, rakas Alkibiades, on vapaus 
tehdä mitä tahtoo mutta ei ymmärrystä, mikä mahtaa olla 
tulos, niin yksityiselle ihmiselle kuin valtiollekin? Jos hän 
esimerkiksi on sairas ja hänellä on vapaa valta tehdä mitä 
haluaa, mutta ei järkeä hoitaa itseään terveeksi vaan sen si- 
jaan tyrannin mieli, niin ettei hän kykene rankaisemaan it- 
seään, niin mikä on siitä seurauksena? Eikö kaiken todennä- 
köisyyden mukaan hänen ruumiinsa tuhoudu? 

ALKIBIADES Totta kai tuhoutuu. 

SOKRATES Jos laivalla olisi jollakulla vapaa valta tehdä mitä 
haluaa, mutta häneltä puuttuisi järki ja laivurin taidot, kai 
tajuat miten kävisi hänen itsensä ja toisten laivalla olijoiden. 
ALKIBIADES Sen ymmärrän. Kaikkihan he olisivat tuhon 
omat. 

SOKRATES Eikö samoin valtiossakin ja kaikissa viroissa ja 
valta-asemissa hyveen puuttuminen johda huonoon lopputu- 
lokseen? 

ALKIBIADES Pakostakin johtaa. 

SOKRATES Fi siis pidä, rakas Alkibiades, pyrkiä saattamaan 
itseään enempää kuin valtiotakaan tyrannin valtaan, vaan 
hyveen hallittavaksi, jos halutaan elää onnellisesti. 
ALKIBIADES Aivan totta. 

SOKRATES Ennen kuin on saanut omaksutuksi hyveen on sekä 
miehen että lapsen parempi olla itseään paremman hallitta- 
vana. 

ALKIBIADES Ilmeisesti. 

SOKRATES Fikö parempi ole myös kauniimpi? 

ALKIBIADES On. 

SOKRATES Ja kauniimpi on sopivampaa? 

ALKIBIADES Totta kai. 

SOKRATES Kehnon miehen on siis sopivampi olla orja, sillä 
niinhän on parempi. 

ALKIBIADES Kyllä. 

SOKRATES Kehnous on siis orjan ominaisuus. 

ALKIBIADES Niin ilmeisesti. 

SOKRATES Ja hyve sopii vapaalle miehelle. 

ALKIBIADES Niin sopii. 

SOKRATES Eikö siis pidä välttää kaikkea, mikä on ominaista 
orjalle, hyvä ystävä? 

ALKIBIADES Kaikin mokomin, Sokrates. 

SOKRATES Huomaatko nyt, missä tilassa olet? Oletko vapaan 
miehen asemassa vai et? 

ALKIBIADES Taidan huomata sen liiankin hyvin. 

SOKRATES Tiedätkö siis, miten voit päästä eroon nykyisestä 
tilastasi? En halua antaa sille nimeä, kun on kysymyksessä 
noin kaunis mies. 

ALKIBIADES Tiedän kyllä. 

SOKRATES Kuinka siis? 

ALKIBIADES Jos sinä sitä tahdot, Sokrates. 

SOKRATES Tuo ei ole kauniisti sanottu. 

ALKIBIADES No kuinka minun sitten pitäisi sanoa? 
SOKRATES Että jos jumala tahtoo. 

ALKIBIADES Sanon sitten niin. Ja sanon vielä sen, että meidän 
on pakko vaihtaa osia, niin että sinä esität minun osaani ja 
minä sinun. Tästä päivästä alkaen minä aion johdattaa si- 
nua, ja sinä saat seurata minua. 

SOKRATES Voi parahin ystävä. Minun rakkautenihan on kuin 
haikara. Se on ensin hautonut sinussa siivilleen nousevan 
rakkauden, ja nyt se on vuorostaan sinun rakkautesi hoivatta- 
vana. 

ALKIBIADES Näin asia on. Ja tästä hetkestä lähtien alan kehit- 
tää itsessäni oikeamielisyyttä. 

SOKRATES Haluaisin, että jatkat sillä tiellä. Pelkään kuiten- 
kin — en mistään epäluottamuksesta sinun luonnettasi koh- 
taan vaan koska näen mikä voima valtiolla on — että se osoit- 
tautuu minua ja sinua vahvemmaksi. 


Hippias 


laajempi dialogi 


Suomentanut Marja Itkonen-Kaila 


Tämän dialogin selitykset sivulla 337 


SOKRATES Hippias, sinä hieno ja viisas mies, etpä ole aikoi- 281a 
hin käynytkään täällä Ateenassa. 

Hippias Ei ole ollut aikaa, Sokrates. Aina kun Eliksen val- 
tion on käytävä neuvotteluja jonkin toisen valtion kanssa, se 
kääntyy ensimmäiseksi minun puoleeni ja valitsee minut lä- 
hettilääksi. Minua pidetään kansalaisista pätevimpänä ar- 
vioimaan muiden valtioiden kannanottoja ja välittämään nii- b 
tä maanmiehilleni. Olen monta kertaa käynyt lähettiläänä 
myös muissa valtioissa, mutta useimmin olen käynyt Spar- 
tassa, jonka kanssa meillä on ollut eniten asioita, lisäksi kaik- 
kein tärkeimpiä. Tästä syystä siis en pääse usein käymään 
täälläpäin — siinä sinulle vastaus. 

SOKRATES Siinäpä meillä onkin todella viisas ja täydellinen 
mies! Sinä pystyt yksityisestikin suuria palkkioita vastaan 
tuottamaan nuorille miehille vielä enemmän hyötyä kuin 
heiltä itse saat, ja lisäksi kykenet myös julkisissa asioissa 
hyödyttämään valtiotasi, niin kuin tuleekin miehen, joka ei c 
halua osakseen ihmisten halveksuntaa vaan kunnioituksen. 
Mutta sanohan, Hippias, mistä mahtaa johtua, että nuo vii- 
saudestaan kuulut entisajan miehet, Pittakos, Bias ja mile- 
toslainen Thales oppilaineen, samoin kuin myöhemmätkin 
aina Anaksagoraaseen asti — että he kaikki, tai ainakin 
useimmat heistä, näyttävät pysytelleen syrjässä valtion 
asioista? 

HiPPIAS Mistäpä muusta kuin heidän kyvyttömyydestään: 

heidän ymmärryksensä ei ole riittänyt tavoittamaan molem- 
pia, sekä yleistä että yksityistä. 

SOKRATES Kautta Zeun, onko meidän sitten todettava, että 
niin kuin muutkin taidot ovat kehittyneet eteenpäin ja entis- 
ajan mestarit ovat nykyisten rinnalla aivan mitättömiä, myös 
teidän sofistien taito on kehittynyt niin, ettei muinaisista vii- 
sauden harjoittajista ole teihin verrattuna mihinkään? 
HipPPIAS Sanoit juuri niin kuin asia on. 

SOKRATES Jos siis Bias nyt heräisi henkiin, hän joutuisi tei- 
dän rinnallanne naurunalaiseksi. Samaahan sanovat kuvan- 
veistäjät Daidaloksesta: jos hän eläisi nyt ja tekisi samanlai- 
sia töitä kuin ne joihin hänen maineensa perustuu, hän herät- 
täisi vain naurua. 

Hippias Tuo pitää paikkansa. Minulla on kuitenkin tapana 
ylistää noita vanhoja, ennen meitä eläneitä enemmän kuin 
nykyisiä, jotta välttyisin elävien kateudelta ja kuolleiden 
kostolta. 

SOKRATES Hyvin sinä minun mielestäni puhut ja ajattelet. 
Voin omasta puolestanikin todistaa, että olet oikeassa ja että 
teidän taitonne pystyy yhä paremmin huolehtimaan sekä 
julkisista että yksityisistä asioista. Sofisti Gorgias Leonti- 
noista tuli tänne valtionsa lähettiläänä, häntä kun pidetään 
kansalaistensa joukossa kyvykkäimpänä hoitamaan yhteisiä 
asioita. Kaikkien mielestä hän puhui kansankokouksessa oi- 
kein mainiosti, ja lisäksi hän omaan laskuunsa keräsi valtios- 
tamme melkoiset rahasummat luennoillaan ja keskusteluil- 
laan nuorten miesten kanssa. Tai toinen esimerkki: ystäväni 
Prodikos on käynyt täällä valtionsa nimissä usein muulloin- 
kin, mutta kun hän viimeksi tuli tänne Keoksesta valtionsa 
lähettämänä, hän niitti suurta mainetta neuvostossa pitämäl- 
lään puheella ja lisäksi ansaitsi yksityisesti vallan ihmeellisiä 
summia luennoimalla ja keskustelemalla nuorukaisten kans- 
sa. Kukaan entisajan viisaista sitä vastoin ei vaatinut palkak- 
si rahaa eikä ruvennut esittelemään viisauttaan sekalaisille 
ihmisjoukoille. Niin yksinkertaisia he olivat, eivät he tajun- 
neet rahan arvoa. Nämä äskeiset taas ovat ansainneet viisau- 
dellaan enemmän rahaa kuin yksikään käsityöläinen omalla 
taidollaan, ja Protagoras vielä enemmän. 

Hippias Voi Sokrates, sinä et tiedä mitään niistä hienoista 
asioista joita tähän liittyy. Jos tietäisit, kuinka paljon rahaa 
minä olen ansainnut, kyllä hämmästyisit. Kerron vain yhden 
tapauksen. Kerran kun tulin Sisiliaan, Protagoras oleskeli 
parhaillaan siellä. Vaikka hän oli suuressa maineessa ja mi- 
nua vanhempi, silti minä, häntä paljon nuorempi mies, an- 
saitsin vähässä ajassa paljon yli sataviisikymmentä minaa, 
siitä yli kaksikymmentä minaa Inykoksessa, joka on aivan 
pieni paikkakunta. Kun kotiin tultuani annoin rahat isälleni, 
hän ja muut elisläiset menivät hämmästyksestä sanattomik- 
si. Uskonkin ansainneeni enemmän rahaa kuin ketkä tahansa 
kaksi muuta sofistia yhteensä. 
SOKRATES Tuo oli tosi hieno asia, Hippias, ja se osoittaa hy- 
vin, kuinka paljon sinun ja muiden nykyisten viisaus on entis- 
ajan miesten viisauden yläpuolella. Nämähän olivat sinun 
sanoistasi päätellen aivan ymmärtämättömiä. Anaksagoraal- 
le sanotaan käyneen juuri päinvastoin kuin teille: hän oli 
perinyt suuren summan rahaa, mutta ei välittänyt pitää siitä 
huolta ja menetti kaiken. Niin järjetön hän viisaudessaan 
oli. Muistakin vanhoista viisaista kerrotaan tällaista. Niinpä 
sinun esimerkkisi on minusta oiva osoitus nykyisten viisau- 
desta entisiin verrattuna, ja monet ovatkin kanssani yhtä 
mieltä siitä, että viisaan tulee olla viisas ennen kaikkea it- 
seään varten. Ja viisain on siis se, joka ansaitsee eniten. 
Mutta se siitä. Sanohan nyt, missä kaupungissa käydessäsi 
sinä olet ansainnut eniten? Varmaankin Spartassa, jossa olet 
käynyt useimmin? 
Hippias En sinne päinkään. 
SOKRATES Kuinka? Vähitenkö sitten? 
Hippias Sieltä en ole koskaan saanut yhtään mitään. 
SOKRATES Johan on ihme ja kumma, Hippias! Sanopas: eikö 
sinun viisautesi pysty tekemään niitä, jotka saavat siihen 
tutustua ja oppia sitä, hyveessä paremmiksi? 
HipPIAS Kyllä, paljonkin. 
SOKRATES Pystyitkö sitten tekemään paremmiksi inykoslais- 
ten pojat mutta et spartalaisten poikia? 
HipPPIAs En suinkaan. 
SOKRATES Ehkä sisilialaiset haluavat tulla paremmiksi 

mutta spartalaiset eivät? 

HiePIAs Totta kai spartalaisetkin haluavat. 

SOKRATES Sitten he varmaan karttoivat sinun seuraasi rahan- 
puutteen vuoksi? 

Hippias Eivät toki, kyllä heillä rahaa riittää. 

SOKRATES Mistä sitten voi johtua, että vaikka heillä on halua 
ja rahaa ja vaikka sinä pystyt tuottamaan heille suurta hyö- 
tyä, he eivät kuormittaneet sinua rahalla, kun lähdit sieltä? 
Ehkäpä onkin niin, että spartalaiset osaavat itse kasvattaa 
lapsensa paremmin kuin sinä? Päättelemmekö näin, oletko 
sitä mieltä? 

HiPPIAS En missään tapauksessa. 

SOKRATES Etkö sitten saanut Spartan nuorukaisia uskomaan, 
että he kehittyisivät hyveessä enemmän seurustelemalla si- 
nun kuin omiensa kanssa? Vai etkö pystynyt vakuuttamaan 
heidän isilleen, että mikäli he ollenkaan välittävät pojistaan, 
heidän kannattaa ennemmin uskoa nämä sinun huostaasi 
kuin huolehtia heistä itse? Ei kai heillä voi olla mitään sitä 
vastaan, että heidän lapsistaan tulee mahdollisimman hyviä? 
Hippias Fi varmaankaan. 

SOKRATES Spartassa on kuitenkin hyvät lait. 

Hippias Niin on. 

SOKRATES Niissä valtioissa, joissa on hyvät lait, pidetään 
hyvettä suurimmassa arvossa. 

Hippias Niin juuri. 

SOKRATES Ja sinä osaat opettaa sitä toisille paremmin kuin 
kukaan muu. 

Hippias Paljonkin paremmin. 

SOKRATES Eikö sitä, joka osaa parhaiten opettaa ratsastustai- 
toa, pidettäisi Thessaliassa suuremmassa arvossa kuin mis- 
sään muualla Kreikassa, ja eikö hän ansaitsisi parhaiten siel- 
lä ja muuallakin, missä tätä taitoa harrastetaan? 

HiPPIAS Todennäköisesti. 

SOKRATES Eikö siis se, joka kykenee välittämään hyveen kan- 
nalta kaikkein arvokkaimpia tietoja, nousisi Spartassa suu- 
rimpaan kunniaan ja ansaitsisi siellä kaikkein eniten, jos vain 
tahtoisi, ja samoin muissa Kreikan valtioissa, joissa on hyvät 
lait? Vai kuvitteletko, hyvä ystävä, että hän onnistuisi parem- 

min Sisiliassa ja Inykoksessa? Pitääkö meidän uskoa tuollais- 
ta? Vaikka uskottavahan on, jos sinä käsket. 

Hippias Spartan perinteiden mukaista ei ole muuttaa lakeja 
eikä kasvattaa poikia vastoin totunnaisia tapoja. 

SOKRATES Mitä tarkoitat? Onko Spartan perinteiden mukais- 
ta olla toimimatta oikein ja tehdä erehdyksiä? 

HiPPIAS En minä niin sanoisi. 

SOKRATES Eivätkö spartalaiset sitten toimisi oikein, jos antai- 
sivat nuorukaisilleen huonon kasvatuksen sijasta paremman? 
Hippias Kyllä, mutta heidän lakinsa eivät salli vierasta kas- 
vatusta. Voit uskoa, että jos siellä joku ylipäänsä olisi ansain- 
nut kasvatuksella, niin minä kaikkein eniten. Hehän kuunte- 
levat minua mielellään ja kehuvat minua. Mutta kuten sa- 
noin, laki on esteenä. 

SOKRATES Onko laki sinun mielestäsi valtiolle vahingoksi vai 
hyödyksi? 

Hippias Kyllä se toki säädetään hyödyttämään valtiota, mut- 
ta joskus se vahingoittaakin, jos se on huonosti säädetty. 
SOKRATES Entä eivätkö lainsäätäjät lakia laatiessaan ajatte- 
le, että se on valtiolle suurin hyvä? Ja eikö sitä ilman ole 
mahdotonta hallita valtiota hyvin? 

HiePIAS Kyllä, se on totta. 

SOKRATES Jos ne, jotka yrittävät säätää lakeja, epäonnistuvat 
tähdätessään hyvään, he epäonnistuvat myös lainmukaisuu- 
den ja lain kohdalla, vai kuinka? 

HipPIAS Jos aivan tarkkoja ollaan, asia on kyllä noin, mutta 
ihmiset eivät kuitenkaan tavallisesti näin ajattele. 
SOKRATES Nekö jotka tietävät, vai ne jotka eivät tiedä? 
HipPPIAS Ihmisten enemmistö. 

SOKRATES Ihmisten enemmistökö tietää totuuden? 

Hippias Ei tietenkään. 

SOKRATES Mutta ne, jotka tietävät, ovat sitä mieltä, että se 
mikä on suuremmaksi hyödyksi, on todella kaikille ihmisille 
lainmukaisempaa kuin se mikä hyödyttää vähemmän. Vai 
oletko toista mieltä? 

HipPPIAS Olen samaa mieltä, noin on todella laita. 
SOKRATES Asia on siis niin kuin ne ajattelevat, jotka tietävät? 
HipPPIAS Niin juuri. 

SOKRATES Sinähän sanot, että spartalaisille on sinun antama- 
s1, siis vieras, kasvatus hyödyllisempää kuin omien kansalais- 
ten antama. 

HiePIAs Niin sanon, ja totta se on. 

SOKRATES Ja sanot myös, että mikä on hyödyllisempää, on 
myös lainmukaisempaa? 

Hippias Kyllä, niin minä sanoin. 

SOKRATES Sinun mukaasi spartalaisten poikien on siis lain- 
mukaisempaa saada kasvatusta Hippiaalta ja vähemmän 
lainmukaista saada sitä omilta isiltään, jos sinä todella pys- 
tyt hyödyttämään heitä enemmän? 

HipPIAS Kyllä pystyn. 

SOKRATES Sittenhän spartalaiset rikkovat lakia, kun eivät 
anna sinulle rahaa eivätkä usko poikiaan huostaasi. 

HipPPIAS Olen samaa mieltä. Sinä näköjään ajat tässä minun 
asiaani, eikä minulla ole mitään syytä väittää vastaan. 
SOKRATES Hyvä ystävä, huomaamme siis spartalaisten rikko- 
van lakia, vieläpä kaikkein tärkeimmässä asiassa, ja heitä 
kuitenkin pidetään kaikista lainkuuliaisimpina. Mutta sano- 
han, Hippias, millaisia ne sinun luentosi ovat, joita he mielel- 
lään kuuntelevat ja kehuvat? Varmaankin puhut heille ai- 
heista jotka sinä niin mainiosti hallitset, tähdistä ja taivaanil- 
miöistä? 

HiePIAs Ei sinne päinkään, sellaista he eivät siedä. 
SOKRATES Kai heistä sitten on hauska kuunnella esitystä geo- 
metriasta? 

HipPPIAs Ehei, monet heistä eivät suoraan sanoen osaa edes 
laskea. 

SOKRATES Siinä tapauksessa he eivät varmaan kestä kuulla 
sinun luentojasi laskutaidosta? 

Hippias Eivät todellakaan, Zeus tietäköön. 

SOKRATES Entä siitä mitä sinä pystyt erittelemään tarkem- 
min kuin kukaan muu, siis kirjainten, tavujen, rytmien ja 
sävelmien merkityksestä? 

HiePPIAS Hekö niistä piittaisivat? Kaikkea vielä! 

SOKRATES Mitä he sitten niin mielellään kuulevat sinun suus- 
tasi ja vielä kehuvatkin? Sano nyt itse, koska minä en keksi. 
HiePPIAS He ovat hyvin innokkaita kuulemaan tarinoita hee- 

rosten ja ihmisten syntyperästä, kertomuksia muinaisten 
kaupunkien perustamisesta ja ylipäänsä kaikenlaisia mui- 
naishistorioita, niin että minun on heidän takiaan ollut pakko 
perusteellisesti tutkia ja opetella kaikkea tuollaista. 
SOKRATES Kautta Zeun, saat kiittää onneasi, etteivät sparta- 
laiset ole innokkaita kuulemaan meidän arkonttiemme luet- 
teloa aina Solonista lähtien. Siinä sinulla olisikin opettele- 
mista. 

Hippias Kuinka niin? Muistan ulkoa viisikymmentä nimeä, 
kun vain kerran olen kuullut ne. 

SOKRATES Se on totta, en tullut ajatelleeksi, että muistiinpai- 
namisen taito on sinun alaasi. Huomaankin, että spartalaiset 
ovat, ja täydellä syyllä, ihastuneet sinun tietomäärääsi ja 
käyttävät sinua niin kuin lapset vanhoja mummoja hausko- 
jen tarinoiden kertomiseen. 

HipPPIAS Tosiaan, Sokrates, sainkin siellä juuri vähän aikaa 
sitten suurta mainetta, kun esittelin, millaisia jaloja harras- 
tuksia nuorella miehellä tulisi olla. Olen laatinut niistä oi- 
kein kauniin esityksen, joka on sananvalinnaltaan ja muuten- 
kin hyvin onnistunut. Se on aiheeltaan ja aloitukseltaan tä- 
mäntapainen: se kertoo, kuinka Troijan valloituksen jälkeen 
Neoptolemos kysyy Nestorilta, millaisia kauniita toimia har- 
rastamalla nuori mies voisi saavuttaa suurimman maineen; 
tämän jälkeen Nestor puhuu ja ehdottaa hänelle lukuisia 
lakien mukaisia ja kauniita asioita. Esitin tämän siellä ja 
aion esittää sen ylihuomenna täälläkin, Feidostratoksen kou- 
lussa, ja samalla tuon esiin paljon muutakin kuulemisen ar- 
voista. Eudikos, Apemantoksen poika, on pyytänyt minua. 
Muistakin tulla sinne ja tuo myös muita, jotka pystyvät ar- 
vostelemaan kuulemaansa. 

SOKRATES Teen sen, jos jumala suo. Mutta sanohan eräs pie- 
ni seikka, joka liittyy tähän. Muistutitkin minua juuri sopi- 
vasti. Kun äskettäin eräässä keskustelussa moitin joitakin 
asioita rumiksi ja kiitin toisia kauniiksi, muuan kuulijani sai 
minut hämmennyksiin kysymällä oikein pilkallisesti: »Mistä 
sinä Sokrates tiedät, mikä on kaunista tai rumaa? Niin, 
osaatko sanoa, mitä kaunis on?» Minä häkellyin surkeasti 
cnkä keksinyt sopivaa vastausta. Pois tullessani olin itselleni 

vihainen, moitin itseäni ja uhkasin, että heti kun tapaisin 
jonkun teistä viisaista, kuuntelisin hänen opetuksiaan ja 
miettisin niitä tarkkaan, ja sitten menisin takaisin kysyjän 
luo ja ryhtyisin uudelleen sanalliseen kamppailuun. Sinä tu- 
lit siis kuten sanottu oikealla hetkellä. Opeta nyt minulle, 
mitä kaunis itsessään on, ja yritä antaa mahdollisimman täs- 
mällinen vastaus, jotta en jää toistamiseen väittelyssä tap- 
piolle ja joudu uudelleen naurunalaiseksi. Sinähän tiedät 
tämän asian mainiosti, ja se on toki vain pieni osa koko siitä 
laajasta tietämyksestä, joka sinulla on. 

HipePIAs Pieni se on, toden totta, eikä suoraan sanoen min- 
kään arvoinen. 

SOKRATES Sitten minä opin sen helposti eikä kukaan voi enää 
minua kumota. 

Hippias Ei varmasti. Muutenhan minun työni olisi mitätöntä 
ja harrastelijamaista. 

SOKRATES Se on hyvä asia, kautta Heran, jos kerran aiomme 
saada tuon miehen nujerretuksi. Ei kai haittaa, jos minä as- 
tun hänen tilalleen ja teen sinun kysymyksiisi vastahuomau- 
tuksia, niin että saan mahdollisimman hyvää harjoitusta? 
Huomautuksiahan minä kyllä olen tottunut esittämään. Jos 
sinulle sopii, haluaisin nyt esittää niitä, jotta oppisin tehok- 
kaammin. 

HipPPIAS Tee vain vastahuomautuksiasi. Mutta kuten sanoin, 
tämä kysymys ei ole vaikea. Minä voin opettaa sinua vastaa- 
maan paljon hankalampiinkin, niin ettei kukaan pysty ku- 
moamaan sinua väittelyssä. 

SOKRATES Vallan verratonta! No niin, koska määräät näin, 
minä yritän mahdollisimman hyvin mukautua tuon toisen 
osaan ja tehdä sinulle kysymyksiä. Jos pitäisit hänelle puhee- 
si jonka äsken mainitsit, sen joka koskee kauniita harrastuk- 
sia, hän kuuntelisi, ja kun olisit päässyt loppuun, hän kaik- 
kein ensimmäiseksi kysyisi sinulta tuosta 'kauniista' — se on 
hänen tapansa. Hän sanoisi: »Elisläinen vieraamme, eivätkö 
oikeamieliset ole oikeamielisiä juuri oikeamielisyyden ansios- 
ta?» Vastaa siis, Hippias, ikään kuin hän olisi tehnyt tämän 
kysymyksen. 

HiePIAS Vastaan, että kyllä, oikeamielisyyden ansiosta. 

SOKRATES » Tuo oikeamielisyys on siis jotakin todellista?» 
HipPPIAs Ehdottomasti. 

SOKRATES »Sitten myös viisaat ovat viisaita viisauden ansios- 
ta ja kaikki hyvä on hyvää hyvyyden ansiosta?» 

Hippias Niin tietenkin. 

SOKRATES »Ja nämä ovat jotakin todellista, sillä muuten nuo 
toiset eivät voisi niiden ansiosta olla sitä mitä ovat.» 
Hippias Niin, kyllä ne ovat jotakin todellista. 

SOKRATES »Siis myös kaikki kaunis on kaunista kauneuden 
ansiosta?» 

HiePPIAs Kyllä, kauneuden ansiosta juuri. 

SOKRATES »Ja se on jotakin todellista?» 

HipePIAsS On, kuinka muutenkaan? 

SOKRATES »Sano siis, hyvä vieras», hän jatkaisi, »mitä tuo 
*kauneus' on?» 

HipPPIAS Hän ilmeisesti haluaa kysyä, mikä on kaunista, eikö 
niin, Sokrates? 

SOKRATES Ei minun mielestäni, vaan mitä 'kaunis' on. 
HipePIAS Mitä eroa niillä sitten on? 

SOKRATES Etkö sinä näe niillä eroa? 

HipPPIAs Eihän sitä ole. 

SOKRATES Sinähän tämän tietysti paremmin tiedät. Mutta 
mieti nyt kuitenkin, hyvä ystävä: hän ei kysy sinulta, mikä 
on kaunista, vaan mitä 'kaunis' on. 

HiPPIAS Ymmärrän, ja nyt vastaankin hänelle, mitä *kaunis 
on, eikä minua voida kumota. Jos kerran on sanottava to- 
tuus, niin tiedä siis, Sokrates, että kaunis on kaunis neito. 
SOKRATES Kauniisti vastattu, koira vieköön, kerrassaan mai- 
niosti! Jos minä siis sanon noin, olen antanut kysymykseen 
oikean vastauksen eikä minua voida kumota. Eikö totta? 
HipPPIAs Kuinka sinut voitaisiin kumota, kun ilmaiset kaik- 
kien ajatuksen ja kaikki kuulijat todistavat, että olet oikeas- 
sa? 

SOKRATES No niin, hyvä on. Mutta minä kertaan vielä itseä- 
ni varten, mitä olet sanonut. Tuo mies kysyy minulta tähän 
tapaan: » Vastaahan nyt, Sokrates. Onko kaikki se, mitä sa- 
not kauniiksi, kaunista vain jos on olemassa jokin 'kaunis' 
sinänsä?» Ja minä vastaan, että jos kaunis neito on kaunis, 

on olemassa jotakin, jonka ansiosta tuo kaikki on kaunista. 
Hippias Kuvitteletko vielä, että hän yrittää kumota sinut 
osoittamalla, ettei se mistä puhut ole kaunista? Eikö hänen 
yrityksensä olisi naurettava? 

SOKRATES Rakas ystävä, olen varma, että hän tulee yrittä- 
mään. Joutuuko hän naurunalaiseksi, nähdään sitten. Mutta 
nyt kerron, mitä hän tämän jälkeen sanoo. 

HipPPIAS Kerro. 

SOKRATES »Sinä olet hupaisa, Sokrates! Mutta eikö kaunis 
tamma ole kaunis, kun kerran jumalakin on oraakkelinlau- 
seessa ylistänyt sitä?» Mitä me tähän sanomme, Hippias? 
Sanomme kai, että kyllä tammakin on kaunis, nimittäin kau- 
nis tamma. Miten voisimme mennä väittämään, ettei kaunis 
ole kaunista? 

HiPPIAS Se on totta, ja täydellä syyllä itse jumalakin niin 
sanoi. Ovathan meidän hevosemme ihmeen kauniita. 
SOKRATES »No niin», hän jatkaisi. »Entä kaunis lyyra? Eikö 
se ole kaunis?» Myönnämmekö tämän, Hippias? 

HiPPIAS Myönnämme. 

SOKRATES Tämän jälkeen hän sanoo — olen siitä melko var- 
ma, tunnenhan hänen luonteensa —: »Parahin ystävä, entä 
kaunis savipata? Eikö sekin siis ole kaunis?» 

HiePIAS Sokrates, kuka se mies on? Onpa hän sivistymätön, 
kun kehtaa mainita tuommoisia asioita näin arvokkaan al- 
heen yhteydessä! 

SOKRATES Sellainen hän on, karkea moukka, joka ei ajattele 
mitään muuta kuin totuutta. Mutta hänelle on kuitenkin 
vastattava, ja ehdotan että sanomme näin: Jos pata on hyvän 
savenvalajan tekemä, jos se on sileä, pyöreä ja hyvin poltet- 
tu, niin kuin jotkut todella kauniit kaksikorvaiset kuuden 
mitan vetoiset padat ovat — niin jos hän tarkoittaa tällaista 
pataa, on myönnettävä, että se on kaunis. Kuinka voisimme 
väittää, ettei kaunis ole kaunista? 

HipePIAs Emme mitenkään. 

SOKRATES »Siis myös kaunis pata on kaunis?» hän sanoisi. 
» Vastaa!» 

Hippias Niin, Sokrates, asia on minun mielestäni näin. Tuo- 
kin astia on kaunis, jos se on kauniisti tehty, mutta yleisesti 

ottaen se on liian arvoton, jotta sitä voitaisiin pitää kauniina 
verrattuna tammaan, neitoon ja kaikkeen muuhun kaunii- 
seen. 

SOKRATES No niin, käsitän että meidän on vastattava kysyjäl- 289a 
le näin: Hyvä mies, etkö tiedä että Herakleitos sanoo osu- 
vasti: ”Apinoista kauneinkin on ihmissuvun rinnalla ruma’, 
ja että padoista kauneinkin on neitojen suvun rinnalla ruma, 
kuten sanoo viisas Hippias.» Eikö niin? 

Hippias Juuri niin, oikein vastasit. 

SOKRATES Kuule siis. Tämän jälkeen hän varmasti sanoo: 

» Mutta Sokrates, jos verrataan neitojen sukua jumalten su- 
kuun, eikö tilanne ole sama kuin verrattaessa patojen sukua 
neitojen sukuun? Eikö kauneinkin neito silloin osoittaudu b 
rumaksi? Eikö tuo tähän tuomasi Herakleitos tarkoita juuri 
sitä, että viisainkin ihminen osoittautuu jumalan rinnalla 
apinaksi, mitä tulee viisauteen, kauneuteen ja muuhun sellai- 
seen?» Myönnämmekö, Hippias, että kauneinkin neito on 
jumalten sukuun verrattuna ruma? 

HipPPIAS Kuinka sen voisi kieltääkään? 

SOKRATES Jos myönnämme tämän, hän nauraa ja sanoo: 
»Sokrates, muistatko mitä sinulta kysyttiin?» » Muistan toki», c 
minä vastaan, »kysyttiin sitä, mitä kauneus sinänsä on.» Hän 
sanoo: »Siispä kun sinulta on kysytty kauneudesta, annat 
vastaukseksi jotakin, mikä on yhtä hyvin kaunista kuin ru- 
maakin, kuten itse sanoit.» »Siltä näyttää», sanon minä. Vai 
mitä neuvoisit minua vastaamaan? 

Hippias Noin juuri. On aivan oikein sanoa, ettei ihmissuku 
ole jumaliin verrattuna kaunis. 

SOKRATES »Jos minä alussa olisin kysynyt», hän sanoo, »mikä 
on sekä kaunista että rumaa, ja sinä olisit vastannut niin 
kuin nyt vastasit, vastauksesi olisi ollut oikea, eikö niin? d 
Mutta oletko yhä sitä mieltä, että kaunis sinänsä, siis se 
hahmo, jonka mukaantulo koristaa ja kaunistaa kaiken 
muun, on neito tai tamma tai lyyra?» 

HiPPIAs Hyvänen aika, Sokrates, jos hän tuota haluaa tietää, 
ei mikään ole helpompaa kuin vastata hänelle, mitä se kau- 
nis on, joka mukaantulollaan koristaa ja kaunistaa kaiken 
muun. Mieshän on aivan typerä, hän ei ymmärrä kauniista e 

esineistä mitään. Jos vastaat hänelle: »Tuo kaunis, jota ky- 
syt, on kulta eikä mikään muu», hän hämmentyy eikä yritä 
ruveta kumoamaan sinua. Tiedämmehän kaikki, että mikä 
tahansa kullalla koristeltu esine on kauniin näköinen, vaikka 
se olisi ennen koristelua näyttänyt rumaltakin. 

SOKRATES Sinä et tunne tuota miestä, se lurjus ei hyväksy 
mitään helposti. 

Hippias Entä sitten? Pakkohan hänen on hyväksyä se mikä 
pitää paikkansa, muuten hänelle nauretaan. 

SOKRATES Tätä vastausta hän ei tule hyväksymään, hän päin- 
vastoin pilkkaa minua ja sanoo: »Voi sinua sokeaa, pidätkö 
sinä Feidiasta huonona kuvanveistäjänä?» Minä tietysti vas- 
taan, että en toki. 

Hippias Se onkin oikein sanottu. 

SOKRATES Varmasti. Mutta kun olen myöntänyt Feidiaan 
olevan hyvä kuvanveistäjä, hän sanoo: »Luuletko siis, ettei 
Feidias tuntenut sitä 'kaunista?, josta sinä puhut?» Minä ky- 
syn: »Kuinka niin?» »Koska hän ei tehnyt Athenen silmiä 
kullasta, ei myöskään muita osia hänen kasvoistaan eikä 
käsiä tai jalkoja, vaan valmisti ne norsunluusta, vaikka ne 
kultaisina näyttäisivät kauneimmilta. Ilmeisesti hän teki tä- 
män erehdyksen tietämättömyydestä, koska ei ollut selvillä 
siitä että kulta kaunistaa kaiken missä sitä on mukana.» 
Mitä me vastaamme, kun hän sanoo näin? 

HipePIAS Helppo asia: sanomme, että hän teki oikein. Onhan 
norsunluukin kaunista. 

SOKRATES Nyt hän kysyy: »Miksi hän ei sitten tehnyt myös 
silmäteriä norsunluusta vaan sellaisesta kivestä, joka mah- 
dollisimman paljon muistutti norsunluuta? Onko kaunis kivi- 
kin siis kaunista?» Sanommeko, että on? 

Hippias Kyllä tietysti, milloin kivi on sopivaa. 

SOKRATES »Ja milloin se ei ole sopivaa, se on rumaa?» Myön- 
nänkö tämän vai en? 

Hippias Kyllä, siis milloin se ei ole sopivaa. 

SOKRATES »Entä edelleen, sinä viisas?» hän sanoo. »Norsun- 
luu ja kulta kaunistavat silloin kun ne ovat sopivia, muussa 
tapauksessa ne rumentavat, eikö niin?» Kiellämmekö tämän 
vai myönnämmekö hänen olevan oikeassa? 

HiPPIAS Myönnämme, että se mikä johonkin sopii, tekee sen 
kauniiksi. 

SOKRATES »No niin», hän sanoo, »kun tuossa äskeisessä kau- 
niissä padassa porisee kaunis papukeitto, sopiiko siihen kul- 
tainen vai viikunapuinen kauha?» 

HiePPIAs Herakles, millainen mies! Etkö voi sanoa, kuka hän 
on? 

SOKRATES Vaikka sanoisin hänen nimensä, et tuntisi häntä. 
HiPPIAS Mutta moukkamainen hän on, sen tiedän. 
SOKRATES Kerta kaikkiaan mahdoton, hyvä Hippias. Mutta 
mitä me nyt sanomme? Kumpi kauha on keittoon ja pataan 
sopiva? Kyllä kai viikunapuinen? Se antaa keitolle parem- 
man tuoksun eikä särje pataa, niin että keitto valuu liedelle, 
tuli sammuu ja ruokavieraat jäävät ilman maittavaa ateriaa. 
Kultainen kauha saisi tämän kaiken aikaan, joten minusta 
meidän olisi pidettävä viikunapuista sopivampana kuin kul- 
taista, ellet ole toista mieltä. 

HipPPIAS Kyllä se tietysti sopii paremmin. Mutta minä en 
keskustelisi miehen kanssa, joka tekee tuommoisia kysymyk- 
siä. 

SOKRATES Se on oikein, hyvä ystävä. Eivät tällaiset sanat 
sopisikaan sinun korvillesi, sinun joka olet niin kauniisti pu- 
keutunut, jalassa noin kauniit kengätkin, ja joka olet viisau- 
destasi kuulu kaikkien kreikkalaisten keskuudessa. Minulla 
ei ole väliä, voin hyvin olla puheissa hänen kanssaan. Opeta 
siis minua ja vastaa hänelle minun vuokseni. Hän sanoo: 
»Jos viikunapuinen sopii paremmin kuin kultainen, niin sil- 
loin se kai on myös kauniimpi, koska sinä Sokrates myönsit, 
että sopiva on kauniimpi kuin sopimaton?» Kai meidän on 
myönnettävä, että puinen on kultaista kauniimpi? 

Hippias Jos haluat, sanon sinulle mitä voit sanoa kauniin 
olevan, jotta pelastuisit pitkästä väittelystä. 

SOKRATES Haluan toki. Mutta sano kuitenkin ensin, mitä 
minä vastaan: kumpi noista kauhoista on sopiva ja siis kau- 
niimpi? 

HiePPIAS No jos haluat, vastaa että viikunapuusta tehty. 
SOKRATES Nyt voit sanoa sen mitä äsken aioit. Sillä jos vas- 
taamme näin, jos siis sanon, että 'kaunis' on kultaa, minusta 

alkaakin tuntua siltä ettei kultainen ole sen kauniimpaa kuin 
viikunapuinen. Mitä kaunis? siis nyt sinun mielestäsi on? 
Hippias Minä sanon. Sinä ilmeisesti pyrit löytämään vas- 
taukseksi sellaisen kauniin, joka ei milloinkaan, ei missään 
eikä kenestäkään näytä rumalta. 

SOKRATES Juuri niin, Hippias. Nyt ymmärrät oivallisesti. 
Hippias Kuule siis. Jos joku pystyy väittämään tätä vastaan, 
voit sanoa, että minä en tiedä yhtään mitään. 

SOKRATES Jumalten nimessä, puhu kiireesti! 

HiePPIAS Sanon siis, että jokaiselle miehelle, aina ja kaikkial- 
la, on kauneinta elää rikkaana, terveenä ja kreikkalaisten 
kunnioittamana korkeaan ikään asti ja saatettuaan kuolleet 
vanhempansa kauniisti hautaan saada aikanaan kaunis ja 
suurenmoinen hautaus omilta jälkeläisiltään. 

SOKRATES Ohoh, Hippias, tuo oli todella ihailtavaa, ylevää 
ja sinun arvoistasi puhetta! Kautta Heran, ihailen sinua, kun 
olet noin valmis auttamaan minua kykyjesi mukaan. Mutta 
tuohon mieheen me emme osuneet. Voit uskoa, että nyt hän 
meille vasta nauraakin. 

Hippias Se nauru on säälittävää naurua. Kun hän nauraa, 
vaikkei osaa sanoa tähän mitään, hän nauraa itselleen ja 
kuulijat nauravat hänelle. 

SokKRATES Ehkäpä. Mutta minä ennustan, että hän ei tuon 
vastauksen jälkeen tyydy vain nauramaan minulle. 

Hippias Mitä tarkoitat? 

SOKRATES Sitä, että jos hänellä sattuu olemaan keppi enkä 
ehdi päästä pakoon, hän yrittää piestä minut kunnolla. 
Hippias Mitä? Onko hän sinun isäntäsi? Ja voiko hän tehdä 
noin ilman että hänet viedään oikeuteen ja tuomitaan ran- 
gaistukseen? Eikö teidän valtionne välitä oikeudesta, salliiko 
se kansalaisten vastoin oikeutta lyödä toisiaan? 

SOKRATES Ei se salli ollenkaan. 

HipPIAS Hän saa siis rangaistuksen, kun lyö sinua vastoin 
oikeutta. 

SOKRATES En ole sitä mieltä. Jos vastaisin noin, hänellä olisi 
mielestäni täysi oikeus lyödä minua. 

Hippias Sitten minäkin uskon sen, jos kerran itse olet sitä 
mieltä. 

SOKRATES Haluatko, että selitän, miksi itsekin katson ansait- 
sevani selkäsaunan, jos vastaan tuolla tavoin? Vai aiotko si- 
näkin lyödä minua ilman oikeudenkäyntiä? Vai suostutko 
kuuntelemaan? 

HipPIAs Olisihan paha asia, jos en suostuisi. Mitä siis haluat 
sanoa? 

SOKRATES Selitän sen asettumalla tuon toisen tilalle niin 
kuin äskenkin, jotta en joutuisi kohdistamaan sinuun niitä 
tylyjä ja kummallisia sanoja, jotka hän minulle sanoo. No 
niin, hän sanoo näin: »Sano, Sokrates, onko mielestäsi vää- 
rin, että saat selkääsi, kun olet laulanut tuollaisen dityram- 
bin noin epävireisesti ja vastannut aivan asian vierestä?» 
»Kuinka niin?» minä kysyn. »Kuinkako?» sanoo hän. »Etkö 
kykene muistamaan, että kysyin '*kaunista' sinänsä, sitä mikä 
pelkällä mukanaolollaan tekee kauniiksi minkä tahansa, ki- 
ven, puun, ihmisen, jumalan, minkä hyvänsä teon tai tiedon? 
Minähän kysyn, hyvä mies, mitä itse kauneus on, mutta sinä 
et suostu kuulemaan vaan istua kökötät siinä kuin kivi, myl- 
lynkivi, vailla korvia ja aivoja.» Kyllä kai hän suuttuisi, jos 
minä säikähtyneenä vastaisin: »Mutta Hippias sanoi, että 
kaunis on tätä! Minäkin kysyin häneltä niin kuin sinä minul- 
ta, mikä on kaunista kaikille ja aina.» Mitä luulet, eikö hän 
suutu, jos sanon näin? 

HipPPIAs Mutta minä tiedän varmasti, että se minkä sanoin, 
on kaikille kaunista ja kaikki myös tulevat olemaan tätä 
mieltä. 

SOKRATES »Tuleeko se myös aina olemaan?» hän kysyy. 
»Kaunishan on aina kaunista.» 

Hippias Kyllä varmasti. 

SOKRATES »Onko se myös aina ollut?» 

HipPPIAS On. 

SOKRATES »Sanoiko elisläinen vieras, että myös Akhilleuksel- 
le olisi ollut kaunista tulla haudatuksi myöhemmin kuin van- 
hempansa, ja samoin hänen isoisälleen Aiakokselle ja muille 
jumalten lapsille ja itse jumalillekin?» 

HipPPIAs Mitä tuo nyt on? Hitto vieköön, tuon miehen kysy- 
mykset ovat aivan sopimattomia. 

SOKRATES Entä eikö olisi aivan sopimatonta vastata myöntä- 

västi hänen kysymykseensä? 

Hippias Ehkä. 

SOKRATES Hän sanoo: »Sinä ilmeisesti olet väittämässä, että 
on aina ja kaikille kaunista tulla jälkeläistensä hautaamaksi, 
kun ensin on itse haudannut vanhempansa. Eikö Herakles 
sitten ollut yksi kaikista, ja samoin kaikki muut, jotka äsken 
mainitsimme?» 

HiPPIAs Mutta en minä sanonut, että se on kaunista jumalil- 
le. 

SOKRATES »Eikä ilmeisesti myöskään heeroksille.» 

HipePIAs Ei niille, jotka ovat jumalten lapsia. 

SOKRATES »Mutta kyllä niille, N - eivät ole?» 

HiePPIAS Niin juuri. 

SOKRATES »Sinun mukaasi se on heerosten joukosta Tanta- 
lokselle, Dardanokselle ja Zethokselle kauheaa, jumalatonta 
ja häpeällistä, sen sijaan Pelopsille ja muille, joilla on saman- 
lainen syntyperä kuin hänellä, se on kaunista.» 

Hippias Sitä mieltä minä olen. 

SOKRATES »Olet siis sitä mieltä», hän sanoo, »mitä äsken et 
tosin sanonut, että toisinaan joillekuille on häpeällistä hauda- 
ta ensin vanhempansa ja tulla sitten jälkeläistensä hautaa- 
maksi. Sitäkin vähemmän tämä siis voi olla kaikille kaunis- 
ta, joten tässä on nyt käynyt samalla tavoin kuin äsken nei- 
don ja padan kohdalla, ja vieläkin hassummin: sama asia on 
toisille kaunista, toisille ei. Et siis vieläkään pysty, Sokrates, 
vastaamaan kysymykseen, mitä kaunis on.» Tämäntapaisin 
sanoin hän moittii minua ja syystäkin, jos vastaan noin. Tä- 
hän sävyyn hän yleensä minun kanssani keskustelee. Joskus 
hän kuitenkin aivan kuin säälien minun kokemattomuuttani 
ja sivistymättömyyttäni ryhtyy itse kyselemään, onko kaunis 
mielestäni sitä tai sitä — tai mikä nyt kulloinkin on keskuste- 
lussamme kysymyksen alaisena. 

HipPPIAs Mitä oikein tarkoitat? 

SOKRATES Minä selitän. »Voi hyvä Sokrates», hän sanoo, 
»lakkaa jo antamasta tuollaisia vastauksia, ne ovat liian type- 
riä ja helppoja kumota. Mieti sen sijaan, onko kaunis ehkä 
sitä, mihin osuimme äskeisessä vastauksessamme, kun sa- 
noimme kullan olevan kaunista siinä mihin se sopii, mutta 

ei siinä mihin se ei sovi, ja samoin kaiken muun, mihin sopi- 
va liittyy. Mieti nyt tätä sopivuutta sinänsä ja sen olemusta: 
olisiko juuri se tuo ”*kaunis??» Minä olen tottunut tällaisissa 
tapauksissa aina myöntymään hänen sanoihinsa, koska en 
osaa sanoa muutakaan. Oletko nyt sitä mieltä, että sopiva 
on kaunista? 

HipPPIAS Kyllä ehdottomasti. 

SOKRATES Mietitäänpä nyt, ettemme erehdy. 

HiePIAS Täytyy miettiä. 

SOKRATES No niin, sanommeko nyt sopivaksi sitä, mikä mu- 
kanaolollaan saa sen, missä sitä kulloinkin on, näyttämään 
kauniilta, vai sitä mikä saa sen olemaan kaunis, vai emmekö 
kumpaakaan? 

HiPPIAS Minun mielestäni — 

SOKRATES Kumpaa? 

HipPPIAS Sitä, mikä saa sen näyttämään kauniilta. Niin kuin 
jos joku naurettavan näköinen ihminen pukee ylleen sopivat 
vaatteet tai kengät, hän näyttää kauniimmalta. 

SOKRATES Jos sopivuus saa hänet näyttämään kauniimmalta 
kuin hän on, se on kauniin suhteen pettävää eikä siis voi olla 
se mitä etsimme, vai kuinka? Mehän etsimme sitä, minkä 
vaikutuksesta kaikki kauniit asiat ovat kauniita, aivan niin 
kuin kaikki suuri on suurta suuremmuuden vaikutuksesta — 
se tekee kaiken suureksi. Se missä on suuremmuutta, on 
pakostakin suuri, vaikka ei siltä näyttäisikään. Vastaavasti 
kysymme, mikä mahtaa olla se kauneus, jonka vaikutuksesta 
kaikki on kaunista, näyttääpä se siltä tai ei. Sopivuus se ei 
ilmeisesti voi olla, koska tämä saa kohteen näyttämään kau- 
niimmalta kuin se on, niinhän sinä sanoit, eikä salli sen näyt- 
tää sellaiselta kuin se on. Meidän on sen sijaan yritettävä 
määritellä se minkä juuri mainitsin, se mikä saa kohteen 
olemaan kaunis, näyttääpä se siltä tai ei. Sitähän me etsim- 
me, jos kerran etsimme kaunista. 

HiPPIAS Mutta sopivuuden mukanaolo saa kohteen sekä ole- 
maan kaunis että näyttämään siltä. 

SOKRATES Siis se mikä todella on kaunista, ei voi olla myös 
näyttämättä kauniilta, kun siinä kerran on mukana se mikä 
saa näyttämään kauniilta? 


103 


294a 


295a 


HIPPIAS 


HiePIAs Ehdottomasti. 

SOKRATES Olemmeko sitten samaa mieltä siitä, että myös 
kaikki todella kauniit tavat ja harrastukset ovat aina kaik- 
kien mielestä kauniita ja myös näyttävät siltä, vai onko päin- 
vastoin niin, että ei tiedetä, miten asia on, ja että juuri tästä 
aiheutuu kaikkein eniten riitaa ja taistelua niin yksityisten 
ihmisten kuin valtioidenkin välille? 

HiPPIAS Ennemminkin on niin, että tätä ei tiedetä. 
SOKRATES Näin ei olisi, jos tavoissa ja harrastuksissa olisi 
lisäksi mukana se mikä saa ne näyttämään kauniilta. Ja se 
olisi mukana, jos sopivuus olisi samaa kuin kaunis sinänsä 
ja jos se ei vain tekisi kauniiksi vaan myös saisi näyttämään 
kauniilta. Jos nyt kuitenkin sopivuus on se, mikä saa kohteen 
olemaan kaunis, silloin se on juuri meidän etsimämme ?kau- 
nis’, mutta se ei ole se, mikä saa näyttämään kauniilta. Ja 
jos taas sopivuus on se, mikä saa näyttämään kauniilta, sil- 
loin se ei ole se *kaunis”?, jota etsimme. Se jota etsimme, näet 
tekee kauniiksi, mutta yksi ja sama asia ei koskaan voi sekä 
tehdä kauniiksi että saada näyttämään kauniilta tai miltään 
muultakaan. On siis valittava: katsommeko, että sopivuus 
saa näyttämään kauniilta vai olemaan kaunis? 

HiPPIAS Minun mielestäni se saa näyttämään kauniilta. 
SOKRATES Voivoi! Siinä meiltä meni mahdollisuus tietää mitä 
kaunis on, koska kävi ilmi, että sopiva onkin jotakin muuta 
kuin kaunis. 

Hippias Kautta Zeun, Sokrates, tämähän on kummallista. 
SOKRATES Mutta meidän ei pidä antaa periksi, hyvä ystävä. 
Minä elätän vielä toivoa, että saamme selville, mitä kaunis 
on. 

HipPPIAs Toden totta, eihän sen löytäminen ole vaikeaa. Olen 
varma, että jos vetäytyisin vähäksi aikaa yksinäisyyteen ja 
miettisin itsekseni, voisin sanoa sen sinulle niin tarkkaan 
kuin ylipäänsä on mahdollista. 

SOKRATES Älä nyt kehu, Hippias, näethän millaisia hanka- 
luuksia tämä ongelma on jo tuottanut meille. On varottava, 
ettei se suutu ja pakene vielä kauemmas. Tai tyhmyyksiähän 
minä puhun, sinä varmasti löydät ratkaisun helposti sitten 
kun olet yksin. Mutta pyydän hartaasti, että yrittäisit kuiten- 

kin löytää sen minun läsnäollessani tai sitten jatkaisit kanssa- 
ni etsimistä. Jos löydämme sen, kaikki on hyvin, jos taas 
emme, minä tyydyn kohtalooni ja sinä löydät sen helposti, 
kun olet lähtenyt luotani. Ja jos löydämme ratkaisun nyt, 
minä en varmasti aio kiusata sinua utelemalla, mitä olisit 
löytänyt yksin ollessasi. Mieti nyt, onko kaunis mielestäsi 
seuraavaa. Sanon nimittäin — mutta seuraa nyt hyvin tark- 
kaan, etten vain puhu pötyä — että me katsomme kauniin 
olevan sitä, mikä on käyttökelpoista. Päättelen näin siitä, 
että me emme sano kauniiksi sellaisia silmiä, joissa ei tunnu 
olevan näkökykyä, vaan sellaisia jotka pystyvät näkemään 
ja ovat siltä kannalta käyttökelpoiset. Vai kuinka? 

Hippias Niin. 

SOKRATES Ja samoin sanomme koko ruumista kauniiksi, mil- 
loin juoksemisen, milloin painimisen kannalta, ja samaten 
kaikkia eläimiä; sanomme kauniiksi hevosta, kukkoa tai vii- 
riäistä, ja edelleen kaikkia työkaluja ja ajoneuvoja, samoin 
kauppalaivoja ja kolmisoutuja, myös soittimia ja muissa tai- 
doissa käytettäviä välineitä, vieläpä harrastuksia ja lakeja- 
kin. Ylipäänsä kaikkea tätä sanomme kauniiksi samalla pe- 
rusteella: tutkimme, millainen mikin on luonteeltaan, miten 
se on tehty, missä kunnossa se on, ja sanomme kauniiksi sitä 
mikä on käyttökelpoista, sen mukaan miten, mihin ja milloin 
sitä voidaan käyttää, ja rumaksi sitä mikä on kaikissa näissä 
suhteissa käyttökelvotonta. Oletko samaa mieltä? 

HipPIAs Olen. 

SOKRATES Olemme siis oikeassa, jos sanomme, että käyttö- 
kelpoinen on kaunista enemmän kuin mikään muu. 

Hippias Niin olemme. 

SOKRATES Se mikä kykenee saamaan aikaan jotakin, on tä- 
män kannalta myös käyttökelpoinen, ja mikä ei kykene, on 
käyttökelvoton. Eikö niin? 

HiPPIAS Varmasti. 

SOKRATES Kyvykkyys on siis kaunista, kyvyttömyys rumaa? 
HiePPIAsS Ehdottomasti. Sen puolesta todistavat muiden seik- 
kojen lisäksi myös valtiolliset asiat. Kyvykkyys niiden hoita- 
miseen omassa valtiossa on kaikkein kauneinta ja kyvyttö- 
myys on kaikkein ruminta. 

SOKRATES Hyvä on. Mutta eikö siinä tapauksessa myös vii- 
saus ole kaikkein kauneinta ja tietämättömyys kaikkein ru- 
minta? 
Hippias Oletko toista mieltä? 
SOKRATES Hetkinen, ystävä hyvä. Ihan pelottaa, mitä tässä 
taas oikein tulee sanotuksi. 
Hippias Mitä sinä pelkäät, kun todistelusi on nyt sujunut 
b näin hienosti? 
SOKRATES Toivoisin niin. Mutta mietihän kanssani: voiko jo- 
ku tehdä sellaista, mitä hän ei osaa ja mihin hänellä ei kerta 
kaikkiaan ole kykyä? 
Hippias Ei toki. Miten voisi tehdä sellaista mihin ei kykene? 
SOKRATES Kun ihmiset erehtyvät ja vastoin tahtoaan tekevät 
ja toimivat huonosti, he eivät varmaankaan tekisi tätä, jos 
heiltä puuttuisi kyky siihen? 
Hippias Sehän on selvää. 
SOKRATES Mutta kyvykkäät ovat kykeneviä juuri kyvyn an- 
c siosta. Eivät kai kyvyttömyydenkään? 
Hippias Eivät tietenkään. 
SOKRATES Ja sen mitä ihmiset tekevät, he myös kykenevät 
tekemään? 
Hippias Niin. 
SOKRATES Kaikki tekevät jo pienestä pitäen paljon enemmän 
pahaa kuin hyvää ja erehtyvät vasten tahtoaan. 
Hippias Se on totta. 
SOKRATES Sanommeko nyt sitten kauniiksi sitä kykyä ja kaik- 
kea sitä käyttökelpoista, mistä on hyötyä pahan tekemisessä? 
Vai onko aivan päinvastoin? 
d Hippias Päinvastoin, minun mielestäni. 
SOKRATES Sittenhän kyvykkyys ja käyttökelpoisuus ei nähtä- 
västi olekaan tuo ?kaunis”. 
Hippias Kyllä silloin, jos se kykenee hyvään ja on siihen käyt- 
tökelpoista. 
SOKRATES Siinä meni se oletuksemme, että kyvykkyys ja 
käyttökelpoisuus yksinkertaisesti on kaunista. Mutta sielum- 
me halusikin varmaan sanoa, että kaunis on käyttökelpoi- 
suutta ja kyvykkyyttä hyvän tekemiseen? 
e Hippias Niin minä uskon. 

SOKRATES Mutta sehän on samaa kuin hyödyllisyys, eikö 
niin? 

HipPPIAS Niin juuri. 

SOKRATES Kauniit ihmisruumiit, kauniit tavat, viisaus ja 
muu mitä äsken luettelimme, ovat siis kauniita siksi että ne 
ovat hyödyllisiä. 

Hippias Niin tietysti. 

SOKRATES Sittenhän näyttää siltä, että kaunis on yhtä kuin 
hyödyllinen. 

Hippias Aivan selvästi. 

SOKRATES Mutta hyödyllisyys on sitä, mikä saa aikaan hy- 
vää. 

HipPPIAS Niin on. 

SOKRATES Se mikä saa aikaan, on aiheuttaja, vai kuinka? 
Hippias On kyllä. 

SOKRATES Kaunis on siis hyvän aiheuttaja. 

Hippias Niin on. 

SOKRATES Mutta aiheuttaja on eri asia kuin se minkä se ai- 
heuttaa. Eihän aiheuttaja voi aiheuttaa aiheuttajaa. Mieti- 
hän: emmekö katsoneet, että aiheuttaja saa jonkin aikaan? 
Hippias Kyllä, niin juuri. 

SOKRATES Se, minkä jokin saa aikaan, on aikaansaannos eikä 
aikaansaaja, eikö niin? 

Hippias Niin. 

SOKRATES Ja aikaansaannos ja aikaansaaja ovat eri asioita? 
HipePIAS Niin ovat. 

SOKRATES Aiheuttaja ei siis aiheuta aiheuttajaa vaan oman 
aikaansaannoksensa. 

HiePIAS Aivan niin. 

SOKRATES Jos kaunis on hyvän aiheuttaja, silloin hyvä on 
kauniin aikaansaannos. Me ilmeisesti tavoittelemmekin vii- 
sautta ja kaikkea muuta kaunista sen vuoksi, että niiden ai- 
kaansaannos ja jälkeläinen, nimittäin hyvä, on tavoittelemi- 
sen arvoinen. Kaikesta siitä päätellen, mitä nyt olemme löy- 
täneet, kaunis on hahmoltaan tavallaan kuin hyvän isä. 
HiePIAS Niin juuri. Hyvin sanottu, Sokrates. 

SOKRATES Varmaan tämäkin on hyvin sanottu, että isä ei ole 
poika eikä poika isä? 

Hippias Hyvin, toden totta. 

SOKRATES Eikä aiheuttaja ole aikaansaannos eikä aikaan- 
saannos aiheuttaja? 

Hippias Olet oikeassa. 

SOKRATES Mutta hyvä ystävä, silloin ei kaunis ole yhtä kuin 
hyvä eikä hyvä yhtä kuin kaunis. Vai pidätkö sinä tätä mah- 
dollisena sen perusteella, mitä juuri olemme sanoneet? 
HipPPIAs En, kautta Zeun, en pidä. 

SOKRATES Olemmeko nyt tyytyväisiä ja valmiita sanomaan, 
ettei kaunis ole hyvää eikä hyvä kaunista? 

Hippias Kautta Zeun, minä en ole ollenkaan tyytyväinen. 
SOKRATES Niin, kautta Zeun, Hippias! Kaikista päätelmistä, 


d joihin olemme tulleet, tämä tyydyttää minuakin vähiten. 

HipPPIAS Niin varmaankin. 

SOKRATES Äsken näytti parhaalta päätelmältä se, että kaunis 
on sitä mikä on hyödyllistä ja käyttökelpoista ja kykenee 
saamaan aikaan hyvää. Mutta nyt näyttääkin siltä, ettei asia 
ole näin, vaan tämä päätelmä on jos mahdollista vielä nauret- 
tavampi kuin aikaisemmat — ne joiden mukaan kaunis olisi 
samaa kuin neito, ja mitä kaikkia muita me luettelimme- 
kaan. 

Hippias Siltä vaikuttaa. 

SOKRATES Minä en enää tiedä, mihin suuntaan lähtisin. Olen 
aivan ymmälläni. Osaatko sinä sanoa jotakin? 

Hippias En juuri nyt, mutta keksin varmasti jos mietin asiaa, 
niin kuin sanoin. 

SOKRATES Minä olen niin innokas tietämään, että en malta 
odottaa, kunnes keksit sen. Uskonkin juuri nyt löytäneeni 
erään keinon. Kuuntelehan. Jos sanomme kauniin olevan si- 
tä, mikä tuottaa meille mielihyvää — en tarkoita mitä tahan- 
sa nautintoja, vaan niitä joita saamme kuulon ja näön kautta 
—, pystymme kenties jotenkin puolustamaan kantaamme. 
Kauniiden ihmisten ja kaikenlaisten kauniiden koristelujen, 
maalausten ja veistosten näkeminen ilahduttaa meitä, ja sama 
vaikutus on kauniilla äänillä, kaikella musiikilla, puheilla ja 
tarinoilla. Jos siis vastaisimme tuolle röyhkeälle miehelle: 
»Kallis ystävä, *kaunis* on kuulon ja näön kautta saatavaa 
mielihyvää», emmeköhän tekisi lopun hänen röyhkeydestään? 

HiePPIAS Minusta ainakin tuntuu, että nyt olemme todenneet, 
mitä kaunis on. 

SOKRATES Entä kauniit harrastukset ja lait: sanommeko nii- 
den olevan kauniita siksi, että ne tuottavat kuulon ja näön 
kautta mielihyvää, vai onko niiden kauneus toisentyyppistä? 
Hippias Ehkäpä tämä kysymys jää tuolta mieheltä huomaa- 
matta. 

SOKRATES Koira vieköön, Hippias, ei siltä mieheltä, jonka 
edessä en ikinä kehtaisi jaaritella tyhjää ja esiintyä viisaana, 
vaikka puhun puuta heinää. | 

HipPPIAS Kuka hän on? 

SOKRATES Sokrates, Sofroniskoksen poika, joka ei sallisi mi- 
nun kevyesti väittää sellaista, mitä en ole tutkinut, eikä esiin- 
tyä tietävänä silloin kun en tiedä. 

HipPPIAs Kun nyt tästä puhuit, minustakin tuntuu, että lakien 
kohdalla asia on toisin. 

SOKRATES Odotahan. Taidamme olla saman vaikeuden edes- 
sä kuin äskenkin, mitä kauniiseen tulee, vaikka luulimme 
löytäneemme siitä ulospääsyn. 

HiePPIAS Mitä tarkoitat? 

SOKRATES Selitän, mitä minulla on mielessäni, niin näemme, 
onko sillä merkitystä. Voi olla, että lakien ja harrastusten 
kohdalla on kysymys tuosta samasta aistimuksesta, jonka 
saamme kuulon ja näön kautta. Mutta pysykäämme nyt siinä 
oletuksessamme, että näiden aistien kautta saatava mielihy- 
vä on kaunista, ja jättäkäämme lakeja koskeva kysymys syr- 
jään. Tuo mies, josta olen puhunut, tai joku muu saattaa nyt 
kysyä: »Hippias ja Sokrates, miksi te määrittelette ”kauniin' 
olevan vain sellaista mielihyvää kuin te sanotte ettekä myön- 
nä muiden aistien kautta saatavan mielihyvän — sellaisen 
mikä koskee ruokaa, juomaa, rakkauden nautintoja ja kaik- 
kea muuta sentapaista — olevan kaunista? Sanotteko, ettei 
tällainen olekaan miellyttävää ja ettei se tuota ollenkaan 
nautintoa, eikä liioin mikään muu paitsi näkeminen ja kuule- 
minen?» Mitä me vastaamme? 

HiePPIAS Totta kai sanomme, että tämä muukin tuottaa suur- 
ta nautintoa. 

SOKRATES »Jos nämä ovat nautintoja siinä kuin nuo muut- 

kin», hän sanoo, »miksi kiellätte niiltä tämän nimen ettekä 
salli niiden olla kauniita?» »Siksi», me vastaamme, »että jo- 
kainen nauraisi meille, jos sanoisimme, ettei syöminen ole 
miellyttävää vaan kaunista ja ettei miellyttävä tuoksu ole 
miellyttävä vaan kaunis. Rakkauden nautinnoista taas kaikki 
väittäisivät, että ne ovat erittäin miellyttäviä mutta että ne 
on hoidettava kenenkään näkemättä, koska ne ovat hyvin 
rumia nähdä.» Kun olemme sanoneet näin, hän saattaa sa- 
noa: » Ymmärrän, että teitä on koko ajan hävettänyt sanoa 
näitä nautintoja kauniiksi, koska ihmiset eivät pidä niitä sel- 
laisina. Mutta minä en kysynyt, mitä ihmiset pitävät kaunlii- 
na, vaan mikä on kaunista.» Me varmaankin vastaamme äs- 
keisen oletuksemme mukaisesti: »Me sanomme kauniiksi sitä 
mielihyvän osaa, joka syntyy näön ja kuulon välityksellä.» 
Hyväksytkö tämän vastauksen vai pitäisikö meidän sanoa 
jotakin muuta? 

Hippias Ei tuohon huomautukseen voi vastata muulla taval- 
la. 

SOKRATES »Mainiota», hän sanoo. »Jos siis näön ja kuulon 
kautta saatava mielihyvä on kaunista, niin muunlainen mieli- 
hyvä ei ilmeisesti ole kaunista?» Olemmeko samaa mieltä? 
Hippias Olemme. 

SOKRATES »Entä perustuuko näön kautta saatava mielihyvä 
sekä näköön että kuuloon, ja vastaavasti kuulon kautta saata- 
va mielihyvä sekä kuuloon että näköön?» kysyy hän. Me 
vastaamme: » Eihän se, mikä syntyy toisen kautta, mitenkään 
voi syntyä molempien kautta; tätähän sinä ilmeisesti tarkoi- 
tat. Me sanoimme, että kumpikin näistä mielihyvän lajeista 
on kaunis erikseen ja samoin molemmat yhdessä.» Näinhän 
me vastaamme, eikö niin? 

Hippias Kyllä, näin juuri. 

SOKRATES »Onko sitten niin», hän jatkaa, »että miellyttävä 
asia eroaa toisesta miellyttävästä juuri miellyttävyydeltään? 
En tarkoita sitä, onko nautinto suurempi vai pienempi tai 
onko sitä enemmän tai vähemmän, vaan sitä, eroaako yksi 
nautinto toisesta siinä, että se on nautinto, mutta tuo toinen 
€1?» »Emme me niin ajattele», vai kuinka? 

HiPPIAs Emme. 

SOKRATES »Te olette siis erottaneet nämä nautinnot muiden 
joukosta jostakin muusta syystä kuin siksi, että ne ovat nau- 
tintoja? Olette nähneet niissä molemmissa muihin nähden 
jonkin eron, jonka perusteella sanotte niitä kauniiksi? Eihän 
näön kautta saatava nautinto toki siksi ole kaunis, että se 
syntyy näön kautta. Jos kauneus aiheutuisi tästä, silloin ei 
tuo toinen, kuulon kautta syntyvä nautinto, olisi kaunis, sillä 
eihän se synny näön kautta.» »Se on totta», me sanoisimme. 
Hippias Aivan niin. 

SOKRATES »Eikä kuulon kautta saatava nautinto ole kaunis 
siksi, että se syntyy kuulon kautta, sillä silloin ei näön kaut- 
ta syntyvä nautinto olisi kaunis; sehän ei ole syntynyt kuulon 
kautta.» Sanommeko tuon miehen olevan oikeassa, jos hän 
puhuu näin? 

HicPPIAS Sanomme. 

SOKRATES »Mutta molemmat ovat kuitenkin kauniita, niin- 
hän te sanotte.» Sanommehan me näin? 

Hippias Kyllä. 

SOKRATES »Niissä on siis jokin sama yhteinen ominaisuus, 
joka tekee ne kauniiksi, jokin joka on niissä molemmissa 
yhteisesti ja kummassakin erikseen. Eiväthän ne muuten oli- 
si kauniita sekä yhdessä että erikseen.» Vastaa nyt minulle 
niin kuin hänelle vastaisit. 

HiePPIAS Vastaan, että asia on minustakin noin. 

SOKRATES Jos taas olisi jokin sellainen ominaisuus, joka on 
niissä molemmissa yhteisesti mutta ei kummassakin erik- 
seen, se ei voisi tehdä niitä kauniiksi. 

Hippias Kuinka olisi mahdollista, että sellainen ominaisuus, 
jota e1 ole kummassakaan, olisi niissä molemmissa? 
SOKRATES Luuletko ettei se käy päinsä? 

HiePPIAS Silloin olisin huonosti perillä näiden asioiden luon- 
teesta ja tässä käyttämiemme ilmaisujen merkityksestä. 
SOKRATES Hienosti sanottu, Hippias. Mutta silti minusta tun- 
tuu kuin silmiini häämöttäisi jotakin sellaista, mitä sinä pi- 
dät mahdottomana. En kuitenkaan näe sitä selvästi. 
HiePPIAS Tuskinpa häämöttää, Sokrates. Kyllä sinä varmasti 
näet väärin. 

SOKRATES Sieluni edessä väikkyy moniakin tällaisia asioita. 

En kuitenkaan voi luottaa niihin, koska ne eivät näyttäydy 
sinulle, joka olet viisaudellasi ansainnut enemmän rahaa 
kuin kukaan muu nykyään elävistä, vaan minulle, joka en 
ole koskaan ansainnut mitään. Mutta ehkäpä sinä, hyvä ystä- 
vä, lasketkin leikkiä ja tahallasi petät minua; niin voimakkai- 
na ja lukuisina ne nyt näyttäytyvät minulle. 

HiPepPIAS Paremmin kuin kukaan muu tulet huomaamaan, 
laskenko minä leikkiä vai en, kunhan ensin yrität kertoa, 
mitä olet näkevinäsi. Saamme nähdä, että puheessasi ei ole 
mitään perää. Et mitenkään voi keksiä sellaista ominaisuut- 
ta, jota ei ole minussa eikä sinussa mutta joka silti on meissä 
molemmissa. 

SOKRATES Kuinka niin, Hippias? Tai saatat olla oikeassakin, 
minä vain en ymmärrä. Mutta kuule nyt tarkemmin, mitä 
tarkoitan. Kyllä minusta näyttää siltä, että meissä molem- 
missa voi yhteisesti olla jokin ominaisuus, jota ei ole minussa 
ja jota minä en ole? etkä myöskään sinä ole, ja päinvastoin, 
että meistä kummastakin voi puuttua sellainen ominaisuus, 
joka kuitenkin on meissä molemmissa yhteisesti. 

Hippias Vastauksesi tuntuu vielä käsittämättömämmältä 
kuin äskeinen. Mieti nyt: jos me molemmat olemme oikea- 
mielisiä, eikö silloin myös kumpikin meistä ole, tai jos kum- 
pikin on väärämielinen, emmekö silloin ole molemmat? Tai 
jos molemmat olemme terveitä, eikö myös kumpikin ole, tai 
jos kumpikin on väsynyt tai haavoittunut tai lyöty tai missä 
tahansa muussa tilassa, emmekö silloin ole siinä molemmat? 
Tai jos molemmat olisimme kultaa, hopeaa tai norsunluuta, 
tai sanokaamme jalosyntyisiä, viisaita, kunnianarvoisia, van- 
hoja, nuoria tai mitä tahansa mitä ihmiset voivat olla, eikö 
aivan pakostakin myös kumpikin meistä olisi sitä? 
SOKRATES Kyllä, ehdottomasti. 

HipePIAS Mutta sinä ja tavanomaiset keskustelukumppanisi, 
te ette näe asioiden kokonaisuutta, vaan särjette *kauniin' ja 
jokaisen muunkin olevaisen irrottamalla sen muusta erilleen 
ja pilkkomalla sen keskustelussanne palasiksi. Siksi teiltä jää 
huomaamatta, kuinka suuria ja yhtenäisiä todellisuuden eri 
kokonaisuudet ovat. Nytkin tämä on siinä määrin jäänyt si- 
nulta näkemättä, että kuvittelet, että on olemassa jokin omi- 

naisuus tai tila, joka koskee molempia kohteita yhdessä 
mutta ei kumpaakin erikseen, tai päinvastoin kumpaakin 
erikseen mutta ei molempia yhdessä. Näin ajattelematon, 
harkitsematon, typerä ja järjetön on teidän suhtautumista- 
panne. 

SOKRATES Näinhän meidän laitamme on, niin kuin sananpar- 
sikin sanoo: ihminen ei tee mitä tahtoo vaan mihin pystyy. 
Sinun moitteistasi on kuitenkin meille hyötyä. Nytkin, ennen 
kuin olit moittinut meitä typeryydestämme — niin, haluatko 
että osoitan tarkemmin, mitä me tästä olemme ajatelleet, vai 
jätänkö sanomatta? 

HiePPIAS Puhut sellaiselle, joka jo tietää asian. Minä tiedän 
kaikkien niiden ajatustavan, jotka harrastavat tällaisia kes- 
kusteluja. Mutta jos mielesi tekee, niin puhu. 

SOKRATES Tekee kyllä. Sillä ennen kuin sinä, hyvä ystävä, 
esitit ajatuksesi, me tyhmyyksissämme kuvittelimme, että 
sinä ja minä, meistä kumpikin, on yksi, mutta että me mo- 
lemmat yhdessä emme ole sitä mitä kumpikin erikseen on — 
emmehän ole yksi vaan kaksi. Näin typerästi me ajattelim- 
me. Mutta nyt olemme oppineet sinulta, että jos me molem- 
mat yhdessä olemme kaksi, silloin ehdottomasti myös kumpi- 
kin erikseen on kaksi, ja jos taas meistä kumpikin on yksi, 
olemme ehdottomasti myös molemmat yhdessä yksi. Eihän 
Hippiaan todellisuuden yhtenäisten kokonaisuuksien mu- 
kaan muu olisi mahdollistakaan, vaan mitä molemmat ovat, 
sitä on kumpikin, ja päinvastoin. Sinä olet nyt saanut minut 
vakuuttuneeksi, ja tähän minä tyydyn. Mutta ensin, Hip- 
pias, muistuta minua vielä: olemmeko me, minä ja sinä, yksi 
vai oletko sinä kaksi ja minä kaksi? 

HipePIAs Mitä sinä tarkoitat? 

SOKRATES Sitä mitä sanoin. Pelkään, että ilmoitat olevasi 
minulle vihainen, kun olet mielestäsi sanonut jotakin mikä 
pitää paikkansa. Mutta sanohan vielä: eikö kumpikin meistä 
ole yksi ja eikö kummallakin ole se ominaisuus, että hän on 
yksi? 

Hippias Kyllä, ehdottomasti. 

SOKRATES Jos kumpikin meistä on yksi, kumpikin on siis 
pariton. Onhan yksi pariton luku, vai mitä arvelet? 

Hippias On kyllä. 

SOKRATES Ja me molemmat yhdessä, me kaksi, edustamme 
siis paritonta lukua? 

HiPPIAs Emme toki. 

SOKRATES Vaan parillista, eikö niin? 

Hippias Totta kai. 

SOKRATES Kun me molemmat yhdessä muodostamme parilli- 
sen luvun, seuraako siitä että meistä kumpikin erikseen on 
parillinen? 

Hippias Ei tietenkään. 

SOKRATES Ei siis välttämättä olekaan niin kuin äsken sanoit, 
että mitä molemmat yhdessä ovat, sitä on kumpikin erik- 
seen, ja päinvastoin. 

HipPIAs Ei tällaisissa tapauksissa, vaan sellaisissa kuin aikai- 
semmin esitin. 

SOKRATES Tämä riittääkin, Hippias. Voimme olla tyytyväisiä 
jo tähänkin, koska näyttää siltä, että toisinaan asia on näin, 
toisinaan ei. Minähän sanoin, jos muistat mistä aloitimme 
tämän keskustelun, että näön ja kuulon kautta saatavien 
nautintojen kauneus ei johdu sellaisesta ominaisuudesta, jo- 
ka on niillä kummallakin erikseen mutta ei molemmilla yh- 
dessä, tai molemmilla yhdessä mutta ei kummallakin erik- 
seen, vaan sen täytyy johtua ominaisuudesta, joka on sekä 
molemmilla yhdessä että kummallakin erikseen, koskapa si- 
nä myönsit, että ne ovat kauniita molemmat yhdessä ja kum- 
pikin erikseen. Siksi päättelin, että jos kerran ne molemmat 
ovat kauniita, niiden kauneuden täytyy johtua olevaisuudes- 
ta joka seuraa molempien mukana, ei sellaisesta joka puut- 
tuu toisesta niistä. Tätä mieltä olen yhä edelleen. Mutta 
vastaahan vielä uudelleen: jos toisaalta näön, toisaalta kuu- 
lon kautta saatavat nautinnot ovat kauniita sekä molemmat 
yhdessä että kumpikin erikseen, eikö se, mikä tekee ne kau- 
niiksi, kuulu sekä molempiin että kumpaankin? 

Hippias Totta kai. 

SOKRATES Johtuuko niiden kauneus siis siitä, että ne molem- 
mat ja kumpikin ovat nautintoja? Eivätkö siinä tapauksessa 
kaikki muutkin nautinnot ole kauniita — nehän ovat nautin- 
toja yhtä lailla, jos muistat? 


114 


HIPPIAS 


HipPPIAS Muistan kyllä. 

SOKRATES Mutta me sanoimme niiden olevan kauniita siksi, 
että ne ovat olemassa näön ja kuulon kautta. 

HiePPIAs Niin sanoimme. 

SOKRATES Mietihän nyt, olenko oikeassa. Sikäli kuin muis- 
tan, sanoimme ettei kaunista ole kaikki mielihyvä, vaan se 
joka on olemassa näön ja kuulon kautta. 

HiePPIAS Se on totta. 

SOKRATES Tämä ominaisuus kuitenkin kuuluu niihin molem- 
piin yhdessä mutta ei kumpaankin erikseen, eikö totta? Sillä 
niin kuin äsken sanoimme, kummassakaan tapauksessa se 
ei ole olemassa siksi että se on molemmilla, vaan molemmat 
ovat olemassa molempien eivätkä erikseen kummankin kaut- 
ta. Eikö niin? 

Hippias Niin. 

SOKRATES Niiden kummankin kauneus ei siis voi johtua sel- 
laisesta, mikä kuuluu niihin kumpaankin erikseen. Sillä 'mo- 
lemmuus' ei kuulu kumpaankin erikseen. Niinpä meidän ole- 
tuksemme mukaan voidaan sanoa kauniiksi niitä molempia 
yhdessä mutta ei erikseen kumpaakin. Eikö pakostakin ole 
näin? 

Hippias Siltä näyttää. 

SOKRATES Sanommeko siis, että ne ovat kauniita molemmat 
yhdessä mutta eivät kumpikin erikseen? 

Hippias Mikäpä estäisi? 

SOKRATES Se mielestäni estää, hyvä ystävä, että kaikissa si- 
nun luettelemissasi tapauksissa oli laita niin, että jos molem- 
milla yhdessä oli tietty ominaisuus, se oli myös kummallakin 
erikseen, ja päinvastoin. Vai kuinka? 

Hippias Niin oli. 

SOKRATES Minun esittämissäni tapauksissa sen sijaan ei ol- 
lut. Niiden joukossa olivat juuri käsitteet '”molemmat ja 
*kumpikin'”. Eikö niin? 

Hippias Kyllä. 

SOKRATES Kumpiin siis mielestäsi *”kaunis' kuuluu? Niihinkö, 
joita sinä luettelit? Jos minä olen voimakas ja sinä samoin, 
olemme myös molemmat; jos minä olen oikeamielinen ja sinä 
samoin, olemme myös molemmat; jos molemmat olemme, 

olemme myös kumpikin. Onko vastaavasti niin, että jos minä 
olen kaunis ja sinä samoin, olemme myös molemmat, ja jos 
kerran olemme molemmat, olemme myös kumpikin? Vai 
voiko tässä olla laita samoin kuin lukujen kohdalla — vaikka 
molemmat luvut yhdessä muodostavat parillisen luvun, kum- 
pikin niistä voi erikseen olla pariton tai parillinen, tai vaikka 
luvut kumpikin erikseen ovat irrationaalisia, ne molemmat 
yhdessä voivat muodostaa rationaalisen tai irrationaalisen 
luvun? Ja lukemattomia muitakin samantapaisia asioita väik- 
kyy mielessäni, niin kuin sanoin. Kumpaan ryhmään siis si- 
joitat kauniin? Oletko siitä samaa mieltä kuin minäkin? Mi- 
nusta tuntuu aivan järjettömältä, että me molemmat yhdessä 
olisimme kauniita mutta kumpikin erikseen emme, tai päin- 
vastoin, tai jotakin muuta sentapaista. Asetutko samalle kan- 
nalle kuin minäkin vai tuolle toiselle? 

Hippias Tälle, Sokrates. 

SOKRATES Se on hyvä; näin meidän ei tarvitse jatkaa tutki- 
mustamme pitemmälle. Jos nimittäin *”kaunis' kuuluu tähän 
ryhmään, silloin ei näön ja kuulon kautta saatava mielihyvä 
ole enää kaunista. Tuo näön ja kuulon kautta’ tekee näet 
kauniiksi ne molemmat yhdessä mutta ei kumpaakin erik- 
seen. Ja tämähän oli mahdotonta, kuten olemme yhdessä 
todenneet. 

HiPPIAS Niin olemme. 

SOKRATES Näön ja kuulon kautta saatava nautinto ei siis voi 
olla kaunista, sillä jos näin olisi, olisimme mahdottomuuden 
edessä. 

Hippias Pitää paikkansa. 

SOKRATES »Palatkaa nyt uudelleen alkuun», sanoo tuo mies, 
»koska epäonnistuitte tällä kertaa. Mitä teidän mielestänne 
on tuo näihin molempiin nautintoihin liittyvä *kaunis?, jonka 
vuoksi pidätte niitä suuremmassa arvossa kuin muita ja nimi- 
tätte niitä kauniiksi?» Meidän on nähdäkseni pakko vastata, 
että ne ovat, sekä molemmat yhdessä että kumpikin erik- 
seen, nautinnoista viattomimpia ja parhaita. Vai voitko sanoa 
jonkin muun seikan, joka nostaa ne muiden yläpuolelle? 
Hippias En mitenkään. Ne todella ovat parhaita. 

SOKRATES » Teidän mukaanne 'kaunis' on siis yhtä kuin hyö- 

dyllinen nautinto?» hän kysyy. »Ilmeisesti», minä vastaan. 
Entä sinä? 

HiePPIAS Samoin. 

SOKRATES »Hyödyllistä on se mikä saa aikaan hyvää», hän 
sanoo. »Mutta äsken olemme nähneet, että aikaansaaja ja 
aikaansaannos ovat eri asioita, joten keskustelumme on pa- 
lannut lähtökohtaansa, eikö totta? Eihän hyvä voi olla kau- 
nista eikä kaunis hyvää, jos ne ovat keskenään eri asioita.» 
Jos meillä on järkeä, myönnämme asian ehdottomasti olevan 
näin. Eihän sovi olla eri mieltä kuin se, joka puhuu totta. 
HipPPIAs Mutta Sokrates, mitä sinä tästä kaikesta oikein ajat- 
telet? Niin kuin jo sanoin, koko keskustelu pilkkoutuu tällä 
tavoin palasiksi, pieneksi silpuksi. Kaunista ja arvokasta on 
sitä vastoin se, että pystyy hyvin ja kauniisti esittämään pu- 
heen oikeudenistunnossa, neuvostossa tai jonkin muun virka- 
kunnan edessä, jolle joutuu puhumaan, ja saa kuulijansa 
vakuuttumaan ja perii näin itselleen palkinnon, joka ei ole 
vähäisimpiä vaan kaikkein suurimpia, nimittäin pelastuksen 
itselleen, omaisuudelleen ja ystävilleen. On pyrittävä tähän 
ja heitettävä sikseen tuollaiset saivartelut, jottei jaarituksil- 
laan ja lörpötyksillään saa itselleen aivan järjettömän mai- 
netta. 

SOKRATES Voi sinua onnellista, rakas Hippias, kun tiedät, 
mitä asioita ihmisen tulee harrastaa ja olet itse runsaasti 
harrastanut niitä, niin kuin sanoit. Minua sen sijaan tuntuu 
jokin jumalien antama kohtalo pitävän otteessaan, kun jou- 
dun aina vain olemaan eksyksissä ja ymmällä, ja jos näytän 
epätietoisuuteni teille viisaille, joudun teidän pilkkapuhei- 
denne kohteeksi. Tehän väitätte, niin kuin sinäkin nyt, että 
minä harrastan vain joutavia, mitättömiä ja turhanpäiväisiä 
asioita. Ja jos taas uskon teitä ja sanon niin kuin tekin, että 
paljon tärkeämpää on pystyä oikeudenistunnossa tai jossakin 
muussa kokouksessa hyvin ja kauniisti esittämään puhe, jon- 
ka avulla pääsee haluamaansa lopputulokseen, silloin saan 
kuulla kunniani eräiltä muiltakin täällä ja varsinkin tuolta 
mieheltä, joka aina pyrkii kumoamaan sen mitä sanon. Hän 
sattuu olemaan lähisukulaiseni ja asuu samassa talossakin. 
Kun nyt menen kotiin ja esitän tällaista hänen kuultensa, 

hän kysyy, eikö minua hävetä puhua kauniista harrastuksis- 
ta, kun on näin selvästi osoitettu, että en edes tiedä, mitä 
kaunis on. Hän sanoo: »Kuinka voit tietää, onko joku esittä- 
nyt puheensa tai tehnyt jotakin muuta kauniisti vai ei, kun 
et tiedä, mitä kaunis on? Ja kun laitasi on näin, etkö voisi 
yhtä hyvin olla kuollut kuin elossa?» Saan siis kuulla moittei- 
ta ja herjauksia sekä teiltä että häneltä. Mutta ehkä tämä 
kaikki on kestettävä, saattaahan siitä olla minulle hyötyäkin. 
Uskonkin, Hippias, että keskustelut teidän kummankin kans- 
sa ovat minulle hyödyksi, sillä luulen ymmärtäväni, mitä 
tarkoittaa sananparsi: »Kauniit asiat ovat vaikeita.» 


Kirjeet VI—VIII 


Suomentanut Marja Itkonen-Kaila 


Esittelyt ja selitykset sivulla 343 


VI kirje 


Platon toivottaa Hermeiaalle, Erastokselle ja Koriskoksel- 
le menestystä 


Näyttää siltä, että joku jumala on suopeasti ja anteliaasti 
valmistamassa teille onnekasta osaa, kunhan vain osaatte 
ottaa sen oikein vastaan. Tehän elätte toistenne naapureina 
ja voitte näin olla toisillenne hyödyksi kaikkein tärkeimmissä 
asioissa. Hermeiaalle eivät voisi hevoslaumat, runsaat sota- 
varusteet tai edes yhä kasvavat rikkaudet tuottaa joka suh- 
teessa suurempaa mahtia kuin luotettavat ja terveluonteiset 
ystävät. Erastos ja Koriskos taas tarvitsevat paitsi ideoita 
koskevaa jaloa viisautta — näin minä sanon, vaikka olenkin 
jo vanha mies — myös sellaista viisautta, joka pystyy suojaa- 
maan kelvottomilta ja väärämielisiltä ihmisiltä, ja lisäksi 
kykyä puolustautua. Heiltähän puuttuu kokemusta, koska 
he ovat viettäneet suuren osan elämästään meidän seuras- 
samme, rauhallisten kunnon ihmisten. Juuri siksi he kuten 
sanottu tarvitsevat noita ominaisuuksia, jotta eivät joutuisi 
lyömään laimin todellista viisautta ja kiinnittämään tarpeet- 
toman paljon huomiota inhimilliseen, pakon sanelemaan vii- 
sauteen. Tätä taas on Hermeiaalla minun käsittääkseni sekä 
luonnostaan — tosin en ole häntä vielä tavannut — että koke- 
muksen kautta hankittuna. 

Mitä siis haluan sanoa? Hermeias, minä tunnen kokemuk- 
seni perusteella Erastoksen ja Koriskoksen paremmin kuin 
sinä, ja siksi lausun, vakuutan ja todistan sinulle, että et 

hevin löydä enemmän luottamuksen arvoisia luonteita kuin 
näillä naapureillasi on. Kehotan sinua pitämään kiinni näistä 
miehistä kaikin keinoin, kunhan ne ovat oikeita. Älä pidä 
tätä vähäpätöisenä asiana! Koriskokselle ja Erastokselle taas 
annan sen neuvon, että he samoin pitäisivät kiinni Her- 
meiaasta ja yrittäisivät kehittää molemminpuolisen kiinty- 
myksen lujaksi ystävyyden siteeksi. Mutta jos näyttää siltä, 
että teistä joku aikoo purkaa sen — eihän mikään inhimilli- 
nen ole ehdottoman kestävää —, lähettäkää tänne minulle ja 
ystävilleni kirje, jossa esitätte valituksenne. Me vastaamme 
täältä teille, ja ellei kyseessä ole vakava välirikko, meidän 
oikeudenmukaisuuteen ja kunniantuntoon perustuvat sanam- 
me pystyvät varmasti paremmin kuin mikään loitsu yhdistä- 
mään teitä toisiinne ja palauttamaan ystävyytenne ja läheiset 
suhteenne ennalleen. Jos me kaikki yhdessä noudatamme 
tätä filosofiaa parhaamme mukaan ja niin hyvin kuin kukin 
taidamme, tässä lausumani ennustus tulee käymään toteen. 
Siitä mitä tapahtuu, jos emme toimi näin, en ryhdy puhu- 
maan. Haluan näet lausua hyvää tietävän ennustuksen, ja 
vakuutan meidän onnistuvan tässä kaikessa, jos jumala suo. 

Tämä kirje on teidän kaikkien kolmen luettava, mieluim- 
min yhdessä tai ainakin kaksittain, ja niin usein kuin mahdol- 
lista. Suhtautukaa siihen kuin se olisi sopimus ja sitova laki, 
niin kuin oikein onkin, ja vannokaa vala, mielessänne yhtä 
aikaa lempeää vakavuutta ja leikillisyyttä, joka on vakavuu- 
den sisar. Vannokaa vala sen jumalan kautta, joka hallitsee 
kaikkea olevaa ja tulevaa, ja samoin sen kautta, joka on tä- 
män hallitsijan ja alkusyyn isä ja valtias; hänet me kaikki, 
jos olemme todellisia filosofeja, tulemme tuntemaan niin 
hyvin kuin on mahdollista ihmisille, joille on suotu onnelli- 
SUUS. 

Platon toivottaa Dionin sukulaisille ja ystäville menestystä 


Kirjeessänne kehotitte minua ottamaan huomioon, että te 323d 
olette samalla kannalla kuin Dion oli, ja pyysitte minua 
mahdollisuuksieni mukaan tukemaan teitä teoin ja puhein. 
Jos todella olette asioista samaa mieltä kuin hänkin oli ja 324a 
pyritte samoihin päämääriin, olen valmis tukemaan teitä, 
muussa tapauksessa minun on ajateltava asiaa vielä moneen 
kertaan. Hänen mielipiteistään ja pyrkimyksistään voin teh- 
dä teille selkoa turvautumatta arvailuihin, sillä tunnen ne 
tarkalleen. Silloin kun lähes nelikymmenvuotiaana tulin ensi 
kerran Syrakusaan, Dion oli samanikäinen kuin Hipparinos 
nyt, ja silloisissa mielipiteissään hän pysyi. Hän oli sitä miel- 
tä, että syrakusalaisten pitäisi saada elää vapaina ja kaikkein b 
parhaimpien lakien alaisina. Ei siis ole mikään ihme, jos joku 
jumaluus on saanut myös Hipparinoksen omaksumaan val- 
tiomuodosta samat käsitykset. Sekä nuorten että vanhojen 
kannattaa kuulla, miten nämä käsitykset syntyivät, ja yritän- 
kin nyt esittää sen teille alusta pitäen. Onhan nyt juuri sopi- 
va ajankohta. 

Nuorena minä sain kokea samaa kuin monet muutkin. 
Suunnittelin, että astuisin julkiseen elämään heti kun saisin 
itse määrätä omista asioistani. Jouduin sitten seuraavanlais- c 
ten valtiollisten tapahtumien todistajaksi. Silloinen monien 
moittima hallitusmuoto kumoutui, ja uudessa järjestelmässä 
johtoon nousi viisikymmentäyksi hallitusmiestä. Näistä yksi- 

toista toimi itse kaupungissa ja kymmenen Pireuksessa — 
kummankin ryhmän oli määrä valvoa toria ja kaupungin 
yleisiä asioita —, ja kaikkien yläpuolella oli kolmekymmentä 
hallitusmiestä, joilla oli rajaton valta. Näiden joukossa oli 
eräitä sukulaisiani ja tuttaviani, ja he kutsuivat minua heti 
mukaan toimintaansa katsoen sen minulle sopivaksi. Silloiset 
käsitykseni olivat aivan ymmärrettäviä, nuori kun olin. Ku- 
vittelin näet, että heidän hallitustapansa johtaisi valtion vää- 
ränlaisesta elämästä oikealle tielle, ja seurasin silmä tarkka- 
na, mitä he tekisivät. Mutta jouduinkin näkemään, kuinka 
nuo miehet lyhyessä ajassa saivat edellisen hallitusajan näyt- 
tämään kultakaudelta. He muun muassa yrittivät lähettää 
läkkään ystäväni Sokrateen, jota en epäröisi nimittää aika- 
laistensa joukossa kaikkein oikeamielisimmäksi, muutamien 
muiden kanssa hakemaan väkisin erästä kansalaista surmat- 
tavaksi. Näin he halusivat Sokrateen toimintaansa mukaan, 
tahtoipa hän tai ei. Sokrates ei kuitenkaan totellut vaan oli 
valmis kärsimään mitä tahansa ennemmin kuin osallistuisi 
heidän häikäilemättömiin tekoihinsa. Kun näin tämän kai- 
ken ja yhtä ja toista muutakin yhtä vakavaa, vetäydyin suut- 


* tumuksen vallassa syrjään näistä onnettomista tapahtumista. 


Pian sen jälkeen kolmenkymmenen tyrannin valta luhistui 
ja koko silloinen hallitusjärjestelmä sortui. Vaikka olin epä- 
röivällä kannalla, minussa heräsi taas halu mennä mukaan 
valtiolliseen toimintaan. Tuona sekasortoisena aikana tapah- 
tui paljon kuohuttavaa, eikä ole mikään ihme, että näiden 
kumousten keskellä jotkut kostivat vihamiehilleen liiankin 
ankarasti. Maanpaosta palanneet noudattivat kuitenkin hy- 
vin kohtuullisia menettelytapoja. Mutta kävi niin, että eräät 
vallassaolijat vetivät ystävämme Sokrateen oikeuden eteen 
ja esittivät häntä vastaan mitä julkeimman syytteen, jonka 
Sokrates viimeiseksi olisi ansainnut. He näet syyttivät häntä 
jumalattomuudesta, ja heidän kumppaninsa tuomitsivat ja 
surmasivat hänet — tuon miehen, joka siihen aikaan kun he 
itse olivat onnettomia maanpakolaisia, ei suostunut olemaan 
mukana, kun yksi heidän karkotetuista ystävistään häpeälli- 
sesti pidätettiin. 

Tarkastelin mielessäni näitä tapahtumia, valtion johdossa 

olevia miehiä sekä lakeja ja tapoja, ja mitä enemmän niitä 
mietin ja mitä vanhemmaksi tulin, sitä vaikeammalta alkoi 
näyttää valtion asioiden hoitaminen kunnolla. Ilman ystäviä 
ja uskollisia tovereita ei voinut toimia, mutta näitä ei juuri 
ollut saatavilla, koska valtiotamme ei enää hallittu esi-isien 
tapojen ja käytänteiden mukaisesti, eikä uusiakaan ystäviä 
ollut helppo hankkia. Myös kirjoitetut lait ja totunnaiset ta- 
vat olivat suuresti menettämässä merkitystään. Alussa olin 
ollut täynnä intoa päästä vaikuttamaan valtion asioihin, 
mutta katsellessani tätä kaikkea ja nähdessäni kaiken olevan 
luisumassa hajalle päätäni alkoi viimein pyörryttää. Pohdin 
lakkaamatta, miten näissä asioissa ja koko valtion hallinnos- 
sa voitaisiin saada parannus aikaan, ja odotin yhä sopivaa 
tilaisuutta ryhtyäkseni toimimaan. Viimein tajusin, että 
kaikkien nykyisten valtioiden hallintojärjestelmät ovat keh- 
noja, sillä lakien tila voi niissä korjaantua vain erityisen on- 
nistuneiden toimenpiteiden ja hyvän onnen avulla. Minun 
oli pakko ylistää todellista filosofiaa ja sanoa, että vain sen 
avulla voi nähdä, mikä on valtion ja yksityisten asioissa oi- 
kein; ihmiskunnan onnettomuuksista ei tulisi loppua, ennen 
kuin oikeat ja todelliset filosofit ottaisivat valtioissa johdon 
käsiinsä tai jumalallinen johdatus saisi valtioiden johtajat 
toden teolla harrastamaan filosofiaa. 

Tällaisia olivat ajatukseni silloin kun ensimmäisen kerran 
tulin Italiaan ja Sisiliaan. Minua ei ollenkaan miellyttänyt 
tuo »onnellinen elämä», niin kuin siellä sanottiin: yhtä mittaa 
vietettiin italialaisia ja syrakusalaisia pitoja, kahdesti päiväs- 
sä syötiin vatsan täydeltä, yöllä ei koskaan nukuttu yksin, ja 
harrastettiin kaikkea muutakin mitä tuollainen elämäntapa 
tuo mukanaan. Yksikään ihminen taivaan alla ei pysty kehit- 
tymään järkeväksi, jos on nuoresta pitäen tottunut tällaisille 
tavoille — niin ihmeellisen tasapainoista luonnetta ei voi olla 
kenelläkään —, eikä hänestä liioin voi tulla maltillista; samaa 
voi sanoa muistakin hyveistä. Eikä mikään valtio voi pysyä 
rauhallisena, olipa sillä millaiset lait tahansa, jos kansalaiset 
haluavat tuhlata kaiken ylellisyyteen ja lyödä laimin kaiken 
muun paitsi syömingit, juomingit ja lemmennautintojen met- 
sästämisen. Tällaiset valtiot eivät voi välttyä siltä, että niissä 

lakkaamatta vaihtelevat tyrannius, harvainvalta ja kansan- 
valta, ja oikeudenmukaisuuteen ja lakien muuttumattomuu- 
teen perustuvan valtiomuodon nimeäkään eivät niiden val- 
lanpitäjät kärsi kuulla korvissaan. 

Tämäntapaisia ajatuksia oli siis entisten lisäksi mielessäni, 
kun matkustin Syrakusaan. Matkani johtui ehkä vain sattu- 
masta, mutta tuntuu kyllä siltä, että jokin korkeampi voima 
halusi silloin panna alulle ne Dionia ja Syrakusaa koskevat 
tapahtumat, jotka nyt ovat sattuneet. Ja on syytä pelätä että 
niitä tulee vielä lisääkin, ellette noudata neuvojani, joita an- 
nan teille nyt jo toistamiseen. 

Mitä siis tarkoitan sillä, että minun tuloni Sisiliaan pani 
alulle tämän kaiken? Kun seurustellessani nuoren Dionin 
kanssa esitin hänelle käsityksiäni siitä mikä on parasta ihmi- 
sille ja kehotin häntä toteuttamaan sitä käytännössä, tuskin 
silloin ymmärsin, että olin huomaamattani tavallaan valmis- 
telemassa tyranniuden kumoutumista. Dion, joka oli muu- 
tenkin hyvin nopeaoppinen, kuunteli minun puheitani tark- 
kaavammin ja innokkaammin kuin kukaan tapaamani nuori 
mies. Hän päätti ryhtyä siitä lähtien viettämään toisenlaista 
elämää kuin italialaiset ja sisilialaiset yleensä, koska piti 
hyvettä suuremmassa arvossa kuin nautintoa ja muuta elä- 
män mukavuutta. Ne, jotka noudattivat itsevaltiuden totun- 
naisia tapoja, suhtautuivatkin häneen karsaasti aina Diony- 
sioksen kuolemaan asti. 

Dion päätti nyt, ettei se ajatustapa, jonka hän oli oikean 
ajattelun avulla hankkinut, saanut jäädä vain hänen omai- 
suudekseen. Huomatessaan jo eräiden muidenkin omaksu- 
neen sen, ei tosin monien mutta sentään muutamien, hän 
ajatteli että jumalien avulla myös Dionysios voitaisiin ehkä 
saada joukkoon mukaan; jos näin kävisi, häntä itseään ja 
muita syrakusalaisia odottaisi sanomattoman onnellinen elä- 
mä. Dion halusi myös ehdottomasti, että minä tulisin kiirees- 
ti Syrakusaan hänen avukseen, sillä hän muisti kuinka no- 
peasti meidän yhteiset keskustelumme olivat herättäneet 
hänessä itsessään kaipauksen kauniiseen ja hyvään elämään. 
Hän uskoi ja toivoi, että jos saisi Dionysioksessa aikaan sa- 
man kehityksen, hän turvaisi koko maalle onnellisen, todelli- 

sen elämän, ilman teloituksia, murhia ja muita onnettomuuk- 
sia, jotka sitä nyt koettelevat. 

Tällaisin hyvin aikein Dion taivutti Dionysioksen kutsu- 
maan minut luokseen. Itse hän lähetti minulle pyynnön, että 
ehdottomasti tulisin hänen luokseen heti, ennen kuin Diony- 
sios joutuisi tekemisiin eräiden muiden kanssa, jotka kääntäi- 
sivät hänet johonkin toiseen suuntaan kuin parhaan elämän 
tielle. Esitän tässä hänen pyyntönsä, vaikka se onkin pitkän- 
puoleinen toistettavaksi. Hän kysyi, oliko meidän syytä odot- 
taa vielä parempaa tilaisuutta kuin se minkä jumalallinen 
sattuma oli nyt tuonut eteemme. Sitten hän kuvasi tarkoin 
syrakusalaisten valtapiiriä Italiassa ja Sisiliassa ja sitä millai- 
nen valta-asema hänellä itsellään siinä oli. Hän kertoi edel- 
leen, kuinka tavattoman kiinnostunut nuori Dionysios oli filo- 
sofiasta ja sivistyksestä ja kuinka helposti hänen omat sisa- 
renpoikansa ja sukulaisensa saataisiin minun esittämieni op- 
pien ja elämäntapojen kannattajiksi; näin he pystyisivät 
myös hyvin vaikuttamaan Dionysiokseen. Nyt jos koskaan 
toteutuisi siis se toive, että samat henkilöt olisivat yhtä aikaa 
filosofeja ja suurten valtioiden hallitsijoita. 

Tällaisia ja muita samantapaisia kehotuksia hän esitti mi- 
nulle suuren joukon. Itseäni pelotti kun ajattelin, miten noi- 
den nuorten kohdalla saattaisi käydä — nuorten ihmisten 
harrastuksethan vaihtuvat nopeasti ja usein aivan vastakoh- 
dikseen. Dionin luonteenlaadun kyllä tiesin luonnostaan va- 
kavaksi, ja olihan hänellä jo kohtalaisesti ikääkin. Tuumin 
ja olin kahden vaiheilla, pitäisikö minun suostua lähtemään 
vai ei, ja kallistuin edellisen vaihtoehdon puolelle: jos tarkoi- 
tuksena oli toteuttaa lakeja ja valtiomuotoa koskevat ajatuk- 
seni, nyt oli oikea hetki yrittää. Jos onnistuisin taivuttamaan 
kannalleni yhdenkin henkilön, saisin aikaan kaikenlaista hy- 
vää. 

Näin ajatellen uskaltauduin matkaan, mutta en lähtenyt 
sillä mielellä kuin jotkut luulivat. Ennen kaikkea en omissa 
silmissäni halunnut joutua siihen häpeään, että osoittautuisin 
pelkäksi teorian harrastajaksi, joka ei koskaan ryhdy va- 
paaehtoisesti toimeen. Ja nyt, kun Dion oli todella suuressa 
vaarassa, joutuisin ehkä pettämään kestiystävyys- ja tove- 

ruussuhteemme. Entä jos hänelle tapahtuisi jotakin tai Dio- 
nysios ja muut vihamiehet karkottaisivat hänet maasta ja 
hän tulisi pakolaisena luokseni ja sanoisi: »Platon, saavun 
luoksesi maanpakolaisena. En kaipaa jalkasotilaita tai ratsu- 
miehiä, joilla voisin torjua viholliseni; kaipaan vakuuttavia 
todisteluja, joilla tiedän nimenomaan sinun osaavan kehottaa 
nuoria ihmisiä hyvään ja oikeaan ja synnyttää heidän välil- 
leen ystävyyttä ja toveruutta. Koska olet jättänyt minut niitä 
vaille, olen nyt lähtenyt Syrakusasta ja tullut tänne. Minun 
osaltani sinä kuitenkin olet ansainnut pienemmät moitteet. 
Toisin on filosofian laita, jota sinä aina ylistät ja jota väität 
muiden ihmisten kohtelevan huonosti. Etkö sinä nyt minun 
tapauksessani ole omalta kohdaltasi pettänyt sen? Jos me 
sattuisimme asumaan Megarassa, olisit varmasti pitänyt it- 
seäsi ihmisistä kehnoimpana, ellet olisi tullut auttamaan 
minua, kun kutsuin. Luuletko nyt, että vetoamalla pitkään 
välimatkaan ja merimatkan hitauteen ja vaivoihin voit vält- 
tyä pelkurin maineelta? Älä kuvittelekaan!» 

Olisiko minulla ollut näihin sanoihin kunnollista vastausta? 
Ei olisi. Niinpä noudatin järjen ja oikeuden vaatimuksia niin 
hyvin kuin ihmiselle on mahdollista ja lähdin matkaan. Jätin 
sen vuoksi omat harrastukseni, jotka eivät olleet niinkään 
huonoja, ja siirryin sellaisen itsevaltiuden piiriin, joka ei 
näyttänyt olevan sopusoinnussa sen enempää opetusteni kuin 
minun itsenikään kanssa. Sinne tulemalla vapautin itseni 
Zeus Ksenioksen tuomiolta ja pelastuin moitteilta, joita oli- 
sin saanut osakseni filosofian taholta, jos mukavuudenhalus- 
ta ja pelkuruudesta olisin alentunut häpeälliseen tekoon. 

Mutta riittäköön tästä. Tultuani perille havaitsin, että Dio- 
nysioksen ympärillä olivat puoluetaistelut täydessä käynnissä 


c ja Dionia paneteltiin hallitsijalle. Puolustin häntä parhaani 

mukaan, mutta mahdollisuuteni olivat vähäiset. Suunnilleen 
kolmen kuukauden kuluttua Dionysios käski Dionin nousta 
pieneen laivaan ja karkotti hänet häpeällisesti maasta syyt- 
täen häntä vehkeilystä itsevaltiutta vastaan. Tämän jälkeen 
me kaikki Dionin ystävät pelkäsimme, että hän rankaisisi 
jotakuta meistä muka Dionin rikoskumppanina. Minusta le- 
visi Syrakusassa huhu, että Dionysios oli surmauttanut mi- 

nut, koska olin syypää kaikkiin noihin tapahtumiin. Mutta 
huomatessaan meidän mielialamme Dionysios alkoi pelätä, 
että meidän pelkomme johtaisi johonkin vielä pahempaan. 
Hän muuttui meitä kaikkia kohtaan ystävälliseksi, ja erityi- 
sesti minua hän alkoi kehotella ja rohkaista ja pyysi minua 
ehdottomasti jäämään sinne. Lähdöstäni ei olisi ollut hänelle 
mitään hyötyä, jäämisestäni sitä vastoin olisi, ja siksi hän 
oli hartaasti pyytelevinään minua. Mutta kuten tiedämme, 
itsevaltiaiden pyynnöt ovat osittain pakottamista. Hänellä 
oli oma juonensa, ja estääkseen minua lähtemästä pois hän 
siirsi minut asumaan linnakkeeseen. Sieltä ei kukaan laivuri 
olisi voinut viedä minua pois, vaikka Dionysios ei olisi sitä 
varta vasten estänytkään: se olisi käynyt päinsä vain jos hän 
itse olisi lähettänyt määräyksen, että minut oli kuljetettava 
pois. Eikä yksikään kauppias tai raja-aseman valvoja olisi 
sallinut minun yksinäni poistua maasta, vaan olisi heti pidät- 
tänyt minut ja vienyt takaisin Dionysioksen luo, varsinkin 
kun nyt oli levitetty päinvastaista tietoa kuin aikaisemmin, 
nimittäin että Dionysios oli aivan tavattomasti mieltynyt Pla- 
toniin. 

Kuinka asianlaita siis oikein oli? Onhan totuus kerrottava. 
Ajan mittaan, tutustuessaan tapoihini ja luonteeseeni, Diony- 
sios todella mieltyi minuun yhä enemmän, mutta hän halusi 
minun ylistävän häntä enemmän ja pitävän häntä parempana 
ystävänäni kuin Dionia. Tähän päämäärään hän pyrki todel- 
la kiihkeästi. Hän ei kuitenkaan uskaltanut käyttää sitä kei- 
noa, jolla olisi parhaiten voinut saavuttaa päämääränsä, jos 
se ylipäänsä olisi ollut mahdollista. Hän ei hakeutunut minun 
seuraani opiskellakseen ja kuunnellakseen filosofisia esityk- 
siäni, koska pelkäsi panettelijoiden puheita, joiden mukaan 
sellainen olisi sitonut hänen kätensä ja Dion oli muka kaiken 
takana. Minä kestin kaiken ja pidin kiinni alkuperäisistä aja- 
tuksistani siinä toivossa, että hänessä ehkä heräisi halu filoso- 
fiseen elämäntapaan. Jatkuvalla vastarinnallaan hän kuiten- 
kin peri voiton. 

Tällaista siis tapahtui niihin aikoihin kun saavuin Sisiliaan 
ja vietin siellä ensimmäisiä aikojani. Sitten lähdin sieltä pois, 
mutta kun Dionysios jälleen hartaasti pyysi minua tulemaan, 

palasin takaisin. Niitä varten jotka haluavat tietää, miksi 
menin sinne uudelleen, osoitan tuonnempana, kuinka aiheel- 
lisia ja oikeita vaikuttimeni ja toimintani olivat. Mutta jotta 
en antaisi sivuseikkojen nousta tässä pääasiaksi, neuvon teil- 
le ensin, mitä nykyisessä tilanteessa pitäisi tehdä. Haluan 
SIIS sanoa seuraavaa. 

Kun joku antaa neuvoja potilaalle, jonka sairaus johtuu 
epäterveellisistä elämäntavoista, hänen pitää toki ensimmäi- 
seksi kehottaa sairasta muuttamaan ne. Jos sairas suostuu 
noudattamaan kehotusta, hän antaa lisää neuvoja. Mutta 
mikäli sairas ei halua totella, hän on mielestäni oikea mies 
ja todellinen lääkäri, jos hän kieltäytyy neuvottelemasta poti- 
laan kanssa; muussa tapauksessa hän on epämiehekäs puos- 
kari. Sama koskee myös valtiota, samantekevää onko sillä 
yksi hallitsija vai useampia. Jos valtio, jonka hallitusmuoto 
noudattaa oikeaa suuntaa, pyytää neuvoa jossakin tärkeässä 
asiassa, järkevä mies on valmis neuvomaan sitä. Mutta jos 
valtion järjestys on kokonaan eksynyt oikealta tieltä, jos sen 
johtajat kieltäytyvät palaamasta sille ja vaativat neuvonanta- 
jaansakin kuoleman uhalla olemaan kajoamatta valtiomuo- 
toon sekä käskevät hänen neuvoa, miten kaikki heidän pyy- 
teitään ja mielihalujaan palvelevat asiat voidaan mahdolli- 
simman nopeasti ja vaivattomasti turvata ikiajoiksi, silloin 
pidän epämiehekkäänä sitä, joka suostuu antamaan tällaisia 
neuvoja, ja miehekkäänä sitä, joka ei suostu. 

Tätä mieltä siis olen. Ja jos joku pyytää minulta neuvoa 
jossakin tärkeässä elämänkysymyksessä, vaikkapa omaisuu- 
den hankkimista taikka ruumiin tai sielun hoitoa koskevassa, 
olen valmis vaivojani säästämättä neuvomaan häntä, jos hä- 
nen elämäntapansa näyttävät kelvollisilta tai hän on ainakin 
halukas noudattamaan neuvojani. Mutta ellei hän lainkaan 
pyydä minulta neuvoja tai ei selvästikään aio noudattaa nii- 
tä, en rupea vapaaehtoisesti niitä hänelle tarjoamaan saati 
väkisin tyrkyttämään, vaikka kyseessä olisi oma poikani. 
Orjalleni kyllä antaisin neuvoja, ja jos hän niskuroisi, taivut- 
taisin hänet väkipakolla. Sen sijaan oman isän tai äidin pa- 
kottaminen on mielestäni jumalaton teko, paitsi jos he eivät 
ole täysissä järjissään. Jos he ovat tottuneet johonkin elämän- 

tapaan, joka miellyttää heitä itseään mutta ei minua, en tur- 
haan suututtaisi heitä moitteillani, mutta en myöskään mie- 
listelisi heitä enkä auttaisi heitä tyydyttämään sellaisia mieli- 
halujaan, joiden vallassa en itse tahtoisi elää. Viisaan tulee 
ajatella samalla lailla myös omasta valtiostaan. Jos sitä halli- 
taan hänen mielestään huonosti, hänen on puhuttava, paitsi 
jos se on turhaa tai siitä joutuu maksamaan hengellään. 
Mutta hän ei saa väkivalloin ryhtyä muuttamaan isänmaansa 
hallitusmuotoa, ellei parhainta hallintoa saada aikaan kar- 
kottamatta ja surmaamatta ihmisiä; hänen on vain pysyttävä 
rauhallisena ja rukoiltava kaikkea hyvää itselleen ja valtiolle. 

Tällä tavoin haluaisin teitä neuvoa, ja yhdessä Dionin kans- 
sa kehotin myös Dionysiosta elämään jokapäiväistä elämään- 
sä siten, että hän oppisi hallitsemaan itsensä mahdollisim- 
man hyvin ja hankkisi itselleen uskollisia ystäviä ja kumppa- 
neita. Näin hän ei joutuisi kokemaan samaa kuin isänsä, joka 
oli barbaarien hävityksen jäljiltä ottanut haltuunsa useita 
suuria Sisilian kaupunkeja. Järjestettyään ne kuntoon hän 
el kuitenkaan pystynyt asettamaan niihin luotettavaa hallin- 
tomiehistöä omista kumppaneistaan, ei vieraista sen enem- 
pää kuin omista nuoremmista veljistäänkään, jotka hän oli 
itse kasvattanut ja korottanut varattomista yksityishenkilöis- 
tä upporikkaiksi mahtimiehiksi. Kenestäkään näistä hän ei 
kyennyt saamaan itselleen hallitustoveria, ei suostuttelemal- 
la eikä opettamalla, ei suosionosoituksilla eikä sukulaisuuden 
voimalla. Hän osoittautui tässä seitsemän kertaa huonom- 
maksi kuin Dareios, jonka uskotut miehet eivät olleet hänen 
veljiään eivätkä kasvattejaan vaan olivat vain olleet hänen 
mukanaan kukistamassa meedialaisia ja eunukkia. Dareios 
jakoi heille valtakuntansa seitsemään osaan, joista jokainen 
oli suurempi kuin Sisilia, ja sai heistä luotettavat hallitus- 
kumppanit, jotka eivät käyneet hänen itsensä eivätkä toisten- 
sa kimppuun. Hän oli esimerkkinä siitä, millainen hyvän 
lainsäätäjän ja kuninkaan tulee olla, sillä hän sai aikaan lait, 
joiden avulla Persian valtakunta on pysynyt pystyssä tähän 
asti. Entä sitten ateenalaiset, jotka ottivat haltuunsa useita 
barbaarien valloittamia helleenien kaupunkeja? Vaikka ne 
eivät olleet heidän itsensä perustamia vaan niissä oli jo asuk- 

kaat, he säilyttivät niissä valtansa seitsemänkymmenen vuo- 
den ajan, koska heillä oli joka kaupungissa kannattajia. Dio- 
nysios sen sijaan yhdisti koko Sisilian yhdeksi valtioksi, mut- 
ta kun hän ei viisaudessaan luottanut keneenkään, hän pys- 
tyi hädin tuskin turvaamaan henkensä. Häneltä näet puuttui 
uskollisia ystäviä; paras todiste miehen kelvollisuudesta tai 
kehnoudesta onkin juuri se, onko hänellä ystäviä vai ei. 

Tällaisia neuvoja Dion ja minä siis annoimme Dionysiok- 
selle. Koska hän isänsä asenteen vuoksi oli jäänyt vaille kas- 
vatusta ja sopivaa seuraa, kehotimme häntä ensimmäiseksi 
hankkimaan sukulaistensa ja ikätovereidensa joukosta itsel- 
leen ystäviä, joita yhdistäisi pyrkimys hyveeseen. Ennen 
kaikkea kehotimme häntä kuitenkin pyrkimään itsensä kans- 
sa sopusointuun, sillä sen puute oli hänessä hämmästyttävä. 
Emme esittäneet tätä näin avoimesti, koska se olisi ollut 
meille vaarallista, vaan verhotuin sanoin. Tähdensimme kes- 
kustelussamme sitä, että tällä tavoin jokainen voi turvata 
itsensä ja ne joita hän johtaa, muussa tapauksessa tulos on 
päinvastainen. Jos hän toimisi kuten sanoimme, kehittäisi 
itsensä järkeväksi ja maltilliseksi, ja jos hän saattaisi Sisilian 
hävitetyt kaupungit taas kuntoon sekä yhdistäisi ne keske- 
nään laeilla ja hallintojärjestyksillä, niin että ne olisivat val- 
miit yhdessä hänen ja toistensa kanssa torjumaan barbaare- 
ja, hän ei vain kaksinkertaistaisi isänsä valtakuntaa vaan 
tekisi sen monin verroin suuremmaksi. Kaiken tämän jälkeen 
hän pystyisi kukistamaan karthagolaiset paljon helpommin 
kuin Gelon aikoinaan, kun taas hänen isänsä oli joutunut 
maksamaan veroa barbaareille. 

Tällaista me siis puhuimme ja neuvoimme, me jotka muka 
vehkeilimme Dionysiosta vastaan. Sellaisia huhujahan hänen 
korviinsa eri tahoilta kantautui, ja ne saivat hänet karkotta- 
maan Dionin ja saattoivat meidät pelon valtaan. Mutta — 
sivuutan nyt monta tapahtumaa — Dion palasi takaisin Pelo- 
ponnesokselta ja Ateenasta ja antoi näin Dionysiokselle ope- 
tuksen käytännössä. Sen jälkeen kun Dion oli vapauttanut 
kaupungin ja luovuttanut sen kahteen kertaan syrakusalaisil- 
le, nämä alkoivat suhtautua häneen samalla lailla kuin Dio- 
nysios aikoinaan. Hän oli yrittänyt opettaa ja kasvattaa Dio- 

nysioksesta valtaistuimen arvoista kuningasta voidakseen 
koko elämänsä ajan olla hänen kanssaan yhteistyössä, mutta 
Dionysios kuunteli panettelijoita, joiden mukaan Dion tuo- 
hon aikaan kaikessa toiminnassaan vain tähtäsi itsevaltiu- 
teen. Hänen tarkoituksensa oli muka saada Dionysios niin 
opiskelun lumoihin, että tämä löisi laimin hallitsemisen ja 
jättäisi sen Dionin huoleksi, jolloin Dion kaappaisi vallan 
käsiinsä ja karkottaisi petollisesti Dionysioksen valtaistui- 
melta. Nämä panettelut pääsivät nyt jo toisen kerran voitol- 
le syrakusalaisten parissa — mutta tuo voitto oli aivan miele- 
tön ja häpeällinen niille, jotka sen saivat aikaan. 

Niiden jotka kehottavat minua nyt toimimaan, sopii kuulla 
mitä itse asiassa tapahtui. Minä, ateenalainen mies, Dionin 
ystävä ja liittolainen, tulin tyrannin luo saadakseni sodan 
vaihtumaan rauhaksi. Taistelussani panettelijoita vastaan 
jäin kuitenkin tappiolle. Mutta kun Dionysios yritti kunnian- 
osoituksia ja rahaa tarjoamalla saada minut puolelleen, niin 
että olisin hänen ystävänään todistamassa Dionin karkotuk- 
sen oikeutusta, hän epäonnistui täydellisesti. Kun Dion sitten 
myöhemmin palasi kotimaahansa, hän otti Ateenasta mu- 
kaansa kaksi miestä, jotka olivat veljeksiä. Heidän ystävyy- 
tensä perustana ei ollut filosofia vaan — kuten useimmiten 
on laita — tavanomainen toveruus ja osallistuminen yhteisiin 
mysteerimenoihin. Tämä ja veljesten avuliaisuus kotimatkal- 
la saivat Dionin ystävystymään näihin matkaseuralaisiinsa. 
Mutta kun miehet Sisiliaan päästyään huomasivat, kuinka 
Dionin vapauttamien sisilialaisten parissa puhuttiin Dionista 
pahaa ja väitettiin hänen juonitteluillaan pyrkivän tyrannik- 
s1, he pettivät ystävänsä ja toverinsa. Eikä siinä kyllin, vaan 
heistä tuli suorastaan hänen murhaajiaan, seisoivathan he 
ase kädessä murhaajien vierellä valmiina auttamaan. En 
halua vaieta tästä häpeällisestä ja jumalattomasta teosta 
mutta en myöskään puhua siitä, sillä on monia muita, jotka 
ovat ottaneet asiakseen lakkaamatta puhua siitä ja aikovat 

ateenalaiset saattoivat kaupunkinsa häpeään. Totean, että 
myös se mies oli ateenalainen, joka ei pettänyt Dionia, vaik- 
ka olisi sillä tavoin voinut hankkia rikkautta ja monenlaista 

kunniaa. Heitä ei näet liittänyt toisiinsa mikään halpa ystä- 
vyys vaan yhteinen, vapaasyntyisen arvoinen kasvatus; yksin 
siihen tulee järkevän miehen luottaa, ei sielulliseen ja ruu- 
miilliseen sukulaisuuteen. Näiden kahden Dionin murhaajan 
vuoksi ei siis kannata moittia meidän valtiotamme, sillä he 
eivät olleet mitenkään merkittäviä miehiä. 

Olen sanonut tämän kaiken neuvoakseni Dionin ystäviä ja 
sukulaisia. Annan lisäksi erään neuvon ja opetuksen, saman 
jonka esitän nyt jo kolmannen kerran. Ei Sisilian eikä min- 
kään muunkaan valtion, tämä on minun mielipiteeni, pidä 
olla alamainen ihmishallitsijoille vaan laeille. Tällainen yri- 
tys ei näet ole hyväksi alistajille eikä alistetuille, ei heille 
itselleen, lapsilleen eikä lastenlapsilleen, vaan se on joka suh- 
teessa tuhoisa. Tuollaisia etuja haluavat ryöstää itselleen 
vain mitättömät ja orjamaiset luonteet, jotka eivät lainkaan 
tiedä, mikä jumalallisissa ja inhimillisissä asioissa on hyvää 
ja oikeaa nyt ja vastedes. Ensin yritin vakuuttaa tätä Dionil- 
le, seuraavaksi Dionysiokselle ja nyt kolmanneksi teille. Kol- 
mas kerta toden sanoo — uskokaa minua siis Zeus Pelastajan 
tähden, ajatelkaa Dionysiosta ja Dionia, joista toinen ei usko- 
nut sanojani ja elää nyt surkeaa elämää, toinen uskoi ja kuo- 
li jalon kuoleman. Mikä tahansa kärsimys on oikeaa ja kau- 
nista, jos tavoittelee sitä mikä on parasta itselle ja valtiolle. 
Eihän kukaan meistä ole kuolematon, ja jos joku olisikin, 
hän ei olisi onnellinen, vaikka ihmiset niin luulevat. Se missä 
ei ole sielua, ei voi kokea mitään erityistä pahaa eikä hyvää; 
tällainen koskee vain sielua, olipa se ruumiin yhteydessä tai 
siitä eronnut. On todella syytä aina uskoa vanhoja pyhiä 
opetuksia, joiden mukaan meillä on kuolematon sielu, joka 
ruumiista erottuaan joutuu tuomittavaksi ja saa kärsiä anka- 
ria rangaistuksia. Siksi on ajateltava, että on pienempi paha 
olla suurtenkin rikosten ja vääryyksien kohteena kuin niiden 
tekijänä. Rahanhimoinen ja köyhäsieluinen mies ei kuiten- 
kaan kuuntele tällaista puhetta, tai jos kuuntelee, katsoo 
voivansa nauraa sille. Häpeämättömästi kuin eläin hän riis- 
tää joka puolelta itselleen kaikkea mistä luulee saavansa syö- 
tävää tai juotavaa tai minkä kuvittelee tuottavan hänelle 
yllin kyllin sitä alhaista ja vastenmielistä nautintoa, jota vää- 

rin nimitetään rakkauden jumalattaren mukaan. Hän on so- 
kea eikä näe tekojensa jumalattomuutta ja kaikkea sitä pa- 
haa mikä liittyy jokaiseen hänen rikokseensa; sitä hänen on 
pakko laahata mukanaan sekä vaeltaessaan maan päällä että 
jatkaessaan maan alla kaikin puolin häpeällistä ja kurjaa 
vaellustaan. 

Tämäntapaisilla puheilla sain Dionin vakuuttumaan asias- 
tani, ja minulla on täysi syy tuntea hänen murhaajiaan koh- 
taan samanlaista vihaa kuin Dionysiosta kohtaan. Molemmat 
ovat tuottaneet minulle ja itse asiassa kaikille ihmisille suu- 
rinta vahinkoa mitä voi ajatella. Edelliset surmasivat miehen 
joka halusi toimia oikeudenmukaisesti, jälkimmäinen ei suos- 
tunut hallitessaan noudattamaan oikeudenmukaisuutta. Hä- 
nellä oli kuitenkin korkein valta hallussaan, ja jos filosofia 
ja valta olisivat todella näin yhdistyneet samassa henkilössä, 
niiden säteily olisi saanut kaikki kreikkalaiset ja barbaarit 
uskomaan sen totuuden, että onnellinen voi olla vain sellai- 
nen valtio tai ihminen, jonka elämää ohjaa oikeudenmukai- 
Suus ja järkevyys, riippumatta siitä ovatko nämä hyveet ole- 
massa hänessä itsessään vai onko häntä oikealla tavalla kas- 
vatettu ja opetettu hurskaiden hallitsijoiden tapoihin. Tässä 
siis oli Dionysioksen tekemä vääryys; tämän rinnalla pidän 
pieninä kaikkia muita vahinkoja joita hän on aiheuttanut 
minulle. Dionin murhaaja taas sai tietämättään aikaan aivan 
samaa kuin Dionysios. Sillä niin varmasti kuin ihminen yli- 
päätään voi vakuuttaa jotakin toisesta ihmisestä, minä tie- 
dän, että jos Dion olisi päässyt valtaan, hän olisi käyttänyt 
sitä ainoastaan seuraavalla tavalla. Hän olisi ensin puhdista- 
nut isänmaansa Syrakusan pelastamalla sen orjuudesta ja 
suomalla sille vapauden, ja sitten hän olisi tehnyt kaikkensa 
saadakseen kansalaisille mahdollisimman hyvät ja sopivat 
lait. Sen jälkeen hän olisi ottanut tehtäväkseen koko Sisilian 
asuttamisen ja vapauttamisen barbaareista, jotka hän olisi 
osaksi karkottanut, osaksi kukistanut helpommin kuin heidät 
kukisti Hieron. Jos tämän kaiken olisi saanut aikaan oikea- 
mielinen, urhea, maltillinen ja viisautta rakastava mies, ih- 
misten enemmistö olisi omaksunut hyveestä saman käsityk- 
sen, joka olisi koitunut pelastukseksi koko ihmiskunnalle 

myös siinä tapauksessa, että Dionysios olisi uskonut minua. 
Mutta nyt jokin daimoni tai kostonhenki kävi hyökkäykseen 
ja tuhosi ja hävitti toistamiseen kaiken käyttäen hyväkseen 
laittomuutta, jumalattomuutta ja ennen kaikkea tyhmänroh- 
keaa tietämättömyyttä, josta kaikki ihmiskuntaa koetteleva 
paha nousee ja kasvaa tuottaakseen lopulta kylväjilleen mitä 
kitkerimmän hedelmän. 

Mutta nyt kolmannella kerralla meidän on vältettävä pa- 
haenteisiä puheita, jotta turvaisimme itsellemme hyvän on- 
nen. Kehotan kuitenkin teitä, Dionin ystäviä, ottamaan esi- 
merkkiä hänen isänmaanrakkaudestaan ja kunnollisista elä- 
mäntavoistaan sekä yrittämään paremmalla menestyksellä 
toteuttaa hänen suunnitelmansa. Mitä ne olivat, sen olette 
selvästi kuulleet minulta. Jos joukossamme on joku, joka ei 
kykene elämään perinteiseen doorilaiseen tapaan vaan ha- 
luaa noudattaa Dionin murhaajien ja sisilialaisten elämänta- 
poja, teidän ei pidä kutsua häntä mukaan eikä odottaa hänel- 
tä mitään rehellisiä ja kunniallisia tekoja. Mutta kaikki 
muut teidän on kutsuttava järjestämään Sisilian asutusta ja 
lakien yhdenmukaisuutta. Kutsukaa mukaan väkeä paitsi 
itse Sisiliasta myös koko Peloponnesokselta älkääkä pelätkö 
Ateenaakaan, sillä kyllä sielläkin on miehiä, jotka ovat hy- 
veen suhteen muiden yläpuolella ja jotka vihaavat ystäviensä 
häikäilemättömiä murhaajia. Tämä täytyy kuitenkin ehkä 
jättää tuonnemmaksi, koska puolueriidat ja niiden aiheutta- 
mat jokapäiväiset kiistelyt vievät nyt kaiken tarmonne. Silti 
jokaisen, jolle jumalallinen sallimus on suonut hitusenkaan 
oikeaa ymmärrystä, tulee käsittää, etteivät riiteleviltä puo- 
lueilta onnettomuudet lopu ennen kuin voittajat lakkaavat 
ruokkimasta vihaansa taisteluilla, karkotuksilla ja teloituksil- 
la ja kostamasta vihollisilleen. Heidän on voitettava itsensä 
ja säädettävä yhteiset lait, jotka eivät suosi heitä itseään sen 
enempää kuin voitettujakaan, ja saadakseen voitetut noudat- 
tamaan näitä lakeja heidän on käytettävä kahta pakkokei- 
noa, häpeää ja pelkoa. Pelkoa he saavat aikaan osoittamalla 
olevansa heitä voimakkaampia, häpeää taas osoittamalla ole- 
vansa heitä vahvempia suhteessaan nautintoihin ja heitä ha- 
lukkaampia ja pystyvämpiä alistumaan lakien määräysval- 

taan. Puolueriitojen repimässä valtiossa ei muuten tule lop- 
pua onnettomuuksista; kun valtion sisäiset asiat ovat tällä 
tolalla, niissä on loputtomasti riitaa, erimielisyyttä, vihaa ja 
petollisuutta. 

Jos voittajat haluavat valtion pelastuvan, heidän täytyy 
valita joukostaan parhaimmiksi tietämänsä kreikkalaiset 
miehet. Näiden on ennen kaikkea oltava iäkkäitä, heillä tu- 
lee olla kotona vaimo ja lapsia, ja heillä täytyy olla mahdolli- 
simman paljon hyviä ja maineikkaita esi-isiä sekä kyllin suu- 
ri omaisuus. Viisikymmentä tällaista miestä on kymmenentu- 
hannen asukkaan valtiolle riittävä määrä. Heidät täytyy 
pyynnöin ja suurin kunnianosoituksin kutsua kotiseudultaan, 
ja kun he ovat tulleet, heidät määrättäköön säätämään lait; 
heidän on vannottava, että he eivät suosi sen enempää voitta- 
jia kuin voitettujakaan vaan suovat kaikille valtiossa samat 
ja yhtäläiset oikeudet. Kun lait on säädetty, kaikki riippuu 
seuraavasta asiasta. Jos voittajat osoittavat alistuvansa lakei- 
hin vielä paremmin kuin voitetut, kaikkialla vallitsee hyvin- 
vointi ja onni ja kansalaiset ovat turvassa kaikelta pahalta. 
Muussa tapauksessa ei minua eikä ketään muutakaan pidä 
kutsua auttamaan sellaista miestä, joka ei ole totellut näitä 
määräyksiä. Tämä on hyvin lähellä sitä mitä Dion ja minä 
yritimme yhdessä saada aikaan syrakusalaisten hyväksi. Sil- 
loin oli kyseessä toiseksi paras vaihtoehto; ensimmäinen vaih- 
toehto tuli kyseeseen alussa, jolloin koetimme itse Dionysiok- 
sen kanssa luoda kaikkien kannalta hyvän järjestelmän. Jo- 
kin ihmisiä vahvempi kohtalo kuitenkin teki kaiken tyhjäksi. 
Yrittäkää te nyt onnistua paremmin ja toteuttaa tämä hanke 
hyvän sallimuksen ja jumalallisen kohtalon avulla. 

Nämä neuvot ja kehotukset riittäkööt, ja samoin kuvaukse- 
ni ensimmäisestä vierailustani Dionysioksen luona. Se jota 
asia kiinnostaa, saa nyt kuulla, kuinka aiheellinen ja tarpeen 
vaatima minun seuraava matkani oli. Ennen kuin annoin 
neuvoni Dionin sukulaisille ja ystäville, kerroin miten oleske- 
luni Sisiliassa aluksi sujui. Sen jälkeen tapahtui seuraavaa. 
Yritin parhaani mukaan taivuttaa Dionysiosta päästämään 
minut pois, ja me sovimme, että kun rauha oli solmittu — 
Sisiliassa oli silloin sota — ja Dionysios saisi valta-asemansa 

vakiinnutetuksi, hän kutsuisi Dionin ja minut takaisin; Dio- 
nin ei pitäisi katsoa joutuneensa maanpakoon vaan ainoas- 
taan siirretyksi toiselle seudulle. Lupasin, että näillä ehdoilla 
palaisin takaisin. Rauhan tultua Dionysios lähettikin minulle 
kutsun, mutta Dionia hän pyysi odottamaan vielä vuoden. 
Minua hän vaati ehdottomasti tulemaan. Myös Dion pyysi 
ja vaati, että lähtisin. Sisiliasta kantautui näet tiheästi tieto- 
ja, joiden mukaan Dionysios oli uudelleen tavattomasti innos- 
tunut filosofiasta. Sen vuoksi Dion rukoili hartaasti, että 
suostuisin kutsuun. Minä toki tiesin, että filosofialla on usein 
tällainen vaikutus nuoriin miehiin, mutta mielestäni olisi ol- 
lut turvallisempaa tällä kertaa olla piittaamatta sekä Dionis- 
ta että Dionysioksesta. Suututin molemmat vastaamalla, että 
olin jo vanha ja etteivät nämä suunnitelmat ollenkaan vastan- 
neet sitä mitä oli sovittu. 

Ilmeisesti tämän jälkeen oli Arkhytas saapunut Dionysiok- 
sen luo. Minä olin näet ennen lähtöäni Sisiliasta saanut sol- 
mituksi ystävälliset suhteet Arkhytaan ja tarentumlaisten 
sekä Dionysioksen välille. Syrakusassa oli lisäksi eräitä, jotka 
olivat kuunnelleet Dionin opetuksia, ja toisia joille nämä oli- 
vat jaelleet tietojaan, ja heillä kaikilla oli pää täynnä väärin 
käsitettyjä filosofisia opinkappaleita. He yrittivät nähtävästi 
keskustella Dionysioksen kanssa näistä aiheista kuvitellen 
hänen olevan selvillä kaikesta mitä minä olen ajatellut. Dio- 
nysios ei ole lainkaan kyvytön oppimaan, ja lisäksi hän on 
erittäin kunnianhimoinen. Nämä keskustelut varmaankin siis 
miellyttivät häntä, ja samalla hän häpesi, kun kävi ilmi, et- 
tei hän ollut lainkaan kuunnellut opetuksiani silloin kun oles- 
kelin siellä. Tämä herätti hänessä halun saada kuunnella 
minua tarkemmin, ja myös kunnianhimo yllytti häntä. Syyn 
siihen, miksi hän ei edellisen vierailuni aikana kuunnellut 
minua, olen esittänyt jo edellä. Kun siis olin tullut onnellises- 
ti kotiin ja torjunut Dionysioksen toisen kutsun, kuten mai- 
nitsin, hän kunnianhimossaan alkoi näköjään pelätä, että 
minun luultaisiin halveksivan häntä nyt kun olin tullut tunte- 
maan hänen luonteensa, asennoitumisensa ja elämäntapansa; 
ihmiset ajattelisivat, että olin häneen pettynyt enkä enää 
haluaisikaan tulla hänen luokseen. 

Minun on kuitenkin kerrottava totuus ja alistuttava siihen, 
cttä joku kuultuaan nämä tapahtumat halveksii minun filoso- 
fiaani ja pitää tyrannia järkevänä. Kutsuessaan minua kol- 
mannen kerran Dionysios toimitti matkani helpottamiseksi 
minulle kolmisoudun. Hän lähetti luokseni myös Arkhytaan 
oppilaan Arkhedemoksen, jota hän uskoi minun pitävän suu- 
rimmassa arvossa kaikista sisilialaisista, ja eräitä muita sisi- 
lialaisia tuttaviani. Kaikilta sain kuulla saman tiedon, että 
Dionysios oli aivan hämmästyttävän innostunut filosofiasta. 
Hän lähetti minulle myös hyvin pitkän kirjeen, sillä hän tun- 
si minun kiintymykseni Dioniin ja tiesi Dioninkin haluavan, 
että minä matkustaisin Syrakusaan. Kirje oli laadittu kaik- 
kea tätä silmällä pitäen, ja sen alku kuului seuraavasti. »Dio- 
nysios Platonille» — sitten seurasivat tavanomaiset sanonnat, 
joiden jälkeen hän kävi suoraan asiaan: »Jos nyt suostut 
pyyntööni ja tulet Sisiliaan, Dionin asiat järjestyvät sillä ta- 
voin kuin sinä toivot; tiedän että toivomuksesi ovat kohtuulli- 
sia ja tulen suostumaan niihin. Muussa tapauksessa ei mi- 
kään Dioniin liittyvä asia tapahdu sinun toiveittesi mukaan, 
koskipa se häntä itseään tai jotakin muuta.» Nämä olivat 
hänen sanansa tästä aiheesta; muun selostaminen kävisi liian 
pitkäksi eikä olisi tässä paikallaan. Myös Arkhytaalta ja ta- 
rentumlaisilta tuli kirjeitä, joissa ylistettiin Dionysioksen fi- 
losofianharrastusta ja sanottiin, että ellen nyt tulisi, rikkoisin 
täydellisesti Dionysioksen ja heidän välisensä ystävyyden, 
jonka olin itse saanut aikaan ja jolla oli suuri poliittinen 
merkitys. Tällaisen kutsun siis silloin sain, ja samaan aikaan 
kun sisilialaiset ja italialaiset ystäväni kiskoivat minua luok- 
seen, ateenalaiset olivat pyynnöillään kaikin voimin työntä- 
mässä minua lähtemään, ja jälleen vedottiin samaan asiaan: 
minä en saisi pettää Dionia enkä Tarentumissa asuvia ystä- 
viäni ja tuttaviani. Tuumin itsekin, ettei ollut mikään ihme, 
jos hyväoppinen nuori mies alkaa kaivata parasta elämänta- 
paa, kun kuuntelee puutteellisia opetuksia tärkeistä asioista. 
Oli siis tutkittava tarkoin, kummalla kannalla asiat oikein 
olivat; missään tapauksessa en saanut vetäytyä syrjään enkä 
antautua alttiiksi aiheellisille moitteille näin tärkeässä asias- 
sa, jos saamani tiedot todella pitäisivät paikkansa. Näiden 

järkeilyjen sumentaessa harkintakykyni lähdin matkaan, 
mieli täynnä pelkoa ja pahoja aavistuksia, kuten luonnollista 
olikin. Tässä kolmannessa saapumisessani oli todella Zeus 
Pelastaja mukana. Selvisinhän tälläkin kertaa ehjin nahoin, 
ja jumalan lisäksi minun on oltava kiitollinen myös Diony- 
siokselle. Monet näet halusivat minun kuolemaani, mutta 
hän esti sen ja osoitti sentään jonkinlaista kiitollisuutta mi- 
nua kohtaan. 

Perille tultuani ajattelin, että ensiksi oli otettava selville, 
oliko Dionysios todella syttynyt filosofialle vai olivatko kaik- 
ki Ateenaan tulleet tiedot tyhjää puhetta. Tämän testaami- 
seen on olemassa eräs keino, joka ei ole mitenkään halveksit- 
tava vaan todella sopiva tyranneille, varsinkin jos heillä on 
pää täynnä virheellisiä käsityksiä. Ja juuri näin oli Diony- 
sioksen laita, kuten heti tultuani huomasin. Heille on osoitet- 
tava, mitä filosofia kokonaisuudessaan on, millaista se on 
luonteeltaan, millaisia opintovaiheita siihen kuuluu ja miten 
suurta vaivannäköä se vaatii. Jos kuulijalla on niin jumalalli- 
nen luonteenlaatu, että hän on todellinen filosofi ja filosofian 
arvoinen, hän ymmärtää saaneensa kuulla ihmeellisestä ties- 
tä ja tahtoo ehdottomasti lähteä seuraamaan sitä, koska hä- 
nen ei muuten kannata elää. Sen jälkeen hän jännittää voi- 
mansa ja pakottaa siihen myös tiennäyttäjänsä, eikä hän 
hellitä ennen kuin on vienyt kaikki aikeensa päätökseen tai 
vahvistunut niin paljon, että pystyy itse opastamaan itseään 
ilman tiennäyttäjää. Näin hän ajattelee ja elää, ja kaikessa 
toiminnassaan, mitä se lieneekin, hän pitää kiinni filosofiasta 
ja sellaisesta elämäntavasta, joka pystyy parhaiten kehittä- 
mään hänessä oppimiskykyä, muistia ja järkevän päättelyn 
taitoa. Päinvastaista elämäntapaa hän vihaa. Mutta kun ne, 
jotka eivät ole tosi filosofeja vaan ovat hankkineet käsityksis- 
tä itselleen vain pintasilauksen — kuten jotkut ruskettavat 
itsensä auringossa — huomaavat kuinka paljon heillä on opit- 
tavaa, kuinka paljon vaivaa se vaatii ja kuinka tarpeellista 
on sitä varten noudattaa kohtuullista elämäntapaa, he pitä- 
vät sitä vaikeana ja mahdottomana. Niinpä he eivät kykene 
paneutumaan siihen. Jotkut uskottelevat itselleen, että ovat 
jo kylliksi opiskelleet koko aihetta eivätkä enää tarvitse siinä 

harjoitusta. Tämä testi on mukavuudenhaluisten ja ponnis- 
tuksiin kykenemättömien kohdalla selkeä ja täysin luotetta- 
va, koska se ei osoita syylliseksi opastajaa vaan itse oppi- 
laan, joka ei pysty asian vaatimaan työskentelyyn. 

Tähän tapaan puhuin silloin Dionysioksellekin. En kuiten- 
kaan esittänyt kaikkea läpikotaisin eikä Dionysios sitä pyytä- 
nytkään. Hän oli tuntevinaan koko joukon kaikkein tärkeim- 
piä oppeja ja oli muka oppinut kylliksi kuunnellessaan mui- 
ta. Myöhemmin olen kuullut hänen jopa kirjoittaneen kuule- 
mastaan ja esittäneen kaiken omina opetuksinaan, ei lain- 
kaan niiden, joita hän oli silloin kuunnellut. Tästä en kuiten- 
kaan tiedä mitään. Tiedän kyllä joidenkuiden muiden kirjoit- 
taneen samoista asioista, mutta keitä he olivat, sitä he tietä- 
vät tuskin itsekään. Kaikista tähänastisista ja tulevista kir- 
joittajista, jotka väittävät tuntevansa ne asiat joita minä va- 
kavassa mielessä tutkin ja esittävät ne joko minulta tai muil- 
ta kuuleminaan tai itse löytäminään, voin sanoa tämän ver- 
ran: minun mielestäni he eivät voi ymmärtää asiasta yhtään 
mitään. Näistä aiheista en itse ole kirjoittanut tutkielmaa 
enkä tule koskaan kirjoittamaankaan. Niitä on nimittäin 
mahdoton kuvata sanallisesti niin kuin muita tiedonaloja. 
Kun on pitkän yhdessäolon aikana askarrellut ja elänyt tä- 
män aiheen parissa, se yhtäkkiä syntyy sielussa kuin singon- 
neesta kipinästä leimahtava liekki, ja siitä lähtien se ravitsee 
itse itseään. Sen verran tiedän, että jos näistä asioista pitäisi 
kirjoittaa tai puhua, tekisin sen itse parhaiten, ja että jos 
niistä kirjoitettaisiin huonosti, minä olisin siitä eniten pahoil- 
lani. Jos olisin uskonut, että nämä asiat voidaan esittää suu- 
relle yleisölle riittävän selvästi kirjoituksessa tai puheessa, 
olisinko voinut elämässäni tehdä mitään parempaa kuin kir- 
joittaa tästä aiheesta, josta on niin suurta hyötyä ihmisille, 
ja tuoda todellisuuden olemuksen esiin kaikkien nähtäville? 
Mutta en usko, että tällaiseen ryhtyminen on hyväksi ihmisil- 
le, paitsi joillekuille harvoille, jotka tarvitsevat vain vähän 
opastusta pystyäkseen itse löytämään totuuden. Muissa se 
herättäisi aivan sopimattomasti ja väärin suurta halveksun- 
taa tai turhan suuria luuloja, niin kuin he olisivat oppineet 
jotain hyvinkin ylevää. 

Aion puhua näistä asioista pitempäänkin, sillä se ehkä sel- 
ventää aihetta jota nyt käsittelen. On näet olemassa todelli- 
nen ajatustapa, joka tekee tenän sille joka uskaltautuu kir- 
joittamaan jotakin näistä asioista. Olen maininnut sen usein 
ennenkin, mutta nähtävästi siitä on puhuttava myös nyt. 

Jokaista oliota kohden on kolme välttämätöntä seikkaa, 
joiden avulla niistä saadaan tietoa; tieto itse on neljäntenä, 
ja viidenneksi on sijoitettava itse olemus, joka on tiedon saa- 
vutettavissa ja todellinen. Yksi on nimi, toinen määritelmä, 
kolmas kuva, neljäs tieto. Jos otamme yhden esimerkin ja 
sovellamme sitä kaikkeen muuhun, ymmärrät mitä tarkoi- 
tan. On olemassa olio, jota sanotaan ympyräksi; tämä nyt 
lausumamme sana on sen nimi. Toisena on sen määritelmä, 
joka koostuu nimi- ja teonsanoista. »Se minkä ääret ovat joka 
kohdassa yhtä kaukana keskuksesta» — tässä on määritelmä 
sille mistä käytetään nimityksiä »pyöreä», »ympyriäinen» ja 
»ympyrä». Kolmantena on se hahmo, joka voidaan piirtää ja 
pyyhkiä pois, sorvata ja särkeä. Nimet, määritelmät ja hah- 
mot liittyvät kaikki ympyrään, mutta koska itse ympyrän 
olemus on jotakin muuta kuin ne, mikään näistä toiminnoista 
ei vaikuta siihen itseensä. Neljäntenä on olioita koskeva tie- 
to, ymmärrys ja oikea käsitys, jotka kaikki on katsottava 
yhdeksi kokonaisuudeksi. Tämä ei sisälly ääniin eikä aineelli- 
siin hahmoihin vaan sen tyyssijana on sielu, ja siksi on sel- 
vää, että se on muuta kuin todellinen ympyrä itse ja edellä 
esitetyt kolme seikkaa. Näistä kaikista on ymmärrys eniten 
sukua viidennelle ja muistuttaa sitä eniten, muut ovat siitä 
kauempana. 

Sama pätee yhtä hyvin suoraan kuin pyöreään muotoon, 
väriin, hyvään, kauniiseen, oikeudenmukaiseen, mihin tahan- 
sa valmistettuun esineeseen tai luonnon muovaamaan olioon, 
tuleen, veteen ja muuhun sellaiseen, edelleen jokaiseen elolli- 
seen olentoon ja sielunlaatuun sekä kaikkiin tekoihin ja koke- 
muksiin. Se joka ei tavalla tai toisella saa otetta näistä neljäs- 
tä, e1 voi koskaan saavuttaa täydellistä tietoa viidennestä. 
Ja lisäksi nämä neljä pyrkivät ainakin yhtä paljon osoitta- 
maan kunkin olion laatua kuin sen todellista olemusta, koska 
kielen sanat ovat voimattomia. Siksi kukaan järkevä ei ryhdy 

siihen uhkayritykseen, että uskoisi ajatuksensa kielen va- 
raan, varsinkaan jos tämä pysyy muuttamattomana, niin 
kuin kirjoitetun kielen laita on. 

Myös seuraava seikka täytyy ymmärtää. Jokainen käytän- 
nössä piirretty tai sorvattu ympyrä on täynnä sellaista mikä 
on viidenneksi mainitulle seikalle vastakkaista, koska se on 
joka kohdaltaan kosketuksissa suoran kanssa. Väitämme 
kuitenkin, että itse ympyrään ei sisälly mitään sille itselleen 
vastakkaista, ei pientä eikä suurta. Samoin väitämme, ettei 
yhdelläkään oliolla ole kiinteää nimeä ja ettei mikään estä 
nimittämästä suoraksi sitä mitä nyt nimitämme pyöreäksi tai 
pyöreäksi sitä mitä sanomme suoraksi; nämä päinvastaisessa 
merkityksessä käytetyt nimet olisivat käyttäjilleen yhtä kiin- 
teitä kuin entisetkin. Sama koskee myös määritelmää. Se 
koostuu nimi- ja teonsanoista, ja siksi se ei ole kyllin luja ja 
kiinteä. Noiden neljän seikan epämääräisyys voidaan osoit- 
taa tuhansin tavoin, mutta tärkein on se jonka juuri äsken 
mainitsimme: on kaksi asiaa, todellinen olemus ja laatu, ja 
kun sielu ei pyri saamaan selville laatua vaan olemuksen, 
kukin noista neljästä tarjoaa sielulle sanoin ja aineellisessa 
muodossa juuri sitä mitä se ei etsi. Ja kun vielä aistihavain- 
not ovat helposti ristiriidassa sen kanssa, mitä sielulle sanalli- 
sessa tai havaittavassa muodossa tarjotaan, ihmiset joutuvat 
olemaan jokseenkin täydellisen neuvottomuuden ja epätietoi- 
suuden tilassa. 

Sellaisissa asioissa, joissa emme huonon kasvatuksemme 
vuoksi ole tottuneet etsimään totuutta vaan joissa tyydymme 
meille tarjoutuviin kuviin, emme joudu naurunalaisiksi vas- 
tatessamme kyselijöille, vaikka nämä kykenisivätkin erittele- 
mään nuo neljä seikkaa hajalle ja kumoamaan ne. Mutta 
silloin kun on pakko vastata viidettä seikkaa koskeviin kysy- 
myksiin ja on tehtävä siitä selkoa, voittajaksi selviytyy kuka 
tahansa, joka vain pystyy kumoamaan todistelumme. Hän 
saa aikaan sen, että vastapuoli — samantekevää esittääkö 
tämä ajatuksiaan suullisesti, kirjallisesti vai kysely- ja vas- 
tausmenetelmällä — ei useimpien kuulijoiden mielestä näytä 
tietävän mitään siitä mistä hän yrittää kirjoittaa tai puhua, 
ja toisinaan kuulijat eivät edes ymmärrä, ettei kumoaminen 

kohdistu kirjoittajan tai puhujan sieluun vaan noiden neljän 
seikan luonnostaan vajavaiseen olemukseen. Vain tämän kai- 
ken yksityiskohtainen ja kaksisuuntainen läpikäyminen saa 
aikaan, että kun oppilas on oikeaa laatua, hänessä suurin 
ponnistuksin syntyy tieto samoin oikeaa laatua olevasta koh- 
teesta. Mutta huonolaatuisia oppilaita — ja useimmat ihmi- 
sethän ovat sielulliselta laadultaan huonoja tai turmeltunei- 
ta, mitä tulee oppimiseen ja niin sanottuun moraaliin — ei 
itse Lynkeus voisi opettaa näkemään. 

Sanalla sanoen, jos ihmisessä ei ole luontaista sukulaisuut- 
ta tähän asiaan, ei oppimiskyky eikä muisti voi saada häntä 
näkemään sitä; vieraassa luonnossa se ei voi päästä itämään. 
Sellaiset ihmiset, joissa ei ole sukulaisuutta ja taipumusta 
oikeudenmukaisuuteen ja muuhun hyvään, eivät koskaan voi 
oppia kyllin hyvin tietämään totuutta hyvästä ja pahasta, 
vaikka he muissa asioissa olisivatkin oppivaisia ja hyvämuis- 
tisia, eivätkä sitä voi myöskään oppia sellaiset, joilla on vain 
taipumusta mutta ei oppimiskykyä eikä muistia. Sillä samal- 
la kun nämä asiat opitaan, on pakostakin opittava myös, 
mikä koko olevaisuudessa on valhetta ja mikä totta, ja se 
vaatii paljon vaivannäköä ja paljon aikaa, kuten jo aluksi 
sanoin. Vasta kun näitä kaikkia, nimiä, määritelmiä, näkö- 
vaikutelmia ja muita aistihavaintoja on vertailemalla hierret- 
ty toisiaan vastaan ja myönteisessä hengessä tutkittu niitä 
kysely- ja vastausmenetelmällä, jossa ei ole mukana pahan- 
suopuutta, leimahtaa esiin äkillinen ymmärryksen ja järjen 
valo, joka valaisee eri kohteet niin voimakkaasti kuin on inhi- 
millisesti katsoen mahdollista. 

Siksi jokainen vakava ihminen varoo tarkoin käsittelemäs- 
tä vakavia aiheita kirjallisessa muodossa ja jättämästä niitä 
alttiiksi ihmisten pahansuopuudelle ja ymmärtämättömyy- 
delle. Lyhyesti sanoen: jos siis näemme jotakin kirjoitettua, 
joko lainsäätäjän kirjoittamia lakeja tai jotakin muuta, mei- 
dän on tajuttava, että se ei ole tekijänsä vakavin työ, mikäli 
hän itse on vakava mies, vaan että tärkein työ piilee siellä 
mikä on hänen arvokkainta aluettaan. Jos hän kuitenkin on 
esittänyt vakavimmat ajatuksensa kirjallisesti, silloin »älyn 
vieneet hält’ ovat varmaan» ihmiset, eivät jumalat. 

Se joka on seurannut tätä syrjäpoluille poikennutta esitys- 
täni, tulee ymmärtämään, että mikäli Dionysios itse tai joku 
häntä vähäisempi tai merkittävämpi on kirjoittanut olevai- 
suuden tärkeimmistä ja perusluonteisimmista asioista, hänen 
kirjoituksissaan ei käsittääkseni voi olla mitään mikä perus- 
tuu luotettaviin opetuksiin ja opiskeluun. Muuten hän nimit- 
täin olisi kunnioittanut näitä asioita niin kuin minä olen teh- 
nyt eikä olisi rohjennut jättää niitä alttiiksi ristiriitaiselle ja 
sopimattomalle kohtelulle. Hän ei ole kirjoittanut niitä muis- 
tinsa tueksi, sillä ei ole pienintäkään vaaraa, että 
kukaan joka on kerran omaksunut ne sieluunsa, voisi ne 
unohtaa; ne voidaan näet ilmaista äärimmäisen lyhyesti. Jos 
hän jotakin on kirjoittanut, syynä on ollut häpeällinen kun- 
nianhimo, esittipä hän ajatukset ominaan tai opintojensa 
yhteydessä saatuina; hän ei edes olisi ollut moisen opiskelun 
arvoinen, koska rakasti vain mainetta jonka siitä sai. Jos 
Dionysios pystyi omaksumaan ne meidän ainoan filosofisen 
keskustelumme aikana, niin olkoon menneeksi, mutta kuinka 
se olisi ollut mahdollista, sen Zeus tietköön, kuten thebalai- 
nen sanoo. Kuten sanottu, minä selitin hänelle tätä asiaa 
yhden ainoan kerran enkä enää koskaan sen jälkeen. 

Se joka haluaa tietää miksi tässä kävi niin kuin kävi, pohti- 
koon miksi emme jatkaneet keskusteluamme toisen ja kolman- 
nen kerran ja vielä useamminkin. Mahtoiko Dionysios jo yh- 
den kerran jälkeen kuvitella tietävänsä kylliksi ja tiesikö hän 
tosiaan riittävästi — oliko hän ehkä itse oivaltanut asian tai 
oppinut sen muilta? Vai pitikö hän minun opetuksiani arvotto- 
mina? Tai kolmanneksi, katsoiko hän, että ne olivat hänelle 
liian vaativia ja ettei hän pystyisi viettämään elämää, joka 
olisi omistettu viisaudelle ja hyveelle? Jos hän piti niitä arvot- 
tomina, hän asettui vastustamaan monia todistajia, jotka ovat 
päinvastaista mieltä ja lienevät tässä suhteessa häntä paljon 
pätevämpiä tuomareita. Jos hän taas on itse oivaltanut asian 
tai oppinut sen muilta ja pitänyt sitä kyllin arvokkaana vapaa- 
syntyisen sielun kasvatukselle, hänen on täytynyt olla aika 
merkillinen ihminen, kun hän on voinut näin kevyesti häpäistä 
mestarinsa, joka hänet johdatti näiden asioiden pariin. Kerron 
nyt, miten hän saattoi minut häpeään. 

Siihen asti Dionysios oli antanut Dionin pitää hallussaan 
omaisuutensa ja saada sen tuotot itselleen. Mutta pian tämän 
jälkeen hän kielsi uskottuja miehiä lähettämästä Dionille 
rahoja Peloponnesokselle, aivan kuin olisi kokonaan unohta- 
nut kirjeensä. Omaisuus ei muka kuulunut enää Dionille 
vaan tämän pojalle, Dionysioksen sisarenpojalle, jonka hol- 
hooja hän lain mukaan oli. Näin siis oli siihen mennessä ta- 
pahtunut, ja kun tilanne oli tämä, minä näin selvästi, millais- 
ta Dionysioksen kiinnostus filosofiaan oli. Minulla oli täysi 
oikeus harmistua, tahdoinpa tai en. Oli jo kesä ja laivat oli- 
vat lähdössä merelle. Olin sitä mieltä, että yhtä paljon kuin 
Dionysiokselle minun oli syytä olla vihainen itselleni ja niil- 
le, jotka olivat pakottaneet minut jo kolmannen kerran lähte- 
mään tuohon Skyllan salmeen, 


sillä Kharybdiin kauhean luo mua työnsi se jälleen. 


Silti päätin sanoa Dionysiokselle, että minun oli mahdotonta 
enää jäädä, kun Dionia oli kohdeltu näin häpeällisesti. Dio- 
nysios ajatteli, että hänelle ei olisi eduksi, että minä lähtisin 
näin pian viemään tietoa tapahtumista, ja hän yritti rauhoit- 
taa minua ja pyysi minua jäämään. Kun en suostunut, hän 
lupasi järjestää minut matkaan. Suunnittelin, että lähtisin 
jollakin kauppalaivalla; olin hyvin suuttunut ja päätin kestää 
mitä tahansa, jos minua yritettäisiin estää, sillä minähän en 
missään tapauksessa ollut tehnyt mitään väärää, minulle 
päinvastoin tehtiin vääryyttä. 

Kun Dionysios näki, ettei minulla ollut pienintäkään aiko- 
musta jäädä, hän keksi seuraavanlaisen juonen pidättääkseen 
minut siellä purjehduskauden yli. Hän tuli seuraavana päivä- 
nä luokseni ja puhui vakuuttavalla tavalla: »Minun ja sinun 
on nyt keskenämme selvitettävä tämä kysymys joka koskee 
Dionia ja hänen asioitaan, jotta siitä ei tarvitse aina riidellä. 
Ryhdyn Dionin suhteen seuraaviin järjestelyihin ja käytän 
sinua tässä apunani. Vaatimukseni on, että sitten kun hän 
saa haltuunsa omaisuutensa, hän jää asumaan Peloponnesok- 
selle. Hän ei kuitenkaan ole maanpakolainen, vaan hän saa 
siirtyä tänne takaisin sitten kun hän itse, minä ja te hänen 

ystävänsä olemme yhdessä sopineet siitä. Tämä käy päinsä 
vain jos hän ei vehkeile minua vastaan. Sinun, ystäviesi ja 
Dionin täällä olevien sukulaisten on vastattava siitä, ja hänen 
on annettava teille takuut. Ne rahat, jotka hän saa, sijoitetta- 
koon Peloponnesoksella ja Ateenassa teidän valitsemienne 
henkilöiden huostaan. Dion saakoon niiden korot, mutta itse 
rahoja hänellä ei ole lupa nostaa ilman teidän suostumustan- 
ne. Minä pelkään, että jos Dion saisi ne käyttöönsä, hän ei 
menettelisi minua kohtaan niin kuin pitäisi; rahasumma ei 
nimittäin ole vähäinen. Enemmän luotan sinuun ja ystäviisi. 
Mieti nyt, oletko tähän tyytyväinen, ja jää siinä tapauksessa 
tänne vielä ensi talveksi. Keväällä voit lähteä pois ja ottaa 
rahat mukaasi. Dion on varmasti sinulle hyvin kiitollinen, 
kun olet tehnyt tämän kaiken hänen vuokseen.» 

Tämä ei ollut minulle mitenkään miellyttävää kuultavaa, 
mutta lupasin miettiä asiaa seuraavaan päivään ja ilmoittaa 
sitten päätökseni. Sovimme, että tehtäisiin näin. Yksin jää- 
tyäni mietin asiaa hyvin ristiriitaisin tuntein. Ensimmäinen 
ja hallitseva ajatukseni oli tämä: entäpä jos Dionysioksella 
ei ole aikomustakaan pitää lupauksiaan, entä jos minä nyt 
lähden ja hän sitten lähettää Dionille uskottavan tuntuisen 
kirjeen ja käskee monien kannattajiensa kirjoittaa hänelle 
samaan sävyyn — että hän oli tehnyt minulle mainitun ehdo- 
tuksen ja ollut halukas toteuttamaan sen, mutta minä muka 
en ollut suostunut siihen enkä välittänyt Dionin asioista tuon 
taivaallista? Ja entä jos hän sen lisäksi ei päästäkään minua 
lähtemään, jos hän ei anna kenellekään laivurille määräystä 
vaan tekee kaikille tiettäväksi, ettei halua minun lähtevän — 
sehän on hänelle helppoa? Kuka silloin suostuu ottamaan 
minut laivaansa, kun lähden Dionysioksen talosta? Muiden 
onnettomuuksieni lisäksi näet asuin hänen taloaan ympäröi- 
vässä puutarhassa, josta portinvartijakaan ei ilman Diony- 
sioksen antamaa määräystä olisi päästänyt minua ulos. 
» Mutta toisaalta», näin mietin edelleen, »jos jään hänen luok- 
seen vielä vuodeksi, voin lähettää Dionille tiedon siitä missä 
tilanteessa olen ja mitä yritän tehdä. Ja jos Dionysios pitää 
vähänkään kiinni lupauksistaan, en ole sentään saanut aikaan 
pelkkiä joutavuuksia, onhan Dionin omaisuuden arvo oikein 

arvioituna ainakin sata talenttia. Mutta jos käy niin kuin voi 
täydellä syyllä uumoilla, en ymmärrä mitä minun on tehtä- 
vä. Varmaankin täytyy vielä kestää vuosi ja yrittää käytän- 
nön toiminnalla saada selville Dionysioksen juonet.» 

Tultuani tähän tulokseen sanoin seuraavana päivänä Dio- 
nysiokselle: »Olen päättänyt jäädä, mutta vaadin, ettet pidä 
minua Dionin holhoojana. Sinun on lähetettävä yhdessä mi- 
nun kanssani hänelle kirje, jossa selitämme mitä nyt on pää- 
tetty ja kysymme, tyytyykö hän siihen. Ellei hän tyydy vaan 
tahtoo ja vaatii vielä muuta, hänen on ilmoitettava se mah- 
dollisimman pian, etkä sinä saa sillä välin ryhtyä mihinkään 
uusiin toimiin hänen suhteensa.» Näin sanoin ja suunnilleen 
tällä tavoin päätettiin. 

Laivat lähtivät sitten matkaan, eikä minulla ollut enää 
mahdollisuutta matkustaa. Dionysios huomautti nyt, että 
vain puolet omaisuudesta kuului Dionille ja toinen puoli tä- 
män pojalle. Hän sanoi myyvänsä omaisuuden ja antavansa 
puolet siitä minun mukaani; puolet hän jättäisi Dionin pojal- 
le, sillä se olisi oikeudenmukaisin ratkaisu. Olin tyrmistynyt 
uutisesta, mutta ajattelin, että olisi naurettavaa sanoa siihen 
mitään. Sanoin kuitenkin, että meidän pitäisi odottaa Dionin 
kirjettä ja ilmoittaa taas tästä hänelle. Sen jälkeen hän sie- 
kailematta myi Dionin koko omaisuuden miten ja kenelle 
tahtoi, puhumatta minulle sanaakaan. Minä en liioin sanonut 
hänelle Dionin asioista enää mitään, koska pidin sitä hyödyt- 
tömänä. 

Siihen saakka olin siis tällä tavoin puolustanut filosofiaa 
ja ystäviäni. Sen jälkeen minä ja Dionysios elelimme edel- 
leen, minä kuin häkkilintu tähyillen ulos ja kaivaten päästä 
lentämään vapauteen, Dionysios miettien miten voisi ajaa 
minut pois tarvitsematta antaa minulle Dionin rahoja. Kaut- 
ta koko Sisilian annoimme kuitenkin ymmärtää, että olemme 
ystäviä. 

Dionysios yritti nyt vastoin isänsä tapaa alentaa vanhem- 
pien palkkasoturiensa palkkoja. Vimmastuneet sotilaat ke- 
rääntyivät suurin joukoin koolle ja julistivat, etteivät suostui- 
si siihen. Dionysios yritti pakottaa heitä sulkemalla linnavuo- 
ren portit, mutta sotilaat rynnistivät muureja päin huutaen 

barbaarista sotahuutoa. Dionysios säikähti pahanpäiväisesti 
ja lupasi paikalle kokoontuneille kevytaseisille kaiken ja vie- 
lä enemmänkin. 

Levisi nopeasti huhu, että kaiken tämän takana oli Herak- 
leides. Sen kuultuaan Herakleides hävisi näkymättömiin. 
Kun Dionysios oli turhaan yrittänyt saada häntä käsiinsä, 
hän kutsui puutarhaansa Theodoteen. Minä satuin juuri ole- 
maan puutarhassa kävelyllä. En kuullut enkä tullut tietä- 
mään mitä muuta he silloin puhuivat, mutta sen tiedän ja 
muistan, mitä Theodotes sanoi Dionysiokselle minun läsnä 
ollessani. Hän sanoi: »Platon, minä yritän tässä saada Diony- 
sioksen suostumaan siihen, että jos onnistun tuomaan Herak- 
leideen tänne vastaamaan häneen kohdistettuihin syytöksiin 
ja jos Dionysios ei salli hänen jäädä Sisiliaan, hän saisi poi- 
kansa ja vaimonsa kanssa purjehtia Peloponnesokseen. Toi- 
von, että hän saisi jäädä sinne asumaan sillä ehdolla, ettei 
mitenkään vahingoita Dionysiosta, ja saisi omaisuutensa tuo- 
ton käyttöönsä. Olen jo aikaisemmin lähettänyt hänelle 
pyynnön tulla tänne ja lähetän vielä nytkin. Ehkäpä hän 
noudattaa jompaakumpaa kutsuani. Dionysiosta pyydän har- 
taasti, että jos joku löytää Herakleideen maaseudulta tai 
täältä, hänelle ei tapahtuisi mitään pahaa, paitsi että hänen 
on siirryttävä maasta pois, kunnes Dionysios päättää toisin.» 
Ja hän kysyi Dionysiokselta: »Suostutko tähän?» »Minä suos- 
tun siihenkin», vastasi Dionysios, »että vaikka hänet löydet- 
täisiin sinun talosi läheltä, hänelle ei tapahtuisi muuta pahaa 
kuin mistä tässä on puhuttu.» 

Seuraavan päivän iltana Eurybios ja Theodotes riensivät 
luokseni hyvin kiihtyneinä. Theodotes sanoi: »Platon, sinähän 
olit eilen kuulemassa, miten Dionysios lupasi kohdella He- 
rakleidesta?» »Olinhan minä», vastasin. »Nyt sotilaat kuiten- 
kin juoksevat pitkin seutua etsimässä Herakleidesta», sanoi 
Theodotes. »Hän on ilmeisesti jossakin täällä. Sinun pitää 
ehdottomasti tulla meidän kanssamme Dionysioksen luo.» 
Lähdimme sitten Dionysioksen luokse. Eurybios ja Theodo- 
tes seisoivat hiljaa ja itkivät, mutta minä sanoin: »Nämä täs- 
sä pelkäävät, että olet muuttanut mielesi ja aiot tehdä He- 
rakleideelle jotakin muuta kuin eilen sovimme. Hänhän on 

ilmeisesti palannut tänne ja oleskelee täällä jossakin.» Sanani 
saivat Dionysioksen tulistumaan, ja värit vaihtuivat hänen 
kasvoillaan niin kuin käy kun ihminen raivostuu. Theodotes 
lankesi maahan hänen eteensä, tarttui itkien hänen käteensä 
ja rukoili, ettei hän tekisi mitään sellaista. Minä sanoin hän- 
tä rohkaistakseni: »Rohkeutta, Theodotes. Fi Dionysios toki 
uskalla rikkoa eilistä sopimustamme.» Dionysios loi minuun 
oikean tyranninkatseen ja sanoi: »Sinulle minä en ole luvan- 
nut mitään, en pientä enkä suurta.» »Kautta jumalien», minä 
sanoin, »kyllä lupasit, juuri sen mitä Theodotes nyt sinulta 
pyytää.» Sitten käännyin kannoillani ja marssin ulos. Diony- 
sios jatkoi tämän jälkeen Herakleideen etsimistä, mutta 
Theodotes lähetti Herakleideen luo sananviejiä ja käski hä- 
nen paeta. Dionysios lähetti Tisiaan ja joukon kevytaseisia 
ajamaan Herakleidesta takaa, mutta hän ehti, niin kerrot- 
tiin, juuri ja juuri pelastautua karthagolaisten alueelle. 

Tämän jälkeen Dionysios keksi, että hänen vanha suunni- 
telmansa olla luovuttamatta Dionin rahoja tarjosi hänelle 
oivan aiheen suhtautua minuun vihamielisesti. Ensin hän 
toimitti minut pois linnavuorelta sillä tekosyyllä, että naisten 
piti viettää kymmenpäiväistä uhrijuhlaa puutarhassa, jossa 
asuntoni oli. Hän määräsi minut siksi ajaksi asumaan Arkhe- 
demoksen luo linnavuoren ulkopuolelle. Siellä ollessani 
Theodotes kutsui minut luokseen; hän oli hyvin suuttunut 
kaikesta mitä oli tapahtunut ja moitti Dionysiosta. Kun Dio- 
nysios kuuli minun käyneen Theodoteen luona, hän sai siitä 
toisen samanlaisen tekosyyn vihoitella minulle. Hän lähetti 
sanantuojansa kysymään, olinko todella mennyt Theodoteen 
luo, kun tämä kutsui minua. »Aivan varmasti», minä vasta- 
sin. Sanantuoja jatkoi: »Hän käski sanoa, ettei ole lainkaan 
kaunista, että sinä asetat aina Dionin ja Dionin ystävät hä- 
nen itsensä edelle.» Tällainen meidän sananvaihtomme oli. 
Sen jälkeen Dionysios ei enää lähettänyt minua takaisin 
asuntooni, aivan kuin olisi ollut selvä asia, että minä olin 
Theodoteen ja Herakleideen ystävä ja hänen vihamiehensä. 
Hän oletti, etten voinut suhtautua häneen suopeasti, kun 
Dionin rahat olivat täydellisesti hävinneet. 

Siitä lähtien asuin linnavuoren ulkopuolella palkkasoturien 

parissa. Luonani kävi muiden muassa eräitä maanmiehiäni, 
ateenalaisia merimiehiä, jotka ilmoittivat, että sotilaiden 
keskuudessa minusta puhuttiin pahaa ja jotkut olivat uhan- 
neet tappaa minut, jos saisivat minut käsiinsä. Keksin pelas- 
tuakseni seuraavan keinon. Toimitin Arkhytaalle ja muille 
ystävilleni Tarentumiin tiedon siitä millaisessa tilanteessa 
olin. He keksivät jonkin näennäisen syyn lähetystölle ja lä- 
hettivät valtiostaan matkaan kolmikymmensoudun ja erään 
omista miehistään, Lamiskoksen. Perille päästyään tämä 
vetosi Dionysiokseen minun puolestani; hän sanoi, että minä 
halusin lähteä pois, ja pyysi häntä suostumaan siihen. Diony- 
sios suostuikin ja toimitti minut matkaan sekä antoi matkara- 
hat. Dionin rahoista en esittänyt enää mitään vaatimuksia, 
cikä kukaan myöskään antanut niitä minulle. 

Tultuani Peloponnesokselle Olympiaan tapasin Dionin, jo- 
ka oli seuraamassa kisoja, ja kerroin hänelle mitä oli tapahtu- 
nut. Dion vaati heti Zeukseen vedoten, että minä varustau- 
tuisin sukulaisteni ja ystävieni kanssa kostamaan Dionysiok- 
selle. Minun oli tehtävä näin siksi, että Dionysios oli pettä- 
nyt vieraanvaraisuuden lait — näin hän sanoi ja myös ajatte- 
li —, ja hänen itsensä siksi, että Dionysios oli epäoikeuden- 
mukaisesti ajanut hänet maanpakoon. Minä kehotin häntä 
kutsumaan apuun ystäviään, jos nämä olivat halukkaita, ja 
jatkoin: »Minut taas sinä olet eräiden muiden kanssa suoras- 
taan väkisin pakottanut nauttimaan Dionysioksen vieraanva- 
raisuutta ja osallistumaan hänen uhritoimituksiinsa. Kun 
monet puhuivat minusta pahaa, hän varmaankin luuli minun 
yhdessä sinun kanssasi vehkeilevän häntä ja hänen itseval- 
tiuttaan vastaan. Häpeäntunne esti silti häntä surmaamasta 
minua. En ole enää sen ikäinenkään, että voisin lähteä kenen- 
kään kanssa sotaretkelle. Olen kuitenkin mukana, jos joskus 
kaipaatte keskinäistä ystävyyttä ja haluatte tehdä jotakin 
hyvää. Mutta niin kauan kuin teillä on paha mielessänne, 
kutsukaa mukaan muita.» Puhuin näin, koska onneton harha- 
retkeni Sisiliaan tympäisi minua. Mutta he eivät uskoneet 
eivätkä välittäneet sovitteluyrityksistäni, ja näin he itse veti- 
vät päälleen kaikki onnettomuudet jotka nyt ovat sattuneet; 
jos Dionysios olisi antanut rahat Dionille tai sopinut koko- 

naan hänen kanssaan, ei mitään tällaista olisi tapahtunut, 
ainakaan sikäli kuin asia oli ihmisten vallassa. Minä olisin 
kyllä tahdollani ja vaikutusvallallani pitänyt Dionin helposti 
kurissa. Mutta nyt he ovat käymällä toistensa kimppuun 
saaneet kaikkialla tuhoa aikaan. 

Dionilla oli kuitenkin sama pyrkimys kuin — näin voin 
sanoa — tulisi olla minulla itselläni ja jokaisella muullakin 
järkevällä miehellä. Vallasta, ystävistä ja valtiosta tulisi aja- 
tella, että suurimpaan valtaan ja kunniaan voi päästä suurim- 
pia palveluksia tekemällä. Näin ei ole silloin laita, jos joku 
tekee rikkaaksi itsensä, ystävänsä ja valtionsa vehkeilemällä 
ja keräämällä ympärilleen salaliittolaisia, vaikka itse on köy- 
hä, kyvytön hillitsemään itseään ja omien nautintojensa heik- 
ko orja, ja jos hän sitten muka vihamiehinään surmaa rik- 
kaat ihmiset, ryöstää heidän rahansa ja yllyttää siihen myös 
apurinsa ja kumppaninsa, jottei kukaan voisi syyttää häntä 
omasta köyhyydestään. Näin ei ole myöskään silloin, jos 
valtio kunnioittaa hyväntekijänään miestä, joka on säädös- 
tensä nojalla jakanut muutamien harvojen omaisuuden suu- 
ren joukon kesken tai joka suuren, monia pienempiä hallitse- 
van valtion päämiehenä jakaa pikkuvaltioiden varat epäoi- 
keudenmukaisesti omalle valtiolleen. Ei Dion eikä kukaan 
muukaan olisi vapaaehtoisesti ottanut haltuunsa tällaista 
valtaa, joka olisi tuottanut hänelle ja hänen suvulleen ikuisen 
turmion; hänen tavoitteenaan oli mahdollisimman oikeuden- 
mukainen ja hyvä valtiomuoto ja lainsäädäntö, joiden toteut- 
taminen ei olisi vaatinut juuri lainkaan teloituksia eikä kar- 
kotuksia. 

Näitä periaatteita Dion noudatti. Hän tahtoi mieluummin 
kärsiä rikollista kohtelua kuin itse syyllistyä siihen, mutta 
yritti kuitenkin välttyä joutumasta sen uhriksi. Siitä huoli- 
matta hän sortui juuri sillä hetkellä kun hänen oli onnistunut 
voittaa vihollisensa. Ei hänen kohtalossaan ole mitään ihmet- 
telemistä. Jos näet hurskas mies on myös maltillinen ja järke- 
vä, hän ei joutuessaan tekemisiin jumalattomien kanssa voi 
täysin erehtyä näiden luonteesta, mutta ei ole mikään ihme, 
jos hänelle käy niin kuin hyvällekin perämiehelle voi käydä. 
Perämies aavistaa myrskyn olevan tulossa, mutta hän ei ar- 

vaa kuinka äkkiä ja rajuna se tulee, ja niin hirmumyrsky 
hukuttaa hänet. Sama syy suisti tuhoon myös Dionin. Hän 
näki varmasti tuhoajiensa olevan kehnoja miehiä, mutta hän 
ei aavistanut heidän pohjatonta typeryyttään, kelvottomuut- 
taan ja ahneuttaan. Tämä vei hänet tuhoon, ja nyt hän on 
kuollut, suunnattomaksi murheeksi koko Sisilialle. 

Sen, mitä kaiken tässä kerrotun jälkeen haluan antaa teille 
neuvoksi, olen jo esittänyt, ja se riittäköön. Mielestäni oli 
välttämätöntä selittää ne syyt, joiden vuoksi matkustin toisen 
kerran Sisiliaan, koska tapahtumat ovat olleet niin merkilli- 
siä ja järjenvastaisia. Jos kertomukseni jonkun mielestä tekee 
ne helpommin käsitettäviksi ja selittää tapahtumia kyllin 
hyvin, esitystäni voitaneen pitää aiheellisena ja riittävänä. 

Platon toivottaa Dionin sukulaisille ja ystäville menestystä 


Yritän parhaan kykyni mukaan selittää teille, millainen aja- 
tustapa teidän olisi omaksuttava, jotta todella menestyisitte 
parhaalla tavalla. Toivon, että neuvoistani on hyötyä muille- 
kin kuin teille — teille tosin eniten, seuraavaksi kaikille syra- 
kusalaisille ja kolmanneksi vastustajillenne ja vihollisillenne, 
paitsi jos joku heistä on syyllistynyt jumalattomaan rikok- 
seen; sellaista ei voi mitenkään korjata eikä pyyhkiä pois. 
Seuratkaa nyt tarkoin, mitä sanon. 

Nyt kun tyrannia on kukistunut, teillä Sisiliassa on joka 
puolella käynnissä taistelu samasta asiasta: toiset haluavat 
saada valtansa takaisin, toiset tahtovat päästä lopullisesti 
vapaiksi itsevaltiudesta. Tällaisessa tilanteessa on useimpien 
ihmisten mielestä parhain neuvo se, joka tuottaa vihollisille 
eniten pahaa ja ystäville eniten hyvää. Mutta ei ole lainkaan 
helppoa tehdä muille paljon pahaa joutumatta samalla itse 
kärsimään paljon. Nähdäkseen tämän selvästi ei tarvitse 
mennä kauaskaan. Riittää kun katsotaan mitä nyt on tapah- 
tunut itse Sisiliassa, jossa toiset pyrkivät tekemään pahaa ja 
toiset puolustautumaan samalla tavalla. Teidän kannattaisi 
kertoa tästä muillekin; se olisi opettavaista kuulla. Mutta 
tällaisista esimerkeistä ei liene pulaa. Sitä vastoin ei ole help- 
po nähdä eikä saada toteutetuksi sellaista, mikä olisi hyödyk- 
s1 sekä vihollisille että ystäville tai ainakin tuottaisi molem- 
mille mahdollisimman vähän onnettomuutta. Tällainen neu- 

Vo ja yritys perustella sitä on pikemminkin vain kuin hurskas 
rukous. Olkoon se siis todellakin rukous — jumalienhan tulee 
olla lähtökohtana kaikille puheille ja ajatuksille —, ja katsot- 
takoon se toteutuneeksi, jos se osoittaa meille seuraavanlai- 
sen ajatustavan. 

Suunnilleen siitä asti kun sota alkoi, teitä ja vihamiehiänne 
on hallinnut yhtäjaksoisesti yksi ja sama suku. Teidän esi- 
isänne nostivat sen valtaan äärimmäisen epätoivon hetkenä, 
kun kreikkalainen Sisilia oli jo joutumaisillaan karthagolais- 
ten tuhoamaksi ja täydelleen barbaarien valtaan. Silloinhan 
he valitsivat nuoren ja sotakuntonsa näyttäneen Dionysiok- 
sen johtamaan sotatoimia, joihin hän oli omiaan, ja neuvon- 
antajaksi häntä vanhemman Hipparinoksen; molemmat ni- 
mitettiin valtiaiksi, joilla oli Sisilian pelastamiseksi rajatto- 
mat valtuudet, kuten sanonta kuului. Oliko pelastuksen syy- 
nä sitten jumalallinen sallimus ja jumala itse vai hallitsijoi- 
den kyvykkyys vai nämä molemmat ja kansalaisten apu yh- 
dessä, siitä voi kukin arvella mitä haluaa. Tällä tavoin ihmi- 
set silloin joka tapauksessa pelastuivat. On siis oikein, että 
kaikki osoittavat kiitollisuutta näille urheille pelastajilleen. 
Mutta jos hallitsijasuku on myöhemmin käyttänyt valtiolta 
saamaansa lahjaa väärin, se on osan rangaistuksistaan jo 
kärsinyt ja sen on kärsittävä niistä loputkin. Mitkä sitten 
olisivat nykyisessä tilanteessa heille ehdottoman oikeat ran- 
galstukset? Jos te voisitte helposti ja ilman suurempaa vaa- 
raa ja vaivaa päästä heistä eroon tai jos heidän olisi helppo 
päästä taas valtaan, minä en voisi antaa teille niitä neuvoja, 
jotka nyt aion esittää. Mutta teidän on nyt kummankin osa- 
puolen huomattava ja pidettävä mielessä, kuinka monta ker- 
taa te olette puolin ja toisin toiveikkaina kuvitelleet, että 
tarvitaan vain hiukan ja kaikki sujuu mielenne mukaan. 
Mutta juuri tuo »hiukan» johtaa joka kerran lukemattomiin 
suuriin onnettomuuksiin. Niillä ei ole lainkaan loppua: kun 
entinen onnettomuus näyttää päättyvän, siitä syntyy saman 
tien taas uusi, ja tämä onnettomuuksien kehä saattaa viedä 
tuhoon kaikki tyynni, sekä tyrannian että kansanvallan kan- 
nattajat. Ja eräs todennäköinen mutta hirveä seuraus on se, 
että kreikan kieli häviää koko Sisiliasta ja Sisilia joutuu kart- 

hagolaisten tai oskien vallan ja hallinnon alaiseksi. Kaikkien 
kreikkalaisten on tehtävä parhaansa, jotta tähän löydettäisiin 
parannuskeino. Jos jollakulla on oikeampi ja parempi keino 
kuin nyt aion esittää ja hän tuo sen julki, häntä voidaan täy- 
dellä syyllä nimittää Kreikan ystäväksi. Itse yritän suoraan 
ja tasapuolisesti ja oikeudenmukaisesti puhuen esittää oman 
tämänhetkisen käsitykseni. 

Puhun tavallaan kuin välitystuomarina ja esitän vanhan 
neuvoni kummallekin osapuolelle, tyranninvaltaa pitävälle ja 
tyranninvallan alaiselle, niin kuin kumpikin olisi yksi ainoa 
henkilö. Minun neuvoni jokaiselle tyrannille olisi se, että 
hänen tulee kaihtaa sekä tyrannin nimeä että itse asiaa ja 
muuttaa valtansa kuninkuudeksi, mikäli mahdollista. Ja se 
on kyllä mahdollista, kuten viisas ja hyvä Lykurgos on käy- 
tännössä osoittanut. Hän näki omien sukulaistensa Argokses- 
sa ja Messeniassa siirtyneen kuningasvallasta tyranniaan ja 
vieneen siten kummassakin tapauksessa tuhoon itsensä ja 
valtionsa. Peläten oman valtionsa ja perheensä puolesta hän 
toi lääkkeeksi vanhinten neuvoston ja eforien vallan, joka 
valtion onneksi piti kuninkuuden kurissa. Niinpä se on kun- 
niakkaasti säilynyt voimassa jo näin monen sukupolven ajan, 
koska laki on ollut ihmisiä hallitseva kuningas eivätkä ihmi- 
set lakien valtiaita. 

Tällaisen kehotuksen minä siis nytkin annan kaikille. Nii- 
den, jotka havittelevat tyranninvaltaa, on muutettava suun- 
taa ja paettava kiireesti sitä mitä kyltymättömät, järjettömät 
ihmiset pitävät onnellisuutena; heidän on yritettävä muuttaa 
valta-asemansa kuninkuudeksi ja alistuttava kuninkuutta 
koskeviin lakeihin, ja heidän tulee saada suurimmat kunnian- 
osoituksensa vapaaehtoisena lahjana ihmisiltä sekä laeilta. 
Niitä taas, jotka pyrkivät vapaaseen elämänmuotoon ja kart- 
tavat orjuuden iestä, jota pitävät onnettomuutena, haluaisin 
kehottaa pitämään varansa, jotta he ahnehtiessaan yletöntä 
vapautta eivät lankeaisi samaan sairauteen kuin esi-isänsä; 
nämä joutuivat aikoinaan sen uhriksi, koska eivät liiallisuuk- 
siin menevän vapaudenrakkautensa vuoksi suostuneet juuri 
minkäänlaiseen hallintoon. Ennen kuin Dionysios ja Hippari- 
nos nousivat valtaan, sisilialaiset kuvittelivat viettävänsä on- 

nellista elämää, kun elivät ylellisyydessä ja hallitsivat omia 
hallitsijoitaan. Ilman mitään lainmukaista tuomiota he kivit- 
livät hengiltä ennen Dionysiosta hallinneet kymmenen pääl- 
ltakköään, jotta eivät olisi joutuneet elämään kenenkään itse- 
valtiaan alaisina, vaikka tällä olisi ollut laki ja oikeus puolel- 
laan; he halusivat olla täydellisen ja kaikinpuolisen vapaita. 
Tästä syystä heidän osakseen tuli tyrannius. Sekä orjuus että 
vapaus ovat liiallisessa muodossaan erittäin pahoja asioita, 
kohtuullisessa muodossa erittäin hyviä. Jumalan orjana ole- 
minen on kohtuullista orjuutta, ihmisten orjana oleminen 
kohtuutonta. Viisaiden ihmisten jumala on laki, järjettömien 
jumala on nautinto. 

Kun asianlaita on tämä, kehotan Dionin ystäviä kertomaan 
kaikille syrakusalaisille, mitä nyt neuvon, sillä nämä neuvot 
ovat Dionin ja minun yhteisiä. Minä vain tulkitsen, mitä 
Dion nyt sanoisi teille, jos olisi elossa ja pystyisi puhumaan. 
»No niin», voisi joku kysyä, »millaisen neuvon Dion siis antaa 
meille tässä tilanteessa?» Tällaisen: 

Syrakusalaiset! Teidän on ennen kaikkea hyväksyttävä it- 
sellenne sellaiset lait, joiden ette usko kääntävän ajatuksian- 
ne ja haluanne rahan hankkimiseen ja rikkauteen. Lait kos- 
kevat kolmea asiaa, sielua, ruumista sekä omaisuutta, ja 
näistä on lakien nostettava suurimpaan kunniaan sielun hy- 
ve, seuraavalle sijalle ruumiin, joka on sielun alapuolella, ja 
kolmannelle ja viimeiselle sijalle tulee omaisuudelle kuuluva 
kunnia, joka palvelee ruumista ja sielua. Ne säädökset, jotka 
pystyvät saamaan tämän aikaan, olkoot teillä lakina, ja täy- 
dellä syyllä, koska ne tekevät noudattajansa todella onnelli- 
siksi. Mutta rikkaiden nimittäminen onnellisiksi on kelvoton- 
la puhetta, naisten ja lasten järjetöntä kielenkäyttöä, joka 
tekee kelvottomiksi nekin jotka siihen uskovat. Jos kokeilette 
sitä mitä nyt olen puhunut laeista, näette käytännössä, että 
kehotukseni on totta. Kokemushan on kaikissa asioissa luo- 
lettavin todistaja. 

Koska Sisilia on vaarassa ettekä te ole kyllin selvästi voitol- 
la mutta ette aivan häviölläkään, olisi varmaankin oikein ja 
hyödyllistä, että te tällaiset lait hyväksyttyänne noudattaisit- 
te kaikki keskitietä. Tämä koskee sekä niitä teistä, jotka 

haluavat välttyä ankaralta vallankäytöltä, että niitä, jotka 
pyrkivät takaisin valtaan ja joiden esi-isät aikoinaan tekivät 
suurteon, pelastivat kreikkalaiset barbaarien uhkalta, niin 
että me tässä voimme nyt keskustella valtiomuodosta. Jos 
he olisivat silloin kärsineet tappion, sekä keskustelut että 
toivo olisivat olleet kerta kaikkiaan lopussa. Teistä toiset 
saakoot siis nyt nauttia vapaudesta kuninkuuden alaisina, 
toiset pitäkööt hallussaan vastuullista kuningasvaltaa, ja la- 
kien tulee hallita paitsi muita kansalaisia myös itse kuninkai- 
ta, jos he toimivat lainvastaisesti. Tätä kaikkea varten teidän 
on jumalan avulla, vilpittömin ja järkevin mielin asetettava 
itsellenne kuninkaat. Ensimmäiseksi kuninkaaksi teidän tu- 
lee asettaa minun poikani, kiitokseksi kahdesta hyvästätyös- 
tä, joista toisen olen tehnyt minä ja toisen isäni; isäni vapaut- 
ti aikoinaan valtion barbaarien vallasta, minä taas olen nyt 
kahteen kertaan vapauttanut sen tyrannien vallasta, kuten 
itse olette omin silmin nähneet. Toiseksi kuninkaaksi teidän 
tulee asettaa Dionysioksen poika, minun isäni kaima, sillä 
hän on nyt auttanut meitä ja on hurskas luonteeltaan. Vaik- 
ka hän on tyrannin poika, hän on omasta tahdostaan vapaut- 
tamassa valtiotaan ja hankkii näin itselleen ja suvulleen ikui- 
sen kunnian lyhytikäisen ja väärämielisen tyrannian asemes- 
ta. Kolmanneksi Syrakusan kuninkaaksi, hallitsemaan valtio- 
ta molemminpuolisen suostumuksen nojalla, on kutsuttava 
tämänhetkinen vihollisen sotajoukon päällikkö Dionysios, 
Dionysioksen poika, mikäli hän suostuu vapaaehtoisesti siir- 
tymään kuninkaan asemaan. Siihen hänet toivottavasti saa 
pelko kohtalon käänteitä kohtaan ja sääli isänmaata ja hoita- 
matta jääneitä pyhäköitä ja hautoja kohtaan, niin ettei hän 
kunnianhimonsa vallassa vie barbaarien riemuksi kaikkea 
tuhoon. 

Riippumatta siitä, annatteko näille kolmelle kuninkaallen- 
ne samanlaisen vallan kuin Spartan kuninkailla on vai supis- 
tatteko sitä yhteisellä päätöksellä, teidän on syytä asettaa 
heidät virkaansa seuraavantapaisin ehdoin. Olen esittänyt 
ne teille jo ennenkin, mutta kuulkaa ne vielä uudelleen. Jos 
Dionysioksen ja Hipparinoksen suku suostuu Sisilian par- 
haaksi tekemään lopun nykyisistä onnettomuuksista ja näin 

hankkimaan itselleen ja jälkeläisilleen nykyisten ja tulevien 
aikojen kunnioituksen, teidän on, kuten jo olen sanonut, kut- 
suttava lähettiläiksi heidän mieleisensä miehet ja annettava 
heille valtuudet sovinnon aikaansaamiseen; nämä miehet 
voivat olla sisilialaisia tai muualla asuvia tai molempia, ja 
heidän lukumääränsä sovitaan yhteisesti. Koolle tultuaan 
heidän on ensiksi säädettävä lait ja sellainen valtiojärjestys, 
joka suo kuninkaille ylimmän vallan uskonnon asioissa ja 
muussa mikä sopii entisille hyväntekijöille. Sodan ja rauhan 
valvojiksi heidän on yhdessä kansan ja neuvoston kanssa 
valittava kolmekymmentäviisi lainvartijaa. Nämä ratkaise- 
vat myös kuolemanrangaistusta ja maastakarkotusta koske- 
vat asiat; muita tapauksia varten on erilaisia oikeusistuimia. 
Näiden viranomaisten lisäksi valitaan tuomareita aina edelli- 
sen vuoden viranomaisten joukosta, kustakin virkakunnasta 
yksi, jota pidetään parhaimpana ja oikeamielisimpänä. He 
toimivat seuraavana vuonna tuomareina tapauksissa, jotka 
koskevat kansalaisten kuolemanrangaistusta, vangitsemista 
ja karkotusta. Kuninkaalla ei ole lupa olla tällaisissa oikeus- 
jutuissa tuomarina, koska hän ei pappina saa olla tekemisissä 
surmatöiden, vangitsemisten eikä karkotusten kanssa. 
Tällaista minä eläessäni suunnittelin teidän hyväksenne ja 
suunnittelen yhä vieläkin. Elleivät vieraidemme hahmossa 
esiintyneet kostonhenget olisi estäneet sitä, olisin teidän avul- 
lanne voittanut vihollisemme ja toteuttanut suunnitelmani. 
Jos asiat olisivat sujuneet niin kuin ajattelin, olisin sen jäl- 
keen asuttanut muun osan Sisiliaa uudelleen. Muilta barbaa- 
reilta paitsi niiltä, jotka taistelivat yhteisen vapauden puoles- 
ta tyrannivaltaa vastaan, olisin ottanut pois sen alueen joka 
heillä on nyt hallussaan, ja sitten olisin palauttanut kreikka- 
laisalueiden entiset asukkaat vanhoille isiltä perityille asuin- 
sijoilleen. Kehotan nyt kaikkia yhdessä suunnittelemaan ja 
toimimaan tällä tavoin ja kutsumaan toimintaan mukaan 
kaikkia muitakin; vastahakoiset todettakoon yhdessä viholli- 
siksi. Ei tämä ole mahdotonta, sillä jos kaksi sielua omaksuu 
suunnitelman, jonka jokainen harkitseva mies voi helposti 
nähdä kaikkein parhaaksi, silloin ei ole järkevää arvioida sitä 
mahdottomaksi. Noilla kahdella sielulla tarkoitan Hippari- 

noksen, Dionysioksen pojan, ja oman poikani sielua. Jos he 
molemmat pääsevät keskenään sopimukseen, uskon kaikkien 
muidenkin valtionsa parasta ajattelevien syrakusalaisten ole- 
van samaa mieltä. 

Kun siis olette osoittaneet kunnioituksenne ja rukouksenne 
kaikille jumalille ja muille joita tulee kunnioittaa yhdessä 
jumalien kanssa, ryhtykää taivuttamaan kehotuksillanne ys- 
täviä ja vihollisia, lempeästi ja kaikin mahdollisin keinoin. 
Jatkakaa hellittämättä siihen asti, kunnes olette toteuttaneet 
ja saattaneet onnekkaasti päätökseen sen, minkä olen tässä 
esittänyt kuin heräävän ihmisen silmissä väikkyvänä juma- 
laisena unena. 

I kirje 
Platon toivottaa Dionysiokselle menestystä. 


Kun oleskelin niin pitkän ajan luonasi ja järjestin hallitusval- 
taasi nauttien kaikkein suurinta luottamusta, ja sinä sait siitä 
hyödyn, minä kestin kaiken panettelun, niin vaikeaa kuin se 
olikin. Sillä tiesin, että minkään noista sinun raakuuksistasi 
ei voitu katsoa tapahtuneen minun myötävaikutuksellani. 
Todistajinani ovat kaikki, jotka ottivat osaa sinun hallitukse- 
si toimintaan. Monia heistä minä autoin oikeudenkäynneissä 
pelastaen heidät ankarilta rangaistuksilta. Mutta vaikka ol- 
lessani yksin vallassa olin monta kertaa pelastanut vaarasta 
sinun valtiosi, minut lähetettiin matkoihini kunniattomam- 
min kuin kerjäläinenkään olisi ansainnut. Minun, joka niin 
kauan olin ollut luonasi, käskettiin purjehtia tieheni. 

Minä puolestani aion vastaisuudessa hoitaa asioitani vä- 
hemmän ihmisystävällisesti. Sinä, tyranni, joudut asumaan 
yksin. Sen »häikäisevän» summan kultaa, jonka annoit koti- 
matkaani varten, tämän kirjeen tuoja Bakkheios tuo sinulle 
takaisin. Se ei ollut riittävä matkaani eikä myöskään ylläpi- 
toani varten. Sinulle, antajalle, se tuottaa suurta häpeää, 
eikä vähäisempää minulle, jos pidän sen. Sen vuoksi kieltäy- 
dyn ottamasta sitä vastaan. Sinulle ilmeisesti on yhdenteke- 
vää, otatko vai annatko moisen summan. Kunnioita siis sillä 
jotakin toista seuralaistasi samalla tavoin kuin kunnioitit 

minua. Minä olen saanut sinulta kunnioitusta tarpeeksi. Mi- 
nusta on sopivaa lausua Euripideen sanat, että jos toisenlai- 
set kohtalot tulevat osaksesi, 


sellaisen miehen vierellesi toivoisit. 


Haluaisin palauttaa mieleesi, että useimmat muutkin trage- 
diankirjoittajat kuvatessaan kuinka tyranni saa surmansa 
murhaajan kädestä antavat hänen huudahtaa: 


Voi, vailla ystäviä onneton nyt kuolen! 


Mutta kukaan ei ole kuvannut tyrannia kuolemassa kullan 
puutteeseen. Ja seuraavakin runoelma tuntuu järkevistä ih- 
misistä soveltuvan tähän: 


Ei kiiltävä kulta kuolevaisten niin vähän toivoa antavassa elämässä 
ole harvinaisinta, 

ei timantti tai hopealla silatut vuoteet niin kauniina kimalla ihmis- 
ten silmissä, 

eivät hedelmällisen maaemon runsasta satoa uhkuvat rinnat niin 
voimalliset ole 

kuin hyvien miesten yksimielinen ajatus. 


Jää hyvästi, ja ajattele kuinka paljon olet minussa menettä- 
nyt, jotta kohtelisit toisia paremmin. 

II kirje 
Platon toivottaa Dionysiokselle menestystä. 


Kuulin Arkhedemokselta, että sinun mielestäsi ei vain minun 
tulisi pysyä vaiti, vaan myöskään ystäväni eivät saisi tehdä 
tai puhua mitään pahaa, mikä kohdistuu sinuun. Vain Dio- 
nin suhteen teet poikkeuksen. Se, että sanot Dionin olevan 
poikkeus, on merkki siitä, että minä en muka hallitse ystäviä- 
ni. Jos minulla olisi sellainen valta toisiin ja sinuun ja Dio- 
niin, olisimme me kaikki ja muutkin helleenit paljon onnelli- 
sempia, sen uskallan sanoa. Mutta nyt minun suuruuteni 
perustuu siihen, että noudatan omia periaatteitani. En sano 
tätä kuitenkaan siksi, että sinun pitäisi uskoa mitä Kratisto- 
los ja Polyksenos ovat sinulle kertoneet. Sanotaanhan toisen 
näistä kertoneen, että hän oli Olympian kisoissa kuullut usei- 
den minun seuralaisteni puhuvan pahaa sinusta. Heidän kuu- 
lonsa on varmaan terävämpi kuin minun. Minä en kuullut 
mitään sellaista. Minun mielestäni sinun tulee vastedes me- 
netellä niin, että jos joku kertoo meistä jotain sellaista, sinä 
lähetät kirjeen ja kysyt asiaa. Minä en epäröi enkä häpeä 
sanoa totuutta. 

Suhde, joka minun ja sinun välillä nyt vallitsee, on seuraa- 
va. Emme suoraan sanoen ole kenellekään helleenille tunte- 
mattomia henkilöitä, eikä meidän keskinäisestä seurustelus- 
tamme vaieta. Voit olla varma, että siitä ei vaieta tulevaisuu- 

dessakaan, kun niin monet ovat saaneet sen tietoonsa ja se on 
kestänyt niin kauan aikaa ja ollut julkista. Mitä minä nyt 
tällä tahdon sanoa? Aloitan alusta. On luonnollista, että 
ymmärrys ja suuri valta liittyvät yhteen ja aina tavoittelevat 
ja etsivät toisiaan ja seurustelevat keskenään. Edelleen: näis- 
tä ominaisuuksista ihmiset mielellään keskustelevat ja kuule- 
vat toisten puhuvan sekä omissa yksityisissä tilaisuuksissaan 
että runoudessa. He esimerkiksi puhuvat Hieronista ja spar- 
talaisten Pausaniaasta, he kuvailevat mielellään, kuinka nä- 
mä seurustelivat Simonideen kanssa ja mitä tämä silloin teki 
ja sanoi heidän seurassaan. He puhuvat ylistävästi yhdessä 
korinttilaisesta Periandroksesta ja miletoslaisesta Thaleesta, 
Perikleestä ja Anaksagoraasta sekä Kroisoksesta ja Solonis- 
ta, näistä kahdesta viisaasta, ja hallitsija Kyyroksesta. Ru- 
noilijat seuraavat heidän esimerkkiään ja vievät yhteen 
Kreonin ja Teiresiaan, Polyeidoksen ja Minoksen, Agamem- 
nonin ja Nestorin sekä Odysseuksen ja Palamedeen. Niinpä 
luulen, että ensimmäiset ihmiset saattoivat tällä tavoin kes- 
kenään kosketukseen Prometheuksen ja Zeuksen. Näistä toi- 
set — niinhän runoilijat kertovat — olivat vihoissa toistensa 
kanssa, toiset ystäviä keskenään, toiset milloin toistensa ystä- 
viä, milloin taas vihamiehiä, milloin eri mieltä, milloin sa- 
maa. 

Tällä kaikella tahdon todistaa sen, että kuoltuamme meitä 
koskevat puheet eivät suinkaan lakkaa, joten meidän pitää 
olla siinä suhteessa varovaisia. Meidän on kaikesta päättäen 
pidettävä huolta myös tulevaisuudesta. Tuntuu olevan jolla- 
kin tavoin luonnon laki, että ne, joilla on orjan mieli, eivät 
ensinkään ajattele tulevaisuutta, kun taas jaloluonteiset teke- 
vät kaikkensa, jotta heillä olisi hyvä jälkimaine. Tämä on 
minusta merkki siitä, että kuolleet jollakin tavalla tajuavat 
mitä täällä tapahtuu. Parhaat sielut aavistavat, että näin on 
laita, kun taas kehnoimmat kieltävät sen. On kai jumalan 
kaltaisten ihmisten aavistus todempi kuin niiden, jotka eivät 
ole sellaisia. 

Luulen, että jos noiden entisaikojen ihmisten olisi ollut 
mahdollista oikaista se, mikä näissä heidän keskusteluissaan 
oli väärää, he olisivat tehneet kaiken voitavansa, jotta heidän 

jälkimaineensa olisi parempi kuin se nyt on. Meidän on — 
jos jumala suo — vielä mahdollista teoin tai puhein oikaista 
se mikä aikaisemmassa kanssakäymisessämme on mennyt 
vikaan. Mitä filosofiaan tulee, väitän, että se saa todellista 
mainetta ja parempaa kunniaa, jos itse olemme mieleltämme 
jaloja, mutta päinvastoin käy, jos olemme huonoja ihmisiä. 
Tämän huomioon ottaminen on hurskainta, mitä voimme 
tehdä, ja epähurskainta on sen laiminlyöminen. 

Selitän nyt, kuinka tämä tapahtuu ja mikä tässä on oikein. 
Tulin Sisiliaan sen maineen saattelemana, että olen etevä 
filosofi. Syrakusassa tahdoin saada sinut todistajakseni siinä, 
että pystyn herättämään kunnioitusta filosofiaa kohtaan 
myös suuren yleisön keskuudessa. Siinä suhteessa kuitenkin 
petyin. Syyksi tähän en sano sitä, mistä niin monet puhuvat, 
vaan sen seikan, että sinä et oikein iuottanut minuun vaan 
halusit jollakin tavoin päästä minusta eroon ja kutsua toisia 
tilalleni. Ja koska et luottanut minuun, kuten minusta tun- 
tuu, aloit ottaa selvää, mihin minä oikeastaan pyrin. Silloin 
monet nostivat metelin ja väittivät, että sinä halveksit minua 
ja olit enemmän kiinnostunut toisista opeista. Tällaista he 
toitottivat kaikkialla. 

Kuulehan nyt, mikä on oikein ja mikä vastaukseni kysy- 
mykseen, millaiset meidän keskinäisten väliemme pitäisi ol- 
la. Jos olet kerta kaikkiaan alkanut halveksia filosofiaa, jätä 
se sikseen. Jos olet joltakulta toiselta kuullut tai itse keksi- 
nyt paremman filosofian kuin minun, pidä sitä arvossa. 
Mutta jos minun oppini sinua tyydyttävät, tulee sinun pitää 
myös minua itseäni suurimmassa kunniassa. Tee nyt niin 
kuin alussakin: käy sinä edellä, minä seuraan perässä. Jos 
kunnioitat minua, minäkin kunnioitan sinua. Jollet, minä 
vaikenen. Edelleen, jos sinä kunnioitat minua ja otat itsellesi 
johtavan aseman, sinun katsotaan kunnioittavan myös filoso- 
fiaa, ja jo se, että olet tutkinut toistenkin oppeja, tuottaa 
monen silmissä sinulle sen kunnian, että itse myös olet filoso- 
fi. Jos taas minä kunnioitan sinua mutta sinä et kunnioita 
minua, minun luullaan ihailevan ja tavoittelevan rikkautta, 
ja kuten hyvin tiedämme, siitä emme saa keneltäkään hyvää 
nimeä. Lyhyesti sanoen, jos sinä osoitat kunnioitusta minua 

kohtaan, se tuottaa kunniaa meille kummallekin, mutta jos 
vain minä yksipuolisesti kunnioitan sinua, se on häpeäksi 
meille molemmille. No, tästä ei sen enempää. 

Mitä tulee taivaanpalloon, siinä ei kaikki ole oikein. Arkhe- 
demos selittää sinulle kun tulee. On toinenkin asia, edellä 
mainittua paljon tärkeämpi ja jumalallisempi, joka hänen 
tulee selittää sinulle ja josta olit epävarma lähettäessäsi hä- 
net luokseni. Hänen kertomansa mukaan sanot, että et ole 
saanut riittävää selvitystä luonnon ensimmäisestä prinsiipis- 
tä. Minun on puhuttava sinulle arvoituksellisesti, jotta tätä 
kirjoitusta ei lukiessa ymmärretä mikäli se joutuu maalla tai 
merellä vääriin käsiin. 

Asia on näin: Kaikki olevainen on kaikkeuden kuninkaan 
ympärillä ja olemassa hänen vuokseen, ja hän on kaiken ja- 
lon alkusyy. Toisen olevaisen ympärillä ovat toisen asteen 
oliot ja kolmannen ympärillä kolmannen asteen oliot. Tästä 
kaikesta ihmissielu pyrkii saamaan tietoa tutkimalla millais- 
ta se on, pitäen silmällä itsensä, siis sielun, kanssa samasyn- 
tyistä, mutta löytämättä täydellistä. Mutta kuninkaan ja nii- 
den olioiden, jotka mainitsin, olemus ei ole lainkaan sen kal- 
tainen. Niinpä sen jälkeen sielu kysyy: Millainen se on? Tä- 
mä kysymys on, sinä Dionysioksen ja Doriksen poika, kaiken 
pahan alkusyy, tai pikemminkin, syynä ovat ne synnytyski- 
vut, jotka se aiheuttaa sielussa. Jollei sielu niistä vapaudu, 
se el koskaan pääse perille varsinaisesta totuudesta. 

Sinä kuitenkin selitit minulle, kävellessämme puutarhassa 
laakeripuiden alla, että olit itse muodostanut tämän käsityk- 
sen ja että se oli sinun oma keksintösi. Ja minä sanoin, että 


b jos sinusta asia tuntuu olevan niin, säästit minut paljolta aja- 


tustyöltä. Sanoin, että en koskaan ollut tavannut ketään, joka 
olisi keksinyt ratkaisun tähän kysymykseen ja että itse olin 
nähnyt paljon vaivaa juuri sen ratkaisemiseksi. Olit ehkä 
kuullut ratkaisun joltakin toiselta tai — jumalallisen kaitsel- 
muksen ohjaamana — päätynyt siihen itse: koska luulit, että 
todisteet ovat pitävästi hallussasi, et kiinnittänyt niitä lujasti 
mihinkään, ja niinpä mielikuvasi asiasta huojuu milloin sin- 
ne, milloin tänne. Sellainen ei tämä asia ole. Mutta et ole 
ainoa, jolle on käynyt näin. Vakuutan, että jokainen, joka 

on minua kuunnellut, on aluksi kokenut tämän saman, ja he 
ovat selvinneet kysymyksestä, kuka suuremmalla kuka vä- 
hemmällä vaivalla, mutta tuskin kukaan aivan vähällä. 

Kun näin on tapahtunut ja asiat ovat tällä kannalla, olem- 
mekin mielestäni löytäneet vastauksen kysymykseesi: kuinka 
meidän pitää suhtautua toinen toiseemme? Kun olet kokeil- 
lut oppejani yhdessä toisten kanssa, verrannut niitä toisten 
oppeihin ja vielä tutkinut niitä sellaisinaan, niin jos koe on 
ollut oikea, oppini on saanut kasvualustan mielessäsi ja olet 
perehtynyt sekä siihen että minuun itseeni. 

Kuinka sitten tämä ja kaikki mitä olen sanonut voi toteu- 
tua? Teit oikein lähettäessäsi Arkhedemoksen luokseni. Kun 
hän on palannut luoksesi ja selostanut vastaukseni, sinulla 
luultavasti tulee olemaan uusia pulmia mietittävinä. Silloin, 
jos harkitset asiaa oikein, lähetät taas Arkhedemoksen mi- 
nun luokseni ja hän palaa mukanaan uudet tuomiset. Kun 
teet tämän kaksi tai kolme kertaa ja tutkit tarkkaan, mitä 
olen sinulle lähettänyt, tämänhetkiset epäilyksesi näyttävät 
varmaankin toisenlaisilta. Tehkää siis niin pelkäämättä. Sillä 
mitään kauniimpaa ja jumalille mieluisampaa kauppatava- 
raa et voi lähettää eikä Arkhedemos tuoda mukanaan. 

Varo kuitenkin, etteivät nämä ajatukset tule oppimatto- 
mien ihmisten tietoon. Sillä tuskin on olemassa oppia, joka 
suurten joukkojen korvissa kuulostaisi yhtä naurettavalta 
kuin tämä, eikä mikään liioin ole lahjakkaille ihailtavampaa 
ja innostavampaa kuultavaa. Sillä se, mikä monien vuosien 
aikana esitetään usein ja yhä uudelleen kuultavaksi, puhdis- 
tuu, tosin suuren ja vaivalloisen työstämisen tuloksena. Kuu- 
lehan, mikä tässä on ihmeellistä! Tätä oppia ovat olleet kuu- 
lemassa varsin monet oppilaani, miehet, jotka kykenevät 
oppimaan ja joilla on hyvä muisti ja jotka asettavat kaiken 
koetteelle ja arvosteltavaksi. On myös vanhoja miehiä, jotka 
ovat kuunnelleet minua jo kolmekymmentä vuotta ja sanovat 
nyt, että opit, jotka aiemmin tuntuivat heistä uskomattomil- 
ta, nyt tuntuvat varsin uskottavilta, ja mikä silloin oli uskot- 
tavaa, on nyt päinvastoin epäuskottavaa. Pidä tämä mielessä- 
si ja varo, että et jonakin päivänä kadu ajatuksia, jotka niin 
arvottomalla tavalla olet tuonut julki. Paras turva tätä vas- 

taan on se, että ei kirjoita, vaan opettelee ulkoa. Se, mikä 
on kirjoitettu, tulee näet pakostakin julki. Sen vuoksi minä 
en koskaan ole kirjoittanut mitään näistä opeista, eikä niistä 
ole eikä tule olemaan mitään Platonin tutkielmia. Ne, jotka 
sillä nimellä kulkevat, ovat kauniin, nuoreksi muuttuneen 
Sokrateen aikaansaannoksia. 

Voi hyvin ja luota minuun, ja lue tämä kirje yhä uudelleen 
ja sitten polta se. 

Se siitä. Olit hämmästynyt, että lähetin Polyksenoksen 
luoksesi. Mitä tulee Lykofroniin ja muihin, jotka nyt kuulu- 
vat seurueeseesi, toistan sen, minkä olen aikoja sitten sano- 
nut, että sinä lahjakkuudessa ja argumentoinnin tehokkuu- 
dessa olet paljon heitä etevämpi dialektikko. Kukaan heistä 
ei kyllä joudu väittelyssä tappiolle tahallaan, niin kuin jotkut 
luulevat, vaan vastoin tahtoaan. Yhtä kaikki minusta tuntuu, 
että olet kohdellut heitä kohtalaisen hyvin ja olet antanut 
heille lahjojakin. Tämä riittäköön noista miehistä. Siinä on 
jo liikaakin. 

Mitä Filistioniin tulee, jos pidät häntä lääkärinäsi, pidä 
kaikin mokomin. Jollet, lähetä hänet Speusippoksen käytet- 
täväksi tänne, mikäli mahdollista. Speusippos itsekin pyytää 
sitä sinulta. Filistion myös lupasi minulle, että jos päästät 
hänet menemään, hän mielellään tulee Ateenaan. 

Teit aivan oikein vapauttaessasi sen miehen kivilouhokses- 
ta. Hänen orjiaan ja Aristonin poikaa Hegesipposta koskeva 
pyyntöni ei liioin ole vaikea täyttää. Kirjeessäsi sanoit myös, 
että jos joku tekee pahaa hänelle tai heille ja sinä saat siitä 
tietää, sinä et sitä salli. Mitä Lysikleidekseen tulee, sanotta- 
koon totuus: hän on ainoa Sisiliasta Ateenaan tulleista, joka 
ei ole vääristellyt sinun ja minun välistä suhdetta, vaan yrit- 
tää puhua hyvää ja kääntää menneet tapahtumat parhain 
päin. 

ITI kirje 
» Platon toivottaa Dionysiokselle iloa» — 


jos kirjoitan näin, olisiko se paras alkutervehdys? Vai olisiko 
parempi, että tapani mukaan kirjoittaisin »-menestystä», mitä 
tervehdysmuotoa tavallisesti käytän lähestyessäni ystäviäni 
kirjeillä? Sinähän itsekin Delfoissa — niin kertovat ne, jotka 
olivat silloin silminnäkijöinä — puhuttelit jumalaa näillä 
mielistelevillä sanoilla, ja sinun sanotaan kirjoittaneen säkeet 


[loitse, ja tyrannille myös iloista elämää suo! 


Minä en puhuttelussa antaisi tällaista kehotusta edes ihmi- 
selle, saati sitten jumalalle. En jumalalle, sillä sellainen keho- 
tus olisi vastoin jumalan luontoa — onhan jumala korkealla 
nautinnon ja tuskan yläpuolella — enkä ihmiselle, sillä nau- 
tinto ja tuska aiheuttavat enimmäkseen vahinkoa, synnyttä- 
vät sielussa haluttomuutta oppia ja taipumusta unohtaa, jär- 
jen puutetta ja ylimielisyyttä. Tämän halusin sanoa alkuter- 
vehdyksestä. Sinä voit lukea ja tulkita sen niin kuin haluat. 
Eräät kertovat sinun sanoneen hovissasi joillekin lähetti- 
läille, että olit minun läsnäollessani puhunut aikomuksestasi 
miehittää Sisilian kreikkalaiset kaupungit ja helpottaa syra- 
kusalaisten asemaa muuttamalla aikaisempi tyrannivalta 
kuninkaanvallaksi. Sinun väittämäsi mukaan minä kuitenkin 

silloin estin sen, vaikka sinä innokkaasti sitä halusit, ja nyt 
minä muka annan Dionille samanlaisia neuvoja ja me muka 
yritämme sinun omien suunnitelmiesi avulla riistää sinulta 
vallan. Itsehän tiedät, onko sinulle tuollaisista puheista mi- 
tään hyötyä, mutta minua kohtaan teet väärin esittäessäsi 
tosiasioiden vastaisia väitteitä. Olen saanut kyllikseni niistä 
syytöksistä, joita Filistides ja monet muut esittivät palkkaso- 
tureitten ja syrakusalaisten edessä minua vastaan sen vuok- 
s1, että oleskelin hovissasi. Ja aina kun tehtiin jokin erehdys, 
ulkopuoliset syyttivät kaikesta minua väittäen, että sinä nou- 
datit kaikessa minun neuvojani. Tiedät itse parhaiten, että 
minä otin alussa mielelläni osaa eräisiin sinun poliittisiin toi- 
menpiteisiisi, silloin kun niistä oli hyötyä. Ja eräisiin vähäpä- 
töisiin asioihin ja erityisesti lakien johdantoihin kiinnitin 
melkoisesti huomiota, en kuitenkaan niihin lisäyksiin, jotka 
sinä tai joku muu oli lakeihin kirjoittanut. Kuulin nimittäin, 
että jotkut teistä olivat jälkeenpäin muunnelleet niitä, mutta 
ne kohdat on helppo tunnistaa kenen hyvänsä, joka kykenee 
arvostelemaan minun ajattelutapaani. 

Mutta minä en tarvitse, niin kuin äsken sanoin, uusia syy- 
töksiä syrakusalaisten tai muitten taholta, jotka ehkä saat 
uskomaan tuollaisia puheita. Minun on pikemminkin puolus- 
tauduttava paitsi entisiä vääriä syytöksiä vastaan myös nyt 
sen jälkeen sepitettyä, paljon vakavampaa ja raskaampaa 
syytöstä vastaan. Kahteen syytökseen minun on esitettävä 
kahtalainen puolustus. Ensiksikin se, että minä luonnollisesti 
vältin ottamasta osaa sinun valtiosi hallintoon. Toiseksi, en 
suinkaan neuvonut enkä liioin kieltänyt sinua, niin kuin väi- 
tät, kun aioit sijoittaa siirtolaisia kreikkalaisiin kaupunkei- 
hin, enkä ollut siinä esteenä. Kuulehan, mistä ensiksi mainit- 
semasi syytös sai alkunsa. 

Tulin Syrakusaan sinun itsesi ja Dionin kutsusta. Dion oli 
minun vanha luotettu kestiystäväni, vakiintuneessa keski- 
iässä; tämä on ominaisuus, joka vähäisenkin järjen mukaan 
vaaditaan niiltä, joilla itsellään on järkeä ja jotka aikovat 
antaa neuvoja niin tärkeissä asioissa kuin sinulla silloin oli 
käsillä. Sinä sitä vastoin olit nuori ja sangen kokematon 
asioissa, joissa vaaditaan kokemusta, ja minulle aivan tunte- 

maton. Sitten joku ihminen tai jumala tai kohtalo sai sinut 
karkottamaan Dionin, ja sinä jäit yksin. Luuletko, että minä 
silloin otin osaa sinun politiikkaasi, kun olin menettänyt jär- 
kevän työtoverini ja näin, että jäljelle oli jäänyt vähemmän 
järkevä, monien huonojen ystävien ympäröimä mies, joka ei 
ollut hallitsija, vaikka luuli olevansa — itse asiassa hän oli 
noiden miesten hallittavana? Mitä minun olisi noissa olosuh- 
teissa pitänyt tehdä? Eikö minun ollut pakko tehdä niin kuin 
tein? Sanoa hyvästi politiikalle, varoa kateudesta syntyneitä 
juoruja ja yrittää tehdä sinusta ja Dionista niin hyviä ystäviä 
kuin mahdollista, niin kaukana toisistanne ja niin eri mieltä 
kuin olittekin? Voit itse todistaa, että en koskaan lakannut 
sitä yrittämästä. Samoin saimme keskenämme sovituksi, jos- 
kin vaivoin, että minä purjehdin kotiin, koska te olitte par- 
haillaan käymässä sotaa. Rauhan palattua minun ja Dionin 
oli määrä tulla sinun kutsustasi Syrakusaan. Tällä kannalla 
olivat asiat, kun minä ensi kertaa oleskelin Syrakusassa ja 
sitten turvallisesti palasin kotiin. 

Toisella kertaa, kun rauha oli solmittu, sinä et pitänyt kiin- 
ni sopimuksesta vaan kirjoitit, että minun olisi tultava yksin 
ja että sinä lähettäisit Dionille kutsun myöhemmin. Tästä 
syystä minäkään en tullut. Mutta jouduin myös Dionin vihoi- 
hin. Hän oli nimittäin sitä mieltä, että minun olisi parasta 
mennä ja noudattaa sinun tahtoasi. Seuraavana vuonna saa- 
pui kolmisoutu mukanaan kirje sinulta. Heti kirjeen alussa 
sanoit, että jos minä tulisin, saisin huomata, että Dionin suh- 
teen meneteltäisiin kaikessa minun toivomusteni mukaan, 
mutta jollen tulisi, kävisi päinvastoin. Häpeän sanoa, kuinka 
monta kirjettä silloin tuli sinulta ja muilta teikäläisiltä Ita- 
liasta ja Sisiliasta ja kuinka monille minun ystävilleni ja tut- 
tavilleni niitä oli osoitettu. Kaikissa niissä minua kehotettiin 
tulemaan ja noudattamaan kaikin puolin sinun toivomustasi. 
Kaikki, Dionista alkaen, olivat sitä mieltä, että minun velvol- 
lisuuteni oli lähteä matkalle eikä arkailla. Minä viittasin 
korkeaan ikääni ja siihen, että en uskonut sinulla olevan voi- 
maa vastustaa niitä, jotka panettelevat minua ja haluavat, 
että olisimme vihoissa keskenämme. Havaitsin silloin, ja 
näen sen tänäkin päivänä, että milloin suuret ja ylenmääräi- 

set rikkaudet ovat yksityisten ja yksinvaltiaitten käsissä, niin 
kuta suurempia ne ovat, sitä pitemmälle meneviä ja lukui- 
sampia ovat myös panettelut ja niiden joukko, jotka nautin- 
nonhalusta harjoittavat häpeällisesti turmelevaa liehakoin- 
tia. Suurempaa pahaa ei olekaan kuin tämä, jonka rikkaus 
ja muu vallankäyttö saa aikaan. Jätin kuitenkin syrjään kaik- 
ki nämä näkökohdat ajatellen, etteivät ystäväni syyttäisi 
minua siitä, että he minun velttouteni vuoksi menettivät 
omaisuutensa, vaikka se olisi voitu pelastaa. 

Kun minä saavuin — sinähän tiedät, mitä kaikkea sitten 
seurasi — vaadin kirjeissä tehdyn sopimuksen nojalla, ystä- 
vyyteen ja sukulaisuuteen vedoten, Dionin kutsumista takai- 
sin. Jos silloin olisit noudattanut pyyntöäni, olisivat asiat 
ehkä sujuneet paremmin sekä sinun että Syrakusan että koko 
Kreikan kannalta, sellainen on minun käsitykseni. Sitten 
vaadin, että Dionin omaisuus jätettäisiin hänen perheelleen 
eikä omaisuuden valvojille, jotka kuten tiedät jakaisivat sen 
keskenään. Sen lisäksi pidin oikeana, että sitä summaa, joka 
hänelle oli tapana vuosittain lähettää, korotettaisiin eikä 
suinkaan vähennettäisi minun läsnäoloni vuoksi. Kun mikään 
tästä ei käynyt toteen, pyysin päästä lähtemään. Silloin sinä 
taivuttelit minua jäämään vielä vuodeksi; sanoit myyväsi 
Dionin koko omaisuuden ja lähettäväsi puolet rahoista Ko- 
rinttiin ja varaavasi toisen puolen hänen pojalleen. Voisin 
mainita monia muita lupauksia, joita et pitänyt, mutta niitä 
on niin paljon, että lopetan lyhyeen. Myytyäsi kaiken Dionin 
omaisuuden ilman hänen suostumustaan, vaikka olit luvan- 
nut, että et myy mitään ilman sitä, sinä, mainio mies, kruu- 
nasit kaikki lupauksenrikkomuksesi! Keksit juonen, joka ei 
ollut enempää kaunis kuin nerokaskaan, ei oikeudenmukai- 
nen eikä hyödyllinen, pelotellaksesi minua, niin että en edes 
yrittäisi lähettää rahoja Dionille. Niin kuin en olisi tiennyt, 
mitä silloin oli tekeillä! Kun sitten aioit ajaa Herakleideen 
maanpakoon, mikä ei syrakusalaisten eikä minunkaan mie- 
lestäni ollut oikeudenmukaista, minä yhdessä Theodoteen ja 
Eurybioksen kanssa yritin estää sinua. Tämän sinä otit teko- 
syyksi tukemaan väitettäsi, että sinulle oli muka jo kauan 
sitten käynyt selväksi, että minä en ensinkään ajanut sinun 

asiaasi vaan Dionin ja tämän ystävien ja kannattajien asiaa. 
Kun sitten Theodotes ja Herakleides joutuivat epäilyttävään 
valoon Dionin ystävinä, minä muka käytin kaikki keinoni 
pelastaakseni heidät rangaistukselta. 

Tällaiset olivat sinun ja minun väliset suhteet politiikassa. 
Jos olet havainnut minussa jotain muuta muka vihamielisyyt- 
tä sinua kohtaan, voit hyvällä syyllä katsoa, että se on tullut 
esiin samasta syystä. Älä sitä ihmettele. Jokainen järkevä 
mies olisi täydellä syyllä pitänyt minua alhaisena luonteena, 
jos sinun suuren valtasi hämäämänä olisin pettänyt vanhan 
kestiystäväni, kun sinä kohtelit häntä huonosti, miehen, joka 
suoraan sanoen ei missään suhteessa ole sinua huonompi, ja 
jos olisin asettunut sinun, vääryydentekijän, puolelle ja teh- 
nyt kaiken sinun tahtosi mukaan — rahanhimosta tietenkin: 
siitähän minun mielenmuutokseni tietysti olisi sanottu johtu- 
van, jos nyt kerran olisin muuttanut mieleni. Näin sitten 
kävi, että me sinun vuoksesi olemme kuin sudet keskenäm- 
me, täynnä erimielisyyttä. 

Edellä sanottua seuraa sitten toinen syytös, jota vastaan 
minun on, kuten sanoin, esitettävä toinen puolustus. Tarkas- 
tele nyt asiaa joka puolelta ja harkitse, valehtelenko mieles- 
täsi vai puhunko totta. Sillä väitän, että kaksikymmentä 
päivää ennen minun lähtöäni kotimatkalle Syrakusasta sinä 
esitit puutarhassa Arkhedemoksen ja Aristokritoksen läsnä- 
ollessa saman syytöksen kuin nyt, että minä valvoin enem- 
män Herakleideen ja kaikkien muiden etua kuin sinun. Hei- 
dän kuultensa kysyit minulta, muistanko kuinka ensi kertaa 
saapuessani kehotin sinua lähettämään siirtolaisia kreikkalai- 
siin kaupunkeihin. Sanoin muistavani ja lisäsin, että pidin 
sitä yhä edelleen parhaana menettelytapana. Mutta, hyvä 
Dionysios, minun on mainittava toinenkin huomautus, joka 
siellä silloin tehtiin. Kysyin nimittäin, annoinko sinulle silloin 
vain sen neuvon vai lisäksi jonkin toisenkin. Sinä vastasit 
minulle hyvin katkeraan ja pilkalliseen sävyyn, niin ainakin 
luulit, mutta nytpä sinun pilkkasi kohde onkin muuttunut 
unesta todeksi. Sinä sanoit, väkinäisesti naurahtaen ellen 
väärin muista, että minä olin kehottanut sinua ensin opiskele- 
maan ennen kuin ryhtyisit tekemään kaikkea tuota tai sitten 

jättämään sen tekemättä. Sanoin, että sinulla on erinomainen 
muisti. Geometriaako opiskelemaan, sinä kysyit, vai mitä? 
En sanonut, mitä silloin oli kielelläni, sillä pelkäsin, että 
odottamani kotimatka voisi pienen lipsahduksen vuoksi siir- 
tyä leveältä väylältä kapeikkoon. 

Syy, minkä vuoksi kaiken tämän olen sanonut, on seuraa- 
va: Älä panettele minua väittämällä, että minä estin sinua 
lähettämästä siirtolaisia barbaarien hävittämiin kreikkalai- 
siin kaupunkeihin ja keventämästä syrakusalaisten elämää 
muuttamalla tyrannivallan kuninkaanvallaksi. Väärempää 
syytöstä et voisi minua vastaan esittää. Voisin sen lisäksi 
tuoda esiin vielä varmempia todisteita, jos jossain olisi ole- 
massa pätevä tuomioistuin; voisin osoittaa, että minä kehotin 
sinua tekemään tuon kaiken mutta sinä et tahtonut. Eikä 
olisi vaikea selvästi osoittaa, että jos nuo suunnitelmat olisi- 
vat toteutuneet, se olisi ollut parasta sekä sinulle ja syrakusa- 
laisille että kaikille sisilialaisille. Mutta hyvä Dionysios, jos 
kiellät sanoneesi sen minkä olet sanonut, minä olen oikeassa. 
Jos taas myönnät, sinun on pidettävä Stesikhorosta viisaana 
miehenä ja jäljiteltävä hänen peruutuslauluaan luopumalla 
valheesta totuuden hyväksi. 

Platon toivottaa syrakusalaiselle Dionille menestystä. 


Uskon, että jo kauan on pantu merkille minun mielenkiinto- 
ni näihin käynnissä oleviin hankkeisiin ja innokas pyrkimyk- 
seni saada ne suoritetuksi loppuun. Syynä on pelkästään ja- 
loihin asioihin kohdistuva kunnianhimoni. Olen nimittäin si- 
tä mieltä, että ne, jotka ajattelevat jalosti ja toimivat sen 
mukaan, saavat myös sen mukaisen hyvän maineen. Tällä 
hetkellä asiat ovat hyvällä kannalla, jumalalle kiitos, mutta 
pääasiallinen taistelu käydäänkin tulevaisuudessa. Sillä jos 
kerran katsotaan, että joillekin ihmisille kuuluu kyky kunnos- 
tautua urhoollisuudessa, nopeudessa ja voimassa, myönne- 
tään kai, että ne, jotka kunnostautuvat totuudessa, oikeuden- 
mukaisuudessa ja jalomielisyydessä ja osoittavat kaikkien 
näiden hyveiden mukaista käytöstä, ovat juuri niitä, jotka 
myös pitävät näitä ominaisuuksia arvossa ja siinä suhteessa 
selvästi eroavat muista. 

Mitä tässä tarkoitan, on päivänselvää. Meidän on silti syy- 
tä palauttaa mieleemme, että on eräitä, jotka kohoavat tois- 
ten ihmisten yläpuolelle ikään kuin nämä olisivat lapsia — 
tiedät keitä tarkoitan. Meidän on itse selvästi osoitettava, 
että olemme sellaisia kuin sanomme olevamme, sitäkin suu- 
remmalla syyllä kun se jumalan avulla on helppoa. Sillä kun 
toisten ihmisten on pakko matkustella laajalti tullakseen tun- 

netuiksi, olet sinä siinä asemassa, että koko maailmassa kaik- 
kien katseet suuntautuvat vain yhteen paikkaan — vaikka 
tämä ehkä kuulostaa liioittelulta — ja siinä ennen kaikkea 
sinuun. Kun nyt kaikki katsovat sinuun, valmistaudu osoit- 
tautumaan muinaisen Lykurgoksen ja Kyyroksen veroiseksi 
ja muidenkin, jotka ovat saaneet mainetta luonteensa ja val- 
tiotaitonsa ansiosta. Tähän on sitäkin enemmän aihetta, kun 
monet, oikeastaan useimmat, sanovat, että nyt Dionysioksen 
kukistuttua on pelättävissä, että asiat menevät hullusti si- 
nun, Herakleideen, Theodoteen ja muiden tunnettujen henki- 
löiden kunnianhimon vuoksi. Älköön kukaan teistä antako 
siihen aihetta. Mutta jos joku niin tekee, ryhdy sinä lääkärik- 
s1, niin että kaikki kääntyy parhain päin. 

Ehkä sinusta tuntuu naurettavalta, että puhun näin, sillä 
tiedäthän itsekin nämä asiat. Mutta teatterissakin näyttelijät 
innostuvat jopa lasten saati sitten ystävien suosionosoituksis- 
ta, milloin he uskovat, että ne ovat merkki vilpittömästä 
hyvästä tahdosta. Näytelkää tekin nyt oma osanne, ja jos 
jotakin tarvitsette, ilmoittakaa. 

Olosuhteet täällä ovat suurin piirtein samat kuin teidän 
täällä ollessanne. Lähettäkää meille sana ja kertokaa mitä 
olette tehneet tai tekemässä, sillä vaikka olemmekin kuulleet 
paljon, emme oikeastaan tiedä mitään. Nyt on kyllä tullut 
Spartaan ja Aiginaan kirjeitä Theodoteelta ja Herakleideel- 
ta, mutta kuten sanottu, vaikka olemme kuulleet paljon hu- 
huja, emme tiedä mitään. Ajattele myös sitä, että joidenkui- 
den mielestä sinä et ota muita ihmisiä riittävästi huomioon. 
Älä unohda, että menestyvä toiminta riippuu myös kyvystä 
olla ihmisille mieliksi, kun taas omahyväisyys vie eristymi- 
seen. 

Voi hyvin! 

V kirje 
Platon toivottaa Perdikkaalle menestystä. 


Neuvoin Eufraiosta, niin kuin kirjeessäsi pyysit, pitämään 
täällä ollessaan huolta sinun asioistasi. Kestiystävyyden py- 
hässä nimessä, niin kuin sanotaan, olen velvollinen antamaan 
sinulle neuvoja muissakin asioissa, joista mainitsit, ja myös 
siinä, kuinka sinun tulee käyttää Eufraiosta hyväksesi. Hän 
on mies, josta voi saada hyötyä monella tavalla, ennen kaik- 
kea eräässä asiassa, jossa nuoruutesi vuoksi tarvitset apua, 
ja koska nuorilla miehillä ei ole tarjolla kovin monia neuvon- 
antajia. Kaikilla hallitusmuodoilla on ikään kuin elävillä 
olennoilla oma äänensä: oma kansanvallalla, oma harvainval- 
lalla ja oma yksinvallalla. Hyvin monet sanovat ymmärtä- 
vänsä näitä ääniä, mutta eivät suinkaan sitä tee, muutamia 
harvoja lukuun ottamatta. Jokainen valtiomuoto, joka puhuu 
omalla äänellään niin jumalille kuin ihmisillekin ja myös 
toimii sen mukaisesti, kukoistaa ja pysyy turvallisena, mutta 
jos se tottelee jotain muuta ääntä, se tuhoutuu. Tässä suh- 
teessa siis Eufraios osoittautuu sinulle erityisen hyödyllisek- 
si, vaikka hän kyllä muutenkin on pätevä mies. Uskon, että 
hän paremmin kuin muut, jotka ovat seurassasi, voi auttaa 
sinua tutkimaan yksinvallan ääntä. Käyttämällä tällä tavoin 
häntä hyväksesi hyödyt sekä itse että tuotat hänellekin mitä 
suurinta hyötyä. 

Joku kuitenkin saattaa tämän kuullessaan sanoa: »Platon 
näköjään kuvittelee tietävänsä, mikä on hyödyksi demok- 
ratialle. Silti hän ei ole koskaan noussut puhumaan kansalle, 
vaikka olisi voinut sen tehdä, eikä ole ryhtynyt neuvomaan, 
mikä olisi parasta.» Voit vastata siihen: »Platon on isänmaas- 
saan myöhäsyntyinen; hän löysi edestään kansan, joka jo oli 
vanha ja jonka aikaisemmat poliitikot olivat opettaneet teke- 
mään paljon sellaista, mikä olisi ollut ristiriidassa hänen neu- 
vojensa kanssa. Hän kyllä olisi antanut neuvoja kansalle ai- 
van kuin isälleen, ellei olisi ajatellut antautuvansa vaaraan 
turhan päiten, saamatta mitään aikaan. Luulenpa, että hän 
tekisi samalla tavoin, jos hänen pitäisi neuvoa minua. Sillä 
jos hän olisi sitä mieltä, että olemme parantumattomia, hän 
kyllä sanoisi kauniit hyvästit ja luopuisi antamasta neuvoja 
minulle ja minun asioissani.» 

Voi hyvin! 

IX kirje 
Platon toivottaa tarentumilaiselle Arkhytaalle menestystä. 


Arkhippos ja Filonides kannattajineen ovat saapuneet luok- 357d 
semme mukanaan kirjeesi, jonka olit heille antanut, ja kerto- e 
neet sinua koskevia uutisia. Valtiolliset asiat he ovat hoita- 
neet vaikeuksitta, eikä se ollutkaan työlästä. He kertoivat, 
että olit pahoillasi, koska sinulla ei ollut tarpeeksi aikaa irrot- 
tautua julkisten asioiden hoitamisesta. Onhan tietysti selvää, 
että jokaiselle on mieluisinta elämässään hoitaa niitä asioita, 358a 
jotka tuntee omikseen, varsinkin jos ne ovat sellaisia, joita 
sinä harrastat. Mutta sinun tulee pitää mielessä myös, ettei 
kukaan meistä ole syntynyt vain itseään varten, vaan että 
osa elämästämme kuuluu isänmaalle, osa vanhemmille, osa 
ystävillemme ja suuri osa niille jokapäiväisille askareille, joi- 
ta elämä meille asettaa. Kun isänmaa kutsuu meitä hoita- 
maan julkisia tehtäviä, olisi kaiketi sopimatonta olla kuule- 
matta kutsua. Silloinhan jätettäisiin samalla kenttä vapaaksi b 
kelvottomille, jotka eivät suinkaan ryhdy hoitamaan julkisia 
asioita parhaista vaikuttimista. 

Tämä riittäköön näistä asioista. Nyt pidän huolta Ekhekra- 
teesta ja teen sen vastakin, niin hyvin sinun kuin hänen isän- 
sä Frynionin ja myös nuorukaisen itsensä vuoksi. 

X kirje 
Platon toivottaa Aristodorokselle menestystä. 


Olen kuullut, että sinä olet ja olet aina ollut Dionin kaikkein 
358c läheisimpiä ystäviä, ja että sinä kaikista filosofiaa harrasta- 
vista olet osoittautunut viisaimmaksi. Sillä luotettavuutta, 
rehellisyyttä ja vilpittömyyttä minä kutsun todelliseksi filo- 
sofiaksi, mutta muita tietoja ja taitoja, jotka tähtäävät toi- 
siin päämääriin, voi mielestäni oikealla nimellä kutsua hie- 
nosteluksi. 
Voi hyvin ja pidä vastakin kiinni samoista luonteenominai- 
suuksista kuin nyt. 

XI kirje 
Platon toivottaa Laodamaalle menestystä. 


Olen aikaisemminkin kirjoittanut sinulle, kuinka tärkeää si- 
nun saapumisesi Ateenaan olisi kaiken sen kannalta, mistä 
puhut. Mutta kun sanot, että se on mahdotonta, toinen vaih- 
toehto on, että minä, mikäli mahdollista, tai Sokrates tulem- 
me sinun luoksesi, niin kuin kirjeessä sanoit. Nyt Sokrates 
on sairaana virtsaamisvaikeuksien vuoksi. Jos taas minä tuli- 
sin, olisi häpeällistä jollen pääsisi eteenpäin asiassa, jonka 
vuoksi olet minut kutsunut. Mutta en juuri usko voivani on- 
nistua siinä. Miksi, sen seikan selvittäminen vaatisi toisen 
pitkän kirjeen. En myöskään ikäni vuoksi ole siinä ruumiilli- 
sessa kunnossa, että voisin antautua kaikkiin niihin epämu- 
kavuuksiin ja vaaroihin, joita matkalla maalla ja merellä voi 
tulla vastaan. Nykyään ei matkustajille ole tarjolla muuta 
kuin vaaroja. Voin kuitenkin antaa sinulle ja siirtokunnan 
perustajille neuvoja, jotka Hesiodoksen sanoja käyttääkseni 
»kuulostavat minun lausuminani yksinkertaisilta mutta ovat 
vaikeita ymmärtää». 

Sillä jos luullaan, että lakeja säätämällä, olivatpa ne millai- 
sia hyvänsä, voidaan perustaa valtio ilman että jokin auktori- 
teetti valtiossa valvoo, että vapaiden ja orjien jokapäiväinen 
elämä sujuu järkevästi ja rohkeasti, niin se on kyllä erehdys. 
Tämä käy kyllä päinsä, jos teillä on miehiä, jotka ovat sellai- 

sen vallan arvoisia. Mutta jos siihen on kasvatettava joku 
eikä ole kasvattajia eikä kasvatettavia, kuten luulen, ei teillä 
ole muuta mahdollisuutta kuin rukoilla jumalia. Suurin piir- 
tein tällä tavoin valtiot aikaisemmin perustettiin, ja niitä 
hallittiin hyvin, kun ne joutuivat suurten tehtävien eteen so- 
dassa tai muissa vaikeuksissa, mikäli niissä nousi johtoon 
jaloluonteinen mies, jolla oli suuri valta. 

Tätä sinun tulee ja on pakkokin etukäteen harkita, ja sinun 
tulee myös ajatella asiaa sen valossa mitä sanon eikä vähäjär- 
kisesti kuvitella, että voitte heti kohta toteuttaa kaiken. 

Paljon onnea! 

XII kirje 
Platon toivottaa tarentumilaiselle Arkhytaalle menestystä. 


Meille on tuottanut suurta iloa saada vastaanottaa lähettä- 359c 
mäsi tutkielmat, ja olemme suuresti ihailleet niiden kirjoitta- d 
jaa. Olemme sitä mieltä, että sellainen mies on täysin esi- 
isiensä arvoinen. Heidänhän sanotaan olleen elymejä, niitä 
troijalaisia, jotka Laomedonin johdolla lähtivät perustamaan 
siirtokuntia, uljaita miehiä, niin kuin tarina kertoo. 

Mitä tulee minun omiin tutkielmiini, joista kirjoitat, ne 
eivät suinkaan ole viimeisteltyjä, mutta olen lähettänyt ne 
sinulle sellaisina kuin ne nyt sattuvat olemaan. Mitä niiden 
säilyttämiseen tulee, olemme siitä yhtä mieltä, niin että mi- e 
tään ohjeita ei tarvita. 

360a Platon toivottaa Dionysiokselle, Syrakusan tyrannille, me- 
nestystä. 


Jumala aloittakoon tämän kirjeen ja olkoon samalla todistee- 
na siitä, että kirje on minulta. 

Kerran, kun tarjosit aterian lokrislaiselle nuorukaiselle ja 
paikkasi pöydän ääressä oli melko kaukana minusta, nousit, 
tulit luokseni ja lausuit minulle muutamia hyvin ystävällisiä 

b sanoja, kuten minusta tuntui ja samoin pöytänaapuristani, 
joka oli kaunis nuori mies. Tämä sanoi: »Sinä, hyvä Diony- 
sios, olet varmaan suuressa kiitollisuudenvelassa Platonille 
filosofiasta.» Sinä sanoit: »Ja paljosta muustakin. Siitä het- 
kestä lähtien kun lähetin hänelle kutsun, minulle on ollut 
hyötyä jo siitä, että kutsuin hänet.» 

Meidän on nyt vaalittava tätä molemminpuolista suhdet- 
tamme niin, että hyöty puolin ja toisin aina vain lisääntyisi. 
Tässä tarkoituksessa lähetän nyt sinulle muutamia Pythago- 

c raan koulukunnan teoksia ja »Erittelyjä». Niin kuin aikoi- 
naan sovimme, lähetän myös luoksesi miehen, joka voisi olla 
hyödyksi sekä sinulle että Arkhytaalle, jos Arkhytas on tul- 
lut hoviisi. Hänen nimensä on Helikon. Hän on kotoisin 
Kyzikoksesta, on Eudoksoksen oppilas ja erittäin hyvin pe- 
rehtynyt kaikkiin tämän oppeihin. Hän on myös seurustellut 
Isokrateen erään oppilaan kanssa sekä Polyksenoksen kanssa, 

joka on eräs Brysonin koulukuntaan kuuluvista. Ja, mikä 
tällaisissa tapauksissa on harvinaista, hänen käytöksensä on 
miellyttävää eikä hän ole ärtyisä vaan sukkelapuheinen ja 
hyväntahtoinen. Sanon tämän kyllä tietyin varauksin, sillä 
koskeehan mielipiteeni ihmistä, eikä ihminen ole mikään 
huono olento, mutta hän on häilyväinen, paitsi muutamat 
harvat ja muutamissa harvoissa asioissa. Tässäkin tapaukses- 
sa pelkoni ja epäluuloni on sellainen, että tavatessamme tark- 
kailin häntä itse ja tein tiedusteluja myös hänen maanmies- 
tensä keskuudessa, eikä kenelläkään ollut miehestä mitään 
pahaa sanottavana. Pidä sinäkin häntä silmällä ja ole varo- 
vainen. Jos sinulla on aikaa, sinun kannattaisi ehdottomasti 
opiskella hänen johdollaan ja muutenkin harrastaa filosofiaa. 
Muussa tapauksessa hanki joku toinen perusteellisesti oppi- 
nut, niin että voit joutessasi opiskella ja näin tulla parem- 
maksi ja hankkia itsellesi kunniaa; siten minusta olisi sinulle 
jatkuvasti hyötyä. Se tästä asiasta. 

Mitä tulee tavaroihin, joita kirjeessäsi pyysit minua lähet- 
tämään, olen saanut teetettyä Apollonin patsaan, ja Leptines 
tuo sen sinulle. Se on nuoren lahjakkaan taiteilijan työtä. 
Hänen nimensä on Leokhares. Hänellä oli työpajassaan toi- 
nenkin teos, minun mielestäni hyvin kaunis. Niinpä ostin sen 
lahjoittaakseni sen puolisollesi, joka piti minusta niin hyvää 
huolta ollessani terve tai sairas ja tuotti siten kunniaa sekä 
minulle että sinulle. Anna se nyt siis hänelle, ellei muuta ole 
mielessäsi. Lähetän myös kaksitoista ruukkua makeata viiniä 
lapsille ja kaksi ruukkua hunajaa. Myöhästyimme viikunoi- 
den säilömisestä, ja säilötyt myrttihedelmät olivat jo pilaan- 
tuneet. Toisella kertaa olemme huolellisempia. Leptines ker- 
too sinulle kasveista. Rahat näihin menoihin ja eräisiin val- 
tion veroihin sain Leptineeltä, kun kerroin hänelle, mikä 
meidän kannaltamme oli sopivinta ja mikä myös oli totta, 
että nimittäin ne rahat, noin kuusitoista minaa, jotka olimme 
käyttäneet Leukaksen laivaan, olivat meidän rahojamme. 
Tämän summan minä siis sain, ja käytin ne itse ja lähetin 
sinulle edellä mainitut tavarat. 

Kuule sitten, millä kannalla ovat liikeasiamme, sekä sinun 
Ateenassa että omani. Kuten aikaisemmin sanoin, käytän 

sinun rahojasi samalla tavalla kuin muidenkin ystävieni. 
Kulutan niitä niin vähän kuin mahdollista ja vain sen verran 
kuin itse ja ne, joilta olen rahat saanut, pidämme oikeana ja 
tarkoituksenmukaisena. Minun tilanteeni tällä hetkellä on 
seuraava. Sisarusteni tyttäriltä, jotka kuolivat samoihin ai- 
koihin kuin sinä kehotit minua kantamaan kunniaseppelettä 
ja minä kieltäydyin, jäi minun huollettavikseni neljä tytärtä. 
Näistä yksi on nyt naimaikäinen, yksi kahdeksanvuotias, 
yksi vähän yli kolmivuotias ja neljäs alle vuoden. Näille on 
minun ja ystävieni annettava myötäjäiset, jos he menevät 
naimisiin minun eläessäni. Niistä, jotka menevät naimisiin 
kuoltuani, minun ei tarvitse huolehtia. Minun ei tarvitse 
antaa mitään niille, joiden isät ovat rikkaampia kuin minä. 
Mutta nyt minä olen heitä kaikkia rikkaampi, ja Dionin ja 
muiden avulla minä annoin tyttärien äideille heidän myötä- 
jäisensä. Nyt vanhin menee naimisiin Speusippoksen kanssa, 
jonka sisarentytär hän on. Hänelle ei tarvita enempää kuin 
kolmekymmentä minaa, mikä on meidän oloissamme koh- 
tuullinen myötäjäissumma. Jos minun äitini kuolee, hauta- 
muistomerkin rakentamiseen tarvitaan enintään kymmenen 
minaa. Tässä suunnilleen ovat ne menot, jotka minulla tällä 
hetkellä ovat näköpiirissä. Jos matkani sinun luoksesi aiheut- 
taa joitakin yksityisiä menoja tai maksuja valtiolle, on tehtä- 
vä niin kuin silloin sanoin, eli minun on pyrittävä saamaan 
kulut niin pieniksi kuin suinkin, ja mikäli en siinä onnistu, 
sinä maksat ne. 

Mitä sitten tulee sinun rahojesi käyttöön Ateenassa, voin 
kertoa, että jos minun olisi käytettävä rahoja kuoron kustan- 
tamiseen tai muuhun sellaiseen, sinulla ei ole täällä ketään 
kestiystävää, joka lainaisi rahaa, vaikka niin luulimme. Jos 
siis sinulla on meneillään jokin suuri hanke, joka pitäisi ra- 
hoittaa nopeasti — koska olisi vahingollista lykätä sitä siksi 
kunnes joku lähettämäsi henkilö tuo rahat — sinä saat asias- 
ta harmin lisäksi myös häpeää. Siitä olen itsekin saanut ko- 
kemusta, kun lähetin Erastoksen sinun kestiystäväsi, aigina- 
laisen Andromedeen luokse; olit kehottanut minua tarvittaes- 
sa lainaamaan häneltä, jos haluaisin lähettää sinulle jotakin 
arvokasta, jota kirjeessäsi olit pyytänyt. Hän sanoi, niin kuin 

luonnollista ja inhimillistä on, että kun hän aikoinaan oli lai- 
nannut rahaa sinun isällesi, hänellä oli ollut vaikeuksia sen 
takaisin saamisessa ja että hän lainaisi nyt jonkin pienen 
summan, mutta ei suurta. Näin minä jouduin lainaamaan 
Leptineeltä. Ja Leptines ansaitseekin kiitosta, ei siksi että 
antoi rahaa, vaan siksi että teki sen mielellään. Muutenkin 
hän sekä sanoin että teoin osoitti, kuinka harras ystäväsi hän 
on. Tällaiset ja myös päinvastaiset seikat minun pitää ilmoit- 
taa sinulle tehdäkseni selväksi, millaiselta kunkin henkilön 
asenne sinua kohtaan minusta näyttää. 

Puhun sinulle raha-asioista avomielisesti, sillä se on oikein, 
ja puhun myös sen kokemuksen nojalla, joka minulla on si- 
nun hovistasi. Edustajasi, jotka tuovat sinulle tietoja eri ta- 
hoilta, eivät halua kertoa sellaista, minkä luulevat merkitse- 
vän menoja, jotteivät joutuisi sinun vihoihisi. Totuta heidät 
siihen, että heidän on pakko selvittää tällaiset seikat ja kaik- 
ki muutkin. Sillä sinun tulee tietää kaikki mikä suinkin on 
mahdollista tietää, ja sinun on ratkaistava asiat eikä väistel- 
tävä niiden tietämistä. Tämä lisää parhaiten sinun arvoval- 
taasi. Sillä rahojen oikeanlainen käyttö ja velkojen täsmälli- 
nen takaisinmaksu on erinomainen asia, niin kuin itse olet 
sanonut ja kai vastakin sanot, sekä muuten että myös raho- 
jen hankinnan kannalta. Älä siis salli niiden, jotka sanovat 
valvovansa sinun etujasi, puhua sinusta pahaa ihmisten edes- 
sä. Sinulle ei ole hyväksi eikä kunniaksi, jos saat sellaisen 
maineen, että olet henkilö, jonka kanssa on vaikea tulla toi- 
meen. 

Tämän jälkeen haluaisin puhua Dionista. Muista häneen 
liittyvistä asioista en voi puhua ennen kuin saan sinulta kir- 
jeet, joista mainitsit. Mutta niistä asioista, joista kielsit mi- 
nua puhumasta hänelle, en maininnut mitään enkä keskustel]- 
lut hänen kanssaan. Yritin kuitenkin saada selville, suhtau- 
tuisiko hän raskaasti vai kevyesti sellaisiin tapahtumiin, ja 
minusta tuntui, että jos niin kävisi, se tuottaisi hänelle suur- 
ta ahdistusta. Muuten Dion tuntui sekä puheissaan että 
teoissaan olevan varsin maltillinen, kun sinä olit kysymykses- 
sä. 

Lahjoittakaamme Kratinokselle, Timotheoksen veljelle ja 

minun ystävälleni, raskasaseisen rintapanssari, sellainen peh- 
meä, jota jalkamiehet käyttävät, ja Kebeen tyttärille kolme 
seitsemän kyynärän aluspukua, ei kallista Amorgoksen pella- 
vaa vaan sisilialaista. Kebeen nimen kai tunnet. Hänet mai- 
nitaan Sokrates-dialogissa »Sielusta» keskustelemassa Sokra- 

b teen ja Simmiaan kanssa. Hän on meidän kaikkien luotettava 
ja hyvää tarkoittava ystävä. Mitä tulee merkkiin, jonka pe- 
rusteella erotat toisistaan vakavassa mielessä kirjoitetut kir- 
jeet ja ne, jotka on kirjoitettu vähemmän vakavasti, kai 
muistat sen. Pidä se joka tapauksessa mielessäsi ja kiinnitä 
siihen huomiota. Kovin monet pyytävät minua kirjoittamaan, 
eikä ole helppoa torjua pyyntöä. Vakavasti otettavat kirjeet 
alkavat sanalla » jumala», vähemmän vakavat sanalla »juma- 
lat». 

Myös lähettilääsi pyytävät minua kirjoittamaan, ja sehän 
on luonnollista. He ylistävät erittäin innokkaasti sekä sinua 
että minua, eikä vähimmin Filagros, jolla silloin oli käsi ki- 

c peä. Myös Filaides puhui sinusta palattuaan suurkuninkaan 
luota. Olisin kertonut sinulle mitä hän sanoi, ellei se olisi 
vaatinut kovin pitkää kirjettä, mutta näin ollen pyydä Lepti- 
nestä kertomaan. 

Mikäli haluat lähettää rintahaarniskan tai joitakin muita 
tavaroita, joista olen kirjoittanut, niin jos haluat uskoa ne 
jollekulle toiselle, tee se, muussa tapauksessa anna ne Teril- 
lokselle. Hän on niitä, jotka ovat aina matkalla, hän on mei- 
dän ystävämme ja on muun muassa perehtynyt filosofiaan. 
Hän on myös Teisonin vävy, hänen, joka oli kaupunginpää!- 
likkönä silloin kun lähdin purjehtimaan. 

Voi hyvin ja harrasta filosofiaa, ja kehota muitakin nuoria 

d miehiä sitä harrastamaan. Sano terveisiä »pallopelitovereille- 
ni» ja käske Aristokritoksen ja muidenkin pitää huolta siitä, 
että jos minulta tulee jokin tiedonanto tai kirje, sinä saat tie- 
tää siitä mahdollisimman pian ja että sinua muistutetaan 
asioista, joista olen kirjoittanut. Muista sitten maksaa Lepti- 
neelle rahat takaisin mahdollisimman pian, niin että toiset- 
kin sen nähdessään olisivat valmiimpia auttamaan meitä. 

Iatrokles, jonka minä aikoinaan vapautin samalla kuin 

e Myronideen, on nyt tulossa laivalla mukanaan tavarat, jotka 

lähetän sinulle. Anna hänelle jokin palkallinen toimi, koska 
hän on sinun kannattajasi, ja käytä hänen palveluksiaan niin 
kuin haluat. Säilytä tämä kirje tai muistiinpanot siitä, ja ole 
edelleen oma itsesi. 

406a SOKRATES Tässä äskettäin joku kertoi Kleitofonista, Aristo- 


407a 


nymoksen pojasta, että hän keskustellessaan Lysiaan kanssa 
moitti Sokrateen opetuksia ja ylisti taivaaseen asti Thrasy- 
makhoksen opetuksia. 

KLEItoFon Tämä henkilö, hyvä Sokrates, ei ole antanut si- 
nulle oikeaa selostusta siitä mitä minä puhuin sinusta Ly- 
siaalle. Tosin en joka suhteessa kehunut sinua, mutta annoin 
sinulle myös kiitosta. Mutta koska sinä selvästikin paheksut 
minua, vaikka et ole välittävinäsi asiasta, selostan mielelläni 
sinulle mitä tapahtui, kun nyt satumme olemaan kahden 
kesken, jotta et luulisi minulla olevan sinusta kovin huonoa 
käsitystä. Todennäköisesti et ole kuullut oikeaa selontekoa, 
ja siksi tunnut olevan enemmän harmistunut minuun kuin 
ansaitsenkaan. Jos nyt annat minulle puheenvuoron, käytän 
sitä mielihyvin ja haluan selittää. 

SOKRATES Olisihan vallan sopimatonta minun olla itsepäinen, 
kun niin innokkaasti haluat olla minulle hyödyksi. Kun saan 
tietää, mitkä ovat huonot puoleni ja mitkä hyvät, yritän toki 
kaikin voimin välttää edellisiä ja kehittää jälkimmäisiä. 
KLEITOFON Kuulehan sitten. Kuunnellessani sinua, Sokrates, 
olin usein tavattoman hämmästynyt siitä mitä kuulin, ja 
puheesi jalous tuntui minusta ylittävän kaikkien muiden ih- 
misten puheet. Sinä moitit ihmisiä kuin jumala tragedianäyt- 
tämöllä ja sanoit meille: »Minne riennätte, oi ihmiset? Te 

ette tiedä, että teette kaikkea muuta paitsi sitä mitä pitäisi. 
Te tuhlaatte kaiken tarmonne rikkauksien haalimiseen, mut- 
ta poikianne, joille aiotte jättää ne perinnöksi, ette välitä 
opastaa käyttämään niitä oikeamielisellä tavalla. Ette löydä 
opettajia, jotka opettaisivat heille oikeamielisyyttä, jos sitä 
ylipäänsä voi opettaa, tai mikäli oikeamielisyys on vaivan- 
näön ja harjoituksen tulos, ette löydä niitä, jotka tehokkaas- 
ti ohjaisivat ja harjoittaisivat poikianne. Itseännekään ette 
ole tässä suhteessa kehittäneet. Jos te itse ja lapsenne olette 
saaneet riittävästi opetusta lukemisessa ja kirjoittamisessa, 
musiikissa ja voimistelussa, pidätte tätä täydellisenä kasva- 
tuksena hyveeseen, mutta rikkauksien suhteen pysytte edel- 
leen yhtä kehnoina. Miksi ette jo halveksi nykyistä opetusta- 
paa ja etsi opettajia, jotka tekisivät lopun tuollaisesta sivisty- 
mättömyydestä? Tästä sopusoinnun puutteesta ja velttoudes- 
ta — ei suinkaan siitä, ettei osata sovittaa askelia lyyran tah- 
tiin — johtuu se, että veli nousee veljeään vastaan ja valtio 
valtiota vastaan vailla mittaa ja määrää ja sopua ja että ne 
jatkuvasti riidellen ja sotien aiheuttavat toisilleen ja itselleen 
kauheita kärsimyksiä. Väitätte kuitenkin, että vääryyden te- 
kijät eivät ole väärämielisiä kasvattamattomuuttaan tai tie- 
tämättömyyttään, vaan tieten tahtoen. Toiselta puolen teillä 
kyllä on otsaa väittää, että vääryyden tekeminen on häpeäl- 
listä ja herättää jumalien vihan. Kuka nyt tahallaan ryhtyisi 
sellaiseen pahantekoon? Se, joka sortuu nautintoihinsa, te 
sanotte. Mutta eikö nautintokin ole tahatonta ja nautinnonhi- 
mon voittaminen tahdosta riippuvaa? Tämän todistelun mu- 
kaan vääryyden tekeminen on joka tavalla tahatonta ja jokai- 
sen pitäisi yksityishenkilönä kiinnittää siihen nykyistä enem- 
män huomiota, ja samoin valtioiden julkisessa toiminnas- 
saan.» 

Kun minä, hyvä Sokrates, kuulen sinun usein puhuvan täl- 
laista, ihailen sinua suuresti ja ylistän sinua ihmeteltävänä 
miehenä. Ja teen samoin, kun sinä sitten edelleen sanot, että 
ne jotka harjoittavat ruumista mutta laiminlyövät sielun 
harjoittamisen, syyllistyvät samantapaiseen tekoon laimin- 
lyömällä sen, minkä pitäisi hallita, ja kehittämällä innok- 
kaasti sitä, minkä pitäisi olla hallittavana. Sanot myös, että 

jos ei osaa käyttää jotakin välinettä, on parempi olla sitä 
käyttämättä. Jos joku ei osaa käyttää silmiään eikä korviaan 
eikä koko muuta ruumistaan, hänen on parempi olla kuule- 
matta ja näkemättä ja käyttämättä ruumistaan mihinkään 
muuhunkaan. Sama pitää paikkansa taitoihin nähden. On 
selvää, että jos joku ei osaa käsitellä omaa lyyraansa, hän 
e1 osaa käsitellä naapurinsakaan lyyraa, ja joka ei osaa käsi- 
tellä toisen lyyraa, ei osaa käsitellä omaansakaan — eikä 
käyttää muutakaan välinettä tai tavaraa. Tämä sinun päätte- 
lysi vei hienoon johtopäätökseen, että jos joku ei osaa käyt- 
tää hyvin sieluaan, hänen on parempi antaa sielunsa olla 
rauhassa ja olla elämättä kuin elää holtittomasti. Jos nyt 
jonkun on pakko elää, hänen olisi parempi elää elämänsä 
orjana kuin vapaana, samalla tavoin kuin on parempi uskoa 
ajatustensa laivan peräsin toiselle, joka osaa ihmisten ohjaa- 
misen taidon. Tätä vertaustahan sinä, Sokrates, usein käytät 
politiikasta, selittäen että lainkäytön taito ja oikeamielisyys 
ovat samaa. 

Näitä ja monia muita tällaisia erinomaisella tavalla sanoik- 
sı puettuja ajatuksia vastaan — esimerkiksi sitä, että hyvettä 
voidaan opettaa ja että ihmisen tulee ennen kaikkea kehittää 
itseään — olen tuskin koskaan sanonut sanaakaan enkä luule 
vastakaan sanovani, sillä pidän niitä varsin innostavina ja 
hyödyllisinä kehotuksina. Ne ikään kuin herättävät meidät 
unesta. Niinpä odotin jännittyneenä, mitä saisin kuulla seu- 
raavaksi. Tosin, hyvä Sokrates, en ensin kysynyt tätä sinulta 
itseltäsi, vaan ikätovereiltasi tai tutkijakumppaneiltasi tai 
ystäviltäsi — mitä nimitystä noista sinun seuralaisistasi nyt 
pitäisikään käyttää. Kysyin ensin niiltä, joita sinä erityisesti 
pidät arvossa. Tiedustelin, mikä on seuraava askel ajatuksen- 
kulussa, ja esitin heille asian siihen tyyliin kuin sinulla on 
tapana. Sanoin: »Hyvät miehet, millä tavoin me nyt otamme 
vastaan sen kehotuksen hyveeseen, jonka Sokrates on teille 
antanut? Onko meidän hyväksyttävä kehotus sellaisenaan il- 
man, että on mahdollista seurata sitä käytännössä ja käsittää 
se täydellisesti, niin että meidän tehtävämme koko elämäm- 
me ajan on vain kehottaa niitä, joita vielä ei ole kehotettu, 
ja heidän tehtävänsä taas kehottaa toisia? Vai pitäisikö 

Sokrateen ja meidän muiden tämän jälkeen kysyä, pääs- 
tyämme ensin yksimielisyyteen siitä, että näin on ihmisen 
tehtävä: Mikä on seuraava askel? Mistä lähtökohdasta oikea- 
mielisyyden oppiminen on aloitettava? Aivan niin kuin joku 
kehottaisi meitä huolehtimaan ruumiillisesta kunnostamme 
huomattuaan, että me emme tiedä voimistelusta ja lääkintä- 
taidosta enempää kuin lapset, ja sitten moittisi meitä sa- 
noen, että on häpeällistä huolehtia vehnästä, ohrasta ja viini- 
köynnöksistä ja kaikesta siitä, minkä vuoksi raadamme ja 
mitä hankimme ruumiimme ylläpitämiseksi, jos emme mil- 
lään tavoin yritä löytää taitoa ja keinoja millä pitää itse ruu- 
mis parhaassa kunnossa, vaikka sellaisia on olemassa. Kun 
me sitten kysyisimme häneltä, joka meitä tuollaiseen kehot- 
taa: ”Sanohan, mitä ne sellaiset taidot ovat?”, hän epäilemät- 
tä vastaisi, että voimistelu ja lääkärintaito. Entä nyt tässä 
tapauksessa, minkä taidon me sanomme edistävän sielun 
hyvettä? Sanottakoon se julki.» Silloin se, jota pidettiin päte- 
vimpänä vastaamaan näissä asioissa, sanoi: »Se taito on juu- 
ri sama, jota Sokrateen kuulet julistavan: oikeamielisyys». 
Minä sanoin hänelle: » Älä mainitse vain nimitystä, vaan seli- 
tä tähän tapaan: on olemassa taito, jota sanotaan lääkärintai- 
doksi. Sen aikaansaannokset ovat kahtalaiset: se tuottaa aina 
uusia lääkäreitä jo olemassa olevien lisäksi, ja se saa aikaan 
terveyttä. Näistä jälkimmäinen ei ole mikään taito, vaan se 
on tulosta opettamisen ja oppimisen taidosta, ja tätä tulosta 
sanotaan terveydeksi. Samoin rakentajan alaa on rakennus 
ja rakennustaito. Näistä edellinen on työn tulos, jälkimmäi- 
nen on oppi. Vastaavasti olkoon oikeamielisyyden toisena 
tehtävänä tuottaa oikeamielisiä miehiä, aivan niin kuin 
muutkin henkiset taidot kukin omalla alallaan. Mutta tuo 
toinen tehtävä? Minkä teon oikeamielinen voi meille tehdä? 
Sanohan se.» Tämä vastasi muistaakseni: »Jotakin hyödyllis- 
tä.» Toinen sanoi: »Mikä on velvollisuuden mukaista.» Yksi 
taas: Mikä tuottaa voittoa.» Minä jatkoin kyselemistä sa- 
noen: »Jos noin on, samat nimityksethän sopivat mihin hy- 
vänsä taidon alueeseen: oikea toiminta, etua tuottava, hyö- 
dyllinen ja muu sen kaltainen. Mutta siihen nähden, mihin 
milläkin taidolla pyritään, voidaan jokaisesta sanoa sen eri- 

tyispiirteet, kuten esimerkiksi puusepäntaidosta, että se pyr- 
kii hyvään, kauniiseen, asianmukaiseen siten että se tuottaa 
puusta esineitä, jotka sinänsä eivät ole taitoa. Sanottakoon 
sama asia myös oikeamielisyydestä.» Lopulta yksi sinun seu- 
ralaisistasi, Sokrates, jota pidettiin nokkelimpana puhujana, 
sanoi, että oikeamielisyyden erityinen aikaansaannos, jota 
mikään muu ei saa aikaan, on luoda ystävyyttä valtioiden 
sisällä. Kun häneltä edelleen kysyttiin, hän selitti, että ystä- 
vyys on hyvä asia eikä koskaan millään tavalla paha. Kun 
häneltä sitten edelleen kysyttiin, miten on sen ystävyyden 
laita, joka kohdistuu poikiin ja eläimiin ja josta me käytäm- 
me samaa nimitystä, hän ei myöntänyt sen olevan ystävyyt- 
tä, koska joutui toteamaan, että se tuottaa enemmän vahin- 
koa kuin mitään hyvää. Mutta välttääkseen tämän myönny- 
tyksen hän sanoi, etteivät tuollaiset ystävyyssuhteet olleet 
lainkaan ystävyyttä ja että ne, jotka niistä sitä nimitystä 
käyttävät, erehtyvät. Hän sanoi, että varsinainen ja todelli- 
nen ystävyys on selvästikin yksimielisyyttä. Kysyttäessä, 
mitä hän tarkoitti yksimielisyydellä, onko se mielipiteitten 
samanlaisuutta vai tietoa, hän hylkäsi edellisen määritelmän. 
Sillä pakostakin syntyy usein vahingollista mielipiteitten 
yhteisyyttä ihmisten välillä, ja hän taas oli juuri myöntänyt, 
että ystävyys on joka suhteessa hyvä asia ja oikeamielisyyden 
aikaansaama. Niin ollen hän väitti, että yksimielisyys on 
samaa kuin ystävyys ja että se on tietoa, ei mielipidettä. 

Kun olimme tulleet keskustelussamme näin pitkälle, läsnä- 
olijat olivat valmiit käymään hänen kimppuunsa. He sanoi- 
vat, että hän kiersi kehässä takaisin lähtökohtaansa, ja väitti- 
vät: »Myös lääkärintaito on eräänlaista yksimielisyyttä kuten 
kaikki muutkin taidot, ja niistä voidaan selittää, mitä kukin 
niistä käsittelee. Mutta mihin tuo mainitsemasi oikeamieli- 
syys tai yksimielisyys tähtää, on jäänyt hämäräksi, ja samoin 
on jäänyt epäselväksi, mikä on sen vaikutus.» 

Lopuksi minä tein samat kysymykset sinulle, hyvä Sokra- 
tes, ja sinä sanoit, että oikeamielisyys on sitä, että vahingoit- 
taa vihamiehiään ja tekee hyvää ystävilleen. Myöhemmin 
kävi selville, että oikeamielinen mies ei koskaan tuota vahin- 
koa kenellekään vaan pyrkii tuottamaan kaikille hyötyä. Kun 

olin kysellyt samaa asiaa ei vain kerran tai kahdesti vaan 
itsepintaisesti pitkän ajan, luovuin lopulta yrityksestä. Vaik- 
ka pidin sinua kaikista ihmisistä parhaana kehottamaan ih- 
misiä hyveeseen, kaksi vaihtoehtoa jäi kuitenkin avoimiksi. 
Kykenetkö sinä vain kehottamaan mutta et mihinkään enem- 
pään — tämähän voisi koskea mitä hyvänsä muutakin taitoa, 
aivan niin kuin joku olematta itse perämies ylistäisi perämie- 
hen taitoa ihmiskunnalle erittäin arvokkaana taitona? Niinpä 
joku voi sinua vastaan esittää saman väitteen oikeamielisyy- 
destä, että et sinä sen enempää ole oikeamielisyyden tuntija, 
vaikka ylistätkin sitä jaloksi asiaksi. Minä en sellaista väitet- 
tä esitä. Kahdesta vaihtoehdosta toinen pitää paikkansa: joko 
sinulla ei ole tietoa, tai et halua jakaa sitä minun kanssani. 
Senpä vuoksi taidankin tässä epätietoisuudessani lähteä 
Thrasymakhoksen tai jonkun muun puheille, jos vain voin. 
Kunpa sinä lakkaisit antamasta minulle noita kehotuksiasi! 
Tee niin kuin olisit kehottanut minua voimistelemaan ja ole- 
maan lyömättä laimin ruumistani ja sitten jatkaisit kehotus- 
puhettasi selittämällä, millainen ruumiini on ja millaista 
huolenpitoa se tarvitsee. Tapahtukoon nyt samalla tavalla. 
Olettakaamme, että Kleitofon on samaa mieltä siitä, että on 
naurettavaa huolehtia kaikesta muusta, mutta laiminlyödä 
sielu, jonka vuoksi kaiken tuon vaivan näemme. Olettakaam- 
me, että minä olisin toistanut kaikki ne väitteet, toisen toisen- 
sa jälkeen, jotka nyt esitin. Pyydän nyt hartaasti, että teet 
juuri niin kuin toivon, etten minä enää joutuisi toisaalta ylis- 
tämään sinua Lysiaalle ja muille, ja toisaalta moittimaan. 
Sillä minä väitän, Sokrates, että ihmiselle, jota et vielä ole 
kehottanut, sinun arvosi on mittaamaton, mutta sille, jota 
olet, kehotuksesi on pikemminkin esteenä, jos tämä haluaa 
saavuttaa täydellisen hyveen ja haluaa elää onnellisena. 


197 


Theages 


121a DEMOonDokKos Sokrates, haluaisin keskustella kanssasi kahden 
kesken, jos aikasi on vapaa. Ja vaikka aikasi olisi varattu, 
niin ellei se ole kovin tähdellistä, vapauta minulle hiukan 
aikaa. 
SOKRATES Minulla on vapaata aikaa muutenkin, ja nimen- 
omaan sinua varten paljon. Sano vain mitä haluat. 
DEMonDokos Siirtyisimmekö täältä tuonne Zeus Vapauttajan 
pylväskäytävään? 
SOKRATES Jos mielesi tekee. 

b DeEMmonDokKos Mennään sitten. — Sokrates, kaikki kasvaminen 
näyttää tapahtuvan samalla tavalla, sekä maasta nousevien 
kasvien että myös kaikkien eläinten, ihminen mukaan luettu- 
na. Meille, jotka viljelemme maata, helpointa työtä on kaik- 
ki valmistelu, joka edeltää istutusta, ja sitten itse istuttami- 
nen. Mutta kun kasvi alkaa kasvaa, sen hoitaminen kysyy 

c meiltä paljon vaikeaa ja raskasta työtä. Tämä näyttää pitä- 
vän paikkansa ihmistenkin suhteen. Omalta kohdaltani otan 
esimerkin, joka sopii kaikkeen muuhunkin. Minulla on tämä 
poika, jonka istuttaminen tai siittäminen, miten sen nyt tah- 
too sanoa, oli maailman helpoin asia. Mutta hänen kasvatta- 
misensa on vaivalloista ja ainainen huolen aihe. Voisin maini- 
ta moniakin seikkoja, mutta erityisesti minua pelottaa se 
mieliteko, joka hänellä tällä haavaa on. Ei se tosin ole mi- 
kään arvoton pyrkimys, vaan varomaton, sillä hän sanoo, 

hyvä Sokrates, haluavansa tulla viisaaksi! Arvelen, että hä- 


nen samalta seudulta kotoisin olevat ikätoverinsa, jotka käy- d 


vät kaupungissa, ovat saaneet hänet levottomaksi kertomalla 
joistakin keskusteluista, joita ovat siellä kuulleet. Se on teh- 
nyt hänet kateelliseksi ja hän on jo kauan ahdistellut minua 
pyynnöillä, että auttaisin häntä ja maksaisin rahaa jollekin 
sofistille, jotta tämä tekisi hänetkin viisaaksi. Minä nyt en 
paljon välitä rahasta, mutta pelkään, että hän joutuu melkoi- 
seen vaaraan siellä, mihin on suin päin ryntäämässä. Jonkin 
aikaa pidättelin häntä hyvillä neuvoilla, mutta kun en enää 
siihen pysty, pidän parhaana suostua hänen pyyntöönsä, jot- 
tei hän kenties minun tietämättäni joutuisi jonkun turmele- 
maksi. Olen nyt tullut tänne saattaakseni hänet yhteyteen 
jonkun sofistin kanssa, heitähän pidetään viisauden opettaji- 
na. Oli mainio asia että tapasimme juuri sinut, jolta ennen 
muita haluan tällaisessa yrityksessä kysyä neuvoa. Jos sinul- 
la on jokin neuvo annettavana sen johdosta, mitä nyt olet 
kuullut, saat antaa sen ja sinun pitääkin se tehdä. 
SOKRATES Voi hyvä Demodokos, sanotaanhan, että neuvon 
antaminen on pyhä asia, ja jos milloin niin juuri siinä asias- 
sa, jossa nyt pyydät neuvoa. Ei ole jumalallisempaa asiaa, 
jossa ihminen voisi pyytää neuvoa, kuin itsensä tai omaisten- 
sa kasvattaminen. Sopikaamme siis ensiksi siitä, mikä on tuo 
asia, josta haluamme neuvotella. Voihan olla, että minä 
ymmärrän sillä yhtä ja sinä toista, ja kun etenemme keskus- 
telussamme, huomaammekin olevamme naurettavia, minä 
neuvon antajana ja sinä pyytäjänä, kun meillä ei ole yhteistä 
pohjaa. 

DEMonDokos Mielestäni olet oikeassa, Sokrates. On parasta 
tehdä niin kuin ehdotat. 

SOKRATES Olen kyllä oikeassa, mutta en joka kohdassa, sillä 
minun on tehtävä pieni täsmennys. Tulee näet mieleeni, että 
tämä nuorukainenkaan ei ehkä halua samaa kuin me luulem- 
me hänen haluavan vaan jotain aivan muuta, ja niin me 
olemme vielä enemmän syrjässä asiasta antaessamme neuvo- 
ja. Minusta tuntuukin oikeammalta aloittaa hänestä ja tie- 
dustella, mitä hän haluaa. 

DeEMonDokos Varmasti on parasta tehdä niin kuin sanot. 

SOKRATES Sanohan minulle, mikä on tämän nuorukaisen jalo 
puhuttelunimi. Miten häntä kutsutaan? 

DemonbokKos Hänen nimensä on Theages. 

SOKRATES Jalon ja hurskaalta kuulostavan nimen olet pojalle- 
si antanutkin, Demodokos. Sanohan meille, Theages, tahdot- 
ko sinä tulla viisaaksi ja haluatko isäsi löytävän jonkun sellai- 
sen miehen, joka tekee sinut viisaaksi, kun oleskelet hänen 
seurassaan? 

THeaces Kyllä. 

SOKRATES Sanotko viisaiksi niitä, joilla on tietoja omalta eri- 
koisalaltaan, vai niitä, joilla ei ole? 

THEAGES Niitä, joilla on tietoja, minä sanon viisaiksi. 
SOKRATES No hyvä. Eikö isäsi opettanut myös sinulle taitoja, 
joita on opetettu muillekin täällä oleville — niille, jotka ovat 
jalosyntyisten ja kunnianarvoisten isien poikia — kuten kirjal- 
lisuutta, lyyransoittoa ja painia ja muita kilpailulajeja? 
THEAGEs Kyllä opetti. 

SOKRATES Ja sinä katsot nyt itseltäsi puuttuvan jotain tietoa, 
joka isäsi tulee sinulle hankkia? 

THEAGES Niin katson. 

SOKRATES Mitä se tieto on? Sanohan meillekin, jotta voimme 
tehdä niinkuin toivot. 

THEAGEs Hän kyllä tietää sen, hyvä Sokrates, koska olen 
sanonut sen hänelle monta kertaa. Mutta hän puhuu sinulle 
tahallaan niin kuin ei muka tietäisi, mitä minä haluan. Siitä 
ja muustakin hän vain kiistelee minun kanssani eikä halua 
sijoittaa minua kenenkään oppiin. 

SOKRATES Mutta tuo mitä hänelle aikaisemmin sanoit, oli 
sanottu ikään kuin ilman todistajien läsnäoloa. Ota nyt mi- 
nut todistajaksi ja sano, mitä viisautta haluat. Jos haluat sitä 
tietoa, jonka avulla ihmiset ohjaavat aluksia, mitä vastaisit 
jos minä tekisin sinulle seuraavan kysymyksen: Theages, 
minkä viisauden puutteessa olevana moitit isääsi, kun hän 
ei halua saattaa sinua yhteyteen sellaisten kanssa, jotka teki- 
sivät sinusta viisaan? Mikä sen viisauden nimi olisi? Ei kai 
muu kuin perämiehen taito? 

THEAGES Se juuri. 

SOKRATES Jos sitten haluaisit oppia sitä viisautta, jonka avul- 

la ohjataan vaunuvaljakkoa, ja sen vuoksi moittisit isääsi ja 
minä kysyisin, mikä taito se on, niin mitä vastaisit? Kai sa- 
noisit, että se on vaununajajan taito? 

THeaces Kyllä. 

SOKRATES Entä se, mitä nyt haluat oppia, onko se vailla ni- 
meä vai onko sillä nimi? 

THEAGES Luulenpa, että sillä on nimi. 

SOKRATES Tunnetko itse asian, vaikka et tiedäkään sen ni- 
meä, vai tiedätkö myös nimen? 

THEAGES Tiedän kyllä nimenkin. 

SOKRATES Mikä se on? Sanohan. 

THEAGES Minkäpä muun nimen sille voisi antaa, hyvä Sokra- 
tes, kuin viisaus? 

SOKRATES Eikö myös vaununajajan taito ole viisautta? Vai 
onko se sinusta tietämättömyyttä? 

THEAGES Fi minun mielestäni. 

SOKRATES Vaan viisautta? 

THEAGES Niin. 

SOKRATES Mihin me sitä viisautta käytämme? Eikö se ole se 
taito, jolla osaamme hallita hevosvaljakkoa? 

THEAGES On. 

SOKRATES Ja perämiehen taito on myös viisautta? 

THEAGES Niin minun mielestäni. 

SOKRATES Eikö se ole juuri se viisaus, jonka avulla osaamme 
ohjata aluksia? 

THEAGES Sehän se on. 

SOKRATES Entä se tieto, jota sinä haluat? Mitä viisautta se 
on? Sitäkö, että osaamme hallita jotakin? 

THEAGES Niin minun mielestäni, viisautta hallita ihmisiä. 
SOKRATES Hallita, sairaitako? 

THeAces Ei toki. 

SOKRATES Sillä sehän on lääkärintaitoa. Eikö niin? 
THEAGES Niin. 

SOKRATES Entä onko se sitä tietoa, jonka avulla osaamme 
johtaa laulajia kuorossa? 

THEAces Ei ole. 

SOKRATES Sillä sehän on musiikintuntemusta. 

THeaGes Niin tietysti. 

SOKRATES No onko se sitten tietoa, jonka avulla osaamme 
johtaa voimisteluharjoituksia? 

THeaGes Ei ole. 

SOKRATES Sillä sehän on voimistelutaitoa. 

THEAGESs Niin on. 

SOKRATES Johtaa ihmisiä — mutta mitä tekemään? Koetahan 
sanoa se samalla tavoin kuin minä äsken puhuin sinulle. 
THEAGES Johtaa ihmisiä valtiossa, se on minun käsitykseni. 
SOKRATES Eivätkö myös sairaat ole valtiossa? 

THEAGES Ovat kyllä, mutta minä en tarkoita vain heitä, vaan 
muitakin valtion kansalaisia. 

SOKRATES Ymmärränköhän minä nyt mitä taitoa sinä tarkoi- 
tat? Sinä et varmaankaan tarkoita sitä tietoa, jonka avulla 
johdamme sadonkorjaajia, hedelmänpoimijoita, puiden istut- 
tajia ja viljan kylväjiä ja puijia, sillä maanviljelijän tiedolla- 
han noita ihmisiä johdetaan. Vai kuinka? 

THEAGESs Niin. 

SOKRATES En liioin luule sinun tarkoittavan sitä tietoa, jolla 
johdetaan sahaajia, poraajia, höylääjiä ja sorvareita, kaikkia 
tällaisia, sillä sehän on puusepäntaitoa. 

THEAGESs Niin on. 

SOKRATES Mutta ehkä tarkoitat sitä tietoa, jolla johdetaan 
kaikkia näitä sekä itse maanviljelijöitä ja puuseppiä ja kai- 
kenlaisia käsityöläisiä ja tavallisia ihmisiä, naisia ja miehiä. 
Ehkä sinä tarkoitat sitä viisaudella? 

THEAGES Sitähän minä olen koko ajan tahtonut sanoa, hyvä 
Sokrates. 

SOKRATES Voitko sitten sanoa, johtiko Aigisthos, hän joka 
Argoksessa surmasi Agamemnonin, kaikkia noita ihmisiä 
joita tarkoitat, käsityöläisiä ja muita ihmisiä, miehiä ja nai- 
sia, vai joitakin muita? 

THeAGes Ei muita, vaan juuri heitä. 

SOKRATES Entä sitten Peleus, Aiakoksen poika, johtiko hän 
Fthiassa noita samoja ihmisiä? 

TuHeEAGces Kyllä johti. 

SOKRATES Oletko koskaan kuullut Periandroksesta, Kypse- 
loksen pojasta, millainen hän oli Korintin hallitsijana? 
THEAGEs Olen kyllä. 


202 


THEAGES 


SOKRATES Eikö hän hallinnut noita samoja ihmisiä omassa 
kaupunkivaltiossaan? 

TuHeAces Hallitsi. 

SOKRATES Entä sitten Arkhelaos, Perdikkaan poika, joka äs- 
kettäin hallitsi Makedoniassa, hallitsiko hän mielestäsi samo- 
ja ihmisiä? 

THeacEs Kyllä minun mielestäni. 

SOKRATES Keitä sitten luulet Hippiaan, Peisistratoksen po- 
jan, hallinneen tässä meidän valtiossamme? Eivätkö he olleet 
näitä samoja ihmisiä? 

THEAGES Totta kai olivat. 

SOKRATES Sanoisitko sitten, mikä nimi annetaan Bakikselle 
ja Sibyllalle ja maanmiehellemme Amfilytokselle? 
THEAGES Mikäpä muu, Sokrates, kuin selvänäkijän nimi. 
SOKRATES Aivan oikein. Mutta koetahan nyt vastata minulle 
samalla tavalla, minkä nimen saavat Hippias ja Periandros 
hallitsemistapansa perusteella? 

THeagces Luullakseni he olivat yksinvaltiaita, mitäpä muuta- 
kaan. 

SOKRATES Niinpä se, joka tahtoo hallita kaikkia ihmisiä val- 
tiossa, tahtoo käyttää samaa hallitustapaa kuin äsken maini- 
tut eli yksinvaltiutta ja olla yksinvaltias. 

THEAGES Siltä näyttää. 

SOKRATES Ja sitäkö sinä sanot tahtovasi? 

THEAGEs Nähtävästi, päätellen siitä mitä olen sanonut. 
SOKRATES Voi sinua lurjusta! Tyrannin vallallako sinä tahdot 
meitä hallita, ja sitten koko ajan moitit isääsi, ettei hän ha- 
lua lähettää sinua jonkun luo oppimaan tyrannin hallitsemis- 
tapoja? Ja sinä Demodokos, etkö häpeä! Vaikka jo kauan 
olet tiennyt, mitä tämä sinun poikasi tahtoo, ja olisit voinut 
lähettää hänet jonnekin missä hänestä olisi tullut haluaman- 
sa viisauden asiantuntija, sinä vain moitit häntä etkä suostu 
lähettämään! Mutta katsotaanpa. Kun hän minun läsnäolles- 
sani asettui vastustamaan sinua, neuvotelkaamme nyt yhdes- 
sä, minä ja sinä, kenen luokse hänet lähettäisimme ja kenen 
opissa hänestä tulisi viisas tyrannivallan käyttäjä. 
DeEMmonokos Tehdään niin, jumalan nimessä, Sokrates, sillä 
mielestäni tässä tarvitaankin kunnon neuvottelua. 

SOKRATES Odotahan, hyvä ystävä. Kuunnelkaamme häntä 
itseään ensin tarkkaan. 

DeEMonDokos Kysy sinä häneltä. 

SOKRATES Entäpä, Theages, jos ottaisimme avuksi Euripi- 
deen? Hänhän sanoi: 


Tyrannit ovat viisaita, kun seurustelevat viisaiden kanssa. 


Olettakaamme, että joku olisi kysynyt Euripideelta: Euripi- 
des, missä suhteessa viisaiden kanssa seurustelemalla yksin- 
valtiaat osoittavat viisautensa? Jos hän esimerkiksi olisi sano- 
nut: 


Maanviljelijät ovat viisaita, kun seurustelevat viisaiden kanssa, 


ja me taas olisimme kysyneet: missä suhteessa viisaiden? — 
niin mitä hän olisi vastannut? Varmaankin: maanviljelykses- 
sä viisaiden. 

THEAGcEs Niin juuri. 

SOKRATES Entäpä jos hän olisi sanonut: 


Leipurit ovat viisaita, kun seurustelevat viisaiden kanssa, 


ja me taas kysyisimme: missä suhteessa viisaiden? Niin mitä 
muuta hän vastaisi kuin että leipomisessa viisaiden? 
THEAGES Aivan niin. 

SOKRATES Entä jos hän olisi sanonut: 


Painijat ovat viisaita, kun seurustelevat viisaiden kanssa, 


ja me taas utelisimme, että missä asiassa viisaiden, niin eikö 
hän vastaisi, että painissa tietenkin? 

THeaGes Totta kai. 

SOKRATES Mutta kun hän on sanonut: 


Tyrannit ovat viisaita, kun seurustelevat viisaiden kanssa 


ja me kysymme: missä suhteessa viisaiden, Euripides — mitä 

luulisit hänen vastaavan? Keitä hän sanoisi sellaisiksi? 
THEAGES Sitä en tosiaankaan tiedä. 

SOKRATES Sanonko sen sinulle? 

THEAGES Sano vain. 

SOKRATES Kysymys on samasta, minkä Anakreon sanoo Kal- 
likriten ymmärtäneen. Kai tunnet runon? 

THEAGES Tunnen kyllä. 

SOKRATES No niin, haluatko olla jonkun sellaisen miehen 
opissa, joka omistaa saman taidon kuin Kallikrite, Kyanen 
tytär — hänhän tiesi kaiken yksinvallasta, niin kuin runoilija 
kertoo — jotta sinusta tulisi meidän ja valtiomme yksinval- 
tias? 

THEAGES Sinähän, Sokrates, lasket leikkiä ja teet minusta 
pilaa kaiken aikaa. 

SOKRATES Mitä, etkö sinä sano haluavasi juuri sitä viisautta, 
jonka avulla hallitsisit kaikkia valtion kansalaisia? Jos näin 
tekisit, olisit ilmeisesti tyranni. 

THEAGEs Tahtoisin todellakin päästä tyranniksi, siltä näyt- 
tää, hallitsemaan mieluiten kaikkia ihmisiä, mutta jollei se 
käy päinsä, edes niin monia ihmisiä kuin suinkin. Niin kuin 
varmaan sinäkin ja kaikki muutkin ihmiset. Tai ehkä vielä 
enemmänkin: jumalaksi. Mutta en minä niin sanonut. 
SOKRATES No mutta mitä ihmeessä sinä sitten haluat? Etkö 
sano tahtovasi hallita valtion kansalaisia? 

THEAGES En väkivallalla enkä niin kuin tyrannit, vaan kansa- 
laisten vapaan tahdon nojalla, niin kuin kaikki muutkin vai- 
kutusvaltaiset miehet valtiossa. 

SOKRATES Tarkoitat siis sillä tavoin kuin Themistokles ja 
Perikles ja Kimon, jotka ovat osoittautuneet kyvykkäiksi 
valtiomiehiksi? 

THEAGESs Heitä juuri minä tarkoitan. 

SOKRATES No entä jos haluaisit oppia sitä viisautta, jonka 
avulla tullaan hyväksi ratsastajaksi? Kenen puoleen kääntyi- 
sit halutessasi tulla kelpo ratsastajaksi? Et kai muiden kuin 
ratsumestareiden? 

TuHEAGESs En tietenkään. 

SOKRATES Ja heistä siis sellaisten, jotka hallitsevat ammattin- 
sa, joilla itsellään on hevosia ja jotka puuhailevat monien 

hevosten parissa, sekä omien että toisten? 

THEAGES Sehän on selvää. 

SOKRATES Entä jos haluat tulla viisaaksi keihäänheitossa? 
Etkö arvele viisastuvasi siinä menemällä keihäänheittäjien 
oppiin, joilla on itsellään keihäitä ja jotka käyttävät monen- 
laisia keihäitä, sekä toisten että omia? 

THeEAGceEs Kyllä niin luulen. 

SOKRATES Sanohan sitten: jos kerran haluat tulla viisaaksi 
valtion asioiden hoidossa, luuletko viisastuvasi seurustele- 
malla joidenkuiden muiden kuin niiden poliitikkojen kanssa, 
jotka itse ovat eteviä valtiotaidossa, eivätkä vain omassa val- 
tiossaan, vaan ovat kanssakäymisessä myös monien muiden 
valtioiden kanssa, sekä helleenien että barbaarien? Luuletko 
tosiaan tulevasi viisaaksi näissä asioissa seurustelemalla mui- 
den kuin juuri mainittujen miesten kanssa? 

THEAGES Sokrates, sinun kuulemma väitetään sanoneen, että 
noiden poliitikkojen pojat eivät ole yhtään sen parempia 
kuin suutarienkaan pojat. Mielestäni olet lausunut mitä sel- 
vimmän totuuden, sikäli kuin minä kykenen asiaa ymmärtä- 
mään. Olisinhan aika houkka jos luulisin, että joku noista 
miehistä voi antaa minulle viisauttaan, kun ei ole ollut miksi- 
kään hyödyksi edes omalle pojalleen, niin kuin olisi pitänyt, 
jos ylipäänsä on ollut hyödyksi kenellekään. 

SOKRATES Ystävä hyvä, miten menettelisit jos sinulla olisi 
poika joka ahdistelisi sinua sanomalla, että hän tahtoo tulla 
hyväksi taidemaalariksi? Ja jos hän moittisi sinua, isäänsä, 
siitä että et halua tuhlata rahaa moiseen puuhaan, mutta 
itse halveksisi tuon ammatin harjoittajia, maalareita, eikä 
haluaisi oppia heiltä? Tai huilunsoittajia, jos tahtoisi tulla 
huilunsoittajaksi, tai lyyransoittajia? Tietäisitkö, mitä hänel- 
le pitäisi tehdä ja kenen luo hänet lähettää, jos hän ei haluai- 
s1 oppia noilta ammatti-ihmisiltä? 

THeaGes Totta vieköön, en tietäisi. 

SOKRATES Etkö sinä nyt itse käyttäydy isääsi kohtaan aivan 
samalla lailla? Sinähän ihmettelet ja moitit häntä siitä, ettei 
hän tiedä miten menetellä sinun suhteesi ja kenen luo lähet- 
tää sinut. Me olemme valmiit viemään sinut jonkun jalon ja 
hyvän ateenalaisen valtiomiehen seuraan, kenen vain haluat, 

joka pitää sinut luonaan maksutta. Näin sinun ei tarvitse 
tuhlata rahaa, ja saat myös osaksesi paljon enemmän ihmis- 
ten huomiota kuin olemalla jonkun toisen seurassa. 
THEAGES Mutta Sokrates, etkö sinäkin ole noita jaloja ja 
hyviä miehiä? Jos sinä suostuisit ottamaan minut seuraasi, 
olisin tyytyväinen enkä etsisi ketään muuta. 

SOKRATES Mitä tarkoitat? 

DeMopDokos Voi Sokrates, ei hän ollenkaan hullummin puhu, 
ja samalla tekisit minutkin iloiseksi. Mielestäni olisikin oikea 
onnenpotku, jos hän tahtoisi liittyä sinun seuraasi ja sinä 
suostuisit siihen. Minua suorastaan hävettää sanoa, kuinka 
hartaasti sitä haluan. Pyydän teitä molempia, sinua, Sokra- 
tes, että suostuisit opettamaan häntä, ja sinua, Theages, että 
et pyri kenenkään muun oppiin kuin Sokrateen. Päästätte 
minut suuresta pelosta ja huolesta, sillä juuri tällä hetkellä 
pelkään kovin, että hän joutuu jonkun toisen käsiin, joka 
turmelee hänet. 

THEAGES Sinun ei tarvitse enää pelätä minun puolestani, isä, 
kunhan vain saat suostutelluksi hänet ottamaan minut oppi- 
laakseen. 

DeMonokos Oikein hyvin sanottu. Sokrates, tästä eteenpäin 
meidän pitää puhua sinulle, sillä minä olen valmis uskomaan 
sinun käsiisi itseni ja kaiken, mitä minulla ylipäänsä on, kai- 
ken mitä ikinä tarvitset, jos otat tämän Theageen hyvin vas- 
taan ja teet hänelle niitä hyviä palveluksia joihin sinä pystyt. 
SOKRATES Demodokos, en lainkaan ihmettele innostustasi, 
jos luulet minun ennen muita voivan olla hyödyksi tälle po- 
jallesi. Eihän järkevä mies voi olla mistään enemmän innos- 
tunut kuin siitä, miten kehittäisi oman poikansa niin hyväksi 
mieheksi kuin mahdollista. Mutta mistä olet saanut sen käsi- 
tyksen, että juuri minä olen kykenevämpi tekemään pojasta- 
si hyvän kansalaisen kuin sinä itse, ja mistä hän sai sen käsi- 
tyksen, että minä olen hänelle siinä suuremmaksi hyödyksi 
kuin sinä? Sitä minä kovasti ihmettelen. Ensiksikin, sinä olet 
vanhempi kuin minä, ja toiseksi, olet hoitanut monia kor- 
keimpia virkoja Ateenassa, ja sinua pitävät Anagyruksen 
piirikunnan asukkaat suuremmassa arvossa kuin ketään 
muuta, ja yhtä paljon muutkin kansalaiset. Minussa ei kum- 

pikaan teistä voi havaita mitään sellaista. Jos sitten Theages 
vielä vähättelee poliitikkojemme seuraa ja hakee joitakin 
toisia, jotka julistavat kykenevänsä kasvattamaan nuoria 
miehiä, niin onhan meillä Prodikos Keos-saarelta, Gorgias 
Leontinoista, Polos Akragaasta ja monia muita niin viisaita, 
että kulkevat kaupungista kaupunkiin ja houkuttelevat oppi- 
laikseen jalosyntyisimpiä ja rikkaimpia nuorukaisia, sellaisia 
jotka maksutta pääsisivät kenen vain maanmiehensä oppiin. 
He houkuttelevat hylkäämään näiden opetuksen ja maksa- 
maan palkkioina suuret rahat ja lisäksi vielä edellyttävät 
kiitollisuutta. Sinun ja poikasi olisi ollut luonnollista valita 
joku heistä, mutta ei minua. Enhän minä ole saanut mitään 
opetusta noissa ylevissä ja jaloissa oppiaineissa, vaikka soisin 
että olisin. Olen aina sanonut, että minä en tiedä mistään 
mitään, paitsi eräästä vähäisestä yksityiskohdasta, nimittäin 
rakkaudesta. Siinä väitän olevani etevämpi kuin kukaan muu 
ennen meitä elänyt tai nyt elävä. 

THEAGES Näetkö nyt, isä, ettei Sokrates ole kovin halukas 
viettämään aikaa minun kanssani? Minä kyllä seurustelisin 
hänen kanssaan, jos hän vain tahtoisi. Mutta äsken hän kyllä 
laski meidän kanssamme leikkiä. Tiedänhän minä joitakin 
ikätovereitani ja vähän vanhempiakin, jotka eivät olleet mis- 
tään kotoisin ennen kuin tulivat hänen oppilaikseen, mutta 
hänen seurassaan tulivat pian etevämmiksi kaikkia niitä, joi- 
ta huonompia olivat ennen olleet. 

SOKRATES No tiedätkö, mitä se merkitsee, sinä Demodokok- 
sen poika? 

THEAces Kyllä tiedän, toden totta, että jos sinä tahdot, mi- 
nustakin voi tulla samanlainen kuin heistä. 

SOKRATES Fi, rakas ystävä, asia on jäänyt sinulle hämäräksi, 
mutta minä selitän. Minua on lapsuudestani saakka seuran- 
nut jumalallisena lahjana eräänlainen daimonin henki. Se on 
ääni, joka aina kuuluessaan antaa minulle merkin, että en 
saa tehdä jotain, mitä aion tehdä, mutta ei koskaan kehota 
minua mihinkään. Jos joku ystävä kysyy minulta neuvoa ja 
ääni kuuluu, käy samoin: se kieltää eikä salli hänen tehdä 
mitä oli aikonut. Esitän tästä kuultavaksenne todistajia. Te- 
hän tunnette Kharmideen, joka on niin kaunis kasvultaan, 

Glaukonin pojan. Hän kerran kysyi minulta neuvoa, kun 
aikoi ruveta harjoittelemaan Nemean juoksukilpailua varten. 
Heti kun hän alkoi selittää, että aikoi harjoitella, ääni kuu- 
lui. Aloin estellä häntä ja sanoin, että hänen puhuessaan 
minä kuulin jumalaisen äänen sanovan: Älä harjoittele. Hän 
sanoi: »Ääni ehkä ilmoittaa sinulle, että minä en voita. Mut- 
ta vaikka en voitakaan, minun on hyödyllistä harjoitella tällä 
välin.» Näin sanoen hän lähti harjoittelemaan. Kannattaa 
kysyä häneltä, mitä seurauksia tuosta harjoittelusta hänelle 
oli. Tai jos haluatte, kysykää Timarkhoksen veljeltä, Kleito- 
makhokselta, mitä Timarkhos sanoi hänelle, kun oli menossa 
suoraan vankilaan kärsimään kuolemanrangaistuksen, hän ja 
Euathlos, kilpajuoksija, joka oli suojellut Timarkhosta luo- 
naan pakolaisena. Hän vastaisi, että Timarkhos sanoi silloin 
näin: — 

THEAGES Mitä hän sanoi? 

SOKRATES » Voi Kleitomakhos, minä menen nyt kuolemaan 
sen vuoksi, että en halunnut seurata Sokrateen neuvoa.» 
Miksi ihmeessä Timarkhos noin sanoi? Minä selitän. Kun 
Timarkhos ja Filemon, Filemonideen poika, juomingeissa 
nousivat lähteäkseen ulos tappamaan Nikiaan, Heroska- 
mandroksen pojan — he yksin tiesivät salajuonesta — Ti- 
markhos kysyi minulta: »Mitä sanot, Sokrates? Juokaa te 
vain, minun täytyy käväistä muualla. Palaan takaisin vähän 
ajan kuluttua, jos pääsen tulemaan.» Minä kuulin äänen ja 
sanoin hänelle: » Älä lähde, sillä minä sain tuon tutun juma- 
lallisen merkin.» Hän jäi paikalleen. Vähän ajan kuluttua 
hän alkoi taas tehdä lähtöä ja sanoi: »Minä menen nyt, 
sokrates.» Jälleen minä kuulin äänen ja jälleen pakotin hä- 
net jäämään paikalleen. Kolmannella kerralla hän päätti li- 
vahtaa ulos minun huomaamattani ja nousi ylös salaa sano- 
matta minulle sanaakaan, kun olin kiinnittänyt huomioni 
toisaalle. Ja niin hän meni ulos ja teki teon, jonka vuoksi 
kärsi kuolemanrangaistuksen. Sen vuoksi hän silloin sanoi 
veljelleen sen, minkä minä nyt sanoin teille, että hän menee 
kuolemaan, koska ei uskonut minua. Ja mitä taas tulee Sisi- 
lian tapahtumiin, voitte kuulla hyvinkin monilta, mitä minä 
silloin sanoin sotajoukon tuhoutumisesta. Menneisyyttä kos- 

kevat asiat voi kuulla niiltä, jotka niistä tietävät, mutta nyt 
on tilaisuus kokeilla, mitä merkki tällä hetkellä sanoo. Sillä 
kun komea Sannion suunnitteli lähtöä sotaretkelle, sain mer- 
kin, ja nyt hän on Thrasylloksen kanssa menossa suoraan 
Efesokseen ja Jooniaan. Minä luulen hänen saavan surmansa 
tai joutuvan hyvin lähelle kuolemaa, ja pelkään pahoin koko 
sotajoukkomme puolesta. 

Olen kertonut tämän sinulle, koska tuo jumalallinen henki 
vaikuttaa myös yhdessäoloon niiden kanssa, jotka viettävät 
aikaa minun kanssani. Sillä moniin nähden se on kielteisellä 
kannalla eikä heille ole mitään hyötyä siitä, että he kulutta- 
vat aikaansa minun seurassani, enkä minäkään voi seurustel]- 
la heidän kanssaan. On taas monia, joiden kanssa se ei estä 
minua olemasta yhdessä, mutta joille ei kuitenkaan ole mi- 
tään hyötyä yhdessäolosta. Mutta ne, joita jumalallinen voi- 
ma auttaa yhdessäolossa, ovat niitä, jotka sinäkin olet pan- 
nut merkille. He edistyvät nopeasti ja vaivattomasti. Niistä, 
jotka edistyvät, toiset saavat lujan jalansijan ja pysyvän hyö- 
dyn, kun taas toiset, vaikka ovat edistyneet ihailtavasti niin 
kauan kuin ovat olleet minun seurassani, ovat lähdettyään 
luotani vaipuneet takaisin mitättömyyteen. Näin kävi Aris- 
teideen, joka on Lysimakhoksen poika, Aristeideen pojanpoi- 
ka. Oleskellessaan minun seurassani hän lyhyessä ajassa 
edistyi tavattomasti. Sen jälkeen hänen piti lähteä sotaretkel- 
le ja hän purjehti pois. Palattuaan hän huomasi, että Thuky- 
dides, Melesiaan poika, Thukydideen pojanpoika, oli käynyt 
keskusteluja minun kanssani. Thukydides oli edellisenä päi- 
vänä riitaantunut kanssani jostain kiistakysymyksestä. Ter- 
vehdittyään minua ja puhuttuaan ensin muista asioista Aris- 
teides sanoi: »Olen kuullut, Sokrates, että Thukydides pöy- 
histelee sinun edessäsi ja luulee olevansa jotakin.» »Niin kyl- 
lä», minä sanoin. »No eikö hän tiedä», sanoi Aristeides, »mil- 
lainen orja hän oli ennen kuin tuli sinun oppilaaksesi?» »Ei 
siltä näytä», minä sanoin. »Mutta minä olen todella nauretta- 
vassa asemassa, hyvä Sokrates», sanoi Aristeides. »Miten 
niin?» minä kysyin. »Sen vuoksi», hän sanoi, »että ennen 
matkaani kykenin keskustelemaan kenen kanssa hyvänsä 
enkä jäänyt alakynteen missään seurassa, niin että suoras- 

taan etsin tilaisuutta keskusteluun kaikkein sivistyneimpien 
miesten kanssa. Mutta nyt päinvastoin kartan seuraa, jos 
huomaan, että siinä on joku kasvatusta saanut. Siinä määrin 
häpeän kasvatuksen puutettani.» »Menetitkö tuon kyvyn», 
minä kysyin, »äkkiä vai vähitellen?» » Vähitellen», hän sanoi. 
» Entä milloin sinä sait sen?» minä kysyin. »Silloinko kun olit 
minun opissani, vai jollain muulla tavoin?» »Kerron sen sinul- 
le, Sokrates, vaikka se totisesti kuulostaa epäuskottavalta. 
Totta se silti on. En ole koskaan saanut mitään opetusta si- 
nulta, niin kuin itsekin tiedät. Mutta minä opin kuitenkin 
aina jotakin, kun olin sinun seurassasi, vaikka vain saman 
katon alla enkä edes samassa huoneessa, mutta enemmän 
tietenkin, jos olin samassa huoneessa. Tunsin oppivani paljon 
enemmän, jos olin samassa huoneessa ja katselin sinua sinun 
puhuessasi, kuin jos katselin jonnekin muualle. Mutta kaik- 
kein parhaiten opin ja edistyin, kun istuin vieressäsi, pidin 
sinusta kiinni ja olin sinuun kosketuksissa. Mutta nyt kaikki 
tuollainen on häipynyt pois.» 

Sellaista on, hyvä Theages, meidän yhdessäolomme. Jos 
jumala suo, edistyt hyvin ja nopeasti, mutta muussa tapauk- 
sessa et edisty. Harkitse siis, eikö sinun ole turvallisempaa 
saada opetusta niiltä, jotka itse hallitsevat sen taidon, jolla 
hyödyttävät toisia ihmisiä, kuin minulta sattumanvaraisesti. 
THFEAGES Minusta tuntuu nyt, hyvä Sokrates, että teemme 
seuraavalla tavalla. Kokeilemme tuota jumalallista merkin- 
antoa olemalla yhdessä. Jos se antaa meille siihen luvan, sen 
parempi. Jollei, meillä on silloin oikea hetki harkita mitä 
teemme, liitymmekö joidenkin muiden seuraan vai yritäm- 
mekö lepyttää sinulle ilmestyvää jumalallista henkeä ru- 
kouksilla ja uhreilla ja muulla, mitä ennustajapapit neuvo- 
vat. 

Demonokos Alä nyt, Sokrates, sano pojalle mitään vastaan, 
sillä hän on oikeassa. 
SOKRATES No, jos mielestäsi on tehtävä näin, tehdään sitten. 

132a Saavuin koulumestari Dionysioksen kouluun ja näin siellä nuo- 
rukaisia, joita pidetään parhaimmistoon kuuluvina, mitä tulee 
ulkomuotoon ja isien etevyyteen, sekä heidän rakastajiaan. 
Sattui niin, että siellä kaksi poikaa kiisteli keskenään, mutta 
mistä, en oikein kuullut. Näytti kuitenkin siltä, että heillä oli 
erimielisyyttä Anaksagoraasta tai Oinopideesta. Joka tapauk- 
sessa saattoi nähdä, että he piirsivät ympyröitä ja jäljittelivät 
b käsillään joitain kallistumia ja olivat kovasti vakavissaan. Minä 
— istuin nimittäin toisen pojan rakastajan vieressä — tönäisin 
tätä kyynärpäälläni ja tiedustelin, mistä ihmeestä nuo kaksi 
poikaa olivat niin innoissaan. Kysyin: — Onko kysymyksessä 
jokin suuri ja jalo asia, joka saa heidät noin innostumaan? 

Hän sanoi: — Suuri ja jalo tosiaankin. He lörpöttelevät 
taivaankappaleista ja höpöttävät filosofiaa. 

Minä hämmästyin tuollaisesta vastauksesta ja sanoin: — 

c Voi hyvä poika, onko filosofia sinusta jotain häpeällistä? Vai 
mitä varten sinä puhut noin kaunaisesti? 

Toinen nuorukainen, joka istui hänen lähellään, hänen kil- 
parakastajansa kun oli, kuuli minun kysymykseni ja nuoru- 
kaisen vastauksen. Hän sanoi: — Et sinä nyt, Sokrates, tee 
oikein kun ahdistat tätä poikaa kysymällä, pitääkö hän filo- 
sofiaa häpeällisenä. Etkö tiedä, että hän on elänyt koko ikän- 
sä harjoittelemalla niskaotteita ja vuodattamalla hikeä ja 
välillä lepäilemällä? Mitä muuta hän siis voisi vastata 

kuin että filosofia on turhanpäiväistä puuhailua? 

Tämä toinen noista kahdesta rakastajasta oli viettänyt ai- 
kansa muusain taiteitten parissa, toinen, jota olin moitiskel- 
lut, urheillen. Niinpä minusta tuntui paremmalta jättää rau- 
haan tuo toinen, jolta olin kysellyt, koska hän ei itsekään 
pitänyt itseään kokeneena keskustelijana vaan tekojen mie- 
henä. Päätin tehdä kysymyksiä toiselle, joka esiintyi viisaam- 
pana, voidakseni ehkä saada hänestä jotain hyötyä. Sanoin 
siis: — Kysyn teiltä molemmilta yhteisesti, mutta jos luulet 
voivasi antaa paremman vastauksen kuin hän, kysyn sinulta 
samaa kuin häneltä: Pidätkö sinä filosofian harjoittamista 
kunnmiakkaana vai et? 

Kuullessaan meidän keskustelevan nuo kaksi poikaa vaikeni- 
vat, lakkasivat kiistelemästä ja asettuivat kuuntelemaan meitä. 
Millaisia olivat rakastajien tunteet, sitä en tiedä, mutta itse 
olin järkyttynyt. Sillä kauniit pojat saavat minut aina tolaltani. 
Toinen nuorukainen näytti kuitenkin olevan yhtä suuren mie- 
lenliikutuksen vallassa kuin minäkin. Hän vastasi silti minulle 
hyvin kunnianhimoiseen sävyyn: — Jos minä, Sokrates, pitäisin 
filosofian harjoittamista häpeällisenä puuhana, enpä pitäisi it- 
seäni edes ihmisenä, enkä pidä ketään muutakaan, joka tuolla 
tavalla ajattelee. Hän viittasi kilparakastajaansa ja puhui koval- 
la äänellä, niin että hänen rakkautensa kohde sen kuuli. 

Minä sanoin: — Sinustako siis filosofian harjoittaminen on 
hieno harrastus? 

— Erittäin hieno, hän sanoi. 

— No niin, minä sanoin, — onko sinusta mahdollista tie- 
tää, mikä teko on hieno ja mikä häpeällinen, ellei tiedä, mitä 
teko perimmältään on? 

— Ei ole, hän sanoi. 

— Sinä siis tiedät, sanoin, — mitä filosofian harjoittaminen 
on. 

— Tiedänpä hyvinkin, hän sanoi. 

— No mitä se sitten on? minä kysyin. 

— Mitäpä muuta kuin sitä, mistä Solon puhui. Solonhan 
sanoi: 


Vanhuutta kohti ma käyn yhä oppien uutta ja uutta. 

Minäkin olen sitä mieltä, että joka haluaa harjoittaa filoso- 
fiaa, hänen täytyy aina oppia jotakin, olipa nuori tai vanha, 
ehtiäkseen elämänsä aikana hankkia tietoa niin paljosta kuin 
suinkin. 

Minusta tuntui ensin, että hänen puheessaan oli jotain 
huomion arvoista, mutta sitten tarkemmin ajateltuani ky- 
syin, pitikö hän filosofiaa tietona monista asioista. 

— Kyllä pidän, hän vastasi. 

— Pidätkö filosofiaa vain jalona harrastuksena, vai myös 
hyvänä? minä kysyin. 

— Myös hyvänä, hän sanoi, — erittäin hyvänä. 

— Näetkö sinä vain filosofiassa tämän ainutlaatuisen omi- 
naisuuden, vai myös kaikissa muissa harrastuksissa? Esimer- 
kiksi, pidätkö innostusta urheiluun ei vain jalona vaan myös 
hyvänä asiana, vai kuinka? 

Siihen hän hyvin pilkallisesti antoi kaksi vastausta: — Tuol- 
le toverilleni vastauksen pitäisi kuulua: en kumpanakaan, 
mutta sinulle, Sokrates, myönnän, että pidän sitä sekä jalona 
että hyvänä. Se on nimittäin mielestäni oikea vastaus. 

Kysyin sitten: — Entä miten on urheilussa, katsotko että 
kova harjoittelu on urheilun rakastamista? 

Hän vastasi: — Kyllä hyvinkin, koska myös filosofian har- 
joittamisessa pidän monien tietojen hankkimista juuri viisau- 
den rakastamisena. 

Sanoin: — Luuletko, että urheilun harrastajat haluavat 
muuta kuin pitää ruumiinsa hyvässä kunnossa? 

— Sitä juuri he haluavat, hän sanoi. 

— Saako ankara ruumiin harjoittaminen aikaan sen, että 
heidän ruumiinsa on hyvässä kunnossa? minä kysyin. 

— Kuinkapa vähäisellä harjoittelulla saisi ruumiinsa pysy- 
mään kunnossa? hän sanoi. 

Silloin minusta tuntui, että minun piti vähän yllyttää urhei- 
lun harrastajaa, jotta hän auttaisi minua urheilussa saamansa 
kokemuksen avulla. Niinpä kysyin häneltä: — Miksi sinä, kel- 
po ystävä, olet vaiti, kun tämä toinen puhuu tuollaista? Oletko 
sinäkin sitä mieltä, että ihmiset pysyvät hyvässä kunnossa 
kovan harjoittelun avulla, vai riittääkö kohtuullinen? 

— Minä puolestani, hyvä Sokrates, hän sanoi, — ajattelin 

että tietäähän sikakin — niin kuin sanotaan — että kohtuulli- 
nen harjoittelu pitää ruumiin kunnossa. Kuinka sitä ei tietäi- 
si mies, joka kärsii unettomuudesta ja ruokahalun puuttees- 
ta, joka on velttoniskainen ja huolten laihduttama? Tämä 
hänen puheensa huvitti poikia kovasti ja he nauroivat. Hänen 
kilpailijansa punastui. 

Minä sanoin tälle: — No hyvä. Myönnätkö sinä, että ei 
ankara eikä vähäinen vaan kohtuullinen harjoitus antaa ih- 
misille hyvän ruumiillisen kunnon? Vai haluatko tässä koh- 
dassa kiistää meidän kahden mielipiteen? 

Hän sanoi: — Tuon toisen kohdalla minä kyllä mielelläni 
asettuisin vastarintaan, sillä tiedän hyvin, että pystyn häntä 
vastaan puolustamaan väitettäni vaikka se olisi huonompi- 
kin, sillä hän nyt ei ole mistään kotoisin. Sinun kanssasi sen 
sijaan varon ryhtymästä väittelyyn, jonka tulos on epävarma. 
Myönnän, ettei ankara vaan kohtuullinen urheilun harjoitta- 
minen saa ihmiset pysymään hyvässä kunnossa. 

— Entä ruoka, onko sitä nautittava kohtuullisesti vai run- 
saasti? minä kysyin. 

— Sama pätee ruokaan, hän sanoi. 

Niin minä sitten pakotin hänet myöntämään, että kaikes- 
sa, mikä koskee ruumista, hyödyllistä on kohtuus, ei se mikä 
on liian paljon tai liian vähän. Ja hän myönsi että kohtuus 
on hyödyllistä. 

— Entä kun on kyse sielusta? kysyin. — Hyödyttääkö sie- 
lua kohtuus vai kohtuuttomuus? 

— Kohtuus, hän sanoi. 

— Onko opiskelu eräs tapa hyödyttää sielua? 

— On, hän myönsi. 

— Ja siinäkin on hyödyllistä kohtuus, mutta ei liiallisuus? 

— Niin on, hän myönsi. 

— Kenen puoleen meidän sitten olisi syytä kääntyä halu- 
tessamme kysyä, millainen harjoitus ja ruoka on ruumiille 
kohtuullista? 

Olimme kaikki kolme yhtä mieltä siitä, että lääkärin tai 
valmentajan puoleen. 

— Keneltä sitten kysyisimme, mikä on kohtuullinen kylvön 
mitta? 

Siinäkin olimme yhtä mieltä, että maanviljelijältä. 

— Entä keneltä meidän olisi parasta kysyä, kun haluamme 
tietää, kuinka paljon ja minkä laatuista tietoa meidän on 
kylvettävä ja istutettava sieluumme? 

Tässä kohdassa aloimme jo kaikki olla epävarmoja. Niinpä 
minä laskin leikkiä ja sanoin: — Kun kerran olemme epävar- 
moja, sopiiko että kysymme noilta pojilta? Vai häpeämmekö, 
niin kuin Homeros sanoo kosijoiden hävenneen, kun he eivät 
pitäneet arvolleen sopivana, että joku toinen jännittää heidän 
jousensa? 

Kun minusta nyt tuntui, että he alkoivat menettää toi- 
voaan keskustelun suhteen, yritin tarkastella asiaa toiselta 
kannalta ja sanoin: — Millaista oletamme sen tiedon olevan, 
joka filosofin tulisi itselleen hankkia, koska hänen ei pidä 
hankkia kaikkia eikä edes kovin monia tietoja? 

Viisaampi nuorukaisista otti vastatakseen ja sanoi: — Pa- 
rasta ja sopivinta olisi sellainen tieto, jonka avulla saa suu- 
rimman maineen filosofina. Suurimman maineen saavuttaa, 
jos osoittautuu perehtyneeksi kaikkiin aloihin, tai ellei kaik- 
kiin, niin ainakin tärkeimpiin. Pitää oppia sellaista, mikä 
sopii vapaalle miehelle ja mikä liittyy ymmärtämiseen, ei 
käsin tehtävään työhön. 

— Tarkoitatko tuolla, minä kysyin, — sellaista kuin raken- 
tamisen taitoa? Voithan joka tapauksessa palkata rakennus- 
mestarin viidellä tai kuudella minalla, mutta pätevää arkki- 
tehtia tuskin saat kymmenellätuhannellakaan drakhmalla. 
Heitähän on vain harvoja kaikkien helleenien joukossa. Jo- 
tain sellaistako tarkoitat? Tämän kuullessaan hän myönsi, 
että jotain sellaista hän tosiaan tarkoitti. 

Kysyin nyt, eikö saman henkilön ole mahdotonta oppia 
edes kahta tuollaista taitoa, saati monia ja tärkeitä taitoja. 
Hän vastasi: — Älä kuvittele minun tarkoittaneen, Sokrates, 
että filosofin täytyy tarkkaan tuntea kaikki nuo taidot niin 
kuin ammattimiehen. Tarkoitan, että hänen tulee tuntea ne 
siten kuin sopii vapaalle ja kasvatusta saaneelle miehelle. 
Hänen pitää pystyä seuraamaan ammattimiehen selitystä 
paremmin kuin muut läsnäolijat ja esittämään oma mielipi- 
teensä niin, että häntä pidetään asiaan paremmin perehty- 

neenä ja viisaampana kuin ketään muuta seurassa mukana 
olevaa, olipa kysymyksessä taidon sanallinen käsittely tai 
käytäntö. 

Vieläkin epävarmana siitä, mihin hän puheellaan tähtäsi, 
minä kysyin: — Ymmärränkö oikein, millainen mies filosofi 
sinun mielestäsi on? Minusta tuntuu, että sinä tarkoitat ikään 
kuin viisiottelijoita kilpailemassa juoksijoiden tai painijoiden 
kanssa. Viisiottelijathan häviävät jälkimmäisille näiden eri- 
koislajeissa ja ovat heitä huonompia, mutta ovat parempia 
muussa yleisurheilussa ja voittavat heidät. Sinä ilmeisesti 
oletat filosofialla olevan tämäntapaisen vaikutuksen niihin, 
jotka sitä harrastavat. He jäävät jälkeen eri taitojen parhais- 
la asiantuntijoista, mutta pääsevät toiselle sijalle verrattuina 
muihin. Tällä tavoin filosofiaa harrastava mies pääsee lähel- 
le huippua kaikessa. Jotain tällaista sinä minusta näytät väit- 
tävän. 

— Sokrates, hän sanoi, — sinä olet minusta käsittänyt filo- 
sofin aseman oikein hienosti verratessasi häntä viisiotteli- 
jaan. Hän on juuri sellainen, joka ei ole minkään käytännön 
toiminnan orja eikä tee jotakin tarkkaan yksityiskohtiin sy- 
ventyen, niin että yhden asian vuoksi jää jälkeen kaikissa 
muissa, niin kuin ammattimiehet, vaan hänellä on kohtuulli- 
sen hyvä kosketus kaikkeen. 

Tämän vastauksen jälkeen halusin tietää selvästi mitä hän 
tarkoitti ja kysyin, pitikö hän hyviä miehiä hyödyllisinä vai 
hyödyttöminä. 

— Hyödyllisinä, epäilemättä, hän sanoi. 

— Jos siis hyvät ovat hyödyllisiä, niin kehnot ovat vahin- 
gollisia? 

Hän oli samaa mieltä. 

— Entä pidätkö filosofeja hyödyllisinä miehinä vai ei? 

Hän oli sitä mieltä, että he olivat hyödyllisiä, vieläpä kaik- 
kein hyödyllisimpiä ihmisiä. 

— Jos tuo mitä sanot on totta, meidän on nyt saatava sel- 
ville, missä suhteessa nuo toiselle sijalle tulevat miehet ovat 
meille hyödyllisiä. Onhan nimittäin selvää, että filosofi on 
huonompi kuin mikä hyvänsä ammattimies tämän alalla. 

Siinä hän oli samaa mieltä. 

— No hyvä, minä sanoin, — jos sattuisit sairastumaan, sinä 
itse tai joku ystävistäsi joista kovasti pidät, kutsuisitko kotii- 
si tuon toisen luokan miehen, filosofin, saadaksesi takaisin 
terveytesi, vai kutsuisitko lääkärin? 

— Minä kutsuisin molemmat, hän sanoi. 

— Älä nyt sano »molemmat», minä sanoin, — vaan sano, 
kumman mieluummin ja ensi sijassa. 

— Ei kai kukaan epäröisi, hän sanoi, — kutsua mieluum- 
min ja ensi sijassa lääkäriä. 

— Entä jos olisit laivalla kovassa myrskyssä, kenen huos- 
taan mieluummin uskoisit itsesi, perämiehen vai filosofin? 

— Kyllä minä luottaisin perämieheen. 

— Eikö kaikessa muussakin asianlaita ole sama: niin 
kauan kuin on saatavilla ammattimies, filosofi ei ole käyttö- 
kelpoinen? 

— Siltä näyttää, hän sanoi. 

— Meistä siis filosofi onkin käyttökelvoton henkilö? Aina- 
han meillä on käytettävissä ammattimiehiä. Olimmehan yh- 
tä mieltä siitä, että hyvät miehet ovat hyödyllisiä mutta kel- 
vottomat hyödyttömiä. 

Pakkohan hänen oli se myöntää. 

— Mitä siitä sitten seuraa? Saanko kysyä — vai olisiko se 
moukkamaista? 

— Kysy vain mitä haluat. 

— En minä mitään muuta halua kuin palauttaa mieleen 
sen, mistä olimme yhtä mieltä, sanoin minä. — Asiahan on 
näin: olimme yhtä mieltä siitä, että filosofia on jalo asia, 
että filosofit ovat hyviä miehiä ja että hyvät miehet ovat 
hyödyllisiä ja kelvottomat hyödyttömiä. Mutta sitten taas 
sovimme siitä, että niin kauan kuin meillä on ammattimie- 
hiä, filosofit ovat hyödyttömiä, ja ammattimiehiähän meillä 
on aina. Emmekö olleet tästä yhtä mieltä? 

— Olimme kylläkin, hän myönsi. 

— Olemme sinun väitteidesi perusteella ilmeisesti tulleet 
yksimielisiksi siitä, että jos filosofian harjoittaminen on tie- 
toa taidoista sillä tavalla kuin sinä tarkoitat, filosofit ovat 
kelvottomia ja hyödyttömiä niin kauan kuin ihmisillä on 


b ammattitaitoja. Mutta eivät he sellaisia ole, hyvä ystävä, 


218 


KILPAILIJAT 


eikä filosofian harjoittaminen ole ammattitaitojen parissa 
puuhailemista, ei monitoimista ahertamista eikä liioin paljon 
tiedon kasaamista, vaan jotain aivan muuta. Minusta tuollai- 
nen puuhaileminen on vaivalloista ja sopii ruumiillisen työn 
tekijöille, ja niitä, jotka askartelevat ammattitaitojen harjoit- 
tamisessa, kutsutaankin työläisiksi. Mutta varmemmin 
saamme tietää, puhunko totta, jos vastaat minulle seuraa- 
vaan kysymykseen: ketkä osaavat rangaista hevosia oikealla 
tavalla? Nekö, jotka tekevät hevoset paremmiksi, vaiko jot- 
kut muut? 

— Ne, jotka tekevät paremmiksi. 

— Entä ne, jotka osaavat kouluttaa koiria? Osaavatko he 
myös rangaista niitä oikealla tavalla? 

— Kyllä. 

— Siis samaa taitoa käyttäen tehdään paremmiksi ja osa- 
taan rangaista oikealla tavalla? 

— Niin näyttää olevan, hän sanoi. 

— Onko tuo taito, joka sekä tekee erinomaisen hyviksi että 
rankaisee oikealla tavalla, sama joka myös erottaa kelvolliset 
ja kelvottomat, vai tarvitaanko siihen jokin muu taito? 

— Sama taito, hän sanoi. 

— Kun ovat kysymyksessä ihmiset, haluatko yhtyä siihen 
mielipiteeseen, että sama taito, joka tuottaa erinomaisia ih- 
misiä ja rankaisee ihmisiä oikealla tavalla, myös erottaa toi- 
sistaan hyvät ja huonot? 

— Kyllä haluan, hän sanoi. 

— Ja taito, joka tekee sen yhdelle, tekee myös monille, ja 
joka monille, myös yhdelle? 

— Niin. 

— Ja tämä pitää paikkansa hevosiin ja kaikkeen muuhun- 
kin nähden? 

— Olen samaa mieltä. 

— Mikä on siis se tieto, joka valtioissa oikealla tavalla ran- 
kaisee hillittömästi eläviä ja lainrikkojia? Eikö se ole tuoma- 
rin tieto? 

— On. 

— Onko se mitään muuta kuin sitä, mitä sinä sanot oikeu- 
denmukaisuudeksi? 

— Eihän se muuta ole. 
— Kun tämä tietämys rankaisee oikealla tavalla, osaako 


e se erottaa myös hyvät ja huonot ihmiset? 

— Osaa kyllä. 

— Ja joka osaa erottaa yhden, osaa myös erottaa monet, 
niinkö? 

— Niin. 

— Ja joka ei tunne monia, ei tunne yhtäkään? 

— Ei niin. 

— Jos olisi hevonen eikä tietäisi, millaisia ovat hyvät ja 
huonot hevoset, tietäisikö millainen itse on? 

— Ei tietäisi. 

— Ja jos olisi härkä eikä tuntisi hyviä ja huonoja härkiä, 
tietäisikö, millainen itse on? 

— Eihän tietäisi, hän sanoi. 

— Ja samoin jos olisi koira. 

— Pitää paikkansa. 

— Entä jos on ihminen eikä osaa erottaa toisistaan kunnon 
ihmisiä ja kelvottomia, ei kai silloin tiedä itsestäänkään, onko 
hyvä vai huono, kun kerran on ihminen? 

Tämän hän myönsi. 

— Onko se, ettei tunne itseään, tervejärkisyyttä vai terve- 
järkisyyden puutetta? 

— Tervejärkisyyden puutetta. 

— Itsensä tunteminen on siis tervejärkisyyttä? 

— Niin on, hän sanoi. 

— Siihen siis nähtävästi Delfoin otsikkokirjoituskin meitä 
kehottaa, olemaan järkeviä ja oikeamielisiä. 

— Nähtävästi. 

— Ja sen tietämyksen perusteella osaamme myös rangaista 
oikein? 

— Kyllä. 

— Tämä sama tietämys, jonka nojalla myös osaamme ran- 
gaista oikealla tavalla, on oikeamielisyyttä, ja itsensä ja tois- 
ten tunteminen on järkevyyttä? 

— Ilmeisesti niin on, hän sanoi. 

— Näin ollen oikeamielisyys ja järkevyys ovat sama asia? 

— Ilmeisesti. 

— Sen perusteella myös valtiot ovat hyvin johdettuja, jos 
niissä vääryydentekijät kärsivät rangaistuksen? 

— Totta puhut, hän sanoi. 

— Tämä on siis myös valtiotaitoa. 

Hän oli samaa mieltä. 

— Jos nyt joku mies hallitsee valtiota oikealla tavalla, eikö 
häntä nimitetä yksinvaltiaaksi ja kuninkaaksi? 

— Nimitetään. 

Ja hän hallitsee yksinvaltiaan ja kuninkaan taidolla? 
Niin tekee. 

— Ja nämä taidot ovat samoja kuin edellä mainitut? 

— Ilmeisesti. 

— Entä kun mies hoitaa taloaan oikein, mitä nimitystä 
hänestä silloin käytetään? Eikö hän ole hyvä taloudenhoitaja c 
ja isäntä? 

— On. 

— Hoitaako hän silloin taloa oikeamielisyydellä vai jolla- 
kin muulla taidolla? 

— Oikeamielisyydellä. 

— Ilmeisesti siis kuningas, yksinvaltias, poliitikko, talou- 
denhoitaja, isäntä, itsensä hillitsevä ja oikeamielinen ovat 
sama asia. Ja kuninkaan, yksinvaltiaan, poliitikon, talouden- 
hoitajan ja isännän taito ja oikeamielisyys ja järkevyys ovat 
samaa taitoa. 

— Niin näyttää olevan, hän sanoi. 

— Jos siis filosofille on häpeäksi, että kun lääkäri puhuu 
jotain sairaista, filosofi ei kykene seuraamaan hänen puhet- d 
laan tai lisäämään mitään siihen mitä on sanottu tai tehty, 
ja samoin kun on kyseessä jokin muu ammattimies — niin 
cikö sitten ole häpeällistä, että kun on kyseessä tuomari tai 
kuningas tai joku muu äsken mainitsemistamme henkilöistä, 
filosofi ei kykene seuraamaan heidän sanojaan eikä lisää- 
mään niihin mitään? 

— Kuinka ei olisi häpeällistä, Sokrates, jos hän ei niin tär- 
keissä asioissa pystyisi esittämään mitään omasta puoles- 
taan? 

— Onko meidän siis sanottava niin, kysyin, — että näissä- 
kin asioissa filosofin tulee olla viisiottelija, tosin lähellä huip- e 

pua mutta toisella sijalla, ja olla hyödytön niin kauan kuin 
joku mainituista henkilöistä on läsnä? Vai onko tärkeintä, 
ettei hän usko omaa taloaan kenellekään muulle eikä jää 
tässä asiassa toiselle sijalle, vaan langettaa tuomiot ja ran- 
gaistukset oikealla tavalla, jos haluaa talonsa olevan hyvin 
hoidettu? 

Hän myönsi, että näin täytyy olla. 

— Jos sitten ystävät uskovat hänelle erotuomarin tehtävän 
tai valtio antaa hänelle ratkaisu- ja tuomiovallan, niin eikö 
ole häpeällistä, hyvä ystävä, että hänen havaitaan olevan 
toisella tai kolmannella sijalla eikä johtaja? 

— Sitä mieltä olen. 

— Näemme siis, että filosofia ei suinkaan ole mitään mo- 
nien asioiden tietämistä eikä askartelua käytännön ammatti- 
taidon parissa. 

Kun sanoin tämän, viisas nuorukainen vaikeni häveten si- 
tä, mitä aikaisemmin oli sanonut, mutta oppia saamaton sa- 
noi, että niinhän asia oli. Ja toisetkin kiittivät todistelua hy- 
väksi. 

SOKRATES Mikä on sitten voitonhimo? Mitä se voi olla, ja 225a 
ketkä ovat voitonhimoisia? 

YSTÄVÄ Minusta tuntuu, että he ovat niitä, joiden mielestä 
on arvokasta hankkia voittoa sellaisesta, millä ei ole mitään 
arvoa. 

SOKRATES Luuletko heidän tietävän, ettei sillä ole mitään 
arvoa, vai eivätkö he tiedä sitä? Sillä jos he eivät sitä tiedä, 
voitonhimoiset ovat mielestäsi vähäjärkisiä. 

YSTÄVÄ En tarkoita, että he olisivat vähäjärkisiä, vaan että 
he ovat veijareita ja voiton tavoitteluun antautuneita. He tie- 
tävät, ettei se, mistä he röyhkeästi tavoittelevat voittoa, ole 
minkään arvoista, ja silti he hävyttömyydessään ovat mielty- b 
neitä voiton kiskomiseen. 

SOKRATES Tarkoitatko siis voitonhimoisella esimerkiksi 
maanviljelijää, joka tieten tahtoen kylvää arvotonta kasvia 
toivoen korjaavansa siitä arvokasta satoa? Sellaistako tarkoi- 
tat? 

YSTÄVÄ Voiton tavoitteluun mieltynyt luulee saavansa voit- 
toa kaikesta, Sokrates. 

SOKRATES Älä nyt puhu minulle noin yleistäen, ikään kuin 
joku olisi tehnyt sinulle vääryyttä, vaan kiinnitä huomiota 
minun sanoihini ja vastaa aivan kuin olisin aloittanut kysy- 
mykseni alusta. Etkö myönnä, että voitonhimoinen tietää sen 
asian arvon, mistä hän arvioi saavansa voittoa? c 

YSTÄVÄ Kyllä myönnän. 

SOKRATES Kenellä siis on tietoa kylvettävän kasvin oikeasta 
arvosta ja oikeasta ajasta ja oikeasta paikasta, käyttääksem- 
me noita sanakäänteitä, joilla näppärät puhujat oikeudessa 
koristelevat puhettaan? 

YSTÄVÄ Minun nähdäkseni sen tietää maanviljelijä. 
SOKRATES Tarkoitatko sanonnalla »arvioi saavansa voittoa» 
muuta kuin että luulee saavansa voittoa? 

YSTÄVÄ Juuri sitä minä tarkoitan. 

SOKRATES Nuori mies, älä nyt yritä pettää minua, vanhem- 
paa miestä, vastaamalla toisin kuin itse ajattelet niin kuin 
äsken, vaan sano totuus. Luuletko että joku, joka on antautu- 
nut maanviljelijäksi ja tietää, että hänen istuttamansa kasvi 
on arvoton, uskoo saavansa siitä voittoa? 

YSTÄVÄ No en sentään. 

SOKRATES Entä kun on kysymyksessä hevosmies? Jos hän 
antaa hevoselle arvotonta rehua, luuletko ettei hän tiedä, 
että hän sillä pilaa hevosensa? 

YSTÄVÄ En luule. 

SOKRATES Hän ei siis luule saavansa voittoa arvottomasta 
rehusta? 

YSTÄVÄ Ei suinkaan. 

SOKRATES Luuletko, että laivan kapteeni, joka varustaa aluk- 
sensa arvottomilla purjeilla ja peräairoilla, ei tiedä, että hän 
joutuu kärsimään vahinkoa ja saattaa vaaraan itsensä ja voi 
menettää laivansa ja koko lastin? 

YSTÄVÄ En minä sellaista luule. 

SOKRATES Hän ei siis luule saavansa voittoa käyttämällä lai- 
vassaan kelvottomia varusteita? 

YSTÄVÄ Ei tietenkään. 

SOKRATES Entä sotapäällikkö, joka tietää, että hänen joukol- 
laan on kelvottomat aseet? Luuleeko hän hyötyvänsä joukos- 
taan tai yrittääkö hän hyötyä siitä? 

YSTÄVÄ Ei varmasti. 

SOKRATES No luuleeko huilunsoittaja, jolla on kelvottomat 
huilut, tai lyyransoittaja, jolla on ala-arvoinen lyyra, tai jousi- 
mies, jonka jousi on kelvoton, tai ylipäänsä kukaan ammat- 
tiin perehtynyt tai järkevä mies, jonka välineet tai muut va- 

rusteet ovat ala-arvoiset, saavansa niillä mitään voittoa? 
YSTÄVÄ Tuskinpa. 

SOKRATES Keitä sinä sitten tarkoitat puhuessasi voitonhimoi- 
sista? He eivät siis ole niitä, joita edellä luettelimme, niitä 
jotka tietävät itsellään olevan jotain ala-arvoista mutta luule- 
vat voivansa saada sen avulla voittoa? Silloinhan, parahin 
ystävä, ei sinun mukaasi kukaan ihminen ole voitonhimoinen! 
YSTÄVÄ Hyvä Sokrates, minä tahtoisin sanoa voitonhimoisik- 
si niitä, jotka kyltymättömässä ahneudessaan tavoittelevat 
aivan mitättömiä ja vähäarvoisiakin asioita ja himoitsevat e 
voittoa. 

SOKRATES Tietenkin tietämättä, hyvä ystävä, että ne ovat 
arvottomia. Siitähän me jo omassa päättelyssämme olemme 
tulleet vakuuttuneiksi, että he eivät sitä tiedä. 

YSTÄVÄ Niin minäkin uskon. 

SOKRATES Ja kun he eivät sitä tiedä, he tietämättömyydes- 
sään pitävät noita arvottomia asioita hyvinkin arvokkaina. 
YSTÄVÄ Siltä tuntuu. 

SOKRATES Niinpä siis voitonhimoiset rakastavat voittoa? 
YSTÄVÄ Niin kyllä. 

SOKRATES Voitolla sinä tarkoitat tappion vastakohtaa, niin- 
kö? 

YSTÄVÄ Niin tarkoitan. 227a 
SOKRATES Onko jollekulle ehkä hyväksi kärsiä tappiota? 
YSTÄVÄ Ei toki kenellekään. 

SOKRATES Vaan se on paha asia? 

YSTÄVÄ Niin on. | 

SOKRATES Tappiot tuottavat siis vahinkoa ihmisille. 

YSTÄVÄ Niin tuottavat. 

SOKRATES Ja tappion kärsiminen on paha asia. 

YSTÄVÄ On kyllä. 

SOKRATES Tappion vastakohta on voitto. 

YSTÄVÄ Niin on. 

SOKRATES Voitto on siis hyvä asia. 

YSTÄVÄ Niin on. 

SOKRATES Siis niitä, jotka rakastavat hyvää, sinä kutsut voi- 
tonhimoisiksi. 

YSTÄVÄ Näköjään. 

SOKRATES Eivät ne siis mitään hulluja ole, hyvä ystävä, joita 
b sinä sanot voitonhimoisiksi. Etkö sinä itsekin rakasta sellais- 
ta, mikä on hyvää, vai kuinka? 
YSTÄVÄ Rakastan kylläkin. 
SOKRATES Onko olemassa jotain hyvää, jota sinä et rakasta, 
vai pitääkö sellaisen olla pahaa? 
YSTÄVÄ Hyvänen aika, ei sellaista hyvää olekaan. 
SOKRATES Vaan sinä rakastat kaikkia hyviä asioita yhtä lail- 
la? 
YSTÄVÄ Niin teen. 
SOKRATES Kysyhän nyt vuorostasi minulta, teenkö minä sa- 
malla tavalla. Siinä olen nimittäin yhtä mieltä sinun kanssa- 
si, että rakastan hyviä asioita. Mutta etkö usko, että kaikki 
c muutkin ihmiset kuin minä ja sinä rakastavat hyviä asioita 
ja vihaavat pahoja? 
YSTÄVÄ Kyllä uskon. 
SOKRATES Me olimme yhtä mieltä siitä, että voitto on hyvä 
asia. 
YSTÄVÄ Niin olimme. 
SOKRATES Tällä tavoin kaikki näyttävät olevan voitonhimoi- 
sia. Sen perusteella taas, mitä äsken sanoimme, kukaan ei 
ole voitonhimoinen. Kumpi johtopäätös pitäisi hyväksyä, jot- 
ta ei erehtyisi? 
YSTÄVÄ Hyvä Sokrates, pitäisi käsittää oikealla tavalla, kuka 
on voitonhimoinen. Oikein on pitää voitonhimoisena sitä, jo- 
d ka pyrkii saamaan ja pitää vaivan arvoisena saada voittoa 
sellaisesta, mistä kunnon kansalaiset eivät uskalla havitella- 
kaan voittoa. 
SOKRATES Mutta kyllä kai huomaat, kallis ystävä, että äsken 
olimme yhtä mieltä siitä, että voiton tavoitteleminen on hyö- 
dyn tavoittelemista. 
YSTÄVÄ Entä sitten? 
SOKRATES Sitä vain, että sen lisäksi tulimme yksimielisiksi 
siitä, että kaikki aina tahtovat sellaista, mikä on hyvää. 
YSTÄVÄ Niin. 
SOKRATES Niinpä hyvätkin miehet kaikin tavoin tahtovat 
voittoa, koska se kerran on hyvä asia. 
e YSTÄVÄ Mutta eivät he sellaista voittoa halua, hyvä Sokra- 

tes, josta joutuvat kärsimään vahinkoa. 

SOKRATES Tarkoitatko vahingon kärsimisellä voiton menettä- 
mistä vai jotain muuta? 

YSTÄVÄ En muuta kuin sitä, ettei saa voittoa. 

SOKRATES Kärsivätkö ihmiset vahinkoa voitosta vai tappios- 
ta? 

YSTÄVÄ Molemmista. Tappiosta he saavat vahinkoa, mutta 
myös huonolla tavalla saadusta voitosta. 

SOKRATES No mutta oletko sinä sitä mieltä, että jokin hyö- 
dyllinen ja hyvä asia on huono? 

YSTÄVÄ En minä sitä mieltä ole. 

SOKRATES Emmekö vähän aikaa sitten olleet sitä mieltä, että 
voitto on tappion vastakohta ja tappio on paha asia? 
YSTÄVÄ Kyllä olimme. 

SOKRATES Ja myös, että hyvä on pahan vastakohta? 
YSTÄVÄ Siitäkin olimme yhtä mieltä. 

SOKRATES Huomaatko nyt, että yrität vetää minua nenästä, 
kun tahallasi puhut ristiin siinä, mistä juuri äsken olimme 
yhtä mieltä? 

Ystävä En, varjelkoon! Sinähän se vedät minua nenästä. En 
tiedä, mihin sinä minua viet, kun puhut milloin yhtä milloin 
toista. 

SOKRATES Olehan nyt vaiti! Eihän olisi minulta kauniisti teh- 
ty, ellen tottelisi erästä hyvää ja viisasta miestä. 

YSTÄVÄ Kuka hän on? Mitä sinä oikein tarkoitat? 
SOKRATES Tarkoitan meidän, minun ja sinun, yhteisen val- 
tion kansalaista, Peisistratoksen poikaa Hipparkhosta, kotoi- 
sin Filaidaista, vanhinta ja viisainta Peisistratoksen pojista. 
Hän antoi monia muitakin jaloja näytteitä viisaudestaan, ja 
sen lisäksi hän toi ensimmäisenä tähän meidän maahamme 
Homeroksen runot ja pakotti kiertävät runonlaulajat esittä- 
mään niitä Panathenaia-juhlissa vuorotellen, toinen toisensa 
jälkeen, niin kuin vielä tänäkin päivänä tehdään. Hän myös 
varusti — viisikymmensoudun noutamaan = Teos-saarelta 
Anakreonin tähän kaupunkiin. Keoslaisen Simonideen hän 
suurilla palkkioilla ja lahjoilla sai aina pysymään luonaan. 
Tämän hän teki kasvattaakseen kansalaisiaan niin, että he 
hänen hallitseminaan olisivat mahdollisimman hyviä kansa- 

laisia, eikä hän tahtonut olla suomatta kenellekään viisautta, 
niin jalo ja hyvä hän oli. Kun hän oli kaupungissa kasvatta- 
nut kansalaisensa ja hänen viisauttaan ihailtiin, hän tahtoi 
kasvattaa myös maalaisia ja pystytti heitä varten Hermeksen 
patsaita katujen varsille kaupungin keskustaan ja kaikkiin 
kyliin. Ja sitten, ammentaen omasta viisaudestaan sekä siitä, 
mitä oli oppinut tai itse saanut selville, hän valikoi sen mitä 
piti viisaimpana, sepitti sen runoiksi elegiseen mittaan ja 
kirjoitti runosäkeet patsaisiin todistuskappaleeksi omasta vii- 
saudestaan, jotta kansalaiset eivät yli kaiken ihailisi noita 
Delfoin viisaita otsikkokirjoituksia, kuten »Tunne itsesi» tai 
»Fi mitään liiaksi» ja muita senkaltaisia, vaan pitäisivät vil- 
saina ensi sijassa Hipparkhoksen omia lauselmia. Kun kansa- 
laiset sitten kulkiessaan ympäriinsä lukisivat hänen säkeitään 
ja mieltyisivät hänen viisauteensa, he lähtisivät maaseudulta 
oppimaan muutakin. Häneltä on säilynyt kahdenlaisia piirto- 
kirjoituksia. Toisissa Hermeksen patsaissa on vasemmalla 
sivulla teksti, jossa Hermes sanoo, että patsas on pystytetty 
keskelle kaupunkia tai sitä ja sitä kylää. Toisissa taas hän 
sanoo oikealla sivulla: 


Hipparkhoksen muistomerkki. Kulje oikeudenmukaisuus mielessä- 
SI. 


Monia muitakin erinomaisia runomuotoisia piirtokirjoituksia 
on näissä Hermeksen patsaissa. Tämä on Steiriaan vievän 
tien varrella, ja siinä lukee: 


Hipparkhoksen muistomerkki. Älä petä ystävääsi. 


Niinpä minä en koskaan uskaltaisi pettää sinua, joka olet 
ystäväni, enkä olla noudattamatta noin suuren miehen neu- 
voa. 

Hänen kuoltuaan ateenalaiset saivat elää kolme vuotta 
hänen veljensä Hippiaan tyrannivallan alaisina. Olet kai 
kuullut kaikilta ennen eläneiltä, että vain silloin Ateenassa 
todella vallitsi tyrannius ja että muina aikoina ateenalaiset 
elivät kuin Kronoksen hallituskaudella. Sivistyneemmät ih- 


c miset sanovat, että syynä Hipparkhoksen kuolemaan oli — 

el, niin kuin useimmat olettavat, se että hän oli riistänyt sisa- 
reltaan kunnian saada kantaa koria juhlakulkueessa, sillä 
sehän olisi ollut typerä syy — vaan että Harmodioksesta oli 
tullut Aristogeitonin suosikki ja tämä oli kasvattanut Harmo- 
dioksen. Myös Aristogeiton piti itseään suurena ihmisten 
kasvattajana ja katsoi, että Hipparkhos oli hänen kilpailijan- 
sa. Siihen aikaan sanotaan Harmodioksen olleen rakastunut 
yhteen noista kauniista ja jalosukuisista nuorukaisista; hänen 
nimensäkin tiedetään, mutta en nyt muista sitä. Tämä nuoru- 
kainen ihaili siihen aikaan Harmodiosta ja Aristogeitonia 
viisaina miehinä, mutta ryhdyttyään seurustelemaan Hip- 
parkhoksen kanssa hän alkoi halveksia näitä, ja he panivat 
tämän kunnian riiston niin pahakseen, että tappoivat Hip- 
parkhoksen. 

YSTÄVÄ Sokrates, sinä et näköjään pidäkään minua ystävänä- 
si, tai jos pidät, et noudata Hipparkhoksen neuvoa. Minun 
on vaikea olla uskomatta, että sinä et nyt petä minua päätte- 
lylläsi, vaikka en osaakaan sanoa, millä tavoin. 

SOKRATES No, annan sinun kuin lautapelissä peruuttaa siirto- 
si ja vetää takaisin sanasi, miten vain haluat, jotta et luulisi 
että sinua petetään. Annanko sinun peruuttaa sen väitteesi, 
että kaikki ihmiset haluavat hyviä asioita? 

YSTÄVÄ Ei sitä. 

SOKRATES No senkö sitten, että tappion kärsiminen ja itse 
tappio on paha asia? 

YSTÄVÄ Ei sitäkään. 

SOKRATES Entä sen, että voitto ja voiton tavoitteleminen on 
tappion ja tappion kärsimisen vastakohta? 

YSTÄVÄ Ei sitäkään väitettä. 

SOKRATES Niinpä kun voiton tavoittelu on pahan vastakohta, 
se on siis hyvää, eikö niin? 

YSTÄVÄ Ei kaikissa tapauksissa. Salli minun peruuttaa se 
väite. 

SOKRATES Tuntuu siltä, että sinun mielestäsi jokin voitto on 
hyvää ja jokin toinen pahaa. 

YSTÄVÄ Sitä mieltä olen. 

SOKRATES Minä peruutan sitten väitteeni siltä osalta. Ol- 
koon, että jokin voitto on hyvää ja jokin toinen pahaa. Mut- 

ta hyvä voitto ei ole enemmän voitto kuin huonokaan. Vai 
kuinka? 

YSTÄVÄ Mitä tuo kysymyksesi tarkoittaa? 

SOKRATES Selitän. Onko olemassa sekä hyvää että huonoa 
ruokaa? 

YSTÄVÄ On. 

SOKRATES Onko sitten toinen niistä enemmän ruokaa kuin 
toinen, vaan ovatko ne sama asia, nimittäin ruokaa, ja eroa- 
vatko ne siinä suhteessa, siis ruokana, toisistaan muuten kuin 
että toinen on hyvää ja toinen huonoa? 

YSTÄVÄ Eivät eroa. 

SOKRATES Samoin kun on kysymyksessä juoma tai mikä muu 
hyvänsä, mikä olemukseltaan on samaa — kun toinen osoit- 
tautuu hyväksi ja toinen huonoksi, eroavatko ne muussa suh- 
teessa toisistaan, kun kerran ovat samaa olemusta? Aivan 
niin kuin toinen ihminen on kunnollinen ja toinen kelvoton. 
YSTÄVÄ Eivät eroa. 

SOKRATES Mutta nähdäkseni toinen, kunnollinen sen enem- 
pää kuin kelvotonkaan, ei ole enemmän eikä vähemmän ih- 
minen kuin toinenkaan. 

YSTÄVÄ Tuo on aivan totta. 

SOKRATES Eikö meidän ole ajateltava samalla tavalla voitos- 
ta? Että niin huonolla kuin hyvälläkin tavalla saatu voitto 
on yhtä hyvin voittoa? 

YSTÄVÄ Ehdottomasti. 

SOKRATES Näin ollen se, joka saa voittoa hyvällä tavalla, ei 
saa yhtään enemmän voittoa kuin se, joka saa sitä huonolla 
tavalla. Ei kumpikaan voiton laji ilmeisesti ole enemmän 
voittoa, siitähän olimme yhtä mieltä. 

YSTÄVÄ Niin olimme. 

SOKRATES Sillä kummassakaan ei ole voittoa enemmän tai 
vähemmän kuin toisessa. 

YSTÄVÄ Ei niin. 

SOKRATES Kuinka siis joku tuolla tavoin voi saada voittoa tai 
hävitä enemmän tai vähemmän, kun ei kummallakaan taval- 
la saa mitään lisää? 

YSTÄVÄ Eihän se olisikaan mahdollista. 

SOKRATES Kun nyt kummassakin tapauksessa on kysymyk- 

sessä voitto ja voiton tavoittelu, meidän on syytä harkita, 
millä perusteella sinä kutsut kumpaakin voitoksi, mitä samaa 
siis näet kummassakin. Aivan niin kuin jos kysyisit, äskeiseen 
palatakseni, millä perusteella minä kutsun hyvää ruokaa ja 
huonoa ruokaa kumpaakin ruoaksi, ja minä vastaisin: sen 
vuoksi että ne molemmat ovat ruumiin kuivia ravinto-osia. 
Sillä sitä kai ruoka on, vai kuinka? 

YSTÄVÄ Niin on. 

SOKRATES Ja mitä juomaan tulee, niin vastaus olisi samanka!- 
tainen, nimittäin että se on ruumiin kostea ravinto-osa, olipa 
se hyvää tai huonoa, ja sillä on sama nimi: juoma. Sama 
pitää paikkansa kaikkeen muuhunkin. Koeta sinä nyt jäljitel- 
lä minua vastaamalla samalla tavalla. Kun sanot, että hyväl- 
lä ja huonolla tavalla saadut voitot molemmat ovat voittoa, 
niin mitä samaa sinä niissä näet, sellaista mikä sekin on voit- 
toa? Jollet itse pysty vastaamaan, anna minun ehdottaa har- 
kittavaksesi: tarkoitatko voitolla kaikkea omaisuutta, minkä 
joku hankkii ilman mitään kuluja tai hankkii vähemmällä 
kuin kuluttaa? 

YSTÄVÄ Juuri sitä minä ilmeisesti sanon voitoksi. 

SOKRATES Tarkoitatko sitäkin, että joku on ollut pidoissa ja 
pitänyt hauskaa ilman mitään kuluja ja sitten tulee sairaak- 
s1? 

Ystävä Hyvänen aika, en toki. 

SOKRATES Jos joku lisää terveyttään pidoissa, saako hän voit- 
toa vai kärsiikö tappiota? 

YSTÄVÄ Voittoa. 

SOKRATES Voittoa ei siis ole kaikki, minkä saa hankituksi 
omakseen. 

YSTÄVÄ Ei suinkaan. 

SOKRATES Siis ei, jos se on pahaa? Vai eikö joku saa voittoa 
silloinkaan, kun saa omakseen jotain hyvää? 

YSTÄVÄ Kyllä ilmeisesti saa, jos se on hyvää. 

SOKRATES Entä jos se on pahaa, eikö hän kärsi tappiota? 
YSTÄVÄ Kyllä minun mielestäni. 

SOKRATES Huomaatko nyt, kuinka jälleen kierrät takaisin 
samaan? Voitto osoittautuu hyväksi ja tappio pahaksi. 
YSTÄVÄ Nyt olen ymmällä enkä tiedä mitä sanoa. 

SOKRATES Etpä aiheetta olekaan ymmällä. Vastaahan nyt 
seuraavaan kysymykseen: jos joku kuluttamalla vähemmän 
saa itselleen enemmän, sanotko sinä sitä voitoksi? 

YSTÄVÄ En, jos se on pahaa. Mutta kyllä jos joku saa enem- 
män kultaa tai hopeaa kuin on kuluttanut. 

SOKRATES Sitä minäkin aion juuri kysyä. Sanohan nyt, jos 


d joku kuluttaa puoli painoyksikköä kultaa ja saa kaksi ho- 

peaa, saako hän voittoa vai kärsii tappiota? 

YSTÄVÄ Tappiota tietenkin, hyvä Sokrates; sillä hän saa kul- 
lastaan vain kaksi paino-osaa, kun pitäisi saada kaksitoista. 
SOKRATES Mutta enemmänhän hän sai. Vai eikö kaksinker- 
tainen määrä ole enemmän kuin puoli? 

YSTÄVÄ Ei, jos verrataan hopean arvoa kultaan. 

SOKRATES Siispä voittoon näyttää liittyvän arvo. Ainakin sinä 
sanot nyt, että vaikka hopeaa on enemmän kuin kultaa, se 
ei ole kullan arvoista, ja että vaikka kultaa on vähemmän, 
se on hopean arvoista. 

YSTÄVÄ Aivan niin. Niinhän asia on. 

SOKRATES Niinpä arvokas siis on voittoa tuottavaa, olipa sitä 
vähän tai paljon, ja arvoton ei tuota voittoa. 

YSTÄVÄ Niin. 

SOKRATES Ja arvokkaaksi sanot sellaista, mikä on arvokasta 
omistettavaksi? 

YSTÄVÄ Niin juuri, omistettavaksi. 

SOKRATES Tarkoitatko omistamisen arvoisella hyödytöntä vai 
hyödyllistä? 

YSTÄVÄ Hyödyllistä tietenkin. 

SOKRATES Eikö hyödyllinen ole hyvää? 

YSTÄVÄ On. 

SOKRATES Sanohan, sinä miehistä uljain, emmekö jo kolman- 
nen tai neljännen kerran ole sopineet siitä, että mikä tuottaa 
voittoa, on hyvää? 

YSTÄVÄ Luultavasti. 

SOKRATES Muistatko, mistä tämä meidän keskustelumme sai 
alkunsa? 

YSTÄVÄ Luulenpa muistavani. 

SOKRATES Ja jollet muista, minä palautan mieleesi. Sinä esi- 
tit minulle sen mielipiteen, että kunnon miehet eivät halua 

saada mitä hyvänsä voittoa, vaan ainoastaan hyvillä keinoilla 
saatavaa, ei huonoilla. 

YSTÄVÄ Niin juuri. 

SOKRATES Eikö päättelymme pakottanut meitä myöntämään, 
että kaikki voitto, niin pieni kuin suurikin, on hyvä asia? 
YSTÄVÄ Pakotti kyllä minut myöntämään, hyvä Sokrates, 
mutta ei saanut minua vakuuttumaan. 

SOKRATES Ehkäpä myöhemmin vakuutut siitäkin. Mutta 
nyt, olitpa vakuuttunut tai mitä tahansa, myöntänet kai, että 
kaikkinainen voitto on hyvä asia, niin pieni kuin suurikin. 
YSTÄVÄ Kyllä minä sen myönnän. 

SOKRATES Ja myönnät, että hyvät miehet tahtovat aina joka 
suhteessa hyvää. Vai kuinka? 

YSTÄVÄ Myönnän. 

SOKRATES Mutta sanoit myös, että kelvottomat ovat mielty- 
neet niin pieniin kuin suuriinkin voittoihin. 

YSTÄVÄ Niin sanoin. 

SOKRATES Eivätkö sitten sinun päättelysi mukaan kaikki ole 
voitonhimoisia, kunnon miehet ja kunnottomat? 

YSTÄVÄ Ilmeisesti ovat. 

SOKRATES Ei siis ole oikein moittia ketään siitä, että hän 
tavoittelee voittoa, onhan moittija itsekin samanlainen. 

313a SOKRATES Sanohan: mitä on laki? 
YSTÄVÄ Millaista lakia tarkoitat? 
SOKRATES Kuinka, onko jotain eroa lailla ja lailla, juuri siinä 
suhteessa että ne ovat lakia? Ajattelehan nyt, mitä minä si- 
nulta oikein kysyn. Tämä on samaa kuin kysyisin sinulta, 
mitä on kulta, ja sinä kysyisit minulta, millaista kultaa tar- 
koitan. Mielestäni kysymyksesi olisi väärä. Ei kai ole mitään 
eroa kullan ja kullan ja kiven ja kiven välillä siinä suhteessa, 
että kivi on kiveä ja kulta kultaa. Näin ei lakikaan miten- 
b kään eroa laista, vaan kaikki lait ovat sama asia. Jokainen 
niistä on samalla tavoin laki, ei enemmän tai vähemmän 
kuin toinenkaan. Juuri sitä minä kysyn: mitä laki kokonai- 
suudessaan on? Jos olet valmis vastaamaan, tee se. 
YSTÄVÄ Mitä muuta laki voisi olla, hyvä Sokrates, kuin sitä 
mikä on yleisesti hyväksytty? 
SOKRATES Onko siis mielestäsi puhe se mitä puhutaan ja 
näkö sitä mitä nähdään ja kuulo sitä mitä kuullaan? Vai 
c onko puhe eri asia kuin se, mitä puhutaan ja näkö eri asia 
kuin se mitä nähdään? Ja onko kuulo eri asia kuin se, mitä 
kuullaan, ja laki eri asia kuin se, mikä on yleisesti hyväksyt- 
ty? Onko näin? Vai mitä mieltä olet? 
YSTÄVÄ Nyt se minusta näyttää eri asialta. 
SOKRATES Eikä laki siis ole sitä, mikä on yleisesti hyväksytty? 
YSTÄVÄ Ei tunnu olevan. 


Selitykset sivulla 368 

SOKRATES Mitä laki siis on? Tarkastelkaamme asiaa tällä 
tavoin. Jos joku olisi kysynyt meiltä siitä, mistä juuri pu- 
huimme, ja sanonut: Kun te sanoitte, että näön avulla havait- 314a 
semme sen, mitä näemme, niin mitä sitten on näkö, jolla 
näemme? Mehän vastaisimme hänelle: Se aisti, joka silmien 
välityksellä tekee esineet meille nähtäviksi. Jos hän edelleen 
kysyisi: Mitä on kuulo?, me vastaisimme: Aisti, joka korvien 
välityksellä tekee äänet meille kuultaviksi. Jos hän samalla 
tavoin kysyisi: Kun laiksi sanotaan sitä, mikä on yleisesti 
hyväksyttyä, niin minkä lain perusteella se hyväksytään? b 
Onko se jokin aistimus tai ilmiö, niin kuin opiskelevalle opit- 
tavat asiat tulevat selviksi tiedon tai jonkin oivalluksen avul- 
la, tai niin kuin löydetään se, mitä etsitään — esimerkiksi 
kun lääkärintaidon avulla saadaan selville terveyden ja sai- 
rauden syyt, tai ennustajantaidon avulla, niin kuin ennustajat 
sanovat, jumalien aikomukset? Sillä taitohan on asioiden 
keksimistä. Vai kuinka? 

YSTÄVÄ Niin on. 

SOKRATES Minkä asioiden keksimistä otaksuisimme lakien 
olevan? 

YSTÄVÄ Määräysten ja päätösten, minun mielestäni. Miksi 
muuksi lakia voisi sanoa? Niinpä laki kokonaisuudessaan — c 
sitähän sinä kysyit — näyttää olevan valtion tekemä päätös. 
SOKRATES Tarkoitat ilmeisesti lailla valtion mielipidettä. 
YSTÄVÄ Niin tarkoitan. 

SOKRATES Saatat olla oikeassa. Mutta kenties pääsemme 
paremmin päämääräämme ajattelemalla tällä tavoin. Sinä- 
hän sanot joitakin ihmisiä viisaiksi? 

YSTÄVÄ Niin sanon. 

SOKRATES Ja viisaat ovat viisaita juuri viisautensa perusteel- 
la? 

YSTÄVÄ Niin ovat. 

SOKRATES Ja oikeudenmukaiset oikeudenmukaisia oikeuden- 
mukaisuutensa perusteella? 

YSTÄVÄ Niin. 

SOKRATES Ja lainkuuliaiset ovat lainkuuliaisia lain perusteel- 
la? 

YSTÄVÄ Niin ovat. d 

SOKRATES Ja lainrikkojat rikkovat lakia lainhalveksunnan 
perusteella? 

YSTÄVÄ Niin tekevät. 

SOKRATES Ja lainkuuliaiset ovat oikeudenmukaisia? 

YSTÄVÄ Niin ovat. 

SOKRATES Kun taas lainrikkojat ovat epäoikeudenmukaisia? 
YSTÄVÄ Aivan. 

SOKRATES Eikö oikeudenmukaisuus ja laki ole kaikkein ja- 
loin asia? 

YSTÄVÄ On kyllä. 

SOKRATES Ja epäoikeudenmukaisuus ja lakien rikkominen 
kaikkein rumin? 

YSTÄVÄ Sitä se on. 

SOKRATES Edellinen pitää valtiot ja kaiken muunkin pystys- 
sä, Jälkimmäinen hävittää ja kumoaa? 

YSTÄVÄ Niin. 

SOKRATES Meidän on siis pidettävä lakia jalona asiana ja 
etsittävä sitä niin kuin hyvää etsitään. 

YSTÄVÄ Totta kai. 

SOKRATES Emmekö sanoneet, että laki perustuu valtion pää- 
tökseen? 

YSTÄVÄ Niin sanoimme. 

SOKRATES No niin. Eivätkö muutamat päätökset ole hyviä, 
toiset huonoja? 

YSTÄVÄ Niinhän ne ovat. 

SOKRATES Laki ei kuitenkaan ole huono. 

YSTÄVÄ Ei tietenkään. 

SOKRATES Näin ollen ei olekaan oikein ilman muuta vastata, 
että laki on valtion päätös. 

YSTÄVÄ Ei ilmeisesti. 

SOKRATES Fi siis käy päinsä, että huono päätös olisi laki. 
YSTÄVÄ Ei tietenkään. 

SOKRATES Mutta minustakin on melko selvää, että laki on 
jonkinlainen mielipide. Ja koska se ei ole huono mielipide, 
niin eikö ole aivan selvää, että se on hyvä mielipide, koska 
kerran laki on mielipide? 

YSTÄVÄ On kyllä. 

SOKRATES Mikä on sitten hyvä mielipide? Eikö se ole to- 

tuudenmukainen mielipide? 

YSTÄVÄ On kyllä. 

SOKRATES Eikö totuudenmukainen mielipide merkitse tosi- 
asian löytämistä? 

YSTÄVÄ Merkitsee. 

SOKRATES Laki siis pyrkii löytämään tosiasian. 

YSTÄVÄ Kuinka on sitten mahdollista, hyvä Sokrates, että 
kun kerran laki tähtää tosiasian esille saamiseen, emme aina 
sovella samoja lakeja samoissa tapauksissa, jos kerran olem- 
me saaneet selville todellisen asiantilan? 

SOKRATES Kyllä laki siitä huolimatta pyrkii löytämään tosi- 
asiat, mutta ihmiset, jotka eivät näytä aina soveltavan samo- 
ja lakeja, eivät aina kykene saamaan selville sitä, mihin laki 
pyrkii, nimittäin tosiasiaa. Katsotaanpa, tuleeko meille tästä 
lähtökohdasta selväksi se, noudatammeko aina samoja lakeja 
vai joskus eri lakeja, vai noudatammeko kaikki aina samoja 
lakeja vai toiset eri lakeja kuin toiset. 

YSTÄVÄ Mutta hyvä Sokrates, eihän ole vaikea saada selvil- 
le, että toisaalta eivät samat ihmiset noudata aina samoja 
lakeja ja että toisaalta toiset noudattavat toisia. Meillä esi- 
merkiksi on laki, joka kieltää ihmisuhrit epäpyhinä, mutta 
karthagolaiset suorittavat ihmisuhreja pyhinä ja lain sallimi- 
na tekoina; muutamat heistä uhraavat jopa omia poikiaan 
Kronokselle, niin kuin ehkä olet kuullut. Eivätkä vain bar- 
baarit noudata eri lakeja kuin me, vaan myös Lykaian asuk- 
kaat ja Athamaan jälkeläiset toimittavat sellaisia uhreja, 
vaikka ovat helleenejä. Ja mitä meihin itseemme tulee, tie- 
dät kai sinäkin sen perusteella mitä olet kuullut, millaisia 
lakeja noudatimme muinoin haudatessamme vainajia: me 
teurastimme uhrieläimiä ennen kuin ruumissaatto lähti liik- 
keelle ja annoimme naisten kerätä polttoroviolta vainajan 
luut uurnaan. Vielä varhaisempina aikoina vainajat haudat- 
tiin omaan taloonsa. Me emme nyt tee mitään sellaista. Voi- 
s1 mainita tuhansia samanlaisia esimerkkejä. Olisi nimittäin 
runsaasti aineistoa millä todistaa, että emme me itse eikä 
koko ihmiskunta aina noudata samoja tapoja lainmukaisina. 
SOKRATES Ei ole mikään ihme, paras ystävä, jos se mitä sa- 
not on totta ja vain jäänyt minulta huomaamatta. Mutta jos 

sinä esität mielipiteesi monisanaisesti ja minä samalla ta- 
voin, emme luultavasti koskaan pääse yksimielisiksi. Jos sen 
sijaan tutkimme asiaa yhdessä, saatamme päästäkin. Olisit- 
ko halukas pohtimaan asiaa yhdessä minun kanssani teke- 
mällä minulle kysymyksiä? Tai jos haluat, voit vastata minun 
kysymyksiini. 

YSTÄVÄ Kyllä minä olen halukas, hyvä Sokrates, ja vastaan 
mihin kysymyksiin vain haluat. 

SOKRATES No oletko sitä mieltä, että oikeudenmukainen on 
epäoikeudenmukaista ja epäoikeudenmukainen oikeudenmu- 
kaista, vai että oikeudenmukainen on oikeudenmukaista ja 
epäoikeudenmukainen epäoikeudenmukaista? 

YSTÄVÄ Minä pidän oikeudenmukaista oikeudenmukaisena 
ja epäoikeudenmukaista epäoikeudenmukaisena. 

SOKRATES Eivätkö kaikki ihmiset kaikkialla ole tätä mieltä? 
YSTÄVÄ Ovat kyllä. 

SOKRATES Myös persialaiset? 

YSTÄVÄ Hekin. 

SOKRATES Ainako? 

YSTÄVÄ Aina. 

SOKRATES Pidetäänkö enemmän painavia esineitä täällä ras- 
kaampina ja vähemmän painavia keveämpinä, vai päinvas- 
toin? 

Ystävä Ei päinvastoin, vaan painavia pidetään raskaampina 
ja vähemmän painavia keveämpinä. 

SOKRATES Niinkö myös Karthagossa ja Lykaiassa? 

YSTÄVÄ Niin. 

SOKRATES Kauniita tekoja pidetään nähtävästi kaikkialla 
kauniina ja häpeällisiä tekoja häpeällisinä, mutta ei häpeälli- 
siä kauniina eikä kauniita häpeällisinä. 

YSTÄVÄ Niin. 

SOKRATES Niinpä — yleisesti puhuen — todella olevaista sa- 
notaan todellisuudeksi, eikä ei-olevaista. Näin meillä ja kaik- 
kien muidenkin puheessa. 

YSTÄVÄ Niin minunkin mielestäni. 

SOKRATES Joka siis rikkoo tosiasioita vastaan, rikkoo voimas- 
saolevaa lakia vastaan. 

YSTÄVÄ Sillä tavoin kuin sinä asian esität, hyvä Sokrates, 

samat asiat näyttävät meistä aina lainmukaisilta ja niin kai- 
kista muistakin. Mutta kun ajattelen, että me lakkaamatta 
muuttelemme lakeja, en voi olla samaa mieltä. 

SOKRATES Et ehkä tule ajatelleeksi, että kun me vaihdamme 
nappuloitten paikkaa lautapelissä, ne ovat edelleen samoja 
nappuloita. Mutta ajattelehan kanssani tällä tavoin. Onko 
käsiisi koskaan osunut kirjaa sairaiden parantamisesta? 
YSTÄVÄ On kyllä. 

SOKRATES Silloinhan tiedät, minkä taidon alaan tuo kirja 
kuuluu. 

YSTÄVÄ Tiedän kyllä. Lääkintätaidon. 

SOKRATES Ja sanot lääkäreiksi niitä, joilla on noista asioista 
tietoa? 

YSTÄVÄ Niin teen. 

SOKRATES Entä onko niillä, jotka noista asioista tietävät, niis- 
tä sama mielipide, vai onko toisilla toinen käsitys kuin toisil- 
la? 

YSTÄVÄ Sama, niin luulisin. 

SOKRATES Ovatko vain helleenit keskenään samaa mieltä sii- 
tä, mitä tietävät, vai ovatko myös barbaarit samaa mieltä 
siitä sekä toistensa että helleenien kanssa? 

YSTÄVÄ Onhan aivan kiistatonta, että niillä, jotka asioista 
tietävät, on sama mielipide, niin helleeneillä kuin barbaareil- 
lakin. 

SOKRATES Hyvin vastattu. No pitääkö se paikkansa aina? 
YSTÄVÄ Aina. 

SOKRATES Eivätkö myös lääkärit kirjoittaessaan terveyden- 
hoidosta kirjoita siitä, mitä pitävät todellisuutena? 

YSTÄVÄ Kyllä. 

SOKRATES Nämä lääkäreiden kirjoitukset ovat siis lääketie- 
teellisiä lakeja. 

YSTÄVÄ Niin kyllä. 

SOKRATES Niin myös maanviljelystä käsittelevät kirjoitukset 
ovat maanviljelijöiden lakeja. 

YSTÄVÄ Niin ovat. 

SOKRATES Kenen kirjoituksia ja lakeja ovat sitten puutarhan- 
hoitoa koskevat? 

YSTÄVÄ Puutarhureiden. 

SOKRATES Ne ovat siis puutarhureiden lakeja. 

YSTÄVÄ Niin ovat. 

SOKRATES Niiden, jotka hallitsevat puutarhataidon? 
YSTÄVÄ Kuinkas muuten? 

SOKRATES Ja puutarhureilla on se tieto. 

YSTÄVÄ Niin on. 

SOKRATES Kenen kirjoituksia ja lakeja ovat sitten ruoanval- 
mistusta käsittelevät? 

YSTÄVÄ Kokkien. 

SOKRATES Ne ovat siis ruoanlaittotaidon lakeja? 

YSTÄVÄ Niin ovat. 

SOKRATES Ja kuuluvat ilmeisesti niille, jotka hallitsevat tai- 
don valmistaa maittavia aterioita. 

YSTÄVÄ Aivan niin. 

SOKRATES Sanotaan, että kokit sen taidon osaavat. 

YSTÄVÄ Hehän sen osaavat. 

SOKRATES Olkoon näin. Keiden kirjoituksia ja lakeja ovat 
sitten valtion hallintoa käsittelevät? Kai niiden, jotka osaavat 
johtaa valtioita, vai kuinka? 

YSTÄVÄ Niin minun mielestäni. 

SOKRATES Osaavatko sitä ketkään muut kuin kuninkaat ja 
poliitikot? 

YSTÄVÄ Vain he sen osaavat. 

SOKRATES Niinpä siis ne valtiota koskevat kirjoitukset, joita 
ihmiset kutsuvat nimellä lait, ovat kuninkaitten ja hyvien 
miesten kirjoituksia. 

YSTÄVÄ Puhut aivan totta. 

SOKRATES Eivät kai ne, jotka osaavat taidon, kirjoita noista 
asioista milloin yhdellä, milloin toisella tavalla? 

YsTÄvä Eivät toki. 

SOKRATES Eivätkä he vaihda samoja asioita koskevia lakeja 
koskaan toisiksi? 

YSTÄVÄ Eivät. 

SOKRATES Jos siis huomaamme, että jotkut jollakin alalla 
tekevät sellaista, sanommeko heitä asiantunteviksi vai tietä- 
mättömiksi? 

YSTÄVÄ Tietämättömiksi. 

SOKRATES Emmekö sano, että se, mikä on oikein, on itse 

kullekin laki, koskeepa se lääkintätaitoa, ruoanlaittotaitoa tai 
puutarhanhoitoa? 

YSTÄVÄ Niin sanomme. 

SOKRATES Ja mikä ei ole oikein, sitä emme sano lainmukai- 
seksi. 

YSTÄvÄ Emme. 

SOKRATES Se tulee siis lainvastaiseksi. 

YSTÄVÄ Välttämättä. 

SOKRATES Ja eikö ole niin, että kirjoituksissa, joissa käsitel- 
lään oikeudenmukaisuutta ja epäoikeudenmukaisuutta, 
yleensä valtion asioiden järjestämistä ja sitä, miten valtioita 
on hallittava, oikeus on kuninkaallinen laki, mutta se, mikä 
ei ole oikein, ei sitä ole, vaikka tietämättömät niin luulevat? 
Sillä sellainenhan on laittomuutta. 

YSTÄVÄ Niin on. 

SOKRATES Olemme siis tulleet aivan oikeaan johtopäätök- 
seen, että laki on tosiasioiden löytämistä. 

YSTÄVÄ Ilmeisesti. 

SOKRATES Tarkastelkaamme vielä asiaa tältä kannalta. Kuka 
osaa kylvää eli jakaa siemeniä maahan? 

YSTÄVÄ Maanviljelijä. 

SOKRATES Kylvääkö hän kuhunkin maahan juuri siihen sopi- 
vaa siementä? 

YSTÄVÄ Kylvää. 

SOKRATES Maanviljelijä on siis hyvä siementen jakaja ja hä- 
nen sitä koskevat lakinsa ovat siinä suhteessa oikeat. 
YSTÄVÄ Niin ovat. 

SOKRATES Kuka osaa hyvin saada soittimen kielet soimaan 
niin että syntyy sävel, ja osaa jakaa ne sopivasti? Ja kenen 
lait ovat siinä oikeat? 

YSTÄVÄ Huilun- ja lyyransoittajan. 

SOKRATES Paras lainsäätäjä niissä asioissa on siis taitavin 
huilunsoittaja. 

YSTÄVÄ Niin on. 

SOKRATES Kuka on sitten taitavin jakamaan ruokaa ihmis- 
ruumiille? Eikö se, joka määrää juuri sopivaa ravintoa? 
Ystävä Hän juuri. 

SOKRATES Niinpä siis hänen jakelunsa ja siinä noudatetut 

säännöt ovat parhaita, ja joka siinä on paras lainsäätäjä, on 
myös paras oikeudenjakaja. 

YSTÄVÄ Niin varmasti. 

SOKRATES Kuka hän on? 

YSTÄVÄ Urheiluvalmentaja. 

SOKRATES Hän on siis paras ohjaamaan ruumiin tarpeiden 
tyydyttämistä. 

YSTÄVÄ Niin on. 

SOKRATES Ja kuka on paras, kun on paimennettava lammas- 
laumaa? Mikä hänen nimensä on? 

YSTÄVÄ Paimen. 

SOKRATES Paimenen lait ovat siis parhaita lampaille. 
YSTÄVÄ Niin ovat. 

SOKRATES Ja karjapaimenen härille. 

YSTÄVÄ Niin. 

SOKRATES Kenen lait sitten ovat parhaita ihmisten sielujen 
ohjaamiseksi? Eikö kuninkaan? Sanohan. 

YSTÄVÄ Olen samaa mieltä. 

SOKRATES Oikein hyvä. Voitko nyt sanoa, kuka entisaikoina 
on osoittautunut hyväksi lainlaatijaksi huilunsoitossa? Ehkä 
et sitä tiedä, mutta haluaisin palauttaa sen mieleesi. 
YSTÄVÄ Tee se. 

SOKRATES Sehän on Marsyas, niin kerrotaan, ja hänen lem- 
mikkinsä Olympos, fryygialainen. 

YSTÄVÄ Se on totta. 

SOKRATES Ja heidän huilunsävelensä ovat jumalallisia, ja ne 
yksin saavat aikaan liikutuksen ja saattavat ilmi ne, jotka 
haluavat päästä yhteyteen jumalan kanssa. Vielä tänäkin 
päivänä yksin ne ovat jäljellä, koska ne ovat jumalallisia. 
YSTÄVÄ Niin ovat. 

SOKRATES Kenen muinaisista kuninkaista sanotaan olleen 
hyvä lainlaatija, sellainen, jonka lait vielä nytkin ovat jäljel- 
lä, koska ne ovat jumalallisia? 

YSTÄVÄ Ei tule mieleeni. 

SOKRATES Etkö tiedä, ketkä helleeneistä noudattavat van- 
himpia lakeja? 

YSTÄVÄ Tarkoitatko spartalaisia ja lainlaatija Lykurgosta? 
SOKRATES Hänen ajoistaanhan ei ole kuin kolmesataa vuotta, 

tai vähän enemmän. Mutta mistä parhaat noista lain mää- 
räyksistä ovat tulleet? Tiedätkö sen? 

YSTÄVÄ Sanotaan, että Kreetalta. 

SOKRATES Siellä asuvat ihmiset noudattavat siis helleenien 
vanhimpia lakeja. 

YSTÄVÄ Niin. 

SOKRATES Silloinhan sinä tiedät, ketkä olivat heidän hyvät 
kuninkaansa: Minos ja Rhadamanthys, Zeuksen ja Europen 
pojat. Heidän lakejaan ne ovat. 

YSTÄvÄ Rhadamanthyksenhan sanotaan olleen oikeudenmu- 
kainen mies, hyvä Sokrates, mutta Minos oli raaka, karkea 
ja epäoikeudenmukainen. 

SOKRATES Sinä puhut nyt, parahin ystävä, attikalaisen trage- 
dian keksimästä myytistä. 

YSTÄVÄ No eikö juuri tuota kaikkea kerrota Minoksesta? 
SOKRATES Ei Homeroksen eikä Hesiodoksen runoelmissa. 
He ovat toki uskottavampia kuin kaikki ne tragediankirjoit- 
tajat yhteensä, joilta olet tarinan kuullut. 

YSTÄVÄ Mitä ne sitten kertovat Minoksesta? 

SOKRATES Sanon sen sinulle, jotta et olisi yhtä epähurskas 
kuin suuri yleisö. Sillä mikään ei ole jumalattomampaa eikä 
mitään ole syytä enemmän välttää kuin jumalien loukkaa- 
mista sanoin tai teoin, ja toiseksi eniten on vältettävä juma- 
lan kaltaisten ihmisten loukkaamista. Sinun täytyy aina olla 
erittäin varovainen, milloin haluat moittia tai kiittää jotaku- 
ta, että et puhuisi sopimattomasti. Sen vuoksi sinun tuleekin 
oppia erottamaan kunnon miehet ja kelvottomat. Jumala 
loukkaantuu, jos moitit jotakuta joka on hänen kaltaisensa 
tai ylistät sellaista, joka on päinvastaista laatua. Edellinen 
on hyvä mies. Et kai ajattele, että kun kerran on olemassa 
pyhiä kiviä ja puuesineitä, lintuja ja käärmeitä, ei olisi ole- 
massa pyhiä ihmisiä? Kaikkia noita pyhempi on hyvä mies, 
ja kaikkia muita jumalattomampi on huono. 

Minä aion nyt puhua Minoksesta, jota Homeros ja Hesio- 
dos ylistävät, jotta et ihmisestä syntyneenä loukkaisi puheel- 
lasi sankaria, joka oli Zeuksen poika. Sillä Homeros sanoo 
Kreetasta, että siellä on paljon väkeä ja yhdeksänkymmentä 
kaupunkia ja 

kaupungeistapa suurin on Knossos; siell eli Minos 
kohdaten korkean Zeun joka yhdeksäntenä vuonna. 


Siinä on Homeroksen sepittämä aivan lyhyt Minoksen ylis- 

c tys, jollaista hän ei koskaan esittänyt kenestäkään sankaris- 
ta. Että Zeus on viisauden opettaja ja että hänen taitonsa 
on erittäin jalo harrastus, sen hän ilmoittaa monissa muissa- 
kin yhteyksissä, mutta erityisesti tässä. Hän nimittäin sanoo, 
että Minos joka yhdeksäntenä vuonna seurusteli ja keskuste- 
li Zeuksen kanssa ja oli Zeuksen kasvatettavana, ikään kuin 
Zeus olisi sofisti. Se että Homeros ei suo kenellekään muul- 
le sankarille kuin Minokselle kunniaa olla Zeuksen oppilas, 

d on ainutlaatuisen ihmeellinen tapa antaa ylistystä. Odys- 
selassa hän esittää Minoksen jakamassa manalassa oikeutta 
kultainen valtikka kädessä, ei Rhadamanthysta. Hän ei ole 
siinä kuvannut Rhadamanthysta tuomarina eikä missään 
Zeuksen kanssa seurustelevana. Sen vuoksi sanon Homerok- 
sen ylistäneen kaikkein eniten Minosta. Se että hän oli Zeuk- 
sen poika ja oli Zeuksen kasvatettavana, ei ole liioiteltua 
ylistystä. Sillä säe 


kohdaten korkean Zeun joka yhdeksäntenä vuonna 


tarkoittaa sitä, että Minos keskusteli Zeuksen kanssa. Kes- 

e kusteleminen on mielipiteitten vaihtamista, ja keskusteluto- 
veruus on oppilaana olemista. Niinpä Minos joka yhdeksäs 
vuosi lähti Zeuksen luolaan sekä oppiakseen että osoittaak- 
seen, mitä oppia oli kuluneitten yhdeksän vuoden aikana 
Zeukselta saanut. Jotkut luulevat, että se, joka »kohtasi 
Zeun» ja keskusteli hänen kanssaan, oli hänen kumppaninsa 
320a juomingeissa ja leikinlaskussa. Mutta ne, jotka niin luulevat, 
puhuvat puuta heinää, sen todistaa seuraava seikka. Vaikka 
on olemassa monia kansoja, sekä helleenejä että barbaareja, 
kaikkein pidättyvimpiä pitojen ja viinin aiheuttaman leikin- 
laskun suhteen ovat kreetalaiset ja toiseksi spartalaiset, jotka 
ovat ottaneet oppia kreetalaisilta. Yksi Minoksen säätämistä 
Kreetan laeista oli se, että kansalaiset eivät yhdessä saaneet 
juoda itseään humalaan. On selvää, että mitä hän itse piti 

kunniakkaana, sen hän sääti laiksi omille alamaisilleen. Ei 
kai Minos tehnyt niin kuin kelvoton ihminen tekee, että ajat- 
teli yhtä ja teki toista. Tuo keskustelu tähtäsi hyveen opetta- 
miseen, kuten sanoin. Sen vuoksi hän sääti nämä lait omille 
kansalaisilleen, ja niiden ansiosta Kreeta oli aina onnellinen, 
ja samoin Sparta sitten kun oli alkanut niitä noudattaa, sillä 
ne ovat jumalallisia lakeja. 

Rhadamanthys oli kylläkin hyvä mies, sillä Minos oli hä- 
net kasvattanut. Hän ei kuitenkaan ollut opettanut Rhada- 
manthykselle kaikkea mikä kuuluu kuninkaan tehtäviin, 
vaan yhden niihin kuuluvan osan, nimittäin tuomioistuimen 
puheenjohtajana toimimisen. Niin hän sai hyvän tuomarin 
maineen. Minos käytti häntä kaupungissa lainvartijana, 
muualla Kreetalla taas Talosta. Talos teki kolme kertaa vuo- 
dessa kiertomatkan kyliin valvoen niissä lakien noudattamis- 
ta. Hänellä oli lait kirjoitettuina pronssitauluihin, mistä hän 
sai nimen pronssimies. 

Samaan tapaan puhuu Minoksesta myös Hesiodos, mainit- 
tuaan hänet ensin nimeltä: 


Kuolevaisista kuninkaista hän oli kuninkaallisin 
halliten useimpia ympärillä asuvia kansoja 

ja pitäen kädessään Zeuksen valtikkaa. 

Sen avulla hän kuninkaana hallitsi kaupunkeja. 


Zeuksen valtikalla Hesiodos tarkoittaa juuri sitä opetusta, 
jonka Minos oli saanut Zeukselta ja jonka avulla hän ohjasi 
elämää Kreetalla. 

YSTÄVÄ Minkä vuoksi sitten, hyvä Sokrates, Minos on saanut 
sellaisen maineen, että hän on sivistymätön ja raaka mies? 

SOKRATES Sen saman syyn vuoksi, joka saa sinut, parahin 
ystävä, jos olet järkevä — ja jokaisen muunkin, joka haluaa 
säilyttää hyvän maineensa — tarkoin varomaan, ettei joudu 
riitoihin kenenkään runontekotaitoisen miehen kanssa. Sillä 
runoilijoilla on suuri vaikutus mielipiteisiin, joita he istutta- 
vat ihmisten mieliin, joko kiittäen tai moittien. Siinä suhtees- 
sa Minos teki virheen. Hän nimittäin ryhtyi käymään sotaa 
tätä meidän valtiotamme vastaan, jossa on monenlaista muu- 

takin viisautta ja jossa on kaikenlaisia runoilijoita, myös tra- 
gediarunoilijoita. Tragedia on täällä ikivanha traditio, ei 
Thespiksen tai Frynikhoksen alulle panema, niin kuin luul- 
laan: jos harkitset asiaa tarkemmin, huomaat sen olevan tä- 
män kaupungin ikivanha keksintö. Tragediaa kansa kaikista 
runouden lajeista rakastaa eniten, ja se vaikuttaa sieluun 
syvimmin. Sen avulla mekin kostimme Minokselle kietomal- 
la hänet tragedian verkkoon, koska hän yritti pakottaa mei- 
dät maksamaan veroja. Siinä Minos teki virheen, että ryhtyi 
kanssamme riitaan ja joutui huonoon huutoon meidän kes- 
kuudessamme — tätähän sinä juuri kysyit. Hän oli myös 
hyvä lainsäätäjä, niin kuin totesimme, ja piti lakeja arvossa. 
Siltä on parhaana todistuksena se, että hänen lakinsa ovat 
pysyneet järkkymättöminä, koska niihin on löydetty totuus 
valtion tosiasiallisesta johtamisesta. 

YSTÄVÄ Minusta tuntuu, hyvä Sokrates, että sinun mielipi- 
teesi on hyvin uskottava. 

SOKRATES Jos siis puhun totta, oletko nyt sitä mieltä, että 
Minoksen ja Rhadamanthyksen aikaiset Kreetan asukkaat 
noudattivat vanhimpia lakeja? 

YSTÄVÄ Siltä näyttää. 

SOKRATES He ovat siis osoittautuneet entisaikojen parhaiksi 
lainlaatijoiksi, oikeuden jakajiksi ja ihmisten paimeniksi. 
Homeroshan sanoo, että hyvä sotapäällikkö on kansan pai- 
men. 

YSTÄVÄ Aivan niin. 

SOKRATES Sanohan sitten, Zeuksen ystävyyden nimessä: jos 
joku kysyisi meiltä, mitä hyvä lainsäätäjä ja oikeudenjakaja 
antaa ruumiillemme tehdäkseen sen paremmaksi, eikö hyvä 
ja lyhyt vastaus olisi, että hän antaa sille ruokaa ja harjoitus- 
ta, ruokaa sen ylläpitämiseksi ja harjoitusta sen vahvistami- 
seksi? 

YSTÄVÄ Olisi kyllä. 

SOKRATES Jos hän sitten kysyisi, mikä mahtaa olla sellaista, 
mitä hyvä lainlaatija ja oikeudenjakaja antaa tehdäkseen sie- 
lumme paremmaksi, mitä vastaisimme joutumatta häpeä- 
mään itseämme ja ikävuosiamme? 

YSTÄVÄ Sitä en enää pysty sanomaan. 

SOKRATES Mutta onhan häpeällistä meidän kummankin sie- 
lun kannalta, jos meidän nähdään olevan tietämättömiä siitä 
mikä sielussamme on hyvää ja mikä pahaa, vaikka olemme 
pohtineet, mikä on sitä ruumiin ja muun sellaisen kannalta. 

387b SOKRATES Odottelimme sinua eilen pitkän aikaa, hyvä Sisy- 

fos, että olisit yhdessä meidän kanssamme tullut kuuntele- 
maan Stratonikosta ja saanut kuulla, kuinka tuo viisas mies 
kehitteli ajatuksiaan puheessa ja käytännössä. Kun vihdoin 
ymmärsimme, että et saapuisi, menimme kuitenkin itse 
kuuntelemaan häntä. 
SISYFOS Niin, Zeus sen tietää. Sattui eräs tärkeämpi tilai- 
suus, jota en voinut laiminlyödä. Virkamiehillämme oli ni- 

c mittäin eilen neuvottelukokous. He tahtoivat ehdottomasti, 
että olisin mukana neuvottelussa. Meitä Farsaloksen asuk- 
kaitahan lakikin velvoittaa tottelemaan, jos virkamiehet ha- 
luavat ottaa jonkun meistä mukaan neuvotteluun. 
SOKRATES On hyvä totella lakia ja on myös hyvä asia, että 
omat kansalaiset pitävät jotakuta hyvänä neuvonantajana, 
niin kuin sinua farsaloslaisten keskuudessa pidetään. Mutta 
siitä asiasta minä en nyt, hyvä Sisyfos, voi aloittaa sinun 

d kanssasi keskustelua, koska se mielestäni vaatisi paljon aikaa 
ja pitkiä puheenvuoroja. Mielelläni haluaisin ennemminkin 
keskustella kanssasi itse neuvottelemisesta. Mitä se on? Voit- 
ko ehkä sanoa minulle, mitä neuvotteleminen varsinaisesti 
on? Ei sinun tarvitse selittää, onko se hyvä vai huono asia, 
vaan ainoastaan, millaista se sinänsä on. Sehän on sinulle 
helppoa, kun itse olet hyvä neuvottelija. En kai vain ole liian 
tungetteleva kysyessäni sinulta tällaista? 


Selitykset sivulla 371. 

SIsYFos Etkö tosiaankaan tiedä, mitä neuvotteleminen on? 
SOKRATES En todellakaan, hyvä Sisyfos, mikäli se on jotakin 
muuta kuin sitä, että tietämättä mitä on tehtävä ennustel- 
laan umpimähkään, arvaillaan ja kuvitellaan omista lähtö- 
kohdista käsin, aivan kuin ihmiset, jotka leikkivät »parillista 
ja paritonta». Eiväthän he tiedä parillisista ja parittomista 
luvuista mitään, mutta sanovat kuitenkin aivan sattumalta 
totuuden siitä mitä heidän käsissään on. Neuvotteleminen 
on monta kertaa aivan samanlaista: ei tiedetä mitään siitä, 
mistä pitäisi neuvotella, mutta sattumalta sanotaan totuus. 
Jos neuvotteleminen on sitä, niin minäkin tiedän mitä se on. 
Mutta jollei se ole sitä, niin en tosiaankaan ymmärrä, mitä 
se on. 

SISYFOos Eihän se sitä ole, että on täysin tietämätön, vaan 
sitä, että käsittää kyllä jotain asiasta, mutta ei vielä tiedä 
sitä. 

SOKRATES No mutta Zeuksen nimessä! Tarkoitatko että neu- 
votteleminen on — luulen nimittäin aavistavani mikä on aja- 
tuksesi hyvästä neuvottelusta — sitä että etsitään parasta 
menettelytapaa tietämättä sitä vielä selvästi, mutta ollaan 
ikään kuin ajattelemassa sitä. Jotain tällaistako tarkoitat? 
SISYFOS Sitä juuri. | 

SOKRATES BEtsivätkö ihmiset sitten sitä, mitä asioista tietä- 
vät, vai sitä, mitä eivät tiedä? 

SISYFOS Molempia. 

SOKRATES Kun sanot, että ihmiset etsivät molempia, sekä 
sitä mitä tietävät että sitä mitä eivät tiedä, onko asia sama 
kuin jos joku tuntee Kallistratoksen ja tietää kuka Kallistra- 
tos on, mutta ei tiedä mistä hänet löytää? Sitäkö ehkä tarkoi- 
tat, kun sanot että etsitään molempia? 

SiISYFOS Sitä juuri. 

SOKRATES Tuo mies ei siis voi etsiä Kallistratosta oppiakseen 
tuntemaan tämän, koska jo tuntee tämän? 

Sisyfos Eipä tietenkään. 

SOKRATES Vaan hän etsii tätä saadakseen tietää, missä tämä 
on. 

SISYFOS Niin. 

SOKRATES Hän ei siis myöskään etsisi, mistä voisi löytää tä- 

män, jos hän tietäisi sen. Silloinhan hän löytäisi tämän hel- 

posti. 

SISYFOS Niin kyllä. 

SOKRATES Ilmeisesti on niin, että ihmiset eivät etsi sitä, min- 

kä tietävät, vaan sitä, mitä eivät tiedä. Mutta jos sinusta 

tuntuu, hyvä Sisyfos, että tätä keskustelua käydään vain 
e väittelynhalusta, ei tosimielessä vaan keskustelun vuoksi, 

niin katsohan asiaa tältäkin kannalta ja mieti, onko ehkä 

seuraavasta kysymys. Tiedäthän, mitä tapahtuu geometrias- 

sa. Kun geometrikot eivät tiedä, mikä on neliön lävistäjä, 

eivät he kysy, onko se »lävistäjä» vai ei — eiväthän he sitä 

yritä saada selville — vaan he kysyvät, mikä on lävistäjän 

pituus neliöpinnan sivuihin nähden. Eivätkö he juuri siihen 

kysymykseen etsi vastausta? 

SisYFos Kyllä minun mielestäni. 

SOKRATES Juuri sitähän he eivät tiedä. Vai kuinka? 

SISYFOS Juuri sitä. 

SOKRATES Mennäänpä eteenpäin. Sinähän tiedät, että geo- 

metrikot tutkivat kuution kahdentamisen probleemia. Eivät 

he kuutiota tutki, onko se kuutio vai ei, sillä senhän he tietä- 

vät. Vai kuinka? 

SisYFos Tietävät kyllä. 

SOKRATES Kai tiedät myös, että Anaksagoras, Empedokles 

389a ja muut taivaita tavoittelevat viisaat asettivat kysymyksen, 

onko ilma ääretön vai äärellinen? 

SISYFOs Kyllä tiedän. 

SOKRATES Eivät he kysyneet, onko ilma olemassa vai ei. Eikö 

niin? 

SISYFOS Niin. 

SOKRATES Myöntänet siis, että kaikessa muussakin asianlaita 

on sama. Eivät ihmiset etsi vastausta siihen minkä tietävät, 

vaan siihen mitä eivät tiedä. 

SISYFOS Se on minunkin käsitykseni. 

SOKRATES Eikö siis neuvotteleminen mielestämme ole sitä, 
b että yritetään löytää paras tapa toimia silloin kun on toimit- 

tava? 

SISYFOS Kyllä niin on. 

SOKRATES Tämä yritys löytää, jota sanotaan neuvottelemi- 

seksi, koskee asioita. Eikö niin? 

SISYFOS Ilman muuta. | 
SOKRATES Meidän on nyt siis tutkittava, mikä estää etsijöitä 
löytämästä, mitä etsivät. 

SisYFos Niin minunkin mielestäni. 

SOKRATES Olisikohan siinä esteenä jokin muu kuin tietämät- 
tömyys? 

SisyFos No tutkitaan sitä asiaa, Zeuksen nimessä! 
SOKRATES Tutkitaan kaikin mokomin ja purjeet levällään, 
kuten on tapana sanoa. Harkitsehan kanssani seuraavaa. 
Luuletko että ihmisen on mahdollista neuvotella musiikista 
tietämättä siitä mitään, osaamatta soittaa lyyraa tai tietä- 
mättä mistään muustakaan musiikin harjoittamisesta? 
SISYFOS Ei varmasti. 

SOKRATES Entä kun on kysymyksessä sotajoukon johtaminen 
ja purjehtiminen? Luuletko, että sillä, joka ei tiedä mitään 
kummastakaan, on mitään neuvoa annettavana siitä, mitä 
on tehtävä? Miten voisi johtaa sotajoukkoa tai ohjata laivaa, 
jollei tiedä mitään noista taidoista, ei sotajoukon johtamises- 
ta eikä laivan ohjaamisesta? 

SisyFos Ei mitenkään. 

SOKRATES Etkö usko, että kaikessa muussakin asianlaita on 
sama? Asioista, joista ei mitään tiedä, ei osaa eikä voi antaa 
neuvoja, kun ei kerran asioita tunne. 

SISYFOS Sitä mieltä minäkin olen. 

SOKRATES Mutta voi etsiä sellaista, mistä ei tiedä mitään. 
Vai kuinka? 

SiSyYFOos Kyllä voi. 

SOKRATES Etsiminen ei siis ole sama asia kuin neuvottelemi- 
nen? 

SisYFos Kuinka niin? 

SOKRATES Koska etsiminen on juuri sellaisen etsimistä, josta 
ei tiedä, ja ihmisen ei ole mahdollista neuvotella asiasta, jota 
ei tunne. Emmekö juuri tulleet tähän johtopäätökseen? 
SISYFOS Siihenhän me tulimme. 

SOKRATES Eilenhän te yrititte löytää ratkaisun kysymykseen, 
mikä olisi valtiolle parasta, vaikka ette sitä tienneet. Jos oli- 
sitte tienneet, ei teidän suinkaan olisi tarvinnut etsiä, sillä 

emmehän me etsi mitään muutakaan minkä jo tiedämme. 
Eikö niin? 

SISYFOs Niin juuri. 

SOKRATES Mitä siis on tehtävä, hyvä Sisyfos? Jollei jotain 
tiedä, pitääkö etsiä ratkaisua kysymykseen vai pitääkö hank- 
kia tietoa oppimalla? 

SISYFOS Oppia tietämään, minun mielestäni, kautta Zeun! 
SOKRATES Oikeassa olet. Mutta miksi pidät parempana oppia 
muilta kuin etsiä itse? Senkö vuoksi, että on nopeampaa ja 
helpompaa oppia niiltä, jotka tietävät, kuin ruveta itse tietä- 
mättömänä etsimään? Vai jostain muustako syystä? 
Sisyfos Ei, juuri siksi. 

SOKRATES Minkä vuoksi te sitten eilen, sen sijaan että neu- 
vottelitte keskenänne siitä, mitä ette tienneet ja etsitte val- 
tiolle parasta menettelytapaa, ette kysyneet joltakulta asian- 
tuntijalta, miten toimia valtiolle edullisimmalla tavalla? Mi- 
nusta näyttää että te käytitte koko eilispäivän tyhjän jauha- 
miseen ja sellaisen arvailuun, mistä ette mitään tienneet, 
mutta löitte laimin tiedon hankkimisen, sekä valtion virka- 
miehet että sinä heidän joukossaan. Sanot ehkä, että minä 
pidän sinua pilkkanani pelkän keskustelun takia enkä vaka- 
vassa mielessä halua todistaa sinulle kantaani. Hyvä Sisyfos, 
tutkipa asiaa vakavasti! Jos myönnetään, että neuvottelemi- 
nen on todella jotakin tärkeää eikä — kuten nyt olemme 
päätelleet — pelkkää tietämättömyyttä, kuvittelua ja arvai- 
lua, käyttääkseni hiukan juhlavaa ilmaisua, niin ovatko toiset 
kenties parempia neuvottelijoita ja antavatko parempia neu- 
voja kuin toiset, niin kuin kaikkien muidenkin ammattitai- 
toisten välillä on eroja, puuseppien, lääkäreiden, huilunsoit- 
tajien, kaikkien, jotka harjoittavat jotain ammattia? Niin 
kuin kaikissa taitoa vaativissa toimissa, onko mielestäsi myös 
neuvottelutaidossa eroa ihmisten välillä? 

SISYFOS Kyllä on. 

SOKRATES Sanohan sitten, eivätkö kaikki, sekä hyvät neuvot- 
telijat että huonot, neuvottele tulevaisuuden asioista? 
Sisyfos Kyllä. 

SOKRATES Eikö ole niin, että tulevaisuutta ei vielä ole? 
Sisyros Pitää paikkansa. 


252 


SISYFOS 


SOKRATES Sillä jos olisi, se ei enää olisikaan tulevaisuutta 
vaan nykyhetkeä. Vai kuinka? 

SISYFOs Niin olisi. 

SOKRATES Kun tulevaisuutta ei vielä ole, se ei myöskään ole 
voinut syntyä, koska se ei ole olemassa. 

SisyFos EFi niin. 

SOKRATES Kun se ei vielä ole edes syntynyt, ei sillä voi olla 
vielä mitään olemustakaan. 

Sisyfos Fi tietenkään. 

SOKRATES Eivätkö siis ne, jotka neuvottelevat, olivatpa hyviä 
tai huonoja neuvottelijoita, neuvottele asioista, joita ei ole, 
joita ei ole ollut ja joilla ei ole mitään olemusta, koska ne 
neuvottelevat tulevaisuudesta? 

SISYFOS Ilmeisesti. 

SOKRATES Luuletko että sille, mitä ei ole olemassa, voi tapah- 
tua jotakin hyvää tai pahaa? 

SiSYFOos Mitä tarkoitat? 

SOKRATES Selitän tarkemmin, mitä haluan sanoa. Katsohan. 
Miten erotat, kuka monista jousiampujista on taitava ja kuka 
huono ampuja? Ei kai se ole vaikeata. Epäilemättä käsket 
heidän tähdätä johonkin maaliin. Eikö niin? 

SISYFOS Aivan niin. 

SOKRATES Etkö julista sitä voittajaksi, joka osuu maaliin 
useimmin? 

SisyFos Kyllä. 

SOKRATES Mutta jos heille ei ole annettu maalia mihin am- 
pua, vaan kukin ampuu mihin sattuu, miten erotat joukosta 
hyvän ja huonon ampujan? 

SisyFos En mitenkään. 

SOKRATES Ja jos neuvottelijat eivät tiedä, mihin neuvottelul- 
laan tähtäävät, niin ymmälle joutuu jos mieli erottaa heidän 
joukostaan hyvät ja huonot? 

SISYFOS Minä ainakin joutuisin. 

SOKRATES Eivätkö he neuvotellessaan tulevaisuudesta neu- 
vottele sellaisesta, mitä ei ole olemassa? 

SisyFos Kyllä. 

SOKRATES Eikö ole mahdotonta löytää sellaista, mitä ei 
ole olemassa? Vai miten mielestäsi voi tavoittaa sellaista, 

mitä ei ole olemassa? 

SisYFos Fi mitenkään. 

SOKRATES Kun sellaista ei ole mahdollista tavoittaa, voiko 
kukaan neuvotella sellaisesta, mitä ei ole olemassa? Sillä 
tulevaisuushan on ei-olevaista. Vai kuinka? 

SISYFOS Niin minustakin. 

SOKRATES Eikö ole niin, että kun tulevaisuuteen ei voi päästä 
käsiksi, kukaan ihminen ei ole enempää hyvä kuin huono- 
kaan neuvottelija? 

SISYFOS Siltä näyttää. | 

SOKRATES Eikä kukaan ole parempi eikä huonompi neuvotte- 
lija kuin joku toinen eikä niin ollen paremmin tai huonom- 
min tavoita sitä, mihin pyrkii, koska sitä ei ole olemassa. 
SISYFOs Niin juuri. 

SOKRATES Mitä asiaa siis pitävät silmällä ne, jotka nimittä- 
vät toisia ihmisiä hyviksi ja toisia huonoiksi neuvottelijoiksi? 
Eikö olisi syytä pohtia vielä joskus sitäkin kysymystä, hyvä 
Sisyfos? 

Pyydät minua, hyvä Demodokos, antamaan teille neuvoja 
asiassa, josta aiotte neuvotella kokouksessanne. Minulle tuli 
mieleen tutkia, mikä merkitys on teidän kokouksellanne, nii- 
den innostuksella, jotka aikovat antaa teille neuvoja, ja ää- 
nestyksellä, johon kukin teistä aikoo osallistua. 

Jollei ole mahdollista antaa oikeita ja kokemuksen vahvis- 
tamia neuvoja asioista, joista olette kokoontuneet neuvottele- 
maan, eikö ole naurettavaa, että ylipäänsä kokoonnutaan 
neuvottelemaan asiasta, josta oikeiden neuvojen antaminen 
on mahdotonta? Toiselta puolen, jos onkin mahdollista antaa 
oikeita ja kokemukseen perustuvia neuvoja, mutta ei ole sitä 
tietoa, joka tekee perustelluksi oikeiden ja kokemukseen pe- 
rustuvien neuvojen antamisen kysymyksen alaisista asioista, 
eikö sekin ole kummallista? Jos on olemassa jokin tieto, jo- 
hon oikeat neuvot voidaan perustaa, eikö välttämättä pidä 
myös olla niitä, jotka tietävät, millä perusteella oikeat neu- 
vot tällaisista asioista annetaan? Jos on olemassa joitakuita, 
joilla on tietoja, niin että he voivat antaa neuvoja asiassa, 
josta tahdotte kokouksessa neuvotella, eikö pakosta ole niin, 
että teillä itsellänne joko on ne tiedot tai ei ole niitä, tai jou- 
kossanne joillakuilla on ne tiedot ja joillakuilla ei? Jos teillä 
kaikilla ne on, niin mitä varten teidän tarvitsee kokoontua 

neuvottelemaan? Kuka hyvänsä teistä on pätevä antamaan 
neuvot. Mutta jollei teillä kenelläkään ole niitä tietoja, kuin- 
ka voitte neuvotella? Mitä hyötyä teillä on kokouksestanne, 
jollette kykene neuvottelemaan? Jos taas joukostanne jotkut 
tietävät ja toiset eivät tiedä ja siis ovat neuvon tarpeessa — 
jos nyt yleensä järkevän miehen on mahdollista antaa neuvo- 
ja kokemattomille —, riittää ilmeisesti, että yksi antaa neuvo- 
ja joukossanne oleville tietämättömille. Eivätkö kaikki, jotka 
ovat asiantuntijoita, anna samat neuvot? Niin että kun kuun- 
telette tuota yhtä, asia on sillä ratkaistu. Mutta nythän te 
ette menettele niin, vaan haluatte kuulla monia neuvonanta- 
jia. Ette nimittäin oletakaan, että kaikki, jotka ryhtyvät anta- 
maan teille neuvojaan, tuntevat asiat joista neuvottelette. 
Sillä jos olettaisitte, että kaikki teille neuvojaan antavat ne 
tuntisivat, teille riittäisi yksi neuvonantaja. Eikö ole järjetön- 
tä kokoontua kuulemaan asiantuntemattomia ja luulla heistä 
jotakin hyötyvänsä? Siinä on minun pulmani, kun ajattelen 
teidän kokoustanne. 

Mitä tulee niiden intoon, jotka ovat antavinaan teille neu- 
vojaan, minulla on omat epäilykseni. Jollei kaikilla neuvon- 
antajilla ole samaa neuvoa annettavana samoista asioista, 
kuinka he voisivat antaa hyviä neuvoja, kun eivät anna sitä 
neuvoa, jonka oikea neuvonantaja antaa? Kuinka hullua on- 
kaan niiden into, jotka tulevat tyrkyttämään neuvojaan 
asioista, joissa itse ovat epäpäteviä! Jos he olisivat asiantunti- 
joita, eivät kai he suinkaan ryhtyisi antamaan vääriä neuvo- 
ja. Jos taas heidän neuvonsa on sama, mitä varten kaikkien 
pitäisi niitä antaa? Yksi samaa mieltä olevista riittäisi. Eikö 
ole naurettavaa intoilla täysin hyödyttömän asian puolesta? 
Eikö tietämättömien ihmisten into ole asiatonta, jos se on 
tuollaista, kun taas asiantuntijat eivät osoita innostusta kun 
tietävät, että yksikin heistä pystyy antamaan hyödyllisen 
neuvon? Kuinka naurettavaa siis onkaan niiden into, jotka 
ovat antavinaan teille neuvoja! Minä en sellaista voi käsittää. 

Mikä merkitys taas voi olla äänestyksellä, jonka aiotte suo- 
rittaa, siitä olen erityisen ymmälläni. Ratkaisetteko sillä, 
ketkä ovat päteviä antamaan neuvoja? Mutta useampi asian- 
tuntija ei anna eri neuvoa kuin yksi, eivätkä asiantuntijat olc 

milloin yhtä milloin toista mieltä samasta asiasta. Ei teidän 
siis heistä tarvitse äänestää. Mutta ratkaisetteko äänestyksel]- 
lä sen, ketkä ovat asiantuntemattomia ja antavat huonoja 
neuvoja? Eikö sellaiset pitäisi sulkea pois neuvotteluista niin 
kuin vähäjärkiset? Jollette äänestämällä ratkaise, ketkä ovat 
asiantuntijoita ja ketkä eivät, niin keitä teidän ratkaisunne 
koskee? Ennen kaikkea, mihin te ylipäänsä tarvitsette toisten 
neuvoja, jos voitte ratkaista asian itsekin? Jollette voi, mitä 
teitä äänestäminen auttaa? Eikö ole naurettavaa, että te ko- 
koonnutte kysymään toisiltanne neuvoja, ikään kuin tarvitsi- 
sitte niitä kun ette itse kykene asiaa ratkaisemaan, ja kun 
sitten olette kokoontuneet, luulette, että teidän pitää äänes- 
tää, ikään kuin itse pystyisitte tekemään ratkaisun? Yksin 
ollessanne te ette kuvittele olevanne asiantuntijoita, mutta 
kokoontuessanne luulette tulevanne sellaisiksi. Yksityishen- 
kilöinä olette neuvottomia, mutta kun tulette yhteen, olette- 
kin neuvokkaita ja kykeneviä ymmärtämään, mitä teidän 
tulee tehdä, vaikka ette ole sitä keneltäkään oppineet ettekä 
itsekään keksineet. Tämä juuri on kaikkein ihmeellisintä. 
Kun kerran ette kykene näkemään, mitä on tehtävä, ette kai 
te pysty liioin ratkaisemaan, kuka teille antaa oikeat neuvot 
noissa asioissa. Ei myöskään tuo teidän neuvonantajanne 
yksinään pysty neuvomaan teille, mitä on tehtävä, eikä rat- 
kaisemaan, ketkä teille antavat huonoja neuvoja ja ketkä 
hyviä, vieläpä niin lyhyessä ajassa ja kun teitä on niin mon- 
ta. Tämä tuntuu yhtä ihmeelliseltä kuin edellä sanottukin. 
Jos ei yhdessäolo eikä neuvoa antava henkilö tee teitä kyke- 
neviksi ratkaisemaan, mitä teitä enää hyödyttää äänestämi- 
nen? Eikö teidän yhdessäolonne ole ristiriidassa äänestämi- 
senne kanssa ja äänestämisenne taas teille neuvojaan anta- 
vien innokkaan pyrkimyksen kanssa? Kokoontumisennehan 
merkitsee sitä, että ette itse ole päteviä vaan tarvitsette neu- 
voja, ja äänestämisenne, että ette tarvitse neuvoja vaan pys- 
tytte itsekin ratkaisemaan asiat ja antamaan neuvoja. Niiden 
into, jotka antavat teille neuvojaan, on mielestänne asiantun- 
tijoiden intoa, ja äänestämistänne pidetään asiantuntematto- 
mien neuvonantona. Jos äänestyksen jälkeen joku kysyisi teil- 
tä ja siltä neuvonantajalta, jonka neuvon mukaan olette ää- 

nestäneet, tiedättekö sen käyvän toteen, minkä puolesta olet- 
te äänenne antaneet, ette varmaankaan osaisi sanoa sitä. 
Entä jos se, mihin pyritte, kävisi toteen, tiedättekö, olisiko 
siltä teille hyötyä? En usko teidän tai neuvonantajanne osaa- 
van vastata tähänkään. Kenen ihmisen luulette tietävän tästä 
jotain? Jos joku kysyisi teiltä vielä sitäkin, tuskin olisitte sii- 
näkään yhtä mieltä. Koska asiat, joista neuvottelette, eivät 
suinkaan ole teille selviä, vaan teiltä puuttuu kokemus sekä 
siitä, mistä äänestätte, että siitä, mistä annatte neuvoja, tu- 
lette ilmeisesti itsekin myöntämään, että olette joutuneet 
epäilyksen valtaan ja olette usein katuneet sitä, mitä neuvoil- 
lanne ja äänestyksellänne olette saaneet aikaan. Sellaista ei 
kunnon miehille satu eikä se ole heille sopivaa. He tietävät, 
millaisia ne asiat ovat, joista he antavat neuvoja. He tietävät 
myös, että ne, jotka heidän neuvojaan seuraavat, varmasti 
ovat selvillä siitä, minkä vuoksi he niitä antavat, ja ettei 
heillä itsellään enempää kuin niilläkään, jotka neuvoja seu- 
raavat, ole koskaan mitään katumista. Tällaisista asioista 
minä luulin järkevien ihmisten tahtovan antaa neuvoja, mut- 
ta ei sellaisista, joista sinä kehotat minua neuvottelemaan. 
Järkevistä asioista neuvotteleminen tuottaa menestystä, mut- 
ta turha suunsoitto johtaa epäonnistumiseen. 


JI 


Jouduin erään miehen seuraan, joka moitti toveriaan siitä, 
että tämä oli uskonut syyttäjää kuulematta vastaajaa; hän 
oli kuunnellut vain kantajaa. — On hirveätä, hän sanoi, — 
tuomita ihminen edeltä päin tuntematta häntä tai kuulemat- 
ta hänen ystäviään, jotka tuntevat hänet ja joille on luonnol- 
lista uskoa, mitä hän sanoo. Molempia osapuolia kuulematta 
hän on ennenaikaisesti asettunut syyttäjän puolelle. Oikeu- 
denmukaisuus vaatii, että kuullaan syytettyä, häntä enem- 
pää kiittämättä kuin moittimattakaan, samalla tavoin kuin 
syyttäjääkin. Sillä kuinka voi johtaa oikeudenkäyntiä hyvin 
ja tuomita ihmisiä vallitsevan tavan mukaan, ellei kuuntele 
kumpaakin asianosaista? Vertaamalla väitteitä keskenään, 


b niin kuin verrataan porfyyrikiveä ja kultaa, voidaan asiassa 

antaa parempi tuomio. Minkä vuoksi vastapuolille olisi an- 
nettu määräaika tai miksi tuomarien pitää vannoa kuuntele- 
vansa tasapuolisesti kumpaakin asianosaista, jollei lainsäätä- 
jä olisi edellyttänyt, että oikeusjutut tuomitaan tällä tavoin 
paremmin ja oikeudenmukaisemmin? Mutta sinä et näytä 
koskaan kuulleenkaan tuosta paljon puhutusta ohjeesta, hän 
sanoi toverilleen. 

— Mistä siis? tämä kysyi. 

— Tästä: älä tuomitse, ennen kuin olet kuullut kummankin 
osapuolen kertomuksen. Tämä ohje ei varmaan olisi niin laa- 
jalti käytössä, ellei se olisi osoittautunut hyväksi ja asianmu- 
kaiseksi. Neuvoisin sinua siis vastedes olemaan ennenaikai- 
sesti moittimatta tai kiittämättä ihmisiä. 

Keskustelutoveri sanoi pitävänsä ihmeellisenä sitä, ettei 
yhden puhuessa jo siitä voinut erottaa totta ja valhetta, 
mutta jos kaksi puhui, tämä oli mahdollista. Jos yksi puhui 
totta, oli mahdotonta tietää totuutta, mutta jos kuunteli hä- 
nen lisäkseen toista, joka valehteli, se oli mahdollista. Jos 
yksi, joka esittää oikeat ja todenmukaiset väitteet, ei pysty 
niitä todistamaan, niin kuinka sitten kaksi, joista toinen va- 
lehtelee eikä pysy totuudessa, voi esittää todistuksen, jota 
todenpuhuja ei pysty antamaan? — Minulle jää vielä epäsel- 
väksi eräs asia, hän sanoi. — Todistavatko he vaikenemalla 
vai puhumalla? Jos vaikenemalla, ei tarvitse kuulla edes tois- 
ta saati sitten molempia. Jos he todistavat puhumalla, niin 
oikeastaan he eivät puhukaan samanaikaisesti, sillä heidän- 
hän annetaan puhua vuoron perään. Kuinka he molemmat 
voisivat todistaa samanaikaisesti? Jos he todistavat molem- 
mat samanaikaisesti, heidän pitäisi myös puhua samanai- 
kaisesti. Mutta sitähän he eivät saa tehdä. Niinpä kun he 
todistavat puhumalla, kumpikin antaa puhumalla todistuk- 
sensa. Näin toinen puhuu ensin ja toinen sitten, toinen todis- 
taa ensin ja toinen sitten. Mutta jos kumpikin puolestaan 
antaa saman todistuksen, tarvitseeko enää toista kuullakaan? 
Onhan asia jo selvä, kun ensimmäinen on puhunut. Lisäksi, 
jos molemmat antavat tämän mainitun todistuksen, kuinka 
ei myös toinen heistä sitä antaisi? Sillä jos toinen ei sitä an- 
na, kuinka he molemmat voisivat todistaa? Jos molemmat 

todistavat, on selvää, että se, joka puhuu ensin, myös todis- 
taa ensin. Eikö riitä, että totuuden esille saamiseksi kuullaan 
vain toista? 
Kun kuuntelin heidän puhettaan, jouduin ymmälle enkä 
osannut ratkaista heidän kiistaansa. Toiset läsnäolijat sanoi- 
b vat, että ensiksi puhunut sanoi totuuden. Jos voit, niin auta 
minua ratkaisemaan kysymys: riittääkö, että kuulee yhden 
puhuvan, vai pitääkö vielä kuulla vastapuolta, jos haluaa 
saada selville, kuka puhuu totta? Vai eikö ole välttämätöntä 
kuulla molempia? Mitä mieltä sinä olet? 


HI 


Jonkin aikaa sitten eräs mies moitti toista siitä, ettei tämä 
halunnut lainata hänelle rahaa eikä luottanut häneen. Moit- 
teenalainen puolustautui. Eräs toinen läsnäolija kysyi moitti- 

c jalta, oliko se väärässä, joka ei luottanut häneen eikä lainan- 
nut rahaa. 

— Etkö pikemminkin sinä, hän sanoi, — ole väärässä, kun 
et saanut toista luottamaan itseesi ja antamaan lainaa? 

Mutta toinen kysyi: — Missä suhteessa minä olisin ollut 
väärässä? 

— Kuka sinun mielestäsi on väärässä, jatkoi edellinen pu- 
huja, — sekö, joka ei pääse päämääräänsä, vai sekö, joka 
pääsee? 

— Se, joka ei pääse. 

— No sinähän et päässyt päämäärääsi, kun halusit lainata 
rahaa. Se taas pääsi päämääräänsä, joka ei lainannut sinulle, 
eikö totta? 

— Niin, mutta kuinka minä olisin ollut väärässä, kun hän 
ei kerran antanut minulle mitään? 

— Jos pyysit häneltä sellaista, mitä ei pitänyt pyytää, kuin- 

d ka et olisi ollut väärässä? Se, joka kieltäytyi lainaamasta, 
teki oikein. Jos taas pyysit sellaista, mitä voikin pyytää, 
mutta et saanut, olit silloinkin tietysti väärässä. 

— Ehkä, toinen sanoi, — mutta kuinka hän ei ollut vääräs- 
sä, kun ei luottanut minuun? 

— Jos olisit menetellyt hänen kanssaan oikealla tavalla, 

et olisi tehnyt mitään erehdystä. 

— En kylläkään. 

— Mutta nythän et menetellyt hänen kanssaan oikealla 
tavalla. 

— Ilmeisesti en, myönsi toinen. 

— Jollet menetellyt hänen kanssaan niin kuin pitää etkä 
saanut häntä luottamaan sinuun, kuinka moitteesi häntä vas- 
taan voisivat olla oikeudenmukaisia? 

— Tuohon en osaa vastata. 

— Etkö osaa vastata siihenkään, tarvitseeko huonosti käyt- 
täytyviin kiinnittää mitään huomiota? 

— Siihen kyllä osaan, toinen sanoi. 

— Mutta eivätkö ne, jotka eivät käyttäydy niin kuin pitää, 
sinunkin mielestäsi toimi huonosti? 

— Kyllä. 

— Missä suhteessa hän siis menetteli väärin, kun ei lainan- 
nut sinulle, joka käyttäydyit huonosti? 

— Ei näköjään missään, toinen vastasi. 

— Miksi sitten ihmiset sillä tavoin moittivat toisiaan ja 
kantavat kaunaa niille, joita eivät ole saaneet uskomaan it- 
seensä, mutta eivät lainkaan moiti itseään, kun ovat näin 
epäonnistuneet? 

Eräs toinenkin puuttui puheeseen ja sanoi: — Jos joku te- 
kee hyvää toiselle ja auttaa häntä ja pyytää sitten toiselta 
samanlaista vastapalvelusta mutta ei saa sitä, eikö auttaja 
täydellä syyllä moiti autettua? 

Toinen vastasi: — Eikö ole niin, että jos joku tahtoo toisen 
käyttäytyvän samoin kuin itse käyttäytyy, niin se jota pyyde- 
tään joko voi käyttäytyä oikein tai ei voi? Jollei hän siihen 
pysty, kuinka olisi oikein pyytää häneltä sellaista, mihin hän 
ei pysty? Jos hän taas pystyy siihen, kuinka ei sellaista ihmis- 
tä olisi pitänyt saada taivutetuksi suostumaan pyyntöön? Vai 
miten tällaisessa tapauksessa puhutaan oikein? 

— Zeuksen nimessä, toinen sanoi, — kyllä sellaista ihmistä 
on syytä moittia, jotta hän vastaisuudessa käyttäytyisi pa- 
remmin ja jotta myös muut ystävät käyttäytyisivät parem- 
min, kun kuulevat häntä moitittavan. 

— Onko mielestäsi parempaa käyttäytymistä, keskustelu- 

kumppani kysyi, — sen kuunteleminen, joka puhuu ja pyytää 
oikealla tavalla, vai sen, joka erehtyy pyynnössään? 

— Sen, joka puhuu oikealla tavalla. 

— Eikö siis tuo alussa mainittu mies sinun mielestäsi esit- 
tänyt oikeaa pyyntöä? 

— Kyllä esitti. 

— Kuinka siis ne, jotka kuuntelevat tuollaisia moitteita, 
voisivat käyttäytyä paremmin? 

— Eivät he voisikaan. 

— Miksi siis ollenkaan moittia heitä? 

Toinen sanoi, ettei hän tosiaankaan pystynyt löytämään 
siihen syytä. 


IV 


Eräs mies moitti toista herkkäuskoisuudesta, kun tämä heti 
kohta uskoi kenen hyvänsä vastaantulijan puheita. On luon- 
nollista uskoa omia kansalaisiaan ja sukulaisiaan, mutta 
suurta yksinkertaisuutta on uskoa ihmisiin, joita e1 ole kos- 
kaan nähnyt ja joiden ei ole kuullut puhuvan, kun hyvin tie- 
tää, että useimmat ihmiset ovat suupaltteja kerskailijoita ja 
perin kelvottomia. 

Eräs läsnäolijoista puuttui puheeseen. 

— Minä luulin, hän sanoi, — että sinä pidät suuremmassa 
arvossa niitä, jotka heti käsittävät mitä hyvänsä, kuin hidas- 
järkisiä. 

— Niin pidänkin, toinen sanoi. 

— Miksi sitten moitit tuota miestä siitä, että hän uskoo 
heti kohta ja ketä hyvänsä vastaantulijaa, jos tämä kerran 
puhuu totta? 

— En minä siitä häntä moitikaan, vaan siitä, että hän heti 
kohta uskoo valehtelijaa. 

— Jos hän antaisi aikaa kulua enemmän eikä uskoisi ketä 
hyvänsä, mutta joutuisi kuitenkin petetyksi, moittisitko hän- 
tä vielä enemmän? 

— Kyllä moittisin. 

— Siksikö, että hän viivytteli eikä heti uskonut ketä hyvän- 
sä? 

— En siksi, Zeuksen nimessä! 

— Näköjään et siis katso miehen ansaitsevan moitetta 
tuosta syystä, vaan sen vuoksi, että hän uskoo juttuja joita 
ei pidä uskoa. 

— Aivan niin. 

— Onko sitten niin, että sinä et katso hänen ansaitsevan 
moitetta sen vuoksi, että hän viivyttelee eikä usko ketä hy- 
vänsä, vaan sen vuoksi, että hän uskoo heti ja ketä hyvänsä? 

— Ei tietenkään. 

— Mistä sinä sitten häntä moitit? 

— Hän tekee virheen siinä, että asiaa ensin tutkimatta 
uskoo heti ketä hyvänsä. 

— Mutta jos hän kauan viivyteltyään uskoisi asian sitä 
tutkimatta, eikö hän silloin tekisi virhettä? 

— Zeuksen nimessä, toinen sanoi, — kyllä hän yhtä lailla 
tekisi virheen siinäkin tapauksessa. Minun mielestäni ei pidä 
uskoa ketä hyvänsä. 

— Jos nyt olet sitä mieltä, ettei pidä uskoa ketä hyvänsä, 
joka sattuu kohdalle, kuinka kävisi päinsä uskoa suoralta 
kädeltä tuntemattomia? Eikö mielestäsi ensin pidä tutkia, 
puhuvatko he totta? 

— Kyllä pitää. 

— Mutta jos ovat kysymyksessä lähisukulaiset ja tuttavat, 
eikö silloin tarvitse tutkia, puhuvatko he totta? 

— Sanoisin, että kyllä silloinkin tarvitsee. 

— Saattavathan jotkut heistäkin puhua perättömiä. 

— Kyllä hyvinkin. 

— Miksi siis kuitenkin on luonnollisempaa uskoa lähisuku- 
laisia ja tuttavia kuin ketä hyvänsä kohdalle osuvaa? 

— En osaa sanoa. 

— No jos pitää enemmän uskoa lähisukulaisia ja tuttavia 
kuin keitä tahansa muita, eikö edellisiä ole pidettävä luotet- 
tavampina kuin jälkimmäisiä? 

— Kuinkas muuten. 

— Mutta jos nämä samat ihmiset ovat toisille lähiomaisia 
ja toisille tuntemattomia, kuinka tulisi samoja ihmisiä pitää 
puheissaan milloin enemmän milloin vähemmän luotettavi- 
na? Sillä niin kuin sanot, eihän heitä voi pitää samalla ta- 

voin luotettavina, nimittäin lähiomaisia ja tuntemattomia. 

— Tuo ei minusta voi pitää paikkaansa. 

— Samalla tavoinhan toiset uskovat heidän puheitaan ja 
toiset eivät, eivätkä kummatkaan ole siinä väärässä. 

— Tuohan on järjenvastaista! 

— Ja vielä, jos lähiomaiset ja sattumalta paikalle osuvat 
puhuvat samaa, ilmeisesti samat puheet ovat sekä uskottavia 
että epäuskottavia? 

— Näköjään. 

— Eikö sitten niitä, jotka puhuvat samaa, ole uskottava 
samalla tavoin? 

— Kyllä on. 

Kuunnellessani tätä heidän keskusteluaan minulle jäi epä- 
selväksi, ketä piti uskoa ja ketä ei, luotettavia ja asiantunte- 
viako vai lähiomaisia ja tuttavia. Mitä sinä siitä ajattelet? 

— Voiko hyvettä opettaa? Tai jollei, ovatko hyvät miehet 376a 
luonnostaan hyviä vai onko heistä tullut sellaisia jotenkin 
muuten? 

— Tuohon en nyt tällä hetkellä osaa vastata, hyvä Sokra- b 
tes. 

— No tarkastellaanpa asiaa. Jos joku haluaa tulla hyväksi 
siinä hyveessä, jonka perusteella kokit ovat hyviä, miten hän 
sen hyveen hankkii? 

— Ilmeisesti menemällä hyvien kokkien oppiin. 

— Entä jos haluaisi tulla hyväksi lääkäriksi, kenen puoleen 
hän silloin kääntyisi? 

— Ilmeisesti jonkun hyvän lääkärin puoleen. 

— Entä jos haluaisi hankkia sen hyveen, jonka avulla tul- 
laan hyväksi rakennusmestariksi? c 

— Rakennusmestarin. 

— Jos hän haluaisi hankkia sen hyveen, jonka perusteella 
hyvät ja viisaat miehet ovat hyviä ja viisaita, kenen oppiin 
hänen pitäisi mennä? 

— Jos tuo hyve yleensä on opittavissa, hän saisi varmaan- 
kin oppia sen hyviltä miehiltä. Mihin muuallekaan hän meni- 
s1? 

— Katsotaan nyt, ketkä meidän joukossamme ovat olleet 
hyviä miehiä. Tutkitaan, ovatko he olleet niitä, jotka kehittä- 
vät hyviä miehiä. 

Thukydides, Themistokles, Aristeides ja Perikles. 

— Voimmeko sanoa, kuka on ollut heidän kunkin opettaja? 

— Emme voi. Eihän opettajien nimiä ole mainittu. 

— No voimmeko mainita jonkun heidän oppilaansa? Muu- 
kalaisen tai oman maan kansalaisen, vapaan tai orjan, josta 
on heidän kanssaan seurustelemalla tullut viisas ja hyvä 
mies? 

— Ei ketään sellaistakaan mainita. 

— Ei kai kateus estänyt heitä välittämästä hyvettä toisille? 

— Kukapa tietää! 

— Ehkäpä he ovat pelänneet saavansa kilpailijoita, niin 
kuin kokit ja lääkärit ja rakennusmestarit kadehtivat toi- 
siaan. Eihän näille ole eduksi, että tulee monia kilpailijoita 
ja he joutuvat elämään monien samanlaisten kanssa yhdessä. 
Onko myös hyvien miesten laita niin, että heille ei ole eduk- 
si elää kaltaistensa keskuudessa? 

— Mahdollisesti. 

— Eivätkö nuo samat miehet ole samalla sekä hyviä että 
oikeudenmukaisia? 

— Ovat kyllä. 

— Onko ketään, jolle olisi hyödyksi se, ettei elä hyvien 
miesten joukossa vaan huonojen? 

— Siihen en osaa vastata. 

— Osaat kai sentään sanoa, onko hyvien miesten tehtävä 
tuottaa vahinkoa ja huonojen hyötyä, vai päinvastoin. 

— Päinvastoin. 

— Niinpä hyvät miehet tuottavat hyötyä ja huonot vahin- 
koa. 

— Niin tekevät. 

— Onko ketään, joka haluaisi mieluummin kärsiä vahin- 
koa kuin saada hyötyä? 

— Ei ole. 

— Kukaan ei siis halua mieluummin elää yhdessä huono- 
jen kuin hyvien kanssa. 

— Fi tietenkään. 

— Niinpä kukaan kunnon mies ei kieltäydy tekemästä toi- 
selle hyvää ja suomasta hänelle samaa kuin itselleenkin. 

— Fi niin, tämän päättelyn mukaan. 

— Olet kai kuullut, että Themistokleella oli poika, Kleo- 
fantos? 

— Olen kyllä. 

— Eikö ole selvää, että Themistokles ei kieltäytynyt tahto- 
masta pojalleen kaikkea hyvää, kuten ei kieltänyt apuaan 
keneltäkään muultakaan, koska oli kunnon mies? Mehän 
sanomme, että hän oli sellainen. 

— Niin. 

— Tiedät myös, että Themistokles opetti pojastaan taita- 
van ja hyvän ratsastajan. Poika istui lujasti ja suorana hevo- 
sen selässä, heitti hevosen selästä hyvin keihästä ja teki mo- 
nia muitakin ihailtavia temppuja. Themistokles opetti pojal- 
leen myös monia muita asioita ja perehdytti hänet viisauteen 
parhaiden opettajien johdolla. Olet kai kuullut vanhempien 
henkilöiden kertovan siitä? 

— Olen kyllä. 

— Pojan luonnetta ei siis voi sanoa huonoksi. 

— Väärin olisi niin sanoa, sen mukaan mitä sanot. 

— Vielä tämä kysymys. Oletko kuullut kenenkään, nuoren 
tai vanhan, sanovan, että Kleofantoksesta, Themistokleen 
pojasta, olisi tullut hyvä ja viisas mies, koska hänen isänsä 
oli viisas? 

— En ole kuullut. 

— Onko meidän uskottava, että kun isä halusi kasvattaa 
poikaansa, hän ei olisi halunnut pojan saavan oppia juuri 
siinä viisaudessa, jossa hän itse oli etevin, niin että poika 
olisi ollut parempi kuin kukaan kanssaihmisistään, jos vain 
hyve olisi ollut opetettavissa? 

— Ei se ole todennäköistä. 

— Tällainen oli siis tuo hyveen opettaja, josta puhuit. Tar- 
kastellaanpa toista esimerkkiä, Aristeidesta. Hän kasvatti 
Lysimakhosta antaen Ateenan parhaiden opettajien opettaa 
häntä, mutta ei saanut hänestä aikaan sen parempaa miestä 
kuin kuka tahansa muukaan. Mehän kumpikin tunsimme 
hänet ja seurustelimme hänen kanssaan. 

— Niin kyllä. 

— Sinähän tiedät, että Perikles samoin kasvatti poikiaan 
Paralosta ja Ksanthipposta, taisit olla ihastunutkin jälkim- 

mäiseen. Näistä isä teki sellaisia ratsastajia, ettei kukaan 
Ateenassa ollut heitä etevämpi. Hän järjesti heille opetusta 
musiikissa, eri kilpailulajeissa ja muissa taidoissa, joita voi- 
daan opettaa, niin etteivät he olleet ketään huonompia. Eikö 
hän halunnut tehdä heistä hyviä miehiä? 

— Sellaisia heistä ehkä olisi tullutkin, Sokrates, elleivät 
he olisi kuolleet nuorina. 

— Sinähän riennät rakkaitten poikien avuksi, niin kuin 
oikein onkin. Mutta jos hyve olisi opetettavissa ja Perikles 
olisi kyennyt tekemään heistä hyviä miehiä, hän olisi pikem- 
minkin opettanut heille omia hyviä ominaisuuksiaan kuin 
musiikkia ja kilpailutaitoja. Mutta näyttää siltä, että hyve 
ei olekaan opetettavissa. Thukydides puolestaan kasvatti 
kaksi poikaansa, Melesiaan ja Stefanoksen, joista ei voi sa- 
noa samaa kuin Perikleen pojista. Toinen heistä, kuten tie- 
dät, eli vanhuuden kynnykselle, toinen sen ylikin. Isä antoi 
heille hyvän kasvatuksen kaikessa ja teki heistä ennen kaik- 
kea painissa Ateenan parhaat. Ksanthias oli toisen valmenta- 
ja, Eudoros toisen. Heitä pidettiin aikansa parhaina painijoi- 
na. 

— Niin pidettiin. 

— Onko uskottavaa, että hän olisi antanut opettaa pojil- 
leen niin suuria kustannuksia vaativia taitoja, jos hän ilman 
mitään kuluja olisi voinut tehdä heistä hyviä miehiä? Eikö 
hän olisi opettanut tätä taitoa, jos se olisi opetettavissa? 

— Kyllä varmaankin. 

— Mutta ehkä Thukydides oli mitätön mies, jolla ei paljon 
ollut ystäviä enempää Ateenassa kuin liittolaistenkaan kes- 
kuudessa? Ei, olihan hän suurta sukua ja hänellä oli suuri 
vaikutusvalta valtiossa ja muidenkin helleenien keskuudessa. 
Jos hyvät ominaisuudet ovat opetettavissa, hän kyllä olisi 
löytänyt joko omien maanmiestensä tai vierasmaalaisten jou- 
kosta opettajan, joka olisi tehnyt hänen pojistaan hyviä mie- 
hiä, ellei hänelle itselleen olisi valtion asioiden hoidolta jää- 
nyt siihen aikaa. Mutta hyvä ystävä, hyve ei ole opetettavis- 
sa. 

— Ilmeisesti ei. 

— Mutta jos siis hyve ei ole opetettavissa, syntyvätkö ih- 

miset luonnostaan hyviksi? Ehkä tutkimalla asiaa tältä kan- 
nalta löydämme vastauksen. Onko olemassa synnynnäisiltä 
ominaisuuksiltaan hyviä hevosia? 

— Kyllä on. 

— Eikö myös ole olemassa ihmisiä, jotka ammattitaidol- 
laan erottavat, mitkä hevoset ovat hyviä synnynnäisiltä omi- 
naisuuksiltaan, rakenteeltaan hyviä juoksijoita ja luonteel- 
taan virkkuja ja mitkä taas hitaita? 

— On kyllä. 

— Mikä se ammattitaito on nimeltään? 

— Hevostenkasvatustaito. 

— Eikö koiriin nähden päde sama asia? On olemassa am- 
mattitaito, jonka avulla erotetaan synnynnäisiltä ominai- 
suuksiltaan hyvät ja huonot koirat. 

— Niin on. 

— Mikä se on? 

— Metsästyksen tuntijan taito. 

— On myös kullan ja hopean tuntijoita, jotka tarkastavat 
ja ratkaisevat, onko raha hyvä vai huono. 

— Niin on. 

Miksi sinä heitä nimität? 
Rahantarkastajiksi. 

— Ja myös voimistelunopettajat oppivat ihmisten ruumiin- 
rakenteita tarkastellessaan tietämään, ketkä ovat kykeneviä 
kestämään erilaisia rasituksia ja ketkä eivät. Sekä varttu- 
neemmista että nuorista he näkevät, ketkä ruumiinraken- 
teensa puolesta kelpaavat johonkin ja keistä voi toivoa, että 
he hyvin selviävät tehtävistä, joihin tarvitaan ruumiillista 
kuntoa. 

— Pitää paikkansa. 

— Mutta kumpi on valtiolle tärkeämpää, hyvät hevoset ja 
koirat ja muu sellainen, vai hyvät miehet? 

— Hyvät miehet. 

— No niin. Mitä arvelet: jos olisi synnynnäisiltä ominai- 
suuksiltaan hyveen toteuttamiseen luotuja hyviä ihmisiä, 
eikö sellaisten löytämiseksi käytettäisi kaikkia keinoja? 

— Kyllä varmaankin. 

— Osaatko nimetä jonkin taidon, jonka avulla voidaan syn- 

nynnäisiltä ominaisuuksiltaan hyvät miehet tunnistaa ja erot- 
taa muista? 

— En osaa. 

— Se taito olisi kuitenkin erittäin arvokas, ja samoin ne, 
joilla se olisi, olisivat sangen arvossapidettyjä. Hehän pystyi- 
sivät osoittamaan ne nuoret ja lapsetkin, joista tulee kehitty- 
mään hyviä miehiä. Me ottaisimme nämä huostaamme, kas- 
vattaisimme heidät kaupungin linnavuorella valtion kustan- 
nuksella ja varjelisimme heitä kuin raha-aarretta ja vieläkin 
huolellisemmin, niin etteivät he kärsisi mitään pahaa taiste- 
luissa tai muissakaan vaaroissa. Heidät varattaisiin siihen, 
että he tultuaan täysi-ikäisiksi olisivat valtion olemassaolon 
turvana ja tekisivät sille hyviä palveluksia. Mutta pelkään 
pahoin, ettei luonto enempää kuin opetuskaan anna ihmisille 
hyvettä. 

— Kuinka sitten, Sokrates, hyve sinun mielestäsi syntyy, 
jollei synnynnäisenä eikä opetuksen tuloksena? Millä muulla 
tavalla voi syntyä hyviä miehiä? 

— Sitä ei varmaankaan ole helppo selittää. Oletan kuiten- 
kin, että se on lähinnä eräänlainen jumalallinen lahja ja että 
hyviä miehiä syntyy samalla tavalla kuin lahjakkaimpia en- 
nustajia ja oraakkelilauseiden selittäjiä. Heitä ei synny luon- 
taisten ominaisuuksien eikä taidon perusteella, vaan he ovat 
jumalten innoittamina sellaisia kuin ovat. Samalla tavoin 
myös hyvät miehet jumalten innoittamina ilmoittavat valtiol- 
le, mitä tulee tehdä ja mitä jumalten sallimuksesta tulevai- 
suudessa tapahtuu. He sanovat sen jopa paremmin ja selvem- 
min kuin ennustajat. Joskus naisetkin sanovat sellaisesta: 
Hän on jumalallinen mies. Ja kun spartalaiset tahtovat ylis- 
tää jotakin henkilöä oikein loistokkaasti, he sanovat, että hän 
on »jumalallinen» mies. Usein myös Homeros käyttää tätä 
ilmaisua, samoin muutkin runoilijat. Milloin jumala tahtoo 
valtion menestyvän, hän suo sille hyviä miehiä. Mutta jos 
jumala haluaa, että valtion käy huonosti, hän ottaa siltä pois 
hyvät miehet. Näin ollen näyttää siltä, ettei hyve ole opetet- 
tavissa eikä liioin luonnon aikaansaama, vaan jumalten lahja 
niille, jotka sen omistavat. 

— Voitko sanoa minulle, mitä oikeamielisyys on? Eikö sinus- 372a 


takin asia ole pohtimisen arvoinen? 

— On toki. 

— Mitä se sitten on? 

— Mitäpä muuta kuin sitä, mitä vakiintunut tapa pitää 
oikeamielisenä käyttäytymisenä? 

— Älä nyt noin sano. Jos kysyisit minulta, mikä on silmä, 
sanoisin että se millä näemme, ja jos käskisit minun näyttää 
sen, näyttäisin; jos kysyisit, mitä nimitämme sieluksi, sanoi- 
sin, että sieluksi sanomme sitä minkä avulla ymmärrämme; 
jos kysyisit, mitä on ääni, vastaisin että se millä puhumme. 
Sano sinä nyt samalla tavalla, että oikeamielisyys on jotakin 
mitä käytetään siihen ja siihen, niin kuin minä äsken kysyin 
sinulta. 

— En minä oikein osaa vastata sinulle samalla tavalla. 

— Jollet osaa tällä tavoin, niin ehkä löydämme helpommin 
vastauksen seuraavalla tavalla. Sanohan: jos haluamme teh- 
dä eron suuremman ja pienemmän välillä, mihin vetoamme? 
Mittaan, eikö totta? 

— Kyllä. 

— Mittaan liittyy jokin taito. Eikö se ole mittaustaito? 

— On. 

— Entä kun erotamme kevyen ja raskaan, emmekö silloin 
vetoa painoon? 

— Kyllä. 
— Painoon liittyy jokin taito. Eikö se ole punnitustaito? 
On kyllä. 

— No niin. Kun tarkastelemme oikeamielisyyttä ja väärä- 
mielisyyttä, mihin välineeseen turvaudumme ja mihin tai- 
toon sen mukana? Eikö asia ole tältä kannalta sinulle selvä? 

— Fi Ole. 

— Otetaan sitten kysymys taas uudella tavalla. Jollemme 
pääse yksimielisyyteen siitä, mikä on suurempi ja mikä pie- 
nempi, ketkä ratkaisevat riidan? Mittaajat, eikö niin? 

— Niin kyllä. 

— Ja kun on kysymys paljosta ja vähästä, ketkä silloin 
voivat ratkaista asian? Eivätkö laskumestarit? 

— Ketkäpä muut? 

— Jos nyt olemme eri mieltä siitä, mikä on oikeamielistä 
ja mikä väärämielistä, niin keiden puoleen käännymme ja 
ketkä ratkaisevat riitamme? 

— Tarkoitatko tuomareita, Sokrates? 

— Löysit hyvän vastauksen. Koetahan nyt vastata seuraa- 
vaan kysymykseen. Mitä mittamestarit tekevät ratkaistes- 
saan kysymyksen suuresta ja pienestä? Eivätkö he mittaa? 

— Kyllä. 

— Entä kun on kysymys raskaasta ja kevyestä? Eivätkö 
he punnitse? 

— Punnitsevat tietenkin. 

— Entä suurista ja pienistä määristä? Eivätkö he laske? 

— Laskevat. 

— No entä kun on kysymys oikeamielisyydestä ja väärä- 
mielisyydestä? Vastaapa siihen. 

— Sitä en tiedä. 

— He puhuvat, eikö niin? 

— Niin. 

— Siis kun on kysymys oikeamielisyydestä ja väärämieli- 
syydestä, tuomarit ratkaisevat riitamme puhumalla? 

— Niin. 

— Mittamestarit ratkaisevat pienuutta ja suuruutta koske- 
van kysymyksen mittaamalla. Mitta on siis ratkaisun väli- 
ne. 

— Niin on. 

— Ja vaakamestarit ratkaisevat kysymyksen raskaasta ja 
kevyestä punnitsemalla. Punnus on siis se väline, jolla he 
ratkaisevat. 

— Tietysti. 

— Laskumestarit taas ratkaisevat kysymyksen paljosta ja 
vähästä laskemalla. Luku on siis se väline, jonka avulla he 
ratkaisevat. 

— Niin on. 

— Ja niin kuin juuri sovimme, tuomarit ratkaisevat kysy- 
myksen oikeamielisyydestä ja väärämielisyydestä puheen 
avulla. Puhe on siis ratkaisemisen väline. 

— Puhut oikein hyvin, Sokrates. 

— Minä puhunkin totta. Ja puhe ilmeisesti on se väline, 
joila ratkaistaan kysymys oikeamielisyydestä ja väärämieli- 
syydestä. 

— Näköjään. 

— Mitä siis oikeamielisyys ja väärämielisyys ovat olemuk- 
seltaan? Olettakaamme, että joku kysyisi meiltä näin: Kun 
mitta ja mittaustaito ja mittamestari ratkaisevat, mikä on 
suurempi ja pienempi, niin mitä sitten on suuremmuus ja 
pienemmyys? Mehän sanoisimme, että se mikä ylittää mitan 
ja mikä alittaa sen. Entä kun kysymyksen raskaasta ja ke- 
vyestä ratkaisee punnus ja punnitustaito ja vaakamestari, 
niin mitä sitten on painavuus ja keveys? Me sanoisimme, 
että se mikä saa vaakakupin laskeutumaan on painavaa ja 
mikä nousemaan on kevyttä. Olettakaamme nyt, että joku 
kysyisi: Kun kerran puhe ja oikeudenkäyttö ja tuomari rat- 
kaisevat, mikä on oikeamielistä ja mikä väärämielistä, niin 
mitä sitten on oikeamielisyys ja väärämielisyys? Mitä hänel- 
le sanoisimme? Vai emmekö osaisi vastata mitään? 

— Emme osaisi. 

— Luuletko ihmisten omaksuvan väärämielisyyden va- 
paaehtoisesti vai vastoin tahtoaan? Tarkoitan: luuletko että 
ihmiset harjoittavat väärämielisyyttä ja ovat väärämielisiä 
tieten tahtoen, vai vastoin tahtoaan? 

— Tieten tahtoen, Sokrates. Hehän ovat kehnoja ihmisiä. 

— Ovatko siis ihmiset sinun mielestäsi vapaasta tahdos- 

taan kehnoja ja väärämielisiä? 
— Kyllä minä olen sitä mieltä. Etkö sinä sitten ole? 
— En, jos on uskottava runoilijaa. 
— Ketä runoilijaa? 
— Häntä joka sanoo: 


Fi kukaan ole tahallaan kelvoton, 
el liioin vastoin tahtoaan onnellinen. 


— Mutta hyvä Sokrates, vanha sananlaskuhan sanoo, että 
runoilijat valehtelevat ylen määrin. 

— Olisipa merkillistä, jos runoilija tässä tapauksessa va- 
lehtelisi. Mutta jos sinulla on aikaa, voisimme tutkistella, 
valehteleeko runoilija vai puhuuko totta. 

— Kyllä minulla on aikaa. 

— Sanohan sitten, kumpi mielestäsi on oikeamielistä, va- 
lehteleminen vai totuuden puhuminen? 

— Totuuden puhuminen. 

— Valehteleminen on siis väärämielistä? 

— Niin on. 

— Entä kumpi näistä: se että pettää vai se että ei petä? 

— Se että ei petä, totta kai. 

— Pettäminen on siis väärämielistä? 

— Niin on. 

— Entä kumpi oikeamielistä, vahingon vai hyödyn tuotta- 
minen? 

— Hyödyn tuottaminen. 

Vahingoittaminen on siis väärämielistä? 

— Niin on. 

Siispä totuuden puhuminen, pettämisen välttäminen ja 
hyödyn tuottaminen on oikeamielistä ja valehteleminen, va- 
hingon tuottaminen ja pettäminen väärämielistä. 

— Kautta Zeuksen, ehdottomasti asia on niin. 

— Myöskö jos kohteena ovat vihamiehet? 

— Ei toki. 

— Vaan on oikeamielistä vahingoittaa vihamiehiä ja vää- 
rämielistä tehdä heille hyvää. Niinkö? 

— Niin. 

— On siis oikeamielistä pettää vihamiehiään ja vahingoit- 
taa heitä. 

— Miksi ei olisi? 

— Entä valehteleminen, kun tarkoituksena on pettää ja 
vahingoittaa heitä — eikö sekin ole oikeamielistä? 

— On kyllä. 

— No hyvä. Kai myönnät, että on oikeamielistä auttaa 
ystäviään? 

— Myönnän kyllä. 

— Silläkö tavoin, ettei petä heitä, tai vaikka pettämällä- 
kin, jos siitä on heille hyötyä? 

— Kautta Zeuksen, vaikka pettämälläkin. 

— On siis oikeamielistä hyödyttää ystäviään pettämällä 
heitä, mutta ei valehtelemalla. Vai onko myös valehtelemal- 
la? 

— Valehtelemallakin se on oikeamielistä. 

— Niinpä valehteleminen ja toden puhuminen on näköjään 
sekä oikeamielistä että väärämielistä. 

— Niin on. 

— Ja pettämisen välttäminen ja pettäminen on sekä oikea- 
mielistä että väärämielistä. 

— Ilmeisesti. 

— Ja vahingon ja hyödyn tuottaminen on sekä oikeamielis- 
tä että väärämielistä. 

— Niin on. 

— Samat teot ovat siis ilmeisesti sekä oikeamielisiä että 
väärämielisiä. 

— Siltä näyttää. 

— No niin. Onhan minulla oikea ja vasen silmä niin kuin 
muillakin ihmisillä? 

— Kyllä on. 

Ja oikea ja vasen sierain? 

— Tietysti. 

— Ja oikea ja vasen käsi? 

— On. 

— Kun sinä nyt näistä samoista ruumiinosistasi toisia ni- 
mität oikeanpuoleisiksi ja toisia vasemmanpuoleisiksi, niin 
jos minä kysyn, kummat ovat kumpiakin, sinä varmaan pys- 

tyisit sanomaan, että toiset ovat johonkin nähden oikeanpuo- 
leisia ja toiset johonkin nähden vasemmanpuoleisia? 

— Niin kyllä. 

— Tee nyt samalla tavalla. Kun nimität samoja tekoja 
milloin oikeamielisiksi, milloin väärämielisiksi, voitko sanoa, 
mitkä ovat oikeamielisiä ja mitkä väärämielisiä? 

— Minun mielestäni kaikki, mikä tehdään niin kuin pitää 
ja oikealla hetkellä, on oikeamielistä, ja mikä tehdään toisin 
kuin pitää, on väärämielistä. 

— Ajatuksesi on oikein hyvä. Siis se, joka tekee kaiken 
niin kuin pitää, tekee oikeamielisiä tekoja, ja joka ei niin 
tee, tekee väärämielisiä tekoja. Niinkö? 

— Niin. 

— Eikö siis se, joka tekee oikeamielisiä tekoja, ole oikea- 
mielinen, ja joka tekee väärämielisiä, väärämielinen? 

— Kyllä on. 

— Kuka sitten on se, joka osaa asian vaatimalla tavalla ja 
oikealla hetkellä leikata ja polttaa ja laihduttaa? 

— Lääkäri. 

— Senkö vuoksi, että hän tietää asiat, vai jonkin muun 
syyn vuoksi? 

— Siksi, että hän tietää. 

— Entä kuka osaa oikealla tavalla muokata maata, kyntää 
ja istuttaa? 

— Maanviljelijä. 

— Siksikö, että hän tietää asiat, vai siksi ettei tiedä? 

— Siksi että tietää. 

— Eikö näin ole laita kaikessa? Se joka tietää, osaa tehdä 
sen mikä pitääkin tehdä ja oikealla tavalla ja sopivalla het- 
kellä. Joka taas ei tiedä, ei osaa. 

— Pitää paikkansa. 

— Siispä se, joka tietää, osaa myös valehdella ja pettää tai 
olla hyödyksi sillä tavoin kuin pitääkin ja oikealla hetkellä, 
mutta joka ei tiedä, ei osaa. 

— Totta puhut. 

— Siis se, joka tekee kaikkea tuota niin kuin pitääkin, on 
oikeamielinen. Niinkö? 

— Niin. 

— Ja hän tekee sen siksi, että hänellä on tietoa. 

— Kuinkas muuten? 

— Oikeamielinen on siis oikeamielinen tiedon perusteella. 
— Niin on. 

Ja tiedon vastakohdan vuoksi väärämielinen on oikea- 
mielisen vastakohta? 

— Ilmeisesti. 

— Oikeamielinen on oikeamielinen viisautensa perusteella. 

— Niin on. 

— Väärämielinen on siis väärämielinen tietämättömyyten- 
sä vuoksi. 

— Ilmeisesti. 

— Näyttää siis siltä, että sikäli kuin esi-isämme ovat meil- 
le jättäneet viisautta, siinä on oikeamielisyyttä, ja sikäli kuin 
tietämättömyyttä, siinä on väärämielisyyttä. 

— Siltä näyttää. 

— Mutta ovatko ihmiset tietämättömiä tieten tahtoen vai 
tahtomattaan? 

— Tahtomattaan. 

— Ovatko he siis myös väärämielisiä tahtomattaan? 

— Siltä näyttää. 

— Ja väärämieliset ovat kehnoja ihmisiä? 

— Niin ovat. 

— He ovat siis huonoja ja väärämielisiä vastoin tahtoaan. 

— Ehdottomasti. 

— Senkö vuoksi he tekevät väärämielisiä tekoja, että ovat 
väärämielisiä? 

— Niin. 

— Siis vastoin omaa tahtoaan? 

— Aivan niin. 

— Mutta vastoin tahtoa ei tapahdu sellaista, mitä tahdo- 
taan. 

— Ei missään tapauksessa. 

— Väärämielinen teko tapahtuu siksi, että asianomainen 
on väärämielinen. 

— Niin. 

— Ja väärämielisyys on tahatonta. 

— Niin on. 

— Ihmiset siis tekevät väärämielisiä tekoja ja ovat väärä- 
mielisiä ja kehnoja vastoin tahtoaan. 

— Ilmeisesti. 

— Runoilija ei siis puhunut perättömiä tässä asiassa. 

— Ilmeisesti ei. 

Satuimme olemaan kävelyllä Zeus Eleutherioksen pylväs- 
käytävässä, minä ja steirialainen Eryksias. Myöhemmin seu- 
raamme liittyivät myös Kritias ja Erasistratos, Faiaksin, 
Erasistratoksen pojan, veljenpoika. Erasistratos oli juuri nil- 
hin aikoihin palannut Sisiliasta ja sen lähiseuduilta. 

— Terve, Sokrates, hän sanoi tullessaan meitä vastaan. 

— Terve itsellesikin, sanoin. — Tuotko meille Sisiliasta 
hyviä uutisia? 

— Kyllä vain, hän sanoi. — Mutta emmekö voisi ensin is- 
tuutua? Olen väsynyt, kun eilen tulin tänne jalan Megarasta. 

— Totta kai, jos niin haluat. 

— Mitä sitten tahdotte sikäläisistä asioista ensin tietää? 
hän kysyi. — Sitäkö mitä sisilialaiset itse puuhailevat, vai 
sitä, miten he suhtautuvat meidän valtioomme? Minusta he 
tuntuvat suhtautuvan meihin niin kuin ampiaiset. Jos niitä 
vähänkin ärsytetään, niitä ei pidä kurissa muuten kuin hyök- 
käämällä niiden kimppuun ja hävittämällä koko pesän. Sel- 
laisia juuri ovat syrakusalaiset. Jollei ryhdytä tarmokkaisiin 
toimiin ja lähdetä hyökkäämään sinne hyvin suurella laivas- 
tolla, ei tuota valtiota voi alistaa meidän valtaamme. Pienillä 
hyökkäilyillä me vain ärsytämme heitä entistä enemmän, 
niin että he tulevat meille hyvin vaarallisiksi. Nytkin he ovat 
lähettäneet meidän luoksemme lähettiläitä, mutta vain pet- 
tääkseen valtiotamme, siltä minusta tuntuu. 

Meidän jutellessamme tällaista keskenämme sattuivat Sy- 
rakusan lähettiläät kulkemaan siitä ohi. Silloin Erasistratos 
osoitti yhtä heistä ja sanoi: 

— Sokrates, tuo on varmasti Sisilian ja Italian rikkain 
mies. Ja kuinka ei olisi, kun hän hallitsee niin laajaa maa- 
aluetta, että voi antaa kenelle hyvänsä halukkaalle miten 
suuren peltoalan hyvänsä viljeltäväksi? Se maa on niin hyvä- 
laatuista, ettei toista koko Hellaassa. Kaikkea muutakin, 
mikä tekee ihmisestä rikkaan, hänellä on: orjia, hevosia, kul- 
taa ja hopeaa. 

Kun huomasin hänen ryhtyvän ylistämään miehen rikkaut- 
ta, kysyin: 

— Hyvä Erasistratos, millaisena miehenä häntä pidetään 
Sisiliassa? 

Hän vastasi: — Häntä pidetään sisilialaisista ja italialaisis- 
ta kaikkein pahimpana, ja sellainen hän onkin. Hänen pahuu- 
tensa on suurempi kuin hänen rikkautensa. Jos kysyt sisilia- 
laiselta, ketä hän pitää pahimpana ja rikkaimpana, jokainen 
mainitsee juuri tämän miehen. 

Kun olin sitä mieltä, ettei hänen puheensa koskenut mitään 
vähäpätöistä asiaa vaan varsin merkillepantavaa, nimittäin 
hyvettä ja rikkautta, tiedustelin, kumpaa hän piti rikkaam- 
pana, sellaistako miestä, jolla on talentti hopeaa, vai sellais- 
ta, joka omistaa kahden talentin arvoisen maa-alueen. 

— Mielestäni se on rikkaampi, joka omistaa maan, vastasi 
Erasistratos. 

— Eikö saman ajattelutavan mukaan, minä kysyin, — se 
ole rikkaampi, jolla on kallisarvoisempi puku tai vuodepeite 
tai muu sellainen kuin toisella? 

Siinäkin hän oli yhtä mieltä. 

— Jos joku antaisi sinun valita näiden kahden välillä, kum- 
man valitsisit? 

— Arvoltaan suuremman, hän sanoi. 

— Senkö takia, että pitäisit itseäsi sitten rikkaampana? 

— Niin juuri. 

— Meidän mielestämme se on siis rikkain, jolla on arvok- 
kainta omaisuutta. 

— Niin on, hän sanoi. 

— Eivätkö siis, minä kysyin, — terveet ole rikkaampia 
kuin sairaat, koska terveys on toki arvokkaampi aarre kuin 
sairaan rikkaudet? Ei kai ole ketään, joka ei mieluummin 
tyytyisi vähempään rahaan, jos saisi olla terveenä, kuin omis- 
taisi sairaana kaikki suurkuninkaan aarteet? Totta kai jokai- 
nen pitää terveyttä arvokkaampana. Ei kai sille annettaisi 
etusijaa, jollei sitä pidettäisi arvokkaampana. 

— Eihän toki. 

— Jos olisi olemassa jotakin vielä arvokkaampaa kuin ter- 
veys, niin eikö sen omistajaa pidettäisi kaikkein rikkaimpa- 
na? 

— Kyllä toki. 

— Entä jos joku tulisi luoksemme ja sanoisi: Sokrates, 
Eryksias ja Erasistratos, voitteko sanoa minulle, mikä on 
ihmiselle arvokkainta omaisuutta? Eikö se ole sitä, mitä han- 
kittuaan ihminen voi parhaiten ratkaista, miten hoitaisi omia 
ja myös ystäviensä asioita? Mitä me sanoisimme sen olevan? 

— Minusta, hyvä Sokrates, onnellisuus on ihmiselle arvok- 
kainta. 

— Tuo ei olisi minun mielestäni hullummin sanottu, minä 
sanoin. — Ja pidämmekö ihmisistä onnellisimpina niitä, jotka 
menestyvät elämässään parhaiten? 

— Niitä juuri, minun mielestäni. 

— Eivätkö parhaiten menesty ne, jotka tekevät vähiten 
virheitä sekä itsensä että toisten ihmisten suhteen ja jotka 
useimmin toimivat oikealla tavalla? | 

— Kyllä varmasti. 

— Eivätkö he ole niitä, jotka tietävät, mikä on hyvää ja 
mikä pahaa ja mitä on tehtävä ja mitä ei, ja jotka tekevät 
sen mikä on parasta ja samalla tekevät vähimmin virheitä? 

Siinäkin hän oli yhtä mieltä. - 

— Meidän mielestämme siis samat henkilöt ovat viisaim- 
pia, parhaiten asioitaan hoitavia, onnellisimpia ja rikkaim- 
pia, jos kerran viisaus on arvokkain omaisuus. 

— Niin juuri. 

— Mutta hyvä Sokrates, puuttui Eryksias puheeseen, — 

mitä auttaisi ihmistä, vaikka hän olisi viisaampi kuin Nes- b 


tor, mutta hänellä ei olisi millä tyydyttää elämäntarpeitaan, 

ei ruokaa eikä juomaa, vaatteita eikä muuta sen kaltaista? 
Mitä hänen viisautensa häntä auttaisi? Tai kuinka voisi sel- 
lainen olla rikkain, joka ei pelastu joutumasta kerjuulle, kun 
häneltä puuttuvat keinot tyydyttää elämisen tarpeita? 

Minusta hänen huomautuksensa tuntui asialliselta. 

— Mutta, minä sanoin, — jos jollakulla on omaisuutena 
viisaus, eikö se auta häntä kestämään puutetta? Tai päinvas- 

c toin, jos hänellä olisi Pulytionin talo täynnä kultaa ja ho- 
peaa, eikö häneltä puuttuisi mitään? 

— Eihän mikään estä, hän sanoi, — tällaista ihmistä käyt- 
tämästä omaisuuttaan kaiken sellaisen hankkimiseen, mitä 
häneltä ehkä puuttuu, tai hankkimasta rahaa millä ostaa 
sellaista, niin että hänellä on kaikkea yllin kyllin. 

— Siinä tapauksessa nimittäin, minä sanoin, — että hän 
on niitä tavallisia ihmisiä, jotka tarvitsevat enemmän tuol- 

d laista taloa kuin Nestorin viisautta. Sillä jos hän kuuluu nii- 
hin ihmisiin, jotka pitävät suuremmassa arvossa Nestorin 
viisautta ja kaikkea mikä siitä seuraa, niin onhan tällaisella 
henkilöllä, jos hän sattumalta joutuu puutteeseen, paljon 
suuremmat mahdollisuudet päästä siitä käyttämällä hyväk- 
seen viisauttaan ja työtään. Mutta jos tuollaisen talon omis- 
taminen on niin suuriarvoista ja vaikuttaa niin paljon enem- 
män ihmisen elämään kuin asuminen rähjäisessä mökissä, 

e onko sitten viisaus todella vähäarvoista ja sen vaikutus pie- 
nempi? Onko yhdentekevää, onko ihminen viisas vai tietämä- 
tön kaikesta, mikä on todella tärkeää? Pitäisikö ihmisten 
halveksia viisautta ja olla ostamatta sitä, mutta tuntea kärsi- 
vänsä puutetta, jos heillä ei ole talossaan runsaasti sypressi- 
puista sisustusta ja Penthelikonin marmoria, ja ostella sel- 
laista? Eikö jokainen taitava perämies, taidossaan etevä lää- 
käri tai kuka hyvänsä, joka pystyy tällaista taitoa käyttä- 
mään, ole arvostetumpi kuin suurimpienkaan rikkauksien 
haltija? Eikö sellaista henkilöä, joka kykenee parhaalla taval- 
la hoitamaan omat asiansa ja neuvomaan toisiakin, pitäisi 
mahdollisuuksien mukaan käyttää hyödyksi, jos hän vain itse 
siihen suostuu? 

Eryksias puuttui puheeseen ja katsahtaen minuun aivan 

395a kuin olisi tuntenut itsensä jotenkin loukatuksi sanoi: 

— Jos sinun, Sokrates, pitäisi sanoa totuus, väittäisit kai 
olevasi rikkaampi kuin Kallias, Hipponikoksen poika. Mutta 
vaikka sanoisit, että et ole tietämätön mistään todella tär- 
keistä asioista, vaan olet muita viisaampi, niin et sinä silti 
muita rikkaampi ole. 

Siihen minä sanoin: 

— Ilmeisesti sinä, hyvä Eryksias, pidät näitä meidän 
puheitamme jonkinlaisena leikkinä. Ajattelet, etteivät ne pi- 
dä paikkaansa vaan ovat kuin lautapelin nappuloita, joita 
siirtämällä voi saada vastapelaajan niin heikkoon asemaan, 
ettei hän pysty vastaamaan. Nähtävästi arvelet, että myös 
rikkaudesta puhuttaessa esiintyy väitteitä, jotka ovat yhtä 
hyvin oikeita kuin vääriä ja joiden avulla voi päästä vastus- 
tajien niskan päälle, kun nämä väittävät, että viisaat ovat 
myös rikkaimpia. Ja kuitenkin vastustajat puhuvat totta ja 
tuo toinen valhetta. No, eihän siinä ole mitään ihmeellistä. 
Asia on aivan sama kuin jos kaksi miestä väittelisi kirjaimis- 
ta ja toinen sanoisi, että Sokrates alkaa S:llä ja toinen, että 
se alkaa A:lla, ja sen todistelu, joka väittää, että se alkaa 
A:lla, olisi vahvempi kuin sen, joka sanoo sen alkavan S:llä. 

Eryksias katsoi ympärillä seisovia nauraen ja samalla 
punastuen, ja aivan kuin ei olisi ollut mukana siihenastisessa 
keskustelussamme hän sanoi: | 

— Minun mielestäni keskustelu ei saisi olla sellaista, ettei 
se vakuuta ketään ja ettei siitä ole kenellekään mitään hyö- 
tyä. Sillä kuka järkevä ihminen uskoisi, että viisaimmat ovat 
myös rikkaimpia? Koska keskustelemme rikkaudesta, mei- 
dän olisi ennemminkin puhuttava siitä, millainen rikkauksien 
hankkiminen on kaunista ja millainen häpeällistä ja millaista 
on olla rikas, onko se hyvä vai paha asia. 

— Olkoon niin, minä sanoin, — meidän pitää tästä läh- 
tien olla varuillamme. Hyvä että sinäkin siitä huomautit. 
Mutta kun kerran otit tämän kysymyksen esille, miksi et itse 
yritä sanoa, pidätkö rikkaana olemista hyvänä vai pahana 
asiana, kun kerran äskeinen keskustelumme ei mielestäsi sitä 
selvittänyt? 

— Minusta rikkaana oleminen on toki hyvä asia, sanoi 
Eryksias. 

Hän aikoi sanoa vielä jotakin, mutta Kritias keskeytti hä- 
net ja sanoi: 

— Sanohan, hyvä Eryksias, sinä siis pidät rikkaana olemis- 
ta hyvänä asiana? 

— Totta kai pidän, Zeuksen nimessä, hulluhan muuten 
olisin. Ei kai kukaan ole siitä toista mieltä. 

— Mutta minä taas, sanoi Kritias, — en usko kenenkään 
olevan kanssani eri mieltä, jos väitän rikkaana olemisen ole- 
van joillekin ihmisille paha asia. Jos se olisi hyvä asia, niin 
eiväthän eräät meistä pitäisi sitä pahana. 

Minä sanoin heille kummallekin: 

— Jos nyt sattuisitte olemaan eri mieltä siitä, kumpi mieli- 
pide ratsastuksesta on oikeampi, siinä mielessä että millainen 
on paras ratsastaja, niin jos minä itse olisin ratsastaja, yrittäi- 
sin tehdä lopun erimielisyydestänne. Häpeäisin, ellen yrittäi- 
si saada erimielisyyttä loppumaan, kun kerran olen läsnä. 
Sillä olipa kysymyksessä mikä asia hyvänsä, jollette pääse 
yksimielisyyteen siitä, eroatte pakostakin enemmän vihamie- 
hinä kuin ystävinä. Mutta nyt teidän erimielisyytenne koskee 
sellaista asiaa, joka välttämättä vaikuttaa koko elämään ja 
josta on tärkeätä tietää, onko sen huomioon ottamisesta hyö- 
tyä vai ei. Se ei helleenien mielestä ole suinkaan vähäpätöi- 
nen kysymys, vaan erittäin merkityksellinen. Heti kun isät 
katsovat poikiensa tulleen siihen ikään, että nämä pystyvät 
ajattelemaan, he kehottavat poikiaan miettimään, miten voi- 
sivat rikastua. Jos omistat jotakin, he sanovat, olet jonkin 
arvoinen, jollet omista, et ole minkään arvoinen. Kun siis 
rikkautta niin innokkaasti tavoitellaan, niin te, jotka olette 
muista asioista yhtä mieltä, olette tästä näin tärkeästä kysy- 
myksestä eri mieltä, mutta ette suinkaan siitä, onko rikkaana 
oleminen mustaa vai valkoista tai kevyttä vai raskasta, vaan 
siitä onko se pahaa vai hyvää. Ja ennen muuta voi syntyä 
vihamielisyyttäkin siitä, että te olette eri mieltä pahasta ja 
hyvästä, vaikka olette läheisiä ystäviä ja sukulaisia. Sikäli 
kuin minusta riippuu, en salli teidän joutuvan tästä asiasta 
erimielisyyksiin, vaan jos suinkin olisi vallassani, tahtoisin 
lopettaa riitanne sanomalla, miten asia on. Mutta kun nyt 


e en siihen itsekään kykene ja kumpikin teistä luulee voivansa 

saada toisen yhtymään mielipiteeseensä, olen valmis parhaa- 
ni mukaan auttamaan teitä niin että pääsette yhteisym- 
märrykseen siitä miten asia on. Yritä sinä nyt, hyvä Kritias, 
saada meidät yksimielisiksi, kun kerran puutuit puheeseen. 

— Kyllähän minä, sanoi Kritias, — koska aloitin, mielellä- 
ni kysyisin Eryksiaalta, onko hänen mielestään olemassa oi- 
keamielisiä ja väärämielisiä ihmisiä. 

— Kautta Zeuksen, tämä vastasi, — onhan niitä. 

— Pidätkö sitten vääryyden tekemistä pahana vai hyvänä? 

— Pahaa se minusta on. 

— Tekeekö mies, joka rahalla houkuttelee naapurinsa vai- 
mon aviorikokseen, mielestäsi väärin vai ei? Senhän jo valtio 
ja valtion lait kieltävät. 

— Kyllä hän minusta tekee väärin. 

— Jos tuo vääryyttä tekevä mies, jatkoi Kritias, — jolla 
on sellainen mieliteko, sattuu olemaan rikas ja voi tuhlata 
rahojaan siihen, hän siis tekee väärin. Mutta jos hänellä ei 
satu olemaan varallisuutta jota käyttää halunsa tyydyttämi- 
seen, hän ei siis tee vääryyttäkään. Siksi hänelle on enem- 
män hyötyä siitä ettei ole rikas, koska hänen on vaikeampi 
tyydyttää halujaan. Hänen halunsahan on tehdä aviorikos. 
Entä sitten sairastaminen, onko se sinusta paha vai hyvä 
asia? 

— Paha se minun mielestäni on. 

— No niin, onko sinun mielestäsi olemassa hillittömiä ih- 
mislä? 

— Kyllä on. 

— Jos sellaisen ihmisen terveydelle olisi parempi pidättyä 
ruoasta ja juomasta ja muista oletetuista nautinnoista, mutta 
hän ei hillittömyytensä vuoksi pystyisi siihen, eikö olisi pa- 
rempi, ettei hänellä olisi varaa moiseen, kuin että hänellä 
on ylenmäärin rahaa halujensa tyydyttämiseen? Silloinhan 
hänellä ei olisi mahdollisuutta toimia väärin, vaikka kuinka 
haluaisi. 

Kritias näytti puhuneen niin mainiosti ja hyvin, että ellei 
Eryksiasta olisi hävettänyt läsnäolijoiden edessä, mikään ei 
olisi estänyt häntä nousemasta ja käymästä Kritiaan kimp- 
puun. Niin suuren menetyksen hän katsoi kärsineensä, kun 

hänelle kävi selväksi, ettei hänen aikaisempi mielipiteensä 
rikkaana olemisesta ollutkaan oikea. Kun huomasin, että 
Eryksiaan laita oli näin ja pelkäsin, että syntyisi vielä pahem- 
pi ja loukkaavampi sanasota, sanoin: 

— Äskettäin eräs viisas mies, Keos-saarelta kotoisin oleva 
Prodikos, puhui Lykeionissa tuohon tapaan, mutta läsnäoli- 
joiden mielestä hänen puheensa oli sellaista hölynpölyä, ettei 
hän saanut ketään heistä uskomaan sitä todeksi. Niinpä 
muuan aivan nuori ja suulas mies istuutui Prodikoksen vie- 
reen, alkoi pilkata, ivailla ja ahdistella häntä ja vaati häntä 
esittämään perustelut väitteilleen. Nuorukainen sai osakseen 
paljon innokkaammat suosionosoitukset kuin Prodikos. 

— Voisitko kertoa meille tuosta keskustelusta? kysyi Erasi- 
stratos. 

— Voin toki, kunhan vain saan palautetuksi sen mieleeni. 
Näin se muistaakseni oli: | 

Nuorukainen kysyi Prodikokselta, missä määrin tämä us- 
koi rikkaana olemisen olevan pahaa ja missä määrin hyvää. 
Prodikos vastasi niin kuin sinä äsken, että jaloille ja hyville 
ihmisille se on hyvä asia. Niille, jotka tietävät, miten tulee 
käyttää omaisuuttaan, se on hyvä, mutta kelvottomille ja 
ymmärtämättömille paha. »Näin on», hän jatkoi, »kaikkien 
muidenkin asioiden laita. Millaisia ihmiset itse ovat, sellaisia 
asiat ovat heille. Hyvin onkin Arkhilokhos runossaan sano- 
nut: Millaista työtä ihmiset tekevät, sen mukaan he ajattele- 
vat.» »No sittenhän», nuorukainen sanoi, »jos joku tekee mi- 
nusta viisaan opettamalla sitä viisautta, jonka ansiosta hyvät 
ihmiset ovat viisaita, hän pakostakin tekee myös kaikki muut 
työni ja toimeni hyviksi eikä hänen sitä varten tarvitse tehdä 
muuta kuin saattaa minut tietämättömyyden tilasta viisau- 
teen. Niin kuin jos joku nyt opettaisi minut luku- ja kirjoitus- 
taitoiseksi, hän pakostakin tekisi minut oppineeksi muissakin 
kirjoittamiseen kuuluvissa taidoissa, ja samoin musiikin opet- 
taja siihen kuuluvissa asioissa. Jos joku tekee minut hyväksi 
ihmiseksi, hän samalla tekee minun työni ja toimeni hyviksi.» 

Tätä ei Prodikos myöntänyt, mutta kylläkin ensimmäiset 
esimerkit. »Oletko sitä mieltä», nuorukainen jatkoi, »että ih- 
miset tekevät työkseen hyviä tekoja samalla tavoin kuin ra- 

kentavat taloja? Vai onko välttämättä niin, että teot, jotka 
alun alkaen ovat olleet pahoja tai hyviä, ovat sitä jatkuvasti?» 

Prodikos, joka nähdäkseni aavisti, mihin suuntaan keskus- 
telu oli menossa, vastasi hyvin ovelasti, jottei hänen olisi c 
nähty joutuvan tappiolle nuorukaisen kanssa kaikkien läsnä- 
olijoiden edessä — kahden kesken hän ei tuntunut pitävän 
sitä minään — että hyvät teot ovat ihmisen työtä. 

»Onko sinun mielestäsi», nuorukainen kysyi, »hyve opetet- 
tavissa vai onko se synnynnäistä?» 

»Opetettavissa minun mielestäni», Prodikos sanoi. 

»Eikö sinun mielestäsi se olisi hölmö», nuorukainen jatkoi 
kyselyään, »joka luulisi jumalia rukoilemalla tulevansa luku- 
ja kirjoitustaitoiseksi tai muusikoksi tai hankkivansa jonkin 
muun taidon, jonka omistamiseksi hänen kuitenkin on saata- 
va opetusta joltakin toiselta tai sitten keksittävä se taito it- d 
se?» 

Prodikos oli siitäkin yhtä mieltä. 

»Kun sinä, Prodikos», nuorukainen jatkoi, »rukoilet että 
menestyisit ja sinulle kävisi hyvin, etkö rukoile juuri sitä, 
että sinusta tulisi jalo ja hyvä ihminen? Ovathan jalojen ja 
hyvien ihmisten teot ja toimetkin hyviä, huonojen taas paho- 
ja. Ja jos kerran hyve on opetettavissa, rukoiletkin ilmeisesti 
juuri sitä että sinulle opetettaisiin sellaista, mitä et tiedä.» 

Minä puolestani sanoin Prodikokselle, että olikin vakava 
asia, jos hän oli erehtynyt luulemaan, että jumalat heti koh- e 
ta antavat meille sen mitä rukoilemme. » Vaikka sinä vakavis- 
sasi saavut kaupunkiin rukoilemaan jumalia ja pyydät heitä 
antamaan sinulle jotain hyvää, et kuitenkaan tiedä, voivatko 
jumalat antaa sinulle pyytämäsi. Aivan kuin jos ryntäisit 
koulumestarin ovelle ja vaatisit häntä antamaan sinulle ope- 
tusta ilman että sinun itse tarvitsee tehdä mitään, ja kuvitte- 
lisit että heti olet valmis suorittamaan koulumestarin anta- 
mat tehtävät.» 

Kun minä puhuin tällaista, Prodikos tahtoi omasta puoles- 
taan käydä nuorukaisen kimppuun puolustautuakseen ja to- 399a 
distellakseen samaa, mitä sinä äsken. Häntä näytti ärsyttä- 
vän väite, että hän rukoili jumalia turhaan. Silloin urheilu- 
valmentaja tuli hänen luokseen ja kehotti häntä poistumaan 

harjoitusalueelta, koska hänen puheensa eivät olleet sopivia 
nuorison kuultaviksi, tai jos nyt eivät sopimattomiakaan, 
niin joka tapauksessa vahingollisia. 

Kerron tämän sinulle, Kritias, sen vuoksi, että näkisit 
miten ihmiset suhtautuvat filosofiaan. Jos nyt Prodikos oli- 
si täällä puhumassa tuollaista, hän olisi läsnäolijoiden mieles- 
tä siinä määrin järjiltään, että hänet karkotettaisiin gymna- 
sionista. Sinä taas tunnut puhuvan niin verrattoman hyvin, 
että et vain saa läsnäolijoita vakuuttuneeksi vaan saat jopa 
vastustajasikin yhtymään mielipiteeseesi. Onhan selvää, että 
jos oikeudessa kaksi miestä antaa saman todistuksen ja toista 
pidetään jalona ihmisenä ja toista kelvottomana, huonon 
miehen todistus ei paljonkaan vakuuta tuomareita, vaan vai- 
kutus voi olla päinvastainen, mutta jos kunnolliseksi tunnettu 
mies antaa saman todistuksen, se katsotaan hyvin totuuden- 
mukaiseksi. Ehkä läsnäolijat nyt suhtautuvat sinun ja Prodi- 
koksen uskottavuuteen samalla tavalla. Ehkä he pitävät Pro- 
dikosta sofistina ja suupalttina, sinä taas olet poliitikko ja 
arvossapidetty henkilö. He ajattelevatkin, ettei pidä katsoa 
Itse todistelua vaan sitä, millaiset ihmiset sen esittävät. 

— Mutta Sokrates, sanoi Erasistratos, — vaikka laskisit 
leikkiäkin, Kritiaan puheessa tuntuu silti olevan jotain huo- 
mionarvoista. 

— Zeuksen nimessä, minä sanoin, — enhän minä leikkiä 
laske. Mutta kun te olette johdatelleet keskustelun niin hy- 
vin ja kauniisti, miksi ette vie todistelua loppuun asti? Mi- 
nusta teille jää vielä tutkittavaksi eräs kysymys, kun olemme 
yhtä mieltä siitä, että toisille rikkaana oleminen on hyvä asia 
ja toisille paha. On nimittäin vielä tarkasteltava sitä, mitä 
itse rikkaana oleminen on. Jollette ensin ole siitä selvillä, 
ette myöskään voi päästä yksimielisyyteen siitä, onko se paha 
vai hyvä asia. Siitä asiasta olen minäkin kykyni mukaan val- 
mis vaihtamaan mielipiteitä. 

Joka siis on sitä mieltä, että rikkaana oleminen on hyvä 
asia, sanokoon selvästi, mitä ajattelee. 

— Hyvä Sokrates, sanoi Erasistratos, — minä en voi antaa 
rikkaana olemisesta sen perusteellisempaa määritelmää kuin 
muutkaan ihmiset. Rikkaana oleminen on sitä, että hallitsee 

suurta omaisuutta. En luule Kritiaankaan pitävän sitä mi- 
nään muuna. 

— Nyt sitten, minä sanoin, — on tarkasteltava kysymystä, 
mikä on omaisuutta, jotta ette kohta olisi siitäkin eri mieltä. 
Tällä hetkellähän karthagolaiset käyttävät seuraavanlaista 
rahayksikköä. Pieneen nahankappaleeseen kääritään noin 
yhden stateerin painoinen esine. Mitä siihen on kääritty, sitä 
eivät tiedä muut kuin se, joka käärön on tehnyt. Kun se sit- 
ten sinetöidään, se on käypää rahaa. Kenellä näitä kääröjä 
on eniten, hänellä katsotaan olevan eniten omaisuutta ja 
häntä pidetään rikkaimpana. Jos meillä joku omistaisi eniten 
tuollaisia kääröjä, ei hän olisi sen rikkaampi kuin jos omistai- 
si paljon vuorilta kerättyjä kiviä. Spartassa rahasta käy rau- 
ta, ja vieläpä sellainen rauta, jota ei voi käyttää mihinkään 
muuhun. Kenellä on suurin määrä sellaista rautaa, on muka 
rikas, mutta muuten sillä ei ole omaisuutena mitään arvoa. 
Etiopiassa käytetään kaiverrettuja kiviä, joille kukaan spar- 
talainen ei tietäisi mitään käyttöä. Jos joku paimentolaiselä- 
mää viettävä skyyttalainen olisi hankkinut itselleen vaikka 
Pulytionin talon, ei häntä pidettäisi sen rikkaampana kuin 
jos joku meillä omistaisi Lykabettos-kukkulan. Näin ollen 
on selvää etteivät kaikki nuo esineet käy omaisuudesta, kos- 
ka kaikki eivät pidä niiden omistamista rikkautena. Toisille 
ne ovat omaisuutta ja he ovat niiden omistajina rikkaita, 
toisille taas ne eivät ole omaisuutta eivätkä he niiden omista- 
jina olisi muita rikkaampia, aivan niin kuin kaikille ei sama 
ole kaunista tai rumaa, vaan yhdelle yksi ja toiselle toinen. 
Jos haluamme tutkia, miksi talot eivät ole skyyttalaisille 
omistamisen arvoisia mutta meille ovat, miksi karthagolaisil- 
le nahkakääröt ovat omaisuutta mutta meille eivät, miksi 
spartalaisille rauta on omaisuutta mutta meille ei, löytäisim- 
me ehkä parhaiten vastauksen tällä tavoin: Jos esimerkiksi 
joku omistaisi Ateenan agoralla tuhannen talentin painoisen 
kivimäärän, jolle meillä ei olisi mitään käyttöä, pidettäisiin- 
kö häntä sen perusteella rikkaana? 

— Ei varmastikaan. 

— Mutta jos joku omistaisi tuhannen talentin painoisen 
määrän hohtavan valkoista marmoria, eikö hän meidän mie- 

lestämme olisi erinomaisen rikas? 

— Olisi kylläkin. 

— Silläkö perusteella siis, että jälkimmäisessä tapauksessa 
kivi on meille käyttökelpoista mutta edellisessä käyttökelvo- 
tonta? 

— Niin. 

— Siksihän skyyttalaisillekaan talo ei ole mitään omai- 
suutta, kun heillä ei ole sille mitään käyttöä. Skyyttalainen 
mies ei pitäisi kauneintakaan taloa parempana omistaa kuin 
nahkatakkia. Sille hänellä on käyttöä, talolle ei. Emmehän 
me pidä karthagolaistenkaan rahaa omaisuutena, koska em- 
me voi sillä ostaa mitä tarvitsemme, niin kuin hopealla ja 
kullalla. 

—- Emme tietenkään. 

— Meille siis omaisuutta on se, mikä on käyttökelpoista, 
mutta mitä ei voi käyttää, se ei ole omaisuutta. 

— Miten on asia, hyvä Sokrates, puuttui Eryksias puhee- 
seen, — onko se, että keskenämme käytämme väittelytaitoa, 
hämäystä ja monia muita sellaisia temppuja, meille omai- 
suutta, koska se on meistä käyttökelpoista? 

Ei meille näinkään käynyt selväksi, mitä omaisuus on. 
Kaikki olivat kyllä suurin piirtein yhtä mieltä siitä, että jos 
jonkin on määrä olla omaisuutta, sen pitää olla käyttökel- 
poista. Mutta mikä sitten on käyttökelpoista, jollei kaikki 
mitä käytetään sitä ole? 

— No niin, jos nyt lähdemme tälle tielle, löydämme ehkä 
paremmin vastauksen kysymykseemme, mihin oikein käy- 
tämme omaisuutta ja mitä tarkoitusta varten omaisuuden 
hankkiminen on keksitty. Onko sen laita niin kuin lääkkei- 
den, jotka ovat olemassa sairauksien torjumiseksi? Ehkä asia 
tulee näin meille selvemmäksi. Koska sen, mikä on omaisuut- 
ta, pitää nähtävästi myös olla käyttökelpoista, ja kun jotakin 
käyttökelpoisten asioiden lajia nimitämme omaisuudeksi, 
niin meille jää vastattavaksi kysymys, mitä tarkoitusta palve- 
lemaan omaisuus on käyttökelpoista. Sillä käyttökelpoista 
on kai kaikki, mitä toimissamme käytämme, aivan niin kuin 
kaikki, millä on sielu, on elävää, mutta yhtä elävien olento- 
jen lajia me sanomme ihmiseksi. Jos nyt joku kysyisi meiltä, 

mitä meiltä tulisi poistaa, jotta emme tarvitsisi lääkäriä ja 
lääkärin työkaluja, niin voisimme sanoa, että emme tarvitse 
niitä, jos ruumiistamme poistetaan sairaudet tai jos sairauk- 
sia ei ylipäänsä esiinny, tai jos niitä tulee, ne poistetaan no- 
peasti. Lääkärintaito on siis ilmeisesti se taito, joka on käyt- 
tökelpoinen tähän, sairauksien poistamiseen. Jos taas joku 
kysyisi, mitä meiltä tulisi poistaa, jotta emme laisinkaan tar- 
vitsisi omaisuutta, niin osaisimmeko vastata? Jos emme osal- 
si, meidän pitäisi tutkia asiaa seuraavalla tavalla. Jos ihmi- 
sen olisi mahdollista elää ilman ruokaa ja juomaa eikä hän 
tuntisi nälkää eikä janoa, tarvitsisiko hän syötävää ja juota- 
vaa tai rahaa tai muuta niiden hankkimiseksi? 

— Fi minun ymmärtääkseni. 

— Eikö sama pidä paikkansa muuhunkin nähden? Jollem- 
me tarvitsisi ruumiimme hoitamiseen sitä mitä nyt tarvitsem- 
me, milloin lämpöä, milloin viileyttä, mitä ruumis milloinkin 
kaipaa, niin silloinhan meille ei olisi niin sanotusta omaisuu- 
desta mitään hyötyä — kukaan ei sitä kerta kaikkiaan tarvit- 
sisi siihen tarkoitukseen, jota varten haluamme omaisuutta 
omistaa, nimittäin ruumiimme kulloistenkin halujen ja tar- 
peiden tyydyttämiseen. Jos siis meidän on hankittava omai- 
suutta sitä varten, että sillä tyydytämme ruumiimme tarpei- 
ta, niin ellei tarpeita olisi, emme tarvitsisi omaisuutta eikä 
sitä ehkä olisi lainkaan olemassa. 

— Ilmeisesti. , 

— Näyttää siis siltä, että omaisuus on tarpeen näiden asioi- 
den hoitamiseen. 

Eryksias myönsi, että tämä on omaisuuden tarkoitus, mut- 
ta Itse todistelu sai hänet aivan suunniltaan. 

— Mitä puhetta tuo nyt on! Pitääkö meidän sanoa, että 
sama asia on samaa toimenpidettä varten milloin käyttökel- 
poinen, milloin käyttökelvoton? 

— En minä sitä tarkoita, sanoin, — vaan kun samaa asiaa 
tarvitaan samaa toimenpidettä varten, se on minusta myös 
käyttökelpoinen, mutta jos ei tarvita, se ei sitä ole. Jos siis 
voisimme valmistaa vaskisen kuvapatsaan ilman tulta, niin 
silloinhan emme tarvitsisi tähän toimenpiteeseen tulta, ja jos 
me emme sitä tarvitsisi, ei tuli olisi meille käyttökelpoista. 

Sama päättely sopii muihinkin tapauksiin. 

— Tuo on kyllä ilmeisesti totta. 

— Jos siis jotakin voi saada aikaan ilman jotakin muuta, 
niin tämä »jokin» ei ole meille käyttökelpoista edellisen ai- 
kaansaamiseksi. 

— Ei tietenkään. 

— Jos siis voisimme tyydyttää ruumiin tarpeet ilman ho- 
peaa, kultaa ja muita maksuvälineitä, joita ei sellaisinaan 
käytetä ruumista varten niin kuin ruokaa ja juomaa, vaattei- 
ta, vuoteita ja taloja, niin silloinhan hopea, kulta ja muu 
sellainen olisi meille hyödytöntä, kun sama asia saataisiin 
aikaan ilman niitäkin. 

— Niin olisi. 

— Fivätkä nuo metallit silloin olisi meille omaisuutta, kun 
ne eivät olisi käyttökelpoisia. Omaisuutta on meille se, minkä 
avulla voimme hankkia jotakin tarpeellista. 

— Voi hyvä Sokrates! En mitenkään suostu uskomaan, 
ettei hopea ja kulta ja muu sellainen ole meille omaisuutta. 
Uskon kyllä hyvinkin, että meille ei merkitse omaisuutta se, 
mitä ei voi käyttää, ja että käyttökelpoisista asioista omai- 
suus on meille kaikkein käyttökelpoisinta, mutta sitä minä 
en usko, että noilla rikkauksilla ei olisi mitään merkitystä 
meidän elämässämme, kun kerran niiden avulla voimme 
hankkia tarvitsemamme hyödykkeet. 

— Mitenkähän nyt selvittäisimme tämän asian? Onko ole- 
massa ihmisiä, jotka opettavat musiikkia, luku- ja kirjoitus- 
taitoa ja muuta sellaista ja hankkivat sen avulla itselleen 
hyödykkeitä, kun saavat työstään palkkaa? 

— Kyllä on. 

— Nämä ihmiset voivat siis tiedoillaan hankkia hyödykkei- 
tä, vaihtaen tietonsa niihin niin kuin me vaihdamme hopean 
ja kullan. 

— Niin. 

— Kun he tiedoillaan hankkivat sellaista, mitä elämässään 
tarvitsevat, tuo tieto on siis myös elämässä käyttökelpoista. 
Sitä vartenhan me selitimme rahan käyttökelpoiseksi, että 
voimme sillä hankkia sellaista, millä tyydytämme ruumiim- 
me tarpeita. 

— Niin juuri, hän sanoi. 

— Kun siis nämä tiedot ovat tässä suhteessa käyttökelpoi- 
sia, niin tiedot ovat nähtävästi omaisuutta samasta syystä 
kuin kulta ja hopea. Onhan selvää, että ne, joilla on nuo tie- 
dot, ovat rikkaampia kuin ne, joilla ei niitä ole. Vähän aikaa 
sitten hyväksyimme vain vastahakoisesti väitteen, että he 
olisivat kaikkein rikkaimpia. Mutta tästä, mistä nyt olemme 
yksimielisiä, on pakko tehdä se johtopäätös, että ne, joilla 
on enemmän tietoa, ovat joskus myös rikkaampia. Jos joku 
kysyisi meiltä, onko hevonen mielestämme kenelle hyvänsä 
käyttökelpoinen eläin, mitä vastaisimme? Kai että niille, jot- 
ka osaavat käsitellä hevosia, se on käyttökelpoinen, mutta 
ei niille, jotka eivät osaa? 

— Niin varmaankin. 

— Saman päättelyn mukaan kai lääke ei ole hyödyllinen 
kenelle hyvänsä, vaan ainoastaan sille, joka sattuu tietä- 
mään, miten sitä käytetään. 

— Niin minäkin sanoisin. 

— Eikö tämä pidä paikkaansa kaikkeen muuhunkin näh- 
den? 

— Siltä tuntuu. 

— Kulta ja hopea ja kaikki muu, mitä pidetään omaisuute- 
na, on siis käyttökelpoista vain sille, joka tietää, miten sitä 
on käytettävä. 

— Niin on. 

— Eikö aikaisemmin tultu siihen johtopäätökseen, että ja- 
lo ja hyvä mies tietää, mihin ja miten kutakin noita omaisuu- 
den lajeja tulee käyttää? 

— Kyllä. 

— Ne ovat siis käyttökelpoisia vain jaloille ja hyville ihmi- 
sille, koska vain he tietävät, miten niitä on käytettävä. Jos 
se on käyttökelpoista vain heille, niin vain heidän silmissään 
se on omaisuutta. Jos taas joku ei osaa käsitellä hevosia, 
vaikka niitä omistaa, ne ovat hänelle käyttökelvottomia. 
Mutta jos joku sitten tekee hänestä ratsastustaitoisen, niin 
eikö hän samalla tee tuosta hevosten omistajasta rikkaam- 
paa, koska tekee käyttökelpoiseksi sellaisen, mikä aikaisem- 
min oli tälle käyttökelvotonta? Antamalla miehelle tietoa 

hän samalla tekee tästä rikkaamman. 

— Niin ilmeisesti. 

— Voisin kuitenkin vaikka vannoa, että Kritias ei usko 
mihinkään näistä johtopäätöksistä. 

— En, Zeuksen nimessä, tämä sanoi. — Järjiltänihän oli- 
sin, jos tuollaista uskoisin. Mutta miksi et ole kehitellyt edel- 
leen tuota ajatusta, että se, mitä pidetään rikkautena, kulta 
ja hopea ja muu sellainen, ei sitä olekaan? Olen vallan ihastu- 
nut, kun kuulen tuollaisia todisteluja, joita sinä nyt tuot esiin. 

— Sinusta, hyvä Kritias, taitaa olla yhtä hauska kuunnella 
minun puheitani kuin rapsodeja, jotka esittävät Homeroksen 
runoja, ja samasta syystä — koska mitkään näistä puheista 
eivät tunnu sinusta tosilta. Sanohan nyt kuitenkin, mitä 
meidän pitäisi sanoa seuraavasta seikasta. Katsotko, että ta- 
lon rakentamiseen perehtyneet miehet tarvitsevat jotain 
käyttökelpoista rakentaakseen talon? 

— Kyllä he minun mielestäni tarvitsevat. 

— Kai me sanomme käyttökelpoisiksi kiviä, tiiliä, puuta- 
varaa ja kaikkea muuta mitä he käyttävät rakentamiseen. 
Ja myös työkaluja, joita he käyttävät taloa rakentaessaan, 
ja samoin niitä, joilla he hankkivat rakennustarvikkeita, pui- 
ta ja kiviä, ja myös niitä työkaluja, joilla työstävät näitä? 

— Kyllä minusta kaikki tuo on noiden töiden kannalta 
käyttökelpoista. 

— Eikö sitten muissakin töissä tarvita, paitsi sitä millä 
teemme itse työn, myös sellaista, minkä avulla hankimme 
tarvitsemamme ja mitä ilman emme pysty sitä hankkimaan? 

— Kyllä varmasti. 

— Ja edelleen, mitä taas siihen tarvitaan ja taas siihen ja 
niin edelleen, niin että näyttää olevan loputon määrä sellais- 
ta, mikä on työn suorittamiseen käyttökelpoista. 

— Miksipä ei noin olisi. 

— Entä jos ihmisellä on ruokaa, juomaa, vaatteita ja kaik- 
kea muuta, mitä hän ruumistaan varten tarvitsee, onko hä- 
nellä silloin vielä puute kullasta, hopeasta ja muusta, millä 
noita tarvikkeita hankitaan, kun hänellä kerran on niitä yllin 
kyllin? 

— Ei minun mielestäni. 

— Katsommeko siis, ettei ihminen siinä tapauksessa lain- 
kaan tarvitse noita hankinnan välineitä ruumiinsa tarpeitten 
tyydyttämiseen? 

— Ei tietenkään tarvitse. 

— Jos nuo välineet osoittautuvat siihen tarkoitukseen käyt- 
tökelvottomiksi, eivät kai ne sitten toisella kertaa osoittaudu 
käyttökelpoisiksi? Mehän olemme lähteneet siitä, että samat 
välineet eivät voi olla milloin käyttökelpoisia, milloin käyttö- 
kelvottomia. 

— Mutta tällä tavoinhan me, sinä ja minä, hän sanoi, — 
päädymme samaan johtopäätökseen. Sillä jos jokin on käyt- 
tökelpoista johonkin tarkoitukseen, ei kai se sitten osoittaudu 
siihen käyttökelvottomaksi. Sanoisinkin nyt, että nuo väli- 
neet sopivat milloin huonoihin toimenpiteisiin, milloin hy- 
viin. 

— Mutta ei kai jokin vahingollinen toimenpide voi olla 
käyttökelpoinen tehtäessä jotain hyvää? 

— Ei minun mielestäni. 

— Mehän voisimme sanoa, että hyviä tekoja ovat sellaiset 
teot, joita ihminen tekee noudattaessaan hyvettä. 

— Aivan niin. 

— Olisiko ihmisen mahdollista oppia jotakin, mitä opete- 
taan sanojen välityksellä, jos hän olisi kerta kaikkiaan vailla 
kuuloa ja muita aisteja? 

— Zeuksen nimessä, ei tietenkään. 

— Eikö siis kuulo ole meille käyttökelpoinen väline hyveen 
oppimisessa, jos nyt hyve on opittavissa kuulon välityksellä 
ja me käytämme kuuloa sen oppimiseen? 

— Siltä näyttää. 

— Jos siis lääkärintaito kykenee lopettamaan sairauden, 
niin eikö lääkärinkin taito usein ole käyttökelpoinen hyveen 
toteuttamisessa, jos kerran sen avulla kuulo saadaan takai- 
sin? 

— Miksipä ei. 

— Jos me taas hankimme itsellemme hyödyksi lääkärintai- 
toa omaisuutemme avulla, eikö silloin omaisuus ole käyttö- 
kelpoista hyveen omaksumisessa? 

— Onhan se niinkin. 

— Eikö samoin ole laita myös niiden keinojen, joiden avul- 
la hankimme omaisuutta? 

— Joka suhteessa. 

— No mitä ajattelet siitä, että joku mies huonoilla ja hä- 
peällisillä keinoilla hankkii itselleen rahaa ostaakseen sillä 
lääkärintaitoa, jolla saa takaisin kuulonsa jonka on menettä- 
nyt, ja että hän käyttää sitten kuuloaan hyveen tai jonkin 
muun sellaisen toteuttamiseen? 

— Kyllä se minusta on mahdollista. 

— Eikö siis olekaan totta, että huono teko ei ole käyttökel- 
poinen hyveen tavoittelussa? 

— Ei kai sitten. 

— Näin ollen ei ole välttämätöntä, että se, minkä avulla 
hankimme itsellemme jotakin käyttökelpoista, myös sinänsä 
kelpaisi käytettäväksi samaan asiaan. Näyttäähän joskus ole- 
van niin, että pahat teot kelpaavat käytettäviksi johonkin 
hyvään. 

Vielä selvemmin tämä käy ilmi seuraavasta. Jos kerran 
johonkin tarkoitukseen hyödyllistä on se, mitä ilman tarkoi- 
tus ei toteutuisi, ellei tuo hyödyllinen sitä edeltäisi, niin sano- 
han, mitä ajattelet seuraavasta: voiko tietämättömyys olla 
hyödyksi tiedolle, tai sairaus terveydelle tai pahuus hyvyy- 
delle? 

— Tuollaista minä en väittäisi. 

— Olemme kai kuitenkin yhtä mieltä siitä, että tietoa ei 
voi syntyä siellä, missä ei aikaisemmin ole ollut tietämättö- 
myyttä, eikä terveyttä, missä ei aikaisemmin ole ollut sai- 
rautta, eikä hyvettä, missä ei aikaisemmin ole ollut pahuutta. 

— Kyllä minusta asia on niin. 

— Ei siis näytäkään olevan välttämätöntä, että jos jotakin 
ei synny ilman jotakin toista, tämä viimeksi mainittu on hyö- 
dyllinen edellisen kannalta. Sillä silloin tietämättömyys on 
hyödyllinen tiedolle ja sairaus terveydelle ja kelvottomuus 
hyveelle. 

Tähänkin päättelyyn hän suhtautui hyvin epäluuloisesti, 
epäillen, olisiko kaikki tuollainen omaisuutta. 

Kun huomasin, että häntä oli yhtä vaikea saada uskomaan 
kuin, niin kuin sanotaan, saada kivi kiehumaan, sanoin: 

— Jätetään nyt sitten puhe siitä, onko hyödyllinen ja 
omaisuus samaa vai ei, kun kerran emme voi päästä siitä 
yksimielisyyteen. Mutta mitä meidän olisi sanottava seuraa- 
vasta: Pitäisimmekö onnellisempana ja parempana miestä, 
joka tarvitsee mahdollisimman paljon hyödykkeitä huoleh- 
tiakseen ruumiistaan ja elämästään, vai sellaista, jolla on 
niitä mahdollisimman niukasti ja nekin huonoja? Tätäkin 
kysymystä lienee paras tutkia niin, että vertaa ihmistä hä- 
neen itseensä ja kysyy, kumpi tila on hänelle parempi, sekö, 
että hän on sairas, vai se, että hän on terve. 

— Siihen nyt ei paljon harkintaa tarvita. 

— Ilmeisesti jokaisen ihmisen on helppo todeta, että tervee- 
nä oleminen on parempaa kuin sairastaminen. No niin, kum- 
massa tapauksessa meiltä yleensä puuttuu enemmän, silloin- 
ko, kun olemme sairaita vai silloinko, kun olemme terveitä? 

— Silloin kun olemme sairaita. 

— Silloin siis, kun olemme huonoimmassa tilassa, silloin 
tunnemme eniten ruumiillisia tarpeita ja kaipaamme nautin- 
toja ja halujemme tyydytystä. 

— Aivan niin. 

— Eikö saman päättelyn mukaan ole myös näin: niin kuin 
ihminen näyttää olevan parhaassa tilassa silloin kun hän vä- 
himmin tuntee nautintojen tarvetta, samoin on, kun kahdesta 
ihmisestä toinen on paljoa vailla ja puutteessa ja toinen elää 
kaikessa rauhassa ja on vähää vailla? Kuinka monet ihmiset 
esimerkiksi ovatkaan pelureita, juopottelijoita, mässäilijöitä? 
Eihän kaikki tuollainen ole muuta kuin nautinnonhimoa. 

— Ei varmastikaan. 

— Mutta intohimot eivät ole muuta kuin jonkin puutetta. 
Senpä vuoksi ihmiset, jotka eniten kärsivät sellaisesta tilasta, 
ovat huonommassa asemassa kuin ne, joilta ei puutu mitään 
tai puuttuu vain vähän. 

— Minäkin oletan, että tuollaiset ihmiset ovat hyvin onnet- 
tomia, ja sitä onnettomampia, kuta enemmän ovat vajonneet 
sellaiseen tilaan. 

— Emmekö ole sitä mieltä, että tuollaiset asiat eivät olisi 
käyttökelpoisia, jollemme tarvitsisi niitä tuollaisiin tarkoituk- 
siin? 

— Niin minusta tuntuu. 

— Eikö siis ole kiistatonta, että jos kerran nuo asiat ovat 
meille käyttökelpoisia ruumiillisten tarpeiden tyydyttämisek- 
si, me samalla myös tarvitsemme niitä siihen tarkoitukseen? 

— Olen samaa mieltä. 

— Eikö ole niin, että kenellä on eniten käytettävää tuollai- 
seen tarkoitukseen, hänellä myös näyttäisi olevan eniten tar- 
peita siihen tarkoitukseen nähden, jos kerran hän pakostakin 
tarvitsee lisää kaikkea käytettävää? 

— Kyllä minustakin niin näyttää olevan. 

— Tämän päättelyn perusteella näyttää siis kiistämättä 
siltä, että ne, joilla on suuria omaisuuksia, myös tarvitsevat 
paljon hyödykkeitä ruumiin tarpeiden tyydyttämiseksi. Kävi- 
hän selville, että se, mikä siinä tarkoituksessa on käyttökel- 
poista, on omaisuutta. Rikkaimmat näyttävät siis pakostakin 
olevan huonoimmassa asemassa, jos kerran myös heidän tar- 
peensa ovat lukuisimmat. 

SOKRATES No Alkibiades, oletko menossa rukoilemaan juma- 
laa? 

ALKIBIADES Olen kyllä, Sokrates. 

SOKRATES Sinä näytät synkkämieliseltä ja kuljet silmät maa- 
han luotuina ikään kuin pohtisit jotain mielessäsi. 
ALKIBIADES Mitä sitten pitäisi pohtia? 

SOKRATES Tärkeintä ajattelemisen aihetta, Alkibiades, mi- 
nun mielestäni. Sanohan, eivätkö jumalat, joita rukoilemme 
yksityisesti tai valtion puoiesta, toisinaan anna kaikkea, mitä 
pyydämme, ja toisinaan eivät, ja ole suopeita toisille mutta 
toisille eivät? 

ALKIBIADES Kyllähän asia on niin. 

SOKRATES Eikö sinunkin mielestäsi pidä olla hyvin varovai- 
nen, jottei vahingossa rukoile itselleen suuria onnettomuuk- 
sia, kun luulee rukoilevansa jotakin hyvää — jos jumalat sat- 


138a 


tuvat olemaan sillä mielellä, että antavat sitä mitä rukoil- c 


laan? Niin kuin esimerkiksi Oidipuksen sanotaan rukoilleen, 
että hänen poikansa jakaisivat perinnön miekalla. Hän olisi 
voinut rukoilla, että häntä uhkaavat onnettomuudet olisi jo- 
tenkin torjuttu, mutta niiden lisäksi hän vielä veti päälleen 
uusia. Niinpä eivät vain nuo hänen rukouksensa täyttyneet, 
vaan seurauksena oli monia kauheita tapahtumia, joita kai 
ci tässä ole tarpeen yksityiskohtaisesti kertoa. 

ALKIBIADES Mutta sinähän puhut hullusta miehestä, Sokra- 

tes! Luuletko että joku tervejärkinen saisi päähänsä rukoilla 
sellaista? 

SOKRATES Sinusta siis hulluus on viisauden vastakohta. 
ALKIBIADES Niin on. 

SOKRATES Ovatko mielestäsi toiset ihmiset täysjärkisiä ja 
toiset eivät? 

ALKIBIADES Kyllä. 

SOKRATES Katsotaanhan nyt, keitä nuo ihmiset ovat. Olem- 
me yhtä mieltä siitä, että jotkut ihmiset ovat epäviisaita ja 
jotkut viisaita, toiset taas hulluja. 

ALKIBIADES Siitähän olemme yhtä mieltä. 

SOKRATES Ja toiset ovat tervejärkisiä? 

ALKIBIADES Niin ovat. 

SOKRATES Ja toiset sairasmielisiä? 

ALKIBIADES Niin. 

SOKRATES Eivätkö he siis ole samoja ihmisiä? 

ALKIBIADES Eivät tietenkään. 

SOKRATES Eikö siis ole sellaisia, jotka eivät ole kummassa- 
kaan terveydentilassa? 

ALKIBIADES Ei ole. 

SOKRATES Niinpä ihmisen täytyy olla joko sairas tai terve? 
ALKIBIADES Niin minun mielestäni. 

SOKRATES Onko sinulla myös viisaudesta ja viisauden puut- 
teesta sama mielipide? 

ALKIBIADES Mitä tarkoitat? 

SOKRATES Onko mielestäsi mahdollista olla vain joko viisas 
tai viisauden puutteesta kärsivä, vai onko jokin kolmas tila, 
jolloin ihminen ei ole viisas eikä viisautta vailla? 
ALKIBIADES Ei ole. 

SOKRATES On siis pakko olla jompikumpi. 

ALKIBIADES Niin minun mielestäni. 

SOKRATES Muistathan, että olimme yhtä mieltä siitä, että 
hulluus ja tervejärkisyys ovat toistensa vastakohtia? 
ALKIBIADES Kyllä muistan. 

SOKRATES Ja edelleen, ettei niiden välillä ole mitään kolmat- 
ta tilaa, jossa ihminen ei olisi viisas eikä hullu? 
ALKIBIADES Sen minä myönsin. 

SOKRATES Voiko yhdellä asialla olla kaksi vastakohtaa? 

ALKIBIADES Ei millään muotoa. 

SOKRATES Silloinhan viisauden puutteen ja hulluuden täytyy 
olla sama asia. 

ALKIBIADES Ilmeisesti. 

SOKRATES Olemmeko siis oikeassa kun sanomme, että kaikki 
viisautta vailla olevat ovat hulluja? Esimerkiksi sinun ikäto- 
vereistasi jotkut ehkä ovat vailla viisautta — niitäkin on — 
ja jopa sinua vanhemmistakin. Eikö nyt meidän valtiossam- 
me sinun mielestäsi ole varsin harvoja viisaita ja enemmistö 
viisautta vailla olevia, joita sinä sanot hulluiksi? 
ALKIBIADES Kyllä on. 

SOKRATES Luuletko meidän voivan elää turvallisin mielin 
yhdessä tuollaisten hulluuden vallassa olevien kansalaistem- 
me kanssa, vai eikö meidän jo aikoja sitten olisi pitänyt saa- 
da maksaa joutumalla iskujen ja pahoinpitelyjen kohteeksi, 
joita hullut tavallisesti jakelevat? Mutta kas, hyvä ystävä, 
eihän asia ole ollenkaan näin. 

ALKIBIADES Kuinka voisikaan olla, Sokrates? Asia ei taida- 
kaan olla niin kuin ajattelin. 

SOKRATES Ei minustakaan. Mutta sitä voidaan katsoa toisel- 
takin kannalta. 

ALKIBIADES Miltä kannalta? 

SOKRATES Sanon sen. Mehän oletamme, että jotkut ovat 
mieleltään sairaita, vai kuinka? 

ALKIBIADES Niinhän me oletamme. 

SOKRATES Uskotko siis, että sairaalla välttämättä täytyy olla 
luuvalo tai kuumetauti tai silmäsairaus, vai ajatteletko, että 
jos hän ei kärsi mistään näistä, hän kuitenkin sairastaa jo- 
tain muuta tautia? Tautejahan on vaikka kuinka paljon, ei- 
vät nämä ole ainoat. 

ALKIBIADES Sitä mieltä minäkin olen. 

SOKRATES Onko jokainen silmätulehdus sinusta sairaus? 
ALKIBIADES On. 

SOKRATES Onko sitten jokainen sairaus silmätulehdus? 
ALKIBIADES Ei minun mielestäni. En kuitenkaan tiedä miten 
asian sanoisin. 

SOKRATES Mutta jos nyt kuuntelet minua tarkoin, ehkä yh- 
dessä löydämme sen, mitä etsimme. 

ALKIBIADES Kuuntelenhan minä, Sokrates, parhaan kykyni 
mukaan. 

SOKRATES Olimmeko yhtä mieltä siitä, että vaikka kaikki 
silmätulehdukset ovat sairautta, kaikki sairaudet eivät ole 
silmätulehdusta? 

ALKIBIADES Olimme. 

SOKRATES Siinä mielestäni olimmekin oikeassa. Sillä kaikki, 
joilla on kuumetta, ovat tosin sairaita, mutta kaikilla sairail- 
la ei ole luuvaloa tai silmätulehdusta, niin luulisin. Vaikka 
ne kaikki ovat sairauksia, ne ovat vaikutuksiltaan eri sairauk- 
sia, niin kuin sanovat ne, joita kutsumme lääkäreiksi. Ne 
eivät ole kaikki samanlaisia eikä niiden vaikutus ole sama, 
vaan kullakin oman erikoislaatunsa mukainen. Silti ne kaikki 
ovat sairauksia, aivan niin kuin me joitakin ihmisiä kutsum- 
me käsityöläisiksi. Vai kuinka? 

ALKIBIADES Aivan niin. 

SOKRATES Esimerkiksi suutareita ja kirvesmiehiä ja kuvan- 
veistäjiä — ei kai heitä kaikkia tarvitse luetella. Kullakin 
heistä on oma erillinen osansa käsityötaidosta, ja kuitenkin 
he kaikki ovat käsityöläisiä. Kaikki eivät ole kirvesmiehiä 
eikä suutareita eikä kuvanveistäjiä, mutta käsityöläisiä he 
ovat. 

ALKIBIADES Niin todella. 

SOKRATES Samalla tavoin myös järjen puute on jakautunut 
eri tavalla. Niitä, joilla puute on suurin, sanomme hulluiksi, 
niitä joilla puute on vähäisempi, sanomme pölkkypäiksi ja 
tärähtäneiksi. Ne, jotka tahtovat käyttää miedompaa kieltä, 
sanovat heitä tuulenpieksäjiksi tai hupsuiksi, harmittomiksi, 
kokemattomiksi tai hidasälyisiksi. Monia muitakin nimityk- 
siä löydät, jos niitä rupeat hakemaan. Kaikki tuo on ymmär- 
ryksen puutetta, mutta se jakautuu eri lajeihin, niin kuin 
totesimme taidon eroavan taidosta ja sairauden sairaudesta. 
Vai mitä mieltä olet? 

ALKIBIADES Siltä minustakin näyttää. 

SOKRATES Palatkaamme jälleen entisille jäljillemme. Jo kes- 
kustelumme alussa sanoimme, että meidän on tarkasteltava, 
ketkä ovat järkeviä ja ketkä järjettömiä ja keitä he ehkä 
ovat. Siitähän olimme yhtä mieltä, että heitä on. Vai kuinka? 

ALKIBIADES Olimme kyllä. 

SOKRATES Siispä sinä pidät ymmärtäväisinä niitä, jotka tietä- 
vät, mitä pitää tehdä ja sanoa. 

ALKIBIADES Niin pidän. 

SOKRATES Keitä sitten pidät vähäjärkisinä? Niitäkö, joilla ei 
ole tietoa kummastakaan? 

ALKIBIADES Niitä juuri. 

SOKRATES Eivätkö ne, joilla ei ole tietoa kummastakaan, 
huomaamattaan toimi ja puhu toisin kuin pitäisi? 
ALKIBIADES Ilmeisesti. 

SOKRATES Sellaisten ihmisten joukkoon, hyvä Alkibiades, 
tarkoitin Oidipuksen kuuluvan. Meidänkin aikamme ihmis- 
ten joukosta löydät monia samanlaisia, jotka rukoilevat — 
eivät vihan vallassa, niin kuin hän — uskomatta tahtovansa 
itselleen pahaa, vaan tahtoen hyvää. Mitään pahaa Oidipus 
ei rukoillut eikä tiennytkään rukoilevansa. Mutta on toisia, 
joiden laita on päinvastoin. Ajatelkaamme että jumala, jonka 
luokse nyt olet menossa, ilmestyisi sinulle ja kysyisi ennen 
kuin esität rukouksesi, riittäisikö sinulle se, että sinusta tuli- 
si Ateenan valtion hallitsija. Jos pitäisit sitä vähäpätöisenä 
ja arvottomana saavutuksena, jumala jatkaisi kyselyään: en- 
tä kaikkien helleenien? Jos jumala sitten näkisi, että et vielä- 
kään ole tyytyväinen, jollei hän lupaa sinulle koko Euroopan 
herruutta ja jollei kaiken lisäksi samana päivänä sinun tah- 
dostasi saateta kaikkien tietoon, että Alkibiades, Kleiniaan 
poika, on kaikkien hallitsija — niin luulenpa, että lähtisit 
hänen luotaan onnellisena saatuasi näin omaksesi kaikkein 
suurimman hyvän. 

ALKIBIADES Niin minäkin luulen, ja lähtisi jokainen muukin, 
jos sellainen onni olisi tullut hänen osakseen. 

SOKRATES Mutta henkeäsi et kai sentään haluaisi antaa kaik- 
kien helleenien ja barbaarien maitten ja niiden hallitsemisen 
vuoksi? 

ALKIBIADES En tietenkään. Miksi haluaisin, jos en millään 
tavalla voisi käyttää niitä hyväkseni? 

SOKRATES Entä jos aikoisit käyttää niitä huonosti ja niille 
vahinkoa tuottaen, etkö siinäkään tapauksessa? 

ALKIBIADES En. 

SOKRATES Siinä näet, ettei ole turvallista ottaa umpimähkään 
vastaan mitä annetaan eikä rukoilla sitä, jos siitä saa kärsiä 
vahinkoa tai peräti menettää henkensä. Voisimme mainita 
monia, jotka ovat pyrkineet yksinvaltaan ja yrittäneet innok- 
kaasti varmistaa sen itselleen luullen olevansa tekemässä jo- 
tain hyvää, ja ovat sitten toisten valtaa tavoittelevien toimes- 
ta menettäneet henkensä. Tiedät kai, mitä tapahtui »eilen ja 
toissapäivänä», kun Arkhelaoksen, Makedonian yksinval- 
tiaan, tappoi hänen oma lemmikkinsä, joka oli innostunut 
vallasta yhtä paljon kuin valtias lemmikistään ja teki sen 
kuvitellen tulevansa itse hallitsijaksi ja onnelliseksi miehek- 
si. Mutta oltuaan vallassa kolme tai neljä päivää hän joutui 
itse toisten valtaa tavoittelevien uhriksi ja sai surmansa. 
Ajattelehan myös eräitä omia kansalaisiamme — heistä mei- 
dän ei tarvitse kuulla muilta, vaan tunnemme heidät aikalai- 
sinamme =-: niistä, jotka ovat tavoitelleet johtajuutta sodassa 
ja sen saavuttaneetkin, toiset ovat nytkin maanpakoon karko- 
tettuina, toiset ovat menettäneet henkensä. Nekin heistä, 
joiden katsotaan toimineen parhaalla tavalla, ovat saaneet 
ensin kokea monia vaaroja ja kauhuja päällikkyyttä hoitaes- 
saan ja sitten kotiin palattuaan joutuneet ilmiantajien piiri- 
tykseen, aivan kuin vihollisen saartamiksi; monet ovatkin 
rukouksessaan toivoneet, että olisivat saaneet olla mieluum- 
min jossain muussa kuin sotilasjohtajan toimessa. Jos heidän 
kestämänsä vaarat ja vaivat olisivat olleet heille joksikin 
hyödyksi, siinä olisi jotain järkeä. Mutta asiahan on aivan 
päinvastoin. Saman havainnon voit tehdä, kun ovat kysymyk- 
sessä lapset. Jotkut ovat rukoilleet, että heillä olisi lapsia, ja 
niitä saatuaan he ovat joutuneet kokemaan suurta onnetto- 
muutta ja murhetta. Toisten lapset ovat olleet äärimmäisen 
kehnoja ihmisiä, niin että vanhemmat ovat koko elämänsä 
ajan saaneet kantaa murhetta. Toisilla taas on ollut kunnolli- 
sia lapsia, mutta onnettomuudet ovat riistäneet nämä heiltä, 
niin että he ovat saaneet kokea yhtä suurta surua kuin edelli- 
setkin ja toivoneet, että lapset mieluummin olisivat jääneet 
syntymättä. Mutta huolimatta tuollaisista ja monista muista 
selvääkin selvemmistä tapauksista on vaikea löytää ketään, 
joka olisi torjunut sen mitä hänelle on tarjottu tai, jos on 

voinut toivoa rukoilemalla sellaista saavansa, olisi lakannut 
rukoilemasta. Useimmat eivät kieltäytyisi, jos heille tarjot- 
taisiin yksinvaltiutta tai sotapäällikkyyttä tai muuta senta- 
paista asemaa, jollaiset tuottavat enemmän vahinkoa kuin 
hyötyä, vaan rukoilisivat niitä, jollei heillä niitä jo ole. Jon- 
kin ajan kuluttua he taas muuttavat mieltään ja peruuttavat 
aikaisemmat rukouksensa. Kysyn sen vuoksi, eivätkö ihmiset 
väärin syytä jumalia, kun sanovat että kaikki paha tulee 
heille jumalilta, vaikka he itse lyhytnäköisyydellään — tai 
typeryydellään, pitäisi kai sanoa — ovat aiheuttaneet itsel- 
leen kohtuuttomia kärsimyksiä. Näyttää ainakin siltä, Alki- 
biades, että seuraavat säkeet on sepittänyt järkevä runoilija. 
Hänellä oli varmaan vähemmän viisaita ystäviä, joiden hän 
näki tavoittelevan ja rukoilevan sellaista, mikä ei ollut heille 
edullista vaikka he niin luulivat, koskapa hän laati heidän 
puolestaan yhteisen rukouksen tähän tapaan: 


Valtias Zeus, tee sitä mikä on meille hyväksi, 
rukoilimmepa sitä sitä tai ei, 

mutta torju onnettomuudet, 

vaikka niitä rukoilisimmekin! 


Minusta siis tuntuu, että tuo runoilija puhuu hyvin ja vakuut- 
tavasti. Mutta jos sinulla on siihen jotain sanottavaa, älä 
vaikene. 

ALKIBIADES Vaikeata olisikin, Sokrates, esittää päinvastaista 
mielipidettä kuin sinä esitit erinomaisessa puheessasi. Minä 
tajuan, kuinka paljon pahaa ihmisille aiheuttaa tietämättö- 
myys. Huomaamattamme se johtaa meidät ei vain aiheutta- 
maan, vaan mikä pahinta, rukoilemaan itsellemme suurta 
onnettomuutta. Sellaista ei kukaan itsestään uskoisi, vaan 
jokainen päinvastoin luulee olevansa pätevä itse rukoilemaan 
itselleen kaikkein parasta, ei suinkaan kaikkein pahinta. Se- 
hän muistuttaa itse asiassa kirousta eikä rukousta. 
SOKRATES Mutta hyvä ystävä, ehkä tulee joku, joka on vii- 
saampi kuin minä ja sinä ja sanoo, että emme ole oikeassa 
moittiessamme tietämättömyyttä tällä tavoin umpimähkään; 
meidän tulisi täsmentää, että kysymyksessä on tiettyjä asioi- 

ta koskeva tietämättömyys, joka on toisille ehkä hyväksi, 
niin kuin se on noille toisille vahingoksi. 
ALKIBIADES Mitä tarkoitat? Onko olemassa jokin asia, josta 
kaikissa olosuhteissa on parempi olla tietämättä kuin tietää? 
SOKRATES Sitä mieltä minä olen. Etkö sinä sitten? 
ALKIBIADES En totisesti. 
SOKRATES En suinkaan halua vihjata siihen suuntaan, että 
sinä haluaisit tehdä omalle äidillesi samaa mitä sanotaan 
d Oresteen ja Alkmaionin tehneen omille äideilleen, tai joiden- 
kin toisten, jotka ovat seuranneet heidän esimerkkiään. 
ALKIBIADES Älä puhu noin jumalattomia, Sokrates! 
SOKRATES No mutta Alkibiades, ei sinun pitäisi moittia epä- 
hurskaista sanoista henkilöä, joka sanoo, että sinä et halua 
tehdä sellaista tekoa, vaan pikemminkin sellaista, joka sanoo 
päinvastaista. Sinustahan tuollainen teko on niin kammotta- 
va, ettei sitä saa edes mainita. Vai luuletko että jos Orestes 
olisi ollut täysin järjissään ja tiennyt, miten hänen on paras 
toimia, hän olisi ryhtynyt sellaisiin tekoihin? 
ALKIBIADES Ei varmasti. 
SOKRATES Eikä varmaan kukaan muukaan. 
ALKIBIADES Ei. 
e SOKRATES Tietämättömyys siitä, mikä on parasta, näyttää 
siis olevan paha asia. 
ALKIBIADES Niin näyttää. 
SOKRATES Eikä vain itselle, vaan kaikille muillekin. 
ALKIBIADES Niin. 
SOKRATES Katsotaanpa seuraavaa esimerkkiä. Ajatelkaam- 
me, että sinulle yhtäkkiä pälkähtäisi päähän ottaa tikari, 
mennä holhoojasi ja ystäväsi Perikleen ovelle ja kysyä, onko 
144a hän kotona, aikomuksenasi tappaa hänet eikä ketään toista. 
Sinulle sanottaisiin, että hän on kotona — en tarkoita, että 
haluaisit tehdä jotain sellaista, mutta voisihan sinulla kenties 
olla sellainen ajatus; eihän mikään estä sitä tulemasta sellai- 
sen mieleen, joka ei tiedä mikä on parasta, että nimittäin 
pahin kenties on parasta. Oletko samaa mieltä? 
ALKIBIADES Olen kyllä. 
SOKRATES Jos sitten menisit sisälle ja näkisit hänet itsensä, 
mutta et tuntisi häntä vaan luulisit joksikin toiseksi, kävi- b 

sitkö hänen kimppuunsa ja tappaisit hänet? 

ALKIBIADES Kautta Zeuksen, enpä luule että kävisin. 
SOKRATES Et siis tappaisi ketä hyvänsä paikalle sattuvaa, 
vaan juuri sen henkilön, jonka aioit tappaa. Niinkö? 
ALKIBIADES Niin. 

SOKRATES Ja vaikka monista yrityksistä huolimatta et tunnis- 
taisi Periklestä, kun aikoisit tehdä tekosi, et kävisi hänen 
kimppuunsa. 

ALKIBIADES En kävisi. 

SOKRATES No hyvä. Luuletko että Orestes koskaan olisi käy- 
nyt äitinsä kimppuun, ellei olisi tunnistanut häntä? 
ALKIBIADES Enpä luule. 

SOKRATES Hänen aikomuksensa ei siis ollut surmata ketä 
hyvänsä kohdalle sattuvaa naista tai kenen hyvänsä toisen 
äitiä, vaan nimenomaan oma äitinsä. 

ALKIBIADES Niinhän se oli. 

SOKRATES Tietämättömyys on siis parempi niille, joilla on 
sellaisia aikomuksia ja ajatuksia. 

ALKIBIADES Ilmeisesti. 

SOKRATES Huomaatko nyt, että tietämättömyys eräistä 
asioista on joillekuille hyvä asia eikä paha, niin kuin äsken 
väitit? 

ALKIBIADES Näyttää siltä. 

SOKRATES Jos nyt harkitset, mitä tästä seuraa, voit kyllä 
hämmästyä. 

ALKIBIADES Mistä oikein on kysymys? 

SOKRATES Lyhyesti sanoen siitä, että vaikka omistaisitkin 
muun tiedon mutta et tietoa siitä, mikä on parasta, tuo muu 
tieto olisi muutamissa tapauksissa hyödyksi, mutta useim- 
missa vahingoksi. Ajattelehan tätä: eikö sinusta ole välttämä- 
töntä, että jos aiomme tosiaan tehdä tai sanoa jotain, me 
ensin oletamme tietävämme tai todella tiedämme sen, mitä 
nimenomaan aiomme ryhtyä sanomaan tai tekemään? 
ALKIBIADES Kyllä on. 

SOKRATES Eivätkö esimerkiksi puhujat noustessaan anta- 
maan meille neuvoja erilaisissa asioissa tiedä tai ainakin luu- 
le tietävänsä kuka sodasta ja rauhasta, kuka muurien raken- 
tamisesta tai satamapaikkojen varustamisesta? Sanalla sa- 

noen, mitä hyvänsä valtio tekee toiselle valtiolle tai toimittaa 

omien rajojensa sisällä, kaiken se tekee puhujien neuvoja 

noudattaen. 

ALKIBIADES Tuo on totta. 

SOKRATES Ajattelehan nyt, mitä siitä seuraa. 

ALKIBIADES Jos vain kykenen. 

SOKRATES Sinähän sanoit ihmisiä joko järkeviksi tai vähäjär- 

kisiksi. 

ALKIBIADES Niin sanoin. 

SOKRATES Sanot useimpia vähäjärkisiksi ja vain harvoja jär- 

keviksi? 

ALKIBIADES Niin sanon. 

SOKRATES Ja silloin ajattelet heitä joltakin tietyltä kannalta? 

ALKIBIADES Niin. 

SOKRATES Nimitätkö sinä järkeväksi miestä, joka osaa antaa 
b neuvoja tietämättä, mikä ja milloin on paras tapa toimia? 

ALKIBIADES En suinkaan. 

SOKRATES Etkä kai liioin miestä, joka kyllä tuntee itse so- 

dan, mutta ei tiedä milloin ja miten pitkään sitä on paras 

käydä. Vai kuinka? 

ALKIBIADES En. 

SOKRATES Etkä miestä, joka tietää miten tappaa toinen tai 

riistää hänen omaisuutensa tai saada hänet ajetuksi maanpa- 

koon, mutta ei tiedä milloin ja ketä vastaan niin on paras 

menetellä? 

ALKIBIADES En toki. 

SOKRATES Siispä tarkoitat miestä, joka tietää jotain tällaista 
c ja jolla sen ohessa on tieto siitä, mikä on parasta — ja tämä- 

hän lienee samaa kuin tieto siitä, mikä on hyödyllistä. Niin- 

kö? 

ALKIBIADES Niin. 

SOKRATES Häntä siis sanomme viisaaksi ja päteväksi anta- 

maan neuvoja sekä valtiolle että itselleen. Henkilö, joka päin- 

vastoin on tietämätön, on sellaista pätevyyttä vailla. Vai 

mitä mieltä olet? 

ALKIBIADES Samaa mieltä. 

SOKRATES Entä jos joku osaa ratsastaa tai ampua tai nyrk- 

keillä tai painia tai harjoittaa jotain muuta tuollaista kilpai- 

lulajia, jonka säännöt tunnemme — niin miksi nimität sellais- 


ta, joka tietää mikä johtaa näissä lajeissa parhaaseen tulok- d 


seen? Etkö sano, että se joka ratsastaa ratsastussääntöjen 
mukaan, on pätevä ratsastaja? 

ALKIBIADES Sanon kyllä. 

SOKRATES Sitä, joka nyrkkeilee nyrkkeilysääntöjen mukaan, 
sanot kai päteväksi nyrkkeilijäksi, huilunsoittajaa päteväksi 
huilunsoittajaksi ja itse kutakin päteväksi saman periaatteen 
mukaan. Vai olisiko asia toisin? 

ALKIBIADES Fi suinkaan. Näin se on. 

SOKRATES Oletko sitä mieltä, että mies, jolla on nuo mainitut 
tiedot, on välttämättä myös viisas, vai ehkä hyvinkin kauka- 
na viisaudesta? 

ALKIBIADES Kaukana vielä, Zeus sen tietää. 

SOKRATES Millainen siis mahtaa olla valtio, jossa on hyviä 
jousiampujia, huilunsoittajia ja urheilijoita ja muiden alojen 
taitajia, sekä lisäksi sodan ja tappamisen tuntijoita, ja puhu- 
jia, jotka pieksävät suutaan politiikassa, jos kuitenkin kaikil- 
ta puuttuu tieto siitä, mikä on parasta, eikä yksikään tiedä, 
milloin ja keneen on kulloinkin parasta noita taitojaan käyt- 
tää? 

ALKIBIADES Kehno valtio varmaankin. 

SOKRATES Niin varmasti sanoisit, kun näkisit kuinka jokainen 
heistä kilpailee toisten kanssa ja tavoittelee suurinta valtaa 
valtiossa »siltä osin, missä itse on mielestään kaikkein pa- 
ras», tarkoitan sen taidon kannalta, missä itse on päässyt 
parhaaksi. Mutta siinä, mikä valtiolle ja hänelle itselleen on 
parasta, hän tekee suuria erehdyksiä, kun luottaa kuvitel- 
maan jossa ei ole järkeä. Kun asiat ovat näin, eikö meillä 
ole täysi syy sanoa, että sellainen valtio on kokonaisuudes- 
saan sekasorron ja laittomuuden tilassa? 

ALKIBIADES On kyllä, epäilemättä. 

SOKRATES Emmekö olleet sitä mieltä, että meidän on ensin 
uskottava tietävämme tai todella tiedettävä se, mitä kohta 
alomme tehdä tai sanoa? 

ALKIBIADES Kyllä olimme. 

SOKRATES Eikö ole niin, että jos joku tekee sellaista, minkä 
tietää tai ainakin luulee tietävänsä ja sen ohessa osaa tehdä 

sen hyödyllisesti, hän osoittautuu hyödylliseksi sekä meille 
että valtiolle ja itselleenkin? 

ALKIBIADES Varmasti on. 

SOKRATES Jos taas jonkun kohdalla asiat ovat päinvastoin, 
hän ei ole hyödyksi enempää valtiolle kuin itselleenkään. 
ALKIBIADES Ei tietenkään. 

SOKRATES No oletko edelleen samaa mieltä, vai ehkä jotain 
toista mieltä? 

ALKIBIADES Olen edelleen samaa mieltä. 

SOKRATES Etkö äsken sanonut pitäväsi enemmistöä vähäjär- 
kisenä ja vain harvoja järkevinä? 

ALKIBIADES Sanoin. 

SOKRATES Toistamme siis väitteemme, että enemmistö on 
erehtynyt siihen nähden, mikä on parasta, koska se näyttää 
useimmissa tapauksissa luottaneen kuvitelmaan ja jättäneen 
järjen syrjään. 

ALKIBIADES Aivan niin. 

SOKRATES Niinpä ihmisten enemmistölle on hyödyllistä olla 
tietämättä tai olla luulematta tietävänsä mitään, jos he muu- 
ten ryhtyvät innokkaasti tekemään sellaista, minkä tietävät 
tai luulevat tietävänsä, mutta minkä tekeminen tuottaa heil- 
le enemmän vahinkoa kuin hyötyä. 

ALKIBIADES Tuo on mitä suurimmassa määrin totta. 
SOKRATES Asken sanoin, että muun tiedon omistaminen il- 
man tietoa siitä, mikä on parasta, näyttää muutamissa har- 
voissa tapauksissa olevan hyödyksi, mutta useimmiten tuot- 
tavan vahinkoa tiedon omistajalle. Huomaatko nyt, että lau- 
suin ilmeisesti itse asiassa totuuden? 

ALKIBIADES Vaikka en ennen olisi huomannutkaan, nyt sen 
huomaan, Sokrates. 

SOKRATES Siispä sekä valtion että sielun, joka tahtoo viettää 
elämänsä oikein, tulee pitää kiinni tästä tiedosta aivan niin 
kuin sairas turvautuu lääkäriin tai se, joka tahtoo turvallises- 
ti purjehtia, perämieheen. Sillä kuta voimakkaammin kohta- 
lo ajaa ihmistä ilman tuota tietoa tavoittelemaan rikkautta, 
ruumiinvoimia tai muuta senkaltaista, sitä suuremmat ereh- 
dykset ovat pakostakin seurauksena. Jos joku, jolta tuo tieto 
puuttuu, on hankkinut itselleen niin sanotun monitietoisuu- 

den tai monitaitoisuuden ja antaa jonkin edellä mainitun 
pyrkimyksen ohjata itseään, sitä varmemmin hän joutuu, ja 
syystä kyllä, kokemaan ankaria myrskyjä ja ajelehtimaan 
merellä ilman perämiestä, näköpiirissään vain lyhyt elinaika. b 
Niinpä minusta näyttävät tässäkin osuvan paikalleen runoili- 
jan sanat, kun hän moittien sanoo jostakusta, että »monia 
taitoja hän on oppinut, mutta huonosti osaa kaiken». 
ALKIBIADES Miten ihmeessä runoilijan sanat tähän sopivat? 
Eihän niillä ole mitään tekemistä tämän asian kanssa. 
SOKRATES Niillä on paljonkin tekemistä asian kanssa. Mutta 
hän puhuu arvoituksellisesti, niin kuin melkein kaikki runoi- 
lijat. Kaikki runous on luonnostaan arvoitusta eikä jokamie- c 
hen käsitettävissä. Ja lisäksi, kun runous saa otteen miehestä 
joka ei ole aulis luonteeltaan eikä haluakaan paljastaa meille 
viisauttaan vaan pitää sen niin piilossa kuin suinkin, on tavat- 
toman vaikea saada selville, mitä runoilija tarkoittaa. Et kai 
kuvittele, ettei Homeros, kaikista runoilijoista jumalaisin ja 
viisain, tiennyt että on mahdollista »tietää huonosti». Hänhän 
sanoo, että Margites tiesi monia asioita, mutta huonosti kaik- d 
ki. Mutta luulenkin, että hän esittää tässä arvoituksen, aset- 
taen sanan »huonosti» merkitsemään »huonoa» ja sanan »tie- 
si» merkitsemään »tietoa». Jos siis jätämme pois runomitan 
ja esitämme ajatuksen suorasanaisesti, näemme hänen tar- 
koittaneen, että Margites oli oppinut tekemään monia asioi- 
ta, mutta hänelle tuo kaiken tietäminen oli huono asia. Sillä 
selväähän on, että jos hänelle oli vahinkoa paljosta tiedos- 
taan, hän oli pölkkypää, mikäli on uskottava edellä esittä- 
määmme todistelua. 

ALKIBIADES Kyllä meidän on uskottava, Sokrates. Sillä jos 
emme usko omaan todisteluumme, niin vaikea kai meidän e 
on kenenkään toisenkaan todisteluun uskoa. 

SOKRATES Olet oikeassa. 

ALKIBIADES Nyt olen vuorostani samaa mieltä kanssasi. 
SOKRATES No mutta hyvänen aika! Kai näet itsekin, millaisen 
hämmingin valtaan olemme joutuneet. Minusta tuntuu, että 
sinulla on siinä oma osuutesi. Sinähän muutat kantaasi sinne 
tänne etkä pysähdy minnekään. Kohta kun olet vakuuttunut 
jostain, lipeätkin mielipiteestäsi ja sanot, ettei se niin ole. Jos 148a 

nyt jumala, jota olet menossa rukoilemaan, ilmestyisi sinulle 
ennen kuin olet ehtinyt mitään rukoilla ja kysyisi, oletko tyy- 
tyväinen jos saat sen mitä alussa mainitsimme vai jättääkö 
hän sinulle vapaan vallan rukoilla, tarttuisitko ehkä jumalan 
tarjoamaan mahdollisuuteen vai rukoilisitko oman mielesi 
mukaan? 

ALKIBIADES Jumalten nimessä, Sokrates, en minä osaa tuo- 
hon mitään sanoa suoralta kädeltä. Mutta minusta tuntuu 
tärkeältä varoa erittäin tarkoin, ettei vahingoita itseään ru- 
koilemalla pahaa jota luulee hyväksi ja sitten, kuten sinäkin 
sanoit, kääntää suuntaa ja peruuttaa kaikki aikaisemmat 
rukouksensa. 

SOKRATES Siispä runoilija, jonka mainitsimme keskustelum- 
me alussa, ei tiennyt enemmän kuin me kehottaessaan meitä 
rukoilemaan, että torjuttaisiin onnettomuus, vaikka sitä ru- 
koilisimmekin. 

ALKIBIADES Ei ilmeisesti. 

SOKRATES Senpä vuoksi spartalaisetkin — he joko ihailevat 
niin tuota runoilijaa tai ovat itsekin asian havainneet — ru- 
koilevat aina saman rukouksen, olipa kysymyksessä yksityi- 
nen tai julkinen tilaisuus: he pyytävät, että jumalat antaisi- 
vat heille kaunista ja hyvää. Enempää ei kukaan ole kuullut 
heidän rukoilevan. Siksi he ovatkin tähän päivään asti olleet 
onnekkaampia kuin muut ihmiset. Ja jos he eivät olekaan 
joka suhteessa olleet hyväonnisia, ei se ainakaan ole johtunut 
heidän rukouksestaan. Jumalien vallassa on siis antaa mitä 
ihminen rukoilee tai sitten aivan päinvastaista. 

Tahdon kertoa sinulle toisenkin tapauksen, jonka kerran 
kuulin eräiltä vanhemmilta ihmisiltä. Kun ateenalaisten ja 
spartalaisten välillä oli syntynyt riita, meidän valtiomme jäi 
aina taistelussa alakynteen, käytiinpä sitä maalla tai merellä, 
eikä koskaan onnistunut voittamaan. Tästä kiusaantuneina 
ja kykenemättä löytämään pääsyä onnettomasta tilanteesta 
ateenalaiset neuvottelivat keskenään. He katsoivat parhaaksi 
lähettää lähettiläitä Ammonin luo pyytämään neuvoa ja ky- 
symään, minkä vuoksi jumalat antoivat mieluummin voiton 
spartalaisille kuin heille. »Kuitenkin me», näin lähettiläiden 
oli määrä sanoa, »järjestämme jumalille useampia ja kau- 

niimpia uhrijuhlia kuin ketkään muut helleenit, olemme ko- 
ristaneet heidän temppelinsä votiivilahjoilla runsaammin 
kuin muut, olemme järjestäneet jumalien kunniaksi joka 
vuosi kaikkein kalleimmat ja komeimmat juhlakulkueet ja 
kuluttaneet tähän rahaa enemmän kuin kaikki muut hellee- 149a 
nit yhteensä. Spartalaiset taas eivät ole vaivautuneet mihin- 
kään tällaiseen vaan suhtautuvat jumaliin niin välinpitämät- 
tömästi, että uhraavat jopa viallisia uhrieläimiä, ja muuten- 
kin he osoittavat jumalille paljon vähäisempää kunnioitusta 
kuin me, vaikka heillä ei ole rahaa yhtään vähemmän kuin 
meidän valtiollamme.» Kun he olivat sanoneet tämän ja sit- 
ten kysyneet, mitä heidän piti tehdä selvitäkseen noista on- 
nettomuuksista, oraakkelipapin ainoa vastaus oli — ilmeisesti b 
jumala ei muuta neuvoa antanut — se että pappi kutsui lähet- 
tiläät eteensä ja sanoi: »Näin puhuu Ammon ateenalaisille: 
Minulle on mieluisampaa spartalaisten pidättyminen louk- 
kaavista sanoista kuin helleenien kaikki pyhät menot.» Näin 
hän puhui eikä sanaakaan enempää. Pidättymisellä loukkaa- 
vista sanoista jumala nähdäkseni tarkoitti spartalaisten ru- 
kousta, sillä se eroaa suuresti muiden rukouksista. Toiset c 
helleenit tuovat uhriksi härkiä, joiden sarvet on kullattu, tai 
lahjovat jumalia muilla votiivilahjoilla ja sitten rukoilevat 
mitä milloinkin, hyvää tai pahaa. Kun jumalat kuulevat hei- 
dän loukkaavat puheensa, he eivät piittaa noista paljon mak- 
savista juhlakulkueista ja uhreista. Sen vuoksi on oltava hy- 
vin varovainen ja tarkoin harkittava, mitä sopii sanoa ja 
mitä ei. 

Homerokseltakin löydät samanlaisia kertomuksia. Hän 
kertoo, että kun troialaiset pystyttivät leirin, he 


uljaat uhrasivat sotauhrit taivahisille. 


Hän kertoo, kuinka ilmojen tuulet veivät kedolta kohti tai- 
vasta uhrien suloisen tuoksun, 


mutta sen auvokkaat ikivallat suosiotonna 
hylkäsivät, vihan nostanut heiss’ oli näät pyhä Troia, 


Troian kansa ja kansan pää, Priamos pätöpeitsi. 

Niin että turha heidän oli uhrata ja tuoda lahjoja, kun ker- 
ran jumalat heitä vihasivat. Ei kai ole jumalien arvon mu- 
kaista, että heitä houkutellaan lahjuksilla niin kuin kurjaa 
koronkiskuria. Ja hulluutta meidän olisi tietysti kehua ole- 
vamme tässä spartalaisia parempia. Sillä olisihan kauheata, 
jos jumalat katsoisivat meidän lahjoihimme ja uhreihimme 
eivätkä sieluumme, kuinka hurskas ja oikeudenmukainen 
kukin meistä on. Siihen he toki katsovat enemmän kuin noi- 
hin kalliiksi tuleviin juhlakulkueisiin ja uhritoimituksiin, joi- 
ta sekä yksityiset että valtiot vuodesta toiseen panevat toi- 
meen, vaikka ovat tehneet monia rikkomuksia jumalia ja 
ihmisiä vastaan. Mutta kun jumalat eivät ole lahjottavissa, 
he halveksivat kaikkea tuota, niin kuin Ammon ja hänen 
pappinsa sanoivat. Totisesti sekä jumalat että järkevät ihmi- 
set pitävät erityisesti arvossa oikeudenmukaisuutta ja vii- 
sautta. Viisaita ja oikeamielisiä eivät ole muut kuin ne, jotka 
tietävät mitä tulee tehdä ja puhua jumalille ja ihmisille. 
Tahtoisinkin tietää, mitä mieltä sinä tästä olet. 

ALKIBIADES Voi Sokrates, ei minun mielipiteeni toki eroa si- 
nun ja jumalan mielipiteestä. Eihän ole sopivaa, että minä 
äänestäisin jumalaa vastaan. 

SOKRATES Kai muistat myöntäneesi, että sinun on vaikea tie- 
tää, miten voisit välttyä rukoilemasta tietämättäsi pahaa 
luullen sitä hyväksi. 

ALKIBIADES Kyllä muistan. 

SOKRATES Kuten huomaat, ei ole suinkaan vaaratonta mennä 
rukoilemaan jumalaa. Voi käydä niin, että kun jumala kuu- 
lee sinun puhuvan epäkunnioittavasti, hän kerta kaikkiaan 
kieltäytyy ottamasta vastaan sinun uhrilahjaasi ja sinulle 
kukaties annetaan jotain muuta. Minusta kyllä näyttää par- 
haalta pysyä vaiti. Sillä en usko että sinä pelkän tuulenpiek- 
sännän vuoksi — käyttääkseni hulluudesta kaikkein lievintä 
ilmaisua — tahdot noudattaa spartalaisten tapaa rukoilla. 
On siis pakko jäädä odottavalle kannalle, kunnes oppii tietä- 
mään, miten tulee käyttäytyä jumalien ja ihmisten edessä. 

ALKIBIADES Milloin sitten, Sokrates, sopiva ajankohta tulee 
ja kuka minulle tämän opettaa? Sen miehen haluaisin kovin 
mielelläni nähdä. 

SOKRATES Sinua lähellä oleva, joka huolehtii sinusta. Mutta 
minulle tulee mieleen, kuinka Homeros kertoo Athenen pois- 
taneen sumun Diomedeen silmistä: 


Siirsin myös sumun silmiltäs, mi ne verhosi ennen, 
että sä tarkoin voit tuta ihmiset kuin jumalatkin. 


Sinunkin sielustasi on ensin poistettava sumu, joka sitä ilmei- 
sesti peittää. Silloin vasta saat kyvyn tietää, mikä on pahaa 
ja mikä hyvää. Tällä hetkellä en luule sinun siihen pystyvän. 
ALKIBIADES Poistakoon hän sumun, tai miksi sitä tahtookin 
nimittää. Olen valmis, en jätä täyttämättä mitään käskyä, 
olipa tuo mies kuka hyvänsä, kun kerran tahdon tulla parem- 
maksi. 

SOKRATES Hän onkin aivan ihmeellisen kiinnostunut sinusta. 
ALKIBIADES Niinpä taitaakin olla parasta lykätä uhraaminen 
sopivampaan hetkeen. 

SOKRATES Olet oikeassa. Se on varmempaa kuin tuollaiseen 
vaaraan antautuminen. 

ALKIBIADES Mitä sanotkaan, Sokrates? Minä seppelöin sinut 
tällä seppeleellä, koska olet antanut niin hyviä neuvoja. Ju- 
malille omistan seppeleet ja muut asiaan kuuluvat lahjat sit- 
ten kun näen sen päivän koittavan. Se päivä tuleekin ennen 
pitkää, jos jumalat niin tahtovat. 

SOKRATES Otan vastaan tuon lahjan, ja näkisin mielelläni, 
että saisin vastaanottaa sinulta muutakin jota kenties pystyt 
antamaan. Niin kuin Euripides kertoo Kreonin lausuneen, 
kun tämä näkee Teiresiaan kantavan kulmillaan sotasaaliina 
saatua seppelettä, jonka hän oli saanut ensimmäisenä kun- 
nialahjana ennustustaitonsa vuoksi: 


Hyvän onnen enteenä pidän voittajan seppelettä, 
sillä keskellä myrskyjä elämme, senhän tiedät — 


samoin minäkin pidän tuota sinun ajatustasi hyvän onnen 
enteenä. Sillä minä katson olevani myrskyn kourissa aivan 
kuin Kreon, ja toivoisin selviäväni voittajana rakastajiesi jou- 
kosta. 

364a SOKRATES Olin lähtenyt kävelemään mennäkseni Kynosar- 
gekseen ja tullut lähelle Ilissosta, kun korviini kiiri huuto: 
Sokrates, Sokrates! Käännyin nähdäkseni mistä ääni tuli, ja 
näin Kleiniaan, Aksiokhoksen pojan, kiiruhtavan Kallirrhoen 
suuntaan yhdessä muusikko Damonin ja Kharmideen, Glau- 
konin pojan, kanssa. Ensiksi mainittu oli Kleiniaan musiikin- 
opettaja, jälkimmäinen hänen tovereitaan, sekä hänen rakas- 
b tajansa että rakastettunsa. Muutin suuntaa ja menin heitä 
vastaan nopeammin yhdyttääkseni heidät. Kyyneleet silmis- 
sä Kleinias sanoi minulle: »Nyt sinulla, Sokrates, on tilaisuus 
osoittaa paljon kiitettyä viisauttasi. Jonkin aikaa sitten isäni 
sai äkillisen heikkouskohtauksen, ja hänen loppunsa on lähel- 
lä. Hän ei tahtoisi kuolla, hän, joka ennen laski leikkiä kuole- 
maa kauhistelevien kustannuksella ja teki heistä hyväntah- 
toista pilaa. Tule nyt lohduttamaan häntä niin kuin vain sinä 
c osaat, jotta hän valittamatta kohtaisi sen, mikä on kerran 
kohdattava, ja jotta minä myös tässä toimisin jumalille otolli- 
sesti.» »En toki kieltäydy, Kleinias, kun esität minulle koh- 
tuullisen pyynnön, enkä etenkään kun kutsut minua suoritta- 
maan pyhää tehtävää. Pidetään siis kiirettä. Jos asia on niin 
kuin sanot, on kiirehdittävä.» 
KLEINIAS Jo pelkkä sinun näkemisesi, Sokrates, saa hänet 
voimaan paremmin, sillä hän on monta kertaa toipunut täl- 
laisesta kohtauksesta. 


Selitykset sivulla 381 

Kävelimme siis nopeasti muurin sivustaa Itonian porttia 
kohti, Aksiokhos asui sen luona lähellä Amatsonien patsasta. 
Tapasimme hänet jo toipuneena, täysissä ruumiin voimissa, 
mutta sielultaan voimattomana. Hän oli kovin rohkaisun tar- 
peessa, nousi ylös vähän väliä, huokaili ja vuodatti kyynelei- 
tä käsiään väännellen. Nähdessäni hänet minä sanoin: »Mikä 
sinun on, Aksiokhos? Missä ovat entiset mahtavat puheesi, 
alinomainen hyveen ylistyksesi ja järkkymätön rohkeutesi? 
Sinähän olet kuin surkea urheilija, joka harjoituksissa kyllä 
mahtailee mutta kilpailussa jää jälkijoukkoon. Kuinka et 
harkitse mielessäsi luonnon kulkua, mies jo tuohon ikään 
ehtinyt, järkeviä opetuksia kuunnellut ja vielä ateenalainen, 
muusta puhumatta? Sanoohan usein toistettu ja kaikkien 
tuntema sanonta, että elämä on kuin käynti vieraassa maas- 
sa. On elettävä arvokkaasti välttämättömyyteen alistuen, 
hymysuin, melkein kuin riemulaulua jumalille laulaen. Mut- 
ta tuollaisen heikkouden osoittaminen ja elämään kiinni ta- 
kertuminen on lapsellista eikä sovi järkevän miehen arvolle.» 
AKSIOKHOS Tuo on totta, Sokrates, ja minusta sinä kyllä 
puhut oikein. Mutta jotenkin tällä kohtalokkaalla hetkellä 
nuo voimakkaat ja erinomaiset puheet aivan kuin huomaa- 
mattani haihtuvat ilmaan enkä enää anna niille arvoa. Tilal- 
le tulee se monin tavoin mieltä raastava pelko, että minulta 
riistetään tämä valo ja tämä rikkaus, että virun jossakin nä- 
kymättömissä ja kuulumattomissa, lahoamassa matojen ja 
eläinten saaliina. 

SOKRATES Huomaamattasi ja ajattelematta sinä nyt sekoitat 
tiedostamattomuuden ja tietoisuuden ja puhut ja toimit risti- 
riidassa itsesi kanssa. Et huomaa, että samalla kun vaikerte- 
let tunnottomuuden tilaa, tunnet tuskaa sen vuoksi, että la- 
hoat ja sinulta riistetään nautinnot, aivan kuin kuolemassa 
siirtyisit uuteen elämään etkä suinkaan tilaan, josta kaikki 
aistimukset puuttuvat, tilaan, jossa olit ennen syntymääsi. 
Niin kuin Drakonin ja Kleistheneen politiikka ei aiheuttanut 
sinulle mitään pahaa — eihän se voinut sitä aiheuttaa, kun 
sinua ei edes ollut — samoin ei mikään koske sinua kuolema- 
si jälkeen. Sillä sinua, jota se voisi koskea, ei ole olemassa. 
Jätä siis mielestäsi tuollaiset lorut ja ajattele, että kun ruu- 

miin ja sielun liitto kerran on hajonnut ja sielu siirtynyt varsi- 
naiseen asuinpaikkaansa, on jäljelle jäävä ruumis vain maata 
eikä sillä enää ole järkeä, joten se ei ole ihminen. Sillä jokai- 
nen meistä on sielu, kuolematon elävä olento, joka on suljet- 
tu kuolevaiseen vankilaan. Tällä kammiolla on luonto meidät 
vahingoksemme ympäröinyt, toisaalta sen pinnallisilla ja 
nopeasti ohi menevillä nautinnoilla, joihin liittyy monia kär- 
simyksiä, toisaalta pelkällä pitkällisellä tuskalla vailla mi- 
tään nautintoa. On sairauksia, aistielinten tulehduksia ja 
myös sisäelinten vaivoja, joiden ahdistama sielu pyrkii ulos 
ruumiin huokosista ja kaipaa kiihkeästi takaisin taivaalliseen 
eetteriin, josta on syntynyt; se janoaa sitä ja haluaa elää siel- 
lä ja liittyä sen kuorotanssiin. Tällä tavoin ruumiin eroami- 
nen sielusta on pahan vaihtumista hyvään. 

AKSIOKHOS Jos sinä, Sokrates, pidät elämää noin pahana, 
miksi sitten yhä pysyttelet mukana? Sinä, joka olet ajattelija 
ja älykkyydessä monia meitä etevämpi? 

SOKRATES Aksiokhos, sinun todistuksesi minusta on väärä. 
Useimpien ateenalaisten tavoin sinäkin luulet, että koska 
minä tutkiskelen asioita, muka myös tiedän niistä jotakin. 
Suokoot jumalat, että tietäisin jotakin edes kaikkein arkisim- 
mista asioista, mutta kaukana olen korkeimpien tietämisestä. 
Se, mitä sinulle sanon, on viisaan Prodikoksen kaikua. Olen 
kerran maksanut hänelle puoli drakhmaa, toisella kertaa 
kaksi ja vielä kerran neljä drakhmaa. Ilmaiseksi ei se mies 
nimittäin anna kenellekään opetusta. Hänellä on tapana yhä 
uudelleen toistaa Epikharmoksen sanoja: »Käsi kättä pesee.» 
Anna, niin saat. Jonkin aikaa sitten hän piti Kalliaan, Hippo- 
nikoksen pojan, luona meille sinne kokoontuneille puheen ja 
kuvasi elämän varjopuolia niin, että minäkin melkein vedin 
viivan elämäni yli, ja siitä pitäen sieluni on kaivannut kuole- 
maa. 

AKSIOKHOS Mitä hän sitten sanoi? 

SOKRATES Kerron sinulle sen verran kuin muistan. Hän sa- 
noi: Mikä ikäkausi on vailla kärsimystä? Eikö jo lapsi syn- 
tyessään itke? Eikö sen elämä ala kivulla? Miltään vaivoilta 
se ei säästy; sille tuottavat tuskaa ruumiilliset tarpeet, vilu 
ja kuumuus ja lyönnit, eikä se voi puhumalla ilmaista mitä 

kokee. Valittava itku on ainoa ääni, millä se tuo ilmi epäviih- 
tymyksensä. Kun lapsi sitten monta kärsimyksen maljaa tyh- 
jennettyään tulee seitsemän vuoden ikään, saapuvat lapsen- 
kaitsijat, lukemisen ja kirjoittamisen opettajat ja liikunnan 
opettajat sitä sortamaan. Kun se siitä vielä kasvaa, tulevat 
kirjallisuuden, geometrian, sotataidon opettajat, kokonainen 
lauma hirmuhallitsijoita. Sitten kun hänet on kirjoitettu efe- 
bien luetteloihin, tulee nuorisonohjaaja, jonka ruumiillista 
kuritusta saa pelätä. Sitten ovat vuorossa Lykeion ja Akate- 
mia, urheiluvalmentajat, kepiniskut ja kaikkinainen surkeus. 
Koko nuoruuden aika kuluu valvojien ja Areiopagin neuvos- 
ton valitsemien ohjaajien silmälläpidon alaisena. Kun nuori 
mies on siitä selviytynyt, ovat heti edessä huolet ja elämän- 
uran etsiminen. Mutta ne vaivat, jotka nyt seuraavat, saavat 
edellä kuvatut näyttämään lastenleikiltä ja alaikäisten pelot- 
telulta. Tulevat sotaretket ja haavoittumiset ja yhä uudet 
taistelut. Sitten, kuin huomaamatta, yllättää vanhuus ja ruu- 
miin parantumaton raihnaus. Jollei nopeasti maksa elämään- 
sä takaisin niin kuin lainaa, vaatii luonto koronkiskurin ta- 
voin pantin ja vie milloin näön, milloin kuulon, milloin mo- 
lemmat. Jos asettuu vastahankaan, luonto halvaannuttaa, 
murjoo, vääntää jäseniä. Toiset puhkeavat hyvin vanhoina 
uudelleen kukoistukseen, ja sellaiset vanhukset ovat mielel- 
tään lapsia kahteen kertaan. Senpä vuoksi jumalat, jotka tie- 
tävät millaista ihmiselämä on, kiiruhtavat vapauttamaan elä- 
mästä ne, joita pitävät suurimmassa arvossa. Agamedes ja 
Trofonios, jotka olivat rakentaneet Pythossa Apollonin temp- 
pelin, rukoilivat, että heille tapahtuisi kaikkein parasta. He 
vaipuivat uneen eivätkä enää heränneet. Argoksen papitar 
oli rukoillut Heralta, että että tämä antaisi hänen pojilleen 
jonkin kunniapalkinnon, kun he olivat hurskaasti osoittaneet 
rakkautta vanhempaansa kohtaan — he olivat vetojuhtien 
puutteessa itse asettuneet valjaisiin ja vetäneet äitinsä temp- 
peliin. He saivat kuolla samana yönä. Liian pitkään veisi, jos 
kävisin toistamaan säkeitä, joita runoilijat jumalainen innoi- 
tus huulillaan ovat laulaneet elämän kurjuudesta. Lainaan 
vain yhtä runoilijaa, tuota kaikkein merkittävintä, joka sa- 
noo: 

Surkeudestapa vain ikivallat kehräsi vaiheet 
koitojen kuolollisten . 


ja 


Luotua kurjempaa kuin ihminen ei ole toista, 
PIIRISS* AAVAN MAAN MITÄ HENKIVI, LIIKKUVI MISSÄÄN. 


Entä mitä runoilija sanookaan Amfiaraoksesta? 


Poikapa Amfiaraos ol’, urhojen johtaja, jolle 
aigiinkantaja Zeus sydänsuosiotaan ja Apollo 
kaikkea soi; eip’ äärt? iän korkean silti hän nähnyt ... 


Entä runoilija, joka kehottaa: 


Lasta niin moneen tuskaan syntynyttä itkekää! 


Mitä sinä tästä ajattelet? Mutta lopetan, jotta en vastoin 
lupaustani pitkittäisi esitystä lainaamalla muitakin runoili- 
joita. Kukapa ei moittisi työtä tai ammattia jonka on valin- 
nut, eikä olisi tyytymätön siihen, mitä hänellä on? Menkääm- 
me työläisten ja käsillään työtä tekevien luo, heidän, jotka 
raatavat aamusta iltaan ja hädin tuskin saavat kokoon mitä 
tarvitsevat. Kuinka he valittavatkaan! Kuinka he aina val- 
veilla ollessaan huokailevat ja vuodattavat kyyneliä! Tai otta- 
kaamme esimerkiksi merimies, joka kestää niin monet vaarat 
ja joka, kuten Bias sanoi, ei kuulu kuolleiden eikä elävien 
joukkoon. Ihminen, maalla elämään luotu, heittäytyy meren 
armoille kuin kahden elementin asujain, tykkänään kohtalon 
huomaan! Mutta maanviljelys, sehän on miellyttävää? Epäi- 
lemättä. Mutta eikö se olekin pelkkää vaivaa, niin kuin sano- 
taan — aina siitä löytyy jotakin murheen aihetta? Valitetaan 
milloin kuivuutta, milloin liikaa sadetta, milloin hellettä, 
milloin homesientä, milloin väärään aikaan tullutta kuu- 
muutta tai kylmyyttä. Entä paljon kehuttu politiikka — si- 
vuutan tässä paljon muuta —, millaisia hirmutekoja siinä 
harjoitetaankaan! Sillä on kyllä oma mukaansa tempaava 


d viehätyksensä ja se saa sydämen sykkimään, mutta siinä on 

myös epäonnistumisia, pahempia kuin tuhat kuolemaa. Mikä 
onni on muka elää rahvaan hyväksi? Kansan leikkikaluna, 
imartelun ja hyväksyvien kättentaputusten kohteena, tai hy- 
lättynä, ulos vihellettynä, rangaistuna, kuolemaan tuomittu- 
na säälittävänä olentona? Sanohan sinä, Aksiokhos, sinä joka 
olet poliitikko, miten kuoli Miltiades, miten Themistokles, 
miten Efialtes? Tai miten äskettäin ne kymmenen sotapääl- 
likköä, silloin kun minä en suostunut kannattamaan asiaa? 
En nimittäin pitänyt oikeana asettua hulluuden valtaan jou- 
tuneen kansan etunenään. Mutta seuraavana päivänä Thera- 
meneen ja Kalliksenoksen kannattajat houkuttelivat oikeu- 
den puheenjohtajat puolelleen ja saivat nuo miehet tuomi- 
tuksi kuolemaan ilman oikeuden päätöstä. Kaikista kolmes- 
takymmenestätuhannesta kansankokouksen osanottajasta 
vain sinä ja Euryptolemos asetuitte puolustamaan heitä. 
AKSIOKHOS Se on totta, Sokrates. Silloin minäkin sain tar- 
peekseni puhujankorokkeesta, eikä siitä pitäen mikään ole 
minusta ollut ikävämpää kuin politiikka. Se on itsestään sel- 
vää niille, jotka olivat mukana tuossa jutussa. Sinä puhut 
asioista sellaisena ihmisenä, joka tarkastelee asioita matkan 
päästä, mutta me tiedämme ne paremmin, koska meillä on 
niistä kokemusta. Kansa, hyvä Sokrates, on kiittämätön, 
helposti kyllästyvä, julma, kateellinen, sivistymätön, eri ta- 
holta kokoon haalittu joukkio, väkivaltainen ja suutaan soit- 
tava. Joka siihen joukkoon liittyy, on vielä kurjempi kuin se. 
SOKRATES Jos sinä katsot, Aksiokhos, että kaikkein vapain 
tapa käyttää tietojaan on kaikkein vastenmielisin, niin mitä 
meidän on ajateltava muista ihmisten toiminnoista? Eikö 
niitä ole kartettava? Kuulin kerran Prodikoksenkin sanovan, 
että kuolema ei koske eläviä eikä liioin elämästä eronneita. 
AKSIOKHOS Mitä sanotkaan, Sokrates? 

SOKRATES Että kuolema ei ole elävien asia, ja kuolleitahan 
ei enää ole olemassa. Asia ei siis nyt koske sinua — ethän 
sinä ole kuollut. Eikä se koske sinua, jos satut kuolemaan, 
koska sinua ei sitten ole olemassa. Turha siis Aksiokhoksen 
on murehtia sellaista, mikä ei koske Aksiokhosta nyt eikä 
vastedes. Se on samaa kuin jos kantaisi murhetta Skyllan tai 
Kentaurin vuoksi, joita ei sinun kannaltasi ole olemassa nyt 

eikä ole vastakaan, sitten kun sinä olet poistunut elämästä. 
Pelottava pelottaa vain niitä jotka ovat olemassa. Kuinka se 
voisi pelottaa niitä joita ei ole? 

AKSIOKHOS Sinun hienot puheesi ovat tuota pintapuolista 
hölynpölyä, joka nyt on muodissa. Nuorisoa varten sepitettyä 
höpötystä. Minulle tuottaa tuskaa se, että minulta riistetään 
elämän hyvät asiat, vaikka kuinka uskottavilla puheilla hou- 
kuttelisit minua puolellesi, hyvä Sokrates. Järki ei niitä pu- 
heita kuuntele eikä lähde harhailemaan kauniiden sanojen 
perään. Ne eivät edes hipaise ihon pintaa. Ne korottavat 
mahtipontta ja koristavat puhetyyliä, mutta totuutta niissä 
el ole. Kärsimykset eivät siedä sanoilla saivartelua. Vain se, 
mikä vetoaa sieluun, antaa lohdutusta. 

SOKRATES Mutta hyvä Aksiokhos, sinä yhdistät tarkemmin 
ajattelematta elämän hyvyyksien menettämisen ja epämiel- 
lyttävän aistikokemuksen etkä huomaa, että sinähän olet sil- 
loin kuollut. Kyllähän elämän hyvyyksien menettäminen 
tuottaa murhetta, kun niiden asemesta saa kokea onnetto- 
muutta, mutta kun ei ole olemassa, ei tätä menetystä huo- 
maa. Kuinka voi tulla tuskaan sen johdosta, mikä ei tulevai- 
suudessa aiheuta tuskan tiedostamista? Jos et sinä tietämät- 
tömyydessäsi olisi ensin kuvitellut kuoleman jälkeen olevan 
jonkinlaista aistein havaittavaa olemassaoloa, et koskaan oli- 
si pelännyt kuolemaa. Nyt sinun ajatuksesi kiertää kehässä. 
Sinä pelkäät, että sinulta riistetään sielu, ja oletat että sinul- 
la tämän riiston jälkeen onkin sielu. Sinua hirvittää, että et 
enää tunne mitään, ja sitten kuvittelet, että sinulla on kyky 
aistia tämä tunne jota ei tule. 

Niihin moniin hyviin perusteluihin, jotka puhuvat sielun 
kuolemattomuuden puolesta, on lisättävä vielä tämä: Olisiko 
kuolevainen olento koskaan yltänyt urotekoihin, uskaltanut 
uhmata sitä itseään voimakkaampia petoeläimiä, halkoa 
merta, rakentaa kaupunkeja, laatia valtiollisia järjestelmiä, 
nostaa katseensa taivaalle ja tarkkailla taivaallisia ilmiöitä 
ja tähtien ratoja ja auringon ja kuun kiertoliikkeitä, niiden 
nousuja ja laskuja, taivaankappaleiden pimennyksiä ja no- 
peaa palaamista näkyville, päiväntasauksia ja kahta kääntö- 
piiriä, talven Seulasia, kesätuulia, rankkasateita ja raivoavaa 

ukonilmaa, olisiko hän voinut merkitä etukäteen muistiin 
hamaan ikuisuuteen maailmankaikkeuden vaiheet, ellei sie- 
lussa olisi jokin jumalallinen henki, joka tekee mahdolliseksi 
havaita ja ymmärtää niin mahtavia ilmiöitä? Sinä et siirry 
kuolemaan, vaan kuolemattomuuteen, hyvä Aksiokhos. Eikä 
sinulta riistetä elämän hyvyyksiä, vaan saat nauttia niitä 
entistä puhtaampina. Nautintosi eivät ole sekoittuneet kuole- 
vaiseen ruumiiseen, vaan ovat erillään kaikesta kärsimykses- 
tä. Sinä menet tästä vankilasta vapautettuna sinne, missä ei 
ole vaivoja, ei huokauksia eikä vanhenemista, missä elämä 
on tyyntä ja tuskatonta. Aikasi kuluu rauhallisesti, kun tark- 
kailet luonnon ilmiöitä ja harjoitat filosofista tutkimusta, et 
laumaihmisiä varten etkä antaaksesi näyttäviä esityksiä, 
vaan totuuden saattamiseksi kunniaan. 

AKSIOKHOS Sinun puheesi on saanut minut toisiin ajatuksiin. 
Kuolema ei enää ole minulle pelottava tapahtuma, vaan jopa 
toivottava, käyttääkseni minäkin tuota puhujille ominaista 
liioittelevaa sanontaa. Minusta tuntuu, että vaellan jo tähtien 
tarhoissa ja seuraan ikuista jumalallista kiertorataa. Olen 
vapautunut heikkoudestani ja tullut uudeksi ihmiseksi. 
SOKRATES Tahdotko kuulla toisenkin kertomuksen, jonka 
minulle esitti maagi Gobryes? Hän kertoi, että siihen aikaan 
kun Kserkses ylitti Hellespontoksen, hänen samanniminen 
isoisänsä oli lähetetty Delos-saarelle turvaamaan ryöstöltä 
tuota saarta, jossa kaksi jumalaa oli syntynyt. Siellä hän luki 
pronssitauluista, jotka Opis ja Hekaerge olivat tuoneet hy- 
perborealaisten maasta, että sielu menee ruumiista erottuaan 
hämärän valtakuntaan syvälle maan alle, jossa Pluton kunin- 
kaana hallitsee yhtä laajoja asuinsijoja kuin Zeuksen valtasa- 
lit. Sillä kun maa on maailmankaikkeuden keskuksessa ja 
maailmankaikkeus on pallon muotoinen, niin taivaan jumalat 
asuttavat toista pallon puoliskoa ja manalan jumalat toista. 
Toiset jumalat ovat keskenään veljeksiä, toiset veljesten lap- 
sia. Tiellä, joka vie Plutonin esikartanoihin, on rautaisin sal- 
voin ja rauta-avaimin suljetut portit. Kun portit avataan, 
ensin Akheron-virta ja sitten Kokytos ottavat vastaan ne, 
joiden on ylitettävä nämä virrat päästäkseen Minoksen ja 
Rhadamanthyksen eteen, paikkaan, jota kutsutaan totuuden 

kentäksi. Siellä istuvat tuomarit, jotka tiedustelevat jokaisel- 
ta tulijalta, millaista elämää tämä on viettänyt ja mitä teh- 
nyt silloin kun sielu vielä oli ruumiissa. Valehteleminen ei 
siellä käy päinsä. Ne, jotka elämänsä aikana ovat kuunnel- 
leet hyvän daimonin ääntä, menevät autuaitten asuinsijoille. 
Siellä lempeä ilmasto tuottaa runsain määrin hedelmiä, siel- 
lä virtaavat puhtaat vedet ja siellä kaikenlaisten kukkien 
kirjavoimat niityt ovat kevään kukoistuksessa. Filosofit kes- 
kustelevat, teattereissa esitetään runoilijoiden näytelmiä, 
kuorot tanssivat ja musiikki soi. Siellä on hyvin järjestettyjä 
pitoja, itsestään syntyviä juhlia. Siellä ei ole kipuja, vaan 
elämä on täynnä nautintoja, ei ole ankaraa talvea eikä hellet- 
tä, vaan auringon vienot säteet lämmittävät sopivasti ilman. 
Etumaiset istuimet siellä on varattu niille, jotka ovat vihityt 
pyhiin mysteereihin, ja siellä he suorittavat hurskaita meno- 
ja. Kuinka et sinä yhtenä ensimmäisistä saisi osaksesi tätä 
kunniaa, sinä, joka olet jumalten sukua? Tarina kertoo, että 
Herakles ja Dionysos seurueineen juuri täällä vihittiin pyhiin 
mysteereihin ennen kuin he astuivat alas Hadeen valtakun- 
taan, ja että tälle uhkarohkealle matkalle heidät oli innosta- 
nut Eleusiin jumalatar. Mutta ne, jotka ovat viettäneet rikol- 
lista elämää, joutuvat koston hengettärien ajamina pimey- 
teen Tartaroksen syvyyksien kuiluun. Siellä on jumalatto- 
mien olinpaikka. Siellä ovat Danaoksen tyttäret ammenta- 
massa loputtomasti vettä ja Tantalos janon tuskissa, Tityos, 
jonka raadellut sisälmykset kasvavat yhä uudelleen, ja kiveä 
vyöryttävä Sisyfos, jonka ponnistelu aina alkaa alusta. Siellä 
petoeläinten kielet ja Kostonhenkien ikuisesti palavien soih- 
tujen liekit heitä nuolevat, ja siellä he loputtomasti kärsivät 
kaikkia mahdollisia rangaistuksia. 

Muodosta itse mielipiteesi, hyvä Aksiokhos, siitä mitä 
Gobryes minulle kertoi. Oma järkeni on kahden vaiheilla, 
mutta sen vain tiedän, että kaikki sielut ovat kuolemattomia, 
ja kun ne eroavat näiltä asuinsijoilta, ne ovat myös tuskien 
ulottumattomissa. Oletpa ylhäällä tai alhaalla, Aksiokhos, 
sinä olet varmasti oleva onnellinen, koska olet viettänyt hurs- 
kasta elämää. 

AKSIOKHOs Häpeän sanoa tätä sinulle, Sokrates, mutta niin 

kaukana on minusta nyt kuoleman pelko, että suorastaan 
rakastan kuolemaa. Niin vakuuttava oli tämä sinun puheesi 
ja myös taivasta koskeva esityksesi. Olen jo valmis halveksi- 
maan elämää siksi, että muutan parempaan asuntoon. Nyt 
käyn kaikessa rauhassa mielessäni läpi kaiken mitä on sanot- 
tu. Tule luokseni puolenpäivän jälkeen, hyvä Sokrates. 
SOKRATES Teen kuten sanot. Ja nyt jatkan matkaani Kyno- 
sargekseen, jonne olin menossa, kun minut kutsuttiin tänne. 

Laatinut 
Holger Thesleff 


Numerot viittaavat sivujen marginaaleissa oleviin 
ns. Stephanus-numeroihin 


Epinomis 


Epinomis, s.o. ”Lakien liite’, on sekä muodollisesti että sisäl- 
löllisesti jatkoa Lait-teokselle. Henkilöt ovat samat, esitysta- 
pa jokseenkin samanlaista, ja ajatuksellisesti dialogi liittyy 
Lakien lopussa (vrt. varsinkin XII 968c-e) esitettyyn totea- 
mukseen, että Yöllisen neuvoston jäsenten koulutuksen tulee 
olla erityisen vaativaa. 

Useat seikat viittaavat siihen, että Epinomiksen on kirjoit- 
tanut Lakien julkaisija, Platonin sihteerinä toiminut tähtitie- 
teilijä Filippos Opuslainen. 

Teos pyrkii vastaamaan kysymykseen, miten ihminen voi 
hankkia itselleen mahdollisimman paljon viisautta (frone- 
sis, sofia). Vastaus kuuluu: tutkimalla matemaattisia tieteitä 
ja ennen kaikkea tähtitiedettä. Teoksella on tiettyä oppihisto- 
riallista arvoa. Perusnäkemykseltään se vastaa laajalti Plato- 
nin Timaios-dialogia. Kuitenkin Epinomiksessa esiintyy 
(981c) myös Aristoteleen omaksuma viides alkuaine, eetteri, 
ja mm. luomisprosessista annettu kuva (vrt. 984c) poikkeaa 
Timaioksesta. Astronomiset käsitykset tuntuvat noudattavan 
melko yksinkertaista, Eudoksoksen teorioiden pohjalta kehi- 
tettyä mallia (vrt. Timaios, selit. s. 375), jossa on joitakin 
lisiä Timaioksen antamiin tietoihin ja johon on sovellettu 
pythagoralaista? aritmologiaa (vrt. 990b-991b). Uskonnolli- 
nen aspekti on Epinomiksessa etualalla: tähtijumalille sa- 
moin kuin alempiasteisille daimoneille (”henkiolennoille”) 
annetaan kosmoksen hierarkiassa tärkeä sija. 

Filosofisessa mielessä Epinomis on lähes merkityksetön, 

paikoin suorastaan naiivi. 

Teoksen dispositio: Katsaus ihmisten tietoihin ja taitoihin 
osoittaa, että matematiikan hallitseminen on keskeinen vii- 
sauden kriteeri (973a—-976e). Matematiikkaa opimme tark- 
kailemalla maailmankaikkeutta (976e€—-979€). Kosmologiaa 
(980a—985e). Tähtitieteellisiä oppeja uskonnon ja aritmolo- 
gian valossa (986a—991d). Viisautta voidaan kehittää mate- 
maattisilla opinnoilla (991d—992e). 


973a ”Viisaudesta' käytetään alussa kahta sanaa, fronesis 
(myös »ymmärrys», vrt. Filebos) ja sofiā (joka yleiskielessä 
voi tarkoittaa myös teknistä asiantuntemusta’), jatkossa 
(esim. 974e) esiintyvät 'opeista' ja taidoista’ rinnakkain ter- 
mit epistömai ja tekhnai. 

975a »Toisten elävien olentojen syöminen» oli erään pytha- 
goralaisen oppisuunnan mukaan kiellettyä. Tekijä arvelee 
että tämä on epäjohdonmukaista, koska kasvituotteiden syö- 
minen oli joka tapauksessa sallittua. 

975d Kaikki taiteiden lajit ovat periaatteessa jäljittelyä 
(mimesis, vrt. Valtio III 392c-). 

976e Luvusta pelastajana vrt. Protagoras 356e; taustalla 
on keskeinen pythagoralainen opinkappale. 

978a Lukujen ja lukusuhteiden merkityksestä vrt. 976e ja 
Timaios 34b-. 

978b Tieto erotetaan aitoplatonilaisella tavalla oikeasta 
käsityksestä, vrt. Menon ja Theaitetos. 

980cd Vrt. Lait X. 

980de »Mikä on parempi» jne.: teksti on turmeltunut ja 
käännös epävarma. 

981bc Alkuaineet, elementit, on samoin kuin Timaioksessa 
(53c—57c, ks. selit. s. 377—379) ajateltu säännöllisiä po- 
lyedreja vastaaviksi. Epinomiksessa lisäksi tullut viides al- 
kuaine, eetteri (aither »puhdas taivaan ilma»), on todennä- 
köisesti dodekaedrin muotoinen hiukkanen joka muistuttaa 
lähinnä palloa. 

983a Toteamukset taivaankappaleiden koosta tuntuvat 
pohjautuvan (Eudoksoksen?) teorioihin, joita ei Timaiokses- 
sa ole vielä otettu huomioon. 

983c Lähinnä atomisteihin kohdistuvaa polemiikkia. 

984cd Luomisprosessin kuvaus poikkeaa Timaioksesta, 
mutta olympolaisten jumalien suhteen tekijä omaksuu saman 
agnostisen kannan kuin Platon (vrt. Timaios 40de). 

984de »Henkiolennot», daimones: vrt. Pidot 202de. 

985de Tekijä tarkoittaa, että hän itse ei ole »pahansuopa»; 
todelliset jumalat, s.o. tähtijumalat, eivät kaipaa sovinnaisia 
palvontamenoja. 

986e Neljäs ja viides »liike» ovat Venuksen ja Merkuriuk- 
sen (vrt. Timaios 38d), jotka näyttävät milloin ohittavan 
auringon, milloin jäävän siitä jälkeen. Tekijä on tietoinen 
kreikkalaisen tähtitieteen itämaisesta taustasta ja selittää 
tällä sen, että Merkuriuksella eli ' Hermeksen tähdellä? ei ole 
Venuksen heösforos-nimeä (»aamuntuoja») vastaavaa kreik- 
kalaista nimitystä. 

987b Afroditen eli Astarten kultti oli Syyriassa suosittu. 

987d Kreikan sijainnista maapallon lauhkeassa vyöhyk- 
keessä vrt. Timaios 24c. 

988c Samansuuntaista polemiikkia kuin kohdassa 983c. 

988e Kahdesta maailmansielusta vrt. Lait X 896e. 

989b Hurskauden korottaminen ensimmäiseksi hyveeksi 
vastaa Lakien X kirjan näkemystä, mutta ei esim. Valtion. 

990de Lukujen geometrinen »samanlaistuminen» (ho- 
moilösis) tarkoittanee ensi sijassa suhteita (esim. neliön lävis- 
täjän suhde sivuun), jotka voidaan ilmaista geometrisesti 
mutta ei (kreikkalaisen) aritmetiikan luvuilla; vrt. Theaitetos 
147d—148b, Lait VIII 820a—-c. Kyseeseen voi myös tulla eri 
luvuilla ilmaistujen suhteiden samastuminen geometriassa 
(esim. 1:3 ja 3:9 näyttävät »samanlaisilta» janoina ilmaistui- 
na). 

990e—991b Timaioksesta (vrt. 31b—-40d) poiketen on alun 
perin pythagoralaista aritmologiaa yritetty soveltaa samanai- 
kaisesti maailmankaikkeuden kahdeksaan kiertorataan (vrt. 
Valtio X 617a—c), alkuaineita vastaaviin geometrisiin ava- 
ruuskuvioihin (joista korkein on kaksitoistatahokas) ja musii- 
kin intervallioppiin. Tekijä korostaa luvun 2 ja murtolukujen 
1 1/2 ja 11/3 merkitystä näissä suhteissa, ja hän tuntuu 
samalla pitävän lukujonoa 1, 2, 3, 4 pythagoralaisen ns. tet- 

raktys-opin mukaisesti »pyhänä». Kertolaskusta on käytetty 
termiä dynamis, joka myös tarkoittaa 'potenssia?. Yksityis- 
kohdista voidaan esittää eri tulkintoja. Jakolaskun yhteydes- 
sä tarkoitetaan todennäköisesti sitä, että lukujonossa 1, 2, 
4,8 on 4 puolet 8:sta, 2 on puolet 4:stä ja 1 on puolet 2:sta, 
jolloin jokaisen termin suhde seuraavaan on vakio. Murtolu- 
vut 11/2 (= 3: 2) ja 11/3 (= 4:3) sisältyvät lukuihin 9 
ja 8. 
991c Viittaus Platonin dialektiikkaan. 


Alkibiades I 


ee 29 è ò% » 


biades-nimistä dialogia. Kummassakin Sokrates esiintyy yk- 
sin keskustelemassa nuoren Alkibiadeen kanssa. Laajempi, 
Alkibiades I, on kaikesta päätellen varhaisempi, ja se on 
myös mielenkiintoisempi. 

Dialogin perusteemana on tunnuslause Tunne itsesi’. Ni- 
mihenkilö, sittemmin kuuluisa poliitikko ja sotapäällikkö, on 
vasta noin 18-vuotias nuorukainen. Hän esiintyy erittäin kun- 
nianhimoisena ja näennäisesti itsetietoisena. Ulkonaisiin 
edellytyksiinsä vedoten hän haluaisi pian päästä johtavaan 
asemaan Ateenassa. Kyselytekniikallaan Sokrates saa hänet 
myöntämään, että häneltä puuttuu kaikki tarvittava tieto ja 
ennen kaikkea itsetuntemus. Lopussa hän toivookin Sokra- 
teelta opastusta, mutta tämä sanoo pelkäävänsä että Ateenan 
julkinen elämä sittenkin saa heistä kummastakin yliotteen 
(niin kuin kävikin). 

Viitteitä historialliseen taustaan ei tämän lisäksi juuri ole, 
eikä voida väittää että dialogi edes puolustaisi Sokratesta 
syytöksiltä Alkibiadeen viettelemisestä (vrt. Pidot). Muuta- 
massa kohdassa, varsinkin alussa ja lopussa, viitataan kuiten- 
kin ohimennen Sokrateen ja Alkibiadeen väitettyyn rakkaus- 
suhteeseen. Varsinaista henkilöiden luonteenkuvausta ei ole 
sen enempää kuin taustakuvaustakaan. 

Itsetuntemusteema on tässä siirretty kenties alkuperäisestä 
sokraattisesta kontekstistaan Platonin filosofian yhteyteen 
siten, että Valtio-teoksen peruslinjat tunteva lukija oivalta- 

nee sen merkityksen filosofi-hallitsijan kasvatuksessa. Filoso- 
fisesti kovin merkittäviä ajatuksia dialogista tuskin löytää, 
mutta etenkin sen loppupuolella (130a—133c) esitetään sie- 
lusta ihmisen minänä, silmäterästä sielun peilinä ja jumaluu- 
desta eräitä käsityksiä, joita ei esiinny muualla Platonin tuo- 
tannossa. Teoksen keskipaikkeilla (1212—124b) on Platonin 
kompositioperiaatteiden mukainen ekskurssi, jossa Sokrates 
kertoo kuinka suurta huomiota Persiassa ja Spartassa kiinni- 
tetään kuninkaiden kasvatukseen; lukijan on tajuttava, että 
nämä valtiot olisivat vielä mahtavampia, jos niissä harrastet- 
taisiin filosofiaa. 

Näytteitä Sokrateen kyselymetodista (elenkhos) on ylirun- 
saasti. Tekijä on ilmeisesti halunnut havainnollistaa tämän 
metodin käyttöä, ja hän tekee sen dialogitilanteen uskotta- 
vuuden kustannuksella: Alkibiades vaikuttaa suorastaan lu- 
vattoman naiivilta. 

Uusplatonikot pitivät Alkibiades I -dialogia hyvänä ensi 
johdatuksena Platonin filosofiaan ja tutkivat sitä tarkkaan. 
Myöhemmin siihen on suhtauduttu varauksellisemmin, ja 
useimmat asiantuntijat (joitakin huomattavia poikkeuksia 
lukuun ottamatta) katsovatkin nykyään, että se on epäperäi- 
nen ja melko merkityksetön teos. 

On kuitenkin vaikea välttyä vaikutelmalta, että dialogi on 
syntynyt Platonin elinaikana ja hänen lähiympäristössään. 
Mahdollisesti se on kirjoitettu harjoituskappaleeksi Akate- 
mian filosofeiksi pyrkiville aloittelijoille. Tekijä (joita on 
voinut olla useampiakin) on silloin ollut joku Platonin oppi- 
las. 


103a Sokrateen ja Alkibiadeen suhteesta vrt. Pidot 212d- 
222c. Sokratesta varoittava sisäinen ääni (daimonion) oli 
yleisesti tunnettu, vrt. Apologia 31d. 

109b Adjektiivia dikaios on tässä ja jatkossa käytetty laa- 
jassa merkityksessä »oikea, oikeamielinen, oikeudenmukai- 
nen»; vrt. esim. 110e, 112b. 

109d Ystävyyden jumala on Zeus Filios. 

112c Tanagran taistelu käytiin v. 457 eKr., Koroneian tais- 
telu kymmenen vuotta myöhemmin. 

113c Euripides, Hippolytos 352. 

114d Sokrates on Alkibiadeen mielestä hybristes, vrt. Pi- 
dot 215b. 

115a Ennustaja: mahdollisesti ironinen viittaus siihen että 
Alkibiades ei tosiasiallisesti koskaan uskonut oikeamielisyy- 
den »hyödyllisyyteen»; vrt. 134a. Vrt. myös Valtio III, alku. 

115e »Sikäli kuin»: Aristoteleen usein käyttämä hei (lat. 
gua) näyttää tässä esiintyvän puoleksi teknisessä merkityk- 
sessä »siltä osin kuin». 

116b Kaksiselitteinen eu prättein merkitsee sekä »toimia 
hyvin» että »menestyä». 

116d Peparethos on pieni saari Euboian pohjoispuolella. 

118c Pythokleides ja Damon olivat musiikin opettajia, 
Anaksagoras oli tunnettu luonnonfilosofi (vrt. Apologia 26d). 
Lukijan on ymmärrettävä, etteivät nämäkään kyenneet teke- 
mään Periklestä *viisaammaks?'. 

119a Pythodoros ja elealainen Zenon mainitaan myös Par- 
menides-dialogin alussa; Kallias oli tunnettu mesenaatti, vrt. 
Protagoras. Sata minaa (yksi mina = 100 drakhmaa) oli 
huomattava summa. 

120ab Meidias oli Ateenan demokraatteihin lukeutuva 
poliitikko, jonka siipikarjaharrastuksesta komediankirjoitta- 
jat tekivät pilkkaa. Sokrateen sanoissa on tietenkin ironiaa. 

120e—1210b Tässä mainitut genealogiat oli yleisesti omak- 
suttu Kreikassa (Persian kuninkaista vrt. Herodotos VII 11, 
61, 150). Sokrateen polveutuminen Daidaloksesta johtuu 
hänen isänsä ammatista (vrt. Euthyfron 11b—d ja selit. s. 
297). 

121e Persian oloista oltiin 300-luvun keskivaiheilla hyvin 
kiinnostuneita, kuten esim. Ksenofonin teoksesta ”Kyyroksen 
kasvatus’ käy ilmi. Zoroasterin (Zarathustra) ja hänen isänsä 
nimestä esiintyy kreikkalaisissa lähteissä lukuisia eri variant- 
teja. 

123a Aisopoksen ko. eläinsadussa kettu käveli takaperin 
ja johti siten leijonan harhaan. 

123c Plethron on 100 x 100 jalkaa. Erkhia oli kylä Atee- 
nan itäpuolella. 

124b »Tunne itsesi» (gnöthi sauton) -lauseen alkuperästä 

oli olemassa useita traditioita. Lause kiinnosti Sokratesta, 
kuten voidaan päätellä mm. Apologiasta (21a) ja Kharmi- 
deesta (164e). 

124c Sokrateen daimonion esiintyy tässä dialogissa taval- 
lista aktiivisemmin vaikuttavana jumalana; vrt. Theages. 

125a »Järkeviä»: tässä fronimos. 

127b Omista asioistaan huolehtiminen on Kharmideen 
161b mukaan järkevyyden (söfrosyn2) eräs määritelmä, 
mutta Valtiossa IV 433ab se esitetään oikeamielisyyden (di- 
kaiosyne) määritelmänä. 

129b Kohdassa viitataan ehkä Platonin metafysiikan op- 
piin *samuudesta”, vrt. 130d, 132c ja Timaios 34a—40d. 

130a—133c Aivan vastaavaa käsitystä sielusta ei löydy 
Platonin aitoperäisistä teoksista; vrt. kuitenkin Valtio IV. 

131b Järkevyys (söfrosyn&) itsensä tuntemisena esiintyy 
ohimennen dialogissa Kharmides (164e, Kritiaan puheenvuo- 
ro). 

132a Kansan rakastaja, vrt. Gorgias 481de. Lainaus on 
Iliaan säkeiden 2, 546—47 mukaelma. 

132e Ajatus silmästä sielun peilinä ei esiinny muualla Pla- 
tonin tuotannossa; vrt. kuitenkin Valtio VI 507d—-508b. 

133c Alkibiadeen »Siltä näyttää» -repliikin jälkeen esiinty- 
vät kirkkoisä Eusebioksen lainaamassa tekstissä seuraavat 
vuorosanat: 
SOKRATES Ja näin varmaan siksi, että samoin kuin peilit ovat 
kirkkaampia kuin silmäterän peili ja puhtaampia ja valoi- 
sampia, siten myös jumala on jotakin puhtaampaa ja valoi- 
sampaa kuin oman sielumme paras osa? 
ALKIBIADES Niin varmaan, Sokrates. 
SOKRATES Tuota silmän kauneinta peiliä käytämme siis kat- 
sellessamme kohti jumalaa ja kohti ihmisten sielujen hyvet- 
tä, ja siten voimme parhaiten nähdä ja tajuta oman itsemme. 
ALKIBIADES Kyllä. 

Jaksoa pidetään yleensä jonkun uusplatonikon lisäämänä 
interpolaationa. 

135de Osien vaihtuminen muistuttaa etäältä Protagoras- 
dialogin loppua. Uskottiin, että nuoret haikarat pitävät huol- 
ta vanhoista. Rakkauden siivet, vrt. Faidros 251b. 

Ne kaksi Hippias-dialogia, jotka ovat säilyneet Corpus Plato- 
nicumissa, eivät liity läheisesti yhteen. Lyhyempää dialogia 
on totuttu pitämään Platonin varhaistuotantoon kuuluvana. 
Laajempi Hippias on huomattavasti arvoituksellisempi useis- 
sa suhteissa. Sen aitoperäisyydestä, ajoituksesta ja tulkinnas- 
ta on olemassa monenlaisia käsityksiä. Ongelma on harvinai- 
sen monimutkainen; mainittakoon tässä vain seuraavat sei- 
kat: 

Dialogin pääosan muodostaa sarja näennäisesti tuloksetto- 
mia yrityksiä määritellä to kalon, ?kaunis', ”hieno', ”tarkoi- 
tuksenmukainen”, 'hyvä?; se on likellä Platonin filosofian kes- 
keistä käsitettä to agathon (vrt. Pidot ja Valtion VI kirja). 
Keskustelun loogisista kuvioista ei puutu hienouksia, ja 
Sokrateella on selvästikin aporioiden avaimet käsissään. Dia- 
logissa on muutenkin runsaasti Platonille tunnusomaisen kä- 
sitteistön jälkiä, eikä siinä ole mitään hänelle selvästi vierai- 
ta ajatuksia. Tekstissä on kuitenkin monenmoisia viittauksia 
ja vihjeitä, joiden osoite jää meille epäselväksi. Keskustelus- 
sa tuntuu satiirinen ote, joka jo kielen ja tyylin puolesta osoit- 
taa Ateenan komedian vaikutusta. Ne jotka pitävät teosta 
aitoperäisenä katsovat, että tyylitaituri Platon on tässä hyö- 
kännyt sofisteja vastaan komedian asein. Toisessa leirissä 
taas väitetään, että verrattuna Protagoras- ja Euthydemos- 
dialogeihin, joissa kritiikki on samansuuntaista ja yhteys 
komediaan niin ikään ilmeinen, laajempi Hippias on kirjalli- 
sessa mielessä liian karkea, ylikuormitettu ja keinotekoinen 

ollakseen Platonin kypsältä kaudelta; ja nuoruudenteos se 
voi tuskin olla. Toisaalta on kysytty, onko Platonin oppilai- 
den joukossa voinut olla henkilö, joka on kyennyt tällä ta- 
voin liioitellen jäljittelemään mestarinsa esitystapaa. Eräs 
vastaus on se, että eräät Akatemian kirjallisista tuotteista 
ovat ehkä syntyneet Platonin ja oppilaiden yhteistyönä. 

Teoksen oudoista piirteistä on erityisesti pantava merkille 
se fiktiivinen ”kolmas mies’, jonka kysymyksiä Sokrates al- 
kaa selostaa kohdassa 286c ja joka lopussa (304cd, vrt. 298b) 
osoittautuu Sokrateen toiseksi minäksi; vrt. Sokrateen dai- 
monion (Apologia 31d) ja *nuoren Sokrateen’ syntyminen 
vanhan rinnalle Platonin vanhuudenteoksissa Parmenideesta 
alkaen (vrt. myös 2. kirje 314c). 

Sofisti Hippias, jonka Sokrates dialogissa nolaa perusteelli- 
sesti, tunnetaan paitsi lyhyemmästä Hippiaasta myös Prota- 
goraasta (missä hänestä annetaan hieman toisenlainen ku- 
va). Laajemmassa Hippiaassa hän on kaikentietävän itsetie- 
toisen näennäisviisaan perikuva. 


281a Heti ensimmäisissä sanoissa on tälle dialogille tunnus- 
omaista alluusioleikittelyä: »hieno ja viisas» viittaa ironisesti 
ylimyksistä käytettyyn ilmaisuun kalos (te) k'agathos »hie- 
no ja hyvä», »jalo»; ja »Ei ole ollut aikaa» sisältää skhole- 
sanan, joka Platonilla tarkoittaa erästä filosofisen toiminnan 
välttämätöntä edellytystä. Hippiaan kotikaupunki on Luo- 
teis-Peloponnesoksen Elis. Sekä Eliksessä että Spartassa vas- 
tustettiin älyllisiä harrastuksia, joten sofisti joutuu myöntä- 
mään filosofian olevan itselleen jokseenkin vierasta. 

281c Pittakos Lesboksen Mytilenestä, Bias Prienestä ja 
Thales Miletoksesta edustavat 500-luvun alussa eläneitä 
”*seitsemää viisasta’; Anaksagoras oli Perikleen aikainen luon- 
nonfilosofi. Sokrates tarttuu tässä skhol&-ajatukseen. 

281d Sofistien kehitysuskon parodiaa; vrt. Protagoras 
320d-. 

282a Daidalos oli kuvanveistäjien myyttinen esi-isä. 

282bc Puhuja Gorgias saapui v. 427 Sisilian Leontinoin 
lähettiläänä Ateenaan. Prodikos: ks. Protagoras-dialogi. 

282e 150 minaa on sofistin palkkioksi huomattava summa 

(vrt. Apologia 20b); 1 mina = 100 drakhmaa. 

283b »Viisas»: sofos voi kreikassa tarkoittaa myös taita- 
vaa’, 'asiantuntevaa”. 

283b—286a Ironinen jakso spartalaisten tiedonhalusta kyt- 
keytyy kohtaan 281b; vrt. myös Protagoras 342a—343b. 

284e Hyöty-aspekti (tässä Ofelia) ennakoi kalonin viidettä 
määrittely-yritystä (295c, 296e). 

285c—e Hippiaan tiedetään harrastaneen mm. tähtitiedet- 
tä ja matematiikkaa ja myös kronologisia tutkimuksia, ja 
hänen mnemotekniikkansa oli kuuluisa. 

286ab Hippiaan mainostama esitelmä on sofisteille tyypil- 
linen; sen aiheena on yhteiskuntaetiikka, ’kauniit (kala), ja- 
lot, oikeat tavat ja harrastukset’. Eudikos esiintyy sivuhenki- 
lönä Lyhyemmässä Hippiaassa, ja on arveltu että siinä 
(363b) viitataan samaan esitelmään. 

286c Sokrates saa tästä aiheen pohtia to kalonin olemusta. 
Fiktiivisestä kysyjästä ks. edeltä s. 338. 

287a Teoksen yhtenä tarkoituksena tuntuu olevan dialek- 
tiikan harjoittelu. 

287e Hippiaan ensimmäinen määrittely-yritys on tuttuun 
tapaan (vrt. Menon 7le) esimerkin tarjoamista. Sokrateen 
kommentti sisältää harvinaisen adverbin eudoksös. Se voi 
viitata Platonin oppilaaseen matemaatikko Eudoksokseen; 
hän oli tunnettu maltillisesta hedonismistaan, joka poikkesi 
Platonin opista (vrt. Aristoteles Nik.Et. 11720). 

288b Tästä oraakkelinlauseesta ei ole tarkempaa tietoa. 

289a Herakleitos, fragmentti B 82. 

289de » Hahmo»: eidos. Tässä leikitään Platonin ideaopin 
terminologialla, mutta implikaatiot ovat kiistanalaiset. Kos- 
ka Hippias on ymmärtävinään että on kyse ulkonaisesta ko- 
ristelusta, kauneuden omaksumasta ”hahmosta' (eikä ”lajis- 
ta', mikä on eidos-sanan toinen merkitys arkikielessä), hän 
ehdottaa seuraavaksi kultaa. 

290a Kuvanveistäjä Feidiaan Athene-patsas Ateenan Part- 
henonissa valmistui v. 438. 

291ab Kaikentietävä ja -osaava sofisti oli valmistanut omat 
vaatteensa (vrt. Lyhyempi Hippias 368bc) ja on varmaan 
perehtynyt myös keittotaitoon, arvelee Sokrates. 

291de Hippiaan kolmas yritys vastaa erästä yleistä käsitys- 
tä siitä mikä on kalon. 

293ab Herakles on Zeuksen poika samoin kuin Tantalos 
jne., mutta Pelops on kuolevaisen Tantaloksen poika. 

293de Tästä alkaen Sokrates itse (ensin nimettömän kysy- 
jän suulla) esittää määritelmäehdotukset, ja ne ovatkin jär- 
kevämpiä kuin Hippiaan ehdotukset. Todennäköisesti ne 
edustavat Platonin aikalaisten keskuudessa esiintyneitä ka- 
lon-käsitteen selityksiä. ”Sopivuus' (to prepon) vastaa hyvin 
sitä mitä ka/os-adjektiivi arkikielessä usein tarkoittaa, mutta 
Sokrateen on helppo kumota tämä määritelmä toteamalla, 
että se ei erota näennäistä todellisesta; tämä ero on Platonin 
filosofian keskeisiä ajatuksia. 

294ab Vrt. idean käsittäminen syyksi esim. Faidon 102bc, 
Valtio VI 508a-. Mainitussa Faidonin kohdassa juuri *suu- 
remmuus' (eli relatiivinen pituus) on esimerkkinä näennäi- 
sestä; kohtien keskinäinen suhde on kiistanalainen. 

295c Viides määritelmä, »käyttökelpoinen» (khrösimon, 
sitten myös »hyödyllinen», dfelimon 296e, vrt. 284e), ei ole 
kovin kaukana edellisestä mutta mahdollistaa siirtymisen 
käsitteeseen *kykenevä”, *kyvykäs?, dynaton (295de). 

296d—297b Viittaus sieluun lienee yhteydessä siihen, että 
Platonin »hyvä» (to agathon) alkaa häämöttää keskustelus- 
sa. Kaunis »hyvän aiheuttajana» (aition), hyvä kauniin »jäl- 
keläisenä» (ekgonon) ja kauniin isän kaunis »hahmo» (idea) 
tuovat ironisesti mieleen Valtion VI kirjan eräät formuloin- 
nit (505a, 508a—509c). 

297e Kuudes määritelmä, »kuulon ja näön kautta saatava 
mielihyvä», vastaa lähinnä meidän esteettistä kauneuskäsi- 
tettämme. Määritelmä näyttää olleen loogisten pohdiskelu- 
jen kohteena Akatemiassa; vrt. Aristoteles, Topiikka 146a- 
21—33, joka yrittää kumota määritelmän osittain samoin 
perustein kuin Sokrates. Dialogissa operoidaan kuitenkin 
myös muilla argumenteilla, varsinkin erolla 'molemmat'/ 
*kumpikin”, joka perustuu määritelmän »ja»-sanaan (Aristo- 
teleella on »kuulon tai näön kautta»). 

300c Vrt. Theaitetos 201d. 

301b Platonikkoja saatettiin syyttää asioiden ”pilkkomises- 

ta? ja luonnollisten kokonaisuuksien huomiotta jättämisestä; 
vrt. 304ab, Lyhyempi Hippias 369bc, Faidros 264c, Theaite- 
tos 154e, Sofisti 246bc. Hippiaan puheenvuoro on tässä täyn- 
nä alluusioita. 

302c »Olevaisuus», isiä, on lähellä metafyysis-teknistä 
merkitystä todellinen olemus’. Hippias oli 301b sekoittanut 
termit pathos (»ominaisuus») ja usiä (käännöksessä »tila»). 

303bc Kysymys, mitä tässä tarkoitetaan irrationaalisuudel- 
la (arrheton), on kiistanalainen. Platonin nuoruudessa tun- 
nettiin vain y2 -tyyppisiä ”irrationaalisia? lukuja, mutta koh- 
ta viittaa kehittyneempään matematiikkaan. 

303e Seitsemäs ja viimeinen määritelmä yrittää yhdistää 
viidennen ja kuudennen olennaiset osat. 

304bc »Jumalien antama kohtalo», daimonia tis tykhe; 
vrt. Sokrateen daimonion ja nimetön kysyjä Sokrateen toise- 
na minänä. 


Kirjeet (yleisiä huomioita) 


Platonin nimissä säilyneitä kirjeitä on teosten kokoelmassa 
kolmetoista. Ne ovat varsin erilaisia ja eripituisia. Toiset 
perustuvat suhteellisen myöhäisiin (hellenistisiin) kirjero- 
maaneihin ja vaikuttavat puhtailta mielikuvituksen tuotteilta 
(Kirjeet I, IV, IX-XII); toiset tuntuvat syntyneen Platonin 
lähipiirissä tai ainakin sisältävät tietoja, joilla on historiallis- 
ta ja biografista arvoa (Kirjeet II-III, V—VIII, XIII). Filo- 
sofisesti merkittävä on ainoastaan VII kirjeen *ekskursstf'. 
Tällä vuosisadalla on usein katsottu, että Kirjeet VI—VIII 
ovat verrattain mielenkiintoisia, ja siksi ne on käsillä olevas- 
sa Teosten laitoksessa ryhmitetty erilleen. Muut kirjeet on 
sijoitettu osastoon Epäperäiset (s. 163). Moni seikka viittaa 
kuitenkin siihen, että pitkä VII kirje — Platonin poliittisen 
toiminnan puolustus — on ainoa joka on kirjoitettu hänen 
omasta aloitteestaan ennen hänen kuolemaansa (v. 347). 

Vaikka tätä kirjettä ovat arvovaltaiset tuntijat pitäneet au- 
tenttisena, näyttää nykyään jokseenkin selvältä, että se on 
kirjoitettu vasta Platonin kuoleman jälkeen. Sen tekijä on 
saattanut kuulua Akatemian silloisen johtajan Speusippok- 
sen kannattajiin, ja se liittyy ilmeisesti keskusteluihin Plato- 
nin piirin suhteista Hermeiaaseen. Hermeias (Hermias) oli 
Atarneuksen ja Assoksen kaupunkien hallitsijana vuoden 
350 tienoilla noussut Vähän-Aasian luoteisosan kreikkalais- 
väestön johtavaksi hahmoksi. Hänellä oli yhteyksiä Akate- 
miaan, jossa alettiin toivoa, että hän paremmin kuin Syraku- 
san Dion tai Dionysios pystyisi toteuttamaan ”toiseksi par- 
haan valtion’ (vrt. VII kirje 337d). Platonin kuoltua (347) 
mm. Aristoteles oleskeli Hermeiaan hovissa ja löysi sieltä 
vaimonkin itselleen. On luultavaa, että kirje on kirjoitettu 
Hermeiaalle tämän ollessa vielä valtansa huipulla. Erastok- 
sesta ja Koriskoksesta, joiden filosofista asiantuntemusta kir- 
jeessä kehutaan, tiedämme perin vähän, paitsi että he olivat 
Platonin oppilaita ja että heidän kotikaupunkinsa oli Assok- 
sen läheisyydessä sijaitseva Skepsis. Kirjeen taustan yksityis- 
kohdat jäävät epäselviksi. — Persialaiset surmasivat Her- 
meiaan vuonna 342. 


322d Ideat”, eide, voivat tässä tarkoittaa erilaisia käsiteluok- 
kia, vrt. Sofisti. 

322e Inhimillinen viisaus (tässä sofiä) on samastettu ?ky- 
kyyn' (dynamis). 

323c Hämärä viittaus yhteiseen filosofiaan voi tarkoittaa 
Platonin kuoleman jälkeisiä skismoja. 

323d Leikillisyyden kytkeminen vakavuuteen vaikuttaa 
keinotekoiselta yritykseltä antaa kirjeelle platonilaista sävyä 
(vrt. esim. Lait VI 761d, VII 803c ja dialogi Faidros, varsin- 
kin 277d—278d). Ne kaksi salaperäistä jumalaa, Isä ja Poi- 
ka, joiden kautta olisi vannottava, tuovat mieleen Valtion 
aurinkovertauksen (VI 506e, 508bc) tai Timaioksen luomis- 
kertomuksen (varsinkin 37c). Kyseessä lienee Akatemian 
esoteerinen oppi perusprinsiipeistä eli tässä tapauksessa Yk- 
seydestä ja sen suhteesta havaittavaan Taivaaseen. Vrt. myös 
II kirje 312e—313a. 


VII kirje 


Pitkä ja yksityiskohtainen seitsemäs kirje on Platonin nimis- 
sä säilyneistä teksteistä kiintoisimpia. Sen aitoperäisyys on 
tosin kiistanalainen. Viime vuosikymmenien tutkimuksen 
valossa voidaan kuitenkin pitää melko varmana, että mikäli 
Platon ei ole sitä itse (kauttaaltaan) kirjoittanut, se joka ta- 
pauksessa on syntynyt hänen läheisyydessään, ja todennäköi- 
sesti hänen aloitteestaan, kohta Dionin kuoleman (v. 354) 
jälkeen. Platon oli silloin 73-vuotias, antiikin oloissa vanhus. 

Platonin ystävä ja Syrakusan nuoren hallitsijan Dionysios 
II:n sukulainen Dion oli toivonut voivansa luoda Sisiliaan 
filosofivaltion. Todettuaan Dionysioksen kasvattamisen filo- 
sofiruhtinaaksi epäonnistuneen hän oli päättänyt ottaa vallan 
Syrakusassa omiin käsiinsä. Vastoin Platonin toivomuksia 
tapahtui verinen vallankaappaus, ja syrjäytetty Dionysios 
joutui v:n 356 paikkeilla lähtemään maanpakoon Etelä-Ita- 
lian Lokroihin. Mutta Dion ei kyennyt varmistamaan ase- 
maansa. Parin vuoden kuluttua hän joutui salamurhan uhrik- 
si. Murhan suunnittelija Kallippos, jolla oli yhteyksiä Akate- 
miaan, syrjäytettiin sittemmin, ja v. 353 tai 352 oli Diony- 
sios II:n velipuoli Hipparinos, joka oli Dionin kannattaja, 
päässyt valtaan Syrakusassa; samalla oli kuitenkin ryhdytty 
valmistamaan Dionysioksen paluuta (joka tapahtui vasta v. 
347, kun myös Hipparinos oli surmattu). 

Näissä sekavissa oloissa on Platonin VII kirje kirjoitettu. 
Näennäisesti se neuvoo ja tukee Dionin kannattajia Hippari- 
noksen vallan aikana. Varsinaisena tarkoituksena on kuiten- 


345 


ESITTELYJÄ JA SELITYKSIÄ 


kin puolijulkisesti puolustaa Platonin osallistumista Sisilian 
politiikkaan ja esittää hänen toimenpiteittensä taustaa. Itse 
asiassa kirje on meille korvaamaton biografinen lähde, jonka 
välitön informaatioarvo on melkoinen, kun vain muistetaan 
sen apologeettinen sävy. 

Kirjeen ns. filosofinen ekskurssi antanee myös tärkeää tie- 
toa Platonin myöhäistfilosofiasta. 

Esityksen rakenne on epäjohdonmukainen ja epähavainnol- 
linen; ainakin osaksi tämä johtuu kirjeen eri tarkoitusperistä. 
Dispositio on karkeasti ottaen seuraava: 


323d—328d Platonin elämänvaiheet ja ne tapahtumat, jotka 
johtivat hänen kutsumiseensa toiselle Sisilian-matkalle (v. 
367). 

328d—330c Toinen Sisilian-matka. 

330c-337€e Neuvoja Dionin kannattajille Platonin koke- 
musten valossa. 

337e-341a Platonin suhde Dionysios I:een, hänen paluun- 
sa Ateenaan ja hänen kolmas Sisilian-matkansa (v. 361- 
360). 

341b—345c Filosofinen ekskurssi: Dionysios ei ole voinut 
saada Platonilta sellaista tietoa korkeimmista totuuksista 
kuin uskotaan. 

345c-350b Dionysioksen käyttäytyminen Platonia koh- 
taan; Platonin lopullinen paluu Kreikkaan. 

350b-352a Dionin vaikuttimet, jotka tuskin sellaisinaan 
johtivat onnettomaan lopputulokseen; Platon on ainakin 
omasta puolestaan yrittänyt parastaan. 


324a Platon kävi ensimmäisen kerran Syrakusassa v. 388, 
jolloin hän tutustui Dioniin. Hipparinoksella tarkoitetaan 
todennäköisesti Dionin sisaren ja Dionysios I:n poikaa, Dio- 
nysios II:n velipuolta, joka oli n. 20-vuotiaana päässyt val- 
taan Syrakusassa n. v. 353. Kyseessä on tuskin, kuten joskus 
väitetään, Dionin samanniminen poika (vrt. selit. s. 352). 

324cd Ateenan ns. kolmenkymmenen tyrannin johdossa (v. 
404/3) olivat Platonin sukulaiset Kritias ja Kharmides; vrt. 
Kharmides-dialogi. 

325a »Häikäilemättömät teot»: Platon käyttää adjektiivia 
anhosios, joka myös tarkoittaa 'J)umalatonta?; vrt. Apologia 
32c. 

325b Platon näyttää suhtautuvan ymmärtäväisesti Thrasy- 
buloksen johdolla palanneisiin demokraatteihin. 

326ab Platonin valtiofilosofian kulmakivi; vrt. Valtio V 
473d. 

326d »Lakien muuttumattomuus»: termi isonomiäa (vrt. 
336d) oli Ateenan demokratian iskusanoja merkityksessä 
"yhtäläiset oikeudet, tasa-arvo’, mutta Platon tuntuu antavan 
sille etymologisesti *oikean? merkityksen »(aina) samojen la- 
kien noudattaminen». 

327c Tässä ja jatkossa puhutaan tietenkin Dionysios I:n (k. 
367) pojasta Dionysios II:sta. 

329b Zeus Ksenios valvoo kestiystävyyssuhteita. 

330b Dionin ja Platonin vastustajia johti sittemmin histo- 
riankirjoittajana tunnettu Filistos; vrt. III kirje 315e ( Filisti- 
des’). 

331d Tästä näkyy, missä valossa Platon haluaa nähdä 
oman asennoitumisensa poliittiseen elämään. 

332ab Dionysios 1 oli ollut huonoissa väleissä veljiensä 
kanssa. Dareios oli päässyt Persian hallitsijaksi kuuden muun 
ylimyksen avustamana; *”eunukki? on Pseudo-Smerdis, vrt. 
Lait III 695bc. Ateenan merimahdin voidaan sanoa alkaneen 
Salamiin taistelusta v. 480 ja päättyneen peloponnesolaisso- 
dan loppuvaiheessa v. 408. 

332d Dionysios I ei ollut luottanut poikaansa eikä sallinut 
hänen osallistua julkisiin tehtäviin. 

333a Syrakusan tyranni Gelon oli lyönyt karthagolaiset 
Himeran taistelussa v. 480, mutta nämä uhkasivat jatkuvas- 
ti Sisilian kreikkalaisasutusta. 

333b Platon tarkoittaa Dionin paluuta Sisiliaan asevoimin 
v. 357. 

333de Kallippos ja hänen veljensä (Filostratos?), joista 
ensin mainittu oli vastuussa Dionin surmasta, olivat tietojem- 
me mukaan olleet Platonin oppilaita. ”Mysteerimenot' (tässä 
käytetty terminologia viittaa Eleusiin mysteereihin) voi sym- 
bolisesti tarkoittaa opiskelua Akatemiassa. 

334cd Lakien yliherruutta korostetaan samalla tavalla 
kuin Lait-teoksessa; vrt. myös Kriton. 

335a »Uskoa vanhoja pyhiä opetuksia»: kreikkalainen sa- 
namuoto osoittaa, että Platon ei pidä näitä absoluuttisena 
totuutena; vrt. Gorgiaan, Faidonin ja Valtion loppumyytit. 

335e-336a »Jos Dion olisi päässyt valtaan», nimittäin koko 
Sisiliassa; lyhyen valtakautensa aikana hänellä oli hallussaan 
vain Syrakusa ja sen lähiseutu. — Hieron (k. 466) oli kuului- 
sin Syrakusan tyranneista; vrt. 333a. 

336c—-337e Nämä neuvot muistuttavat useissa yksityiskoh- 
dissa Lait-teosta; vrt. myös VIII kirje. Lakien yhdenmukai- 
suus» (336d), isonomia: ks. 326d ja vrt. 337c. Lainsäätäjien 
(-vartijoiden) neuvostosta (337c) vrt. Lait VI 752d-. Toisek- 
si parhaasta valtiosta (337d) vrt. Lait V 739b-e ja selit. s. 
398; Valtiomies 297d. 

337e—338a »Seuraava matkani» tarkoittaa kolmatta Sisi- 
lian-matkaa. Platon palaa sitten toisen matkan vaiheisiin. 
V. 366 Dionysios näyttää käyneen isänsä aloittamaa sotaa 
Etelä-Italian lukanialaisia vastaan. 

338c Arkhytäs oli pythagoralaisuutta harrastava ja mm. 
kokeellisen akustiikan ja musiikin tutkimuksessa ansioitunut 
Etelä-Italian Tarentumin strategi, jonka teoksista on säilynyt 
katkelmia. 

340b—341a Selostuksessa ”kokeesta? korostetaan sitä vai- 
vaa (vrt. Valtio VII 531d), jota Platonin oppilas joutuu itse 
näkemään. Oppilas saa siis syyttää itseään jos epäonnistuu 
(341a). Täysin johdonmukaisesti Platon puhuu opettamisen 
sijasta opastamisesta. 

341b Dionysioksen julkaisemista teoksista ei ole mitään 
muuta tietoa. 

341c-e Kuuluisa kohta Platonin tärkeimpien oppien (ta 
megista) suullis-dialektisesta ja holistisesta luonteesta ja nii- 
den soveltumattomuudesta kirjalliseen esitykseen. Tästä on 
käyty paljon keskustelua varsinkin viime vuosikymmenien 
aikana. Joskin ylitulkinnan vaara on olemassa, lienee uusim- 
pien tutkimusten valossa jokseenkin varmaa että kyseessä 
on ns. perusprinsiippioppi (vrt. Filebos, selit. s. 384, 386) ja 
siihen liittyvä metafysiikka (vrt. myös Timaios ja Parmeni- 

des). Dialektiikkaa kuvastavia dialogeja voidaan tosin kir- 
joittaa, mutta tällainen kirjoittelu on Platonin mielestä lähin- 
nä ajanvietettä, leikittelyä (paidia, vrt. Faidros 276de). Filo- 
sofian perusteita ei voida kiinnittää kirjalliseen muotoon. 
Ne selviävät vasta pitkän yhdessäolon? jälkeen (synäsiä 
341c, joka tarkoittaa sekä filosofien yhdessäoloa keskenään 
että askartelua metafysiikan parissa), jolloin ne saattavat 
leimahtaa filosofin sielussa 'liekiksi?. Mutta vihkiytymättö- 
mille asia jää pakosta hämäräksi. Tällainen kuva filosofian 
mystiikasta ei ole ristiriidassa Platonin ajattelun rationaali- 
suuskriteerin kanssa. Keskeinen ajatus on se, että filosofian 
*käsittäminen' edellyttää henkistä kypsyyttä ja sellaista käsi- 
te- ja assosiaatioverkostoa, joka on vain vähitellen saavutetta- 
vissa: siksi sitä on käytännöllisesti katsoen mahdoton kirjalli- 
sesti esittää. 

342a—344b Niitä vihjeitä, joita tässä annetaan Platonin 
myöhäisfilosofiasta, ei ole tarkoitettu tämän filosofian esit- 
telyksi': ne sotisivat silloin äsken sanottua vastaan. Platon 
haluaa päinvastoin muistuttaa lukijaa filosofiansa vaikeata- 
juisuudesta, ja siksi vihjeet onkin eräänlaisen tuiman leikilli- 
syyden merkeissä jätetty näennäisen arvoituksellisiksi. Myös 
terminologia on hämärää. Platonin filosofiaan perehtyneelle 
jakso ei kuitenkaan tuota ratkaisemattomia ongelmia. Tässä 
erotetaan viisi todellisuuden tasoa: ensimmäinen on (samoin 
kuin Kratyloksessa) käsitteestä käytetty termi, ”nimi?; toinen 
on se kielellinen operaatio jolla tavoitellaan käsitettä, eli 
*määritelmä?; kolmas on se aisteilla havaittavien ominaisuuk- 
sien summa, joka on jollekin käsitteelle tunnusomainen, eli 
*kuva' (eidölon, johon sisältyy ajatus korkeamman todelli- 
suuden 'kuvastumisesta”, vrt. Valtio VI 509e; voisimme myös 
kääntää 'mielikuva'; kohdan 342c käännöksessä esiintyvällä 
suomen »hahmo»-sanalla ei ole vastinetta kreikassa); neljäs 
on filosofin saavuttama ”tieto', joka on käsitetty sielulliseksi 
kyvyksi ja jossa Platonin monitahoisen tietoteorian mukaises- 
ti erotetaan kolme aspektia: ”tieto' (epistöm2), ymmärrys’ 
eli järki? (nus) ja 'oikea käsitys’ (alethes doksa); ja viides, 
ainoa varsinaisesti yliaistillinen ja yli-inhimillinen taso on se, 
mitä käsite *sinänsä on’ eli sen 'olemus' (Platon välttää idea- 

opin terminologiaa, sillä kyseessä ovat yleiskäsitteet ainakin 
samassa määrin kuin metafyysiset ”ideat”). Mielenkiintoista 
on, miten neljän alhaisen tason merkitystä ja samalla puut- 
teellisuutta painotetaan (342e). Perusprinsiippeihin ei tässä 
juuri viitata, mutta kun korostetaan periaatteellista eroa ?ole- 
muksen” ja 'laadun' välillä (343a—c), lienee implikoituna 
ajatus, että olemus kuuluu Ykseyden ja laatu Rajaamatto- 
man Kakseuden piiriin. Kohdassa 343e on ilmeisesti puhe 
dialektisista harjoituksista (vrt. Parmenides). 

344a Lynkeus oli tarkkanäköisyydestään kuuluisa myytti- 
nen heeros. 

344c Kirjoittamisleikistä ks. Faidros 277d—278d, missä 
myös lainsäädäntöä sanotaan leikiksi; vrt. Lait VI 769a ja 
toistuva sanaleikki ”leikki'/*kasvatus? (esim. Lait I 643b). 

344d Lainaus Iliaasta, 7,360 (12,234). 

345a Viittaus Theban murteeseen, vrt. Faidon 62ab. 

345c »Mestari», högemön kai kyrios: harvinaisen itsetietoi- 
nen sanonta kuvastaa Platonin kiihtyneisyyttä. 

345e Odysseia 12,428. 

347b 100 talenttia = 600.000 drakhmaa. 

348b—349c Lisää (kenties vähemmän luotettavia) tietoja 
tästä välikohtauksesta annetaan III kirjeessä (318c—319c). 
Herakleides oli Dionin kannattaja, ja Platon on hyvinkin 
voinut tietää hänen aikeistaan enemmän kuin tässä paljastaa. 

349d Arkhedemos: ks. 339a ja II kirjeen alku. 

350b Kyseessä olevat Olympian kisat vietettiin elokuussa 
360. 

351a—e Platon on vakuuttunut Dionin vaikuttimien vilpit- 
tömyydestä, ja hän väittää Dionin olleen tietoinen (väärämie- 
lisen) vallankaappauksen vaaroista (351c). Sanoista (vrt. 
myös 338c, 350c-e) paistaa kuitenkin läpi tuskastuneisuus 
sen johdosta, että Dion oli turvautunut väkivaltaan. 

VIII kirje 


Kahdeksas kirje on kirjoitettu seitsemännen jälkeen. Se kes- 
kittyy antamaan konkreettisia neuvoja Dionin entisille kan- 
nattajille tilanteessa, jolloin Dionysioksen suku on vakiinnut- 
tamassa valtaansa Syrakusassa Kallippoksen tultua syrjäyte- 
tyksi (ks. s. 345), näennäisesti siis 350-luvun lopulla. Kirjeen 
tosiasiallinen ajoitus on kuitenkin ongelmallinen. Kirjoittaja, 
joka monesta seikasta päätellen ei voi olla Platon, toivoo so- 
vintoa ja vallanjakoa Dionysioksen ja Dionin perheiden (ja 
siis kannattajien) välillä, mikä voisi viitata myös 340-luvun 
keskivaiheille ja Akatemian silloisiin poliittisiin ambitioihin 
(vrt. VI kirje). Dionysios II palasi Platonin kuolinvuonna 347 
Syrakusaan, jossa hänet syrjäytettiin lopullisesti v. 344. 
Myöhempi ajoitus tulee tuskin kyseeseen, mutta kirjeen fik- 
tiivisyysaste jää joka tapauksessa epäselväksi. 

Tässä annetut neuvot ovat vielä selvemmin Platonin La- 
kien hengen mukaisia kuin VII kirjeessä (330c—-337e) anne- 
tut. Lopussa oleva Dion-vainajan kuviteltu puhe (vrt. Atee- 
nan lakien puhe Kritonissa) sisältää sen oudolta vaikuttavan 
neuvon, että syrakusalaisten tulisi asettaa kolme kuningasta: 
Dionin poika (joka erään tiedon mukaan kuoli ennen Dionia, 
mutta kysymys tämän pojan henkilöllisyydestä ja nimestä 
on kiistanalainen), Dionysios I:n ja Dionin sisaren poika Hip- 
parinos (joka kuoli n. 350) ja Dionysios II. Tällainen yhdis- 
telmä edustaisi symbolisesti eri intressiryhmien keskinäistä 
sovintoa, joka on kirjeen johtava idea. 

3520 Kirjeen alussa viitataan kaksiselitteiseen tervehdysfor- 
mulaan eu prättein, »menestyä/toimia hyvin», jonka Plato- 
nin katsottiin ottaneen käyttöön (vrt. III kirjeen alku); viit- 
taus voi olla yritys antaa vaikutelma autenttisuudesta. 

352c »Jumalaton rikos» ja »tyrannia» todennäköisesti tar- 
* koittavat Kallipposta. 

352d Pahan tuottaminen viholliselle ei ole sellaisenaan 'oi- 
kein’, vrt. Valtio I 332a-. 

353a Kirjeen uskonnollinen sävy muistuttaa, paitsi Lakeja, 
II ja III kirjettä. — »Sota»: 400-luvun lopulta asti oli vallin- 
nut lähes jatkuva sotatila karthagolaisten ja Sisilian kreikka- 
laisten välillä. » Vihamiehenne» sen sijaan tuntuu tässä tar- 
koittavan Dionysioksen puoluetta. 

353b Vanhempi Hipparinos, Dionin isä, antoi myöhemmin 
tyttärensä Dionysios I:n vaimoksi (tämän ensimmäinen vai- 
mo, Dionysios II:n äiti, oli kotoisin Lokroista). Dionin puoli- 
so taas oli Dionysioksen tytär tämän ensimmäisestä aviolii- 
tosta. 

353e Kohdan kreikkalais-kansallinen ideologia on pantava 
merkille; se muistuttaa ennemmin Isokratesta kuin Platonia. 
»Oskit» saavat tässä edustaa Etelä-Italian eri heimoja, jotka 
niinikään ahdistivat kreikkalaista rannikkoasutusta. 

354ab Spartan tarunomaiseen lainsäätäjään Lykurgokseen 
viitataan myös Lakien alussa. 

354de Kymmenen päällikön kivittäminen on vanha legen- 
da, jota on käytetty milloin missäkin yhteydessä. 

355a Dionin puhe muistuttaa myös tyylin puolesta Lait- 
teosta. 

356a Dionysioksen poika on Hipparinos (vrt. VII kirje 
324a), Dionin sisaren poika ja Dionysios II:n velipuoli. 

357a »Kostonhenget»: Kallippos ja hänen kannattajansa. 

Muut epäperäiset teokset 


Tämän otsikon alle olemme liittäneet loput Platon-korpuksen 
teoksista lukuun ottamatta Määritelmät? eli *Termit'-luette- 
loa (Horoi, lat. Definitiones), jonka suomentaminen tuskin 
olisi mielekästä, ja pientä Halkyon-dialogia, joka harvoin 
esiintyy korpuksen käsikirjoituksissa ja jota jo antiikin aika- 
na yritettiin selittää reettori Lukianoksen (2. vs. jKr.) kirjoit- 
tamaksi. 

Kyseessä on hyvin heterogeeninen ryhmä kirjeitä ja pikku- 
dialogeja. Eräät näistä ovat aate- ja kirjallisuushistorian kan- 
nalta mielenkiintoisia, joskin niiden filosofinen merkitys on 
vähäinen tai olematon. Asiantuntijat ovat nykyään lähes 
yksimielisiä siitä, että mikään näistä teoksista ei voi olla Pla- 
tonin itsensä kirjoittama, mutta niiden ajoituksesta ja sisäl- 
löllisestä läheisyydestä Platoniin ollaan laajalti eri mieltä. 
Selvästi myöhäisiä (eli 300-luvun jälkeen syntyneitä) ovat 
kuitenkin vain muutamat kirjeet sekä Aksiokhos-dialogi. 


Kirjeet I-V, IX-XIII (vrt. edellä s. 342) 
I kirje 
Tämä todennäköisesti varhaishellenistinen teelmä liittyy 
löyhästi VII kirjeen kertomukseen Platonin ja Dionysios 
II:n välien rikkoutumisesta (vrt. 350ab). Lainauksia meille 
tuntemattomista Euripideen tragedioista on runsaasti. Lo- 


pussa on lainaus tuntemattomasta lyyrisestä runosta (fr. 
988 Page). 

II kirje 
Kirjeen sepittäjä on paremmin perillä Platonin filosofiasta 
ja historiallisesta taustasta kuin I kirjeen tekijä, mutta ope- 
roi aitoperäisyyttä ?osoittavilla? vihjeillä jotka eivät vakuuta 
(vrt. XIII kirje). Hänen tarkoituksenaan on luoda vaikutel- 
ma, että Platon toisen ja kolmannen Sisilian-matkansa välillä 
piti yllä filosofista kirjeenvaihtoa Dionysios II:n kanssa. 
Mallina on VII kirje filosofisine ekskursseineen. 


310a Arkhedemos on pythagoralaisen Arkhytaan oppilas, 
joka mainitaan kirjeen tuojana myös VII kirjeessä (339a). 
Dion on »poikkeus», koska häneen ei Platonkaan muka pysty 
vaikuttamaan. 

310cd Polyksenos (vrt. 314c) oli eräiden tietojen mukaan 
esittänyt Platonin ideaoppia vastaan ns. kolmannen miehen 
todistuksen (vrt. Parmenides 132a ja selit. s. 401—402). Ko. 
Olympian kisat lienevät ne, jotka pidettiin v. 364 (mutta 
vrt. VII kirje 350b). 

311ab Esimerkit hallitsijoista (mytologian Zeus, Minos, 
Kreon ja Agamemnon; 600-luvun lopulta 400-luvulle Pe- 
riandros, Kroisos, Kyyros, Pausanias, Hieron, Perikles), joita 
viisaat neuvonantajat ovat avustaneet, on tarkoitettu valaise- 
maan Platonin suhdetta Dionysiokseen ja tämän suhteen 
merkitystä. 

312a Platon uskoi v. 367 voivansa jotenkin soveltaa filoso- 
fiaansa käytäntöön; vrt. VII kirje 327d. 

312d—313a Kohdan tarkoitus on vastata VII kirjeen ?filo- 
sofista ekskurssia? (341a—344d), mutta se on pintapuolisem- 
pi ja keinotekoisesti salaperäinen. Taivaanpallo lienee ns. 
armillaarisfääri, jossa taivaankappaleiden ratoja edustavat 
erikokoiset kehät. Kaikkeuden »kuningas» lienee Platonin 
suullisen opin Ykseys, joka on samaa kuin absoluuttinen 
Hyvä mutta määreetön; siksi ei pitäisi kysyä »millainen se 
on». Filosofin »synnytyskipua» on tulkittu toisin kuin esim. 
Valtio VI 490b, Theaitetos 151a. 

313ab ja 314b Vrt. VII kirje 341ab, missä kuitenkin puhu- 
taan vuoden 361 tapahtumista. 

313cd Vrt. VII kirje 340b—-34la. 

314bc Platonin suullisesta opetuksesta vrt. VII kirje 341cd. 
» Nuori Sokrates» tarkoittaa ensi sijassa Platonia Sokrateen 
keskusteluperinteen jatkajana; vrt. kuitenkin myös Valtio- 
miehessä esiintyvään tämännimiseen henkilöön (vrt. Theaite- 
tos 147d, Sofisti 218b). 

314c—315e Lykofron oli kuten Polyksenoskin sofisti. Filistion 
oli paitsi lääkäri myös luonnonfilosofi, jolta Platon (vrt. Ti- 
maios) ja hänen seuraajansa Speusippos saivat herätteitä. Muut 
tässä mainitut henkilöt ovat meille täysin tuntemattomia. 


HI kirje 
Tämä tuskin kuuluu samaan kirjeromaaniin kuin II kirje, 
vaikka yhtäläisyyksiä kyllä on. Sen kuviteltu ajankohta on 
Platonin viimeisen Sisilian-matkan (v. 360) jälkeen, jolloin 
hänen ja Dionysioksen välit olivat erittäin kireät. Platon puo- 
lustautuu syytöksiä ja huhuja vastaan, joita Dionysios on 
hänestä muka levitellyt. 


315ab Ilon? toivottaminen (khairein) oli kirjeen tavanomai- 
nen alkutervehdys, jonka Platon väittää korvanneensa toivot- 
tamalla *'menestystä? (eu prättein, vrt. s. 352), koska ”iloa' 
merkitsevään sanaan liittyy kreikassa assosiaatio 'nautintoon'. 

315de Vrt. VII kirje 335e—-336c; VIII kirjeessä on ajatus- 
ta vallan laillistamisesta kehitetty edelleen. 

315e »Filistides» tarkoittanee Filistosta, joka oli Syrakusas- 
sa johtanut Platonin vastaista kampanjaa. 

316a Lakien johdannoista vrt. Lait IV 722c ja selit. s. 397. 

317a-d Vrt. VII kirje 327c-328a, 338a—340a. 

318ab Vrt. VII kirje 346a—d, 347c-e. 

318c Vrt. VII kirje 348b—349e. 

319a Platon asui ennen lähtöään Arkhedemoksen talossa, 
VII kirje 349d. 

319e Vrt. Faidros 243ab ja selit. s. 392. 


IV kirje 
Retorinen sepitelmä, joka on tarkoitettu kuvaamaan Platonin 
odotuksia ja pelkoja, kun Dion oli v. 355 anastanut vallan 
Syrakusassa. 

320de Lykurgos, Spartan tarunomainen lainsäätäjä, ja Per- 
sian valtakunnan perustaja Kyyros vanhempi edustavat mal- 
liesimerkkejä. Herakleides ja Theodotes olivat Dionin kan- 
nattajia (vrt. VII kirje 348b—349c); Dion surmautti sittem- 
min Herakleideen. 


V kirje 

Perdikkas III (k. 359 eKr.) edelsi veljeään Filippos II:ta 
Makedonian kuninkaana. Kirje lienee kuulunut 'kirjeen- 
vaihtoon’, jonka tarkoituksena oli osoittaa että Platonilla 
oli vanhastaan hyvät suhteet Makedonian hoviin. Erään 
tiedon mukaan Platon oli euboialaisen Eufraioksen välityk- 
sellä neuvonut Perdikkasta jakamaan vallan Filippoksen 
kanssa; tämä tieto on saattanut esiintyä sittemmin kadon- 
neessa kirjeessä. 


321de Kompromissinluonteinen valtiomuoto on paras, vrt. 
Lait (esim. III 701e). Hallitusmuotojen »äänistä» vrt. Val- 
tio VI 493ab. 


IX kirje 

Tässä samoin kuin XII kirjeessä viljellään legendoja Plato- 
nin suhteista pythagoralaisiin. Samaan hellenistisellä kau- 
della sepitettyyn kirjeenvaihtoon on kuulunut myös kolme 
Arkhytaan nimissä säilynyttä kirjettä (ks. XII kirje). Ark- 
hytaasta ks. VII kirje 338c, 350a; filosofin yhteiskunnalli- 
sista velvollisuuksista vrt. Valtio VII. Ekhekrates lienee 
Faidonin kehyskeskustelussa esiintyvä henkilö. Muista täs- 
sä kirjeessä mainituista henkilöistä ei ole varmoja tietoja. 


X kirje 
« Aristodorosta ei tunneta muualta. Se mitä kirjeessä sano- 
taan filosofiasta, on perin kaukana Platonin käsityksestä. 


XI kirje 
Kirjeen vastaanottaja Laodamas (on arveltu että kyseessä 
voisi olla tämänniminen thasoslainen matemaatikko) on pe- 
rustamassa uutta siirtokuntaa. Hänelle annetaan yleisluon- 

teisia neuvoja Lait-teoksen hengessä. Kirje on kuulunut kir- 
jeenvaihtoon, joka tuskin on syntynyt Akatemian piirissä. 


358de Mahdollisesti tarkoitetaan ”nuorempaa Sokratesta’ 
(vrt. Valtiomies), jotenkin ymmärrettynä Platonin toiseksi 
minäksi (vrt. II kirje 314c), tai sitten Platonin opettajaa. 

359a Lainauksen alkuperä on tuntematon (Hesiodos fr. 
324 MW). 


XII kirje 

Platonin? vastaus *Arkhytaalle?, joka on ilmoittanut löytä- 
neensä Italian Lukaniasta ikivanhoja pythagoralaisen Okke- 
loksen laatimia tekstejä (Arkhytaan kirje on säilynyt Dioge- 
nes Laertioksella VIII 80); vrt. IX kirje. Elymit (todennäköi- 
nen emendaatio) ovat Italiasta Sisiliaan muuttanut esikreik- 
kalainen kansa, jota jo 400-luvulla eKr. pidettiin alun perin 
troijalaisena. Platon selittää Okkeloksen elymiksi. Tämä on 
ainoa Platonin kirje, joka on käsikirjoituksissa varustettu 
merkinnällä » Väitetty epäperäiseksi». Hellenistisellä kaudel- 
la oli myös liikkeellä se *Okkeloksen' teos, jota Platon muka 
oli käyttänyt lähteenään kirjoittaessaan Timaioksen. 


XIII kirje 

Tämä pitkä kirje on täynnä viittauksia oloihin, tapahtumiin 
(varsin arkisiinkin yksityiskohtiin) ja henkilöihin, joista meil- 
lä ei ole tarkkaa tietoa. Tekijää, joka mahdollisesti on samas- 
tettavissa II kirjeen kirjoittajaan, kiinnostaa Platonin elämä 
ja persoonallisuus. Hän on epäilemättä hyvin selvillä seikois- 
ta, jotka me pystymme tarkistamaan, ja hän edellyttää luki- 
jallakin olevan melkoisesti tietoja, vaikka hän tuntuu liioitte- 
levan Platonin pedanttisuutta taloudellisissa asioissa (vrt. 
esim. VII kirje 347c-e). Kirje lienee kuulunut Akatemiassa 
syntyneeseen kirjeromaaniin, joka tuskin on 340-lukua myö- 
hempi. Kuviteltu ajankohta on n. 365, jolloin Platonin ja 
Dionysios II:n välit olivat hyvät. 


360a »Jumala» on kirjeen ensimmäinen sana (vrt. 363b ja 
Lait-teoksen alku); se ei esiinny käsikirjoituksissa ja on ilmei- 

sesti varhain kadonnut tekstistä, jolloin ?aitoperäisyystodis- 
teen’ on katsottu viittaavan tervehdysformulaan (vrt. III kir- 
jeen alku). 

360bc Timaios-dialogin sanottiin perustuvan pythagoralai- 
siin oppeihin, ja Sofisti ja Valtiomies sisältävät 'erittelyjä” 
(dihaireseis). Vrt. XII kirje, joka on selvästi myöhempi ja 
joka edellyttää, että Arkhytas toimittaa tällaista aineistoa 
Platonille. Helikon, Platonin ystävän Eudoksoksen oppilas, 
oli toisten lähteiden mukaan kotoisin Kyrenestä; hän ennusti 
12.5.361 tapahtuneen auringonpimennyksen. Polyksenokses- 
ta ks. II kirje 310c. Sofisti Bryson harrasti myös matematiik- 
kaa. 

36la Leptineen kerrotaan sittemmin murhanneen Dionin 
murhaajan Kallippoksen. Leokhares, Skopaksen oppilas, oli 
tunnettu kuvanveistäjä. 

361bc Mina = 100 drakhmaa (drakhmaa pidettiin vielä 
Sokrateen elinaikana kohtalaisena käsityöläisen päiväpalk- 
kana, mutta inflaatio oli ollut melkoinen). Leukas-saari si- 
jaitsee Korkyran (Korfun) eteläpuolella. 

361c-e Platonilla oli ollut kaksi veljeä (Glaukon ja Adei- 
mantos, vrt. Valtio) ja yksi sisar (Potone), jonka poika Speu- 
sippos seurasi häntä Akatemian johtajana ja jonka tyttären 
tytär on hyvin voinut mennä naimisiin enonsa kanssa; näin 
oli Platonin äitikin (Periktione) tehnyt jäätyään leskeksi. Jos 
viimeksi mainittu oli elossa v. 365, hänen on täytynyt olla 
lähes 90-vuotias. 

362ab Erastos, vrt. VI kirje. 

363a Dialogi "Sielusta' on Faidon. 

363b Jumala/jumalat -sana (vrt. kirjeen alku) esiintyy 
usein myös piirtokirjoitusten alussa pyhitysformulana. 

363d Aristokritos, vrt. III kirje 319a. Muista kirjeen lopus- 
sa mainituista henkilöistä ei ole juuri mitään tietoa. »Pallope- 
litoverit» voi tarkoittaa tähtitieteen harrastajia, vrt. II kirje 
312d. 


Kleitofon 


Pääosan tästä oudosta teoksesta muodostaa puhe, jonka Klei- 
tofon esittää ystävällisessä mutta suorasukaisen kriittisessä 
hengessä Sokrateelle. Hän on yksin Sokrateen seurassa. Hän 
arvostelee Sokratesta siitä, että tämä tosin kykenee erinomai- 
sesti saarnaamaan ihmisille hyveestä, herättämään, ”käännyt- 
tämään’ (protrepein) heitä kohti 'oikeamielisyyttä? (dikaiosy- 
nē), mutta joko ei halua tai ei osaa selittää mitä oikeamieli- 
syys on. Ellei muutosta tapahdu, Kleitofon aikoo ilmoittautua 
sofisti Thrasymakhoksen tai jonkun muun oppilaaksi. Puhuja 
vaikuttaa täysin vilpittömältä; ironiasta ei tässä teoksessa ole 
jälkeäkään. Sokrates ei vastaa syytöksiin, mutta hän on alussa 
(407a) sanonut olevansa valmis kuuntelemaan hyviä neuvoja. 
On ilmeistä, että teoksella on yhteinen tausta Platonin 
Valtion I kirjan kanssa. Varsin todennäköistä on myös, että 
se Sokrates-hahmo, jota tässä arvostellaan, ainakin osaksi 
perustuu Antistheneen antamaan kuvaan. Antistheneen 
Sokrates-dialogeista on säilynyt vain muutama varma frag- 
mentti, mutta tiedämme, että hän oli kirjoittanut muun 
muassa ”protreptisia" teoksia oikeamielisyydestä, ja Kleitofon 
tuntuukin lainaavan Antisthenesta ainakin kohdassa 
407a—-e. Platonin on myös oletettu ottavan kantaa Antisthe- 
neeseen Valtio I:ssa ja eräissä muissa teoksissa. 
Yksityiskohtien tulkinta on kuitenkin ongelmallista, ja tut- 
kijat ovat laajalti eri mieltä teoksen tarkoituksesta, ajoituk- 
sesta ja aitoperäisyydestä. Ne jotka pitävät Kleitofonia Pla- 
tonin kirjoittamana eivät ota huomioon kielellis-tyylillistä 

aspektia. Pääongelma on teoksen suhde Valtioon. 

Aristonymoksen poika Kleitofon esiintyy Valtion I kirjassa 
yhdessä lyhyessä kohtauksessa (340ab, vrt. 328b), välittäjä- 
nä Thrasymakhoksen ja Sokrateen kantojen kesken. Thrasy- 
makhos on äsken (336b-d) jyrkin sanoin arvostellut Sokra- 
testa juuri siitä, että tämä ei halua itse selittää mitä ?oikeus' 
(to dikaion) on; Thrasymakhos on viitannut Sokrateen kyse- 
lyhaluun ja hänen ironiaansa (vrt. 337a), mutta ei hänen 
protreptiikkaansa. Niistä piirteistä, jotka voisivat osoittaa 
Kleitofon-dialogin rakentuvan Valtion I kirjan varaan eikä 
päinvastoin, mainittakoon se että Kleitofonin kirjoittaja tun- 
tuu hyödyntävän Platonin omiin tarkoituksiinsa kehittämää 
Thrasymakhos-hahmoa, sekä että kohta 410ab, jossa arvos- 
tellaan Sokrateen epäjohdonmukaisuutta, voi viitata näen- 
näisesti avoimeksi jääneeseen keskusteluun Valtio I 332d— 
336e (johon Thrasymakhos sitten tarttuu). Jos näiden kah- 
den dialogin suhde on tämä, täytyy olettaa että Valtio I:n 
ensimmäinen versio on ollut olemassa itsenäisenä teoksena, 
ja että Kleitofonin tekijä — oletettavasti joku Platonin nuo- 
rempi ystävä — on halunnut protestoida sitä vastaan, että 
sokraatikoilta puuttuu positiivinen opetus 'oikeamielisyyden' 
olemuksesta. Missään tapauksessa Kleitofonin tekijä ei ole 
voinut tuntea Valtion IV kirjan hyveoppia. 


406a Dialogin alku, jossa Sokrates puhuu kolmannessa persoo- 
nassa sekä itsestään että Kleitofonista, vaikuttaa kovin kömpe- 
löltä; se saattaa olla lyhennys pitemmästä selostuksesta. Lysias: 
Valtion keskustelu sijoittuu tämän reettorin isän kotiin. 

407b-e Kaikesta päätellen lainaus Antistheneen jonkin 
teoksen protreptisesta puheesta; Dion Khrysostomos (k. n. 
115 jKr.) näyttää lainaavan samaa teosta 13. puheessaan. 

407e—408b Välineiden käyttämisen taidosta vrt. Valtio 1 
352d-354a, Euthydemos 289d. 

408c Kehotuksesta käytetään termiä protreptikos, joka 
selvästi viittaa Antistheneeseen. Muita viittauksia lienevät 
»pätevin» 409a ja »nokkelin» 409d. 

409c Vrt: Valtio I 336d. 

409e—410b Vrt. Valtio I 351cd; 332d—336e. 

Theages 


Theages muistuttaa tematiikaltaan dialogeja Lakhes ja Alki- 
biades I. Dialogin filosofinen sisältö on vaatimaton. Sen si- 
jaan se antaa mielenkiintoista tietoa siitä, mitä Platonin pii- 
rissä saatettiin ajatella filosofisesta yhdessäolosta (synäsiä; 
termin tärkeydestä vrt. VII kirje 341c ja selit. s. 349) ja 
opettajan persoonallisuudessa vaikuttavasta jumalallisesta 
voimasta. 

Sokrates tapaa varakkaan maaseutulaisen (vrt. 127e) De- 
modokoksen, joka pyytää häneltä neuvoa poikansa Theageen 
kasvattamisesta. Theages haluaa tulla 'viisaaksi?, sofos. Dia- 
login alkuosa on omistettu keskustelulle siitä, minkälaisesta 
viisaudesta voisi olla kyse ja kuka voisi sitä opettaa. Käy ilmi 
että Theages toivoo itselleen poliittista vaikutusvaltaa. Tässä 
(126d) kuten useissa Platonin dialogeissa (esim. Menon 
93b—94e) todetaan, että poliittisen tieteen opettajia ei oi- 
keastaan ole (vrt. 128a). Sokrateen todistelu perustuu sofiä- 
termin moniselitteisyyteen: se tarkoittaa kaikenlaista ”tietä- 
mistä’, myös ammatillista asiantuntemusta. 

Kun Theages ja hänen isänsä sitten (127ab) pyytävät 
Sokratesta itseään ryhtymään pojan kasvattajaksi, Sokrates 
kertoo salaperäisestä sisäisestä äänestään (daimonion, vrt. 
Apologia 31cd, 40ab), joka varoittaa mutta ei koskaan käs- 
ke. Hän antaa useita esimerkkejä siitä, miten yhdessäolo 
hänen kanssaan on jumalaisen äänen antaman viitteen mu- 
kaisesti toisissa tapauksissa saattanut tuottaa tuloksia, toisis- 
sa ei. Viimeinen esimerkki (130a—e) tuntuu osoittavan, että 

Sokrateessa olevan yliluonnollisen voiman yksi funktio on 
saada oppilas tiedostamaan tietämättömyytensä (vrt. Menon 
80ab), mutta asia jää tulkinnanvaraiseksi. Joka tapauksessa 
on tässä teoksessa (samoin kuin Alkibiades I:ssa) suhtaudut- 
tu Sokrateen daimonioniin uskonnollisemmin kuin Platonin 
aitoperäisissä dialogeissa. 

Theageesta tiedetään muuten (vrt. Apologia 33e, Valtio 
VI 496b, missä myös mainitaan Sokrateen daimonion), että 
hän oli heikkokuntoinen ja siksi ryhtynyt harrastamaan filo- 
sofiaa. Hän oli kuollut nuorena. 

Dialogi ei voi olla Platonin kirjoittama, mutta tekijä on 
melko varmasti tuntenut useita Platonin teoksia ja itse ollut 
tämän oppilas. 


121a » Vapaata aikaa»: skhole on filosofisen synūsiā:n edelly- 
tys, vrt. esim. Theaitetos 172cd, Faidros 258e. — Zeus Eleu- 
therioksen pylväshalli sijaitsi Agoran luoteislaidalla. 

122de Theageen nimi merkitsee 'Jumalalle pyhitetty. 

122e » Viisas»: termin epämääräisyydestä ks. edeltä. 

124c-e Mytologiasta otetut esimerkit ovat hieman outoja, 
sillä Aigisthosta (joka tosin oli muuten pahamaineinen) ja 
Akhilleuksen isää Peleusta ei tunneta *tyranneina”. Periand- 
ros (v:n 600 paikkeilla) tunnettiin etevänä mutta häikäile- 
mättömänä hallitsijana; Arkhelaosta (k. 399, Sokrateen to- 
teamus on siis lievästi anakronistinen) ja Hippiasta (pakeni 
Persiaan v. 510) pidettiin tyypillisinä *tyranneina”. Bakis ja 
Sibylla ovat mytologian kuuluisia ennustajia; Amfilytos oles- 
keli Ateenassa 500-luvulla. 

125a Nuoren miehen toiveista päästä tyranniksi vrt. Alki- 
biades I 105a-c. Kohdassa 126a on selvempää ironiaa. 

125b Samaan Euripideen fragmenttiin (tuntemattomasta 
tragediasta) viitataan Valtiossa (VIII 568b). 

125de Runoilija Anakreon oli jossakin kadonneessa runos- 
sa sanonut rakastamaansa tyttöä tyranniksi. 

126a Ateenan tunnettuja valtiomiehiä ei tässä arvostella 
siten kuin esim. Gorgiaassa (516de) ja Menonissa (93c- 
94e). Vrt. 126d ja Lakhes-dialogin alku. 

127e Anagyrus on kylä Attikassa. Demodokos on todennä- 

köisesti se henkilö, jonka Thukydides (IV 75,1) mainitsee 
Ateenan strategina vuonna 425/4. 

128a Kahden tunnetun sofistin lisäksi mainitaan tässä Po- 
los, joka Gorgias-dialogista päätellen oli Gorgiaan oppilas. 

128b *Erootikko' Sokrates oli usein pilailun kohteena; vrt. 
Lysis, Pidot, Faidros ja Theaitetos. 

128d—130e Sokrateen daimonion, ks. edeltä; vrt. myös 'ju- 
malallinen sallimus' (theiä moira) esim. Menon 99e, lon 
534c. Osa esimerkkeinä mainituista henkilöistä tunnetaan 
Platonin dialogeista, mutta Sokrateen kertomuksen yksityis- 
kohdat ovat enimmäkseen uutta tietoa. Kharmides, vrt. tä- 
männiminen dialogi; Nikias (1290) ei ole sama henkilö kuin 
Lakheessa esiintyvä sotapäällikkö, mutta viimeksi mainittu 
oli johtamassa onnetonta Sisilian-retkeä v. 413 (129d); Thra- 
syllos johti sotatoimia Jooniassa v. 409; nuoresta Aristeidees- 
ta (130a) kerrotaan suunnilleen samaa Theaitetoksessa (150- 
e—-151a), ja hänen ja hänen ikätoverinsa Thukydideen kasva- 
tuksesta keskustellaan Lakheessa. 

131a Myös dialogin loppu muistuttaa Lakhesta. 


Kilpailijat 


Dialogin nimeksi sopii paremmin varianttina esiintyvä ”Kil- 
pailijat? (oikeastaan Kilparakastajat?, kr. Anterastai) kuin 
tavallisesti käytetty ”Rakastajat' (käsik. Erastai, lat. Amato- 
res). 

Sokrates kertoo keskustelusta, jota hän on käynyt kahden 
nuorukaisen kanssa kysymyksestä Mitä on filosofia??. Nuo- 
rukaiset, joista toinen harrastaa kirjallisuutta, toinen urhei- 
lua, kilpailevat keskenään yhden heitä nuoremman koululai- 
sen suosiosta, ja keskustelu tapahtuukin koulussa, ilmeisesti 
välitunnilla, koululaisten läsnäollessa. Alussa mainittu koulu- 
mestari Dionysios oli erään myöhemmän tiedon mukaan se, 
jonka koulua Platonkin oli käynyt. Muuten on tausta- ja 
luonnekuvaus jäänyt minimiin; Sokratesta lukuun ottamatta 
keskustelijatkin jäävät nimettömiksi. 

Tekijän esikuvina ovat lähinnä olleet dialogit Lysis ja 
Kharmides. Hän on saattanut olla joku Platonin oppilas, joka 
on halunnut esitellä Akatemian filosofiaa hyvin nuorille vas- 
ta-alkajille. Ne harvat tutkijat, jotka pitävät dialogia aitope- 
räisenä, ovat tuskin oikeassa. 


132ab Filosofi-kosmologi Anaksagoras ja tähtitieteilijä- 
matemaatikko Oinopides saavat epämääräisesti edustaa 
Sokrateen ajan luonnontiedettä. Tällaista opetusta ei kyllä 
yleensä annettu kouluissa. 

133c Tunnettu Solonin säe; vrt. Valtio VII 536c. 

133e Kova harjoittelu: kr. polyponiä tarkoittaa sekä run- 

sasta että kovaa harjoittelua. 

135a Vrt. Odysseia 21, 285—6. 

135bc 1 mina = 100 drakhmaa; arkkitehdin palkkiota on 
todennäköisesti liioiteltu. 

137d Tuomarin tiedosta vrt. Kleitofon 408b. 

138a Vrt. Kharmides 164e. 


Hipparkhos 


Sokrates käy nimettömän ystävän kanssa näennäisesti tulok- 
setonta keskustelua siitä mitä on voitonhimo (to filokerdes) 
ja onko se hyvä vai paha ominaisuus. Dialogin rakenne on 
hyvin yksinkertainen. Pitkät kyselyjaksot ja käsitteenmäärit- 
tely-yritykset muodostavat kuitenkin loogisen piiloleikin, jon- 
ka ironiset kuviot tuovat mieleen lyhyemmän Hippias-dialo- 
gin. 

Keskeiseksi ongelmaksi nousee voiton ja hyödyn suhde ”hy- 
vään”. Tavoitteleeko voitonhimoinen (filokerdes-termi asso- 
sioituu filosofos-termiin) aina jotakin hyvää? Taustalla on 
ilmeisesti kysymys metafyysisesta hyvästä (to agathon, vrt. 
Valtio VI 505a), mutta tämän dialogin keskustelun tasolla 
ei siihen päästä käsiksi. 

Teos on tuskin Platonin itsensä kirjoittama. Yritykset tul- 
kita se Platonin varhaistuotantoon kuuluvaksi ovat epäonnis- 
tuneet. 

Dialogin keskellä oleva Hipparkhos-ekskurssi, josta teos 
on saanut nimensä, tarjoaa ehkä ajoitusvihjeen. Lähtökohta- 
naan ystävän huomautus, että Sokrates kaikesta päätellen 
petkuttaa häntä kysymyksillään (228a), Sokrates kertoo le- 
gendan Peisistratoksen pojasta Hipparkhoksesta, joka kas- 
vattaakseen ateenalaisia pystytti kaupunkiin hermejä, joissa 
oli sellaisia kirjoituksia kuin »Älä petä ystävääsi». Ei ollut 
hänen syytään, että hän sitten joutui petoksen uhriksi ja sai 
surmansa. Kertomuksessa on varsin omituisia piirteitä, jotka 
selittyvät parhaiten, jos oletetaan että Hipparkhos jollakin 

tavoin edustaa Platonin ystävää Dionia, Hipponikoksen poi- 
kaa, jota epäilemättä voidaan luonnehtia 'voitonhimoiseksi 
ja jonka v. 354 Syrakusassa tapahtunutta murhaa eräät 
Akatemian jäsenet olivat olleet mukana suunnittelemassa 
(vrt. VII kirje 334bc, 347e, 350b—e ja selit. s. 345; XIII 
kirje 36la ja selit. s. 358). 


227a »Ne, jotka rakastavat hyvää» tuo mieleen filosofit. 

227c »Asken»: 226d. 

227e »Voiton menettämistä»: kreikassa käytetty verbi tar- 
koittaa suunnilleen samaa kuin »vahingon kärsiminen». 

228b—229d Peisistratos (n. 600—528), Ateenan hallinnon, 
talouden ja kulttuurielämän uudistaja, oli kotoisin Attikan 
Filaidaista. Hänen pojistaan Hipparkhoksesta ja Hippiaasta 
kerrottiin runsaasti legendoja. Tunnetuin oli se, että Hip- 
parkhos oli isänsä kuoleman jälkeen muuttunut häikäilemät- 
tömäksi itsevaltiaaksi, jonka salaliittolaiset Harmodios ja 
Aristogeiton surmasivat n. v. 515. Se että pojat jatkoivat 
isänsä mesenaattitoimintaa ja muun muassa vakiinnuttivat 
Homeroksen tekstin järjestämällä säännöllisesti runonlaula- 
ja- (rapsodi-)kilpailuja tietyn kirjoitetun tekstiversion pohjal- 
ta, lienee historiallinen tosiasia. Runoilijat Anakreon ja Si- 
monides ovat tiettävästi myös oleskelleet tähän aikaan Atee- 
nassa. Mutta että Hipparkhoksen 'hermit' paljastaisivat sy- 
vällisempää viisautta kuin Apollonin tunnuslauseet, on tie- 
tenkin ironiaa, ja kertomukset Hippiaan tyranniasta ja Hip- 
parkhoksen murhaan johtaneista tapahtumista vaikuttavat 
tekaistuilta. Kronoksen kuninkuudesta (229b) vrt. Valtio- 
mies 271c-272b, Timaios 21a—25d. — Kuten edellä todet- 
tiin, Hipparkhos-ekskurssi saattaa viitata Dionin murhaan. 
Dionin syrjäytti hänen entinen ystävänsä Kallippos, joka sit- 
ten *tyrannina' joutui itse salamurhan kohteeksi. 

230b, 231a Näissä kohdissa voidaan nähdä jälkiä Akate- 
mian piirissä käydyistä keskusteluista, jotka koskivat ideoi- 
den yhdistämistä (vrt. Sofisti, Valtiomies). 

Minos 


Dialogit Minös ja Hipparkhos muistuttavat eräissä suhteissa 
toisiaan: Sokrates keskustelee anonyymin ystävän kanssa; 
hän menee ensimmäisellä kysymyksellään suoraan asiaan; 
hän soveltaa aiheeseen näennäisen yksinkertaista ja turhan- 
tarkkaa kyselymenetelmää, jossa kuitenkin piilee loogisia 
mutkia; hän kertoo muinaisuuteen kuuluvasta henkilöstä, 
jonka mukaan dialogi on saanut nimensä; ja tähän kertomuk- 
seen tuntuu sisältyvän viittauksia ajankohtaisiin seikkoihin. 
Toisissa suhteissa dialogit taas ovat huomattavan erilaiset. 
Minoksen keskustelu ei oikeastaan ole sillä tavoin tulokseton 
kuin Hipparkhoksen, vaikka lopussa siirrytään uuteen kysy- 
mykseen. Kertomus Minoksesta, taruhenkilöstä, toimii lop- 
pumyyttinä, ja sillä on melko selvä uskonnollinen dimensio 
ja selvät yhteydet Platonin Lait-teokseen. Minoksen tekijällä 
on taipumusta sanaleikkeihin ja etymologiointiin. Sisältönsä 
ja myös tyylinsä puolesta Minos on epätasaisempi, epäjoh- 
donmukaisempi ja paikoin kömpelömpi kuin Hipparkhos. 
Dialogit ovat todennäköisesti syntyneet samoihin aikoihin, 
vuoden 350 paikkeilla; silti ei ole todennäköistä että ne ovat 
saman tekijän käsialaa. 

Minoksen aiheena on laki. Sokrates saa kysymyksillään 
vähitellen ystävänsä myöntämään, että laki perustuu mielipi- 
teeseen (314e), jonka täytyy perustua todelliseen asiantilaan. 
Se, että lakeja on niin erilaisia, johtuu siitä että ihmiset ei- 
vät tunne totuutta (315b). Lainsäädäntö on taito (317a), jon- 
ka tulee perustua tietoon. Tätä tietoa on vain etevillä miehil- 

lä ja kuninkailla. Laki on jumalallista alkuperää ja, kuten 
Minos-myytti osoittaa (318e—321c), Kreetan lait ovat Krei- 
kan vanhimmat ja parhaat lait siksi, että Zeus oli ollut opas- 
tamassa Kreetan muinaista kuningasta Minosta. 

Teoksessa on eräitä Platonin filosofian peruskäsitteitä 
(mielipide/tieto, totuus, inhimillinen/jumalallinen taso) kä- 
sitelty hieman oudolla ja varsin pintapuolisella tavalla. Mi- 
nos-myytissä suhtaudutaan Homerokseen ja myös sofisteihin 
kunnioittavasti ja ilman selvää ironiaa, ja siinä on ilmeisesti 
arvosteltu Lait-teoksen kahden ensimmäisen kirjan ajatuk- 
sia. 


313b »yleisesti hyväksytty»: tässä aletaan operoida verbillä 
nomizesthai, joka on sukua sanalle nomos »laki» mutta tar- 
koittaa sekä »hyväksymistä» että »mielipiteen omaksumista». 

314b Ajatus, että taito (tekhn&) on yhteydessä keksimiseen 
(heuresis), lienee saatu sofisteilta; vrt. esim. Protagoras 
321de, Laajempi Hippias 281d. 

314c »Päätös» ja »mielipide»: sanat dogma ja doksa ovat 
keskenään sukua. 

315a »Tosiasiasta» käytetään tässä sanaa to on, jolla on 
Platonin filosofiassa syvällisempi merkitys. Minoksen tekijä 
el ole kiinnostunut tietoteoriasta saati metafysiikasta. 

315b-d Lakikäytännön kirjavuutta perustellaan sillä, että 
ihmiset yleensä eivät tiedä mitä to on on. — Lykaia tarkoitta- 
nee erästä Arkadian pikkukaupunkia. Thessalian Haloksessa 
esiintyi Athamaan heeroskultin yhteydessä rituaalimurhia. 

317ab Taustalla lienee ajatus Platonin filosofi-kuninkaas- 
ta. 

317d »Jakaminen», nemein, on kielellisesti sukua sanalle 
nomos »laki». 

318a Kuninkaasta paimenena vrt. 321c ja Valtiomies 274- 
02150 

318b Satyyri Marsyasta ja tarunomaista huilunsoittajaa 
Olymposta pidetään tässä jumalallista alkuperää olevan 
musiikin sääntöjen 'keksijöinä?; todisteena on fryygialaisen 
Suuren Äidin kulttiin kuuluva 'korybanttinen? hurmio. Koh- 
dassa ei ole havaittavissa ironiaa. 


369 


ESITTELYJÄ JA SELITYKSIÄ 


318c-e Kreetan ja Spartan lakien jumalallisesta alkupe- 
rästä sekä Minoksen ja hänen veljensä osuudesta tähän pu- 
hutaan Lait-teoksen alussa. Minoksen julmuuteen ei siellä 
viitata (eikä muutenkaan Platonilla, esim. Gorgiaan loppu- 
myytissä). Minos-dialogin tekijä on oikeassa siinä, että atti- 
kalaisen Theseus-myytin yhteydessä, jota tragedia käytti 
hyväkseen (esim. Euripedeen Hippolytos), esiintyy Home- 
roksen ja Hesiodoksen epiikasta poikkeava kuva Minoksesta. 

319b-e Lait I 624ab viittaa epäsuorasti Odysseian säkei- 
siin 19, 178—9, joita tässä analysoidaan perin 'sofistimaisel- 
la’ tavalla; Minoksen kultainen valtikka Od. 11, 569. Sana, 
jonka Manninen kääntää »kohdaten», tarkoittaa oikeastaan 
yksityiskeskustelua, »juttelemista». Zeus esiintyy tässä »vii- 
sauden opettajana», sofistös, mutta ironiaa on vaikea löytää. 

320a—-c Arvostelu tuntuu kohdistuvan Lakien I kirjan lo- 
pun ja II kirjan ajatuksiin juominkien merkityksestä. Lain- 
vartijoista vrt. Lait II 671d (ideaa kehitellään edelleen VI 
kirjasta alkaen). Talös oli tarun mukaan vartija, jonka He- 
faistos oli takonut pronssista Minokselle. 

320d Hesiodos fr. 144 MW, kaikesta päätellen Naisten 
luettelo -nimisestä runoelmasta. 

321a Tragediaa ei tässä tuomita yhtä jyrkästi kuin Laeissa 
(VII 817a—d). 

321c Homeroksen Agamemnon on »kansan paimen», esim. 
Il. 2, 243. — Zeus Filios suojelee ystävyyssuhteita. 

321d Sokrates ja hänen ystävänsä esiintyvät Lait-teoksen 
henkilöiden tavoin vanhuksina. Viittaamalla lopuksi siihen 
(filosofiaan perustuvaan) vaikutukseen, joka laeilla on sie- 
luun, Sokrates siirtyy uuteen aiheeseen. 

Tämä kirjallista muotoa tavoitteleva *”sokraattinen' keskuste- 
lu neuvottelemisen teoriasta on eräistä anakronistisista viit- 
tauksista päätellen (ks. varsinkin Kallistratos 388c) peräisin 
350-luvulta. Dialogilla on tuskin mitään suoranaista yhteyttä 
Demodokoksen samanaiheiseen alkujaksoon, kuten on joskus 
arveltu. Sen filosofinen sisältö ei kuitenkaan ole mitenkään 
merkittävä. 

Sokrates ajaa kahta paradoksia: neuvottelu edellyttää tie- 
toa, jota neuvonpidossa ei näytä olevan (387e—390c); ja kos- 
ka neuvottelu koskee tulevaisuutta, jota ei vielä ole, ei asias- 
ta voi olla tarvittavaa tietoa (390c—-391d). Ensin mainittua 
ajatusta on muutenkin pohdittu Akatemiassa (vrt. esim. Al- 
kibiades I 106d—-109d); toinen vaikuttaa selvästi eristiseltä. 
Jo tyylinkään puolesta ei Platon voi tulla kyseeseen dialogin 
tekijänä. 

Sokrateen keskustelukumppani Sisyfos lienee samastetta- 
vissa erääseen historialliseen henkilöön, joka oli Sokratesta 
pari kolme sukupolvea nuorempi. 


387b Stratonikos on todennäköisesti 300-luvun keskivaiheilta 
tunnettu muusikko ja humoristi. Absurdi anakronismi heti 
dialogin alussa voi olla yritys luoda ?sokraattisesti' leikittele- 
vää tunnelmaa; vrt. Meneksenos. 

387c Sisyfoksen kotikaupunki Farsalos sijaitsee Thessalias- 
sa, parin sadan kilometrin päässä Ateenasta. Toistuva sana 
»eilen» osoittaa, että keskustelua ei käydä Ateenassa. Sokra- 

teen sijoittaminen Thessaliaan on sekin absurdi ajatus; vrt. 
Kriton (mm. 45c, 53e—54b). 

387e Arvausleikistä voi selvitä ilman matemaattisia tieto- 
ja. 

388a Tietämisen eri lajeista ei dialogissa ole käytetty joh- 
donmukaista terminologiaa. 

388c Kyseessä näyttää olevan tunnettu strategi ja poliitik- 
ko Kallistratos, joka 350-luvulla pakeni häntä vastaan nostet- 
tua syytettä piileksimällä eri puolilla Kreikkaa. 

388e Geometriset esimerkit saattavat viitata Platonin nuo- 
rempaan aikalaiseen Eudoksokseen. »Taivaita tavoittelevat 
viisaat» (389a) edustavat vanhempaa tiedettä. 


Demodokos 


sistaan riippumatonta pikkukirjoitusta, joiden aiheina ovat 
näennäisesti ratkaisemattomat loogiset paradoksit. Ne ovat 
pikemminkin 300-luvun sofistien tai eristien kuin sokraatik- 
kojen tuotteita. Sokrateen nimeäkään ei niissä mainita, vaik- 
ka dialogitekniikkaa on saatettu pitää 'sokraattisena”. Plato- 
nin koulukuntaan ei viittaa mikään, paitsi että ensimmäisen 
tekstin alussa puhuteltu Demodokos esiintyy Theages-dialo- 
gissa Sokrateelta neuvoa pyytävän isän nimenä. 

Ensimmäinen teksti on muodoltaan puhe, jossa ?osoite- 
taan’, että kaikki neuvottelu ja äänestäminen on järjenvas- 
taista. Muut tekstit ovat selostettuja dialogeja. Toisessa poh- 
ditaan kysymystä, onko kiistassa välttämättä kuultava kum- 
mankin osapuolen kanta. Kolmannessa kiistellään siitä, onko 
syytä moittia henkilöä joka ei anna luottoa. Neljännen aihee- 
na on tuttujen ja tuntemattomien ihmisten periaatteellinen 
luotettavuus. 

Esitetyt paradoksit vaikuttavat lapsellisilta, mutta niitä on 
voitu käyttää Akatemiassa harjoituskappaleina. 


383b »Määräaika» jne.: viittaus Ateenan oikeuskäytäntöön. 
383c »Älä tuomitse» jne.: heksametrisentenssi tai lainaus 
meille tuntemattomasta opetusrunosta. 
384c »Olla väärässä»: hamartanein-verbi merkitsee myös 
»olla osumatta oikein». Paradoksit rakentuvat osittain tämän 
kaksiselitteisyyden varaan. 

Dialogi on peräisin Platonin lähipiiristä. Se muistuttaa muo- 
doltaan pientä dialogia Oikeamielisyydestä, mutta on sisäl- 
lykseltään vielä lähempänä Platonia. Sen esikuvana on lähin- 
nä dialogi Menon (tai varovaisemmin sanoen: sama aineisto 
kuin Menonissakin käytetty); jakso 376c—378c vastaa osit- 
tain jopa sanatarkasti Menonin kohtaa 93c-94e. Samat esi- 
merkit valtiomiehistä, jotka eivät ole kyenneet kasvattamaan 
poikiaan, löytyvät myös Lakheesta (alku) ja muualta Plato- 
nin tuotannosta. 

Samoin kuin Menonissa on keskustelun kohteena dialogin 
alussa esitetty kysymys, millä tavoin ihminen pääsee osalli- 
seksi hyveestä (arete). ”Hyve' käsitetään ensin laajassa mie- 
lessä '”etevyydeksi', ”taitavuudeksi? yleensä, mutta jatkossa 
sana tarkoittaa lähinnä yhteiskunnallisten hyveiden yhdistel- 
mää kuten tavallisesti Platonilla. Sokrateen nimetöntä kes- 
kustelukumppania on jossain määrin luonnehdittu (377de). 
Keskustelu jää pintapuoliseksi. Se jakautuu kolmeen osaan: 
hyvettä ei ilmeisesti voida opettaa; hyve ei ilmeisesti ole syn- 
nynnäinen (fysei) ominaisuus (378c—379c); hyveen täytyy 
siis olla jumalan lahja valituille. Dialogista puuttuu tyystin 
Menonin leikillis-ironinen ote. 


376cd Mainitut neljä valtiomiestä ovat vakioesimerkkejä täl- 
laisissa konteksteissa; vrt. Menonin ja Lakheen lisäksi esim. 
Gorgias 503bc, Theaitetos 150e-15]1a. 

377c »Luonne», fysis, tarkoittaa tässä synnynnäistä oppi- 

misen kykyä, ei siis täsmälleen samaa kuin 378c-. 
379ab On epäselvää ajatteleeko tekijä, että filosofi voisi 
kehittää tällaista taitoa; vrt. Valtio VI ja VII 540c-54la. 
379cd Vrt. Menon 99c-100b. 


Oikeamielisyydestä 


Pieni dialogi Oikeamielisyydestä lienee syntynyt Platonin 
Akatemiassa näytteenä siitä kyselytekniikasta, jota pidettiin 
Sokrateelle tunnusomaisena; vrt. dialogiin Hyveestä. Teema- 
na on Valtio-teoksen keskeinen käsite to dikaion, eli se mikä 
on oikein’ ihmisten kanssakäymisessä, 'oikeudenmukaisuus”, 
oikeamielisyys’; käännöksessä on turvauduttu viimeksi mai- 
nittuun vastineeseen. Keskustelussa varioidaan melko alkeel- 
lisella tasolla Platonin ja hänen aikalaistensa (myös sofistien) 
teoksista tunnettuja ajatuksia. Erikoista on ehkä vain logos- 
termin käyttö tässä yhteydessä (373d). Sokrateen (nimi mai- 
nitaan ensimmäistä kertaa 373b) kaksi pääteesiä ovat, että 
to dikaion edellyttää tietoa ja että kukaan ei tee väärin tie- 
ten tahtoen. Tekijällä ei ole kirjallisia ambitioita, eikä dialo- 
gin kahta henkilöä ole millään tavalla luonnehdittu. 


372a Hyveellä tulee olla tehtävä; vrt. Valtio I 352d-, missä 
puhutaan hyveestä sielun tehtävänä tai kykynä. 

373a Oikean? kytkemisestä tuomarin taitoon vrt. Kleito- 
fon 408b, Kilpailijat 137d. 

373d »Puhe», logos, sisältänee tässä viittauksen rationaali- 
seen päättelyyn, joka on tiedon eräs perusta; vrt. to logisti- 
kon, sielun »järkiosa», esim. Valtio IV 439d. 

374a Runoilija: mahdollisesti komediankirjoittaja Epi- 
kharmos. 

374e »Johonkin nähden», tai ehkä »sinuun nähden»; teksti 
on turmeltunut, mutta ajatus tuntuu olevan se että oikea’ 
ja vasen? ovat relatiivisia käsitteitä. 

Eryksias 


Dialogin aiheena on omaisuuden, varsinkin aineellisen rik- 
kauden (plutos), merkitys. Aihetta lähestytään useilta kan- 
noilta, ja keskustelu päättyy monien mutkien kautta siihen 
positiiviseen tulokseen, että rikkaimmat ovat onnettomim- 
mat siksi, että heillä on suurimmat tarpeet. 

Tämä 'kyyniläiseltä? kuulostava teesi tuskin viittaa helle- 
nistiselle kaudelle, kuten on joskus luultu. Tekijä on saatta- 
nut olla esim. Antistheneelta vaikutteita saanut 300-luvun 
sokraatikko. Hän pyrkii selvästi jäljittelemään Platonin 
Kharmides-tyyppisten dialogien rakennetta ja tyyliä. Tulok- 
sesta puuttuu esikuvien eleganssi, mutta argumentointi on 
paikoin iskevää. Mitään erityisesti Platonin filosofialle tun- 
nusomaista ei teoksen sisällöstä kuitenkaan löydy. 

Sokrates selostaa keskustelua, jota hän on käynyt kolmen 
tuttavansa kanssa. Näistä ainakin kaksi on historiallisia hen- 
kilöitä: mm. Kharmideesta tunnettu Kritias ja Erasistratos, 
jonka setä Faiaks oli peloponnesolaissodan aikana poliittises- 
ti aktiivinen aristokraatti. Nimihenkilön Eryksiaan henkilöl- 
lisyys on epäselvä. 

Varsin monivaiheinen keskustelu jakautuu kolmeen pää- 
osaan: Sokrateen edustama käsitys, että viisaus on ihmisen 
arvokkain ominaisuus, vaikuttaa Eryksiaasta eristiseltä sai- 
vartelulta (393a—395€e); Kritias vastustaa Eryksiasta teesil- 
lään, että aineellinen rikkaus ei suinkaan aina ole hyvä asia 
(395€e—-397c); Sokrates todistelee, että omaisuuden täytyy 
olla käyttökelpoista johonkin tarkoitukseen, ja koska ihmisel- 

le ei ole hyväksi ruumiillisten tarpeiden runsaus ja rikkauk- 
sia käytetään ensi sijassa juuri näiden tyydyttämiseen, rikas 
on onneton (399c-loppu). Alussa on johdantojakso, ja ennen 
kolmatta jaksoa on välikohtaus, jossa Sokrates kertoo, että 
sofisti Prodikos on äskettäin esittänyt saman kannan kuin 
Kritias, mutta se kumottiin helposti (397c-399c). 


392a Zeus Eleutherioksen (Vapauttajan) stoa sijaitsi Atee- 
nan agoran luoteispuolella. Steiria on kylä Attikassa. Dialo- 
gin kuviteltu ajankohta on ennen Ateenan toimeenpanemaa 
Sisilian valloitusyritystä v. 413. 

393b Talentti on painomittana n. 30 kiloa. 

393e »Menestyä», eu prättein, myös »toimia hyvin». Tämä 
edellyttää tietoa, siis »viisautta». 

394bc Pulytion oli rikas ateenalainen. 

395a Kallias, vrt. Platonin Protagoras. 

397c Sofisti Prodikokseen Platon suhtautuu vähemmän 
torjuvasti esim. Protagoraassa. 

397e Jambirunoilija Arkhilokhoksen fragmentti (132 
West). 

399e—400d Kulttuurihistoriallisesti mielenkiintoista tie- 
toa, joka tuntuu sopivan 300-luvun oloihin. Ateenan Lyka- 
bettos-kukkulan arvoa ei silloin vielä ymmärretty. 

401c Negatiivinen todistelu lääketieteen merkityksestä 
ennakoi ajatusta tarpeiden minimoimisesta. Kr. khrösimos, 
»käyttökelpoinen», on sukua sanalle khremata, »omaisuus». 

402e » Vähän aikaa sitten»: vrt. 394e. 

404b »Lähteneet siitä»: 402a. 

406a » Tuollaiset asiat»: nimittäin uhkapeliin, juopotteluun 
yms. käytetyt välineet. Loppupäättely on esitetty kovin sup- 
peassa muodossa. 


Alkibiades II 


Tämän dialogin etäinen esikuva on Alkibiades I, mutta teki- 
jän ote on löyhempi ja myös kirjallisempi. Alkibiades II on 
todennäköisesti kirjoitettu vasta Platonin kuoleman jälkeen, 
300-luvun loppupuolella. Sen aihe — ihmisten pitäisi parem- 
min tiedostaa mikä on todella hyvää ja mikä pahaa — ja 
esitystapa osoittavat, että kirjoittajan mielessä on ollut Aka- 
temian ulkopuolinen lukijakunta. 

Alussa Sokrates tapaa nuoren Alkibiadeen, joka on juhlal- 
lisesti seppelöitynä menossa rukoilemaan jumalilta menes- 
tystä itselleen. Monin perustein ja esimerkein Sokrates todis- 
taa, että Alkibiades ei itse tiedä mikä on hänen todellinen 
etunsa ja että tällainen tietämättömyys on hyvin yleistä ja 
vaarallistakin. Lopuksi Alkibiades kiitollisena hyvistä neu- 
voista seppelöi jumalankuvan asemesta Sokrateen (vrt. Pidot 
213e). 


138c Oidipuksen kirous johti onnettomaan sotaretkeen, jota 
mm. Aiskhylos on kuvannut tragediassa Seitsemän Teebaa 
vastaan. 

141a-e Kohdassa on tahdottu nähdä viittauksia 300-luvun 
tapahtumiin, mahdollisesti Aleksanteri Suureen. Arkhelaos 
(vrt. Gorgias 470d) sai surmansa v. 399. 

143a Ko. heksametrirunoilija on tuntematon. Hän ei voi 
olla Hesiodos, jonka formulointeja on käytetty hyväksi 142de 
(vrt. Työt ja päivät 133—34). 

143cd Alkmaion (Alkmeon), Theban tarupiiriin kuuluva 

heeros, on äidinmurhaajana vähemmän tunnettu kuin Troi- 
jan tarupiirin Orestes. 

146a Euripideen Antiope-tragediasta; toinen variantti si- 
taatista, ks. Gorgias 484e. 

147bc Margites-hölmöstä kertovaa koomista eeposta pidet- 
tiin Homeroksen sepittämänä. Homerosta yritettiin usein 
selittää allegorisesti. 

148e Ammonin oraakkeli sijaitsi Libyan erämaassa. Eräät 
kreikkalaiset olivat jo varhain käyneet siellä, tradition mu- 
kaan mm. ateenalainen Kimon (k. 449 eKr.) ja Alkibiades. 
Kuuluisaksi tämä oraakkeli tuli varsinkin sen jälkeen kun se 
oli tervehtinyt Aleksanteri Suurta jumalana. 

149de Ilias 8, 548—552. 

150d Tekijä vihjaa että Sokrates olisi valmis opastamaan 
Alkibiadesta; daimonionin osuus tässä prosessissa (vrt. Alki- 
biades 1) jää epäselväksi. Homeros-sitaatti: Ilias 5, 127—128. 

151ab Seppelöimisestä ks. edeltä. Euripides-sitaatti: Foini- 
kian naiset 858—859. 


Aksiokhos 


Sokrates esittää rauhoittavia ja lohduttavia ajatuksia kuole- 
masta ikätoverilleen Aksiokhokselle (vrt. 364a selit.), joka 
sairastuttuaan on joutunut epäilyn ja pelon valtaan. Dialogia 
ei ole tarkoitettu filosofeille vaan sivistyneen yleisön luetta- 
vaksi. Kuten mielenylennyskirjallisuus yleensäkin teos operoi 
enimmäkseen vanhastaan tutuilla ideoilla. Tekijä on kuiten- 
kin pyrkinyt yhdistämään erilaisia aiheen lähestymistapoja, 
ja hän tavoittelee miellyttävää kirjallista muotoa ja lievästi 
juhlavaa, arkaisoivaa tyyliä. 

Teos jakautuu kahteen pääosaan. Alkuosassa ajatellaan 
kuolemaa elämän loppuna, toisessa osassa (369e-) parem- 
man elämän alkuna. 

Aksiokhos on selvästi hellenistisen kauden tuote, joskaan 
sitä ei voida ajoittaa tarkkaan. Se lienee joka tapauksessa 
ensimmäinen säilynyt esimerkki lohdutuskirjallisuudesta, jo- 
ka ei ole läheisesti sidoksissa mihinkään erityiseen uskontoon 
tai filosofiseen koulukuntaan. Platoniin se liittyy löyhästi, 
paitsi dialogitekniikan puolesta (varsinkin alussa on Valtion 
ja Faidroksen muodollisia reminisenssejä; vrt. myös ironinen 
kohta 366bc), myös siten että Sokrateen kaksi viimeistä vi- 
siota (370b—372) tuovat mieleen Faidonin ja Valtion loppu- 
myytit. Toisissa kohdissa (varsinkin 365c—-366b) on haluttu 
nähdä epäsuoraa stoalaista vaikutusta. Sofisti Prodikoksen 
puheen selostus (366d—368d), jossa kuvaillaan ihmiselämän 
surkeuksia jotka tekevät kuolemasta toivotun, sijoittuu reto- 
riseen traditioon. 


381 


ESITTELYJÄ JA SELITYKSIÄ 


Uskontojen historian kannalta mielenkiintoisia ovat viimei- 
sen jakson paratiisinkuvaus ja siihen liittyvä helvetinkuvaus, 
joissa Platonin eskatologiaan on yhdistetty mysteeriuskonto- 
jen näkemyksiä. 


364a Alussa mainittujen henkilöiden (Kleiniaasta vrt. Eu- 
thydemos) ja paikannimien ainoa funktio on antaa esityksel- 
le *platonilaista? väriä. Kynosargeen gymnasion sijaitsi Atee- 
nan kaupungin eteläpuolella; Kallirrhoe oli nymfien kultti- 
paikka. Se että Aksiokhosta oli yhdessä Alkibiadeen kanssa 
syytetty mysteerien häväistyksestä v. 415, on tuskin ollut 
tämän teoksen tekijän tiedossa (vrt. 364b ja loppu). 

365c »Näkymättömänä», aides, vrt. Ha(i)des, reettorien 
suosima sanaleikki. 

365d Drakon (600-luvulla) ja Kleisthenes (500-luvulla) 
kuuluvat tekijän kannalta Ateenan muinaisuuteen. 

365e—366b Ruumis vankilana (vrt. Faidon 62b) oli myös 
mysteeriuskontojen ulkopuolella esiintyvä ajatus. Se on tässä 
yhdistetty mahdollisesti stoalaisperäisiin ideoihin sielun ai- 
neellisuudesta. Taivaallisesta kuorotanssista vrt. Faidros 
246€—247e, 250b. 

366bc Prodikos (vrt. Platonin Protagoras) ei ole todellisuu- 
dessa voinut esittää tämän jälkeen selostettua puhetta, sillä 
mm. viittaukset nuorison kasvatukseen koskevat aikaisintaan 
300-luvun loppupuolen oloja. 

367c Boiotialaiset heerokset Agamedes ja Trofonios liitet- 
tiin varhain Delfoin oraakkelikultin yhteyteen; Trofonioksel- 
la oli omat mysteerinsä. Argoksen papitar oli Kydippe, hä- 
nen poikansa olivat Kleobis ja Biton. 

367d—368a Sitaatit ovat Iliaasta (24, 525; 17, 446—447), 
Odysseiasta (15, 245—246) sekä Euripideen kadonneesta tra- 
gediasta Kresfontes (fr. 449 Nauck). 

368b Bias, kotoisin Prienestä, oli yksi seitsemästä viisaas- 
ta, joista kerrottiin runsaasti legendoja ja kaskuja. 

368d—369a Esimerkit ovat 400-luvun Ateenan historiasta. 
Arginusain taistelun jälkiselvittelystä vrt. Platonin Apologia 
32bc. Kansankokouksen osanottajien lukumäärää on kovasti 
liioiteltu. 

369de Vrt. 365cd; Sokrates aloittaa ikään kuin uudestaan 
ja lähtee nyt teesistä että sielu on kuolematon. 

370b »Moniin perusteluihin»: lähinnä tulevat kyseeseen 
Platonin Faidon, Faidros (245c—) ja Valtio (X 608c-). 

3714—372 Loppumyytti sisältää hyvin heterogeenisiä ai- 
neksia; vrt. varsinkin Valtioon X 614b-. Kreikan historiasta 
tunnetaan useita Gobryas (Gobryes) -nimisiä persialaisia. 
Opis ja Hekaerge kuuluvat Artemis-myytin yhteyteen. Plu- 
ton on Manalan kuninkaan eräs nimi; Manalan joista ja tuo- 
mioista vrt. Faidonin loppumyytti. Heraklesta ja Dionysosta 
pidettiin mysteerien perustajina, Eleusiksen jumalatar on 
Demeter. Esimerkkitapaukset ikuista rangaistusta kärsivistä 
ovat vanhaa perua, mutta helvetin kuvaus on saanut uusia 
lisiä. Kannattaa panna merkille, että Sokrates on itse »kah- 
den vaiheilla» kertomuksen luotettavuudesta. 

Hakemistoon on otettu mahdollisimman edustava valikoima 
käsitteitä ja nimiä. Sitä ei ole laadittu mekaanisesti täydelli- 
seksi, vaan viitekohtien merkitystä ja tyypillisyyttä punniten. 
Hakemiston käyttäjää kehotetaan katsomaan kontekstia 
myös silloin kun viitteen jäljessä ei ole viivaa. Milloin viitet- 
tä ei ole kohdistettu Stephanus-numeroin, ko. hakusana on 
merkittävästi esillä koko viitetekstissä. — Merkki ~ tarkoit- 
taa suhdetta tai yhteyttä, vino viiva / vastakohta-asettelua. 


Teosten nimien lyhenteet 


Nide, 
Aks Aksiokhos VII 
Alk I Alkibiades I VII 
Alk IT Alkibiades II — VII 
Ap A pologia | 
Demod Demodokos VII 
Epin — Epinomis VII 
Erks Eryksias VII 
Euthd Euthydemos II 
Euthf — Euthyfron I 
Fd Faidon ITI 
Fdr Faidros [TI 
Flb Filebos V 
Grg Gorgias JI 
HpMa Hippias, laaj.d. VII 
HpMi Hippias, lyh.d. l 
Hprk Hipparkhos VII 
Hyv Hyveestä VII 
lon lon | 
Khrm Kharmides I 
Kilp Kilpailijat VII 
Kirj I- Kirjeet I- VII 


SIVU 
316 
31 
298 
9 
255 
5 
279 
169 
125 
5 
143 
267 
5 
85 
87 
223 
265 
107 
147 
212 
120 


Kleit 
Krat 
Krit 
Krits 
Lakh 
Lt I- 
Lys 
Men 
Min 
Mnks 
Oik 
Pid 
Prm 
Prt 
Sis 
Sof 
Thg 
Tht 
Tim 
Vlt I- 
Vitm 

Nide, 
Kleitofon VII 
Kratylos II 
Kriton I 
Kritias V 
Lakhes I 
Lait I- VI 
Lysis I 
Menon II 
Minos VII 
Meneksenos II 
Oikeamielisyydestä VII 
Pidot ITI 
Parmenides ITI 
Protagoras I 
Sisyfos VII 
Sofisti V 
Theages VII 
Theaitetos ITI 
Timaios V 
Valtio I- IV 
Valtiomies V 


sivu 
192 
217 
39 
247 
57 


181 
107 
234 
149 
271 
81 
207 
213 
248 
5 
198 
261 
157 

aakkoset ks kirjaimisto. 


Adeimantos Ap 34a, Prt 
315e, Prm 126a, Vit. 

Adoniksen ruukut Fdr 276b. 

adoptointi Lt IX 878a-. 

Afrodite Pid, Flb 12b—. A:n 
tähti Epin 987b. 

Agathon Prt 315e, Pid. 

aiheuttaja = VItm 281d-, Flb 


30a-, HpMa 296€e-. Vrt de- 
MIUTEI, SYY. 

aika ~ ikuisuus Tim 37d-. 
Vrt joutoaika, liike, vanha. 

aine, aineellisuus Sof 246a-, 
Tim 31b-, 53c-. Vrt aisti- 
mukset, alkuaineet. 

Aiskhylos ks tragedia. 

Aisopos Fd 60c-, 
123a. 

aistimaailma Vlt VI 507b-. 
Vrt ideat, ilmiöt, syntyminen. 

aistimukset Khrm 167c-, 
Fd 75a-, Tht 184b-, VIt VII 


Alk I 


523a-, Sof 246a-, Tim 
43c-, 6lc-, Fib, Kirj VII 
343c, Aks 365d-. 

aivot Tim 73c-. 

ajanviete vrt joutoaika, lei- 
kittely. 

ajattelu Tht 189e, Vit VI 


510a—, VII 518e, Sof 263e; 
a. ~ mielihyvä Fib. Vrt järki, 
tieto, ymmärrys. 


Akatemia (Akademeia) Lys 
203a, Aks 367a. 

Aksiokhos Euthd 271b-, 
Aks. 


aktiivisuus/passiivisuus 
Euthf 10a-, Grg 476b-, 


Krat 386e-, Tht 156a-, 
182a-, FIlb 27a-. 
alastomuus Prt 321la-, 


352a-, Grg 523c-, Vit V 
452a-. 


alkeisosaset vrt kirjaimisto. 

Alkibiades Prt, Grg 481d-, 
Pid, Alk I, II. 

alkuaineet Fd 98b-, Tim 
31b-, 42e-, 47e-, Lt X 
889b-, Epin 981c-, 984b-. 
Vrt kirjaimisto, prinsiippi. 

alueenvalvojat LtVI758€e-. 

ammatit = alhaiset a. Vlt VI 
495e, Lt V 741le-, Alk I 
131b, Kilp 137b, Aks 368b; 
erikoistuminen Khrm 172d-, 
Vit II 370b-I1II 372d-, Tim 
17c-, Lt VIII 846d-. Vrt 
asiantuntemus, käsityöläiset, 
taito. 

Ammon Fdr 274d-, Vitm 
257b, Lt V 738c, Alk II 
148e-. 

Anaksagoras Ap26d-, Krat, 
Fd 72c, 97b-, HpMa 283a, 
Kirj II 311a. 

anamnesis Men 81d-, 98a, 
Fd 72€-, 9le-, Fdr 249b-. 
Vrt muisti. 


Antifon (Pyrilampeen p.) Ap 
33e, Prm. 

Antisthenes Fd 59b. 

Anytos Ap, Men 89e-. 

Apollodoros (faleronilainen) 


Ap 34a, 38b, Fd 59a—, 117d, 
Pid. 

Apollon lainsäätäjänä Vlt IV 
427b, Lt I 624a, 632d; neuvo- 
nantajana Lt IX 871b-; vrt 
Delfoi, oraakkeli. A./Diony- 
sos Lt II 653d. A. ~ Helios 
Lt XII 946a-. 

aporia Khrm 169c, Men 79e, 
Sof 241b, Alk I. Vrt Sokrates. 

Ares sotilaiden jumalana Lt 


XI 920d. A:n tähti Epin 
987e. 
Aristeides — (nuor.) Lakh 


179a, Tht 151a, Thg 130a-. 
Ks myös poliitikko. 

Aristippos Fd 59c. 
Aristodemos Pid. 
Aristofanes Ap 19c, Pid. 
aristokratia Mnks 238b-, 


Vit VIII 544e, Vitm 301a-. 


Aristoteles  Prm. 

aritmetiikka = HpMi 366c-, 
Grg 450e-, Tht 145a-, Vit 
VI 510c, VII 521d-, Flb 


55e-, Lt VII 817€-, Epin. 
Arkhedemos — Kirj VII 339a, 
349d, II, III 319a. 
Arkhelaos = Grg 470d-, Thg 
124d, Alk II 141d. 
Arkhytas — Kirj VII 338c-, 
IX, XII, XIII 360c-. 
arpominen ~ vetoaminen ju- 


maliin VIt V 460a-, Lt III 
690c. 
Artemis Krat 406b, Tht 


149b, Lt VIII 833b. 


arvelu Vit VI 5lle. Vrt luu- 
lo, mielipide. 
arvo Hprk 231d-, Erks 


393c-. Vrt hyvä, hyöty. 
aseistus, asetaistelijan taito 
Lakh 178a-, Euthd 271c-, 
Lt I 625d-. Vrt sotilaat. 
asiantuntemus Ap, Lakh, 
Ion, Lys 209c-, Prt 319b-, 
Grg 455a-, Alk I, Demod 


380e—. Vrt poliitikko, taito, 
tieto. 
Aspasia  Mnks 235e-. 
Assyria Lt III 685c-. 
astrologia ks tähtitiede. 
asunnot Lt VIII 648c-. 


Ateena valtiomuoto Mnks 
238b-, Lt III 698a-, Kirj 
VII 324b-; vrt demokratia. 
A. sivistyksen keskus Prt 
337d, Lg I 642c. A:n muinai- 
suus Mnks, Tim 20d-, Krits, 
Lt III. 


ateenalainen vieras Lt, Epin. 

Athene Tim 23d-, Krits 
109c, Lt I 626d, VII 796b, 
XI 920d-. Vrt panateenalais- 


juhla. 
Atlantis Tim 20c—, Krits. 
aurinko Vlt VI 508a-, Tim 


38c-, Epin 986b-. Vrt He- 
lios, taivaankappaleet. 


autuaiden saaret Grg 523a-, 
Vlt VII 519c, 540b. Vrt. eska- 
tologia. 

avaruuskuviot ks geo- 
metria. 

avioliitto  Euthd 306d, Vitm 
310b—, Lt I 631d-, IV 


721a-, VI 771d-—, XI 924c-; 
a:n valvojat Lt VI 783€e-; 
avioero Lt VI 784b-, XI 
929e-. Vrt. naimaliitto. 


Bakis Thg 124d. 

barbaarit/helleenit Mnks, 
VIt V 469b-, Vitm 262d-, 
Krits 108e-, Epin 987d-, 
Alk I 105b-, Kirj VIII. B:ien 
kielet Krat. 

bakkantit Ion 534a, Lt II 
672b, VII 815c. 

Bendis Vilt I 327a—, 354a-. 


Daidalos — Euthf 11c-, Men 
97d, Alk 1 121a, HpMa 282a. 


daimon = Ap 24b, 27d, Lys 
223a, Krat 2397e-, Pid 
174d-, 202e—, 220c-, VIt X 
617d-, Tim 90a, Lt IV 


713c-, VIII, X, Epin 984€e-, 
Aks 371c. Vrt daimonion, ju- 
malat. 

daimonion, Sokrateen Ap 
31c-, 40a-, Euthf 3b, Euthd 
272d, Fdr 242b-—, Tht 150c-, 
210c, Vit VI 496c, Sof 252c, 
Alk I 103a-, 124c, Thg 
128d-. 


HAKEMISTO 


Damon Lakh 180d-, VIt III 
400b-, IV 424c, Alk I 118c, 
Aks 364a. 

Dareios ks persialaiset. 

degeneroituminen 
VIII-, Krits 120e-. 

Delfoi = Ap 21a-, Lys 205c, 
Lt III 686a, XI 914a, XII 
950e, Epin 988a, Alk I 
124b-, Aks 367c. Vrt Apol- 
lon, oraakkeli. 

Delos Krit 43c-, Fd 58a-, 
Aks 371a. 

Demeter Krat 404b, Lt VI 
782b, Aks 371e. 

demiurgi Vlt X 596b-, Sof 
233e, 266c, Tim 28a-, 68e-, 
Lt X 903b-, Epin 981c. Vrt 


VIt 


luoja. 

Demodokos Ap 33e, Thg, 
Demod 380a. 

demokratia Ap 2la, Prt 
324c-, Grg 481d-, Mnks 
238b—, Vit VIII 544, 
555b-, Vltm 291d-, Lg 
IIT-, Kirj VIII 353e, V 
321d-. 

dialektiikka Prt 316b, 


333c-, Grg 448d-, Men 75d, 
Euthd, Krat 390c-, Fdr 
265d-, Prm, Vlt VI 511b-, 
VII 531d-, Sof, Vltm 282b--, 
Flb 15€e-, 5S7e-, Lt XII 
965b-, Kirj VII 343e, II 
314d. Vrt kyselymetodi. 

dihairesis Krat 424a, Fdr 
265e-, Prm 135a-, Sof, 
Vltm. Vrt dialektiikka, paloit- 
telu. 

Dike ks Oikeus. 

Dion Kirj. 

Dionysios (vanh.)  Kirj VII 
327b, 332c, VIII, II 313a. 

Dionysios (nuor.)  Kirj. 

Dionysodoros — Euthd. 

Dionysos Krat 406b, Pid 
175e, 177e, Fdr 265b, Flb 
6le, Lt II 653d-, Aks 37le. 
D:n juhlat Grg 472a, VIt V 
475d, Lt I 637b, VIII 844d. 
D:n kuorot Lt II 665b-. 

Diotima Pid 201d-. 

dityrambi Ap 22a, Ion 534c, 
Fdr 238d—, Vit III 394c, Lt 
III 700b-. Vrt runous. 


Dodona  Fdr 244b, 275b, Lt 
V 738c. 
doorilaiset Krat 409a, Lt III 


682e—, Kirj VII 336c; d. sä- 
velet Lakh 188d, 193d, Vit 
III 399a, Lt II 670b. 


edistys, kulttuurin Prt 
320c-, Fdr 274c-, Vltm 
273a-, Tim 22c-, Lt HI 
677c-, HpMa 281d-. 

eepos ks epiikka. 

eetteri Tim 58d, Epin 981c, 
984c-, Aks 366a. 

eforit Lt III 692a, IV 712d, 
Alk I 121b, Kirj VII 354b. 

Egypti Grg 482b, 511d, 
Mnks 239e—, Euthd 288b, Fd 
80c, Fdr 274c—, Vit IV 436a, 
Vltm 290d, Tim. 21c-, Krits 
113a-, Flb 18b, Lt II 656d-, 
VII 799a-, XII 953e, Epin 
987a. 

ei-olevainen Prm l6le, Sof. 
Vrt olematon, olevainen. 


Ekhekrates Fd, Kirj IX 
358b. 

elealaiset Fdr 261d, Prm, 
Tht 180e-, Sof, Vltm. 

Eleusis Mnks 243e, Aks 
37le. 

elintarvikkeet Lt VI 782a-, 
VIII 842c-. Vrt ravinto. 

eläin käyttäytyminen Lakh 


196e-, Vit II 372d-, V 


HAKEMISTO 


451d-, VI 493a-,IX 586a-, 
Lt VIII 836c, 840d+-; eläin- 
ten luominen, lajit Prt 320c-, 
Tim 39e-, 91d-. Vrt hevo- 
surheilu, koira, metsästys. 

elämä, oikea Krit 48b-, Grg 
451d-—, 492d-, 513c-, Euthd 
292a-, Fd, Tht 172a-, VIt, 
Flb, Lt V 733a-, VII 806d-. 
Ks myös sielu. 

Empedokles Men 76c, Tht 
152e, Sis 389a. 

enemmän/vähemmän Flb 
24a—, 41d—. Vrt. suuri/pieni. 

ennustaminen Ap 22b-, 33c, 
39c, Lakh 195e, 199a, Ion 
531b, Euthf 3b-, Pid 188c-, 
202e-, Fdr 244a-, 275b, 
Vltm 290c-, Lt X 908d, Epin 
984e—; e. ~ maksa Tim 
71d—. Vrt oraakkeli. 

epiikka Ion, Vit II 377e-, 
Lt II 658d. Vrt Hesiodos, 
Homeros. 

Epikharmos Grg 505e, Tht 
152a, Aks 366c. 

Epimenides Lt I 642d, III 
677d. 

epätosi ks valhe. 

Er Vit X 614b-. 

Erasistratos Erks. 

Erastos Kirj VI, XIII 362b. 


erehtyminen Men 97a—, Tht 
187d-, 199a-. Vrt käsitys, 
mielipide. 

eri ks sama. 

erikoistuminen ks ammatit, 


omansa hoitaminen. 


eristi Men 75c-, Euthd, Fd 
90b-, Tht 167e-, Vit V 
454a—, VII 539b-, Sof 
225a—, HpMa 304b. Vrt väit- 
tely. 

erittely ks dihairesis. 

Eros Pid, Fdr. Vrt rakkaus. 


erotiikka ks rakkaus, sek- 
suaaliset suhteet, Sokrates. 

erotuomari vrt tuomari. 

Eryksias Erks. 

Eryksimakhos 
Fdr 268a. 

esikuva, hyvä/huono Tht 
176e. Vrt jumalat, malli. 

esipuhe, lakien [Lt IV 715e, 
721b-, IX 854a, Kirj III 
316a. 


Prt 315c, Pid, 


esitystapa Mnks, Vit III, 
Fdr, Sof 217c-. 
eskatologia = Grg 523a-, Fd 


81c-, 107c-, Fdr 249a-, VIt 
X 614b-, Aks 370b-. Vrt 
kuolema, sielu. 

etymologiat Krat, Fdr 238e, 
244b-, 251c. 

Eudikos  HpMi, HpMa 286b. 

Eudoksos Kirj XIII 360c. 

Euenos Ap 20b, Fd 60d-, 
Fdr 267a. 

Eukleides Fd 59c, Tht 143c. 

eunukki Prt 314c, VIt V 
479c, Lt III 695a-, Alk I 
121d, Kirj VII 332b. 

Euripides Ion 533d, Grg 
484e-—, Kirj I, Thg 125b. Vrt 
tragedia. 


Euthydemos Euthd, Krat 
386d, Pid 222b, Vlt I 328b. 
Euthyfron Euthf, Krat 

396d-. 
Faidon Fd. 
Faidros Prt 315c, Pid, Fdr. 


Fainarete Tht 149a, Alk I 
131e. 

Filebos Flb. 

filosofia yleistä Lys 212d, 
Fd 63e-, 80d-, Pid 204a-, 
Fdr 278d-, Prm, Kirj VII 
340b-, II 311e-, XIII, Kilp; 
f. alkaa ihmettelyllä Tht 


HAKEMISTO 


155c. Filosofin luonnehdinta 
Tht 172d-, Vit V 474c-, VI 
485a—, VII 535c-, Sof 
253c—; f. valtion johdossa 
Grg 521d, Vit II 375e-, V 
473b-, VI 484a-, Tim 18c, 
Lt IV 711d-, Kirj VII 
326a-, 335d, IX; koulutus 
Vit VI 497d-, VII 536c-, 
Tim 47a-, Epin. Entisaikojen 
f. Sof 242c-, Vltm 272b-. 
F. ~ musiikki Lakh 188d, Fd 
6la, Vit III 410d-, Sof 
242d—, 259d-, Tim 73a, 88c, 
Fib 67b. F. ~ vapaus Tht 
167e—, 172d-, Vlit VI 
499b-, VII 519d-. F:n arvos- 
telu Grg 484c-, Tht 172c-, 
Vit I 336b-, VI 487b-, 
497d-, Kirj VII, Kleit. Filo- 
sofi/sofisti Prt, Sof 216b-, 
HpMa; f./eristi Euthd; f./ 
reettori Grg, Fdr 26la; f./ 
valtiomies Euthd 305c-, Sof 
216b-, Vltm, Kirj VII. F:n 
kuolema Grg 526c, Fd. Filo- 
sofian tärveltyminen VIt III 
407c, VI 490e-. 
foinikialainen myytti 
414c-. Vrt Kadmos. 
fratriat Lt V 746d, VI 
785a-. 
fryygialainen musiikki Lakh 
188d, Vlt III 399a. Vrt kory- 
bantit. 


Vit II 


fylet Lt VI 760b-, VIII 
828b. 
genealogia jumalien g. 


Tim 40d+; ihmisten Tht 
174e—, Alk I 120e-. 
geometria HpMi 367d-, 
Men 82a-, Euthd 290b-, 
Krat 436d, Tht 143d-, 
162e—, Vit VI 509d-, Vitm 

257a-, Sis 388e. Kuviot Men 
74d-, Tim 53b-, Epin 
981b-, stereometria VIt VII 
528a-, Lt VII 819d; suhteet 
Grg 465b-, 508a-, Tim 
31c-, Lt VI 757b-. G. kas- 
vatuksessa Vlt VII 526c-, Lt 
VII 817e-, Epin 990d-, Kirj 
III 319c. 

giganttien taistelu Sof 246a. 

Glaukon (Platonin veli) Pid 
172c, Prm 126a, Vit. 

Gobryes Aks 371a-. 

Gorgias Ap 19a, Grg, Men 
70b-, Pid 198c, Fdr 261c, 
267a, Flb 58a-, HpMa 282b, 
Thg 127e. 

Gyges Vit II 359c-, X 612b. 

gymnasion Lt VI 761c. Vrt 
Lykeion, urheilu. 


haaste ks kanne. 
Hades ks Manala. 
hahmo = Euthf 5d, Fib 16c-, 


HpMa 289d, 297b-. 
ideat, muoto. 

haikara Alk I 135e. 

hajoaminen ks syntyminen. 

hajuaisti Tim 66d-. Vrt ais- 
timukset. 

hallinto ihannevaltion VIt 
II—; toiseksi parhaan valtion 
Lt IV-; Atlantiksen Krits 
119a-. Vrt seur. 

hallitsija = ihanneh. Fdr 252e, 
Vit III 412b-, V 463a-, 
473b-, VI 502a-, Vltm 
292b-, Alk I 120e-, Kilp 
139a; kaikkien kansojen Alk 
II 141b-; ei tarvitse lakeja 
Lt IX 875b-; ei kadehdittava 
Tht 174d-, VIt I 346e-, Kirj 
V. Vrt filosofia, kuningas, ty- 
ranni, valta, valtiomies. 


Vrt 


HAKEMISTO 


haltioituminen  Ap22b-, Ion 
533c-, Men 0%99c-, Krat 
396d, 428c, Fdr, Min 318b-, 
Hyv 379c-. Vrt korybantit. 

halu eri lajeja Vit IV 437a-, 
VIII 553b-, IX 571a-, Flb 
34d-, Lt V 732e. H:n sijainti 
ruumiissa Tim 69c-; h:n koh- 
de Pid 200a-, Fdr 230d, VIt 
V 474c-; seksuaalinen h. Lt 
VIII 835b-. Liiallinen h. Fdr 
238a-, 253e-, Vit VIII-, Lt 
VIII 831e, IX 863b-, Erks 
397a-. Vrt aistimukset, nau- 
tinto, tahto. 


harhauttaminen = Fdr, Vit III 
413b. Vrt valhe. 

harkinta ks järkevyys. 

harmonia ihmisessä  Grg 


482b-, 525a-, Fd 92b-, Pid 
187a—, Sof 259e, Tim 87c-:; 
musiikissa Fd 85e—, VIt VII 
530d. Vrt laulu, musiikki, so- 


pusointu. 
harvainvalta ks oligarkia. 
hautajaismenot  Mnks 234b, 


Lt XII 947b-, 958c-, HpMa 
291d-, Min 3154d. 
havainto ks aistimukset. 
hedelmäsato Lt VIII 844d-. 
hedonismi ks nautinto. 
heeroskultti Ap 27e, 4la-, 
Krat 398c-, Lt IV 717b, V 
738d. Vrt daimon. 


Hefaistos Krits 109c, Lt XI 
920d. 

Hekaerge Aks 371a. 

Helios Tim 22c, Lt VII 
821b, XII 945e—. 

helleenit kuuluvat yhteen 


Vit V 469b-; ovat lapsia Tim 
22b. Vrt. barbaarit. 


helvetti ks eskatologia. 
hengitys Tim 78a-. 
Hera Krat 404b-, Lt VI 

714a—, Epin 984d. 

Herakleides (syrakusalai- 
nen) Kirj VII 348b-, III, 
IV. 

Herakleitos Krat 401d-, Pid 
187a, Tht 152e, 160d, 179d-, 
Vit VI 498b, HpMa 289a-. 

Herakles HpMa 293a-; H:n 
kivi Ion 533d-, Tim 80c; H:n 
pojat Lt III 685d-; H:n pyl- 
väät Tim 24e-, Krits 108e, 
114b. 


herjaus [Lt VII 800b-, XI 
934e-. 

Hermeias — Kirj VI. 

Hermes -juhla Lys 206c-, 


223a—; -patsas Hprk 228d. 
H:n tähti Tim 38d, Epin 
987b. 


Hermogenes Krat, Fd 59b. 

Hermokrates Tim 19c-, 
Krits 108a-. 

Hesiodos Ion 531a-, VIt II 


363a-, Lt HI 677d, 690e, IV 
718e, Min 318€e-. 

Hestia Krat 401b-, Fdr 
247a, Lt V 745b, VIII 848d. 

hetki Prm 156d-. Vrt aika, 
liike. 

hevosurheilu  Ap25a-, Lakh 
185c-, Men 70a-, Prm 
126c-, Lt VIII 834b-. Vrt 
valjakkovertaus. 

hillittömyys Vlt IV 425e, 
VIII-, Lt IV 714a-, V 
733e-, Erks 396e-. Vrt jär- 
kevyys, nautinto. 

himo ks halu. 

Hipparinos — (vanh.) 
VIII. 

Hipparinos (nuor.) 
324a, VIII 356a-. 

Hipparkhos Hprk. 

Hippias (tyranni) 
124d-, Hprk 229b. 


Kirj 


Kirj VII 


Thg 


HAKEMISTO 


Hippias (sofisti) Ap 19e, 
HpMi, Prt, Fdr 267b, HpMa. 

Hippokrates (ateenalainen) 
Prt. 

Hippokrates (lääkäri) Prt 
311b, Fdr 270c. 

Hippothales Lys. 


historia Kreikan Mnks, Lt 
ITI. 

holhooja Lt VI 766c-, XI 
922a-. 

Homeros — HpMi, Ion, Tht 


152e, Vit II 380a—, X 595b-, 


599c-, Hprk 228b, Min 
318e-. 
homoerotiikka ks poikarak- 


kaus, seksuaaliset suhteet. 
hopeinen suku ks kulta. 


huilunsoitto Krit 54d, Prt 
347c-, Pid 176e, 212c-. 
hulluus, eri lajeja Fdr 


244a-, 265a-, Tht 157e-, 
Alk II 138c-. Vrt haltioitu- 
minen, järjettömyys, mielisai- 
raus. 


humala ks juomingit. 
hurmio ks haltioituminen. 
hurskaus — Euthf, Prt 331a-, 


Lt, Epin 988e-, Aks 372a. 
Vrt hyve, jumalat. 


hybris ks hillittömyys, väki- 
valta. 

hymni ks ylistys. 

hypoteesi Euthf 11b-, 


Khrm 169d, Men 86c-, Fd 
92d-, 100a-, Prm 127d-, 
Vit VI 510b-, Sof, Tim 61d. 
hyrrä Vit IV 436d, Lt X 
897e-. Vrt liike. 
hyve tavoiteltava Ap 30b-, 
Grg, Tht 176b-, Vlt, Krits 
120e-, Lt, Alk I 134b-. H. 
opetettavissa? Prt, Men, 
Euthd, Kleit, Hyv. H. nuori- 
son kasvatuksessa Prt, VIt 


IV-, Lt I 643e-, IV 718c-, 
V 730e-, VII, Alk I 124€e-, 
HpMa 283b-. Yleiset h:n 
määrittelyt Khrm 161a, Prt 
330a-, 36la-, Men 7le-, 
100a, Pid 212a, Vit IV 
444d-, Sof 247a-, Lt II 
636b-, III 678e—, X 900d-; 
kardinaalihyveet Lakh, 
Euthf, Khrm, Prt 325a, 349b, 
Men 79a-, Grg 507a-, Fd 
68c-, Vit I, IV 427e-, 
442a-, VII 536a-, Vltm 
306a-, Lt I 630a-, X 900a-, 
XII 962d-, Alk I 121e-, 
Kilp 137e. Vrt nainen. 
hyvä — vaihtelevia käsityksiä 
Euthd 278e-, Fdr 261c-, 
Flb, Lt II 66la—; h. ~ kaunis 
Lys 216c-, Men 77b-, Pid 
204d-, Vit VI 507b, Flb 
64e-; h. ~ hyödyllinen 
Khrm 163e—, Prt 333d-, Grg 
470a-, Men 87e, HEuthd 
280b-, Tht 177d, Hprk 
227a—, Alk II 146e-; h. ~ 
miellyttävä Prt 351b-, Grg 
494e-, Vit VI 505b-, Flb; h. 
— tieto Lakh 199c-, Khrm 
174b-, Prt, Grg 459c-, 
489e-, Vit VI 505b-; h./ 
paha Prt 343d-, Grg 467d-, 
Fdr 261c-, Tht 176a, Vlt X 
608e-, Vltm 273b-, Tim 
4le—, Fib, Lt X 896e-, Alk 
II. H. elämä vrt elämä. H. 


ihminen HpMi 376b, Lys 
216c-, Men 7le, Alk I 
124d-, Min 319a, Hyv 


378e-, Erks 397e-; vrt hyve. 
H:n idea Prm 130b, 135c, VIt 
VI 505a-, VII, Tim 29d-, 
Flb 20d, 54c-. 

hyöty Euthf 15a, Khrm 
164a-, 173a-, Prt 333d-, 


HAKEMISTO 


Fdr 230e-, 237b-, Vit I 
332e-, V 457b, Alk I 114a, 
HpMa 284d-, 295c-, 303e, 
Kleit 409c, Kilp 136b-, Hyv 
376e-, Hprk, Erks 40la-, 
Alk II. 


häpeäntunto Prt 322c. Vrt 
järkevyys. 
ideat Men 72b-, Euthd 


300e-, Krat 386e-, Fd 65d, 
74a-, 100a —, Pid 210d-, Fdr 
247c-, Prm 128€e-, VIt V 


478e-, VI 504c-, Sof 
246b-, Vltm 258c, Tim 
51b-, Flb 15b-, Lt IX 


859d-, XII 965c, Kirj VII 
342a-; vrt hahmo, muoto, 
olemus. I. malleina Prm 
132d-, Vit VI, Tim 30c-, 
37c-; ajattelun kohteina VIt 
VI 486e, Tim 28a-. I./aisti- 
maailma Vlt V 476a-, VI 
506b-, Tim 48€e-;: vrt vas- 
taanottava. I. ~ elävä olento 
Tim 30c-. I:den toteutumi- 
nen Vlt X 596a-, Tim 39e-. 
I. ~ luokat Tht 178a, 185b-, 
Sof 253d-; vrt luokka. I. ~ 
ajatus Prm 132b-. 
ihannevaltio Kallipolis VIt 
VII 527c; i:n järjestelyt VIt 
II-, Vitm 293d-, Tim 17c-, 
Lt IV 713b-, V 739b-. I:n 
toteutus mahdollinen VIt V 
471c, VI 499b-, 502c, Tim 
19b-; i. perustettu ajatuksis- 
sa Vit IX 592b. Vrt valtio. 
ihminen — maailmankaik- 
keus Tim 88c-; i. ~ jumala 
Euthf, Tht 176a-, Vit II 
363a-, Lt I 631b-, Min 
318e; i. tutkija Krat 399c; i. 
lempeä Sof 222b-, myös jul- 
ma Lt VI 766a. I. hyvän ja 

pahan välillä Euthd 305e-; 
ansaitsee huomiota Lt VII 
803b-. I. kaiken mitta Krat 
386a, Tht 152a, 162c. I:n idea 
Prm 130b. I:n luominen Prt 
320c-, Tim 41d-. Ihmisvi- 
haaja Fd 89d. I. ~ sielu Alk 
I 130c-. 


ihmisuhri Lt VI 782c, Min 
315c. 

ikuisuus Ap 40e; ajan esiku- 
va Tim 29a-, 37d—. Vrt 
ideat, kuolema. 

ilma alkuaineena 7Tim31b-, 


48b, Epin 981c-. Vrt alkuai- 
neet. 

ilmasto, Hellaan Epin 987d. 
ilmianto Krit 44e-, Lt V 
730d. 

ilmiöt, taivaan Epin 978c. 
Vrt ideat, syntyminen, tai- 
vaankappaleet. 

ilo ks mielihyvä. 


innoitus, inspiraatio ks hal- 
tioituminen. 

intellekti ks ajattelu, järki. 
intohimo vrt halu. 

Ion (rapsodi) Ion. 

ironia Ap 37e-, Grg 489e, 


Krat 384a, Euthd 302b, Smp 
2l6e—, Vlt I 337a, Sof 
268a—, Lt X 908e, Kilp 133d. 
Vrt Sokrates. 

Isis Lt II 657a-. 

Isokrates Euthd 304d-, Fdr 
278e—, Kirj XIII 360c. 

isä kaikkeuden Tim 28c, 
37c—, 50d, Kirj VI 323d. 
Hyvä/kaunis i:nä Vlt VI 
506e, HpMa 297b. I:n syyttä- 
minen vrt vanhemmat. 

isänmaa Krit Sla—, Prt 
346a-, Mnks, Vlt IX 592a, 
Kirj VII 336c. 


HAKEMISTO 


Italia CGrg 493a, Vlt X 599e, 
Tim 20a, Lt II 659b, VI 777c, 
Kirj VII, III 317c, Erks 
392d-. 

itsemurha 
873c-. 

itse i:nsä voittaminen Prt 
358c, VIt IV 430d-, Lt I 
626e—; i:nsä tunteminen, vrt 
tunteminen; i:stään huolehti- 
minen Alk I 127e—, vrt oman- 
sa hoitaminen. Itserakkaus Lt 
V 731d-. Itseriittoisuus Lys 
215a-, Tim 33b-, vrt valtio. 


Fd 61d- Lt IX 


jalomielisyys Men 74a, 88a, 
Vit VI 486a-, VII 536a, Kirj 
IV 320b. 

jalostaminen ks kasvatus. 

jana, jaettu Vlt VI 509d-. 

jano ks halu. 

jaollisuus, jaottelu idean 
Prm 131c. Vrt dihairesis. 


johdanto VIt II 357a. Vrt esi- 
puhe. 
Joonia Lakh 188d, Euthd 


302c, Pid 182b, 220c, Thg 
129d. J:n filosofia Tht 179d-, 
Sof 242d. J. epiikassa Lt III 
680c-. 

joutoaika Ap 23c, Euthf 15e, 
Prt 314d, Fdr 229d-, Tht 
155a, 172d—, 187d-, Krits 
110a, Lt VIII 832d, HpMa 
281a, Thg 12la. 

joutsen Fd 84e-. 

juhlat vrt juomingit, kilpai- 
lut, kultit. 

jumalat j:ien olemassaolo Ap 
23d-, Tht 162d-, Vit II 
365d-, Lt X 885b—; j. taruis- 
sa Euthf 6a—, Ion 531c, Mnks 
237c-, Pid, Fdr 229b-, Vit 
IT 379b-, Vltm 269e, Tim 
40d-, Krits 109b, FIb 12b-, 

33b, Lt X 886b-. J. ~ kos- 
mos, sielu Fdr. 246e, Tim 
29d-, Lt VII 821a-, X, Epin 
978d-, 983a; vrt maailma, 
taivaankappaleet. J. ~ luoja 
Vit X 597b-, Tim 68€e-, 
71a—; vrt demiurgi. J:ien ku- 
vat Prt 322a, Pid 215a-, Fdr 
251a-, Tim 37c, Lt XI 
931a-, Epin 983€e-, Kirj 
XIII 361a; vrt Hermes. J. 
hallitsevat, valvovat Ap 35c, 
41d, Mnks, Fd 62b-, Pid 
203a, Vit X 613a-, Sof 
216a-, Vltm 269d, 274b-, 
Tim 30c, Lt, Alk II 148€e-; 
vrt daimonion. Manalan j. Ap 
4la—, Krit 54c, Lt IV 717a, 
VIII 828c-. J:en lahja, valit- 
tu Ap 30d-, Ion 534c-, 
542a-, Lys 204c, Men 99c-, 
Vit VI 492a—, IX 592a, Lt IV 
709a-, IX 875c, Kirj II 311d, 
Hyv 379c-; vrt haltioitumi- 
nen. J:ien tahdon tulkinta Ap 
21b, Euthf, Vit II 364b-, Lt 
IX 871b-, X 885b-, Alk II; 
vrt ennustaminen. J:ien pal- 
vonta, = totteleminen Ap, 
Euthf, Vlt II 377e-, X 607a, 
Lt, Epin, Kirj VIII 357c, Min 
318e-, Alk II; vrt hurskaus, 
kultit. J. esikuvana Tht 
176a—-, Vlt X 613a-, Tim, 
Lt, Epin, Alk I 133c-. Juma- 
lattomuus Euthf 4c, Lt X, XI 
917b. 

juoksu ks. urheilu. 

juomingit, juopuminen Lys 
223a, Pid, Fdr 240e, 256b-, 
Tht 173d, Vlt III 403e, Lt I 
626e—; i:nsä tunteminen, vrt 
637a—, II, VI 775b-, Thg 
129b-, Min 319e-. Vrt bak- 
kantit, Dionysos. | 

jäljittely = taiteissa ja taidois- 
sa Vit III 392d-, V 472d, VI 
500e-, X 595a-, Sof 234b-, 
264d-, Vltm 277a-, 288c, 
Tim 19d-, Krits 107c-, Lt 
II 655d-, IV 719c, VII 
798d-, Epin 975d; vrt malli. 
J. kasvatuksessa Vit II-, Lt 
VII; vrt jumalat. J. kielessä 
Krat 422e-, 430a-. J. maail- 
mankaikkeudessa Prm 
132d-, Vit X 595a-, Tim 
29b-, 50a-, Lt IV 713c-; 
vrt demiurgi. 
jälleensyntyminen ks sielu. 
järjestys, = sielussa Grg 
506d-, Vit IV 427d-, Vrt. 
kosmologia, maailma, valtio. 
järkevyys kardinaalihyveenä 
Lakh 192d-, 197e-, Khrm, 
Prt 322d-, 332a-, Grg 
489e-, Men 73a-, Fdr 
235e-, VIt IV 430d-, 442c-, 
Flb, Lt. Vrt kohtuus. 
järki j. maailmankaikkeudes- 
sa Fd 97c-, Sof 249a-, Tim 
47e-, Flb 28c-, Lt IX 
875c-, X, Epin 982b-. J. sie- 
lussa Men 88a-, Fd 66b-, 
Fdr 247d, Prm 129e, Vlt IV 
441e-, VI 510b-, X 603c-, 
Tim 28a, 46d-, 70a, Flb, Lg 
I 644d-, X 892b, XII 961d-, 
Kirj VII 344b-; vrt ajattelu, 
ymmärrys. J. lainsäädännössä 
Lt III 688a—, XII 957c. Jär- 
jettömyys Ion 533e-, Pid 
173d-, Tim 86b; vrt hulluus. 
järkiinpalautuslaitos Lt X 
908a-. 


Kadmos  Mnks 239b, 245d, 
Fd 95a-,Lt I 641c—. Vrt foi- 
nikialainen myytti. 

kaikkeus ks maailma. 

kaitselmus ks jumalat. 

kakseus, kaksi Prm 142e-, 
149a—; kaksinkertainen/puo- 
likas Khrm 168c. Vrt kumpi- 
kin, ykseys. 

kalastus Lt VII 823d-. Vrt 
onkimies. 

Kallias Ap 20a, Prt, Krat 
391c, Tht 164e, Flb 19b, Erks 
395a, Aks 366c. 

Kallikles Grg. 

Kallipolis ks ihannevaltio. 

kankuri Vlt III 401a-, Vitm 
279a—, Lt V 734e-. 

kanne Ap, Euthf 2a-, Grg 
456e—, Lt VI-, VIII 845c-, 
IX 855d, Demod 382e-. 

kansa k:n kokoukset Mnks, 
Lt VI 764a, Aks 368e—. Kan- 
sanpuhuja Grg 482c, 519d, 
Vit I 350d-. K. ~ eläin Vit 
VI 493a-. Vrt demokratia, 
reettori. 

kansalaiset = k./muut Lt VIII 
846d-. Vrt nainen, orja. 

kansalaissota Mnks 243a, 
Vit VIII, Lt I 628a-, IV 
709a-, V 735e-, 744d. 

Karthago, karthagolaiset Lt 
I 637d-, II 674, Kirj VII 
333a, 349c, VIII 353a, Min 
315b-, Erks 399e-. 

kaskaat Fdr 258€e-. 

kasvatus Ap 24d-, Krit 
50d-, Lakh, Lys 207d-, Prt, 
Grg 487b-, Pid 209b-, Vit, 
Sof 229d-, Vltm 275b-, 
308c-, Tim 18a—, 44a-, 
89e-, Lt, Epin 989a-, Alk I, 
HpMa 283b-, Thg, Hyv. 

kasvit Tim 77a-. Vrt maa. 
kateus Grg 468e-, Mnks 
242a-, VIt VIII-. 

kaunis, kauneus eri käsityk- 

siä Lys 216c-, Grg 474c-, 

Krat 384a-, Pid, Vlt VII 

538c-, HpMa. K. ~ hyvä 

Khrm 160e, Lys 216c-, Prt 

359e, Grg 474c-, Pid 204d-, 

Vlt VI 507b-, Fib 15a-, Lt 

X 890b-, Alk I 116c, 135b, 

HpMa 297a; k. — käyttökel- 

poinen HpMa 295c-; k. ~ 

miellyttävä HpMa 297e-; k. 

sopiva HpMa 290c-, 
293€-; k. ~ sopusuhtainen 
Vit III 401c-, Tim 87c, Flb 
51b-, 62a-. K. ihminen 
Khrm 153d-, Pid 210a, Fdr 
219b-, Lt I 631c, HpMa 
287e-; k. esine, ilmiö Pid 
210c-, Tim 28a-, FIb 51b-, 
Lt II 654d-, HpMa 288c-, 
295c-; vrt luonto, maailma. 
K. rakkauden kohteena Pid, 
Fdr, Vlt III 401c-. K:n idea 
Euthd 300e-, Krat 439d, Pid 
210d-, Fdr 249d-, 254b, 
Prm 130b-, 135c, Vit V 
476a—, Sof 236b, HpMa 
288a-. 

kauppa, kauppias Euthf 14e, 
Prt 313c-, Grg 477e-, VIt II 
371a-, IV 425c-, Sof 
223b-, Lt VIII, XI 915c-, 
Kirj XIII 361c-. Vrt raha- 
asiat. 

kaupunki vrt valtio. K:n 
suunnittelu Krits Lt IV 
704a—, V 745b-, VI 779a-. 
Kaupunginvalvojat Lt VI 
758d—, XI 918a. 

Kebes Krit 45b, Fd, Kirj 
XIII 363a. 

Kefalos (klazomenailainen) 
Prm 126a. 

Kefalos (syrakusalainen) 
227a, 263d, VIt 1. 

kehitys ks edistys. 

kehotuspuhe ks protreptinen. 


Od 


Fdr 

kehä ks kiertoliike, taivaan- 
kappaleet. 

keittotaito 

keksintö ks edistys, sana. 

keltit Lt I 637d-. 

kerjäläinen Lt XI 936b-. 
Vrt köyhyys. 

kertominen Vit III 392d-. 
Vrt myytti, tarina. 

keskitie = Flb, Lt, Kirj VIII 
355d, V. Vrt kohtuus. 

keskustelu Lakh 188c-, 
Khrm 155c, 176b, Lys 
206c-, Prt 314c, Grg 458c-, 
Fd 59a, 85b-, 89d-, Pid 
173c, Tht 146a, Vit I 328d-, 
IHI 411d-. Vrt dialektiikka, 
kyselymetodi. 

kestiystävyys Lt I 642b-, 
Kirj VII 333e-. 

keuhkot ks hengitys. 

Khairefon Ap 20e-, Khrm 
143b-, Grg. 

Kharmides — Khrm, Prt 315a, 
Pid 222b, Thg 128d, Aks 
364a. 

Khimaira 
588c. 

kidutus 
36le. 

kieli Prt 322a, Krat, Kirj VII 
343a. Vrt kirjoittaminen, 
kreikan kieli, sana. 

kielteisyys Prm, Sof 257b-. 
Vrt olematon. 

kiertoliike, maailmankaikkeu- 
dessa ja sielussa Fdr 245c-, 
256d-, Vit X 614b-, Vltm 
269a—-, Tim 34a-, Lt X 
894b-, Epin 976c-. 

kiihkeys Vit II 375a-, III 
410d-,IV 439e-, VIII 550b, 
Vltm 306a-, Tim 17d-,Lt V 
731b-, IX 836b-. Vrt lem- 


peys. 


ks kokki. 


Fdr 229d, VIt IX 


Grg 473b-, Vit II 

kiistelijä ks eristi. 
kiitettävä ks hyvä, kaunis. 
kilpailu — Ion 530a-, Vit III 


412b—, Lt II 658a—-, V 729d, 
VI 764d-, VIII 828b—, Alk 
I 120a-. Vrt kultit, urheilu. 

Kimon ks poliitikko. 

kipu ks tuska. 

kirjaimisto ~ alkeisosaset 
Tht 201d-, Sof 252e—, Vltm 
277e-, Flb 17a—. Vrt alkuai- 
neet, malli. 

kirjoittaminen puheen Fdr, 
Tht 143a-; filosofisen tutkiel- 
man Kirj VII 341b—, II 314c, 
XII, XIII 360b—; kirjeen Kirj 
XIII 363b. Kirjoitustaidon 
keksiminen Fdr 273c-, Tim 
23a-, Flb 18b-; k:n oppimi- 
nen Tht 163b-, Vltm 277€e-, 
285c-. 

kirous Lt IX 854b, 871b. 

Kleinias (Alkibiadeen serkku) 

Euthd, Aks 364a-. 

Kleinias — (Alkibiadeen veli) 
Prt 320a, Alk I 118e. 

Kleinias (kreetalainen) 
Epin. 

Kleitofon 
Kleit. 

Kleitomakhos 

Knossos Lt. 

koetteleminen ks kokeet. 

kohde relaatio Vlt IV 
438b—. Vrt ajattelu, aktiivi- 
suus, rakkaus. 

kohtalottaret Pid 206d, Vit 
X 617c, Lt VII 799b, XII 
960c, Epin 982c. Vrt jumalat. 

kohtuus Mnks 247e-, Vltm 
306a—, Lt I 635a-, III 
690d-, IV 710a-, V 729a-, 


Lt, 
Vit I 328b, 340a —, 


Thg 129a-. 


a 


Kilp 134a—. Vrt järkevyys, 
keskitie. 
koira vartijana Vit H 

375a—, V 451c-; Sokrateen 
kirous 'koira vieköön’ Ap 22a, 
Grg 482b. Vrt metsästys. 

kokeet tulevan filosofin Kirj 
VII 340b-, II 313d; johtajien 
Vit III 413c—, Lt I 646b-, V 
736c. Luonnontieteelliset k. 
Tim 68d. 

kokemus ~ taito Grg 448c, 
465a, 500b; ~ päätelmä Tht 
186d-, Vlt IX 582a-, Kirj 
VIII 355c, III 316c, Demod 
380a-. 

kokki Grg 463a-, Min 316e. 

kokoaminen vrt dialektiikka. 

kokonaisuus osat Prt 
329d-, 359a-, Prm 137c-, 
Tht 204€-, Sof 244e-, Tim 
35a, Flb 16d-, 29d-. 

kolmas ihminen vrt regres- 
sio. 

kolmio, eri lajeja Tim 54a-. 
Vrt geometria. 

komedia = Ap 18a-, Fd 70c, 
Pid 189b-, 223d, Fdr 236c, 
Vit III 394c, X 606c-, FIb 
48a—, Lt VII 816d-, XI 
935c-. Vrt Aristofanes, tra- 
gedia. 

kommunismi, — johtavan luo- 
kan VIt III 416c-, V, Tim 
18b-, Lt V 739b-. 

kompromissi ks keskitie. 

Konnos — Mnks 235e, Euthd 
272c, 295d. 

korybantit Krit 54d, lon 
533e-, Euth 277d-, Pid 
215e, Fdr 228b-, Lt VII 
790d. 

kosmetiikka = Grg 465b. 

kosmologia = Grg 508a, Krat 
411b-, Fd 97d-, 108e-, Pid 
178a—-, Vit X 616b-, Tim, 
Flb 28c-, Lt X 903b-, Kirj 
IT 312d-, Kilp 132b, Aks 


Pad 

370b—. Vrt maailma. 

kosto, jumalien valvoma Lt 
IX 872d-, Kirj VIII 357, 
Aks 372a. 

kotitarkastus Lt XII 954a-. 

koulu Lakh 201a-, Khrm 
159c-, Lys 208c, 223a, Lt 
VII 804c-, Kilp. Vrt kasva- 
tus. | 

kovuus/pehmeys 

Kratylos Krat. 

Kreeta Krit 52e, Prt 342a-, 
Fd 58a, VIt V 452c, VIII 
544c, IX 575d, Lt, Min 
318d-. 

kreikan kieli Ap 17d, Khrm 
159a, Lys 223a, Prt 327e-, 
342a—, Men 82b, Krat, Tim 
2le, Krits 114b, Alk I 111a-, 
Kirj VIII 353e. Vrt helleenit. 

Kritias (nuor.) Khrm, Prt, 
Tim, Krits, Erks. 

Kritobulos Ap 33c, 38b, 
Euthd 271b, 306d, Fd 59b. 

Kriton Krit, Euthd, Fd. 

Kronos, onnellisen kauden pää- 
jumala  Grg 523a-, Vltm 
269a-, Lt IV 713a-. K:n 
tähti Epin 987c. 


Tim 62b-. 


Ksanthippe Fd 60a, 116b. 
Ksenofanes Sof 242d. 
Kserkses ks persialaiset. 


Ktesippos — Lys, Euthd, Fd 
59b. 

kudonta ks kankuri. 
kuhnuri Vit VIII 552c-, 


564b-, Lt X 90la. 

kukko Fd 118a. 

kuljetukset Lt VIII 845€e-. 

kulta aineena Prt 329d, Tim 
59b, HpMa 289e—. Kultainen 
suku Krat 397e-, Vit III 
415a—, VIII 546d—; vrt foini- 
kialainen myytti, Kronos. 

kultit Vlt IV 427b-, Lt II 
653d, V 738b-, VI 771c-, 
VIII 828a-, Epin 985c-, 
Kirj VII 349d. Vrt jumalat. 

kumpikin/molemmat = Euthd 
306b-, HpMa 299c-. 

kuningas K:n valta Vit VIII 
544d, Lt III 690d-, Alk I 
120a-, Kirj VIII 354a-, III 
315d, Min 317a-. Maailman 
k. Lt X 904a-, Kirj II 312e-. 
Kuninkaallinen taito Euthd 
291b-, Vltm 259a-, 292b-, 
Kilp 138c-. Vrt hallitsija. 

kunnianhimo Khrm 162e, 
Prt 336d-, Pid 208c, Fdr 
253d, Prm 128e, VIt I 347b-, 
V 475a-, VIII 545a-, IX 
528c, Lt IX 870c, XI 938b-, 
Kirj IV 320a. 

kunnianosoitukset  Mnks, Vit 
V 468b-, VII 540b-, VIII 
549c, Lt III 696d-, V 727a-, 
XI 922a-, XII 943c-. Vrt 
ylistys. 

kuolema Ap, Cri, Fd, Pid 
178e-, Tim 81b-, Lt VI 
766c-, VIII 828d, Kleit 
408a, Aks. Kuolemantuomio 
Ap, Krit, Grg 480b-, Fd, Vit 
VIII 558a, Lt VI—; vrt ran- 
gaistus. Kuoleman pelko Ap 
28b—, 32a—, 41c-, Krit 43c, 
46c, Vit III 386b, Lt V 
727c-, Aks 370b-. Vainajat 
Mnks, Lt IV 717d+; vrt hau- 
tajaismenot; haamut Lt IX 
865e, X 909b. Kuoleman jäl- 
keinen tila, eri uskomuksia 
Ap 29a, 40b-, Grg 499e-, 
522d-, Krat 403a-, Fd 
63b-, Vit I 330d-, II 363d, 
X 608c-, Lt IX 870d-, 
881a-, Epin 973c, 986d, 

992b, Kirj VII 335a, II 311c, 
Aks; vrt eskatologia, sielu. 
Kuolemattomuus Pid 206€e-, 
Lt IV 721b-. 

kuorot Prt 315b, Vit III 
412b, Lt II 664b-, VII 
796b-, VIII 834e-. Tähtien 
k. Fdr 247a-, Vit X 617b-, 
Tim 40c, Aks 366b. Vrt laulu. 

kuri Ap 29b, Grg 493c-, 
505b-, Lt XIII 942a-. Vrt 
järjestys. 

kuu Tim 38c-, Epin 978d-, 
986b, 990b-. Vrt taivaankap- 
paleet. 

kuuloaisti Tim 47c-, 67a-, 
HpMa 297e-. Vrt aistimuk- 
set. 


kuuma/kylmä Fd 103c-, 
Tim 61d-. 
kuva — esikuva Vit VI 


509d-, Sof 239c-, Kirj VII 
342b-. Vrt jäljittely. 
kuvanveistotaide Ion 533a-, 
Pid 215a-, Kirj XIII 361a-. 
kuvitelma ks arvelu, luulo. 
kvaliteetti Tht 182a, Kirj 
VII 343b—. Vrt ominaisuus. 
Kybele ks korybantit. 
kykloopit Lt III 680b-. 
kyky — HpMi 366b-, 376a, 
Lakh 191e, Khrm 168e, Tht 
176c-, Vit I 352d-, V 
477c-, Sof 219a, Lt X 
902c-, HpMa 295€e-. Vrt 
hyve. 
kylmä ks kuuma. 
kylpy Fd 116a, Pid 174a. 
Kynosarges Aks 364a, 372a. 
kyselymetodi Ap 2lc, 23c, 
33b-, Euthf 11b—, 15b—, Prt 
329a-, 334c-, 347b-, Grg 
448b, 457c-, 497b-, Men 
75c-, 81le-, HEuthd, Pid 
201e-, Tht 148ce-, 160e-, 

Vit I 350d-, Sof 217c-, 
229d-, Lt X 893a, Alk I 
106b, HpMa 287a-. Vrt dia- 
lektiikka, Sokrates. 
kyyhkyslakka Tht 197c. 
Kyyros — Mnks 239d, Lt III 
694a—-, Alk I 105c, Kirj II 
31la, IV 320d. Vrt persialai- 
set. 
kärsimys ks tuska, vääryys. 
käsite Flb 12c-. Vrt ideat. 
käsitys ~ tieto Men 97a-, 
Pid 202a, Tht 161c-, Flb 
11b, 21c, Lt X 897a, Epin 
987b. Oikea/väärä k. Euthd 
286d-, Vit HI 412e-, V 
479a-, VI 509d-, Sof 
239c-, 260b-, Vltm 278c-, 
Tim 52b-, FIb 37a-, Lt X 
892b-, Kirj VII 342c. Vrt 
luulo, mielipide. 
käsityöläiset Ap 22d-, 
HpMi 2368b-, Lt VIII 
846d-, XI 920d-, HpMa 
282d. Vrt ammatit, demiurgi, 
taito. 


kätilöntaito Tht 148€e-, 
157c-, 184a—, 210b-. Vrt 
kyselymetodi. 


käveleminen, opettamisen yh- 


teydessä Prt 314e-, Euthd 
273a, Fdr, Lt. 
käyttäjän tieto Euthd 


280c-, 288e—, Krat 388d-, 
Vit X 601c-. 
käyttökelpoinen Erks40la-. 
Vrt hyöty, kaunis. 
köyhyys Vlt VIII 551c, Lt V 
744d-. Vrt rikkaus. 


laatu ks kvaliteetti. 

Lakedaimon ks Sparta. 

Lakhes Lakh, Pid 221a-. 

lainaaminen Lt V 742c. Vrt 
luotto. 


HAKEMISTO 


laiva l:n perämies, päällikkö 
Grg 511d-, Vlt VI 488a-, 
Vltm 297e-, Lt I 639a-, Kirj 
VII 351d, Kleit 408b. L:n va- 
rustaja Lt VIII 831e. Sota- 
alus Lakh 183d-. 

laji ks ideat, luokka. * 

laki lien luonne Lt, Min; 
l:ien tarpeellisuus Krit 50e-, 
Vit VIII 556a-; IX 590e, 
Kirj VII 334c, VIII 354a-; 
varsinkin toiseksi parhaassa 
valtiossa VItm 293e-, 310a-, 
Lt IV 714d-, IX 894e-, Kirj 
VII 324b, 337b-. L:t kasvat- 
tavat kansalaisia Ap 24d, Krit 
50d-, Lt, Min 320b; eivät 
palvele minkään ryhmän etu- 
ja Lt IV 714d-. L. ~ sopi- 
mus Krit 51c-, Grg 474e, 
488d-, Vit II 359a, Lt 
644d-; l. ~ pakko, vahvem- 
man oikeus Prt 326d-, 337d, 
Grg 483b-, VIt I 338e. L:ien 
kauneus Grg 474e-, Pid 
210c-, HpMa 298c-. Lain- 
säädäntö jumalien perintöä 
Prt 320c-, Vltm 272b-, Lt I 
624a—-, IX 853c, Min 318c-; 
ihmisten taitona Grg 464b-, 
520b, Pid 209d, Fdr 277d-, 
Tht 177e-, Lt III 681c-, 
HpMa 284d-, Kirj VII 332b, 
337b-; vrt Lykurgos, Solon; 
I:n teoria Lt, Kirj VIII 
355a-. Lakien yksityiskohdat 
Vit IV 425b-, Lt; lien for- 
mulointi Lt IV 722a —; vrt esi- 
puhe; kirjoittamattomat l:t 
Vlt V 462a-, VI 501a, Lt VII 
793a—, VIII 838a—; kirjoite- 
tut 1:t Fdr 277d-, Vltm 
294a—, Lt IV-,IX 858c-, X 
890e—-, Kirj VII 325d, 
344c-, III 316a, Min 317a-, 


lakooninen 


laskutaito 
laulu Lys 204d-, Vit X 


320c. Hyvät 1:t Teebassa, 
Megarassa Krit 53b; Spartas- 
sa Lt I-, HpMa 283e; Kree- 
tassa Lt 1-, Min. L:ien totte- 
leminen Ap 19a, 32d, Krit, 
Vit VII 538d-, VIII 548b, 
563d-, Lt, Kirj VII 325c-. 
Keskustelu laeista — runous 
Lt VII 811c+; kansalaisten 
taivuttaminen Lt IV 720a-; 
vrt esipuhe. L:ien kumoami- 
nen Krit 50a-, VIt VIII 
550d-, Lt I 634d-, VI 
712b—, XII 960c-. Lakikäy- 
tännön erilaisuudet Krit 54c, 
Tim 24a-, Krits 119c-, Lt 
II 690d-, IV 708b-, Min 
315a-. L:ien selittäjät ja val- 
vojat Euthf 4c-, VIt IV 427c, 
VI 484b-, Lt I-, VI 754d-, 
Kirj VIII 356d; vrt Yöneuvos- 
to. 
lyhytsanaisuus 
Prt 342a, Lt I 64le. Vrt 
puhe. 


lapset lasten luonteenpiirteet 


Lakh 197b, Grg 521e-, Tim 
22b-, Lt II 653a-; hoitajat 
Tim 49a-, Lt II 653a-, VII 
788a—, 794a; vrt kätilöntaito. 
Heitteillepano VIt V 460c. 
Koulutus Lt VII 794c, 
808c-, Aks 366d-: vrt koulu. 
L:n kiroaminen Lt XI 928d-. 
L:n yhteisomistus Vlt V 
449c-, 460b-, Tim 18c-. 
L:n hankkimista harkittava 
Lt V 740b-, VI 783b-, 
XI 929e-, Alk II 142b. Lap- 
settomuus Lt IX 877c-. 

ks aritmetiikka. 


617b-, Lt II 659d-, III 
700a—. Vrt kuorot, loitsu, 
musiikki. 

lause Sof261d-; sanonta Prt 
341e-, Krat 399a-, 424e-, 
431b. Vrt määritelmä, omi- 
naisuus, sana. 
leikittely, leikki Ap 20d, 
Euthd 278b-, Fdr 234d, 
276b-, Tht 145b-, 168c-, 
Sof 234a-, Vltm 268d-,[LtI 
650a, II 667e, III 685a-, IV 
712b, VI 769a, VII, Epin 
975d, Alk I 109d, 124d, 
HpMa 300d, Kirj VII 344c-, 
XIII 363b, Thg 128b, Erks 
395b, 399a. L. ~ kasvatus 
Vlt VII 536d-, Lt I 643b-, 
II 653c-, VII 793e—. Vrt iro- 
nia. 


leikkikalu, jumalien Lt VII 
803c-. 
lempeys Vlt III 416b-, Lt 


VI 757d-, Kirj VIII 357c. 
Vrt kiihkeys. 


lepotila ks liike. 

Leptines — Kirj XIII. 

Libya Mnks 239e, Tim 
24e-, Krits 108e. 

lihan syönti Lt VI 782c, 


Epin 975a. 

liike eri lajeja Tht 181c-, 
Vit IV 436b-, VII 530c-, 
Tim 34a, 57d-, Lt X 893b-, 
Epin 982a—, 988c-. L./lepo- 
tila Krat 437a-, Prm 138b-, 
Tht 183c-, VIt IX 583c-, 
Sof 248e-, Tim 27d-, 58a, 
Lt XI 913b. Kaikki liikkuu 
Krat, Tht 152e-, 166a-, 
183c—. L. ~ nautinto Flb 
42c-; vrt sielu. Taivaankap- 
paleiden 1. Tim 40a-. Vrt 
muutos, syntyminen. 


liikemies ks kauppa. 
liikunta [Lt VII 788d-. Vrt 
urheilu. 

linnut Lt VII 789b-.0 Ks 
myös haikara, kyyhkyslakka. 

loitsu ~ magia Pid 194a, 
202a-, Lt X 887d-, 909b, 
XI 933a-; ~ opetus Khrm 
155e€-, 176c-, Grg 484a, 
Euthd 289€e-, Fd 77e-, Tht 
149c-, Lt II. 

luento vrt puhe. 

lukeminen  Fdr 228d-, Tht 
143c, Prm 127c-. Lukutai- 
don opetus Lt VII 809€-. 
Vrt. kasvatus, kirjoittaminen. 

luku l. alkusyynä Epin 
976e-; vrt ykseys. L:jen tun- 
teminen Tht 195e-. Luku- 
määrä Flb 17e; *'avioluku' Vit 
VIII 546a-; sopiva väkiluku 
Lt V 737c-. Lukusuhteet VIt 
VIII 546a-, X 616d-, Tim 
31c, 35b-. Vrt aritmetiikka, 
pariton. 

luoja, luominen Pid 205b-, Vit 
VII 530a, Epin %978d-, 
984a—. Vrt demiurgi. 

luokka, laji Grg 464b-, Men 
72b-, Prm 129c, 134a-, Tht 
178a, Sof 253a-, Vltm 
263b-, 285a-, FIb 12e-. Vrt 
ideat. 

luokkajako ihannevaltiossa 

Vit III 414d-, IV 434a-, 

Tim 17c-; Egyptissä Tim 
24a—; muinaisessa Ateenassa 
Krits 110c-. 

luola-vertaus VIt VII 514a-. 

luonto — 1./sovittu tapa Prt 
337c-, Grg 482e-, 489a-, 
Krat; 1./opetus Men 70a; vrt 
hyve. L./sattuma/taito Lt X 
888e—. L. ~ nautinto Pid 
185e-, Fdr, Tim 81d+;1. ~ 
sielu Lt X 892c. Maaseudun 
l. Fdr 227a—, 242b-, 259a-, 

279b-, Lt I 625b—-, IV 722c. 
Luonnonfilosofia Fd 96a-, 
Flb 44b-; vrt Joonia, kosmo- 
logia. 

luotto Lt VIII 849€e-, De- 
mod 384b-. Vrt lainaaminen. 

luulo Khrm 173a, Grg 
453a-, Fd 114b, Tht 170b-, 
Vlt V 476d-, VI 509d-, VII 
533e-, Tim 28a, Demod 
385c. Vrt käsitys, mielipide. 

Lykeion Euthf 2a, Lys 203a, 
Euthd 271a, 303b, Pid 223d, 
Erks 397c, Aks 366e. 

Lykon Ap 23e-, 36a. 

Lykurgos Pid 209d, Vit X 
599d, Lt I 630c—, IX 858e, 
Kirj VIII 354a. 

Lysimakhos Lakh, Men 97a, 
Tht 15la, Thg 130a, Hyv 
377d. 


Lysias Fdr, Vit I 328b, Kleit 
406a, 410d. 

Lysis Lys. 

lyydialainen sävellaji Lakh 
188d, Vit III 389e. 

lyyransoitto Lt VII 812b-. 
Vrt musiikki. 

lähettiläät Lt XII 94la, 


950d-, HpMa 281a-, Erks 
392d. 

läsnäolo, ominaisuuden Lakh 
189e-, Khrm 161a, Lys 
217b-, Prt 323c, Grg 497e-, 
Fd 100d, Sof 247a, HpMa 
289d. Vrt ideat. 

lääkäri l:n taito Lakh 195b-, 
Khrm 155b-, Grg 464b-, 
Pid 185c-, Fdr 268a-, VIt 
II 405a-, Vltm 297e-, Tim 
87c—, Lt XII 961e-, Kirj VII 
330c-, Min 316d-. L:n ai- 
heuttama kuolema Lt IX 
865b. Orja 1:nä Lt IV 720a-, 
IX 857c-. 

maa m:sta syntyminen Mnks 
237b, Vit III 414d-, Vltm 
269b-, Tim 23d-, Lt H 
663d-. M:n muoto Fd 99b-, 

108c-, Tim 40b-; maan- 

pinnan muutokset, vrt maail- 
ma. M. alkuaineena Tim 
31b-, 48b--, Epin 981c-; vrt 
alkuaineet. M:n jako Lt V 
736c-; maanviljelijät Vit II 
370d-, VII 540e, Krits, 
110e-, Lt VIII 842e-; vrt 
luokkajako. 

maailma = maailmankaikkeus 
Men 76c-, Prm 128a-, Tht 
173e, Vitm 269a-, Tim, Flb 
28c-, Epin 987b; m. ainoa ja 
itseriittoinen Tim  30c-, 
55c-, 68e; m. tutkittava Lt 
VII 821a-; m:n toiminta ju- 
malien valvoma Lt X 903b-; 
m:n ruumis Tim 32d+; vrt 
jumalat, kosmologia. M:n sie- 
lu(t) Tim 34b-, Lt X 
896e—; vrt sielu. M:n asutuk- 
sen tuho Vltm 270b-, Tim 
22c-, 38b-, 4la-, Krits, Lt 
III 677a-. M:n kiertosuun- 
nan muutos Vltm 272b-. 

maalaustaide — vääristely, jäl- 
jittely Ion 532e-, Grg 
453c-, Fdr 275d, Vlt II 377e, 
IIT 40la-, VI 488c, X 
596e-, Sof 234b-. ~ lain- 
säädäntö Vit V 172b-, Lt VI 
769a-. Vrt värit. 


maanpako = Ap 37c-, Krit 
52c-, Lt IX 866c-. Vrt ran- 
gaistus. 

maanpetos Lt IX 856b-, 
864d-, XII 955b. 

maanviljelys = ks maa. 

maaseutu ks maa, alueenval- 
vojat, luonto. 

magneetti ks Herakles. 

Magnesia Lt VIII 848d, IX 
860e, XI 919d, XII 946b, 
969a. 
maieutiikka ks kätilöntaito. 
maine Lakh 179d, Men 99b, 
Mnks, Tht 173e. Vrt kunnian- 
himo, kunnianosoitukset. 


majatalo Lt XI 918d-. 

Makedonia Grg 470d-, Thg 
124d, Alk HI 141d. 

maksa Tim 7la-. 

makuaisti Tim 65c-. Vrt ais- 


timukset, kokki. 

malli = Euthf 6e, Krat 397a, 
Vit V 472c-, VI 484c, Tim 
28c-. Vrt esikuva, jäljittely. 


maltillisuus ks järkevyys, 
kohtuus. 
Manala Ap4la-,Fdlllc-, 


Lt X 904d-, Aks 371a-. Vrt 
jumalat, kuolema. 

Marsyas — Euthd 285d, Pid 
215b—, Vit III 399e, Lt III 
677d, Min 318b. 

matematiikka ks aritmetiik- 
ka, geometria, musiikki, tähti- 
tiede; opinnot, taito. 

materia ks aine, vastaanotta- 
va. 

matkiminen ks jäljittely. 

matkustaminen Krit, Vlt IX 
579b-, Lt V 742b, XII 
950d-. 

Megillos Lt, Epin. 

mehiläiset ks kuhnuri. 

Melesias Lakh, Men 94a, 
Thg 130a, Hyv 378a. 

Meletos Ap, Euthf, 
210d. 

melodia 

Meneksenos 
59b. 

menestys menestyä ~ toimia 
hyvin Khrm 172a, Kirj HI 
315b. Vrt onnellisuus. 


Tht 


vrt harmonia. 
Lys, Mnks, Fd 

Menon Men. 

merenpihka Tim 80c. 

Messene Lt III 690d-, VI 
7771c, Alk I 122d-, Kirj VIII 
354b. 

metodi Sof 218b-, Vltm 
258c-, 285c. Vrt dialektiik- 


ka, dihairesis, kyselymetodi. 


metoikki Vlt VIII 562e-, Lt 
VIII 850a-. 
metsästys Vit III 412b, Lt I 


633b, VII 822d-. 

Midas = Fdr 264c-, Vit III 
408b, Lt II 660e. 

mielihyvä  Khrm 164d-, Prt 
351b-, Grg 462c-, 49de-, 
506c-, Fd 59a-, Flb, Lt VII 
792b-, HpMa 297e-. Vrt 
nautinto, tuska. 

mielipide Krit 44c-, Lakh 
178b, Khrm 159a, 168a, 
Men, Fdr 237d, Tim 37b, 
Kleit 409e, Min 314c-. Vrt 
käsitys, luulo. 

mielisairaus Tim 86b-, Lt 
IX 881b, XI 928d-, 934c-. 
Vrt hulluus. 

mielistely 
501b-, 521a. 

mielivalta ks valta. 
miellyttävä ks mielihyvä. 
mies ks nainen, urheus. 

Miltiades ks poliitikko. 

mimesis ks jäljittely. 

Minos Ap 4la, Grg 523e-, 
Lt I 624a—, IV 706a-, Kirj 
II 311b, Min 318d-, Aks 
371c. 

mittaaminen Euthf 7b—, Prt 
355e-, Prm 140b-, 151c-, 
Tht 161d-, 178b-, VIt I 
348a-, X 602d-, Vltm 
283c-, Lt V 733a-, Alk I 
126d, Oik 372a-. 

Moira ks kohtalottaret. 


Grg  464b-, 

molemmat ks kumpikin. 
moneus, moni = Prm. Vrt yk- 
seys. i 

monitahokkaat Tim 54d-. 
monitaitoisuus HpMa, Kilp, 
Alk II 147a-. 

muisti Prt 334c, Pid 208a, 


Vit VI 486c-, Flb 21b-, 
33d-, 52a-, Kirj VII 344a. 
Muistiinpainamistaito HpMi 
368d-, HpMa 285e. Muista- 
minen Tht 163e, 166a-, 
191c-, Lt V 732b; vrt anam- 
nesis. Muistot Lt X 896c-. 


muodonmuutos, jumalien 
Vit II 380d-. 
muoto Men 73e-, Krat 


389b-, Sof 248a; m. ~ malli 
Tim 50a-; alkuaineiden geo- 
metrinen m. Tim 53b-. Kau- 
niit m:t FIb 51b-. Vrt hahmo, 
ideat. 
murha ks surmaaminen. 
murre Prt 346d-, Krat 
408e—, Fd 62a, Lt I 642c. 
Musaios Ap 4la, Ion 536b, 
Prt 316d, Vlt II 363c-. 
musiikki HpMi 375c, Ion 
533b-, Grg 474e, VIt III 
398b-, 411a-, Tim 47c-, Lt 
II 660a—, III 700a-; m. ~ 
filosofia vrt filosofia. M:n 
opetus kasvatuksen osana 
Lakh 180c-, Mnks 236a, VIt 
IV 423e-, Lt II 653d-, VII 
795e—, Epin 991b-, Alk I 
106e—-; vrt kasvatus, runous. 
Musiikkijuhlat Ion, Lt VI 
764d-, VII 799a-, VIII 
829c-; vrt runottaret. M:n 
teoria Tht 145a—-, Vit III 
398c-, VII 530d-, X 616c-, 
Tim 35a-, Flb 17b-. Sävella- 
jit Lakh 188d, 193d-, VIt III 
398e—, Lt II 669b—. 

mustasukkaisuus Pid 213d. 

muu ks sama. 

muukalaiset Ion 54la-, 
Mnks, Prt 316c-, Vlt V 
469b- VIII 562e-, Lt V 
729e—, XII 949e—; m. opetta- 
jina Lt VII 804c—. Vrt bar- 
baarit, kestiystävyys, metoik- 
ki, orja. 

muurit, kaupungin Lys 203a, 
Fdr 227a, Prm 127b-, Lt VI 
718d—. 

Muusat ks runottaret. 

muutos vaarallista valtiolle 
Vit H 380d-, IV 424b-, Lt 
VII 797a-. Vrt ideat, liike, 
taide. 

myrkky Fd 57a, 
116c-, Lt XI 932e-. 

mysteerit Prt 316d, Grg 
497c, Men 76e, Euthd 
277d-, Fd 62b, 69c-, 8la, 
Pid 202e—, 209e-, 218b, Fdr 
244d-, 248d-, 251a, Tht 
155a, Vit II 364b—-, VIII 
560e, Lt IX 870d, Kirj VII 
333e, Aks 371d-. 

mytologia ks myytti. 

myynti Lt XI 915c-. 
kauppa. 

myytti Prt 320c, Grg 523a-, 
Fd 107c-, Pid 189c-, 
203b-, Fdr 229b-, Vit II 
376e-, III 414c-, X 614b-, 
Vltm 269a-, Tim 20d-, 29d, 
40d-, Krits, Lt II 663d-, 
XII 941b-, Kirj II 311b, Aks 
37la—. Vrt tarina. 

myötäjäiset Lt V 742c-. 

määre vrt ominaisuus. 

määritelmä Tht 208c-, Sof 
219a, Lt X 895d-—, Kirj VII 
342b—. Vrt kyselymetodi. 

määrä vrt luku, mittaami- 
nen. 


63e-, 


Vrt 

naapurit Lt VIII 843b-. 
naimaliitot ihannevaltiossa 
Vit V 458e-, Tim 18c-. 

nainen n:n hyveet Lakh 
197b, Men 7le, Alk I 126e—; 
huonot ominaisuudet Krat 
392c, Fd 60a, Vit IV 431b-, 
Tim 69e, Lt I 637c-, III 
694d-, VI 78la; heikompi 
sukupuoli Ap 35b, Men 71e-, 
Vit V 453e-, 466c-, Tim 
42a-, 90e-, Lt I 693b, VII 
802d-. Naisvihaaja VIt X 
620a. N:n juridiset oikeudet 
Vit VIII 549c-, Lt XI 
937a-; vrt perintö. N:t ihan- 
nevaltiossa yhteisiä VIt V 
449c-, Tim 18c, Lt V 739c; 
n:ten ja miesten tasavertai- 
suus Vit V 451d-, Tim 18c, 
Krits 110b, Lt II 665c, VI 
779d-, VII 804d-, 814b-, 
829e-, VIII 833c-; vrt kas- 
vatus. N. puhujana Mnks, Pid 
208c-; n. hallitsijana Vlt VII 
540c; n. sotilaana VIt V 
451d-, Lt VII 814b-; n:ten 
urheilu VIt V 452a-, Lt VIII 
834a-. 

nauru Grg 473e, HEuthd 
300d, 303b, Fd 59a-, VIt I 
377a, III 388e-,Lt V 732c-, 
VII 816d-, XI 935c. Vrt ko- 
media. 

nautinto yleisesti Fdr, VIt I 
328d-, VIII 561b-, Flb, 
Lt I 633d-, V 732e, Kirj VII 
326b-, Aks 365d-.N. ~ sie- 
lun aspektit VIt IX 580d-. 
N./tuska Prt 351b-, Grg 
496e-, Fd 60b-, 68e—, Vit 
IV 430d-, IX 583b-, Tim 
64a—, Lt I 644c, II. N./itse- 
hillintä Prt 352e-, 357c-, 
Vit TII 402d-, Lt V 733a-, 

VIII 840c-, Kirj VII 35la, 
Kleit 407d, Erks 405€-. N. 
~ hyvä Prt 351b-, Grg 
494a-, 513c-, Vit VI 505b-, 
Flb, Lt V 733a-; n. ~ juma- 
lattomuus Lt X 886a-. Hy- 
vät/vaaralliset n:t Fd 64d-, 
Vit IX 580d-, Fib 32c-, 
36c-, 50e-, 63d-. Vrt mieli- 
hyvä. 

neliö — n:n sivu ~ lävistäjä 
Men 82a-, Tht 147d-, Vltm 
266a-. Neliöluvut Tht 147e. 
Vrt geometria. 

Nemesis Lt IV 717d. 

neuvojen antaminen = Alk I, 
Kirj VII 330c-, VIII, Thg, 
Sis, Demod 380a-. 


neuvostot Lt VI 756b-, X 
905c. Vrt yöneuvosto. 

neuvottomuus ks aporia. 

Nikias Lakh, Grg 472a, Vit 
I 327c. 

nimi, nimitys Krat, Prm 


147d-, Sof 244d, 25la—, Lt 
X 895d-, Kirj VII 342b-. 
N:ien antajat Krat 391d-, 
Fdr 244b-; vrt sana. Henki- 
lön, paikan n. Krat, Krits 
113a-, Lt IV 704a. 


Ninos Lt III 685c. 
noeettinen ks ajattelu, ideat, 
järki. 


nomos-laulu ~ laki Lt III 
700b, IV 722d—-, VII 799e. 


nopeus Lakh 192a-. Vrt lii- 
ke. 
nuoriso = nuoret miehet Sokra- 


teen seurassa Ap 23c, Lys 
203b-, Tht 143d-. N:n tur- 
meleminen Ap 24b-, 33c-, 
Krit 53c, Euthf 2c-, Grg 
522b, Vit VIII, Lt X 884a-. 
Vrt kasvatus. 

nuoruus Pid 194e-, Lt I 
634d-. 

nymfit Ap 27d, Fdr 229a-, 
Lt VII 815c. 

nyrkkeily Lt VII 795e-, 
VIII 830a-. Vrt urheilu. 
näennäinen Krat 385€e-, 
Prm 164d-, Tht 152a-, 


161c, 166d-, 177c-, Vit VI 


509d-, HpMa 294b-. Vrt 
käsitys, luulo. 
näkökyky Tht 156d-, 


163d-, Vlt VI 507b-, Tim 
45b-, HpMa 297e-. Vrt ais- 
timukset. 

nälkä ks halu. 

nöynstely — Ap 38e. Vrt mie- 
listely. 


Odysseus HpMi, Ion. 
Oidipus Lt VIII 838c, XI 
931b, Alk II 138b, 141a. 
oikea o./vasen Lt VII 
794d-, Oik 374e. O./väärä 
vrt oikeamielisyys, oikeuden- 
mukaisuus. 
oikeamielisyys yleisesti Ap 
33a, Lakh 198a, Grg 508c, 
527a-, Men 73a-, Pid 209a, 
Vit, Lt I 624b-, 630a-, II 
660d-, Kleit. O. kardinaali- 
hyveenä Prt 33la—, Vlt IV 
427d—, Lt I 631c-, III 
696b-, IX 859c-; o. ~ jär- 
kevyys Kilp 138b; vrt hyve. 
Eri käsityksiä oikeasta/vää- 
rästä HpMi 375d-, Euthf 
Ta-, 12e, Prt 322c-, Grg 
468e-, 504d, Krat 391b-, 
Fdr 261c-, Tht 177d-, VIt 
I, II 359a-, Oik.; o. vahvem- 
man etu Grg 491c-, Vit I 
335d-, Lt IV 714c-; o. lain- 
käytön taitoa Lt I 631b-, 
Kleit 408b; 0. — onnellisuus 

Grg 508b-, Vit IV 419a-; o. 
itseisarvona Grg 468c-, VIt 
II 358a, IX 588b-. O. ~ 
puhetaito Grg 460b-, Fdr 
259e-, 272c-, Oik 373d. 
Ideaalinen o. Fd 65d, Prm 
130b-, 135c, Vlt IV 434d-. 
Vrt oikeudenmukaisuus. 
oikeudenkäynti — Ap, Euthf, 
Grg 486a-, Vit III 405a, 
409a-, Lt IX, XI 937d-, XII 


943d-, 956b<-, Demod 
382e—. Vrt tuomari, tuo- 
mioistuin. 

oikeudenmukaisuus yleisesti 


Ap 31e-, Grg 454b, 464b-, 
Vit, Alk I 109b-. Eri käsityk- 
siä Grg 465c, 476a—, 488e, 
Vit II 369a-, Lt IX 859c, X 
889e, Kirj VII 344a; o. ~ 
omansa hoitaminen VIt IV; o. 
~ hyöty Vit II 358e-, Alk I 
114a-. Ideaalinen o. Vlt IV 
432b-, 442d-. Vrt oikeamie- 
lisyys. 

Oikeus (personifioitu) Fdr 
249a, Sof 229a, Lt IV 716a-, 
XII 943e. 

Oinopides Kilp 132a. 

olemus Euthf 11a, Khrm 
168d, Prt 349b, Men 72a-, 
Krat 386a-, Fd 101c, Fdr 
245e, Prm 139d-, Tht 207c, 
Vit II 359a, Vitm 283d—, Lt 
VII 344b, X 89le, 895d, 
HpMa 301b-, Kirj VII 
342b-. Vrt olevainen. 

olematon Prm 132b-, 
135e-, 137c-, Tht 166d-, 
180a, 188c-, Sof 237a-, Sis 
390d-. 

olettamus ks hypoteesi. 

olevainen Euthd 283e, Krat 
385b-, 401b-, Fdr 247c-, 
Prm 137c-, Tht 166d, 185c, 

Vit V 477a-, VI 504c-, IX 
585b-, Sof 242c-, 250a-, 
Tim 27d-, 35a, 37a-, 49d-, 
Fib 16c-, 26c-, 54a-, Kirj 
VI 344d. Vrt olemus, totuus. 

oleminen  Prm, Tht 157b-, 
160b-; olla/tulla Prt 340b-, 
343d-, Tim 37e-. Vrt olevai- 
nen, syntyminen. 

oligarkia Vit VIII 544c, 
550c-, Vltm 291d, 302d, Lt 
IV 710e, VIII 832b-, Kirj V 
321d. 

Olympian kisat Ap 236d-, 
HpMi 363c-, Lt V 729d, XII 


950e, Kirj VII 350b, II 
310d. Vrt urheilu. 
omaisuus eduksi Vit I 


328b—, IV 421a-; vahingoksi 
Vit III 416d-, IV 419a, V, 
Tim 18b; sopivan suuruinen 
o. Valt VIII 552a-, Lt III 
684d-, V 741a-, VI 776b-, 
VIII 831c-. O:n hankkimi- 
nen Vit I 328b—, Lt V 743c-. 
O:ta koskevia säädöksiä Lt 
XI, XII 954c-. Vrt rikkaus, 


varallisuusluokat. 
omansa hoitaminen HpMi 
368c, Khrm 161b-, Prt 


318e—, VIt IV 433b-, Tim 
72a. 

ominaisuus Khrm 168c-, 
Men 71b-, Tht 202a-, Sof 
251a-, 26le-, Tim 49d-. 
Vrt ideat, kvaliteetti. 

onkimies Sof 219a-. 

onnellisuus Khrm 172a-, 
Lys 207d-, Prt 313a, 351b-, 
Grg 468e-, 49le-, 507c-, 
Euthd 280d-, 290d, Fd 58e, 
Pid 194e—-, 205a-, Vit I 
328b-, 352d-, II 358c-, IV 
419a—, V 465e-, VII-, Flb, 
Lt I 628d, II 662d-, V 

742c-, Epin 973c-, Erks 
393e. Vrt Kronos, menestys. 

onni ks menestys, sattuma. 

opetus — o:n luonne Ap 33a-, 
Lakh, Prt 313a-, 318a-, 
Men, Euthd, Sof 229a-, Kirj 
VII 339e-, II 314a-, Kleit, 
Thg. Suullinen o. Fdr 276e-, 
Kirj VII 341a-. Maksullinen 
o. Ap 19e-, 33a-, HpMi 
364d, Prt 310d-, Grg 520c-,, 
Men 9%90e-, Euthd 304a-, 
Krat 384b-, Tht 161d-, VIt 
I 337d, Sof 223a, HpMa 
281b-, Erks 398c--; vrt käti- 
löntaito, sofistit. 

opinnot, korkeimmat/tär- 
keimmät Vlt VI 503e-, Tim 
88a—, Lt I 643b-, Epin, Kirj 
VII 341d, 344d. Vrt kasvatus. 

oppiminen — o:n edellytykset 
Men, Alk I 106c-, Kirj VII 
344a, Sis 390a. o. mieleen 
palauttamista Men 81c-, Tht 
148e-; vrt anamnesis. Perus- 
teiden o. Krat 435d-, 439a-, 
Tht 206a-. O. jumalan lahja 
Men 99c-, Fib 16e—; o. miel- 
lyttävää Flb 52a-, Lt II 
667c. 

oraakkeli Ap 20e-, lon 
534b-, Vit III 415c, Lt V 
738b-—. Vrt Delfoi, ennusta- 
minen. 

oreikhalkos Krits 114e-. 

Orfeus, orfilaiset Ap 4la, 
Ion 533c, 536b, Prt 315b-, 
Krat 400b-, Pid 179d, Vit II 
364e-, X 620a, Flb 66c, Lt 
IT 669d, III 677d, VI 782c, 
VII 829d-. 

orja, orjuus Lys 208a-, Men 
82a—, Vit IV 431b-, V 
469b-, VIII 549a, 563b—, IX 
577c-, Vitm 289b-, Lt II 

665c-, III 690b-, IV 720b-, 
V 742a, VI 756e-, 776b-, 
VII 818e, VIII 844e-, XI 
914e—-, Alk I 135b-, Kirj II 
311c. 

orpo ks holhooja. 

osa ks kokonaisuus. 

osallisuus Fd 93d-, Prm 
129a-. Vrt läsnäolo, ideat. 


oskit Kirj VIII 353e. 

oveluus HpMi. 

paarma Ap 30e. 

paha yleisesti Ap 29b, Lakh 
199c-, Prt 351b-, Sof 


227d-, Lt X 906a, Kirj II 
313a. P:t ihmiset Ap 39b, Fd 
95b, Lt V 798b-. P. tuhoisaa 
Vit II 379c, X 609a-. P. ~ 
ystävyys Lys 217b-. Vrt hy- 
vä, sielu, vääryys. 
paimen ~ hallitsija, kasvattaja 
Vltm 262a-, 274e—, Lt V 
735a-. 


paini ks urheilu. 

pakko Khrm 176c-, Vit IV 
419a— VII 519c-, Vitm 
296b-, Lt IV 7l8c-, V 


736a-, VI, Epin 982b. Vrt 
väkivalta, välttämättömyys. 


palatsi, Atlantiksen = Krits 
115c-. 

palestra ks urheilu. 

palinodia Fdr 243a-, 257a, 
Kirj III 319e. 

palkinnot — VIt III 416e, V 


460b-, VII 516c-, Lt VIII 
829c. Vrt kunnianosoitukset. 

palkka, palkkio VItI 346c-, 
IV 420a, Lt V 741d-, VIII 
847b, XII 955c-, HpMa 
282c-. Vrt opetus. 

pallonmuoto Fd 110b, Tim 
33b-, 62c-. Vrt geometria, 
kehä. 

paloittelu Vltm 287c, HpMa 
301b-. Vrt dihairesis. 
palveleminen Euthf 12e-, 
Grg 517d—, Lt VI 762e-. Vrt 
orja. 
panateenalaisjuhla Ion 530b, 
Euthf 6c, Prm 127a-, Tim 
20e-, 26e, Hprk 228b. 
pankration ks urheilu. 
papit, papittaret Euthf, Men 
81a, Krat 396d, Pid 201d-, 
Vit II 364b-, Vitm 290c-, 
Tim 22a-, 24a, Krits 108d, 
Lt VI 759a-, VIII 828b-, X 
909e, XII 947a, 953b. 
paratiisi Fd 110b-, 114b-, 
Aks 371c—. 
pariton/parillinen Prt 
356e-, Fd 103e-, Prm 
143d-, Tht 185d, Lt IV 
717a, X 895e, Epin 990c, 
HpMa 302a—. Vrt aritmetiik- 
ka, luku, ykseys. 
parittaja Tht 150a. 
Parmenides Pid 178b, 195a, 
Fdr 261d, Prm, Tht, Sof. 
passiivisuus ks aktiivisuus. 
patsas ks jumalat. 
Pausanias (ateenalainen) 
315d, Pid. 
pederastia ks poikarakkaus 
peili Vlt VI 510a-, Sof 
239c-, Tim 46c, Alk I 
132d-. 
pelko 


Prt 


Lakh 198b-, Euthf 
12b-, Khrm 167€e-, Prt 
358d-, Lt I 646e-, VII 
790e-, IX 870d. Vrt urheus. 

Perdikkas — Kirj V. 

perhekunta ks talous. 

Perikles Prt 315a, 319e-, 
Grg 503c, 515d, Mnks 
235€e-, Men 94b, Alk I 104b, 
118c-, Hyv 377d-. Vrt polii- 
tikko. 

= perintö Lt XI 922a-. 

periodit maailmankaikkeudes- 
sa ks kiertoliike, maailma. 

persialaiset Lakh 191c, Lys 
21le, Grg 470e, 483d, Mnks, 
Vit I 336a, Lt I 637d--, III, 
Alk I 105c, 12la—, Kirj VII 
332a, Aks 37la. Vrt Kyyros. 


perussanat Krat 433b-. 
perämies ks laiva. 
petos Ap 17a, HpMi, Grg 


525a, Krat 428d, Hprk, De- 
mod, Oik 374b-. Vrt valhe, 
väärentäminen. 


pidot ks juomingit, yhteisate- 
ria. 
pikkuasiat lainsäädännön 


kohteina Vit IV 425b-, Lt V 
746e, VI 772a—, VII 788a-, 
VIII 842c-; näennäiset p. 
tärkeitä Prm 130c-, Sof, 
Vitm 266d, Lt X 902c-. 

pilailu ks leikittely. 

Pindaros = Grg 484b, 496d-, 
Men 76d, 81b, Pid 176b-, Lt 
III 690b, IV 714e. 


pitkänomaiset luvut Tht 
148a. 
pituus Lt X 869d. Vrt mit- 


taaminen, suuri. 

planeetat Tim 38c-, Lt VII 
821c, Epin 986d-. Vrt tai- 
vaankappaleet. 

Platon Ap 34a, 38b, Fd 59b, 
Kirj. P:n perhesuhteet Khrm 
157e, VIt II 368a-, Kirj 
XIII. Vrt Antifon, Kharmi- 
des, Kritias. 

Pluton [Lt VIII 828c-, Aks 
371a-. Vrt Manala. 

poikarakkaus Khrm 154b-, 
Lys, Grg 481d-, 494e, Euthd 
274b—, Pid. Vrt rakkaus, sek- 
suaaliset suhteet, Sokrates. 


411 


poliitikko — näennäisviisas p. 
Ap 21c, 31d-, Grg 472a-, 
525d-, Mnks 234a-, Fdr 
257d-. P. ei kykene kasvatta- 
maan Lakh 179c-, Prt 
319d-, Grg 463d-, 503b-, 
515a-, Men 92e-, Thg 
126a-, Hyv 376c-. Vrt reet- 
tori, valtiomies. 


polis ks valtio. 
Polos — Grg, Fdr 267b, Thg 
128a. 

Polyksenos Kirj II 310c, 
314c, XIII 360c. 

Poseidon Krits 113b-. 
predikaatio = vrt lause, omi- 
naisuus. 

prinsiippi kaikkeuden Kirj II 


312d. Vrt tärkeimmät luokat. 

Prodikos Ap 19e, Prt, Euthd 
277e, Krat 384b, Fdr 267b, 
HpMa 282c, Thg 128a, Erks 
397c-, Aks 366c-. 


profeetta Fdr 244a-, Vit X 
617d. 
Prometheus Prt 320d-, 


361d, Grg 523d, Vltm 274c, 
Flb 16c, Kirj II 311b. 
prooimion ks esipuhe. 
proosakirjallisuus Vit 
392a—, Fdr. 
Protagoras Prt, Men 91d-, 
Krat 385e-, 391c, Euthd 
286c, Fdr 267c, Tht 162d-, 


II 


171c-, Sof 232d, HpMa 
282d. 
Protarkhos = Flb. 
Proteus Euthf 15d, Ion 54le, 
Euthd 288b, Vit II 381d. 
protreptinen puhe = Ap 30e, 
Lakh 187e-, Grg 522b-, 


526e, Euthd 282d, 307a-, 
Sof 230a, Kirj VII 328d, 
Kleit. 

puhdistuminen Fd 80d-, 
108c, Fdr 243a, Sof 226b-, 
Lt V 735d-, IX 873b. 

puhe pitkä/lyhyt p. Prt 
315c-, 329a-, 334c-, Grg 
449b-, 461d-, 471d-, 
519d-, Sof 217c, Vltm 
286c-, Lt I 64le, X 887b-. 
P:n sisältö/muoto Pid 177a-, 
Fdr 234e-; p:n kirjoittaminen 
Euthd 289d-, 305b-, Fdr. 
Vrt kirjoittaminen, kyselyme- 
todi, opetus, puhetaito. 

puhetaito — Ap 17a-, Lakh 
196b-, Prt 312d, Grg, Mnks, 
Euthd 304d-, Pid, Fdr, Tht 
172c-, 201a-, Sof 234c-, 
Vlitm 303b-, Aks 369d. Vrt 
reettori. 


puhuminen Krat, Fdr, Sof 
260b-, Tim 47c, 75e. 
puolikas ks kakseus. 
puolueet Lt X 890a 
puutarha Ion 534a-, Pid 


203b, Krits 112b—, 117c, Lt 
VI 76la—, Kirj VII 347a-, 
IT 313a, III 319a, Min 316e. 
Pyrilampes Khrm 158a, Grg 
481d-, 513b, Prm 126b. 
pysyvyys ks liike, muutos. 
pythagoralaiset Fd 61d-, 
Vit VII 530d, X 600b, Flb 
16c-, Kirj XIII 360b. Vrt 
Arkhytas. 
Pythodoros Prm, Alk I 119a. 
pyöveli Lt IX 872b. 
pää, ihmisen Tim 44d-. 
päämäärä, elämän Prt 354b, 
Grg 499e, Flb. Vrt elämä, 
hyvä. 


päättely ks todistelu. 

raha-asiat = Kirj VII 345c-, 
349c-, III 318b-, XIII, De- 
mod 384b-, Erks 400a-. Vrt 
kauppa, opetus, palkka, rik- 
kaus. 

raiskaus Lt IX 874b-. 

raja r./rajattomuus = Flb 
16c-, 23c. Rajakivet Lt VIII 
842e-. 

rakennustaito, -työt Grg 
514a-, Vit III 401a-, Flb 
56b-, Lt VI 760e-, 778a-. 
Vrt kaupunki. 

rakkaus pitäminen jostakin 
Euthf 9d-, Lys; vanhempien 
r. Lys 207d-; eri käsityksiä 
Pid, Fdr 227c-. R. ~ nautin- 
to Flb 65b; r. ~ järjettömyys 
Prt 346a-, Fdr 242d—, 255e, 
Vlt X 607e; r. ~ tietämättö- 
myys Lt III 688b-. R:n koh- 
de Khrm 167e, Lys 210d-, 
Grg 481d-, Pid 199c-, Fdr 
255d-, VIt V 474c-, Hprk 
227a-. Filosofin r. Pid 
210a-, Fdr 252c-, Vit III 
402d-, VI 485a-, Alk I 
103a-, 131c-. Vrt poikarak- 
kaus, seksuaaliset suhteet, 
Sokrates, ystävyys. 

rangaistus r:n perusteet Prt 
323d-, Tht 176d-, Lt IV-, 
IX 854d-—. R. eduksi/vahin- 
goksi Krit, Grg 470a-, 507d, 
VIt II 365a-, Lt IV-. Kuole- 
man jälkeinen r. vrt eskatolo- 
gia. 

rapsodi Ion. 

raskas/kevyt 
mittaaminen. 

rauha ks sota 

rautainen suku 
415a-. 


Tim 62c-. Vrt 


Vrt III 

ravinto VIt III 403€e-, Tim 
80d-, Epin 975a-. Vrt elin- 
tarvikkeet. 

reettori Prt 328e-, Grg, Fdr, 
Vit VI 498d-. Vrt puhetaito. 

regressio, ideoiden Prm 
132e-, VIt X 597b-, Tim 
31a. 


reinkarnaatio ks sielu. 
Rhadamanthys Ap 4la, Grg 
523e-, Lt I 612b, XII 
948b-, Min 318d-, Aks 
371c. 

riita ks yksimielisyys. 


rikkaus liiallinen r. Lt I 
631c, V 729a, 742c-, VIII 
550e-, IX 870a-, Kirj VIII 
355c, III 317d, Kleit 407b-, 
Erks. Vääryydellä hankittu r. 
Men 78c-, Lt V 727e-—. R./ 
köyhyys Vlt IV 422a-; r./ 
järkevyys Vit I 329e-. Filoso- 
fin todellinen r. Vit VII 521a. 
Vrt omaisuus, raha-asiat. 

rikos ks rangaistus, vääryys. 

rohkeus ks urheus. 

rotu ks barbaarit, kulta. 

rukous Pid 220d, Fdr 279b-, 
Tim 27c-, 48d-, Krits 
106a-, 108c, Erks 398€e-, 
Alk II. Vrt uhritoimitus. 

ruma ks kaunis. 

runoilija — r. ylistää hyvettä 
Mnks 239b-, VIt II 362e-; 
r:n tuote Pid 209d; vrt runous. 
R. tietämätön Ap 22a-, Ion, 
Lys 213e-, Men 81a-, Fdr 
245a-, 278d-, Vit I 33le, 
Lt III 682a, IV 719c, VII 
801b-;r. ~ sofisti Prt 316d, 
339a-. Hyvän r:n puolustus 
Vit III 387a, 397d-, X 
607d-. Vrt runous. 

runomitat Vit III 400a-. 

runottaret Ion 533e-, Fdr 
259b-. R:n taiteet Vit II 
376e—-, VIII 545d-, Tim 


47d-, Lt II 653d-, VI 783e, 
XII 953a, Kilp 132d. R. selit- 
tävät — muinaisuutta = Krits 
108c-. R:n jäljittely Lt VII 
795a. 

runous r. ~ mielihyvä Lys 
204d-, Prt 325e, 338€e-, 
Mnks 239b-, Vit III 397d-, 
X 607d-. R. arveluttavaa 
HpMi, Ion, Grg 501e-, Fdr 
245e, Vit II 377b-, HI, Lt X 
885d, Min 320e-, Alk II 
147b; vrt runoilija. R:n kri- 
tiikki Prt 339b-, 347b-, VIt 
IT 3770b-, III; r:n sensuuri Vit 
III 398a-, X 595a-, Lt II, 
ITI 700d-, IV 423e-, VII 
796e-, 810b-, VIII 829c-; 
vrt jäljittely, R. — filosofia 
Prm 128a-, Vit X 607b-, Lt 
VII 811c-. 


ruoka ks elintarvikkeet, kok- 
ki, ravinto. 
rytmi Vit III 399e, Tim 


47d—, Lt VII 789b—. Vrt 
kuorot, musiikki. 
ruumis, elävän ihmisen r./ 
sielu Fd 64d-, 79a-, 82e, 
87a—, Tim. R:n aistimukset 
ja halut Vit IX 586a-, Tim 
650—. R:n rakenne Tim 
69c-. 
ruumiinharjoitukset 
heilu. 


ks ur- 


sairaudet Tim 81e-, Lt XI 
916a-, Alk II 139d-. Vrt 
lääkäri, mielisairaus. 

sakko Ap 36b-,1t VI-. 

salaiset opit = Kirj II 312d. 
Vrt mysteerit. 

sama = samankaltaisuus, -lai- 
suus Lys 214b-, Prt 337d, 
Men 75a-, Krat 433b-, Lt 
II 665c-; vrt yhtäläisyys. S./ 
eri FEuthd 2301b-, Prm 
137c-, Tht 158e-, 185c-, 
Vit V 477d, Sof 254e-, Vitm 
309c, Tim 33b, 35a-, 39a, 
Fib 13d, 15b-, 19b-, 25a-, 
Lt V 741a-, XII 965d, Epin 
982d-, Alk I 130d+; vrt 
ideat. 

samantekevä = Grg 467e-. 

sana — s:jen merkitykset Khrm 
163d, Prt 337a-, 340a-, 
358a—, Men 75d-, Euthd, 
Krat. Sanansäätäjä Krat 
389a—. S./asia Krat 435d-. 
Perussanat Krat 422a—. S:jen 
yhdistelmät Krat, Tht 202b-, 
Tim 29b-; vrt lause, määri- 
telmä, nimi. 

sanansaivartelija ks eristi. 

sananvapaus Vit VIII 557b. 

sanonta ks lause. 

Sapfo Fdr 235c. 

satama Lt IV 704b-. 
kaupunki. 

sattuma s. ~ onni Euthd 
219c-; ~ luonto, taito Lt X 
888e-. 


Vrt 


satu ks myytti, tarina. 

satyyri Pid 215b, Lt VII 
815c. 

seileeni Pid 215a-, Lt VII 
815c. 

seireenit Pid 216a, Krat 


403d, Fdr 259a, Vit X 617b-. 
seitsemän viisasta Khrm 
165a, Prt 343a, Vit I 335€e-, 
HpMa 281c-. 
sekoitus Sof 252d-, 259a-, 
Tim 35a-, Flb 22a-. 
seksuaaliset suhteet — yleisesti, 
heteroseksuaalisuus Pid, 

Fdr 229c-, Vit V 458d-, 
468b-, IX 573b-, Tim 86c-, 
90e-, Lt VI 782d-, VIII 
835b-, Kirj VII 326b; pidät- 
tyminen Lt VIII 835b-; vrt 
avioliitto, rakkaus. Homoero- 
tiikka Lys 203b-, Prt 315e, 
Men 70b, 76b-, Pid, Fdr, 
Prm 127b, Vlt III 403b-, V 
474d-, Kilp, Hprk 229c-; h. 
tuomittava Lt I 636b-, VIII 


835b—; vrt poikarakkaus, 
Sokrates. 
selitys  Grg 465a-, 500e-, 


Tht 201c-. Vrt käsitys, tieto. 
sensuuri, kirjallisuuden ja tai- 
teen Vit II 337b-, III, X 
595a-, 606e, Lt VII 801c-. 
Vrt runous, taide. 
seppele Lys 207a, 
212d-, Alk II 151b-. 
Sibylla Fdr 244b, Thg 124d. 
side — valtiossa Vltm 306a-; 
maailmankaikkeudessa Vit X 
616c, Tim 31c-. 
sielu s. ihmisen arvokkain 
osa Krit 47e-, Lakh 185d-, 
Khrm 154e, Prt 313a, Vit I 
353d-, Lt V 726a-. S./ ruu- 
mis Khrm 156a-, Grg 
463e—, 477a-, 501b-, Tim 
34b, 73c-, 87c-, Lt V 
727d-, X 891c-, 898e, XII 
959a-, Epin 980d-, Aks. S. 
hallitsee Fdr 246b-, Tim 34c, 
Lt V, X 896d-, Alk I 130a-. 
Maailman/kuolevaisten s:t 
Fdr 245c-, 270c, Tim 30a-, 
41d-, Flb 30a, Lt XII 
966d-, Epin 988d-; kaksi 
maailmans:a Lt X 896€e-, 
Epin 988e; s:t kylvetty tähtiin 
Tim 41d+-; vrt maailma. S. ~ 
elämä Fd, Lt X 895c-. S:n 
järjestys Grg 504d, VIt III 


Pid 

410e—-, IV 439a-, Tim 86b; 
vrt mielisairaus. S:n kolmija- 
ko Fdr 245c-, Vlt IV 436a-, 
Tim 64a-, 70a, Lt IX 863b-; 


s:n siivet Fdr 246a-. Ruu- 
miillistuneen s:n tilat Fdr 
270b-, Vltm 309c-, Tim 


6lc—, 69c-, 90a-, Flb 47d-, 
Lt I 645d-, IX 864b-, X 
906b-, XII 961d+;s. ~ hir- 
viö Vlt IX 588b, X 611b-. 
S. — silmät Khrm 156e, Alk 
I 132d-. S:n järkiosan toi- 
minta Tht 185c-, VIt IV 
44le—, VI 510b-, IX 586d-, 
X 602a-, Tim 90a-; hyveet 
~ s. Vlt I 353d-, IV 427e, 
Sof 246e-. S. liikuttaa it- 
seään Fdr 245c-, Tht 153b, 
Lt X 894b-. — Sielunvaellus 
Men 81a-, Fd 70c-, 8le-, 
87a—-, 113d-, Fdr 248c-, 
256d-, Vit X 614b-, Tim 
42a-, 90e-, Lt X 903d-; 
vainajien s:t Grg 492e-, 
522d-, Fd, Fdr 245c-, VIt X 
608d-, Lt XI 927a-, 932a, 
Kirj VII 335a, Aks. S:n luo- 
minen Tim 30a-, 41d-. S.- 
sanan etymologia Krat 
399d-. 

siirtokunta Lt III 702b-, 
IV, V 735e-, 745b-, VI 
754a-, Kirj III 315b-, XI. 

silmät Tim 45b-, Alk I 
132e-. Vrt näkökyky. 

Simmias Krit 45e, Fd, Fdr 
242b, Kirj XIII 363a. 

Simonides Prt 316d, 339a-, 
Vit I 331d, Kirj II 3lla, 
Hprk 228c. 

sinänsä ks ideat. 

Sisilia Grg 493a, 518b, Fd 
llle, Vit II 404d, X 599e, 
Lt II 659b, HpMa 282d-, 

Kirj VII, VIII, H, III, Erks 
392a-. 
Sisyfos (farsaloslainen) 
sisällissota = ks kansalaissota. 
sivistys ks edistys, kasvatus. 
skyyttalaiset Lakh 191a-, 
Grg 483d, Mnks 239e, Eythd 
299e-, Vit IV 435e, X 600a, 
Lt 1 637d-, Erks 400d-. 
sofistit Ap 18b-, 23d, 
HpMi, Prt, Grg 465c, 519c-, 
Men 70b-, 91b-—, Euthd, Pid 
185e, 208c, Tht 167c-, Vit 
VI 492a-, Sof, Vltm 299b, 
Tim 19e, Lt X 908d, HpMa, 
Thg 121d, 128a. 
Sofokles  Fdr 268c-, Vit I 
329b—. Vrt tragedia. 
Sokrates S:n elämänvaiheet 
ja käytös Ap, Krit, Fd, Pid, 
Prm, Kirj VII 324e-,XI 
358d-; S. sodassa Ap 28d-, 
Krit 52b, Lakh 181b, Khrm 
153b-, Pid 220c-; S:n perhe 
Fd 60a-, 116a+; S. ei välitä 
rahasta Ap 31a-, Krit, VIt I 
337d-; viihtyy vain kaupun- 
gissa Ap 17c-, Krit, Fdr 
230b-; S. erootikkona Khrm 
154b-, Lys 204c, 211d-, Prt 
309a-, Grg 481d, Mnks 
236c-, Pid, Thg 128b-, Kilp 
133a, Hyv 377e; ei merkittä- 
viä opettajia Lakh 186b-, 
Khrm 156a, Prt 341a, Mnks 
235e-, Euthd 272b-, Pid 
201d-; S. ~ elealaiset Prm, 
Tht 183e, Sof, Vltm; S. runoi- 
lijana Fd 60c-; syyte ja puo- 
lustus Ap, Euthf, Grg 485€e-, 
527a, Fd 69e, Tht 210d; kuo- 
lema Fd. S:n ulkonäkö ja kat- 
se Fd 86d, 117b, Pid 215a-, 
221b-, Tht 143€-. S. polii- 
tikkona/filosofina Ap, Grg 


Sis. 

473e-, 521d—, Fd. S:n hieno- 
tunteisuus Fd 89a, 116d; ur- 
heus, kestävyys Pid. S:n iro- 
nia Men 7la—, Tht 150c-, 
Vit I 337a-, II 362d-, 
HpMa, Kleit, vrt ironia. S:n 
toinen minä HpMa 304d; vrt. 
Sokrates nuorempi. S:n vaiku- 
tus kasvattajana Ap 29d-, 
Lakh 187€e-, 200c-, Khrm 
155b-, Grg 521d-, Men 
79d-, Pid 215d-, Tht 
148a-, Kleit, Thg 127b; vrt 
edellä, S. erootikkona. S. suu- 
tuttaa ihmisiä Ap 18a-, 
23a-, HpMi 369b-, Euthf 
llc, Prt 333e-, Grg 481c-, 
Men 95a, Pid 22le, Tht 
151c-, VIt I 336c-, HpMa, 
Kleit. S. pitää puhumisesta 
Fdr 236e, Tht 169b-; vrt ky- 
selymetodi, kätilöntaito. Vrt 
daimonion. 

Sokrates nuorempi 
147c-, Sof 218b, 
257d-, Kirj II 314c. 

Solon Prt 343a, Pid 209d, 
Vit X 599e, Tim 20d-, Krits 
108d, Lt IX 858e. 

sopimus yksilön ja valtion 
solmima s. Krit 50c-, 54c; s. 
kielestä Krat. Lailliset s:t Lt 
XI 920d-. 

sopiva ks kaunis. 

sopusointu, -suhtaisuus Vit 
IIHI 400d-, IV 442d, VI 
486d-, Fib 25d-, 31d-, 
65a-, Lt III 689d-, 701d. 
Vrt harmonia. 

sota — välttämätön paha VIt II 
373e—, V 466e-, VIII 
547€e-, 566e-, Lt I 625€e-, 
633a—, 638a-, VIII 829a-. 
S./rauha Mnks, Lt I 628c-, 
IV 713e, VII 803d-. S./ 


Tht 
Vitm 

puolueriita Vit V 470b-. S:n 
synty Vit II 373e-, Lt XIII 
955b-, Alk I 112b-—, 119d-. 
Ateenan ja Atlantiksen s. Tim 
19c-, Krits. Merisota Lakh 
183d-, Mnks, Lt III, IV 
704c-. Vrt sotilaat, taistelu. 

sotakone Grg 512b-. 

sotilaat — elämä ja koulutus 
Lakh 181e-—, 191a-, Tht 
142a-, Vit II 374a-, Lt III 
686d-, VII 796b-, 813e-, 
828d—-, XI 920e-, XII 
942a-. Ihannevaltion s:t var- 
tijoina Vit IV 429e-, Tim 
17c-, Krits 112b-. Sotapal- 
velusikä Lt VI 785b. Sota- 
päälliköt Ion 540d-, Vit VII 
522d-, 525b-, Vltm 303e-, 
Lt I 639b, VI 755b-. 

Sparta, spartalaiset Lakh 
182e—, 191b, Prt 342a-, Alk 
I 122c-, HpMa 281a-, Alk 
II 148c-. S:n valtiomuoto VIt 
VII 544c-, Lt I 624a, II 
666e, Kirj VIII 356b. Vrt la- 
kooninen. 


Speusippos Kirj II 314e, 
XIII 361e. 

stereometria ks geometria. 

sukeltaja Lakh 193c, Prt 
350a. 

sukkula Krat 388a, 389b-. 

sukupuolet ks nainen, sek- 
suaaliset suhteet. 

suostuttelu Grg 466a-, Fdr, 


Vit III 413b-, Flb 58a-, Lt 
II, IV 718a-, V, X 890c-. 
Vrt esipuhe, puhetaito. 
surmaaminen mielivaltainen 
s. Euthf 4a-, Grg 466c-, 
471a-, 521b-, Vit VIII 
566a-, IX 578e, Lt IX, Alk 
II 143c-. Tappo itsepuo- 
lustuksena Lt IX 874b-. 


HAKEMISTO 


Eläinten s. Epin 975a. 
suuri/pieni Khrm 168b-, Fd 
100ec-, Prm 140b-, 150a-, 
l61c-, VItm 283c-, Fib 14b, 
24a—. Suuruuden idea Prm 
131c-. 
suvaitsevuus, 
VIII 558b-. 
sydän sijainti Tim 70a-. 
symposion ks juomingit. 
synnytystuskat Pid 206e, Fdr 
25le, Tht 148e-, Vit III 
395e, 407c, VI 490b, Kirj II 
313a. Vrt kätilöntaito. 
syntyminen/häviäminen Prt 
344a-, Krat, Fd 70c-, 95b-, 
Pid 207a-, Prm 152a-, 
163a-, Tht 152d-, 157b, Vit 
VI 505a-, VII, VIII 546a, 
Sof 246c, Tim 27d-, 35a, Flb 
26d-, 53c—, Lt X 891e—. Vrt 
ideat, liike. 

syntyperä, — hyvä Khrm 
157d-, Mnks, Tht 173d-, Lt 
ITI 690a, Alk I 104a-, 
120e-. 

Syrakusa, syrakusalaiset VIt 
I 404d, Lt I 638b, Kirj, 
Erks 392c-. 

Syy — syysuhteet Euthf 10b-, 
Fd 96d-, 105b-, Fdr 271b, 
Tim 46c-, 68e-, Lt X 
894b-, Epin 983a-. S./tavoi- 
te Lys 218d-, Prt 354c-, 
Grg 467c-499a. Alkusyy Fd 
100a-, Vlt VI 508e-,511b-, 
Vltm 270a, Tim 28a-, Flb 
23d, 26e—, Lt X 896a-, Epin 
983a-, 988e, Kirj VI 323d. 
Vrt aiheuttaja. 

Syyria Epin 987a-. 

syyte, syytös ks kanne 

sähkörausku Men 79e. 

sätkynukke Lt I 644d-. Vrt 
luolavertaus. 


liiallinen Vit 

sävellajit ks musiikki. 

sääli Grg 469a-, Men 78a, 
Lt XI 936b-. 

säännönmukaisuus Lt VII 
802a—, X 896e-. Vrt sama. 

säästäväisyys, liiallinen Lt 
VIII 558c-. Vrt rikkaus. 

säätykierto Vlt III 415b-, 
IV 423c-, Tim 19a. Vrt luok- 
kajako. 


tahallisuus ~ pahanteko Ap 
25d-, 37a-, HpMi 370e-, 
Prt 333d, 345d-, 358c-, Grg 
509d-, Men 77c-, Tim 86e, 
Lt V 731c, IX 860d-, Kleit 
407d, Oik 374a. Vrt vääryys. 

tahto Grg 466d-, Lt X 
897a. Vrt halu, kiihkeys. 

taide — t:eet tuottavat nautin- 
toa Flb 55d-, Lt II 658d-, 
vrt mielihyvä. T:eet jäljittele- 
vät, vrt jäljittely. T:eissa muu- 
tokset pahaksi Lt II 660a-. 
Vrt kuvanveistotaide, maa- 
laustaide, musiikki, runous. 


taikuus Lt XI 933a-. Vrt 
loitsu. 

taistelu Ap28c-, 32b, Lakh 
181b, 191b-, Khrm 153b, 


Grg 516d, Mnks, Pid 220e-, 
Lt III, IV 707b-, Alk I 121b, 
Aks 368d. Vrt sota. 

taito t:t ~ tiedonalat, tieto 
Ap 20a-, Lakh, HpMi 
368b-, Ion, Khrm 170a-, Prt 
321c-, Grg 500b-, Euthd 
289a-, Tht 146c-, Vit I 
340c-, II 369d-, IV 428b-, 
Flb 55d-, Epin 975b-, Alk I 
106e-, 124e-, Kleit 408e-, 
Thg 122e-, Kilp 135b-, 
Hprk 225c-, Min, Hyv, Alk 
II 145c-. T./luonto Lt X 
888e—; vrt haltioituminen. T. 


HAKEMISTO 


~ kyky Khrm 16le, Grg 
454b, 465a; t. ~ kokemus 
Grg 448c, 500b—. T. ~ tehtä- 
vä Grg 454b, 503d-, Krat 
387e—, Vit I 342a-, Lt IV 
709b—. T. ~ hyve Prt 322d-, 
350a-, Grg 5Sllc-, Men 
90c-, Vit I, Lt I 643b-. 
T:jen luokittelu Grg 449d-, 
464b-, 510a-, Euthd 289a-, 
Sof, VlItm, Flb 55d—; vrt filo- 
sofia, kuningas. T:jen kehittä- 
minen vrt edistys. Vrt amma- 
tit, lääkäri, tieto. 

taivaankappaleet Tim 38b-, 
Epin 977a-; t. jumalia Fdr 
245c-, Tim 40a-, Lt X 
886d-, Epin 985d-. Vrt täh- 
titiede. 

taivas t:n ilmiöt Tht 173€e-, 
Aks 370b; vrt taivaankappa- 
leet. T:n kiertosuunnan muu- 
tos VItm 269a-; ulkopuolinen 


alue Fdr 247c-, Vlt VI 
509b-. Vrt eskatologia, 
maailma, tähtitiede. 
taivuttaminen ks suostuttelu. 
takautuvuus ks regressio. 
takuu Lt IX 87le-, XII 
953€-. 

talous — ihannevaltiossa Vlt V 
465c-. Perhekuntien luku- 


määrä Lt V 740b, VI 771a-, 
IX 877d. Vrt omaisuus. 


tanssi ks kuoro, musiikki. 
tappo ks surmaaminen. 
Tarentum Lt I 6370-, Kirj 


VII 338d-, 350a. 

tarina, taru t:n sepittäjät VIt 
II 376d-, Lt II 664d. T. ~ 
loitsu Lt X 887d-. Vrt myyt- 
ti. 

tarmokkuus ks kiihkeys. 

tarve Erks 401a-, 405d-. 
Vrt halu, hyöty. 

tasa-arvo, -vertaisuus Grg 
484a, 508a, Mnks 238b-, VIt 
VIII 563b, X 618b, Lt VI 
157a—, XII 965a; vrt laki, 
yhtäläisyys. 

taulu, sielun VIt VI 
Vrt vahakimpale. 

tavoite ~ tulos Euthf 13d-. 
Vrt päämäärä, syy. 

tavu Krat, Tht 203b-. 

teeskentely ks ironia. 

tehtävä ks kyky, taito. 

Teisias Fdr 267a, 273a-. 

tekeminen ks toiminta. 

temppeli Atlantiksessa Krits 
116c-. T:n pystyttäminen, 
ryöstö Lt VIII 847d, IX 
853d-, 864d-. Vrt kultti, ra- 
kennustaito. 

Terpsion Fd 59c, Tht 142a. 
tervejärkisyys Alk H 138d-. 
Vrt järkevyys. 
tervehdysformula 
164d-. Kirj. 
terveys Vit IX 591c-, Tim 
87c-, Lt 631c, V 728e, 
733e-, Erks 393d. Vrt lääkä- 

ri, sairaus. 
testamentti ks perintö. 
Thales Prt 343a, Tht 174a, 
Vit X 600a, HpMa 281c, Kirj 
II 311a. 


50la. 


Khrm 


Thamus = Fdr 274d-. 

Theages — Ap 33e, Vlt VI 
496b-, Thg. 

Theaitetos Tht, Sof 263a-, 
Vitm. 

Themistokles ks poliitikko. 

Theodoros (kyreneläinen) 
Tht, Sof, Vitm. 

Theodotes Kirj VII 348c-, 
ITI 318c, IV 320e-. 

Theognis Men 95d, Lt I 
630a-. 


HAKEMISTO 


Thessalia Krit 45c, 53d-, 
Men, Lt I 625d-, VI 776c--, 
Sis. 


Theuth Fdr 274c-, Flb 
18b-. 
Thrasymakhos =— Fdr 261c-, 


Vit I, II 357a-, 367a-, V 
450a-, VI 498c, IX 490d, 
Kleit. 

Thukydides — (vanh./nuor.) 
La, Men 94c-, Thg 130a-, 
Hyv 371c, 378a-. 

Thyestes [Lt VIII 838c. 

tiede ks tieto. 

tieto — yleisesti Lakh 198d-, 
Khrm 164a-, Prm 160c-, 
Tht, Vit V 475c-, Flb 13€e-, 
Epin 974d-. T./taito Ion 
537d-, Prt 312c-, Euthd 
293b-, VIt IV 428b-, Vltm 
258c-, 304a—-, Alk I 106d-, 
Kirj VII 342a-; vrt käyttä- 
jän tieto, taito. T. — hyve 
Lakh, Khrm, Prt 350a-, Grg 
460b-, 495c-, Euthd 282e, 
288d-, Tht 187a, Vit IV, FIb 
55d-, Oik 375d. T. ~ itsensä 
tunteminen Khrm 164a-, Lys 
210d, Alk I; t. ~ mielihyvä 
Prt 352b-, Flb; t. ~ pysy- 
vyys Krat 435d-, Fd 66d-, 
Prm 134c-, VIt VI 504b-, 
tieto/luulo, käsitys Ap 21d-, 
29b, HpMi 365a, Grg 454c-, 
458e-, Men 85c-, 97a-, Fdr 
247d-, Tht, VIt V 476d-, VI 
506b-, VII 533e-, Sof 
233a-, 267d-, Tim 51d-, 
Flb 61d-, Kleit 409e; vrt 
mielipide. T:n kohde Khrm 
167b-, Pid 201d-, Fdr 
276c-, Prm 133b-, Tht 
192d-, 209a-, Vit IV 438c-, 
V 477a-, Sof 248d-. T:n 
hankkiminen Lakh, Khrm, 

Prt, Euthd, Men 81c-, 86c-, 
Tht, Vit VII-, Tim 37a-, 
Krits 106b, FIb 17b-, Kirj 
VII 342a-, II 312e+; vrt 
anamnesis, opetus. T. — päät- 
tely Tht 186d-; vrt ajattelu, 
dialektiikka, todistelu. T. ~ 
neuvottelu Sis, Demod 
380b-. T:n alat, tieteet Pid 
210c-, Vit VI 5llc-, VII 
521c-, 533b-; vrt matema- 
tiikka, taito. Tietämättömyys 
HpMi 372b, Men 80e, 84a, 
Sof 228c-, Lt III 688e-, IX 
863c-, Alk I 118a-, Kirj II 
314a, Erks 405a-, Alk II 
141c-. 


Timaios Ti, Krits 106b-. 

timarkhia, timokratia ks val- 
tio. 

titaanit Lt III 701b-. 

todellisuus ks olevainen, to- 
tuus. 

todennäköisyys Fd 92c-, 


Fdr 272e-, Tht 162e, Tim 


29c-, 48c-. Vrt hypoteesi, 
totuus. 
todistaja Ap 19b-, 33c-, 


Mnks, Lt XI 936e-, Demod 

383e-, Erks 399b-. 
todistelu Fd, Tht, Vit VII 

523a-, 533d-, Sof 218c-, 


259b-, Vitm, Flb, Lt X 
892d-. Vrt dialektiikka, tie- 
to. 

toiminta Lakh 192a, Euthf 


10b-, Khrm 161b-; t./teke- 
minen Krat 2386e-, Pid 
205b-. Vrt aktiivisuus, de- 
miurgi, menestyä. 

toiseksi paras valtio ks valtio. 

torikauppa, torinvalvojat [Lt 
VI 759a, 763e-, VIII 849a-. 

totuus aina tärkeää Ap 17b, 
20d, 24a, Krit 48a, Grg 


HAKEMISTO 


472b—-, Krat 408c-, 439a-, 
Pid 201c, VIt X 595c, Flb 
64b—, Lt V 730c, IX 861d. 
T. ~ todellisuuden tasot Krat 
439a—, Pid 208c- Vit VI 
508e—, Sof 234e, 240a —, Tim 
29c-, Kirj II 312e—. Totuu- 
den jäljittely valtiossa Vltm 
300c-; t. ~ laki Min 317d. 
Vrt olevainen, tieto, valhe. 

traakialaiset Khrm 156d, VIt 
I 327a, Lt I 637d-, VII 
805d-. 

tragedia t:n kirjoittajat, kil- 
pailut Ap 22a, Lakh 183a-, 
Pid 173a, 175e, 194b-, Fdr 
268c—. T./komedia Pid 
223c—, Vit III 394b-; t. ~ 
Homeros Vit X 598d, 607a. 
T:n kritiikki Vit II 379a-, 
MHI, VIII 545d-, 568b, X 
597e—, Flb 48a, Lt II 658d, 
VII 800c-, 8l7a—, Min 
318d-. Vrt Euripides, Sofok- 
les. 


Triptolemos Lt VI 782b. 
Trofonios Aks 367c. 

Troija Lt IH 68le—, Kirj 
XII. 

tuli t. alkuaineena Tim 
31b-, 48b-, 58c-, Flb 


29b-, Epin 981c-. T:n idea 
Prm 130c. 

tulkki, jumalien Ion 534b-, 
Euthf, Pid 202e—. Vrt ennus- 
taminen. 

tulli Lt VIII 847b. 

tunne ks aistimukset, mieli- 
hyvä, mielipide, rakkaus, sie- 
lu. 

tunteminen tunne itsesi Ap 
22d-, Khrm 164d-, Prt 
343b, Fdr 229e, Fib 19c, Lt 
XI 923a, Alk I 124b-, Kilp 
138a. Vrt tieto. 

tuoksu Fdr 230b, VIt IX 
584b, FIb 51le. Vrt aistimuk- 
set. 

tuomari Ap, Euthf 9b, Tht 
201c, VItm 303e-, Lt VI-, 
Kirj VIII 356e, Kilp 137d, 
Demod 382e-, Oik 373d. 
Ihannevaltion t:t Vlt III 405a, 
409a-, IV 433e; Manalan t:t 
Krit 54a-, Grg 523a-, Vit X 
614b-, Min 318€e-; vrt kuole- 
ma. 

tuomio ks rangaistus. 

tuomioistuin Lt VI 766d-, 
IX 853a-, 876a-, XII 
956b-. 

tuska Fd 59a-, Flb, Lt I 
633d-, Epin 973d-=; t:n il- 
maisut runoudessa VIt III 
387c-. Vrt mielihyvä, nautin- 
to, synnytystuskat. 

tutkimus — ks ajattelu, tieto. 

tyranni t. vääryyden tekijänä 
Grg 466b-, 479a-, 49le-, 
510b-, 524e-, Vit I 344a-, 
II 362b, VIII 562a-, IX, X 
615c-, Vltm 268e, 301b-, 
Lt VIII 832a-, Alk I 134e-, 
Kirj, Thg 124c-, Hprk 
229b-, Alk II 141c-. Yksin- 
valtias pelastajana VIt V 
473d, VI 499b, VII 540d-, 
Lt IV 709e-, Kirj VI, VII 
326d-. 

Tyrtaios Lt I 629a-. 

tähtitiede HpMi 367e-, Prt 
315c, Fdr 246d-, Tht 145a-, 
173e—, Vit VII 527d-, Tim 
34b-, 47a-, Lt VII 817e-, 
XII 966e-, Epin. Vrt kosmo- 
logia, taivaankappaleet. 

tärkeimmät = luokat 
253b-. Vrt opinnot. 


Sof 


HAKEMISTO 


uhritoimitus Euthf, Fd 
108a—, 117b, Pid 176a, Vit I 
328c, II 378a, Krits 119d-, 
Lt XII 955e—, Alk II 148e. 
Vrt kultit. 

ujous Khrm 158c, Lys 204c. 

uni u. ~ ennustus Ap 33c, 
Krit 44a—, Fd 60e, Pid 203a, 
Tht 157e-, 201d-, Vitm 
278e—, Lt X 904d, 910a, Kirj 
VHI 357d. Painajaisunet VIt 
IX 571c-. U. ~ kuolema Ap 
40c-. 


unohtaminen ks muisti. 
urheilu u. taitona HpMi 
373c-, Lakh 185b, Grg 


456d-, 464b-: u. ~ lääkärin 
taito Grg 520b, Tim 87c-. 
Ruumiinharjoitukset kasva- 
tuksen osana Vit II 376e, III 
403c-, 410b-, Lt I 625c-, 
633b-, V 728d-, VII, VIII 
833a-, Kilp; u. ~ sukupuolet 
Vit V 451d-, Lt VIII 840a-. 
U.-kilpailut Krit 52b, Lys 
205c, Euthd 271c, Tht 144c, 
162a-, Lt VI 765c-, VII 
795c-, 814c-, VIII 832d-, 
XII 950e, Alk I 106€e+; vrt 
Olympia. U.-halli Khrm 
153a-, Lys 203a-; vrt Ly- 
keion. 

urheus, urhoollisuus Lakh, 
Prt 349d-, 359a-, Grg 
497e—, Men 74a, Mnks, Vit 
III 386a—, IV 429a-, 442b-, 
Lt I, III 688a—-, V 733e-, 
Alk I 115b-. Vrt hyve. 

usko ks luulo, suostuttelu. 

uskonto =Euthf, VIt II 364b-, 
Tim 40d-, Lt X 909d-, 
Epin; u:n synty Prt 322a. Vrt 
jumalat, kultit. 

uudistukset ks muutos. 

vaali ks valinta. 
vahakimpale, sielun Tht 
191c-. 

vahingon tuottaminen Lt IX 
860d-, XI 932e-, Alk I 


134a, Hprk. Vrt vääryys. 

vaikutus Fdr 270c-, Prm 
140a-, Tht 156a, Sof 247d-. 
Vrt aiheuttaja, aktiivisuus, 
kyky, suostuttelu. 

vainajat ks hautajaismenot, 
kuolema. 

vakavuus ks ironia, leikittely. 

vakoilu ks lähettiläät. 

valan vannominen Lt XII 
948b—, Kirj VI 323d. 

valhe — tuomittava v. VIt II 
376e-, 382a-, VI 485c-, 
490b-, Lt V 730c, 738e, XI 
916d-. Todellinen/sanalli- 
nen, hyödyllinen v. VIt II 
382a—, III 389b-, 414b-, V 
459c-; v. kasvatuksessa VIt 
II 377a, Lt II 663d-. V./ 
totuus HpMi, Euthd 283e, 
Krat 385c-, Sof, Demod, Oik 
374b-. Vrt olematon, petos. 

valinta — elämänosan v. Fdr 
249b, Vlt X 617d-:; vrt sielu. 
Viranomaisten v. (vaali) Lt 
V1I-. 

valjakkovertaus = Fdr 246a-. 

vallankumous, demokraattinen 

Vit VIII 555d-. 

valo ks näkökyky. 

valta = v:aa tavoitellaan Lys 
209d-, Prt 316c, Grg 452d-, 
466a-, Vit VII 521b, Alk I, 
II 141a-. V. ~ vahvemman 
oikeus Grg 482c-, Vit I 
338d—, Lt III 690b, X 890a; 
v. ~ mielivalta Grg 466a-, 
Vit I 351a-, II 366b-; v. ~ 
itsensä hallitseminen Khrm, 
Prt 357c-, Grg 491d. V. ~ 


HAKEMISTO 


poliittinen taito Prt 319a. Val- 
tasuhteet, luonnonmukaiset 
Lt III 690a-, IV 714e; yh- 
teiskunnassa Lt III 691d-, 
Kirj VIII. Vrt hallitsija, val- 
tiomies. 

valtio —utooppinen paras v. vrt 
ihannevaltio. Toiseksi paras 
v. Vltm 300e-, Lt V 739a-, 
745€-, Kiri VII 337d, 351b; 
edustaa sekamuotoa Lt III 
693d-, 70le-, IV 710c-. 
Huonommat v.-muodot VIt II 
372a-, V 499a, VIII-, Vltm 
291c-, 301a-, Lt III-, VIII 
832b-, Kirj VII 326d, V 
321e. V:n sopiva koko VIt IV 
423c-, Lt V 737c; vrt kau- 
punki, talous. V:n synty Prt 
322b-, Vit II 396b-, Lt III. 
V. ~ maailma/yksilö VIt IV, 
V 462a-, Tim 87a-, Lt XII 
964d-. V:n parantaminen Ap 
36c, Kirj VII 326a; vrt muu- 
tos; v:n säilymisen takeet Lt 
XII 945c-; vrt maanpetos. 

valtiomies — näennäinen/todel- 
linen v. Vit I 338d-, IV 
426d-, Sof 216c-, Vltm, Alk 
I 125c-, HpMa 281c-. V.~ 
filosofi vrt filosofia, hallitsija, 
kuningas, poliitikko. 

valvonta ks vartijat. 

vanha — v:jen kunnioitus VIt I 
328d-, Lt; nuorten ja v:jen 
keskinäinen kunnioitus Lt V 
729b-. V:oille valta Vit V 
465a—, Lt; vrt yöneuvosto. 
V:kin oppii Lakh 188b, 
201a-, Euthd 272b-. Van- 
huuden surkeus Aks 367b-. 
Vanhempi/nuorempi Prm 
140e-, 151e—-, Vltm 270d-. 

vanhemmat — v:ien kunnioitus 
Prt 346a-, Mnks, VIt VIII 

562e, Lt 620a, IV 717b-, 
124a, XI 930ec-, HpMa 
291d. Viien — syyttäminen 
Euthf 3e-, Lt XI 928d-; 
v:ien surmaaminen Lt IX 
869a-. 

vankila Ap 37b-, Krit, Fd, 


Lt X 908a-. Ruumis sielun 
v:na Fd 62b, Aks 365e, 370d. 

vapaa-aika ks joutoaika. 

vapaus v. hyvää Mnks 
239a-, 242a—; v. ~ hillittö- 
myys Grg 492c, VIt II 358e, 
VIII-, Lt TII 700a-, VIII 
829c-, Kirj VIII 354d, Aks 
369b. Kohtuullinen v. parasta 
Lt III 693c-, 701d. 

varallisuusluokat Lt V 
744a-, VI 754d-, IX 880d. 
Vrt omaisuus. 

varastaminen = Grg 48la, Vit 
I 334a-, Lt IX 857a-, 874b, 
X 884a—, XII 941b-, 955b. 

vartijat ihannevaltion v. Vit 
II 374d-, HII, V 464b-, VIII 
543a-. Lain v. Lt I 632c, VI 
758a-, XII 964e; vrt yöneu- 
vosto. Vrt jumalat. 

vasen ks oikea. 

vaskinen suku VItIIT 415a-. 

vastaanottava säiliö maailman- 


kaikkeudessa Tim 49a, 
50d-. 
vastakohdat = Lys 215e—, Prt 


332a-, Grg 495d-, Fd 70d-, 
102b-, Pid 186d—-, 20le-, 
Prm, Sof 250a-, Flb, Kirj 
VII 343a. Vrt ideat, sama. 

vastuun karttaminen Tht 
172c-, Vlt VIII 549c-, Kirj 
IX. 

vedenpaisumus ks maailma. 

veljeysmyytti Vlt III 415a. 

veri Tim 80€e-. 

verotus Lt XII 955d-. 


HAKEMISTO 


vesi veden saanti Lt VIII 
843e—. V. alkuaineena Tim 
31b-, 48b-, 58d-, Epin 
981c-. Veden idea Prm 130c. 

vieras = ateenalainen Lt, Epin; 
elealainen Sof, Vltm. Vrt 
muukalaiset. 

vietteleminen ks suostuttelu. 

viha Lys 213a-. Vrt rak- 
kaus, ystävyys. 

viini v:n valmistus Lt VIII 
844d-; v. lääkkeenä Lt II 
672d. Vrt juomingit. 

viisaus v. korkeinta Epin 
973a-, Erks 393e-, Alk II 
138d-. Sokrateen v. Ap 
28e—, 38c. Näennäisviisaus 
Ap 21b-, Prt, Grg 486b-, 
527a-, Men 70a-, 74a, 
81a-, Euthd, Pid 175d-, Lt 
HI 689d; vrt sofistit. V./ 
ammattitaito HpMi 368c, 
Ion 532d, Prt, Thg 122e-; 
vrt taito. V. ei opetettavissa 
Euthf 3d, Euthd 282c-, Alk 
I 118c-, Thg. V:n rakasta- 
minen Lys 218a-, Men 70b, 
Fdr 256a-; vrt filosofia. V. 
hyveen osatekijänä Lakh 
194d, Prt 332a—, Fdr 250d, 
278d, Vit IV 428a-, 442c, 
Lt I 620a-, III 690b-, IV 
7lle-, V. ~ tieto Tht 
145d—, 170a, Sof 221c-, 
Flb, HpMa 296a, Kirj VI 
322e. Vrt järkevyys, järki, 
tieto, ymmärrys. 

vilppi ks petos. 

virkamiehet Krits 119c-, 
Lt VI 751a-. Vrt vartijat. 

voimistelu — ks urheilu. 
voitonhimo ks hyöty. 


vokaalit Krat 393d-, 
424c-, FIb 18b-. 
vuosi maailmanvuosi Tim 

39d. Vrt kiertoliike, sielu, 
taivas. 

väestö = uuden valtion v. Lt 
IV 707e-; väkiluvun säänte- 
ly ja kirjaaminen Lt V 737c, 
740b-, VI 785a. Vrt valtio, 
talous. 

väittely Prt, Grg, Euthd, 
Sof 232b-, Sis 388d, Erks 
40la. Vastaan väittäminen 
Euthd 285d-. Vrt eristi. 

väkivalta poliittisena toli- 
menpiteenä Vlt II 374d-, V 
471c-, Vltm 293d, 296b-, 
Lt IV 718a-, Kirj VII 
330c-; vrt sota, tyranni, val- 
ta. Väkivallanteon rangaistus 
Lt IX 874d-, X 884c-, 
906c, XI 933e-, XII 954€-. 

välinpitämättömyys Lt X 
900e-. Vrt vastuun kartta- 
minen. 

välttämättömyys Pid 195c, 
197b, Vlt X 62la, Tim 
4le—, 68e—. Vrt pakko. 

värit  Grg 474e, Men 74c-, 
76c-, Fd 110b-, Tht 
153d-, Tim 67c-, Flb 12e, 
52e-. Vrt maalaustaide, nä- 
kökyky. 

värttinä, maailmankaikkeuden 

Vit X 616c-, 620e. 

väärä käsitys = ks erehtymi- 
nen, käsitys. 

väärentäminen Lt XI 
916d-. Vrt petos. 

vääryys v. aina pahaksi Krit 

49b-, Vit I 335b-, Kleit.; 

v:n tekeminen pahempaa 
kuin kärsiminen Grg, VIt II 
358e-; vrt tahallisuus. V. ei 
kannata Vit II 364e-. V. 
rangaistaan Grg 482b-, Tht 
176d-; vrt eskatologia, ran- 
gaistus. V. sielunosien eripu- 

raisuutta Vlt IV 444a-, Lt 
IX 863e—; vrt harmonia. Vrt 
oikeamielisyys, paha. 

väärämielisyys ks oikeamieli- 
Syys, vääryys. 


yhdessäolo Prt 316c-, Fd, 
Pid, Fdr, Tht 150d-, Kirj VII 
341c, Thg 127b-, Min 
319a-. 

yhdistely ks dialektiikka, se- 
koitus. 

yhteisateria Lakh 179c, VIt 


II 416e, V 458c-, Lt I 
625c-, VI 762b-, 780a-, 
VII 839c-. 


yhteiskunta ks valtio. 

yhteismitallisuus Tht147d-, 
Lt VII 819d-. 

yhteisyyden tunne ks yksi- 
mielisyys. 

yhtäläisyys Fd 74a-; vrt sa- 


ma. Yhtäläiset oikeudet Kirj 
VII 337c; vrt laki, tasa-arvo. 
ykseys, yksi Fd 105c, Prm 
128a—, Tht 180e, Vit VII 
524d-, Flb 14e; vrt sama. 
Y./moni VIt V 479d-, Prm 
137c-, Tht 185c-, Sof 
238c-, 251b-, Flb. Y./kak- 
seus Sof 243d-. 
yksilö/valtio Vlt III 416d-, 
IV 434d-, X 620c-, Lt XI 
923a-. Vrt hyve. 
yksimielisyys Euthf 7b-, 
Grg 457c-, Vlt II 378b-, IV 
432a—, V 458c-, Sof 228a-, 
Lt II 693c, IV 714b-, V 
739b-, Alk I 112b-, Kirj 
VII, VIII, Kleit 409e, Erks 
396e. Vrt kyselymetodi. 
yksinvaltias ks tyranni. 
yleinen/yksityinen etu 
II-, Lt IX 875a-. 
ylellisyys vrt rikkaus. 


Vit 

ylistys ihmisten Khrm 157e, 
Lys 205b-, Mnks, Pid 
198c-, Lt VII 801le-; vrt 
kunnianosoitukset. Jumalien 
y. Pid 176a-, Fdr 265b-, Lt 
X. 

ymmärrys Tht 143e, VIt VI 
510b-, Tim 30e, Flb, Kirj 
VII 342c, II 310e. Vrt järki, 
tieto, viisaus. 

ympyrä = Kirj VII 342b-. Vrt 
geometria, kehä. 

ystävyys y. tärkeää Lys, Grg 
507e, Fdr, Vit III 386e, Lt III 
697d-, V 743c-, Alk I 
126e—, Kirj VII 331d-. Ystä- 
vän auttaminen VIt I 332a-, 
Kirj VIII 352d, Kleit 410b. 
Y:n luonne, kohde Lys 
210a—-, 219b-, Kleit 409d-. 
Y. ~ rakkaus Lys, Fdr, Lt 
VIII 837a-. Vrt rakkaus. 

yöneuvosto Lt X 908a, 909a, 
XII 945e—, 951d-, 96la—, 
Epin 992d. 


Zalmoksis Khrm 156d-. 

Zenon Prm 127b-, 
216a, Alk I 119a. 

Zeus Fdr250b-, Epin 984d. 
Z:n oraakkeli Lt I 624b; Z:n 
luola Lt I 625b. Z. lainsäätä- 
jän auttajana Lt I 624a-, 
632d, Min 319c-. Z. Ksenios 
vieraiden suojelijana Kirj VII 
329b. Z:n tähti Epin 987c. Z. 
esi-isänä Alk I 120e—. 


Sof 


Zoroaster Alk I 122a. 

äiti ~ vastaanottaja Tim 
50d. Vrt isä. 

äly ks ajattelu, järki, ymmär- 
rys. 

äänestys Ap 36a-, 38c-, 
41d, Pid 177d, Demod 

381c-. Vrt valinta. tiomuodon ä. Kirj V 32le. 
ääni = ä. ~ kirjaimet Krat, äärettömyys Prm 137d-, 

FIb 18b-. Kauniit ä:t Fib 145a-, 158d-, 164d-. Vrt 

51d; vrt musiikki. A:n synty ikuisuus, raja. 

Tim 40a-; vrt kuuloaisti. Val- 


